
«Am văzut apoi în mâna dreaptă a Celui ce şedea pe tron, o carte scrisă 
înăuntru şi pe dos, pecetluită cu şapte peceţi. Şi am văzut un înger puternic, care 
striga cu glas mare: Cine este vrednic să deschidă cartea şi să desfacă toate peceţile 
ei?» 

Apocalipsa, 5/1-2 


«Eu sunt Fiul Tatălui Savaot, Dumnezeu din Dumnezeu, iar Dumnezeu este mai 
înainte de toţi vecii. 

Eu sunt Domnul Iisus Hristos, aşa cum Mi-a fost numele pe pământ acum două 
mii de ani. 

Eu sunt Cuvântul lui Dumnezeu, aşa cum îmi este numele acum când vin pe 
pământ cuvânt. Amin.» 

Citat din Cuvântul lui Dumnezeu, 26 septembrie/9 octombrie 2003 


«Iar acum zidesc zidire cerească în mijlocul tău şi ridic apoi între pământ şi cer 
cartea judecăţii făpturii, cuvântul Meu cel de cincizeci de ani în mijlocul poporului 
român, cuvântul care cheamă omul de la moarte la viaţă, de la vremelnicie la 
veşnicie, de la păcat la sfinţenie, şi pe morţi la înviere, poporul Meu. Şi după ce voi 
ridica această carte între pământ şi cer, voi mai răbda încă un pic de vreme de har, şi 
apoi voi face toate neamurile pământului să se aplece venirii Mele, să vadă scaunul 
domniei Mele în mijlocul neamului român, în mijlocul tău, poporul Meu.» 

Citat din Cuvântul lui Dumnezeu, 25 martie/7 aprilie 2005 



De ce trebuie citită această Scrisoare ? 


Atunci când primeşti o scrisoare semnată de un anume cunoscut, o deschizi şi o citeşti, şi apoi îţi dai seama 
că ea este sau nu autentică. Aşa se întâmplă şi cu Scrisoarea de faţă: dacă n-o deschizi nu-i cunoşti conţinutul, şi 
dacă nu-i cunoşti conţinutul nu-i poţi constata autenticitatea. 

La o primă lectură Cartea se poate structura pe scrisori de cunoaştere (de recomandare), prin care Autorul Se 
prezintă în fiinţa lui Dumnezeu Fiul dialogând cu omul prin mijlocirea Duhului Sfânt, păstrând întregimea Sfintei 
Treimi. 

Apoi sunt scrisori de intenţie, prin care Dumnezeu îşi face cunoscut planul Său. 

Un alt fel de scrisori sunt acelea prin care Dumnezeu îi semnalează omului anumite scăpări de la legea cea 
dreaptă. Merită citit! 

Sunt apoi acele scrisori prin care luăm cunoştinţă despre un popor împlinitor, un popor nou, poporul Noului 
Ierusalim, prin care vedem că poruncile şi învăţăturile lui Dumnezeu nu sunt imposibil de împlinit. Merită să 
cunoaştem acestea! 

Un alt fel de scrisori de luat aminte înfăţişează durerea lui Dumnezeu (Păstorul) pentru preoţi (ciobanii), care 
s-au îndepărtat de la legea adevărului devenind „ călăuze oarbe “ pentru turmele rătăcite, lupi îmbrăcaţi în piei de 
oaie, care ucid oile mai degrabă decât să le îngrijească. 

între Dumnezeu şi poporul român este o tainică legătură, pământul României fiind primul pământ ieşit de sub 
ape la Facere, primul pământ ieşit de sub ape după potop. Pământul român, mai precis grădina cuvântului, de la 
Pucioasa, este pământul din care Dumnezeu l-a făcut pe Adam. Tot pământul român este cel dintâi petec de pământ 
care va fi înnoit la acest sfârşit de veac. Merită să citim! 

Aflăm, aşadar, că românul nu a fost niciodată singur şi că de la începutul comunismului Dumnezeu l-a însoţit 
în suferinţele sale îndemnându-1 să se supună material şi să fie liber spiritual. Se vesteşte prin acest cuvânt moartea 
lui Ceauşescu, căderea comunismului la o dată fixă. Merită citit! 

Un loc aparte îl ocupă regele Mihail al României, căruia Dumnezeu i-a vestit întoarcerea acasă, lucru care, 
de altfel, s-a şi împlinit. Merită citit! 

Arhiereul Irineu Pop Bistriţeanul, patriarhul investit de Dumnezeu, este un capitol pătrunzător, o dispută cu o 
miză majoră. El este cel prin care Dumnezeu aşează la loc calendarul şi legea creştin-ortodoxă a sfinţeniei şi 
împăcarea cu Dumnezeu a României. Foarte important de ştiut! 

De multe ori, Cuvântul revine la dragostea dintâi, a facerii omului, la chipul cel adevărat al omului creat de 
Dumnezeu. Acest chip îl regăsim restaurat în chipul Maicii Domnului, dar şi al tuturor sfinţilor, dintre care 
străluceşte sfânta Virginia, a şasea trâmbiţă apocaliptică, prin care Dumnezeu Şi-a început această lucrare de Cuvânt 
acum cincizeci de ani. Lucru demn de luat în seamă! Lucru care nu poate fi trecut cu vederea! 

Tonul discursului teologic este blând şi smerit, dar nu lipsit de acea strălucire paternă şi regală prin care 
Dumnezeu Se întoarce să-Şi ia în primire împărăţia. Această apropiere de om, pe care Cuvântul o înfăptuieşte prin 
plânsul purificator al Tatălui pe umărul „fiului risipitor este o Baladă care pe nimeni nu poate lăsa rece. 

Omul contemporan nu vede faţa lui Dumnezeu, iar Dumnezeu nu vede decât spatele omului. Adevărul acesta 
trebuie să ne înfricoşeze şi să ne dea de gândit. Merită să medităm la acest lucru, citind paginile Vieţii. Fiecare om 
se priveşte în oglindă şi acolo se vede aşa cum este, bun sau rău, mincinos sau iubitor de Dumnezeu, frumos sau 
urât, slab sau gras, având haine strălucitoare sau ponosite. Cu atât mai mult, Cartea de faţă este o oglindă a 
adevărului în care ne vedem mai ales urâţenia şi goliciunea. Merită s-o citim spre a ne vedea adevărata faţă! 

Parcurgând paginile acestei cărţi, cititorul onest îl recunoaşte pe Dumnezeu; cititorul răbdător află tainele 
vieţii; cititorul dezinteresat se atinge de izvorul vieţii şi într-o bună zi îşi va da seama de gustul neasemuit al apei 
din care a băut cu nepăsare; cititorul revoltat şi rebel va fi aidoma lui Goliat, care a căzut sub lovitura plecată din 
praştia lui David. Tot cititorul va avea de câştigat. 

Cel care nu citeşte Cartea rămâne un orb rătăcit într-o lume rece, dar acesta nu are dreptul să ridice cuvânt 
împotriva Cuvântului lui Dumnezeu. 


Marian Zidaru 

Tainica împărăţie a lui Dumnezeu 

Două mii de ani de derivă spirituală 

Cândva erau mai mulţi sfinţi pe pământ, iar cărţi sfinte, mai puţine. Strămoşii noştri, cu mâini tremurânde de 
înfiorare, le răsfoiau şi ziceau: „ O mie şi încă o mie şi gata, vine sfârşitul A rămas aşa, doar o vorbă, căci în Scrip- 
turile din vremurile noastre s-a amestecat omul îndrăzneţ, şi acum scrie „ mii de ani Totuşi, tensiunea pe care o 
inspira anul 2000 a trecut. Zilele se derulează aparent normal, deşi sunt mult mai scurte, ca o clipă. Intrăm în criză 
de timp, prinşi în realitatea pe care o vedem şi o auzim, iar când mai apucăm, privim cerul ca să vedem cât e de fru- 
mos sau să vedem care mai e starea vremii. Absorbiţi de griji, uităm de realitatea netrecătoare în care ne mişcăm şi 
respirăm; ea, prin care există fiinţa noastră, şi cu care ne vom confrunta fulgerător într-o zi. Poate că ne aşteptăm la 
ceva spectaculos: trâmbiţe, crucea pe cer... şi iată că semnele sfârşitului vin şi trec pe lângă noi în chip firesc, şi 
riscăm să ne asemănăm cu fata babei, care n-a cunoscut-o pe zâna cea bună ca să-i facă bine şi să-şi ia răsplată bună. 

Pentru mulţi, Hristos a rămas un oarecare şi la prima Lui venire. Pentru cei care au crezut, atunci a fost sfâr- 
şitul lumii şi începutul împărăţiei lui Dumnezeu, iar ei s-au înscris cu trăirea lor în anul întâi. Dar noi trăim chiar 
sfârşitul şi nu ştim să-l vedem, să-l simţim, cum nu simţim aerul viciat cu care ne-am obişnuit şi nu-i mai simţim 
primejdia. Când a pierit din noi frumuseţea chipului edenic şi am uitat menirea noastră, când am uitat glasul Făcă- 
torului Care ne-a zidit şi când chemarea lăuntrică a dimensiunii noastre veşnice a amuţit, ce sfârşit să mai aşteptăm? 
Ne sfârşim curiozitatea febrilă în ştiri trecătoare, uitând ştirea de ultima oră: vine Domnul! Cu două mii de ani în 
urmă, ucenicii priveau cu dor în zare să li Se arate Domnul şi învăţătorul lor, iar noi, hărăziţi să trăim vremea 
glorioasă a capătului operei de mântuire, suntem anesteziaţi de răceala credinţei. 

Cel Care i-a însoţit întotdeauna pe ai Săi prin cuvânt proorocesc, i-a cuprins pe români în cea mai mare lucrare 
a tuturor veacurilor: Cuvântul Lui, fără capăt, izvorând ca un râu din tronul vieţii şi adăpând pământul, cum stă scris 
în filele Apocalipsei (v. Apocalipsa, 22/1). 

«Eu sunt Cuvântul lui Dumnezeu, şi am venit să-Mi gătesc calea celei de a doua arătări, aşa cum este scris 
în cartea Mea», grăia Domnul în anul 1955 prin sfânta Virginia, vasul ales prin care a povăţuit un popor vreme de 
25 de ani. De atunci, glasul Lui din cer n-a mai avut odihnă, înfruntând biruitor împotrivirile timpurilor omului. La 
început se strecura ca un firicel de apă vie printre stânci; astăzi s-a făcut şuvoi de învăţătură, mângâiere şi putere, 
care curăţă şi sfinţeşte, lămureşte şi albeşte, botează şi înnoieşte. Iar noi un singur răspuns putem da pe placul Lui: 
voinţa facerii din nou a fiinţei noastre. 

«...Şi numele Lui se cheamă Cuvântul lui Dumnezeu...» (Apocalipsa, 19/13) 

Dar cum şi ce mărturiseşte Domnul despre Sine şi despre venirea Sa? 

«...Eu sunt Domnul Iisus Hristos. Nu sunt în trup, dar nu mai e mult şi voi veni în trup, şi în trup voi despărţi vea- 
curile: pământesc, de cel duhovnicesc. Voi face un veac nou, care nu se va mai schimba şi nici nu se va mai tulbura.» 

(citat din Cuvântul lui Dumnezeu, 6/19 ianuarie 1975) 

«...Sunt Mirele Cel din cer. Am venit să-Mi îmbrac mireasa în haină cerească şi să-i pun cununa acestei vremi de glorie. 

...Iată vremea aceea când omul trebuie să intre înapoi în grădina Edenului, de unde a căzut, în starea cea 
îngerească, în starea cea fără păcat, în starea cea de duh şi de har.» 

(citat din Cuvântul lui Dumnezeu, 23 aprilie/6 mai 1991) 

«...Eu am scris în carte o mie şi încă o mie până la venirea Mea, dar omul bisericii din lume a scris drum 
lung, căruia nu i se cunoaşte capătul. A scris „mii de ani“, a adăugat la număr şi a scos venirea Mea. Şi dacă aceia 
care au scos Mi-au tăiat Mie numărul şi drumul, dacă ei stau în nepăsare, aşa stă şi turma lor» 

(citat din Cuvântul lui Dumnezeu, 2/15 februarie 1995) 

Cuvântul lui Dumnezeu 


«...Eu sunt Cel ce am fost, şi sunt Cel ce sunt. Tatăl este cuvântul Meu în tot ceea ce împlinesc. Când eram 
cu trupul văzut pe pământ, am dat cuvânt la cei ce M-au întrebat: „Doamne, când va fi venirea Ta şi ziua aceea?“. 
Eu le-am spus că „Despre ziua aceea nu ştiu nici îngerii din ceruri, nici Fiul, ci numai Tatăl. De aceea, privegheaţi". 
Dacă nu le-aş fi răspuns aşa, nu le-aş fi putut spune: „Privegheaţi, că nu ştiţi ziua când vine Fiul Omului". 

Am spus că numai Tatăl ştie. O, dacă numai Tatăl ştie, Eu nu mai vin? Ce vrea să spună omul care se ascunde 
de venirea Mea zicând că numai Tatăl ştie? O, Tată al Meu, ce vrea, oare, omul să zică? 

O, Tatăl Meu Savaot, Eu sunt cuvântul Tău, şi Tu eşti cuvântul Meu, dar oamenii Mă despart în inima lor de 
Tine, şi zic că numai Tu ştii, şi Eu nu. Omul cel vechi e burduf vechi, şi nu încape vinul nou în burduf vechi. învă- 
ţătura Mea cea nouă e pentru oameni noi, care stau pregătiţi întru venirea Mea în toată vremea, căci Eu sunt în 
toată vremea şi vin în toată vremea şi vin ca un fur, când nimeni nu se aşteaptă să vin. Amin. 

Tată Savaot, Mă fac punte pentru Tine. Scoală-Te în cuvânt pentru Fiul Tău. Eu n-am grăit de la Mine însumi 
când am spus: „Nu ştiu nici îngerii, nu ştie nici Fiul, ci numai Tatăl despre venirea acelei zile". Tu eşti Dumnezeu 
Tatăl, iar Eu sunt Dumnezeu Cuvântul, Fiul Tău, cuvântul Tău, Tată. Amin, amin, amin. 

— O, Fiule Emanuel, Tu eşti Fiul Meu, Cel Unul născut din Mine, înainte de veci, Dumnezeu adevărat din 
Dumnezeu adevărat, prin Care toate s-au făcut. O, Fiule scump, nimic n-am făcut decât prin Tine, căci Tu eşti cu- 
vântul Meu, şi prin Tine se împlinesc toate. Amin, amin, amin. Nu prin Mine, ci prin Tine, Fiule, căci Tu eşti Fiul 
Meu, şi le-am spus oamenilor să asculte de Tine, tată. Aşa le-am spus: „Acesta este Fiul Meu Cel iubit. De El să 
ascultaţi". In toate nu Te ascultă oamenii, dar iată în ce s-au găsit să Te asculte, Fiule durut! Cei ce nu iubesc şi 
nu doresc venirea Ta, au găsit acest cuvânt al Tău şi s-au făcut credincioşi împotriva venirii Tale, dar Eu sunt Tatăl, 
şi ştiu mereu venirea Ta pe pământ. Cuvântul acesta: „Nu ştie Fiul, ci numai Tatăl", acest cuvânt l-ai spus Tu, Fiule. 
De ce-l spune şi omul? Pentru ce-l spune omul? Ca să-Mi dea Mie mai multă mărire decât Ţie? O, câte cuvinte vii 
ai spus Tu, Fiule, Cuvântule al Meu! De ce, oare, pe acelea nu le spune omul? Dar cui ai spus Tu cuvântul acela? 
Tu vorbeai cu ucenicii Tăi ca să rămână vorbirea Ta peste oameni, aşa cum vorbeşti Tu pentru oameni, vorbind cu 
fiii cuvântului Meu, iar cuvântul Meu Tu eşti, Fiule. Amin. 

O, fii ai oamenilor, Eu sunt Tatăl Savaot. Nu aşa trebuie citite Scripturile Fiului Meu. Cine citeşte, să 
înţeleagă. Amin, amin, amin. Cine citeşte, să nu răstălmăcească, ci să înţeleagă cuvântul Fiului Meu. Ucenicii 
Fiului Meu L-au întrebat plini de dorul venirii zilei Lui, dar voi nu aveţi dor de această venire. 

O, fii ai oamenilor, şi voi, slujitori ai bisericii oamenilor! A spus Fiul Meu că nu ştie nimeni de venirea Lui, în 
afară de Tatăl. Iată, iau în mâini Scriptura aceasta şi o citesc vouă şi găsesc în ea că Fiul Meu v-a spus toată taina 
acelei zile ca s-o cunoaşteţi, şi a zis: „Iată, v-am spus de mai înainte; învăţaţi pildă de la smochin, care vesteşte vara". 
Slujitorul cel înţelept şi credincios este pus de Dumnezeu peste slugile Sale ca să le dea hrana din cer la timp, şi pe 
acela îl găseşte Fiul Meu făcând aşa şi nu este luat pe neştire, ci este gata pentru venirea Stăpânului său. Dar dacă 
acel slujitor, rău fiind, va zice în inima sa: „Stăpânul întârzie", el, nu numai că nu va mai da hrană bună, dar va şi 
începe să bată pe cei ce slujesc împreună cu el, forţându-i să mănânce şi să bea cu beţivii şi cu desfrânaţii, şi atunci, 
în ziua pe care n-o cunoaşte şi pe care n-o aşteaptă, va veni Stăpânul şi îl va tăia pen tru făţărnicie. Furul, când vine, 
sparge casa, că e fur, şi stăpânul casei nu ştie vremea furului, dar furul o ştie. Diavolul a furat acest cuvânt al Fiului 
Meu, şi dacă l-a furat, l-a făcut pe om să spună aşa: „Nu ştie Fiul, ci numai Tatăl". Dar slujitorul cel înţelept dă 
hrană la timp peste slugi, şi el nu spune: „Stăpânul întârzie", căci el este cu Stăpânul său în toată vremea. 

O, Fiule Emanuel, o, tată, o, Fiule alungat! Eu, Tatăl Savaot, aşa grăiesc: Eu n-am ascuns în Mine ziua aceea 
despre care Te-au întrebat îndeosebi ucenicii Tăi de atunci. Nu Eu, ci Tu ai ascuns-o în Mine, ca să întăreşti veghea 
şi credinţa şi răbdarea ucenicilor Tăi; şi aceasta ai făcut-o înainte de moartea şi de învierea Ta, Fiule scump. Atunci 
vorbeai pe pământ şi pentru cei de pe pământ, iar acum vorbeşti din cer, pentru cei cereşti de pe pământ, care au 
apucat în trup ziua Ta, venirea Ta cuvânt de viaţă veşnică pentru cei credincioşi care stau de veghe înaintea Ta, 
Fiule, ziua Mea de odihnă. In Tine Mă odihnesc, în Tine binevoiesc, în Tine lucrez şi din Tine spun peste tot neamul 
omenesc: Tatăl şi Fiul, una sunt. Amin. Nimeni nu ştie ziua aceea, decât Tatăl. Nimeni nu cunoaşte pe Fiul, decât 
Tatăl, şi cel care voieşte Fiul să-i descopere. Amin, amin, amin.» 

(citat din Cuvântul lui Dumnezeu, 15/28 august 1998) 

«O, cine să mai înţeleagă cuvintele Mele dacă omul trufaş se aşează împotriva adevămlui lor? Acest cuvânt al Meu: 
„Mă duc ca să vin", ar fi trebuit să umple pământul de glasuri care să strige de atunci şi până acum: „Vino, Doamne!"» 

(citat din Cuvântul lui Dumnezeu, 24 iulie/6 august 2000) 

«Caută, omule, să înţelegi venirea Mea şi să crezi că am venit după tine ca să te învăţ cu venirea Mea, cu nă- 
dejdea în venirea Mea, că iată, pe pământ nu mai are omul nădejde că Eu vin, dar Eu vin, că scrie în Scripturi să 
vin. Amin. Venirea Mea e nuntă pentru cei ce vin spre ea, iar pentru cei ce fug de ea, e zi de beznă, e zi de judecată, 
căci cine nu ascultă de aceste cuvinte, acela este judecat de ele şi rămâne în întunericul veacului acesta. Amin. 

O, ţară a întoarcerii Mele! O, ţară dulce, Mă îndulcesc în tine cu cuvântul venirii Mele şi te fac dulce pentru 
cer, ba chiar şi pentru cei de pe pământ. O, ţara Mea frumoasă, M-am întors la începutul tău. Tu eşti începutul 

pământului, iar Eu stau în vârful tău şi cuvintez peste pământ din vârful lui, din locul cel sfânt al Meu, din muntele 
Meu cel sfânt din tine. Neamul tău nu-şi cunoaşte obârşia, dar Eu vin să-l vestesc şi să-l fac iar pe om din locul din 
care l-am făcut pe cel întâi zidit. Iată ieslea cuvântului Meu cu care încep să fac din nou lumea, şi pe om, ca şi la 
început. La început am început de aici, iar la sfârşit, tot de aici am început, şi am unit începutul cu sfârşitul, ca să 
întocmesc Scriptura naşterii din nou a lumii. 

Să vină românul să ia de la Mine să înveţe ce înseamnă să fie românul român. Să vină românul şi să ia naş- 
tere din nou din cuvântul Meu. Să vină! Amin. Şi vine, şi va veni, şi tot mai mult va veni. Amin.» 

(citat din Cuvântul lui Dumnezeu, 1 3/26 august 2000) 


Reeditarea unei biruinţe: Cărticica Albă 

5 

Şi iată, acum, acest şuvoi de cuvânt se adună şi se linişteşte şi se aşează într-o nouă carte. De ce această carte 
acum, când au apărut o mulţime de cărţi „spirituale 44 , mai mult sau mai puţin sau chiar deloc scrise în tiparele Sfintei 
Tradiţii ortodoxe? De ce această carte acum? Pentru că aşa a voit Dumnezeu. Această carte nu este un rod al unei 
minţi omeneşti sau al mai multor persoane, ci este Cuvântul lui Dumnezeu. 

în urmă cu zece ani, Fundaţia Sfânta Virginia edita cartea „Cuvântul lui Dumnezeu 44 , marcând împlinirea a 
patruzeci de ani de pogorâre a cuvântului ceresc pe pământul român, la Pucioasa. Acum, la împlinirea a cincizeci 
de ani, avem lucru împărţit de la Dumnezeu pentru reeditarea acestei cărţi tipărite în anul 1995, revizuind-o şi adău- 
gând la fiinţa ei cuvântul lui Dumnezeu cuprins în perioada 3 aprilie 1995 - 19 iunie 2005 şi, iarăşi, adăugând în ea 
cuvântul coborât din cer până la data reeditării ei. în timpul acestor zece ani (şi mai bine), cuvântul lui Dumnezeu 
a fost împărţit oamenilor sub formă de ziar şi prin intennediul site-ului: www.noul-ierusalim.ro. Acum însă, aceas- 
tă perioadă de cuvânt va fi adăugată cărţii reeditate, pentru marcarea praznicului Cincizecimii Cuvântului lui Dum- 
nezeu în România. în fiecare an la Pucioasa zilele Rusaliilor au prilejuit Sărbătoarea Creştinătăţii Româneşti, şi 
atunci cuvântul lui Dumnezeu încerca să se strecoare printre momentele programului artistic, specific unui festival 
creştin, chemând morţii, dar mai ales viii la înviere. Năzuim că lansarea noii ediţii a cărţii „Cuvântul lui Dumne- 
zeu 44 va fi cel mai propice mod de a sărbători acest praznic jubiliar. 

Cei cincizeci de ani de cuvânt înseamnă şi istoria poporului creştin martor al acestei lucrări ce se scrie mereu 
prin cei rămaşi credincioşi. Pentru unii, cuvântul lui Dumnezeu care se coboară pe pământ prin firul acestei profeţii, 
a rămas şi astăzi scris numai în pagini; pentru alţii, un adevăr incomod, perceput de ei ca un neadevăr zdruncinător; 
iar pentru alţii a rămas scris pe «tăbliţele de carne ale inimilor lor» (v. II Corinteni, 3/3). Pentru a întări însă acest 
adevăr, am mai adăugat la fiinţa cărţii şi cuvinte adresate în mod special unor creştini sau grupuri de creştini. Mulţi 
care au păşit în poporul Domnului sau care s-au născut în această lucrare, au ajuns acum să facă pustiire, atât în 
conduita morală proprie, cât şi în conduita altora, întorcându-se cu totul de la adevărul în care au crezut, denigrând 
şi lovind în el şi în cei ce au rămas de partea lui. 

Duhul lumii a fost întotdeauna o sită care i-a cernut pe creştini. Cei puţini, cei întregi, cei statornici, au rămas. 
Mulţi însă au ales să se întoarcă şi să-şi continue viaţa în «întunericul cel mai din afară» (Ev. Matei, 22/13). Pe cel 
care a venit la El, Dumnezeu nu l-a scos afară, însă cei slabi s-au tras singuri, mânaţi de pofte, de slăbiciuni sufle- 
teşti, de invidie sau de farmece. 

Puţini cunosc adevărul despre greul în care această lucrare de cuvânt ceresc s-a născut pe pământ. în ea s-a 
aruncat cu pietre nu numai din afară, ci mai vârtos dinăuntru. Credem că în vremea de azi nu este o simplă 
coincidenţă divulgarea trecutului „glorios 44 al unor persoane proeminente din B.O.R. prin dezvăluirea dosarelor se- 
curităţii comuniste, odată cu scoaterea la lumină a celor care L-au lovit pe Dumnezeu în aceşti cincizeci de ani. Deşi 
mulţi dintre aceştia, după ce „au muşcat 44 mâna care i-a hrănit cu pâine şi vin din cer, se ascund acum sub praful de 
pe drumul lumii, de Dumnezeu însă nu se pot ascunde. 

Nimeni nu a fost forţat să creadă. Dimpotrivă, mulţi credeau în Dumnezeu doar atât cât să le meargă bine, să-şi 
urmărească interesul personal. Apoi, izbindu-se în pământescul din ei, îl trădau vorbindu-L de rău la ceilalţi, şi mai 
ales la autorităţile comuniste, care luau mereu măsuri drastice împotriva celor rămaşi credincioşi. 

S-a ajuns să se vorbească pe alocuri în batjocură, cum că ar fi „produsul Noului Ierusalim 44 acei câţiva care 
sub haină călugărească şi nu numai, au discreditat ţinuta acestei lucrări prin starea lor morală şi spirituală decaden- 
tă. Ne vedem obligaţi să precizăm că produsul Noului Ierusalim nu sunt decât cei care prin trăirea lor dovedesc un 
comportament creştinesc autentic şi demn, plin de rafinament ceresc şi de sfinţenie, după cum şi-au ales modelul, 
adică pe Hristos. «După roadele lor îi veţi cunoaşte», spune Scriptura, căci aşa şi nu altfel sunt recunoscuţi cei ce 
după adevăr şi nu declarativ se numesc poporul Domnului. 

Dacă unele cuvinte au fost rostite de Dumnezeu, împins fiind de cele ce se întâmplau „în numele Lui 44 , de 
multe ori cuvinte cu referire directă la anume persoane, aceasta nu înseamnă o implicare preferenţială, ci este un 
prilej de învăţătură de viaţă pentru toţi. Fără să vrea, cei care I-au făcut rău lui Dumnezeu, au făcut şi un potenţial 
bine, căci din păţaniile lor fiecare poate să înveţe, dacă voieşte, să nu facă la fel. 

Cuvântul lui Dumnezeu îi învederează pe cei ascunşi în sine şi scoate la lumină tot ce s-a vrut a fi întuneric. 
Dacă omul a reuşit de curând să realizeze o hologramă în care Scriptura este cuprinsă pe o pagină A4, acum se scoa- 
te la lumină o carte care cuprinde în ea cerul şi pământul, fiind «scrisă şi pe dinăuntru şi pe dinafară» (Apocalipsa, 
5/1), căci Cuvântul îi cuprinde paginile, iar nu paginile Cuvântul. 

Celor care vor intra pe tărâmul acestei împărăţii le dăruim condiţia să parcurgă mai întâi câteva articole 
teologice ale părintelui Nicodim, care se constituie intr-un studiu introductiv, menit să dea o certificare autorizată 
cuprinsului acestei cărţi. 

Ucenicii 


„Fenomenul de la Pucioasa nu este o erezie“ 

Articolul publicat în ziarul „Evenimentul Zilei“ (18 ianuarie 1993), înainte de şedinţa Sinodului B.O.R. 

Sfântul apostol Pavel a spus: «Dacă e Duhul lui Dumnezeu, să nu-L stingeţi!». Eu studiez fenomenul de la 
Pucioasa de opt ani şi nu-1 pot considera o erezie. Dacă Dumnezeu suflă acolo Duhul Său, eu nu-I pot spune Dom- 
nului: „Taci!“. M-aş bucura dacă membrii Sfântului Sinod ar cerceta acest fenomen cum l-am cercetat eu, cu pru- 
denţă, cu discernământ şi cu râvnă sinceră de a descoperi adevărul adevărat. 

Sunt viziuni şi viziuni. Vedenii şi proorociri au fost şi vor fi întotdeauna, până la capătul istoriei, în mijlocul 
căreia lucrează Duhul Sfânt, Care suflă unde vrea, cum spune sfânta Evanghelie. 

Prin mesajul de la Pucioasa suntem învăţaţi să trăim la nivelul exigenţei evanghelice, să consonăm întru totul 
cu adevărul credinţei revelate. Noul Ierusalim din România nu este un pericol nici pentru biserică, aşa cum am con- 
statat eu până acum, nici pentru neamul românesc, care e atât de frumos glorificat în mesaje. Din contră, dacă fe- 
nomenul e adevărat, atunci va fi o sursă de reîmprospătare pentru biserica străbună şi de înnoire pentru neamul nos- 
tru, care e numit ales şi binecuvântat de Dumnezeu. Nu ştiu de ce episcopul Vasile Târgovişteanul vrea să „termine 
odată cu Pucioasa“, să-i sporească gravitatea şi să aţâţe autorităţile civile. Erezie înseamnă răstălmăcirea unui ade- 
văr dogmatic. Or, la Pucioasa, nici o dogmă n-a fost ştirbită, nici un canon n-a fost lezat sau încălcat. Că există acolo 
avertismente şi mesaje din altă lume, persoane prin care se comunică ele, aceasta e cu totul altceva, dar nu e vorba 
de erezie. Nu se poate dovedi că sunt abateri de pe linia doctrinară a bisericii răsăritului. în biserica noastră au fost, 
intr-adevăr, multe erezii, şi de aceea toţi sunt prudenţi. Noi avem o rânduială canonică. Se tem să nu ne rătăcim, din 
grija prea mare pentru unitatea canonică şi dogmatică a Bisericii Ortodoxe, dar nu în două-trei zile califici un 
fenomen ca fiind sectar. Asta cere timp şi bună-credinţă. 

Toţi iau în considerare ponegrelile care mi s-au adus, dar nu mă cred pe mine, care sunt arhiereu. Cercetez 
fenomenul de opt ani cu toată grija. Sunt teolog scrupulos în cercetare şi nu pot să calific fenomenul ca venind de 
la cel rău. Rămân pe poziţie, indiferent care va fi hotărârea Sfântului Sinod, întrucât conştiinţa mea nu-mi spune că 
trebuie să mă lepăd, şi nu sunt convins că sunt înşelat, chiar dacă privesc fenomenul cu prudenţă şi cu frică sfântă 
până când se va face cunoscut intr-un chip văzut de toată lumea ca o manifestare cu putere dumnezeiască. 

Dacă se vor lua măsuri împotriva mea, voi primi totul cu bucurie, chiar şi sancţiunea extremă a caterisirii 
(excomunicării, n.r.). Mă voi retrage împăcat, intr-un loc de meditaţie; mă voi ruga şi voi aştepta ca toţi, inclusiv eu, 
să vedem adevărata lucrare a lui Dumnezeu. Nu voi cârti, nu voi critica pe nimeni. îi înţeleg pe cei ce nu înţeleg. 
N-am pretenţia să creadă cum cred eu. Ei n-au văzut ce am văzut eu de opt ani de zile. Dar cum să iei nişte măsuri 
dacă fenomenul n-a fost temeinic studiat şi analizat, iar eu n-am fost ascultat? 

Majoritatea şi-au fonnat o opinie pe baza a ceea ce a apărut până acum în presă despre Pucioasa. Interesul lor 
a fost ca eu să mă lepăd de Pucioasa, să spun: „am fost înşelat“, şi nu să vadă cu adevărat ce este la Pucioasa. Trebuie 
să se ia în considerare ce cred eu, şi nu să mă considere naiv, nici ştirbit la judecată. Să se întrebe măcar: „ Ce e cu 
omul acesta care crede în ceea ce se întâmplă la Pucioasa şi nu cedează? Poate n-o fi el chiar atât de lipsit de 
minte! 

S-a dorit din răsputeri să mă lepăd de Pucioasa. Dar de dragul tronului de la Cluj sau al altor funcţii, prefer să 
îndur ruşinea. Dacă se dovedeşte că fenomenul de la Pucioasa e o erezie, mă pocăiesc. Hristos a venit în lume pen- 
tru păcătoşii care se căiesc pentru fărădelegile lor. Dacă aş renunţa acum, n-ar fi pentru că aşa aş simţi, ci aş face- 
o din laşitate, ca să astup gurile rele, să scap de acuzaţii şi să mă menţin în tronul de la Cluj. Nu o fac, ca să nu fiu 
un Iudă şi un trădător. Dacă Dumnezeu e cu adevărat acolo la Pucioasa, atunci m-aş dovedi un om care sfidează 
Duhul Sfânt. Dar sfântul apostol Pavel a spus: «Duhul să nu-L stingeţi, proorociile să nu le dispreţuiţi!» (I Te- 
saloniceni, 5/19-20). 

Prefer să fiu denigrat acum, ca Dumnezeu să ne ajute să vedem în timp, ce este cu adevărat acolo la Pucioasa! 


f Irineu Bistriţeanul 


STUDIU INTRODUCTIV 


Cetatea Sfântă Noul Ierusalim 


«înălţaţi spre Mine crucea credinţei sfinte, Evanghelia 
împărăţiei, care se vesteşte pe sine la toate neamurile, ca să vină 
apoi sfârşitul proorocit de Mine, să vină venirea Mea şi împără- 
ţia Mea pentru cei drepţi.» 

(citat din Cuvântul lui Dumnezeu, 14/27 septembrie 1998) 


Chipul veşniciei Cetăţii Sfinte Noul Ierusalim 

Istoria omenirii, consemnată prin împliniri dumnezeieşti care covârşesc ambiţiile omeneşti, stă sub semnul 
proorociei, acea lucrare de credincioşie a lui Dumnezeu faţă de demnitatea Sa sfântă prin care El îl înştiinţează pe 
om asupra tuturor celor viitoare pentru ca omul să nu se îndreptăţească pe sine prin neştiinţă atunci când păcătuieş- 
te. Mărturii stau miile de pagini scrise: Vechiul Testament, pentru pregătirea venirii lui Hristos în lume; Noul Testa- 
ment, pentru activitatea Sa mântuitoare şi a bisericii apostolice; scrierile sfinţilor, pentru cele două milenii de creş- 
tinism, în care ele curg ca un izvor. 

In cartea profetică Apocalipsa se prooroceşte despre restaurarea profundă, din interior, a vieţii Bisericii lui 
Hristos şi despre ajungerea ei la sfinţenia apostolică. Ea este numită Cetatea Sfântă Noul Ierusalim (v. Apocalipsa, 
3/12; 21/10). 

Proorocul Isaia dezvăluie chipul veşniciei Cetăţii Sfinte Noul Ierusalim şi rânduiala pe care Dumnezeu o aşea- 
ză peste vieţuitorii ei: «Pe zidurile tale, Ierusalime, Eu pun sîrăjeri, care nici zi, nici noapte nu vor tăcea! Voi, care 
aduceţi aminte Domnului de făgăduinţele Lui, să nu aveţi odihnă! Şi să nu-I daţi răgaz până ce nu va aşeza din nou 
Ierusalimul ca să facă din el lauda pământului» (Isaia, 62/6-7). 

Sfântul Nil Atonitul localizează în timp, cu exactitate, momentul transfigurării Bisericii, intr-un context de o 
deprimantă degradare a vieţii creştine: «Pe la anul 1900, mergând spre jumătatea mileniului al 8-lea de la facerea 
lumii, aceasta se va schimba şi se va face de nerecunoscut. [...] Păstorii creştinilor, arhierei şi preoţi, vor fi oameni 
cu slavă deşartă, afară de prea puţini, cu totul nerecunoscând calea din dreapta de cea din stânga. [...] Atunci se 
vor schimba obiceiurile şi tradiţiile creştinilor şi ale Bisericii. Curăţia va pieri de la oameni, şi va stăpâni fărăde- 
legea». Demascând lucrarea lui Antichrist în lume, sfântul Nil Atonitul precizează momentul în care va fi «refacerea 
stării dintâi», adică redobândirea sfinţeniei Bisericii, la anul 1992: «Vai, vai, o, părinţilor! Plâng şi mă vait după 
refacerea stării dintâi a acestui munte. Fiindcă după 1913, trecând 79 de ani, se vor face toate răutăţile despre 
venirea lui Antichrist, ani de la facerea lumii 7500». 

Despre acest an, 1992 (7500 de la facerea lumii), profeţeşte şi sfântul Nifon al Constanţianei: «începutul veacu- 
lui al şaptelea înseamnă sfârşitul veacurilor [...] Sfârşitul lui e plin de putoarea păcatului, de lucrurile omeneşti, ca- 
re sunt toate mincinoase şi întinate: invidie, ură, minciună, hulă, duşmănie, chefuri, beţii, desfrânări, ucideri, avor- 
turi, lăcomie, iubire de argint, ţinere de minte a răului. Dar, ajunge! II voi curma la jumătate! Să înceteze stăpânirea 
păcatului! Şi, zicând aceste cuvinte de mânie, Domnul a dat arhanghelului Mihail semnalul pentru judecată». 

Sfântul Calinic de la Cernica este purtat în trup pe insula mănăstirii Cemica de către sfântul ierarh Nicolae şi 
sfântul mare mucenic Gheorghe, care-i arată ca într-o icoană zugrăvită, pe Sfânta Treime, şi sub aceasta un perga- 
ment scris cu litere mari: «7500 leatul de la Adam». Sfinţii care-1 susţineau de braţ, i-au zis: «Vezi că nu este la 1848 
sfârşitul lumii? N-ai citit de ziua a opta, jumătate a veacului acestuia şi jumătate a veacului viitor, şi că sfârşitul 
lumii văzute va fi când se vor împlini anii de la Adam 7500?». Aşadar, sfârşitul puterii absolute a diavolului în lume, 
pentru câtă vreme a fost dezlegat, s-a proorocit a fi anul 1992 după Hristos: «Şi atunci se va arăta cel fără de lege, 
pe care Domnul Iisus îl va ucide cu suflarea gurii Sale şi îl va nimici cu strălucirea venirii Sale» (II Tesaloniceni, 
2/8). împlinirea acestei Scripturi este coborârea cuvântului lui Dumnezeu, căci el este «suflarea gurii Sale», care 
nimiceşte fărădelegea prin venirea lui Dumnezeu, cuvânt, pe pământ. Ca şi la celelalte proorocii însă, condiţia prin- 

cipală a împlinirii ei era încrederea, credinţa unor oameni curaţi că trebuie să se angajeze prin jertfa lor personală 
în împlinirea ei. 

Istoria biblică a consemnat împliniri similare. Potopul nu ar fi putut aduce salvarea creaţiei din decăderea ei 
fără credinţa lui Noe, care a construit în zeci de ani o corabie intr-un vârf de munte, batjocorit fiind de semenii săi, 
şi care a impus familiei sale o conduită aparte: sfinţenia (v. Facerea, 6/9). 

Naşterea Mântuitorului Iisus Hristos, Răscumpărătorul făpturii, nu s-ar fi transpus în viaţă, din proorocia 
arhanghelului Gavriil în peştera Betleemului, fără smerenia şi ascultarea Fecioarei: «Iată, roaba Domnului. Fie mie 
după cuvântul tău» (Ev. Luca, 1/38), şi fără ocrotirea jertfelnică a dreptului Iosif. 

Tot aşa, coborârea împărăţiei cerurilor pe pământ prin Cetatea Sfântă Noul Ierusalim nu s-ar fi adeverit fără 
credinţa fierbinte a unor creştini care au împlinit proorociile sfântului Nil, ale sfântului Nifon, ale sfântului Calinic, 
şi, în timpurile lor, ale sfintei Virginia, trâmbiţa apocaliptică a Domnului. Mai întâi a existat pregătirea: trăirea în 
viaţa lor de zi cu zi a tuturor învăţăturilor creştine, păstrate în biserica strămoşească, dar care în biserica din lume 
fuseseră aduse la formalism, superficialitate, şi uneori chiar la nepăsare. Apoi, cu dragoste fierbinte de Dumnezeu 
ei au primit grăirea lui Dumnezeu cu omul, căci au auzit glasul lui Dumnezeu, despre care de asemenea s-a proorocit 
în Scripturi: «Un glas! Un vuiet din cetate! Un glas din templu! Este glasul Domnului! El răsplăteşte vrăjmaşilor 
Săi după faptele lor» (Isaia, 66/6); «Adevărat, adevărat zic vouă, că vine ceasul, şi acum este, când morţii vor auzi 
glasul Fiului lui Dumnezeu şi cei ce vor auzi, vor învia» (Ev. Ioan, 5/25). Glasul Domnului este cel ce i-a chemat, 
mai întâi prin sfânta proorociţă Virginia, şi apoi în chip minunat şi direct, ca să ridice ei din temelii Cetatea Sfântă 
Noul Ierusalim, ca locaş de odihnă a sfinţeniei Domnului, în care cerul coboară pe pământ, şi ca punct de referinţă 
pentru poporul lui Dumnezeu, cel adunat cu multă trudă de sfânta Virginia, începând cu anul 1955, ca să se ştie că 
«Acolo este Domnul» (Iezechiel, 48/35). 

începând cu acest an, 1955, cuvântul lui Dumnezeu a fost auzit şi cunoscut de mulţi creştini, dar nu toţi au 
păstrat darul credinţei şi, deci, puterea de a mărturisi până la sfârşit. în vremea comunistă prigoana a fost diabolică, 
mai ales asupra împlinitorilor cuvântului. Abia după anul 1989 schimbările din lume au îngăduit descătuşarea 
inclusiv în împlinirea întocmai a proorociilor, şi anume începutul de «cer nou şi pământ nou» (Isaia, 65/17) în 
grădinile sfinte ale Domnului şi în inimile credincioşilor. 

A 

împărăţia cerurilor pe pământ 

Creştinii Cetăţii Sfinte Noul Ierusalim, călăuziţi pas cu pas de Cuvântul lui Dumnezeu, împlinesc legea Lui 
cea sfântă: împărăţia cerurilor pe pământ. Cei care cred cu adevărat, sunt cei curaţi, şi aceasta este trăirea celor ce 
cred. împlinind întocmai proorociile de peste veacuri, ei au zidit în anul bisericesc 1992, în numai trei luni, Biserica 
Noul Ierusalim, îndeplinind toate rânduielile canonice necesare sfinţirii ei ca lăcaş de cult ortodox creştin. Această 
Biserică s-a impus ca un exemplu singular de promovare a curăţiei absolute în trăire şi simţire creştină, de observare 
riguroasă a canoanelor Bisericii strămoşeşti şi de excludere a oricăror compromisuri din viaţa de zi cu zi a trăitorilor 
ei. Domnul însuşi o numeşte «piatră de temelie a Bisericii învierii făpturii lui Dumnezeu», «munte sfânt», sugerând 
în acest fel moartea spirituală a celor ce se amăgesc cu trăire pseudo-creştină, slujind simultan şi lui Dumnezeu şi 
lui mamona. 

Biserica Noul Ierusalim mai este denumită de Dumnezeu: «Corabie» (având ca tălmăcire asemănarea cu 
corabia salvării, construită de Noe), «Piatră» (pietricica albă a proorocului - Apocalipsa, 2/17), «Munte al binecu- 
vântărilor» (care se înalţă peste ceilalţi munţi semeţi - lucrările semeţiei oamenilor). «Şi în zilele cele de apoi, mun- 
tele templului Domnului se va înălţa peste vârfurile munţilor şi mai sus decât dealurile, şi către el vor curge po- 
poarele. Popoare multe se vor îndrepta spre el, zicând: „Veniţi să ne suim în muntele Domnului, în templul 
Dumnezeului lui Iacov, şi El ne va învăţa căile Sale şi să mergem pe cărările Sale, că din Sion va ieşi legea, şi 
cuvântul lui Dumnezeu, din Ierusalim! “» (Miheia, 4/1-2). 

Prin proorociile rostite de cuvântul lui Dumnezeu, Biserica Noul Ierusalim a fost înconjurată de o «salbă de 
mărgăritare» (alte zidiri creştine, care desăvârşesc cerinţele vieţii mănăstireşti pentru cei ce prin chemare au fost 
adăugaţi la poporul Domnului, în acord cu voia lui Dumnezeu şi cu planul Său de mântuire a neamului creştinesc): 

- căsuţa din deal; 

- casa întâlnirii; 

- grădina întâlnirii, cu amfiteatru de festivităţi cultural-creştine; 

- cortul întâlnirii; 

- zece fântâni, sub ocrotirea Domnului, a Maicii Domnului, a sfintei Virginia, a sfântului Andrei, a sfântului 
Ilie, a sfântului Pantelimon, a sfintei Maria Samarineanca, a sfintei Ecaterina, a sfântului Nicolae, a sfinţilor 
arhangheli Mihail şi Gavriil. 

Piatra de temelie a Bisericii Noul Ierusalim a fost pusă la 22 iulie anul 1991, iar târnosirea Bisericii s-a 
săvârşit la data de 12 decembrie a aceluiaşi an, prin osârdia arhiereului Irineu Pop Bistriţeanul. 


Studiu introductiv 


13 


Acest sfânt aşezământ a fost construit după porunca şi planul transmis de Dumnezeu prin cuvânt stătătorilor 
mănăstirii, servi şi purtători de Dumnezeu, împreună cu alţi iubitori de Hristos creştini. Biserica are treizeci şi trei 
de cupole, simbolizând anii pământeşti ai Domnului Iisus Hristos, şi are douăsprezece uşi, care simbolizează 
împlinirea proorociei de reîntoarcere la Dumnezeu a celor douăsprezece seminţii ale lui Israel (v. Apocalipsa, 21/12). 

Căsuţa din deal, construită în perioada 1998-1999, este aşezare cu trăire monahală, pentru creştini de parte 
bărbătească şi care au avut chemare la întregirea poporului Domnului. 

Casa întâlnirii, construită în perioada 2000-2001, cuprinde sală de expoziţie şi atelier de creaţie, pentru lucrări 
de artă creştină. 

Grădina întâlnirii, amenajată în perioada 2000-2001, cuprinde un spaţiu artistic, acoperit de un cort alb, cortul 
întâlnirii, susţinut de o confecţie metalică sub care se află scenă şi amfiteatru. Aici se desfăşoară Sărbătorile Creşti- 
nătăţii Româneşti, închinate bianual praznicelor Coborârii Sfântului Duh şi ale Maicii Domnului, întâlniri prin care 
lucrarea de vestire a Cuvântului lui Dumnezeu se dăruieşte tuturor oamenilor. 

Activitatea publică a Cetăţii Sfinte Noul Ierusalim se derulează prin Fundaţia Sfânta Virginia, înfiinţată în 
anul 1995. Tot în acest an, Fundaţia a finalizat prima ediţie a cărţii „Cuvântul lui Dumnezeu “, care cuprinde 
selecţiuni din vorbirea Domnului, în perioada 1955-1995. 

Ulterior, Fundaţia a publicat lunar, sub formă de ziar distribuit gratuit, cuvântul lui Dumnezeu, auzit de cei 
stătători ai mănăstirii Noul Ierusalim. 

Alte activităţi ale Fundaţiei Sfânta Virginia din Pucioasa se concretizează în: 

- expoziţii de sculptură şi pictură cu specific religios, realizate în atelierul de creaţie creştin-ortodoxă al 
Fundaţiei; 

- expoziţii de aşezări rurale, de interior ţărănesc străvechi, de reîntoarcere la izvoarele strămoşeşti ale culturii 
şi tradiţiei româneşti, de vestimentaţie românească şi ţesături; 

- activităţi artistice, ocazionate de sărbători, printre care: muzica, poezia şi teatrul creştin. 

Hrisovul - Cuvânt de mărturie 

La intrarea în mănăstirea care adăposteşte biserica, se află, săpat în piatră, textul hrisovului care arată condi- 
ţiile de ţinută morală şi trăire creştinească ale celor care ar fi să treacă dincolo de porţi: 

Această sfântă mănăstire a fost construită la anul mântuirii 1991, după porunca şi planul transmis de Domnul 
prin servii Săi prooroci, prin izvorul Cuvântului Său, care curge în România şi din care se vor adăpa toate neamu- 
rile. Locaşul sfânt s-a ridicat acum de puterea lui Dumnezeu întru cei credincioşi ai Săi, şi va fi turn de mărturie, 
stâlp tare şi piatră de înviere pentru toată făptura lui Dumnezeu. Prin această începătură nouă se împlinesc toate 
proorociile din Cartea Adevărului, cum că România va fi regină aleasă şi binecuvântată pentru popoare, va fi nou 
Canaan, nou Eden şi nou Ierusalim, după Scriptura de la Ioan citire în cartea Apocalipsei: «Şi am văzut cetatea sfân- 
tă, Noul Ierusalim, pogorându-se din cer de la Dumnezeu. Şi Cel ce şedea pe tron a grăit: Iată, noi le fac pe toate. Şi 
cetatea avea zid mare şi înalt, şi avea douăsprezece porţi, iar la porţi, doisprezece îngeri, şi nume scrise deasupra, care 
sunt numele celor douăsprezece seminţii ale fiilor lui Israel. Iar zidul cetăţii avea douăsprezece pietre de temelie, şi 
în ele, douăsprezece nume, ale celor doisprezece apostoli ai Mielului. Şi cetatea este în patru colţuri. Lungimea şi 
lăţimea şi înălţimea ei sunt deopotrivă. Şi neamurile vor umbla întru lumina ei. Şi în cetate nu va intra nimic pângărit 
şi nimeni care este dedat cu spurcăciunea şi cu minciuna, ci numai cei sorişi în Cartea Vieţii Mielului». 

întreitul hram pe care-l poartă acest templu: „învierea Domnului şi a doua Sa arătare“, „Coborârea Sfântului 
Duh“ şi „Pomenirea sfintei mare proorociţă Virginia, trâmbiţa Domnului“, va fi cu întreită putere de înviere peste 
toată creatura lui Dumnezeu. 

Pentru că însuşi Părintele ceresc Cuvântul voieşte să locuiască în acest dumnezeiesc aşezământ, a rânduit o 
vieţuire sfân tă, şi oricine va dori să aducă în el jertfă duhovnicească, de doxologie, adorare şi rugăciune, trebuie 
să îndeplinească următoarea orânduială: 

- să păzească şi să păstreze curăţenia trupească, dimpreună cu puritatea simţurilor; 

- să se oprească de la mâncare a orice fel de carne, în afară de peşte, de la băutură alcoolică de orice fel, în 
afară de vinul din strugurii viţei de vie, şi de la droguri de orice fel; 

- să respecte ţinuta portului creştinesc, după rânduiala sfintei Scripturi; 

- să păzească rânduiala celor trei zile de post din săptămână (luni, miercuri şi vineri), în afară de perioadele 
de post stabilite de biserică, fără untdelemn şi vin, exceptând zilele în care sunt dezlegate acestea; 

- să respecte legea canonică bisericească în stilul românesc şi ortodox străvechi; 

- să primească sfânta împărtăşanie cât mai des, după cuvenita pregătire. 

Pentru ca sfântul templu să fie umbrit de strălucirea cerească şi ca Domnul să-Şi arate puterea desăvârşirii 
Sale, eu, arhiereul Irineu, din mila lui Dumnezeu martor al acestei lucrări de mântuire, leg sub blestem pe oricine 

ar cuteza să calce în acest loc sfânt fără a ţine strict rânduiala arătată în acest nou legământ, coborâtă de la 
Dumnezeu pentru acest sfârşit de întuneric. Iar cine va intra în acest sfânt aşezământ cu frică cuviincioasă şi cu 
credinţă tare, păzind cele rânduite, va fi ocrotit şi binecuvântat de Tatăl nostru, Care este în ceruri. 

La ridicarea acestui sfânt lăcaş au contribuit senii şi purtătorii de Dumnezeu, dimpreună cu alţi iubitori de 
Hristos, cu lucrul mâinilor lor, iar unsul lui Dumnezeu, Mihail I al României, a ctitorit cu numele său. 

In numele Tatălui şi al Fiului şi Sfântului Duh, s-a pus temelia acestei Biserici la anul 7499 de la zidirea lumii, 
iar de la naşterea după trup a lui Dumnezeu Cuvântul, anul 1991, ziua a 22-a a lunii iulie, amin. 

S-a îngropat acest „cuvânt de mărturie“ sub piatra de temelie, iar la târnosirea Bisericii, praznicul Sfântului 
Andrei anul 1991, s-a îngropat şi sub sfânta masă. 

f Irineu Pop Bistriţeanul 

Acesta este legământul cel nou şi, totodată, cuvânt de mărturie a începutului de viaţă autentic creştină, con- 
dusă nemijlocit de către Dumnezeu. 


Sobornicitatea Bisericii Noul Ierusalim - o dimensiune pnevmatologică 

«Biserică adevărată pe pământ înseamnă fii ai lui Dum- 
nezeu, adunaţi laolaltă în jurul Mielului lui Dumnezeu, Care Se 
frânge spre hrană pentru iertarea păcatelor cele făcute şi iertate 
prin pocăinţă.» 

(citat din Cuvântul lui Dumnezeu, 7/20 ianuarie 1997) 


De la unitatea Duhului Sfânt întru legătura păcii, la schisma catolico-sobomicească 

întemeierea văzută a Bisericii la Cincizecime (v. Faptele Apostolilor, cap. 2) a însemnat expresia unităţii în 
Duhul Sfânt a primilor creştini, ca mădulare ale trupului lui Hristos în integritatea sa, aşa cum a fost prefigurată în 
comunitatea euharistică a Cinei celei de taină. 

încă de la început, aceste atribute ale desăvârşirii în împlinire şi plenitudinii în acoperire pentru biserică au 
fost exprimate prin termenul grecesc „katholiki“ (catolică). Acest termen era, în înţelesul său original, foarte de- 
parte de sensul de „ universal “, care se foloseşte astăzi, desemnând, mai degrabă, „unitatea eshatologică a tuturor 
în Hristos “ într-o biserică locală concretă. 

Ulterior, transformarea conceptuală către „ catolicitate “ în sens de „ universalitate “, s-a produs nu numai în 
biserica apuseană, evoluând spre ambiţia unei mondializări teritorial-administrative, ci şi în biserica ortodoxă. în 
teologia rusă a secolului al XlX-lea îşi face apariţia termenul „sobornost", ca derivat al lui „sobornaia ", cuvânt ce 
traduce pe „ katholiki “ în Crezul slavon. Din nefericire, în ambele biserici s-a întunecat semnificaţia iniţială a însu- 
şirii de „catolică" sau „sobornicească", atribuită fiecărei biserici locale. De la o realitate eshatologică, înţeleasă ca 
lucrare şi comuniune a bisericii locale, care obiectivizează trupul lui Hristos prin Euharistie, s-a alunecat în inter- 
pretare spre ideea de divizare între local şi universal. S-a instaurat în lume trădarea perspectivei soborniceşti (în care 
Hristos era prezent în întregime în fiecare comunitate euharistică) prin îmbrăţişarea unei structuri administrative 
externe, impusă silnic, cu o autoritate care avea tendinţa de a absorbi sau chiar anihila, prin universalitatea sa, toate 
bisericile locale subordonate. Odată cu generalizarea în biserică a metropolelor - bazate pe structurile vechilor pro- 
vincii romane, apoi bizantine - şi ulterior a patriarhatelor, centrul de greutate al bisericii locale se deplasează spre 
teritorii mai largi, încorporând diecezele unei provincii sub autoritatea unui singur arhiereu, cel al metropolei. Sis- 
temul metropolitan a reprezentat o modalitate de circumstanţă în localizarea bisericii. Ulterior, doctrina modernă a 
naţiunii şi a statului independent a forţat generalizarea unui alt principiu, cel al autocefaliei, care a accentuat 
confuzia teologică din Ortodoxie, numind „biserici locale “ toate bisericile autocefale. S-a creat astfel posibilitatea 
ca diecezele episcopale să fie absorbite şi înlocuite în reprezentare fie de un sinod permanent, fie de către episcopul 
care este ales „pe viaţă “ ca întâistătător al bisericii autocefale, fără ca acesta să reprezinte în chip real toate diece- 
zele sau parohiile, care sunt şi rămân autenticele biserici locale ale teritoriului pe care el, teoretic, îl controlează. De 
aceea, nici o mitropolie, arhidieceză sau patriarhie nu poate purta titlul propriu-zis de biserică, ci poate fi numită 
aşa doar prin generalizare, prin simplul motiv că încorporează mai multe biserici locale. Acestea sunt singurele 
organisme care pot fi numite biserici, datorită naturii lor, revelată şi percepută în Euharistia episcopală, dar şi în 
virtutea îndemnului apostolic de a întemeia biserici în cetăţi: «Pentru aceasta te-am lăsat în Creta, ca să îndreptezi 
cele ce mai lipsesc şi să aşezi preoţi prin cetăţi, precum ţi-am rânduit» (Tit, 1/5). Oare, bisericile aşezate de sfântul 

apostol Tit prin cetăţi nu erau de sine stătătoare? Principiul autocefaliei extinse la nivelul unei dieceze se instituie 
oficial în istoria bisericii abia la Sinodul al III-lea Ecumenic (431), şi doar ca o ripostă, ca o necesitate locală 
stringentă a diecezei din Cipru de a contracara lăcomia episcopului Antiohiei, care năzuia să-şi extindă jurisdicţia 
şi asupra insulei Cipru. De altfel, chemarea la judecată a bisericilor celor şapte cetăţi, în frunte cu episcopii lor (v. 
Apocalipsa, cap. 2), este ilustrativă şi, totodată, simbolică. Cifra şapte simbolizează plenitudinea actului judiciar, iar 
responsabilitatea celor judecaţi este eminamente locală. Ambiţiile teritorial-naţionaliste au conferit în plan teoretic 
responsabilităţi sporite conducătorului bisericii autocefale, în aceeaşi măsură în care ele, de fapt, s-au diluat în mod 
dramatic în planul practic. Instituţia scandalos de necanonică a episcopului-vicar s-a generalizat, printr-o nepermisă 
uşurinţă, în satisfacerea gustului de a copia unele inovaţii ale bisericii apusene. Este un motiv în plus ca bisericile 
care se autoconsideră „ universale “ să revizuiască toate concepţiile care promovează ideea de slujire derivată şi să 
accepte că structura euharistică a Bisericii are prioritate în faţa celei instituţionale: în sfânta împărtăşanie, fiecare 
Biserică locală revelează Biserica întreagă, pe Hristos întreg, trecând de la postura de instituţie la cea de „ mod de 
existenţă ", ca arvună a vieţii veşnice. 

«Aceasta să faceţi spre pomenirea Mea» (Ev. Luca, 22/19) 

Modul în care biserica primară a abordat această problemă este, intr-adevăr, singurul corect. La Cina cea de 
taină, petrecută împreună cu ucenicii Săi, Mântuitorul Hristos făcea nu numai o profeţie privind pomenirea Sa peste 
veacuri, ci şi o ilustrare vie a împărăţiei Sale. Biserica veche a regăsit în sfânta Euharistie imaginea şi structura ade- 
vărată a împărăţiei cerurilor (v. Faptele Apostolilor, 2/42; I Corinteni, 10/16-17), în care poporul lui Dumnezeu se con- 
stituie într-o Biserică. Slujirea Bisericii, în diverse chipuri, reflectă şi împlineşte propria slujire a lui Hristos, deve- 
nind o proiecţie vie a prezenţei lui Hristos în lume: «...şi iată, Eu sunt cu voi în toate zilele, până la sfârşitul vea- 
cului. Amin» (Ev. Matei, 28/20), iar Hristos este prezent în lume chiar începând de la întruparea Sa (v. Ev. Luca, 4/13), 
însă mereu în prezenţa şi prin lucrarea Duhului Sfânt. 

Duhul Sfânt lucrează unde, cum şi când voieşte («Vântul suflă unde voieşte şi tu auzi glasul lui, dar nu ştii 
de unde vine, nici încotro se duce. Astfel este cu oricine e născut din Duhul» - Ev. Ioan, 3/8), şi oriunde este El pre- 
zent, creştinii sunt chemaţi să intre în comuniune între ei şi, totodată, cu Hristos, în chip de Biserică, stăruind în în- 
văţătura apostolilor şi în comuniune, în frângerea pâinii şi în rugăciuni: «Şi stăruiau în învăţătura apostolilor şi în 
împărtăşire, înfrângerea pâinii şi în rugăciuni» (Faptele Apostolilor, 2/42). Lumea exterioară nu este nici ea ignorată, 
ci este chemată la pocăinţă, la botez şi la primirea darului Duhului Sfânt: «...să se boteze fiecare dintre voi, în nu- 
mele lui Iisus Hristos, spre iertarea păcatelor voastre, şi veţi primi darul Duhului Sfânt» (Faptele Apostolilor, 2/38). 

Slujirea în biserică devine, aşadar, un dar al Duhului Sfânt, Care purcede de la Dumnezeu Tatăl. Acest dar se 
raportează în mod esenţial la făgăduinţele pregătite de Dumnezeu creaţiei Sale pentru zilele cele din urmă: «Dar 
după aceea, vărsa-voi Duhul Meu peste tot trupul, şi fiii şi fiicele voastre vor profeţi, bătrânii voştri visuri vor visa, 
iar tinerii voştri vedenii vor vedea. Chiar şi peste robi şi peste roabe voi vărsa Duhul Meu» (Ioil, 3/1-2). După cum 
„misiunea “ implică trimiterea şi lucrarea apostolică până la toate neamurile, „ eshata “ implică chemarea neamurilor 
evanghelizate intr-un singur popor, al celor ce sunt vrednici de a fi numiţi fii ai lui Dumnezeu (v. Ev. Ioan, 1/12) şi 
de a-L întâmpina la a doua venire a Sa (v. I Tesaloniceni, 4/17). 

Sfântul Ignatie al Antiohiei percepe permanenţa apostolică şi sobornicească într-o concepţie de continuitate, 
bazată nu atât pe succesiunea apostolică de la om la om, care este subînţeleasă, cât pe adunarea sistematică a întregii 
Biserici intr-un loc de judecată; aşadar, în strânsă legătură cu comuniunea euharistică (v. Sf. Ignatie, Magn., 6,1). în 
acest caz, succesiunea apostolică este consecutivă continuităţii de biserici şi se armonizează cu învăţătura sfintei 
Scripturi, care cheamă Biserica să consume sistematic cina euharistică în acelaşi loc, locul în care se împarte viaţă 
veşnică din împărăţia lui Hristos (v. Apocalipsa, 4/5). 

Este vorba, aşadar, de o singură Biserică primită la cină, în sala pregătită de nuntă. De altfel, în lume nu poate 
subzista decât o singură Biserică adevărată. Orice demonstraţie alternativă se bazează obligatoriu pe un sofism. 
Ideea de unicitate a Bisericii nu îi conferă însă dreptul ca aceasta să se constituie într-o structură piramidală şi să se 
plaseze deasupra bisericilor locale. Dimpotrivă, orice structură sau lucrare slujitoare a comunităţii bisericeşti 
universale trebuie să pornească de la o temelie, care este Biserica locală. Este ceea ce impune Dumnezeu prin Duhul 
Său Cel Sfânt, Care introduce în istorie realităţile eshatonului: «încă şi peste slugile Mele şi peste slujnicele Mele 
voi turna în acele zile din Duhul Meu şi vor prooroci» (Ioil, 3/1; Faptele Apostolilor, 2/17-21). Aşadar, Duhul Sfânt 
lucrează în zilele din urmă nu prin capul văzut al Bisericii, nici prin structurile ei administrativ-sinodale, ci prin cei 
mai umiliţi, dar mai curaţi slujitori ai săi, dintre care unii - pentru a sublinia că nici măcar nu fac parte din cler - 
vor fi de parte femeiască. 

Suntem contemporani cu aceste evenimente excepţionale. 

Un popor de fii, o rămăşiţă: fiica Sionului 

în ziua de Paşti a anului 1955, Duhul Sfânt a destupat izvoarele duhovniceşti ale cerului, lăsând cuvântul lui 
Dumnezeu să se reverse din belşug pentru spălarea ochilor şi urechilor celor care urmau să se strângă în duh de Bi- 
serică şi să se nască din nou: «Pace vouă! Hristos a înviat! Hristos a înviat! Hristos a înviat! Eu sunt Domnul Iisus 
Hristos. Nu sunt în trup, ci sunt în Duh. Coborătu-M-am cu Duhul pe pământ ca să-Mi culeg un popor şi să-i vor- 
besc tainele cele pentru vremea aceasta. Eu sunt Cuvântul lui Dumnezeu, şi am venit să vorbesc pe pământ, să-Mi 
gătesc calea celei de a doua arătări, aşa precum este scris în Cartea Mea» (citat din Cuvântul lui Dumnezeu, 17/30 
aprilie 1955); 

«Nu vă îndoiţi de glasul Meu, şi credeţi cuvintelor Mele prin această gură neputincioasă, că vreau să vă nasc 
din nou, din Duh,[. . .] să-Mi cresc un popor nou, un Israel nou în poporul român, căci poporul ales de Mine în trecut 
s-a stricat de tot» (citat din Cuvântul lui Dumnezeu, 1/14 iunie 1955). 

Ce motivează această intervenţie suprafirească? Nimic altceva decât vizibila ineficienţă a celor aproape două 
mii de ani de propovăduire a bisericilor lumii către lume, răstimp în care lumea s-a degradat în mod exponenţial, 
până «s-a stricat de tot». De aceea, Dumnezeu, în marea Sa iubire de oameni, vine personal să repare acum ceea ce 
omul „a stricat de tot“. 

Când va veni Fiul Omului, va mai găsi credinţă pe pământ? 

Faptul că Dumnezeu a hotărât după atâta vreme să aleagă un popor de fii, o rămăşiţă pe care s-o proclame 
fiică a Sionului, sugerează două ipoteze complementare: 

1. Bisericile tradiţionale cu pretenţii de universalitate (cea „ catolică “ şi cea „ sobornicească “) şi-au epuizat 
capitolul de încredere, iar îndelunga răbdare a lui Dumnezeu faţă de declinul lor implacabil, a ajuns la sfârşit. 

Biserica Catolică şi-a risipit energia în cucerirea teritorială. Practicând un misionarism agresiv, ea a împlinit 
în literă, dar nu neapărat în Duh, cuvântul Scripturii: «Mergând, învăţaţi toate neamurile [...]» (Ev. Matei, 28/19). în 
fapt şi pe fond, neamurile evanghelizate de ea au rămas la fel de necredincioase şi nepăsătoare faţă de mântuirea lor 
ca şi mai înainte, angajându-se într-o dihotomie supărător de vizibilă: 

- o lume laică, angrenată într-o sălbatică luptă pentru îmbogăţire; 

- o castă a clericilor care prelungesc peste veacuri o zbatere neputincioasă în a-L propovădui eficient pe Hristos. 

Biserica Ortodoxă, ceva mai pragmatică, sau poate mai comodă, nu s-a obosit să facă misionarism cu orice 

preţ, pretinzând că îşi face ordine în propria casă, dar presupusa comoditate s-a vădit repede a fi, de fapt, o stare de 
automulţumire, care i-a sugerat dreptul de a se polei de sus până jos cu slavă deşartă. Efectul a fost similar: odată 
cu trecerea veacurilor credinţa s-a răcit şi s-a diluat în formalism, fast şi conservatorism, detaşându-se şi aici două 
lumi, care au evoluat paralel: 

- vulgul, către o ortodoxie formală, aproape atee, lipsită de orice trăire duhovnicească autentică, mulţumindu-se 
a călca pragul bisericii „din An în Paşti", sau doar la principalele evenimente ale vieţii (botezul, cununia şi 
înmormântarea) ; 

- instituţia bisericii, către fastul ostentativ, bazileic, dispreţuitor, dar golit de orice eficienţă harismatică, dove- 
dind adesea obedienţă fără scrupule faţă de autorităţile atee şi de poliţia politică, şi chiar colaboraţionism arogant şi 
iresponsabil cu acestea. 

Cu unele excepţii punctuale al căror merit revine unor sfinţi locali, bisericile s-au golit treptat de harisme şi n-au 
mai cunoscut asistenţa vie a Duhului Sfânt, Care lucrează în chip suprafiresc, adică nu este despărţit de minuni. în 
acest fel, de o dureroasă actualitate a ajuns cugetarea Scripturii: «Când va veni Fiul Omului, va mai găsi, oare, 
credinţă pe pământ?» (Ev. Luca, 18/8). 

Slujitorii bisericilor s-au simţit atraşi de „bucuriile vieţii" şi au ajuns treptat să le recupereze puţin câte puţin 
de la lume, proclamându-le „ drepturi ale omului Este cunoscută, spre exemplu, polemica dintre clericii apuseni 
privind renunţarea la „jugul" celibatului. Renunţând astfel şi la ideea curăţeniei trupeşti, ei sunt foarte aproape de 
a generaliza amestecul bisericilor cu lumea, uitând de avertismentul sfintei Scripturi: «Prietenia cu lumea este vrăj- 
măşie faţă de Dumnezeu» (Iacov, 4/4). în acest fel, Bisericile se îndreaptă inexorabil spre secularizare, dezbrăcându-se 
de puterea şi de dreptul formal de a-i controla duhovniceşte pe creştini. Aceştia la rândul lor profită în a-şi îndreptăţi 
faptele şi a le diversifica, inclusiv prin întoarcerea pe ascuns şi fără remuşcări, la păgânism. Palidele împotriviri „ ofi- 
ciale “ ale bisericilor sunt privite acum cu amuzament de către structurile sociale laice, care-i îndeamnă făţiş pe oameni 
spre un trai imoral, îmbibat de un materialism grosolan, care-1 desparte cu totul pe om de Dumnezeu. 

2. Timpul s-a scurtat (v. I Corinteni, 7/29) şi ziua Domnului s-a apropiat (v. II Tesaloniceni, 2/3), căci s-a împlinit 
lepădarea de credinţă, iar «potrivnicul lui Dumnezeu, omul, care s-a ascuns sub haină de biserică şi s-a îmbrăcat cu 
slavă deşartă, dându-se pe sine Dumnezeu» (citat din Cuvântul lui Dumnezeu, 6/19 august 1997), «a fost dat pe faţă» (11 
Tesaloniceni, 2/4). 

«Iată, Mirele vine! Ieşiţi întru întâmpinarea Lui!» (Ev. Matei, 25/6) 

Chemarea pe care Dumnezeu o face neobosit din 1955 încoace este împlinirea pildei fecioarelor (v. Ev. Matei, 
25/1-13). Cele zece fecioare sunt Bisericile. Este vorba, aşadar, de biserici locale, euharistice, nu de cele două insti- 
tuţii-biserici care se cred fiecare în parte „ universale cu toate că se autointitulează una „catolică“, iar alta, „sobor- 
nicească“, din dorinţa de a se ascunde sub cuvânt, ca să nu li se dezvăluie goliciunea şi caracterul fantomatic al infa- 
tuării. Aşadar, bisericile locale sunt fecioarele (cele care au reuşit să-şi păstreze curăţia feciorelnică, apostolică) şi 
au candele în mâini (cele care păstrează nealterat tezaurul de credinţă încredinţat de către apostoli). Faptul că pilda 
le împarte în mod egal în înţelepte şi nebune, arată imparţialitatea Celui Care le cheamă: El oferă şanse egale tuturor, 
cu condiţia ca în clipa chemării, cea primită să aibă haină de nuntă, uleiul aprins în candelă şi roada talanţilor încre- 
dinţaţi. Bisericile de azi pot însă ieşi în întâmpinarea Lui ca fecioarele înţelepte, ca mirese ale lui Hristos? Pilda e 
stimulativă. Ea sugerează că măcar jumătate dintre bisericile locale ar fi putut avea duhul prevederii şi râvna pre- 
gătirii. Din păcate, uleiul s-a vărsat cu timpul şi din vasele celor care se pregătiseră cândva. Pilda e deopotrivă 
profetică. Dacă toate fecioarele au adormit, apoi aceasta este starea de fapt în care au fost găsite toate bisericile la 
chemarea: «Iată, Mirele vine!...» (Ev. Matei, 25/6). 

O singură biserică locală - cea românească, născută creştină şi crescută prin jertfe de martiri - mai corespun- 
dea întrucâtva. Dar trebuia şi ea trezită, scuturată, spălată, pieptănată, periată şi împodobită, şi apoi dezbrăcată de 
haina nepotrivită a vremurilor roşii în care a adonnit, şi îmbrăcată, apoi, în albul neprihănirii: «O, ţară, ţară! A 
pătruns în tine vremea cea roşie, şi tu nu i-ai ştiut faţa. Nu ai priceput că roşul este hlamidă de ocară. Ai uitat ce 
am păţit Eu sub învelişul hlamidei roşii. A venit peste tine vremea lui Edom» (citat din Cuvântul lui Dumnezeu, 8/21 
noiembrie 1995). 

Biserica însă, încă nu se trezeşte, ci stă în letargie: «Preoţii tăi slujesc plăcerilor şi duhului lor şi numelui lor, 
şi n-au putere să împartă înviere peste tine» (citat din Cuvântul lui Dumnezeu, 8/21 noiembrie 1995). Atunci, Dumne- 
zeu coboară cuvântul Său peste România şi dezvăluie taina că ea este ţara strălucirilor (v. Daniel, 11/41-45), prooro- 
cind din nou, întărind proorocia făcută pentru ea din veşnicie: «Va fi să învieze pic cu pic acest neam ales» (citat din 
Cuvântul lui Dumnezeu, 4/17 ianuarie 1992). 

Cum a răspuns instituţia bisericească a României, odată trezită din somn? Vădit incomodată pentru a i se fi 
deranjat starea de automulţumire şi dulce amorţeală, nu s-a grăbit să-şi aprindă candela şi să iasă în întâmpinarea 
Mirelui. Ba mai mult, ea I-a dat peste mână lui Dumnezeu şi n-a voit să îmbrace haina albă şi să intre în slava Noului 
Ierusalim, proorocit în Scripturi. întrucât ea n-a primit înnoirea în duh, „sobornicitatea “ ei a pierdut asistenţa Duhu- 
lui, căci Duhul lucrează unde şi cum voieşte (v. Ev. Ioan, 3/8). Va mai putea, aşadar, Soborul Bisericii să declame 
«Părutu-s-a nouă şi Duhului Sfânt...», când el însuşi a întors spatele la strigarea Duhului? căci Mirele a venit, totuşi, 
cu chemarea Sa, la această biserică. După cum «La început a fost Cuvântul» (Ev. Ioan, 1/1), tot aşa şi la sfârşit, 
Cuvântul lui Dumnezeu a coborât pe pământ, împlinind porunca Scripturii care-1 dezvăluie a fi numele cel nou al 
lui Iisus Hristos: «...şi numele Lui se cheamă Cuvântul lui Dumnezeu» (Apocalipsa, 19/13). 

Chiar dacă Israel va fi ca nisipul mării, doar o rămăşiţă se va mântui 

Domnul Şi-a păstrat însă o rămăşiţă credincioasă la care a coborât în sfat de cuvânt şi care L-a primit cu 
bucurie. în acest sfat care uneşte cerul cu pământul, este sobornicitatea în Duh a Bisericii de nou Ierusalim. «Ea 
este gătită ca o mireasă împodobită pentru Mirele ei» (Apocalipsa, 21/2), căci şi-a aprins candela şi a ţinut-o aprinsă 
din clipa chemării la proorocie a fiicei neamului ei, sfânta Virginia, a şasea trâmbiţă apocaliptică, înger în trup, care 
a adus pe pământ glas din cer: «Şi a trâmbiţat al şaselea înger. Şi am auzit un glas, din cele patru cornuri ale 
altarului de aur, care este înaintea lui Dumnezeu» (Apocalipsa, 9/13). 

Dar oamenii din lume nu s-au pocăit nici când au auzit că le vorbeşte Dumnezeu din cer, ci şi-au învârtoşat 
inimile lor: «Şi nu s-au pocăit de uciderile lor, nici de fermecătoriile lor, nici de desfrânarea lor, nici de furtişagurile 
lor» (Apocalipsa, 9/21). 


«Vai vouă, cărturarilor şi fariseilor făţarnici!» (Ev. Matei, 23/13-29) 

Respingerea lui Hristos-Cuvântul de către instituţia bisericii din lume a avut implicaţii asemănătoare 
respingerii lui Mesia de către cărturari şi farisei. Lucrarea de comuniune a bisericilor locale din lume, care aduc 
ofrandă trupul lui Hristos prin Euharistie, s-a întunecat prin stingerea Duhului şi dispreţuirea proorociilor, în pofida 
avertismentului făcut de sfântul apostol Pavel: «Duhul să nu-L stingeţi, proorociile să nu le dispreţuiţi» (I 
Tesaloniceni, 5/19-20). Biserica lumii pierde caracterul sobornicesc, alegând între Dumnezeu şi lume ca să rămână 
singură cu lumea şi uitând în mod tragic că slujirea în biserică este un dar al Duhului Sfânt. 

Referindu-se la fariseii şi cărturarii care vorbesc în limbaj academic, dar şi-au pierdut cu totul credinţa şi tac 
cu subînţeles atunci când cuvântul lui Dumnezeu le dă pe faţă faptele ruşinoase, sfântul Teodor Studitul spune: 

«Atunci când Corabia se află în primejdie, porunca Domnului este de a nu păstra tăcere. Dacă e vorba de credinţă, 
nimeni nu are dreptul să zică: „Dar cine sunt eu? Preot, oare? N-am nimic de a face cu acestea. Sau un cârmuitor? 
Nici acesta nu doreşte să aibă vreun amestec. Sau un sărac care de-abia îşi câştigă existenţa? [...] Nu am nici cădere, 
nici vreun interes în chestiunea aceasta“. Dacă voi veţi tăcea şi veţi rămâne nepăsători, atunci pietrele vor striga» 
(Epistola II, 81). Din nefericire, preoţii bisericii oficiale, în cazul când nu predică făţiş împotriva cuvântului lui 
Dumnezeu şi a Noului Ierusalim, păstrează o tăcere vinovată şi infamă, pe care ei au învăţat-o bine la Facultatea de 
Teologie, ca strategie tipică „ teologiei academice „ Capul plecat, sabia nu-l taie “. 

Domnul a ales pe cei neluaţi în seamă ca să-i facă de ruşine pe cei tari 

Pentru că cei chemaţi, preoţi şi arhierei, nu au venit la cină (v. Ev. Luca, 14/18-24), Biserica Noul Ierusalim ră- 
mâne singura mireasă înţeleaptă, care arată Mirelui lumina candelei sale: credinţă şi dragoste, ascultare şi supunere. 
Rămăşiţă aleasă prin har, ea stă în baia naşterii de sus şi nu se mai usucă din curgerea izvorului de cuvânt. Ea naşte 
popor de sfinţi, fraţi întru Hristos, care se lasă cuprinşi de lucrarea cuvântului, se lasă în lucrarea de ucenici şi de 
apostoli şi răspândesc sămânţa cuvântului peste cei care voiesc să-L întâmpine pe Hristos. Ei stau în duh de biserică, 
adevărată biserică sobornicească, în care nu omul, ci Duhul Sfânt lucrează după cum voieşte, dând Bisericii lui Hris- 
tos dimensiunea pnevmatologică de care biserica din lume s-a lepădat cu bună ştiinţă ori de câte ori a nesocotit ca- 
noanele Sfinţilor Părinţi, care ar fi trebuit să rămână neclintite, şi, iarăşi, când a nesocotit acest cuvânt al lui Dum- 
nezeu. Ei stau credincioşi la masa de cuvânt a Domnului şi se îmbracă în cuvânt şi în Duhul Sfânt, şi vor lua plată de 
ucenici. Ei se fac pildă vie pentru tot poporul român, pentru tot poporul creştin, ca să se întoarcă el cu întreg trupul, 
sufletul şi duhul către Dumnezeu, iar Dumnezeu să-l numească noul Israel şi să-l sfinţească, iertându-1 de greşale, ca 
să poată apoi veni pe pământ în chip văzut Fiul lui Dumnezeu, împlinind făgăduinţele de peste veacuri: «Tatăl nostru, 
Care eşti în ceruri, sfinţeşte-l pe Israel, sfinţeşte numele Tău în Israel iertăndu-l de greşale, Tată. Fă, Tată, împărăţie 
vie de la Tine peste poporul Tău şi învaţă-l să se lase în voia Ta, în voia cuvântului Tău, Tată, ca să fie şi în Israel 
precum este în ceruri, Tată» (citat din Cuvântul lui Dumnezeu, vorbirea Maicii Domnului, 8/21 septembrie 1996). 

Omul creştin, fiu al Bisericii celei adevărate, al cărei cap este Iisus Hristos: 

Biserica Noul Ierusalim 

«O, Ierusalime de azi, spune tu Ia om ce înseamnă om 
creştin şi fiu al bisericii al cărei cap este Iisus Hristos.» 

(citat din Cuvântul lui Dumnezeu, 17 februarie/2 martie 2003) 


«Şi iată, Eu cu voi sunt în toate zilele, până la sfârşitul veacului» (Ev. Matei, 28 / 20 ) 

Evanghelia după Matei se încheie cu o invitaţie neechivocă, adresată ucenicilor de către Mântuitorul Iisus 
Hristos, de a propovădui prin viu grai şi prin faptă cuvântul lui Dumnezeu (v. Ev. Matei, 28/19). Şi întrucât El le pro- 
mitea că va fi cu ei în toate zilele (v. Ev. Matei, 28/20) dacă vor face ce li s-a cerut, curând ei au îmbrăcat numele lui 
Hristos şi s-au numit creştini (v. Faptele Apostolilor, 11/26). Aceste realităţi, creştinii şi biserica, au fost şi vor fi până 
în veac inseparabile, evoluând simultan şi urmărind cu exactitate sinuozităţile mersului înainte al omului prin isto- 
rie, văzut prin prisma creaţiei speciale a lui Dumnezeu. în prezent însă, există mai multe biserici şi cel puţin tot atâ- 
tea familii (obşti) de creştini. Ceea ce în mod dramatic le separă, este călăuza, văzută atât în sensul fundamental, de 
cap (conducător), cât şi în sensul complementar, de învăţătură, ghid, catehism. Evident că toate sau aproape toate 
vor pretinde că îl au de cap pe Hristos în chip nevăzut, iar în chip văzut, pe un locţiitor validat al Acestuia. De 
asemenea, în ceea ce priveşte învăţătura, toate bisericile pretind că deţin monopolul adevărului şi că îl promovează 
cu maximă responsabilitate. Or, acest lucru este imposibil. 

Câte biserici sunt adevărate? 

Matematic vorbind, cel mult una (sau nici una!) dintre biserici poate deţine adevărul absolut, iar în ceea ce 
priveşte consecvenţa trăirii învăţăturii creştine, lucrurile stau de-a dreptul dramatic. De asemenea, nu „trupul“ este 
cel care-şi alege „capul", ci „capul" îşi alege „trupul" şi calea pe care el merge. E uşor a afirma: „Avem cap pe 
Hristos". Acest lucru îl fac mulţi, pentru că au convingerea că afirmaţia lor e neverificabilă. Mai apoi însă, când 

sunt confruntaţi cu dovezi care atestă că Hristos însuşi, Cuvântul lui Dumnezeu, îşi alege singur un popor pentru a-1 
creşte şi a-1 conduce ca pe o turmă la păşunea care dă viaţă, reacţia acestora este scandaloasă: ei au curajul să „se 
ia de piept “ cu Dumnezeu pentru a-şi apăra piedestalul pe care s-au căţărat cu obrăznicie şi de unde scandează lo- 
zinci tocmai pentru că ei, de fapt, nu cred în Dumnezeu, şi aceasta îi determină la convingerea că El nu poate şi nu 
trebuie să vorbească. De altfel, ştiindu-se impostori, îi suspectează de impostură pe toţi ceilalţi, şi astfel cercul vicios 
se închide. 

Să revenim însă la acea promisiune stenică a Mântuitorului: «Şi iată, Eu sunt cu voi în toate zilele, până la 
sfârşitul veacurilor» (Ev. Matei, 28/20). Cine sunt aceşti „voi" din toate zilele? La început au fost ucenicii, şi apoi 
apostolii, iar apoi episcopii şi preoţii aşezaţi prin cetăţi. Dar mai târziu? Dar astăzi? Ajunşi aici, se cuvine a reaminti 
un lucru esenţial, care, din păcate, este ignorat cu nonşalanţă sau poate chiar ascuns cu rea intenţie. Dumnezeu a 
promis prezenţa constantă a proorocilor printre sau peste cei aleşi a-I fi succesori: «De aceea, Eu trimit la voi proo- 
roci şi înţelepţi şi cărturari; dintre ei veţi omorî şi veţi răstigni, dintre ei veţi biciui în sinagogi şi îi veţi urmări din 
oraş în oraş» (Ev. Matei, 23/34); 

«Pe unii i-a pus Dumnezeu în Biserică mai întâi apostoli, al doilea prooroci» (I Corinteni, 12/28); 

«Şi proorocii să vorbească doi sau trei, iar ceilalţi să judece» (I Corinteni, 14/29); 

«Iar duhurile proorocilor se supun proorocilor » (I Corinteni, 14/32); 

«Dacă socoteşte cineva că e prooroc sau om duhovnicesc, să cunoască bine ce vă scriu, că sunt poruncile 
Domnului» (I Corinteni, 14/37); 

«In zilele cele de apoi, zice Dumnezeu, voi turna din Duhul Meu peste tot trupul, şi vor prooroci fiii şi fiicele 
voastre» (Faptele Apostolilor, 2/17); 

«Râvniţi însă cele duhovniceşti, dar mai ales ca să proorociţi» (I Corinteni, 14/1); 

«Proorociile să nu le dispreţuiţi» (I Tesaloniceni, 5/20). Or, tocmai aici s-a ajuns, din păcate. Toate proorociile, 
în loc de a fi cercetate cu mare interes şi cu sporită atenţie pentru a se evita orice eroare sau fals, sunt dispreţuite şi 
clasate în bloc, ca fiind forma modernă de înşelare născocită de către diavol. «Proorociile s-au încheiat cu Mântui- 
torul Iisus Hristos», declamă cu infatuată convingere teologii moderni. Sau: «La moartea ultimului apostol s-a în- 
cheiat ciclul revelaţiei dumnezeieşti» (Pr. Tache Sterea: „îndrumător", Ed. 1997, pag. 22); «Nimeni nu mai poate adău- 
ga la revelaţia adusă de Mântuitorul» (Ibid. pag. 94). 

Dincolo de faptul că aceste afirmaţii uşuratice, aproape cotradictorii şi întru totul nefundamentate, anihilează 
tocmai conceptul de „ Sfântă Tradiţie ", ceea ce constituie, de fapt, o gravă erezie, realitatea însăşi infirmă aceste 
supoziţii. Prooroci au mai fost şi după Mântuitorul: Agav, împreună cu alţi prooroci, care lucrau prin Duhul (v. Fap- 
tele Apostolilor, 11/27-28; 21/10); Bamaba şi Simeon zis Niger, Luciu Cirineul, Manain şi Saul, care prooroceau în 
biserica din Antiohia (v. Faptele Apostolilor, 13/1); Iuda cel numit Barsaba, şi Sila (v. Faptele Apostolilor, 15/32); cele 
patru fecioare proorociţe, fiicele lui Filip diaconul (v. Faptele Apostolilor, 21/9). Mântuitorul însuşi despecetluieşte as- 
tăzi, prin cuvântul Său, tainele ascunse din veacuri, arătând continuitatea neîntreruptă a proorociilor, dar şi starea 
de despărţire tragică de Hristos, adusă de kefalizarea forţată a bisericilor lumii: «Lumea a vrut să fie lăsată de capul 
ei şi este fără cap lumea, iar biserica ei este lumească, nu este cerească, şi este descoperită înaintea lui Dumnezeu 
şi aşa se roagă la Dumnezeu, dar nu se poate aşa, că scris este: „Orice femeie care se roagă lui Dumnezeu cu capul 
descoperit, îşi necinsteşte capul, iar capul femeii este bărbatul“. Orice biserică ce se roagă lui Dumnezeu cu capul 
descoperit, îşi necinsteşte capul ei, iar capul bisericii trebuie să fie Hristos, căci Hristos este bărbatul bisericii, 
Mire al bisericii, dacă biserica este mireasă, iar dacă nu este mireasă, nu este biserică a lui Hristos, ci este biserică 
lumească şi nu creştinească. Biserica lui Hristos are trăire creştinească şi sărbătoare creştinească, dar iată, 
biserica românilor a voit să fie lăsată de capul ei şi şi-a stricat serbările, iar vremile cele sfinte le-a strămutat de 
la locul lor, şi numai biserică nu este ea, că este biserică fără sfinţi, de vreme ce şi-a sucit zilele sfinte şi nu mai 
sunt la locul lor şi în dreptul sfinţilor lor, căci fiecare clipă îşi are binecuvântarea ei, şi fiecare zi îşi mărturiseşte 
pe sfinţii ei» (citat din Cuvântul lui Dumnezeu, 12/25 decembrie 1997). 


Fisuri în „succesiunea apostolică" 

Se vorbeşte adesea despre aşa-zisa „succesiune apostolică". Are ea o continuitate infailibilă? în mod cert, de 
2000 de ani încoace, în lanţul succesiunii s-au produs fisuri. Această ipoteză este singura care explică starea de fapt, 
actuală, cea a diseminărilor unor elite „creştine", care de mult nu mai sunt nici măcar paralele, ci substanţial 
divergente în evoluţia lor dogmatică. Bisericile se feresc să recunoască fisurile sau petele albe din propria lor istorie. 
Or, numai sinceritatea absolută are puterea înnoirii, similar cu cea oferită penitentului prin taina spovedaniei. 
„ Tehnica “ acoperirii unor greşeli sau imprecizii, chiar punctuale, s-a dovedit falimentară, erodând în mod grav 
încrederea observatorului extern sau chiar a propriilor eparhioţi. 

Cuvântul lui Dumnezeu, analizat deocamdată ca sursă de revelaţie complementară, dar oferind spre verificare 
valenţe potenţiale excepţionale, afirmă net că fisurile apărute în succesiunea zisă „ apostolică “ sunt, în fapt, o crudă 

realitate. într-adevăr, referindu-se la ungerea mai presus de fire a arhiereului Irineu, Domnul spune în cuvântul Său: 
«L-am uns pentru că nu avea cine să-l mai ungă, de vreme ce atâta timp s-a rupt firul unşilor. Eu l-am uns, nu l-au 
uns cei ce se zic pe sine că sunt cei ce ung» (citat din Cuvântul lui Dumnezeu, 21 noiembrie/4 decembrie 1992). In plus, 
El reproşează personalului consacrat al bisericilor că a denaturat rânduielile apostolice, simplificând în mod 
nepermis unele slujbe, abandonând canoane valide şi schimbând rânduieli tradiţionale sau canonice: «Se uită Sfânta 
Treime la preoţii şi la cărturarii acestui veac, Se uită ce au făcut, căci au desfiinţat aceştia rănduiala Fiului lui 
Dumnezeu, cea lăsată peste Biserică, peste cea dintâi Biserică de după întruparea Sa. Căci se aduna Biserica şi 
era în mijlocul ei cuvântul lui Dumnezeu, căci am lăsat prooroci şi am zis să fie aşa şi nu altfel Biserica; aşa, 
întreagă, şi nu cu lipsuri ale trupului ei» (citat din Cuvântul lui Dumnezeu, 9/22 iulie 1992). 

De la veşnicie la vremelnicie 

în fond, biserica s-a îndepărtat treptat de Hristos, abandonând pe prooroci şi înlocuind călăuzirea hristocen- 
trică prin una antropocentrică şi, respectiv, veşnicia, cu vremelnicia. Omul L-a înlocuit pe Hristos şi s-a numit pe 
sine „vicar" sau „locţiitor" sau „antichrist" (se are în vedere aici, deocamdată, etimologia greacă pentru „anti- 
christ" - în locul lui Hristos, şi nu cea latină - împotriva lui Hristos); apoi s-a îmbrăcat în arhiereu, s-a aşezat în 
scaunul cel de sus şi a înlocuit spălarea picioarelor, ce se făcea ucenicilor, cu sărutarea cerută ucenicilor săi a mâinii 
drepte şi a mitrei episcopale. 

«Şi iată ce a ajuns Biserica, dar cine să-i deschidă ochii ca să vadă că ea nu mai este ca Mine?» (citat din 
Cuvântul lui Dumnezeu, 9/22 iulie 1992). Vis-a-vis de această sentinţă atât de gravă, adusă bisericii, o neîndoielnică 
vină o au cărturarii teologi moderni, care politizează (adeseori uzând de şabloanele comuniste pe care le-au învăţat 
din copilărie) actul sacramental liturgic, inventând teologumene care se armonizează cu cerinţele vremii şi cu mof- 
turile lumii tot mai secularizate. Dumnezeu însă dezvăluie şi acest lucru: «Vai oamenilor care se zic pe sine că sunt 
cu legea Bisericii şi care au scris cărţi peste cărţi despre numele Meu şi al legilor Mele, căci nu sunt cărţile acelea. 
Acelea sunt pământ, şi în pământ se întorc, căci duhul cărţilor acelora nu este duh cu viaţă, din pricina celor fără 
de viaţă care le-au făcut pe ele, şi nu sunt cărţile acelea, şi stau împotriva lor aceste făptuiri» (citat din Cuvântul lui 
Dumnezeu, 21 noiembrie/4 decembrie 1992). Apare, aşadar, şi explicaţia: cei ce scriu cărţi la comanda ierarhilor lor sau 
din pur interes mercantil, nu au viaţă personală creştină, ci sunt nişte farisei. Ei îi învaţă pe alţii ceea ce ei nu cred 
nici măcar în vis. Este cea mai condamnabilă discrepanţă între vorbă şi faptă, căci autorii teologi au grijă să se 
acopere cu înalte binecuvântări şi cu autorizări pseudo-academice pentru scrierile lor, înşelând cu anticipaţie vigi- 
lenţa plebei clientelare. 

Una dintre cele mai grave probe de impostură o constituie, aşadar, afirmaţia, directă sau implicită, formulată 
de liderii religioşi profesionişti, cum că „ avem cap pe Hristos “ şi „ biserica noastră este apostolică ", acestea pe 
fondul unei realităţi marcate de despărţirea profundă de cuvântul lui Dumnezeu. 

Este cel puţin absurd ca atunci când Dumnezeu vorbeşte direct, împlinind făgăduinţa Sa care zice: «Iată, Eu 
sunt cu voi în toată vremea» (Ev. Matei, 28/20), tocmai atunci cei vizaţi să sară ca arşi şi să strige: „Nu a vorbit 
Dumnezeu, ci altcineva în numele Lui!" sau „Nu Acesta este Dumnezeu!". Bine a zis cel ce a zis: «Zis-a cel nebun 
în inima sa: nu este Dumnezeu!» (Psalmii, 13/1), dar tocmai cei care strigă în gura mare acest lucru se cred înţelepţii 
pământului. în parte au dreptate, căci aşa nu pot fi şi înţelepţi ai cerului. 

Omul creştin: fiu-copil al lui Dumnezeu 

Ce îl caracterizează, atunci, pe omul creştin, fiu al Bisericii celei adevărate? 

- el are umilinţa de a se lăsa condus de Dumnezeu fără a se teme că Dumnezeu l-ar lăsa atras într-o rătăcire, 
căci el îl iubeşte ca un fiu-copil pe Dumnezeu şi aşa crede în El, ca un copil care crede în tatăl său după trup; 

- el are dragoste de fraţi, cum nu s-a mai văzut din vremea apostolică, jertfindu-se fraţii unii pentru alţii, căci 
jertfa este proba dragostei; 

- el a înlocuit mila păguboasă, propovăduită cu obstinaţie în scolastica creştină (şi care uită că nu trupul sătul 
va intra în împărăţia cerurilor, ci sufletul dreptcredincios), cu mila de Dumnezeu, Care suferă şi astăzi, acum, pentru 
toate erorile omenirii ajunse la apogeu; 

- el crede cu adevărat în Hristos Dumnezeu şi în promisiunile Lui, legate de a doua Sa venire în lume ca împărat; 

- el îl aşteaptă şi îşi pregăteşte pentru această întâlnire haina de nuntă, căci va fi o nuntă cosmică între Mirele 
Hristos şi Biserica Sa cea una (nu mai multe!) sobornicească (nu condusă de „capi“ de ocazie) şi apostolească (nu 
actualizată cu învăţături cosmetizante); 

- el se roagă cu stăruinţă pentru tot neamul omenesc de la Adam încoace, înlocuind clasica preocupare egois- 
tă pentru mântuirea personală, cu lucrarea iubitoare de restaurare a omului prin Biserică, a cărei temelie este jertfa 
Mântuitorului şi ale cărei ziduri sunt rugăciunile sfinţilor; 

- el a luat în serios îndemnul «Fiţi sfinţi, precum Tatăl vostru sfânt este în ceruri» (I Petru, 1/16), şi chemarea 
«Să luăm aminte, Sfintele [se dau] sfinţilor!» (Sfânta Liturghie a Sf. Ioan Gură de Aur) şi se zideşte pe sine cărămidă 
vie în zidul Cetăţii Sfinte a Noului Ierusalim: «Şi am văzut cetatea sfântă, Noul Ierusalim, pogorându-se din cer de 
la Dumnezeu, gătită ca o mireasă pentru Mirele ei» (Apocalipsa, 21/2). 


Cetatea Sfântă Noul Ierusalim - Radiografia unei opţiuni demiurgice 

«O, ce vor oamenii să însemne biserică? Peste ce babilon 
vor oamenii să scrie „biserică a lui I Iristos“? Biserica e numai 
una. Ea nu poate avea altfel de trăire decât a Mea. Eu sunt capul 
Bisericii.» 

(citat din Cuvântul lui Dumnezeu, 29 septembrie/ 12 octombrie 1997) 


Biserica - un spaţiu consacrat sfinţeniei 

Dacă observăm cu sinceritate starea actuală de lucruri din biserica ortodoxă, constatăm că a dispărut de mult 
preocuparea credincioşilor de a consacra spaţiul eclezial, adică de a împărţi biserica în Sfânta, şi Sfânta Sfintelor, 
şi, apoi, de a observa cu rigurozitate păstrarea acestei împărţiri. Moise, când a fost chemat la dialog de către Dum- 
nezeu pe muntele Horeb, a fost somat să-şi scoată încălţămintea din picioare, căci locul pe care stătea era un loc 
sfânt (v. Ieşirea, 3/5). Acest loc nu era cunoscut ca având o consacrare anterioară, dar el devenea sfânt prin însăşi ale- 
gerea lui de către Dumnezeu, întâi ca spaţiu de dialog, şi apoi ca spaţiu de închinare (v. Ieşirea, 3/12). 

Biserica, luată ca lăcaş de cult, este însă, prin excelenţă, destinată a fi un spaţiu de comunicare între om şi Dumnezeu. 
De aceea ea trebuie să fie un loc sfânt încă din faza în care oamenii fac o proiecţie mentală a necesităţii unei permanentizări 
a slujirii colective. 

Cândva, spaţiile interioare ale bisericii îi delimitau riguros pe cei consacraţi, care chiverniseau cu multă sfii- 
ciune altarul; şi apoi pe cei aleşi, care urcau pe solee doar pentru sfânta Euharistie; şi apoi pe cei credincioşi, care 
populau naosul (bărbaţii) şi pronaosul (femeile); şi apoi pe cei chemaţi, care ocupau temporar pronaosul, dar la mo- 
mentul oportun («Câţi sunteţi chemaţi, ieşiţi!») ieşeau aceştia în pridvorul bisericii. Cât îi priveşte pe penitenţi, ei 
erau privaţi cu anii de dreptul de a ocupa diverse zone ale interiorului bisericii, potrivit cu starea de necurăţie în care 
fuseseră căzuţi. 

Astăzi, din nefericire, aceste obiceiuri sunt o palidă amintire. Uşierii au dispărut, iar biserica s-a transformat lent 
intr-un spaţiu de trecere, un culoar larg spre singura zonă care sugerează o oarecare sfinţenie: catapeteasma cu uşile 
şi perdelele ei şi, evident, tot ceea ce ascund ele. Ascunderea a rămas singura formă de a sugera taina, în loc ca aceasta 
să înflorească şi să se reverse în tot spaţiul eclezial. Preotul a fost tentat să preia acoperirea rituală, taina, ca pe o 
invitaţie pentru propria sa ascundere de popor. De aceea el îşi ascunde astfel după uşi şi perdele lipsa propriei sale 
sfinţenii înlocuite cu adorarea chipului cezarului, care a cucerit pe tăcute Sfânta Sfintelor. La rândul lor, credincioşii 
(amestecaţi, într-o proporţie imposibil de estimat, cu necredincioşii) nu se mai descalţă de mult, la propriu şi la fi- 
gurat, atunci când intră să se roage. Realizează ei, oare, că nu mai e cazul, îndată ce spaţiul eclezial nu mai este sfânt? 
Posibil, chiar dacă vom considera acest gest pe care Dumnezeu i l-a cerut cândva lui Moise doar ca o metaforă. 

Păcătoşii cuceresc biserica sfinţilor 

Sfinţenia în biserică rămâne, aşadar, o stare potenţială, căci nu se mai actualizează prin trăirea autentic creş- 
tină, aceea care se cere prin catehism, panegirice, omilii şi predici. Toate aceste rostiri ticluite de către clerici rămân 
simple acte de virtuozitate retorică atâta vreme cât nu se traduc prin preocupare fermă de sfinţire (la propriu, nu la 
figurat!) a vieţii enoriaşilor. Mai mult, asistăm de secole la o periculoasă deviere de sens în ceea ce priveşte consa- 
crarea bisericii: majoritatea credincioşilor şi o parte însemnată dintre clerici şi-au luat cu aroganţă dreptul de a pro- 
clama că biserica nu mai este a sfinţilor, ci a păcătoşilor. Această afirmaţie obraznică, şi care, probabil, ascunde in- 
tenţia unei legitimări, pleacă, din păcate, de la o tristă constatare: cu adevărat frâiele au fost scăpate din mână şi 
diavolul a reuşit să se strecoare în biserică prin uşile uitate larg deschise. Nimeni nu mai optează pentru atitudinea 
tranşantă, dictată de duhul lui Ilie sau cuvântul biciuitor al lui Ioan Botezătorul: «Pui de vipere!» (Ev. Luca, 3/7). în 
schimb, auzi cu stupoare, chiar şi la preoţi, afirmaţii lamentabile de genul: „ Toţi suntem păcătoşi “, care dezvăluie 
nivelul de subcultură teologică, cultivată în pepinierele de popi, răsărite în ultimii ani ca şi ciupercile după ploaie, 
în zeci de oraşe şi târguri. Şi asta, când Dumnezeu îi îndeamnă cu autoritate pe oameni: «Fiţi sfinţi, căci şi Eu sunt 
sfânt!» (Ieşirea, 22/31; Leviticul, 11/45; I Petru, 1/16). 

Săraca biserică, ajunsă gazda circului lumii! 

Sfinţenia, aşadar, a rămas şi ea, pentru cei mai mulţi, o opţiune biblică perimată, proprie şi specifică numai 
pentru antichitate. Oamenii moderni îşi permit, de acum, ceea ce strămoşii noştri n-ar fi îndrăznit nici măcar să gân- 
dească: să răstălmăcească voia lui Dumnezeu, să maculeze jertfele martirilor, să transforme locaşele de rugăciune 
în locuri de incantaţie rituală ieftină, în care cabotinismul-conformist se amestecă cu vulgaritatea unor „ creştini “ şi 
„ creştine “ de ocazie, veniţi, mai degrabă, să-şi expună dezinvolt toaletele indecente, cu ocazia vreunei nunţi sau a 
vreunui botez. Adesea, slujba cununiei este transformată deliberat de către preot într-o comedie de o trivialitate greu 
de suportat. Dincolo de faptul că sfânta împărtăşanie nu se mai dă de mult tinerilor, înlocuindu-se cu pişcoturi (! ! !) 
înmuiate în aşa-zisul „pahar de obşte “ (o parodie grotescă a sfântului potir), prilejul este speculat de preot pentru 
a smulge hohotele de râs ale asistenţei. După un joc repetat de „ păcălire “ a miresei, joc în care pişcotul e retras 
pentru a o lăsa cu gura căscată, preotul acţionează brusc, cu o dibăcie care-i demască rutina, şi înfige pe gâtul mi- 
resei pişcotul, până o îneacă şi îi dau lacrimile. Este aici nu numai o premeditare gravă a preotului către cabotinism, 
ci şi un mesaj subliminal prin care el sugerează asistenţei o presupusă insaţietate a miresei spre deviaţionism com- 
portamental şi imoralitate. Săraca biserică, ajunsă gazda circului lumii! în chicoteli vesele de acordeon şi blitz-uri 
impertinente, circul de paiaţe, îmbrăcate în smokinguri de înmonnântare şi combinezoane de celofan, se retrage lă- 
sând în urmă dârele jegului mundan: stalagmite de parafină pe covoare, bomboane, orez, gumă de mestecat şi 
fursecuri călcate în picioare, rămăşiţe ieftine ale speranţelor lor, aşa cum le-au înţeles ei, către Dumnezeu: «pofta 
trupului, pizma ochilor şi trufia vieţii». 

Să menţionăm aici şi faptul că slujba însăşi a fost oficial amputată, fiind lipsită astăzi de pasajul esenţial în care 
preotul îi întreabă pe miri despre opţiunea lor, dacă este de bunăvoie şi nesilită de nimeni, şi îi determină, apoi, să măr- 
turisească public hotărârea lor fermă, liberă şi definitivă, de a se căsători, pentru a îi declara, apoi, solemn, soţ şi soţie. 
Probabil acest pasaj al slujbei (care încă se mai păstrează în slujbele omonime din alte biserici ortodoxe autocefale) a 
fost făcut cadou statului de către mai-marii bisericii în anul 1864, atunci când au acceptat să cedeze primăriei dreptul 
strămoşesc de asistenţă spiritual-administrativă asupra naşterii, căsătoriei şi înmormântării enoriaşilor, căci îl regăsim 
aproape neschimbat în ceremonia „ căsătoriei civile “. Oare, oamenii nu realizează că două căsătorii ale aceluiaşi cuplu, 
una zisă „civilă “ şi alta „ religioasă “, îşi anulează reciproc valenţele, transformând cununia intr-un nonsens? 

Ridicolul nu e sancţionat de preot nici măcar când acesta constată că la botez (abia acum!?) naşii nu cunosc 
o iotă din Crezul creştin, motiv ce ar trebui considerat impediment canonic, suficient ca slujba să fie oprită, din ne- 
cesitate, şi temporar suspendată. Dar preotul, fiind mai degrabă un funcţionar public, plătit, citeşte el din carte Cre- 
zul, în locul lor, preferând să fie din nou umilit Hristos, decât să lucreze el cu duhul şi puterea lui Ilie. Şi aşa, pentru 
a salva aparenţa solemnităţii, slujbele preotului seamănă cu un teatru de doi bani în care cortina cade dezvăluind 
trista realitate abia în ziua de Bobotează. Atunci, oricâte precauţii ar lua, oricâte invitaţii anticipate la ordine şi răb- 
dare creştină ar face, „ slujba “ lui se termină sistematic cu un dezastru: oameni îmbrânciţi, haine rupte, înjurături, 
furturi de portofele, bătăi chiar, apă sfinţită, risipită din belşug pe jos, şi apoi călcată cu nesimţire în picioare. E de 
înţeles că, asistând an de an la acest spectacol până la obişnuinţă, preotul nu mai are tragere de inimă să sancţio- 
neze nici măcar verbal celelalte „delicte“ mai mici: podoabele, fardurile, îmbrăcămintea necuviincioasă etc. 

Poate asista Dumnezeu impasibil la o aşa stare de plâns a creştinătăţii? El nu poate fi păcălit cu discursuri 
ieftine, triumfaliste (care numără câte lăcaşuri de cult s-au mai zidit în ultimul an, declamate de la amvonul cate- 
dralei patriarhale), nici cu articole adulatoare, care descriu vizite de lucru sau aniversări pompoase, comandate şi 
tipărite în periodice care se intitulează emfatic: „Glasul Bisericii “ sau „ Vestitorul Ortodoxiei “. 

Realitatea oficială rămâne tristă, dar puţini au curajul să-i facă radiografia. Din păcate, ortodoxia nu se mai 
trăieşte, ci se declamă. Pentru cei mai mulţi, sfinţenia ei a rămas o opţiune ciudată, ancorată undeva în istorie, poate 
odată cu martiriul lui Brâncoveanu sau cu trecerea în veşnicie a sfântului Calinic de la Cernica. 

Dar Dumnezeu este un Dumnezeu al viilor, nu al morţilor (v. Ev. Matei, 22/32). Această stare de lucruri nu putea 
dura la nesfârşit. Despre veacul pe care-1 trăim (mileniul al 7-lea de la facerea lumii), Dumnezeu rosteşte cu 
autoritate printr-o proorocie a sfântului Nifon al Constanţianei: «Ajunge! îl voi curma la jumătate! Să înceteze 
stăpânirea păcatului!». 

Anul de cotitură: 7500 de la facerea lumii 

Aşadar, anul 7500 ar trebui să fie anul schimbărilor de fond din biserică. Acest an a fost proorocit întocmai şi 
de sfântul Nil şi de sfântul Calinic de la Cemica. Şi totuşi, la prima vedere, întrucât anul 7500 de la facerea lumii 
înseamnă anul 1992 după Hristos, iar starea de lucruri vizibilă din biserica din lume nu s-a ameliorat defel, s-ar 
părea că proorociile amintite nu s-au împlinit, pur şi simplu. De aceea, unii editori mai noi ai biografiei sfântului 
Calinic, probabil din dorinţa infantilă de a-i „proteja “ imaginea, au eliminat pasajele care aminteau despre această 
proorocie atât de concretă. Realitatea însă, pe care ei n-au cunoscut-o, este cu totul alta. 

Aceste proorocii s-au împlinit cu mare exactitate. în anul bisericesc 1992, în viaţa creştinilor ortodocşi a avut 
loc o schimbare esenţială. Dumnezeu, văzând neputinţa omului de a ridica biserica din ruina spirituală, S-a făcut pe 
Sine ctitorul propriei Sale Biserici şi a numit-o după cum era proorocit (v. Apocalipsa, 21/2): «Cetatea Sfântă Noul 
Ierusalim», şi a dăruit-o celor ce iubesc sfinţenia: «Şi în cetate nu va intra nimic pângărit şi nimeni care este dedat 
cu spurcăciunea şi cu minciuna, ci numai cei scrişi în Cartea Vieţii Mielului» (Apocalipsa, 21/24). 

Ceea ce n-au reuşit voievozi, domnitori, breslaşi sau târgoveţi mai răsăriţi, şi anume: să se dăruiască pe sine 
lui Dumnezeu, zidindu-I, apoi, lăcaşuri cu adevărat sfinte, nu doar cu numele, a împlinit Dumnezeu cu o uşurinţă 
care confirmă atotputernicia Sa. în numai trei luni (septembrie-noiembrie 1991), ca într-o răsuflare, un mănunchi 
de creştini ortodocşi, care au înţeles ce înseamnă adevărata lepădare de sine şi devoţiunea purtării crucii lui Hristos, 
au ridicat din temelii această piatră de mărturie, care de acum se numeşte Biserica neprihăniţilor şi a neadormiţilor, 
locul odihnei lui Dumnezeu-Cuvântul: Biserica Noul Ierusalim. 

Restaurarea sfinţeniei în biserică: legea sfinţeniei va fi singura lege 

După cum Dumnezeu a călăuzit pas cu pas lucrarea sfântă a lui Moise la Cortul sfânt (v. Ieşirea, cap. 36), pe So- 
lomon la lucrul Templului (v. III Regi, 5/6) şi pe Zorobabel la rezidirea Templului (v. I Ezdra, cap. 5), tot aşa, lucrarea de 
zidire a Cetăţii Sfinte Noul Ierusalim a fost povăţuită pas cu pas prin cuvânt viu şi lucrător. Această lucrare pogorâtă 
prin cuvânt, din cer, a fost pecetluită cu legi de sfinţenie, ca să se aşeze tipar de vieţuire sfântă pentru toată creştinătatea: 

- curăţenia trupească şi a simţurilor; 

- abţinerea de la mâncarea de carne, băuturi alcoolice şi droguri; 

- respectarea tradiţiei creştineşti, referitoare la îmbrăcăminte; 

- respectarea legilor canonice ortodoxe strămoşeşti; 

- grija pentru primirea adecvată a sfintelor Taine. 

Creştinii care au înţeles să respecte cu stricteţe aceste reguli, precum şi toate celelalte îndemnuri ale Duhului 
Sfânt, transmise prin lucrarea de cuvânt, au alcătuit o Biserică vie, un popor împlinitor al lucrării de pregătire a celei 
de a doua veniri a Mântuitorului lisus Hristos pe pământ. Ei slujesc necontenit Celui Atotputernic, în curăţie şi 
veghe, şi de aceea se numesc Biserica neprihăniţilor şi a neadormiţilor. Aceasta este Biserica Noul Ierusalim. 

Domnul îl învaţă pe poporul Său desăvârşirea în sfinţenie: «Domnul iarăşi vine, şi vine cu legea sfinţeniei 
[...], că în afară de legea sfinţeniei nu va mai fi altă lege. Cele vechi trec şi se şterg, şi se aştern în locul lor cer nou 
şi pământ nou, şi nimic necurat, nimic vechi, nimic omenesc nu va mai rămâne între cele noi. Şi va fi hrană 
îngerească, aşa cum a fost la început, şi sfârşitul merge să se apropie de începutul cel din tâi» (citat din Cuvântul lui 
Dumnezeu, 15/28 august 1993). 

După cum am văzut, în biserica din lume sfinţenia s-a pierdut în parte, odată cu amestecarea bisericii cu lumea, 
dar s-a risipit cu totul din clipa împotrivirii făţişe şi violente la cuvântul lui Dumnezeu. Atunci s-a aşezat «urâciunea 
pustiitorului» (v. Daniel, 11/31, Biblia, ediţia 1944) în locul cel sfânt, după cum a proorocit Daniel, iar cuvântul lui Dum- 
nezeu confirmă în zilele noastre: «Iată, arhiereii şi preoţii nu Mi-au deschis ca să vadă cine bate şi au spus că nu 
sunt Eu şi au spus că am demon. Au spus şi acum cum au spus atunci, că n-aveau cum să spună altfel, de vreme ce 
ei nu iubesc căile Mele şi legea sfinţeniei în care trebuie să stea un slujitor al cerului sfânt. A ajuns vremea cea grea, 
când s-a aşezat urâciunea pustiirii pe scaunul cel lăsat să fie sfânt» (citat din Cuvântul lui Dumnezeu, 15/28 august 
1993). Dar poporul care cunoaşte pe Dumnezeul său va rămâne statornic şi îl va urma (v. Daniel, 11/32) şi se va umple 
de trăire cerească. Atunci, taina lui Dumnezeu va fi pricepută de toate neamurile: «Mă voi slăvi în faţa neamurilor 
de pe pământ şi va înţelege făptura Mea taina Ierusalimului nou, care vine din cer pe pământ, care coboară pic cu 
pic şi care se întocmeşte la cuvântul lui Dumnezeu» (citat din Cuvântul lui Dumnezeu, 15/28 august 1993). 

Privegheaţi şi vă rugaţi! 

în afară de modelul autocorectiv pe care-1 oferă bisericii din lume, Biserica Noul Ierusalim propune un model 
profetic. Este cunoscut faptul că toate evenimentele religioase, descrise de catehismul ortodox, aparţin trecutului, 
sau, cel mult, prezentului continuu. Există o singură excepţie proiectată spre viitor: cea de a doua venire a Domnu- 
lui, cu consecinţele ei. De aceea, pentru cei care ignoră importanţa şi mai ales proximitatea reîntâlnirii cu Hristos la 
vedere, Biblia şi învăţăturile ei nici nu prezintă prea mare interes, nearmonizându-se cu idealurile lor grosiere, ma- 
terialiste, de zi cu zi. Puţini sunt cei care mai dau substanţă cuvintelor rostite prin Crezul creştin: «şi iarăşi va să 
vină să judece viii şi morţii», şi pe care ceilalţi mulţi le repetă mecanic, cu nesinceritate. Chiar şi preoţi din biserica 
din lume, obosiţi parcă de atâta aşteptare a iminentei veniri a Domnului, au căpătat îndrăzneală în a se îndoi făţiş: 
„ Cine zice că vine? Ehei! Mai e până atunci! “, străduindu-se din răsputeri să demonstreze cât de multe semne ale 
sfârşitului nu s-au împlinit încă. 

Dar ce îndemnuri face sfânta Scriptură pentru aceste vremuri? «Dacă ar şti stăpânul casei în care ceas are să 
vină furul, ar priveghea. [...] De aceea, privegheaţi şi vă rugaţi, că nu ştiţi când va fi acea vreme» (Ev. Matei, 
24/42-44; Ev. Marcu, 13/33-37). Este adevărat că nimeni nu ştie nici ziua, nici ceasul, dar aceste împingeri voluntare 
ale proorociilor către viitorul îndepărtat, au „ darul “ de a slăbi vigilenţa faţă de păcat. De aceea biserica din lume 
dă impresia că tratează cu teamă sau cu dezinteres acest subiect. Nici un text din cartea Apocalipsei, nici unul măcar, 
nu este citit în mod oficial printre textele pilduitoare, alese, care se repetă în biserici în fiecare duminică până la a 
deveni banale şi plictisitoare. Cartea Apocalipsei nu este pentru creştini? Cine o propovăduieşte? Cine o tălmăceşte? 
Sau este ea, oare, necanonică? Atunci ce mai caută în canonul sfintei Scripturi? De ce este în totalitate ignorată? în 
ea se dezvăluie multe lucruri grave, a căror limpezire l-ar ajuta pe omul responsabil să-şi corecteze atitudinea faţă 
de agresiunile lumii moderne. Câţi au aflat, oare, de pecetea lui antichrist (care-i pândeşte), pentru a se feri de ea? 
Este acest lucru atât de neimportant pentru a fi tratat cu nepăsare? Ce înseamnă 666? Biserica oficială din lume dă 
un răspuns? Oferă o recomandare mădularelor ei? 

Biserica Noul Ierusalim propune, dimpotrivă, o pregătire asiduă şi temeinică a creştinului pentru reîntâlnirea 
cu Hristos, căci aceasta a rămas singura proorocie fundamentală a cărei împlinire aparţine viitorului. Deci abordarea 
şi tratarea ei cu seriozitate oferă încă şansele unor eventuale corecţii. 

Poate de aceea nu întâmplător unul din hramurile Bisericii Noul Ierusalim - ales, de altfel, cu asistenţa direc- 
tă a Duhului Sfânt - este; «învierea Domnului şi a doua Sa venire». Aceasta arată strânsa legătură între aceste eve- 
nimente, căci de la înviere deja au trecut două zile cosmice şi am intrat într-a treia, întrucât la Dumnezeu o mie de 
ani sunt ca o zi, şi o zi ca o mie de ani (v. II Petru, 3/8). Intuim că aşa cum învierea Domnului a avut loc a treia zi, 
tot aşa va fi şi cu învierea făpturii; în cea de a treia zi cosmică, la ceasul în care straja va fi adormit deplin, împăratul 
lumii va împlini cele din urmă făgăduinţe. 

Aici apare motivaţia principală a alegerii acestui popor al Noului Ierusalim şi a pregătirii lui întru sfinţenie. 
Ca orice împărat, Hristos îşi pregăteşte dreptul şi bucuria cinstirii Sale în felul în care va fi primit şi aclamat de 
supuşii Săi. Pentru aceasta El trebuie să aibă supuşi care să-L aştepte şi să-L primească cu bucurie, îmbrăcaţi în 
haine de nuntă la a doua Sa apropiată venire. 

«Zguduie zidurile cele reci ale bisericii lumii, care dau să 
Te ascundă pe Tine în ele, că Tu nu locuieşti în case făcute de oa- 
meni! Tu locuieşti în templul Tău, în omul cel credincios, Doam- 
ne, căci cerul şi pământul sunt tronul şi aşternutul Tău. Ce casă 
să-Ţi mai zidească Ţie omul? Scoală-l pe cel ce doarme, ca să-i 
înveţe pe oameni ce este biserică, ce este ortodoxie, Doamne!» 

(citat din Cuvântul lui Dumnezeu, 
vorbirea sfântului Ioan Botezătorul, 7/20 ianuarie 1997) 


A fost Dumnezeu înţeles vreodată de om? 

5 

Din toate timpurile Dumnezeu S-a manifestat antinomic, adesea chiar paradoxal în aparenţă, şi de aceea omul, 
cu mici excepţii, nu L-a înţeles niciodată; şi pentru că nu L-a înţeles, mereu I-a stat împotrivă. Lucrările Sale sunt 
simultan şi simple (lucrate cu iconomie şi ergonomie), şi complexe (legile interacţiunii universale, similitudinea 
organizatorică dintre macrocosmos şi microcosmos, întrepătrunderea dintre lumea văzută şi cea nevăzută, şi legă- 
turile tainice dintre ele; corpuscul-undă, foton-energie -materie, electricitate-magnetism etc.). învăţăturile Sale sunt 
şi uşoare, dar şi grele: uşoare, pentru că promovează firescul iubirii, al moralităţii, al traiului sănătos şi simplu; şi 
grele, pentru că apasă pe conştiinţele trufaşe, individualiste ale oamenilor. Legile Sale sunt simultan imuabile, dar 
şi într-o continuă perfecţionare (plinire); sunt neschimbate pentru că sunt zidite pe adevăruri fundamentale, dar sunt 
perfectibile pentru că sunt desluşite treptat, de fiecare dată într-o formă adaptată puterii de asimilare şi înţelegere a 
omului (aceasta fiind ea însăşi într-o lentă evoluţie pozitivă). 

Dumnezeu nu este niciodată absent, iar reprezentanţii Săi (îngerii de pe pământ şi din ceruri) nu au libertăţi 
absolute. El nu a murit, aşa cum credea Nietzche, nu doarme, nu oboseşte, dar Se odihneşte în om, dacă acesta îi 
oferă locaş iubitor în inima sa. El lucrează mereu: «Tatăl Meu lucrează, şi Eu lucrez» (Ev. Ioan, 5/17). Dumnezeu 
are duşmani: 

- pe diavol şi pe slugile lui; 

- pe omul indiferent şi dispreţuitor; 


Studiu introductiv 


25 


- pe omul care I se substituie (Antichrist) pe pământ. 

Dumnezeu promite o finalitate acestei stări de lucruri în care binele şi răul coexistă, după cum a voit omul la 
început. Realizarea acesteia a început îndată după căderea omului şi s-a desfăşurat în etape: 

- promisiunea (v. Facerea, 3/15); 

- alegerea unui popor al făgăduinţei cea care a fost dată lui Avraam (v. Facerea, 22/17); 

- aducerea Legii pe pământ (v. Ieşirea, 20/1-17); 

- proorocii, care trebuiau să întreţină vie flacăra credinţei curate; 

- Mesia şi jertfa Sa, Care aduce mântuirea obiectivă în lume şi goleşte iadul de sufletele celor drepţi, care 
aşteptau de veacuri venirea lui Hristos; balaurul cel vechi, care este diavolul şi satana, a fost legat pentru o mie de 
ani (v. Apocalipsa, 20/2); 

- Duhul Sfânt şi înfiinţarea Bisericii la Cincizecime; 

- înălţarea la cer şi aşezarea Fiului de-a dreapta Tatălui: premisa celei de a doua veniri întru slavă împărătească; 

- o mie de ani de mărturisire a celor muceniciţi, «tăiaţi pentru mărturia lui Iisus şi pentru Cuvântul lui Dum- 
nezeu, care nu s-au închinat Fiarei, nici chipului ei» (Apocalipsa, 20/4). In acest răstimp s-au înlănţuit atât eveni- 
mente tragice, care au rămas înscrise în istorie: calvarul Bisericii primare, persecuţiile, martirajele; cât şi biruinţele 
Bisericii lui Hristos prin cele 7 Sinoade Ecumenice (între anii 325-787, era creştină); 

- anul 1054, când a avut loc marea schismă în Biserică, atunci când diavolul a fost dezlegat câtăva vreme (v. 
Apocalipsa, 20/3); 

- împărăţia de o mie de ani a sfinţilor: «şi ei au înviat şi au împărăţit cu Hristos o mie de ani» (Apocalipsa, 
20/4), dar şi o mie de ani de întuneric pentru lume, urmare a schismei din anul 1054: protestantismul, ofensiva isla- 
mului, inchiziţia, ghilotina, iluminismul, dictatura proletară, fascismul, masoneria, neo-protestantismul, curentele 
demonice, războaiele mondiale, holocausturi, genocide etc.; 

- sfârşitul celor o mie de ani al împărăţiei sfinţilor, când satana «va ieşi să amăgească neamurile [...] şi să 
înconjoare tabăra sfinţilor şi cetatea cea iubită. Dar s-a coborât foc din cer şi i-a mistuit» (Apocalipsa, 20/8,9); 

- a doua venire a Domnului (v. Ev. Matei, 24/30), (v. Apocalipsa, 22/12), care aduce pe pământ plata fiecăruia, 
după cum este fapta lui, dar care aduce şi izbăvirea celor drepţi; 

- învierea morţilor (v. Apocalipsa, 20/12,13); 

- întâmpinarea Lui de către un popor curat («Fericiţi cei care-şi spală veşmintele lor...» - Apocalipsa, 22/14); 

- chemarea Lui de către cei credincioşi («Duhul şi mireasa zic: „ Vino!“» - Apocalipsa, 22/17); 

- «şi cărţile au fost deschise [...] şi morţii au fost judecaţi [...] potrivit cu faptele lor» (Apocalipsa, 20/12,13); 

- «şi slugile Lui Ii vor sluji Lui» (Apocalipsa, 22/3). 

De aceea, omul trebuie să se cerceteze pe sine pentru a vedea dacă este pregătit pentru întâlnirea cu Hristos. 
Fiecare individ responsabil trebuie să-şi răspundă sieşi cu sinceritate la câteva întrebări fundamentale: 

1 . Cine sunt eu? 

2. Unde sunt? (localizare în spaţiu, dar şi în timp) 

3. Cărei biserici aparţin? (dacă aparţin vreuneia) 

4. Ce ştiu? (şi ce nu ştiu) 

5. Ce fac? (şi ce nu fac) 

6. Cum trăiesc? (şi dacă mai trăiesc) 

7. Ce voi fi? (şi unde şi cu cine voi fi) 

8. Voi fi? 

întrebările pot fi urmate de răspunsuri negative sau pozitive. Cele negative invită nu numai la meditaţie pro- 
fundă, dar şi la acţiune. De exemplu, un răspuns de genul „Aparţin de Biserica Ortodoxă la întrebarea 3, este doar 
o premisă necesară, dar insuficientă pentru mântuire atâta timp cât răspunsul la întrebarea 8 rămâne incert. Abia răs- 
punsul la întrebarea 6 demonstrează că dacă „ trăiesc conform voinţei lui Dumnezeu am siguranţa mântuirii. Alt 
exemplu: răspunsul „Fac binele şi mă feresc de rău", la întrebarea 5, nu cantonează obligatoriu binele în sfera 
necesarului. Binele este folositor numai dacă se face în numele lui Hristos şi pentru Hristos, chiar dacă este aplicabil 
- aparent - creaţiei. 

în urma cercetării de sine urmează, aşadar, acţiunea, care presupune o schimbare calitativă substanţială: „Nu 
pot rămâne aşa; trebuie să fac ceva Cine nu este în duh de biserică, trebuie să intre şi să stea în duh de biserică, 

deoarece biserica are Duhul lui Dumnezeu, căci biserica este a sfinţilor, despre care zice Domnul: «Sfinţii au Duhul 
lui Dumnezeu şi toţi trăiesc în Mine şi sunt asemenea Mie şi Mă aşteaptă să ajung cu voi, cei mai mici, să ajung 
până la ziua Mea şi a lor, ziua plinirii vremii, ziua Domnului» (citat din Cuvântul lui Dumnezeu, 20 iulie/2 august 2001). 
Iar dacă biserica nu mai are Duhul lui Dumnezeu, trebuie cercetat ce anume a alungat Duhul. Cine nu trăieşte în 
voia lui Dumnezeu, ci în voia lui, trebuie atunci să lucreze la modelarea voinţei lui; cine are doi împăraţi (pe 
Dumnezeu şi pe mamona - duhul lumii acesteia), trebuie să renunţe la cel care aduce moarte, căci nu poate sluji la 
doi domni (dintre care unul aduce moarte) şi să rămână viu. Aşadar: 

- va alege slujirea exclusivă a lui Dumnezeu; 

- va chema numele Lui («Vino, Doamne Iisuse!» - Apocalipsa, 22/17); 

- va căuta pe poporul Domnului, cel curat (care-L aşteaptă pe Dumnezeu), ca să-l ia de model. 

Dar ce înseamnă popor curat? Cum va fi el recunoscut dintre toţi care se numesc pe sine creştini? 

Poporul curat trăieşte, deja, pentru şi în împărăţia lui Dumnezeu, căci creştinii Lui o poartă pe ea în inima lor: 

- trăiesc ca îngerii din ceruri, care nici nu se însoară, nici nu se mărită (v. 1 Corinteni, 7/29) ; 

- „fug“ de lume şi de ispitele ei, căci prietenia cu lumea este vrăjmăşie cu Dumnezeu, iar stăpânitorul lumii 
acesteia este diavolul (v. Ev. Ioan, 14/30; 16/8); 

- împlinesc voia lui Dumnezeu privitoare la hrană (v. Facerea, 1/29), portul de zi cu zi (v. 1 Corinteni, 11/6) şi 
conduită (v. 1 Corinteni, 5/9-11). 

Dar cine îi învaţă pe aceşti creştini aşa? Sfânta Scriptură, în primul rând, aşa cum am arătat mai sus prin temeiu- 
rile biblice menţionate, şi apoi Cuvântul lui Dumnezeu, prin grija sa pentru cei care-1 primesc cu credinţă şi cu dragoste. 

Somnul raţiunii naşte păcatul 

încă din anul 1834, atribuindu-şi titlul de „sfinţi ai ultimelor zile“ (deşi în mod gratuit, datorită învăţăturilor 
lor rătăcite), mormonii au intuit o cerinţă imperioasă: sfinţenia, care lipsea în bisericile creştine ale vremii, numite 
de ei „apostate". Este vorba aici nu doar de o etichetă adusă cuminţeniei sfioase, îngrijorată în a nu da prilejuri de 
pedepsire, ci de acea curăţenie de trup, de suflet şi de duh, care face casă luminoasă Duhului Sfânt în om. Ideea de 
sfinţenie, veche cât omenirea, deşi ilustra singura cale de împăcare cu Dumnezeu, căzuse în desuetudine îndată ce 
bisericile lumii au început să cocheteze cu părerea că păcatul este o manifestare naturală, inevitabilă, a vieţii, împo- 
triva căruia lupta se duce neîntrerupt, fiecare victorie însemnând începutul unei noi înfrângeri. Ineficienţa acestei 
lupte duse de biserici fără tragere de inimă şi mai mult pe cont propriu, ignorându-se uneori deliberat posibilul aport 
al oştirilor cereşti, a învins entuziasmul celor puţini care gustaseră dulceaţa împărăţiei cerurilor, aducând, în schimb, 
delăsare, dezamăgire şi refulări. 

Curând, teologii creştini au început a se întreba retoric: „ Oare, mai este cineva fără păcat? ", aducând în acest 
scop şi argumente din sfânta Scriptură (v. I Ioan, 1/8-10; Iacov, 4/17), şi îndată oferind spre degustare mărul otrăvit al 
defetismului: «Oare, Hristos a venit pentru cei drepţi? sau pentru cei păcătoşi, ca să-i cheme la pocăinţă?» (v. Ev. 
Matei, 9/13). Deci, au concluzionat ei, biserica nu e formată numai din sfinţi, ci neapărat şi din păcătoşi. Din neferi- 
cire, realităţile vieţii păreau a le confirma pe deplin raţionamentul, deşi nu le dezvăluiau, totodată, şi care era partea 
lor de vină: superficialitatea, delăsarea, suficienţa de sine şi mai ales propria înclinaţie spre păcat, care duce la des- 
părţirea de Dumnezeu şi la întunecarea minţii. Or, această întunecare a minţii odrăslea un raţionament vicios în care 
păcatul apărea ca un atribut inevitabil şi veşnic pentru omenire. 

în realitate păcatul nu are un caracter inevitabil, decât până la venirea în lume a Fiului lui Dumnezeu, Cel fără 
de păcat, «Care S-a dat pentru păcatele noastre şi a înviat pentru îndreptarea noastră» (Romani, 5/12), făcând ca 
«harul să împărăţească prin dreptate» (Romani, 5/21). Faţă de această jertfă, omul trebuie să se încline şi să se 
hotărască: «Rămâne-vom, oare, în păcat, ca să se înmulţească harul?» (Romani, 6/1). Sfântul apostol Pavel răspunde 
prompt, trasând opţiunea detaşării nete de păcat, ca fiind atât posibilă cât şi ireversibilă: «Nicidecum! Noi, care am 
murit păcatului, cum vom mai trăi în păcat?» (Romani, 6/2). 

Sfântul Chirii din Alexandria arată că «numai însuşindu-ne starea de jertfă a lui Hristos putem şi noi intra la 
Tatăl. [...] Hristos este ardere de tot, adică întreg şi nu în parte, oferindu-Se spre miros de bună mireasmă lui 
Dumnezeu şi Tatăl. Prin aceasta este cu adevărat Sfântul Sfinţilor. Dar ne-am sfinţit şi noi în El» (Glaphyra. R G., 
69, col. 545-552). 

Biserica devine nu numai un obiectiv al sfinţirii care se revarsă din ceruri de la Dumnezeu, ci şi locul unde 
creştinii îşi pot cultiva virtuţile: «Jertfa noastră, ca renunţare la păcate -formele variate ale egoismului - ia forma 
virtuţilor. De aceea Biserica este şi locul în care se cultivă virtuţile, cu deschideri iubitoare spre Dumnezeu, după 
asemănarea lui Hristos, Care este „fiinţa virtuţilor 64 » (Pr. D. Stăniloae, „ Teologia dogmatică ortodoxă ", Ed. I.B.M. al 
B.O.R., Bucureşti, 1978, voi. II, pag. 221). 

Pe acest fundal, apologeţii trăirilor împărţite (şi cu lumea şi cu Dumnezeu; şi, altfel spus, atât cu păcatul, cât 
şi cu aspiraţia continuă, dar ineficientă, spre sfinţenie), cei ce propovăduiesc o biserică de „ căldicei ", uitând plata 
amară a acesteia (v. Apocalipsa, 3/15-16), vor susţine că biserica este o pepinieră de „aspiranţi spre sfinţenie", de 
„ bolnavi care au nevoie de doctor ", şi vor întreba: ,, Oare, este nevoie de a crea o biserică separată de lume, o 
biserică de «sfinţi»? Cine ne-a pus pe noi judecători peste alţii ca să-i clasificăm pe oameni în sfinţi şi păcătoşi? 
Oare, cei ce se cred pe sine «sfinţi», nu cad automat din sfinţenie prin simpla lor părere, de fapt o opţiune clară 
spre păcatul trufiei în care, căzuţi fiind, se autoproclamă «aleşi»?". 

Este adevărat că Hristos a venit pentru păcătoşi, dar nu ca ei să rămână păcătoşi, ci să se învrednicească de 
baia naşterii din nou, care-i face fii, iar în calitate de fii pot participa la Cina Euharistică, adică sunt vii în biserică. 

Cine din nevrednicie nu ia Trupul şi Sângele Domnului, este mort în biserică, deşi se crede viu (v. Ev. Ioan, 6/53-58). 
Cine cu nevrednicie ia Trupul şi Sângele Domnului, o face spre osândă şi spre moarte (v. I Corinteni, 11/27-30). Hris- 
tos a propovăduit tuturor cuvântul Său, dar i-a împărtăşit numai pe ucenici, iar Iuda Iscarioteanul, având păcatul lă- 
comiei, a luat fărâmiţa spre moarte. Şi, iarăşi, toţi primiseră cuvântul prin care au fost spălaţi, dar nu toţi erau curaţi 
(v. Ev. Ioan, 13/11). Paradoxal, până şi rugăciunea „ Tatăl nostru ", atât de cunoscută încât o invocă şi hoţii de buzu- 
nare înainte de a-şi „ aranja “ victimele, este o rugăciune destinată doar ucenicilor lui Iisus Hristos. Numai cei ce 
sunt cu adevărat ucenici ajung la înălţimea învăţătorului lor şi capătă astfel calitatea de fii şi, abia în această calitate, 
şi numai aşa, au dreptul de a rosti rugăciunea „ Tatăl nostru 

Biserica, trup al lui Hristos 

Biserica este Trup al lui Hristos atâta vreme cât primeşte cu curăţie Trupul şi Sângele Lui prin sfânta împăr- 
tăşanie. Dar dacă primeşte Sfintele Taine ca Iuda, va avea, inevitabil, destinul acestuia: atunci mădularele ei sunt 
mlădiţe uscate, care se taie şi se aruncă în foc (v. Ev. Ioan, 15/5-6). 

Dar Dumnezeu are întotdeauna păstrată o Biserică fonnată din mlădiţe care au rămas în viţă, căci El a făgăduit 
că va rămâne cu cei sfinţi până la sfârşitul veacurilor (v. Ev. Matei, 28/20). 

Sfinţenia nu este, deci, o pretenţie exagerată şi imposibilă. Ea este o necesitate formulată de Dumnezeu încă 
de la începutul lumii văzute: «Adam a fost pus în grădina din Eden ca s-o lucreze şi s-o păzească» (Facerea, 2/15). 
De cine s-o păzească, de vreme ce nu avea duşmani? Trebuia s-o păzească de căderea lui din sfinţenie, de întinarea 
cu păcatul neascultării. 

Sfintiti-vă, şi veţi fi sfinţi! 

5 5 7 i 5 5 

Apoi, la primirea Legii, Moise a reînnoit îndemnul lui Dumnezeu la sfinţenie: «Să-Mi fiţi popor sfânt!» (Ieşi- 
rea, 22/31); « Sfimţiţi-vă , şi veţi fi sfinţi, că Eu, Domnul Dumnezeul vostru, sfânt sunt» (Leviticul, 11/44; I Petru, 1/16). 

Dar cum se face sfinţirea? Ea se face prin cuvântul lui Dumnezeu: «Sfimţeşte-i pe ei întru adevărul Tău; 
Cuvântul Tău este adevărul. [...] Pentru ei, Eu Mă sfinţesc pe Mine însumi, ca şi ei să fie sfinţiţi întru adevăr» (Ev. 
Ioan, 17/17-19). Sfinţenia nu este, deci, o opţiune a unei elite, şi în nici un caz un privilegiu rezervat castei preoţilor. 
Tot poporul primeşte cuvântul lui Dumnezeu şi toţi sunt chemaţi la sfinţenie: «Deci, de se va curăţi cineva pe sine 
de acestea, va fi vas de cinste, sfinţit, de bună trebuinţă Stăpânului, potrivit pentru tot lucrul bun» (II Timotei, 2/21). 

Sfinţirea omului este împlinirea voii lui Dumnezeu: «Căci voia lui Dumnezeu aceasta este: sfinţirea voastră; 
ca să vă feriţi de desfrânare, ca să ştie fiecare din voi să-şi stăpânească vasul său întru sfinţenie şi cinste. [...] Căci 
Dumnezeu nu ne-a chemat la necurăţie, ci la sfinţire» (I Tesaloniceni, 4/3, 4, 7). 

Aşadar, pentru că sfinţii nu aparţin altei lumi, ei nu trebuie detaşaţi de viaţa noastră, căci în acest caz ar exista 
tentaţia unei cinstiri superficiale, care s-ar manifesta neapărat de la distanţă, o distanţă care ar separa pentru veşnicie 
lumea văzută de cea nevăzută. Ei sunt o realitate vie şi sunt cu noi şi sunt printre noi, cu condiţia ca noi să avem cu- 
răţia simţurilor şi a vieţii pentru a-i putea descoperi şi mai ales a nu-i alunga de la noi. Biserica sfinţilor devine o rea- 
litate dacă păstrăm peste noi lucrarea sfinţitoare a lui Dumnezeu: «Şi însuşi Dumnezeul păcii să vă sfinţească pe voi 
desăvârşit; şi duhul vostru şi sufletul şi trupul păzească-se în întregime, fără prihană, întru venirea Domnului nostru 
Iisus Hristos» (I Tesaloniceni, 5/23). Aşadar, sfinţirea nu este lipsită de motivaţie, de orientare şi de finalitate: perspec- 
tiva sfinţeniei este întâlnirea cu Hristos la a doua Sa venire. Biserica sfinţilor este, deci, mireasa care se pregăteşte cu 
untdelemn sfinţit în candelă şi cu haine neprihănite pentru a ieşi în întâmpinarea Mirelui (v. Ev. Matei, cap. 25). 

Totodată, sfinţirea este o lucrare proprie Duhului Sfânt. Omul este chemat doar să-şi pregătească ogorul, să-l 
facă primitor şi cald pentru sămânţa cuvântului lui Dumnezeu: «Vine vremea Scripturii care spune că toţi vor fi plini 
atunci de cunoştinţa Duhului Sfânt şi nu se va mai întreba frate pe frate: „Ce a spus sau ce a răspuns Dumnezeu?", 
căci tot trupul va fi plin de cunoştinţa Duhului Sfânt şi toate cele ascunse se vor învedera atunci» (citat din Cuvântul 
lui Dumnezeu, 10/23 iulie 1991), (Ieremia, 31/34); căci cuvântul lui Dumnezeu este pentru cei duhovniceşti, nu pentru 
cei nepăsători şi fireşti: «Cuvintele Duhului Sfânt sunt pentru cei duhovniceşti, care au pe Duhul Sfânt, coborât de 
la Dumnezeu înăuntrul lor; care stau învăluiţi cu Duhul Sfânt şi lucrează tainele Lui în mijlocul oamenilor» (citat 
din Cuvântul lui Dumnezeu, 24 mai/6 iunie 1993). 


O dilemă existenţială: între păcat şi sfinţenie 

Cum a primit biserica din lume chemarea Duhului spre sfinţenie? Am văzut, deja, cum unii au considerat 
despărţirea de păcat ca fiind imposibilă. „ S-a mântuit el tâlharul de pe cruce, care a făcut atâtea blestemăţii, darămite 
noi, care n-am omorât pe nimeni, că mare e mila lui Dumnezeu! “ - vor încerca ei să se încurajeze. Drept este că 
Dumnezeu este milostiv, dar şi că va judeca după dreptate. Tâlharul de pe cruce s-a pocăit, dar nici n-a mai făcut 

păcate, căci a rămas răstignit pe cruce. Or, păcătoşii, indulgenţi cu sine, nu vor să rămână pe cruce şi să răstignească 
astfel păcatele lor. Zaheu vameşul a fost iertat, dar n-a mai păcătuit. Tot aşa şi Maria Magdalena. Condiţia iertării 
este, aşadar, moartea faţă de păcat. Alţii au încercat să arate că s-ar putea face o împăcare între păcat şi sfinţenie, ca 
şi cum s-ar putea păstra netulburată lumina, punând-o, împreună cu întunericul, sub obroc. Alţii sunt mai farisei, 
declamând cu demagogie că aparţin de o biserică zisă „ una sfântă, sobornicească şi apostolească “ şi care automat 
îi sfinţeşte. Ei uită deliberat că: 

- biserica nu mai este de mult una, ci mai multe, chiar dacă se dezmiardă (incorect!) unele pe altele cu apela- 
tivul „surori"; 

- biserica sfântă de pe pământ a fost cucerită de tagma păcătoşilor, care au ocupat-o şi i-au alungat pe sfinţi 
în Biserica din ceruri, la locul (zic ei) „ ce li se cuvine 

- apostolicitatea a fost şi ea mutată, odată cu apostolii şi proorocii, în lumea cea nevăzută; 

- sobomicitatea mai este doar ocazională, şi, oricum, ea a fost furată de la bisericile locale ale lui Hristos şi 
însuşită de bisericile instituţionalizate, organisme-fantomă, care, după ce au „ cucerit “ lumea şi s-au amestecat cu 
totul cu ea, au devenit „ universale ", adică ale lumii. 

Chemarea la Cina Domnului 

Dumnezeu însă nu Se lasă nesocotit la nesfârşit (v. Galateni, 6/7). La plinirea vremii şi a proorociilor El a suflat 
în trâmbiţele Sale apocaliptice pentru a trezi lumea din confuzie şi nepăsare. Cuvântul Său se aude acum până la 
marginile lumii şi cheamă la cina Fiului de împărat pe toţi cei risipiţi pe la răspântii; îi cheamă să se îmbrace în sfin- 
ţenie şi în haină de nuntă şi să vină la cină: «O, copii ai Ierusalimului coborât cu Mine prin această lucrare! 
lată-Mă cu voi prin cuvânt. [...] Iată, am sunat şi v-am cules de la locurile voastre ca să stăm şi să cinăm din nou. 
[...] Eu sunt Mirele, voi sunteţi mireasa Mea cea adevărată, cea cu candela aprinsă, cea înţeleaptă, care ştie de la 
Mine cum să vegheze, cum să se îmbrace şi cine s-o îmbrace» (citat din Cuvântul lui Dumnezeu, 15/28 august 1993). 

Chemarea găseşte, aşadar, ecou doar în cea aleasă, mireasa lui Hristos, Biserica Noul Ierusalim, care trăieşte 
credinţa pe care o propovăduieşte, şi de aceea ea este însăşi mireasa cea adevărată, care ţine aprinsă candela iubirii, 
care este învăţată şi învaţă să vegheze (să aştepte pe Hristos), cum să se îmbrace în Domnul Iisus Hristos (v. Romani, 
14/14) (luînd coiful izbăvirii şi platoşa dreptăţii) şi cine s-o îmbrace (preoţia nou aşezată prin har). în schimb, 
nepăsarea preoţilor din bisericile din lume i-a îndepărtat pe oameni de sfinţenie şi de adevăr: «Şi am început să strig 
şi să Mă uit şi să văd venind săracii şi şchiopii şi muţii şi rătăciţii şi leproşii, dar ei nu ştiau cum să vină, nu mai 
ştiau cărarea dacă cei ce îi învăţau pe ei nu mai vegheau cu Dumnezeu şi nu mai ştiau că trebuie să vină Mirele» 
(citat din Cuvântul lui Dumnezeu, 15/28 august 1993). 

într-adevăr, unii păstori ai bisericilor din lume propovăduiesc o atitudine de indiferenţă faţă de clipa întâlnirii 
cu Hristos, pe care «n-o ştie nimeni, decât Tatăl», zic ei, citând corect din Scripturi, dar interpretând tendenţios, căci 
tot Scripturile spun: «Eu şi Tatăl, una suntem» (Ev. Ioan, 10/30). Motivaţia lor ar putea fi cu totul alta: nu atât de a 
observa scrupulos cuvântul Scripturii - şi mai ales litera sa - cât teama de a nu fi surprinşi într-o stare de vinovată 
nepregătire pentru a doua venire a Domnului. S-ar mai putea crede că atitudinea de distanţare este influenţată de 
anumite proorocii hazardate, făcute de unele secte, care de-a lungul istoriei au „prevăzut", succesiv, noi „date pre- 
cise" privind „sfârşitul lumii", şi care mereu nu s-au împlinit. Este aici o tragică consecinţă a despărţirii de Dum- 
nezeu a omului bisericii, până la a nu-L mai recunoaşte atunci când El vine şi Se prezintă personal. Câtă distanţă 
faţă de disponibilitatea imediată şi totală a lui Avraam: «Doamne, de am aflat har înaintea Ta, nu ocoli pe robul 
Tău» (Facerea, 18/3); a lui Moise: «Iată-mă, Doamne!» (Ieşirea, 3/4); sau cea copleşită de smerenie, a lui David: 
«Cine sunt eu, Doamne, Dumnezeul meu, şi ce este casa mea, de m-ai mărit aşa?» (II Regi, 7/18); a lui Ieremia: «O, 
Doamne, Dumnezeule, eu nu ştiu să vorbesc, pentru că sunt încă tânăr» (Ieremia, 1/6); a lui Saul din Tars: «Doamne, 
ce voieşti să fac?» (Faptele Apostolilor, 9/6); a sfintei Virginia: «Doamne, iată, Iţi dau un ochi, întoarce-Te să-l iei» 
(citat din Viaţa sfintei Virginia). Nepăsarea preoţilor i-a încurajat la nepăsare şi pe cei obişnuiţi deja să se îndemne unii 
pe alţii cu zicala: „ mănâncă şi bea bine, că nu se ştie ziua de mâine! 

Ca şi în vremea lui Noe, oamenii de azi mănâncă, beau, se însoară şi se mărită, nepăsători la reîntoarcerea lui 
Hristos, acum, ca Judecător al lumii. Lucrarea cea potrivnică lui Dumnezeu loveşte în pregătirea biruinţei cereşti pe 
pământ prin slugile lui antichrist, care aduc amăgirea pe pământ şi îndeamnă omul la întinare: «Nu-i place lui 
antichrist sfinţenia; nu-i place, că nu-l lasă sfinţenia să fie în pofte şi în măriri şi în desfătări» (citat din Cuvântul lui 
Dumnezeu, 15/28 august 1993). Antichrist, îmbrăcat în haină de biserică şi deghizat în slujitor al lui Dumnezeu, a 
săvârşit împlinirea proorociilor privind păcatul lepădării de credinţă, «vrând să împlinească el Scripturile de nou 
Ierusalim între cer şi pământ. Dar el e orb şi fără minte şi nu ştie că Scripturile sunt pentru cei sfinţi, nu pentru el, 
iar pentru el sunt blestemele Scripturilor» (citat din Cuvântul lui Dumnezeu, 28 septembrie/11 octombrie 1998). 

Nepăsarea alungă sfinţenia 

Slujitorii din bisericile lumii s-au dezobişnuit să sancţioneze lipsa sfinţeniei. Altădată, până şi cei chemaţi, ca- 
tehumenii (care, oricum, urmau o „ cură de dezintoxicare “ de păcate), erau scoşi afară din slujbe atunci când se 
apropiau momente solemne, de mare sfinţenie: «Cei chemaţi, ieşiţi! Câţi sunteţi chemaţi, ieşiţi, ca nimeni din cei 
chemaţi să nu rămână!» (din sfânta Liturghie a sfântului Ioan Gură de Aur), şi rămâneau doar cei credincioşi, adică cei 
sfinţi. Pentru ei se pregătea chemarea «Să luăm aminte, Sfintele se dau sfinţilor!», ceea ce însemna că sfânta Euha- 
ristie se administra sfinţilor, nu păcătoşilor. De aceea, în prezent, culmea desfigurării în responsabilitatea preoţeas- 
că o atinge nepăsarea şi uşurătatea cu care se distribuie sfânta împărtăşanie, de-a valma, fără o minimă cercetare, 
turmei de creştini conformişti-ritualişti, obişnuiţi a călca pragul bisericii din An în Paşti. Nepăsarea a dus la cuce- 
rirea teritorială pe care necurăţia lumii a făcut-o în interiorul bisericii prin nedestoinicia preoţilor aşezaţi peste tur- 
ma lui Hristos: «...au lăsat pe cezarul să intre peste toate ale Domnului, până ce a nimicit curăţenia şi sfinţenia cea 
din biserică, până ce a strămutat tot ce a fost bine aşezat de părinţi, şi slujitorii bisericii s-au lăsat cumpăraţi de 
cele de pe pământ, şi apoi s-au lăsat înghiţiţi de tot ce este astăzi în lucru, iar pe Domnul L-au înşelat» (citat din 
Cuvântul lui Dumnezeu, 15/28 august 1993). 

Este aici, în cuvântul lui Dumnezeu, o dezvăluire a decăderii treptate a slujitorilor bisericii, mai întâi în 
gustarea tentaţiilor, zise „ nevinovate “, ale lumii, apoi în compromisuri cu lumea şi, în fine, în trădarea lui Hristos, 
vânzându-L şi ei ca şi Iuda. Degradarea tainei spovedaniei (care a ajuns cea mai vândută taină, sub toate aspectele 
posibile), înrolarea în slujba poliţiei politice comuniste atee, cumpărarea cu bani a demnităţilor bisericeşti, sau însăşi 
vinderea slujbelor - care ar trebui să fie gratuite, chiar dacă preotul rămâne în grija enoriaşilor săi - sunt câteva din 
formele pe care le-a îmbrăcat această trădare. 

Dar Domnul Şi-a ales un popor sfânt, noul Israel, ca să fie unealta Lui cu care «va însămânţa din nou ca la 
început, şi se va arăta din nou Edenul cel sfânt şi curat şi nestricăcios». Poporul Noului Ierusalim este popor cu 
pecete cerească, popor chemat să intre în «corabia sfinţeniei de duh şi de trup», chemat la înţelepciune, la lucrarea 
împărăţiei lui Dumnezeu. Sfinţenia acestui popor este o stare care trebuie ocrotită cu grijă: «Fii înţelept şi nu-ţi mur- 
dări nici ochii, nici auzul, nici mintea, nici hrana, şi pune mânuţa la lucru şi fă-ţi cu munca ta şi îndeletniceşte-te 
să te dezlipeşti de duşmanii Duhului Sfânt» (citate din Cuvântul lui Dumnezeu, 15/28 august 1993). 

0 biserică a sfinţilor 

Sfinţenia aduce asemănarea cu Dumnezeu: «Căutaţi şi semănaţi cu Mine, şi veţi vedea apoi cu cine semănaţi, 
şi vă veţi bucura» (citat din Cuvântul lui Dumnezeu, 15/28 august 1993). Sfinţenia lucrează în creştin după cuvântul 
Domnului: prin sfărâmarea idolilor lui, prin sfărâmarea poftei şi a fărădelegii. Sfinţenia nu este egoistă, ci se lucrea- 
ză în sfat de trezvie cu toată obştea creştină. Creştinul nu mai mănâncă şi nu mai bea la masa lumii şi pe la răspântii 
şi pe la toate colţurile făcând pe plac lui satana. El nu mai ia din mâna celor fără de Dumnezeu, nu mai primeşte 
spre hrană mortăciuni şi nu mai ia spre băutură licori îmbătătoare. El se fereşte ca de foc de orice spurcăciune; el 
fuge de învăţătura lumii, luată de pe drum, în amestecare cu limbi străine de Dumnezeu; el fuge de ştiinţa lui anti- 
christ, care-1 îndepărtează de înţelegerea cuvântului lui Dumnezeu, ce izvorăşte din cer; el fuge de învăţătura de la 
oameni cu faţa ascunsă, căci aceştia sunt slugile iadului. Creştinul îşi lucrează cu mâinile sale pe cele trebuincioa- 
se, şi nu iubeşte luxul, bogăţia şi poftele veacului acestuia. El îşi fereşte copiii de învăţătura care vine prin fereas- 
tra lui antichrist (televizorul) şi prin deşertăciunile lumii, ca să-i poată da curaţi lui Dumnezeu. Creştinul se pregă- 
teşte de vremurile de încercare, când cezarul va căuta să subjuge pe orice om prin puterea banilor săi. Creştinul înţe- 
lept se lasă lucrat de cuvântul lui Dumnezeu, care-i deschide mintea şi înţelepciunea şi ochii cereşti ca să vadă pri- 
mejdiile din jurul său şi din jurul casei sale. El nu se cheltuieşte pe sine pe deşertăciuni, ci se adună de pe drum şi 
se aşează la priveghere şi la rugăciune, împlinind cu bucurie îndemnul Domnului: «...stai în căsuţa ta, şi să lucrezi 
sfinţenie peste tine, că nu mai e vremea să ieşi şi să treci printre morţi [...] şi tu vei fi aşezat pe pământ nou şi în 
cer nou, după cum Domnul ţi-a făgăduit» (citat din Cuvântul lui Dumnezeu, 15/28 august 1993; Apocalipsa, 20/11; II 
Petru, 3/10). Domnul pecetluieşte cu pace sfântă aceste făgăduinţe făcute poporului Său, care-L iubeşte: «...tu eşti 
popor binecuvântat. [...] Să fie pace între tine şi Dumnezeu, şi aşa să trăieşti în veci. [...] Pace şi răbdare sfântă, 
pace sfântă peste voi, fiilor! [...] Mirul Duhului Sfânt să curgă peste voi şi să vă umple de puterea care vine de la 
lucrarea sfinţeniei. [. . .] Pace şi Ierusalim nou peste tine, popor al slavei care vine de la Mine! Ierusalime, fii vrednic 
de numele tău nou, care vine din ceruri, că slava Mea te va însoţi, şi vor cunoaşte noroadele pe poporul Meu cel 
binecuvântat» (citat din Cuvântul lui Dumnezeu, 15/28 august 1993). 

Toate bisericile din lume îl au pe Hristos, pentru că îl mărturisesc prin viu grai, dar ele îl cinstesc şi îl arată 
lumii aşa cum îl au din faptele lor: Hristos mort, răstignit pe cruce şi aşezat aşa în faţa scaunului cel de sus, în 
Sfântul Altar, trup şi sânge, Care veşnic tace, pironit pe cruce şi cu faţa întoarsă de la oameni. Aşa îl au şi aşa îl 
cinstesc şi aşa îl arată şi îl dau spre împărtăşire enoriaşilor lor. 

Biserica Noul Ierusalim îl are pe Hristos viu şi lucrător prin cuvânt, şi aşa îl primeşte şi aşa îl mărturiseşte 
oamenilor: Dreptul Judecător stând viu pe tronul crucii şi mereu vorbindu-le şi pregătindu-i cu Trup şi Sânge şi 
Cuvânt viu, pentru a doua Sa venire. 

Dumnezeu, prin binecuvântările şi proorociile Sale, face din Biserica Noul Ierusalim o Biserică nouă, o 
Biserică vie, care este şi va fi o Biserică a sfinţilor. 


Cine vorbea prin Sfânta Virginia? 

«Israele, poporul Meu, nu schimba credinţa ta! Credinţa 
curată şi nepătată este credinţa ortodoxă şi religia ortodoxă. 
Amin.» 

(citat din Cuvântul lui Dumnezeu, 21 mai/3 iunie 1974) 


Vocea contestatarilor 

O obiecţie minuţios argumentată împotriva autenticităţii duhului proorociei, întâlnit la sfânta Virginia, specu- 
lează tocmai maniera neobişnuită de comunicare pe care Dumnezeu a folosit-o pentru a vorbi prin „ vasul “ Său ales, 
sfânta proorociţă Virginia: întotdeauna ea proorocea aflată în somn adânc. Să reproducem, mai întâi, argumentele 
detaliate, aduse de un profesor al Facultăţii de Teologie, contestatar al sfintei Virginia: 

«în Ortodoxie nimic nu îngrădeşte libertatea omului. Somnul în care cădea Virginia încalcă voinţa liberă a 
omului. Lucrarea de mântuire presupune sinergia voinţei lui Dumnezeu şi a omului. Fecioara Maria, când L-a 
primit pe Mântuitorul în ea, a fost perfect conştientă şi şi-a exprimat liber consimţământul, prin cuvintele: „Iată 
roaba Domnului". Virginia pare a fi posedată de un duh care încalcă libera ei voinţă şi gândire, aşa cum se întâm- 
plă cu demonizaţii. Nici aceştia nu ştiu ce fac şi ce zic, iar când îi slăbeşte diavolul, nu-şi amintesc ce s-a întâmplat 
cu ei. Numai acest semn, şi ar fi suficient să nu mai dai credibilitate cuvintelor acestei femei, oricare ar fi ele. Aşa 
se povesteşte în Pateric despre un călugăr pe care-l scula diavolul noaptea la rugăciune, până când l-a epuizat 
fizic. Abia apoi a mărturisit duhovnicului că un „înger" nu-l lasă noaptea să se odihnească suficient. 

In concluzie, dacă această lucrare ar fi fost de la Dumnezeu, voinţa liberă şi conştienţa proorociţei Virginia 
nu ar fi fost alterate». 

Dumnezeu nu este oficial 

Sfânta Scriptură oferă numeroase exemple din care rezultă că maniera de comunicare dintre Dumnezeu şi om 
nu a fost niciodată stereotipă şi convenţională, iar voinţa liberă a omului n-a fost nicicând încălcată. însăşi căldura 
paternă cu care vorbeşte astăzi Tatăl ceresc elimină orice suspiciune de acest gen: «Moise a fost credincios în casa 
Tatălui Meu, întru lucrarea Tatălui Meu, dar n-a fost oficial. Eu, iarăşi, la fel am fost casei Tatălui Meu, care nu 
este de pe pământ. Apostolii Mei erau căutaţi de toţi cei de atunci ca să fie stârpiţi pentru că nu erau trecuţi în 
rândul celor cu drepturi după lege. Şi iată, aceştia mai mici dintre ei, care sunt scrişi în carte că vor fi în vremea 
aceasta, pentru că este scrisă în prooroci lucrarea aceasta, şi cele cereşti nu pot fi înţelese de oficialii vremurilor, 
cei cereşti nu sunt promovaţi de cei de pe pământ, căci Duhul Sfânt suflă unde voieşte şi Domnul nu poate să fie 
mărginit de cei de pe pământ» (citat din Cuvântul lui Dumnezeu, 3/16 iulie 1992). 

Pe parcursul descoperirilor pe care le primea de la Dumnezeu în insula Patmos, sfântul Ioan Evanghelistul 
afirma despre sine că: 

1. Scrie ceea ce a primit prin înger (v. Apocalipsa, 1/1), de la cele şapte duhuri ale lui Dumnezeu (v. Apocalipsa, 
1/4) şi de la Domnul Iisus Hristos (v. Apocalipsa, 1/5). Aşadar, scrierea, ca act fizic, este posterioară descoperirii, şi 
nu concomitentă cu ea. Deşi în timpul revelaţiei apar îndemnuri imperative: «Scrie!» (Apocalipsa, 19/9; 21/6), acestea 
au, mai degrabă, scopul de a întări responsabilitatea şi angajamentul proorocului Ioan de a scrie întocmai şi îndată 
ce revelaţia va lua sfârşit. Deci Ioan nu scria concomitent cu primirea descoperirii, ci ulterior acesteia, pentru a fi 
eliberat pe durata revelaţiei de riscul participării conştiente, active, a trupului, prin simţurile sale fragile şi limitate. 

2. Afirmă că era «în duh » (v. Apocalipsa, 1/10). Deci, nu era «în trup». Această stare specială substituie porţile 
simţurilor trupului, cu altele, corespondente, ale duhului. Ioan «vede», dar nu cu ochii (v. Apocalipsa, 1/12); Ioan 
«aude», dar nu cu urechile (Apocalipsa, 1/10). 

3. Văzând pe Dumnezeu, cade la picioarele Lui ca un mort (v. Apocalipsa, 1/17 - sublin. ns.). O confirmare în 
plus a detaşării de trup şi a percepţiei speciale, extrasenzoriale, „scrierea“ rămânând ca obligaţie posterioară. 

4. Este chemat la cer şi răspunde chemării, dar nu în trup, ci în duh (v. Apocalipsa, 4/1-2). Unde rămâne trupul 
lui? Fără îndoială, pe pământ, într-o stare asemănătoare cu cea prin care trecea sfânta Virginia când primea cuvântul 
lui Dumnezeu. 

5. A plâns mult (v. Apocalipsa, 5/4), dar în duh, căci era cu duhul în ceruri. 

6. A văzut şi a auzit (v. Apocalipsa, 5/11; 6/1; 7/4; 8/2; 10/1), dar tot în duhul. 

7. A vorbit cu îngerul (v. Apocalipsa, 10/9). 

8. «A mâncat» o cărticică, cu gura şi cu pântecul (deşi, era în duhul!). Viziunea aceasta este pur simbolică, 
arătând darul proorociei speciale pe care l-a primit (v. Apocalipsa, 10/10-11). 

9. A primit trestia de măsurat (v. Apocalipsa, 11/1) Biserica lui Dumnezeu, din cer (v. Apocalipsa, 11/19). 

După toate acestea apare o schimbare radicală în plan temporal, duhul lui Ioan fiind transportat intr-un viitor 

ales cu precizie de către înger. 

10. A privit din cer desfăşurarea urgiilor aduse pe pământ de cei şapte îngeri ai mâniei (v. Apocalipsa, cap. 16). 

11. A căzut cu faţa la picioarele îngerului, ca să i se închine, dar a fost oprit de două ori (v. Apocalipsa, 19/10; 

22/9). 

12. A fost ridicat cu duhul pe un munte mare şi înalt, de unde i s-a arătat Cetatea Sfântă Noul Ierusalim (v. 
Apocalipsa, 21/10), pogorâtă de la Dumnezeu din cer. 

13. A fost purtat (plimbat) cu duhul pe uliţele cetăţii (v. Apocalipsa, 22/1-2) şi i s-a arătat strălucirea ei. 

14. A fost îndemnat să nu pecetluiască cuvintele proorociei cărţii Apocalipsei, arătându-i-se că proorociile 
rămân deschise (v. Apocalipsa, 22/10). 

Aşadar, nici o indicaţie despre aşa-zisa „ conştiinţă trează “ a proorocului, care devine vas al proorociei. Mai 
degrabă, totul s-a petrecut în extaz, în transă, într-o disociere temporară, dar profundă, între trup şi duh. A simţit 
Ioan cu trupul ceva din lumea materială pe perioada revelaţiei? Desigur că nu. Am văzut că simţurile lui transfigu- 
rate operau într-o lume transcendentală, cea nevăzută, unele planuri fiind plasate temporal la mai mult de două mii 
de ani depărtare. 

Alterarea, chiar şi parţială, a facultăţilor senzoriale, în prezenţa Fiinţei divine, este întâlnită şi în alte ocazii. 

Glasul care vine din cer 

Saul, pe calea Damascului, a auzit glas din cer, dar nu vedea pe nimeni (v. Faptele Apostolilor, 9/8); asemenea 
şi ceilalţi oameni care mergeau împreună cu el. Această stare de orbire temporară s-a păstrat în continuare la Saul, 
dar nu şi la ceilalţi. 

Petru, rugându-se în cetatea Iope, a avut viziunea „ în extaz “ (aceste cuvinte arată o stare specială, diferită de 
luciditatea obişnuită, cotidiană) (v. Faptele Apostolilor, 11/5), primind îndemnuri care de la prima vedere îi stârneau 
împotriviri. 

Pavel primeşte vedenie în vis: un macedonean îl solicită să treacă în Macedonia să-i ajute (v. Faptele 
Apostolilor, 16/9), şi înţelege cu inima că îi vorbeşte Domnul (deşi nu avea nici un criteriu raţional de discernământ 
pentru a fi sigur că mesajul vine de la Dumnezeu, şi nu de la diavol). 

Petru este scos din închisoare de un înger, într-o stare care s-ar putea numi „ hipnotică “ - «nu ştia că ceea ce 
s-a făcut prin înger este adevărat, ci i se părea că vede o vedenie» (Faptele Apostolilor, 12/9). Abia după eliberare 
Petru, «venindu-şi în sine» (Faptele Apostolilor, 12/11), înţelege cu adevărat că Domnul a trimis pe îngerul Său ca să-l 
scoată din mâna lui Irod. Situaţia era atât de incredibilă încât s-a prelungit şi la întâlnirea cu ucenicii, care credeau 
mai degrabă că este «îngerul lui» (v. Faptele Apostolilor, 12/15). 

Este un caz tipic în care conştiinţa de sine a alesului lui Dumnezeu trece pe plan secund. El execută maşinal 
toate ordinele îngerului fără a-şi pune problema unei „ înşelări “ posibile din partea duhurilor vrăjmaşe. Ce s-ar fi 
întâmplat dacă se îndoia sau dacă s-ar fi opus? 

Vorbind cu smerenie despre sine, fără a-şi dezvălui identitatea, Sfântul Apostol Pavel afirmă în Epistola a Il-a 
către Corinteni că a fost răpit până la al treilea cer în urmă cu paisprezece ani, dar nu ştie de a fost în trup sau fără 
trup (v. II Corinteni, 12/2-4). O atât de flagrantă neconcordanţă între importanţa descoperirilor (despre care zice că 
«nu este îngăduit omului să le rostească») şi starea de incertitudine a facultăţilor spirituale proprii, nu se justifică 
decât intr-un singur mod: Dumnezeu a modificat radical simţirea lui Pavel, astfel ca percepţiile sale extrasenzoriale 
să poată fi asimilate fără şocuri, fără violentarea porţilor simţurilor, obişnuite să lucreze în parametri nonnali, bio- 
logici, cu limitările de rigoare. De aceea el afirmă că „a auzit “ cuvinte care nu se pot rosti! Până şi intensitatea me- 
sajelor auditive sau vizuale trebuia modelată spre a nu distruge fizic receptorii biologici. Când nu s-a procedat aşa, 
din motive speciale, efectele au fost impresionante: Saul din Tars orbeşte (temporar) atunci când Dumnezeu în mod 
intenţionat vrea s-o facă pentru a-1 scutura din starea sa de orbire spirituală (v. Faptele Apostolilor, 9/8); străjerii mor- 
mântului lui Iisus, văzându-1 pe înger, s-au cutremurat şi au căzut ca nişte morţi (v. Ev. Matei, 28/4); la Schimbarea 
la Faţă, ucenicii, auzind glas din cer, «au căzut cu feţele la pământ şi s-au înspăimântat foarte tare» (Ev. Matei, 17/6). 

Cuvântul lui Dumnezeu 


Iezechiel este dus cu duhul în mijlocul unui câmp plin de oase omeneşti şi este purtat împrejurul lor. Ele erau 
«foarte multe pe faţa pământului» (Iezechiel, 37/2). El prooroceşte, la îndemnul Domnului, şi oasele se alătură şi se 
încheagă, alcătuind trupuri (v. Iezechiel, 37/8). Apoi prooroceşte şi cheamă Duhul din cele patru vânturi, şi trupurile 
înviază (v. Iezechiel, 37/10). Acest scenariu este imaginar, sau Iezechiel a trăit (în duhul) o realitate vie? Este aceasta 
o repetiţie generală, sau, cumva, un salt peste timp? Ce se poate spune cu certitudine este că „ieşirea din trup“ arată 
că simţurile lui Iezechiel sunt amorţite sau adormite sau suspendate temporar. Altminteri, Iezechiel n-ar fi putut per- 
cepe, cu toată forţa duhului lui, realitatea vie a viziunii şi mesajul ei. 

Vise de noapte şi tălmăcirea lor 

O modalitate uzuală prin care Dumnezeu comunică omului voinţa Sa şi pe care o întâlnim consemnată atât în 
Vechiul cât şi în Noul Testament, este visul. Avraam primeşte cuvântul lui Dumnezeu în vis: «...fost-a cuvântul 
Domnului către Avram noaptea, în vis, şi a zis: „Nu te teme, Avrame, că Eu sunt scutul tău, şi răsplata ta va fi foarte 
mare“» (Facerea, 15/1). «Şi a crezut Avram pe Domnul şi i s-a socotit aceasta ca dreptate» (Facerea, 15/6). Şi tot în 
vis, în somn greu, însoţit de întuneric şi frică mare (v. Facerea, 15/12), primeşte Avraam de la Dumnezeu proorocie 
asupra urmaşilor săi. 

Iacov visează o scară sprijinită de pământ şi cu vârful atingând cerul. Domnul însuşi, aşezat la capătul scării, 
îl binecuvintează pe el şi pe urmaşii lui, şi prin aceştia toate neamurile pământului (v. Facerea, 28/12-15). Iacov a 
crezut. El nu şi-a pus problema să-L legitimeze pe Cel Care îl binecuvânta pentru a evita astfel o eventuală înşelare. 
Tot Iacov visează un înger care-1 îndeamnă să se scoale, să părăsească ţinutul în care se afla şi să meargă în pământul 
său de naştere (v. Facerea, 31/11-13). Din nou Iacov a crezut. El a ascultat necondiţionat de înger. 

Samuel este chemat pe nume, în vedenie de noapte, de glasul Domnului (v. I Regi, 3/4), dar Samuel «nu 
cunoştea atunci glasul Domnului, şi cuvântul Domnului nu i se descoperise încă» (I Regi, 3/7). Cu toate acestea, pen- 
tru Samuel această „ necunoaştere “ nu a reprezentat un impediment. El a crezut că i-a vorbit Dumnezeu, şi i-a po- 
vestit şi preotului Eli vedenia, cu de-amănuntul (v. I Regi, 3/18). 

Saul, împotrivindu-se cu tenacitate lui Dumnezeu, ajunge la mare strâmtorare, înspăimântându-se şi tulburân- 
du-se inima lui (v. I Regi, 28/5). Abia atunci s-a hotărât să-L întrebe pe Domnul, «dar Domnul nu i-a răspuns nici în 
vis, nici prin Urim, nici prin prooroci» (I Regi, 28/6). 

Bătrânul Iosif primeşte în vis pe îngerul Domnului, care i se arată şi îl îndeamnă să fugă în Egipt cu Maria şi 
cu Fiul său (v. Ev. Matei, 1/20-25). Şi iar i s-a arătat în vis îngerul, îndemnându-1 să se întoarcă în pământul lui Israel 
(v. Ev. Matei, 2/19-21). E lesne de presupus ce s-ar fi întâmplat dacă Iosif s-ar fi îndoit că îngerul i-a vorbit în vis în 
numele lui Dumnezeu. Credinţa lui Iosif a fost mai presus de îndoiala că ar putea fi o înşelare de la diavolul. 

O situaţie aparte o întâlnim când visele care vin de la Dumnezeu au ca destinaţie persoane oarecare, care nu 
sunt prooroci şi nici măcar nu au vreo tangenţă cu sfinţenia. Sunt aceste vise mai puţin credibile? 

Iosif tâlcuieşte două vise primite concomitent de mai-marele pitar şi de mai-marele paharnic, sfetnici de 
seamă ai regelui Egiptului, arătându-le indirect, prin tâlcuirea lor, că ele reprezintă mesaje de la Dumnezeu: «Oare, 
tâlcuirile, nu sunt ele de la Dumnezeu? Spuneţi-mi, dar, visele voastre!» (Facerea, 40/8). 

Faraon visează un vis pe care Iosif i-1 tâlcuieşte, arătându-i că este de la Dumnezeu: «Nu eu, ci Dumnezeu va 
da răspuns pentru liniştirea lui Faraon» (Facerea, 41/16). 

Proorocul Daniel, în afară de visele sale proprii (v. Daniel, cap. 7), tălmăceşte şi două vise ale lui 
Nabucodonosor (v. Daniel, cap. 2 şi 4) ca pe nişte proorocii autentice, venite de la Dumnezeu. 

Ghedeon este îndemnat de către Domnul să asculte dialogul dintre doi oşteni oarecare, aflaţi de strajă în 
tabără, prin care unul povesteşte un vis, iar celălalt îl tălmăceşte: «Auzind povestirea visului şi tălmăcirea lui, 
Ghedeon s-a închinat Domnului» (Judecătorii, 7/15). 

Solomon îl primeşte în vis pe Dumnezeu, de la Care cere în dar «minte pricepută, ca să asculte şi să judece 
poporul şi să deosebească ce este bine şi ce este rău» (III Regi, 3/9), iar Dumnezeu îi dă nu numai înţelepciune 
cerească, ci şi bogăţie, slavă şi viaţă îndelungată, ca răsplată pentru smerenia sa (v. III Regi, 3/12-14). 

Demonul îndoielii promovează înşelarea demonicească 

Visele, aşadar, sunt o modalitate curentă de comunicare între Dumnezeu şi om. în mod firesc, se pun însă două întrebări: 

1 . Care vise sunt de la Dumnezeu, şi care nu? 

2. Este încălcată prin această modalitate de comunicare voinţa conştientă şi liberă a omului? 

La prima întrebare s-a răspuns, deja, parţial, când s-a arătat cum credinţa lui Avraam, a lui Iacov, a lui Samuel şi 
a lui Iosif au fost mai presus de îndoiala lor, privind eventuala înşelare de la diavolul. S-ar mai putea adăuga că, fiind 
vorba de o lucrare dumnezeiască, în mod sigur Dumnezeu adaugă la credinţa din fire a omului darul credinţei şi puterea 
de a nu se îndoi. Altminteri, omul nu ar putea niciodată doar cu propriile sale puteri şi cu credinţa din fire să se 

raporteze în mod corect la Adevăr. Dimpotrivă, Dumnezeu deschide mintea celor ce primesc proorociile şi le sporeşte 
darul credinţei. Astfel, despre proorocul Daniel se relatează că, urmare rugăciunilor sale fierbinţi, este întâmpinat de 
îngerul Gavriil, care i-a grăit zicând: «Daniele, chiar acum am sosit ca să-ţi deschid mintea» (Daniel, 9/22). 

A doua întrebare se leagă de argumentele formulate de necredincioşi pentru întărirea obiecţiilor privind 
«încălcarea voinţei libere a sfintei Virginia», «sinergia voinţei lui Dumnezeu şi a omului» şi presupusele «sfaturi 
bune pe care le-ar da diavolul». Dacă am accepta aceste ipoteze, va trebui să admitem că toate visele prezentate 
mai sus, culese din sfânta Scriptură, sunt mostre de încălcare flagrantă a voinţei libere a omului de către Dumnezeu, 
şi, eventual, de înşelare demonică. Apelând la starea onirică a omului şi folosind-o, Dumnezeu Se lasă acuzat, în 
mod conştient, de atitudine dictatorială şi de sperjur. în aceste circumstanţe omul pare a fi manevrat ca o marionetă 
care urmează să execute orbeşte nişte îndemnuri primite în stare de transă hipnotică şi cărora nu li se poate împo- 
trivi. Ar reieşi, totodată, că Dumnezeu alege în mod special această cale, când omul este doborât de somn, pentru 
ca să-Şi impună fără replică voinţa Sa. Cei care confundă libertatea cu libertinajul se vor întreba retoric: „ unde mai 
este voinţa liberă, promisă de Dumnezeu? “ . Ei se tem că vor pierde partea ce le revine din «sinergia voinţei lui 
Dumnezeu şi a omului» fără a se întreba mai întâi dacă şi-au dobândit demnitatea de a colabora direct cu Dumnezeu, 
căci «Dumnezeu, celor mândri le stă împotrivă, iar celor smeriţi le dă har» (I Petru, 5/5). 

Dacă se tem, pot fi liniştiţi. 

întâi, Dumnezeu are şi alte metode de comunicare în care voinţa liberă a omului nu poate fi pusă la îndoială. 
Dimpotrivă, Dumnezeu e nespus de cooperant şi de concesiv cu cei drepţi. Avraam, spre exemplu, reuşeşte să obţină 
de la Dumnezeu prin dialog o micşorare tenace şi consistentă a numărului de oameni drepţi prin care s-ar fi putut 
salva, condiţionat, cetatea Sodomei: de la 50 la 45, apoi la 40, apoi la 30, apoi la 20 şi, în fine, la 10. Dar, din păcate, 
nu s-au găsit nici măcar zece drepţi prin care să se salveze cetatea Sodomei (v. Facerea, 18/23-33). 

Apoi, Dumnezeu propune, nu impune. Cei care au primit visele puteau foarte bine să creadă în ele sau nu. Tot 
aşa este şi în ce priveşte comunicările primite de oameni prin sfânta Virginia: nimeni nu impune cu forţa ca ele să 
fie crezute. însă dacă tot pretindem că sfânta Scriptură este de la Dumnezeu şi dacă, citind în ea, găsim că Dumne- 
zeu comunică omului şi prin starea de somn, nu numai prin cea de veghe, va trebui să admitem că argumentele de 
genul: «Somnul în care cădea Virginia încalcă voinţa liberă a omului», sunt infantile, tendenţioase şi, până la urmă, 
false. 

Denigratorii sfintei Virginia au atacat cu precădere starea ei de neparticipare activă la comunicările Domnului, 
numind-o „posedare “ şi afirmând că este nefiresc ca Dumnezeu să adoarmă - fie şi temporar - conştiinţa unui prooroc. 
Demonul îndoielii nu ezită s-o acuze pe sfânta Virginia că promovează, chiar şi indirect, „ înşelarea demonicească 

Sfânta Scriptură consemnează însă exemple întru totul similare. Sfântul prooroc Iezechiel afirmă despre sine 
că, fiind căzut cu faţa la pământ şi auzind glas (de la cineva necunoscut!), a intrat în el un duh (v. Iezechiel, 2/2; 3/24) 
care l-a sculat în picioare şi l-a avertizat să-l asculte şi să nu fie îndărătnic. Apoi, duhul l-a obligat să mănânce o 
hârtie (v. Iezechiel, 3/3), l-a ridicat (v. Iezechiel, 3/12), l-a luat şi l-a dus la Tel-Aviv (v. Iezechiel, 3/14), unde a rămas 
şapte zile în extaz. Şi aceasta a fost o „posedare “ de la acel duh? 

Filip este purtat cu trupul de Duhul Domnului şi mutat din faţa famenului etiopian până la Azot (v. Faptele 
Apostolilor, 8/39-40). O altă „posedare"? A fost Filip rugat să-şi dea acordul pentru această „mutare"? 

Tot sfânta Scriptură ne arată că diverse alterări ale simţurilor şi, în particular, pierderea conştiinţei de sine, 
sunt stări fiziologice fireşti, care apar şi însoţesc evenimente exterioare suprafireşti, cum ar fi apropierea fizică de 
Dumnezeu, vederea strălucirii Sale sau simpla auzire a vocii Sale. 

Proorocul Daniel mărturiseşte (v. Daniel, 10/8) cum o vedenie dumnezeiască îl slăbeşte de puteri. Tot Daniel, 
relatând despre o vedenie cu înger, îşi descrie emoţia puternică ce însoţeşte propriile simţiri, astfel: «Şi când vorbea 
cu mine, stăm înmărmurit cu faţa la pământ» (Daniel, 8/18, Biblia, ediţia 1998); 

«Şi când vorbea cu mine, stăm aiurit, cu faţa la pământ» (Daniel, 8/18, Biblia, ediţia 1944); 

«Şi când vorbea cu mine, am căzut în letargie, cu faţa la pământ» (Daniel, 8/18, Biblia T.O.B., ediţia LE CERF, 

1992); 

«Şi pe când el vorbea cu mine, eram într-im somn adânc, cu faţa la pământ» (Daniel, 8/18, Biblia Holy Bible, 
ediţia 1901); 

«Şi pe când vorbea cu mine, stăm uluit, cu faţa la pământ» (Daniel, 8/18, Biblia, ediţia IL CERCHIO, 1990). 

Toate versiunile de mai sus, deşi prezintă diferenţe de nuanţă substanţiale, sugerează că proorocul intra într-o 
neobişnuită detaşare care trece, în interpretarea traducătorilor, de la registrul minor (uluire) la disponibilizarea totală 
(somn adânc, letargie). Proorocul devine de-a dreptul un simplu „vas" care se oferă spre a fi umplut cu hrana 
duhovnicească ce va fi apoi dăruită oamenilor. Poate fi atunci imputată starea sa de participare pasivă, cu termeni 
tendenţioşi, precum „ încălcare a voinţei libere “ sau, de-a dreptul, cu „posedare “? Până la urmă, adevăraţii prooroci 
îşi exprimau voinţa liberă printr-o totală disponibilizare anticipată, expresie a dăruirii şi a dragostei lor de Dumne- 
zeu. Acest gest unic devenea expresia acceptării perene, definitive chiar, de a fi servi ascultători întru totul faţă de 
Dumnezeu. A le cere mai mult înseamnă a propune cu îndrăzneală imixtiunea lor în cuvântul lui Dumnezeu şi, în 

consecinţă, alterarea acestuia. Această alternativă este însă întru totul inacceptabilă, căci proorocul care şi-ar permi- 
te aşa ceva ar fi automat decăzut din drepturi în categoria proorocilor mincinoşi. Despre ce „ voinţă liberă “ poate fi 
vorba atunci când urmează a se vesti poporului o proorocie? Atât ea, cât şi sus-amintita „sinergie de voinţă “ rămân 
simple juxtapuneri de cuvinte, care exprimă retorica ieftină, speculativă şi sforăitoare a celor care au curajul de a se 
război cu însuşi Dumnezeu. 

Responsabilitatea primirii mesajelor de către prooroci este atât de mare încât lasă uneori urme adânci în starea 
firească de echilibru a primitorului: «Şi eu, Daniel, am fost istovit de puteri şi am căzut bolnav câteva zile» (Daniel, 
8/27). Slăbiciunile acestea sunt, aşadar, interioare, intrinseci firii omeneşti. Ele nu vin din exterior, ci se constituie 
ca o formă reflexă de apărare faţă de impresia adâncă, produsă de măreţia Persoanei dumnezeieşti, Care aduce 
mesajul. Dimpotrivă, tocmai această Persoană este Cea Care întăreşte şi reabilitează psihic şi fizic pe cel afectat. 
Dumnezeu lucrează asupra proorocilor Săi ştergând slăbiciunile lor şi împlinindu-le cu tărie lipsurile trupeşti. 

Spre exemplu, un caz tipic de afazie, întâlnit la proorocul Daniel («Şi pe când grăia cu mine astfel de cuvinte, 
mi-am întors privirea spre pământ şi am rămas ca un mut»), este vindecat îndată de către înger: «Acela Care avea 
înfăţişarea Fiului Omului S-a atins de buzele mele; atunci am deschis gura mea şi am grăit. [...] S-a atins iarăşi de 
mine [...] şi mi-a dat tărie» (Daniel, 10/15-19). 

Proorocul Isaia se crede pierdut pentru că L-a văzut cu ochii pe Domnul Savaot, dar primeşte în templu cură- 
ţirea păcatelor sale şi este întărit de unul din serafimi, care-i apropie de buze un cărbune aprins, luat cu cleştele de 
pe jertfelnic (v. Isaia, 6/7). 

Preotul Zaharia rămâne mut, ca o consecinţă directă a propriilor sale slăbiciuni: frica (v. Ev. Luca, 1/12) şi pu- 
ţinătatea credinţei (v. Ev. Luca, 1/18). El continuă însă să proorocească mai departe prin semne (v. Ev. Luca, 1/22), şi 
abia după ce scrie pe tăbliţă numele fiului său, Ioan, «îndată i s-a deschis gura şi limba şi vorbea binecuvântând pe 
Dumnezeu» (Ev. Luca, 1/63). Sfânta Scriptură arată prin cuvintele: «toţi s-au mirat» (Ev. Luca, 1/63) şi «frica i-a cu- 
prins pe toţi care locuiau împrejurul lor» (Ev. Luca, 1/65) că starea particulară de pierdere a integrităţii psihice la 
Zaharia (afazie, vindecată apoi din exterior prin voia Domnului) se constituie ea însăşi intr-un mesaj ceresc de aver- 
tisment, care ilustrează nu numai puterea lui Dumnezeu şi pedeapsa pe care El o îngăduie pentru necredinţă, dar 
mai ales fragilitatea „ vaselor “ alese de Dumnezeu, adică a proorocilor prin care Domnul îşi comunică voinţa Sa. 
Nu prin demnitatea preoţească a primitorului se legitimează mesajele transmise de către Dumnezeu şi nici prin eloc- 
venţa de limbaj a proorocului care vesteşte poporului cuvântul lui Dumnezeu, ci prin însăşi puterea lui Dumnezeu, 
care se evidenţiază prin contrast cu slăbiciunile şi stângăciile „vaselor “ Sale prooroceşti. în cazul de faţă, amuţirea 
şi apoi tăcerea prelungită, impusă preotului Zaharia ca o consecinţă firească a propriilor sale îndoieli, este mai 
convingătoare decât orice strigăt de bucurie sau de uimire. 

Moise, care era gângav, vorbea poporului prin gura fratelui său, Aaron, aşa cum hotărâse Domnul: «Va grăi 
el poporului în locul tău, vorbind pentru tine, iar tu îi vei fi grăitor din partea lui Dumnezeu» (Ieşirea, 4/16). 

Proorocul Ieremia, fiind încă tânăr, încearcă să fugă de chemarea la proorocie: «O, Doamne Dumnezeule, eu 
nu ştiu să vorbesc, pentru că sunt încă tânăr» (Ieremia, 1/6). Domnul însă îl întăreşte investindu-1 cu darul prooro- 
ciei: «Eu sunt cu tine ca să te izbăvesc. [...] Şi Domnul mi-a atins gura şi mi-a zis: „Iată, am pus cuvintele Mele în 
gura ta!“» (Ieremia, 1/8-9). 

Despre ce „participare conştientă “ mai poate fi vorba chiar treaz fiind, când proorocului i se pune în gura sa 
hrana din cer, cuvântul Domnului? El trebuie doar s-o primească şi s-o împartă, proaspătă şi fierbinte, oamenilor. 
Ca şi în starea de vis, contribuţia personală a proorocului aflat în trezie (exceptând dăruirea sa anticipată, totală şi 
fără rezerve de îndoială în suflet) este irelevantă. 

A dat vreodată diavolul sfaturi bune? 

S-a mai adus aici ca argument, în eventualitatea admiterii (ca ipoteză posibilă) posedării de către diavol a celor 
ce nu sunt în stare de veghe, că diavolul ar putea „ da sfaturi bune, în aparenţă, până l-a făcut pe om să aibă încre- 
dere în el“. Apoi, pentru a ilustra caracterul înşelător al acestei conduite de circumstanţă, s-a amintit o povestire din 
Pateric, care susţine această teză. 

Să observăm însă că dacă acceptăm această paradigmă, atunci disimularea din comportamentul diavolului va fi în 
mod obligatoriu o manevră temporară. Până la urmă, pentru a culege roadele ostenelii sale, diavolul tot „ îşi va da arama 
pe faţă Mai devreme sau mai târziu el va exploata în mod vizibil şi nemilos roadele înşelăciunii sale. Spre exemplu, 
diavolul mândriei se dezlănţuie crunt asupra celor şapte fii ai arhiereului Scheva, care cutreierau lumea şi care au 
încercat fără trimitere să scoată demoni în numele Domnului: «Şi sărind asupra lor omul în care era duhul cel rău şi, 
biruindu-i, s-a întărâtat asupra lor, încât ei au fugit goi şi răniţi din casa aceea» (Faptele Apostolilor, 19/13-16). 

Dacă ar fi altfel, adică dacă diavolul s-ar limita la a da sfaturi bune în mod perpetuu, atunci el s-ar transforma 
fără voie în cel mai longeviv şi mai neobosit apostol al lui Hristos. Acest lucru este însă inacceptabil: «Dacă satana 
scoate pe satana, s-a dezbinat în sine; dar atunci, cum va dăinui împărăţia lui?» (Ev. Matei, 12/26). Or, în cazul 

proorociei de la Pucioasa (în cei cincizeci de ani de propovăduire neîntreruptă a cuvântului lui Dumnezeu, prin care 
se promovează roadele pocăinţei şi ale umilinţei, lepădarea de sine, sfintele Taine, duhul de biserică, preacinstirea 
Maicii Domnului, cinstirea sfinţilor, a sfintei cruci şi a sfintelor icoane, respectul faţă de preoţie, iubirea de Dumne- 
zeu şi de aproapele, împărăţia cerurilor şi a doua venire a lui Hristos) nu apare nici cel mai mic accent reverberant, 
nici o inflexiune în linia neabătută pe care merge lucrarea de propovăduire tenace a adevărurilor creştine fundamen- 
tale, în versiunea lor genuină, prin trăirea autentic creştină a celor care împlinesc cuvântul lui Dumnezeu: «îi veţi 
cunoaşte după roadele lor» (Ev. Matei, 7/16). 

Să mai aşteptăm câţiva ani? Detractorii pretind că nu e nevoie, ei afirmând, fără să demonstreze, că înşelarea 
diavolului e cât se poate de evidentă. Cu ce ochi pizmaşi au văzut ei acest lucru? Este aici dezvăluită mai degrabă 
neputinţa celor ce se simt părăsiţi de către Dumnezeu din cauza păcatelor lor. Ei nu admit că Duhul lui Dumnezeu 
suflă unde voieşte, alegând temple curate şi împodobite, oameni sfinţi în care să Se sălăşluiască. Pentru ei se potri- 
veşte acel proverb: „ Vulpea care nu ajunge la struguri, zice că sunt acri". 

Cât să mai aşteptăm, aşadar, până ce presupusa înşelăciune a diavolului îşi va arăta concret şi la vedere 
„roadele", pentru ca să le putem da, în sfârşit, dreptate celor care astăzi calomniază gratuit cuvântul lui Dumnezeu 
şi pe sfânta Virginia? 

Proorocii vor lua plată de prooroci 

în mod sigur, proorocii din toate timpurile au fost mereu neînţeleşi, marginalizaţi, prigoniţi, dar au rămas, în 
acelaşi timp, de nestăvilit, căci ei nu lucrau singuri, ci Duhul lui Dumnezeu lucra peste ei şi prin ei: «Cuvântul Dom- 
nului s-a prefăcut în ocară pentru mine şi în batjocură zilnică [...], dar iată, era în inima mea ceva ca un fel de foc 
aprins, închis în oasele mele, şi eu mă sileam să-l înfrânez, şi n-am putut» (Ieremia, 20/9); 

«Iată, vasul Meu (sfânta proorociţă Virginia - n.r.) are să călătorească astăzi la doctor. Acum se va scula, şi are 
să plângă amar de durerea ce o suferă din cauza loviturilor ce le-a primit în tren. A fost lovită peste cap cu pumnii, 
peste gură cu palmele, peste plămâni, coastele îi sunt aproape frânte, căci a fost târâtă pe jos şi au băgat-o într-o 
cameră la gară, şi acum o duc la doctori. Dar ferice de ea, că mare plată va lua în împărăţia Mea, când voi veni, 
căci va fi printre proorocii Mei» (citat din Cuvântul lui Dumnezeu, 21 aprilie/4 mai 1958). 

Dar proorocii vor lua plată de prooroci: «Cine primeşte prooroc în nume de prooroc, plată de prooroc va lua, 
şi cine primeşte un drept în nume de drept, răsplata dreptului va lua» (Ev. Matei, 10/41). 

Din exemplele date mai înainte reiese cu prisosinţă că Dumnezeu îngăduie ca aleşii Săi, proorocii, să treacă 
prin stări speciale, suprafireşti sau chiar nefireşti dacă e cazul, pentru a-i transforma din vase fragile în vase trainice, 
nevulnerabile, capabile să împlinească exact şi deplin misiunea de vestire a cuvântului lui Dumnezeu. 

în ceea ce o priveşte pe sfânta Virginia, ţinând seama şi de împrejurările istorice şi politice în care s-a dăruit 
Domnului ca vas de proorocie, era necesar să se facă o distincţie netă între duhul omului şi Duhul lui Dumnezeu. 
Chiar şi aşa, mulţi neîncrezători se îndepărtau clătinând din cap. Dacă proorociile rostite prin sfânta Virginia s-ar fi 
făcut în stare de veghe, vasul lui Dumnezeu ar fi fost sfărâmat în bucăţi, cu furie revoluţionară. Dar aşa, curiozitatea, 
neîncrederea şi misterul i-au temporizat pe călăi, care au ales calea experimentului. Aici ei au excelat prin ingenio- 
zitate malefică, supunând-o pe sfânta Virginia la teste dureroase şi înjositoare; dar Dumnezeu a întărit vasul Său în 
aceste încercări tocmai prin detaşarea lui în extrasenzorial. A fost soluţia unică pentru a o păstra pe sfânta Virginia 
în viaţă atunci şi acolo unde imaginaţia diabolică a călăilor securişti se desfăşura în voie, dezlănţuită. 

Aşadar, unicitatea soluţiei a impus o cale neobişnuită pentru a se ajunge la ea: vasul ales pentru proorocie a 
fost scos complet din mocirla lumii pentru a străluci ca soarele. Deşi „ vas de cinste ", ales din pântecele maicii sale, 
el a lăsat cinstea întreagă „ Olarului", neoprindu-şi nimic pentru sine. Pe noi însă nu ne împiedică nimic ca să apre- 
ciem jertfelnicia ei şi roadele lucrării ei profetice. Mai mult chiar, să o cinstim fără rezerve, aşa cum o facem şi cu 
ceilalţi prooroci amintiţi în argumentaţia de mai sus. 

Adevărul, demonstrat matematic 

1. întotdeauna când Domnul proorocea prin sfânta Virginia, ea avea capacitatea senzorială protejată prin 
pronia dumnezeiască primind un somn adânc, asemănător celui pe care-1 primise Adam atunci când Dumnezeu a 
făcut-o din el pe Eva. Ca fiinţă umană, sfânta Virginia era detaşată senzorial de lumea materială. De aceea: 

Prin sfânta Virginia nu vorbea omul! 

2. Diavolul nu s-a putut folosi din roadele vorbirii prooroceşti a sfintei Virginia, deoarece această vorbire purta 
în sine atributele dumnezeirii: 

a. învăţătura cerească (adâncă, consistentă, coerentă şi canonică): «Asemenea este împărăţia cerurilor, omului 
care a semănat sămânţă bună în ţarina sa» (Ev. Matei, 13/24); 

«Iubiţii mei copilaşi, cu dragoste sfântă vă împărtăşesc cuvinte de la Duhul Sfânt şi învăţături spre folosul 
mântuirii sufletelor voastre» (citat din Testamentul sfintei Virginia, 19 mai/l iunie 1980). 

b. Iubirea paternă (blândă, caldă, plină de dor pentru mântuirea omului): «Eu sunt Păstorul Cel bun. Păstorul 
Cel bun îşi pune sufletul pentru oile Sale» (Ev. Ioan, 10/11); 

«Domnul v-a iubit pe voi mult de tot, că nu a fost vreodată iubire asemănătoare cu a Lui pentru cei mai mici 
ai Lui» (citat din Testamentul sfintei Virginia, 19 mai/l iunie 1980). 

c. Spiritul profetic (înălţător, transcedental, eshatologic): «Drept aceea, privegheaţi, că nu ştiţi ziua, nici 
ceasul când vine Fiul Omului» (Ev. Matei, 25/13); 

«îndreptaţi-vă spre voile Domnului şi spre sfinţenie, ca El să vă îmbrace cu putere de sus şi să-Şi poată 
Domnul împlini planul Său cu voi» (citat din Testamentul sfintei Virginia, 19 mai/l iunie 1980). 

d. Iconomia suprafirească (precisă, înţeleaptă, echilibrată): «Cine este iconomul credincios şi înţelept pe care 
stăpânul îl va pune peste slugile sale ca să le dea la vreme partea lor de grâu? Fericită este sluga aceea pe care, 
venind stăpânul, o va găsi făcând aşa» (Ev. Luca, 12/42-43); 

«Nimeni din voi să nu caute folosul său, ci unul altuia slujiţi cu dragoste, ca să aveţi parte de truda voastră» 
(citat din Testamentul sfintei Virginia, 19 mai/l iunie 1980). 

e. Cuminţenia îngerească (precaută, dulce, diafană): «păziţi-vă de aluatul fariseilor» (Ev. Marcu, 8/15); 

«Iar tu, copil cuminte, ce stai cu luare-aminte şi cu frică în faţa Domnului, de ce nu ajuţi pe fratele tău care 
şade nepăsător? » (citat din Testamentul sfintei Virginia, 19 mai/l iunie 1980). 

f. Dăruirea jertfelnică (altruistă, universală): «Căci pâinea lui Dumnezeu este cea care se coboară din cer şi 
care dă viaţă lumii» (Ev. Ioan, 6/33); 

«Tot ce faceţi, să faceţi ca pentru Domnul, nu ca pentru oameni, căci de la Domnul veţi primi plata» (citat din 
Testamentul sfintei Virginia, 19 mai/l iunie 1980). 

g. Ineditul atemporal (original, constructiv): «N-am venit să stric legea, ci s-o împlinesc» (Ev. Matei, 5/17); 

«Viaţa pe pământ e scurtă. Nu o pierde pe cealaltă, veşnică, pentru aceasta. Tu singur îţi poţi pregăti locul 

în cer, cât de frumos vrei să-ţi fie» (citat din Testamentul sfintei Virginia, 19 mai/l iunie 1980). 

Dacă, prin absurd, am admite că diavolul a hrănit creştinătatea timp de cincizeci de ani cu atâtea învăţături 
cereşti, de mult împărăţia lui s-ar fi dezbinat întru sine. De aceea: 

Prin sfânta Virginia nu vorbea diavolul! 

3. Din proorociile sfintei Virginia s-au folosit însă doar omul sfânt şi Dumnezeu. Omul curat a primit o nouă 
confirmare a existenţei lui Dumnezeu şi a iubirii nemărginite pe care El o nutreşte faţă de creaţia Sa. Dumnezeu a 
chemat prin cuvânt, a primit, şi apoi a pecetluit cu darul credinţei un popor nou, de fii credincioşi, pe care l-a numit 
Noul Israel. Prin acesta El Şi-a zidit Biserica-mireasă, Noul Ierusalim, care se pregăteşte asiduu, prin ascultare şi 
curăţie sfântă, de întâmpinare întru slavă a împăratului Hristos, la cea de a doua Sa venire pe pământ: «Şi iarăşi va 
să vină cu slavă să judece viii şi morţii, a Cărui împărăţie nu va avea sfârşit» (fragment din Crezul creştin). De aceea: 

Prin sfânta Virginia vorbea Dumnezeu! 

Cuvântul lui Dumnezeu este, aşadar, al lui Dumnezeu, şi este de la Dumnezeu, şi este Dumnezeu, şi 
Dumnezeu este Cuvântul: «Alfa şi Omega, începutul şi sfârşitul, Cel ce era, Cel ce este şi Cel ce vine» (Apocalipsa, 
1/8). 

«O, vino, Doamne Iisuse!» (Apocalipsa, 22/20) 


înaintea cuvântului 

(Prefaţa cărţii editate în anul 1995) 


Este prea frumoasă tradiţia credinţei ortodoxe şi faptele ei cele mântuitoare şi liniştitoare de suflet ca să nu 
fie trăită această vieţuire, ca să nu fie gustată din plin spre mângâierea sufletului cel necăjit al omului veacului 
acesta şi spre lucrarea mântuirii întru Hristos. Şi este prea frumoasă, prea cerească şi prea înaltă chemarea lui 
Dumnezeu, coborâtă pe pământul României prin cuvântul Său, care se lasă din cer de patruzeci de ani în chip atât 
de minunat, mai minunat decât oricând, căci în istoria poporului român stă, deja, înscrisă coborârea din cer a 
cuvântului lui Dumnezeu începând din anul 1955 şi până astăzi. Cuvântul lui Dumnezeu, şi nu cuvântul despre 
Dumnezeu. 

A existat şi există în România un popor luat din ea, cu care a vorbit şi cu care vorbeşte din cer Dumnezeu. 
Noi nu am dat de un neadevăr sau de nişte închipuiri sau de nişte speculaţii ale istoriei acestui timp în care trăim, 
ci suntem martori ai Adevărului care se coboară din cer şi care se numeşte: Cuvântul lui Dumnezeu în România. 

Nu suntem teologi, nu vorbim din cunoaşterea teologiei speculative şi ai termenilor ei filozofici şi moderni. 
Vorbim ajutaţi de cuvintele teologiei cereşti, şi iată, le dăm oamenilor. Suntem hotărâţi să înţelegem că teologie în- 
seamnă cuvântul lui Dumnezeu, prin cele două părţi ale cuvântului: Theos şi Logos; înseamnă cuvântul rostit de 
Dumnezeu în orice vreme. Suntem hotărâţi să înţelegem că Dumnezeu a vorbit, ca în toate vremurile, şi în vremea 
noastră. Dumnezeu are vremea sub supunere şi lucrează în toată vremea şi grăieşte din cer în toată vremea. Dacă 
Fiul lui Dumnezeu, Care este Cuvântul lui Dumnezeu, S-a coborât şi S-a întrupat acum 2000 de ani şi dacă Luca 
evanghelistul a scris preaputernicului Teofil istoria Cuvântului Iisus Hristos, astăzi noi dăm oamenilor Cuvântul 
lui Dumnezeu din vremea aceasta. 

La început, poporul lui Dumnezeu a fost scos din robia Egiptului şi a fost purtat prin pustie vreme de patru- 
zeci de ani înspre ţara Canaan. La sfârşit, iarăşi a fost aşa. A fost în România un popor ales din ea, un popor că- 
lăuzit de lumina şi de stâlpul Cuvântului lui Dumnezeu, un popor care împlineşte în duminica învierii din acest an 
vârsta de patruzeci de ani. Din capitolul întâi al cărţii, «Sfânta Virginia, Trâmbiţa lui Dumnezeu», se va putea lua 
de la capăt înţelesul cel bun al începutului cuvântului lui Dumnezeu şi al cursului său până azi. Cuvântul lui Dum- 
nezeu, mare parte din el, a putut fi scris de fiii acestui popor. In primii ani de după 1955 a fost cules mai greu cu- 
vântul. Au fost apoi perioade de prigoană, şi cuvântul se scria şi mai cu anevoie şi se păstra foarte greu. Oamenii 
legii urmăreau poporul Domnului şi de peste tot căutau şi confiscau cuvântul scris. Dar după ce Dumnezeu a dat 
cu palma în prigonitorii din satul cuvântului lui Dumnezeu (satul Maluri), s-a putut apoi scrie şi păstra mai mult 
cuvânt, şi apoi majoritatea paginilor s-au adunat la un loc, şi există această istorie, există mii de pagini. 

Am fost cuprinşi de Dumnezeu ca să facem parte din poporul Său, din lucrarea Sa. Suntem acum luaţi la lucru 
de înnoire, în numele Cuvântului. Poate chiar aceasta a fost chemarea şi misiunea noastră: scoaterea la lumină a 
cuvântului lui Dumnezeu. Am luat din cuvântul cules din vremea trupului sfintei Virginia (1955-1980). Am luat, 
iarăşi, din cuvântul coborât din cer când prin sora Virginiei a lucrat în acelaşi fel Dumnezeu (1980-1994). Cuvân- 
tul auzit şi cules de creştini are în el simplitatea lor, şi este frumos în exprimare, simplu şi frumos, căci Dumnezeu 
grăia după nivelul înţelegerii lor. Şi am luat apoi extrase şi foarte multe mesaje întregi ale cuvântului lui Dumnezeu 
din perioada 1990-1995. Pe acestea le-am luat de la Mănăstirea Noul Ierusalim din Pucioasa, unde acum cuvântul 
se lasă de deasupra aşezământului sfânt şi unde cei veghetori înaintea glasului Domnului scriu cuvântul. 

La ultima coborâre de cuvânt prin sfânta Virginia, în 3 septembrie 1980, Dumnezeu cuvânta aşa: «Fiilor, va 
veni timpul, şi vine, când voi sta în faţa voastră mereu cu cuvinte sfinte». Asemenea mărturii de glas din cer, de 
glasul Domnului, de glasul sfinţilor, sunt multe în tradiţia credinţei noastre ortodoxe, dar cuvântul lui Dumnezeu 
din vremea aceasta înseamnă mărturie cu mult mai mult decât în orice vreme de până acum. Dumnezeu aduce prin 
cuvânt osândirea şi judecata păcatului, vestirea şi pregătirea pământului pentru întoarcerea Sa, primirea 
cuvântului vieţii şi recuperarea omului căzut, reîntoarcerea omului în viaţă de Eden. 

Am stat de vorbă cu foarte mulţi creştini care sunt cuprinşi de acest izvor ceresc pe pământ. Le-am cules măr- 
turiile la o parte din ei. Se putea mult mai mult, că toţi voiau să mărturisească despre cuvântul lui Dumnezeu şi al 
trâmbiţei lui Dumnezeu, sfânta Virginia. Dar sărbătoarea cea de patruzeci de ani (Paştele, 1995) se apropie, şi noi 
avem de dat poporului român această carte. S-a coborât din cer cuvântul care spune să scoatem cartea aceasta. 

Cuvântul lui Dumnezeu 


Multe cuvinte luate de securitatea politică a vremii se găsesc astăzi circulând sub altă identitate. Când ai ma- 
terial, de ce nu ai face-o? Iată, şi noi facem tot aşa, dar vorbim oamenilor de lângă rădăcina izvorului de profeţie 
al Noului Ierusalim în România. Noi am găsit pomul din care sunt luate aceste roade. Aşa-zisa lucrare a indianului 
Sundhar Singh am găsit-o vestită de Dumnezeu în mijlocul acestui izvor, iar cei de la securitate care au avut 
materialul au schimbat multe cuvinte şi le-au dat mai departe sub altă identitate. Nu ştim, este posibil ca Dumnezeu 
să mai fi transmis şi în alt loc, dar cuvântul acesta este coborât din cer în cadrul acestui izvor. 

Găsim necesar să mărturisim că vorbeşte Tatăl, că vorbeşte Fiul întru Duhul Sfânt. Domnul Iisus Hristos face 
cale cuvântului Preasfintei Maicii Sale, Născătoarea de Dumnezeu alături de cuvântul Său; face cale cuvântului sfin- 
tei Virginia alături de cuvântul Său; face cale cuvântului sfinţilor alături de cuvântul Său. Cuvântul lui Dumnezeu cel 
mai proaspăt transmis este deja citit în mijlocul mulţimilor care înconjoară poporul cel martor al cuvântului. 

Am luat pentru această carte din mesajele Domnului către preoţii şi arhiereii care cred în coborârea cuvântu- 
lui, nespecificând nici un nume, pentru a nu aduce peste ei pericolul caterisirii. Am luat din mesajele către oamenii 
de cultură, către oamenii vremii din diferite domenii, după cum trimite cuvântul lui Dumnezeu. Sunt prinse în carte 
mesaje şi extrase din cuvântul lui Dumnezeu către regele nostru, Mihail I al României, care a ctitorit cu numele său 
aşezământul mănăstiresc de la Pucioasa. Sunt mesaje şi extrase din cuvântul lui Dumnezeu către arhiereul cel martor 
şi întemeietor cu numele său al aşezământului sfânt de la Pucioasa. Oamenii, şi mai cu seamă românii, vor hotărî 
singuri ce este acest cuvânt, vor hotărî dacă este Dumnezeu sau dacă nu este Dumnezeu prin cuvântul coborât din 
cer, vor hotărî dacă vor crede sau dacă nu vor crede în cuvântul lui Dumnezeu dat de noi poporului român, care 
poartă, scrisă în el, această filă minunată de istorie cerească pe pământ, vreme de patruzeci de ani. 

Vom sta la datorie dacă vom fi solicitaţi şi vom lucra pe cât vom reuşi, la cerinţa celor ce vor să înţeleagă 
nedumeririle care ar fi. Spunem aşa pentru că deja de trei ani oamenii presei au scris în necunoştinţă de cauză des- 
pre acest ceresc mesaj al vremii şi despre locul grădinii cuvântului. Poporul Domnului şi cei mai mici de la Pucioa- 
sa nu fac decât să asculte şi să lucreze tot ce aduce cuvântul lui Dumnezeu, care înnoieşte totul şi face totul curat. 
Puţini din oamenii presei au luat din cele adevărate, iar cei mai mulţi au folosit chiar minciuna, chiar răutatea, 
chiar pizma, dar nici aşa nu a fost rău, ci, dimpotrivă, oamenii au fost ajutaţi să se întrebe: „Ce este acolo, la 
Pucioasa?“, şi adevărul s-a subliniat şi mai bine. Propovăduind un adevăr chiar din duh de pizmă, nu faci decât să- 
I sublimezi cu două linii şi cu litere groase, căci adevărul se luptă singur pentru sine. 

Mulţumim şi celor cu inimă curată şi celor iritaţi, care au scris despre cuvântul lui Dumnezeu şi despre locul 
său de coborâre şi chiar despre noi, purtătorii de cuvânt ai acestui mesaj ceresc. Aceştia au făcut publicitate, şi le 
mulţumim, căci oamenii au înţeles, în sfârşit, că cineva a încurcat bunăvoinţa Sinodului B.O.R. şi, lucrându-se din 
lături, noi am fost lăsaţi în lături. Toate acestea au picat pe placul arhiereului de Târgovişte (Vasile Costin), care 
a pus la lucru toată împotrivirea sa prin oamenii presei ce aveau drept sarcină denigrarea arhiereului Irineu Bis- 
triţeanul, cel ce a avut menirea de la Dumnezeu să cunoască din vreme lucrarea cuvântului, să o studieze conştiin- 
cios, ca un teolog, să o creadă apoi şi să o împlinească aşa cum venea ea din cer spre împlinire. Preoţi ai eparhiei 
Târgovişte, şi mai cu seamă cei vecini cu Mănăstirea Noul Ierusalim, au lucrat multe feluri de mărturii mincinoase, 
cum că sunt culese de la lume, dar lumea nu cunoştea adevărul acesta, căci adevărul a fost ţinut ascuns, de Dum- 
nezeu. Cei ce s-au luptat să pună văl peste această fântână cerească, poate vor mai lupta şi de acum, dar cartea 
aceasta va sta faţă în faţă cu ei. 

Nu îndrăznim să comentăm asupra cuvântului. Ne este teamă. Cuvântului lui Dumnezeu nu-i trebuie 
comentarii. Şi pentru că vremea de acum a cuvântului s-a însemnat pe pământ prin ridicarea Sfintei Sfintelor 
Bisericii României (Mănăstirea Noul Ierusalim), după cum este profeţit din cer în 17 iunie 1977: «Vine vremea să 
ridicăm case de închinare», şi pentru că aşa de anevoios se înţelege adevărul despre acest loc al grădinii cuvântului, 
alăturăm aici cuvântul arhieresc de la slujba de sfinţire a pietrei de temelie a locului ales de Dumnezeu şi o parte 
din predica arhierească de la sfinţirea lăcaşului sfânt: 

Rep.: — Părinte Irineu, suntem toţi sub impresia acestei taine care reprezintă sfinţirea acestui loc. Am urmărit 
slujba pe care aţi ţinut-o aici, şi unii dintre cei care sunt aici, sunt înlănţuiţi de mai multă vreme de această taină. Aş vrea 
să ne mărturisiţi acum (pentru că tot ce se întâmplă aici este o mărturie), de ce acest loc? Ce s-a întâmplat, ce se întâmplă, 
de fapt, în acest loc? Care sunt misterele deocamdată cunoscute ale acestui loc şi ale oamenilor care-1 locuiesc? 

P.S. Irineu: — Da. Dumnezeu întotdeauna a lucrat miraculos atunci când a pregătit pentru poporul Său cel 
credincios taine mari. Acesta este un loc în spatele căruia se ascunde o mare taină, acum parţial înţeleasă şi de 
puţini înţeleasă, însă când vremea marilor împliniri se va arăta, atunci toţi vor înţelege misterul şi nu le va veni să 
creadă cum Dumnezeu Se revelează în atâta simplitate şi umilinţă. Acesta este locul în care am pus astăzi piatră de 
temelie unui templu: templul lui Dumnezeu, templu în care Dumnezeu îşi va arăta slava Sa şi majestatea Sa până 
la palpabil şi vizibil, templu în care Se va coborî cu tot cerul. 

— Cum s-a ales acest loc? pentru că în aparenţă, spun, numai în aparenţă, el este, să spunem, un loc banal. 
Tainele lui şi virtuţile lui sunt cu totul altele, şi ele, probabil, aşa cum spuneţi, se vor arăta mai mult, şi s-au arătat 
deja astăzi, când s-a putut pune această piatră de temelie. 


Studiu introductiv 

— Ascultând o astfel de întrebare a dumneavoastră, mă gândesc la cetatea Nazaretului, despre care locuitorii 
lui, ai acelor vremi în care Hristos a apărut în Nazaret, spuneau: «Poate din Nazaret să iasă ceva bun?». Dumnezeu 
are aici un izvor de apă vie. Este poate chiar acel râu din Apocalipsă, care curge din tronul Sfintei Treimi, râul vie- 
ţii, din care acum se adapă puţini, şi credem că într-un viitor apropiat se vor adăpa mulţi. Şi pentru că aici este 
sursa sau izvorul divin, nu contează cât de simplu şi cât de necunoscut este acest spaţiu geografic. Aici Dumnezeu 
vrea să-Şi reveleze slava Sa, precum oarecând în acel banal şi neluat în seamă Nazaret. 

— Aş vrea să explicaţi un alt lucru miraculos. Ştiu că oamenii care trăiesc pe aceste locuri aud glasul Dom- 
nului. Şi dumneavoastră ştiţi. Cum s-a întâmplat acest lucru şi cum se întâmplă? Că se întâmplă, se pare, această 
minune, continuu. 

— Acest lucru s-a întâmplat chiar în epoca vechiului legământ, când încă nu sosise vremea harului şi când 
Dumnezeu prin aleşii Săi a pregătit venirea Fiului Său în lume şi a grăit prin gura lor. Cuvântul pus în gura lor era, 
de fapt, cuvântul lui Dumnezeu. Din clipa în care Duhul Sfânt S-a coborât pe colina Sionului, după ce Fiul lui Dum- 
nezeu, Cel întrupat, răstignit, înviat din morţi şi înălţat la Tatăl, L-a trimis din ceruri, de atunci, Dumnezeu, prin 
Duhul Sfânt, lucrează şi mai minunat. Hristos a spus: «Este de folos ca Eu să Mă duc, că dacă nu Mă voi duce, Duhul 
nu va veni la voi». Hristos S-a aşezat de-a dreapta tronului ceresc, L-a trimis pe Duhul Sfânt în istorie, şi de atunci 
prin Duhul Sfânt grăieşte şi lucrează minunat. Duhul Sfânt este Cel ce aduce cuvântul în gura unor aleşi. Şi din 
cartea sfântului apostol Pavel adresată corintenilor ştim că unii dintre creştinii botezaţi primesc anumite harisme, 
alţii primesc altele, alte harisme sau daruri speciale, şi printre aceste harisme una este şi aceea a vederii înainte, 
una este cea a profeţiei, despre care se poate vorbi în acest loc. Duhul este Cel ce suflă unde vrea, şi când suflă, 
cuvintele pe care le grăieşte vasul ales sunt minunate şi nu sunt de la el; sunt de la Dumnezeu puse în gura Iui. 

— Şi ce a profeţit Duhul în acest loc? 

— In acest loc Duhul a profeţit că istoria se apropie de acel moment al coacerii, că opera salvatoare a lui 
Hristos trebuie să fie ajunsă în deplinătatea ei, că timpurile trebuie să fie încoronate. Şi această încoronare a tutu- 
ror timpurilor va începe din România, pe care Dumnezeu, aici, prin vas ales şi în cadrul acestui izvor miraculos, o 
numeşte cea binecuvântată, cea aleasă, pământ de mari promisiuni duhovniceşti, glie a strălucirilor, pe care 
Dumnezeu vrea să-Şi aşeze diadema slavei Sale. Şi în clipa în care Dumnezeu va pune această aureolă glorioasă 
pe creştetul României, din România se vor extinde binefacerile încoronării timpurilor peste întreaga lume. Atunci 
România va fi pământul regenerării mondiale; atunci din România, după cuvântul Domnului aici grăit, din 
România va răsări cântare nouă, cântare de pace şi imn de slavă veşnică peste naţiunile Terrei. 

— E minunat ceea ce spuneţi dacă lucrurile se vor împlini atât de grabnic, pentru că am înţeles, termenul pe 
care Dumnezeu l-a dat zidirii acestui lăcaş este foarte scurt, de numai trei luni. 

— Da, într-adevăr, vremea s-a apropiat, şi când Dumnezeu lucrează în istorie - şi lucrează în mod miraculos, 
cum este cazul de faţă - atunci se suspendă şi legile timpului şi legile spaţiului, şi ce se poate face într-o zi, nu se 
pot face de către oameni obişnuiţi în zece ani sau într-un secol. Credem că vremea s-a apropiat; noi nu stabilim 
pronosticuri, pentru că nu este dat nouă să ştim aceasta, dar din ceea ce se grăieşte, din ceea ce simţim, credem că 
timpul este foarte aproape, că plinirea vremii este la uşă, şi ne bucurăm că noi trăim vremuri pe care poate că ar 
fi dorit moşii şi strămoşii să le trăiască; trăim vremuri în care ceea ce au semănat ei şi au pregătit ei prin suferinţă, 
prin lacrimi şi sudori, noi putem să gustăm. După cuvântul Scripturii, ei au ostenit, şi noi intrăm în holda lor 

— Nu ne rămâne decât să credem în puterea miracolelor, pentru că, bineînţeles, ele vor avea puterea să ne 
pună credinţa în locul credinţei, istoria în locul istoriei şi viaţa adevărată în locul vieţii adevărate. 

— Da, într-adevăr, atunci când acele vremuri de glorie şi de plinătate se vor instaura pe plaiurile româneşti, 
toate structurile societăţii noastre vor fi refăcute. Atunci cultura, arta, ştiinţa, literatura şi tot ce este de folos pentru 
o vieţuire paşnică şi prosperă vor avea adevărata strălucire, pentru că zgura păcatului va fi dată Ia o parte de pe 
coaja aceasta care acoperă faţa cea adevărată a realităţii şi spiritualităţii româneşti, şi totul va străluci şi totul se 
va descoperi în frumuseţea primordială, aşa cum era în paradisul edenic când omul nu cunoscuse ce este păcatul 
şi când atât fauna, cât şi flora, cât şi perechea primordială era în stare curată. Atunci toate revelau splendori dum- 
nezeieşti; prin toate Dumnezeu grăia: şi prin păsărele şi prin fiori şi prin oameni; şi credem că aceasta va fi faţa 
Ierusalimului cel nou, inaugurat pe pământul românesc: o restaurare a paradisului edenic. 

— Vă mulţumesc, părinte Irineu, vă mulţumesc pentru că prin tot ceea ce faceţi, întăriţi gândul acesta că 
Dumnezeu nu Şi-a întors faţa de la noi, ci, dimpotrivă, este în permanenţă cu noi în gândurile şi în faptele noastre. 

Aş vrea să vă rog să-i prezentaţi pe cei de lângă dumneavoastră, care sunt doar o parte din oamenii acestui loc. 

— Cei doi din dreapta şi fratele din stânga mea sunt apostoli şi slujitori ai lui Hristos, ce aparţin de acest 
templu şi care sunt aleşi şi unşi de Dumnezeu în chip providenţial şi într-un mod cu totul excepţional, depăşind 
legile firii. Ceilalţi sunt toţi creştini binecredincioşi, care au contact îndelungat cu această sfântă lucrare şi care, 
am putea spune, sunt pietrele duhovniceşti ale Noului Ierusalim. 


22 iulie 1991 

Cuvântul lui Dumnezeu 


... Dacă vrem să luăm logica omenească în considerare sau să judecăm după criterii raţionale sau chiar după 
unele stipulaţii canonice, am putea să comentăm şi să găsim pricină de sminteală. Insă în domeniul credinţei sunt 
întotdeauna lucruri care ne depăşesc, şi revelaţia nu s-a închis odată cu închiderea ciclului de scrieri evanghelice 
(Biblia a fost scrisă prin anii 98-101: Evanghelia lui Ioan şi Apocalipsa). Revelaţia a rămas deschisă. In clipa în 
care Duhul Sfânt S-a coborât pe colina Sionului, în foişorul de sus, la Rusalii, cerurile au rămas deşirate, deschise, 
nu s-au mai închis. Câtă vreme timpul istoric nu s-a oprit din circuit, Duhul Sfânt lucrează în istorie şi revarsă 
efluvii de har; depinde de receptivitatea umană de a primi bogăţia de slavă şi de energie necreată din ceruri. Aşa 
că mereu, mereu ne putem aştepta să avem surprize; surprize formidabile şi admirabile, pentru că Hristos a spus: 
«Este de folos ca Eu să plec, că dacă Eu nu voi pleca, Duhul nu va veni la voi, iar dacă Eu Mă voi duce la Tatăl, 
voi trimite alt Mângâietor, Care va fi cu voi în veac». 

Dacă lumea a fost creată de Dumnezeu, a fost răscumpărată de Fiul lui Dumnezeu, ea este dusă spre desă- 
vârşire, spre culmea sau apogeul sfinţirii, de Duhul Sfânt. Deci persoana a treia a Sfintei Treimi este în lucrare 
acum în lume: Duhul Sfânt. Or, Duhul Sfânt poate să aducă revelaţii şi nişte surprize la care nu ne aşteptăm. Aşa 
că nu avem motiv să spunem: mă smintesc, şi mă smintesc. Intr-o bună zi vom vedea o dezlănţuire de energii dum- 
nezeieşti şi de miracole şi de harisme pe pământul acesta, încât să putem spune că nu mai suntem pe pământ; că 
pământul a devenit un Tabor generalizat sau o Cincizecime sau Rusalii cosmice, şi aceasta este starea finală a ome- 
nirii. Aşa că dacă noi credem că Dumnezeu a ales-o pe România să fie pământul strălucirilor şi «regina Mea», 
«mireasa Mea», cum o numeşte în lucrare, atunci El Se va revela cu totul şi cu totul misterios, şi multe lucruri ale 
trecutului vor fi suspendate, şi surprize nemaiîntâlnite se vor derula în faţa ochilor noştri, căci acum noi sun tem 
angajaţi într-un marş triumfător spre starea finală a istoriei, când opera lui Hristos trebuie să fie încoronată şi 
istoria, coaptă. Adică, tot ce Hristos a dat lumii prin întruparea Sa, prin moarte, prin patimile dureroase, prin mor- 
mântul lui Iosif din Arimateea, împrumutat Lui pentru trei zile, prin Muntele Măslinilor, de unde S-a înălţat la Tatăl 
sau prin evenimentul de pe Sion, care a fost culminaţia, când Duhul Sfânt S-a coborât peste umanitate să facă din 
ea un antreu al eternităţii, toate acestea s-au dat lumii, dar multe s-au dat în potenţă, virtual. Şi din cauza păcatelor, 
din cauza ofensivei în care sunt angajaţi în mod neobosit agenţii iadului şi puterile întunericului, şi din cauza pa- 
siunilor biologice care colcăie în fiinţa omenească şi în viaţa lumii, opera lui Hristos nu poate să-şi arate floarea, 
este estompată, este blocată din cauza atâtor lucruri. Dar într-o bună zi, aici, pe pământ (nu numai în împărăţia 
cerurilor, dincolo de nori), toate acestea trebuie să se vadă, şi lumea să se bucure şi să-L aştepte cu aclamaţii şi cu 
ovaţii ca la intrarea în Ierusalim, pe Hristos ca Domn, ca Mântuitor, ca Suveran şi ca împărat atotputernic al uni- 
versului, şi credem că aceste vremuri se apropie, şi dacă se apropie, e firesc să înceapă şi surprizele. Atunci 
popoarele lumii care încă nu au cunoscut pe Hristos (şi din păcate încă sunt foarte mulţi care nu-L ştiu pe Hristos), 
se vor converti (şi evreii şi budiştii şi hinduiştii şi musulmanii) şi II vor accepta pe Hristos, pentru că Hristos, chiar 
dacă ei nu-L acceptă, este Domn şi Mântuitor al întregii omeniri şi al întregului univers şi cosmos. Dar ei, din 
păcate, din cauza refuzului de a răspunde la apelul Iubirii întrupate pe Terra în persoana a doua a Sfintei Treimi, 
coborâtă în Betleem, ei nu sunt părtaşi la roadele operei răscumpărării, dar sângele lui Hristos a fost vărsat şi 
pentru ei. Ei nu vor să beneficieze de aceasta, dar într-o bună zi vor spune: „Da“, şi vor spune: „Da“ pe pământ, 
nu dincolo de barierele mormântului. Şi atunci, bisericile se vor uni, pentru că lui Hristos nu-I place ca biserica 
Sa, simbolizată acum 2000 de ani de cămaşa pentru care s-a tras Ia sorţi pe colina Golgotei, nu-I place să fie sfâ- 
şiată. Şi atunci se vor uni, şi va fi o turmă şi un Păstor, şi toate popoarele lumii, convertite; şi de abia atunci se va 
dezlănţui gloria cea mare, şi va fi pe pământ, şi trebuie pregătită această epocă. Şi în contextul acestei mari pre- 
gătiri pentru superba încoronare a veacurilor, este firesc să-Şi aleagă locuri cum Şi-a ales pentru prima Sa venire, 
să marcheze anumite puncte pe pământ, unde să lucreze intensiv şi într-un mod cu totul supranatural. Aşadar, cu 
smerenie o spunem, de ce să nu fie şi la noi în România? Dacă încă în veacuri apuse vechii călugări de la Athos 
spuneau despre România că este «Grădina Maicii Domnului» şi apoi de-a lungul veacurilor mulţi alţii, şi acum, 
aici, în mod cu totul deosebit şi cu nimb de strălucire pascală sau penticostală se petrece, credem că România 
aceasta este marcată. Şi dacă am analiza bine cursul istoric, să-i zicem de două ori milenar al acestui popor, am 
vedea că este un popor de excepţie, este un popor cu o nobleţe rară, chiar dacă acum, după cincizeci de ani de 
opresiune ateistă şi comunistă, ne-am pervertit şi ne purtăm ca ţiganii. Dar în firea noastră, în fiinţa noastră avem 
nişte calităţi unice, suntem un popor ales, un popor binecuvântat şi cu valenţe şi cu nişte virtuţi dumnezeieşti, an- 
gelice, dar ele nu s-au putut declanşa din cauza greutăţilor prin care am trecut şi a valurilor de migraţii, de asu- 
priri şi nedreptăţi. Insă poporul ăsta, dacă îi studiem istoria, niciodată nu a asuprit pe nimeni, niciodată nu a dus 
război de cotropire; totdeauna el s-a apărat, săracul, şi şi-a tras carul istoriei până la capătul celui de al doilea 
mileniu; uite că trecem pragul celui de al treilea şi, aşa cum spunea poetul: «Eu îmi apăr sărăcia şi nevoile şi 
neamul»; şi atâta sânge, şi atâtea lacrimi, şi atâtea sudori care s-au scurs din trupul României, născută, iar nu fă- 
cută creştină, cum spunea Domnul aici în lucrare, că «Acest popor este ortodox de la naşterea lui» şi că «Biserica 
este veche cât Fiul», (vorbeşte de Fiul lui Dumnezeu ca Om, ca Nazarinean, ca Omul din Nazaretul Galileii); deci 
s-a născut odată cu Fiul Său, Cel Unul născut. Ce frumuseţe! Pot să spună aceasta sârbii, croaţii, bulgarii, cehii, 

slovacii, ruşii, ungurii, care toţi au primit creştinismul prin anii 800, 900, 1000, de la misionarii creştini, veniţi pe 
aceste plaiuri est-europene? Pe când, poporul nostru s-a născut creştin. Sfântul Andrei a propovăduit Evanghelia 
pe tărâmurile noastre, şi apoi negustorii greci, ucenici ai sfântului apostol Pavel, care au predicat Evanghelia în 
Peninsula Balcanică, au venit şi au completat ce a semănat Andrei, pescarul din Betsaida Galileii, primul chemat 
la apostolat; şi apoi au venit coloniştii romani, când Traian a cucerit Dacia şi a transformat-o în provincie romană. 
Atunci, foarte mulţi colonişti, pentru colonizarea acestei Dacii, au adus pe alţii, care erau creştini, şi aşa s-a com- 
pletat, încât noi, de la început am avut un creştinism tare şi de excepţie, astfel că prin secolul al patrulea, când 
s-a dat edictul de libertate de către împăratul Constantin cel Mare pentru creştinătatea universală şi a avut loc 
Sinodul de la Niceea în Asia Mică în anul 325, printre episcopii cei 318, participanţi la Sinod, unde s-a formulat 
Crezul şi a fost semnat simbolul de credinţă (Cred întru Unul Dumnezeu...), a participat şi episcopul Teofil din 
Dacia. Cine mai poate să se mândrească cu aşa ceva? Deci noi, oricât de smeriţi am fi, cu şi mai profundă smerenie 
trebuie să declarăm sus şi tare că acest popor este un popor de excepţie. Şi pentru că nu am avut parte de fericire 
niciodată, ci numai de lacrimi şi de dureri, Dumnezeu ne va pregăti pentru aceste vremuri şi ne va da acum, cum 
spune apostolul neamurilor: «Nu pot să pun în cumpănă durerile acestui veac cu bucuriile pe care Dumnezeu le-a 
pregătit celor ce-L iubesc pe El». 

Deci cred că ne aşteaptă surprize şi pare-se că sunt la uşă; deja putem să folosim termenul: „Veni-va vremea 
şi a şi vcnit“, şi trebuie să fim foarte corespunzători. Cel puţin dacă nu lucrăm pentru împlinirea planului lui 
Dumnezeu cu lumea şi cu istoria acestei naţii binecuvântate, măcar să nu-L împiedicăm prin păcatele noastre. Dar 
Dumnezeu ne vrea împreună lucrători, aşa cum spune în lucrare: «Voi sunteţi mâinile Mele şi picioarele Mele, voi 
sunteţi gura Mea», căci Dumnezeu Se foloseşte de noi, slăbănogii, dar noi suntem instrumente, pentru că Hristos, din 
clipa înălţării nu mai umblă pe tărâmurile noastre văzut cu trupul, cum umbla pe uliţele Ierusalimului sau pe 
ţărmurile Tiberiadei sau prin lanurile de grâu ale Galileii. El este dincolo de această lume. El este într-un plan (mă 
exprim teologic, ca să mă exprim desăvârşit), deplin pnevmatizat, sau transparent, spiritualizat, pentru că trupul Lui 
e trup, dar e un trup care poate să treacă prin uşile încuiate, cum a trecut în ziua învierii, că El lucrează tot atât de 
eficient ca atunci, El este tot atât de contemporan cu noi cum a fost cu ucenicii Lui şi cu poporul ales din vremea 
petrecerii Lui cu trupul pe pământ. Ba mai mult, căci atunci avea trup şi îi mângâia şi îi alinta şi le răspundea 
nevoilor lor, dar acum, El, înălţat fiind la Tatăl şi în planul deplin spiritualizat, s-a umplut trupul Lui de Duhul Sfânt, 
şi Duhul Sfânt a fost trimis peste creaţie, peste istorie din trupul Lui şi, acum, Hristos ni Se poate interioriza nouă, 
adică acum Hristos poate să pătrundă prin Duhul Sfânt în noi, încât să nu mai ştim până unde suntem noi şi până 
unde este Duhul Sfânt, ca şi în cazul lucrării miraculoase care se petrece aici, sau a vaselor alese, când Dumnezeu 
ici şi colo grăieşte şi a grăit prin veacuri. Şi atunci, cum apostolul Pavel spunea: «Nu mai trăiesc eu, ci Hristos 
trăieşte în mine» sau Duhul strigă din tine: «Avva! Părinte!». Cine II numeşte pe Tatăl Părinte? Hristos. Deci Hristos 
este în tine prin Duhul Său Cel Sfânt. Duhul din tine, Hristos strigă: «Awa! Părinte!». Deci nu mai eşti tu. Poţi să 
fii hristificat. 

De aceea noi în teologia noastră ortodoxă vorbim de îndumnezeirea omului, adică omul poate să devină dum- 
nezeu prin har. Acum suntem slăbănogi, dar aici se apropie vremea. Acestea vor fi trupurile cereşti, pentru că 
Hristos este Omul la capătul istoriei. Hristos nu a venit în lume numai să Se dea în spectacol, să arate ce poate El. 
El Şi-a asumat toată condiţia căzută a omului şi firea omenească cu slăbiciunile ei, cu durerile ei şi cu amarurile 
ei, şi a dus-o la maximum de desăvârşire şi a zis: Aici vei ajunge tu, omule; toată posibilitatea o ai; dacă vei crede 
în Mine, lucruri mai mari decât Mine vei face. 

Asta este calea, asta este traiectoria, şi de aceea Hristos Cel înviat este numit părga sau începutul învierii 
celor adormiţi. Asta este calea omului. Hristos a făcut tot ce va putea să facă omul care vrea să trăiască în Hristos. 
Care nu, se exclude singur din împărăţie. Şi la sfârşit toţi vom avea trupuri transparente, toţi vom putea trece prin 
uşi închise şi prin ziduri şi vom fi totuşi oameni, nu ne vom pierde identitatea fiinţială de chipuri ale lui Dumnezeu, 
cu frumuseţe şi cu înţelepciune şi cu simţământ sfânt, dar vom spiritualiza materia din noi. Asta este calea. E o cale 
firească. Nouă ne pare greu acum, pentru că noi judecăm ca oameni şi ca pământeni, dar acesta este destinul 
omului: cetăţenie veşnică, transparenţă, frumuseţe de disten, pnevmatizare, subţirime spirituală. Aşa că, să nu ne 
mirăm dacă aici vedem o lucrare în care se spun nişte lucruri cu totul ieşite din comun. Nu sunt ieşite din comun; 
sunt pe linia sfintei Scripturi şi pe linia sfinţilor Părinţi, dar omul, îngroşat de materie, omul care, în loc să-şi 
spiritualizeze materia din el şi să devină transparent, cum au devenit unii sfinţi care umblau prin aer, care 
cunoşteau gândurile oamenilor, care vindecau (sfinţi: şi în secolul trecut, sfântul Serafim de Sarov), omul ajunge 
până acolo încât şi spiritul şi-l materializează. Acesta e materialismul diabolic pe care-l experimentează epoca 
modernă şi secularismul; că zicea sfântul Andrei Criteanul: «Mintea mea cu totul ţărână mi-am făcut». Mintea este 
expresia Duhului, dar în loc ca prin mintea ta, ca prin duhul tău să spiritualizezi materia din tine şi corpul acesta 
pornit spre rele, ai ajuns tocmai la procesul invers, să-ţi materializezi, să-ţi faci ţărână sufletul tău, şi atunci te 
îngroşi şi nu mai simţi. Şi dacă atâţia oameni sunt astăzi ţărână, păi e firesc că te fac praf şi pulbere şi râd când le 
spui lucruri tainice, lucruri fine, subţiri, lucruri de destin suprafiresc al omenirii, lucruri care aparţin cetăţeniei 

noastre cereşti - că toţi o avem - şi care aparţin statutului nostru de candidaţi la nemurire; şi râd, pentru că nu le 
convine, nu pot să priceapă sau îi împiedici, nu-i laşi să-şi trăiască viaţa în plenul ei aşa cum o simt ei, la nivel de 
plăceri epidermice şi de pasiuni lumeşti, şi îi împiedici, şi zic: „Dar ce vrei acum, să mă fac sfânt? Ce vrei cu 
mine?“. Şi de multe ori chiar şi clerici ai bisericii, preoţi şi ierarhi spun aşa, şi asta este o notă a lumii degradate, 
a lumii deşirate de la sfârşitul mileniului doi. 

Aşa că să ne bucurăm, că nu avem de pierdut noi, care credem lucrarea. Avem numai de câştigat. Această lu- 
crare nu ne împiedică deloc, nu ne sustrage de la scopurile şi datoriile noastre de cetăţeni buni, de oameni buni, 
de fiinţe sociale. E drept că unele lucruri sunt cam aspre, e cam greu, dar întrucât credem că e aproape împlinirea, 
trebuie să ne supunem acestei asceze aspre. Dacă regele vine acasă... în termeni duhovniceşti nu există bătrâneţe, 
sufletul nu îmbătrâneşte. Dacă acest corp fragil sau ambalaj de lut, carnea, se mai zbârceşte, dincolo de el este spi- 
ritul, şi spiritul primează, şi spiritul rămâne, şi când vom fi oameni duhovniceşti în lumea sau Eonul sau veacul cel 
nou, atunci toate aceste slăbiciuni dispar, atunci nu mai este bătrâneţe şi nici moarte, toate acestea sunt reminis- 
cenţa păcatului adamic. Aşa că regele dacă vine, Dumnezeu poate să-l umple de har şi să-i sporească înţelepciunea 
pe care o are şi evlavia pe care o are şi frumuseţea fizică pe care o are. Deci, Dumnezeu să facă întorsătura, şi apoi 
Dumnezeu ştie cum va conduce acest popor, însă Ii trebuie om, Ii trebuie omul acela care, tot după expresia lucrării, 
să facă un pas smerit sub sceptrul împăratului sau Regelui regilor, şi Dumnezeu va face zece paşi. Insă câtă vreme 
nu te pleci, Dumnezeu nu poate lucra să aducă acest popor la lumină. Păi cum să aducă la lumină pe aceşti 
liber-cugetători care nu-L acceptă? Să se facă toate eforturile omeneşti posibile, nu poate această ţară să se bucure 
de lumină şi de pace şi sufletele cetăţenilor ei să fie pline de bucurie şi de fericire firească, pentru că noi am fost 
creaţi pe pământ nu să stăm numai în exil, mai ales din clipa în care Hristos ne-a răscumpărat. Deci nu se poate 
câtă vreme ei conduc şi nu-L acceptă pe Hristos; orice efort ar face, nu se poate să fie bine. Aşa că numai în 
comuniune cu cerul pământeanul află împlinirea. 

Oricum, noi avem speranţa, şi speranţa este visul celor treji. Noi nu suntem nici naivi, cum ne consideră unii, 
nici habotnici, cum ne consideră alţii, dar totuşi cred că avem acea virtute care se cheamă „beţia celor treji“ (cum 
o numesc părinţii filocalici), sau acea nebunie absolut necesară şi calificată drept virtute pentru cetăţeanul 
împărăţiei lui Hristos. Trebuie să ai o nebunie sacră, care te face să te detaşezi de acest firesc care în ochii lumii 
înseamnă virtute, dar în ochii lui Dumnezeu înseamnă nebunie, aşa, în sensul ei literal. 

12 decembrie 1991 f Irineu Bistriţeanul 

Am inserat aici fragmente din cuvântările arhiereului Irineu pentru ca să ştie omul cum trebuie înţeleasă 
această coborâre de cuvânt din cer, a cărui istorie este scrisă pe pământ în vremea noastră. 

Dumnezeu grăieşte din cer în limba română. Mărturiile multor creştini pot confirma aceasta. Ar fi o mare 
bucurie dacă oamenii bisericii, cărturarii şi filozofii României ar folosi această frumoasă limbă. 

Dumnezeu grăieşte în limba română. 

25 martie 1995 
Mănăstirea Noul Ierusalim 

Era în ziua de 27 mai a anului 1923, sărbătoarea Duminicii tuturor sfinţilor. în dimineaţa aceea mama Vergi- 
nicăi se pregătea să meargă la biserică, dar nu s-a mai dus, căci a stat şi a primit-o pe Verginica. Era atunci ultimul 
an al bisericii strămoşeşti, al sărbătorilor strămoşeşti, şi a venit apoi vremea cea roşie şi a strămutat de la locul lor 
serbările cereşti ale sfinţilor. Creştinii acelei vremi plângeau strămutarea serbărilor sfinţilor, văzând împlinirea proo- 
rociei Scripturilor care spun: «Se vor încumeta să schimbe până şi vremurile» . 

Părinţii copilei, Nicolae şi Andreiana, erau creştini săraci şi le creşteau din greu pe cele două copile, Verginica 
fiind cea mai mică. în anul 1924, când Verginica împlinise un an, s-a îmbolnăvit de o boală care-i mânca pântecele 
pe dinăuntru, dar prin această suferinţă prunca avea să se arate încă de pe atunci vas ales de Dumnezeu, căci mare 
şi minunat este Domnul în lucrările Sale. Părinţii ei plângeau şi se rugau la Dumnezeu pentru vindecarea copilei. 
Mare taină a însemnat suferinţa ei în acel an, căci mai târziu Domnul avea să anunţe prin ea rana suferită de biserică 
în vremea aceea. 

Părinţii se duceau şi dădeau la biserică slujbe de însănătoşire, fiindcă singura lor mângâiere şi nădejde era de 
la Dumnezeu. Se nevoiau şi ţineau pe lângă casă o capră pentru lapte, şi dacă Verginica s-a îmbolnăvit, ei foloseau 
numai pentru ea laptele, căci erau lipsiţi de toate cele. Zilele de post erau sfinte pentru toată familia, iar în zilele de 
dulce Verginica se hrănea cu laptele de la capră. 

Boala copilei ajunsese în stare grea. Părinţii plângeau uitându-se la ea cum i se învineţiseră pielea şi unghiile, 
şi le pierise speranţa pentru viaţa ei. Pe lângă această durere grea, se mai aşezase apoi peste ei încă una, căci un câi- 
ne mare, al sanitarului din sat, le-a sfâşiat capra, şi s-a dus atunci tatăl ei şi a plâns la poarta sanitarului. Sanitarul 
fu cuprins de milă şi s-a dus să o vadă pe copila care zăcea aproape pe moarte, şi apoi a adus medicamente pentru 
vindecarea ei. Dumnezeu a cercetat durerea şi jalea acestei case şi a întins mâna spre vindecare. 

Treptat, copila s-a făcut bine. Suferise cerul în trupul ei, suferise pentru biserica lui Iisus Hristos, căci Dum- 
nezeu avea în planul Său să lucreze prin cuvânt şi să aducă prin ea reparare peste rana bisericii. Verginica avea să 
se arate apoi biserică sfinţită în care a locuit apoi Mielul lui Dumnezeu şi a vorbit cu poporul creştin care s-a născut 
treptat prin lucrarea de cuvânt a Duhului Sfânt. 

Când Verginica împlinise patru ani, tatăl ei a murit, iar viaţa acestei familii a ajuns mult prea anevoioasă. 
Mama şi cu cele două copile îşi lăsaseră nădejdea în ajutorul de la Dumnezeu şi mergeau în toate sărbătorile la 
sfânta biserică, singura lor mângâiere. 

Se făcuse Verginica de nouă ani. Sora ei cea mare, Maria, făcea treburile în casa lor săracă, iar Verginica s-a 
gândit să meargă în sat să se roage pe la porţi ca să strângă vite să le pască şi să câştige câte un pic de hrană. Mama 
lor, Andreiana, zăcea în pat, bolnavă de pelagră. Câţiva oameni mai miloşi au dat acestei copile să le pască vitele, 
iar seara, după ce ea primea puţină hrană pentru plata muncii ei, se întorcea spre casă şi ducea hrană mamei şi surorii 
sale. 

Verginica avea numai o rochiţă şi umbla atentă când alerga după vite, să nu se agaţe prin spini şi să-şi rupă 
îmbrăcămintea. în zilele de lucru îşi îmbrăca rochiţa pe dos, iar seara, înainte de fiecare sărbătoare, şi-o spăla şi se 
îmbrăca a doua zi cu ea pe faţă ca să meargă la biserică. 

Păştea zi de zi vitele şi plângea mereu. Copiii cei mai înstăriţi din sat o luau mereu în bătaie de joc şi o înjo- 
seau ca pe o copilă săracă şi prostuţă, aruncând după ea cu pietre şi luând-o în râs. Toată ziua ea aştepta cu sufletul 
plin de milă şi de dor să se apropie seara şi să meargă acasă cu cele căpătate de la stăpânii vitelor ca să ducă hrană 
mamei sale. în poieniţa în care ea mergea cu vitele era un măr pădureţ, dar din fructele lui, fiind acre, nimeni nu lua 
să mănânce. Verginica mânca mere din pom, iar seara ducea şi acasă, dar mama şi sora ei nu le puteau mânca de 
acre ce erau. Ea se mira cu durere şi nu înţelegea de ce pentru ea merele aveau gustul dulce. Era fericită că avea 
merele ca hrană, căci din hrana ce o căpăta de la oameni nu se îndura să mănânce, ca să aibă să ducă acasă. 

Toată ziua se ruga plângând şi zicea: 

— Maica Domnului, care eşti în cer, fă-o şi pe mămica mea sănătoasă, că noi suntem mici şi fără tată; nu lăsa 
să rămânem şi fără mămica! 

într-una din zile, printre crenguţele copacilor, Verginica a văzut o lumină mare şi albă, şi pe Maica Domnului 
cu Pruncul Iisus în braţe, şi şi-a zis: „ Uite, este Maica Domnului cu Domnul nostru Iisus Hristos în braţe, aşa cum 
este în icoana noastră de acasă! 

Apoi ea a auzit: 

— Verginico, eu sunt Măicuţa Domnului, şi sunt şi măicuţa ta. Nu mai plânge, căci Fiul meu, Iisus Hristos, o 
va însănătoşi pe mama ta ca să vă poată îngriji. 

Verginica plângea acum şi mai tare de bucuria care-i cuprinsese nădejdea însănătoşirii mamei. Când a mers 
seara acasă, a povestit mamei sale, care şi-a dat seama că Verginica a avut o vedenie cerească. A doua zi ea a plecat 
iarăşi cu vitele la păscut, şi spre seară a văzut din nou lumina cerească şi o rază de la cer până la pământ, pe care 
s-a coborât până la o palmă de pământ un sfânt cu barbă, înconjurat de raze şi cu o cruce strălucitoare în mâna dreap- 
tă, şi a strigat-o pe nume: 

— Verginico, Eu sunt Fiul Maicii lui Dumnezeu, şi am venit s-o fac bine pe mama ta. Nu mai plânge. Eu voi 
veni de acum mereu în calea ta şi nu te voi mai părăsi niciodată, dar iată, îţi cer şi Eu ceva pentru vindecarea mamei 
tale. Dă-Mi să am de la tine părul tău. 

Ea, ştiind că e păcat mare să-şi taie părul, căci aşa o învăţase mama ei, I-a răspuns Domnului: 

— Doamne, mi-a spus mămica mea că e mare păcat la cer să-mi tai părul. Cere-mi altceva. Poate pot să-Ţi 

dau. 

— Dă-Mi o mânuţă, s-o am de la tine. 

— Doamne, dacă rămân numai cu o mânuţă, nu mai pot singură să mă pieptăn, să mă îmbrac, să mă spăl, să 
lucrez. Cere-mi altceva. 

— Să-Mi dai atunci un picior, să-l am de la tine. 

— O, Doamne, mai cere-mi. Poate va fi altceva să-ţi pot da, că nu pot alerga după vite numai cu un picior, nu 
mai pot să mă ajut, şi fac altora durere să mă poarte. Mai cere-mi. Nu pleca! Vreau s-o faci bine pe mămica mea. 

— O, ce să-ţi mai cer? Iată, îţi cer un ochi, să-Mi fie Mie spre slujire prin tine, să Mă uit cu ochiul Meu prin 
ochiul tău, că Eu vreau să-Mi fii Mie cort pe pământ. 

Verginica s-a mai alinat, că nu i s-a părut aşa de greu cu un singur ochi, şi, punând mâna pe ochiul stâng ca 
să vadă cum vede cu un ochi, s-a hotărât şi, bucuroasă, s-a întors cu privirea să-I spună Domnului să-i ia un ochi 
pentru vindecarea mamei sale. Dar când ea s-a uitat spre locul unde apăruse lumina, Domnul îşi luase drumul în 
sus, spre cer, iar ea a strigat cu amar: 

— Doamne, iată, îţi dau un ochi. Întoarce-Te să-l iei! 

Atunci, Domnul a rostit din nori: 

— Fii cuminte, Verginico! Eu voi veni de acum mereu la tine. Când vei împlini paisprezece ani, atunci voi 
lua ochiul tău. Mergi acasă acum, căci mama ta s-a ridicat din pat. Eu voi fi mereu de acum cu tine. 

Verginica, de bucurie, n-a mai stat cu vitele, şi s-a dus cu ele spre casele de unde le lua dimineaţa. Şi, pe când 
ea mergea spre casă cu cele căpătate pentru hrană, a văzut-o pe mama ei pe drum venindu-i înainte şi a strigat: 

— Mămico, te-ai făcut sănătoasă? 

— M-am făcut, că iată, un tânăr sfânt, cu o cruce luminoasă în mână, mi s-a arătat lângă pat şi mi-a spus să 
mă ridic şi să fiu vindecată pentru plânsul tău. M-a ridicat, şi eu am venit înaintea ta. 

Verginica i-a povestit mamei sale despre întâlnirea ei cu Domnul Iisus Hristos în poieniţa unde era cu vitele. 
Mama ei a început să-şi dea seama că darul Duhului Sfânt cuprinsese copila. O fericire cerească s-a coborât peste 
căsuţa lor săracă. 

Verginica tot creştea, iar Domnul Iisus Hristos a făcut din ea vas al Duhului Sfânt, ca mai apoi să înceapă prin 
ea săvârşirea unei mari lucrări cereşti pentru pregătirea unui popor creştin, care avea să asculte şi să lucreze legile 
Domnului. 

Când Verginica a împlinit paisprezece ani, Domnul Iisus Hristos Şi-a împlinit cuvântul Său şi a ridicat vederea 
ochiului stâng al copilei, ca mai târziu acest ochi să fie acoperit de albeaţă. Vorbirea ei cu Domnul Iisus Hristos, cu 
Măicuţa Domnului, cu sfinţii şi cu arhanghelii cerului devenise o continuă lucrare cerească coborâtă pe pământ, şi 
pe care ea o împărţea la toţi cei care auzeau şi veneau spre sătucul din care răsărise această mlădiţă binecuvântată 
şi aleasă de cer. 

Prin puterea lui Dumnezeu, Verginica avea darul postirii îndelungi, mai ales că în casa lor era sărăcie de cele 
pentru hrană. Dumnezeu o pregătea pentru ceea ce avea să poată mai târziu purta, căci avea să poarte darul marii 
trâmbiţări apocaliptice prin care se anunţa misiunea poporului român pentru lucrarea de redresare spirituală a făp- 
turii lui Dumnezeu. Astfel, la vârsta de treizeci şi doi de ani, în primăvara anului 1955, înainte de începutul postului 
patimilor Domnului, Verginica a primit cuvânt ceresc să înceapă post de patruzeci de zile şi patruzeci de nopţi, timp 
în care să primească anafură şi agheasmă, dar ea a răspuns: 




Viaţa sfintei Virginia 

— Doamne, nu voi putea atât de mult. 

— Vei putea, Verginico. Duhul Sfânt te va umbri ca să aşez apoi peste tine mare dar dumnezeiesc, o lucrare 
cerească aşa cum n-a mai fost pe pământ şi despre care scrie în cartea cea coborâtă din cer, fiindcă Eu voiesc să-Mi 
pregătesc calea celei de a doua arătări şi să-Mi luminez un popor şi să-l deosebesc şi să-l curăţesc de toată întinarea 
trupului şi a duhului, ca să lucreze sfinţenie pe pământ, întru frica lui Dumnezeu. 

Verginica avea duhul plin de umilinţă faţă de cele ce veneau de la cer, şi, în simplitatea ei, îşi închipuise că îi 
va da Domnul un dar peste marea lor sărăcie, şi a zis: 

— Doamne, Doamne, ajută-mă cu tot cerul sfânt, ajută-mă să Te ascult şi să împlinesc vremea postului. 

în această vreme a avut lângă ea pe o soră creştină cu numele de Elena Gurău din satul Valea Lungă, Dâm- 
boviţa, care, deşi era căsătorită, trăia în feciorie cu soţul ei, pentru că şi ea avea darul proorociei, după măsura 
împărţită ei de la Domnul. Această creştină fecioară a stat toată vremea postului lângă Verginica şi stătea de vorbă 
cu toţi creştinii care veneau la ea. Verginica a dus cu mare slăbiciune trupească această vreme de post, că uneori, 
cei ce erau pe lângă ea, şi mama ei, Andreiana, mai aveau prea puţină speranţă pentru ea că va ajunge vie până la 
împlinirea postului, dar nimeni nu a avut îndrăzneala să calce porunca Domnului şi să-i dea să mănânce. Toată 
nădejdea lor era în cuvântul lui Dumnezeu, care a adus această veste de pregătire pentru Verginica. 

Trecuse vremea postului mare şi se apropiaseră zorii dimineţii sâmbetei de dinaintea învierii Domnului. Vergi- 
nica se înseninase la faţă în ziua aceea şi începuse să stea de vorbă cu creştinii, iar când clopotele bisericii au început 
să sune vestind învierea Domnului, Verginica s-a ridicat şi a vorbit celor de lângă ea, spunându-le că au venit din 
cer sfinţii trei ierarhi, Vasile, Grigorie şi Ioan, îmbrăcaţi în haine albe de arhierei, şi toţi trei şi-au atins crucile de 
creştetul ei, iar ea s-a ridicat şi a primit de la ei sfintele Taine. Cei trei sfinţi ierarhi au fost văzuţi în acelaşi timp şi 
de sora Elena, cea care a vegheat peste postul lui Verginica. O înseninare cerească s-a aşezat peste fiinţa Verginicăi, 
adonnind intr-un somn liniştit şi plin de pace. Deodată, cei ce erau în jurul ei au auzit glasul ei de care Se folosea 
Domnul Iisus Hristos. Şi Domnul a grăit: 

«Pace vouă! Hristos a înviat, Hristos a înviat, Hristos a înviat! Eu sunt Domnul Iisus Hristos. Nu sunt în trup, 
ci sunt în Duh. Coborătu-M-am cu Duhul pe pământ ca să-Mi culeg un popor şi să-i vorbesc tainele cele pentru 
vremea aceasta. Eu sunt Cuvântul lui Dumnezeu, şi am venit să vorbesc pe pământ, să-Mi gătesc calea celei de a 
doua arătări, aşa precum este scris în cartea Mea. Nu acest trup sunt Eu. Aceasta este o trâmbiţă din care Eu 
trâmbiţez în vremea aceasta ca să vestesc peste voi toate câte vor fi în zilele ce vin». 

Din clipa aceea Verginica s-a arătat vas purtător de cuvânt dumnezeiesc, cuvânt care a curs prin gura ei ca un 
izvor viu, până ce Domnul a ridicat-o întru cele cereşti. Ea nu simţea nimic în vremea vorbirii Domnului, iar când 
se trezea, îi întreba pe cei din jur dacă a vorbit Domnul şi ce a vorbit. 

Aşa a început în ziua de Paşti a anului 1955 lucrarea de profeţie a Duhului Sfânt prin fecioara Verginica, şi 
mulţime mare de creştini stăteau şi ascultau cuvintele Domnului, mulţi din ei îndreptându-se apoi spre biserică şi 
spre împlinirile poruncilor dumnezeieşti. Era trimisă de Domnul peste tot pe unde avea cerul să lucreze şi să-şi 
culeagă din spini şi din mărăcini oile tunnei, care aveau să se ridice spre mântuire şi să bea din râul care izvora din 
tronul lui Dumnezeu Cuvântul. 

Şi dacă s-au ridicat şi vânzători şi trădători, a început apoi prigoana peste turma Domnului. Preotul din sat, 
Ilie Mirică, văzând amploarea acestei lucrări dumnezeieşti şi temându-se că va fi tras la răspundere de conducerea 
bisericii şi de autorităţi, a căutat să înăbuşe această coborâre cerească, folosindu-se de motivul că Verginica este 
bolnavă, aşa încât autorităţile securităţii comuniste au dus-o în spitale de psihiatrie, unde era chinuită şi brutalizată, 
căci nici acolo cuvântul Domnului nu se oprea din lucrarea sa. Iar când Domnul vorbea prin ea cuvântul Său, chinui- 
torii o înţepau cu ace, o ardeau cu ţigara aprinsă, îi băgau în gură lucruri spurcate, îi puneau bile de fier fierbinţi la 
subţiori şi nu ţineau seama de lipsa ei de sănătate. După ce era ţinută o perioadă de timp şi supusă la felurite torturi, 
o dădeau să plece acasă, iar poporul creştin care se hrănea pe ascuns din această mană cerească suferea alături de 
această lucrare de Duh Sfânt, urmărită pe toate căile ca să fie înăbuşită. 

A găsit Domnul o scăpare şi o acoperire în faţa urmăritorilor, şi a vestit hotărâre cerească. Sfântul arhanghel 
Mihail, care era însoţitorul ei în vremea vedeniilor cereşti, i-a arătat Verginicăi planul lui Dumnezeu, cu care s-o 
acopere de prigonitori. A luat-o şi a mers cu ea pe o pajişte verde, şi, ajungând la o apă cu pod peste ea, trecând îm- 
preună podul, pe la jumătate, a apărut un tânăr; mult mai tânăr decât ea. în acel moment sfântul arhanghel Mihail a 
spus: 

— Vezi, Verginico, acest tânăr? în curând ţi-1 va scoate Domnul în cale, şi el mult te va ocroti de urmărirea 
celor necredincioşi. 

Verginica s-a întristat şi nu înţelegea, crezând că este vorba de căsătorie, şi, gândindu-se la fecioria ei, i-a spus 
cu lacrimi sfântului arhanghel Mihail: 

— Cum, sfinte Mihaile, vrei să mă părăseşti şi să rămân în grija unui pământean?! 

Cuvântul lui Dumnezeu 


— Nu te întrista, Verginico! Nu te teme! Eu nu te părăsesc niciodată, căci Domnul m-a dat să-ţi fiu însoţitor 
în toată vremea, dar acest tânăr va fi ca un văl peste lucrarea ce o lucrează Domnul prin tine. în multele tale suferinţe 
trupeşti, de acum el te va sprijini precum bătrânul losif a ocrotit-o pe Maica Domnului nostru Iisus Hristos. Domnul 
te va îngrădi pe tine cu focul Duhului Sfânt, căci trupul tău este tron lui Dumnezeu şi iesle în care coboară Duhul 
Lui şi grăieşte către Israel cel din vremea din urmă. 

Această vedenie s-a împlinit curând, căci Domnul o trimisese pe ea în comuna Măneşti, şi la acea coborâre 
cerească venise şi tânărul Stoica Nicolae, care s-a alipit de această lucrare de mântuire, şi cu dragoste duhovnicească 
a iubit şi a preţuit vasul prin care se scurgea mirul cuvântului Duhului Sfânt, căci toate vorbirile cereşti erau însoţite 
de mireasmă plăcut mirositoare, care-i făcea pe mulţi să apuce pe cărările lui Dumnezeu. Aşa a pregătit Domnul 
inima acestui tânăr, şi în vara anului 1960 s-a săvârşit în biserica din comuna Măneşti slujba de cununie, urmată de 
nuntă creştinească, împreună cu lucrarea cuvântului ceresc. Din clipa aceea el devenise sprijinul casei, răspunzând 
în locul ei în faţa autorităţilor care veneau mereu s-o ia şi s-o chinuiască fără milă. 

închisorile prin care Verginica a trecut între anii 1956 - 1960, la Jilava, la Sibiu, şi internările forţate în care 
a suferit torturi nemiloase, au adus-o pe Verginica la mare neputinţă trupească, iar după căsătoria ei cu acel tânăr, 
deşi nu mai era luată de acasă, ea era bolnavă în toată vremea. Până în anul 1967, cînd au început din nou vânzarea 
şi prigoana, Verginica s-a adăpostit sub scutul acestui tânăr, ca apoi, împreună cu alţi creştini, să fie dus la închi- 
soare şi ocrotitorul ei. Verginica a rămas în grija creştinilor şi a celor doi copii care erau înfiaţi în urma cununiei de 
la sora ei, care avea şase copii. După eliberarea din închisoare, tânărul a purtat mai departe grijă de vasul Domnului 
şi de toate grijile casei, mergând cu lucrul Domnului oriunde era trimis, iar în anul 1973, după constatările medicale 
ale spitalului din Plătăreşti, prin care se certifica fecioria Verginicăi, sub ameninţările securităţii, care voia din nou 
să-l aresteze, a fost forţat să se despartă de ea, iar el, crezând că salvează libertatea ei, a plecat. Nemaifiind în legă- 
tură cu lucrul lui Dumnezeu, cu îndemnul lui Dumnezeu, a slăbit cu duhul şi s-a căsătorit cu o femeie din lume, de 
la care a avut doi copii, întemeindu-şi astfel familie, dar fără carte de despărţire între el şi Verginica. 

Rămânând în grija lui Dumnezeu, suferindă în toată vremea, Verginica a purtat pe Dumnezeu Cuvântul în 
lucrarea Sa, până la trecerea ei spre viaţa cea fără de moarte, săvârşindu-se în ziua de 14 decembrie a anului 1980. 
Poporul care s-a născut din această lucrare cerească o cheamă acum prin rugăciuni în toate nevoile, iar ea lucrează 
din ceata sfinţilor şi ajută pe tot sufletul care o strigă. 

Verginica era numită de Domnul trâmbiţă cerească, era numită fluieraşul Păstorului Cel bun şi vas ceresc pe 
pământ. Stau mărturie mii şi mii de pagini care au fost scrise în vremea vorbirii Domnului prin acest vas, şi care au 
fost hrană vie pentru tot poporul creştin iubitor de Dumnezeu. Mulţi creştini ai acestui popor au mărturisit minunile 
şi vindecările şi binecuvântările şi puterile care au lucrat prin acest vas ales, dar adăugăm în carte doar o parte din 
mărturiile lor. 

lată, s-a adeverit cuvântul Evangheliei care spune: «Cel ce este cu Mine, chiar de va muri, viu va fi în veci», 
căci Verginica n-a părăsit pe poporul ei, şi este şi astăzi, din cer, păstoriţa turmei dăruite ei de Dumnezeu. Aşa a spus 
Domnul prin ea, cu trei luni înainte să treacă spre cer: «Israele, popor iubit de Dumnezeu, iată, rostesc ridicarea 
vasului Meu din mijlocul tău, dar voi vorbi cu tine prin rămurele, voi vorbi până la sfârşit. Iată, îţi profeţesc că 
după ce voi lua cu Mine acest vas, te vei rupe în două, popor cu nume sfânt. Unii din voi se vor face oi grase şi vor 
prăsi miei şi mieluşele, iar alţii din voi se vor face vânzători şi vor sfâşia. Dar nu te teme, Israele mic, căci voi vorbi 
cu tine şi nu te voi lăsa, fiindcă această lucrare de Duh Sfânt nu se va sfârşi. Voi trece prin moarte acest vas şi îl 
voi căli şi îl voi trimite ca să pregătească frumos calea Mea spre tine şi calea ta spre Mine, poporule creştin, 
poporule român, căci aşa am grăit: aceasta este lucrarea întru care binevoiesc». 

Din multele vorbiri dumnezeieşti ale vremii de după începutul din anul 1955, au fost selectate paginile care 
stau mărturie vie a izvorului care a curs din tronul lui Dumnezeu în zilele de întuneric ale asupririi bisericii creştine, 
izvor care este spre învierea poporului român, declarat prin această proorocie poporul Noului Ierusalim care vine 
de la Dumnezeu, aşa cum este scris în prooroci: «încă o dată voi alege Ierusalimul». Şi pentru că sfânta şi marea 
proorociţă Virginia a avut şi a lăsat ucenici pe pământ, Dumnezeul puterilor cereşti a lucrat dar din dar, aşa precum 
sfântul prooroc Ilie a lăsat lucrul spre înaintare peste sfântul prooroc Elisei, aşa precum proorocul Moise l-a uns pe 
losua ca să ajungă cu poporul sfânt în ţara Canaanului, pământul făgăduit poporului Israel, căci prin această 
proorocie Domnul a rostit peste România nume nou, de nou Ierusalim, de nou Canaan, de nou Eden şi de grădină 
a binecuvântărilor, spre întâmpinarea slavei Domnului Iisus Hristos, Care iarăşi Se va arăta, precum este scris. 
Amin. 


Ucenicii 




MĂRTURISIRILE CREŞTINILOR, LA 25 MARTIE 1995 


Mă numesc Ivan I. Petre. Sunt născut la 25 iunie 1937, în satul Moroieni, judeţul Dâmboviţa, din părinţi 
români, creştini ortodocşi, şi crescut în frica lui Dumnezeu şi în respectul pentru sfânta biserică ortodoxă. De mic 
copil mi-a plăcut calea bisericii şi liniştea sufletească, şi de aceea m-am ataşat mereu de oamenii credincioşi mai în 
vârstă decît mine, oameni de nădejde pentru biserică prin viaţa lor morală. Unul din aceşti oameni a fost Torcică 
Alexandru, care în postul Paştelui din anul 1955 mi-a zis mie şi mai multor creştini să mergem la Maluri, un sat 
subordonat oraşului Pucioasa, ca să vedem o fiinţă bolnavă şi s-o cercetăm în suferinţa ei. Aşa am cunoscut-o pe 
sora în suferinţă, care până când a chemat-o Domnul la El, pentru mine a rămas sora Verginica, fiinţa care a 
contribuit din plin la schimbarea în bine a vieţii mele. Când am văzut-o, era o fiinţă slabă, firavă, neputincioasă, 
pentru că se afla la primul ei post de patruzeci de zile, post poruncit de Dumnezeu, după spusele ei, ca să se facă 
sănătoasă. M-a surprins din primele clipe privirea ei blândă, luminoasă, zâmbitoare şi plină de bunătate. Nu pot uita 
prima întâlnire. M-a chemat aproape de patul ei de suferinţă, m-a mângâiat şi m-a strigat pe numele cel mic: Petrică. 
Acest lucru m-a surprins şi m-a înfricoşat totodată, fiindcă gândeam că nu are de unde să-mi ştie numele. Apoi a 
continuat: „ Petrică , stai lângă mine, şi Domnul o să-ţi dea un dar frumos In acea clipă am simţit cum în sufletul 
meu a pătruns o rază de lumină şi de speranţă, rază care şi azi, după 37 de ani, simt cum mă călăuzeşte. 

în ziua Sfintelor Paşti ale aceluiaşi an, intr-adevăr, Domnul a făcut-o sănătoasă, căci am găsit-o afară stând pe 
picioarele ei, însănătoşite. Odată cu redarea sănătăţii, Dumnezeu i-a dat şi darul proorociei şi al apostoliei, precum 
şi sarcina de a merge din comună în comună pentru a vesti cuvintele lui Dumnezeu. 

Datorită prigoanei la care au fost supuşi creştinii şi biserica în perioada ateismului instalat de puterea co- 
munistă, mai exact între anii 1955 - 1975, sora noastră Verginica a avut de suferit foarte mult, căci a fost persecu- 
tată. îmi amintesc cu nostalgie de vremurile când în casa ei sau la casele creştinilor o lua Domnul printr-un somn 
adânc, iar din gura ei ieşea cuvânt de învăţătură creştină, de curaj şi îmbărbătare, cuvântul Domnului. 

Ştia foarte puţină carte, după cum mărturisea. Abia ştia să scrie. Niciodată nu a citit sfânta Scriptură, fiindcă 
nu a avut timp, dar în timpul vorbirii ieşeau cuvinte minunate din gura ei, cu citate din sfânta Scriptură, de parcă ea 
ar fi fost un mare învăţat, un mare orator sau un mare teolog al sfintei noastre biserici. Prin cuvintele acelea pline 
de învăţături duhovniceşti, învăţături ale sfintei biserici, eu m-am hrănit şi m-am zidit sufleteşte. 

în anul 1956 am primit acel frumos dar, de care am pomenit, o copilă creştină cu care m-am căsătorit. A fost 
o nuntă foarte frumoasă, ca pe vremea primilor creştini. Toată nunta a fost coordonată de această soră, Verginica. 
în anul acela, 1956, a fost o vară foarte ploioasă, timp în care urma să aibă loc nunta. Ploile nu mai conteneau. Data 
nunţii se apropia, iar eu am intrat în grijă. Sora Verginica m-a încurajat mereu şi mi-a spus că la nuntă Domnul o să 
facă o minune. Şi aşa a fost, căci vineri dimineaţa au stat ploile şi a fost o duminică însorită în care mesele au fost 
aşezate afară. Au venit foarte mulţi creştini. A fost o nuntă foarte mare, care l-a încântat şi pe preotul satului, preot 
care a doua zi a fost chemat la miliţie să dea socoteală pentru faptul că nunta „ nu respectase “ canoanele sfintei bi- 
serici (spuneau miliţienii), bazându-se pe informaţiile că nimeni nu s-a îmbătat, nimeni nu a făcut scandal, aşa cum 
se mai obişnuieşte pe la unele nunţi. A doua minune a fost cu mâncarea. Eu nu m-am aşteptat să vină atâta popor şi 
nu am făcut pregătire suficientă. Văzând aşa, m-am dus la sora Verginica să-i spun mâhnirea mea, dar n-am apucat 
să-i comunic nimic, că mi-a făcut semn să rămân liniştit, căci Domnul va înmulţi mâncarea. Şi aşa a fost. Nu s-a 
sculat nici un mesean flămând. 

Văzând satana că acest vas ales de Dumnezeu aduce sute de suflete la mântuire, a pornit război contra ei. 
Primul om care a dat-o pe mâna securităţii a fost preotul ei din sat, fostul protopop, Ilie Mirică, cel care a ajutat la 
întocmirea actelor de internare a ei intr-un spital de nebuni. în toamna anului 1956 a fost dusă la Ploieşti şi internată 
acolo o perioadă de timp. După aceea, a fost internată de două ori la spitalele de nebuni din Plătăreşti şi Bălăceanca. 
Dumnezeu a lucrat prin ea şi acolo şi a ocrotit-o, căci putea să fie de multe ori omorâtă de nebuni. A cunoscut 
teroarea cămăşii forţate, dar Domnul lucrează prin oameni, şi a luminat mintea şefului spitalului de acolo, căci el a 
văzut şi a înţeles felul cum vorbeşte Dumnezeu prin ea, asistând la o vorbire a Domnului, şi şi-a dat seama că nu 
este nebună şi a eliberat-o din spital. 

Am fost martor la multe minuni pe care Dumnezeu le-a făcut prin ea. Odată am plecat cu ea spre comuna 
Sudiţi-Ilfov. în trenul spre Bucureşti, aproape de gara Nucet, sora Verginica şi-a aplecat capul pe braţele soţiei mele, 

şi Domnul a început să vorbească prin ea. în compartiment eram numai noi trei. Mie şi soţiei ne-a fost teamă că 
intră între timp cineva de pe culoar în compartimentul nostru şi ne va cere să-i spunem ce anume se întâmpla. Dar 
de la Nucet până la Săbăreni, cât timp a ţinut vorbirea Domnului, deşi culoarul era arhiplin, nimeni nu a deschis 
uşa. Cum ea s-a deşteptat, a năvălit lumea peste noi şi a ocupat locurile goale. 

De lipsurile ei familiale este greu de vorbit. A trăit într-o sărăcie lucie. Mama ei, văduvă, cu doi copii, a trăit 
dintr-o pensioară de a Verginicăi, căci ea a lucrat la întreprinderea de bumbac Trainica, unde s-a şi îmbolnăvit. 

îmi amintesc de un fapt petrecut în armată. în timpul cătăniei am unnat şcoala de şoferi. La această şcoală 
instructorii care făceau conducere cu noi s-au purtat urât cu mine. în şase luni n-am făcut decât cel mult şase ore de 
conducere. La teorie nu-mi făceam probleme, căci o învăţam, dar cu conducerea stăteam foarte prost. într-o 
scrisoare am povestit sorei Verginica necazul meu. Am primit răspuns de la ea şi mi-a zis să nu fiu îngrijorat, căci: 
„Domnul mi-a spus că vei lua carnetul. în plicul acesta vei găsi o bucăţică de vată înmuiată în sfântul mir 
Păstreaz-o cu grijă, şi în ziua examenului caută şi unge pe furiş volanul maşinii cu care dai examen, şi ai să 
reuşeşti Aşa am făcut. în ziua examenului am uns volanul maşinii cu sfântul mir fără să vadă miliţianul, am făcut 
semnul sfintei cruci de faţă cu examinatorii, care au început să râdă de mine, dar eu n-am zis nimic, şi am plecat cu 
maşina. M-am dus pe unde au vrut ei şi am condus fără nici o greşeală. Din doisprezece inşi câţi am fost într-o 
grupă, doar doi au luat examenul. Dumnezeu a făcut această minune cu mine spre folosul meu, căci de atunci îmi 
câştig existenţa mea şi a familiei mele cu acest carnet. De când am luat acest carnet şi până azi, nu am avut nici un 
necaz pe linie de circulaţie. 

Liniştea sufletească, sporul duhovnicesc şi toate realizările mele le datorez învăţăturilor primite de la sora 
Verginica, învăţături care accentuează creşterea şi desăvârşirea sufletească, lupta şi biruinţa binelui asupra răului, 
mântuirea întregii omeniri, în spiritul şi învăţătura bisericii noastre creştineşti. Din respect pentru viaţa, lupta şi 
biruinţa ei, o numesc mamă: mama Verginica. 


* 

Sunt Dumitra Constantin, din comuna Măneşti, judeţul Dâmboviţa. Am cunoscut-o pe mama Verginica la 
biserică în satul nostru, în anul 1959. Cât timp a ţinut vorbirea Domnului prin ea în biserică, am văzut cum o lumină 
puternică a stat pe catapeteasma bisericii şi a durat tot timpul cât a fost vorbirea Domnului. Văzându-i lumina şi 
ascultându-i cuvintele pline de înţelepciune, am rămas încredinţat că Dumnezeu vorbea prin gura ei. 

Altă dată am fost de faţă când o femeie din Măneşti, Dimovici Maria, a fost vindecată de cancer prin cuvântul 
Domnului, după ce fusese pe la mulţi doctori. 

în satul Măneşti nu este nici un sectant datorită învăţăturilor pe care Domnul le-a spus prin gura mamei 
Verginica, învăţături pe care le-a auzit mai mult de jumătate de sat. Multe şi minunate sunt lucrările pe care le-a 
lucrat Dumnezeu prin această proorocie, şi dacă va să fie nevoie, voi mărturisi şi cel mai mic amănunt, spre slava 
lui Dumnezeu. 


* 

Noi, Jaravete Vasile şi Victoria, din Valea Voievozilor, judeţul Dâmboviţa, mărturisim că Dumnezeu, prin 
mama Verginica, i-a vindecat pe cei patru copii ai noştri: primul avea malformaţii; al doilea, encefalită; al treilea, 
astm, şi al patrulea, o mână sucită şi moale. Cu primii trei am fost prin multe spitale, şi apoi, disperaţi, am apelat la 
ultima şansă: mama Verginica. Domnul ne-a încurajat, ne-a sfătuit să mergem pe calea împlinirii voii Sale, a 
credinţei şi a bisericii; ne-a binecuvântat şi ne-a însănătoşit pe rând copiii. 

* 

Am cunoscut-o pe sora Virginia la mitropolie la Târgovişte în anul 1959, cu ajutorul unui prieten pe care l-am 
întâlnit acolo. Când m-a văzut, sora Verginica mi-a spus să merg la Maluri, lângă Pucioasa, dacă vreau să stau de 
vorbă cu Domnul. Am fost de multe ori acolo. Am luat parte la multe convorbiri cu Dumnezeu. începusem să-mi 
schimb în bine viaţa: să ţin post, să nu mai beau alte băuturi alcoolice, în afară de vin. într-un post n-am mai respectat 
porunca lui Dumnezeu, şi am mâncat de dulce. După acel post mi-a murit un copil. Când L-am întrebat pe Dumnezeu 
despre această moarte, mi-a răspuns că m-a pedepsit pentru neascultarea mea. 

Au trecut nişte ani, m-am depărtat de Dumnezeu, am început să beau peste măsură şi iar m-a certat Dumnezeu 
luându-mi alt copil. M-am speriat, mi-am dat seama că de nu voi respecta în continuare poruncile lui Dumnezeu şi 
ale bisericii, voi mai avea şi alte pagube. 

După plecarea sorei Verginica la ceruri, la şapte ani, am luat şi eu parte la dezgroparea ei şi m-am minunat, 
căci am văzut-o întreagă, neputrezită, cu trupul de culoare maroniu deschis, iar din ea ieşea un miros de mireasmă 
foarte puternic. M-am încredinţat definitiv că această soră este o sfântă şi că prin gura ei a vorbit Dumnezeu. 

Didă Ştefan, comuna Tătărani, sat Gheboieni, judeţul Dâmboviţa 

* 

Sunt Neacşu I. Petre, născut în comuna Lucieni, sat Viişoara, judeţul Dâmboviţa, cu domiciliul în oraşul 
Pucioasa. Părinţii mei, creştini ortodocşi, au urmat „ Oastea Domnului “. 

Am cunoscut lucrarea Domnului prin proorociţa Verginica în anul 1960, la o nuntă de Oastea Domnului, unde era 
şi ea. Când am împlinit vârsta de 17 ani (în anul 1962), am plecat din casa părintească şi m-am căsătorit cu Lăzărescu 
Viorica, din Valea Lungă-Dâmboviţa. Căsătoria mea la această vârstă s-a datorat faptului că tatăl meu s-a răzvrătit 
împotriva acestei lucrări. în anul 1972 mi s-a născut primul băiat, care prin lucrare a primit numele: Pavel-David. 

Aici unde locuiesc, am fost vecin cu mama Verginica şi participam de multe ori când cobora Duhul lui 
Dumnezeu să vorbească prin ea. Când se trezea, ne întreba pe noi ce a mai spus Dumnezeu. 

A suferit foarte mult prin închisori şi arestul securităţii. A fost internată în numeroase rânduri. A suferit şi de 
la lume şi de la poporul cel necredincios. A mijlocit în faţa lui Dumnezeu pentru poporul său, iar vina poporului se 
răsfrângea asupra ei. Eu, un păcătos, am ascultat această coborâre dumnezeiască de multe ori, şi primeam bine- 
cuvântare în călătorii şi în toate acţiunile noastre. 

Duhul lui Dumnezeu era pennanent cu proorociţa, şi ea întreba la Domnul despre tot ce avea să facă şi primea 
binecuvântare în tot ce era bine. 

Acest popor a fost dirijat de Dumnezeu mai mult decât poporul cel călăuzit prin sfântul prooroc Moise, pentru 
că acum Dumnezeu a vorbit şi a fost auzit de întregul popor. Ne-a învăţat Dumnezeu ce să mâncăm, când să 
mâncăm, să nu bem alte băuturi alcoolice, în afară de vin, să fim deosebiţi de lume. 

După cum a spus Domnul odată, aceasta a fost cea mai înaltă facultate de pe pământ. Ni s-a vorbit despre 
trecut, prezent şi viitor. Dirijorul suprem al acestui popor a fost Dumnezeu, iar preoţimea ne numea sectanţi. Mer- 
geam la bisericuţă, pentru că ştiam că acolo coboară cerul, şi de acolo luam sfintele Taine. 

Nu sunt vrednic să mulţumesc Preasfintei Treimi că m-a chemat să iau parte la această mare lucrare de 
redresare spirituală a poporului pentru încheierea veacului. Nu mă tem de nimeni, dar mi-ar fi frică de mânia lui 
Dumnezeu să spun minciuni. Am călătorit cu această proorociţă unde ne dădea Dumnezeu binecuvântare. A vorbit 
Dumnezeu cu poporul Său oriunde era însoţit acest vas: în maşină, în tren, în casele creştinilor, numai cuvânt de 
întărire în viaţa duhovnicească. S-au rânduit trei zile de post în săptămână, iar rugăciunile, ca şi în mănăstiri. 

Această coborâre dumnezeiască a fost ascultată de mulţi creştini din ţară, dar când Dumnezeu ne-a învăţat să 
ne abţinem de la poftele trupeşti, mulţi s-au despărţit, s-au retras de lângă lucrarea lui Dumnezeu, iar cei ce au 
împlinit, L-au urmat în tot locul. 

Odată ni s-a spus: «Iată, măi copilaşi, dintre voi se vor despărţi în două tabere: unii se vor face oi şi vor naşte 
miei; alţii se vor face călăi şi vor pune capăt veacului acesta». Şi iată, mulţi din cei ce au ascultat, acum sunt 
împotrivitori. 

în anul 1980 poporul a suferit greaua încercare prin mutarea la cer a proorociţei, dar Dumnezeu nu ne-a 
părăsit, şi a continuat lucrarea Sa prin sora proorociţei. Cât timp a vorbit Domnul prin sora Verginica, sora sa, Maria 
nu a luat parte niciodată la coborârea Duhului, pentru a nu se motiva de către popor că are cunoştinţă de cuvântul 
Domnului, dar o parte din popor s-a răzvrătit şi nu a vrut să creadă în această reaşezare dumnezeiască. Dumnezeu 
a adus aşezământ pentru oprirea întinării, oprirea de la carne, pentru a se putea intra pe „portiţa cea strâmtă 
precum zice Scriptura: «Nimic întinat, nimic spurcat nu va intra în împărăţia cerurilor», şi nimeni din cei ce au ură 
şi invidie pe aproapele lor. 

Sora Maria, prin care Domnul Şi-a continuat lucrarea Sa, a avut în anul 1991 această vedenie: a văzut o mare 
de sânge, şi popor mult înota în acel sânge. Şi s-a ivit pe mare o barcă în care era Domnul Iisus Hristos, iar poporul 
înota spre barcă, şi Domnul îi lua pe fiecare, îi scutura de sânge şi îi suia în barcă. 

Dumnezeu ne doreşte curaţi, şi pentru aceasta a venit să-Şi desăvârşească lucrarea prin aşezământ de viaţă curată. 

* 

Sunt Nedelea Maria, din Valea Voievozilor, judeţul Dâmboviţa. Am luat parte de multe ori acolo unde 
Dumnezeu a vorbit prin gura sorei Verginica. Redau mai jos doar câteva fraze din câte îmi amintesc: «Copiii Mei, 
dacă voi Mă veţi asculta, vă voi arăta acestei lumi ca pe un buchet de flori. Gustaţi puţin amar acum, că în curând 
se va face dulce. [...] România este o ţară binecuvântată; ea va rămâne ca o insulă verde în mijlocul mâniei lui 
Dumnezeu, care va veni peste popoare. [...] în România va fi scaunul de judecată. [...] In România va fi Noul 
Ierusalim». 

* 

Eu, Băjan Octavian, din comuna Măneşti, judeţul Dâmboviţa, am fost de faţă de multe ori când Dumnezeu 
vorbea prin gura sorei Verginica şi când au fost vindecate de cancer Cârlan Maria, din Moreni, şi Maria lui Viorel 
Şerban, din Valea Lungă, iar de epilepsie: Didă Maria, din Gheboieni. 

în timpul lucrărilor am văzut deasupra capului sorei Verginica o lumină care dispărea când se termina 
lucrarea. Chiar în poza pe care o am de la nunta mea se vede o lumină deasupra capului sorei (naşei) Verginica. 

Am luat parte la dezgroparea ei după şapte ani şi am văzut trupul ei întreg, pielea de culoare maronie, iar în 
jurul ei plutea o mireasmă nemaiîntâlnită. 


* 

Sunt născută din părinţi creştin-ortodocşi, în satul Siliştea-Snagov, judeţul Ilfov, şi mă numesc Costache Vasilica. 

în iama anului 1961, luna februarie, am cunoscut-o pe mama Verginica în casa unui creştin din satul nostru. 
Aveam atunci şapte ani, dar în mintea mea de copil a pătruns ceva ce mi-a stârnit dorinţa de a afla cât mai mult de 
la această persoană blândă şi smerită. îmi amintesc cum ne-a povestit toată viaţa ei: suferinţele şi chinurile îndurate 
prin spitale şi închisori; cum i S-a arătat Domnul când ea avea 9 ani, fiind cu vitele la păscut; în nenumărate rânduri 
a fost cercetată de Domnul, de Maica Domnului şi de sfinţi; ne-a spus cum a primit dar de la Dumnezeu; fiind orfană 
de tată, cu o mamă bolnavă, de multe ori nu aveau hrană şi se hrănea cu mere pădureţe din poieniţa unde păştea 
vitele, mere pe care nimeni nu le putea mânca, dar pentru ea le făcea Domnul dulci. După ce ne-a povestit, s-a culcat 
şi a vorbit Domnul prin gura ei, zicând: «Amin, amin, amin. Pace vouă, copiii Mei! Am coborât din cerul sfânt pe 
pământ, nu cu trupul ca la început, ci cu duhul, ca la sfârşit». A vorbit cuvinte minunate, ca din cer. Multe poveţe 
şi învăţături de zidire sufletească am auzit atunci. Aşa am cunoscut-o pe mama Gigi, cum i-am spus mai târziu, şi 
am urmat-o în tot locul, ascultând cuvântul lui Dumnezeu, transmis prin gura ei. 

Mergeam adesea la Maluri, lângă Pucioasa, ca să mai aud de la Domnul; întâi mergeam cu părinţii, apoi mă 
duceam şi singură. Nu am părăsit niciodată această legătură cu cerul prin mama Verginica. Am văzut cu adevărat 
puterea şi prezenţa lui Dumnezeu aici. Prin această gură ne-a învăţat Domnul să nu ne depărtăm de biserică, să 
respectăm preoţii, să ne împărtăşim cu sfintele Taine cât mai des la preoţi cu viaţă curată, plăcută Domnului, să 
postim luni, miercuri, vineri şi posturile rânduite de biserică. în câteva rânduri a rânduit Domnul post de trei zile 
pentru a se nimici puterea satanei, care ridicase autorităţile şi chiar preoţimea împotriva acestui vas şi a poporului 
creştin care o urma. Chiar preotul din sat, care era atunci, părintele Ilie Mirică, a solicitat oamenii legii spunând că 
ea este sectă. 

Mă aflam odată în casa de la Maluri. Era dimineaţă, şi noi eram la rugăciune. Am auzit bătăi în uşă şi am 
deschis. Erau patru bărbaţi furioşi, doi în uniformă militară şi doi în haine civile. A fost răscolită casa, s-au adunat 
cărţile de rugăciune; ne batjocoreau spunând că mama Verginica se preface bolnavă. Aşa a fost torturată de comu- 
nişti şi de necredincioşii atei, dar ea a rămas ca o stâncă neclintită şi nu a ieşit cu nimic din cuvântul Domnului şi 
din aşezările bisericii. 

Am luat parte la multe lucrări, şi îmi amintesc cum ne spunea Domnul despre Noul Ierusalim care va fi în 
România, iar despre vas: «Aceasta este trâmbiţa a şasea, prin care îmi închei veacul». 

în vremea de stăpânire comunistă ne tăinuiam să nu fim descoperiţi când ne întâlneam cu alţi creştini, dar 
Domnul ne spunea: «Copilaşii Mei, acum e vreme de strâmtorare pentru voi, şi trebuie să acoperiţi acest vas. Dar 
va veni o vreme când vei fi întrebat, creştine, dacă urmezi această lucrare, şi trebuie să spui, căci chiar dacă nu 
spui, vei fi vădit, că pe poarta ta şi pe casa ta şi pe fruntea ta va fi un semn care te va descoperi că eşti al Meu, şi 
va fi vai de tine dacă vei tăgădui atunci, că Eu îţi voi socoti lepădare». 

Altădată ne spunea: «Copilaşii Mei, ieşiţi din lume cu viaţa voastră, cu portul vostru, că vine diavolul şi îmi 
spune: „Uite ce fac creştinii Tăi!“. Vreau să vă deosebiţi de lume, să se vadă că sunteţi copiii cerului; femeia să-şi 
poarte năframa, să nu-şi taie părul, să nu omoare copiii în pântece; casele şi mesele voastre să fie curate, să nu se 
scârbească sfinţii privind la voi». 

După îndelungate suferinţe, starea sănătăţii ei a devenit critică, şi Domnul cobora mai rar. Ni s-a spus: «Vor 
veni oameni de la mari depărtări să bea apă din acest izvor şi vor pune şi în film această lucrare». Odată ne-a spus: 
«Am să ridic acest vas de la voi, dar pentru cei ce vor dori cuvântul Meu, voi vorbi prin rămurele şi prin frunze, şi 
tot voi hrăni acest popor». 

Mama Verginica, şi după plecare a dat dovada sfinţeniei ei, căci la şapte ani, când s-a deschis mormântul, 
trupul ei s-a aflat întreg şi răspândea o mireasmă plăcută, uimind pe toţi care au fost de faţă. 

Multe ar fi de spus despre acest vas şi de lucrarea ce s-a desfăşurat prin el, dar cum nisipul mării nu-1 poate 
număra nimeni, aşa nici cuvântul Domnului nu-1 poate cuprinde cineva. 

Din cuvântul dumnezeiesc am înţeles că trebuie să ne păstrăm curăţenia trupească, şi Domnul ne spunea: 
«Creştine, aş vrea ca femeia ta să-ţi fie ţie soră». Analizând aceste învăţături, am fost pătrunşi de justeţea lor, căci 
le întâlnim şi în epistola I către Corinteni a sfântului apostol Pavel: «Şi aceasta v-o spun, fraţilor ; că vremea s-a 
scurtat de acum, aşa încât şi cei ce au femei, să fie ca şi cum nu ar avea» (cap. 7/29). Aceleaşi învăţături, şi în 
epistola către Galateni: «Iar cei ce sunt ai lui Hristos şi-au răstignit trupul, împreună cu patimile şi cu poftele» 
(cap. 5/24). Toate aceste îndrumări cereşti ne-au întărit şi ne-au alăturat şi mai mult de această sfântă coborâre şi de 
vasul de care S-a folosit Domnul. 




Mărturisirile creştinilor, la 25 martie 1995 


53 


* 

La înmormântarea naşei Verginica am luat şi eu parte. Aveam cu mine un coş cu colivă, şi când sicriul ei a 
trecut peste pragul bisericii, am văzut lumină mare cum a ţâşnit din el şi am simţit cu toţii multă mireasmă. M-am uitat 
repede prin jur, să văd pe cineva cu vreun aparat de fotografiat, că lumina părea făcută de un blitz, dar n-am zărit 
nimic. Mi-am dat seama că totul a fost pentru ca Domnul să ne încredinţeze că fiinţa aceea din sicriu este o sfântă. 

Ioniţă Niculina, sat Valea Voievozilor, judeţul Dâmboviţa 

* 

Mă numesc Bănescu Maria, din localitatea Moroieni, judeţul Dâmboviţa, şi vreau să relatez cum am 
cunoscut-o pe sora Verginica din satul Maluri. Fiind născută în satul Ştubee, în apropiere de Maluri-Pucioasa, am 
auzit din copilărie că în acest sat este o fecioară prin care vorbeşte Dumnezeu. De mic copil am mers la biserică şi 
am ascultat de cuvântul lui Dumnezeu care se citea, dar aflând că însuşi Dumnezeu vorbeşte prin sora Verginica, 
am devenit nerăbdătoare să ascult şi eu. 

în anul 1970, când aveam 17 ani, am mers cu mătuşa mea, Cârlan Mioara, în satul Sudiţi, care ne era necu- 
noscut, dar am aflat că va merge acolo sora Verginica. Această zi nu o voi uita niciodată. Era o zi geroasă de iarnă, 
în postul Crăciunului. Am mers 15 km pe jos pentru a ajunge în acest sat din judeţul Ilfov, şi ajungând, nu cunoşteam 
casa în care trebuia să intrăm. Apropiindu-se seara, intenţionam să ne întoarcem acasă, dar a apărut la o poartă gazda 
la care era sora Verginica şi ne-a chemat în casă. Când Dumnezeu a vorbit prin vasul Său, am fost chemate pe nume, 
şi Domnul a spus: „ Măi tată, au venit două oiţe de departe şi le-am ţinut în drum să le încerc răbdarea şi dragostea 
pe care o au Am rămas uimită, pentru că sora Verginica nu ne cunoştea, şi am rămas convinsă că era Dumnezeu 
Care vorbea, căci numai El ne cunoştea inimile. Am luat parte apoi şi la alte lucrări în care vorbea Domnul, iar sora 
Verginica nu ştia ce se vorbea. Sora Verginica era blândă şi iubitoare ca o mamă, şi noi îi spuneam mama Verginica. 
Cuvântul Domnului care se vorbea prin ea era pătrunzător; ne învăţa cum trebuie trăită o viaţă de creştin. 

M-am căsătorit cu Bănescu Romei, şi doi dintre fiii noştri au fost vindecaţi de puterea lui Dumnezeu prin 
mama Verginica. Primul copil, Florin-Emanuel, a fost vindecat la vârsta de trei ani şi jumătate, iar cel de al doilea 
avea doar două luni când ea era plecată din trup, şi l-am atins de corpul ei şi s-a vindecat. Acestea au fost minuni 
pe care le-am văzut, şi nu pot tăgădui că nu a existat puterea lui Dumnezeu care a lucrat prin mama Verginica. Tot 
ce ne-a vorbit s-a împlinit şi se împlineşte şi acum. Se pot spune multe despre acest vas înnobilat de măreţia lui 
Dumnezeu, Care a lucrat prin el. 


* 

Mă numesc Şerban Maria, din comuna Valea Lungă, de credinţă ortodoxă. Am crescut într-o casă cu zece 
fraţi, iar părinţii mei nu erau amândoi credincioşi. Tatăl meu era necredincios, astfel încât eu m-am ataşat de o 
mătuşă a mea, care se nevoia mult în post şi rugăciune şi avea viaţa curată, plăcută lui Dumnezeu. Mi-a inspirat şi 
mie credinţa lui Dumnezeu şi mă îndemna cu ea la rugăciune. 

La vârsta de cinci ani, am cunoscut-o pe sora Verginica de la Maluri. Eram la mătuşa mea, şi a venit sora Ver- 
ginica. Atunci am auzit prima dată cuvântul Domnului prin gura ei. M-a chemat pe nume şi mi-a zis: „ Dacă ai 
să-Mi slujeşti Mie, am să-ţi fiu de ajutor Când a fost la căsătorie, mătuşa mea mi-a spus cu doi ani înainte cu cine 
am să mă căsătoresc, pentru că ştia din proorocie. 

După ce am dat naştere la cinci copii, am avut o boală foarte grea. Am fost internată la spitalul din Moreni, 
însă medicii mi-au spus că nu mă pot salva. Am venit acasă, şi, deznădăjduită, m-am rugat Maicii Domnului şi către 
toţi sfinţii. într-o seară m-am rugat cu mai multă stăruinţă, iar noaptea am avut un vis: eram în pat, bolnavă, şi a 
venit sora Verginica şi m-a mângâiat şi mi-a spus: „Ai să fii vindecată. Du-te la biserica ce s-a făcut la Pucioasa 
Am venit şi am spus visul şi mi s-a dat mir din candelă. Mi s-a spus să mă ung cu el şi să-l folosesc şi în mâncare. 
La scurt timp nu mai aveam durerile pe care le-am avut. Acum nu am putere să-I mulţumesc lui Dumnezeu pentru 
că m-a vindecat. Am avut o fată care era plină de bube, şi medicii nu au putut-o vindeca. Am uns-o cu mir de care 
am folosit şi eu, şi s-a vindecat. 

într-o noapte am avut un vis: a apărut mătuşa mea, Gurău Elena, care e adonnită de cinci ani, şi mi-a arătat 
un copac pe care eu îl vedeam încărcat de zăpadă, însă mătuşa mea îmi spunea că e încărcat cu flori de tei. Eu aş fi 
vrut să văd, şi spuneam la cei câţiva martori care mai erau, că noi nu avem ochi duhovniceşti, iar mătuşa le vede 
pentru că e la adonniţi. A spus că sunt atâtea flori, câte vorbe a spus sora Verginica. Şi mi-a zis: „Dacă voi, o mână 
de creştini, veţi avea credinţă, veţi reînvia Duhul Sfânt în România 

Mătuşa mea a fost căsătorită cu Gurău Constantin, dar au trăit feciorelnici. în anul 1955, în postul sfintelor 
Paşti, sora Verginica a primit cuvânt de la Domnul să postească patruzeci de zile, post la care au fost martori mătuşa 
mea, socrul meu, Şerban Florian, şi tatăl meu. De multe ori era în agonie, dar îşi revenea. în noaptea învierii, la sora 
Verginica au venit sfinţii Trei Ierarhi şi au împărtăşit-o, iar ea a cerut agheasmă şi a spus: „Hristos a înviat! 
Mătuşa mea a văzut şi ea acelaşi lucru. 

Când s-au împlinit şapte ani de la plecarea mamei Verginica, mătuşa mea a fost anunţată cu două săptămâni 
înainte că are să plece la Domnul când va fi dezgropată sora Verginica. La ora când a fost ridicat capacul sicriului 
ei, mătuşa mea a plecat. 

Socrul meu a luat parte de nenumărate ori la proorocie prin sora Verginica. Cu o lună de zile înainte de a 
adonni, el ne-a spus: „în România va fi Noul Ierusalim şi se va zidi biserica neadormiţilor şi a neprihăniţilor; voi 
aveţi să trăiţi şi să vedeţi Intr-adevăr, am văzut, căci la această biserică m-am vindecat. 

* 

Mă numesc Halău Gheorghe, cu domiciliul în comuna Răzvad, satul Valea Voievozilor, şi pot să afirm că 
sunt pe deplin încredinţat de coborârea dumnezeiască prin vasul ales şi pregătit de Dumnezeu, fecioara Virginia din 
Maluri, Pucioasa. Când am auzit pentru prima dată cuvântul rostit de Domnul prin ea, aveam nouă ani, fiind în casa 
părintească din comuna Măneşti. In afară de pregătirea pe care i-a dat-o Domnul prin postiri desăvârşite, pe 
parcursul vieţii a întâmpinat multe alte greutăţi, cauzate de cei fără gând de mântuire a sufletului, care, fără să caute 
adevărul, se bazau pe învinuiri vrăjmaşe. Dar nu este de mirare, căci aşa s-a întâmplat cu toţi înaintaşii plăcuţi 
Domnului: apostolii, proorocii şi toţi sfinţii prin care Dumnezeu S-a desăvârşit în decursul veacurilor. 

După cum era cuvântul Domnului prin mama Verginica, am frecventat bisericile, în mod special pe cele din 
Bucureşti cu mari posibilităţi de catehizare, ca mănăstirea Antim, biserica Silvestru, Sapienţii. Dar prin cuvântul 
către poporul ales al Domnului, călăuzit prin proorociţa Virginia, am înţeles că se împlineşte ceea ce Domnul a grăit 
prin regele-prooroc David : «Vremea este să lucreze Domnul, că oamenii au stricat legea Ta» (Psalmii, 118/126). 

Şi a adunat Domnul în jurul acestei lucrări mulţime de popor, şi iată numai câteva din învăţăturile Domnului 
pentru pregătirea unui popor nou cu care să-Şi poată împlini Domnul planul Său, popor căruia i se cere să fie 
împlinitor: posturile de luni, miercuri şi vineri, din cursul anului, să fie împlinite după rânduiala dată în Ceaslov. 
Domnul rânduieşte împlinirea celor şapte laude, a împărtăşirii cât mai dese, a curăţeniei trupeşti, care devine o 
condiţie definitivă în ultima perioadă, aşa cum Domnul i-a pregătit pe cei trei fii ai lui Noe: Sem, Ham şi Iafet, care 
erau căsătoriţi înainte de a intra în corabie. De asemeni, Domnul îndeamnă oprirea consumului de alcool şi orice fel 
de carne. Cei care s-au lăsat conduşi şi au fost încrezători în conducerea dumnezeiască, nu împlinesc cu greutate 
aceste învăţături, dar, ca în toate timpurile, s-au ridicat şi împotrivitori şi chiar hulitori ai acestui plan de pregătire 
pentru o viaţă plăcută Domnului. 

In simplitate Se naşte Domnul în trup în peştera din Betleem, iar acum îşi alege un sat neînsemnat, de unde 
îşi pregăteşte vas ales pentru trâmbiţarea cuvântului de învăţătură. 

Este o trezire nouă în cer şi pe pământ, acum, când mai e un pas de viaţă pământească. 

* 

M-am născut în satul Sudiţi, judeţul Ilfov, mă numesc Costache Cristea şi urmez credinţa creştin-ortodoxă. 

în anul 1955, martie 25, de praznicul Buneivestiri, mă aflam la mănăstirea Vladimireşti cu câţiva creştini din 
satul meu; am asistat la sfânta Liturghie, ne-am spovedit şi ne-am împărtăşit cu sfintele Taine, iar la predică, 
părintele Ioan, care era duhovnicul mănăstirii, a privit spre latura în care ne aflam şi a spus: „Ilf ovule, aşteaptă şi 
în curând vei vedea minune! Ne-am privit cu uimire, căci nu înţelegeam nimic din ce ni s-a spus, dar aşteptam un 
răspuns. Acolo am aflat de la alţi creştini că lângă Pucioasa, intr-un sat, se află o tânără bolnavă, căreia i S-a arătat 
Domnul şi i-a spus să postească 40 de zile şi 40 de nopţi, că i se va da un dar. Dornici să aflăm mai multe lucruri, 
am mers cu consătenii mei în satul Maluri, la căsuţa săracă în care locuia ea împreună cu sora şi mama sa. Mama 
ei ne-a povestit cum Domnul i S-a arătat copilei cerându-i ca în schimbul vindecării mamei să-I dăruiască ceva 
Domnului. Copila a hotărât să renunţe la un ochi, iar când a vrut să-I vorbească Domnului, nu mai era nimeni, şi 
Domnul i-a vorbit din nori spunându-i că nu-i ia acum darul. 

I S-a arătat Domnul de nenumărate ori şi i-a vorbit. Apoi s-a petrecut minunata tămăduire a mamei sale, de 
pelagră. în timp ce copila, pe islaz, vorbea cu Domnul, un tânăr a venit la mama sa şi i-a spus: „ Scoală-te! De acum 
nu vei mai suferi, pentru darul fiicei tale La vârsta de paisprezece ani, copila şi-a pierdut ochiul drept, promis 
Domnului. Aşa am cunoscut-o pe Verginica, fiind martor la acest post în care a gustat doar agheasmă şi anafură. 

Am mers mai des acolo, dornic să văd rezultatul promisiunii Domnului. în noaptea sfintelor Paşti 1955, când 
preotul în biserică a zis: „Hristos a înviat!", s-a ridicat şi ea zicând: „Hristos a înviat!". Mama ei s-a înspăimântat, 
dar s-a liniştit când a văzut că se aşează pe pat, adoarme şi continuă să vorbească. Când s-a trezit, a cerut să 
mănânce, şi, fiind întrebată, nu ştia nimic din ce s-a vorbit. Vorbise Domnul prin gura ei lucruri minunate. De atunci 
a vorbit Domnul prin gura ei, aducând din cer învăţături vrednice de urmat şi de crezut, învăţându-ne cum să trăim, 
să postim, să ne rugăm, să nu lipsim de la sfânta Liturghie. 

Am rămas alipit de această sfântă coborâre, martor fiind la multe semne şi minuni. O fată de şaptesprezece 
ani, care avea duh necurat, s-a vindecat, pentru că Domnul i-a spus lui Verginica să se atingă de ea. O femeie 
bolnavă de cancer, pe nume Cârlan Maria, din Moreni, fiind internată în spital la Bucureşti, Domnul a trimis pe unul 
din credincioşii Săi să o ungă cu sfântul mir, şi sunt martorul vindecării ei, iar ea poate să mărturisească. 




Mărturisirile creştinilor, la 25 martie 1995 

Altă dată călătoream cu Verginica în tren cu alţi doi creştini, şi mai erau în compartiment patru călători, dintre 
care doi miliţieni. Ea a adormit, şi Domnul a vorbit de la Buzău până la Ploieşti, iar călătorii au dormit şi nu au auzit 
nimic. 

A suferit foarte multe chinuri de la autorităţi. A fost în spitale, în închisoare, şi s-au încercat multe experienţe 
cu ea, dar nu a putut nimeni opri cursul acestui izvor. S-a încercat să fie arsă cu fier înroşit; i s-au introdus în gură 
lucruri necurate; a fost aruncată, în timp ce vorbea, intr-un butoi cu apă, dar nu s-a înecat; a fost injectată cu otravă 
în inimă, dar s-a rupt acul în ea, din care pricină a suferit toată viaţa. A fost chemată la Gheorghiu-Dej şi a între- 
bat-o cum vede pe Domnul, şi ea i-a istorisit viaţa ei. El a ascultat-o cu atenţie şi, fiind arestată, a eliberat-o. 

In anul 1978, am fost anunţat de Domnul prin acest cuvânt, să mă mut cu domiciliul în Valea Voievozilor, lân- 
gă Târgovişte, unde locuiesc acum. Am doisprezece copii, dintre care cinci sunt călugări. Multe sunt de spus despre 
această proorociţă de care am fost foarte apropiat şi am fost martor la multe coborâri. Odată, în timp ce Domnul 
vorbea, am văzut un stâlp de foc de la cer până la gura ei. 

Am fost martor la dezgroparea ei după şapte ani şi am văzut că trupul ei era întreg şi răspândea mireasmă ca 
sfintele moaşte. Chiar şi după plecarea ei dintre noi a fost văzută şi simţită de mulţi, şi cine se roagă ei cu credinţă, 
primeşte izbânda cererii. 


* 


Mă numesc Nedelcu Constanţa, din Bucureşti. 

în vara anului 1985, luna mai, ziua 15, am avut un vis: pe norii cerului am văzut o icoană minunată din care 
radiau raze strălucitoare. încercând să privesc icoana, am desluşit chipul unei femei şi am auzit şi o voce care mi-a 
spus să privesc şi am văzut o mână ce ţinea o cruce din lemn. Am privit atentă în sus. în partea dreaptă a icoanei 
sta scris cu litere de aur: „Sfânta şi marea proorociţă Virginia“, iar în partea de jos scria cu aceleaşi litere de aur: 
„Donată regelui Mihai“. Cercetând calendarul creştin-ortodox, nu am găsit-o pe această sfântă Virginia. Am mers 
mai târziu la mănăstirea Plumbuita şi i-am povestit visul meu unei credincioase pe care am întâlnit-o acolo. Ea a 
rămas foarte surprinsă, căci a cunoscut-o pe mămica Verginica. Mi-a spus că a locuit în apropiere de Pucioasa şi a 
fost vasul prin care Dumnezeu a vorbit poporului timp de 25 de ani, din 1955 până în 1980 când a plecat la cele 
veşnice. Prin această credincioasă am cunoscut eu dumnezeiasca lucrare, şi, fiind convinsă de adevărul ce se spune 
aici, am rămas ataşată lângă ea. 


* 

Sunt din Pucioasa, şi numele meu este Achim Nicolae. Acum când privesc în urmă peste ani şi constat că tot 
ce s-a zis prin gura sorei Verginica s-a împlinit, nu pot decât să mă bucur. îmi amintesc de o profeţie: «Creştine, 
acum ţine ascunsă această profeţie, că va veni vremea când vei fi întrebat de această lucrare, şi dacă vei tăgădui, 
va fi vai de tine». Mi-e frică să tac, pentru că am luat parte la multe profeţii ale Duhului Sfânt, spuse prin acest vas, 
Verginica. 

Când am auzit prima vorbire a Domnului, locuiam în comuna Siliştea-Snagov, şi am venit la Pucioasa însoţit 
de un creştin. în noaptea aceea a vorbit Domnul prin acest vas şi a început aşa: «Amin. Amin. Amin. Pace vouă! Eu 
sunt Iisus Hristos, nu ca la început, cu trupul, ci ca la sfârşit, cu Duhul. Crezi? Nicolae cel nou, crezi tu că Eu sunt? 
Fericit e cel ce nu M-a văzut şi a crezut!». 

A trecut un timp, şi la o altă lucrare Domnul i-a spus soţiei mele: „Maria, vei avea un fiu şi îl vei chema Anto- 
nie “. Ne-am bucurat nespus de mult, că aveam patru fete, şi ne doream şi un băiat. La un an de zile am căpătat un 
băiat şi i-am pus numele Antonie. Când a avut băiatul trei ani, într-o zi a găsit pe masă nişte pastile pentru inimă, 
de ale soţiei, 10-12 bucăţi, pe care le-a înghiţit, şi după puţin timp a început să tremure, a căzut şi a murit. în acele 
clipe de disperare am luat copilul în braţe şi am plecat cu el la mama Verginica. Când m-a văzut cu copilul în braţe 
şi a constatat că e mort, a strigat: „Doamne, Doamne, vezi această durere! “. Şi Domnul i-a zis: „Ia-l în braţe! “. 
Mama Verginica l-a luat în braţe. A văzut cum copilul rămâne neclintit şi mi l-a dat înapoi. Domnul i-a spus şi a 
doua şi a treia oară să-l ia în braţe. A treia oară copilul a deschis ochii şi a zis încet: „mamă!“. 

De circa douăzeci de ani Domnul ne-a zis: «Măi copilaşii Mei, măi floricelele Mele! Uite ce vă spun Eu, 
Domnul. De acum înainte să trăiţi în curăţie soţ şi soţie». Unora dintre creştini şi creştine nu le-a plăcut această 
povaţă şi au cârtit împotriva Domnului. Printre aceste creştine se află şi soţia mea. Eu am înţeles că această povaţă 
are darul să ne înalţe sufleteşte. Şi pentru că de-a lungul anilor foarte multe proorocii adresate acestor creştini s-au 
împlinit, eu rămân cu frică şi cu bucurie lângă această stâncă duhovnicească, maica Verginica. 

* 

Am cunoscut din anul 1974 această coborâre când locuiam în oraşul Târgovişte. Am fost chemaţi prin lucrare. 
Mama Verginica a trimis să ne cheme prin sora soţului meu. Mergeam foarte des la Pucioasa, unde cobora Domnul 

şi vorbea prin mama Verginica. Prin acest glas primeam învăţăturile Domnului nostru Iisus Hristos: cum să ne pur- 
tăm, cum să ne fie îmbrăcămintea, să mergem în toate sfintele sărbători la biserică, să postim, să ne rugăm, să păzim 
cele zece porunci, să le purtăm cu noi în orice loc, să fim buni creştini ortodocşi, să păzim învăţăturile preoţilor. 
Mama Verginica era foarte evlavioasă şi de o blândeţe cum n-am mai întâlnit. 

In anul 1976, în luna august, am fost internată prin poruncă, împreună cu mama Verginica, la spitalul judeţean 
din Târgovişte, unde i se spunea „femeia cu inima cât roata carului Aici, mama Verginica era urmărită de secu- 
ritate. Aici am văzut foarte multe semne şi minuni. 

Mi s-a spus că am o boală foarte grea şi, fiind internată, au spus şi medicii la fel. După aceea, în anul 1978, 
în luna ianuarie, am fost internată din nou, spunându-mi-se că am cancer. Am mers la spitalul Filantropia din Bucu- 
reşti, unde am stat timp îndelungat. In acel an, în vinerea patimilor Domnului Iisus Hristos, prin mama Verginica a 
fost trimis la mine unul din credincioşii din acest popor, care a pus mâinile peste mine şi mi-a spus că este trimis să 
mă vindece, ceea ce s-a întâmplat. După ieşirea mea din spital, am mers la mama Verginica, de unde am primit noi 
învăţături prin lucrările pe care le ascultam, şi din sfânta Scriptură. Ceea ce medicii nu au crezut vreodată, ca eu să 
capăt vindecare, s-a împlinit prin cuvântul acestei lucrări. 

Odată a fost chemat pe nume soţul meu şi i s-a spus să nu mai fie însoţit pe motocicletă de cineva din afara 
lucrării, iar dacă o va face, nu va mai putea circula, ceea ce s-a şi întâmplat. O altă minune a lui Dumnezeu a fost 
vindecarea mea pentru a doua oară, de durere de stomac, la doi ani după ieşirea mea din spital, în ziua înălţării Dom- 
nului, tot prin acel credincios care mai fusese trimis la mine. 

De mai multe ori am căzut pe cale, dar am fost ajutată, şi nicăieri nu am găsit pace şi linişte decât lângă acest 
popor şi lângă lucrarea Domnului. Dar bunul Dumnezeu nu m-a lăsat niciodată. Mărturisesc cu toată convingerea 
că această lucrare sfântă este de la Dumnezeu, şi cred că Dumnezeu a vorbit şi a lucrat prin aleşii Săi. 

Mă numesc Cârlan Maria, şi locuiesc în oraşul Moreni, judeţul Dâmboviţa; aparţin de parohia Moreni. 

* 

Sunt Didă Maria, din comuna Tătărani, satul Gheboieni, judeţul Dâmboviţa, şi mărturisesc că sănătatea mea 
o datorez lui Dumnezeu, Care a lucrat în chip minunat prin persoana mamei Verginica. 

Am fost bolnavă de epilepsie şi mi-am căutat sănătatea mergând din biserică în biserică, din mănăstire în 
mănăstire şi din doctor în doctor. Am fost la mănăstirea Vladimireşti, unde am stat o săptămână la rugăciuni şi 
privegheri şi m-am împărtăşit în fiecare zi. Am fost şi la Ciorogârla şi am făcut la fel, dar boala nu se ameliora deloc. 
Când am venit acasă, mama mi-a zis să merg la Maluri, fiindcă a auzit dânsa că acolo e o fecioară prin care vorbeşte 
Dumnezeu şi prin care se fac multe tămăduiri. Era ultima speranţă. Am plecat cu mama la Maluri, şi la o căsuţă 
mică şi sărăcăcioasă mi-a ieşit în întâmpinare o fată slăbuţă, cu o privire caldă şi blândă. I-am spus necazul meu, 
m-a mângâiat, şi când s-a coborât cuvântul Domnului, Dumnezeu mi-a spus să mă rog mereu la sfintele icoane. Am 
plecat de acolo tămăduită. 


* 

Mă numesc Cristache Gh. Ion, originar din Siliştea-Snagov, şi împreună cu soţia, Cristache Teodora, am luat 
cunoştinţă de această lucrare a Duhului Sfânt prin proorociţa Virginia în anul 1961, pe când aveam două fiice: 
Veronica şi Maria. Am mai dat naştere la trei fiice, care au primit numele: Anisia, Teodora şi Paraschiva, prin glasul 
proorociţei. Anisia şi Teodora, care sunt gemene, au îmbrăţişat viaţa monahală intrând la mănăstirea Ghighiu. în 
anul 1979, prin cuvântul lucrării, am mers să locuim în satul Valea Voievozilor, judeţul Dâmboviţa, servind biserica 
din sat în postul de cântăreţ. O frecventez împreună cu familia în toate sărbătorile şi duminicile din an, urmând 
întocmai învăţăturile acestei lucrări. 

Am luat parte de multe ori la coborârea Duhului Sfânt prin acest vas şi am fost chemat pe nume spunându-mi-se 
că am fost aduşi lângă această lucrare prin rugăciunile sfântului Ioan Gură de Aur, al cărui nume îl port. Am ascultat 
cuvântul Domnului şi învăţăturile lui, întrucât nu m-a abătut cu nimic de la cele bisericeşti şi de la sfintele Scripturi. 
Glasul Domnului spune prin sfântul prooroc Isaia: «întrebaţi legea şi descoperirea: de nu vă vor vorbi asemeni 
cuvântului acesta, atunci nu e lumină în ei» (Isaia, 8/20). 

Această lucrare de mântuire, coborâtă în anul 1955, este mai mult decât o operă de redresare spirituală, este 
un aşezământ de trăire curată şi neîntinată, în post şi rugăciune. în acest popor condus de Domnul prin proorociţa 
Virginia, predominantă a fost pătura oamenilor simpli, dar Dumnezeu, întru lucrurile mici şi neînsemnate S-a 
desăvârşit: «Iată Eu şi pruncii pe care Mi i-a dat Dumnezeu spre semne şi minuni în Israel, din partea Domnului 
Savaot, Care locuieşte în muntele Sionului» (Isaia, 8/18). 

înainte de ridicarea acestui vas din mijlocul poporului Său, Domnul a aşezat lege pentru păstrarea curăţeniei 
trupeşti şi abţinerea de la carne. Mulţi dintre cei ce au ascultat cuvântul Domnului s-au poticnit şi, ca şi poporul is- 
raelit, condus de proorocul Moise prin pustie, au cârtit împotriva manei cereşti şi au râvnit la fiii şi fiicele acestui 

veac. Cei ce s-au supus acestor reguli, au remarcat prezenţa lor şi în epistola I către Corinteni a sfântului apostol Pa- 
vel: «Eu voiesc ca toţi oamenii să fie cum sunt eu însumi. Dar fiecare are de la Dumnezeu darul lui: unul aşa, altul 
într-altfel. Celor care sunt necăsătoriţi, şi văduvelor, le spun: bine este pentru ei să rămână ca şi mine» (I Corinteni, 
7/7-8). «Şi aceasta v-o spun fraţilor: că vremea s-a scurtat de acum, aşa încât şi cei care au femei, să fie ca şi cum 
n-ar avea» (I Corinteni, 7/29). «Ci eu aş vrea ca voi să fiţi fără de grijă. Cel necăsătorit se îngrijeşte de ale Domnului, 
cum să placă Domnului. Cel care s-a căsătorit se îngrijeşte de ale lumii, cum să placă femeii. Femeia măritată se 
deosebeşte de fecioară; cea nemăritată poartă grijă de cele ale Domnului, ca să fie sfântă şi cu trupul şi cu duhul, 
iar cea care s-a măritat poartă grijă de cele ale lumii, cum să placă bărbatului. Şi aceasta o spun chiar în folosul 
vostru, nu ca să vă întind un laţ, ci spre bunacuviinţă şi alipire neclintită de Domnul» (I Corinteni, 7/32-35). 

* 

Tatălui meu i-a apărut pe piept o pată care se accentua. A mers la mulţi doctori şi toţi i-au spus că nu au ce-i 
face, că nu au nişte medicamente sau tratamente anume pentru această pată. Disperat, a arătat pata şi sorei Verginica. 
Aceasta l-a sfătuit să respecte postul de luni, miercuri şi vineri, şi celelalte posturi de peste an; să facă rugăciuni 
dimineaţa, la orele 16, şi la miezul nopţii, să se spovedească şi să se împărtăşească mai des. A trecut puţină vreme 
şi pata a dispărut. 

Andrei Constantin, comuna Lucieni, judeţul Dâmboviţa 

* 

Subsemnata Mihalache Dobriţa, din comuna Gruiu, Sector Agricol Ilfov, mărturisesc că o cunosc pe sora 
Verginica din 1965. Am luat parte la foarte multe lucrări, şi în timpul vorbirii lui Dumnezeu prin ea, casa se umplea 
de mireasmă, iar batista cu care o ştergeam pe frunte rămânea cu parfum pe ea. Aceste lucruri mă încredinţau că 
Dumnezeu e Cel ce face minunile, pentru că aceste miresme rămâneau mult timp imprimate în batiste. 

Sfaturile şi învăţăturile primite erau aşa de frumos şi de clar explicate, că din 1965 şi până astăzi eu n-am mai 
lipsit de la biserică, de la sfintele slujbe care s-au făcut în satul nostru. 

în anul 1967, soţul meu, Mihalache Ion, a paralizat grav. L-am dus la spital la Bucureşti, dar boala nu s-a 
ameliorat. Disperată, am alergat la sora Verginica. Am plâns şi i-am spus că vreau ca soţul meu să nu moară, şi să 
se facă bine. Sora Verginica m-a privit, m-a mângâiat, a tăcut o clipă, apoi mi-a zis: „Domnul a zis că soţul tău nu 
moare, şi se face bine Am venit acasă, încredinţată că soţul meu se va face bine, şi aşa s-a întâmplat la scurt timp, 
şi trăieşte şi astăzi. 

Ştiu de asemenea că sora Verginica fecioara s-a căsătorit cu Stoica Nicolae pentru a o proteja şi că a rămas 
fecioară, căsătoria făcându-se pentru acoperirea acestei taine. Sora Verginica a înfiat de la sora ei, Maria, doi copii, 
o fată şi un băiat. Mai târziu, cu această fată înfiată s-a căsătorit fiul meu, cu binecuvântarea lui Dumnezeu, bine- 
cuvântare rostită prin sora Verginica. 

Am crezut şi cred că Dumnezeu a grăit prin gura sorei Verginica toate învăţăturile de curăţire a sufletului şi a 
trupului, şi pentru mântuirea omenirii. Amin. 


* 

Mă numesc Stoica Gheorghe, din comuna Gruiu, Sectorul Agricol Ilfov, am vârsta de 48 de ani, lucrez la 
aeroportul Otopeni ca maşinist. Sunt căsătorit şi am cinci copii, dintre care, unul este student la facultatea de 
teologie din Bucureşti. Sunt de religie creştin-ortodox. Dau prezenta mărturisire în faţa Preasfintei Treimi şi a tot 
cerul sfânt, cu mare frică şi smerenie de cele ce am văzut şi am auzit şi cunosc. 

O cunosc pe proorociţa Virginia, fiica văduvei Tudorache Andreiana, din anul 1956 când i-am făcut prima vizită 
la domiciliul său din Maluri. îmi spunea toate greşelile mele şi toate păcatele ascunse pe care le-am făcut. Din punct 
de vedere material, era foarte săracă. Avea o căsuţă mică şi foarte sărăcăcioasă. Nu avea decât două clase primare. 

în anul 1957 a fost arestată de securitate şi în 1958 a fost pusă în libertate direct de Gh. Gheorghiu-Dej, care 
şi el credea în această sfântă şi dumnezeiască lucrare. 

în anul 1958 am continuat să o vizitez, şi de multe ori când vorbea Domnul prin ea, i se umplea trupul de mi- 
reasmă care se menţinea de multe ori chiar luni de zile. 

Era urmărită şi supravegheată în mod pennanent de securitate, miliţie şi agenţi, precum eram şi noi, cei care o 
vizitam şi credeam în această lucrare. Pentru ca să fie oarecum mai ocrotită şi cât de cât asigurată, în anul 1960, în 
casa părinţilor mei, Stoica Dumitru, din comuna Măneşti, judeţul Dâmboviţa, într-o coborâre dumnezeiască ce s-a 
făcut prin ea, i-a dat Domnul poruncă cu binecuvântare să se căsătorească cu fratele meu, Stoica D. Nicolae, să facă 
şi căsătoria civilă şi la biserică, şi astfel să fie ocrotită de ameninţările securităţii şi ale comuniştilor. Dar zisul ei soţ 
nu îi era ei soţ, ci era un protector, la fel cum bătrânul Iosif îi era Fecioarei Maria, iar această taină a fost acoperită 
de lume şi de securitate. Dar, totuşi, la una dintre arestările care i s-au făcut, a fost dusă la spitalul Şuier din Ploieşti, 

şi în prezenţa organelor de securitate a fost supusă de către medicul legist la un examen de control, unde s-a confirmat 
că ea este fecioară. Atunci prigoana i s-a dublat, şi din ce în ce mai intensiv a fost torturată şi ameninţată. în anul 
1967 ocrotitorul ei şi fratele meu, Stoica Nicolae, a fost arestat de organele de securitate pentru motivul că este soţul 
ei, şi a fost judecat. A fost condamnat la şase ani închisoare. în anul 1968 a fost graţiat, dar organele de cruntă teroare 
l-au ameninţat că îl vor omorî dacă nu se va despărţi de ea, şi astfel, fiind speriat şi constrâns din toate punctele de 
vedere, în anul 1973 a părăsit-o şi s-a depărtat şi de oraşul Pucioasa, refugiindu-se în comuna Teiş, judeţul Dâmbo- 
viţa, unde trăieşte în prezent. în condiţiile acestea şi numai aşa, organele securităţii i-au garantat libertatea vieţii lui. 

Printre multele torturi la care a fost supusă, se mai numără şi acestea: în anul 1957, securitatea de la Sibiu a 
băgat-o în luna ianuarie intr-un butoi cu apă şi a legat-o de mâini şi de picioare. Aşa a ţinut-o o noapte întreagă de 
iarnă, dar ea a rămas vie. în timp ce Domnul vorbea prin ea, i s-a administrat în gură sticlă pisată, otravă, precum 
şi diferite virusuri de boli periculoase, şi nu s-a lipit nimic de ea. I s-au administrat sub subţiori fiare fierbinţi în 
formă de ou, ca să vadă dacă simte. A fost înţepată cu sula în timp ce vorbea Domnul prin ea, şi nu s-a mişcat. A 
fost băgată în camere încuiate, unde erau nebunii cei mai periculoşi, atât la spitalul nr. 9 din Bucureşti, cât şi la 
Plătăreşti, şi nebunii nu au omorât-o, ba o mângâiau. La închisoarea Jilava, a fost băgată în lacul cu şerpi veninoşi, 
şi şerpii o lingeau pe picioare. 

Pe 9 iulie 1976 am fost anunţaţi prin ea de către Domnul că în anul 1990 Ceauşescu va fi omorât, şi comu- 
nismul va fi desfiinţat. în anul 1976 am fost anunţaţi că în anul unnător va veni un cutremur mare şi că mii de morţi 
vor rămâne sub dărâmăturile blocurilor. 

De multe ori când intra ea în case de creştini sau în biserici, se umplea totul de mireasmă. A vindecat de epilep- 
sie multe fiinţe, cum ar fi şi Didă Maria din comuna Gheboieni, Dâmboviţa. A vindecat-o de cancer pe Maria Dimo- 
vici, din comuna Măneşti-Dâmboviţa; pe Maria Cârlan, din Moreni; pe Mariana lui Florian Şerban, din Valea Lungă. 

Patul unde vorbea Domnul prin ea, în nenumărate rânduri rămânea cu mireasmă care se păstra chiar şi ani de zile. 

Multe învăţături sfinte au ieşit prin gura acestei proorociţe. Ne-a oprit cu desăvârşire de a avea contact cu vreo 
sectă, fiind mare păcat. Cine nu respectă posturile aşezate de sfinţii părinţi, săvârşeşte un mare păcat; cine nu 
respectă preoţia aşezată în sfintele biserici, săvârşeşte un mare păcat. Au fost îndrumaţi mulţi creştini să meargă la 
mănăstire spre a trăi o viaţă curată. 

în comuna Măneşti, cel puţin o treime din populaţie a auzit cuvântul lui Dumnezeu prin această proorociţă. 

Mărturisesc că multe minuni s-au făcut prin această proorociţă şi socotesc că la nivelul ei a fost primul dintre 
marii prooroci ai lui Dumnezeu. Prezenta mărturisire o fac cu frică de Dumnezeu şi cu credinţa că vom fi crezuţi 
noi, cei ce am cunoscut această sfântă şi mare proorociţă. 

* 

Mă numesc Nicolae Lăzărescu, născut în comuna Valea Lungă-Gorgota, actualmente domiciliat în oraşul 
Pucioasa, strada Nufărului, nr. 56. Am cunoscut-o pe mama Verginica pe când aveam 17 ani. în anul 1955, într-o zi 
am plecat de acasă la Pucioasa după cumpărături. în drum spre Pucioasa am trecut prin satul Maluri, satul în care 
locuia mama Verginica. Cum mergeam, pe partea dreaptă am văzut o casă bătrânească în faţa căreia erau multe 
persoane adunate. Cineva citea ceva. M-am apropiat de acele persoane şi am întrebat ce este acolo. Unul dintre acei 
oameni mi-a spus: „ Stai şi ascultă, şi vei vedea Se citeau multe vedenii şi descoperiri ce le avea mama Verginica 
pe vremea aceea. Tot ce o înştiinţa Dumnezeu, ea le scria pe hârtie, şi apoi le dădea creştinilor să le citească. Apoi 
am aflat că ea începuse un post de patruzeci de zile pe care-1 poruncise Dumnezeu să-l ţină pentru a-i da un dar. în 
timpul postului a stat lângă ea ca martor o soră pe nume Gurău Elena, de la Valea Lungă, care o ajuta şi o întărea. 
După tenninarea postului, bunul Dumnezeu i-a dat darul proorociei. Dumnezeu ne-a hrănit pe noi, acest popor mic şi 
neînsemnat, cu învăţăturile cele mai curate şi adevărate, prin gura ei, douăzeci şi cinci de ani. 

în anul 1957 m-am îmbolnăvit grav. Am fost la spital, am făcut tratament, dar nu mai speram să mă fac bine. 
Mi-am adus aminte de mama Verginica şi am plecat să-L întreb pe Domnul dacă mai este vreo salvare pentru mine. 
I-am spus lui mama Verginica toată suferinţa mea. Ea m-a ascultat cu dragoste şi blândeţe şi s-a rugat lui Dumnezeu 
cu lacrimi pentru însănătoşirea mea; apoi m-a uns cu sfântul mir din candelă. Pe loc am simţit o uşurare, o 
ameliorare a bolii. Am plecat acasă sănătos. 

în primăvara anului 1961 mama mea s-a îmbolnăvit grav, de inimă. Am dus-o de urgenţă la spital, şi doctorii 
mi-au spus că nu se mai face bine, doar dacă Dumnezeu va interveni cu ceva. Am plâns şi m-am rugat lui Dumnezeu 
să mă ajute iarăşi. Am plecat din nou la mama Verginica, să-I spun Domnului situaţia gravă a mamei mele. Domnul 
m-a întrebat aşa: 

„Fiule Nicolae, copilaşul Meu! Crezi tu în momentul de faţă că vorbeşti cu Mine, Domnul? «Da». Aşa, tată, 
crede, şi te vei mântui 

După un moment de aşteptare, Domnul m-a strigat din nou şi mi-a zis că însănătoşirea mamei mele depinde 
de mine şi de sora mea, Viorica: „Dacă voi veţi ieşi din lume şi vă veţi întoarce la calea cea dreaptă a lui Dumnezeu, 
Eu voi face o minune cu mama voastră. Ii voi da o inimă tare ca de piatră şi îi voi lungi zilele, iar vouă vă voi da 

o cale bună Eu am crezut în cuvântul lui Dumnezeu şi am pornit pe calea cea bună. Peste câtva timp, mama s-a 
făcut sănătoasă, şi trăieşte şi astăzi printre noi. 

M-am căsătorit cu o fată creştină. Am făcut o nuntă creştinească. 

De-a lungul acestor ani Dumnezeu a vorbit cu noi de nenumărate ori prin mama Verginica şi ne-a învăţat cum 
să ne purtăm, cum să ne rugăm, cum să postim, cum să mâncăm, cu ce să ne îmbrăcăm ca să fim deosebiţi de lume 
în toate, să mergem la bisericuţă în toate zilele de sărbătoare şi duminicile de peste an, să ne rugăm şi să ne ajutăm 
unii pe alţii, să ne împărtăşim cât mai des cu sfintele Taine. Ne-a poruncit Dumnezeu să trăim în curăţenie, că 
Dumnezeu vrea să-Şi aleagă un popor prin care să-Şi arate puterea Sa. Eu am crezut în această lucrare, şi voi crede 
până la sfârşit, că Dumnezeu este şi ne vorbeşte, precum odinioară, proorocilor. 

* 

Subsemnatul Tache Gavrilă, domiciliat în comuna Gruiu, satul Siliştea-Snagovului, Sectorul Agricol Ilfov, 
fiind creştin-ortodox, îmi asum răspunderea de a declara următoarele: 

în anul 1944 am fost încorporat în front, iar în poziţia în care am fost, populaţia a fost evacuată. în biserică 
se afla doar preotul singur, şi l-am rugat să primească de la mine zece lei şi să se roage pentru mine ca să scap cu 
viaţă de pe front. Şi aşa mi-a ajutat Dumnezeu de am scăpat cu viaţă, crezând cu adevărat că există Dumnezeu. Apoi, 
peste câţiva ani, mai exact prin 1955-1956, setea mea de cunoaştere a lui Hristos creştea. 

Am aflat că undeva, în localitatea Maluri, o persoană cu numele de Verginica prooroceşte de la Dumnezeu. 
Din curiozitate, eu şi cu Marin Ion am plecat să o vedem pe proorociţa Virginia. în drum spre Maluri, de pe un mun- 
te au apărut nişte câini. Crezând că sunt lupi, ne-am înspăimântat. în cele din urmă, ajungând la destinaţie, am 
aşteptat puţin, şi deodată a început să vorbească Dumnezeu prin această proorociţă strigându-mă: „ Gavrilă, Ga- 
vrilă! Cum aţi ajuns aici?“. Eu m-am minunat cum de ştia cum mă cheamă. Apoi mi-a spus că acei câini erau 
diavoli care încercau să mă înlăture. După ce a început lucrarea, casa s-a umplut de mireasmă, şi aşa de mult m-am 
bucurat, şi am fost şi sunt convins că acest lucru nu poate fi decât dumnezeiesc. De atunci şi până în ziua de astăzi 
am păstrat legătura cu acest loc în care am crezut. 

M-a învăţat să merg la biserică, să cinstesc feţele bisericeşti; intr-un cuvânt, să cred în bunul Dumnezeu. 
Crezând de cuviinţă că eu, ca bărbat, sunt cap de familie, am dat această declaraţie şi în numele soţiei mele, Tache 
Elena, cu care am cunoscut şi binele şi răul, slăvind pe Dumnezeu. Amin. 

* 

Mă numesc Şerban Spiridon, din satul Fundeni, Sectorul Agricol Ilfov, şi am 35 de ani. 

în anul 1978, la sărbătoarea sfântului Dimitrie Basarabov, am mers la slujba de serbare a sfântului, şi acolo 
am cunoscut un preot pustnic din judeţul Neamţ, care a fost prigonit în timpul comunismului. A stat de vorbă cu 
mine şi am înţeles că preotul are proorocie şi descoperiri de la Dumnezeu. După puţină vreme iar l-am întâlnit, şi 
mi-a zis că a avut descoperire de la Domnul că eu trebuie să duc de acum viaţă curată cu soţia şi că Domnul ne-a 
dat numele de Ciprian şi Iustina, fiindcă peste puţin timp voi merge cu Domnul Iisus Hristos pe un munte înalt, unde 
se va face o biserică, numită Biserica Noului Ierusalim, iar eu, de atunci, am făcut aşa cum mi-a spus preotul acela. 

Am continuat să merg la mănăstiri, să mă apropii de creştinii care-L iubeau mult pe Dumnezeu. Odată eram 
la mănăstirea Plumbuita şi acolo am cunoscut o creştină de la Târgovişte, care mi-a spus că Dumnezeu vorbeşte prin 
lucrare de proorocie la Pucioasa. Am mers acolo să văd, în anul 1983, deci la cinci ani după ce mi-a spus preotul 
acela. Am auzit cuvântul Domnului, căci Domnul Iisus Hristos vorbea prin această lucrare de proorocie, şi de atunci 
am mers mai des, dar cu mare atenţie, că acolo era mereu urmărire din partea organelor de securitate, căci proorociţa 
Virginia, prin care vorbea Domnul, mai înainte a fost prigonită de securitate, iar acum, după ce Domnul a luat-o la 
El, proorocia se făcea prin sora ei, Maria. 

în anul 1988 Domnul mi-a spus prin această proorocie să merg la Pucioasa, că are de lucru cu mine, dar eu 
nu mă înduram să-mi las casa şi să merg unde mă chema Domnul. îmi plăcea pescuitul foarte mult. îmi făceam scule 
de pescuit şi prindeam peşte din lacul Fundeni. îmi făcusem atunci scule noi de pescuit şi n-aş fi voit să plec, de 
dragul pescuitului. Dar am văzut mâna lui Dumnezeu peste mine, căci timp de două-trei săptămâni n-am mai prins 
nici un peşte. Văzând că nu prind nimic, mi -am adus aminte de cuvântul Domnului, am rupt sculele şi le-am lăsat, 
cum odinioară şi sfinţii apostoli le-au lăsat, urmând pe Domnul. Am plecat la serviciu, dar tot nehotărât în a împlini 
planul Domnului. M-am urcat într-un tei, ca să culeg flori, şi am căzut cam de la şapte metri înălţime, dar m-am 
oprit într-o cracă fără să păţesc nimic. Am simţit că Dumnezeu m-a ocrotit. Când m-am dezmeticit, am auzit o voce: 
„ Cipriane, urmează-Mă! M-am hotărât, mi -am luat transferul, am părăsit locuinţa venind la Pucioasa, neştiind ce 
plan are Dumnezeu cu mine. Aici, în anul 1991 am primit poruncă de la Domnul prin proorociţa Maria, sora sfintei 
Virginia, să construim biserică, fiind dat termenul de trei luni, ceea ce părea imposibil de realizat. Dar pe timp ce 
lucram, vedeam minuni, parcă ieşea din pământ; nici oboseală nu simţeam. Atunci mi-am adus aminte de acel preot 

pustnic, care cu ani în urmă îmi spusese de această biserică numită Biserica Noului Ierusalim. Mă bucur că 
Dumnezeu m-a pus şi pe mine să lucrez la această biserică. 

Am văzut şi văd zilnic minuni, şi ne bucurăm că sub ochii noştri se împlinesc toate cuvintele Domnului. 

* 

Sunt Gherasim, preot la Piatra Neamţ, şi sunt cuprins de vederea celor ce nu se văd. Pe 25 mai 1990, în ziua 
celei de a treia aflări a capului sfântului Ioan Botezătorul, după ce am citit acatistul sfântului Ioan Botezătorul şi al 
sfântului Nicolae, am avut deodată o mare pace sufletească, apoi am început să plâng şi să mă rog în taină pentru 
pacea creştinilor pe care i-am cunoscut prin proorociţa Maria (sora proorociţei Verginica), căci am văzut neînţe- 
legere între ei. Şi am văzut un munte înalt, căruia nu i se vedea vârful, care părea să străpungă cerul. Pe acel munte 
era un castel de aur curat, în fonna unei migdale. Acest castel era păzit de patru heruvimi cu săbii de foc. Un alt he- 
ruvim, al cincilea, era la intrare în castel, tot cu o sabie de foc în mână. Acesta nu dădea voie nimănui să intre în 
castel dacă nu era pregătit. Le spunea tuturor ce au de îndeplinit şi, dacă ascultau şi împlineau, puteau intra în castel. 
La acest castel veneau încolonaţi ca la armată, în rânduri de câte cinci, mulţi oameni, dar ca să poată ajunge la castel, 
trebuiau să treacă pe un drum foarte îngust, numai pentru cinci persoane lăţime, drum care şerpuia paralel cu o 
prăpastie. Unii dintre ei mergeau pe partea dreaptă a drumului, aveau în mână câte o sabie de foc şi intrau în castel. 
Pe ceilalţi, o mână neagră îi împingea în prăpastie, dar li se spunea la fiecare ce anume are de împlinit. Deasupra 
castelului era Sfânta Treime în felul acesta: trei ochi şi trei bărbi, adică Dumnezeu Tatăl, Fiul şi Duhul Sfânt. Părea 
un om cu trei ochi şi cu trei bărbi, totul pe acelaşi chip. O voce se auzea: „Hristos a înviat!"; alta: „Cuvine-se cu 
adevărat!"; alta: „Sfânt, Sfânt, Sfânt, Domnul Savaot!". Acest castel era învăluit de o pară de foc, ce se învârtea 
continuu, iar de castel nu se putea apropia nimeni, că ar fi fost ars. Focul acela mergea şi prin faţa uşii de la intrare, 
dar pe cei pregătiţi nu-i ardea, căci erau din acel foc. Am înţeles atunci neînţelegerea dintre creştinii hrăniţi de Dum- 
nezeu prin mama Verginica şi mama Maria, şi mulţumesc lui Dumnezeu şi la tot cerul sfânt de această taină. 

Pe 10 iulie, anul 1990, eram la Bucureşti, la sfântul Dumitru. Deodată, am avut o vedenie: în mijlocul celor 
trei cruci de piatră de la Patriarhie a apărut un domn care mi-a spus să iau în spate crucea cea mare de piatră. Atunci 
am spus acelui domn că mi se pare grea, că doar o macara o poate ridica, dar domnul acela mi-a zis că nu e grea, 
şi atunci am luat-o şi am plecat cu ea în spate spre Pucioasa. Când am ajuns acolo, creştinii m-au primit cu toată 
dragostea, şi m-am uşurat de greutatea din spate. Acolo, în curte, am zărit trei găuri în pământ, ca nişte fântâni cu 
apă. Pe acele găuri ieşeau foi scrise cu vedenii şi proorocii de la mama Verginica şi mama Maria. Mi-a apărut apoi 
acelaşi domn de la Bucureşti, care mi-a zis că a sosit vremea ca aceste proorocii să fie cunoscute şi explicate. Tot 
în acea zi, cum stăteam în curte la acei creştini, am simţit cum mă cuprindeau nişte curenţi de aer şi am început să 
plâng, şi deodată îmi apare în faţă acel domn care avea cu el mii de lumânări cu lumini strălucitoare. Apoi au apărut 
nişte blocuri cu trei etaje, şi alături de ele, chilii în diferite culori. M-a întrebat domnul acela unde mă aflu, şi i-am 
răspuns că sunt la Pucioasa. „Nu", mi s-a răspuns. „Nu. Eşti în oraşul vedeniilor. Adu-ţi aminte că în 1967 când 
erai preot la Dorohoi, ţi-am arătat oraşul vedeniilor Noului Ierusalim. Tu mi-ai zis că te simţi în ceruri, iar Eu 
ţi-am spus că şi pe pământ va fi ca în ceruri, şi că vei ajunge vremea şi vei vedea cu ochii aceasta ". 

La 19 februarie 1991 am văzut-o pe mama Maria că era în convorbire cu Dumnezeu prin rugăciune, şi am 
văzut doi porumbei albi, unul la gura mamei Maria, şi unul aducea grâu din ceruri. Domnul Iisus Hristos era viu în 
mama Maria. O rază de lumină ieşea din gura ei, şi îngerii cântau: „Hristos a înviat!". Apoi am văzut-o pe cel mai 
înalt munte din lume, dar un diavol, cu o caţă, voia să o tragă de pe munte în prăpastie. Am strigat la sfântul Mihail 
să vină în ajutor, şi o sabie de foc a apărut ca un fulger şi a topit diavolul. Am văzut-o apoi pe maica Verginica cu 
oraşul Noului Ierusalim în braţe, şi mii de îngeri îl păzeau cu săbii de foc. După aceea l-am văzut pe sfântul Ioan 
Botezătorul, supărat, cu o sabie de foc în mână, spunând că i-a sosit vremea să omoare pe irozii şi irodiadele care 
i-au tăiat capul fiindcă spunea adevărul. 

* 

Sunt din comuna Gruiu, Sectorul Agricol Ilfov, şi mă numesc Bălan Maria, creştină ortodoxă, din mila lui 
Dumnezeu. Unnând credinţa creştină, am avut fericirea să cunosc şi eu, împreună cu alţi creştini, pe sora Verginica, 
o fecioară prin care vorbea Dumnezeu. Am fost martoră la multe convorbiri dumnezeieşti; am ascultat cu frică mare 
cuvintele Domnului, care ne spuneau să fim corecţi, să dăm lumină lumii prin viaţa noastră. Era prin anul 1964 când 
am auzit pentru prima oară cuvântul Domnului, care m-a făcut să nu mă mai despart de acest izvor dumnezeiesc, 
pentru că am văzut multe minuni. 

Fiind odată în casa sorei Verginica, de la Maluri, şi stând cu sfială într-un colţ, în timp ce Domnul vorbea prin 
gura ei, pentru că mă ştiam cu nişte păcate ascunse pe care nu mi le ştia nimeni, Domnul mi le-a spus pe faţă 
întocmai cum le făcusem, fapt care m-a făcut să mă încredinţez că Dumnezeu vorbeşte acolo, că nu avea de unde 
să ştie ea aceste lucruri pe care nici bărbatul meu nu le ştia. 

Altădată, stând la masă, tot în casa de la Maluri a sorei Verginica, am simţit un curent care a venit din tavan, 
de deasupra capului ei, şi s-a făcut o flamă ca o săgeată, care m-a înfricoşat ca să înţeleg că era Duhul Sfânt, Care 
Se cobora peste ea. De foarte multe ori se umplea casa de mireasmă sau batistele când le atingeam de fruntea ei sau 

de corpul ei. Multe ar fi de spus despre câte am văzut şi auzit din această proorocie sfântă, care mi-a îndreptat viaţa 
pe drumul cel adevărat al bisericii ortodoxe. 

în anul 1991 am visat-o pe sora Verginica. Parcă mă aflam într-o gară cu lume multă, şi văd că se coboară de 
sus, din văzduh, sora Verginica, îmbrăcată în alb, ca o mireasă cu cunună pe cap, care strălucea mai puternic decât 
soarele. S-a îndreptat spre mine cu mâinile întinse, dar văzând alături pe fiica mea, care stătea jos că se simţea 
bolnavă, dar şi foarte murdară, a atins-o cu mâna şi i-a spus să se scoale. Şi fiica mea, de atunci s-a însănătoşit. 

Am urmat aceste învăţături cu toată încrederea că sunt de la Dumnezeu, pentru că toate erau legate de legea 
bisericii. în continuare, rog pe Dumnezeu să mă ajute să pot să împlinesc tot ce Domnul ne cere, ca să mă mântuiesc 
eu, şi casa mea. 


* 

Mă numesc Nicolae Ioana, sunt din satul Căprioru, comuna Tătărani, judeţul Dâmboviţa, şi am cunoscut-o 
pe Stoica Virginia în anul 1962, cu ocazia vindecării miraculoase a copilului meu, Emil. Acest copil, la vârsta de un 
an a căzut din pat şi şi-a fracturat coloana vertebrală, şi în acel loc, cu timpul, s-a fonnat o gâlmă, şi copilul a căpătat 
cocoaşă. Am fost internată prin multe spitale cu acest copil: la Târgovişte, la Voineşti. Toţi doctorii mi-au spus că 
nu se mai face bine, fiindcă are tuberculoză osoasă. Eram disperată. O verişoară de a mea, văzând starea mea, m-a 
luat, împreună cu copilul, şi m-a dus la Maluri, la sora Verginica. I-am arătat copilul şi mi-a spus să fac rugăciuni 
fierbinţi către Preasfânta Treime. în timp ce mă rugam, Stoica Virginia a adormit, şi a început să vorbească Duhul 
lui Dumnezeu prin ea, în numele Preasfintei Treimi, al sfintei Cruci şi al sfintei Născătoare de Dumnezeu. M-a 
chemat aproape de ea, şi Domnul mi-a zis că boala copilului meu se datorează păcatului pe care am vrut să-l fac 
renunţând la copil, fiindcă mai aveam şase, şi mă gândeam tot timpul cum să fac ca să nu-1 mai am şi pe ăsta. Am 
plâns, mi-am cerut iertare, şi Domnul m-a binecuvântat, şi am plecat acasă cu copilul sănătos. 

* 

Sunt creştină ortodoxă, din satul Siliştea, Sectorul Agricol Ilfov, şi mă numesc Gruian Anica, crescută în frica 
de Dumnezeu. Din copilărie am cunoscut-o pe sora Verginica, în casa unchiului meu, împreună cu mai mulţi creştini 
auzind cuvinte deosebite, cuvinte de învăţătură, de o mare însemnătate duhovnicească. Ne-a povestit viaţa ei, prin 
câte încercări a trecut, povestind cum a primit darul de la Dumnezeu după un post de patruzeci de zile. Ea 
întotdeauna ne-a îndemnat să mergem la biserică şi să respectăm posturile cu stricteţe. întotdeauna ne-a sfătuit să 
nu ne ducem la distracţii lumeşti, ci să fim mereu cu gândul la Dumnezeu. După ce m-am căsătorit, a mers şi soţul 
meu cu mine, şi îi spunea în lucrare: „Dacă Mă vei asculta, nu vei simţi această boală “. Şi acesta a fost adevărul; 
nu a simţit durerea bolii pe care a avut-o. El a avut o ciroză hepatică, şi singur cerea să mănânce mâncare de post, 
că se simţea mai bine. în ultimele clipe ale vieţii, soţul meu a sfătuit copiii să păstreze cu sfinţenie aceste cuvinte 
duhovniceşti, pe care le preţuia foarte mult, fiindcă în timpul vieţii lui, ori de câte ori avea vreo durere, se ungea cu 
sfântul mir, şi durerea se ameliora. 


* 

Noi, locuitori ai comunei Micşuneşti, Sectorul Agricol Ilfov, declarăm că o cunoaştem pe maica Verginica din 
Pucioasa, din anul 1957. Am luat parte la foarte multe lucrări, unde casa se umplea de mireasmă plăcut mirositoare, 
şi am auzit foarte multe învăţături duhovniceşti, care ne-au hrănit sufletul şi ne-au ţinut strânşi de sfânta biserică 
creştin-ortodoxă până astăzi. Credem că Dumnezeu a fost cu aceste învăţături şi că maica Verginica este o mare 
proorociţă. Rămânem credincioşi acestei lucrări de luminare şi mântuire a sufletului. Aşa să ne ajute Dumnezeu. 

Coman Gherghina, Scarlat Margareta, Ghiţă Maria, Rîcu Maria, Negoiţă Ioniţă 

* 

Mă numesc Dobre I. Nicolae, din comuna Nuci, Sectorul Agricol Ilfov. Eu am fost un om păcătos. în anul 
1957 am cunoscut o fecioară pe nume Virginia, prin care vorbea Dumnezeu. Soţia mea era bolnavă, nu putea naşte 
copii. Pierduse până atunci trei copii. în prima lucrare pe care am auzit-o, Dumnezeu ne-a strigat pe nume şi i-a 
spus soţiei mele că Măicuţa Domnului i-a vindecat rana şi că va avea un băiat, şi aşa s-a întâmplat. Soţia mea a 
născut şase copii, fără nici un tratament. Am unnat cu încredere sfaturile şi învăţăturile date de Domnul prin această 
proorociţă şi niciodată nu lipseam de la biserică. Ne spunea tot ce greşeam şi ne învăţa cum să ne îndreptăm. Era o 
fire bună şi blândă. 

Mă durea odată foarte tare un picior. Am fost la Pucioasa la ea şi, punându-şi mâna pe genunchiul meu, a zis: 
„Dumnezeu să te binecuvinteze“, şi a doua zi n-am mai simţit durerea. Ne vedea cu duhul, şi când eram supăraţi ne 
mângâia şi ne încuraja. Multe minuni am văzut prin această proorociţă. Odată, fiind la ea acasă, am mers împreună 
prin grădină. S-a aşezat pe o buturugă şi ne povestea ce vedea ea de la Domnul. în locul acela a rămas mireasmă 
câţiva ani. 

* 

Subsemnatul Nicolae D. Nicolae, din comuna Tătărani, satul Căprioru, Dâmboviţa, o cunosc pe proorociţa 
Verginica din anul 1968, când, la o revelaţie de cuvânt ceresc, din cele multe la care am luat parte, i s-a adus la 
cunoştinţă lui Dincă Nicolae faptul că slujeşte la cal mai mult decât lui Dumnezeu şi că dacă în scurt timp nu se va 
îndrepta, îi va muri şi vaca şi calul în grajd, fapt care la două săptămâni s-a împlinit, zguduindu-ne conştiinţa, căci 
cu adevărat Dumnezeu Se pogora prin dânsa. 

Altă minune am văzut la Mihalache Ion, din Bucureşti, când în anul 1976 la o altă revelaţie Dumnezeu striga: 
«Bucureşti, oraş frumos, cum am să te întorc pe dos! Cât de frumoase sunt aceste blocuri, atât de repede se vor 
sfărâma», fapt împlinit în anul 1977, luna martie. 

O altă minune am văzut întâmplându-se cu mine. După câţiva ani de când cunoscusem această revelaţie 
dumnezeiască, m-am depărtat de Dumnezeu şi am fost avertizat pentru faptul că beau ţuică şi că în scurt timp o să 
plătesc. Astfel, pe data de 25 aprilie 1991, făcând o călătorie cu autoturismul meu, am fost accidentat, fiind aproape 
opt ore fără cunoştinţă. Cum aş putea să nu recunosc că Dumnezeu Se cobora prin Verginica dacă am fost martor 
la zeci de minuni împlinite? Şi dacă voi fi întrebat, voi relata multe minuni la care am fost martor. 

De asemeni, cunosc cum că Stoica Nicolae i se dăduse din porunca lui Dumnezeu, lui Verginica, pentru ca să 
o apere, căsătorindu-se doar scriptic, trăind ca doi fraţi, deoarece era unnărită de securitate. Cei doi copii pe care-i 
aveau, au fost adoptaţi de la sora ei. 


* 

Subsemnatul Radu Petre, creştin-ortodox, din satul Micşuneşti, S.A. Ilfov, mărturisesc că în anul 1956 am 
cunoscut-o pe proorociţa Verginica în biserica din Micşuneşti. Când s-a miruit, am văzut o cruce luminoasă, care a 
coborât peste ea. Atunci mi-a spus să mă întorc la Dumnezeu şi să arunc pachetul de ţigări din buzunar. Am rămas 
surprins auzind că ştie că am ţigări în buzunar. Mi-a spus relele ce am făcut în viaţă. Am crezut că este lucrare de 
la Dumnezeu, că nimeni nu ştia ce este în inima mea. 

Am fost bolnav de nu puteam să merg, şi m-a făcut sănătos. Am avut un copil bolnav, şi doctorii mi-au spus 
să mă pregătesc, că nu au ce-i face, şi că va muri. Dumnezeu l-a făcut sănătos prin această proorociţă. Cred cu 
adevărat că este puterea lui Dumnezeu. 


* 

Subsemnatul Ivan Nicolae, în etate de 5 1 de ani, căsătorit, am şapte copii, şi mărturisesc următoarele: prin 
anul 1959 am cunoscut-o pe proorociţa Verginica la o biserică din Călăraşi. Am ascultat cu luare-aminte cuvintele 
dumnezeieşti care ieşeau din gura ei, şi ne-au cutremurat minunile care ne-au făcut să ne încredinţăm că este o mare 
proorociţă. 

Una din minunile pe care le-am văzut, a fost în anul 1964 când am vrut să-mi cumpăr o casă şi nu aveam bani. 
Am cerut de la părinţii mei să mă împrumute şi mi-au spus că nu au. După câteva zile au venit la mine, din porunca 
Domnului prin proorociţa Verginica, Costache Cristea şi Dănciucă Gheorghe. Ei au fost trimişi de Domnul să 
meargă la părinţii mei şi să caute sub saltea, că acolo sunt 1 1 .000 lei, şi aşa a fost. 

Odată, când Domnul a vorbit prin această proorociţă, ne-a spus că în 1990 comunismul se va sfârşi şi Ceau- 
şescu va fi omorât, iar la televiziune şi la radio vor fi date slujbe religioase, lucruri care s-au întâmplat. 

Odată, mergând cu un cumnat de al meu la Maluri, ne-a ieşit în cale o haită de lupi, şi când am ajuns la proo- 
rociţa Verginica, ne-a spus Dumnezeu că de ce ne-am înspăimântat, că ne-a trimis îngeri păzitori în calea noastră, 
pentru pază. 

A fost căsătorită cu Stoica Nicolae numai scriptic, ca să-i fie apărător şi ajutător. In timp ce Domnul vorbea 
prin ea, trupul ei revărsa mireasmă plăcută. 


* 

Mă numesc Nicolae Elena. Sunt din satul Căprioru, judeţul Dâmboviţa, şi am cunoscut-o pe mămica 
Verginica din fragedă copilărie. Pe 14 decembrie 1980, când a plecat dintre noi mămica Verginica, am fost şi eu la 
înmormântare. Am mers înaintea sicriului cu o coroană de flori în mână şi îmi amintesc că tot drumul, de acasă şi 
până la cimitir, am respirat o mireasmă deosebită, pe care nu am simţit-o până atunci, şi nici după înmormântare. 

Pe 14 decembrie 1989 am avut un vis. Pe o piatră era un sicriu strălucitor în care se afla mămica Verginica. 
Era acoperită cu o pânză albă pe care am dat-o la o parte şi am stat de vorbă cu ea. Mi-a spus că nu e timpul să fie 
descoperită, fiindcă împrejurul sicriului se aflau nişte căţei. Mi-a spus să leg căţeii de şapte candele. Aşa am făcut, 
şi căţeii au ars. După două zile a început revoluţia. 

Pe 26 ianuarie 1992 am avut alt vis. Erau o mulţime de creştini împreună cu mămica Verginica şi erau îmbră- 
caţi în veşminte albe. La un moment dat au fost ridicaţi în sus, şi lumea de afară zicea: „ Uite pe cine am hulit noi! 

în 15 noiembrie 1991, fiind la Pucioasa, am asistat la ridicarea crucii pe această biserică. A doua zi, când am 
mers acasă, mama mi-a spus că a văzut cu o seară în urmă, la ora 10 (timp în care a fost ridicată crucea pe biserică), 
pe cer, o cruce mare, strălucitoare. 


* 

Subsemnata Tache Steliana, din Siliştea-Snagovului, S.A. Ilfov, de credinţă ortodoxă, am cunoscut această 
lucrare, din mila lui Dumnezeu, în anul 1960 când cu mai mulţi creştini am ascultat cuvântul Domnului prin sora 
Verginica. Era o tânără cu înfăţişare smerită şi cu multă blândeţe şi milă de toţi. Ne-a povestit din viaţa ei, cum a 
suferit în închisoare şi în spitale pentru numele lui Dumnezeu. La un moment dat, ea a adonnit, şi după puţin timp 
a început să vorbească Dumnezeu: «Amin! Amin! Amin! Pace vouă, copiii Mei, florile Mele! Am venit din cerul sfânt 
să vă adun la un loc. Staţi lângă Mine, că mai e puţin, şi vin să vă adun», şi mai multe cuvinte sfinte şi învăţături 
bune. Băiatul meu, anume Tache Vasile, a fost martor la o taină pe care a spus-o Domnul într-o lucrare mai târziu, 
când a spus: «Această taină să nu se spună nimănui, iar cine o va spune, să i se verse maţele ca lui Arie», şi el nu 
a păstrat taina şi după câţiva ani s-a împlinit cuvântul Domnului, că familia lui s-a destrămat. Am ascultat de acest 
cuvânt şi până azi Dumnezeu ne-a ajutat să nu ne despărţim de sfânta biserică şi de legile creştineşti. 

* 

Era în anul 1955 când în satul Maluri, între Valea Lungă şi Pucioasa, am fost martorul unei minuni săvârşite 
în persoana Virginiei Tudorache. Am venit şi eu la această lucrare de care grăieşte sfântul prooroc Ioil în sfânta 
Scriptură. Tânăra aceasta ne-a grăit cuvinte şi întâmplări din sfânta Scriptură şi din vieţile sfinţilor, pe care nu le-am 
auzit nicăieri, oricât de pregătit ar fi fost acel vorbitor. Dumnezeu i-a dat poruncă să împlinească un post de patru- 
zeci de zile şi patruzeci de nopţi, după care i-a spus că îi va da un dar. 

Prin anul 1956 am auzit grăindu-mi: „ Viorele, copil iubit de familia ta! Iată, eşti iubit şi de Mine. Eu sunt 
Dumnezeu, şi am părăsit tronul Meu cel sfânt, pe Tatăl Meu, pe Maica Mea, puterile cereşti, şi am venit pe pământ 
să vă grăiesc vouă gură către gură. O , măi copi laşule, păzeşte poruncile Mele, fereşte-te de prietenia cu lumea, de 
jocuri, de hore, de beţii, de tot vicleşugul. Poartă-te în haine închise, nu negre. Urmează-Mă, căci vreau să fii 
copilul Meu. Ascultă de părinţii tăi, nu părăsi biserica. Fereşte-te de meciuri, de filme şi de tot ce nu-Mi slujeşte 
Mie, ca să intri în împărăţia veşnică “. 

Multe cuvinte de mare valoare vorbea Domnul prin acest vas. Ne-a vorbit despre prezenţa la biserică a femei- 
lor, că se duc la biserică aşa ca la parada modei, fardate, cu capul descoperit, certate între ele, sărutând fără sfială 
sfintele icoane şi murdărindu-le cu rujul de pe buze. Altă dată ne-a spus: «Iată, voi ziceţi: „Copilul, până la şapte 
ani, nu are păcat“. Iată, e aici un puţ adânc, cu păcură, şi în fundul lui e un copil. Ce credeţi că a făcut acest copil, 
măi copilaşi? A înjurat pe Hristos, numele cel mai frumos. Vai de părinţii care învaţă copiii să înjure, bucu- 
rându-se de cuvintele lor». Tatălui meu i-a zis Domnul: „Floriene, până când ai de gând să te mai ciopleşti? Nu 
Mă vezi pe Mine şi pe sfinţii Mei cum arătăm? Renovaţi crucile care sunt căzute; curăţaţi puţurile care sunt 
părăsite, căci plânge îngeraşul când le vede. Ajutaţi şi gospodăriţi bisericile; împodobiţi-le. Impărtăşiţi-vă des; 
cereţi mereu hrană de la preoţi “. 

Odată, călătorind cu trenul de la Târgovişte la Pucioasa, Verginica a adormit, şi a vorbit Domnul. Mulţi 
călători au auzit şi s-au înspăimântat, şi văzând-o ceferiştii, au dat-o jos în gara Lăculeţe. Au bătut-o şi au lăsat-o 
acolo. Altă dată, Domnul, referindu-Se la această întâmplare, a zis: «Era să avariez trenul, dar am lăsat să fie lovit 
vasul Meu». Referindu-Se la tren, Domnul ne-a zis: «Oh, măi copii, iată şarpele de fier, propovăduit de proorocul, 
care călătoreşte şi duce fel de fel de lume, cu fel de fel de deşertăciuni, ca şi păsările cu cioc de fier». 

Altă dată a vorbit în prezenţa a trei persoane pe care le-a încredinţat că le-a pus trandafiri la cunună că au avut 
prilejul să călătorească împreună cu ea. în apropierea lor, în tot timpul vorbirii au păscut nişte vaci. Domnul a zis 
atunci că şi acele vaci vor pune mărturie că au fost de faţă la vorbire. 

A fost închisă. După ce s-a întors, îmi era trecerea pe lângă casa ei când mergeam la şcoală, şi ascultam deseori 
cuvintele pline de sănătate duhovnicească: „Iată, măi Viorele, ţi-am ascultat glasul când te rugai. Roagă-te, că Eu 
sunt cu tine şi te ascult în orice pas, că ai să pleci departe, departe, dar să cugeti la cuvintele Mele “. A venit timpul 
să plec militar: „Iată, Viorele, pleci militar şi te duci departe, departe, unde nu mai auzi de cuvintele Mele. 
Păstrează-le şi cugetă mereu la ele. Pe unde poţi, fă rugăciuni. Când treci pe lângă biserică, închină-te cu limba 
în gură “. în armată, la infirmerie, am întâlnit un medic care, aflând din ce loc sunt, mi-a spus că în timpul practicii 
lui la spitalul Gh. Marinescu (Nr. 9) din Bucureşti a văzut o fată de lângă Pucioasa, care vorbea întruna de 
Dumnezeu. Spunea că au încercat medicii să o facă să tacă, dar n-au reuşit, cu toate metodele lor, şi erau uimiţi de 
puterea supranaturală cu care era învăluită această fată, care când se trezea nu ştia nimic din câte vorbea. I-au pus 
căluş în gură, i-au înfipt ace în picioare, dar n-au reuşit să-i oprească vorbirea. 

îmi amintesc cum ne învăţa să cinstim duminicile şi sfintele sărbători. Ne sfătuia să nu amestecăm banii pe 
care-i câştigăm atunci când suntem obligaţi să lucrăm duminica sau în zi de sărbătoare, cu banii câştigaţi în zilele 

lucrătoare, că vom pierde sporul muncii noastre; ci mai bine cu acei bani să facem milostenie, căci milă are Dum- 
nezeu şi de noi, că unde e lucru în duminici şi sărbători, e pagubă. 

într-una din vorbiri Domnul i-a cerut tatii să mă aducă jertfă ca pe Isaac. La mulţi ani după aceea am avut un 
accident la Piteşti şi am avut cinci fracturi la cap. M-au transportat la Bucureşti cu avionul. Acolo la spital, în agonia 
somnului, mi-a apărut această fată care m-a încurajat şi mi-a spus că mă voi face bine. După cinci luni m-am vindecat 
complet. 

Acest vas mi-a spus că la căsătorie au venit îngerii să ne ţină cununiile pe cap, iar dacă vom păzi vasele curate, 
vom ajunge departe. «Măi, copilaşilor (zicea Domnul odată), iată, am ales o mânuşiţă de copii, ca să-Mi slujească 
Mie. M-am pogorât din cer întrupându-Mă din Fecioară, şi când a fost să Mă nasc, n-am găsit pe pământ alt loc 
decât staulul necuvântătoarelor. Iată, acum vin nu la cei înţelepţi, la care nici voi nu puteţi intra, ci la voi, măi copi- 
laşilor, Mă pogor». 

«...Iată, râde dracul şi îmi dă cu sâc că a umplut iadul cu frământătura Mea, cu chipul Meu. Iată, am lăsat 
iadul gol când am înviat, şi acum l-aţi umplut. Zice dracul: „Doamne, eu nu m-am răstignit şi n-am pătimit ca Tine, 
dar am mai mulţi decât Tine“. O, copilaşii Mei, cu ce îmi răsplătiţi voi rănile de pe trupul Meu şi rănile de la 
genunchii Maicii Mele, care se roagă neîncetat pentru voi? O, măi copilaşi, aţi lăsat bisericuţele goale şi v-aţi lipit 
de cârciumi în timpul sfintei Liturghii, bând ţuică şi băuturi alcoolice ameţitoare, şi de aceea îngeraşul vostru 
păzitor plânge şi stă departe de voi şapte zile. Iată, dracul stă pe butoi, dându-vă poftă. Vinul este sângele Meu, şi 
trebuie lăsat curat, şi băut până la trei pahare. Vai de cel ce bea vin cu lăutari! înainte de potop fiecare om avea 
un corn plin cu apă, din care sorbea mereu şi vestea venirea potopului». 

«...Iată, acum, oamenii au dat mâncarea pe ţigara cu tutun. Iată, un om n-a mâncat două zile, căci ţigara 
i-a luat pofta de mâncare. O, blestemată buruiană, cum ai amăgit poporul, fumând-o copiii, femeile, bărbaţii, 
preoţii! Şi prin aceasta, toţi vestesc venirea unui cataclism. Iată, văd oameni cu pachetul de ţigări în biserică. Mare 
păcat este acesta». 

Altă dată, aflându-ne la o vorbire, a zis Domnul: «Iată, vă fac o minune!». Şi ne-a dat un fir de busuioc verde, 
de care ne-am bucurat şi ne-am minunat, căci era iarnă şi nu se găsea busuioc verde prin apropiere. 

Am fost bolnav. Piciorul stâng era plin, plin de infecţie, căci am călcat în argint viu, descântat, iar doctorul 
nu-mi mai garanta sănătatea. Am avut dureri îngrozitoare, dar am făcut rugăciuni fierbinţi şi cereri la sfinţi şi la 
mama Verginica, şi mi-am aflat sănătatea piciorului. 

La o altă vorbire Domnul ne-a spus: «Iată, măi, copilaşilor, înşelătorul veacului acestuia a suflat la urechea 
mai-marilor bisericii cum că Maica Mea nu mântuieşte, ci doar miluieşte. De unde am primit trupul? Nu din Maică 
fără ispită bărbătească şi nu din acelaşi trup şi sânge vă împărtăşiţi şi voi şi vă mântuiţi? Oare, cum să nu primesc 
rugăciunile Maicii Mele când se roagă pentru voi ca să fiţi mântuiţi?». 

Ne mai zicea: «O, Românie, Românie, popor binecuvântat, popor iubit unde îmi plec capul! Cum v-aţi 
depărtat de Mine! Iată, acum sunt în haina milei, şi vă primesc şi vă iert vouă tot ce aţi făcut rău, dar Mă voi îm- 
brăca în haina de judecată şi nu Mă veţi mai cunoaşte. Iată, măi copilaşi, pe vatra României sunt moaştele a 1028 
de sfinţi». 

Odată, Verginica a avut poruncă de la Dumnezeu să meargă la mănăstirea Curtea de Argeş, unde a vorbit 
cinului monahal şi i-a spus însemnătatea ce o are, de a păzi sfintele moaşte şi de a pune orânduială celor ce vin să 
se închine lor, căci sunt duhuri rele, care vor să ia câte o părticică din sfântă (sfânta Filoteea, n.r.) şi să facă farmece. 
A binecuvântat acolo locurile legendare, pe Ana şi pe toţi care au lucrat la acel sfânt locaş. 

Şerban Mihai Viorel, Valea Lungă, Dâmboviţa 

* 

Eu, Marin T. Ion, din comuna Turbaţi, Sector Agricol Ilfov, mărturisesc că am cunoscut-o şi am respectat-o 
pe mămica Verginica, din anul 1956. Atunci am auzit de o tânără fecioară de pe lângă Pucioasa, care vorbeşte lucruri 
minunate despre Dumnezeu, şi am mers să o cunosc, împreună cu consăteanul meu, Tache Gavrilă. Amândoi am 
rămas de atunci uimiţi de câte spunea Dumnezeu prin gura acestei fete şi am rămas încrezători până azi că 
Dumnezeu e Cel Care vorbeşte, explică şi învaţă. 

încă de la prima întâlnire cu această surioară, în timpul vorbirii Dumnezeu m-a întrebat de ce în timpul sfintei 
Liturghii stau cu genunchii pe pernă şi nu-i ţin pe podea, că e păcat să folosesc perna la genunchi. Am rămas 
încredinţat din capul locului că numai Dumnezeu cunoaşte toate faptele şi gândurile oamenilor. în timpul unei alte 
vorbiri Dumnezeu mi-a spus să am grijă să dau prin casă cu tămâie şi să nu mai primesc şarpele în casă. în scurt 
timp am înţeles că şarpele era un sectant vecin, care venea mereu pe la mine cu scopul de a mă convinge să mă 
lepăd de învăţătura creştin-ortodoxă şi să merg cu el la adunarea lui. De atunci nu l-am mai primit pe la mine, şi 
Dumnezeu m-a salvat de la rătăcire. 

Odată, noaptea, mi s-a arătat la răsărit, între icoane, aproape de tavan, mama Verginica, îmbrăcată în negru, 
şi mi-a spus de trei ori: „ Vine focul! “. Altă dată, iar a apărut mama Verginica şi a strigat de mai multe ori: „ Vine 
regele Mihai! “. De curând, într-o noapte, am văzut în dreptul sfintelor icoane o rază foarte luminoasă şi am auzit 

un glas care m-a strigat pe nume, glas care semăna leit cu cel al mamei Verginica. M-am uitat cu atenţie; raza a 
dispărut, şi a apărut o rachetă care lăsa în urmă un val mare de fum, iar în fum am văzut clădiri care se dărâmau şi 
pământuri care se cutremurau. M-am speriat, m-am închinat, şi am înţeles că maica Verginica a vrut să-mi arate 
sfârşitul lumii fără Dumnezeu. 

îmi amintesc foarte bine că la o vorbire de la începutul lunii martie 1977, Domnul ne spunea că va veni foarte 
curând un cutremur mare, şi Se adresa bucureştenilor din grupul de creştini, spunând: «Bucureşti, oraş frumos, cum 
am să te întorc pe dos!». Ţin minte că atunci ne-a mai zis: «Copiii Mei, veţi vedea mulţi oameni vii, care vor fi scoşi 
de sub dărâmături». Aşa s-a întâmplat. 

Nu m-am îndoit nici o clipă că această proorocie n-ar fi de la Dumnezeu. Am analizat de fiecare dată 
învăţăturile primite şi m-am minunat de mila şi ajutorul lui Dumnezeu, dat oamenilor prin gura acestei fecioare. 
Auzind numai lucruri frumoase despre viaţa curată a acestei fiinţe, eu cred că maica Verginica este o sfântă şi o 
proorociţă. Amin. 


* 

Am cunoscut-o pe sora Verginica în anul 1979. Am auzit deseori cuvântul lui Dumnezeu spus prin gura ei. La 
prima vedere ne-a strigat pe nume (pe mine şi pe soţia mea) şi ne-a chemat din Moldova, aici, în judeţul Dâmboviţa. 
Am stat aproape de ea tot timpul, până când a plecat la cer. 

Dumnezeu ne învăţa prin ea să luăm aminte la învăţătura creştin-ortodoxă, cum să ne purtăm în biserică, să 
nu lipsim de la sfintele slujbe că pierdem mântuirea, să ne spovedim şi să ne împărtăşim des, să citim sfânta 
Scriptură şi vieţile sfinţilor, să nu vorbim de rău preoţii; ne învăţa ce şi când să mâncăm şi cum să ne îmbrăcăm. 

Am fost de faţă la dezgroparea ei la şapte ani de la plecarea spre cer, şi am văzut-o întreagă, moaşte. M-am 
încredinţat şi mai mult de sfinţenia ei şi am înţeles că viaţa, lupta cu greutăţile, închisoarea, prigoanele, râvna după 
desăvârşire sufletească au înălţat-o în rândul marilor sfinţi ai bisericii ortodoxe, şi că prin dragostea ei, Dumnezeu 
a hotărât îndreptarea oamenilor, redresarea lor morală, acum, la sfârşit de veacuri de trăire lipsită de sfinţenie. 

Tărcuţă Emilian, Pucioasa, Dâmboviţa 


* 

Mă numesc Păun Gheorghe, din Siliştea Snagovului, comuna Gruiu. Cunosc pe proorociţă Virginia din anul 
1958, de la părinţii mei, care au cunoscut-o la o biserică în Bucureşti. Fiind copii, auzeam cum ea ne învăţa să 
ascultăm de părinţi, să mergem la biserică şi să respectăm rânduiala bisericească. Când am ajuns mare, mi -am luat 
servici şi m-am cam depărtat de învăţăturile pe care le primeam în copilărie, şi am întâmpinat multe greutăţi. După 
ce m-am căsătorit, am luat parte la o coborâre a lui Dumnezeu prin această proorociţă, în casa lui Stoica Gheorghe. 
Din trupul ei ieşea o mireasmă plăcută. Cum mă îndepărtam cu viaţa de această proorocie, iarăşi aveam necazuri. 
Am avut accidente cu maşina. 

Proorociţă Virginia a fost căsătorită cu Stoica Nicolae, ca acesta să-i fie ocrotitor, şi nicidecum soţ. Ei au dus 
o viaţă duhovnicească. 


* 

Mă numesc Dănciucă Elena, sunt din Măneşti-Dâmboviţa şi o cunosc pe maica Verginica din anul 1959. 

Am fost bolnavă grav, am avut o hepatită cronică, pe care n-am tratat-o la timp, iar ficatul mai era sănătos 
doar în proporţie de 10%. în situaţia asta, medicii spuneau că n-am să mai trăiesc decât 4-5 luni. Am alergat 
disperată la maica Verginica şi i-am spus necazul. După ce m-a ascultat, mi-a spus să nu mai calc poruncile lui 
Dumnezeu, mi-a pus mâinile pe cap, în formă de cruce (era în timpul grăirii dumnezeieşti), şi Domnul m-a întrebat 
dacă eu cred că voi fi sănătoasă. „Cred“ am răspuns, şi am fost vindecată. Medicii s-au mirat când au constatat 
însănătoşirea mea şi m-au întrebat ce medicamente am luat. 

La toate întâlnirile cu maica Verginica, de câte ori vorbea Dumnezeu prin ea, am văzut deasupra capului ei o 
lumină, iar camera se umplea de un parfum, de o mireasmă greu de descris în cuvinte. în timpul vorbirii dumneze- 
ieşti îi ştergeam transpiraţia de pe frunte, şi batista se umplea de o mireasmă care se păstra câteodată luni de zile. 

în februarie 1964, într-una din zile, mă aflam la maica Verginica şi m-am sculat la rugăciune la miezul nopţii 
împreună cu ea. Era întuneric în cameră şi deodată am văzut o lumină care a apărut şi a dispărut imediat, ca lumina 
făcută de un blitz de la aparatul de fotografiat. Am întrebat-o pe maica Verginica ce se întâmplă şi mi-a spus că a 
coborât în camera noastră Domnul lisus Hristos, împreună cu sfântul apostol Luca, iar acesta L-a fotografiat pe 
Domnul împreună cu ea. Această fotografie mi-a fost apoi încredinţată mie spre păstrare, şi o am şi astăzi. în 
fotografie se vede maica Verginica şi Domnul şi crucile de pe Golgota, iar în locul covorului din cameră se află 
pietre de pe muntele Golgotei. Dimineaţa am plecat acasă la Măneşti şi mi-a dat şi fotografia spre păstrare, ca să nu 
fie găsită de securitate şi să fie luată din dreptul mărturiilor. 

* 

Eu, subsemnatul Nae Niculae din comuna Moara Micşuneşti, Ilfov, o cunosc pe această proorociţă Virginia, 
din anii 1960. Eu am fost cel mai rău om, toate patimile avându-le, şi nu puteam suporta preoţimea şi biserica, dar 
când am auzit această vorbire şi aceste sfaturi cereşti despre preoţime şi biserică, am mers cu toată casa la biserică 
şi am ţinut cu sfinţenie posturile şi viaţa creştină. Am luat de multe ori parte la această proorocie şi am rămas foarte 
impresionat de sfaturile pe care ni le dădea. In timpul când vorbea, se făceau şi minuni, căci tot trupul ei împrăştia 
mireasmă înjur, şi Măicuţa Domnului ne spunea că sfinţia sa culege flori din rai, în coş, şi venea ca să mirosim şi 
noi, şi nu era numai un miros, ci erau diferite mirosuri; şi mulţi erau bolnavi de diferite boli, şi toţi care credeau se 
vindecau. Când vorbea Domnul, simţeam multă mângâiere şi bucurie, pe care nu le putem uita în veci. 

* 

Mă numesc Ivan Maria, născută în comuna Moroieni, în anul 1933, din părinţi creştin-ortodocşi, botezată şi 
crescută în frica de Dumnezeu. Primind educaţia şi învăţătura creştină de la părinţi, m-am ataşat cu tot sufletul de 
biserică şi de poruncile dumnezeieşti. 

într-una din zile a venit pe la părinţii mei vărul mamei mele, pe nume Torcică Alexandru, şi ne-a spus: „ Venind 
din comuna Valea Lungă, am trecut prin satul Maluri şi am auzit şi am văzut o fată cu darul lui Dumnezeu, cu 
numele de Verginica“. Acest lucru a fost în anul 1955, în postul sfintelor Paşti. Auzind aceste lucruri, am mers cu 
mai mulţi consăteni şi am cunoscut-o pe sora Verginica. Am mers în modesta ei casă din Maluri, unde erau mulţi 
vizitatori. înduioşată de starea în care era, am dorit să o apropii de sufletul meu. Am aflat că Domnul prin vedenie 
i-a spus să postească patruzeci de zile că i se va da un dar. A postit patruzeci de zile crezând că Domnul o va face 
sănătoasă. Dar bucuria a fost mai mare, primind şi sănătatea şi darul proorociei. Acest dar a fost primit în noaptea 
de Paşti, strigând Domnul prin gura ei: „Hristos a înviat! ea fiind adormită. Din clipa aceea Domnul a lucrat 
douăzeci şi cinci de ani prin vasul Său, până în anul 1980 când s-a mutat dintre noi. 

Din mila lui Dumnezeu, am fost, poate, cea mai ataşată sufleteşte de ea, şi am luat parte la proorociile pe care 
le vorbea Domnul, ţinându-mă strâns legată de acest izvor haric. 

Cu binecuvântarea lui Dumnezeu mi-a fost şi căsătoria cu un fiu de creştin, ce era şi el legat de acest izvor, 
ziua nunţii fiind în data de 1 iulie 1956. A fost o nuntă creştinească, ce este mărturie pentru comuna noastră, înlo- 
cuind fanfara cu cântece creştineşti, şi fără alte băuturi alcoolice decât numai vin. Părinţii mei erau oameni săraci 
şi nu au putut pregăti hrană prea multă, dar sora Verginica, fiind prezentă, ne-a spus să nu ne temem, că Domnul va 
înmulţi hrana. De atunci noi nu ne-am despărţit de sora Verginica, cu toate că viaţa ei a fost numai în suferinţe şi 
prigoană, căci mulţi din consătenii ei, împreună cu preotul care era atunci în comuna Glodeni, Ilie Mirică, au sesizat 
organele de stat, spunând că este nebună. 

A fost internată forţat la spitalul psihiatric din Ploieşti. A suferit mult de la bolnavii de acolo. După multe 
insistenţe ale mamei sale i s-a dat drumul. Nu mult după aceea a fost din nou ridicată şi internată la spitale de lângă 
Bucureşti: Plătăreşti şi Bălăceanca. Acolo a suferit multe chinuri. A fost îmbrăcată în cămaşă de forţă, i s-au introdus 
în gură lucruri spurcate. Dar mila lui Dumnezeu fiind cu ea, a scăpat şi de acolo prin cei ce erau atunci conducătorii 
ţării. A fost chemată de către Gheorghe Gheorghiu-Dej, şi el a cercetat-o. La plecare i-a dat bani pentru tren şi a în- 
trebat-o dacă are nevoie de însoţitor, iar ea a spus că are o cunoştinţă şi va merge acolo. I-a vizitat pe acei creştini, 
şi s-au oferit şi ei s-o însoţească, însă Domnul i-a spus să meargă singură, deoarece în gara Târgovişte o aşteaptă 
Ricuţa, adică eu (cu numele meu mic). în Târgovişte a coborât, dar eu nu eram. Verginica, văzându-se singură, s-a 
mâhnit şi sta nedumerită de spusele Domnului, însă în cele din urmă am apărut. întrebând-o unde mergem, a spus 
că vrea să meargă la fratele Ion Neacşu din Viişoara. Pe drum am vorbit din sfânta Scriptură, despre minuni ce s-au 
săvârşit atunci, despre proorociile din Noul şi Vechiul Testament. La aceste vorbe ale mele ea mult se uimea, căci 
niciodată nu i-am vorbit aşa. O rugam să ne mai odihnim pentru a vorbi mai mult, dar ea a dorit să ajungem mai 
repede, că era obosită şi bolnavă. Când am sosit la câţiva metri de casă, eu i-am spus: „Acum, Verginica, ne despăr- 
ţim “, şi uitându-se la mine, am dispărut, iar ea, văzând acest lucru, a rămas uimită, şi în jale mare a auzit din văzduh: 
„Nu mai plânge, Verginica! Nu a fost Ricuţa. Am fost eu, Maica Domnului Atunci şi mai mare i-a fost durerea, 
văzând cu cine a călătorit şi n-a ştiut. Udând cu lacrimi locul, l-a sărutat şi a mers în casa fratelui numit mai sus, 
spunându-i şi lui această minune. Nenumărate minuni s-au petrecut în viaţa ei, care, parte din ele, sunt cunoscute şi 
de alţi creştini. 

în anul 1959 am fost martora unei grele încercări pentru sora Verginica. Vestea despre sora Verginica s-a 
răspândit în multe laturi ale ţării. Astfel au auzit şi nişte creştini din întorsura Buzăului. A coborât Domnul acolo. 
Au participat mulţi creştini, dar au fost printre ei şi inimi împietrite, care au mers şi au sesizat autorităţile. Venind 
acolo, au fost arestaţi. Sora Verginica era însoţită de cumnatul ei, Gheorghe Eftimie. După cercetări, au fost eliberaţi 
din închisoare şi au fost încredinţaţi tribunalului militar din Sibiu. La a treia înfăţişare am fost şi eu de faţă. Plecând 
de acasă împreună cu ea, mama şi sora ei au rămas plângând de teamă că nu se vor mai întoarce. în drum spre Sibiu 

ne-am oprit la întorsura Buzăului, unde a coborât Domnul, şi printre alte învăţături dumnezeieşti, a spus: «Aveţi un 
prag de trecut». în drum spre tribunal, am intrat în catedrala ortodoxă din Sibiu, unde sora Verginica s-a spovedit 
şi s-a împărtăşit. După judecarea procesului, s-a dat sentinţa. Sora Verginica şi cumnatul ei au primit câte doi ani de 
închisoare. Pentru mine a fost o zi foarte grea. Eram în stare să o răscumpăr executând pedeapsa în locul ei. La 
despărţire, cu lacrimi în ochi m-a rugat să nu o părăsesc pe mama ei şi să o ajut cu ce pot. 

Cu ajutorul lui Dumnezeu ne-am întâlnit din nou, dar vrăjmaşul diavol nu a încetat războiul lui pe care l-a 
declarat creştinilor, şi din nou i-a învrăjbit pe cei din jurul lui Verginica, şi a fost iarăşi internată la spitalul Gheorghe 
Marinescu (Nr. 9) din Bucureşti, unde a fost injectată cu ser care nu mai era valabil, şi a suferit nespus de mult. 

Multe scene dureroase din viaţa lui mămica Gigi am cunoscut, dar şi multe bucurii sufleteşti, când Domnul 
ne hrănea din cer, şi de aceea mare a fost durerea pentru toţi cei ce au cunoscut-o, când s-a mutat dintre noi la cele 
veşnice, rugându-ne să nu ne despărţim de învăţăturile cele sfinte cu care ne hrănea Domnul prin gura ei. 

* 

în 1958 aveam 17 ani, şi am mers împreună cu mama pentru prima oară la sora Verginica să ascultăm ce spu- 
ne, fiindcă i se dusese vestea că în unna unui post de patruzeci de zile Dumnezeu vorbeşte prin ea. Nu-mi venea să 
cred că Dumnezeu poate vorbi printr-o femeie simplă, aşa cum era ea, dar când am auzit-o la prima întâlnire: «Tine- 
relule, crezi tu că Eu sunt Dumnezeu, Care-ţi vorbesc? De ce ai gândit că Dumnezeu nu poate vorbi printr-o feme- 
ie? Iată, acum Eu sunt îmbrăcat în lumină, port în mână toiag de foc şi cânt la poporul Meu prin acest fluieraş. Nu 
vrei să cânţi şi tu? M-aş arăta ca să Mă vedeţi, dar s-ar întâmpla la fel ca şi cu străjerii de la mormântul Meu», am 
crezut că Dumnezeu e cu această femeie. Cu timpul, am rărit întâlnirile cu Verginica şi mersul la biserică, şi am fost 
înştiinţat de creştinii care o vizitau că dacă nu-mi întrerup comportările rele, Domnul a hotărât să mă bage la curăţat. 
Şi aşa a fost, fiindcă la puţină vreme m-am îmbolnăvit greu. Am fost anchilozat, am stat în pat o lună de zile, după 
care m-am însănătoşit. A doua minune pe care am trăit-o a fost cu fratele meu cel mai mic, care a fost născut cu 
malformaţii, cu picioarele nedezvoltate, iar la scurtă vreme şi-a rupt şi coloana vertebrală. La cinci-şase ani se ţâra 
bietul copil pe mâini. A fost trimis la Bucureşti pentru operaţie, dar medicii spuneau că nu garantează reuşita. Atunci 
am plecat împreună cu părinţii şi cu fratele meu bolnav, la Maluri, la Verginica. în timpul când vorbea Dumnezeu 
prin ea, a luat copilul în braţe, l-a închinat, şi de atunci copilul s-a vindecat. Era de ziua sfântului Spiridon. 

Am mai văzut o minune. în satul vecin, în Măneşti, era o femeie bolnavă de cancer, soţia lui Gheorghe Dimo- 
vici, care a fost vindecată de boala ei. Multe au fost minunile, dar acum mi le amintesc numai pe acestea pe care le 
povestesc cu frică de Dumnezeu. 

Nicolae Ion, comuna Tătărani, Dâmboviţa 


* 

Mă numesc Ocolescu Elvira, locuiesc în Bucureşti, în cartierul Rahova. 

în luna decembrie 1955 am cunoscut-o pe Tudorache Virginia din satul Maluri, prin care Dumnezeu vorbea 
cu poporul Său. Această tânără, fire blândă şi împăciuitoare, fără studii, decât cât îi trebuia să scrie şi să citească, 
păstoriţă de vite, orfană de tată, m-a uimit de la prima întâlnire şi a stors din ochii mei mulţime de lacrimi prin 
lucrarea care se făcea prin ea. Am îndrăznit să-i dau adresa mea şi să o rog să mă viziteze dacă va voi Dumnezeu. 
Nu am aşteptat mult, şi în anul 1956 Dumnezeu mi-a îndeplinit rugăciunea, căci din modesta mea casă Şi-a făcut 
sălaş pentru mai mulţi ani. 

Să nu creadă cineva că este vorba de hipnoză sau spiritism. Era lucrarea Duhului Sfânt, care începea cu 
semnul sfintei cruci: «în numele Tatălui şi al Fiului şi al Sfântului Duh, pace vouă, copiii Mei! Am venit la voi în 
trup şi M-aţi răstignit. Acum vă vorbesc în Duh şi vă anunţ a doua venire a Mea. Nu vasul Meu este Dumnezeu, ci 
Duh de la Dumnezeu grăieşte prin el. Nu vă închinaţi vasului, ci lui Dumnezeu, Care lucrează prin el, că l-am ales 
din gunoi, l-am curăţit, şi acum vorbesc cu voi prin el». Apoi lucrarea curgea ca un râu ore întregi, de nu te mai 
săturai chiar şi atunci când te mustra pentru păcate. Mustrările erau atât de dulci, la fel ca şi sfaturile. Nimic nu era 
în afară de învăţătura sfintei biserici, căci dacă ar fi împlinit poporul măcar o parte din ce se spunea, am fi fost o 
ţară de sfinţi. Zicea: «Drumul spre Mine este postul, rugăciunea, milostenia, spovedania şi împărtăşania. Nu vă 
depărtaţi de biserică». Dar pe de altă parte zicea: «Vai vouă, preoţilor care fumaţi în sfântul altar sau vă căsătoriţi 
a doua oară!». 

Maica Verginica nu ştia niciodată ce se vorbeşte, şi când se trezea, ne întreba pe noi dacă a vorbit Domnul. în 
tot acest timp cât se vorbea, ea vedea un porumbel alb, din ciocul căruia porneau trei funii de lumină, împletite, care 
intrau în gura ei. Acesta era semnul ei că s-a vorbit, dar nu ştia ce s-a vorbit. Pentru încredinţarea mai mare a noastră, 
această lucrare se adeverea prin fapte împlinite, şi voi enumera numai câteva. în anul 1956 o strigă pe mama mea: 
„Mărie, am să-ţi iau ce ai tu mai scump, dar tu să zici: «Domnul a dat, Domnul a luat, fie numele Domnului bine- 
cuvântat». Dar să ştii că va fi numai o încercare „Da, Doamne, a răspuns mama mea, aşa voi face“. După câteva 

zile, fiica mea s-a îmbolnăvit grav, cu febră mare. Am chemat Salvarea şi i-a dat internare, cu diagnosticul polio- 
mielită. Fiica mea avea şapte ani şi nu se ţinea pe picioare. Mama mea a căzut în genunchi la icoană, şi cu lacrimi 
striga: „ Ce Ţi-am făcut, Doamne, de îmi iei copilul? Imediat m-am dus cu fiica mea la spital pentru internare şi, 
spre marea mea uimire, când a consultat-o la camera de gardă, ea stătea pe picioare, şi m-a trimis imediat cu ea 
acasă, sănătoasă. In tot acest timp, noi am uitat de încercarea promisă. După puţin timp, a venit maica Verginica, şi 
în vremea vorbirii Domnului, a strigat-o pe mama mea şi i-a zis: „Mărie, de ce strigai aşa la icoana Mea? Nu 
ţi-am spus că doar o să te încerc? “. 

De multe ori striga: «Nu mai trăiţi ca şi câinii, în curvie! Faceţi legătură prin altar şi biserică». Intr-una din 
nopţi mă strigă pe mine în timpul grăirii cereşti şi îmi zice: „Mergi pe strada ta, la Gheorghe, şi spune-i să se 
cunune, că acest om multe milostenii face, dar este necununat “ . Era cam în jurul orei cinci dimineaţa; m-am dus la 
acesta acasă şi l-am găsit tocmai când se îmbrăca să plece la serviciu. I-am povestit despre lucrare, şi imediat şi-a 
luat soţia şi a venit la casa mea. Cineva dintre noi a chemat preotul, şi până la ora nouă nunta era gata, cununându-i 
chiar maica Verginica. 

In luna iulie apoi, de sfântul Ilie, s-a făcut o excursie la peştera Ialomicioara, la care au luat parte foarte mulţi 
creştini, din mai multe părţi ale ţării. Am mers şi eu cu fiica mea şi cu maica Verginica. Plecarea a fost din Moroieni, 
pe la ora 3 noaptea. în timpul zilei, când treceam munţii, ardea soarele atât de tare că abia mai puteam merge. 
Creştinii mergeau cântând pe poteci, iar mai la urmă era şi maica Verginica, însoţită de mine şi de alţi câţiva creştini. 
Mergea încet, că era mereu bolnavă. La un moment dat s-a oprit pe iarbă ca să se odihnească puţin, dar în acest timp 
a adormit şi a vorbit Domnul: „Măi, copiii Mei, ştiţi voi cine merge înaintea voastră? Domnul Iisus Hristos, călare 
pe asin. Iată, Maica Mea vrea să vă răcorească. Este deasupra voastră cu o donicioară în mână. Voi cântaţi: 
Mântuieşte, Doamne, poporul Tău!... Noi am cântat (eram circa 7-8 persoane) şi în clipa aceea am fost stropiţi cu 
apă aşa cum se stropeşte cu busuiocul, aceasta făcându-se numai în locul în care eram noi. Totul a durat cam zece 
minute, ceilalţi creştini neştiind de această minune, deoarece ei mergeau înainte cântând. Ajunşi la peştera 
Ialomicioara, aici s-a coborât vorbirea Domnului toată noaptea, dar dintr-o dată a strigat: „Femeie, tu, care ai 
patruzeci de avorturi, mărturiseşte-ţi păcatele! “. Şi a strigat atât de supărat încât maica Verginica a început să se 
zbuciume în pat, dar nimeni nu recunoştea acest mare număr de avorturi. Una dintre femei a vrut să iasă pe uşă, dar 
în clipa aceea şi-a fracturat piciorul. Şi a zis Domnul: „Iată, ţi-am dat semn, pentru că ai vrut să fugi“, iar femeia, 
cu lacrimi, a recunoscut totul. Nu o cunoştea nimeni, dar se ataşase pe drum, din curiozitate. 

în octombrie 1960 s-a întors de la închisoare direct la mine acasă. Era arsă pe picioare cu ţigara, ca să vadă dacă 
simte ceva când vorbeşte. Mi-a povestit lucruri îngrozitoare pe care le-a petrecut în închisoare, mai ales că la început 
a fost în celulă cu nişte sectante, şi în timpul cât adormea şi vorbea Dumnezeu prin ea, acestea îi băgau în gură murdării 
din hârdău. Noaptea aceea a coborât Domnul şi a strigat-o pe mama mea: „Mărie, ia-ţi rămas bun de la fiica ta; Elvira, 
ia-ţi rămas bun de la mama ta; mieluşico, ia-ţi rămas bun de la bunica ta, că milă ca de la ea nu veţi mai vedea. Mărie, 
nu te teme, că venirea ta la Mine va fi ca fulgerul, nu ai să simţi nimic “. în luna februarie, sâmbătă, mama mea a făcut 
colivă pentru morţi, s-a spovedit şi s-a împărtăşit. A doua zi, 26 februarie 1961, mai veselă ca altădată, a mers la 
biserică, şi când a venit acasă şi am vrut să servim masa, mama a murit de congestie cerebrală. 

Maica Verginica era din ce în ce mai căutată de miliţie. De aceea m-am hotărât să nu mai chem pe nimeni străin 
când are să mai vină ea la mine ca să asculte lucrări prin gura ei. Acest lucru l-am hotărât cu mama mea. Dar în luna 
octombrie 1960, pe când grăia Domnul la mine în casă, şi fiind sigură că nu este nimeni străin, a început Domnul să 
strige: „Femeie, pentru ce te-ai despărţit de biserică? Mai bine îţi frângeai mâinile şi picioarele decât să te desparţi 
de biserică. Femeie, femeie, ard doisprezece fluturi în foc, şi cu tine treisprezece, femeie. Mergi la biserică şi te 
spovedeşte! “. Maica Verginica a început să se zbuciume în pat şi să strige mai tare. Eu plângeam, că nu ştiam ce 
înseamnă acest lucru, dar lângă pat a apărut o vecină, cu numele Teodorescu Anastasia, şi pe care o adusese mama 
mea să asculte în ascuns, şi a început să strige cu lacrimi în ochi: „Eu sunt, am douăsprezece avorturi şi m-am dus 
la adventişti “. Dimineaţa s-a dus la biserică, s-a spovedit, şi unnează la biserica Sfânta Parascheva. Tot acestei 
persoane i-a zis Domnul: „De nu vei păzi zilele sfinţilor Mei, îţi voi lua zilele înainte de vreme". în ziua de sfântul 
Spiridon această persoană a fost accidentată grav în felul unnător: s-a dus la un magazin în Calea Ferentari să 
cumpere peşte şi, stând la rând, care era foarte mare, a trecut o maşină pe stradă, a călcat pe o piatră şi a sărit în capul 
acestei femei. A fost transportată la policlinică, unde i-au pus copci şi i-au dat primele îngrijiri medicale. Seara m-am 
dus şi eu să o văd, şi ea mi-a mărturisit plângând că în acea zi spălase rufe, şi Dumnezeu a pedepsit-o pentru aceasta. 

înainte de 1 mai a venit maica Verginica la mine, şi a zis Domnul în cuvânt: «Copilaşii Mei, iată, ziua de 1 
mai este înaintea învierii Mele (Paştile cădeau pe 6 sau 7 mai în anul acela), iar voi vreţi să sărbătoriţi Paştile pe 
ziua de 1 mai. Iată, de 1 mai voi da furtună, iar de ziua învierii Mele voi da soare; în prima zi puţin, a doua zi mai 
mult, iar a treia zi mai mult». Deşi cu două săptămâni înainte de 1 mai au fost zile însorite, în noaptea de 1 mai a 
venit o furtună, că toate lozincile, tablourile şi alte pavoazări au fost aruncate la pământ, iar de Paşti a fost aşa cum 
a zis Domnul, cald şi soare. Mai târziu a venit iar vasul Domnului la mine, şi a zis Domnul: «Atâta pagubă le-am 
făcut, că dacă eram cu trupul pe pământ, Mă răstigneau din nou». 

în una din vorbiri la mine în casă Domnul a zis: «Când acest copil va împlini douăzeci şi şapte de ani, cei 
care sunt pe casă să nu se coboare, căci pe unul îl voi lua, şi pe altul îl voi lăsa». Acest copil era nepotul meu. El 
a împlinit douăzeci şi şapte de ani în februarie, iar pe 4 martie a fost cutremurul. 

într-o duminică a zis Domnul: «Mamă, mamă, plângi pe fiul tău, că nu a fost pe calea Mea, iar tu, mamă, 
bucură-te că fiul tău a fost pe calea Mea». în casă eram mai multe mame, dar în duminica următoare fiul uneia 
dintre noi, cântăreţ la orchestra de la Operă, a ars în maşină, iar fiul lui Gheorghe Tocaş, cel care fusese cununat 
prin porunca lui Dumnezeu, a fost călcat de maşină. 

în anul 1972, în una din nopţi, a zis Domnul: «Măi copii, am vrut să arunc mreaja în România în această 
noapte, ca să pescuiesc. Dar Maica Mea plânge şi se roagă pentru prunci, să nu pescuiesc în România. Iată, am 
aruncat plasa în altă parte şi am scos năvodul plin cu peşti. Acum stau pe mal şi aleg peştii cei buni din cei răi. 
Mâine să citiţi în ziare unde am aruncat năvodul». O, minune! Când am citit în ziare, am aflat că un puternic 
cutremur, cu mii de morţi, a fost în Iran şi Irak. 

într-o altă vorbire a zis Domnul: «Elvira, iată, va veni în casa ta un bubos ca să mănânce din strachina ta. 
O, de ai şti tu cine este acel om plin de bube!». într-o sâmbătă din postul Paştelui, când am venit cu coliva de la 
biserică, am găsit pe piatra de la scara casei un om străin, plin de bube pe la gură, care aştepta să mănânce. Când 
m-a văzut, şi-a descoperit capul şi am rămas uimită. Capul lui era tăiat de deasupra frunţii până la ceafă, aşa cum 
tai un pepene, şi era nevindecat. L-am poftit în casă şi, împreună cu mama mea, i-am dat să mănânce. L-am întrebat 
de unde vine, şi mi-a spus că de departe. L-am întrebat unde se duce, şi mi-a spus că departe. L-am întrebat cum îl 
cheamă, şi nu mi-a răspuns. Era scurt la vorbă şi grăbit. A mâncat, dar nu a băut. Mintea mea a fost atât de întunecată 
că nu mi-am amintit deloc de cele spuse de Domnul, decât după plecarea lui. Oare, cine să fi fost? 

Altădată eram acasă la mama Verginica, singură cu ea, şi a zis Domnul: «Elvira, să spui copiilor Mei să nu 
se smintească de ce voi face Eu». A doua zi ne-am dus amândouă în grădină să culegem porumb şi am găsit şi câteva 
ciuperci cu care am trimis-o pe maica Verginica acasă, iar eu am mai rămas să mai culeg câţiva porumbi. Când am 
intrat în casă, era în jurul orei 11, am găsit-o pe mama Verginica în faţa icoanelor, plângând cu suspine şi cerând 
ajutor de la Dumnezeu. M-a luat în braţe îngrozită şi mi-a zis că se dărâmă casa, că eu nu văd cum pereţii se bat 
între ei? Eu nu vedeam nimic din ce îmi spunea, dar plânsul ei a devenit strigăte de jale, spunând că Dumnezeu a 
plecat din casă. în zadar căutam să o liniştesc, căci plângea cu suspine şi era plină de sudoare. Pe la ora 15 a început 
un uruit, casa a început să se clatine, pereţii să se desfacă, şi mi-a spus să fug ca să nu mă găsească miliţia, fiindcă 
nu era voie să meargă nimeni la ea. Şi aşa a mutat Domnul pe Verginica din satul acela. 

Lucrarea Domnului a fost mare, dar oamenii (noi) au stricat mult, deoarece s-au ivit neînţelegeri (eu sunt al 
lui Chefa, eu, al lui Pavel). Acestea au dus la dezbinare, cu toate strigătele Domnului după rătăciţi. 

Cine poate să povestească puterea cuvântului sau numărul minunilor făcute de Dumnezeu prin acest vas ales? 
Din toate, trebuie să reţinem: post, rugăciune, mai ales la miezul nopţii, spovedit, împărtăşit, milostenie. Pentru tot 
ce am scris răspund în faţa lui Dumnezeu. 


* 

Mă numesc Vlad Maria, din Ucea de jos, judeţul Braşov. 

în luna noiembrie 1979, după spovedania mare, săvârşită la preotul Visarion de la mănăstirea Clocociov, mă 
rugam mereu la Dumnezeu, dar nu ştiam ce să cer, şi ziceam: „Primeşte-mă şi pe mine, Doamne, în grădina 
Ghetsimanilor!“. De multe ori nu mai ştiam ce să cred cu adevărat, fiind asaltată de sectanţi, la serviciu, şi mai ales 
când vedeam că nici creştinii ortodocşi nu respectă nici unul cele cerute de această credinţă dreaptă şi sfântă, cre- 
dinţa ortodoxă. Doream să găsesc undeva ceva mai select, mai înalt. Alergam pe la mănăstiri şi biserici. Dar într-o 
zi şoferul Neacşu Petre, prietenul nostru de familie, în urma unei călătorii în care eu cu mama mea am fost tran- 
sportate de la Ucea la Sibiu, s-a reîntors în Ucea şi m-a luat şi m-a dus intr-un loc minunat (în grădina lui 
Dumnezeu), unde am găsit nişte oameni devotaţi Lui. Aici am găsit tot ce îmi doream. Am găsit apogeul credinţei 
adevărate, întâlnind-o pe mămica Verginica, vasul ales de Dumnezeu pentru conducerea poporului cu adevărat 
creştin-ortodox pe drumul adevăratelor împliniri. îngenunchind la picioarele acestei lucrări cereşti, am auzit cuvân- 
tul Domnului Iisus Hristos, care curgea prin gura acestui vas purtător de duh ceresc. Mama Verginica mi-a pus 
mâinile pe cap, dar ce am simţit în acel moment n-am mai simţit niciodată, căci Duhul lui Dumnezeu m-a curentat 
prin tot corpul, scurgându-Se din mâinile celei ce mă cuprindea la piept cu întreaga sa dragoste, iubire şi milă. 

în vară, datorită unei boli agravate, am fost internată la spital la Bucureşti, unde ea mi-a trimis solie scrisă: 
„Fericiţi cei ce au parte de prima înviere!". Lângă ea îmi era singurul loc de pe pământ unde mă simţeam în sigu- 
ranţă, lângă Dumnezeu. Sub o protecţie divină, parcă nu mi se mai părea nimic greu în lupta cu viaţa. Plecam acasă, 
şi de acasă ceream mereu ajutorul, care nu întârzia să vină, fie prin vise, fie prin minuni. Astfel, într-o noapte, am 
visat-o venind la mine cu patru iconiţe, şi mi-a spus că sfinţii din ele îmi vor fi mereu de mare ajutor. Altă dată am 
visat-o cu sfântul Ioan Evanghelistul şi cu părintele Arsenie Boca; venise să mă întărească în încercările vieţii. în 
alt vis a venit la mine cu cei doisprezece apostoli, spunând: „Dumnezeu stă în mijlocul dumnezeilor şi face sfat". 

Eu nu pot spune că după plecarea ei cu trupul ea a încetat să vină în ajutorul creştinilor care au fost hrăniţi cu 
cuvintele vieţii prin gura ei, căci eu când eram ameninţată de necazuri strigam la ea, şi ea mă atenţiona: „Fii atentă 
cu cine stai de vorbă, că este lup în piele de oaie şi de atunci niciodată n-am plecat de acasă fără să o chem în 
ajutorul fiecărei zile, şi îi vedeam căzând la pământ pe toţi cei ce mă duşmăneau. 

In fiecare clipă simt ajutorul sfânt de la această mare trâmbiţă apocaliptică, căci o chem în rugăciune să vină 
să mă ajute în lupta cu sectanţii, dovedindu-mi cât de putrede sunt rădăcinile celorlalte credinţe. 

In anul 1991, primăvara, am visat-o că a venit şi mi-a zis că este alături de Măicuţa Domnului în ocrotirea 
României şi că ea este patroana cerească a poporului creştin care s-a ridicat prin lucrarea ce a avut-o ea de la 
Dumnezeu şi că ea este la cânna corăbiei (care s-a ridicat la cuvântul Domnului, în anul 1992, la Pucioasa) şi care 
se numeşte biserica Noului Ierusalim. 

* 

Mă numesc Dănciucă Gheorghe, de profesie agronom, actualmente pensionar. De când am auzit de minunea 
de la Maglavit prin Petrache Lupu, deşi eram un copil de numai paisprezece ani, am început să citesc sfânta 
Scriptură, iar după ce am văzut minunile şi am simţit mâna lui Dumnezeu, care m-a ocrotit în timpul războiului, am 
ajuns la concluzia că Dumnezeu niciodată n-a lipsit de pe pământ, că El este în pennanenţă în mijlocul oamenilor, 
având un popor binecuvântat prin care a lucrat în aşa fel ca în pennanenţă să menţină un echilibru al adevăratei 
credinţe şi o permanentă combatere a minciunii şi a duhurilor rele. 

în luna octombrie, anul 1959, în casa unui creştin din Măneşti, am cunoscut-o pe proorociţa Virginia. Era culcată 
într-un pat. în cameră era întuneric pentru a nu se bănui că se face vreo adunare. Deasupra capului ei, la distanţă de 
vreo 20 de cm, se vedea o luminiţă mică de tot, cam de mărimea unui ochi de rândunică. înfricoşat fiind de această 
lumină, m-am aşezat şi eu într-un colţ al camerei, ca să nu deranjez cu nimic cele treizeci-patruzeci de persoane care 
mai erau acolo. După miezul nopţii am auzit cuvintele: „Pace vouă!“. Coborâse Domnul prin Duhul Sfânt, sălăşluit 
în trupul ei, servindu-Se de coardele ei vocale. Am ascultat cu mare atenţie acest mesaj minunat, şi toate frazele lui 
cuprindeau un înalt nivel filozofic, cum pe pământ nu auzisem niciodată o aşa predică, cu atât mai mult cu cât ea nu 
avea şcoală, decât două clase primare. Ascultând această sfântă vorbire, m-am umplut de bucurie, dar şi de frică. După 
o oră şi jumătate de vorbire, a încheiat prin a spune o pildă despre un fumător oarecare, care e oprit la vama fumatului. 
Eu, ştiind că fumez, am înţeles că acea pildă pentru mine era spusă, şi de atunci n-am mai fumat. 

Această mare proorociţă, din anul 1923, de la naşterea sa, a fost dăruită cu acest mare dar. 
în vinerea Patimilor o lumină mare a coborât din cer către căsuţa ei cea mică din satul Maluri, şi în această 
lumină S-a văzut Domnul Iisus Hristos, Care ca un fulger cobora, şi a intrat în casa sa. Această minune se petrecea 
în anul 1955, anul în care sfântul Calinic de la Cernica striga din mormânt să-l scoată. Această coborâre a văzut-o 
Andreiana, mama ei, care atunci se afla pe afară, precum şi alte persoane care întâmplător se aflau pe afară. Atunci 
a fost prima dată când a coborât Domnul în vasul trupului ei. 

în timpul vorbirii dumnezeieşti trupul ei nu mai simţea nici o durere dacă cineva o tăia sau o înţepa în acel 
timp. în anul 1956 a fost arestată şi băgată într-o celulă cu sectanţi care, nesuportând sfânta cruce şi vorbirea dumne- 
zeiască, s-au hotărât s-o bată până o vor omorî. Pe lângă chinurile pe care le-a suferit de la cei cu care stătea în 
celulă, a fost supusă şi asprimii ofiţerilor de securitate din Sibiu, care, în timp ce Domnul vorbea prin gura ei, o 
frigeau cu ţigara pe mâini şi pe picioare, îi puneau bile de fier fierbinţi sub subţiori, chinuri pe care ea nu le simţea 
atunci când vorbea, dar le simţea după ce se trezea. I-au pus zăbală în gură ca să nu mai poată vorbi, şi tot a vorbit, 
în luna ianuarie au băgat-o într-un butoi cu apă, legată de mâini şi de picioare. Afară erau minus unsprezece grade, 
iar dimineaţa când au venit, au găsit-o vie, iar apa din butoi nu îngheţase. 

Vestea despre această proorociţă a ajuns până la Gheorghe Gheorghiu-Dej, care în anul 1957 a dat dispoziţie 
să o aducă în faţa lui şi el a eliberat-o. După ce a fost eliberată, am participat la mai multe coborâri ale Domnului, 
mesaje în care Domnul ne învăţa frica de Dumnezeu şi orânduiala lăsată pe pământ prin sfinţi. 

în anul 1959 am fost înştiinţat de Domnul că această proorociţă trebuie să se căsătorească, şi a fost ales tânărul 
Stoica Nicolae, frate cu soţia mea. Această căsătorie sfântă şi binecuvântată de Domnul s-a tăcut cu scopul de a avea 
ea un ocrotitor pământesc, aşa cum a ocrotit şi bătrânul Iosif pe sfânta Fecioară Maria, şi, apoi, pentru a mai rezista 
presiunilor antichriste, care nu slăbeau să o supravegheze şi să o urmărească, astfel ea fiind ocrotită de eventualele 
arestări şi maltratări. Pe 31 decembrie, în noaptea spre 1 ianuarie anul 1959, a avut loc logodna în casa socrului meu, 
în prezenţa unui număr de vreo patruzeci de creştini. Pe la orele două noaptea casa a fost încercuită, şi proorociţa 
Virginia a fost arestată şi dusă la Târgovişte, băgată într-o celulă cu nişte câini lupi. Şi acolo însă a coborât Domnul, 
iar în timp ce era vorbirea Domnului, i-au băgat în gură sticlă pisată, au ars-o la tălpi şi pe picioare cu ţigara, ca să 
vadă dacă mişcă. 

în luna mai, anul 1960, a avut loc căsătoria şi nunta la socrii ei, la Măneşti. Au venit creştini din toată ţara, 
însă toată această festivitate a fost dirijată de însuşi Dumnezeu. Cununia s-a oficiat în biserica parohială Măneşti, 
preot fiind Mitrescu Ioan. Cât timp a durat sfânta slujbă a cununiei, o lumină a stat mereu asupra capului proorociţei, 
astfel încât, de emoţie, preotul a tăcut slujba foarte greu. 




Mărturisirile creştinilor, la 25 martie 1995 

Am fost anunţat de Domnul că voi fî arestat, dar nu voi face închisoare decât un an. în decembrie 1966 am 
fost arestat şi dus la Ploieşti. Pe la sfârşitul lunii aprilie, anul 1967, s-a auzit deasupra închisorii în care eram arestaţi 
glasul lui Dumnezeu, Care spunea: „Daţi drumul copiilor Mei! Este Dumnezeu! Aveţi familii şi copii şi veţi fi jude- 
caţi de Dumnezeu! “. Era un glas cutremurător, care s-a repetat câteva zile, de se cutremurau şi zidurile clădirii. 
Acest glas a fost auzit de toţi securiştii care au fost acolo şi în împrejurimi. Am fost anchetaţi timp de şapte luni, eu 
şi soţul lui Verginica, pe care-1 avea ca ocrotitor. Procesul a avut loc la Bucureşti, unde prin sentinţă am fost con- 
damnat la şase ani muncă silnică, cinci ani interdicţie corecţională şi confiscarea totală a averii. Procesul a durat de 
la orele opt dimineaţa până după miezul nopţii. în timpul procesului mi s-a arătat proorociţa Verginica, strălucitoare, 
cu o cruce mare în mână, şi mi-a spus să-i spun preşedintelui tribunalului că voi face închisoare numai un an, ceea 
ce am şi făcut, la care toată sala a început a râde. După un an şi 18 zile am fost puşi în libertate; deci s-au împlinit 
cele spuse de proorociţă. 

în anul 1964, în Maluri, s-a construit o casă pentru această proorociţă, casă care s-a dărâmat în anul 1972, şi, 
odată cu ea, mai mult de jumătate din locuinţele oamenilor au fost dărâmate de o puternică alunecare de pământ. 
Acesta a fost ca blestem al lui Dumnezeu, anunţat de proorociţă mai dinainte, din cauza împotrivirii pe care o mani- 
festau locuitorii, şi a hulei împotriva acestei proorociţe a lui Dumnezeu. A scos-o Domnul de acolo mutând-o la 
Pucioasa, într-o casă construită în anul 1973, după care satul Maluri s-a dărâmat în proporţie de 70%. Iată numai 
un fragment din cele anunţate de Domnul: «Nu îngădui la lucrarea Mea lucruri spurcate, mincinoase, false. 
Schimbă-ţi faptele, creştine, că dacă nu te vei schimba, voi face temelia aceasta ca un muzeu» (mai 1968). 

în anul 1978 l-a vindecat pe copilul lui Vasile Jaravete, care a fost născut infirm; a vindecat de cancer pe Maria 
Dimovici din Măneşti, pe Mariana Şerban de la Valea Lungă, pe Maria Cârlan din Moreni; a vindecat de epilepsie 
pe Didă Maria din Gheboieni. De multe ori, în cazuri de secetă prelungită, la rugăciunile ei Dumnezeu slobozea 
ploaie. Mulţi au fost vindecaţi. Animalele din gospodăriile creştinilor au fost vindecate de bolile lor. 

Pe 14 decembrie 1980 a fost mutată de la noi, mutare care fusese anunţată de multe ori în ultimul timp, şi a 
fost anunţată şi mutarea mamei sale, Andreiana, la un an după plecarea ei. în anul 1987 a fost dezgropată, şi trupul 
ei era întreg, nimic stricat, având o culoare maronie, la fel ca sfintele moaşte din biserici, şi emanând o mireasmă 
nemaiîntâlnită, atât în mormânt, cât şi în tot cimitirul. 


* 

Mă numesc Bănescu Emilian, din comuna Moroieni, judeţul Dâmboviţa, creştin-ortodox, fiu duhovnicesc al 
sfintei noastre biserici strămoşeşti. Cred că Dumnezeu pregăteşte omul dinainte de a se naşte pentru cele ce are de 
întâmpinat pe calea vieţii acesteia spre mântuire. 

De mic copil am fost firav la trup, şi pentru aceasta simţeam că voi fi dispreţuit de lume şi că nu mă voi putea 
încadra în rândul ei. Am simţit apropierea de Dumnezeu prin sora mea mai mare, Ricuţa, care era pe atunci la şcoala 
profesională din Mija, şi a cărei viaţă era profund marcată datorită apropierii ei de mămica noastră Verginica din satul 
Maluri, Pucioasa, despre care se dusese vestea că este trâmbiţă apocaliptică, prin care Domnul Iisus Hristos face pre- 
gătire poporului creştin din urmă, în vederea întâmpinării celei de a doua arătări cu slavă a Domnului şi a înfricoşatei 
judecăţi. Eram mic atunci, şi duhul meu tânjea să se alipească profund de această mare şi dumnezeiască lucrare. 

întâia oară, am văzut-o pe mămica Verginica la Moroieni, în casa părintească, în ziua nunţii sorei mele, Ricuţa, 
nuntă despre care Domnul zisese că va fi ca aceea din Cana Galileii. Atunci am auzit întâia oară cuvântul Domnului 
prin ea, începând astfel, ca semn de recunoaştere: «în numele Tatălui şi al Fiului şi al Sfântului Duh, pace vouă, 
fiilor!». Deci mărturisesc fără rezerve că după cuvânt cunoşteam că Acela Care vorbea prin gura acestui vas ales 
era Domnul, Cel Care prin cuvânt a făcut cerul şi pământul. Pentru că în mulţimea care asculta erau şi inimi lipite 
de materie, cărora Duhul Sfânt nu le putea descoperi adevărul, căci considerau cuvântul auzit ca fiind al trupului 
care vorbea, Domnul adăuga de multe ori aceste cuvinte: «Eu sunt Dumnezeu Tatăl, Fiul, şi Duhul Sfânt, nu acest 
trup. Acest trup, ştiţi că l-am curăţit prin boală grea şi l-am făcut curat şi de mare preţ, şi de nu veţi lua aminte la 
aceste cuvinte, îl voi lua de la voi şi îl veţi mai vedea la vremea de judecată, căci nu este preţuit nici de sat, nici de 
creştini». 

De atunci m-am alipit de acest suflet bun şi l-am iubit şi l-am preţuit mai mult decât pe părinţii mei. La Maluri, 
în satul ei, am mers întâia oară în anul 1968, când aveam 18 ani. Eram atunci bolnav din pricina unei eczeme şi 
aveam răni pe tot corpul şi pe faţă, din care cauză mă rugam lui Dumnezeu să nu am căsătorie, să nu fiu de râs 
pentru soţia mea. Am fost internat de multe ori la dermatologie, dar fără nici un rezultat. Bunătatea lui Dumnezeu 
a arătat o vedenie frumoasă lui mămica Verginica, şi ea s-a grăbit să vină la Bucureşti să mi-o spună. A văzut un lac 
mare şi tulbure, şi pe mine cum mă scăldam în el. Apoi a văzut un înger coborând din cer şi a dat drumul unui 
stăvilar şi a curs toată apa murdară, şi bazinul s-a umplut cu apă limpede, iar pe mine m-a văzut transfonnat într-o 
lebădă mare, albă, şi mă scăldam în acea apă. Mămica Verginica mă striga: „Milică, Milică, hai la mămica!". Dar 
îngerul i-a spus: „Lasă-l, Verginico, să se spele bine, şi apoi va veni definitiv la tine". Şi s-a întâmplat aşa, căci 
Domnul m-a curăţit prin suferinţă pentru vindecarea rănilor păcatelor mele, şi apoi m-a luat din familia părinţilor 
mei şi m-a unit cu familia Sa, că aşa numea Domnul familia vasului Său. 

Am plecat pentru serviciul militar, şi acolo am simţit pustiul sufletesc, căci nu aveam rugăciunea de acasă şi 
postul rânduit de sfânta biserică, şi, peste toate, nu mai eram prezent când Domnul cobora cuvintele vieţii veşnice. 
Era vremea comunismului, vreme potrivnică legii lui Dumnezeu, când eram controlaţi dacă deţinem sfânta cruce, 
agheasmă, anafură. Domnul ne atenţiona să ţinem ascunsă taina lucrării, căci nu era vremea descoperirii. 

A trecut vremea serviciului militar şi am venit la Maluri, la mămica Verginica. Era tare bolnavă, în durere şi 
în mare lipsă, dar mai greu de suportat era controlul miliţiei, căci deşi în constituţie era garantată practicarea religiei, 
pentru a distruge adevărata credinţă se supraveghea calea ce duce la Maluri sub motiv că acolo se fac adunări pentru 
răsturnarea regimului. Mama Verginica locuia împreună cu mama ei, Andreiana, şi cu fiica ei adoptivă, Veronica, şi 
sora Veronicăi, Lenuţa, care, fiind suferindă, a crescut şi ea în acea casă. Eu mă rugam lui Dumnezeu: „ Doamne , 
găseşte Tu un mijloc pentru a face parte din această familie şi să pot fi de folos! Şi după un timp mămica 
Verginica mi-a spus că Domnul mă întreabă dacă eu consimt căsătoria cu această fiinţă suferindă, Lenuţa. M-am 
bucurat de mila Domnului şi am primit, iar preotul Leonard Ioan Popescu de la biserica Glodeni-Vale ne-a cununat, 
noi hotărând în faţa Domnului să trăim în curăţenie, de vreme ce locuiam în aceeaşi casă cu mămica Gigi. Aşa fiind 
lucrurile, locuiesc în casa în care a trăit şi de unde s-a mutat la ceruri Verginica. 

Timp de şapte ani am fost martor aproape de fiecare dată când cobora Domnul şi grăia cu poporul Său, fie la 
Pucioasa, fie în localităţile unde eram trimişi prin cuvântul lucrării. După cum scrie în sfânta Scriptură că Domnul 
era Om al durerii, aşa şi mămica Verginica a fost fiica suferinţei, căci a purtat în trupul ei dureri nespuse, ca rod al 
păcatelor noastre, ale fiilor dăruiţi ei de Domnul. Singura bucurie a ei pe pământ a fost legătura neîntreruptă cu 
cerul. Fiind trează, ea în tot momentul cu ochii duhului II vedea pe Domnul îmbrăcat în veşmânt alb, purtând semnul 
cuielor din mâini şi din picioare şi cununa de spini. Se împărtăşea aproape în fiecare săptămână, după trei zile de 
post, iar părintele paroh era înţelegător faţă de ceilalţi credincioşi. Venea ori de câte ori îl chema şi făcea slujba de 
dezlegare, şi apoi o împărtăşea. In ultima vreme odihna ei era stând sprijinită de perne, şi ne ruga şi pe noi să stăm 
de veghe cu ea. Mulţi sfinţi veneau la ea în vedenie şi îi povesteau viaţa lor şi o înveseleau arătându-i frumuseţile 
raiului. Aşa petrecându-şi vremea, ne povestea viaţa ei, tristă şi simplă, şi vedeniile dumnezeieşti. 

Odată, când a fost dusă la spitalul de nebuni din Plătăreşti, spunea cum a fost dusă la un loc cu cei închişi şi 
condamnaţi la moarte. Acolo era un lac şi trunchiuri de copaci prin apă, şi fiecare condamnat era aşezat pe o butu- 
rugă. Din apă ieşeau şerpi care-i muşcau şi, căzând în apă, se înecau. Au aşezat-o şi pe ea pe un trunchi, şi în acel 
moment a apărut Măicuţa Domnului zicând: „Nu te teme, Verginica! Eu te voi ţine să nu cazi în apă Şi a stat aşa 
multe zile, încât se mirau chinuitorii ei care, neştiind puterea Domnului, ziceau că e vrăjitoare. 

Fiind vremea ateismului şi voind Domnul să ne crească în legea Sa cea sfântă ca să nu ni se pară greu şi să 
nu-L părăsim, la început nu a arătat calea Golgotei şi a înfrânării, ci a unit tineri prin căsătorie, şi zicea: «Voiesc de 
la cei pe care Eu, Domnul, i-am unit, să fie ca nişte stâlpi de lumină pentru cei ce merg spre mântuire ca să nu 
piardă cărarea». Apoi, după o vreme, fiindcă ne apropiam din ce în ce mai mult spre poarta cea strâmtă pentru a 
intra în patria cerească, am auzit învăţătura pentru oprirea întinării soţului cu soţia: «A venit vremea, creştine, ca 
soţia ta, de acum, să-ţi fie ţie soră, ca să fiţi curaţi şi cu trupul şi cu duhul». Cei ce au fost încredinţaţi că Domnul 
este Cel Care grăieşte, cu mare bucurie au primit această învăţătură pe care Duhul Sfânt o grăise şi în vremea pri- 
milor creştini prin gura sfântului apostol Pavel: «Şi aceasta v-o spun, fraţilor, că vremea s-a scurtat de acum, aşa 
încât şi cei ce au femei să fie ca şi cum nu ar avea» (1 Corinteni, 7/29). 

întotdeauna Domnul ne-a rugat, nu a obligat pe nimeni; fiecare a împlinit după măsura dragostei sale. Pentru 
cei ce se îndoiau în cuvântul Său, Domnul grăia: «Ce vei face, creştine, când Domnul Iisus îşi va da lucrarea Sa pe 
faţă? Vei mai spune că nu e lucrarea lui Dumnezeu? Nu vei spune aşa, ci vei tremura de groază». 

Mămica Verginica nu voia să lipsească de la sfânta biserică nici atunci când nu mai putea merge pe picioare şi 
ne ruga să facem scăunel din mâinile noastre, şi aşa două persoane o transportam, căci zicea: „Dacă mor, să mor în 
sfânta biserică “. în ultimii ani ai vieţii pământeşti a avut regim alimentar foarte aspru şi mă ruga să ţin şi eu cu ea, 
căci vine vremea când nu vom mai mânca nici noi came, căci Domnul, cât a fost pe pământ, nu a mâncat came. Când 
locuia la Maluri, spunea Domnul aşa: «Pentru necredinţa locuitorilor, satul acesta va rămâne pustiu». Şi aşa s-a în- 
tâmplat, căci în anul 1972 au fost alunecări de teren, multe case s-au dărâmat, şi s-a dărâmat şi casa ei, lucrată din po- 
runca Domnului. Atunci mulţi s-au clătinat în credinţa lor, căci nu cunoşteau cuvântul Domnului, grăit prin acest vas 
atunci când a anunţat dărâmarea satului, căci s-a spus atunci de la Domnul: «Fiilor, voi dărâma acest sat pentru ne- 
credinţa lui, şi veţi vorbi apoi între voi ca şi proorocul Ieremia: Mergeţi la locul Meu din Şilo şi vedeţi ce i-am făcut». 

în acel timp s-a întâmplat să fiu la Maluri. Era miezul nopţii şi eram îngrozit de ce vedeam; multe case plecate 
de la locul lor câte 50-100 metri. Oamenii au luat cu ei ce au putut, şi au plecat în pribegie pe la rude până îşi vor 
construi alte locuinţe. Mămica Gigi era bolnavă, pereţii camerei au crăpat, şi singura cameră în care se mai putea 
locui era cea a mamei Andreiana. Am mers cu toţii în acea cameră, şi la puţin timp a coborât Domnul, şi după 
obişnuitul început a spus: «De ce staţi înmărmuriţi? că şi templul lui Solomon, unii l-au zidit, şi alţii l-au dărâmat. 
Mergeţi şi căutaţi alt loc, să mutăm lucrarea Mea». 

Am mers la Pucioasa şi am găsit o căsuţă cu o cameră şi un hol, pe care am închiriat-o. Timp de un an şi ju- 
mătate s-a construit noua locuinţă, cu multe împotriviri din partea autorităţilor. Cu mare greutate s-a transportat de 

la Maluri tot ce s-a putut recupera din demolarea casei. Mai puţin ne-ar fi costat să cumpărăm cărămidă nouă, dar 
Domnul poruncise ca nu numai jumătăţile, ci şi sferturile de cărămidă să fie zidite în pereţii noii case. Pe fiecare 
cărămidă a casei din Maluri mulţi săteni dintre cei ce nu credeau în această lucrare dumnezeiască au văzut scris cu 
litere de foc: „Sfinţit Domnului" . Acum, în locul unde a fost casa a rămas troiţa cu sfânta cruce, aşezată de noi acolo 
din porunca Domnului. 

In toate necazurile şi strâmtorările vieţii ei mama Verginica a aflat mult ajutor prin slujbele date unor preoţi 
bătrâni şi cu viaţa trăită în legea Domnului. Multora dintre ei Domnul le descoperea darul ce-1 purta mămica Gigi, 
şi ei îi spuneau: „Ce dar ai tu asupra ta! Şi cum de vii la mine?“, iar mămica le răspundea: „Domnul m-a trimis, 
căci prin rugăciunile preoţilor adevăraţi împlineşte cererile creştinilor “ . 

Mămica Verginica nu se supăra niciodată din cauza suferinţei trupeşti, nici nu a cugetat vreodată, ci făcea ce 
stătea în puterea ei: se ungea cu sfântul mir din candelă, se stropea cu agheasmă mare şi folosea medicamentele 
prescrise de medici. Medicii spuneau că are inima mult mărită şi îmi şopteau mie că nu va mai trăi mult, iar mai 
târziu, după ce din nou îi solicitam, se minunau cum de mai trăieşte. Mulţi medici cărora Domnul le atinsese inima 
aveau mare milă de ea. De pildă, când se interna la spitalul din Pucioasa, doctorul Iţu Gheorghe i-a fost de mare 
folos. La vizită veneau şi de la securitate, agenţi îmbrăcaţi în halate albe, susţinând că sunt medici, şi o cereau la 
Târgovişte pentru experienţe, iar medicul, nebănuind adevărul, o dădea. Şi, de fapt, ce se întâmpla? în timpul nopţii, 
când ea adonnea, cobora Duhul Domnului şi grăia, iar securitatea scria ce se vorbea, şi o injectau cu ser stricat şi o 
băteau să se trezească, dar nu se trezea până ce Domnul nu termina ce avea de grăit. La trezire simţea usturime mare 
în tot trupul şi striga de durere. După multe nopţi ea a întrebat pe doctorul Iţu Gheorghe ce se întâmplă de are aşa 
mari dureri dimineaţa. Atunci el a înţeles, şi s-a împotrivit cu tărie celor ce veneau să o ia, spunându-le că el 
răspunde de securitatea ei. 

Prezenţa Domnului în fiinţa ei era simţită de cei ce credeau cu adevărat. De pildă eu, fiind om cu fire nepu- 
tincioasă şi supus greşelii, mult am supărat pe Domnul cu viaţa mea, şi din privirea şi glasul ei simţeam că Domnul 
este supărat. Dojana ei răsuna în urechile mele precum glasul Domnului către Adam după ce a greşit: «Adame, 
Adame, unde eşti?». Aşa simţeam şi eu, încât mi se lua toată puterea şi înclinarea spre rele. într-o zi nu a putut 
suporta greşeala mea şi mi-a zis: „Du-te la serviciu, să nu te mai văd şi să nu mai îmi spui mamă“. Aşa era cu 
dreptate, căci mai multă durere aduce Domnului greşeala celui apropiat al Său decât a celui ce nu s-a împărtăşit din 
darurile Lui. Am plâns cerând Domnului iertare, şi către seară m-a strigat şi mi-a spus cele de la Domnul: „Iartă-l, 
Verginica! Nu vezi că stăruie lângă patul tău? 

Prin anii 1978-1979 a anunţat Domnul că o va ridica dintre noi. Noi nu pricepeam atunci cum va fi, căci ştiam 
că această lucrare va continua până la scaunul de judecată. într-o zi mi-a spus: „ Uite, mămică, Domnul mi-a spus că 
mă ia la El şi a zis să-mi cânţi cântecul: Sosit-a ora despărţirii/ Sosit-a ziua să plecăm/ Şi nu ştiu când vom mai 
ajunge/ De-acuma să ne mai vedem/ De nu ne-om mai vedea aicea/ Ne vom vedea în cerul sfânt/ De vom avea 
credinţă tare/ Şi vom păzi al Său cuvânt... “. I l-am cântat cu mare durere, neputând suporta greutatea despărţirii de 
ea. Apoi a chemat pe sora ei, Maria, şi pe mama lor, Andreiana, şi m-a rugat să le duc cu maşina la fotograf pentru 
fotografia de pe cruce. M-a surprins, pentru că a aşezat pe mama Andreiana la mijloc, şi cele două fiice într-o parte 
şi în cealaltă. Am comentat această aşezare, şi mi-a şoptit: „Fii cuminte, căci aşa mi-a spus Domnul să fac“ . Şi a 
rânduit toate pentru înmormântare. 

în ultima vreme nu-i mai folosea nici un medicament pentru eliminarea apei din trup, şi apa s-a infectat. îi 
ardea întreg trupul şi se chinuia neputând nici să doarmă, nici să mănânce, şi vegheam cu rândul lângă ea, dar ca 
nişte neputincioşi, mai aţipeam de oboseală, şi se mâhnea mult că nu-i simţeam durerea. Cu trei zile înainte de 
plecare nu mai simţea durerile, dar era lucidă şi privea cu faţa lină şi zâmbitoare în sus şi ne spunea pe şoptite: „Au 
venit sfinţii arhangheli să mă ia. Să nu vă fie frică, să nu plângeţi. Fiţi cuminţi “. Apoi, cu zâmbetul unei bucurii 
suprafireşti, şi-a dat duhul în mâinile lui Dumnezeu în ziua de 14 decembrie, anul 1980. 

După plecarea ei cu trupul dintre noi, toate soroacele ce i s-au făcut au fost dirijate de duhul ei, căci o trimitea 
Domnul la sora ei, Maria, şi îi spunea ce mâncare să pregătească, ce lucruri să dăm milostenie şi cui să le dăm. 

După împlinirea unui an, când s-au împlinit soroacele rânduite de sfânta biserică pentru uşurarea sufletului şi 
trecerea prin cele douăzeci şi patru de vămi ale văzduhului, a venit la sora ei în vis şi i-a zis: „ Surioara mea, m-a 
trimis Domnul înapoi la poporul meu, că atunci când mă petreceaţi la mormân t, duhul necurat juca de bucurie şi 
zicea că a rămas poporul singur, pe mâna lui“. De atunci mămica Verginica îi şoptea mereu la ureche sorei sale 
cuvinte de la Domnul pentru corectarea vieţii noastre şi ne aducea noile învăţături şi cerinţe necesare intrării la nunta 
Mirelui ceresc. Mulţi creştini au judecat acest plan dumnezeiesc şi spuneau: „Nu se poate să aibă sora lui Verginica 
acest dar de la Dumnezeu, că ea nu a avut postul de patruzeci de zile“. Iar mămica ne-a spus că Domnul a 
păstrat-o curată cu trupul după naşterea copiilor şi a oprit-o de la carne, ceea ce ea a împlinit cu toată dragostea. 

Mămica Verginica a condus în toate amănuntele viaţa surioarei sale, Maria, şi îi spunea să facă mătănii, să fie 
şi pentru ea, căci zicea: „Eu, lelico, cât timp am fost în trup, am fost în suferinţă şi nu am putut să fac O trimitea 
la preotul din sat să-l roage să spună poporului în biserică să facă semnul crucii drept, zicând: „Decât o sută de 
cruci strâmbe, mai bine una dreaptă. Crucea strâmbă osândeşte, crucea dreaptă mântuieşte. Să nu mai pună 

creştinii perniţă când stau în genunchi, căci Măicuţa Domnului nu pune aşa ceva, şi are răni la genunchi, 
rugându-se pentru toată lumea Aşa a condus Dumnezeu apoi pe poporul Său în restul vremii comunismului, prin 
cuvântul Său transmis prin gura proorociţei Virginia, scris de mâna surioarei ei. 

Ca şi în toate timpurile în care Domnul a lucrat prin proorocii Săi, cei ce nu s-au încadrat cu dragoste şi nu 
au împlinit ceea ce Domnul le-a poruncit, zarea lor duhovnicească s-a îngustat şi n-au mai avut înţelepciunea ce 
vine de sus, de la Părintele Luminilor şi, fiind în întuneric, s-au întors de la porunca dată lor şi s-au unit cu faptele 
oamenilor necredincioşi, care mărturisesc numai cu buzele pe Dumnezeu, însă inima lor este departe. Aceştia, din 
neştiinţă, stau şi acum împotriva adevărului, dar Domnul va birui răul din inimile lor şi îi va schimba prin zdruncin 
mare dacă de bunăvoia lor nu vor, căci toţi cei care au zis Domnului: „Da, Doamne “ prin această proorocie, sunt 
pecetluiţi cu pecetea Sfintei Treimi şi nu se vor putea ascunde de la faţa Domnului. Duhul lui mămica Verginica 
ne-a adus de la cer vestea că Domnul nu va mai lăsa nici un suflet pe mâna satanei, căci de la Domnul este suflarea 
de viaţă, însă va băga trupurile la suferinţă, până vor plăti tot ce au săvârşit împotriva voii Sale: „ Trupul a păcătuit, 
trupul să plătească Acum înţelegem, cei ce am rămas credincioşi Domnului lângă această cerească lucrare, 
cuvântul până acum nelămurit, că această grăire va fi până la scaunul de judecată. 

Multe sunt de spus despre această minune de care ne-a învrednicit Dumnezeu şi pe noi, şi de care îi va face 
părtaşi şi pe cei ce vor afla şi vor crede mărturisirii noastre. Mulţi dintre cei dintâi vor fi pe urmă, iar cei de pe urmă 
vor fi cei dintâi. 


* 

Mă numesc Ioniţă Valeriu şi locuiesc în Valea Voievozilor, strada Aleea Mănăstirii Dealu, judeţul Dâmboviţa. 

De la părinţi am învăţat să iubesc pe Dumnezeu şi biserica Sa. Copil fiind, la Denia Mare din ajunul sfintelor 
Paşti, am sărutat icoana Mântuitorului cu spini pe cap, şi în simplitatea mea am întrebat: „Doamne, ce vină Ţi-au 
găsit oamenii aceia răi, de Te-au omorât? Am crescut, şi am înţeles că lumea este rea. începusem să mă gândesc 
tot timpul că bine ar fi dacă aş întâlni un om care să-mi vorbească despre Dumnezeu mult mai mult decât vorbea 
preotul în biserică sau părinţii mei acasă; l-aş asculta pe acel om şi aş face tot ce a spus Dumnezeu. Sub influenţa 
acestor gânduri căutam mereu să ascult ce spun despre Dumnezeu bătrânii şi credincioşii. 

Aşa, în primii mei ani de şcoală, s-a răspândit vestea printre credincioşi că undeva, în satul Maluri, pe lângă 
Pucioasa, este o tânără fecioară săracă şi fără tată, care, după ce a ţinut un post negru de patruzeci de zile şi patruzeci 
de nopţi, a primit de la Dumnezeu darul de a avea vedenii, şi că Dumnezeu vorbeşte prin gura ei către credincioşii 
care merg acolo. Cu acest prilej am ajuns şi eu acolo şi am văzut-o pe această fecioară, numită Verginica, şi am crezut 
că Dumnezeu vorbea prin gura ei. La una din vorbirile Domnului acel glas minunat m-a chemat personal mai aproape 
de Verginica, dar nu cu numele meu, ci cu un nume nou: Petrică. Aveam 9-10 ani. „Iată, te-am strigat cu nume nou, 
şi îţi dăruiesc doi talanii pe care tu să-i înmulţeşti, să nu-i îngropi Acest eveniment a constituit pentru mine o mare 
dilemă. Eu gândeam să găsesc în viaţa mea un om care a vorbit cu Dumnezeu, iar acum să ajung chiar eu să vorbesc 
cu Dumnezeu? Să fie acesta cuvântul lui Dumnezeu? Ce trebuia să fac acum? Aceste întrebări mi-au chinuit sufletul 
mult timp. 

Am luat parte la multe vorbiri cereşti. Umilinţele prin care ea a trecut ne-au fost povestite în multe împrejurări 
de ea sau de creştinii care au fost de faţă la aceste întâmplări. Pe mulţi creştini i-am auzit spunând că în închisoarea 
de la Plătăreşti Dumnezeu lucra prin ea şi le vorbea celor de faţă. Ca s-o reducă la tăcere, îi puneau un căluş de fier 
în gură, dar n-au reuşit să oprească glasul lui Dumnezeu. Altădată i-au pus la subţiori bile de metal, fierbinţi, dar n-au 
putut să-i oprească vorbirea, şi nici să-i facă vreo rană. A fost aruncată intr-un lac cu şerpi, ca s-o mănânce, dar pe 
acel lac s-a agăţat de o buturugă de lemn şi a stat pe ea o zi şi o noapte, iar şerpii veneau până aproape de ea, dar 
nici unul nu i-a făcut nici un rău, aşa cum odinioară leii nu i-au făcut rău proorocului Daniel. La spitalul Nr. 9 din 
Bucureşti i-au făcut injecţii alterate ca s-o omoare, dar injecţiile nu şi-au făcut efectul, pentru că puterea lui Dumnezeu 
lucra prin ea şi nu simţea nici o durere în timpul torturilor, aşa ca mulţi dintre mucenici. 

Cu toate că în satele prin care a trecut ea cu această lucrare din cer se umpleau bisericile cu popor, mulţi preoţi 
nu au crezut-o, ba chiar au hulit-o. Dumnezeu ne îndemna prin glasul ei ca tinerii şi tinerele să meargă la mănăstire, 
ca toţi să citim rugăciunile din Ceaslov şi psalmii din Psaltire, dar în toate împrejurările oamenii se împărţeau în 
două cete: unii o ascultau şi îi urmau sfaturile, alţii, fie că o ascultau, dar nu-i urmau sfaturile, fie că n-o ascultau şi 
huleau. Atunci am înţeles de ce oamenii sunt atât de răi astăzi, pentru că la început au fost două popoare: unul bun, 
din Set, şi altul rău, din Cain. Cei buni s-au numit fiii lui Dumnezeu, iar cei răi s-au numit fiii oamenilor, adică 
lumea fără Dumnezeu, şi orice amestecare între aceste două popoare n-a fost pe placul lui Dumnezeu. De aceea a 
avut loc şi potopul. în această formă a evoluat omenirea până în zilele noastre. Acum am găsit şi răspunsul la 
întrebarea copilăriei mele: „De ce au omorât oamenii cei răi pe Dumnezeu? lată că am înţeles şi mai multe, 
anume faptul că pentru acest mare păcat, Dumnezeu a rostit blestem pentru poporul acela ( Psalmii , 68/19-33; Ev. 
Matei, 21/43; Ev. Luca, 20/9-16), iar despre taina Noului Ierusalim (Apocalipsa, cap. 21) am aflat că va fi în România. 

Această fată, Verginica, avea un suflet atât de bun că nu se supăra pe nimeni, oricât rău i-ar fi făcut, şi era atât 
de blândă încât cu dreptate toţi o numeau: mama Verginica. Uneori, când îmi punea unele întrebări, mă privea 

atentă, cu o privire deosebită, aşteptând răspunsul meu, şi prin această atitudine simţeam că întrebarea nu este de la 
ea şi înţelegeam să fiu cât mai sincer, mai ales că în multe cazuri ea nu avea de unde să ştie rostul sau sensul 
întrebării. în aceste situaţii îndrăzneam s-o întreb de ce îmi pune asemenea întrebări, şi îmi răspundea că Domnul a 
pus-o să mă întrebe. Mi-a explicat că în cazul în care intervine Domnul să-i spună ceva, o face atentă, şi apoi îi 
vorbeşte. 

Eram în armată, în postul sfintelor Paşti, şi mă gândeam că ceilalţi creştini au posibilitatea să se împărtăşească 
acum, pe când eu, nu, şi o rugam în sinea mea pe mama Verginica să mă ajute şi pe mine în realizarea acestei dorinţe. 
Au trecut doar câteva zile de la rugăciunea mea. în unitate s-a ţinut un examen pentru gradul de caporal, la care am 
răspuns foarte bine, şi am căpătat pe neaşteptate o pennisie de cinci zile şi am plecat acasă şi mi-am împlinit dorinţa. 

După ce m-am căsătorit, mama Verginica a devenit naşa mea. La o vorbire a Domnului, găzduită în casa mea, 
Domnul şi Maica Domnului m-au întrebat dacă doresc să am un nume de sfânt, şi că mă lasă să-mi aleg eu acest 
nume. Mi-am adus repede aminte de timpul copilăriei, când Domnul m-a strigat: „Petrică!“, şi am răspuns: 
„ Doamne , Petru vreau să-mi fie numele, că tot Tu mi l-ai dat“. I-a spus şi soţiei mele să-şi aleagă un nume, iar ea 
l-a ales pe Nicolae, căci o cheamă Niculina, şi Dumnezeu ne-a spus să serbăm în fiecare an această zi (3 decembrie), 
că e ziua în care am căpătat nume noi. 

Când a venit vremea copiilor, Domnul ne-a spus că vom avea trei fii, la care să le punem numele Vasile, Gri- 
gorie şi Ioan, dar să nu mă supăr dacă printre ei va fi şi câte o fată, lucru care s-a împlinit, mai puţin cu Ioan, pentru 
că, după această învăţătură, am înţeles că ziua Domnului este foarte aproape, şi am hotărât mai bine să împlinim 
profeţia de la sfântul evanghelist Matei (Ev. Matei, 24/19-22 şi 37-39) şi din epistole (I Corinteni, 7/29; II Petru, 3/13) 
referitoare la curăţenia trupească. 

într-una din zile un copil de al meu a avut temperatură mare, şi am hotărât să chem Salvarea, dar mi-am adus 
aminte de învăţăturile Maicii Domnului, am luat sfânta agheasmă mare, am uns copilul pe tot corpul, i-am zis 
rugăciunea „ Tatăl nostru iar după câteva minute copilul s-a însănătoşit. 

Mai pot mărturisi că am cunoscut de la Domnul, prin această gură, cu mai mult de zece ani înainte de a se 
împlini, că Ceauşescu va pieri tragic şi că după el va veni altul, care va fi mai rău decât el, dar care va sta la condu- 
cere puţină vreme. După ce am văzut împlinindu-se în decembrie ’89 mai întâi prima parte a proorociei, aşteptăm 
cu încredere că se va împlini şi cealaltă parte a proorociei. 

Când eram copil, am luat parte la o vorbire a Domnului prin naşa Verginica şi am văzut că Domnul a chemat-o 
pe Maria Dimovici din comuna Măneşti, care era bolnavă de cancer, şi a spus acestei femei să pună mâna pe această 
proorociţă şi a întrebat-o dacă poate crede că Dumnezeu o va face sănătoasă. „ Cred, Doamne a răspuns femeia, 
şi din acel moment femeia s-a vindecat, şi trăieşte şi astăzi. O altă femeie vindecată de Domnul, tot de cancer, prin 
naşa Verginica, a fost Cârlan Maria, din oraşul Moreni. Văzând că în acest loc se petrec evenimente miraculoase, 
am rugat-o pe naşa Verginica să le spună pe toate la cineva, împreună cu aspecte din viaţa ei, spre a fi scrise şi ştiute 
în viitor, iar ea din modestie creştinească mi-a spus: „Ai răbdare, că va veni vremea să se scrie toate acestea spre 
mărturie 

într-un timp se discuta prin lume că unele persoane au avut diferite descoperiri, vise şi vedenii. Atunci 
Domnul prin naşa Verginica ne-a explicat, pentru a nu fi înşelaţi de duhuri rele, următoarele: când ne apare un sol 
vestitor, trebuie să ştim dacă acesta e de la Dumnezeu, şi putem să îl identificăm pe cel venit de la Dumnezeu dacă 
apare în lumină albă sau galben strălucitor, şi niciodată în veşmânt roşu. După aceasta, spre a ne clarifica mai bine, 
să cerem parola, adică: „Binecuvintează! Dacă este Unul din Sfânta Treime, va răspunde: „Binecuvântat să fii, în 
numele Tatălui, al Fiului şi al Sfântului Duh!“, iar dacă este altcineva, trimis din cer, va răspunde: „Domnul să te 
binecuvinteze, în numele Tatălui şi al Fiului şi al Sfântului Duh!“. Dacă nu va fi nici unul dintre aceştia, şi este 
duhul rău, acela nu poate să binecuvinteze în numele lui Dumnezeu, şi va dispărea imediat. Aceasta constituie 
pentru noi, creştinii, un fel de parolă pentru a nu fi înşelaţi de duhuri rele. 

Este adevărat că prin acest loc al lucrării lui Dumnezeu prin mama Verginica au trecut în perioada anilor 1955- 
1980 foarte mulţi creştini. Unii au venit din curiozitate, alţii au crezut şi au împlinit, iar alţii au hulit, dar nu e de 
mirare acest lucru, pentru că e normal să fie şi din aceia care să nu creadă, fiindcă nu sunt de aici, din acest popor. 
Ei sunt dintre fiii oamenilor, sunt din lume. De aceea striga Domnul mereu: «Ieşiţi din lume, poporul Meu!», 
bineînţeles, cu faptele, nu cu trupul. Acelora nu le convin anumite rânduieli lăsate de Dumnezeu (Isaia, 3/16-24; I 
Timotei, 2/9-10) şi încearcă să-şi justifice necredinţa prin diferite pretexte: ba că e spiritism, ba că e prooroc mincinos, 
ba că e de la diavolul, ba că e sectă în sânul bisericii. Aşa era numit şi poporul Domnului când El era cu trupul pe 
pământ: „ secta Nazarineanului şi L-au răstignit. 

Dacă acum această lucrare apocaliptică a lui Dumnezeu pentru redresarea spirituală a României şi prin aceasta 
a întregului glob pământesc (Isaia, 2/1-5; Daniel, 12/1-5) mai poate fi numită sectă, aceasta nu este alta decât tot aceea 
a Nazarineanului (Apocalipsa, cap. 7). Şi dacă se va mai găsi şi astăzi un Iuda, un Anna, un Caiafa şi un Pilat, lucru 
deloc imposibil, având aceste descoperiri din sfânta Scriptură prin mama Verginica, eu mărturisesc că de data aceasta 
cei care vor învinge sunt: Mielul şi „secta “ Lui, adică cei răscumpăraţi prin sângele Lui (Apocalipsa, cap. 15). 

* 

Mă numesc Creaţa Constantin, din comuna Măneşti, judeţul Dâmboviţa, şi mărturisesc înaintea lui Dum- 
nezeu şi în frica de Dumnezeu toată lucrarea care s-a făcut în casă la mine prin vasul lui Dumnezeu, Virginia. 

în anul 1957 vasul lui Dumnezeu, Verginica, prin porunca lui Dumnezeu a venit în casa mea, iar Domnul a 
vorbit prin ea şi a spus: „ Fiule Constantin, în fântâna din curtea ta a secat apa, şi văd că îţi este greu de apă. O, măi 
copilaşii Mei, e greu fără apă. Du-te, fiule, şi sapă numai un picuţ, căci izvorul este deasupra. Curăţeşte-o, şi va veni 
apă “. După tenninarea vorbirii Domnului, am intrat în fântână şi am curăţit un strat mic de pe fundul ei şi am ieşit. 
După o zi am trimis copilul să se uite în fântână, şi copilul a strigat: „Tăticule, este apă în fântână! M-am dus şi 
am scos apă limpede ca vioreaua şi am început să plâng pentru mila ce a făcut-o Dumnezeu cu mine, păcătosul. 

în anul 1958 aveam un băiat care nu vorbea şi nu auzea. M-am dus cu el pe la doctori, dar în zadar; copilul 
era născut mut şi surd. M-am dus la casa lui sora Verginica, şi Domnul a vorbit prin cuvântul Său: „Fiule Constan- 
tin, vrei să mergi la doctor cu copilul? “. Iar eu I-am zis: „Doamne, am venit la Tine. Eu cred că Tu poţi“. Şi Domnul 
a spus: „Din ceasul acesta copilul tău va vorbi şi va auzi. Prin credinţa ta s-a vindecat “. Şi aşa a fost; băiatul meu 
vorbeşte şi aude. Apoi mi-a zis: „Fiule Constantin, Mă primeşti în casă la tine să fac lucrarea Mea?“. 

După două luni Verginica a fost arestată de securitatea comunistă în timpul unei vorbiri cereşti la întorsura 
Buzăului. Eu am cugetat: „N-a mai venit Domnul cu grăirea Sa, aşa cum mi-a spus“. După şase luni Verginica a 
fost eliberată, şi m-am dus la căsuţa ei, şi Domnul mi-a spus: „Fiule Constantin, de ce te-ai îndoit că n-am mai venit 
cu Verginica la tine? căci cuvintele Mele nu rămân neîmplinite. Cerul şi pământul trec, dar cuvintele Mele nu vor 
trece “. Atunci mi-am adus aminte de ce-mi spusese Domnul şi am plâns de bucurie, că Domnul avea să vină în casa 
mea din nou. Şi dacă a venit, din nou ne-a întărit pregătirea sufletească şi trupească, să nu avem beţie, duşmănie, 
curvie, să nu călcăm zilele de post, lunea, miercurea şi vinerea, şi să ţinem întregi cele patru posturi din an, mergând 
în toate serbările în sfânta biserică, mulţumindu-I lui Dumnezeu pentru toate bunătăţile Sale. Amin. 

* 

Este în firea omului, ca o lege a existenţei sale, să caute a se întoarce în grădina din care a fost alungat. De 
aceea am găsit cu cale să mărturisesc despre binele ce mi l-a făcut mie Domnul, apropiindu-mă pe mine, neputin- 
ciosul şi nevrednicul, de lumina vieţii, coborâtă de la Dumnezeu la acest sfârşit de întuneric. 

Cu o seară înaintea întâlnirii cu cuvântul lui Dumnezeu de la Pucioasa (anul 1986), am avut un vis: eram la 
biserica din Ghelari, unde, de fapt, mă aflam. Veniseră două autocare cu turişti. Aceia au coborât, ne-au îmbrăţişat 
şi au întins o masă mare în partea de răsărit, în curtea bisericii. La acea masă cu noi era şi Domnul Iisus Hristos. 
L-am rugat şi pe părintele Florea, preotul bisericii Ghelari, să stea cu noi la masă, dar ne-a refuzat spunând că e 
ocupat. Acesta mi-a fost visul. A doua zi au venit două autoturisme cu credincioşi. Am remarcat chipuri blânde şi 
naturale de creştini ortodocşi, au intrat în casă, s-au închinat la icoane sărutându-le, şi apoi au stat de vorbă cu noi. 
între ei era şi o femeie în vârstă, cu un chip deosebit de blând, foarte tăcută, intervenind foarte rar în discuţie şi tre- 
sărind adesea, ca şi cum vorbele pe care le spunea le-ar fi auzit într-o şoaptă tainică. Aceea era mama Maria, sora 
sfintei Virginia, femeie prin care Domnul a binevoit să conducă mai departe poporul spre grădina Edenului, nu doar 
pe Adam şi Eva, cei proaspăt izgoniţi după facerea lor de către Dumnezeu, nu doar poporul Vechiului Testament, ci 
întreg poporul creştin al Noului Ierusalim (poporul Domnului). Cuvintele pe care le-am auzit din gura acestei femei 
erau cuvinte pline de iubire cerească, de înţelepciune şi de amărăciune. în ele regăseam Noul şi Vechiul Testament 
la un loc, suferinţa şi bucuria într-o suprapunere cosmică. Totul semăna cu o capodoperă nesemnată, al cărei autor 
genial se ascundea după cuvintele simple, atribuite unui oarecare. Cui îi puteau aparţine acele cuvinte care îndem- 
nau la credinţă fierbinte, la respectul faţă de trăirea creştină? Acele cuvinte făceau apologia bisericii creştine mântui- 
toare, dar în acelaşi timp deplângeau preoţii care nu mai slujesc după dreapta rânduială. Reveneau tot timpul ca un 
laitmotiv cuvintele: «Credeţi că Eu sunt Dumnezeu? Credeţi că mâinile Mele sunt străpunse de cuie şi acum? O, 
dacă aţi vedea genunchii Maicii Mele cum sângerează stând în faţa tronului ceresc şi rugându-L pe Tatăl să mai 
ţină încă puţin lumea! O, nu mai pot!». Erau cuvinte care veneau din interiorul şi din afara acelui trup; parcă 
aparţineau şi nu aparţineau acelei fiinţe care, când se trezea, semăna cu un albatros aşezat pe o suprafaţă terestră. 
Spre sfârşitul cuvântului ceresc acea voce îl chema insistent pe părintele Florea, care refuzase să vină să asculte. De 
faţă, în afară de noi, era maica preoteasă, fiul părintelui Florea, cu soţia şi copiii. După consumarea acestor momente 
râvna noastră pentru mântuire a crescut, dar s-au înmulţit şi ispitele. 

O bună bucată de timp ne-am luptat cu îndoiala în ce priveşte această lucrare, dar dragostea de Dumnezeu a 
biruit şi n-am mai pus sub semnul întrebării provenienţa divină a acestor cuvinte, căci cunoscut este, recunoaştem 
capodopera după cuvinte, nu după semnătură. 

în scurta noastră şedere la biserica din Ghelari-Hunedoara, timp în care am lucrat o poartă monumentală, am 
avut multe întâmplări miraculoase, din care relatez numai două. Odată, un călugăr pribeag (Gherasim), venind la 
biserica din Ghelari, a înnoptat la noi şi ne-a spus următoarea revelaţie: se făcea că sfântul Nicolae era în faţa 

porţilor terminate, iar deasupra lor era scris ,, România, ţară sfântă; România, ţara Noului Ierusalim “ pe fundalul 
tricolorului nostru. în faţa porţilor se adunaseră mulţi potrivnici care voiau să le deschidă, dar cum se atingeau de 
ele, se cobora foc din cer, care îi carboniza. Călugărul spunea că porţile nu se vor lucra pentru biserica din Ghelari, 
ci vor fi duse în alt loc. Atunci nu înţelegeam ce înseamnă această taină. 

Odată a venit la noi o femeie bolnavă, care susţinea că a fost trimisă de Maica Domnului în urma unei reve- 
laţii, spunându-i-se că la Ghelari va afla biserica cu 33 de cupole, dar am reţinut ideea, folosind-o ca temă plastică 
mai apoi în multe lucrări de ale mele. 

Biserica ridicată din porunca lui Dumnezeu la Pucioasa are 33 de arcade-cupole, iar poarta aşezată în partea 
de sud este poarta lucrată la Ghelari, pecetluind intrarea pentru cei care nu se supun legământului coborât de la 
Dumnezeu pentru acest loc sfânt. După ce Domnul a coborât planul temeliei bisericii, şi în timp ce eu lucram la 
proiect, nereuşind să ajung la un rezultat satisfăcător, Duhul lui Dumnezeu S-a coborât prin ucenicii lui Verginica, 
vieţuitori în aşezământul de la Pucioasa, şi mi-a spus să-mi amintesc de o revelaţie privind o biserică cu 33 de 
cupole, şi astfel Domnul Şi-a împlinit planul construcţiei bisericii. 

în ce priveşte configuraţia plastică şi simbolică a celor ce se împlinesc în acest loc, impresia mea (neavizată 
din punct de vedere teologic) este că spaţiul supus dezbaterii reprezintă prototipul unui spaţiu edenic în care pomul 
vieţii (izvorul vieţii) reprezintă cuvintele coborâte de la Dumnezeu, iar tipul de existenţă pe care ni-1 cere Dumnezeu 
este condiţia obligatorie pentru reîntoarcerea noastră la relaţia Adam-Eva înainte de săvârşirea păcatului. Acelaşi tip 
de annonie se poate remarca şi în cadrul creaţiei lui Constantin Brâncuşi. 

în numele Tatălui şi al Fiului şi al Duhului Sfânt am mărturisit acestea eu, robul lui Dumnezeu, Zidaru 
Marian, din mila lui Dumnezeu sculptor şi arhitect al acestui loc. Amin. 

* 

Mă numesc Victoria Zidaru şi voi încerca să mărturisesc cum a început legătura mea cu această lucrare 
sfântă. 

Eram la Ghelari, lucram o poartă monumentală de şase metri, cu Marian şi cu un grup de ucenici, poartă care 
a fost revelată de Dumnezeu atât lui Marian, cât şi altor persoane care au întărit convingerea că lucrarea noastră este 
comandată, am putea spune, de cer. însăşi abandonarea Bucureştiului şi venirea noastră la Ghelari a fost parcă 
ajutată şi cerută din cer, căci nici unul din noi nu s-a împotrivit, nu ne-a venit greu şi nu am regretat, şi am urmat 
acest îndemn parcă ajutaţi şi mângâiaţi de o putere divină. 

încă de când eram în Bucureşti auzisem că în România se petrece un miracol, că undeva vorbeşte Dumnezeu 
şi comunică oamenilor învăţături şi taine. Această veste a trezit în noi o mare dragoste şi aşteptare. Parcă ştiam că 
trebuie să ne întâlnim cu această fonnă de manifestare a Domnului. N-a trecut mult, şi la trei săptămâni de la venirea 
noastră la Ghelari purtătorii de Dumnezeu şi vasul lui Dumnezeu, care atunci era mama Maria, au venit, şi Domnul 
ne-a strigat şi ne-a vorbit. Am simţit din primul moment, prin fiorul inimii, că este Dumnezeu. Pacea şi dragostea 
care m-au cuprins atunci nu le-am mai simţit aşa până atunci. Era ca şi cum s-a deschis un nou canal de înţelegere 
şi cunoaştere, s-a produs o contopire, o unire, o cununie tainică pe care n-o pot explica. Am cunoscut că este Dom- 
nul şi L-am urmat din ce în ce, mirată şi copleşită de măreţia Lui. Cu cât a trecut timpul şi ni s-au descoperit mai 
multe, cu atât m-am simţit mai datoare faţă de El. Ce s-a întâmplat cu noi atunci, a fost ca un dar, darul de a-L putea 
iubi şi urma pe Domnul. De atunci viaţa noastră a fost un şir de minuni pe care Domnul le-a făcut cu noi, dar şi de 
probe şi ispite în acelaşi timp, foarte grele şi complexe, dar pe care, cu ajutorul lui Dumnezeu şi intervenţia vizibilă 
a Lui, le-am trecut. 

Această şedere a noastră la Ghelari o numim ca pe o şcolarizare, ca pe un exerciţiu de lucru de la Duhul Sfânt. 
Acolo am învăţat să desluşim cum lucrează Duhul Sfânt asupra sufletului omenesc, dialogul lui Dumnezeu cu omul 
prin Duhul Sfânt sau, mai exact, cum Se poate recunoaşte Duhul lui Dumnezeu de duhul satanei. Am simţit că prin 
ucenicii lui mama Verginica Dumnezeu a trecut la o fonnă mai complexă de manifestare, mai elevată şi mai 
simbolică, ideile fiind destul de greu de înţeles dacă nu ai o practică de viaţă creştină, o conduită cerută de Dumnezeu 
prin această coborâre de cuvânt ceresc, conform canoanelor bisericii ortodoxe. Şederea noastră la Ghelari a fost de 
trei ani încheiaţi: 22 iulie 1987 - 22 iulie 1990, dată când a murit părintele Florea, eveniment după care a trebuit să 
părăsim locul, fiind expulzaţi de către oficialităţi, pe baza unor înscenări. Am înţeles mai târziu că acesta a fost planul 
lui Dumnezeu, căci noi eram chemaţi spre locul sfânt al lui Dumnezeu, unde trebuia construită prima piatră a noului 
aşezământ românesc, Biserica Noului Ierusalim sau, mai exact, Sfânta Sfintelor Noului Ierusalim, după cum o 
numeşte Domnul. Imediat ce am ajuns din nou în Bucureşti, am înţeles că am fost aduşi de Dumnezeu pentru a pune 
umărul nostru la ridicarea acestei minuni, şi aşa am făcut. Nu ne-a fost uşor la început, dar minunile s-au ţinut lanţ, 
şi fiecare cuvânt al lui Dumnezeu se împlinea numaidecât, iar sfânta Virginia ne însoţea pretutindeni cu ocrotirea ei 
vizibilă. Am văzut marea deslăcându-se şi apele retrăgându-se pentru a trece, căci cum aş putea să numesc altfel toate 
cele care s-au lucrat, cum toate uşile se deschideau, toate se finalizau, după cuvântul rostit din cer. 

închei mărturisirea mea, deşi toate pe care ni le-a făcut cunoscute nouă Domnul prin această lucrare sfântă ar 
putea fi subiectul unei cărţi cereşti, cu precizarea că numai atunci o revelaţie este adevărată, când ea se împlineşte 
sau când este confirmată şi din altă sursă. 

Când erau gata planurile bisericii şi când deja începuse construcţia, pe la sfârşitul lui septembrie, anul 1991, 
un oarecare creştin ne-a adus la atelierul din Bucureşti desenul unei revelaţii care reprezenta muntele Sionului 
ceresc, desen făcut de un oarecare creştin Radu, în unna revelaţiei ce o avusese în data de 7 septembrie un creştin 
pe care noi nici astăzi nu-1 cunoaştem, deşi este din Bucureşti. Desenul este aproape identic, aproape cu aceeaşi 
structură de construcţie ca şi biserica Noului Ierusalim, ridicată la Pucioasa. Apoi cuvântul coborât de Domnul a 
fost că biserica se va ridica în trei luni, şi aşa a fost; că vom aduce prin minune poarta de la Ghelari, şi aşa a fost; 
că nu va fi foarte uşor înţeleasă această coborâre dumnezeiască, această vorbire în Duh a Domnului, şi aşa a fost. 

* 

Mă numesc Sandu Dan, din Drăgăneşti, Teleonnan. Am 25 de ani şi sunt ucenic sculptor al lui Marian. 

Aşa cum se ştie că Evangheliile n-au consemnat toate faptele şi minunile Mântuitorului şi, cu siguranţă, vieţile 
sfinţilor nu cuprind întreaga trăire şi sfinţire a sfinţilor respectivi, tot aşa şi cei ce scriu despre ceea ce a fost şi este 
mama Verginica, nu pot consemna decât o parte din lucrarea dumnezeiască ce a locuit în vasul ei de lut. Voi încerca 
şi eu să constitui aceste câteva rânduri într-o picătură de apă, alături de celelalte picături, încât să fonneze acea 
ploaie binefăcătoare. 

Fiind o fire meditativă şi contemplativă prin însuşi harul dat de Dumnezeu de a picta şi a reprezenta prin artă 
ceea ce El binevoieşte, de multe ori reflectam asupra unor lucruri care pentru vremea aceea mi se păreau închise şi 
poate inexistente, în afară de a fi reprezentate artistic. Gândeam fără să vreau la un loc special, la un fel de paradis 
în care oamenii să nu mai trăiască animaţi de dorinţe reduse la plăceri trecătoare, ci să trăiască într-o annonie 
deplină prin iubirea şi purtarea de grijă a lui Dumnezeu. Visuri de copil? Nu. Pentru că în anul 1987, fiind la biserica 
Ghelari ca sculptor ucenic la lucrarea porţii pentru decorarea intrării principale, i-am cunoscut pe cei ce erau urmaşi 
ai proorociţei Verginica. întocmai cum apostolii duceau vestea învierii lui Iisus Hristos, aşa şi aceşti ucenici vesteau 
acolo unde erau trimişi de însuşi Dumnezeu. Am rămas uimit. Nu-mi venea a crede că există posibilitatea acelui 
paradis, devenită dintr-o dată virtual palpabilă şi vizibilă. Am crezut şi eu cuvintelor cereşti, şi m-am făcut urmaş 
acestor urmaşi întru înviere. 

Eram încă în strâmtorarea ateist-comunistă, de înăbuşire a oricărei deliberări spirituale. De aceea Dumnezeu 
lucra, dar lucra cu greu, astfel încât să ne ferească de mâinile care deja erau întinse să ne înşface. Posibilitatea acelui 
paradis de care am vorbit mi-a fost întărită de poveţele pe care le vesteau aceşti oameni: feciorie, nemâncare de 
carne, oprire de la orice băutură alcoolică, în afara vinului curat, din struguri, împărtăşanie cât mai des, condiţii mai 
mult sau mai puţin cunoscute de mine în acea vreme, condiţii în totalitate conforme cu trăirea bisericii ortodoxe 
întru adevărul ei, unele din ele proprii doar monahismului şi care acum puteau fi îndeplinite şi de cei ce voiau să se 
apropie de trăirea lui Iisus Hristos. 

După căderea cortinei comuniste, în vara anului 1990 a trebuit să părăsesc cetatea din Ghelari şi să-L urmez 
pe Dumnezeu în chiar locul izvorului cuvântului Său din localitatea Pucioasa. Mergeam apoi des la cimitirul 
bisericii din sat, la mormântul sfintei Virginia. Aprindeam lumânări şi mă rugam ei pentru ajutor să pot urma această 
lucrare cerească. De fiecare dată mireasma sfântă persista deasupra pietrei care-i acoperă trupul. într-o seară, când 
m-am dus la mormânt împreună cu un creştin din această comunitate, am auzit împreună cu el glasul ei spunân- 
du-ne: „ Voi veniţi aici la mine, şi eu sunt mereu la voi întocmai cum îngerul Domnului le-a spus mironosiţelor: 
„ Ce căutaţi pe Cel viu între cei morţi? Am înţeles cu toţii că ea este ocrotitoarea şi păzitoarea îndeaproape a 
noastră, a celor ce suntem stătători şi veghetori peste acest aşezământ sfânt. Cu siguranţă, sunt multe simţirile şi 
trăirile care ar trebui consemnate, cuvintele coborâte din cer care ne înştiinţează tot ceea ce avem de făcut, căci 
Dumnezeu rosteşte cuvântul, şi apoi îl împlineşte. 

O altă latură pe care aş vrea să o consemnez este activitatea artistic-religioasă pe care o desfăşor în locaşul 
Domnului. îmi amintesc de vremea când aspiram spre dezvoltarea cunoştinţelor mele prin urmarea Academiei de 
Arte Frumoase din Bucureşti. Dar Dumnezeu m-a oprit. Mulţi, poate majoritatea, nu înţeleg lucrările lui Dumnezeu. 
Cu toate că mi-a fost greu, pentru că deja mă vedeam la capăt de drum, realizat ca sculptor cu oarecare greutate 
profesională, m-am conformat cuvintelor lui Dumnezeu şi am renunţat, preferând să văd ulterior urmările acestei 
opriri pe care mulţi ar critica-o şi ar spune că Dumnezeu nu opreşte de la drumul de a cunoaşte, de a te realiza 
profesional. Aşa este, dar când este în pericol însăşi mântuirea sufletului, Dumnezeu poate interveni. Ulterior El m-a 
înştiinţat că, dacă plecam la facultate, cu timpul m-aş fi depărtat, dând de gustul succesului lumii modeme. Acum 
am văzut urmarea, căci odată cu porunca zidirii bisericii, tumul de mărturie al acestei lucrări de mântuire, 
Dumnezeu a spus că eu voi realiza pictura îngerească a acestei biserici. Aşadar, am fost păstrat spre a sluji după 
cuvântul Domnului. Nu sunt un caz izolat, pentru că toţi cei ce suntem vieţuitorii acestui sfânt aşezământ am fost 
opriţi de la îndeletnicirile pe care le aveam odinioară, ca să-I urmăm întocmai Lui, aşa cum pe vremea trupului Său 
chema pe viitorii apostoli, unora spunându-le: „Lasă morţii să-şi îngroape morţii lor, iar tu vino după Mine“. 

în afara lucrului pe care l-am închinat Domnului (pictura bisericii după planul dat de El), pictez şi sculptez 
cruci. Tot din porunca Domnului am realizat şi icoana sfintei proorociţe Virginia, în mai multe ipostasuri. în acest 
locaş, precum şi în locurile în care se mai află ele, aceste icoane se constituie în prezenţe vii, cei ce le deţin putând 
mărturisi ajutorul şi mângâierea în tot lucrul, fiind icoane făcătoare de minuni. 

Poate că această mărturisire, poate că şi celelalte vor stârni păreri pro sau contra. Rămâne de văzut cine va 
vorbi şi pentru Dumnezeu. Pictura poate fi şi ea considerată ca nefiind canonică, deoarece întâlnim sfinţii 
reprezentaţi ca îngeri, heruvimi, serafimi. Prin cuvântul ceresc avem lămurirea că este un lucru nou. Dacă în acatiste 
sfinţii sunt numiţi îngeri sau heruvimi, ce rău este să-i reprezentăm în stare cerească? în rest, chipurile lor respectă 
stilul curat bizantin, ca de altfel întreaga pictură. Literatura, muzica, au o libertate de exprimare mult mai largă decât 
arta vizionar-religioasă. Se pot aduce noutăţi iconografice fără a demitiza, ci, dimpotrivă, făcând o redimensionare 
a artei bizantine, la cuvântul lui Dumnezeu. 


* 

Mânată de iubirea după Dumnezeu, îmi găseam liniştea sufletului în citirea cărţilor sfinte. Mângâierea mea 
cea mai mare a fost sfânta Scriptură. Ore întregi citeam şi rămâneam uimită văzând cât de minunat a lucrat 
Dumnezeu în mijlocul oamenilor dintotdeauna. Am văzut cât de mult a iubit Dumnezeu pe om, încât Se cobora la 
el cu sfaturi şi porunci dumnezeieşti, care se înnoiau mereu, de la începutul veacurilor şi până astăzi. A folosit 
Dumnezeu vase alese, pe care le-a curăţat, şi apoi le-a folosit ca să înveţe prin ele poporul şi să-l călăuzească pe 
calea vieţii. De multe ori mă gândeam ce bine ar fi ca Dumnezeu să mai coboare astăzi ca şi atunci cuvânt ceresc! 
poate am fi mai buni şi mai credincioşi, dar îmi aminteam de Evanghelia cu bogatul nemilostiv şi cu săracul Lazăr, 
cum Dumnezeu a spus: «Au pe Moise şi pe prooroci; să asculte de ei. Dacă pe ei nu-i vor asculta, nici de ar învia 
un mort nu se vor îndrepta». Am înţeles că şi atunci nu de toţi oamenii erau crezuţi proorocii, dar Dumnezeu, cum 
a lucrat în toate vremurile, ascuns, şi a ţinut cuvintele Sale divine pentru cei pe care El i-a văzut că vor să-L urmeze 
şi să-L asculte, aşa a lucrat şi astăzi, căci spre uimirea mea şi, totodată, spre bucuria mea, Domnul mi-a descoperit 
şi mie că şi astăzi lucrează pe pământ în chip tainic, că şi astăzi are, ca pe vremea sfântului Ilie, suflete şi inimi care 
nu şi-au plecat genunchii şi inima în faţa stăpânitorilor necredincioşi ai vremii. Şi astfel, prin rânduială divină am 
cunoscut vasul ales din vremea de sfârşit, care se numeşte proorociţa Virginia. Pot spune că nu a fost numai prooroc, 
ci mai mult decât prooroc, deoarece ea fost purtătoarea Duhului lui Dumnezeu vreme de 25 de ani (1955-1980). Am 
cunoscut-o în anul 1979, în casa unor creştini din Răcăciuni, judeţul Bacău. Am rămas pătrunsă de puterea Duhului 
Sfânt, Care sălăşluia în ea, de blândeţea şi bunătatea care o caracteriza, şi mai ales de umilinţa ei. în acea zi Domnul 
a coborât în ea prin cuvânt. în timpul vorbirii cobora peste ea un somn divin, iar Domnul prin gura ei vorbea cu noi. 
Când vorbirea era pe sfârşite, Domnul spunea: „Treziţi trâmbiţa Mea!“. Atunci cineva o mişca, şi ea se ridica şi 
întreba: „A vorbit Domnul? “. Orice lucrare începea aşa: «în numele Tatălui şi al Fiului şi al Sfântului Duh, pace 
vouă!» şi se termina cu cuvinte de binecuvântare: «Harul şi pacea Mea să fie peste voi toţi, amin». Erau cuvintele 
Domnului Iisus Hristos, pline de învăţătură sfântă. în ziua când am cunoscut-o era 10 august 1979, ziua mea de 
naştere. Dumnezeu a făcut lucrarea cuvântului pentru noi, cei care nu mai luasem parte niciodată la aşa ceva. 
Domnul l-a strigat pe tatăl meu şi pe mine şi a zis: „Fiul Meu, Gavrilă, ai o fiică; vrei să Mi-o dai Mie? Vrei, tată? “. 
Pe moment tata a rămas uimit; nu ştia ce să răspundă. După câteva clipe a zis: „Doamne, cum vrei Tu De atunci 
am înţeles că Domnul mă iubeşte şi că vrea să-I urmez. 

în mine s-a petrecut o schimbare totală. Gândul meu era numai la mama Verginica. Aş fi vrut să stau numai 
cu ea. Veneam uneori la Pucioasa să ascultăm cuvintele Domnului, căci noi locuiam în Moldova. Veneam mereu, 
până într-o zi când Domnul ne-a chemat precum oarecând pe apostoli, şi ne-a zis: „Lăsaţi case şi rude, ieşiţi din 
mijlocul lor şi urmaţi-Mi Am ascultat glasul Domnului cu o încredere neclintită, şi astfel ne-am mutat la Pucioasa, 
peste drum de casa lui mama Verginica. Un an de zile mi -am alinat durerile sufleteşti lângă patul ei de suferinţă; i-am 
simţit puterea divină care radia din ea. Când durerile o înteţeau, ea lua icoana Maicii Domnului în braţe şi se ruga 
de alinare. Domnul spunea mereu că boala ei se datorează greşelilor creştinilor, care erau ispăşite de ea în locul 
nostru. 

De multe ori îmi spunea lucruri pe care eu le gândeam fără ca cineva să mi le ştie şi mă îndrepta din multe 
greşeli convingându-mă că numai Duhul Domnului cunoaşte duhul omului. Odată mi-a spus: „Mămică, Domnul 
mi-a spus că te va numi Filofteia “. Atunci n-am înţeles taina, dar după cinci ani această profeţie s-a împlinit. M-am 
dus la mănăstire şi am fost călugărită. Numele meu de botez este Gabriela. Maica stareţă a avut în casă o monahie 
care murise, Gabriela, şi a zis că nu-mi va schimba numele şi mă va numi tot Gabriela, în amintirea răposatei. îna- 
intea slujbei de călugărie a venit părintele exarh şi ne-a întrebat ce nume vom avea. Eu i-am spus: „ Gabriela “. A 
zis de ce tot acesta şi nu altul, şi am răspuns că maica stareţă aşa vrea, şi nu vreau să o supăr. Nu a mai spus nimic, 
însă în seara călugăriei când m-a tuns, m-a strigat cu numele Filofteia-Gabriela. Am rămas surprinsă, că nimeni nu 
ştia taina aceasta. Mi-am adus aminte de cuvintele spuse de mama Verginica pe când nici vorbă nu era să plec la 
mănăstire. 

Cuvântul lui Dumnezeu 


De multe ori mama Verginica stătea de vorbă cu noi şi pentru câteva clipe era ca şi răpită, şi apoi spunea ce 
a văzut. Multe vedenii ne povestea. Unele se împlineau mai repede; altele, mai târziu, iar altele se împlinesc în 
vremea de astăzi. Despărţirea ei de noi a fost ca o sabie care a rupt sufletele noastre, dar Domnul ne spusese de 
multe ori că va vorbi prin rămurele. Nu înţelegeam, dar astăzi totul este desluşit. 

După plecarea ei darul s-a mutat la sora ei, Maria, o fiinţă tot atât de bună şi de dulce ca şi ea. Prin cuvântul 
lui Dumnezeu, coborât prin sora ei, Maria, eu am mers la mănăstirea Ţigăneşti în ianuarie 1984, unde am stat 4 ani, 
dar unde n-am mai putut duce viaţa cu care mă învăţasem acasă, în post şi rugăciune, după canoanele călugăreşti, 
fiind obligată să mănânc came şi să nu mai respect posturile cum le ţineam acasă, după cuvântul Domnului. Plân- 
geam şi mă rugam la Dumnezeu şi la Mama Verginica să-mi uşureze durerea sufletului şi să nu mă lase să fiu 
doborâtă de ispite. Nu m-am gândit nici o clipă să mă întorc înapoi acasă, şi astfel am mers apoi la mănăstirea 
Ciorogârla, dar şi aici am luat-o de la capăt cu ispitele şi mi-am zis: „Dumnezeu, pe cine iubeşte mustră şi 
pedepseşte ", şi, ştiind că din porunca lui Dumnezeu am apucat pe această cale sfântă, am ales din nou supunerea şi 
răbdarea. După trei ani la mănăstirea Ciorogârla, tot prin porunca lui Dumnezeu prin această lucrare cerească am 
fost trimisă ca ajutor preasfinţitului Irineu de la Cluj. 

Am crezut şi voi crede în această lucrare sfântă, orice împotrivire aş întâmpina. Noi, cei ce am cunoscut-o pe 
mama Verginica, mărturisim că ea a fost vasul prin care Dumnezeu vrea să-Şi trezească poporul cel de la sfârşit; 
mărturisim că este trâmbiţă apocaliptică prin care Dumnezeu va încununa pe cei ce Ii urmează cu sfinţenie şi cu 
credinţă sfaturile şi poruncile Sale. Pentru noi mama Verginica este scut şi apărare, este mijlocitoarea noastră în faţa 
Preasfintei Treimi. Ea este venerată de noi ca sfântă şi o vom sărbători cu sfinţenie în fiecare an în ziua mutării ei 
întru cele cereşti. Amin. 

Monahia Belinschi Gabriela 


* 

Sunt din Moldova, judeţul Bacău, din părinţi creştin-ortodocşi, care m-au învăţat din copilărie iubirea de 
Dumnezeu, de biserică şi de sfinţii care ne-au lăsat de-a lungul vremii leagănul credinţei ortodoxe, singura cale care 
poate asigura prin adevărata ei trăire mântuirea sufletului. Din cei şase copii, câţi eram la părinţi, pe mine mă stăpâ- 
nea o mai mare iubire de Dumnezeu. Am simţit această stare încă din copilărie, şi de aceea în tot timpul vieţii mele 
n-am putut avea nimic mai drag ca pe Dumnezeu şi toate frumuseţile care înseamnă Dumnezeu în înţelesul lor. 

Când aveam treisprezece ani, a murit mama, şi de atunci am simţit mai mare iubire de Dumnezeu, de a-L avea 
în suflet pe Domnul, singurul Care poate toate întru toţi. îmi ziceam mereu: „Doamne, să fii numai Tu în gândurile 
mele, în inima mea, în voinţa mea, ca pe toate să le săvârşesc în voinţa Ta şi nu a mea 

La vârsta de 2 1 de ani am cunoscut un tânăr de 23 de ani, un suflet care mi s-a părut dezlipit de el însuşi mai 
mult decât mine, mai contopit cu cele frumoase care sunt întru Dumnezeu, şi mi-am zis: „Doamne, eu Ţi-am 
făgăduit viaţa mea, dar dacă este voia Ta, voiesc să am pe cale acest tovarăş, că eu sunt mică şi slabă şi nu pot 
singură pe drumul vieţii Am simţit că Dumnezeu a venit în calea mea cu acest sprijin şi ne-am unit prin taina 
cununiei. Mai târziu am trăit o mare suferinţă şi cu inima şi cu trupul, căci gândul de a avea un copil era de la noi 
şi nu de la Dumnezeu, dar copilul n-a trăit, iar eu am plătit cu suferinţă grea, căzând în mâna medicilor vreme de 
trei ani, aşa cum este scris: «Cel ce păcătuieşte, să cadă în mâna doctorului». Am plătit cu lacrimi de căinţă şi cu 
mare suferinţă trupească ascultarea glasului inimii noastre, ca apoi să ne întoarcem spre făgăduinţele făcute 
Domnului, spre făgăduinţa curăţeniei trupeşti. 

După multă vreme de suferinţă, în spital am avut un vis peste care n-am putut trece cu uşurinţă: stăteam cu 
capul în ţărână pe un câmp arat şi mă rugam plângând şi zicând: „Doamne, iartă-mi tot ce ai să-mi ierţi". Un glas 
care venea din cer a spus: „Da, dar să te atingă soarele pe creştet". M-am ridicat să mă uit, dar soarele asfinţise. 
M-am aşezat din nou plângând şi cerând la Domnul să asculte ruga mea. Apoi am auzit un vuiet uşor. Soarele se 
întorsese de la asfinţit şi s-a apropiat până deasupra capului meu şi m-a atins. Am simţit cum a intrat în fiinţa mea 
o căldură care-mi copleşise trupul firav de la suferinţă. Apoi mi-am revenit uşor şi am zis: „Doamne, eşti atât de 
mare, atât de bun! Cu ce Iţi voi putea întoarce bunătatea? O, cât de datoare Iţi sunt!". Dumnezeu ne dăduse 
iertarea, iar viaţa noastră devenise ca viaţa a doi copii care ascultau de Tatăl Cel din ceruri şi care caută cu umilinţă 
pe urmele poruncilor Mântuitorului Hristos. 

în anul 1979, printr-o descoperire cerească am venit la Pucioasa. Aici am aflat-o pe fiinţa cea bună şi umilă 
prin care vorbea Dumnezeu. Am cercetat cu umilinţă şi nu cu ispitire, ca să înţeleg dacă totul este înrădăcinat în 
sfânta biserică şi în toate tainele ei cele sfinte. Am găsit în jurul acestei fiinţe un popor trăitor după adevărul 
ortodoxiei, şi mare mirare m-a cuprins constatând că viaţa celor mai mulţi care urmau această revelaţie de proorocie, 
era aşa cum se cere să fie în mănăstirile noastre, şi unde, de fapt, nu se mai ţin întru totul poruncile sfinţeniei. Mi 
s-a cutremurat cu totul fiinţa când am văzut ce are Dumnezeu pe pământul român, şi noi nu ştiam. Dragostea lor ne 
înconjurase. Viaţa lor şi trăirea lor în post, în rugăciuni şi în curăţenie, era ce iubeam noi. Găsisem aici pe fraţii lui 
Iisus Hristos, aşa cum este scris: «Mama şi fraţii Mei sunt cei ce fac voia Tatălui Meu». Desfăşurarea trăirii lor 
alături cu această revelaţie continuă era păstrată în mare taină, înţelegând atunci urmărirea şi prigoanele suferite de 

ei din partea stăpânilor lumii, care nu-L puteau iubi pe Dumnezeu şi pe fiii lui Dumnezeu, cei după adevărul trăirii 
de creştin. 

In ziua aceea, 1 mai, anul 1979, mama Verginica a fost sub supunerea Duhului Sfânt, şi Dumnezeu a vorbit 
prin ea şi ne-a spus: «Pace vouă, celor nou-veniţi! Pace ţie, Moldovă aşteptată de cer! Eu sunt Domnul Iisus Hris- 
tos, nu în trup, ci în Duh. Cobor âtu-M-am să-l pregătesc pe cel din vremea aceasta. [...] Ieşiţi din bloc, copiii Mei, 
căci blocurile se vor face una cu pământul, că sunt lucrate duminica. Veniţi la Mine! Iată masa Mea! Veniţi aproape 
de trâmbiţa Mea, că voi avea mare nevoie de voi în zilele ce vin. Cel ce lasă pen tru Mine părinţi şi fraţi, neam şi 
ţarini, acela întreit va lua de la Mine. Veniţi lângă acest izvor ceresc, şi veţi fi numiţi pruncii Mei. O, Moldovă 
aşteptată de cer, iată ziua legământului Meu cu tine. Mihaela, vei sta aproape de Verginica până la sfârşit. Iubire 
pentru iubire, căci aşa este la Dumnezeu. [...] România este ţara Ierusalimului cel nou ales. în anul 1990 voi ieşi 
deasupra cu această fântână de miere şi voi slăbi pe antichrist». Vorbirea Domnului a continuat aproape două ore. 
Taine nemaiauzite, taine pecetluite, care stau să vină spre împlinire, aşa cum scrie în Scripturi. 

Ne-am hrănit vreme de un an din cuvântul lui Dumnezeu, care curgea prin gura lui mama Verginica. Inima 
mea nu mai ştia altceva decât să stea zi şi noapte alături de acest vas sfânt în care Dumnezeu Cuvântul Se deşerta 
şi vorbea poporului creştin tainele pentru sfârşitul necredinţei de pe pământ. Era neînchipuit de bolnavă, dar nu 
aveam curajul să cred că ea va pleca vreodată dintre noi, mai ales că Domnul în toate vorbirile ne spunea: «Această 
profeţie nu se va sfârşi până la sfârşitul vremurilor». Nu puteam crede că va fi luată dintre noi nici atunci când 
Domnul spunea: «Voi ridica din mijlocul poporului creştin acest vas şi îl voi duce la cer şi voi vorbi prin rămurele 
şi voi fi cu voi până la sfârşit». 

în luna septembrie, anul 1980, am primit poruncă de la Domnul să-i cos lui mămica Verginica o cămaşă albă 
pentru ca să fie îmbrăcată cu ea în ziua când va fi luată la cer şi să-i fac un cântec de plecare. Această ascultare am 
făcut-o plângând şi cu mare cutremurare. După trei luni, în ziua de 14 decembrie, mama Verginica a fost luată de 
Domnul. în clipa aceea, stând lângă ea pe pat, am luat-o în braţe, strângând-o şi mângâindu-i fruntea ca să-i alin 
ceasul cel greu al despărţirii de noi, iar ultimele ei cuvinte acestea au fost: „Fiţi cuminţi, fiţi cuminţi, fiţi cuminţi, 
copiii mei! 

Mergeam apoi zi de zi la crucea mormântului ei şi vegheam cu toţii să nu se stingă lumina candelei de la cruce, 
căci aşa rămăsese poruncă de la Dumnezeu. Marea noastră durere era ca aceea a ucenicilor Domnului sau a Maicii 
Domnului, ştiind că această lucrare a fost însuşi cuvântul Domnului Iisus Hristos în Duh. 

Cuvintele acestei lucrări dumnezeieşti pot fi numite Evanghelia Duhului Sfânt, căci ele sunt cuvintele Fiului 
lui Dumnezeu, Care S-a coborât în Duh, după cum a rostit făgăduinţa atunci când S-a înălţat la Tatăl. Bucuria nu 
ne-a părăsit de tot, căci mulţi creştini îşi vesteau unul altuia arătarea ei în vedenie sau în vis, cu aceleaşi fel de 
învăţături şi de mângâieri cereşti. 

Prea puţin timp a trecut până când sora lui Verginica, Maria, a primit peste ea darul aceluiaşi fel de lucrare 
cerească. Avea acelaşi fel de umilinţă, de vas slab întru care Se poate desăvârşi Cel tare, aşa cum este scris: «Domnul 
a ales pe cei de neam prost, pe cei slabi, ca să plece creştetul celor tari». 

N-am avut niciodată gândul să mă îndoiesc întru această lucrare, de vreme ce nu pot niciodată uita minunea 
săvârşită de Domnul la venirea noastră aici pentru întâia oară, minune cu care Domnul ne-a arătat puterea acestei 
lucrări cereşti. Venisem cu un copil al fratelui meu, bolnav de epilepsie, cu care fusese la slujbele mănăstirilor, după 
ce renunţase la ajutorul medicilor. Mama Verginica l-a luat în braţe, i-a făcut semnul crucii pe creştet şi l-a uns cu 
ulei din candelă. Din clipa aceea copilul n-a mai fost bolnav niciodată. Domnul pusese deoparte această vindecare, 
pentru întărirea paşilor noştri alături cu această putere lucrătoare de semne şi minuni pentru credinţa oamenilor. 

în anul 1991 am primit poruncă cerească să ridicăm biserică de mărturie, care va mărturisi prin lucrarea ei şi 
prin forma ei toate tainele care au fost profeţite prin această lucrare cerească. Dumnezeu a fost cu noi prin cuvânt 
în toată vremea lucrului bisericii, aşa cum prin cuvânt a fost în vremea lui Noe, care a lucrat corabia salvării făpturii 
lui Dumnezeu. Toate cuvintele care au venit din cer şi care erau auzite de noi, se scriau şi se împlineau, şi totul s-a 
lucrat cu minuni văzute, cu puteri neînchipuite de noi, aşa cum toţi cei ce au văzut pot mărturisi. Cei doi artişti 
sculptori, Victoria şi Marian Zidaru, care au pus pentru Domnul tot rodul muncii lor, au făcut să avem cu ce împlini 
ridicarea bisericii revelate de cer, căci nici o lucrare nu s-a lucrat până nu venea mai întâi cuvântul. Toţi cei care au 
lucrat au văzut că toate s-au lucrat prin cuvânt, şi toţi au respectat întru totul legea sfinţeniei, care a fost rânduită de 
Domnul ca să fie trăită în acest aşezământ sfânt, lege care va străjui intrarea acestui aşternut dumnezeiesc. Aşa a 
spus Domnul: «Legea pentru acest aşezământ să fie săpată în piatră şi să fie aşezată la poarta de strajă a ieslei 
cuvântului Duhului Sfânt». Tărcuţă Mihaela 


* 

Mă numesc Stoica Nicolae, din Măneşti, Dâmboviţa, născut din părinţi creştin-ortodocşi, la 9 octombrie 1938. 
în vara anului 1959 am aflat că la Maluri, lângă Pucioasa, o fecioară vorbeşte oamenilor despre Dumnezeu. 
De curiozitate am fost şi eu acolo cu doi consăteni: Greaţa Tică şi Ţurlui Toma. A făcut Dumnezeu lucrarea 
cuvântului Său. Dumnezeu vorbea prin gura acestei fecioare, şi am rămas uimit de tot ce auzeam. 

începusem să vin mereu. Mă minuna accentul care se punea pentru întărirea credinţei şi pentru sfârşitul lumii 
păcătoase. Aşteptam cu nerăbdare fiecare vorbire a Domnului, fiindcă eram încredinţat din ce în ce mai mult că 
Dumnezeu este Cel Care vorbeşte. Lucram la mină şi plecam de unul singur să ascult cuvintele lui Dumnezeu. 

în noiembrie 1959, într-una din vorbiri la care am luat parte la ceas târziu de noapte, Dumnezeu mi-a spus că 
voi fi însoţitorul legitim şi duhovnicesc al acestei fecioare. N-am mai mers la serviciu la mină. Am rămas acasă la ea, 
la Maluri, iar în vara anului 1960, după sfintele Paşti, am făcut cununia în biserica din Măneşti. Aveam atunci 22 de 
ani, iar ea avea 37 de ani. Am însoţit-o de atunci prin toate locurile pe unde Dumnezeu a vorbit oamenilor şi am fost 
întreţinătorul ei material. După ce am lăsat serviciul, mi -am luat căruţă cu cai şi făceam diverse prestaţii prin satele 
vecine, iar până în colectivizare luam roade şi din pământul pe care l-am avut la Măneşti. Muncile prin gospodărie, 
tăiatul şi aranjatul lemnelor, curăţenia şi ordinea în curte şi în grădină, adusul apei le făceam întotdeauna cu toată 
mulţumirea inimii. Din anul 1960 şi până în 1966 n-am cârtit niciodată la nici un drum; îmi era teamă să-L supăr pe 
Dumnezeu şi mă duceam fără şovăire cu această fiinţă peste tot pe unde avea Dumnezeu de lucrat. 

în 22 decembrie 1966 am fost arestat şi dus la arestul securităţii din Ploieşti. Am fost anchetat, interogat şi 
învinuit că împreună cu această fecioară adunăm popor mult, pe care-1 instigăm la ură împotriva legilor ţării, 
împotriva comunismului. Dar eu n-am făcut niciodată politică, şi degeaba le-am explicat că Dumnezeu este Cel 
Care grăieşte prin această gură, prin această fiinţă pe care eu o ocrotesc şi o însoţesc pentru îndreptarea în bine a 
oamenilor, pentru ca oamenii să iubească biserica şi pe Dumnezeu. Dar ei m-au acuzat politic. Ancheta a durat şase 
luni. împreună cu mine au mai fost arestaţi şi anchetaţi şase creştini, consideraţi complotişti împotriva regimului 
comunist, împotriva ordinii bisericii, deşi eram nelipsiţi de la biserică. 

în vara anului 1967 am fost condamnat la şase ani închisoare. De la Ploieşti am fost transferat la Aiud, dar, 
după cuvântul Domnului, n-am stat condamnat decât un an. în toată perioada anchetării se auzea glas din cer: „Daţi 
drumul, daţi drumul copiilor Mei! Acest glas era auzit de tot personalul de anchetă. 

După eliberare am venit înapoi la Maluri, unde mi -am continuat misiunea alături de lucrarea lui Dumnezeu şi 
am continuat însoţirea acestei fecioare, ca şi până atunci. Toate drumurile noastre erau presărate cu miresme 
deosebite pe care nu le-am mai mirosit de atunci niciodată. îmi amintesc cum mulţi creştini veneau necăjiţi, bolnavi, 
iar Dumnezeu, prin gura şi prin mâna fecioarei Verginica, îi mângâia şi îi vindeca de orice boală, îi binecuvânta, îi 
încuraja şi îi sfătuia. în acest timp am luat parte la construirea casei de la Maluri. Am făcut cărămidă, am zidit-o şi 
am tenninat locuinţa. 

După inundaţiile din 1970 am mutat căsuţa de la Maluri şi am participat la construirea casei de la Pucioasa, 
unde am cărat materialul recuperabil de la Maluri, iar în 1973 am terminat şi această construcţie. 

Lucrarea vorbirii Domnului nu s-a întrerupt niciodată. Când aveam trimitere pe la creştini, lăsam lucrul şi 
plecam să însoţesc vasul Domnului. întotdeauna am considerat această fiinţă ca pe un vas ales de Dumnezeu, ca pe 
o trâmbiţă a lui Dumnezeu, prin care Dumnezeu anunţa sfârşitul tuturor fărădelegilor. Era o fiinţă blândă, curată şi 
sfântă. N-am îndrăznit niciodată să mă gândesc la ea cu gânduri lumeşti, căci aveam mult respect şi multă dragoste 
pentru ea, fiindu-mi ca o mamă cerească. M-am purtat cu ea ca o slugă umilă a Domnului. A fost şi a rămas fecioară, 
dar, tot din porunca Domnului am ţinut tainic această făgăduinţă, căci lumea înţelegea că ea s-a căsătorit; altfel, 
Domnul nu mai putea ţine acoperită această lucrare pentru ca să ajungă cu ea până astăzi. Fiinţa aceasta dumneze- 
iască nu părea că este de pe pământ, dar lumea nu înţelegea această taină. 

Nici după eliberarea mea din închisoare securitatea nu m-a slobozit de urmărire. Mereu am fost hărţuit şi 
ameninţat. Când ea a fost cercetată medical constatându-i-se fecioria, atunci securitatea a făcut presiuni asupra mea 
să nu-i mai duc în eroare şi să mă despart de ea. Până la urmă, în octombrie 1973 m-am despărţit de ea, sub 
ameninţarea securităţii că voi fi din nou arestat, bătut şi maltratat. Securitatea regimului comunist îmi inspira teamă 
şi teroare. Slăbisem cu curajul. De frică, am plecat şi mi-am luat serviciu. Nu aveam de ales. Am cunoscut apoi o 
femeie, de la care am doi copii, şi în starea aceasta mă găsesc şi acum. 

Verginica rămăsese sub ocrotirea creştinilor, care şi ei veneau numai pe ascuns, ca la un izvor dumnezeiesc, 
căci vânzătorii se înteţiseră, iar prigoana şi pânda securităţii comuniste nu înceta. Eu, dacă am plecat, n-a fost 
moment să fiu fericit. Inima mea stă încordată în toată vremea, gândindu-mă la toate proorociile care au fost rostite 
de Domnul prin această trâmbiţă cerească şi care toate s-au împlinit, se împlinesc şi se vor împlini despre România. 

Sunt martorul atâtor proorocii, atâtor taine cereşti, rostite de Dumnezeu, şi mă tem şi să mă gândesc la greul 
răspuns pe care-1 am de dat în faţa Sfintei Treimi, în faţa sfintei Virginia, care este în cer, care a purtat pe pământ 
numele meu şi de care sunt legat prin legământ ceresc. Nădăjduiesc că bunul Dumnezeu mă va scula şi pe mine 
dintre morţii acestei lumi şi mă va scutura şi mă va spăla, pentru rugăciunile acestei sfinte, ca să fiu găsit veghind 
la vremea împlinirilor cele mari, care se vor arăta peste România, ţară aleasă de Dumnezeu. 

Mă doare perioada trăită departe de Dumnezeu, dar rog cerul să-şi aducă aminte de mine atunci când va fi 
reînvierea adevăratelor legi ale lui Dumnezeu, date oamenilor de-a lungul veacurilor, dar neîmplinite întocmai cum 
s-au dat, până astăzi. Sunt şi, deşi m-am abătut, mă consider însoţitorul legitim şi duhovnicesc al fecioarei Verginica. 
A sosit vremea să spun această mare taină tuturor. O fac cu frică de Dumnezeu şi cu umilinţă, ca unul care am fost 
martor al acestei lucrări dumnezeieşti prin Verginica. 




Mărturisirile creştinilor, la 25 martie 1995 


83 


* 

/V 

înalt Preafericite Părinte Patriarh, 

Subsemnatul preot pensionat Traian C. Bucurescu, cu domiciliul în parohia Valea Voievozilor, comuna 
Răzvad, judeţul Dâmboviţa, cu smerenie şi fiască ascultare vă încuviinţez următoarele: 

Mi-am desfăşurat activitatea apostolică în Ardeal, ca preot misionar, şi apoi în satul Gorgota, judeţul 
Dâmboviţa, de unde m-am transferat în parohia Valea Voievozilor. Intre timp, în parohia respectivă au provenit din 
diferite judeţe ale ţării douăzeci şi patru de familii de creştini ortodocşi, care au sprijinit biserica din punct de vedere 
spiritual şi material. 

Datorită dragostei şi râvnei lor deosebite faţă de credinţa strămoşească, au devenit suspecţi în faţa organelor 
de securitate, care-i urmăreau la locurile de muncă şi chiar în parohie, cerându-mi personal informaţii despre 
activitatea lor. Pun mărturie că aceste familii m-au sprijinit printre primii enoriaşi ai bisericii parohiale în întrega 
activitate pastorală şi gospodărească. împreună am dus lupta contra prozelitismului sectar, în susţinerea adevărului, 
propovăduind învăţătura sfintei Scripturi şi a sfintei Tradiţii, cât şi învăţăturile sfinţilor noştri părinţi, participând ei 
pennanent la sfintele slujbe. De asemenea, aceştia respectă cu stricteţe zilele de post şi posturile de peste an, 
spovedindu-se şi împărtăşindu-se cât mai des. Mulţi din fiii şi fiicele lor au îmbrăţişat viaţa monahicească, vieţuind 
în mănăstirile ţării. Având la bază sfânta Scriptură şi îndemnurile sfântului apostol Pavel, ei încearcă să facă trecerea 
de la omul pământesc la omul spiritual, duhovnicesc, printr-o trăire ascetică, spre deosebire de restul lumii. 

înalt Preafericite Părinte Patriarh, ceea ce mă detennină să fac această mărturisire este că aceşti credincioşi, 
pentru ceea ce sunt şi săvârşesc ei, se văd bănuiţi şi huiduiţi de însăşi autoritatea superioară bisericească: arhierei, 
preoţi şi credincioşi, acuzându-i de erezie. 

M-a surprins şi am fost profund dezamăgit când am ascultat pastorala de Crăciun, să-mi fie iertat de Î.P.S. 
Arhiepiscop Dr. Vasile Costin al Târgoviştei şi Muscelului. Pe lângă urările adresate preoţilor şi credincioşilor, a 
amintit de faptul că există unele poziţii faţă de credinţa ortodoxă, aluzie făcându-se la adepţii Noului Ierusalim de 
la Pucioasa, considerându-i eretici. Această afirmaţie i-a nemulţumit pe credincioşii din biserici, care sunt legaţi 
duhovniceşte de starea Noului Ierusalim, motiv pentru care au solicitat părăsirea în bloc a sfântului lăcaş. Cazuri 
similare s-au petrecut în mai multe localităţi din Episcopia Târgoviştei. Or, aceste familii trăiesc şi cred într-o 
revelaţie care, în fine, este un act care vizează un scop anume: „salvarea omului “, şi această salvare este cu putinţă 
atunci când omul se depăşeşte pe sine prin răstignirea patimilor. 

înalt Preafericite Părinte Patriarh, mi-am îngăduit să vă fac această smerită şi umilită mărturisire ca unul care 
timp de paisprezece ani am fost păstorul acestor enoriaşi devotaţi, cunoscându-le îndeaproape calităţile lor 
creştineşti, care evidenţiază adevărata ortodoxie, având speranţa că Preafericirea Voastră veţi analiza împreună cu 
Sfântul Sinod al B.O.R. situaţia acestor credincioşi fideli ai bisericii strămoşeşti, având convingerea că Dumnezeu 
îşi va desăvârşi opera de salvare a omului. 

Cu smerită plecăciune, vă sărut dreapta, preot Traian Bucurescu 

* 

Preafericite Părinte Patriarh, onorat Sinod permanent, 

în urmă cu opt ani, ca vieţuitor la sfânta Mănăstire Sinaia, am luat cunoştinţă despre un fenomen religios, care 
există şi astăzi la Pucioasa (lângă Târgovişte), unde unei persoane modeste i se comunică mesaje din altă lume. 

Având fii şi fiice duhovniceşti din judeţul Dâmboviţa, am fost invitat să merg şi eu acolo. M-am dus şi am 
văzut. Lucrurile erau frumoase, în concordanţă cu revelaţia dumnezeiască cuprinsă în sfânta Scriptură şi în sfânta 
Tradiţie. La început m-am îndoit temându-mă ca nu cumva să fie vreo rătăcire de la dreapta noastră credinţă. După 
un timp de cercetare, realizând că nu-i nimic care să contrazică învăţătura bisericii dreptmăritoare a răsăritului, am 
rămas ataşat de acel loc. 

Din conţinutul mesajelor şi din comportamentul persoanelor ce vieţuiesc acolo şi al celorlalţi care cunosc 
fenomenul, nu am observat nimic primejdios pentru biserică. Ceea ce ar fi, poate, şocant, este faptul că există în 
acel loc un şir de profeţii transmise printr-o persoană. 

Prin aceste revelaţii se împărtăşeşte îndemnul de a spori duhovniceşte prin post, rugăciune şi lupta cea bună: 
«Nimeni nu mai iubeşte rugăciunea cea roditoare, căci ca să rodească, rugăciunea trebuie să fie aşezată lângă 
post» sau «Azi nu se mai împotriveşte nimeni până la sânge de dragul lui Hristos». Se dau şi învăţături privind bles- 
temarea diavolului, preamărirea Sfintei Treimi şi închinarea corectă şi dreaptă cu semnul sfintei cruci. De exemplu: 
«Soiul acesta de duh rău, în vremea aceasta, nu iese decât cu credinţă nemaiauzită, lucrată lângă post şi rugăciune 
vie, după duh şi adevăr». Este evidentă şi importantă deprinderea cu virtutea iubirii de Dumnezeu: «Să învăţăm iu- 
birea de Dumnezeu pe tot sufletul pe care-l găsim pe cale». De asemenea, se pune accent pe asceză: renunţarea la 
carne, la băuturi alcoolice, afară de vin, mâncarea fără ulei, luni, miercuri şi vineri; păstrarea pe cât e cu putinţă a 

curăţeniei trupeşti, chiar şi de cei ce sunt căsătoriţi. Iată mesaje în acest sens: «Uită bietul creştin că Dumnezeu nu 
sălăşluieşte în trupul supus păcatului şi că Duhul Domnului fuge şi Se dă deoparte de cei fără de lege» sau «Acesta 
este lucrul nostru: să-L aşezăm în om pe Hristos, să alcătuim omul cel nou, după asemănarea cu Iisus Hristos». 

Adeseori sunt repetate mustrări privind încălcarea sfintelor canoane şi emiterea cu prea mare uşurinţă a 
dispenselor şi pogorămintelor în biserică, Dumnezeu dorind de la noi respectarea riguroasă a legii canonice şi a 
rânduielilor străvechi, aşezate de sfinţii apostoli şi de sfinţii părinţi. Iată dojana: «Acum tot trupul bisericii e numai răni, 
şi rănile sunt vechi şi nevindecate» sau «Nu mai este trăire sfântă în cei ce învaţă dreptatea şi calea cea cu lumină». 

Se cere, totodată, necesitatea imperioasă a spovedaniei şi a sfintei împărtăşanii, cât mai des posibil, precum 
şi intensificarea eforturilor ascetice. E lăudată măreţia celui care «îşi împlineşte virtuţile cu socoteală dreaptă şi cu 
umilinţă de duh» şi este reliefată relaţia intimă şi iubitoare cu Dumnezeu: «A-L cunoaşte pe Dumnezeu nu este 
altceva decât a trăi Dumnezeu în tine în toată lărgimea şi după adevăr». 

Se fac referiri sentenţioase, privitoare la spălarea şi curăţirea pământului, pentru a se risipi «întunericul acestei 
vremi». Iată, de pildă: «A venit vremea să dăm la o parte neghina, de grâu», căci «Dumnezeul răbdării Se îmbracă în 
veşmântul dreptăţii şi în haina puterii, ca să dea la o parte cele şubrede şi să ridice pe vechile ruine întărituri tari şi vii». 

Ceea ce, de asemenea, pare exotic este faptul că se vorbeşte elogios despre România, menită a fi «salvarea 
popoarelor», «aleasa Mea din zilele acestea», «Cetatea strălucirilor», «Canaan din vremea aceasta». Se spune că: 
«Domnul este în lucru peste România să facă din ea Sion ceresc şi Ierusalim nou şi s-o ridice deasupra tuturor 
înălţimilor de pe pământ». Este vorba de un plan expres al lui Dumnezeu cu această ţară despre care El însuşi spune: 
«De la naştere am ales-o şi am binecuvântat-o să fie aleasa Mea şi să vin să Mă slăvesc în ea cu slavă văzută în 
zilele ce vin. Dumnezeu este şi lucrează, şi nimic nu se lucrează în afara planurilor Sale». Şi mai grăieşte: «Vreau 
s-o ridic din ţărână pe cea iubită, vreau să scot răul din ea şi să Mă slăvesc în ea, ca să vadă popoarele pe cea 
iubită, pe cea oropsită». 

în urmă cu vreo doi ani s-a dat un mesaj în care a fost poruncă de a se construi un «templu» cu 12 porţi şi 33 
de turle pe locul unde curg profeţiile. Cerându-mi-se acest lucru, direct şi personal m-am implicat în această ctitorie, 
ştiind bine că aceasta ar putea să-mi pricinuiască necazuri. 

Ceea ce se întâmplă la Pucioasa nu este chiar atât de simplu ca să spui că ai pus capăt şi ai tenninat. Iată de ce: 

1. Din punct de vedere istoric, lucrarea există din anul 1955. N-am iniţiat-o eu, şi nici nu pot eu să-i opresc 
cursul istoric, fiindcă va continua, cu siguranţă, şi fără mine. 

2. Cât priveşte fenomenul, nu l-am inventat eu. Mă depăşeşte, şi tocmai de aceea nu pot să mă pronunţ şi să-l 
calific ca fiind de la cel rău. îmi este frică. Nu am temeiuri spre a proceda în acest sens, mai ales că de opt ani am 
văzut multe minuni săvârşindu-se acolo, iar unele mesaje erau însoţite de mireasmă de trandafir. Şi eu însumi, ca 
om care cu greu poate să accepte taine şi descoperiri, m-am îndoit. Dar am primit mai multe mustrări, din care unele 
sună astfel: «Copilul Meu, ţine-te cu viaţa ta aşa cum a fost viaţa apostolilor Mei, care au urmat Mie prin veacuri. 
Ţine-te de cele scrise în cartea Mea dacă ţi-e greu să crezi în lucrarea cuvântului Meu. Luptă-te şi mai mult ca până 
acum, căci Eu ţi-am spus ţie demult, şi aşa am spus: cel ce aşteaptă să vadă minuni ca să creadă, acela întârzie 
vremea minunilor şi nu o apropie, căci îndoiala înjumătăţeşte biruinţa». 

Eu doresc să fiu înţeles şi ajutat cu iubire frăţească şi în spirit realist. Nu pot desfiinţa ceea ce n-am fabricat 
eu. Nu-mi pot asuma o asemenea sarcină, dar pot să mă retrag, ceea ce am şi făcut, după cum am promis 
Preafericitului Părinte Patriarh în ianuarie a.c. (1992, n.r.) . 

Eu am declarat de două ori în scris (în 29 iunie şi 25 septembrie 1992) că nu mai fac act de prezenţă la acest 
fenomen religios, îngrijorat de a nu produce scandal şi sminteală în biserică, „ mama duhovnicească a neamului nostru “. 
Nu înţeleg de ce persistă încă dubiile privind ortodoxia credinţei mele. Sunt fidel legământului luat la hirotonia mea. 
Mărturisesc sincer că nu ştiu să fi scornit o nouă învăţătură sau să fi ştirbit tezaurul doctrinar al trupului tainic al lui 
Hristos. Nu recunosc că aş fi eretic sau schismatic, cum îmi spun unii cu neruşinată îndrăzneală. Sunt un ierarh 
ortodox, care respectă întru totul învăţătura, canoanele şi cultul nostru liturgic. Martori îmi sunt preoţii şi 
credincioşii din Arhiepiscopia Clujului, pe care-i păstoresc cu iubire, de doi ani. 

Fenomenul religios de la Pucioasa nu-1 văd prezentând un pericol fatal. Dacă este înşelăciune se va spulbera, 
fără îndoială, de la sine. Iar dacă ne frământă şi ne tulbură cumplit, cine ne împiedică să-l analizăm cu răbdare, 
prudenţă şi râvnă mistuitoare de a apăra integritatea vistieriei de har, credinţă şi doctrină a Bisericii Ortodoxe? 

Declar încă o dată că sunt credincios comuniunii noastre sinodale, deplin conştient că trebuie să păzim 
«unitatea Duhului, întru legătura păcii» (Efeseni, 4/3). 

Ceea ce am auzit şi am văzut cu ochii mei, aceea vă mărturisesc! 

f Irineu Bistriţeanul 

Episcop-vicar 

P.S. Acest act de mărturisire a fost prezentat şi Adunării noastre Eparhiale, întrunită la Cluj-Napoca pentru lucrările anuale din 26 
noiembrie 1992. 

în anul 1986 am cunoscut lucrarea dumnezeiască de coborâre a cuvântului lui Dumnezeu peste oameni. Eram 
atunci un creştin ca oricare alţii. Mergeam la biserici şi la mănăstiri, fiind din fire mai retras. Chiar din copilărie îmi 
căutam liniştea sufletească şi îmi doream o viaţă mai altfel decât în cotidianul lumii, o viaţă cu trăire creştinească. 
Aceasta m-a făcut să mă apropii de viaţa bisericească, de slujbele sfinte, de pătrunderea mai în adânc a tainelor pe 
care le are în ascunsul ei trăirea ortodoxă şi tradiţiile ei şi pe care o oferă celor ce cu credinţă şi cu inimă curată o 
caută. Aşa am cunoscut nişte creştini de la care am învăţat acest fel de trăire în învăţătura bisericii şi a comunităţii 
formată şi condusă de Dumnezeu prin sfânta Virginia. Apropiindu-mă şi pătrunzând mai adânc în tainele acestei 
lucrări dumnezeieşti, am înţeles, de fapt, scopul pe care-1 are Dumnezeu, de a-Şi crea un popor curat şi sfânt şi 
credincios făgăduinţelor lăsate de El, pentru că trăirea ortodoxă creştinească în biserică nu este decât făţărnicie. 
Aceasta înţelegând, am căutat cu inima şi mai curată ca să fiu cuprins în acest popor ales şi fonnat de cuvântul lui 
Dumnezeu vreme îndelungată şi să urmez învăţăturile de mântuire care vin din cuvântul lui Dumnezeu. 

Prin cuvânt şi chemare cerească am venit apoi la Pucioasa, supunându-mă lui Dumnezeu Cuvântul. Am venit 
în luna mai, anul 1990. 

Mă obişnuisem să merg zilnic la mormântul sfintei Virginia, ca să aprind lumânări şi candela. în una din zile, 
fiind cu încă un frate din comunitate la mormânt, am auzit glas din mormânt spunându-ne: „ Voi veniţi aici la mine, 
iar eu sunt acolo cu voi“, înţelegând astfel coborârea ei prin cuvânt, alături de cuvântul Domnului, care se lasă auzit 
din cer în acest loc. 

Am văzut cum a crescut Dumnezeu prin cuvânt, uşorul cu uşorul acest popor, şi cum l-a condus pe calea 
sfinţeniei, spre desăvârşire, prin învăţături, începând de la cel mai neînsemnat amănunt de comportare creştină şi de 
trăire sfântă. Aşa am ajuns să înţeleg ce va să zică trăire de fire duhovnicească în trup. 

Sunt în acest loc şi numai acum am înţeles de ce a vrut Dumnezeu să-Şi pună acest loc deoparte, pentru că 
nicăieri pe pământ nu mai are Dumnezeu loc curat şi neamestecat. 

De ce a vrut Dumnezeu atât de amănunţit să-Şi pregătească acest popor în sfinţenie? Pentru ca să împlinească 
prin el profeţiile cele pentru sfârşitul fărădelegii de pe pământ şi pentru arătarea în chip văzut a împărăţiei noi şi 
veşnice, de tinereţe fără de bătrâneţe şi viaţă fără de moarte, aşa cum uneori ne spune Domnul, din cer, despre pilda 
dată de poporul român. Şi aşa cum în nici o vreme nu a fost ca Dumnezeu să lase pământul fără cuvânt dumnezeiesc, 
fără cuvânt proorocesc, mai mult acum, când greutatea veacului întrece orice măsură, când fel de fel de aşa-zişi 
prooroci s-au erijat în a cunoaşte şi a vesti despre viitorul lumii, mai mult acum Dumnezeu nu-1 lasă pe poporul Său 
pe care l-a ales în vremea aceasta şi pe care l-a curăţat de fărădelegea lumii şi l-a făcut să fie nu numai cu vorba, ci 
şi cu împlinirea creştin adevărat. Dumnezeu nu l-a lăsat şi nu-1 lasă pe poporul Său fără cuvântul Său cu care-1 
călăuzeşte spre starea edenică. 

Mărturisesc încă o dată că glasul Domnului se aude grăind deasupra aşezământului sfânt, unde noi acum 
locuim în număr de paisprezece. Chiar eu sunt unul din cei care scriu cuvântul auzit, şi am de la Domnul misiunea 
să citesc apoi cuvântul Său poporului creştin, hrănit cu această mană cerească. încă mărturisesc că împlinesc aici 
tot ce-mi spune Dumnezeu să împlinesc, şi nu mă îndoiesc în tot ceea ce îmi cere Dumnezeu să împlinesc. Sunt unul 
dintre cei trei slujitori aleşi şi unşi de Dumnezeu, în chip providenţial şi cu totul depăşind legile firescului, martor 
al acestei taine fiind arhiereul frineu, cel împreună credincios cu noi cu mult înainte de a cunoaşte eu această lucrare 
cerească. 

Cuvântul lui Dumnezeu înnoieşte şi sfinţeşte şi zideşte după a Sa pronie şi bunăvoire, iar noi suntem 
împlinitori. 

Ferice celor ce vor crede ca şi mine în această lucrare dumnezeiască, coborâtă între oameni şi pentru oameni, 
întru lucrarea Tatălui şi a Fiului şi a Sfântului Duh. Amin. Nedelcu Nicolae 

* 

Fost-a anul 1955 an al binecuvântării neamului românesc, căci în acest an a început lucrarea cuvântului lui 
Dumnezeu prin vasul Său cel ales, fecioara Virginia din Pucioasa, satul Maluri. La acest început de lucrare 
dumnezeiască au fost martori şi părinţii mei, Ilie şi Avida Bunea, de la care ştiu următoarele: când a început 
Dumnezeu să vorbească oamenilor prin sfânta Virginia, se adunau din toate părţile oameni cu sutele, iar în fruntea 
lor era preotul satului din acea vreme, Mirică llie. Dumnezeu le spunea oamenilor păcatele pe care nu le mărturiseau 
la spovedanie, şi de aceea oamenii au început să vorbească de rău vasul lui Dumnezeu. Unul din cei ce s-au ridicat 
cu înverşunare împotriva trâmbiţei Domnului, a fost chiar preotul Mirică, de pe unna căruia Verginica a suferit mult 
de la autorităţile atee ale vremii. Părinţii mei, fiind implicaţi direct între cei credincioşi lucrării cuvântului lui 
Dumnezeu, au fost şi ei părtaşi prigoanei care s-a declanşat, suferind percheziţii, ridicarea cărţilor de rugăciune şi 
punerea sub urmărire, cu privire la strângerea dintre creştini. Nefiind primiţi să-şi boteze un copil la biserica din sat, 
au plecat cu copilul într-o parohie vecină, iar când preotul satului a intervenit să oprească botezul, copilul era deja 
scufundat în apa botezului. 

Cuvântul lui Dumnezeu 


Era în anul 1956, când avea loc o mare adunare creştinească în casa părinţilor mei. La un moment dat mama 
Verginica a spus tuturor să se încheie adunarea, că a venit clipa să moară Bălaşa. Maica Bălaşa era bunica mea. 
întrebată de creştini de unde ştie că moare Bălaşa, mama Verginica a răspuns că vede pe îngeraşul Domnului 
ţinându-i candela aprinsă. După plecarea creştinilor, la o jumătate de oră, bunica mea a strigat: „Daţi-mi lumânările, 
că eu plec! Ceea ce a spus mama Verginica, s-a împlinit. 

Aşa cum am spus, oamenii, fiind necredincioşi, s-au ridicat cu ură şi cu răutate împotriva lucrării lui Dum- 
nezeu şi a vasului Său, Verginica, s-au ridicat împotriva creştinilor care formau atunci acest popor. Dintre cei mai 
înverşunaţi prigonitori în sat, au fost: Ilie Gheorghe, Ciobănoiu Gheorghe şi Cercel Vasile. Apoi Dumnezeu a hotărât 
să-i dea un însoţitor lui Verginica, precum odinioară Fecioarei Maria. Şi aşa, tânărul Stoica Nicolae din Măneşti a 
fost cel care a acoperit-o pe ea prin căsătorie legitimă, liniştind autorităţile care urmăriseră până atunci lucrarea lui 
Dumnezeu. 

După un timp, părinţii mei nu au mai participat la coborârea cuvântului lui Dumnezeu, dar Dumnezeu i-a 
chemat din nou la credinţă în lucrarea Sa, prin durere, prin moartea unei fiice a lor. în acea mare durere au ajuns cu 
pomelnic de rugăciune pentru parastase la preasfinţitul părinte Evloghie Oţa, la Bucureşti. Acest arhiereu al lui 
Hristos era văzător cu duhul; era slujitor al Bisericii Ortodoxe pe stil vechi. Aflând că părinţii mei sunt din Pucioasa, 
i-a întrebat aşa: „Fraţilor, cine este această fecioară, Virginia, la voi în sat? căci mare dar şi mare lucrare are 
Dumnezeu peste ea!“. După tenninarea celor patruzeci de liturghii săvârşite de părintele arhiereu Evloghie, Vergi- 
nica a trimis mamei mele o foaie scrisă din partea lui Dumnezeu, prin care Domnul grăia aşa: „Iată, voi aţi avut un 
copil aruncat în fundul unei prăpăstii, dar vă aduc de ştire că l-am scos, pen tru rugăciunile lui Evloghie, slujitorul 
Meu Atunci părinţii mei au mers la sora Verginica şi i-au spus că au fost, într-adevăr, la Bucureşti, la acest părinte 
Evloghie, pentru rugăciuni. 

Din cauza necredinţei oamenilor din sat, Dumnezeu a profeţit prin sfânta Virginia dărâmarea satului Maluri, 
lucru care s-a şi întâmplat în toamna anului 1972. După dărâmarea satului Dumnezeu Şi-a mutat templul coborârii 
Sale în Pucioasa. Apoi, pentru ca venirea creştinilor la coborârea cuvântului lui Dumnezeu să fie acoperită, Dum- 
nezeu a adus în apropierea templului coborârii Sale câteva familii de creştini din alte părţi ale ţării, şi care şi-au făcut 
case înjur. îmi amintesc, eram copil de 11 ani. Când am plecat la şcoală am lăsat satul cum îl ştiam, iar când m-am 
întors acasă - căci şcoala începuse să se crape şi ne-a trimis acasă - nu am mai văzut casele pe uliţele din sat. 

în anul 1976, unul din copiii înfiaţi de mama Verginica a venit la părinţii mei cu un medalion-iconiţă, ca să 
cumpere ceva cu el. Acest medalion a rămas mulţi ani într-un cui, lângă icoane. Eu mergeam la biserică ordonat, şi 
am început să văd la biserică noi creştini. Tunna lui Hristos începuse să se mărească prin cei nou-veniţi, despre care 
mai apoi am aflat că sunt copiii Domnului, ce şi-au făcut case alături de casa mamei Verginica. 

S-a întâmplat ca în anul 1983 eu, Bunea Ilie, fiul, să fiu cercetat de Dumnezeu prin boală. Atunci am înţeles 
că aceasta era chemarea mea la mântuire, am înţeles cuvântul Scripturii care spune: «Nu poţi să slujeşti la doi 
domni». Trebuia să aleg: calea lui Dumnezeu sau calea pierzării. 

Era duminică. Mă pregăteam să merg la sfânta biserică şi, fără să vreau, ochii mi-au fost conduşi pe 
medalionul de lângă icoană. L-am luat din perete şi l-am pus la gât. Alegerea era făcută. De atunci viaţa mea s-a 
schimbat. De atunci am început să fiu apropiat de copiii lui Dumnezeu, urmaşi ai sfintei Virginia, de la care am 
început să învăţ multe lucruri mântuitoare de suflet, cu mult mai mult decât am învăţat la părinţi, şi chiar la biserică, 
la preot. Primele învăţături pe care le-am primit de la ucenicii lui mama Verginica au fost să fac sfânta cruce dreaptă, 
să mă spovedesc şi să mă împărtăşesc cât mai des, să nu lipsesc de la sfânta biserică. întrebat dacă port la gât sfânta 
cruce, le-am arătat acea iconiţă pe care o aveam, şi ei mi-au spus că avea şi mama Verginica una asemănătoare, pe 
care ea a purtat-o. Atunci am înţeles. Ea, mama Verginica, este cea care m-a adus la calea mântuirii şi a lucrării 
cuvântului lui Dumnezeu. Acest medalion-icoană era al ei. Aceasta a fost puterea care m-a chemat. Ea, mama 
Verginica, este puternică în cer, alături de Domnul Iisus Hristos. Puterea lui Dumnezeu era şi lucra prin orice lucru 
pe care ea l-a purtat sau l-a folosit. 

Mulţi dintre cei care au fost fii ai poporului condus de sfânta Virginia, după plecarea ei la Domnul nu au mai 
mers pe calea şi pe drumul pe care a mers ea. Unii dintre aceştia, văzându-mă pe mine venit nou alături de ei, 
încercau să mă abată ca să nu cred tot ce îmi spuneau cei credincioşi, şi îmi ziceau: „Nu e chiar aşa Dar pentru 
mine un lucru era sigur: această lucrare este lucrarea lui Dumnezeu, şi mama Verginica a fost şi este vasul lui 
Dumnezeu, a fost şi este trâmbiţa lui Dumnezeu, din care Domnul a sunat pentru a-Şi chema făptura Sa la mântuire. 

După plecarea sfintei Virginia, prin sora ei Şi-a continuat Dumnezeu lucrarea. într-o zi, pe când Domnul îşi 
cobora cuvântul Său, a dat loc cuvântului sfintei Virginia, care a spus, printre altele, şi despre mine că am mers la 
mormântul ei şi am rugat-o să-mi vină în ajutor, şi a repetat exact cuvânt cu cuvânt, aşa cum a fost rugăciunea mea 
cât am stat cuprins cu braţele de crucea de la mormântul ei. Din nou sfânta Virginia mă încredinţase că mi-a venit 
în ajutor. 

Era în anul 1987 când s-au sărbătorit şapte ani de la plecarea ei la cer şi când i-am dezvelit mormântul. Am 
fost martor la mireasma care a umplut cimitirul în clipa când am mişcat placa spre a o ridica, dar mai mare minune 

a fost atunci când am ridicat capacul sicriului. Ea, mama Verginica, era întreagă. Degeaba spun cei necredincioşi că 
nu este adevărat. Degeaba spune chiar preotul satului, Popescu Leonard, că nu este adevărat. El n-a voit nici să se 
uite în mormânt. Noi l-am chemat, l-am rugat, dar el n-a voit să se uite. Eu am fost a doua persoană care am coborât 
să o văd. Este adevărat, ea nu putrezise, ci se stafidise, iar pielea căpătase culoarea maronie şi se uscase pe oase. 

Dovada sfinţeniei sale o avem din timpul vieţii ei, căci Dumnezeu a folosit-o ca trâmbiţă a Sa. Nu oamenii o 
pot numi pe ea sfântă, ci numai Duhul Domnului, Care sălăşluieşte în creştin, căci Duhul lui Dumnezeu mărturiseşte 
prin ucenici sfinţenia ei. 

în anul 1989, după începutul postului Naşterii Domnului, la sfârşitul lunii noiembrie, Dumnezeu a coborât 
cuvânt prin care ne-a spus aşa: «Voi, fiilor, să nu vă temeţi. Vor veni peste voi oamenii legii, căci s-au hotărât 
să-Mi împrăştie pe cei ce au rămas. Vor veni şi vor intra peste voi, ca să vă bage la întuneric. Fiţi cuminţi, că în 
momentul când ei vor călca aici, Eu, Domnul, voi întoarce armele împotriva lor, iar pe voi vă voi elibera şi veţi 
mărturisi lucrarea Mea». Acest cuvânt s-a împlinit în ziua de 16 decembrie 1989. Au venit pe motivul că eu am 
modificat proiectul casei şi că am făcut biserică din ea, şi aşa au controlat toate ungherele locuinţei. Din nou 
Dumnezeu ne-a venit în ajutor, căci în momentul în care aceştia îmi controlau casa, la Timişoara începuse revoluţia. 
Cuvântul Domnului s-a împlinit, căci armele lor s-au întors împotriva lor. 

începând din anul 1990 Domnul a început să-Şi slobozească glasul Său deasupra ogrăzii locuinţei mele. Eram 
deja o comunitate formată din paisprezece ucenici, chemaţi prin cuvântul lui Dumnezeu. Cuvântul lucra, şi aşa 
ne-a anunţat în anul 1991 că vom zidi chivotul Sfintei Sfintelor Noului Ierusalim. Alături de noi, în această coborâre 
de cuvânt îl aveam pe părintele Irineu de la Mănăstirea Sinaia, care, devenind arhiereu, după cum Domnul a 
proorocit, a făcut, după poruncă dumnezeiască şi în taină dumnezeiască, împreună cu noi, rugăciunea de sfinţire a 
punerii pietrei de temelie, iar după ce în lunile septembrie, octombrie şi noiembrie a fost săvârşită construirea 
acestui locaş, s-a aşezat în ziua de 12 decembrie praznicul de târnosire a sfântului locaş. 

Cuvântul lui Dumnezeu coboară mereu şi îşi desăvârşeşte planul său. Sunt proprietarul pământesc al acestui 
loc ales, dar, duhovniceşte vorbind, proprietar este Dumnezeu şi cuvântul lui Dumnezeu, care a făcut din acest 
aşezământ izvor al râului vieţii şi grădină de Eden. Mărturisesc că nu mă îndoiesc întru cuvântul lui Dumnezeu ca 
să împlinesc tot ce-mi cere să împlinesc cu umilinţă şi cu frică înaintea Lui. 

îi lăsăm pe oameni sub acoperământul cuvântului lui Dumnezeu, pe care noi, acum, îl scoatem la lumină. 


25 martie 1995 




CUVÂNTUL LUI DUMNEZEU INTRE ANII 1955 - 1980 


-fragmente- 


1955 

începutul Cuvântului coborât din cer prin sfânta Virginia, 
trâmbiţa Domnului. 

... Pace vouă! Hristos a înviat! Hristos a înviat! Hristos 
a înviat! Eu sunt Domnul Iisus Hristos. Nu sunt în trup, ci 
sunt în Duh. Coborâtu-M-am cu Duhul pe pământ ca să-Mi 
culeg un popor şi să-i vorbesc tainele cele pentru vremea 
aceasta. Eu sunt Cuvântul lui Dumnezeu şi am venit să vor- 
besc pe pământ, să-Mi gătesc calea celei de a doua arătări, aşa 
precum este scris în cartea Mea. Nu acest trup sunt Eu. 
Aceasta este o trâmbiţă din care Eu trâmbiţez în vremea 
aceasta ca să vestesc peste voi toate câte vor fi în zilele ce vin. 

Praznicul învierii Domnului, anul 1955 

Israel nou, din poporul român. 

... O, puişorii Mei, M-am înălţat la Tatăl după patima 
Mea, iar acum M-am pogorât pe pământ, nevăzut de nimeni, 
pentru a-Mi pregăti acest vas ales de Mine, dar neputincios, 
şi prin el să-Mi pregătesc un popor sfânt, ca să-Mi gătească 
Mie calea ca să vin întru judecată. Puişorii Mei cei fricoşi, nu 
vă îndoiţi de glasul Meu, şi credeţi cuvintelor Mele prin 
această gură neputincioasă, că vreau să vă nasc din nou, din 
Duh. Nu vă temeţi. Vă voi ocroti, vă voi creşte cu lapte, că 
sunteţi mici. Vă voi lua sub aripile Mele, cum ia cloşca puii 
de îi apără de uliu, căci mulţi duşmani veţi avea. 

Măi puişorii Mei, misiunea Mea de la Tatăl este să-Mi 
cresc un popor nou, un Israel nou în poporul român, căci po- 
porul ales de Mine în trecut s-a stricat de tot. Pentru asta am 
venit în lume, am venit să-Mi aleg din lume nişte mieluşei 
blânzi şi ascultători, să-i pot hrăni cu hrană cerească. 

1/14 iunie 1955 

Cei rătăciţi de biserica creştin-ortodoxă nu cinstesc pe Maica 
Domnului. 

... O, copilaşii Mei cei mititei, astăzi pe pământ e mare 
praznic şi e sărbătoare mare în cer. Toate puterile cereşti se 
închină înaintea Maicii Mele, toţi o venerează ca pe o împă- 
răteasă a cerului. Numai cei de pe pământ, îndemnaţi de sata- 
na, o necinstesc şi o huiduiesc. S-au înmulţit sectele, poporu- 
le mic, sectele care o hulesc pe Maica Mea. O, cum să-i mai 
rabd pe aceşti antichrişti care aruncă cu săgeţi în Maica Mea? 
Mie îmi zic „Domnul Isus“ , Mă fac Domn, dar pe Maica 


Mea o batjocoresc. O, fiilor, vă mărturisesc că aceştia nu vor 
avea iertare în veci. 

Fiilor, vă las poruncă sfântă: aşa cum o cinstiţi pe ma- 
ma voastră, care v-a născut şi v-a crescut, mai presus să o cin- 
stiţi pe Maica Mea. Maica Mea este legătura între creştinii cu- 
raţi şi Mine. Pe Maica Mea, ca un Fiu ascultător o ascult, şi de 
n-ar fi fost Maica Mea să se roage pentru acest pământ, de 
mult era pedepsită lumea. Astăzi au venit la cer trei sute de ad- 
ventişti şi stau la poarta raiului, dar nu-i primesc, nu-i cunosc. 

2/15 august 1955 

în orice vreme Irod L-a prigonit pe Domnul. 

... O, poporul Meu, M-am născut acum două mii de ani 
într-o iesle săracă, în staulul boilor, pentru a creşte ca om, ca 
să nu Mă ştie satana că am venit să mântui pe om. Irod s-a mâ- 
niat şi a venit să Mă omoare, şi în orbirea lui a ucis paispre- 
zece mii de prunci. O, cum era să-Mi ia zilele Mele când Eu 
sunt Stăpânul zilelor şi al nopţilor, când Eu sunt Stăpânul vie- 
ţii? O, măi copii, florile Mele, astăzi sunt mai mult ca atunci 
căutat de alţi irozi. Cezarul, capul irozilor. Mă caută, prin ser- 
vii săi antichrişti, să-Mi ia viaţa, dar cel mai mult Mă doare 
că am mulţi irozi în biserica Mea, dintre slujitorii altarului 
Meu cel sfânt, şi aceştia Mă caută. Acela din trecut nu M-a 
găsit, pentru că M-a acoperit Tatăl, dar aceştia care stau în 
biserica Mea, Mă înjunghie mereu cu faptele lor, şi sunt des- 
tui şi slujesc cezarului. Ei vor rămâne ruşinaţi, că Eu, ce am 
de împlinit voi împlini, chiar de voi rămâne fără slujitorii 
altarelor. 

12/25 decembrie 1955 

Fărădelegile lumii păcătoase înlăcrimează pe Dumnezeu. 

... Iată, florile Mele, acum vin şi vă cântă sfintele mi- 
ronosiţe, sfinţii mucenici, cetele îngereşti, sfintele fecioare 
martire. Măi copii, măi copii cu suflet plin de bucurii, o, măi 
florile Mele! Mă bucur şi Eu de voi şi de bucuria voastră, căci 
în această noapte a urgiilor şi a destrăbălărilor numai voi 
M-aţi bucurat. O, stau şi plâng, că este plin pământul de pă- 
cate grele ce s-au făcut în această noapte, desfrânări mai rău 
ca în Sodoma şi Gomora, beţii, crime, avorturi. Nu Mă pot 
uita pe pământul Meu, nu Mă pot uita, de groaza fărădele- 
gilor. Trupul a pus cu desăvârşire stăpânire pe suflet, căci un 
trup desfrânat şi îmbuibat este un suflet mort. O, iubiţilor, 
mâncarea şi neînfrânarea l-au scos pe omul Adam din Eden. 
Mâncarea şi neascultarea şi desffânarea vor umple iadul. 

18/31 decembrie 1955 



92 


Cuvântul lui Dumnezeu 


1956 

Crucea, semnul creştinilor şi pază în primejdii. 

... O, copiii Mei, să nu uitaţi, semnul sfintei cruci este 
simbolul biruinţei. Crucea nu este lemn de înjosire cum spun 
sectanţii. Crucea este armă de temut în contra diavolului. Nu 
vă luaţi după sectanţi ca să batjocoriţi crucea, şi închinaţi-vă 
ei, căci sângele Meu a sfinţit-o. Jertfa Mea pe această cruce 
ţi-a adus mântuire ţie, suflete. Vedeţi, măi meseriaşii Mei, că- 
răuşii Mei, că sfânta cruce pe care aţi pus-o azi la locul ei v-a 
făcut nevăzuţi de duşmanii voştri şi ai Mei. Tot aşa vă va păzi 
să fiţi nevăzuţi în drumul vostru înapoi. 

25 ianuarie/7 februarie 1956 

Haina nunţii este neprihănirea. 

... O, copiii Mei, am ţinut să reînnoiesc nunta din Cana 
Galileii şi să vă arăt taina nunţii creştine. Nunta creştină este 
o mare taină a bisericii Mele. De aceea vă zic vouă: de nu veţi 
fi curaţi şi cu haină de mireasă îmbrăcaţi, nu veţi sta la masă 
cu Mine în ziua nunţii Mele, în ziua venirii Mele. Haina de 
nuntă arată viaţa voastră curată. Trebuie să fiţi neprihăniţi ca 
mieii ca să aveţi parte de nunta cea mare. O, fiilor, nu vă în- 
grijoraţi ce veţi pune pe masă la atâta puhoi de creştini. Aveţi 
încredere aşa cum a avut Maica Mea acum două mii de ani 
când am fost poftiţi la nunta ucenicului Meu, căci le-am în- 
mulţit vinul şi nu le-am făcut naşul de ruşine. Şi tu, naşule, şi 
tu, socrule, să aveţi încredere că nimeni nu va pleca nemâncat 
de la această nuntă. 

Iată, mireasa de azi nu a văzut omul decât la picioare, 
căci nu şi-a ridicat capul din pământ. Am venit la această 
nuntă cu cinci prooroci, şi va rămâne mărturie, căci ca aceasta 
nu a mai fost şi nici nu va mai fi. Am adus un îngeraş cu un 
ciocănel şi a spart toate becurile de la policandru şi a pus lu- 
mânări de ceară curată. Fiţi atenţi, copiii Mei, că nu daţi darul 
miresei şi mirelui, şi e Măicuţa Domnului, care adună daru- 
rile voastre. Păstraţi nunta neîntinată, ca să vă bag la masa 
nunţii Mele. 

18 iunie/l iulie 1956 

România, „ muntele Sionului “, ocrotită de Maica Domnului. 

... O, copilaşii Mei iubiţi şi trudiţi! Vă plac aceste pla- 
iuri? Vă plac aceşti munţi? O, parcă ar fi munţii Sionului! O, 
ţărişoară mică, dar frumoasă, ţărişoară împilată. Maica Mea 
te-a ales să fii grădina sa, şi de aceea te voi pieptăna de toată 
mătreaţa ta. O, Românie, Românie, care eşti plină de bogăţie, 
am să te scutur şi am să fac curat în tine, pentru că am multe 
moaşte de sfinţi în vatra ta. 

2/15 august 1956 
Nelipsirea de la sfânta Liturghie. 

... O, măi copilaşii Mei, trebuie să închei, ca să vă 
odihniţi şi să puteţi lua parte la sfânta Liturghie. Târâş-grăpiş, 
să nu lipsiţi de la această taină. O, tată, M-am jertfit pentru 
voi, să stau pe sfânta masă ca să vă hrănesc pe voi. Cum tru- 
pul moare fără hrană, şi sufletul moare fără mană. 

8/21 septembrie 1956 


Neblândeţea păstorilor şi propăşirea lupilor între oi. 

... O, copilaşii Mei, fiţi atenţi, că lupul a început să-şi 
arate colţii şi să sfâşie cu ei oaia Mea cea blândă şi neajutorată. 

O, păstorule, păstorule, care ai ridicat ciomagul asupra 
mielului! Vrei să-l zdrobeşti? Ce vină are vasul Meu dacă-ţi 
arată păcatul greu? Nu vrei să primeşti sfatul Meu pentru în- 
dreptarea ta? O, greu şi amar de viaţa ta! 

Copilaşii Mei, fiţi atenţi, că se vor arăta printre voi 
prooroci mincinoşi, care se închină pântecelui, nu Mie. Cu- 
noaşteţi-i, tată, şi alungaţi-i din bisericuţa Mea şi din lucrarea 
Mea. Nu lăsa păstorul să-ţi sfâşie hăinuţa ta, căci nu are cine 
ţi-o repara. 

8/21 noiembrie 1956 


1957 


Proorocie despre România, ţara Noului Ierusalim 

Fragment din cuvântul Domnului prin Sfânta Virginia în vremea ei 
din închisoare, scris de către doctorul indian Singvrey. Această 
proorocie a circulat cu tot întregul ei mulţi ani de atunci, sub 
numele de „proorocia indianului Sundhar Singh". 

... Fericită ţara şi fericit poporul şi fericiţi sunt toţi ne- 
muritorii care trăiesc prin poporul român, căci se vor bucura 
cu toţii de mila lui Dumnezeu pentru poporul român pe care 
a vrut bunul Dumnezeu să-l aleagă dintre popoare, poporul 
cel mai umilit, crunt încercat de vitregia celor puternici, ex- 
ploatat, ameninţat, invadat, torturat, vândut şi cumpărat la fie- 
care război, pildă de asemănare a unui popor primitor în care 
din aproape fiecare neam i s-a putut alătura şi vieţui, înfăţi- 
şând măreţie plăcută şi fiind făcut ca să fie pildă de contopire 
universală intr-un singur popor, cu o dreaptă şi sfântă credin- 
ţă, fiind cel mai ridicat popor din lume, spre a oferi găzduire 
tuturor popoarelor de pe faţa pământului. 

... Aşa cum a ales Mântuitorul pe iubiţii Săi apostoli 
din Galileea, cea mai de seamă provincie din acea vreme cu 
cea mai dârză credinţă care străluceşte în adevăr şi astăzi, aşa 
a ales poporul român şi ţara română ca să fie altar de viaţă pil- 
duitoare, iar poporul român, popor de jertfă mântuitoare, pus 
în slujba mântuirii tuturor. 

11/24 aprilie 1957 

Poporul Domnului să iasă din lume şi să se sfinţească. Domnul 
învăţătorul vorbind în pilde şi îndemnând la veghe şi la ascultare. 

... O, treziţi-vă! Pace vouă! Iată, M-am pogorât la voi, 
copilaşii Mei, dar nu M-am pogorât în trup, ca altădată, ci 
M-am pogorât în Duh. Nu am venit la voi să caut ale voastre, 
şi am venit să caut suflete. M-am pogorât în rug ca să-i vor- 
besc poporului Meu. Iată, am venit şi vă grăiesc, ca să nu 
aveţi parte de durerea care vă paşte. întăriţi-vă în credinţă, 
măi copii; în credinţă, nu în haine scumpe. Ferice de ochii ce 
nu văd şi cred, şi vai de cei ce văd, aud şi nu cred! 

O, lume, acum nu Mă cunoşti, dar vine ziua când vei 
cunoaşte toate, că iată ce a făcut Tatăl ca să vorbească într-o 
mână de ţărână! Am venit din nou pe pământ ca să vindec 
olog din pat. Iată, măi copii, este în faţa voastră acest trup. 
Mort a fost şi l-am înviat; bolnav a fost şi l-am vindecat. Nu 

cu doctorii lumeşti, nu, ci cu doctorii cereşti. Căutaţi, copiii 
Mei, cât mai este. Nu căutaţi la vas, ci căutaţi la Duh. 

... O, fraţilor, aţi uitat calea bisericii. O, fraţilor, de ce 
faceţi aşa, copiii Mei? lată, bisericile sunt goale, iar cârciumi- 
le sunt pline. Deschideţi inimile voastre! Daţi slavă lui Dum- 
nezeu! Cântaţi, daţi slavă din toate mădularele voastre! 

... O, fraţilor, dacă şi cuvintele Mele sunt de la dracul, 
atunci credinţa voastră de unde este? Dacă şi cuvintele Mele 
duc la iad, atunci faptele şi necredinţa voastră unde duc? O, 
n-am venit să vă rătăcesc, şi am venit să sufăr spini, am venit 
după oaia cea rătăcită. 

... O, nu mai este dragoste între voi; a pierit de tot. De 
ce, fiilor, v-aţi răcit? Nu ştiţi că dragostea acoperă totul? 

... Nu puneţi vin nou în vase vechi. Mărturisiţi-vă din 
nou. lată, faptele voastre au sosit sus. Nu fiţi ca le mn ele ce se 
pun pe foc. 

... Am venit şi am găsit pământul plin de avorturi, de 
înjurături. O, asta am găsit. O, piere ceva, piere un copil, pie- 
re o viaţă. O, măi fraţilor, câtă tristeţe este în cer de aceste 
fapte urâte ce le faceţi! Mă înjuraţi pe Mine şi lucrurile cele 
sfinte. O, fraţilor, înmulţiţi faptele cele bune. La voi, fapte bu- 
ne n-am găsit. Unde este chipul Meu? S-a făcut satana stăpân 
pe el. S-a umplut pământul de răutăţi, lată, am vestit că vine 
focul, şi voi ce ziceţi, că nu? 

... Am venit în trup şi M-aţi răstignit. Am venit în Duh 
şi vă arăt şi vă chem şi vă spun să credeţi în Mine. 

... lată ce vă spun: ieşiţi din această lume, din fărădele- 
gile ei, adică: mândrie, beţie, curvie, minciună. Ieşiţi din Babi- 
lonul acestei lumi. O, iată, un îngeraş a aruncat o piatră în ma- 
re şi, cum se duce, aşa va fi aruncată în foc această babilonie. 

... Pe vatra românească sunt trupurile sfinţilor, că de 
mult ar fi fost împărţită România, dar trupurile lor, fiind în 
vatra României, Maica Mea s-a rugat să vă ocrotesc, că de nu 
s-ar fi rugat, de mult v-aş fi lăsat în bătaia vânturilor. 

... Tatăl Meu S-a îmbrăcat în Fiul, într-o haină urâtă, 
zdrenţuroasă, şi S-a dus la un bogat şi i-a cerut milă, şi acesta 
I-a zis: „Mergi la muncă, munceşte! De ce eşti puturos? “. Şi 
iată ce a făcut Tatăl: S-a îmbrăcat într-o haină luxoasă şi S-a 
dus iarăşi la bogat. Când L-a văzut, L-a poftit la masă. Pe cine 
a primit acest bogat? O, dacă nu ar fi săraci pe pământ, nu ar 
mai fi nimeni în rai. 

... — Fiilor, iată ce vă întreb: credeţi voi în post, în 
biserică, în rugăciune, în sfinte Taine, în cruce, credeţi? 

— Da, Doamne! 

— Atunci, de ce nu le folosiţi? Folosiţi-le, măi copii. 

Iată ce vă întreb: credeţi în cârciumă, în descântece, în 
vrăjitorii, în desfrâu şi în celelalte răutăţi ale lui satan? 
Credeţi? 

— Nu, Doamne! 

— Atunci, de ce le faceţi? De ce vă duceţi după ele? 

Iată ce vă spun: M-am dus într-un salon de dans şi am 
găsit un drac dormind; nu mai avea de lucru cu nimeni, că 
erau toţi ai lui. Iată, M-am dus şi într-o biserică, şi de la uşă 
până la altar erau mulţime de draci cu toate răutăţile: cu vrăj- 
măşie, cu mândrie, chefuire, gânduri de desfrânare, tutun. Am 
găsit şi preotul fumând în altar. Dar voi, copii, nu judecaţi, că 
are cine să-i judece. 

... O, măi copiii Mei, n-am venit să stric şi să vă spun 
minciuni. Am venit să vă spun să vă iubiţi unii pe alţii. O, 
Tatăl Se uită la voi şi nu găseşte între voi suflete plăcute să 
împlinească locul în împărăţia cerurilor. Iată, locurile aşteaptă 
şi nu are cine să le ocupe. Iată, un creştin zice că nu poate să 
nu mănânce came. 


... Iată, fraţilor, am venit să arunc un foc pe pământ. Se 
vor răscula doi împotriva a trei. Rugaţi-vă să aveţi înţelepciu- 
ne. Se ridică tatăl împotriva fiului, soacra împotriva nurorii, 
mama împotriva fiicei. Duhul rău, duhul lui satan, unde se 
duce, nu mai este iubire, nu mai este Dumnezeu, şi cel rău 
face vrajbă, necaz şi dezbinare. 

Iată, măi copii, în mijlocul vostru a venit Domnul Iisus 
Hristos şi Se uită în stânga şi în dreapta şi nu a venit singur, 
a venit cu cei doisprezece apostoli. Se uită la grâu, că a cres- 
cut şi neghină şi pălămidă. Şi îi zice un apostol: ,, Să smulgem 
neghina, Doamne!". Dar Domnul zice: „Lăsaţi să crească 
mare, ca nu cumva când smulgeţi neghina să smulgeţi şi grâ- 
ul. Lăsaţi-l la seceriş, căci atunci grâul se va pune în ham- 
bare şi neghina se va pune pe foc “. O, măi copii, un sfert este 
grâu şi trei părţi este neghină. în ţarină a fost semănătură bu- 
nă şi a semănat şi dracul neghina. în ţarină au fost izvoare bu- 
ne şi s-au făcut izvoare amare, care e ţărâna. Izvorul cel bun 
este biserica, izvorul rău este cârciuma, iar neghina, oamenii 
răi. Cine a făcut aceste izvoare amare? Dracul. 

Voi nu ştiţi ce se pregăteşte. Ochi aveţi şi nu vedeţi, 
urechi aveţi şi nu auziţi ce se pregăteşte pentru voi. Eu nu Mă 
tem, că sunt în Duh şi zbor sus, dar Mi-e milă de vasul Meu. 

... Plânge Maica Mea pentru că te rogi cu capul desco- 
perit. Vai de femeia care-şi retează părul! că a făcut dracul 
cuib în el. Pentru ce necinstiţi capul? că necinstită va fi în faţa 
lui Dumnezeu femeia care este cu capul descoperit. Să-şi radă 
părul ei, ca să-i fie ruşine dacă vrea să umble aşa. 

... Nu fiţi rugi care înţeapă. Iată, Eu M-am pogorât într-un 
rug, nu M-am pogorât într-un vas scump, frumos, luminos, ci 
într-un vas putrezit de suferinţă, într-un vas de gunoi, nepre- 
ţuit nici de cel învăţat, nici de cel bogat, ci la un pai M-am po- 
gorât. Pentru ce-1 mai judecaţi? Eu şi astăzi vindec bolnavi, 
orbi, ologi. Nu preţuiţi vasul Meu, măi copii, ci darul. Voi 
însă preţuiţi vasele din marmură, nu pe cele de lut. Cine-L iu- 
beşte pe Dumnezeu, iubeşte şi vasul Meu, dar voi urâţi vasul 
Meu. Tatăl iubeşte pe Fiul, şi Fiul iubeşte pe Tatăl, şi vasul şi 
Duhul vin de la Sfânta Treime. 

... O, vine o foamete şi nu vei putea să trăieşti fără 
Dumnezeu. Vine secetă şi foamete de cuvântul lui Dumnezeu. 

... Iată, pe cel ce vrea să se căsătorească nu-1 opriţi. Pe 
cel ce nu vrea nu-1 obligaţi, ca să nu fiţi judecaţi, căci căsăto- 
ria va merge până la judecată, până la sfârşit. 

1/14 mai 1957 

Proorocia pedepsirii fărădelegii. Veghe împotriva celor mincinoşi, 
îndemn la rugăciuni şi la cereri şi la post. 

... Se desfăşoară o aţă de la cer până la pământ, dar nu 
e aţă, şi e un fulger de la răsărit. Iată, un îngeraş şade cu un 
picior pe mare şi cu celălalt pe uscat şi e gata să dea drumul. 
Iată, se ridică şi spune să nu pună pecetea. 

... Patru îngeraşi sunt dezlegaţi. Au fost legaţi până la o 
vreme. Iată, se ridică, copilaşi, se ridică de la apus un nor, o 
negură mare, şi va da şi grindină, dar nu e grindină. înţele- 
geţi? Vai, vai, se pune masa! Iată, îngeraşul strigă la masă. Fe- 
rice de cel ce va birui, că acela, ca în cer va birui. O, măi co- 
piii Mei, pentru cine vine aceasta ce s-a pregătit? Pentru Ieru- 
salimul care e robit. Ierusalime, Ierusalime, dezrobeşte-te, că 
ai căzut sub sabie! Fraţilor, nu vă pregătesc pentru un jug 
străin, că nu are împărtăşire lumina cu întunericul. O, v-am 
dat aur, şi voi ziceţi că v-am dat aramă. Dacă aurul Meu este 
aramă, copilaşii Mei, atunci de ce nu iertaţi? O, de câte ori zi- 
ceţi „şi ne iartă nouă greş alele noastre precum şi noi iertăm 
greşiţilor noştri “?! 

... Copiilor, fiţi tari, că şi pietrele sunt contra voastră, 
că sunt numai draci în jurul vostru, numai antichrişti la tot 
pasul, că e mai greu de voi decât a fost de sfinţii ce au locuit 
aici înaintea voastră. Sunt numai draci care vă amăgesc. Fiţi 
tari şi treji, că Tatăl vă aşteaptă. Nu lasă pe îngeraş să verse 
potirul; mai aşteaptă Tatăl Meu. 

O, măi copiii Mei! Voi ştiţi că în mijlocul vostru sunt 
lupi îmbrăcaţi în piei de oaie? lată cum aruncă mărgăritarele ce 
le-au primit; nu le e milă. lată cum le aruncă şi îşi bat joc de 
ele. Nu vă întristaţi. Nu toţi, nu toată lumea va intra în îm- 
părăţia Mea în grabă. Cum a fost cu potopul, aşa e şi acum 
când vine focul, şi tu nu vei arde, tu, cel care ţi-ai pus nădejdea 
în Tatăl. Luptă-te să împlineşti şi să păzeşti ceea ce ţi-am dat. 
Eu vă acopăr pe voi, şi ceilalţi vor veni la voi să scape, dar în 
zadar vor veni, că vor zice: „Creştinilor, scăpaţi-ne! “ , dar nu 
puteţi să le fiţi de nici un folos, cu nimic, şi veţi plânge amar. 

... Rugăciunea din miez de noapte nu o lăsa, că te va 
scăpa de mânia care va veni. 

... Fiule, spune fraţilor tăi să nu se închine vasului Meu; 
să se închine lui Du mn ezeu şi la sfintele icoane. Măi copii, nu 
vă puneţi nădejdea în doctori mai mult decât în Dumnezeu. 
Tot de Mine sunt lăsaţi şi doctorii, dar vindecările, de la Mine 
vin. Voi prea mult v-aţi pus nădejdea în doctori, iar pe Dum- 
nezeu L-aţi uitat, L-aţi dat la o parte. Fraţilor, postul şi rugă- 
ciunea, acela e leacul, nu cum ziceţi voi că postul omoară oa- 
menii. Postul nu a omorât pe nimeni; din contră, a vindecat. 
Nu vedeţi voi că şi doctorii pământeşti vă dau regim, şi voi îi 
ascultaţi, şi vă fac sănătoşi? Dar Doctorul ceresc, cum nu vă 
va vindeca şi trupeşte şi sufleteşte? 

... Iată, măi copiii Mei, descoperirea morţilor! Iată, 
înviază câte doi, câte trei, şi ferice de ei, care au înviat de la 
moarte la viaţă! Iată cum ies din groapa morţii şi cântă cânta- 
rea sfântă. Voi ştiţi că toţi înviază, dar nu toţi o dată. Iată, co- 
pii, voi ştiţi că şi morţii aud aceste cuvinte sfinte? Aceste cu- 
vinte ce le auziţi voi, le aud şi morţii şi se miră cum voi aţi 
avut acest dar duhovnicesc atât de mare, că dacă ei auzeau 
aceste cuvinte sfinte, ar fi ajuns pocăiţi. 

2/15 mai 1957 

împărăţia cerurilor în om este vindecătoare. Durerea Domnului 
pentru păcatul lepădării pruncilor nenăscuţi. Milostenia, postul şi 
ţinerea duminicii deschid porţile raiului. 

... De ce pe prietenii tăi îi asculţi? Tot ce spun cei din ju- 
rul tău îi crezi, iar pe Mine Mă nesocoteşti. Iată, Eu M-am po- 
gorât. Deschide-ţi inima ta, să poată pătrunde cuvintele Mele, 
ca să pot să-ţi vorbesc. Am venit şi sunt rănit şi chinuit, că din 
cer şi până la pământ sunt lovit de toate faptele voastre. 

Iată, împărăţia Mea e o farmacie cu de toate, cu de toa- 
te ce aveţi nevoie voi: înţelepciune, pace, credinţă, nădejde, 
dragoste, sănătate, putere să staţi în faţa oricărei furtuni, căci 
Eu vă dau numai la cererea voastră. Iată câte sunt, dar cereţi. 
Farmacia e încuiată, că voi nu cereţi prin rugăciune stăruitoa- 
re şi fierbinte, nu cereţi cu credinţă. O, aţi pierdut dragostea, 
care acoperă totul. Aţi rămas numai cu pizma şi cu răutatea. 

... O, copiii Mei, am venit a treia oară. Prima dată am 
venit şi am Scut om şi tot ce se vede şi am pus o hotărâre să 
o păzească, să fie bine de el şi de toţi urmaşii lui, şi au greşit. 
Am venit a doua oară, în trup. M-am născut cu trup din 
Fecioară. Am trăit pe pământ, te-am învăţat ce să faci să moş- 
teneşti împărăţia cerurilor, te-am vindecat de toate suferinţele 
ce le aveai tu, care ai crezut şi ai venit la Mine. Sub ochii îna- 
intaşilor tăi am Scut minuni ca să-i încredinţez de toată nă- 
dejdea ce trebuia s-o aibă şi ei, şi voi. Iată, am venit a treia 
oară. Acum sunt în Duh, şi M-am pogorât în mai multe locuri, 


să vă îndemn la viaţă şi trăire curată şi sfântă, că e gata să se 
sfârşească totul şi vă prinde moartea aşa cum sunteţi, pe calea 
cea largă, cu toate răutăţile: necredinţa, vrajba, ura, mânia, 
mândria, desfrâul, curvia cea mai rea ca la păgâni. 

O, copii, părăsiţi tutunul, că tutunul e de la dracul. Măi 
copii. Eu am semănat grâu şi dracul a semănat tutun. Iată, M-a 
întrecut, că mulţi ar da pâinea pentru tutun. Bagă de seamă, 
că din iad nu mai scapi dacă intri cu toate acestea ce le faci, 
că nu are cine te scoate. 

... Plânge Tatăl, Cel ce a Scut pământul şi toate ce se 
văd pe el pentru om, şi acum nu mai e rod, nu mai e horă, nu 
mai e mulţumire, veselie, nu mai este speranţă; toate sunt tris- 
te. Voi ştiţi de ce nu mai este rod? în loc de rod sunt numai 
copii morţi. S-a spurcat pământul şi apele de câte se fac pe el. 
Au devenit mai rău decât cei ce nu au lege, adică păgâni. 

... M-am pogorât cu cei doisprezece apostoli în lanul de 
grâu şi am găsit în lan o parte grâu şi trei părţi neghină. Iată 
ce a Scut dracul: a semănat neghină şi a plecat. Cine este de 
vină? Semănătorul, sau păzitorul? O, fraţilor, păzitorul. Păzi- 
ţi-vă de tot ceea ce este după voia lui satana, păziţi-vă unul pe 
altul. Privegheaţi! 

... Copilaşii Mei, nu vă închinaţi vasului Meu, că şi 
vasul e tot ca voi. Am Scut aceasta ca să vă arăt calea. Copiii 
Mei, am Scut aceasta că aţi uitat biserica, aţi uitat crucea, aţi 
uitat postul, aţi uitat rugăciunea, aţi uitat mila, smerenia, nu 
mai aveţi credinţă, nu mai aveţi dragoste, nu mai aveţi nădej- 
de, nu mai e milă. O, cum le-aţi pierdut pe toate!? Nu vreau 
să vă arunc în iad, şi de aceea vă dau dureri, vă dau suferinţe, 
vă dau necazuri ca să vă ţin cât mai aproape. Pe cine iubeşte 
Tatăl, pe acela îl ceartă, iar pe fiii din curvie nu-i ceartă, şi îi 
lasă liberi. 

... Tatăl a zidit casă de rugăciune şi dracul a zidit salon 
de dans. Tatăl a Scut vie şi vin; dracul a Scut cazan de ţuică, 
şi ţuică a Scut, că şi strugurii îi bagă mulţi şi fac ţuică. Tatăl 
Meu a trimis prooroci să vestească vremile, iar dracul a zidit 
radioul şi difuzoarele. Iată, cine zice că ţuica nu este de la 
dracul, nu va vedea faţa lui Dumnezeu. 

... Pregătiţi-vă, naşteţi-vă din nou. Cine nu se naşte din 
nou, nu ajunge la Mine. O, credeţi că e rai şi iad? Iată, vasul 
Meu a văzut, că de multe ori am dus-o şi i-am arătat totul. 
Plâng sufletele la poarta cerului, plâng părinţii voştri, copiii 
voştri, că i-aţi petrecut până la mormânt şi mai mult nimic nu 
mai ştiţi. O, se uită sufletele printre grădele în curtea raiului, 
că sunt suflete de nu le poţi număra; se uită şi văd scaunele şi 
frumuseţile, văd cununile, locurile că sunt goale, şi strigă: 
„ Doamne , Doamne, iată cum stau scaunele libere şi noi nu 
avem pe ce sta, că am obosit de atâta cale de la pământ până 
aici! “. Vine Domnul Iisus la poartă şi Se uită la ei cum strigă: 
„Deschide, să intrăm şi noi!“. Şi zice Domnul: „Nu Eu am în- 
chis-o, ci voi, cu faptele voastre, ce le-aţi făcut cât aţi fost în 
trup pe pământ. Unde este rugăciunea ce trebuia să o faceţi? 
Cu ea deschideţi porţile cerului, căci sfinţii au deschis închi- 
sorile pe pământ, au domolit para focului. Nu aţi făcut rugă- 
ciune, nu deschideţi porţile cerului la împărăţia Mea 

... O, măi copilaşii Mei, nu vindeţi Duhul Meu, că va fi 
mai amar păcat ca al lui Iuda. Iată, cei ce le-am dat mult, 
aceia M-au dispreţuit. 

... Vine ziua când pentru o mâncare să rămâneţi afară din 
grădină, că Adam pentru o mâncare a fost scos afară. Vedeţi cu 
mâncărurile în zilele oprite. De ce mâncaţi peşte în zilele 
oprite? Ce ziceţi, că nu ce intră în trup spurcă pe om, ci aceea 
ce iese din gură? O, cum veţi plânge cu amar! Dar va fi târziu. 

Iată ce vă spun: blestemat cel ce lucrează sâmbăta de la 
apusul soarelui până luni dimineaţa, la răsăritul soarelui. 

9/22 iunie 1957 

Faptele rele, care închid porţile raiului. Durerea Domnului cea de 
la faptele necredinţei. 

... Măi copii, la poarta grădinii mulţi copii aşteaptă, se 
uită şi se roagă să le deschid poarta, că e mult loc înăuntru, 
multe scaune, lumini, locurile strălucesc. Eu le-am spus: „Nu 
Eu le-am închis, ci voi, cu faptele voastre, că aţi prigonit cre- 
dincioşii care încercau să urmeze după cuvântul Meu, aţi în- 
jurat de soare, de lună, de sfinţi, şi în loc de rugăciuni, aţi hu- 
lit şi aţi prigonit. Nu v-aţi rugat, nu aţi avut credinţă. Aţi avut 
răutate, căci cu credinţă, rugăciune, post şi fapte bune voi 
deschideţi porţile cerului lată, măi copii, Eu M-am pogorât 
la voi să vă îndemn, să vă spun de unde aţi căzut, cu ce fapte 
aţi încuiat porţile cetăţii. 

O, când Mă duc la Tatăl Meu în cer. Mă întreabă ce fac 
copiii de pe pământ. Eu spun „Bine“, dar plâng şi sunt tare 
supărat de câte faceţi voi. O, de câte ori v-am vorbit şi v-am 
îndemnat la tot ce e plăcut Tatălui! Voi spuneţi că sunteţi su- 
păraţi că nu vă vorbesc, dar şi Eu, de câte ori plec supărat de 
la voi! Mă pogor din slavă şi plec supărat înapoi, căci găsesc 
necredinţă, dezbinare şi răceală şi altele, ce nu se cade să fie 
la creştini, lată, dacă aveţi credinţă şi dragoste între voi, Mă 
mai cobor la voi. 

... Iată ce credinţă este între voi: numai critici, şi vă 
judecaţi unii pe alţii. Satana a întins fel de fel de curse cu care 
să vă prindă în mrejele lui: cu minciuna, clevetirea, răutatea, 
mândria, lăcomia, îngâmfarea şi câte se pot spune. De unele 
v-aţi curăţit, dar multe mai aveţi. Curăţiţi-le pe toate. Lupta- 
ţi- vă pe viaţă şi pe moarte, că vremea e scurtă. 

13/26 iunie 1957 


1958 

Lucrarea lui antichrist suflă prigoană peste cei credincioşi, 
îndemn la rugăciune cu veghe, la răbdare şi la cumpătare. 

... O, copiii Mei, s-a ridicat dracul, cu mânie mare, să te 
distrugă, poporul Meu. De aceea strig la tine şi te învăţ să citeşti 
sfânta carte, că de aceea ţi-am lăsat-o, să-ţi arăt toată lucrarea 
celui rău. Dar strig uşor, nu pot să strig tare, că vasul Mi-e dis- 
trus. Croitorul când are ceva rupt la maşină, lucrează uşor, cu 
milă. Milă Mi-e de voi să aşteptaţi, că sunteţi veniţi de la atâta 
cale, dar uite, vasul Meu vă este în faţă: Mi-e de tot distrus, dar 
de milă ce am de voi, nu vă las să plecaţi cu mâna goală. 

... Oile Mele, poporul Meu, vă strig, că s-a umplut cu 
mărăcini via Mea şi n-am curăţitori. Am strigat, am căutat 
mereu, şi în zori de zi, şi la ceasul al doilea, şi la ceasul al trei- 
lea, şi la al şaselea, şi la al nouălea, şi în tot momentul. 

Poporul Meu, fii smerit, să nu pierzi pe Domnul, că 
iată cei ce se îngâmfă, cum se răzvrătesc! Smeriţi-vă mult, 
mult, că dracul e pe pământ, este antichrist şi are curajul până 
la cer să nimicească ce găseşte în cale, dar pe cei smeriţi nu 
poate să-i schimbe din cale. 

O, măi copii, nu vă uitaţi după soare să vi se pară că 
ziua e mare şi că mai aveţi timp şi de pocăinţă ca să vă 


pregătiţi, că nu ştiţi ziua, nici ceasul când veţi fi chemaţi. Po- 
căiţi-vă, măi copii, că plata voastră este aşa de mare! O, dacă 
le-ar vedea pe toate ochii voştri, n-aţi mai mânca, n-aţi mai 
bea şi aţi lupta pentru viaţă, pentru locurile cele înalte din ca- 
sa Tatălui, şi la care Tatăl vă aşteaptă pe fiecare, dar să ştiţi că 
sunteţi puţini, puţini. 

Oile Mele, vă vorbesc mai mult în pilde. Vă zic aşa că 
ştiu numai Eu pentru ce. Să nu vă uitaţi în urmă ca plugarul 
peste arătură. Uitaţi-vă tot înainte. 

Oile Mele, iată ce cunună am purtat pentru voi, copiii 
Mei, pentru toată lumea, şi pentru cei ce-Mi cântă, şi pentru 
cei ce Mă înjură! Dar îşi vor lua fiecare plata, după cum au 
lucrat. Mi s-a frânt coasa şi nu mai am cu ce cosi. Mi s-a rupt 
undiţa şi nu mai am cu ce prinde peşte; înţelegeţi voi ce fel de 
peşte. Copiii Mei, M-am pogorât din cer pe pământ să prind 
peşte, M-am pogorât să înmulţesc peştele, dar iată, se înmul- 
ţesc şeipii. Antichrist se luptă cu Mine; vrea să stingă lucrarea 
Mea, lumina Mea de pe pământ. Nu-1 vedeţi? 11 veţi vedea 
când va pieri biserica şi când va pieri preoţimea, şi mulţi se 
vor numi atunci înţelepţi. 

Vine ceasul, tată, că n-ai să mai poţi cumpăra sau vinde 
fără ştampilă, dar voi, copiii Mei, să nu vă lăsaţi, că nici Eu 
nu vă las pe voi. Să aveţi nădejde şi credinţă că nu veţi muri 
de foame în nici un chip. 

Fiii Mei, când primiţi durere şi n-aveţi mângâiere, 
cădeţi cu faţa la pământ şi cereţi, că Eu, Domnul, vă dau li- 
nişte şi potolesc furtuna. Cereţi, şi vă voi da. lată, Eu alerg 
mai mult după oaia rătăcită, şi să ştiţi că veţi fi mult mângâiaţi 
de cerul sfânt, pentru că anevoie intră un păcătos în cerul 
sfânt. Eu M-am pogorât pentru întreg pământul, şi pentru cre- 
dincioşi, şi pentru păcătoşi, dar cuvintele Mele, mulţi le soco- 
tesc nebune. Aţi avut la îndemână toată învăţătura, prin sfânta 
Scriptură, prin sfânta biserică, prin vieţile sfinţilor. Aţi avut 
toată orânduiala creştină, dar voi, în loc să împliniţi, aţi pă- 
răsit toate orânduielile pentru mântuire, socotindu-le nebune. 
Lumea Mă face nebun, acum când vă chem la Mine. Lumea 
zice că sunt nebun, dar mâine când voi zice: „Duceţi-vă de la 
Mine unde v-aţi gătit locul! atunci ce va mai zice lumea? 
Am mângâiat, am vindecat, şi voi ziceţi că am fost nebun. Fiţi 
şi voi nebuni pentru Mine şi pentru cuvintele Mele. 

... Cine ţine mai mult la copii, la soţie, la mamă, la tată, 
la holde mai mult decât la Mine, nu poate fi vrednic de Mine. 
Nu pot să te ducă aceştia în împărăţia cerurilor. Dacă ai făcut 
fapte rele, te duci la iad cu ele. Poţi să ai mii de copii, fraţi, 
surori, mamă, tată; nu pot aceştia să te scape. Numai Eu, 
Dumnezeu, te scap. Cere de la Mine putere şi credinţă. 

... Copilaşii Mei, un tren este un şarpe cu ciocul de fier, 
care duce mii de oameni pe spatele lui, în toate părţile lumii, 
plini de tot felul de păcate: mândrie, răutăţi şi desfrâu; duce 
lucrarea lui antichrist. Iată că s-a împlinit ceea ce s-a spus 
prin proorocul, că s-a umplut pământul de păsări cu ciocul de 
fier, şerpi cu ciocul de fier, broaşte ţestoase, de fier. 

Iată, M-am pogorât astăzi la acest vas în gara Doiceşti 
şi am vorbit cu glas de tunet, şi alerga lumea de toată mâna să 
vadă şi să audă, şi plângeau şi ziceau că n-au văzut şi n-au au- 
zit până acum aşa ceva. în tren erau şi oameni de ai lui anti- 
christ. îmi venea să prăpădesc trenul, dar M-am gândit la atâ- 
tea mii de suflete care erau pe tren şi am zis: mai bine să su- 
fere vasul Meu pentru Dumnezeu. A fost călcată în picioare. 
Erau oameni parfumaţi, bine îmbrăcaţi, şi când au auzit, au 
udat cămăşile de pe ei plângând. O, câtă lume este care nu 
cunoaşte pe Dumnezeu! Ce dezbatere mare au făcut oamenii 

lui antichrist! Şi au făcut acte să trimită vasul Meu în spitalul 
de nebuni. Dar ce ziceţi voi? Mare este durerea vasului Meu, 
dar o voi mângâia când va înceta proorocia. Acum, mângâ- 
iaţi-o voi. 

Veţi fi opriţi să mai paşteţi iarba pe care o cunoaşteţi, 
înţelegeţi? V-am spus că vă vorbesc în pilde. Vei fi oprit să 
mai porţi credinţa, să mai te duci la biserică, şi va veni seceta 
şi foamea în acest an şi va fi numai necaz pentru voi. Va fi 
rod: poame, grâu, porumb, va fi destul, dar cuvântul Meu nu 
va mai fi, căci veţi fi opriţi. Vă mai spun: lăsaţi poftele trupu- 
lui. Nu este oprită căsătoria, dar cine are dragoste şi hotărâre 
să ajungă la sfinţi, aceia se opresc. Hotărâţi-vă fără îndoială. 
Nu mai vorbim de postul Crăciunului, al Paştelui, al sfinţilor 
apostoli şi al sfintei Mării. într-un cuvânt, înfrânaţi-vă. 

— Doamne, cu ce să ne hrănim în zile de post, cu ce 
bucate? 

— Fiilor, dacă vreţi şi puteţi, iată hrana voastră: o bu- 
căţică de pâine şi apă, la asfinţitul soarelui, lată şi în alt fel: 
veţi mânca bucate fără unsoare, şi toate, pe seară, că ziua este 
mare; şi voinţa să fie mare. 

— Doamne, cu sfânta împărtăşanie cum să facem? 

— Cereţi sfânta împărătăşanie, să vă dea la trei săptă- 
mâni şi la două săptămâni, că mai mult nu vor să vă dea. Eu 
v-aş da în fiecare zi. Am strigat în biserici către slujitori. A so- 
sit vremea să te oprească cu mâna, să te oprească să mai lauzi 
pe Dumnezeu. Bucuraţi-vă, că s-a apropiat ziua! Te-a oprit să 
mai lauzi pe Dumnezeu, dar nu te-a oprit să te rogi. Roagă-te, 
că pe rugăciune nu s-a pus hotar. Roagă-te când mergi la apă, 
când mergi la lucru, când mergi la câmp, când mergi la pă- 
dure. Laudă pe Dumnezeu. Iată, preoţii, în loc să sfârşească 
slujba la ora douăsprezece, se grăbesc să o termine devreme. 
Mulţi sar cuvintele slujbei, dar voi nu judecaţi, ci supuneţi-vă. 
Dacă ei vă dau cu palma peste obrazul drept, întoarceţi şi pe 
cel stâng. 

... Vă este drag să vă întâlniţi mulţi, dar acum nu se mai 
poate, că e vreme rea. 

... Copii, când sunteţi judecaţi, să nu vă tulburaţi, că 
totul vine de sus, de la Duhul Sfânt. Iată ce a spus persecuto- 
rul lui Verginica: „Dacă această fiinţă suferă pentru Dumne- 
zeu, ce voi face eu cu faptele mele pe care le-am făcut şi le 
fac în tot momentul? Cine l-a făcut pe el blând? El a fost 
blând cu proorocul Meu, dar comandantul a fost foarte aspru. 
Când vorbea vasul Meu, era lovită şi persecutată, şi a venit 
judecătorul şi a văzut vasul Meu, pe Verginica, unde era în- 
chisă, şi a zis suspinând: „Mai bine nu te mai năşteai. Dar să 
nu greşesc, iată ce-ţi spun: ai să scapi, ţine-ţi curajul, că ţi se 
va da drumul “. 

... Iată, vasul Meu are să călătorească astăzi la doctor. 
Acum se va scula şi are să plângă amar de durerea ce o suferă 
din pricina loviturilor ce le-a primit în tren. A fost lovită peste 
cap cu pumnii, peste gură cu palmele, peste plămâni, coastele 
îi sunt aproape frânte, căci a fost târâtă pe jos şi au băgat-o într-o 
cameră la gară şi acum o duc la doctori. Dar ferice de ea, că 
mare plată va lua în împărăţia Mea când va veni, căci va fi 
printre proorocii Mei. I-am gătit un loc cum nu se poate spu- 
ne, şi pregătesc şi este pregătit pentru toţi acei care suferă 
pentru cuvântul Meu şi pentru trâmbiţa Mea Verginica. 

... O, vor veni zile grele! O, tare sunteţi nepricepuţi! Se 
luptă răsăritul cu apusul, se luptă întunericul cu lumina, se 
luptă doi împăraţi, se luptă iadul cu lumina. înţelegeţi? împă- 
ratul împăraţilor şi Domnul domnilor, toţi îl urmează, că vine 
să Se războiască. Şi se va culege via şi se vor aduna strugurii 


şi se vor pune la teasc şi va curge vin, iar via o va pune pe foc 
şi strugurii îi va zdrobi. 

O, gem temniţele, dar toţi sunt pentru furt, pentru cri- 
me, pentru lucruri murdare. Rar pe care-1 mai găseşti pentru 
cuvântul lui Dumnezeu. 

21 aprilie/4 mai 1958 

Păcatele oamenilor înnoiesc durerile Domnului. Suferinţele 

preotului Ioan de la Vladimireşti, aflat în închisoare. 

... Copii, nu fiţi fricoşi, că fricoşii nu pot intra în împă- 
răţia lui Dumnezeu. Duhul Meu, Care face lucrarea, a făcut 
gardă să nu mai fiţi fricoşi. Eu n-am fost fricos. Sfinţii nu au 
fost fricoşi. îmbrăcaţi haina credinţei, aţi înţeles? O, dacă aş 
băga vasul Meu în foc, şi tot nu vă las până nu vă voi arăta, 
până nu vă voi lumina, că are să piară lumina, iar tu ai să fii 
lumină, poporul Meu. Vă spun vouă să nu vă fie silă la rugă- 
ciune. Este vremea lui antichrist. Lucrează antichrist în chip 
nevăzut; are slugi care aleargă din om în om şi îi spun omului 
să părăsească pe Dumnezeu, Făcătorul cerului şi al pământu- 
lui. O, poporul Meu, nu Mă părăsi, că nici Eu nu te voi părăsi. 

O, copiii Mei, fiţi tari, că acum v-am spus cu cine aveţi 
de luptat. Iată, luaţi sabia în mână, căci cei fără sabie nu sunt 
tari, că iată, împăratul a avut poruncă să nu se atingă de unt- 
delemn, dar el a călcat porunca; s-a atins. înţelegeţi voi? 

O, copiii Mei care mai păziţi poruncile Mele, păziţi-vă 
să nu vă pună ştampila pe mână sau pe frunte, că iată, biseri- 
cuţa Mea este goală, şi cei ce vin, unul la sută e bine; restul 
sunt murdari şi întinaţi. Dar saloanele de distracţie sunt pline. 

O, unde este lumea pentru care M-am răstignit, lumea 
pentru care port crucea, pentru care port cununa de spini? 
Unde sunt fiii pentru care am plâns pe cruce? Se laudă dracul 
cu ei că fac voia lui. El nu s-a răstignit, nu a pătimit. Le face 
la toţi rău şi toţi îl iubesc şi îi fac voia lui murdară. 

O, Mă doare de acest pământ care este plin de copii 
avortaţi şi aruncaţi! Mai înţelepte sunt toate vietăţile şi ani- 
malele ce vieţuiesc pe pământ, decât mamele, decât părinţii 
care fac aceste lucruri urâte şi murdare şi strigătoare la cer. 
Familia de doctori s-a făcut măcelari. Stau femeile la rând ca 
la pâine, să le vie rândul. Cum pot să mai privesc la acest pă- 
mânt murdar cu sânge nevinovat? Uite, dracul e măcelar şi în- 
deamnă lumea, dar lumea ascultă; mii şi milioane de suflete 
măcelărite pe oră. 

Iată încă un păcat: a părăsit omul pâinea şi se hrăneşte 
cu foc. M-am făcut un porumbel şi am întâlnit un om pe cale 
şi a zis la altul: „Dă-mi un foc, că pâine n-am mâncat de ieri, 
dar de tutun nu pot răbda 

Nu Mă cobor să ghicesc, n-am venit să ghicesc. Fiilor, 
vin mulţi cu icoane şi cu fotografii la capul vasului Meu şi zic 
să le spun şi lor dacă se mărită, dacă se însoară, dar Eu n-am 
venit să însor sau să mărit. Să dispară fotografiile de la capul 
vasului Meu, că am să pun foc celor ce umblă cu acestea. 

Am venit şi cu trupul. Acum am venit şi cu Duhul, să 
vă îndemn să pătimiţi în trup, să pătimiţi tot ce vă spun: în- 
frânare, oprire de la rău, de la beţie, de la curvie, de la lăco- 
mie, de la îngâmfare, de la mândrie; într-un cuvânt, de la tot 
ce este rău. 

împărăţia lui Dumnezeu se ia cu năvală. Nimeni nu o 
poate lua altfel decât cu năvală, aşa cum au luat-o sfinţii lui 
Dumnezeu. Fiilor, vă doresc sfinţii; se duc la Dumnezeu şi 
zic: „Cât mai e, Doamne, până ne vom întâlni cu aleşii 
Tăi? Tată, pregătiţi-vă de întâlnire. 

Copiii Mei, se încuie biserica, se strâng cărţile şi se 
ard. Copiii Mei, acest împărat strânge totul. 

O, măi copii, dracul n-a sădit nici un pom bun, ci a să- 
dit numai pomi răi. Vine dracul şi intră în biserică, dar voi, 
acum, nu-1 vedeţi, şi vine vremea când îl veţi vedea şi pe el, 
şi pe toată lucrarea lui cea rea şi murdăria lui cea rea. Merg 
femei în biserică bolborosind, dar nu rugăciune, ci descân- 
tând şi fermecând, să înşele şi să rătăcească de la adevăr. Iată, 
are dracul turme de oi, de vaci, de capre, de porci, de junei, 
de gâşte şi de raţe. De unde le are? De la lume, tată. Ce vei 
răspunde, omule? că toate acestea le-ai dat tu dracului. Au 
fost ale tale şi te foloseşti tu de ele. Dezleagă-le prin rugăciu- 
ne. E păcat să mănânci şi să bei din ce ai dat dracului. E păcat 
să te foloseşti de lucrurile date celui rău. Dezlegaţi-le prin 
mărturisire. 

M-am pogorât să curăţ aurul; am venit să despart aurul 
de metal. De ce, tată, s-a amestecat aurul cu metalul? O, M-am 
pogorât numai în munţi cu zăpadă. Bate vântul şi aruncă ză- 
pada peste Mine. 

... Fiule, ai venit cu doniţa la izvor. Să pleci cu ea plină, 
să pleci cu inima plină. 

... Copii, porţile raiului sunt deschise până în ţâţâni. 
Iată, tâlharul de pe cruce a primit raiul. S-a pocăit tâlharul, 
dar omul nu vrea. O, faptele voastre vă fac să vă lipsiţi de 
aceste daruri coborâte de sus, de la Părintele luminilor. Fiilor, 
învăţaţi Scripturile pe de rost, că se vor strânge cărţile şi veţi 
rămâne cu ce aţi învăţat. 

Am nevoie de tineri neprihăniţi, iar voi, bărbaţilor, lă- 
saţi poftele, că nu se poate ajunge sus cu toate ale lumii, tru- 
peşti şi lumeşti. Voi, propovăduitorilor, ţineţi curăţenie; trăiţi, 
dacă se poate, în curăţenie. O, suflete, de ce te-ai întristat? Eu 
nu te-am obligat, dar cine poate, bine face. Nu te întrista. 
Omul este liber să facă ce vrea, dar cine vrea să împlinească 
curăţenia, acela va vedea locul ce şi l-a pregătit. La cei cârti- 
tori, iată ce vă spun: de sâmbătă seara până luni dimineaţa nu 
vă atingeţi de păcătuire. E păcat mare să-Mi spurcaţi ziua de 
bucurie şi de sărbătoare. Cumpăraţi-vă hăinuţă. O, că nu vreţi 
să fiţi sfinţi! La biserică şi la rugăciune se lasă holdele, gră- 
dinile, arăturile, treburile, şi veţi vedea că mult veţi agonisi. 
Iată, n-am dat ploaie, din pricina păcatelor lumii, şi a rămas 
pământul uscat. Pomii voştri nu au roade, din pricina păcatelor 
voastre. Maica Mea s-a rugat şi se roagă să dau ploaie, ca să 
nu moară vitele şi păsările, că sunt fără de păcat, dar pentru 
om n-ar fi să mai fie nici o picătură de apă pe pământ, şi atunci 
ce-ai face, omule care zici că tu eşti totul şi poţi face totul? 

Iată, măi copii, o apă mare, şi pe apă călătoreşte o fe- 
meie şi are un pahar în mână, şi din pahar vor bea toţi împă- 
raţii pământului: şi cei trecuţi, şi cei ce vin. 

... Fiilor, preotul Ioan de la Vladimireşti este numai 
pielea şi osul în celulă la Aiud. N-are pic de came pe el, şi se 
miră ceilalţi de el. El şi acolo, în închisoare, hrăneşte suflete- 
le cu hrană. El are două sute şaptezeci de suflete care se roagă 
pentru el. O, că mari munci a mai răbdat! Nici hoţii, nici cri- 
minalii nu au atâtea munci câte are un creştin, dar la cei ce su- 
feră pentru Mine le dau amorţeală, să nu simtă durerile şi ar- 
surile şi loviturile. Iată şi Verginica, vasul Meu, câte a suferit: 
câte arsuri, câte înţepături, câte lovituri! Dar Eu i-am dat pu- 
tere să biruie, căci a fost un comandant care striga la ea de o 
îngrozea. 

Fiilor, fiilor, când veţi vedea cetatea pustiită, Eu bat la 
uşa voastră. Care este cetatea pustiită? O, este credinţa, măi 
fiilor. Credinţa când se va răci, vine cel rău, este gata. 


Fiilor, pe întreg pământul este numai fum. Copii, Eu 
am semănat grâu, şi iată, pe pământ este mai mult tutun. De 
unde este această buruiană? E de la satana, tată; el a semănat-o. 
Vedeţi să nu intre şi peste voi gustul acesta. Vedeţi să nu vă 
otrăviţi. Măi copii, nu ţineţi mai mult la trup ca la suflet. 

25 mai/7 iunie 1958 

Domnul a venit să vindece sufletele bolnave. Jertfa Mielului este 
mântuirea omului credincios. 

... M-am pogorât din cer pe pământ, dar dacă vreţi să 
vă vorbesc, îmblânziţi inimile voastre. Privesc şi văd că vi s-au 
împietrit. Nu este lăutar să vă cânte, nu este. De aţi venit pen- 
tru aşa ceva, nu este, dar dacă nu credeţi că Eu sunt, veţi ve- 
dea odată, căci cum M-am pogorât odată în trup, să vindec 
trupurile, tot aşa M-am pogorât acum, în Duh, să vindec su- 
fletele. Fiilor, n-am venit să dau cu toiagul, ci am venit să vin- 
dec suflete bolnave. Azi vă vorbesc blând, în duh, dar mâine 
vin şi am să vorbesc în tunete şi trăsnete, de se va cutremura 
pământul. 

... Iată, măi copii, nu Mi-e scârbă să Mă cobor într-un 
vas, că pe acesta l-am găsit curăţat şi spălat, şi la cuvântul 
Meu s-a curăţat. M-am Scut blând, după voia omului. Eu tom 
apă cu găleata la flori cu mulţimea. 

... Iată vremea zilelor de pe urmă. Veniţi, tată, la Mine, 
că am unde să vă duc; porţile sunt deschise până la ţâţâni. 
Veniţi la Mine, că am cu ce să vă hrănesc. Veniţi toţi, că am 
de toate bunătăţile. 

O, văd între voi nişte prunci. Ia veniţi la Mine, copii! 
Tată, cei paisprezece mii de prunci care s-au jertfit pentru 
Mine, toţi au gomiţe şi slăvesc numele Meu. Iată de ce e mare 
bucurie în ziua aceea de Crăciun; de aceea se fac covrigi şi se 
împart. Cum voi vă bucuraţi, tot aşa se bucură şi ei în ceruri. 

... Eu nu Mă port împarfiimat cum vă purtaţi voi. Nu 
zic de toţi; zic de o parte din voi. Lăsaţi luxul şi mândria, că 
tare sunt urâte la Mine. 

... Am venit să caut oaia cea pierdută. Iată, tu pierzi 
oaia, vaca ori capra şi cauţi şi zici: „Mănca-te-ar lupii!" dacă 
nu o mai găseşti. O, dacă aş face Eu aşa cu voi, şi să zic: „De 
nu te-aş mai găsi!"... 

... Tată, te-ai supărat că n-ai serviciu, dar Eu n-am avut 
nici haină, nici bani, nici holde, nici avere, şi tot am trăit. O, 
dacă ai avea credinţă, ai avea aur să stai pe el, ai avea cu ce 
trăi aşa cum îmi place Mie, nu după lume, cu mândrie şi cu 
mâncăruri bogate, care se strică. 

... Am un Miel, S-a înjunghiat. Cine este? Iisus Hristos 
S-a înjunghiat pentru întreaga suflare şi pentru tot neamul 
omenesc, dar puţini vin la El, puţini cred în jertfa Lui cea fără 
de sânge. 

26 mai/8 iunie 1958 

Biruirea sinelui. Lucrarea de pregătire a nunţii Mirelui ceresc. 
Necredinţă ca in vremea lui Noe. îndemn pentm citirea sfintelor 
Scripturi. Vorbire in pilde. Vedenie: cetatea cea dărâmată şi cetatea 
cea nouă. Armata Domnului. 

... Fiilor, am adus un buchet de crini şi vă dau la toţi. 
Am adus un buchet de mărgăritare, un buchet de trandafiri şi 
un buchet de busuioc; cu busuioc să vă botez, cu trandafiri să 
vă bucur, cu mărgăritar să vă satur şi să vă binecuvinteze 
Tatăl Meu, că la toţi vă dă Tatăl Meu din aceste flori. Vă pun 
pe masă şi candelă frumoasă, şi untdelemn, şi fitil frumos şi 
îl aprind cu foc, că voia Domnului este să înţelegeţi. Do mn ul 

este candela, puntea este priceperea, fitilul candelei este înţe- 
lepciunea lui Dumnezeu. Hai să le aprindem, iar cu busuioc 
hai să botezăm, şi să cântăm cu îngerii din cer, care se bucură 
şi vă înconjoară: „In Iordan botezăndu-Te Tu, Doamne, închi- 
narea Treimii s-a arătat lată că parfumul se revarsă; această 
binecuvântare vă miroase. Fiţi credincioşi, fiţi înţelepţi, fiţi 
statornici în cuvântul Meu. 

Am venit să vă vorbesc; n-am venit să vă ghicesc, să 
vă mărit sau să vă însor. Am venit să vă vestesc că împărăţia 
lui Dumnezeu este aproape. Iată pământul cel nou, cât este de 
gătit şi de împodobit şi de frumos! Copiii Mei, anunţaţi, îm- 
părţiţi aceste flori, această binecuvântare cerească, această 
chemare. 

O, oile Mele, cine ziceţi voi că sunt? O, copiii Mei, 
pentru mulţi sunt o cădere, o nebunie. Am fost în trup şi M-au 
văzut şi tot nu au crezut. Am făcut minuni în mijlocul lor şi 
tot M-au condamnat. 

... Vine judecata, s-a împlinit Scriptura, e gata să se pu- 
nă pecetea, dar pecetea a început să se pună. Nu vă uitaţi că 
au căzut coroane, au căzut împăraţi. Au căzut toate şi s-a îm- 
plinit Scriptura. Iată, acum S-a ridicat şi spune împăratul ce- 
rurilor: haideţi la luptă cu Mine, haideţi cu Mine! Bucuraţi-vă, 
că vă cheamă la luptă împăratul împăraţilor, Regele regilor, 
Domnul domnilor şi Stăpânul stăpânilor, vă cheamă la luptă 
împotriva celui rău. Cu ce să ne luptăm? Cu noi, să nu mai 
facem voia celui rău. Să ne luptăm în smerenie, în post, în ru- 
găciune, în dragoste. 

O, ce mai muzică s-a pregătit pentru nunta Mielului! 
Ce mai muzică în cer, ce mai nuntă, dar şi ce mai jale, ce mai 
plâns! Cum va fi soarele? Cum va fi luna? Stelele unde vor 
fugi de groaza Mielului? Cerul, cum va fi de strălucitor? Cum 
vom fi când vom sta la judecată după faptă? Cum va fi Jude- 
cătorul? Cum vor fi oile? Cum vor sta caprele care cât au trăit 
pe pământ n-au avut linişte şi au sărit în toate ale lumii şi s-au 
purtat după felul lumii? O, toţi cei ce aţi auzit strigarea Mea, 
o, ce plâns va fi când va începe judecata! Căci voi n-aţi plâns 
aici, în valea plângerii, ca să vă bucuraţi cu îngerii şi cu sfinţii 
din cer. 

Te rog, poporul Meu, vă rog, copii, voi, care-L cunoaş- 
teţi pe Dumnezeu şi credeţi, rugaţi-vă de toată lumea, de co- 
pii, de soţi, de soţii, de fraţi, de surori, de prieteni, de cunos- 
cuţi şi de toată lumea să se întoarcă la calea cea dreaptă, către 
credinţa adevărată, pentru care s-a vărsat atâta sânge, de s-a 
pecetluit, ca să ştim noi, şi să ştie şi cei din urmă cum să tră- 
iască să ajungă acolo de unde au venit aici, pe pământ. Măi 
oile Mele, astăzi sunt Duh Care vă mângâie, sunt Mântuitor 
să te scap, sunt casă să te odihnesc, să te primesc, sunt tot ce 
vrei, numai vino când te chem, când te aştept! Veniţi, că am 
multe să vă spun, dar acum nu le puteţi ţine, că vi le fură. O, 
oile Mele, ţineţi-vă de tot ce aţi auzit, şi să le împliniţi, că nu 
auzitorii se vor mântui, ci numai împlinitorii. O, fiilor, nu fiţi 
zăngănitori, nu fiţi aramă spoită. Fiţi aur curat şi călit în va- 
lurile vieţii. înfruntaţi toate poftele şi grijile deşarte prin care 
vă fură cel rău. Azi trăim în vremea lui Noe. Ce făceau 
atunci? Se însurau, se măritau, mâncau şi beau. Cine a zis: 
„Fă corabie"! Cine a făcut-o? Cine Ta ajutat? Ce zicea lu- 
mea şi cei ce-1 ajutau să facă corabie? Râdeau de el. Ce zice 
lumea acum când aude de mânia Tatălui, care va fi turnată pe 
pământ din pricina necredinţei şi fărădelegilor ce le face 
lumea în tot momentul? 

O, poporul Meu, vă uitaţi la Mine şi nu vă vine să cre- 
deţi. Simţiţi-Mă, că sunt în persoană şi vă vorbesc blând, 
blând. Nu Mă răstesc, şi vă vorbesc uşor, ca să înţelegeţi. O, 
lume, lume, mulţumeşte-I lui Dumnezeu că M-a trimis iar în 


mijlocul tău să te chem la mântuire, la rai, la veşnica fericire, 
care nu se va mai termina. Aveţi în faţa voastră apă, foc şi 
Sânge. Ce înseamnă, ce se face cu ele? Apa spală, focul cură- 
ţeşte, Sângele ne împacă cu Tatăl. Fraţilor, bucuraţi-vă, că 
Do mn ul a mai pus o dată masa şi vă cheamă la masă. Veţi fi 
întrebaţi de toate, dar vă spun, nu vă lepădaţi, că fumul va 
pieri, dar voi veţi rămâne. Nu vă lepădaţi. 

Fiule, dacă-ţi spun că eşti credincios, te ţii şi nu cazi, 
iar dacă îţi spun că eşti păcătos, te lepezi de Mine. Omul vrea 
să fie lăudat. Aşa-i firea omului, vrea să fie înălţat pămân- 
teşte, pentru o clipă. Să vă înălţaţi, dar nu aici, copii. Nu doriţi 
să fiţi înălţaţi acum, pe pământ, că tot pământul este plin de 
apă tulbure, şi pe apă sunt mii şi mii de bărcuţe, şi în bărcuţe 
sunt michiduţi, şi merg spre apus aceşti michiduţi. Sunt mu- 
zicanţi, sunt cântăreţi, au mese întinse la care se desfătează. 
Iată, mai sus este o bărcuţă, şi în barcă, o proorociţă, şi vor- 
beşte. Ea se bucură şi face haz, şi în timpul călătoriei barca se 
răstoarnă şi diavolul râde. Alături de această apă tulbure se 
formează o altă apă. Peste un mal este o apă limpede, şi în 
marginea apei, doi pomi mari, asemănători la frunze, şi acele 
frunze luminează apa aceasta limpede, şi în apă sunt mii şi 
mii de peştişori care călătoresc pe aceste raze şi întreabă: 
„Mai este mult? Şi iată şi un drum, şi pe drum trece un car 
cu doi cai albi, cu capetele de foc, şi în car sunt doi oameni. 
Cine sunt aceştia? Enoh şi Ilie. Aceştia sunt prooroci. Carul 
trece la răsărit. Peştişorii i-au întâmpinat pe prooroci şi îi în- 
treabă: „Mai este mult? Peştişorii s-au făcut un popor şi în- 
treabă: „Mai este mult, Doamne, până se va împlini?". Iată, 
în stânga este o cetate dărâmată şi printre dărâmături se văd 
şi morţi. în dreapta este o cetate nouă, şi poporul îmbrăcat în 
haine până jos, albe ca zăpada. Şi în cetatea aceea nu poate 
intra nimeni care nu are acele haine albe, căci cetatea e păzită 
de ostaşi şi de doisprezece îngeri, care au cădelniţe, potire şi 
plăci. înţelegeţi, că vă dau acestea ca să le înţelegeţi. 

Iată patru îngeraşi, care au în mână patru Evanghelii, şi 
toate fac numai una, şi iese pe poartă împăratul, şi e plin de 
sânge împăratul, şi pe frunte poartă un nume care nu se poate 
citi. împăratul spune şi strigă: „A Domnului este împărăţia!". 
Nu vă pot spune toate deschis, fiilor. Acest împărat a pornit 
la luptă şi a luat cu El armată sfântă. Armata nu are haine stro- 
pite cu sânge, ci numai împăratul. Credeţi? Din ochii lui iese 
foc mistuitor cu care va curăţi tot păcatul de pe acest pământ. 
E şi împărat plin de sânge, e şi Prooroc. înţelegeţi? Ce este 
apa? Ce sunt peştişorii? Ce sunt aceste cuvinte? Apa este via- 
ţa trăită în curăţie; peştişorii sunt poporul. Ce este carul şi 
proorocii Enoh şi Ilie? Care este cetatea dărâmată? Care este 
cetatea cea nouă? Nu vă tulburaţi dacă nu ştiţi. 

Iată ce zice Tatăl: lasă, fiule, cartea pământească, şi ia 
cartea cerească. Vai de voi, pământ şi mare! că Domnul vrea 
să vă nimicească. 

Fiilor, dacă aţi avea dragoste cum voiesc Eu, aţi zbura 
prin văzduh. 

în faţa vasului Meu s-au lăudat doi bărbaţi că au praf 
de puşcă şi că o vor nimici, şi atunci ea nu va mai rătăci lu- 
mea, dar voi să spuneţi vasului Meu să nu se teamă. 

Fiilor, în casa Mea de rugăciune, odată cu voi păşesc şi 
cei cu duhuri rele. Credeţi? Am intrat după voi şi abia v-am 
mai găsit printre duhurile rele. Credeţi? Vai de cei ce nu cred 
că stau la uşă duhurile rele! Iată că şi preoţii nu mai dau hrană 
sufletească trebuitoare poporului Meu. Eu nu vă spun vouă ca 
să-i urâţi pe preoţi. Rugaţi-vă pentru ei, că şi pe ei îi fură cei 
răi. 

Fiilor, M-a trimis Tatăl la voi să vă fac totul cunoscut, 
să vă trezesc din moleşeală. Copilaşi, lucraţi cu mâinile şi 

păşiţi cu drag cu picioarele pe calea mântuirii. Am în mână 
cinci mere, şi dacă le curăţ, rămâne puţin, numai un sfert. 
Iată, şi acest sfert va pieri atunci. 

... Fiilor, cât timp este de când a fost satana să cutreiere 
pământul? învăţaţi Scriptura pe dinafară, că se va ridica intr-un 
miez de noapte, se va ridica. învăţaţi- vă Scriptura. Iată, vasul 
Meu, când a fost închisă la un loc cu o sectantă, a întrebat-o 
sectanta de ce posteşte, şi vasul Meu nu a putut să răspundă, 
întrebaţi vasul Meu ce vorbire a avut cu sectantele. Şi după 
vorbire, o sectantă a visat că trecea pe o punte peste o prăpas- 
tie mare, şi când era la jumătate, a căzut de pe punte şi a apă- 
rut un om cu haine negre şi lungi până jos şi a prins-o şi a în- 
trebat-o: „De ce nu posteşti? Şi i-a mai spus că dacă postea, 
nu mai cădea, şi i-a spus că la cer nu se poate ajunge cu toate 
ale lumii. Ea a zis că posteşte o zi pe an, iar el i-a zis: „Cum 
a postit fariseul Din vorbele purtate, ea şi-a luat angaja- 
mentul că va posti şi ea ca vasul Meu. 

... O, fiilor, vine scrâşnirea dinţilor şi se va ridica harul. 
Socotiţi timpul, că vremurile sunt grele. Fiule, să plângi când 
vezi că a venit seara şi nu ai făcut ce erai dator să faci şi să 
împlineşti. Iată, Eva numai a gândit: „ Oare, de ce a zis să nu 
mâncăm din pomul oprit? “, iar diavolul a auzit şi a zis că nu 
e păcat. Iată, şi la voi este îndoială. 

27 mai/9 iunie 1958 

Proorocie pentru nunta Mirelui ceresc. Duhul smereniei biruieşte 
păcatul mândriei şi al invidiei, viermele cel de nouă metri. 

... Fiilor, în România s-a înfipt sabie, s-a înfipt cuţitul 
ei până la mâner. Vai de tine, Românie, ce va cădea peste tine! 
Oiţele Mele, ascultaţi cuvintele Mele, că vine ziua cea mare 
şi va fi amar de cei nepregătiţi. Plâng sfinţii şi îngerii de milă 
de ce are să vină. Oiţele Mele, ascultaţi şi împliniţi, că totul e 
gata. S-a pus muzică să cânte cu o săptămână mai înainte şi 
Mirele S-a pogorât să adune toate mesele. Nunta e mâine, nu 
e azi, dar fiţi gata. 

S-a pogorât molimă să mănânce toată lâna. De câlţi nu 
se atinge; numai lâna o va roade de tot, de nu se va mai putea 
înnoda. Viermele are nouă metri lungime şi jumătate de metru 
lăţime; roade mereu la lână şi nu poate să-l omoare nimeni, 
decât cel ce l-a trimis. O, ştiţi voi ce este? Este duşmănia, ura, 
invidia, îngâmfarea, răutatea frate pe frate, creştin pe creştin, 
că nici în mănăstire nu mai este smerenie. Toţi sunt mândri, 
toţi zic că sunt pregătiţi, dar cu greu mai găseşti maici sme- 
rite; la o sută, de-abia una smerită, dar nu se vor mântui decât 
cei smeriţi. 

Vine nunta, şi cine n-are haină de nuntă, nu va putea 
intra la nuntă. Mulţi au haine şi de nuntă, dar dacă n-au şi 
cămăşuţă, nu vor putea intra la nunta Mielului. 

28 mai/10 iunie 1958 


1959 

Promisiunea patriei cereşti pe pământul sfânt al României. Judecata 
lui Antichrist. Proorocie pentru înnoirea preoţiei. Proorocie pentru 
lepădarea de credinţă şi pentru pustiirea din biserici. Purtarea chipu- 
lui creştinesc. Spicul grâului va fi de un kilogram şi va fi pâine multă. 
Via cea nouă va face struguri de un kilogram şi va fi vin nou. 

... O, poporul Meu, voi, care aveţi pe calea Mea crucea, 
nu vă abateţi din calea Mea. Duceţi crucea până la capăt, că 
nu sunteţi singuri; toţi suntem una, toţi suntem fraţi. Voi nu 


credeţi, dar toţi suntem fraţi, şi un duh avem toţi, de la Tatăl 
ceresc. 

O, oiţele Mele, mai avem o secundă şi ne întâlnim cu 
patria cerească. 

Fiilor, mulţi au cerut partea lor şi au plecat în lume. 
Iată, vine satana în faţa Tatălui Meu şi zice că toată lumea îi 
slujeşte lui prin întinare şi prin copii nebotezaţi, ce trebuie cu- 
răţiţi şi sfinţiţi, căci slujesc lui satana. Voi ştiţi că mulţi slu- 
jesc şi lui Dumnezeu şi lui satana, şi merg la biserică şi se în- 
chină, şi merg şi la cârciumă şi se îmbată şi înjură şi vorbesc 
cuvinte porcoase şi murdare. Mulţi trec pe lângă crucea Mea 
şi se închină, şi merg mai departe şi înjură. 

întâi voi judeca pe antichrist. 

O, Românie, Românie, mult lucru sfânt am Scut în 

tine! 

... Nu poate lua trupul hăinuţa sufletului, şi nici sufle- 
tul, hăinuţa trupului. Care din ele e mai scumpă? Haina tru- 
pului, sau haina sufletului? Cine a dat haina trupului? Este 
dată de naş. Şi cine a dat haina sufletului? Este dată de Duh. 
Nu poate lua trupul haina sufletului, şi nici sufletul, haina tru- 
pului. Sfmţiţi-vă acum când sunteţi în trupuri, căci Tatăl are 
nevoie de voi pentru cer. Numai să vreţi, şi cerul este al vostru. 

Se luptă antichrist cu creştinii. Antichristul lucrează în 
calea lui Dumnezeu şi intră în biserică şi intră în altar, dar voi, 
ţineţi-vă bine. Am cerut de la Tatăl să Mă arăt în trup, ca să 
nu mai cădeţi. 

Copii, glasul ce-1 auziţi acum, acela va judeca. 

Vine foamete mare, mare, dar Eu tot vă vorbesc, tot Mă 
mai cobor să vă vorbesc. Am să Mă cobor şi am să-ţi dau o 
sămânţă de grâu să o semeni, poporul Meu, dar să nu o arunci 
pe orice pământ. Alege pământul, ca să poată să facă roadă 
pământul cel bun. Dintr-o sămânţă se va face un spic; dintr-un 
spic se va face un kilogram; dintr-un kilogram se va face mult 
şi se va înmulţi şi vei face pâine şi vei hrăni lumea. Şi iar am 
să Mă pogor să-ţi mai dau o sămânţă. Ştii ce sămânţă? Să- 
mânţă de vie. Şi via va creşte o viţă, şi viţa va face ciorchini 
şi struguri de un kilogram şi va ieşi mult vin. Poporul Meu, 
să o semeni în pământ bun, ca să poată rodi, căci va ieşi mult 
rod, dar nu va avea cine să-l bea. Fiule, înţelegi tu ce este 
taina aceasta? 

O, poporul Meu, eşti în clasa a patra; ţine-te bine, să 
nu-ţi ia altul premiul. Crede, învaţă şi luptă-te lupta cea bună 
ca să poţi lua cunună. Fiule, să nu pierzi şi să nu uiţi nici un 
cuvânt, că de toate vei fi întrebat. O, tată, voi ştiţi că doctorii 
învaţă multe până prind învăţătura să vindece bolnavii şi să le 
dea medicamente trebuitoare la boala lor. Iată, şi voi, să aveţi 
credinţă mare şi tare, că veţi învia morţii şi veţi vindeca boli. 

... Poporul Meu, cunoşti tu semnele lui antichrist? Iată 
care sunt: lepădarea de credinţă, tăgăduirea Sfintei Treimi, 
Tatăl, Fiul şi Sfântul Duh, şi tăgăduirea lucrării sfinte. O, mai 
e un semn, mai e ceva. Primul semn e lepădarea de credinţă, 
şi al doilea este depărtarea icoanelor şi a rugăciunii din şcoli, 
şi al treilea semn este pustiirea casei lui Dumnezeu. Iată pia- 
tra de temelie, şi în mijlocul ei este răutatea. 

Tată, s-a făcut o fabrică de pâine pentru populaţie mul- 
tă, şi această fabrică nu mai face pâine numai din grâu curat; 
face din amestecătură multă. Aşa şi în credinţă s-a făcut 
amestecătură şi nu ştie lumea ce să mai creadă. Tată, tată, vai 
de acei prin care vine sminteala! 

... La Vladimireşti fac îngerii Liturghie şi slujbe, şi 
vrea Tatăl să ţină aşa până când se va deschide iar. O, ca ful- 
gerul se va arăta foc pe pământ şi se vor căi cei răi şi necre- 
dincioşi, dar e prea târziu atunci. 

Cuvântul lui Dumnezeu 


... Fiilor, a dispărut crucea de pe masa judecătorului, şi 
icoanele din şcoli, şi rugăciunea din şcoli. Fiilor, de ce n-am 
învăţat Eu carte? Fiilor, cine învaţă carte multă, învaţă multe 
fapte urâte şi se leapădă şi de credinţă, că se strecoară în inimi 
duhul mândriei şi al iubirii de sine. Au ieşit multe, multe 
şcoli, dar au ieşit şi fapte murdare foarte multe, ca să nu te 
mai poţi gândi la Dumnezeu şi să le facă omul cât trăieşte. 

Rugaţi-vă, copii, şi dacă vreţi, rugaţi-vă cu mătănii pâ- 
nă la pământ, cum se roagă voievozii şi îngerii. Dacă ei se 
roagă aşa, voi cum ar trebui să vă rugaţi? Dar vă spun, rugaţi-vă 
cu mătănii şi să nu lipsească metania de la rugăciune dimi- 
neaţa şi seara şi să nu dormiţi niciodată fără rugăciune. Aşa 
cum te îngrijeşti de mâncarea care este trecătoare, aşa să te în- 
grijeşti de rugăciune, că ea va rămâne să se vadă odată. Ru- 
găciunea va fi puterea prin care veţi scăpa. Prin rugăciune 
scăpaţi şi aici, pe pământ, de multe greutăţi, şi tot aşa şi în cer, 
veţi ajunge prin rugăciune. 

... Atunci să daţi barba jos, când va dispărea chipul 
Meu de pe icoane, de pe cruce. Aşa vrea Tatăl, vrea să vă vadă 
cu chipul Lui în faţa oamenilor, căci lumea acum s-a rătăcit şi 
de la chip, şi de la port, şi de la trăire, şi de la vorbire creşti- 
nească. Nimeni nu mai ştie că la toate este un hotar. 

24 ianuarie/6 februarie 1959 

îndemn la sfinţenie şi la pocăinţă. Suferinţele trâmbiţei Domnului. 
Proorocia pedepsei satului Maluri pentru necredinţă. îndemn la 
pocăinţă şi la curăţie. 

... Pace vouă, copii! Am venit din cer pe pământ cu Du- 
hul, căci cu trupul nu pot. Am fost odată cu trupul. M-am năs- 
cut din Fecioară, am vindecat, am lecuit, am tămăduit, am în- 
văţat tot ce vrea Tatăl, am săturat cu pâine şi peşte cinci mii 
o dată, am înviat morţii, şi ca drept răsplată M-au răstignit şi 
M-au îngropat. Aşa vrea omenirea, după binefaceri, răzbu- 
nare. Aşa plăteşte omenirea binele. 

O, măi copii, am vindecat fără plată. Am lăsat scaunul 
strălucit, împodobit frumos, am lăsat pe Tatăl şi pe Maica 
Mea, am lăsat cetele de îngeri, voievozi, heruvimi, serafimi şi 
am venit la smochin şi n-am găsit rod în el. Şi ce voi face 
acum? Am mai fost o dată, şi ce am făcut? O, iată, vin şi 
acum, amărât, la smochin, şi ce voi mai face? lată, am venit 
Eu, n-am mai trimis argaţii Mei, căci pe care i-am trimis, n-au 
mai venit înapoi; pe toţi i-au omorât. O, am venit Eu, cu tru- 
pul, şi, tot la fel, nu M-am mai întors cum venisem; M-am 
schimbat. Schimbaţi-vă, copii, şi voi. 

Iată, nu M-am coborât într-un vas strălucit în trup, vas 
de familie mare ca să nu puteţi intra la el, ca să nu stea de 
vorbă cu voi. M-am coborât într-un staul sărac, ca şi atunci în 
staulul oilor. M-am coborât în staul slab şi bolnav, într-o mâ- 
nă de ţărână. M-am coborât la copiii care păzesc cuvintele 
Mele, ale Tatălui şi ale Fiului şi ale Sfântului Duh, ale sfintei 
biserici şi orânduiala sfinţilor părinţi. 

Copii, doreşte Dumnezeu de voi, doresc îngerii şi sfinţii 
de voi şi vă aşteaptă şi Mă întreabă: „ Când ne vom întâlni cu 
cei de pe pământ? “. Copii, faceţi fapte vrednice de a vă întâlni 
cu sfinţii şi cu îngerii din cer. Nu vi se cere ce nu puteţi îm- 
plini. Vi se cere credinţă, smerenie, post, rugăciune, ca de mila 
cerului să aveţi parte. Nu vă mai socotiţi să mai faceţi multe 
pe pământ. Tată, dacă aveţi ce mânca şi îmbrăca, un lucruşor 
smerit şi simplu, mulţumiţi-vă. Copii, durerea vine şi trece, 
dar voi nu veţi trece. Cerul şi pământul vor trece, dar cuvintele 
Mele nu vor trece. Cerul şi pământul nu vor trece până ce cu- 
vintele Mele nu se vor împlini. Plângeţi aici, în valea plânge- 
rii, ca să vă bucuraţi în cele cereşti, cu drepţii. 


Copii, mulţi vor veni în faţa Mea şi vor zice: „N-am 
vindecat, n-am tămăduit, n-am învăţat, în numele Tău, cât am 
trăit pe pământ? Dar le voi zice: „Nu vă cunosc, că aţi lu- 
crat fărădelegea “. 

O, tată, vreau să vă aleg ca pe aur, aici, pe pământ. 
Cum se alege aurul şi se lămureşte prin foc, aşa şi voi, veţi 
trece prin foc şi vă veţi căli dacă le primiţi ca de la Tatăl. 

Copii, a venit vremea să se despartă cerul de pământ, 
să se despartă binele de rău. lată, se luptă diavolul cu Tatăl, 
se desparte cerul de pământ. Cezarul îşi ia ce e al lui, şi Dom- 
nul îşi ia ce e al Lui. 

... Cine vrea să se căsătorească, e liber să se căsătoreas- 
că. Cine vrea să se mărite, să se mărite. Nu sunteţi opriţi, dar 
cine vrea să rămână aşa, bine face, că aşa vrea Tatăl Meu, că 
voia Tatălui Meu e să fiţi ca Mine. Fiţi înţelepţi, că bate vân- 
tul tare, tare, din toate părţile, să vă dărâme. Credeţi? Fiţi 
sfinţi. Dar nu poţi să fii sfânt dacă furi, dacă minţi, dacă bâr- 
feşti, dacă înjuri, dacă blestemi, dacă judeci pe altul şi nu pă- 
zeşti ceea ce te învaţă biserica şi învăţăturile sfinţilor. Copii, 
alegeţi neghina din grâu, că nu mai vine nici un sfânt să vă 
spună. Sfmţiţi-vă voi, că sfinţii nu mai vin, că e vremea lui 
antichrist. Lucraţi voi, şi plată veţi primi. 

Copiii Mei, pe pământ sunt numai duhuri rele. Voi nu 
mai aveţi loc pe nicăieri; pe unde vă duceţi, sunteţi urmăriţi. 

Mamelor, întăriţi-vă copiii în credinţă, că răspundeţi de 
ei. Voi sunteţi şcoala lor, că iată, în şcoală nu mai este Dum- 
nezeu. Mamă, mamă, zideşte în ei credinţa, că vei fi întrebată 
de tot ce face copilul tău. 

O, că vă pune mâna la gură ca să nu Mă mai mărturisiţi 
pe Mine, tată! Iată că pe Mine nu Mă poate opri. Pe vasul Meu 
Mi-1 va omorî, dar am să vorbesc prin copaci, prin pietre, prin 
tot ce vedeţi cu ochii. Dacă nu vreţi să fiţi voi împlinitori, voi 
vorbi prin tot ce este pe pământ, ca să arăt puterea Mea. 

Mamelor, voi, care aţi blestemat, voi, care aţi curvit, 
care aţi avortat, care aţi păcătuit, care aţi dormit în biserică, 
voi, care aţi vorbit tare, care veniţi în biserică îmbrăcate cu 
mâinile goale, cu picioarele goale, cu capetele goale, care ve- 
niţi împarfumate şi pudrate în biserică, voi, care daţi smin- 
teală bărbaţilor, dezbrăcaţi-vă de acestea, că nu veţi avea loc 
în ceruri. Mamă, mamă care ai avortat, dacă ai auzi copilul 
tău cum plânge şi strigă! O, că-i vei lua locul când te vei duce 
acolo. Mamă care ai făcut desfrânare, pocăieşte-te, dezbra- 
că-te de faptele cele murdare, că-ţi vine ceasul să fii întrebată 
de toate. Mamă care ai obiceiul să dai dracului copilul sau 
soţul, pe tine te dai, că la dracu’ ajungi. Mamelor! că vă strig 
pe toate care sunteţi mame, că dacă aş vorbi cu fiecare în par- 
te, nu Mi-aş mai termina strigătul. 

... Adam şi Eva, pentru mâncare au fost scoşi afară, dar 
lumea de acum, cu câte face, cum se va înfăţişa în faţa jude- 
căţii când va fi strigată ca Adam? Iată, copii, vin copii din alte 
sate să asculte, să stea de vorbă cu Duhul lui Dumnezeu, Care 
vorbeşte prin acest vas al Meu, pe care l-am găsit curat şi 
smerit. Am venit şi vreau să vă îndemn să ţineţi poruncile lui 
Dumnezeu, care sunt scrise în sfintele Scripturi, şi să le ţineţi 
după cum vi le-am dat prin sfinţii părinţi, prin sfintele bise- 
rici, nu cum citesc unii acum un text sau un capitol şi atâta tot. 
Nu, copii, împliniţi totul, şi vă veţi bucura. 

Iată, pe vasul Meu l-au luat şi au făcut tot felul de în- 
cercări cu el. I-au tras tot sângele, i-au făcut injecţii cu ser 
vechi, să o piardă, dar mâna Tatălui a fost cu ea, şi nu mai este 
mult şi o voi ridica de pe pământ. Atunci veţi vedea cine a 
fost acest vas, iar satul Maluri îl voi pierde cu focul Meu, ca 
pe Sodoma şi pe Gomora, că n-a vrut nici unul din satul 
acesta să creadă, şi au bârfit şi au dispreţuit cuvântul Meu. 

19 iunie/2 iulie 1959 

1960 

Domnul, rănit şi fără casă pe pământ. Vădirea proorocilor minci- 
noşi. Pregătire pentru Noul Canaan. Vorbiri în pilde. Vine prooro- 
cul Ilie, cu duhul. 

... Pace vouă, copiii Mei, pace şi linişte! De ce sunteţi 
aşa de mâhniţi, aşa de trişti? De ce plângeţi, măi copiii Mei? 
M-am coborât în acest timp la voi. O, de aţi vedea voi călăto- 
ria Mea, pe unde Eu călătoresc! Fiilor, Mă aşteptaţi să vin la 
voi, dar voi nu ştiţi cum vin Eu pe pământ, nu ştiţi pe ce că- 
rare, că nu mai am casă, nu mai am masă să vin la voi, nu mai 
am, tată, casă să vin la voi, căci casa pe care Mi-au făcut-o 
oamenii s-a umplut de păianjeni. O, lume, lume, nu mai am 
loc în tine! O, copilaşii Mei, venit-a Domnul între voi. Nu am 
venit în trup, ci în Duh. Ţineţi-vă de poala Mea, că au venit 
duşmanii şi Mi-au luat căsuţa şi Mi-au luat hăinuţa. Ţineţi 
minte, tată, nu scoateţi duhul din faşa cu care v-aţi botezat. 
Nu scoateţi crucea cu care v-aţi botezat. O, copilaşii Mei, ve- 
nit-a Duhul Meu ca să se împlinească ceea ce am zis când 
eram în trup. Florile Mele, v-am dat har şi dar, că nu mai am 
casă pe pământ. Sunt plin de răni; nu mai am nici umbră pe 
pământ. 

Copiii Mei, e masa pusă pentru voi, e haina gata pentru 
voi. Să nu vă uitaţi înapoi, căci stâncă de sare vă veţi face. Nu 
vă uitaţi că nu mai aveţi casă şi masă, şi uitaţi-vă cum vine 
Domnul la voi, că după Mine vine Ilie, şi nu este trup, ci este 
duh. Lăsaţi povara jos. înarmaţi-vă cu puterea lui Hristos. în- 
dreptaţi urechea către Mine. 

... O, trandafirii Mei cu spini pe coadă! că am vrut să 
rup unul să miros, dar M-am rănit la deget. Iată, curge sânge. 
Am apucat cu toată mâna să-l rup; am crezut că nu mai are 
spini. O, florile Mele, ce vijelie mare e pe pământ! Spuneţi 
voi, cine v-a deşteptat şi v-a spus că vremea s-a apropiat? 
Tată, a făcut Domnul o casă şi a coborât la voi pe pământ, nu 
acum, ci peste o clipă, nu peste o zi. Florile Mele, privegheaţi, 
ca să puteţi intra în ea. 

... Copiii Mei, vorbeşte Duhul. Copiii Mei, voi nu aveţi 
nici un spin pe capul vostru, nici un cui pe trupul vostru, dar 
Eu sunt plin de cuie. 

Fiilor, mulţi prooroci se vor naşte pe pământ, dar luaţi 
aminte la semănăturile lor. întuneric mare va veni pe pământ, 
dar tu vei lumina, copilul Meu. Nu sunt aduse acum cele ce 
vă spun Eu, şi sunt scrise de când eram cu trupul pe pământ. 
Cunoaşteţi-Mă oiţelor, că sunt între voi. Cunoaşteţi-Mă după 
fluierul Meu, că mulţi vor veni, în numele Meu, ca să vă în- 
şele. Cunoaşteţi după milă, cunoaşteţi după roadă. Copilul 
Meu, tot cel ce este fără de cruce nu este de la Dumnezeu. Tot 
cel ce este fără preot nu este de la Dumnezeu. 

... Copiii Mei, treziţi-vă, că nu sunt singurel. Am luat 
cu Mine pe prietenii Mei care M-au însoţit când am plecat. O, 
floare trecătoare, o, v-aţi vândut pe nimic, poporul Meu de pe 
pământ! O, de aţi vedea voi răscumpărarea cât este de preţi- 
oasă! că de v-aş da numai un cui din palma Mea, nu aţi avea 
cu ce-1 cumpăra; numai un spin din fruntea Mea, nu aveţi cu 
ce-1 cumpăra. O, de ce nu-1 răscumpăraţi pe cel din păcat? De 
ce? Că nu v-a cuprins frica? Frica a făcut acoperământ peste 
voi. 

... Copii ai cerului, lăsaţi morţii să-şi îngroape morţii 
lor; voi luaţi crucea şi urmaţi-Mi Mie. Deşi e căzută, ridicaţi-o 
pe umerii voştri şi porniţi cu ea spre palat. 


Iată ce bucurie nespusă e să veniţi să beţi apă, tată! Cu 
ce beţi voi? Cu guriţa, sau cu mânuţa? Beţi apă, tată, beţi, că 
v-a adus Tatăl ceşcuţa. Beţi apă din izvorul Meu. Copilul 
Meu, umple, tată, desagii bine, că poţi, cu ajutorul lui Dum- 
nezeu. Vrei să şi asculţi, să şi scrii, dar să nu zboare vântul 
ceva din povara ta. 

... Florile Mele, vă repet, mulţi prooroci mincinoşi s-au 
născut pe pământ. Tată, cunoaşteţi proorocii, că nu toţi sunt 
de la Mine. Cel ce-Mi poartă crucea, pe acela să-l credeţi. 
Mulţi s-au pus ciobani la oi, dar când a venit lupul, le-au pă- 
răsit. Fiilor, nu toate vânturile care bat sunt de la Mine. Luaţi 
bine seama, cine poartă crucea Mea mărturisind pe Dumne- 
zeu în trup şi în duh, acela este de la Mine, căci crucea este 
suferinţe şi fapte. Cine mărturiseşte pe Dumnezeu şi bea bău- 
turi rele, în afară de vin, nu este de la Mine. 

... Copiii Mei, este greu ca în ziua de azi să mărturi- 
sească cineva pe Dumnezeu. Este cruce de fier, că este pă- 
mântul minat. Cât a suferit Domnul pe pământ! Oare, nu ar fi 
putut Dumnezeu să-L apere pe Fiul Său? Dar L-a dat pildă de 
suferinţă, că dacă-L apăra, rămâneau proorocii mincinoşi, şi 
Dumnezeu nu minte niciodată. 

... Oiţele Mele, de aţi vedea voi că sunteţi lângă portiţă, 
n-aţi mai fugi de suferinţă. O, Mă îneacă valurile apei, căci 
Eu lucrez, şi iată, şi dracul lucrează. Multe scule are diavolul 
şi puţine slugi am Eu pe pământ. Pe unde-1 întâlnesc pe dia- 
vol, îmi dă cu sâc şi spune că Mi-a luat împărăţia. O, tată, 
tată, împărăţia Mea nu o ia; dincolo de punct nu poate să trea- 
că. Cu toată puterea lui, o să-l nimicesc, şi mulţi se vor jeli 
când vor vedea cui au slujit. O, lume, lume, întoarce-te la 
Mine! Aruncă de la tine haina lui de aur şi de porfiră şi de pie- 
tre preţioase şi îmbracă-te, lume, cu haină de cerşetor şi cere 
la Mine mântuire. 

O, copiii Mei, la voi să nu vă întreacă hrana trupească 
pe cea a sufletului. Vă spun că cine merge pe urma Mea are 
cruce grea, şi să nu ceară ajutor de la om, ci de la Dumnezeu. 

M-am hotărât, tată, să-l pierd pe dracul de pe pământ, 
şi oriunde va fi scula lui, fie oraş, fie casă, fie biserică, voi ni- 
mici de voi găsi scula diavolului în ea. 

Stâlpilor, se pregăteşte noul Canaan. Nu e în trup pu- 
terea voastră, ci e în duh. Nu vă descurajaţi că nu puteţi, căci 
puterea este în duh. Dumnezeu v-a dat har şi dar. Pe acest pă- 
mânt lucrează zidarii Mei. 

... Spuneţi, tată, şi la oiţele celelalte să pască ierbuţa cu- 
noscută, căci pe pământ s-au aşternut spini mulţi, şi să nu vă 
aducă răni în duh. Spuneţi la fraţii voştri, la părinţi şi la copiii 
care nu sunt aici, dar nu la cei din mare, ci la cei din casa Mea. 

Copiii Mei, de ce am venit Eu la voi? Măi copilaşi, M-a 
trimis Tatăl la voi, n-am venit Eu aşa. Fiilor, ţin în mână chei- 
le şi descui uşa la bine şi la rău. Ştiu că la rău nu va intra ni- 
meni, şi se vor îngrămădi cu toţii la uşa binelui, dar de voi 
găsi pe cineva fără hăinuţă, îl voi azvârli afară. A venit Maica 
Mea plângând pentru voi în faţa Tatălui Meu şi a spus că sun- 
teţi plini de răni. Eu am cercetat tot trupul celor ce cred în 
Mine şi n-am găsit răni pe trup, dar Eu am răni mari. Mă uit, 
tată, că nimeni nu are inima îndoliată. Sunteţi cu moartea în 
spate şi nu sunteţi smeriţi; umblaţi, tată, numai glumind. A 
venit Maica Mea plângând că aveţi cruce grea. Unde îţi este 
crucea cea grea? că Eu nu te-am văzut plângând. Te-am văzut 
râzând. Copiii Mei, nu vă duceţi cu crucea pe alte drumuri. Te 
părăsesc, copilul Meu, dacă faci aşa. Nu intra cu crucea în sa- 
lon, nu intra cu crucea la film sau la cârciumă. Ascultă, floare 
care te-am uns cu mir din patria cerească: nu intra pe alte 
drumuri cu crucea Mea, că te părăsesc. 

... Iată care este calea Mea. Prima portiţă este să te le- 
pezi de trupul tău, adică să nu mai curveşti, să nu mai minţi, 
să nu mai furi, să nu mai ucizi, să posteşti şi să te rogi. A doua 
portiţă, copilul Meu, este crucea pe care ţi-am dat-o Eu, cru- 
cea răstignirii. Să te uiţi la ea, să-ţi vezi chipul tău dacă este 
bun sau rău. A treia portiţă este potirul, care este plin; să bei, 
copilul Meu, să primeşti putere de la Dumnezeu, că pentru 
voi e dat, nu pentru cei cu inimă spurcată. Voi, tată, ascul- 
taţi-Mă, că aţi intrat pe cele două portiţe, dar n-aţi ajuns la a 
treia, pe care vă spun s-o luaţi în fiecare zi. Măi copilaşii Mei, 
mai aveţi un prag de trecut. Iată, mai aveţi iubirea de aproa- 
pele, de bisericuţă, de cei ce se jertfesc în faţa sfântului altar, 
că M-a trimis Dumnezeu în vie ca să iau struguri din ea, M-a 
trimis Tatăl să culeg flori, dar nu erau nici struguri, nici flori, 
că n-am de unde. O, fiilor, cu ce veţi plăti voi osteneala Mea, 
a Duhului Meu, a cuibului Meu, a vasului Meu? O, tată, Eu 
nu vă iau plată, Eu cer milă de la voi, nu cer viţel sau bou, şi 
cer ca jertfă mila duhului tău. 

... Nu vă mai uitaţi înapoi, că stâncă de sare vă veţi fa- 
ce. Nu vă mai uitaţi înapoi că nu mai aveţi casă şi masă, şi ui- 
taţi-vă că vine Domnul. După Mine vine Ilie, şi nu este trup, 
şi este duh. 

... Iată, măi copii, am la răsărit popor pe care l-am scu- 
lat din mormântul întunecat; am la apus popor pe care l-am 
sculat din mormântul întunecat; am la miazăzi popor pe care 
l-am sculat din mormântul întunecat; am la miazănoapte po- 
por pe care l-am sculat din mormântul întunecat. La răsărit 
vorbeşte piatra prin duh, şi la judecată va zice piatra că voi aţi 
auzit prin om şi n-aţi crezut. Feriţi-vă de judecată, să nu aveţi 
judecată. La apus a vorbit prin copaci şi s-a ridicat o ceată de 
bărbaţi, şi iată că se luptă cu împăratul care vrea să le strice 
bisericuţa. Aceşti oameni se luptă cu împăratul cel rău. La 
război e război crâncen, că nici biserica nu mai este în picioa- 
re, dar crucea e purtată de copiii Mei pe braţe. La miazănoap- 
te am sculat poporul prin peştii din baltă. Ies peştii la mal şi 
strigă: „Pocăiţi-vă! “. La miazăzi am sculat poporul prin rân- 
dunele care strigă: „ Pocăiţi-vă , că s-a apropiat împărăţia ce- 
rurilor! “. Dar voi, că aveţi glas de om, cum să nu credeţi?! 
Nu te speria că ai suferinţă grea. Astăzi nu se mai fac minuni 
în trup, ci se fac minuni în duh. Azi face dracul minuni. Eu 
am pus stele pe cer, şi el a pus stele pe pământ. 

... Oraş Bucureşti, oraş Bucureşti, Sodomă şi Gomoră 
eşti! S-au găsit nişte rândunele într-o margine de tine, care îşi 
caută cuib. 

O, florile Mele, o poporul Meu, vine Canaanul la tine! 
O, fiilor, voi nu vedeţi prin ce spini mergeţi. Fericită este uşa 
deschisă astăzi ca să pot intra Eu cu toată lucrarea Mea. Am 
venit să vă ajut la suferinţă. Eu ştiu cum s-o port. Am venit să 
vă netezesc şi cărarea voastră, că plânge Maica Mea că numai 
dealuri aveţi pe ea. 

... Să nu ziceţi că dacă biserica e dărâmată Dumnezeu 
te va părăsi. Nu, tată. Dacă slujeşti lui Dumnezeu, şi nu la 
trup, ci duhovniceşte, Dumnezeu nu te părăseşte. Purtaţi-Mi 
crucea, că şi Eu port povara voastră. Fiilor, Maica Mea se 
roagă să treacă vremea de apoi, să treacă suferinţa de la voi, 
dar nu se poate să treacă nimic. Cerul şi pământul vor trece, 
dar cuvintele Mele nu vor trece. Vă spun, pregătiţi-vă duhov- 
niceşte, că a sosit clipa să vă prezentaţi în faţa lui Dumnezeu. 
Nu este om să nu treacă prin faţa lui Dumnezeu. A venit 
vremea Mea. Nu este Noe, nu este Lot, ci Duhul lui Hristos. 

Pace vouă, copiii Mei! Amin. 

18 aprilie/l mai 1960 


1961 


Pedeapsa celor răzvrătiţi. 

... După lucrarea aceasta voi pune bătaie şi pedepse 
grele pe cei care au căutat să-Mi facă vreo tulburare ori au 
stricat numai un lucru din planul Meu. 

1/14 ianuarie 1961 

Proorocie pentru taina zidirii Sfintei Sfintelor Noului Ierusalim şi 
a începutului înnoirii pământului. 

... Pace vouă! Pace vouă! Pace vouă! Pogorâtu-M-am 
din cer, nevăzut, în Duh Sfânt. Credeţi? Fiilor, M-am dus în 
târg şi am cumpărat un caval. Credeţi? Fiilor, Eu sunt Alfa şi 
Omega. Măi fiilor, iată, am mai venit o dată pe pământ, să 
stau de vorbă cu cei din urmă; am venit să caut oaia cea pier- 
dută prin pădure, şi nu o pot prinde. Duhovniceşte vă vorbesc. 
Veniţi la Noi, veniţi astăzi, că s-a micşorat ziua duhovniceas- 
că. Pregătiţi-vă bine, că nimeni nu va intra pe uşa Mea nepre- 
gătit. Acest pământ pe care-1 călcaţi cu picioarele nu este al 
vostru, ci al Tatălui Meu. Plânge Tatăl cu lacrimi că nu-L mai 
cunoaşte lumea de azi. O, copiii Mei, ziua de azi e noapte în- 
tunecată. La cântarul vieţii e jale mare, sunt multe fapte rele, 
făcute de lume. Copiii Mei, treziţi-vă din noapte, cum s-au 
trezit strămoşii voştri. O, copiilor, nu vă este de folos dacă 
Mă arăt. Mai bine este să vă dau sfaturi duhovniceşti. 

Fiilor, vă spun în şoaptă: pocăiţi-vă, că vine focul. Ve- 
niţi acum la Mine să vă pregătesc ocrotirea, că mâine e târziu. 
Mai sunt treizeci de ani până la anul 2000, şi se termină cu 
pământul cel rău (anul 1991 - zidirea Bisericii Noului Ierusalim 
de la Pucioasa, n.r.). Pământul va trece în stăpânirea Mea, ca 
să fac pământul nou. 

Măturaţi prin casă, că vin musafiri, dar nu măturaţi 
repede, că se ridică praf. Să măturaţi bine, fiilor. 

29 mai/11 iunie 1961 


1962 

Trâmbiţa a şasea, focul Duhului Sfânt. 

... Fiilor, înainte, Israel a trecut prin apă, dar acum ce 
vom face când vom trece prin foc? căci aceasta prin care vă 
vestesc este trâmbiţa a şasea. Cuvintele Mele nu sunt pentru 
duhurile rele, ci sunt pentru cine face cuvântul pe care îl auzi 
tu astăzi. Cuvântul de astăzi este uşa, şi nu mai este o altă uşă 
de intrare în împărăţia Mea. 

15/28 octombrie 1962 


1963 

Vedenie cu chipul Domnului şi al Tatălui. Sfânta Virginia primeşte 
misiunea să vestească duh de pocăinţă în poporul Domnului. învă- 
ţături mântuitoare. Primii creştini se jertfeau pentru slujirea Dom- 
nului. Nepăzirea duminicii aduce pagube şi prăpăd peste pământ. 

... — Verginico, scoală-te din aşternutul tău, căci Eu îţi 
voi da ţie de lucru. Verginico, pregăteşte un caiet şi pană, 
fiind în aşteptare să vină Domnul. 

Eu, pe când aşteptam, am văzut deasupra capului meu 
o roată mare, mai mărită de două ori ca roata unei căruţe. 
Era de o frumuseţe... cu mii de culori! Erau culorile late ca 
forma unei panglici şi urmată una după alta. Şi în mijlocul 
rotoului a apărut faţa Domnului Iisus Hristos până la umeri, 
cu perişorul ca pârâul unei ape, ce se revărsa pe umărul cel 
drept şi pe cel stâng, un păr ca lumina lămpii, faţa blondă, 
ochi albaştri. Aşa de blând era, că numai privirea Lui te mân- 
gâia. M-a privit aşa de blând, dar nu mi-a spus nimic. Şi ca 
fulgerul a dispărut chipul cel blând al Domnului şi s-a schim- 
bat într-un alt chip: chipul cel bătrân al Tatălui ceresc. Nu- 
mai faţa se vedea; încolo, era acoperit. Umerii, barba erau 
totul o lână albă, mai albă ca zăpada. Ochii îi avea tot albaş- 
tri, şi doar părul era alb, dar faţa era roşie şi tânără; ochii 
vioi. M-a privit şi m-a strigat: 

— Verginico, ce faci? 

Verginico, Mă cunoşti cine sunt Eu? 

— Da, Doamne, Te cunosc. Eşti Tatăl ceresc. 

— Sunt. Să nu Mă uiţi niciodată. Să scrii copiilor Mei 
aşa, că de mii de ani vorbeşte Domnul cu ei. L-a făcut Dum- 
nezeu de la început pe om, l-a făcut nedeosebit cu chipul. I-am 
dat suflet din Duhul Meu, i-am dat grai din graiul Meu, şi toa- 
te celelalte din ale Mele sunt date, şi mulţi zic că tot ce au 
sunt făcute de ei. Scrie, Verginico, mărgăritarele Mele şi le dă 
copiilor Mei să le citească, că de mii de ani vorbeşte Domnul 
şi cu creştinii, şi cu păgânii, şi ei nu fac roade vrednice de 
pocăinţă. 

... Minciuna, hula, uciderea şi preacurvia s-au înmulţit. 
Le-am pus hotare peste hotare de la fărădelegile lor. Scrie, 
Verginico, că va veni Dumnezeu la judecată cu ei şi va fi iute 
la mânie pentru toţi care nu primesc cuvintele Mele, pentru 
cei ce nu fac voia Mea. Spune, Verginico, că le-am scris prin 
prooroci să se pocăiască şi nu s-au pocăit. Am ameninţat pe 
tot omul, cu ierni grele, cu trăsnete şi ploi fără măsură, am fă- 
cut războaie mari împotriva vieţii lor, am sculat popor asupra 
altui popor ca să-i îngrozesc, semne multe am făcut, să vadă 
mânia Mea asupra fărădelegilor lor. Am luat rodul pomilor şi 
al grânelor şi al câmpului, să cunoască ei că sunt abătuţi de la 
adevărul Meu şi de la voia Mea. 

Spune, Verginico, fiilor lui Israel care se cheamă creş- 
tini, că dacă ar veni Domnul şi i-ar găsi în necredinţă şi în ne- 
ascultare şi pizmă şi ură, îngrozit de ceea ce ar găsi, ar striga 
cu mânie: „ Vai vouă, răilor! Pentru ce v-am hrănit? Eu v-am 
dat pâine multă, şi de toate bunătăţile v-am dat. V-am îndes- 
tulat până la saţiu, dar voi după ce v-aţi îmbuibat nu Mă mai 
ascultaţi 

... Scrie, Verginico, că Dumnezeu nu urăşte pe om, ci 
păcatul, şi poruncesc fiilor lui Israel să se ferească de păcat şi 
să urască păcatul, care-L supără pe Dumnezeu. 

... Scrie, Verginico, fiilor Mei, să nu se asemene cu cei 
din Gomora şi Sodoma, că aceia când cădeau în bătaia gloan- 
ţelor şi a bombelor, erau mulţumiţi să piardă totul, numai să 
scape cu viaţă, şi acum nu mai vor să-şi vindece rănile. Pentru 
aceste fapte rele li s-au luat moşiile, viile şi casele; pentru că 
aveau şi nu auzeau strigătele orfanilor şi ale văduvelor, şi 
celor săraci nu dădeau. 

... Scrie, Verginico, oftarea Mea cea din inimă, că adân- 
că rană am, că vine ziua cea de apoi, căci vremea de apoi a 
sosit, dar ziua Mea nu a venit, ca să-i cer socoteală creştinu- 
lui de venitul muncii sale. Nu voi cere socoteală creştinului 
de bani, de haine, de lux, de case, de mobilă, de mese îmbel- 
şugate, ci îi voi cere socoteală dacă a dat de mâncare celui să- 


rac, adică flămând, sau a îmbrăcat pe cei goi, sau a primit 
călători, sau a cercetat pe cei bolnavi, sau a mângâiat pe cei 
întristaţi. 

... Scrie, Verginico, poporului Meu, să nu se încânte 
după oamenii răi, căci blestemat este creştinul care se leapădă 
de legea lui Dumnezeu şi se face una cu păgânii, că greu îi 
este lui să mai scape de păgâni, căci păgânii au pe dumnezeul 
lor, pe diavolul, şi fac zapisuri pe veci pentru cel ce ajunge pe 
mâinile lor. 

... Vai de cei ce intră în mijlocul poporului Meu cu vor- 
be înşelătoare şi furând vreunul dintre creştini, târându-1 în 
lume, căci aceluia care intră în stână şi fură o oaie, îi voi cere 
la ziua de judecată sufletul acelei oi, din mâna lui să Mi-o dea. 
Vai celui ce povăţuieşte pe creştini la rău! Vai lumii de smin- 
telile ei pe care le face! 

... Să fiţi supuşi poruncilor lui Dumnezeu şi legii Lui, 
şi nu omului care ţi-a adus sminteală, şi nu ochiului, şi nu 
mâinii, nici piciorului, şi la nici un mădular, ci numai lui 
Dumnezeu supune-te, fiule. 

... Omul de azi zice că numai bogaţii de pe vremuri 
făceau rele, că trăiau din spinarea săracului. Dar omul de 
astăzi, ce face? A stricat tot. Săracului i-a luat masa şi casa. 
O, vai, vai, aceştia şi aceia tot una sunt, dar mai iertaţi sunt 
oamenii de atunci, căci credeau în Dumnezeu; dar aceştia nu 
cred, şi strică şi pe cei ce cred, şi pe cei ce-Mi slujesc. 

... Creştinii cei de la început dădeau totul pentru slujba 
Domnului, dar creştinii cei de acum nu mai dau nimic. Creş- 
tinii cei de la început făceau case în cer pentru săraci, dar 
creştinii cei de acum nici pentru ei nu ştiu să facă. Toată mun- 
ca şi toate lucrurile creştinului se îngrămădesc pe pământ, 
unde în tot timpul se strică, şi în ceruri nu au nimic. 

... Scrie, măi Verginico, poporului Meu că unii dintre 
copiii poporului umblă fără rânduială, nelucrând nimic; se os- 
tenesc în lucruri fără folos şi povăţuiesc pe alţii să calce în pi- 
cioare poruncile Mele. Dar porunci dau Eu poporului Meu, să 
poarte grijă de aceşti fii ai lor, să-i îndemne să muncească şi 
cinstit să-şi câştige hrana. Eaceţi-i să înţeleagă legea, căci 
cine nu munceşte şi cine nu vrea să lucreze, nu trebuie nici să 
mănânce, căci legea ne arată că lenea e păcatul de moarte al 
creştinului. Din lene izvorăsc multe păcate. Poruncesc fiilor 
Mei să lucreze cu credinţă, că vor lua plată de la Dumnezeu 

Voi, poporul Meu, aduceţi la calea cea bună pe oamenii 
care fac păcate, căci voi sunteţi lumina lumii şi sarea pămân- 
tului. Să nu apună soarele peste voi certaţi cu cineva. Voi, 
creştinilor care vă împărtăşiţi cu mărgăritarele ce vin din mij- 
locul tronului ceresc, cu cuvintele Mele şi ale Tatălui Meu, 
aceasta este porunca Mea: să nu fie între voi nici ură, nici vor- 
bă proastă, nici glume ruşinoase, căci nu se cuvin creştinului. 
Să nu fiţi înfruntători, nici răpitori, nici curvari, nici beţivi, 
nici mândri, nici răi, nici lacomi, nici duşmănoşi, nici pizmui- 
tori, nici leneşi, nici hulitori, nici lăudăroşi, căci creştini ca 
aceştia nu vor moşteni împărăţia cea pregătită de Dumnezeu. 

Voi, copiii Mei, păziţi duminica cu sfinţenie, ca să nu 
cădeţi în blestemul legii lui Dumnezeu, căci Dumnezeu a fă- 
cut această zi pentru odihna trupului şi întărirea sufletului. 
Dacă veţi lucra duminica, nu veţi avea spor în toată viaţa şi 
vor veni asupra voastră pagube şi mari nenorociri, şi toată 
munca din tot timpul va fi prădată, căci Dumnezeu stă împo- 
triva celui ce face lucru duminica. 

... Vă poruncesc vouă, creştinilor, să nu părăsiţi biseri- 
ca. Atâta va mai fi lumina Domnului cu voi, câtă vreme mai 
stă biserica în slujbă. Vine vremea să fiţi daţi afară din bise- 




104 


Cuvântul lui Dumnezeu 


rică. Voi, în tot timpul şi în vremea aceea să nu vă pierdeţi cu- 
rajul, şi mai mult să vă încurajaţi, şi cu toţii să cunoaşteţi ve- 
nirea Mea, căci Domnul nu vine pe vreme bună, ci pe ploaie 
şi furtună. în pilde vorbesc. Voi, creştinilor, respectaţi preoţii, 
oricât ar fi de aspri cu voi, ca să nu cădeţi în blestemul legii 
lui Dumnezeu. 

Vă poruncesc vouă, creştinilor, să fiţi plăcuţi la cuvin- 
te, ca totdeauna cuvântul vostru să fie plăcut şi dres cu sare, ca 
să dea mare dar celor ce ascultă. Luaţi seama la toate cuvin- 
tele pe care le vorbiţi, ca să nu fiţi oameni care seamănă se- 
mănătură în vânt, căci cuvintele rele strică şi cuvintele bune. 

... Vă spun, vouă, femeilor creştine, să vă purtaţi cu îm- 
brăcăminte cuviincioasă, cu sfială firească, cu mintea întrea- 
gă, nu cum se poartă femeile Gomorei şi Sodomei, nu cu îm- 
pletituri de aur pe păr, nu cu flori în păr, nu cu cercei, nu cu 
mărgele, nu cu inele, nu cu brăţări, nu cu scârţâietori la pi- 
cioare, nu cu pungile pe mână, nici cu haine de lux, ci cu fap- 
te bune, aşa cum se cuvine femeilor creştine să fie cu teamă 
de Dumnezeu. Creştinul care-şi îmbracă femeia în lux, îi 
scoate marfă de calitate lui satana, şi mai târziu o va pierde. 

Bărbaţi şi femei creştine, şi voi, copii creştini, ascultaţi 
pe Domnul. Vă spun vouă, părinţilor, creşteţi copiii în învăţă- 
tura legii lui Dumnezeu. Bătrânelor creştine, vă spun ca la 
nişte mame mironosiţe, fiţi cu înfăţişare cuviincioasă, nu fiţi 
robite de vorbele lumeşti, ci fiţi învăţătoare de bine, ca să 
faceţi cuminţi şi pe cele tinere. 

... Fiilor creştini, urmăriţi ce vă spun în această vorbire. 
Fiţi, măi fiilor, creştini împlinitori. Lepădaţi lucrurile întune- 
ricului şi îmbrăcaţi-vă cu lucrurile luminii, căci s-a apropiat 
ziua, şi Dumnezeu nu Se lasă să fie înşelat, căci Eu adevăr 
grăiesc, măi creştinilor, că la ziua judecăţii vei secera, măi 
creştine, ce ai semănat în viaţă. Mai bine vă zic vouă, măi 
creştinilor, pentru că vremea s-a scurtat: împăcaţi- vă cu Dum- 
nezeu, ca să gustaţi cele ce ochiul vostru nu a văzut, urechea 
nu a auzit şi la inima voastră nu s-au suit, căci minunat loc a 
pregătit Dumnezeu celor ce-L iubesc pe El. 

Dacă acum, după ce veţi auzi ce v-am scris prin mâna 
vasului Meu, dacă nu vă veţi îndrepta, voi trimite pe pământ 
întuneric mare şi vor ieşi fiarele din culcuşurile lor şi vor veni 
asupra oamenilor ca să se hrănească. Şi voi porunci să sară şi 
peste voi, ca să fiţi răpiţi, pentru că nu M-aţi ascultat când Eu 
am fost cu voi. Voi porunci norilor să reverse pe pământ ploa- 
ie să spele pământul, şi voi deschide porţile cerului şi voi da 
foc pe pământ, ca să ardeţi ca lemnele. 

... Creştinilor, creştinilor, îndreptaţi-vă. Puneţi la inimă 
sfaturile Mele şi îndemnurile Mele. Ascultaţi-Mă, fiilor, că vă 
voi ameninţa cu boli grele şi veţi chema moartea să vă ia, să 
scăpaţi de bolile care vor cădea peste voi, şi moartea nu va 
veni, că moartea va fugi de voi. 

... Veniţi, veniţi, creştinilor, la Dumnezeu! Aşa vă chea- 
mă Domnul, căci voi sunteţi prietenii Mei, şi Eu sunt prie- 
tenul vostru. Dacă voi faceţi voia Mea, nu vă voi mai numi 
robii Mei, căci robul nu ştie ce face stăpânul său, şi vă voi 
numi pe voi fii şi vă voi face vouă cunoscute toate lucrurile 
Mele, căci cei care au fost la început nu au darurile voastre. 

Aşa vă îndemn, fiilor, creştinilor, nu ştiu ce nume să vă 
mai pun, căci creştinii de la început n-au fost ca voi. Creştinii 
cei de la început n-au fost făţarnici cum sunt creştinii cei de 
acum. Creştinii cei de la început au avut prooroci pe oameni 
şi mult îi ascultau, mult îi socoteau şi îi preţuiau, şi ce porun- 
că dădeau, acea poruncă o împlineau. Nu treceau peste porun- 
cile care se dădeau de prooroci; se fereau să nu strice cuvin- 


tele proorocilor. Dar voi, creştinilor de astăzi, aveţi pe Sfânta 
Treime Care vă profeţeşte, şi multe lucruri s-au lucrat cu voi 
şi multe minuni s-au lucrat cu voi. Cu ce curaj, măi creştini- 
lor, stricaţi lucrurile pe care le face profeţia Sfintei Treimi? 
Creştinii cei de la început nu curveau, şi în mare curăţenie îşi 
duceau viaţa. Pe creştinii cei de la început îi conducea legea, 
dar la voi, măi fiilor, S-a pogorât Dumnezeu şi vă conduce cu 
toate lucrurile. Pentru ce nu mai ascultaţi sfaturile profeţiei de 
azi? că sunt trei Puteri: Tatăl, Fiul şi Duhul Sfânt. 

... Să ştiţi voi, creştinilor, căci cel ce-şi ascunde fărăde- 
legile sale şi nu le mărturiseşte la duhovnic, acela nu poate fi 
iertat. Creştinul care-şi mărturiseşte fărădelegea sa la duhov- 
nic şi se lasă de a mai face fărădelege, acela îşi spală inima şi 
o luminează cu lumina Duhului Sfânt; intră Duhul Sfânt în ea 
şi o stăpâneşte. 

... Eu sunt Alfa şi Omega. Am profeţit aceste cuvinte. 
Cine le împlineşte, va fi fericit, iar cine le calcă în picioare, 
va fi în mari ameninţări, ca fiii Gomorei. Pun sfârşit. 

Pace poporului Meu, şi binecuvântat să fie! Amin. 

7/20 ianuarie 1963 

îndemn la pocăinţă pentru păcatul neîmplinirii. 

... Ruşine mare va fi când veţi merge la munţi să cadă 
peste voi să scăpaţi de mânia Mea. Ruşine mare va fi pe voi, 
fiind creştini, să mergeţi cu cei răi la morminte şi să strigaţi la 
morţi să iasă din mormintele lor şi să intraţi voi de vii. Atunci 
munţii şi morţii vor prooroci ruşinea voastră, că aţi avut pe 
Domnul, Prooroc Care v-a strigat şi v-a învăţat şi v-a miluit, 
şi voi, ca nişte creştini răi, n-aţi vrut să ascultaţi, căci cei care 
au fost la început nu au avut darurile voastre, dar la voi S-a 
coborât Dumnezeu să vă conducă cu toate lucrurile Sale. 

20 aprilie/ 3 mai 1963 

Biserica: mireasa lui Hristos. Biserica lumii este despărţită de 
duhul smereniei mântuitoare. Ciobanul de la Maglavit. 

... Fiilor, mai e un pic de lumină. Să nu vă îngrijiţi, 
pentru că Cel ce a făcut cerul şi pământul are grijă să vă dea 
lumină. Lumina nu se ia pentru că lumea este bună, ci pentru 
că lumea este rea. Copiii Mei, trebuie să fiţi tari, că dacă veţi 
merge în voia trupului, nu veţi ajunge la Mine. 

Oiţele Mele, mireasa Mea, nu este prieten să te găteas- 
că pe tine, nu este nimeni, nu este nici mamă, nici tată, căci 
Mirelui nu-I place să te gătească lumea, ci să se gătească mi- 
reasa prin fapte. O, mireasa Mea, multe cuvinte ţi-am dat, dar 
dacă vine un vânt, le uiţi, şi iarăşi trebuie să-ţi grăiesc. Spa- 
lă-te, tată, dar nu numai pe faţă, ci şi în urechi; nu numai pe 
trup, ci pe toate mădularele tale. 

Fiilor, lumea aceasta e dată în judecată. Credeţi? Cine 
a dat-o în judecată? Păcatul a dat-o. Copii ai cerului, când 
eraţi în lume, ascultaţi de lume, iar acum sunteţi cu Mine. Dar 
ascultaţi de Mine dacă aţi venit la Mine. Când eraţi în lume, 
v-au dat în judecată păcatele, căci diavolul, care v-a îndemnat 
să faceţi păcatele, el a făcut proces. Aduceţi-vă aminte de toa- 
te păcatele mari şi mici, ca să rămână diavolul de ruşine. Măr- 
turisiţi-vă astăzi, cât mai aveţi cui, că scris este că nu va mai 
rămâne nici proorocie, nici preoţie, nici Scriptură. Nu te ruşi- 
na de preot ca să-i spui păcatul, căci preotul e legat la Dum- 
nezeu să nu spună nimănui păcatul tău. Spuneţi, tată, spuneţi, 
că preotul e dat între Dumnezeu şi popor, şi dacă greşeşte, are 
grijă Dumnezeu. Când era Domnul Iisus Hristos în Iordan, a 

vorbit Tatăl. A vorbit Domnul lisus Hristos trei ani şi jumă- 
tate. Azi vorbeşte Duhul Sfânt, şi după Duhul Sfânt nimeni nu 
mai vine să vorbească, şi va vorbi lumina pentru lumină şi în- 
tunericul pentru întuneric. 

Copilul Meu, aprinde o lumânare şi pune-o în mâna va- 
sului Meu, ca să vezi taina şi să crezi în lumina aceasta. 
Această lumânare este făcută din ceară, dar focul care arde 
este foc. lată, precum este ceara şi focul: ceara este de pe pă- 
mânt, şi focul este de la Dumnezeu. Aşa cum ceara se topeşte, 
aşa se sfârşesc toate, dar focul nu se sfârşeşte, şi îl ia Dumne- 
zeu. Ceara este făcută numai de albină, dar azi e făcută cu 
seu, dar focul nu schimbă culoarea, pentru că este de la Dum- 
nezeu. Copiii Mei, aceasta este taina, e duh şi trup: este foc 
de la Dumnezeu, şi trup de pe pământ. 

Florile Mele, am întins mâna după voi în orice furtună 
şi v-am scos. Ţineţi-vă bine, că mai e furtună. O să vedeţi fur- 
tuna dărâmării bisericuţei, şi aici sunt două taine. Numai ce 
s-a auzit că va pieri bisericuţa, şi a şi slăbit credinţa. Fiilor, au 
venit vremuri grele, că şi piatra se mişcă de la locul ei. Scris 
este că ce este întemeiat pe stâncă de piatră să nu aibă cădere, 
dar azi şi piatra se mişcă. Fiilor, am zis că va veni timpul să 
nu mai credeţi. Rugaţi-vă zi şi noapte la Dumnezeu să nu vă 
dea în mâna necredinţei. Dumnezeu, Care a scos din sân pe 
Fiul Său şi L-a dat lui Pilat să fie judecat, aşa a pus încercare 
şi peste credinţa voastră. 

... Lege ca aceasta nu a fost de când e veacul. Când 
eram în trup, era lege rea, dar nu ca legea de acum. Atunci era 
un număr, acum este alt număr. O, Lucifere, omul se roagă la 
Dumnezeu şi tu opreşti rugăciunea lui. 

Fiilor, de la cer până la pământ sunt multe suferinţe. De 
aceea vă spun să ieşiţi din lume, că lumea nu te ajută, creş- 
tine. Lumea te petrece până la mormânt, şi apoi se freacă cu 
pământ pe mâini, şi numai îngeraşul plânge cu amar şi întrea- 
bă sufletul, căci trupul se duce la odihnă, iar sufletul se duce 
să dea seamă înaintea Domnului. 

Am vorbit prin Noe. Când veneau norii pe cer, strigau: 
„Noe, primeşte-mă şi pe mine! dar uşa era încuiată pe dinafa- 
ră. Am vorbit prin Lot şi am spus să se pocăiască lumea, dar nu 
s-a pocăit. Acum s-a schimbat viaţa creştină, cu desfrâul. Toată 
lumea ştie că vine focul, dar nu se teme de el, şi îl ţine în gură. 

Fiule, hăinuţa din lume pune-o pe foc. E pildă această 
vorbire. Când erai în lume, ai băut. Acum nu mai bea. 

Fiilor, plecaţi-vă, că Eu sunt mic, şi voi sunteţi mari; 
Eu sunt lut, şi voi sunteţi lux, şi nu e bine aşa. Suntem fraţi, 
dar Eu port batista în mână, şi voi o purtaţi în geantă. Duhov- 
niceşte să înţelegeţi. Potirul, acum e de aur, dar mai târziu va 
fi din lemn şi se va înroşi cu sânge. în pilde vorbesc, căci 
scump a fost, că până n-am murit, nu s-a sfinţit. 

Cezarul a făcut o bisericuţă cu patru lemne. în afară de 
ele nu mai e nimic. A cuprins tot, şi pe creştini i-a băgat în pă- 
mânt, ca la început, dar biserica de sub pământ este ca aceea 
de la început. Acum biserica este făcută de mâna cezarului, 
înăuntru este aur şi argint, aramă, mătase. Zidirea ei este din 
le mn şi este spoită. Ilie, văzând lucrarea cezarului, s-a dus la 
Dumnezeu şi a plâns şi a spus: „Doamne, Tu vezi ce e pe pă- 
mântul Tău? Sfântul Ilie vă va trece examenul, vă va spăla 
cu apă sărată din ochii voştri, vă va ustura, dar Eu vă dau în- 
delungă răbdare, şi să nu vă duceţi la sânul mamei ca ea să vă 
scape, ci aşteptaţi examenul cu avânt. 

Pace vouă! Acest cuvânt e greu de dus; numai în casa 
ta îl pot repeta. Pace vouă! în lume e numai apă tulbure, dar 
aşteptaţi mila lui Dumnezeu să o limpezească. Nu M-am dus 


în palat, că de Mă pogoram în palat, erau porţile încuiate pen- 
tru săraci, ci M-am pogorât la un om dispreţuit. Eu sunt Cel 
ce am şters faptele, nu cu apă, ci cu sânge. 

... Golaşii Mei copii, apropiaţi-vă, căci mama vă va 
hrăni. Ciripesc ca o păsărică, din cioc, în faţa acestui popor. 
Fiilor, pe unde Mă duc Eu, porţile sunt încuiate, dreptul Meu 
s-a luat. Ce ziceţi, tată, va mai veni pe pământ dreptul Meu? 
Cern prin sită cuvintele Mele, cum omul cerne mălaiul prin 
sită. O, atât de mult M-am smerit, că am intrat în trup pe pă- 
mânt să Mă strecor să vin la voi. Curăţiţi, tată, casa, că vă vin 
musafiri pe care nu i-aţi avut niciodată. Duhovniceşte vorbesc. 

... M-am pogorât pe malul mării să beau apă, dar apa e 
tulbure, e numai cu pietriş şi e amestecată cu sânge. Cer sfin- 
ţii apă. Dar ce credeţi, că cer apă? Cer răsplată. 

Fiilor, să nu ziceţi că vorbeşte chipul acesta pământesc. 
Iată, un cioban s-a dus la târg şi a cumpărat un caval şi cântă 
în vocea cavalului. Aşa şi Eu, cânt cântec de jale. Nu vorbeşte 
trupul, ci vorbeşte Duhul. Trupul a fost băgat în apă şi am 
vorbit la peşti. Trupul a fost în temniţi şi am vorbit la gândaci. 
Trupul a fost băgat în groapă şi am vorbit la cei din iad. 

Fiilor, ce daţi voi Domnului când se vor sfârşi vieţile 
voastre? Aţi făcut pe cezarul că nu mai are unde să-şi pună 
roadele, dar lui Dumnezeu, ce-I daţi? Am venit să vorbesc cu 
voi cum am vorbit cu ciobanul de la Maglavit, care era surd 
şi mut, dar în timpul când a deschis gura, i-am dat grai. 

Fiilor, M-am dus la cer ca să vadă jidovii că am înviat. 
Vino, poporul Meu, şterge-ţi bine picioarele de praful păcate- 
lor, aşa cum am spălat Eu picioarele ucenicilor Mei. 

Copiii Mei, dacă era pentru Mine locul în lume, Mă du- 
ceam în ea şi vorbeam, dar e pământul moale şi Mă scufund. 

Fiilor, vă spun un cuvânt nici de la început, nici de la 
sfârşit, ci de la mijloc: feriţi-vă de mătase, că va lua foc de la 
un trăsnet de bici al lui Ilie. Fiilor, vine pustiul. Vreau să înec 
Egiptul, vreau să înec pe faraon. Fiilor, spălaţi-vă bine picioa- 
rele, că treceţi prin Marea Roşie. 

2/15 mai 1963 

Adevăraţii creştini sunt cei călăuziţi din cer. 

... Spune, măi Verginico, spune la creştini cum astăzi 
trăiesc în firea pământească şi sunt călăuziţi tot de firea pă- 
mântească, căci armele cu care se luptă ei sunt supuse tot firii 
pământeşti, şi nu sunt puternice ca să biruiască pe vrăjmaşii 
lor. Dacă s-ar lăsa creştinii călăuziţi de Mine, ar avea arme 
cereşti şi ar dărâma orice împotrivire ce vine peste ei. Chiar 
dacă un creştin se laudă cu puterea ce-i este dată de la Dum- 
nezeu, să vadă bine, ca lauda lui să fie spre zidirea fratelui său 
şi nu să fie pentru dărâmare, căci ruşine mare va avea în faţa 
judecăţii. Spune, Verginico, spune creştinilor, pentru ce se 
laudă că sunt avuţi? că nimic nu au, că le-a ros molia avutul. 
Spune, Verginico, la creştini să nu se mai laude, că n-au co- 
mori, că le-a ros rugina comorile, căci cu mâinile strâng co- 
mori, şi cu limba trimit molia şi rugina să le roadă. Ascultaţi, 
măi copii, ascultaţi, că este păcat să nu ascultaţi, că voi vă 
hrăniţi cu hrană din cer, şi nu de pe pământ. Nu fiţi mulţi la 
vorbiri, că nu are cine să vă asculte. Dacă vorbiţi, vorbiţi cu- 
vintele Mele dacă slujiţi lui Dumnezeu. 

... Nici un creştin să nu sufere că a fost hoţ sau că a ucis 
sau ca un făcător de rele sau ca un om stricat, ce se amestecă 
în treburile altuia, ci voi să suferiţi pentru Mine, cum şi Eu, 
Domnul vostru, am suferit pentru voi. 

29 iunie/12 iulie 1963 

1964 

Duhul Sfânt - împărat peste pământ. Virtutea credinţei neîndoielni- 
ce şi lucrarea rugăciunii împlinitoare. Război: păsările se vor ridica 
la cer, iar peştii se vor ascunde în adânc. Munca prin rugăciune, 
aceea salvează viaţa. Proorocie pentru surparea comunei Măneşti. 

... în numele Tatălui şi al Fiului şi al Sfântului Duh, 
amin. Domnul Iisus Hristos a luat de pe pământ scaunul de 
împărăţie tuturor împăraţilor pământului. Dacă mai doreşte 
cineva să stea în împărăţia sa, să stea cum a stat Domnul, cu 
mâinile întinse. Nu de scaun este vorba, ci de darul de împă- 
rat pe care l-a luat Sfânta Treime. Vine o păsărică din cer să 
fie împărat pe pământ. Da, da, vine. 

... Port în mână un steguleţ pe care scrie: „Sfârşitul tu- 
turor “. De când M-am născut am vestit acest cuvânt, această 
veste. Să nu creadă cineva că e minciună acest cuvânt. Nu a 
rămas sfânt sau înger în cer să nu vină cu mătura să măture 
calea voastră; mai ales proorocii, care mătură să veniţi mai 
curând. 

... O, copii, a venit Dumnezeu din cer să stea de vorbă 
cu voi, dar de câte ori am spus, n-am arătat cu degetul. Simte 
tu greşeala ta, fără să-ţi arăt Eu. Fiule, fiule, zic mulţi creştini: 
„Dacă Adam nu greşea, eram în rai“. De ce învinuieşti pen- 
tru o singură greşeală? Tu câte greşeli ai? Dumnezeu a lucrat 
cu Adam într-un fel, şi cu tine, altfel. De aceea, multe lucruri 
s-au făcut pe pământ, multe lucruri s-au lucrat. Să nu zică ci- 
neva: „De ce Domnul a lucrat cu un fel, şi acuma, cu alt 
fel? “. Ieri am lucrat pentru tine; azi, pentru altul. Poate cineva 
să judece lucrul Meu, chiar din mijlocul vostru? Ieri am spus 
pentru altcineva; azi, pentru azi. 

... Eu am altoit un pom, i-am pus o lăstărică şi tu ai ve- 
nit şi ai mai pus una. Dacă a rodit, a făcut roade. Şi a Mea a 
rodit, dar dacă rodul tău nu se aseamănă cu al Meu, dacă nu 
e bun, îl arunc prin curte, iar cel ce mănâncă din lăstărică 
aceea nu mai mănâncă şi dintr-a Mea, şi aruncă totul jos. Cum 
pot Eu să-l iert dacă a făcut greutăţi? 

... Copilaşii Mei, se face război şi păsările se vor ridica 
la cer, că se va umple pământul de gaze şi peştii se vor ascun- 
de la cel mai adânc nisip. Acesta e pe tot întin s ul pământului. 
Nu va rămâne pământ neînroşit şi apă netulburată. Nu va ră- 
mâne pădure nearsă. Atât va scăpa: cei ce sunt scrişi în cartea 
Mea. 

De ce a venit Domnul Iisus Hristos de Şi-a dat trupul 
hrană? Această hrană te curăţă ca baia. Unde te-ai spălat, este 
mai presus de cea mai limpede apă; te curăţă duhovniceşte şi 
trupeşte. 

Fiilor, florile Mele, ce de daruri aveţi voi, cei de pe ur- 
mă! Cum v-a îmbogăţit Dumnezeu! Aveţi şi hrană, băuturi, 
maşină, tren, bicicletă. Moşii şi strămoşii, cu piciorul mer- 
geau din ţară în ţară. Iată ce bogaţi sunteţi faţă de ei. Ar fi să 
fiţi îngeri, de câte aveţi. Nu sunteţi desăvârşiţi. De ce? Pentru 
că e vremea rea. De aceasta am venit şi Eu, să te opresc unde 
sunt cursele. 

... Până acum, ai muncit, n-ai muncit. Acum vei fi în 
muncă să scapi cu viaţă. Nu la sapă, nu aceea te va scăpa, ci 
munca în rugăciune. Roagă-te, fiule, dă drumul vocii şi roa- 
gă-te. Asta e munca cea care te scapă în viaţă. Rugăciunea va 
fi scut. Cum s-a aciuat Iona sub brusturele acela, aşa te va 
aciua rugăciunea, ori în ce loc te vei afla. 

... Fiule Daniele, spune la tot satul Măneşti: când vine 
să stea de vorbă cu Nicolae, să nu-i mai bage în cap lucruri 


nepermise, să nu-1 mai compătimească, să nu mai strice pla- 
nul Meu. Eu nu l-am căsătorit, ci l-am adus ca stâlp pentru 
comuna Măneşti, ca un pod pentru mântuirea neamului. 

... Lucrarea nu se strică, va fi până la sfârşit, dar 
comuna Măneşti va cădea. 

25 mai/7 iunie 1964 

Domnul întăreşte credinţa în lucrarea Sa prin sfânta Virginia. Pilda 
lucrului albinelor. învăţătura Domnului, lumină mai mare ca 
lumina soarelui. 

... încă o dată vă întreb: Mă cunoaşteţi voi pe Mine? 
Prin ce? că n-am trup. Cuvântul s-a spus, nu s-a împlinit. Se 
va vedea, se va împlini, şi ce vor plânge cei care au fugit! încă 
o dată se pune întrebarea: Mă cunoaşteţi? Prin ce? că glasul e 
de femeie şi nu e de bărbat. Dumnezeu nu ia înapoi darul Său. 
Dar unde ai găsit scris că Domnul a zvârlit trupul femeii? 
Domnul, prin femeie Şi-a făcut lucrarea Sa, şi a iubit femeia 
şi mădularele prin care S-a născut. 

Atâta deosebire este între creştini şi lume: lumea nu fa- 
ce ce face albina. Băgaţi de seamă, fraţi şi surori, de ce nu se 
duc celelalte muşte să strice mierea albinei? Fiindcă este bi- 
necuvântată, îngrădită cu binecuvântare să n-o strice; al doi- 
lea, are armă şi omoară pe muşte. Nu te teme că tu n-ai armă 
să te potriveşti cu lumea. Poartă-te ca albina. Albina nu-şi lasă 
arma acasă, ci o ia cu ea. V-am dat acest simbol. Mare preţ are 
albina, mare preţ are creştinul. 

Frate, frate, copilaşii Mei, Mă uit la fereastră la voi. Mă 
uit; nu încetez cu privirea până nu vă văd. Copilaşi, copilaşi, 
copiii Mei cei din urmă, ţineţi-vă bine de Mine, că se va stin- 
ge lumina, aşa e scris în carte. Soarele nu va mai da lumina 
sa; luna, la fel. Stelele le vor trage cum trage păstorul oile. 
Pentru ce se face lucrul acesta? Pentru că e scris. Vei scoate 
lumina din carte, o vei ţine sus pe masă, să-ţi lumineze ograda 
toată. Mulţi vor alerga şi vor zice: „Dă-mi şi mie lumina ta “, 
dar să înveţi pilda cu cele cinci fecioare. Fiecare îşi va lumina 
după viaţa sa. 

27 octombrie/9 noiembrie 1964 

Legătura cu Domnul păzeşte de cădere. învăţătura Domnului este 
stânca vieţii. 

... întoarce-te la Mine, fiu pierdut, şi nu mai defăima 
lucrarea Mea în faţa oamenilor; nu mai băga necredinţa în ini- 
ma oamenilor spunându-le să nu creadă acum în lucrarea 
Mea. Atât de grea îţi va fi munca ta atunci când adevărul te 
va obliga să aduni oamenii cei risipiţi de tine şi goliţi de tine 
ca nişte vase vărsate de darul credinţei lor! Cum vei munci să 
umpli inimile lor de credinţă întru lucrarea Mea sfântă! Vino, 
fiu pierdut, la pace cu Mine, Domnul tău, căci nimic nu mai 
ai bun în tine. Totul ţi s-a stricat prin faptul că prigoneşti 
proorocii Mei şi te pui pe tine ca prooroc. Precum tu nu pri- 
meşti proorocirile proorocilor Mei, nici Eu pe tine nu te pri- 
mesc cu nici un fel de lucru sau cuvânt. Cum tu vorbeşti de 
rău proorocii Mei şi lucrarea Mea, aşa şi Eu, Domnul, te voi 
vorbi de rău în faţa milioanelor de îngeri. Fă binele, fiu pier- 
dut, şi împacă-te cu proorocii Mei, ca prin ei să te împaci cu 
Domnul Dumnezeul tău, ca să-ţi fie bine ţie şi semănătura ta 
să fie bună. Smereşte-te, fiu pierdut, căci cât te-ai înălţat de 
sus, atât de mare îţi va fi prăbuşirea. Vino la pace, fiu pierdut, 
căci vine vremea să fii părăsit de toţi prietenii tăi, căci te voi 
face ca pe o femeie văduvă, care în doliu îşi plânge bărbatul 

ei, ca toţi prietenii ce te mângâie să-ţi fie duşmani, şi cei 
ce-ţi erau ţie urâţi să-ţi fie ca fii şi să-ţi ceară socoteală de 
venitul lor. 

David era împărat, era unsul Meu, şi când am trimis pe 
Natan, trimisul Meu, cu cuvântul de la Mine, s-a smerit David 
şi a primit cele trimise de Mine. împăratul Ninivei a fost pă- 
gân, şi când l-am trimis pe Iona, robul Meu, în loc să-l omoa- 
re, s-a pocăit, el şi toată casa sa, şi apoi, tot poporul. împăratul 
Manase, la fel, după ce Mi-a făcut atâta stricăciune, a venit la 
Mine. Iar tu, ce gând ai, copil fără minte? că a sosit vremea ca 
tot omul să fie în cântar, şi ce se face cu cel ce nu va atârna la 
greutate? pentru că e drept cântarul şi nu se poate modifica. 
Cel ce-1 mânuieşte sunt Eu, Iisus Hristos, Fiul lui Dumnezeu 
Cel viu; Eu, Alfa şi Omega; Eu, începutul şi sfârşitul. 

Eu vă dăruiesc vouă pace şi bunăvoire. 

... Frate, ne întâlnim cu trup pe pământ, ne sărutăm, 
trăim împreună. De ce să fiţi nepricepuţi? De ce să zici că eşti 
cu Mine, şi tu să ai prieteni în lume şi să te duci cu ei şi să 
bei? Prieten nu te mai socotesc cu Mine. 

... Frate şi soră, dacă preotul ţi-a îngăduit ceva oprit, nu 
trece peste legea Mea, căci preotul nu mai duce găleata cea 
grea, ci pe cea uşoară. Frate şi soră, preoţii din trecut erau 
model; preoţii de acum nu mai sunt model. Uitaţi- vă că de la 
bordei au ajuns la case mari. O, aceasta aduce sfârşitul. 

... Copiii Mei, când vă duceţi la casele voastre, nu spu- 
neţi lucrurile de la Mine, nu spuneţi că în mijlocul acesta e o 
minune, nu vindeţi lucrarea. Dacă îţi spune cineva că-ţi dă aur 
sau moşie sau îţi dă serviciu, nu vinde lucrarea Mea. Lucrul 
se strică şi tu vei mirosi. Nu vinde lucrarea, că vine vremea 
ca orbii să o vadă, surzii să o audă, căci vine vremea ca s-o 
vestească. 

... Acestor copii care sunt la templu aduşi, copii ai vasu- 
lui, deschideţi-le inima de a învăţa pe cele duhovniceşti, că în- 
văţăturile deschid altă inimă. Lăsaţi copiii mai bine să fie 
proşti. Nu vă bucuraţi că au note bune. Să nu ştie carte decât 
să se ducă în lume. învăţaţi copiii să citească sfintele Scripturi. 

... în grădina lui Dumnezeu nu se spune cumnată sau 
cumnate, ci frăţie se spune. 

Fiule Nicolae, neamul tău e rău, ai crescut în neam rău. 
Te-am adus pe tine la Mine, să vindeci tot neamul tău. Crezi? 
Mama ta şi tatăl tău s-ar duce în lume acum, dar se ruşinează 
de tine. 

6/19 decembrie 1964 

Neascultarea aduce păcatul răzvrătirii. Profeţie împotriva lui Gog, 
domn al roşului şi al negrului veac de acum. Profeţie pentru 
fericirea rămăşiţei lui Dumnezeu. 

... — Verginico, ce este? 

Am petrecut în templu, într-o gloată mare, un popor 
mult, şi prin acel popor se vedeau şi unii bărbaţi cu instru- 
mente de cântare. Şi am văzut că printre acel mult popor se 
auzeau certuri, se certau unii cu alţii. 

— Fii cuminte, nu te mai tulbura, căci aşa este scris în 
sfânta carte, ca poporul Meu să se aleagă în mai multe 
partide: unii spre fericire, iar alţii spre osândire. Cum ai auzit 
de luda, care M-a vândut, lăsând fericirea şi câştigând piei- 
rea, aşa se va petrece cu poporul acesta răsculat împotriva 
Mea, răsculat ca fariseii împotriva Mea. Aşa este scris în car- 
te, să fie răzbunare între creştinii credincioşi şi cei necredin- 
cioşi, ca să se vădească unii pe alţii în faptele lor, ca, unde 
sunt şi cinci persoane, să se răzbune doi împotriva a trei, şi 


trei împotriva a doi, şi să se războiască până la sânge. Dar 
într-un popor mai mare, ce poţi să găseşti? decât să-ţi bei 
amarul şi să rabzi. Iată ce zic creştinii: „ Vreau semne şi mi- 
nuni ca să cred în lucrarea aceasta. Altfel nu credem, căci 
Domnul nu a venit pe pământ să stea ascuns de noi, ci, cum 
S-a arătat lui Toma, lui Luca şi lui Cleopa, să Se arate şi 
nouă, şi vom crede în lucrare; căci Domnul nu a venit să mă 
oblige pe mine să mă căsătoresc cu fata care nu-mi place 
mie, ca să trăim cu urât în familia noastră “. Alţii spun: 
„Domnul nu a venit să ne oprească să nu mai mai mergem la 
adunare. Noi nu credem, noi facem adunare până la moarte. 
Lucrarea aceasta este afară de lege şi nu trebuie să o as- 
cultăm 

— Verginico, cine a trâmbiţat din trâmbiţă? 

— Doamne, eu am trâmbiţat. 

— Cu ce trâmbiţă ai trâmbiţat? 

— Doamne, am trâmbiţat cu trâmbiţa bărbatului aces- 
ta, căci a venit la mine şi mi-a dat să cânt. Eu n-am vrut să 
cânt, căci sunt foarte tristă de răzbunarea ce este între ei, şi 
a voit să cânte el cu ea, şi trâmbiţa nu a cântat, şi mi-a dat 
mie să cânt cu ea. Eu nu vreau să cânt, dar prin bărbatul 
acesta am voit să arăt poporului răzvrătit că nu mai este vre- 
mea ca oricine să mai poată trâmbiţa ori cânta ori propovă- 
dui, şi am îndrăznit să le arăt tuturor că Tu eşti Care vorbeşti 
prin a mea gură. Doamne, dacă eu am greşit că am trâmbiţat, 
să mă ierţi şi să nu mă pedepseşti. 

— Verginico, să nu mai trâmbiţezi, să nu le mai faci 
voia, căci ei vor să vadă semne şi minuni prin tine, şi semne 
nu pot să vadă, căci lucrarea pe care o fac prin tine este fără 
semne şi fără minuni, este lucrare simplă, căci cine o va cre- 
de, îşi va mântui sufletul său de orice păcat săvârşit în vremea 
de acum. Să te opreşti de a mai trâmbiţa, căci este vreme rea 
de a mai călători din loc în loc de a mai trâmbiţa, şi de aceea 
nu ţi-a mai cântat trâmbiţa. Să cunoşti acum că de la Mine 
este. Nu a mai rămas altă mâncare decât la mâna Domnului, 
şi Eu, ca un Dumnezeu, ţin ascunsă lucrarea, ca să nu mai afle 
duşmanii şi să vă bage la chinuri. 

De ce, măi oameni, orbul nu vede lumina zilei? Pentru 
că nu are vedere, de aceea nu vede lumina zilei. Dar voi, măi 
oameni, nu Mă vedeţi pe Mine cine sunt? întrebaţi, măi, pe 
Domnul, de ce Şi-a ascuns faţa de la voi? 

Fii atentă, Verginico, şi îţi poruncesc să scrii această 
călătorie. 

— Doamne, unde sunt păsărelele din cuiburile acestui 

pom ? 

— Verginico, aceste păsări au căzut în ghearele erete- 
lui, în gloanţele vrăjmaşului Meu, şi i-a răpit pe vecii vecilor, 
căci aceste păsărele sunt creştinii de acum, care nu voiesc să 
stea în cuiburile lor, şi umblă de colo până colo fără să se fe- 
rească de cursă. Şi cel puţin să fi fost tari în luptă, dar toţi s-au 
predat morţii, fiindcă prin neascultarea lor au pierdut puterile, 
căci Eu i-am părăsit. 

Of, Verginico, scrie întristarea Mea, căci din inimă este, 
căci aceşti oameni şi această adunare ce s-a adunat laolaltă nu 
s-a adunat ca să îndeplinească legea Mea, ci ca s-o strice; nu 
ca să se facă buni creştini, ci ca să se facă păgâni răi, contra 
Mea, căci în adunările ce le fac ei sunt numai certuri şi dezbi- 
nări şi laude de sine, şi nu de Mine, Domnul. Un popor ca 
acesta sau propovăduitori ca aceştia, cu neputinţă este să mă- 
nânce Trupul Meu şi să bea Sângele Meu, cina Domnului. 

îţi poruncesc, Verginico, să nu laşi deoparte sfatul 
Meu. Scrie-1 şi dă-1 creştinilor să-l citească, căci Mă cutremur 
de faptele lor rele. Să scrii poporului acesta cuvintele Dom- 

nului. Să scrii la toţi creştinii că spune Domnul Iisus Hristos: 
am venit din cerul sfânt pe pământ şi le-am dat legea Mea să 
o păzească, şi nimic n-am găsit bun în acest popor. 

Spune, măi Verginico, la creştini, să oprească adunări- 
le, căci este vremea rea şi creştinii sunt răi, că dacă se mai fac 
adunări, se fac spre osânda lor, că şi cei ce se strâng în adu- 
nare, şi cei ce propovăduiesc nu sunt vrednici de Mine, căci 
s-au făcut făţarnici şi mândri. Cui îi este foame şi sete, să-şi 
facă hrană şi să mănânce în acoperământul său, să mănânce 
şi să bea în casa lui, căci afară este vreme rea. 

Să spui, Verginico, să spui că Eu, Domnul, am venit la 
tine şi am călătorit împreună peste toate cărările lor. Să spui 
că am fost împreună cu tine în adunările lor, şi cu nimic nu-Mi 
este plăcut, căci fac adunări din mândrie şi făţărnicie, cu in- 
vidie şi viclenie, că Eu, Domnul, nu voiesc ca vreun creştin 
să fie în necunoştinţă. Eu, Domnul, am sfinţit adunările din 
trecut prin faptele creştinilor, dar adunările de acum, prin ne- 
ascultarea creştinilor de azi, nu se mai sfinţesc, căci nu mai 
pasc iarba duhovnicească, iarba Mea. Creştinul de astăzi zice 
că nu este bună învăţătura ce le-o dau Eu, spunând că nu este 
de la Dumnezeu. Spune, Verginico, că în trecut, Dumnezeu 
prin trimişii Săi a mustrat împăraţi şi predicatori şi creştini, şi 
pe mulţi i-a oprit din lucrările lor, şi ei s-au supus până la sân- 
ge; nu au spus niciodată că nu este trimisul lui Dumnezeu, şi 
au fost supuşi Domnului şi cuvintelor Lui sfinte, căci în 
adunările creştinilor din trecut şi la propovăduitorii din trecut 
n-am auzit spunând că nu este bună învăţătura care iese de la 
Dumnezeu. 

întreabă-i, Verginico, pe creştinii de acum, ei de ce nu 
ascultă, ei de ce nu se supun cuvintelor Mele? Ei vor să spună 
că sunt mai presus decât creştinul din trecut; vor să spună că 
ei nu au nevoie de prooroci ca să-i înveţe şi să-i oprească de 
la cele neplăcute Mie; vor să spună că sunt în mare cunoştin- 
ţă. Spune, măi Verginico, spune-le că zadarnic muncesc dacă 
nu se supun la cele trimise de Mine, că mieluşelul bun suge 
la două oi, iar mielul rău, nici la mama lui nu suge, că şi ma- 
ma lui îl împunge şi nu-1 lasă să sugă, şi acel miel ajunge mu- 
ritor de foame şi lovit în orice vreme. Aceştia sunt cei ce stau 
împotriva învăţăturii Mele. Iată că au fost propovăduitori care 
au cunoscut vremurile rele şi au primit sfaturile Mele şi Mi 
s-au supus până la sânge, iar astăzi sunt propovăduitori care 
nu cunosc planurile Mele şi nu cunosc sfaturile Mele. Numai 
cei ce au Duh Sfânt, numai aceia primesc sfaturile Mele şi cu- 
nosc planurile Mele, iar cei ce stau împotriva Mea şi împotri- 
va lucrării Mele, aceia nu au Duh Sfânt. 

Verginico, dacă vine la tine un propovăduitor ori un 
creştin şi te mustră ori te bate, pleacă-te cu umilinţă şi primeş- 
te orice pentru Mine, iar dacă vine la tine un predicator, mă- 
car un creştin, şi spune că lucrarea de aici nu este de la Dum- 
nezeu, pe acela să nu-1 asculţi, şi să-l scoţi afară din templul 
Meu. Verginico, să nu te apese pe tine aceste cuvinte necre- 
dincioase şi să nu te înşele pe tine aceste guri, că Eu voi aduce 
în templul Meu suflete insuflate cu Duhul Sfânt, care nu te 
vor mai întrista în vecii vecilor. 

... Şi, după lucrarea aceasta, voi pune bătaie şi pedepse 
grele şi pe cei care au căutat să-Mi facă vreo tulburare, ori 
care au stricat măcar numai un lucru din planul Meu. 

— Verginico, scoală-te să mergi cu noi, să mergi şi să 
auzi pe fiii lui Israel cum se bocesc şi plâng cu jale mare. Noi 
suntem voievozii Mihail şi Gavriil. 

— Nu, fiul Meu Mihail, nu Eu am adus jalea asupra lor 
şi nu Eu îi amărăsc, ci ei Mă amărăsc pe Mine. Dorul inimii 
lor îi amărăşte pe ei şi le-a adus jale. Eu îi port pe ei ca o doi- 


că. Cum o doică alăptează un prunc, aşa îi alăptez Eu pe co- 
piii lui Israel pentru pământul făgăduit. Eu, acum, l-am lăsat 
să plângă, pentru că este greu de purtat. De unde, fiul Meu 
Mihail, să iau carne? căci ei plâng şi îmi cer came. Eu n-am 
hrănit pe nimeni cu came, şi ei îmi cer came. I-am lăsat să 
plângă. Mai bine este să nu văd nenorocirea lor, cum au în- 
tâmpinat pe părinţii şi străbunii lor nenorocirea. 

Tu, fiul Meu Mihail, te duci cu Verginica, vasul Meu, 
în casa copiilor lui Israel şi îmi alegi nişte bărbaţi buni şi pu- 
ternici, şi să-i aduci la cortul Meu de lucru, şi Eu Mă voi co- 
borî şi le voi vorbi lor, şi atunci ei vor vedea dacă acest cuvânt 
al Meu se împlineşte sau nu, căci fiilor lui Israel, de demult 
le poruncesc să-şi aducă aminte de ziua în care i-am scos din 
casa robiei, căci le-am dat lor sfinţenie şi nu se sfinţesc; şi bi- 
necuvântare şi nu se binecuvintează. Nu mai pot, fiul Meu 
Mihaile, să duc greutatea acestui popor. 

Eu sunt Fiul Omului. Profeţeşte împotriva lui Gog: Eu 
sunt, Goge! Sunt Domnul şi Dumnezeul lui Israel, pe Care tu 
nu-L cunoşti! O, domn al roşului şi al negmlui veac de acum, 
voi trimite foc asupra ta şi asupra celor ce trăiesc în siguranţă 
lângă tine şi lângă porţile cetăţii tale şi vei cunoaşte că Eu 
sunt Domnul Dumnezeul Cel viu al veacurilor, şi nu eşti tu, 
precum zici şi precum înşeli pe servii Mei spunându-le că nu 
este Dumnezeu. 

Goge, Goge, vei cădea pradă păsărilor de tot felul! 
Goge, Goge, domn al roşului, cădea- vei! îţi voi întoarce pe fiii 
tăi să-ţi taie capul tău, căci i-ai pus pe ei să profaneze numele 
cel sfânt. Toţi cei care au păzit poruncile Mele şi nu s-au 
amestecat cu tine, vor moşteni pământul şi toate câte tu le-ai 
luat de la poporul Meu, iar cei ce s-au amestecat cu tine şi au 
stricat legea Mea, îi voi hrăni pe ei cu focul. Aceasta voi da: în- 
mormântarea lui Gog şi a neamului său. După înmormântarea 
lui Gog, voi vărsa din Duhul Meu peste fiii seminţiei Mele şi 
vor vedea faţa Mea umblând pe pământ, căci în muntele Sion 
şi în Ierusalim va fi o mare fericire cu rămăşiţa lui Dumnezeu. 

12/25 decembrie 1964 


1965 

Pregătire atentă pentru sfânta împărtăşanie. Naşterea din nou: 
roditoare iubirii dintre fraţi. Credincioşii sfinţi sunt lumina lumii. 
Proorocie despre fericirea celor credincioşi. Înmulţirea numărului 
ucenicilor cuvântului. îndemn la scrierea cuvântului aşa cum 
Moise scria toate cuvintele Domnului. 

... Vă poruncesc vouă, fiilor care nu v-aţi încins până 
acum cu brâul necredinţei: încingeţi-vă cu brâiele minţii 
voastre, cu credinţă tare, şi fiţi foarte treji, ca să nu vă amă- 
gească şi pe voi o grea şi pieritoare moarte. Puneţi-vă toată 
nădejdea în harul şi darul cuvintelor Mele. Fiţi ca nişte copii 
ascultători şi nu vă lăsaţi şi voi târâţi în poftele ce au fraţii 
voştri de acum, care au dat pe Dumnezeu şi harul Său pe pof- 
tele lor. Eu, Domnul, vă propovăduiesc această cunoştinţă a 
harului, căci Do mn ul Iisus Hristos a venit pe pământ la voi, 
nu în trup văzut, ci în Duh şi har, şi cine a primit profeţia 
Mea, a luat şi darul şi harul lui Iisus Hristos, pe care Do mn ul 
îl împarte celor care ascultă de El. 

Fiilor, cuvântul pe care l-aţi auzit adeseori prin profeţia 
de aici, şi Trupul pe care l-aţi mâncat şi Sângele pe care l-aţi 
băut, vă cere sfinţenia Sa, măi fiilor, căci Domnul este sfânt, 

cuvântul este sfânt, cuvântul pe care l-aţi auzit mereu. Este 
sfânt Trupul pe care-1 mâncaţi; este sfânt Sângele pe care-1 
beţi; este sfânt, precum toate acestea sunt sfinte. Fiţi, măi co- 
pii, şi voi sfinţi, şi toată purtarea voastră să fie sfântă, căci aşa 
este scris în lege. Cum o sfântă cruce ori o sfântă slujbă sfin- 
ţeşte apele şi multe obiecte, oare, cuvintele slujbei, cu ale Me- 
le, nu sunt una? Oare, voi de ce nu vă sfinţiţi prin atâta har ca- 
re vine de la Dumnezeu, atâtea cuvinte spre învăţătură, atâta 
hrană spre viaţă? Of, of! Vai de voi, măi copii, că de când e 
veacul zidit şi de când e omul făcut, nu s-a îmbogăţit ca în 
zilele de acum, de atâta har şi daruri de la Dumnezeu, dar 
omul nu cunoaşte. Nu prin aur şi argint aţi fost voi răscumpă- 
raţi din păcatul strămoşesc, ci prin Trupul şi Sângele scump 
al Domnului Iisus Hristos, Care astăzi e coborât să sfătuiască 
pe cei rămaşi ai Săi. 

Daţi, măi copii, slavă lui Dumnezeu, ca să se înalţe cre- 
dinţa voastră ca o jertfă plăcută lui Dumnezeu. Iubiţi-vă unii 
pe alţii cu iubire neprefăcută. Iubiţi-vă cu căldură şi din toată 
inima. Nu este, măi, nici unul dintre voi ca să simtă golul unui 
frate când este lipsă dintre voi, cum simt Eu lipsa voastră, cu 
durere. Mă apasă, măi, golul vostru care lipseşte dintre cetele 
de sfinţi. 

Când un creştin ascultă cuvântul Meu şi trăieşte după 
sfatul Meu, este un creştin născut din Duh, născut din cuvân- 
tul lui Dumnezeu; este născut dintr-o sămânţă care nu va pu- 
trezi, şi acesta este viu. O, vai de creştinul care leapădă aceas- 
tă sămânţă vie pe care o aduce Domnul, iar el, ca pe un prunc 
îl avortează, îl dă la gunoi. Ca iarba pălită de arşiţă cade, cade 
sămânţa Domnului jos din inima creştinului care nu face voia 
Domnului. 

Vă zic, măi copilaşi, lepădaţi din voi orice răutate, ori- 
ce viclenie, orice prefăcătorie, orice pizmă, şi, ca pruncul ce 
doreşte sânul mamei lui, aşa şi voi să doriţi laptele duhovni- 
cesc, căci precum poartă mama grijă de prunc, dându-i sânul 
ei la vremea cuvenită, aşa şi voi veţi fi hrăniţi de Mine. Dacă 
şi mama se bucură de prunc că este bun şi cuminte, dară Eu, 
cum să nu Mă bucur de pruncii Mei dacă pruncii îmi sunt 
buni şi cuminţi?! Vă zic, măi copilaşii Mei, dacă aţi gustat din 
cuvântul Meu şi aţi văzut că bun este Domnul, pentru ce nu 
vă apropiaţi de Domnul ca să fiţi lângă El? El este piatra cea 
din capul unghiului, pe care Dumnezeu a pus-o pentru a purta 
toată povara voastră. Şi voi, tot o piatră vie îmi sunteţi, o casă 
duhovnicească, temeiul şi stâlpul bisericii. 

Of, măi copii, voi sunteţi nişte semne între popoare, 
voi sunteţi nişte cărări ale celor ce se nasc acum. O, fiţi cu 
luare-aminte, căci odată moşii şi strămoşii voştri se osteneau 
mult până îşi răscumpărau iertarea de la Dumnezeu, dar voi, 
astăzi, sunteţi răscumpăraţi prin Trupul şi Sângele Meu. Mân- 
când şi bând Sângele Meu, aţi luat iertarea şi mântuirea, dar 
nu vreţi să faceţi aceasta ca să fiţi cu Mine, şi Eu cu voi, şi 
mai staţi aşteptând vremea. 

Spune, Verginico, la cei rămaşi lângă profeţia Mea, să 
asculte de cuvintele Domnului, că dacă vor sta lângă Mine şi 
lângă profeţia Mea, îi voi slobozi pe ei din robia păcatului de 
azi, căci Eu, Domnul, voi sfărâma jugul de pe grumazul po- 
porului Meu credincios, şi lanţurile cu care sunt legaţi le voi 
rupe, şi poporul Meu va umbla ca pruncii de un an când se în- 
vaţă să meargă în picioare, căci mare va fi ziua aceea pentru 
dânşii când ei vor fi uşuraţi de toată robia, iar Eu, Domnul, 
voi profeţi în faţa multor popoare: «Iată, poporul credincios 
a ieşit din robie, şi voi zidi din nou toate cetăţile lor ce au fost 


şi sunt dărâmate, şi biserica cea dinainte va fi zidită din nou 
iarăşi pe locul său cel înalt». 

... Verginico, am poruncit unui popor să nu bea vin, să 
nu zidească nici case, să nu semene nici seminţe şi nici să nu 
sădească, ci să trăiască în corturile lor, căci sunt călători. Eu 
le-am dat sfaturile acestea într-un punct, adică în cuvinte foar- 
te apropiate, adică uşor de înţeles, ca să fie bine înţelese şi ca 
nici un cuvânt să nu fie aruncat de la credincioşi, şi fără ză- 
bavă să fie împlinit. Dar ochii Domnului văd, urechea Mea 
aude, căci la unii nu s-au înţeles, nici nu s-au priceput, nici nu 
s-au împlinit, căci poporul acesta nu ascultă, nu pricepe planul 
Domnului, grăind: „De ce să nu beau vin? De ce să nu sădesc 
vii şi de ce să nu semăn sămânţă şi de ce să nu zidesc case? 
Şi, judecând, grăieşte şi se osândeşte, căci precum am zis or- 
bului: «Du-te la scăldătoarel», precum am poruncit bolna- 
vului: «Ia-ţi patul şi umblă!», aşa şi poporului acesta am grăit 
în pilde. Fericit bărbatul înţelept, căci numai acesta va câştiga 
măreţia sa, căci acela nu va ţine la nici un fel de neputinţe şi 
va pune în lucru cuvântul Domnului, nelăsând să treacă de la 
el vreun lucru neînţeles, căci dacă un credincios a primit po- 
runcă să nu bea vin, nu acesta este cuvântul, că a spus Domnul 
să nu bea vin, şi cuvântul: „să nu bei“ este în pilde multe, şi 
pune-1 în lucru, căci vinul este lăsat să se bea, dar pune în prac- 
tică ce este cuvântul acesta. Şi dacă un credincios a primit po- 
runcă să nu sădească vie, credinciosul nu de la vie este oprit 
să nu sădească, căci mare este cuvântul „ vie “. Iar dacă un cre- 
dincios a primit să nu semene sămânţă, de ce a spus Domnul 
credinciosului să nu semene sămânţă? Oare, ce este să nu se- 
mene? Pune, credinciosule, în lucru aceste cuvinte, că a po- 
runcit Domnul, credinciosului, casă să nu zidească. Oare, ce 
are Dumnezeu cu tine, credinciosule? De ce nu te lasă să-ţi 
faci casă? Oare, ce ar însemna acest cuvânt? 

Spune, măi Verginico, spune, că aceste porunci, cine 
nu le înţelege, este lipsit de înţelepciune, şi greu îi va fi. Dar 
spun: cine nu înţelege, să nu strice ceva celui înţelept, căci 
aceste porunci s-au dat şi mai înainte strămoşilor vechi, şi 
strămoşii din trecut au înţeles acea profeţie a proorocilor 
vechi şi au împlinit, dar Eu, Domnul, sunt profet acum şi vor- 
besc prin viu grai şi nimeni nu Mă ascultă. Dar zic: fericit 
bărbatul înţelept, că va lua, ca Solomon, cunună de înţelept. 

Verginico, Verginico, fa-ţi un sul de hârtie şi îmi scrie 
pe el toată lucrarea Mea pe care am făcut-o până acum în cei 
zece ani de profeţie, şi ce se vor mai face de acum înainte. Să 
scrii pe el toate vedeniile văzute de ochii tăi, să scrii pe el toate 
cuvintele Mele auzite de urechea ta şi toată călătoria ce ai fă- 
cut-o cu Mine pe pământ, în văzduh şi sus, în cerul sfânt. Să 
scrii în sulul de hârtie cum Eu, Domnul, Mă cobor în trupul 
tău şi cum vorbesc. Să scrii despre toate câte am profeţit de la 
început şi până în clipa de azi, căci ei au uitat ce le-a spus 
Domnul acum zece ani. Au uitat ce le-a spus Do mn ul şi acum 
un an. Să faci, Verginico, sul şi să-l prinzi în copci şi să-l ţii 
ascuns până la ziua postului, căci vor veni popoare nemâncate 
şi nebăute la uşa ta şi vor bate în uşă ca nişte cerşetori, şi să le 
dai mâncare. Şi tu, atunci, te vei ridica din aşternut ca un om 
bogat şi, fiind îndemnată de Sfântul Duh, îi vei hrăni pe ei. Şi 
nu-i vei hrăni pe ei ca pe cerşetori, ci ca pe cei mai iubiţi 
prieteni ai tăi, căci vei fi îndemnată de dorul Duhului Sfânt al 
lor, pe care-1 vei vedea într-înşii, căci poate vor înălţa, măi 
Verginico, rugăciune smerită pentru cei căzuţi de la faţa Mea, 
şi se vor întoarce aceia de la calea lor cea rea, căci mare este 
mânia şi supărarea Mea ce am pomit-o asupra lor. 

17/30 aprilie 1965 

Cuvântul lui Dumnezeu 


Necredinţa în cuvântul lui Dumnezeu este pedepsită. 

... Sioane, copiii tăi mint. Nu da voie copiilor tăi să 
mintă, să spună că nu este Dumnezeu. Alăptaţi copiii bine, 
căci şcoala de acum nu este bună. Sioane, Sioane, copiii tăi! 
Luaţi, măi, jugul Meu, că nu mai pot să-l duc. Niciodată nu 
Mi s-a părut mai greu ca în ziua de azi. Ţine minte că nu este 
prooroc din cer ca Mine, dar voi condamna fără de milă pe 
acela care nu crede în lucrarea Mea. Nu credeţi, mincinoşilor. 
Minţiţi, minţiţi, copii ai Sionului. 

Sioane, Sioane, nu fi vopsit, ci curăţă bine înăuntrul ca- 
sei tale, căci vor veni musafiri din cer să viziteze inima ta, şi 
vai de tine dacă nu-ţi va găsi casa curată! Nu numai pe afară, 
ca să fiţi plăcuţi oamenilor, şi înăuntru să fie mucegai. 

19 aprilie/2 mai 1965 

Dând proorociei, cel mai mare dar. învăţăturile Sfintei Treimi 
prin sfânta Virginia. 

... Vezi, Verginico, ce dar mare ai? Ai darul să auzi cu- 
vintele Mele şi de bucurie şi de întristare. Vezi? Să preţuieşti 
darul acesta, Verginico, să nu-1 arunci, că va fi şi vremea să 
fii crezută de toţi. Să nu faci ca preoţii şi ca predicatorii de 
acum, care, dacă nu le mai merge meseria, au stricat darul lui 
Dumnezeu prin poftele lor. Tu să-l preţuieşti pe preot şi pe 
predicator, căci preotul este părinte duhovnicesc, pe care l-a 
pus Dumnezeu să păstorească oile turmei Sale de aici, de pe 
pământ, până la venirea Sa; iar predicatorii au şi ei mare dar, 
că şi ei sunt trimişi de Dumnezeu în mijlocul mulţimilor de 
popoare ca să vestească legea sfântă. Iar darul proorocilor 
este mai mare ca tot darul, pentru că proorocia se lucrează 
prin însuşi Duhul Sfânt, Duhul lui Dumnezeu. Dar lucrarea 
ce se face prin tine, o face Tatăl şi Fiul, prin Duhul Sfânt. 
Aceste trei Puteri îşi ocupă misiunea de pregătire pentru ziua 
de apoi, şi tu, Verginico, să-ţi preţuieşti darul, căci nici pe sfert 
nu ţi s-a descoperit să ştii ce se lucrează şi ce se va mai lucra. 

Şi preoţii şi-au pierdut darul de la Dumnezeu; au rămas 
singuri, cu harul. încolo, au pierdut portul, chipul, postul şi 
viaţa de preot; şi darul l-au pierdut. Predicatorii au pierdut da- 
rul prin faptele mândriei, căci ei voiesc mărirea oamenilor şi 
au neînfrânarea de la poftele trupeşti, cum şi Israelul vechi 
şi-a pierdut darul prin mâncarea de came. 

Să te duci, Verginico, să le dai scrisoarea s-o citească şi 
să le spui că de la Mine eşti trimisă, iar în ziua odihnei să te 
odihneşti şi nimic să nu faci. Să scrii aşa: veţi vedea intrând 
pe porţile casei acesteia, pe unde acum voi intraţi, regi din 
toate colţurile pământului, călări pe cai şi cu slugile lor, şi 
mulţime peste mulţime vor intra fără frică, nu pe furiş cum in- 
traţi voi azi. Şi aceşti regi şi această mulţime vor cina la masa 
Mea, şi nimeni nu va îndrăzni să mai facă rău şi nimeni nu va 
îndrăzni să zică lor: „De ce aţi venit? Şi toţi cei ce până 
acum au urmărit răul casei acesteia, vor îngenunchea la poa- 
lele lucrării acesteia şi vor cere mila lui Dumnezeu. 

Mergi, Verginico, cu scrisoarea aceasta, şi s-o dai unuia 
din bărbaţii cei mai apropiaţi de lucrarea Mea, să meargă în 
mijlocul poporului acesta, care face parte de lucrarea de aici, 
s-o citească. 

O, ţara Mea! Ţară, ţară, ţară! Cum nu Mă mai auzi 
plângând? Cum nu Mă mai vezi şi cum nu Mă mai crezi tu? 
O, ţară, ţară, cum nu mai asculţi tu cuvintele Mele? Cum nu 
te mai temi de Mine, Ziditorul tău? O, cum au crescut pe pă- 
mântul tău mărăcini şi spini? Cum s-au născut în tine făpturi 
necredincioase, făpturi spurcate, fără Dumnezeu? O, ţară, 


ţară, am să vin şi am să-Mi adun din tine toate florile ce mai 
sunt în tine. Am să-Mi adun toate mărgăritarele, toate garoa- 
fele, toţi crinii, toţi trandafirii, toate lalelele, toate micşunele- 
le, toţi ghioceii, toată seminţia de flori o voi lua, iar grădina o 
voi face obor de vite, şi fiecare soi îl voi răzbuna unul contra 
altuia şi se vor sfâşia până la os, şi zbierete mari vor fi, de se 
va cutremura pământul. 

Vai, vai de tine, măi Israele care auzi astăzi cuvintele 
Mele, care nu asculţi astăzi învăţăturile Mele şi care ai făcut 
un legământ cu Mine şi acum nu mai asculţi! Pentru ce, Israe- 
le, nu împlineşti poruncile Mele? 

O, tată, tată, sunt beat, tată! O, Maica Mea, sunt beat, 
M-am îmbătat, M-am îmbătat ca omul care bea vin! N-am bă- 
ut cu ceaşca, nici cu cana, nici cu găleata, nici cu vadra, că 
aceste măsuri îmi sunt prea mici, căci sunt fără măsură lacri- 
mile pe care le-am băut. O, Mi se sfâşie inima de groază şi de 
cutremur; Mi se sfâşie inima pentru poporul Meu, că iată, po- 
porul Meu e plin de desfrânare. O, ţara Mea a ajuns necredin- 
cioasă, casa Mea este nepreţuită! O, casa Mea, cuibul puişo- 
rilor Mei este nepreţuit! 

... Iar vă spun că de nu vă veţi pocăi, casa aceasta va ră- 
mâne pustie, căci voi veni cu mare mânie şi voi aduna tot ce 
Eu, Domnul, am adus spre bucuria voastră, iar pe voi, fiilor şi 
fiicelor care sunteţi aduşi aici pentru slujba casei acesteia, vă 
anunţ că veţi răspunde pentru toate lucrurile ce nu le lucraţi 
în cinstea şi mărirea Domnului şi a lucrării Sale sfinte, pentru 
că toţi locuitorii care vor intra în această casă sfântă, vă vor 
trage la răspundere că v-aţi închinat la alţi dumnezei. Când ci- 
neva v-a poruncit în casa aceasta: „Faceţi un lucru“, şi dacă 
voi nu aţi făcut, aceasta este închinare la alţi dumnezei, pen- 
tru că n-ai ascultat porunca ce ai primit-o. Şi voi, care sunteţi 
în jurul lucrării Mele, în jurul casei Mele, veţi fi traşi la răs- 
pundere de poporul care va veni aici. Vă vor zice: „Pentru ce 
nu cinstiţi lucrarea sfântă şi locul şi casa?“. Când vedeţi că 
cineva n-a putut sau n-a vrut să facă un lucru orânduit de 
Dumnezeu, de ce nu veniţi să faceţi, ca să fiţi în cinste şi mă- 
rire când va veni ziua măririi lui Dumnezeu? Luaţi aminte şi 
pocăiţi- vă, căci zic celui ce intră în horă, să joace cum îi cântă 
muzica, iar cel ce stă şi priveşte, să privească cu luare-aminte 
şi să nu râdă de cel ce joacă, iar cel ce joacă, să ia bine seama 
să nu strice hora, căci aceasta, simbol este. Amin, amin, amin. 

16/29 mai 1965 

Păcatul mândriei se pedepseşte. împăraţii lumii vor veni la 
izvorul cuvântului. 

... Poporul Meu, aşa am spus: Mă duc la Tatăl Meu să 
vă pregătesc un loc, ca să fiţi poporul Meu, şi Eu, Păstorul 
vostru. Cine zice că iubeşte pe Domnul şi nu împlineşte po- 
runcile Mele, acela este un mincinos. Din poporul Meu au ie- 
şit berbeci care împung oile, şi aceştia vor fi scoşi dintre oile 
Mele şi vor fi duşi unde nu se spune. Nu-i duşmăniţi, ca să nu 
fiţi cu ei părtaşi la păcat. Fiţi atenţi în calea voastră, că veţi 
vedea între voi împăraţi din toate colţurile pământului, veţi 
vedea că veţi avea fraţi ca voi, nu după trup, ci după duh; veţi 
avea copii cu duhurile, care vor moşteni casa Mea. 

24 iunie/7 iulie 1965 

Poporul Domnului să fie deosebit de lume. Pământul este al 
Domnului şi al moştenitorilor Lui cei sfinţi. 

... Vine mobilizarea lumii, ca să-şi ispăşească păcatele 
făcute. Fiilor, ieşiţi din lume, că mare întuneric a cuprins 

pământul. Am venit la voi să vă răscumpăr din greşale. 
Stropi-voi inimile voastre cu lucrurile sfinte. 

Fiilor, nu se mai poate trăi în valul lumii şi nu se mai 
pot vorbi cuvintele Mele în lumea aceasta, dar a sosit vremea 
să vorbesc numai la creştinii adevăraţi. Cine nu ascultă, să fie 
scos din turma Mea, că M-am uitat în lung şi în lat pe cine să 
iau să lucrez lucrarea Mea; am căutat mult şi n-am găsit nici 
la pruncii cei mici, şi iată că am găsit acest vas, am găsit 
această copilă şi i-am dat darul Meu, ca să-Mi împlinesc pla- 
nul Meu. 

Fiule, tu, cel ce iubeşti pe Dumnezeu, vei stăpâni pă- 
mântul acesta cu tot ce e pe el. lată, vine ziua şi luna ca tot ce 
ţi-a luat cezarul să-ţi dea înapoi. 

... Fiilor, faceţi rugăciune, fie prin cuvânt, fie făcând 
treabă. Cum aprinde omul ţigară de la ţigară, aşa şi creştinul 
să facă rugăciune. Fiţi cuminţi, căci Eu voi fi cu voi până la 
sfârşit prin lume. Cum merge un dobitoc după stăpânul său şi 
cum merge un om nebotezat pe pământ, aşa merge şi lumea 
aceasta şi nu ştie unde merge. 

Fiilor, sunt băgat în roşu. Flaina Mea este roşie. Cu ce, 
tată? Cu păcatele tale, cu faptele tale. 

... Copiii Mei, mulţi judecă templul Meu, mulţi nu-i 
dau nici o importanţă templului Meu, dar vor veni, copilul 
Meu, străinii de departe şi vor citi în faţa ta că acest templu 
este al lui Dumnezeu, căci pe fiecare cărămidă este scris: 
„Domnul Iisus Hristos". 

... Veniţi la Mine, creştinilor! Vino, fiule, la Mine, că 
Dumnezeu te-a chemat acum şi vrea să nu mai ai sfârşit nici- 
odată în calea ta, căci pe Adam când l-am zidit, l-am făcut să 
nu mai aibă sfârşit în toată calea sa, dar dacă a păcătuit, a 
murit. 

8/21 iulie 1965 

Statornicia pe calea Domnului. Proorocie despre lupta dintre 
popoare. 

... Copiii Mei, în zilele acelea mulţi vă vor prosti, mulţi 
vă vor zice că sunteţi nebuni că mergeţi pe calea aceasta, dar 
tu, copilul Meu, nu te strica, nu te uita la acela şi nu băga în 
seamă cuvintele lui, şi mergi mai departe cum ai pornit. Chiar 
şi femeia ta dacă-ţi spune că eşti nebun sau îţi va zice că nu 
mai eşti cum erai odată, tu mergi înainte, că poate o vei căpăta 
şi pe ea. Chiar şi părinţii tăi, de te vor critica şi te vor urî, tu 
mergi mai departe. Chiar şi prietenul tău, de-ţi va zice că te-ai 
zăpăcit, că nu mai eşti cum erai până acum, tu să nu-1 asculţi, 
căci prietenul tău este acela care face voia lui Dumnezeu. 

Copiii Mei care sunteţi sădiţi în această grădină, Eu v-aş 
lua acum şi v-aş duce la Tatăl Meu, dar este scris să mergeţi 
cu acest pahar cu otravă şi să gustaţi din ea până când va veni 
ziua aceea de sfârşit. Amin. 

Această vreme este vreme de foc, căci se vor înrăi toate 
popoarele şi se vor ridica unul contra altuia şi vor aduce rană 
peste rană. 

Creştine, stai în cele duhovniceşti, în cele ce ţi-am dat 
Eu, că împotriva ta s-a sculat tot iadul. De ce nu Mă crezi? 

10/23 iulie 1965 

Domnul îşi trimite trâmbiţa cu îndemnuri spre predicatorii 
Evangheliei. 

... Verginico, scrie într-o carte cuvintele pe care ţi le 
dau Eu, şi să faci aşa cum te învăţ Eu, Do mn ul. Te duci la 


predicatorii de Evanghelie, adică de sfintele Scripturi; te duci 
şi la poporul în care ei grăiesc legea sfântă, şi spune-le la cei 
ce se numesc predicatori: Domnul nu vă lasă pe voi să daţi 
poporului nădejde mincinoasă. Pentru ce profeţiţi legea sfân- 
tă şi n-o trăiţi? Pentru ce prevestiţi poporului nădejdi minci- 
noase? Voi nu vedeţi că aţi ieşit din lege afară? Ziceţi că-L 
prevestiţi pe Domnul, şi voi staţi împotriva Lui. 

Spune, Verginico, că pe predicatorii aceştia îi alung de 
la faţa Mea, şi chiar în vremea prevestirii lor vor muri, pentru 
că vorbesc contra Mea. Şi să te duci, Verginico, către poporul 
care face parte la prevestirea cea mincinoasă a predicatorilor 
aceştia şi să grăieşti şi să nu laşi nici un cuvânt nespus. Poate 
vor asculta şi se vor întoarce de la calea lor cea rea. Spune, 
Verginico, poporului acesta, că dacă se retrage şi nu mai face 
parte la sfaturile acestor predicatori, voi întoarce strâmtoarea 
pe care vreau să le-o fac, pentru că toţi au ieşit de la Do mn ul 
şi din legea cea sfântă. Spune, Verginico, că dacă predicatorii 
aceştia nu se opresc de a mai predica împotriva Mea şi dacă 
poporul nu se opreşte de a mai asculta, în vremea aceasta vor 
fi loviţi de Domnul, căci Domnul îi va lovi pe ei cu toiagul 
Său şi nu va mai fi scăpare pentru dânşii. 

... Spune, Verginico, şi la predicatori, şi la poporul care 
face parte de prevestirea lor, că Domnul le spune aşa: dacă nu 
Mă ascultă să umble după legea Mea şi să trăiască după 
sfaturile Mele, ce le dau Eu, Domnul, şi dacă nu iau aminte la 
cuvintele Mele prin aleşii Mei, trimişi în mijlocul lor, şi nu 
vor să creadă, atunci voi da pe toţi, şi predicator şi ascultător, 
îi voi da sub blestem, să fie sub picioarele tuturor popoarelor 
pământului. Spune, Verginico, că zice Domnul: dacă se întorc 
de la acea cale, ca să nu mai stea împotriva profeţiei Mele, şi 
dacă se supun Mie şi profeţiei Mele şi Dumnezeului Meu, voi 
opri strâmtoarea ce am rostit împotriva lor. Le voi face lor că- 
tuşe, şi jug le voi pune pe grumaji, şi aceasta va fi pentru 
mântuire şi nu va fi spre osânda de veci. Eu am făcut pămân- 
tul şi pe om şi toate dobitoacele cele de pe faţa pământului. 
Eu cu braţul Meu am făcut tot ce se vede pe pământ; Eu, cu 
puterea Mea cea mare. Eu poruncesc, şi toate Mi se supun. 
Numai omul, cel cu chipul şi asemănarea Mea, s-a găsit să-Mi 
stea împotrivă. Grăiesc că dacă omul nu se va supune Dom- 
nului, va fi greu, căci Eu, Domnul, voiesc ca omul să Mi se 
supună Mie, pentru că Eu l-am făcut pe el, şi l-am făcut cu dar 
mare înaintea tuturor făpturilor, căci un dobitoc are ca viaţă 
sângele, un abur viu, iar omul are ca viaţă un Duh Sfânt, Care 
stă veşnic nemuritor. Cu mare deosebire este omul, de orice 
vietate, şi iată că la poruncile Mele totul se supune Mie, şi 
numai omul, din pricina mândriei, îmi stă împotrivă, căci din 
mândrie s-a format satana pe pământ. Prin mândrie a căzut 
cel mai luminat înger, iar omul, astăzi, din pricina mândriei 
va pieri, pentru că nu mai ascultă de Dumnezeu. 

Spune, Verginico, la toţi, şi la predicatori şi la ceilalţi, 
pentru ce se duc singuri la pustiire? Ei nu văd ce le stă în faţă? 
Ei nu văd că sunt prinşi în cursă? Pentru ce mai scormonesc 
pământul? Pentru ce nu văd că sunt robi? în robie nu mai pot 
face ce făceau când erau liberi. Spune-le, Verginico, că nici 
casa, nici pământul, nimic nu sunt ale lor, ci toate au căzut să 
fie ale împăratului, şi ochiul împăratului este cu privirea peste 
întregul pământ, şi ce este greu şi ce este rău, îl ucide. Şi-a 
pus paznici să urmărească, nimic să nu fie afară, tot omul să 
se închine lui. 

Dacă un domn ori o slugă a căzut în robie, trebuie să 
robească. Dar cum să robească? Nu şi cu sufletul, iar sufletul 
să fie robul lui Dumnezeu şi să aştepte pe Dumnezeu să-l 

scoată din robie, şi vor fi scoşi din robie, prin ascultare şi prin 
credinţă în Dumnezeu. Dacă un om nu crede în Dumnezeu şi 
nu ascultă de Dumnezeu, va ajunge din rob, rob, şi niciodată 
nu va vedea libertatea veşnică. 

Spune, Verginico, că Domnul a profeţit pe pământ 
strâmtoare şi molimă, ca să fie nimicit de la dobitoc până la 
om. Spune, măi fiica Mea, poporului acesta, la care Eu le spu- 
neam în orice profeţie a Mea „copiii Mei“. Şi ei îmi sunt, în 
loc de fii, vrăjmaşi, şi Mie şi Tatălui Meu. 

... Spune, măi fiica Mea, căci numai Eu, Domnul, cu- 
nosc planul pe care l-am făcut cu ei, că este plan bun, nu rău, 
ca Eu, Domnul, să vă dau viitorul şi nădejdea cea de sus. 

17/30 iulie 1965 

Oile să-şi cunoască păstorul. Rugăciuni cu trezie. 

... Oile Mele, v-am cântat o cântare. Veniţi la cântul 
Meu, căci mai cântă şi un alt păstor, şi vai de cel ce se duce 
la cântecul altui păstor! 

... Vine îngerul Domnului şi priveşte cum stă creştinul 
la rugăciune. Fiule, când stai la rugăciune, să nu dormi, să n-ai 
gânduri împărţite, că se bate îngeraşul cu satana pe drum şi 
zice duhul rău: „Dă-mi partea mea! Fiule, să nu aibă duhul 
rău parte de rugăciunea ta, că a ajuns omul să aibă două du- 
huri, unul de la Mine, şi unul de la lume. Creştine, nu astăzi 
să stai de vorbă cu Mine şi mâine să asculţi vorbe de la lume, 
căci vai de casa care va fi pustiită, vai de inima care va rămâ- 
ne nesfmţită! 

... Fiule, am venit la oiţa cea pierdută, am luat adresa ta 
din carte şi n-am voit să te şterg din cartea cerului. O, copiii 
Mei, vă voi trimite în mijlocul lupilor şi vă voi da cuvinte de 
la Mine. Planul Meu este să înveţi să zideşti. Planul Meu este 
să te numeşti învăţător. 

27 iulie/9 august 1965 

îndemn la ascultare şi la lucru duhovnicesc. Portul creştinesc şi 
cumpătarea la mâncare şi la vin. 

... Fiule, Eu, Domnul Iisus Hristos, voi veni şi ne vom 
sui pe munte sus. Nu vom sta aici, ci ne vom sui pe treapta fe- 
ricirii. Apropiaţi-vă de Mine, că puţin mai avem şi vine vre- 
mea să ne bucurăm şi să mergem unde n-am mers niciodată. 
Fiilor, vine vremea când Domnul lisus Hristos nu vă mai pri- 
meşte cu aceste haine întinate. Duceţi-vă şi vă spălaţi rugina 
şi tina de pe ele. 

Fiilor, cât am fost pe pământ, şi apa Mi-a dat ascultare, 
şi vântul Mi-a dat ascultare, dar tu, omule, de ce nu Mă as- 
culţi? Fiule, dacă tu Mă vei asculta, te voi lua de mână şi vei 
merge cu Mine la cele ce am lucrat, dar dacă nu vei asculta, 
nu te voi lua. 

... Fiilor, de dimineaţa până seara ora este binecuvân- 
tată, iar seara să nu mai lucrezi. 

... Fiilor, nu râvniţi la portul pe care-1 poartă lumea as- 
tăzi şi nu daţi voie copiilor voştri să poarte ce este astăzi, că 
scrie în sfânta Scriptură să poarte creştinul haina să nu se 
vadă călcâiul. 

... Fiilor, mâncarea pe care o fac Eu înaintea voastră 
este pentru voi mană adusă din cer. Nu mai râvniţi la lucrurile 
care nu sunt bune. Dacă ai poftă să bei un pahar cu vin, Dum- 
nezeu nu ţi-a spus să nu bei, dar bea cu măsură şi nu întrece 
măsura, şi să bei vin curat, din struguri, căci vinul care se 
cumpără este cu alcool. 

12/25 august 1965 


Creştinul ascultător, ucenic lucrător al planului Domnului. îngâm- 
farea preoţilor bisericii din lume. Veghe pentru creşterea sfântă a 

copiilor. 

... O, fiilor, vom pune mâna pe lucruri cereşti dacă vei 
învăţa. Şi vei zice atunci: „Când s-a lucrat acest pământ? 
Când s-a lucrat cerul acesta? Aşa se lucrează la sfârşit. Fiu- 
le, tu cu mâna ta vei încheia planul lui Dumnezeu de la sfârşit. 

Frate şi soră, precum ştiţi că M-au prigonit o parte din 
preoţime, aşa şi cu tine va fi. Se vor împotrivi, şi o parte din 
ei vor veni la tine şi îţi vor spune aşa: „Nu este bine ce faci! 
Dar tu să nu te dai înapoi, să nu te temi, că aşa a fost de când 
s-a zidit pământul. 

Fiilor, preoţii au ascultat de prooroci, dar în vremea de 
astăzi, nu mai vor să asculte decât unul la o mie, chiar dacă 
are darul să propovăduiască Evanghelia. 

... Copiii Mei, vedeţi că s-au adăugat la copii, la şcoală, 
de la şapte, la zece clase. Această carte e diavolească. Nu 
mergeţi cu copiii la aceste clase, căci cine va sta până la aces- 
te trepte, îl va pierde pe copil. 

14/27 august 1965 

Neascultarea aduce neîmplinirea cuvântului Domnului. Faptă 
bună şi purtare sfântă să fie între creştini. 

... Creştinii de astăzi care stau zile şi nopţi întregi şi 
aud cuvântul sfânt, aceia sunt mai răi şi mai neascultători ca 
fariseii şi cărturarii, căci Domnul iese dintre ei cum iese un 
dobitoc de la jug, foarte obosit şi bătut şi nebăut şi nemâncat. 

Aşa făceau fariseii şi cărturarii de când S-a născut 
Domnul, şi în toată vremea până la ridicarea Fui la cer. îl ve- 
deau, îl auzeau, dar nu-F cunoşteau dacă El o să fie Iisus, şi 
îl defăimau în toate, spunând fel de fel de minciuni împotriva 
Fui. Acelora li s-a scris păcatul din neştiinţă şi prin necre- 
dinţă. Dar Eu, Domnul, am fost şi atunci, şi sunt şi acum, şi 
spun cu glas nevăzut, pentru că aşa e lucrarea de acum, şi aşa 
a fost şi lucrarea de atunci. 

... Fiii lui Dumnezeu se numesc fii buni, fii milostivi, 
dulci la cuvinte, dreşi la orice lucru ce-1 fac. Fiii lui Dumne- 
zeu nu spun minciuni, nu se urăsc, ci ei totdeauna se iubesc, 
nu se dispreţuiesc. Dacă unul dintre ei a căzut într-o durere, 
ei plâng unul pentru altul şi se roagă unul pentru altul. Fiii lui 
Dumnezeu se duc la patul bolnavului şi îl mângâie şi îl bu- 
cură şi se mai duc şi la casa săracului şi îl ajută la lipsa lui. 

Astăzi se seamănă numai sămânţa rea, sămânţa din oa- 
meni nemilostivi, din oameni răi. De unde să mai răsară să- 
mânţa bună când nu mai sunt oameni buni? Căci omul şi fe- 
meia de azi se duc şi fac cât de mult păcate, şi la moarte se 
duc la neamuri să-i jelească. 

... Fiţi înrolaţi în Domnul, că vine un mare pericol în 
lume. Feriţi-vă de chefuri, nu faceţi chefuri, că nu îngăduie 
Domnul. Adunarea ce o faceţi, să fie sfântă, fără petrecere şi 
fără chef. Amin. 

20 iulie/2 august 1965 

Pacea: temelia vieţii duhovniceşti. Muntele odihnei şi al lucrării 
cereşti. îndemn la sfinţenie pentru cei căsătoriţi. 

... Pace vouă! Pace vă dau vouă! Amin. învăţaţi simbo- 
lul păcii. Nimic nu voiesc fără de pace. Eu, pace aduc din ce- 
rul sfânt. Am zidit pacea. De nu aş fi venit cu pace, greu ar fi 
fost. Pace de la Mine, oi blagoslovite! Pace ţie, poporul Meu! 
Pace între tine şi Tatăl tău! Poruncă vă dau vouă: iubiţi-vă unii 

pe alţii cum v-am iubit şi Eu pe voi, şi să se întărească şi să 
se sfinţească pacea între voi. Preţuiţi-vă unii pe alţii. Mai re- 
pede să muriţi decât să nu aveţi pace între voi. Eu, lumea am 
biruit prin pace, căci lumea nu a biruit, şi a rămas la un punct. 
Lumea îmi pregătise multe, dar Eu am biruit prin pace. Creş- 
tine, cumperi să zideşti casă, dar pace nu zideşti. Degeaba pui 
cărămidă peste cărămidă dacă n-ai inimă bună. Feriţi-vă de 
ceartă, căci primul cuvânt când M-am coborât din cerul sfânt 
am zis „Pace!“, nu ca omul care zice „Noroc!“. O, mereu 
când deschid porţile cerului se aude ceartă. O, cum se va 
osândi creştinul de această ceartă! 

Veniţi-vă în fire, copii, căci ne vom urca sus pe munte, 
sus, cu oi multe, dar nu ştiu dacă vor ajunge pe munte toate, 
căci se îmbolnăvesc pe drum mergând. Vom sta multe clipe 
pe munte şi pe urmă vom coborî iarăşi la stână, şi când voi în- 
cepe a şuiera din trâmbiţa Mea, toate oile vor veni la Mine, 
copilul Meu. 

Treziţi- vă! Nu mai fiţi beţi de vremea aceasta. O, om 
beat de vremea aceasta, care arunci ochii tăi şi îi tulburi! Mai 
bine scoate-i decât să păţeşti aşa. O, câţi creştini n-au văzut 
cu ochii şi au rămas în lume! Mai iertat îţi este să-ţi scoţi ochii 
decât să rămâi în lume, căci asta este o vreme nebună. 

încă o dată spun că vom urca pe munte sus, cu oi 
multe, şi vom auzi ce n-am auzit, şi vom vedea ce n-am văzut, 
şi vor fi creştinii ca stelele acolo unde vom fi. 

Am venit pe pământ să zidesc casă şi să te îmbogăţesc, 
căci lucrarea pe care o fac cu voi este mare. Fiilor, rugaţi-vă 
ca să nu o pierdeţi, că mulţi vin la Mine seci şi îmi cer ca să 
le dau. 

Copilul Meu, nu te uita la omul cel rău, căci aceasta 
este o boală grea. Necredinţa de la om şi neascultarea este cea 
mai molipsitoare boală. 

... Am venit la rămăşiţa lui Israel, a moşilor Avraam, 
Isaac şi Iacov. Te-am chemat pe nume, şi pe chip te-am cu- 
noscut că eşti al lui Avraam, Isaac şi Iacov. Să nu fii contra lui 
Dumnezeu, că nu numai Eu te voi judeca, ci te va judeca şi 
moşul şi strămoşul tău. O, nimeni nu s-ar duce la tund de apă 
dacă ar fi ascultare. 

Copiii Mei, lăsaţi cum au lăsat pescarii luntrea şi mre- 
jele şi au venit la Mine. Lăsaţi cum au lăsat ciobanii oile şi au 
venit la Mine. Lăsaţi cum au lăsat tâmplarii lucrul şi au venit 
la Mine. Nu mai fiţi cu inimile seci. Copilul Meu, nu poate 
nimeni cumpăra nuca seacă; nici un ban nu-ţi dă pe ea. Fiilor, 
vreau să fiţi model. Voi nu vreţi să fiţi model? O, nu se mer- 
ge la târg în zi de sărbătoare, şi nu se cumpără nimic. 

... Zice cineva mereu: „Nu mai vreau să fac copii; am 
patru copii". Dar de ce nu zice aşa: „Mă voi culca în alt 
pat"? Iată, oricum aş da, tot nu e bine pentru tine, creştine, 
împreunarea bărbatului cu femeia a fost pentru naştere de fii 
şi nu pentru poftă. O, au luat-o dobitoacele înaintea omului. 
Dacă s-ar preţui măcar de creştini învăţătura Mea, că la pă- 
gâni nu pot spune acest lucru. Frate şi soră, ferească Dumne- 
zeu să se zămislească copii în pântecele tău din pofta pe care 
o ai. Nu te supăra că-ţi spun: acel copil va fi tot bolnav, va fi 
răutăcios, că zice cineva: de ce este copilul bolnav sau rău? 
O, tu nu te-ai gândit la Domnul Iisus Hristos, şi te-ai gândit 
cum să-ţi faci pofta. Dacă ar veni moartea în timpul acela, ar 
fi greu de tine. Ruşine îmi este Mie de acest păcat. înfrico- 
şaţi-vă de acest lucru. Am dat poruncă să uşurez braţele la 
femei şi au spus că nu poate el. Fraţilor, cine este creştin, să 
lucreze după porunca Mea. Cine nu este creştin, să lucreze 
după el. 


O, fiilor, întăriţi vasul Meu ca să nu mai primească 
nimic din aceste lucruri de la creştini, căci aceste lucruri sunt 
aşa de grele când vin la Mine! Fiţi cuminţi şi curăţiţi-vă de 
aceste cuvinte. Fiilor, nu aduc laudă acum; lauda se aduce la 
urmă. Voi pregătiţi-vă, că iată, duhul rău s-a pregătit să înghi- 
tă creştinii. Până nu vă veţi face ca pruncii, nu veţi intra întru 
împărăţia Mea. 

2/15 septembrie 1965 

Cuvântul Domnului să fie împlinit. Lumea va căuta scăpare la cei 
credincioşi Domnului, care sunt sarea pământului. 

... Cine împlineşte cuvintele Mele, pe Mine Mă pri- 
meşte, şi când voi veni, voi intra în casa sa; şi când voi veni, 
voi birui. Pe pământul acesta se aduce cuvântul lui Dumne- 
zeu, dar nimeni nu-1 ascultă, şi nici cei care-1 iubesc, că pe ur- 
mă îl şterg. O, nu-1 şterge, tată. Uită-te la strămoşul tău, 
Adam, ce a făcut când Eu i-am spus şi n-a ascultat. Uitaţi-vă 
la moşii şi strămoşii voştri, căci nu s-au ascuns. 

Copiii Mei, am venit pe cărare la voi, dar cărarea Mea 
nu o vede nimeni, fiindcă am venit în chip nevăzut. 

... Fiilor, fiţi creştini, că vine vremea creştinii să fie 
căutaţi ca împăraţii. Vine vremea să fii căutat de lume pentru 
scăpare. Vor fi bărbaţi creştini care vor fi căutaţi de şapte fe- 
mei să le treacă pe numele lor ca să scape de urgie. O, ce te 
vei face dacă nu vei cunoaşte legea? Vei lua şapte femei? 

Am spus şi îţi mai spun că avem de urcat un munte, şi 
voi veni în acele clipe şi voi cânta din trâmbiţa Mea cea mare 
şi vor veni toate oile la Mine şi vom pleca pe munte, şi mulţi 
vor rămâne încurcaţi şi încremeniţi, căci ei au crezut că nu 
mai este credinţă, au crezut că nu mai este Dumnezeu. Şi vor 
vedea minune mare şi vor rămâne unii orbi, şi alţii, muţi; alţii 
vor rămâne surzi, şi mulţi îşi vor pune ţărână pe cap, crezând 
că se mărturisesc. 

... Dacă vă întreabă un creştin ce mai spune Domnul, 
voi nu ştiţi să-i răspundeţi nici un cuvânt. O, nu trebuie numai 
să crezi, ci trebuie să înveţi şi să mărturiseşti. 

... Alergaţi cât puteţi după Mine, că vine Dumnezeu să 
dărâme turnurile cele mai înalte şi să strice lucrurile făcute în 
zile de sărbătoare, şi vine să strice pe cei ce încurcă lucrurile 
lui Dumnezeu. 

Vine foamete de pâine peste cei care nu mănâncă pâi- 
ne. Stă pâinea sub picioarele lor şi nu mănâncă din ea. Fiilor, 
cine va mânca pâine, acela va avea pâine. Cine nu va mânca 
pâine, acela nu va avea pâine. 

Vai de omul care spune că nu este Dumnezeu! Nu mai 
lucraţi ce lucrează lumea. Cine iubeşte lumea şi fărădelegea 
lumii, nu este cu Mine. 

... Fiilor, am să aduc un preot şi va sfinţi templul Meu. 
De unde-1 voi găsi? Iată, vom aduce preot cu cheile în mână 
ca să sfinţească tot din templul Meu. De aceea vă zic: pre- 
gătiţi-vă şi băgaţi bine mintea în lucrul care se va face cu voi. 
Pregătiţi-vă pururi, şi iarăşi zic, pregătiţi-vă de lucrurile ce 
urmează, căci poporul Meu va fi sarea pământului, şi dacă 
sarea se va strica, cu ce se va mai săra? Fiţi buni, ca să pot da 
în mâna voastră lucrurile Mele şi să vă arătaţi meseria la 
vremea cuvenită. 

... O, nu se face târg duminica, nu se cumpără în ziua 
de duminică. Dacă judecata Domnului va veni duminica, ce 
vei face, creştine? 


4/17 septembrie 1965 

Legământul cel nou cu poporul cel nou. Lucrarea de vestire a 
împărăţiei Domnului. 

... Poporul Meu, am venit din cerul sfânt pe pământ să 
fac un alt legământ cu tine, căci cu legământul din trecut nu 
mai am pe nimeni, şi pe mulţi din aceştia îi voi scoate. Fiule, 
de când am venit din cerul sfânt pe pământ, numai am plâns, 
numai am lăcrimat, şi nici unul din poporul lui Israel nu M-a 
mângâiat. 

... Fiilor, cu voi se vor ara câmpurile. Tată, nu pot să 
lucrez de spini şi de ciulini, căci creştinii, în loc să rupă spinii, 
îi altoiesc. Nu cu apă se spală pata, ci cu lacrimi, căci are să vi- 
nă cineva şi are să stea până la capăt. Ţine-te bine, tată. Nu te 
ţine de om, şi ţine bine de legea Mea, căci în ea nu scrie nici 
un păcat. Iată, zice cineva: „ Cum poate să mai rabde Dumne- 
zeu? “. O, creştine, pentru tine e destul judecata şi pedeapsa ca- 
re vine, că nu mai este nimeni să facă pentru tine o rugăciune. 

... Fiilor, să nu vă temeţi de nimeni, că zice cineva că 
nu mai este legea Mea, dar Eu îţi voi arăta că legea Mea este 
în floare, şi te vei mira de acest lucru, şi tu vei arăta ghiveciul 
acesta. Trăiţi, fiilor, cu frică de a face păcate, căci mulţi au 
schimbat frica, cu frica de cezarul. 

Tată, Duhul Sfânt este înrolat asupra ta, căci a fost în 
lume şi a dat trupul Său pentru tine, dar lumea, şi astăzi este 
în păcat. Mulţi creştini vor să lepede haina de creştini şi să 
plece în lume. 

23 septembrie/6 octombrie 1965 
Cartea judecăţii. 

... O, acest cuvânt este rupt din judecata de apoi. 

28 septembrie/ 11 octombrie 1965 

Casa milei lui Dumnezeu. Pecetea Duhului Sfânt peste cei credin- 
cioşi. Maica Domnului, învăţătoare. Moarte nu va mai fi. 

... Fiilor, ce se cheamă această lucrare? Se cheamă casa 
milei lui Dumnezeu. Am adus-o la voi, şi este o masă cereas- 
că a lui Dumnezeu. Fiilor, la început am lucrat minuni multe, 
dar astăzi sunt în Duh şi ţin în mână acest sfârşit. Ţine bine, 
creştine, în mâini viaţa cea fără de moarte, că Eu voi cere de 
la tine viaţa ta. Această lucrare se cheamă casa praznicului 
împărătesc al lui Dumnezeu. Iată, când vii, creştine, la aceas- 
tă masă, tu mănânci praznicul lui Dumnezeu, şi aşa să zici: 
„Mulţumesc, Tată, că m-ai învrednicit pe mine, nevrednicul, 
de a intra în casa Ta şi de a mânca această mâncare duhov- 
nicească “. O, fiule, pleci de aici acasă şi uiţi totul. Vii şi a 
doua oară, vii şi a treia oară şi nu se cunoaşte că ai mâncat la 
acest praznic al Meu. Copiii Mei, dacă faceţi aşa, veţi fi scoşi 
de aici şi vor veni orbii care nu văd, şi cu ei voi face acest 
praznic al Meu. Această lucrare se cheamă altarul lui Dum- 
nezeu, care este pus în două pietre. Această lucrare va străluci 
ca soarele. Aceasta va fi o corabie pe mare şi va fi până la 
sfârşit, şi va spune Dumnezeu: „Intră, tu, şi toată casa ta în 
corabie, dar descalţă-ţi încălţămintea ta “. 

Fiilor, toţi cei din mănăstiri nu se pleacă la această lu- 
crare cerească. Este greu să faci pe cineva din mare mic. 

Fiilor, moarte nu va mai fi, şi mulţi din voi veţi trece cu 
piciorul această viaţă, dar feriţi-vă de altfel de adormire, căci 
nu pentru gunoi v-am zidit Eu pe voi; nu v-am zidit ca să în- 
grăşaţi pământul acesta. 

... Creştine, cine să se roage pentru lumea aceasta? 
Lumea când te vedea pe tine că eşti batjocorit de lume nu-ţi 
punea parte nimeni şi ţie. 


Creştine, întoarce-te la Dumnezeu, că vine ziua de 
Paşti, să cinăm Paştile Domnului. Această lucrare se cheamă 
floare nemuritoare, şi dacă va fi ascultată va fi o floare mare. 

Fiule, M-am îmbrăcat din nou în Duh, ca să spun celor 
rămaşi, la ziua de apoi, aceste cuvinte mari. Fericit vei fi tu, 
creştine, că la veacul de apoi ţi se va pune ţie pecetea Duhului 
Sfânt. 

Iată Maica Mea ce vă învaţă pe voi: «Fiule, când te 
scoli din patul tău, în genunchi să te scoli. Fă-ţi mai întâi trei 
metanii cu fruntea până la pământ, şi apoi să zici aşa: „Iţi 
mulţumesc Ţie, Doamne, că m-ai deşteptat din somn şi mi-ai 
dat mie ca să văd lumina zilei. îţi mulţumesc că ai trimis pe 
îngerul Tău ca să mă păzească în această noapte“. Fiule, să 
faci după aceea rugăciunea dimineţii». 

30 septembrie/ 13 octombrie 1965 

Proorocul, dispreţuit în patria sa. 

... O, minune va face Dumnezeu cu tine! Nici o minune 
n-a fost ca această minune, ca să vie Dumnezeu să-ţi cânte ţie 
la ureche cântarea Sfintei Treimi. O, îţi voi arăta trâmbiţa 
Mea, întru care Eu am cântat. O, nu voi mai cânta din trâm- 
biţa Mea, căci toate sfârşitu-s-au. 

... Eu sunt Omul pe Care nu-L vedeţi, şi nu acest trup 
sunt Eu, căci acest trup, ştiţi de unde l-am luat. Când Eu eram 
cu ucenicii, a venit cineva şi a spus: „Iată, Te caută cineva“. 
Şi am spus: «Mama Mea şi fratele Meu sunt aceia care fac vo- 
ia Tatălui Meu». Aşa şi cu satul Meu, că dacă aş vorbi, aş face 
război. Dacă s-ar pocăi, le-aş vorbi, că tot satul a spus că 
această fiică e proastă. De mulţi este bârfită şi hulită, şi de ace- 
ea M-am pogorât de sus şi am luat un colţ de cărămidă şi am 
lucrat-o, şi acum o iau cu Mine. O, cerul când o vede, de ce nu 
spune că este proastă, aşa cum zice lumea? Fiilor, zice cu gura 
ei: „Nu aud“, şi spune: „Dă-te mai aproape, că nu aud“. Do- 
reşte să aibă voce. O, fiică, lasă atâta cât este dat de la Mine. 

... Copiii Mei, vom călători mult, vom călători şi pe jos 
şi veţi uita lucrurile voastre ce le-aţi făcut, adică ai furat, te-ai 
mândrit, ai urât pe aproapele tău. Iubite popor, vom întâlni în 
călătoria noastră magi din răsărit şi apus. Să se audă glasul 
Meu. Pace vouă! 

Fiilor, întăriţi-vă, căci călătoria voastră este pe sfert, 
călătoria voastră este scurtă, căci vremea s-a scurtat. Copiii 
Mei, vom călători şi vom lăsa case şi vei lăsa femeie şi vei lă- 
sa copii. 

... O, tată, după toate câte v-am dat vouă, s-ar fi căzut 
să fiţi sus; eraţi poate şi împăraţi. Da, la şcoala pământească 
erai sus, dar învăţătura Mea nu o poţi învăţa, că nu te lasă 
viaţa pământească. Copiii Mei, învăţaţi cuvintele Mele. Ridi- 
caţi-vă, că dacă aş fi vorbit la prunci şi dacă auzeau acest cu- 
vânt, grăiau. 

... Feriţi-vă de mândrie, căci mândria s-a dus la preoţie 
şi au picat în mândrie. O, Eu nu urăsc preoţii, căci ei au darul 
de la Mine, dar veţi şti că din pricina mândriei mulţi preoţi nu 
vor mai fi duhovniceşti. Se vorbeşte, aţi auzit, nici Lucifer n-a 
murit, şi este în viaţă. Dar duhovniceşte a murit, că nu mai 
este la treapta în care a fost. Feriţi-vă de mândrie, că mândria 
va pieri. 

... O, tată, pentru ce am făcut Eu această casă? că zice 
cineva că nu este frumoasă. O, Eu am făcut-o după modelul 
cerului. Păstraţi zidirea Mea. 

... Fiule, tu cu mâna ta vei încheia planul lui Dumnezeu 
de la sfârşit. 

14/27 octombrie 1965 

Frumuseţea lucrării venirii Domnului. Nimeni să nu stea fără 
lucru duhovnicesc. 

... O, cum îmi place să Mă plimb cu tine! Să se anunţe 
orice copil şi orice bătrân că este Dumnezeu. Anunţă că vine 
Dumnezeu, Care înoată pe valurile albastre. Nu daţi voie nici 
la copil, nici la bătrân să Mă tulbure. Aşa să spuneţi, că vine 
Domnul, şi aşa să cântaţi, că vine Domnul. Vine Domnul pe 
o apă, vine Domnul, şi nu daţi voie la copii ca să mintă că nu 
este Dumnezeu. Sioane, copiii tăi mint, şi dacă s-a zămislit 
copilul tău mincinos, ce vei răspunde? Alăptaţi copiii bine, că 
şcoala de acum nu este bună. 

... Luaţi jugul Meu, că nu mai pot ca să-l duc. Nicioda- 
tă nu Mi s-a părut greu ca în ziua de astăzi. 

... Nu este prooroc din cer ca Mine, dar îl voi condam- 
na fără de milă pe acela care nu crede în lucrarea Mea. 

... O, slugă vicleană şi leneşă, numai doi talanţi ţi-am 
dat şi i-ai îngropat. Slugă leneşă, până când dormi? Da, ţi se 
pare că este dulce profeţia Mea, ca să-ţi ierte greşeala ta. 
Scoală-te şi munceşte, ca să ai mâine ce mânca, dar nu urâţi 
trâmbiţa Mea, că în faţa Mea plânge şi oftează că nu mai vrea 
ca să stea cu voi. De ce, oare, nu mai vrea ca să stea în faţa 
voastră? Ce au făcut strămoşii când a plecat Moise din faţa 
lor? A plâns ţara. 

O, Sioane, ce faci? Sioane, Sioane, gândeşte-te la ziua 
de mâine, gândeşte-te în viitor, cum ai putea ca să zbori la 
Mine. O, Sioane, mare va fi plânsul tău, ca al strămoşului tău! 
O, că nu vreţi să vă împărtăşiţi cu cuvântul Meu! Azi unul, şi 
mâine altul, dar peste el nu mai mâncaţi altă mâncare. Spă- 
laţi-vă de tină, căci în această lună vor pieri o parte din 
creştini şi Mă voi muta cu corăbioara Mea şi nu Mă veţi 
găsi. Cine s-a suit, s-a suit. Şi cine nu s-a suit, a rămas. 

Am ajuns la sfârşit. Pace vouă! Treziţi vasul Meu, că 
şade cu mâinile întinse ca să o iau cu Mine, că nu vrea să mai 
stea cu voi pe pământ. 

20 octombrie/2 noiembrie 1965 

îndemn la lucru duhovnicesc, la statornicie. Ivirea lucrărilor 
ispititoare şi îndemn la veghe sfântă. 

... Eu sunt Fiul lui Dumnezeu. Amin. Am venit din 
cerul sfânt pe pământ. Eu sunt Alfa şi Omega, Care e scris în 
sfânta Scriptură. Eu sunt în chip nevăzut, aşa e scris. O, tată, 
fericit vei fi tu în viaţa duhovnicească, de vei crede în Dom- 
nul Iisus Flristos, Care-ţi grăieşte ţie astăzi, căci în acest trup 
este Domnul Iisus Hristos. O, minune! Vezi, creştine, că stă 
Domnul de vorbă cu tine? Vezi tu, creştine? Mai e o clipă şi 
Se va da văzut în faţa ta şi tu te vei mira de această minune. 
Vei vedea cum o lumină a ţinut acest trup. 

... O, copilul Meu, am venit la tine ca să te iau la Mine, 
dar te mai las o clipă ca să-Mi serveşti cu trupul tău, dar să-Mi 
serveşti în lucru duhovnicesc, pentru că mâna Mea lucrează 
prin mâna ta, ochiul Meu lucrează prin ochiul tău, puterea 
Mea lucrează prin puterea ta, pasul Meu lucrează prin pasul 
tău, dar să nu te ia altcineva. Auzi? 

... O, copiii Mei, nu mai mergeţi din loc în loc după alţi 
profeţi, căci cine caută să aibă mai multe mese, la nici una nu 
va sta. Auzi? Spune, tată, crezi? încă o dată vă şoptesc: fiţi 
atenţi, nu căutaţi să aveţi mai mulţi prooroci, căci cine se 
duce la alt prooroc, acela nu va rămâne, şi se va pierde în zări. 
Crezi? Vino la Mine şi stai cu Mine, copilul Meu. Nu te pier- 
de în zări, nu avea altă masă, căci mâncând multe mâncăruri, 
ţi se apleacă. Apropie-te de Mine, căci cum am grăit cu 


Avraam, Isaac şi Iacov, aşa grăiesc şi cu tine, copilul Meu. 
Astăzi vino la Mine, nu mâine, că am să grăiesc cu tine. Vino 
la Mine, căci cine a venit la Mine, astăzi stă pe scaunul Meu, 
astăzi stă cu Dumnezeu, că astăzi am venit pe pământ, şi par- 
că nu ar crede că Eu sunt. Am uitat durerea Mea. Aşa şi tu, 
vei uita durerea ta, vei uita lacrima ta, că am zis: nu te mai 
uita la vremea aceasta. Apropie-te de Mine cât vei putea. Nu 
slăbi puterea ta din calea Mea, că te vei rătăci. Când zici că 
este bine, atunci vine furtuna. 

Copilul Meu, viaţa ta este ca apa care curge. Nu te lăsa 
în voia apei, căci apa te duce unde voieşte ea, dar tu, copilul 
Meu, vino sus, la Dumnezeu. Auzi? 

... Fiţi atenţi la viaţa voastră, că mulţi vor îndrăzni ca 
să se facă prooroci şi ca să proorocească. Dar voi fiţi cuminţi, 
că Domnul Iisus Hristos Se va mai arăta la altcineva, dar nu 
în lucrarea aceasta, căci Dumnezeu, în felul acesta nu va mai 
fi. Această lucrare pe care o aveţi în faţă este mare, şi dacă nu 
o veţi ţine bine, veţi pierde această lucrare, şi fericit va fi cine 
va avea parte de această lucrare până la sfârşit. Dar şi poporul 
Israel aşa zicea, că Moise a murit, dar n-a murit. Unde a murit 
Moise? că nu este scris pe nicăieri, nici pe piatră nu vei găsi 
scris. Moise nu a murit, ci este în viaţă şi plânge de stricăciu- 
nea poporului de acum. 

... Fiilor, daţi slavă lui Dumnezeu, căci am venit la voi. 
Fiilor, ce face păstorul la o oaie care nu ascultă? O dă de la 
el. Eu nu vreau ca să vă dau la moarte. Aşa voieşte Dumne- 
zeu, ca nici o oaie din turma Sa să nu plece fără de binecu- 
vântarea Mea. Vrei să fii poporul Meu? Paşte iarba Mea. 
Auzi? Vrei să fii oiţa Mea? Stai în stâna Mea, căci mulţi lupi 
sunt înfometaţi de tine, şi am pus mulţi vânători ca să-i vâ- 
neze. Nu căutaţi să ieşiţi pe alte uşi, căci o singură uşă are stâ- 
na. Oiţa care nu iese pe uşa pe care Eu am pus-o, se sinucide. 
Eu sunt uşa. Aşa zice Dumnezeu. 

30 octombrie/12 noiembrie 1965 

Sosirea timpului fericit şi împărţirea Evangheliei împărăţiei 
Domnului. 

... Fiilor, vine vreme frumoasă şi vom merge din ţară în 
ţară şi vom trece peste plaiuri, cu steaguri în mână şi vom 
cânta aşa: „Sfânt, Sfânt, Sfânt, Domnul Savaot, plin este cerul 
şi pământul de mărirea Lui!“. Fiule, vine vreme bună când 
Domnul va şterge lacrimile de pe obrazul tău, căci atunci 
mulţi vor zice: „ Trece-mă şi pe mine la tine, ca să scap şi eu 
de ce vine acum “. Fiule, această vreme rea nu vine peste tine, 
ci peste acela care n-a ştiut de Dumnezeu, şi va striga după 
voi şi nu va putea să scape, căci între tine şi între el este o pră- 
pastie mare şi nu va putea trece această prăpastie. 

Creştine, cu ce ureche auzi tu? Cu cea pământească, 
sau cu cea duhovnicească? Fiule, omul are patru urechi. Fii- 
lor, nu doriţi moartea, căci uite, moartea este în mormânt, în 
care nu este lumină, şi mulţi se jeluiesc şi se căiesc că au avut 
lumină şi n-au preţuit-o. 

2/15 noiembrie 1965 

Statornicia credinţei. Vestirea grăirii Domnului din slavă, din vânt, 
din nori. Trâmbiţele Domnului, de la Maglavit şi de la mănăstirea 
Vladimireşti. Proorocie despre trâmbiţa sfânta Virginia. 

... O, copilul Meu, stau ca frunza în văzduh, fără de 
trup şi îţi grăiesc să nu ai alt dumnezeu afară de Mine, că mâ- 
na Mea lucrează prin mâna ta, şi ochiul Meu lucrează prin 
ochiul tău, pentru că pasul Meu lucrează prin pasul tău. 

Cuvântul lui Dumnezeu 


O, copiii Mei, nu mai mergeţi din loc în loc după alţi 
profeţi, căci cine caută să aibă mai mult de atât, la nici o masă 
nu va sta. Vino, tată, la Mine şi nu te pierde în zări, căci viaţa 
ta este ca o apă. Nu te lăsa în voia apei. Apa te duce unde vo- 
ieşte ea, dar tu vino la Mine. 

... Am venit, tată, la voi să vă spun că nu părinţii pă- 
mânteşti sunt părinţii voştri. Părinţii voştri este Dumnezeu. 
Auziţi? Nu mama pământească este mama voastră, ci mama 
duhovnicească este mama voastră. Mama ta este biserica, 
tată, este cel ce face voia Mea. Apropiaţi-vă de Mine, că Eu 
sunt, şi mult nu va mai fi şi vă voi grăi din slavă, din vânt şi 
din nori şi vă veţi uita la Mine când vă voi grăi, şi voi veţi uita 
lacrimile, căci atunci toţi duşmanii poporului Meu vor pieri 
ca muştele de astăzi. 

Fiule, nu râvni după lucruri pământeşti. Cine este cu 
Mine, să nu mai dorească lumea, iar cine vrea să iasă de la 
Mine, să iasă, şi nimeni să nu îndrăznească să-l oprească. 

Fiţi atenţi, că mulţi prooroci se vor ivi. A fost o lucrare 
la Vladimireşti, a fost o lucrare la Maglavit. Fiţi atenţi, tată, 
cu lucrarea pe care o aveţi în faţă. Fericit cine va avea parte 
de această lucrare până la sfârşit. O, ce veţi zice când va dis- 
părea vasul Meu dintre voi? Veţi zice că a murit, cum zicea 
poporul Israel de Moise. Nu a murit Moise, ci plânge de stri- 
căciunea poporului de acum. 

Poporul Meu, paşte iarba Mea şi nu te mai du la alte 
mese. Dacă vrei să fii oiţa Mea, stai în stâna Mea, stai în lu- 
crarea aceasta, că mulţi lupi sunt înfometaţi de tine. Nu căuta, 
fiule, să ieşi pe alte uşi, căci o uşă are stâna. Oiţa care nu iese 
şi nu intră pe uşa pe care am pus-o Eu, se pierde. Eu sunt uşa. 
Frate, nu te furişa de Mine, căci pe unde vei ieşi, Eu te voi ve- 
dea. Oiţa Mea, stai cu Mine, că am multă păşune, că dacă vei 
ieşi de la Mine, vei pieri de foame şi de frig. 

3/16 noiembrie 1965 

Domnul cheamă la El pe cel fără de cale. „Mă voi face carte între 
cerşi pământ". îndemn la sfinţenie, la viaţă sub cruce, la hrană ce- 
rească, la post şi la rugăciune. Vedenia pomului cu roade. înţe- 
lepţii pământului vor înălţa sfinte cruci pe pământul român. 

... Ah, plec cuvântul Meu către omul care nu este; plec 
cuvântul Meu către omul care nu F-a văzut pe Dumnezeu; 
plec cuvântul Meu către omul care nu este. Ca un cerşetor vin 
şi spun aşa: să vină la Mine, că sunt gol. Am un gol păstrat 
pentru omul călător de azi. Am un dor către omul călător. Mă 
voi deschide ca o portiţă. Voi băga în inima Mea pe omul care 
vrea să vină. Voi face casă şi masă, că minune e azi, dar mi- 
nunea e ascunsă, pentru că nu mai are pentru ce se arăta. 

Unde mai e Varvara? că în faţa ei M-aş arăta. Unde mai 
sunt cele trei fecioare? că în faţa lor M-aş arăta. Unde mai e 
muceniţa Tecla? că în faţa ei M-aş arăta. 

Mă voi face o fereastră pe care va fi scris numele Meu. 
Pe uşă va fi crucea Mea, cu răstignirea Mea. Mă voi face aco- 
periş şi vor veni năvală. Mă voi face corăbioară, dar apele se 
vor umfla din matca lor. Mulţi vor veni, vor scrie pe corăbi- 
oară: „Ultima speranţă pentru cel ce a venit din timp". Voi 
ridica pietrele din fundul apei, voi pune punte pentru tine. Vi- 
no la Mine! Se deschide ultima carte. Cine va veni la Mine, 
va zice că e circ, dar nu e circ. El cunoaşte, că a fost la circ. 
Ar zice tabără, că a fost la tabără, dar dacă a fost la Dumne- 
zeu, ar zice: „E cortul lui Dumnezeu" . Ar zice că e o barcă 
dacă era la Dumnezeu, ar zice că e o luntre. Dacă era la Dum- 
nezeu, cunoştea lucrarea Mea. Mă voi face carte între cer şi 
pământ. Va zice lumea: „ Ce să fie aceasta? “. 


... Frate şi soră, între tine şi femeia ta să fie Duhul lui 
Dumnezeu, să nu fie duhul rău. Nu am găsit bărbat sau fe- 
meie să stea faţă în faţă fără poftă. în trecut, bătrânii petre- 
ceau cu fecioarele împreună ani de zile, în peşteră, la întune- 
ric, dar nu pofteau, ci trăiau în Domnul. Astăzi, sunt bărbaţi 
care se învârtoşează să se ducă după femei. 

... Dacă aş fi avut o vioară, ar fi venit cu grămada la 
Mine, dar Eu în mână port crucea Mea. Fuge omul de cruce. 
Cine să-l întoarcă? Nu e nimeni cine să-l întoarcă, căci locul 
unde se duce e focul. Fuge de Mine, de crucea Mea. A ajuns 
omul să fugă de cruce, ca de o nălucă; să fugă de chipul Meu, 
ca de un leu. Se duce la foc. Veniţi la Mine! Fericită urechea 
care aude: veniţi la Mine! Dacă vii la Mine, creştine, nu mai 
lua traista cu pâine din lume, că şi Eu am mâncare. Ai plecat 
pe calea lui Dumnezeu, ia numai de la trimisul Meu. 

... Ascultă, frate: de n-ai avea haină şi zice cineva: „Am 
luat haină, că nu aveam; am luat pâine de la mămica ", şi vi- 
ne mămica şi spune: „Nu ţi-e frig?", copilul Meu, nu lua. 
Mult te vei bucura, aşa cum ţi-am spus Eu când ai plecat la 
Dumnezeu. Nimic nu lua de la cei ce te-ai lăsat de ei. Ei caută 
să te întoarcă, tu nu ştii, dar crede de la Mine, că toate se aud 
la urechea Mea. Ai plecat pe calea lui Dumnezeu, ia numai de 
la trimisul Meu. Are să-ţi spună lumea: „Frumuseţea ai lăsat-o. 
Ia uite ce posomorât ai ajuns! “. 

Trupul bine mâncat duce sufletul în mâna diavolului, 
în trecut, bătrânii aveau numai pielea pe trup. De ce? Pentru 
că fusese odată gras, pusese sufletul rob trupului. Atunci, ce 
a zis? „Ia stai, trupule, să te pun eu la jug", şi a pus trupul la 
jug. Ce jug? Post şi rugăciune. Cel mai greu jug pentru trup 
este postul. Ia aminte, frate, cătuşe i se socoteşte trupului pos- 
tul. Este cea mai bună armă de a opri trupul de la pofte: pos- 
tul. Să nu crezi că dacă ai postit te-ai îmbolnăvit. Se află în 
carte că trupul este vrăjmaş sufletului. Fasă-te după sfatul 
Meu. Dacă spune cineva că de la post te îmbolnăveşti, nu e 
adevărat. Creştinii din trecut au înviat morţii, au dat vedere. 
Postul, pentru anume lucruri să-l pomeneşti. Dacă ai postit şi 
n-ai spus pentru ce e, e ca o hârtie nescrisă. Dacă ai un tată, 
să posteşti ca să-l scoţi. Vă arăt o muceniţă care, după ce a 
murit, cineva a scos-o prin post. Decât să faci o sută de paras- 
tase, cea mai bună faptă e să scrii zile de post şi îl vei scoate 
din a lui moarte. Nimic nu-i sfânt pe pământ ca postul. Cu 
post vei scoate pe cei mai îndrăciţi oameni. Zice cineva: „Am 
vrăjmaşi. “ Dacă ai avea atâtea zile de post, n-ai avea. Dar nu 
ai post. Frate şi soră, n-am venit să stric legea, am venit 
contra vrăjmaşilor tăi. Nici între creştini nu e post astăzi. Cea 
mai bună armă de nimicire a duhurilor rele e postul. Cineva 
dintre creştini a postit trei zile şi trei nopţi să vadă dacă este 
adevărată lucrarea Mea, dar pentru că ispitea, nu s-a arătat. 
Nu puneţi în lucru ce nu vă e dat. Altcineva a postit să fie şi 
el prooroc, dar nu cereţi ce nu vă e dat. Ştii cine fac aşa? Căr- 
turarii şi fariseii. Pe timpul lor, posteau şi ziceau să-F dea pe 
Dumnezeu jos. Dumnezeu ştie pe fiecare ce are de făcut cu el. 
Fratele Meu, dacă vrei să faci ceva pentru fratele tău, posteş- 
te, dar nu cere altceva. 

... Fiţi nevinovaţi ca porumbeii şi înţelepţi ca şeipii. De 
ce porumbeii sunt nevinovaţi? Pe ei în zorii zilei îi găseşti în 
grădiniţă. Mănâncă seminţe şi pietricele şi nu mănâncă omizi, 
ci numai seminţe. De ce şerpii sunt înţelepţi? Sunt, căci îşi 
cunosc vremea când să iasă afară din culcuş. Numai acela, 
când i-a venit sfârşitul, iese să-l strivească, că aşa e dat. Nici 
un şarpe nu piere decât numai strivit. Nici o vietate nu are în- 
ţelepciunea unui şarpe. Cineva bătea cu lemnul într-un colac, 
dar dacă nu-i loveşti capul, nu moare şarpele. 

... Vrei să fii predicator, fii. Dar cine spune la cineva: 
„Nu fura, nu curvi“, plată de la Mine va primi. Dar mai întâi 
hrăneşte-te tu cu ea, şi pe urmă dă-o la altul. Semănătura ta să 
fie văzută, şi pe urmă dă-o la altul. 

... O, Verginico, să ştii că pomul pe care l-ai văzut este 
Domnul, şi fructele pe care le-ai văzut sunt cuvintele Lui care 
se vorbesc prin gura ta. Este încărcat Domnul de cuvinte sfin- 
te, de miere. Cum ai gustat, ai şi aflat gustul Său. Dar cine să 
le culeagă? Căci omul de astăzi este leneş, nu vrea să culeagă 
cuvintele Domnului, şi fiecare duh trage la tatăl său, că stă 
Do mn ul în calea călătorului, dar cine-L vede? L-ai văzut tu, 
Verginico, că ai Duhul Domnului, dar cei ce nu-L mai au, 
nu-L mai văd, căci aşa este scris: „Duh la duh trage 

... Această lume de astăzi este vrednică de suferinţă, 
căci ochi a avut, şi pe Domnul nu L-a văzut; urechi a avut, şi 
pe Domnul nu L-a auzit; gură a avut, şi pe Domnul nu L-a 
slăvit; mâini a avut, şi Domnului nu I s-a închinat; picioare a 
avut, şi pe calea lui Dumnezeu nu a mers. 

Dumnezeu a blestemat lumea aceasta să nu se mai fo- 
losească de mădularele sale, şi mădularele ei să fie o putoare. 
Nici nu aude, nici nu vede, nici nu vorbeşte, nici nu merge, şi 
blestemul lui Dumnezeu o chinuieşte. 

... Verginico, să ştii, când chemi numele Meu, să faci 
se mn ul sfintei cruci, că acesta este toiagul Meu, şi să zici: 
„ Doamne Iisuse Hristoase, miluieşte-ne pe noi“, că dacă nu 
zici aşa, mulţi domni se duc, în numele Meu, şi îi înşeală pe 
creştini, dar voi, sfânta cruce făcând-o, biruiţi! 

... Să ştii, Verginico, aceste construcţii pe care le vezi, 
sunt sfintele cruci care se vor construi în curând, căci pe pă- 
mântul României va intra poporul grec, şi acel popor este un 
popor de cinste înaintea Domnului. El va construi pe toate lo- 
curile mai înalte, sfinte cruci. Vor fi ca numărul stelelor. 

6/19 decembrie 1965 

Slava credinţei. Sfinţenia căsătoriei. Cel ce va fi creştin, se va 
numi român. Fiii şi fiicele Noului Ierusalim. 

... fiilor, nu din mamă pământească sunteţi voi, ci sun- 
teţi născuţi din mamă duhovnicească. Ochii tăi nu au văzut 
când Dumnezeu ţi-a trimis pâine în casa ta. Ţineţi bine minte, 
că nu este libertate cum era odată. Sunt lacăte puse pe biseri- 
cuţe. La câte o portiţă, mai este câte o potecuţă. O, cum erau 
odată uşile deschise şi intrai şi nu te înfricoşai! 

O, copii ai Ierusalimului, o, copii ai cetăţii care vine! 
Duhovniceşte s-a spus că va veni iarăşi vremea când vom fi 
liberi. O, să nu cauţi fără această lucrare, căci cu tine vreau să 
descui. Tu eşti un bulgăre de sare, care va săra tot pământul 
acesta. Tu eşti cheia veacului de la sfârşit. Do mn ul o poartă. 
Dar cui am dat această cheie? Vedeţi că nu ştiţi dacă nu citiţi 
legea? Că este scris un calendar mare, pe care l-am lăsat. 

Veniţi-vă în fire, căci această lucrare nu se vede bine, 
dar va veni vremea când se va vedea mare şi se va vedea bine, 
căci aceasta este casa lui Zaheu, şi să ştiţi că unii din voi veţi 
intra, şi unii nu veţi intra, că Domnul va pregăti un loc care 
nu va fi ca pe pământ, căci vine vremea de pe urmă. Dacă nu 
credeţi, să ştiţi că nu veţi moşteni pământul acesta. 

... fiule, dezbracă-te de hainele cele vechi şi îmbracă-te 
cu cele noi, că va sosi Domnul la voi şi vă va ridica pe norii 
cerului. De vei fi în casă, ieşi din casă la auzirea acestor cu- 


vinte. De vei fi la câmp, lasă câmpul la auzirea acestei şoapte. 
Ridică-te şi vino după Mine. De vei fi sus pe casă, să nu te 
cobori să-ţi iei nimica pe tine din casa ta. Vino! La ale Mele 
şoapte, ridică-te! fiule, grăbeşte şi vino după Mine! De vei fi 
în slujbele Mele, atâta îţi îngădui, să ceri de la Mine binecu- 
vântare în călătoria ta, căci la şoaptele Mele tot iadul geme, şi 
la cuvintele Mele tot iadul se teme, căci la chemarea Mea tot 
iadul se va scula. Dar să fii atent, creştine, cum vei pleca, 
că-ţi vor ieşi în cale neamurile tale şi te vor opri. Nimic să nu 
le spui de şoaptele Mele. Tu vino după Mine. Tu cunoşti cum 
va fi timpul acela, că şi cel mai iubit prieten te va ţine pe tine 
ca să întârzii. Să nu fii codaş, căci Eu te voi numi pe tine fiu 
după inima Mea şi te voi iubi cum n-am mai iubit pe nimeni. 
Mai presus de ziua de înviere te voi numi. Mai presus de ziua 
de naştere te voi numi. Mai presus de naşterea omului dintâi 
te voi numi pe tine. Vino la Mine, cel din plan, omule din 
simbol, omule din vremea de acum, care n-ai uitat toate câte 
s-au lucrat, care nu L-ai uitat pe Tatăl tău, ce Se cheamă 
Dumnezeu, şi Mi-ai urmat Mie cu tot ce ai avut şi nimic nu 
te-a rupt de la adevărul sfânt. Vino la Mine, că ce bine-ţi va 
părea ţie când te voi chema! 

... De şaptezeci de ori câte şapte te-am hrănit cu lapte, 
şi nu cu lapte pământesc, ci cu lapte duhovnicesc, căci te-am 
hrănit mai mult ca pe fiul ce a stat lângă Mine. Te-am hrănit 
mult de tot şi ţi-am pus brăţară la mână, ca să te cunoască 
această lume. Ţine-te bine, tată, că ai mâncare la Mine, că ai 
băutură la Mine. Adu-ţi aminte de praznicul Meu ce-1 sărbă- 
toresc, căci praznicul Meu nu a fost în nici un timp aşa ca 
acum, căci acum ne sunt vitele sterpe, dar când ne-or făta, ne 
vor da lapte mult de tot. 

... Poporul Meu, ţi-am dat pâine, dar să nu spui că nu 
ţi-am dat. Poporul Meu, ţi-am dat apă, dar să nu spui că nu ţi-am 
dat. Poporul Meu, ţi-am dat viaţă; primeşte viaţă de la Mine. 
Poporul Meu, intră în corabia Mea şi să nu spui că nu e vre- 
mea. Poporul Meu, pentru ce păcat ai căzut în sabia lui 
faraon? 

... Piui Meu, pentru ce a venit la tine Dumnezeu? 
Pentru ca să-ţi îngăduie păcatul tău şi fărădelegea ta? Pentru 
ce este căsătoria? Acest altoi este de la facerea Celui înalt, şi 
am zis, şi spun: naşteţi fii în duhul şi nu în trupul, căci altfel 
nu te voi chema creştin după legea Mea şi te voi chema creş- 
tin împotriva Mea. La acest cuvânt nu ne putem împăca, nu 
Mă pot împăca cu neînfrânarea ta. 

fiule, dacă vei reuşi cu lucrarea Mea, vei vedea taina 
soarelui, vei vedea toate lucrurile aşezate şi vei vedea toate 
tainele întru lucrurile Mele. 

... Am rămas cu poporul lui Israel, dar cu rămăşiţa lui, 
nu cu cei pe care i-am scos din robia lui faraon, ci cu fii din 
fii ai neamului lor, ca să moştenească ţara Canaanului. O, po- 
porul Meu, nu mai avem atâta vreme, şi de aceea lucrul este 
scurt. Cuvântul Meu în faţa poporului Meu este ca toiagul lui 
Aaron. 

... O, apropie-te de Mine, ţară românească, că de nu Mă 
vei asculta, va rămâne întru tine semn de la Mine cum a ră- 
mas ca amintire din mănăstirile împăraţilor. Apropie-te de 
Mine, oştire română, căci copiii care vin, nu sunt de la Mine, 
nu sunt cu Mine, că Dumnezeu va strica şcoala cea pămân- 
tească şi va înălţa biserică dacă va fi ascultare. Dumnezeu va 
strica zămislirea pruncilor dacă va fi ascultare în oştirea ro- 
mână, căci am luat altoi pentru voi şi pun altoi de la început, 
ca cel născut să rămână înviat. Dacă voi reuşi, bine va fi, aşa 
cum scrie în carte la rugăciune: «precum în cer aşa şi pe pă- 
mânt», fără păcat. Credinţa să o păstraţi, căci multă credinţă 
este întinată. Crede în Dumnezeu, dar face şi păcat lumea. 

Cuvântul lui Dumnezeu 


Fiţi în apropierea lucrării de azi. Nimeni să nu-şi ducă 
planul după voia sa, ci toţi să-şi ducă planul după voia lui 
Dumnezeu. Căsătoria nu este după voia sa, ci este după pla- 
nul lui Dumnezeu. Nici un creştin să nu trăiască cu femeia sa 
după voia sa, şi să trăiască numai după voia lui Dumnezeu. 
Este scris în lege despre cel ce strică cuvântul lui Dumnezeu. 
Pe acela îl numeşte vrăjmaşul Său. Bagă bine de seamă, 
Israele, că pentru tine s-a pogorât legea de pe muntele Sinai. 

Dacă voi reuşi cu tine, voi pune acest pământ ca să fie 
raiul pentru tine; viaţa cea veşnică va fi pe el; fii ai Edenului 
ceresc veţi fi. Supuneţi-vă voii cereşti, fiilor. O, ascultă, Nou- 
le Ierusalime! Ce zici, vei merge fără de păcat? Nu greşi, tată, 
ca să pot reuşi cu tine, ca să-ţi dau în folosinţă patria creş- 
tin-ortodoxă. 

O, am vorbit aşa din pricina dragostei de tine. Creştine, 
când Eu sunt cu tine, mergi cu Mine. Când Eu sunt cu tine, nu 
greşi. înfrânează-te, fiule, înfrânează-ţi mădularele tale, că Eu 
sunt mereu cu tine. înfrânează-te, tată, că vine vrăjmaşul pes- 
te tine dacă nu faci ca Mine. Ascultă-Mă, căci Eu sunt Care 
ţin piept asupra vrăjmaşului tău. Să se ducă această veste la 
tot poporul Meu. Şi fiţi atenţi, să nu vă latre câinii păgânilor. 

Fiilor, a sosit timpul legământului nou, căci cineva din 
creştini spune că Dumnezeu a venit să căsătorească. Eu am 
venit cu neprihănirea şi n-am găsit fecior şi fecioară în toată 
ţara să nu dorească de căsătorie trupească, dar Eu am venit 
din legea lui Dumnezeu. 

O, astăzi nu i se mai spune român la nimeni, decât celui 
creştin. Poate să fie el german, indian, dar dacă este creştin, 
este român. Pace poporului român! Pace ţie, poporul Meu! 

... Ah, Verginico, dacă tu cauţi în sfânta Scriptură, vei 
găsi cum a proorocit David şi Matei evanghelistul şi cum s-a 
lucrat şi cum se lucrează şi astăzi, prin Duhul Sfânt. O, fiica 
Mea, multe descoperiri s-au descoperit, şi tot nu pricep oa- 
menii. Verginico, acest vas pe care tu îl vezi, a fost la începu- 
tul legii şi acum. Acest vas este pus în faţa creştinilor, în faţa 
preoţilor, dar în chip ascuns, şi se descoperă numai în pilde. 
Fericit cine a cunoscut planul lui Dumnezeu şi s-a folosit de 
priceperea sa, căci cine şi-a spălat viaţa în vasul acesta, acela 
s-a învrednicit şi a intrat întru împărăţia lui Dumnezeu, şi as- 
tăzi s-a descoperit pruncilor lui Israel acest sfânt vas, şi cine 
se va spăla în acest vas, se va învrednici să intre în cortul lui 
Dumnezeu, în biserica Noului Ierusalim. Aşa grăieşte Duhul 
Sfânt, căci cortul acesta se mai numeşte şi biserica creştinilor, 
biserica Noului Ierusalim, şi acest vas se numeşte vas de spă- 
lare al cortului, al bisericii creştinilor, ca orişicine va voi să 
vină în cortul acesta ca să se închine prin sine lui Dumnezeu, 
se cade lui să se spele întâi, căci creştinului nu i se mai în- 
găduie să mai stea în prietenie cu necredincioşii, căci Domnul 
grăieşte: «Cu cei necredincioşi nu voi şedea». 

... Spune, Verginico, la creştini, că aşa zice Domnul: ci- 
ne voieşte să intre în cortul acesta, să se spele mai întâi de pă- 
catele sale. Verginico, Verginico, cum odinioară nu puteau 
creştinii nebotezaţi să intre întru împărăţia cerurilor, aşa şi în 
vremea de astăzi, nu poate intra omul nepocăit, în cortul aces- 
ta, adică în biserica Noului ierusalim. 

... Ţine, Verginico, bine tot ce ai, că dreaptă este lucra- 
rea Mea. 

... Verginico, spune tu, fiica Mea, poporului acesta la 
care Eu am grăit, că Domnul le-a pus întrebare: de ce nu as- 
cultaţi de sfaturile Mele? Eu i-am numit pe ei fiii Noului Ie- 
rusalim, fetele Noului Ierusalim, popor al cortului sfânt, po- 
por al Noului Ierusalim, dar ei îmi sunt plini de tină şi acum, 
după atâta vreme de profeţie. Eu, Domnul, am lucrat taine 
mari cu oamenii, şi nu în folosul trupului, ci în folosul Du- 


hului Sfânt, căci trupul este pământ şi ţărână, iar duhul este 
nemuritor. Să o iau de la zidirea omului şi până în clipa de 
până acum numai tainele lui Dumnezeu sunt, dar în vremea 
de acum, nu s-au descoperit lucrurile. 

Astăzi am luat altoaie din toate lucrările ce s-au lucrat 
la început, ca să le unesc una cu alta, adică începutul cu sfâr- 
şitul, dar greu îmi este ca să le unesc una cu alta, căci străin 
s-a făcut sfârşitul de început. 

... O, Verginico, spune, tată, la creştini cum Mă vezi tu 
pe Mine, Domnul, lucrând numai taine, numai simboluri şi 
numai lucruri cereşti, şi mulţime peste mulţime de popoare s-au 
îndepărtat de adevăr, luând aminte la duhurile înşelătoare. 
Verginica, vasul Meu, pe care l-ai văzut tu, sunt toate tainele 
lui Dumnezeu şi toate simbolurile, toate pildele şi toate lucră- 
rile pe care le-am lucrat, şi vorbirile cu proorocii, de la face- 
rea lumii şi până în ziua de astăzi. 

... Verginico, aminteşte-i poporului despre căsătoria de 
acum, că străină viaţă poartă bărbaţii de acum, faţă de cei de 
atunci. Acest păcat îmi este mare povară călătoriei Mele de 
acum. încă mai avem un altoi pe care nu l-am lucrat, şi prin 
acest altoi vă veţi cunoaşte între fiii oamenilor că-Mi sunteţi 
ucenicii Mei, şi prin altoiul acesta toate neamurile vor mărtu- 
risi de credinţa voastră dreaptă şi multe neamuri se vor întoar- 
ce la credinţă şi, dimpreună cu poporul Meu, vor dobândi îm- 
părăţia veşnică, în vecii vecilor. 

... O, măi popor român, măi popor român, pentru tine a 
venit Domnul din cerul sfânt, să fac cu tine ce a rămas de 
lucrat. De ce, poporul Meu, mai întârzii a crede? Pentru ce 
mai zăboveşti a te pocăi? Nu este scrisă venirea Mea de 
acum? Nu eşti tu scris în lege despre această lucrare sfântă? 
Pentru ce mai întârzii a crede? Pentru ce întârzii a veni la 
Mine? Vă zic vouă, popor român, că vor veni străinii de de- 
parte, iar tu, o palmă de loc, te leneveşti să vii. Nu socotiţi voi 
că alţi creştini, din străinătate, au lăsat odihna şi curţile lor, 
femeile şi feciorii lor, şi în ţară străină au călătorit, căutând pe 
Domnul lisus Flristos? Dar voi nu vă înduraţi să lăsaţi nimic, 
lată, Eu am lăsat cerul şi am venit la satele voastre, unde este 
scris, dar scump va fi preţul venirii Mele la voi. Ce lucru să 
mai fac, afară de această lucrare să mai întorc pe om de la pă- 
cat? Ce lucrare să mai fie afară de aceasta? Cine n-a auzit şi 
să nu se mire? Şi cine nu a auzit şi nu s-a mirat? Cine nu o so- 
coteşte şi să nu se înspăimânte? Domnul a venit iarăşi pe pă- 
mânt, a venit în Duhul Sfânt. Cum să nu vă cuprindă frica pe 
voi? Inimă de piatră, cum mai stai în amorţire? că şi morţii 
gem în mormintele lor, de groază. 

Popor român, trezeşte-te! Ce mai stai? Este ziuă, nu es- 
te noapte. De ce dormi? Este ora întârziată. Hai, popor român, 
ce mai zăboveşti? Oare, nu tu eşti în planul Meu? 

... Pentru aceasta M-am plecat Eu acestei copile, să vă 
fac pe voi fii şi fiice ale Noului Ierusalim. Oare, aceasta nu e 
o taină? 

... Verginico, Eu închei vorbirea şi binecuvintez cu bi- 
necuvântare sfântă această scrisoare, şi s-o dai în faţa popo- 
rului ce face parte la toţi de lucrurile Mele. Amin, amin, amin. 

25 decembrie 1965/7 ianuarie 1966 

Israel, numele poporului sfânt. Viaţa de apoi şi salvarea celor din 
iad. Pământul va fi al Domnului, iar pe el, omul cel nou. 

... Fiilor, dacă aş fi făcut lucrarea pentru trupuri fără 
duh, aş fi încheiat veacul acesta de mult, dar nu fac lucrul 
Meu pentru trup, ci îmi fac astăzi lucrarea numai pentru du- 
huri, că acesta este planul Meu de astăzi, căci cu trupul am lu- 
crat. Câţi nu sunt cu trupul luaţi la cer! Şi câţi cu trupul nu 

sunt lăsaţi pe pământ! lată, priviţi cu ochii la moaştele lor, la 
care sămânţă se mai găseşte şi astăzi să se sfinţească în trup. 
Pe aceia nu-i oblig Eu, Domnul, şi aceasta o voiesc ei, din 
dragostea lor faţă de Mine. Dar vouă vă cer Eu, cu multă ru- 
găminte, să fiţi cu duhul curat, şi voi nu vreţi. 

... Ţi-am spus ţie Israel, ca să cunoşti că Eu sunt Dum- 
nezeul lui Israel, căci Israel Mi-a fost Mie popor, şi Eu i-am 
fost lui Dumnezeu, şi cine dintru Israel nu M-a ascultat, nu au 
primit cinste de la Dumnezeu, ci au fost pedepsiţi pentru vina 
lor. 

... Ah, fiilor, fiilor, iar vă spun acest cuvânt. Am venit 
la voi, că mereu v-am spus că am venit la voi, şi nu Mă cre- 
deţi că Eu sunt Domnul şi că de mult sunt venit. La început 
când am venit cu acest cuvânt, l-aţi auzit numindu-vă pe voi 
popor al Meu. Şi n-am venit ca să Mă duc în lume, şi voiesc 
să rămân la tine, şi cu tine să închei veacul, că tu eşti scris să 
fii cheia cu care voi încheia veacul acesta de la sfârşit. Popor 
al Meu, nu erai tu iubit de nimeni pe pământ aşa cum te 
iubesc Eu, Domnul. Nici părinţii tăi, care te-au crescut, nu te-au 
iubit cum te iubesc Eu, Domnul. Iubirea Mea este înaltă, înal- 
tă, faţă de iubirea părinţilor tăi. Poporul Meu, Eu ţi-am adus 
lucruri scumpe, ţi-am adus lucruri mari şi vrednice de tine. 
Când ai timp să începi a le lucra? Of, of, măi popor al Meu, 
fă-ţi timp să împlineşti cuvintele Mele, căci timp din timp, se 
face o viaţă plăcută lui Dumnezeu. 

... Popor al Meu, Dumnezeu când te-a zidit, ţi-a dat o 
mână de grâu, şi când am venit acum, ţi-am spus să-l alegi de 
neghină. Şi am venit la tine să văd dacă l-ai ales, dar văd că 
treci cu vederea şi nu vrei să-l alegi bine, popor al Meu; că 
numai o mână de grâu ţi-am dat şi nu l-ai ales, dar să-ţi fi dat 
un car de grâu! ce-ai fi făcut? Moşii şi strămoşii tăi aveau ca- 
re de grâu, date de Mine, şi ei alegeau bine şi nu lăsau neghi- 
na în grâu, ci o aruncau. Tu de ce, popor al Meu, nu alegi ne- 
ghina? Cine vrei să-ţi aleagă grâul? 

... Este vremea de sfârşit şi nimeni nu se va mai învred- 
nici ca să-ţi facă ţie bine, că a venit un om urât şi a şoptit la 
urechea lumii de astăzi că morţii nu mai mănâncă, că aici este 
raiul şi iadul, dar Eu vă zic vouă să nu credeţi, şi veşnic să 
staţi cu Mine, că prin voi, mulţime mare de păcate voi spăla. 

... Grâul este viaţa ta, iar neghina este păcatul. Grâul 
sunt zilele tale şi ale fiecăruia de pe pământ. Numai o mână 
de grâu are omul astăzi, şi aceea este îndoită cu neghina, şi 
multă neghină se află în grâu, adică multe păcate se află în zi- 
lele omului de astăzi. Moşii şi strămoşii voştri aveau sute de 
care şi nu dădeau voie să stea neghina în grâu, nu dădeau voie 
păcatului să stea în inima lor. 

... Am venit la tine ca să te pregătesc pentru împărăţia 
cerurilor, căci păcatul nu va mai avea loc pe pământ, căci ce- 
rul şi pământul sunt ale Domnului şi nu sunt ale oamenilor. 

Dumnezeu este împotriva omului care face păcate. Pe 
omul care face păcat, nu-1 primeşte Domnul în slujba Sa. 

Popor al Meu, şi strămoşii voştri au mai avut greşeli, 
dar le trimitea Dumnezeu prooroci şi îi trezeau, şi ei ascultau 
şi nu lăsau greşeala, şi o mărturiseau şi nu o mai făceau. Dar 
la voi, nu prooroci au venit, şi însuşi Domnul a venit să vă 
grăiască prin Duhul Sfânt. 

Nu eşti popor al poporului, ci eşti popor al lui Dumne- 
zeu. Vezi? Tu ai o vită pentru jug, şi alta, pentru lapte, dar Eu 
nu te am pe tine pentru jug, căci jugul l-am luat Eu asupra 
Mea, adică nu pentru lume te am, şi te am pentru Mine, ca să 
împlinesc ce am în lege scris. Poporul Meu, vreau să Mă arăt 
cu viaţa ta în lume cum se arată un învăţător cu ştiinţa elevilor 


lui. Creştine, creştine, viaţa ta e scrisă să înlocuiască soarele, 
viaţa ta este lumina, că nu va mai lumina soarele pe cer, ci tu 
vei fi lumina oamenilor pe cale. 

... Fiilor, nu eram Eu în sfântul potir? Nu eram Eu pe 
sfânta cruce? Nu erau faptele Mele în sfânta Scriptură? Dar vă- 
zându-Mă dispreţuit chiar şi de voi, creştinii, am venit în calea 
poporului Meu ca să Mă arăt iarăşi şi să strig cât pot la voi. 

... Această hrană pe care ţi-o aduc Eu, îţi dă putere ca 
să calci peste scoipii şi peste toată fiara lui antichrist şi nu-ţi 
va face ţie nici o rană, că tu vei fi pe pământ o comoară şi te 
voi pune în palma Mea şi mulţi vor alerga după tine. Pregă- 
teşte-te, că am adus lucruri noi din cer pe pământ. 

... Această lucrare, râvneşte tot cerul la ea, şi ţie, popo- 
rul Meu, ţi s-a urât cu ea. 

... Fiule, auzi tu cuvântul Meu? Eu îţi vorbesc de aproa- 
pe, că nici cu moşii şi strămoşii tăi n-am vorbit cum vorbesc 
cu tine. Nici cu Moise, nici cu Avraam şi nici cu Isaac n-am 
vorbit aşa de aproape. 

... O, frate, frate, te-a invitat Domnul să intri în casa 
Lui. Nici împăraţii nu au cinstea pe care ţi-am dat-o Eu, 
Domnul. Pe tine te aşteaptă cerul. Nu este făptură în cer, nici 
pe pământ ca să-ţi măsoare cinstea pe care ţi-am dat-o Eu, 
Do mn ul. 

... Fiul Meu, crede întru Unul Dumnezeu, căci va pieri 
apa de pe pământ şi tu vei fi stânca din care va curge apa din 
care vor bea toţi, pentru a Mă cunoaşte pe Mine, Dumnezeu. 

... De ce nu mănânci din ce ţi s-a dat, şi mai mănânci şi 
de pe piaţă? căci piaţă se numeşte fărădelegea. 

Fiilor, sunt mai rău decât lupul când îi este foame. Mi-e 
foame, creştine, sunt plin de foame. Dă-Mi să mănânc. Mi-e 
foame, poporul Meu. Creştine, dă-Mi să mănânc ce este scris 
în legea Mea şi nu ce ai tu în legea ta! înger din cer de ar veni 
în casa ta şi ar adăuga sau ar scoate ceva din legea Mea, să 
nu-i faci nici o ascultare, să nu fie primit. 

... Fiule, crezi că în acest staul vor suna douăzeci şi pa- 
tru de clopote? Crezi că în acest staul se va pregăti jertfa sfân- 
tă, şi jertfa care se va pregăti va fi după credinţa poporului 
Meu? Fiule, crezi că în staulul acesta se va arăta toată făptu- 
ra care trebuie să fie arătată? Crezi că în locul acesta nu va 
mai putea să intre nimeni necurat? Fiilor, învredniciţi-vă de 
această taină sfântă, căci vă spun că o parte din voi va intra, 
şi o parte din voi nu va intra, căci nu te voi lua după nume, 
creştine, şi te voi lua după viaţa pe care o trăieşti, aşa cum 
este scris în legea Mea. 

... Popor numit, încredinţează-te, căci din tine voi scoa- 
te pâraie şi izvoare mari, din care va curge miere şi lapte, care 
vor adăpa toată seminţia Mea. 

... Fiilor, fiilor, cercetaţi-vă bine întru toate şi fiţi vred- 
nici de lucrarea aceasta, căci este scrisă în toată Scriptura, nu 
astăzi am adus-o. Eu n-am adăugat nici un cuvânt la ea, şi to- 
tul este scris în carte, dar sunteţi fără pricepere. O, măi fiilor, 
de ce am luat Eu din fiecare pom al cerului câte un altoi? că 
prin altoaiele acestei taine am lucrat de când am zidit pămân- 
tul cu tot ce este pe el. O, tată, puţine păsărele au venit la lu- 
crarea Mea, dar s-au dus şi acestea laolaltă în apă cu cele din 
lume. Eu n-am venit ca să nimicesc pe păcătos, ci am venit ca 
să-l vindec, am venit ca să-i pun alifie. Fiilor, de ce am luat 
din fiecare câte un altoi? Ca prin altoaiele acelea, să se vadă 
că tainic am lucrat de când am zidit: Adam, Noe, Avraam şi 
Moise. 

O, frate şi soră, deşteaptă-te, că nu este vremea ca să fii 
prost şi proastă, căci ai o lucrare a lui Dumnezeu, care te deş- 

teaptă. Creştine, vino întru cele ale Mele! De ce mai zăbo- 
veşti? Căci în această vreme vor veni profeţi de departe şi vor 
pune în film această lucrare. 

... Vreau prin tine să scot omul de la supărare, adică pe 
aceia pe care i-am dat muncilor grele. Fiilor, strămoşii voştri 
s-au îmbogăţit prin lucrarea lui Dumnezeu, că, auzind glasul 
lui Dumnezeu şi împlinind cuvintele Lui cu putere, au ajuns 
bogaţi întru toate. Fiule, prin această lucrare dau iertare lui 
Pilat. Frate creştine, prin această lucrare dau iertare lui Caia- 
fa, dau iertare lui Irod, voi da iertare mulţimii de morţi care 
au fost răpiţi din viaţă cu moarte năprasnică, şi miilor de co- 
pilaşi avortaţi le voi da mâna să iasă la lumină. 

... Cugetă un creştin aşa: „ Dacă acesta este Dumnezeu, 
să strice legătura cu colectivul (C.A.P., n.r.), să nu mai fie co- 
lectiv “. Adevăr vă spun, că va veni şi timpul acela, în care se 
va strica colectivul, dar veniţi-Mi în ajutor şi nu vă stricaţi. 
Israele tată, dacă nu Mă luptam Eu cu satana, nu te scoteam 
din robia lui faraon, dar prin neîmplinirea poruncilor lui 
Dumnezeu, ce s-au dat ca lege prin proorocii pe care i-a tri- 
mis, iară aţi căzut în robia cea grea, nu a lui faraon, căci pe 
faraon l-am înecat, dar mai greu, aţi căzut în robia lui anti- 
christ, satana cel de pe urmă, care a înghiţit toată suflarea. 

Adevărat îţi zic ţie, măi popor al Meu, căci acum se zi- 
deşte veacul ce va rămâne în veac. Cine a venit de la începutul 
veacului până acum, nu a gustat din cele pregătite, şi toţi aş- 
teaptă pe cel de pe urmă, te aşteaptă pe tine. Oricum se face 
veacul acesta, dar vino la Mine, în cinstea pe care ţi-am dat-o 
Eu. Vino la Mine, că am ceva de lucru cu tine. Fiilor, veniţi-vă 
în fire, că aici se zideşte omul cel nou, dar nu se va lucra până 
ce omul numit nu se va schimba după planul lui Dumnezeu. 

1/14 ianuarie 1966 

Sfaturi pentru împlinirea legilor sfinte. Despărţirea de cei ce 
lucrează fărădelegi. 

... Eu, Domnul Iisus Hristos, sunt trimis de ce este scris 
în carte, să vin iarăşi cu trupul, dar nu se mai zideşte ca la în- 
ceput, ce s-a zidit de la început. Nu am venit ca să stric nimic, 
şi am venit ca să întăresc legea Mea. Cine are urechi de auzit, 
să audă, că veţi auzi cuvântul Domnului Iisus Hristos: «Ur- 
maţi-Măl», şi nici unul nu Mă va urma. 

... Fiilor ai Ierusalimului, credeţi cu adevărat că veţi 
intra pe poarta pe care n-aţi intrat niciodată? 

... Dacă cineva te îndeamnă şi te duce să furi, să fii la- 
com, să înjuri, o, tată, acesta e duhul rău. Iar dacă cineva te 
îndeamnă să faci rugăciune, să posteşti, acesta este de la 
Dumnezeu. 

... Fiţi oglindă pentru cei ce nu cunosc adevărul. Model 
să fiţi pentru cei ce nu cunosc viaţa creştină. Nu daţi prilej pe 
cale la oameni să defaime lucrurile Mele. Nu daţi prilej pe 
calea voastră, când lucraţi, ca să înjure omul pe Dumnezeu. 
Şi când auziţi, plângeţi cu hohote, căci este Tăticul tău şi te 
iubeşte atât de mult, că a dat pe Fiul Său ca să moară pentru 
ca să te iubească pe tine. Crezi? 

... Fiule, morţii, înviind din moarte, îţi aduc ţie mulţu- 
miri pentru faptele tale pe care le-ai făcut pe pământ. Dacă ai 
căzut, ridică-te repede, şi dacă tu te-ai ridicat, laudă pe Dum- 
nezeu, să nu se laude diavolul cu tine, căci Dumnezeu vede 
neputinţa în care ai căzut. Chiar mare de vei fi pe pământ, să 
nu fii depărtat de Dumnezeu. Dumnezeu a primit la Sine toată 
făptura şchiopilor, chinuită, bătută, şi a pus hotar, ca în urma 
acestora să nu mai fie minuni, căci cu tine este alt plan. 


... Am scris şi pe apă, şi pe nisip, şi pe frunză: «Pocăiţi-văl», 
şi lumea tot nu s-a pocăit. Credeţi? Nu este om pe pământ ca 
să nu ştie aceste cuvinte, dar am găsit acest caval şi cânt cu el 
pe pământ. 

... Eu sunt Do mn ul Iisus Hristos, în Duh. Cum cântă un 
cioban la oi, aşa cânt Eu la voi. Trupul acesta este un instru- 
ment cu care cânt cântarea lui Israel, şi cine aude, să vină la 
Mine. Şi cine aude la Mine, să nu se mai ducă şi la lume, căci 
cântarea Mea este bună. Dacă te uneşti cu cei din lume, lumea 
te amăgeşte. Fugi, creştine, de lume, căci am scris şi pe apă, 
şi pe nisip, şi pe frunză, şi se va şti totul, căci toate vor măr- 
turisi. Mă aşteaptă neamul tău cu tine, o, Ierusalime. Tu eşti 
oiţa cea aşteptată de Mine. 

O, copii ai Ierusalimului care eraţi în carte ca să vă naş- 
teţi! Am venit iarăşi pe pământ, ca să vă vindecaţi. Zac trupu- 
rile voastre bolnave în voi, zac, şi le vede numai Dumnezeu. 
Dacă ţi-am spus că duhul tău e bolnav, n-ai crezut. Şi zic 
acum: sănătate duhurilor voastre! căci nu voi vindeca trupul 
până nu voi vindeca duhul. 

... Copiii Mei, fiţi blânzi şi cuminţi, ca să vă cunoască 
lumea că-Mi sunteţi Mie fii. Fiilor, se apropie minunile pe 
care trebuie să le îndeplinesc cu voi, căci este scris în carte că 
în vremurile de acum se fac minuni cu cei aleşi ai Mei. 

... Nu este om pe lume care să Mă mai cunoască pe 
Mine, că iată, chipul de bărbat s-a făcut femeie, şi chipul de 
femeie s-a făcut bărbat. 

... O, poporul Meu, să te fereşti de jocurile drăceşti, de 
cuvintele drăceşti. 

... Poporul Meu, Eu am fost pom verde şi cu roade 
bune de mâncat şi tămăduitoare. Cine a mâncat din roadele 
Mele, şi-a tămăduit şi sufletul şi trupul, şi tot M-a tăiat şi M-a 
smuls de pe pământ şi M-a aruncat. Dar tu, care eşti pom us- 
cat şi fără roade, cum vei suferi tăierea şi focul? O, ce vă veţi 
face voi când Domnul îşi va da lucrarea Sa pe faţă? 

... Astăzi nu-ţi curge nici o lacrimă din ochi pentru pă- 
catul pe care-1 faci, dar pentru o lovitură sau o tăietură îţi curg 
lacrimi pâraie. 

... Vă zic: fiţi cuminţi şi fără de vină. Nu vă atingeţi de 
fărădelegile lumii, ca să nu cădeţi şi voi în durerile ei. Fugi de 
oricine face păcat, chiar dacă este mamă, ori tată, ori frate, ori 
ce neam ţi-ar fi; fugi de păcatele lor, ca să nu ţi se întâmple 
necazuri din pricina fărădelegilor lor, căci urechea ta dacă 
aude hule de la fratele tău, sau de la tatăl tău, sau de la mama 
ta, sau orice neam ar fi, vinovată este urechea ta; sau dacă 
ochiul tău a văzut păcatul părinţilor, ori al fraţilor, ori al suro- 
rilor, vinovat este ochiul tău. Mai bine fugi, poporul Meu, 
dintre cei care fac păcate, ca să nu fii şi tu în păcatul lor. 

O, zic vouă că de ar fi fost această lucrare o şcoală pă- 
mântească, aţi fi ieşit la o treaptă înaltă, eraţi mulţime de îm- 
păraţi, dar lucrarea Mea este mai presus de şcolile pământeşti, 
şi cei ce vin în ea sunt îndărătnici, nu vor să se ridice la nici 
o treaptă, nu vor să fie nici împăraţi, nici învăţători, nici pa- 
triarhi, nici preoţi ca să lucreze în via Mea. 

... Copiii Mei, copiii Mei, ridicaţi-vă la treapta faptelor 
bune cum s-au ridicat părinţii voştri, Avraam, Isaac şi Iacov, 
şi după ei mulţime mare de sfinţi. Am venit la poporul Meu 
ca să-l pregătesc, să nu aibă nici o vină. 

... Fiilor, veniţi-vă în fire. Nu vă rugaţi ca să muriţi, că 
Dumnezeu nu voieşte să muriţi, şi nici bătrân să nu dorească 
să moară. Toţi să se roage lui Dumnezeu cum s-a rugat bătrâ- 
nul Simeon. Credeţi că în vremurile de pe urmă veţi vedea 
minunile? Fiilor, la sfârşit sunt minuni mari, nu ca la început, 
nu cum a văzut Simeon un prunc. Fiilor, Simeon a văzut un 

prunc. Tu nu vei vedea un prunc, ci vei vedea un împărat 
când vine să- Şi cheme slugile Sale să le dea plata. 

... Plânge Dumnezeu de omul care nu mai are scăpare. 
Frate şi soră, nu lucra mult în ograda ta. Roagă-te, şi iarăşi zic 
roagă-te să-ţi dea învierea Dumnezeu. O, câtă suflare ai 
câştiga! 

... Fraţilor, nu faceţi neguţătorie în lume, căci între lu- 
me şi între tine este o bară, şi din lume va fi chemat numai 
acela care va bate, şi nici acela nu se va chema dintr-o dată 
până nu se schimbă, căci acolo trebuie să fie examen şi să nu 
fie spre vânzarea ta, că mulţi s-au îmbrăcat în piei de oi şi au 
venit între voi, luând de la voi şi ducându-le în mâna farisei- 
lor. Aţi auzit, fiilor? Bucuraţi-vă în Do mn ul! 

... Cine mănâncă din Trupul Meu şi bea din Sângele 
Meu, acesta face legământ cu Dumnezeu. Fericiţi sunteţi voi, 
că Domnul Iisus v-a dat această hrană, dar fiţi atenţi, ca nu 
cumva lupul să mănânce oaia. Frate şi soră, mulţi mănâncă 
din Trupul şi Sângele Domnului Iisus, dar tot atunci au făcut 
şi păcatul. 

... Fiilor, aveţi putere să vindecaţi om din durere, dar nu 
aveţi credinţă. 

12/25 ianuarie 1966 
Lupta binelui împotriva răului. 

... Fiilor, fiţi după legea Mea, că de la început a zidit 
Dumnezeu planul Lui tainic, şi omul a stricat, că nu numai la 
început a stricat. Şi asta a stricat planul lui Dumnezeu, că de 
la început a făcut doi oameni: unul bun şi unul rău. Şi s-a se- 
mănat sămânţă bună din cel bun, iar din celălalt s-a semănat 
sămânţă rea. Cel bun se roagă pentru fiul cel rău, se roagă 
pentru mama sa, se roagă pentru fratele său şi pentru sora sa, 
iar cel rău huleşte pe toţi. Dar Eu zic celui bun: depărtaţi pe 
cel rău de la voi. Fiilor, fiţi priveghetori ca albina. 

15/28 ianuarie 1966 

Sfânta împărtăşanie, hrana creştinului. îndemn la citirea sfintei 
Scripturi. Pământul va fi al Domnului şi al moştenitorilor Lui. 

... Este scris numele poporului Meu. Cum te cheamă, 
tată? Creştin. Dar şi lui Israel îi spuneam tot creştin. Da, şi l-am 
scos din pustie şi l-am dus la bine, şi pe urmă s-a aflat şi s-a 
descoperit că nu a fost creştin. Dar pe tine te-am numit creş- 
tin, că ţi-am dat să mănânci pâine şi vin, adică Trupul şi Sân- 
gele Meu. 

... Vin pe urmele tale, creştine, şi am venit ca să-ţi spun 
ca să mănânci tu astăzi pâine şi vin din Trupul şi Sângele 
Meu, nu ca din gunoi, că este dat pentru vremea de apoi. Fii- 
lor, nu este ca întru început, că mulţi prooroci am trimis ca să 
vestească vremea din urmă, căci acum este mai presus ca 
atunci. Vino-ţi în fire şi umple-te de fapte bune. Vino-ţi în 
fire, că tu eşti moara care va măcina. Creştine, dau lucruri 
scumpe, că dacă ai vinde tot pământul, de la răsărit şi apus, şi 
tot n-ai putea să cumperi ceea ce ai tu astăzi, căci Dumnezeu 
S-a descoperit şi ţi-a dat ca să mănânci Trupul şi Sângele Său. 

... Frate şi soră, această pietricică se mai dă în dar creş- 
tinilor de astăzi, aşa cum este scris în cartea care va cădea în 
mâna creştinului şi nimic nu va cunoaşte ce scrie în ea. 

O, creştinilor, nimeni nu ştie de ce sună clopotele bise- 
ricii, căci te-ai jucat cu aceste profeţii. 

... Fraţilor, fratele Meu, până acum, din cele ce ţi-a dat 
ţie Dumnezeu, a fost boboc, dar va înflori şi se va face o floa- 


re mare şi se va vedea. Fiule, chiar dacă vrei să o scuturi, 
Do mn ul te va vedea şi nu poţi să ascunzi această floare. 

... Cu cine să stau Eu de vorbă? căci cei ce vin la Mine 
îmi cer viaţă pământească şi vin cu trupul şi nu vin cu duhul. 
Cu cine să stau Eu de vorbă? căci cei ce vin la Mine, se uită, 
se uită ca la un mort. Fiule, nu este un mort, că scris este în 
cartea care spune: «Turna-voi din Duhul Meu peste fiii şi pes- 
te fiicele voastre şi vor prooroci». Credeţi? Creştinilor, nu 
este un mort, ci este Domnul Iisus Hristos, şi este viu Dom- 
nul, adică trupul acesta este coşciug. Frate şi soră, deschideţi 
ochii voştri. De ce într-o nucă tu crezi că este miez în ea? Dar 
în acest trup de ce nu credeţi că este un Duh? 

... Fiule, toţi proorocii când au auzit au aşteptat şi nu 
dormeau, ci aşteptau şi chemau venirea Mea, şi nu dormeau; 
chemau, că ştiau că Domnul vine. Aşa şi tu, creştine, Do mn ul 
nu Se mai duce singur, şi cu tine va pleca, şi vă va alege pe 
voi dintre oamenii cei răi şi va pleca la locul pregătit mai di- 
nainte. 

Fratele Meu, mâna Mea, piciorul Meu, ochiul Meu, 
obrazul Meu, chipul Meu, de ce-ai îmbătrânit? Eu de ce n-am 
îmbătrânit? Fiule, de ce te-ai schimbat? Eu de ce nu M-am 
schimbat? 

O, Lazăre, scoală-te afară, că nu este vremea ca să 
mori, şi este vremea să te scoli. Vino la Mine, creştine, că şi 
cei din mormânt vor ieşi afară şi vor cere mântuire. 

... Cât aş spune Eu două cuvinte din zece, şi cu un cu- 
vânt le vei înţelege tu, creştine. Dacă vei înţelege, este bine. 
Dacă ţi-aş da mai pe larg cuvintele Mele, nu aş mai termina 
zile întregi şi nopţi întregi cu tine. 

... Vino, frate şi soră, vino, căci urmează să chem 
morţii după tine, că după tine nu mai este altă minune decât 
aceasta: morţii vor ieşi din mormânt. 

... Ce nu poate intra la Mine? Păcatul nu poate intra. O, 
hambarele care nu te lasă, acestea dă-le la sărmani, că vei 
face comoară în cer, căci mila vă duce întru împărăţia Mea, şi 
nu hambarele. 

... O haină, când o dai de pomană, este un dar, şi mai 
dai şi cu parfum ca să miroasă. O, nu sunt contra la parfum, 
căci este făcut din flori, ci sunt contra păcatului. Credeţi? 

... Deschid cerul şi Mă uit pe pământ şi văd oameni 
citind ziarul. Dar pe sfânta Scriptură de ce nu citeşti? Creşti- 
ne, pune mâna, tată, pe sfânta Scriptură şi citeşte, căci în sfân- 
ta Scriptură nu este ceva de pe pământ, şi este totul din cer. 
Nu mai citi ziarul, şi citeşte sfânta Scriptură, ca să te pun în 
fericire, căci nu voi pune morţii la o parte cu cei vii, în cele 
ce vor fi. 

... Fiica Mea, sora Mea, fratele Meu, bucuria Mea, îţi 
cer ţie ce am cerut la toţi pe pământ, cum am cerut lui Saul: 
«Saule, Saule, pentru ce Mă prigoneşti?». Şi Saul s-a dezbră- 
cat de haina sa, căci a zis: «Adevărat este că Te-am prigonit 
în viaţă, Doamne. Invaţă-mă ce să fac». Şi l-am trimis la un 
prooroc de l-a uns. 

... în sfânta Scriptură sunt lucrurile de la începutul vea- 
cului şi lucrurile de la sfârşitul veacului. Drumul acesta, ni- 
meni nu-1 cunoaşte, decât cel care este pregătit. O, paşte sfân- 
ta Scriptură, că numai aşa te vei chema ucenicul Meu. Paşte 
Scriptura, poporule al Meu, şi când Eu Mă voi opri la un 
punct sau la o virgulă, tu să răspunzi. Frate şi soră, nu te îm- 
potrivi, şi când voi zice şi te voi întreba, să ştii totul. învaţă 
sfânta Scriptură, copilul Meu, că Scriptura îţi va da ţie viaţă, 
învaţă Scriptura, măi Israele de astăzi, şi nu dormi, tată. înva- 
ţă Scriptura, tată, căci hăinuţa de pe tine se va rupe, dar Scrip- 

tura în veci nu se va rupe. învaţă Scriptura, ca să cunoşti ve- 
nirea Mea. De ce bătrânul Simeon nu a încetat din viaţa pă- 
mântească până nu a văzut pe acest prunc? Şi la tine, tot aşa 
va fi, creştine. Şi tu eşti ca acest om, şi să aştepţi, căci va veni 
un împărat la tine, şi când va veni. El te va strânge în braţele 
Sale şi te va iubi, şi atunci vei cunoaşte venirea Domnului 
Iisus Hristos ca un împărat şi te vei bucura, iar dacă vei dormi 
în viaţa ta, nu te vei bucura de acest lucru. 

Fiilor, împăratul slavei anunţă pe ostaşii slavei că vine 
la ei. Pregătiţi-vă pentru veacul din urmă. Nu staţi nepăsători. 

... Eu am pus o bară între femeie şi bărbat, dar zic: 
decât să hulească, mai bine să rămână cum vor ei. Şi mai bine 
este să iasă de la Mine, să nu mai hulească. Cu forţa nu se va 
face planul Meu. Fără credinţă nu se va face planul Meu. 
Cine vrea şi cine are dreptate şi crede cu adevărat, cu aceia se 
va face planul Meu. Cine nu vrea şi nu are credinţă, să se dea 
la o parte şi să nu mai încurce. 

... Dacă nu voi reuşi, vă voi da focului de veci pe toţi 
acei ce Mi-aţi adus Mie stricăciune. 

... O, tată, cele sfinte nu se spurcă, dar se spurcă mâna 
ta. Veniţi-vă în fire, că vremea de astăzi este aspră. Veniţi- vă 
în fire, căci sfârşitul de la Domnul este foarte aproape. Faceţi 
fapte bune. Fiilor, de veţi avea credinţă, veţi deschide porţile 
libertăţii, căci nu numai mâna voastră este în lucru, şi mâna 
Noastră este în lucru dacă veţi fi desăvârşiţi. 

Copii ai cerului, ai cerului Meu, nu vă mai stricaţi, nu 
vă uniţi cu cele scoase astăzi. 

Bărbaţilor, Mă adresez vouă: nu vă mai uitaţi la fiica 
Gomorei de astăzi. Fas-o să se împodobească cu toate, iar tu, 
copilul Meu, stai cuminte şi nu te uita la ea, căci acea fiică va 
veni la tine şi îţi va spune: „ Scrie-mă şi pe mine la tine Fiu- 
le, cât o vezi acum de frumoasă, atâta va fi de urâtă. Cât o 
vezi acum de bogată, atâta va fi de săracă şi va veni la tine şi 
va spune: „Scrie-mă şi pe mine la tine Dar nimic să nu faci, 
căci am scos mila. Chiar dacă îţi va spune: „Mă închin şi eu 
Dumnezeului tău tu să nu faci. 

Fiilor, voi sunteţi sarea care va săra pământul acesta; 
voi sunteţi lucrurile Mele, care vor lucra lucrarea veacului 
acesta; voi sunteţi bucuria Mea. Fiilor, în loc de vaiete va fi 
bucurie. Nu fiţi iscoadă numai ca să ştiţi. 

Frate şi soră, te uiţi că ţi-a luat pământul. Da, l-a luat ce- 
zarul, dar crezi că îl va da înapoi? Nu va avea ce face cu pămân- 
tul, că va zice: „ Ce să dau ca să scap de necazul cel mare? “. 

Frate şi soră, copilaşii Mei, aveţi grijă, tată. Crezi că în 
inima ta se strecoară lucruri care strică planul lui Dumnezeu? 

22 ianuarie/4 februarie 1966 

Proorocie pentru vestirea Evangheliei împărăţiei cerurilor. 

Sfinţenia este calea mântuirii. Sfinţii vor moşteni pământul. 

... Pacea Mea o dau ţie ca temelie în viaţa aceasta. Tată, 
caută la chipul Meu, căci chipul Meu este putere, şi Mă voi 
arăta în toată slava Mea, căci puţin mai este şi voi da toată lu- 
crarea Mea pe faţă. Fiţi plini de sfinţenie faţă de Mine şi de 
Cel ce M-a trimis pe Mine, căci vine timpul să fiţi chemaţi şi 
veţi urca pe trepte mari şi mici. Cât vârful de ac nu vei fi pri- 
mit cu vreun păcat întru împărăţia cerurilor. Fiilor, se lucrează 
lucruri mari, şi cu voi se vor lucra aceste lucruri mari, care nu 
au asemănare. 

O, floricelele Mele, o, floricelele Edenului, o, florice- 
lele raiului, vom aşterne covorul pe pământul acesta, şi nu co- 
vor de lână, care se pune în lume, ci covor pe care-ţi va fi milă 


să calci cu picioarele tale, că în acest covor s-au ţesut de la în- 
ceput multe frumuseţi şi multe modele şi multe culori. Şi vei 
călca pe acest covor şi vei plânge nevrednicia ta şi neascul- 
tarea ta şi cârtirea ta. 

O, câţi vor veni şi vor căuta să nimicească această lu- 
crare! Dar nu vor putea, că vor veni de la răsărit şi de la apus 
şi de la miazăzi şi de la miazănoapte făpturi care Mă vor cău- 
ta atunci. 

O, fericit vei fi, creştine care vei apuca sfârşitul vea- 
cului cu Mine! Tu eşti munca Mea de la începutul şi sfârşitul 
veacului. Fiule, nu va fi pământ şi loc să nu fie al tău dacă vei 
asculta, că Dumnezeu va chema toată făptura Sa şi va trece ce 
este bun la dreapta, şi ce este rău la stânga, iar cei buni vor 
moşteni pământul. 

Fiilor, nu trupul acesta este Dumnezeu, ci aceasta este 
trâmbiţa lui Dumnezeu. A venit Domnul din cerul sfânt şi S-a 
plecat la voi până la pământ. 

4/17 februarie 1966 

Lucrare pentru împărăţia cerurilor. 

... Creştine, vine vremea când nu mai poţi zice: 
„Doamne, iartă-mă, iartă-mi păcatele mele!“, că vei fi ocu- 
pat cu lucruri minunate, de la Mine date. 

19 februarie/4 martie 1966 
Păcatul răzvrătirii este mare. 

... Fiilor, apropiaţi-vă de Mine. Făsaţi răzvrătirea care 
este între voi, căci cine se răzvrăteşte împotriva fratelui său, 
se răzvrăteşte împotriva lui Dumnezeu. Feriţi-vă de răzvră- 
tire, că nici un păcat nu este mai mare ca răzvrătirea, căci cine 
se răzvrăteşte, douăsprezece păcate face dintr-o dată. 

... Fiilor, vine timpul ca fiece creştin să-şi ia asupra sa 
o ceată de copii să-i înveţe carte. 

... Fiule, nu te încrede numai în bisericuţă, căci biseri- 
cuţa este mică şi nu încap toate în ea. 

... Fiule, voi face creştini din piatră, căci aşa este scris 
în carte. 

3/16 martie 1966 
Vorbirea Domnului cu cei vânzători. 

... Verginico, fii atentă la cuvintele Domnului. Iată ce-ţi 
spune Domnul: spune-i lui Petrică Horja, poştaşul Meu, că 
aşa grăieşte Domnul către poştaşul Său: Petre, Petre, aşa M-am 
purtat Eu cu tine, cum te porţi tu cu Mine? Eu M-am purtat 
frumos cu tine; tu te porţi urât cu Mine. Eu te-am scos pe tine 
din lume şi din închisoare şi din orice greutate, şi tu, acum, 
ce-Mi faci Mie? Necinste în lucrul Meu. Ieri te-am ajutat pe 
tine să-ţi întreţii familia ta. întru toate lucrurile te-am apropiat 
de templul Meu. Ţi-am dat un dar frumos, dar văd că te-a do- 
borât mândria, ca pe Fucifer. Petre, Petre, trezeşte-te, Petre, 
din amorţire! Hai, saltă-te degrabă şi nu-Mi aduce atâta dure- 
re, căci cu rău îmi lucrezi Mie. Aceste necazuri se vor întoar- 
ce asupra ta şi vei chema numele Meu, dar în loc de milă îţi 
voi întoarce silă; în loc de ajutor îţi voi da ţie jale, pentru că 
pe Mine, Domnul, nu Mă va înşela omul, nu Mă va înşela ni- 
meni. Se aud în urechile Mele toate apăsările ce le apeşi pe 
copiii sărmani. Eu aşa am lucrat cu tine când erai sărman, 
când nu avea familia şi copiii tăi ce mânca? 

O, Petre, Petre, unde te trezeşti tu acum? Petre, fă-te 
copil după sfatul Meu şi nu comanda după planul tău, căci 

orice stricăciune, orice cuvânt afară de planul Meu, se va pu- 
ne la socoteală. Eu nu Mă iau ca tine după Gheorghe sau după 
loan sau după Constantin, ci Eu caut la lege şi după plan. 
Cine va ieşi din planul Meu sau din lege afară, cu acela Eu nu 
voi scoate lucru plăcut în faţa întregului cer. 

Petrică Horja, te întreb: tu îţi vezi acum calea pe unde 
ai apucat? Eu îţi grăiesc ţie că nu vezi, că din pricina mândriei 
şi a încăpăţânării zici că mergi bine, dar Eu, ca un Dumnezeu, 
te anunţ să te îndreptezi, căci nu mergi bine, şi dacă nu vrei să 
Mă asculţi, voi retrage de la tine tot avutul ce ţi l-am dat în stă- 
pânire şi turma Mea o voi abate de la tine şi te voi lăsa singur, 
să munceşti cu sudoare grea, ca să cunoşti că Eu, Domnul, 
te-am părăsit pe tine şi pe familia ta. Eu zic: vino-ţi în fire, 
Petre, şi vino la pace cu Mine, până ce nu te ajunge biciul! Pri- 
meşti numai iscoade care te rătăcesc de la tot adevărul sfânt. 
Ce adevăr poţi găsi la iscoade? Ce vrei să faci tu? Dacă ai avea 
tu putere, ai pedepsi pe Nicolae, dar vezi, că este mai mare pă- 
catul tău ca al lui Nicolae. la să-l cercetezi bine pe Nicolae, 
că-1 găsim mai drept pe el decât pe tine, pentru că Nicolae nu 
are mânie ca tine. Nicolae crede cu toată inima că toată munca 
pe care o face la templu, nu este a lui, ci zice că este a Dom- 
nului, dar tu, Petre, niciodată n-ai spus, căci lucrurile ce ţi 
le-am dat spre a-Mi servi, ai pus stăpânire pe ele, fără de a mai 
da dovadă de adevăr. Petre, Petre, cer de la tine: pentru ce faci 
aceste tulburări cerului sfânt? Te aştept. Răspunde-Mi! 

Sfârşit, 

Iisus Hristos. 

5/1 8 martie 1966 

Lucrarea celor răzvrătiţi este dată pe faţă. 

... Verginico, fii atentă la cuvintele Mele pe care Eu 
voiesc să ţi le spun numai ţie şi celor ce Eu le spun în faţa ta. 

Verginico, va veni la templu unul dintre cei răzvrătiţi 
(Turculeţ, n.r.). Eu, Domnul n-am să-i grăiesc nici un cuvânt 
afară de cele ce-ţi dau ţie acum, că la unii ca aceştia le voi lua 
tot dreptul de a mai propovădui cuvântul sfintei Evanghelii, 
căci nu sunt vrednici de ascultare, că ei vor să fie ascultaţi şi 
văzuţi de oameni, dar că au auzit pe Domnul grăindu-le în 
faţă, ei nu vor să Mă asculte, şi au intrat în turma Mea să-Mi 
risipească oile, ucigându-le fără milă. Spune-i, Verginico, 
acestui răzvrătit dacă vrea să aibă oi şi dacă vrea să fie păstor, 
să intre cu luntrea în marea cea tulbure şi amară ca fierea şi 
să-şi găsească prin munca sa oi, ca, la pierderea unei oi, să-l 
usture şi pe el inima cum Mă ustură şi pe Mine de pierderea 
oilor Mele, pe care el Mi le omoară fără milă. A intrat în oile 
Mele, făcându-se el vrednic de păstor. Nu-1 primesc! Să iasă! 
căci s-a răzvrătit contra Mea. Eu am zis vouă: primiţi-1, ca să 
vedeţi şi voi ce face el, dar Eu am urmărit tot pasul lui, am ur- 
mărit toată viaţa lui, dar de aici nu-i mai îngădui nici un pas 
să mai facă, şi nici oilor Mele nu le mai îngădui să meargă 
după acest răzvrătit. 

Mi-a dat Mie copilul. Eu l-am dat în seama unui sol, cu 
înfiere cerească. Martori am cerul sfânt. Şi acum, acest răz- 
vrătit îmi cere copilul. Spune-i, fiica Mea, că pe copil să nu-1 
mai ceară, căci copilul este al Domnului, şi la ziua judecăţii îl 
va judeca aspru pe acest tată amorţit de vreme. Să-i citeşti, 
Verginico, aceste cuvinte ale Mele. Dacă se va smeri şi îşi va 
plânge stricăciunea ce Mi-a adus-o Mie şi oilor Mele, Eu, 
Domnul, îl voi ierta, iar de nu, îi poruncesc să iasă afară din 
oile Mele şi poruncesc oilor să nu-1 mai asculte, că vor fi pe- 
depsite de Mine, Domnul. 

Ai auzit, fiica Mea? Să îndrăzneşti a da această scrisoa- 
re, să nu cruţi nici un cuvânt, căci îţi vei pierde oile, şi pe tine 


te vei duce în mare greutate faţă de suferinţa pe care o porţi. 
Spune, Verginico, suferinţa ta pe care o porţi, că este foarte 
mare şi foarte grea, dar să ştie toată turma Mea de oi că sufe- 
rinţa ta ţi-ai dobândit-o prin neascultarea lor, prin neîmplini- 
rea lor şi prin neiubirea lor faţă de Domnul şi prin plecarea 
feţei lor faţă de alţi profeţi. 

Sfârşit, 

Do mn ul Iisus Hristos. 

10/23 martie 1966 

Şapte creştini în închisoare, pentru lucrarea Domnului. Suferinţa 
trâmbiţei Domnului. Proorocie despre facerea pământului şi a ra- 
iului şi a Noului Ierusalim, pe pământ. 

... Amin, amin, amin. Eu sunt Domnul Iisus Hristos. Eu 
sunt. Pace vouă! 

Daniele, nu mai da voie la nimeni să intre sau să mai 
iasă pe uşă. Voi pune legământ pe voi că nu veţi spune la călăi 
tainele Mele. 

Fiilor, copiii Mei, pentru ultima dată am venit iarăşi. 
Rugaţi-vă mereu să nu vă părăsească darul Meu. Veniţi-vă în 
fire! Veniţi-vă în fire! Fiţi cu inima bună şi buni creştini. Toc- 
mai acum când fiecare să-şi ia partea lui de muncă, a căzut pe 
luncă. Când să fii fericit, ai căzut pe drum. Veniţi-vă în fire, 
că- Mi este trâmbiţa în durere. Rugaţi-vă mereu să vă ajute 
Dumnezeu. Unii dintre voi, pentru avere, pentru bani, pentru 
lucruri pământeşti, s-au despărţit de cele cereşti. 

Ţineţi minte aceste cuvinte: să nu mai daţi lucrarea 
Mea s-o mai audă orice casă, că s-au vestit călăii. Cine a ves- 
tit la călăi, îşi va lua grea plată de la Mine. Daniele, crezi? 

Daniele, unii dintre copiii Mei plâng că au pierdut 
bani. Plâng şi Eu că am pierdut şapte munţi (şapte creştini, 
n.r.), pe care trebuia să-i avem acum, în numele celor şapte 
care trebuia să fie acum. Să citiţi în sfânta carte. Plâng Ghe- 
boienii că au pierdut banii pentru noi şi, cât şi cât să cadă la 
pământ, şi vorbesc mereu de rău pe vasul Meu. De va vărsa 
cineva din gura sa, de va vărsa din taina Mea, va fi greu de el. 
Fiilor, nu voi lăsa în pierdere pe vreunul din copiii Mei, nu 
voi lăsa să piardă, dar aşteptaţi-Mă şi voi. Mă vaiet că am 
pierdut din carte lucruri mari. Plângeţi împreună cu Mine lu- 
crurile întârziate, că tot pământul s-a despărţit de Mine. Spu- 
ne-le la cei doi copii ai Mei să nu mai plângă banii, ci să plân- 
gă cei şapte munţi care trebuia să fie în faţa Mea. S-a închis 
drumul, căci poştaşul (vânzătorul, n.r.) a pus la cale lucruri rele 
pentru lucrurile Mele. 

... Apropiaţi-vă de Mine, că v-am grăit mereu această 
veste. Ţineţi- vă bine, că mulţi dintre voi vor muri, mulţi din- 
tre voi vor pieri. Păstraţi lucrurile de la Mine, să nu le vindeţi 
pe cale sau să le pierdeţi pe cale ca să-Mi aduceţi supărare. 

Am lăsat cerul şi am venit la voi. Puteam să nu mai vin, 
că e vremea cea rea, dar am venit să împlinesc cuvântul dum- 
nezeiesc, care a fost scris. Dar am o zi, şi iarăşi când voi veni 
voi umbla pe vremea rea, căutând oiţa pierdută. 

Copiii Mei, nu minţiţi, că pe Mine Mă minţiţi. Eu sunt 
Cel ce am fost bătut. Nu-Mi mai descoperiţi Duhul, nu mai 
descoperiţi lucrul, pentru că nu este vremea călduroasă, şi e 
vremea geroasă, pentru că vă poate pune în ţeapă şi veţi pieri. 

... Dacă toţi ucenicii Mei ar fi ascultat de Mine, era 
acum vreme bună; n-ar fi fost ce este acum. Copii, plângeţi 
cu Mine, că iată, se luptă duhurile necurate să închidă uşile 
templului, să închidă pe omul adus de Mine, dar Eu nu-1 voi 
lăsa, şi porţile templului nu se vor închide. 

Copiii Mei, să vă duceţi la o mie de doctori, şi vasul nu 
se va vindeca fără voia Mea. 

Ascultă vocea lui Dumnezeu! Aproape stă judecata, 
aproape este ziua cea mare. Vino la Mine, copilul Meu; aşa 
te-am chemat mereu. 

Tată, tată, vine vremea să vă schimb la faţă şi la trup, 
că aşa este scris, că mulţi dintre ucenicii Mei se vor schimba. 
Câţi nu Mi-au zis: „ Cred! “, şi acum nu mai cred! Câţi nu M-au 
sărutat, şi acum Mă hulesc şi Mă vând! Mai bine n-ai mai fi. 
Să-ţi taie gâtul, să-ţi arunce capul decât să Mă serveşti prin 
vânzare. Eu te hrănesc, nu această piatră. 

Copilaşii Mei, fiţi buni, căci bunătatea îndulceşte fie- 
rea, iar fierea amărăşte mierea. 

Aleargă diavolul să arunce pe unii dintre voi în temniţă 
şi se căiesc stăpânitorii şi slujitorii acestui veac că au pus li- 
bertate credinţei şi caută loc sau articol ca să te bage; caută vi- 
nă, caută, dar vina nu o va găsi cât vei fi cu Mine. Cât bobul 
de muştar de vei fi cu Mine, să ştii, copilul Meu, că voi fi cu 
tine. Fiilor, copilaşii Mei, dacă este vremea rea, lucraţi cum Eu 
vă învăţ, şi de e bună, lucraţi tot de la Mine. Să nu ziceţi: „Nu 
e lucrarea aceasta bună, că iată ce m-a pus să fac!“. 

... Când se va lua de pe pământ acest trup, în faţa jude- 
căţii se vor desfăşura toate. Aş putea să-l vindec, dar îl ţin 
mărturie pentru călăi. 

Constantine, dă-te pe lângă Petrică Florja şi ia-i traista 
cu caiete, că vine timpul să le depună în faţa securităţii. Acest 
om este beat; nu ştie ce mai face. El nu vrea să mai ia aminte 
la aceste cuvinte. Faceţi slujbe pentru a-1 aduce pe acest copil 
care nu mai ştie de Mine, ci umblă numai prin minciună. Are 
mişei pe soţia şi copilul lui, care se bucură să-l despartă de 
Mine. 

Copilaşii Mei, am sosit la punct. Bucuraţi-vă întru 
Domnul! Fiţi copii ai cerului, că se va potoli furtuna. Cine a 
întărâtat-o o va şi potoli. 

Copilul Meu, tu nu vezi ce văd Eu. De ai vedea tu ce 
văd Eu, te-ai îngrozi şi te-ai spânzura ca Iuda. Zice că-1 ares- 
tează pentru Mine; îl arestează pentru trecerea peste hotar. 
Sunt ani de zile, Constantine şi Daniele, de când vorbesc cu 
voi, şi nu vi s-a descoperit despre acestea. Lucrul acesta nu a 
fost să se petreacă cu Petrică, dar duhul rău a venit pentru lă- 
comie, pentru că nu a iubit pe fraţii săi. De la început a căutat 
numai să-i jecmănească. Spuneţi, se cade să-i dăm acestuia 
din stup? Nu se cade să-i dăm nimic de frică. Vezi că nu se 
mai teme de Mine? Se duce la creştini şi îi jecmăneşte, spu- 
nând că este de la Mine trimis. Pentru ca să nu se întâmple rău 
copiilor Mei şi templului Meu, îi dau, dar în urmă; nu va trăi 
să-i moştenească. îl forţează pe Dumnezeu să-i dea de frică, 
îi dau, dar îi zic: pentru că nu mai respectă lucrarea Mea, nu 
va trăi să moştenească. Dar să nu vă pară bine de lucrul aces- 
ta. Rugaţi-vă ca între voi să dispară acest război. Constantine, 
dacă vine pe la tine, spune-i: „Nu ţi-e milă de sora ta, Vergi- 
nica, ce plânge cu jale această cădere? “. El are să spună că 
nu a căzut, dar să-i spui că a căzut, că a vândut tot lucrul 
sfânt, lucrarea lui Dumnezeu. El are să spună că n-a vândut, 
dar să nu-1 crezi. A zis că-1 vinde pe Mişu, pe Nicolae, pe 
Cristea, dar M-a vândut pe Mine. 

8/21 aprilie 1966 

Cei credincioşi sunt sarea pământului. Această lucrare este Gol- 
gota Duhului Sfânt. Proorocie pentru facerea pământului nou şi a 
raiului şi a Noului Ierusalim. 

... Să nu muriţi, copiii Mei, că pe voi vă aşteptăm, cu 
voi se încheie veacul acesta de război. Am venit de la înălţime 


într-o mare adâncime. Mulţi au uitat. Care nu au semnul sfin- 
tei cruci, au uitat de Domnul Iisus Hristos, au uitat. Voi să nu 
uitaţi. 

Iată, vorbesc prin această piatră însufleţită cu puţină 
viaţă. întorc această piatră şi pe o parte şi pe alta; îi suflu în 
faţă ca să capete viaţă. Nimeni n-o poate salva. Mâna Mea e 
cu ea. Dacă era pământească, se treceau oasele prin mâna ta. 
Ţineţi minte, să nu uitaţi aceste cuvinte, că nu veţi şti când se 
va şterge această piatră. 

Copiii Mei, păstraţi bine darul de la Mine, păstraţi bi- 
ne. Poporul Meu care în curând vei avea viitor, în curând vei 
căpăta pecetea. Te vei uita din munte în vale şi din vale în 
munte şi nu va mai fi nimic să te înfrunte. Te vei duce unde 
vei avea dragoste. 

Să nu muriţi, copii, niciodată, că aşa e scris în carte, că 
cine va muri, mai târziu se va căi, se va jeli ca să capete iar 
viaţa sa. Fiilor, fiilor, aveţi viaţă binecuvântată nu numai o 
dată; şi de câte ori am venit, cuvântul acesta am spus. Poporul 
Meu, nu-ţi vinde darul de la Dumnezeu, căci darul îţi dă viaţă, 
te trece peste toate. 

... Copii şi iarăşi copii, am venit iarăşi la voi, dar cu 
greu deschid gura vasului Meu, căci în grea durere îşi petrece 
această suferinţă. Eu mângâi această piatră, căci în ziua jude- 
căţii o voi ţine pe braţe. 

... Această lucrare este Golgota, este valea lui Iosafat. 
Rugaţi-vă, tată, fiţi împlinitori în toate. Despărţiţi harul de fi- 
re, căci aici este răbdarea, aici este puterea, aici e râvna şi căl- 
dura unde înverzeşte grădina. Nu vă temeţi, nu fiţi fugari, nu 
fiţi fricoşi, şi fiţi curajoşi, căci ce poate să-ţi facă cel fără duh? 

Copiii Mei, încă o dată vă spune Tatăl: voi sunteţi sarea 
cu care veţi săra marea; voi săra cu voi tot ce este nesărat. Nu 
te priveşte pe tine că de ce voi lua din tine şi voi săra pe cine- 
va cu inima păgână. Voi da viaţă morţilor din groapă, cu un 
bulgăre de sare din viaţa dumitale. Să nu-ţi pară rău de lucra- 
rea Mea. Cum s-a lucrat omul prima dată, aşa se va lucra şi în 
vremea aceasta. 

... Iată că v-aţi sculat cu pretenţie asupra Mea. Eu nu te-am 
lipsit niciodată de cuvântul Meu, şi am împlinit ceea ce am 
avut. Crezi? Şi Eu sunt în lipsă. Lipsa ta nu se aseamănă cu 
lipsa Mea. Lipsa Mea e lipsă de mare valoare, dar lipsa ta nu 
este chiar aşa de primejdioasă. Dacă te-ai ruga, ai îndeplini şi 
lipsa ta. Copilul care nu plânge, mama îl lasă mai mult timp 
nemâncat. Crezi? 

Toate cuvintele pe care Eu le-am grăit în faţa poporului 
Meu, sunt de folos. Câte cuvinte am văzut Eu în picioarele 
porcilor! Dacă eram mânios, supărăcios, nu mai veneam la 
tine. Sunt însă cu milă. Dacă am întâmpinat Eu ceva şi n-ai 
avut ce mânca, de ce nu te-ai întors să aduni risipa? că e vre- 
mea de lipsă. De ce Maica Mea vine şi aude că Domnul are 
să vină la tine? Vine cu câteva ore înaintea ta. Ia cuvânt cu cu- 
vânt şi le adună. Tu aştepţi mereu cuvântul Meu. Pe cele 
vechi nu mai vrei să le iei? Ia-le, tată, că şi cele vechi, una 
sunt amândouă. 

împleteşte cununa frate cu frate şi nu te supune morţii, 
nu te pierde vremii acesteia, căci vine ce n-ai văzut de când 
te-ai născut, vine facerea pământului şi a raiului şi a Noului 
Ierusalim; adică sunt făcute, dar nu sunt încă pe pământ. Ve- 
niţi-vă în fire, că nu e nimeni pe lume să oprească lucrul de la 
Mine, dar vine Domnul pe altă parte şi tipăreşte o altă carte şi 
nu eşti lipsit de fericire. Cerul şi pământul vor trece, dar cu- 
vântul Meu nu va trece, că la arătarea unei lucrări voi aprinde 
pământul, şi tot ce este păcătos va arde. Şi, cum o casă e fă- 
cută din piatră şi din lemne, lemnele vor arde, şi piatra va 
rămâne. 

Daţi cezarului ce e al cezarului şi nu le amestecaţi pe 
toate. Cezarul stă deoparte, pentru că cezarul de astăzi s-a de- 
părtat de Mine. 

Vai de voi, cărturari şi farisei care vă aşezaţi în colţul 
străzii şi opriţi copiii să vină la Mine! Tată, fericit copilul care 
ocoleşte calea oprită şi nu se lasă biruit. Crezi? Fiii Mei, nu 
veţi vedea durerea aceasta. 

... Nu te teme, Nicolae, şi nu te mai îngriji de acest ne- 
caz, că necazul pe care tu îl vezi că te va călca, nu este aşa 
cum cugeţi în inima ta. Această suferinţă care este pusă peste 
această piatră în care Domnul a scris poveţe, va înceta când 
va sta furtuna. 

10/23 aprilie 1966 

Durerea Domnului pentru cel care L-a vândut. Proorocie pentru 
întocmirea şi vestirea cărţii „Cuvântul lui Dumnezeu" . 

... Vai omului acesta fără de Mine! Vedeţi ce e afară? 
Face o lucrare fără zi de sărbătoare. Eu vă dau vouă pâine, 
apă, recoltă înaltă şi bogată, cum nu e la alţii. Eu vă ajut pe 
voi. Fiţi cu Mine în toată lucrarea şi în tot locul. Nu Mă pără- 
siţi cum M-a părăsit cea mai mare ceată. Eu, ca Dumnezeu, 
nu Mă aşteptam la căderea acestui număr mare de copii: fiul 
Meu Petrică Florja, cel dintâi din turma Mea, cel dintâi, care 
a murit pentru totdeauna. Dar ţineţi- vă bine, cât puteţi, de Mi- 
ne, de haina Domnului lisus Flristos, şi aveţi grijă de oiţele 
care mai sunt sănătoase. 

... Puţin mai este şi vom da mână cu mână şi vom citi 
cartea proorociei de azi, de la început şi până la sfârşit, în faţa 
a milioane şi milioane de făpturi. 

3/16 iulie 1966 

Numele Domnului. Domnul dă tărie armatei Sale. 

Pace vouă din cer pe pământ! Pace vouă, copii ostaşi ai 
cerului! Ascuţiţi armele, că e mare război între voi. Eu sunt 
Alfa şi Omega, Cel ce vorbeşte astăzi pe pământ. Eu sunt 
Do mn ul lisus Flristos, Care am dat blestem smochinului, şi 
aşa se va întâmpla cu tot pomul care nu rodeşte. S-a înmulţit 
pomul pădureţ pe pământ. Am venit iarăşi să mai grăiesc prin 
acest ciob hulit şi bătut de toate pietrele. Veniţi-vă în fire! De 
trei ori zic: veniţi-vă în fire! Căutaţi-Mă pe Mine, că voi ieşi 
în calea voastră. Eu sunt Tatăl, Fiul şi Duhul Sfânt, o viţă în 
trei legături. 

... Eu dintr-un petec mic fac un lucru mare. Am muncit 
foarte mult să- Mi pun în jurul templului apărători, dar apără- 
torii au dat drumul duhului rău să lucreze cum vrea. 

... Tată, tată, când am venit, erau mulţi să vadă lucrarea 
Mea. Până la sfârşit, puţini au mai rămas. Purtaţi sculele drep- 
tăţii în mână, copilaşii Mei. Am venit în această casă încuiată. 
Fiţi cuminţi. Feriţi-vă, căci mulţi câini latră înaintea voastră. 
Latră câinii ca să muşte creştinii. Dacă nu eram Eu cu voi, 
astăzi nu mai era nimeni. Spuneţi portarului de la templu să 
fie cuminte şi bun creştin, că blândeţea îl ţine acum să vină la 
Mine. 

Fiţi cuminţi şi cu răbdare şi fără de păcat. De tină faci 
mereu baie, dar de păcat de ce nu faci baie? Să fie creştinul 
credincios întru toate; aşa am grăit de când am venit. 

Tată, tată, ţineţi-vă bine, că se luptă duhul rău şi vă ia 
din partea Mea să vă facă după el. Atâta e mult, până ieşi la 
poartă, până te scoate din casă, şi le-ai uitat pe toate, şi înapoi 
nu vei mai veni. 


Ţineţi-vă bine! Am ajuns Eu, ca Dumnezeu, să Mă rog 
de tine: vino după Mine! O, măi copilul Meu, hai, măi tată, 
nu mai sta în tină. Spală-te, creştine! Ostaş care ai luptat ca să 
câştigi pământul, luptă-te ca să câştigi lucrurile sfinte, şi pe 
Mine! Creştinii din trecut s-au mutat de pe pământ, dar nu M-au 
părăsit pe Mine. 

E vreme de război, tată. Fii atent în această armată, să 
nu cazi în mâna călăilor. 

Unde să mai transport vasul Meu? că nu mai poate ţine 
durerea, că i-am dat suferinţă, căci aşa Mi-a plăcut, să fie ca 
Mine. 

... Copilaşii Mei, aveţi grijă, că nimeni nu vă scoate din 
bulboacă, decât numai Cel Puternic. Să fiţi credincioşi. Eu 
sunt Alfa şi Omega, Care am venit să dau putere armatei Me- 
le. Ştergeţi bine armele de rugină. Nu staţi nepăsători. Să fii 
bine! Pregătiţi-vă, că nu ştii clipa când va sta inamicul în faţă. 
întăreşte-te bine, armata Mea, să-ţi câştigi patria cea cerească. 

Copilaşii Mei, am fost cu voi şi am rămas singur. Să 
n-ai, tată, pe nimeni, nici frate, nici casă, şi toate să fie Dum- 
nezeu. întăreşte-te bine, de o sută de ori îţi zic. Câţi au pierit, 
şi cât! căci cum azi nu poţi cumpăra nimic fără semn, aşa şi 
atunci, nu vei putea cumpăra nimic. Vine Domnul lisus Flris- 
tos şi va da afară vânzătorii, cârtitorii şi părătorii. 

Armata Domnului, armată, armată! Oştirea Mea, de ce 
nu te uiţi bine pe lângă tine să n-ai vreo tină? De ce, tată? 
Ostaşii Mei, unde aţi văzut ostaş îndărătnic, leneş şi fără 
armă? Fiţi buni! Fiţi buni! 

Te-ai împiedicat de o piatră. Să ştii că te-ai împiedicat 
ca să pierzi dragostea de Mine. Eu nu pun în calea ta nimic 
rău. Am căutat să fie bine călătoria ta, dar tu, văzând mereu 
creştin căzut, nu iei piatra, şi toţi se lovesc de ea, că şi dacă 
n-ai ce mânca sau ce îmbrăca, şi aceasta e piatră în calea ta. 

... Vine vremea, şi vremea nu va fi rea, dar va fi vremea 
Mea. Atunci creştinul va mânca mană, cum au mâncat şi 
strămoşii, că a venit vestea la cer că bărbatul mănâncă, iar fe- 
meia nu mănâncă, şi bărbatul a aruncat cu ciorba, hulind nu- 
mele Meu. 

întăreşte-te, armata Mea, nu sta cu arma de formă pe 
umăr. Doreşte cerul să se întâlnească, să pun capăt la toate. 
Voi doriţi să vă iubiţi pământeşte, dar nu duhovniceşte; doriţi 
să vă împodobiţi pământeşte trupurile. 

Pace vouă! în călătoria voastră, nu voiesc ceartă, nu 
voiesc război, ci pace. Pace faceţi, făcători de pace, că aceia 
vor moşteni pământul. Pace ţie, creştine, de la Comandantul 
tău! Pace ţie de la fratele tău Zaheu, care era sus şi dorea să 
vadă faţa Mea! Pace ţie, oştirea Mea, de la armatele celelalte, 
care sunt pe pământ! Pace ţie de la portarii cerului! Pace ţie, 
poporul Meu! Amin. 

22 august/4 septembrie 1966 

Domnul merge pe pământ, nevăzut de om. Nimeni să nu se lepede 
de Domnul. Lumina de pe pământ va fi credinţa. 

în numele Tatălui şi al Fiului şi al Sfântului Duh. Am in. 
Da, aceasta este crucea, podul pe unde vă veţi duce. Cine nu 
face această cruce, n-are drum spre Mine, între Mine şi sine. 
Acest semn se va arăta în curând în slava sa. Amin, amin, amin. 

Eu sunt Alfa şi Omega. Am colindat pământul în lung 
şi în lat, cu tot ce este curat, iar ce este întinat, am blestemat. 

Eu sunt Domnul lisus, în chip curat. Umblu pe pământ 
şi Mă întâlnesc cu omul şi nu Mă vede. Nu Mă arăt, pentru că 
nu crede. Eu sunt Alfa şi Omega, cu numele de lisus. Eu sunt 

Cuvântul lui Dumnezeu 


Cel Care am fost răstignit pe cruce pentru tine. Eu sunt, şi în 
curând Mă voi arăta în toată slava Mea. 

Veniţi, oile Mele, cu o clipă mai devreme de-a dreapta 
Mea! Aşa vă voi chema şi când Mă voi arăta. Veniţi, copii! 
Veniţi, copii! că acesta e nume sfânt. Veniţi, că după Mine nu 
mai vine nimeni să vă cheme. Veniţi, copiii Mei, veniţi de-a 
dreapta Mea! Veniţi acum, cât mai e puţină vreme! Veniţi, că 
nu are cine să vă cheme. Veniţi, că nimeni nu va intra în îm- 
părăţia Mea cu casa sa, cu averea sa, cu haina sa. Vino, că 
sunt lângă tine şi te apăr de orice câine şi stau lângă tine şi tu 
nu vorbeşti cu Mine. 

Aştept şi Eu venirea fratelui Meu, de ani de zile aştept. 
O, nu vine la Mine; se duce în lume. Stau singur cu toată ave- 
rea Mea şi n-am cui s-o dau. De ce omul e bolnav? N-ai unde 
să pui degetul pe el să nu aibă durere, pentru că nu crede în 
adevăr, nu crede în Cel ce l-a făcut, şi zice că el singur s-a 
născut din sămânţa sa. 

... Tată, copilaşii Mei, fricoşii nu vor intra în împărăţia 
Mea. Un creştin a mers creştin până la poarta împărăţiei, şi la 
poartă l-a prins un câine şi l-a muşcat, şi pe loc s-a lepădat. 
S-a lepădat pentru o muşcătură, dar Eu, câte muşcături şi îm- 
punsături am luat de la tine! şi nu M-am lepădat de tine. 

... Să nu înveţe copiii vorbe ruşinoase şi să nu audă în 
casele voastre vorbe de ocară sau de ruşine. S-a înnegrit pă- 
mântul de păcate. O, cum îl va curăţa Dumnezeu! Cu foc, pu- 
cioasă şi apă. 

Tată, tată, fiţi cuminţi, fiţi model, că nimeni nu a avut 
ce aveţi voi. Nici îngerii, nici Israelul din început, nimeni nu 
a avut ce aveţi voi. 

Fiule, am ajuns la locul unde spune întreaga lume că nu 
are nevoie de Mine. Am ajuns unde se naşte un prunc şi nu se 
spune cine l-a născut. Cum vezi vasul că vorbeşte în faţa ta, aşa 
Mă vei vedea pe Mine când voi vorbi cu tine, căci va pieri soa- 
rele, va pieri luna şi vor pieri stelele; va pieri lumina zilei şi va 
rămâne omul cu ce crede. Aceea va fi lumina: credinţa. Te va 
face pe tine, care eşti cu Mine, te va face Dumnezeu sare, şi 
vor săra oamenii mâncarea cu viitorul tău de la Dumnezeu. 

... lată aceste două case pe care le-am zidit să-Mi fie 
apropiate, lată pe Dumitrica, cea care socotea pe vasul Meu 
de mămică, lată-1 pe Constantin, a trecut de la Mine în lume, 
dar cum va plânge şi va suspina când va vedea primejdia în 
casa sa, când va vedea că minciuna nu-i va ajuta! Crezi? Dar 
voi să nu-i duşmăniţi. Lăsaţi să lucrez Eu, Dumnezeu. 

... E timpul ploios, e timpul ceţos, e timpul primejdios, 
şi de aceea nu se face sănătos acest vas. Dacă nu se vor în- 
drepta creştinii, nu se face, şi o veţi vedea plutind cum pluteş- 
te un cearşaf în văzduh. Mulţi vor întinde mâna să apuce de 
ea, dar nu vor putea. Mulţi au văzut, dar zic că e vis. Dacă po- 
porul se va îndrepta, minune voi arăta, minune voi lucra, ce 
n-a fost niciodată. Crezi? 

... O, tată, am o turmă mică de creştini, şi la toţi le e 
frică să nu-şi piardă avuţiile. Fricoşii nu vor intra în împărăţia 
Mea, dar fiţi curajoşi, căci puterea nu e la voi, ci e la Noi. Nu 
vă văitaţi ce veţi grăi cu oamenii, că Eu vă voi da grai atunci. 

1/14 septembrie 1966 

Ţinerea în taină a coborârii Domnului. Rugăciunea să nu lipseas- 
că. Sfânta Virginia 11 vede pe Domnul în flacără de foc. 

... Feriţi-vă de fapta lui Iuda, că iată, a vândut tot ce v-am 
dăruit, că am spus mereu: să nu spuneţi taina Mea vrăjmaşu- 
lui. Acela care face astăzi dosare peste dosare, va dispărea, şi 


toţi aceşti vânzători vor merge la iad înainte de încetarea lor 
din viaţă. 

... A ajuns la Ceauşescu lucrul acesta, dar cât e el de 
rău, nu dă voie să se facă stricăciune lucrului Meu. 

... O, măi tată, ce vreme rea a ajuns la voi! Nu ştiu dacă 
veţi putea ajunge cu viaţă la poarta Mea. Tată, treziţi-vă! Fa- 
ceţi rugăciune şi noaptea, şi ziua. Ascultaţi-Mă! Nu plecaţi 
undeva fără rugăciune. Pregăteşte-te pentru lucrul Meu. Fii 
credincios, că te pune satana jos. 

... Eu am încheiat şi am venit, că am avut dor. Sunt me- 
reu aici, dar nimeni nu vede, decât numai vasul Meu, când o 
lumină colo, când o flacără dincolo. Şi întreabă Nicolae: ,f)e 
ce te uiţi? 

4/17 octombrie 1966 

Răpirea celor credincioşi şi hrana lor din pomul vieţii. înmulţirea uce- 
nicilor. Numele Sfintei Treimi. Proorocul este nepreţuit în patria sa. 

... în lume nu Mă mai duc să le dau învăţătură, nici la 
preoţi, nici la împăraţi, nici la învăţaţi, nici la patriarhi, căci 
împăraţii M-au judecat, preoţii M-au condamnat la moarte şi 
lumea M-a batjocorit. Şi acum, am venit la tine, poporul Meu, 
ca să stau cu tine. Puţin, şi Mă voi înălţa întru slavă şi voi lua 
cu Mine pe cel iubit al Meu şi îi voi da să mănânce din pomul 
vieţii. Şi de aceea fac această lucrare cu tine, poporul Meu, ca 
să te deosebeşti de lume, ca să nu spună lumea că şi tu ai făcut 
păcat. Să regrete de tine oricine a trăit la un loc cu tine. Să 
plângă după tine, poporul Meu, cum plângeau oile Mele după 
Mine, cum plângeau ucenicii Mei după Mine, aşa să plângă şi 
ucenicii tăi după tine. Dar care vă sunt, fiilor, ucenicii? Dar 
aveţi voi, fiilor, ucenici? Vă spun, măi fiilor, că nu aveţi uce- 
nici, că voi aveţi prieteni şi prietene rele, care fac răutăţi ca şi 
voi. Fă şi tu, măi fiule creştine, fă ce făceam Eu, Domnul, 
când eram pe pământ cu trupul. Fă şi tu, fiule, ucenici de 
acelaşi lucru cu tine, cum era lucrul Meu şi al ucenicilor Mei. 

... Poporul Meu, Eu sunt Omul pe Care-L înjură lumea. 
Eu sunt Tatăl, Fiul şi Duhul Sfânt. Nu acest trup sunt Eu, 
Domnul, ci glasul pe care îl auziţi voi este Tatăl, Fiul şi Duhul 
Sfânt. Trupul acesta, ştiţi cine este şi de unde l-am luat; ştiţi 
că l-am sculat dintr-o boală grea. L-am curăţit de toate cele 
pământeşti şi l-am făcut de mare preţ şi vă zic vouă: dacă nu 
vă învredniciţi de lucrarea Mea, îl voi lua dintre voi şi îl voi 
duce unde voi nu ştiţi şi îl veţi mai vedea la vremea de jude- 
cată, căci astăzi acest trup este pus într-un loc nepreţuit de 
nici unul dintre voi, nici de sat, nici de comună, nici de ve- 
cini, nici de toate neamurile ei. Nu este preţuită nici de fini, 
nici de naşi, căci este scris în lege: «Proorocul, în patria sa 
nu este preţuit». Nici creştinii nu-1 preţuiesc, pentru că nu-1 
cunosc, că este ascuns, este ascunsă taina. Amin. 

14/27 octombrie 1966 

îndemn la veghe şi la tărie sfântă. 

... O, tată, fiţi tari! Nicolae, fii tare, nu vinde lucrarea 
lui Dumnezeu! Constantin Brâncoveanu a zis: „Taie-mă, tra- 
ge-mă în ţeapă, dar nu voi vinde pe Dumnezeu. “ Puneţi în 
lucru puterea care este dată de Mine. Fiţi tari! 

17/30 octombrie 1966 

Creştinii să nu iasă de sub paza Domnului şi să se înfrâneze de la 
băuturi ameţitoare. 

... De ai umbla din răsărit până la apus, nu mai găseşti 
om să facă om; găseşti om care strică om. Ascultă, creştine, 

că am venit la tine în vremea de pe urmă. Mă uit mereu la 
ceas, să Mă prindă vremea în bucurie cu creştinii. Cei care 
doresc să fie în apropierea Mea, să fie bucuroşi, să nu dea pe 
necazul lor bucuria Mea. 

... Apropiaţi-vă nu cu ură, nu cu pâră, ci cu lucruri bu- 
ne. Nu să bagi pe fratele tău ca să scapi tu. Feriţi-vă să nu vă 
lovească această piatră, că pe unii i-a rănit de moarte. 

... Tată, ai zidit o casă şi priveşti la ea cum e de frumoa- 
să şi cum e acoperită să nu plouă în ea sau să nu bată vântul. 
Aşa şi fapta ta, să nu bată vântul în ea, să nu intre ploaia în ea 
şi nici praful. Aşa şi fapta ta, dacă ai făcut-o din tot lucrul tău 
şi din tot bunul tău, atunci nu se va putea dărâma casa ta. Ar 
fi să nu te plouă în casa ta, şi când te plouă, te plouă că n-ai 
lucrat bine lui Dumnezeu. 

O, tată, uită-te în traistă. Nu cumva e lucrarea ta şi n-ai 
făcut-o cum trebuie? Fratele Meu, dacă nu te-a văzut nimeni, te 
vede Dumnezeu. Crezi? Veniţi-vă în fire, ca să se repare strică- 
ciunea care s-a făcut, că vina e a tuturora. Alergaţi cât mai sunt 
meseriaşi ca să repare. Nu v-am biciuit, ci mult v-am iubit. 
Apropiaţi-vă de Mine, nu staţi departe de Mine, că în lume nu 
ştii cum ai călcat şi ai mers alăturea; n-ai mers bine după Mine. 
Zici: ,,M-a muşcat un câine! “, dar Eu zic: n-ai mers bine după 
Mine, şi ai întărâtat acel câine. Simbol grăieşte Do mn ul. 

... De câte ori v-am binecuvântat Eu pe voi! Nu vă spe- 
riaţi, căci binecuvântarea Domnului nu va cădea în picioarele 
omului niciodată. Nu te speria, că binecuvântarea Mea e be- 
ton armat, dar dacă n-ai ieşit din ea. 

Feriţi-vă de beţie, că toate lucrurile se dau la o parte. 
Din beţie se ţin zală de zală curvia, duşmănia şi toate celelalte 
care sunt ale duhului rău. 

14/27 noiembrie 1966 

Domnul plânge pentru ţara română şi prooroceşte peste ea legea 
sfinţeniei. Rânduieli pentru curăţenie în casă şi pentru haine de 

dormit. 

... Păstraţi bine această trâmbiţă şi aceste cuvinte ale 
Domnului Iisus Flristos. Poporul Meu, vei vedea cine a zidit 
acest copil. Poporul Meu, păzeşte bine aceste cuvinte şi nu te 
întina şi nu te închina la alte făpturi, şi închină-te lui Dumne- 
zeu mereu. Fiţi curajoşi, că Do mn ul Iisus Hristos vă spune la 
toţi mirese şi nu mireasă. Crezi? 

Poporul Meu, stau cu piciorul pe mare şi sunt călare pe 
un cal alb, care şi el îşi mânuie sabia, şi cu copitele sare, apără 
cu spada pe omul lui Dumnezeu. 

... Dacă cineva din lume ţi-ar împrumuta din viaţa sa, 
să nu o iei, că viaţa sa nu seamănă cu viaţa Mea. 

... Copilaşii Mei, nu mai beţi nimic, nu mai beţi tot fe- 
lul de băuturi. Creştinilor, nu vă mai înşelaţi cu frumuseţi tru- 
peşti de astăzi. O, ce frumos este să nu te bucuri la lucrurile 
care se văd astăzi! 

... Copilaşii Mei, pomeniţi mereu la rugăciune această 
trâmbiţă, acest vas pe care Domnul îl ţine în mâna Sa pentru 
voi. Bucuraţi-vă de acele cuvinte de ani de zile, pe care Dom- 
nul vi le spune mereu, căci mai târziu nu vor mai fi aceste cu- 
vinte şi nici lumina nu va mai fi, şi Do mn ul va lumina, şi ce- 
rul şi pământul se vor schimba şi toate se vor înnoi, şi casele 
voastre. Va fi frumuseţe mare, care cu nimic din lume nu se 
va asemăna. 

... Spune, Verginico, poporului Meu, să iasă din obice- 
iurile lumii, căci lumea Mi-a căzut Mie urâciune, pentru că 
şi-a întinat viaţa şi cu dobitoacele, nu numai prin trupurile lor. 
Vai, vai, vai, Verginico, toată ţara românească s-a întinat cu 
desfrâul cel blestemat! Şi din ţara românească voi vărsa focul 


nestins pe toţi locuitorii ei, care au întinat pământul binecu- 
vântat şi sfânt şi l-au făcut urâciune. Toate faptele blestemate 
şi spurcate s-au săvârşit pe pământul românesc. 

Domnul va trimite un legiuitor şi va ţine la legea Dom- 
nului şi va nimici pe toţi care au întinat legea sfântă, prin 
orice faptă netrebnică. 

... — De ce în casa Mea nu se face ordine? Peste tot pă- 
mântul, toată suflarea de acum merge organizată după bonuri 
de ordine. Aici de ce nu se face aşa? 

— Cum? Pămănteşte, sau duhovniceşte? 

— Da, întâi duhovniceşte, Verginica, şi apoi şi pămân- 
teşte, pentru că amândouă merg în lucrare încă. 

— Arată-mi cum, ca să ştiu. 

— De ce nu se dau ordine pentru a se lucra cinstită şi 
preţuită rugăciunea? Pentru ce toţi cei de aici nu lucrează cum 
lucrezi tu? Pentru ce ei mănâncă din munca ta şi din ostenita 
ta trudă? Căci tu munceşti de-ţi curge sudoarea pe faţă, plină 
de suferinţă, şi ei mănâncă din munca ta. Fii atentă ce-ţi po- 
runcesc: vă fac bonuri de ordine, şi dacă va călca cineva peste 
această hotărâre, Eu voi da pedeapsă. Nu mai îngădui, Vergi- 
nico, lipsa aceasta de muncă. îţi spun: cine nu munceşte, să 
nu mănânce munca ta. 

— Muncesc şi ei pămănteşte, ce eu nu le pot lucra. 

— Verginica, nu cântări munca lor cu munca ta, că vine 
vremea ca fiecare om să rămână cu hrana muncii sale şi toţi 
vor năpusti peste rodul muncii tale. Dar poruncesc ţie, nu în- 
călca legea Mea! Verginica, pentru ce s-a pustiit îngrijirea ca- 
sei Mele? Pentru ce nu se face în casa Mea curăţenie? 

— Doamne, cum? Pământească, sau duhovnicească? 

— întru toate părţile, Verginico, nu se îndeplineşte cu- 
răţenia. Să fie casa Mea farmacie. în casa Mea este un miros 
de mâncare stricată. Dau ordin ca să fie toate după un ordin: 
hainele curate se aşează la un loc separat, iar cele de lucru se 
pun în cuiere, în baie sau în cămară. Ce nu se mai poartă, să 
se folosească pentru aşternutele casei Mele, în punctul de lu- 
cru. Spune-i lui Nicuşor să administreze toate lucrurile după 
ordine: să toarne ciment pe sală; să bată podeaua în bucătărie 
ca să o spele în fiecare zi; să toarne ciment în cămară, iar 
afară să se facă gard de jur împrejur cu ulucă, iar grădina să 
fie bine lucrată întru toate. 

... Verginica, ai în vedere de toţi cei din casa Mea, să-şi 
schimbe hainele de dormit, să aibă cămăşuţe albe şi lungi 
până la pământ, iar partea bărbătească să aibă bluze şi panta- 
loni albi, de pânză, şi bluza să fie lungă până la genunchi. 

6/19 decembrie 1966 


1967 


Creştinii în închisoare; pricinile pentru care au fost închişi. 

Am zis „în numele Tatălui “, pentru că e început şi 
sfârşit. Amin. Am zis „şi al Fiului pentru că toţi vor lua 
Duh, cum la început, şi la sfârşit. Amin. Am zis: „Amin! “, aşa 
să fie. Amin. 

Pace, creştine, de la Dumnezeu, Cel ce face dreptate! 
Pace, creştine, întru numele lui Dumnezeu! Amin. Creştine, 
ţine-te bine de Mine. Am zis că dacă te ţii de tine, nu vei sta 
cu Domnul. Ţine-te bine, creştine, aşa zice Do mn ul Iisus 
Hristos, căci cine s-a ţinut bine de Mine, astăzi se bucură în 
ceruri, astăzi se bucură de slava Mea, căci aşa am spus mereu, 
de când am venit la tine. Nu aluneca, creştine, nu-ţi da dru- 

mul din mâna Mea, căci cine a ascultat de Mine, astăzi se bu- 
cură. Fericit este omul care se ţine de Domnul, omul care se 
încrede în Domnul, şi niciodată să nu scape piciorul în groa- 
pă, că oriunde vei sta, Domnul te va ajuta. 

Nimic fără Dumnezeu, că Du mn ezeu este Tatăl tău. Ni- 
meni nu va intra întru împărăţia Mea după voia sa. Eu sunt 
Alfa şi Omega. Cine Mă caută pe Mine acum, şi Eu îl voi cău- 
ta pe el. 

Fiilor, am câţiva creştini care stau acum în faţa Mea: 
doi sunt bolnavi, iar doi, sănătoşi. De ce? Căci cârtesc şi 
spun: „ Tocmai acum, la bătrâneţe, să fie şi el acolo “ (arestat, 
n.r.). Creştine, ţine-te bine de Mine, că nici o boală nu te va 
ajunge. Fiilor, la multe se va pune capăt anul acesta. Va păşi 
piciorul vostru în valea Iosafatului, vom trece râul Iordanului 
şi vom da mână cu mână împreună. Cine nu se ţine bine de 
Mine şi se încrede în sine, alunecă, şi mulţi s-au încrezut în 
sine cu Scriptura şi au ajuns negustori şi au vândut pe Dom- 
nul şi pe fraţii Săi. 

Măi copii, este cu neputinţă, tată, chiar de ţi-ar lega o 
piatră de gât şi te-ar arunca în mare, să nu vinzi pe fratele tău, 
că cel ce cumpără de la tine, cumpără ca să-ţi facă ţie rău. 

Creştine, apropie-te de Mine. O, tată, aceste cuvinte 
vorbeşte-le la unul, doi, nu la toţi. O, tată, am venit să aduc 
bucuria Mea, de sus, căci totul sfârşitu-s-a. 

... O, plânge Nicolae, căci ştie cum a lăsat-o pe Vergi- 
nica sa, plânge de udă perna de lacrimi, dar acum s-a călit. O, 
măi copilaşii Mei, vor veni cutremure mari, dar să nu vă spe- 
riaţi, căci nu vor fi cutremure pământeşti, ci vor fi cutremure 
duhovniceşti. 

... Constantin de la Proviţa a fost luat la închisoare că 
nu credea de fiul său ce a făcut; de aceea l-a luat. Pe Petre 
Horja l-am dus acolo ca să vadă şi el durerea Mea. Pe Gheor- 
ghiţă de la Bucureşti l-am dat în mâna oamenilor că el vorbea 
fără de rost din lucrurile Mele şi dădea din lucrarea Mea, şi el 
singur s-a dat în mâinile lor. Pe Răducanu l-am dat în mâna 
lor că vorbea prea mult la lume despre lucrurile lui Dumne- 
zeu. Pe Dumitru l-am dat în mâna lor ca să se călească, fiind- 
că el cârtea mereu împotriva vasului Meu, că trebuia să ia fată 
cu avere băiatul lui. Iar cei doi, Nicolae şi Daniel, sunt luaţi 
pentru Dumnezeu şi pentru adevăr; sunt vânduţi fără preţ, dar 
puţin de tot mai au, şi iarăşi vin la vasul Meu. 

11/24 aprilie 1967 

întregirea Scripturii. 

... Fiilor, Eu am venit acum şi cu ceea ce nu este scris 
în Scriptură, că dacă se scriau toate, nu avea loc cartea pe 
pământ. 

14/27 septembrie 1967 

Proorocie pentru tainica anunţare a zilei venirii Domnului. Proo- 
rocie pentru grădina tainei cuvântului. Sosirea primăverii cereşti. 

... Feriţi-vă, feriţi-vă, ca să nu pierdeţi binele de la Mi- 
ne, căci atunci când vor auzi: „ Oiţele Mele! ", puţini vor veni 
în grădina Domnului. Feriţi-vă, tată, şi să fiţi oi deştepte şi să 
ascundeţi bine taina de la Mine, căci nu vor mai putea asculta 
toţi care vin la Mine lucrarea Mea. Şi mai târziu, când se va 
apropia venirea Mea, nu voi mai spune decât la un copil care 
va umbla cu Mine în lung şi în lat cu aceste şoapte ale Mele. 

Ţineţi-vă bine, măi copiii Mei, căci ce am pierdut Eu 
acum, n-am pierdut un leu, ci am pierdut mii şi milioane de 


lei. Ce era să fie acum, măi copiii Mei, şi ce este acum! Tată, 
cum încetează din viaţă! Jumătate a încetat. Când pleca cine- 
va de la lucrarea Mea, pleca încărcat şi plin de cuvinte, iar 
acum se mânie şi urăşte pe cei ce vin la Mine, căci nu se mai 
poate spune „frate" la nimeni, că are slăbiciune, şi când îl 
strânge chinga rea, totul spune de la Mine. Copilul Meu, nu 
era vremea aceasta, dar vai de cel ce a vândut cuvântul Meu! 

Acest Turculeţ merită bătut, merită bătut, tată. Iată pe 
Daniel, Nicuşor, Dumitru şi Răducanu, vor intra fiecare în co- 
muna lor, în curând. Iată-i că au ridicat un picior de plecare. 
Credeţi? 

... Fiilor, vă mai place această masă de la Mine? O, ce 
dor îi este lui Daniel să mai mănânce din această masă! Ni- 
meni nu are acest dor ca Daniel. îi este dor şi lui Nicuşor, dar 
nu de această masă, cât îi este dor de vasul Meu. O, când îi va 
da drumul, vine fuguţa pe drum, cu frică vine, că se gândeşte 
că nu mai găseşte pe Verginica. 

... Floricelele Mele, vin îngerii din cer şi vă vor culege 
pe voi, căci pământul acesta va fi ars cu foc şi se va spăla cu 
apă şi va fi averea Duhului Sfânt şi va fi o turmă şi un Păstor, 
şi veţi zice: „Când s-a făcut acest lucru? că nu sunt eu vred- 
nic ca să pun piciorul meu pe el". 

... Floricelele Mele, veţi trece pe lângă poarta grădinii 
şi nu veţi putea să intraţi în ea, că acea grădină este cu trifoi 
verde, dar dacă aţi fi ascultat cuvântul Meu, era bine, căci 
mulţi dintre voi nu l-aţi păstrat. 

... Fiilor, a fost o furtună. Da, furtună. Dar acum vine 
vremea cea bună şi va cânta cucul. A fost o zăpadă până la 
înălţimea cerului, şi mai este, dar pe alocurea nu mai este. Pe 
unele locuri nu se mai face vară niciodată. Aşa va veni jude- 
cata. Dar pe alocurea va cânta cucul. O, ce frumos va fi când 
vei vedea cum cântă cucul! O, fericit este acela care va putea 
vedea acest cuc! Dar cucul care a cântat, este vremea care s-a 
apropiat, căci s-a apropiat primăvara şi cântă. 

Copilaşii Mei, am venit ca să vorbesc cu voi, dar nu 
ţineţi în mână şi nici pe buze acest cuvânt al Meu, ci băgaţi-1 
în inimă, căci în inimă nimeni nu te poate căuta, chiar dacă te 
spune fratele tău. 

26 octombrie/8 noiembrie 1967 


1968 


Proorocie pentru timp de înmulţire a credinţei. Vedenia pietrei albe. 
Sfânta Virginia va hrăni mulţimile la acest izvor de proorocie. Ea 
va pregăti poporul pentru întâmpinare. 

... Fiule, vezi că vânzătorul a rămas. Fiule, să nu-ţi fie 
teamă de o altă viaţă îndurerată, şi tot ce ţi s-a luat, se va îna- 
poia. Fiule, ţine minte de cei ce au făcut vouă răul acesta, că 
se vor desfiinţa şi nu vor mai fi. Vor veni oameni noi, cu lu- 
cruri noi. Toate bisericile dărâmate vor fi reînnoite şi repuse 
în slujbă. Toţi călugării şi călugăriţele vor fi din nou îmbră- 
caţi. Toate locuinţele luate vor fi puse în slujbă, tată. Toate pă- 
mânturile luate vor fi înapoiate. Se va înapoia vremea care a 
fost nu rea, ci bună, pentru viaţa ta, creştine. 

... — Verginico, hai la muncă, Verginico, căci cine nu 
munceşte, nu mănâncă. Cine nu-şi strânge în hambare nu va 
avea. Ia te uită la mâna Mea. Ce vezi, Verginico? 

— Văd o piatră albă. 

— Iată, deschid piatra în două, ca o carte. Acum, ce 
vezi, Verginico? 

— Văd o coală albă la mijlocul pietrei, şi pe coală, o 
jumătate de cerc. 

— Verginico, ai văzut cercul acesta? 

— Da, l-am văzut. 

— Să fii atentă, Verginico, şi să te uiţi la cerc şi să-Mi 
spui ce ai văzut. De aici încolo, nu veţi mai suferi. 

Verginico, ridică piatra sus şi dă-Mi-o Mie. Are mări- 
mea de un kilogram. Nu poţi s-o ridici, Verginico, dar ai s-o ri- 
dici. în veci ai s-o cunoşti. Fii cuminte, nu te mai gândi la 
moarte, căci tu, chiar dacă vei adormi, tu pururi vie vei fi. Va 
muri cine va fi să moară, dar tu, în veci nu vei muri. Să fii cu- 
minte şi să asculţi poruncile Mele, căci vom hrăni mulţi flă- 
mânzi. Acel popor va întâmpina pe Domnul la venirea Sa pe 
norii cerului, şi acel sobor îl vei hrăni aici multă vreme. Vergi- 
nica, acelor trepte să ştii că le este pecetluit numărul şi când va 
fi vremea tu vei cunoaşte totul. Vei primi putere de la Do mn ul 
şi le vei ridica de jos, ca pe nişte table; în două le vei deschide 
şi din ele vei cunoaşte toate tainele lucrării lui Dumnezeu. Şi 
cum l-ai aşteptat pe Nicuşor şi pe Daniel să vină acasă, aşa îl 
vei aştepta pe Domnul. Şi mai înainte de venirea Lui vei primi 
două veşti, şi tu vei pregăti poporul pentru întâmpinare. 

Verginica, să ai grijă de Nicuşor, ca să nu mai sară, că 
din nou va muri şi nimeni nu-1 va învia, pentru că Nicuşor nu 
a stat nici o zi cu tine, şi se duce şi îşi face de vorbă cu toată 
lumea rea, care numai hulă şi numai pagubă Mi-a adus şi 
Mie, şi Tatălui, şi cetăţii Mele. Spune -i, Verginico, lui Nicu- 
şor să nu se mai îndepărteze de la tine, că va pieri pentru tot- 
deauna dacă nu te ascultă. 

Scrie, Verginico, apoi mai departe, că nu s-a sfârşit, şi 
mai avem de lucru. 

Acum, sfârşit. 

6/19 ianuarie 1968 

Proorocie pentru înnoirea bisericilor pe pământul românesc. 

... Fiilor, veţi vedea când vor suna toate clopotele în ţa- 
ra aceasta. Toate bisericile şi toate mănăstirile vor fi reînnoi- 
te şi pregătite. Se pregăteşte pământul românesc pentru po- 
runca din planul dumnezeiesc. Bucură-te, popor român care 
eşti creştin! Vai de tine care stai pe acest pământ şi eşti străin 
de Mine! 

... Se uită să iasă soarele din nor şi aşteaptă făgăduitul 
lui viitor. 

... Luaţi în grijă această piatră care este pusă în capul 
unghiului, altădată şi în viitor. Nicolae, ai în seamă ce ţi-am 
pus în braţe, căci multe lucruri se vor împlini prin acest trup. 
Nicolae, nu Mă părăsi, nu te mai uni cu oamenii care sunt 
urâciune la Mine. 

22 februarie/6 martie 1968 

Poporul Domnului, altar de viaţă pilduitoare pentru popoare. 
Trămbiţarea Apocalipsei. Pregătirea judecăţii de apoi şi pregătirea 
creştinilor din urmă. 

... Nu îngăduiţi la lucrarea Mea lucruri spurcate, min- 
cinoase, şi dacă nu vă veţi schimba, voi face temelia aceasta 
ca un muzeu. 

... Frate, Eu sunt, nu acest trup. Acest trup, praf s-ar fi 
făcut de mult. Nu acest trup zice: „Eu sunt Domnul Iisus 
Hristos 

Am venit. Un abur pe pământ strigă la urechea ta: 
„Auzi, măi, vocea Mea! “. 

... De ce e ceartă, frate, de ce e ceartă? în templu nu se 
vorbeşte tare să se audă în depărtare, ci se vorbeşte în şoaptă. 


Nu este voie să vorbim tare să se audă în depărtare, ca să nu 
se ştie ce facem noi pentru împărăţie. Azi e pecetluit ce facem 
noi, dar peste o clipă nu va mai fi pecetluit. Vor veni îngerii 
de sus, însă acum nu a sunat trâmbiţa eliberării. Lasă-Mă să-Mi 
duc lucrul la capăt. 

... Nicolae, copilul Meu, schimbă-ţi viaţa, ca să stăpâ- 
neşti cheia acestei lucrări. Schimbă-ţi-o, copilul Meu. Cere 
Dumnezeu de la tine ceea ce a cerut lui Noe: să scoţi poporul 
din robie. Nu ţine viaţa după vreme. Vremea e rea, dar viaţa 
să fie bună. Nădăjduieşte în Domnul. Nici o piatră, nici o scu- 
lă să nu se mute din loc în loc fără cuvântul Domnului. înce- 
putul l-am făcut aici. Sfârşitul să fie în cer. Sfârşitul nu-1 do- 
resc să fie pământesc, ci ceresc. 

... Purtaţi-vă cuviincioşi, căci cât de mică greşeala să- 
vârşită, e cât un lup, latră la drum. Ai purtat-o în sân, îl pierzi 
pe Dumnezeu, creştine. Nici nu ştii tu cine o găseşte. Acela te 
spune, măi. Când cineva ţi-a spus un lucru, apeşi pe fratele 
tău. Du mn ezeu te-a văzut. Auzi? Purtaţi-vă cuviincioşi. 

7/20 mai 1968 

Trâmbiţa Virginia vesteşte de la Domnul pregătirea judecăţii de 
apoi, şi lucrarea sfântă a creştinilor din urmă. 

... Prin această vorbire vă are Domnul cel mai ales po- 
por român creştin. Să fiţi un altar de viaţă pilduitoare. Acest 
petec de pământ să fie un loc de jertfă mântuitoare în slujba 
mântuirii tuturor ce vor călca aici, pe locul acesta. Pe Vergi- 
nica am pregătit-o pentru ca să trâmbiţeze întreaga Apocalip- 
să, pentru pregătirea judecăţii de apoi şi pentru pregătirea 
creştinilor din vremurile din urmă şi de acum. 

30 august/12 septembrie 1968 


1969 

Notă: în acest an a fost vreme de prigoană. în urma pe- 
rioadei dintre anii 1966-1968, o parte din creştini au fost în 
închisoare, printre care şi însoţitorul sfintei Virginia. în anul 
1969 nu s-a mai putut scrie Cuvântul Domnului, creştinii 
fiind peste tot urmăriţi, până aproape de anul 1972 când satul 
Maluri din Pucioasa s-a surpat aşa cum Domnul a profeţit în 
ziua de 19 iunie/2 iulie 1959: «Iată, pe vasul Meu l-au luat şi 
au făcut tot felul de încercări cu el. l-au tras tot sângele, i-au 
făcut injecţii cu ser vechi, să o piardă, dar mâna Tatălui a fost 
cu ea, şi nu mai este mult şi o voi ridica de pe pământ. Atunci 
veţi vedea cine a fost acest vas, iar satul Maluri îl voi pierde 
cu focul Meu, ca pe Sodoma şi pe Gomora, că n-a vrut nici 
unul din satul acesta să creadă, şi au bârfit şi au dispreţuit 
cuvântul Meu». 


1970 

Creştinul trebuie să fie slujitorul lui Dumnezeu. 

... Un vânător îşi ia arma să vâneze animale, că asta e 
meseria lui. Copilul Meu, tu nu eşti vânător, pentru că aceea 
nu e meserie. Meseria e aceea să fii om slujitor lui Dumnezeu. 

12/25 martie 1970 

Strigătul Domnului pentru eliberarea creştinilor din închisoare. 

Pregătirea pământului românesc pentru planul dumnezeiesc. 

... Fiilor, mult M-am luptat şi am bătut în uşile de fier, 
unde eraţi aruncaţi, şi strigam mereu: «înainte, copii!». O, dar 
în puţine auzuri au intrat aceste cuvinte sfinte, aceste strigăte. 
De nu strigam aşa: «Daţi drumul copiilor Mei!», drumul nu 
vă dădea, dar orice cuvânt am spus, s-a împlinit. 

Se pregăteşte pământul românesc, pentru porunca şi pla- 
nul dumnezeiesc. Bucură-te, popor român care eşti credincios! 
Vai de tine care stai pe acest pământ şi eşti străin de Mine! 

Daniele, vei plânge pe mamă şi pe fiică şi pe fiu şi vei 
fi pus să faci strâmbătate în ziua de sfârşit ca să-i scoţi. Fiule, 
nu face strâmbătate. Nu fi nedrept pentru nimeni. Lasă ca fie- 
care să-şi primească plata pentru fapte. Lasă lucrul pe Mine, 
că mai bine este să-i scoată Do mn ul. Nu vă îngrămădiţi să 
purtaţi prietenie cu cel necurat, iar de cel ce M-a vândut, să 
nu vă fie milă. 

31 iulie/13 august 1970 

Darurile rugăciunii. Domnul va lucra împliniri cu poporul Său, 
prin post şi rugăciune. 

... întâi septembrie este începutul anului, după adevă- 
rata lege a lui Dumnezeu. Toţi cei ce au fost mari şi tari, vor 
pieri şi se vor ridica cei ce erau mici şi neputincioşi şi de 
neam prost, de jos, şi vor fi cei mai mari şi mai tari. 

Acum, mergeţi înaintea poporului, că Eu vă voi arăta 
adevărata lege a Mea. 

Ce scumpă va fi întoarcerea Mea de acum! 

... Eu, Domnul, am coborât la voi ca să vă înde mn la 
rugăciune. Fiilor, prin rugăciune se coboară harul lui Dumne- 
zeu asupra voastră. Rugăciunea îmbărbătează pe cel căzut şi 
îl ridică din cădere. Rugăciunea mângâie pe cel întristat. Ru- 
găciunea, fiilor, vă înviorează călătoria vieţii şi trupeşte şi su- 
fleteşte. Ea întoarce la pocăinţă pe cel păcătos şi pe cel slab 
în credinţă, îmblânzeşte pe cel pizmaş şi aspru şi îl smereşte 
pe cel plin de trufie. O, mare păcat aveţi voi, cei care schim- 
baţi rugăciunea pe somn şi pe lucruri pământeşti. Să vindeţi 
voi pământul în larg şi în lat şi nu cumpăraţi ce cumpăraţi prin 
rugăciune. Fiule, Eu, Domnul, vreau să fac prin voi minunile 
care au rămas neîmplinite, dar nu pot cu voi prin lene şi 
somn, nu pot prin băuturi alcoolice şi prin poftele voastre de 
alte femei, nu pot prin cărţi sau concursuri, prin saloane cu 
băuturi, prin mâncărurile alese, cu care vă hrăniţi, că Eu, 
Domnul, voiesc să fac cu voi minuni prin post şi rugăciune. 

Am venit între voi ca odinioară în poporul Israel. Fii- 
lor, rugaţi-vă unii pentru alţii, ca să vă vindecaţi de multe fe- 
luri de boli rele şi grele, în care aţi căzut. Fiilor, rugaţi-vă pen- 
tru pacea voastră şi a întregului popor, precum şi biserica se 
roagă pentru pacea a toată lumea. Fiţi cu multă luare-aminte 
la cuvintele ce vi le scriu. Fiţi-Mi Mie şi vouă folositori. 
Fiilor, luaţi seama bine, să nu tăgăduiţi, că v-am anunţat de 
rugăciune, căci păcătoşii nu vor mai fi. Amin. 

19 august/l septembrie 1970 

Deosebirea de lume: să nu fie creştinul găsit pe cale cu lumea. 

Drumul spre Canaan. 

... înmuiaţi-vă inimile. Fiţi cu inima ogor pentru cu- 
vântul Domnului. Deosebiţi-vă de lume, rupeţi legătura cu lu- 
mea, căci va veni ziua şi te va găsi pe cale cu lumea. Cine este 


prieten cu lumea, este duşman Mie. Tu iubeşti pe cel ce Mă 
înjură. La Mine în casă nu va intra nimeni care e şi cu lumea. 

Oiţa Mea, ascultă, deosebeşte-te. Ajunge cât ai petrecut 
în robie. Do mn ul Iisus a trimis la voi un alt Moise. Hai să 
mergem pe drumul Canaan! Hai cu Mine, să scapi de robie! 
Rupeţi legătura cu lumea. Să nu ştie lumea viaţa voastră. Co- 
pilaşii Mei, oiţele Mele, florilor, nu vreau să fim prieteni cu 
cei ce Mă înjură şi Mă hulesc, fiindcă ei din nou Mă răs- 
tignesc. 

21 august/3 septembrie 1970 

Mustrarea poporului pentru neîmplinirea întreagă a cuvântului. 

Verginico, mergi la poporul Meu, întru care Eu am gră- 
it adevărul şi calea Mea am arătat-o. Spune-le că le spun aşa: 
păcat că nu cred în Mine; aşa zice Domnul. Dar adevărul gră- 
ieşte Domnul lor, că mai de folos este pentru poporul acesta 
să Mă duc de la ei, căci cuvintele Mele şi legea Mea ei nu o 
pot purta întru sine. S-a coborât Duhul lui Dumnezeu la ei şi 
nu de la ei grăieşte, ci de la Tatăl. Tot adevărul vă grăieşte, 
toate câte are Tatăl dă poporului Său. Cum să ia Tatăl din altă 
împărăţie să dea poporului Său? Nu. Tatăl ia din ale Sale şi 
împarte poporului Său. 

Verginico, Eu spun aşa către poporul acesta: nu ei M-au 
zidit pe Mine, ci Eu i-am făcut pe ei, căci un stăpân, orice-i 
dă slugii sale să facă, sluga i se supune îndată şi face, dar Eu, 
Do mn ul Dumnezeu, ce i-am poruncit slugii Mele nu face. De 
acum înainte nu-i voi mai numi slugi, nici prieteni, nici fii, ci 
îi voi socoti pe cei din poporul acesta vrăjmaşii Mei, pentru 
că toate câte le-am poruncit, nici una din poruncile Mele nu 
au împlinit, căci adevăr grăiesc: de n-aş fi venit şi nu le-aş fi 
grăit, păcat nu ar avea, dar pentru aceasta vor răspunde pentru 
păcatul lor. De n-aş fi făcut între ei lucruri pe care nimeni 
altul nu le-a făcut, păcat nu ar avea; însă au şi văzut, au şi 
auzit, au şi băut, au şi mâncat, şi tot Mă urăsc, şi pe Mine, şi 
pe Tatăl, şi pe Duhul, dar acestea le fac ca să se împlinească 
aşa cum este scris, căci Mă urăsc fără pricină. 

Să te duci, Verginico, şi la celălalt popor, că Domnul le 
trimite aceste rânduri, şi nu prin scris, ci prin gura ta să le dai. 
Spune că aşa zice Do mn ul: să se pregătească, căci gata este 
ziua cea mare când fiecare fiu, fiecare slugă va primi plata din 
mâna Tatălui şi a Stăpânului Său, Care le porunceşte să lu- 
creze bine, Care îi silea la lucru; Acela Care şi mustră şi mân- 
gâie, şi unii când auzeau mustrarea ziceau că Verginica mus- 
tră, ori se simţeau rău; Acela Care, când aducea câte o lucra- 
re din legea sfântă nimeni nu o primea, că îşi zicea că el este 
frumos sau frumoasă şi „De ce să mă înjosesc? “, şi dacă este 
bogat, se ţine legat de bogăţie. 

Du-te, Verginico, şi spune că multe cuvinte de ale 
Domnului, care nu s-au vărsat asupra poporului, sunt pece- 
tluite de Domnul şi nu s-au vărsat, din pricină că toate cele 
mai uşoare nu s-au împlinit. Dar cele care trebuiau să se ver- 
se erau mai grele de purtat. Păcat, că vreme au avut şi n-au 
lucrat; putere au avut şi n-au lucrat. Puţin, puţin şi nu Mă vor 
mai auzi, căci s-a scurtat vremea. 

Mă veţi vedea, că de la Tatăl vin. Ferice de sluga care 
ascultă de stăpânul său şi nu i se pare grea munca sa. Ferice 
de sluga credincioasă, ferice de sluga cea care nu aduce mi- 
zerie stăpânului său. Ferice de sluga ascultătoare, care-şi păs- 
trează viaţa curată. Ferice de sluga căreia îi porunceşte stă- 
pânul: „Du-te! şi se duce; şi îi zice: „ Vino!“, şi vine; şi fără 
îndoială face aceasta. Tot pomul cu roade bune va fi cules de 

îngerii buni şi roadele îi vor fi puse în vase de aur, iar pomul 
va fi mutat cu mare cinste pe pământ binecuvântat. 

Să te duci, Verginico, la creştinii care ascultă de vorbi- 
rea Mea prin tine şi spune-le lor să nu li se pară grea munca 
pe care Eu, Domnul, le-o încredinţez lor, şi nici îndoiţi şi nici 
îndărătnici să nu fie, căci sunt urmăriţi de Mine. Şi tot ce este 
poruncit de la Mine, să se împlinească cu voie bună, că dacă 
aş fi venit cu o poruncă să poruncesc unei femei să se facă 
bărbat, ori bărbatul să se facă femeie, cum se lucrează astăzi 
în lume de satana, această poruncă era îngăduit să nu o crea- 
dă. Dar că am poruncit creştinului să facă faptă bună, pentru 
ce să fie îngăduit să nu o creadă? 

... Spune, Verginico, că nici Eu nu-i voi asculta pe ei în 
viitoarea vreme. O vei vedea tu acum. 

7/20 octombrie 1970 

Mustrare peste cei care s-au abătut spre viaţă deşartă. îndemn la 
credinţă şi la împăcare cu Dumnezeu. Durerea Domnului pentru 
slăbiciunile creştinilor iubitori de sine şi de desfătări. îndemn la 
rugăciune stăruitoare. Necredinţa şi lipsa temerii de Dumnezeu 
atrage pieirea lumii. 

Eu, Domnul Iisus Hristos, M-am coborât cu Duhul în- 
tre voi şi am cercetat viaţa multora dintre voi. V-am cercetat 
toată lucrarea voastră, şi duhovnicească şi pământească. V-am 
cercetat timpul ocupat şi timpul liber. Am cercetat şi vremea 
câştigată şi vremea pierdută. Am cercetat tot mersul vieţii 
voastre creştineşti. Vă spun vouă, fiilor, că mulţi dintre voi 
v-aţi abătut de la viaţa creştină. Mulţi dintre voi nu mai pos- 
tiţi; mulţi dintre voi nu mai faceţi rugăciune; mulţi dintre voi 
nu mai mergeţi la sfânta biserică; mulţi dintre voi nu vă mai 
mărturisiţi la duhovnic păcatele voastre pe care le faceţi în 
fiecare ceas şi minut şi nu vă mai împărtăşiţi cu Trupul şi 
Sângele Domnului cu sfinţenie şi cu curăţenie. Fiilor, fiilor, 
mulţi dintre voi lucraţi duminicile şi sărbătorile, nu numai în 
fabrici şi uzine, ci voi lucraţi chiar în casele şi în ogoarele şi 
în curţile voastre; faceţi lucru de tot felul. Mulţi dintre voi 
v-aţi făcut trântori şi leneşi; mulţi dintre voi v-aţi făcut trădă- 
tori; mulţi dintre voi v-aţi făcut hulitori; mulţi dintre voi v-aţi 
făcut beţivi şi curvari. Fiilor, mulţi dintre voi v-aţi făcut min- 
cinoşi; mulţi dintre voi v-aţi făcut trufaşi; mulţi dintre voi v-aţi 
făcut mândri şi lăudăroşi; mulţi dintre voi v-aţi făcut lacomi; 
mulţi dintre voi v-aţi făcut iubitori de femei străine; mulţi 
dintre voi v-aţi făcut iubitori de bani şi de avere; mulţi dintre 
voi v-aţi făcut jucători în cărţi; mulţi dintre voi v-aţi făcut fot- 
balişti; mulţi dintre voi v-aţi făcut dansatori; mulţi dintre voi 
umblaţi după ghicitori; mulţi dintre voi v-aţi făcut duşmani şi 
răi; mulţi dintre voi v-aţi făcut necredincioşi şi îndărătnici; 
mulţi dintre voi v-aţi făcut somnoroşi; mulţi dintre voi aţi stri- 
cat legea sfântă. 

Fiilor, pentru ce vă spun faptele? lată, să ştiţi de ce Eu, 
Domnul, cercetând viaţa voastră şi locurile pe unde umblaţi şi 
lucrurile pe care le faceţi, am spus şi pământeşte şi duhovni- 
ceşte de timpul ocupat şi de timpul liber. Am spus de vremea 
câştigată şi de vremea pierdută. Fiilor, fiilor, fiţi cu luare-amin- 
te la cele cercetate de Domnul şi scrise aici. Să ştiţi că am spus 
aici în acest cuvânt, că mulţi dintre voi în timpul liber dorm 
duşi, fără rugăciune. Mulţi dintre voi în timpul liber nu mer- 
geţi la bisericuţă la slujbă, ci vă duceţi la cârciumi, la băutură, 
vă duceţi la concursuri şi la petreceri. Aici am arătat de ziua 
duminicii şi de zile de sărbători. Pe mulţi dintre voi i-am găsit 
în ziua de duminică şi în zile de sărbătoare, în curvie. în loc să 
fie la slujbă ori în rugăciune, săvârşesc curvie. 


Vă întreb pe voi, aceştia, nu vă spun numele, dar să vă 
cunoaşteţi voi păcatele: pentru ce nu mai sunteţi creştini şi v-aţi 
abătut de la viaţa creştină şi v-aţi dus în viaţa păgână? Fiilor, 
pentru ce nu mai postiţi? Pentru ce, fiilor, nu mai mergeţi la 
sfânta bisericuţă? Pentru ce nu vă mai mărturisiţi păcatele şi 
pentru ce nu vă mai împărtăşiţi cu sfintele Taine? Pentru ce, 
fiilor, nu mai ţineţi duminicile şi sărbătorile, cu sfinţenie şi în 
curăţenie? Pentru ce, fiilor, lucraţi în duminici şi în sărbători? 
Pentru ce, fiilor, v-aţi făcut puturoşi şi leneşi? Nu mai lucraţi 
nimic pentru viaţa veşnică? Pentru ce, fiilor, v-aţi făcut îndă- 
rătnici, în loc să mergeţi înainte pe calea Mea? Aţi dat şi daţi 
mereu înapoi. Pentru ce, fiilor, v-aţi făcut trădători, v-aţi tră- 
dat viaţa lui satana? Acum râde satana de viaţa şi de credinţa 
voastră prin păcatele voastre. Pentru ce, fiilor, Eu, Domnul, 
aud când lumea huleşte viaţa voastră duhovnicească, credin- 
cioasă? Pentru ce, fiilor, vă duceţi în curvie cu alte femei, lă- 
sând femeile voastre? Pentru ce, fiilor, vă duceţi în cârciumi, 
folosind băuturi alcoolice până vă îmbătaţi ca şi cei din lume? 
Pentru ce, fiilor, jucaţi în cărţi? Pentru ce, fiilor, vă duceţi la 
concursuri şi la minge? Pentru ce, fiilor, mergeţi în saloane cu 
dansuri sataniceşti? Da, dacă ar fi horă sfântă, ca şi pe vremea 
lui David, şi Eu, Domnul, aş veni la dansul şi în hora voastră, 
dar acum totul este spurcat, nu mai este sfânt şi curat. 

Fiilor, fiilor, v-aţi dus în mare rătăcire. Ce veţi răspun- 
de pentru rătăcirea voastră? Pentru ce, fiilor, faceţi păcate 
grele şi rele? Pentru ce, fiilor, nu mai faceţi rugăciune ca să 
fugă satana de la voi? 

Fiilor, fiilor, unde aţi intrat voi? Ce nenorocire va veni 
pe capul vostru! Fiilor, fugiţi din drumul lui satana! Fiilor, fu- 
giţi din locurile lui satana! Fugiţi, fugiţi, că vă prinde moar- 
tea! Fugiţi din lucrările lui satana! Ieşiţi din cârciumi, ieşiţi 
degrabă! întoarceţi-vă la Mine până nu veţi pieri! 

Fiilor, pentru ce nu vă mai rugaţi la bunul Dumnezeu? 
căci rugăciunea făcută cu multă credinţă, vă scoate din rătă- 
cire. Rugăciunea întoarce la pocăinţă pe cel păcătos. Rugă- 
ciunea este zăvorul păcatului. Fiilor, faceţi rugăciune cu cre- 
dinţă în preabunul Dumnezeu, căci rugăciunea este aripa cre- 
dinţei şi roada nădejdii. Fiilor, faceţi rugăciune cu multă dra- 
goste, căci rugăciunea este oglinda vieţii creştine şi a dragos- 
tei. Fiilor, fiilor, vă spun să faceţi rugăciune, căci rugăciunea 
este pecetea vieţii creştineşti. Fiilor, rugăciunea este un izvor 
nesecat de sfinţenie şi de trăire creştinească împreună cu 
Domnul Iisus Hristos. Fiilor, faceţi rugăciune, căci rugăciu- 
nea este pavăza care vă ocroteşte de boldurile ispitelor diavo- 
leşti. Fiilor, rugăciunea este cheia cu care descui porţile raiului. 

Fiilor care nu mai faceţi rugăciune, Eu, Domnul, M-am 
coborât la voi ca să vă îndemn să faceţi rugăciune. Fiilor, să 
nu mai petreceţi zilele fără rugăciune, căci prin rugăciune se 
coboară harul lui Dumnezeu asupra voastră. Fiilor, faceţi ru- 
găciune, căci rugăciunea vă ridică din cădere şi vă îmbărbă- 
tează la fapte bune şi la o viaţă fericită. Fiilor, faceţi rugăciu- 
ne, căci rugăciunea vă mângâie şi vă apără de necazuri şi de 
întristări. Rugăciunea, fiilor, vă înviază în toată călătoria vie- 
ţii creştine. Fiilor, faceţi rugăciune, căci rugăciunea vă întoar- 
ce la pocăinţă şi întăreşte pe cel slab în credinţă. Rugăciunea, 
fiilor, vă smereşte şi vă împlineşte şi vă îmblânzeşte pe voi, 
cei plini de trufie şi pizmă. Fiilor, faceţi rugăciune, căci rugă- 
ciunea vă duce la o viaţă bună şi plăcută lui Dumnezeu şi vă 
îndeamnă la fapte bune şi la post. Fiilor, faceţi rugăciune, căci 
rugăciunea vă apără de necazuri, de supărări şi de boli şi de 
moarte năprasnică şi de închisori. Fiilor, rugăciunea vă aduce 
pace şi iubire în casă. Rugăciunea vă dă sănătate şi vă dă 
putere. Fiilor, faceţi rugăciune, căci rugăciunea vă dă pâinea 

cea de toate zilele, ca să vă hrăniţi cu ea. Fiilor, fiilor, faceţi 
rugăciune şi cereţi de la Mine prin rugăciune cele ce aveţi ne- 
voie, căci numai prin rugăciune veţi primi. Fiilor, luaţi aminte 
la cuvintele pe care vi le spun aici. Fiilor, nu mai daţi deopar- 
te rugăciunea. Fiilor, nimeni dintre voi să nu fie oprit de la ru- 
găciune, oricât ar fi vremea de grea şi de rea. Toţi aveţi drep- 
tul să vă bucuraţi de roadele rugăciunii. Eu, Domnul lisus 
Hristos, nici acum, nici în timpul trecut n-am oprit şi nici nu 
vă opresc de la rugăciune. Acela, să ştiţi şi să-l cunoaşteţi, că 
este un antichrist. Numai antichrist când a apărut pe pământ 
a abătut de la Mine, Domnul, pe omul credincios, umplând de 
minciuni rele mintea credincioşilor, abătându-i de la credinţă 
la necredinţă. Fiilor, fugiţi de antichrist şi de toţi diavolii lui 
antichrist. 

Fiilor, voi, celor care v-am descoperit toate căile Mele 
bune, pentru ce v-aţi abătut? Nu ştiţi că nu aveţi voie? Fiilor, 
pentru ce v-aţi abătut? Nu vouă v-am descoperit tainele Me- 
le? Nu cu voi am petrecut Eu ani întregi? Fiilor, ce rău vă stă 
vouă în lume, lucrând faptele lumii! Fiilor, ce rău vă stă în 
haine lumeşti! Fiilor, ce rău vă stă să purtaţi chip lumesc, voi, 
care aţi purtat chip duhovnicesc! Fiilor, ce rău vă stă în câr- 
ciumi, voi, care aţi fost în adunările sfinte ale lui Dumnezeu! 
Fiilor, ce rău vă stă cântând cântece lumeşti, voi, care aţi 
cântat cântece duhovniceşti! Fiilor, ce rău vă stă petrecând şi 
curvind cu femei străine, din lume, voi, care aveţi legământ 
cu Dumnezeu la căsătoria voastră pe care aţi făcut-o! Fiilor, 
ce rău vă stă în saloanele de jocuri, voi, care aţi stat în biseri- 
cuţa Mea! Fiilor, ce rău vă stă jucând în cărţi şi la concursuri, 
voi, care aţi avut parte de binecuvântarea Mea! Fiilor, ce rău 
vă stă ciupind de piept şi de obraji femeile, voi, care aţi avut 
parte de legea Mea sfântă! Fiilor, ce rău vă stă grăind din gura 
voastră glume şi cuvinte de hulă şi vorbe de ocară, voi, care 
Mi-aţi zis Mie: „Doamne, Doamne“\ Fiilor, ce rău vă stă la o 
masă cu mâncăruri şi băuturi alese, voi, care aveţi ca dreptar 
legea lui Dumnezeu şi legile sfinţilor apostoli! 

Fiilor, fiilor, pentru ce v-aţi abătut de la Mine, Domnul? 
Nu vă este frică, fiilor, de mânia Mea, care este pornită pe ca- 
pul păcătoşilor? Fiilor care v-aţi abătut de la Mine la faptele 
deşarte ale păcătoşilor, să ştiţi că veţi pieri odată cu păcătoşii. 
Fiilor, aţi auzit şi aţi văzut ce plăgi grele a vărsat Dumnezeu 
peste păcătoşi? că mii şi mii de păcătoşi au pierit, şi cei rămaşi 
tot nu s-au pocăit. Dumnezeu a pornit asupra păcătoşilor ploi 
lungi şi grele, scoţând apele din matcă afară ca să-i înece, să 
nu mai rămână nici unul cu viaţă. Dumnezeu a slobozit cutre- 
mure şi vânturi mari, omorând mii şi mii de păcătoşi, şi cei ră- 
maşi tot nu s-au pocăit şi nu şi-au îndreptat inimile către Dum- 
nezeu, şi vă spun că nu vor scăpa nici unul cu viaţă. A sorocit 
Dumnezeu războaie grele, făcându-i pe păcătoşi să se omoare 
unii pe alţii cu armele de război, şi mulţime mare de păcătoşi 
au pierit, şi cei rămaşi tot nu s-au pocăit de faptele lor, dar 
Dumnezeu îi va nimici pe toţi. A trimis Domnul, fiilor, peste 
păcătoşi ciumă, holeră şi alte încă nouă feluri de boli, ca să-i 
nimicească de pe pământ. Şi a mai trimis Dumnezeu peste pă- 
cătoşi o foamete mare şi încă nouă plăgi sunt pornite asupra 
omenirii întregi, care este ursită morţii pentru păcatele pe care 
le face. Fiilor, vă anunţ încă o dată: să ştiţi că toţi păcătoşii vor 
pieri, fiecare după păcatul lor săvârşit. 

Fiilor, fiilor, treziţi-vă, că vine moartea şi peste voi, care 
v-aţi abătut de la Mine, Domnul, şi veţi pieri şi voi la un loc 
cu păcătoşii, căci păcatele voastre nu se vor ierta, cum nu se 
iartă vânzarea şi trădarea lui Iuda, pentru că aţi batjocorit bi- 
necuvântarea sfântă, cu care Dumnezeu a binecuvântat şi pe 
strămoşul vostru, Avraam, căci Domnul a vrut să-Şi îndepli- 


nească cu voi minunile ce sunt scrise să se îndeplinească la 
sfârşitul veacului. Şi dacă vă veţi întoarce de la abaterile voas- 
tre la Mine, veţi fi părtaşi la aceste mari minuni, care urmează 
să se împlinească de Do mn ul. Dar vă spun: depărtaţi de la voi 
somnul şi lenea. Lepădaţi băuturile alcoolice. Lepădaţi de la 
voi poftele de alte femei. Lepădaţi de la voi concursurile, căr- 
ţile de joc. Lepădaţi de la voi petrecerile din saloanele cu 
baluri. Lepădaţi de la voi mâncărurile alese din cantine, cu 
care Eu, Domnul, vă văd că vă hrăniţi. Minunile Mele se fac 
prin post şi rugăciune şi credinţă sfântă şi prin tot felul de 
fapte bune. Fiilor, fiilor, întoarceţi-vă de la lene şi somn şi de 
la tot soiul de fapte urâte, pe care le faceţi fără frică de Dum- 
nezeu. Fiilor, faceţi rugăciune cu credinţă în Dumnezeu, ca să 
pierdeţi toate patimile cu care v-a înzestrat antichrist, că mari 
şi grele păcate vă stăpânesc, că dacă vă prinde moartea în 
aceste păcate, va fi vai de voi, căci Domnul nu vă va cruţa, 
pentru că Eu, Domnul, am venit între voi ca şi odinioară în po- 
porul Israel. Şi acum, ca şi atunci, mulţi dintre cei binecuvân- 
taţi de Dumnezeu s-au abătut în lături de la calea dreaptă. Aşa 
şi acum, ca şi atunci, nimeni nu crede, nimeni nu Mă ascultă. 

Fiilor, voi trebuie să vă rugaţi cu putere şi cu credinţă, 
căutând binefacerile odrăslite prin rugăciune. Fiilor, rugaţi-vă 
unii pentru alţii, ca să vă vindecaţi de multe feluri de boli gre- 
le şi rele în care aţi căzut. Fiilor, rugaţi-vă pentru pacea voas- 
tră şi a întregului popor. Fiilor, rugaţi-vă pentru libertatea 
voastră. Fiilor, rugaţi-vă pentru libertatea credinţei voastre şi 
pentru libertatea religiei voastre. Amin. Rugaţi-vă, fiilor, pre- 
cum şi preoţii se roagă pentru pace la toată lumea. Fiilor, 
fiţi-Mi folositori Mie şi nu lumii. Fiilor, fiţi cu multă grijă şi 
cu multă luare-aminte la sfaturile Mele, pe care vi le scriu aici 
prin Verginica. Fiilor, voi trebuie să vă rugaţi, căci pentru 
acest lucru v-a pregătit bunul Dumnezeu. Dar voi nu mai vreţi 
să vă rugaţi. Fiilor, vă îndemn: nu mai staţi fără rugăciune, că 
mare păcat este. 

Fiilor, v-aţi ocupat timpul vieţii cu serviciuri şi cu mul- 
te alte lucrări pământeşti. Fiilor, v-aţi ocupat timpul rugăciu- 
nii cu serviciurile, fără să vă mai gândiţi să lăsaţi loc liber şi 
pentru rugăciune. Fiilor, lucraţi binele. Nu mai staţi în câr- 
ciumi, nu mai staţi la sfat cu lumea. Fiilor, nu mai mergeţi pe 
o cale cu lumea, ci desăvârşiţi-vă, căci vă prinde moartea, cu 
lumea pe cale. Fiilor, nu mai poftiţi femeile străine de Mine, 
Do mn ul. Lăsaţi femeile străine, căci acele femei sunt amăgi- 
toare şi vă duc în focul veşnic. 

Fiilor, să ştiţi că Eu, Domnul, v-am cercetat şi pe mulţi 
v-am găsit în cele mai grele păcate, dar vă spun să nu tăgădu- 
iţi spunând că nu este adevărat, că vă veţi chinui amar. Fiilor, 
Eu, Domnul, am ostenit vasul Meu, pentru păcatele voastre. 

Fiilor, întoarceţi-vă către Mine, Domnul, căci vă anunţ 
că la anul, pe timpul acesta, poate nu vom mai fi ca şi acum, 
ci poate vom fi schimbaţi. Fiilor, luaţi seama bine, să nu ziceţi 
că nu v-am anunţat. Fiilor, uniţi-vă toţi şi vă sfătuiţi spre în- 
dreptare, ca să nu pieriţi cu cei păcătoşi, căci aşa este scris, că 
toţi păcătoşii vor pieri şi în veci nu vor mai fi. Fiilor, împăca- 
ţi-vă cu Dumnezeu prin mărturisirea păcatelor şi prin împăr- 
tăşirea cu sfintele Taine şi părăsiţi cărările pierzării. Fugiţi, 
fiilor, din drumul lui satana! 

Fiilor, nu v-am scris numele aici, al celor căzuţi în pă- 
cate grele, ci, din contra, voi singuri să vă ştiţi care sunteţi vi- 
novaţi, de care Eu, Domnul, grăiesc tare supărat. 

Fiilor, Eu, Domnul lisus Hristos, închei această durere 
către voi, care v-aţi abătut de la Mine, Domnul, şi cer ca aceas- 
tă scrisoare să fie citită către poporul Meu, ca toţi cei vinovaţi 
să-şi audă păcatele şi să şi le ştie fiecare în parte. Iar lui Daniel 

îi spun să păstreze această scriere, cu multă atenţie, pentru o 
mărturisire în faţa Judecătorului viitor, căci mulţi judecători au 
fost şi au trecut, dar ca Acest Judecător nu a fost de când e 
veacul, Care în curând va fi arătat în faţa întregii omeniri. 

Pace vouă, pentru îndreptarea pe calea bună şi veşnică 
a lui Dumnezeu! Amin, amin, amin. 

... Fiilor, îndată ce v-aţi hotărât să cereţi un dar de la 
Domnul, înnoiţi cât de des cererea voastră în faţa Domnului, 
înfăţişaţi-vă cu mare smerenie, cu multă credinţă şi cu multă 
prietenie şi fără nici o răutate în inimă. Iar dacă, rugându-vă 
o vreme, încă voi nu aţi primit ceea ce cereţi, nu vă descura- 
jaţi, căci Domnul vă pune la încercare, că de multe ori voi, fii- 
lor, socotiţi unele lucruri care nu sunt bune şi le cereţi la 
Domnul bune, care să vă fie vouă spre pagubă sau spre moar- 
te. Dumnezeu, atunci, spre binele vostru nu vă dă. Sau mai 
bine să vă spun că de multe ori Domnul vă încearcă, aşteaptă 
de la voi statornicie în rugăciune. Fiilor, vă spun: fiţi stator- 
nici în rugăciune, reînnoind de mai mai multe ori pe zi rugă- 
ciunile, căci precum medicul dă o doctorie de mai multe ori 
pe zi, îţi dă aceeaşi doctorie, şi cu ţinere de mâncări şi băuturi, 
aşa şi Eu, Medicul Cel ceresc, vă dau să reînnoiţi rugăciunea, 
cu ţinere de la orice faptă rea, căci bunul Dumnezeu nu neso- 
coteşte rugăciunea voastră, nici nu o va uita vreodată. Dom- 
nul Iisus Hristos vă dăruieşte tot ce veţi cere de la El, la tim- 
pul cel mai potrivit. Poate voi, fiilor, aţi cerut de la Mine un 
lucru, iar Eu, Domnul v-am dăruit altul, mai folositor. Fiilor, 
stăruiţi în rugăciune în toată vremea, căci stăruinţa în rugă- 
ciune este foarte folositoare. 

... Fiii Mei, Eu, Domnul, vă spun vouă că nu vă este în- 
găduit să vorbiţi în sfânta biserică, nici măcar pe şoptite. Să 
nu faceţi zgomot, nu aruncaţi hârtii sau lumânări pe jos, nu 
umblaţi prin faţa altarului în timpul Liturghiei. 

... Vă zic vouă, fiii Mei, cu lacrimi vă întreb: nu vă este 
dor de Mine? Nu vă este dor de învăţăturile Mele, pe care vi 
le dădeam odinioară? Nu vă este dor de miresmele Mele, pe 
care vi le vărsăm pe candele şi peste voi? Nu doriţi să vedeţi 
şi voi fericirea veşnică? Nu doriţi să trăiţi o viaţă fără moarte? 
Nu mai vă este dor? Nu mai doriţi o altă viaţă decât pe aceas- 
ta, unde sunteţi acum? O, cum v-a înşelat lumea cu viaţa ei 
zgomotoasă şi plină de plăceri! Cum v-au răpit din faţa Mea 
gusturile voastre! Cum v-aţi agăţat de plăcerile lumeşti! Nu 
mai îngrijiţi de cele sufleteşti cum vă spuneam Eu în vremea 
de azi, în fiecare lucrare. 

... Fiilor, să ştiţi de la Mine că lipsa de smerenie este un 
gol atât de mare în inima voastră! şi acel gol este pricina mul- 
tor rele. Fiilor, pentru ce sunteţi atât de răutăcioşi şi gata la 
orice răzbunare şi neîngăduitori şi încăpăţânaţi? Pentru ce 
primiţi părerile şi sfatul altora, care sunt în afară de Mine, 
Domnul? O, cât de uşor vă vine vouă să judecaţi pe alţii, pe 
când voi nu suferiţi o mustrare, dară o judecată! 

... în călătoria vieţii voastre, fiilor, de multe ori aţi fost 
lipsiţi de putere. Eu, Domnul v-am dat putere, şi în timp, nici 
măcar nu te-ai gândit la Mine, fiule, dară să te mai şi osteneşti 
să-Mi ceri putere! Pentru că mulţi dintre voi ziceţi că puterea 
o prindeţi prin băuturi şi prin sporturile cu care v-aţi obişnuit. 
Fiilor, fiilor, în toate călătoriile voastre sunt prezent. Aţi fost 
de multe ori bolnavi; Eu, Domnul, v-am dat sănătate. Aţi fost 
de multe ori întristaţi şi supăraţi; Eu, Domnul v-am dat mân- 
gâiere şi bucurie. Şi voi, în timpul acela, nici nu v-aţi gândit 
la Mine. Câte lucruri nu aţi pierdut voi, fiilor, şi Eu, Domnul, 
vi le-am dat la vedere şi voi nu v-aţi gândit că Domnul vi le-a 
dat! O, fiii Mei, când veţi ajunge voi recunoscători şi mulţu- 
mitori faţă de toate darurile dăruite de la bunul Dumnezeu? 


Voi nu ştiţi, fiilor, că sfinţii părinţi ai voştri numai prin rugă- 
ciune primeau darurile de la Dumnezeu, fie hrană, fie îmbră- 
căminte, fie încălţăminte, chiar şi sănătatea, chiar şi pacea şi 
bucuria? Orice aveau ei nevoie, numai prin rugăciune le pri- 
meau, dar voi sunteţi mult străini faţă de Mine, Domnul, şi 
faţă de părinţii voştri. Nu voiţi să luaţi în cunoştinţă despre ei 
şi despre Mine, Domnul. Socotiţi şi voi ca lumea, dar vă 
spun: ieşiţi din lume cu toate: şi cu cuvântul, şi cu gândul, şi 
cu purtarea, şi cu mâncarea, şi cu băutura, şi cu auzul. Cu toa- 
te ieşiţi din lume, căci lumea va pieri într-o clipă. Lumea nu 
va mai fi. Te vei uita s-o vezi şi n-ai s-o mai vezi, şi nici locul 
unde a sălăşluit n-ai să-l mai vezi, ci totul se va preface 
într-un mare pustiu. Fiilor, de câte ori sunteţi anunţaţi să ieşiţi 
din lume! Fiilor, nu auziţi ce vă spun Eu, Domnul? Fiilor, nu 
credeţi ce vă spun? Fiilor, fiilor, dacă v-aş bate, M-aţi asculta 
de frică, dar Eu nu vă bat, ci vă spun: fiilor, ascultaţi-Mă, nu 
mai întârziaţi. Eu, Domnul, am să fac război mare pe pământ 
cu lumea şi nu va mai rămâne nici o sămânţă din lumea 
aceasta. 

Fiilor, Eu închei. Ştiu că nu are să vă înfricoşeze şi să 
vă întoarcă la Mine. Păcat de voi, fiilor, că aveţi prilejul să fiţi 
fericiţi, dar nu vreţi. Păcat de munca Mea ce s-a depus pentru 
voi. Păcat şi de harul şi de cuvintele Mele care s-au vărsat 
peste voi, că le-aţi dispreţuit şi le-aţi călcat în picioare ca pe 
nişte nimicuri. 

Vă zic vouă, fiilor cei credincioşi şi ascultători: rămâ- 
neţi în pacea Domnului. Domnul să fie pururea cu voi. Amin. 
Pace de la Dumnezeu Tatăl! Amin, amin, amin. 

Vin curând. Amin. 

25 noiembrie/8 decembrie 1970 


1971 

Domnul va fi întâmpinat de poporul pregătit şi sfânt. Ivirea prooro- 
ci îl or mincinoase. Trâmbiţele apocaliptice de pe pământul româ- 
nesc. Lucrare de profeţie cum nu a mai fost şi nici nu va mai fi. 

... Domnul Iisus Hristos S-a pregătit să vină cu oastea 
Sa de sfinţi. Vine, toate sunt pregătite, dar aveţi grijă, că mai 
e o vreme scurtă şi nimeni să nu vă ispitească pe voi, căci 
acum este răbdarea voastră şi credinţa la putere. Dacă veţi 
avea credinţă, veţi avea şi biruinţă, iar dacă nu, veţi pieri ca 
dobitoacele, împreună cu toţi proorocii mincinoşi şi cu arma- 
ta lui antichrist. 

Feriţi-vă de moarte, căci moartea vine prin păcat şi prin 
poftă. Toţi cei ascultători şi cunoscători, învăţaţi pildele lui 
Solomon şi vieţile sfinţilor. Fiţi cu credinţă, căci Dumnezeu, 
Cel ce a zidit. Acela vă şi hrăneşte. Să nu crezi că dacă nu vei 
avea avere, ori serviciu, ori bani, ori aur, vei muri. Nu vei 
muri. Viaţa vine de la Mine, Domnul Iisus Hristos. Eu n-am 
avut aşa, nici avere, nici hambare. Şi cu atât mai mult, Dum- 
nezeu vă hrăneşte. 

Ia deschide ochii, fiule, că am ajuns la un sfârşit şi voi 
nu-1 cunoaşteţi. Dureros este pentru cel ce nu a învăţat cuvin- 
tele Domnului Iisus Hristos. Vine fuga păcătoşilor; să se ascun- 
dă în peşteri şi în crăpăturile munţilor. Dureros este că n-ai luat 
în seamă învăţăturile Mele. Tu trăieşti şi zici că mori, dar Eu 
pentru ce am vărsat Sângele Meu? Vei răspunde dacă mori? 

Nu vă dezmierdaţi feţele şi sufletele ca să plăceţi lumii. 
Fiţi înţelepţi. Tinere, ce frumos eşti! Dar mai frumos eşti dacă 
asculţi de Domnul Iisus Hristos. 

Avem un punct, fiilor, dar nimenea nu-1 cunoaşte. „De 
ce n-o mai fi venit Duhul Sfânt ca să ne mai dea povaţă?“, 
zic unii. „ Ce bine este, că fac acum ce poftesc eu! zic alţii. 
Ah, ce durere grea ne va arăta punctul acesta! Suntem într-un 
loc necunoscut, şi ar fi să fie cunoscut. Dacă aţi şti ce punct 
stă în faţa voastră, n-aţi mai bea şi n-aţi mai mânca. Fiilor, ne 
întâlnim cu caii lui antichrist, cu caii din Apocalipsă. Ne în- 
tâlnim cu balaurul care înghite totul şi te înghite şi pe tine 
dacă nu eşti credincios cu Mine. 

Tată, unde sunt părinţii voştri? Sugarilor, vă înţarcă 
Domnul. Vă ia ţâţa de la gură. Ce vă veţi face? că iată, trâm- 
biţa Mea cum se chinuieşte. 

Fiilor, atât rămâne întru împărăţia Mea: Avraam. 

... Cum s-au pedepsit cei ce n-au ascultat de Moise, aşa 
şi mai mult se vor pedepsi astăzi cei ce n-au ascultat de glasul 
Meu. 

... învăţătura, ascultarea şi hrana cu Trupul şi Sângele 
Domnului lisus Flristos, aceea va birui. Unde sunt acestea, 
diavolul nu are putere să biruiască. 

... Uite ce vă învaţă Domnul: când veniţi spre ieslea 
Mea, lăsaţi glumele şi toate lucrurile ce vă pot aduce păcate. 
Fiilor, ştiu că sunteţi tineri, dar fericită este nunta şi patul ne- 
întinat. Iacob a slujit ani întregi pentru a câştiga mireasa sa. 
Crezi? Acum, cu un zâmbet al unui tânăr, ai câştigat mireasa, 
dar nu este de la Dumnezeu acest lucru. Vedeţi că multul 
omenirii cu un zâmbet a stricat pământul. Sunt drumurile pli- 
ne de curvie. Acest lucru nu a fost de când e veacul, şi am 
profeţit dinainte că fericit este creştinul care trece peste trup 
de femeie şi nu se atinge de el. Vai de acela care s-a întinat cu 
curvia de azi! 

... Adevăr vă spun că mulţi dintre voi nu veţi primi 
moartea, ci cu trupul veţi primi pe Domnul. 

... Fiilor, puneţi mâna pe carte. Nu s-o citeşti, că mulţi 
o citesc, dar s-o înveţi, s-o pricepi, s-o înţelegi. Fiule, fă-ţi so- 
coteala, şi dacă nu ştii s-o faci, cere la care o ştie; şi dacă ai 
învăţat, fereşte-te de mândrie şi de a înstrăina învăţătura. 

... Ce frumoasă e ziua sfârşitului când se va întâlni ce- 
rul cu pământul şi se va face primirea unul altuia! Şi ce jale 
va fi când se vor despărţi neascultătorii de tine şi de Mine şi 
vor pune capetele în jos! 

... Daniele, caută în sfânta Scriptură şi vezi ce punct 
avem în faţă. Punctul acesta este un simbol, punctul care a 
fost în faţa femeii însărcinate, care stătea cu picioarele pe lu- 
nă şi avea să nască, şi cineva urmărea ca să ştie când va naşte, 
ca să înghită pruncul, ca să nu se mai lucreze ce s-a lucrat prin 
Domnul lisus Hristos. Acest punct e pus, şi cineva urmăreşte 
ca şi acum proorocia să fie astupată. După aceasta se vor în- 
mulţi proorocii. Vei auzi că acolo lucrează Dumnezeu; să nu 
te duci. Dincolo, vei auzi că înviază morţii; să nu te duci, că 
aceştia nu sunt proorocii Mei, şi aceia vă amăgesc pe voi. Ţi- 
neţi minte, că nu mai e lucrarea. A fost la Vladimireşti, a fost 
la Maglavit, a fost şi este aici şi a mai fost la Arsenie Boca, 
dar acolo ce a făcut? Luaţi bine seama, căci mulţi s-au abătut 
de la proorocia dreaptă şi nu mai spun adevărul. Ca această 
profeţie nu a fost şi nici nu va mai fi. Fiţi credincioşi şi lucră- 
tori până la vremea cea mai de pe urmă. 

... Sunt multe lucruri şi bune şi rele şi trebuie să le cu- 
noaşteţi. Un creştin a primit în gazdă pe dracul, care s-a 
prefăcut, şi un alt creştin a primit în gazdă pe Dumnezeu şi nu 
L-a cunoscut. De aceea, cunoaşteţi bine şi pe unul şi pe altul, 
ca să nu vă amăgiţi. 


... Fiilor, ca această profeţie nu a mai fost şi nici nu va 

mai fi. 

25 februarie/10 martie 1971 
Vine lepădarea de Dumnezeu. 

... Iată ce vine: cum leapădă naşul pe finul său, de sa- 
tana, aşa şi pe tine te va chema şi îţi va spune: „ Te- ai lepădat 
de Dumnezeu? Dar dacă vei fi cu Mine, nu te vei uda nici 
pe picioare, aşa cum a scăpat şi Moise prin Marea Roşie. Cine 
are credinţă puternică, acela scapă. Cine are credinţă slabă, 
acela se atacă. Vine lepădarea de Dumnezeu. 

18 aprilie/l mai 1971 

Păstorul Daniel, trimis să îndemne poporul să împlinească legea 
Domnului. Proorocie despre surparea templului din Maluri. 

Pace ţie, poporul Meu! 

Daniele, copilul Meu, acest popor să nu mai facă nici 
un fel de păcat, că iată, este aproape, uite aici ziua în care va 
cădea aurora de pe capetele lor. Vreau ca poporul Meu să fie 
uşor, să plutească pe apă, să plutească în văzduh. Vreau ca 
poporul Meu să nu se facă greu ca să se ducă mereu la fund. 
Vreau ca poporul Meu să fie bun. Aceasta, pentru ca să-l pot 
trece unde voiesc Eu, Domnul. Du-te, tată, la popor şi spune-le, 
că te voi plăti. Spune-le că le interzic de a-L mai supăra pe 
Dumnezeu. Spune-le că e supărat Domnul pe omul care este 
în slujba lui Dumnezeu şi mai face încă păcat mereu. Spune-le 
că a spus Dumnezeu să pună legea în lucru. Fiul Meu, spune 
poporului Meu să pună legea în faţă, s-o citească, să nu mai 
calce în picioare legea Domnului, pentru că mult M-am os- 
tenit, mult am muncit. Fiul Meu, să citească Israel să vadă pe 
cel care nu a dat ascultare, ce a pătimit. Atunci, Eu pentru ce 
M-am ostenit? Pentru gunoi? Pentru ce M-am ostenit? Pentru 
duhul rău? Fiul Meu, plângi împreună cu Mine, tată. Am ve- 
nit mereu la omul cu păcatul greu şi am dat mereu binecu- 
vântare ca să iasă din păcatele sale. Du-te, fiul Meu, în popo- 
rul Meu, că te voi plăti cu plată bogată, că Moise când era, se 
purta cu asprime. Dar Eu îţi spun: nu te purta ca Moise, ci cu 
blândeţe. 

Iată, tată, ziua lângă noi, când se alege neghina din 
grâu. Vine ziua, şi ce te vei face, creştine? că te dau în mâna 
celui ce te amăgeşte. Nu ştii, oare, să te lupţi împotriva celui 
ce te îndeamnă să nu mai fii cu Mine? 

Arată, fiule Daniele, legea Mea în acest popor şi spu- 
ne-le: „ Să nu iei, poporule, în batjocură pe Dumnezeu! Fiul 
Meu, du-te şi nu-ţi lua nici toiag, nici traistă, nici două haine. 
Fiule, nu mânca în casa care nu voieşte să asculte de Mine. 
Scutură, tată, şi praful de pe picioarele tale, ca să fie mărturie 
pentru el în ziua de judecată. 

... Fiule Daniele, scutură-1 tu puţin pe Gheorghe al lui 
Dumitru, că strică lucrarea lui Dumnezeu, cu portul, cu cu- 
vântul, cu lucrul şi, fără ruşine, cu gluma. Este ruşinos în po- 
porul Meu. Cu ce femeie se întâlneşte, el îi face cu ochiul şi 
îi zâmbeşte. 

... întreabă-1 pe Vasile, cu mn atul tău, de ce minte pe 
vasul Meu? întreabă-1 pe Nicolae, unde a petrecut ieri, pentru 
că acolo unde a fost, este cel mai rău loc împotriva Mea. 

... Casa aceasta nu era zidită ca să se strice. Toate se dă- 
râmau, dar aceasta rămânea. Toată lumea se îneca, dar popo- 
rul Meu rămânea. Dar se strică, fiindcă nu mai e cinstită şi fe- 
rită de păcat. 

Se surpă templul, tată! Eu nu l-am făcut să se strice. 
Simţiţi durerea, că se strică templul! 

Fiule Vasilică, luptă-te împreună cu Daniel, că se lasă 
sărac de multe ori vasul Meu. Nu are cu ce lua, de multe ori, 
nici pâine. 

9/22 mai 1971 

Durerea şi plânsul Domnului pentru ocrotirea de cădere a oilor 

Sale. 

... Fiilor, vă aduc la cunoştinţă despre puterea credinţei, 
că aceasta nu mai e, căci vor veni zile în care va avea nevoie 
de credinţă orice om, orice copil, orice tânăr, orice vârstnic, 
orice bătrân. Şi tocmai că, după credinţă, nu va mai avea cu- 
noştinţă. Fiilor, apropiaţi-vă de Mine, că nu Mă pot ţine din 
plâns când văd această lucrare pângărită din loc curat, din 
Duh sfinţit. Iată ce am ajuns! 

Poporul Meu, să nu muriţi ca poporul Israel. 

... Daniele, mor oile! Nu-Mi mai rămâne nici una în 
staul! Fiule, scoală-te şi plângi şi luptă-te, că vine vremea în 
curând să te lupţi, şi ai să pui jos nu o mie, ci milioane de 
vrăjmaşi. 

... Daniele tată, îmi mor oile! Daniele tată, îmi mor 

oile! 

Fiţi liniştiţi. Maica Mea, fii liniştită, nu mai plânge. 

Daniele, îmi mor oile! Uite o oiţă, e în frunte, departe 
de suferinţă, dar şi aceea se va îmbolnăvi. Daniele, îmi mor 
oile! Du această veste în calea lor. Patru sunt lucrurile: prima 
este ascultarea de Dumnezeu. Prima cauză a îmbolnăvirii este 
neascultarea. Daniele, umblă tu printre oile Mele şi mai 
mişcă-le din loc. Dacă nu le-aş fi tratat, nu Mi-ar părea rău. 
Cu cine să mai închei veacul? Plângeţi cu Mine, copilaşii 
Mei. Cu ce curaj, cu ce dragoste să mai zic către poporul 
Meu: „Du-te!“l că nu se duce; sau „Vino! “? că nu vine. 
Când zic Eu: „Ascultă! nu ascultă. 

... Ai grijă de Nicuşor, că mult e bolnav; nici cât vârful 
de ac nu mai e sănătos. Acest fiu, vai, vai! e un cui pe care l-am 
bătut, şi vai de cel ce l-a scos! Fiule Daniele, măi copii, măi 
Nicolae tată, scoală-te şi vino la Mine! Vine o zi în care vei 
muri şi vei striga la Mine şi vei suspina şi vei simţi toată 
durerea ta. 

24 mai/6 iunie 1971 

Proorocie despre zguduirea pământului şi ocrotirea celor 
credincioşi, prin post şi rugăciune. 

... E scris că se va deschide pământul şi va înghiţi tru- 
purile pe calea lor. Apropie-te de Mine, că ai să vezi om cu 
om încleştaţi, şi aşa vor muri, încleştaţi. Numai cei ce sunt cu 
Mine, numai aceia vor rămâne, că şi cel de pe casă nu va mai 
avea timp să coboare, şi aşa vor muri toţi. Fiul Meu, şi cel ce 
iese în ogradă nu va avea timp să intre în casă, şi acolo îi va 
veni sfârşitul. Nu mai poate pământul ţine ce este pe el. Nu 
te-au înfricoşat rănile şi plăgile care s-au dat, dar acum te va 
înfricoşa plaga care se va da. Nu se va mai găsi munte sau co- 
pac sau adăpost. Va alerga lumea, dar nimeni nu ştie unde va 
alerga. 

... Veniţi la Mine, că un singur drum e la Mine. Nu pe 
toate drumurile veniţi, ci pe un singur drum. 

... Nu uitaţi de Mine. Puneţi mâna pe carte, căci fără 
aceasta nu veţi lua cununa din mâna Mea. Fiţi îndrumători de 
bine, fiţi îndrumători de post şi de rugăciune. 

10/23 august 1971 


Trâmbiţa Domnului nu se va despărţi de popor, ci va fi şi din cer 

cu el. 

... Israele, am anunţat sfârşitul vasului Meu, dar chiar 
dacă va muri, să ştiţi că tot cu voi va fi. 

26 august/8 septembrie 1971 

Vremea necredinţei de pe pământ îi încearcă pe cei credincioşi. 
Duhul păcii şi al dragostei cereşti hrăneşte duhul smereniei. îm- 
păraţii pământului se vor închina lucrării Cuvântului Domnului. 

... O, poporul Meu, vine vremea ca pe unii dintre voi să 
vă doboare la pământ, dar nu cu sabia, ci cu necredinţa sa, 
pentru că diavolul intră în inima sa. Strângeţi legătura şi în- 
văţaţi cuvântul lui Dumnezeu şi strângeţi-vă puterile în cre- 
dinţă. Poporul Meu, prin foc şi prin apă, pe unde vei călători, 
ţine-te bine de Mine şi nu uita, în orice loc vei fi, că eşti fiul 
lui Dumnezeu. 

Nu daţi voie nimănui să facă ceartă sau dezbinări sau să 
grăiască de rău pe fratele său. Nu daţi voie să fie între voi ne- 
credincios sau să fie între voi păcătos. înconjuraţi bine lucrarea 
Mea, ca nimeni să nu strice lucrurile Mele. Am spus: îmbră- 
caţi-vă bine, că vine iama şi vă îngheaţă trupurile şi duhurile. 

Fiilor, nu vă urcaţi la case înalte, că nu va rămâne pia- 
tră pe piatră, şi toate vor fi dărâmate. Vai de cel ce a venit la 
Mine şi a cerut un lucru spre rătăcire! 

Copilaşii Mei, spuneţi-I lui Tatăl vostru, ce faceţi voi şi 
ce lucraţi voi când nu e Tatăl lângă voi? Care este gospodăria 
voastră? Duhovniceşte Domnul vorbeşte. 

... Şi zic: cei goi, îmbrăcaţi-vă bine, că purtaţi haină 
subţire. Vine iarna şi vei îngheţa. îmbracă-te cu portul moşi- 
lor şi strămoşilor. 

Fiilor, nu se cunoaşte deloc că Dumnezeu e în mijlocul 
vostru. Parcă sunteţi Israelul din vremea lui Moise. Când i-am 
dat tablele legii şi când a venit cu ele, poporul se închina la 
un viţel şi chefuia şi dănţuia. Atunci Moise a spart de necaz 
tablele legii. 

Eu port în mână o bilă, şi dacă aş trânti-o, nu ar mai 
rămâne nimic. 

... Fiilor, au venit mulţi dintre voi şi au cerut să le îngă- 
dui să se ducă în lume, adică să-şi ia serviciu, că nu au pâine. 
Eu le-am dat, că aşa au zis, că n-au cu ce să-şi ţină familia, 
adică: „Eu sunt sărac, fără pâine". Fe-am spus: „Du-te!“. Şi 
iată că la Mine n-au mai venit de când şi-au luat serviciu. De 
ce? Că s-au făcut pâine. Tată, copilaşii Mei, fericit este acela 
care este în lucru, adică are serviciu, dar nu este rătăcit, ci este 
cu Mine. Tată, tată, copilaşii Mei, vedeţi ce are lumea în mij- 
locul ei, căci pe cine îl are lumea, l-a schimbat în haina sa. Tot 
pământul este al Meu. Cum soarele nu se întinează, aşa şi via- 
ţa ta nu se întinează pe unde vei călca. Dacă nu eşti atent, te 
întinezi tu, că vrei; te spurci tu, că vrei. 

... Sunteţi un popor ales prin lucrarea Mea. Oare, nu M-aş 
duce Eu la împăraţi? Am fost, dar împăraţii M-au răstignit. 
Ţine minte ce scrie în sfânta carte, că vor veni împăraţii şi se 
vor închina la Mine prin tine. E scris în sfânta carte. 

... Copilaşii Mei, treziţi- vă, nu mai dormiţi, cum osta- 
şul nu doarme în timpul serviciului. Şi de ce el când i-a venit 
ordinul pleacă? De ce Eu nu pot duce cu voi la bun sfârşit pla- 
nul Meu? Măi copii, ştiţi de ce nu pot face planul Meu? Fiind- 
că nu este bătaia. 

4/17 octombrie 1971 

Cuvântul lui Dumnezeu 


1972 

Necredinţa lumii aduce mânie peste pământ. Facă-se voia Domnu- 
lui. Cetatea Domnului va fi căutată de mulţi. Regina Maria a 
României are numele scris în Cartea Vieţii. 

... Fiilor, veţi citi aceste cuvinte, veţi citi toate cărţile 
care se vor deschide şi mulţi dintre voi veţi plânge cu suspine 
când veţi vedea ce scrie în aceste cărţi. Atunci veţi auzi: celui 
ce-i zic: „ Vino!“, să vină, şi celui ce-i zic: „Du-te!“, să se du- 
că. O, fiule, este greu să auzi de la Mine: „Du-te!“. lată ce 
vreme! Dacă îi spui mortului să învieze, nu înviază, pentru că 
nu crede. Vai de lumea aceasta! că nu va fi iertată de păcatul 
necredinţei. 

Veniţi la Mine, florile Mele, căci lucrarea Mea este gră- 
diniţa unde v-aţi zămislit. Azi vorbesc prin cuvânt, şi mâine 
prin vânt şi prin foc şi prin judecată. Vino la Mine, că nu e ca 
în vremea lui Moise, care a crezut că era foc când vorbea cu 
Dumnezeu. O, ce necunoscut sunt de voi! ce străin sunt de 
voi! Nu vorbesc cu pietrele, că dacă M-aş adresa pietrelor, ar 
deschide gurile. Vorbesc cu tine, făptură după chipul şi asemă- 
narea Mea. Fii credincios, că nu eşti ales prin trâmbiţă bărbă- 
tească, şi este glas prin vocea unei femei, căci aşa este scris. 

Florile Mele, pentru ce v-aţi pierdut miresmele? Unde 
vă sunt mirosurile? că în loc de mireasmă, aveţi păcatul. Un- 
de să Mă ascund de această mulţime care nu încetează zi şi 
noapte de pe cărările ei? La ce munte, la ce copac se va 
ascunde? 

De ce au făcut aceste blocuri înalte? Cine a venit cu 
acest chip? 

Copiii Mei, ce mult M-am plecat la voi! Ce aţi zis voi, 
am zis şi Eu. Am ajuns să zic şi Eu ce ziceţi voi, în afară de 
păcat. O, fiul Meu, să stai lângă cuvântul Meu, că din acest 
cuvânt vei avea masă şi apă şi căldură şi viaţă. Când zic „ Vi- 
no! nu veni prin altă chemare, că nu cunoşti drumurile şi 
vremurile. Să nu păţeşti ca cei trei iezişori. Nu ieşi până când 
nu vei cunoaşte vocea lui Dumnezeu. 

Azi e vremea unei curvii. Cine bea din acest izvor de 
plăceri, nu se mai goleşte. Fericit de mii de ori acela care nu 
a băut din izvorul acela. O, ce te vei bucura tu, cel care n-ai 
băut! Şi ce vei plânge tu, cel care ai gustat! Câte dureri vei 
lua, câte bice! Copilaşii Mei, nu luaţi pe voi această îmbrăcă- 
minte; n-ai voie să porţi acest model de haină. 

Fiilor, s-a umplut pământul de sânge de copii. Geme 
pământul de mizeria avorturilor, că şi prin apa pe care o beţi 
vă întinaţi de la avorturile care se fac. 

Veniţi la nivelul credinţei, veniţi la sfinţenia credinţei! 
Aţi văzut că multe flori au o frunză. Aşa sunteţi şi voi. Eşti 
frumoasă floare, dar ai frunza întinată. O, fiule, fii român, nu 
fi ţigan, că nu găseşti pe pământ înţelepciune decât la Mine. 

Vine vremea să fiţi de folos, că veţi fi căutaţi şi în 
văzduh, şi în apă, şi în pământ; ca doctorii cei mai pricepuţi 
o să fiţi căutaţi. Vor veni la voi mulţi, şi atunci se va da lucra- 
rea Mea pe faţă. 

Oiţele Mele, când mergeţi pe cale însetate sau înfome- 
tate, nu vă abateţi fără voia păstorului, că poate acelea sunt 
curse, şi să nu vă surpe vreunul din picioruţe sau mânuţe. Su- 
rorilor, pregătiţi-vă să fiţi uceniţe, mironosiţe, aşa cum a fost 
o regină în timpul războiului, care pansa răniţi, şi s-au căutat 
faptele ei în Cartea Vieţii. 

19 decembrie 1971/1 ianuarie 1972 


înteţirea veghii împotriva ispitelor acestui veac. Duhul diavolesc 
apasă din părţi peste România. 

... O, fiilor, de aş mai fi în trup, n-aş mai putea sta pe 
pământ. Trupul Meu este de-a dreapta Tatălui, iar Duhul Meu 
a venit să plinească lucrarea. Eu sunt Cel ce am fost cu trup 
şi M-am pogorât în iadul cel mai întunecat, de am scos pe cei 
iubiţi ai Mei. Am zdrobit porţile iadului, am iertat orice păcat, 
cu sângele de pe cruce, şi am trecut din legea veche în legea 
nouă, în cer şi pe pământ. Nu am murit, ci a fost o lucrare ma- 
re. Am avut putere să ridic sabie asupra fariseilor şi să le 
zdrobesc lucrarea. 

Vai de păcătosul care s-a întors la păcatele sale! Fiule 
Israele, ţine-te bine, că Mă uit din cer la tine; privesc de la Ta- 
tăl Meu la tine şi nu te părăsesc. Nici pe păcătos nu-1 pără- 
sesc, dar la ziua de judecată se va desparte. 

Poporul Meu, de ce nu-1 cunoşti tu pe vrăjmaşul tău, 
care te duce la moarte şi la sabie? Eu îţi trimit cuvinte de sal- 
vare, dar pe Mine nu Mă iubeşti aşa cum îl iubeşti pe duhul 
rău. A făcut Dumnezeu ca prin acest lut să se facă lucrarea şi 
îţi voi arăta la sfârşit toate, toate buturugile, toate potecuţele 
pe unde am urcat cu peştişori, pe unde am tras corăbioara, şi 
toate malurile pe unde am tras. Şi ce te vei face tu, creştine cu 
inimă de piatră şi cu trupul întinat? 

O, au ieşit pe pământ multe lucruri cu bani, dar pe 
Dumnezeu nu-L puteţi plăti cu bani. Cum să mai fac Eu din 
omul de azi ca să ajungă ca Petru şi ca Pavel? O, am nevoie 
de ucenici! 

Am lăsat omul numai un minut, şi când M-am întors, 
l-am găsit ca porcul, tăvălit în noroi; l-am găsit în crâşmă şi în 
locuri murdare şi am plecat plângând. De unde să iau altul? Nu 
am pe nimeni dintre voi ca să-Mi duc lucrarea la capăt, dar vă 
spun că cea mai mare osândă şi blestem cade pe veacul acesta. 

Vai de creştinul care nu are viţă lângă cuibul său şi se 
duce să cumpere băutură de la duhul rău! O, floricică a lui 
Dumnezeu, care eşti ruptă din cuvântul Meu, dacă ai vedea 
cum umblă duhul rău cu trupul tău în braţe şi îl duce în locuri 
necurate!... 

Omul lacom la toate, strică zidirea lui Dumnezeu. Lă- 
comia este de la duhul rău. Fiule, posteşte, tată, că-ţi piere 
pofta, şi cere de la Dumnezeu înfrânarea trupului tău. Tată, te 
scoli noaptea şi nu poţi face rugăciunea, ci poţi alte lucruri 
urâte şi trec ore întregi aşa. Tinere, Mă dor ochii uitându-Mă 
la păcatele tale. O, parcă tu ai fi acela care ţii cerul şi pămân- 
tul în palmă. Ah, ce durere mare! 

Floricelele Mele, fiţi una cu Mine la întristare şi la sus- 
pinare şi să vă doară inima şi pe voi cum Mă doare pe Mine. 
O, tată, îl vezi pe fratele tău făcând păcate. Fii cu durere, 
chiar dacă nu este rudă cu tine, că vă spun că dacă ar scăpa 
cineva din iad, n-ar mai face ce faci tu, şi ar veni la tine din 
lume şi te-ar scutura până ţi-ar sări dinţii din gură. 

Am cuvinte minunate, dar cui să le dau? Aceste cuvin- 
te sunt mai curate ca aurul, şi credinţa voastră nu-Mi îngăduie 
să vi le dau. Zici că eşti creştin, dar sticla din mână nu o laşi. 
Ştii că eşti şofer şi nu bei, că te dă afară din serviciu, dar din 
împărăţia lui Dumnezeu nu te dă afară? De la serviciu, nu lip- 
seşti o oră, că te dă afară, dar din grădina lui Dumnezeu nu te 
temi că te dă afară când lipseşti? 

Ierusalime, vine ca să ia din puii tăi. Priveşte cum vine, 
azi mai mult, mâine mai mult, până cuprinde totul. A intrat 
diavolul, a trecut graniţa, a intrat în România şi a prefăcut tot. 

Nu vreau averea voastră, nici banii, nici casă. Vreau 
milă şi ascultare, căci durerile sunt din împărăţia cerurilor. 




Anii 1955 - 1980 


137 


Merge păcatul din om în om, până la cel din urmă om, 
dar dacă cel din urmă om biruie păcatul prin fapte, câştigă. 
Asculţi şi cânţi, dar nu eşti fericit decât numai dacă împli- 
neşti. Acestea sunt ca şi coaja mărului frumos. 

Ce frumos este în oraş! Scrie bufet, tutungerie, alimen- 
tară; numai moarte nu scrie, dar scrie moarte în altă limbă. Nu 
te ridica împotriva Mea, că ai dreptul să spui de ce nu ţi-am 
spus că scrie moarte. Nu este păcat să cumperi, dar numai ce 
trebuie. Fericiţi cei din oraş dacă nu vă veţi atinge hăinuţele 
de această smoală. 

Floricelele Mele, fiţi cuminţi, că nu veţi rămâne neadă- 
pate şi neudate. Puţin mai e şi se schimbă lucrurile şi se slo- 
bozesc mâinile legate ale credinţei. 

25 decembrie 1971/7 ianuarie 1972 

Cinstirea semnului sfintei cruci, închinarea în numele Preasfintei 

Treimi. Lucrarea duhurilor rele. Durerea păcatului. 

... închină-te, poporul Meu, în numele Tatălui şi al Fiu- 
lui şi al Sfântului Duh. Amin. Să fii credincios în acest semn 
pe care-1 faci. Acest semn să nu-1 faci în numele altcuiva, afa- 
ră de Sfânta Treime, că mulţi folosesc acest semn la lucruri 
diavoleşti. Multe semne se fac, dar se fac în nume necurate. 
Cinstiţi acest semn al Sfintei Treimi. Lui Dumnezeu, Tatăl 
tău, dă-1 slavă, şi nu la oameni, că astăzi a ieşit pe pământ să 
se dea slavă la altcineva. 

... Ţineţi minte, că o echipă de scamatori va veni la 
mormânt şi va învia mortul şi va zice către voi: „Iată ce pu- 
tere avem noi! Daţi-ne mărirea şi slava ce ni se cuvin! “. Dar 
vă zic: nu schimbaţi credinţa de la Mine, că lucrul acesta se 
face cu duhurile necurate, pentru că cel ce vine înainte de 
Mine şi înviază mortul, acela e pus să te înşele pe tine ca să 
nu te mai găsesc Eu când voi veni. 

... Simţiţi şi voi ce este a greşi sau a te depărta sau a su- 
păra pe Dumnezeu. De ce sunteţi aşa, de nu simţiţi durerea 
păcatului? Fiul Meu, poporul Meu, durerea păcatului e cea 
mai grea, pe care nu o poate vindeca decât numai Domnul. 

Copilaşii Mei, floricelelor, numai aşa v-am numit. 
Do mn ul când a făcut floricica nu avea ţepi. Cine a făcut ţepii? 
Vine vremea ca să se culeagă floricelele, şi la vremea cu- 
lesului nu se va putea purta, şi se va arunca, fiindcă înţeapă. 
Păcat de mirosul ei şi de frumuseţea ei, că a fost aruncată. 

28 decembrie 1971/10 ianuarie 1972 

Nimicirea turnurilor fărădelegilor babiloniene. Lucrarea cuvântului 
se va vesti cu putere. Domnul plânge pentru rătăcirea creştinilor. 

... Israele tată, va ploua pe pământul acesta arme cum 
plouă picăturile de apă. Va ploua pe pământul acesta arme. Să 
nu vă înspăimântaţi. Va ploua arme pe pământ cât casele, cât 
casele care se fac în vremurile voastre. Pentru ce? Nu se 
spune. 

... Va sta pământul plin de sânge, nu o zi, nu două, nici 
nouă, ci ani de-a rândul. De ce? Nu ştiţi de ce. 

... Acum să taci, că în urmă ai să vorbeşti şi ai să tălmă- 
ceşti din anul 1955. Totul ai să scoţi la iveală; toată profeţia 
Mea ai s-o scoţi la iveală, şi pe cea pe care n-ai înţeles-o. 
Atunci vei fi obligat ca orice cuvânt ce ţi-am dat, să-l mă- 
nânci, fie că e amar, fie că e dulce; fie că e greu, fie că e uşor. 
Ai să fii obligat să le porţi şi să le tălmăceşti pe toate. Acum 
n-ai avut timp să le tălmăceşti, că ai avut serviciu, dar atunci 
vei fi obligat să te întorci la locul în care ai fost, şi să cunoşti 


tot ce ai stricat şi ce ai hulit şi ce ai prigonit şi ce n-ai voit să 
faci ascultare. O, tată, totul îşi va petrece lucrul şi timpul. 
Apropiaţi-vă, fiilor, şi nu mai staţi nepăsători, voi, care aţi stat 
lângă Mine şi care aţi ascultat şi care veţi asculta. Să nu fugi 
nici de la bine, nici de la rău. Să nu fugi de la Dumnezeu. 

... Strângeţi-vă puii sub aripile voastre, că puii dau pe 
faţă multe lucruri, râcâie şi strică lucrurile bune. Zice cloşca: 
„Puii mei nu mă mai ascultă. “ Cloşcă, mai bine să-ţi iau nu- 
mele de cloşcă decât să laşi puii pe câmp. Dragi copii, aveţi 
grijă de pui. Tată, tată, despre voi grăiesc şi vorbesc; aveţi 
grijă de pui, nu lăsaţi puii afară. Copilaşii Mei, simţiţi rana şi 
întristarea despre cele profanate şi călcate în picioare. Ai grijă 
de puii pe care-i ai zămisliţi. începând de la clipa zămislirii şi 
până la clipa sfârşitului, vei răspunde de toate pierderile, că 
mai bine nu te căsătoreai decât să-ţi fie semănătura deşartă. 

îngerii vor fi trimişi pe pământ ca să te culeagă. Nu va 
rămâne oscior dintre voi ca să nu se smerească. Copilaşii 
Mei, de câte ori v-am botezat şi v-am mângâiat cu cuvinte 
frumoase, iar la vreme de boală, foame şi strâmtorare Ne lă- 
saţi şi plecaţi. Nu uita niciodată chemarea şi iubirea Mea, 
oricât ai fi de lipsit, ori mustrat, oricât ţi-ar fi de greu. 

... Copilaşii Mei, când Domnul e supărat, voi de ce vă 
bucuraţi? De ce Maica Mea plânge când vă vede? Aşa şi voi, 
de ce vă bucuraţi când Noi suntem întristaţi? Când cineva se 
abate de la Mine, tot cerul este în jale, că în loc să crească nu- 
mărul lui Israel, scade. Nu este aşa, că dacă cineva din casa 
voastră a murit, aţi uitat de el? La Noi nu e aşa; e pierdere ma- 
re din lucrare. De ce un om care este pus pe tron, când e dat 
jos, se mâhneşte până la os? Pierde cinstea. La Noi nu e aşa. 
Pierdem din lucrul sfânt, şi de unde să se pună la loc? că nu 
te pot lua pe tine să te pun în locul său. Fiţi cu simţul sfânt. 

... învaţă, tată. De aceea Domnul a unit cerul cu pămân- 
tul. Cunoaşte, deci, pe cele cereşti decât pe cele pământeşti. 

Floricica Mea, nu te usca, nu te îngălbeni, nu te ofili, ci 
păzeşte-te de tot ce-ţi omoară viaţa, căci păcatul îl slăbeşte pe 
om şi îl face neputincios şi îl îmbătrâneşte. Strămoşii voştri 
trăiau şi opt sute, nouă sute de ani. De ce trăiau atâta? Erau 
lipsiţi de păcat. Sute de ani a scurtat păcatul viaţa voastră. 

... Nu Mă întrebaţi când vin la voi pe unde am venit şi 
de ce am venit. Supravegheaţi, că nu se cade când aşteptaţi pe 
Domnul să fiţi în aşternut, ci să fiţi în rugăciune. Nu vă cul- 
caţi, oiţelor. Fiţi cu pachetele făcute, că e gata să plecăm. Pre- 
gătiţi-vă, că nu aveţi nimic pregătit. 

... Copilul Meu, oiţa Mea, nimic nu te va durea dacă ai 
fi desăvârşit în viaţa ta, că mulţi creştini au suferit roată, 
papuci în foc, şi nu i-a durut, căci nu aveau lucrurile ameste- 
cate. Mulţi dintre creştinii de azi zic că nu au puterea sfinţilor. 
Eu zic că ai, dar nu vrei să dai puterea pentru Dumnezeu. 
Fiule, cum a încăput Dumnezeu în casele voastre? A încăput 
că aşa a fost să fie. 

... Măi tată, voi porunci să iasă din locurile ascunse 
fraţii şi surorile pline de credinţă şi voi face o masă şi o casă 
cu voi. 

Cine a rupt mâna vasului Meu? O, tată, cine poate 
vindeca mâna vasului Meu? Cine, tată? Cer ajutor poporului 
Meu. Ajută-Mă tu ca să vindec mâna vasului Meu, că e rău 
fără mână, nu poate să împlinească. Crezi? Nici altă mână nu 
se poate pune. Fiule Daniele şi fiule Dumitru, aveţi grijă de 
Nicolae, mâna vasului Meu. Mare va fi plata voastră dacă-1 
veţi aduce pe Nicolae acasă. 

13/26 februarie 1972 

Cuvântul lui Dumnezeu 


Domnul grăieşte trâmbiţei Sale tălmăcirea coborârii lucrării cu- 
vântului, prin arătare, şi plânge pentru împietrirea poporului ne- 
simţitor. Cuvântul coborât din cer este har mântuitor. 

... Uită-te la Mine, Verginico, şi vezi, ca să înţelegi toa- 
te tainele proorociei. Verginico, trebuie să înţelegeţi cu toţii 
că Eu vă vorbesc vouă. Deci prin acest cuvânt să înţelegeţi pe 
Fiul lui Dumnezeu şi pe Tatăl, adevăratul Dumnezeu, iar gura 
Lui, prin care grăieşte cuvintele pe care voi le auziţi, este 
Sfântul Duh. Şi să ştiţi cu toţii că gura Domnului grăieşte 
aceste cuvinte pe care voi le auziţi, adică Duhul Domnului, 
pentru că Sfântul Duh Se numeşte gura lui Dumnezeu, şi Fiul 
este Cuvântul. Am venit asupra rămăşiţei lui Israel ca să-l că- 
lăuzesc la tot adevărul, dar nici aceştia nu Mă cunosc. 

Verginico, mergi la poporul Israel şi dă-le de veste că 
S-a coborât Duhul Sfânt asupra lor ca să desăvârşească orice 
lucrare dumnezeiască, prin naşterea şi prin patimile şi moar- 
tea şi învierea Domnului, deci şi lucrarea mântuirii ce a fost 
îndreptată spre lume. Dă-le de veste că lucrarea Mea nu pă- 
trunde în inimile lor. Ne vom retrage cu totul şi pustii vor ră- 
mâne, pentru că nici un popor nu a fost aşa de încăpăţânat. 
Du-te, Verginico, la poporul Israel şi dă-le de veste de cele ce 
ţi s-au descoperit, cum ai văzut şi ce ai văzut. Dă-le de veste 
că ai văzut lucrarea lui Dumnezeu ce se face prin Duhul 
Sfânt, şi că Domnul Iisus Hristos este Cuvântul, Fiul Tatălui, 
Cel Atotputernic. Dă-le de veste că lucrarea este una; adică 
Tatăl, Fiul şi Duhul Sfânt. Dacă Israelul acesta ar asculta lu- 
crarea aceasta, această lucrare ar fi proprietatea lor, că prin 
această lucrare s-ar face una cu Cei ce au făcut această lu- 
crare, adică Tatăl, Fiul şi Duhul Sfânt. 

Dă-le de veste, Verginico, căci aşa zice Domnul: Israe- 
le, Israele, ia seama bine, că dacă cheia nu descuie, nici uşa 
nu se deschide; şi dacă uşa nu se deschide, nici unul nu va in- 
tra întru împărăţia Mea. Nimeni nu vine la Tatăl Meu, fără nu- 
mai prin Mine. Dă-le de veste cum ai văzut, cum că uşa este 
Fiul, precum de multe ori am spus. Eu sunt uşa, cheia uşii este 
Duhul Sfânt, şi casa este Tatăl, şi în casa Tatălui Meu multe 
locaşuri sunt. 

Acest har, acest dar şi această lumină, uşa minţii voas- 
tre nu o descuie, nu o deschide şi nu o luminează, pentru că 
antichrist a întunecat-o pe veci. Vai, vai, Israele, ce vei răs- 
punde de toate câte ai fost anunţat? Lucrarea aceasta ţi-ar 
aduce un har mântuitor dacă ai preţui-o prin credinţă. 

Du-te, Verginico, şi dă de veste Israelului că de multă 
vreme stau la uşă şi bat, dar ei nu Mă aud. Şi zic: cine-Mi va 
deschide uşa, voi intra la el şi voi cina cu el, şi el cu Mine, că 
întru mulţime am grăit, dar puţini sunt cei care Mă cunosc. 

Omul care te pune să juri că nu vei mai crede în Dum- 
nezeu şi că nu vei mai merge în biserica lui Dumnezeu şi că 
nu te vei mai închina, acela este antichrist, şi cum să nu-1 cu- 
noşti pe acest om că este antichrist? Câţi ca aceştia nu au jurat 
pe sufletele lor, şi punând şi pe alţii să jure ca ei! Vor merge 
în muncă veşnică. 

27 aprilie/10 mai 1972 

Cei ce se leapădă de coborârea cuvântului, sunt vânzători. 

... Mulţi dintre voi Mă vor vinde, aşa am spus şi celor- 
lalţi ucenici. Iar cel ce se leapădă de Mine, M-a şi vândut. 

13/26 iunie 1972 


Proorocie pentru începutul durerilor pe pământ. Domnul întăreş- 
te pe trâmbiţa Sa, Verginico. Vorbirea Maicii Domnului cu trâm- 
biţa Fiului ei. Maica Domnului coboară îndemnuri sfinte pentru 

creştini. 

Iată, anul 1973 e cu necaz mare şi cu război. începutul 
şi sfârşitul durerilor va veni. 

Mamă eroică a copiilor Mei, vei sta în mare jale, cum a 
stat cetatea în care Irod a ucis paisprezece mii de prunci, că ia- 
tă, pruncii pe care i-ai născut vor pieri, precum şi pe cel ce ţi 
l-am dat de ajutor a murit în toate căile vieţii. Dar fii tare, ca 
tu să nu mori, căci mai ai fii de născut şi de alăptat. Nu întin- 
de mâna împotriva Mea, nu strica legătura cu care eşti legată 
de ajutorul pe care ţi l-am dat. Nu-i ursiţi pieirea voi, cum şi 
David nu i-a voit pieirea fiului său, căci moartea îi va veni prin 
faptele sale. Dar întreb pe poporul Meu: unde le este puterea 
rugăciunii lor? că de ar avea credinţă şi putere numai cât un 
bob de muştar, ar învia toţi morţii, nu numai pe ajutorul tău. 
Verginico, nu strica legătura, tu n-ai voie, că dacă tu faci 
aceasta, toţi vor face asemenea faptă. Fii tare în luptă şi îmbra- 
că-te în jale, că aveţi necazuri, dar veţi avea şi bucurie, care va 
şterge lacrima. Uniţi-vă în rugăciune pentru a birui necazul. 

Verginico, ia cu tine bani şi du-te la femeia aceea şi o 
roagă să te ducă la acei preoţi care au scos pe fiica ei din foc 
(episcopul Evloghie Oţa) şi spune-le lor de moartea ajutorului 
tău, căci ei au mare credinţă şi mari puteri în rugăciunile lor, 
şi vei învia mortul care a murit şi vei da de o viaţă mai fier- 
binte, ca la început. Verginico, să plăteşti cu bani grei viaţa 
acestui mort, că de n-aş avea nevoie de el, l-aş lăsa să putre- 
zească, aşa, ca şi pe ceilalţi morţi. Vina este a părinţilor lui, 
că nu l-au îngrijit de mic. Ce a zis tatăl lui când a plecat de la 
tine? A zis: „Să zici mersi că a venit". O, omule nepriceput, 
cum te vei osândi pentru fiul tău şi pentru planul Meu pe 
care-1 stricaţi voi cu vorbele nepricepute, pe care le rostiţi fără 
frică de Dumnezeu! 

Verginico, fii atentă că vei vorbi cu Preasfânta Maică a 
Domnului. Fii atentă, Verginico, la Maica Domnului. 

— Fiul meu, Fiul meu, Fiul meu, ascultă-mă! înlătură 
aceste oştiri diavoleşti, care au cer negru între cer şi pământ. 
Fiul meu, mor copiii Tăi toţi. Nu-i lăsa să moară cum au murit 
ceilalţi. Sprijineşte-i şi întăreşte-i, că sunt micuţi şi nepricepuţi 
şi fără putere. Nu au minte nici cât un bob de mei. Tu, Fiul 
meu, să fii bun şi milostiv cu ei. 

Verginico, Verginico, fii tare şi îmbărbătează pe copiii 
Fiului meu. La rugăciune, să se lege lanţ rugăciunea, şi postiţi 
şi ardeţi cât de multe candele în casele voastre şi numiţi-le 
pentru cine le ardeţi. Nu vă mai osteniţi cu alte lucruri nefo- 
lositoare, şi mărturisiţi-vă şi împărtăşiţi-vă, ca să nu aveţi pă- 
cat, căci voi sunteţi încheierea veacului. în urmă, nu veţi mai 
avea pe nimeni. Ardeţi candele şi pentru morţi, şi pentru vii, 
şi pentru prieteni, şi pentru neamuri, şi pentru străini, ca să vă 
plătească Dumnezeu, Tatăl vostru Cel din ceruri. Să con- 
sumaţi un kilogram de ulei pe zi şi pe noapte în candelele pe 
care vi le-am spus să le ardeţi. Zidiţi-vă fiecare, cămăruţă pe 
pământ, pentru rugăciune. Acolo să intre fiecare familie creş- 
tină să se roage, că nu veţi mai putea să vă rugaţi în văzul şi 
auzul lumii. 

Verginico, ia te uită la genunchii mei! Să ştii, Vergi- 
nico, rănile pe care le vezi pe fruntea mea şi pe picioarele me- 
le şi pe genunchii mei sunt făcute numai de aseară şi până 
astăzi în zori. Dacă eu nu mă rugam pentru voi, eraţi morţi 
toţi, căci diavolul a cucerit pe Nicolae şi în toate formele vrea 
să vă dea pierzării. Să fie tot timpul cineva din poporul meu 

cu voi. Să nu fiţi singuri, căci în curând îi va sosi veacul aces- 
tei boli grele, pe care o are Nicolae, dobândită de la tot soiul 
de diavoli. 

Du-te, Verginico, şi spune fiilor Domnului meu tot ce 
ai văzut şi tot ce eu te-am învăţat. Spune că a venit durerea şi 
necazul peste tine şi peste toţi şi peste toată casa lui Israel, şi 
numai prin slujbe şi rugăciuni şi posturi şi prin arderea can- 
delelor şi prin tămâiere şi prin stropirea cu agheasmă veţi 
birui, căci acesta este războiul fără armă, fără sabie şi fără 
vărsare de sânge, dar după acesta urmează cel cu vărsare de 
sânge, în care de la un singur ostaş şi de la o singură sabie se 
va toca tot ce este rău şi se va ridica sângele până la crengile 
arborilor. 

Iată sfârşitul! Fiţi tari în credinţă şi curaţi. Fiţi puternici 
în rugăciuni şi în slujbe şi în fapte. Fiţi înţelepţi şi cu curaj. 
Pregătiţi plâns şi frângere de inimă la rugăciune. 

10/23 august 1972 
Nerodirea Domnului în om. 

... Iată, tată, când am vorbit cu Moise, am vorbit cu un 
singur om şi am dat prin el mii de porunci şi au făcut planul 
Meu, dar acum am vorbit cu mii de inşi. 

29 septembrie/12 octombrie 1972 

Păstorii poporului sunt îndemnaţi la credinţă tare. Lucrarea Dom- 
nului trebuie sprijinită. Proorocie despre locul pământului cel nou 
şi a chipului cel frumos de pe el: Noul Ierusalim. 

... Poporul Meu, slujitorii Mei, nu ştiu cum să vă mai 
strig, că atât de supărat şi de mâhnit sunt! Al cui nume s-a 
stricat, s-a şi dărâmat, că fiecare nume e scris pe acest zid. 
Sunt douăsprezece nume scrise. Unul s-a dărâmat; două, trei 
s-au dărâmat de tot. Voi nu ştiţi ce simbolizează aceşti stâlpi 
care s-au prăbuşit. Daniele tată, plângeţi împreună cu Mine. 
Să nu cădeţi din credinţa voastră. Când era Noe în corabie, ci- 
neva găurea corabia ca să intre apa şi să se scufunde, şi altci- 
neva astupa găurica. Aşa şi astăzi: se găureşte barca Mea şi 
nu mai are cine să astupe găurile. Fiule Daniele, aşa cer şi Eu 
acestui popor, să facă ce a făcut şopârla. 

Daniele, ai grijă să nu te dărâme duhul rău. Gândeşte-te 
bine, că eşti hotărât să fii până la sfârşit. Eu voi fi părintele 
tău şi voi fi şi sluga ta, numai să ai credinţă neclintită şi, în 
orice situaţie vei fi şi în orice greutate vei fi, Eu voi fi cu tine. 
Daniele tată, să fii ca Avraam. El nu se abătea de la Mine. Ci- 
ne a priceput tainele Mele, a fost bine. Cine nu a priceput lu- 
crarea Mea, a fost rău de el. Daniele, te-am aşteptat şi Mă ui- 
tam mereu să soseşti. Am spus mereu: sprijiniţi corăbiuţa 
Mea. Şi toţi fugeau şi huleau, şi iată că s-a dărâmat. Să nu zici 
ca lumea că s-a dărâmat casa sfinţilor. Să aveţi durere, că tot 
cerul plânge, e în doliu. Măicuţa Mea s-a îmbrăcat în doliu. 
Lăsăm lucrurile până la seceriş, şi atunci vom pune neghina 
pe foc. 

Da, aş zice să se mute familia Mea, dar încă mai aştep- 
tăm. Daniele, crezi? De câte ori s-a dărâmat templul şi s-a zi- 
dit iarăşi? De multe ori. Cine a fost cu Dumnezeu, nu s-a dă- 
râmat. Aşa sunt lucrurile lui Dumnezeu; trec şi prin apă şi 
prin foc. 

... Verginica era pe o in s ulă şi ieşeau numai fiare şi dă- 
râmau mereu insula ca s-o ia apa, şi atunci ea a rămas în spe- 
ranţa Mea. Aceasta simbolizează ce este astăzi, ce se întâm- 
plă acum. Şi târziu au apărut pe marginea acestui pământ trei 
oameni şi au pus masa şi mâncau, şi ea a râvnit la ei, că îi era 


foame şi ar fi mâncat, dar nu a mâncat, că s-a dus cineva din 
văzduh şi a luat-o, că masa aceea era de la altcineva. Şi de 
acolo a văzut venind un om cunoscut, care venea şi trecea pe 
acolo pe lângă ea. Şi a zis: „Nene Mitică, unde te duci? Era 
Mitică de la Gheboieni. Să-i spui că multe căzături a avut şi 
i-am iertat şi dacă a patra oară mai cădea, nu-1 voi mai ierta. 
I-am dat istoria în mână, i-am dat Scriptura, i-am dat dar şi har, 
i-am dat să-ţi fie însoţitor şi să se spele. 

... Umpleţi-vă hambarele, duhovniceşte! E vremea 
pentru copiii Mei să fie premiaţi în viaţa de creştin. Nu fiţi le- 
neşi şi nepăsători. Vă veţi întâlni cu călători în viaţa voastră 
şi vă vor cere să le daţi. Luaţi-vă hotărâre că veţi trăi, că nu 
veţi muri. Ce aş vorbi Eu dacă aş fi în trupul Meu? 

Fiilor, copilaşii Mei, învredniciţi-vă în viaţa creştină, 
că nu mai este vreme să te îmbogăţeşti. Eşti în ajunul judecă- 
ţii, şi judecata începe întâi cu poporul Meu. Fericit cel ce nu 
va fi găsit cu vină! Tot omul greşeşte, dar pocăieşte-te. 

... Dumnezeu vă va da un somn greu când se va hotărî 
pieirea păcătoşilor, şi va alege un om care va veni şi va pe- 
depsi şi pentru o ţigară. în trup va veni un om ca şi tine. Sfân- 
tul Ilie va veni. 

... Toate pământurile acestea se vor aduna şi se vor face 
un singur loc, şi Egiptul şi Betleemul. Tot pământul binecu- 
vântat se va aduna la un singur loc. Daniele, să te uiţi în car- 
te. Acolo nu va mai fi nici soare, nici lună, nici lampă, nici 
boi, nici vacă. Acolo va fi o singură făptură şi un singur Păs- 
tor. Acolo nu va mai fi frumos să se deosebească de frumos, 
ci va fi un singur chip. 

25 septembrie/8 octombrie 1972 

Vremea judecăţii va alege grâul de neghină. Vedenie de la Domnul 
pentru Dimitrie de la Gheboieni. Surparea locuinţei coborârii cu- 
vântului, în urma neascultării poporului. Multa durere a Domnului 
şi a trâmbiţei Sale Verginica. Cei rătăciţi de biserică se războiesc 
împotriva creştinilor statornici. 

... Aşa este când este recoltă amestecată; a lovit păca- 
tul şi pe creştini. O, Israele tată, întăreşte-te bine, că se dărâ- 
mă toate. Copilul Meu, poporul Meu, aşa e scris în carte: nu- 
mai la ziua de judecată se alege grâul de neghină, şi fiţi atenţi, 
că a început judecata chiar de la poporul Meu; aşa e scris în 
carte. Ţine-te bine, că mulţi, în loc să se închine, mai rău se 
întinează, în loc să vină cu frică şi cu capul plecat la Mine. 

O, poporul Meu Israel, ce nume să-ţi mai pun? că de 
toate te-am numit, şi totuşi faceţi păcat greu împotriva lui 
Dumnezeu. O, Israele tată, dacă eraţi bine cu Mine, nu se în- 
tâmpla necazul acesta. Şi mai sunt necazuri; acelea sunt înce- 
putul. Şi Mă uit mereu dacă mai e o suflare de viaţă. Pune 
mâna, şi unde vezi lucru slab, întăreşte; nu lăsa să se strice 
casa Mea. Am strigat mereu: întăriţi, puneţi proptele, spriji- 
niţi! Ai crezut că glumeşte Dumnezeu. Uite, tată, vă uitaţi 
acum la ruine, dar nu aveţi nici o durere. Numai cerul plânge, 
plânge şi strigă: „Casa Noastră, lucrarea Noastră !“ şi are 
doliu pentru voi, că nu rămâne piatră pe piatră. O, poporul 
Meu, tu nu ştii ce vine. Te scoli şi te duci la lucru, la serviciu, 
dar nu vei şti că nu vei mai avea timp să te întorci acasă. Po- 
porul Meu, cu ce poţi tu ajuta întristarea Mea pentru tine şi 
pentru Mine? 

... Dacă stricau barbarii în războiul care vine, nu aveai 
tu vină, dar a stricat-o neascultarea ta. Acum stăm pe câmp, 
să Ne plouă toate ploile. Uneşte-te cu Mine, Israele, nu te lipi 
de cele pământeşti. Israele tată, dacă ţi-aş fi spus ţie cum i-am 
spus lui Avraam să-şi aducă jertfă pe altar pe fiul său, ce fa- 

ceai? Mă prigoneai? Mă distrugeai? Tu nu pui pe copilul tău 
pe altarul Meu ca jertfa. 

... Este de plâns acest necaz, cum au plâns când s-a 
dărâmat templul Meu cel de demult. Se duceau lăcrimaţi şi 
sărutau cărămizile de piatră ale templului. O, Israele, din tine 
cine a sărutat cărămida, afară de vasul Meu? Şi cărămida stri- 
ga după vasul Meu: „ Cui mă laşi, Verginica? Mereu Mă în- 
treabă: „ Unde să mă duc eu? că şi cărămida mă strigă “. 

învăţaţi bine viaţa creştină şi mereu să fiţi cu orândui- 
rea Mea. Nu mai pot suporta bucuria celor ce se bucură de dă- 
râmarea templului Meu. 

... împlineşte! Nu mai zăbovi, nu mai amâna. Dacă ţi-am 
spus ceva şi n-ai împlinit sau ai împlinit mai târziu, este păcat 
greu. Orice ar veni peste tine, să împlineşti poruncile dumne- 
zeieşti. Poruncile pe care nu le faci, ajunge vremea să le cu- 
noşti şi să le simţi cu durere şi cu amărăciune. Israele tată, 
orice s-ar întâmpla, nu lăsa lucrul nefăcut dacă ţi s-a spus, că 
aşa a făcut Iona; l-a trimis Dumnezeu să împlinească şi nu a 
voit, şi pe drum a suferit nu numai el, ci şi alţii. 

... Vom avea război crâncen, mai întâi cu sectanţii din 
partea de miazănoapte, care vor veni să dărâme legea şi preo- 
ţia şi biserica. 

29 septembrie/12 octombrie 1972 

Domnul nu va părăsi pe poporul Său. Duhurile necurate bat peste 
România, dar Maica Domnului le ceartă. Deosebirea celor iubiţi 
de Dumnezeu. 

... Ascultaţi glasul acestei profeţii, că uite, a sosit vre- 
mea că nu voi mai putea vorbi prin vasul acesta. Voi vorbi 
prin frunzele copacilor sau prin ale viei şi te voi chema. 

... Haideţi, că nu mai e vreme! Vremea s-a sfârşit, că 
dacă ar mai fi vreme, aş păgubi şi aş pierde totul. Totul sfâr- 
şitu-s-a! Daniele tată, oiţele Mele, la voi nu e ca în alte părţi 
şi în alte ţări. Măicuţa Mea a apărat pământul binecuvântat şi 
pentru slujbele şi prin slujbele ce se fac, şi prin creştinii care 
mai sunt. Bat duhurile necurate la hotarele ţării binecuvân- 
tate, dar Măicuţa Mea le ceartă, şi ele fug, dar în alte părţi toa- 
te s-au stricat, nu mai e nimic, totul s-a spurcat. 

... Vine vremea când diavolul va alunga din casa sa şi 
din grădina sa pe toţi creştinii, ca lucrul lui Dumnezeu să nu 
mai fie pe loc rău, şi ce e răspândit pe pământ, pe toţi îi va 
aduna în grădina sa şi nu va mai trece peste hotar, crezând că 
va scăpa de pedeapsa sa, dar nu va scăpa, şi se va nimici. Pu- 
ţin mai este, şi aceşti duşmani răi se vor pune la acrit şi în 
mormânt pentru putrezit, şi vei vedea cum se va duce carul cu 
hoiturile la putrezit. 

16/29 noiembrie 1972 


1973 


Cel ce vine călare pe cal alb asupra împotrivitorilor, şi El este Cu- 
vântul lui Dumnezeu. întoarcerea la portul strămoşesc creştinesc 
aduce sfinţenia în om. 

... Bucuraţi-vă, că de la răsărit va veni un voinic: Cel 
ce şade călare pe calul alb, şi cu arcul în mână va nimici pe 
împotrivitori şi va da legi aspre pentru nelegiuiţi, şi El este 
Cuvântul lui Dumnezeu. 

... Va veni vremea când nu veţi mai găsi cu ce vă îm- 
brăca şi cu ce vă încălţa, şi mult veţi da ca să găsiţi in şi câ- 


nepă şi opincuţele de dinainte, căci toate acestea, cu mâinile 
voastre le veţi lucra. Ţine minte, că vei lua pietricică cu pie- 
tricică şi vei construi un bordei ca să ai unde te adăposti, că 
nu va mai rămâne nimic. Cât a fost poarta Ierusalimului des- 
chisă nu venea nimeni, iar după ce se închide, mulţi vor veni 
şi vor da bani grei, dar nu li se va mai deschide. 

... Pe tot pământul auzi numai muzică, vezi numai frip- 
turi scumpe şi mâncăruri alese şi băuturi de tot felul. Curg ca 
râurile şi curvia, şi femeile. Acestea au acoperit tot pământul. 

20 decembrie 1972/2 ianuarie 1973 

Amăgitorii îmbrăcaţi în haine de preoţi, vor îndemna la mâncăruri, 
şi nu la post şi rugăciune. Vădirea lucrării diavoleşti. îndemn la 
bună şi sfântă rănduială la mănăstirea Nămăieşti. 

... Fiţi credincioşi şi nu vă duceţi în rătăcire, că iată ce 
se va petrece în faţa voastră, iată ce va veni de prin lume! Se 
vor născoci, se vor sfătui ca să se facă prooroci, ca să intre în 
turma Mea ca s-o amăgească, şi unde Eu am scris post, ei vor 
dezlega şi vor scrie altceva: „Dezlegare la mâncare “ şi vor 
spune: „Ceea ce Domnul şi biserica dezleagă, va fi dezlegat 
şi în cer, şi pe pământ O, nu prin mâncare s-au făcut sfinţii, 
ci prin post şi rugăciune. Scrieţi, că e un pas, şi se va împlini. 

... Se va încerca diavolul să vă înstrăineze de lucrarea 
Mea şi să vă urască de moarte şi să fugiţi de legea Noastră. 
Dar Eu niciodată nu voi tăcea, ci voi striga: „ Vino la Mine!“. 
Şi dacă nu vei asculta, să ştii că vei fi blestemat, nu de Mine, 
ci de lege. Vai de cel ce fuge de la Mine în lume, sau se ridică 
împotriva Mea, zicând că e prooroc! 

... Fiţi încredinţaţi şi nu vă duceţi în înşelare, că şi 
diavolul se face înger, dar cu lumină albastră. Dumnezeu are 
aureolă aurie ca focul. în tot timpul să priveşti, că mulţi amă- 
gesc cu lucrurile duhului rău. 

Copilaşii Mei, pentru asta v-am chemat. Zboară prin 
văzduh ca liliecii, ca să nimicească, să nimicească toată lucra- 
rea duhovnicească. 

... Copilaşii Mei, şi în munca voastră, unde munciţi, să-L 
lăudaţi pe Dumnezeu, şi să fie cu vorbe bune, ca şi lui Dum- 
nezeu să-I placă de tot locul. Servitoarea când mătura zicea: 
„Doamne, mătură casa sufletului meu“. Toate să fie petre- 
cute cu Dumnezeu, aţi auzit? Cântăriţi şi odihna, şi priveghe- 
rea în rugăciune, şi să nu întreacă mai mult somn decât rugă- 
ciune, să nu întreacă munca pământească pe cea duhovni- 
cească. 

... Spune fetelor din mănăstire că zice Domnul să nu se 
mai supere una pe alta. Ce rău le stă când se supără! Să se iu- 
bească. Sunt surori duhovniceşti şi pământeşti. Să se iubeas- 
că, să facă rugăciune, precum stă scris; să postească, precum 
stă scris în lege; nu pământeşte, ci duhovniceşte. Să asculte 
de mama lor şi s-o preţuiască întocmai ca pe mama duhovni- 
cească; să fie făcătoare de pace; să înlăture orice cuvânt de 
ceartă; să-şi primească cererile una alteia; să se respecte pre- 
cum sunt duse în mănăstire, nu cea mai mică să o ia înainte la 
cea mai mare. Să se respecte în vechimea în care au venit, să 
respecte slujba mănăstirii, să respecte şi paznicul care le pă- 
zeşte de lupi. Orice durere, orice nevoie, orice le apasă, să fa- 
că plângere către mama lor, să fie credincioase în Do mn ul 
Iisus Hristos şi în slujba duhovnicească. Amin. Acum, grăiesc 
către mama lor, Onufria: Onufria, copilaşul Meu, văd că eşti 
neputincioasă ca să conduci o casă de fiice, dar fa scrisoare 
către Mine şi Eu voi veni şi voi aşeza în casa ta pacea, ascul- 
tarea fiecăruia care s-a încăpăţânat şi nu ascultă. Să nu te 

mânii, să nu te tulburi şi să te superi, ci cheamă pe Dumnezeu 
în ajutorul tău, ai auzit? Ştiu că eşti supărată, dar Eu am să 
pun ordinea la fiicele tale, să fie ascultătoare, iar când e tim- 
pul de rugăciune şi de slujbă, să nu se amâne. Să nu biruie 
munca pământească pe cea duhovnicească. Când e timpul de 
odihnă, să fie odihnă. Ce iubire e la îngerii Domnului în cer! 
Cum toţi întâmpină pe Domnul cu iubire şi unire! De aceea a 
intrat suferinţa între voi, că e multă supărare. Trebuie să stea 
cineva o săptămână în mănăstirea Nămăieşti ca să potolească 
ce e rău acolo. 

23 decembrie 1972/5 ianuarie 1973 

Viaţa mănăstirească este cea care poartă darurile dragostei 
duhovniceşti. 

... Fiicele de la Nămăieşti să fie bune şi credincioase. 
Aţi înţeles? Să fiţi mulţumitoare şi nu duşmănoase. Să nu vă 
mândriţi. Dacă sunteţi una mai iute şi una mai încetinică, să 
nu râdeţi una de alta. Este una mai curată şi îndeamnă la cu- 
răţenie, şi alta este mai nepăsătoare. Să nu fie prin aceasta pri- 
lej de supărare, aţi auzit? Că aşa înjoseşti pe sora ta. Şi dacă 
nu e bine îmbrăcată, aranjeaz-o tu, ca să fie şi ea, dar nu ca să 
râzi de ea, căci fiecare dintre voi veţi fi şi voi la casele voastre 
dacă va mai fi vreme, dacă nu vă veţi preda Mie. 

... Dacă vreţi să-L vedeţi pe Dumnezeu, postiţi patru- 
zeci de zile şi patruzeci de nopţi şi îl veţi vedea pe Dumnezeu. 

1/14 ianuarie 1973 

Oamenii II părăsesc pe Domnul pentru păcat. Stăruinţa în s finţenie 
de duh şi de trup. Mulţi vor întâmpina cu trupul pe Domnul La 
lucrul pământesc, să-L ai pe Domnul cu tine. 

... Mereu se vinde. Nu e zi, nu e clipă, nu e minut, nu e 
secundă ca să nu pierd mii şi mii de creştini. Plânge Dumne- 
zeu astăzi de toate care se pierd. Nu mai are Dumnezeu din 
ce lucra planul Său. Astăzi S-a întâlnit Dumnezeu cu un bă- 
trân şi i-a spus: „ Vreau să fii al Meu!“. Şi a spus Dumnezeu 
că-i va da împărăţia Sa să o stăpânească şi multe i-a spus 
Dumnezeu că îi va da, dar a venit duhul rău cu o singură mo- 
meală, i-a dat, şi a mâncat şi a băut. Şi iată, omul Meu de altă- 
dată nu mai e cu Mine astăzi. Acum Mă ocoleşte, ocoleşte şi 
locul unde M-am întâlnit cu el. 

Mai târziu, M-am întâlnit cu un vârstnic voinic, cu fa- 
milie bogată, şi am stat faţă către faţă şi l-am rugat să-Mi fie 
prietenul Meu nedespărţit. I-am dăruit tot ce i-a trebuit, şi 
Mi-a făgăduit, cât va fi pe pământ, că de Mine nu se va des- 
părţi, şi pentru Mine va face toate. Şi nu a trecut mult, şi s-a 
vândut pe sine, şi apoi a vândut întreaga familie duhului rău. 
Şi acum vin din cerul sfânt şi îl chem pe nume şi nu Mă mai 
recunoaşte, şi spune că nu el a fost cu Mine şi nu Eu am fost 
cu sine. 

Daniele, dacă ar fi ars pământul, tot nu M-aş mâhni de 
această pagubă, că aceasta aş face-o pe loc la loc, dar Mă că- 
iesc că nu-Mi împlinesc planul Meu dumnezeiesc. Omul 
moare, intră în pământ, că aşa e scris şi aşa am poruncit, dar 
să ştie cu toţii că vor avea o înviere şi vor sta în faţa Mea. Dar 
planul Meu dumnezeiesc nu se împlineşte, şi pe Dumnezeu îl 
mâhneşte. Am făcut pământul dintr-un singur cuvânt, dar as- 
tăzi, ce am hotărât, nimic n-am făcut, că-Mi stă totul împotri- 
vă. Nu a fost aşa vreme rea de când sunt veacurile, şi nimic 
nu este vinovat, decât numai omul, pentru că nu vrea să as- 
culte. Nu a fost de când e veacul atâta neascultare, atâta ne- 
credinţă, atâta răutate. 


... Copilaşii Mei care aparţineţi de Mine şi ştiţi să vă 
feriţi şi cum să trăiţi şi să nu muriţi! Are să-ţi pară rău după 
moarte când vei vedea pe Dumnezeu. Are să-ţi pară rău când 
după moarte nu vei avea parte de promisiune. Fii şi fiice, nu 
vă uitaţi la trup, că e trecător; astăzi e floare şi mâine se scu- 
tură, dar să ştii că dincolo de moarte mai este o viaţă, fără de 
sfârşit, şi aceasta s-a profeţit de mii şi mii de profeţi sau îngeri 
care au fost trimişi de Mine. Nu te lua după minciuni, că au 
venit împăraţi care au amăgit întreaga suflare că „Aici e iadul 
şi aici e raiul". 

... Eu sunt Dumnezeu, nu acest trup. Eu sunt, Care vor- 
besc cu tine, şi tu nu vezi că Eu sunt mereu lângă tine. Plân- 
ge acest trup. Iar acum când se va despărţi de Mine se va 
mâhni, şi nu sunt cuvinte care să-i aline durerile. 

... Acest trup de care Mă folosesc pentru voi, e o scară, 
ca scara lui lacov, ruptă din scara lui Iacov. Nu o fi ruptă din 
aceea? 

Fiilor, fiţi atenţi, că sunteţi în ajunul judecăţii, sunteţi 
în ajunul morţii şi al vieţii. Copilaşul Meu, numai voinţa ta te 
va întoarce de la moarte. De ar trimite Dumnezeu toată ceata 
Sa, nu te poate întoarce, şi numai tu singur, cu voia ta, poţi în- 
vinge. Tată, cine e cu Mine şi doreşte să fie cu Mine, nicioda- 
tă nu moare. Maica Mea, dintr-un somn a trecut la Mine; cu 
trup cu tot a trecut la Mine. Copilaşii Mei, vor fi multe făpturi 
care vor întâmpina pe Domnul. Trupul acesta nu va intra în 
mormânt, şi cu el vei întâmpina pe Domnul şi vei întâmpina 
miile de morţi ieşind din groapă şi vei vedea pe mama şi pe 
tatăl tău. 

... Astăzi a fost în planul lui Du mn ezeu ca să stau de 
vorbă cu voi. Am cu Mine pe Elefterie cel Mare. Tată, câţi 
sfinţi sunt în cer, şi câţi sunt înscrişi! Ar însemna să nu mai 
faci nimic pe pământ, dar în numele lui Dumnezeu, să faci. Şi 
când ieşi la coasă, sau la sapă, sau la serviciu, să-ţi fie trupul 
sfânt, inima sfântă. Când mergi la lucrul pământesc, să fii cu 
Dumnezeu înăuntrul tău. 

7/20 ianuarie 1973 

Proorocie despre mutarea la cer a trâmbiţei Domnului. 

Continuarea lucrării cuvântului. 

... Fiilor, cel ce se împotriveşte şi se luptă cu această lu- 
crare dumnezeiască, se luptă cu Dumnezeu. 

... Verginica, să fii cuminte, că mai e un pic şi te iau. 
Ţi-aduci aminte de fotografia pe care am lucrat-o amândoi? 
Să nu uiţi. Ce veţi face voi? că mai e un pic şi iau vasul. Ce 
veţi face voi când voi zice: „Duceţi-vă acasă! “2 Că acest 
trup va merge la groapă, de unde este luat, şi duhul se va duce 
de unde este luat. Şi pe cine îl va găsi în ceasul acela lângă 
vasul Meu, cu acela va fi, şi aceluia i se va da steagul de bi- 
ruinţă. Fericit va fi acela care va lăsa serviciul, ori averea, ori 
femeia, în clipa aceea, pentru Mine. Eu am zis ca trâmbiţa 
Mea să fie până la urmă, dar timpul s-a scurtat pentru viaţa 
voastră, că nu ascultaţi. 

30 ianuarie/12 februarie 1973 

Ocrotitorul dat de la Domnul a părăsit trâmbiţa Domnului. Proo- 
rocie despre surparea care a fost şi care va mai fi a satului Maluri. 
Rugăciunea şi stăruinţa cu duh de umilinţă tămăduieşte de păcate, 
îndemn la feciorie. 

Măi poporul Meu, copilaşii Mei, şi când eram născut în 
trup, tot ca şi acum era. Şi pe atunci era un împărat care uci- 

dea creştinii, şi tot prin el s-au omorât o mulţime de prunci. 
Dumnezeu a trimis îngerul Său şi a luat pe losif şi pe Maria, 
să fugă de la faţa vrăjmaşului, până după moartea lui. Şi 
acum, am venit din înălţime pe acest pământ spurcat; am ve- 
nit nu trup, ci Duh, ca să nu se mai întâmple ca şi atunci. A 
venit şi profeţeşte El însuşi şi spune: pocăiţi-vă, că vin vre- 
murile să suferiţi ca şi poporul lui Israel când Dumnezeu îi 
bătea pentru fapta lor cea rea. 

... O, iubit popor, vino! Te chem pentru ultima dată. Vino 
să te trimit şi pe tine ca pe Petrache Lupu la împărat, să vină la 
Mine ca să vorbesc cu el să dea pedeapsă pentru această cruntă 
nelegiuire. Şi dacă nu voi mai avea pe cine mai trimite, voi 
trimite îngeri din cer, şi tot va veni şi va pedepsi tot păcatul. 

... Fiilor, dacă cineva dintre voi cade bolnav sau în 
mâna unor tâlhari, cu ce-1 scăpaţi? că nu aveţi putere, căci Pa- 
vel, când a fost în lanţuri ferecat, fraţii lui nu au mâncat şi nu 
au dormit, ci s-au rugat cu lacrimi, împreună cu preoţimea, şi 
a scăpat Pavel din lanţuri. Ştiu că sunteţi cu trup şi trebuie să 
vă odihniţi, dar auziţi de la Dumnezeu: micşoraţi odihna, ca 
să munciţi să vă tămăduiţi de necazuri. 

... Iată, sunt supărat că vasul Meu a rămas văduv. Soţul 
ei a murit, a murit. Nu vrea să mai îngrijească de ea. L-a furat 
duhul rău şi suferă vasul Meu; suferă multe necazuri şi întris- 
tări şi nelegiuiri; suferă atâtea lucruri, că numărul necazurilor 
şi al durerilor întrece numărul stelelor de pe cer, aşa de multe 
sunt. Crezi? Să crezi, că nu M-am aşteptat. A spus că va vedea 
de ea, şi pentru aceasta am cununat, ca să se spună că are băr- 
bat, şi de el, că are femeie. Dar duhul rău a fost şiret şi l-a 
înşelat. 

O, fiule Nicolae, rămânem cu legământul făcut dacă nu 
te mai întorci. Te-am iubit mai mult ca pe îngeri şi pe sfinţi. 
La rugăciunea vasului Meu aţi ieşit din lagăr şi din închisoa- 
re, şi acum iată ce faci! 

... Aşa se va întâmpla, că va veni împăratul şi se va lipi 
de poporul Meu şi toate se vor schimba, şi mulţi din cei ce au 
fost cu Mine vor veni să intre în turma Mea şi vor spune: „Şi 
eu am fost, nu ştiţi? Dar nu-1 voi primi, şi se va întâmpla cu 
ei cum scrie în carte. 

... Fiilor, am surpat şi voi surpa până nu va rămâne 
satul Maluri, şi ai să vezi cum are să fie. Şi pe unde voi intra, 
dacă nu va asculta, tot aşa se va întâmpla, căci blestemul nu 
iartă, şi loveşte întotdeauna nelegiuirea, cum am făcut şi cu 
Ierusalimul, unde au fost tot felul de urgii. Vine vremea să cu- 
răţim suprafeţele acestui pământ. Nu vă întrebaţi unde vom 
sta în vremea aceea? Sus, în cerul sfânt. 

... O, nu mai minţiţi că-Mi slujiţi şi că nu-Mi slujiţi, că 
e păcat mare. Sunt din creştini care încă nu ştiu unde locuieşte 
vasul Meu, adică unde cobor Eu. 

Oiţa Mea, mioarele Mele, care dintre mioarele Mele 
voiesc să stea necăsătorite? O, de s-ar duce vestea aceasta 
peste tot, n-ar mai sta nici una lângă Mine, că am un număr 
de mioriţe care abia aşteaptă căsătoria şi n-ar mai sta nici una 
dacă ar afla acest lucru. 

10/23 februarie 1973 

Grăirea Domnului cu slujitorii bisericii (către preotul din Tătărani). 
Grija preotului pentru ordinea şi atenţia credincioşilor in timpul sluj- 
bei din biserică. Suferinţa trâmbiţei Domnului, încă din pruncie. 

Orănduială cerută de Domnul pentru mănăstirea Nămăieşti. 

... O, slujitori ai bisericii Mele, fiţi vrednici de Mine 
prin fapte bune. Nu fiţi făţarnici şi mândri, ci plecaţi-vă cape- 
tele şi slujiţi cu credinţă în Domnul Iisus Hristos. Vai vouă, 


cărturarilor şi fariseilor! căci sunt venit din nou pe pământ, şi 
voi Mă răstigniţi, nu cu trupul, ci cu Duhul Mă răstigniţi. Gră- 
iesc slujitorilor bisericeşti: apropiaţi-vă de Mine cu fapte bu- 
ne. Vino la Mine, slujitorule al Meu, precum este scris. 

... Acum Mă întorc către slujitorul Meu, îngerul biseri- 
cii din Tătărani. 

— Crezi tu întru Mine? 

— Da. 

— Să fii credincios în Do mn ul Iisus Hristos, să fii 
vrednic de darul preoţesc şi ceresc, că mulţi preoţi sunt pe pă- 
mânt, dar nu mai sunt puternici, pentru că s-au abătut de la 
calea Mea şi intră în locurile spurcate, intră în locurile nebi- 
necuvântate, şi de aceea când slujesc nu se împlineşte. Fii 
păstoraşul Meu, căci cu ochiul tău vei vedea faţa Mea, şi cu 
mâna ta vei lucra în via Mea. Şi de vei avea credinţă cât un 
bob de muştar, vei zice muntelui să se mute şi se va muta. De 
vei zice orbului să deschidă ochii săi, se vor deschide. De vei 
zice slăbănogului să se scoale şi să-şi ia patul, se va scula. De 
vei lucra cu credinţă în casa Mea, vei fi cel mai fericit fiu, şi 
nimic rău nu ţi se va întâmpla. Dorinţa ce ai avut să auzi, ţi 
s-a împlinit. Acum, alege-ţi. în faţa ta şade îngerul Domnului 
şi scrie această întâlnire. 

... Fiilor, acum curvia e împărăteasă, băutura e în loc de 
apă, iar minciuna şi lăcomia şi lenea completează restul. 

... Fiule, eşti preotul Meu, eşti înger în odăjdii. Fii în 
supraveghere, căci în timpul sfintei slujbe umblă poporul în 
biserică aşa cum umblă caprele în târlă. Crezi? Pune ordine. 
Nu are voie, este blestemat, dar el nu ştie. Şi mai aduc la cu- 
noştinţă: când se miruieşte şi se ia anafura, îi curge printre de- 
gete şi calcă pe trupul Domnului Iisus Hristos, Care S-a jun- 
ghiat în sfântul altar. 

Fiule Constantin, eşti rugat de Mine, Domnul, când vi- 
ne cineva în faţa ta şi dă liturghia şi are roşu pe buze, să nu 
dai mânuţa ta, că se întinează. 

... Nu împietriţi inima. Eu sunt, nu acest trup, ci M-am 
sălăşluit în acest trup cu Duhul. Nu ispitiţi duhurile, ci cerce- 
taţi duhurile prin cuvinte sfinte. Dacă eram din nou cu trupul 
Meu, din nou eram răstignit. Fiţi credincioşi, căci plată mare 
veţi avea. Am ales acest trup prin multe suferinţe, din mică 
pruncie. Primul semn de la Mine, are ochiul de la sine, pe 
care l-a dat pentru vindecarea mamei sale. 

12/25 februarie 1973 

Proorocie despre întocmirea cărţii „Cuvântul lui Dumnezeu" şi 
vestirea lucrării cuvântului. Proorocie despre înfrumuseţarea Ro- 
mâniei. Menirea poporului. Proorocie despre venirea preoţilor 
credincioşi către lucrarea cuvântului. Vine necredinţa din alte ţări 
pe pământul românesc. Rugăciune pentru nimicirea duhurilor rele. 

... Vine vremea când vom avea un împărat, când vom 
face o carte şi va vorbi ce va fi scris în ea. 

... Este scris în carte, dar voi nu găsiţi, că nu aveţi înţe- 
lepciune. Vine Domnul şi Se dă pe faţă cu toată lucrarea Sa, 
şi toţi care vor fi de faţă se vor îngălbeni. 

... Să ştiţi că ţara Mea e ţara românească. Să pună ea te- 
melie duhovnicească. Vine Domnul să facă în ea credinţă du- 
hovnicească, unde se vor sădi mii şi milioane de trandafiri, 
mii şi milioane de pomi. Duhovniceşte grăiesc. 

... Nu se va mai duce omul la preoţi, şi va veni la tine, 
şi tu vei da leac bolnavului, şi va ieşi de la voi ologul cu pi- 
cioare; orbul cu vedere. Se va duce şi cel cu mâinile legate, şi 
va veni din poporul Meu cu ele dezlegate şi cu gura plină de 
binecuvântare. Ţineţi minte: tu eşti grâul, şi din tine voi face 

azimă. încă o dată voi repeta: vor veni preoţii care mai au pu- 
tere şi se vor uni cu tine. 

... Israele, copilaşii Mei, ce veţi face când nu veţi mai 
putea vinde şi cumpăra? Ce veţi face? Eu vă pun întrebarea. 
Dacă veţi avea credinţă, nu veţi avea nevoie să vindeţi şi să 
cumpăraţi, că Se îngrijeşte Domnul. 

... Fiule Dimitrie, mulţi dintre fraţi zic: „Am avut casă 
şi nu mai avem, că dacă era Dumnezeu, nu se dărâma “. Eu 
zic că dacă aveam credincioşi, nu se dărâma; că n-am avut 
credincioşi, şi de aceea s-a dărâmat; şi nu numai aceasta se va 
dărâma, ci toate lucrurile binecuvântate se vor dărâma, unde 
va fi cădere şi nu va fi cine s-o îngrijească. 

... Ce păcate vin, tată, păcate grele şi rele! Ţineţi-vă bi- 
ne, copiii Mei, plecaţi auzul la Mine. Vine din alte ţări în ţară 
la Mine necredinţa. Aşa zice Domnul: vine de la marginea pă- 
mântului, vine mare curvie, şi mai mare ca aceasta care a fost 
vine, că nu are străjeri să stea la hotare să nu dea voie la in- 
trare. Vine, tată, uite cum trece hotarele ţării, unde Maica Mea 
pune gura şi sărută. Vine! Plângeţi cu Mine. Vine! Fereşte-te, 
creştine, să nu te întinezi cu sine. Vai vouă, conducătorii ţării 
româneşti, că îngăduiţi bârfele diavoleşti! Vai vouă! 

... Bătrâni, tineri şi prunci, feriţi-vă să nu fiţi ispitiţi şi 
amăgiţi de aceste bârfe, că vă zic vouă cum am zis poporului 
Israel să nu ia din lucrurile blestemate, să nu se ia aur şi nimic 
din acele lucruri. Aşa şi vouă vă zic: nu vă ispitiţi cu vederea, 
nici cu gândul, nici cu simţul. Aţi priceput? Ce ziceţi voi, 
tată? Vă întreabă Domnul, când vedeţi ceea ce vedeţi, ce cu- 
getaţi? Ia spuneţi, ce ziceţi voi? Eu ştiu, dar vreau să vă în- 
treb, că dacă nu vă întreb, nu ştiţi să-Mi răspundeţi despre lu- 
crurile ce vă stau în faţă. 

... Rugaţi-vă pentru întoarcerea robului Meu Nicolae. 
Câte mâini are omul? Pentru că are două, cu amândouă să lu- 
creze pentru întoarcerea lui. Nu că nu mai găsesc om ca el, 
dar Dumnezeu nu strică planul Său. Dacă o strică cu el, o stri- 
că cu întreg neamul său. Dacă ar cunoaşte planul Meu, ar face 
ceva şi pentru întoarcerea sa. Fiţi cu durere, ca Mine. Dacă nu 
Mi se dărâma acest rob, ajungeam la o treaptă înaltă, unde era 
o bucurie mare, unde nu era întristare. Fiilor, şi dintre voi, 
care cade, şi pentru el Domnul are durere mare. Orice deget 
de la mână aduce durere Domnului. 

... Un diavol a lucrat ca să înece poporul din corabie. 
Când a găurit corabia, a venit din iad un duh necurat. Aşa 
amăgeşte în goana mare şi strică lucrul Meu, dar în acel lucru 
veţi pierde pe Daniel, pe Cristea şi pe Dimitrie. Aveţi grijă! 
Eu aş cere de la voi să nu intru în această durere, căci durerea 
este a Mea. Du aceste şoapte şi nu încetaţi a vă ruga ziua şi 
noaptea. Renunţaţi la somn şi aprindeţi candelele, pentru dis- 
trugerea duhurilor rele. 

20 februarie/ 5 martie 1973 

Durerea Domnului pentru România. Oprirea de la păcat 
depărtează pedeapsa. 

... O, Românie, Românie, cum ai să rămâi ţară pustie! 
O, Românie, Românie, cum te mai plânge Maica Mea! O, 
Românie, Românie, pământ scăldat cu lacrimi de martiri! Un- 
de s-a ascuns chipul tău cel smerit şi plăcut? Unde s-a ascuns 
smerenia ta şi credinţa ta? Toţi şed în loc şi privesc din cerul 
sfânt. O, Românie, Românie, vin martirii Mei la tine să-şi fa- 
că pelerini. O, Românie, Românie, schimbă luxul de pe tine. 
Mătură Măicuţa Mea mizeria din vatra ţării Mele. O, Maica 
Mea, spune dacă ţi-e ceva plăcut pe pământul acesta. 


... Grăiesc către fiul vasului Meu, Cristian, să se lipeas- 
că de vasul Meu, că şi aceasta este o pricină a plânsului şi a 
necazului, că a părăsit pe vasul Meu şi s-a alipit de alţi pă- 
rinţi. Stai de vorbă cu el, că de Mine e menit să facă parte din 
Edenul Meu şi să stea pe scaunul Meu şi să zică, prin lucruri 
sfinte: „Eu sunt fiul lui Dumnezeu“, şi aceasta, prin post şi 
rugăciune şi fapte bune şi iubire faţă de Dumnezeu, aşa să se 
cheme să fie fiu al lui Dumnezeu. Veronica, ia în primire pe 
fratele tău şi apropiaţi- vă bine de Mine. Să nu-1 mai laşi să 
plece hoinar prin lume. Să meargă numai pe poteca lui mă- 
mica, cea care l-a născut duhovniceşte. 

... Unde Eu am binecuvântat şi păcatul nu s-a alungat, 
acolo se dărâmă, se nimiceşte. 

... Măi poporul Meu, stau la un loc cu cel ce priveşte 
legea Mea şi pe Mine ca pe o pedeapsă pentru sine. 

21 martie/3 aprilie 1973 

Proorocie despre pedeapsa lumii şi a României. 

... Ai să te uiţi cu ochii plini de lacrimi la lumea care va 
fugi şi nu va avea unde să se ascundă de mânia Mea. 

... Cuvântul pe care l-am spus şi l-am plâns în vremea 
potopului, s-a oprit, dar va fi mai rău ca potopul şi ca focul din 
Sodoma şi Gomora focul cu care nelegiuirea de astăzi va fi lo- 
vită de Domnul. Ţineţi minte aceste cuvinte, căci au hotar. 

... Românie, Românie, cum ai să rămâi pustie şi fără de 
milă şi fără putere dacă te-ai lăsat să fii condusă de păcate şi 
de trupurile străine, care au intrat peste graniţă la tine! 

26 martie/8 aprilie 1973 

Vorbirea Domnului mereu prin prooroci. Veghea din timpul rugă- 
ciunii. Nerodirea cuvântului în creştin. Proorocie despre ziua des- 
coperirii faptelor fiecăruia şi plata lor. 

... Israele tată, Israele, poporul Meu, pregăteşte-te, tată, 
că sunt aproape. Nu acest trup, dar acest trup e un semn de la 
Dumnezeu şi este un cuvânt pe care Dumnezeu ţi l-a adus în 
înştiinţare. Acest trup e un prooroc, numit al Domnului Iisus 
Hristos. Să ştiţi că dacă pe acest trup nu-1 primiţi, nici pe Mi- 
ne nu Mă primiţi. Cine omoară acest trup sau îl chinuieşte, 
sau îl bârfeşte, sau îl huleşte, pe Mine nu Mă primeşte sau Mă 
bârfeşte. De la zidirea acestui pământ, numai prin prooroci şi 
prin profeţi am vorbit şi am venit, şi multe semne şi minuni 
am făcut, ca să ştiţi că Eu sunt Domnul Dumnezeul vostru. 

... Fii atent la rugăciune, că mulţi dintre voi staţi la rugă- 
ciune şi nu faceţi crucea bine; nu sunteţi cu Mine; gândurile 
voastre sunt departe. Fiţi la rugăciune cum staţi în faţa unui 
medic. Israele, de aceea vin necazuri peste tine şi dureri, că nu 
stai bine la rugăciune. De aceea de multe ori nu mai eşti creştin. 

... Israele tată, nu mai faceţi păcate şi fapte rele şi nu 
mai ieşiţi din legea Mea, că n-ai să mai intri în ceata Mea. Ţi 
se vor închide porţile şi ai să zici: „Nu am fost eu ucenicul 
Tău?“. Şi Eu am să spun: „Nu te cunosc “. 

... Israele, poporul Meu, ce Mi-aţi semănat şi ce recoltă 
Mi-aţi dat? De când e creştinul pe pământ, săraci ca voi n-au 
fost, săraci de semănătură şi de recoltă. Unde e, tată, semănă- 
tura Mea pe care ţi-am dat-o? Au mâncat-o molia şi şobolanii. 
Semănătura Mea nu se mai află în inima ta. Ce vei plânge 
odată, când îţi voi cere ce ţi-am dat, să-Mi întorci! Ce vei zice 
când va zice Domnul: „ O, slugă vicleană şi necredincioasă, 
treci la stânga Mea şi mergi în iadul cel mai de jos! “2 

... Fiilor, copilaşii Mei, fiilor, mai avem puţin şi termi- 
năm. Puţin, fiilor, nu se spune cât mai am, dar vă anunţ că mai 

am puţin, şi la terminare va fi multă jale, că se va descoperi 
credinţa şi necredinţa la fiecare, că vor cânta muzicile, vor în- 
via morţii şi se va săruta mama cu copiii, şi soţ cu soţia, şi fra- 
te cu frate, şi tată cu fiu, şi se vor despărţi pentru totdeauna. 
Atunci va vedea fiecare adevărul în faţă şi păcatul pe care-1 
are. Atunci ai să vezi cât ai băut şi cât n-ai crezut. Atunci ai 
să vezi totul, dar nu mai ai ce să mai faci. Atunci vor ieşi din 
crăpăturile munţilor şi ale pământului, că toate vor ieşi afară. 
Crezi? Copilaşii Mei, vor sta şi bogaţii şi săracii de faţă. 
Atunci se vor citi cărţile pe faţă. 

31 martie/13 aprilie 1973 

îndemn la pregătire pentru cina Mielului. Proorocie despre un con- 
ducător care va stârpi nelegiuirea şi va aşeza sfinţenia pe pământ. 

Această lucrare e mai mare decât toate cele de până acum. 

... Toată familia lui Israel, întăriţi-vă bine cu Mine, că 
timpul şi veacul se termină. Vom merge în pământul pregătit 
pentru sfârşit, şi acolo nu se mai îngăduie păcatul. Tată, fami- 
lia lui Israel, de la bătrâni până la sugar, pregătiţi-vă bine, că 
vine vremea să fiţi chemaţi la cina Mielului, care de veacuri 
se pregăteşte. Ştergeţi de pe inima voastră toată viaţa plină de 
păcat. Mărturisiţi tot ce aţi greşit dacă voiţi să fiţi fericiţi, şi 
împărtăşiţi-vă. 

... Israele tată, ţine minte aceste cuvinte. încă o dată re- 
pet: curăţă bine haina de pe tine. Nu pune petec din haină ve- 
che, ci înnoieşte cu material fin, de creştin; fă o hăinuţă nouă. 
Certaţi- vă cu duhurile necurate, ca să nu mai intre în inimile 
voastre şi în casele voastre. Israele, Dumnezeu îţi spune. Nu 
spun cum spune lumea: „E Dumnezeul de la Maluri“. Şi se 
va vedea că Dumnezeu îţi spune. 

... Suntem în drum. Uită-te bine la vremea de acum şi 
la vremea ce vine, căci acum stăpâneşte un om, şi în vremea 
care vine şi stă în faţă, alt om, dar omul acela nu va fi ca omul 
de acum. Acela nu va lucra cu sapa şi cu târnăcopul, ci va lu- 
cra cu toată puterea Mea. Va da la o parte toate trupurile înti- 
nate şi tot ce se află în drum spre rău, şi va face un drum foar- 
te bun pentru creştini. De ar sta în faţa sa toate puterile duhu- 
rilor rele, toate vor fi nimicite. Israele, ţine minte aceste 
cuvinte. 

... Ce a fost cu Moise? Ce a fost cu Avraam? Ce a fost 
cu Ilie, ? Ce a fost cu Noe? Voi sunteţi mai mult decât aceştia, 
măi tată. Sunteţi cei de pe urmă, sunteţi sfârşitul acestui veac. 

... în curând se va da pe faţă că un singur Dumnezeu 
este şi o singură lucrare şi un singur plan este. 

... Israele, Israele, copilaşii Mei, pe cei care v-au dus pe 
voi în temniţă, Eu i-am certat şi i-am alungat şi am luat cheile 
din mâna lor. 

2/15 aprilie 1973 

Pustiirea satului Maluri. Ivirea duhurilor înşelătoare spre 
ispitirea credinţei creştinilor. 

... Domnul Iisus Hristos a scris din cer pe pământ: 
„Călătorule, adu-ţi aminte de moarte! Cine va găsi bileţe- 
lele, să le citească. închideţi cârciumile şi zăvorâţi-le uşile, că 
pe acestea, mai întâi, pământul le va înghiţi. 

... Satul acesta, Maluri, va rămâne pustiu, că Mi-a făcut 
multe necazuri. 

... Vai de omul care se face cârciumar! Vai de omul care 
în zilele de post vinde came, care vinde băutură în zilele de 
post! Fiilor, va veni un om şi va spune: „Această lucrare e 
mincinoasă Dar Eu vă spun să luăm aminte, că se va des- 
chide pământul şi îl va înghiţi pe acest om şi mulţi dintre voi 


vor cădea, căci va veni şi va vorbi la fel în patul său ca şi va- 
sul Meu, şi va vorbi contra lucrului Meu şi a lucrării Mele şi 
va fi mare război. 

... Fiilor, aceste cuvinte sunt sfinte. Nu le vorbeşte ma- 
ma sau tata, ci le vorbeşte Dumnezeu, şi le vorbeşte ca lui 
Noe, că strigau la uşa sa închisă neamurile, surorile, unchii: 
„Noe, dă drumul! Strigau toţi prietenii lui Noe, şi Noe 
plângea şi nu putea să le mai deschidă şi plângea mereu de 
moartea lor. Aşa şi acum, va veni la fel, aidoma. Stă scris 
acest cuvânt. 

... Fii şi fiice, veniţi aproape de Domnul. Daniele, ve- 
niţi aproape de Domnul, căci cum s-a purtat Maria Magda- 
lena, sau Maria Egipteanca, sau Petru şi Pavel, sau ucenicii 
Mei, sau ucenicele Mele, aşa să vă purtaţi şi voi după ce M-aţi 
cunoscut pe Mine. Nu vă mai uitaţi pe geam la lume. Nu după 
modă să ne purtăm. Nu după modă se purta atunci poporul 
Meu, care şi faţa şi-o acoperea. 

... Să fii model. Nu te uita în lume, că lumea va pieri. 
Fiule, să fii cu frica în sân. Că te duci la o alimentară să cum- 
peri, nu te-am îngăduit, dar pentru lipsa de azi, du-te de cum- 
pără, dar fugi repede apoi. O, iubitul Meu şi iubita Mea, fe- 
reşte-te să nu greşeşti. 

12/25 aprilie 1973 

Jertfa Domnului. Suferinţele trâmbiţei Domnului. 

... Desăvârşiţi uşile inimilor! E mintea rătăcită şi nu 
poate pătrunde cuvântul Meu la tine. O, am oftat din coasta 
înţepată! Copilaşii Mei, dacă din coasta Mea nu curgea acest 
sânge, nu era nici o vietate în viaţa sa astăzi pe pământ, dar 
M-am supus Tatălui Meu şi am primit orice suferinţă, pentru 
ca să primeşti şi tu fericirea necurmată. 

... Am venit de departe, fiilor. Am venit de departe, dar 
cunoaşteţi pentru ce. Am venit la trâmbiţa Mea, care e ca o 
verighetă în acest foc al Meu, e aur lămurit prin foc. Să nu 
judecaţi acest trup şi acest cuvânt, căci cel ce judecă, pe Mine 
Mă judecă. De când am cunoscut acest trup, nu numai printr-un 
foc l-am lămurit. 

27 aprilie/ 10 mai 1973 
îndatoririle preotului. 

... Creştinii de azi sunt ca şi copiii în faşă, ca pruncii 
din braţe. Când le dai mâncare, dorm, şi când nu le dai, strigă 
şi ţipă. Nu am avut doică, şi s-a sfârşit cu doicile, şi numai cu 
cuvântul acestei lucrări nu s-au ţinut, şi au plecat de la Mine. 
Ştiţi cine e doică, tată? Preotul, acela e doică, cel care a iubit 
Stăpânul pe viaţă şi pe moarte. Doica de astăzi lasă copiii şi 
pleacă. Doica de la început nu era arvunită pe bani. Prietene, 
prietene, simte durerea Mea şi spune lui Israel că Do mn ul 
plânge şi Se consumă de pierderea lucrării Sale. 

7/20 mai 1973 

Venirea neamurilor pământului în România. Rânduieli pentru cei 
ce îngrijesc casa Domnului. 

... Fiilor, un pescar a făcut o plasă şi vrea ca plasa aceea 
s-o bage în apă, să scoată peştişori. Şi iată că a băgat-o, şi pla- 
sa aceea s-a agăţat de marginile ţării româneşti. Cine a lucrat 
aşa? că în loc să prindă peşte, a scos ţara din cleşte. Dacă nu 
lucra aşa, România se scufunda. Şi iată, Acela cu plasa în 
mână cere ajutoare, să ţină cu Sine de plasă. De pe pământ nu 
vine nimeni, că nu are cine. Dar cine crezi că vine? Vine un 

Ilie. Şi pe cine mai ia cu sine? Pe Enoh şi pe Ioan, şi ţine de 
această plasă, cu credinţă şi putere, dar ţările celelalte se duc 
în adânc. Caută să scrii, că vor părăsi toţi aleşii lui Dumnezeu 
ţările lor şi vor veni aici. 

... Tată, o casă dărâmată nu e atât de periculoasă, dar un 
om căzut e foarte periculos astăzi; un om dărâmat de la Dum- 
nezeu, e foarte periculos. Aşa e robul Meu Nicolae. Nu le 
pasă la părinţi şi la creştini de dărâmarea lui. Numai Mie îmi 
pasă, numai Eu plâng astăzi că s-a stricat planul Meu. Copi- 
laşii Mei, plângeţi cu Mine de dărâmare. Un preot, când i s-a 
dărâmat bisericuţa, îl doare inima că nu are unde să-şi mai 
facă slujba, şi încetul cu încetul, cu ajutorul sătenilor o face 
înapoi, dar Eu cu cine să-Mi fac ceea ce s-a stricat? că sătenii 
Mei nu vor să mai pună mâna ca să se ridice din nou locul, să 
se ridice temelia la lucrul Meu. Nu-i pasă la nimeni, decât nu- 
mai la cer. O, tată, ce rece credinţă! Abia îi scoţi din curte şi 
din casă afară, şi tot mereu le e teamă că-i pun la ceva. Crezi, 
Daniele? Scrie pe hârtie, dar să ştii că pentru una sau pentru 
alta, Dumnezeu nu-Şi va mai iubi poporul Său. Nu vrea să 
pună umărul la muncă, nu pământeşte, ci duhovniceşte. Dacă 
îl vedea pe Nicolae cu sticluţa în mână, zicea: „L-am văzut cu 
sticla, şi eu să muncesc la casa sa?“. Dacă l-ai văzut, de ce 
n-ai muncit? „Am văzut pe Nicolae cu mândruţa, şi eu să fac 
căsuţa lui? “ Ţine minte, fiule, dacă l-ai văzut, de ce n-ai pus 
duhul în lucru, să munciţi, să mustri mândruţa! De ce n-ai ce- 
rut putere de la Mine să te duci în luptă? Dacă ai avea credin- 
ţă, ai simţi durerea, ai simţi gunoiul tău din ochi. O, iubite, nu 
ţi-am vorbit ca să râzi de Mine. 

... Daniele, fiicele de la templu, împreună cu Maria, vor 
să ia serviciu la fabrica de marmeladă, pentru că sunt în lipsă 
pământeşte. Dar în lipsurile duhovniceşti, ce să facem noi? 
Cine Mă serveşte la templu? Dacă poate să servească şi pe 
Do mn ul şi serviciul, să meargă. Când o veni de la serviciu şi 
voi zice să facă ceva, nu se supără? Dacă poate să împlineas- 
că lucrul Meu, le dau voie să meargă. 

20 mai/2 iunie 1973 

Crucea este semnul venirii Domnului. Suferinţa cea pricinuită de 
fărădelegi. Să nu mai crească omul animale pentru hrana lui. 
îndemn la veghe sfântă. Simbolul sfintei cruci. 

... Do mn ul lisus Hristos, la orice lucrare a făcut cunoş- 
tinţă prin sfânta cruce. De la faţa crucii nu stă diavolul, şi fu- 
ge. Daniele, Dumnezeu, când a făcut orice lucrare pe pământ, 
prin cruce a început. Fiule, când a făcut Dumnezeu pe robul 
Său, adică pe Adam, crucea a fost ascunsă. Cine a făcut-o? 
Dumnezeu, că nimic nu s-a făcut fără cruce. A făcut-o ca să fie 
proorocită prin prooroci. Daniele, şi prietenii Mei de la zidire 
şi până la vremurile care vă stau în faţă, prin cruce s-au făcut. 
Dumnezeu îşi face lucrarea Sa până ajunge cu ea la vedere. 

... Nu se mai poate petrece în mijlocul vostru. Sunteţi 
îndărătnici în lucrul lui Dumnezeu şi aţi făcut loc lucrului rău 
în inimile voastre. Am venit hotărât să fac un lucru, dar n-am 
avut cu cine, şi te vei trezi cu lacătul pus, că nu vei avea unde 
te duce. Te vei trezi fugind pe coastă şi, iarăşi, fugind pe şes, 
şi nu vei mai cunoaşte locul. Ce păziţi voi? că staţi cu diavolii 
la un loc. Ce lucraţi voi şi ce privegheaţi voi? Că diavolii sunt 
între oi şi au nimicit lucrarea lui Dumnezeu. Mai rău ca în 
vremea potopului, Israele, mai rău ca în toate vremurile. Măi 
tată, unde este puterea voastră? A pierdut Dumnezeu multe, 
multe, tată! Dacă ar fi o carte cu o scoarţă la cer şi una la pă- 
mânt, tot n-ar cuprinde să scriu pe toate câte le-am pierdut. 


Până când am să pierd? O, am pierdut un popor care s-a îne- 
cat. Am pierdut un popor care s-a ars scrum. Am pierdut un 
popor în pustie. Nu vă este teamă, tată? 

... Israele, aud pe pământ numai „Aoleu! “, şi M-am 
dus la cei care se văitau mereu „Aoleu!" şi am zis: „De ce te 
vaiţi? Ei au zis: „ Cum să nu mă vait dacă sunt bolnav? 
Unul zăcea pentru beţie; altul, pentru curvie; altul, pentru lă- 
comie; altul, pentru hoţie; şi apoi, ce Mi-au spus, M-am în- 
grozit. Cum să nu-1 doară când el era vrăjmaşul Meu? Crezi? 
Copilaşii Mei, Israele, Israele, Israele tată, avere bogată! Nu 
a lucrat Dumnezeu rău cu tine, ci a lucrat numai bine. Israele, 
nu mai băga boala în tine, că nu te mai vindecă nimeni. 

... Şi dacă te-aş pune să stai o zi la rugăciune, ai plânge 
într-una, că ai pierdut o zi şi puteai câştiga mult în ziua aceea. 
Nu mai voieşti să lucrezi pentru Mine decât numai pentru 
tine, şi asta înseamnă că lucrezi numai pentru foc. 

Fiilor, de aceea sunt atâtea şcoli pe pământ, ca să dis- 
trugă lucrul Meu. Numai cine nu vrea, astăzi, nu se poate ri- 
dica. Copilaşi, proşti nu mai vor să fie nimeni. Voi de ce nu 
lucraţi cu Mine în şcoală? 

... Fiilor, cât e pământul de mare, cu cine să-l moşte- 
nesc? căci ce e rău şi nu e creştin, totul merge la foc. 

... Fiilor, se cade ca în zilele şi în ceasul de astăzi să nu 
mai ţii nici vacă, nici cal, nici capră, nici oaie, nici păsări, ca 
să nu te mai scoată de la rugăciune şi de la legile Mele. 

... Dacă ai pus capul pe căpătâi, fii atent, să dormi ie- 
pureşte, ca să nu te găsească Domnul dormind, că nu ştii când 
vin. Tată, nu vă gândiţi că vremurile sunt la sfârşit? 

... Fiilor, măi copilaşilor, nu vă lăsaţi, tată! La luptă, 
măi ostaşule! Luptă-te, tată, mai întâi cu tine, şi apoi cu vrăj- 
maşii, dar mai întâi dacă biruieşti cu tine. Fiule, nume scump, 
crezi că te vei bucura? O zi va fi ca un an, şi un an, ca o zi. 
Ostaşule, ce frumos e să fii ostaşul lui Hristos! 

... în numele Tatălui şi al Fiului şi al Sfântului Duh. 
Amin. Fiilor, faceţi crucea bine, că multe cruci ia diavolul de 
la voi, că nu le faceţi cum le facem Noi. Faceţi crucea: al Ta- 
tălui, e fruntea; al Fiului, e pântecul; al Sfântului Duh, e umă- 
rul drept, şi amin, e umărul stâng. Are simbol mare. Dacă n-ai 
făcut crucea aşa, nu e a Mea, nu o recunosc. 

31 mai/13 iunie 1973 

îndemn la sfinţenie. Proorocie despre pedeapsă pentru România, 
spre curăţirea ei. 

... Astăzi pe pământ e la putere curvia şi beţia, şi nu nu- 
mai acestea, ci şi malahia şi sodomia. Dacă nu posteşti nicio- 
dată de mâncare şi băutură, te duce trupul în foc, ca un ar- 
măsar când e prea mâncat. 

... Fiilor, deosebiţi-vă să fiţi străluciţi şi înăuntru şi 
afară. Să fiţi ca aurul curat, nu întinaţi şi păcătoşi. Să nu fii 
mânios şi rău, beţiv sau fumător. Păcatele de azi au fost în 
vremea Sodomei şi Gomorei. Şi Lot striga mereu să se pocă- 
iască lumea. O, tată, a venit focul, dar nu a văzut nimeni că 
vine focul. Ieşiţi din lume prin post şi rugăciune, ca să nu vi 
se întâmple necazuri. Eu sunt Cel ce am fost cu trupul pe pă- 
mânt şi am poruncit ca şi vouă şi nu M-a crezut nimeni. 
Feriţi-vă, căci cine nu este cu Mine, merge în foc. 

... îmi zic moşii şi strămoşii voştri că de ce vă rabd 
lângă Mine pe cei ce nu voiţi să împliniţi, de ce rabd hulitori. 
Fiilor, e o zi mare, când se va alege omul rău, de cel bun. Se 
vor alege păgânii şi vor fi daţi focului, şi nimeni nu va scăpa 
nepedepsit pentru fapta sa. 

Cuvântul lui Dumnezeu 


... Tată, copilaşii Mei, nu vă puneţi nădejdea în oameni, 
ci rezemaţi-vă de Dumnezeu, Care vă ţine în veşnicie. Cineva 
care şi-a pus nădejdea în om, astăzi nu mai e. Nu zic să nu fii 
prieten cu omul, dar în numele lui Dumnezeu. Rădăcina să-ţi 
fie în Dumnezeu. Vezi că nu mai e cu Dumnezeu, fugi de el. 

... Fiilor, am venit între voi şi sunt în chip ascuns, dar 
vine vremea să Mă dau pe faţă, şi ce te vei face când Mă voi 
arăta în faţa ta? Vine vremea să fiu dat pe faţă cu toată lucra- 
rea Mea. 

... Tată, copilaşii Mei, oiţelor, floricelelor, a intrat ne- 
credinţa şi barbaria şi între slujitorii lui Dumnezeu. Unde mai 
e Zaharia, care pentru popor plângea şi se ruga să-i umple 
Dumnezeu biserica de credincioşi? Astăzi, unul la un milion 
care mai plânge de sărăcie, care mai plânge că nu are popor 
să păstorească. Va mai face Dumnezeu minune ca să umple 
de oi şi târla Lui? Cu greu se face, pentru că e necredinţă. 

... Daniele, se face război pe pământul României, pă- 
mânteşte. De ce, tată? Uite, Maica Mea plânge şi se roagă de 
Mine să nu îngăduiesc sabia pe acest pământ. Dar prin ce s-o 
curăţ, mamă? Uite ce e pe ea, mamă, numai spurcăciune, nu- 
mai urâciune. Nu mai suport, Maica Mea. Tu ai plâns mereu, 
dar să stea lângă Mine beţivul şi curvarul şi necredinciosul şi 
hulitorul? 

7/20 iunie 1973 

Pregătirea trâmbiţei Domnului pentru coborârea Duhului şi a 
Cuvântului. 

... Oiţele Mele, dacă vasul Meu nu ar vedea faţa şi 
lucrarea Mea şi nu ar auzi cuvintele Mele, nu ar fi aşa. Cum 
adică? Vasul Meu, când Domnul Iisus l-a pregătit pentru acest 
cuvânt, nu avea decât pe mămica sa lângă ea şi era în stare 
grea, şi Eu am venit în cuibul lor, la o văduvă şi la o fiică 
curată. Şi cât avea fiica aceasta? Avea nouă ani, şi a mers aşa, 
în această pregătire, până în anul 1955. Până atunci, numai 
am pregătit-o. Dacă era o căldare să se vadă această pregătire, 
nu ar fi fost pe pământ frumoasă ca aceasta. Dar nu e căldare, 
ci e trup, şi în trupul acesta sălăşluieşte Dumnezeu. 

8/21 iunie 1973 

Creştinul să nu se încânte cu cele de prin magazine. Venirea popoa- 
relor spre lucrarea cuvântului. Proorocie despre schimbarea con- 
ducătorilor. 

... Veţi intra prin magazine înghesuite cu haine, înghe- 
suite cu alimente, şi dacă nu veţi pune mâna, veţi fi fericiţi. 
Veţi călca pe aur şi pe bijuterii ca pe surcele, şi de nu veţi lua, 
veţi fi fericiţi. Şi ţineţi minte, că cinci creştini vor birui cinci 
milioane, şi zece creştini vor birui o ţară. 

... Daniele, trâmbiţa Mea a primit un pisoi mic, şi Ni- 
colae ţine să-l înstrăineze, şi ea a zis să ducă pisoiul, dar i-a 
stat în faţă un zid, şi glas a auzit: „Nu înstrăina pisoiaşul 
acesta, că precum el a venit la voi, aşa vor veni străinii şi se 
vor aciua lângă streaşină aceasta “. 

Vedeţi pământul acesta şi voi nu ştiţi nimic. Pregătiţi-vă, 
că vor veni şi animalele şi făpturile şi ce e alungat de lume şi 
vor sălăşlui lângă Mine, şi atunci să nu zici: „Pleacă, şi să nu 
intri în curtea mea! că te vede cineva. 

Când vei greşi, păcatul ţi se va scrie, căci clipa şi vre- 
mea este deschisă în vremea aceea, că vor bea şi vor mânca 
la masa Mea, se vor mări locuinţele, şi cei de azi nu vor mai 


avea gură să grăiască împotriva Mea şi a voastră şi vor zace 
ca peştele pe foc. Aţi auzit, tată? Căci v-am spus, la anul, prin 
vremea aceasta, vor fi alte împărăţii şi alte scaune şi nimic nu 
se va mai zidi, nici un bloc şi nici o şosea nu se va mai face. 
Duhovniceşte grăieşte Domnul. 

18 iunie/l iulie 1973 

Prigonirea trâmbiţei Domnului. Surparea satului Maluri. Iertarea 
lui Isaac Lachedem (intrarea lui pe pământul României). 

... Ţineţi minte că diavolul e hotărât să piardă trâmbiţa 
Mea prin care Eu lucrez. Ştiu toţi că diavolii nimicesc trâm- 
biţa Mea. Ţineţi minte şi feriţi-vă să nu se întâmple lucrul 
acesta. Credeţi? Diavolii sunt trimişi peste tot şi se anunţă 
mereu când iese vasul Meu, şi uneltesc să o piardă. 

... Fiilor, cine a mai făcut rău după ce a cunoscut pe 
Dumnezeu, afară de Iuda şi de farisei şi de cărturari? 

... Fiilor, n-am mai trimis prooroc pe pământ, ci am 
venit Eu, şi vă grăiesc vouă: şi voi nu preţuiţi. 

... Fiule, scrie pe hârtie că satul Maluri e pus să fie sur- 
pat de la o parte la alta, pentru că nu a luat nimeni seama la 
cuvântul Meu. Şi pe unde va trece cuvântul Meu şi nu va lua 
nimeni aminte, se va întâmpla la fel ca şi cu satul Maluri. 

... Amin, amin, amin grăiesc vouă, pocăiţi-vă de faptele 
voastre. Alegeţi bine grâul din neghină, căci vine vremea 
când nu se va mai strecura neghina şi nu se vor mai primi pă- 
cătoşii în faţa Mea şi voi pune hotar între credincios şi păcă- 
tos şi voi aduce plăgile care sunt scrise şi voi nimici pe păcă- 
toşi. Eu sunt Alfa şi Omega, Cel ce am fost în trup pe pământ, 
şi acum sunt coborât cu Duhul, pentru sfârşit. 

... Fiilor, uite, e gata să păşească pe pământul României 
Isaac Lachedem, şi când va intra pe pământul acesta, ce are 
să se întâmple? Va plânge de mila sa românul, dar Dumnezeu 
îl va alunga şi nu-1 va primi pe nici un colţ al ţării româneşti, 
până la judecată, şi atunci va fi iertat, din mila Maicii Mele. 

23 iunie/6 iulie 1973 

Proorocie despre înnoirea pământului şi împlinirea Scripturilor. 
Grijă pentru sfinţenia copiilor. Păzirea de proorocii mincinoşi. 

... Măi Israele, vine vremea să fie scumpă şi preţioasă 
lucrarea şi credinţa voastră şi viaţa voastră duhovnicească. 
Vine vremea să fie bine văzută şi bine cunoscută viaţa duhov- 
nicească. Vine vremea ca să rodească credinţa voastră. Fiţi 
desăvârşiţi, că diavolul e pe pământ. Fiţi puternici. Copilaşii 
Mei, vor veni îngerii din cer la voi şi vor lucra pe ogoare cu 
voi. Ei vor fi ajutoarele voastre. Fiţi desăvârşiţi. A venit Dom- 
nul Iisus ca în vremea sfârşitului, să unească cerul şi pămân- 
tul. Vor veni îngerii la voi şi vor cânta cu voi şi vor face ru- 
găciune cu voi. A venit vremea să se împlinească rugăciunile 
voastre, şi aveţi grijă când faceţi rugăciune să nu minţiţi, mai 
cu seamă Crezul când îl ziceţi. Fiilor, fiţi desăvârşiţi, că 
această rugăciune care se găseşte în biserică, cine o spune, 
trebuie să stea cu luare-aminte şi cu frică. O, iubit popor du- 
hovnicesc, nu mai e credinţă, nu mai e, măi, credinţă. Adunaţi 
bine cuvintele din rugăciune şi vedeţi bine, să nu faceţi min- 
ciună, căci marea parte a rugăciunilor din Crez, mulţi le spun, 
dar rar cine face toată rugăciunea, nu din poveste. 

... O, iubitul Meu popor, întru care am venit să dau 
viitor nu aici, căci pământul acesta se va face din nou alb cum 
e crinul, şi unde vei sta atunci, să nu te întrebi. Intr-o clipeală 

de ochi se va face aceasta. Mult nu mai e, şi toate se vor 
schimba. Te vei uita unde ai avut locul tău şi nu-1 vei mai cu- 
noaşte unde l-ai avut. Uite, în faţa voastră aveţi un deal şi nu 
va mai fi deal, şi va fi şes. Aveţi în faţă multe lucruri şi nu le 
veţi mai avea. Aveţi în faţă mulţi duşmani şi îi veţi căuta şi nu 
vor mai fi găsiţi; veţi striga la ei şi nu-i veţi mai găsi. 

... Fiilor, ce scrie în Scriptură, nimic nu se trece, nimic 
nu se ocoleşte. Dacă îţi arde şi casa ta, să nu Mă judeci, că aşa 
e scris. 

... Fiilor, am venit în casele voastre mai presus ca orice. 
Nu sunt de pe pământ, ci sunt de la Tatăl trimis la voi, sunt al 
vostru, şi voi, ai Noştri; suntem un Duh şi un trup. Nu pângă- 
riţi trupurile şi nu întinaţi duhurile. O, popor iubit, suntem 
una. Nu vă deosebiţi de Mine prin nici un semn. Feriţi-vă cât 
veţi putea a vă deosebi de Mine. Eu sunt Alfa şi Omega, şi am 
luat cuvânt în toate felurile: şi în piatră, şi în duh, şi în pă- 
mânt, şi am grăit vouă. 

... Veţi fi judecaţi şi condamnaţi de copiii voştri că nu-i 
lăsaţi să se ducă la păcat. Vor orăcăi ca vitele, dar să ştiţi, să 
nu le deschideţi uşa. Mai bine să moară decât să le deschizi 
uşa şi să meargă la păcat. 

... Fiule Constantine, sunt în casă la tine. Ştiu că nu M-ai 
iubit pe Mine, dar Maica Mea ţi-a înmuiat inima. Constanti- 
ne, Eu am profeţit că la anul, prin timpul acesta, vei avea un 
prunc, dar fii tare în credinţă, că se luptă duhul rău ca să nu 
crezi. Nici tu, Alexandro, să nu fii ca Sarra. Până acum ai fost 
stearpă, dar Dumnezeu a rânduit ca din trupul tău să dea o ră- 
murică, şi să nu te întoarcă duhul rău din calea Mea. Dacă va 
întârzia lucrul acesta şi nu se va împlini, nu e vina Mea, ci e 
a voastră, pentru necredinţă. Şi fiţi atenţi, ca să nu se zămis- 
lească în zile oprite. Ca voi erau Zaharia şi Elisabeta, şi pe 
atunci cine nu avea prunci nu aveau trecere pe nici o parte. 
Tot rugăciunea Maicii Domnului era tare, şi a biiuit când se 
ruga acolo, în templul sfânt. Tot aşa şi mama Maicii Domnu- 
lui; Ioachim şi Ana tot steipi erau, şi toate acestea erau scrise 
în Scriptură. Băgaţi bine de seamă să nu naşteţi vreun hulitor 
de Dumnezeu. Fiţi atenţi, că diavolul aceasta aşteaptă, ca să 
nu împlinească Dumnezeu planul Său. Pentru aceasta am 
venit, şi n-am venit ca să stric legea, ci s-o întăresc. 

... însănătoşiţi minţile, copilaşii Mei, că nu vă foloseşte 
nimic prooroci mulţi să aveţi. Un singur Prooroc: Eu, Dum- 
nezeu. Vor face minuni şi semne, vor învia morţii şi vor vin- 
deca leproşii, dar Eu zic: paşteţi iarba pe care o cunoaşteţi. 
Nu daţi năvală că, „dacă a înviat mortul e Dumnezeu" . Să 
nu te închini, că dacă te-ai închinat, amin! 

Vă mai anunţ: uite vremea când va lăsa omul femeia sa 
şi va lua alta şi nu va mai şti numărul. Va fi curvie mare. Cine 
va ţine fecioria, să se ţină mare, că va intra aceasta şi în mă- 
năstiri. Vor fi amăgite călugăriţele şi vor fi de râs lucrurile 
lui Dumnezeu. O, să zic să nu fie! Dar vine, că este scris. 
Luptă-te, creştine, ca să fii cu Mine. Această curvie e o di- 
hanie mare; atinge cerul cu spatele, iar cu picioarele, pămân- 
tul. Se duce bărbat la bărbat, se duce tată la fiică, se duce soră 
la frate şi se duce naşul la fina sa. 

... Aveţi grijă de copii. Cât sunt mici, puteţi să-i mai ţi- 
neţi, dar mari, nu mai puteţi să-i ţineţi, că se duc în lume. Şi 
zic: lăsaţi copiii să vină la Mine! 

Daniele, a fost vremea când am căsătorit, dar vine vre- 
mea să nu le mai căsătorim. Nu să le trimitem în mănăstiri, ci 
să le ţinem în casele noastre. E scris în Scriptură. 

8/21 iulie 1973 


Creştinul să fie slujitor al Domnului. Se pregăteşte pe pământ gră- 
dină pentru cei ascultători şi sfinţiţi. Rugăciune cu metanii pentru 
cel căzut de la Domnul. Vânzarea tainei şi închiderea mănăstirii 
Vladimireşti, a locului de la Maglavit şi de la Parepa. Duhul proo- 
rociei pe pământ. 

... Fiţi credincioşi, căci moşii şi strămoşii voştri au fă- 
cut fapte bune prin credinţă. Lumea vă spune sfinţi, iar voi nu 
aveţi nici cât bobul de muştar credinţă. Fiţi credincioşi, căci 
prin credinţă veţi face o mulţime de fapte bune. Fiţi credin- 
cioşi, căci se vor alege două tabere: cei credincioşi, în tabăra 
Mea, şi cei necredincioşi vor fi în tabăra lui satana. 

... Fiilor, voi face din voi ciobani de oi; voi face din voi 
doctori; voi face din voi fierari; voi face din voi măcelari; voi 
face dintre voi învăţători în toate; voi face din voi şi împărat, 
şi argat; voi face toate cele de folos pentru Mine. 

... Fiţi desăvârşiţi, căci în grădina care se pregăteşte 
pentru voi nu va intra nici un făcător de rele. 

... Copilaşii Mei, unde este vremea Mea pe care o pierd 
cu voi? Are diavolul putere asupra voastră. Când plecaţi la 
drum, sunteţi îndoiţi. îmbrăcaţi-vă cu hăinuţă albă, duhov- 
niceşte. 

Tată, copilaşii Mei, fiţi desăvârşiţi, căci faceţi şi fapte 
bune, dar le stricaţi cu cele rele, pentru că voi vă certaţi frate 
cu frate, vă porecliţi, vă duşmăniţi, în loc să vă uniţi şi fraţi să 
fiţi. Voi sunteţi respingători şi vă certaţi, şi aceasta e începutul 
spargerii de bine. 

Tată, tată, v-am învăţat în tot timpul. Tată, ce să iau Eu 
de la voi când voi vă certaţi, vă şi alungaţi unul pe altul, vă şi 
bateţi? O, tată, când se mai repară viaţa voastră? Şi când se 
termină viaţa voastră rea, ca să se schimbe şi să se alăture la 
viaţa Mea? Căci pe cei ce săvârşesc asemenea fapte, nu-i pri- 
mesc lângă Mine. Şi ce te vei face, creştine? Ca păgânii sun- 
teţi voi. Sunteţi duşmani unii pe alţii, ca păgânii. 

... Fiule, când moare cineva din familie şi ştii să-i faci 
pomenile, aşa şi unui căzut de la Mine, să-i faci cele cuvenite, 
până vine iar la Mine. 

Tată, tată, copilaşii Mei, am dat între voi să faceţi rugă- 
ciune şi metanii, dar mulţi n-aţi ştiut cum să le faceţi, şi multe 
metanii sunt făcute ca merele pădureţe. 

Copilaşii Mei, băgaţi bine de seamă, că multe lucruri 
sunt oprite pe loc. Uite mănăstirea Vladimireşti, e oprită pe 
loc. Cine a oprit slujba sfântă? Tot prin cei de acolo, prin cei 
ce au lucrat fărădelegea. Şi a intrat duşmănia între ei şi au în- 
ceput să vândă, şi atunci s-a încuiat. Duşmăneau oile pe păs- 
tor, îl duşmăneau ca de tâlhărie, că maicile de acolo nu erau 
mulţumite. Acolo s-a întâmplat cum s-a întâmplat cu îngerii 
din cer. Aşa se întâmplă când intră duşmănia şi încăpăţânarea 
în popor. Ce s-a întâmplat în locul de la Maglavit? S-a oprit. 
Prin cine? Prin cei ce au vândut şi au duşmănit din cei de 
acolo. Aşa şi cu casa noastră, care s-a dărâmat când s-a iscat 
ura, mişelia şi tâlhăria. 

Şi la fecioara de la Parepa, am zidit temelia acelei lo- 
cuinţe până la jumătate şi s-a oprit, pentru că toţi din familia 
aceea s-au răzvrătit, şi lucrul s-a oprit. Nu se ridică la temelie 
şi la acoperiş dacă poporul este încăpăţânat. La zidul templu- 
lui Meu strigă cărămida la Mine! 

... Copiii Mei, sunteţi credincioşi, fiţi credincioşi, şi 
munca voastră e să munciţi duhovniceşte. Eu cer de la tine să 
cunoşti bine. Dacă te-ai dus la serviciu, fii atent, că serviciul 
te înşeală, şi să nu munceşti la serviciu mai mult decât duhov- 

niceşte. Uite, M-am supărat pe Maria de la templu, care s-a 
dus la serviciu. Se supără când mai trebuie să mai facă ceva, 
că e nedormită. 

13/26 iulie 1973 

îndemn la pocăinţă. Suferinţa celor păcătoşi. Cuvântul Domnului 
va lucra mereu. Construirea templului Cuvântului Domnului, la 
Pucioasa, după surparea templului de la Maluri. 

... Amin, amin, amin grăiesc vouă: pocăiţi-vă! că 
aproape este împărăţia cerurilor. Amin, amin, amin grăiesc 
vouă: pocăiţi-vă! că aproape este fuga celor nepocăiţi, care 
vor fugi spre munţi. Vai vouă, necredincioşilor, că veţi ţipa să 
scăpaţi de urgia cea mare! Vai vouă, păcătoşilor! Pocăiţi-vă, 
că vine plânsul şi suspinul peste voi. Vai vouă, care aţi avut 
parte de cuvintele Noastre şi nu v-aţi pocăit! Vai ţie, care ai 
ospătat la masă cu Mine şi n-ai părăsit păcatele rele! Grăiesc 
ţie, Israele, Capemaume, grăiesc ţie: înlătură spurcăciunea de 
la tine. Stau la masă cu tine, stau într-un locaş cu tine, dar tu, 
Israele şi Capemaume, eşti necurăţit de tină. Vine vremea şi 
ziua când nu vei mai putea intra în cămăruţa Mea şi sta la ma- 
sa Mea. înlăturaţi spurcăciunea şi urâciunea şi păcatul, că vi- 
ne blestemul peste cel ce săvârşeşte păcatul, vine. Dacă patru 
vor fi în casă şi doi vor fi curaţi, doi se vor lua şi se vor bine- 
cuvânta, şi doi se vor da morţii. 

... O, poporul Meu, sunt ani de zile de când ai petrecut 
cu Mine. Am venit la tine în mizerie. Pe un prieten pământesc 
l-ai băgat unde ai avut tu mai curat, dar pe Mine M-ai băgat 
unde a fost lucrul mai murdar şi nu M-ai cinstit şi nu M-ai 
preţuit. M-ai ţinut ca pe un călător prost. Vei vedea când voi 
sta în faţa ta şi când te voi judeca. Vei vedea toată puterea 
Mea şi toată stricăciunea ta, dar nu vei mai putea sta în preaj- 
ma Mea, şi pământul te va judeca pentru fapta ta. 

O, creştine, învredniceşte-te cel puţin de acum până în 
clipa care vine. O, creştine, o, omule făcut de Mine, mâna 
aceasta te-a zidit, nu acest trup, ci o mână pe care n-ai văzut-o, 
şi ţi-a dat viaţă şi suflare din suflarea Sa. O, omule, de ce eşti 
rău? căci ce faci tu rău, toate te judecă pe tine şi te condamnă, 
şi te vor lua îngerii întunecaţi şi te vor băga în iad, că se vor 
termina toate. 

... Apropie-te de Mine astăzi, cât e vremea bună. Nu te 
teme, cum nu s-a temut nici Constantin Brâncoveanu în faţa 
împăraţilor, şi cum îşi lua odraslele şi le dădea la chin, înainte 
de el, ca să nu rămână cineva în urma sa amăgit de duhul rău 
ca să se lepede de Mine, şi după aceea, cel din urmă s-a dat el. 
Şi zic: nu te lăsa biruit de ce e astăzi pe pământ, ci luptă-te, şi 
treci copilul în faţa ta, ca să nu fie amăgit de lume şi de timp. 

... Scrie pe hârtie ca fiecare păcătos să alerge la medic 
să se facă sănătos, că uite, se anunţă grea suferinţă pentru pă- 
cătoşi. Tutunarule şi fumătorule, lasă ţigara jos! Mincinosule, 
lasă minciuna jos! Şi tu, curvarule, lasă mândruţa jos! 

... Pe vremea când Preasfânta Născătoare de Dumne- 
zeu era în planul Meu, când se profeţea că Se va naşte Dom- 
nul lisus Hristos, diavolul o urmărea să fie nimicită. Tot aşa 
şi astăzi, când Domnul profeţeşte ca omul să ştie planul lui 
Dumnezeu ca să se sfinţească, iată că un grup de diavoli ur- 
măreşte pas cu pas să nimicească lucrarea Noastră. Şi atunci 
am zis: «Ia pruncul şi mergi în Egipt şi stai acolo, până se va 
sfârşi uneltirea». Crezi? Aşa grăiesc şi în vremea de astăzi, 
înarmaţi-vă bine, să nu rămâneţi fără de Mine, că au ieşit din 
iad diavoli care urmăresc să nimicească această lucrare şi pe 
trâmbiţa Mea. Vai celui ce face vânzarea lucrului Meu de as- 


tăzi! Vai de tine care ai făcut drum diavolului ca să-Mi faci stri- 
căciune! 

... Creştine, curăţeşte-te. Eu ştiu păcatul tău şi voi sta 
pe scaunul de judecată şi îţi voi aduce aminte de vremea de 
azi. Şi uite: Luca, apostolul Meu, stă şi fotografiază tot mer- 
sul Meu şi tot ce Eu lucrez. Şi ce vei face? 

... Eu am încheiat vorbirea, pentru că sunt chemat în peş- 
teră la douăzeci şi cinci de metri adâncime, unde trăiesc creş- 
tini de ani de zile. Mă duc să le dau lumină. Ei au făcut masă 
cerească, ei au binecuvântat, ei s-au împărtăşit, şi nu au auzit 
niciodată ce auziţi voi, dar vor auzi acum când Mă voi duce. 

... O, vine vremea, cum vorbeşte omul cu telefonul, aşa 
veţi vorbi voi cu Do mn ul. Vine vremea că trupul acesta va fi 
mânuit de toţi, ca să vorbească cu Mine. Va fi purtat în văz- 
duh cu avioane, va fi purtat cu trenul şi veţi zice: „ Unde e 
trâmbiţa Domnului? “. Şi va dori poporul acesta să o vadă, şi 
va zice că a murit. Şi nu a murit, e în viaţă. De ce? Că e scris 
că va părăsi locurile unde a stat, şi nu va mai fi. 

... Cărămida, şi pe cea sfărâmată s-o zidiţi. Toată să se 
folosească. Vă ajunge cărămida. Nu risipiţi nici un colţuleţ. 
Să fie cu faţa la stradă. Camerele să fie de patru metri pe pa- 
tru, lung şi lat. în spate e măsurată o magazie de doi metri 
lată, şi lungă cât casa. Să fie această magazie cu uşă şi lacăt, 
în faţă la casă, să fie sală închisă, cu şase stâlpi. Fiecare ca- 
meră are o singură intrare, dintr-o cameră în alta. Dedesubt, 
la o cameră, să fie beciul. Daniele, ai auzit? Camerele de sus 
să fie cu foişor în faţă, făcut din ciment. Va fi şi Toma (apos- 
tolul Toma, n.r.), care zideşte duhovniceşte. Stâlpii să fie făcuţi 
de loan de la Gheboieni. Fundaţia tumaţi-o voi; şi beciul tur- 
naţi-1 voi. la spuneţi, ce v-a mâhnit? Ce v-a oprit? înainte de 
a începe, faceţi un closet. 

Fiule Daniele, după ce vom termina casa vom face fân- 
tână, pentru ca să avem apa noastră, să nu ne spurcăm cu 
lumea. 

22 iulie/4 august 1973 

Păstori buni şi păstori năimiţi. îndemn la rugăciune şi la post. Pă- 
mântul nu va mai rodi, dar cei ce sunt cu Domnul vor primi hrană 
de la El. Păcatul se va sfârşi pe pământ. 

... Tată, sunt pe pământ preoţi care vorbesc cu Mine 
prin slujbele lor şi care ţin cu Mine şi cu tine. Tată, sunt pe 
pământ păstori care păstoresc oile şi le pansează. Sunt şi 
preoţi răi, care numai le mulg, şi apoi le lasă să moară. Crezi? 
Copilaşii Mei, sunt preoţi care au făcut averi cu brânza şi cu 
laptele de la voi şi cu venitul oilor. Dar voi nu fiţi împotriva 
lor; să nu-i duşmăniţi. 

Copilaşii Mei, veniţi-vă în fire. Mergeţi la bisericuţă, 
chiar dacă vezi pe diavol dansând în bisericuţă şi mergând şi 
la cârciumă, căci diavolii mânjesc icoanele şi pe sfinţii Mei, 
cu fumul care le iese pe gură. 

... Fiilor, apropiaţi- vă de Mine, apropiaţi-vă prin post şi 
rugăciune. Aveţi zile din săptămână care sunt lăsate de Mine 
ca să vă vindecaţi de orice boală. Fiilor, moşii şi strămoşii 
voştri aveau zile alese, care erau pentru tămăduire, şi nu uitaţi 
că de când s-a zidit pământul, s-a ivit şi diavolul, care vrăjeşte 
şi face farmece ca să dărâme lucrurile Mele. Vin îngerii din 
cer ca să vă culeagă de pe pământ, şi să ştiţi că n-am ce face 
cu spinii şi cu mărăcinii, şi îi las focului. Vin la Mine îngerii 
însângeraţi pentru tine. 

... Nu mai fiţi ca Israelul care a supărat pe Moise şi s-a 
închinat la viţei şi s-a închinat lui Baal, şi care dansa şi cânta 

cântece lumeşti. Fiţi ca Ilie, care s-a închinat Mie, şi Dumne- 
zeu i-a împlinit dorinţa sa. 

O, poporul Meu, nu va mai rodi pământul, din răsărit 
la miazăzi şi din apus la miazănoapte, şi nu veţi mai avea ce 
mai mânca. Cu ce vă veţi mai hrăni? Dar la cei ce vor fi cu 
Mine, voi trimite corbii, ca lui Ilie, ca să-i hrănească. Va seca 
apa. Nu veţi mai avea cu ce vă adăpa, şi aceasta se face pentru 
necazul şi suferinţa păcătoşilor, ca să se întoarcă. Dar nu se 
vor întoarce, ci mai răi se vor face; şi atunci va veni prăpădul. 
Dintr-o casă dacă va mai rămâne cineva, unul la sută va mai 
rămâne. Eu vorbesc acest cuvânt. 

... Daniele tată, sunt bolnav de supărare, de supărarea 
cea mare pe care o am. Căinţa pe care o am acum, că nu-i bat, 
am avut-o după potop. Dar vine de la sine bătaia, creştine, ca 
să fii pedepsit. 

Fiilor, deschideţi ochii şi mergeţi la bisericuţă şi să- 
rutaţi templul. 

... Fiilor, fiţi desăvârşiţi, că vine o vreme ca băutorul să 
nu mai bea, că va fi pedepsit. Vine vremea ca să nu mai fie 
desfrânat şi desfrânată. Vine vremea ca să duci banii şi geanta 
în drum. Vine vremea să nu mai fie hoţi pe pământ. Vine, şi 
tot păcatul se desfiinţează. 

30 iulie/12 august 1973 

Lucrarea diavolească a farmecelor. După şapte ani, Domnul ridică 
la cer trâmbiţa Sa. Rugăciunile proorocilor opresc lucrările po- 
trivnice. 

... Tată, voi dormiţi, dar diavolul nu doarme. Se duc la 
morminte şi dezgroapă morţii şi le iau lucrurile pentru far- 
mece. Daniele, crezi? 

Daniele, am grăit de multe ori să omorâţi insectele, dar 
voi n-aţi împlinit. Daniele, aţi intrat nu numai voi, ci tot vea- 
cul în vremea de şapte ani, şi aceşti şapte ani nici nu se vor 
împlini şi nici nu vor trece, şi multe se vor întâmpla în lumea 
aceasta. 

Eu am încheiat. Mă duc, că sunt însoţit de un ucenic 
care a venit în genunchi în faţa Mea, să Mă duc într-un colţ al 
pământului să-Mi arate unele lucruri care s-au făcut fără voia 
Mea. Nişte barbari strică biserica Mea, şi Mă duc să-i nimi- 
cesc, prin rugăciunile unor profeţi. 

1/14 august 1973 

Domnul ocroteşte pe poporul credincios. Sfinţirea templului de la 

Pucioasa. 

... O, vai vouă, necredincioşilor care v-aţi abătut de la 
credinţa Domnului! O, Israele, poporul Meu de azi, te va du- 
rea timpul acesta pe care l-ai lăsat şi mergi pe calea rătăcită. 
Te va durea privirea ta şi gura ta şi inima ta, care nu te mai în- 
chini cu ea. Te va durea pântecele pe care l-ai umplut de necu- 
răţenie. Te va durea, şi doctori nu vei avea. Trupul acesta care 
e plin de întinare va zăcea la pământ şi îl vor mânca muşiţele 
şi vei simţi durerile şi vei striga prin vocea ta şi îl vei striga pe 
Dumnezeu, şi Dumnezeu nu-Şi va mai întoarce faţa către tine. 

... Lumea când e vreme rea îşi deschide umbrela, dar 
voi ce deschideţi ca să vă aciuaţi de vreme rea? căci vremea 
pământească trece prin haină până la piele, dar vremea 
aceasta rea se duce până la cel mai mic loc în trup şi trece prin 
toate. Care va fi umbreluţa voastră? Aceasta este mâna lui 
Dumnezeu. Dacă o vei căuta şi nu vei ieşi afară din ea, nu vei 
suferi nimic. 


... Daniele, când vei turna primul beton, să fie de jur 
împrejur toate şanţurile stropite cu agheasmă şi tămâiate şi 
unse cu mir de la preotul acela. O picătură de la el şi zece pi- 
cături din candelele de la cuibul Meu. Şi să aduceţi pe preotul 
Leonard să facă slujba. 

2/15 august 1973 

Creştinii sfinţi vor moşteni pământul cel nou. Coborârea îngerilor 
pe pământ. Ruperea legăturii cu lumea şi cu casnicii necredincioşi, 
îndemn la rugăciune şi la zile de post pentru alungarea farmecelor. 

... O, Israele, când am plecat cu trupul la Tatăl Meu şi 
Tatăl vostru ca să fac locuinţă pentru copiii Mei şi să vin îna- 
poi, voi să staţi cuminţi şi să nu vă rătăciţi. Iată, am venit de 
mult şi strig în toate părţile să vină la Mine şi puţini vin din 
cei ce aud. Şi cei ce nu Mă aud, nu vor să Mă cunoască de 
Păstor al lor. 

... Vom merge cum au mers moşii şi strămoşii voştri în 
pământul Canaan şi veţi moşteni pământul curat şi sfânt. 
Acolo nu vor mai fi beţivi şi curvari şi tutunari şi toţi făptui- 
torii de rău. 

... Vine vremea să ai mortul în casă, şi te va chema 
Dumnezeu la El, şi vai de cine nu va pleca! Vine vremea, tată, 
să fii la chef şi să fii chemat de Dumnezeu, şi vai de acela 
care nu se va îndura de cheful acela, tată! 

Domnul Iisus a hotărât să faceţi o casă, nu pentru voi, 
ci pentru Noi. Duhovniceşte. Nu lucraţi pământeşte, ci lucraţi 
duhovniceşte. 

Ţineţi minte că în vremile de astăzi sunteţi cu diavolii pe 
pământ, dar mâine veţi fi cu îngerii pe pământ şi veţi cânta cu ei. 

... Vedeţi bine la cei ce mor, că nu mai stau cu voi. 
Apropiaţi-vă bine de Mine. Nu vă lăsaţi să vă îmbolnăviţi, că 
nu e medic să vă vindece. Să nu vă îmbolnăviţi, căci cei care 
mor şi cei care se îmbolnăvesc fug din lucrurile dumnezeieşti. 
Chiar dacă ai fost cu el prieten apropiat, acela te urăşte, te 
duşmăneşte. Priveşte la Iuda, că după ce s-a îmbolnăvit, nu a 
mai iubit, şi a duşmănit Păstorul, de moarte. 

... Vine vremea să se deosebească bine cele pământeşti 
de cele duhovniceşti. Cine are două case, una duhovnicească 
şi una pământească, să se despartă de cea pământească, să n-o 
mai aibă. Ţineţi minte aceste cuvinte. Totul se sfârşeşte, totul 
se trece. Pomii pe care-i vedeţi, nu vor mai fi, şi nimic din 
ceea ce vedeţi. Pământul acesta nu va mai fi, dar cuvântul 
Meu va rămâne. Fiilor, nu vă mai îmbolnăviţi şi nu vă mai în- 
drăgostiţi de lume. 

... Israele, ascultă de păstor. Oiţa fără de păstor se duce 
în iad. Oiţelor, ascultaţi de păstor. Eu l-am chemat pe Moise 
la Mine, şi pe el l-am învăţat ce să facă. Nu am chemat lumea 
toată. Şi dacă nu au ascultat, toţi aceia sunt astăzi în iad. Am 
vorbit cu David, l-am chemat de la oile tatălui său, lesei, şi l-am 
pus la oile duhovniceşti. Şi zicea David: „De ce nu m-ai lă- 
sat, Doamne, să pasc oile tatălui meu, şi m-ai pus să pasc oile 
lui faraon? 

... Fiilor, Mă întorc iară. Vine vremea să fiţi chemaţi de 
Dumnezeu într-un loc unde va fi El, şi mulţi dintre voi veţi fi 
la chef, mulţi dintre voi vor avea mortul în casă, şi vai de ace- 
la care nu va lăsa mortul şi nu va veni la chemarea Mea! că 
doi vor fi în casă; unul va fi chemat şi altul va fi lăsat. 

... Daniele, nu cumva, pentru omul acesta, să nu mai lu- 
crăm. Nu, tată, lucrăm. Dumnezeu să aibă în pază pe omul 
acesta. Dumnezeu îl va curăţi şi îl va pune pe masa de opera- 
ţie şi îl va întoarce şi pe stânga, şi pe dreapta. 

... Daniele, băgaţi în zidărie şi magazia, că nu e pentru 
Nicu, e pentru noi. Şi Nicu e al nostru. Nu ştiţi voi cum să lu- 
craţi cu el. Eu, să fiu în trup cu voi, râzând l-aş face să nu mai 
aibă această patimă. 

... lată, vii de la serviciu şi acasă te apuci tot de lucru 
pământesc. Nu întrebi dacă s-au făcut rugăciunile ori dacă 
sunt candelele aprinse. Aţi dat rugăciunea voastră copiilor, şi 
nu o zic. Şi dacă o zic, o zic ca pe o poezie. 

... Fiilor, învăţaţi şcoala ucenicilor Mei. Nu vă îndesaţi 
la şcoli pământeşti. Ce facem noi cu atâtea şcoli pământeşti? 
că aceştia nu mai vin să Mă întrebe pe Mine, Domnul, nimic. 
De aceea am spus că vei avea casă pământească şi nu vei avea 
casă duhovnicească. Şi cea pământească se va strica, şi în cea 
duhovnicească nu te va primi nimeni. 

... Fiilor, uite ce de păcătoşi! la cumpără şi tu unul şi 
fa-1 creştin. Daniele, astăzi voi lucraţi cu diavolii la un loc, 
dar crezi că nu vor mai cânta diavolii şi vor cânta îngerii? Se 
vor amesteca cu voi pe pământ. Vor fi cinci îngeri şi un creş- 
tin. Floricelelor, desăvârşiţi-vă, nu mai fiţi cu viaţa amesteca- 
tă. Rupeţi legătura cu lumea, că veţi fi în casă şi mulţi dintre 
voi aveţi în casă pe cineva păcătos, şi cel păcătos va rămâne 
jos. Vai de mama care a ţinut pe fiul său de rău dacă a fost cu 
Dumnezeu! Vai de tata şi vai de sora sau de fratele care a ţinut 
de rău pe cel ce e cu Mine! Ferice de o sută de ori de acel pă- 
rinte, soră sau frate, care a avut un credincios în casă şi a as- 
cultat de povaţa lui! 

... Daniele, vedeţi că vrăjitoarea a făcut lucrul ca să nu 
mai fie cum a fost la început, în ce priveşte actul cu casa. 

Daniele, iată ce-ţi grăieşte Domnul: cu Nicolae, tată, ţi-am 
spus, mai ia-1 cu binele, poate cu binele se va întoarce. Nu 
vrea să mai primească nici unul de la vasul Meu. Crezi? Măi 
tată, mai ia-1 şi cu binele. Vezi ce vrea să facă. Mai du-te la 
preotul acela şi spune-i, tată, preotului, să se ocupe de Nico- 
lae. Să fie slujbă întărită pentru vindecarea lui Nicolae. Spu- 
ne-i că e vrăjit şi i-a dat băutură fermecată ca să tragă cum tra- 
ge pasărea la apă. Nici pământeşte nu este bine de el în felul 
în care se află. Daniele, nici ca trup nu este bine. Ca trup este 
nenorocit. 

... Fiilor, în cele trei zile pe săptămână: lunea, miercu- 
rea şi vinerea, o mâncare pe seară, iar bolnavii să mănânce la 
ora doisprezece. Aceasta pentru ca să se desăvârşească lucru- 
rile Mele. Cine nu poate, nu este obligat. Bolnavul să ţină şi el 
până la ora doisprezece şi mâncarea să fie fără ulei în acea zi. 

5/18 august 1973 

învăţături pentru paza vieţii şi pentru ascultare de Dumnezeu. Sfin- 
ţenia şi pacea dintre creştini, îi adăposteşte pe ei de răul de pe pă- 
mânt. 

... Plânge Dumnezeu la capul tău, că M-ai lăsat străin, 
nu mai vii pe la Mine. Stau singur şi plâng. Măi tată, Eu sunt, 
şi nu Mă găseşti oriunde. Sunt pe cruce, cu mâinile întinse. 
Poţi să te superi sau poţi să nu te superi pe Mine, că nu se aco- 
peră păcatul, şi vine ziua să se descopere. Eu mereu am iertat 
păcatul tău, dar Mă doare, că e suferinţă mare. Măi tată, nu 
faceţi numai un fel de păcate, ci mii şi sute. Vă duce vântul în 
toate părţile. Poporul Meu, n-ai putere în tine să veghezi ca 
Mine, pentru că nu faci bine rugăciunea şi nu înveţi bine viaţa 
cu Mine. 

... Creştine, creştine, latri la Mine ca un câine. Creşti- 
ne, creştine, ţi-am zis zece porunci, şi tu n-ai împlinit nici 
una. Creştine, creştine, am profeţit la tine şi tu M-ai făcut 
mincinos. Creştine, creştine, schimbă-ţi inima de câine. Ţi-am 


scris tablele legii: nu fura, nu fuma, nu duşmăni. Creştine, 
creştine botezat de Mine, puteam să nu-ţi descopăr această 
milă, că te-ai dus şi M-ai vândut. Creştine, creştine, Mi-e ini- 
ma fiere în Mine când te văd la crâşmă bând. Creştine, creş- 
tine, mult plâng Eu pentru păcatul tău. De ce-Mi dai peste 
mână cu spini? Creştine, creştine, vine apusul peste tine, şi 
apusul e sfârşitul. Creştine, creştine, de ce Mi-ai pus spini pe 
cap? Ar fi, după atâta timp de osteneală, să-ţi aduc laude şi să- 
rutul de pe urmă, dar adevărat grăiesc că n-am unde să te să- 
rut, că totul e întinat. întoarce-te la Mine, creştine! Uite omul 
căzut în faţa ta, şi tu nu-1 ridici. Uite bolnavul în pat, şi tu nu 
voieşti să-l vezi. O, tată, scrie în legea Mea: dacă te-a bătut 
cineva, iartă-1, nu-1 urî pe acela, fugi de păcatul aceluia. Dar 
voi, unde e ceartă, vă duceţi să luaţi parte la păcat; unde e 
chef, vă duceţi să luaţi parte. 

Creştine cu haina binecuvântată, nu se îmbracă haina 
de mireasă dacă nu este mireasa curată. Nu e nuntă în fiecare 
zi. Nu e în fiecare ceas slujba cununiei. Nu este aşa cum lu- 
craţi voi, că dacă e femeia necurată se îmbracă mireasă. Du- 
hovniceşte grăiesc. 

Fugiţi, fiilor, de diavolul, nu mai faceţi voia lui, că dia- 
volul vă face rău, că el e duşmanul Meu şi nu vă lasă să faceţi 
voia lui Dumnezeu. Vine clipa când vor pieri şi diavolii şi 
toate locuinţele lor. Ferească-te Dumnezeu, creştine, să nu fii 
locuinţă vreunui diavol, căci atunci diavolul îşi va lua locu- 
inţa sa şi va pleca în iezerul de foc. Creştine, rupe legătura cu 
diavolul, că M-am întâlnit cu unul care a fost creştin, şi din 
tălpi şi până-n creştet era viermi, şi nu erau viermi, ci duhuri 
rele, şi cel ce era cu Mine s-a speriat, că zicea că-1 va mânca, 
şi te mirai cum mai poate sta în picioare. Fiilor, aceşti viermi 
nu erau viermi care mănâncă mortul, ci erau viermi din iad, 
care sunt ca păduchele, se ia. Cum se atinge de acela cineva, 
s-a luat; face ouă şi se înmulţeşte şi tot pământul se umple. 
Măi copilaşii Mei, curăţiţi-vă! Dacă Eu nu eram pe pământ, 
viermii vă mâncau. 

... Iată ce a ajuns astăzi: să te închini la idolul „ban“, 
sau la idolul „ciocan sau la idolul „cârciumar". Crezi? Râd 
vitele de tine. Zic vitele: „Noi nu curvim aşa. Avem o zi, şi zi- 
ua aceea e hotărâtă dar iată omul cum supără pe Dumnezeu! 

Măi creştine care eşti la fel cu Mine, nu fi cu chipul ne- 
gru, că Eu nu ţi l-am făcut negru. Fasă-te în culoarea pe care 
ţi-am facut-o Eu. Nu te vopsi, că asta nu scrie în carte, că dacă 
ar fi fost scrise toate, nu ar mai fi avut loc cartea pe pământ. 

Am întâlnit făptură cu ochii făcuţi de mână. Vai, ce urât 
e! Fugi de această lucrare nebună. Câţi creştini nu au fiicele 
în felul acesta! Câţi creştini nu au fii şi fiice în prostituţie, şi 
au feciori pociţi şi la chip şi la trup! Vine apusul peste voi! 

... Creştine, creştine, de ce ţi-e silă de Mine? Şi de ce 
M-ai lăsat pe drum? Creştine, creştine, vei avea nevoie de 
Mine când nu vei mai avea apă şi pâine şi când nu vei mai 
avea sănătate. Creştine, creştine, leapădă din inima ta păgână- 
tatea şi împacă-te cu Mine. întoarce-te după Mine, că nu Mă 
întorc Eu, ca Dumnezeu, după tine. Vom avea de judecat 
acest păcat şi eşti dat în judecată de Mine. Nu mai bea, creş- 
tine, că te pârăşte la judecata Mea. Creştine, creştine, ce vre- 
me bună ai avut! Dar vremea n-ai preţuit, şi te-ai dat tot me- 
reu la rău. Vine zăpadă, vine furtună, vine ploaie, şi nu vei 
mai putea face nimic, că vei fi judecat şi bătut peste faţă. 
Când vei fi auzit, să zici: „ Doamne! că dacă vei fi cu Mine, 
se lungeşte vremea bună. 

Creştine, nu vei mai fi păcătos şi în durere de vei veni 
la Mine. Va veni acela care este oprit să mai asculte durerea. 
Va veni acela care va face dreptate, că se vor dărâma scaune- 
le. De când a plecat acela, n-am mai mâncat brânză de la oi, 

că au luat-o ei pe toată, duhovniceşte. Cine nu are duh curat 
şi insuflat, nu pricepe. 

... Nu mai îmi vine să zic: „Pace!“, că mereu am zis: 
„Pace!“, şi mereu e război. Eu, pace v-am adus, şi de unde a 
venit ceartă? Iubiţi pacea şi fiţi făcători de pace. 

13/26 august 1973 

Statornicia sfântă stă împotriva celor ce ispitesc trăirea creştinească. 
Proorocie despre venirea în România a regelui Mihai. Proorocii 
Domnului. Cântă păsările, căci omul nu mai cântă cântare sfântă şi 
rugăciune cu cântare. îndemn la cântare pentru Domnul. 

... Israele, vezi ca, pentru o gură de ţuică sau pentru o 
mâncare bună şi gustoasă sau pentru o femeie, să nu te des- 
parţi de Mine. 

... Israele, face Dumnezeu un război mare cu duhul rău, 
mai mare de zece ori ca războiul pe care l-a purtat robul Său 
David. Israele, eşti învăţat să furi. Are să te îndemne diavolul 
să furi în vremea aceea. Ai să treci prin case cu femei frumoa- 
se şi cu fete frumoase, şi de vei curvi nu se va cruţa, şi vei fi 
nimicit prin acest păcat. 

... Adună oile Mele şi spune-le că Domnul lisus Hristos 
a pregătit războiul. Va fi un război mare, cum n-a mai fost 
niciodată pe pământ. Vor face război cu oamenii răi, care nici 
ei nu vin la Mine şi nici pe voi nu vă lasă să veniţi la Mine, 
şi au pus piedici în calea voastră. Daniele, omul Meu, spune 
lui Israel să se întărească, fiindcă mulţi creştini vor cădea în 
războiul acesta. 

... Israele, tu auzi, care ai fost în lume, şi astăzi eşti cu 
Mine? Ţine-te bine, că va veni lângă tine omul care făceai cu 
el rele şi va spune: „ Te -ai pocăit, vecine? Ai înnebunit , veci- 
ne! Nu mai vrei să fii cu mine? “ şi nu te va lăsa până nu te va 
lua iarăşi cu sine, şi va fi amar de tine, creştine, de vei fugi de 
Mine. Copilul Meu, să nu-L părăseşti pe Dumnezeu. 

Daniele, scrie pe hârtie că vreo câteva persoane de par- 
te femeiască şi care au fost sterpe, vor naşte. Şi vreo câteva 
femei care nu aveau copii, vor avea dureri. Ai priceput de ce? 
E scris, tată, colo la cântarea care spune: „Fericit braţul cel 
ce nu a purtat copii, pentru că nu vor plânge; şi cele ce au 
purtat fii, vor plânge pentru că aceştia sunt fii care au pă- 
răsit pe mamele lor, pentru că aceştia sunt în vagabonzie, 
aceştia sunt în hoţie, aceştia sunt în curvie, aceştia sunt în 
puşcărie, şi voi daţi bani să-i scăpaţi de puşcărie. Dar voi să 
nu faceţi aşa. Să-i lăsaţi să facă puşcărie. 

... Daniele, mai ai un pic de răbdare, că vine omul Meu, 
omul ţării Mele (regele Mihai, n.r.), care a părăsit ţara Mea cu 
multă durere. Aşa, Mă duc să-l ridic, că a fost smerit, tată. Fii- 
lor, când era omul acesta pe scaunul său, era iconiţa pe tot lo- 
cul, era crucea pe tot locul. De când nu mai e el, s-a desfiin- 
ţat crucea de pe tot locul. Mai e câte una ici-colea. Să ştiţi că 
în vremea sfârşitului crucea se va arăta pe cer. Israele, nu fi 
popor fără cruce. 

... Israele tată, în războiul care se face, numai aceia 
scapă, care au crucea la fereastră, sau numai creştinul care are 
crucea la gât. Mulţi creştini au crucea la gât, dar au şi pe mân- 
druţa în buzunar, pe poză, sau fumează. 

... Israele, poporul Meu, am vorbit printr-un om gân- 
gav, am vorbit printr-un om surd şi am făcut multe minuni. 
Am vorbit prin persoane înjosite, şi nu cu carte multă, şi i-am 
trimis în faţa regilor, i-am trimis în faţa bogaţilor, că şi la în- 
ceput tot Israel s-a numit. 

... O, iubiţi creştini, v-aţi supus cu totul viaţa voastră 
banilor. V-aţi supus cu totul idolului „ban“. Mereu am stri- 


gat: o, răilor, când se va îmblânzi inima voastră? Când, Pila- 
te? Când, ludo? Când, Caiafo? Când, Anno? 

... Daniele, tâmplăria se lucrează în multe poziţii şi în 
multe taine şi nu se poate da măsura, pentru că unda acestei lu- 
crări e după vreme. Să spun măsura vremii de azi? Dar dacă 
unda se schimbă? Fiule, lucrarea Mea care se face aici cu 
această casă are mulţi conducători în cer. Duhovniceşte Dom- 
nul vorbeşte. Acest cămin care se face pentru voi, e lucrat şi în 
cer şi se face după vreme, tată, după undă. Crezi? Ca în tim- 
pul lui Noe. Atunci erau patru familii, dar acum nu se ştie câte 
sunt. Era de mult dat acest program, dar nu ştie nimeni din 
cerul sfânt ce undă va fi. Mai aşteptaţi puţin de tot şi o să se 
dea pe faţă şi acest lucru. Daniele, să nu cugeţi ceva greşit şi 
să nu zici că nu ştie Domnul ce face. Tâmplarule, fii cu multă 
răbdare, nu sili vasul Meu să-ţi dea măsura fără măsura lui 
Dumnezeu. Şi când vei lucra, să fii bine înarmat cu viaţa du- 
hovnicească; să nu fii necredincios şi cu vreun păcat întinat. 

... S-a profeţit ca trei zile pe săptămână să postiţi post 
uscat, pentru înlăturarea duhurilor rele şi pentru întărirea 
trupurilor în viaţa duhovnicească, pentru nimicirea vrăjmaşi- 
lor, pentru rod în ţarinile voastre, pentru sănătatea trupului şi 
a duhului, pentru spargerea şi risipirea şi alungarea farmece- 
lor, pentru uciderea vrăjitoarelor, pentru câştigarea proceselor 
care, mulţi din oameni vă vor face vouă. Aţi auzit? Amin. 
Pentru înlăturarea poftelor şi a păcatelor, pentru uciderea du- 
hurilor necurate. Cine este bolnav şi nu poate să postească, să 
postească o jumătate de zi. 

Faceţi rugăciune. Fiilor, moşii şi strămoşii voştri făceau 
rugăciune în cântare. Fiicelor şi fiilor, unde sunt melodiile 
voastre? Zice în cartea Domnului lisus Hristos: „ Cântaţi cân- 
tare sfântă “, căci cârciumile urlă de cântece lumeşti. Am în- 
tâlnit în cale un om care cânta: „Am un leu şi vreau să-l beu! “. 

Cântaţi cântare sfântă. Au rămas păsările să cânte, că 
lumea nu mai cântă. Cântaţi, copiii Mei. îi place Domnului să 
cântaţi. Cântaţi cântare sfântă. Cântaţi rugăciunea. Cântaţi, 
fiilor. Cântaţi pe orice loc şi pe orice cale. Cântaţi, poporul 
Meu, cântaţi. Cânta Israel când făcea cărămida lui faraon, şi 
când a auzit Dumnezeu, a pregătit pe Moise şi l-a scos din ro- 
bie pe Israel. Cântă şi tu, Israele, şi nu te lăsa, ca să împlinesc 
şi cu tine. David a făcut instrument, ca din toate să cânte, şi a 
lăsat amintire şi strămoşilor şi nepoţilor. 

17/30 august 1973 

Durerea Domnului pentru cei care s-au abătut de la viaţa creştină. 

... Scrie, Verginico, scrie plânsul Meu şi suspinul Dom- 
nului, pe care-1 auzi acum, în vremea de astăzi. Scrie aşa: o, 
vai vouă, credincioşii Mei, care v-aţi dărâmat de la viaţa 
voastră creştină! 

... N-ai să mai poţi nici să bei, nici să curveşti, nici să 
fumezi, nici să huleşti, nici să minţi, nici să mănânci, nici să 
te mai distrezi. O, cum veţi mai plânge! că aţi fost copii ai 
Mei, aţi fost fraţi ai Mei şi M-aţi lăsat ca pe un străin necu- 
noscut şi aţi plecat de la Mine, nimicind tot ce Do mn ul v-a 
dat vouă. 

... Dar aşa se împlineşte Scriptura şi veacul. Domnul n-a 
închis calea nimănui, nici pe cea bună, nici pe cea rea, dar la 
capătul străzilor a scris: aceasta este calea celor păcătoşi, şi 
cine intră pe ea, nu se mai întoarce; şi aceasta este calea celor 
credincioşi şi calea crucii, şi cine intră pe ea, este fericit. 

10/23 august 1973 





152 


Cuvântul lui Dumnezeu 


îndemn la statornicie pe calea Domnului şi mustrare pentru fără- 
delege. Căderea creştinului face durere neamului lui cel adormit. 
Mirungerea mereu, şi înainte de culcare. Război împotriva 

fărădelegii. 

... Poporul Meu, prin foc a trecut Sodoma şi Gomora. 
Prin apă a trecut făptura de pe pământ şi numai patru familii 
au rămas. Popor al Meu, şi astăzi, ca şi atunci. Dumnezeu e 
supărat pe duhul rău că a umplut pământul de lucrarea sa şi a 
umplut împărăţia sa de făpturile făcute de Mine. Popor al 
Meu, fericit vei fi tu de o mie de ori să te numesc popor al 
Meu. 

... Poporul Meu, voi veni cu mânie mare şi voi nimici 
toate duhurile necurate şi toată lumea rea. Poporul Meu, dacă 
ai în tine duh rău, scoate-1, că inima ta va fi nimicită. 

... Poporul Meu, pregăteşte-te pentru Dumnezeu. Dum- 
nezeu te iartă, cum l-a iertat pe fiul risipitor, dar rupe legătura 
cu necuratul. Poporul Meu, azi ai plăcere să fii cu duhul rău, 
dar vei avea soarta să te lupţi cu el cum s-a luptat în 1916 şi 
în 1947. Sabie cu sabie ai să te lupţi cu el. Ai să zici: „Amă- 
gitorule, de ce m-ai amăgit? “. Poporule, ca Iuda te-ai înşelat; 
ai vândut comoara cerească, pe o poftă pământească. Poporul 
Meu, dacă ai vedea comoara pe care ai vândut-o pentru o pof- 
tă! Dacă ai vedea, n-ai mai pofti nici de apă. Uite, e scris să 
te jeleşti, să te boceşti, dar în loc de aceasta, tu petreci şi che- 
fuieşti. Femeia aceea frumoasă, care trece pe la poartă, despu- 
iată, e unealta duhului rău, pe care a adus-o duhul rău ca să 
piardă seminţia lui Dumnezeu. 

Măi copii, pentru păcatul care este azi la voi, Dumne- 
zeu Se bucură dacă nu s-ar mai naşte nici un prunc, că numai 
iadul se bucură de aceste naşteri, şi Dumnezeu Se tânguieşte 
şi plânge. O, iubit popor, căruia Dumnezeu ţi-a dat chipul Său, 
ţi-a dat vocea Sa! Fereşte-te de păcat, nu-1 mai îmbogăţi pe 
duhul necurat. Nu mai vine un Iisus la tine ca să te scoată, şi 
în păcatul în care eşti, în acela vei pieri. Nu mai vin nici proo- 
roci, că a pierit credinţa. Acum ştii ce vine? Vine măcelul. 

... Călăraşi, Călăraşi, am trecut prin tine şi am făcut la 
tine cină. Am dormit la tine ca în grădina Ghetsimani. Eu M-am 
rugat şi tu ai dormit. De ce aşa? Călăraşi, Călăraşi, am trecut 
prin tine cum am trecut prin Ierusalim sau cum au trecut Luca 
şi Toma prin ţările străine. Toţi întrebau: „ Cine este? “. Dar ei 
nu voiau să le spună cine era, că aşa era lucrarea Mea; că şi 
azi dacă eram cu trupul, din nou aş fi fost răstignit. Fiilor, 
vine vremea ca să lucrez o dată pentru ultima dată, şi atunci 
voi spune: cine va mai săvârşi păcat, va muri imediat. 

... Ţi-am făcut cunoscute toate. De ai muri, nu pofti. De 
ai muri, nu curvi. De ai muri, nu face păcate. De ţi-ar spune 
cineva că te face împărat, nu primi. 

... Fiule, nu se spune clipa, dar ţine minte aceste cuvin- 
te. Tu, care faci păcate, păcatul acela îţi aduce moarte. Fiule, 
întoarce-te înapoi. Nu te duce, fiule, la moarte. Poporul Meu, 
nu te mândri că eşti poporul Meu. Poporul Meu, de ce-ţi zic 
„poporul Meu “ şi tu eşti păcătos? Spune, de ce zic aşa? Zic 
„poporul Meu “ fiindcă te tragi din neamul Meu, şi am zis 
„poporul Meu “ ca să te simţi. Nu Mă lasă Maica Mea, că te-aş 
pierde când te văd bând şi curvind. Maica Mea nu Mă lasă, 
dar te nimiceam. Nu zic „poporul Meu “ pentru că meriţi. 

Poporul Meu, râde de tine duhul rău şi zice: „Auzi, mă, 
te strigă Dumnezeu, prostule: nu mai bea. Şi tu eşti cu mine “. 

O, ce război va fi între voi! Unul se va lua şi zece se 
vor lăsa. 

... O, poporul Meu, du-te acum, în clipa aceasta, şi te 
uită în cârciumă şi numără mii şi sute. Du-te şi în bisericuţă, 


că e goală, că şi ce a fost de dimineaţă, acum e în cârciumă. 
Nimic nu dă viaţă duhului necurat, decât beţia de azi, şi apoi 
curvia şi restul după ele. 

... Fiilor care aveţi soţii, fiţi ca şi cum n-aţi avea, dar 
dragostea să nu se stingă între voi. Piară de la voi tot răul, că 
Dumnezeu va căuta inima ta ca să sălăşluiască în ea. Multe 
inimi vor naşte duhuri necurate, vor lua duh şi vor zbura pe 
pământ. Omorâţi duhul rău din inimile voastre, că va zice du- 
hul rău când se va întoarce unde s-a născut: „Aici m-am năs- 
cut, aici am petrecut “. 

... Să ştiţi că vă spune Do mn ul: dacă tu, astăzi, şi cât 
vei mai fi, vei sluji aşa cum scrie legea Mea şi dacă vei cădea 
cândva de la legea Mea, să ştii că până la al miilea neam toţi 
pică, pentru că ai propovăduit şi ai proorocit, şi după aceea ai 
cosit şi ai pus pe foc. Ţineţi-vă, că diavolul vrea să vă răs- 
toarne, să vă răscumpere. Când te-ai dus la pat să te culci, 
unge-te cu mir, tămâiază patul, că şi în vis diavolul te amă- 
geşte, şi să ştii că dacă cineva în somn păcătuieşte, nu are 
voie să intre în biserică întinat. 

... Zice cineva: „De ce nu Se duce la toată lumea să 
spună? “. De ce nu Mă duc, Mă priveşte pe Mine. Am venit la 
tine, măi tată. Hai să-l condamnăm pe moşul şi strămoşul tău. 
Nu-1 condamnăm pe Avraam, că el un copil avea, şi l-a dat 
jertfa. îl fericesc şi îl ascult şi stau în calea lui şi în calea nea- 
mului său. Vedeţi câte stele sunt pe cer, cât nisip este în mare 
şi nu se poate număra, atât are Avraam, şi mai are de născut. 
Tată, e vinovat Dumnezeu că ţi-a pus la trup toate mădulare- 
le? Nu e vinovat, pentru că ţi le-a pus cu dreaptă socoteală. 

... Ţi-au intrat oile în trifoi, şi când te vei duce le vei 
găsi umflate. A cui e vina că au murit? A păstorilor sau a 
oilor? A oilor, pentru că lucrează în ascuns lucruri rele, şi 
când le spui, se supără şi se mânie pe voi. Cine este vinovat? 
Este diavolul. Hai să-l dăm afară cu toţii, nu să-l scoateţi pe 
cel cu diavolul în el basma curată. 

Mântuiţi-vă, că mântuirea a venit, dar nu voiţi s-o îm- 
pliniţi. Tată, tată, am zis pe cruce: «Iartă-le, Tată, ce fac!». 
Tată, tată, copilaşii Mei, M-am Scut Tată pentru voi, am luat 
moartea asupra Mea, şi tot nu e bine de voi, tot nu sunteţi fe- 
riciţi. încă o dată repet: să ştiţi că pierdeţi fericirea, că în mij- 
locul vostru sălăşluiesc beţivi, curvari, tutunari şi tot soiul şi 
tot felul de nelegiuiţi, şi veţi pierde, că Eu, cu duhul rău la un 
loc nu stau. 

... „ Ce, dacă am băut o ţuică, am să mor? Sau dacă am 
băut un lichior, am să mor?“. Copilaşilor, „Mă duc acasă şi 
beau şi mănânc “, aşa ai în inima ta. 

... Fiilor, primul război care se va face e împotriva 
curviei, şi al doilea, împotriva beţiei. Pe unde se va afla curvă 
sau curvar, se va împuşca. Şi pe unde se va afla beţiv sau fa- 
brică de alcool, se va împuşca. 

... Fiule Daniele, caută câţiva desăvârşiţi, cu râvnă şi 
fără păcat, să lucreze la casa Mea. Şi zidarii să fie fără de lu- 
cruri urâte, să fiţi zidari duhovniceşti. 

27 august/9 septembrie 1973 

Cuvintele Domnului se împlinesc întotdeauna. Vaiul pentru fărăde- 
lege. Să daţi cinste Domnului, nu omului. înrădăcinare în credinţa 
cea dreaptă. Ţuica este de la diavol. îndemn la sfinţenie. Dreptatea 
Judecătorului în ziua judecăţii faptelor. Vine focul. Să fie biruit 
somnul în vremea rugăciunii. 

... O, Scriptură care te ţin în mână de la început şi până 
la sfârşit! Cerul şi pământul vor trece, dar cuvintele Domnu- 

lui lisus Hristos nu se vor şterge şi nimic nu va rămâne neîm- 
plinit. Amin. 

Israele, poporul Meu, întoarce-te cu faţa la Dumnezeu, 
că Dumnezeu a fost şi este scutul tău, dar fă aşa cum scrie, că 
nici o virgulă nu se va lua. Şi la cei ce n-au ştiut, şi la cei ce 
n-au văzut, şi la cei ce n-au vorbit, va vorbi virgula şi vor în- 
cremeni, căci nu a fost pusă să trecem peste virgulă, iar punc- 
tul a fost ca să te opreşti. Vai de tine, creştine care n-ai luptat 
ca să înţelegi punctul şi să te opreşti! Vai de tine, cel ce nu 
te-ai oprit! Vai de tine, cel ce n-ai priceput punctul! Vai de 
tine, că Eu sunt virgula şi punctul! Vai de tine, care, Eu am 
venit la tine, şi tu nu M-ai primit! Vai de tine, creştine, ce ju- 
decată vine peste tine! 

Vai de tine, vrăjitoare şi fermecătoare! Vai de tine, dia- 
vole, care ai fabricat lucrul, ca omul să nu mai fie cu Domnul! 
Vai de tine, fântână care n-ai fost bună de băut! Vai de tine, 
cumpănă care n-ai fost bună pentru scos apă la vreme de se- 
cetă! Vai de tine, tâmplar şi cioban sau fierar pe care Do mn ul 
lisus te-a făcut ca să Mă foloseşti pe pământ! Vai de tine ges- 
tionar care n-ai păstrat marfa ce ţi-am dat! Duhovniceşte 
Domnul vorbeşte. Vai de tine, Ierusalime, care, am trecut prin 
tine şi nu M-ai păstrat! Vai de tine naş care nu ţi-ai păstrat se- 
cretul de naş! 

... Capetele voastre Domnului să le plecaţi. Mulţi 
domni vor zice să le plecaţi lor, dar Unul este Do mn ul. în ce- 
rul sfânt nimeni din îngeri şi sfinţi nu primeşte închinăciune 
şi mărire, şi zic aşa: „ Domnului lisus Hristos să vă închi- 
naţi Dacă cinsteşte pe cineva, pe Do mn ul îl cinsteşte. Să nu 
pui cinstea Domnului, omului. Dacă cinsteşti pe fratele tău, 
pe Domnul îl cinsteşti, iar dacă ajuţi pe fratele tău, pe Dom- 
nul îl ajuţi. Fiilor, viaţa voastră să fie a Domnului, nu a omu- 
lui; şi luptaţi pentru cer, că lucrul ceresc, sfârşit nu are. 

... Fiţi tari şi înrădăcinaţi-vă bine viaţa cu Mine, ca să 
ţineţi piept la furtună şi la viscol, că scrie în Scriptură că via 
a dat-o spre mâncare porcilor, şi de o altă vie este plin pămân- 
tul, şi aceasta e sectarismul. De aceea vă spun: adânciţi rădă- 
cinile, că vine vremea ca un ciorchine din via Mea să aibă un 
kilogram. 

... Nici când eram pe cruce nu eram trist cum sunt as- 
tăzi. Tată, Eu nu vă dau ţuică. Ţuica e de la diavol. Eu vă dau 
struguri, dar beţi cu măsură. Eu ţi-am dat pruna ca pe smo- 
chină, nu s-o fierbi şi s-o faci ţuică. Copilaşilor, fiţi cuminţi, 
nu prăpădiţi lucrurile Domnului. Vai de tine, prun care ai fă- 
cut pruna şi s-a făcut ţuică din tine! Duhovniceşte vorbesc. 
Ascultă bine şi cumpără înţelepciune dacă nu ai. Dar voi 
cumpăraţi numai porci, vaci, cai. Cumpăraţi şi înţelepciune. 
Că te închini şi lui Dumnezeu, dar te închini şi duhului rău. 
Posteşti, dar odată cu postul faci şi minciună. Faci milostenie, 
dar şi furi. 

La ziua de judecată nimic de pe pământ nu te poate 
scoate. Judecata pământească nu seamănă cu cea cerească. 
Martorii şi avocaţii cereşti nu primesc bănet, ci te iau din car- 
te, nimic nu trec cu vederea. Numai Preasfânta Fecioară Ma- 
ria e miloasă, că de aceea s-a făcut taina cu ea pe pământ, ca 
să se roage pentru tine şi ca să o ai mijlocitoare. De aceea vă 
spun: nu mai faceţi păcate. 

... Deschide inima, că vine focul din Sodoma şi Gomo- 
ra. Ca mâine dimineaţă vei vedea focul cum va arde casa ta şi 
cum zbiară vitele toate şi fug îngrozite cu focul pe spatele lor. 
Uită-te bine, că acelea pe care le vezi goale şi vorbind cu 
băieţii, nu le vei mai vedea, că acelea au adus sfârşitul pe pă- 
mânt. Fiilor, nu lăsaţi lucrurile acestea să intre în casele voas- 


tre. Nu lăsaţi să intre focul în casa voastră. Să vadă Dumne- 
zeu semnul la fereastra voastră ca să scăpaţi. Iar dacă în casa 
ta vei lăsa să intre fiicele tale goale şi fiii tăi ca ai Sodomei, 
ai lumii, atunci nu vei avea scăpare, şi casa ta şi vaca ta şi 
lucrurile tale vor arde. 

... Vai de tine, care dormi la rugăciune! că te-ai dus în 
şanţ, ca şoferul care doarme la volanul maşinii. Creştine care 
stai la rugăciune, n-ai voie să te scoli de la rugăciune de ţi-ar 
muri boul şi vaca ta; de ar arde casa, n-ai voie, creştine. 
Crezi? Lasă-ţi perdelele şi încuie-ţi uşa şi lasă vaca, lasă raţe- 
le, lasă găinile şi leagă câinele la poartă. Ai auzit? 

... Pacea Domnului lisus Hristos să fie cu voi toţi! Fii- 
lor, fiţi făcători de pace, stingeţi cearta din casele voastre. Iu- 
biţi-vă, sprijiniţi-vă şi ajutaţi-vă. La vremea care stă în faţă, 
va fi scris şi pe stâlpi: „Creştini din toate ţările, uniţi-vă!“. Şi 
va fi scris: „Trăiască creştinătatea de azi!“. 

Harul Domnului lisus Hristos să fie cu voi toţi. Amin. 

1/14 septembrie 1973 

Aşezarea pe pământ a legii sfinţeniei. Proorocie pentru sporirea 
credinţei în România. Fărădelegea cheamă focul, iar băutura 
cheamă potopul. 

... Acum, într-o zi, M-am coborât pe cărările acestui pă- 
mânt şi am întâlnit o turmă mare de oiţe, şi ciobanul era îna- 
inte, iar oiţele mergeau după el, fără să le mâie cineva de la 
urmă. Ce frumos era! Numai după Mine nu mai merge nimeni. 
Am pornit de mii de ori oiţele, în drum să ajung, dar când Mă 
uit înapoi, nu mai văd pe nimeni, nici o oiţă. Vine necazul, şi 
atunci multe oiţe vor veni să meargă după Mine ca să scape de 
necazul care vine. Mult bine ţi-am făcut când te ameninţa ne- 
cazul, şi n-am voit să te las, şi te-am scăpat de necaz. 

... O, Israele, nu cărămida sau zidul pe care-1 ridica lui 
faraon era greu, dar păcatul care-1 robea şi îl stăpânea, căci 
aceia se trăgeau din păcatul fraţilor lui Iosif, că socoteau: 
„ Cum, cel mai mare să se plece la cel mai mic? “, şi s-a dus şi 
a ursit cum să-i piardă urma, de mic. Aşa şi astăzi când Dom- 
nul lisus e pe pământ, caută cu toţii să piardă această cale du- 
hovnicească, să nu-i mai chinuiască cu post şi cu rugăciune. 
O, Israele, nu căuta neamul acela care vinde pe fratele său, ca- 
re are harul de la Dumnezeu. Nu căuta să întristezi pe acela ca- 
re este cu dar de la Mine. Nu fi ca neamul acela, nu te trage 
din neamul acela. Un singur lucru ai: să crezi în Domnul lisus 
Hristos cu toată credinţa ta, cu toată sămânţa ta. 

... Vin timpuri bune, fiilor. Vine şi acela care a venit la 
tine, şi va pune lacăt la băutură şi va pedepsi femeia cu bărbat 
iubind alt bărbat. Vine, tată, vine, că la cişmeaua de apă va 
curge miere şi lapte. Vine şi când numai duhovniceşte se va 
petrece vremea, de sâmbătă din asfinţit, până luni în răsărit. 
Vine vremea şi când duminica nu va mai lucra nimeni în ţari- 
na sa. Vine, şi va sta crucea pe masă şi se va închina la ea. 
Toţi împăraţii care sunt astăzi, nu vor mai fi împăraţi şi va fi 
unul singur împărat, şi el va hrăni şi va îngriji toate ţările în 
lung şi în lat. 

... Sunt ca un tată, am o mulţime de copii, şi din toţi, 
numai un sfert Mă bucur de ei, ceilalţi sunt răi. Fiţi atenţi la 
viaţă. Feriţi-vă viaţa de boli, de accidente, de moarte, că as- 
tăzi este vremea duhului rău, că slugile fac ce zice împăratul. 
Feriţi-vă, şi să aveţi dragoste şi voinţă faţă de Mine. Ce e în 
inima ta, aceea lăstăreşte, şi caută ca în inima ta să nu fie duh 
rău, căci când l-am făcut pe Adam, am făcut întâi inima, şi în 
ea, biserica. 

Cuvântul lui Dumnezeu 


Fii gospodină şi îngrijeşte bine de casa Domnului Iisus 
Hristos. 

... Tată, nu poţi să zici unui curvar: „De ce curveşti?“ 
dacă şi tu curveşti. Sau nu poţi să zici unui beţiv: „De ce eşti 
beţiv? “ dacă şi tu bei. 

... Păstraţi-vă, tată, sănătatea, că bolnavi sunt destui, şi 
pentru aceştia iată ce să faceţi: post negru, cea mai bună doc- 
torie. Sugarul de la piept, patru ore. Copilul până la şapte ani, 
până la ora doisprezece, iar cei sănătoşi să ţină de seara până 
seara, de la ora şase până la ora optsprezece, lunea, miercu- 
rea şi vinerea. Pentru tămăduirea sufletului şi a trupului, să se 
citească în opt ore patruzeci de paraclise, şi în opt ore Psal- 
tirea, de la cap la cap, şi Cântările lui Moise. Şi în afară de 
acestea, vă priveşte. Şi apoi. Ceasurile şi Canoanele. Să nu 
staţi fără Canoane în casele voastre, iar când vă rugaţi, să 
aveţi bileţelul pentru răposaţi, că sunt mulţi răposaţi care nu 
mai sunt pomeniţi la biserici. 

... Iată, măi creştine, uite ce e afară, curvie mare. Uite 
ce e afară, beţie mare. Afară e moarte, e accident. Pune hăi- 
nuţa pe tine şi nu ieşi dezbrăcat afară. Ce e afară? Toţi cheamă 
focul, toţi cheamă potopul. Ţuica cheamă potopul, şi curvia 
cheamă focul, pentru că focul e ceea ce răscoleşte trupul. 

Pace ţie, poporul Meu! Harul Domnului Iisus Hristos 
să fie cu voi toţi. Amin. 

7/20 septembrie 1973 

Domnul nu mai are casă pe pământ. Proorocie despre lipsa roa- 
delor pământului. Proorocie despre venirea regelui Mihai. 

România, ţara binecuvântărilor veacului nou. 

... Vreau să-Mi fac o casă şi n-am cu cine, n-am loc. 
Vreau să-Mi fac o casă şi s-a făcut păgânul stăpân pe pămân- 
tul Meu şi a prins putere grasă să Mă oprească. O, ce pustiu! 
Unde voi găsi să-Mi fac casă? Unde eşti, Noe, să-Mi fac casă? 
Am făcut atunci, am împlinit, dar ce Mi-a rămas, nu mai pot 
să-Mi împlinesc azi. Mi-a luat păgânul căminul. Nu-i este frică 
de Mine; se ţine la cot cu Mine. O, tată, nu Mă vait ca săracul 
că nu are unde-şi face casă, ci Mă vait de tine, creştine, că a 
venit vremea secerişului, a venit vremea mustului, şi nu mai e 
vreme. Pe arac am să-i mustesc! închină-te bine către Mine, 
oftează, căieşte-te şi plângi pentru sărăcie, că n-ai colivie. Nu 
plânge de foame, că şi cel ce nu mănâncă trăieşte. Numai cel 
fără casă, acela nu trăieşte. Duhovniceşte. Ridică-te, că am un 
fluier şi n-ai să ştii cui am fluierat şi când am fluierat. 

... Poporul Meu, îmi pare rău că s-a pierdut numele 
sfânt, deşi e scris că totul va pieri, dar Dumnezeu cu poporul 
Său nu va pieri. Au intrat lupii în stână şi au mâncat oile. O, 
poporul Meu, nu te lăsa, şi vindecă-te la rana ta. Dar să ştii că 
după reînvierea pământului va rămâne ceva cu Mine; nu în 
cer, ci pe pământ. 

... Israele, unde ţi-e hambarul? Ai ceva în el? Israele, 
cât ai stat de vorbă cu Mine, ai ceva în hambar? Israele tată, 
copilaşii Mei, să ştii că dacă vei pieri, judecat vei fi, că ai fost 
bine hrănit, n-ai fost bătut, n-ai fost gol, n-ai fost nemâncat, 
şi ai fost bine miluit. Israele, puteai să ai hambarul plin. Vine 
greul, şi întâi tu ai să te vaiţi, care ai mâncat la masă cu Dum- 
nezeu. întâi tu ai să suferi de foame şi de frig. 

... Poporul Meu, n-a fost de când e veacul să Mă lupt 
din greu pentru căminul Meu. Nu Mie îmi fac casă, ci ţie îţi 
fac casă. Poporul Meu, nu fi dornic numai să vezi, ci fii dor- 
nic să împlineşti. Poporul Meu, am venit să nu mai plec de la 
tine, să fie vremea să nu fii orfan, ca la vremea care vine să 


ştii să vii la Mine. Scrie pe hârtie, tată, şi să nu pierzi din cu- 
vintele de la Mine. Să nu zici, copilul Meu, că vii la Dumne- 
zeu, şi, când colo, să te trezeşti în braţele duhului rău, că 
mulţi vor veni în numele Meu, şi e duhul rău. Poporul Meu, 
scrie pe hârtie durerea Mea. 

... Dumnezeu a făcut chipul tău frumos, dar l-a făcut ca 
să vii la El şi să împlineşti. Şi tu, frumosule, şi tu, urâtule, vi- 
no la Dumnezeu! O, tată, ce mireasă frumoasă Mi-a venit la 
Mine în casă! Cine e mai frumoasă ca muceniţa Varvara? 
Cine e mai frumoasă ca muceniţa Filofteia, ca muceniţa Eca- 
terina sau cuvioasa Parascheva, sau ca Măicuţa Mea? Scrie, 
Daniele, scrie, că ele nu au cerut mire pământesc, ci au voit 
Mire ceresc. 

... O să curgă cum curge ploaia pe pământ, aşa o să 
curgă banii peste voi, şi fiţi atenţi, că n-ai ce să cumperi cu ei, 
şi să nu te amăgeşti, că vine lipsa de roade, şi duhovniceşti, şi 
pământeşti. Are să vină cel pământesc şi va zice: „ Văd că tu 
eşti roşu şi frumos. înseamnă că ai pâine. Dă-mi şi mie“. El 
nu ştie că tu trăieşti cu Mine şi de aceea trăieşti şi eşti frumos. 

... Daniele, nu mai fiţi mâhniţi, că vine şi bucuria. Di- 
mineaţa vine bucuria, ai auzit? Şi vom plămădi toate dureri- 
le, cu leacul. Aşa e, tată, în tot locul unde Dumnezeu lucrea- 
ză, vine şi duhul rău şi strică. Plângeţi împreună cu Mine. 

... Creştinilor, urlă lupii la hotare. Măi creştinilor tată, 
aici e vatra românească, unde va curge miere şi lapte. Nu veţi 
mai merge în altă parte, şi aici veţi face casă. Aşteptaţi-1 pe 
cel înstrăinat (regele Mihai, n.r.), care acum e în formare, de- 
parte, că Do mn ul îl aduce pe pământul său. 

12/25 septembrie 1973 

Jalnica strigare a Domnului pentru creştinii care fug de 
Dumnezeu. Fărădelege peste fărădelege. 

O, copilaşii Mei, măăăăi copilaşii Mei! Măăăăi copi- 
laşii Mei! Măăăăi copilaşii Mei, măăăăi! 

Nu vă strig pe voi. Strig pe unii din copilaşii Mei care 
fug pe drumul pierzării. 

Măi copilaşii Mei, măăăi! Măi copilaşii Mei, măăăi! 
Măi copilaşii Mei, măăăi! Măi copilaşii Mei, măăăi! Măi co- 
pilaşii Mei, măăăi! Fugiţi de Mine, nu vreţi să staţi cu Mine! 
Vai vouă, vai vouă! Nu veţi mai fi iertaţi! Vai vouă! 

Mihaile, îl vezi ce face? îl vezi pe poporul Meu? Deşi 
are porunci, deşi are prooroc, deşi are Scriptură, deşi are le- 
gea în mână, tot fuge după natură, tot fuge după băutură, tot 
fuge după Sodoma şi Gomora. Pentru ce mai e bună această 
Scriptură? Pentru ce mai proorocesc Eu în acest trup? 

Vai de voi, legiuitori răi! Vai de voi, legiuitorilor răi! 
Vai de voi, călăilor răi! Vai de voi, cârciumarilor, care aţi fă- 
cut pe acest pământ numai cârciumi de băutură! Vai de tine, 
creştine care pleci de la Mine fără frică de nimeni! Nu ţi-e 
frică? Ai fost mângâiat prea mult. Nu voi mai striga Eu, ci va 
striga piatra. Nu voi mai striga Eu, ci vor striga munţii şi co- 
pacii. Nu voi mai striga Eu, ci va striga pământul acesta care 
geme. Nu voi mai striga Eu, ci vor grăi animalele. Nu voi mai 
striga Eu, ci vor propovădui semnele care se vor arăta în văz- 
duh. Nu voi mai arăta Eu calea omului rău, ci o va arăta pe- 
deapsa. Nu voi mai fi Eu pe acest pământ, ci vor fi cupele din 
Apocalipsă. 

Poporul Meu, poporul Meu, unde e Scriptura? Păstori- 
lor, unde vă este turma? Unde vă sunt oile? Unde vă sunt mie- 
luşeii? Unde vă e stâna? Unde vă e, tată? Daniele, nu mai e 
Scriptura, nu mai e. Scrie pe hârtie; nu mai e. în locul Scrip- 

turii va fi sticla şi legea băuturii. în locul crucii va fi mândruţa 
frumoasă cu faţa dreasă. în locul bisericuţei vor fi moteluri de 
dormit, cu musafirii muierilor. 

Vai de tine, pământ şi mare, că ai crescut în trup că nu 
mai ai loc să te întinzi, că stai îngenuncheat şi nu mai ai unde 
te întinde, şi vei crăpa şi vei pieri şi vei muri. Te-ai îngrăşat 
cât e pământul în lung şi în lat, că dacă ar mai fi vreme, tot 
vei mai mânca şi tot te vei mai îngrăşa, dar vei crăpa, că aşa 
e viaţa voastră: mâncaţi, beţi şi chefuiţi. Ajunge, că te vei jeli. 
Nu mai bea, nu mai fuma, nu mai curvi, că aşa a voit să facă 
diavolul cu voi. 

O, lege lumească! Ai anunţat pe cei ce vedeau? Ai 
anunţat pe cei ce grăiau? 

Numai cu morţii vorbesc. Nimeni nu grăieşte, nimeni 
nu vorbeşte, nimeni nu porneşte. 

... Veniţi, cei chinuiţi, veniţi, cei trişti, veniţi la Mine! 
îndureraţilor şi înfometaţilor, veniţi la Mine! Eu vă voi apăra. 
Mai e o secundă şi veţi auzi cum vor geme graşii şi cum tros- 
nesc, şi vei zice că e tunet, dar nu e tunet. Geme pământul şi 
trosneşte. 

... Păziţi trupurile şi duhurile, că multe fiare s-au ridicat 
pe pământ, înfometate de trupuri şi de duhuri, ca să vă mă- 
nânce. Nu vă temeţi. Fiţi desăvârşiţi, că nu voi mai vorbi cu 
păcătoşii, căci am vorbit, şi Mă înfruntă îngerii şi sfinţii că 
am stat de vorbă cu ei. Şi am stat cu ei nu că Mi-a plăcut, ci 
de milă. 

... încă o dată repet: vine vremea ca şi curva care 
curveşte pe pământ, să cuprindă tot pământul. Şi cârciuma 
vrea să rupă pereţii ca să se facă mai mare. 

19 septembrie/2 octombrie 1973 

Război între creştini şi păgâni, între bine şi rău. Proorocie despre 
ridicarea darului de peste preoţii care şi-au întinat viaţa. 

în numele Tatălui şi al Fiului şi al Sfântului Duh. 
Amin. Veniţi şi voi, prunci care nu aţi fost poftiţi ca să fiţi 
născuţi! Amin, amin, amin. 

Pace vouă, pace între tine şi Mine, Israele! Pace în cer 
şi pe pământ, şi între oameni bunăvoire! că aceasta s-a profe- 
ţit şi nu s-a împlinit. Vine vremea să se facă ce nu a fost scris, 
că am spus că se va face război pe pământ, între păgâni şi 
creştini, între diavoli şi sfinţi, la aminte aceste cuvinte, că se 
va scula unul cu sabia şi va tăia cu ea. Ce va tăia? Cui să-i zic 
să ia aminte? că am zis de multe ori să ia aminte, şi nu s-a 
luat. Cui să-i zic să ia aminte? că nu mai are nimeni frică. Cui 
să-i şoptesc? Cui să-i grăiesc? Surdul nu aude, mutul nu vor- 
beşte, orbul nu vede. A sosit vremea să se lucreze, vremea cu 
orbul, cu surdul şi cu mutul, care, ochi a avut şi n-a văzut, şi 
a avut urechi şi n-a auzit. Vine vremea să se lucreze împotriva 
celui ce a avut ochi şi n-a văzut, împotriva celui ce a avut 
urechi şi n-a auzit, şi a avut gură şi n-a vorbit. Vine vremea să 
se lucreze împotriva lor. 

Scoală-te în picioare, omule necredincios, căci credinţă 
ai avut, dar în Mine n-ai crezut. Scoală-te în picioare, omule 
înţelept, nu de Mine, ci de glume, de poveşti din lume. Scoa- 
lă-te în picioare, preoţime, care ai fost preot în lume şi n-ai 
slujit cum se cuvine. Bisericuţă ai avut, Evanghelie ai avut, 
dar n-ai citit. Scriptură ai avut, dar n-ai folosit, şi ai folosit nu- 
mai banul. 

... Vino la Mine, tu, care n-ai nume care este scris în 
Scriptură! Dacă aceasta se scria pe pământul acesta, nimic nu 
mai era, căci acesta e mânios, e furios. Acestuia i s-a scris şi 


i s-a spus nu numai în Scriptură, ci şi în vie vorbire. Ce nu s-a 
făcut pentru păcătos? Cine răspunde că şi în vremea aceasta e 
tot păcătos? Veniţi, veniţi, că vine ce nu a fost! 

... Sunt ani de când am fost aruncat în temniţă, şi parcă 
e azi. Ce a fost atunci, este şi astăzi. Atunci eram bătut de pă- 
gâni şi de tâlhari, iar azi sunt bătut chiar de copiii Mei, şi e 
mai grea decât vremea aceea. De atunci şi până acum nu s-a 
mai făcut cunoscut că Eu sunt Dumnezeu? De atunci şi până 
acum n-ai avut timp să cercetezi bine lucrurile pentru Mine? 
N-ai avut timp să nu-1 pui pe duhul rău în locul Meu? La ziua 
de judecată cum se va mai ierta celui ce i-am spus să ia amin- 
te, celui ce i-am spus să privegheze şi nu a privegheat? Cui 
să-i mai zic: „copilul Meu“ ? Cui să-i mai zic Eu slugă bună 
şi credincioasă când el a fost mânios şi necredincios, când la 
vreme rea s-a pitit de Mine, iar la vreme bună a stat cu Mine? 
Cui să mai spun Eu „copilul Meu “7 că mereu Mă ia de pe 
cuie, mereu îmi bate cuie, mereu Mă suie pe cruce, mereu Mă 
dă jos de pe cruce, mereu Mă bagă în mormânt şi mereu Mă 
scoate din mormânt. O, cui să-i mai spun Eu: „poporul 
Meu “? Nici nu vreau să Mă uit la cei care de atunci şi până 
acum n-au fost vrednici să facă un rod. 

O, Israele, Israele, o, tată, o, tată, tată, ce munţi înalţi s-au 
zidit în inima ta! Ce munte de piatră s-a zidit în inima ta, că 
nu pot să pătrund în ea! O, tată, Mă căiesc că am pus masă şi 
pe masă am pus mâncare şi la masă te-am chemat să mănânci 
şi n-ai voit să mănânci. Decât ai poftit, şi restul ai lăsat pe 
masă. O, tată, te vei duce la smochin şi nu va avea şi nu vei 
avea voie să-l blestemi cum l-am blestemat Eu. Şi astăzi, Eu 
sunt smochinul, că n-ai voit să mănânci din el, că el a făcut 
smochine, dar au fost ascunse. 

O, Israele tată, zac în pat, dar nu are cine Mă întoarce. 
Mi-e sete, dar n-are cine-Mi da apă. Zac în temniţă şi nimeni 
nu vine la Mine. O, Israele tată, ce îmbrăcat eşti tu, şi ce gol 
sunt Eu, şi n-are cine să-Mi dea o cămaşă! Ce casă frumoasă 
ai tu, şi Eu n-am nici un bordei unde să stau! Ce spălat eşti tu, 
şi ce murdar sunt Eu de sânge! O, Israele tată, ce sănătos eşti 
tu cu trupul, şi ce bolnav sunt Eu! O, Israele tată, ce de prie- 
teni ai tu, şi Eu sunt singur! O, Israele tată, cum alergi tu să 
te bucuri, şi Eu n-am cu cine să Mă bucur, că tu te ascunzi din 
calea Mea. Nu M-am aşteptat, de atunci şi până azi, ca să nu 
cunoşti pe Dumnezeu şi pe duhul rău. Pe Dumnezeu L-ai so- 
cotit duşmanul tău, şi pe duhul rău, prietenul tău. Al Meu e 
pământul, şi se va curăţa. Crezi? 

Copiilor, pentru voi am certat pe împărat, şi i-am zis: 
«Nu vă atingeţi de unşii Mei!». Pentru voi am făcut război 
chiar şi cu îngerii răi. Nu le-am îngăduit să vă facă nimic. 
Pentru voi am avut război chiar şi cu diavolii. I-am alungat de 
la faţa voastră, dar voi îi chemaţi să vină. Cine este vinovat? 
Eu am zis: «Postiţi!», dar voi nu postiţi, că ziceţi că nu puteţi. 
Copilaşii Mei, cum s-a profeţit despre Mine înainte de a Mă 
naşte, aşa s-a profeţit şi despre vremea de azi, că va posti 
creştinul şi va posti şi diavolul. O, poporul Meu, Mă doare 
cum o doare pe o femeie care e în chinuri de naştere. 

... Copii, am vizitat pământul acesta în lung şi în lat şi 
am numărat izvoarele de apă şi n-am găsit câte am ştiut Eu. 
Multe izvoare, nici urmă nu mai au, şi în locul lor era şipotul 
de ţuică. Creştine, bei ţuică, vine ţuica peste tine. Vine un 
prooroc mincinos şi îţi spune să bei ţuică, creştine. Şi vei bea, 
că e după pofta ta, dar pe Mine nu Mă vei mai vedea. 

... Copiii Mei, fiţi ai Scripturii, fiţi ai cerului. 

... Omule care ai femeie, trăieşte cu ea ca şi când n-ai 
avea femeie. Şi zic femeii: femeie, trăieşte cu bărbatul tău ca 
şi când n-ai avea bărbat. 

Cuvântul lui Dumnezeu 


... O, tată, preotul de altădată nu schimba hăinuţa sa, 
dar acum am întâlnit preot în haine la fel cu lumea. Am întâl- 
nit preot cu ceas la mână şi cu fundă la gât. 

Copilaşii Mei care porniţi să Mă căutaţi, toţi poftiţi 
serviciu. Eu nu vă opresc de la serviciu; căutaţi. Voi nu ştiţi. 
Vă e frică de foame şi de sărăcie, dar moşii şi strămoşii voştri 
au iubit sărăcia. Eu nu vă opresc de la serviciu, dar vă spun 
că pe lângă serviciu aţi pierdut lucrul Meu. O, dacă te-aş şti 
prea vrednic, aş zice: du-te la serviciu, că nu Mă tem că pieri. 
Da, şi Eu am avut serviciu şi meserie, şi lucram împreună cu 
tatăl Meu la fierăstrău, şi mama Mea torcea şi Mă ţinea şi nu 
a căzut niciodată. 

... Tată, nu mai e preoţie să te spele. Preoţie e, dar nu 
mai e cu Mine. Am întâlnit în cale preoţi care slujesc la duhul 
rău, prin concursuri de dansuri şi cor, şi voi lua darul şi harul 
şi nu va mai avea cine să spele pata ta. Voi lua darul preoţilor, 
căci nu-Mi mai slujesc Mie. 

24 septembrie/7 octombrie 1973 

Păcatele lucrate în ascuns, atrag pedeapsa lor. Dumnezeu Se roagă 
de om să nu-şi strice mintea. Vedenia trâmbiţei Domnului. Fărăde- 
legile celor tineri îi duc pe ei la plata grea a acestora. 

... Daniele tată, oaia trăieşte fără coadă, fără picior, dar 
fără cap nu trăieşte. Daniele, apropie-te de Mine. Ştiţi ce în- 
seamnă fără cap? Iată că diavolul vrea să cucerească ce e mai 
de seamă. A încercat toate, dar la cap, acum încearcă. Nu vor- 
besc de unul, doi, ci de toate capetele de la oi, că voi nu vedeţi 
nici când v-a mânjit, nici când v-a ologit. Voi nu vedeţi. Ziceţi 
că sunteţi bine, şi dacă vă spun păcatul, ziceţi că nu e adevă- 
rat. „Eu?“, face creştinul. „Eu? Ce am făcut eu? aşa zice 
creştinul când îl anunţ. Ţine-te bine, creştine, că râde diavolul 
de tine. 

Creştine tată, am rugat pe Israel odată, când se ducea şi 
vorbea cu fiicele din Gomora, şi fiii se duceau şi vorbeau cu 
fiicele din Gomora, şi aşa făceau această lucrare în ascuns, 
până când toţi au mers la junghiat, după porunca Domnului. 
Israele, ţine-te bine, că vine şi peste tine acest cuvânt care a 
fost atunci: „ Mergi la junghiat, că nimic spurcat nu va merge 
în pământul curat" . 

Israele, Israele, vine vremea să te strici la cap. Israele, 
poporul Meu, te-am rugat şi în genunchi, şi în picioare. Nu 
ştiu cum să mai stau, că în toate felurile am stat în faţa ta. 
Israele tată, plângi împreună cu Mine, că la un mort toate 
neamurile îl plâng şi se jelesc, iar la un creştin care a căzut de 
la Mine, toate neamurile pământeşti, în loc să-l plângă, se 
bucură mult şi se veselesc, că zic că acum nu mai este prost 
şi înapoiat. 

... Fiule, uite în noaptea aceasta ce i-a arătat Dumne- 
zeu, că nici mintea nu-i mai este întreagă să înţeleagă lucru- 
rile sfinte, că nu e ajutată de acest popor. A văzut în casa 
aceasta nouă că venea la ea armată, militari şi se rugau de ea, 
că ei parcă vedeau ce este la ea şi se rugau. Unul ţinea una: 
„Mă, duceţi-vă voi acasă, că vă spun eu ce aud, că poate se 
teme de voi “. Nu ştia cum s-o mai mângâie ca să înţeleagă. 
Dar cum şedea ea cu faţa plecată, şi-a rupt hainele, le-a făcut 
zdrenţe, că nu ştia ce să facă, să spună sau să nu spună. Şi ce- 
rea la Mine, rugătoare, şi Mă întreba: „ Ce voieşte ostaşul 
acela? Binele, sau răul meu?". Şi înger a venit şi i-a spus: 
„ Ceea ce e la tine şi ce trebuie, Dumnezeu va împlini Şi în- 
gerul a luat-o şi a ţinut-o pe braţul său şi a adormit-o, şi era 
vânătă de frică. Şi venea armata din batalionul 22 şi a făcut 
Dumnezeu lucrare grăită, şi veneau şi civili, îmbrăcaţi şi ei tot 


militari, dar Dumnezeu îi cunoştea şi punea soldaţi şi îi întor- 
cea înapoi, şi nu intra decât armata. Şi erau cu grade mari, ofi- 
ţeri şi comandanţi, şi plângeau şi suspinau şi aduceau mulţu- 
mire acelui soldat care a descoperit această lucrare a Mea. Şi 
o mângâiau toţi şi nu ştiau cum să stea şi să mulţumească va- 
sului Meu. Şi atât de bine îi părea vasului Meu! Dar era mâh- 
nită că nu ştia ce să răspundă. Şi a venit îngerul din cer şi a 
luat-o pe braţele sale. Şi nu mult va dura şi se va împlini, şi 
mulţi civili vor veni, dar Dumnezeu nu-i va primi. 

... Fiilor tată, feriţi-vă de păcate, că din tălpi până în 
creştet v-am cercetat, dar vă spun că mulţi dintre voi vor fi 
cuceriţi de diavolul. îi va birui vremea viitoare şi plăcerile. O, 
mai bine n-ar mai veni anul acesta pentru pierderea oilor Me- 
le. Tineret, te trece Dumnezeu prin sabie dacă vei trece la fă- 
rădelegi, deşi şi acum răul e început, dar va merge din rău în 
mai rău. 

... Fiule, tot ce e necăsătorit, de la vârsta de şaisprezece 
ani, va fi obligat să se căsătorească, nu de Mine, ci de împă- 
ratul drac. Dar ca să nu-i cucerească dracul, spun să se desă- 
vârşească în post şi rugăciune, până se va împlini rostul lor la 
Mine. Fiule, spune cu lacrimi în ochi, cum spunea Ioan Bote- 
zătorul: „ O, viperelor şi balaurilor, întoarceţi-vă, că aceasta 
e pedeapsa voastră!". Lasă, creştine, că e păcat de tine. Ai 
petrecut cu Mine fără minte şi slut, că sculele le-ai împrumu- 
tat diavolului, şi ţi se vor usca mădularele cu care ai lucrat 
duhului rău. 

27 septembrie/10 octombrie 1973 

Domnul arată durerea trâmbiţei Lui, şi viaţa ei cea jertfelnică. 

... Fiule, nu acest trup vorbeşte, că e ţărână. Dumnezeu 
Tatăl vorbeşte prin Duhul Sfânt cu voi. 

... Fiule, simte durerea vasului Meu. Când am venit la 
vasul Meu, era singur, era slab. Am ridicat-o, i-am dat să pos- 
tească. Era numai osul, şi atât s-a bucurat că are o mână mi- 
loasă! Am ridicat-o prin postul pe care l-a săvârşit prin cu- 
vânt. Nu e sănătoasă, sănătoasă. Şi când am adus tânărul 
acesta, i-am arătat în vedenie şi am întrebat-o: „ Ce zici? “. Şi 
a zis: „Ce să fac cu el? că nu face ca mine". Şi i-am spus: 
„ Lasă-Mă să lucrez Eu cu el, că pentru Mine îl iau “. Nu l-am 
luat de la sfinţi ca pe David. Neamul lui Nicolae a fost rău. 
De ce a lucrat Du mn ezeu aşa? De ce? Să dezrobesc acest 
neam. Dacă îl luam dintr-un neam bun, ar fi zis împăratul zi- 
lei că aceştia fac altă lege. Când a venit la Mine, avea ceas la 
mână şi cravată la gât şi râdea lumea când îl vedea. Măi fiule, 
nu ştii din ce neam se trage Nicolae. Neamul său a fost rău, 
dar a fost cineva dintre neamurile acestuia, bun, şi sămânţa 
aceea a mers pe sub pământ şi a dat viaţă ca să rămână şi să 
scoată din robie acest neam. Acest neam rău, toate relele le-a 
făcut, şi am scos această spiţă să dezrobesc acest neam. Ce 
zici? A pierdut Dumnezeu împărăţia prin acest om care a 
fugit? Nu pierde Dumnezeu împărăţia şi nici pe acest om. 

6/19 octombrie 1973 

Răbdarea Domnului îl păgubeşte pe creştin. înmulţirea hranei du- 
hului. Domnul şi poporul Său vor moşteni pământul nou. Cei ce au 
pecetea lui antichrist şi se ascund cu ea. 

... Israele, poporul Meu, te vestesc pe tine: ţine-te bine, 
că bate vântul şi te dărâmă. Nu te bucura, că întristarea stă în 
faţă, precum stă în faţa Mea paguba. Pentru că nu te-am pe- 
depsit când ai greşit, Eu am păgubit. Israele, poporul Meu, Is- 

raele tată, mult vei sta cu viaţa destrămată? Nu se va mai afla 
nici un drept, nici un înţelept ca să te repare. Israele tată, Is- 
raele, puţine, puţine cuvinte am să-ţi spun, că nu mai pot. Is- 
raele tată, Israele, vine vremea să te dărâme, că nu ce ai de la 
Mine te dărâmă, ci ce ai de la tine te dărâmă, că în inima ta ai 
un înger şi un diavol; îngerul e respins, iar diavolul e primit 
în orice cuvânt. 

... Israele tată, copilaşul Meu, s-a fotografiat timpul 
când ai vorbit şi când ai petrecut cu Dumnezeu. S-au fotogra- 
fiat masa şi mâncarea. S-au fotografiat. Uite fotograful. Mai 
e un pic. Iată fotografiile. Le vei vedea de la tot începutul, 
până va fi sfârşitul. Crezi? Totul, şi viul, şi mutul s-au foto- 
grafiat; şi vrednicul, şi puturosul, şi somnorosul. 

... Israele, Israele, poporul Meu întru care am binevoit 
să petrec! Poporul Meu, moşii şi strămoşii voştri M-au ţinut 
şi M-au trimis cu voi, că aşa e scris. Ia să cauţi să-Mi găseşti 
timpul de azi, cum Domnul petrece în casele voastre, căci 
celui cu o singură clasă Domnul îi descoperă, nu celui cu car- 
te multă, că acela nu se uită la Domnul. 

... Acum sunt Eu păgubit, dar mai târziu eşti tu păgu- 
bit; mai târziu te va durea pe tine. Acum Mă doare pe Mine. 
Toată agoniseala îmi este veştedă. Nimeni dintre voi nu vede, 
decât numai trâmbiţa Mea. Daniele, ţii minte ce ţi-am spus Eu, 
că vrăjmaşul rău ucide vasul Meu? Daniele, sfoara cerească 
cu care a fost Nicolae legat când l-am cununat, cu ea se des- 
făşoară lung. Măi Daniele, poporul Meu iubit, voi nu ştiţi, 
n-aţi priceput, că uite, fuga lui Nicolae de la locurile sfinte e 
uciderea vasului Meu. 

... Fiule, câte oiţe sunteţi voi? S-a făcut numărătoarea? 
S-a făcut? De ce nu s-a făcut? Fiule, nu a fost glumă, nu a fost 
minciună. Voi de ce nu împliniţi toate câte s-au spus? Fiţi în- 
grijitori, să nu rămână nimic de azi pe mâine, că vine să se 
împlinească de Mine, şi ce veţi face? 

... Israele cel mic, mugurele care ai supt! Israele, moşii 
şi strămoşii voştri nu au fost ca voi, ocrotiţi atât de mult. Tu 
eşti singurul. Tu vei fi acela căruia îţi va spune Domnul: în- 
ţarcă-te, că a sosit timpul să te înţarc. 

... Treziţi-vă, că nu mai e soarele la răsărit, ci e la apus. 
Israele, fă-ţi numărătoarea şi pune-o la iconiţă şi vezi de oiţe 
şi de mieluşei. Vor fi raze de soare ale oiţelor oscioare. Cum 
se adună de la bisericuţă, cum se sfinţeşte, aşa va fi cu toate 
oscioarele şi lucrurile unei oiţe. 

... Copilaşii Mei, tată, trupul şi duhul sunt făcute de 
Dumnezeu. Tată, copilaşii Mei, nu a oprit Dumnezeu să nu 
hrăniţi trupul, dar hrăniţi şi duhul. Trupul este prea îmbuibat, 
şi duhul este asfixiat. Mulţi dintre voi, chiar aţi ucis duhul, şi 
aţi rămas cu trupul. Cu trupul fără duh nu veţi vedea împără- 
ţia Mea. Fiţi desăvârşiţi, că nu este altul ca să fie veşnic, decât 
Dumnezeu. 

Oiţele Mele, pentru voi s-a făcut cerul şi pământul. 
Nimic nu va moşteni cerul şi pământul, afară de Dumnezeu şi 
poporul Său. 

... Tot omul care nu-F are pe Dumnezeu, se va arde ca 
mărăcinii şi ca ciulinii. Fiilor, deşi pe pământ e la treaptă înal- 
tă plăcerea, curvia, dar prin acestea omul piere. 

Alungaţi ce purtaţi în buzunar care nu e plăcut lui 
Dumnezeu. Dintre voi aveţi în buzunar ştampila lui antichrist. 
Vine vremea ca tot omul care are în buzunar acest lucru, să 
facă război cu Dumnezeu. Dacă vei zice că nu vorbeşti, tot te 
vei duce, că te va lua după dosar şi îţi va da arma în mână. 
Fiilor, să nu credeţi că veţi scăpa vreunul dintre voi ascuns, că 
tot pământul se va scormoni şi te va găsi, şi vei fi nimicit. 


Fiilor, veţi striga: „Stăpâne, nu mă prăpădi, că am fost cu Ti- 
ne!", dar nu te voi cunoaşte. 

26 octombrie/8 noiembrie 1973 

Multa şi îndurerata grăire a Domnului cu omul care se numeşte 

creştin. 

... O, lume neascultătoare! Adică, M-am înşelat că te-am 
născut şi că te-am crescut? M-oi fi înşelat, dar Mi se va face 
dreptate la ziua de judecată. M-oi fi înşelat că te-am hrănit 
sau că te-am crescut sau că te-am ocrotit? Ce zici, M-oi fi 
înşelat? Creştine, creştine, peşte congelat ce înseamnă? Creş- 
tine, nu-ţi mai bate joc de Mine, că pe Mine nu Mă mai cu- 
noşti, şi cunoşti pe cel ce a făcut femeia frumoasă la haină şi 
darnică la trup. O, ce femei darnice sunt astăzi! îl cunoşti pe 
acela care fabrică băuturile sau care fabrică ţigările, căci 
femeile astăzi cumpără tot ce vor, cu banii de pe trup. Vai de 
tine, care dai banii pe trupul unei femei! 

... Am făcut cu tine un legământ, creştine. Creştine, nu-ţi 
mai bate joc de Mine, că nici Eu nu-Mi bat joc de tine, că te 
scalzi în mocirlă, şi am putere să te fac porc sau alt animal. 
Creştine, nu-ţi mai bate joc de Mine, că dacă nu aş avea răb- 
dare, te-aş face stâncă de piatră, că te tăvăleşti din creştet pâ- 
nă-n tălpi în mocirlă. Ai făcut din trupul tău peşteră de piatră 
duhurilor necurate. Stau Eu lângă trupul tău şi aştept să Mă 
primeşti, dar nu Mă primeşti, că nu intru Eu, că acolo ai pe 
duhul rău. Creştine, nu-ţi mai bate joc de Mine, precum nici 
Eu nu-Mi bat joc de tine, nu-Mi bat joc de trupul tău, că dacă 
Mi-aş bate joc de trupul tău te-aş face un câine, căci numai 
câinele mănâncă orice fel de spurcăciune. Câinele are timp de 
curăţenie, şi tu nu ai timp de curăţenie. Creştine, nu-ţi mai bate 
joc de Mine, că toate se vor judeca. 

Creştine, ce am făcut Eu pentru tine, şi ce ai făcut tu 
pentru Mine? Eu M-am făcut pentru tine prunc, M-am născut 
prin trup. Am crescut pentru tine, ca să creşti şi tu pentru Mine. 
Creştine, ce n-am făcut Eu pentru chipul Meu? Şi bob de grâu 
M-am făcut. Am fost îngropat în pământ, am răsărit, am fost 
măcinat. Creştine, ce n-am făcut Eu pentru tine? Să iei seama 
bine la Mine, că nimeni de pe pământ nu putea lucra. Creştine, 
câte lucruri am lucrat Eu pentru tine! Nu e limbă ca să descrie 
câte s-au făcut pentru tine. Tu ce ai făcut pentru Mine? 

... Creştine, nu-ţi miroase urât păcatul pe care-1 faci? Mo- 
şii şi strămoşii voştri când îşi făceau nevoia lor nu mirosea, dar 
astăzi pute urât. De ce? Aşa e înăuntrul tău. O să împuţiţi 
pământul cu trupul pe care l-a uns Dumnezeu cu mirul Său. 

... Creştine, vine vremea să-Mi iau altă haină, şi Mă voi 
lupta împotriva ta. Creştine, împacă-te bine cu Mine astăzi, 
cât este lumină, că multă milă am făcut cu tine. Acest cuvânt 
să nu vi se pară glumă, ca să nu fiţi seceraţi cu secera. Cereţi 
în rugăciune putere ca să nimiciţi duhurile rele: „Doamne, 
Dumnezeul meu, dă-mi puterea celui ce a nimicit pe Arie, dă-mi 
putere să nimicesc natura, adică curvia “. 

... Trezeşte-te, că nu este bine, că s-a făcut numărătoa- 
re. Nu sunt semne bune că s-a făcut numărătoarea lui Israel. 

... O, aş vrea să fiţi pricepuţi, ca să ştiţi totul. Să căutaţi 
cu cuvintele Mele lumina, că vor veni din toate locurile şi vor 
zice ca să nu mai fiţi cu Mine, că acestea sunt prostii. Şi 
atunci când vei pleca la luptă să nu te sperii că ai mult de lup- 
tat, căci ca un fulger vor trece, dar să fii înţelept să biruieşti 
şi să nu te dai în lături. 

... Dacă un om ţi-a spus ţie: „De ce fumezi ?“ sau ţi-a 
spus: „De ce bei? “ sau: „De ce curveşti? să-l iei în braţe şi 

să-l săruţi, că nu te mai întâlneşti repede cu acela, şi să ştii că 
acela este prietenul tău. Iar de vine unul şi spune: „De ce 
posteşti? De ce te prosteşti? să nu faci ca el, să nu zici că a 
venit să te scape, ci a venit să te distrugă. 

... Fiilor, nu mai dormiţi la rugăciune. Şi zic aşa: nu mai 
staţi la rugăciune cu unii ca aceştia care dorm, că prin so mn 
aduc la rugăciune pe duhurile rele, şi poţi să te rogi tu un an de 
zile, dar dacă ai un somnoros la rugăciune ai muncit degeaba. 

... Cereţi ca la magazin, că gestionarului dacă nu-i ceri, 
nu ştie ce să-ţi dea. Oare, sfântul Dimitrie nu era şi el om ca 
şi tine? Toţi au fost ca tine, nu au fost păsărele. Şi de ce au în- 
vins? Au cerut putere de la Mine. Cere putere să te lupţi cum 
s-a luptat Nestor cu Lie. Spuneţi, ce cereţi voi la rugăciune? 
Cere putere să usuci pofta ta, cu puterea de la rugăciune. Da- 
niele, crezi? Ce a zis David când l-a luat de la oi? „Doamne, 
ajută-mă! Căutaţi-vă, că sunt la voi în rafturi lucrurile nece- 
rute de voi. Fiilor, fiţi cuminţi, nu mai faceţi rele. Păstoriţi-vă 
pe voi şi pe oile Mele şi supravegheaţi, că mulţi vor pleca de 
la Mine. Nu vedeţi cum pleacă unul câte unul? 

28 octombrie/10 noiembrie 1973 

Apropierea de Domnul îl scapă pe om în ziua pieirii păcătoşilor. Se 
vor întoarce la mântuire neamurile pământului. Fumătorii stârnesc 
venirea focului. România va fi curăţită şi sfinţită. Portul femeii 

creştine. 

... Creştinilor, apropiaţi-vă de Mine, spălaţi-vă feţele, că 
vine vremea să păşiţi pe pământ sfânt. Toţi păcătoşii vor pieri. 
Vine pieirea, într-o clipeală de ochi vine moartea peste toţi. Nu- 
mai cei ce nu s-au închinat la nici un fel de păcat vor scăpa. 

Ierusalime, Capemaume, Israele, vei auzi trâmbiţele, şi 
când vei auzi, să ştii: chemarea ta va fi. Pentru unii va fi necaz 
mare, iar cei buni vor păşi pe scară cerească. 

Poporul Meu, am să vorbesc cu tine în limbă străină, că 
vor veni neamurile străine pe care tu nu le-ai cunoscut. 

... Spală-te bine de păcat, că mai e câte un preoţel care 
nu s-a închinat la idolii plini de păcat, care nu s-a închinat 
celui de azi, şi stă ascuns şi plânge pentru moartea de azi şi 
strigă la Mine din cămara sa: „Mai e mult, Doamne? 

... Să crezi, mamă şi tată, cu adevărat să crezi că vei 
pierde copilul şi tânăra din casă. îi vei pierde prin neascultare, 
că te uiţi la ei şi nu te înduri să-i dojeneşti sau să-i baţi când 
se găsesc cu haina de mişel, că ţii la el mai mult ca la Mine. 
Ce vei da pentru păcatul acesta? O, n-ai voit să-l dojeneşti şi 
l-ai lăsat să se sinucidă. 

... O, creştine tânăr şi bătrân, consultaţi-vă bine viaţa, 
ca să nu cădeţi în focul care se deschide pe pământ. Cât e pă- 
mântul în lung şi în lat, tot va fi un foc, o mare de foc. Totul 
va arde, şi în văzduh, şi în apă. Se va aprinde de la tine, care 
porţi ţigara în gură. Daniele, să te urci sus, la înălţime şi să te 
uiţi că toţi au ţigara în gură. Cine va mătura coşul acesta? 

Copilaşii Mei, pentru ce aţi făcut din gură şi din gât şi 
din piept, gură de fum? Nu-ţi mai arde gura, tată, că toate se 
vor ierta, dar aceasta nu se va ierta, că nimeni nu te va scăpa. 
Mândria i-a cuprins pe toţi ca să fumeze, şi bărbaţi, şi femei. 
Uitaţi-vă bine, căci ce e azi în lume, e pieirea acestei lumi, 
căci ce săvârşeşte omul, nu a fost de când e veacul. Ce e azi! 
Ce e azi! Grabnic aduce focul şi judecata! 

... Copilaşii Mei care am stat cu voi, ruşinos este ca să 
pieriţi, după cât dar aţi avut, ruşinos este. Te va vedea cerul, 
îngerii şi sfinţii că vei pieri. Sunt sfinţi şi îngeri în cer care 
n-au avut parte de ce aţi avut voi. Ei s-au făcut ascultători 
citind din carte, nu ca tine, care stai de vorbă cu Mine. Te 


porţi după moda din lume. Mi-e ruşine să stau de vorbă cu 
tine, că ai moda din lume. 

... Copilaşii Mei, mult sânge am pierdut pentru voi şi 
mult M-am ostenit şi am suferit pentru voi, dar tu nu suferi 
pentru Mine un sfert de zi de foame. Eu am spus să posteşti, 
şi voi nu postiţi, că ziceţi că postiţi pentru Mine. Şi veţi posti 
fără voie, că pâinea pe care o mănânci acum când trebuia să 
posteşti, o aveai atunci. 

... Maica Domnului o să măture tot ce e rău pe vatra 
acestei ţări. Cine este cu Mine, acela va rămâne. Poporul lui 
Dumnezeu va moşteni, că vizitatorii străini au văzut ce este 
în România, şi sub pat ştie ce are, şi abia aşteaptă s-o prade, 
că nelegiuitul va fi ars, şi apoi ţărâna din el spulberată de vânt 
şi dată afară de pe acest pământ. Aţi auzit? 

... O, fiica Domnului lisus care ai ascultat acest cuvânt, 
ţi se cade să nu ţi se vadă călcâiul, dar tu te porţi goală şi zici 
că eşti creştină, şi apoi te superi dacă cineva îţi spune. Şi Eu 
Mă supăr pe tine, că Mi-e ruşine de cer, că niciodată n-aţi fost 
atât de neascultători şi goi. Te găteşti să placi unui bărbat, dar 
Mie când te găteşti să-Mi placi? 

... Din anul 1948, prima lucrare am făcut-o prin acest 
vas când am dus-o prin grădinile cereşti. 

... Cât o clipeală de ochi mai e, şi se descoperă păcatul 
pe care l-ai făcut la întuneric. 

14/27 noiembrie 1973 

Crucea: semnul Domnului şi al creştinului. închinarea la idolii vre- 
mii: sportul. Legi sfinte, păzitoare de primejdii. Fiinţele zilelor de 
post, luni, miercuri şi vineri. 

... Cu crucea se sfinţesc toate. Crucea va fi se mn ul 
judecăţii. Când crucea va fi arătată pe cer, să ştiţi că sunteţi la 
sfârşit, şi e un mare semn. Ea a fost arătată împăraţilor Con- 
stantin şi Elena. De multe ori s-a arătat ea pe cer, dar nu a 
văzut-o nimeni, şi acum va fi arătată pe cer ca semn că va fi 
în lume o înfocare mare, cu spume. Creştinii de pe pământul 
românesc să înalţe crucea, semn ceresc. Amin. Creştinilor, 
unde vedeţi crucea căzută, fiţi cu îndemn sfânt şi ridicaţi cru- 
cea. Creştinii de pe pământ sunt neamul sfintei cruci, şi să ţi- 
nă mereu la neam. Un creştin care vede crucea căzută, să 
plângă, că e o crimă între cer şi pământ. Toţi credincioşii au 
crucea în mână. Copilaşii Mei, deosebiţi-vă de oamenii răi, 
prin cruce. Oamenii răi poartă la ei cuţit, pumnal, sticluţă şi 
ţigări. Oamenii buni poartă crucea şi cartea de rugăciuni. 

... Mai avem o clipă, şi clipa aceasta e foarte înfocată. 
Voi nu o vedeţi. E un cuptor de foc pentru toţi, afară de cre- 
dincioşi. Am venit cu Duhul, căci cu trupul nu mai pot călca 
pe pământ, că pământul e plin de păcate, s-a făcut scoarţă 
groasă de spurcăciuni. Să fiţi hotărâţi, că trimite Dumnezeu 
pe pământ un împărat care va scăpa poporul credincios şi va 
ţine la ei ca la ochii săi şi îi va îmbrăţişa şi le va da putere şi 
va da multe ordine în folosul vostru şi mulţi dintre oamenii 
păcătoşi se vor face credincioşi din sfatul care vine de la Mi- 
ne. Va avea putere mare când va vorbi el. Va fi ca tunetele şi 
se vor duce în urechile omului de pe pământ, şi somnul de 
noapte îl va alunga şi se va trezi din somnul său, şi atunci se 
vor face multe minuni. Atunci Maica Domnului lisus Hristos 
va îmbrăţişa mulţime de suflete, care prin rugăciunea ei ca- 
pătă fericirea. 

... O, iubit popor, păstraţi-vă simţul de credincios şi 
alungaţi de la voi păcatul, prin credinţă şi bunăvoinţă. Fiţi 
mereu cu Dumnezeu în legătură. Dacă ai căzut într-o greşea- 
lă, să ştii că te-am văzut, dar ruşinează-te şi du-te la izvor şi 

te curăţă. Auziţi voi? Primiţi voi cu voie bună? Strângeţi-vă 
prin căsuţele voastre, că suntem şi Noi unde sunteţi şi voi doi 
sau trei, şi îmbărbătaţi-vă. Copilaşii Mei, avem duşmani 
mulţi, şi precum ştiţi, Eu am avut mai mulţi, şi precum ştiţi, 
Eu am fost numit vinovat şi M-a condamnat la moarte. De ce, 
oare? Nu Mi-a dat Dumnezeu Tatăl putere ca să biruiesc oa- 
menii? Dar M-am lăsat vinovat ca să şterg vina voastră. Am 
venit şi M-am dat să fiu vinovat pentru tot cel ce se simte 
vinovat şi se căieşte şi se curăţeşte şi se împărtăşeşte. 

... Feriţi copiii de meciuri şi de sport, că acesta este cel mai 
mare idol. Vai de cel ce moare la acest idol, ascultând sau prac- 
ticând! că nimeni nu-1 va putea scăpa de cel mai rău loc din iad. 

... Aveţi grijă de copii. Aş dori copiii voştri să iasă 
învăţători duhovniceşti, să iasă învăţători de ce avem nevoie, 
să iasă făcători de obiecte cereşti, nu de cele lumeşti, să iasă 
zidari. Dar creştinii nu sunt zidari, că e meserie joasă. 

... Daniele, ia un caiet cu o mie de foi şi să scrii acolo 
vorbirile Mele şi să nu zici că zăboveşti mult, că Eu îţi voi 
plăti, şi să le scrii până când Eu voi vorbi. 

... Mai sunt copilaşi de ai Mei ca voi. Am un ucenic 
care-1 urmează pe David, care a făcut harfă. Mai sunt copii ca 
voi, şi fecioare, şi tinere cu bărbaţii lor, şi voiesc ca să-i înso- 
ţesc cu voi, dar ca să voiesc, curăţiţi-vă, ca să nu le fiţi smin- 
teală. Ei se duc cu toţii la bisericuţă, şi în casă stau cu toţii şi 
nimeni nu ştie că ei sunt acasă, şi cântă într-un loc ascuns. Au 
şi ei vite şi păsări, dar sunt aranjate ca să nu facă zarvă. 

Dacă un înger v-ar arăta vouă razele care se ridică şi se 
coboară, v-aţi minuna. 

... Daniele, să întrebi familia aceasta friptă (Nicolae 
Emil, de la Căpriorii, n.r.) dacă ei au ţinut cu desăvârşire legea 
Domnului Iisus Hristos, şi dacă ei ziua de vineri o păstrează 
să nu spele rufele, că această zi e puternică întru toate. Aceşti 
credincioşi fripţi, au spălat vinerea. Să întrebaţi în adunare 
dacă gospodinele credincioase ţin această zi de post. Lunea, 
miercurea şi vinerea, nu spălaţi. Ţineţi minte că nu e zi fără 
viaţă. Lunea e bărbat, miercurea e bărbat, şi vinerea e femeie. 
Le veţi vedea la cer. Daniele, nimeni nu poate cerceta şi jude- 
ca lucrul acesta. Voi sunteţi datori, ca omul care e musafir 
într-o casă, şi mâncaţi şi beţi ce se pune pe masă. Mulţi ar 
vrea să ştie lucrurile mari ce le ştiţi voi, şi le vor şti dacă le 
vor dori. 

20 noiembrie/ 3 decembrie 1973 

Domnul îşi arată lipsa mângâierii şi multa Lui tristeţe dumne- 
zeiască. îndemn la dragoste mântuitoare, prin lepădarea de păcate 
şi prin duhul păcii sfinte. 

... Poporul Meu, am scris numele tău în cerul Meu, şi 
ai grijă să nu Mă întristezi. Poporul Meu, ai grijă să fii uşurel, 
ca să poţi să treci prin urechea acului, să nu te oprească ceva, 
că strâmtă e vremea, e ca urechea acului, şi mulţi vor rămâne. 
Poporul Meu, te-am hrănit cu duhul, că multe trupuri vor 
împuţi acest pământ. Poporul Meu, îndreaptă-ţi către Mine 
privirea, că uite, în faţa ta sunt Eu, Domnul Iisus Hristos, 
Care, de când am fost în trup şi până astăzi în Duh, numai în 
necazuri şi supărări sunt. Niciodată n-am fost bucuros şi mân- 
gâiat. Poporul Meu, am venit din cerul sfânt să împlinesc 
ceea ce e scris. Poporul Meu, precum am venit în mijlocul 
cărturarilor şi fariseilor, aşa am venit şi am chemat la Mine 
întreaga lume, şi cine a venit, este fericit, este viu. 

Am venit în mijlocul preoţilor, şi ei Mă răstignesc. 
Cine M-a ascultat, astăzi este cu Mine. Cine a ascultat de lu- 
me, mereu a murit, şi cei rămaşi din lume, acum plâng la 


capul lor. Poporul Meu, am venit la tine, că aşa e scris, să nu 
mai merg în lume, că Tatăl nu Mă lasă, şi am venit la tine şi 
pe casă, şi pe cale, şi pe câmp. Unde am găsit loc, acolo am 
venit. O, mult am suferit până te-am făcut în felul acesta! Pre- 
găteşte-te mereu, până vei ajunge să-L vezi cu ochii pe Dum- 
nezeu, pe Care astăzi tu nu-L crezi. 

... O, poporul Meu întru care am binevoit! Am primit 
vestea că ţi-e silă, că ţi-e urât de Mine şi că Mă vei părăsi, că 
te vei duce în lume şi vei scuipa după Mine şi Mă vei huli şi 
multe cuvinte de ocară îmi vei aduce. 

O, poporul Meu, nu mai înmulţi mâncărurile, nu mai 
înmulţi paharele, nu mai înmulţi mândruţele. 

O, poporul Meu, aştept să fii pregătit, căci când te voi 
vedea pregătit, totul s-a sfârşit. Că astăzi te-aş lua, dar nu vei 
putea intra în împărăţia Mea, că dacă ţi s-a îmbolnăvit soţia şi 
tu ai dus-o la spital, Eu am voit s-o curăţesc, şi tu i-ai adus 
mâncărică de dulce, şi bună. O, poporul Meu, o, tată, tată, 
când să pregătesc Eu poporul Meu dacă voi nu voiţi să cu- 
noaşteţi că toate sunt pentru Mine? V-aţi îmbolnăvit şi luaţi 
mereu lucruri ca să fiţi sănătoşi, dar voi nu vreţi să cunoaşteţi 
semnele pe care Eu le săvârşesc pentru voi. 

Am voit să opresc cearta de la voi prin semne, căci cu 
binele nu voiţi. O, dacă ar fi o schijă pacea Mea, nu ar rămâne 
nimic de ea, că te-aş spulbera. Dacă ar fi o bombă pacea Mea, 
te-aş face ţărână. Am făcut gard cu pace în jurul tău şi cearta 
îl strică mereu. Până când va fi cuvântul acesta: „Pace vo- 
uă! “? Cine să vină din cer să facă mereu pace? Cine, când tu 
vrei să te cerţi? între voi e război mereu. Dacă aş zice: „ Cear- 
tă vouă!“, ca şi câinii v-aţi mânca, dar Eu am zis mereu: 
„Pace vouă, poporul Meu!“, şi pace nu este. Ce lucru faci tu, 
tată? Ce lucrezi tu, creştine? Ce lucrezi tu azi şi mâine? Ce 
faci tu, creştine? Dacă ai fi olog sau orb, te-aş ierta, dar nu te 
iert. Copilaşii Mei, dacă veţi mai duce viaţă nepregătită şi în 
ceartă, mâine nu veţi mai fi cu Mine. 

... Creştine, multe cărări duc omul în iad. De ce, tată, nu 
le cunoaşte? Sau chiar dacă a auzit, dar nu vrea să afle. „ Un- 
de m-oi duce, m-oi duce. Să mă văd eu mort“, şi când ajunge 
acolo, îşi blesteamă părinţii şi preoţii că nu l-au învăţat. Măi 
copii, Eu v-am învăţat întru totul, v-am învăţat mai mult decât 
au învăţat învăţătorii pe elevii lor. Crezi? Nimic n-aţi şti dacă 
v-aş pune la un examen. îl vei vedea pe diavolul lângă tine şi 
nu-1 vei cunoaşte decât atunci când te duci în iad. 

... Copii, mult nu mai stăm aici, şi ne vom muta în altă 
casă şi vor veni din ţări îndepărtate, şi când vor vedea hrana 
voastră (cu carne, n.r.), se vor sminti. 

... Poporul Meu, unde sunt fraţii voştri? Unde sunt 
copilaşii voştri? Poporul Meu, am adus la cunoştinţă vremu- 
rile şi ispitele. Poporul Meu, de câte ori am grăit acest cuvânt: 
«Creştine, ţine-te bine, ca vântul să nu te dărâme »\ De câte 
ori am spus acest cuvânt: «Creştine, ţine-te bine, ca lumea să 
nu te dărâme »\ Unde sunt aceia pe care i-am uns şi i-am bine- 
cuvântat şi i-am încredinţat ca fii ai cerului? că dacă ar şti şi 
numele îngerilor şi al celor din cer, şi aceia ar fi fost vânduţi, 
şi aceia ar fi fost coborâţi din cer jos. 

... Multe familii s-au distrus. Parcă a venit vijelia, parcă 
a venit potopul lui Noe. Dar nu a venit potopul lui Noe, şi nici 
potop de vijelie, ci a venit un potop din China, a venit un po- 
top din Germania, a venit un potop din Franţa, a venit un po- 
top din Rusia, şi toate ţările au adus câte un potop. Dar dacă 
te duci în Germania, acolo vezi credinţă sfântă, iar dacă te 
duci în China şi mergi prin bălţi şi bălării, ajungi undeva la o 
credinţă nestricată. în toate ţările a rămas câte o insulă nestin- 

gherită din credinţă, numai în ţara Mea nu mai e, nu mai e, 
tată. Mergi prin baltă şi mărăcini, nu mai e credinţă sfântă. 
Cei cu credinţă sfântă sunt prinşi în sicrie. Aceia mai au cre- 
dinţă sfântă. 

... Apropiaţi-vă bine de Mine. Nu lăsaţi trupul să se 
îngraşe ca să fiţi greoi la drumul către Noi. Cu mulţi dintre 
voi se va întâmpla ca şi cu femeia lui Lot când voia să fie la 
Mine cu tot neamul ei, dar nu putea merge cu Mine că nu fă- 
cea voia Mea. Şi dacă ţii la neam, rămâi cu neamul, ca feme- 
ia lui Lot. Şi Noe avea neamuri, şi strigau la Noe: „Noe, dă-ne 
drumul! şi nu i-a primit, căci cheia era la Mine. 

... Fiilor, trăiţi cu frică. Aveţi frică, nu de bătaie, ci de 
păcat, că nimic nu te pedepseşte decât păcatul. Vine acela 
care va pune lacăt şi la ţigară, şi la sticluţă, şi la cămicică, şi 
fericit care nu o va lua nici pe aceasta. 

... Tată, vor fi clipe când Eu n-am să vin la voi, că mai 
am copii şi merg la ei, şi voi păţi cum a păţit Moise: când voi 
veni la voi, vă voi găsi mâncând şi jucând. Şi ce veţi face? 
Cine-şi ia toiagul în mână să păstorească poporul Meu când 
Eu nu voi veni la el? 

Fiilor, daţi-Mi şi Mie o bucurie că nu vă veţi abate de 
la Mine. Mă duc, că am un popor mult mai întărit decât voi, 
căci ei cântă rugăciunile. O, ce popor! Acum l-am aflat. Mă 
duc şi la el. Când voi veni înapoi, să vă găsesc bine, nu cu 
carnea în dinţi şi cu băutura. Oiţele Mele, aşa am spus când 
am plecat: «Staţi liniştiţi, cântaţi şi fiţi cuminţi». 

28 noiembrie/11 decembrie 1973 

Domnul doreşte întâlniri sfinte şi cereşti, însoţite de cântări şi 
laude duhovniceşti. 

... Copilaşii Mei, doreşte cerul să se întâlnească cu voi 
şi zice: „Copilaşii trebuie să fie tari, după câte le-a dat“, că 
v-am dat vouă cu lopata şi e păcat să fugiţi de Tata. Toate câte 
le vei vorbi, să fie de la Dumnezeu. 

... Copilaşii Mei, sunteţi rugaţi de Mine, lăudaţi mereu 
pe Dumnezeu, şi-n trezie, şi-n culcare. învăţaţi-vă să cântaţi 
psalmii pe dinafară, că n-o să mai fie cartea, şi ai să fii cu ceea 
ce ştii în minte, în duh şi în adevăr. 

... Să vedem care fecior şi fecioară îşi dă pe faţă cu 
păcură ca să treacă la Noi. De aceea v-am spus: micşoraţi 
traistele, micşoraţi hrana, ca să puteţi sta în picioare, ca să nu 
pieriţi în unda care vă trece prin faţă. Şi voi, păstorilor, aveţi 
grijă de toate oile, să nu fugă de la Noi. Aţi auzit? 

6/19 decembrie 1973 

îndemn la credinţă binecuvântată. Proorocie pentru sfârşind 
lucrării diavoleşti. 

... Credinţa voastră să fie tare şi binecuvântată. Vine 
vremea să vedeţi ceea ce aveţi. Şi păgânii au credinţă, dar cre- 
dinţa lor nu e sfântă. 

Mai avem puţin de tot şi se vor sfârşi vremurile şi ne 
vom muta. Unde? Eu ce fac astăzi? Fiţi deosebiţi şi feriţi-vă 
de păcat. Feriţi-vă să nu cădeţi în păcatul vremii de azi. Nu te 
mai uita alăturea. Ţinta ta să fie Dumnezeu. Nu te furişa de 
tatăl tău şi de mama ta, că mai ai un părinte, pe Dumnezeu. 


... Am vorbit cu Noe, am vorbit cu Avraam, am vorbit 
cu Moise, şi ei împărţeau lucrurile de la Mine. Alege viaţa, 
căci cu viaţa care-ţi vei alege te vei şi bucura, te vei şi jeli. 

... Tată, M-am întâlnit în drumul Meu nu cu un diavol, 
ci cu milioane de diavoli, şi le-am cerut să-Mi arate condica 
să văd cât mai au până la terminare, şi Mi-au spus: „ Stăpâne, 
să nu ne omori, că mai avem puţin “. 

... Uite, am făcut această căsuţă minune, şi la această 
căsuţă toţi se uită, că e poleită cu aur, că după duh şi adevăr, 
vor avea toţi loc în ea. 

Fiule Cristian, vino lângă Mine, vino lângă mama ta. 
Nu mai colinda prin lumea aceasta, că dacă nu vei asculta, vei 
fi afară, unde sunt viermii cei neadormiţi. Vino, căci în cu- 
rând se arată un semn şi ai să te caţări de mama ta şi ai să 
plângi. Vino şi lasă prietenia cu lumea. Vino la Mine, fiule, că 
dacă nu vei veni, mult te vei sfârşi. Nu Verginica te-a înfiat, 
nu Nicolae te-a înfiat, ci Eu te-am înfiat. 

22 decembrie 1973/4 ianuarie 1974 

Acest cuvânt ceresc se va rosti de pe acoperişuri. Va veni pe pământ 
legea sfinţeniei şi rod pentru Domnul. Beţia va fi pedepsită cu trup 

cu tot. 

... Preţuiţi trâmbiţa prin care auziţi glasul Domnului 
Iisus Flristos. Preţuiţi, tată, că mare este darul acesta ca să co- 
boare din cerul sfânt Domnul lisus Flristos prin acest trup. 

Ţineţi ascuns, că precum se condamnă cel care are aur 
în casă şi suferă închisoare, aşa şi lucrul acesta, nu are liber. 
Oricare să fie această profeţie, acest aur nu mai e liber, şi dacă 
află cineva, comoara aceasta va fi luată, şi cei ce au descope- 
rit-o vor fi luaţi şi schingiuiţi. Ţine taina, că e vânzare mare. 
E greşeală mare cine face vânzare, şi aveţi răbdare până voi 
spune Eu de pe acoperişul casei. 

... Ţine secretul, creştine, că nu mai e libertate pentru 
tine. E uşa deschisă la cârciumă, la salonul de joc, la tutunge- 
rie. Nu te duce, creştine, că e greu de capul tău. Creştine, e 
scris în carte că ţi-am dat lucruri bune şi bogate. Tată, nu vă 
supăraţi că vă vorbesc tare. 

Creştine, ca să încapi bine lângă Mine, să te dezbraci 
de păcate. Dacă ai poftă să bei, nu mai ai poftă şi de Mine. 
Creştine, nu sunt cu trupul, dar sunt cu Duhul. Creştinilor, as- 
cultaţi această povaţă: lipsiţi-vă de pofte. 

Do mn ul Iisus Hristos a plâns cu hohote în această 
noapte pentru marele desfrâu. O, copilaşii Mei, copilaşii Mei, 
lăsaţi năravurile, să nu vă înghită duhul rău în iadul său. 

Copilaşii Mei, copilaşii Mei, copii, Eu sunt, şi mâna 
Mea va binecuvânta viaţa voastră. Răspundeţi, tată, că sunt 
înlăcrimat, că s-a petrecut chef şi beţie, curvie, joc şi toate re- 
lele. Cei care au mers ieri la biserică, au fost beţi, au sărbăto- 
rit pe Ion, nu pe Ioan Botezătorul; în chef l-au sărbătorit. Co- 
pilaşii Mei, fiţi buni ascultători, făcători de fapte bune; fiţi ca 
Ioan, nu ca Ion; nu în chef, ci în fapte bune. 

... Vine vremea să se pedepsească şi curvarul, şi cel ce 
bea, şi cel ce fumează. Vine vremea să fii obligat să fii creştin. 
Chiar împăratul care va veni te va obliga să fii creştin şi te va 
lua din urmă cu lucrurile, aşa cum se iau acum legionarii. 

... Dumnezeu te trimite în ţări străine ca să aduci la El 
suflete. Te ţine Dumnezeu pentru planul Său, nu să te duci la 
sapă. Măi tată, măi copilule din faşă, în taină vorbesc. Până 
când să-ţi dau cu lingura? Mai mergi şi în picioruşe, dar ai 
grijă să nu cazi, că-ţi trebuiesc picioarele. Am să te trimit la 

muncă, nu la serviciu, că se va termina cu serviciul şi vei 
mânca din recolta ta. 

... Să dai cu cazmaua să sfărâmi inimile, nu numai să as- 
culţi lucrarea Mea. Să faci drum către cer, cum a făcut Luca. 

... Dumnezeu Tatăl, Fiul şi Duhul Sfânt va lua de pe pă- 
mânt o băutură şi va veni lume de pe pământ să caute băutu- 
ra şi nu o va găsi şi va zice: „Dă-mi băutură! Şi ştii ce va 
lua? Va lua apa şi va rămâne alcoolul, că omul bea mai mult 
alcool decât apă, şi lucrul acesta este scris ca să fie pedepsit 
ca în vremurile lui Ilie, că Dumnezeu nu va lua izvorul tău, şi 
vei bea, şi vei fi pedepsit dacă vei da la cel nelegiuit. 

25 decembrie 1973/7 ianuarie 1974 

Se va scrie tot cuvântul Domnului şi se va face o singură carte. 
Maica Domnului se roagă pentru păcătoşi. Vine pământul cel nou 
şi libertatea pentru împărăţia Domnului. Păcatul hulei împotriva 
Duhului Sfânt. Amănunţită pregătire pentru sfânta împărtăşanie. 

... Duhul lui Dumnezeu vorbeşte. Aşa cum se găseşte 
în Vieţile Sfinţilor, aşa se va găsi şi această vorbire şi se va 
face o singură carte. 

... O, creştine, creştine tată, îmi vine câteodată să pun 
foc la acest pământ, să-l trântesc, să-l fac ţăndări, dar Maica 
Mea nu Mă lasă. «Fiul meu , - aşa zice Maica Mea - sunt 
mulţi care mă iubesc, şi spirtul îi ia, şi după ce greşesc, zic: 
„Iartă-mă, Maica Domnului! 14 . Fiul meu, ce nu poţi face pen- 
tru păcătoşi! De la spirtul pe care-l fac, spirtul a stricat şi 
strică, şi a nimicit acest pământ. O, Fiul meu, întoarce-Te cu 
milă către această lume!». 

O, copii, ce să-i fac Eu spirtului? Eu duhovniceşte vor- 
besc. Ce să-i fac spirtului? că el a stricat feţele omeneşti. Iese 
spirtul şi din lemne, şi din secară, şi din porumb, şi din grâu, 
iar Domnul Iisus a binecuvântat să nu se facă spirt. Tată, tată, 
când stai în genunchi, roagă-te să nu-ţi fie poftă de spirt, că 
Dumnezeu nu vine să te scape; fuge şi te părăseşte. Dumne- 
zeu nu Se mai uită la cel ce bea spirt. Spirtul arde, arde din ce 
în ce mai mult ca orice pe pământ. Şi mai e o buruiană pe care 
o poartă omul în buzunar; o găseşti şi la copiii de la şcoală, şi 
la cei ieşiţi din şcoală. De la această buruiană şi de la spirt se 
aprinde focul. 

... O, poporul Meu, se întorc nişte oameni care s-au des- 
părţit de Mine şi de voi. Se întorc cei cărora le-a pus securitatea 
masa când voi eraţi închişi. Se întorc înapoi, dar îmi vine să le 
încui uşa, aşa sunt de supărat. Nu sunt Eu şi Cel de atunci, şi 
Cel de acum? De ce mai vin la Mine? De ce nu mai stau cu cine 
le-a pus masa? A venit vestea la ei că o să piară cei răi. 

... Vine focul şi mistuie totul şi se va face pământ nou, 
şi să nu te temi că te voi arde şi pe tine, dar să nu bei spirt. 
Crezi? Chiar dacă ai postit o lună, şi o dată ai băut spirt, vei 
fi mistuit de foc. 

... Tată, tată, curăţiţi-vă, spălaţi-vă, că nimic păcătos nu 
va intra în împărăţia Mea. Preoţii stau degeaba, nu au ce 
curăţi şi nu au ce hrăni. De ce-i lăsaţi să stea degeaba? O, tată, 
unde-or fi creştinii de altădată, care dădeau cu năvala? Unde-o 
fi Ioan de la Vladimireşti, care mărturisea mii şi mii într-o 
clipă? Unde-o mai fi acesta? Păi ce zici tu, n-o mai ieşi el 
odată la libertate? O ieşi când vor pieri fabricile de spirt şi 
când n-o mai fi acea cetate îmbuibată (cetatea Babilonului, n.r.). 

... Cum cântă cineva din muzica sa, aşa şi Eu cânt prin 
vasul Meu. Nu numai una i s-a dat să sufere, şi n-a rămas os- 
cior să nu fie curăţit şi călit prin focul dumnezeiesc, ca să 
poată să ţină Duhul lui Dumnezeu, ca să nu se mândrească. 
Lucrează Dumnezeu ca să nu ştie ea. 


... Israele, mai avem un pic şi îi voi spune lui faraon ca 
să fii liber. Vei merge şi vei pune viţă-de-vie şi va rodi, că 
dintr-un singur strugure vei umple tot vasul cu must. Duhov- 
niceşte îţi va da strugurele acesta. Crezi? 

... Creştine, te voi purta de mână şi îţi voi arăta toată 
lucrarea Mea. Pocăiţi-vă, că aşa zice Do mn ul lisus Hristos. 
Lăsaţi pe omul care vine la Mine; nu-1 opriţi, că greşiţi. Lăsaţi 
bolnavul şi orbul care vrea să vină la Mine. Lăsaţi muţii care 
vor să vină la Mine. Vino şi tu, argat! Vino şi tu, împărat! Să 
vină toată suflarea! 

... Eu sunt Acela Care am crescut prunc pe pământ. Am 
fost tânăr, am fost şi bătrân. Mă jucam, făceam păpuşi şi pă- 
sărele, iar prietenii îmi puneau cununi de spini pe cap şi Eu le 
puneam coroane de flori, dar nimeni nu a tălmăcit, şi duşmă- 
neau pe cei ce Mă răstigneau. Atât de mult a iubit Dumnezeu 
zidirea Sa. 

Veniţi la Mine, veniţi din toate unghiurile! Pământul se 
va schimba, mulţi se vor schimba şi se vor ierta, dar hula îm- 
potriva Duhului Sfânt nu se va ierta, că Dumnezeu a botezat 
în fiecare an pământul, dar hulitorii împotriva Duhului Sfânt 
nu s-au înmuiat. Auziţi? că şi morţii din pământ aud. Auziţi şi 
vă înfricoşaţi şi vă opriţi de la păcate! Auziţi, că e fericită ure- 
chea care aude, veţi fi fericiţi. Şi opriţi-vă, aşa cum s-a oprit 
Zaheu, aşa cum s-a oprit cel ce a băgat suliţa în coasta Mea, 
care astăzi e mucenicul Meu. 

... E început sfârşitul, dar nimeni nu vrea să creadă. 

... Către partea femeiască vorbesc. Ce bine ar fi dacă tu 
n-ai purta trupul tău gol, dacă vrei să fii iubită, nu de lume, ci 
de Mine! 

Copilaşii Mei, apropiaţi-vă de Mine, că vorbesc cu voi 
şi îmi curge sânge. Lasă femeia copiii în casă şi pleacă pe 
stradă goală; şi bărbaţii lasă femeile în casă, cu copii, şi plea- 
că la femeia goală. Ce zăpăceală! Nu se mai ştie; e un obor de 
vite. O, tată, de ce nu simţiţi voi această durere a Noastră şi a 
voastră? Tată, să vă culcaţi cu frică, dar mai bine zic să ve- 
gheaţi, căci ce e astăzi pe pământ, face cu mâna la urgie. 

... Vine pedeapsa pentru cei răi care nu vor să fie cre- 
dincioşi, că mulţi dintre voi aveţi fraţi şi surori care vor pieri. 
Veniţi-vă în fire, că mult aleargă necredinţa. Ieri a fost cre- 
dincios şi azi nu mai e; l-au distrus poftele. Copilaşii Mei, fiţi 
deosebiţi, că se vor aprinde ca gazul; aşa se va aprinde de la 
foc omul păcătos. 

... E pământul plin de trup gol, şi pentru acest trup gol, 
Dumnezeu a ursit să piară întreaga suflare. Crezi? Mai bine 
fugi, creştine, în pustie, ca să nu te înşele, până trece această 
vreme de necaz. Iar dacă ştii că nu te înşeală, nu te trimit în 
pustie, că e mai mare plata aici. 

... Mărturisiţi-vă păcatele şi împărtăşiţi-vă, ca să fiţi 
pregătiţi, că nu ştii când Dumnezeu va lua duhul tău şi vei pleca. 

... Nu trupul acesta este Dumnezeu, dar Duhul a fost 
trimis astăzi ca să grăiască şi să se împlinească Scripturile. 

31 decembrie 1973/13 ianuarie 1974 

Duhul Domnului pluteşte ca porumbelul peste pământul întinat de 
păcate. Brâul cunoştinţei, al credinţei şi al înfrănării. Domnul îl 
plânge pe cel ce cade din braţul Său. Chemarea ucenicului Emilian, 
de ajutor pentru trâmbiţa Domnului şi pentru tot lucrul cerului. 

... Eu, Domnul Iisus Hristos, M-am pogorât din cerul 
sfânt pe pământ şi plutesc ca porumbelul, căci pământul e în- 
tinat şi alcoolizat. O, ce se va întâmpla cu pământul acesta? 
Ce se va întâmpla, nu întreabă nimeni, că nu mai iese din el 
apă, ci numai păcate spurcate. 

... Copilaşii Mei, se va strica şi bisericuţa şi crucea, ca 
să se aşeze în locurile lor fiarele lor. Dar să ştiţi, tată, să fiţi 
ca oamenii buni creştini. Să iei din bisericuţă o pietricică şi 
s-o ţii la tine, că e sfântă, şi Eu voi scrie pe ea un nume şi cu 
ea nu vei pieri, căci numele de pe piatră este numele Unuia 
Care va clădi şi va zidi veacul pentru totdeauna. 

... Copilaşii Mei, fiţi încinşi bine cu brâul cunoştinţei şi 
al credinţei şi al înfrânării. O, mădularule care ai adus o lume 
la potop şi ai dus o lume la foc! O, mădularule care ai dus lu- 
mea la prăpăd! Cine te-o lega să nu mai stai în pofta ta? îmi 
pare rău de chipul Meu pe care l-am făcut cu mâna Mea. O 
mădularule, ce durere te va lovi pe tine ca să te astâmperi, că 
ai dus în rătăcire întreaga suflare! 

... Păstoraşule, ai grijă de mieluşele şi de mieluşei, că 
am nevoie de ei, că va veni timpul să fie scumpe. Daniele ta- 
tă, să fii bun, să fii milos, să vină oiţele, să vină mieluşeii la 
tine cum veneau la Mine. învaţă oiţele Mele să nu fie rele, să 
nu se urască, să nu se mai îmboldească, să fie milostive, să nu 
se mai ridice la batjocură una împotriva alteia. Ai auzit, 
Daniele? 

O, tată, îmi pare rău de cel ce cade de la Mine. Plâng 
că nu mai am lacrimi de unde să mai curgă. N-a avut ceva de 
la Mine? A avut. De ce a căzut? din pricina poftei. 

... Vai, vai, vai! Cu Elena şi Emilian nu poate Dumne- 
zeu lucra planul Său, care trebuie lucrat degrabă. Dacă acest 
tânăr ar veni aici, ar lua şi corăbiuţa pe care o are în curtea sa, 
ca să facă ea slujba Mea. Aşa se va lucra lucrul Meu. Rămâne 
lucrul de făcut; nimic stricat, ci totul reparat. 

4/17 ianuarie 1974 

Domnul Se arată trâmbiţei Sale şi prooroceşte lucrarea ucenicilor 
ei, spre biruinţă cerească. 

... — Verginico, ce faci? Vrei să mergi cu Mine, sau 
vrei să mai stai? Să fii cuminte, că mai e un pic şi vei scăpa. 
Nu te mai întrista, că în curând te vei bucura. Mă cunoşti tu 
pe Mine? Ţi-aduci aminte de fotografia pe care am lucrat-o 
amândoi? Cum Mă vezi tu pe Mine? 

— Preot, Doamne. 

— Ce vezi? 

— Văd patul şi o tufă mare de trandafiri şi pe Măicuţa 
sfântă şi pe mai multe persoane, pe care nu le cunosc. 

Acum Mă întorc cu faţa spre voi. Ce faceţi voi acum, 
în vremea aceasta? Unde este trâmbiţa cu care am cântat? 
Simţiţi voi durerea ei? Ce veţi face voi în vremea aceasta? că 
mai este un pic. Şi mai sunt fluturaşe, dar nu sunt pregătite. 
Prin cine să mai vorbesc? Prin cine să mai cânt? Ce veţi face 
voi când voi zice Eu: „Duceţi-vă acasă, că acest trup merge 
la groapă, de unde este luat, şi duhul se va duce de unde este 
luat“ ? Pe cine voi găsi în timpul acela lângă vasul Meu, cu 
acela voi fi, şi aceluia îi voi da steagul de biruinţă. Fericit va 
fi acela care va lăsa serviciul ori femeia ori copilul ori averea 
în clipa aceea pentru Mine. Nu vă întristaţi, şi măriţi timpul 
rugăciunii şi dublaţi rugăciunea pentru alinarea vasului Meu. 
Eu am zis că trâmbiţa Mea să fie până la urmă, dar timpul s-a 
scurtat pentru viaţa voastră, că nu aţi ascultat. 

Fiţi cu luare-aminte, că mulţi dintre voi veţi pieri. 

Pace ţie, popor încăpăţânat, plin de toate poftele şi 
toate păcatele! Pace ţie, poporul Meu puţin îndurerat pentru 
durerea Mea! 

30 ianuarie/12 februarie 1974 


Creştinul este o bucată din împărăţia lui Dumnezeu. Creşterea 
poporului după legea Domnului şi nu a lumii vremelnice. 

... Cu Noe am lucrat o casă şi am reuşit. Cu voi am lu- 
crat două case, şi n-am reuşit. 

... Măi copiii Mei, porumbeii Mei, trandafirii Mei, 
păsărelelor, alegeţi-vă bine, că mulţi se dărâmă care nu au 
viaţa cu Mine; nu rămâne piatră pe piatră nesfărâmată. Numai 
cei ce sunt ai Mei, numai cei ce sunt cu Mine, aceia vor ră- 
mâne. Dacă este în tine lucru rău, te dărâmi. Fiule, nu mai e 
vremea la început şi nici la jumătate, ci e la sfârşit şi se înche- 
ie cu o singură cheie. Ascultă bine cuvintele de la Mine. As- 
cultă-Mă, creştine. 

... Creştine, nu uita că tu eşti o bucată din împărăţia lui 
Dumnezeu. 

... Nu lăsaţi copiii să se uite la televizor la trupuri 
goale. Nu lăsaţi copiii care sunt la şcoală să joace pe scenă. 

... Eu am ajuns la sfârşit. Am ostenit trâmbiţa, măi co- 
piii Mei, că am vrut să vorbesc cu voi. Bătrâni, tineri şi 
prunci, sădiţi în inima voastră pe Dumnezeu. 

... Maica Mea şi toţi proorocii şi toţi patriarhii şi îndru- 
mătorii şi preoţii duhovniceşti vă roagă să păstraţi bine calea 
cu Mine. Fiţi credincioşi în Dumnezeu. Nu lăsaţi buruiana la 
rădăcina viţei. Stropiţi pomul, să moară omizile din el, că vi- 
ne vremea să rodească frunza din pom. Omizile sunt poftele 
pe care le pofteşte creştinul în viaţa sa. Stropiţi cu otravă, adi- 
că cu post şi rugăciune. Fiţi cuminţi, nu daţi năvală să ieşiţi 
afară. Să stea porţile deschise şi să nu ieşi afară, că afară este 
scrâşnirea dinţilor şi mâncarea viermilor. Stai cu Mine, creş- 
tine, rabdă, căci Dumnezeu te adaugă la vremea cuvenită. Nu 
să stea Dumnezeu cu băţul în mână cu tine; nu aşa se câştigă 
împărăţia. Să fie porţile deschise şi să nu fie portarul şi tu să 
nu ieşi pe poartă, că ieşind, nu te mai întorci, că afară e lău- 
tarul lui antichrist, care cântă să te simţi. 

... Israele tată, am sădit în mijlocul tău un pom ca să 
mănânci poame din el. îngrijeşte-1, că nu ţi-1 îngrijeşte ni- 
meni. Israele tată, acest pom pe care ţi l-am sădit ţie în faţă, a 
fost, este şi va fi până în ceasul în care voi veni. Rămurica po- 
mului acesta va mărturisi în faţa Mea tot ce ai făcut tu pentru 
îngrijirea acestui cuvânt. Şi lângă acest pom am mai adus un 
om, şi pe acest om l-au biruit vânturile. Şi omul de lângă 
pom, astăzi e rănit din tălpi şi până în creştet, şi nu e doctor 
să-l panseze. Şi când va veni un altul, de al Domnului, acela 
se va milostivi şi îl va lua pe seama sa şi îl va trata spre vin- 
decarea sa. 

... De ce nu eşti şi tu ca Noe? căci oricâţi au venit la el 
şi l-au oprit să nu mai lucreze, el nu s-a oprit şi a lucrat mereu. 
De ce nu vrei să fii în legătură bună cu Mine? De ce porţi bră- 
ţara lumii acesteia? Adică de ce porţi necredinţa? 

... Fiilor, ce vi s-a descoperit vouă de la Mine şi nu vreţi 
să ţineţi şi vindeţi! Am ar de viaţa voastră! Ce vi s-a dat vouă, nu 
aveţi cu ce plăti. Cum şi-a plătit muceniţa viaţa, că şi-a dat ochii, 
aşa şi tu, Israele, să nu te întinezi ori să-ţi vinzi Păstorul. 

... Tu simţi o plăcere această viaţă pământească, dar 
Mie Mi s-a urât. 

1/14 februarie 1974 

Ferirea de lucrarea diavolească de pe cale. Suferinţa trâmbiţei 
Domnului. Roadele creştinilor sunt hrana celor ce caută pe 

Dumnezeu. 

... Fiule, ia pune mâna pe vasul Meu, să vezi cum tre- 
mură de frica scorpiei. Fiilor, să fiţi atenţi în lucru, să fiţi 

atenţi şi la plecare, şi la întoarcere, şi la ieşire. Fiilor, din cei 
plecaţi din mijlocul vostru, aceia scorocesc furnicarul cel 
mare. Anunţă Gheboienii, că un capăt de la scoipie e în dru- 
mul lor. Anunţă Bucureştiul, că un capăt de scoipie e în dru- 
mul lor. Anunţă Măneştii, că un capăt de la scoipie e în dru- 
mul lor. Anunţă Pietrarii, că un capăt de la scoipie e în drumul 
lor. Anunţă Proviţa. La fel, anunţă Călăraşii şi toate împreju- 
rimile. 

... Uite, trâmbiţa Mea n-a fost niciodată în durerile de 
astăzi. Ai grijă de ea, tată. Ce zici, va fi cărare să mergi cu ea 
pe cale? Unii o alungă, unii o dispreţuiesc, unii nu o ascultă, 
şi aceasta îi aduce moarte. Dacă acestea n-ar mai fi, trâmbiţa 
Mea s-ar bucura, dar lovitura ajunge până la suflet. Cum era 
trâmbiţa Mea odată când cânta: „Raiule, grădină dulce, din 
tine nu m-aş mai duce! pentru că în rai petrecea. Era braţul 
creştinului plin de flori. 

... Faceţi roade, să mănânce călătorii din roadele 
voastre. 

7/20 februarie 1974 

Domnul îndeamnă poporul să crească în folosul cerului. Venirea 
către Domnul a popoarelor, după această trămbiţare prin cuvânt. 

... Israele, Israele, întăreşte-te bine cu Mine, că în 
această lume nu mai e lumină şi nici trecere, că unda care vi- 
ne va lua toate punţile şi vei sta şi vei căuta puntea care era în 
calea ta şi vei căuta umbrela care te acoperea şi lumina care 
te lumina şi izvorul care te adăpa şi mâna care te mângâia şi 
vei zice: „ Unde sunt? Pe cine să strig ca să-mi arate încotro 
s-o apuc? Şi vei auzi în toate părţile numai lătrat de câine 
şi urlături de lupi şi te vei îngrozi. 

... Israele, creşti, că te apucă vremea mititel şi va trece 
peste tine. Creşti, tată, ca un copăcel şi ca un pom roditor şi 
ca o viţă-de-vie. Creşti în folosul lui Dumnezeu şi nu al duş- 
manului tău. Creşti, că are să vină vremea să-ţi pară rău că 
n-ai crescut. Creşti, tată, mare, că e mare bucurie să creşti. 
Creşti, că de toate ai avut, şi de ce n-ai crescut? Creşti, că vine 
vremea să te opreşti şi să nu mai creşti. 

Nu mai daţi de mâncare la porci, la câini şi la străini. 
Duhovniceşte grăiesc. 

... Iată, florilor, florilor de demult şi de astăzi, care aţi 
plâns şi aţi suferit, care aţi fost călcate şi strivite, care aţi fost 
otrăvite! Florilor, vine vremea să-Mi staţi în faţă. Florilor, şi 
oasele care sunt goale vor fi din nou întrupate şi însufleţite. 
Florile Mele, munca Mea, această voie nu e a Mea, ci a Celui 
ce a făcut cerul şi pământul. Florilor, păziţi-vă soarta şi viaţa, 
fugiţi de cei ce vă vând, veniţi cu feţele curate! Nu vă întinaţi, 
că veţi auzi din vocea Tatălui: «Veniţi, fii ai Tatălui, de moşte- 
niţi fericirea veşnică!». Copiilor, florilor, şi bătrâni, tineri şi 
tinere, nu vă mai înşelaţi. Nu mai alergaţi să vă îngropaţi, şi 
aşteptaţi ce este scris în lege, căci Domnul n-a minţit la înce- 
put, nu minte nici astăzi. 

... Dacă Domnul Iisus Hristos ţi-a poruncit: „Intră în 
foc!“, intră în foc; sau dacă ţi-a zis: „Ieşi din foc!“, ieşi din 
foc. Dumnezeu are nevoie de tine şi lucrează cu tine aşa cum 
este voia Sa. Nu te mai uita la faţa ta, că o să vină din răsărit 
şi din apus, din toate părţile şi în toate felurile, şi galbeni, şi 
negri, şi albi, şi n-ai să zici: „Nu mănânc cu negrul “ sau „Nu 
mănânc cu albul“ sau „Nu mă culc cu galbenul “. Credeţi că 
avem mulţi ucenici şi vor veni şi vor fi uimiţi? Vă veţi uni în- 
tr-un minut. Cer să fiţi desăvârşiţi în credinţă şi în fapte sfinte. 

Vă aduc la cunoştinţă o rugăciune şi pentru bisericuţă. 
Biserica nu e casă să vorbească lumea în ea. Aţi auzit, măi 


fiilor? Merge Maica Domnului în biserică şi plânge, că e nu- 
mai vorbă în bisericuţă. Fiule, când te duci la bisericuţă, să-ţi 
rămână urma în ea. 

22 februarie/7 martie 1974 

Cerul vine pe pământ prin iubirea pentru cer a creştinilor. 

Darurile binecuvântărilor cereşti, date celor credincioşi. 

... Copilaşii Mei, apropiaţi-vă bine de Mine. Vine tim- 
pul să vină cerul la tine. Cu ce vei sta în calea sa? Cu ce vei 
alerga? Fiţi atenţi, tată, la această şoaptă ce v-o spune Domnul 
în faţă. Iubite călător, te întreabă Domnul: când vii la cer? Ai 
plecat de multe ori să vii la cer şi te-ai rătăcit pe cărările pă- 
mântului, care duc în toate părţile. O, creştine, când vii la 
Mine, tată? Vei fi chemat vrând-nevrând şi nu te vei îndura să 
laşi averea ta şi casa ta. Ascultă bine aceste cuvinte. îmi pare 
rău de lucrul Meu. îmi pare rău şi de focul pe care l-am dat, şi 
de potopul pe care l-am dat îmi pare rău. îmi pare rău şi de bi- 
nele de acum pe care l-am dat, că nimeni nu ascultă de Mine. 

... Vino la Mine, nu Mă mai face de ruşine. Copii ai 
Mei, am pus mirul peste voi, am pus binecuvântarea peste 
voi, am pus tot ce am avut sfânt. 

... Ţi-am cumpărat maşină ca să mergi la Mine, ca să 
vezi bine ce este în lume. Să te miri de ce ţi-am dat maşină şi 
nu să Mă duşmăneşti şi nu să Mă huleşti. Ţi-am dat voie cu 
televizor să te miri, nu să Mă huleşti sau să Mă duşmăneşti. 
Ţi-am dat maşină să vii cu ea la Mine, nu să te duci cu ea în 
iad. 

Să chemi pe cei care nu vor să ia aminte la lucrarea 
Mea. Să-l chemi pe Ionică de la Viişoara, care a spus că s-a 
înecat un şarpe în izvor. Să-l chemi pe Nicolae Albulescu, ca- 
re a postit trei zile pentru Mine ca să i se descopere unde este 
adevărul. Va veni, şi când va vedea atâta profeţie, se va mira. 

27 februarie/ 12 martie 1974 

Lucrarea cuvântului este adevărul Domnului. Trâmbiţa Domnului, 

locaş al cuvântului. Toate proorociile se împlinesc. 

... E scris în carte de câte ori Dumnezeu v-a spălat de 
păcat, dar să ştiţi că nu aşa s-a întâmplat cum s-a întâmplat cu 
pământul acesta. Tată, s-au aşternut multe păcate, pe care 
Do mn ul Iisus nu poate să le mai şteargă decât cu foc. 

O, tată, copilaşii Mei, de câte ori am venit Eu la voi pe 
norii cerului în faţa voastră şi am grăit cuvinte şi n-am fost 
crezut şi mulţi M-au făcut mincinos. Măi tată, dacă se întâm- 
plă să fiu mincinos şi astăzi ca şi atunci când am fost răstignit, 
cine vă mai iartă? 

O, poporul Meu, vin din cale lungă şi nu Mă mai odih- 
nesc. Mereu călătoresc şi Mă cobor la oi, şi oaia e în grădina 
altuia. Pe cine să trimit să o ia? 

... Aceasta e lucrarea Mea, adică e Duhul Meu prin voi. 
Printre voi a călătorit şi nu L-aţi crezut. Duhul Meu, nu trupul 
acesta. Acesta e o trâmbiţă a lui Ioan Botezătorul, căci când a 
plecat, aşa i-a spus Dumnezeu: „Lasă fluierul pe pământ, nu-l 
lua“. Fiţi desăvârşiţi, ca toate să le ştiţi. Copilaşii Mei, mai 
avem un pic de călătorit. Picul acesta, nimeni nu-l cunoaşte. 

Copilaşii Mei care aţi auzit acest cuvânt, mai veniţi o 
dată să-l auziţi. Veniţi, care n-aţi crezut acest cuvânt, şi vă 
împăcaţi cu Noi. 

... Creştine, nu înmulţi neamul cu cine nu e cu Mine. 
Unde l-a trimis pe Isaac? La neamul său. De ce nu s-a dus la 
vecinul său? Pentru ca să se preamărească numele lui Dum- 

nezeu. Pentru aceia care se unesc cu lumea, e pregătită sabia. 
Aşa cum nu i-a cruţat pe cei ce au venit la fiica lui lacob, aşa 
nu se vor cruţa nici aceştia. Copiii Mei, mai bine să n-ai 
prunci decât să-i zămisleşti pentru alt neam. 

... Cunoaşte, tată, bine şi învaţă bine cartea. Dumnezeu 
nu vrea de la tine altceva decât să fii de partea Sa, cu tot 
avutul tău, căci vine peste tine Duhul Meu şi ai să te miri sin- 
gur cum ai să ieşi din casa ta, şi ai să fii folositor sufletelor. 
Şi ai să te miri câţi vor veni la tine să le dai pâine, ai să te miri 
singur de unde ai puterea aceasta, ai să te miri că va pleca bol- 
navul din poarta ta slăvind pe Dumnezeu. Dar acum nu ieşi la 
drum, că e ocupat drumul. 

... Se spune prin lume că s-a prelungit veacul, dar să nu 
credeţi, că e minciună, că veacul îl face Dumnezeu. Vino de 
stai lângă Mine, că vei vedea că nu este aşa. Stai cu Mine şi 
călătoreşte cu Mine, să nu te dărâme. O, poporul Meu, cine 
va fi când Eu voi veni? Cine va rămâne? O, poporul Meu, tare 
este greu să fii ucenicul Meu în ziua când voi veni Eu, că bate 
vântul şi îl mătură şi nimic nu mai rămâne pe el. Poporul 
Meu, cine te va ţine pe tine ca vântul să nu te dărâme? că nu 
va rămâne piatră pe piatră. Cine te va ţine pe tine ca să nu te 
dărâmi? 

O, poporul Meu, ce bine va fi de tine când vei auzi: 
„Intră, popor binecuvântat, intră, blăndule popor, în grădina 
care s-a gătit pentru tine! Să vă rugaţi ca egiptenii şi ca sa- 
marinenii şi să spuneţi: „Doamne, eu sunt cel ce Te-am răs- 
tignit. Iartă păcatele mele, iartă necredinţa mea Copilaşii 
Mei, de aţi ajunge cu fapta să puneţi mâna pe poartă, dar dacă 
n-ai zis aşa, n-ai să ajungi. 

... O, popor pustiu, vei vinde vaca şi vei vinde casa şi 
toată averea ta ca să răscumperi pe cineva să iert greşeala ta, 
şi nu vei afla. De ce? Pentru că a trecut vremea când umblam 
după tine. 

O, tată, s-au împlinit toate câte sunt scrise în carte. Nici 
tu nu vezi, măi creştine. Nu trebuie să ştii, măi creştine, că s-au 
împlinit toate câte s-au făcut. Ia cântaţi voi: „Amărâtă-i ziua 
amară Ia cântaţi, că e cântată şi de Mine. 

O, măi Daniele şi Cristea! Şi Caiafa, şi Pilat, şi Irod, şi 
Anna, şi aceştia se întorc la blândeţe, şi lupul se întoarce la 
blândeţe, dar să ştiţi că greu le va fi. 

Fiule Ionică de la Viişoara, am vrut să stau de vorbă cu 
tine. Nu mai fi atât de neascultător şi atât de tare la inimă, că 
nu poate inima să se înmoaie. Fiule Ionică, unde sunt oile pe 
care le-ai păscut şi pe care le-ai avut? Spune-Mi şi Mie. Fiule 
Ionică, spune-Mi şi Mie mai crezi în proorocie? Mai crezi? 
Dacă Domnul Iisus Hristos, prin acest prooroc, ţi-a proorocit 
că mult ai greşit, de ce nu te-ai umilit cum s-a umilit David 
când Domnul a trimis un prooroc la el? Să ştii, tată, că aceasta 
îţi lipseşte. Şi îţi lipseşte nu numai ţie, ci la toţi. 

Când Domnul Iisus a pregătit această proorocie, pentru 
cine a pregătit? Pentru cer, sau pentru pământ? că şi pământul 
se clatină de frică. O, copiii Mei, nu vă încredeţi în ştiinţa 
voastră, că, să ştiţi, nu veţi şti nimic fără Dumnezeu. Dumne- 
zeu, de când a făcut pământul şi omul, a făcut şi prooroc. Co- 
pilaşii Mei, Dumnezeu a vorbit cu oamenii pe pământ prin 
Duhul Sfânt. Veniţi-vă în fire, că şi împăratul, şi argatul are 
nevoie de călăuză, şi dacă se trimite călăuza la tine, nu întoar- 
ce spatele la Mine, şi umileşte-te. Da, tată, moşii şi strămoşii 
voştri au avut nevoie de prooroci, dar voi sunteţi mai răi, că 
nu-i primiţi pe prooroci. împăraţii când mergeau la război ce- 
reau de sus prooroci ca să le spună cum să facă, dar voi sun- 


teţi răi, aşteptaţi să vin Eu în trup, că nu vreţi să-i vedeţi pe 
prooroci. Fuaţi bine seama la cine a ajuns la capătul lucrului 
şi la cine n-a ajuns. 

... Dacă ar mai fi David, ar da scaunul său ucenicului 
Meu, dacă s-ar găsi cineva să-l aducă. 

Adam a avut timp să se cureţe, dar acum nu mai este 
timp. Am sfârşit. Un moment a fost să fie această profeţie. 

28 februarie/13 martie 1974 

Duhul rău fuge de omul sfânt. Nu e bine să fie singur creştinul. 

Unirea dintre fraţi este pază împotriva faptelor ascunse. 

... Măi Israele tată, mult pătimeşte o mamă însărcinată 
până naşte. Mult pătimesc Eu, şi mult sufăr Eu până te fac 
copilul Meu, până te fac creştin, până te văd dus la Mine aca- 
să, că de multe ori am hotărât să vii după Mine şi te-am lăsat, 
doar vii, şi când am văzut că nu mai vii, am venit înapoi şi te-am 
găsit morfolit în mizerie. Fiţi atenţi la viaţă, fii atent, tată, ce- 
rul întreg te învaţă. Fii atent, creştine, că dacă nu eşti atent, 
te-ai morfolit tot în păcat. Nu te face prost. Fii deştept şi isteţ 
în credinţă. Nu-ţi bate joc de Domnul. Să zică duhul rău, de 
la distanţă: „Mi-e frică să mă apropii de aceşti creştini! “. 

Când a întrebat Domnul pe duhul rău de Iov, a zis: «II 
cunosc, că-Ţi slujeşte Ţie. Dă-l pe mâna mea, să vezi Tu, Te 
mai slujeşte aşa?». Şi Dumnezeu a zis: «Mă iubeşte oricum 
s-ar afla». Şi atunci, diavolul, crezând că nu-I mai slujeşte, 
Dumnezeu i-a dat voie să se ia de el. Copilul Meu, acum nu 
mai e vremea de atunci şi nu mai e nici creştinul Iov de 
atunci. Ţineţi minte, tată, că Dumnezeu trimite tot cerul să vă 
apere şi îl alungă pe diavol, aşa cum merge cineva la tine la 
poartă să nu te mănânce câinii. Şi totuşi, nu e pază ca să nu 
greşiţi. Am văzut creştin căruia îi părea rău când un alt creştin 
îl lua să se ducă amândoi acasă, că el avea de gând să se abată 
pe ici, pe colea. îngerii din cer, de când pleacă creştinul de 
acasă, se umflă de plâns. Se duce la serviciu, se întoarce îna- 
poi, dar nu mai e cum a plecat de acasă. Poate ziceţi că nu e 
aşa. Creştine, Dumnezeu să nu-ţi scrie păcatul tău, dar câte le 
faceţi, dacă ţi le-aş spune, ai zice: „Păi şi acela e păcat? 

1/14 martie 1974 

Vor învia morţii cu însuşi trupul lor. Depărtarea de momeala 
duhului rău. Domnul cu ceata Sa, şi diavolul cu ceata sa, război 
pentru biruinţa Domnului. 

... Veniţi, tată, veniţi aproape, ţineţi aceste cuvinte, că 
sunt sfinte. Şi peniţa care le scrie se sfinţeşte, dar ce este rău 
se blesteamă de Dumnezeu. O, tată, veniţi aproape, că vor ieşi 
morţii din groapă! Se vor încheia cum îşi va încheia cineva 
haina sa, şi se va întrupa carnea lor din pământ. O, creştine, 
atunci vei vedea minune şi nu te vei bucura, ci vei plânge. 
Toţi împăraţii vor sta înaintea Mea şi vor plânge că nu au păs- 
torit poporul ca să aibă viitorul. 

... O, creştine, ai făcut legământ ca să împărţi un sfert 
la săraci, un sfert la biserică şi restul pentru tine. Ai făcut tu 
aşa? O, tată, vei plânge cu amar să treci la Dumnezeu, dar nu 
vei putea, că e război între noi. Deşteaptă-te, creştine, că răz- 
boi ca acesta n-a fost de când e veacul, război între Dumne- 
zeu şi duhul rău. Ai să te întrebi: „De ce sunt eu de partea du- 
hului rău? că eu am lucrat cu Dumnezeu" . Ai să te întrebi: 
„De ce sunt eu în ceata duhului rău? Eu am slujit lui Dum- 
nezeu De aceea am spus: înmulţiţi rugăciunile şi lucrurile 
Mele, că ele vă dau puterea cea bună. Copilaşilor fără minte, 
veniţi-vă în minte, că vă poruncesc vouă cum am poruncit 

Ninivei. Vine prăpădul peste tot şi nu va scăpa nimeni, decât 
numai cei aleşi ai lui Dumnezeu. Creştinilor, să se ducă de la 
voi din creştini în creştini, ca fiecare să-şi pregătească viaţa 
duhovnicească. 

... Nu ieşiţi din cortul dumnezeiesc, nu umblaţi pe dru- 
muri întortocheate, că adevărat grăiesc, că ziua care va veni, 
nimeni nu o va crede până nu o vede, dar Eu vă spun: fericit 
cine crede şi se pregăteşte ca s-o primească. Veniţi-vă în pu- 
tere, că nimeni nu va scăpa, tată. Nici cel mai învăţat împărat 
nu te scapă, decât numai Dumnezeu. Vei vedea pe mama ta şi 
pe tatăl tău când vor învia. Te vei întâlni cu cine nu l-ai mai 
văzut de mult. Cine e păgân nu va mai avea timp să-şi lepede 
păgânătatea. Să se ducă vestea aceasta prin toate colţurile. 

... Dumnezeu îşi alege ceata Sa, şi duhul rău, ceata sa, 
şi va fi mare război între voi. Se vor topi diavolii din toată 
ceata lor. Vei răcni în gura mare, omule cu putere mare care 
i-ai chinuit pe credincioşii Mei. 

... Creştine tată, Eu să fiu ca tine aş sta ca loan cu capul 
pe umărul Domnului. Eu aş face toate numai în numele lui 
Dumnezeu. Nimic n-aş face în numele Meu şi după gândul 
Meu. Aş face toate după Dumnezeu. 

6/19 martie 1974 

Proorocie despre împuţinarea credinţei, începând de la preoţi. 

... Fiţi atenţi, că s-a coborât pe pământ pilot care vrea 
să răstoarne biserica şi şopteşte la urechea celui mai iscusit 
slujitor al Meu să spună că Scriptura nu e făcută de Mine şi 
că e făcută de oamenii care au venit să ţină lumea în lanţuri. 
Acest pilot îi va duce în iad pe toţi. Va face din preoţi, popi, 
şi vor umbla ca păcătoşii, cu pipa, cu mândruţa, cu sticluţa, şi 
va umbla cu ştiinţa. 

9/22 martie 1974 

Cine umblă cu lumea, nu a venit la Domnul. Cei bolnavi sunt 
nelegiuiţi şi nu pot leacurile peste ei. 

... Măi copilaşii Mei, cine a intrat în lume, nu a mai 
venit la Mine. A venit, dar trupul a intrat în mormânt, şi duhul 
a venit sus la Mine. Măi Israele, măi rămăşiţă puţină, vino, că 
te chem, te aştept! Ai să vii când nu vei mai avea ce mânca şi 
nu vei mai putea răbda. Ai să vii la Mine, copilul Meu, şi ai 
să plângi să-ţi dau. O, copilaşii Mei cei flămânzi! De ce sun- 
teţi flămânzi? că pâinea stă pe masă nemâncată. O, copilaşii 
Mei, de ce sunteţi nemâncaţi şi goi? O, tată, de ce? O, tată, ţi- 
neţi minte aceste cuvinte, că le veţi mai auzi o dată, că stă pâi- 
nea nefolosită de voi. 

Daniele, ţine-te bine, tată, că uite, a adus Măicuţa Mea 
o carte că din Israelul Meu de azi nu rămâne nimeni, şi alt Is- 
rael vine şi îi ia locul. E păcat să vină altul să stea în această 
casă. Eu am iertat, n-am condamnat, nu l-am pedepsit, dar fii 
atent, Israele, nu te mai gândi la nimic în viaţa aceasta, decât 
numai la Dumnezeu şi la viitorul tău, că nu te minte Dum- 
nezeu. Crezi? Spune, Israele, crezi? 

... Măi fiule, dacă te-ai sui pe o cracă de nuc şi te-ai 
uita, nu e frunză în nuc câţi preoţi sunt pe pământ, dar e frun- 
ză în nuc câţi doctori sunt pe pământ, dar nu e frunză în nuc 
câţi păcătoşi sunt pe pământ. Crezi? Şi nu e frunză în nuc câţi 
bolnavi sunt pe pământ. De ce nu se vindecă, tată? De ce nici 
preoţii, nici doctorii?... Pentru că cei bolnavi sunt nelegiuiţi şi 
nu au putere doctoriile. 

15/28 martie 1974 


Poporul din urmă, copil al lui Avraam, dar după har este mare. 

Urmarea crucii. Cei împrunciţi vor moşteni cerul pe pământ. 

... Vine moartea peste tine. Cel ce nu face ca Mine, are 
noroc de moarte. Vine moartea peste tine, a doua moarte, că 
prima a venit când M-ai ameninţat cu faptele rele. Moartea a 
doua când va veni, nu mai scăpaţi. 

... Voi sunteţi mici, adică sunteţi cei mai de pe urmă din 
toţi copiii lui Israel, sunteţi cel din urmă copil al lui Avraam, 
dar după hrană sunteţi cei mai mari. Voi însă nu aţi ieşit nici 
din faşă. Ce-o fi cu voi de nu mai creşteţi odată? De ce sunteţi 
anemici? Parcă n-aţi mâncat niciodată. Ce să vă dau Eu ca să 
vă împuterniciţi? Tot creştinul se pregăteşte şi el cu ceva de 
ziua mare, dar voi staţi în faşă, măi copii, în faşă, dar sunteţi 
plini de răutate şi urâcioşi. 

Măi Daniele, când vorbirăm noi? Ieri, şi chiar în timpul 
Meu se ridica un nor de scântei de la copiii Mei. Oare, Eu aşa 
am spus: „ Viorica, diseară să vă certaţi! “? O, copilaşii Mei, 
am înjosit lucrarea Mea prin voi, de la un cap până la altul. 
Creştinilor tată, am înjosit cerul pentru voi. Se mişcă templul 
din temelie. Vreţi să rămână muzeu? Copilaşii Mei, asfinţeşte 
soarele, e soarele la apus. 

... Sfântă cruce, fericit şi sfânt chip! Cinstiţi crucea! 
Unde este crucea căzută, să o ridicaţi, că se sting crucile de 
pe pământ, căci e pace pământească, dar e război duhovni- 
cesc. Se împlineşte, se împlineşte Apocalipsa, şi să ştiţi că 
dacă a pierit crucea, aceasta e crucea pruncilor, că a moşilor 
s-a stricat de către prunci. 

... Măi tată, nu vă pierdeţi credinţa. Faceţi rugăciuni. 
Au născut Zaharia şi Ioachim prunci prin rugăciuni. Şi Avra- 
am a născut un prunc cu Agar, dar din voia soţiei sale, că Eu 
îi dădeam prunc din partea Mea. Să nu se smintească nimeni, 
că nu ştiţi cum s-au lucrat lucrurile. Dumnezeu are voie să 
facă lucrarea Sa cu cine vrea, nu cu toată lumea. Nu voia Mea 
a fost ca Sarra să-i dea voie lui Avraam la Agar. 

16/29 martie 1974 

Domnul Se destăinuie poporului creştin, povăţuindu-l spre milă şi 
spre uşurarea durerilor Lui. Cel slab cu duhul să caute hrană 
duhovnicească. 

... O, Israele dinainte şi de acum, am mers pe acest pă- 
mânt şi pe zăpadă, şi pe vânt, am mers oropsit şi necrezut că 
sunt trimis de cerul sfânt. Am mers pe pământ şi am fost 
socotit că sunt bandit. Să nu ridicaţi cuţitul asupra Mea, să 
nu mai ridicaţi ciocanul şi cuiul sau batjocură asupra Mea. 
Ţineţi-vă bine, că diavolul vrea să vă omoare, vrea să vă facă 
să nu Mă mai cunoaşteţi, vrea să nu mai mergeţi în bisericuţa 
Mea şi vrea să fiţi beţivi, curvari, hoţi, mincinoşi. 

O, micuţul Meu popor anemic, gol şi cerşetor! O, mi- 
cuţul Meu călător, de multe ori te-am văzut orb, mergând, 
bocind şi întrebând. Nu te mai uita şi nu mai întreba pe 
nimeni. Nu te supăra când te bate cineva. Nu cârti când ţi se 
ia hăinuţa sau când râde de tine. Nu te supăra când cineva îţi 
strică ţarina. Eu am fost mai mult oropsit, Mi-au stricat toate 
câte le-am purtat în braţe, au făcut ucidere în copiii Mei, şi 
am zis: „Lăsaţi călăul să-i vină rândul de la Dumnezeu 

... Azi e vremea când şi preotul care a primit de la Mine 
darul, să Mă înjunghie, şi acela te duşmăneşte pe tine. Trebuie 
să faci ca el să te iubească. Va veni timpul care a fost odată, 
ca Domnul Iisus să vină în trup şi să bată pe cel ce intră în 

Sfânta Sfintelor cu ţigara sau cu pântecul plin de vin ori de 
must. 

Ţineţi minte, tată, încă o dată Domnul arată, să nu pier- 
deţi cunoştinţa de creştin. Când cineva îţi spune hoţ, pune ca- 
pul în jos, că şi Eu tot aşa am făcut, că dacă nu puneam capul 
în jos, nu s-ar fi împlinit. Oare, Mie nu-Mi era milă când 
plângeau Maica Mea şi prietenii Mei? Mi-a fost milă şi de 
Caiafa, şi de Pilat, Mi-a fost milă de toţi, pentru că ştiam că 
sunt păcătoşi, şi pentru păcătoşi eram venit, dar tot a mai 
rămas păcătos, şi de la potop, şi de la foc. Oare, în corabie 
când am fost, nu eram toţi o familie? Măi Daniele, crezi? Dar 
de unde a mai răsărit păcătos? 

... Auzi ce spune, că a pus Dumnezeu poporul Său să ia 
televizor şi a pus să se însoare şi să se mărite şi casă să-şi facă 
şi să pună pe omul Său să mintă. Copilaşii Mei, n-am făcut 
casă să fie rău. Nu Mă judeca, măi creştine, că toate le-am făcut 
spre binele tău. Acestea sunt lucruri nu ca să cazi sau să Mă 
judeci, ci aceasta am făcut-o pentru tine. 

Ţine-te bine, creştine, că am văzut un creştin plouat, şi 
nu a plouat în timpul acela. Ţine-te bine, creştine, să nu te 
plouă, că nu mai stă Duhul Meu în voi, şi în loc să mai fii 
creştin, eşti păgân, şi aceasta este neatenţie, şi este voinţa ca 
să se strice. Ţine-te bine, că fericit cine are gură, urechi, mâ- 
nă, picioare, ochi şi simţ, şi le ţine bine, bine, bine. 

Tată, tată, nu Mi-aţi dat răspunsul. întreabă tu poporul, 
va mai putea merge cu Mine? Dacă va aluneca şi va cădea, ce 
facem, mai mergem? Domnul îl iartă că a căzut, dar nu-1 iartă 
de altceva, că nu a curăţat pata. Curăţă pata, ca să nu mai cazi. 
Şi Eu am căzut, dar cu crucea în spate, şi M-am ridicat şi am 
mers tot pe calea aceea şi nu M-am răzbunat. Sunteţi anemici 
întru toate, fiindcă unde trebuie hrană duhovnicească, bagă 
tot pământească. Păstraţi puterea în voi. Zice cineva: „Eu n-am 
curvit, eu n-am minţit, n-am furat, şi tot spune că sunt rău“. 
O, copilaşii Mei, strângeţi cuvintele Mele, că Dumnezeu nu-ţi 
dă laudă acum pe drum, ci când s-or sfârşi drumurile. 

18/31 martie 1974 

Duhul împăcării între frate şi frate. Vrednicia poporului Domnului 
se păstrează prin smerenie. Vremea slavei Domnului peste ucenicii 
din urmă. Minciuna nunţii din lume. 

... Creştini răi! Nu se poate creştini supărăcioşi. Am vă- 
zut creştini supăraţi pe aproapele. A asfinţit soarele nu o dată, 
ci de multe ori, şi tot nu s-au împăcat. Nu te-aş lăuda Eu dacă 
ai fi fost bine cu învăţătura Mea? în toate părţile te-aş spune 
că am un popor vrednic. Dar cui să-i spun: „Ioane, eşti vred- 
nic de Mine! “? că până seara ai murit, că te-a dărâmat mân- 
dria. Faceţi fapte de se bucură cerul, dar faceţi şi fapte de se 
îndoliază cerul. Pregătiţi-vă în fapte. 

... Poporul Meu iubit, vine vremea să fim cu toţii aşa 
cum a fost Domnul cu ucenicii. Fii credincios. Vine vremea 
să mai colind o dată pământul acesta, să merg şi Eu cu voi, ca 
şi cu fraţii voştri, să mănânc cu voi la masă. Atunci nu va mai 
fi Iuda să Mă vândă. Atunci vor zice: „Şi eu vreau să fiu creş- 
tin “. Adu-ţi aminte de moarte, că trupul acesta are două căi: 
are o cale să moară, şi o cale să întâmpine pe Domnul Iisus 
Hristos dacă are voinţă. 

... Fii desăvârşit, că astăzi pe pământ se vede lucru de 
jale, se văd femei măritate când îmbracă rochiţa de mireasă. 
Femeia măritată, cu copil, care se îmbracă cu rochiţa de mi- 
reasă, se duce în foc. Să se ducă vestea aceasta. Nici fecioara 
care nu este curată şi e pătată nu are voie să se îmbrace cu ro- 


chiţa de mireasă. Plânge cerul şi suspină când vede atâta ne- 
legiuire. La ce-i mai foloseşte să se îmbrace ca mireasă? Nu 
e voie! 

... Voi sunteţi îngerii cu care Dumnezeu va încheia vea- 
cul. Voi sunteţi sămânţa lui Avraam. Printre voi e şi rămăşiţa 
lui Baal, care se închină la idoli. Uită-te bine, ca nu cumva ci- 
neva din casa ta să fie din aceia. 

... Să se ducă vestea aceasta, că femeia măritată sau fe- 
meia desfrânată sau cea care nu este fecioară, nu are voie să 
se îmbrace în rochie de mireasă, că albul înseamnă nevinovă- 
ţie, nu tâlhărie, şi în iad vei merge. în vremea de demult, fe- 
meia desfrânată era îmbrăcată în haine de desfrânată, dar 
acum, dacă s-ar mai respecta legea aceea, toate ar fi îmbrăca- 
te în haine de desfrânată. 

22 martie/4 aprilie 1974 

înălţarea minţii vatămă smerenia inimii. Preoţii îşi vând „dând" 
pe ţuică. Poporul cuvântului este duşmănit de preoţii din lume. 

... Israele, fii rudă cu Mine prin Pâine şi Sânge. Israele 
tată, fii rudă cu Mine, că vine ziua când se va aduna rudenia. 
Israele, nu te mai încăpăţâna şi nu te mai abate, nu mai lua 
nimic din casa şi masa altuia, şi îmbracă hăinuţa Mea, că nu 
se potriveşte hăinuţa altuia. 

... O, Israele, am lucrat cu tine, am făcut o casă cu 
temei ceresc, am făcut casă cu tine şi ai părăsit casa. Am făcut 
masă cu tine şi ai părăsit masa. Am făcut ospăţ cu tine şi ai 
părăsit ospăţul. Am purtat taina cu tine şi M-ai părăsit. Ai 
vândut până la ultimul cuvânt. 

... Când am venit Eu în mijlocul tău erai ţăran, şi acum 
eşti domn. Duhovniceşte grăiesc. Când am venit la tine aveai 
opincuţe, şi acum ai ghetuţe. Când am venit, purtai hăinuţă de 
stofă groasă, de dimie, şi acum porţi din stofă scumpă. Israe- 
le, atunci am stat mult de vorbă cu tine, dar acum stau puţin, 
că nu mai vrei să asculţi. Atunci erai un om smerit. Acum eşti 
un om mândru. Cine te-a mândrit şi cine te-a îmbogăţit? 

... Venind din cer către voi, am întâlnit numai grămezi 
de sticle goale şi e scris în carte că în această zi nu se bea şi 
nu se mănâncă cu unsoare, dar am găsit came multă. O, piere 
pământul, cu came cu tot! 

... Unde sunt păstorii, de nu mai îngrijesc de această 
lume nebună? Au îngăduit să se facă ce nu a făcut nimeni de 
pe pământ, de când e zidirea. Am dat potop, şi adevărat vă 
spun de cei de atunci, că nu au făcut ce se face astăzi. Am ars 
Sodoma şi Gomora, dar nu aveau păcatul de astăzi. Gomora 
se va mântui la judecată, dar lumea de astăzi va pieri pentru 
totdeauna. Fiţi părinţi pentru copii, împărtăşiţi copiii cu cu- 
vinte sfinte, pentru că nu mai aveţi cu ce-i împărtăşi, că preo- 
ţii au vândut daml pe ţuică. Astăzi preoţii mănâncă şi came, 
şi beau şi ţuică astăzi, miercurea, în săptămâna mare. 

... Dacă Domnul vă urseşte căsătoria, doresc din partea 
ta să fie ca şi când n-ai fi căsătorit, că mai bine e ca femeia să 
se culce într-un pat, şi bărbatul, într-un pat, căci copiii care se 
zămislesc, vine lupul şi îţi ia copilul de la piept şi îl duce să-l 
crească el. 

... Cine îl pune pe preotul Ioan Mitrescu, cine îl pune 
pe preotul Vasile Didoacă, cine îl pune pe preotul Petre Niţes- 
cu să stea împotriva creştinilor Mei? Şi câţi, câţi? Toată preo- 
ţimea e duşmană pe copiii Mei. Dacă mai am unul la o sută 
care să ţină cu Mine şi să-i iubească pe credincioşii Mei. 

28 martie/10 aprilie 1974 

Toate vor mărturisi pe creştinul care stăruie în neascultarea prin 
care Domnul este defăimat. Destoinicia care se cere la lucrul pro- 
povăduiţii împărăţiei cerurilor. Nimeni să nu dorească să pără- 
sească ţara română. Fuga de mărire pământească. 

... O, copilaşii Mei, ce veţi zice voi odată, ce veţi ofta 
şi ce veţi întinde braţul ca să scăpaţi, şi nu are cine, că toată 
scăparea nu e decât la Mine! Nu acest trup, că acest trup e o 
trâmbiţă de valoare pentru sfânta Mea lucrare. Lucrarea 
aceasta va fi doctorie unde vei scăpa de supărare grea, că şi 
pomul din grădină, unde este la tine, are să suspine şi are să 
spună de Mine, şi vrea să spună că ai ascultat de alţi dumne- 
zei. O, creştine tată, poporul Meu Israel, cum ţi se pare dulce 
un lucru care nu aparţine de Mine? O, poporul Meu Israel, de 
ce nu înveţi de la părinţii tăi de altădată? Că a plecat Moise 
de la ei, şi când a venit i-a găsit rătăciţi. Şi ce au făcut? Toţi 
au murit. Au rămas numai doi. 

... Mulţi fraţi de ai voştri au ajuns la porţile cereşti, dar 
voi v-aţi lipit de pământ. Adevărat vă spun, nu pot să vă dez- 
leg de pământ, de cele pământeşti. 

... O, creştine, adevărat grăiesc că am să te părăsesc, şi 
să ştii că vei pieri, cu tot ce e lipit de pământ, că a făcut pă- 
mântul scoarţă. 

... O, creştine, leapădă de la tine această fire, că nu se 
acoperă aceste fapte, şi se descoperă când ţi-o fi lumea mai 
dragă. Spune, poporul Meu, crezi? Israele, Israele, plâng mo- 
şii şi strămoşii voştri cu hohote. Plânge Maica Mea, şi înge- 
rii, şi sfinţii, că dacă n-ai fi binecuvântat, nu ar plânge. Plânge 
pentru toate lucrurile lui Dumnezeu pe care le-a pus pe braţul 
tău, şi tu, tot la rău eşti. Mai bine nu te mai năşteai, creştine. 

... Cum are să fie pe pământ buturugi adormite şi ai să 
vezi mormane de pământ, ieşind fum din iad, şi cum va 
spulbera vântul fumul de pe faţa pământului! Şi care om nu 
mai fumează? Că şi cel cu Mine mai fumează, şi ca să nu mi- 
roasă, bea ceva. 

... Creştinilor, vai, vai, vai! Cine va ajunge în ţara sfân- 
tă? Fiilor, păstorilor, e de mirare să mai stea cineva în picioa- 
re. Să te miri, tată, să mai vezi unul din aceştia în faţa Mea. 
De ce? Pentru că nu prinde rădăcină, şi sămânţa pe care o ia, 
nu o seamănă, o ţine afară. 

... Poporul Meu, pentru tine sunt batjocorit şi sunt nu- 
mit „escroc". Aşa zic unii credincioşi, că voi sunteţi „es- 
croci “, voi şi lucrarea Mea. Cine zice aşa? Toţi care nu sunt 
în acest loc. Pentru tine, poporul Meu, care nu asculţi cuvân- 
tul Meu, Mi-a pus lumea nume de escroc. Pentru că vede pe 
cei dintre voi bând, mâncând şi fumând, zice că Eu te-am pus. 
Israele, măi Israele tată, taci ca mutul. Ştii că eşti vinovat de 
păcat. Vei rămâne aşa, Israele. De ce, măi, nu mai vorbeşti? 
Ţi-e ruşine, sau eşti duşman pe Mine? 

... O, tată, tată, copilaşii Mei, feriţi-vă de farisei şi de 
cărturari; şi mai sunt şi de aceia care cunosc deosebită calea 
sfântă. „Escroci", n-am auzit tot timpul cât am călătorit aşa 
cuvânt. Vai ţie, creştine! Vai ţie, păgâne care râzi de Mine! Eu 
n-am pus deosebire între tine şi Mine, şi am zis: «Lăsaţi co- 
piii să vină!». Eu am primit la Mine şi pe mut, şi pe orb, şi pe 
olog, şi ce am putut am lucrat pentru el şi nu l-am lăsat să ple- 
ce de la Mine întristat. Tu, creştine, pe ce cunoşti escrocii? O, 
tată, dacă M-aş duce la masa lor, nu M-ar primi, ar zice că 
sunt escroc. Nu-1 voi primi pe acela în faţă, şi îl voi da pe mâ- 
na călăilor să-l ducă în iad. De aceea zic: păcat de voi, că aţi 
ascultat profeţia Noastră. Ai plecat din casă de multe ori ca un 
neştiutor de carte. Mult judecaţi între voi că: „Zice Domnul 
că vine şi nu mai vine". Că de mult te-am ameninţat, şi nu 
te-ai pregătit nici până în ziua de azi. 


... Dacă nu te întorci, vei fi luat şi aruncat în mare, unde 
este scrâşnirea dinţilor. Eu n-am nevoie ca să faci rele. Nu 
vrei să faci ca Mine, vei fi aruncat ca Iona. 

Desăvârşiţi-vă în credinţă, ca să nu pieriţi ca păcătoşii. 
Nu e pom pe pământ să nu scrie pe el pieirea păcătoşilor şi 
fericirea credincioşilor. Le veţi vedea şi voi. Veţi găsi pietri- 
cica pe care scrie pieirea păcătoşilor. 

Fiţi făcători de pace. înmulţiţi poporul, tată, căci cine 
câştigă prin munca sa un rob din robie, Domnul îi plăteşte. 
Du-te cu el în Scriptură, nu-i spune aşa: „Avem profeţie şi 
prooroc, hai la el! Nu spuneţi aşa, că nu e bine. Ai auzit? 
Pământul trebuie arat şi semănat. 

... Creştine, de ce nu te închini ca Mine? Dar creştinul 
îmi răspunde: „Mă închin “. Acum, care minţim? Nu crede 
creştinul când îi spune Măicuţa Domnului că nu se închină 
bine. Şi apoi. Măicuţa Domnului a fotografiat crucea creşti- 
nului şi era un „ori" (X, n.r.). 

Copilaşii Mei, am venit din nou la voi să vă spun câte- 
va cuvinte. Tot meseriaşul să-şi lucreze meseria. Să nu o 
schimbe, căci chiar dacă nu se caută acum, se caută mâine, 
după ce vom trece Prutul acesta de smoală. Copilaşii Mei, 
ştiţi cine se va îneca? Cei care nu fac crucea bine şi cei care 
merg după Mine şi sunt cu ochii în lume şi cei care merg după 
Mine şi Mă urăsc pentru sine. Eu nu zic ca tine, că tu eşti mai 
frate cu prietenul din lume. Mergi cu Mine când n-ai prietenul 
cu tine. Şi Eu tot aşa voi face la vremea Mea: te dau pe tine 
în lături şi merg cu ai Mei. 

Copilaşii Mei, urmaţi calea Mea, că nimic nu se va 
schimba. Omul se schimbă, totul e schimbător, dar Eu, Dum- 
nezeu, şi tot lucrul Meu, nu se va schimba. Eu voi sta ne- 
schimbător în faţa ta, nu Mă schimb în nimic. Domnul Iisus 
Hristos şi tot lucrul Său nu e schimbător, şi nimic din ce e 
sfânt nu se schimbă. Copilaşii Mei, nu vă schimbaţi, ca să vă 
cunoască cerul şi cei din cer. Copilaşii Mei, alegeţi lucrurile 
care nu se schimbă şi staţi cu ele. Do mn ul S-a schimbat la 
faţă în faţa ucenicilor, dar tot aşa a venit. Copilaşii Mei, de ce 
am venit Eu la voi? Pentru că vă iubesc. în tot timpul vă iu- 
besc, dar ţineţi-vă bine. 

... Păstoraşilor, aveţi grijă de oi, dar şi de miei, că s-au 
ivit hoţi de miei şi lupi ca să mănânce oile. Aveţi grijă, tată, şi 
de oi, şi de miei, că scapă uneori. Tată, aveţi grijă şi de măgă- 
ruşii care duc povara, aveţi grijă şi de câini, să nu-i muşte 
cineva. Să le daţi mâncare şi apă şi adăpost la câini. 

Să nu doriţi să treceţi hotarul ţării noastre, să nu doriţi, 
că pierdeţi locul şi nu-1 mai găsiţi. 

... Copilaşii Mei, o să ne unim, o să ne înrudim cu alţi 
ciobani şi cu alte oi şi cu alţi mieluşei care vor veni la voi, dar 
să fiţi desăvârşiţi, ca să nu-i smintiţi. Poate cer mâncare sau 
nu cer. Să nu-i smintiţi. 

... Eu sunt Duhul lui Dumnezeu, Care am cutreierat 
pământul în lung şi în lat. Creştine tată, fii făcător de pace. 

Fiule, iată cum se spurcă pământul; numai baluri, nu- 
mai curvie, numai beţie! O, tată, tată, ia uite cum trage din ţi- 
gară şi copilul! 

... Fiilor, vine şi bine, vine şi rău. Când e bine, să fii bi- 
ne. Când e rău, să nu te pierzi, ci păstrează-te, păstrează-te de 
toate relele. Copilaşule, măi tată, de aş fi Eu în trup, ce bine 
aş vorbi Eu cu tine! Dar sunt în Duh. Condu-ţi viaţa cum con- 
duce şoferul maşina sa, căci cum are şoferul semnalele în fa- 
ţă, tot aşa ai şi tu semnalele de la Mine; şi cum şoferul nu bea 
când conduce maşina sa, aşa şi tu, când conduci maşina Mea, 
nu bea. 

Cuvântul lui Dumnezeu 


Fii atent, că Gheorghe Cojanu, şi Anastasia, şi toţi ai 
lor nu sunt cu tine, şi beau ţuică şi poartă haine lumeşti şi 
poartă duşmănie pe proorocie. Dacă ei urăsc şi duşmănesc 
profeţia, nu-i mai primi în casa ta. O, ce sărac era odată 
Gheorghe Cojanu, dar acum s-a îmbogăţit pământeşte şi a să- 
răcit duhovniceşte, că tot omul care bea ţuică îşi pierde darul 
cât ar fi de mare, chiar dacă zice el că e arhiereu sau patriarh. 
Dacă bea ţuică nu e arhiereu, nici patriarh. 

... loan de la Vladimireşti va fi cu Noi, dar Veronica nu, 
pentru că urăşte vasul Meu. 

... Adevărat vă spun: dacă nu învăţaţi lucrurile Noastre 
veţi muri împuşcaţi sau înecaţi sau arşi. Copiii aceia mici se 
fac mari. Copiii mici sunt necredincioşi. Copiii nu mai au 
chipul lui Hristos, ci au chipul unui om străin, care nu-L cu- 
noaşte pe Domnul. S-a înmulţit lumea. Lume, lume, lume, nu 
mai e loc pe pământ! Geme pământul sub picioarele tale! 

Fiilor, lui Avraam i-am spus: «Ieşi din pământul tău!», 
dar azi nu mai e aşa, că tot pământul e stăpânit de lume; nu 
mai e loc gol să nu fie stăpânit. Se vor înmulţi domni peste 
domni, şi aceştia vor fi mulţi, mai mulţi ca frunza-n codru. 
Pietricelele pe mare şi stelele pe cer sunt puţine, dar domnii 
sunt mulţi. Ţine minte, creştine, că suntem cu un picior în cer 
şi cu unul pe pământ. Aşa stăm până se va sfârşi, şi atunci 
vom muta piciorul de pe pământ unde este celălalt picior. Co- 
pilaşii Mei, nu vor mai avea loc domnii în bloc. Copilaşii 
Mei, cunoaşteţi bine vremile de sfârşit, că nu mai vezi ţăran, 
şi vezi numai domn cu şcoală. Copilaşul Meu, să nu te faci 
domn. Domnul domnilor este Dumnezeu. Cine-ţi mai mătură 
casa dacă te faci domn? Cine-ţi mai spală rufele dacă te faci 
domn? Cine-ţi mai pune petic la haină dacă te faci domn? 
Atunci o arunci. Creştine, creştine, Eu Mă duc în ţară la 
Mine. Să nu te faci domn în urma Mea. Aşa au voit cu cei trei 
tineri, să-i facă domni. Le-au dat toată dezmierdarea şi tot au- 
rul, şi ei n-au primit. 

Copilaşii Mei, numele vostru l-am scris. Cine l-a scris? 
Toma apostolul. Copilaşii Mei, apostolul Toma a voit să mai 
întârziem un pic, a voit să vă cunoască. Şi el a călătorit pe 
pământ ca voi. De ce a ajuns Toma apostol? 

Fiţi apostoli! 

8/21 aprilie 1974 

îndemn la viaţă cu binecuvântare şi la duh treaz. Proorocie pentru 
închiderea uşii bisericii, când preoţii vor da de la ei pe cei iubitori 

de cer. 

... V-am spus odată că s-a ivit odată o scorpie cu două 
mii de capete şi nu a rămas vreun cap care să nu fi făcut rău; 
nu celor necredincioşi, ci la cei care sunt cu Mine, Domnul. 
Fiţi desăvârşiţi. Dacă cineva îţi va tăia capul sau mâna, 
Domnul ţi le va pune iarăşi la loc. Dacă cineva îţi va curma 
viitorul, Domnul ţi-1 va aduce la loc. Scoate, tată, de la tine 
tot ce este rău, tot ce nu ţine de tine, că vei muri dacă nu vei 
omorî acele mădulare care te strică. 

Mă uit mereu în mijlocul creştinilor şi văd numai rău. 
Văd copiii creştinilor ducându-se la cei răi din lume, şi aceas- 
ta înseamnă păcat. Creştine, ţine bine binecuvântarea de la 
Mine. Am luat din partea îngerilor şi ţi-am dat ţie. Am luat 
harul sfânt, pe care la nimeni nu l-am dat, ci numai ţie, creş- 
tine, şi nu asculţi. Creştine, se termină ziua cu Mine. Copiii 
Mei, păstraţi viaţa cu Mine. Avraame, scrie aceste cuvinte, că 
numai pe tine nu te-am luat martor. 


... Tată, călătoria voastră e ca firul de aţă care intră prin 
urechile acului. Fiţi ca firul de aţă, căci dacă firul se rupe, nu 
se mai poate trece prin urechile acului. Să vă păstraţi, să nu 
vă şubreziţi în fapte, să fiţi la nivelul care este scris. înlăturaţi 
toată umezeala, toată murdăria care putrezeşte viaţa, şi când 
vă culcaţi, să fiţi ca şi treji. 

... Israele, poporul Meu, adu-ţi aminte de această clipă, 
că n-am venit la tine ca o rudă, şi nici ca un frate, ci am venit 
mult mai scump. Israele tată, copilaşii tăi sunt răi. Ce vei face 
tu? căci se va ridica seminţia ta şi va strica lucrarea Mea. Is- 
raele, popor al Meu, sunt în drum să opresc toată seminţia ta. 

... Israele, copiii tăi de astăzi nu mai sunt lumină, ci 
sunt întuneric, căci am văzut sute de copii fumând şi curvind 
în curtea bisericii. Unde sunt părinţii acelor copii care au 
copii ca jidovii, ca fariseii şi ca tot ce e rău pe pământ? Unde 
sunt părinţii aceia care nu mai ştiu de copiii lor care se duc în 
restaurante şi vâlcele? Cine înghite amarul copilului său? O, 
tată, sunteţi în ajunul timpului rău. Unde ai să te mai duci 
să-ţi plângi păcatul şi să-ţi duci jertfa? că Dumnezeu închide 
biserica. 

... Israele, fiul lui Avraam, fă ce a făcut Avraam, căci I-a 
plăcut lui Dumnezeu de Avraam şi i-a zis: «Avraame, mergi, 
şi opreşte-te unde ţi-oi zice Eu». Dar tu, poporul Meu, de ce 
nu laşi răul şi să te curăţeşti? Israele, Israele, se dărâmă şi 
această casă, pentru că nu vreţi s-o păstraţi ca să intraţi în ea. 
Israele tată, păzeşte-te de moarte, nu-ţi mai strica viaţa cu lu- 
crul rău, căci când va muri lumea, vei muri şi tu, că se vor 
descoperi faptele tale. 

... Copilaşii Mei, au să vină preoţii la tine şi au să te 
ameninţe cu palma, cum a venit la Mine Caiafa, Pilat, Irod şi 
Iuda. Au să vină la tine şi au să spună: „Nu mai intra în bise- 
rică la mine! “. Şi ai să zici: „ Unde să mă duc? că iată, a sosit 
vremea să fiu prigonit Cine-1 face, măi, să vină la tine? Via- 
ţa lui păgână. Deşi e preot, dar nu-1 judecăm, că vine vremea 
ca acela care te iubea, acum să te alunge, căci unul la mie este 
care a iubit păstorul, şi unul la mie care şi-a iubit turma. Veţi 
fi daţi afară din sinagogă. în loc să dea pe cei răi, te dă pe tine. 
Iată, nu v-am spus lucrul acesta ca să nu mai iubiţi preoţimea. 

... Israele, popor al Meu, vine vremea ca fiecare, prin 
fapta pe care o are, să zboare, dar tu nu poţi zbura, şi vei sta 
ca păsărică fără aripioare şi te vei uita şi ai să ştii că vei pieri. 

Poporul Meu şi bun şi rău, Mă uit din slăvile senine 
când îţi schimbi firea din creştin în păgân. Mă uit la tine, şi 
de aceea îţi spun popor bun şi rău. Poporul Meu, când vine 
timpul să-ţi zic: poporul Meu bun? Oi mai trăi să zic că 
sunteţi numai buni? Oi mai fi lângă voi ca să văd pe Maria şi 
Marta şi Lazăr, cel înviat din morţi? Oi mai trăi lângă voi? Ia 
spuneţi. 

29 aprilie/12 mai 1974 

Viaţa sfântă a celor credincioşi este salvatoare a neamului lor cel 
adormit. Neîmplinirea cuvântului lui Dumnezeu este necredinţă şi 
este păcat. Ucenicul Emilian este unit la planul Domnului, 
îndeletniciri ale lucrului cu mâna, îl păzesc pe creştin de amestecul 

cu lumea. 

... Fiilor, fiilor, moşii şi strămoşii voştri au mâncat pâine 
cerească şi s-au osândit. Fiilor, fiilor, feriţi-vă de păcat, că mulţi 
dintre voi vă trageţi din neam de oameni răi. Dacă voi păstraţi 
legea sfântă, scoateţi din foc până la al miilea neam. 

... Fiilor, cel mai mare păcat din cele şapte păcate este 
păcatul pe care-1 faceţi: că auziţi cuvântul lui Dumnezeu şi 
nu-1 împliniţi. 

... Dumnezeu a semănat numai boabe curate, dar când 
a ieşit grâul, a ieşit şi neghina. Neghina a semănat-o duhul rău 
în timp ce grădinarul a adormit. 

... O, tată, tată, învredniciţi-vă, că aproape este împără- 
ţia cerurilor. Este aproape ziua judecăţii, e aproape să se des- 
partă lumina de întuneric. 

... Fiilor, Dumnezeu cere înmulţirea poporului Israel, şi 
nu se înmulţeşte, pentru că păcătuieşte creştinul, în loc să se 
înmulţească, şi talantul îl îngroapă. 

Măi copilaşii Mei, sunteţi rugaţi de întreg cerul, e ca 
frunza în codru numărul celor care vă roagă să nu stingeţi via- 
ţa voastră, că trebuie să se împlinească multe cu voi. Dacă nu, 
veţi pieri, şi veşnic vă veţi osândi. Dacă te duci în lume, nu te 
iert. 

Fiule Emilian, vezi că ai să fii adus aici. Să nu fii 
amăgit de lume, de nimeni. Să duci viaţă după planul Meu. Ai 
grijă, tată, că nu te căsătoresc pământeşte. Ştiu că fiecare are 
suflare, fiecare are soţie, tot ce aparţine de Mine. Nu mai e ce 
era odată, că şi în mănăstiri se fac păcate. Creştine, mulţi ca 
voi s-au despărţit soţ de soţie şi s-au făcut monahi, dar azi nu 
mai e aşa. Emiliane, te iau din casa părintească şi te aduc aici, 
la Mine. Să nu te supui la nici un fel de păcat, aţi auzit? Ve- 
niţi-vă în fire, Emiliane! Veniţi- vă în fire! Păstraţi-vă locul 
curat, viaţa curată, neîntinată. Fiţi făcători de pace. Nu ieşiţi 
cu nimic în afară. Aţi auzit, Emiliane? Nu mai e mult, câteva 
zile, şi te voi aduce în această curte, în această casă, şi vom 
face dorinţa cerului. Crezi? Nu pământesc, ci duhovnicesc. 

... Fiilor, copilaşii Mei, ursesc pe unul dintre voi ca să 
se facă croitoreasă şi croitor, ca să se facă tot lucrul la el. Un 
croitor şi o croitoreasă duhovnicească. Să fie între voi un ciz- 
mar, un frizer, din toate meseriile, căci avem nevoie, ca să nu 
ne mai ducem la cel rău din lume, şi nu numai pentru acum, 
ci şi pentru viitor. 

... Vă las cu bine, creştini, nu păgâni. Aveţi grijă, tată, 
sunteţi între focuri! Ai grijă, nu intra în foc! Dar să ştii, că da- 
că vei intra în foc, nu vei arde, ci te vei chinui. Amin. 

... Fiţi atenţi la cruce, căci lumea face crucea schimo- 
nosită. Voi faceţi crucea dreaptă: pe frunte, pe buric, pe 
umărul drept şi pe cel stâng, căci este păcat strigător la cer să 
faci crucea schimonosită. 

11/24 mai 1974 

Fiii lui Dumnezeu nu sunt ai veacului acesta. Răscumpărarea 
trupului, spre împliniri sfinte. 

... Nu acest trup este Domnul. Acest trup este fluier 
care cântă cântare duhovnicească la oiţe, căci Do mn ul lisus 
Hristos când S-a ridicat, a lăsat o turmuliţă mică, căci este 
scris că mulţi vor sta în calea Mea când Mă voi arăta. 
Apropie-te de Mine, că Domnul nu mai face trup din lut. 
Do mn ul nu mai face trup, ci face duh din Duh. 

... Copilaşii Mei, fiii cerului! Mulţi sunt pe pământ, dar 
nu sunt fiii Mei, sunt fiii pierzării. Scrie pe ei: „Fiii pierzării 
veacului acesta Fiilor, mulţi dintre voi sunt fiii Mei, dar acum 
e acum. Cine va reuşi la examenul care va fi, atunci vor fi fii. 
Nu Mă bucur de fiu de prima dată, ci dacă a trecut examenul. 

Timpul este scump. Fiule, cum un cizmar nu trece un 
gram fără plată, dacă Dumnezeu ţi-ar cere răsplată pentru 
timpul pierdut? Duhovniceşte Domnul vorbeşte. Ce vreme 
pierdută! Cine scrie vremea pierdută? O scrie îngerul care 
este pus în slujba sa. 

16/29 mai 1974 


Stăpânii pământului se cred dumnezei. Venirea Domnului mai 
înainte de pieirea bisericii lumii. Ispitele îl ţin treaz pe cel 

credincios. 

... Mulţi dumnezei s-au făcut stăpâni ca să le slujiţi în 
viaţă. Ţine minte, tată, nimeni nu e stăpân pe tine. Cel ce a 
spus că e stăpânul tău, să nu-1 crezi, că e mincinos. Stăpânul 
tău este Domnul lisus Hristos, Cel ce S-a dat să fie răstignit, 
să fie bătut, să fie hulit, să fie batjocorit pentru răscumpărarea 
ta. S-au făcut împăraţi şi dumnezei mulţi peste om, dar toată 
suflarea s-a înşelat, tată. Uită-te la animale, că dacă ar avea 
vocea ta, ar spune că Dumnezeu este Dumnezeu. Mai multă 
înţelepciune găseşti la un dobitoc, că el ştie care-i este staulul, 
Care este Dumnezeul lui. Măi creştine, încrede-te bine şi fii 
credincios în Do mn ul lisus Hristos, că mult S-a ostenit Dom- 
nul când l-a făcut pe om ca să arate adevărul. Israele, nu te 
amăgi. Eşti rugat de moşul Avraam să urmezi calea până la 
sfârşitul drumului. 

... Israele, numele tău să nu se piardă. Israele tată, crede 
cu desăvârşire că, tu chiar dacă vei fi îngropat în pământ, vei 
fi dezgropat ca şi cel ce a fost tăiat în bucăţi şi îngropat în gră- 
dină şi i-a dat mucenicul Mina viaţă. Tot aşa vei fi şi tu dez- 
gropat de unde ai fost îngropat, că Dumnezeu nu-i lasă pe co- 
piii Săi să fie îngropaţi în acest pământ. 

... Israele, poporul Meu, nu schimba credinţa ta. Cre- 
dinţa curată şi nepătată este credinţa ortodoxă şi religia orto- 
doxă. Amin. S-a desfiinţat religia, dar credinţa mai este. Şi pe 
aceasta vor s-o desfiinţeze, dar mai înainte de a se închide uşa 
bisericii, cu un minut mai devreme, vine Domnul. 

... Mulţi zic că în credinţă e suferinţă şi caută să plece, 
şi tocmai la suferinţă se duc. Să fiţi atenţi, că Dumnezeu, pe 
cine pregăteşte pentru Sine, îl trece prin multe supărări, prin 
multe încercări, aşa cum a trecut vasul Meu. 

... Israele tată, of, zidirea Mea, unde este duhul tău? Stă 
departe, nu mai coboară în trup. Iată, Israele, unde este duhul 
de la Mine. Când te-am zidit, te-am zidit să fii mai luminos 
ca soarele. 

... Copilaşii Mei, a ajuns credinţa de batjocură, dar nu 
o lepădaţi, căci şi moşii şi strămoşii voştri au fost batjocoriţi. 

... O, copilaşii Mei care aveţi copii ucişi de lume în 
toate formele! Se spune vouă: rugaţi-vă pentru ei, că păcatul 
nu este numai al lor, pentru că nu i-ai ţinut ca şi cloşca sub 
aripioare, că a venit uliul de satan şi nu i-a lăsat să trăiască. 

... Israele, popor sfânt, întru care bine am voit să spun 
acest cuvânt sfânt! Fii moştenitor al vieţii, nu te abate de la 
linia dreaptă. Fii lucrător de lucruri sfinte şi adevărate, că ni- 
mic nu va rămâne pe pământ, decât ce e sfânt. Toată nedrep- 
tatea va fi zdruncinată. 

... Israele, ţine minte că azi minciuna e lumină, şi să ştii, 
să nu te foloseşti de minciună, că împotriva ei este Dumnezeu. 
Va fi întuneric mare, va fi lipsă de soare, dar nu va fi pentru un 
ceas sau două sau nouă, sau pentru o zi sau două sau nouă. Vor 
fi ani mulţi, ca să se facă mincinoşii de ruşine, că vor pune 
lumină care nu va ţine. Copiii Mei, când va răsări Fumina, vor 
fi morţii pe pământ ca frunza. Mulţi vor muri de groază, de la 
sine, alţii vor căuta moartea. Vei cunoaşte pe cel care era cu 
tine, mort, şi vei zice: „De ce a murit? “. S-a descoperit! 

Să ştii, când vei vedea întuneric în faţa ta, să nu cauţi 
moartea, că nu are cine să te ducă la groapă şi cine să te je- 
lească şi să te învieze. Fiţi credincioşi luptători pentru drep- 
tate. Să fiţi ca sfinţii, ca îngerii, ca făcliile, şi nimeni să nu vă 
stingă viaţa voastră. Fiţi desăvârşiţi, că mulţi se luptă contra 

voastră, dar lupta se va întoarce, căci cine ridică sabia, de 
sabie va fi ucis. 

21 mai/3 iunie 1974 

Proorocie pentru vreme de prigoană. întărirea credinţei. 

... în cărţile pământeşti sunt scrise numai lucruri false, 
în cele duhovniceşti sunt scrise numai lucrurile cerului. 

... Vai de tine, pământ şi mare! că nu mai ai nici o as- 
cultare. Nici tu nu asculţi, nici pe alţii nu laşi. Vai de tine, cum 
vei sta la judecată! că nu ţi se va ierta mişelia ta, pe care ai ri- 
dicat-o împotriva Mea şi a poporului Meu. 

... Să nu te temi că a venit vestea să vă ascundeţi cărţile 
de rugăciune. V-am spus mereu să învăţaţi rugăciunea pe 
dinafară. Au ieşit câini dresaţi să găsească cărţile ascunse, dar 
nu vă temeţi, că-i veţi vedea privind în faţa voastră. Dumne- 
zeu nu mai poate răbda tâlhăria. 

... A ajuns vremea la sfârşit. Totul s-a sfârşit, tată. Nu 
vei mai zice: „N-am dat la păsări şi la vite". Totul sfârşitu-s-a, 
copilaşii Mei, dar dacă veţi posti şi veţi lucra duhovniceşte, 
cu aceea veţi rămâne. 

24 mai/6 iunie 1974 

Arhanghelul Mihail primeşte poruncă de la Domnul să aducă pe 
adormitul Mihail. 

Iată-1 pe Mihail, iarăşi vine, însoţit de Mihail arhan- 
ghelul. 

... Fiule Mihaile, vorbeşte cu mama ta. îndrăzneşte şi 
vorbeşte. 

în numele Tatălui şi al Fiului şi al Sfântului Duh. 
Amin. Aşa, Mihaile, ai învăţat să te închini. 

— Mamă, mă cunoşti pe mine? Mamă, eu sunt Mihail, 
care vorbesc prin telefonul duhovnicesc. Nu-mi pare rău că 
am plecat din lume, că m-am mutat de pe pământ la cerul 
sfânt. Mamă, să nu fii supărată pe mine şi pe nimeni din pri- 
cina mea. In locul unde mă aflu eu, este mult tineret. 

Mamă, ai avut cu ce să-mi faci bine. Vei fi mulţumită şi 
răsplătită de puterea dumnezeiască. Mamă, dacă ai vedea, n-ai 
mai fi îndurerată, că eu am zis că pe pământ e raiul şi viaţa. 
Sunt la un loc cu încă doi fraţi ai mei. Mai ai la mine, mai ai 
doi prunci, şi să botezi doi prunci pe pământ pentru ei. 

... Mamă, pune-l şi pe bunicul la bine, pentru că a fost 
bogat şi n-a dat la săraci. Nimeni de pe pământ nu se gân- 
deşte la averile cereşti, ci numai la cele pământeşti. El a avut 
multă avere, şi după moarte i-au răpit-o fraţii. 

... Mamă, iubita mea mamă, să dai milă şi în numele 
Maicii Domnului şi al sfântului Mihail. Preasfânta Fecioară 
Maria e mama mea aici. Tatăl ceresc e tatăl meu aici, şi 
Domnul Iisus Hristos e fratele meu aici. Şi câte fiinţe: heru- 
vimi, serafimi, nu e frunză câtă suflare este aici, cât tineret! 
Mamă, să fii credincioasă; posturile de peste an să le pos- 
teşti. învaţă, mamă, pe tot neamul meu. 

... Vai de copiii care-şi prigonesc părinţii, că mult se 
chinuiesc aici! Mamă, să fii credincioasă. Mamă, nu mai 
plânge, ci bucură-te, că ai chemare prin mine, că dacă eu nu 
plecam, nu aveai chemarea către Dumnezeu. 

... Când voi împlini şapte ani, să mă scoţi şi să eliberezi 
zidurile şi să mă bagi în pământ. Auzi, mamă? Şi învaţă şi pe 
altcineva că piatra e grea, şi greu de văzut. Nu este de la Dum- 
nezeu ca omul să-şi facă mormântul său cu piatră. 

Mamă iubită, să faci multă slujbă şi liturghie pentru 
mine şi pentru tine şi pentru răposaţi. Mamă, când faci 


slujbă, spune păcatul meu, că am fumat şi am băut, şi mai 
spune-i că accidentul a fost în locuri necurate, în cârciumă. 
Acum, mai e cum mai e sufletul, dar la judecată se alege. 

Mamă, iartă-mă pentru toată supărarea pe care ţi-am 
făcut-o în viaţă. 

Mamă, a sosit timpul să ne despărţim. 

Mamă, plânge tot cerul de prigoana vasului Său, plân- 
ge tot cerul că a pierit libertatea credincioşilor, dar Dumne- 
zeu Se luptă luptă crâncenă, că nu mai e mult şi se va schim- 
ba lucrul acesta. 

... Nenea Mişu, apropie-te de telefon. Ai grijă de mama 
mea, întăreşte-o şi pe mama mea. Eu sunt un fiu ucis de tâl- 
hari. Cu greu m-am despărţit de trup. Nenea Mişu, eşti rugat 
de mine, adu şi pe tatăl meu şi pe fratele meu pe calea pe care 
urmezi matale, că se aude numele tău când vă pomenesc de 
către sfinţi, şi al vasului Său, şi al creştinilor, că am voit să-ţi 
zic: „domnul Mişu“, dar nu m-a lăsat sfântul Mihail. Eu sunt 
un fiu care n-am ştiut de moarte. 

... Sărutări de mâini, nene Mişu, şi ţie, mamă, şi la toţi 
de faţă. Amin. 

24 mai/6 iunie 1974 

îndemn pentru citirea sfintelor Scripturi. Despărţirea de cei ce 

hulesc. Şcoala harului ceresc este pentru cei sfinţi. 

... O, poporule, îndrăgosteşte-te de Scripturi şi urăşte 
romanele. 

Poporul Meu va fi prigonit şi judecat. Poporul Meu va 
fi bătut de tine, omule păcătos. O, popor păcătos, lasă-ţi mâ- 
nia jos, că fug oiţele de tine ca de un câine. O, popor hulitor, 
vine vremea rea să nu mai plouă apă şi să plouă din ochii tăi 
pârâu de lacrimi. 

... Israele, poporul Meu, rupe, tată, legătura cu omul 
care nu are pe Dumnezeu; rupe prietenia cu omul care huleşte 
pe Domnul, că nu va mai fi timp, că va veni mânia cea groaz- 
nică pentru omul cel păcătos. Deosebeşte-te prin faptă. Nu 
mai sta cu hulitorul în calea ta. 

O, Israele tată, S-a coborât Do mn ul Iisus din cerul 
sfânt, în Duhul Sfânt, pe pământ. De ce? Pentru cine? Pentru 
tine, creştine. Şi pentru păcătos am fost şi am profeţit, dar 
dacă nu crede, am tăcut. 

... Am întâlnit în drum maşini cu multe lucruri care 
strică omul la minte. Poporul Meu, cât vor mai merge aceste 
lucruri pe pământ? Când se vor opri? Cine se va gândi să 
oprească oamenii? Cine are curaj să facă această faptă? Ade- 
vărat vă spun că omul credincios nu face această faptă, că-i 
este frică. E scris că va veni o inimă dreaptă şi înţeleaptă şi va 
opri. Numai o literă scrie în carte. Această literă va fi pusă pe 
pietricică şi va fi aruncată pe pământ şi numai acela o va în- 
ţelege. Această literă nu a înţeles-o nimeni. 

... Tu ai adormit, poporul Meu iubit, dar Eu am răsfoit 
Scripturile. Ţine -te bine, ţara Mea, că ai patru surori în faţa ta. 
Aceste surori se vor întrupa în una singură. Aceste surori au 
în inimile lor lucruri ascunse, care nu au fost descoperite, şi 
vin la tine şi îţi vor zice ca mama, unui prunc: „ Uită-te în râu, 
să vezi ce ţi-am adus. Nu ţi-am adus lucruri pământeşti, ci 
duhovniceşti" ; Tu, care eşti învăţat cu lucruri pământeşti, n-ai 
să pricepi. Numai cel priceput va înţelege, şi va plânge şi va 
striga: „Iată, vine Mesia! Vine Cel ce a fost şi a plecat!". 

... Poporul Meu, a sosit vremea ca trei părţi ale tale să 
le laşi pe cale. A venit vremea să-L iubeşti mai mult pe Dum- 
nezeu. Poporul Meu iubit, întru care am binevoit! A venit vre- 

mea să desparţi de la tine din casă trei sferturi din viaţă ca să 
poţi să fii credincios. Lăsaţi copilăriile, că aţi cheltuit mult 
fără Mine. Ai să pleci, şi pe cale ai să fii plin de durere. Co- 
pilaşii Mei, mult am mers pe pământ, dar nu vom mai merge 
mult. Mult am trăit pe pământ, dar nu mai avem mult. 

Poporul Meu Israel, de ce nu cunoşti pe Domnul lisus 
Hristos? Dacă tu nu Mă cunoşti pe Mine, nici Eu nu te cunosc 
pe tine. Tu spui multe la rugăciune, şi toate vin la Mine. îi dai 
de lucru lui Dumnezeu să aleagă bunele din cele rele. 

Tată, te iubeşte Dumnezeu ca pe cel mai preţios lucru, 
dar vine vremea ca toată iubirea Sa să se schimbe, că aşa a so- 
sit timpul, ca pe cine a iubit Domnul, să-l biciuiască, pentru 
că a fost alintat şi nu a ascultat. Ce socotiţi voi acest timp şi 
această lucrare? O, iubite frate, care ţi-e munca ta? O, iubitul 
Meu, o, tată, e lucrul Meu, nu e al tău; e al Meu. Păstrează şi 
vezi, că nu încap în el lucruri stricate. 

O, poporul Meu, nu te-am pus peste pogoane de pă- 
mânt ca să le semeni şi să le sapi, şi te-am pus numai peste un 
petec de pământ, care este lucrarea Mea. 

... Şcoală este, elevi sunt, dar nu este înţelepciune şi 
dragoste de învăţătură. 

... Apropie-te de Mine, ţară sfântă, că toată bogăţia din 
tine o vei lăsa şi vei pleca. Apropie-te de Mine, rege, căci cu 
câte eşti împodobit, ai să le părăseşti. 

... Copilaşii Mei, nu aruncaţi puterea din voi, că la toate 
v-am dat putere. Aveţi putere ca la un cuvânt de rugăciune să 
daţi viaţă omului din mormânt. Ai har şi dar, dar harul a ajuns 
unde e paharul. Am văzut creştini cu paharul plin. Oare, aces- 
ta e harul? Să ţii în mână paharul? 

1/14 iunie 1974 

Răbdarea Domnului înaintea omului. Creştinul este îmbrăcat de 
Domnul în haine cereşti. 

... M-am făcut tot ceea ce a voit poporul Meu. Am pri- 
mit orice jertfă ca să le mulţumesc inimile. Am primit multe 
ispite. M-au ispitit cu orice voinţă şi cu orice păcat. 

O, Israele, sărbătoreşte cu Mine, că mare este această 
sărbătoare în care stai cu Mine. Această sărbătoare s-o ţii, să nu 
o depărtezi din inima ta, că mult nu va mai fi şi se va închide, 
şi să ştii că greu va fi, că se va face război care n-a fost de când 
e veacul. Ai să te războieşti cu păcatul pe care-1 săvârşeşti. 

Nu dori să intri în pământ, că e păcat să doreşti. Să do- 
reşti să fii păsărică zburătoare. Aceasta-i colivia pe care o 
aduce Dumnezeu, şi a făcut-o mereu, de câte ori a stricat-o 
duşmanul Său. Fiule, sărbătoreşte cu Mine, şi viaţa pe care o 
trăieşti, cu sfinţenie să o trăieşti. Nu doriţi să păcătuiţi şi să 
Mă părăsiţi, că de nu, vă voi părăsi, şi în urma Mea cine va 
intra vă va toca. 

... O, mână de ţărână, cum vei fi călcat de alte picioare! 
Tată, Eu nu vreau să fie aşa. Ţi-am făcut casă în cerul sfânt, 
şi se va coborî, şi aici va fi. Nu vrei tu să stai cu trupul pe ave- 
rea lui Dumnezeu, şi vrei să fii mereu tot în greu. 

... Au pus comuniştii hingheri să vă prindă pe cale, dar 
să nu vă temeţi, tată, şi când Domnul lisus grăieşte: „Peşti- 
şori, pitiţi-vă!“, să vă pitiţi. Mai avem câteva zile şi se vor 
uita după noi când vom pleca dintre ei. 

... Fiule, eşti îmbrăcat în haine cereşti, că sfinţii tot aşa 
au fost îmbrăcaţi. Acestea sunt haine cereşti. Fereşte-te pe 
unde mergi, să nu le mocirleşti. 

... De ce nu simţi durerea şi întristarea trâmbiţei Mele? 
De ce nu preţuiţi vasul din care beţi şi mâncaţi? De ce-1 nimi- 


ciţi? Un pic se mai ţine în fire, şi gata e să piară dintre voi. 
Duhovniceşte Domnul vorbeşte. Copilaşii Mei, nu numai 
acum e vasul Meu, ci mereu. 

... Tată, vine foame, secetă, lipsă de hrană şi de izvorul 
apei, şi să nu se ducă ai Mei la altă masă şi la alt izvor, să nu 
se ducă oile Mele. Deşi ştiu că această şoaptă de mult a intrat 
în urechile lor, dar ei nu vor să împlinească, şi aleargă la alte 
mese. 

12/25 iunie 1974 

Păzirea puterii credinţei vine de la despărţirea de lume. Poporul 
Domnului va fi lumina orbilor. 

... Poporul Meu Israel, apropie-te de Mine şi păstrează 
credinţa. Credinţa ta să fie sfântă, căci va veni o zi în care se 
va judeca acela care n-a crezut dintre voi, iar pentru cel ne- 
credincios, şi mortul de va învia, nu va crede, şi va huli nu- 
mele lui Dumnezeu. 

... Nu e voie să numărăm zilele, nu e voie nici aşa să 
spunem: „La anul, pe vremea aceasta, nu vom mai fi“. 

... Ascultă bine, creştine care ai un copil în lume şi nu e 
cu Mine. Zic să-l lepezi de la tine. Adică cum să-l lepezi? Să 
nu mai zici că e copilul tău. Alege: ori cu Mine, ori cu copilul 
tău. Creştine, nu amesteca lumina cu întunericul. Dacă-ţi dă 
cineva să bei, nu bea. Mănâncă din ce vei lucra. Lucrătorul nu 
moare de foame. Dacă tu ai vie, de ce nu mănânci şi nu bei din 
via ta, şi te duci în piaţă şi cumperi de la alţii? 

... Fiule, mai am şi alţi fii în crăpăturile munţilor şi în 
scorburile copacilor, şi vin să se împlinească. Vine cel prigo- 
nit de pe pământ, vine acela care a dus armata creştină şi pe 
şes şi pe munte; vine, îşi caută poporul ca să-l mai adape o 
dată. Nu ştii tu despre cine vorbesc Eu. Aş avea multe de 
spus, dar nu sunteţi dintr-o credinţă. 

... Iubitul Meu popor Israel, copilaşii Mei, vine vremea 
să rămâneţi singuri. Nu veţi mai avea fraţi şi surori, nu veţi 
mai avea unde vă aciua, şi aceasta se va strica, fiindcă e scris: 
«Cerul şi pământul trec, dar cuvântul Meu nu trece», şi mai 
scrie undeva că tu vei fi soarele şi luna, şi când te va vedea 
orbul, te va strânge la pieptul său. 

... Ascultă, creştine: chiar din familia ta nu te va lăsa să 
posteşti, că zice că te vei usca. Fericit de mii de ori, unul la 
mie dintre voi, care să fie desăvârşit cum a fost Ioan Evan- 
ghelistul. 

... Tu îţi faci lucruri şi casă pe pământ, dar nimic n-ai 
să stăpâneşti dacă vei fi păcătos. 

... Fiule, nu căuta pe pământ credinţa, că mai rău te va 
strica, ci caut-o la Mine în cer. 

... Aveţi grijă, tată, de bisericuţă. Nu faceţi zgomot în 
timpul slujbei. Nu staţi în bisericuţă fără să vă închinaţi şi să 
cântaţi. Nu staţi în picioare când trebuie să îngenuncheaţi, 
împliniţi aşa, că nu are cine să preţuiască, decât voi. 

16/29 iunie 1974 

Purtarea cerească arată izvorul care şi-a adăpat poporul. Evan- 
ghelia de azi va fi vestită împăraţilor lumii. Maica Domnului este 
rugătoare pentru creştini. 

... Fiule, dacă îţi spune cineva o minciună despre Mine, 
să nu o crezi, creştine, că acela care spune minciuna, tot acela 
vine şi o să se facă pe sine mincinos. Singur îţi va spune acest 
adevăr care e călcat în picioare. 

Copilaşii Mei, precum se învaţă soldatul în armată, aşa 
să se înveţe creştinul să fie pregătit mereu pentru Dumnezeu. 

Aşa şi Eu îţi spun ţie: învăţaţi bine familia să fie cu Mine, în- 
cepând de la femeie până la copil. Să se vadă pe drum când 
va ieşi de la tine, şi în mers şi în port că este cu Mine. Copi- 
laşii Mei, nu numai cei din familie să se vadă că au avut păs- 
torul credincios, ci tot ce este sub conducerea ta, toată turma 
Mea să se vadă că a mâncat cu tine la masă, să se vadă că a 
avut pe Domnul lisus învăţător. 

Copilaşii Mei, feriţi-vă să nu intre în creierul vostru şi 
în inima voastră minciuna de azi. Să nu intre în inima voastră 
nimic din cele ce sunt astăzi. 

... Daniele, să nu ai în turma ta pe cineva care bea sau ca- 
re poartă goliciunea aceasta. Să nu ai în turma ta pe cineva ca- 
re curveşte. Controlează mereu pe poporul Meu cum este, cum 
se poartă, cum lucrează, chiar şi noaptea, în somn, cum doarme. 
Spune-le de aproape că Domnul lisus te-a pus să-i păstoreşti în 
tot lucrul duhovnicesc. Şi nu te teme, tată, că un pic mai e. 

... Vine vremea să te duci la împăratul să mănânci cu el 
la masă, nu cu acesta de azi. Vei mânca la masă cu împăratul 
şi te va primi la el în casă. 

... la uite cum piuie ciorile şi croncăne; cer de la Mine 
mâncare, cer came. Să ştii că vor avea ce mânca. Rău îmi pa- 
re de zidirea Mea, că vor mânca ciorile din ea când voi întoar- 
ce îngeraşii de la miazăzi şi de la miazănoapte şi vor suna fie- 
care din trâmbiţa lor. Au sunat, dar cel de pe urmă nu a sunat; 
şi când va suna, îşi va blestema fiecare soarta sa, îşi va bles- 
tema hulitorul limba sa, şi mincinosul, minciuna sa; îşi va 
blestema necredinciosul necredinţa sa, îşi va blestema vrăji- 
toarea demonul său. 

... Vine vremea să te duci la împăratul să mănânci cu el 
la masă şi te va primi la sine în casă, că tot răul are sfârşit, 
toată nebunia de pe pământ are sfârşit. Chiar dacă pune cine- 
va mâna să stingă lumina, nu o va stinge. 

... Fiule Daniele, e câte o floare albă prin iarbă şi are 
câte un bobuleţ mic la mijloc, şi aceea se socotea că e ruşinea. 
Acum a pierit aceea, nu mai e deloc. 

... Copilaşii Mei, uite Maica Mea cum plânge. Oare, 
Maica Mea nu are zi ori clipă să fie fără lacrimi? Oare, pentru 
aceasta este ea, ca să se frământe pentru fiinţa omenească? 
Suferiţi, tată, şi nu vă stricaţi viaţa pentru duşmani, că o pier- 
deţi. Nu vă stricaţi viaţa, tată, nici pământeşte, nici duhov- 
niceşte, ci răbdaţi orice lovitură, orice necaz, orice supărare, 
înduraţi-o, tată, cu dragoste în Dumnezeu şi cu credinţă în 
Dumnezeu, ca robul Său Iov, ca sfântul Constantin Brânco- 
veanu, care a fost cu toată familia în faţa lui ucisă. Şi înainte 
de aceasta, i s-au răpit toate câte a avut, şi a zis: „Dumnezeul 
meu, primeşte la Tine avutul meu!“. 

20 iunie/3 iulie 1974 

Credinţa sfântă îl face împărat pe cel binecredincios. Cei bine- 
cuvântaţi să nu se mai întoarcă în lume. Viaţa duhovnicească 
lucrează pocăinţă şi curăţie. 

... Copilul care este păzit şi ferit să nu audă un lucru 
sfânt, acela mâine sau poimâine are duh de fiară, care doboa- 
ră lucrurile lui Dumnezeu. Şi sunt copii feriţi şi păziţi ca să 
nu audă de Mine, şi aceia mâine sau poimâine trag cu arma în 
Mine, şi aceia Mă fac că sunt înşelător pe pământ. Şi aşa se 
luptă lumea de azi, ca să nu afle copilul său de Dumnezeu. 
Aşa şi voi, copilaşii Mei, vinovaţi veţi fi de copii dacă nu-i 
veţi învăţa să Mă cunoască. 

... Omule credincios, păstrează-ţi credinţa, că prin ea 
vei ajunge împărat mai presus ca orice pe pământ, şi prin cre- 
dinţă vei aprinde foc în inima străină şi vei încălzi sufletele 
îngheţate. 


... Fiule, să fiu în trup. Eu M-aş frânge de durerea care 
Mă apasă. Nu M-au durut cuiele sau palmele cât Mă apasă 
astăzi greutatea, necazul. Fiţi în necaz cu Mine dacă vă pasă. 
Fiule Daniele, spune poporului Meu că plânge Dumnezeu şi 
este supărat de această lume nebună, de aceşti fii, că dacă ar 
fi sfinţi, ar avea putere cu mâna lor să aducă împărăţia Mea 
în faţa lor, dar aceştia sunt lume duşmană pe Mine. 

Tată, fiule, cuvântul pe care l-am spus, nu se mai repe- 
tă. Când am înecat cu apă, am spus că nu voi mai da apă până 
la judecată şi nu voi mai da foc până la judecată. De aceea îmi 
pare rău că a ieşit om din om şi nu mai ia Duh din mâna Mea, 
şi ia duh din duhul rău. Crezi? Ce zici, Daniele, crezi? Se naş- 
te om din pământ, fără duh; ia duh din duh rău. 

Fiii şi fiişorii Mei, staţi lângă Tăticul, că nu veţi mai a- 
vea mâncărică. Se vor năpusti străinii să ţi-o ia şi o vor arun- 
ca, şi ca să nu se nimicească lucrul Meu, veţi fi lipsiţi şi înfo- 
metaţi. Dar cer credinţa să v-o adape toate acestea ce vin, 
cum a dat Moise din piatră apă şi au cerut mană şi au mâncat. 
Fiţi cumpătaţi, că diavolul când va vedea poporul Meu că e 
înfometat de Dumnezeu, îi va da el apă şi mâncare. Nu te 
duce cum s-a dus poporul Israel şi a mâncat came pe săturate. 

... Alungă prin post pofta din trup, că nu vei intra în 
împărăţia Mea cu poftă. Ajunge, nu mai fiţi pământeşti. Cură- 
ţiţi-vă de cele pământeşti, că vine vremea să nu puteţi intra pe 
treaptă după Mine. O, Israele tată, fii duhovnicesc, aceasta 
voiesc, căci tot pământul se arde, trece prin foc; şi trupul tău 
trece prin foc dacă este pământesc. 

... Copilaşii Mei, vai de cine a luat binecuvântarea de 
la Mine şi s-a dus în lume, că de la acela a luat duhul necurat 
putere să facă lucruri rele, că nu mai e vreme să mai căutăm 
oiţe. Să le îngrijim şi să le păstrăm pe cele ce pe care le avem. 

... Fericită-i nunta, dar patul să fie neîntinat, adică să 
trăieşti cum au trăit părinţii sfinţi ai lui Ioan Botezătorul sau 
ai Maicii Domnului. Adică să nu fie lumeşti, şi cei căsătoriţi 
să trăiască aşa cum au trăit părinţii de dinaintea voastră. Fiţi 
fără plăcere trupească. Să nu vă certaţi pentru această faptă. 

Măi Daniele, măi tată, zice apostolul Pavel: cine nu a 
învăţat bine această carte care este în mână, nu va intra la Mi- 
ne. Petru ţine cheia, şi Pavel, cartea. Cine nu trăieşte duhov- 
niceşte, nu poate intra pe poarta aceasta. Aşa să spui şi tu, po- 
porul Meu. 

22 iunie/5 iulie 1974 

Credinţa aduce rod pentru „smochin". Proorocie pentru poporul 
care va întâmpina venirea Domnului. Proorocie pentru împlinirile 
apocaliptice şi pentru nunta Mirelui ceresc. 

... Israele tată, popor sfânt, mult te-am iubit şi te-am 
preţuit, că ai fi putut să fii cel mai fericit şi cel mai ştiut în 
toate şi cel mai sfânt în cuvânt. Ai fi putut să spui smochi- 
nului să rodească, şi rodea, o, Israele tată, dar nimic n-ai în- 
văţat. Uite, se urcă necredincioşii şi mincinoşii şi îşi fac por- 
tiţă şi intră, tată, prin ştiinţă pământească. Scris este că în vre- 
mile de pe urmă va fi minciuna împărăteasă şi te vei culca şi 
nu te vei mai scula. 

... O, Ilfove, câte rude au venit la Mine! Au venit şi 
M-au văzut şi s-au întors înapoi; nu mai sunt lângă Mine. II- 
fove, pământ în care M-am coborât şi te-am binecuvântat, şi 
totuşi nu mai vrei să fii cu Mine! Ilfove, Ilfove, întru toate 
sunt lucrurile lucrate pentru tine. Nu numai că te-ai tulburat, 
dar ai şi secat. Ilfove, Ilfove, dacă erai credincios, era mare 
puterea ta. Ilfove, Ilfove, nu te tulbura ca Mureşul şi ca Oltul, 

că acestea sunt pământeşti, dar tu fii duhovnicesc. Ilfove tată, 
ridică-te, că soseşte vremea să învieze morţii pământeşti. 
Ilfove, mănâncă şi bea din mâncarea şi băutura Mea, ca să n-ai 
moarte niciodată. 

Strig cum a strigat şi Ierusalimul când M-a primit cu 
«Osana!». Israele, de ce Mi-ai spus odată că Mă iubeşti şi 
acum nu mai eşti acela? Când te-ai înşelat? Atunci, sau acum? 
Israele, poporul Meu, care pentru tine a murit Domnul răstig- 
nit! Ilfove, Ilfove, tu M-ai supărat, şi Eu te-am mângâiat. Tu 
ai scris cuvintele Mele ca să alegi din ele şi ai spus că e min- 
ciună. Israele, minciuna e duşmanul tău, care te desparte de 
Dumnezeu. 

... Israele, de ce trăieşte necredinciosul cu credinciosul? 
Pentru că Dumnezeu când a trimis potop şi nu a mai rămas ni- 
mic, a plâns şi a zis: «Nu voi mai da potop sau foc, până la zi- 
ua de sfârşit». Mulţi zic: „Cum ţine Dumnezeu pe criminalul 
meu? Cum îl ţine?“. Ce mai judecată faci, creştine! Israele, 
copilul Meu, rabdă şi tu, cum am răbdat şi Eu. Şi Eu puteam 
să zic aşa: „ Cum ţine Dumnezeu pe cel ce Mi-a bătut cuie? “. 

... Nu te mai înşela, că a făcut duhul necurat fierea mie- 
re, şi mănâncă omul fiere şi zice că e miere. Copilaşii Mei, zi- 
direa lui Dumnezeu, nu mai mânca din fiere şi din plăcere, că 
e fiere. Uite, au mâncat Adam şi Eva, şi Dumnezeu a răscum- 
părat pe Adam ca pildă, dar mulţi vor rămâne nerăscumpăraţi, 
cât e frunza în codru. 

... Fii înţelept, că nu eşti singur, Israele. Dumnezeu Şi-a 
făcut şi Şi-a format ajutoare pentru tine, cel de pe urmă. Ce 
vinovaţi erau aceia care erau traşi pe roată sau târâţi de cozile 
cailor? Dar se făcea planul lui Dumnezeu ca să fie azi pentru 
tine proptea, să pună un pic de credinţă la tulpina ta. 

... Israele, să nu intre trupul tău în mormânt, că este 
scris să Mă întâmpini când voi veni cu scaunul judecăţii. 

... Fiilor, să nu fiţi fricoşi, că mulţi vor muri de frică. 
Mulţi, din pricina unei spaime, pier. Nu-ţi pierde credinţa, şi 
nădăjduieşte la Dumnezeu în timpul cel greu. Nu deznădăj- 
dui, copilul Meu. Mulţi ucenici, prin frică au pierdut comoa- 
ra. Copilaşii Mei, feriţi-vă de frică. 

... Iată ce spune Domnul: faceţi milostenie cât se poate 
de multă, iar păcătosului să i se ia, să nu i se dea. Şi iată, 
Do mn ul a spus: păcătosului să nu-i daţi. 

... Ilfove, Ilfove, pe pământul tău nu se vor mai putea 
bate ţăruşi pentru un pod. Ţine minte aceste cuvinte, că le vei 
vedea cu ochii. Ai fost binecuvântat, dar vei fi şi pedepsit că 
n-ai ascultat. 

... Fiule Cristea, aţi auzit vreodată trâmbiţa din faţă că 
vorbeşte de rău pe vreun prooroc al Meu? Dar alţii vorbesc de 
rău trâmbiţa Mea. Copilaşii Mei, fiţi desăvârşiţi şi cinstiţi- vă 
şi învăţaţi mereu viaţa cu Dumnezeu. 

... Grăiesc vouă, părinţilor de copii: fiţi învăţătorii lor. 
Nu mai voieşte Domnul să mai meargă copilul de lângă tine. 

Fiule Cristea, şi fiule Daniel, o zi va fi când toate me- 
sele se vor uni, şi toţi proprietarii se vor uni şi se vor iubi şi 
va fi o singură moară, şi proprietarii vor sta unul la un capăt, 
şi altul la alt capăt, şi aşa la toate cele patru capete de masă. 

... Pregăteşte-te, tată, că mult nu mai e şi te vei schim- 
ba ca să poţi să intri în împărăţia Mea. Mult nu mai e, şi zic 
mai înainte de vreme, că mirele şi mireasa, înainte de cununie 
se pregătesc. Aşa şi tu, ca să nu zici că n-ai ştiut, să nu zici că 
te-am luat din somn, pregăteşte-te, poporul Meu, că mulţi 
dintre voi vor plânge în această zi care va veni, că nici atunci 
nu se vor pregăti, pentru necredinţa şi patimile pe care le au. 

... Israele, nu mai plânge morţii care se îngroapă. 
Morţii să-i plângă şi să-şi îngroape morţii, că vine ziua în care 


vei lăsa mortul, că Domnul Iisus nu te va lăsa să îngropi pe 
mama ta sau pe fratele tău, şi te va lua când va veni vremea. 

... Copiii Mei, fiţi învăţaţi, că dacă veţi fi învăţaţi, veţi 
vedea soarele pe cer când se va topi şi veţi vedea cerul când 
se va face sul, şi morţii înviind şi venind în faţa Mea. 

... Israele, fiu de creştin, M-a trimis strămoşul tău Avraam 
şi strămoaşa ta Scriptură. Nu lăsa locul tău de la Dumnezeu, că 
e sfârşitul, şi nu mai am pe cine pune în locul tău. 

29 iunie/ 12 iulie 1974 

Arhanghelul Mihail primeşte poruncă de la Domnul să aducă pe 
adormitul Mihail. 

... Mihaile, adu-1 pe Mihail la telefonul Domnului Iisus 
Hristos să vorbească cu familia, cu mama. Adu-1, Mihaile. 

în numele Tatălui şi al Fiului şi al Sfântului Duh. Amin. 

De ce ai oftat, Mihaile? 

— Doamne Iisuse Hristoase, nu sunt vrednic să-Ţi mul- 
ţumesc pentru binele pe care mi-l dăruieşti. 

Sărut mâna, mamă! Apropie-te de mine. Mamă, păs- 
trează lacrimile şi să le foloseşti la rugăciune, că picătura de 
lacrimă la rugăciune, multe pete duhovniceşti curăţă. Mamă, 
nu mai plânge de mine. Ştiu că ţi-e dor şi ţi-e milă, dar n-am 
cu ce te mângâia. Mamă, la nimic nu se poate; aş întinde mâ- 
na, dar nu ajung, că sunt departe, şi de la mine până la tine 
e distanţă mare. Mamă, încă o dată eşti rugată. M-ai salvat 
din multe suferinţe pe care trebuia să le fac, prin slujbele pe 
care le-ai făcut. Nimic nu m-a salvat, decât slujbele sfinte şi 
rugăciunile. Mamă, dacă te purtai ca înainte, cu capul gol şi 
mândră, nu-ţi primea Dumnezeu nimic. 

Mamă, locul în care sunt acum, nu acesta e locul de 
veci, ci după judecată. Mamă, să nu fie bisericuţă în care să 
nu fiu trecut la slujbă, pentru că am trăit douăzeci şi şase de 
ani ca o vită şi n-am intrat în bisericuţă şi n-am făcut o cruce 
şi nu m-am împărtăşit niciodată. Mamă, la rugăciune să te 
rogi şi pentru mine şi pentru tine, că eşti vinovată că nu m-ai 
învăţat binele. Mamă, să nu facă şi fraţii mei ce am făcut eu. 
Restaurantele sunt un lucru rău, şi ţigările, şi îmi spune 
duhul rău: „Mihaile, mai ia o ţigară, că ţi-o dau degeaba 1 ? 

Mamă, eşti rugată de fiul tău Mihail, unde vei auzi că 
se fac slujbe pentru iertare, să faci slujbe. Mamă, să nu mai 
fii bogată pămănteşte, ci duhovniceşte. Mamă, în locul tele- 
vizorului să ai icoana Domnului. Dacă aş avea poarta des- 
chisă, te-aş duce în locul osândiţilor. 

Mamă, să fii credincioasă, şi iubeşte telefonul şi pe 
Dumnezeu şi iubeşte tot lucrul Său şi să nu mai pomeneşti nu- 
mele celor ce m-au ucis pe mine, că este spurcat. Cine a omo- 
rât cu cuţitul, de cuţit va fi omorât. Şi nu mai umbla în cău- 
tarea criminalilor, şi cheltuie în salvarea sufletului meu şi al 
tău, că e destulă osânda ce vor lua. Unde se chinuiesc crimi- 
nalii şi tâlharii, neam de neam să nu intre. 

... Spune-i lui Dan, tatăl meu, să nu mai fumeze, că este 
Dumnezeu supărat pe cei ce fumează. Şi îmi ajută sufletul 
meu cu milostenia, mamă, şi nu la lume rea, ci la săracii care 
sunt pe calea lui Dumnezeu. Mamă, crezi? 

Dacă îmi arăta mie cineva visul acesta că eu am să 
ajung aici şi am să fiu ucis, vindeam tot de pe pământ, nimic 
nu mai lăsam, şi pe tine te luam. Mamă, unde sunt eu, socotesc 
că sunt în vis. Vin suflete aduse de îngeri cu fanfară duhovni- 
cească, dar eu n-am avut parte de muzica aceasta, o, mamă, şi 
încep să plâng şi îmi aduc aminte că am fost omorât de cuţit. 

Mamă, să nu te mai desparţi de faptele bune şi de post. 

Cuvântul lui Dumnezeu 


A venit vestea la cer că aşa cum se face pe pământ 
adunarea, şi în cer e adunare, dar la noi se face adunare pen- 
tru fericire, pentru a ne bucura şi a ne numi fiecare la locuin- 
ţa sa, că mereu ne numeşte locurile şi cântările şi slujbele. 

Mamă, pe pământ eram inginer, dar aici nu mai e acea 
treaptă; toţi sunt într-o treaptă. Pe unde calcă Dumnezeu, 
calcă tot poporul Său; nu sunt ca pe pământ scaune înalte. 

Mamă, Domnul Iisus e împărat. Ce zice Fiul, zice şi Ta- 
tăl, şi ce zice Tatăl, zice şi Fiul, şi Duhul pluteşte asupra lor. 

Mamă, se aud chinurile celor osândiţi şi mă îngrozesc. 
Se aud chinurile lor şi gemetele lor. 

Mamă, am fost dus în faţa scaunului dumnezeiesc, în 
faţa lui Dumnezeu, şi am auzit cuvintele din gura lui Dumne- 
zeu când a spus către îngerul care mă ţinea de mână: „Acest 
tânăr nu a făcut nimic pentru Mine, dar pentru că a plecat 
omorât de cuţit, se iartă pe jumătate; dar jumătate se iartă prin 
faptele celor de pe pământ“. Şi de aceea m-au adus la telefon, 
şi mulţi ar dori, mamă, din cei ce sunt cu mine, să vorbească, 
dar nu pot. Dar pentru că ai avut minte şi ai venit sub arbo- 
rele acesta al lucrării dumnezeieşti, ai făcut bine şi pentru 
tine, şi pentru poporul tău. 

Mamă, să nu ziceţi aşa: „Vreau să mor“, că trebuie să 
vă rugaţi la Dumnezeu pentru tot neamul vostru. Când dai 
milostenie pentru mine, să zici „MihailŢ să nu zici „Mişu“, 
că numele de la botez se pomeneşte. 

Mamă, dacă întâlneşti pe fraţii mei de la Fieni, să le 
spui să-şi schimbe viaţa în viaţă duhovnicească. Spune-le că 
ai vorbit cu mine şi spune-le să meargă la bisericuţă şi să fie 
gata, că în cerul sfânt totul e pregătit pentru sfârşit. 

Iţi mulţumesc Ţie, Doamne Iisuse Hristoase, pentru 
ceea ce ai făcut cu mine! 

29 iunie/12 iulie 1974 

Domnul prooroceşte că se va închide biserica, iar preoţii vor 
lucra lucrări pământeşti şi lumeşti. 

... Israele, Ilfove care te-ai pierdut de la faţa Mea, caută 
cuvântul Meu care s-a strecurat printre alte degete. Nu dormi, 
şi mereu să fii treaz, şi caută binecuvântarea Mea. 

... Daniele, termină cartea, pecetluieşte-o, şi apoi în- 
cepe alta cu cele ce vor mai fi. 

... Creştine, ai văzut în cale că la câte un loc de şină de 
tren e barieră, şi nimeni nu trece. Nici voi nu ştiţi cât o să staţi 
la barieră. Aşa şi în locul acesta, nu ştiţi cât veţi mai sta. 

... Se va închide bisericuţa, şi slujitorul bisericii se va 
duce la şcoală şi va face altă lucrare. Cine te mai îngrijeşte pe 
tine? Cine te va mărturisi şi cine te va împărtăşi? 

... Israele, cine are urechi de auzit, să audă. E scris că 
un număr dintre voi nu va intra în mormânt. E scris, tată, la 
sfârşitul cărţii. 

... Israele tată, învaţă bine să trăieşti cu Mine, că pă- 
mântul acesta e o uzină de tină, şi zic să mergi bine, să nu 
murdăreşti haina de pe tine. Nu mai e prăvălie colea să se cu- 
reţe faţa ta. Eu vorbesc duhovniceşte. Nu mai e nimic ca să te 
curăţeşti, şi aşa ai să te predai lui Dumnezeu, şi pentru fiecare 
faptă îţi vei lua pedeapsa. Ţine minte, creştine. Uite ziua care 
vine; nu vei mai avea unde să te speli, nici un patrafir nu va 
mai fi peste capul tău. Vei vedea pe preotul tău în uzină lu- 
crând. îl vei vedea şi vei zice nu „părinte “, ci „ tovarăşe in- 
giner “ sau „ tovarăşe plutonier “ sau „ tovarăşe profesor Nu 
mai sunt ape ca să te speli de păcate. 

29 iunie/12 iulie 1974 


Fărădelegea altor ţări se amestecă în ţara română. Domnul a 
blestemat toate băuturile tari, în afară de vin. Grija pentru cei 
adormiţi. Ştiinţa a atacat credinţa. Pecetea lui antichrist. 

... Poporul Meu Israel, ce vreme rea e în faţa ta şi în 
faţa Mea! Aş da-o la spate, dar rup foile din carte. Duhovni- 
ceşte Domnul vorbeşte. 

... Aşa e scrisă această vreme pe care o face păgânul. 
Copilaşii Mei, dacă v-aş pune la distanţă ceva care v-ar plă- 
cea, în fuga mare v-aţi duce, dar pentru puţinul lucru care e la 
sfârşit, mergeţi foarte încet. 

Fiule, fii atent, că mulţi iau grăunţe în cioc şi le aruncă, 
şi mulţi ar vrea să ia şi nu au de unde să ia. Nu mai aruncaţi 
toate seminţele care se dau, că adevărat vă spun că va veni 
vremea şi nu vei mai avea, şi vei căuta şi ceapa şi nu o vei mai 
găsi. Duhovniceşte vorbim. Acum aveţi, şi de aceea alegeţi. 

... A început să nu mai fie viaţa voastră vie, că am văzut 
sculele aruncate. Să ştiţi că nu veţi trăi fără scule. O, creştine, 
nu înainta fără sculă, că se întoarce vremea să vinzi averea ca 
să cumperi o sculă. Duhovniceşte Domnul vă spune. Care aţi 
aruncat sculele de la Mine? Vă vor mărturisi îngerii la jude- 
cată. De ce nu vă mai place cu Mine? Ascultă, nu te lăsa, că 
nevrerea ta e pagubă, că uite, Dumnezeu pune în locul tău un 
călău, care, de frica viscolului rău, vine la Mine, şi tu fugi de 
Mine. 

... Israele, copilul Meu, o mamă creşte cinci, şapte, ze- 
ce, paisprezece, şaisprezece sau nouăsprezece copii, şi acum, 
la sfârşitul vieţii, e singură pe aşternut şi n-are cine să-i dea 
apă să bea, şi toţi sunt creştini. 

... Floricelelor, bătrâni, tineri şi prunci, ţineţi-vă bine! 
Vine din America, vine din Rusia, vine din Belgia, vine din 
toate ţările, vine tot felul de lume şi de mode şi de portrete. S-au 
amestecat ca tărâţa în ciur şi aduc mii şi mii de fapte şi de pă- 
cate care nu se făceau şi nici nu se pomeneau în ţara Mea. 

... Să ştiţi că Dumnezeu a blestemat toată băutura, în 
afară de vin, şi era gata să cadă şi vinul în blestem, dar Maica 
s-a rugat. Aşa să spuneţi, că Dumnezeu S-a supărat pe beţivi 
şi a blestemat, şi a rămas neblestemat numai vinul şi apa. Nu 
mai poate Dumnezeu îndura beţia, fumatul, mândria, hoţia şi 
curvia. 

... La bisericuţă daţi liturghii şi pentru cei vii, şi pentru 
cei morţi. Mânuşiţa voastră dă verdeaţă şi la mort şi la viu. 
Fiilor, rugaţi-vă pentru neamul vostru viu sau mort. Nu vă 
uitaţi că atât cât au trăit au băut şi au mâncat. Fiilor, mai bine 
se iartă acum. Puneţi-i, tată, la liturghie. Căutaţi mereu să fa- 
ceţi bine şi viilor, şi morţilor. 

... Fiţi cu luare-aminte, fiţi treji şi să nu vă îmbătaţi cu 
ceva din lumea aceasta, că iată, toată lumea e beată. Apropie-te 
de Mine, fiule creştine, că s-a dat ordin de la împărat ca între 
tine şi Mine să se sape un şanţ, să se pună un zid înalt, şi în 
partea dinspre Mine să pună o minciună. Ce să pună? Să pună 
o minciună straşnică pentru Mine. 

Ieşiţi din faşă, că sunteţi mărişori, că toate au slăbit din 
pricina roadei care nu mai e bună. E ştiinţă multă. înapoia 
Mea, satano! Atunci când era omul cu credinţă, era cerul plin 
de stele, dar acum a pierit omul credincios, au pierit şi stelele. 
De la copilul mititel până la omul bătrân, numai şi numai pă- 
cate nesuferite fac. 

... Nu mai mâncaţi mâncare pentru trup, ci pentru duh. 
Toate să le faci pentru duh. Chiar dacă e pentru trup, dă în nu- 
mele duhului. 

... Am călătorit cu voi. Cinstiţi călătoria Noastră, că 
nici unul nu a mai greşit rău, care a urmat pe Dumnezeu. 

... Florile Mele, am început să iau trâmbiţa pe sus, s-o 
mut în sălile cereşti, pentru ca s-o călăuzesc prin toate sălile 
ce le are în faţă. O să veniţi la templul Meu şi nu o s-o găsiţi 
şi veţi zice: „ Unde este? şi nu voi spune nici la păgâni, nici 
la creştini. De aceea am voit să dau templul în primire. Cine 
iubeşte, nu se desparte de el. Mai avem puţin, e sabia aproape 
de tăiş, şi se împlineşte ceea ce trebuie, şi vai de trupul care 
va cădea între săbiile acestea! Numai cine nu ascultă se va 
duce în sabie. Câţi robi cereşti am trimis ca să-ţi spună să fugi 
de sabie! Şi atunci, nu mai răspund Eu. 

... Fiilor, ţineţi taină şi nu mai spuneţi nimănui că se 
mai vorbeşte cu Domnul sau că mai vine vasul pe la Măneşti, 
că vine şi cercetează prin cei care zic că sunt creştini, şi apoi 
vând mai departe. 

Vine Dumnezeu, pe Care nu L-ai văzut şi nu L-ai auzit 
în viu grai decât prin acest cuvânt. Vin, tată, moşii şi strămo- 
şii. Nu se duc la aceia din crâşmă sau la aceia care strică pla- 
nul lui Dumnezeu, ci vin la tine, care eşti scris în carte. Vin 
fraţii voştri, vin heruvimii şi serafimii, vin mii şi milioane, 
vin la tine, Ierusalime pământesc, ca să te ia cu sine. 

... Fiţi pregătiţi, alungaţi numele şi urmele lui antichrist 
de la voi. Până astăzi, până acum, nici un creştin n-a putut să 
trăiască fără să ţină în mână oastea lui antichrist (carnetul roşu, 
n.r.). în vremea care va veni, nu va putea sta cu Mine cel ce 
are semnul lui antichrist. Copii, cine a fost acela care va veni? 
Toţi care au dărâmat şi au necinstit lucrurile Mele, toţi vor 
pieri, nimic nu va mai fi. Fiţi atenţi ce v-am spus, căci cu 
Mine nu veţi fi, că aceasta nu ţi-am spus-o până acum, că nu 
te voi îngădui lângă Mine cu aceste semne şi numere: 666. 

8/21 iulie 1974 

Rugăciune, în loc de ştiinţa care îngâmfă. Proorocie pentru căde- 
rea regimului comunist. Va înceta consumul băuturilor tari. 

... Israele, poporul Meu, apropie-te de Mine întru toate, 
că te fură duhul rău. S-a umplut pământul de duhurile rele. Fii 
tare, nu fi moale, că duhul rău te doboară. Nu fi ruşinos, fii 
îndrăzneţ. Pune mâna pe carte, că a pus duhul rău multă rătă- 
cire şi multă sminteală. Israele tată, să-ţi aduci aminte de 
aceste cuvinte în toate timpurile, că iată, timpul e primejdios, 
că lucrează duhul rău prin toate, tată. Israele, dacă vei birui, 
multe flori ţi se vor pune pe cunună şi vei fi luat de mână în 
timpul biruinţei şi te va muta Do mn ul Iisus Hristos sus. Dar 
dacă te va birui duhul rău, vei fi luat de mână şi aruncat în 
iezerul care arde. 

... Israele, fă-ţi gratii de oţel şi de fier, fa-ţi cuvinte de 
aur, sfinte, că te doboară ştiinţificii. Să ştiţi că ştiinţificii nu 
învaţă altceva şi altă carte, decât numai minciuni. Israele, nu 
învăţa minciuna, că se dă pe faţă şi toţi îngălbenesc. Crezi? 
Toţi profesorii îngălbenesc. învaţă rugăciunea, să nu mai fii 
cu cartea în mână, să nu ştie nimeni când faci tu rugăciunea. 
Certaţi-1 pe satana, nu-1 îmbrăţişaţi. 

... Israele tată, bagă de seamă că în locul crucii s-a aşe- 
zat un chip spurcat, la care toată suflarea se închină şi îi urea- 
ză de bine. 

... O, Israele, uite, se zidesc temniţe pentru voi, pentru 
sectari. Aşa vă zic aceşti barbari: „sectari". Dar uite, am pus 
cerul în muncă pentru voi, ca temniţa să se schimbe, să intre 
cei ce o zidesc, să intre ştiinţificii. Nu vă speriaţi, că Do mn ul 
Iisus stă în fruntea voastră şi vă va apăra de orice rău. Ia să 
luaţi aminte să vedeţi pentru cine se zidesc aceste ziduri reci. 
Domnul Iisus Hristos a întors sabia. 


... Copilaşii Mei, învăţaţi să vă faceţi rugăciunile mer- 
gând pe cale, că vă iau cărţile. învăţaţi bine legea creştină, că 
o să mâncaţi la un jgheab cu porcii. 

... Cine posteşte, se cunoaşte, tată, iar cine nu posteşte, 
se cunoaşte pe chip şi pe trup. Cine face rugăciune, se cu- 
noaşte pe genunchi şi pe mână. Nu ai nici un semn, te dove- 
deşti după semn că minţi. 

... Mai răbdaţi un pic. Un fulger şi un trăsnet pe cer vine 
şi se schimbă toate. Când se vor schimba te vei bucura. Se va 
bucura şi nisipul, şi frunza în codru. Va fi o lărgime [...] nu va 
mai avea cine umbla. Se va duce omul la mormânt şi va striga 
la cel ce a murit, la mortul care va zăcea, şi nimeni nu-i va în- 
gropa. Nu are cine să-i mai îngroape, iar ciorilor le va cânta 
trâmbiţa, să vină să-şi ia cadavrele de pe pământul sfânt. 

... După cele proorocite de Mine, să ştiţi că aproape 
este războiul. Duhovniceşte vorbesc, şi zic să nu te trezeşti în 
armata lui antichrist, că eşti împotriva Mea. 

Are să plesnească cercurile la butoaiele cu alcool, dar 
are să plesnească şi şeful cepului. Fii atent şi ai să auzi. O, 
tată, ai să faci baie în alcool. Plesneşte butoiul. Cine are 
urechi de auzit, să audă. Banii cei mai mulţi se duc cu alcoo- 
lul pe apa sâmbetei şi va plânge proprietarul după fabrica sa. 

Măi Petrică, măi Viorica, ţine-te bine, să nu fii supărat 
cu Mine, că am să fac portiţă pe la tine să-Mi închid oiţele. 
De ce credeţi voi că v-am zis să veniţi aproape? O, dacă veţi 
pune lacăt la portiţă ca să nu mai primiţi şi să-Mi fiţi împotri- 
vă, mai bine să vă mutaţi. Cine nu mai vrea să mai fie vecin 
primitor de oaspeţi, să nu se înscrie pe lista Mea; duhovni- 
ceşte. Cine vrea să-Mi fie vecin, să se lepede de sine şi să ia 
crucea şi să-Mi fie Mie vecin, cu toată casa sa, căci adevărat 
grăiesc: vine vremea să ospătez la vecini, dar vecin, nu duş- 
man, nu lacom de avere. Cine vrea să-Mi fie vecin, să-şi vândă 
toate moşiile înstrăinate. Vreau să am vecin, ca la toată in- 
trarea Mea să intru prin casa sa. Zice că e greu să fie vecinul 
Meu, dar nu va fi greu. Vecine, am făcut cina ucenicilor la ve- 
cin şi M-a primit cu toată casa sa. O, cer de la voi ce-Mi tre- 
buieşte, şi nu-Mi daţi. 

... De ce vin Eu mereu la tine? Nu te mai ia nimeni la 
sine. Te-ai dus la bisericuţă, ai dat liturghie sfântă, te-ai închi- 
nat, şi acel păstor nu şi-a întins mâna ca să mângâie faţa ta şi 
nu ţi-a spus nimic de întărirea ta, şi a spus aşa: „Să iasă lu- 
mea la muncă, la poduri şi în uzine". Sunt supărat, tată, pen- 
tru că sunteţi orfani. 

... O, copiii Mei, nu pieriţi pentru serviciu sau pentru o 
pâine. Lasă să piară ei: antichrist. 

13/26 iulie 1974 

Domnul va întreba de rodul talanţilor. Răbdarea în încercări nu e 
cât durerea Domnului pentru fiecare om nepăsător de suflet. Iubire 
pentru pregătirea venirii Domnului. împăcarea dintre fraţi face 
poartă rugăciunii. 

... O, Israele tată, nu daţi arama pe aur, căci arama nu e 
bună pentru Mine. Doar aurul e bun pentru tine, creştine, şi 
aurul de la Mine pune-1 bine, creştine. Nu te uita că e vremea 
rea; păstrează-1 bine. Nu-1 da pe aramă, ci pune-1 în loc curat 
şi binecuvântat. Creştine, vine ziua când îţi va cere Do mn ul 
darul Său ce ţi-a dat, şi răspuns pentru cele dăruite. 

... Tu pentru o vacă ţi-ai pierdut firea de supărare; pen- 
tru o capră ţi-ai pierdut firea de supărare; pentru un copil care 
a fost răpit, ţi-ai pierdut firea de supărare; pentru un pom, că 
nu-1 mai ai, ţi-ai pierdut firea de supărare. Israele, poporul 
Meu, fii una cu Mine, că tu pierzi o dată la un an sau la zece 
ani, dar Eu pierd în fiecare minut. 

Cuvântul lui Dumnezeu 


... Israele, nu fiţi morminte văruite, nu fiţi aşa. Fiţi cum 
afară, şi înăuntru. 

Israele, Dumnezeu nu-ţi face silă dacă nu vrei. Nu mai 
e vremea să-ţi facă Domnul silă, că o să-Şi ia Dumnezeu avu- 
tul Său, o să ia Dumnezeu tot, până la cel mai de jos lut. O să 
crape pământul şi o să ardă, pentru că a ajuns Dumnezeu silă 
omului şi scârbă. 

... Israele, nu mai am nimic ce-ţi vorbi pământeşte. 
Dacă ai vedea casa ta necinstită de cineva, te-ai jeli, dar Eu 
când văd casa Mea necinstită Mă tânguiesc. Mă supăr, dar nu 
Mă auziţi. Voi nu aveţi timp şi nici auz. Cine să audă, cine? 
Tu când vezi lucrul tău la pământ căzut, te duci şi îl ridici, dar 
Eu cui să-i mai spun să ridice lucrul Meu? 

Israele, copilul Meu, v-am făcut copii, dar pe ce? Se 
miră îngerii, că voi sunteţi tot răi. Copiii cei de demult s-au 
zdrobit şi nu M-au părăsit nici cât vârful de ac, nu M-au hulit, 
nu M-au duşmănit, dar tu, şi pentru casă sau pentru o înfrun- 
tare te-ai despărţit de Mine. Israele, poporul Meu, nu te as- 
cunde de Dumnezeu pentru omul rău; nu te ascunde, ci înar- 
mează-te, că puterea care vine în tine e de la Mine. Dacă ai 
ştii tu, tată, câtă putere are credinţa şi postul fără supărare şi 
rugăciunea făcută cu multă pace şi dragoste! 

Am văzut creştini stând la rugăciune supăraţi şi neîm- 
păcaţi. Aceia vă aduc mult necaz. A venit timpul ca să se su- 
pere şi pe acest vas, şi dacă ar avea putere, l-ar trânti şi l-ar 
sparge. 

... Să răspundă poporul: Mă iubeşti tu pe Mine? Nu Mă 
iubeşti, minţi! Israele tată, cu adevărat Mă iubeşti tu pe Mine? 
Nu Mă iubeşti, că dacă M-ai iubi, Mi-ai pregăti calea, că 
mulţi au fost chemaţi şi nu Mi-au pregătit calea. 

... Nu mai plângeţi ce nu trebuie să plângeţi, că îngerii 
din cer plâng pruncii care se nasc la voi pe pământ, că se nasc 
în locuri fără Dumnezeu. Plâng îngerii şi se întristează pentru 
pruncul care se naşte pe pământ în vremile de azi. Nu face 
Dumnezeu lucruri ca să nu se mai nască pruncul, dar cine vo- 
ieşte să fie pentru Dumnezeu, să respingă căsătoria. Cununia 
voastră şi naşterea pruncilor voştri să nu fie în poftă şi în păcat. 

... Aţi auzit ce s-a întâmplat pe pământ? A început pro- 
fanarea comorilor cereşti. Să ştii că nu a fost supărarea lui 
Dumnezeu nici pentru Fiul Său cum este supărarea aceasta, că 
această profanare se face pentru a stinge Lumina, dar să ştiţi că 
nu va stinge Lumina. Aşa făceau înainte de inundaţiile care s-au 
dat, dar să ştii că am să lovesc cu toiagul stânca lui Moise şi 
voi îneca pământul acesta, că nu s-a petrecut pe pământul 
României profanarea aceasta. Plânge Dumnezeu pentru lucrul 
care se face în România. Românie, Românie, au venit bârfele 
peste vatra ta, a venit profanarea care a fost în templul vechi. 

22 iulie/4 august 1974 

Arhanghelul Rafail primeşte poruncă de la Domnul să aducă pe 
adormitul Mihail. 

... Rafaile, du-te şi adu pe fiul răposat, Mihail, la mama 
lui ca să vorbească. 

Fiule Mihail, o vezi pe mama ta? Priveşte-o bine, că ea 
nu te vede pe tine; lucrul acesta nu se poate. Daniele, să auzi 
şi tu vocea acestui tânăr şi să deosebeşti duh, de Duh. Prin 
Duhul Meu vorbeşte Mihail şi grăieşte mamei sale. Amin. 

— Mamă, eu vorbesc cu tine prin Duhul Domnului 
Iisus Hristos. Se aude că Dumnezeu judecă lumea. Mamă, 
unde sunt, nu este rău, dar nu stăm aici, şi ne va muta. Aici 
intră multe, multe. Aici nu mâncăm cum mâneam acasă, la 
masă. Aici e masă de aur, duhovnicească. Mâncarea noastră 
nu e ca mâncarea pământească. Multe suflete ca mine, nu 
mănâncă, mamă, că nu le dă nimeni, şi aşteaptă fiecare mân- 


care, dar nu se dă. Multe suflete ar mânca, dar nu au ce mân- 
ca. Mamă, multe suflete ar vrea o bucată de hrană, dar nu au 
de unde lua. Mamă, când dai pentru mine, urseşte şi celor ce 
nu au pe nimeni, că aici vede fiecare adevărul dumnezeiesc. 

Mamă, mamă, nu mai plânge, şi schimbă averea pă- 
mântească în cea duhovnicească. Să nu-ţi rămână pe pământ 
nimic din ce nu-ţi trebuie. 

Mamă, cu greu vorbesc la telefon. Am însoţitor lângă 
mine şi îmi arată cum să vorbesc cu tine. Tinerii care sunt cu 
mine ar vrea şi ei să vorbească, dar nu pot, fiindcă ai lor sunt 
necredincioşi. 

Mamă, spune-i lui tata al meu să nu mai fumeze, şi fra- 
telui meu să nu mai fumeze, că-L supără rău pe Dumnezeu. 

Mamă, faceţi rugăciune pentru voi şi pentru mine. 
Mamă, să nu fie zi de sărbătoare să nu mergeţi la bisericuţă. 
Faceţi slujbe, că aici la noi se aude că strânge Dumnezeu co- 
morile de pe pământ. 

... Mă uit la telefonul cu care vorbesc cu tine, mamă, şi 
mă uit la razele lui, că mare minune este lucrul acestui 
telefon. 

Mamă, vreau să daţi jertfă lui Dumnezeu pentru voi şi 
pentru mine. Mamă, apropie-te de mine cu credinţă. 

Mamă, suferă rău unchiul şi bunicul, că au murit rău. 
Suferă rău tăticul tău, mamă. Să nu plângi, mamă, că mă în- 
tristezi, şi dacă vei putea, fă şi pentru ei milă. 

Mamă, spune adevărat: crezi că eu sunt lângă tine 
acum? Să faci pomelnic cu toţi, dar să nu vă uitaţi şi pe voi, 
căci când erai în lume, multe greşeli ai făcut; că poate nu vei 
trece prin locul acesta şi vei merge drept în grădina Edenu- 
lui, că acest loc al Edenului e nelocuit, căci acolo stau numai 
îngerii şi heruvimii şi Dumnezeu, iar preoţimea şi îngerii aici 
fac slujbe. 

Mamă, mă duc cu duhul şi miros florile de pe mormânt 
şi văd fotografia mea şi mă mir, că e deosebire între fotogra- 
fie şi trup. Dar unde stă trupul e întuneric, iar unde sunt cu 
duhul e numai lumină, o lumină de nevăzut şi de necrezut. 

Avem păsări şi muzici care nu sunt pe pământ. Mulţi de 
aici sunt ca oile pe câmp, fără adăpost, dar pe mine m-a bă- 
gat într-un adăpost şi mă mir cine mi l-a făcut. Mi l-a făcut 
mama, prin toate câte mi-a dăruit. 

... Mamă, fă cum ţi-am spus eu. Partea mea, care mi se 
cuvenea mie, s-o dai la săraci. Pe petecuţul de pământ pe 
care-l aveai de vânzare, să faci o căsuţă unui copil de al lui 
Dumnezeu. 

Mamă, mult iubeşte Dumnezeu pe vasul Său prin care 
eu îţi vorbesc ca la telefon, dar plânge Dumnezeu de el, că e 
supărat de cei ce-l lovesc şi nu-l preţuiesc. Păstraţi acest 
telefon, că mare valoare are între cer şi pământ, între morţi 
şi vii. Păstraţi-l şi apăraţi-l. 

... Rămâi cu bine, mamă! Mă duc la locul meu. 

22 iulie/4 august 1974 

Domnul are vindecare pentru duhul şi pentru trupul creştinului. 
Mustrarea este lucrarea dragostei. „ Cel ce vine după Mine, să se 
lepede de sine". 

... Poporul Meu, păstrează-te, cercetează-te şi vindecă-te, 
că a lăsat Dumnezeu şi leacuri pentru vindecarea trupului şi a 
duhului tău. Multe aş avea de vorbit, dar Mă feresc de voi, că 
nu sunteţi statornici, că nu sunteţi mereu cu Dumnezeu. Mul- 
te am, dar n-am cui să le descopăr, căci la supărare faci mare 
durere şi te dezbraci. Puţină bunătate este în voi. 

... Copilaşii Mei, nu mai faceţi comori pământeşti. Daţi 
comorile pământeşti pe cele cereşti. Copilaşilor, nu mai aveţi 
unde merge să vă spălaţi păcatele, şi nu mai faceţi păcat, că a 
amestecat izvorul cel bun cu cel rău. Se ia şi se pune lacăt, 
creştine. 

... Fiilor, veniţi-vă în fire! Pentru ce nu primiţi să fiţi 
mustraţi când greşiţi? Vine Domnul, şi mulţi atunci se vor 
trezi când voi veni Eu. 

„ Te iubesc, dar lasă-mă, că sunt tânăr şi m-am însurat. 
Te iubesc, dar am cumpărat ţarină şi boi Dar să ştiţi că vine 
vremea să-şi lase omul şi casa şi mireasa şi comorile. 

22 iulie/4 august 1974 

Viaţa creştinească să fie o sărbătoare pe pământ. Duhul rău se 
vrea dumnezeu. Creştinii să nu râvnească la păcatele lumii. 

... Israele tată, Israele, apropie-te de Mine, că vremea 
din faţa ta e păgână. Lumea din faţa ta şi din dreapta ta şi din 
stânga ta şi din spatele tău are viaţă de păgân. Toate zilele 
vieţii sunt fără sărbătoare, sunt fără ruşine şi fără frică de ni- 
meni. Are omul o viaţă dobitocească, şi ca lupul mănâncă, şi 
ca ursul mormăie, şi ca porcul se tăvăleşte. 

... Israele tată, încă o dată îţi mai spune Do mn ul: şi 
când va fi ziuă, şi când va fi întuneric, când e sărbătoare sau 
zi de post, să ţii. Chiar dacă te va îndemna scoipia sau te va 
lovi, tu tot să ţii, că dacă nu, vei cădea în judecată cu Mine şi 
nu ţi se va ierta această faptă cum nu i s-a iertat aceluia care 
s-a mutat din iezerul cu gheaţă. 

... Copilaşii Mei, am venit. E scris de câte ori am venit. 
Un meseriaş, de câte ori învăţa meseria în anii aceştia, ieşea 
cel mai iscusit meseriaş cât v-am învăţat Eu; dar să fac şcoală 
cu un creştin să lepede haina de păgân, nu găsesc la el nimic 
creştin aşa cum cere cartea. 

... Mama şi tata când se duc la bisericuţă le dau la copii 
să mănânce. Păcatul îl are ea, mama. Când îi dă să mănânce 
şi apoi îl adoarme, păcatul îl are ea, mama. O, nu se culcă, nu 
se adoarme copilul în bisericuţă! 

... Lucrurile diavoleşti s-au făcut plăcute în faţa tuturor 
şi s-au făcut fermecătoare. Tu, care eşti cu Mine, dacă Eu nu 
mai vin la tine, te-a fermecat păgânul. S-a făcut dumnezeu 
duhul rău. Dacă nu vrea creştinul, îl forţează să creadă în el, 
îi ia dreptul şi de la pâine. Dar tu, care ştii că nu e Duhul lui 
Dumnezeu, vei sta la judecată cu Mine, că ai ştiut Care este 
Dumnezeu. 

... Să-i înveţe bine mama pe copii, să nu le mai dea 
mâncare în timpul slujbei. Eu când am sădit o viţă n-am aple- 
cat-o de vârf în jos, dar mama a aplecat-o, să iasă cocoşat, să 
iasă păcătos. Copilaşii Mei, să nu iasă copiii voştri afară din 
curte. Să ştiţi că nu mai poate Dumnezeu îndura vremea. Nu 
vremea, ziua sau ploaia, ci lumea nu o mai poate suporta. 

... Daniele, de unde a ieşit ordinul acesta, să iasă despu- 
iaţi şi să facă bărbatul pantalon din material femeiesc, şi feme- 
ia să poarte pantaloni şi să-şi facă al doilea ochi? Măi tată, cine 
este conducătorul? Nimeni nu-i opreşte? De aceea vă spun: nu 
Eu dau foc, ci de la el singur ia foc, ca şi copilul acela de la 
sobă, care se joacă cu focul. Eu am zis: „Nu mai dau foc, nu 
mai dau potop “. Să stai cu mâna la inimă şi la ochi şi să plângi 
în hohote, să plângi că a venit vremea care nu a fost de când e 
veacul. Fiii Mei, învăţaţi-vă bine, nu râvniţi, că şi acesta este 
păcat. Nu râvniţi păcatele lumii, nici poftele ei nu râvni, căci 
chiar dacă nu le-ai făcut, dar ai râvnit, porţi acest păcat pe de- 
desubt. O, tată, au ajuns animalele mai presus ca lumea. 


... Daniele, spune poporului Meu că-i grăieşte Dumne- 
zeu, să înveţe bine viaţa cu Mine. Poate că se supără că nu le 
aduc laudă. Lauda se dă atunci când va fi ziua sa. Şi mai aduc 
la cunoştinţă că mulţi dintre creştini beau, mulţi dintre creş- 
tini nu beau; mulţi dintre creştini postesc, mulţi dintre creştini 
nu postesc; mulţi dintre creştini curvesc, mulţi dintre creştini 
nu curvesc; mulţi dintre creştini hulesc, mulţi dintre creştini 
nu hulesc; mulţi dintre creştini duşmănesc în faţă şi în ascuns, 
mulţi dintre creştini nu duşmănesc. Şi când Eu am spus că po- 
porul Meu e rău, cine ştie că nu face aşa, să tacă, să nu se su- 
pere, că am văzut creştin întristat şi căzut în deznădejde. Eu 
zic aceluia care ştie că face aşa, că n-am trup să Mă duc să-l 
arăt cu degetul, iar cine ştie că face aşa, să nu mai facă. 

25 iulie/7 august 1974 

Creştinul este unealta lui Dumnezeu. Duhurile necurate îl urmă- 
resc pe creştin. Credinţa strămoşilor este pildă de urmat. 

... Este vremea de sfârşit şi nimeni nu se va mai învred- 
nici ca să-ţi facă ţie bine. Nimeni nu se va mai învrednici să 
se mai ostenească pentru tine, căci a venit un om urât şi ţi-a 
şoptit la ureche şi ţi-a spus că morţii nu mai mănâncă, dar Eu 
îţi spun: să stai veşnic cu Mine. 

Fiule şi fiica Mea, poporul Meu cel iubit întru care am 
voit! Alege bine grâul din neghină, că o mână de grâu ţi-am 
dat, nu ţi-am dat mult ca să nu-1 poţi alege, că moşii şi stră- 
moşii voştri aveau câte un car de grâu şi îl alegeau bine şi îmi 
plăcea cum îl alegeau. Ţie ţi-am dat numai o mână de grâu ca 
să-l alegi. O, creştine, nu trece cu vederea acest lucru. Nu se 
cruţă, şi nu-i dau voie neghinei ca să stea cu grâul la un loc. 
Nu poate intra neghina în slujba Mea. Poporul Meu, cu tine 
fac lucruri mari şi vrednice de crezut, dar îţi spun: alege bine 
grâul, căci cu tine fac lucruri mari şi tari. Poporul Meu, şi 
strămoşii voştri mai greşeau, dar nu lăsam aşa greşeala, căci 
le vorbeam prin prooroci şi le spuneam şi nu mai greşeau. 

... Fiule, nu eşti unealta oamenilor, ci eşti unealta Mea. 
Poporul Meu, nu eşti popor al poporului, ci eşti poporul lui 
Dumnezeu. Vezi tu ceva? Ai o vită. Una este pentru jug, şi al- 
ta este pentru lapte. Eu te am pe tine pentru Mine, şi nu te am 
pentru lume ca să faci tină din tine. Cum să Mă arăt Eu în 
lume cu tine? Şi cu ce să Mă arăt Eu? Fiule, vreau să arăt via- 
ţa ta, dar n-am ce să arăt. Creştine, în viaţa ta va fi soarele, 
căci nu va mai lumina soarele, nu va mai fi soarele pe cer, şi 
vei fi tu, şi tu vei lumina. 

... Fiilor, eram Eu în carte? Eram Eu în sfântul potir? 
Eram Eu în pomul vieţii? Eram Eu, dar văzându-Mă dispre- 
ţuit de om, am venit la tine ca să Mă arăt. 

... Măi pământ călcat de prooroci, măi Sioane, măi 
Avraame, măi Isaac, măi Iacove! Ierusalime, Ierusalime, ce s-a 
vărsat din tine! Israele, fiecare ţară îşi caută izvorul de apă ca 
să se adape. Fiţi înţelepţi ca să pricepeţi, că numai acela va pu- 
tea să stea şi să bea din izvorul care-1 adapă. îţi voi cânta aceas- 
tă cântare, dar atunci când vei plânge, când arşiţa te va înmuia. 

O, Sioane, Sioane, o, fii ai Sionului! Ucenici ai Domnu- 
lui, îmbărbătaţi-vă, că se va muta bogăţia de pe pământ în ce- 
rul sfânt, şi pe pământ va fi sărăcie. O, tată, luaţi aceste bogă- 
ţii, că e scris că bogaţii vor sărăci, şi săracii se vor îmbogăţi. 

... N-am venit ca să-ţi spun să fii creştin sau să fii pă- 
gân, ci am venit ca să-Mi împlinesc planul dumnezeiesc. 

... A venit vestea la cerul sfânt că va veni un potop de 
apă şi va lua trâmbiţa Mea. Spune îngerul că a venit un nor 
întunecat de la miazănoapte şi a luat totul, şi trâmbiţa a luat-o. 

Cuvântul lui Dumnezeu 


Şi am luat îngerii cu Mine şi am coborât din cer pe pământ. 
Templul era, dar trâmbiţa nu mai era, şi nici popor. Am găsit 
trâmbiţa zvârlită de ape pe nişte rădăcini de lemne, şi era mai 
mult moartă; dar popor nu mai era. Acum, ce înseamnă, 
copii? Am luat trâmbiţa, am scuturat-o şi am mângâiat-o şi 
i-am dat iarăşi viitorul său şi a început a trâmbiţa în dreapta 
şi în stânga şi a început iarăşi popor a se aduna. 

Fiţi atenţi, că aveţi cădere. Nu numai unul şi altul, ci 
toţi. Nu umblaţi de-a joaca cu viaţa. 

... Uite, tată, o să rămâneţi fără biserică şi o să rămâneţi 
fără preot şi fără Trupul şi Sângele Meu şi o să rămâneţi fără 
păstori. Toate le ia Dumnezeu. De ce? Cele duhovniceşti se ri- 
dică fiindcă nu sunt preţuite, şi cele pământeşti se iau. Se ia 
pâinea şi apa, pentru că s-a făcut încăpăţânat creştinul. Cel du- 
hovnicesc păcătuieşte pe pământ sfânt, păcătuieşte în duh, şi 
de aceea i se ia şi acestuia, şi rămâne negru. De aceea v-am 
spus: ascundeţi-vă, că veţi cădea. Dacă Eu n-aş ascunde lucra- 
rea Mea, nu ar mai rămâne, ci s-ar amesteca oile cu caprele. 

... Măi tată, voi vă odihniţi, dar duhurile necurate pân- 
desc şi ocolesc casele şi trupurile voastre şi nu se lasă până nu 
intră; ocolesc de mii de ori şi nu se lasă până nu găsesc loc să 
intre în om. Dacă voi aţi lucra ca ei, cu privegherea, n-ai fi 
clintit de pe temelia ta. 

... Dacă vine cineva şi te întreabă cine te-a învăţat să 
posteşti, tu cine-i spui că te-a învăţat? Să spui aşa: „M-a în- 
văţat vremea. M-a învăţat mama când mă ducea de mână “. 
Nu vă vindeţi ca să spuneţi: „M-a învăţat unul sau altul". 

... Moşii şi strămoşii voştri posteau, tu nu ştii bine ca 
Mine, şi făceau zile din săptămână sărbătoare; le alegeau ei în 
folosul vieţii lor. Ei alegeau zile pe care le puneau în cinstea 
lui Dumnezeu. Lunea nu mâncau defel, nici miercurea, nici 
vinerea, dar astăzi toţi mănâncă; de ar fi şi noaptea zi, ar mân- 
ca mereu şi nu s-ar mai sătura. 

... Vine acela care nu te va ierta. Vine acela care-ţi va 
număra toată greşeala ta. Vine acela care pune stop în calea 
ta, şi n-ai să-l cunoşti, şi va sta ani de zile ascuns. 

... Copilaşilor, uite ce vă mai spun: mame şi taţi, aveţi 
grijă de educaţia copiilor, că mulţi vă duceţi la biserică şi daţi 
copiilor mâncare şi îi adormiţi în timpul slujbei. Nu-i culcaţi 
în biserică şi nu le daţi să mănânce. Ce deosebire faci între bi- 
sericuţă şi casa ta? Mame gospodine, vine vremea ca pentru 
lucrul acesta să iei tu pedeapsă. Aceasta e apă fiartă, ceea ce 
faci tu în casa Domnului, în care nu trebuie să mişti. Copilaşii 
Mei, vă duceţi cu copiii la biserică şi pierdeţi şi voi slujba 
pentru ei, că umblaţi de colo până colo. 

... Nu primiţi copiii vecinilor din lume. Să nu fie copiii 
voştri prieteni cu cei din lume. Nu amestecaţi lucrurile. De 
aceea s-a întâmplat ca şi copilul tău să aibă capul spart, căci 
prietenia cu lumea, de aici se zămisleşte, de când e mic, şi 
când va fi mare, nu se mai poate despărţi. 

... Pace vouă! Luaţi pacea nu s-o îngropaţi, ci s-o îm- 
pliniţi. Preţuiţi pacea şi păstraţi curăţenia sub acest acoperă- 
mânt, şi trupească şi duhovnicească. 

... Preţuiţi trâmbiţa prin care vă fac această lucrare; 
preţuiţi trâmbiţa care vă stă în faţă. Copilaşii Mei, dacă Dum- 
nezeu, Care a venit în mijlocul vostru, Se ducea să ia o trâm- 
biţă dintr-un popor înalt, nu ajungeaţi până la Mine, că erau 
trepte multe de urcat. Dar am coborât la treapta cea de jos. 

... Vine vremea să fii bătut pentru Mine şi să n-ai nici 
pâine. Şi atunci, ce faci? Mori? Vine vremea să stai în temniţă 
pentru Mine. Şi atunci, ce faci? Mori? Dar mai bine să suferi 
pentru Mine, cum a fost şi a suferit Iov, Daniel şi cei trei co- 


coni; au suferit, dar au scăpat. Când nu o să mai ai serviciu 
pentru Mine, atunci ce faci? Mori? 

... De aceea am zis că vreau vecini creştini, de aceea v-am 
adus din sate vecine, dar nu cu păcatul şi cu băuturica şi cu 
mândruţa. Vreau cum a fost Avraam, că n-a ştiut Sarra de jert- 
fa sa, căci Sarra îl oprea dacă ştia. Aşa şi tu, fa cum a făcut fe- 
meia lui Isaac, care, când a fost nevoie, a trecut peste Isaac ca 
să împlinească ceea ce era drept cu lacov. De aceea vreau să 
am şi vecini şi vecine. 

31 iulie/13 august 1974 

Greutatea păcatului împotriva Duhului Sfânt. Milostenia curată 
răscumpără din păcate viii şi morţii. Vedenie pentru o vreme de 
desfrău. Creştinul care primeşte de la Domnul, rămâne dator. 

... Fericit acel pământ şi poporul creştin pe care l-a 
hrănit Domnul Iisus Flristos. Vai poporului creştin, din prici- 
na necredinţei lui! Vai poporului păgân, din pricina blestemu- 
lui! Vine vremea să-şi deschidă pământul gura sa şi să-şi des- 
chidă pântecul său şi va înghiţi tot ce va găsi pe pământ. Vai, 
vai, vai, din pricina neascultării! căci din pricina neascultării 
nu va intra în împărăţia Mea. Vai de tine, pământ şi mare, din 
pricina necredinţei tale! Vai de tine, omule păcătos, că te-ai 
lepădat de sfatul Domnului Iisus Hristos! 

... Toate i se vor mai ierta omului, dar păcatul îm- 
potriva Domnului, hula şi minciuna, hula şi mândria, hula îm- 
potriva Duhului Sfânt şi minciuna împotriva Duhului Sfânt 
nu se vor ierta. Duşmănia, vânzarea împotriva Duhului Sfânt 
nu se vor ierta. Crima, pârâciunea nu se vor ierta. Cine pe un 
creştin pârăşte, pe Mine Mă pârăşte; Mă pârăşte şi Mă hu- 
leşte. Cine pe un creştin duşmăneşte, pe Mine, Domnul, Mă 
duşmăneşte. Cine pe un creştin îl vorbeşte de rău, pe Mine, 
Domnul, de rău Mă vorbeşte. Cine pe un creştin îl necinsteş- 
te, pe Mine, Domnul, Mă necinsteşte. Cine pe un creştin îl 
vinde, pe Mine, Domnul, Mă vinde. Acestea toate nu se vor 
ierta. Cine pe un creştin ucide, pe Mine, Domnul, Mă ucide. 
Cine pe un creştin ispiteşte, pe Mine, Domnul, Mă ispiteşte. 
Cine pe un creştin îl fură, pe Mine, Do mn ul Iisus, Mă fură. 
Feriţi-vă, feriţi-vă, feriţi-vă de hulă împotriva Duhului Sfânt! 
Feriţi-vă de hula împotriva proorocilor Mei! Domnul Iisus v-a 
spus: feriţi-vă! Luaţi în cunoştinţă aceste cuvinte. 

... Să ai milostenia. Aceasta e averea cerească: să bagi 
tot neamul tău în averea lui Dumnezeu. Tu cu milostenia îi 
răscumperi pe cei din baltă, pe cei din iad. Nu-ţi foloseşte 
averea pământească. Milostenia răscumpără viii şi morţii din 
păcate. Milostenia, ai auzit? 

... Adevărat grăiesc, că va fi o zi când te va îndemna 
vremea zilei aceleia să Mă cauţi cum caută orbul lumina zilei. 
Dar să ştii, tată, pleacă urechea la Mine, creştine, că dacă eşti 
bolnav grav şi dacă în timpul bolii tale te-ai întors la Mine, şi 
când ai fost sănătos ai alergat ca un armăsar, ce să fac Eu 
atunci cu tine? Când eşti bolnav vii la Mine? Ce să fac cu 
tine? Dacă un om nu are ce face cu bolnavul, dar Dumnezeu, 
ce să facă cu un bolnav? Când eşti mititel şi sănătos vino la 
Mine, să ai timp să lucrezi şi să faci avere în cer. Mulţi când 
sunt tineri fug în lume, şi când au îmbătrânit, vin la Do mn ul 
Iisus Hristos. Ce să mai faci, tată, la bătrâneţe? 

... Acela care profanează lucrarea Mea, i se scrie păcat 
mai greu ca al lui Iuda. 

Creştine, şi în somn să visezi lucrarea lui Dumnezeu. 
Când ai pus capul pe pernă, să nu-1 pui fără să fii cu Dumne- 
zeu. în toată calea ta să fii cu Dumnezeu. Să nu fii pe cale fără 
Dumnezeu. 




Anii 1955 - 1980 


179 


... Mai avem o clipă, şi nu te despărţi de Mine, că în 
veci nici Eu nu Mă despart de tine. Creştine, nu-ţi face alt 
prieten afară de Mine, şi când vorbeşti cu cineva, să-ţi fie 
vorba împletită cu cuvinte sfinte. Şi când mergi, să ştii cu 
adevărat că eşti cu Mine; să nu te laşi gol, că e ruşine. Vederea 
ta să fie nevinovată de păcate şi să nu privească făptură 
păgână. Astăzi este vremea păgână, pe care nici dobitoacele 
nu o doresc şi nu o folosesc. Astăzi va fi o vreme care curând 
va fi ameninţată de blestem, tată. Creştine, nici talpa picioru- 
lui să nu se întineze de vremea de astăzi. Astăzi este vremea 
să stai închis în casă şi să te rogi la Dumnezeu pentru viitorul 
tău. Creştine, nu dori să călătoreşti în lume şi s-o vezi. Ţine 
minte, tată, că se schimbă moda. E o naştere, e o altă modă. 
Copilaşii Mei, feriţi-vă să nu vă încânte moda. 

... Uite, un şarpe ţine moda în braţe. Crezi, Daniele? 
Am dus-o pe Verginica într-o cameră pe pământ şi erau şerpi 
cu mii şi mii de culori coloraţi, o frumuseţe! Şi am spus: „Să 
nu râvneşti! Şi când a ajuns în mijlocul camerei, a ţipat, că 
a văzut un bărbat care în oglindă se uita, şi un şaipe îl lingea 
pe faţă. Era bătrân, şi când îl lingea şarpele, rămânea tânăr; 
ziceai că e un tânăr de şaptesprezece ani, un prunc la chip. Şi 
aşa urmau şi femeile şi bărbaţii. Le făceau tinere şi tineri şi 
nu-i mai cunoştea lumea după ce-i dădea pe uşă afară, lată 
moda care vine, tată! O să vă spună vasul Meu. N-o să mai 
vezi om bătrân, tată. Să nu faci aceasta, că e grozăvenie. Lu- 
cifer este acesta care va câştiga pământul prin acest şarpe. 
Fiul Meu, să nu râvneşti la aceste păcate, că focul ţi se aprin- 
de în spate. 

... După facerea actului, nu va intra şi nu va ieşi nimeni 
de sub acest acoperământ. Crezi? Va intra la vecini. 

... Poporul Meu, Israele, poporul Meu, M-am coborât 
la tine, şi locul în care M-am coborât, să se cinstească şi să se 
ferească, fiindcă e loc sfânt. Prin gura prin care am proorocit, 
să se cinstească şi să se ferească, fiindcă e loc sfânt. Prin gura 
prin care am proorocit, să se sfinţească, să se cinstească, să se 
păzească, fiindcă e binecuvântată. 

... Israele, Israele, poporul Meu! Israele, soborul Meu! 
Israele, pământul binecuvântat de Mine! Israele, voi face din 
tine casă. Israele, poporul Meu întru care am binevoit să Mă 
cobor, cinsteşte trupul tău şi sfmţeşte-1 prin fapte plăcute şi 
credinţă sfântă, căci precum îşi înmoaie preotul crucea în apă, 
aşa îşi înmoaie Dumnezeu Duhul Său în pântecul tău. 

Israele, în vremea de pe urmă, prin tine se va face mi- 
nune. în tine voi face pâine şi voi da la popoarele înfometate 
mâncare. Dumnezeu va face aceasta, Care L-a trimis pe Fiul 
Său să-l răscumpere pe tot omul păcătos, dar nu obligat, ci de 
bunăvoie. Cum a venit acel om mic, care s-a urcat în dud ca 
să Mă vadă pe Mine, aşa şi tu, creştine, când ai zis „Doamne, 
miluieşte-mă! sunt obligat să te ascult, dar şi tu eşti obligat 
să Mă urmezi. Să ştii, tată, ce se face de la tine către Mine, 
Mă obligă, şi ce se face de la Mine, te obligă faţă de Mine. 
Crezi? Creştine, când tu te-ai rugat către Mine, sunt obligat să 
te ascult. Când ai zis „Doamne, iartă-mă! sunt obligat să te 
iert. Dar Eu când am grăit către tine să nu mai greşeşti, eşti 
obligat să nu mai greşeşti. 

3/16 august 1974 

Nerăvnirea la bogăţiile vremelnice. Pilda Vrăncioaiei şi a celor 
şapte fii ai ei. Creştinii sunt urmăriţi de oamenii legii lumeşti. 

... Israele, poporul Meu, vine vremea să se scoată pe 
străzi toate bogăţiile acestui pământ şi vei călca pe ele, şi da- 
că vei lua numai cât vârful de ac, vei pieri, şi nu vei mai moş- 


teni împărăţia Mea. Vei călca pe aur şi pe aramă şi pe multe 
metale. Am mai spus aceasta, şi o mai spun şi acum, că mun- 
ceşti din zori şi până-n noapte, creştine, şi nu ştii pentru ce. 

... Aştept din zi în zi judecata fiecăruia. Ferească Dum- 
nezeu să intri la judecată cu Mine. Israele, cum se strică peş- 
tele la cap, aşa te strici şi tu, că numai la cap te strici. 

... Fiule, această trâmbiţă s-o porţi la tine, şi când ţi-e 
dor de Mine, să vorbeşti cu Mine. Trâmbiţa este acest trup, şi 
glasul este al Domnului Iisus. 

Mă adresez de la mic până la mare: cine a suferit şi 
suferă păcatul lui Iuda şi nu vrea să se lase de el, acela nu va 
intra în împărăţia Mea. Şi ştiind diavolul că nu mai are vreme 
de răscumpărat pământul, fuge disperat ca să vă trântească. 
Uite-1 pe Lucifer, ce haz face astăzi, dar mâine va fi legat în 
lanţuri şi aruncat în iezer, împreună cu slujitorii lui. Uite-i pe 
slujitorii lui cum îşi bocesc stăpânul. 

Israele, fiul Meu, fii uşor, nu fi greoi. Fii uşor, ca să plu- 
teşti în văzduhurile cereşti. Israele tată, toate timpurile au sfâr- 
şit, de la început şi până la vremile de astăzi. Câte vremuri au 
trecut, şi toate s-au sfârşit. Nu va mai fi această zi cu orele şi 
secundele ei, şi se va scurta. Domnul vorbeşte duhovniceşte. 

... Israele, a fost o femeie cu numele de Vrâncioaia. A 
avut şapte flăcăi, şi s-a dus un rege la ea şi i-a cerut pe cei şap- 
te flăcăi şi ea i-a dăruit şi i-a zis: „Să fie ai tăi“. S-a dus regele 
cu ei şi a biruit şi a câştigat şi nici unul n-a murit, pentru că 
avea binecuvântarea. Aceasta e o pildă. Şi Eu voiesc să biru- 
iesc cu voi războiul contra împărăţiei de azi. Noi nu ne luptăm 
cu arma de foc, ci cu fapte şi cu viaţă curată şi nepătată. Măi 
tată, lipseşte-te de mădularele care te duc la păcat. 

Dacă te întreabă cineva cine te-a învăţat să fii credin- 
cios, să-i spui aşa: „Sunt credincios de la mine". Nu spune: 
„Sunt credincios de la Ioan “ sau „Sunt credincios de la Ni- 
colae“ sau „Sunt credincios de la Daniel “ sau „Sunt credin- 
cios de la Verginica Daţi-vă silinţa bine, nu vă vindeţi îm- 
părăţia cerească din voi, căci cine pe fratele său vinde, îl 
vinde ca Iuda. 

... Fiule, s-au făcut telefoane, magnetofoane, ca să audă 
ce vorbiţi voi; chiar şi în casă, chiar şi pe cale, ca să dărâme tot 
ce aparţine de Mine. Dar voi aduce un om ca să le rupă. Crezi? 

... Creştine, pierd vremea cu tine. Creştine, nu mai vine 
nimeni la tine să-ţi spună: „Nu fiţi morţi ca morţii! “. 

... Veronica şi Lenuţa (fetele înfiate ale sfintei Virginia, n.r.), 
faceţi templul Meu să strălucească. Veronica, plânge mămica, 
plânge că pleci de lângă ea. Veronica, să fii veşnic lângă mămi- 
ca, şi învăţătura pe care ai luat-o să fie veşnic în inima ta. Să nu 
lipseşti de la faptele blagoslovite şi binecuvântate, să nu doreşti 
vremea şi portul din lume, ci să doreşti cu Mine. 

Tată, citiţi, că de aceea am spus vasului Meu să citeas- 
că blestemele sfântului Vasile. 

Toţi cei ce aparţineţi de căminul Meu, să nu vă faceţi 
vânzătorii lui Dumnezeu, că nu v-am adus să-Mi fiţi vânzători. 

... Fiule, pe vremea moşilor şi strămoşilor nu aveam 
case, şi aveam corturi. Astăzi nu mai e vremea de atunci, şi 
avem casă din pământ şi e mai greu a te muta, tată. 

10/23 august 1974 

Dorul Domnului după rodul creştinului. Lucrul Domnului se lucrea- 
ză la timpul său. Lumea a împrumutat chipul Domnului, spre bat- 
jocura sfinţeniei. Poporul din urmă îi va încununa pe sfinţi. 

... Israele, poporul Meu, răspunde! Israele, plânge cerul 
şi suspină pentru tine. Nu te mai înmulţeşti, nu mai creşti, nu 
mai rodeşti. Unde e rodul tău şi munca ta? Israele, astăzi nu 

se văd lucrurile Mele, dar vine vremea să se vadă, şi când vei 
vedea, mult vei plânge şi vei ofta, şi mult vei alerga să prinzi 
ceva, dar nu va sta, şi ca scânteia va pleca. Te vei însângera 
alergând să prinzi scânteia, dar nu o vei prinde, că ţi-ai bătut 
joc de ea. 

... Israele tată, vine poftă mare pentru fiecare. La unul 
vine poftă de post, iar la altul vine poftă de mâncare; la unul 
vine poftă de cer, iar la altul vine poftă de pământ; la unul vine 
poftă de rugăciune, iar la altul vine poftă de romane şi filme. 

... Am vrut şi Eu să am vecin creştin din poporul Meu, 
să ciocăn în uşa lui şi în poarta lui, că moşii şi strămoşii M-au 
primit, dar vouă vă e ruşine cu Noi. O, tată, Israele, nu te ru- 
şina cu Mine. Lumea nu se mai închină, nu mai posteşte, nu 
Mă mai sărbătoreşte. Israele, poporul Meu, bine e să fii cu 
Dumnezeu, dar nu astăzi, căci acum e rău. Mare plată se dă 
aceluia care stă cu Dumnezeu când e timpul său. 

... Israele, dacă ţie îţi zic: deosebeşte-te de pletoşii lu- 
mii de azi, de ce nu te deosebeşti? Israele tată, şi-a luat duhul 
necurat plete. Israele tată, cum să te porţi ca să fii desăvârşit 
creştin? Uită-te bine la chipul Meu, că-1 ia în râs duhul rău. 
Au făcut modă cu chipul Meu. 

... Pe vremea moşilor şi strămoşilor, pentru unul care 
greşea, tot poporul suferea; pentru unul care nu postea, tot po- 
porul suferea; pentru unul care nu se ruga, tot poporul su- 
ferea; pentru unul care curvea, tot poporul suferea, să ştiţi. 

... Cum îl iubeşti pe Dumnezeu? Ştii cum? Cu dreapta 
te închini, şi cu stânga faci păcat. 

... Nu iubesc cerul cum te iubesc pe tine. La mucenicii 
din cer nu le-am dat plata cuvenită, că aştept pe cel din urmă. 
Israele, lucrul lui Dumnezeu nu e ca lucrul cel pământesc ca 
să stea la masă rânduri, rânduri. Israele, de ce nu vrei să as- 
culţi şi să fii cuminte? Israele, fiul Meu, neamul Meu, ruda 
Mea, găseşte cel care vine la tine de departe lucrul nefăcut. 

... Ce faceţi voi? Vin oameni răi şi vă iau la lucru du- 
minica, vă iau din bisericuţa Mea şi vă duc unde vor. Israele 
tată, dacă ai fi puternic în credinţă şi în rugăciune şi în post, 
n-ar veni nimeni să te ia, că între tine şi între lume ar fi gardul 
de post şi de rugăciune. 

... Tată, păcat de voi, tată. Voi ştiţi cu adevărat că portul 
lumii de azi nu e binecuvântat, şi e blestemat. încă o dată mai 
repet către tinerii lui Israel: nu vă mai purtaţi cu capetele goa- 
le. Vă dau durere de cap şi nimeni nu vă mai tămăduieşte. Nu 
mai purtaţi capul descoperit ca lumea, şi bărbatul, şi femeia. 
Aţi auzit? 

... fiilor, de la mic până la bătrâni, aveţi grijă să nu vă 
faceţi vânzători de oi sau ai lucrării Mele. Dacă-ţi va cere 
vreun negustor să vinzi din oi, mai bine să-ţi ia Dumnezeu lu- 
mina de la ochi. Nu de oile voastre pământeşti, ci de oile 
Mele duhovniceşti. 

19 august/l septembrie 1974 

Astăzi e vremea Sodomei şi a Gomorei. Creştinii vor mărturisi 
pentru sau împotriva Domnului. Preoţii îi abat pe creştini de la 
calea Domnului. 

... Astăzi este vremea lui Lot când propovăduia cuvân- 
tul şi nu-1 auzea nimeni. Astăzi este vremea Sodomei şi Go- 
morei când omul lui Dumnezeu propovăduia cuvântul Său şi 
poporul nu-1 asculta, şi aranja masa pentru sodomie şi curvie. 
Astăzi e vremea şi a lui Noe, că el lucra, şi lumea râdea de el 
şi juca. Astăzi este vremea şi a potopului. 

... Israele, dacă ai vedea cum s-a pregătit locul pentru 
sfârşit, ai zice că nu mai e timp nici să te duci să aduci un vas 


cu apă în casă, că ai zice că nu mai ai timp să ajungi în casă. 
Ucenicii, pe vremea când eram în trup, se ţineau după Mine 
şi Mă întrebau de toate şi le spuneam. Dar acum, Eu te în- 
demn: Israele, fă ca Mine! 

... Să nu-L uiţi pe Dumnezeu. Să-L ai lângă tine mereu 
şi să-L întrebi mereu de viitorul tău. Israele, n-ai văzut nicio- 
dată urmele Mele în mijlocul tău, dar ai să le vezi. N-ai jurat 
niciodată pentru Mine la un judecător, dar ai să juri, că M-ai 
cunoscut sau că nu M-ai cunoscut. 

Nu vă mai duceţi în lume cu viaţa, că pe filele Scrip- 
turii e scris că lumea piere. 

... Măi copilaşii Mei, când plecaţi cu trâmbiţa Mea la 
drum, fiţi cu frică şi cu luare-aminte. Ştii cum să îngrijeşti de 
ea ca să n-ai judecată când voi veni Eu? Copilaşilor, oiţele 
Mele, n-am luat trâmbiţa dintre bogaţi sau dintre împăraţi ca 
să nu puteţi să urcaţi, şi am luat trâmbiţă de jos, dintre prunci, 
dintre copii, cum l-am luat pe David şi pe Daniel din mijlocul 
oilor. Şi am făcut aceasta ca să puteţi intra, ca să-I duc lui 
Dumnezeu cinstea săracului, ca să dau de ruşine şi bogaţii şi 
săracii şi împăraţii. Am lucrat şi prin preoţi, am lucrat şi prin 
călugări, am lucrat şi prin monahii, am lucrat şi prin om civil, 
am lucrat şi prin patriarhi. Numai prin împăraţi n-am lucrat, 
prin împăraţi ca cei de azi. Am lucrat prin împăraţi cum e îm- 
păratul Constantin. 

... Copilaşii Mei, fiilor, fiţi cu luare-aminte, nu umblaţi 
pe drum cu clopotele la gât ca să vă audă lumea, că astăzi e 
vremea lui Natanail. Să staţi ascunşi, dar nu ca să nu mai lu- 
craţi, căci călăii sunt ascunşi şi înrăiţi şi vă pot desfiinţa şi fac 
acte de partea lor şi nu ştie conducătorul ce fac ei. 

... Copilaşii Mei, florile Mele, vine vremea să vină în- 
gerii să vă culeagă, că e scris în Scriptură că un timp pămân- 
tul va fi fără de natură. Unde va fi atunci? Copilaşii Mei, păs- 
traţi-vă viaţa, că vine focul pe pământ şi îl dă numai în mâna 
omului care şi-a îndopat trupul cu tutun şi cu băutură. 

... Măi copilaşii Mei, măi bărbaţilor, înfrânaţi-vă vede- 
rea de la partea femeiască, şi pofta. Ai văzut, ai poftit şi ai 
curvit. fiule, nu ştii că eşti oprit? De ţi-ar arde trupul, mai 
bine să intri în rai fără mădular şi fără vedere decât în iad, cu 
toate mădularele. De ce te uiţi, creştine, la femeia care rân- 
jeşte la tine? 

... Vedeţi că vine toamna cu ţuica. Ce faceţi la smochi- 
ne? Le faceţi ţuică? fructele care nu sunt bune la mâncare, să 
le dai la animale, faceţi şi voi din fructe magiun şi marmela- 
dă pentru zilele de post, nu faceţi ţuică. Dacă beţi ţuică, nu 
mai treceţi la Mine. 

... V-am spus, feriţi-vă de câini, plecaţi urechile, că s-au 
făcut adunări împotriva voastră şi sunteţi păziţi. Ei spun aşa 
ca să vă prindă. Ei spun că vor să-i prindă pe cei care nu merg 
la biserică, dar nu pe aceia îi caută, ci pe voi, care mergeţi la 
biserică. Ei nu vă opresc să nu mergeţi la biserică, doar merge 
la biserică şi conducătorul cu soţia sa, dar feriţi-vă de călăi, 
ca să nu cădeţi în ghearele călăilor. Au fost mulţi mucenici 
care au suferit şi nu s-au dat pradă nici pe ei, nici pe păstorul 
lor. S-au făcut adunări împotriva voastră, că zic că şi voi fa- 
ceţi parte din Oastea Domnului, nu că mergeţi la biserică, 
unde şi Ceauşescu merge, dar merge şi la cârciumă şi la dans. 
Ai să fii pus cu sila să mănânci came în zi de post. Ai să fii 
întrebat de ce nu mănânci de dulce, iar tu să spui aşa: „Mama 
şi tata m-au învăţat, şi aşa îi învăţ şi eu pe copiii mei, şi aşa 
scrie şi în carte, şi în calendar Şi dacă te duci în biserică, 
aproapele de acolo te duşmăneşte că nu faci ca el. 

... Fiule Gheorghe Chivulescu, ai să ajungi preot, şi 
ce-ai să faci? Ai să dai în cap poporului Meu pentru mânie, 

fiule Chivulescu. Dacă aş lucra şi Eu aşa, cu mânia, n-ai mai 
fi preot. 

... Fiilor, v-am lăsat să vă duceţi la serviciu, dar acum 
Mă căiesc că v-am lăsat, că v-aţi făcut serviciu. Ce faci tu cu 
banii pe care-i iei de la serviciu? Milă nu mai faci defel, şi vi- 
ne vremea când îţi va părea rău că n-ai dat milă; vine, şi va 
aduna mila, şi tu, care n-ai dat milă, ce te vei face? căci cine 
ajută pe un necăjit, pe Dumnezeu îl ajută. Daţi-vă seama, că 
uite, la Pucioasa un bogat a încetat din viaţă, şi după ce l-a în- 
gropat, s-a dus vestea că are trei sute de mii de lei la C.E.C., 
şi au rămas la stat, că nu a mai putut nimeni să-i ridice, şi 
acum el e la vama zgârceniei şi nu mai poate trece. 

... Fiule, nici un necaz nu vă aduce pagubă, decât 
numai neascultarea. Fiule, să ştii de la tine ce ai de făcut, aşa 
cum ştie orice meseriaş, fie cizmar sau croitor sau zidar. Măi 
creştine, nu scrie în viaţa ta să ameninţi pe aproapele tău. 

26 august/8 septembrie 1974 

Zidirile celor fără de Dumnezeu se vor sfărâma, şi se va pune capăt 
păcatelor. Credinţa şi cântarea Oastei Domnului, a fost slavă 
cerească peste România. 

... Copilaşii Mei, nu mai vine nimeni la voi să vă spu- 
nă. Eu sunt. Fiţi credincioşi în Domnul Iisus Hristos. Nu cre- 
deţi minciunile şi basmele. Poporul Meu, sunt trimis să vin la 
tine, şi dacă sunt trimis să vin la tine, să ştii bine de ce sunt 
trimis şi să te porţi bine cu Mine. Poporul Meu, să n-ai alt 
dumnezeu afară de Mine. Nu acest trup vorbeşte. Aceste po- 
runci au fost scrise de mâna lui Dumnezeu pe tablele legii şi 
au fost date în mâna lui Moise, şi cine a ascultat, este fericit, 
iar cine nu a ascultat şi nu a crezut nici când S-a răstignit 
Do mn ul Iisus Hristos, nu a ieşit din iad. Să ştiţi că nu s-au 
răscumpărat toţi. 

... Cetatea Ninivei, ca să nu piară, a postit, şi a pierit 
trei sferturi din suflare prin post, că de la sugari şi până la 
plete albe au postit toţi trei zile şi trei nopţi, şi să ştiţi că trei 
sferturi din suflare a pierit. De ce? Că nu au avut putere să 
postească trei zile şi trei nopţi. 

... Creştine, uită-te bine prin oraşe, că n-ai să le mai 
vezi. Uită-te la zidurile înalte, că n-ai să le mai vezi. Uită-te 
bine la magazine, că n-ai să le mai vezi. Parcă văd cum ai să 
alegi ghiuluri şi stofe de pe stradă şi obiecte scumpe, şi cu ele 
ai să mori în braţe. 

... Israele, Israele, ce miros frumos au florile din gră- 
dină! Dar e scris că tu ai să miroşi şi mai mult. De ce nu mai 
miroase omul? Omul are duh, şi ar trebui să miroasă frumos. 
Copilaşii Mei, floarea din grădină are să te mustre pe tine la 
judecată. Uite ziua, se vede muntele pe care trebuie să-l urci, şi 
din munte se vede valea lui Iosafat. Ajunge! Tată, mulţi mor 
fără să ştie că mor; şi tineri, şi bătrâni, mulţi mor, tată. Vă rog 
să fiţi pricepuţi şi înţelepţi, că mirese şi miri mor. Nu zic că 
sunt miri şi mirese şi că au de trăit, şi mor, coboară în groapă. 
Şi împăraţi mor, care abia şi-au luat cununa de conducători. 
Mulţi prunci mor; abia au văzut prima zi. De ce mor? De ce 
nu trăiesc? E plata păcatului şi a blestemului. Copilaşii Mei, 
oiţele Mele, aceasta se petrece pe pământ, dar la Dumnezeu 
nu se petrece aşa. Fa Dumnezeu nu mai biruieşte moartea. Fa 
Dumnezeu biruieşte viaţa, dar păstrează-ţi viaţa. 

Copilaşii Mei, la poporul lui Dumnezeu, e oprit păca- 
tul, e oprită moartea. 

... Feriţi-vă de a fi malahişti. Credeţi? Se vede pe pă- 
mânt om cu om curvind, şi femeie cu femeie curvind; se vede 
femeie care curveşte cu degetul; se vede femeie care, când 


nu-şi împlineşte pofta, zbiară ca animalul. Voi n-aţi văzut ce am 
văzut Eu. Sunt bărbaţi care curvesc cu păsările, cu oile, cu 
caprele şi cu alte animale. Sunt femei care curvesc cu câinii. 
Copilaşii Mei, feriţi-vă de toate felurile de păcate. 

... Copilaşii Mei, dacă aţi venit la Mine, slujiţi-Mi. Fiţi 
desăvârşiţi şi nu vă ruşinaţi cu viaţa duhovnicească, nu vă ru- 
şinaţi că zice lumea „pocăitule“ sau „înapoiatule“ . De când 
a căzut Oastea Domnului, a căzut toată omenirea în păcate. 
Copilaşii Mei, erau preoţi în Oastea Domnului, şi preoţii pre- 
dicau şi slujeau. Acum, de când a căzut, nu mai e putere nici 
la împărat, nici la argat. Copilaşii Mei, credeţi? Ascultă la 
Mine, că dacă mai era Oastea Domnului, nu era ţara româ- 
nească aşa, cu portul acesta, şi ar fi fost o ţară de laudă cereas- 
că. Durerea este că s-a strivit, că nu era pe pământul româ- 
nesc crucea dărâmată şi bisericuţe încuiate. Crezi? 

... Fiilor, din toată suflarea care se află azi, dacă o fi 
cinci să se mântuiască, pentru că nu crede; şi nu vrea; zice că 
e mai bine aşa. Chiar dacă ar cădea în foc sau în apă, nu zice: 
„Domnul Iisus Hristos să mă mântuiască “. 

Arhanghelul Rafail primeşte poruncă de la Domnul să aducă pe 
adormind Mihail. 

... Rafaile arhanghele, du-te şi cheamă-1 pe Mihail să se 
răcorească dorul mamei lui. 

— Mihaile, pleacă-te la picioarele Domnului şi sărută 
de trei ori picioarele Domnului şi telefonul, în numele Tatălui 
şi al Fiului şi al Sfântului Duh. Amin. 

— Mamă, ce face tata? Ce face fratele meu, Jean? 
Mamă, roagă-i din partea mea să lase fumatul, că au venit la 
mormânt şi au fumat la crucea mea şi m-a supărat satana. 
Mamă, fă slujbă pentru ei, să le ia pofta de ţigară. O, mamă, 
dacă ar şti ei unde merge fumătorul, n-ar mai fuma, ci s-ar 
pocăi. 

Mamă, să te rogi mereu la Dumnezeu să mă aducă în- 
gerul Rafail ca să te mai văd o dată. Mi-e dor de tine, mamă, 
că mult m-ai dezmierdat. Să fii cuminte, că m-a scos de unde 
am fost. Am fost în smoală şi în răşină. Am fost între şerpi şi 
între scuipători. Mamă, omul când fumează scuipă, şi strânge 
satana scuipatul, şi am stat acolo şi am îndurat mizeria, dar 
postul tău şi slujbele m-au scos. Să nu te întorci din calea 
aceasta, că ţi-ai pregătit acolo un sălaş. 

... Mamă, se aude aici la cerul sfânt că se schimbă pă- 
mântul şi se face nou şi se uneşte cerul cu pământul. 

Mamă, aici nu se mai poate face casă şi nici masă. Ma- 
mă, nu mă mai plânge. Să plângi viaţa din lume, pe care o 
aveam; să plângi când mă duceam la restaurant, când mă du- 
ceam la mare; să plângi când mă duceam la bal şi la plimbare. 

... Am gustat toate porturile lumii, dar m-am trezit aici, 
nu ştiu cum. 

Avem aici un rău de apă limpede, din care noi ne adă- 
păm. Avem pomi din care mâncăm roade, şi păsărele care ne 
cântă mereu. Aici nu sunt lacrimi, nici întristare. Nu am văzut 
niciodată faţa Domnului decât numai atunci când am plecat; 
m-a adus îngerul în faţa Domnului şi m-a mustrat. 

... Am fost distractiv; am petrecut numai prin baluri şi 
prin restaurante şi la petreceri. Suntem aici mulţi feciori şi 
sunt şi bărbaţi însuraţi, ale căror femei curvesc pe pământ, şi 
greu le este lor aici pentru această curvie. 

Auzi cântecele care se cântă în cerul sfânt? Aici nu se 
plânge, nu se roagă, şi are multă fericire părintele IosifTrifa 
şi preotul Vasile Ouatu. Sunt mulţi şi aşteaptă ziua răsplătirii. 

... Dacă aş mai veni o dată pe pământ, aş spune şi la 
morţi şi la vii că aici e multă suferinţă şi nimic nu se mai poa- 

te repara decât prin preoţime. Fără preoţime nimic nu se 
poate face. 

... Eu am sfârşit. Mulţumesc Ţie, Doamne Iisuse Hris- 
toase, pentru mila ce ai dat-o robului Tău, Mihail, păcătosul. 

Rămâneţi cu bine. Pacea Domnului Iisus Hristos să se 
verse peste capul vostru! 

2/15 septembrie 1974 

Loc pregătit pentru poporul Domnului în vremea când se va curaţi 
de pe pământ fărădelegea. Semnele sfârşitului. îndemn pentru 
zilele de post, şi cuvânt cu duh de viaţă în el, după învăţătura 
Scripturii. Poporul cuvântului este biserica cea vie a Domnului. 

... între cer şi pământ se pregăteşte un loc pentru popo- 
rul Meu, că aici, pe pământ, e ursit totul spre nimicire. Voi nu 
ştiţi. Se va usca pământul acesta şi toată tulpina plantelor şi 
izvoarele. Lipsiţi-vă de toate mădularele, lipsiţi-vă, tată, mă- 
car că suferiţi. Copilaşii Mei, învăţaţi-vă unul pe altul să cu- 
noaşteţi se mn ele sfârşitului. Şi copilul din braţe să ştie sem- 
nele sfârşitului, şi învăţaţi copiii să ştie zilele de post şi să nu-i 
audă vecinii voştri pe copiii voştri plângând că le e foame. Să 
ştie de la sine că astăzi e o zi dumnezeiască şi că fiecare tre- 
buie să trăiască duhovniceşte. Nu acum s-au făcut zilele de 
post, nu acum s-a făcut lunea, nu acum s-a făcut miercurea, 
nu acum s-a făcut vinerea. 

... Fiilor, să ştiţi cu toţii că lumii i-a sosit ceasul morţii, 
căci a căzut lumea în păcate grele. Babilonul, cetatea cea ma- 
re, va fi îmbrăcată în haine de jale. 

... Gura ta, când ai deschis-o în faţa Mea, din ea să iasă 
duh de viaţă. Ce mai ai tu nevoie de cineva când ai pe Dum- 
nezeu? Fiule, să fii creştin fără nici un fel de motive. 

... Nu vă uitaţi că se nasc prunci şi să ziceţi că trebuie 
să moştenească ei, căci toate se fac fără oprire până la arăta- 
rea Mea. 

... Copilaşii Mei, pe unde puneţi voi picioarele, vi se ia, 
şi veţi merge pe un alt pământ şi se face un pod ca să stea cre- 
dincioşii în timpul plăgilor care se vor vărsa. 

... învăţaţi capitolele şi versetele Scripturii, nu învăţaţi 
basme, că va scoate Dumnezeu din poporul Său în faţa jude- 
căţii ca să vorbească cineva. Aşa şi cu voi, o să plângă toţi pă- 
cătoşii în faţa aceluia care va vorbi. 

... Fiilor, copilaşii Mei, învăţaţi Scripturile, că veţi fi 
urâţi de neamuri, veţi fi urâţi de copii, veţi fi urâţi de nepoţi, 
dar Dumnezeu n-o să vă urască, şi mai mult o să vă iubească, 
şi mai mult o să vă dăruiască. Copilaşii Mei, s-a umplut pă- 
mântul de fermecătoare, de vrăjitoare, dar fiţi desăvârşiţi, şi 
pe unde mergeţi voi, să luminaţi ca soarele pe cer. Nu vă mai 
întristaţi de vremea de astăzi. Voi sunteţi biserica cea vie, bi- 
serica lui Iisus cea vie. 

... Copilaşii Mei, plânge Maica Domnului pentru fe- 
meia omului care nu mai ţine după naştere patruzeci de zile 
lăuzie. Preoţime, preoţime, care îndrăzneşti să slujeşti o fe- 
meie care nu trebuie să calce pământul patruzeci de zile! în 
poporul Meu nu este îngăduit ca femeia să nască la materni- 
tate. Să ştii că orice ai păţi, nu-ţi îngăduiesc ca femeia creşti- 
nă să nască la un loc cu păgânele. Iată cum merg lăuzele pe 
pământ fără să le oprească cineva. Creştinilor, nu simţiţi? Se 
aprinde pământul! Vine prăpădul! Vine distrugerea! Din toate 
porneşte şi se osândeşte. Cine să mai anunţe preoţii să nu mai 
facă molitfe femeilor înainte de patruzeci de zile? 

... Cine nu ascultă de sfaturile Mele, să ştiţi că nu Mă 
mai cobor ca să-i vorbesc. 

12/25 septembrie 1974 


Multa fărădelege de pe pământ. Se va auzi glasul trâmbiţei, 
pentru pregătire, înainte de sfârşit. 

... Fiul Meu, nu mai e mult şi termină Dumnezeu lucrul 
Său şi nu se va mai cunoaşte unde a stat Duhul Său, că va mă- 
tura Du mn ezeu şi locul şi vasul Său, fiindcă nu te-ai înmuiat. 
Dar vine vremea să te înmoi când va veni focul mistuitor. 
Atunci se va înmuia toată inima ta, dar zadarnic va fi. 

... Israele, poporul Meu, n-a fost niciodată curvia de as- 
tăzi; nu a fost niciodată minciuna de astăzi; nu a fost nicio- 
dată mândria de astăzi; nu a fost niciodată beţia de astăzi; nu 
a fost niciodată hula de astăzi; nu a fost de când e veacul. De 
ce, tată? Pentru că s-a stricat capul la împărat. Dacă s-a stricat 
capul, totul e stricat, duhovniceşte şi pământeşte. 

... Copilaşii Mei, oiţele Mele, după lucrul şi osteneala 
şi după bunătatea şi suferinţa Mea, ce iau Eu de la voi? Se 
urcă, măi Daniele, până la poarta cerului creştinul, şi când să 
pună piciorul, a căzut până în adâncul cel mai de jos. Crezi? 

Creştine, măi fiule creştine, dacă ai şti cât ascultă 
Dumnezeu de glasul tău! Dar nu vrei să fii credincios şi nu 
vrei să fii pe calea sfântă. Nu te mai uita înapoi ca să vezi 
nebunii; nu te mai uita înapoi ca să vezi curvarii; nu te mai 
uita înapoi ca să vezi mândrii. Uită-te mereu la Dumnezeu şi 
ascultă de glasul Său. O, tată, tinereţea voastră, frumuseţea 
voastră cum se veştejeşte! Uite cât sunt de fericiţi cei ce au 
făcut voia Noastră. Israele, Israele, nu te uita la oamenii răi, 
ca să nu păţeşti nimic. Vine peste ei ce este scris. Vor pieri 
toţi. 

Israele, sunt în mijlocul tău, nu cu trupul, ci cu Duhul. 

... Israele, fii credincios, că vei auzi glasul Domnului: 
„ Urcă-te, creştine, după Mine!“. Şi dacă nu vei avea credin- 
ţă, nu vei îndrăzni să mergi. Israele, vei auzi glasul trâmbiţei, 
nu ca glasul de azi. Va cânta cântarea de bucium, ca să se 
scoale din somn şi morţii. Israele tată, mulţi dintre voi veţi fi 
adormiţi în somn greu, fără Dumnezeu, şi ai să vii la Mine şi 
ai să zici că ai fost cu Mine, Israele, şi am să zic: „Acela e cu 
Mine, care M-a văzut când am venit". 

... Uite-1 pe Gheorghe Chivulescu, preotul de la Că- 
prioru, căruia i-am dat har să fie un levit; a intrat la fotbal. Să 
vezi cum sare, zici că moare. 

... Pune mereu mâna şi caută vremea, ca să nu zici că 
n-ai ştiut că vine sfârşitul. Dumnezeu n-a ascuns nimic despre 
sfârşit şi nici nu e om pe pământ să nu ştie despre sfârşit. Ştiu, 
tată, toţi, dar nu vor să se pregătească şi să se pocăiască şi să 
se umilească. Se duc până în foc. 

6/19 octombrie 1974 

Unde nu sunt creştini iubitori de cer, nu mai este biserica, şi se vor 
dărâma zidirile. Domnul coboară prin toată suferinţa trâmbiţei Lui. 

... Israele tată, suntem în drum spre sfârşit. Israele tată, 
în timpul cât M-am pogorât cu Duhul, mulţi creştini am întâl- 
nit pe pământ, şi astăzi nu mai sunt. Israele, n-am venit pe pă- 
mânt să dau bună ziua la creştini. Am venit cu lucrul Meu. 

... Israele, ce vor face aceşti creştini când se vor întâlni 
cu Mine la judecată? Daniele, ce vor face? I-am făcut fini, i-am 
făcut naşi, i-am făcut rude, şi tot M-au părăsit. 

Israele, mai avem un petec de mers, şi în acest timp 
vom trece ca printr-un canal întunecos, şi ce-ai să faci, tată? 
Ai să ieşi ca purcelul, tăvălit tot prin noroi? Israele, acea vre- 
me care vine e grea, dar dacă eşti creştin desăvârşit şi ai cre- 
dinţă şi ai dragoste de Mine, de Domnul Iisus Hristos, Care a 

venit pe pământ şi nu vrea nimeni să ia aminte la cuvintele 
Mele, dacă vei fi tare în credinţă nu te vei murdări, şi vei fi 
mai bine ca în trecut. Iar dacă te vei tăvăli ca porcii, vei fi de 
batjocură tuturor îngerilor care te aşteaptă la gura canalului. 
Vor râde de tine şi pietrele, tată, pentru că ai fost creştin şi n-ai 
iubit pe Domnul Iisus Hristos. Ai fost numai cu trupul, dar 
duhul nu l-ai avut, că se aud din cer căderile creştinilor de 
ieri. Dar Eu ca un Dumnezeu am venit la tine şi M-am făcut 
cunoscut ţie, dar tu nu te-ai făcut cunoscut Mie şi ai lucrat cu 
vicleşug cu Mine. Ai în faţă pe cei ce i-am iertat de păcat, dar 
nu au mai făcut. 

Israele tată, poporul Meu, mulţi ani am călătorit cu 
tine. Am vorbit de aproape şi Mi-ai spus: „Da, Te ascult “, dar 
nimic n-ai făcut; ai fost mincinos. Israele, nădăjduieşte în 
Mine, fii bine cu Mine. Israele, în faţa poporului din trecut, în 
multe feluri M-am schimbat în faţa lor, dar în faţa ta nu M-am 
schimbat niciodată. Israele tată, când M-ai auzit prima dată, 
erai mult mai credincios şi mai cuminte ca azi, şi am zis că tu 
de la Mine nu vei pleca, şi am spus şi ucenicilor Mei: „Aceş- 
tia sunt mai credincioşi ca voi“, şi ei au plâns mult de acest 
lucru. De ce astăzi nu mai sunteţi aşa? De ce atunci eraţi 
mulţi, şi astăzi nu mai sunteţi decât ca iarba printre mărăcini, 
ici colea, câte un fir? Israele tată, în toate felurile am lucrat cu 
voi ca să cunoaşteţi pe Dumnezeu. 

... De aceea zic, creştine, nu mai face păcat, că nu mai 
ai unde să te mai speli, că Trupul şi Sângele din potir, se ia şi 
se întoarce înapoi la aleşii Săi. Bisericuţa, nu pentru lume se 
dărâmă, ci pentru tine, copilul Meu, ca să nu te mai duci tu. 

... Cu greu am coborât prin vasul Meu. Este zdrobit, nu 
de la sine, ci de la creştinii care fug de Mine. 

... Ce de creştini erau în Turbaţi! Ce de creştini aveam 
în Ciofliceni sau în Micşuneşti, şi am mers până la Sudiţi şi 
până la Fierbinţi, dar acum nu mai sunt. Crezi? Pace vouă, 
Vasilică şi Florica! Să nu fiţi mâhniţi. Aveţi grijă să nu pieriţi 
şi să nu muriţi şi să fie cineva din casa voastră. 

18/31 octombrie 1974 

Domnul îl aduce pe adormitul Mihail. 

Fiica Mea Vergina (mama lui Mihail, adormit, n.r.), fiul 
tău e bolnav. Parcă e opărit. Ai făcut mare păcat când ai ţipat 
că nu e şi fiul tău; că a murit şi nu e şi el în muzica lumească. 
Nu mai plânge, că fiul tău se roagă mereu la Dumnezeu ca să 
te iau şi să te duc la el. Vrei să asculţi? Vei pleca la fiul tău? 

Mihaile, vorbeşti cu mama ta? 

— Mamă, să nu mai plângi, că dacă ai fi lângă mine, 
ţi-aş arăta. Tot trup suntem, dar trup duhovnicesc, căci cel 
pământesc merge în pământ, şi rămâne trupul duhovnicesc. 
Mamă, să nu mai faci nici un păcat cât vei trăi. Auzi? Dacă 
eram în viaţă făceam ca lumea, dar mila lui Dumnezeu a fost 
aceasta ca să fie aşa şi să nu mor de moartea mea, că m-ar 
fi judecat. 

Tot omul căruia îi ia altul viaţa, i se iartă păcatele. Nu 
mai sunt cu părintele Dimitrie, că m-a trecut într-o altă ca- 
meră mai jos, din cauză că sunt opărit de tine, mamă. Mamă, 
pentru aceasta să te ungi cu mir de la preot, cu acela cu care 
se ung copiii care se botează. 

Mamă, să dai sărindare şi să faci slujbe şi pentru tata, 
că nu vrea să asculte, şi fumează mereu. 

Mamă, mă ia îngerul. 

Sunt preoţi în iad pe care-i ceartă îngerii pentru lăco- 
mie, pentru curvie, pentru hoţie, pentru înşelătorie, pentru căl- 
carea sfintei anafuri, pentru că se duc întinaţi la sfânta masă. 


Pentru păcatele mele nu mă putea scoate preotul, că eu 
am crezut că pe pământ este raiul. Sunt preoţi pe care-i ceartă 
îngerii că nu au postit; nici o zi de post nu au, nici vinerea, 
nici miercurea. Sunt preoţi tare mult păcătoşi, pe care-i cear- 
tă şi îi ia cu cârdul şi îi duc în locurile de osândă, şi aţi văzut 
câtă onoare au preoţii când îi duc la groapă. 

Mamă, am sfârşit de vorbit cu tine. Mă ia îngerul. 

7/20 noiembrie 1974 

Preoţii îi numesc eretici pe creştinii iubitori de Dumnezeu. Sortarea 
celor credincioşi, prin nelepădarea de ceea ce iubesc ei. 

... Preotul Didoacă Vasile are cel mai mare păcat, că 
poartă ură de moarte pe partea creştinească; zice că sunt ere- 
tici. Cu multă scârbă ia darul din mâna creştinilor, că zice că 
sunt eretici. 

... Un cuibuleţ de creştini va mai rămâne, că unii ţin la 
copii, alţii ţin la părinţi, alţii ţin cu neamurile, alţii ţin cu tru- 
pul, şi se duc aceştia pe apa sâmbetei. 

... Am tineri şi tinere căsătoriţi de Mine să fie familie 
sfântă, să nu se întineze niciodată. 

7/20 noiembrie 1974 

Poftele atrag pedeapsa lor. Jalea Domnului pentru creştinul care 
pleacă în lume. Focul se va aprinde de la gura omului. Proorocie 
despre o turmă şi un păstor. Cine este despărţit de lume, e vrednic 
de numele de sfânt. 

... Tată, treziţi duhurile, că e păcat să pieriţi după câtă 
hrană aţi avut. Ştiţi cine v-a omorât? Pofta, măi tată. Ce să fa- 
cem? Vine ziua de judecată, şi ce va face omul care s-a îndu- 
plecat la poftă? 

... Dacă a lătrat un câine, ai fugit de lângă Mine. Dacă 
ţi-a dat un vecin o palmă pentru Mine, ai fugit ca un nebun, 
dar Eu, cât am suferit! Eu te-am iertat, că Mi-e milă de tine, 
că te văd cum vei sta în faţa Mea la judecată, că judecata Mea 
e dreaptă şi condamnă după fapta ta, că ai fugit pentru nimic, 
ai fugit pentru iubit, ai fugit pentru băut, ai fugit pentru hulit, 
ai fugit pentru curvit, ai fugit că ai înnebunit, şi Mă uit la tine 
cum vei sta smerit în faţa Mea, crezând că va fi mila ca 
altădată, dar nu va fi. 

... O, poporul Meu, adevăr adevărat grăiesc: când va 
cădea focul pe pământ, ai să te mistuieşti, ai să fugi cu focul 
pe tine spre pădure şi ai să zici: „Domnul meu, Dumnezeul 
meu, de ce m-ai pedepsit cu foc? Şi Dumnezeu va spune: 

„Pentru că ai stat cu lumea şi te-ai purtat ca lumea, de aceea 
a venit foc peste tine, că osteneala Mea de azi şi de altădată 
n-ai luat-o în seamă; ai spus că Dumnezeu nu te bate pentru 
pălărie sau pentru bască sau pentru port". 

... Am spus odată să ţineţi zămislirea copiilor la trei ani, 
pentru ca să poată şi femeia să facă lucrul său, şi nu aţi ţinut 
nici unul acest lucru. Tot bărbatul s-a dus la femeie pentru 
poftă, dar să ştii că pofta te duce în iad. Să te duci la femeie la 
timp potrivit şi să zici: „Mă duc la femeie, dar nu cu poftă, ci 
să zămislesc un prunc şi să-l dăruiesc lui Dumnezeu “. 

Poporul Meu, posteşte mereu, ca să piară pofta. Poporul 
Meu, poporul Israel a trecut prin apă, iar noi vom trece prin 
foc, pentru că scrie „foc". S-a înmulţit focul pe pământ. Focul 
vine de la gura omului ca de pe coş. Focul nu vine din cer, dar 
Dumnezeu va sufla, şi va ieşi foc din gura oamenilor. 

... Israele, nu te teme, că vei sta lângă cei care ard şi nu 
vei arde. Vor arde şi femeile. Vor fi femei însărcinate, chiar 
dintre voi. Să nu o iei la fugă cu cel nebun sau să zici vreo 
vorbă rea, că vine, este aproape. Omul lungeşte mereu veacul 

său, dar tu nu lungi, şi stai mereu în colivia ta, cu gândul la 
Dumnezeu. Cerul şi pământul trec, dar ce este scris, nici un 
minut nu trece. Aşa făceau pe vremea Babilonului, aşa făceau 
pe vremea potopului, aşa făceau în toate timpurile când Dum- 
nezeu i-a ameninţat cu moartea. 

... Copiii Mei, am venit la voi, am venit de la un popor 
de departe, căci în curând se vor aduna toate popoarele într-un 
singur loc şi veţi fi o turmă şi un păstor şi veţi mânca o sin- 
gură masă. la bine seama, nu te mai purta ca lumea, nici cu 
gândul, nici cu inima, nici cu simţul, nici cu cuvântul, nici cu 
părul, nici cu nimic. Eşti rugat să te deosebeşti de lume. Nu 
te supăra că zice lumea: „ sfânt ", şi să te superi că nu eşti 
sfânt. Dacă-ţi zice „sfânt", să te bucuri, că sfânt este Dumne- 
zeu, şi să-ţi pară rău că nu eşti sfânt. 

11/24 noiembrie 1974 

Toată truda omului este pentru foc. Semnul sfintei cruci alungă 
toate ispitele. 

... Fiilor, sunteţi cu mortul lângă mormânt, sunteţi lângă 
sfârşit şi nimeni nu cunoaşte acest sfârşit. Toţi aleargă să-şi fa- 
că o casă frumoasă şi o haină frumoasă, dar nimeni nu ştie că 
vine plugul lui Dumnezeu. Dacă nu credeţi, căutaţi, că scrie în 
Apocalipsă. O, copilaşii Mei, ascultaţi cu luare-aminte aceste 
cuvinte. O, Românie, Românie, ascultă cuvântul lui Dumne- 
zeu, că iată, sfârşitul o să fie. Nu mai are timp domnişoara să 
împletească cosiţa de mireasă. Nu mai are timp mirele să caute 
mireasa sa. Fiţi desăvârşiţi şi tainici la ceea ce primiţi, că plin 
e cerul şi pământul de vânzători şi de cumpărători. 

... Plângeţi-vă pe voi, că pe voi nu mai are cine să vă 
îngroape. Tot pământul este borhot amestecat cu foc. 

... Florilor, în curând veţi călca peste oseminte. 

... Ţineţi secretul, căci cine face o sfântă cruce sau o 
sfântă rugăciune, e un lucru de mare preţ, şi în faţa duşmani- 
lor e pericol de moarte. Să fiţi atenţi, că va veni timpul să fiţi 
pedepsiţi şi pentru cruce şi pentru rugăciune. 

Voiam să nu mai cobor, că afară e vulpea care stă pe la 
fereastră. 

14/27 noiembrie 1974 

Mărturie a coborârii Domnului prin trâmbiţa Sa. Vremea Dom- 
nului se schimbă din pricina poporului şovăitor. Sfinţenia strălu- 
ceşte din om. Suferinţa trâmbiţei aşteaptă la mila poporului creştin. 

Pe pământ va fi Domnul şi cu poporul Său. 

... Această lucrare este fotografiată de sfântul apostol 

Fuca. 

... Nu ştiu de ce nu creşteţi în duh, că văd că în trup 
creşteţi mereu. De ce nu creşti, Israele? că Eu am nevoie de 
duh, căci trupul îngraşă pământul. Israele, de ce nu creşti? Vi- 
ne vântul să surpe munţii, să surpe copacii. Israele, fiul Meu, 
dă drumul Duhului lui Dumnezeu să crească înăuntrul tău. 
Nu-F mai ţine pe loc, tată, că de duh e mare nevoie la Dum- 
nezeu, căci precum plugarul părăseşte pământul care nu ro- 
deşte şi nu-1 mai lucrează, tot aşa şi Dumnezeu părăseşte pă- 
mântul care nu mai rodeşte. 

... A fost vorba când ne-am cunoscut să fiu cu voi până 
când ne vom muta de pe pământul acesta, dar pentru că unul 
se naşte şi altul moare, lucrul se va schimba. Ce să fac Eu cu 
acela care s-a născut azi dacă astăzi va fi sfârşitul? 

... Dacă ai vândut pe cineva, caută şi răscumpără cât 
mai e timp, că va fi vai şi amar de tine. Feriţi-vă de această 
crimă. Nu vindeţi creştinii. 


Iubiţi-vă şi apăraţi-vă, că sunteţi un popor străin, 
sunteţi ca o insulă în mijlocul unei ape. O, insulă sfântă, păs- 
trează-ţi sfinţenia şi luptă pentru ea luptă dreaptă. Sfinţenia e 
fină, tată. Când te-ai îmbrăcat în ea, nu te mai cunoaşte ni- 
meni, şi vei străluci ca soarele, şi atunci tot omul care e duş- 
manul tău va plânge la tine şi va cere îndurare, dar Dumnezeu 
nu-1 va mai lăsa. 

Credinţa voastră să fie de aur, nu de aramă. 

... Pentru tot poporul suferă acest trup. Toate durerile ei 
sunt numai păcatele poporului Meu, că e vas folosit de toţi şi 
lovit de toţi şi e hulit şi e batjocorit şi e nepreţuit. Stai şi tu 
bine, ca să stea şi vasul Meu fără durere. 

... Să nu vă supăraţi că sunteţi mici, că dacă aţi avea 
credinţă, aţi fi mai presus de orice învăţat, aţi fi mai presus de 
orice ştiinţific. 

... Israele, te-ai învăţat cu binele, dar să ştii că pământul 
de sub picioarele tale nu e al tău, şi e al Meu. Văd şi Eu că a 
crescut omul şi a făcut ce a voit pe pământul Meu, a făcut 
construcţii mari şi fiare peste fiare, dar adevărat vă spun că în 
timpul care vine, şi e în faţa voastră, nu voi mai lăsa pe pă- 
mântul acesta nimic, pentru că nu e plătit. Creştine, nu crede 
pe cel ce vine la tine şi îţi spune: „Pământul este al meu". 
Omul este omul, şi Domnul este Domnul. Nu rămâne nici 
omul şi nici pământul, şi rămâne numai Dumnezeu cu po- 
porul Său. 

23 noiembrie/6 decembrie 1974 

Cei ce nu iubesc viaţa curată, aduc dureri şi întristări în mijlocul 

creştinilor. 

... Israele, în mijlocul tău sunt mulţi care nu duc viaţă 
curată, viaţă creştinească, şi de aceea aduc dureri şi întristare 
între voi. Israele, apropie-te de Mine. Dumnezeu nu poate să 
trăiască cu hulitorul, cu vânzătorul şi cu beţivul. Fii nevinovat 
de păcat, că sabia care se va ridica deasupra ta, se va ridica 
asupra capului care a ridicat sabia. Pumnul care se va ridica 
asupra capului tău, se va ridica asupra capului celui care a 
ridicat pumnul. 

28 noiembrie/11 decembrie 1974 

Cei ce iubesc lumea, 11 părăsesc pe Domnul. Păcatul se va întrupa. 
Măslinul din poarta cerului este bulgărit cu pietre, ca să nu aibă 

roade. 

... Am avut un număr de fii şi Mi-au murit, pentru că nu 
au voit să vină lângă Mine, ci au voit să fie şi cu Mine şi cu 
lumea. Adevărat vă spun că aceştia nu pot rămâne cu Mine. 

... Copilaşii Mei, depărtaţi păcatul de la voi şi nu mai 
fiţi prieteni cu oamenii răi, nu mai fiţi prieteni nici cu rude, 
nici cu frate dacă este rău şi nu e cu Dumnezeu. Nu mai face 
rugăciune cu lumea de mână. 

Fe-am arătat semnul păcatului, dar nu vor să recunoas- 
că. Copiii Mei, nu mai faceţi păcat, căci păcatul se naşte cu 
trupul, ca pruncul, şi îţi zice mamă şi tată. 

... Adevărat vă spun: cine n-a intrat acum în rai, nu va 
mai intra, că păcatul se va întrupa şi nu te va mai lăsa, că are 
şi el mădulare ca tine şi stă în calea ta. 

... Uitaţi-vă bine câtă întârziere am, că am avut o turmă 
mare de oi, şi acum am rămas cu câteva. Unde este munca 
Mea? Să ştii, creştine, că Mă voi judeca cu tine pentru munca 
Mea, că dacă nu-Mi vei da plata, îmi voi scutura picioarele şi 
va fi greu, că te voi face ca pe femeia lui Fot. Adu-ţi aminte de 

zilele dinainte, că îţi eram masă, izvor, tot ce doreai, şi acum 
te-ai dus la păgâni. Veniţi-vă în fire, că nu va mai fi băutura, 
muierile, ţigările, şi vei plânge după Mine ca egiptenii. 

... Scoală-te în sus ca un viteaz, încalţă-te bine şi îm- 
bracă-te, pune-ţi masca la ochi, şi coif, şi fii treaz, că numai 
aşa vei birui, că de ar fi toţi împotriva ta, vor cădea ca Goliat. 
Dar fiţi fără poftă în voi, nu mai fiţi cu lux, că vine vremea să 
nu-ţi mai placă, vine vremea să vă lipsiţi de toate. Mai bine 
nu vă mai jucaţi cu viaţa, că e scumpă viaţa. 

... Acest trup prin care vin de departe, acesta este 
măslinul pe care-1 bulgăresc toţi cu pietre, este măslinul din 
poarta cerului, care odată era plin de roade, şi mai târziu a 
ajuns să nu mai aibă roade. Băgaţi bine de seamă, că nu e voia 
măslinului, ci a celui ce dă cu piatra. 

13/26 decembrie 1974 


1975 


România va fi curăţită. Israel înseamnă „uns". Botezul şi-a pierdut 
puterea, prin fărădelegea omului şi a preotului. Creştinul sfânt este 
din sămânţa lui Avraam. Smerenia trâmbiţei Domnului. Oamenii 
legii pământeşti se lovesc în Domnul, Care îi ocroteşte pe ai Săi. 

... Românie, Românie, Se va ridica Dumnezeu împotri- 
va ta şi nu va rămâne nimic pe vatra ta. Românie, Românie, 
de ce ai primit pe vatra ta acest chip şi această purtare neîn- 
găduită? Românie, vatră sfântă prin ucenicii care sunt mărtu- 
rie! Românie, Românie, e un Dimitrie, e un Gheorghe, e un 
loan! Veniţi-vă în fire, creştinilor, că sunt în ajun să termin, 
că nu mai am unde sta pe pământul ţării acesteia. 

... Unde sunt aceia care spuneau: „Da, Doamne, ade- 
vărat că eşti Dumnezeu! “? Unde sunt aceia pe care i-am uns 
şi i-am binecuvântat? Dacă aceştia ar şti şi numele îngerilor 
şi al celor din cer, şi aceia ar fi fost vânduţi, şi aceia ar fi fost 
coborâţi din cer jos. 

... Vine vremea să se pedepsească şi beţivul, şi tutunarul, 
şi curvarul, că Dumnezeu nu mai poate răbda înşelăciunea. 

... Nu slujeşti Mie dacă posteşti sau dacă te rogi, ci e 
pentru tine, tată, căci pe portiţa cerului nu va intra nici un fir 
de păr nelegiuit, în împărăţia Mea. 

... N-am venit să iau de pe pământ praful sau copacul, 
ci am venit la tine, creştine, că moşii şi strămoşii voştri au fă- 
cut rugăciune şi M-au trimis la tine, că aşa e scris în Scriptu- 
ră. Oare, a minţit Dumnezeu? 

... Copilaşii Mei, nu vă mai obişnuiţi cu lumea, tată. 
Copilaşii Mei, în lume trăiţi, dar Eu vorbesc duhovniceşte. 
Nu dezbrăca credinţa şi binecuvântarea, ci stai aşa cum au 
fost moşii şi strămoşii, căci vine altă modă, o să vedeţi. Lăsaţi 
lucrurile sataniceşti. Tinerele şi tinerii pe care-i aveţi, băgaţi 
bine de seamă că picioarele goale le arde focul; se vor aprinde 
cum se aprinde focul cu gaz. 

... Să ştii de la Mine că mai e puţin şi va veni pedeapsa, 
începând de la curvie. Vai de femeia care şi-a lepădat bărbatul 
şi vai de bărbatul care şi-a lăsat femeia fără să aibă motive pen- 
tru preacurvie! Vai de beţivi, vai de hulitori, vai de hoţi, vai de 
vaiul pe care nu-1 aşteaptă nimeni! Vai de acela care a încuiat 
uşa bisericii! Vai de acela care a încuiat uşa credincioşilor! 

... Israele, ce înseamnă acest cuvânt: „ Israele “? în- 
seamnă că poţi să fii ungur, poţi să fii jidov, poţi să fii ameri- 
can, poţi să fii rus, poţi să fii orice, acesta este uns. Ungerea 


ta cu unsoarea Mea nu e numai a Mea, a Duhului ceresc, ci 
eşti uns în Tatăl, în Fiul şi în Duhul. Şi „Amin “ ce înseamnă? 
Pecetluirea. 

... Copilaşii Mei iubiţi, să ştiţi de la Mine, adevăr ade- 
vărat grăiesc că de când a venit botezul în lume, nu e păcat să 
iei mireasă din lume, că e botezată, dar e din lume. Lumea e 
deşertăciune. E încreştinat pruncul, dar după botez legea creş- 
tină nu au ţinut-o nici părinţii, nu au ţinut-o nici strămoşii. 
Botezul a fost călcat în picioare de când era prunc. 

... Se miră cerurile de ce în vremurile de azi nu se mai 
fac ucenici dintre creştini, că mereu mor. Vine ca o umbră la 
Mine, stă un an, doi sau trei, şi iar se întoarce de unde a fost. 
Fericit peste fericit, mai mare ca oricare este un ucenic din 
vremurile de azi. în vremurile de azi, de murit mor mii şi sute, 
dar să se facă sfinţi, nu se fac. 

Eu am spus: „Mergi pe urmele Mele, şi unde nu poţi, 
să-Mi ceri putere". Flai, creştine, vino la Mine! Nu te mânia, 
nu te supăra pe soarta ta, nu te supăra nici pe Mine, nu te supă- 
ra nici pe credinţa ta, ca ucenicul Iov, sărmanul, până ajungi la 
poarta lui Dumnezeu. Crezi? Nu te întoarce, fiul Meu, din calea 
lui Dumnezeu, că e grea întoarcerea. înainte mereu, chiar dacă 
îţi stă în faţă un călău. înainte mereu! înainteee, nu înapoi, ci 
pe drumul cel sfânt, pe care au mers mii şi mii de copii. 

Din a cui sămânţă eşti, creştine? Din a lui Avraam, şi 
aşa ai mers din neam în neam, şi să ştii că ai binecuvântare 
mare prin strămoşul tău. Crezi? Dacă nu faci păcate, te duci 
în sânul lui Avraam. Faceţi fapte sfinte, veniţi-vă în minte, nu 
mai fiţi rătăciţi, Mă îndeamnă sfântul loan să spun. Sfântul 
loan a fost zămislit din poruncă, şi pentru rătăciţi. Plângea 
preotul în biserica sa că nu avea creştini. Cine era acela? Era 
un Zaharia. Astăzi cine mai plânge, creştine, pentru tine, pen- 
tru cel rătăcit? E lucru mare ce fac Eu pentru voi. E lucru ma- 
re ce a făcut Dumnezeu cu Zaharia. E lucru mare ce a făcut 
Dumnezeu cu Fecioara Maria. E bucurie mare, copilaşii Mei, 
pentru cei care cercetează lucrarea aceasta. 

... E o fiinţă omenească şi nepreţuită şi îndurerată, prin 
care Dumnezeu îşi face lucrul Său. E trup, e fiica lui Andre- 
iana, care era urâtă şi prostuţă şi nebăgată în seamă de lume, 
şi e ca să-i dea de ruşine pe cei de neam mare. Vino, creştine, 
la prostuţă Mea! Vino la Mine, creştine, că e bine, e foarte bi- 
ne, căci prin prostuţă aceasta e oglinda sfântă, şi tot prin ea te 
uiţi în împărăţia Mea. 

... O, Daniele, am avut mii de copii, tată. Unde e turma 
din Ocniţa? Unde este turma din Pro viţa? Unde este turma 
din Ibrianu? Unde este turma din Călăraşi? Unde este turma 
din Valea Lungă? Unde este turma din Bucureşti? Unde este 
turma din Moroieni? Cum să nu fiu supărat? Odată plec şi tac. 
Veniţi-vă în minte, cercetaţi bine viaţa cu Mine. Daniele, e ru- 
şinos de un creştin care nu pune mâna pe Scriptură. 

... Mai e un pic şi vine un popor necunoscut, care nu 
s-a închinat lui Baal, nu s-a făcut comunist, şi după aceea se 
va face un lucru mare, care nu se descoperă acum. 

... Am trimis tot cerul sfânt, toată armata cerului am 
trimis-o împotriva informatorilor, ca să nu vă mai cheme să 
vă cerceteze. 

25 decembrie 1974/7 ianuarie 1975 

Toţi cei credincioşi să vină la Domnul, pentru ocrotire şi sfinţire şi 
pentru salvarea neamului lor cel adormit. Milostenia trebuie 
răsplătită prin rugăciune de mulţumire. 

... Vino la Mine, creştine! Pe cine să mai trimit după 
tine? că nu mai am pe cine să mai trimit după tine, că după 

Cuvântul lui Dumnezeu 


Mine sună trâmbiţa lui Mihail şi morţii vor veni să-Mi vadă 
faţa şi tu vei zăbovi să îngropi morţii, să te gândeşti să faci lu- 
cru pământesc. Vino, că vei fi înfometat şi nimeni nu-ţi va 
mai da nici o poamă. Vei fi însetat şi nimeni nu-ţi va da nici 
o picătură de apă. Vei fi gol şi va fi frig, şi nimeni nu-ţi va da 
îmbrăcăminte şi nimeni nu-ţi va da încălţăminte. Duhovni- 
ceşte Domnul vorbeşte. Vino, că vei fi obosit, abia te vei mai 
ţine pe picioare şi nimeni nu-ţi va da un scăunel să te odih- 
neşti. Vino, că vei sta în ploaie, dar ploaia, tată, te va pătrun- 
de până la os şi nimeni nu te va aciua, nimeni nu te va cunoaş- 
te pe pământ. Decât Dumnezeu te cunoaşte, şi El îţi va zice: 
„ Vino, obositule! Vino, însetatule! Vino, golule! Vino, frigu- 
rosule! Vino să te încălzesc! Vino să te îmbrac! Vino să te 
hrănesc! Vino, că te vor bate vânturile! Vino, că la Mine sunt 
toate bune pentru tine! Vino, că din Mine te-ai născut! Vino 
la Mine, creştine! 

Vine vremea, tată, când vei căuta şi groapă să te aciu- 
ezi şi nici groapa nu te va primi. Vino la Mine, că M-a trimis 
Tatăl la aşternutul tău să te chem. Vino, tată, că dau osândiţii 
din iad să iasă la acest cuvânt, dar nu pot, şi tu, că eşti liber, 
nu vii. Vino, că dacă asculţi de Mine ca moşii şi strămoşii 
voştri, vei da slobozenie întregului neam pe care-1 ai în iad. 

... Preţuiţi chemarea, că orice vei sădi, va răsări; orice 
vei răsădi, se va prinde şi va lua viaţă şi se va face frumoasă, 
dar fă aşa cum te învaţă Dumnezeu. Copilaşilor, treziţi- vă la 
viaţa creştină, că nu va mai lumina soarele pe cer, şi tu vei lu- 
mina pe cale. Nu va mai fi sarea pământului, şi tu vei da gus- 
tul. Veniţi-vă în fire. Spălaţi-vă picioarele unul altuia, ca uce- 
nicii Mei. Dovediţi prin fapte că sunteţi fii ai luminii. Voi veţi 
lumina pe cale, că la voi vor veni mulţi să-şi aprindă lumina 
lor. Măi tată, vine vremea să fiţi mucenici. Copiii Mei, să fiţi 
ca mucenicii, să nu săriţi în iad. Vine vremea să se încerce pu- 
terea ta. 

... Lăsaţi grâul împreună cu spinii, că singuri se vor ale- 
ge. Am arătat vasului Meu că vine vremea să meargă fiecare 
la locul său, şi nu pe pământ va sta, ci la locul ce şi l-a răs- 
cumpărat. Nici cât un fir de păr lucrul spurcat nu va intra în 
împărăţia Mea. 

... Săraci din poporul Meu care primiţi milostenie, să-Mi 
răsplătiţi milostenia prin rugăciune pentru acela care v-a dat 
şi pentru răposatul pentru care s-a dat. Nu fiţi ca ţiganii de la 
uşa bisericii, care cer pomană şi care nu se roagă pentru cel 
care l-a miluit. 

... Aţi dat copiii la şcoli, dar nu lăsaţi copiii să-i ia de 
tot profesorii. 

... Israele, poporul Meu, Israele, spală-te bine, să nu ai 
tină pe tine, că sfârşitul vine; nu sfârşit să mai rămână cineva 
în urma Mea, ci sfârşitu-s-a! 

1/14 ianuarie 1975 

Preoţii vor da afară din biserici pe creştinii urâţi de lume. Min- 
ciuna ştiinţei omului. Cuvântul Domnului va despărţi veacurile. 
Puterea papală nu va mai fi, ci va fi numai Dumnezeu puterea. 
Bogăţiile lumii să fie dispreţuite. Vor plânge monahii pentru viaţa 
lor lumească, ascunsă sub haină sfântă. 

... Fericit de milioane de ori cel pe care l-am câştigat 
prin acest cuvânt şi stă neamăgit şi în voie, că stă lângă Dom- 
nul Iisus Hristos. 

... Copilaşii Mei care mai sunteţi, nu aşteptaţi ca să vă 
pecetluiesc Eu. Pecetluiţi-vă voi, ca să nu vă mai înşele satana. 

... O, Israele tată, de ce nu cunoşti tu că eşti ruda Mea 
şi că de la Mine ai luat viaţă şi faţă? căci pentru Mine suferi 


toate. De ce nu cunoşti tu viaţa fără de moarte? De ce nu cu- 
noşti tu, tată, că poporul tău e ca poporul lui Dumnezeu, şi că 
poporul lui Israel e poporul din cer? Locul tău nu e pe pă- 
mânt, ci e la Dumnezeu, şi de aceea te urăsc toţi, că nu eşti 
din loc pământesc. 

... Mulţi vor vinde căminul acesta, şi apoi vor vrea să 
vină să stea în locul acesta, dar pentru vânzători şi pentru cei 
ce au plecat se vor pecetlui toate. Nu e grea lupta, cât e frica. 
Ţine-te bine de Mine, că acesta va fi un cutremur. Nu-ţi face 
nimeni nici un rău. Acela care te-a împărtăşit şi te-a mărturi- 
sit, acela va fi cel mai rău cu tine. Tată, nu sunt împotriva 
preoţilor, dar unul la o mie îşi va păstra cuminţenia, şi mulţi 
vor fi împotrivă, crezând că te faci tu mai mare în picioare 
decât el. Nu, Israele, tu aşa să spui la cine te va da de mână 
afară din sinagoga sa; să spui: „Sunt creştin că aşa mi-e viito- 
rul, nu ca să fiu păstor în locul tău". Copilaşii Mei, când va 
vedea această lume tot viitorul dumnezeiesc şi lucrarea dum- 
nezeiască, vor sări mulţi în foc ca să ardă şi se vor spânzura, 
sau îşi vor curma viaţa şi vor arde, că pentru mulţi, acest ade- 
văr va veni cu osânda. 

... Fii înţelept în toate şi să nu te asemeni cu cei de as- 
tăzi. Mădularul tău care te duce la păcat, să fie fără putere. Să 
nu te asemeni cu ştiinţificii, să nu te asemeni cu hulitorii, să 
nu te asemeni cu negustorii, să nu te asemeni cu lacomii, ca- 
re stau la masă zi şi noapte şi nu se mai satură. Fiţi desăvârşiţi 
şi nu vă lăsaţi amăgiţi. 

... Copilaşii Mei, precum ştiţi că Eu am fost urât şi nu 
am fost primit în nici o casă, şi unde am fost primit, nu a zis 
să Mă mai duc, aşa şi voi, să ştiţi că de la Mine sunteţi. 

... Do mn ul Iisus spune că va fi o zi când va trage pomul 
din poartă la Sine şi nu va mai fi în lume. Nu huli pe cel ce 
te-a bulgărit, că vei fi tras cu toate ale tale în grădina Mea. Ştiu 
durerea ta. E scrisă în costiţa Mea. Toată durerea ta e scrisă pe 
trupul Meu. De aceea am venit după tine şi plâng mereu. 

... Oiţele Mele, puneţi mâna pe Scriptură, că se coboară 
cei care se duc la lună şi la stele şi stau cu voi şi vă arată min- 
ciuna. Să nu ziceţi cum că luna şi soarele sunt lucruri străine 
de Mine. Să nu zici că ei au intrat pe poarta cerului şi nu au 
găsit pe nimeni. Acestea sunt minciuni. 

... Păstraţi slujba şi viaţa cu Mine. Nu mai lucraţi săr- 
bătorile şi duminica, fiilor. Trăiţi cu frică, tată, că uite, aveţi 
vecini pe lângă casă care lucrează duminica. Aveţi lume care 
nu mai ţine sărbătorile, şi o să vină urgia de la Mine, dar nu 
vă speriaţi, că peste tine nu vine dacă vei păstra acestea cu 
Mine. Israele, ascultă, tată, că Dumnezeu a pornit cu multă 
durere asupra acestui popor care lucrează duminicile. înar- 
maţi-vă bine, Să nu fie în inimile voastre nimic care să vă în- 
spăimânte, chiar de ţi-e soră, chiar de ţi-e mamă, că Dum- 
nezeu a pornit cu rău împotriva celui rău, că Dumnezeu nu 
mai poate răbda lucrarea rea. 

... Tată, auziţi bine cuvintele de la Mine. Moşii şi stră- 
moşii voştri, în ajunul acestor zile mari, se rugau şi posteau. 
Am deschis cerul şi am văzut preot mergând cu botezul din 
casă în casă şi a găsit mâncând came de ajunul Bobotezei şi 
i-au zis: „Hai, părinte, să mâncăm". Şi ce au zis: „Dacă 
preotul a mâncat, de ce să nu mâncăm şi noi?". Ferice de 
preotul care nu a mâncat şi a mustrat. Mai sunt preoţi, dar mai 
rar care trăiesc în post şi în rugăciune şi iubesc poporul care 
este cu Domnul, şi aceşti preoţi se vor socoti la preţ, nu un 
leu, nici o sută, nici o mie, nici zece mii, ci milioane de lei. 

Creştina care are soţul la serviciu, să muncească şi 
pentru soţul ei pentru viaţă veşnică. Dar o să vină ziua şi vre- 

mea să nu mai fie creştinul la serviciu. De unde vine această 
vreme? Fiule tată, de la Mine vine, dar nu Dumnezeu vine. 
Un om vine, şi va zice: „Du-te la pocăinţa ta, şi acolo să slu- 
jeşti Şi tu te vei pune pe gânduri şi vei pune capul în jos şi 
nu vei slăvi pe Dumnezeu, şi ai să zici: „ Ce voi mânca şi cu 
ce mă voi îmbrăca? Dumnezeu va trimite ca să nu mai fii 
în serviciu, ca să poţi să fii pregătit cu Mine. Şi în timpul ace- 
la lumea va bea şi va mânca şi tu vei suferi în casa ta. Nu-i va 
păsa lumii de boala ta şi de foamea ta, dar Eu zic: dacă vei fi 
vrednicul Domnului Iisus Hristos, pe toate le vei avea. 

... Mă duc, tată, că am un ucenic, pe iubitul vostru frate 
Zaharia, care e în cumpănă, nu în cumpănă de moarte. Ştii 
cum stau îngeraşii în casa lui? Cum stă şi găteşte cineva mi- 
reasa. E durere grea pe casa sa şi pe fiul acesta. Printre înge- 
raşii care sunt în casa lui, e şi surioara lui. Dacă veţi putea, să 
daţi şi voi pe la el până va pleca. Pregătiţi muzica pentru ple- 
carea sa, dar să nu o luaţi unul în jos şi altul în sus. Tată, fie- 
care din copiii lui Zaharia să fie luaţi de creştini, că se fac răi. 

... Eu sunt Domnul Iisus Hristos. Nu sunt în trup, dar 
nu mai e mult şi voi veni în trup, şi în trup voi despărţi vea- 
curile: pământesc, de cel duhovnicesc. Voi face un veac nou, 
care nu se va mai schimba şi nici nu se va mai tulbura. 

... Copilaşii Mei duhovniceşti, să fiţi desăvârşiţi, să 
grăiţi adevărul pe pământ: ce e nu, nu; ce e da, da. Feriţi- vă 
de nedreptate şi de strâmbătăţi. Nu vă împrieteniţi cu păgâ- 
nul, nu fi prieten cu el, căci păgânului nu-i place creştinul, ci 
te face prieten să te tragă în viaţa maghiară. Precum mama a 
purtat grijă de voi, aşa şi Eu port grija poporului Meu, de hra- 
na duhovnicească. 

... Este vremea de pe urmă şi nu se ştie aceasta, că s-a 
ascuns dreptatea şi s-a acoperit adevărul. Nu vrea să vă spu- 
nă. Şi să ştiţi că nu mai e mult şi vă veţi muta în veacul al doi- 
lea şi altul nu va mai fi, dar feriţi-vă de moarte. 

... Priviţi bine şi cercetaţi bine, că sunteţi în vremurile 
din urmă. Se vede după vreme. Afară e cald şi soare şi pace 
în lume, dar între creştini e vreme rea şi ucidere. Scrieţi pe 
hârtie. 

... Fiţi desăvârşiţi, că iată, Mă încurc la vorbă, că sunt 
mare la cuvânt, şi trâmbiţa e mică. Dezrobiţi-vă neamurile 
din iad. Daţi-le şi lor bucuria şi mântuirea prin fapte, că nu 
numai cu voi vorbesc, ci pentru toţi, vii şi morţi. 

Fiţi stăpâni pe viaţa voastră. Nu lăsaţi pe nimeni să vă 
stăpânească. Aşa au fost moşii şi strămoşii voştri. 

... Copilaşii Mei, veţi putea face multe lucruri şi veţi 
putea naşte mulţi prunci prin viaţă plăcută, că şi din duh se 
nasc prunci. Să fiţi credincioşi, să ştiţi ai cui sunteţi voi. Deşi 
v-a născut Ioana sau Steliana, voi sunteţi fii ai Luminii dacă 
ascultaţi de glasul Meu. 

... Odraslele Mele, mulţi din lumea aceasta mor şi dau 
de pomană lampă, ca să aibă lumină pe dincolo. De ce? Că nu 
au credinţă. încrede-te în Dumnezeu, că după moarte nu vei 
mai avea soare sau lună sau lampă ca să lumineze, şi va fi 
Dumnezeu lumina. Voi sunteţi şi lumina. în inima ta e lumi- 
na. Voi sunteţi gustul mâncării. 

Copilaşii Mei, vedeţi voi lumea aceasta? Cu cât e ea de 
rea împotriva ta, cu atât, în vremea de pe urmă, va veni la tine 
şi îţi va cere tămăduire şi lumină, dar nu mai păcătuiţi. Să nu 
mai răsară nici o lăstară, să zvârli rădăcina păcatului. De 
aceea mulţi s-au întors de la Mine în lume, că n-au scos din 
inimă rădăcina şi a ieşit din nou păcatul şi s-au dus. 

... Fiţi desăvârşiţi. Vine vremea să te trimit să pui mâna 
pe acela care zace în pat, şi se va scula; şi să te rogi pentru 


orbi, şi se vor tămădui, ca să vadă puterea rugăciunii. Vine 
vremea să te duci la lagărul de deţinuţi şi să pui mâna pe la- 
căt, şi să se desfacă. Vine vremea, copilul Meu, că fiecare îşi 
va lucra meseria sa, dintre cei credincioşi. 

Nu vă temeţi de aceştia care vă poreclesc şi care vă zic 
că vă ucid. Nu vă temeţi. Aceştia sunt vorbitori de basme şi 
făcători de rele, care vor pieri. 

Toată puterea papală va dispărea şi va rămâne una sin- 
gură: Dumnezeu. Toată puterea celor învăţaţi dispare. Toată 
vorbirea şi toate zidurile se vor sfărâma. Vei rămâne tu, creş- 
tine. Auzi? Te anunţ de un timp. 

Toată stofăria şi hăinăria şi toată încălţămintea vor fi 
aruncate pe străzi. Dar de ce, nu se spune. Te rog pe tine, ni- 
mic să nu foloseşti. Să calci şi să scuipi pe ele, dar nimic să 
nu atingi, că te vei face bulgăre de piatră ca femeia lui Lot. 
învăţaţi-vă bine aceste poveţe de la Mine, că ai să vezi stofe 
şi haine şi ai să zici că de ce s-au aruncat, că erau bune. Nu 
lua, că a căzut blestemul peste această purtare necuviincioasă. 

... Citiţi, citiţi, citiţi! Credeţi voi că sunt creştini care n-au 
pus mâna pe Scriptură? De ce? Că-i dau de ruşine faptele. 
Fiule Daniele, nu te ruşina de Mine, că nici ginerele tău nu fo- 
loseşte Scriptura. Nici ginerele tău, Constantine Chivulescu, 
nici fiul tău, Cristea, nu foloseşte Scriptura. Să ştiţi că vine 
vremea să nu mai ai Scriptură în casă, şi nici carte de rugă- 
ciune. O ia apa. Numai pe sfert de sfert să aveţi şi voi dorul 
să citiţi, măcar o dată pe săptămână, măcar un verset pe lună. 
Dacă aţi fi cu dor de Noi, nu v-aţi lenevi. 

... Şi preoţimea se roagă şi pentru vii şi pentru morţi, şi 
se duce mama copilului şi se duce soţia bărbatului la biseri- 
cuţă şi la preot şi dă slujbe pentru ei şi se roagă, dar soţul şi 
copilul bea în cârciumă în timpul acestor rugăciuni. 

... Ai să vezi monahii plângând pe lângă zidurile mă- 
năstirii, că nu au ştiut să trăiască, ci au dus viaţă monahiceas- 
că fiind ca lumea, iar haina era ca acoperământ pentru păcat. 
Dumnezeu va aduce în lăcaşul Său un păstor bun, care va cu- 
noaşte fapta fiecăruia. 

... Fiilor, îmbrăcaţi bine trupul, să nu se vadă goli- 
ciunea. 

6/19 ianuarie 1975 

Buna creştere a copiilor. Dragostea de Dumnezeu. Domnul îi 
plânge pe cei ce pier şi îi încununează pe cei sfinţi, răpindu-i spre 
ocrotire. Cerul va fi pe pământ. Fărădelegea altor popoare dă să 
murdărească România. 

... Fiţi pricepuţi, că nu va mai fi acest cuvânt mult timp. 
Uitaţi-vă că Domnul Iisus Hristos Se fereşte de cel ce nu îm- 
plineşte, şi îi spune o dată, de două ori, de trei ori, de patru ori, 
de nouă ori, de zece ori, şi a unsprezecea oară fuge de tine. 

... Copilaşii Mei, nu mai vine nimeni să mai spună: „ Vi- 
ne sfârşitul! şi aceasta e trâmbiţa prin care te anunţ, trâmbiţa 
Domnului Iisus Hristos. Fiilor, copilaşilor, bătrânilor care aveţi 
copii, veţi suferi pentru copii, că în ziua de judecată Domnul 
Iisus Hristos te ceartă de ce ai dat drumul copilului tău în lume. 
Şi pe tine, creştine care ai dat frâu liber femeii tale, te va judeca 
şi te va pedepsi, că iată, vine Cel ce pedepseşte. 

... Adevăr grăiesc, văd că mulţi credincioşi se simt 
obligaţi să nu mai bea, dar ar bea. Mulţi credincioşi se simt 
obligaţi să postească, dar ar mânca. Să ştiţi că ceea ce doriţi, 
aceea săvârşiţi. 

... Turmă mică, cu ce să te înmulţesc? Ce să aduc în loc 
când tu pleci? Ce să aduc în loc când tu cazi? căci la cei patru- 

zeci de mucenici s-a înlocuit, dar acum cu ce să mai înlocu- 
iesc când nu o mai fi nimeni? Cu ce să mai înlocuiesc? 

... Nici văzduhul nu va mai rămâne. Şi văzduhul se va 
preface şi cerul se va topi. Nu mai rămâi decât numai tu, cel 
ce eşti cu Dumnezeu, şi nu vei şti unde vei merge, că e taină. 
Atât vei auzi: „Mergi aici, sus!“. 

... Crezi că va fi război între cer şi pământ? Dar nu aşa, 
păcătos cu credincios. Se face război, dar nu se spune scula. 
Dumnezeu cu turma Sa, şi diavolul cu turma sa. Va fi război 
care nu a fost de când e veacul, şi va rămâne Dumnezeu cu po- 
porul Său, că şi cerul va fi pe pământ aici. Scrie în sfânta carte. 

... Poporul Meu iubit, te iubesc întotdeauna. Nu te mai 
lăsa să fii aramă stricată. Fii vas lui Dumnezeu; fii casă şi iz- 
vor lui Dumnezeu; fii masă şi servul lui Dumnezeu, că în ce- 
ruri va fi bine când te vei duce la odihnă. 

O, fiica Mea, o, fecioară, nu te încânta de un mire pă- 
mântesc, nu te încânta de portul pământesc, nu te încânta de 
vremea de acum. Prin curăţie îţi faci rochiţă de mireasă. Spu- 
ne-Mi şi Mie, poporul Meu, când se termină viaţa ta cea rea? 

... Eu vă iubesc întotdeauna. Voi sunteţi cheia veacului, 
care mai faceţi binele. Dumnezeu va încheia veacul Său cu 
voi. Mai sunt copii ca voi, mai sunt pe alocurea. Eu Mă duc 
la toţi, pe toţi îi hrănesc, şi vine ziua să-i unesc pentru ziua 
cea mare. Credeţi că sunt fii şi fiice necăsătorite şi care pos- 
tesc cu zilele, şi sunt fii şi fiice care sunt ca nişte mlădiţe? Nu 
vă spun ca să vă întristez, ci ca să vă îndemnaţi la drumul lui 
Dumnezeu. 

... Această goliciune nu e de pe pământ şi nici în carte 
nu scrie de ea, că n-ar fi avut loc, şi aceasta nu e de pe pămân- 
tul ţării româneşti, ci din ţară foarte murdară, de la armatele 
care au fost pe aici. 

O, mireasă frumoasă, cum ţi-ai întinat rochiţa de mă- 
tase! Dar nu e vina ta, e vina altuia. Numai în profeţia spusă 
indianului am scris această urgie. Acum indianul e mucenic în 
cer, ucis în ţara lui. Am vorbit prin vasul Meu în închisoare 
unui doctor indian, şi acela a scris cuvântul Meu şi a crezut în 
Mine prin trâmbiţa Mea. A fost ucis când s-a dus cu vestea 
aceasta în ţara lui (doctorul indian Singvrey, n.r.). 

17/30 ianuarie 1975 

Voia Domnului în cei credincioşi din mijlocul lumii. Daruri du- 
hovniceşti şi ucenici pentru ele. Veghe pentru paza de primejdii: 
folosirea sfântului mir. 

... Tată, umiliţi- vă. Ai ieşit în stradă şi mergi, dar să nu 
vezi nimic afară de Domnul. Pe El şi lucrurile Lui să le vezi. 
Să nu vezi altceva. Eu aş face să nu vezi, dar nu e bine să fii 
fără vedere, şi e bine să ai vedere. E bine pe toate să le ai, dar 
să fie slugile Domnului. 

... Am nevoie de tine, tată, că Do mn ul până la judeca- 
tă nu Se mai arată. Să te trimit să sădeşti o floare în grădină, 
să te fac doctor, să te fac sutaş, să te lupţi cu necuraţii, dar să 
ştii că mai mult te vei îmbogăţi, că te vei duce pe mare şi vei 
aduce Domnului Iisus Flristos ceea ce îţi urseşte. 

... Cineva din creştini zice: „Mai bine nu cunoşteam 
credinţa O, de ce dispreţuiţi? Nu-ţi mai place? Nu pofti la 
lume. Ia la tine Duhul de la Mine, nu pleca gol, că vine satana 
şi pleacă cu toată armătura sa şi cu toată ceata sa. Nimeni să 
nu dorească să se despartă de viaţa duhovnicească, să se des- 
partă de Mine, Domnul. 

O, lume, lume, amară lume, cum râvnesc toţi la tine, la 
masa ta, la purtarea ta! Tată, ce vezi tu la lume? Tată, ce râv- 


neşti la ea? De ce, fiilor? Fiţi încredinţaţi că veţi vedea cu 
ochii pieirea lumii acesteia, fuga la munte şi la morminte. 

Copiii Mei, faceţi sfânta cruce nu numai când faceţi ru- 
găciunea. Cu crucea veţi birui. Faceţi cruce unde vă culcaţi, 
faceţi cruce pe pereţi, pe vase, pe masă, la izvoarele de apă, pe 
cărări, şi chemaţi blagoslovenia, că unde este crucea, diavolul 
se depărtează. Faceţi cruce. Nu fiţi oameni fără cruce. Crucea 
sfinţeşte obiectele, sfinţeşte trupurile, sfinţeşte ochii voştri. 
Crucea e toiagul care-1 nimiceşte pe satana. Crucea aduce vin- 
decare. Mii şi sute de sfinte cruci să faceţi la rugăciune, nu nu- 
mai una sau două. Dacă nu puteţi cu mâna pe cale că vă e fri- 
că de oameni. Eu zic să nu vă fie frică de lume. Nu băgaţi lu- 
mina într-un obroc. Aveţi grijă de candele. Mirul pune-1 în 
mâncare. Mirul aduce sănătate şi multe alte lucruri bune. 

24 ianuarie/6 februarie 1975 

Domnul voieşte popor de ucenici cu viaţă de înger, ca nici unul să 
nu fie fără lucru sfânt. Din Scripturi, nu de la om se ia învăţătura. 
Domnul, îndurerat pentru trăirea necreştinească din România. 

Cerul este nedespărţit de om pe pământ. 

... Israele, măi Israele tată, Eu voiesc să fac din voi 
ucenicii Mei. Eu voiesc să fac din voi ostaşi de război, dar nu 
cu armă de fier, ci cu arme nevăzute. Eu voiesc să fac din voi 
îngeraşii Mei. Eu voiesc să fac din voi apostolii Mei. Eu vo- 
iesc să fac din voi profeţii Mei. Eu voiesc să fac din voi uce- 
nici ai Mei, ca nici unul din voi să nu fiţi fără lucru sfânt. 

... Israele tată, creştinul de astăzi nu se mai aseamănă 
cu creştinul mai de demult. Creştinul de azi e ca o tulpiniţă 
retezată cu fierăstrăul, adică a retezat Dumnezeu trupul vechi, 
ca să răsară trupul nou, dar în loc să răsară trupul nou, au în- 
ceput să răsară mlădiţe din trupul vechi, tot ce a fost în trecut. 

... Tată, găsiţi hăinuţa sfântă, găsiţi hăinuţa dreaptă. în 
Scripturi găseşti, nu în magazine, nu la oamenii de azi. Dacă 
te duci la un om pământesc şi îl întrebi de viaţă, nu cunoaşte, 
pentru că e orb. Copilaşii Mei, cine a căutat viaţa la om, s-a 
rătăcit. Cine a căutat viaţa în Scriptură, a aflat-o. 

... Cine nu vrea să fie cu Mine, nu-1 leagă nimeni şi nu-1 
forţează nimeni, dar eşti obligat să nu-Mi opreşti respiraţia 
trâmbiţei. Mai târziu se va vedea ce a făcut Dumnezeu prin 
Duhul Său pe pământ, că e o zidire nevăzută de ochiul pă- 
mântesc, şi când o vei vedea, ai să cauţi să vii la Mine, dar te 
va ţine necredinţa ta şi faptele nebune. 

... O, creştine, am nevoie de tine cum are nevoie un om 
de un zidar la casa sa, sau de un meseriaş să lucreze ceva în 
munca sa, sau cum are un om nevoie de o slugă la curtea sa. 
Am nevoie de voi, şi nici unul nu veţi fi fără lucru. 

... Dumnezeu cere de la poporul Său să nu se mai uite 
de unde a venit, să nu se mai uite pe lângă trup, căci aşa în- 
deamnă diavolul, să se uite pe masă să vadă ce mănâncă, să 
se uite că nu are vite şi să se uite că nu are avere. Moşii şi stră- 
moşii voştri au vândut averea şi au plecat în pustie şi s-au îm- 
brăcat cu sărăcie, dar pentru că astăzi nu mai e loc în pustie, 
pentru că a intrat în stăpânirea împăratului de azi şi peştera, 
şi scorbura, şi pustia, şi şesul, şi dealul, totul e în stăpânirea 
lui, învăţaţi bine, ca să trăiţi şi aici. 

... Copilaşul Meu, crede cu adevărat că nu mai vine un 
alt Hristos la tine, nu mai vine o altă milă pentru tine. Veniţi-vă 
în fire, tată. Auziţi bine cuvântul de la Mine. Nu mai duceţi 
trupurile la gunoi, în groapă, şi uniţi trupurile cu duhurile, 
căci trupul dus cu păcate, nu mai poate învia în împărăţia 
cerească. Aţi auzit? 

... Tată, a ieşit pe pământ o minciună mare, pe care o 
ascultă toată lumea, şi pruncii, şi bătrânii. Prin minciuna 
aceasta se pierde toată suflarea. Nu mai credeţi, măi tată, min- 
ciuna. Cu minciuna ai făcut ucidere duhului tău de la Dumne- 
zeu. A minţit Arie şi l-a pedepsit Dumnezeu. Orice mincinos 
e pedepsit pe veci. A pedepsit Dumnezeu pe toţi care au scos 
alţi dumnezei pentru voi, aşa cum Domnul v-a spus şi a scris 
în carte, că în cer a fost încăpăţânare mare a lui Lucifer, şi 
Dumnezeu l-a doborât din cer. Aşa şi minciuna de azi, care 
bate mereu în poarta lui Dumnezeu ca să piardă toate lucruri- 
le lui Dumnezeu. La început era Cuvântul, şi acum tot Cuvân- 
tul este. Daniele, la început era Cuvântul. Ai auzit aşa ceva? 
A fost Cuvântul şi Duhul. Nu te gândi, omule, că te vei lupta 
cu Mine, că Dumnezeu, cu cuvântul le-a făcut pe toate, şi nu 
poţi să te ridici împotrivă, oricât ai crede că eşti de tare. Ve- 
niţi-vă în fire, credincioşii Mei. învăţaţi credinţa. Nu mai fiţi 
săraci şi slabi în credinţă, că nu e aşa cum spune lumea. 

... Creştine, vei vedea pieirea lumii, vei vedea fuga lu- 
mii şi vei auzi strigătul lumii. Dacă vei fi cu Mine, creştine, 
şi vei fi cu lumina în mână, până la al miilea neam vei scăpa 
pe poporul tău. Vei spune: „Doamne, iată pe mama mea, 
iată-l pe fiul meu “, şi Dumnezeu va împlini cuvântul tău şi îţi 
va spune: „Să-ţi alegi neamul tău şi îl vei răscumpăra, dar 
prin rugăciune" . 

... Nu mai poftiţi mesele lumeşti. Deosebire au avut de 
lume moşii şi strămoşii voştri. Mulţi n-au mai voit să priveas- 
că faţă femeiască. 

... Românie, Românie, Românie! Nu te lăsa, Românie! 
Am zidit în tine un zid şi nu se termină. Românie, oare, nu ştii 
poruncile şi minunile? Românie, Românie, cum te calcă în pi- 
cioare! De ce a slăbit în putere duhovnicească această ţară? 
De ce, tată, copilaşii Mei, de ce toţi doresc să viziteze această 
ţară? De ce toţi doresc să se împrietenească cu această ţară? 
Din toate ţările au vizitat, şi toate s-au înspăimântat că în Ro- 
mânia e asprime pentru rugăciune. România era cea mai cu- 
rată şi frumoasă ţară. 

... Odoarele Mele, cum am să adun Eu petecuţele de pe 
pământ şi floricelele şi cum am să iau Eu roadele de pe 
pământ şi am să iau pomul Meu de pe pământ, pe care astăzi 
îl zideşte Dumnezeu! După vremea aceasta se schimbă, tată, 
se schimbă timpul. Dacă aţi fi voi desăvârşiţi, toate tainele le-aş 
vărsa în faţa voastră, dar după cum am văzut vânzarea din 
trecut, nu mai pot, tată, să mai spun. 

... Florile Mele, nu sunteţi singuri, sunteţi însoţiţi. Şi tu, 
femeie, şi tu, bărbate, sunteţi însoţiţi de persoane cereşti. Nu 
mai faceţi păcate crezând că nu vă vede nimeni. Nu e nicioda- 
tă să fii singur pe pământ. Eu am ursit sfinţi îngeri şi pe Maica 
Mea şi chiar heruvimii şi serafimii să vă însoţească, şi să ştii 
că dacă te vei despărţi de însoţitori, va fi greu de capul tău. 

28 ianuarie/10 februarie 1975 

Om creştin cu viaţa, nu cu numele. Proorocie pentru dărâmarea 
turnurilor înalte. Vine vremea să nu mai fie biserică, căci preoţii au 
legătură cu Pilat şi cu Caiafa. Puterea preotului adevărat. Proo- 
rocie pentru surparea comunei Măneşti. Domnul merge pe pământ, 
nevăzut de om. 

... Călcaţi pe urmele Mele. învăţaţi bine viaţa de la 
Mine. Cine trăieşte lumeşte, nu e vrednic de Mine. Cine tră- 
ieşte duhovniceşte, acela e vrednic de Mine. Cine iubeşte 
averea pe pământ, nu e vrednic de Mine. Cine trăieşte duhov- 
niceşte în lume, are viaţă nemuritoare şi fără sfârşit. 


... Fiilor, în vremea aceasta în care trăiţi voi, nu e o vre- 
me bună. După această vreme vine o vreme şi mai rea, şi du- 
pă această vreme rea, vine o vreme bună, dar această vreme 
va fi ca fulgerul pe cer, iute. Copilaşii Mei, după această vre- 
me bună vor veni trâmbiţele şi se vor întrece de a suna ceasul 
de pe urmă, de se va îngrozi lumea de lucrurile pe care le va 
auzi. Vor suna trâmbiţele toate, îşi vor face lucrarea care a ră- 
mas nefacută şi neîmplinită. 

Fiilor, pe pământ sunt mulţi creştini, dar sunt numai pe 
jumătate creştini, şi pe jumătate sunt păgâni. De ce? Când 
este vorba de rugăciune, când este vorba de post sau când es- 
te vorba de o milostenie sau de bisericuţă sau de alte fapte bu- 
ne, le vine greu. Aceşti creştini sunt numai cu numele, dar 
sunt bogaţi în lucrurile rele. 

... Veniţi la Mine, copilaşii Mei, veniţi şi auziţi cuvân- 
tul Meu! Veniţi să-L vedeţi pe Dumnezeu, că va veni vremea 
să-L vedeţi pe Dumnezeu în trup cât mai staţi voi pe pământ. 
Veniţi ca să auziţi cuvântul Său, căci cerul s-a deschis şi 
Domnul S-a aprins de dorul tău. 

... De ce jeliţi voi morţii care pleacă de pe pământ de la 
voi şi îi petreceţi până la groapă? O, tată, copilaşii Mei, nu mai 
petreceţi morţii care sunt în păcate, ci petreceţi morţii care I-au 
slujit lui Dumnezeu, că aceia pleacă de pe pământ la cer. 

... O, copilaşii Mei, ce de blocuri s-au făcut pe acest pă- 
mânt! O, cum se vor desface aceste blocuri mari! Câte suflete 
vor înghiţi aceste blocuri când se vor surpa, şi câte făpturi ti- 
nere vor pieri în aceste blocuri de pe pământ, care sunt făcute 
fără Dumnezeu! Crezi, creştine? Aceste blocuri înalte, care se 
fac acum, nu sunt scrise în cer, dar să ştiţi că toate au fost să 
fie, dar ar fi bine dacă n-ar mai fi. Vai de trupurile care se vor 
strivi în aceste blocuri înalte! căci nu va mai rămâne os din 
trupul lor. Copilaşii Mei, aceste blocuri sunt o nebunie; aceste 
blocuri sunt o urâciune la Dumnezeu; aceste blocuri sunt o 
minciună la Dumnezeu. 

... Luptaţi, tată, cu diavolul mereu. Chiar dacă n-ai în- 
deplinit un lucru, nu te mai gândi că n-ai să poţi să îndepli- 
neşti. Luptă-te mereu şi fii treaz mereu. Să nu zici că ai greşit, 
ci fii şi treaz apoi. Creştine, de la cel mai mic până la cel mai 
bătrân, luptă-te, creştine, luptă-te pe viaţă şi pe moarte. 

... Aveţi grijă cu bisericuţele. Nu lăsaţi bisericuţele în 
părăsire, că vine vremea să se închidă bisericuţele şi va rămâ- 
ne o singură bisericuţă pe întreaga lume, şi în aceasta dacă se 
vor afla creştini, şi pe aceasta o vor închide, şi n-ai unde să te 
mai duci la bisericuţă. Fericiţi vor fi cei care vor înseta pentru 
bisericuţa Mea. 

... Multe făpturi dorm în zile de sărbătoare când preotul 
este în slujbă, şi vă spun că nu se va ierta acelui om acest pă- 
cat. Numai aceluia se va ierta, care este bolnav greu şi îl mută 
din pat în pat. Aceluia i se va ierta acest păcat, măcar că este 
bătrân sau copil. 

Pentru cei morţi ascundeţi această profeţie. 

... Copiii Mei, s-au trezit oamenii şi femeile şi vin la 
Mine să le spun de morţii lor. Tată, Eu nu sunt ghicitor pentru 
morţi. Ascundeţi această profeţie pentru cei morţi. Aţi auzit? 

... Dacă preotul ar fi pe calea aceasta, dacă preotul ar 
sluji cu adevărat, s-ar împlini toate slujbele care se fac. Dacă 
preotul ar sluji cu frică şi cu cutremur, ar vindeca ologii, ar 
vindeca orbii şi ar învia morţii din morminte, dar vedeţi, tată, 
că nu au credinţă. Nu-i judecăm, dar Eu spun: fereşte-te de 
aceste păcate! Aceşti preoţi se îngrijesc de burtă; beau şi mă- 
nâncă bine. Creştine, fereşte-te de lucrurile rele ale lor, căci 
mereu se duc la Pilat, mereu se duc la Caiafa şi fac sfat, că au 

legături cu toate duhurile rele. Auzi? Tu mergi înainte şi nu te 
abate de la Mine cu nimic. 

... Crezi că vasul Meu a luat două palme de la duhul rău 
la rugăciune? Dar ea n-a văzut din spate şi a zis că e de la 
Do mn ul şi că a mustrat-o. Dar n-a fost de la Domnul, şi au 
fost aceste palme de la duhul rău, dar ea nu a spus la nimeni. 

... O, amar de comuna Măneşti, care a auzit cuvântul 
Meu, căci vor veni oştile cele rele şi vor cădea trupurile lor pe 
drum şi nu are cine să le îngroape. Caiafa cel mare, preotul de 
la Măneşti, nu va mai fi mult şi va intra în groapă, căci cine 
sapă groapa altuia, cade singur în ea, că el a săpat multe gropi. 

în numele Tatălui şi al Fiului şi al Sfântului Duh. 
Amin. Da, aceasta este crucea, podul pe unde vă veţi duce. 
Cine nu face această cruce, nu are drum spre Mine între Mine 
şi sine. Acest semn se va arăta în curând în slava sa. Amin. 

Eu sunt Alfa şi Omega. Am colindat pământul în lung 
şi în lat, cu tot ce este curat, iar ce este întinat, am blestemat. 
Eu sunt Domnul în chip curat. Umblu pe pământ şi Mă întâl- 
nesc cu omul şi nu Mă vede. Nu Mă arăt, pentru că nu crede. 
Eu sunt Alfa şi Omega, cu numele de lisus. Eu sunt Cel Care 
am fost răstignit pe cruce pentru tine. Eu sunt, şi în curând Mă 
voi arăta în toată slava Mea. Veniţi, oile Mele, cu o clipă mai 
devreme de-a dreapta Mea! Aşa vă voi chema şi când Mă voi 
arăta. Veniţi, că după Mine nu mai vine nimeni să vă cheme. 

6/19 februarie 1975 

Sfânta Împărtăşanie nu se dă la omul necurăţit de păcat. Darul şi 
harul se îndepărtează de preotul care bea şi fumează şi păcătuieşte. 

... Odată cineva cerea şi striga în urma Mea să-i dau o 
fărâmă şi am spus că nu dau pâinea copiilor Mei la câini, dar 
ea a ştiut să-Mi răspundă şi i-am dat. Dar acum nu mai pot să 
dau la lume, că e ca fiara. 

Daniele, nu a fost om păcătos ca acum de când e vea- 
cul. Intră omul beat în groapă. Geme Trupul şi Sângele Dom- 
nului în pântecul omului necurat. Geme, că S-a dat, că aşa e 
obiceiul, dar nu zice că dacă a băut şi a hulit până în timpul 
acela, să nu i se dea. Aţi auzit ce a spus tâlharul de pe cruce? 
S-a umilit, dar acesta de azi intră în groapă plin de hulă îm- 
potriva lui Dumnezeu. 

... Mult poate viaţa duhovnicească, monahicească, 
mult poate, dar caută puterea şi petrecerea duhovnicească. E 
ruşinos de un monah fără putere; e ruşinos, tată. Toate vei 
putea, dar cu viaţa. 

... Tată, stă departe darul şi harul de preotul care fumea- 
ză, de preotul care bea. Să nu te îndoieşti, tată, că toţi, de la 
preot până la cel mai din urmă, s-au făcut păcătoşi. Nu sunt îm- 
potrivă şi nu dispreţuiesc preoţii, dar faptele lor le dispreţuiesc. 

7/20 februarie 1975 

Se vor face două tabere din creştini. Proorocie pentru încheierea 
veacului. Cortul cuvântului Domnului va purta sub el mii de suflete. 
Maica Domnului, mijlocitoare între cer şi pământ. 

... Se vor face două tabere, copilaşii Mei. O parte din 
voi se vor face adevărate oi şi vor naşte miei, iar o parte din 
voi se vor face călăi şi vor pune capăt veacului acesta. 

... Eşti rugat de Du mn ezeu să nu mai stai aşa, în voia 
soartei. Soarta e cum ţi-o faci tu, nu e aşa cum este soarta ta. 
Acela care s-a spânzurat, aşa i-a fost soarta? Nu, tată. Lui Adam, 
primul om, aşa i-a fost soarta? Nu, creştine. Soarta ta e bună şi 
e în mâna Mea. Unde curge miere şi lapte, acolo e soarta ta. 


... Israele, Mă iubeşti tu pe Mine? Dar când va sta 
inamicul pe graniţă în faţa ta, Mă mai iubeşti? Să nu te sperii, 
creştine, că Dumnezeu îţi stă şi în faţă şi în spate. Adevărat 
grăiesc: chiar de vei fi lovit, nu te doare. Fiule, ai stat în tem- 
niţă. Te-a durut ceva? Nu te-a durut. Măi copii, se închide 
veacul, se închide portiţa, tată. Fiule, deschide ochii şi porţile. 
Poporul Meu, nu uita, ţine minte, că acum e portiţa deschisă, 
te aşteaptă. Spune, tată, crezi? De la mic până la mare, de la 
prunc până la cel bătrân, ţine minte: se închide, că nici preoţii 
nu vor să spună. A venit Dumnezeu să spună dacă ei nu vor 
să spună. Se încheie veacul, creştine. 

... Ai să dai mii de lei ca să mai ai Trupul şi Sângele 
Meu, dar dacă vei fi cu Mine în ascuns, îl vei avea. 

... Fiule, merge vasul Meu pe drum şi latră câinii la ea, 
dar acum latră câinii nu numai pe drum, ci şi în cămara sa, şi 
o muşcă. Vai de ranele ei! Crezi? Pe vremea moşilor şi stră- 
moşilor, ei fugeau în pustie şi căutau pacea, dar acum, o, cum 
strigă vasul Meu: „ Tăticul meu şi mămica mea, unde să mă 
duc?“\ De aceea cer: simţiţi-i durerile! 

... Am făcut această casă să ne aciuăm în ea. Nu numai 
aceste case, ci vor fi şi corturi, tată, şi de acelea vom avea, că 
nu va fi destul locuinţa aceasta, ci ne vom muta după vreme. 
Nu cort de patru persoane, ci cort de mii de persoane. Cine 
are înţelepciune, să priceapă. 

... Eu zic să dai cezarului ce e al cezarului, şi lui Dum- 
nezeu, ce e al lui Dumnezeu. Cere aramă, dă-i aramă, dar ini- 
ma nu i-o da. Ce nu e făcut de el, nu-i da. 

... Copilaşii Mei, aveţi grijă de copii, că e scris în Apo- 
calipsă de copilul veacului de pe urmă că stinge credinţa cum 
ar stinge cineva un chibrit în văzduh. Copiii veacului de acum 
nu mai ştiu de profeţie, nu mai ştiu de proorocie. Copiii vea- 
cului de acum nu mai ştiu de nimic; sunt ca nişte animale. 

Fiule, te-ar ierta Dumnezeu dacă tu ai aduce pe cineva 
la Mine, pe cineva de la viaţa sa rea. Atunci Dumnezeu zice: 
„ Vino, slugă bună şi credincioasă, că peste puţin ai fost şi 
peste mult vei sta, că ai avut un talant şi ai făcut doi“. E greu 
de cine îngroapă talantul. Roagă-te şi posteşte ca să se întoar- 
că cel puţin neamul tău de la rău, şi dacă nu aici, cel puţin la 
judecată îl vei scoate. Ca frunza în codru o să fie duhurile răs- 
cumpărate de Fecioara Maria, Maica Mea, pentru păcătoşii de 
azi; ea este cea mai mare mijlocitoare dintre cer şi pământ, şi 
se roagă la Fiul ei pentru voi. Cum e mreaja unui pescar, pe 
care o bagă în apă, aşa e rugăciunea Maicii Mele. Obositor lu- 
cru face Preasfânta Fecioară Maria, Maica Mea. 

... Nimic nu rămâne nedescoperit. Veţi vedea cum a 
văzut Longhin sutaşul când a înviat Dumnezeu din groapă, pe 
cine a înţepat în coastă. Tot aşa te vei îngrozi, creştine, şi tu, 
care M-ai înţepat. 

10/23 februarie 1975 

Iubirea de Dumnezeu poate totul din cel credincios care lucrează 
pentru Domnul peste pământ. 

... Ce vei face? căci până acum puteai să fii cel mai în- 
văţat; până acum puteai să fii cel mai priceput în toate, ca să 
fii lumină celor de lângă tine. Printr-un cuvânt ai fi altoit o su- 
tă de pogoane de pomi. 

... Acum nu mai stă Dumnezeu în cer, şi Se coboară pe 
pământ cu toţi sfinţii Săi, ca să-l apere de călăi pe poporul 
Său, că ştie că sunteţi slabi. 

... Filozofii de azi au învăţat o sută de foi într-un minut, 
o mie de foi într-un minut, dar voi n-aţi învăţat o rugăciune 
pe dinafară şi n-aţi învăţat nimic din lucrul sfânt ca să biruiţi 
pe cel ce va sta cu ştiinţa lui în faţa voastră. 

... Veniţi-vă în fire, căci cine ar vrea să ascundă lucra- 
rea Mea, orb va rămâne. Cine ar vrea să ascundă crucea Mea, 
nu va mai sta în viaţa sa. Iubeşte-L pe Dumnezeu cu toată pu- 
terea ta. Oricine ar vrea să ascundă faţa Mea, nu va putea s-o 
ascundă, că Dumnezeu îl va da de ruşine pe acela. 

13/26 februarie 1975 

Râvna pentru darurile Duhului aduce împărăţia lui Hristos pe 

pământ. 

... Nu vă leneviţi, căci lenea este mama foamei, şi pă- 
mânteşte, şi duhovniceşte, şi veţi suferi foame prin lene. Nu 
amânaţi rugăciunea, postul şi milostenia pentru mai târziu, că 
nu ştii ce va fi mai târziu. Fiţi la punct cu viaţa şi cu faptele 
bune. Să nu vă treacă ziua fără rugăciune, fără milostenii şi 
fără fapte bune. Pentru posturi, vă mai aduc aminte să postiţi 
ca strămoşii voştri: o dată pe zi să mâncaţi, seara, puţină 
pâine şi apă. Şi vă mai amintesc despre sărbători şi duminici: 
păziţi-le şi cinstiţi-le ca pe lumina ochilor voştri; să nu lucraţi 
şi să nu le întinaţi cu vreun păcat. 

... Fiilor, fiilor, vine împărăţia împăratului Iisus şi a îm- 
părăţiei Sale sfinte. O, fiii Mei, fiţi gata pentru împărăţia îm- 
păratului vostru. Fiţi curaţi, curaţi şi albi cum e crinul. Nu mai 
fiţi păcătoşi şi nu mai fiţi întinaţi cu sufletul şi cu trupul. Fiţi 
ca îngerii şi ca sfinţii, că v-aţi hrănit cu hrană de la masa în- 
gerilor şi a sfinţilor; din porţiile lor am luat şi v-am adus şi 
v-am dat vouă ca să fiţi cu ei la un loc. 

15/28 februarie 1975 

Darurile sfinte îl fac cunoscut pe poporul Domnului. Calea spre 
Domnul este astupată de om. Biserica lui Hristos va lua din nou 

fiinţă. 

... Copilaşii Mei, vă cunoaşte toată lumea pe voi că 
sunteţi copilaşii Mei, căci am făcut un semn pe capul şi pe 
pieptul vostru şi pe hăinuţa voastră şi oricum veţi da, semnul 
se va vedea. Şi la casă am făcut un semn, şi pe acoperiş am 
făcut un semn, şi pe pereţi am făcut un semn, şi dacă se va dă- 
râma copacul, semnul se va vedea; şi dacă se va dărâma casa, 
se va vedea semnul; şi de se vor dărâma pereţii, semnul tot se 
va vedea. Copilaşii Mei, fiilor, să ştiţi bine, tată, că Do mn ul 
Iisus nu vă lasă, numai să fiţi cuminţi. Să nu calci în picioare 
porunca Mea; să nu calci în picioare lucrarea sfântă; să nu 
calci în picioare legea sfântă şi ziua de sărbătoare! 

... Uniţi-vă ca îngerii, iubiţi-vă ca sfinţii, hrăniţi-vă ca 
pustnicii. 

... Copilaşii Mei, care este drumul pe care veniţi la 
Noi? Pe care drum veniţi la Noi? Toate drumurile s-au dis- 
trus. Vorbim duhovniceşte, ca şi pământeşte. Dacă ar ieşi ci- 
neva din groapa sa să se ducă la casa sa, nu o mai găseşte. Du- 
hovniceşte vorbim. Unde era sat, s-a făcut oraş. Unde era bor- 
dei, s-a făcut palat. Unde era groapă, s-a făcut asfalt. Copila- 
şilor, fiţi atenţi ce vorbim Noi. Noi nu greşim când vorbim. 
Voi să fiţi ca sfinţii la cuvinte şi la priviri. 

... Să nu batjocoriţi seminţia din care aţi fost născuţi, ci 
prin rugăciune să se sfinţească. Nu plecaţi inima şi fruntea la 
lucruri fără valoare. Copilaşii Mei, preţuiţi pântecul din care 
v-aţi născut şi ţâţa de la care aţi supt. Preţuiţi, nu batjocoriţi. 
Cinstiţi ziua în care v-aţi născut. Dacă cineva dintre voi are 
ziua de naştere sau pântecul blestemat, să se mărturisească. 
Toate lucrurile s-au sfinţit, ca şi ziua în care v-aţi născut. Cin- 
stiţi lucrurile lui Dumnezeu. Nu face păcat, şi fă slavă în ziua 


în care te-ai născut. Pântecele este lucrarea Mea şi trâmbiţa 
Mea. Să nu zici vreodată: „Mai bine nu era ziua când am cu- 
noscut lucrarea aceasta “. Numai dacă vei atinge mâna ta de 
pântecul acesta sau de mâna aceasta, te vei sfinţi. Nu te su- 
păra de sămânţa din care te-ai născut. Cinsteşte-L pe Dumne- 
zeu, că nimic nu se mişcă fără darul şi harul Său. Acest cu- 
vânt nu ţi l-am spus până acum. 

... Israele, copilaşul Meu, n-am să mai vin aşa des la 
voi, şi au să treacă luni şi săptămâni. Nu pentru că nu pot. Eu 
pot, dar e scris în carte să vă las, să vedem cum mergeţi sin- 
gurei, fără Mine, căci prea mult v-am ţinut şi prea mult v-am 
hrănit. Vremea e aşa, tată. 

Copilaşii Mei, acum trebuie să ştiţi cum se merge pe 
pământ către cerul sfânt. Dacă veţi umbla prost, veţi rămâne 
goi şi nemâncaţi. 

Fiilor, până acum a fost un pic de lumină, dar acum se 
stinge de tot. Fiilor, acum se vede, şi acum să vedeţi şi voi 
pentru ce a făcut Dumnezeu un ucenic de al Său să se stri- 
vească pe roată. A făcut aşa ca să-ţi fie ţie de ajutor la rugă- 
ciune. Acum se vede pentru ce a dus Domnul crucea şi moar- 
tea, ca să nu te duci tu astăzi şi să cazi. Acum ai să vezi lucrul 
lui Dumnezeu. 

Eu n-am urât nici pe Iuda, care M-a vândut, şi Mă duc 
în iad şi mereu vorbesc cu el şi Mă întreabă: „Mai e mult 
până ies? 

... Fiilor, fiţi credincioşi. Do mn ul Iisus Şi-a lăsat trupul 
pe pământ ca să Se dea spre mâncare tuturor. Nimeni să nu 
îndrăznească să se împărtăşească cu această masă dacă nu 
crede, că acela se osândeşte. Nu băga Trupul şi Sângele Meu 
în trupul tău dacă nu vrei să te sfinţeşti. 

... Preoţii vă socotesc pe voi că sunteţi fără păcat şi vă 
fac vouă dezlegare şi atât. Mărturisiţi, şi obligaţi preotul să vă 
mărturisească după carte, cel puţin o dată pe an, şi cer din 
partea voastră să îndemnaţi şi pe altul, căci chiar dacă n-ai 
greşit din gură, din sânge ai greşit cu toate mădularele tale. 
Crezi? Dacă n-aş fi văzut, n-aş spune. Da, e adevărat că sfânta 
împărtăşanie curăţeşte din vârful picioarelor până în creştetul 
capului. Ştii cum este sfânta împărtăşanie? Cum este o doc- 
torie care nu se potriveşte la boala bolnavului, şi este mai rău 
dacă mai este un păcat nemărturisit la tine. 

... Nu veţi sta în celule, nu. Eu voi închide uşa celulei ca 
să nu fiţi acolo, că sunteţi mici şi vă mănâncă şerpii. Ştiţi cât 
sunt de înveninaţi şeipii? Domnul Iisus a vorbit duhovniceşte. 

... Sunt mulţi din lume, care, la dărâmarea ce o vor duş- 
manii să strice bisericuţa, nu vor primi lucrul acesta, şi sunt 
mulţi din lume care vor primi şi vor pune mâna să dărâme, şi 
astfel, în lume va fi război, şi să ştiţi că Domnul Iisus Hristos 
nu va lăsa lucrul acesta să se împlinească. Dar să ştiţi că toate 
bisericuţele îşi vor lua fiinţă şi vor lucra, şi când se va întâm- 
pla aceasta, va nimici mâna aceea şi trupul acela şi vor fi 
aruncate în iezerul cu foc. 

... Nu mai vorbiţi tare. Fiţi în tăcere, călătoriţi în tăcere, 
ca să nu se audă zgomotul. Pregătiţi loc ascuns pentru cărţi şi 
le luaţi numai în timpul mesei, când mâncaţi. Nu ţineţi cărţile 
în timpul liber în casă. Fiţi atenţi, căci cuvântul acesta, astăzi 
vi l-am descoperit. Se face vânătoare de creştini. Fiţi atenţi. 
Aş dori ca aceste cuvinte să fie pricepute. Ascultaţi-Mă pe 
Mine. Fiţi tăcuţi, că nu voiesc să piară nici un fir de păr din 
capul vostru. Mi-ar fi uşor să vă dau la suferinţă, dar sunteţi 
mici. 


26 februarie/11 martie 1975 

Calea Domnului se va cunoaşte bine. Preoţii calcă legile sfinţe- 
niei. Cel ce biruieşte păcatul pizmei, scapă de multe rele. 

... Poporul Meu, cunoaşte bine drumul cu Mine, cu- 
noaşte bine drumul, tată, că pe pământ nu mai e drum sfânt 
nici pentru tine, nici pentru Mine. Toate drumurile s-au luat şi 
o să facem război să câştigăm pământul înapoi, nu cu armă de 
fier, ci cu armă făcută din cer. Poporul Meu Israel, să nu te 
sperii, tată, că am spus această şoaptă. Vom face război ca să 
luăm tot ce au răpit oamenii răi. Cunoaşteţi bine vremurile, 
tată! Israele tată, luptă-te să nu fii dărâmat, luptă-te să nu fii 
răscumpărat de păcat. 

... Copilaşii Mei, pentru voi am venit din cerul sfânt, ca 
să vă pregătesc să fiţi sfinţi şi să fiţi învăţaţi. Spălaţi-vă şi 
duhul, şi trupul, căci cu duhul şi cu trupul unii dintre voi veţi 
veni la Noi. Această lucrare este foarte mare pentru cine as- 
cultă de Mine. Bogăţia aceasta nu o are nici cel mai isteţ îm- 
părat. Pune mâna şi ia împărăţia Mea, ca această lucrare să fie 
pe veşnicie, tată. Nu izgoniţi şi nu alungaţi lucrarea lui Dum- 
nezeu de la voi. Nu numai să auzi, că mulţi au auzit şi sunt în 
iad, precum şi Iuda este. 

M-am grăbit să vin la voi. Această lucrare nu este aş- 
ternut pentru picioare, şi cine o calcă, se cheamă păcătos. 

... Se duc persoane şi învaţă să fie preot, dar viaţa unui 
preot de azi nu este la treaptă cu cinstea care e scrisă. Şi ştii 
cum e? Nu a ieşit nici cât un bob de linte, atât este de mic pe 
lângă cinstea preotului numit. Fiilor, preotul de cinste sfântă şi 
cu viaţă sfântă când predica, îi curgeau lacrimile pe piept, ca la 
copilul mic, de biberon. Când spunea la cineva, se lipea inima 
sa de cuvântul sfânt. Dar astăzi preotul dezleagă să mănânci în 
zilele de post, şi ştii cum vine aceasta? Preotul dezleagă de 
frica ta, ca nu cumva să te cerţi cu el. Şi apoi, dezleagă că scris 
este în carte: cine dezleagă ceva, să fie întâi lucrat de sine. 
Poporul Meu, vă spun să vă feriţi de acest lucru. Mănâncă şi 
lunea, şi miercurea, şi vinerea, până vine învierea. Mănâncă 
mereu de dulce, şi de aceea dezleagă. O, copilaşii Mei, sunteţi 
rugaţi de Mine să nu-i urâţi pe preoţi, dar v-am spus că nu mai 
e nimeni să zică aşa: „Iertate să fie păcatele tale“. 

... îmi pare rău că mulţi bolnavi au darul ca prin post să 
se facă sănătoşi, dar ei mănâncă de dulce. Sunt mulţi păcătoşi 
care umblă din preot în preot şi îi roagă să facă slujbe, şi preo- 
tul face, dar nu-i face sănătoşi. De ce? Pentru că nu au post. 
Şi pământul e plin de oameni care bolesc şi nu-i face nimeni 
sănătoşi. 

... Fiilor, nu fiţi fiii pierzării cum e lumea de azi. „Eu 
nu este pământesc acest cuvânt. „Eu nu este acest trup, ci e 
Duhul Sfânt. Cum picură ploaia pe pământ, aşa picură acest 
cuvânt. în vremurile de pe urmă aşa se face lucrarea, în duh. 
Duhul lui Dumnezeu pluteşte asupra poporului Său. Fiţi pri- 
cepuţi, că mult fură diavolii de la voi. 

... V-am făcut fii. Nu fiţi murdari pe hăinuţe, că în chip 
nevăzut vă vizitează Duhul Sfânt. Fiţi curaţi şi înăuntru, şi 
afară. 

Aşa cum a avut Avraam soli cereşti şi a mâncat cu ei la 
masă, aşa a venit cerul la tine, şi când a venit înapoi, a venit 
cu lacrimile pe faţă de ce a văzut la tine. Fiule, îngrijindu-te 
pe tine, Mă îngrijeşti pe Mine, şi îngrijindu-te de Mine, te în- 
grijeşti pe tine. Floricelele Mele, lucrarea Mea pe care o aduc 
la voi, nu e plasă de gunoi sau coş de obiecte de tot felul, ci 
este pentru vremurile voastre un acoperământ şi o scăpare de 
moarte, e un lucru fin, că dacă le-aş spune pe toate, nu le-ar 
cuprinde cartea. O, ce noroc aţi avut voi, că nimeni dintre 
sfinţi nu a avut aşa ceva. Sărmanul Avraam, ce nu ar fi dat el 


să fi avut aşa ceva! El trăia viaţă depărtată de soţia sa, că era 
femeie cu mintea scurtă. Dar voi, ce ştiţi, e lucru mare. Voi, 
ce aveţi, nu are împăratul, nici solii cereşti. 

... Nu mai pizmuiţi. Pizma e cel mai greu păcat, e în 
ascuns, şi nu ştie unul ce are celălalt în inimă. Pentru un sin- 
gur păcat, cum e pizma, nu vă veţi putea ţine pe cale, că e 
cum este un car pe drum, fără o roată, adică nu ai viaţă plă- 
cută. Cum ştii să le potriveşti pe toate cele pământeşti, po- 
triveşte-le şi pe cele duhovniceşti. 

... O, tată, daţi-Mi voie să vă arăt pata şi să vă arăt lu- 
crul urât, că dacă nu-Mi daţi voie să vă arăt, iau vasul Meu, şi 
va fi rău de voi. Dacă nu-1 ascultaţi, îl iau cu Mine. Când veţi 
ajunge la un pârâu, atunci vi-1 iau, ca să văd ce faceţi. Nu-Mi 
daţi voie să vă arăt? Poate e pizmă, sau ură, sau duşmănie. 

21 martie/ 3 aprilie 1975 

Ferirea de plăceri lumeşti. Folosirea hranei curate. Midţi vor lăsa 
totul şi vor urma pe Domnul şi vor lucra faptele credinţei sfinte. Nu 
mai sunt preoţi credincioşi 

... Israele, fii hotărât faţă de acest cuvânt. Vrei să-ţi mai 
grăiesc? Dacă dă cineva în tine, mai eşti pentru Mine? Israele, 
aceasta este hotărârea ta, şi aceasta este voia Mea: să faci voia 
Mea. Să faci voia Mea nu după putere, cum că dacă poţi să fii 
creştin, eşti creştin, şi dacă nu poţi, te faci păgân. Fii înţelept, 
că e vremea rea şi nu pot să-ţi mai grăiesc de două ori. Nu că 
dacă face nuntă ruda ta, să te duci la nuntă. Nu să te duci la 
nuntă că e fratele tău. E scris în carte, creştine, să nu stai la 
masă cu nelegiuirea şi cu păcătosul. Să nu te înşele, fiule, cu- 
vintele rele, să nu te înşele a lumii plăcere. De aceea te-am în- 
trebat: vrei să-ţi mai vorbesc? Eu nu voiesc să-ţi mai vorbesc, 
căci cuvântul Meu nu s-a împlinit, că tu eşti rău cu viaţa lui 
Dumnezeu. Vei vedea la judecată pentru ce nu s-a împlinit ce 
am spus Eu. Ai să-ţi muşti limba să se facă scrumbie. Limba 
lumii de astăzi este scrumbie afumată. 

Copilaşii Mei, vreţi să vă mai vorbesc? Sau vreţi să Mă 
opresc? De aceea n-am mai venit, pentru că mulţi din copii nu 
trăiesc după hotărârea făcută. S-au hotărât să-Mi slujească, 
dar am rămas cu hotărârea şi cu făgăduinţa, căci ei se duc cu 
păcătoşii. 

Un copil am avut şi Eu, tată, şi L-am dat să fie sânge- 
rat. Şi altceva vă întreb: pentru ce am dat copilul lui Dumne- 
zeu pentru voi? Ca să fiţi răscumpăraţi. Am şi Eu o dorinţă 
sfântă: cel răscumpărat prin Trup şi Sânge, să se facă sfânt. Şi 
de ce nu se face sfânt? O, nu este aramă ce s-a făcut pentru 
răscumpărarea voastră. Toată taina s-a dat pe faţă, toată taina 
dumnezeiască. Dumnezeu, ce a avut de spus, a spus, şi ce a 
avut de împlinit, a făcut, dar tu nu le-ai arătat pe toate, nu 
le-ai împlinit pe toate, ci le ţii ascunse, şi altul după Mine nu 
mai vine. 

... Nu fiţi ca lumea, care, odată cu hula, face şi crucea; 
care, odată cu curvia, face şi crucea; odată cu hoţia, face şi 
crucea. 

... Nu pot să stau în casa unde este ceartă, nu pot să 
stau, dar stau şi mereu Mă lupt să fac pace, şi pace nu se face, 
că vrea să se vadă ceva după mărime respectat. Se scoală 
copilul asupra tatălui, se ridică nepotul asupra bunicului, se 
ridică unul împotriva altuia şi nu se mai respectă nimic din în- 
văţătura lui Dumnezeu. Nu mai fiţi încăpăţânaţi. 

Cum îţi trebuie apă să bei şi mâncare să mănânci, aşa 
să-ţi trebuiască şi lucrurile Mele. Faci şi rugăciune, faci şi 
rău; şi posteşti, şi te cerţi. Ce sunt Eu ca să primesc gunoiul 
tău? în ziua în care ai postit, te-ai şi certat. De ţi-ar cădea limba 

nu te certa, şi să nu zici: „ Va trece această zi de post, şi mâine 
mă răzbun eu că va fi greu de capul tău. Cine, tată, se va 
mai ruga pentru poporul acesta? Nu te uiţi, tată, nu vezi că nu 
are cine să se mai roage pentru tine? Fiule, nu are cine. 

... Fiule, cum ai să cauţi un bordei! Ai să dai mii şi mii 
de lei, că nu mai găseşti decât case boiereşti. Ai să dai mii de 
lei, că nu mai găseşti pe nimeni ca să zică: „Iartă, Doamne, 
pe păcătosul acesta O, ce s-a făcut acum, nu s-a făcut de 
când e veacul, că pe acela care se ruga să dea ploaie când nu 
ploua, nu-1 mai cunoşti, nu mai are viaţa cu Mine. 

... Am grăit de multe ori: nu mai mâncaţi lucruri care 
nu ştiţi de unde sunt. Mâncaţi lucruri făcute de voi. Voi vă 
duceţi să cumpăraţi un miel. 11 vezi că e miel. Dacă te duci să 
cumperi un viţel, îl vezi că e viţel, dar tu nu ştii să nu fi fost 
dăruit, să nu fi fost hulit. Dacă tu vrei să mănânci, ceea ce mă- 
nânci creşte tu, cu mâna ta, că altfel te spurci, că altfel mori. 
O, nu vreţi să fiţi sfinţi! 

... Aşteptaţi pe Ilie în trup? A fost în trup, şi astăzi e în 
duh şi îl veţi vedea la judecată. Florile Mele, acum, ce vine, e 
greu pentru toată lumea, şi de aceea îţi spun: creştine, mai 
vrei să fii cu Mine, sau te duci în lume? Dacă mai vrei să fii 
cu Mine, împlineşte, să nu vină peste tine ce vine peste lume. 
Mai vrei să fii cu Mine? Nu cu hambarele pline de haine şi cu 
rafturile pline de mâncare, căci va veni vremea să-ţi laşi casa 
ta cea mare şi lada, să plecăm să punem piciorul pe alt pă- 
mânt, şi nu vei încăpea pe poarta aceea cu lada şi cu haina 
frumoasă, că poarta aceea nu e făcută de mână omenească. 
Cine a trăit cu Dumnezeu, acela va mai rămâne. 

A intrat această păsărică în ciori şi mănâncă şi ea ce 
mănâncă ciorile, şi hoituri mănâncă. Acum mănâncă hoituri, 
că e cu ciorile. Am văzut odată cum a venit din străinătate un 
puhoi de ciori pe pământ, un stol mare, şi eram cu Petru, prie- 
tenul Meu. Şi au găsit ciorile pe câmp un stârv spurcat şi s-au 
aşezat şi l-au mâncat. Şi Petru zice: „ Vai, Doamne, aşa mân- 
care mănâncă ciorile acestea?". Şi am zis: „Aşa mănâncă, 
Petre, căci ciorile sunt ciori “. Şi i-am povestit că aceste ciori 
sunt omenirea de astăzi, care mănâncă ce nu ştie, came şi de 
om, şi de căţel, şi de pisică, şi de şoarece. Atunci au găsit pe 
câmp acel stârv, dar acum acest stârv e în magazine. Creştine, 
ţine ascuns aceasta, ca să nu se cunoască de lume că voi ştiţi. 
Şi atunci Petru a pus mâna la gură şi a plâns cu amar şi Eu am 
spus: „Aşa vor ajunge robii Mei". 

Am grăit de multe ori: nu mai mâncaţi lucruri care nu 
ştiţi de unde sunt. Mâncaţi lucruri făcute de voi. 

... Tată, ce faceţi voi? Dacă Eu M-aş apuca să vă spun 
toate, toate, M-ar apuca sfârşitul. Ce faceţi voi? Unii mâncaţi, 
şi alţii vă jeliţi; unii tremură de frig, şi alţii, cu şapte haine pe 
ei; unii vă rugaţi, şi alţii chefuiţi şi vă îmbuibaţi. 

... Fiule, îngrijeşte-te de templu, că o să ne trebuiască. 
Toate vilele se vor dărâma, dar acesta va rămâne. 

3/16 aprilie 1975 

Pământul va fi spălat şi curat. Toată râvna pentru Domnul. 

Proorocie pentru nimicirea lui antichrist şi a îngerilor lui. 

... Israele, fii pregătit pentru o zi care este scrisă în car- 
te, că va fi o zi. Pentru mulţi, această zi va aduce o mare bu- 
curie. Pentru mulţi, această zi va aduce şi mare întristare şi 
mare durere şi mare îngrozire. 

... Oile Mele nu ascultă nici de păstori, nu ascultă nici 
de Mine, nu ascultă nici de carte. Nu mai zic de aceia care nu 
ştiu ce e în carte. Aceia se osândesc că nu citesc, dar tu te 
osândeşti fiindcă cunoşti ce-ţi cer Eu. Când nu pricepi ceva, 


nu întrebi cum este; zici că dacă nu pricepi, nu ai judecată, 
dar mai rău te osândeşti, creştine, pentru că în felul acesta se 
scrie la tine vicleşug. 

... Sunteţi în vreme apocaliptică, sunteţi în vremea 
când staţi pe pământul vrăjit şi fermecat, dar nu de Mine, ci 
de lume. Vine vremea ca pământul să se curăţească, şi trupul 
să se curăţească. 

... Să ştiţi că nimic nu se iartă dacă păcătosul nu se 
trudeşte. Nu mai trăi aşa, în voia soartei, cum că ce vei putea 
face, faci; ce nu, nu faci, că te iartă Domnul. Nu aşa, tată, 
pune-ţi toată puterea şi mădularele în lucru dumnezeiesc, că 
să ştii, nu se va ierta nimic. Lucrezi cu stânga în loc să lucrezi 
cu dreapta. 

... îmi amintesc când Tatăl ceresc Mi-a spus că voi fi 
prunc mic şi Mă voi naşte pe pământ şi voi fi sămânţă se- 
mănată pe ogoare şi voi fi un Miel mititel şi voi fi junghiat de 
un mişel; şi nu am spus nimic. Am ascultat. Nu am spus că nu 
trebuie să fiu pe lume, ci am zis: „ Tată, fie voia Ta Tu de ce 
nu zici aşa, poporul Meu, şi de ce stai împotriva Tatălui tău? 
Suntem fraţi, dar voi Mă alungaţi, voi Mă înjunghiaţi şi M-aţi 
scos din cele ale Mele. Suntem fraţi şi de trup, prin Trupul pe 
care-1 mâncaţi. 

Am fost trimis la ai Mei şi am fost răstignit de ei. Am 
fost vândut cu un preţ mic. Ai auzit, tată? Să intre în tine fio- 
rul din Mine, să intre în tine Duhul din Mine. Ai auzit? Eu nu 
M-am lepădat de tine, dar tu te-ai lepădat de Mine. Eu nu 
M-am lepădat, şi le-am primit pe toate pentru tine. Nimeni nu 
te iubeşte cum te-am iubit Eu. Eu am dus o cruce grea, dar 
crucea ta nu este aşa de grea, că pe a Mea a fost greşeala ta, 
iar pe a ta nu a fost greşeala Mea pe ea. Nu e grea a ta, dar 
ţi-e ruşine cu ea. 

..Nu aveţi voie să-Mi schimbaţi drumul, nu aveţi voie 
să-Mi schimbaţi portul şi hrana, nu ai voie să schimbi cre- 
dinţa. Toată lumea crede, dar nu are credinţă bună. 

... Fii fratele Meu. Să fim o inimă, să fim un trup, să 
fim una pe pământ. Şi cine vrea să fie aşa, nu zic să nu fie. Să 
fie, că-1 primesc cu toată dragostea sfântă. Cine vrea să-Mi fie 
frate, să-Mi fie. Cine vrea să-Mi fie slujitor, să-Mi fie, numai 
ucigaş să nu fie. Nu mai lucraţi, iară zic, nu mai lucraţi ca 
omul nebun, ca omul stricat şi ca omul care nu-L are pe Dum- 
nezeu. Lucraţi lucruri bune şi plăcute lui Dumnezeu, căci 
Dumnezeu, pe cine nu e cu Sine, îl duce la sfârşitul tragic. 

... Tot poporul să fie credincios că va vedea moartea lui 
antichrist, că tot ochiul creştinului care este cu Mine va vedea 
pieirea lui antichrist şi a poporului său. 

... Nu mai lăsaţi copiii voştri cu cei din lume, aţi auzit? 
Copiii din lumea de astăzi când vor fi de doisprezece, trei- 
sprezece ani nu vor mai lăsa cruce în calea lor sau iconiţă în 
calea lor. Dar nu mai e vreme. 

4/17 aprilie 1975 

Focul, pedeapsa lumii, vine de la păcatele de pe pământ. Mult va fi 
căutat omul creştin. Solid Domnului trebuie crezut şi primit. 

Salvarea creştinilor este prin mijlocirea sfinţilor. 

... Nu din cer se va aprinde focul, ci de la tine, tată, de 
la lume. Israele, tot cerul e de faţă când tu faci păcate. 

... Israele, plâng păstorii că nu le mai dai ascultare şi nu 
mai au curaj să stea în mijlocul tău. Israele, de ce nu mai dai 
ascultare la păstori şi Domnului Iisus Hristos? De ce te-ai în- 
tărit în neascultare? De ce te-ai făcut atât de mare? Când am 
venit la tine Mi-ai făcut loc să intru cu căruţele, şi acum M-ai 
dat afară, nu vrei să mai fii acela de atunci. 

Cuvântul lui Dumnezeu 


... Israele, zidiţi-vă casa, că se dărâmă, şi este nevoie de 
ea. Nu-ţi face altul casa ta. Copilaşul Meu, nimeni nu te va 
împrumuta să-ţi dea casa sa. Duhovniceşte Domnul vorbeşte. 
Cine are minte, să priceapă, şi cine nu are minte, să nu pricea- 
pă. Să munceşti, nu să zici că nu pricepi şi cu aceasta să scapi 
de Mine. 

... Familiile pe care le-am unit, unde le e recolta? Unde 
vă sunt recolta şi faptele? Unde vă este sfinţenia? Unde vă e 
blagoslovenia şi binecuvântarea? Unde sunteţi? O, tată, tată, 
unde vă sunt faptele bune? Uniţi-vă la fapte bune şi la viaţă, 
nu vă duşmăniţi şi nu fugiţi de Mine, că unde te vei ascunde? 
Nu ai unde, că Dumnezeu te scoate de oriunde şi te osândeşte. 

... Astăzi nu mai e vremea din anul 1955 când M-am 
coborât, ci este anul 1975 când este vreme grea şi nimeni nu 
se mai uită la aceste cuvinte. în anul 1955 am sărbătorit 
dezgroparea unui sfânt şi a făcut slujbă minunată, căci în vre- 
murile voastre s-a ivit un sfânt pe acest pământ românesc, şi 
acest sfânt a fost şi este de mare preţ pentru voi (sfântul Calinic 
de la Cernica, n.r.). Dar în anul 1975 nu se mai dezgroapă nici 
un sfânt, chiar dacă ar fi, şi mai pune pe el o greutate, ca să 
nu se mai dezgroape niciodată. Astăzi e credinţa nepreţuită. 

... Acum nu mai este anul grâului, ci este anul banilor. 
Nu se mai pune preţ la grâu, ci la argint şi la aramă. De aceea 
am zis că dacă ai fi bani, te-ar căuta şi în pământ şi te-ar folosi 
la munca sa. Dar stai aşa, nu te perpeli că eşti fără valoare, că 
piere această comoară de astăzi, şi tu vei avea valoare. 

... Ţineţi minte, căci câte i s-au arătat prin vedenie 
acestui vas, astăzi sunt. 

... Dacă ţi-a spus cineva că te-a văzut greşit şi tu ştii că 
nu ai făcut, nu te mâhni, ci crede, că e solul lui Dumnezeu. 

... Nu mai e anul 1954. O, nu mai sunteţi de atunci, şi 
sunteţi de astăzi, când se uită moartea pe fereastră să numere 
pe cine să ia cu grămada. Duhovniceşte vorbesc. Nu vorbesc 
de roşul de pe buze sau de sprâncenele făcute, ci vorbesc de 
credinţă şi de suferinţă, şi voi nu aşteptaţi sfârşitul, că ţi-a 
şoptit satana la ureche că nu se mai sfârşeşte acest veac, şi te 
minte, tată. 

... Fiţi învăţaţi, că au ajuns animalele mai înţelepte ca 
oamenii, că pasărea când bea apă, după fiecare înghiţitură îmi 
mulţumeşte. 

... Copilul Meu, dacă urcai pe trepte într-un palat mare 
şi te opreau nişte portari, ziceai că n-ai putut ajunge sus că te-au 
oprit portarii, dar la Dumnezeu, acum nu te mai ridici pe trep- 
te înalte, că a venit Dumnezeu jos la tine. S-a coborât Dum- 
nezeu la tine, ca să nu te mai oboseşti tu. 

... Poporul Meu, e scris numele tău în cartea de pe 
urmă. Auzi? E scris nu numai într-o carte, ci în multe cărţi, în 
toate cărţile sfinţilor arhangheli şi în toate cărţile sfinţilor 
Mei. Dacă nu eraţi scrişi, eraţi până acum striviţi de trenuri, 
de maşini. Şi de furnici eraţi striviţi, dar numele vostru este 
scris şi în cartea Născătoarei de Dumnezeu, şi nu numai 
numele vostru, ci şi al fiilor voştri şi al nepoţilor voştri. Păs- 
traţi-vă trupul şi duhul, că mulţi veţi urca în ceruri cu trupul. 
Diavolii umblă să ucidă duhul, nu mai umblă să nimicească 
trupul, că multe şcoli au făcut astăzi duhurile rele pe pământ. 
Ce n-ar fi făcut ei cu voi dacă nu eraţi scrişi! în post şi rugă- 
ciune vă aştept să veniţi la Mine. 

... Israele, aşteaptă cerul la tine să vadă cum ieşi din 
şcoală: cu grad, sau fără grad şi fără galoane? Tată, mulţi aş- 
teaptă să-i scoateţi de la pedeapsă, că până la al miilea neam 
va fi scos prin mâinile voastre, prin examenul tău, creştine. O, 
tată, te înşeală pe tine o mâncare, o băutură, o gelozie, o min- 


ciună? Acestea sunt gunoi. Aruncaţi-le de la voi. Cum S-a po- 
gorât Domnul Iisus în iad şi i-a scos pe toţi afară, aşa şi tu, 
fiul Meu, te vei duce în iad, şi cu darul lui Dumnezeu, până 
la al miilea neam îl vei scoate. 

De ce-Mi pierd Eu vremea cu voi? Fiilor, măcelarul e 
măcelar, îşi pregăteşte carnea ca să fie gustoasă. Aşa şi Dom- 
nul Hristos, îşi pregăteşte popor pentru veşnicie. 

... Vai de părinţii care nu-şi lasă copiii să vină la Mine! 
Vai de copiii care nu-şi lasă părinţii să vină la Mine! Fiilor, 
ajutaţi-Mă în muncă. Vom curăţi pământurile. Ajutaţi-vă în 
muncă unii pe alţii, şi toţi ajutaţi-Mă pe Mine, că nu vei avea 
hotar în calea ta. 

... Sunteţi în vremuri de lucru mare. Sunt magazinele 
pline, dar toate din magazine şi din case se vor muta pe stradă 
şi în calea ta. Dar zic ţie: să nu pui mâna, creştine, că sabia e 
în spatele tău; să nu pui mâna, căci acelea sunt ale măcelului, 
sunt ale blestemului, căci acelea sunt blestemate şi sunt ale 
Babilonului. 

... Israele, ai să te îmbraci în doliu dacă nu vei asculta 
şi vei merge tot aşa, că Eu iau trâmbiţa Mea. 

Fiilor, faceţi rugăciunea rugăciune cu închinăciune, 
căci rugăciunea fără închinăciune e ca mortul ce moare fără 
lumânare. 

6/19 aprilie 1975 

Poporul creştin va fi semnul Domnului. „ Buturuga mică răstoar- 
nă carul mare“; nimicirea clădirilor înalte. 

... Nu mai ieşiţi în lume, nu mai ieşiţi din stână. Copi- 
laşii Mei, ascultaţi de Mine şi de păstorii care vă păstoresc şi 
de proorocii care vă proorocesc. Nu vedeţi pe cei ce au ieşit 
de la Mine că nu mai vin? Nu vedeţi pe cei ce au vândut, că 
s-au făcut, apoi, călăi? Nu vedeţi pe cei ce au ieşit de la Mine 
că s-au făcut stană de piatră? 

... O, copilaşii Mei, învăţaţi de la Mine aceste cuvinte, 
căci după această vreme vine vremea ca Domnul Iisus să facă 
minuni cu poporul Său cel bun. Crezi? Vine vremea să-l sfin- 
ţească Domnul pe robul Său, iar pe vrăjmaşul Său să-l osân- 
dească. Chiar pe unii dintre voi o să-i vedeţi cum Dumnezeu îi 
va pedepsi, şi ai să plângi, păstorule, şi tu, creştinule, că tu nu 
ai ştiut că el e viclean, şi tu nu ai ştiut ce a făcut el în ascuns. 

... Oiţele Mele, nu vă lăsaţi să vă calce nici un fel de 
vreme rea. Staţi în picioare şi nu vă mai îmbuibaţi de mân- 
care. Va fi nevoie să fii uşor la mers, şi dacă vei fi greu, vei 
cădea în şanţ. Nu vă îmbuibaţi, ci fiţi bine hotărâţi. Nu vă în- 
grămădiţi la mese bogate şi la mâncare. Eu vreau să fiţi desă- 
vârşiţi, ca să cunoaşteţi toate lucrurile lui Dumnezeu. 

Fiule, crezi că sunt oiţe care sunt în stâna Mea şi sunt 
blagoslovite şi tu nu le cunoşti că ele mănâncă de dulce în zile 
de post? 

... Dă-Mi răspunsul: din al cui neam te tragi tu? „Din 
părintele Avraam. “ Părintele Avraam nu a fost mâncăcios. Ce 
a făcut părintele Avraam, a făcut lucru plăcut lui Dumnezeu. 
Am zis lui: «Ieşi din pământul tău şi din rudeniile tale şi 
mergi în pământul pe care ţi-l voi da Eu, şi acolo locuieşte tu 
şi toată casa ta». Dacă aş spune astăzi unuia din poporul 
acesta: „Ieşi din neamurile tale şi din pământul tău nu s-ar 
împlini nici în cinci, nici în zece ani, că nu se îndură, tată, de 
părinţi, ori de fraţi, de copii, ori de naşul, ori de finul. Crezi? 
Ascultaţi-Mă, creştinilor, tineri şi bătrâni, că vine vremea 
care nu eşti învăţat cu ea. Vei pune jugul pe ceafă şi sarcină 
în spate. Ascultă: nimic nu te scapă decât ascultarea de Dum- 
nezeu. Nu asculta de nimeni, afară de Dumnezeu. 

... Lumea e spinii din capul Meu; lumea e Iuda; lumea 
e veninul Meu; lumea e buchetul de trestie; lumea e crucea 
grea, care Mă dărâmă pe calea Mea; lumea Mi-a făcut numai 
rău cât am trăit pe pământ; lumea M-a îmbrăcat în haină ro- 
şie; lumea Mi-a luat haina de pe Mine; lumea M-a bătut cu 
urzici; lumea, care striga odată «Osana!». Fereşte-te să fii 
prieten cu ea. Cine se face prieten cu lumea, se face Mie vrăj- 
maş şi vânzător. 

... Fiţi uşori, ca să puteţi umbla. Cum Domnul Iisus a 
ieşit din groapă ca un fulg, aşa trebuie să fie şi poporul Său. 
Mulţi s-au înălţat ca fulgii în zbor, mulţi. E scris în lege. 

Oile Mele, aţi avut legea Mea, aţi avut Scripturile, aţi 
avut lucrarea Mea şi multe lucruri aţi avut, prin care trebuia 
să fiţi mai presus decât cei de la început, dar pentru învârto- 
şarea inimii, aţi ajuns rău. După lege Dumnezeu va judeca 
poporul Său. Nu va judeca cum se judecă lumea astăzi, după 
bani, ci după faptă. 

... Dumnezeul lor e blocul; dumnezeul lor e clădirea. 
Buturuga mică răstoarnă carul mare. Tu eşti buturuga mică şi 
care vei răsturna această arătare. 

28 aprilie/11 mai 1975 

Domnul hrăneşte cu mult cuvânt turma Sa. Venirea Domnului şi 
plata slugii credincioase. Fiul cere la Tatăl să se înmulţească 
poporul prin voia poruncilor cereşti. 

... Un popor Israel s-a suit în cer, şi un popor Israel s-a 
pogorât în mormânt, şi din mormânt, în iad, pentru neascul- 
tare. Un popor Israel se hrăneşte astăzi cu cuvântul lui Dum- 
nezeu, şi un popor Israel se hrăneşte cu cuvântul duhului rău, 
împotriva lui Dumnezeu. Iată, eşti creştin, dar îţi baţi joc de 
binecuvântarea Mea. 

... Hrana care se aduce la tine, este din aceea pe care a 
împărţit-o Domnul la mulţime, din cei doi peşti şi cinci pâini. 

Israele tată, nu mai e mult şi ochii tăi vor vedea chipul 
Meu, şi gura ta va vorbi cu gura Mea, şi gura Mea va grăi că- 
tre tine: „ Vino după Mine, slugă bună şi credincioasă !“. 

... Am trimis la tine soli să te oprească de la moarte şi 
nu te-ai oprit. Israele, de poporul lui Dumnezeu are grijă 
Dumnezeu, şi de poporul rău are grijă duhul rău şi îl duce să 
bea, să mănânce, până la un loc, şi acolo îl lasă şi se leapădă 
de el; şi poporul acela se tânguieşte, că atunci Dumnezeu nu 
mai e iertător şi milos. 

Este păcat strigător la cer! Am spus odinioară să vă în- 
frânaţi de la curvie, şi tocmai lucrul acesta nu se împlineşte. 
Am spus că femeia, după ce naşte copilul, bărbatul nu are vo- 
ie să se ducă la ea trei ani de zile, iar bărbatul s-a dus la fe- 
meie. Fiule, grea pedeapsă ai să primeşti, că te duce trupul în 
iad. Cum să mai zic Eu „poporul Meu “ când poporul e în- 
dreptat spre rău? Eu aş vrea să fii curat, să fii sfânt, să fii în- 
ger, ca la ziua de apoi să închei veacul cu voi. Pot Eu să mai 
stau în mijlocul poporului Meu? 

... O, poporul Meu, mult te osteneşti, mult te trudeşti, dar 
dacă un lucru dintre toate nu e după voia Mea, toate se vor veşteji. 

... Fiţi atenţi, cuvântul acesta e început de judecată. 
Bărbatul să-şi iubească femeia, dar cu iubire duhovnicească, 
şi femeia să-şi iubească bărbatul, dar fără întinare. Femeia să-şi 
cinstească bărbatul, şi bărbatul să-şi cinstească femeia cu 
cinste sfântă. 

... Domnul nu face deosebire după făptură, ci după 
fapte. Deosebiţi păcatul, că prin păcat i-a deosebit Dumnezeu 
pe fiii lui Noe când l-a blestemat pe cel ce a râs de goliciunea 


tatălui său. Ce a făcut Dumnezeu, a făcut, dar tu nu ai voie să 
deosebeşti pe cineva după făptură, ci numai după păcat. 

... Copilaşii Mei, ajutaţi biserica. Fiţi creştini, fiţi fii ai 
luminii, fii ai bisericii. împodobiţi biserica, împodobiţi-o cu 
odoarele ei. Mergeţi la biserică, şi pe cei care vorbesc în 
biserică, învăţaţi-i să nu mai vorbească. Biserica este izvorul 
de tămăduire al bolnavilor. Cereţi hrană de la biserică, dar 
cine vrea să se împărtăşească, să se pregătească, şi aşa să se 
împărtăşească. Pregătiţi pântecul de a primi Trupul şi Sângele 
Domnului. Plânge Domnul Iisus că rămâne în potir. Pentru ce 
Se jertfeşte Mielul dacă nimeni nu-L ia spre întărire? în- 
văţaţi-i bine de la Mine, că mulţi iau anafiiră din cutie şi 
curge pe jos. Moşii şi strămoşii voştri, dacă scăpau firimitură 
pe jos, lingeau, dar astăzi nu se mai ia în seamă acest păcat ca 
să nu fie săvârşit. 

... Poporul Meu iubit, Do mn ul Iisus a cerut la Tatăl să 
vină popor din altă parte, să se unească acela cu voi, că Dom- 
nul nu mai are prin cine să-Şi mărească poporul, că nu mai 
are fii şi fiice să se potrivească. 

12/25 mai 1975 

Cuvântul se va mărturisi şi se va împlini, şi va vedea tot ochiul şi 
va simţi toată inima, şi toţi cei ce nu l-au preţuit. Cei ce se lasă is- 
pitiţi părăsesc calea mântuirii. înţelepciunea de la Domnul depăr- 
tează pe duşmani şi apropie binecuvântarea peste cei credincioşi. 

... Poporul Meu, fii credincios, nu alunga credinţa, căci 
ceea ce a lucrat Domnul Iisus Hristos, se va arăta la vremea 
sa. Daniele, ce nu ai văzut vei vedea, şi nu numai tu, ci toată 
turma ta. Vei vedea cum Domnul Iisus, la început, a vorbit, şi 
cum a venit Domnul Iisus la început şi ce cuvânt a spus şi 
cum Şi-a făcut lucrarea la început, şi vei vedea toate. Daniele 
tată, se vor arăta toate, şi se va arăta şi poporul acesta cum a 
primit pe Domnul când a venit şi cum a crezut când i s-a pro- 
feţit. Va vedea tot ochiul şi va simţi toată inima. Va vedea po- 
porul de astăzi cum a preţuit el acest cuvânt, cum l-a înmulţit 
şi cum l-a păzit. Vor vedea cum Domnul Iisus a stat ascuns, 
nedescoperit, şi a vorbit la auzul vostru, şi pe unde v-a găsit, 
v-a hrănit. 

Israele tată, îţi vorbeşte Domnul astăzi. Vei vedea ce nu 
a văzut ochiul tău şi vei auzi ce nu a auzit urechea ta şi vei 
primi ce nu a primit nici un creştin, nici astăzi şi nici în trecut, 
şi la mulţi le va părea rău de necredinţa lor şi de nenorocul 
lor. La mulţi le va părea rău când vor vedea că Do mn ul Iisus 
va trece pe lângă ei şi nu le va mai vorbi cum le-a vorbit şi 
nu-i va mai iubi cum i-a iubit. 

... Copiii Mei, toate câte s-au făcut în vremurile de as- 
tăzi, se vor arăta. Poporul Meu, nici o lucrare nu a lucrat-o 
Du mn ezeu ca la termenul ei să nu se arate. Făcea Dumnezeu 
o avere mare pentru poporul Său dacă poporul era după legea 
Sa. Copiii Mei, un creştin bun a fost fiul lui Iacov; unul bun, 
şi unsprezece nebuni. Şi totuşi, au mâncat toţi la un loc şi nu 
au Scut deosebire. Toate se vor arăta, cum s-au arătat cu Io- 
sif, şi toată şiretenia fraţilor lui Iosif se va da pe faţă. Se va da 
pe faţă ce au vândut, se va da pe faţă toată şiretenia fraţilor 
voştri când va veni peste ei foametea, când va veni peste ei 
seceta, când va veni peste ei necazul care le stă în faţă. 

... Vai de tine, creştine pe care te-am văzut bând şi te-am 
dezvăluit şi M-ai minţit că nu este aşa! Vai de tine, creştine pe 
care te-am văzut curvind şi te-am dezvăluit şi ai zis că nu e 
adevărat! Vai de tine, creştine pe care te-am dezvăluit că ai 
Scut păcatele acestea şi multe altele ţi-am dezvăluit şi ai zis 

că nu este aşa! Vai de tine, căruia ţi-am dezvăluit multele tale 
rele şi tu ai zis că nu este aşa! 

... Ştiai că sunt cu tine, că de mii de ori am spus că sunt 
cu tine. Când am grăit, am pus început cu semn sfânt, şi când 
am sfârşit, tot cu semnul sfânt am sfârşit, şi te-am blagoslovit 
şi te-am pecetluit cu semnul sfintei cruci. 

Plângeţi-Mă! Plângi, creştine, plângi, poporul Meu, că 
Mă lupt cu tine să te duc la bine. 

... Israele, poporul Meu, ultima picătură de sânge din 
trupul Meu am dat pentru tine, pentru viitorul tău. Israele, un- 
de ai plecat, şi cui ai lăsat potirul cel nemâncat? Cui ai lăsat 
Mielul Cel înjunghiat? Israele tată, fiule risipitor, unde ai 
plecat, şi cui ai lăsat potirul plin de dar şi de har? Israele, toţi 
cei care au plecat ca tine, nu e unul să nu fi suferit şi nu e unul 
să nu fi pierit. Multe popoare au pierit prin mâncare, că după 
mâncare au alergat. Multe popoare au pierit prin poftele ce 
le-au avut. 

... Fiule, fii înţelept, tată, că precum am voit să mănânc 
şi să cinez în casa lui Zaheu, aşa am dorit şi doresc să fim toţi 
prieteni iubiţi şi nedespărţiţi, că de vei pierde, creştine, ceva 
pentru Mine, chiar şi un picior, Dumnezeu ţi-1 va da, că pe 
toate ale tale Dumnezeu ţi le va face înapoi. Chiar ars dacă a 
fost un mucenic, Dumnezeu l-a făcut la loc. Fii înţelept, creş- 
tine, în toate, şi cu cât vei fi mai înţelept, cu atât nu vei putea 
greşi, şi niciodată să nu te leneveşti, că fiecare clipă are duş- 
manul ei, şi fiecare clipă are binecuvântarea ei. 

... Cine ştie unde sunt oiţele Mele care am lucrat Eu cu 
ele? Nu mai sunt. Astăzi Mă hulesc, astăzi Mă urăsc. A fost 
mai uşor să Mă facă pe Mine mincinos decât să lase băutura 
jos. Unde este Gheorghe Cojanu? S-a dus. Unde este Nicolae 
Albulescu, pe care l-am găsit la vamă? Era la vamă şi i-am 
spus: „Părăseşte vama şi ia crucea şi vino după Mine". Şi ce 
a făcut? Un lucru al său iubit l-a ţinut ascuns, şi când i l-am 
descoperit, s-a ridicat împotriva Mea şi a vasului Meu. E bu- 
nă, Nicolae, băutura pe care ţi-o dau prin vasul Meu? „Da, 
Doamne ", răspundea el. Dar când i s-a descoperit ce ţinea as- 
cuns, s-a oprit. Şi i-am spus: „Rămâi la vamă, Nicolae Albu- 
lescu, că tot la vamă te-am găsit". 

Nu vă opriţi la vamă, copilaşii Mei, că de aceea se spu- 
ne să faci milă ca să scapi de vamă. Nu Mie îmi faci milă. O, 
copilaşii Mei, nu vă mai opriţi la vămi, că mulţi creştini sunt 
opriţi la vamă. 

... Ce s-a întâmplat cu Sodoma şi Gomora şi ce s-a în- 
tâmplat cu poporul în vremea lui Noe, se va întâmpla şi cu 
aceştia, că au fost luaţi toţi în robia păcatului. Să nu mai 
ziceţi: „Cum o mai fi răbdând Dumnezeu? “ . Rabdă şi tu cu 
Mine şi nu te răzbuna nici pe tine, nici pe Mine şi nici pe duş- 
manul tău, şi păstrează-te să nu mori. 

... Creştinilor, luaţi bine aminte, că a început peştele să 
se strice la cap, şi se împute şi fug toţi de el. Da, preoţimea 
este. Aşa a voit diavolul, că toţi bolnavii alergau la aceştia. 
Dacă ai în casă un bolnav, nu ţi-1 face sănătos, că preotul e 
bolnav. Copilaşii Mei, fiţi pricepuţi, tată, că plin e locul de 
peşti, dar nu au daruri şi haruri toţi. Plin e locul de peşti, plin 
e pământul de popi, dar nu au darul toţi. Plin e locul de peşti, 
peşti buni de mâncat, dar unii dintre ei au secrete sfinte. Unul 
e Ioan Botezătorul, unul e Ioan Evanghelistul, unul e ierarhul 
Nicolae. Se vede unde i-au dus secretele sfinte. Mulţi au 
ajuns în iad. Putea să Se vândă Domnul de un faraon, de un 
Irod, dar nu de peşti. Mulţi se fac popi, dar nu-Mi sunt Mie 
pe plac. Acesta e un secret, tată. Multe secrete au ştiut uce- 
nicii şi le-au ţinut cu sine. 


... O, Israele tată, am venit ca să-ţi şoptesc să te pregă- 
teşti. E ultima şoaptă pe care ţi-o mai dau. Israele, nu sunt 
Moise, nu sunt nici David ca să mai fac război cu voi. Nu sunt 
nici un prooroc de pe pământ. Crede cuvântul Meu, că nu mai 
am răbdare să mai rabd poftele care se săvârşesc între voi. 

... Fiule, se cade să-ţi pui cenuşă pe cap şi să te bagi în 
sac. Fiule care ai mâncat din această mână, se cade să plângi 
cu amar, tată, că Dumnezeu va lua acest izvor şi nu-1 va mai 
lăsa să se spurce; că din ce în ce viaţa voastră prezintă pericol 
mare pentru lucrarea Mea şi pentru vasul Meu. 

... Feriţi-vă de băutură, că prin băutură duşmanul fură 
tot, tot, de la Dumnezeu. Ţineţi minte, că mulţi creştini, prin 
băutură, au pierdut din lucrurile sfinte. 

15/28 mai 1975 

Cel ce stă nevăzut Se face auzit de ucenicii Lui cei tainici. Dumi- 
nica nu se cumpără şi nu se vinde nici chiar în locaşul bisericii. 

... Dacă vei căuta cuvântul acesta să-l vezi, vei greşi. 
Să-l vezi, e un lucru minunat la Do mn ul Iisus. Se pogoară în 
vremea de la sfârşit, nevăzut, dar auzit. De vei zice că e pe 
munte şi îl vei căuta, nu-1 vei găsi. De-1 vei căuta în trupul 
acesta, nu-1 vei găsi, căci precum vezi trupul tău într-un vas 
cu apă şi îl cauţi vărsând apa, nu-1 găseşti, şi greşeşti. Dar cre- 
deţi cuvintelor Mele, că sunt adevărate. 

... Nu am venit pe pământ să Mă uit la beţivi şi la 
curvari, ci am venit să aleg sămânţa prietenului Meu din po- 
porul rău. Chiar dacă eşti mânjit ca şi copiii murdari, şi te-am 
strigat şi M-ai auzit, de la sine te vei curăţi. Vai de tine, creş- 
tine care ai auzit acest cuvânt şi acum te-ai omorât! 

... Fiule Emiliane, te-am dat spre ajutor pentru vasul 
Meu şi pentru soacra ta. 

Fiule Petrică, te-ai întrebat pe tine pentru ce te-am adus 
aici? Fiule, am vorbit cu tine ca să Mă serveşti pe Mine, 
vecine. Ce n-ar da cineva să fie vecin cu Mine! Te-am adus 
ca să fii servul Meu. Tată, dacă Dumnezeu va zice să desco- 
peri planul Său, să-l descoperi, iar de nu, nu. Ajutorul este de 
la Mine, dar nu fi leneş. 

Oprit de a se mai face păcat! La multe lucruri pe pă- 
mânt se scrie oprit, dar la păcat nu scrie. Eu scriu poporului 
Meu: oprit de a mai face păcat! Nu treceţi, că vă costă. Nu 
zice Domnul că te amendează, că plăteşti şi scapi. Fiilor, n-aţi 
suferit nimic pentru că aţi greşit, dar să ştiţi că veţi fi pedep- 
siţi, pentru că Dumnezeu a zis: opriţi-vă! 

Mama vasului Meu, care, Dumnezeu a rânduit ca 
această sămânţă să treacă prin pântecul ei şi să crească, să Se 
servească Dumnezeu de ea, să cinstească pe Dumnezeu şi să 
se ferească de rău, pentru că această mamă a vasului Meu nu 
ştie carte, nu pricepe. Nu fugiţi de ea, şi ajutaţi-o. Andreiana, 
păzeşte comoara de aici. Acoperiţi bine lucrul lui Dumnezeu. 
Nu e vremea descoperirii. E vremea să te bagi în sac şi să pre- 
sari cenuşă pe cap, adică nu cenuşă, ci smerenie. 

... Scrie în carte că în bisericuţă te poţi vindeca de orice 
boală trupească sau sufletească, sau te poţi arde din tălpi până 
în creştet. Faceţi- vă rost de lumânări de sâmbăta, ca să nu 
cumpăraţi duminica şi să ieşiţi din lege afară. 

... Mai avem un pas şi se pune crucea pe capul tău. 
Dacă vei avea semnul, nimic nu te va atinge, dar roagă-te la 
Dumnezeu să ai semnul pe capul tău. Nu vă daţi bătuţi mădu- 
larelor, nu lăsaţi să vă biruie poftele! 

... Să nu zici cândva, cine te-a făcut pe tine. Să te în- 
trebi cine te-a amăgit pe tine. 

... Omul de la sfârşit a umplut pământul de uneltele 
sale. Dumnezeu când a făcut femeia a dat-o omului pentru fo- 
los duhovnicesc, pentru duh, nu pentru trup. Voi nu sunteţi de 
pe pământ. Sunteţi copii născuţi din cerul sfânt. 

19 mai/l iunie 1975 

Lumea va căuta scăpare la poporul credincios. Proorocie despre 
vremea mărturisirii Evangheliei împărăţiei Domnului. Sfinţii îi 
aşteaptă pe cei din urmă. 

... Vai de tine, creştine, dacă se va zămisli din tine un 
tâlhar sau un criminal sau un beţiv! Vai de tine, creştine, dacă 
se va zămisli din tine un curvar, că adevărat îţi grăiesc că nu 
vei avea parte de lumina Mea. 

... E scris în carte că vine pentru creştini bucuria, şi 
pentru păgâni, jalea. Mai e un pic, tată, şi vei vedea ce n-ai 
văzut de când eşti născut pe pământ. Ce vei zice când vei ve- 
dea şapte femei păgâne ca să le treci pe numele tău? Dacă nu 
vei avea credinţă, te vei uni cu ele şi te vei duce în iad cu ele. 
Ce te vei face, parte bărbătească? Te vei supune, sau nu te vei 
supune? Vai de tine, care nu vrei să cunoşti legea! 

... Ţine minte, că vine cineva. Acum îşi ascute sabia şi 
o poartă la brâu pentru vremea de atunci. Vai de tine dacă va 
fi să treci prin ascuţişul săbiei! E mai bine de surd, e mai bine 
de mut, e mai bine de orb în zilele de astăzi. Dar mai bine de 
tine, întreg fiind, şi creştin pe temelie. 

... Vine vremea să te foloseşti de credinţă şi de fapte 
cum s-a folosit Ilie în pustie, să-L arăţi la lume pe Dumnezeul 
Cel adevărat. Fiilor, veţi avea nevoie de voi înşivă şi de fap- 
tele bune pe care astăzi le faceţi. Nu eşti legat cu mâinile la 
spate ca să nu mai poţi a te închina, dar vei fi legat. Dar la 
vremea de judecată, postul şi rugăciunea te va scăpa. 

... Fiţi model, că aveţi pe Domnul. Vine din cer, vine 
din Egipt, vine din Israel, vine pe nori la tine, poporul Meu. 
Vine, şi tu nu te temi că te găseşte cine ştie cum. Zici că te gă- 
seşte bine, dar nu ştii dacă Mie îmi plac lucrurile tale din 
casă. Vor veni soli din cer şi mulţi eroi care s-au jupuit pe roţi, 
şi vor veni în vizită la voi şi îi veţi vedea, tată, şi îi veţi cu- 
noaşte şi veţi da mâna cu ei dacă veţi avea credinţă. Dar vouă 
nu vă pasă că aşteaptă mii şi mii de milioane care să-şi pri- 
mească plata. 

... Nu vă purtaţi cu capul descoperit! încă o dată repet. 
Scrie, Mihaile, pe cel ce împlineşte. Scrie şi pe cel ce nu 
împlineşte. 

... Am deschis porţile cerului şi am numărat până la un 
număr mare, mare. Ce de bărboşi şi de pletoşi sunt pe pământ, 
dar după modă, nu după lege. 

29 mai/11 iunie 1975 

Viaţa îngerească este cea trăită în sfinţenie. Viaţa monahală. Iubi- 
rea pentru rugăciune cu închinăciuni şi cu tămâie. Crucile să nu 
stea căzute. Pregătire pentru nunta Mirelui ceresc. 

... O, copilaşii Mei, feriţi-vă, că v-am mai spus o dată 
că în această mănăstire frumoasă s-a ivit duhul rău şi a băgat 
multe vieţi rătăcite, multe cuvinte urâte, multe lucruri rele, 
tată. O, monahie, viaţă îngerească, de ce te-ai umplut de ură, 
de ce te-ai umplut de minciună, de ce te-ai umplut de răutate, 
de ce te-ai umplut de îngâmfare şi de ură împotriva Mea, îm- 
potriva celor ce vor să ia crucea Mea? Feriţi-vă, că aveţi duş- 
mani. Feriţi-vă, ca să nu cădeţi pe cale. 

O, tată, nu mai am încredere să-Mi fac prieteni pe pă- 
mânt, pentru că astăzi e creştin şi peste o clipă e păgân. Mă 


face mincinos şi tâlhar, Mă face că i-am cerut bani. Oiţele 
Mele, Eu am venit la voi nu ca să vă fac necredincioşi, ci am 
venit cu o solie cerească, şi nu am zis: „Eşti obligat să Mă ur- 
mezi ci am zis: „Ia-ţi crucea şi urmează Mie“. Crucea e 
viaţa curată, fără păcate. 

Copilaşii Mei, ia să vedeţi voi ce o să fie mai târziu în 
acest lăcaş (mănăstirea Nămăieşti, n.r.). Acum e rău şi greu, dar 
Dumnezeu nu suferă păcatul greu şi pe duşmanul Său, dar s-au 
putut pocăi mulţi duşmani, şi ia să vezi ce va fi cu duşmanii. Nu 
te lăuda că am spus Eu aşa, şi nu spune la cineva lucrul acesta. 

... Fiilor, am legat câinii. Ei latră de se aude la cer, dar 
nu le dau drumul. Când le voi da drumul, le voi da şi moartea. 

... Fiule, crezi că nu toată lumea care e în biserică, e în 
biserică? E la târg, e la obor, e la cârciumă, e la lume, şi mulţi 
din ei vor zice: „Doamne, nu am fost eu în bisericuţă ?“\ că 
ciobanului de la Maglavit, i-au ars casa şi vitele, şi de la sluj- 
bă nu a ieşit, şi când s-a dus acasă, a găsit scrum. Multe în- 
cercări a avut ciobanul de la Maglavit. 

... Am spus mereu: nu faceţi rugăciune fără tămâie, şi 
am spus: faceţi cruce. 

... Vine timpul să treacă prin sabie şi tânărul care a pus 
ochii pe fiicele Sodomei, şi tânăra care a pus ochii pe fiii So- 
domei. Vor trece prin ascuţişul săbiei. 

... Copilaşul Meu, oiţa Mea, de ce sunt crucile căzute şi 
şters numele Domnului de pe ele? Oare, nu mai e nici un pic- 
tor, nici un tâmplar? Iubitul Meu frate, acesta e semnul cu 
care vei birui şi cu care vei învinge. Şi vine vremea să te 
ascunzi de un câine şi te vei adăposti la cruce. 

... Ai stat de vorbă cu un bărbat, să ai cenuşă pe cap, ca 
să nu zică: „ Vai, ce făptură frumoasă! “. Fereşte-te, nu pofti, 
să nu ştii ce este pofta. Nu dori cum este acest păcat, căci cum 
l-ai dorit, ai şi făcut acest păcat. 

... Să ştii că dacă trupul tău îl vei păstra şi nu-1 vei în- 
tina, vei primi pe Dumnezeu întru toate şi pentru toate, şi tu 
vei fi acela care vei vedea nunta Mea. Ai auzit? Mulţi doresc 
acest lucru. Mulţi se vor îngrămădi să vadă şi mulţi vor zice 
către tine că au fost şi ei în această lucrare. 

2/15 iunie 1975 

Diavolul se războieşte cu seminţia sfinţilor. Despărţirea de duhul 
lumii apropie de cel ce lucrează voia Domnului. Trimişii Domnului 
să fie primiţi. 

... Păstrează-te, tată, că un păcat pe care-1 făceai în lume, 
s-a întors iar la tine, a lăstărit şi s-a făcut în inima ta pădure; a 
lăstărit şi a crescut şi nu are unde sta şi trebuie să iasă, să creas- 
că, să se ivească. Copiii Mei, nu e păcatul Meu că-ţi descopăr 
păcatul tău. Tu eşti vinovat, că ai venit la Mine şi n-ai scos din 
tine rădăcina păcatului şi ai lăsat rădăcina nescoasă. 

... Astăzi este bine să te legi pe tine nu cu sfoara, ci cu 
gândul, cu hotărârea ca să nu te amăgeşti de goliciune şi să nu 
pofteşti la ea. Domnul Iisus e gata să părăsească pământul 
acesta, că este de mare urâciune pământul acesta în faţa lui 
Dumnezeu. Feriţi-vă de păcatele care sunt astăzi în lume. Da- 
că ştii că mâine vei muri, şi dacă te uiţi la această goliciune, 
se azvârle sângele în tine. Această goliciune este mâna duhu- 
lui rău, că ştie că mai are puţină vreme. Copilaşii Mei, sunteţi 
rugaţi nu numai de Mine, ci de toţi cei care au scris cu sân- 
gele lor condica cerului, că va fi neamul lor ca stelele cerului. 
Şi diavolul a zis: „ Cum aş face să câştig această seminţie a 
sfinţilor? “. 

... Lepădaţi de la voi pofta. Dacă în lume e curvie, tu fii 
fără poftă de curvie. Dacă în lume e beţie, tu fereşte-te de 

băutură. Dacă în lume e goliciune, tu fereşte-te de ea, a nu ve- 
dea goliciunea ta pe nici o parte a trupului. 

... O, copilaşii Mei, nu folosiţi Scriptura anapoda. 
Da, tată, zice Scriptura să iubeşti pe aproapele tău, dar deose- 
beşte-1, că acela e aproapele tău, care face voia lui Dumnezeu. 

... în vremea lui Moise am trimis pe mulţi în Canaan să 
cerceteze, şi s-au întors minţind şi au stricat şi mintea celor- 
lalţi şi au zis că nu e fericire. Nu fiţi ca aceia care n-au mai 
avut pe Moise şi şi-au făcut dumnezei şi s-au închinat lor. Pri- 
miţi pe cei trimişi la voi. Nu-i mâhniţi, nu-i întristaţi. 

... Domnul a grăit în faţa poporului Său: creştinul să fie 
ca smochinul. 

17/30 iunie 1975 

Poporul cuvântului: lumina şi minunea din ziua măririi. Domnul 
aşteaptă rod de ucenici. Va fi un singur împărat pe tot pământul: 
Duhul Sfânt. Curăţenia caselor şi a locurilor creştineşti aduc pe 
îngeri, casnici ai celor credincioşi. 

... Israele tată, vino la Mine ca o albină curată. 

... Poporul Meu, vreau să fac din tine o lumină şi o mi- 
nune pentru ziua de mâine. Vreau să fac din tine lucru pentru 
vecii vecilor, dar nu reuşesc. 

... Poporul Meu întru care am binevoit, ne vom des- 
părţi, căci cu un cuvânt Mă mângâi şi cu zece Mă alungi. Atât 
suntem împreună, doar la rugăciune, dar câteodată nici aici. 

... Şi Eu am avut lângă Mine femei, dar am avut în duh. 
Am avut şi le am, dar le am cu duhul. Dar tu le ai cu trupul şi 
le ai cu pofta. O tată, aş vrea ca femeia ta să nu-ţi fie femeie, 
ci să-ţi fie soră neîntinată şi să-ţi fie soră binecuvântată. 

Israele, o să-ţi pară rău de păcatul tău, o să-ţi pară rău 
de soarta ta. Plâng îngerii pentru al tău viitor, căci viitorul tău 
trebuia să fie la înălţime, la al treilea cer. Israele tată, dacă ai 
fi tu păstorul Meu şi Eu aş fi ca tine, ai zice aşa: „Legea e le- 
ge. Legea te judecă şi legea te pedepseşte “. Israele, muşcă-ţi 
limba în gură când te înşeală fiinţa ta. 

... Florile Mele, vă faceţi de toate, vă faceţi casă şi avere, 
fii şi fiice. Te osteneşti, creştine, mereu pentru tine, dar pentru 
Mine, nu. Hrăneşti numai trupul tău, şi trupul Meu nu-1 hrăneşti. 

... Dacă aş zice aşa: „Iubeşte femeia ta nu ai şti acest 
cuvânt cum s-a grăit. Nu pentru lucrul pe care-1 cunoaşteţi voi 
v-am dat Eu femeie. Să ştii că după vreme, M-am ostenit za- 
darnic. De ce nu spuneţi aşa, ca Pavel şi ca Petru? Nu vă mai 
ispitiţi cu păcatele. Păcatul pe care-1 simţiţi voi plăcere, are să 
vă fie grea durere. Pentru tine s-a făcut acest pământ, dar dacă 
viaţa ta e rea, nu vei sta pe averea Mea. Dumnezeu de multe 
ori a curăţit acest pământ şi îl va mai curăţi o dată. 

... Te-am întrebat: „Mi-ai adus şi Mie un cadou? “. Eu 
voiesc nu numai pe tine să te stăpâneşti, ci voiesc să-Mi aduci 
nou-născuţi, nu după trup, ci după duh. Acesta e cadoul Meu. 

... Copilaşii Mei, am spus aşa: când va fi întuneric pe 
pământ, voi veţi fi lumină. Când nu va mai fi sare pe pământ, 
voi veţi fi sarea. Copilaşii Mei, va fi un împărat peste toată lu- 
mea. Acesta este pământesc, dar mai vine unul, duhovnicesc. 

... Ţine minte, creştine, că este scris în legea lui Dum- 
nezeu că cel care astăzi e creştin, cu el este veacul de azi în- 
cheiat. Voi sunteţi cheia. 

... Inundaţiile şi toate câte se întâmplă sunt din băutu- 
ră, sunt din curvie şi din fumatul lumii acesteia. Copilaşii 
Mei, mânia lui Dumnezeu s-a aşternut deasupra lumii. Dum- 
nezeu a hotărât inundaţii mari şi dărâmături mari ca să nimi- 
cească această lume. Aceasta ce s-a văzut, e numai un se mn . 


Nu plânge de ce se întâmplă la lumea aceasta, nu plânge Ba- 
bilonul acesta. Fereşte-te, că vine vremea ca astăzi să te culci, 
şi când te vei scula, nu vei mai cunoaşte. Ai să te uiţi să vezi 
locul vecinului şi n-ai să-l mai cunoşti. Să nu-ţi fie frică. 

... Spălaţi-vă mâinile, feţele şi spălaţi-vă trupul, şi tot 
lucrul vostru să fie curat, că în casele voastre sălăşluiesc în- 
gerii şi sfinţii şi puterile cereşti, şi să nu se scârbească de voi. 
Fiţi curaţi. Faceţi mâncare curată. Fiţi ca sfinţii, neîntinaţi. 
Păstraţi curăţenia acestui cămin. împodobiţi căminele voastre 
cu flori. Fiţi împodobiţi de miresme. 

... Vă mai spun de căminul care s-a dărâmat: l-aţi pără- 
sit definitiv, şi izvorul, definitiv. Nu vă mai e dor de dealurile 
pe care v-aţi urcat? Mie Mi-e dor de acel loc, de această bine- 
cuvântare. Vouă nu vă e dor? E scris în carte că s-a făcut ceva 
pe locul acela. 

... Vin valuri peste lume. Abia e începutul, creştine. Şi 
vine, şi vine, până se întoarce lumea la Mine, ori se face una 
cu pământul. 

22 iunie/5 iulie 1975 

Cei credincioşi vor fi ocrotiţi şi 11 vor întâmpina pe Domnul în 
ziua slavei Lui. 

... Să se sperie lumea, tată, nu voi. Vine moarte peste 
ea, că e scris să vină. Nu te speria, şi roagă-te pentru viitorul 
tău. Nu fugiţi, ci ascundeţi-vă în mila lui Dumnezeu. Dumne- 
zeu vă scapă, vă ajută, că sunteţi oiţele Fui. Chiar pe apă de 
vei fi, nu te vei îneca, şi veţi pluti ca o corabie pe apă. Chiar 
şi focul de va arde, tu nu vei arde. Nu-1 plânge nici pe cel din 
casa ta care fumează, care bea şi râde de tine când faci rugă- 
ciune, că de aceea vine necazul, că ţi-a aruncat tot gunoiul în 
faţă. Vine şi mai greu, că nu va mai fi soarele pe cer, şi tu vei 
lumina, că Domnul îşi va lua toate lucrurile Sale şi va fi întu- 
neric mare şi tu vei lumina. Spune în sfânta carte: «Chiar de 
vei muri, viu vei fi». Dar aceştia care mor de apă şi de foc, nu 
mai înviază, că aşa au voit ei, să fie gunoi. 

... Oiţelor, când au venit apele şi aceste dureri peste lu- 
me, era cârciuma plină. Bea, mânca şi hulea. Afară ploua, şi 
unda creştea, iar ei nu încetau, şi tot beau. Atunci Do mn ul 
plângea, tot cerul plângea. Cum îi ţineau diavolii pe loc, să nu 
iasă din acel loc! Să ştiţi că atât s-au împietrit inimile lor, şi 
vor pieri toţi, cum s-a întâmplat acum cinci ani. Copilaşii 
Mei, de aceea vă spune Domnul: nu ţipaţi voi. Ei să ţipe. 

... Nimic fără Dumnezeu. Numai păcatul nu e de la 
Dumnezeu. 

... îmi pare rău de cei care pier mereu, căci s-au întors 
tot la faptele rele. Din lume i-am luat, şi în lume s-au dus. Fu- 
mător era în lume, şi iarăşi s-a întors la fumat. Beţiv era în lu- 
me, şi iarăşi s-a întors la beţie. Puţin a stat cu Mine, şi acum 
diavolul a ieşit din el nu ca să-l părăsească, ci s-a întors cu bă- 
tălie asupra lui. Domnul Iisus vă învaţă: nu vă speriaţi de ce 
vine. 

... Do mn ul nu a semănat cuvântul Său între voi ca să 
muriţi, ci ca să scăpaţi. Ştiţi că s-a făcut numărătoarea voas- 
tră şi nu veţi pieri, că e scris în carte că mulţi dintre voi vor 
sta în viaţă şi îl vor întâmpina pe Do mn ul. Nu vă descurajaţi, 
şi munciţi mereu cu dragoste pentru Dumnezeu. 

... Cine se supără pe vasul Meu, pe Mine se supără. Da- 
că nu eram Eu să lucrez cu poporul Meu, nu mai era vasul 
Meu, şi era de mult putred. De când lucrez Eu cu cuvântul 
prin ea? Din anul 1955. Dar de când o pregătesc Eu? Din anul 
1940. Dacă suflă cineva spre ea, cade, pentru că nu mai e trup 

cu viaţă, ci e numai Duhul Meu în ea. Feriţi această trâmbiţă, 
că este instrumentul Meu, ca harfa lui David, şi pe vreme bu- 
nă, şi pe vreme rea. 

23 iunie/6 iulie 1975 

Raiul va fi pe pământul curăţat de Domnul. Proorocie despre 
nimicirea turnurilor înalte. împărăţia cerurilor va fi pe pământ. 

... Bolnavii nu au voit să ţină regimul ce l-am dat, şi pă- 
cătoşii nu au voit să se lepede de pofta lor. Nu mai e vremea 
ca omul să se facă credincios, şi bolnavul, sănătos. Stau cu ei 
la un loc şi nu vor să primească învăţătura Mea. 

... Israele, nu vei mai mânca pâine şi nu vei mai bea 
vin. Duhovniceşte. Pâinea e Trupul Meu, şi vinul e Sângele 
Meu. Ai băut şi ai mâncat, şi ai curvit şi ai prins putere nu ca 
să te lupţi cu satana, ci ca să te lupţi cu Mine. Oare, pentru 
aceasta Mielul S-a junghiat? 

... Fiilor, nu am scos din robia lui faraon toată făptura, 
decât numai pe Israel. Aşa şi acum, nu am scos din robie 
decât numai pe tine; şi cum am judecat în pustie pe cei ce nu 
M-au ascultat, aşa te voi judeca şi pe tine acum dacă nu Mă 
vei asculta. Cum a fost război cu Lucifer şi cu toată ceata sa, 
aşa va fi război şi cu voi, şi ca Lucifer veţi fi aruncaţi în ieze- 
rul de foc dacă nu veţi asculta să staţi întru Mine. 

... Vă zice lumea sfinţi şi nu sunteţi sfinţi. Lumea vă 
zice vouă sfinţi, de ocară, nu vă zice de cinste. Caută să fii 
sfânt, ca să nu fie batjocorit numele acesta. Luaţi aminte să nu 
se batjocorească numele de sfinţi. Se va pune la capătul stră- 
zii „Strada Sfinţilor şi ce veţi face? Te vei ruşina, sau te vei 
umili? Astăzi te vorbeşte de rău cezarul, dar mâine te va vorbi 
de bine. 

... Aici vom avea sălaşul, pe pământ. Pământul acesta 
va fi grădina poporului Meu şi îl voi face raiul împodobit cu 
pomi şi cu muzici de îngeri şi cu păsări. Pământul acesta va 
fi rai, dar Domnul îl va curăţi, aşa cum este scris la carte. Fiţi 
pregătiţi pentru sfârşit, să nu ardeţi cu gunoaiele, că toţi păcă- 
toşii vor pieri. 

... Nu vă mai murdăriţi. Oiţa Mea, să nu-ţi vadă îngerii 
goliciunea ta. Puneţi mâinile la ochi când treceţi pe lângă o 
goliciune. Nu purtaţi mode. Purtaţi haină duhovnicească. Co- 
pilaşii Mei, au fost fii de împăraţi şi au refuzat masa împără- 
tească şi s-au făcut sfinţi. Nu primi laudă şi nu sta în capul 
mesei, ca nu cumva să vină altul să te dea la o parte că eşti 
creştin. Fiţi pricepuţi şi nu pierdeţi timpul cu cititul revistelor. 
Citiţi ceea ce vă îmbogăţeşte. 

... S-au făcut mulţi măcelari şi mulţi brutari, dar sunt 
murdari. Sunt mulţi măcelari şi brutari care s-au făcut din 
mândrie şi pentru bani. Mulţi s-au făcut ciobani, dar pentru 
brânză şi pentru lână. Feriţi-vă de mirul păcătoşilor. Oiţele 
Mele, mulţi sunt puşi în numele Meu, dar nu sunt cu Dumne- 
zeu. Mulţi sunt trimişi în numele Meu, dar să-i cunoaşteţi 
după fapte, căci după viaţă se cunoaşte; unul la mie e cu 
Mine. Fii atent: cere şi vei afla. Celui ce bea, celui ce curveş- 
te, celui ce fumează, nu i se dă darul şi harul. 

... Fiţi cumpătaţi la mâncare, la băutură şi la odihnă, că 
vine vremea să se ia mâncarea şi băutura. Opreşte trupul de la 
băuturică şi de la fripturică şi de la curvie. 

... Stau îngerii şi sfinţii în cer că nu le daţi de lucru. 

Când va pieri soarele, să nu vă speriaţi. Când se vor dă- 
râma munţii, să nu vă speriaţi. Fiţi creştini desăvârşiţi, că 
moartea a venit prin păcate. Veţi fi o insulă. Lumea nu va pu- 
tea trece la voi. Odată, pe vremea moşilor şi strămoşilor, pur- 


tau lucrurile lor în coşuri de papură, dar voi aveţi genţi. Nu 
purtaţi geantă cu toartă lungă, ca lumea. Nu purtaţi ceasuri la 
mână şi broşe în piept. Nu purtaţi luxuri. Oiţele Mele, lucruri 
diavoleşti se găsesc la creştini: inele în degete. 

... Să ştii că se iau harurile şi mila. Vor veni zile, săptă- 
mâni întregi, şi vei plânge, dar să ştii că acele vremuri vor fi 
fără mângâieri, că astăzi ai fugit de credinţa sfântă şi M-ai 
lăsat. 

... Fiţi cumpătaţi la mâncare, la băutură şi la odihnă. E 
prea mult să dormi de seara până dimineaţa. E prea mult să 
munceşti de dimineaţa până seara. Să ştiţi că Dumnezeu e ho- 
tărât să nimicească toată lumea. Se vor nimici toţi oamenii şi 
toate făpturile. Se vor nimici toate blocurile. Nu vă lăsaţi să 
pieriţi cu lumea. Dacă veţi lucra lucru sfânt, nu veţi pieri cu 
lumea. Fiţi credincioşi, că e scris că poporul de la sfârşit va 
întâmpina pe Domnul la venire. Fiţi ca porumbeii şi ascun- 
deţi-vă de păcat. Nu mai iubiţi păcatul. Nu râvniţi la fiicele şi 
fiii Gomorei. Nu fiţi uniţi cu ei. Nu-i primiţi lângă voi că zic 
că şi ei se închină ca voi. 

4/17 iulie 1975 

Cei ascultători ai cuvântului, să aducă rod Domnului. Domnul să 
nu fie ispitit. Urcuşul poporului duhovnicesc. Cel ce este ucenic, să 
fie cu duh dătător de viaţă şi de vindecare. 

... Poporul Meu, ascultă bine la Mine, că vine vremea 
care nu a fost de când e veacul; o vreme, un ceas care întrece 
anii. Ai priceput? Şi în această oră, care a lucrat bine, bine îi 
va fi, iar cine a avut sculă rea, s-a dus în pământ cu cele rele. 

... Poporul Meu, desparte-te de prietenul rău şi vino la 
Mine şi întreabă: „Am praf pe mine? Că mulţi vor avea ochi 
să vadă pata şi mulţi vor avea scule pentru vindecarea rănilor. 
Dintr-un gram de har, se va înmulţi pentru un ceas. Şi mulţi 
vor veni aici şi voi fi mulţumit de venirea lor, şi pe tine te voi 
lepăda. Dar vei pieri pentru mădularele tale şi vei zice să tai 
mădularul rău. Dar de ce nu l-ai tăiat de la început? 

... Copilaşii Mei, veniţi-vă în fire, nu staţi la lucrarea 
Mea numai cu trupul, că mulţi au venit să audă cuvântul, dar 
nu au semănat nici o sămânţă şi nu au avut ce secera. Vine 
vremea să se scumpească grâul, şi cine va avea un blid de 
grâu, va face avere cu el. Vai de sărmanul care nu va avea nici 
un bob de grâu! Se va duce să se împrumute de la alţii care 
au, şi nu i se va da. Atunci îşi va frânge trupul de durere, 
atunci va vedea. Tată, când nu va avea nici un bob de grâu în 
faţa sa, atunci va vedea vremea pierdută de astăzi, că a stat 
numai de formă în lucrarea Mea. 

... Oiţele Mele, voi culege din mijlocul tău floarea lui 
Dumnezeu, şi când vei rămâne neculeasă, vei striga de durere, 
pentru că ai purtat hăinuţa lumească, te-ai purtat fără lege. O, 
tată, nu te obligă nimeni să trăieşti lumeşte sau duhovniceşte, 
ci alege cu voia ta. Vai de cine a fost creştin şi s-a lepădat de 
lucrarea Mea! Vai de cine e creştin şi face numai ce poate să 
facă şi şterge ce e scris în lege! Nu este aşa, ci vei răspunde şi 
pentru cele ce le-ai rupt şi pentru cele ce le-ai lăsat. 

... Copilaşii Mei, vasul acesta îl voi face un măr, şi 
atunci te vei jeli. O să te ruşinezi pentru necredinţa ta, o să te 
ruşinezi pentru neascultarea ta, o să te ruşinezi pentru toate 
câte nu vrei să le împlineşti. Mulţi dintre voi aveţi curajul să 
ispitiţi. Fiilor, nu mai ispitiţi vasul Meu, că el este bun, bun. 
Aţi trimis mereu vasul Meu la Dumnezeu cu întrebări rele. 
Nu mai ispitiţi. Ea primeşte şi se osteneşte pentru voi, dar să 
ştiţi că nu e bine, pentru că Eu nu sunt trup, ci sunt Duh. 

Cuvântul lui Dumnezeu 


Viaţa voastră să fie sfântă, că vom urca în mers, şi 
mulţi dintre voi nu veţi putea. Vom urca nu pământeşte, ci du- 
hovniceşte. Nu fugiţi de ce v-am spus. Mereu am urcat, şi nu 
vi s-a părut greu, pentru că nu aţi urcat. Vine vremea să urci, 
că acest pământ e păcătos şi trebuie să se curăţească. E scris 
în carte. 

... Vine vremea, tată, ca să nu mai stea cu tine în casă 
nici un lucru diavolesc, să nu mai stea în preajma ta nici un 
nelegiuit, şi cum îţi vine să vezi cum ia pe mama ta, cum ia 
copilul tău de lângă tine? că nu va mai fi casa cu pereţi, şi va 
fi fără pereţi, că n-ar avea loc cetele cereşti. Cine te va hrăni? 
că păstorii nu-i primeşti. 

... Fiilor, învăţaţi bine, căci de la faptele bune veţi da 
viaţă mortului. Vor veni ologii, surzii, muţii, sluţii. Vor fi po- 
gorâţi pe acoperiş, şi prin post şi rugăciune vei da viaţă şi vin- 
decare. Ascultă, creştine, că nu a fost nimeni pe pământ lipsit 
de darul Său. Dumnezeu Se serveşte de robul Său; numai de 
Lucifer nu S-a servit. Fiţi desăvârşiţi şi păstraţi-vă bine, că 
vine vremea să lucraţi. Veţi fi trimişi din loc în loc şi mulţi 
dintre voi vor lucra şi mulţi se vor odihni. în vremea de pe ur- 
mă, Dumnezeu îşi va elibera ţarina de spini. Prin cine? 

Fiule, ştii că eşti în şcoală. Ştii drumul? Ştii ce ai de 
făcut? De ce lipseşti de la lecţii? Nu ţi-e teamă că vine Dom- 
nul şi te pune absent? Nu te-am bătut, de aceea nu ţi-e frică, 
căci aşa e scris, să vin în viaţa ta fără nuia. 

15/28 iulie 1975 

Cei ce prigonesc pe cei duhovniceşti, îşi atrag răsplată după faptă. 
Neascultarea de Domnul este crimă. A doua venire a Domnului va 
fi întâmpinată de poporul cuvântului ceresc. 

... Eşti anunţat că vin Eu, Domnul, în trup, şi voi alunga 
pe toţi aceia care au ameninţat cu securea viaţa voastră şi 
M-au vândut şi M-au omorât. 

... E o crimă să nu asculţi de Dumnezeu. Această cre- 
dinţă e fină. 

... Nu mai doriţi să trăiţi pe pământul acesta, căci pă- 
mântul şi-a împlinit veacul său. 

... Ţine minte, creştine, că în timpul potopului Dumne- 
zeu a suit în corabie din toate câte ceva, ca să nu se stingă 
neamul. Nu se vorbeşte de animale, ci de sămânţa omeneas- 
că. Cine a rămas din potop? Cel credincios. Dumnezeu numai 
a lucrat, a lucrat, a lucrat. 

... Creştinul care nu vrea să mai fie cu Dumnezeu, să 
plece. Să plece fără a vinde harul Domnului Iisus Flristos. 
Pleacă liniştit, creştine, fără să duşmăneşti, fără să vinzi. 
Pleacă şi nu mai sta. 

... Fiţi deosebiţi de lume, ca să nu fiţi seceraţi cu lumea. 
Voi sunteţi sarea pământului. Cui i-a spus Domnul aşa? Preo- 
ţilor. Dacă sarea se va strica, oamenii cu ce ar mai săra? De 
ce nu simbolizaţi toate acestea? Nu mai e ulei şi nu mai e za- 
hăr pe piaţă. Nu zahărul a pierit. E un simbol, că nu a pierit. 
Este şi se dă pe pitite. Aşa şi Eu, dau pe pitite harul Meu. Cum 
un gestionar dă ulei şi zahăr numai la cunoscuţi, aşa şi Eu dau 
la cunoscuţi harul Meu. 

... Nu mai fugiţi de Mine din pricina lumii. Se aude ce 
vorbeşte lumea despre voi, dar nu vor ajunge să-şi împlineas- 
că planul lor, căci când securea va ajunge asupra capului vos- 
tru, vine Dumnezeu şi o întoarce asupra capului lor. Numai 
prin post şi rugăciune, tată, daţi înapoi pe oamenii cei care 
vor să strice viaţa voastră. 

... Copilaşii Mei, în orice loc în care vă aflaţi, post şi 
rugăciune. Nu crede neputinţei tale, că dacă o metanie o faci 


în neputinţă, Domnul o înmulţeşte. Copilaşii Mei, încă o dată 
repet: rugăciune şi post. Cine le face azi pe pământ, la ziua ju- 
decăţii se veseleşte. Aceia vor auzi: „ Vino, slugă bună şi cre- 
dincioasă, şi moşteneşte în veci moşia cerească!". 

... Copilaşii Mei, mai sunt creştini ca voi, dar au ieşit 
din profeţie; nu vor să mai asculte, şi trăiesc pământeşte, 
adică beau tot felul de băutură şi mănâncă tot felul de mânca- 
re şi zic că sunt creştini. Nu judecăm, dar vă spun că dacă v-aţi 
amestecat vreodată cu acei creştini, să nu faceţi ce fac ei. Ce 
aţi învăţat, să ţineţi până la capăt, chiar dacă veţi fi duşmăniţi 
pentru viaţa pe care o trăiţi. Este viaţă, nu este moarte. 

... Unii creştini nu vor muri, şi vor întâmpina pe Dom- 
nul, în trup. 

... Nu mai purtaţi neorânduială. Acoperiţi-vă genun- 
chii. Nu mai purtaţi mâinile goale, nu mai purtaţi pieptul gol 
şi părul descoperit. Bărbaţi, nu mai purtaţi capul descoperit. 
Deosebiţi-vă de lume. 

28 iulie/10 august 1975 

Acoperământul capului este semnul ascultării de Dumnezeu. Vor- 
birea Domnului cu fiii înfiaţi ai sfintei Virginia: loan şi Veronica. 
Poporul Domnului va fi popor de apostoli. Rugăciunea stăruitoare 
descuie lacătele, şi creştinii adormiţi ies afară din lagărele iadului. 

... Nu fi popor rău. Nu avea inima ta inimă de evreu, şi 
fii samarinean. 

... Domnul vine la voi nu în furtună, ci într-un vânt sub- 
ţire. Când nu-ţi va fi bine, acesta este vântul care te alină. 

... Fiţi popor credincios. încă o dată vă spun: fiţi cre- 
dincioşi, căci plăgile Domnului Iisus Hristos sunt în lucru, şi 
credinţa te va ţine, şi vei sta cu picioarele pe spatele câinelui 
rău. Vă anunţă Domnul că sub trupul vostru se va topi şi apa 
şi focul se va mistui, dar tu nu te vei mistui, ci duşmanul tău 
va pieri, dar fii credincios. Cum umpli de la fântână un vas cu 
apă, aşa să fii tu, creştine, plin de credinţă. 

V-am spus mereu: puneţi acoperământ pe cap, că pen- 
tru cârpa aceasta sau pentru basca aceasta vei pieri pe calea 
ta, şi nu numai tu, ci şi toată casa ta. 

... Ionel şi Veronica, Domnul Iisus vă cere multă cre- 
dinţă şi purtare sfântă. Această fiică a voastră este ca un înger. 
Când va fi de o lună, zici că e de şase luni; când va fi de şase 
luni, zici că e de un an, şi această copilă vă va aduce bucurie, 
după purtarea voastră duhovnicească, şi întristare, după gre- 
şeala voastră. Ţineţi minte, că sunteţi rupţi din casa Mea. Să 
nu-ţi faci socoteala pământeşte, că ai fost înfiată de vasul 
Meu din porunca lui Dumnezeu. Cu nimic nu vei alina su- 
ferinţa fetiţei, decât prin purtarea duhovnicească şi credinţă. 
A doua oară am spus Eu să pună loan acoperământ pe cap, şi 
nu s-a împlinit. Ce aveţi, tată, de nu vreţi să ascultaţi? Popo- 
rul Meu, teme-te, că nu vei pieri ca lumea, ci vei muri pedep- 
sit mai mult decât lumea, că am fost în mijlocul tău şi multe 
păcate ai săvârşit. Fiţi deosebiţi de lume. Faceţi dig, cum a 
făcut pe Dunăre împotriva apelor. Aşa faceţi şi voi dig între 
lume şi voi. Nimic de la voi la lume şi nimic de la lume la voi 
să nu treacă. Şi mai scrieţi şi acest lucru: Cecilia, tu vei fi 
judecătoarea părinţilor tăi. Dau judecata dinaintea Mea, în 
dreptul acestui copil. Fiţi credincioşi şi nu fiţi îndărătnici. De 
acum şi până în veac să-I slujiţi lui Dumnezeu prin fapte bune 
şi credinţă. Cecilia, Domnul Iisus Hristos te vindecă de sufe- 
rinţa ta. Acum nu vei mai plânge pentru suferinţă, ci vei plân- 
ge numai pentru păcate. Luaţi credinţă de la Domnul Iisus 
Hristos. 

... Femeilor din poporul Meu, fiţi mironosiţe. Bărbaţi 
din poporul Meu, fiţi curaţi cu trupul şi cu duhul. Domnul 

Iisus vă face pe voi apostoli, să duceţi cuvântul Său la alte po- 
poare. Veţi fi duşi, tată, în case de desfrânate, ca să faceţi mi- 
nuni, şi prin credinţă veţi îndrepta aceste persoane. 

... învăţaţi rugăciunile pe dinafară, că veţi călători din 
ţară în ţară şi puntea voastră va fi rugăciunea şi postul. Faceţi 
rugăciune pentru întoarcerea păcătoşilor şi numiţi pe cei 
adormiţi. Să meargă rugăciunea voastră din neam în neam. 
Fiilor, sunt mulţi creştini în lagăre. Rugaţi-vă pentru ei, că ru- 
găciunea creştinilor îi scoate, descuie lacătele, şi creştinii ies 
afară. 

... O, tată, trâmbiţa Mea e mică, e mică. Dacă aş sufla 
prin ea cu toată puterea Mea, nu ar ţine, s-ar face fărâme. 

... Fiţi creştini, dar nu aşa: voi să fiţi creştini, şi copiii voş- 
tri să nu fie. Nu voi să vă rugaţi, şi copiii voştri să fie la joacă. 

... Auziţi glasul Meu. Se va mai întoarce din poporul 
care a ascultat odată şi apoi nu au mai ascultat, dar lăsaţi să 
ceară la Mine, nu la tine. Să nu i se pună masa fără ştirea 
Mea, de i s-ar lua pielea de pe genunchi rugându-se. 

... Copilaşii Mei, fiţi desăvârşiţi, că printre voi îşi vor 
face loc soli cereşti. 

... Ascultă, poporul Meu, să-ţi meargă în toate bine, ca, 
pe unde vei călca, să se bucure iarba şi văzduhul de tine. 

... Plăcut este numele de slugă lui Dumnezeu, dar nu 
mai e plăcută viaţa. Dar voi să nu judecaţi. Preotul este cel de 
care se vorbeşte. Dacă sluga bea, nu posteşte, curveşte, Dom- 
nul Iisus ştie fapta sa. Şi toţi fac aşa, şi să ştiţi că a rămas nu- 
mai harul. Harul sfinţeşte, harul tămăduieşte, nu trupul, nici 
băutura, nici mâncarea. Nu vă scârbiţi de ce mâncaţi din mâ- 
na lor. Pentru tine stă harul în buturuga aceasta, şi Dumnezeu 
nu judecă harul, nici paharul, ci pe acela care nu ascultă. Sunt 
mulţi preoţi care-i duşmănesc pe creştinii ortodocşi. Dacă-i 
găsesc la un loc, cântând lui Dumnezeu, îi alungă şi strică lo- 
cul lor. Nu ocoli buturuga, că fiecare are turma sa, să îngri- 
jească de ea. Veţi vedea preoţi în pielea goală. Să nu-i urâţi. 
Păcatul lor să nu-1 săvârşiţi, că am făcut din creştini, preoţi, şi 
tot acolo au ajuns: la plajă, la cârciumă. Nu mai găsesc pe 
acest pământ om deştept pentru Dumnezeu. 

... Am venit din cerul sfânt la voi să vă spun să nu mai 
umblaţi fără lege. Fiţi bine în legea Domnului. Neascultarea 
ta pune foc la legea Mea. 

... Domnul vă spune că iarăşi se iveşte între voi un vân- 
zător, căci celui ce nu-i place să fie cu Dumnezeu, acela a ple- 
cat în lume şi a lăsat în urmă ură şi duşmănie şi viclenie şi 
minciună şi a plecat îngâmfat şi a zis: „Lasă, că v-o fac eu! 

... Cine nu a închis uşa bine, de au ieşit oile pe poartă? 
Au ieşit din staul şi s-au spurcat. 

... Domnul Iisus Hristos plânge. Toată această lume ca- 
re se îngrămădeşte astăzi la bâlciuri, se va îngrămădi curând 
în faţa Mea. Şi voi zice: înapoia Mea, satano, că nu eşti venit 
din dragoste, ci de frică, fiindcă ai auzit că vei pieri, dar tot 
vei pieri, căci soarele care te-a luminat nu va mai fi, că toate 
s-au împlinit şi lumea tot nu s-a înspăimântat. 

4/17 august 1975 

Cea mai mare lucrare a Domnului, prin vreme. Proorocie despre 
minciuna semnelor proorocilor mincinoşi. Cei credincioşi vor fi 
hrăniţi prin îngeri. Cântarea psalmilor 

... Poporul Meu, fii credincios, că vei scăpa de toate. 
Vin două vremuri peste tine; nu peste tine, ci peste lume. Şi 
vine şi peste tine dacă nu vei fi cu Mine. Nu vei suferi nimic, 
nu vei zice nici „ Of!“ dacă vei fi credincios. 

... Copilaşii Mei, am lucrat o lucrare mare şi nu am ră- 
mas cu nimic. Băgaţi de seamă, cercetaţi şi vedeţi că este aşa, 


că lucrarea aceasta pe care Domnul a făcut-o acum, e mai 
mare decât toate lucrările pe care le-a făcut. M-am făcut neam 
cu întreaga lume, M-am făcut neam, M-am făcut naş, dar 
omul a duşmănit pe Domnul. 

Oiţele Mele, nu Mă mai împungeţi, că dacă aţi şti vâ- 
nătăile pe care Mi le faceţi din pricina urii, din pricina neas- 
cultării, din pricina curviei şi din pricina multora pe care le 
aveţi în inimă, atunci aţi crede ce-Mi faceţi. Creştine tată, cer- 
cetează-te bine, căci cât e veacul de mare, n-ai să-ţi găseşti 
loc să te vindeci de păcatele pe care le faci, că unde te vei as- 
cunde, păcatele te scot la lumină. Ai să fugi de mânia lui 
Dumnezeu ca să scapi, dar nu vei scăpa, că şi pădurea se va 
usca, se va păli când vei trece prin ea, şi te va blestema; şi 
munţii te vor blestema când vei trece prin ei, că se vor dărâ- 
ma, că era mai bine dacă nu cunoşteai această învăţătură. De 
ce nu vrei să asculţi? Moşii şi strămoşii voştri n-au ştiut ce 
este băutura, n-au ştiut ce este natura, n-au ştiut ce este lăco- 
mia. Oare, ei n-au avut tot ca şi voi, trup şi mădulare, mâini 
şi picioare? Ei de ce s-au pregătit pentru Dumnezeu? 

Sunt persoane, nu în mijlocul vostru, ci în lume, care 
sunt mai rele decât animalele. Dar sunt persoane în lume, care 
nu şi-au întinat viaţa, şi trăiesc curat, şi ei nu ştiu ce ştiţi voi. Şi 
să ştii că aceia vor ajunge să te mustre pe tine şi îţi vor spune: 
„De ce nu te-ai spălat de tină dacă ai avut izvor lângă tine? “. 

N-am venit la tine să te osândesc, creştine, ci să te fac 

înger. 

... Nu dezvăluiţi poruncile Domnului, că nu vi le-am 
dat să-Mi faceţi necaz, ci vi le-am dat să fiţi fericiţi. Ce vreţi, 
tată? Vreţi să faceţi prunci fără chip, duhuri necurate? Din pă- 
cate se zămislesc duhuri necurate. Vreţi să fiţi părinţii unor 
duhuri necurate, sau părinţi de slujitori cereşti? 

... Mai este o vreme şi vine a doua vreme, a Domnului 
Iisus, că vremea Sa se repetă. Mai este o vreme şi încă o vre- 
me, şi după aceste două vremi vine Domnul Iisus, cu toată su- 
flarea Sa, cu toată slava Sa. Să nu pieriţi în aceste două vremi, 
în aceste două vremi multe lucruri se fac, mulţi păcătoşi se 
iartă. Până şi copiii avortaţi se vor scoate din iad. Multe su- 
flete care s-au ucis cu mâna lor, se vor scoate din iad. în aces- 
te două vremi, mulţi dumnezei se vor face printre voi. Se vor 
face prooroci mincinoşi, care vor face semne şi minuni şi vor 
învia şi morţii. Vor ieşi la suprafaţa pământului spiritele mor- 
ţilor, care vor vorbi. Nu vă duceţi la ei, că vor veni la feciorii 
voştri şi la voi femei ca să le socotiţi pe numele voastre. Să 
nu laşi femeia ta, că o singură femeie este dată după lege ca 
să ţină bărbatul. 

Fiilor, nu întrebaţi femeile voastre dacă au făcut 
mâncare, ci întreabă: „Ai făcut rugăciunea ?“. 

Copilaşii Mei, în aceste două vremi se vor dezbrăca de 
rasă trei sferturi din preoţime, şi vor merge oile pe câmp zbie- 
rând de foame, aşa cum mergeau la moartea împăratului Ahab. 
Ţineţi secretul acesta. Aceşti preoţi vor cădea în păcate şi nu 
vor mai fi vrednici de rasă, şi vor umbla oile pe câmp. Şi 
atunci, cine te va mai hrăni? Domnul Iisus Hristos, prin corbii 
Săi. Nu de corbi e vorba. Vor pieri mulţi, mulţi, şi din unii, şi 
din alţii. întăreşte-te, creştine, şi biruieşte pe vrăjmaşii tăi. 

Purtaţi uniforma creştină. Feriţi-vă de goliciune, căci 
cine nu va purta bască pe cap în aceste două vremi, va purta 
sac şi se va îmbrăca în rogojină. 

... Copilaşii Mei, învăţaţi psalmii la rugăciunile voas- 
tre, prin instrumente şi prin gura voastră. Fiule, cu melodia 
cântecului tău, „ Un singur dor mai am şi eu “, să cântaţi un 
psalm, să vezi ce frumos e! 


25 august/7 septembrie 1975 

Suferinţa trâmbiţei Domnului, pricinuită de păcatele creştinilor 

... îmi pare rău de vasul Meu, că se chinuieşte de frica 
şi fiorii din partea celor ce fac rele. Toată frica pe care o întâm- 
pină vasul Meu este păcatul pe care-1 fac creştinii de azi, din 
tălpi şi până în creştet, şi ea se gândeşte ce o să i se întâmple. 

21 septembrie/4 octombrie 1975 

Crucea: pecetea Duhului Sfânt. Fiara care dărâmă stelele cerului, 
atrasă de plăcerile celor păcătoşi, care grăbesc venirea judecăţii 
faptelor. Zile de post adevărat. învăţarea meseriilor toate, păzeşte 

pe cel credincios de neamestecul cu lumea păgână. 

... Această sfântă cruce este pecetea Duhului Sfânt. Ci- 
ne s-a pecetluit cu aceasta, nu se mai ia în veac de pe faţa sa, 
şi la ziua de judecată se va arăta pe faţă şi nu vei putea ascun- 
de se mn ul acesta, că este semn făcător de minuni. 

... La arătarea Domnului în toată slava Sa, se vor da pe 
faţă toate lucrurile sfinte, şi cele ce le-ai împlinit, şi cele ce nu 
le-ai împlinit. 

... Fii credincios, că nici un prooroc nu a minţit, că ori- 
ce profet a profeţit cuvântul dumnezeiesc, nu cuvântul său. 
întâiul prooroc a fost Domnul lisus Flristos. Fericit care L-a 
văzut pe Domnul lisus Flristos, dar mai fericit care nu L-a vă- 
zut şi a crezut. 

... Stai în loc, omule păcătos, şi gândeşte-te ce vei răs- 
punde în ziua mâniei Mele. îi pare rău lui Dumnezeu că a fă- 
cut omul ca şi chipul Său. De ce-1 pare rău? Pentru că păca- 
tul care se face în zilele de azi, a întinat chipul sfânt. împa- 
că-te cu Mine, zice Dumnezeu, că mai e vreme puţină şi e scris 
că nu vei şti ceasul morţii şi când ai să pieri de pe pământ. 

... Poporul Meu, cuvântul acesta e al lui Dumnezeu. în- 
toarce-te de la plăcere, căci toate câte le petreci pe pământ, le 
petreci numai prin plăcere. Scrie această profeţie, căci toţi în- 
gerii o scriu spre mărturie. A uitat omul că are asemănare cu 
Dumnezeu şi că e pecetluit prin Duhul Sfânt, şi de când e omul 
zidit, nu a fost plăcerea de azi. Aceasta e scrisă în Apocalipsă: 
o fiară fioroasă, cu multe capete, care atinge şi dărâmă toate 
stelele de pe cer, şi toate vor cădea. Plăcerea face aceasta. Ţine 
minte că plăcerea de astăzi aduce fulgerător judecata. 

... Fericit cine înviază acum, că nu va mai muri când vor 
muri ceilalţi. Chiar dacă va adormi, Domnul lisus îl va trezi. 

... Postiţi. Domnul lisus Flristos a obligat pe poporul 
Său să postească, pentru că în vremea ce va veni, postul te va 
scoate. Lunea, miercurea şi vinerea să mănânci numai de 
post, dar post uscat. 

... în popor să fie de toate meseriile, ca nimeni să nu ia 
meseriaşi din afară, fierar sau zidar sau croitor, că, luând din 
lume, ai amestecat lucrul bun cu cel rău. Să nu mai intre pă- 
gâni la lucrul Meu şi să nu socotească ei casele din jurul tem- 
plului Meu că sunt la fel ca şi casele celorlalţi. 

26 septembrie/9 octombrie 1975 

Minciuna, pusă în locul adevărului. Părăsirea păcatului şi iubirea 
sfinţeniei. Soli cereşti stau la masă cu cei credincioşi. 

... Dacă aş fi o domnişoară, toţi M-aţi iubi, căci îşi lasă 
omul o casă de copii pentru o domnişoară şi pentru o femeie 
naturală. Nu am venit nici domnişoară, nici femeie, ci v-am 
spus cine sunt, şi nimeni nu face dragoste cu Mine. A semănat 
Semănătorul sămânţă multă, sămânţă binecuvântată. Sămân- 
ţa este sfântă toată, dar răsare una la mie, şi nici aceea nu ţine. 


Fiilor, ieşiţi din blestem. Să se ducă vestea aceasta la 
toţi creştinii care nu ascultă, căci au căzut în blestem. 

Unde am intrat Eu, Dumnezeu, am însemnat locul ace- 
la. Dumnezeu a venit pe pământ, însoţit de tot cerul sfânt, şi 
să ţineţi minte că nu a venit de formă ca să ziceţi: „Dumne- 
zeu “. Nu. Dumnezeu a venit, şi toată rana aceea pe care a 
avut-o, o are şi acum, până la sfârşit. Fiilor, mai bine să staţi 
în faţa morţii decât în faţa păcatului. Ţineţi minte, că se 
opresc aceste cuvinte, nu din pricina Mea, ci din pricina ta, 
din pricina păcatului, că deschid cerul şi Mă uit la poporul cel 
numit „ sfânt că este păcătos. Fiţi cuminţi şi aveţi frică de 
pedeapsă. Nu este om să nu facă greşeli, că şi Petru a greşit, 
dar s-a reparat. Dacă eram Eu în locul vostru, Eu Mă pedep- 
seam singur. 

Unde am semănat Eu pace, acolo e ceartă. Unde am 
pus Eu să fie binecuvântare, e blestem. Să se ducă aceste cu- 
vinte la tot poporul Meu. 

... Creştinii făceau tunel pe sub pământ şi se duceau 
acolo ca să se roage, dar acum nu mai e unde, căci au venit 
fiare şi au răscolit pământul şi au găsit oseminte şi lucruri 
sfinte şi le-au pus în muzee. Au pus minciuna la vedere, să în- 
veţe pe copii în şcoală minciuna, şi adevărul l-au îngropat. 
Fiilor, pământul românesc era îmbrăcat în hăinuţă albă, dar 
acum e întinat, a făcut scoarţă de rahat. Păcat de acest pământ 
binecuvântat, că au venit la el oameni necuraţi. 

... Fiilor, păstraţi-vă curat şi duhul, şi viaţa, că veţi sta 
la masă cu soli cereşti, şi Maica Domnului se va îmbrăca în 
haine trupeşti, şi cu toţi sfinţii va veni la masa ta şi în casa ta. 

19 octombrie/l noiembrie 1975 

Domnul îi plânge pe cei neascultători care strică lucrarea Sa şi dă- 
râmă prin păcate locaşurile care adăpostesc pe Domnul. Crucea se 
va arăta pe cer. Domnul Se coboară cu cei cereşti pe pământ şi va 
curăţi fărădelegea din tot locul. îndemn la cântarea psalmilor. 

... lată, Domnul a venit, şi ca lui Petru îţi spune: Mă iu- 
beşti tu pe Mine? Nu Mă iubeşti, căci cine Mă iubeşte pe Mi- 
ne, nu are ură pe cel trimis de Mine la el. Israele, până nu te 
vei dezbrăca de toată viaţa ta pământească, nu te vei mântui. 
De ce eşti supărat pe Mine? că am strigat la tine şi nu M-ai 
auzit, şi să ştii că pustiu vei fi. Ai să strigi la Mine şi nici Eu 
nu am să aud. De ce eşti supărat pe Mine? Ţi-am dat pâine, 
ţi-am dat viaţă, ţi-am dat duh din Duhul Meu, ca să fii una cu 
lumina. 

... Israele, uită-te bine, căci ce auzi acum, nu vei mai 
auzi. Israele, nu te-a pârât nimeni la Mine. Eu te văd în dru- 
mul tău şi pe tine, şi pe copilul tău. 

... Fiilor, fiilor, număraţi bine cine a fost în anul când 
M-am făcut cunoscut. Şi iată că nu mai e. Cui am dat bun 
venit? Şi iată că nu mai e. Vrei să fii şi tu trecător? Să ştii că-i 
va fi mai uşor celui care nu M-a cunoscut. Israele, nu am nici 
o bucurie din partea ta. Israele, vino, nu mai sta, nu mai 
aştepta! Vino, nu mai zăbovi, nu mai pierde vremea, vino! De 
ce nu citiţi istoriile cu moşii şi strămoşii voştri? că mulţi au 
fost, şi puţini au intrat în Canaan. 

Dacă nu vreţi să mai credeţi, pentru ce să mai stau între 
voi? Scutura-voi praful, şi în loc de bucurie, va fi sabie. 

... Am făcut o casă în satul Maluri ca să fie spre bucu- 
rie, gazdă de pelerini, şi iată ce a lucrat duhul necurat, că as- 
tăzi e casă de tâlhărie, e casă de curvie, e casă de hoţie, e casă 
de măcelărie. Am căsătorit o fiică. A mâncat la masa sfântă şi 
a petrecut ani de zile cu Mine, şi astăzi e păgână, nu mai vrea 
să fie de partea Mea. Am răbdat, au trecut ani de supărare. 
După aceea, altă dărâmare: s-a dărâmat templul. Altă întris- 

tare, altă durere mare, dar voi nu aţi văzut şi în chip nevăzut, 
ci aţi văzut numai cărămida şi lemnele. Şi iată că Dumnezeu 
merge şi scrie pe hartă şi mereu Se întristează. Fiilor, staţi îm- 
potriva dărâmărilor, împotriva întristărilor, împotriva supără- 
rilor. Nu vă mai supuneţi deşertăciunilor. Cel ce dărâmă, dă- 
râmă, dar răspunde de dărâmare, şi nici un păcat nu este mai 
mare ca acesta, şi nu are seamăn pe pământ. Ce muncă să vă 
plătească Dumnezeu? Trădarea? Vânzarea? Dărâmarea şi ne- 
credinţa? Fiilor, pleacă Dumnezeu de la voi şi ia cu Sine lu- 
crurile Sale, şi vă veţi duce la munte şi veţi zice că e lucrare 
sfântă, dar dorul te va osândi, căci când aveai, nu preţuiai. 

... Te-ai învăţat cu trupul acesta. Dar ce ai văzut? Ai vă- 
zut un trup, n-ai văzut un duh. Dacă ai avea credinţă numai 
cât un bob de muştar, L-ai vedea pe Duhul, dar pentru că eşti 
popor fără credinţă, să ştii că te vei rătăci. 

Ai zidit viaţă şi casă pe minciună. Crezi? Ai zidit 
prunci pe pofte, şi ei sunt ca voi. 

... Nu mai pot răbda. Plânge cerul din pricina Mea şi 
plânge împreună cu Maica Mea, că vede că vremea de acum e 
lipsită de creştini. Pe cine să trimit Eu? O, Davide, Davide, 
împarte din blândeţea ta poporului acesta! O, Solomoane, îm- 
parte din înţelepciunea ta poporului acesta! O, Petru şi Pavel, 
daţi poporului acesta credinţa dreaptă! Pe sfert dacă ar fi ca 
voi, aş câştiga prin ei toată suflarea. O, Samsoane, împarte tu 
din puterea ta poporului acesta! O, tată, de ce zic aşa? Nu ju- 
decaţi. Copilaşii Mei, staţi de vorbă cu Mine, că necredinţa 
voastră Mă opreşte de la toate. Spuneţi, măi tată, de ce nu vreţi 
să fiţi credincioşi şi nu vreţi să recunoaşteţi păcatul pe care-1 
faceţi? Numai mândria nu vrea să primească, numai mândria. 

... Iată vasul Meu pe locomotivă. Duhovniceşte. E pe 
picior de plecare. Voi nu ştiţi şi nici ea nu ştie. Spune, după 
suferinţă, spune că „Am să plec, că eu văd că mi se pregăteşte 
drumul de plecare“. Dar cine aude, nu crede şi zice: „Dom- 
nul cui ne lasă? 

Nu mai este vreme. Te vei trezi în miezul nopţii, cu 
Domnul, că va veni şi te va găsi dormind sau curvind sau 
bând sau mâncând sau chefuind. 

... Toate lucrurile sfinte pe care Eu, Dumnezeu le-am 
făcut vreodată, le-am făcut prin ascultarea poporului. 

... Do mn ul Iisus Hristos a fost scris să Se nască pentru 
popor şi să moară pentru popor, dar să ştiţi că nu s-a împlinit 
aşa cum a fost scris, că nu a murit pentru popor. Fraţilor, nu a 
murit Domnul Iisus Hristos pentru poporul care a trebuit. Aţi 
auzit? Cercetaţi bine şi daţi răspunsul. 

încă o dată repet: dacă ai intrat într-o apă, să ştii să 
înoţi. Dacă nu ştii, nu te băga. 

... Vor veni de la răsărit şi de la apus şi de la miază- 
noapte şi vor sta la lucrarea Mea şi vă vor mustra pe voi pen- 
tru necredinţa voastră. Fiilor, postiţi şi rugaţi-vă neîncetat, că 
precum se măreşte salariul unui salariat, aşa se vor mări şi da- 
rurile voastre, prin puterea credinţei. 

... Fiilor, faceţi rugăciune înainte de a da cuiva ceva, ca 
rugăciunea să dea rodul pământului unde semănaţi. Fiilor, 
vremea în care sunteţi, e o vreme săracă şi seacă, lipsită de 
duh. Dar precum Domnul Iisus a făcut din pământ trup şi a 
suflat duh, aşa şi tu vei lucra cu nădejde în Dumnezeu. Pre- 
cum S-a pogorât Duhul Sfânt în limbi, aşa şi Dumnezeu va 
coborî duh din Duhul Său şi vei lua putere să vindeci şi să 
propovăduieşti prin credinţă. Nimic nu lucra fără credinţă. 
Scrie această profeţie. Nimic nu zidi şi nu semăna fără credin- 
ţă sfântă. Dacă faci rugăciune, fă-o cu credinţă. Nu te văita de 
ce nu rodeşte rugăciunea ta, ci vaită-te de necredinţa ta. Nu te 
văita de ce nu se vindecă bolnavul din casa ta, ci vaită-te de 
necredinţa ta şi a lui. 


... De ce nu se vindecă vasul Meu? Pentru necredinţa 
poporului Meu, care a închis toată calea, că din Mine ai 
această lumină, nu din acest trup. Acest trup e un trimis, un 
lut cu duh. Vai de tine, creştine care ai îmbolnăvit acest trup 
şi acest duh! Tot cerul l-ai mâhnit, şi nu se va vindeca până 
nu te vei îndrepta. 

... în curând crucea se va aşeza pe cer. Tot ochiul care 
va vedea, va vărsa lacrimi amare. Crucea, ca şi Mine, e dis- 
preţuită de lume. 

... Treziţi-vă, că aţi intrat într-un păcat. Treziţi-vă, că aţi 
intrat în apă şi aveţi să muriţi. Ieşiţi din apă, că vă îneacă. Aţi 
intrat în apă. Nu mai vine nici un prooroc la tine. Te vor pă- 
răsi toţi proorocii, te vor părăsi toate cuvintele sfinte, şi toate 
scrisorile se vor opri din calea ta. Israele, ai intrat la apă. Te 
vei duce şi nu te vei mai întoarce. O, tată, nu M-am aşteptat 
la acest păcat. O, cum te-am răsfăţat şi cum te-am mângâiat! 
Poporul Meu, ai intrat în apă. Fiţi desăvârşiţi, fiţi credincioşi, 
că nimeni nu vă scapă, că e o ură înverşunată între voi şi ni- 
meni nu vă scapă, că şi cei ce v-au scăpat i-aţi ameninţat. Tot 
iadul se bucură; aţi intrat în apă. 

Israele, vreau să aud de la tine: „Scapă-mă, Stăpâne! 
Nu se aude decât un lătrat de câine şi un ţipăt de om muşcat. 

... Israele, uită-te bine la Mine, că nu ne mai întâlnim, 
că Mă vei visa şi nici în vis nu voi sta în faţa ta; scrieţi numă- 
rul celor ce aud cuvântul Meu, că e o ură înverşunată în po- 
porul Meu, şi cine vă mai scapă? Scrie, Mihaile; scrie, Gavrii- 
le; scrie, Daniele, că am stat de vorbă cu creştinii. 

... Israele, omul în viaţa sa cade de multe ori, dar se 
ridică şi se curăţă de nămol. Mulţi oameni se nasc de mai 
multe ori dacă se întâmplă să moară, dar în vremurile voastre 
am văzut mereu numai căzând şi numai murind. Am suflat în 
faţa unui creştin să învieze, şi el întorcea faţa. Dar un sfânt de 
al Meu, ce era cu Mine, vine ca să Mă îmbuneze. Mi-a spus 
că a întors faţa că îi e ruşine de Mine, dar ca să arăt că nu e 
aşa, am suflat din nou în faţa sa, şi iarăşi a întors-o, şi Mă 
duşmăneşte. 

Să ştii că nimic spurcat nu va intra în împărăţia Mea şi 
nici fir cu nod nu va intra pe urechea acului, dar să ştii că cel 
care va lărgi urechea acului, se va osândi şi nu va fi primit. 
Ţineţi minte: chiar dacă se va acoperi dreptatea, se va desco- 
peri, că Dumnezeu nu a scris în carte lucruri neadevărate. 

... Copilaşii Mei, nu M-am purtat rău cu voi, că n-am 
luat cu Mine nici o nuia, ci am venit cu multă pace şi blân- 
deţe, dar după acestea urmează asprimea, şi Mă veţi vedea şi 
nu Mă veţi mai cunoaşte. Mă voi înarma cu arme de război, 
Mă voi pune la orice armă conducător şi Mă voi arăta în toată 
slava Mea, şi pe unde v-am mângâiat, am să vă rănesc. 

... Fiilor, se va lua soarele de pe cer, se vor lua luna şi 
stelele, şi tu vei lumina pământul acesta, şi tu vei săra pămân- 
tul acesta. Creştine, creştine, n-am venit de plăcere, şi am ve- 
nit că se apropie acel sfârşit care trebuie să vină, căci tot ce e 
scris să lucrez cu tine, voi lucra. 

... Dacă nu vă veţi face buni, nu voi mai apărea între 
voi şi voi pleca, şi nu peste mult timp urmează să zică creşti- 
nul aşa: „Ieşiţi voi, morţilor, să intrăm noi, de ceea ce ne apa- 
să acum!“. 

31 octombrie/13 noiembrie 1975 

Fericiri proorocite pentru cei credincioşi care au lucrat lucrul 
Domnului. Mulţi vor veni în numele Domnului. Viaţă trăită după 
Duhul Domnului. 

... Fericit cine M-a servit. Nu o dată fericit, ci de mii de 
ori fericit acela care M-a servit. în vremuri grele am trăit. Prin 

necazuri grele am trecut. Am fost desculţ, am fost gol. Fericit 
cine M-a văzut şi a preţuit timpul petrecut cât am vieţuit Eu 
pe pământ. Fericit cine M-a văzut şi M-a primit sub acoperă- 
mântul său. Fericit cine a crezut cuvântul Meu. Fericit cine 
M-a iubit. Fericit cine a scris ceea ce am grăit Eu pe pământ. 
N-am venit să- Mi zidesc casă pe pământ, ci am venit ca un 
fulger de la răsărit la apus. Fericiţi proorocii care au proorocit 
venirea Mea, care au proorocit naşterea Mea. Fericiţi pruncii 
între care am crescut. Fericiţi prietenii pe care i-am avut în 
prietenia Mea. Fericită mâna celui ce M-a botezat în Iordan. 
Fericit, fericit, încă o dată fericit acela care M-a cunoscut că 
Eu sunt Domnul Iisus Flristos. Ferice şi de cei care M-au 
plâns când am fost biciuit şi răstignit. Fericit cine a cerut tru- 
pul Meu să fie îngropat în mormânt. Fericiţi, nu o dată vor fi; 
fericiţi, tată. Fericit acela care a crezut în învierea Domnului 
lisus Flristos. Fericit acela care a zidit credinţa Domnului 
lisus în inima sa. Fericit cel ce nu s-a lepădat de prietenia 
Mea. Fericiţi veţi fi şi voi în vremea de apoi, copilaşii Mei, 
dacă nu vă veţi lepăda de crucea Mea, dacă nu vă veţi lepăda 
de biserica Mea, de sfinţenia Mea, de venirea Mea. Suntem 
pe margine de ape. Fericit cine-şi lasă casa şi masa şi porneşte 
la muncă duhovnicească. Fericit cine-şi ia crucea şi îmi ur- 
mează Mie. Ieşiţi la muncă, copilaşii Mei. Lăsaţi-vă ogoarele, 
lăsaţi- vă averile, lăsaţi-vă năravurile. Fericit acela care s-a în- 
josit pe sine pentru numele Meu. 

... Să nu zici că-L iubeşti pe Domnul şi să-l alegi pe de- 
mon, că mulţi vor veni în numele Meu şi vor avea îmbrăcă- 
minte la fel ca a Mea şi vor face semne şi minuni mai mult 
decât am făcut Eu. Vor face pod peste apă, vor face pod peste 
groapă de morţi, vor face pod peste foc şi vei fi vândut de fra- 
tele tău, vei fi vândut de copilul tău, vei fi vândut de naşul tău 
ori de finul tău, vei fi vândut de prietenul tău care te iubeşte. 
A fost odată prigoana celor răi, care mai vine o dată. A fost 
odată vânzarea care mai vine o dată, şi să ştiţi că nu veţi slăbi 
în putere dacă veţi posti cu plăcere. 

... Maica Mea nu se va osteni pentru toţi, ci pentru cei 
care şchioapătă. 

... O greşeală, două, se mai iartă, dar căderea definitivă 
nu se mai răscumpără. Copilaşii Mei, aveţi în faţă o arătare 
cerească; fiţi vrednici să o vedeţi. Aveţi în faţă o minune dum- 
nezeiască; fiţi vrednici să o cunoaşteţi. 

... Preţuiţi duhurile, că fiecare din voi aveţi câte un duh 
de la Noi ca să vă călăuzească. Stau duhurile rătăcite, că şi-au 
pierdut serviciul. Cum ai fi tu la un serviciu şi te dă afară, aşa 
şi duhul se boceşte că i-a luat duhul rău locul. 

17/30 noiembrie 1975 

Lucrare de ucenicie şi de apostolie. Armele se întorc împotriva pri- 
gonitorilor. Preoţii iubesc idolii timpului. Cei credincioşi vor fi lu- 
mina lumii. Adevărul şi împărăţia şi mireasa vor sta în slava lor 
Cerul va străluci pământul. Păstrarea hăinuţei de creştin. Căutarea 
înţelepciunii cereşti. 

... Fericit cine se va lipsi chiar şi de apă să nu bea, nu- 
mai ca să nu se lepede de împărăţia Mea. 

... Fiule, n-am venit să-ţi spun sfârşitul tău sau care va 
fi lucrul tău în timpul sfârşitului, ci am venit să-ţi spun să fii 
viteaz şi învingător în toate şi să păstoreşti bine poporul Meu 
în vremurile grele, şi să nu zici: „Na-vă apă de la mine!“, ci 
să fii înţelept. Astăzi oiţele stau încurcate în felurite lucruri şi 
nu mai are cine să se ducă să scoată oiţa încurcată, că păstorul 
e păzit de lupi şi nu poate ieşi să meargă la oiţe. 

... Copilaşul Meu, învaţă bine legea creştină, învaţă bi- 
ne să stai de vorbă cu Mine, că vei sta de vorbă cu cel mai în- 


văţat împărat. Nu vei fi dus de nimeni legat, şi Eu am să-ţi po- 
runcesc: „Fiule, mergi! Fiule, mergi, dar mergi cum merge 
apa, toată ziua şi toată noaptea. “, şi tu, fiule, vei merge şi zi- 
ua, şi noaptea; şi tu, fiule, vei lucra şi ziua, şi noaptea. 

Scrie pe hârtie şi fii secret, că moşii şi strămoşii voştri 
aveau bordeie şi lucrau ascuns. Mintea ta să nu fie în pâine, 
mintea ta să nu fie în castron, mintea ta să nu fie în cămaşă 
sau în lux, ci mintea ta să fie în carte. 

... Israele, chiar dacă-ţi zice cineva: „Răspund eu de 
viaţa ta; fă ca mine. să nu faci, şi nu mânca la masa altuia, 
chiar dacă zice „Mănâncă, răspund eu“. 

... Fiule, învaţă bine cartea, că nu vei mai merge cu car- 
tea, şi vei merge cu mintea; şi nu vei mai merge cu geanta, şi 
vei merge cu toiagul. 

... Un singur război a fost, şi rămăşiţa lui e la sfârşit, şi 
nu voi vă veţi lupta, ci se va lupta cerul. Nu vă înfricoşaţi. Ar- 
ma care este împotriva voastră, se va întoarce împotriva celor 
care o fac. Să nu credeţi poveştile din ziar şi din cărţile din 
afară, ci să credeţi ce a scris Dumnezeu în cărţile sfinte. 

... Mai e un pic şi fiecare va începe să înoate pe Du- 
năre, şi ţine minte că mulţi se vor îneca. Vai de tine, creştine 
care ai stat cu Mine şi n-ai învăţat să înoţi! că nu ţi se pune 
nimic din trecut. învăţaţi bine legea, învăţaţi pe copii legea, 
ca să ştie şi ei cine nu-i lasă să bea, nu mămica, nu tăticul. Să 
ştie şi ei cine nu-i lasă să săvârşească beţie sau curvie. Copi- 
laşii Mei, aveţi copii măricei. Nu-i mai îngrămădiţi în uzine 
şi în lume. Aveţi fii şi fiice. Nu-i mai îndemnaţi să ia serviciu 
în lumea cea rea, că nu e bine să fie copilul tău fără Dumne- 
zeu. Aţi auzit? Munceşte tu, tată şi mamă, dacă poţi să ţii 
piept vieţii tale. Cum a ieşit tineretul vostru din şcoală, l-aţi tri- 
mis la altă şcoală, fără să Mă întrebaţi pe Mine. Ce vreţi să fa- 
ceţi, tată, cu copiii voştri? Rău, tată, nu ştii ziua şi ceasul când 
va suna trâmbiţa, şi copilul tău nu este cu Dumnezeu. 

... Nu s-a pomenit nici în Vechiul, nici în Noul, preotul 
să joace mingea. 

... Israele, vine sfârşitul! Să nu te rătăceşti. Israele, vine 
lumea înspăimântată, din răsărit, din miazăzi şi din miază- 
noapte. Când strigam la tine, râdeai de Mine. 

Opreşte-te, lume! Opreşte-te, lume, că la Mine nu este 
bine, nu este de tine. Opreşte-te, lume, întoarce-te la Mine 
înapoi, că nu te voi băga aşa întru împărăţia Mea. Parcă a dat 
cineva cu sare pe tine, aşa eşti de înăbuşită. Opreşte-te, lume! 
Parcă spuneai că sunt un mincinos, că nu sunt Domnul lisus 
Hristos. Mă voi ascunde de la faţa ta şi te voi lăsa să te mă- 
nânce focurile. Opreşte-te, lume! Cine te-a speriat? Cine te-a 
anunţat că vei pieri? Mâine te voi judeca pentru ce ai lăsat. 
Unde îţi sunt fiii şi fiicele? 

... Poporul Meu, pregăteşte-te pentru Dumnezeul tău, 
pentru ziua ta, pentru masa ta. Pregăteşte-te pentru sărbătoa- 
rea ta, căci cel ce te prigonea, acum vine către tine să te mân- 
gâie; cel ce te vindea, vine către tine. Nu se mai cunoaşte că 
e Ioan sau Gheorghe de la poartă. Nu se mai cunoaşte că sunt 
deputaţii de altădată. Nu se mai cunoaşte că e împăratul de 
altădată. Nu se mai cunoaşte, că sunt brăzdaţi de durere. Vai 
de tine, lume, Babilonul cel înveşmântat spre a fi plăcut de 
bărbat! Feriţi-vă, creştini, să nu vă prindă în gheare! 

... Vei vedea că nu soarele va lumina, şi nici stelele, şi 
nici luna; şi va fi un Luminător peste tot pământul. Israele, 
mulţi nu vor putea să privească, dar tu vei putea, căci faci par- 
te din acea putere cerească. 

... Vine o mare încleştare de la durerea cea mare, că nu 
se află nici o scăpare, nici o iertare. Feriţi-vă, creştini, că 
acum se vede în faţa tuturor adevărul şi împărăţia şi mireasa; 

se va arăta în toată slava. Israele, scoală-te, nu mai fi fricos. 
Scoală-te, nu mai fi bolnav, nu mai fi trândav sau olog, nu 
mai fi orb sau surd, şi ia putere şi grai şi lumină de la Mine, 
cum se aprindea odată lumină de la lumină. Ia, ia, că nu are 
cine o lua. Cel ce o prigonea, nu o lua şi nu o ia. Ia, nu sta. 
Vei vedea tot pământul, din răsărit şi până la apus şi la mia- 
zănoapte, că tot pământul va străluci de bolta cerească. 

... Te culci seara şi, ca prin vis, te vei trezi în faţa lu- 
minii, şi chiar în acea clipă mulţi vor fi pregătiţi de nuntă, dar 
pământeşte. Mulţi vor fi în ceasul de cununie, multe vor fi cu 
rochiţa pătată, întinate de curvie, şi multe vor fi cu copii, şi va 
fi mireasă; şi va fi întrebată de ce au făcut aşa, că vor fi la 
osândă. Dar judecat va fi cel ce a dezlegat această faptă ca fe- 
meia măritată să poarte rochiţa de mireasă. Mulţi se vor jude- 
ca, din cei care stau gata de dans la nuntă în timp de post. Şi 
cine se va judeca? Cine a dezlegat acest lucru cumplit. Şi nu 
e numai intr-un loc lucrul acesta, ci pe tot pământul, pentru că 
a pierit frica de Dumnezeu, a pierit credinţa în Dumnezeu. 
Crezi? A pierit, şi vor fi întrebaţi de cel mai mare şi de cel mai 
mic păcat de Acel împărat Care va fi în vremea aceea. 

... O, floricelele Mele, mult a fost, puţin a rămas. Ce 
mult a fost, şi ce puţin a rămas! Crezi? Nişte viermişori mici 
vor roade hăinuţa de pe voi, vor roade acoperişul de pe voi şi 
va intra la voi ploaia şi ninsoarea, că daţi lucrurile pe somn şi 
pe mâncare şi pe petrecere; daţi lucrurile sfinte, pe lucruri 
fără valoare. Va face scorbură mare la hăinuţa ta şi la acope- 
riş, ca să te înece vremea, că nu vei putea sta cu acoperişul 
găurit. Ţineţi minte, că până acum aţi socotit o glumă această 
lucrare, dar nu aţi împlinit-o. Se vor cunoaşte de departe hăi- 
nuţa şi rochiţa găurită şi nu vei avea de unde cumpăra, că toa- 
te magazinele se vor desfiinţa şi vei rămâne tu singur, pe 
răspunderea ta. 

Fiţi pricepuţi, că am sosit unde nu v-aţi gândit. Fiţi pri- 
cepuţi şi înţelepţi. Puneţi mâna pe carte. Nu lăsaţi cartea pe 
masă, că vin hoţii şi o fură. Nu lăsaţi cărţile pe masă, şi as- 
cundeţi-le, tată, căci odată cu desfiinţarea meşterilor duhov- 
niceşti, şi cărţile se desfiinţează, şi vai de tine, creştine care 
nu ştii o rugăciune! Vai de tine care nu vei şti o rugăciune şi 
care nu vei şti să îngrijeşti viaţa pe care o trăieşti, că vin meş- 
terii falşi la tine şi te iau sub învăţătura lor. Mulţi meşteri se 
vor schimba în hăinuţa ta ca să nu se cunoască a fi meşteri. 
Fericit acela care a învăţat de la Domnul acest lucru. 

... Ai dorit să porţi un copil la şcoala de preoţie. Copilul 
tău, fiule, cât a fost la tine, a fost creştin, dar acolo, la şcoala 
de preoţie, s-a făcut păgân. Şcoala de preoţi se învaţă astăzi 
după lume, nu după Mine. Pe vremea moşilor şi strămoşilor, 
nu slujea preotul cu ceas la mână, şi nici după ceas, ci după 
har slujea. 

... Sunteţi obligaţi de Domnul Iisus să căutaţi lacrimi 
pentru rugăciune, căci vine vremea, cu un gram de lacrimi să 
speli o albie de rufe, pentru tot neamul viu şi răposat. Şi mai 
umblaţi şi mai căutaţi şi înţelepciune, că moşii şi strămoşii n-au 
luat înţelepciunea cu ei, ci căutaţi-o. 

20 noiembrie/ 3 decembrie 1975 

Semnul lui antichrist. Domnul ocroteşte pe cei drepţi şi îndeamnă 
pe păcătoşi la pocăinţă. Păcatul urii împotriva trâmbiţei Domnu- 
lui. Preotul Ioan şi monahia Veronica de la Vladimireşti pierd darul 
prin păcatul cârtirii. Medaliile pământeşti sunt semnele lui anti- 
christ. Domnul opreşte căsătoria şi îndeamnă spre monahism. 

... O, poporul Meu, plânge poporul sfânt de vremea ce 
vine. Nu se vor mai afla fii şi fiice ca să nu se strice. Se va 


strica portul şi postul din casa ta. Se va strica crucea. Chiar şi 
duminica se va strica. Aceştia din casa ta au un semn, şi 
acesta e semnul lui antichrist. 

... Israele tată, acum e acum. A spus Dumnezeu că sun- 
tem în margine de Dunăre. Vei fi silit să intri în apă. Fericit 
vei fi dacă ştii să înoţi. 

... Copilaşii Mei, acum e acum. Du mn ezeu este priete- 
nul tău. îţi va da liniştii suferinţa, dar numai să fii credincios, 
să nu fii fricos, să nu fugi la munte, că vin zvonuri din această 
lume că vei fi nimicit, dar aceasta e minciună. Cei păcătoşi 
vor pieri. 

... Am venit la tine, nu cu trupul, ci cu Duhul. Dacă 
eram cu trupul, cel mai credincios al Meu M-ar fi răstignit. 
Spun de Ioan şi de Veronica de la Vladimireşti, care o urăsc 
pe Verginica. Averea lor e în mâna lui Dumnezeu. Aceasta es- 
te pentru încăpăţânarea poporului de la Vladimireşti. Li s-a 
luat acest dar pentru că nu au fost vrednici. 

E un duşman care a făcut de a închis această mănăstire, 
şi în timpul acesta, Veronica a frânt poşta. Vai de acela care i-a 
adus poşta! că a mai fost aşa şi în timpul lui Arie, când se du- 
cea Arie şi tulbura şi strica sfinţenia. Veronica singură se 
osândeşte, fiindcă urăşte. în loc să se bucure că Dumnezeu 
hrăneşte poporul, ea urăşte. Dacă s-ar duce vasul Meu (Vergi- 
nica, n.r.) în căminul său, n-ar dura cinci minute şi vasul Meu 
ar fi sfâşiat. Veronica, dacă schimba haina nu în luxul care es- 
te acum, ci în haină de cerşetoare, ar fi fost ferice de ea, dar 
nu a făcut aşa, ci a făcut altceva. 

... Creştinilor, supravegheaţi-vă copiii, că Dumnezeu 
S-a hotărât ca nici un copil să nu se mai zămislească. Veniţi-vă 
în fire, că diavolul se luptă ca şi în casa ta să fie un trădător. 
Se luptă diavolul să distrugă credinţa sfântă. Nu vă bucuraţi, 
copii, de cravate şi de insigne, că acestea sunt semne ale lui 
antichrist. Nu vă bucuraţi de îmbrăcămintea acestei lumi. Fiţi 
desăvârşiţi. Rugaţi-vă lui Dumnezeu să schimbe conducerea. 

... Toată suferinţa vasului Meu e din greşeala po- 
porului, şi mai e şi din farmece. Vrăjitoarea care s-a alăturat 
lângă templu, e plătită să distrugă trâmbiţa Mea, şi prin far- 
mecele ei s-o nimicească pe Verginica. 

... Opresc căsătoria! După anul nou, trimit un număr de 
fecioare la mănăstire. Nu voiesc să mai căsătoresc. Din toate 
familiile creştine să fie o fiică la mănăstire, şi să fie şi feciori. 

21 noiembrie/4 decembrie 1975 

Adevăraţii prooroci sunt cei ce aduc din cer. Primirea mustrării 
vindecătoare. Va fi cinstit numele de creştin. Pământul peste care se 
păcătuieşte, va arde. Fericit cel ce întoarce în om Duhul lui 
Dumnezeu. Ocrotirea credincioşilor şi pieirea păcătoşilor 

... învaţă de la Mine, că nu va mai fi om pe pământ ca 
să-ţi arate cărările. Nu vor mai fi nici prooroci, nici profeţi, 
căci cei ce vor fi, în loc să te îndrepte spre bine, te vor îndre- 
pta spre rău. Nu va mai fi, tată, nici o gură binecuvântată ca 
să-ţi arate ţie vreo pată. 

... Cine a crezut acest cuvânt, a ajuns sfânt. Cine nu a 
crezut, a ajuns osândit, şi nimeni nu cunoaşte osânda celui 
păcătos. 

Se vorbeşte în lume despre Mine? Nu se vorbeşte. Se 
vorbeşte în lume despre post şi rugăciune? Nu se vorbeşte. 
Copilaşii Mei, cine a fost trimis de sus, aceluia i s-a dat să 
vorbească. O, poporul Meu, nimeni n-a ieşit dintr-un om să 
spună despre post şi despre rugăciune. Nimeni n-a ieşit din 
pământ să grăiască despre viaţa duhovnicească, decât numai 
acela ce a fost trimis, decât numai de sus. Au vorbit profeţii 

Cuvântul lui Dumnezeu 


Mei, şi după aceea au fost ucişi. N-au fost cinstiţi de lume 
pentru această faptă, că le-au descoperit fărădelegile. Poporul 
Meu, de acum înainte nu va mai fi trimis nici un profet şi nici 
un prooroc ca să mai profeţească sau să mai proorocească, şi 
ţineţi minte, scrieţi în carte, cu pană, că este greu. Are să vină 
ierni grele, că ai să doreşti cum doreşti apa de izvor, aşa are 
să dorească cineva lucrarea Mea. 

... Copilaşii Mei, luaţi învăţătură. Când vor pieri cuvin- 
tele sfinte şi slujbele sfinte, să ştiţi că va pieri şi soarele, va 
pieri şi luna, vor pieri şi stelele, vor pieri toate lucrurile făcute 
de mâna lui Dumnezeu. 

... Cunoaşteţi-vă între voi. Cunoaşteţi între voi pe aceia 
care fac binele. Cei dintre voi care fac rău, aceia nu sunt din cer. 

... Feriţi-vă şi iar feriţi-vă! Dacă vine cineva din lume 
la tine şi îţi cere blagoslovire, să nu-i dai, că au ieşit mulţi dia- 
voli din pământ care au furat binecuvântarea de la creştini şi 
s-au dus şi au puteri asupra voastră. 

... Dacă cineva ţi-ar arăta o greşeală, primeşte-o. Nu te 
supăra, ci mulţumeşte-i, că dacă nu ar fi să spună, ar scrie du- 
hul rău greşeala ta. Am văzut că sunteţi hotărâţi să postiţi, 
tată. Nu e nevoie să postiţi numai câte trei zile, ci şi câte două 
zile, şi câte o zi, după dragoste, după putere, că acest post este 
pentru tot ceea ce este de valoare. Prin acest post şi prin ru- 
găciuni veţi scoate pe mulţi din foc. 

V-am spus de nenumărate ori să învăţaţi să cântaţi psal- 
mii lui David. 

... Ţine minte, că Domnul Iisus Flristos, prin Duhul Său 
ceresc, vântură cum vântură cineva sămânţa şi se înlătură toa- 
tă pleava. Aşa se înlătură de la tine lumea păgână care voieş- 
te să te piardă pe tine. Crezi? Rugaţi-vă să nu vă piară credin- 
ţa şi faptele bune şi păstorii care vă păstoresc şi vă miluiesc. 

... Vine vremea mult să fii căutat. Vine vremea să se 
cinstească numele de creştin şi să se preţuiască a ta viaţă. 
Vine vremea care nu a fost niciodată, ca să se ia ţărână din ur- 
ma ta şi un petec din hăinuţa ta, ca să se vindece neputincio- 
sul. Vine vremea, pentru cel ce te-a hulit, să-şi primească pe- 
deapsa; şi dacă cineva te-a lovit, să fie pedepsit cu palmă de 
la Dumnezeu. 

... Casa unde se fac păcate, nu va rămâne piatră pe pia- 
tră. Casa unde se chefuieşte şi cunoaşte păcatul, nu va rămâne 
piatră pe piatră. Chiar şi pământul, până la o măsură, va arde. 

... Dumnezeu nu părăseşte locul Său, nu părăseşte pe 
poporul Său, dacă poporul îşi recunoaşte Păstorul. Aţi auzit? 

... învăţaţi cum să trăiţi şi să nu muriţi, că mulţi dintre 
voi îşi ucid viitorul cu mâna lor, nu ca Iuda, spânzurat sau tă- 
iat prin cuţit, ci îşi ucid viaţa cu de toate, prin îmbuibare cu 
de toate şi prin lepădarea faţă de Dumnezeu. Aţi auzit? Omul 
are putere să spună că nu e Dumnezeu, dar mai mult nu are 
putere să facă. Omul are putere să strice un om care crede în 
Dumnezeu, are putere să omoare un trup, dar nu are putere să 
ucidă Duhul, şi acela care a omorât un trup, sau acela care a 
ucis credinţa, sau acela care a minţit, toate aceste fapte i se 
descoperă în faţă, şi va îngălbeni. 

... Fericit omul care are putere să întoarcă Duhul lui 
Dumnezeu înapoi, şi aceasta să vă fie munca. Nu scoateţi du- 
hurile, ci să le înapoiaţi în trupuri. Dumnezeu îşi varsă harul 
Său asupra robului Său care vrea să-L servească. Veniţi-vă în 
fire, că avem zidire care s-a stricat. Dumnezeu îl va repara şi 
Duhul i Se va da, dar vai de acela care îndrăzneşte să alunge 
Duhul lui Dumnezeu de la locul Său! 

... Sunteţi în vremea în care este război în casele voas- 
tre. îşi ucide soţul soţia pe sub ascuns. îşi ucide soţia soţul, şi 
aceasta e că vine sfârşitul. Se aude că nu mai rămâne nici bob 


de credinţă, nici bob de preoţie, nici un bob de bisericuţă. Da. 
Dacă nu mai are cine sluji, de aceea se va pustii. 

... Se aude prin lume că vor pieri creştinii. Să nu cre- 
deţi. Nu vă înspăimântaţi, că aceste zvonuri vin de la duhul 
necurat. Zvonul este pe tot pământul, dar este scris că toţi pă- 
cătoşii vor pieri de la sine, pentru că s-a profeţit de mii de ori 
despre pieirea păcătoşilor, şi nu s-au înfricoşat. Dar te vei cul- 
ca, şi când te vei scula, nu vei mai vedea pe acela ce te hulea, 
nu vei mai vedea pe acela ce te vindea, şi nici locul lui nu-1 
vei mai cunoaşte. Ca într-un vis vor pieri păcătoşii, că Dum- 
nezeu nu mai poate suporta. 

... Să ştiţi că îl am fotograf pe sfântul apostol şi evan- 
ghelist Luca, şi merge şi fotografiază, şi la judecată vă am în 
toate poziţiile. 

... Eu, Domnul Iisus Hristos, M-am coborât din cerul 
sfânt pe acest pământ şi am trecut prin două timpuri, prin 
două vremi. O dată am petrecut cu trup, şi aceasta cu greu am 
petrecut; şi a doua oară am petrecut cu Duhul. Fericit trupul 
care M-a primit. Fericit trupul care Mi-a însoţit Duhul. Fericit 
trupul care Mi-a cunoscut Duhul, că toate acestea sunt cu 
plată. Şi mai este un timp, şi ştiţi cât e? Cât ai deschide ochii 
şi i-ai închide. 

9/22 decembrie 1975 

Păcatul se va întrupa şi nu te va lăsa să intri în rai. 

... Adevăr adevărat grăiesc: cine nu a intrat acum în rai, 
nu va mai intra, că păcatul se va întrupa şi nu te va mai lăsa. 

13/26 decembrie 1975 

1976 

Cei credincioşi sunt cheia cu care Domnul încheie veacul. împli- 
nirea ultimei profeţii din vecie. Sfinţii şi proorocii sunt ajutor şi 
ocrotire a creştinilor. Să nu fie dezbinări între creştini. Rugăciunea 
din miez de noapte să fie urmată. ,,La lucru, pe ogoare, nu spuneţi 
glume, ci faceţi rugăciune". 

... Creştinilor, veniţi-vă în fire, că veţi auzi sunând 
trâmbiţa şi să nu vă înfricoşaţi să fugiţi la munţi. Vino-ţi în 
fire, ca la venirea Mea să nu te topeşti ca ceara. 

... Veniţi-vă în fire, creştinilor, că mai avem un pas şi 
un lucru de împlinit şi o judecată care se face. Treziţi-vă, să 
nu intraţi în judecată cu Domnul Iisus Hristos. Poţi să pui tu 
tot cerul şi pământul mărturie, dar până nu ai binecuvântare 
de la Mine, nu scapi. 

... Domnul a spus: voi sunteţi cei cu care voi încheia 
veacul. Dar tu nu vrei, creştine. Mă voi duce şi voi căuta şi 
voi avea cu cine încheia veacul. 

... Poporul Meu, poporul Meu, sunt trimis de Tatăl ca 
să săvârşesc ultima profeţie care a mai rămas din vecie. 

Poporul Meu, ţine-te bine! Ţine-te bine! încă o dată, 
ţine-te bine! că mulţi creştini au urcat trepte, au mers cale în- 
delungată, au pus mâna pe poartă, şi de la poartă s-au prăbu- 
şit, de la poartă au căzut; n-au mai putut să mai pună piciorul 
pe treaptă, că s-au făcut vinovaţi de pedeapsă, s-au făcut vi- 
novaţi de blesteme, s-au făcut vinovaţi de viaţă; n-au mai pu- 
tut să mai ţină piept. 

O, poporul Meu, încă o dată Domnul Iisus a venit din 
cerul sfânt să vă sprijinească. Aveţi ajutor cetele mucenicilor. 

Aveţi ajutor cetele sfinţilor. Aveţi ajutor proorocia prooroci- 
lor. Aveţi ajutor profeţia profeţilor. Aveţi ajutor slujbele preo- 
ţilor, nu ai celor de azi, ci ai celor din vechime, care s-au făcut 
vrednici să vină la Mine. Aveţi ajutor rugăciunile mucenici- 
lor. Aveţi ajutor rugăciunile monahilor şi ale călugărilor, ale 
patriarhilor, ale diaconilor. Aveţi ajutor de aici şi până la cer; 
numai slujbe şi numai slujbe. Aveţi ajutor rugăciunile mai- 
cilor. Aveţi ajutor rugăciunea Maicii Mele, care alină orice 
durere. Aveţi ajutoare. Dacă aţi vedea ce ajutoare stau în faţa 
voastră! Este dureros să cazi jos. 

... Ascultă, poporul Meu, că vei fi întrebat de Dumne- 
zeu de ce nu ai iubit pe aproapele tău, că în acela a fost Dum- 
nezeu, în acela a fost Duhul Meu. Ascultă, poporul Meu, că 
nu voi mai veni, că nu mai e vreme. Se închid porţile şi nu vei 
mai avea pe unde intra. Poporul Meu, vino la Mine! De ce nu 
vii? De ce întârzii? 

... Ascultă, creştine, că te-am chemat lângă Mine. Po- 
porul Meu, poporul Meu, de ce te-am chemat să vii lângă 
Mine? De ce am zis: „ Vino lângă Mine! “? Nu ca să fii supă- 
rat, ci ca să fii fratele Meu. O, cum nu crezi tu cuvântul Meu! 
Cum nu vrei tu să fii prietenul Meu! Cum nu vrei tu să-Mi dai 
nici o cinste! S-a făcut pe pământ alunecuş. Do mn ul Iisus vă 
spune, nu omul de acolo. S-a făcut alunecuş. N-ai să poţi să 
mai mergi. Ai să aluneci şi ai să cazi, şi când vei cădea, pulbe- 
re te vei face. Vei căuta medicul să te repare, dar nu este me- 
dic pentru aşa ceva. Crezi? Ascultă, creştine, nu e medicul. 
Nu vezi? Pe cei ce au căzut nu i-a mai putut vindeca nici un 
medic din medicii aceştia. Ascultă, creştine. Poporul Meu, în- 
toarce-te bine cu faţa spre Mine. 

De ce, copiilor, sunteţi supăraţi? Uite, colea, peste 
drum, unde a stat fosta femeie desfrânată, este o legiune de 
diavoli. Va face praf aceste case; va face ca între voi să fie 
ceartă, să fie război, să fie ură, să fie chiar judecată cu con- 
damnare, tată. De ce aşa? De ce nu aţi stat în pământul vos- 
tru? De ce aţi venit lângă templul sfânt dacă aţi ştiut că sun- 
teţi răi şi nu vă supuneţi şi nu vă îngăduiţi? De ce, tată, aţi 
ostenit atâtea mâini creştineşti? Ca să fiţi în iad? Pentru ce? 
Pentru duhurile rele? 

Ţineţi minte: sunt pregătite lucruri ca să vă piardă; şi 
ţineţi minte: nici un fir de păr din capul vostru nu va pieri. 

... împăcaţi-vă bine, păstoraşilor, că sunteţi puţinei, şi 
să aveţi legătură strânsă, de-acum, şi ce nu ştie unul, să înveţe 
de la celălalt, şi amândoi să aveţi aceeaşi înţelepciune, şi 
amândoi să aveţi aceeaşi voie bună. 

... Fiţi atenţi la rugăciunea din miez de noapte. Este 
aproape să vină Mirele, şi să nu vă găsească culcaţi. Nu înve- 
liţi cu plapumă pe cineva la rugăciune. Fiţi treji în fiecare miez 
de noapte. Numai aceluia i se iartă, care este bolnav. învăţaţi 
rugăciunile pe dinafară; să mergeţi pe cale şi să faceţi rugă- 
ciune. Mergeţi pe ogoare şi să nu spuneţi glume, ci faceţi 
rugăciune. 

22 decembrie 1975/4 ianuarie 1976 

Lucrarea Domnului este prin trâmbiţa Sa şi prin apostolii Săi. 
Păstrarea vieţii sfinte pentru curţile Domnului. Mânia întunecă 
lucrul credinţei. 

... Acest trup prin care am grăit, se numeşte trâmbiţă, 
se numeşte prooroc, iar pe voi vă numesc profeţi-apostoli. 
Veniţi-vă în fire, căci vremea se schimbă din minut în minut, 
iar voi să nu uitaţi ce aveţi de făcut. 


... E scrisă în carte prigoana pe care o are vasul Meu 
din partea poporului Meu, şi vânzarea pe care o are din partea 
poporului Meu. 

... O, casă de pelerini, păstrează bine venirea Mea la 
tine. Cinsteşte bine acest nume, că nu am nevoie de tine să fii 
cu inimă păgână. Şi iată cum va fi sfârşitul: cum este astăzi. 
O să avem cununia unor tineri, şi cum este mâine, o să fie 
sfârşitul, şi ai să zici: „De ce m-am mai însurat? De ce m-am 
mai măritat? “ că doar în ziua aceea va fi sfârşitul. 

... Daniele, păstraţi-vă de a mai intra în curtea templu- 
lui Meu aşa cum aţi intrat până acum. Daniele, Dimitrie şi 
Cristea, fiţi păstori înţelepţi. Daţi oilor învăţături bune. Pri- 
miţi ceea ce vi se dă pentru viaţa sfântă. 

... Vai de tine, creştine care te-ai suit la înălţime şi nu 
vrei să mai asculţi de Mine! Vai de tine, creştine care la mânia 
ta vinzi lucrarea Mea! 

25 decembrie 1975/7 ianuarie 1976 

Vreme de strâmtorare pentru cei ce se strâng în numele Domnului. 

Suferinţa trâmbiţei. 

... Mulţi din cei care nu pot pătrunde la noi, vă vor face 
necazuri, vă vor vinde şi vă vor duce în faţa judecăţii şi se vor 
ridica cu ură mare împotriva voastră, dar voi să nu daţi dinte 
pentru dinte. Nu se mai poate să ieşim din casă să ne mai 
strângem. Nu se mai poate două sute, nici o sută, cum ne 
strângeam. Nu se mai poate nici douăzeci. Nici zece nu se 
mai poate. Nici cinci nu se mai poate. Nici trei, nici doi. Nu 
se mai poate, tată. 

... Mai avem puţin şi sfârşim. Se ridică vasul, şi cine ră- 
mâne în urmă, rămâne cum ar rămâne un tâmplar sau un zidar 
care mai are să facă un lucru mic ca să termine. Şi cine ră- 
mâne, să nu piardă cartea, să nu piardă viaţa. 

... Această fiinţă suferă durere neîmpăcată, şi din prici- 
na aceasta se scurtează vremea proorociei, că în loc să-Mi fac 
vecini, Mi-am făcut duşmani, şi aşa s-a întâmplat peste tot pe 
unde Domnul a trecut. Veţi rămâne singurei şi străini şi are să 
vi se ia averea. 

... Tinerilor, nu v-am dat femei, ci v-am dat o lege no- 
uă. V-am dat o samarineancă, v-am dat un samarinean. Veţi fi 
cu Mine? 

... Ascultaţi, păstori, şi păstraţi proorocia, căci cum ştiţi 
că au fost legionarii întorşi pe dos, aşa se vor controla locu- 
inţele creştinilor, că se vor răsturna multe case care sunt vân- 
dute că sunt lucrurile Mele acolo. 

9/22 ianuarie 1976 

„Se va lua harul de la preoţi şi se va da vouă “. Creştinii vor merge 
la munţi şi vor vedea pieirea fiarei şi dărâmarea zidurilor. 
Schimbarea calendarului sărbătorilor. Postul nu omoară omul. 

... Se va lua harul de la preoţi şi se va da vouă, dar vor 
veni zvonuri prin lume că voi nu sunteţi buni. Voi să nu vă în- 
fricoşaţi să ziceţi că nu sunteţi buni. Nu lăsaţi să intre în voi 
microbii celor răi. Nu am mai spus: „Fii ca llie sau ca loan 
din pustie“, ci am zis: „Fii ca Mine“. 

... Vai de oiţa care nu ascultă de păstor! pentru că te-am 
trimis pe tine ca să Mă serveşti pe Mine. Pregătiţi-Mi oile, că 
vor merge la munţi, şi de acolo veţi vedea cum va pieri fiara 
şi cum se vor dărâma zidurile şi îi veţi vedea pe mulţi când se 
vor nimici. 

Cuvântul lui Dumnezeu 


... Pastorale, dacă cineva nu vrea să asculte de învăţă- 
tura ta, arată-i din carte, şi dacă nici din carte nu se va vinde- 
ca, scutură praful de pe picioarele tale. 

... E greu, tată, că s-au luat două duminici, dar vine o 
jale mare, şi ţineţi ascuns aceasta, că nu se poate spune pe faţă 
(schimbarea calendarului sărbătorilor, în 1924, n.r.). 

... Voi aţi văzut om mâncând, murind? Eu am văzut om 
mâncând, murind. Dar om postind, murind, nu am văzut. 
Sunt persoane în poporul Meu care pot să postească mai mult 
decât se posteşte şi sunt persoane care nu pot să postească 
nici o jumătate de zi, dar au dragoste, şi Eu iau din bucata ce- 
lui care posteşte şi îi dau şi lui. Umblaţi prin poporul Meu, că 
sunt unii care urăsc pe cei care nu postesc. 

16/29 ianuarie 1976 

Domnul ocroteşte pe ai Săi, în vremea urgiilor. Nestatornicia creş- 
tinilor şi împuţinarea numărului lor. Duşmănia asupra preotului 
Ioan de la Vladimireşti şi suferinţa lui. Pricina închiderii mănăstirii 
Vladimireşti: duşmănia maicii Veronica asupra trâmbiţei 

Domnului. Sunetul trâmbiţelor din cei patru munţi. 

... Israele, fii priceput, că dacă vei pricepe tainele Mele, 
când pe pământul acesta va fi scris „măcel" , tu nu vei pieri. 

... Mulţi se urcă pe scară ca să se urce la cer, dar dintr-o 
mică neatenţie, se surpă şi se schilodesc, că s-au urcat pe sca- 
ră cu ochii la cer, să vadă dacă mai e mult, şi au alunecat din 
neatenţie de pe cuiele scării. Aceasta se cheamă mândria şi 
neiubirea de fraţii tăi. Scara, pentru tine e pusă, şi nu cade şi 
nu se rupe, şi nu a căzut şi nu s-a rapt de când e veacul. Dar 
tu cazi. 

... Unde este poporal Meu? că nu mai e tot. Unde s-a 
ascuns? Unde este poporal Meu din anul 1955 până în anul 
1975? Unde sunt? în fiecare an şi în fiecare lună şi în fiecare 
săptămână şi în fiecare seară am vorbit. Unde sunt? Unde e 
poporal de la început când toţi ziceau: „Adevărat, este Cu- 
vântul lui Dumnezeu!"! Nu sunt în lume aceştia care au fugit, 
că M-aş duce şi i-aş aduce. Atunci, sunt în iad? Adevărat s-a 
grăit. 

... Dacă sfârşitul vine astăzi, prezentul vorbeşte şi pre- 
zentul rămâne. La mănăstirea Vladimireşti, loan a vorbit, şi 
cei ce l-au ascultat, l-au arestat şi l-au schingiuit, şi astăzi este 
fără adăpost. Dar Eu îi dau adăpost şi lui, şi la toţi cei fără 
adăpost. îl învinuieşte astăzi pentru port. Gradul şi harul nu i 
s-au luat. Dar Veronica este duşmană pe Verginica şi poartă 
această duşmănie pentru profeţie, şi s-a scris în cer. Să ştiţi că 
profeţia de astăzi nu este profeţia lui Veronica. Pe a ei a mân- 
cat-o pisica. A avut duşmane mulţime mare de măicuţe care 
au fost îmbrăcate în duşmane şi s-au măritat şi au acum copii, 
şi unele din ele au şi nepoţi, şi pentru aceasta nu s-a descuiat 
mănăstirea Vladimireşti, că nu s-a împlinit cuvântul pe care 
l-am dat Eu. Pâinica lui Veronica, nu i-a luat-o Verginica, ci e 
în mâna Domnului. Când vor suna trâmbiţele din cei patra 
munţi, din muntele de la miazăzi, din muntele de la miază- 
noapte, din muntele de la răsărit şi din muntele de la apus, 
atunci se va întreba fiecare de locuinţa sa şi de lucrarea pe 
care o are. Atunci fiecare va fi trecut pe o notă, pentru lucrai 
pe care l-a avut, şi atunci vor merge toţi într-un loc, unde se 
va continua lucrarea, şi atunci mult se va jeli Veronica pentru 
că a duşmănit-o pe Verginica, şi atunci Mihail de la Micşu- 
neşti îşi va lua plata pentru poşta sa pe care a dus-o. 

... Lumea zice că se va desfiinţa credinţa, dar ce-o fi 
mai tare, aceea va rămâne: cei cu mâncarea, sau cei cu postul. 

29 ianuarie/ 11 februarie 1976 


Cine pleacă din lucrarea cuvântului, pleacă din împărăţia lui Dum- 
nezeu. Vedenia caselor dărâmate: creştinii care se fac păgâni. 
Proorocie pentru dărâmarea turnurilor înalte. Munca duhovni- 
cească şi îngrijirea butucului de vie. Cei credincioşi vor birui prin 
sabia de foc a Duhului Sfânt. Vor fi ocrotiţi cei credincioşi în vre- 
mea curăţirii pământului. Creştinii să iasă din lume, să iasă din 
blocuri şi să-şi zidească locuinţe. 

... Verginica, de ce ai ajuns aşa? Cine te-a bătut? Cine 
te-a chinuit? Cine te-a bătut pe tine, M-a bătut şi pe Mine. 
Cine te-a oropsit pe tine, acela M-a oropsit şi pe Mine. Cine 
nu te-a ascultat pe tine, acela nu M-a ascultat nici pe Mine. O, 
floricică de munte, cine nu a voit să te asculte? Cine a plecat 
din această lucrare, a plecat din împărăţia lui Dumnezeu. 
Cine se întoarce la această lucrare, se întoarce la împărăţia lui 
Dumnezeu. Cine a părăsit această masă, a părăsit împărăţia 
lui Dumnezeu. Cine se întoarce la această lucrare, se întoarce 
la împărăţia lui Dumnezeu, la masa cerească. Cine pleacă as- 
tăzi dintre voi, acela nu se mai întoarce înapoi, că au intrat 
duhurile necurate între ei şi nu se mai întorc la locul sfânt. 
Verginica, vezi casele acelea care se dărâmă, care se schim- 
bă? Sunt creştinii care se dărâmă, care se schimbă din îngeri 
în păgâni. 

... Mai e un pic de loc şi se umple tot pământul de blo- 
curi. Atunci a sosit şi dărâmarea. Mai e un pic de loc, ţineţi 
minte acest cuvânt, mai e un pic, şi nu va mai fi pământ fără 
bloc, şi să ştiţi cu toţii că a sosit ceasul morţii. Nu uitaţi, fiţi 
pregătiţi. Plecaţi urechea bine la Mine. Cine are urechi de au- 
zit, să audă ce vi se spune de la Duhul Sfânt. 

... Cine munceşte duhovniceşte mai mult decât pămân- 
teşte, acela trăieşte. Cine trăieşte pământeşte mai mult decât 
duhovniceşte, acela nu trăieşte. 

... Cine are vie, acela are bogăţie, dar nu pământească, 
ci duhovnicească. Cine are butuc de viţă, să şi-l îngrijească şi 
are să rodească şi pe Domnul are să-L împrumute. 

... într-o zi vor fi zile mai multe şi veţi avea o nuntă şi 
veţi mânca şi veţi bea şi nimeni nu va zice să vă sculaţi şi ni- 
meni nu vă va tulbura. Atunci să ai ce mânca şi ce bea, că tot 
cerul se va bucura de veselia ta. Este o zi care este scrisă în 
carte, când se va uni cerul cu pământul. De aceea vi s-a spus: 
«îngrijiţi butucul de viţă». Butucul de viţă e credinţa sfântă, 
îngrijiţi butucul de viţă, nu-1 lăsaţi să se usuce, că el va rodi; 
va face viţă înaltă şi roditoare şi va face vin şi va pune pe 
masă vin cu stare aleasă. Se vorbeşte prin lume că se va des- 
fiinţa butucul de viţă, dar să ştii că nu este aşa. Cine nu vrea 
să piardă viaţa, Dumnezeu va veni din cerul sfânt şi va pune 
peste el adăpost. 

Nu vă temeţi şi nu vă înfricoşaţi de ştiinţa lumii de azi, 
că ştiinţa lumii de azi e ca omul care moare fără lumânare. 
Toate profeţiile din Vechiul şi Noul Testament s-au împlinit, 
şi sfârşitul bate la uşă. 

... Nimic să nu înlocuiţi în locul lui Dumnezeu, şi pe ni- 
meni să nu numiţi Dumnezeu, afară de Mine. Nu acest trap; 
acest trap e un lut făcut de Dumnezeu. Dumnezeu a poruncit 
de s-a zidit şi a crescut. 

... Pe pământ la voi e război. Se bat duhurile, se bat în- 
gerii cereşti cu îngerii pământeşti. îngerii pământeşti sunt 
aceia care nu-L au pe Dumnezeu. îngerii cereşti sunt aceia 
care-L au pe Dumnezeu, dar să ştiţi bine că cine e pământesc, 
nu va învinge. Ceea ce e duhovnicesc, aceea învinge, că nu 
sabia de aramă învinge, ci sabia cea de foc. 

... Copilaşii Mei, puţini ai Mei sunt pe pământ neamă- 
giţi. Şi profeţii care au profeţit s-au amăgit sută la sută. Ei fac 
serviciul pentru burtă, nu pentru duh. 

... Copilaşii Mei, sunteţi în ajunul sfârşitului. Ce este 
mai uşor să vă spun: sunteţi în ajunul sfârşitului, sau sunteţi 
în ajunul morţii? Nu vă spun vouă aşa, ci vouă vă spun: alun- 
gaţi moartea şi cumpăraţi viaţa. Dacă cineva caută viaţa, să-l 
îndreptaţi la Mine. 

... De aceea a făcut Dumnezeu rude, ca să fie mijloci- 
tori pentru ciungi, pentru ologi, pentru cei care au duhul rău. 
Nu zadarnic a suferit ierarhul Nicolae, ierarhul Haralambie, 
ierarhul Vasilie, ci pentru ca să fie lucrători în vie când via o 
va bate piatra. Folosiţi cuvântul, că Dumnezeu are de lucrat 
cu voi. Tu eşti unul, dar în urma ta e mia, dar nu va căpăta ce 
tu vei căpăta. 

... Copilaşii Mei, veniţi la Mine, dar nu întrebaţi lumea 
care este drumul care duce la Mine, că lumea e mincinoasă şi 
te duce la rău. Chiar un sfânt de ar veni din cer, şi pe acela l-ar 
minţi lumea. Dar acela nu se va rătăci, că el ştie drumul pe 
unde a venit. 

... Domnul Iisus e hotărât să vă ridice de pe pământ în 
timp ce lumea va fi curăţită prin suferinţă; prin multe, nu prin 
una. 

Nu uita cuvintele Mele, că de multe ori am auzit când 
ai spus: „Am uitat, Doamne “. Este păcat strigător la cer. Ţine 
minte aceste cuvinte, că diavolul ţi le-a furat. Nu uita şi nu 
pierde nici un cuvânt, căci cu un singur cuvânt vei răscumpă- 
ra o mulţime mare de suflare, că nimeni din moşii şi strămo- 
şii voştri nu au fost adăpaţi cum voi sunteţi adăpaţi. 

... Păstraţi-vă viaţa cu Domnul lisus, că dacă păstraţi 
viaţa, nu veţi pieri. Nu vă otrăviţi cu otrava cu care se otră- 
veşte lumea. Beţi băutură de izvor şi mâncaţi mâncare făcută 
de mâinile voastre. Este bine ca omul care este cu Domnul să 
aibă hrana în ograda sa, dar pentru că pământul s-a luat, cum 
ar fi cei de la bloc, care n-au unde să-şi facă ogradă, vă spune 
Domnul: când vă duceţi să cumpăraţi o pâine, să cereţi la 
Domnul s-o cureţe prin harul Său. Nimic să nu mâncaţi necu- 
răţit de mila lui Dumnezeu. Şi vă mai spune Domnul ceva: fa- 
ceţi căsuţe pe pământul vostru, ca să nu fiţi îngrămădiţi cu pă- 
gânii la un loc. 

8/21 februarie 1976 

Intre credinţă şi necredinţă se face război. Crucea este semnul veni- 
rii Domnului, dar cei ce rătăcesc nu cunosc acest semn. Se va scrie 
numele acestei profeţii, în ajunul venirii zilei Domnului. Domnul 
vorbeşte prin cuvânt cu cei credincioşi, şi prin urgii cu cei necredin- 
cioşi. Postul şi rugăciunea retează lucrarea duşmană, şi Domnul va 
lumina din cei credincioşi. Maica Veronica urăşte pe Verginica. 

Dacă România nu se va curăţi, nu va scăpa nespălată. 

... Sunt trei sferturi din omenire care nu se închină, şi 
numai un sfert se mai închină, şi acest sfert care mai e, şi 
aceste trei sferturi care mai sunt, vor isca un crâncen război. 
Şi acest sfert va birui pe cele trei sferturi, că Aceşti trei: Tatăl, 
Fiul şi Duhul Sfânt, sunt foc şi sunt trei Duhuri, Care vor 
mistui toată minciuna. 

... Domnul Iisus când a coborât în iad a stat cu picioa- 
rele pe cruce. De aceea se spune: crucea este puntea. Prin cru- 
ce a scos afară din iad pe cei căzuţi. Copilaşii Mei, multora 
dintre voi le este ruşine de lume să-şi facă acest semn al 
crucii. Dacă ţi-e ruşine de cruce, ţi-e ruşine de Mine. Copi- 
laşii Mei, înainte de sfânta cruce nu se făcea semnul acesta. 
Acesta este semnul între pământ şi cer, între Vechiul şi între 
Noul. în vechiul om nu a fost acest semn, şi mulţi când au 
căzut au crezut şi au trecut de la vechi la nou. Şi mulţi nu au 


crezut şi au rămas cu cei vechi. Şi de ce cei vechi urăsc pe cei 
noi? Domnul Iisus nu S-a supărat pe cel ce nu a crezut în ve- 
nirea Sa. Fiule, cei din vechi cred în Domnul Iisus, dar nu 
cred în lucrurile ce le-a făcut El şi nu iubesc crucea şi soco- 
tesc crucea vrăjmaş al Domnului Iisus şi o urăsc, o scuipă, o 
batjocoresc, o bârfesc, şi aceasta Do mn ul învinuieşte. Aceştia 
din vechiul, pe Maica Domnului o socotesc o femeie ca toate 
femeile şi o învinuiesc de curvie. Deosebiţi pe aceia din voi 
şi cinstiţi cu cinste pe Maica Mea. 

Crucea este puntea cu care vei trece peste toată prăpas- 
tia. De aceea zic: nu urâţi, ca să nu fiţi învinuiţi; şi nici nu vă 
împrieteniţi cu ei, ci deosebiţi- vă precum întunericul de lumi- 
nă, că mulţi au trecut şi chiar au văzut pe Domnul Iisus şi ade- 
vărul sfânt, şi sunt amăgiţi de cei din trecut, şi au trecut la ei. 
Unii învinuiesc preoţia, alţii învinuiesc crucea, alţii învinu- 
iesc pe Măicuţa Mea, alţii învinuiesc că lucraţi sâmbăta, alţii 
învinuiesc multe alte lucruri sfinte. 

... Copilaşii Mei, nu mai e mult. Mai sunt câteva sărbă- 
tori între început şi sfârşit, şi aceste sărbători sunt câteva bu- 
chete de flori, şi zic: păstraţi florile, că sunt greu de câştigat, 
că nimeni nu poate să formeze măcar o frunză a unei flori. 

... Copilaşii Mei, această profeţie nu e dată s-o ştie în- 
treaga omenire, dar odată, în ajunul acelei zile mari, se va 
scrie pe orice hârtie, se va scrie pe orice piatră, se va scrie pe 
orice copac şi pe orice făptură. Va fi scrisă această zi şi nume- 
le acestei profeţii. 

... Copilaşii Mei, aşa cum căutaţi sănătatea, ca trupul să 
fie sănătos, aşa căutaţi-L pe Domnul Iisus Hristos, Care a co- 
borât din cer pe pământ şi stă de vorbă cu omenirea. Cu tine 
vorbeşte duhovniceşte, cu alţii vorbeşte pământeşte, iar cu 
alţii vorbeşte în chip nevăzut. Copilaşul Meu, când ai auzit de 
cutremur, să nu zici „cutremur", ci să zici: „Domnul a vorbit 
cu poporul rău, care a distrus lucrul lui Dumnezeu “. Când ai 
auzit de înec, să ştii că Domnul a vorbit cu cei care au băut, 
că atâta au băut, cât curg apele. Şi pe aici ar fi venit dacă nu 
ar fi fost această insulă. A fost ocrotit acest pământ românesc. 

... Cât puteţi, căutaţi şi fiţi vrednici de ceea ce se pre- 
găteşte pentru poporul Domnului care mai este astăzi pe pă- 
mânt. Fiţi pregătiţi şi alungaţi de la voi orice poftă. Uitaţi-vă 
şi nu mai doriţi, fecioarelor, căsătorie, că Dumnezeu S-a su- 
părat şi nu mai face căsătorii, că am luat pe mulţi tineri şi i-am 
băgat în grădină şi le-am poruncit să fie curaţi, nepătaţi, şi nu 
M-au ascultat, şi astăzi s-au îmbrăcat în haine de păgâni şi s-au 
repezit ca leul împotriva Mea. Sunteţi rugaţi, cu viaţă curată 
să Mă aşteptaţi. 

... Faceţi locuinţe ascunse, pentru a-L lăuda pe Dumne- 
zeu şi a vă ruga lui Dumnezeu. De ce vă spune Dumnezeu 
aşa, nu întreabă nimeni? Faceţi-vă locuinţe ascunse, pentru a 
păstra cărţile sfinte. Faceţi-vă locuinţe ascunse, pentru a intra 
în ele duminica. 

Iată ce spune Domnul în popor: nu mai opriţi mieii de 
la suptul lor. Lăsaţi-i să sugă până la vârsta lor. După ce i-aţi 
înţărcat, îi obişnuiţi cu mâncarea; şi deosebiţi masă de masă. 

Feriţi-vă de lei. Să nu ştie leii ce mâncaţi voi; şi învă- 
ţaţi mieii să nu fie prieteni cu leii, că apoi prin ei află de voi. 
Cercetaţi bine aceste cuvinte, că nu a sosit ziua despre care 
scrie la carte că vor mânca leii cu mieii la masă, dar va sosi. 

... Rugaţi- vă neîncetat, mai mult în miez de noapte când 
toţi dorm, şi postiţi, căci postul pe care l-aţi făcut şi rugăciunea 
pe care aţi făcut-o, au luat viaţa la multe fiare, şi ce veţi mai face 
de azi înainte, va nimici şi va zdrobi pe mulţi care vă urăsc. 

Cuvântul lui Dumnezeu 


... Fiţi cuminţi, că vine prăpădul. învăţaţi-vă să aveţi 
inima sălaş curat. Vine la tine Dumnezeu cu tot cerul Său să 
stea în inima ta ca să te scape de foc, că vei sta în mijlocul fo- 
cului şi nu vei arde; vei sta în mijlocul războiului şi nu vei 
dispărea. Pentru unii dintre voi vorbim Noi. Vei sta în loc în- 
tunecos şi lumină vei da, şi va lumina făptura, că Dumnezeu 
din inima ta va lumina. 

... Pregăteşte-te cum s-au pregătit creştinii din trecut, 
dar deosebit eşti tu, cel de azi, de cel de ieri, şi nu se aseamă- 
nă pregătire cu pregătire. Tu ai avut o putere, iar cel de ieri al- 
tă putere; şi cel de mâine altă putere, că n-am venit la voi să 
stau cu mâinile în şolduri. Nu mai fiţi egali cu lumea. 

... Mănăstirea Vladimireşti, Domnul lisus Se luptă ca 
s-o dezrobească de fiinţele stricate care sunt în ea, şi să se 
descuie, dar pentru că Veronica urăşte de moarte pe Vergini- 
ca, Domnul a prelungit, că Veronica, lucrarea Mea o urăşte. 
Lucrarea Mea a lucrat şi prin ea, şi nu Verginica i-a luat-o, ci 
surorile din acea curte, şi nu surorile, ci monahiile. 

... Dacă Preasfânta Fecioară Maria n-ar fi plâns şi nu s-ar 
fi rugat pentru această ţară care este în picioarele acestor pu- 
hoaie, care puhoaie au călcat orice legământ, o, tată, de mult 
ar fi fost nimicită! Dar dacă această ţară nu se va curăţi, să 
ştiţi că nu va scăpa necurăţită şi nu va scăpa nespălată. 

10/23 februarie 1976 

Neascultarea creştinilor lungeşte suferinţa trâmbiţei Domnului. 
Vreme de strâmtorare; cuvântul Domnului este vândut. Mulţi se vor 
vindeca la mersul Domnului peste pământ. Proorocie pentru 
închiderea bisericilor. 

... Vom ajunge să purtăm trâmbiţa cu targa, pentru că e 
plină de suferinţă, căci suferinţa nu se ia, ci se dă, căci creşti- 
nul pune durerea pe ea cu lopata, şi va fi aceasta spre judecată. 

... Do mn ul lisus Hristos a coborât din cerul sfânt pe 
acest pământ, nu cu trupul, ci cu Duhul. Domnul cutreieră pă- 
mântul în lung şi în lat şi lucrează. Prin cuvânt grăieşte peste 
pământ, şi fericit cine a auzit şi a păstrat acest cuvânt. Cum 
merge banul din mână în mână, aşa merg cuvintele acestei 
profeţii în gurile duşmanilor călăi. Vai de acela care a pierdut 
acest cuvânt! că acela nu va intra întru împărăţia Mea, adică 
cine a avut şi l-a vândut. O, rămăşiţa unui popor blagoslovit 
de Domnul lisus Hristos! O, rămăşiţă, fiţi cuminţi! Până 
acum aţi umblat şi aţi scris tot ceea ce aţi auzit. Până acum v-a 
călăuzit cuvântul acesta sfânt, dar acum vă spun: puneţi toate 
bine, că afară e vreme rea pentru voi, şi bună pentru cei răi. E 
vremea plăcerilor, a călăilor şi a vânzătorilor. 

... Eu voiesc să fie la Mine zece dintre voi, că am avut 
sute şi mii, dar nădăjduiesc că zece voi avea. Domnul lisus nu 
mai stă pe pământ. Se ridică. îmi pare rău de grâul Meu şi îmi 
pare rău de munca Mea, că puţin am să câştig. 

... Mai avem un pic şi vom ieşi şi vom controla pămân- 
tul acesta şi în lung şi în lat şi veţi vedea ce nu au văzut ochii 
voştri. Bolnavii se vor face sănătoşi; orbii vor vedea; ciungii, 
cu mâinile lor vor lucra. 

... Nu mai e profeţie, pentru că nu ştie creştinul s-o ţină, 
dar dacă vei fi credincios ca Ilie din pustie, Domnul îţi va da. 
Apă de vei cere, îţi voi da. Foc de vei cere, îţi voi da, ca să 
vadă păcătoşii. 

... Plângeţi, că sunt hotărâţi oamenii de sus să închidă 
bisericile şi să trimită preoţii la serviciu, şi la mulţi preoţi le 
va părea bine. 

7/20 martie 1976 


Tot cuvântul Domnului se va împlini. Minunile postului şi ale mgă- 
ciunii. Fiii şi fiicele vor prooroci. Toate se vor schimba şi nu se vor 
mai cunoaşte. 

... Poporul Meu, credeţi voi în cuvintele Mele? Aşa 
cum cu Maria, Maica Mea, s-au împlinit, şi cum s-au împlinit 
şi cu Mine toate cuvintele, aşa şi cu voi se vor împlini. Cerul 
şi pământul vor trece, dar cuvintele Mele nu vor trece. Cine 
are urechi de auzit, să audă. Cine are minte de priceput, să 
priceapă. Alegeţi grâul din neghină, că nu va mai fi timp să-l 
alegi şi nu va mai fi vreme bună. Eu Mă voi lupta şi tot mereu 
vă voi aştepta, şi în vreme rea, căci Domnul vine pe vreme de 
furtună, nu pe vreme bună. 

... Păstraţi cuvântul Meu şi lucraţi lui Dumnezeu. Fă 
faptă bună, că pentru tine faci. Zice cineva: „Mi-a pus Dom- 
nul sarcină grea ca să postesc atâtea ore. Parcă Domnul nu 
ştie că eu sunt bolnav şi nu pot să postesc O, fiilor, înainte 
moşii şi strămoşii prin post şi rugăciune au săvârşit multe. Tu 
n-ai făcut nici o minune ca să se întoarcă lumea la Mine. Vino 
la Mine, poporul Meu, şi ia hotărâre pentru tine: „Doamne, 
Ţie vreau să-Ţi slujesc “. 

... Cine este creştin nu pleacă departe de casa sa, nu 
iese la drum să întâlnească omul nebun. Creştine, vino la 
Mine! că numai Du mn ezeu lucrează pentru poporul Său. Da- 
că Dumnezeu nu-Şi făcea lucrarea Sa, nu mai era făptura 
aceasta poporul Domnului. Vino la Mine, că vei fi îngrozit 
când vei vedea că pe unii i-am luat sus, şi tu ai rămas. 

... Tuma-voi din Duhul Meu peste fiii şi fiicele voastre, 
că-i voi pregăti pe creştinii şi pe păcătoşii care doresc să vină 
la Mine. Mai sunt câteva minute şi nu vei mai cunoaşte locul 
acesta. Te vei uita în oraşul acesta şi nu vei mai cunoaşte că e 
oraşul acesta. 

27 aprilie/10 mai 1976 

Plata cea sfântă a credinţei. Maica Domnului nu se mai roagă pen- 
tru poporul rău. Preoţii lumii se ceartă pentru bani. Birul pentru 
cezar. Păgânii vor dărâma credinţa. Cuvintele Scripturilor sunt ar- 
me de biruinţă. Vine furtuna peste preoţi, căci au păcatul lăcomiei. 

Vine cutremur peste munţii zidiţi de oameni. 

... Vine o vreme de credinţă, e scris în carte, că va fi 
căutată şi plătită cu plată sfântă. Fericit cine va avea credinţă, 
că astăzi credinţa e fără valoare, e călcată în picioare şi batjo- 
corită. Dacă nu te iubea Dumnezeu, nu-L mai trimitea pe Fiul 
Său ca să te salveze. 

... Preasfânta Născătoare de Dumnezeu se roagă întot- 
deauna pentru poporul rău, dar acum şi ea s-a oprit din ruga 
sa, că nu are pentru cine se mai ruga, că această lume nebună 
e născută din sodomie multă, cum nu s-a născut niciodată 
omul pe pământ. 

... O, iubitul Meu popor, roagă-te mereu lui Dumnezeu 
să-l întoarcă de la tine pe duhul rău, să-l bage unde e ursita şi 
pedeapsa lui, că a făcut ruşine mare pe pământul tău. 

... învăţaţi copiii să se închine, căci copilul tău va săpa 
pe mama sa şi pe tatăl său, ca să spună la lume tot secretul. 
O, tată, vei avea vrăjmaşi cu tine la masă şi se va împlini ce 
este scris în carte şi nu-1 vei putea da afară din casă, căci legea 
te va condamna. 

... Fiţi desăvârşiţi, că Domnul lisus nu vă căsătoreşte 
pământeşte, că avem de luptat luptă crâncenă, că a înşelat mi- 
lioane de femei care să poarte rochiţă de mireasă. Multe din 
ele au lăsat bărbaţii şi s-au unit cu alţii. Vai lor! că pentru une- 
le ca acestea suferă tot poporul, suferă tot cerul, şi trâmbiţa 
Mea cu tot ce se petrece în ea. 

... Treziţi-vă la oră de miez de noapte. Are să vină 
Domnul lisus Hristos şi nu are să găsească pe nimeni la rugă- 
ciune. La ora douăsprezece de noapte, să te găsească în ge- 
nunchi, plângând şi rugându-te. Puneţi străjeri să vă trezească 
dacă voi nu puteţi să vă treziţi. Dacă ai pierdut ora de rugă- 
ciune, ai pierdut scump lucru, tată. 

... Tată, credinţa să vă fie averea. Cu credinţa ai înte- 
meiat casă pe piatră. Nu vă ruşinaţi cu credinţa că azi nu are 
valoare, căci cine aruncă credinţa ca să aibă valoare, acela va 
pieri. Cine a pierdut credinţa, după aceasta se va cere să piară 
şi el. 

... Până acum aţi scris ce aţi voit, aţi umblat în lărgime, 
dar acum vă spun: puneţi toate bine, că afară e vreme rea pen- 
tru voi. 

... Mai avem un pic şi vom ieşi şi vom controla pă- 
mântul în lung şi în lat şi veţi vedea ce nu au văzut ochii voş- 
tri. Oiţele Mele, va veni vremea ca dintr-o sută de preoţi să 
rămână unul, şi dintr-o mie să rămână zece. De ce? Pentru că 
fiecare s-a lăcomit, a pus preţ. O, tată, dacă auzi cum se cear- 
tă pe bani, cum se ceartă pe prosoape, cum se ceartă pe batis- 
te! Păcat. Iată, şi cei ce slujesc slujbele, zic: „Slugărimea mea 
să fie plătită tot de preot, că pe el îl slujesc“. 

Dar să fiţi cuminţi, că va veni cezarul să vă ia şi vaca, 
şi porcul, şi oaia, şi capra, şi pasărea, şi tot, şi vă va lăsa 
curtea goală şi nu va zice: „ Ce va mânca omul acesta? “. Dar 
Eu zic: dă-i cezarului ce vrea să-ţi ia, şi inima ta să fie a Mea. 

... Ţineţi minte, că suntem în drum spre jale şi spre întris- 
tare şi ne vom îmbrăca în negru, şi nu mai e veselia de altădată, 
că veselia ne-o iau străinii care voiesc să cucerească credinţa. 

20 mai/2 iunie 1976 

învăţătura Scripturii, în luptă cu cei necredincioşi. Proorocie: 
cutremur peste munţii zidiţi de lume. 

... Se văd între voi lucruri pe care le-am văzut la Luci- 
fer. Se vede între voi acest înger care vrea să pornească răz- 
boi împotriva Mea. 

... Poporul Meu, poporul Meu, purtaţi-vă ca îngerii, că 
vine vremea pe care voi nu o ştiţi şi nu o cunoaşteţi şi n-ai să 
poţi pleca aşa cum a plecat femeia lui Lot din casa ta. De ce? 
Că te încurcă treburile. N-ai să te înduri să pleci dintre nea- 
muri, că ai să zici: „Să le spun şi acelora să meargă şi ai să 
te încurci, că până te vei întoarce, s-a terminat. Trăieşte după 
sfatul Meu şi nu te băga în neamul acela, că vine vremea să 
te urci pe scară sus numai tu şi cel ce va fi scris pe tabele. 

... Poporul Meu iubit, purtaţi-vă ca îngerii, dar nu ca 
aceia care sunt întunecaţi, ci ca aceia care s-au umilit. Unul 
dintre îngeri, care l-a văzut pe cel mai mare că a căzut, s-a în- 
grozit şi a strigat la toată ceata: „ Să stăm bine, să stăm cu fri- 
că şi să luăm aminte! “. 

... Copilaşii Mei, veţi primi o carte scrisă, şi văd că 
pentru această carte creştinii se vor bate. Se va vărsa sânge de 
martir, că fiecare vrea să pună mâna pe ea, dar numai unul e 
scris să pună mâna pe ea. 

Toate forţele de lucru s-au lucrat pentru lumea aceasta 
ca să se mântuiască, dar nu s-a mântuit. Ce să mai fac la aceas- 
tă lume? Nu mai am ce, că de M-aş arăta în trup, mai mult de 
o mie de ori M-ar răstigni, şi de câte ori aş mişca, ar da. 

... Tineri şi tinere, Eu împlinesc Scriptura, dar nu am 
auzit pe nimeni care vrea să trăiască feciorelnic, nu am auzit 
pe nimeni care vrea să stea cu Mine. Nu mai fiţi cu firea pă- 
mântească şi lumească. Nu Mă mai daţi de ruşine. Veniţi-vă 


în fire. Domnul lisus a cerut de la poporul Său lucruri plăcu- 
te, lucruri sfinte şi frumoase. Dar de ce nu-I daţi? Nu vă ju- 
dec. V-am întrebat. Rugaţi-vă la Dumnezeu să nu fie judecata 
pentru aceste lucruri. 

Fiilor, învăţaţi Scriptura, să nu vă întreacă cei cu na- 
tura. Se apropie examenul şi vei avea o serbare foarte mare. 
Serbarea ta va fi cu totul altceva. Fiul Meu, să ştii Scriptura, 
tată, să dai de ruşine pe cel ce nu vine cu Mine şi vrea să te 
dărâme pe tine. Nu e lupta grea dacă vei învăţa Scriptura. Nu-ţi 
trebuie nici băţ, nici sabie, decât această învăţătură s-o porţi. 

... Cum era în Bucureşti? Cum era în Proviţa? Cum era 
în Măneşti sau în Ilfov când v-am cunoscut pe voi? Şi cum 
este acum? 

... Alergaţi să mâncaţi Trupul şi Sângele Meu, că vine 
o furtună peste preoţi, că pune în loc de anafură curată din apă 
şi făină, se duce şi ia din târna altuia colacul şi face anafură. 
Nu se poate să se facă anafură decât din apă şi faină. Nu mai 
scăpaţi anafura pe jos. Să se aducă la cunoştinţă sfântă. 

... Feriţi-vă de ruine. Vine o furtună peste lume, dar nu 
peste voi, cei cu Mine. Vine o furtună peste lume şi vine un 
cutremur peste munţi şi se vor face şes. Nu munţii Baba, ci 
munţii zidiţi de lumea aceasta. 

3/16 iunie 1976 

Domnul nu părăseşte pe cei ce împlinesc cuvântul Lui cel întocmit. 
Fărădelegea nu va mai fii, şi nimeni să nu râvnească la aurul şi la 

averea ei. 

... Lucrarea se va sfârşi. S-a întâlnit din patru părţi, s-a 
întocmit în patru, şi de-acum, fiilor, cum vă veţi păstra, aşa 
veţi fi. Eu nu vă părăsesc. 

... Fiilor, fiţi liniştiţi, că toate se sfârşesc: hula împotri- 
va lui Dumnezeu, hula împotriva Duhului Sfânt. Se sfărâmă 
şi spurcăciunea, şi curvia, şi mândria, şi mânia. Toate se sfă- 
râmă şi se vor scurge pe ape. Fiilor, vă anunţ să ştiţi, că dacă 
vei avea soră în această albie curgătoare, sau vei avea vreun 
frate hulitor şi îl vei vedea curgând pe ape, să nu-1 scapi, căci 
cine va sări să-l scape, va greşi şi se va osândi. Dacă ai vreun 
frate şi a căzut la pat, de boală grea, să nu te duci cu el la scă- 
pare, că te vei osândi, că Domnul lisus a hotărât pieirea pen- 
tru cei răi, şi să nu râvniţi nici la casele lor, nici la hainele lor, 
nici la vitele lor, nici la aurul lor; la nimic al lor să nu vă în- 
grămădiţi, că mare greşeală veţi avea, şi vă veţi osândi. 

13/26 iunie 1976 

Păcatul nu va mai dăinui pe pământ, şi va fi judecata păcatului. 
Proorocie pentru sfârşitul lui Ceauş eseu: anul 1990, şi toate vor 
merge spre judecată. 

... Fiţi cuminţi, că lumea s-a înrăit, şi se laudă că a băut 
şi a mâncat şi se laudă că s-a distrat, dar voi să vă lăudaţi cu 
Do mn ul lisus Hristos. Ei se laudă că au avere, se laudă că au 
case, că au vile, că au moşii, se laudă că au blocuri, se laudă 
că au maşini. Feriţi-vă de lauda lăudăroşilor şi astupaţi ure- 
chile ca să nu auziţi, că se laudă a moarte şi a pieire, că nimic 
nu le va rămâne. 

... Totul, totul se va usca. E scris că de la răsărit la mia- 
zănoapte, de la apus la miazăzi, e scris peste tot că piere omul 
păcătos. Fiţi credincioşi, copilaşii Mei. Te vei trezi într-o bu- 
nă zi că păcătoşii nu vor mai fi, şi te vei uita la casa lui şi nici 
grajdul său nu va mai fi şi nu se va mai cunoaşte locul, şi nici 

ograda sa nu se va mai afla. Nu că am necaz pe ei, dar faptele 
lor îi vor distruge. A venit ziua când păcatul a nimicit totul. 

... Adevărat vă mărturiseşte Dumnezeu, că nu mai e 
vreme de bucurie, ci este vreme de judecată. Conducătorul 
acestui pământ măsoară că mai e, că mai e, dar să ştiţi că ul- 
timul an al său este anul 1990 când toate se vor opri şi vor 
merge spre judecată. 

26 iunie/9 iulie 1976 

Preoţii lumii pun binecuvântare peste băuturi îmbătătoare. 

... Fiilor, nu vă descoperiţi nici pe voi, nici mărgărita- 
rele de la voi, că dracul s-a îmbrăcat şi în haine de argat, şi de 
cerşetor, şi de împărat, şi în haine de preot, şi în haine sfinte. 
Au ieşit oameni care dau binecuvântarea la băuturi îmbătă- 
toare. Feriţi-vă de aceştia. 

8/21 iulie 1976 

„ Treceţi din trup în duh Cei credincioşi nu vor vedea pieirea lu- 
mii. Când trâmbiţa va înceta, Domnul îşi va îmbrăca mireasa şi va 
sta cu ea unde este scris. Preoţii vând pe cei ce se mărturisesc lor. 

... Măi copilaşii Mei, poporul Meu întru care am bine- 
voit, treceţi din trup în duh, că numai aşa vă veţi strecura prin 
lumea aceasta. O, ce vreme spurcată e pe pământul acesta, ta- 
tă! încă o dată vă voi repeta: Domnul a coborât din cerul 
sfânt, cu Duhul. La început a fost cu trupul. La sfârşit e cu 
Duhul. Fiţi credincioşi în Domnul Iisus Flristos, că numai 
aceia vor rămâne. Totul va pieri. 

... Toţi diavolii au ieşit pe pământ şi pun la cale această 
lume să facă păcate, că aceste păcate care se fac astăzi în 
această ţară, s-au făcut şi în Sodoma şi în Gomora, s-au făcut 
şi în vremea lui Noe. Dacă voi veţi asculta, nici nu veţi vedea 
pieirea lumii acesteia, că Domnul vă va lua. 

... Mai împărtăşiţi din lucrul Meu, dar nu pentru aceştia 
care zic: „ Ştiu eu cine ţi-a spus Aceştia nu mai merită nimic 
din izvoarele Mele. 

... Nu pot grăi mai mult, că trâmbiţa e în suferinţă ma- 
re. Fiilor, plecaţi-vă urechea la aceste cuvinte şi căutaţi în car- 
te, de la începutul acestui veac, prin câte guriţe sfinte a vor- 
bit Domnul şi până la venirea Fiului Său, şi după venirea Fiu- 
lui Său. Şi multe trâmbiţe s-au sfârşit, că atâta le-a fost tim- 
pul de trăit. Şi această trâmbiţă, din pricina durerilor care i 
s-au dat de la cei neascultători şi necredincioşi, iată că a ajuns 
la vreme de grea suferinţă. Cum ţine cineva în palmă o păsă- 
rică şi cu mâna cealaltă o acoperă să nu o plouă şi să nu o nin- 
gă, aşa ţine Dumnezeu această trâmbiţă a Sa, şi nu-i cereţi 
mult lucru, că nimic nu poate da fără puterea Mea. 

... Poporul Meu iubit, nu mai greşi, că Domnul Iisus va 
veni curând şi o va îmbrăca pe mireasa Sa şi va pleca în de- 
părtare, unde este scris. Dacă trâmbiţa va înceta din suflarea 
sa, să ştii că şi Domnul e la uşa ta, şi după ea va urma nunta. 
Să nu zici: „Aoleu, ce să fac eu? că a luat Dumnezeu trâmbi- 
ţa Sa ci să zici că Dumnezeu a venit şi Şi-a luat trâmbiţa Sa, 
şi să ştiţi că toate sunt pregătite pentru sfârşit. 

A intrat duhul necurat unde nu trebuia să intre. A intrat 
duhul necurat în gura celui ce te-a mărturisit şi te-a împărtă- 
şit, şi va fi luată această poartă şi va fi aruncată. 

25 august/7 septembrie 1976 


Pecetea Duhului Sfânt îi păzeşte de judecătorii pământului, pe năs- 
cuţii din urmă. Neagonisirea bogăţiilor înlesneşte milostenia către 
cei lipsiţi. Proorocia timpului fericit. 

... Nu mai eraţi, tată, dacă nu vă apăra Dumnezeu. Şi 
acum vă întăresc şi vă păzesc, că v-am închinat cu pecetea 
Duhului Sfânt şi nimic nu vi se va întâmpla, că vă apăr şi vă 
ocrotesc, că voi sunteţi copiii Domnului Iisus, născuţi în urma 
veacului. 

... Nu mai e mult şi vom scăpa de toată durerea. Se 
vorbeşte în lume că aveţi dosare să vă judece, dar să ştiţi că 
dosarele acestea îi vor judeca pe ei. Credeţi? Va veni un îm- 
părat trimis de Mine. 

... Am cu Mine pe cei care M-au însoţit astăzi la voi, pe 
sfinţii arhangheli Mihail, Gavriil, Rafail, Uriil, Evogdiil, 
Jurul, Selefiil, Juguduil, Varahil. Şi mai am, care Mă însoţeş- 
te, pe Preacurata Fecioară Maria. 

... Şi Mie îmi place că ai căsuţă împodobită, dar e mare 
lux, tată. Daţi milă şi la săraci. O, dacă aţi vedea cum rabdă 
de foame răposaţii! De ce nu au? Pentru că n-au crezut în 
Dumnezeu. Ia-ţi rochiţă şi hăinuţă, dar nu face multe ca să 
umpli lăzile cu ele. Sunt oameni, chiar din creştini, sărmani şi 
săraci. Nu sunt contra să vă mobilaţi casa, dar adevărat vă 
grăiesc că nu puteţi să plecaţi cu ele în spate ca să le duceţi 
mai departe. 

... Fiule, v-au luat străinii pâinea de la gură. Au umplut 
de avioane pământul şi văzduhul. Ţineţi secretul, că de nu-1 
veţi ţine, şi pe voi vă vor împuşca, şi pe trâmbiţa Mea. Sun- 
tem în vremuri grele, şi cele bune vin, dar cât ai clipi din ochi, 
ai să te uiţi şi nu vei mai cunoaşte casa vecinului. Mereu v-am 
învăţat şi mereu uitaţi. 

10/23 septembrie 1976 

Patima beţiei umple lumea. Credincioşii să nu se lepede de viaţa 
fără de moarte. 

... Are să vină pe pământ fântână de băutură. O, 
copilaşii Mei, încă o dată repet această şoaptă. Mai e un pic, 
şi în loc de apă, unde e izvor de apă, vor izvorî băuturi care 
îmbată. Şi ce veţi face voi când veţi avea nevoie de apă? căci 
băutura nu răcoreşte sufletul. O, copilaşi bătuţi de vremea de 
azi! Ce veţi face? că pe aici e drumul, tată, şi spre lună, şi spre 
soare. Şi dacă vrei să vii la Mine, pune ştampila şi vino. 

... Eu vorbesc cu voi, dar mintea voastră este îndreptată 
către aceste cuvinte? Spuneţi, tată. Eu ştiu dacă eşti sau nu, 
dar te întreb ca să te fac pe tine atent. Iată, Zaharia, cât era de 
credincios, când i s-a spus de către îngerul Meu că soţia sa va 
naşte un prunc şi îi va pune numele Ioan, dacă ar fi fost încre- 
dinţat, mut nu rămânea. Oricât ai fi de credincios, când auzi 
un cuvânt ca acesta, e greu de pătruns la Dumnezeu gândul 
vostru. Mereu să aveţi gândul la Dumnezeu. Copilaşi de zile 
înaintaţi, dar nu şi de Duh, veniţi-vă în fire! 

Căutaţi mereu să fiţi conştienţi către Dumnezeu, că de 
ar cunoaşte cineva şi toate stelele de pe cer, şi lucrurile lui 
Dumnezeu nu le cunoaşte, nimic din el nu este pe pământ. 

... Dumnezeu când a venit pe pământ a doua oară a 
scris viaţă fără de moarte, dar dacă veţi călca peste acest scris, 
veţi pieri, că voi sunteţi cei din urmă născuţi, şi dacă prin as- 
cultare veţi lucra lucrul ce vi s-a încredinţat, să ştiţi că este 
Dumnezeu cu voi, şi cu voi va încheia Dumnezeu veacul 
acesta. Chiar dacă te vei întâlni pe cale cu cineva şi îţi va zice: 
„Leapădă-te de lucrul acesta, că vei muri“, să ştii că e min- 

ciună, că Eu ţi-am spus că moartea nu va mai fi cu tine. Să 
ştiţi că aşa cum am lucrat cu Moise, aşa am lucrat şi lucrez şi 
cu voi. Moise n-a primit nici o minciună. Aşa şi la voi, nu lu- 
craţi ce lucrează oamenii răi, că aceia vă ucid şi viaţa, şi toate 
cele bune ale voastre. Uitaţi-vă bine la cei ce mor şi fac păcat, 
că pe aceia nu-i mai poate învia nimeni. Aşa eşti rugat de 
Dumnezeu, să nu omori lucrul Său, Duhul Său. 

Dumnezeu cere de la tine mângâierea. Şi care este 
mângâierea? Eu nu voiesc să dai aur şi argint, ci milă. Duhov- 
niceşte să faci voia Sa, adică nu huli, nu duşmăni, nu te îm- 
bogăţi cu avere pământească, nu fura, nu minţi, căci tu eşti 
fiul Meu, şi Eu sunt Dumnezeu, şi cu tine voi moşteni toată 
averea, fără hotar. Ai să stăpâneşti avere fără să-i cunoşti ho- 
tarul, dar să fii bun, să faci voia lui Dumnezeu. Fereşte-te de 
izvorul de apă care îmbată, că ăsta e începutul rătăcirii. Te-ai 
rătăcit, şi nu mai e om pe pământ să te scoată din rătăcire. Aşa 
sunteţi rugaţi: feriţi-vă! 

Rugaţi-vă lui Dumnezeu să vă dea vedere din vederea 
Sa ca să vedeţi ce e astăzi pe pământ, că e numai gloată beată. 
O, tată, ce va face Dumnezeu cu această gloată beată? că nu- 
mai din băutură face ce face acum. Bea şi împăratul, bea şi ar- 
gatul tot aceeaşi măsură. 

... Fii credincios, nu fi fricos. în dosarele care s-au scris, 
sunt scrise numai minciuni, şi Eu îi urăsc pe vrăjmaşii Mei. 

Astăzi e vremea de pe urmă şi sunteţi rugaţi să fiţi ca 
şi cum nu aţi fi căsătoriţi. Fiţi pregătiţi. 

... Va veni o vreme când nu vei mai avea de unde cum- 
păra pâinică şi vei merge cale lungă cu trenul ca să cumperi 
pâine. Nu faceţi risipă, că e păcat să-ţi baţi joc de trupul Dom- 
nului Iisus Hristos. 

2/15 octombrie 1976 

Domnul spune la lume că va veni cu scaunul judecăţii. Creştinii vor 
fi prigoniţi din biserici şi vor ieşi apele din matca lor. Cei credin- 
cioşi vor fi biruitori în războiul pentru credinţă. La glasul Domnu- 
lui să vină cel ce va fi chemat. Cei credincioşi să mănânce binecu- 
vântarea Domnului. In casele creştinilor să fie mare curăţenie. 

Trâmbiţa Domnului. 

... întoarce-te, lume, cu faţa către Mine, că vine plânsul 
peste tine! Strânge, lume, portul bine, că vine jalea peste tine! 
Lume, lasă gluma, că te vei jeli, şi unde va fi peştera mai rea, 
acolo vei intra ca să scapi de necaz. Lume, lume, vine moar- 
tea peste tine şi pământul nu te va primi! Atât am avut de 
vorbit pentru tine, lume. Am avut prooroci în tine, trimişi de 
la Mine, şi n-ai voit să-i asculţi. Am avut pe Fiul Meu venit 
la tine şi nu L-ai primit şi L-ai prigonit şi L-ai omorât. Ce răs- 
puns vei da la judecata Mea? Am trimis peste tine ape să te 
înece, şi nu te-ai speriat. Am trimis foc să te ardă şi nu te-ai spe- 
riat. Am trimis peste tine cutremure şi nu te-ai speriat. Am tri- 
mis peste tine foamete de pâine şi nu te-ai speriat. Am trimis 
peste tine boli grele şi nu te-ai închinat Mie. O, lume, nu mai 
am ce mai trimite, că pe toate le-am folosit. Voi trimite între 
cer şi pământ scaunul de judecată şi te va judeca pentru toată 
fapta ta. Lume, lume, ai umplut pământul de spurcăciune! 
Lume, lume, îmi voi retrage de la tine şi moartea şi vei striga 
cât vei putea, dar moartea te va lăsa. 

... Să ştiţi, şi cărţile sunt de mii de ori schimbate. Să 
ştiţi că au venit oamenii pe pământ, cu multă îndrăzneală, şi 
au şters din cărţi ce a fost scris. Sunt Scripturi schimbate. Nu- 
mai una la o mie dacă mai e curată, că lumea, şi chiar preoţii, 
zic că proorocii nu au mai fost şi nu mai sunt de la Ioan, dar 


uitaţi-vă că de la facerea pământului şi până la încheierea 
veacului acesta, Dumnezeu nu va înceta învăţătura Sa, şi de 
aceea spun: s-au schimbat multe Scripturi, şi oamenii de 
ştiinţă au scris multe minciuni. Dacă se găsesc la voi Scripturi 
de la Noi, şi vi le cer, nu le daţi la lume, la oameni care măce- 
lăresc. De aceea am venit la voi, să vă spun să nu vă abateţi 
de la calea Mea. 

... O, copilaşii Mei, se vor face stăpâni păstorii pe pă- 
şune şi nu vă vor mai da, dar voi să nu vă supăraţi când veţi 
fi daţi afară de la cina pe care Dumnezeu a făcut-o pentru po- 
porul Său. Să nu vă supăraţi, să nu huliţi, ci să vă rugaţi la 
Stăpânul cinei să vă dea El. Şi pentru această nesocotire vor 
ieşi apele din matca lor, că a mai fost, şi lumea nu s-a îngrozit, 
şi au fugit de pe locurile joase şi şi-au făcut case pe locuri 
înalte, dar să ştiţi că nu va rămâne făptură care nu se va îngro- 
zi de această plagă, de mânia care va veni de la Dumnezeu. 
Copilaşii Mei, să nu vă speriaţi. Chiar de veţi muri, vii veţi fi, 
că va veni peste tine Duhul lui Dumnezeu şi va intra iarăşi în 
inima ta, iar cei răi vor rămâne şi vor fi masă păsărilor şi câi- 
nilor, care n-au mâncat de când sunt pe pământ aşa masă. 

... Va veni şi va lua odrasla ta şi o va duce să înveţe lu- 
cruri multe şi va fi cercetată despre creşterea sa, despre toată 
mâncarea sa, despre toată culcarea sa. învăţaţi-vă copiii să nu 
vândă. Luaţi-L pe Dumnezeu în ajutorul vostru, luaţi-L de ta- 
tă şi de mamă, că nu vă va lăsa orfani, nu vă va lăsa să vă lo- 
vească cineva. Copilaşii Mei, se luptă îngerii cu dracii, şi nu 
în iad, ci pe pământ, şi se va vedea, nu va fi nevăzut războiul 
acesta, ci se va arăta la vederea tuturor. Puţini vor rămâne 
lângă Mine. Copilaşii Mei, vor plânge cerul, soarele şi luna 
de moartea acestora, că au fost credincioşi şi nu vor mai fi, au 
fost milostivi şi nu vor mai fi, au fost buni şi nu vor mai fi, au 
fost predicatori şi nu vor mai fi, pentru că iubesc argintul şi 
arama. Zice aşa: „ Când eram creştin, nu câştigam nimic, dar 
acum câştig şi aur, şi argint, şi aramă “. Dar nu ştie că acest 
aur, argint şi aramă se va pune pe cântar pentru pedeapsa sa. 

... Ţine minte, creştine, când voi veni la tine când vei fi 
la coasă şi îţi voi şopti la urechea dreaptă, atunci tu să pui coa- 
sa jos şi să Mă asculţi. Şi am să zic: „Du-te până colea şi îm- 
plineşte porunca Mea “. Şi tu să asculţi şi să te duci. Să nu zici 
că eşti ocupat, să nu zici că pierzi plata şi ziua de coasă. Şi voi 
veni la sapă şi îţi voi şopti la urechea dreaptă: „Du-te cu 
găleata la apă Şi tu să te duci. Să nu zici că nu este apă. Cre- 
dinţă să ai, şi se va împlini, că Eu sunt Stăpânul apei. Şi să nu 
zici ca Moise: „Iată, vă dau şi apă!“. Chiar cioban de vei fi şi 
te voi trimite, să te duci, că aşa am făcut cu Petrache Lupu. 
I-am şoptit: „Du-te! dar nu a plecat la prima trimitere, şi i-am 
vărsat găleata cu lapte, şi atunci a văzut şi a plecat, dar s-a 
întristat că a păgubit. Dar tu să te duci de prima dată, să nu faci 
aşa ce a făcut el. Chiar femeia care va avea copilul în albie, de 
o voi trimite, să nu spună că nu are pe cine lăsa cu odrasla sa 
că se va îneca în copaie; că în loc să o aibă, o va pierde. 

Şi va veni o vreme că într-un loc vor fi poame să se ia 
cu lopata, şi în alt loc nu vor fi. Voi să nu râvniţi şi să furaţi, 
că Dumnezeu îţi va da dacă vei asculta, dar nu lua din grădina 
altuia, că acestea sunt poame blestemate de duhurile necurate, 
ca să iei tu şi să cazi. 

Şi mai vine o vreme în care se vor dărâma casele, şi se 
vor dărâma şi ale voastre, şi vor veni la voi ca să vă duceţi în 
case de păgâni. Dar cer de la voi să nu vă duceţi să locuiţi în 
alte case, că sunt blestemate, că Dumnezeu vrea să vă încerce 
credinţa. 

... Copilaşii Mei, mulţi creştini în ziua de astăzi n-au 
fost la bisericuţă, şi au stat prin curte şi au păzit casa. Dure- 
roasă faptă. Unul, că are serviciu; altul, că a avut de lucru. Şi 
a fost slujbă la toate bisericuţele. Şi altă dată vei dori să mergi 
la sfânta biserică şi nu va mai fi slujbă. Scrieţi pe hârtie aceas- 
tă profeţie. 

... Gospodinelor care faceţi hrană, fiţi cu mâinile cura- 
te, că vine Domnul Iisus la mesele voastre şi să nu Se scâr- 
bească. Spălaţi-vă vasele şi lucrurile. Fiţi curate, şi să fie în 
casele voastre ca în farmacie. Am mai spus aceasta, şi degea- 
ba. Spălaţi mâinile, spălaţi vasele şi fiţi curate ca argintul. 
Scrieţi pe hârtie această profeţie. 

... Aveţi grijă de trâmbiţa Mea, că are o punte de trecut, 
şi pe această punte va trece îndoliată. Nu acum, acum, ci mai 
târzior. Crezi? O văd spunându-vă: „Eu în curând vă pără- 
sesc. Plec de aici, din casa părintească. Ies din mijlocul 
vostru şi în curând Duhul Care v-a hrănit îşi va lua zborul în 
sus, către căminul ceresc, de unde Tăticul trimitea ca să vă 
facă cunoscut despre viaţa sfântă pe care au trăit-o înainta- 
şii noştri, iar pe mine mă vor duce deosebit, la locul ce mi l-a 
pregătit până la timpul hotărât. Voi mai rămâneţi pe pământ, 
dar nu singuri, ci Tăticul va purta de grija voastră dacă veţi 
fi cuminţi şi II veţi urma. Şi acum, copilaşii mei, cum a ho- 
tărât Tăticul, să mă îmbrăcaţi cu rochiţă neagră, cu flanel 
negru şi batic negru, pe care eu trebuie să mi le pregătesc. Eu 
să-mi pregătesc totul pentru plecarea mea, şi pentru mama, 
dar şi tăticul meu, care demult a plecat de aici. 

Voi, copilaşii mei, să nu vă pierdeţi curajul de plecarea 
mea. Fiţi cu luare-aminte la viaţa voastră. Trăiţi în mare cu- 
răţenie. Eu vă urez viaţă sfântă, de ucenici. Ascultaţi-L pe 
Dumnezeu, ca să fiţi creştini ai Lui, că de acum încolo este 
timpul greu. 

Eu vă sărut pe toţi care vreţi să fiţi cuminţi şi ascultă- 
tori. Să ştiţi, copiii mei, că nimeni nu mai rămâne pentru ce- 
ruri, pentru că sunt satani mulţi pe pământ. Au năvălit ca 
barbarii prin case şi prin biserici şi prin mănăstiri, să strice 
credinţa şi lucrul lui Dumnezeu “. 

24 octombrie/6 noiembrie 1976 

Dumnezeu a făcut omul. Cei credincioşi să fie una cu sfinţii, 
ferindu-se de gâlcevi. 

... Va veni pe pământ un om necunoscut şi va spune la 
lumea întreagă minciună că omul nu e făcut de Dumnezeu, 
dar Eu vă spun: citiţi în sfânta carte că omul e făcut de Dum- 
nezeu. Copilaşii Mei, oiţele Mele, orişice veţi auzi de la lu- 
mea care nu e credincioasă, să nu luaţi aminte şi să nu vă în- 
şele. Fiţi desăvârşiţi, că vai, vai, vai de cel care nu crede că 
Dumnezeu a făcut omul! 

... Veniţi-vă în fire şi veniţi cu toată inima împăcată. Nu 
mai fiţi deosebiţi de sfinţi. Fiţi una cu sfinţii, că tot cerul vă 
doreşte şi se roagă pentru voi să fiţi una cu ei. O, poporul Meu 
iubit, întru care mult am voit să vin din cer pe pământ, o, tată, 
tată, să nu rămână nici unul dintre voi să nu fie cu Noi. Să fiţi 
veseli, bucuroşi şi vrednici de cunună. O, poporul Meu iubit, 
vino la Mine! Nu te mai duce în lume, nu mai dori răutăţile, 
nu mai dori nici un rău lui Dumnezeu, că răul te condamnă. 
Crezi? Voi vă mâniaţi pe copiii voştri pe care-i aveţi, şi îi cer- 
taţi şi îi bateţi. Dar Eu ce să vă fac vouă? Ce să vă fac? 

2/15 noiembrie 1976 


Plâng îngerii de ranele Domnului, făcute de păcatele omului. 

Viaţă îngerească pentru cei credincioşi. 

... Vai de tine, omule, sau creştine care ai omorât pe fra- 
tele tău, cu vânzarea lui, unui călău! Vai de tine, care ţi-ai lă- 
sat bărbatul şi te-ai recăsătorit cu altul! Vai de tine, bărbat ca- 
re te-ai recăsătorit cu altă femeie şi ţi-ai lăsat femeia ta! Vai 
de tine, că la ziua de judecată nu vei avea ce răspunde măcar 
o dată, că Do mn ul Iisus Hristos nu a scris niciodată ca omul 
să se despartă de femeia sa şi să ia alta. Feriţi-vă de acest pă- 
cat, că de ani de zile, de când M-am pogorât, am spus de vre- 
mea aceasta şi de lucrurile acestea. 

... O, tată, tată, nu ţi-e frică să mai trăieşti traiul de as- 
tăzi? O, poporul Meu iubit, întru care M-am coborât, parcă 
sunt coborât într-un coş de foc, prin care iese fumul, căci 
atunci când Mă ridic la Tatăl Meu, plâng îngerii de chipul 
Meu murdar din vremea de azi. Plângeţi şi vă tânguiţi, că e de 
plâns şi de jale. Plângeţi şi vă curăţiţi, că v-aţi murdărit cu 
toate felurile de păcate. Aveţi rane pe voi, pentru care nu vor 
mai fi doctori să le vindece. Nu vă supăraţi că vă aduc la cu- 
noştinţă acest păcat. 

... Sunteţi socotiţi să fiţi curaţi. Sunteţi socotiţi să fiţi 
îngeri pe pământ. Sunteţi socotiţi să fiţi sfinţi pe pământ. 

... Domnul Iisus a vorbit cu Duhul Sfânt pe pământ şi 
a spus să fiţi cuminţi, să nu ştie nimeni, nimeni că voi aveţi o 
comoară în piept. Dacă această comoară nu se dovedea de ni- 
meni, păsărică în rai erai, dar pentru că n-ai ţinut secretul, a 
venit duhul rău şi a intrat în pieptul tău, şi în loc de raiul lui 
Dumnezeu, a făcut iadul. Şi de aceea dintr-un om nu mai poa- 
te Dumnezeu să facă înger al Său. 

... Copilaşii Mei, am zis copilaşii Mei şi la cei buni şi la 
cei răi, dar să ştiţi că veţi fi aleşi, cei buni, de cei răi. Cum să 
primesc Eu un călău sau o viperă în grădina lui Dumnezeu? 

13/26 noiembrie 1976 

Lumea cere pedeapsa faptelor ei. Sfinţii vor judeca lumea. Semnul 
Domnului îl va lumina ca soarele pe cel credincios. Domnul va 
aduce salvarea şi va lucra cu minuni. Darurile Domnului vor fi 
date celor credincioşi. Domnul şi ai Săi, împlinesc Scripturile şi 

Apocalipsa. 

... Am venit din cerul sfânt pe pământ, nu numai o dată, 
ci am venit de multe ori; nu ca să culeg flori pământeşti, ci ca 
să culeg flori duhovniceşti, că Eu nu fac lucrul pe jumătate, 
nu-1 las neterminat, ci am venit să-Mi duc lucrul la sfârşit. 
Ţineţi minte, că nu grăiesc ca un copil ca să greşesc, ci vor- 
besc vorbă dreaptă şi adevărată. Ţineţi minte şi nu vă jucaţi 
cu Mine. Poporul Meu, odată era un evreu şi se juca cu min- 
ciunile. Ia să citiţi în carte ce minciună a scos el despre Mine: 
că Eu nu sunt Dumnezeu. 

Veniţi-vă în fire, că ziua de azi nu se potriveşte cu cea 
pământească, ci se alege cum alege cineva din turma sa ca- 
prele de oile altora, sau cum alege cineva oaia sa, din turma 
altuia. Vai de tine, creştine care faci lucrarea Mea mincinoa- 
să! că nu vei mai avea iertare. 

Cum ai crezut că ai născut un prunc de parte bărbă- 
tească, deosebit de parte femeiască, de te-a întrebat ce este 
pruncul, ai zis cu toată puterea: „Este băiat, că se vede “. Aşa 
şi lucrarea Mea, o vei vedea cândva şi vei plânge când vei ve- 
dea scrisul acesta ce am vorbit astăzi cu tine pe pământ. 

Vai de tine, creştine care nu mai crezi în Mine! Vai de 
tine, creştine care la început ţi-am spus: „ Vino după Mine!“ 

şi ai venit, şi astăzi te-ai oprit şi te-ai întors! Vai de tine, care 
ai venit, şi astăzi te-ai oprit ca să Mă batjocoreşti şi să Mă hu- 
leşti! Vai de tine, care te-am chemat după Mine şi ţi-am pus 
nume şi te-am păzit şi nu ai păgubit nimic! Vai de tine, creş- 
tine care te-am sălăşluit cu locuinţa lângă Mine şi tu faci tot 
ca tine, nu faci ca Mine! Vai de tine, creştine care ai plecat de 
lângă Mine şi ai curvit şi ai fumat şi ai făcut crimă şi ai făcut 
sodomie şi te-ai dus şi ai făcut hoţie, că începutul păcatului 
este băutura, şi să ştiţi că lucrarea se scurtează, pentru nele- 
giuirea voastră. 

... Copilaşii Mei, nu mai pot răbda această mişelie, 
această tâlhărie. încă o dată vă spun: să ştiţi că veţi vedea ne- 
norocirea care va da peste lume şi peste cei ce nu voiesc să 
facă voia Mea. Se vor sui sus, pe casă, ca să scape de neno- 
rocire, dar şi casa se va sfărâma. Se vor sui sus, sus, pe munte, 
şi tot nu vor scăpa, că şi muntele se va dărâma; că a căzut Lu- 
cifer din cer, dară acela de pe pământ! 

... Ierarhul Nicolae va fi judecătorul ierarhilor. El va ju- 
deca patriarhia, cu toată slujba din ea, cu toată suflarea din ea. 
Proorocul Zaharia va judeca şi el pe cineva, că a ţinut în sluj- 
ba sa o pruncă ce i s-a dăruit, şi a ferit-o şi a crescut-o, tată, 
până la etatea de cincisprezece ani, şi apoi a logodit-o cu bă- 
trânul Iosif şi nu s-a smintit că a logodit, şi a ţinut slujba şi 
mai în sfinţenie. 

... înainte cu Dumnezeu! Crede în El, că El nu este 
mincinos, şi ce ţi-a spus nu este minciună. Cum se pune be- 
teala în piept să se ştie că ai fost la nuntă, aşa se va pune în 
pieptul tău semnul Meu ca să te cunoască un călău şi să nu se 
apropie de tine. 

Eu sunt Alfa şi Omega, începutul şi sfârşitul, Care de 
la început a lucrat acest cuvânt. Cine a ascultat şi a împlinit, 
drumul i-a fost spre răsărit, că acesta este drumul Domnului 
Iisus Hristos. 

... Do mn ul Iisus Hristos când a plecat la cerul sfânt le-a 
spus: „ Copilaşilor, să fiţi cuminţi, că Eu Mă duc la cer, dar 
Mă întorc, şi multă bucurie veţi avea “. Dar iată că Domnul a 
venit astăzi, cu ucenicii Săi la voi, şi unii din voi nu Ne pri- 
miţi. Vin vremuri grele, dar să cunoaşteţi şi vremurile bune, 
că Domnul Iisus nu vine pe vreme bună, ci vine pe furtună 
când ies pomii din rădăcină, pe vreme rea, pe ninsoare geroa- 
să, dar Domnul îi spune: „Ţine-te bine, că vei fi fericit dacă 
nu vei fi doborât la pământ “. Dar când vei vedea soarele pe 
hăinuţa ta, ce vei zice? Şi în inima ta soarele, ce vei zice? Şi 
razele în gura ta? Ce zici când vei vedea şi pe călău că va 
zice: „Scapă-mă şi pe mine /“? Dar tu ce faci? îl primeşti în 
casa ta? Domnul nu mai este atunci ca să-ţi spună. Dar tu ce 
faci? Noe nu a băgat pe nimeni în corabia sa. Dacă-1 vei băga 
în casă, ţi se va dărâma casa. 

Să ştii că atunci când vei zice că vei muri, atunci va 
veni binele. Dar va fi o zi, şi această zi nemăsurată va fi, şi în 
această zi te va trimite Do mn ul să scoţi mortul din groapă şi 
îl vei scoate cu o singură binecuvântare, că se va lua darul de 
la preotul acela care bea şi mănâncă şi pe tine te huleşte, şi se 
va da aceluia care Mi-a slujit Mie. Scrie că pe fereastra voas- 
tră va fi un semn neştiut de voi acum, şi când va trece pe lân- 
gă tine, se va îngrozi şi se va speria călăul. 

... Nu acest trup amărât vorbeşte, ci Domnul Iisus prin 
Duhul Sfânt. Dacă nu crezi, înţeapă acest trup. în loc de sân- 
ge, curge apă. O, poporul Meu, şi dacă-1 vei înţepa, Domnul 
te va întreba de înţepătura aceasta. 

Nicolae Achim, ce e la tine în casă? E numai ceartă. 
Oare, pentru aceasta am făcut Eu această casă înaltă? Am 


adus acest tinerel în casa voastră şi nu l-am adus ca să-şi uras- 
că soarta. Scutură-te, creştine, că praful se pune pe tine de mii 
de ori pe clipă. Fiule Daniele, să nu te superi. 

Uşor e să zici: „păcat", dar păcatul este începutul unei 
lucrări mari şi are multe feluri de cuvinte păcătoase. Copilaşii 
Mei, nu v-am adus lângă Mine să fiţi ruine, ci să ştiţi că dacă 
nu vreţi să credeţi lucrul dumnezeiesc, se va dărâma casa, se 
vor dărâma toate din curtea ta, şi dărâmarea aceasta este jal- 
nică. Nu s-a făcut această casă ca să vă mândriţi, ci Do mn ul 
a ursit să fie lucrată aşa prin smerenia ta. 

... A venit din iad demonul cu toată ceata înfuriată, cre- 
zând că pune credinţa sub obroc, crezând că pune credinţei 
foc, sau lacătul pe tine ca să nu mai mergi, creştine, după 
Mine, dar nu te lăsa. învaţă legea sfântă, căci aşa cum a omo- 
rât David pe Goliat, aşa şi tu vei omorî pe vrăjmaşul tău cu 
toată ceata sa, cu un singur cuvânt dacă-1 ştii a-1 grăi. 

... Vine vremea, dar nu te întrista. Scrie la carte că sun- 
tem la sfârşitul Apocalipsei. Mai e un pic de vreme de trecut, 
dar se scurtează prin slăbiciunea voastră, că mulţi creştini îşi 
vor lepăda sfinţenia şi se vor da de partea aceluia care nu cre- 
de în Dumnezeu. O, fii secret, poporul Meu, că dacă ai căzut, 
Dumnezeu te ridică. Dar nu vinde pe fratele tău, de ţi-ar sta 
capul unde-ţi stau picioarele. Dacă tu ai căzut şi el nu a căzut, 
tu să te bucuri. Nu da durere altuia din pricina căderii tale. Nu 
duşmăni, nu pârî, nu urî când ţi s-au descoperit păcatele. Ai 
auzit? Să plângi, să uzi pământul. 

Domnul Iisus nu a venit din cer pe pământ ca să- Şi 
piardă vremea, ci ca să sfârşească Scriptura. Bucură-te că te-ai 
născut astăzi şi te-am chemat! Când va veni vremea să ştii să 
altoieşti vieţile celor necredincioşi? 

Va veni vremea, tată, cum a fost odată tâlharul de pe 
cruce. Unul a zis: „Pogoară-Te de pe cruce dacă eşti Fiul lui 
Dumnezeu! iar altul a zis: „Fiul lui Dumnezeu, primeşte-mă 
şi pe mine întru împărăţia Ta!“, şi printr-un singur cuvânt el 
s-a mântuit. Aşa şi tu vei altoi păcătoşii prin credinţa ta, şi ei 
vor crede în ultima lor viaţă. 

... Dacă ai cerut în faţa Mea serviciu, ţi-am dat, şi iată, 
serviciul te-a stricat. Şi astăzi ai serviciu, dar nu mai eşti cu 
Mine. 

... O, poporul Meu iubit, pe moşii şi strămoşii voştri 
i-am pedepsit, i-am băgat în chinuri grele, pentru că şi-au bă- 
tut joc de minunile Mele. De ce nu citiţi şi voi în carte toate 
acestea? De ce? De ce, tată? Florile Mele, de ce? Vin îngerii 
să vă culeagă, florile Mele, pe cele duhovniceşti, că e scris 
să- Şi ia Dumnezeu partea Sa, iar partea rea, să toarne focul 
peste ea. 

Fiule Daniel, cuscrul tău, Gavrilă, va rămâne orb. Cau- 
tă să se ducă să se vindece la doctor, dar să ştiţi că doctorul 
pământesc nu-1 va vindeca, că nu a văzut în calea sa altceva 
decât băuturica şi munca pământească. Merge la biserică, dar 
merge cum ai avea tu o cântă găurită şi cu ea nu poţi căra apă. 
Fiule Daniele, omul acesta nu huleşte. Acesta era păcatul pe 
care îl făcea: bea, bea, bea şi lucra duminica şi lucra numai şi 
numai lui Gog. Dureros, tată. 

... Ştiţi care e duşmanul de moarte? Acela care caută 
moarte, şi nu moarte trupească, ci moarte duhovnicească. Da- 
că ţi-ar tăia o mână, nu este nimic, dar dacă ţi-ar tăia din via- 
ţa duhovnicească, aceasta e pericol de moarte. 

Fii ascultător, poporul Meu iubit. Nu te uni cu acela 
care zice: „Hai să bem “, ci uneşte-te cu acela care zice: „Hai 
să ne închinăm, frate Nu te uni, frate, cu acela care-ţi dă o 
ţigărică. Fugi, că e mică ţigărica, dar mare va fi. Nu vedeţi că 

cine o poartă nu poate să o mai lase? Aprins rădăcini, tată. Nu 
folosi acest lucru necurat, că e ca viermele. Nu te uni cu acela 
care iubeşte femeile. Of, tată, ajungeam departe cu voi dacă 
eraţi ascultători! 

... Copilaşii Mei, aveţi grijă, se face un recensământ şi 
vă pune la îndemână multă întrebare, şi nu numai pe cel mare, 
ci şi pe cel mititel. Şi în timpul acela candelele să fie aprinse 
numai una, iar celelalte, stinse, că vă va întreba ce simboli- 
zează candela. Domnul vă anunţă ca să ştiţi. Sunteţi mititei la 
minte şi la cuvinte, că vrea să vă bage chiriaşi, nu ca să dea 
bani, ci ca să vă fie vânzători. 

... Să ştiţi că orice preoţime care este contra voastră, nu 
sunt unşii Mei, nu-i cunosc. Când se vor întâlni cu Mine, vor 
zice: „N-am lucrat eu Ţie? Nu te cunosc, că Trupul şi Sân- 
gele Meu l-ai risipit, l-ai jefuit. 

... Aveţi grijă, tată, că au ieşit magnetofoane electrice, 
care se pun şi la telefoane, şi la televizoare, ca să audă şi să 
cumpere ce vorbiţi voi în casă. 

... O, o, creştine, ce te vor jeli neamurile când te vor 
vedea îngălbenit ca ceara şi luat de duhul necurat şi dus la 
locul pregătit de tine! 

23 noiembrie/6 decembrie 1976 

Lucrarea plinirii mântuirii. Domnul este zdrobit de cel iubit. 

Dreptatea lucrătoare. Prigonitorii îşi vor pierde puterea. Pa- 
triarhul Justinian are plată cerească. Gheorghiu-Dej ajută 
pe Sfânta Virginia, eliberând-o din închisoare 

... Eu, Domnul lisus Hristos, M-am coborât de sus, din 
cerul sfânt, pe pământ. La început M-am coborât cu trup şi 
am călătorit cu trup, tată. Ce lucrare am făcut când am venit 
pe pământ în trup? Şi pentru ce s-a făcut? 

— Lucrarea de mântuire, Doamne, (răspund creştinii, 

n.r.). 

— Şi de ce nu am făcut în cerul sfânt această lucrare? 
Pe pământ trebuia să vin în trup, ca să se împlinească cuvân- 
tul sfânt şi la buni, şi la răi. Am vorbit, şi ceea ce am vorbit 
s-a împlinit, iar astăzi am coborât pe pământ ca să împlinesc 
ce a rămas să împlinesc: legea toată. 

Apropiaţi-vă de Mine. De multe ori am spus acest cu- 
vânt, nu numai o dată, ci de multe ori, şi de ce nu se împli- 
neşte? Mulţi au venit şi mulţi s-au înapoiat, şi totuşi nu sunt 
sigur de acest popor, nu sunt sigur că va intra în împărăţia 
Mea, din pricina încăpăţânării. 

O, Daniele tată, sunt tare supărat! îmi pare rău că am 
venit din cer pe pământ. îmi pare rău de ce am făcut Eu. Sunt 
supărat nespus de mult, pentru că omul care e făcut de Dom- 
nul, întru toate e făcut de Domnul. îmi pare rău că i-am dat 
secretul Meu. îmi pare rău că i-am dat chipul Meu. îmi pare 
rău că l-am făcut şi i-am suflat Duh din Duhul Meu ca să fie 
sfânt pe pământ, şi astăzi se joacă duhurile necurate cu omul 
pe care Domnul l-a sfinţit întru toate. L-am făcut cu chip 
sfânt, cu trup sfânt, cu cuvânt sfânt. Nu e ca animalele, în pa- 
tru picioare şi cu vocea ca la animale, ci l-am făcut deosebit. 
Şi iată, tată, că omul s-a depărtat de Domnul, îl huleşte pe 
Domnul, îl duşmăneşte pe Domnul, îl vorbeşte de rău pe 
Do mn ul. Dar să ştii, Daniele tată, că ce s-a întâmplat cu So- 
doma şi Gomora şi ce s-a întâmplat cu lumea din vremea po- 
topului, aşa se va întâmpla şi cu lumea aceasta. 

... M-am făcut cunoscut omului pe pământ întru toate. 
Nu am ascuns nimic din faţa omului de azi, ca să fie fericit şi 
încredinţat de Dumnezeu. Şi iată că lumea toată se închină 
duhurilor necurate. 


... Fiule, nu am deosebit, nu am ascuns nimic de tine 
sau de fratele tău, dar pentru că nu am ascuns şi am spus tot 
adevărul, iată că nu sunt bine. Sunt vândut, sunt zdrobit, sunt 
răstignit şi în ziua de astăzi, ca şi când am fost în trup, chiar 
de acela pe care l-am iubit şi i-am dat secretul Meu sfânt. 
Creştine, cu cât te-am sfinţit de mult, cu atât vei fi osândit. 

O, poporul Meu, care te-am chemat la Dumnezeu şi as- 
tăzi nu mai vrei să fii cu Mine! Nu te gândeşti, tată, că-ţi va 
fi grea osânda şi nu va mai avea cine te scăpa şi cine te vin- 
deca? 

Daniele, aşa să vorbeşti poporului Meu, că va veni vre- 
mea când omul va chema pe Domnul, cu lacrimi curgând va- 
le, îl va chema să-l scape de necazul pe care-1 va avea, şi îl 
va chema să-l scape de durerea pe care o va purta în spate, şi 
îl va chema să-l scape de boala care-1 va ataca; îl va chema 
să-l scape de duşmanii care-i stau în faţă, căci duşmanul tău 
va fi cel apropiat de tine astăzi, cel pe care Eu îl urăsc şi tu îl 
iubeşti, cel pe care Eu îl prigonesc şi tu îl iubeşti. Acela va fi 
duşmanul tău de moarte, şi când Mă vei chema. Eu voi fugi 
de la faţa ta. 

Şi această persoană de astăzi, care stă în faţa ta şi îşi în- 
joseşte ursita sa, Maria Achim, e o persoană mândră, şi i-am 
răbdat multe greşeli pe care le săvârşea şi am chemat-o lângă 
Mine ca să-Mi fie aproape, lucrătoare, dar tot aşa este, tot aşa 
vorbeşte. Daniele tată, nu mai ţine în faţa ta persoane ca aces- 
tea, că e păcat strigător la cer acest lucru. Această persoană 
aşa a fost de la început, şi l-a urât de moarte pe soţul ei. De 
ce nu se uită în desaga sa, şi se uită la desaga soţului său? Fii- 
lor, ce ziceţi? Va mai merge mult munca Mea aşa? Nu. Pentru 
neascultarea voastră, toate se vor opri şi va scutura Do mn ul 
praful de pe picioarele Sale, să cadă pe spatele celor ce nu vor 
să facă roade. Daniele, fă dreptate! Eu aşa îţi poruncesc, că 
eşti păstor. Dacă la tine vine cineva să le faci dreptate, fă 
dreptate şi nu apleca urechea ta la nedreptate. Ai auzit, tată? 
Fă dreptate! Eşti rugat din partea Domnului lisus Hristos: nu 
primi nici o persoană să-şi înjosească familia sau soţul sau pe 
vecini sau copilul. 

... Tată, tată, sunteţi în gură de şaipe, cum a fost Daniel 
în groapa cu lei. Dacă nu aţi fi făcut rugăciuni şi postul pe 
care l-am dat, de mult eraţi ucişi. Aşa cum Daniel în groapa 
cu lei se ruga, aşa şi acum, puterea lui Dumnezeu este peste 
voi. Dau cu praştia, tată, în voi, şi se lovesc ei şi pică jos şi 
mor. Fiule, câţi au dat cu praştia în tine şi în trâmbiţa Mea şi 
s-au lovit şi au murit! 

... Patriarhul Justinian a făcut un bine la cineva. Pentru 
binele acesta are rădăcină adâncă la Mine. Dar are jurământ, 
cât va trăi el, nimeni nu-1 poate scoate din slujba sa duhovni- 
cească. Şi dacă nu era aşa, nu mai era Biserica Ortodoxă şi 
nici un creştin nu mai era. Să ţineţi minte, tată, că de aceea nu 
poate să-l răstoarne, şi de această faptă s-a adus la cunoştinţă 
şi la elevii din şcoală. De aceea Gheorghiu-Dej, la moarte s-a 
îngropat cu preoţi. A spus: „Din biserică am venit, prin bise- 
rică plec“, aşa a lăsat scris. Acesta a fost mult mai înţelept şi 
mult mai credincios decât conducătorul care este în prezent, 
în faţa lui Gheorghe Gheorghiu-Dej a stat şi trâmbiţa Mea, şi 
dacă el era cu inimă rea, îi făcea ceva rău, dar a îndemnat-o 
să fie tainică şi i-a spus trâmbiţei Mele, a spus de la sine: 
„Păgânul nu se mai face creştin, dar din creştin se face pă- 
gân “. Şi aşa este. Dreptate a avut. 

6/19 decembrie 1976 

1977 

Jalea Domnului pentru întinarea României. Credincioşii se vor răpi 
pentru ocrotire. Strămoşii nu-şi mai recunosc urmaşii. Păcatul 
iscodirii. Proorocie pentru dărâmarea blocurilor. Pilda celor doi 
ţapi care se bat, şi vor rămâne oile. Preotul Mirică Ilie, prigonito- 
rul sfintei Virginia. Rudeniile sfintei Virginia dispreţuiesc vasul 
Domnului şi pe Domnul. 

... O, cine va răspunde de acest cămin românesc? Cine 
va răspunde de această ţară? Pe acest pământ erau nişte stupi 
de miere. Românie, cine te ştie, Românie? îţi zic ţie, Româ- 
nie, unde e brăţara pe care o purtai la mână? Ţi-au luat-o ţă- 
rile străine. Ai făcut schimb de marfă, ai dat aur pe aramă, ai 
dat tinereţea de pomană. Cu câte cruci am sfinţit acest pă- 
mânt! Dar acum nu mai sunt. Ţine-te bine, Românie, ţine-te 
bine, că vei rămâne fără lumină. Vei bâjbâi ca omul fără ve- 
dere şi vei înfometa ca omul fără avere, care nu va avea unde 
semăna recolta sa, căci pământurile de sub picioare nu mai 
sunt ale tale, că nu vei mai avea unde semăna recolta ta şi nu 
vei mai avea unde păşuna vita ta; nu vei mai avea pomii şi 
grădina ta. Vai de tine, române păcătos şi fără de Mine! căci 
vei fi rob la lume străină, care vine mereu peste tine. Nu ţi-ai 
păstrat lucrul pe care ţi l-am dat, şi te-ai întinat cu trupul care 
a intrat din străinătate la tine în casă. 

... în anul 1955 când M-am coborât cu Duhul pe pă- 
mânt, era un buchet de creştini nu mare, ci mititel, şi M-am 
bucurat de el ca de Lot şi de Avraam, ca de Iacov şi Isaac. 
Prin ei am împlinit un lucru pe care l-am avut de împlinit. Dar 
astăzi cu cine să mai împlinesc veacul şi lucrul dumnezeiesc? 
că scrie în sfânta Scriptură că dacă unu, doi, trei sau patru voi 
găsi neîntinaţi, scapă acest pământ. Dar nu sunt, căci cei pe 
care i-am găsit când am venit, toţi M-au minţit, toţi Mi-au zis că 
urmează pe Iisus până la poarta cerului sus. Dar astăzi am ră- 
mas cu unul; unul, tată, unul la cinci case; cu doi la zece case. 
Şi aceştia se vor răpi, ca Ilie şi ca Enoh, cu trup cu tot. 

Nu Se mai luptă Dumnezeu să mai curăţească un păcă- 
tos de păcate, că de câte ori l-a curăţit, şi astăzi s-a găsit nu ca 
omul, ci mai rău decât un câine, căci câinele e mai înţelept de 
zece ori ca omul, căci când îl strigă omul, îl cunoaşte şi vine 
în grabă la sine, dar omul nu-L mai cunoaşte pe Domnul. Ca 
să se mai schimbe, nu se mai schimbă, ca pe vremea lui Noe. 
Spune peste tot Domnul Iisus, în Duh, că vine focul peste 
tine, vine moartea peste lume, dar cine să audă? că deşi au 
urechi, nu aude nimeni, ca în vremea Sodomei şi Gomorei; 
curvesc fără saţ. Rabdă de foame, dar de aceasta nu se lasă. 

... Am adus la Mine ciobani de la oi şi i-am făcut răz- 
boinici şi eroi, până ce au ajuns împăraţi peste împărăţie, dar 
nu împăraţi ca în vremurile de azi, ca să pândească avioanele 
şi să-şi facă plimbările, ci i-am făcut ucenici, şi fiecare au 
scos din mărăcini şi spini suflete legate şi schingiuite de du- 
hurile necurate. Ţine-te bine, creştine, că până acum am fost 
cu tine şi te-am apărat de câini, te-am apărat de hoţi, te-am 
apărat de duhuri necurate. Nu ai suferit lipsa, dar de acum voi 
da drumul la câini şi te vor muşca de va curge sângele din 
mâna ta, care faci păcat cu ea. 

... Dacă ar vedea moşii şi strămoşii voştri, s-ar mira, s-ar 
mira şi ar urla cum urlă lupii, de se aude peste graniţă, de ce a 
ieşit în urma lor; că nu mai are pe pat acel ţol şi nu mai are în 
curte acel izvor şi nu mai au nepoţii acel port. De ce? Că au 
venit din ţări străine în ţară la Mine lucruri care nu au fost de 
când e veacul. Crezi? Voi purtaţi hăinuţă făcută din ce nu ştiţi 


şi purtaţi cămăşuţă din ce nu ştiţi; şi mâncaţi mâncare din ce 
nu ştiţi. Degeaba am venit Eu în mijlocul vostru, căci nu Mă 
întrebaţi, şi plâng şi Mă uit la creştini cum mănâncă mâncarea 
care nu se mănâncă şi poartă haine care nu se poartă. 

Tată, ţineţi taina, că dacă o veţi spune, veţi suferi greu, 
că pe Mine nu Mă poate prinde. Fiţi foarte atenţi, tată, că dacă 
Dumnezeu nu ar fi între voi şi dacă Maica Mea nu s-ar ruga, 
de mult eraţi pierduţi şi omorâţi. Dar Maica Mea ţine piept ca 
un viteaz cu arma în mână şi nu dă voie să vină peste voi 
oamenii răi. 

O, tată, patriarhul Justinian e pe patul de moarte, suferă 
greu din partea poporului rău. Dacă poporul său nu ar fi rău 
şi dacă Justinian ar mai fi în puterea sa, nu ar mai fi intrat oa- 
meni cu duh necurat în patriarhie. 

... Fiule Daniele, ce să mai fac eu cu Maria Achim? Ce 
să mai fac Eu cu ea? că şi-a urât bărbatul ei, care Mă iubeşte 
pe Mine. Ce să mai fac Eu cu ea? căci i-am ajutat de şi-au fă- 
cut cămin aproape de căminul Meu. Şi-a făcut inima stâncă 
ce nu se mai pleacă niciodată, cum nu s-a mai plecat Petre 
Elorja. Ea duşmăneşte pe surorile ei, duşmăneşte pe vasul 
Meu, că nu i se prooroceşte după placul său. De câte ori i-am 
iertat al său păcat? îi răpesc copilul pe care i l-am dat, şi îi ră- 
pesc şi fiicele. Sunt gata să spun un cuvânt. Crezi? Ea profa- 
nează lucrurile sfinte. Şi Maria lui Nicolae Lăzărescu isco- 
deşte. Să alunge acest păcat de iscoadă, căci cum s-au nimicit 
iscoadele din pământul Canaan, care au spus o minciună, aşa 
se vor nimici şi acestea. 

... Vino, tată, să fii mulţumit, să ai o singură hăinuţă pe 
tine, nu cu hăinuţe multe. Vino nu încrosniat cu hăinuţe mul- 
te! Vino la Mine! Nu se ştie cât timp are să mai fie de acum. 
Vino, tată, vino! căci căminul e mititel, dar se va întinde ca o 
plasă şi se va face mare şi frumoasă şi o va conduce Domnul. 
Vino! Mâncarea ta să fie mâncarea Mea. Vino! Inima ta să fie 
inima Mea. Vino, tată, şi nu zăbovi! Chiar dacă ai avea în ca- 
să bogăţie mare, vino! că te-am anunţat ca să nu-ţi faci avere 
pământească. Vino! căci când voi suna din trâmbiţă, nu va 
putea nimeni să ia nici trenul, nici maşina, şi Domnul va spu- 
ne: „ Vino aşa cum am venit şi Eu din cerul sfânt la tine! Vino! 
Vino!“. 

Să nu vă duceţi la blocuri. Este piatră care se va sfărâ- 
ma în curând. Nu mai poate Dumnezeu să rabde. 

... Fiule, te întreb ceva, dacă ştii să-Mi dai răspunsul. De 
ce se împunge ţapul unul cu altul? De ce se lovesc? De ce se 
împung berbecii unul cu altul? De ce se lovesc? Fiule, chiar 
dacă într-o turmă sunt doi ciobani, se tot pocnesc. Este simbol 
mare. Nu sunt berbeci, şi sunt nişte regi şi nişte împăraţi. Deşi 
au turmă, dar dacă i-ai vedea cum se pocnesc! Deşi e unul ca 
şi altul, dar se pocnesc. Dar cât s-or pocni, tată, ţap cu ţap? Şi 
la berbeci şi la ţapi curge sângele pe masă. Ştiţi despre ce am 
vorbit. Cine i-o mai despărţi? Dar să ştii, tată, că nu rămâne 
nici unul, nici altul. Şi ţapii, şi berbecii, amândoi se distrug, şi 
rămân oile. Ţine minte: rămân oile. E ceva de consultat. Cine 
va sta cu oile? Dar nu vor mai face oile miei. 

... Preotul Mirică Ilie când a pornit pe trâmbiţa Mea la 
spitalul-azil a zis să moară acolo, să nu mai vină, ca să nu mai 
încurce. A făcut ca boierul cu cocoşul. Dar iată că în vremu- 
rile de azi vasul Meu trăieşte, iar preotul Mirică Ilie şi soţia 
sa sunt îngropaţi în mormânt. De atunci şi-a săpat groapa, şi 
lui, şi soţiei sale. Când făcea trâmbiţa Mea jertfă la bisericuţă, 
îi dădea şi soţiei sale, şi nici ea nu lua, nici pe nepoţi nu-i lăsa, 
şi le spunea: „Nu luaţi, că această femeie e blestemată de 
preot. “ Şi a plecat cu blestemul neiertat. 

Cuvântul lui Dumnezeu 


... Lenuţa, nepoata vasului Meu, nu mai respectă pe va- 
sul Meu şi îi răspunde la fiecare arătare pe care o face vasul 
Meu pentru ea, şi îi răspunde cu inima înrăită. Nu mai îndrăz- 
neşte trâmbiţa Mea să-i arate greşeala sa. Spune la toată fami- 
lia că nu poate, dar nu-i pune vasul Meu nici o greutate ca să 
nu poată. Veronica şi cu Ionel sunt aici, dar sunt în urmă de 
tot cu toate lucrurile Mele. E dureros cu aceşti tineri aşezaţi 
în această casă, că nici unul nu mai întreabă niciodată: „ Ce 
mai zice Domnul? “. 

25 decembrie 1976/7 ianuarie 1977 

Domnul l-a purtat pe om în Duhul Lui ca şi o mamă. Poporul va 
mărturisi toate lucrările Domnului, şi vor cinsti popoarele vasul 
Domnului. Vai celui ce vinde pe Duhul Sfânt! Maica Domnului stri- 
gă deşteptarea creştinilor. Trâmbiţa Domnului poartă durere pentru 
cei ce socotesc minciună cuvântul ceresc. Domnul îşi va birui 
vrăjmaşii, precum David pe Goliat. 

... Israele tată, de la mic şi până la mare dacă vă aduceţi 
aminte de numărătoare, s-a făcut numărătoarea creştinilor pe 
pământ. Ţineţi minte, să nu se uite. De ce nu vreţi să cunoaş- 
teţi soarta voastră de astăzi şi soarta voastră din trecut şi soarta 
voastră din viitor? De ce nu vreţi să fiţi uniţi? Copilaşii Mei, 
mama voastră v-a purtat în braţe, dar Eu, Dumnezeu, v-am 
purtat în Duhul Meu, în lucrul lui Dumnezeu. Cineva când 
zice despre singura sa fiinţă, zice „eu “, dar „eu “ e fără Dum- 
nezeu. Dar Eu zic: Dumnezeu şi lucrul Său. Am lăsat lucrul de 
mare preţ şi am venit din cer pe pământ. N-am venit să ne ui- 
tăm unii la alţii, ci am venit să lucrăm pentru sfârşit. 

... Vai de tine, creştine care ai vorbit cu Mine lucru care 
nu se spune la nimeni, iar tu, din încăpăţânare, ai făcut foc 
mare şi ai ars tot ce a fost dumnezeiesc, şi a rămas doar cenu- 
şa, popor care stai cu mâna pe topor şi te răzvrăteşti cu cel pe 
care-1 pregătesc pentru tine. 

... Poporul Meu, lasă lucrul tău şi vino la Dumnezeu! 
Poporul Meu, poporul Meu, lasă taina ta şi ia taina Mea, căci 
cu aceasta vei fi chemat, şi numai cu acest lucru al Meu vei fi 
băgat pe poartă în împărăţia Noastră. Dacă lucrul Meu l-ai 
pierdut, dacă taina Mea ai vândut, nu vei putea să stai în faţa 
Mea fără acel lucru tainic. 

... O, poporul Meu, care ţi-am scris numele tău în 
cartea Mea! O, poporul Meu, pe care te-am scris în carte la 
numărătoare! O, poporul Meu, care vei fi martor la toate lu- 
crurile sfinte! Dacă ai călcat pe un lucru binecuvântat, ai făcut 
mare păcat. Tată, nu te-ai încredinţat în mâna Mea pe care 
ţi-am pus-o pe cap când te-am binecuvântat. 

... Vine vremea ca în această căsuţă în care noi vorbim, 
dacă nu ne îndreptăm de toate relele fapte, să nu ne mai întâl- 
nim decât în ziua judecăţii, poporul Meu. 

... Faceţi-vă buni, ca să scăpaţi de aceşti câini, că iată 
cum caută fiara hrana sa. Caută-te, măi creştine, ca să nu cazi 
fiarei în gură, căci Dumnezeu trimite pe îngerii Săi, dar tu nu 
vrei să te ai bine cu ei, şi fugi ca de alte fiinţe spurcate, dar 
Eu îţi spun că oriunde te vei ascunde, ochiul lui Dumnezeu te 
vede şi te descoperă, ca să fii nimicit de păcatul pe care l-ai 
săvârşit. Veniţi-vă în fire, că aşa îi spuneam şi lui Noe: „Noe, 
fă aşa, şi fă aşa “, şi Noe lucra după porunca Mea, iar când a 
venit urgia, nici sora sa şi nici neam de al său şi nimeni nu a 
putut să fie primit. Şi nu mai ziceau cum ziseseră până atunci: 
„Noe e nebun! “. Acum nu vrei să asculţi şi nu vrei să te porţi 
după portul creştinilor. 

... Cum se vor pârli picioarele care astăzi înnebunesc 
bărbaţii după ele! Cum se vor pârli buzele pe care astăzi le 


vopsiţi! Cum se vor pârli ochii şi sprâncenele făcute de tine! 
Cum se vor pârli mâinile acelea fine, care plac bărbaţilor! 

... Eu, Domnul, vorbesc în trupul acesta. Acesta e trup 
ca să vă vorbesc vouă, că trupul acesta e făcut de Dumnezeu, 
e scris în sfânta carte ca să fie născut pentru lucrarea lui Dum- 
nezeu. Vai de tine, vecine, vai de tine, creştină, vai de tine, so- 
ră şi frate care n-ai iubit cu sfinţenie acest trup şi l-ai neso- 
cotit şi l-ai făcut mincinos! în curând nu veţi mai vedea trupul 
acesta şi îl veţi plânge cu amar şi îl veţi striga cu numele pe 
care l-a avut, căci vor veni din ţările îndepărtate, şi îngerii vor 
privi şi o vor mângâia şi o vor lua din casa sa. Dar tu, care ai 
stat nepăsător în acest loc şi n-ai luat nimic bun de la acest vas 
şi prin acest vas, vei auzi, tată, muzica sunând şi cântând când 
vasul va pleca din casa sa, şi plâns pe care nu l-ai auzit 
niciodată. 

... Mă întreabă îngerii: „Ce face poporul Tău, Doam- 
ne? Ce să facă? Unii cos, alţii cioplesc, alţii se bat, alţii se 
hulesc, alţii sunt certaţi, alţii curvesc, alţii fură, alţii ascultă la 
ferestre şi la uşi şi îl pândesc pe fratele lor. Vai de tine, ludo, 
nu cel care L-ai vândut atunci, ci cel care ai vândut astăzi pe 
Duhul Sfânt! Vai de tine, ludo cel de acum, care reînnoieşti 
vânzările! 

... Vino la Mine, creştine tată, că altul nu mai vine după 
Mine să-ţi spună cuvintele acestea. Vino, tată, că mulţi sunt 
care au venit şi mulţi au cunoscut că adevărate sunt aceste cu- 
vinte. Mulţi au venit şi au stat lângă Mine şi au mâncat pâine 
cerească şi nu s-au mai întors cu spatele la Domnul lisus 
Hristos, ci au stat cu faţa la Mine. Gândeşte-te bine, creştine, 
că vine ziua ca mâine şi vei vedea ce se va întâmpla cu casa 
ta, vei vedea ce se va întâmpla cu averea ta, vei vedea ce s-a 
întâmplat cu familia ta şi vei vedea ce s-a întâmplat şi cu 
neascultarea ta. Vino la Mine, vino, că de când te-am cunos- 
cut, numai aşa ţi-am spus. Şi îţi spun: mănâncă din Trupul 
Meu şi bea din Sângele Meu. 

Zice Preacurata Maica Mea: „O. Doamne, copilul meu, 
cum Te mănâncă şi omul bun şi omul rău, ca lupii, şi nu cre- 
de, nu crede că eşti Dumnezeul ceresc! O, Fiul meu, ce va fi, 
ce se va ivi pe pământul acesta? înainte de a veni, nu era lu- 
crul acesta care s-a făcut, nu era. Spune-mi şi mie, Fiul meu, 
ce se va întâmpla cu acesta care mănâncă şi bea din Sânge- 
le Tău şi nu vrea să fie îngeraşul cerului, nu vrea să intre în 
armata Ta? 

O, creştine, creştine, mult, mult timp am plâns eu pen- 
tru tine! O, creştine, mult am stat în genunchi şi m-am rugat 
la Fiul meu să-ţi ierte păcatul tău cel greu, că nu-l mai poate 
ridica nimeni, şi nu mai are loc sub soare, atât s-au făcut de 
mari păcatele voastre. Nu mă adresez la ţările străine, pentru 
că acelea sunt păgâne. Mă adresez ţării române, că nu e pă- 
gână, ci e o ţară română, în care Dumnezeu îşi va face planul 
Său pe care-l are de făcut. Deşteaptă-te, creştine, din somnul 
cel de moarte! “. 

... O, creştine, mai e puţină vreme şi te voi vedea ur- 
când pe muntele acesta care este pământesc. Ai să te urci până 
de nouă ori, şi sus pe munte n-ai să ajungi, că putere nu vei 
avea cum ai acum. Dumnezeu încă nu a luat de la robul Său 
puterea Sa, ci a lăsat-o la tine, tată, dar să ştii că dacă nu te 
vei îndrepta, toată puterea te va părăsi şi te vei poticni şi te 
vei ridica, şi iarăşi te vei poticni, şi aşa te vei chinui până ce 
vei muri, căci Do mn ul îţi va lua tot ce ai avut de la Sine, până 
ce şi moartea se va lua de la tine, că moartea e sfârşitul vieţii, 
tată. Ascultă bine, creştine, că toate ce vin, ţi se spun. 

Am avut un număr mare de creştini, şi să ştii că Dum- 
nezeu nu a dat la spate pe cel de prima dată, care I-a venit în 

faţă la lucrare, nu l-a dat la spate. Şi te va cuprinde groaza de 
câţi creştini am avut şi cu câţi am mai rămas. Uită-te, că nici 
un rău nu ţi-a Scut Dumnezeu dacă ai plecat de la Mine. 

... Plânge trâmbiţa Mea şi spune: „ Vai, vai, vai, ce du- 
rere dai, Dumnezeul meu, Dumnezeul meu! Cât mai zăboveşti 
cu mine? Cât mă mai chinuieşti? Arde focul gura mea, arde 
focul pieptul meu, arde focul tot cuprinsul meu, Dumnezeul 
meu! Dumnezeul meu, nu mai ascultă nimeni de glasul Tău. 
Am văzut omul pe pământ, cum se întâlneşte cu femeia, pă- 
mănteşte. I se aprind ochii ca becurile; se aprinde focul ca 
văpaia. Dumnezeul meu, Dumnezeul meu, oare, acesta este 
lucrul Tău? A adus satana pe pământ multe feluri de păcate. 
Adevăr adevărat grăiesc: nu poate omul să străbată printre 
aceste feluri de păcate şi să nu le facă. Am văzut creştin care 
mult a fost iubit de Tine, şi astăzi este căzut în tină. Dumne- 
zeul meu, să nu-mi socoteşti ceea ce vorbesc minciună, dar 
nu mai pot îndura durerea mea “. 

... Fiule, s-a Scut numărătoarea. Să nu se rupă această 
hârtiuţă. Dacă numai câte o persoană de fiecare nume era, tot 
creştea numărul, şi astăzi nu mai eram aici. Dar nu Mă ajută 
nimeni, nu Mă împrumută prin muncă duhovnicească, şi 
munceşte numai pământeşte, să-şi facă avere bogată. 

Prima dată am cunoscut cinci creştini. Să fi crescut tot 
cu cinci, şi până acum se înmulţeau. Dar creştinul ce a Scut? 
A auzit, doar atât, şi s-a culcat, şi s-a trezit când era o vreme 
rea şi nu se mai putea câştiga prin munca sa nimic. O, creşti- 
ne, nu mai numesc pe nume, că Mi-e ruşine, că ai nume bla- 
goslovit şi sfânt, şi zic: creştine, nu schimba viaţa Mea! Nu 
zic către curvari, nu zic către vânzători, nu zic către beţivi, nu 
zic către hoţi, şi strig ţie, creştine: nu te teme de vremea 
aceasta rea şi nu schimba viaţa Mea, că vremea trebuie să 
vină. Eşti creştin, creştin să rămâi. Ai auzit? Nu lepăda hăinu- 
ţa de creştin în faţa unui păgân. Păgânul să-şi lepede hăinuţa 
în faţa ta, şi aşa se va întâmpla dacă vei avea credinţa Mea. 

... Vine vreme grea când vei fi forţat să te duci la şcoa- 
lă să înveţi ce n-ai învăţat şi să fii ce n-ai fost. Ce faci atunci? 
căci ceea ce vei învăţa, toate sunt contra Mea, şi toate sunt 
contra ta şi contra hăinuţei pe care o porţi. De aceea vă spun: 
ce faceţi cu aceste vremuri care vă stau în faţă? Să ştii că 
Dumnezeu doboară pe vrăjmaşul Său cum a doborât David pe 
Goliat; sabia lui l-a tăiat pe Goliat. Aşa şi tu. 

Do mn ul te roagă să nu iei acest se mn drăcesc, şi luptă-te 
luptă dreaptă, ca să nu te amăgească. Să aveţi grijă de copii, 
că mult se bucură antichrist să-i facă utecişti. Păstraţi taina şi 
nu vă vindeţi, că nu e de la tine acest lucru, ci e de la Mine, 
de la un Dumnezeu pe Care nimeni nu poate să-L vadă, decât 
cine e cu El. Că vine vremea să stea oştirea Mea colea, şi cea 
rea, colea, şi vor sta faţă în faţă, şi să ştiţi că aceştia nu se vor 
lupta cu sabie, şi se vor lupta cu putere nevăzută. Va sta duş- 
manul sub talpa ta, dar fii adevărat creştin. Nu te vopsi, tată. 

Creştine, creştine, auzi trâmbiţa ce spune? Ce zici, vei 
putea sta până la venirea Mea? Răspunde! O, fiule tată, e 
vremea grea şi rea, şi omul nu vrea să facă voia Mea; pune în 
faţă neputinţă. Dar ţine minte aceste cuvinte sfinte: cine 
dragoste a avut, a putut. Cine a voit, a putut. 

11/24 ianuarie 1977 

Proorocia căderii munţilor peste oameni. Armele creştineşti vor 
birui armele duşmane. Patriarhul Justinian „în groapa cu lei". Se 
împlineşte Apocalipsa. 

... Te doare capul sau stomacul sau măseaua şi zici că 
aceasta e o durere. Dar vine durere mai mare, pe care n-ai 


avut-o niciodată, şi va fi fără mângâiere. Fiule, te întâlneşti cu 
mulţi care poartă viaţa pe jumătate, care poartă pălăria pe o 
parte. Mult îl vei căuta pe Dumnezeu, şi vei fi îndurerat de 
băutura pe care o bei pe furiş, şi vei fi îndurerat de duşmănia 
pe care o porţi pe furiş, şi vei fi îndurerat de mâncarea pe care 
o mănânci pe furiş. Eu îţi zic „copilul Meu “, dar tu eşti duş- 
manul Meu. Fiţi atenţi: celui ce nu-i place să fie cu Mine, 
multe rele născoceşte. Şi staţi cuminţi şi cu luare-aminte la 
căderea lor, până ce Domnul îi va îndepărta dintre voi cu 
puterea Sa. 

... Dacă tu nu vrei să asculţi aceste porunci, Dumnezeu 
le ia de la tine şi le dă celui ce ascultă. Câţi nu au venit în 
acest loc şi au trecut ca şi călătorul, au dat bună ziua şi au ple- 
cat. Unde sunt? Ei spun că ştiu şi ei să lucreze fără să-i con- 
ducă Dumnezeu. O, iubite frate, aceste cuvinte le-am vorbit 
când nu erau munţii aceştia ici-colea şi nu se vorbea că vor 
creşte munţi printre voi. Şi iată că Dumnezeu a spus că va 
veni vremea când vor creşte munţi şi veţi zice munţilor: „ Că- 
deţi peste noi şi ne ascundeţi de faţa lui Dumnezeu! “ . Uite că 
munţii au venit lângă tine, şi aceluia îi vei spune: „Surpă-te 
peste mine, ca să scap de mânia lui Dumnezeu! “ . 

... Strigă la Mine să piară duşmanul tău, dar strigă tu, că 
Eu îl văd. Poate e prieten cu tine. De aceea îţi zic: strigă tu. Pen- 
tru unii din voi vine mare bucurie, iar pentru unii, mare întrista- 
re; fiecare în a sa lucrare. Ascultă, creştine, să ai putere înaltă. 
Aşa se va da de la Dumnezeu şi robului Său puterea Fiului Meu, 
şi orice vei porunci, se va împlini, şi nu te vei mai lupta cu sabia 
ori cu puşca, ci cu rugăciunea, cu postul, cu privegherea. Aşa 
vei vâna, căci armele care s-au făcut prin fabrici şi uzine, vor 
rugini, că nu va mai fi timp să întindă puşca să te împuşte. Vor 
umple şanţurile şi cărările, cu trupurile lor neputincioase. 

Am adus laudă la creştini, şi lauda au dat-o la câini. 
Daniele, crezi? Ce laudă să-ţi mai aduc Eu, poporul Meu? că 
dacă am adus un cuvânt de laudă, ai dat ca racul, mult înapoi. 
Cum se purtau fiicele lui Nicolae Achim! că nu era în tot po- 
porul Israel aşa port. Şi iată acum cum poartă rochia mai sus 
de genunchi, şi nu numai acestea. Pe mulţi i-am lăudat, şi 
mulţi au murit, şi i-am lăsat ca să înainteze, nu ca să dea îna- 
poi. Să nu te superi, creştine, că dacă fratele tău greşeşte, te 
dojeneşte şi pe tine Domnul, că nu ajuţi pe cel căzut să se 
ridice în sus. 

... Sfinţii împăraţi Constantin şi Elena au înfipt crucea 
în pământ şi s-au jurat că nu va mai fi luptă. Şi acum, sfântul 
împărat Constantin s-a sculat în picioare şi lucrează în avân- 
tul său cel nou. Şi patriarhul Justinian e ceva, dar el nu ştie ce 
se petrece în România şi în slujitorii bisericii lui; nu ştie rău- 
tatea lor. Şade ca Daniel între lei şi nu poate să-i ceară fiicei 
lui să-i dea o cană cu apă, că nu o lasă. îi dau ei apă. Dar mult 
nu va fi şi toţi vor pieri. Fiule, mai e scris în Apocalipsă un 
război, dar nu cu arme de foc. Şi să ştiţi că apropiatu-s-a. 

... Aţi făcut rochiţe şi au rămas scurte. Atât cer de la 
femei: să-şi acopere osul genunchiului, că dacă aş cere mai 
mult, aţi face război cu Mine. Cine nu lucrează ca Mine, este 
împotriva Mea. 

9/22 februarie 1977 

Judecata va fi pentru judecată. Păcatul asupra Duhului Sfânt adu- 
ce focid şi prăbuşirea locaşurilor fărădelegii. Oamenii cer focul. 
Idolii vremii. Graniţele României se vor pecetlui de către Domnul. 

Prigonirea monahilor de către slujitorii din biserici. 

... Eu sunt Domnul Iisus Hristos, Care M-am pogorât 
din cer pe pământ, dar nimeni n-a cercetat cum s-a întâmplat. 





220 


Cuvântul lui Dumnezeu 


Tată, mai întâi, credinţa voastră e rugată să nu Ne mai 
facă Nouă judecată, că judecata va fi pentru judecată, că Eu 
pot răbda judecata voastră, dar voi nu puteţi răbda judecata 
Mea. Feriţi-vă de această faptă necredincioasă. Dumnezeu îl 
trimite pe Fiul Său din cerul sfânt să vă înveţe. Tată, sunt 
foarte supărat de vremurile de astăzi, pentru că nu mai e vre- 
me să piardă Dumnezeu vreunul pe pământ ca să descurce 
toate firele, cum făcea odată. Şi toţi sunteţi rugaţi: cine crede, 
să creadă şi mai departe, iar cine nu crede, nu este obligat să 
stea în faţa Mea, ci să dea drumul liber la cine crede, că se va 
întâmpla cu ei cum s-a întâmplat cu moşii şi strămoşii voştri. 
Şi sunteţi rugaţi: să plece cei ce nu cred, că vă împiedică şi pe 
cei ce credeţi şi bagă beţe în spiţe la cei ce cred. Ţineţi minte, 
că dacă era minciună, nu mai era acest trup până acum. Cre- 
dinţa voastră să fie curată. Nu vă rezemaţi pe om sau pe pom, 
că şi omul, şi pomul vor fi smulşi. întemeiaţi-vă pe credinţa 
sfântă, cum au ţinut şi moşii, şi strămoşii voştri. 

... Fuaţi aminte, că nu te pune veacul acesta să bei, nu 
te pune veacul acesta să-F huleşti pe Dumnezeu, ci dragostea 
din tine te pune să faci aceasta. Stai la masă şi bei cu acela 
care e duşmanul Meu. Stai la masă şi mănânci şi bei cu 
duşmanul Meu. Care este voia Mea? Ca să bei cu duşmanul 
Meu? Să te porţi de mână cu omul din lume? Nu sta nici pe 
scaunul aceluia care nu vrea să facă voia Mea. 

V-am spus să luaţi aparate (radiouri, televizoare, n.r.), dar 
nu ca să vă stricaţi. O, am găsit în casele voastre că sunteţi la 
fel ca şi cel din aparat. Mare plată are acela care are aparatul 
pe masă şi legea lui e sfântă. 

... Copilaşul Meu, uită-te ca la o pădure întunecată la 
lumea cea rea, dar nu intra în ea, că e ursită focului. Copilaşii 
Mei, ieşiţi din lume. Nu mai trăiţi o viaţă ca lumea, ci fiţi deo- 
sebiţi, fiţi sfinţiţi. De ce-F judeci pe Domnul Iisus Hristos? El 
a fost judecat mult, mult de Pilat şi nu F-a găsit vinovat, şi tu 
îl găseşti vinovat. Duhul rău a făcut locaş în inimile oamenilor 
şi a astupat gura omului, ca să nu mai grăiască nimic sfânt, şi 
din pedeapsa aceasta, Dumnezeu a fost şi mai mult hulit. 

19 februarie/4 martie 1977 

împlinirea proorociei despre dărâmarea oraşelor. Sportul: idolul 
vremii de acum. România va avea hotar pentru cei străini. Monah 
cu viaţă sfântă. 

... Nu numai aici, în toate ţările. Asta le-a fost împărtă- 
şania lor: hula împotriva Duhului Sfânt. Fiule, tu nu vezi, dar 
dacă ai vedea, ai rupe haina de pe tine şi ai striga la lume să 
nu mai folosească hula împotriva Duhului Sfânt. Am spus 
odată: «Bucureşti, Bucureşti, cum te voi întoarce pe dos şi nu 
va rămâne piatră pe piatră!», şi cei scăpaţi se socotesc că 
sunt scăpaţi, dar nimeni nu va scăpa. Hula îi omoară, nu 
Dumnezeu. Hula e prima sculă care stă la tulpina pomului 
care nu a făcut nici un rod. 

... în loc să plângă şi să se jelească, sunt certuri şi vorbe 
de ocară şi după această plagă. Mai bine pregătiţi-vă, că mai 
vine. Dumnezeu trimite îngerul Său şi va pune foc la lume. 
Cu ce? Nu se spune. Şi atunci ce vei face? Unde te vei băga? 
Vai de viaţa ta, care ieri-alaltăieri zbiera şi se îngrozea de mâ- 
nia Mea! 

... încetaţi păcatele! Stop! zice Domnul. Ai înţeles? De 
ce pământeşte se execută acest stop? Când e bariera pusă pe 
calea ferată, fluieri ca să ridice bara, că eşti grăbit, dar Eu zic: 
nu şuiera la Acela Care a pus bara, căci vine acceleratul peste 
tine şi te face zob. 


... Am dat îngăduinţa să aveţi aparate şi găsesc creşti- 
nii la meciuri. Interzis! Interzis, creştine, să te uiţi la meci! Eu 
nu Mă duc la meci, şi nu este îngăduit la nimeni. Cine a în- 
drăznit, a greşit, şi la trecerea din viaţa aceasta, acei negri 
care au făcut meciurile, îi iau şi îi bagă în iad. Ce e aceea 
„meci “? E ce nu a fost pe vremea moşilor şi strămoşilor voş- 
tri. Feriţi-vă de acest cuvânt, „meci“. Feriţi-vă de scamatorie. 
Acesta este cel mai mare idol din vremile voastre. 

... Veţi vedea în ţările apropiate cum stau numeroase 
trupe şi aşteaptă să intre în ţara românească. Nici cât vârful de 
ac nu va rămâne gunoi în ţara românească, şi nu vor mai intra 
străinii, că nu vor putea, şi vor zice: „Am pe fratele meu în 
această ţară şi vreau să merg la el. Am pe tata şi pe mama în 
această ţară şi vreau să merg la ei. Am pe fiul meu în această 
ţară şi vreau să merg la el". O, nu i se va îngădui, că nu vine 
curat, ci vine întinat. 

... Zice Domnul: ca furul voi fi şi voi lua din casa ta tot 
ce este al Meu, şi pe tine nu te voi trezi, că ai dormit ca un 
buştean şi n-ai văzut furul care a venit. De ce nu citiţi Scrip- 
turile ca să vedeţi cărările acestui veac? Şi dacă le citiţi, nu le 
tălmăciţi voi, ci duceţi-vă la păstorii Mei să vi le tălmăcească. 

... Tu n-ai văzut cum copiii de la şase ani în sus nu mai 
sunt ai părinţilor care i-au crescut? De ce trag de copiii 
creştinilor ca să-i ducă la grădiniţă? Ca să-i strice şi să-i cum- 
pere, şi pentru aceasta Dumnezeu îi dărâmă. Anunţă, fiule, că 
această vreme e vremea morţii, fie pământeşte, fie duhovni- 
ceşte. Cine vrea să moară, să moară. Aceasta rămâne la voinţa 
omului. Numai cine cere, să ceară să rămână viu. Iar dacă voi 
veţi împlini, veşnic nu veţi muri. 

... Vine timpul ca fiecare monah să plece la căsuţa lui. 
Crezi? Vine timpul, dar Domnul Iisus Hristos Se luptă să sur- 
pe timpul care vrea să vină. 

24 februarie/9 martie 1977 

Pieirea capilor care au călcat duminicile şi sărbătorile. 

... Vor pierii toţi capii proorocilor mincinoşi. Aceştia 
vor fi ucişi de duminicile şi sărbătorile pe care nu le mai res- 
pectă, şi veţi pieri şi voi, cei care v-aţi certat cu duminicile şi 
sărbătorile Mele. 

9/22 martie 1977 

Suferinţa peste lume. Judecata va fi pe pământ. Locul celor ce au 
pierit la cutremur. Mutarea la cer a patriarhului Justinian în rândul 
fericiţilor. Lucrarea deşertăciunii omeneşti este proorocie min- 
cinoasă. Proorocia învierii morţilor şi a judecăţii făpturii. 

... Copilaşii Mei, fiţi desăvârşiţi, că peste lume vine 
ciumă, vine moarte, vine multă, multă suferinţă. Va pieri mul- 
tă lume, începând cu copiii; apoi cu argaţii, şi mulţi vor trece 
de la întuneric la lumină, dar să vă feriţi, că nu vine ca să se 
sfinţească şi să rămână sfânt, că scris e: «Cine s-a sfinţit, să 
se sfinţească şi mai departe», căci când era vreme de sfinţit, 
nu se sfinţea. între Mine şi lume se va pune un hotar înalt. 

... Ai căzut în noroi şi ai întinat hăinuţa. Este apă care 
spală orice pată. Dar ai căzut de la botez, şi această pată nu 
se ia. 

... O, iubite frate, cum vei râvni să te odihneşti într-un 
loc ceresc! O, creştine, ai ajuns unde se desparte lumina de 
întuneric, ai ajuns la răul răului. Dar strig: opriţi-vă de la pă- 
cat! Strig şi Mă uit cum se uita Noe din corabie, şi Mă uit pe 
pământ să văd, mai e mult ca să aduc la sfârşit toate câte sunt 
scrise în carte? 

... Aici, pe pământ, se va muta toată fiinţa omenească, 
şi aici se va face judecata la lumea toată. Nu te uita la minci- 
nosul acela care zice că nu este Dumnezeu şi că omul nu e fă- 
cut de Mine. Şi când îl vei vedea legat în lanţuri strâns, te vei 
uita la el şi te vei cutremura de frică să nu fii şi tu tot legat ca 
el. Şi îl vei blestema şi îi vei spune: „Ne-ai înşelat, că spu- 
neai că tu eşti Dumnezeu! “ . 

... lată, Solomon, care rămăsese singur în iad, ce făcea? 
Că măsura şi punea ţăruşi şi bătea, că se îngrozeau diavolii de 
ce face el şi ziceau: „ Prin înţelepciunea sa, vrea să ne nimi- 
cească pe toţi “. Aşa şi tu, creştine, nu te suferă diavolii să faci 
pe locul lui lucrarea Domnului, ci te aruncă. Roagă-te lui 
Dumnezeu să te arunce în sânul lui Avraam, să ai înţelep- 
ciune; nu înţelepciune să-ţi faci palate, ci înţelepciune să-ţi 
faci mult popor. Atunci nu va mai zice nimeni de ce crezi în 
Dumnezeu, cu toate că bunătăţile vor sta în faţă. Atunci nu 
vei mai fi cu porcii, nu vei mai fi cu vitele, nu vei mai fi cu 
nebunii, că vei fi numai cu îngerii şi cu sfinţii. Nu atunci, dar 
peste o clipă ai să fii. Tată, e scris în carte, şi cine are price- 
pere, să priceapă. 

... Fiule, ştii ce a zis Du mn ezeu când a văzut atâta lume 
venită la El dintr-o dată (cutremurul din 4 martie 1977, n.r.jl 
„ Cine v-a trimis la Mine mai înainte de vreme? “ Şi a zis la 
îngeri: „Luaţi-i de aici şi duceţi-i la locurile lor până la ju- 
decată, că atunci se va vedea cine a făcut atâta distrugere pe 
pământ, că şi război dacă se făcea, tot nu mureau atâţia “. De 
frică, nu vă spune, tată, numărul morţilor. 

Ţineţi minte, că vor pieri capii. Cine este în oraşul Bu- 
cureşti, ţineţi minte, că veţi vedea moartea capilor care con- 
duc suflarea aceasta numai la rău. Copilaşii Mei, luaţi amin- 
te la aceste cuvinte. Numai la rău conduce toată lumea, şi mai 
ales pe capii cei mici. Aceştia sunt vipere mari. Sunteţi rugaţi 
de zece ori: ţineţi minte! Vor pieri capii. Mai sunt câteva zile, 
căci ce e la voi zece ani, la Mine e o zi; ce e la voi o zi, la Mi- 
ne e un minut. Vor pieri capii. Vor umbla bâjbâind oile. Mulţi 
vor părăsi locuinţele şi vor căuta altele. Vor pieri izvoarele de 
apă şi nu vor mai avea cu ce se adăpa. Va pieri pâinea, şi aces- 
tea toate de sus de la Dumnezeu vor fi, ca să vadă toţi că nu 
acestea înseamnă Dumnezeu. 

... Cineva a spus de sub dărâmături: „în veac nu voi ui- 
ta pe cel ce m-a scos!“, şi nu a zis „Domnul a fost!". 

... Eu, Domnul Iisus Flristos, M-am coborât din cerul 
sfânt să vă spun: fiţi conştienţi, nu fiţi ameţiţi. E greu, tată, de 
viaţa voastră. Ce sabie dureroasă a tăiat inimile voastre! Cum 
adică? Fiţi pricepuţi şi să umblaţi treji. 

Aseară, la orele 23:30, a încetat din viaţă părintele vos- 
tru ortodox, Justinian patriarhul. Boala nu a fost nimic pentru 
el, căci pentru fiecare creştin, moartea nu i se pare şi nu vine 
cu durere, dar durerea i-a fost prin necaz, l-a luat locul un 
altul, pe care el nu l-a voit. Şi acest înlocuit nu este cu Duh 
Sfânt, ci este cu duhul în multe feluri. Nu ţine în dreptate cu 
Mine sau cu tine, şi ţine în dreptate cu minciuna, ţine în drep- 
tate cu iubitorul de argint şi cu iubitorul de aramă. El stă pen- 
tru mândrie, nu pentru Mine. Veţi vedea întunericul de care 
aţi fost anunţaţi. 

Poporul Meu, ţine bine la viaţa creştină, n-o lăsa să 
prindă rugină pe ea, şi curăţeşte-o mereu pentru Dumnezeu. 
Mănâncă hrana ta din mână curată şi blagoslovită. Chiar dacă 
cineva îţi zice: „Ia!“, tu nu băga în tine apă cu pâine nesfin- 
ţită, încercându-vă să vadă dacă voi îi cunoaşteţi pe ei. Co- 
pilaşii Mei, odraslele Mele, veniţi-vă în fire şi purtaţi-vă bine 
viaţa cu Mine. Poate acum te culci şi nu se ştie cum te scoli. 


Poporul Meu cel îndoit, poporul Meu cel întristat, care 
ai durere mare pentru această brăţară care se desfiinţează. Nu 
se ţine seama că a dispărut acest patriarh. 11 plânge familia sa, 
îl plânge toată biserica ce se numeşte biserică duhovniceşte. 
Aţi auzit? Nu aveţi voie să glumiţi. Purtaţi-vă cum se cuvine. 
Să purtaţi doliu. Fiule tată, se bucură ţara toată de plecarea 
lui, că dacă ţinea cu sine, nu-1 întrista ca să-şi piardă viaţa. Nu 
a avut voie nimeni să stea lângă el în timpul acela, decât nu- 
mai duşmani au avut loc la căpătâiul lui. Nu a dat voie nici în 
biserică să se vestească. De ce când pleacă altcineva vesteşte 
la toate aparatele de ştiri? Pe cine-1 doare inima de sine? că 
acesta a ţinut bisericile şi mănăstirile în mână, dar de acum nu 
va mai fi, şi toate, toate se dărâmă, şi duhovniceşte, şi pămân- 
teşte. Toţi călăii se bucură. Când l-a adus pe acest înlocuitor 
şi a cerut binecuvântare spre a sa lucrare, patriarhul Justinian 
nu a voit, şi a plâns cu suspine şi i s-a ridicat de la inimă un 
nod mare, care nu a mai avut salvare. Justinian se scrie în 
condica fericiţilor. 

... Aveţi toată grija ca tocmai acum la sfârşit să nu vă 
înghită antichrist. Şi acum când vorbesc, e antichrist de faţă. 
Şi lângă patul lui Justinian a stat antichrist lângă el, că doar, 
doar o scăpa ceva ca să-l poată lua. Patriarhul cel mare al ce- 
rului i-a dat binecuvântare şi hrană multă, multă când a ple- 
cat. Amin. 

... Copilaşii Mei, pentru aceasta trimite Dumnezeu din 
cerul Său pe Duhul Său într-un lut de pământ; cum ai avea tu 
un bucium, aşa şi cu trupul acesta. Cui îi place, bine. Cui 
nu-i place, fuge departe, că au ieşit mulţi prooroci mincinoşi. 
Ascultă, tată, că sunt prooroci care proorocesc prin frunză, 
cântă prin frunză. Sunt prooroci care proorocesc prin vioară, 
proorocesc prin chitară. Sunt prooroci care proorocesc prin 
dans. Sunt prooroci care proorocesc prin sărutare. Mii şi mili- 
oane. Nu e frunză şi iarbă câţi prooroci sunt ca să amăgească 
făptura omenească. Dar Dumnezeu numai o singură coardă şi 
o singură unealtă are. Sunt multe, dar s-au sfârşit; şi pentru 
sfârşit a mai rămas una. Şi în ziua aceea vor veni patru fraţi 
din patru părţi şi vor avea patru instrumente şi cu ele vor 
cânta cântarea lor, nu împotriva voastră, şi va cânta fiecare 
cântarea sa: unul, pentru învierea morţilor; altul, ca să cheme 
din toate colţurile pământului la judecată; altul, pentru alta; 
altul, pentru alta. 

14/27 martie 1977 

Cei din urmă vor fi întâi. Crucea este biruitoare în războiul dintre 
cei răi şi cei credincioşi. Rugăciunea şi postul să fie făcătoare de 
minuni. Poporul ales va fi adus pe nori în Jocul pregătit, iar cei 
aleşi vor salva ţara creştină. 

... Vino la Mine, creştine! că fericit este cel ce nu M-a 
văzut şi M-a iubit. Fericit este acela care a suferit pentru Mine 
şi pentru că a fost credincios şi nu şi-a lepădat credinţa jos. 
înaintaşii voştri au luptat fără preţ şi au biruit, dar dacă tu vrei 
să recunoşti preţul pe care vrei să-l iei de la Mine, uită-te la 
sfânta Scriptură, căci cel de pe urmă va fi întâi, şi cel dintâi 
va fi pe urmă. De ce eşti tu cel dintâi? Nu se judecă şi nu se 
face judecată niciodată. 

... Se aude din cer când lumea vă duşmăneşte şi vă 
porecleşte şi vă ameninţă, şi Dumnezeu plânge când vede pe 
poporul Său că nu tace şi ridică sabia împotriva celui rău. Nu 
mai e timpul să ridici sabia. Sabia ta e rugăciunea, şi glonţul 
tău e postul, şi toiagul tău e crucea, tată. Moise, cu toiagul a 
despărţit Marea Roşie pe jumătate şi a trecut poporul. Acum, 

toiagul s-a prefăcut în cruce sfântă, şi dacă ai credinţă, eşti 
mult mai presus decât Moise cu toiagul, la să vezi, tată, nu- 
mai să vezi. Uită-te bine la cuvântul Meu care este către tine, 
că se face război între oamenii răi şi între oamenii Mei, şi Eu, 
Fiul lui Dumnezeu, am să le fiu comandant. Dar nu război ca 
în vremuri, cum se vorbeşte astăzi falsificând adevărul. Nu 
aşa se va întâmpla, şi va fi război fără arme şi se vor nimici 
răii de la sine. Să nu te iei după oamenii răi să te faci prieten 
cu ei, că vei pieri. 

... Veniţi-vă în fire, că nu s-a legat gura boului care e pus 
la treierat. Nu s-a legat meliţa de meliţat. Nu a spus Domnul: 
„Nu mai merge după Mine, că uite, e colea duşmanul şi te ia “, 
ci Domnul spune: vino după Mine, că nu de la tine e biruinţa. 
Cere! Dar nu mai cere nimeni, tată. Ştii ce cere acum? Maşină 
de călătorie la drum. Dar Eu zic: dă-Mi şi Mie ce cer Eu. 

... Când vei avea tu putere să opreşti criminalul de la 
crima sa? Când vei avea tu putere să sufli din gura ta asupra 
aceluia pe care Domnul îl va învia? Domnul Iisus te întreabă. 
Când vei avea putere să dai grai celor muţi? Când vei avea tu 
putere să dai vedere orbilor? Când? Care va fi a voastră răs- 
plată dacă voi nu aţi împlinit niciodată această minune? că 
uite, a sosit soarele la asfinţit şi rămâne întunecime. 

... Poporul Meu, poporul Meu, cum am adus la Maica 
Mea pe norii cerului pe cei care o iubeau şi o slujeau, aşa îl 
voi aduce la acest locaş pe norii cerului pe poporul Meu. 

... Poporul Meu, se va întreba despre viaţa ta, despre ţa- 
ra ta, dar dacă numai unul va rămâne, se va răpi acela, şi ţara 
se va nimici, iar dacă vor fi cinci. Domnul va face prin ei lu- 
crarea Sa, şi ţara nu se va nimici. 

2/15 aprilie 1977 

Duhul Domnului să fie urmat. Ştiinţa este viaţa cea sfântă. Sfinţii 
sunt vii. Semeţia se va veşteji, iar smerenia va înflori. Cei duhovni- 
ceşti vor iubi numai pe Domnul. Proorocie despre continuarea ur- 
giilor, şi va pieri împăratul cel pământesc. Satul Maluri stă sub 
pedeapsa necredinţei. 

... O, poporul Meu iubit, Eu am grăit că M-aş fi lipsit 
de toate, dar e un „ce“ care nu Mă lasă să plec şi să scutur 
praful de pe picioare pe această cale. Nu Mă lasă, că mai e un 
clipit de ochi şi mai e ceva de lucrat, mai e, şi aşteaptă. Voi 
nu ştiţi ce aşteaptă Dumnezeu. Aşteaptă, că aşa e scris în sfân- 
ta carte, un cuvânt să se împlinească. Poporul Meu, încă o 
dată aplec capul peste tine. Nu te mai amăgi, nu te mai încân- 
ta cu nimic. Vedeţi bine vremurile cum au înşelat mii şi mii 
de bărbaţi, mii şi mii de femei, afară de copii, că zice Dom- 
nul: mai bine nu s-ar mai naşte copii, că nici unul nu se mai 
naşte pentru Mine, ci se naşte pentru iad. Veniţi din toate col- 
ţurile acestui pământ şi ieşiţi din plapumă şi rugaţi-vă! Nu 
mai dormiţi, că aţi umplut toate vasele de natură. De aceea zic 
unii că omul e făcut de natură. Adevărat grăiesc, că fiecare 
mărturiseşte ceea ce face şi ceea ce este el. 

... A venit ziua cea mare când sună clopotele de la ho- 
tare. Sună trâmbiţele, dar tu nu auzi, că e diavolul la mijloc, 
care te înşeală mişeleşte. Ştii totul, creştine, dar pentru că ştii, 
cu atât mai mult vei fi judecat. Scoală-te, nu mai sta nepăsă- 
tor! Ascultă acest glas care a mai rămas, că odată treceau zile 
şi nopţi întregi şi nu mai sfârşeam, dar astăzi Duhul lui Dum- 
nezeu este ameninţat, este alungat, este trădat, este blestemat. 
De cine? De tine, creştine. De ce n-ai venit la Mine să iei ce-ţi 
dau Eu, viaţă fără de moarte? De ce nu vrei să fii cu îngerii şi 
eşti cu diavolii? Sunt ameninţat de moarte de cuvintele pe 


care le găsesc în faţa voastră. Deşteaptă-te, creştine, nu mai 
dormi! că nu mai vine nimeni la tine ca să te mai deştepte. 

Iată, a sosit ceasul de judecată, şi dacă nu vei fi pregă- 
tit, nu ştii la cine să apuci să te ocrotească, să te scape, că am 
lăsat cerul şi slava şi M-am smerit pentru tine. O, iubite creş- 
tine, cât bine am făcut Eu pentru tine, şi tu nu vrei să iei acest 
bine pentru Mine! că nu va mai fi cu tine acest Duh dumne- 
zeiesc ca să sune la urechea ta cuvântul acesta: „Ascultă! 

... Copilul Meu, care eşti binecuvântat şi te-am ales! Că 
te-am căsătorit, e că am voit să împlinesc mai curând veacul, 
şi să te rogi şi să plângi de ceea ce am făcut Eu cu tine. Dar 
tu, creştine, nu vrei să asculţi, nu vrei să iei aminte la lucrarea 
sfântă pe care am făcut-o cu tine. Nu am venit ca să te căsă- 
toresc, că dacă nu veneam Eu ca să te căsătoresc, şi aşa te că- 
sătoreai tu cu fiicele Sodomei. Dar Domnul Iisus a venit şi 
te-a făcut ucenic şi ţi-a dat femeie din fiicele lui Israel. Că nu 
ştie femeia ta să te servească, nu-i nimic. Că nu ştie să te în- 
grijească, nu-i nimic. Dar nu aşa ca lumea, ci ca ai Mei creş- 
tini din vremurile de demult. 

... Nu dormi, că nu e vreme de dormit. Pune mâna pe 
sabie, dar nu pe sabia care taie came, ci pe cea care taie du- 
hurile necurate. 

... Tu de ce nu vrei să înveţi cum învaţă lumea şcoală? 
învaţă această şcoală duhovnicească, să dai viaţă la o lăstări- 
că ce este pe pat de moarte. 

... Fiţi cuminţi! Nu vă mai stricaţi, nu-L mai păgubiţi 
pe Dumnezeu. Mă uit la tine cum ai să vii la Mine şi ai să te 
rogi să te iert de păcatele tale, şi să ştii că nu se vor ierta păca- 
tele în vremea aceea. Astăzi se iartă. 

... învăţaţi bine, că veţi fi examinaţi. Să rămână vrăj- 
maşul de ruşine. Să-i arăţi, iubitul Meu, că eşti deştept. Ştiinţa 
ta să fie sfântă, să nu te asemeni cu cei care astăzi învaţă carte 
să dea viaţă la cei morţi. Unde este un mucenic Gheorghe, ca- 
re împungea cu suliţa scoipia? Spune, unde este un Spiridon, 
care a despărţit pământul de foc şi de apă? Unde este un Ilie? 
Sunt vii, nu au murit, deşi au fost pe pământ chinuiţi. Dacă aţi 
vedea cum li se supun lor şi apa şi focul, şi ce ordine dau ei! 
Aceştia sunt preoţi. De ce în vremurile de astăzi nu au mai 
ieşit moaşte de sfinţi? Să ştiţi că vor mai fi, dar la timpul lor. 
Da, copiii Mei, este vremea când nu mai rodeşte pământul, 
dar va veni vremea să rodească şi stânca de piatră, şi va da 
rod cum nu a fost nici în vremea moşilor şi strămoşilor. 

Păstraţi- vă, nu vă încântaţi, nu vă uitaţi la chip că sun- 
teţi frumoşi. Nu te făli cu frumuseţea, că se va veşteji, iar 
smerenia smeritului va înflori. Nu te supăra când n-ai ce mân- 
ca; nu te supăra când n-ai ce îmbrăca, ci mulţumeşte lui Dum- 
nezeu şi la bine, şi la rău, că nu vine mereu acest rău, şi se va 
schimba timpul acesta, şi ce te vei face cu păcatele pe care 
le-ai făcut când ai supărat pe Dumnezeu din pricina trupului 
tău de azi? învaţă-te, tată, să fii smerit, să fii bun creştin, să 
fii blând, şi nu uita că averea pământească e a lui Dumnezeu. 
Tu nu ştii, tată, zici că ai o casă frumoasă, dar nu ai, pentru că 
nimic nu e al vostru, căci când va veni ceasul, le laşi pe toate. 
Te va pune cineva să păzeşti via, şi când îţi va sosi ceasul, vei 
pleca şi vei lăsa soţia, vei lăsa copiii, vei lăsa rude nenu- 
mărate şi vei pleca. Cu ce? Cu ce ai făcut duhovniceşte. Frate, 
n-ai văzut niciodată cât de greu îi este unui suflet când se des- 
parte de soţie şi copii, de frate, de soră. Atunci ar da tot ce ar 
avea ca să mai stea o clipă. Treziţi-vă, copii, şi bătrâni, şi ti- 
neri! că greu este ceasul morţii, şi grea este şi ziua de jude- 
cată. De ce să fie aşa când ai avut prilejul să fii cel mai fericit 

suflet? De ce să fii pedepsit în iad când ai avut prilejul să te 
ia îngerii lui Dumnezeu? De ce? De ce te încântă poftele şi de 
ce te încântă lumea şi trupul? 

... Trezeşte-te, creştine! Trezeşte-te şi tu, păgâne, că 
mai vine un cutremur şi mai vine şi un potop ca potopul lui 
Noe, şi mai vine o undă mare şi o alunecare de pământ, şi vei 
merge kilometri întregi cu case cu tot. Acesta vine pentru fap- 
ta ta, că multă foamete şi multă secetă va fi şi multe vite vor 
pieri şi multe vieţi omeneşti vor pieri. Chiar şi împăratul va 
pieri, pentru nelegiuirea sa, că a înmulţit pe pământ numai 
munca pământească. 

... Creştine, de vei strica lucrul Meu, îţi va sta capul 
unde-ţi vor sta picioarele. Duceţi aceste cuvinte în poporul 
Meu şi aveţi grijă să nu ţineţi la suprafaţă această lucrare. Pă- 
ziţi-vă de câini, că mulţi dintre creştini s-au făcut trădători, că 
mulţi au mâncat cu necredinţă la masa Mea, crezând că i se 
va îmbogăţi casa şi trupul şi crezând că vor avea şi ei o casă 
ca această casă şi că vor avea ce are acest cămin. 

... Veniţi-vă în fire! Nimeni să nu judece lucrul acesta 
că Dumnezeu mai face o casă la altcineva ca această casă. 
Copilaşii Mei, am avut o casă, şi din pricina vânzării şi a că- 
derii lui Israel, s-a prăbuşit, şi din pricina urii, a rămas şi satul 
pustiu. Şi chiar dacă mai este câte o casă rămasă, tot pustiu 
este şi va rămâne, că a zis Dumnezeu: „O, sat, cum te vei 
pustii din pricina celor ce Mă condamnă pe Mine! “. Domnul 
Iisus Hristos, pe unde a trecut, a pus semne, şi dacă în această 
comună nu vor mai fi creştini, Domnul va scutura praful de 
pe picioare. 

11/24 aprilie 1977 

Profeţii Ilie, Enoh şi Ioan, pregătesc masa judecăţii. Omul zămis- 
leşte prunci ştiinţific. Va rămâne o singură profeţie. Se vor prăbuşi 
oraşele. Cântarea psalmilor îndepărtează duhurile rele. 

... Eu, Domnul Iisus Hristos, M-am pogorât din cerul 
sfânt pe pământ, nu cu trupul, ci cu Duhul. Acest Eu, nu e tru- 
pul acesta, ci e Duh, şi plutesc prin văzduh şi grăiesc cu Du- 
hul. După Mine nu mai vine nimeni, şi la venirea Domnului 
Iisus Hristos va fi greu de cele ce nu s-au împlinit când am 
fost cu voi. 

înainte de Domnul Iisus Hristos vin profeţii Enoh, Ilie 
şi Ioan şi vor pregăti masa Mea. Nu masă de mâncare, ci ma- 
să de judecată. 

... Tot ce s-a profeţit în Vechiul, s-a împlinit. Şi după 
Vechiul, a venit Domnul Iisus Hristos şi a pus o lege nouă, şi 
sfântul Ioan Botezătorul a fost învrednicit prin faptă să-L bo- 
teze pe Mântuitorul, şi el a fost înaintemergător. A trimis şi a 
pregătit această fiică de atunci şi de astăzi ca să se mântuias- 
că lumea. Vai şi iarăşi vai de cei ce au rupt legătura aceasta! 
că mai mult cu sută la sută e păcatul azi, mai mare ca în So- 
doma şi Gomora. Dar vă spun: pregătiţi-vă, fiilor, că dureros 
este de un creştin de azi care face vreo faptă greşită, că n-am 
venit cu nici un semn să fac. Cu forţa nu te duce Dumnezeu 
în raiul Său, că iată, Dumnezeu a hotărât ca pe toată lumea 
s-o nimicească. Plâng îngerii din ceruri, plânge mulţimea de 
sfinţi, plâng serafimii şi heruvimii, plâng de ceea ce Dumne- 
zeu a hotărât; şi nu Mă mai întorc, la fel cum nu M-am întors la 
potop. 

... Iadul e pustiu. Au ieşit la suprafaţă ca să nimicească 
toată zidirea Mea. Au făcut multe scări şi multe lucrări ca să 
nu-L mai recunoască pe Dumnezeu. L-au făcut pe om ca să 


nu mai aibă faptă plăcută de Dumnezeu şi să zămislească 
prunci ştiinţific. Ai să vezi ce nu ţi-au văzut ochii, fiule. Ai să 
vezi copil născut fără duh şi are să-ţi vorbească şi are să te 
hulească şi are să-ţi facă multe neplăceri, şi de aceea Dumne- 
zeu taie firul între pământ şi cer. Duhovniceşte, taie suflarea. 

... Să ştii că afară de această profeţie Mă vei vedea. îl 
vei vedea pe Dumnezeu faţă către faţă şi te vei întoarce cu 
spatele şi vei pune pe spate cojoc şi aşa vei sta de vorbă cu 
Dumnezeu. Când acest trup se va lua la cer, asemănătoare cu 
această lucrare alta nu va mai fi. Veţi auzi că vor fi colo şi 
colo. Să nu credeţi, că vă amăgiţi. 

... Daniele, ia să vezi, că fiecare din voi, care aţi luat 
parte la această lucrare şi vă sunt copiii în lume fără de Mine, 
ce răspuns greu veţi da la judecata Mea! 

... Bucureşti, Bucureşti, eşti gata să te întorci pe dos! 
Ploieşti, Ploieşti, eşti gata să te întorci pe dos, eşti gata să 
pieri! Lume, lume, şi iară zic, lume, eşti gata să rămâi fără nu- 
me! îţi va pieri numele, îţi vor pieri poftele, îţi vor pieri tru- 
purile. Veniţi-vă în fire, că va bufni peste voi multă lume so- 
cotind că la voi va găsi salvare, dar zice Domnul: aici nu e in- 
trarea. Intrarea e la Dumnezeu. Crezi? 

Fiule, mult am ţinut la ţara românească. Am copii şi 
trupuri jertfite. O, mult am apărat această ţară românească! Să 
ştiţi că mai e un grup de creştini, nu de aceia care beau ţuică. 
Mai e şi fără ţuică şi mai e şi fără vin. Vinul îl au numai când 
se împărtăşesc. Să le fie numele binecuvântat. 

... Copilaşii Mei, nu credeţi cu adevărat că sunteţi 
înfiaţi pentru cerul sfânt şi că sunteţi sfinţiţi? Aşa să le vorbiţi 
la lume: că nu sunteţi sfinţi, ci sfinţiţi. Şi nu vă mândriţi, şi 
lepădaţi răul de la voi şi îmbrăcaţi- vă în viaţă sfântă, îmbră- 
caţi-vă în sfinţenie. Să nu fie numele pe care vi Ta pus lumea, 
de „sfmţi“, spre batjocură, ci să fie adevărat. 

... Cine are voce, să cânte, să cânte, că e păcat să nu 
cânte lui Dumnezeu. Cântaţi psalmii, tată, că toate relele de la 
voi se vor îndepărta. De aceea a biruit David, că el cânta 
psalmi. 

23 aprilie/6 mai 1977 

Puterea sfintei cruci, prin care s-a zidit pomul cu poame dulci. 
Domnul va lucra minunat spre sfârşit cu cei credincioşi. Cuvântul 
Domnului este talant înmulţit. Credinţa cea pentru încheierea vea- 
cului şi sfârşitul păcatului. Fiecare sărbătoare îşi va avea pe fiii ei. 

... Israele, să nu iei în deşert numele lui Dumnezeu, şi 
nici un lucru de al Său. Copilaşii Mei, unii spun că această 
cruce nu este adevărată şi nu este sfinţită şi o socotesc ca fiind 
blestemată. Să vă feriţi de acest lucru spus. Această sfântă 
cruce a fost şi mai înainte de Domnul Iisus, dar nu a fost bla- 
goslovită, căci se răstigneau pe ea morţii de către legiuitori. 
Dar prin această cruce Domnul Iisus Hristos a iertat orice pă- 
cat, şi prin ea s-a zidit un pom cu poame dulci pentru toată lu- 
mea. Această sfântă cruce are putere să scoată omul din groa- 
pă aşa cum l-a scos pe Daniel din groapa cu lei, cum i-a scos 
din iad pe moşii şi strămoşii voştri. 

... Este greu de cine a căzut după ce a auzit acest cuvânt 
sfânt, că nu are cine-1 mai scoate. S-au întemeiat minciunile 
că nu mai poţi face nimic cu omul de azi, că are în el o mul- 
ţime de minciuni. 

Poporul Meu, am venit pentru tine ca să împlineşti ce 
este scris în Apocalipsă, că în vremea de apoi voi veni iarăşi 
şi voi face lucrare nouă, care nu a fost niciodată pe pământ. 

... Copilaşii Mei, vai de copiii care se nasc în vremurile 
de azi! Şi chiar tu, creştine, îl ţii lângă tine până la o mărime, 
şi atunci l-a luat satana de lângă tine şi a făcut din el slugă 
vrednică de el. Fericiţi părinţii care muncesc cu trudă să-şi 
ţină copiii lângă sine şi după acea mărime. 

... Să ştiţi că n-am scos afară pe nimeni, dar zic aşa: n-am 
mai voit să arăt cu degetul pe cel păcătos, şi l-am lăsat slobod, 
că aşa am spus: să stea neghina cu grâul până la seceriş. Şi să 
ştiţi că grâul este copt. 

... Veniţi-vă în fire şi nu mai faceţi păcat. Nu mai 
greşiţi, că o să plângeţi când Mă veţi vedea şi când veţi vedea 
pregătindu-se judecata cea mare. Vine, că s-au împlinit zilele 
care s-au profeţit în Vechiul şi în Noul. Umblă astăzi, cât mai 
e vreme, ca să n-ai păcat şi să fii judecat. Umblă ca să-ţi speli 
pata, ca să fii curat în faţa judecăţii. 

... Tu, care ai avut darul să stai de vorbă cu Mine, prin 
rugăciune vei scoate până la al miilea neam. Dumnezeu a dat 
putere Fiului Său, cum şi robului Său cel mai mic, tată. Să ştii 
că nu vei fi tu mai mare, şi altul mai mic, ci toţi deopotrivă 
veţi fi măsuraţi. Că vei zice la munte: „Fă-te uşă, să trec prin 
tine! şi se va face, creştine. Şi vei zice la munte: „Mută-te! 
şi se va muta, creştine. Şi vei zice la munte: „Sfărâmă-te! 
şi se va sfărâma, căci adevăr îţi grăiesc: Dumnezeu, prin cre- 
dinţa ta va lucra încheierea veacului acesta. Nu te face vino- 
vat, căci este păcat. Creştine, de ce te chem să vii la Mine? 
Te-am chemat nu demult şi ţi-am zis: „ Vino!“. Şi de ce veniţi 
şi vă întoarceţi înapoi? De ce nu staţi lângă Mine? Ce zici 
când Mă vei vedea? Ce zici, tată, când vei sta în faţa Mea? 
Vei avea curajul să vorbeşti, sau vei amuţi? Vei avea curajul, 
sau te vei îngălbeni şi te vei întrista? Poporul Meu, Dumne- 
zeu nu voieşte întristarea ta, ci voieşte să stai în faţa Sa ca cel 
mai preţios copil al Său. De ce te încânţi, creştine? De ce te 
amăgeşti? Ştii prea bine că totul şi toate au un sfârşit, dar să 
ştii că va veni sfârşitul păcatului. Dar dacă tu faci, pui sfârşit 
la lucrul sfânt, şi lucrul rău îl prelungeşti mereu. Pică un măr 
din pom. De ce nu stă în pom un măr care a putrezit? Aşa şi 
tu, dacă vei face mereu păcat, vei pica şi nu vei mai sta. Am 
venit din cerul sfânt să vă fac cunoscut acest cuvânt. Israele, 
vreau să fii sarea. Cu tine voi săra şi trecutul, şi sfârşitul. Cu 
tine voi săra tot veacul acesta. 

... Aceste cuvinte care s-au împărţit pe pământ sunt niş- 
te bănuţi pe care Dumnezeu ţi i-a dat să-i înmulţeşti. Dum- 
nezeu va mulţumi celui ce i-a înmulţit, dar e greu de tine, po- 
porul Meu, că nici pe tine nu te-ai ţinut. Vei auzi: „Du-te de 
la Mine, slugă puturoasă, care ai muncit numai pentru trupul 
tău, ca să-l îmbogăţeşti de păcate! “. Dumnezeu Tatăl, Fiul şi 
Duhul Sfânt Şi-a făcut lucrarea pe pământ, dar tu n-ai fost 
vrednic să serveşti aceste trei Puteri, aceste trei Lucrări. N-ai 
fost vrednic să crezi şi să asculţi, şi ai fost vrednic numai de 
păcat. 

... Păstorilor, vă poruncesc: căutaţi bine oile bolnave! 
Trataţi-le! Iar voi, oiţelor, veniţi în staulul Meu. Fugiţi de 
vrăjmaşul Meu. Când va veni Dumnezeu în staulul în care a 
lăsat scrise oile, să nu fiţi lipsă, că şi din cei scrişi dacă a 
murit cineva, şi din groapă va învia cel adormit şi va da răs- 
punsul la întrebarea Sa. 

... Poporul Meu, îngrijiţi bine acest cămin şi nu daţi 
voie să fie întru el spurcăciune. Nu daţi voie să fie urâciune. 
Căutaţi, curăţiţi spurcăciunile din locul sfânt. 

26 aprilie/9 mai 1977 


Roadele fiecăruia se vor arăta. Cei din urmă vor lucra cu cei din- 
tâi. Pregătirea mereu pentru Domnul şi pentru venirea Lui. Veghea 
la rugăciune ziua şi noaptea. Soli cereşti la masă cu cei credincioşi. 

... Am venit în Duh în mijlocul celor duhovniceşti, căci 
pământeştii uneltesc cele pământeşti, şi cei duhovniceşti unel- 
tesc cele duhovniceşti. Zideşte, creştine, tot ce ştii despre Mi- 
ne, căci în curând se va arăta toată munca ta. Zideşte şi tu, pă- 
gâne, despre Mine ce ştii, că în curând se va arăta toată min- 
ciuna ta. Ţineţi minte, că va fi o vreme de cunoştinţă, în care 
şi orbul şi necredinciosul vor vedea ce nu au văzut şi vor auzi 
ce nu au auzit. Şi hulitorul va vedea ce nu a văzut şi va auzi ce 
nu a auzit. Şi Iuda, vânzătorul, va vedea ce nu a văzut şi va 
auzi ce nu a auzit. Şi omul va vedea, şi toţi se vor înfricoşa, 
fiecare de fapta sa. Iar tu, creştine, te vei bucura de fapta ta. 

... Dumnezeu e încărcat de milă, cum un fagure de 
albine s-a umplut de miere, cum a venit tâlharul de pe cruce 
şi nu a vorbit împotriva Domnului Iisus Hristos când L-a vă- 
zut răstignit ca pe sine şi I-a zis: „Iisuse, Fiul lui Dumnezeu, 
măntuieşte-mă pe mine, păcătosul “. Dar tu, care eşti mai 
mult în viaţă duhovnicească, să nu duşmăneşti pe cel ce a ve- 
nit astăzi. Să nu-1 duşmăneşti, că greşeşti, ci să-l primeşti ca 
pe cel ce a venit cu tine împreună, că Dumnezeu atât are ne- 
voie, să-Şi împlinească planul pe care tu nu-1 ştii. 

Iubitul Meu popor, sunt mulţi păcătoşi care au venit la 
Domnul Iisus în vremea de sfârşit. Dumnezeu nu i-ar primi 
dacă nu ar avea lipsă de creştini. Mai bine îl primeşte pe acel 
păgân decât pe acela care a fost cu tine şi a plecat şi s-a dus 
în lume, că a plecat sătul şi nu i-a mai plăcut viaţa cu Do mn ul 
Iisus Hristos. 

... Stă fiica în faţa tatălui cum nu s-a pomenit de când 
e veacul. Pe cine pedepseşte Dumnezeu? Pe fiică, sau pe tatăl 
ei? Pe cine pedepseşte Dumnezeu? Pe fiică, sau pe mama sa? 
că şi mama sa e tot fără rochie. Pe cine pedepseşte Dumnezeu 
la păcatul acesta greu? că am găsit pe fiică îmbrăcată în pan- 
taloni lângă tatăl său. Fiilor, de va sta capul unde stau picioa- 
rele, să nu luaţi purtarea aceasta, că e în afară de lege. 

... Am venit să vă spun că vine, vine judecata care va 
judeca fapta rea. Uitaţi-vă bine la ziua care vine, că nu se spu- 
ne. E luni sau marţi, e miercuri sau e joi, e vineri, sâmbătă sau 
duminică, nu se spune, dar te vei trezi cu ea, cum zice cineva: 
„ţac-pac!“, şi atunci n-ai ce să faci. Cum te-a prins, aşa eşti, 
tată. N-ai cui să mai spui: „Am o rochie bună acasă; mă duc 
s-o iau “. N-ai cui să-i spui: „Am pantaloni buni acasă, nu ca 
aceştia N-ai cui să spui, căci cum te-am prins, aşa rămâi. 

... Mulţi dintre creştinii Mei dorm la rugăciune. De ce 
nu închid ochii când trebuie să-i închidă, şi de ce nu-i deschid 
când trebuie să-i deschidă? Dă cu apă pe ochi; şi dacă nu mai 
e apă, dă cu palma; şi dacă nu va mai fi nici palmă, atunci e 
greu. 

Vine vremea ca toată noaptea să stai în rugăciune, că 
ziua n-ai timp, că vei avea musafiri la uşa ta. Rugăciunea de 
noapte, tot cerul o culege, cum culege grădinarul fructele din 
grădina sa, pe cele coapte. 

... O, tată, cum daţi voi împărăţia lui Dumnezeu pe o 
poftă pământească! Vine vremea să vă viziteze soli cereşti: 
Maica Domnului, cu îngeri din cer. Vine vremea să meargă cu 
voi pe drum. Vine vremea să mănânce cu voi la masă Do mn ul 
Iisus Hristos, cum a mâncat în casa lui Cleopa. 

Are femeia sau bărbatul dorinţa să meargă braţ la braţ 
pe drum. Tată, duhovniceşte nu este voie să mergi braţ la braţ 
pe drum. Mergi împreună cu soţul sau cu soţia, dar de ce nu 
s-ar putea să mergi alăturea? De ce numai la braţ? 

... Floricelele Mele, să doriţi să vă sfinţiţi, că au început 
să se dărâme bisericuţele, unde se punea masa pentru cei aleşi 
ai Mei. S-au surpat în toată ţara aproape trei mii de bisericuţe, 
care putea să nu se întâmple aşa, dar s-a întâmplat pentru pă- 
cat, că a intrat lucru spurcat şi le-a întinat. 

... Nu fiţi minciună, că minciuna se pedepseşte. Fii 
adevăr, fii desăvârşit ca un sfânt; că v-a pus nume această lu- 
me: „sfinţi", dar voi sunteţi păcătoşi. A venit vestea la cerul 
sfânt că pe această stradă sunt sfinţi. Amin. Aşa să fie. Să nu 
fiţi minciună. Toată suflarea să se oprească şi să se plece în 
faţa voastră. 

... Femeilor, duhovniceşte vorbesc: va veni în casă la 
tine şi te va chema la serviciu. Ce vei face? Şi zice o minciu- 
nă, că munciţi pentru sinistraţi. Şi tu ai fost sinistrat, şi nu ţi-a 
băgat nimeni o pâine în casă. Sinistraţii de azi sunt pedepsiţii 
care n-au crezut lucrul Meu. 

... Să ştiţi că mulţi vor fi sigilaţi în mormânt, că pe unde 
bagă Trupul Meu, bagă şi trupul duhului rău; pe unde bagă 
Sângele Meu, bagă şi sângele duhului rău. 

... Fiecare să mănânce din această mană dulce. Nu 
cârtiţi în ziua postului. Nu cârtiţi în ziua duminicii. Nu cârtiţi 
în ziua sărbătorii, căci fiecare sărbătoare îşi va iubi ai ei copii. 

învaţă meserie la tine în casă. Nu vreau să te duci la 
publicul păgân, că te trage de basma, te trage de codiţe, te 
trage de rochiţă, te trage, că le strici uniforma. Dar ei au stri- 
cat uniforma lui Dumnezeu şi nu i-a tras nimeni de codiţe sau 
de rochiţa pe care nu o au. 

4/17 mai 1977 

Domnul să fie lăudat prin vorbiri plăcute şi prin viaţă sfântă. înge- 
rii şi sfinţii vor vesti Evanghelia. Proorocul Ilie va face curăţenie 
pe pământ. Insula salvării pentru cei ascultători pe pământ. Rugă- 
ciunea pentru cei vii şi pentru cei adormiţi va fi cu putere. Stăruinţă 
către sfinţi pentru paza României. 

... Mulţi din cei ce poartă haine sfinte, poartă pe dede- 
subt cuţitul. 

... Apostolii au vorbit în limbi şi nu s-au luat de pe pă- 
mânt duhurile de atunci. Copilaşul Meu, vin duhurile până la 
gura ta şi de la gura ta, fug căci gura ta vorbeşte alte lucruri. 

... Vin timpuri grele, şi vremea e la sfârşit şi mai e o 
clipă de suferit. Cei fără credinţă sfântă astăzi râd, dar mâine 
vor jeli. 

... Cunoaşteţi-vă din fapte că sunteţi creştini. Deose- 
biţi-vă de viaţa pământească. 

... Pe Petru şi pe lacob, pe Andrei, pe sfinţii apostoli nu 
i-am trimis să propovăduiască despre lucrurile pământeşti, ci 
să propovăduiască Evanghelia, să propovăduiască din cartea 
sfântă. Auzi? 

... Nu lăudaţi oamenii. Lăudaţi-L pe Dumnezeu. Orici- 
ne ar fi omul, chiar dacă l-ai vedea zburând pe sus, să nu spui 
nimănui. Nu ai voie să lauzi. Ai auzit? 

... Puţină vreme mai e cu bisericuţa, şi cereţi la bunul 
Dumnezeu să nu te lipsească de bisericuţă, că nici un staul nu 
se strică dacă are păstorul bun. Păstorul a trecut peste legea 
sfântă, că nu s-a uitat la Evanghelie sau la Scriptură, ci s-a 
uitat la natură; că la această goliciune, „ natură “ i se spune. 
Acela care s-a născut din natură, e din păcate. Vor veni îngerii 
şi vor suna din trâmbiţă şi va veni proorocul Ilie şi va face 
ordine pe pământ. Rugaţi-vă să fiţi creştini desăvârşiţi, că 
Domnul v-a făcut ordine la rugăciune, v-a făcut ordine la lu- 
cru şi la multe lucruri sfinte, şi dacă nu le făcea nu mai eraţi 
în viaţă până acum, şi eraţi omorâţi. Dumnezeu, pentru aceas- 


ta v-a ursit aceste lucruri, şi dacă veţi înainta mereu cu ele, 
veţi fi insula lui Dumnezeu. Dacă veţi asculta, Dumnezeu 
vrea să-Şi împlinească planul Său de la sfârşit. 

... Sfinţiţi-vă prin viaţă curată, căci Domnul trimite 
multă sfinţenie, şi de la mulţi Se întoarce, că nu-i găseşte du- 
hovniceşti. 

... O, tată, vor trage orăşenii la sate, vor trage la munţi, 
că s-a dus vestea că oraşele vor fi nimicite. Oriunde s-ar duce, 
tată, vor fi distruşi. Şi în stâncă de piatră de ar intra, tot se vor 
nimici. 

... Eu vreau preot, nu vreau popă. Popii sunt ai lui Baal. 
Preot a fost patriarhul Justinian, şi din treaptă în treaptă a 
venit la patria cerească. Nu l-au lăsat călăii să spună cu gura 
sa cine să vină după el. Avea pe cineva căruia îi zicea „ Roma- 
nul Acesta care vrea să vină este Pilat şi Caiafa, este cel 
care-i ia locul. 

Rugaţi-vă şi pentru răposaţi, cât mai sunt bisericuţe. 
Faceţi bileţele cu numele răposaţilor şi cu numele voastre. 
Rugaţi-vă prin sărindare şi liturghii. 

Rugăciunea în miez de noapte să fie la toţi, şi toţi 
vecinii să se strângă laolaltă. Să nu dormiţi. Să aveţi apă 
lângă voi să vă stropiţi. Iar de e strâmtorare, stai în casa ta şi 
roagă-te, dar nu sta în pat. 

Toţi preoţii care nu sunt după lege, sunt preoţii lui 
Baal. Aceia sunt popi, nu sunt preoţi. 

... Domnul cere de la voi să vă hrăniţi cu hrană duhov- 
nicească mai mult decât cu cea pământească, fiindcă Do mn ul 
prin aceasta vă dă putere îmbelşugată, pe care nu au avut-o 
moşii şi strămoşii voştri. 

... A venit necredinţa din ţări străine în casă la tine. 
Cine a adus-o? Sunt ţări, tată, la marginea pământului, necre- 
dincioase, şi viaţa voastră a sosit în ţările lor, şi viaţa lor a so- 
sit în ţară la voi. Cine a adus aceste lucruri? Tată, rugaţi pe cei 
ce au moaşte în ţara românească să vă fie casă de ocrotire. 
Dacă ei nimicesc biserica Domnului Iisus Hristos, să nimi- 
cească şi sfinţii cârciumile lor. Aşa să vă rugaţi, dar vedeţi să 
nu fiţi vânduţi. 

25 mai/7 iunie 1977 

Cei credincioşi să păzească legea sfântă. Vine vremea să zidim 
case de închinare. 

... Copilaşii Mei, ştiţi ce aveţi de făcut? Ştiţi de ce să vă 
feriţi? Poate va fi o clipă când Domnul Iisus Hristos va lipsi 
din mijlocul vostru şi vor veni la fiii şi fiicele voastre fii şi 
fiice din ţările moarte, ca să se unească cu fiii şi fiicele voas- 
tre. Dar să ştiţi că dacă se va jura pe soare sau pe lună sau pe 
sine că se va face şi el robul Meu, să nu credeţi, că este o 
sabie cu două tăişuri această lucrare care ar veni. Este pe- 
deapsă mare pentru această călcare de lege. 

... Fiilor, veţi fi poftiţi la nunţi, veţi fi poftiţi la chefuri. 
Vai de cel ce se va înşela! 

... Va veni vremea, tată, să zidim case de închinare. 

4/17 iunie 1977 

Lucrarea trupului să dea putere lucrării duhului. Va fi pe pământ 
biserica „socialistă". Este vremea lui Esau. Poporul sfânt va moş- 
teni pământul. Locul nelegiuirilor: „litoral". Şcoala de preoţi e de 
la lume, nu e de la Domnul. Rugăciune pentru libertate şi pentru 
vremea credinţei. 

... Uite vremea, uite-o, tată, bate din pinteni, crezând 
natura că a câştigat toată suflarea de azi. Mai sunt câteva zile 

în care poate soarele să încălzească, şi după aceea o înăbuşă 
pe această natură. Natură se cheamă aceasta care nu e cu 
Dumnezeu şi stă împotriva Duhului lui Dumnezeu şi L-a 
alungat cum alungă un bogat pe un argat. 

... Zic ţie, Israele, nu sluji şi duhului, şi trupului. Trupul 
să fie mai mic ca duhul. Duhul să fie o împărăţie peste trup, 
ca să conducă trupul la calea sfântă. Vai de trupul acela în ca- 
re duhul a trăit batjocorit şi hulit! 

... Copilaşii Mei, să ştiţi că vine vremea foarte grea 
când se va pune pe spinarea ta greutatea poftelor trupului tău. 
Nu Eu o pun, şi n-ai să poţi s-o duci, şi ai să cazi prăbuşit. 

... Fiţi atenţi, că plânge cerul şi pământul, plâng îngerii 
din ceruri că vă asemănaţi cu îngerii luminaţi care au căzut. 
Au căzut fiindcă au avut gânduri ascunse. Aşa şi tu vei cădea 
dacă vei avea gânduri ascunse. 

... Să ştii că vei fi nimicit de acest timp dacă nu vei lua 
ca acoperământ puterea Mea, şi ca hrană învăţătura Mea, că 
v-aţi asemăna cu îngerii luminaţi care au căzut. Cine se gân- 
dea că vor cădea? Au căzut că au avut gânduri ascunse. Aşa 
şi tu vei cădea, că ai gânduri ascunse, creştine, şi nu vei izbuti 
ceea ce vrei tu să faci, ceea ce gândeşti tu să faci împotriva 
lui Dumnezeu. Să ştiţi că pedeapsa care vine peste lume şi 
peste unii dintre voi, nu vine de la Mine, ci vine de la sine, 
dar cei ce veţi fi cu Mine, veţi fi ocrotiţi şi feriţi. 

... Vai de tine, pământ şi mare, că eşti mare fără hotare, 
dar n-ai în tine nici o floare mirositoare! Vai de tine, pământ 
şi mare, că te-ai umplut de putoare! Da. 

Copilaşii Mei, hrăniţi-vă cu hrană care nu mai împuţeş- 
te trupul şi care nu mai ucide trupul şi care nu mai strică 
trupul, că e scris ca trupul acesta să stea până la venirea Mea. 

De ce nu te gândeşti că dacă nu erai cu Mine nu mai 
erai astăzi? Câte ocări şi câte cuvinte de ruşine şi câte nume 
ţi se pun, care au fost zvârlite peste viaţa ta! în loc să te 
lovească pe tine, am stat Eu în dreptul acela, şi au venit peste 
Mine. Şi M-am dus aşa, morfolit, la Tatăl Meu şi l-am arătat 
şi I-am spus ce a venit peste poporul Meu. 

Copilaşii Mei, nu vă daţi vremii de azi. Nu vă vindeţi 
vremii de azi viaţa. Nu te bucura că te va înălţa, căci adevărat 
grăiesc: cum a căzut Lucifer, vei cădea şi tu. 

... Fiule, ai văzut biserică socialistă? Nu a fost de când 
e veacul. De acum încolo va fi socialistă. Preotul îşi va 
schimba poporul din credincios în socialist. Va scoate omul 
din biserică şi îl va duce la muncă. îl cere socialistul, îl cere 
republica, şi să ştii că nu vei putea să duci greutatea aceasta. 
Şi a fost ca să vină aceasta pentru necredinţa ortodoxului care 
se duce în biserică să se întâlnească cu prietenul sau cu prie- 
tena, ori să se uite la tine, creştine, să vadă cum te prezinţi tu, 
ca să aibă ce duce aceluia care l-a pus iscoadă pentru viaţa ta. 
De aceea zic: vreme necredinciosă. 

... Tată, nu şi-a aşteptat timpul de la Dumnezeu acela 
(Iustin, n.r.). Nu s-a uitat la viaţa sa să vadă: are meritul să fie 
aşa? Şi s-a dus cu cerere şi a cerut cu multă rugăminte ca să 
fie pus în această treaptă. 

... Toate M-am făcut pentru voi. La toate M-am făcut 
mic şi M-am smerit ca să te smeresc pe tine, dar tot nu este 
bine, că te mai uiţi înapoi, frate şi soră, te mai uiţi înapoi. Şi 
zic: nu te mai uita, că aşa s-a uitat femeia lui Lot şi s-a făcut 
stâncă de piatră. Chiar dacă ştii că e mama ta sau tatăl tău, nu 
te uita înapoi. Lasă pe tatăl tău şi pe mama ta şi pe fraţii tăi, 
că dacă vor vrea, vor veni şi ei; şi ia aminte la părintele 
Avraam, că i-a spus Dumnezeu: «Ieşi din casa părinţilor tăi 
şi din rudeniile tale şi din pământul tău!». Aşa îţi zic şi ţie: 


ieşi! Că dacă ai veni cu această îmbrăcăminte în locul Meu, 
tot cerul şi îngerii ar fugi de tine şi s-ar îngrozi. Ieşi din rădă- 
cina ta şi din casa ta şi mergi în pământul pe care ţi l-a dat 
Du mn ezeu ca să trăieşti. 

... îndreptaţi-vă, tată, că puţin, puţin, şi ne vom vedea, 
şi cel din groapă, care astăzi doarme, se va scula. Sună o 
trâmbiţă acum, peste puţin timp, care va chema venirea voas- 
tră. Va chema să veniţi în faţa Mea, nu morţi, nu culcaţi, nu 
adormiţi, ci treji. Să vă rugaţi mereu lui Dumnezeu, să nu vă 
găsească această trâmbiţă pe undeva, anapoda, ci să vă gă- 
sească aducând laudă lui Dumnezeu şi cântând. Măi tată, fiţi 
pricepuţi, să nu cugetaţi greşit, că Domnul nu a spus cuvinte 
greşite. 

... învăţaţi Scriptura, căci numai prin Scriptură veţi în- 
văţa cuvintele pe care Domnul le spune în faţa voastră. 

... Copilaşii Mei, ruşinos lucru este azi pe pământ, ca o 
femeie să nască opt prunci. A ajuns partea femeiască să se 
asemene cu partea dobitocească. La Dumnezeu nu se încape 
cu aceste fapte. Aceasta este de la duhul rău, ca să se măreas- 
că turma pământească. Opriţi pofta, că e diavolească. 

... Aveţi minte mică şi nu are loc în ea lucrarea Mea, pe 
care trebuie s-o dau în faţa voastră. Am amânat, am amânat 
întruna şi mereu am amânat cuvântul Meu dacă poporul Meu 
nu se pregăteşte să fie duhovnicesc. 

... Nu a fost de când e veacul ziua zilelor voastre de un 
ceas. Iute, iute vine noaptea, dar voi nu cunoaşteţi. Păi când cu- 
noaşteţi voi aceste lucruri? Când vă uitaţi la ele ca să le vedeţi? 

... Să nu ia copiii voştri răutatea lui Esau. Această vre- 
me de azi este vremea lui Esau, cum s-a purtat el cu fratele 
său, Iacob. Dar Dumnezeu a luat din mâna lui întâietatea şi i-a 
dat-o lui Iacob. Ce ziceţi, a fost cu drept? Esau se uita la tâl- 
hărie. Cer din partea voastră să puneţi în lucru şi în judecată 
şi în rumegare această lucrare. 

... Mulţi dintre cei ce au mâncat la această masă sunt 
învăţaţi să mănânce şi altă masă şi se amestecă tot, ca intr-un 
butoi. Cine mănâncă la această masă, să nu o amestece cu cea 
lumească. Cine mănâncă la masa Mea, s-o ţină bine, că mare 
păcat are de se duce şi la altă masă. 

... în trup, am fost vizitat de magi, şi ei au trecut pe la 
împărat şi nu au ştiut cum a fost lucrul, şi înapoi nu au mai 
trecut pe la împărat. Şi atunci tot aşa de greu era, că dorea îm- 
păratul să Mă vadă, dar nu să facă şi el ca Mine. Şi acum tot 
aşa; vânzarea se face dintre voi, că aţi auzit vorbirea acelui 
Prunc de atunci şi nu L-aţi văzut. Şi dacă eşti întrebat, nu ţii 
ca magii de atunci, şi toate le spui şi le vinzi, şi la judecată se 
va judeca despre cuvântul acesta, că ai venit şi ai vizitat acest 
loc şi acest Prunc, şi vei fi judecat dacă ţi s-a spus să nu dai 
pe la împărat, şi tu ai dat. 

Florile Mele, nu vă cere Do mn ul averea voastră. Nu v-am 
cerut avere, dar v-am cerut să fiţi ai Mei, să Mă iubiţi, să Mă 
serviţi, să fiţi cuminţi şi să fiţi fiii împărăţiei. Nu vă luptaţi 
pentru averea pământească, ci luptaţi-vă pentru Dumnezeu, 
că Dumnezeu dă moştenire poporului Său pământul Său. Nici 
un străin nu va locui pe pământ. Dacă n-ai credinţă şi nu te 
socoteşti copilul Său şi îi faci lui Dumnezeu rău, să ştii că 
gunoi vei fi. Ascultă cuvântul Meu, nu acest trup, că să ştii că 
nu va muri, ci viu va fi acest trup. Uite, aşa cum staţi acum, 
veţi sta şi după judecată. Tot aşa vă veţi bucura, şi întristare 
nu veţi mai avea, că nu va mai fi acel Irod care caută Pruncul 
să-L ucidă şi pentru El a ucis o mulţime de prunci. 

... Dumnezeu cere ca această semănătură să încolţească 
şi să răsară pentru Dumnezeu, că veacul acesta e la sfârşit şi 

nu-1 poţi asemăna cu cel de la început, cu nici un lucru şi cu 
nimic. 

... Vremea aceasta e cu totul, cu totul alta. Veacul e de 
la sfârşit şi nu-1 poţi asemăna cu cel de la început cu nici un 
lucru şi cu nimic. Descoperă harta, descoperă cartea, şi dacă 
ai descoperit, fii tăcut. Din anul 1950 s-a schimbat această 
vreme rea şi merge spre sfârşit, şi sfârşitul este ca şi cuţitul cu 
două tăişuri. Acest sfârşit l-a adus un om care l-a primit. întâi 
a fost plugar acest om. 1 se zicea „ plugar “ ca să nu bagi tu de 
seamă că e plugar vopsit. S-a chemat plugar şi a scos şi a pus 
masă la mulţime de săraci şi le dădea lapte praf. Se duceau fe- 
meile cu ulcica şi luau lapte; parcă nu aveau vacă; şi luau 
conserve, şi ce bine le părea că a venit cineva să le dea ajutor 
să trăiască, şi ce mult îi îmbrăţişa că sunt „plugari“\ Şi le-a 
dat o bucăţică de pământ şi le-a luat-o înapoi şi pe a lor. Nu- 
mai i-a amăgit. Dar Eu cât am dat, pe Mine nu M-au iubit, pe 
Mine nu M-au îmbrăţişat nici cât bobul de muştar ca pe 
aceştia. Şi ce le-au mai făcut! Le-au făcut haine lux, le-au fă- 
cut case lux! O, plânge cerul, şi nu s-a mai luat doliul acesta, 
şi plânge că a murit lumea toată. 

... Soarele şi-a schimbat lumina sa şi să ştiţi că rău va 
mai fi. Veţi pune pe pământ sămânţa şi nu va mai răsări, că 
numai rece va fi, ca să vadă omenirea că-i vor pieri toate min- 
ciunile. Crezi? 

... Tată, fii atent! Este vremea plină de minciuni. 
Copilaşii Mei, ridicaţi-vă mâinile şi mintea şi gândul sus, la 
Domnul, ca El să scoată la lumină adevărul, să dea de ruşine 
această minciună. Va veni din cer, dacă veţi fi cuminţi, un în- 
geraş pe care Domnul îl va trimite la împărat şi îi va spune să 
oprească această minciună, că dacă nu, va fi nimicită toată su- 
flarea. Şi împăratul nu va face aşa, că-i este teamă că va fi îm- 
puşcat de cei care sunt cu el. Şi toată suflarea se va nimici şi 
se va întoarce om către om şi se va ucide. Şi cei care vor fi pe 
mare îşi vor întoarce corăbiile şi vapoarele înapoi şi le vor 
scufunda. Ei de la sine vor face aşa, că vor zice că tot mor, ori 
acum, ori altădată, ori când vor ieşi la mal. Plânge Măicuţa 
Mea şi se vaită de pierirea acestor vieţi. 

... Pe malurile apelor e scris un nume pocit: „litoral". 
Şi pe acel mal sunt numai despuiaţi şi despuiate. E libertate la 
aceştia. Numai tu, creştine, n-ai libertate. Cum să mai aibă 
soarele lumina când îi vede pe aceştia? că s-a dat libertatea la 
lucrurile necurate şi s-a închis libertatea la lucrurile curate şi 
blestemul dumnezeiesc îi va ajunge pe aceştia care au interzis 
lucrurile curate. 

Vă anunţă Domnul: mulţi copii de ai Mei vor să dea co- 
piii la şcoala de preoţi. Interzis! Interzis! Interzis! că nu iese 
preot, ci iese purcel, iese purcel. Nu mănâncă mâncare din care 
mânca sfântul Nicolae la şcoala sa, şi acum mănâncă chimi- 
cale. Şi ce mănâncă atunci, va mânca întotdeauna, va mânca ce 
a mâncat în şcoală, nu ce a mâncat la mama şi la tatăl său. 

... Dacă ai fi credincios, n-ai mai dori să te căsătoreşti, 
şi nici fii şi fiice n-ai mai dori, pentru că ţi-i ia vremea aceas- 
ta. Te-ai scrie în cartea unor fii feciori şi fecioare. 

... Copilaşii Mei, nu vă mai duceţi în lume. Dacă cine- 
va din voi se duce în armată, şi acolo să ştie că e copilul Dom- 
nului Iisus Hristos. Cântă fanfara militară, dar tu să cânţi lui 
Dumnezeu în mintea ta şi în duhul tău. Cine a stat în groapa 
cu lei? Daniel. El a stat la împărat, dar a slujit lui Dumnezeu, 
nu s-a ferit de împărat, şi când l-a băgat în groapa cu lei, i-a 
părut rău împăratului că-1 pierde, dar când s-a dus şi a văzut că 
nu l-au mâncat leii, s-a bucurat şi l-a scos şi a băgat pe vrăj- 
maşii lui. De ce nu mai e unul ca Daniel în poporul Meu, în 


poporul Domnului Iisus Hristos, ca să facă, prin viaţa lui sfân- 
tă şi dreaptă, minune? Copilaşii Mei, nu mai e ce a fost odată. 

... Ai văzut, fiule, că a început să se împlinească aşa 
cum s-a profeţit, că-ţi va lua pâinea de la gură. Duhovniceşte 
am spus. 

Fiule Daniele, să citeşti mereu psalmul 142 şi psalmul 
3. Auzi? Unde zice: „Doamne, mulţi sunt cei ce s-au sculat 
împotriva mea ", să zici şi aşa: „Mulţi sunt cei ce se scoală ca 
norul împotriva mea Şi mai e un psalm pentru a scoate din 
celulă pe cel ţintuit. Acel psalm îl zicea Petru în celulă când 
l-a scos îngerul, şi străjerii nu l-au văzut, deşi el vedea uşile 
şi porţile descuiate, dar nu erau. 

... Să strigaţi la Dumnezeu: „Pune, Doamne, în liber- 
tate credinţa!". Credinţa ta să fie una cu a Mea. Ca păsările 
să-şi aibă libertate credinţa; ca şi căprioarele să-şi caute izvo- 
rul de apă curată. 

Veniţi- vă în fire, tată, nu vă amăgiţi. Nu fiţi prostuţi la 
minte. Fiţi treji şi deştepţi la minte. Nu vă vindeţi viaţa şi nici 
nu v-o schimbaţi. Când v-o întreba, să spuneţi că din moşi 
strămoşi aţi învăţat: „Mama când trăia mă învăţa să mă în- 
chin şi să postesc şi să merg la bisericuţă “. 

... Nu vă speriaţi. Dacă vă spune cineva că eşti din Oas- 
tea Domnului, să-i spui că minte: „Sunt din sămânţa Dom- 
nului, din Duhul Domnului “. Nu scuipa credinţa. 

... Să nu te culci niciodată şi să nu mănânci niciodată 
fără Dumnezeu. Stai la masă, pune şi pentru El scaun şi lin- 
gură, şi crede cu adevărat că este cu tine la masă Dumnezeu. 

10/23 iunie 1977 

Păzirea vieţii de creştin. Domnul îi va chema pe ai Săi credincioşi, 
care vor lăsa totul şi vor asculta chemarea. „Nu mai mergeţi la târg 

duminica “. Prin rugăciune piere puterea antichristă. 

... Iată, un om avea o iconiţă în inimă şi a aruncat-o jos. 
Şi unde a aruncat-o? că nu se mai găseşte. Şi unde a azvâr- 
lit-o? că nu se mai găseşte. Şi a căutat-o pe pământ şi sub pă- 
mânt şi în văzduh şi nu a găsit-o. Aşa şi creştinii care au as- 
cultat cuvântul Meu, au azvârlit din inima lor toată lucrarea 
Mea. O, tată, veniţi- vă în fire şi pregătiţi-vă şi ascultaţi glasul 
Meu. Mă uit din cerul sfânt după creştinii care au ascultat de 
Mine şi nu-i mai văd. Voi zice: „ Vino după Mine, vino!". Şi 
mulţi vor avea copilul în leagăn şi nu se vor îndura să-l lase 
şi vor zice: „Stai, Părinte, că mă duc să iau copilul din casă, 
mă duc să iau haine Să nu faci aşa, creştine, că e scris să 
urmezi pe Cel Care vine să te cheme. 

... Nu ştii nimic. Degeaba ai pierdut atâta vreme lângă 
Mine, că n-ai învăţat nimic, nimic, nimic. Iată, vine vremea 
să laşi casă, să laşi haină frumoasă, să laşi văcuţa, să laşi oiţa. 
O, iubitul Meu, iată ce vă anunţă Domnul, că rar să facă ci- 
neva aşa ceva. 

... Iată, se va lua şi pământul şi casa, dar Domnul ţi-a 
pregătit o altă casă să stai în acel timp, până se va termina lu- 
crarea aceasta. Tu nu te îngriji cine te va scăpa. Domnul nici- 
odată nu a părăsit pe poporul Său, şi pentru el suferă şi pe pă- 
mânt şi în cer. 

... O, copiii Mei, mereu am grăit: nu mai mergeţi în târg 
duminica. Dacă nu te-ai pregătit dinainte, nu mai mânca. La 
biserică nu mai cumpăra lumânări. Du-te în zi de lucru şi 
cumpără un kilogram de lumânări şi nu mai da banii dumi- 
nica. Această zi să fie zi de sărbătoare. 

... înmulţiţi rugăciunea şi pomeniţi să fie nimiciţi vrăj- 
maşii credinţei voastre, să fie nimiciţi antichriştii. 

28 iunie/11 iulie 1977 

Cuvântul lui Dumnezeu 


Toată fapta să fie plăcută Domnului, pentru cumpărarea împărăţiei 
cerurilor. Antichrist va fi arătat la vii şi la morţi. Cei credincioşi să 
nu slujească idolilor vremii de acum. 

... Precum un zidar face o casă şi nu are autorizaţie şi 
mai târziu vine vremea să fie dărâmată, aşa şi tu, dacă n-ai bi- 
necuvântare de la Mine la crucea ta, va fi dărâmată. Fiecare 
faptă pe care o faci, să fie plăcută lui Dumnezeu şi să fie pri- 
mită, şi niciodată să nu fie stricat lucrul tău, că mulţi pleacă 
de pe pământ la cerul sfânt, şi pleacă cu o mândrie nemaipo- 
menită că a muncit lui Dumnezeu şi că a făcut lucruri sfinte. 
Dar nu a avut binecuvântare. 

Fiţi atenţi, că nu mai sunt scule prin care să te îndrept 
pe tine şi nu mai e trecere să ai pe unde veni la Mine. Crezi? 
Căci am văzut drumul de la cer la pământ, şi parcă aş fi grăit 
la copiii aceia mici. Nu sunteţi înţelepţi ca să fiţi bine cu 
Mine. O singură dată a răstignit Dumnezeu pe Fiul Său pentru 
păcatul tău, şi numai cine nu a voit să primească şi să priveas- 
că, acela nu ştie, pentru că nu a vrut. 

De la răstignirea Domnului Iisus multe cruci au rămas 
pe pământ, ca toată suflarea să ştie că Do mn ul Iisus S-a răs- 
tignit de bunăvoie. Aşa a fost voia Tatălui ceresc, ca să răs- 
cumpere pe toţi până la a doua venire, dar nu pe toţi îi va 
scoate. Pe tine nu te va scoate dacă ţi-am spus atâtea şoapte 
şi nu te păstrezi şi nici pe altul nu duci la Mine. Ce muncă 
Mi-ai muncit? 

Aşa zic unii: „ Cum o să mă duc eu de la faţa lui Dum- 
nezeu? că eu am postit, m-am închinat, dar acela nu“. Şi de 
aceea zic, mătură bine prin casă; nu prin casă, ci prin inimă, 
tată. 

... Plâng şi Mă întristez, că asta e lucrare fără pedeapsă, 
fără ciomag. Vă bate păcatul. Vei merge pe drum, şi păcatul 
te va face scrum. Ţine minte, că păcatul te ucide. Ai să mori, 
creştine, ai să mori, ţine minte, că ai să mori. Eu zic să dea 
Dumnezeu să te apere îngerul Său să nu mori, că dacă eram 
să nu ţin la tine de câte ori M-ai prigonit, scuturam praful de 
pe picioare şi se dărâma casa pe tine. Dar n-am făcut aşa, şi 
aştept pocăinţa ta, dar să ştii că Eu stau la poartă, şi moartea 
stă în casă; sau Eu stau în casă, şi moartea stă la poartă. 

Veniţi-vă în fire, că împărăţia lui Dumnezeu nu se 
cumpără cu bani, cum cumperi o casă sau cum cumperi o va- 
că sau un cal sau o maşină, ci împărăţia lui Dumnezeu se 
cumpără cu faptă. 

... Israele, poporul Meu, şi mai înainte a fost un popor 
care nu a ascultat de prooroci, că se închinau la idoli: la cer- 
cei, la hăinuţe, la viţei. Şi mai înainte de voi a fost un popor 
care-şi lăsa femeia sa şi se ducea la alta, dar păcatul acesta l-a 
ameninţat să-l taie cu sabia. Nu a venit Dumnezeu să-l taie cu 
sabia, ci a plâns de când s-a dus vestea că a fost ucis de sabie. 
Dumnezeu a plâns şi pe cei doi care au oprit din milostenia 
de la apostolie. A plâns şi pentru acela care a făcut două mă- 
suri de aur: una pentru sine, şi una pentru Mine, şi dacă Dum- 
nezeu a făcut minune, a oprit pentru sine pe a Domnului. De 
ce? Pentru lăcomie. Iată că acela care a întins mâna lui Dum- 
nezeu cu aurul său, a fost judecat. Să nu aveţi inima acelora, 
ci fiţi desăvârşiţi, că Dumnezeu, ce are, pentru voi are. 

... Tot ce se vede, şi stelele de pe cer, toate, pentru voi 
le am. Tot ce este pe pământ, al vostru este. Nu vă înşelaţi, că 
tot ce v-au luat împăraţii de pe pământ, din nou va fi dat po- 
porului Său, dar tu eşti dator să taci şi să fii ascultător, să-L 
asculţi pe Dumnezeu. 

... Ţine minte, că va veni în faţa ta omul acela, anti- 
christ, şi va spune: „Eu sunt antichrist, şi această lume mer- 


ge cu mine“. Să ştii, creştine, chiar dacă tu nu vei trăi să-l 
vezi, îl vei vedea, că sfârşitul nu-1 va avea înainte de învierea 
ta, ca să vadă şi morţii, şi viii pe antichrist. Şi te vei mira şi 
vei lua în braţe pe îngerii lui Dumnezeu ca să te scape dacă tu 
ai fost prietenul lui. El ştie că mult nu mai are şi aleargă ca un 
leu să distrugă lucrul lui Dumnezeu. Mai e un pic de loc unde 
nu a intrat, dar rugaţi-vă cu lacrimi. 

Ce face pământul fără ploaie? Se veştejeşte. Tu ce faci 
fără lacrimă? Te usuci. Plângi pentru toate, dar pentru rugă- 
ciune nu plângi. De ce n-ai apă şi în izvorul acesta? O, popor 
lipsit de lacrimă, nu plânge pe acela care a murit şi l-ai dus în 
mormânt, că până ieri alaltăieri fuma şi bea. Plânge-te pe tine 
şi casa ta, că n-ai lacrimă. Eu să fiu ca tine, M-aş înţepa cu 
acul ca să plâng, dar şi atunci plângi că te doare înţepătura. Să 
ajungi să măsori cu gândul împărăţia lui Dumnezeu, dar dacă 
n-ai lacrimi... 

... Fiilor, faceţi rugăciune. Vine vremea şi bună şi rea, 
dar trece ca părerea. Aşa va trece, până va veni ziua să te 
prezinţi în faţa lui Dumnezeu. 

... Fiţi creştini desăvârşiţi, că toate secundele vieţii se 
scriu; nimic nu se şterge. 

... Vai de pruncul care e botezat cu lăutari, cu chef şi cu 
dansuri! Vai de mortul care e îngropat cu lăutari! Vai de 
mortul care s-a îngropat, şi s-a dat băutură la îngroparea sa! 

... Nu jucaţi meci. Nu jucaţi pe scenă. Aceasta nu e în- 
găduit, şi am mai spus. 

2/15 iulie 1977 

Netemerea de Dumnezeu aduce mânie peste pământ. Tot cuvântul 
Domnului se va da pe faţă. Pământul românesc se va curăţi de tot 
ce este fărădelege pe el. Sfinţenia inimii şi a trupului este făcătoare 
de putere de la Domnul. Creştinul desăvârşit desface lacătele 

temniţei. 

... O, vai de tine, lume, vai de tine! încă o dată, vai de 
tine, lume, că nu ştii ce te aşteaptă! Câte dureri, câte semne 
am făcut ca să te întorci spre Mine, dar tu ai făcut cântare să 
cânţi. Vai de tine, că dacă ai vedea pe cei care au pierit din 
durerile pe care le-au avut, n-ai mai cânta şi n-ai mai lucra şi 
n-ai mai face păcat împotriva Mea. 

încă o dată te strig pe tine, stăpânule al acestei lumi, nu 
mai duce la nimicire întreaga omenire, n-o mai duce unde nu 
a fost niciodată această lume, n-o mai duce la moarte! Toţi şi-au 
schimbat frica de la Dumnezeu şi şi-au îndreptat-o spre chi- 
pul tău. Toţi te îmbrăţişează pe tine şi s-au înstrăinat de Mine. 
O, cum vei pieri pe toate căile şi pe toate cărările! 

... Uite, şi în acest timp am trecut prin lume împreună 
cu tine, creştine, dar lumea era la poartă, vorbea; lumea era la 
film, se uita; lumea era în stradă, juca. Fii neprihănit ca un 
miel sfânt, că va veni timpul scump pentru tine. 

... O, creştine, va veni lumea la tine şi nu te va mai 
numi câine şi va alerga să-ţi ceară scula ta să-şi repare casa sa 
şi viaţa sa şi să-ţi ceară pâine de mâncare, iar dacă le vei da, 
hambarul tău va seca. 

... Ţine-te bine, poporul Meu, că mulţi vor pieri din 
neamul vostru. Astăzi ai fost lovit la cap, grozav; mâine vei fi 
rănit la picior, grozav; poimâine vei fi lovit la faţă, grozav, 
până ce vei pieri în loviturile Celui ce va clătina pământul 
aşa. Creştine, împacă-te cu Mine. Să zicem aşa: să ferească 
Dumnezeu să nu fie fuga voastră în zi de sărbătoare, adică 
lovitura voastră în ziua de duminică; să nu vă apuce cine ştie 
pe ce cale. Eu duhovniceşte am grăit. 

... O, Românie, Românie, Românie pe care te-au dus 
să-ţi verşi sângele pe acest pământ când nu trebuia să faci 
aşa! Te-ai dus cu furca, te-ai dus cu coasa şi cu toporul asupra 
celui ce nu trebuia să-l ameninţi cu moartea, şi l-ai ucis, şi 
acum ţi se plăteşte tâlhăria de atunci. Ai luat casa, ai luat 
moşia care nu era a ta. Şi cui le-ai dat? că nici tu nu le ai. Ai 
făcut rău că ai luat viaţa fratelui tău. Unde sunt oamenii aceia 
care purtau credinţă multă şi multă frică de Dumnezeu? Le-ai 
pus nume de „ burghez “ şi de „ moşier ", dar nu era curat acest 
nume. Această moşie era cumpărată şi tu trăiai din ea, dar du- 
minica şi în zi de sărbătoare nu lucrau. 

... învăţaţi bine să vă apăraţi de minciunile care au um- 
plut pământul astăzi. învăţaţi bine să fiţi cu Mine la vremea 
de război între Mine şi cei răi. în ce armată vei intra în timpul 
acela? Ai două ordine în buzunar, tată. Pe care-1 vei urma? 
Iată că sunt mulţi care-Mi spuneau: „Nu mă voi lupta împo- 
triva Ta ", şi astăzi nu-1 mai cunoşti că a fost ostaşul Domnu- 
lui Iisus Hristos. 

... Cine ia un cuvânt pe care l-am spus, pământeşte, pă- 
mânteşte trăieşte. Cine ia duhovniceşte, acela duhovniceşte 
trăieşte. Ţineţi minte, nu vă mai războiţi pe pământ, că pă- 
mântul e al lui Dumnezeu. Nu te jeli pentru cel ce ţi-a luat ţa- 
rina, ci jeleşte-te pentru tine, pentru cel ce ţi-a luat viaţa. 

... O, poporul Meu iubit, acum se vede ce ai folosit cu 
cuvântul pe care l-ai auzit, acum se vede roada muncii tale pe 
care ai lucrat-o la Mine. 

... Ai zis mereu: „A făcut Domnul lucrare" . Dar ce lu- 
crare a făcut? A făcut vreo clădire? A făcut vreun bloc ori 
vreun lucru care se vede? Ce lucrare? că nu se vede nimic. 
Dacă te-ai întâlnit cu prietenul tău, te-ai dus cu el la film, te-ai 
dus cu el la cofetărie, te-ai dus în locuri nepermise. lată lucra- 
rea Mea şi iată lucrarea ta. 

... Cere la Du mn ezeu să oprească această lume de la 
păcat, dar Dumnezeu nu are cu ce s-o mai oprească, decât cu 
pedeapsă, că nu mai poate să-şi oprească paşii de la rău. Ştiu 
că au în faţă pedeapsa grea, ştiu că au în faţă foc, dar de ce nu 
se opresc? Sunt împinşi de la spate de duhul rău să se ducă în 
foc. Chiar dacă se întorc şi văd pe cei ce-i împing la rău, nu 
se împotrivesc celor ce-i împing, şi se lasă duşi până la foc, şi 
atunci, disperaţi, strigă: „Ajutor!". Cine să-i mai ajute? că şi 
preoţii merg cu ei, că şi ei au mers în locaşurile lor. 

... Dacă cineva ar fi în suferinţa vasului Meu, ar fi în- 
cetat din viaţă. Şi în unghiile de la picioare are apă. Când stă 
pe o parte, se strânge apa la un loc şi fierbe. Se chinuieşte ca 
în cuptor. 

... O, poporul Meu, te-aş ruga Eu, ca Fiu al lui Dumne- 
zeu, să crezi bine cuvintele de la Mine. Astăzi nu s-a văzut 
nici un lucru, dar se va vedea, se va da pe faţă toată lucrarea 
făcută de Do mn ul Iisus Hristos, care a fost făcută de două ori 
pe pământ şi nu s-a abătut nici în stânga, nici în dreapta, şi a 
venit ca să împlinească lucrarea făcută de prima dată. 

... Să ştii că Dumnezeu a făcut chipul tău, chipul omu- 
lui, şi orice chip e făcut de Dumnezeu, şi eşti rugat: nu strica 
lucrul făcut de mâna Sa, cum strică astăzi nelegiuiţii lucrul lui 
Dumnezeu. Astăzi e o vreme care nu a fost de când e veacul. 
Dărâmă casa pe care a făcut-o altul, dărâmă casa smerită, bi- 
ne lucrată prin credinţă, şi face casă de lux, fără credinţă şi 
fără lucrare sfântă. Tot ce se clădeşte astăzi, nu are Duh Sfânt, 
că nu are binecuvântare, şi să ştiţi că Dumnezeu nu mai ţine 
pe pământ lucrurile fără Duh Sfânt şi fără semnul Său. Totul 
va fi un nimic, cum ai face o casă care nu e în grădina ta şi 
n-ai actul pe pământul acela, şi la o vreme vine ca această 
casă să fie dărâmată. Ţine minte, că e de mare trebuinţă să 


ştiţi. Să ştiţi şi voi, şi copiii voştri, şi copiii copiilor voştri că 
acela care nu L-a avut pe Dumnezeu cu sine, nu va avea drep- 
tul la moştenire în pământul Meu, că a sosit vremea ca Dum- 
nezeu să izgonească pe tot străinul din pământul acesta. 

Ţineţi minte că şi tu, dacă ai făcut casă cu Dumnezeu 
şi în urmă te-ai înstrăinat de El, toate ţi se vor zdrobi, şi paşii 
tăi, şi trupul tău, şi casa ta, şi tot ce ai pe acest pământ. Fiţi 
credincioşi, căci credinţa nu se lasă doborâtă niciodată. 

... Să ştii că suferinţă este pofta ta. Dacă n-ai poftă rea, 
nici viaţa ta nu s-ar dărâma, şi ar fi ca un pom plin de roade. 
De ce stâlpul văduvei era uscat, şi la venirea robului Său a 
înverzit? De ce? Pentru că nu a avut poftă. Ce a zis femeia 
aceea? „Du-te de la mine, că nevrednică sunt. “ 

Vedeţi bine, că a fost un ucenic cu numele de Samson, 
care a fost păcălit de lume şi a fost biruit până când a rămas 
orb, dar Dumnezeu nu S-a lipsit de ucenicul Său, şi el a az- 
vârlit păcatul când s-a văzut azvârlit, iar la urmă a biruit pe 
vrăjmaşi. Dacă omul acesta s-ar întoarce pe pământ, n-ar mai 
rămâne nimeni cu poftă în sine. 

... Fiule, chiar în temniţă dacă va intra unul din poporul 
acesta, nu durează mai mult de trei minute şi se deschid uşile, 
dar dacă e desăvârşit. 

30 iulie/12 august 1977 

Creştini duhovniceşti şi creştini pământeşti. Puţini creştini au 
fapte de credinţă. 

... Fiţi creştini duhovniceşti, că mulţi sunt creştini, dar 
nu duhovniceşti, ci pământeşti. 

... Nu uitaţi că peste lume vine o groaznică moarte şi e 
mai mare ca orice moarte care a venit până acum pe pământ. 
A încercat Dumnezeu Tatăl să umilească această lume şi prin 
moarte şi prin suferinţe, dar nu este nici un om în mijlocul 
poporului să vorbească despre Dumnezeu. O, poporul Meu 
care crezi în Dumnezeu, alege-ţi credinţa în Domnul Iisus, că 
nu o are orişicare, nu o are toată lumea, tată; dacă găseşti din 
zece persoane abia cinci, abia doi din cinci. Merge la biseri- 
cuţă, şi când vine se joacă prin curte, dar în sfânta Scriptură 
nu citeşte. Nu vorbeşte nici unul despre sfârşitul de astăzi, 
căci cel ce conduce această lume, e departe de Mine. 

9/22 august 1977 

Lucrarea cuvântului e casa Domnului şi e mila Lui pentru om. Lu- 
mea nelegiuită atrage mânie peste ea. Domnul cere rodul împlini- 
rii cuvântului Său. Vorbire în pilde: cloşca cu pui. Iubirea Domnu- 
lui pentru ai Săi. Legea mutată a calendarului sfinţilor va reveni la 
locul ei. Maica Domnului plânge pentru cei slabi. 

... Domnul vă spune un simbol, o istorioară duhovni- 
cească. Fiilor, deschideţi-vă inima şi mintea: „Afară ninge şi 
îngheaţă, şi frigul creşte tot mereu; păsărică cea isteaţă nu-şi 
mai zice cântul său “. Aţi priceput? Dumnezeu, Care a făcut-o, 
o încălzeşte, o hrăneşte. 

... Această casă e casă binecuvântată. Această lucrare e 
casa Domnului Iisus Hristos. Fiţi îndreptaţi duhovniceşte, ca 
să se cunoască, prin lucrarea îndreptării, casă de casă; să se 
deosebească, prin lucrarea îndreptării, casă de casă; şi, prin 
deosebire, vor rămâne. 

... Copilaşii Mei, încă o dată repet: nu fiţi trădători, nu 
fiţi vânzători, nu vindeţi darurile şi harurile sfinte, că le veţi 
cumpăra înapoi, dar nu cu preţul cu care le-aţi vândut, ci le 
veţi cumpăra cu viaţa, tată. 

... Nu aruncaţi credinţa jos, că vine o suferinţă peste 
necredinţă. 

Cuvântul lui Dumnezeu 


Copilaşii Mei, fiţi pricepuţi, că nu pot să vorbesc aşa, 
după priceperea ta, ci Eu vorbesc în taină. Copilaşii Mei, Eu 
v-am iubit pe voi şi v-am preţuit prin Sângele care s-a jertfit. 
V-am iubit prin Duhul pe Care vi L-am dăruit, şi v-am răs- 
cumpărat prin palmele care Mi s-au dat. Am fost numit om 
rău, dar răutatea Mea o cunoaşte Dumnezeu, căci sunt Fiul 
Său. Dacă eram rău, scoteam sabia din teacă şi tăiam tot ce-Mi 
stătea în faţă. Dar Dumnezeu, Tatăl Meu, M-a trimis pe 
pământ, plin de milă. Mila Mea o va vedea toată lumea. Mila 
Mea o vedea şi cel ce Mă judeca. Mila Mea o vedea şi cel ce 
Mă scuipa. Mila Mea o vedea şi cel ce Mă bătea. Mila Mea o 
vedea şi cel ce Mă răstignea. Mila Mea a văzut-o şi Iuda. 
Vedea mila Mea, că era pusă în faţa Mea, şi mila Mea se va 
vedea întotdeauna, căci pe cine am bătut cu pălmuţa, l-am 
bătut ca un părinte, nu l-am bătut ca un criminal, şi dacă nu 
s-a făcut cuminte, nu l-am mai bătut, şi am luat asupra Mea 
vina sa. Să aveţi cunoştinţă de această suferinţă. 

... Copilaşii Mei, nu vă mai jucaţi cu viaţa, şi învăţaţi 
bine ceea ce Domnul vă spune, că Dumnezeu v-a spus multe 
lucruri, că dacă aş începe să le adun, n-am în ce vase să le 
pun. Care aţi putut, aţi lucrat, şi care nu aţi putut, nu aţi lucrat, 
şi Domnul nu v-a obligat, şi o să-ţi pară rău, că neputinţa ta a 
fost şi din bunăvoinţă, şi te-ai lăsat supus la neputinţă. Zice 
Domnul Iisus: „Ce e la tine cu neputinţă, la Dumnezeu e cu 
putinţă ", şi să ştii că îţi va părea rău când vei vedea că eşti 
sărmănuţ duhovniceşte. Neputinţa vine la tine nu de la Mi- 
ne, ci de la vrăjmaşul, ca să nu te lase să te îmbogăţeşti 
duhovniceşte. 

Poporul Meu iubit! încă o dată: poporul Meu iubit, co- 
pilaşii Mei iubiţi, soseşte vremea, tată, să se cântărească cre- 
dinţa voastră, să se cântărească fapta voastră duhovnicească. 
Scrie în carte. Vine vremea, tată, să se plătească, şi mulţi vor 
zice: „Mie de ce-mi dă numai atăt?“. Copilaşii Mei, mai ţi- 
neţi minte câţi ani am petrecut cu voi? în douăzeci şi doi de 
ani, unde vă este munca? 

A scos o cloşcă douăzeci de puişori, şi într-o săptămâ- 
nă au murit toţi. A scos o cloşcă treizeci de puişori, şi într-o 
săptămână au murit toţi. A scos o cloşcă patruzeci de puişori, 
şi aceia nu au murit, dar au suferit vremuri grele, vremuri gre- 
le, tată, grele de tot, şi au scăpat. Unul s-a înecat, dar a venit 
altul la loc. Eu vorbesc duhovniceşte. Dar astăzi mor puişorii 
de la cloşcă mereu. De ce? De ce, copilaşii Mei? De ce mor 
puii de la cloşcă? Au ieşit şobolanii şi îi mănâncă. Duhov- 
niceşte. S-au ivit animale şi îi mănâncă. De ce, tată? Pentru 
viaţa sa. Duhovniceşte vorbesc. 

Copilaşii Mei, Mă uit la voi cum se uită un copilaş la 
razele soarelui. Mă uit la voi cum se uită o mamă la copilaşul 
ei, care nu-1 mai are decât pe acela şi îl hrăneşte şi îl îngrijeşte 
ca să-i trăiască, şi atât de mult îl fereşte de copiii răi, ca să nu 
prindă vreun nărav de la ei. Aşa şi Eu, aşa de mult Mă oste- 
nesc ca să nu vă pierd! Dar de unde vine şi pe unde intră între 
voi lucruri rele? Să fi fost Eu în locul tău şi tu să fi fost tatăl 
Meu, de mult eram lepădat din braţul tău, de la masa ta şi din 
casa ta. Dar vă spun: lepădaţi năravurile, lepădaţi de la voi 
purtările rele. 

... Să nu zici: „Aceasta e casa mea ci să zici: „Aceas- 
ta e casa noastră ", că te vei uita să vezi casa vecinului seara, 
iar dimineaţa, nu mai e. Să nu vă supăraţi de cele ce vor veni, 
că şi acesta e un păcat. Să nu vă descurajaţi de cele ce vor 
veni, că şi acesta e un păcat. 

... Roagă-te să aducă Dumnezeu la planul Său legea 
care e stricată, legea care e mutată, iar pe cel ce a făcut lege 
stricată să-l desfiinţeze şi să-l pună pe cel cu lege bună. 


... Maica Mea, cu rugăciunea sa cu care se roagă pentru 
voi, tot poporul Meu, plânge şi se îndoliază mereu când vede 
că unul se îmbolnăveşte, altul se rătăceşte, altul duşmăneşte. 

11/24 august 1977 

Domnul a sfinţit lemnul crucii şi semnul ei. Credincioşii să nu stea 
pe cale cu cei necredincioşi. Lepădarea bogăţiilor pământeşti. As- 
cultarea de glasul Domnului care cheamă să se împuţineze munca 
pământească pentru cea duhovnicească. Vai celui ce trece hotarul 
spre lume! Grija pentru rugăciune. 

... Să ştiţi, copii, că semnul crucii a fost înainte de 
Do mn ul Iisus Hristos un lemn fără folos, adică fără preţ, că 
era pregătit ca să fie păcătosul osândit, dar nu era sfinţit, şi 
era urât de lume, că se osândea pe ea vinovăţia celui ce gre- 
şea. După ce se osândea vinovatul pe ea şi după ce murea, 
atunci lemnul se tăia şi în foc se arunca, dar nu ştia că este 
profeţit ca acest lemn să fie sfinţit, şi mai mult nu credea în 
Cel ce profeţea profeţia aceea. 

... Creştine, nu lua cu tine pe cel ce Mă urăşte pe Mine, 
pe cel ce nu crede în Mine, căci şi chiar dacă te ţii de Mine 
tu, mâna se descleştează, şi cel care nu este cu Mine te va 
smulge cu toată puterea sa. 

... Dacă vei vedea casa vecinului tău că se dărâmă şi va 
curge aur sau argint, nu lua, că aceea e pedeapsa sa. Şi dacă 
tu îl vei lua, iei pedeapsa asupra ta. 

... Să ştiţi că dacă vine Dumnezeu la voi în trup şi zice: 
„Hai după Minei", nu te va lăsa inima ta să-ţi părăseşti casa 
ta, să-ţi părăseşti masa ta; nu te va lăsa inima să-ţi părăseşti 
averea ta şi să pleci; sau nu te vei îndura să te desparţi de nea- 
muri, pentru că a făcut perete mare între tine şi Mine o neas- 
cultare. 

.. Cât e de multă lume pe pământ, întâi de la tine încep 
acest proces, de la tine încep judecata. Tu vei fi mai mult con- 
damnat, chiar decât această suflare care a fost înecată de 
această apă. 

... Tată, împuţinează munca pământească şi înmulţeşte 
munca duhovnicească. Dacă ai zidit o casă, zideşte, dar fii cu 
trupul duhovniceşte, că nu ştii dacă vei isprăvi sfârşitul aces- 
tei clădiri. 

... Dacă copilul tău, ori cineva de al tău te dojeneşte 
pentru că ai postit, pentru că te-ai smerit, pentru că te-ai îm- 
părtăşit, pentru că mergi la bisericuţă, să ştii, mamă şi tată, să 
ştii, frate şi soră, că acela e cu inima necurată, şi acela nu va 
fi mântuit prin nimic, orice i-ai dărui. Acela care te dojeneşte 
că de ce posteşti şi de ce crezi în Dumnezeu, acela e vrăjma- 
şul tău şi vrăjmaşul Meu, şi de aceştia e pământul plin. Vai de 
cel ce trece hotarul între Mine şi lume! 

... Vai aceluia care trece hotarul care este între Mine şi 
lume! Vai aceluia! De multe ori, vai aceluia care trece hotarul 
de la Mine la lume! 

Sunteţi rugaţi, în vremea de rugăciune, oricând ar fi ea 
şi oriunde ar fi, să nu faceţi cumva ca acel ce este culcat în pat 
să nu fie sculat. Numai cel bolnav să stea în pat, dar şi el să 
fie treaz. încă o dată sunteţi rugaţi, că nu ştiţi ce se va întâm- 
pla. Şi cine se află în curtea casei, la lucru sau în grădină, să 
vină la rugăciune şi să lase lucrul. Aţi auzit? Să fiţi treji la 
rugăciune. Faceţi rost de stropitori de apă când vine somnul. 

... Creştine, creştine, nu mai lăsa lucrul binecuvântat să 
se strice. 

18/31 august 1977 

Acest cuvânt este Dumnezeu. Păzirea legilor Domnului. Trâmbiţa 
Domnului va da de ruşine mândria omului şi a împăratului. Ea este 
trimisă prin mănăstiri spre a cerceta şi a întări viaţa sfântă, care nu 
mai este trăită. 

... Cine primeşte acest cuvânt, îl primeşte pe Dumne- 
zeu, şi cine nu primeşte acest cuvânt, nu-L primeşte pe 
Dumnezeu. 

... O, poporul Meu întru care Du mn ezeu a venit aşa, în 
chip nevăzut, aşa e în carte scris, ca Dumnezeu să încerce pe 
poporul Său, să vadă dacă mai crede în El. Vai de tine, creş- 
tine care ai fost un timp cu Mine şi te-ai întors! căci mult vei 
plânge şi mult te vei căi de cele ce vor veni. 

... Chiar şi în mijlocul unui război mare de ai fi, nici un 
glonţ nu te va lovi. Şi ai să vezi lume murind pe câmp şi pe 
drumuri ţipând şi strigând. Şi ai să vezi soarele că nu-şi va 
mai arăta lumina sa. Şi dacă ai avut gând rău şi stai lângă 
Dumnezeu, să ştii că bine nu-ţi va fi. 

... Aşteptam să fiu junghiat pentru mişel, şi acum să fiu 
mâncare în vremea de Paşti pentru orice bogat şi sărac. 

O, cum va plânge când Mă va vedea stând la poartă şi 
că nu voi intra în casa lui! Nu voi intra, că am fost o dată şi 
M-a alungat din casă. Şi mult Mă va dori şi Mă va aştepta în 
drum şi va zice: „Hai în casă, să Te spăl de sânge pe rane şi 
să le ung şi să le şterg! “. Şi îi voi spune: „Nu mai e vremea 
aceea, că prin ceea ce ai lucrat şi prin ceea ce n-ai ascultat, 
M-ai alungat “. O, şi ce vor rupe hăinuţa de pe ei când vor ve- 
dea ziua de mâine, acea zi grozavă şi tristă! 

O, poporul Meu, în cartea lui Dumnezeu scrie că acea 
zi nu o ştie nimeni, dar li se va face cunoscută. 

... Voi, copilaşii Mei, trăiţi din legea scrisă de Do mn ul 
Iisus prin proorocii pe care i-a avut. Nu faceţi legi cum vreţi 
voi, că legea voastră strică legea dumnezeiască. Unde scrie 
post, este scris de Do mn ul Iisus Hristos ca să se ţină. Unde 
este scris duminică, aceasta este scrisă de Domnul Iisus Hris- 
tos şi este pusă să se ţină. Unde este scris sărbătoare, aceasta 
este scrisă de Domnul Iisus Hristos şi este pusă să se ţină. Nu 
o strica, de ţi-ar sta capul unde-ţi stau picioarele, că dacă ai 
stricat-o, te vei număra printre oase stricate; dacă ai stricat-o, 
te vei număra printre morţi; dacă ai stricat-o, te vei număra 
printre osândiţi; dacă ai stricat-o, vei auzi cuvintele: „Du-te 
de la Mine în focul de veci!“. De aceea v-am chemat la Mine 
şi v-am spus să păziţi legea lui Dumnezeu. 

Se va vedea odată ura ce o porţi pe trâmbiţa Mea. Ce 
vrei să vezi la ea? că este fără sculă în mână. Ce vrei să vezi 
la ea? că nu are nimic, că sunt venit la tine ca o minune. Fără 
număr e fericită acea persoană care vorbeşte cu Mine. 

... Poporul Domnului Iisus Hristos nu se făcea bogat în 
averea pământească, şi averea o împărţea la săraci. Dar tu ai 
avere multă, creştine, şi tot te vaiţi. Se aude la cer când te 
vaiţi că n-ai bani, dar banii tăi sunt la C.E.C. şi săracului n-ai 
dat niciodată. 

... Am zis: «Bucureşti, Bucureşti, cum am să te întorc pe 
dos!». Dar am zis să se păstreze acest cuvânt, şi nu numai că nu 
s-a păstrat, dar a şi mi nţit cu sută la sută, ca acest trup să fie 
nimicit. Dar să ştiţi că acest trup nu va fi nimicit de mâna omenirii. 

... Cine ridică sabia asupra vasului Meu, de sabie va 
pieri. Cine ridică minciuna asupra vasului Meu, de minciună 
va pieri. Aceasta e o fărâmi tură de cărămidă rămasă de la zi- 
darii care nu au mai zidit la casă. Şi această fărâmă de cără- 
midă îi va da de ruşine pe mulţi „întregi la fîre“, pe mulţi 
„numiţi". Chiar şi pe împăratul îl va da de ruşine, pe care-1 
socoteşte aşa tot statul, nu pentru frumuseţea sa, ci pentru lu- 
crarea Mea îl va ruşina. 


... Vremea aceasta şi lumea aceasta nu a fost niciodată. 
Ţine minte, şi niciodată să nu se uite că lumea aceasta şi vre- 
mea aceasta nu a fost niciodată, şi va pieri. 

Am trimis odată trâmbiţa Mea la mănăstirea Viforâta şi 
a fost intrată la stareţă, tată, şi erau toate maicile acolo, nu 
când mâncau ele, ci când beau ţuică fiartă, după slujba sfântă 
când ieşeau. Şi trâmbiţa Mea, trimisă de Mine, a spus: „Nu e 
bine ce faceţi. Aţi ieşit de la lumină şi aţi intrat în scorbură “. 
Aici, stareţa a zis: „Cine eşti tu, de ne vorbeşti aşa? Eu am 
douăzeci de ani în mănăstire şi n-am grăit ce grăieşti tu. Ieşi 
afară, că nu te cunosc cine eşti “. Iar persoana care o însoţea 
a spus: „Această fiinţă e proorocul lui Dumnezeu! “. Dar sta- 
reţa a spus: „Dumnezeu nu m-a făcut pe mine prooroc, care 
stau numai în slujbă, şi a făcut pe un infirm şi pe un olog? “. 
Şi a plecat trâmbiţa Mea şi le-a lăsat tot aşa. Unde e acum mă- 
năstirea Viforâta? că mereu se stinge, până nu va mai fi nici 
o scânteie de monahii. Te duci la mănăstire şi dai pomelnic să 
se roage pentru tine şi are pântecele plin de băutură. Nu jude- 
căm, dar arătăm fapta stricată, căci orb pe orb cade în groapă, 
nu se pot conduce unul pe altul. 

27 august/9 septembrie 1977 

Crucea: semnul care va merge înaintea Domnului şi va prevesti dez- 
lănţuirea pedepselor Preoţii calcă legea sfântă. Domnul le pregă- 
teşte loc de ocrotire la cei ce sunt ai Lui, şi va curăţi pământul prin 
foc şi prin ape. Păstrarea legii sfinte prin muncă duhovnicească. 
Rugăciunile credincioşilor aduc împlinirea proorociilor Domnului. 

Păstrarea zilei de duminică. Leacuri pentru suferinţe. 

... Sfânta cruce se va arăta înainte de venirea Mea, şi s-a 
arătat înainte de războaie. Semnele dumnezeieşti, prin cruce 
se arată. Multe cruci s-au arătat anul acesta, dar nu a văzut 
decât unul la o mie. în acest an va fi multă vărsare de sânge, 
în acest an vor fi multe surpări de clădiri. în anul acesta vor 
fi multe cutremure de pământ. în anul acesta mulţi munţi se 
vor sfărâma şi nu va mai rămâne piatră pe piatră. Anul acesta 
este an de necaz, an de pericol de moarte. Anul acesta este 
îngrozitor, dă moarte la mult popor. Dragostea de împăraţi se 
va răci, şi mulţi dintre ei vor pieri. 

... Mai sunt păstori şi preoţi, dar preoţii nu iubesc toate 
oile, ci pe alese. Preotul, este scris să mănânce numai azimă 
din sfânta lege, dar ei au ieşit din sfânta lege. Crezi? 

... Israele tată, puţin, puţin, şi ne vom muta de pe pă- 
mântul acesta, căci Dumnezeu a hotărât să-l curăţească. Ne 
vom muta mai sus de pământ. Nu sus, sus. Mai sus, ca să nu-1 
ajungă nici focul care-1 va arde, nici apa care-1 va curăţa. 

Israele tată, copilaşii Mei, chiar dacă lumea vă cunoaş- 
te, nu vă temeţi de nimic şi nu vă lepădaţi, căci Domnul Iisus 
a luat suferinţa voastră şi pentru creştini, şi pentru păgâni, dar 
la judecată se împarte. Cine a greşit şi s-a căit, se iartă, iar pe 
cel ce M-a iubit, Domnul îl trece copil al Său şi îi va da în 
mână cupa să muncească la muncă duhovnicească. E muncă, 
tată. Chiar ziua de judecată e muncă, tată. 

... Să nu stricaţi legea lui Dumnezeu. Să nu stricaţi 
legea prin purtare. Să nu stricaţi legea prin mâncare. Să nu 
stricaţi legea prin somn. Nu pierdeţi timpul. Aţi auzit? Să nu 
ieşiţi cu lumea peste gard, că strică legea. Vai, că mult se va 
jeli şi mult se va tângui! Vai celui ce a stricat legea de astăzi! 
Voi nu vedeţi? că se cade să staţi numai îndoliaţi şi să fiţi trişti 
pentru legea care e stricată. S-a stricat nu de la sine, ci de la 
această lume cu stăpânul care o ţine. Rugaţi-vă mereu, că ru- 
găciunea poporului lui Dumnezeu repară orice fel de strică- 
ciune şi aduce un lucrător cu mână dulce şi va repara toată 

stricăciunea. Fii tăcut! învăţaţi copiii să fie tăcuţi cu lumea, 
nu-i lăsaţi să fie prieteni cu lumea. 

Vine vremea ca fiica ta să se despartă de acela din So- 
doma, dar despărţirea va fi prin ascuţişul săbiei, că aşa a fost 
la început şi aşa va fi şi la sfârşit. Nu legaţi fiicele voastre de 
cei nelegiuiţi. Mai bine fiica ta să stea fecioară. 

... Ce facem cu cei care au părăsit numărul? Ce facem 
cu cei care au părăsit ţara sfântă? Eu aş avea ce să fac: să le 
pun o cruce la cap. 

... Fiii lui Israel care aveţi motorete, motociclete sau 
maşini, nu lipsiţi de la slujbă. Şi dacă ai rămas în pană, nu re- 
para nimic, nu mişca nici un şurub, şi stai şi plângi lângă ea. 
Să ştiţi că cine va repara motoreta sau maşina în zi de sărbă- 
toare, niciodată nu o va avea bună, şi mai rău se va strica. 

S-a auzit din cer cum creştinii plâng de foame că nu le 
place mâncarea. Să ştiţi că medicamentul cel mai bun pentru 
această boală este postul, şi să vezi cum vei mânca. „Mă doa- 
re stomacul. Nu mănânc mâncare de aceasta Fă un ceai de 
floare şi vezi cum îţi trece stomacul. Daniele, sunt sfinţi în cer 
care au trăit numai cu ceai de flori, şi nu cu pâine, ci gol. 
Crezi? 

7/20 septembrie 1977 

Crucea se sfinţeşte prin fapte duhovniceşti. Amăgitorii fac minuni 
mincinoase. Pruncii pierd harul primit prin botez. Răscoala care a 
fost împotriva bogaţilor. Biserica lumii a pierdut darul şi harul, 
întoarcerea la datinele sfinte şi la ordine gospodărească. Curăţirea 
României, şi va face Domnul din ea grădină binecuvântată. 

... Sfânta cruce a adus libertatea la credinţă. De la 
războiul sfinţilor împăraţi Constantin şi Elena nu au mai fost 
prigoniţi creştinii, şi a fost pace. Dar de când crucea nu a mai 
fost cinstită şi de când crucea nu a mai fost mânuită, iată că a 
început din nou războiul pentru credinţă. Purtaţi crucea sfân- 
tă. Mulţi poartă crucea, dar nu poartă crucea sfântă. Crucea 
trebuie să fie sfinţită prin fapte. 

... Fiţi desăvârşiţi, ca să nu fiţi amăgiţi. S-au născut pe 
pământ oameni cu duh rău, care fac lucrurile pe care le fac 
Eu: înviază morţii, vindecă orbii, întăresc păcătoşii. Aţi auzit? 

... Mulţi prunci se botează, dar deosebită e lucrarea lui 
Dumnezeu de lucrarea duhului rău. Să ştiţi că se botează 
pruncii, îi îmbracă, îi pecetluieşte cu puterea Duhului Sfânt, 
dar într-o oră îi dezbracă până la os. Cine? Duhul necurat. îţi 
grăiesc ţie, creştine, că dacă ai botezat pruncul la biserică, cu 
foc vei fi pedepsit dacă nu vei respecta ce ai vorbit la botez. 

Măi poporul Meu, fiţi atenţi, că Dumnezeu e supărat pe 
lume din pricina a ceea ce se petrece. Din pricina curviei, din 
pricina beţiei, din pricina purtării necuviincioase, din pricina 
necredinţei, din pricina uciderii pruncilor şi a uciderii tuturor 
făpturilor, Dumnezeu e supărat, e supărat. 

Când faceţi rugăciunile, faceţi-le cu adâncă smerenie şi 
cu adâncă viaţă sfântă, ca Dumnezeu să întoarcă faţa către ro- 
bul Său, că tare e supărat pe lume, că nici în Sodoma şi Go- 
mora nu a fost ceea ce e azi pe acest pământ sfânt. Au întinat 
pământul, tată, vrăjitoriile, curviile, hoţiile, înjurăturile, şi ci- 
ne poate pomeni atâtea păcate care au umplut pământul? Se 
înalţă până la cerul sfânt, se înalţă până la lună, se înalţă până 
la soare. Fiţi pregătiţi, nu cu ţoale, nu cu hambare, ci cu fapte 
plăcute şi sfinte. Fiţi pregătiţi, că Dumnezeu a hotărât ca să 
piardă lumea de pe pământ. V-am anunţat mereu şi văd că nu 
vă pregătiţi. Cine vă va anunţa aceste cuvinte? că iată, nu se 
mai poate ţine trupul acesta în aceste suferinţe, nu se mai poa- 


te da nici o sănătate la suferinţa sa, pentru că nu este poporul 
ascultător. 

Dumnezeu cere la tine, prin viaţa ta, sănătate bolnavi- 
lor, ridicarea ologilor şi încredinţarea păcătoşilor. Nici pe ace- 
ia nu-i întorci, nici pe tine nu te întorci. Ce faci, dormi? Care 
ţi-e munca? îi munceşti numai lui Gog? îi munceşti numai lui 
Esau? îi munceşti numai lui Dan? «Dan va fi şarpe la drum.» 

... Voi nu vedeţi ce se petrece pe pământ? Nu vedeţi cui 
îi munciţi? că acela la care munciţi e duşmanul Meu şi duş- 
manul tău. înainte vreme erau oameni bogaţi, aveau pământ, 
dar să ştiţi că din acele bogăţii trăiau şi săracii şi se mulţu- 
meau, şi cu credinţă le slujeau. Dar s-au ridicat alţi săraci, 
plini de duh rău, şi au plecat la tâlhărie şi i-au omorât pe cei 
bogaţi şi pe cei săraci care slujeau la cei bogaţi. îi pomenesc 
preoţii la eroi, dar să ştiţi că Noi n-am primit acest pomelnic 
de „eroi“, ci l-am primit şi l-am trecut la tâlhari. 

... Aceasta înseamnă asuprire, ce e azi în lume. îţi mă- 
soară, îţi măsoară, până se va dărâma şi măsura şi măsurăto- 
rul. A stricat legământul lui Dumnezeu, a stricat biserica. O 
vezi în picioare, dar nici un folos nu mai are. O vezi în picioa- 
re, dar har şi dar nu mai are, că nu mai e sfinţenie în gura celui 
ce slujeşte în ea; şi slujeşte în biserică fără Duhul lui Dum- 
nezeu, că pe Duhul lui Dumnezeu L-a izgonit duhul rău. Ia 
aminte, creştine, şi caută-1 pe acela care nu a lepădat Duhul 
lui Dumnezeu din pieptul său. Caută-1 cum a căutat Maria 
Egipteanca, cum a căutat Maria Magdalena, că nu toţi sunt 
slujitori, şi au rămas ca în vremea lui Ilie, popii lui Baal. 

... Nu vă aduceţi neamurile necredincioase în casele 
voastre, că acelea spurcă şi întinează casa blagoslovită şi sfin- 
ţită de Mine. Nu zic să vă certaţi cu neamurile pe care le aveţi. 
Nu e una cu Mine, nu e una cu tine, şi fii atent să nu strici ce- 
va din lucrarea Mea, că acela nu e învăţat ca tine şi strică sfin- 
ţenia Mea din casa ta. 

Fiule Daniele, spune la poporul Domnului Iisus Hristos 
să nu se mai supere dacă vine la vecini şi nu poate intra la 
acest cămin, dacă a văzut căminul ocupat şi nu se poate intra. 
Nu aduceţi necazuri, că destule necazuri poartă această fiinţă. 
Iată şi altceva: a gândit cineva gânduri greşite, şi am să spun 
cândva gândurile acelea pe faţă. Cine vine în acest cămin, nu 
vine că are coşul plin. Cine vine, să vină cu mâna goală. Că 
zice cineva „Numai pe cel cu coşul plin îl primeşte, şi de 
aceea pe cel cu coşul gol nu-l primeşte “. Şi mai zice cineva: 
„De aceea nu mi-a vorbit Domnul, că am buzunarul gol“. 
Mai uşor este ca această fiinţă să fie dusă pe targă la vecini 
decât să mai vină aici creştinul şi să greşească şi să facă păcat. 

... Fiicelor, nu vă mai purtaţi cu tăbleţe la piept, care au 
venit de la ţările străine. întrebaţi-le pe mamele voastre, ele 
aşa au purtat? 

... Poporul Meu de azi, vin vremuri geroase, vin vre- 
muri friguroase, şi cer de la tine să fii îmbrăcat bine. Duhov- 
niceşte Duhul vorbeşte. Cer de la tine să fii încălţat bine pe 
pământ, că pe pământ s-au aşternut şerpi mulţi. în vremurile 
din urmă, pentru un creştin era hrana sa de patru ori pe an, şi 
tot avea putere, dar astăzi te sfătuiesc să te hrăneşti mai des, 
că timpul e mai geros. Caută şi vei găsi. Faceţi-vă prieteni du- 
hovniceşti, nu pământeşti. De aceea zic: deosebiţi-vă de oame- 
nii răi, deosebiţi-vă şi la mâncare, şi la purtare. Deosebiţi-vă 
şi la călătorie, deosebiţi-vă şi la culcare, şi la gospodărie. în 
gospodăria ta să fie farmacie, şi pământeşte, şi duhovniceşte. 

... Abia unul la o mie din purtarea de azi e neblestema- 
tă. Nu s-a pomenit românul blagoslovit să poarte ce poartă azi. 

... Şi împăratul, şi argatul are pe necuratul. Dumnezeu 
e supărat, şi tot cerul e supărat, şi Maica Domnului e supărată, 
pentru că toată ţara românească e întinată. Se cade să fie plâns 
şi suspin între creştini. 

... Ţărăncuţă, unde este cânepa şi meliţa? Făceai cămă- 
şuţă de câlţi şi costum alb ca zăpada. Şi Domnul poartă hăinu- 
ţă de in, cămăşuţă de in. Şi îngerii poartă tot asemenea. Eu nu 
vă înfrunt. Fiţi desăvârşiţi, ca să puteţi trăi în vremurile 
friguroase. 

Va fi vărsare de sânge. Va fi paralizie. Mulţi vor muri 
de accidente. Până şi împăratul va muri accidentat, şi mulţi 
din împăraţii pământului vor muri. Şi Dumnezeu va lucra ca 
să facă împăraţi pe cei ce au măturat pe stradă. Va fi popor 
fără împărat vreme lungă, lungă şi se vor împunge oaie cu 
oaie şi se vor împunge berbec cu berbec şi se vor împunge ţap 
cu ţap, până când nu va mai rămâne decât unul la mie. Aşa 
scrie în carte. 

Măcelărie goală va fi în ţară. Ţara românească, o va 
curăţi Dumnezeu de tot gunoiul său şi o va face grădină 
binecuvântată. 

Cine vă va mai anunţa aceste cuvinte? că iată, nu se 
mai poate ţine trupul acesta în suferinţă, nu se mai poate da 
nici o sănătate la suferinţa sa, pentru că nu este poporul 
ascultător. 

... Uitaţi- vă bine la munţi, că nu-i veţi mai vedea. Ui- 
taţi-vă bine la această lume nebună, că n-o veţi mai vedea. 
Uitaţi-vă bine la aceşti conducători de lume, că nu-i veţi mai 
vedea. 

15/28 septembrie 1977 

îndemn la viaţă duhovnicească. Domnul îi ocroteşte pe ai Săi de 
toată mânia care va veni peste lume. 

... Poporul Meu, să faci dreptate, nu strâmbătate. 
Aceasta să fie hrana voastră: rugăciunea şi postul. Şi să nu 
mâncaţi mult, ca să nu întreacă grăsimea trupească pe cea du- 
hovnicească. Să nu mâncaţi fără măsură, să nu trăiţi fără lu- 
crare duhovnicească. 

... loachim şi Ana erau urâţi de lume. Nu aveau copii şi 
se rugau lui Dumnezeu să le ia urâciunea de pe ei, să le dea şi 
lor un copil. Le-a dat o fetiţă, şi la vârsta de trei ani au dat-o lui 
Du mn ezeu prin preotul Său, Zaharia. Şi s-a făcut fetiţa mare şi 
a fost hrănită de sus şi muncea. Făcea haină fără cusătură pen- 
tru sine şi pentru cei din jurul său, şi a făcut cu una mai mult, 
că ştia ce se va întâmpla cu ea. Muncea şi se ruga. Aşa cere 
Do mn ul şi de la voi: să lucraţi şi să vă rugaţi. Adevărat vă spu- 
ne Do mn ul că nu aici este comoara voastră, nu aici este casa 
voastră. De ce respingeţi porunca Mea? De ce râvniţi la lumea 
aceasta, la portul acesta? că nu e de la Dumnezeu. 

... Domnul nu vă lasă, ci vă răpeşte. Cum? Nu veţi şti. 
Se vor uita neamurile în toate părţile şi nu te vor vedea. Va 
pune Domnul semn la casa ta şi nimeni nu va strica nimic şi 
Domnul o va curăţa, dar numai tu, iubitul Meu, să nu-1 ai în 
inima ta pe duhul rău, că Domnul te va părăsi în ceasul când 
duhul rău va fi cu tine. Nu mai este vreme să-l scoată Do mn ul 
pe duhul rău. A fost o dată pentru tot veacul ce a lucrat Dom- 
nul pentru toţi. Roagă-te mereu să nu se şteargă numele tău 
din cartea Domnului. 

... Fiţi atenţi, că sunteţi cei mai urâţi de lume. Anima- 
lele sunt cele mai drăguţe la lume, dar voi sunteţi urâţi de lu- 
me. în vremea de azi nu vă iubeşte nici lumea, nici împăratul, 
nici părinţii, nici rudele, şi este ca în vremea lui Ilie, ca în vre- 


mea lui Moise, toţi vă urăsc, şi de aceea veţi fi răpiţi, iar lu- 
mea va fi nimicită. 

... Să nu te despartă cineva de Mine, că făptura ta e 
asemenea Mie. Numai acel care nu face bine nu e asemenea 
cu Mine. Nici un firicel de păr din capul tău nu se va mişca 
fără voia Mea. Dacă tu eşti scris să fii al Meu, şi tu greşeşti, 
Do mn ul te bate, ca să te apropii mai mult de El. 

Toţi câţi au zis: „Şi eu sunt creştin şi unde Do mn ul a 
fost în casa lor, toţi se vor lovi cu lovitură grea, dar din carte 
nu se vor mai şterge, pentru că e scris cu foc. Dar va fi bătut, 
bătut, de va rămâne pielea şi osul. 

11/24 noiembrie 1977 

Sfânta Virginia ridică spre Domnul rugăciune îndurerată. Puterea 
rugăciunii stăruitoare prin lacrimi. Păzirea zilei Domnului. Cură- 
ţirea pământului şi fuga la munţi. Fiecare creştin să aibă izvor în 
curtea sa. „ Comunist “ este nume diavolesc. 

In numele Tatălui şi al Fiului şi al Sfântului Duh. Amin. 
Pace în cer şi pe pământ , şi între oameni bunăvoire! 

Doamne Dumnezeul meu din cer, Iţi închin Ţie tot gân- 
dul meu şi tot cuvântul meu. Tot pasul meu să fie spre folosul 
Tău. Tot viitorul meu, prin care mai trăiesc eu, toate ceasu- 
rile, minutele, secundele, şi cât voi mai fi eu pe pământ, să fie 
sub paza Ta. 

Doamne Dumnezeul meu, Iţi închin Ţie casa şi masa 
mea; mâncarea şi foamea şi setea să fie după voia Ta. 

Doamne Dumnezeul meu Cel din cer, Care ai binevoit 
şi m-ai crescut şi m-ai întreţinut, Iţi închin Ţie pe mama mea, 
care m-a crescut pămănteşte, şi prin rugăciuni cer către Tine 
să-i fie iertate toate ale sale păcate. 

Doamne Dumnezeul meu Cel din cer, Care ai făcut 
cerul şi pământul şi toate câte se văd, Iţi închin Ţie copilaşii 
mei, ce mi-ai dăruit mie ca să fie ai Tăi, precum au fost ai 
mei. Pentru că eu nu mai am zile să trăiesc, aceşti copilaşi să 
fie averea Ta, comoara Ta, să fie în grădina Ta şi sub paza Ta, 
şi masa lor să fie masa Ta. 

Doamne Dumnezeul meu, Iţi închin Ţie această casă şi 
această masă pe care Tu, prin poporul Tău, ai lucrat-o să fie 
corăbiuţă, şi niciodată să nu fie atacată şi să nu fie dărâma- 
tă, şi să fie spre salvarea celor ce vin în ea. 

Doamne Dumnezeul meu Cel din cer, Iţi închin Ţie po- 
porul pe care mi l-ai dat mie ca răzoare de vie. Ia-le în pri- 
mire şi pune spre îngrijire pe cine poate să le îngrijească. 

O, Doamne Dumnezeul meu Cel din cer, de când aştept 
ca să-Ţi scriu acest certificat ceresc! pentru că unde plec şi 
unde pornesc, numai greu pătimesc. 

Doamne Dumnezeul meu Cel din ceruri, Iţi închin Ţie 
şi pe soţul meu, să faci cu el ce ai făcut şi la început, că Tu ai 
scule pentru orice lucru al Tău. Uită-Te bine la mine, Tată, în 
ce stare sunt lăsată. Eu am nevoie de post, şi nu mai pot să 
postesc. Am nevoie de fapte bune, şi nu mai pot lucra. Sunt 
într-o stare grea, dar dacă este voia Ta să lucrezi cu mine 
aşa, fie voia Ta, căci poporul acesta, trei sferturi îmi dă cu pi- 
ciorul şi mă răneşte, după cum ştii că m-ai luat ca să-mi iau 
rămas bun de la creştinii toţi. Toţi îmi strigau că sunt mama 
tuturor proorocilor mincinoşi, că sunt mama tuturor răutăţi- 
lor şi a tuturor diavolilor Şi în stânga, şi în dreapta am atac; 
şi în picioare, şi în mâini am durere mare. Nu resping lucra- 
rea Ta, şi aş dori, dar vezi, Doamne, neputinţa mea şi vremea 
rea, căci viitorul acestui popor se cade să-l poarte numai în 
tristeţe, în lacrimi şi în purtare cuviincioasă şi să se smereas- 

că, dar şi bărbatul şi femeia sunt una; îşi petrec vremea în 
poftă, în chef şi glumă. O, Tată, dacă i-ar durea ceva, ar cău- 
ta vindecarea. 

Doamne Dumnezeul meu, acum stai Tu de vorbă cu po- 
porul Tău. 

... A venit un vrăjmaş al acestor locaşuri. Ce veţi face, 
tată? că trupurile voastre nu vor mai fi îngropate cu cinste şi 
slujbe, ci foarte grăbit, ca să termini şi să te duci la muncă, să 
plăteşti pâinea pe care o mănânci şi locul unde eşti, să plăteşti 
şi porumbul unde-1 pliveşti. Vine vremea rea. L-ai pus pe sa- 
tana în lume. 

... Vai de copiii voştri, că eram pe Golgota şi am zis: 
«Femeilor, nu Mă plângeţi pe Mine, ci pe copiii voştri, căci 
ce vine peste ei, e vai şi amar». 

... Acest conducător a vândut tot viitorul ţării, tot avu- 
tul ţării. Această comoară a ţării, a vândut-o. Oiţa va merge la 
tăiat, şi toată bisericuţa va merge la stricat. Dar dacă poporul 
nu-şi va lepăda viitorul şi va continua cu viaţă plăcută înain- 
tea Mea, va scăpa. Că a fost un ucenic care a avut cândva mii 
de oiţe căzute, şi acest ucenic a plâns mult, mult, mult, şi a zis 
aşa: „Doamne, dacă nu o fi de ajuns lacrima mea ca să plă- 
tesc toate oiţele şi să tămăduiască toată durerea oiţelor că- 
zute, o, Părinte, cer, împrumută-mi de la cine are lacrimă 
multă, ca să tămăduiesc turma mea “. Şi Dumnezeu a găsit pe 
cel bolnav de lacrimă duhovnicească şi a vindecat şi a ridicat 
oiţele şi le-a făcut sănătoase şi le-a scos pe poartă şi le-a scos 
din robie. Da, copilaşii Mei, aşa şi Eu, cer de la voi lacrimă 
la rugăciune. 

... V-am dat voie să vă luaţi serviciu, şi acest lucru nu 
trebuia să-l fac. Dar voi ce faceţi cu banii de la serviciu? Vă 
umpleţi hambarele cu haine şi camerele cu tronuri şi trupurile 
cu îmbuibare. Şi dacă ţi-am dat serviciu, lucrezi duminica şi 
sărbătorile, şi la biserică şi la rugăciune nu mai mergi, zici că 
eşti obosit. Cu ce poţi să ştergi acest păcat, creştine? lată, au 
venit peste voi zile grele când duminica şi sărbătoarea mergi 
la serviciu. Şi iată. Eu sunt vinovatul tău, că te-am îngăduit 
să-ţi iei serviciu. 

... Nu te mai căsători, fecioară, şi tu, fecior! Nu te mai 
îmbrăca frumos, nu, tată, nu mai e vremea. Am spus să nu vă 
mai faceţi haine multe, că vom fugi la munte. Nu la munte; 
un munte sfânt, unde vom sta un timp, până ce pământul se 
va curăţa. Şi să ştii că nu vei putea urca cu maşina ori cu hăi- 
nuţa, nu vei putea urca cu mobila, şi singur te vei urca numai 
cu ce te vei afla. 

... Dacă pleci, pregăteşte-ţi corăbiuţa, să nu aibă nici un 
cusur la drum. închin-o, pune Evanghelia pe ea şi citeşte: 
„Doamne Dumnezeul meu, să faci cu aceasta cum a fost cu 
corăbiuţa Ta la potop pe apă “. Ud-o cu agheasmă. 

... Până acum n-aţi suferit, dar va veni vremea să sufe- 
riţi pentru copii, că legea de azi vrea să facă din copiii voştri 
o ţară ca o fiară, fără Dumnezeu, fără viaţă sfântă. 

... Puneţi mâna pe carte şi învăţaţi cartea. îţi place de 
copilul tău că e deştept la note. Şi Mie îmi place de tine, dar 
să fii deştept în viaţa creştină. O, ce copil deştept a fost 
Daniel, care a slujit în groapa cu lei! că a avut duşmani care 
l-au vândut, iar împăratul, deşi ţinea la el, l-a băgat în groapa 
de lei şi a zis: „Daniel nu va muri“. Şi iată, tată, ce copil deş- 
tept a fost Daniel, căci când s-a dus împăratul, l-a găsit în 
viaţă. Şi a zis împăratul: „ Hai să băgăm acum şi pe cei care 
l-au vândut şi să vedem: pe aceia îi vor mânca leii? “. Iată ce 
deştept a fost Daniel şi cei trei tineri ai Mei, că nu au voit să 
se ducă unde toţi se închinau împăratului. Acum poţi face 


cruce cu limba, dar limba face altceva. Copilaşii Mei, de ce 
să fie lipsit veacul de la sfârşit, de ucenici? că, să ştiţi, adevă- 
rat vă spun: ucenicul de la sfârşit e ca şi cel de la început, şi 
cel de la început e ca şi cel de la sfârşit. Puterea nu e a ta, ci 
e a lui Dumnezeu. 

„Dacă mi-a dat Dumnezeu nevastă!... “, aşa zice cine- 
va. Cuvântul acesta e scris de duhul necurat. Crezi? Nu ţi-a 
dat d’aia. Ţi-a dat tovarăş de viaţă ca omul să nu fie singur pe 
pământ şi să aibă tovarăş de ajutor, de viaţă. Dumnezeu nu a 
scris „ nevastă “ pe nici o hartă. 

... Toate izvoarele ce sunt afară de curţile creştineşti, nu 
vor mai avea picătură de apă şi va sta poporul la rând ca la 
pâine. Fiecare creştin să-şi aibă izvor în curtea sa, şi nu îngă- 
duiţi vecinilor să ia apă din izvoarele voastre. 

... Israelul Meu, este scris în carte că nu va rămâne din 
această casă piatră pe piatră; nu va rămâne nimic din sine, adi- 
că din casa făcută pe pământ luat, nu cumpărat, ci luat cu forţa. 
Şi stăpânul casei e mort. Aceşti părinţi aveau pe Du mn ezeu 
când trăiau; şi când se judecau, aveau crucea în faţa lor; şi carte 
când învăţau, aveau iconiţa înaintea lor. Acest om căruia i s-au 
luat averile, tată, şi nu i-au dat nici un bănuţ ca să aibă şi el cu 
ce să-l îngroape, şi nici un petic de pământ nu i-au dat; i-au luat 
pământul forţat, şi casa forţat, şi dacă nu s-a supus, l-au împuş- 
cat şi l-au dus la foc şi l-au ars şi l-au făcut cenuşă. Şi această 
cenuşă strigă la Mine, tată, să-i dau casă. 

... Tată, unde este averea voastră părintească pe care tre- 
buia s-o dea părinţii când trăiau? Astăzi învăţătura voastră du- 
hovnicească pe care trebuia să v-o dea părinţii când erau, unde 
e, tată? Nu mai e. A dispărut, şi nu e în casă. în casă am con- 
trolat Eu cu Duhul Meu şi rar unde am mai găsit. De la mulţi e 
aruncată din frică, şi de la mulţi e aruncată din bunăvoinţă. 

... Vai de tine, creştine, când te vei vedea scris în cartea 
sa! Că Do mn ul Iisus ţi-a spus: fereşte-te de această vreme, că 
nu e vremea Mea, ci e vremea duhului rău, care stă pe averea 
lui Dumnezeu, care stă în casa Sa şi apasă pe crucea Sa. I s-a 
dat un minut de libertate ca să văd ce face. 

... Daniele, mulţi am pierdut pentru că i-am oprit de la 
băut; mulţi am pierdut pentru că i-am oprit de la curvit. Scrie 
pe hârtie. Mulţi am pierdut că i-am oprit de la mândrie. Mulţi, 
mulţi, mulţi am pierdut pentru că i-am oprit de la lăcomie. 
Crezi? Mulţi am pierdut, tată, mulţi am pierdut pentru că i-am 
oprit de la purtarea rea, dar când se vor uita la ea, le va veni 
greaţă. 

O, copilaşii Mei, copiii Mei, ce n-ar da altcineva să au- 
dă numele voastre! Zice cineva: „Copiii Tăi sunt aceştia? “. 
Da, sunt ai Mei, pentru că au Duhul Meu în ei. „Ia caută-i să 
vezi, au Duhul Tău în ei? “ Eu ştiu că le-am dat Duhul Meu 
în ei, dar dacă ei nu vor fi luat Duhul Meu în ei şi or fi luat 
duhul rău în ei, mai bine nu s-ar fi născut pe pământ. 

... Numele acesta, „ comunist “ e nume diavolesc, şi toţi 
se bat cu pumnul în piept că el e comunist, şi se dă el drept în 
slujba celui necurat, a lui antichrist, şi toţi aceştia merg în iezer. 

30 noiembrie/13 decembrie 1977 

Proorocie: foamete de învăţătură cerească. Ocrotirea credincio- 
şilor în vremea urgiilor de pe pământ, a focului. Adevărul Scrip- 
turilor nu este cunoscut de cei rătăciţi de la legea Domnului. 

... Apropie-te de Mine, creştine, că va veni vremea rea 
când nu vei mai avea lucrarea, când nimeni nu te va mai mân- 
gâia, şi vei avea nevoie de mângâierea Mea. Apropie-te de 
Mine, creştine, că va veni vremea rea când vei avea nevoie de 




Anii 1955 - 1980 


235 


hrana Mea şi nimeni nu se va mai afla cu această hrană ca să 
ţi-o dea. Să ştii că tot felul de poame vor fi pe pământul acesta 
şi nimic nu-ţi va folosi. Dar hrana din mâna Mea, pe care 
Domnul Iisus ţi-o va da, îţi va umple inima, îţi va umple pân- 
tecul şi vei fi sănătos. Nu doriţi hrana pământească. în văz- 
duh cât am călătorit n-am auzit că omul e mulţumit de hrana 
pe care Domnul i-o dă ca să-L caute omul pe Do mn ul. Of, 
copiii Mei! 

Copiii Mei, mieluşeii Mei, oiţele Mele prin care umblu 
şi pe care-i sfătuiesc bine să fie cu Mine, n-am auzit nici un 
pas mergând spre Domnul căutând. N-am auzit nici un suspin 
de creştin căutând pe Domnul plângând. N-am auzit pe nici 
un copil căutând pe mama şi pe tatăl lui duhovnicesc, dar să 
ştiţi, să nu uitaţi, că aceasta ce v-am spus Eu, bate la uşile 
voastre. Va veni vremea să plângi să te faci cuminte, dar ni- 
meni nu-ţi va mai plăti, căci când ţi se plătea, te plimbai raz- 
na, cu persoanele neîncredinţate de Dumnezeu. Vei fi cea mai 
cuminte dintre fiinţele care vor mai fi aici pe pământ, dar ni- 
meni nu te va mai privi, că Domnul va pleca cu tot cu lucrarea 
Sa. Ascultă astăzi, creştine, că nu e minciună, că niciodată nu 
a coborât Do mn ul cu o fărâmă de minciună. Poporul Meu, te 
strigă Dumnezeu, te doreşte Dumnezeu ca să-Şi împlinească 
planul Său cu tine cum Şi-a împlinit cu moşii şi strămoşii 
voştri, cum s-a împlinit cu mieluşeii pe care Domnul i-a năs- 
cut prin profeţia de demult. 

... Unde mai e profeţia lui Daniel? Unde mai e profeţia 
lui Iezechiel? Unde mai e profeţia lui Emanuel când S-a făcut 
El măricel? Unde mai e proorocia de demult? De ce nu citiţi 
în carte? că toate s-au împlinit: şi ce s-a petrecut cu cei ce 
n-au crezut, şi ce s-a petrecut cu cei care au crezut. 

... Să nu te asemeni cu lumea nici cât bobul de muştar. 
Dacă ai văzut ceva la tine şi e şi la lume, aruncă. Tată, să nu 
se mai vadă că acel lucru mititel te opreşte în drumul spre cer. 
Te vei uita în stânga şi în dreapta şi nu va avea cine-ţi pune 
parte, căci acel lucru mititel e păcat măricel, că nu ştii când 
va suna trâmbiţa şi îţi va spune prin trâmbiţa Sa şi nu vei ve- 
dea nimic şi va veni îngeraşul şi îţi va spune: „Suie-te aici, că 
pământul va fi numai foc“. Fii credincios, că vorbesc numai 
din carte, dar voi nu ştiţi de unde vorbesc, pentru că nu citiţi. 
Nu vorbesc nici de la mijloc, nici de la început, ci vorbesc 
tocmai de la foiţa ultimă din carte. Şi curăţeşte-te, tată, ca să 
fii şi tu ridicat. 

... Fiţi cuminţi şi învăţaţi să citiţi Scriptura, că sunt 
creştini care cunosc Scriptura, dar nu sunt de ai noştri, şi dau 
cu piatra în voi şi vă lovesc. Dar Eu zic: învaţă şi tu Scriptura, 
ca să se combată învăţătura ta cu a sa, căci cu tine este Prea- 
curata Fecioara Maria, cu tine e sfânta cruce cu jertfa de pe 
ea, cu tine e apostolia; dar cu ei nu e apostolia, şi poartă ro- 
chia scurtă şi buzele şi unghiile făcute şi îl aşteaptă pe Dom- 
nul în poartă. Dar în loc de Domnul, va veni pedeapsa. 

6/19 decembrie 1977 

Adevărul vieţii este rodid Duhului Sfânt în om. Sfârşitul 
proorociilor şi împlinirea judecăţii faptelor. 

... Israele tată, îţi zic „ tată “ pentru că de mâna Mea eşti 
lucrat, din Duhul Meu eşti înviat. Ai luat viaţă şi trăieşti astăzi 
ca să fac pământul o grădină plină de pomi cu roade. Dar pă- 
mântul binecuvântat, încă roade nu Mi-a dat. De ce? Cine e 
vinovat pentru lipsa de roade? 

... Alege izvorul acum, cât mai este. Sunt multe izvoa- 
re, tată, şi nu eşti oprit ca să le cauţi cât eşti în viaţă. Crezi? 


Să ştiţi, tată, că mult, mult peşte s-a stricat. Da, mult, tată, ca- 
re nu se mai poate curăţa, nu se mai poate folosi la ceva. S-a 
stricat şi e bun de aruncat. Să crezi, că ai să vezi, tată. 

... Copilaşii Mei, copii, fii ai moştenirii, Dumnezeu a 
pregătit pentru omul Său o moştenire binecuvântată şi nevăzu- 
tă, pe care din a Sa mână nimeni nu va mai putea s-o ia. Tată, 
copilaşii Mei, fii ai moştenirii, fii ai lui Dumnezeu, încă o dată 
ţi se repetă: vezi, tată, că Dumnezeu e la căpătâiul tău; vezi că 
Dumnezeu e şi la aşternutul tău, tată. Fiţi bine credincioşi şi nu 
faceţi ce fac cei păcătoşi, şi ţine minte aceste cuvinte care se 
seamănă astăzi pe pământ, că nu se vor mai semăna. 

... în curând totul sfârşitu-s-a. Sfârşeşte şi Domnul de 
binecuvântat şi de proorocit şi de profeţit. Toate le împlinesc. 
Atât mai e: să judece. 

... Fiule, dacă pe Mine M-au condamnat, un nevinovat, 
apoi cu cel vinovat ce se va întâmpla? îngrozeşte-te! 

Ascultă bine, că dacă de acum şi până diseară te-ai po- 
căit şi ai plâns, Dumnezeu te-a iertat, dar prin credinţă, nu 
prin necredinţă. Dumnezeu te iartă, e bun; a iertat şi pe cel ce 
F-a înţepat cu suliţa în coastă. Astăzi e ucenic acela, că a fost 
plătit ca să mintă, să spună că nu a înviat Do mn ul şi că nu S-a 
înălţat la Tatăl Său, dar el a fugit şi a găzduit la o casă, care 
casă a fost plătită cu bani grei ca să-l ucidă, dar dacă a văzut 
că e aşa de blând, nu l-au ucis. Dar el le-a spus: ,,E scris ca 
să împliniţi porunca împăratului" . 

... Am făcut casă, şi duhurile necurate au stricat-o, au 
dărâmat-o; şi să nu se întâmple şi cu aceasta ca şi cu aceea. 
Păstraţi-o, să nu se strice, că veţi vedea în ea ce nu a văzut 
ochiul omului pe pământ. Această casă tot pe temelia lui Pe- 
tru e aşezată, şi nimeni să nu zică „Aceasta e casa mea “. 

Te va întreba suflarea toată: „ Ce fapte ai făcut tu, creş- 
tine, de te-a primit Domnul la Sine? “. Şi aşa să se întrebe şi 
creştinii unii pe alţii. Căsuţele care sunt în jur, sunt casele 
unor pescari, care în vremea viitoare vor aduce peşte de mân- 
care la multe popoare, cum e scris că vor veni ţările străine şi 
se vor închina în faţa ta, în faţa Mea. Zice Domnul lisus 
Hristos: pregăteşte-te, tată! 

13/26 decembrie 1977 


1978 

Cei patru îngeri vestitori proorocesc împlinirea Apocalipsei, ceta- 
tea şi pe Dumnezeul ei. Tutunul va aprinde pământul. Nu este preo- 
ţie fără proorocie. Păstorii vor face dosare pentru oile Domnului, 
numindu-le „sectă rea". 

... îmbracă-te în haină sfântă, ca să se asemene hăinuţa 
ta cu hăinuţa Mea, ca să se asemene viaţa ta cu viaţa Mea. 
Caută-ţi duhul pe care l-ai rătăcit şi cheamă-1 înapoi către 
locuinţa sa, că până nu-Mi vei face Mie casă, nu vei scăpa de 
pedeapsă, că Dumnezeu e hotărât să-l nimicească pe vrăj- 
maşul Său. 

... Tată, tată, veniţi mai aproape şi învăţaţi din carte, că 
veţi răbda foamea şi gerul şi viscolul, că uite patru bărbaţi 
care au fost aşezaţi fiecare pe câte un hotar ca să trâmbiţeze 
venirea Mea, uite-i că sunt aproape unul de altul, s-au adunat, 
au părăsit hotarul în care au fost puşi, pentru că hotarele s-au 
vândut. Şi aceşti bărbaţi nu mai stau pe hotar, şi stau în 
văzduh şi strigă la Dumnezeu, că s-a împlinit ceea ce e scris 
în Apocalipsă. Strigă la Dumnezeu, strigă. Tu nu-i auzi, pen- 

tru că n-ai vrut să fii profetul Meu, n-ai vrut să fii cu îngerii, 
să cunoşti cu vederea ta cetatea şi pe Dumnezeul ei. 

... Nu mai voiesc să vă întreb de credinţă, căci credinţa 
voastră e de un minut. Astăzi crezi, şi peste un minut M-ai 
vândut; nu mai eşti acela care ai spus: „ Cred“. Tată, spălaţi-vă 
bine de vină. Spălaţi-vă bine de vină, că aţi căzut în vină. Cât 
eraţi de credincioşi, mai mult decât atât a întrecut vina voastră 
credinţa de altădată. Vine jale, vine plânset mare, vine plânset 
mare. Plângeţi şi vă tânguiţi, căci împăratul de astăzi nu mai 
are coroană de împărat, nu mai are cunună aşa cum se spune. 
O, poporul Meu, împăratul de azi te-a înstrăinat de Dumne- 
zeu. Unde te vei ascunde? Unde te vei ascunde, tată? că toate 
se întorc. Crezi? 

De ce mănânci foc? Se aude din cer că o parte din 
creştini stau la masă cu păgânii care mănâncă foc. Se aude la 
cer când zice omul: „Prietene, dă-mi un foc“, şi prietenul îi 
dă bucuros foc. A făcut grămezi de foc pe pământ. Aceasta e 
agonisita omului pe pământ: focul, care în curând va arde 
totul. Israele, Eu, să fiu în locul tău, M-aş îneca de ce stă în 
faţa ta, M-aş arde de ce stă în mâna ta. Israele, din pricina ne- 
legiuirii care a ajuns la culmea culmilor, vei pieri. Fugi astăzi! 
Fugi astăzi! Israele, fugi de foc, fugi! Caută, că încă n-a murit 
duhul tău; se mai află, undeva, în viaţă. Du-te şi îl caută, şi cu 
el te împacă. Roagă-1 să te primească, să te ierte, şi îngerul să 
stea de-a dreapta ta, căci îngerul vesteşte pustietatea care te 
chinuieşte. Israele, poporul Meu, mănâncă mană de la Dum- 
nezeu, ca să se vindece duhul tău, ca să se vindece duhul şi 
trupul tău. Mănâncă mană, căci numai cu pâine şi cu came şi 
cu foc trăieşte astăzi omul care s-a înstrăinat de Dumnezeu. 
O, chipule sfinţit, pentru ce te-ai pângărit şi te-ai vopsit şi 
te-ai făcut urât lui Dumnezeu? 

înainte de naşterea Mea erai păgân, că nu aveai legea, 
şi a venit Domnul Iisus ca să lumineze şi să întărească legea 
strămoşească, dar sunt persoane care nu vor să vină la legea 
nouă, nu vor, tată, şi trăiesc ca altădată. Că şi Moise dacă trăia 
şi mai proorocea, venea şi se primenea întru lucrarea Mea. 
Crezi? Şi atunci tot aşa, pe Moise nu-1 credea, şi tot acolo 
şedea, întru vechimea sa. Tată, vă spune Do mn ul că acei de 
atunci se potrivesc, adică se aseamănă cu omul de astăzi care 
este fără Duhul lui Dumnezeu. Ei zic că sunt cu Mine, dar nu 
văd bine că Dumnezeu prin sfânta cruce i-a scos din iad pe 
cei păcătoşi? Dar aceştia din vechime nu cred în lemnul care 
s-a sfinţit prin Mine, şi îl socotesc că e duşman pentru Dum- 
nezeu. Dar vedeţi cum ei nu pricep? Vă cer vouă: nu fiţi ne- 
pricepuţi, că Dumnezeu a spus destul de bine prin prooroci, 
să înveţi ca să cunoşti vremile ce vin. Ei nu vor să cunoască 
Apocalipsa. Ei zic că vine Domnul, dar crucea n-o văd. Ei zic 
că vine Domnul, dar pe Măicuţa Lui n-o iubesc, şi o ne- 
cinstesc. 

... Apropie-te de Mine, că de la venirea Mea şi până 
acum puteai să fi venit în zbor la cer, dar n-ai vrut să părăseşti 
averea pământească şi n-ai vrut să te desparţi de păcate, şi am 
să-ţi spun şi Eu: „Nu mai e vreme". Te chem la Mine, şi de 
ani de zile te-am chemat şi n-ai vrut să vii. Şi astăzi te chem 
şi nu vrei să vii. Nu te temi că voi pleca? Nu te temi că te-oi 
lăsa? Şi dacă Eu te voi lăsa, câinii te vor sfâşia, căci ce a fost 
în faţa ta, nu va mai fi. Ţi-am cerut milă; nu M-ai miluit. Ţi-am 
cerut să fii prietenul Meu; nu M-ai primit, şi M-ai prigonit. 
Le-ai dat cu dobândă, crezând că sărăceşti. Nu Mie, că dacă 
Mi le dădeai Mie, Eu nu ţi le primeam cu dobândă. 

O, ce de bani la C.E.C.! Ce e acela C.E.C.? Un loc dră- 
cesc. Dar şi Eu la C.E.C. te voi trimite după moartea ta: „la- ţi 


banii, ca să ţi se deschidă poarta cea mare “. Cui să spun Eu 
„iubitul Meu “ când tot avutul tău e la C.E.C., e la duhul rău? 

... A venit vremea să fiţi biciuiţi, dar să ştiţi că Do mn ul 
Iisus Hristos va lua biciul din mâna vrăjmaşilor voştri. Dacă 
veţi fi fiii Domnului, dacă vină nu veţi avea şi dacă veţi recu- 
noaşte vina în faţa Mea, tot vă voi apăra dacă veţi cere iertare 
pentru supărarea ce Mi-aţi făcut-o. 

... Fiule Daniele, Dumnezeu a pregătit un proces pentru 
preoţii vremii de astăzi. Cine va fi cu Mine, va fi bine. 

Uite-1, tată, pe bătrânul Avraam, îşi plânge fiii pe care 
i-a cucerit păcatul de pe pământ. Uite-1, tată, pe Justinian pa- 
triarhul, îşi plânge fiii şi fiicele, că le-a cucerit păcatul. Numai 
pe aceia îi plânge. Cine e cu Mine, e pus deoparte. De la ple- 
carea acestui patriarh nu se vor mai scrie cărţi sfinte, nu se 
vor mai zidi case sfinte şi nu se vor mai repara, ci se vor mai 
dărâma. Justinian mai avea de trăit, dar i s-a scurtat aţa; a tă- 
iat-o o foarfecă. Dar mai vine o vreme bună. 

... Preoţia nu mai trăieşte după profeţie, şi trăieşte după 
preoţie. Şi iată că păstorii, în loc să iubească oile bune, le iu- 
besc pe cele nebune. Scrie această profeţie, să se vadă la ju- 
decată: preoţia, în loc să iubească oiţele bune de lapte, bune 
de lână, bune de fapte, în loc să le preţuiască, le urăşte şi le 
dispreţuieşte şi le scoate din cele sfinţite. Păstorii vor face do- 
sare şi vor duce în judecată oiţele cele bune, zicându-le „sec- 
tă rea precum s-a zis. Dacă cineva din păstorii aceştia îţi 
vor zice „sectă", să zici: „înapoia mea, satano! că nu-ţi cu- 
noşti munca “. Nu te ruşina, tată, şi vorbeşte-i păstorului în fa- 
ţă lucru adevărat. 

... După prăbuşirea şi lovitura acestor împăraţi, vor fi 
stoluri, stoluri de păsărele în mănăstiri. 

... Mulţi au venit la Mine, dar ca la un vrăjitor, ca la 
ghicitor. Şi dacă ţi-am spus ce să faci, n-ai făcut ca Mine, şi 
ai făcut ca tine. Şi ţi-am spus: «Intăreşte-te, creştine, că vei 
sta piept în piept cu vrăjmaşul tău». Şi nu te-ai întărit. Şi 
atunci vei pieri de frică. 

25 decembrie 1977/7 ianuarie 1978 

Mulţi vor întâmpina în trup pe Domnul Surparea turnurilor fără- 
delegii. Cei ce vestesc, să nu iubească vinul Dincolo de cele ce sunt 
pe lume, va fi o turmă şi un Păstor. 

... Tată, mulţi vor merge la groapă, iar mulţi nu vor 
merge la groapă, şi vor sta şi vor întâmpina venirea Mea. 

... Ţine-te bine, creştine, că nu e greu a cădea. Eu zic să 
nu mai faci păcat, că nu mai are cine să te scape, că am des- 
chis cerul şi am văzut preoţi făcând slujbă mâncaţi, sătui câr- 
nat. Nu mai e apă să vă spălaţi dacă nu ar fi Duhul lui Dum- 
nezeu. Şi pruncul care se botează ar rămâne tot nebotezat. 
Cine se cunună, se cunună, rămâne cununat. Cine se botează, 
se botează, rămâne botezat. Iar tu, cel botezat, de te-ai întinat, 
rămâi întinat. Nu mai e cine să vă spună nimic. Totul sfâr- 
şitu-s-a, şi pământul va înghiţi omenirea. 

... Nu fiţi râvnitori şi doritori de a fi în lume. Lumea a 
umplut pământul. Nu fiţi doritori să fiţi la blocuri, că acestea 
se surpă, şi am mai spus. Nu fiţi doritori să fiţi ajutorul ome- 
nirii de azi, adică lui Gog. 

... Sunt unii din creştini care beau ca să aibă chef la 
rugăciune şi la propovăduirea sa. Nu aşa. Feriţi-vă de aceste 
păcate. Nu puneţi pe buzele voastre băutură când rostiţi 
despre Duhul Sfânt. 

... Nu vă înşelaţi, că va veni vremea să nu mai puteţi 
vorbi decât prin scris. Ai citit, şi apoi ai rupt, căci te vede cel 
cu ştiinţa. 

... Cinstiţi crucea. Crucea este viaţa creştinească. Nu 
aşa cum este în vremea aceasta, că legi crucea de gât cu aţă 
sau lănţic şi zici că eşti duhovnicesc, dar viaţă nu mai ai. 

... Domnul lisus când a fost în trup a mâncat cu uceni- 
cii, şi când a fost singurel, a postit nevăzut, iar când S-a întâl- 
nit cu ucenicii Săi, i-a veselit prin cină. Şi astăzi. Domnul 
lisus Hristos a venit din cer pe pământ, cu suflul gurii Sale, şi 
aceasta este o mare lucrare care se face cu poporul Său şi care 
v-a învăţat să postiţi şi să vă rugaţi, dar nu v-a obligat. Duhul 
Domnului lisus Hristos astăzi e pe pământ, dar în curând nu 
va mai fi. 

... Câte oiţe ai? Câte oiţe ai cumpărat ca să fii lăudat? 
Tragi la „ loto să câştigi bani, dar trage să câştigi şi oiţe pen- 
tru cer. Dacă ai face aşa, pe toate le-ai câştiga, dar tu doreşti 
numai bani şi numai bani şi nu ne potrivim; şi n-ar fi să fie 
aşa, ci ar fi să ne asemănăm la cunună, să ne asemănăm la 
chip, să ne asemănăm la hăinuţe, la blândeţe, la smerenie. 

... O, citeşti rugăciunea şi Eu sunt lângă tine. Eu am 
citit două cuvinte, iar tu ai citit o sută de cuvinte şi n-am în- 
ţeles dintr-o sută nici două cuvinte, că le-ai spus în grabă, ca 
să termini iute. Acelea multe nu fac cât două cuvinte înţelese 
cu căinţă, bine drese şi cu suflet umilit. 

... De ce, oiţelor, nu vă iubiţi păstorii? De ce? Cine 
vreţi să vă fie păstori? Primarul? Cine? Generalul ori notarul? 
Cine? Secretarul? Aceia sunt pământeşti. Aceia te pun la 
muncă la ei, dar păstorii te pun la lucruri cereşti şi fără de 
moarte. 

Dacă Eu am pus un păstor să vă păstorească şi voi nu-1 
primiţi, atunci vă osândiţi. Aşa au făcut fariseii care L-au răs- 
tignit pe Domnul. Vreţi semne? Vreţi minuni? Vreţi? Dacă 
vreţi, să ştiţi că veţi avea şi de acestea. 

... Cum se vor mânca om pe om, domn pe domn, şi se 
vor rumega ca vitele iarba! Crezi? Tată, de aceea sunteţi 
rugaţi: spălaţi-vă picioarele unul altuia, ca să fiţi neîntinaţi, ca 
să puteţi să fiţi salvaţi, că vine o corăbioară şi vă ia de pe pă- 
mântul acesta şi vă va duce unde sunt duhuri multe. Şi acolo 
veţi sta şi veţi vedea cu ochii nimicirea care va cădea peste 
lume, dar lumea nu te va vedea pe tine. Dincolo de această lu- 
me este o vreme bună. Dar dincolo. Va fi un singur Păstor şi 
o singură turmă după El. Dar dincolo, nu aici; dincolo de 
această lume. 

21 ianuarie/3 februarie 1978 

Strămoşii împletesc cunună pentru urmaşii lor. Surparea oraşelor 
din pricina fărădelegii. Pedepsirea celor ce fac spiritism. Moşiile 
vor fi înapoiate stăpânilor lor Rugăciune pentru învierea celor 

adormiţi. 

... Moşii şi strămoşii voştri de altădată astăzi se odih- 
nesc; nu mai cosesc şi nu mai sapă şi nu mai profeţesc; şi as- 
tăzi numai cunună împletesc pentru urmaşii lor. 

... Feriţi-vă de înşelăciune, feriţi-vă de lume, că pe cine 
i-a apucat lumea, înapoi nu i-a mai dat; să iasă nu i-a mai lăsat. 

... O, poporul Meu pe care mult te-am iubit, de mult 
Mă lupt să te mut din acest pământ, dar eşti atât de greu, de 
nu pot să te sfinţesc şi să te despart de cele pământeşti. 

... Eu voiesc rod, pentru că mult M-am ostenit când 
te-am sădit. Pe cine să învinuiesc, tată, că nu rodeşti? O, Isra- 
ele, ştiţi toate, le cunoaşteţi pe toate, dar nu vreţi să vă sfinţiţi 
şi ziceţi că aici e viaţa de veci. Cine v-a spus această minciu- 
nă că aici e viaţa de veci, pe acela să nu-1 credeţi, că şi el va 
îngălbeni când va vedea că nu e aşa, şi se va usca din toată 
puterea sa când Domnul îl va blestema. Şi cine te va scăpa de 


pedeapsa grea? Israele tată, dacă n-ai fi ştiut, păcat n-ai fi 
avut. N-am luat de pe pământ nimic din cele din trecut, din 
care au trăit moşii şi strămoşii voştri. Nimic nu s-a ascuns, 
dar nu vreţi să vă sfinţiţi. 

... Copilaşii Mei, nu mai sunt mult cu voi în această 
învăţătură, în această profeţie, pentru că loviturile ce s-au dat 
acestui trup l-au nimicit, l-au distrus, şi sunt hotărât să între- 
rup legătura cu acest pământ, adică legătura cu voi. 

... Pe unde am cutreierat pământul în lung şi în lat, n-am 
lăsat semne, n-am blestemat, n-am scuturat praful de pe pi- 
cioare ca să rămână în durere mare, pentru că aşa a spus Tatăl, 
să las neghina cu grâul până la sfârşit. Dar a sosit ziua şi a 
neghinei, şi a grâului, să fie puse fiecare în al său hambar. 

... Copilaşii Mei, sinagogile unde vă închinaţi voi, nu 
vor mai fi pentru închinăciune, ci vor fi filme şi teatre, cum 
este la mănăstirea Vladimireşti. Cine a făcut aşa? Ura şi duş- 
mănia dintre cei aleşi ai Mei de acolo. Dacă te-ai fi dus şi ai 
fi văzut, ai fi văzut că unul, doi erau ai Mei, şi o sută erau 
vrăjmaşi şi trăgeau cu arma. 

... Fiule Iordache, să-i spui lui Mihail, prietenul tău, că 
e scris în dosarul lui Dumnezeu, dar va fi şters, pentru că duş- 
măneşte pe cel nevinovat. Feriţi-vă de a duşmăni pe cei aleşi 
ai Mei. Nu duşmăniţi. 

... Scrie în carte că pământul acesta va fi al vostru şi nu 
veţi mai pune pe el pom, că vor fi pe el pomi. Pământul se va 
împodobi şi tu vei mânca din munca altuia. 

Aşa de mult vă iubeşte Tatăl, că a dat pe singurul Său 
Fiu să vă fie hrană în timp de foamete şi apă în timp de secetă. 
Dar ce veţi face când nu va mai avea cine să vă dea? Dar nu 
vă îngrijiţi voi. Dacă vei vedea pe fratele tău scoţând apă să-ţi 
dea, nu zice aşa: „ Cine este acesta să-mi dea mie apă? că e 
nevrednic căci Dumnezeu ţi-o va lua. Va veni Do mn ul în 
casa voastră, în trup, ca la început, şi nu-L veţi cunoaşte şi 
nu-L veţi primi, şi îl veţi alunga, şi apoi, te vei ruga să te pri- 
mească, dar nu te va mai primi. 

... Adevăr adevărat grăiesc: veţi fi scoşi din oraşe şi 
veţi fi duşi în pustietate şi veţi zice: „Nu părăsesc via sau mo- 
şia. Nu părăsesc casa şi averea, mobila şi vaca Veţi fi scoşi 
din oraşe. Nu vor mai fi oraşe sau case înalte, şi vor fi mor- 
mane, bolovani peste bolovani. Nu vor mai fi munţii; se vor 
prăbuşi şi vor astupa văile. Nu va mai fi piatră nemăcinată. 
Unde veţi sta când veţi auzi bubuitura aceea? Nu vei mai sta 
în oraşe, ca să nu mori şi tu cu cel rău. 

... Nu mai doriţi căsătorie pentru o zi. Nu mai doriţi 
zămislire de copii pentru o zi. 

... Aceste timpuri şi obiecte de azi, tot ce se află e pro- 
feţia proorocilor. 

... în alte ţări a început să-i condamne pe creştini. A în- 
ceput, dar Eu nu-i acopăr, pentru că e spiritism. Tată, pune cru- 
cea pe masă, pune lumânări şi tămâiază, ca să le arate semne, 
la nevoile celor care cer. Nu este primit. Acestea se pedepsesc. 

Credinţa voastră să fie adevărată, curată. Credeţi că 
atunci când ai zis „Doamne! tot cerul s-a coborât? Dar 
mulţi zic „Doamne!" o dată şi de două ori, şi apoi dorm. lată 
semnul. E păcat strigător la cer să-L chemi pe Doamne şi apoi 
să dormi. 

... A venit vremea că s-au luat moşiile, dar vine vremea 
să se întoarcă înapoi. Vei stăpâni cu îngerii, cu sfinţii. 

Copilaşii Mei, veniţi la viaţa creştină! Rugaţi-vă şi 
pentru cei adormiţi. Rugaţi-vă. Cine are adormiţi, precum bi- 
serica să se roage: „Pomeneşte, Doamne, pe cei adormiţi în- 
tru Domnul, fraţi şi surori, pe toţi, şi iartă şi lumea aceasta ", 




23 8 


Cuvântul lui Dumnezeu 


dar să nu fii adormit în duh. Trezeşte-te din somnul greu, cât 
mai e ziuă, ca să-ţi salvezi neamul tău! Nu zice: „Aici e iadul, 
aici e raiul De aceea spun: nu dormiţi pe drum, ci înnădiţi 
rugăciune de la rugăciune. Nu vorbiţi cuvinte fără roade, ci 
fiţi desăvârşiţi, ca duhurile necurate să se depărteze. Zice ci- 
neva: „Sunt tânăr, ce să fac? Şi Eu am fost tânăr, şi la tine- 
reţe M-am jertfit. Oiţele Mele, nu veţi mai dori de petrecere, 
şi toate se vor veşteji şi veţi dori alte fericiri. 

... Se laudă împăraţii că multe mame au născut câte şa- 
se fii, dar Eu zic: s-au născut şase într-o zi şi au murit o sută. 
Câştig nu va avea, tată, dar el nu vede paguba. Cine naşte şase 
fii, nu sunt zămisliţi curat, ci sunt zămisliţi mai rău decât câi- 
nii. De aceea se bucură iadul. 

10/23 februarie 1978 

Primirea mustrării iubitoare de fraţi. „Fugiţi de lume, că moare 
lumea împreună cu preoţii şi cu protopopii ei". 

... Dacă eşti creştin, să nu te îngrijeşti cu ce te hrăneşti. 
Dacă eşti creştin, să nu te îngrijeşti cu ce te îmbraci şi unde 
călătoreşti şi ce vorbeşti, că toate vin de la Mine. Nici un fir 
de iarbă nu creşte fără porunca Celui Sfânt. Nici un fir din ca- 
pul tău nu creşte fără Dumnezeu. 

Poporul Meu, s-a mărit judecata. Judecata de un ceas s-a 
făcut an, şi judecata de o lună s-a făcut, iarăşi, ani. S-a mărit 
judecata. Judecă Dumnezeu făpturile. A început, a început. 
Fericit cel ce a fost judecat pe pământ şi cu o suferinţă, şi cu 
o întristare, şi cu o lipsă de avere. Dar vai de cel ce va intra 
în judecata cea mare când va fi judecat pentru păcat, când vei 
fi judecat pentru părul din cap de ce l-ai tăiat, sau pentru ce ai 
avortat, sau pentru ce ai trădat, sau pentru ce ai înjurat, sau 
când vei fi judecat că ai venit la Mine şi ai plecat şi M-ai 
lăsat. Eşti ca un zidar când ai lăsat casa neterminată, nezidită, 
că nu se mai aseamănă zidăria unuia cu a altuia, şi lucrul pe 
care l-am început cu unul, trebuie să-l stric, că nu pot să-l ter- 
min cu altul. 

... fsraele, în tot felul M-am trudit cu tine, dar iată, a 
sosit sfârşitul şi n-am reuşit ce am scris în carte să se împli- 
nească. fsraele tată, ţi-am spus că tu eşti şi vei fi sarea pămân- 
tului şi am căutat sare în inima ta, dar n-am găsit sare. Israe- 
le, nu se stinge numele lui Israel, că e scris în carte că unul 
dacă va rămâne, Israel i se spune. 

... O, poporul Meu, poporul Meu, ce ţi-am făcut Eu ţie 
de M-ai lăsat? Ce ţi-am făcut Eu ţie de M-ai părăsit? Ce ţi-am 
făcut Eu ţie de nu vrei să Mă asculţi? Ce ţi-am făcut Eu ţie rău 
de Mă duşmăneşti? Poporul Meu, cu ce te-am mâhnit Eu de 
Mă mâhneşti aşa de rău? în loc să fii bucuros că ţi-am arătat 
un gunoi în ochi ca să-l scoţi, tu vii posomorât, vii supărat şi 
invidios că eşti pârât. Dar, oare, pe Domnul Iisus tu îl soco- 
teşti orb, că El nu are ochi să vadă? Dacă tu Mă faci pe Mine 
orb, şi Eu te fac pe tine orb. Dacă tu Mă faci pe Mine minci- 
nos, şi Eu te fac pe tine mincinos. 

... Eşti departe de familia sfântă. Te găteşti să-ţi placă, să 
fii frumoasă, şi de când spun Eu să nu mai purtaţi lux, să nu 
mai purtaţi port lumesc, că vă veţi veşteji ca iarba, vă veţi păli 
ca frunza codrului de arşiţa focului. Tu n-auzi, creştine, ce ţi se 
spune? Am venit din cer pe pământ să-ţi privesc păcatele? Nu, 
ci am venit să te opresc de la păcatele duhovniceşti. Israele, tu 
Mă auzi? Pe cine să pun să te păstorească? Pe cine să pun? Pe 
cine să pun să te dezbrace de haina care arde pe tine? Pe cine 
să pun să te oprească din calea lumească? Pe cine să pun? Pe 
cine? Ai să zici ca bogatul, ai să strigi ca bogatul. 


Lepădaţi ura când vi se aduce la cunoştinţă despre 
păcat. Lepădaţi duşmănia. Luaţi-1 în braţe pe cel ce vă arată 
păcatul, că acela a făcut o faptă bună, iar tu dacă l-ai urât ai 
făcut o crimă pentru Mine. Să ştiţi că pentru neascultarea 
voastră veţi ajunge rău. Voi aduna pe cei aleşi dintre voi şi voi 
lăsa pe cei răi şi veţi pieri cu necredincioşii. 

... Fugiţi din lume, că moare lumea! Dezlegaţi-vă de fi- 
rul lumii, că moare lumea! Şi în cap cercetaţi-vă să nu fie un 
pic fir din lume, că moare lumea, împreună cu preoţii şi cu 
protopopii ei! Moare lumea! Moare lumea! Moare lumea! Ta- 
tă, fugiţi din lume! Nu se va mai cunoaşte unde a fost lumea. 

9/22 martie 1978 

Pietrele şi lemnele vor prooroci. Poporul Oastei Domnului, popor 
al cântărilor. 

... Eu sunt, Care am proorocit şi în trecut, Care am 
proorocit şi prin Moise. Eu sunt, Care am proorocit şi prin 
cântatul cocoşului la lepădarea apostolului. Şi atunci, şi acum 
Eu sunt, Care nu vă voiesc moartea. Eu sunt Cel ce înviez şi 
dau şi moarte. Eu sunt Cel ce tămăduiesc şi dau şi boală. Eu 
sunt Cel ce putrezesc un trup pământesc. Eu sunt Cel ce-1 fac 
din nou trup, ca la început, cu chip din chipul Meu. Eu sunt 
Cel ce am uscat smochinul. Eu sunt, tată. Creştine, încă o dată 
îţi spun ţie: Tatăl a dat puterea Sa Fiului Său, şi a dat judecata 
Sa tot Fiului Său. Nu acest trup este. Eu sunt. Cuvântul lui 
Dumnezeu vine prin Duhul Său. 

Israele, apropie-te de Mine, ca să nu te căieşti când 
Tatăl te va întreba de ce n-ai crezut proorocia Sa şi când ţi-a 
spus că acest cuvânt este lucrarea Sa. 

... Să ştii că prima judecată se face aşa: vei fi întrebat 
de ce n-ai crezut. Astăzi vorbeşte Domnul cu omul, şi mai târ- 
ziu vor vorbi pietrele şi le mn ele şi te vei îngrozi, că nu vei şti 
ce înseamnă această zi care vorbeşte prin piatră şi prin le mn e. 

Tată, copilaşii Mei, tot ce voi aţi voit Eu v-am dăruit, 
şi Eu ce doresc nu reuşesc: să te sfinţesc. Eu voiesc să te fac 
să nu mai munceşti, şi să trăieşti din munca Mea, iar tu nu 
vrei aşa, şi voieşti să munceşti şi să trăieşti din munca ta. 

... Mulţi creştini sunt părăsiţi de îngeri şi trăiesc pustii, 
fără îngerul lui Dumnezeu. De ce? Copilaşii Mei, chemaţi în- 
gerii înapoi, că fără ei nu veţi ajunge la Noi, şi nici Noi la voi. 
Dumnezeu nu a zidit om pe pământ, sărac de înger. Când l-a 
urzit, i-a dat şi înger să-l călăuzească. 

... A fost un popor credincios care se chema Oastea 
Domnului şi cânta cântece duhovniceşti, până când a venit 
vremea şi a dispărut această turmă. Şi astăzi, această lucrare a 
Mea duhovnicească are duşmani de moarte, că mulţi au pierit 
împuşcaţi, mulţi au pierit nimiciţi. Şi dacă astăzi află că mai 
sunt undeva de aceştia, e pericol de moarte. Dar nu vă speriaţi. 

... Uite, tată, s-a dat voie să se refacă bisericile dărâ- 
mate şi plâng preoţii că nu au cu ce le reface, că nu au bani. 
Nu ţineţi banii la C.E.C. Luaţi din ei şi daţi spre refacerea bi- 
sericilor. Chiar dacă nu e a ta, Dumnezeu îţi va plăti. 

12/25 martie 1978 

Fiii şi fiicele vor prooroci prin Duhul Domnului. Cel ce întoarce pe 
păcătos la pocăinţă va avea iertarea păcatelor şi fericirea. Omul îl 
cumpără şi îl vinde pe demonul şi îşi dă sufletul pe ţuică. Cel cre- 
dincios are haină de împărat, dar beţia îl poate dezbrăca. 

Proorocie: va pieri Ceauşescu. 

... Creştine, repară jaful de la tine, că mai sunt două mi- 
nute, şi ce vei vedea, te vei îngrozi. Nu ai unde te ascunde ca 

să scapi de durerea cea grea. Câtă mângâiere a fost la tine, 
atât de rău vei ajunge bătut de Dumnezeu. 

... Scrie în sfânta Scriptură că la vremea din urmă tur- 
na-va Dumnezeu din Duhul Său peste fiii şi fiicele voastre, şi 
fericit cel ce a auzit şi a muncit şi a făcut dintr-un om păcătos 
un om credincios. 

Ţine-te bine, creştine, că nu mai vine Dumnezeu la 
tine, că are cine să vină. Dar scrie în sfânta Scriptură că se va 
astupa gura şi nu va mai spune nimic. 

Fiule Daniele, a cumpărat omul pe demonul. Ţine min- 
te! Daniele, a cumpărat omul pe demonul şi o să se facă ne- 
gustor de demoni. De n-ai avea ce mânca, pe demonul nu-1 
cumpăra, că te vei chinui. Te vor mânca viermii; îţi vor mânca 
toată carnea, şi până la oase, şi în măduvă; îşi vor face casă în 
piatra omului. Ascultă de Domnul, Daniele, şi profeţeşte 
această profeţie, că au ieşit demonii din iad şi servesc lumea. 
Le aduc bani mulţi pe masă, le aduc pâine multă, le aduc tot 
ce este pentru hrana trupului, dar nu le aduc haina duhului, şi 
fuge Duhul Domnului şi plânge. Şi ţine minte, Daniele, că 
atunci când va ajunge demonul în casa curată şi măturată, să 
ştii că sfârşitul a venit. Vând demonii un gram de ţuică şi un 
kilogram de apă şi pun peste ea fermecătoria lor. Bea omul, 
bea, bea şi nu mai ştie de casa sa, nu mai ştie de munca sa, nu 
mai ştie de copiii săi, nu mai ştie de femeia sa. Dar ţineţi pro- 
feţia cu tărie la voi acasă. De nu s-ar afla apă pe nici o parte, 
să nu bei această băutură, că e fermecată, şi dacă o bei, te-ai 
stricat, te-ai în s trăinat. 

O, ce har ţi-a dat Dumnezeu! O haină de împărat ţi-a 
dat. Ce haină frumoasă poartă creştinul astăzi! dar dacă va 
bea, hăinuţa nu mai e a sa, şi îl dezbracă demonul care a dez- 
brăcat pe Domnul pe Golgota, şi îi împarte hăinuţa cum a îm- 
părţit şi cămaşa Domnului, ca să batjocorească lucrarea Mea. 

... Ţine minte, fiule, moare Ceauşescu, mor comuniştii. 
Această şoaptă ţineţi-o ascunsă. Până în întâmplare nu vorbiţi 
nimic. După ce moare puteţi să vorbiţi. Şi nu e nevoie să ştiţi 
voi cum moare. Nu rămâne nici unul. Tu nu ştii; eşti mititel, 
mititel. 

... Să strigi pe cărare, aşa îţi vine: „Dumnezeul meu, 
Dumnezeul meu, nu ne părăsi şi vino cât se poate de repede, 
că Te vrea poporul Tău să vii în casa sa, să vorbeşti despre 
cele duhovniceşti 

22 martie/4 aprilie 1978 

Smochinul neroditor va fi aruncat în foc şi va fi vremea smochinului 
cu roade şi cu mlădiţe. Poporul sfânt va fi ridicat pe nori. Ctitorii 
bisericilor cer răscumpărarea zidirilor sfinţite. 

... Fiilor, acest timp pe care Eu îl petrec în mijlocul 
poporului Meu, se plăteşte. 

... Do mn ul Iisus a venit de la Tatăl şi S-a dus la Tatăl. 
De ce am venit? Pentru că mai am de împlinit. Ce? Mai am 
de împlinit, şi oricât de rea şi grea ar fi vremea, Domnul îm- 
plineşte ce are de împlinit. 

Copilaşii Mei, iubiţi-vă şi uniţi-vă întru Domnul şi nu 
vă mai părăsiţi unul de altul, ci fiţi nedespărţiţi, fraţi în duh, 
căci fraţii în duh, trăiesc nedespărţiţi, iar fraţii în trup, se 
despart şi după un minut. Şi să ştiţi, copilaşii Mei, că trupul, 
fără să aibă Duhul, nu moşteneşte pământul. Copilaşilor, pă- 
mântul e plin de oameni răi, e plin de păcate, e plin de trupuri 
fără duhuri, şi să ştiţi că aceasta e la sfârşit. Cunoaşteţi bine 
şi cercetaţi aceste vremuri prin mlădiţa smochinului, căci 
smochinul se va tăia şi se va arunca în foc. Smochinul sunt 
preoţii, şi voi sunteţi lăstarele care trebuie să crească şi să 


rodească. 

... Prietenul care stă în faţă, nu e prieten bun. E prieten 
până la groapă, şi acolo te lasă. Prietenul tău bun e cel ce te 
sfătuieşte să mergi spre cer. Pe acela să-l cauţi. Dar nu-1 mai 
găseşti, că a pierit ucis de arma lui antichrist. 

Copilaşii Mei cei mititei, plânge cerul întreg pentru voi 
şi vă aşteaptă, dar sunteţi zăbavnici. Dacă aţi şti, nu aţi mai 
zăbovi. Tată, tată, umiliţi-vă, uniţi-vă, sfmţiţi-vă, iubiţi-vă şi 
nu mai staţi nepăsători, căci Domnul Şi-a pregătit luntrea lui 
Ilie, a lui Enoh, a lui Noe, a lui loan şi a tuturor de pe pământ 
care au fost ridicaţi la cerul sfânt. Nu ştiţi cu ce veţi merge, 
cu trupul sau cu duhul. Dar vă zic: pregătiţi-vă cu toate. 

... Copilaşii Mei, învăţaţi pilda lui Moise, că era gân- 
gav şi l-am făcut să vorbească aşa cum trebuia să vorbească 
şi cât trebuia să vorbească. Atât i-a fost măsura la vocea sa. 
L-am trimis, i-am dat curaj şi s-a dus la faraon ca să-i spună 
poruncile Mele. Cu Moise am făcut lucrare foarte mare, mare 
de tot. E scrisă, şi la judecată se citeşte. 

... Să ştiţi că vor fi morţii pe pământ să nu aibă cine-i 
îngropa, că nu-i iau cimitirele. Lucrează preotul slujba, dar o 
lucrează ca cizmarul. Ultimul preot care L-a iubit pe Dumne- 
zeu, a murit anul trecut. Patriarhul Justinian. După el nu mai 
e nimeni pentru cer. Cel de azi a intrat în turma caprelor. Hei, 
tată, ce lucrează! Dar să ştiţi că Du mn ezeu nu-1 lasă, şi îl nimi- 
ceşte prin această lucrare diavolească pe care o face, pentru 
că s-au adunat în faţa lui Dumnezeu toţi zidarii care au lucrat 
bisericile pe pământ şi cer nimicirea celor ce au stricat sau 
strică bisericile, cer nimicirea celor ce le-au spurcat. 

... Mănâncă preotul în altar, unde nu are voie decât 
numai cina Mea s-o ia, nu să bage altă mâncare în gura sa. 
Copilaşii Mei, nu v-am spus ca să părăsiţi bisericuţa. Ei răs- 
pund şi de ei, şi de popor. Credeţi? 

... Prin multe a vorbit Dumnezeu: şi prin piatră, şi prin 
lemne, şi prin păsări a vorbit Dumnezeu, copilaşii Mei, şi mai 
vorbeşte şi prin trăsnete, şi prin ape, şi prin potopuri, şi prin 
cutremure. Şi zice lumea: „A fost un potop mare“. Nu a fost 
potop, ci a fost o lucrare mare. 

28 aprilie/11 mai 1978 

Semnul Domnului pe locuinţa creştinului rămâne de mărturie. 
Urâciunea pustiirilor locului sfânt. Stăpânirea comunistă acoperă 
pământul. ,, Preoteasă “ sulemenită şi preoţi antichrişti. Această 
proorocie va suna învierea morţilor. Proorocie pentru sfârşitul lui 
Ceauşescu. Proorocie pentru patriarhul lui Dumnezeu. 

... Tată, copilaşii Mei, de ce am petrecut cu voi pe 
pământ dacă n-aţi învăţat ce v-am dat? Am trecut din casă în 
casă, am mâncat cu voi la masă. Ce ziceţi, tată, când se va 
scutura praful de pe picioarele Domnului Iisus şi vei simţi o 
lipsă mare? Nu lipsă de haine, ori de apă, ori de pâine, ori de 
casă; nu de cele pământeşti, ci de Mine. 

... Când voi pleca din casa ta, va rămâne semnul, şi 
acest semn îl vei purta ca Isaac Lachedem, care nu M-a primit 
când treceam pe Golgota, şi va fi lipsit omul acela de tot lu- 
crul Meu. O, poporul Meu, uite pustia. E scris în cartea sfântă 
acest lucru: «Şi când va intra pustietatea în locul sfânt şi va 
înghiţi pe mulţi dintre ucenici, atunci a venit sfârşitul». Cu- 
noaşteţi acest semn prin morţii care mor şi prin bolnavii din 
spitale. 

... O, iubitul Meu popor întru care am voit să am un vii- 
tor pentru cer, să fac din tine ucenici şi mucenici sfinţi, şi ce a 
făcut Dumnezeu prin loan şi prin poporul Său cel de la început! 

Cuvântul lui Dumnezeu 


Scrie în carte că atunci când pustietatea va intra în locul sfânt, 
să ştiţi că împărăţia lui Dumnezeu a sosit. Şi împărăţia lui 
Dumnezeu nu vine prin beţivi, nu vine prin curvari, nu vine 
prin hulitori sau vânzători, ci vine prin creştini, vine prin fap- 
tele bune. O vei vedea cu ochii tăi în faţa ta, iar dacă vei fi vred- 
nic, vei intra, căci uşa se va deschide, se va da în lături şi vei 
auzi glas părintesc: „ Vino, slugă, să te servesc! 

... Mulţi stau lângă Mine cu trupul de pământ gol, iar 
duhul a sosit de mult în cer. L-a părăsit, tată, şi a spus duhul: 
„Nu mă mai întorc în trupul pe care l-am părăsit, că prea 
mult m-am scârbit, că mult m-am chinuit, ca într-o celulă de 
draci" . 

Vine împărăţia lui Dumnezeu. Nu te sminti, copilul 
Meu, că-ţi va părea rău când 11 vei vedea pe Dumnezeu şi îţi 
va spune Dumnezeu: „Du-te de la Mine, slugă vicleană, căci 
ai amăgit duhul tău şi a plâns în pieptul tău “. Frumos viitor 
ţi-a dat Dumnezeu. Frumoasă împărăţie are să fie, dar să ştii 
că şi jalea grozavă va fi. Să ştii, creştine, să nu-ţi ridici faţa 
de la pământ, ci să te uiţi la lucrurile cereşti, nu la cele 
pământeşti. 

Tată, tot ce aţi cerut de la Mine, v-am dat. N-am voit să 
te resping, dar pentru ce Dumnezeu ţi-a dăruit toate câte ai ce- 
rut? Ca să-L alungi pe Dumnezeu? Ca să nu te opreşti din 
drumul tău? 

... Copilaşii Mei, din răsărit până în apus, din miazăzi 
în miazănoapte este averea lui antichrist. A dat-o la comu- 
nişti, să facă cu ea ce vor, şi au făcut. Au pus stăpânire şi pe 
prunci, şi pe tine. Au pus stăpânire şi pe cimitire, şi pe loca- 
şurile sfinte. Au pus stăpânire şi pe slujitorii lui Dumnezeu, 
care slujeau slujba. îl vezi pe un slujitor cum se îmbată, îl 
vezi cum chefuieşte, îl vezi cum curveşte, îl vezi cum înnebu- 
neşte. Mulţi au văzut şi au hulit lucrul sfânt. Mulţi au părăsit 
locaşul sfânt când au văzut, şi nu mai vor să stea la masa Mea. 
Nu asemănaţi lucrurile care s-au stricat cu lucrurile care sunt 
de faţă astăzi, că nu toate sunt stricate. 

Copilaşii Mei, pe vremea moşilor şi strămoşilor voştri 
chiar prin mâna ucenicilor se făceau minuni. Voi de ce nu 
faceţi? Uite-1 pe ucenicul Haralambie, care l-a făcut pe cel ce 
l-a scuipat să-i fie gura la ceafă. Nu l-a blestemat, şi a strigat 
la Dumnezeu să-l vadă pe duşmanul său. Copilaşii Mei, acela 
care l-a scuipat pe Flaralambie, s-a făcut ucenic. 

... Unde vă este harul? Uite, nu ştii ziua şi ceasul când 
vei intra în împărăţia Mea. Eu ţi-aş spune, dar n-am unde să 
întorc, că nu ţii cu Mine, şi când te-ai supărat, ai vomat, ai 
vândut, ai trădat. 

... Când Domnul lisus Şi-a ales acest caval, a vorbit 
mult, dar acum s-a rărit, pentru neascultarea poporului. Prin 
lucrarea Mea se vindeca trâmbiţa Mea, dar prin lucrarea ta s-a 
îmbolnăvit. 

... lată, i-am dat boală crâncenă lui Iustin patriarhul, 
pentru că a ursit dărâmarea mănăstirilor şi desfiinţarea multor 
preoţi. Pe preoţii buni îi va desfiinţa, şi pe cei răi îi va lăsa. 

Mulţi credincioşi sunt pe pământ, dar nu cred în lucru- 
rile sfinte, şi cred în lucrurile moarte. Toată suflarea crede, dar 
adevăr grăiesc, credinţa acestei lumi nu e curată cum cere le- 
gea lui Dumnezeu. Crede în acela care a dus toată suflarea la 
o înmormântare. Ai să vezi şi ai să crezi cuvântul pe care-1 
grăiesc. Chiar dacă a sosit ceasul să pleci, prin credinţa ta şi 
puterea Domnului, nu vei pleca, şi vei sta până la venirea Sa. 

... Toţi zic că nu mai e nici o venire; că e omul şi nu e 
Domnul. Nu vă amăgiţi, că lumea a murit de când a venit an- 
tichrist. l-a luat duhul şi a rămas trupul, şi cu trupul face an- 


tichrist palate şi lucruri minunate şi dorite, pe care nu le mai 
poate uita trupul niciodată. Da, a luat antichrist chip minunat, 
că se închină omul la el. A venit frumosul, tată, la treaptă înal- 
tă, dar să ştii că frumosul, urât va fi. Şi e urât, e pocit, e su- 
lemenit şi are un chip nemaipomenit, de care îngerii fug cum 
fuge pasărea de vulpe. Zic îngerii: „ O, Iisuse, acel frumos a 
amăgit pe cel de pe pământ". Antichristul s-a făcut pe sine 
dumnezeu şi s-a pus în faţa publicului, la înălţime. Nu se poa- 
te pomeni câtă înălţime are. O, lume, lume, cum te-ai amăgit! 
Frumosul acesta care este în tine, când se va da pe faţă, vei 
fugi şi nu vei şti unde să te ascunzi, că şi piatra se va sfărâma 
ca să nu poţi intra în ea; şi pământul se va crăpa ca să nu te 
poţi ascunde în el. Lume, lume, dezbracă frumosul şi rupe le- 
gătura cu antichrist şi cu natura aceasta pe care a făcut-o anti- 
christ. Tată, vine o zi când te vei mânji pe faţă ca să nu mai 
fii frumos, şi hăinuţa frumoasă o vei părăsi, dar să ştii, tată, 
că vei fi scris în carte de toate ce le-ai petrecut cu drag pe 
pământ. 

Domnul lisus Flristos când era răstignit, plângeau toţi 
care erau cu El de chinurile Lui. 

... O, tată, odată, când te duceai şi dădeai slujbă de să- 
nătate sau de pace, dădeai puţini bani şi îţi făcea slujba curată 
şi adevărată şi se împlinea, şi cu drag te îmbogăţeai în cele du- 
hovniceşti. Dar acum nu se mai împlineşte cererea la rugăciu- 
nea ta, şi dai mii de lei şi nu se mai împlineşte. De ce? Pentru 
că şi pe ei i-a amăgit antichrist cu toate ale lui. Odată preoteasa 
nu se sulemenea, şi era smerită şi îmbrăcată smerit, dar acum 
preotul caută frumosul, soţie frumoasă şi sulemenită pe faţă. 
O, copilul Meu, te roagă Dumnezeu să-l cunoşti pe duhul rău 
şi să rupi legătura cu el şi să te desparţi de el. Duhul rău se 
bagă în toate: şi în învăţător, şi în învăţătoare, şi în şcoală, şi 
în primării, şi în apă. Şi când bei apă, să zici: „Binecuvintează, 
Doamne, apa aceasta “, că şi prin apă intră în tine. 

... Diavolul a luat acum putere să-i amăgească pe cei 
aleşi ai Mei. Oiţa Mea, cere la Dumnezeu binecuvântare în 
orice pas şi în orice lucrare, în orice vrere şi în orice purtare. 
Copilul Meu, l-am văzut pe duhul rău măsurând pe femei la 
picioare, cât sunt de goale, şi îi şoptea: „Lungă este rochia 
ta ", şi ea se ruşina şi o ridica mai sus, mai sus, până a ajuns 
rochiţa la fiind. Anevoie este a se mai repara aceasta, şi fe- 
meia cu rochia scurtă nu se va ierta niciodată. Vai de femeia 
şi bărbatul care încetează din viaţă nereparat la viaţă! Copila- 
şii Mei, bărbatul răspunde de soţia sa, şi răspunde şi soţia de 
soţul său. 

Domnul lisus a venit, este sosit şi aşteaptă să te tre- 
zeşti, dar să ştii că nu mult mai aşteaptă. Copilaşii Mei, nu vă 
înduraţi să părăsiţi casa sau ce aţi agonisit, dar Eu am părăsit 
cerul şi pe Tatăl şi toate cele din cer şi am coborât după tine 
în cel mai adânc loc. Nu ştii, tată, că trebuie să te ridici sus? 
De ce te-ai dus aşa de jos? Copilul Meu, te-ai amăgit. După 
cine alergi? Ridică-te sus, creştine, că din câte ţi s-au dăruit, 
prin câte te-ai sfinţit, puteai să zbori ca o păsărică. Nu e păcat 
să te duci aşa de adânc? Unde vă sunt aripile? Unde vă sunt 
aurorile? Puteaţi să aveţi aripi şi auroră. De ce lipsesc de la 
voi? Ţi-au împletit sfinţii şi Maica Domnului cunună de tran- 
dafiri, ca să ţi-o dea când vei veni la Mine şi te voi ridica din 
locul acesta. 

Copilaşul Meu, înviază din moarte, că acest cuvânt va 
suna când vor învia morţii. O, de când sun acest cuvânt, şi tu 
nu mai ieşi din groapa ta! llie s-a ridicat la cer prin trăsură şi 
cai de foc. El şi-a făcut această trăsură prin viaţa lui, prin 
faptele lui. Fapta sa şi viaţa sa L-au adus pe Dumnezeu. Tu de 

ce nu vrei aşa? De ce te-ai amăgit? De ce nu ţii la viaţa ta? De 
ce nu ţii la viaţă? De ce ucizi viaţa? De ce n-o iubeşti? 

Mulţi plâng în iad şi se chinuiesc. 

Copilaşii Mei, nu fiţi ca jidovii, răi. Nu fiţi ca păgânii, 
răi. 

Copilul Meu, floarea din grădină a răsădit-o Dumnezeu 
tot ca şi pe tine, ca să dai mirosul tău Grădinarului tău, căci 
fiecare floare are mirosul său deosebit. 

Nu mai alergaţi după nebuni şi după cei amăgiţi. Te vei 
îngrozi când îi vei vedea pe aceia. 

... Unde sunt, tată, lucrurile de altădată când femeia 
ţesea rochiţa şi cămăşuţa sa? O, tată, acum dă pe rochiţă sute 
de lei, cu care ar putea să trăiască mult. O, tată, unde e sme- 
renia moşilor şi strămoşilor voştri? Unde e? 

... Tineretul de astăzi îi prosteşte pe părinţi, că nu au 
ştiut să trăiască. Cum are să judece Lazăr pe bogatul! Că 
Dumnezeu va da judecata Sa săracilor, ca să judece faptele 
bogaţilor. Are să te judece cerşetorul şi are să te osândească 
la ziua de judecată. 

... Oiţele Mele, turmă mică, mititică întru toate, fii 
înţeleaptă la ce spune Domnul Iisus Hristos. Cu tine, tată, voi 
face lucruri minunate dacă te vei repara la viaţă. Dumnezeu e 
Tatăl tău şi Păstorul tău. Do mn ul Iisus Hristos S-a făcut proo- 
roc, nu a mai trimis prooroc. S-a făcut El prooroc, în Duhul, 
că dacă aş fi în trup, Mi-ar face crucea mai mare şi M-ar osândi 
şi mai grozav. Că zice cineva: „ Ce, ai văzut tu pe Hristos? 
Când II voi vedea, atunci mă voi pocăi “. 

Când am plecat la Tatăl Meu, am spus să nu muriţi, şi 
să fiţi veşnic vii şi să lucraţi, că în locul Meu va veni Mângâ- 
ietorul, Care nu va mai pleca. N-am pus punct în locul unde 
să se oprească apostolii şi ucenicii, şi am spus: «Lucraţi până 
la venirea Mea». Şi iată, tată, a venit Domnul în Duh şi vă 
vorbeşte la cei din urmă născuţi. 

... Chiar dacă vei fi împărat, nu te despărţi de Mine, şi 
cu atât mai mult lucrează lui Dumnezeu. Nu te mândri şi nu 
te numi domn, că Unul este Domn, Domnul Iisus Hristos, că 
domnii vor cădea. Nu primi laudă, nu primi în faţa ta lucrul 
acesta, că iată, împăratul de astăzi s-a urcat la înălţimea cea 
mai înaltă şi în curând va cădea, zob se va face, că şi-a făcut 
şi chip de icoană şi se închină lumea la ea. O să vedeţi unde 
va fi moartea acestui împărat şi cum îl vor plânge aceia care 
strigă să trăiască şi să înflorească. 

... Cu voi voi face lucruri minunate în ultimele clipe, şi 
Dumnezeu îşi va arăta minunile Sale prin copiii Săi din urmă. 
Nu vă temeţi de moarte şi de cei ce vor să vă ucidă pe voi, că 
Do mn ul nu voieşte să piardă pe nici unul dintre voi, că mulţi 
sunteţi scrişi ca moarte să nu aveţi. 

Rugaţi-vă, tată, că aveţi răposaţi care se chinuie în iad. 
Faceţi milostenie şi sărindare, ca să-i scăpaţi pe cei răposaţi. 

... Pace ţie, poporul Meu cel de pe urmă! Ia pacea pe 
care ţi-o dăruiesc Eu şi împarte-o la cei ce nu sunt de faţă. 
Fiule, când intri într-o casă, dăruieşte pacea, şi dacă nu este 
nici un făcător de pace în casa aceea, se întoarce pacea iarăşi 
la voi şi rămâne în voi. 

... Cel ce ştie că e întinat, să nu se atingă de acest pat. 
Nu mereu, ci numai atunci. Este vorba de femeia cu bărbat, 
pentru că aduce multă supărare şi multă durere trâmbiţei Mele. 

... în urma lui Iustin şi în urma lui, se va sui un patriarh 
pe tronul dumnezeiesc, un om de mare valoare, care-şi va iubi 
oile şi monahii şi monahiile. 

12/25 mai 1978 


Domnul cheamă cerul de sfinţi să ocrotească pe poporul Domnului 
şi să-l îndemne la lucrul biruinţei cereşti. Sfânta muceniţă Ecate- 
rina întăreşte uceniţele iubitoare de Domnul. Antichrist e în inimile 
tuturor. Cend şi pământul se întâlnesc. 

... Tot pământul s-a unit într-o lucrare mare. Tot pă- 
mântul s-a unit, dar nu pentru lucru duhovnicesc, ci pentru lu- 
cru drăcesc, pentru nimicirea poporului Meu şi nimicirea lu- 
crurilor sfinte. Tot cerul să se coboare! începând cu cel dintâi 
şi până la cel din urmă, ocrotiţi-i şi sprijiniţi-i pe cei care Mă 
iubesc. Sprijiniţi biserica, sprijiniţi altarul şi jertfa lui. O, pă- 
rinţilor care aţi zidit biserica de la început! O, sfinţilor care aţi 
zidit bisericile de la sfârşit! Puneţi mâna pe armă, că uite, se 
pregăteşte desfiinţarea şi înjosirea celor aleşi ai Mei. S-a pre- 
gătit dezbrăcarea celor cu veşminte sfinte. Uite, s-a pregătit 
dărâmarea altarelor sfinte. Taci, Maică, şi nu mai plânge, căci 
ce e scris, nu va trece până nu se împlineşte, aşa cum s-a îm- 
plinit şi cu Mine ceea ce a fost scris. Fericit cine ştie ce s-a 
scris în profeţie. Fericit cine ştie legea pe dinafară. 

Ecaterina, muceniţă de azi, sprijineşte partea femeiască 
cea care F-a iubit pe Domnul. 

A înviat antichrist şi nu mai e în trup, şi e în inimile tu- 
turor. Zice că e nenea Marin, zice că e nenea Ion, că e nenea 
Gheorghe, zice că e ţaţa Mariţa sau că e coana Eleonora, dar 
uite că e antichrist în inima lor ascuns. Cine a deschis uşa? 
Uite omul cum huleşte! Numai antichrist prigonea şi hulea. 

... Nu te speria! Nu te speria! Nu te da de partea rea, că 
această vreme de astăzi e ca un fulger ce s-a întins de la răsărit 
la apus; e ca un ger, e ca o brumă, e ca o furtună, e ca un trăs- 
net, e ca un îngheţ. Dar ziua cea bună vine aşa, domol, domol. 
O, tată, ai grijă de copii. Ai grijă de copii, că-i fură vulturii. 
Ai grijă, mamă, mamă, că-i fură vulpile viclene care nu mai 
vor nimic, decât să înghită ce mai au de înghiţit, să pună 
punct la ce au dorit ei. 

... Copilaşii Mei, în această călătorie am făcut o fru- 
moasă plimbare. Copilaşii Mei, puţin, puţin şi ne vom vedea. 
Să te culci cu gândul la fericirea ta, care te aşteaptă. Să te 
culci cu gând la împărăţia cerească, la rudele care te aşteaptă, 
că această zi nimeni n-o aşteaptă; e ca trenul, tată. Credeţi? Şi 
trenul, mai are şi el un pic şi va sta. Şi maşina, mai are un pic 
şi va sta. Şi avionul, mai are un pic şi va sta. Şi va sta şi toată 
suflarea. Vedeţi lumea? Vedeţi via aceasta? Cum e acum, nu 
o să mai fie, dar va fi despuiată şi uscată. Vedeţi această făp- 
tură omenească, cum mănâncă şi bea şi chefuieşte, şi la moar- 
te nu se gândeşte? Mai e un pic şi o veţi vedea galbenă ca do- 
vleacul la faţă, de groază. Cine are minte, să priceapă. Nu va 
zăcea un om de boală, căci din această boală nu se mai scoa- 
lă, că nu vor mai fi doctori, nu vor mai fi nici preoţi, şi nici 
pomană nu va mai fi, şi va zăcea până se va topi ca ceara. Va 
curge seul din ea ca ceara şi va împuţi câmpiile, va împuţi 
pământurile, dar voi nu veţi fi, că mâna Domnului vă va răpi 
şi vă va înălţa mai sus de pământ, ca să nu mirosiţi putoarea 
lor. Veniţi-vă în fire, că iată, din zi în zi se schimbă toate. Vei 
avea frate, vei avea mamă, vei avea soră, care vor pleca de 
lângă tine, şi să te rogi ca plecarea lor să nu fie spre pieire. 

31 mai/13 iunie 1978 

Plâng duhurile cele fără de locaşuri. Vine Domnul în trup şi se vor 
face două turme. „Se şterge de pe pământ numele Iisus “. Numărul 
lui antichrist, 666, peste tot. Proorocie: se vor încheia veacurile cu 
o singură piatră. Şi va fi un conducător după legea Domnului. 

Amin, amin, amin. Fiule, cuvântul amin, amin, amin, 
ce înseamnă? înseamnă tăcere. 

Cuvântul lui Dumnezeu 


Plâng duhurile. De ce plângeţi, măi copilaşi? 

— Plângem, Tată, că nu avem sălaş. Nu avem masă şi 
casă, şi viscolul ne aşteaptă. 

— Nu mai plângeţi, copilaşi, căci un îngeraş Mi-a spus 
că va veni Cineva şi vă va lua în patria Sa. Unde vă sunt 
casele? 

— S-au pustiit, şi pe noi ne-au alungat şi am trăit afa- 
ră, în frig, fără adăpost şi fără hrană. 

... M-am coborât din cerul sfânt pe acest pământ. întru 
început M-am născut şi am fost profeţit de acel venit. Şi la 
sfârşit sunt profeţit pentru acest venit, ca să închei legământ 
cu ai Mei. Dar ai Mei nu Mă mai primesc, nu Mă mai cunosc, 
s-au certat cu Creatorul, au profanat şi au dat afară duhurile 
şi au primit întru sine duhuri străine, care nu ţin în veşnicie şi 
mor pe drumuri, ucişi de topor, ucişi de cuţit, ucişi de tâlhărie 
şi de unelte din fierărie. Plâng duhurile şi se tânguiesc de lo- 
caşurile lor ce le pierd. 

Amintiţi-vă de această vreme, tată, că iată, vă cântă 
Dumnezeu vremea de azi: „ Vremuri grele mai trăim, şi noi nu 
ne pocăim “. 

... Tată, s-a profeţit de vreme îndelungată sfârşitul, dar 
unii M-au părăsit înainte de sfârşit, crezând că e mai bine în 
lume, dar să ştiţi cu toţii că pentru fiecare vine ceasul morţii. 
Vine Domnul Iisus în trup, ca la început, însoţit de cerul sfânt, 
şi îşi alege oile din capre, şi se vor face două turme pentru a 
se război unele cu altele, dar nu cu arma ca altădată, sau cu 
sabia sau cu pistolul, şi se va lupta fiecare cu fapta sa, şi fapta 
rea va cădea în partea cea rea. Se vor ridica valuri, valuri de 
sânge şi se va îneca toată făptura în sângele lor. 

... Tată, veniţi-vă în fire, în firea cea dreaptă, că mulţi 
vor vrea să fugă din armata sa, la dreapta Mea, dar nu vor 
putea, că Domnul îi va înapoia. Păstraţi cu cinste şi sfinţenie 
ce auziţi şi legea sfântă. 

... Se şterge de pe pământ numele Iisus , se şterge de pe 
toate cărţile. Se şterge numele Preacuratei Fecioare Maria. Se 
şterge numele sfinţilor, şi în locul acestor fiinţe vii se scriu 
conducătorii şi educatorii, se scriu cei care au deschis iadul 
astăzi pe pământ. Educaţi-vă copiii, căci cei needucaţi se vor 
duce în iad. 

... Nu doriţi în vremurile de azi nimic, că iată, numărul 
lui antichrist, 666, e pus pe orice gard şi pe orice casă şi pe 
orice cărţi pe care le citiţi voi. E pus pe orice steaguri de ar- 
mată şi pe orice instrument. E pus pe orice brutărie şi pe orice 
tren şi pe orice maşină şi pe orice om. E pus pe toţi copiii de 
la şcoală, începând de la patru anişori. Dar Eu zic: răspunzi cu 
capul, creştine. Nu-1 da de la învăţătura Mea. Copilul care se 
va înstrăina, nu va mai fi cu tine şi cu Mine. Zice Măicuţa Mea 
să nu-1 plângă tata şi mama pe copilul care a răposat, şi să-l 
plângă pe copilul pe care l-au luat de acasă pentru ca să nu 
aibă educaţie creştină. Pe acela să-l numească mort. 

... Veniţi-vă în fire şi nu mai căutaţi să fiţi învăţaţi cu 
lucruri care vă doboară şi cu limbi străine. Eu aş dori să fiţi 
atenţi şi să trageţi cu urechea la ce doreşte lumea de azi împo- 
triva voastră, că şi copilul strigă în urma ta: „Sfântul!". Dacă 
dai copilul la şcoală, îl află după purtare că e credincios şi îi 
zice că e prost. De ce doreşti să te duci în mijlocul leilor şi să 
te înstrăinezi? La şcoală le daţi bani ca să vă primească în iad, 
şi la ziua judecăţii ce dăruiţi ca să fiţi sfinţi şi să scăpaţi de iad? 

... O, tată, tată, inimi needucate, inimi necredincioase! 
Cum nu vreţi voi să ascultaţi şi să fiţi credincioşi! Voi încheia 
veacul cu o singură piatră şi îi voi da duh de suflare şi va sta 


în mijlocul vostru. Nu rămân de ruşine, tată, nu rămân de ru- 
şine. Ascultă de Mine, creştine, că mult M-am ostenit cu tine. 
Nu rămân de ruşine. 

... Ascultaţi, tineri şi bătrâni: n-am nevoie de doctori 
pământeşti în veacul acesta, n-am nevoie. Să vină creştinul la 
Mine să spună că e bolnav şi îi voi spune: eşti bolnav, creş- 
tine, că te duci în lume. 

... Dacă v-aţi îmbolnăvit, ziceţi că aţi postit, că nu aţi 
mâncat. Tată, să ştiţi că de post nimeni nu se îmbolnăveşte, că 
moşii şi strămoşii voştri aveau putere mare prin post. Unde 
este Daniel, care trei zile şi trei nopţi nu a mâncat şi nu a băut? 
că s-a făcut prieten cu Daniel şi împăratul, că l-a pus pe el la 
masă şi l-a întrebat cum a făcut el de s-a împrietenit cu leii. 

... Elaina copilului tău să fie sfinţită, să nu se asemene 
cu cea îndrăcită. Copilul tău să fie numai în alb. Fetiţa ta să 
nu fie cu pantaloni, şi băiatul tău să nu fie cu rochiţă. 

... Trâmbiţa e în pericol. 1 se numără doagele şi zilele: 
„ Una, două, trei “, aşa vin îngerii şi spun. O, tată, fie-ţi milă 
de această fiinţă care se chinuie. 

... Faceţi milostenie la cer. Mutaţi-vă banii de la C.E.C., 
că vine prăpădul peste C.E.C.-uri, peste această lucrare rea. 

... Ţineţi minte ce se spune: nu vor mai fi preoţi. Cine 
vă va mai împărtăşi şi cine vă va mai mărturisi? Să ştiţi de la 
Mine: de aceasta să nu vă îngrijiţi voi, ci Stăpânul Se va în- 
griji de plata robului Său. Ştiţi care preoţi vor pieri? Preoţii 
lui Baal, care-i urăsc pe copiii Mei. Iar preoţii Mei vor fi as- 
cunşi şi vă vor adăpa. Totul sfârşitu-s-a. Amin. 

... Fiule, vine timpul să vină cineva şi să conducă turma 
Mea şi va fi foarte aspru. Dacă va afla pe cineva că a luat fii 
din lume, să ştii că va fi greu. Iar dacă va avea copii, nu-i este 
milă de copii, şi copiii vor fi ucişi. 

6/19 iunie 1978 

Domnul îl caută pe om, lucrul mâinii Lui. 

... O, lucrul Meu, e lucru mare să stea cineva în cale să 
dea răspunsul la întrebare. Pe pământ mulţi călători sunt, 
mulţi. O, lucrul Meu, făcut de Dumnezeu! Unde eşti? De ce 
nu te găsesc? Ai scăpat în apă? Nici în apă nu te găsesc, tată. 
M-am uitat până la cel mai adânc loc. O, lucrul Meu, făcut de 
Dumnezeu! Unde eşti de nu te găsesc? M-am uitat în lung şi 
în lat. M-am uitat în vârful cel mai înalt. O, lucrul Meu, făcut 
de Dumnezeu, dacă ai fi fost aur, ai fi fost împărţit; dacă ai fi 
fost aramă, te-ai fi topit; dacă ai fi fost argint, te-aş fi găsit. 
Multe lucruri sunt, şi pe toate le-am privit. Plin e pământul de 
argint. Plin e pământul de aur. Plin e pământul de aramă. Nu- 
mai lucrul Meu nu-1 găsesc. 

O, lucrul Meu! O, lucrul Meu! Vino, o, lucrul Meu! 
Vino când te chem! Vino, că am venit după tine! Când te-am 
făcut, te-am blagoslovit, te-am împodobit, te-am deosebit să 
fii cunoscut. Totul îmi răspunde. Numai lucrul Meu nu aude. 
O, lucrul Meu! Oricine l-ar fi înghiţit, la strigătul Meu ar fi 
venit. La vremea de început, tot ce am avut, la strigătul Meu 
s-a ivit şi în faţa Mea a sosit. Şi cel din mormânt a ieşit şi a 
venit. Şi cel din foc, la strigătul Meu a ieşit şi a venit. Şi omul 
cel dintâi zidit, când a fost singur pe pământ, la strigătul Meu 
a răspuns şi a venit. Chiar dacă a greşit, s-a căit, şi în faţa Mea 
a stătut. Chiar cel ce era în chit, la strigătul Meu, chitul şi-a 
deschis pântecul său şi a dat afară lucrul lui Dumnezeu, şi a 
venit la strigătul Meu. Chiar şi cel din iad, la căutarea Mea, la 
strigătul Meu, a venit şi Mi-a stat în faţă şi Mi-a răspuns şi a 

luat drumul spre Mine. Numai în vremurile de astăzi strig 
lucrul Meu şi nu e, nu vine. Dar Dumnezeu nu rămâne de ru- 
şine, şi la strigătul Meu pământul se va scutura, şi tot lucrul 
Meu, Dumnezeu îl va trimite în faţa Mea. 

O, mai strig o dată: o, lucrul Meu, lucrul mâinii lui 
Dumnezeu! Unde eşti de nu te zăresc? Chiar vopsit dacă ai fi, 
te voi descoperi, te voi curăţa, cu tot lucrul pe care-1 voi cu- 
răţa, şi te voi arăta în faţa Mea şi îmi vei răspunde când um- 
blu după tine; că tot ce a murit, s-a întrupat în acel ceas, a luat 
glas şi Mi-a răspuns când am strigat. 

O, lucrul Meu! O, lucrul mâinii lui Dumnezeu! Răs- 
punde! Răspunde! De eşti furat, de eşti încuiat, de eşti orb, de 
eşti olog, Eu te caut şi te aduc la locul unde ai fost pus, şi de 
vei fi vinovat de păcat, vei fi mustrat şi certat. Şi printre ani- 
male, printre fiare, te-am căutat. în văzduh, în cer şi pe pă- 
mânt şi între duhurile necurate am intrat după tine şi nu te-am 
aflat. O, lucrul mâinilor Mele! Răspunde! O, ieşi ca să te cu- 
răţesc pentru ziua cea mare, că atunci fiecare va sta în rându- 
iala sa. O, lucrul lui Dumnezeu! Cine te-a luat? Răspunde! 

O, lună şi soare, nu aţi văzut pe acela pe care-1 strig? 
Luminează, văzduhule, pământul, întunericul, ca să găsesc 
lucrul care-Mi trebuieşte. 

„N-oi fi eu, şi nu mă mai cunoaşte Dumnezeu? N-oi fi 
eu, şi nu mă mai iubeşte Dumnezeu? N-oi fi eu, şi nu voi şti 
răspunsul Său? “ 

... Tată, Dumnezeu vă spune astăzi: e păcat să mai fac 
se mn ul crucii pentru fiece în acest veac. E păcat şi de lună şi 
de soare să mai stea în veacul acesta. E păcat, că totul s-a în- 
tinat şi s-a stricat. Dumnezeu nu mai e pe nici o lucrare. S-a 
şters numele Său, că dacă nu se ştergea, se ivea lucrul care 
trebuia să servească la căutarea dumnezeiască. 

20 iunie/3 iulie 1978 

Credinţa este cămaşa trupului şi a duhului. Focul va arde pămân- 
tul şi haina de petrol. Paloşul care îl va dezmoşteni pe antichrist. 

... Să ştiţi că Do mn ul lisus a fost, este şi va fi, şi ochii 
se vor lumina, ai aceluia care-L va vedea de atunci şi pururea, 
căci cine L-a văzut, nu-i va pieri vederea. 

... Credinţa e o cămaşă fină, şi cine o îmbracă, nu se ru- 
pe, şi ţine, apără de rugină şi de orice durere trupul şi duhul. 

Copilaşii Mei, vă întreabă Domnul şi pe voi: ştiţi să tă- 
măduiţi? Ştiţi să vă închinaţi? Vă întreabă Domnul: ştiţi să cre- 
deţi în Domnul lisus Hristos? Tată, mulţi fac cruci, mulţi se 
închină şi nu agonisesc nimic. Mulţi fac cruci pentru diferite 
boli. Mulţi fac cruci pentru diferite suferinţe. Mulţi fac cruci 
pentru diferite necazuri şi nu folosesc nimic, nu primesc nimic. 

Am venit ca un prunc. Am venit ca un voinic. Dar azi 
sunt în chip nevăzut, în Duh, şi zbor din pom în pom şi vreau 
să-Mi sălăşluiesc loc, ca niciodată să nu plec din vatra voas- 
tră. Dar iată, vine vremea să nu mai găsesc loc şi vatră în 
inimile voastre. 

... Iubitul Meu popor, ai să porţi în loc de cruce, un to- 
por; ai să porţi în loc de cruce, o secure; ai să porţi în loc de 
cruce, un semn pe frunte. Şi să ştii că cine îşi va părăsi crucea, 
va muri; va muri o dată pentru totdeauna. Vai de omul care va 
fi lipsit de acest semn! 

... Creştine, nimeni nu are cu ce să-ţi dea valoarea ta, 
că de la răsărit la apus, din miazănoapte în miazăzi de s-ar 
vinde tot, nimeni nu ar putea să dea valoarea ta. Valoarea unui 
lucrător al Meu nu are preţ, nu are nimeni, nimeni putere să-i 
plătească, decât numai Dumnezeu. Dumnezeu îi dă de la El 


plată nemăsurată. Nu ştiţi, tată, că aveţi de călătorit? Nu ştiţi, 
tată, că aveţi de suferit? Nu ştiţi, tată, că aveţi de muncit şi de 
lucrat cu Mine? De ce slăbiţi, tată? Daţi răspunsul. Veniţi-vă 
în fire. Fiule, dacă ai petrecut fără duh, să ştii că ai petrecut 
în întuneric. Domnul lisus vă spune că ne vom vedea şi fie- 
care va apleca faţa la pământ, şi unii vor privi sus, la faţa 
Mea, şi vrednici vor fi. 

... Bărbatul şi femeia vor să fie plăcuţi de legea de as- 
tăzi, nu de legea Mea. O, ce vopsită pe faţă era legea aceasta 
de astăzi când a venit! că-ţi dădea vasul plin de mâncare. Eu 
ţi-am umplut mii şi mii de vase, şi nu aşa ca să munceşti cu 
norma. Această lege de astăzi ţi-a luat tot, tot, şi ai să mori pe 
brazdă şi nu-ţi pune măcar o cruce la cap, că zice că eşti în 
sectă periculoasă. Iubitul Meu, ai să fii împuşcat pe cale, ai să 
fii înjunghiat pe cale, ai să fii măcelărit pe cale, dar Do mn ul 
Se va da la o parte şi nu te va cunoaşte, că Do mn ul îşi apără 
zidirea Sa, dar pe cel ce nu e cu Mine, nu pot. 

... Zicea cineva: „Nu cred eu să nu reuşească fiica 
mea. Nu cred eu să nu reuşească fiul meu. Sunt foarte deş- 
tepţi Nu ştiinţa te ridică la treaptă, ci o singură cruce trai- 
nică, şi mulţi pentru o singură cruce folosesc multă avere. 

Ascultaţi, creştinilor, căci cu foc vorbeşte Do mn ul în 
faţa voastră, şi cu acest foc va arde pământul tot şi va arde şi 
haina de petrol pe care o purtaţi voi astăzi. Credeţi? 

... Nu mai îngăduiţi copiilor voştri să iasă afară din 
curte, că învaţă de la lume lucruri grele şi rele. Să nu ştie co- 
piii voştri că acela e pumn, că ameninţarea aceasta aduce 
moarte. 

... Nu vă îngrăşaţi trupul, şi să vă îngrăşaţi duhul, căci 
pe trupul îngrăşat pământeşte, toate durerile îl lovesc, iar tru- 
pul îngrăşat duhovniceşte, toate durerile le biruieşte. Cine 
este sănătos în duh, acela va sfărâma orice piatră care stă îm- 
potriva sa. 

... Vine vremea să luaţi paloşul, dar să ştiţi să-l mânuiţi. 
Nu paloşul pe care l-au luat săracii ca să-i scoată pe cei bogaţi 
din casele lor, ci paloşul care-1 va dezmoşteni pe antichrist. 

... Tată, să nu dispreţuiţi acest trup prin care v-am grăit, 
că va veni vremea să vă părăsească, pentru că e prigonit şi 
alungat şi bătut şi hulit de toată inima celor ce Dumnezeu i-a 
învăţat binele şi ei nu au ascultat. 

... Am căsătorit ca să nu ziceţi că am scos ceva din lege, 
şi n-am ţinut tineri necăsătoriţi. Ferice de cine a stat până la 
ziua păstrată şi şi-a păstrat fecioria. Vai de acela ce nu şi-a 
păstrat fecioria! 

Este cineva care aşteaptă să se căsătorească şi zice: „A 
căsătorit alţii mai mici, şi pe mine mă trimitea la mănăstire. 
A căsătorit, şi pe mine m-a trimis să mă pocăiesc “. Nu mai 
judecaţi, că vă veţi căi. Da. E numai şi numai îndoială în po- 
porul Meu de ceea ce a făcut Dumnezeu: „că m-a dus de la 
oraş, la ţară; că m-a dus la mănăstire; că la unul i-a dat să 
trăiască aşa, şi la altul i-a dat să trăiască aşa... E numai 
îndoială în poporul Meu: „că unul suferă, şi altul nu suferă 
Dar Eu zic: fiecare va avea vreme de suferit şi nimeni nu va 
scăpa de suferinţă, dar să asculte de aceste cuvinte, oricum ar 
fi ele. Suferinţa vasului Meu nu a avut-o nici Lazăr şi nici Iov, 
şi nimeni nu a avut şi nu a suferit această suferinţă, că nici în 
casa ei nu este iubită. 

... Mai e puţin şi vine ce e scris să vină să facă ordine 
în această lume. E scris să facă dreptate şi să împartă la fie- 
care după meritul său. 

1/14 iulie 1978 

Cuvântul lui Dumnezeu 


Vei lupta cu arma din gura ta. Se îmbracă duhurile rele în veşminte 
sfinte. Hrana pentru trup să fie curată. Venirea popoarelor spre 
muntele cuvântului. Feriţi-vă de oamenii care binecuvintează 
băuturile îmbătătoare. 

... Deosebiţi viaţa pământească de cea duhovnicească. 
Iubiţi-vă ca sfinţii părinţi. Nu purtaţi hăinuţa pe dos. Dacă ci- 
neva o întoarce pe dos şi cineva îi spune s-o întoarcă pe faţă, 
întoarce-o. Nu vă faceţi necredincioşi lucrând lucru păcătos. 

... O, tată, n-am iubit pe nimeni, nici pe îngeri, nici pe 
sfinţii din ceruri cum te-am iubit pe tine astăzi. Te-am dez- 
mierdat în toate şi ţi-am iertat toate. Mă judecă sfinţii că prea 
mult te-am iubit şi niciodată nu ţi-am dat pedeapsă. 

Nu vezi că stau în dreapta şi în stânga şi în spate şi în 
faţă nenumărate şi nevăzute păcate? Cum poţi să le înduri? 
Eu aş fi fugit de mult şi Mi-aş fi făcut locuinţă în văzduh, dar 
tu iubeşti aceste păcate. Adevărat grăiesc că mulţi se vor pe- 
depsi prin păcatele copiilor şi mulţi se vor pedepsi prin păca- 
tele lor, că veţi vedea cu ochii voştri şi veţi simţi şi cu trupul, 
şi cu duhul durerile acestei lumi. 

... Cine de la Mine a plecat în lume, cu lumea va pieri. 
Chiar de ar vrea să se întoarcă atunci la Mine, nu se va mai 
primi, că nu numai o dată i s-a spus. Pentru păcat, uşor va fi 
iertat, dar pentru că M-a urât şi nu M-a ascultat să se despartă 
de păcat, pentru aceasta nu va fi iertat. 

... Mai e un pas până la necaz şi vei lupta cu arma din 
gura ta şi din inima ta şi nimeni nu va vedea această armă că 
e în inima ta. Creştine, nu te lega de lume, că niciodată n-a fost 
dracul împuternicit ca acum. Şi te rog, iubeşte mana care-ţi dă 
putere, cel puţin de trei ori pe săptămână, că e tămăduitoare. 

... Nu vă descoperiţi nici pe voi, nici mărgăritarele de 
la voi, că dracul s-a îmbrăcat şi în haine de argat, şi de cerşe- 
tor, şi de împărat, şi de manipulant, şi în haină de preot, şi în 
haine sfinte. 

... Copilaşii Mei, se îmbracă duhurile rele în veşminte 
sfinte. Fiţi credincioşi, că e greu de crezut ca duhul necurat să 
ia veşminte sfinte pe trupul său. Dar Eu vă spun că le ia, că e 
vremea pustietăţii. Când preotul a plecat în locul necurat, la 
mare, duhul rău ia veşmintele şi face slujbă, ca să întărească 
lucrarea diavolească. 

... Credinţa să nu se ştirbească din inimile voastre, că 
umilinţa s-a ştirbit din inimile voastre. Am mai cerut purtare 
cuviincioasă şi nu vreţi să împliniţi, şi vor plânge şi pămân- 
tul, şi pietrele de sub picioarele voastre când Domnul va lua 
din casa ta pe Duhul Său. Veniţi- vă în fire! Copilaşii Mei, ce 
fac Eu când vin la voi, şi ce faceţi voi după plecarea Mea?! 

... Nu-Mi mai vine să vă mai las nici pâine să mâncaţi, 
că se frământă cu mâinile şi cu vasele necurate. Şi zic: faceţi-vă 
pâine şi aluat şi mâncaţi hrană curată, pentru că am văzut 
multe mijloace necurate. Dacă vreţi, faceţi-vă şi preparaţi-vă 
să aveţi voi făcut în cuptor, şi ţineţi tainic aceasta. Faceţi-vă 
tot ce vă trebuie pentru hrană în casele voastre. Cine nu are 
pomi, să-şi pună, ca să nu mai cumpere fructe. 

... Interzis să faci bucate cu mâinile nespălate! Până 
acum v-am îngăduit, dar acum s-a apropiat împărăţia Mea şi 
nu se mai poate îngădui, că Domnul va sta la masa ta şi va 
frânge pâinea. 

... Vor călători călătorii cu avioanele, cu trenurile, şi 
Do mn ul le va deschide uşa şi vor lua apă ca să-şi potolească 
setea şi vor vedea minunea care s-a făcut în acest loc şi cu 
acest duh. 

... Au ieşit oameni care dau binecuvântare la băuturi 
îmbătătoare. Feriţi-vă de aceştia. 


... Fiilor, în patul vasului Meu nu are voie să doarmă fe- 
meia care are bărbat sau bărbatul care are femeie; decât nu- 
mai văduvele şi copiii care nu sunt întinaţi, şi fiicele fecioare. 

8/21 iulie 1978 

Cel neîntinat va fi cinstit. Mai sus de al treilea cer este loc pregătit 
pentru cei ocrotiţi de urgiile de pe pământ. Proorocie pentru ridi- 
carea la cer a trâmbiţei Domnului. Patriarhul Iustin are trei coaste 
ale lui Antichrist şi trei ale lui Gog. 

... Vine vremea pentru cel neîntinat să fie mult lăudat, 
mult preamărit. Şi vine vremea ca cel întinat să fie scos afară 
şi alungat; alungat, tată, că cel întinat are să miroasă miros de 
nesuportat, şi din acea pricină va fi alungat de lângă tine. far 
cel neîntinat, vine vremea să fie preamărit şi lăudat şi în multe 
cuvinte apropiat şi în multe odăjdii sfinte să fie îmbrăcat, şi 
aceste timpuri s-au apropiat. Cine are ochi de văzut, să vadă 
şi să aleagă. 

... Sus, în văzduh, mai sus de primul cer, mai sus de al 
doilea cer, mai sus de al treilea cer, e o grădină dumnezeiască, 
păstrată pentru creştinii de astăzi. Şi o voi da lor. 

... Veniţi-vă în fire. Chiar dacă ai căzut într-o tină, este 
lucru lăsat de Mine pentru curăţire, că este un Dumnezeu Ca- 
re a spus poporului Său că orice iertare se face prin căinţă şi 
prin curăţire de sine. Dar cine şade nepăsător de lucrurile 
sfinte şi de păcatele pe care le face şi cine nu caută această 
unealtă duhovnicească pentru ca această tină să se şteargă 
mai înainte de orice vreme, o, să nu ajungă nici un creştin cu 
greşeala neştearsă şi să nu se lase nimeni pe tânjeală că-i va 
şterge altul tina. 

... De ce n-ai citit în sfânta carte că această pânză de la 
botez se păstrează? Că dacă n-ai dat la săraci nimic, cel puţin 
să ai acea pânză de la botez. 

... Tată, pe cine să pun Eu să arate oamenilor lucrul lui 
Dumnezeu, să arate slujba Domnului? Pe mulţi aş putea în- 
cadra la lucrul acesta, dar nu are şcoală, nu are examinare; că 
dacă îi spun Eu să facă, nu face, şi dacă îi spune acela să tacă, 
tace. 

... Eu sunt Tatăl vostru. Eu sunt Cel ce pot să vă dau 
viaţă în timp ce moartea vă atacă. Eu sunt Cel ce vă dă capul 
în timp ce vă este tăiat. Eu sunt Cel ce vă dă vederea când vă 
este luată. Eu sunt Tatăl tău şi Mă cheamă Dumnezeu. Eu sunt 
Păstorul oilor Mele. Eu păstoresc, am păstorit şi voi păstori. 
Eu sunt, şi prin Mine intră cine vine, şi prin Mine iese cel ce 
trebuie să iasă. Eu sunt trup din trupul Tatălui ceresc, nu acest 
trup pe care-1 aveţi în pat şi care într-o clipă se va schimba şi 
ca un abur se va preface şi se va urca până la Dumnezeu, unde 
este chemat. Cine socoteşte aceste cuvinte cuvintele lui Dum- 
nezeu şi cine cinsteşte acest trup, pe Domnul îl cinsteşte. Nu 
că e verişoara, nu că e nepoata, sau Gigica, sau mamaia. A 
fost şi este între voi şi va veni vremea când va dispărea din 
faţa voastră. Şi cine face păcate împotriva acestui trup, nu pe 
acest trup l-a omorât, ci pe cine n-a văzut, că de când s-a năs- 
cut este în suferinţă, şi de când s-a născut creşte, şi va creşte 
până va pleca. Ascultaţi-o cu ascultare sfântă, că nu ei nu-i 
faceţi ascultare, ci Mie nu-Mi faceţi ascultare, că în acest trup 
este Duhul Sfânt, şi vei vedea cine a fost, cine este şi cine va 
fi acest trup. 

... Păstraţi căsătoria neîntinată, că la mulţi dintre voi că- 
sătoria e ca o masă, când hrăneşte trupul cu bucate şi îl hrăneş- 
te şi cu păcate. Cine are femeie, este rugat să fie ca un apos- 
tol, să fie ca un levit, să fie ca un ales sfinţit; seminţia lui să fie 

cu plăcere Domnului. Te-aş ruga, creştine, să nu stai tu în casă 
niciodată cu femeia ta singur, că te îndeamnă să faci păcat. 

... Copiii Mei, să nu vi se pară grea vremea. Porniţi o 
viaţă desăvârşită şi veţi vedea că atunci vi se va părea că sun- 
teţi într-un rai fericit. Nu pierdeţi rugăciunea prin munca pă- 
mântească. Nu pierdeţi rugăciunea, prin somn. Mergând la 
apă, rosteşte-ţi rugăciunea ta. Mergând prin casă, să faci rugă- 
ciune, că de aceea am spus să învăţaţi rugăciunile pe dinafară; 
că dacă lupul îl vei întâlni, rugăciunea îl va nimici. Rugăciu- 
nea ta, creştine, va face toate lucrurile în calea ta să fie numai 
în plin şi fără piedici. 

... Patriarhul Iustin a hotărât să ia moaştele şi să le ducă 
la un singur loc pe toate şi să pună la uşă pancartă scrisă: 
„ Pericol de moarte! Pericol de foc! Nu intraţi aici!“. Dar să 
ştiţi că până aici, şi va fi sfârşit prin foc. Acest om are trei 
coaste ale lui antichrist şi trei coaste ale lui Gog. 

25 iulie/7 august 1978 

Toate sfârşitu-s-au. Judecata este dată sfinţilor. Se va face vânătoa- 
re de creştini. Credinţa sfântă se sfinţeşte prin Duhul Sfânt şi prin 
cruce. La miezul nopţii sună clopotele în cer. Credincioşii să cânte 
din harfe şi din alăute. 

... Fericit de mii şi mii de ori acel creştin care crede şi 
care ascultă aceste cuvinte, că oriunde va pleca şi oriunde va 
călători, Domnul îl va însoţi. Să nu vă uitaţi cu trupul ca să 
vedeţi duhul, că nu are putere trupul să privească duhul, ci 
numai când se va împlini ce se spune în Apocalipsă. 

... Veniţi-vă în fire, că toate sunt la sfârşit. Nu se mai 
adaugă nimic. Toate au ajuns la sfârşit. Fiţi pregătiţi, că Dom- 
nul Iisus Hristos bate la uşi. Duhovniceşte Domnul vorbeşte. 
Nu e începutul, ci e sfârşitul, că multe se vor lucra pentru tim- 
pul acesta care mai este, multe se vor vedea. Fericit de mii de 
ori care nu a văzut şi a crezut, că a sosit vremea să i se plă- 
tească credinţa duhovnicească, a venit vremea să i se plăteas- 
că purtarea duhovnicească, a venit vremea să ia fiecare mun- 
ca sa dintru ale sale. 

... Eu aş zice către poporul Meu: opriţi-vă de la căsă- 
torie! Căsătoria din vremea de azi nu mai e duhovnicească. 
Cine vrea, să ia aminte aceste cuvinte. Cine nu vrea, e liber să 
se căsătorească. Cine nu vrea să asculte aceste cuvinte, este 
rugat să nu încurce ceea ce Domnul grăieşte. 

... Uite că s-au format nişte munţi, în loc de case mici, 
şi în mijlocul acestor munţi sunt milioane de persoane care 
trăiesc. Şi te vei uita şi vei striga: „Mamă, tată, cumnate, ori 
verişoară! Şi nu vor mai răspunde şi nu vei mai vedea mun- 
ţii aceştia, căci praf din praf tot mai rămâne, dar din aceşti 
munţi nu va mai rămâne nimic şi te vei mira: „ Unde e făptura 
din aceşti munţi cu corpuri multe, cu trupuri multe?" şi nu 
vei vedea nimic. Sunteţi rugaţi nici să nu blestemaţi, nici să 
nu plângeţi. Iată ce face omul pe care l-aţi purtat în braţe şi 
aţi strigat să trăiască. Iată, a trăit, şi toată suflarea a nimicit. 

... Judecata e dată în mâna sfinţilor şi a Judecătorului. 
Cum crezi că e judecata? Fiecare prooroc, fiecare profet, uce- 
nic ori mucenic, fiecare cu gruparea sa, fiecare în partea sa. 

... Am stat cu voi până în ultima clipă şi v-am învăţat 
numai binele şi Mă întreabă sfinţii de ce vă iubesc şi vă ocro- 
tesc aşa de mult. Am spus: „Sunt copiii Mei cei mici". Dar să 
ştiţi că păcatul, numai la cei până la şapte ani este iertat. 
Aceia sunt cei mici. 

... Oiţele Mele, vin vremuri grele; au fost grele şi vin şi 
mai grele. Ştiţi de ce? Că se face o vânătoare, tată, şi nu de 


iepuri, ori de vulpi, ori de urşi, ci de creştini. Tot pământul va 
fi controlat, dar să ştiţi să vorbiţi, căci cine ştie să vorbească 
nu se va amăgi, nici nu va pieri, că Domnul va sta de-a dreap- 
ta sa. Mai bine rugaţi-vă să se termine mai repede cu aceşti 
vânători spurcaţi. 

... Copilaşii Mei, Eu nu v-am legat, ca alţii, şi cine vo- 
ieşte să stea cu Mine, să stea nelegat şi neapăsat. Copilaşii 
Mei, Domnul niciodată n-a legat pe nimeni ca să nu plece de 
la El, dar duhul necurat, pe cine a prins a legat ca să nu mai 
poată pleca. 

Se întreabă sfinţii şi mucenicii: „De ce noi vedem pă- 
mântul şi ce este pe el, şi cei de pe pământ nu ne văd pe noi, 
cei din cer? Dacă ar fi mai multă credinţă, tot aşa ai vedea 
şi tu. 

Copilaşii Mei iubiţi, cu multă suferinţă şi cu multe la- 
crimi plătiţi! Sunteţi plătiţi, tată, de când v-aţi născut şi până 
la sfârşit. Domnul Iisus v-a plătit cu suferinţa Sa, de atunci şi 
până la sfârşit. Tată, duhurile necurate nu au dat nimic pentru 
voi şi v-au câştigat cu lucruri fără valoare şi au umplut iadul. 
V-au câştigat cu minciunile. Vei plânge cu suspine când vei 
vedea cu ce te-a câştigat şi te vei ruga cum se ruga bogatul 
către Lazăr. 

... Fiţi atenţi, căci atât cât vorbesc, multe cuvinte sfinte 
scapă neprinse în inimile voastre, zidirea lui Dumnezeu. Pre- 
cum Tatăl i-a spus lui Ioan Botezătorul: «Acesta este Fiul Meu 
Cel iubit, întru Care am binevoit», tot aşa se spune şi acum: 
„Acesta este lucrul lui Dumnezeu, pe care a binevoit să-l dea 
poporului Său ca să se pregătească pentru împărăţia cereas- 
că ", căci nu toată credinţa este sfântă şi luată la cunoştinţă, nu 
toată credinţa vă duce la Dumnezeu. Credinţa sfântă e numai 
aceea care se sfinţeşte prin Duhul Sfânt şi prin sfânta cruce. 

... Tată, uite ce spune Domnul în faţa voastră: când ştiţi 
că aveţi nevoie să lucraţi sau să plecaţi undeva, ora de rugă- 
ciune să fie păstrată. Această oră, de la patru până la cinci, 
poţi câştiga prin ea cum câştigă mireasa mobila, dar mai 
scumpă e rugăciunea şi ce cumperi prin ea. Ori mai înainte, 
ori după, fă-ţi timp de lucru, ca la ora patru să faci vecernia, 
să faci paraclise, să faci acatiste. Şi la ora doisprezece noap- 
tea când sună clopotele cereşti, tu să fii prezent, în legătură cu 
cele cereşti. Ai auzit? 

... Băgaţi bine de seamă, că s-a vestit în lume că voi nu 
mai cumpăraţi pâine. Cine a dus în lume această veste, Dom- 
nul îl va pedepsi. Dacă te simţi obosită că frămânţi pâine, nu 
spune la lume această poruncă dumnezeiască. 

... Nu e nimic, nimic, din vârful degetului şi până în 
vârful picioarelor nu e nimic sănătos în acest trup de care Eu 
Mă servesc. Şi rărunchii, şi creierii din cap, şi stomacul, şi to- 
tul e putrezit, stând în apă. E ca un burete cu care te ştergi de 
praf pe pantof, aşa sunt de umflate toate de pe ea. Şi nu e de- 
parte, şi se va stinge această viaţă, pentru că în tot locul e su- 
părată şi lovită. 

... Mulţi dintre voi nu veţi avea moarte, şi mulţi, în tim- 
pul acela când Domnul Se va arăta în slava Sa, vor fi pe spate, 
adormiţi în casă. Şi atunci se va striga: „Osana, Fiul lui 
Dumnezeu! “. 

... Vă repet, tată: mulţi din creştini sunt în uzină, şi în 
uzină sunt şi câini, şi miei îmbrăcaţi în piei de lup. Nu staţi la 
masă cu duhurile necurate, nu beţi apă dintr-un vas cu duhu- 
rile necurate. Mâncarea ta şi purtarea ta să fie deosebite. Eu 
aş zice, dacă se poate, ia serviciu la tine acasă, iar dacă nu se 
poate, te întreb: poţi să duci două desage? adică una pentru 
Gog şi una pentru Dumnezeu? 

Cuvântul lui Dumnezeu 


... Cer ca femeile creştine să fie femei mironosiţe. Di- 
mineaţa te dai jos din pat, te speli pe ochi şi faci un canon, un 
acatist, şi apoi pui mâna pe cele trebuincioase din curte şi din 
casă. Şi dacă nu faci aşa, nu e după legea Mea, şi e după voia 
ta. Nu preţuiţi somnul mai mult ca pe Domnul. Nu preţuiţi 
trupurile mai mult ca duhurile. învăţaţi-vă copiii ca să nu vă 
ceară mâncare înainte de închinare şi de spălare. Copilului 
mic din scutece, şi lui să-i dai anafură şi agheasmă. 

... Până acum n-ai cântat, că n-ai avut timp, dar vine 
vremea să doreşti să cânţi şi nu vei mai putea. Am cerut şi 
vreau să am gomişti şi nu Mă aud creştinii. Vreau să am cân- 
tăreţi din harfe şi din multe obiecte sfinte. 

... Să nu fie nimeni supărat că am vorbit de serviciu. Eu 
n-am pus hotar să nu mergi la serviciu, dar mai întâi să ai 
grijă de viaţa duhovnicească. 

... Fiţi duhovniceşti în orice pas şi în orice moment. 
Aceasta este casa Noastră, a cerului şi a pământului, duhov- 
nicească. Nimeni să nu îndrăznească să zică „Aceasta e ca- 
mera mea că va veni din Ierusalim şi din înălţimi să stea, şi 
dacă ai să zici „Aceasta e camera mea“, se va dărâma. Sun- 
teţi rugaţi să cunoaşteţi bine lucrul care s-a făcut, că multe lo- 
curi dacă s-au făcut şi nu s-au păstrat s-au dărăpănat. Şi chiar 
templul lui Solomon dacă nu s-a păstrat s-a dărâmat. 

... Fiule, iată, au urzit cei de astăzi să lase dintr-o sută 
de biserici, una; să lase dintr-o sută de mănăstiri, una. Şi vor 
lua sfintele moaşte să le bage în muzeu şi să scrie pe capac 
toată viaţa lor, dar nu vor putea. Şi Eu zic: blestemat să fie 
cine va îndrăzni să facă acest lucru. Mai e un pic şi se termină 
cu prietenia ţărilor. E o forfotă mare, tată, pe tot pământul. 
Nici furnicile în furnicare nu forfotă cum forfotă această 
lume, şi nu e în costume, şi e în pielea goală. 

13/26 august 1978 

Proorociile nu simt preţuite de oameni. Duhul pocăinţei omului 
naşte umilinţă între oameni. Ţinuta portului creştinesc. 

... Do mn ul lisus Hristos nu a dispreţuit lemnul crucii, 
şi a rămas sfinţit prin Sângele Domnului lisus Hristos. Şi 
duhul lui Zaheu a rămas sfinţit prin cuvântul Său când Zaheu 
a cerut să-L vadă pe lisus. 

... Multă omenire a strâns aur şi s-a dus şi a văzut locu- 
rile sfinte, pe unde Domnul lisus a trecut. O, tată, poporul 
Meu iubit, ce aveţi voi, şi mulţi nu preţuiţi! Aveţi un lucru mai 
mult decât atunci, de mii de ori mai mult. Voi nu mai cheltuiţi 
comoara voastră, pentru că Eu am venit la voi. Fericit este 
acela care n-a văzut şi a crezut. 

... Nu este nici preot, nu este nici prooroc, nu este nici 
proorocie în care să nu se fi tras cu arma. Acest moment în 
care vă aflaţi, este cel din urmă, când e scris că în vremurile 
de apoi Mă voi întoarce la voi şi lua-voi cu Mine pe cel al 
Meu. Voi despărţi oaia de capră; voi despărţi mielul de oaia 
cea rea. Nu vă despărţiţi de Mine, că vine vremea să se crape 
fierul, să se crape piatra, să se crape lemnul, şi tu nu vei crăpa 
dacă vei fi cu Mine. 

... Cuvântul care se strecoară prin acest trup, e ca o 
sfoară ce leagă cerul cu poporul Său. 

... De la miazăzi la miazănoapte şi de la apus la răsărit 
vor veni la locul acesta, dar aveţi grijă, că tocmai pe voi, cei 
de aici, să nu vă prindă aceia nepregătiţi, căci zice cartea: 
«Vai celui care aduce sminteală!». 

O, tată, au fost odată trei fecioare surioare, născute de 
o mamă, şi au plecat la scăldătoare, şi ce ştia una, ştiau toate. 


Nu este istorioară, ci este cuvântul lui Dumnezeu pe care l-a 
scris în carte, şi la ziua de judecată se citeşte pentru multe 
părţi femeieşti şi omeneşti. Şi întâmplarea e de mult, că nu 
sunt numai trei surioare, şi astăzi e întreaga suflare în jale. 
Aceste surioare când au ajuns la scăldătoare au stat şi s-au 
gândit. Două s-au grăbit să se dezbrace ca să facă baie în apă. 
Una nu s-a grăbit, şi şi-a adus aminte de ce i-a spus mămica 
sa când trăia, şi nu s-a dezbrăcat, şi stătea deoparte şi plângea 
pe cele două că au călcat porunca: „Soarele să nu vadă tru- 
pul tău, că e păcat “. Şi ziceau cele două: „Ah, ce plăcere este 
în apă!“. Plăcere care te costă mii de lei, creştine! Dar cea de 
pe mal plângea şi zicea: „Plânge mama noastră de ce vede la 
noi! că şi mama lor era de faţă, cu Domnul. Şi cele două o 
îndemnau să se dezbrace de haina sa ca să meargă în apă. Şi 
adevăr adevărat grăiesc că mulţi părinţi se osândesc pentru 
păcatele săvârşite prin copii, şi mulţi copii se pedepsesc prin 
păcatele săvârşite de părinţi, şi nu scapă. Şi ea zicea: „Nu 
vreau să osândesc pe mămica mea “. Atunci un hoţ, un tâlhar 
pândea pe mal, să fure hainele lor şi să le omoare. Şi a auzit 
ce spunea fata cea cinstită şi s-a gândit: „Eu ce voi face cu pă- 
catele mele cele grele? “. Şi acel tâlhar s-a umilit şi mult a 
plâns şi nu a mai furat hainele şi nici n-a mai ucis fetele, şi zi- 
cea şi se tânguia: „ Ce să fac eu cu păcatul pe care l-am să- 
vârşit? “. Atunci un înger din cer l-a întrebat: „De ce plângi, 
om blestemat? “ . Şi el, auzind, şi mai tare s-a speriat şi a zis: 
„ O, cine eşti, de mă întrebi? că eu sunt un om rău, un tâlhar, 
un făcător de rele. Şi ce să fac ca să scap? “. Şi a zis îngera- 
şul: „ Găndeşte-te să faci o faptă bună “. Şi el a ales ca în via- 
ţa pe care o va mai avea să zidească o frumoasă mănăstire 
dumnezeiască. Şi tocmai când el a gândit, a venit ceasul mor- 
ţii şi l-a răpit. Şi a venit tot iadul să-i ia sufletul, şi a venit şi 
îngeraşul său, şi arhanghelii Mihail, Gavriil şi Rafail, şi cele 
nouă cete îngereşti, şi au făcut război cu iadul. Şi au zis aşa: 
„ Ca să vă încredinţaţi că e al nostru, hai să-l tăiem pe jumă- 
tate, şi ce vom găsi în el, al aceluia va fi “. Şi l-a tăiat cum taie 
un măcelar o vită pe jumătate şi a găsit în inima sa o mănăs- 
tire frumoasă. Şi diavolii ziceau: „A gândit, dar n-a făcut! “. 
Şi au zis îngerii: „ Uite-o, biserica! “. Şi au luat-o şi au băgat 
în ea duhul lui, şi aşa o ducea la Dumnezeu. Şi iată, aşa, prin- 
tr-o fiică cuminte, a scăpat tâlharul de păcat. Dar astăzi, ome- 
nirea toată şade despuiată şi o vede toată suflarea dumne- 
zeiască, şi să ştiţi că nimic nu mai vine, decât focul. 

... Toată suflarea va fi pedepsită. Numai cei aleşi ai Mei 
vor scăpa. Să ştiţi că mulţi vor bate la poartă şi te vor striga, 
ca în timpul lui Noe. 

Să nu vă bucuraţi de pacea de astăzi. Să nu vă bucuraţi 
şi să nu doriţi nimic din ceea ce este astăzi. Nu vă bucuraţi, ci 
plângeţi când vedeţi că nu se mai ţin sărbătorile, când vedeţi 
că nu se mai ţin duminicile, când vedeţi că nu se mai ţine 
viaţa creştină, când vedeţi că nu se mai ţin slujbele în bise- 
ricuţe şi nu mai este preoţie care să mai vindece această 
omenire de jalnica ei viaţă. Mai e ici unul, şi mai mergi mult 
până mai găseşti altul, dar nu poţi să ajungi la ei, că sunt rugi, 
sunt mărăcini, sunt lei, sunt urşi, sunt lupi pe cale şi nu poţi 
să ajungi la ei. 

... Copilaşii Mei, florile Mele, flori de tei, flori de ga- 
roafe, flori preţioase, care aveţi în braţe lucruri frumoase şi nu 
le-aţi băgat la inimă, şi când vine furtuna peste voi, le lăsaţi 
jos! Ce veţi face la judecată? O, mare vă va fi judecata! 

... Purtaţi-vă creştineşte. Nu vă mai purtaţi cu capul 
gol, bărbaţilor. Nu mai purtaţi rochiţa scurtă, femeilor. Tu, 
bărbat, nu te mai purta cu capul descoperit. Domnul lisus şi 
cu ucenicii s-au purtat cu capul descoperit pentru că păşeau 

pe pământul sfânt. Ţi-aş spune: poartă-te cu capul gol, dar nu 
te mai cunosc dintre cei din lume. 

... Am presărat peste lume boli grele, că mulţime de 
lume care are vrăjmăşie pe tine şi pe Mine, va pieri în chinuri 
grele şi va muri trei părţi, şi tot aşa va pieri. Şi dacă nu se va 
pocăi, şi ce va rămâne va pieri. Do mn ul te apără, dar cum vei 
ieşi din stâna Mea, te-ai molipsit, gata; te-ai îmbolnăvit şi ai 
murit. Domnul vorbeşte. Cine are urechi de auzit, să audă. 

... Feriţi-vă de ceartă, că doi creştini când se ceartă, se 
zdruncină cerul de acest păcat al lor. 

29 august/11 septembrie 1978 

Maica Domnului, îndurerată. Purtarea de grijă pentru cei adormiţi. 
Pământul nu se sfârşeşte, ci se curăţeşte. Alcoolul şi haina din 
petrol vor da foc pământului. 

... Grăieşte Maica Mea ţie, popor creştin: 

Eu sunt care vorbesc: mama Fiului ceresc. Şi cu mine 
e Fiul meu, e şi Tatăl, Dumnezeu Creatorul cerului şi al pă- 
mântului, sunt şi ucenicii şi sfinţii. Am venit nu cum se plimbă 
oamenii cu avioanele; am venit în zbor, cu Duhul. O, copii, o 
seminţia părintelui Avraam! Dacă oamenii nu vor să cu- 
noască această lucrare dumnezeiască pentru a trăi viaţă fără 
de moarte, Dumnezeu va face ca numărul să se împlinească 
din piatră, din copaci şi nu va rămâne de ruşine. 

... Ascultă, creştine, eu sunt, care te plâng cum plânge 
mama pe feciorul său care o supără mereu. Eu sunt, care vor- 
besc cu tine prin puterea divină, prin puterea lui Dumnezeu. 
Am fost pe pământ rămasă o viaţă îndelungată fără Fiul meu 
şi fără tovarăş să mă însoţească. Am avut înlocuitor de la 
Domnul Iisus. Poate aţi auzit, că este scris. Când Fiul meu a 
fost răstignit, a strigat la mine şi la ucenicul care era sub 
suferinţa Sa, sub cruce şi a spus: «Iată, mamă, fiul tău!» şi 
«Iată, Ioane, mama ta!». Cuvintele acelea s-au scris şi nu se 
vor şterge până nu se va uni cerul cu pământul. 

Eu sunt mama voastră cea cerească, cea care nu tace, 
şi nu e niciodată bucuroasă, şi e numai în doliu. Pe voi v-am 
văzut de multe ori râzând şi glumind, că uitaţi durerile şi vă 
daţi la glume, dar Măicuţa voastră nu poate să se veselească, 
să uite ce are în faţă. Sunteţi rugaţi să nu uitaţi de întristare, 
să nu uitaţi de durere, să nu uitaţi de vremurile grele, că 
sunteţi lângă sfârşit şi sunteţi într-un timp greu, când omul 
nu-L mai cunoaşte pe Dumnezeu, nu-L mai iubeşte şi nu-L 
mai numeşte de Stăpân. Dacă ai vedea câtă suflare s-a aşter- 
nut pe acest pământ! Şi să ştiţi că toată făptura care e azi pe 
pământ, pe Dumnezeu nu-L cunoaşte, şi sunt şi prunci, şi ti- 
neret care nu-L cunosc, nu-L pomenesc. 

Ascultă, creştine: sunt şcolile pline, dar să ştii că făp- 
turile din şcoli şi din afară nu zic: Dumnezeu, că nu ştiu să 
pronunţe cuvântul Dumnezeu, pentru că au fost crescute la 
creşă, şi în creşă nu este nimeni care să le spună acest nume: 
Dumnezeu. In armata de azi nu sunt tineri care să ştie numele 
de Dumnezeu cum ştiau tinerii de demult, care purtau raniţa 
în spate şi îşi apărau patria, biserica şi destinul. De aceea, 
mama voastră, care s-a coborât pe albie de nori, a venit în 
faţa voastră plângând. 

Nu uitaţi de sfântul botez, că sunteţi botezaţi, şi nu 
călcaţi acest lucru curat, că Dumnezeu vă are scrişi şi numiţi 
prin această apă sfinţită, prin această apă tulburată. Adică, 
aşa se spune, că în vremea de demult era o apă pe care 
îngerul Domnului o tulbura, şi cel care intra întâi după tulbu- 
rare, se făcea sănătos de orice boală ar fi suferit. Aşa şi 


astăzi, Domnul Iisus a făcut lucruri care nu se strică. Chiar 
dacă ar veni străinii care nu-L cunosc pe Dumnezeu, să ştii 
că nu vor îndrăzni să strice această lucrare dumnezeiască, şi 
dacă vor îndrăzni, Dumnezeu îi va pedepsi şi nu vor ajunge 
să strice această lucrare. Prin sfântul botez, creştinul a pri- 
mit ce n-a primit nimeni niciodată, dar să ştiţi că această lu- 
crare dumnezeiască, cere Dumnezeu să se păzească. Nu eşti 
botezat ca să fii necurat. Nu eşti botezat ca să-ţi schimbi 
chipul şi trupul şi duhul în altă viaţă. 

Zice Domnul Iisus că va fi mare luptă şi mare război 
între creştinii botezaţi şi cei nebotezaţi. Ei socotesc că ei sunt 
credincioşi. Adevărat vorbesc, că dacă nu voiesc să se supu- 
nă Domnului Iisus Hristos, prin venirea Sa şi prin botezul 
acesta, chiar dacă zic că sunt credincioşi, să ştiţi că e o jude- 
cată care face dreptate. E scris în Apocalipsa lui Ioan: 
«Domnului Iisus Hristos I S-a dat putere să judece toată su- 
flarea, de la răsărit până la apus, de la miazăzi până la miază- 
noapte, şi pe cei adormiţi». 

Iată, sunteţi sărmani, nu aveţi ce mânca, fiindcă boga- 
ţii au urât săracii, precum bogatul a urât pe săracul ce zăcea 
la poarta sa şi se numea Lazăr. Cine sunt bogaţii? Sunt preo- 
ţii. Le-a dat Dumnezeu din avutul Său, le-a dat din Trupul 
Său şi din Sângele Său, ca să dea de pomană la săraci şi la 
bolnavi, să-i facă sănătoşi. Adevărat vorbesc, că numai un 
bob de muştar de va gusta cineva, se va tămădui de orice 
boală, dar credinţa sfântă e plata, că Dumnezeu a zis: «In dar 
aţi primit, în dar să daţi», dar dacă veţi primi plată, veţi fi 
osândiţi. 

... Maica Mea nu plânge pentru lumea aceasta, că ea nu 
plânge pentru Mine, nici pentru tine. Lumea plânge când îi 
este foame, plânge când îi este frig, plânge când îi moare ci- 
neva, nu plânge pentru Noi, nu plânge pentru păcat; a uitat 
acest plâns. îşi plânge mortul până la groapă, o cale scurtă. 
După ce l-a îngropat, a uitat, şi pune pe masă şi mănâncă. 
Deosebiţi- vă de lume întru toate. Nu duceţi mortul numai pâ- 
nă la groapă şi apoi să-l uitaţi, ci purtaţi-1 în inimă, şi dacă îi 
veţi face ce e orânduit de Dumnezeu, o să-l mângâiaţi, o să-l bu- 
curaţi şi va aştepta să vă întâlniţi cu el la înviere. 

Fiilor, fiilor, apropiaţi-vă de Mine, apropiaţi-vă de 
Dumnezeu, că aproape e sfârşitul acestui veac; nu sfârşitul 
pământului, că pământul nu se sfârşeşte, ci se curăţeşte. Pre- 
cum eşti azi pe pământ, aşa vei fi şi după mormânt, că atunci 
nu vei mai avea hotar, ci va fi o grădină sădită de mâna dum- 
nezeiască. Vei avea ce mânca şi ce bea, nu băutură îmbătă- 
toare, ci vei bea băutură scumpă, binecuvântată şi sfinţită şi 
nu te vei mai sătura de gustarea sa. Nu fiţi fără minte, fără cu- 
noştinţă. 

... Faceţi case, ca să nu vă facă ei. Faceţi casă, nu înaltă 
cum fac ei, chiar dacă ei zic s-o faci cu multe rânduri. Ţi-aş 
spune s-o faci mică, dar ţi-o dărâmă, că zice la carte de cine 
face casa înaltă, că se va pedepsi. 

Nu vă mai supăraţi de boli. Nu mai alergaţi la oameni, 
că pe voi nu vă vindecă, ci mai rău vă îmbolnăvesc. Dumne- 
zeu nu-ţi cere avere ca să scapi de durere, ci îţi cere credinţă, 
îţi cere să-L iubeşti din toată inima şi să-L urmezi. 

... Alt cuvânt grăiesc, că din pricina prea multului 
alcool, va lua tot pământul foc şi va arde şi nu ştii unde te vei 
piti. Unde ai să te duci? căci focul se va întinde cum se întin- 
de pe iarba uscată. Dar tu, care vei avea în inima ta credinţa 
şi pe Dumnezeu, nu vei arde. Ascultă, creştine, ce ţi se spune 
astăzi că vine. Dacă nu a venit mâine, să nu te înşeli, că vine! 
Fereşte-te! Dumnezeu te învaţă de bine. 

Cuvântul lui Dumnezeu 


De unde a venit hăinuţa de petrol? O, tată, dacă s-au 
deschis porţile să vină străinii!... O, n-a purtat românul ce 
poartă astăzi. 

... Domnul Iisus spune prin gura Maicii Sale: „Cer ca 
să nu mai urâţi această trâmbiţă, că toţi vin să pună multe în- 
trebări Nu mai cereţi, că nu mai primiţi dacă credinţa voas- 
tră nu e deopotrivă cu a Mea. Nu uitaţi: aveţi în cer părinţi 
care v-au născut cu duhul, aveţi părinţi care au suferit pumni, 
au suferit chinuri. 

... Cere tot tineretul să meargă la şcoala de alfabete şi 
nu cere nimeni să meargă la şcoala de călugărie. 

9/22 septembrie 1978 

Credinţa sfântă va birui pe antichrist. Vine judecata dumnezeilor 
mincinoşi. Lumea aşteaptă să-l vadă pe Antichrist. Antichrist e 
prieten cu împăratul şi cu argatul şi cu preotul. 

... Va veni vremea de la Dumnezeu ca poporul Meu să 
fie deosebit de toată lumea de pe pământ, să fie despărţit de 
toată lumea de pe pământ. Veţi sta în faţă cu antichrist, şi prin 
credinţă sfântă, antichrist se va topi ca ceara. Fiţi desăvârşiţi 
şi purtaţi-vă credinţa sfântă, căci prin credinţa sfântă se vor 
face minunile care nu s-au făcut de la început până la sfârşit 
şi veţi zice muntelui: „Mută-te!“ şi se va muta. Orice cuvânt 
veţi repeta, se va lucra aşa. Aşa se va topi duşmanul credinţei. 

... O, poporul Meu, nu te mai numesc poporul Meu, că 
te-am numit poporul Meu, dar cuvântul nu Mi s-a împlinit, 
căci adevăr adevărat grăiesc: când va veni ziua judecăţii. Mă 
voi ruşina de fapta ta, care se va arăta, că nu va rămâne nepe- 
depsită nici o vină. Poporul Meu, ascultă aceste cuvinte, că nu 
sunt făcute de nimeni, ci sunt cuvinte făcute de puterea sfân- 
tă. Ce vei zice când Dumnezeu Tatăl îţi va spune: „ Creştine, 
creştine, vino după Mine!" şi tu nu vei veni şi vei mai zăbovi 
ca să-ţi faci treburile, să-ţi împlineşti lucrurile pământeşti? 
Aşa se va întâmpla, şi Eu, Cel ce am fost cu tine, voi rămâne 
de ruşine când voi vedea că a trecut ziua şi n-ai venit, a trecut 
noaptea şi n-ai venit, a trecut săptămâna şi n-ai venit, au trecut 
luna şi anul şi n-ai venit. Ce voi răspunde Eu, ca Fiu al lui 
Dumnezeu, pentru neascultarea ta? Ce răspuns voi da când 
Tatăl Meu şi toată făptura a aşteptat venirea ta? Că vei fi che- 
mat degrabă, fără să zăboveşti. Şi ce voi răspunde Eu, Fiul lui 
Dumnezeu, de păcatul tău? că am trăit cu tine, şi tu ai trăit fără 
Mine; am lucrat cu tine, şi tu ai lucrat fără Mine. Ce voi răs- 
punde Eu pentru acest lucru? căci va deschide Dumnezeu pă- 
mântul să intre păcătoşii, de vii, în crăpăturile pământului, şi 
în loc să intre păcătoşii, vor intra şi cei ce Eu i-am socotit 
credincioşi sfinţiţi. O, poporul Meu, dureros este păcatul tău, 
care se pune pe Mine! Dureros este păcatul tău, care se aşează 
ca o coroană de spini pe capul Meu! Iată a doua suferinţă, ta- 
tă, a doua suferinţă. Iată a doua răstignire pe cruce, lată a doua 
lovitură peste gură, căci te-am lăsat să vii, şi tu n-ai venit. Te 
vei uita la omul care te-a dus de la Mine la el şi ţi-a spus să 
munceşti ca să trăieşti şi ţi-a spus că numai prin muncă trăieşte 
omul şi ţi-a spus că e minciună că-1 ţine Dumnezeu pe om. 

Uite, tată, se va arăta în faţa ta om care a trăit ani mulţi, 
că s-a hrănit numai cu cuvântul sfânt. Munca lui a fost să se 
semene numele Domnului Iisus Hristos, să-l semene în inimi- 
le celor necredincioşi. Şi unde a făcut, adică unde s-a găsit 
pământ bun, a răsărit acel cuvânt. Din acest cuvânt a venit 
hrană de sus şi l-a întreţinut, că a trăit sute de ani, nu ca astăzi, 
zece, douăzeci, patruzeci, cincizeci, mai până la şaizeci, mai 
până la şaptezeci, mai până la optzeci, iar peste optzeci, e su- 
ferinţă şi viaţă amărâtă. 


Cei ce trăiau sute de ani, necazuri nu aveau, bolnavi nu 
erau, şi prin puterea lor făceau minuni. 

... Să ştiţi că s-au scurtat zilele de trăit. S-au scurtat, că 
faceţi păcat, şi păcatul a adus moartea, a adus boala în trup şi 
a adus foametea pe pământ. 

... Va veni ziua judecăţii dumnezeilor străini, care i-au 
omorât pe creştini şi i-au lăsat să moară întru toate. 

... Citeşte în carte, nu citi poveşti. Citeşte, tată, că dacă 
vei ştii cartea de la cap la cap, poate să stea în faţa ta toată 
făptura să-ţi spună minciună, şi nu te va înşela, că tu ştii că 
acela e mincinos. Uite ce de sfinţi s-au suit pe scara credinţei 
la cer şi se uită la tine şi îţi fac cu mâna şi îţi zic: „ Vino după 
mine!". Şi nu sunt tainici, că dacă ar fi tainici, nu ar fi lăsat 
Dumnezeu profeţi şi prooroci, şi ar închide gura la toţi, ca să 
nu vă mai spună nici un cuvânt. 

... Iată, astăzi, omul doar când doarme nu mănâncă. în- 
colo, tot timpul mănâncă şi bea. îmbuibarea omului de azi în- 
tru toate l-a dus la judecată. Cine va fi osânditorul omului? 
Păcatul şi tatăl păcatului. Dumnezeu a măsurat cu măsură şi 
cât să mănânci şi cât să dormi şi cât să munceşti şi cât să te 
veseleşti. Toate sunt cu măsură, dar tu ai stricat măsura dreap- 
tă şi ai făcut măsura strâmbă. Ascultă, că adevăr adevărat gră- 
iesc: vai de cel ce a stricat măsura cea dreaptă pe care a fă- 
cut-o Dumnezeu pentru viitorul său! Dacă ai fi ţinut măsura 
lui Dumnezeu, nu erai nici bolnav, nu erai nici cum eşti as- 
tăzi, şi erai într-un mare rai. împacă-te cu Dumnezeu, şi tu, 
bolnavule, şi tu, sănătosule. împăcaţi-vă cu Dumnezeu şi re- 
paraţi-vă greşeala. Ştergeţi-vă greşeala, ca să nu se afle la 
ziua de judecată, că dacă o grupă de creştini se află astăzi pe 
pământ în viaţă bună, se repară tot neamul, şi cel de pe pă- 
mânt pe care îl ai, şi cel osândit pe care îl ai. 

Ce vei zice, tu, creştine, la ziua judecăţii, când îl vei 
vedea pe cel înviat din groapă, înconjurat de diavoli, şi îţi va 
fi soţ sau frate, bunic sau soră, tată sau mamă, sau îţi va fi 
copil? Ce zici, n-ai să plângi pentru ei? O, tată, că nu te-ai ru- 
gat pentru ei! O, tată, tată, rugaţi-vă pentru ei! 

Nu te amăgi, că omul acela care a umplut pământul de 
minciună şi de muncă în toate zilele şi nopţile şi nu vă lasă să 
vă mai rugaţi, să mai postiţi, acela a pustiit pământul şi inima 
ta. Acela, este scris în carte, într-o clipeală de ochi se va 
schimba, şi va veni altul şi mai rău ca acela. Şi apoi, altul va 
stăpâni, şi ordine mare va face. Va face drum lui Dumnezeu 
spre judecată. 

... Nu vă duceţi să învăţaţi să zidiţi palate. Ajunge, că 
are Gog zidari. Nu vă duceţi să învăţaţi, că tot muntele de as- 
tăzi e fără Dumnezeu. 

... Eu să fiu ca tine, fecior sau fecioară, n-aş mai dori 
căsătorie, şi aş sta aşa, ca să nu se mai nască pentru Gog, să-i 
pună la numărătoarea lui. Voi ştiţi că omul acesta ridică de pe 
urma pruncilor voştri miliarde de lei? Ştiţi? Nu ştiţi, că în 
sfânta Scriptură scrie ascuns. 

... Da, aşteaptă unii să-l vadă pe antichrist, şi antichrist 
a îmbătrânit în lume. E bătrân de zile, merge în toiag şi îl ur- 
mează mulţi, că mulţi antichrişti s-au născut dintr-însul. Dar 
când se va descoperi, ce jale mare va fi! că atunci se va des- 
coperi numele; i se va spune tatăl minciunii şi tatăl tuturor lu- 
crurilor ce sunt puse prin vitrini. 

... Preotul să postească, să nu bea, să nu curvească, să 
nu se îngraşe. Nu-1 vorbim de rău, ci vorbim de păcatul său. 
Tată, atâta ştiu ei: abia aşteaptă să vadă cine mai moare, să se 
ducă să ia banii pe munca sa. Abia aşteaptă cine mai face nun- 
tă, ca să se ducă şi el să ia parte la ea. 

... Sunteţi în mare primejdie, că faptele preoţilor fac lu- 
mea să-i duşmănească, duc lumea să păcătuiască, duc lumea 
de râpă. Dar mai e puţin timp şi vei vedea că preotul vine la 
poarta ta şi spune: „Dacă mai faci rugăciune, te leg să nu mai 
poţi ieşi afară din casă “. Vai de preotul care-1 leagă pe cel 
credincios să nu mai creadă în Domnul lisus Hristos! Aşa 
scrie pentru el în carte, şi scris este să se caterisească. 

... De ce preoţii nu-i împărtăşesc pe credincioşi de câte 
ori voiesc aceştia? că iată, au monopolizat lucrul sfânt, lucrul 
dat de Mine. Antichrist e pe pământ şi e bătrân şi s-a făcut 
apropiat prieten şi cu împăratul şi cu argatul şi cu preotul. 
Numai cu credincioşii Mei nu se poate împrieteni, şi între ei 
e un mare război cu foc. 

... Fiilor, ţineţi minte, că e un grup de creştini care au 
aflat de masa voastră şi vor veni şi ei să ia parte. Nu sunt 
aduşi de voi, sunt trimişi de Noi. 

Cer cu hotărâre: schimbaţi- vă viaţa voastră! Din creştet 
şi până-n tălpi, să fiţi duhovniceşti în purtare şi în lucrare. 

11/24 septembrie 1978 

Lipsa vieţii creştineşti şi a smereniei sfinte aduce durere Domnului. 

... Copilaşii Mei, cer îndreptare. îndreptaţi-vă, că uite, 
vremea e sosită să fie cântărită. Cer îndreptare şi la viaţa du- 
hovnicească. Nu mergeţi la bisericuţă cu rochiţa scurtă. Nu 
lăsaţi copiii să mănânce în bisericuţă. Nu faceţi bisericuţa 
cantină. Nu faceţi bisericuţa casă de odihnă. Nu faceţi bise- 
ricuţa casă de vorbit. Nu faceţi bisericuţa teatru de glumit. 
Când aţi intrat pe uşă, să vă fie privirea sfântă sus, la cerul 
sfânt, că pe uşa sfântului altar şade împăratul, Care a venit de 
mult, de dimineaţă a venit cu Pruncul în braţe, ca să-L jert- 
fească pentru mântuirea voastră. 

De ce voieşti mereu frumos, frumos? Aduceţi-vă amin- 
te de viaţa unei ucenice, cuvioasa Parascheva, care, venind de 
la bisericuţă, s-a întâlnit cu o cerşetoare şi s-a dezbrăcat de 
hăinuţa sa scumpă şi i-a dat-o cerşetoarea pe cea urâtă, şi ca 
să n-o dojenească părinţii ea a plecat de acasă. Unde? Aplecat 
la mănăstire, că părinţii o opreau de la purtarea sa, şi ea a ple- 
cat pribeagă şi s-a dus la mănăstire, lată cum erau pe vremea 
aceea fecioarele din mănăstire: cu rochiţa săracă, nu luxoasă 
de preţ, nu frumoasă de preţ. Că şi atunci muncea, dar cu ce 
muncea, întreţinea mănăstirea, nu corpul, şi întreţinea duhov- 
niceşte casa lui Dumnezeu. Pe unde se strica, repara. Fiecare 
monahie dădea din munca sa la reparat şi îşi făcea chilie din 
munca sa, dar nu aşa cum este acum, lux. 

... Sunt supărat pe toată suflarea de azi, nu numai pe 
păgâni, ci şi pe creştini, că aleargă după frumos şi după lux, 
şi acestea aduc multă pagubă vieţii monahiceşti şi duhov- 
niceşti. 

... A putrezit locuinţa acestui duh. Nu e suferinţă de la 
necredinţă sau că nu a avut ceva, ci e suferinţă grea, e boală 
grea de la cel ce nu vrea să facă voia Mea. 

... Azis Domnul lisus: „Lungeşte-ţi rochiţa!", şi s-a ui- 
tat urât la Mine. A spus Do mn ul lisus: „Te-am văzut fu- 
mând! şi s-a uitat ca cel mai aprig duşman al Meu. Nici Ca- 
iafa, nici Irod nu s-au uitat aşa de aprig ca acel fecior sau fe- 
cioară. A spus Domnul lisus Flristos: „Să nu se poarte creşti- 
na cu capul descoperit, să nu se poarte cu piciorul descope- 
rit, să nu se poarte cu tocuri la încălţăminte, ascuţit sau 
înalt". Şi la aceasta a fost mare război între Mine şi ei. Acum 
nu mai zic nimic. Tac şi înghit Eu, că e rândul Meu, dar mai 
târziu e rândul tău, că vei înghiţi până te vei umfla şi vei crăpa 
şi vei striga şi nu te voi salva. E greu, tată, e greu ca cineva 


să facă ascultare de învăţătura Mea. E greu, e greu, tată. Asta 
e suferinţa vasului Meu: neascultarea poporului. Asta e, tată: 
neascultarea poporului întru toate. Fiule, putere am s-o vin- 
dec Eu, dar s-o vindece poporul care o chinuie. 

9/22 octombrie 1978 

Duhurile necurate intrate în România vor fi nimicite prin crucea 
creştinilor. Minciuna din şcoli învaţă că omul nu este făcut de 

Dumnezeu 

... Ce înseamnă: „In numele Tatălui “? Adică: Unul sin- 
gur este Dumnezeu. Al doilea e Fiul, pe Care L-a trimis pen- 
tru tine ca să fii fericit. Şi al treilea ce vine? E Duhul Sfânt, 
adică acoperământul cu care se acoperă pământul, dar nu tot, 
nu şi cel păcătos. Al patrulea ce vine? „Amin. “ Ce înseamnă? 
Aşa să fie. 

... Un vânt de la apus şi din miazănoapte a adus cu 
avioanele, a adus cu camioanele, a adus cu trenurile, a adus 
cu toate sculele de transporturi duhuri necurate, ca să vă ni- 
micească în ţara voastră, în casa voastră. Vezi ce a făcut cel 
ce a voit să fie stăpân pe România şi prieten cu mulţi? Iată, o 
să intre şi în casele voastre dacă nu sunteţi credincioşi. Cru- 
cea ta le va aduce moartea şi nu se vor lipi de casa ta, iar pe 
cei răi îi va mânca această cruce. Sunteţi rugaţi: goniţi din 
ţara voastră, goniţi din casa voastră tot ce se aduce spre nimi- 
cirea voastră, că toate vor fi nimicite. Aţi auzit? Ţineţi minte 
aceste cuvinte. Nu mai pierdeţi vremea cu sapa, nu mai pier- 
deţi vremea cu lopata, nu mai pierdeţi vremea pentru lucruri 
pământeşti, şi ocupaţi- vă de hrana duhovnicească. 

Uite, pământul e plin de preoţime care s-a înşelat amar 
şi nu le mai face slujba un ban, nu e primită slujba. Adevăr 
adevărat îţi grăiesc, că nu are putere. Scrie undeva pe hârtie 
că sfinţii apostoli nu au putut să vindece un bolnav. De ce? 
Nu aveau postul şi nu aveau credinţa toată, că era legănată, că 
ar fi sau nu ar fi Domnul cu ei, aşa cum ziceţi şi voi astăzi. 

Oiţele Mele, plin e pământul de oi, dar nu sunt de valoa- 
re ca voi, nu sunt scumpe ca voi. Vei vedea cum se va vinde 
oiţa pe nimica toată, dar pe tine nu are cu ce să te plătească cine 
vrea să te cumpere astăzi. Nu te da pe o sticlă de băutură. Nu 
te da pe o friptură sau pe o mâncare bună. Nu te da nebun pe o 
femeie. Nu-ţi pierde preţul pe care ţi l-a dat Dumnezeu. 

... Copilaşii voştri sunt rău învăţaţi de profesorii şcolii 
de azi. Sunt învăţaţi să-L urască pe Dumnezeu. S-a auzit din 
cer cum un profesor a spus că omul e un simplu animal. Nu 
este adevărat. Omul este chipul pe care l-a făcut Domnul. Aşa 
să povestiţi copiilor voştri. Copilaşii voştri sunt amăgiţi că nu 
voi sunteţi părinţi, ci ei le sunt părinţi, că ei îi hrănesc şi îi nu- 
tresc. Voi să nu-i lăsaţi aşa, şi spuneţi-le că mint profesorii. O, 
tată şi mamă din vremea de astăzi, luptă-te cu familia ta, ca să 
n-o ia altul. Bagă-le în inimă crucea pe care a purtat-o Dom- 
nul. Nu lăsaţi copiii voştri să se amestece cu copiii din lume. 

... Aveţi grijă de trâmbiţa Mea, că nu-i mai dă nimeni 
nici o ascultare, nu-i mai dă nimeni nici o atenţie, şi îi dă 
numai durere de moarte şi îi înfige numai cuţite de moarte, 
din tălpi şi până în creştet. 

19 octombrie/l noiembrie 1978 

Când glasul Domnului se va auzi peste pământ, munţii se vor sfă- 
râma. Proorocie despre sfârşitul lui Ceauşescu. Nu va rămâne pia- 
tră pe piatră din zidirile lumii. Pământul va rămâne gol de oameni. 

... Fiule, repară vocea vasului Meu, repară credinţa, că 
nu vrea să creadă poporul. Zice că e voce femeiască, nu e vo- 

ce bărbătească, nu e vocea lui Dumnezeu. Eu am strigat: 
«Cum Mi-e trâmbiţa, aşa Mi-e şi vocea». Vocea Mea se va 
arăta la vremea sa, şi cine va auzi, va încremeni, că şi pietrele 
se vor sfărâma, şi munţii se vor dărâma la vocea Mea. Fii 
mulţumit aşa cum îşi arată Dumnezeu acum vocea prin trâm- 
biţa Mea, căci vine vremea să-ţi arate Dumnezeu vocea Sa, şi 
e rău, că nu te-ai pregătit. Dacă vei fi cu Mine, vei sta în pi- 
cioare cu răbdare şi Mă vei asculta; nu te vei clătina, nu te vei 
dărâma dacă vei fi pregătit. 

Pregăteşte-te cum ţi-am spus. Pregăteşte-te, că de 
aceea M-am plecat până unde Mă aflu astăzi, la un trup ne- 
preţuit, ca să înfrâng pe cele de sus, mândre. 

Am părăsit cerul şi pe Tatăl Meu. Am părăsit grădina 
împodobită de frumuseţi. Am părăsit îngerii, surorile şi fraţii. 
Am părăsit locul iubit şi M-am coborât jos, pe pământ, dar 
sunt în Duh, nu sunt în trup. în trup când Mă voi arăta în toată 
slava Mea, se vor cutremura toate. Sunt într-un trup în care 
Tatăl Meu a binevoit să fiu. 

Veniţi-vă în fire, că mulţi plecaţi de la Mine; nu vă mai 
convine viaţa cu Mine. Eu vă spun: nu vă înşelaţi. înhămaţi 
bine trupurile, ca să nu ucidă duhurile, că trupul neînhămat e 
ca un armăsar neînvăţat la ham când l-ai pus la car, şi dacă nu 
are frâul bun, strică şi hamul, strică şi carul, strică şi pe cel 
ce-1 ţine de frâu. 

... Femeilor, nu mai purtaţi rochiţa scurtă, că vai şi 
amar va fi de voi. Şi mereu am spus: împuţinaţi-vă numărul 
rochiţelor, nu le mai înmulţiţi. 

... Copilaşii Mei, aţi dorit să fiţi la serviciu. La serviciu 
dacă a intrat o creştină, este de râs la lume. Pentru că e îmbro- 
bodită, e batjocorită. Dacă femeia creştină e cu rochia lungă, 
e batjocorită. Dar tu să taci. Dacă vrei, să faci pe surdul, să 
faci pe mutul, să faci pe orbul, să nu bagi în seamă. Te invită 
în mijlocul lor, nu te duce, ca să nu-L superi pe Dumnezeu. 
Iar dacă nu poţi, părăseşte lucrul tău şi vino la casa ta. Nu face 
aşa cum cere lumea. O, dacă ai putea tu să aduci pe cineva din 
locul acela, un suflet osândit de duhul rău! Era bine să ai 
serviciu în casă la tine, că în casă la tine eşti comandant. 

... Dumnezeu S-a hotărât să pună foc la toate. Ţine 
minte, că numai două minute au trecut de când a plecat şeful 
cel mare de la fabrica de la Piteşti. Diavolul l-a scos, dar să 
ştiţi că nu scapă, şi veţi auzi că-1 prinde o cursă grea, fiindcă 
a dus ţara Mea de ruină, că n-a fost aşa de când e veacul. A 
amestecat oile cu caprele, a amestecat maimuţele. O, tată, ce a 
făcut! Nu se mai cunoaşte chip de chip. Dacă ar fi un om 
plăcut lui Dumnezeu, n-ar îngădui făpturilor să se poarte ne- 
cuviincios. A adus toată suflarea în foc, aşa cum a început să 
ardă din loc în loc. Să vezi, tată, cum va arde pământul tot. 

Unde sunt părinţii acelor fiice pe care le lasă să umble 
goale, le lasă ca pe nişte vite, ca pe nişte dobitoace? Unde 
sunt acei părinţi? Că Eu, ca Dumnezeu, împreună cu tot cerul 
Meu, plâng şi Mă jelesc când le privesc. Să vedeţi teatrele, să 
vedeţi meciurile. Nu vă uitaţi când vedeţi acestea. Plângeţi în 
hohote, că e pieirea lor. Ei sunt fiii pierzării, ei sunt fiii focu- 
lui şi ai potopului. Aţi auzit? Se vor osândi fiii pentru părinţi, 
şi părinţii pentru fii. Plângeţi împreună cu Mine şi cu Fecioa- 
ra Maria, Maica Mea, care nu mai poate suporta. 

... Arm spus aşa: grăbiţi-vă, creştinilor care mai aveţi fii şi 
fiice, grăbiţi-vă cu mănăstirile, înainte de a veni la uşa voastră să 
vi-i ia „natura". Vine „ natura “ şi vi-i ia. Care natură? Natură 
este omul fără Dumnezeu, fără duh. De ce-i zice natură? Pentru 
că nu mai are chipul dumnezeiesc, şi are chip dobitocesc. 


... Mai e puţin şi se umple totul de blocuri şi vine cer- 
nerea. Nu va rămâne piatră pe piatră nedărâmată. Nu va ră- 
mâne munte nerostogolit. Nu va rămâne vale nenivelată. 

... Feriţi- vă, tată, că astăzi sunt numai păcate, numai 
păcate în toate casele, numai păcate în tot locul, numai păcate 
pe toate potecile şi pe toate vâlcelele. De aceea vă spun: păs- 
traţi-vă bine viaţa creştină şi aduceţi-vă aminte de mâna pe 
care a pus-o Dumnezeu peste voi. 

... Nu vedeţi cum piere lumea? Nu piere cu unul, cu 
doi, ci pier cu miile, şi vor pieri cu milioanele, până va rămâ- 
ne pământul gol. 

4/17 noiembrie 1978 

Văile se vor nivela, iar cerul se va vedea în toată frumuseţea sa. 
Cuvântul Domnului nu se vinde pe bani. Cei morţi se vor trezi şi se 
vor ridica. Strămoşii se vor scula şi vor deschide locaşurile sfinte, 

zidite de ei. 

... Fiilor, veţi vedea ce n-aţi văzut pe pământ de când e 
zidit acest pământ. Veţi vedea munţii cum se vor sfărâma. 
Veţi vedea văile cum se vor nivela. Veţi vedea cerul cu toată 
frumuseţea lui. Vor curge de pe cer şi stelele şi soarele, şi ce- 
rul se va face sul şi va fi cum leagă cineva o carte la ambele 
capete. 

... O, mamă şi tată care ai fii şi fiice şi se poartă cu îm- 
brăcăminte proastă şi păgână! Te vei osândi de această îmbră- 
căminte. Chiar de aici de pe pământ vei începe să fii osândit, 
că ai îngăduit fiilor şi fiicelor tale să fie răi şi să hulească cu- 
vântul dumnezeiesc. 

... A venit timpul care nu este aşteptat şi nu este crezut. 
A venit timpul care nu este văzut, dar se vor vedea toate 
împlinindu-se. 

... Staţi cu Mine faţă în faţă, dar staţi în Duhul, că pre- 
cum S-a născut Domnul în trup, aşa a venit şi în Duh, şi lu- 
crează în făpturi de jos. Dacă vorbea Domnul în toată lucra- 
rea Sa dumnezeiască prin făptură înaltă, ce făceai tu, sărace, 
astăzi? O, nu ajungeai să ai acest cuvânt sfânt. 

... în dar aţi primit, în dar să daţi şi să nu vindeţi pe bani 
acest dar, căci dacă-1 vinzi pe bani, mai bine te duci în cel mai 
adânc loc şi îţi legi o piatră de gât, şi mai bine îţi va fi. Dacă 
vrei să dăruieşti cuiva bani, să zici aşa: „Această milostenie 
l-o dau lui Dumnezeu ca să-mi facă şi mie parte la locul 
Său dar nu cumpăra pe bani cuvântul acesta, că e păcat de 
moarte. Dacă ai dat la cineva un ban, nu pomeni să fie plătit 
cu bani acest cuvânt. 

... Credinţa este sabia care te apără în toată împrejura- 
rea ta. Cine are credinţă în Dumnezeu, are şi putere împotriva 
vrăjmaşului său. 

... Iată, trâmbiţa Mea prin care grăiesc, e distrusă, că 
dacă ar fi un om pământesc, nu s-ar mai folosi de acest obiect, 
şi l-ar curma. Dar Do mn ul Iisus nu face aşa, şi Se foloseşte 
mereu de trâmbiţa Sa; o pansează, o spală pe răni, o îngrijeş- 
te şi de dânsa Se foloseşte. Vai de cine nu ascultă învăţătura 
sfântă şi aduce durere multă acestor oase zdrobite, tată! 
Crezi? Vedeţi voi, odată, când se va sfârşi această viaţă, ce es- 
te? căci Dumnezeu îşi va face planul Său şi îşi va arăta toată 
mărirea Sa. 

... Tată, nu te mai uita la mortul care se îngroapă, că va 
fi zi când nu se vor mai îngropa morţii şi va fi că într-o clipită 
de ceas se vor trezi şi unii şi alţii. 

N-ai văzut niciodată pe diavolul în bisericuţă, dar 
Do mn ul vede diavoli mulţi. Tu n-ai văzut, că şade ascuns, tată. 

O, ce mai plâng îngerii deasupra catapetesmei când văd atâtea 
capre în bisericuţe! Ascultă, creştine: capre, nu făptură ome- 
nească, ci capre. Plânge Maica Domnului, plânge cu suspine 
adânci că a ajuns bisericuţa ca templul cel de atunci când se ne- 
guţătorea în el. Nu mai e un Domn Iisus în trup să mai goneas- 
că duhurile necurate cu biciul din această casă sfântă. 

... O, a venit vremea să pleci din mănăstire. A venit vre- 
mea să pleci din bisericuţă şi să te duci la sihăstrie sfântă, 
unde nu este duşmănie, nici ură, nici lăcomie, şi este numai 
Dumnezeu cu mila Sa. 

... Moşii şi strămoşii voştri au zidit mănăstiri pentru 
copiii de azi şi de mâine. Pentru voi, tată, au zidit moşii şi 
strămoşii voştri această casă. De ce au făcut din locaşul sfânt 
muzeu? Crezi că se vor deschide? Singure se vor deschide. 
Nu mai e un Constantin Brâncoveanu să vină să le deschidă. 
Nu mai e un Ştefan cel Mare să vină la Voroneţ. Nu mai e, dar 
rugăciunea lor sfântă, care se face, o deschide. Dar dacă nu 
vei avea credinţă, să ştii că nu vei călca în această casă sfântă. 
Mănăstirea Cemica, cine a făcut-o? Sfântul Calinic. Nu mai e 
mâna sa, nu mai e nici un nepot; toţi beau ţuică. Nu mai e cine 
să descuie chiliile, nu mai e nimeni, dar să ştii că mâna lui va 
deschide uşa locaşului. Poate zici că nu s-a închis, dar e 
închisă, copilul Meu, şi multe mănăstiri sfinte sunt încuiate 
cu chei de fier şi de oţel, copilaşii Mei, dar să ştiţi că cine le-a 
zidit, aceia le vor deschide pentru cei aleşi ai Mei. Fii şi tu 
ales, creştine, ca să mănânci în casa lui Dumnezeu acea pâine 
pe care a mâncat-o Ştefan cel Mare, acea pâine pe care a mân- 
cat-o Vodă-Negru. Ei nu puneau banii la C.E.C., ci făceau 
locaşuri sfinte. 

... Pregătiţi-vă duhovniceşte. Să nu iasă din guriţa 
voastră cuvinte ruşinoase. Să nu se zidească în inima voastră 
temelie ruşinoasă, ci să fie templu dumnezeiesc. Să nu fiţi 
aceia care vor fugi la munte ca să se ascundă. 

... O, ce vă veţi jeli şi ce vă veţi zdrobi de ceea ce aţi 
avut şi n-aţi preţuit! Căutaţi la Apocalipsă, că zice că va fi tre- 
cut prin sabie tot cel ce a luat mireasă sau mire din altă parte. 
Chiar dacă e botezată sau botezat, dar nu e, că s-a tăvălit în 
păcat după ce s-a botezat. 

... Să ştiţi că în blestem cade acela ce nu crede că 
Dumnezeu a văzut păcatul său. 

... Părăsiţi mintea pământească. Fiţi duhovniceşti, că 
Dumnezeu vă iubeşte pe toţi. Nu sunteţi unul de neam înalt şi 
unul de neam de jos, şi toţi sunteţi deopotrivă. 

20 noiembrie/ 3 decembrie 1978 

Duhurile rele în luptă cu lucrarea cuvântului. Vine judecata. „ Când 
va lua pământul foc, credincioşii Mei nu vor arde". închinarea la 
idoli stinge iubirea de Dumnezeu. Proorocie: va pieri conducătorul. 

... Apropie-te de Mine, că uite, şi văzduhul şi pământul 
e plin de păgâni, e plin de duhuri rele, care vor cu toată voinţa 
lor să piardă. Ce? Să piardă lucrarea lui Dumnezeu, şi din 
afară, şi din drumul tău, şi din pieptul tău. 

... Puţin, puţin şi nu ne mai întâlnim decât la judecata 
oficială, şi apoi vine judecata particulară, şi apoi nimeni nu va 
mai scăpa nepedepsit de fapta sa cea rea. 

Pe pământ sunt multe feluri de creştini, dar singura tur- 
mă este aceea pe care a lăsat-o Domnul Iisus pe pământ, ace- 
ea prin cruce. Nu alunga crucea, căci cu ea S-a pogorât în iad 
şi i-a scos pe ai Săi, şi tot prin ea vei ajunge sfânt, tată. Crucea 
e vrăjmaşul cel mai înverşunat al duhurilor rele. Crucea îl va 
îndepărta pe satana din faţa ta. Da, copilaşul Meu, să ştii că va 


sta în faţa ta oştire fără cruce şi te va judeca, şi dacă nu vei şti 
credinţa adevărată şi nu o vei purta, să ştii că vei ajunge rău, 
aşternut sub picioarele duhului rău. Vei sta în faţă cu antichrist 
şi împăratul va plânge când va vedea că l-a înşelat antichrist. 

S-a umplut pământul de maşini, dar şi de morţi. S-a 
umplut pământul de păcate, că poate să plouă în fiecare zi şi 
în fiecare noapte, că tot nu se spală, pentru că rămâne întinat, 
căci pământul e atins de păcat care n-a fost de la zidirea lui. 

... Vine vremea să mergi la război, şi mâna aceluia care 
nu se poartă cu lucrul Meu, va fi tăiată. 

... Când va lua pământul foc, credincioşii Mei nu vor 
arde. Nu va rămâne pom sau casă nesurpată, nimic nesfărâ- 
mat, nici cât pui degetul, neînroşit în foc, ci numai acest că- 
min va rămâne. 

Ţineţi minte şi citiţi parabola cu Noe. „Noe, sunt ma- 
ma ta! Noe, sunt cumnata ta! Noe, sunt unchiul tău! Sunt ne- 
potul tău!" Dar Noe nu putea face nimic, că uşa era încuiată 
nu de el, şi cei de afară nu credeau. Cine o încuiase? De sus, 
că ziceau şi strigau cei din afară: „N-o veni potopul? că intru 
la Noe şi îl fac praf! “. De ce n-au spart corabia, fiilor? Că 
n-au putut, că nu le-a mai dat Dumnezeu răgaz să facă aşa. Că 
nici astăzi cel ce te ameninţă pe tine nu va mai avea răgaz, că 
toată suflarea va trece prin foc. 

... Te culci în pat şi faci păcat, şi apoi vii să te atingi de 
trupul acesta prin care îţi grăiesc. O, spălaţi-vă bine de 
rugină! 

... Am spus să nu-1 iubeşti mai mult pe copilul tău decât 
pe Dumnezeu, că aceasta e închinare la idoli. 

... Va pieri conducătorul. îl urmăresc trei persoane să-l 
prindă la un colţ şi îl vor lovi, şi apoi va muri, şi apoi va veni 
năvala toată şi va intra năvală în case şi va face necazuri peste 
necazuri. Fiecare are hotarul său. Fiecare îşi are sfârşitul său. 
Numai Dumnezeu nu-Şi mai are sfârşitul Său, şi nici poporul 
Său nu se sfârşeşte. 

Vă roagă Preasfânta Fecioară Maria, Maica Mea, să fiţi 
creştini, căci sfânta Fecioară Maria se roagă pururea la Fiul ei 
pentru voi, ca să duceţi viaţă sfântă, să duceţi viaţă cum au 
dus-o înaintaşii voştri, că mai sunt creştini la miazăzi, la apus, 
la răsărit, la miazănoapte, şi cu toţii veţi fi strânşi la această 
casă, şi cu toţii veţi mânca la această masă, şi când vei vedea 
purtarea lor, şi ei când vor vedea purtarea ta, tu te vei ruşina, 
şi ei se vor ruşina. Şi ei nu zic frate şi soră. Ei zic „ doamna 
mea", „domnul meu"', ci să spună frate şi soră, că Domn, 
Unul este. 

Să ştiţi că vă dau poruncă: în ziua de Crăciun nu veţi 
mânca de dulce! Nici Pruncul nu a supt în acea zi, nici magii 
nu au mâncat. Eu zic să se ţină cu desăvârşire. Cine ţine 
această poruncă, mult bine va avea în viaţă. 

6/19 decembrie 1978 

Poporul creştin este staulul naşterii cuvântului Domnului. Vine îm- 
păratul cu botul de câine împotriva creştinilor. Curăţirea României. 

Despărţirea de rudele necredincioase. 

... Domnul Iisus Hristos, în minune Se face toate, pen- 
tru mântuirea noastră. Se face şi Prunc, Se face şi Pâine, Se 
face şi Vin. Fiţi atenţi, că aceste lucruri frumoase sunt gata să 
dispară. Nu veţi mai avea lucrurile acestea pe care le-au avut 
părinţii voştri, căci se înnoieşte împăratul care are în loc de 
cruce un semn pe frunte. Tu, creştine, să nu primeşti acest 
semn, că doar ştii despre lucrul acesta care s-a lucrat la înce- 
put şi se lucrează până la sfârşit. 

Cuvântul lui Dumnezeu 


Sunt creştini care trăiesc de ani de zile şi ajung la 
vârstă şi nu şi-au lepădat credinţa, nu şi-au lepădat ştiinţa, nu 
şi-au lepădat hăinuţa. 

... Domnul Iisus S-a născut şi Se naşte în fiecare an, dar 
nu în iesle, ci în inimile voastre. Dumnezeu te are pe tine 
staulul Său dumnezeiesc, te are pe tine lucru minunat. Nu 
arunca minunea aceasta, că vei fi blestemat. 

... Creştine, vine împăratul cel cu botul de câine şi va 
face din sfinţenie grajd de vite şi vor trimite creştinele şi mo- 
nahiile să se mărite. Ce vei face, monahie care ai depus lui 
Dumnezeu jurământ că stai până la moarte neprihănită? Ce 
vei face când te va obliga să te căsătoreşti nu cu creştin, ci cu 
păgân? Multe creştine şi multe monahii, la lucrul acesta se 
vor bucura. 

Să ştiţi că mulţi dintre moşii şi strămoşii voştri au fost 
în mănăstiri, care au avut soţi şi soţii, dar nu s-au dus în mă- 
năstiri şi atât, ci s-au dus să se curăţească, să se sfinţească. 

Ascultă, creştine, că e vai de tine dacă te vei bucura de 
soarta ta pe care ţi-o va ursi împăratul acesta. Vai de tine, că 
altceva nu te aşteaptă decât focul cel nestins, care va urma 
fulgerător. Să ştii, tată, lucrul acesta, cum îl ştie un soldat care 
este înarmat şi i-a venit ordin să plece în paza frontului. Aşa 
să ştii şi tu, creştine, că nu eşti îngăduit să te uneşti cu cel rău. 
Mergi la luptă, că biruinţa este cu voi! 

... Am venit să vă spun, care aveţi fii şi fiice care au 
plecat în lume cu trupuri nelegiuite: acela nu va fi iertat de s-ar 
ruga toată suflarea. Nu i se iartă cum nu este iertat soldatul 
care părăseşte locul său. 

... Mulţi creştini au lăsat arma creştină şi au luat arma 
păgână şi aşteaptă doar ordinul de folosinţă. 

... Această ţară românească se evaporă. De ce? Pentru 
că această ţară e o ţară sfântă, e un popor creştin, dar la numă- 
rătoare a fost una, şi acum e alta. 

... Nu te văita dacă împăratul acesta de azi se va schim- 
ba. Nu te văita dacă se va dărâma căsuţa ta. Nu te văita dacă 
hăinuţa ta va arde. E scris, şi nu va trece până nu se va îm- 
plini. E scris că unul va sta în picioare şi nu va muri, şi altul 
va intra în mormânt. Nimeni nu va putea da zile celui ce intră 
în mormânt şi nimeni nu va putea lua zilele celui ce va sta în 
picioare până la venirea Mea. 

Copilaşii Mei, băgaţi bine de seamă că nu mai sunt 
izvoare multe. Au secat izvoarele şi nu veţi mai avea unde 
alerga să vă curăţiţi sufletul. 

... Va scrie Dumnezeu tuturor servitorilor Săi o scrisoa- 
re grea, şi când o vor citi, mulţi vor alerga la munţi, şi mulţi 
vor face ce a făcut Iuda, că l-au înşelat banii. 

... E greu pentru elevii Mei, că stau cu cartea în faţă şi 
nu citesc în ea. Soldatul îşi curăţă arma, îşi poartă raniţa, chiar 
dacă e grea. Şi tu dacă o vei purta vei ajunge să conduci pe 
cineva în armata Mea. 

Veniţi-vă în fire, fii şi fiice, şi cântaţi Domnului din loc 
în loc, că va dispare cântarea duhovnicească din gura voastră. 
Se va înlocui cu alta, şi vine plăcerea de a fi în lume, de a fi 
cu lumea. Să dispară plăcerea de a fi cu lumea. Dacă ai o soră 
în lume care te cheamă pe la sine, fereşte-te, creştine, că între 
tine şi sora ta din lume este o frontieră, că nu se aseamănă ce 
este la Mine cu ce este la ea. 

Astăzi, în ajunul Crăciunului lor, nu s-a mai ţinut 
această zi, şi au mâncat nebunii şi au băut, şi unii au şi crăpat. 
Dar tu, creştine, de aceea ţi se spune: nu te duce la cel din 
lume, că te pune la masă cu sine şi n-ai ce spune, că te biruie. 
Eu aşa te-aş ruga: să fii departe de ruda din lume; nu te duce 


la ea, chiar dacă ţi-ar da toată averea sa, că de aceea ţi-o dă, 
ca să te cumpere. 

... Fereşte-te, creştine, de lume, că între tine şi fiica ta 
din lume, între tine şi sora ta din lume este o frontieră. Nu te 
duce la cel din lume, că are masa spurcată, şi cum vei mânca 
la masa sa, vei băga otravă în corpul tău, adică în corpul Meu. 

11/24 decembrie 1978 


1979 

Imbrăcarea în viaţă creştină. Cel credincios va fi lumina lumii. 

Creştinii sfinţi îl vor vedea pe satana şi se vor război cu el. 

... Fiţi credincioşi, căci Domnul Iisus Hristos sfârşeşte 
ce a profeţit, şi mulţi vor căuta acest izvor din care au băut şi 
li s-a părut fără gust. 

... îmbrăcaţi-vă bine în viaţă creştină, căci cine nu are 
haină creştină, peste puţină vreme va pieri prin ceea ce vine. 
îmbrăcaţi-vă în haina duhovnicească, îmbrăcaţi-vă în lumină 
creştină, că piere această lume. Zice Domnul: „Gata!", şi 
când zice: „ Gata !“, a pierit lumea şi conducătorul ei, dar pu- 
ţin, puţin şi vă veţi uita şi nu veţi mai vedea lumea, nu veţi 
mai vedea soarele şi luna, căci lumina va fi creştinul adevărat, 
bine înarmat în viaţa creştină. 

... Aveţi grijă că vom trece printr-o pădure uscată. Să 
nu ziceţi să ocoliţi, că nu aveţi pe unde, căci de la răsărit la 
miazăzi şi de la apus la miazănoapte sunt marginile acestei 
păduri. Nu aveţi pe unde trece afară de această cale, dar să fiţi 
bine întăriţi şi bine stabiliţi prin aceste cuvinte sfinte. 

Dacă cineva dintre voi s-a abătut din drum, nu fi ca 
oile, că oile pământeşti dacă se duce una se duc toate după ea. 
Dar voi să fiţi aşa: să iasă din abaterea sa stricată, să-Mi 
urmeze calea Mea. 

... O, vai de răposaţii din vremurile din urmă, că nu mai 
are cine le face parastase, nu mai are cine le face un cuptor de 
pâine pentru masă, nu mai are cine le face un burduf de vin 
ca să bea pentru cina Mea. De aceea v-am spus: „S-a termi- 
nat, copilaşii Mei, s-a terminat “. Mai e ici-colea câte un cotor 
de viţă, dar să ştiţi că nu va mai rămâne nici acela; îl va scoate 
din rădăcină şi va pune altă viţă, cu altă credinţă, nu în Dum- 
nezeu, ci în duhul rău. 

... E o turmă nenumărată de creştini. Când se adună la 
masă, găseşti două-trei feluri de băutură la masa lor, şi pentru 
că i-am oprit, au zvârlit proorocia şi trăiesc, zic ei, „după 
cărţi 

... Tată, Dumnezeu vrea să te îmbrace întru slava Sa, în 
cinste. Păi dacă tu nu vrei, Dumnezeu nu are ce-ţi face şi te 
lasă cum l-a lăsat pe fiul risipitor să-şi ia averea sa. Nu l-a bă- 
tut ca să nu plece, ci i-a dat dreptul ce i s-a cuvenit, şi el a ple- 
cat, dar a plâns după el şi nu l-a uitat. Dorinţa lui Dumnezeu 
de fiul Său nu l-a lăsat să piară în păcat, şi l-a înviat, şi el şi-a 
adus aminte din groapa de unde era şi a zis: „Mă duc la tatăl 
meu, că acolo nu mâneam cu porcii Şi tatăl l-a primit cu dor 
nespus şi l-a sărutat. 

... Fiţi atenţi, că veţi avea prilejul să-l vedeţi pe satana 
în trup şi chiar să vă războiţi cu el piept la piept, dar să ştiţi 
că Domnul Iisus nu vă va lăsa să fiţi biruiţi. Dar să nu vă 
puneţi în mintea voastră că puterea e a voastră, ci cu se mn ul 
crucii nu-1 veţi mai vedea pe satana; dar dacă te vei lupta cu 

îngâmfare sau cu altă lucrare în afară de Mine, să ştii că te va 
băga satana sub picioare. 

... Fiţi atenţi cu lucrările pe care le faceţi şi cu predică- 
rile pe care le predicaţi. Nu amestecaţi cuvintele creştine cu 
cele din lume, că am văzut un creştin de al Meu care vorbea 
vorbe stricate şi apoi zicea că n-a vorbit el, ci Duhul Sfânt. 
Nu amestecaţi cuvintele din lume cu cele creştineşti, că dra- 
cul a intrat şi prin această lucrare, adică prin predicile voastre. 

... Vei alerga de la răsărit la miazănoapte şi nu vei mai 
afla, şi va veni dorul ca să mai auzi acest cuvânt şi nu-1 vei 
mai auzi, şi dorul te va îmbolnăvi şi leac nu vei mai găsi. Că 
aceste cuvinte se vor întoarce înapoi în ceruri, de unde au fost 
trimise. 

20 decembrie 1978/2 ianuarie 1979 

Femeia cu mulţi copii nu este cu Dumnezeu. 

... Femeia însărcinată care are cinci, şase, până la zece 
copii, nu este cu Dumnezeu. Că vei fugi ca de un câine şi nu 
vei putea fugi legată de copii. Nu este capăt de veac, ci e 
sfârşit de veac. 

4/17 ianuarie 1979 

Moartea este păcatul. Suferinţa trupului este mângâiere de la 
Dumnezeu. Tămâierea rugăciunii şi a caselor. 

... Copilaşii Mei, să nu vină moartea peste voi. Cine 
este moartea? Moartea este păcatul. 

... Dacă Mă iubeşti, poporul Meu, urmează-Mă. Dar 
cum să Mă iubeşti? Nu cu paloşul să te aperi pe tine, şi pe 
celălalt să-l loveşti. Nu. 

... Oiţele Mele, când am plecat, am zis: «Mă duc la 
Tatăl Meu şi la Tatăl vostru şi nu vă părăsesc». Vin înapoi, vă 
însoţesc peste tot locul. Numai în lucrarea satanicească Dom- 
nul nu voieşte să vă însoţească. 

... Am să aduc lângă Mine mulţi creştini şi am să fac un 
cătun, că totul se poate, numai dacă este voinţa ta. 

... Nimeni din poporul Meu să nu se vaite de ceva, ci să 
fie cu răbdare, că Domnul l-a pus la încercare să vadă cum e 
bine. Tată, nu vă speriaţi când vă doare câte ceva, că aceasta 
e mângâierea Mea cu care mângâi pe copilul răsfăţat. Spune, 
tată, crezi? Şi niciodată să nu vă lăudaţi faţă către faţă că „ tu 
eşti mai bine, şi fratele tău e mai rău că toţi sunteţi deopo- 
trivă la Mine. 

... Adevărat este că mulţi din cei certaţi cu Mine, voiesc 
să se împace. Dar cine-i primeşte? Nu-i primeşte nimeni, tată. 
Dacă cineva dintre voi va primi pe cineva dintre aceştia, îşi ia 
pedeapsă grea. Feriţi-vă dacă cineva, afară de turma aceasta, 
vă va chema la ospăţ, că s-au pregătit să vă pună otravă în vin. 

... învăţaţi copiii să stea la rugăciune împreună cu voi. 
învăţaţi copiii să se închine şi să postească, căci Dumnezeu a 
pregătit un nou pământ şi pentru ei. 

... Tămâiaţi rugăciunea, tată, să miroasă frumos în casă. 
Aţi auzit? Seara, înainte de culcare, ocoliţi casa cu tămâie, că 
duhurile necurate pleacă turbate de lângă casă şi nimic nu-ţi 
fac, că se umplu de durere. 

17/30 ianuarie 1979 

Ruşinea lui luda după păcatul trădării Domnului său. împlinirile 
prin rugăciune. Vedenia s fintei Virginia despre focul care vine peste 
lumea păgână. 

... Măi copii, nu fiţi, tată, răi, că Eu am fost bun chiar 
şi cu Iuda, care M-a vândut, şi când Mă judecau, Eu l-am 


chemat. Am trimis pe un ucenic de al Meu să-l cheme să-l 
iert, căci am ştiut de pierzarea sa că avea să se sinucidă. Dar 
n-a voit să vină, şi s-a dus şi s-a spânzurat. N-a voit să vină, 
că i-a fost ruşine. Ruşinea lui nu a fost de la Dumnezeu, căci 
când M-a vândut, nu i-a fost ruşine, dar când l-am chemat Eu, 
i-a fost ruşine. 

... Domnul Iisus a ursit să nu muriţi, şi să-L întâmpinaţi 
pe Domnul când va veni cu tot cerul Său. 

... Când s-a făcut lucrarea prin acest vas, multe minuni 
am lucrat, multe miresme v-am arătat. 

... Nu vă mai puneţi nădejdea în fabricile lor, în uzinele 
lor, în pungile lor cu bani, pe care vi le dau prin muncă. E mai 
bună punga duhovnicească şi care se va da la fiecare în parte. 

... Copilaşul Meu, oiţa Mea, fii în loc sfânt, fii pe 
pământ sfânt. Nu te amăgi, nu te du în ţară străină. Au fost doi 
copii: Oltul şi Mureşul, şi amândoi s-au despărţit unul de 
altul. Mureşul a apucat-o la răsărit, şi Oltul la apus. Şi Dom- 
nul a zis Oltului: „ Oltule, râu spumegat, face-te-oi adânc şi 
lat, să fii mereu tulburat şi cu sânge amestecat Iar Mureşu- 
lui i-a zis: „Mureş, Mureş, apă lină, şi cu unda veşnic plină, 
nu te du în ţară străină, că n-ai parte de odihnă Oltul era 
păgân, iar Mureşul era creştin. 

... Ai cerut vreodată sănătate de la Mine? Poate ai cerut, 
dar nu cum trebuie, ci cu inimă rea. Cere, creştine, cum cere 
cerşetorul când vine la poartă la tine şi îţi cere hăinuţă sau 
pâine. Chiar dacă Domnul e în lucru, îi trimite pe sfinţii Săi 
să-ţi împlinească cererea ta. 

... Să nu-ţi fie ruşine de lume că te porţi după legea 
Mea. Să-ţi fie ruşine de Mine că te porţi după lume; că iată, 
Verginica, trâmbiţa Mea, a avut o vedere şi plângea când o 
vedea. Era într-o poiană verde, plină de lume, şi prin lume 
mai erau şi din neamurile voastre, şi a venit cineva şi a închis 
locul acela, şi trâmbiţa striga cu lacrimi: „ Vino la mine, căci 
cine se închide în locul acela nu mai poate ieşi “. Şi nimeni 
nu auzea, că a venit o fanfară cu cântare dulce şi au început 
toţi să joace. Şi a întrebat Verginica şi a început să apuce unul, 
doi, până la nouăzeci şi doi, dar n-a mai putut salva pe ni- 
meni. Abia a scăpat ea singură, că a venit focul şi i-a mistuit 
pe toţi. Cei ce erau afară au scăpat şi s-au sfinţit prin binecu- 
vântare sfântă. Şi veţi vedea această vedere, că nu se ascunde 
de ochii voştri. 

... Mai demult se purtau creştinii cu barbă şi cu plete, 
dar acum nu se mai poate, că-ţi pune lumea mâna pe plete şi 
le întinează. N-ai să poţi tu, creştine, îndura chin pentru barbă 
şi pentru plete, că te va ţine unul de o mână şi altul de o mână 
şi te vor tunde şi te vor ciumpăţi pe faţă. Şi de ce să ajungi 
batjocorit de Gog şi Magog? 

26 ianuarie/8 februarie 1979 

Corabia Domnului pentru cei credincioşi. 

... Ascultă, poporul Meu, această învăţătură a lui Dum- 
nezeu. Curăţă-ţi drumul, că-ţi vine Stăpânul să te ia în corabia 
Sa cum l-a luat şi pe Noe, ca să te treacă Dunărea cea adâncă 
şi lată şi cu sânge de martiri amestecată. 

28 ianuarie/10 februarie 1979 

„Şi vor fi zece ani într-un an". Domnul începe judecata şi curăţi- 
rea pământului. Preoţi cu uniformă. Strigă strămoşii: „Unde-or fi 
ai noştri? Mânia Domnului peste „ munţii înalţi". Piere lumea, 
pier şi „şoimii patriei". 

... La anul pe timpul acesta Domnul începe judecata cu 
suprafaţa; nu aşa cum ştiţi voi judecata. Deosebită este jude- 

cata sfântă. O judecată se face prin schimbarea la faţă a unor 
persoane care fac păcat. Dumnezeu îi judecă şi le dă vreme să 
se pocăiască. Ţine minte, nu uita aceste cuvinte, că sunt sfinte. 
Ai auzit? La anul pe timpul acesta Dumnezeu mai începe 
curăţirea pământului de viespi şi de viespari, de tăunii aceia 
mari, că nu mai poate umbla turma care face voia Mea. Şi mai 
începe ceva, mai începe mucenicia peste preoţia aleasă, 
preoţia cea bună. De aceea v-am spus: începeţi să vă faceţi co- 
moară frumoasă în patria cerească, că nu mai aveţi prin cine 
să se slujească pomana voastră, că sunt preoţi de formă, sunt 
în uniformă, dar pe dedesubt sunt o ladă de gunoi, şi aşa se va 
lucra, treptat, până se va termina cu toate. Irod a omorât pai- 
sprezece mii de prunci în trup, dar un Irod de astăzi omoară de 
cinci ori mai mulţi prunci, dar nu în trup, ci duhovniceşte. 

... Toţi moşii şi strămoşii voştri din trecut vă aşteaptă 
lângă un izvor de apă şi se uită şi zic: „ Unde-orfi ai noştri? “. 
Nu vă mai cunosc, pentru că v-aţi îmbrăcat în haine luxoase; 
nu vă mai cunosc, că ei au opinci în rafturile lor, dar voi aveţi 
îmbrăcăminte şi încălţăminte de relon. Pe ogoare nu se mai 
seamănă alte materiale, că din lume lucrează stofe pentru 
munţii de astăzi. 

La anul pe timpul acesta începe mânia lui Dumnezeu 
împotriva munţilor aceştia şi împotriva duşmanului care ia 
cruciuliţa de la gâtul copilului. La anul pe timpul acesta încep 
multe să se lucreze, dar nu mâna omenească, ci mâna dumne- 
zeiască. Fiţi cu luare-aminte să nu cădeţi în groapă, că-şi va des- 
chide pământul gura sa şi va înghiţi a treia parte; îşi va des- 
chide gura să-şi mănânce prada care este pe el, şi aşa, până se 
va termina cu tot ce e împotriva Mea. La anul pe timpul aces- 
ta va fi văzut antichrist şi va fi descoperit, şi mulţi care au 
purtat prietenie cu el şi nu l-au cunoscut, se vor duce la spân- 
zurătoare. Vor fi zece ani într-un an. 

... Duhovniceşte grăiesc: piere lumea şi conducătorul ei 
şi mulţi se uită să vadă, dar Eu am spus şi nu voi minţi. Piere 
lumea, pier şi şoimii patriei. 

O, pământule şi mare, 
pentru-a ta neascultare, 
vai, vai şi iar vai! 
că nu vei intra în rai, 
cu păcatul care-1 ai. 

... Ai să auzi, tată, pe Dumnezeu odată, când îţi va 
spune: „Păcătos eşti, măi creştine De ce? Pentru că tu te-ai 
socotit credincios. 

7/20 martie 1979 

Credincioşii vor fi scoşi din bisericile lumii. Proorocie pentru mu- 
tarea la cer a trâmbiţei Domnului. Materialul din petrol va da foc 
pământului. 

... Să ştiţi că va pieri preoţimea şi va rămâne numai 
acela care vă va scoate din biserică afară, aşa cum scrie în 
Apocalipsă. Sunt şcolile pline de preoţime, dar mai bine n-ar 
mai fi, creştine, că nu e pentru tine, ci e pentru pământ, că se 
va deschide pământul şi îi va înghiţi. Fericirea nu e făcută din 
pământ, şi e făcută din Duhul Sfânt. 

... Am voit să vă spun că mai avem puţin drum şi am 
ajuns la capăt. 

... Păstrează-ţi gospodăria pentru vremea care vine, că 
Dumnezeu va veni în casa ta cum a venit la Avraam şi la 
Sarra, că la anul pe vremea aceasta ne vom muta. Dar nu în- 
treba: „Unde, Doamne? “ , ci să zici: „Du-mă, Doamne, unde 
este voia Ta 

... Rugaţi-vă ziua şi noaptea ca să mai fie această 
scrumieră, ca să mai fie. Nu o mai tulburaţi, şi ce vă spune, 


ascultaţi. Dacă cineva ar avea suferinţa sa, nu ar putea purta. 
Din tălpi şi până în creştet e o Dunăre de apă, din cauza po- 
porului care nu vrea să facă voia Mea. 

... Feriţi-vă de materialul din plastic. Nu mai rămâne 
nici un trup care poartă material din acesta, şi va sări în apă ca 
să scape, dar mai mult va arde, că e de foc materialul. Să 
zicem că nu mai este decât material din acesta, că aşa vrea 
Gog şi Magog, dar voi nu daţi năvală ca să rămâneţi fără piele. 

16/29 aprilie 1979 

Vine lepădarea de Dumnezeu. Proorocie despre dărâmarea oraşe- 
lor pentru fărădelegea săvârşită în ele. Moare lumea şi conducăto- 
rul ei. Moare Antichrist şi toată armata sa. 

... Iată ce vine peste tine! Cum leapădă naşul pe finul 
său de satana, aşa şi pe tine te va chema şi îţi va spune: „ Te-ai 
lepădat de Dumnezeu? “ . Dar dacă vei fi cu Mine, nu te vei 
uda nici pe picioare, aşa cum a scăpat şi Moise prin Marea 
Roşie. Cine are credinţă puternică, acela scapă. Cine are cre- 
dinţă slabă, acela se atacă. Vine lepădarea de Dumnezeu. Aţi 
auzit? 

... Ce oraş frumos e Bucureştiul! Ce oraş frumos e 
Târgoviştea! Ce oraş frumos e Pucioasa! Ce oraş frumos e 
Braşovul! Dar să ştiţi că nu vor mai fi, şi se vor dărâma. 

... De la vârsta ei de nouă ani, acest trup îl am de folo- 
sinţă pentru poporul Domnului Iisus Hristos. Purta o singură 
rochiţă şi mânca mere pădureţe, dar erau miere, nu mere. 

... A fost această trâmbiţă în Moldova la voi. De la 
Moldova a fost dusă la Sibiu în închisoare. 

... Iată, te cheamă în faţă şi îţi spune aşa: „Te lepezi de 
Dumnezeu? “. Şi el zice: „Da “. De ce zice „Da “? De frică de 
ce poartă acela în mână. Cel ce zice nu, acela pătimeşte. Aici 
e hopul cel mai adânc, şi dacă ai scăpat de acest hop, dai mâ- 
na cu cerul. Frica e mare, dar daţi frica afară. Dar Eu zic: 
moare lumea şi conducătorul ei; moare antichrist şi toată ar- 
mata sa. 

... Vai de tine, antichrist, că ai amăgit lumea! Vai de 
tine, omule din lume, care te-ai legat de acest împărat! Vai! 
Vai! Vai de tine, pământ şi mare, că mult vei suferi, că-ţi zac 
leşurile pe toate drumurile şi prin toate şanţurile! Fiţi credin- 
cioşi, căci ceea ce grăieşte Domnul vor vedea toţi. 

Acest trup e asfixiat duhovniceşte când grăiesc Eu din 
ea. Când a fost înţepată cu ace, de ce nu a ţipat? Când i-a 
făcut injecţii cu apă, de a umflat-o burduf, de ce nu a ţipat? 
Când i-a pus ouă fierbinţi la picioare şi la subţiori, de ce nu a 
ţipat? Pentru că Eu grăiesc atunci din ea. Când strigă într-una 
„Mor!“, de ce nu moare? Dar să ştiţi că veţi răspunde când 
strigă şi nu e nimeni lângă ea. 

18 aprilie/l mai 1979 

Pieirea comuniştilor. Proorocie pentru surparea satului Măneşti. 

... Să ştiţi că Dumnezeu a dezlegat moartea peste mulţi 
comunişti care stau împotriva credinţei, care stau împotriva 
lui Dumnezeu, care stau împotriva creştinului. Tată, care ştiţi 
că aţi păşit pe această cale, de v-aţi legat cu Gog, lepădaţi-vă 
de această lucrare, ca să nu pieriţi şi voi cu această lume. Să 
nu ziceţi: „Acesta e acoperământ pentru noi “. 

... Fiilor, Domnul Iisus Hristos a hotărât ca satul Mă- 
neşti să rămână gol. Fericit cel ce va rămâne în el cu Duhul 
Meu. 

23 aprilie/6 mai 1979 

Oprirea fărădelegilor oamenilor. Proorocie despre Isaac Lachedem. 
Pedepsirea satului Măneşti. Domnul stă pe pod de nori de heruvimi 
cu popor venit din cer şi grăieşte cu poporul Său de pe pământ. 

... Această lucrare a fost pregătită prin mare suferinţă, 
prin foame şi suferinţă grea, prin celulă şi închisoare. Această 
fiinţă era în celulă şi făcea cinci sute de mătănii dimineaţa şi 
cinci sute după-amiază. Se ruga să nu se piardă poporul Meu 
din lipsă de învăţătură şi se ruga să fie cu Dumnezeu până la 
întoarcerea sa din celulă. Dar care nu a înţeles lucrarea lui 
Dumnezeu, a socotit că aceasta se face spre prefăcătorie, pen- 
tru bani. 

... Vine sfârşitul, dar mai întâi de sfârşit vine sfârşitul 
beţivilor, al curvarilor, al fumătorilor, al vânzătorilor şi al tâl- 
harilor. 

Să vă feriţi de cădere, că este păcat greu. Chiar dacă te-ai 
scula, nu mai este ce a fost întâi. Păstorul ales de Mine este 
obligat ca acolo unde nu se înţelege lucrarea Mea, să lămu- 
rească. 

... Când trece conducătorul Ceauşescu, cei din lume 
stau în cale şi strigă osanale. Dacă un om pământesc are aces- 
te osanale, atunci cu cât mai mult un creştin e întâmpinat de 
cerul sfânt. 

... Copilaşii Mei, gândiţi-vă: unde veţi fi voi când 
Domnul va muta toată suflarea Sa din cer pe pământ? Mulţi 
dintre voi veţi sta cu trupul şi mulţi vor intra în mormânt. Dar 
să ştiţi că mulţi nu vor mai învia din mormânt. 

Mai e puţin şi îl veţi vedea pe Isaac Lachedem, cel 
bătrân şi rătăcit pentru păcatul pe care l-a săvârşit. Căci în 
drum spre Golgota a cerut Domnul să stea pe scăunelul lui, şi 
L-a respins spunându-1: „Mergi! Dar i-a spus Domnul: „ Tu 
vei merge, şi sfârşit nu vei mai avea. Mormânt nu-ţi voi da “. 
O, acesta o să vină la tine la poartă să-ţi ceară o cană cu apă. 
Chiar dacă tu îi vei da că eşti milos, nu te va lăsa îngerul, 
că-ţi va da peste mână. 

... Domnul a hotărât ca tot ce a rămas în comuna Mă- 
neşti, să piară. Şi de la bloc vor pieri cei din comuna Măneşti, 
că au fost blestemaţi, că au luat trâmbiţa Mea şi au nimicit-o. 

... Fiţi atenţi, că şi elevii din şcoli au aparate şi se duc 
unde sunt oameni strânşi, mai cu seamă unde aud de credinţă. 

... Copilaşii Mei, mai sunt creştini ca voi, dar ei nu ştiu 
ce împărat mai e azi pe pământ. Sunt uscaţi, tată. Când vor 
ieşi, să nu vă speriaţi de ei că au trupurile uscate. Voi să-i 
primiţi şi să-i îmbrăţişaţi. Sunt familii, tată, femeie şi bărbat, 
care nu se întâlnesc prin păcat, ci duhovniceşte. Copilaşii 
Mei, Dumnezeu a interzis căsătoria cea pentru păcat. 

... Nu mai este sărutare sfântă. Cine este sfânt, să se 
sfinţească, iar cine nu este sfânt, este rugat să se umilească. 

... Fiule, am spus odată să nu se bea mai mult de trei 
pahare cu vin, dar creştinul a făcut paharul de o litră. Do mn ul 
nu a băut pentru poftă. 

... Mai sunt fraţi de ai voştri pe care-i aştept să vină. 
Duceţi-vă la sate, unde nu se construiesc blocuri, că toate vor 
fi dărâmate. Copilaşii Mei, nu vă temeţi că vine mânia Dom- 
nului peste voi, că Dumnezeu vă scapă. 

... Fiţi desăvârşiţi, că uite, lângă voi e mulţime de 
oaspeţi cereşti. Au venit cu Mine, Domnul Iisus Flristos, şi 
stau sus. Nu este acoperiş, ci este un pod format din nori, şi 
pe nori şade acel popor venit din cer, însoţit de Sfânta Treime. 
Este o coroană de heruvimi care înconjoară Sfânta Treime, şi 
Domnul Iisus este pe acest piept care vorbeşte. Acest trup este 
zdrobit în acest foc. 


Domnul îi deosebeşte din lume pe ai Săi. Cei rătăciţi de la legea 
sfinţeniei nu cred în profeţia de acum. 

... Uniţi-vă cu Domnul prin Duhul Sfânt, Care S-a po- 
gorât între voi. Cum îşi apără o cloşcă puii în vreme rea, aşa 
vă va apăra Domnul pe voi, copilaşii Mei, numai voi să fiţi 
sfinţi, că în curând veţi auzi sunând trâmbiţele şi fericiţi veţi 
fi dacă veţi fi aici. Dacă nu veţi fi aici, veţi căuta scăparea şi 
ea va fi departe de voi. 

... O, dacă aţi avea ochi să vedeţi pe unde mergeţi, pe 
ce punte sunteţi, nu aţi mai râde, ci aţi pune năframa pe faţă 
ca să nu mai vedeţi nelegiuirea care este astăzi în lume. 

O, tată, cât am stat cu trupul pe pământ, şi acum, cât 
timp am stat cu voi, în Duh, n-am folosit nimic. Tu să fi stat 
în locul Meu fără folos, ai fi lovit, ai fi bătut pe toţi cei ce nu 
te-ar fi ascultat. Dar Eu rabd. 

... Copilaşii Mei, lăsaţi totul, pregătiţi-vă, că vine focul. 
Să nu fie pe tine sau în casa ta ceva din lume care să ia foc. Nu 
vine focul pentru tine, dar dacă vei avea un lucru din lume, va 
arde pe tine şi vei vrea să-l dezbraci, dar nu vei putea, că se va 
lipi de tine. Vei intra şi în apă, dar nu-1 vei putea stinge. 

... Lăsaţi somnul, că nu e de la Domnul. Chiar dacă tru- 
pul tău este greu la somn, luptă-te, nu te lăsa la somn, că vei 
îngrăşa pământul. Alungaţi de la voi tot ce este greşit. 

... Această fiinţă nu trebuie să aibă fii lângă ea, dar am 
adus fii lângă ea ca să fie bine de cei aduşi, să capete daruri 
duhovniceşti de la Dumnezeu. Să te rogi la Dumnezeu, că ţi-a 
dat o palmă de loc în această casă, dar nu o profana cu viaţa 
ta. Să fii împlinitor la cuvintele ce ţi se spun. Să trăieşti cum 
au trăit surorile tale, muceniţele, şi fraţii tăi din cerul sfânt. 

... De ce nu crezi că toate au sfârşit? îl vei vedea pe 
Do mn ul în faţa ta, în casa ta, şi vei zice că e vrăjitorie. 

... Am dat voie să aveţi televizor ca să vedeţi ce se 
întâmplă în lume, dar nu vă stricaţi viaţa, nu vă stricaţi copiii. 
Fericit creştinul cel ce trăieşte în lume şi este creştin cu viaţă 
bună. I se plăteşte dublu, că nu s-a amăgit de la cele din jur. 

... Feriţi-vă de roşu, că roşu în casa lui Dumnezeu este 
urâciune. Ştiţi bine cum M-au îmbrăcat în mantia roşie, în 
semn de batjocură. De aceea zic: cum poţi îmbrăca culoarea 
aceasta? A venit vremea lui roşu. Alungaţi de la copii, că le 
este plăcută această culoare, că şi această vreme este a lui 
roşu. Chiar dacă veţi fi obligaţi, când vei fi îmbrăcat în roşu, 
cerul se îndoliază. 

Tată, să fiţi cu durere pentru cei în durere. Nu când un 
frate al tău suferă tu nici să nu simţi. Să fii ca şi cum tu ai 
suferi. 

... Cercetaţi Scripturile, cercetaţi, tată, pe cei săraci, că 
v-au luat-o înainte sectanţii. Copiii Mei, ei nu ridică un pai în 
ziua lor, dar numai o parte din cele patru părţi ale vieţii lor e 
bună. Au credinţă statornică, dar îi urăsc pe cei aleşi de Mine. 
De M-ar vedea, n-ar crede că Eu sunt, pentru că ei nu cred în 
profeţie, nu cred în sfânta împărtăşanie, nu cred în preoţie. 

... Copilaşii Mei, ascultaţi cuvintele Mele, că uite, sun- 
teţi lângă durere, sunteţi lângă foc, sunteţi lângă of, sunteţi 
lângă necaz. Dar dacă sunteţi cuminţi, Domnul pune peste voi 
aripile Sale şi nu veţi suferi nimic. Sunteţi lângă cioara care 
vine să înghită trupurile voastre. 

... Tu, creştine, eşti al doilea tată al copilului tău, şi 
dacă nu vei creşte copilul după legea creştină, eşti tată vitreg 
şi faci crimă de moarte că l-ai lăsat să se înece. 

27 iunie/10 iulie 1979 


12/25 iunie 1979 

Vor prooroci pietrele şi lemnele şi se vor împlini toate proorociile şi 
va fi o turmă şi un Păstor Va coborî cerul pe pământ prin lucrarea 
cuvântului. Toate trâmbiţele vor suna. Se va schimba împăratul, şi 
apoi va fi plânsul şi scrăşnirea dinţilor. Candela cu untdelemn şi 
candela inimii. Duhul Sfânt Se plăteşte cu viaţă sfântă, nu cu bani. 

... Fiţi credincioşi. Luaţi aminte la aceste cuvinte. Este 
greu, tată, să creadă cineva în cuvântul acesta, pentru că nu 
este glas de bărbat, ci este de femeie. Fericiţi veţi fi voi dacă 
veţi crede şi veţi asculta. 

Pământul şi văzduhul ating cerul cu spurcăciune. O, 
tată, dacă voi veţi asculta şi veţi răbda şi nu vă veţi amăgi şi 
întina de ce este pe pământ, mult veţi lua plată din mâna Mea. 

Acest trup este un bulgăre de lut pe care l-am călit prin 
foc, prin dureri şi chinuri grele, tată, şi l-am sfinţit prin acest 
Duh, prin post şi rugăciune, şi îl am în faţa voastră. 

... Am venit în aceste vremuri grele să-Mi iau ce Mi-a 
mai rămas, că aşa am spus când am plecat, că plec şi vin ia- 
răşi, şi fericit va fi cel ce M-a primit, şi greu va fi de cel ce nu 
Mă va primi. 

Mă întreabă rudele voastre: „ Când vin fraţii noştri? 

... Nimic din obiectele voastre să nu se asemene cu lu- 
mea de azi. Nu te speria, că lumea aceasta mai are un pic şi 
ajunge la hotar şi va dispărea. Copilaşii Mei, nu vă amăgiţi 
după cei răi, că umblă ca leii spunând că nu e Dumnezeu. 
Aveţi în faţă Scriptura şi nu o veţi mai avea, dar rumegaţi-o, 
mâncaţi-o, ca să-i faceţi de ruşine pe filozofii de astăzi când 
veţi fi chemaţi. Adevărul e la tine, creştine. Tu eşti adevărul, 
şi nu-1 pune sub obroc de frica hoţilor. Tu eşti sarea cu care se 
sărează marea. Tu eşti la care Dumnezeu vine şi spune aceste 
cuvinte. 

... Să fii un Petru, dar nu acela care s-a lepădat. Să fii 
un Pavel. Să fii un Ilie care a stat în pustie, că Domnul i-a 
spus: „Mai am un număr de creştini care nu s-au închinat lui 
Baal“. Aşa îţi spun şi ţie: mai am o mână de loc care nu s-a 
închinat lui Baal. O, iubite frate în Domnul lisus, are să vină 
vremea să Mă vezi grăind din piatră, să Mă vezi grăind din 
ramuri de copaci, din apă. O să Mă auzi ca să nu slăbeşti. 
Adevăr adevărat grăiesc: dacă nu va mai rămâne nimic, vor 
rămâne piatra şi lemnele care vor vorbi. 

... Precum s-a împlinit proorocia lui Ioil, a lui Avacum, 
a lui Ilie, se împlinesc toate profeţiile din carte. Şi iată că 
Do mn ul lisus a coborât în Duh şi profeţeşte şi ce a mai rămas. 
Pregătiţi-vă să-Mi fiţi o turmă şi un Păstor, nu în avere pă- 
mântească, ci în avere duhovnicească. 

O, poporul Meu, am să vin la tine să-ţi arăt rana din 
palmă, că dacă ai crede, n-ai mai glumi şi n-ai mai zâmbi şi 
nu te-ai mai duce să grăieşti de-ale lumii. 

... Nu mai este vremea minunilor, dar e plata mai mare 
dacă vei crede. 

... O, iubitul Meu popor, te rog, te rog din partea 
Tatălui, din partea cerului sfânt, fii credincios în Do mn ul 
lisus Hristos. Dacă-L ai pe Dumnezeu, e de ajuns, copilul 
Meu, dar să-L ai Trup şi Duh în inimă la tine, că de ai fi la ră- 
sărit de soare, vin la tine, creştine, vin; Mă cobor şi vin, dar 
cheamă-Mă cu dor şi cu credinţă. Ai auzit? lată, unde locu- 
ieşte Duhul astăzi, arde şi produce rană. Să fiţi de mare cinste 
în faţa lui Dumnezeu, că nu vă dă Dumnezeu morţii dacă veţi 
fi vii, că mulţi nu vor intra în mormânt, şi chiar de vor fi în 
mormânt, nu vor sta, şi se vor ridica. 

... Mulţi dintre voi sunt bolnavi ca să fie şi mai plăcuţi 
în faţa lui Dumnezeu. Dumnezeu are voie să-l încerce pe po- 


porul Său. Nu alungaţi suferinţa, că Dumnezeu Se supără pe 
acela. Iubeşte toate, şi pe vrăjmaşul tău. Pe duşmanul Meu 
să-l urăşti. Cine e duşmanul Meu? Satana. Cine e satana? 
Duşmanul Meu cu trup cu tot. în toată lumea care nu face 
voia Mea este satana, şi nu mai zice nimeni ca să-l scoată pe 
satana din el, cum se făcea pe vremea când eram în trup. 

... Vei fi lumină, copilul Meu, pentru cei din întuneric. 
Va veni vremea să fii căutat, nu ca acum, vânat. Dar va fi prea 
târziu, şi atunci îi va spune Dumnezeu: „înapoia Mea! Când 
era cu tine, nu-l iubeai. Acum e cu Mine. Pe tine să te vindece 
stăpânul tău 

Nu dori semne, nu dori minuni, că mai mare e plata 
dacă va fi fără minuni. 

... întăriţi-vă cu postul şi rugăciunea şi biruiţi pe vrăj- 
maşii care vă atacă pe voi. Aceasta e arma creştinului, că ni- 
mic nu-1 biruie pe satana ca şi acestea, că pleacă din faţa ta. 
Dar nu să posteşti astăzi şi să mai posteşti la anu’. Nu să te 
rogi astăzi şi să te mai rogi la anu’. 

... Tată, sunt oameni de nouăzeci şi peste suta de ani, 
care se tăvălesc ca porcii în curvie până mor; şi după ce mor, 
le face preotul o slujbă, două şi s-a terminat. Fiilor, nu vorbim 
de păcatele acestora, dar feriţi-vă de acest păcat, că din 
pricina a ce este în lume astăzi, Dumnezeu S-a hotărât ca să 
nu mai fie căsătorie. Acum, ce facem? Stricăm legea? Dar cu 
ce să împlinim legea dacă n-am cu ce? 

... încă o dată vă spune Domnul: nu fiţi îndărătnici la 
credinţă, că veţi vedea cu toţii lucrarea de azi în mijlocul 
cerului, de la facere şi până la sfârşit. Toate trâmbiţele vor fi 
scoase şi arătate în faţa voastră. Să citiţi la Apocalipsă, la 
vedeniile apostolului Meu, că acolo scrie de vremea de astăzi. 

Mai e un pic şi toate aceste lucruri diavoleşti dispar şi 
ia locul altcineva pe tron pentru o clipă, şi nici acela nu va fi 
bun. Tot nebun, şi va cădea şi acela, şi apoi va fi plânsul şi 
scrâşnirea dinţilor, va fi jalea. 

... Să nu vă vadă Dumnezeu prin pieţe, prin lume. Te 
duci după cele trebuincioase, dar să nu fie din cele spurcate şi 
nebinecuvântate. Şi Eu am mâncat din piaţă când eram în 
trup, dar lucruri curate. Dar astăzi se vând lucruri spurcate, 
lucruri nebinecuvântate. Unde mai e, măi tată, un Mihail (re- 
gele Mihai, n.r.) care nu avea pe piaţă lucruri spurcate? Un 
Mihail care zbura cu credinţa şi cu turma sa? Se auzea con- 
ducerea sa la cerul sfânt. Fiţi pricepuţi şi nu trădaţi acest cu- 
vânt, că veţi fi osândiţi. Am fost îngăduit de Tatăl ca să spun 
acest cuvânt. 

Am văzut la toţi creştinii candela aprinsă, dar candela 
inimii nu este aprinsă. Copilaşii Mei, cine vă mai învaţă aşa 
cu de-amănuntul ca Mine? Este greu ca să nu fiţi ai Mei, că 
Domnul nu Se plăteşte cu bani, ci cu cele duhovniceşti. Co- 
borârea Duhului Sfânt nu se plăteşte cu bani, ci cu viaţă 
creştină. Aţi auzit? 

... Sunt familii care iubesc mai mult copiii decât pe 
Dumnezeu, şi dacă ar muri un copil al său, L-ar certa pe 
Dumnezeu de ce a luat copilul său. 

19 iulie/l august 1979 

Proorocii mincinoşi vor fi ruşinaţi. Antichrist s-a îmbrăcat în haine 
de preot. întoarcerea la viaţa şi la obiceiurile strămoşeşti. Munca 
pământească stinge munca duhovnicească. Puii lui antichrist: 
şoimii patriei. 

... Eu, Domnul lisus Hristos, voiesc să vă numesc po- 
por duhovnicesc. Cunoaşteţi bine cuvintele Mele, că mulţi 

vor veni să facă „ minuni “ ca să facă de ruşine lucrurile Mele. 
Se vor arăta pe faţă, spunând că este de la Dumnezeu lucrarea 
lor, dar cereţi binecuvântare de la Dumnezeu, şi duhul rău va 
pieri din faţa voastră, că mulţi sfinţi au fost ispitiţi de duhul 
rău; până la cel mai apropiat ucenic al Meu a venit, iar când 
a cântat cocoşul de trei ori, şi-a adus aminte Petru. 

... învăţaţi să cântaţi psalmi, de la unul, la o sută cinci- 
zeci. De la cine spun acest cuvânt? De la Ioan Evanghelistul, 
că aceasta e înmuierea inimii împietrite. Cine cântă un psalm, 
este cu neputinţă de a nu primi credinţă. Asta e jertfa care a 
mai rămas, că jertfa fără preoţie nu se mai poate, că e preoţie 
puţină, şi care din ei a mai rămas, este comunist. Au fost 
ameninţaţi cu suferinţă, să se lepede, şi pe mulţi i-au omorât, 
şi cei care au mai rămas, le-au plătit să tacă şi i-au înveşmân- 
tat cu haina lui antichrist, ca să nu se mai cunoască. Dar cum 
l-am hrănit pe llie în pustie şi cum l-am hrănit pe Daniel în 
groapa cu lei, aşa vei primi şi tu de la Dumnezeu, numai dra- 
goste şi voinţă de Dumnezeu să ai. 

... O, ce de jertfă Mi-a adus sfântul llie! Ce de jertfă 
Mi-a adus sfântul Pantelimon! Dar din vremea de azi nu mai 
primesc. Ce? Un castron de varză sau un castron de ciorbă, şi 
zice că a adus jertfă, cu unghiile roşii, cu capul descoperit, cu 
picioarele goale, cu goliciune. Jertfa aceasta nu e plăcută, şi 
se cade la preoţime să nu primească această înjosire. Interzis 
ca aşa persoană să se apropie de sfântul altar, dar îi e frică 
preotului şi o lasă şi nu o opreşte, că e şi el om în serviciu, ca 
oricine, şi ca să nu piardă pâinea, nu se luptă duhovniceşte, 
dar să ştiţi că prin aceasta a stricat nu numai legea, ci şi 
duminicile. 

Să ştiţi că sunteţi la sfârşit. Nu mai poate Dumnezeu 
răbda curvia, fumatul, ştiinţa falsă, mândria şi goliciunea. 
Du-te, tată, cum Mă duc şi Eu, du-te în bisericuţă şi vezi câte 
fiinţe stau în bisericuţă. Du-te şi la mare şi vezi, că nu se mai 
pot număra cât sunt de mulţi. 

... Lepădaţi lucrurile pe care Domnul le-a adus la cu- 
noştinţă. Domnul nu a purtat îmbrăcămintea care este astăzi 
din lemn sau din petrol. Se spunea odată la mătase borangic. 
Aceasta e primită şi blagoslovită. Mulţi răposaţi au primit 
vase cu apă făcute din material plastic şi au rămas la vamă 
fără găleată, că s-a topit din căldura smoalei care este acolo. 

... Copilaşii Mei, feriţi-vă de păcate. Nu mai faceţi pă- 
cate, căci Dumnezeu nu mai poate îndura păcatul. Păcatul a 
umplut pământul cu boli, a umplut pământul de plăgi. A venit 
pe pământ înec de apă, a venit foc, au venit muşte, a venit cu- 
tremur, au venit lăcuste, au venit molii şi lepră, au venit mul- 
te, dar lumea de la păcat nu s-a oprit, şi mai rău a sporit pă- 
catul său. A venit Domnul să spună: ieşi din lume, vino lângă 
Mine! că să ştiţi că toate se vor prăpădi, căci odată toată su- 
flarea se va îngălbeni. Munţii care se fac astăzi, e scris în 
Apocalipsă că se vor surpa. Nu te uita, tată, că sunt frumoase 
toate. Fugi de frumos, că acesta e făcut să te amăgească, şi 
vine vremea ca frumosul să se pălească, să se veştejească, şi 
cel urât va fi frumos în faţa lui Dumnezeu. Adică cine? Pe 
creştini îi urăşte lumea. 

... Dacă vrei să mai vin la tine, roagă-te cu post şi ru- 
găciune şi voi veni; prin ce tu nu ştii voi veni. Viaţa trăită cu 
Mine Mă aduce la tine. 

... în numele Tatălui şi al Fiului şi al Sfântului Duh. 
Amin. Şi prin acest semn să-L cunoşti pe Dumnezeu când 
vine la tine. Acest semn va fi în lună. Acest semn va fi pe 
pământ. Acest semn va fi şi la tine pe fereastră. Peste acest 


semn nu vine nici un rău. Nu te ruşina cu semnul acesta. Po- 
meneşte-1, tată, când ai vreo suferinţă, când ai vreun necaz, 
dar pomeneşte-1, tată, cu credinţă înfocată. 

Israele, Israele, Israele, vine vremea ca prin muncă să-ţi 
câştigi traiul, prin muncă să-ţi câştigi odihna sfântă, şi mulţi 
şi-au ales: unii munca pământească, iar alţii munca duhovni- 
cească. 

... Crucea e o armă mută cu care vei lupta şi nu se aude 
focul cu care vei împuşca. La această cruce piere duşmanul 
tău, dar poart-o, nu te duce cu ea în păcate, căci crucea se des- 
carcă în locul de păcate. Nu sluji demonului, cu crucea la gât, 
căci când vei zice: „Piei, satano, din faţa mea!“, nu va pieri, 
căci crucea e profanată. 

... Crucea să fie în casa ta ca armă, ca păzitor, ca Dum- 
nezeu. Dacă nu crezi că în acest trup este Domnul lisus Hris- 
tos, pune crucea pe pieptul ei şi vei vedea că e aşa, că dracul 
fuge de cruce. O, iubitul Meu popor, strigă Dumnezeu din cer. 
Nu am venit să înşel pe nimeni. Fii credincios. Iubiţi duhov- 
niceasca purtare şi lepădaţi lumeasca purtare. 

... Acest trup a fost răpit în această noapte când voi aţi 
dormit, a fost dusă la locuinţele unde se muncesc fumătorii, 
unde se muncesc trădătorii, unde se muncesc vânzătorii, şi ar 
vrea să spună, că uite, nu vrea nimeni să vină la lumină. îm- 
prumută omul un foc de la duhul rău: „N-ai să-mi dai un 
foc Unde te vei duce când se va aprinde focul pe care l-ai 
împrumutat de la demon? 

A întâmpinat acest trup locuinţa unui preot fumător. 
Vai şi amar, ce mai chinuri îngrozitoare pentru că a profanat 
sfânta lucrare! Părăseşte sfântul altar şi slujba sfântă şi se 
duce şi fumează. îl va părăsi lucrarea cea mai de preţ. O va 
pierde, tată. De aceea, puteţi să daţi bani cu grămada, că nu 
vă vindecaţi de boli, pentru că doctorul nu mai are putere să 
te vindece. I s-a luat acel har, prin păcatul său. Nu sunt împo- 
triva preoţiei. Dumnezeu îl cheamă la lumină: lasă întunericul 
şi vino la lumină! 

... Munca de astăzi te scoate din flacăra de foc. Lucrea- 
ză, tată, cu credinţă. Cum adică? Vine vremea când nu vei 
mai putea munci şi vei mânca din munca aceasta, că mulţi 
creştini usucă pâine şi fac pesmeţi, dar duhovniceşte Do mn ul 
a grăit atunci de pesmeţi. 

... Se căiesc păcătoşii în iad, şi ar vrea să fie înştiinţaţi 
cei din neamul lor, dar nu se mai poate. Uite-1 pe Iuda cum se 
munceşte! Crezi că are Iuda neam? Şoimii patriei de astăzi, 
toţi trădează un lisus. 

Dacă cineva vrea să se căsătorească, în Domnul să se 
căsătorească, şi să primească duhovniceasca viaţă. Pentru că 
nu mai sunt mănăstiri, nu veţi putea duce viaţa ca mirii. Cine 
vrea să-şi ţină viaţa sa, Domnul o primeşte cu bucurie, că mai 
bine să fii fecior decât să dai demonilor fii. 

27 iulie/9 august 1979 

Astăzi vorbeşte Domnul la cei mici de la pieptul Său, iar mai târziu 
va vorbi la împăraţi. Omul nu a văzut cum s-a împlinit Apocalipsa. 
Domnul va grăi prin rămurele şi prin piatră. Păcatul invidiei este 
mai mare între păcate. 

... Multe minuni s-au făcut când eram în trup şi multe 
minuni se vor săvârşi când voi sfârşi, că şi morţii voiesc să 
iasă să mărturisească această lucrare dumnezeiască. Mulţi au 
fost vii pe pământ şi nu au crezut, dar acum plâng cu suspine 
de cele ce aud de la Mine. Nu acest trup pe care-1 vedeţi în 
faţă este Domnul. Duhul Care S-a coborât este Domnul lisus. 

Cuvântul lui Dumnezeu 


Astăzi vorbesc la cei mai mici de la piept. Mai târziu voi 
vorbi şi celor din împărăţii. 

... O, iubite frate, nu toţi creştinii au avut ce au avut cei 
doisprezece. Nu şi cei şaptezeci de sfinţi apostoli au avut ce 
au avut cei doisprezece. Ei s-au încrezut în ce le-au spus cei 
doisprezece. Aşa şi voi, luaţi din această învăţătură de la cei 
doisprezece şi nu veţi avea rană pe voi dacă veţi avea credin- 
ţă. Tu eşti sugarul de la pieptul lui Avraam. O, părinte Avra- 
am, miluieşte-i pe toţi şi primeşte-i şi pe ei! 

... Puţin, puţin şi nu mai vin, şi rămâne cine a luat din 
acest aluat, rămâne de lucrat. A sosit Semănătorul să semene 
ogorul, dar puţină recoltă a luat din tot ogorul, că iată, toată 
Apocalipsa am sfârşit, şi tu, frate, n-ai văzut. 

... De ce te dai înapoi, creştine? La Mine nu mai este 
moarte. De ce nu vrei să vii? că toate vor fi pe mâna ta. Ah, 
ce dulceaţă! Ah, ce plăcere duhovnicească! Plăcerea pămân- 
tească putrezeşte, şi la sfârşit vei lua iarăşi trupul şi cu el vei 
rămâne. Domnul lisus Hristos doreşte să fiţi una cu toţii, să 
fiţi un cămin. 

... Copilaşii Mei, vorbesc prin gura acestei fiinţe. Fiţi 
treji şi nu-L judecaţi pe Dumnezeu, căci cine judecă, judecat 
va fi, şi dacă nu va mai fi această fiinţă, Dumnezeu va grăi 
prin rămurică de copac, va grăi prin piatră, dar nu uita că pă- 
mântul se vindecă prin suferinţă. Dumnezeu a făcut această 
lucrare să fie veşnic lângă tine, că mulţi creştini zic: „Dacă 
Dumnezeu lucrează de atâţia ani de zile prin această fiinţă, 
de ce mai are suferinţă? 

... O, creştine, nu ştii tu ce este la Mine. Vine cineva: 
„Vreau să vorbesc cu Domnul “. O, tată, dacă se poate, iar 
dacă nu, întoarce-te mulţumit, dar nu obliga. Fii mulţumit, 
tată, că aceasta nu e alimentară. Până nu vine din partea Mea, 
de unde să-ţi dea? 

... De ce predicatorul şi proorocul nu e preţuit în casa 
sa, în familia sa? De ce? Pentru că e vremea când se scoală 
doi împotriva a trei, şi trei împotriva a doi; şi curvia, şi toate 
celelalte, dar mai întâi şi mai întâi este invidia, care a făcut 
ţăndări poporul Meu, căci tot din invidie, din creştinii Mei de 
azi îi vor vinde pe predicatori şi pe trâmbiţa Mea. 

... Fiilor, cea mai bună rugăciune este rugăciunea de 
noapte, când dorm toate şi toţi. Alungă somnul de la tine şi 
roagă-te şi din ce te apasă, nu numai din carte. Să te rogi pen- 
tru toate, şi pentru morţii cei care nu au pe nimeni să se roage 
pentru ei, şi pentru cei împuşcaţi, şi pentru cei spânzuraţi, şi 
pentru cei înecaţi, şi pentru cei fără lumânare plecaţi. 

... Creştine, nu are voie nimeni să ia hrană în traista sa 
cât o sta în coliba ta. 

... Cereţi binecuvântare de la Domnul, că vor veni du- 
hurile necurate şi vor spune că sunt de la Mine. Cine nu este 
de la Mine, acela nu crede în lucrarea dumnezeiască şi şade 
în acest loc ca un străin. 

... Aveam un număr mare de preoţi care mult iubeau 
credinţa şi oiţa Mea, dar acum au fost ameninţaţi cu suferinţă, 
să se lepede, şi pe mulţi i-au ucis şi i-au omorât, iar cei care 
au mai rămas, le-au plătit să tacă şi i-au înveşmântat în haina 
lui antichrist. 

... Creştine, nu e în inima ta ceva care sminteşte? Nu e 
în casa ta lucru împotriva Mea? Nu ai tu obiecte împotriva 
Mea? Nu ai tu lucruri ascunse în inima ta? Fiule, nu sluji de- 
monului, cu crucea la gât, şi nu ţine crucea la întuneric. 

... lată, tată, ce am binecuvântat Eu: un Lucifer am bi- 
necuvântat Eu. Unul la început, şi unul la sfârşit, că iată ce 
face Gheorghe Chivulescu de la preoţie. 

16/29 august 1979 


Cine iubeşte pe Domnul, să-L iubească de bunăvoie. Mulţi vor 
veni la masa Domnului, şi ea se va umple. 

... O, poporul Meu, Eu când am venit la tine nu te-am 
legat cu jurământ să stai cu Mine, ci de bunăvoie să stai. Dacă 
făceam legământ cu voi, era acest trup nimicit de cei care au 
căzut. Tată, să nu se descopere acest lucru pe care Domnul îl 
ţine ascuns. Să nu ziceţi: „Asta este care vorbeşte“, ci Eu 
sunt, prin Duhul Sfânt. Prin Duhul Meu grăiesc ceea ce auziţi. 
Eu sunt Duh şi vin nu când vrei tu, ci când este planul Meu. 

Creştine, astăzi e o zi foarte mare. Este ziua unui sfânt 
care a făcut multe minuni pe pământ: sfântul evanghelist 
Luca, şi este cu Mine. Dacă astăzi, o dată pe an, nu se serbea- 
ză acest sfânt apostol evanghelist Luca, se retrage de la aju- 
torul tău. Acest sfânt are putere să te scape de la moarte şi de 
la foc şi de la iad. Are putere, dar iată, este mâhnit, căci creş- 
tinii nu serbează ziua lui sfântă, şi sunt creştini, nu păgâni. 
Uite, se face necunoscut că nu a ştiut. Dar el întreabă: „ Unde 
e cartea? O, creştinilor, îmi sunteţi fraţi de cruce şi de duh! 
De ce nu cinstiţi această zi? De ce n-o sfinţiţi prin fapte bu- 
ne? Cu o zi nu te pricopseşti “. 

... Nu te certa pentru grădina ta, căci va fi a ta pururea, 
că Stăpânul acestei grădini este Dumnezeu. Nu vă descurajaţi 
când cineva vă ia grădina voastră, că Dumnezeu v-o va da 
fără hotar dacă faceţi voia Sa. Păstraţi cu bine învăţătura de la 
Mine. 

... Sfinţiţi-vă prin post şi rugăciune şi nu întinaţi 
această casă, că acela care o va întina cu vreun păcat, să ştie 
că va lua pedeapsă de la Dumnezeu, căci dacă poporul Meu 
nu se învredniceşte de această casă, vor veni de la răsărit şi de 
la apus şi le vor lua locul lor, că şi Ierusalimul, unii l-au stri- 
cat, şi alţii l-au ridicat. 

5/18 octombrie 1979 

Iubirea Domnului pentru cei din urmă ai Săi e mai mare decât 
pentru sfinţii şi pentru îngerii Săi. La sfârşit se vor împărţi daruri- 
le pentru sfinţi. Cei chemaţi se lasă cu greu aleşi şi credincioşi. 

... Fiţi cuminţi, fiţi cu luare-aminte. Fiilor, nu fiţi copii 
fără minte. Nu apucaţi pe drumurile oprite şi nu puneţi mâna 
pe foc. Eu, Domnul lisus, vă dau aceste poveţe, că M-am co- 
borât din cerul sfânt în acest trup. Nu mai e vremea cum a fost 
odată ca să vă pună Domnul lisus Flristos masă în orice vre- 
me sau în orice timp. Fiţi cu luare-aminte şi nu fiţi supără- 
cioşi. Nu aduceţi dureri şi răni acestui trup pe care Eu l-am 
adus în faţa voastră spre servirea Mea, că veţi plăti toate cu- 
vintele pe care le-am dat, că Eu am pus îngeri din cerul sfânt 
ca să adune tot ce nu s-a folosit din cuvintele Mele. Tată, Eu 
nu sunt ca o mamă pământească să-i pun jucării în mâna co- 
pilului, şi cer din partea voastră ca orice cuvânt să se folo- 
sească, să se împartă, că Domnul lisus a coborât în faţa voas- 
tră, a adus tot ceea ce trebuia să fie folosit, dar voi, ca nişte 
copii, aţi greşit mult pentru cuvântul nefolosit. 

Eu n-am venit la voi ca prilej de suferinţă sau ca prilej 
de sminteală sau de judecată. în toate zilele voastre Eu sunt 
pentru voi viaţă fără de moarte. De ce nu vă gândiţi pentru ce 
a venit din cer pe pământ Domnul în chip ascuns? De ce nu a 
venit ca altădată, să-L vedeţi? 

V-am dat iubirea mai presus ca oricărui înger şi mai 
presus ca oricărui sfânt. Nu vă jucaţi cu cuvintele Mele, că ele 
nu sunt jucărie pământească. Iubit popor al vremurilor, al 
veacurilor, dacă ai fi filozof înţelept, ai cunoaşte orice cuvânt 
ce Do mn ul ţi-1 pune în braţe ca pe o solie cerească. Dar Eu n-am 

zis: „Nu eşti vrednic de Mine ci am voit să fii mai presus ca 
orice sfânt. Nu am descoperit la nimeni ce am descoperit ţie. 

Iubit popor, eşti scris mai înainte de începutul veacuri- 
lor să fii cu Mine. Vai de cine a auzit aceste cuvinte şi nu va 
veni să stea în cerul sfânt, că mai mult ca oricărui păcătos îi 
va fi pedeapsa. 

Ai venit lângă Mine ca un leneş, fără să munceşti pen- 
tru Mine. Pentru ce? Pentru pământ? Pentru poftele tale? Ni- 
meni nu M-a alinat când Eu te-am mângâiat. Eu te-am pansat, 
şi tu M-ai insultat. Să nu se supere nimeni că nu M-am dus în- 
tr-un locaş şi am rămas aici. Nimeni nu-Mi face întrebare la a 
Mea supărare. Cerul suferă că nu mai poate răbda şi vrea să 
stea lângă faţa ta, că nimeni dintre sfinţi nu se bucură până nu 
va veni sfârşitul, când se vor împărţi darurile. 

... Sunt sfinte aceste cuvinte. Simţiţi-le, tată, acum, îna- 
inte de sfârşit. Tată, dacă Domnul Iisus vrea să fii fericit, tu 
nu trage să fii osândit. Nimeni nu e mai bun şi mai milostiv 
ca Mine. Nimeni nu are ce-ţi da din cele ce-ţi dau Eu. 

După vremea asta vine alta şi vine altul, că mai e pu- 
ţină vreme. 

... Legea voastră e legea lui Dumnezeu, şi legea lui 
Dumnezeu este legea voastră. Nu amestecaţi legea lumii cu 
legea voastră. Cine calcă legea, să ştiţi că e judecat de lege. 
Aţi auzit? Nu grăiesc pământeşte, ci grăiesc duhovniceşte. O 
să vină de la apus şi de la miazăzi şi de la miazănoapte şi o să 
staţi toţi la un loc, într-o casă. Şi atunci pentru ce se face 
această adunare de familii în jurul templului Meu? Pentru 
sminteală? Pentru greşeli? O, nu de aceasta am adus din răsă- 
rit şi miazănoapte, ca să vă smintiţi unii pe alţii. Vai prin cine 
vine sminteala! Mai bine să-ţi legi o piatră de gât şi să te 
arunci în apă, şi lucrul acesta l-am mai spus o dată. Cine are 
urechi de auzit, să audă. 

... Multă mizerie se aruncă pe ea. Multă suferinţă se 
aruncă pe ea, dar Eu vin cu năframa Mea şi o şterg. Se miră 
lumea toată când vede că apare câte unul, câte doi în preajma 
ei, prin această lucrare cerească. 

... Păstraţi-vă turma, păstorilor, şi când plecaţi la 
păstorit, postiţi şi rugaţi-vă. Cine nu vă ascultă pe voi, pe 
Mine nu Mă ascultă. Cine vă urăşte pe voi, pe Mine nu Mă 
ascultă, şi Eu îl urăsc pe el. Când intraţi undeva, să ziceţi: „Să 
binecuvinteze Dumnezeu această casă ", şi dacă nu este pen- 
tru Mine, să se ia blagoslovenia din acea casă. 

15/28 octombrie 1979 

România: munte sfânt, ocrotit de Maica Domnului. Cei din mor- 
minte aud glasul Domnului. Proorocie: un munte înalt se va 
dărâma şi va nimici multe trupuri. 

... Intră pe portiţa sfântă, intră la Mine, poporul Meu, 
intră, tată, căci cel mai înalt munte care s-a socotit de frunte, 
se va dărâma, se va sfărâma. Numai muntele cel sfânt va ră- 
mâne pe pământ, că e stăpânit de mâna Mea. Ieşiţi din lume, 
că lumea nu rămâne. Tot ce se cheamă cu Mine, acela va ră- 
mâne. Schimbaţi-vă trupurile. Veniţi şi vă sfinţiţi la muntele 
cel sfânt, care este scris de când sunt veacurile! Veniţi aproa- 
pe! Veniţi şi auziţi cuvintele Duhului Sfânt, că va cânta din 
toată muzica Sa. Să nu-Mi spuneţi Mie în faţă că nu aţi auzit, 
că şi morţii îngropaţi de mii de ani, ascultă şi aşteaptă să iasă 
din groapă şi să mărturisească tot ce au auzit cât au stat în 
mormânt în vremurile de sfârşit. 

Vino, Israele, la Mine, că am făcut minuni şi nu te-ai 
învrednicit de Mine, iar astăzi, în mormânt, crezi şi aştepţi să 


ieşi. O, Israele tată, ferice de nepoţii şi strănepoţii pe care-i ai 
azi pe pământ, că aceia te scapă. Ştii care nu va scăpa? Un tâl- 
har al duhurilor, un ucigător al duhurilor, un vânzător al du- 
hurilor, acela nu va scăpa. 

... Păstoraşilor, iubiţi-vă unul pe altul, că diavolul vă în- 
deamnă să vă certaţi, vă îndeamnă să vă urâţi şi să vă ocoliţi. 
Să nu zică cineva că mai bun este unul, şi celălalt nu. Precum 
unul, şi celălalt; fiecare cu darul pe care-1 are. Cine-1 deose- 
beşte pe unul de altul, este lucrător de dezbinare. Păstoraşilor, 
între voi se află unii copii care poartă duhul geloziei. Nu îngă- 
duiţi, că aceasta are pe diavolul de stăpân. Păstoraşilor, luptaţi-vă, 
că unele dintre oile voastre sunt duşmănoase, şi dacă li se 
descoperă păcatele, zic: „Lasă, că ştiu eu de la cine a venit". 
O, de ce, oare, nu primiţi? O, ce păziţi voi când vă întâlniţi 
între oi? Ce păziţi? Nu vă uitaţi bine? Eu vă spun că dacă mer- 
ge mai departe, nu vor putea ajunge la locul făgăduit. 

Această minune este dată peste tot pământul, dar 
numai pentru cine crede şi este cu Mine. Fără credinţă în 
Dumnezeu, chiar dacă l-a împărtăşit în ziua în care a murit, 
nu iese din iad decât numai prin cei aleşi ai Mei. 

... „ Bogdaprostea “ este un lucru prin care se strecoară 
mila ta în mâna Mea, dacă n-ai lucrat murdar în acest loc. 

... Credeţi voi această profeţie? Şi dacă credeţi, cum o 
socotiţi: cerească, sau pământească? Prin câte locuri am tre- 
cut cu acest trup de mână, şi zicea: „Nu mai pot ", şi ziceam: 
„Poţi". Era desculţă şi bolnavă şi urca în muntele cel mai 
înalt şi cobora. A mers mult, mult pe jos acest trup. S-a milos- 
tivit Tatăl şi a uşurat-o de drumuri. Dar am trecut prin multe 
oraşe şi sate, şi toţi strigau „Osana, binecuvântat este Dom- 
nul Iisus!". De ce atunci au crezut şi acum nu mai sunt aceia? 
Precum în trup, şi în Duh, aşa e Domnul primit. Totuşi am 
strigat, şi iată, o să ajungem şi la ultima zi, şi va zice Dom- 
nul: „ Unde este poporul Meu care credea în cuvintele Mele? 
Unde e? “. Care vom plânge? Noi, sau ei? Toţi vom plânge: şi 
Noi, şi ei. 

... Sunteţi rugaţi să fiţi desăvârşiţi, cu fapte plăcute, şi 
păziţi blagoslovenia pe care aţi luat-o din mâna Domnului. 
Păziţi, ca să nu aştemeţi peste ea altă lucrare. Domnul Iisus 
te-a uns ca să biruieşti şi duhul curviei, şi duhul geloziei, şi 
duhul urii, şi orice păcat. Binecuvântarea Domnului peste 
cine e, şi a ajuns tare, şi orice trimis al lui Dumnezeu, care a 
adus binecuvântare peste poporul Meu, se află mereu. Isaac a 
dat binecuvântare lui Iacob, pentru că a fost trimis de Dum- 
nezeu ca să-l binecuvinteze. Vezi că obiceiul părinţilor dă bi- 
necuvântare la cei întâi născuţi? Ce se întâmpla dacă Isaac 
dădea binecuvântare peste păgânul acela? Să vorbiţi lucrurile 
acestea. Tată, fiţi blagosloviţi, şi arătaţi toate lucrurile lui 
Dumnezeu. 

... înmulţiţi oile, din duh, nu din trup. Copiii din zilele 
de astăzi vor pune foc la bisericuţă şi la cei ce au credinţă 
sfântă; vor pomi război cu aleşii Mei. Crezi? 

... Aveţi în faţă şi postul, şi lumea. Alegeţi viaţa cu 
Mine. Postiţi şi vă rugaţi, nu trăiţi ca lumea. Cine vrea să facă 
voia Mea, desăvârşit să o facă, iar cine nu vrea, este rugat să 
iasă afară de la Mine, dar să ştii că greu va fi dacă va ieşi. încă 
o dată vă spun: se va dărâma un munte înalt şi va prăpădi 
mulţime mare de suflare la a sa dărâmare. O va prăpădi, dar 
să ştiţi că mai uşor îi va fi Sodomei şi Gomorei la judecată 
decât acestora. Crezi? Un tâlhar al duhurilor, un ucigaş al du- 
hurilor, un vânzător al duhurilor, acela nu va scăpa. Şi zic, nu 
mai omorâţi duhurile. Fereşte-te, creştine, să fii ucigaş al 
duhurilor. 

Cuvântul lui Dumnezeu 


... Păstraţi-vă, că e gata să nu mai cobor, că prea mult 
chinuiesc acest vas. 

29 octombrie/11 noiembrie 1979 

Acesta este pământul făgăduinţei. Adventiştii împotriva biseri- 
cii adevărate. A sosit judecata pentru femeie şi pentru fiara 
apocaliptică. Păstrarea sărbătorilor. 

... V-am adus în acest loc nu ca să vă îmbogăţiţi, nu ca 
să te foloseşti numai tu, ci să cauţi, tată, şi folosul altuia. 
Acesta este pământul făgăduinţei. V-am adus lângă Mine. Fiţi 
aşa cum cere Tatăl, Fiul şi Duhul Sfânt, că nu v-a adus Dom- 
nul aici ca să vă smintiţi. Fiţi neîntinaţi, că astăzi zic să faci 
voia Mea nu de frică, pentru că am lăsat liberă voinţa omului, 
înarmaţi-vă bine cu credinţă şi învăţaţi bine carte, că v-au 
luat-o înainte adventiştii. David era un copil, şi Goliat venise 
cu gândul de a nimici credinţa şi poporul Domnului şi batjo- 
corea pe Dumnezeu. Şi l-am adus pe David, l-am luat de la 
oile tatălui său şi l-am adus în faţa armatelor păgâne şi în faţa 
lui Goliat, dar nu cu pietricică l-a omorât David pe Goliat, ci 
cu cuvântul şi cu puterea credinţei. 

... Iată, măi poporul Meu, pe femeia care şedea călare 
pe fiară. S-a suit fiara pe femeie, şi acum le-a sosit vremea să 
fie judecate, şi femeia şi fiara, şi să fie nimicite, şi fiara şi cei 
care au hrănit-o. într-o clipeală de ochi voi face aceasta şi se 
va schimba totul, chiar şi marea. Ai să te miri, copilul Meu, şi 
ai să zici: „ Oare, aşa este? Sau este o părere? “. A sosit vre- 
mea, măi copilaşii Mei, când Dumnezeu va aduce libertatea, 
va aduce dreptatea, şi nu va mai fi cine să te asuprească. Vei 
lăsa lucrul tău în drum şi îl vei găsi tot acolo, căci nu va mai 
fi cine să-l fure, că hoţul din fire, n-are lecuire, şi va fi greu 
ca un hoţ să mai poată trăi între credincioşi, căci Duhul lui 
Dumnezeu îl vădeşte, şi va fi greu pentru omul rău, că va fi 
pedepsit de lege. 

Vei face fântână în grădina ta, ca fântâna lui Iacov, şi la 
fântână ne vom întâlni. De bucuria care va fi, pruncul nu va 
mai suge la pieptul mamei sale, şi mirele nu se va mai apropia 
de mireasa sa. Vă dau putere să călcaţi peste şeipi şi peste 
balauri şi nu veţi fi vătămaţi de nimic din ce va veni asupra 
voastră. Să nu vă înfricoşaţi. Eu sunt cu voi. Unde vei merge 
tu, Eu sunt cu tine. 

Ai văzut, tată, trâmbiţa Mea cât era de bolnavă, că nu 
putea nici să respire? Ia uitaţi-vă ce bine vorbesc Eu prin 
graiul ei. Voi aduce iar vremea minunilor, şi orice rău care se 
va întâmpla, se va repara; surzii vor auzi, şchiopii vor umbla. 

Să nu purtaţi, fiilor, haina pe dos. Să nu-ţi fie ruşine să 
porţi haina pe faţă, că nici Mie nu Mi-a fost ruşine să port cru- 
cea pentru tine; nu Mi-a fost ruşine îmbrăcat în haina de bat- 
jocură pentru tine; nu Mi-a fost ruşine când strigau: „Regele 
iudeilor!". Puteam să-i nimicesc dintr-o suflare, dar am lăsat 
să se împlinească, pentru ca să scot neamul omenesc din greul 
blestem. Am răbdat ca să-i scot pe Adam şi Eva din iad. Nu 
vă luaţi cu morţii, nu faceţi ce face această lume, căci pe voi 
vă pregăteşte Domnul tocmai pentru ca morţii să capete viaţă 
şi înviere prin mâna voastră. 

Păstraţi sărbătorile sfinţilor, căci sfinţii vă sunt de mare 
folos. în fiecare zi sunt sfinţi mulţi, care s-au jertfit pentru 
credinţa sfântă şi pentru adevăr şi au împodobit bolta bise- 
ricii. Nu este nisip în mare, nu este frunză în copaci, nu sunt 
stele pe cer câţi sfinţi are Dumnezeu, şi în această mulţime i-am 
socotit şi pe cei din cer, şi pe cei de pe pământ. 

7/20 noiembrie 1979 


1980 

Darurile de azi nu au mai fost. Proorocie pentru întoarcerea rege- 
lui Mihai al românilor. Să nu ispiteşti pe Dumnezeu. 

... Israele, Israele, e vreme grea când tu stai în faţa 
Mea. E vreme grea când Domnul face lucrarea Sa. E vreme 
grea, lipsită de sănătate sfântă. E vreme grea, tată. Poporul 
Meu, ştii cine te-a zidit pe tine? Prin aceste cuvinte duhovni- 
ceşti voi lega în înţelepciunea ta şi pe cele pământeşti. Cine 
ţi-a zidit casa şi cine te-a întemeiat? Cine ţi-a pus temelia ta? 
Că e de mult de când nu M-am mai coborât în faţa voastră, că 
nu se mai poate, căci pentru mulţi cuvintele Mele sunt povară 
de cădere, şi este primită cu necredinţă lucrarea Mea. 

Să asculţi, poporul Meu. Cine ţi-a zidit de la temei 
până la acoperiş casa ta? Şi nu numai ţie, ci fiecăruia în parte 
Dumnezeu îi pune întrebarea aceasta. Stai şi zăboveşte şi bine 
îmi rosteşte răspunsul la întrebarea Mea. Israele tată, copila- 
şul Meu, cercetează bine ce cuvânt pune Domnul în faţa ta. 
Israele, poporul Meu, cum este bine să te numesc: „Israele", 
sau „creştine", sau „copil al Domnului Iisus Hristos “? Cum 
este mai frumos să te strig? Cetele îngereşti spun să te nu- 
mesc copil îngeresc. 

O, plânge Maica Mea, cea îndoliată. Plâng profeţii şi 
proorocii care au profeţit ceea ce au văzut. Plâng, plâng cu 
suspine şi cu lacrimă vărsată pe piept de ceea ce întâlnesc 
astăzi pe pământ şi în lucrarea Mea. Israele, poporul Meu, nu- 
mai suspinul tău nu se mai vede. Nu ţi-e dor, tată, de Mine? 
Nu ţi-e dor de cuvântul Meu? Nu am auzit niciodată la voi ca 
să vreţi să mai vină Domnul. Israele tată, nu te îngreţoşa de 
lucrarea Mea, nu te îndepărta de învăţătura Mea, că altă învă- 
ţătură va surpa viaţa ta, şi Domnul în calea ta nu va mai sta, 
şi va pleca, pentru că nu mai e nimic plăcut din gura Domnu- 
lui pe acest pământ. 

... O, iubite fiu din vremea de astăzi, întoarce-te la în- 
ceputul legii lui Dumnezeu şi citeşte, că Dumnezeu Se îngri- 
jeşte să dea înţeles robului Său, şi singur vei vedea cărăruia 
rea, şi dacă eşti pe ea, te vei da la o parte şi vei suspina şi vei 
plânge şi te vei întâlni cu Cel ce poartă pe cap cununa, şi te 
va mângâia şi te va îndrepta, că iată, nimic nu se mai poate 
grăi cu aceste cuvinte, pentru că mult s-a grăit şi mult am 
trimis acest cuvânt în faţa voastră, că nici un profet nu a 
primit cât aţi primit voi astăzi, şi iată că Do mn ul dacă nu va 
reuşi cu voi, pietrele vor rosti contra voastră; că nimic nu te 
va ajuta să scapi de furtuna care va veni peste lumea aceasta, 
căci Domnul a venit să-ţi fie ţie temei şi scut de apărare. As- 
cultă, poporul Meu, şi nimic nu mai iubi mai mult decât pe 
Dumnezeu. Nu iubi pe cel ce te abate prin cuvântul său, de la 
Domnul, şi te vei mira când Domnul Iisus Hristos va veni din 
cer pe pământ pentru toţi şi pentru toate. Şi pentru că mai este 
vreme până se vor despărţi, iată că Domnul, pentru mila de 
poporul Său a scurtat această vreme, şi va veni mai repede. 
Nu mai poate Dumnezeu răbda ce face lumea astăzi. Atât, 
animalele au rămas cu Dumnezeul lor. Nimic nu te-a zidit pe 
tine, afară de Mine. Aşa am strigat către Fiul Meu: «Acesta 
este Cel prin Care am binevoit!». Aşa va striga Dumnezeu şi 
în faţa lumii acesteia: „Aceasta este lucrarea Mea prin care 
am lucrat". 

Tată, unde este tuşea vasului Meu? Am luat-o Eu, ca să 
pot lucra, ca să pot grăi, şi aşa va lucra Dumnezeu cu toate, 

că poate. Ai venit în popor în vreme ca să fii intrigos? Ai venit 
în vreme ca să-Mi fii curvar? Ai venit în vreme ca să-Mi fii 
tutunar? Ai venit în vreme ca să-Mi fii vânzător? Ai venit în 
vreme ca să-Mi fii trădător, ca să-Mi fii judecător? Domnul a 
spus: aici nu se duşmăneşte, nu se urăşte, nu se pizmuieşte, 
nu se vinde, nu se tâlhăreşte. Dacă nu ţi-a dat Dumnezeu să 
cunoşti un lucru al Său, de ce urăşti pe fratele tău, pe sora ta? 
De la Mine a fost ca să nu cunoşti acest lucru. Vinde, creştine, 
averea ta, ca să capeţi înţelepciune, ca să poţi sta în locul 
acesta. 

... Floricelelor, nu cu cartea pământească veţi intra în- 
tru împărăţia Mea, ci cu cartea duhovnicească şi cu viaţa du- 
hovnicească veţi intra. 

O, a fost odată un împărat cu numele de Mihail, şi el 
ducea lumea la cer prin credinţă, ducea lumea la bisericuţă. Şi 
astăzi nu a murit acela, şi şade înghesuit într-un colţ de 
pământ şi aşteaptă. Se duce mereu îngerul Meu şi îi spune: 
„Mai sunt suflete care nu s-au plecat lui Baal“, şi el se roagă 
la Mine: „ Ţine-i, Doamne, ca să-i am, până voi veni eu, ca să 
am să fac lucrarea Ta “. Ce ziceţi, tată, va mai fi mult? Să ştiţi 
că Dumnezeu îl va aduce iar pe robul Său. 

... Nu mai fiţi răi. Nu mai arăta cu degetul păcatul fratelui 
tău, că dacă ţi-aş arăta al tău păcat, e mare. Crezi? Nimic, măi 
tată, nu-ţi dă putere în vremea de durere, decât Dumnezeu. 

Mă uitam la voi când aţi lăsat şi voi chipul nebărbierit 
pentru o rudă a voastră, şi veneaţi şi întrebaţi: „Mă bărbie- 
resc astăzi, ori mâine, sau când? Ce răspuns să-ţi dea vasul 
Meu? O, tinere, ce păcat ai că răbdare n-ai! Nici atât, tată? 
Floricelele Mele, nu zic să nu vă bărbieriţi, dar nu vă mai în- 
grămădiţi. Daniele, asculţi? Iată că nu ştia trâmbiţa Mea ce 
răspuns să dea: „Mă bărbieresc astăzi, diseară?“. O, tată, nu 
mai ispitiţi acest trup, că veţi răspunde. Cât vrei să ţii, cât pre- 
ţuieşti şi cât iubeşti, atât să ţii. Nu te-a forţat nimeni să ţii dacă 
n-ai dragoste. Aşa e dat de la sfinţii părinţi: când pleacă cine- 
va din casa ta, să împlineşti lucrul acesta, dar nu cere măsură 
de la nimeni cât. O să vină timpul să nu te mai bărbiereşti. Nu 
te obligă nimeni. E o taină a Mea, care nu se spune. O să vină 
timpul ca dragostea Mea să te dea pe faţă că eşti creştin. Dar 
va veni timpul, şi vine, când voi sta în faţa voastră mereu cu 
cuvinte sfinte. Vine dacă am pentru cine. 

... Israele, fiul Meu, ştii ce preţ ai? Eşti în vremea 
scumpirii. Ştii ce preţ ai? Cui dai preţul tău? Faci bogat pe du- 
hul rău, cu preţul tău. Ce te vei face? că de la distanţă voi spu- 
ne: „Intoarce-te înapoi, că nu eşti al Meu“. Nu fi ca Israelul 
pe care Dumnezeu l-a scos din robie, şi acolo îi părea rău de 
mâncare şi cerea carne. Tată, mai înainte de voi, moşii şi stră- 
moşii voştri erau sărmani şi aveau în casă şi în ogradă şi în 
toate vasele lor pe Dumnezeu, dar astăzi a venit bogatul aces- 
ta şi râde de săracul de atunci. Zice că „A fost înapoiat şi le- 
neş şi nu a muncit atunci, dar astăzi iată ce case mari facem 
noii". Astăzi, duhul rău a prins mii şi milioane de locuri, de 
hectare şi s-a făcut stăpân pe ele. 

... Rugaţi- vă, postiţi şi nu staţi nepăsători, că avem de tre- 
cut un loc periculos, dar Domnul este cu voi; înţelegeţi neamuri 
şi vă plecaţi. învăţaţi copiii să zică: „ Cu noi este Dumnezeu, înţe- 
legeţi neamuri şi vă plecaţi, căci cu noi este Dumnezeu “. 

... Din anul 1955 când Domnul a adunat ucenici, le-a 
spus la aceştia: «Care aveţi pământ, împărţiţi-l la săraci», 
dar nu a crezut nimeni. Atunci se putea face contract, acte şi 
împlineai şi milostenia, şi scăpai şi de păcat. 

2/15 ianuarie 1980 


Domnul are ranele nevindecate. Proorocie pentru venirea neamu- 
rilor la credinţa acestui cuvânt. Vremea lui roşu: Edom. 

... Creştine, popor blagoslovit! Creştine, Mi-e ruşine cu 
tine. Ce vreau Eu să fac din tine, nu pot, ca dintr-un lemn de 
soi rău. Creştine, Mă dor rănile şi pe timp rău, şi pe soare. Nu 
se vindecă rănile. Orice rană nu se vindecă cu ceea ce faci tu. 
Am venit din cer la tine, am purtat palme şi spini, am purtat 
nuiele şi curele, am purtat cuie, am purtat cruce de lemn, care 
nu se putea ridica de jos, şi am dus-o pe umărul Meu. De ce 
numai Zaheu, de ce numai unii s-au făcut, şi tu nu vrei? Tu ai 
cea mai mare parte, şi de ce nu vrei? Creştine, lucrul tău! 
Creştine, numele tău! Creştine, Dumnezeu cere să fii ceva 
mai luminat, să fii ceva mai sfinţit, pentru că eşti cel din 
urmă. Eu, Care am suferit pentru păcatul tău, n-am fost ce eşti 
tu. Aşteaptă tot cerul pentru tine şi plânge cu suspine, că în 
loc de bine, e rău; în loc să fii fericit, eşti osândit. Creştine, 
fiu prea mângâiat! Creştine, fiu prea ocrotit! Creştine, fiu 
preaiubit, prea mult ai înaintat, căci când ai făcut păcat, nu te-am 
certat, şi ai fost iertat de şaptezeci şi şapte de ori câte şapte. 
Creştine, ce mai fac cu tine? Adu-ţi aminte de ziua de mâine. 

... Domnul, cât a stat cu tine, ţi-a grăit că vrea să facă 
o legătură mai mare cu tine. Ţi-a spus nu o dată, ci de mii de 
ori. Ce lucru mare a voit Dumnezeu să facă şi cu ucenicii 
când le-a spus: «Staţi şi privegheaţi!». O, şi de trei ori i-am 
vizitat, şi de trei ori i-am găsit culcaţi. Şi tot pentru tine a voit 
Dumnezeu să facă lucrul, dar nu ucenicii au dormit, ci tu, po- 
porul Meu, ai dormit în timpul când Dumnezeu, din noapte a 
voit să facă lumină; din vreme rea, vreme bună; dintr-un mă- 
răcine a vrut să facă lucrare bună pentru tine. O, creştine, de 
ce nu cunoşti simbolul? 

... Eu te-am pansat, ţi-am dat sănătate mai mult ca ori- 
cine şi nu ţi-a trecut pentru că nu M-ai iubit. Nu te-ai vindecat 
pentru că ai fost înconjurat de păcat, cum este un beţiv pe care 
nu poate doctorul să-l opereze că e alcoolic. Aşa şi tu, nu a 
ajuns doctoria pe care ţi-am dat-o, la rana ta, şi în loc să te 
vindeci, ţi-a fost mai rău, te-ai otrăvit. 

... Am chemat pe cei din străinătate să fie lângă voi şi 
lângă Noi, dar voi nu-i primiţi, şi îi ciomăgiţi. O, ce vă veţi 
face când vor veni aproape şi fete, şi băieţi? Ce vă veţi face 
când vor veni împărătese, când va veni frumuseţe? Ce vă veţi 
face? Ce vei zice când va năpusti la tine în casă şi nu te va în- 
treba: „îmi dai voie să intru în casa ta? “, că te va scoate afară 
sabia lui Dumnezeu. 

... O, fii credincios şi nu te socoti cu lucrarea Mea şi 
cum va fi venirea Mea, că Domnul a făcut cu tine, nu cu bo- 
gatul, nu cu împăratul, ca să poţi veni tu. Am făcut cu un 
ghimpe lucrarea Mea. O, tată, am luat acest umilit vas ca să 
dau de ruşine cele mai mari neamuri. Mie nu Mi-e ruşine că 
nu e de neam. Eu îl iubesc pe cel mai sărac, îl iubesc pe cel 
mai urât, îl iubesc pe cel mai amărât. 

... Astăzi este vremea lui roşu, şi Eu am spus mereu să 
nu mai purtaţi roşu, şi voi purtaţi. în casele voastre e roşu. 
Prin ce să vă cunosc de cei roşii? Eşti roşu şi pe-afară şi pe 
dinăuntru. Chiar icoana pe care Eu sunt zugrăvit în roşu Eu 
nu pot s-o iubesc, decât numai chipul Meu. 

... O, iubite frate, abia am reuşit să vin la voi, căci cum 
este pădurea de brad, aşa sunt în calea Mea şi în calea voastră 
copaci. Şi nu sunt copaci, ci sunt duhuri rele. De ce, tată? Pe 
unde mai intru Eu la voi dacă duhurile rele s-au făcut copaci 
în calea voastră? Pe unde? De aceea nu poţi să Mă iubeşti, de 
aceea nu poţi să Mă mai crezi, să vezi pe Domnul Iisus 
Hristos. Acea pădure nu e de brad, că moşii şi strămoşii voş- 

tri, din brad alegeau tămâia de tămâiat, dar astăzi s-au făcut 
din alte soiuri tămâie, dar Domnul nu a alungat-o, ci a bine- 
cuvântat-o şi pe aceasta. 

... Fiule, nu te-am chemat de la Moldova ca să te pun 
la sapă. Nu te-am chemat ca să te pun la coasă. Te-am chemat 
să fii la numărul cerului, să fii la numărul celor ce Domnul i-a 
răscumpărat. Nu te-am chemat să râzi şi să glumeşti, să bei şi 
să mănânci sau să petreci, ci te-am chemat la muncă duhov- 
nicească. 

... Nu daţi voie să vă fericească creştinii şi nici lumea. 
Dă-I lauda lui Dumnezeu. Când cineva te urăşte, dă-1 mărire 
lui Dumnezeu. 

... Da, fiilor, mai avem un pic. Te vei culca seara pe 
vremea aceasta, şi mâine dimineaţă va fi altă vreme, dar nu se 
spune cum este, mai bună sau mai rea. După vreme se va 
schimba. Numai Dumnezeu nu Se schimbă. 

... Adevăr adevărat grăiesc că nu este casa ta, ţarina ta, 
vaca ta, grapa ta. Şi dacă nu vor fi sub blagoslovenia Mea, 
vine bomba şi le va strica. 

7/20 februarie 1980 

Numărătoarea de la sfârşit: ferice celui ce va fi numărat la sfâr- 
şit. Preoţii se vor ridica împotriva creştinilor sfinţi. 

... O, poporul Meu, numărătoarea veacului lui Dumne- 
zeu, numărătoarea de la sfârşit! Când te uneşti cu numărătoa- 
rea de la început, care s-a făcut prin Duhul Sfânt? Unde este 
numărătoarea de la sfârşit? Care ştiţi de ea? Dumnezeu, de la 
început, de când a zidit acest pământ, a numărat primul om, 
pe Adam. Fericit cine va fi la sfârşit numărat. 

... Să te curăţeşti ca să poţi intra în locul pe care ţi l-am 
pregătit, dar iată, cuvântul pe care l-am vorbit cu tine faţă 
către faţă, te-a sfinţit, că Eu nu te las dacă credinţa ta va fi 
asemenea cu a Mea. 

... Am să vin la tine în poartă şi ai să Mă scoţi afară, în 
stradă. De ce? Că n-ai citit care este planul lui Dumnezeu. Că 
de la început până la sfârşit, nimic lui Dumnezeu nu I s-a dat. 

... O, iubitul Meu, ai să vii, tată, şi ai să dai de o vreme 
rea şi ai să zici: „Lasă-mă sub streaşină Ta!“. Şi am să-ţi zic: 
„Nu la streaşină, ci în casă, că şi tu M-ai lăsat în casă la tine “. 
Am zis să fac un cămin. Dar iată că în pânza de mătase s-a ivit 
şi un rozător. Nu o strica, nu fă aşa, că e scumpă mătasea Mea 
şi nu e pământească şi nu o poţi repara, că e scumpă. 

... Cine-L cunoaşte pe Dumnezeu, va fi întrebat când 
va fi adunat tot ce este pe pământ; va fi întrebat: „Nu e aşa 
că nu e nici un Hristos? Dar tu să zici: „Nu e aşa, ci este 
Domnul Iisus Hristos. L-am văzut toţi, nu numai eu, ci şi stră- 
moşul meu Tată, ce vei grăi, aceea Dumnezeu va scrie. Da- 
că vei zice că este Dumnezeu, ţi se va ierta orice păcat, oricât 
de greu va fi el, căci aici e aici, aici este cântarul. 

... Floricica Mea, nu Mă face să plâng. Ajunge, că am 
plâns destul. Ajunge! Să Mă bucur cu tine şi numai cu tine, 
dar tu nu-i primeşti pe cei ce Eu vreau să-i aduc la Mine. 
Unde să-i duc? că pământul e al lui Gog, dar până la un loc, 
şi toate se vor pustii. 

... Am adus pe cineva lângă Mine (Petre Neacşu, n.r.) şi 
l-am ajutat să-şi ridice casă. Şi acum eşti dator să împlineşti 
ceea ce-ţi cer. îţi cer să primeşti oiţele Mele sub acoperămân- 
tul tău, ca să împlinească Dumnezeu numărul Său. N-am adus 
aceşti creştini la voi ca să fie certaţi, ori să fie mustraţi, ori să 
fie nepreţuiţi de voi. îi lăsam în comuna lor, dar i-am adus, 
creştine, la tine, că tu eşti prietenul Meu. 


... Creştine, ai călcat în urma lui Adam şi Eva, şi de 
aceea îndrăzneşti să săvârşeşti urgii, dar Adam a avut mân- 
tuire. Pentru tine altă mântuire nu va mai fi. 

... Fiilor, oiţelor, vine vremea ca şi preoţii să vă urască. 
Vă vor lua de mână şi vă vor da afară din biserică de la Mine, 
dar voi să nu-i duşmăniţi. 

22 februarie/6 martie 1980 

Pedeapsa celor ce surpă biserica. Credinţa are ca rod faptele ei. 
Se vor pleca împăraţii spre lucrarea cuvântului de azi. 

... A sosit vremea rea când vrăjmaşul surpă bisericuţa şi 
credinţa Mea, dar Eu, Domnul Iisus, cum am lucrat cu David 
şi l-a omorât pe Goliat, aşa se va întâmpla şi cu lucrul acesta 
care se luptă să dărâme lucrurile Mele. 

... Tată, lumea vă urăşte, vă duşmăneşte, vă porecleşte, 
dar în cine a pătruns lucrarea Duhului Sfânt, acela rămâne cu 
voi şi vă iubeşte. în cine nu, vă pune nume de batjocură, pen- 
tru Mine. 

Fiţi credincioşi, dar nu fiţi numai cu credinţa. Fiţi şi cu 
fapta, căci credinţa fără fapte este oală goală, care repede se 
sparge, dar credinţa cu fapte plăcute nu se sparge niciodată. 

... Fiule, ai ajuns aproape să zici muntelui „Dărâmă-te!“ 
şi se va dărâma, dar dacă n-ai credinţă, ai să zici: „Iată cre- 
dinţa mea" sau „Iată, m-a minţit". 

... Ai să ai nevoie de credinţă, că va veni în faţa ta îm- 
părăteasa de la răsărit, care nu a venit niciodată pe acest pă- 
mânt, şi ai să stai cu ea faţă către faţă şi ai s-o faci să se to- 
pească. Şi pe vrăjmaşul tău, care azi e un călău, ai să-l faci să 
se topească. 

... O, trâmbiţa Mea, o, fiica Mea, mai suferă un mo- 
ment cuvântul Meu, ca să grăiesc poporului Meu lucrul la 
care a ajuns. 

7/20 aprilie 1980 

Vine pârău de sânge peste cei nelegiuiţi. Trezirea poporului creş- 
tin spre credinţă statornică. Vine Domnul în chip văzut. 

... Israele, poporul Meu, te aşteaptă Dumnezeu, dar tu 
nu crezi şi nu iubeşti aşteptarea Mea şi nu crezi ceea ce a 
pregătit Dumnezeu pentru tine. Israele tată, vino să mănânci 
la masa Mea. Te aştept. Caută în sfânta Scriptură, că vei găsi 
unde spune că «Mă duc la Tatăl Meu şi pregătesc loc pentru 
tine». Vino! Te aştept cu porţile deschise, de când te-am în- 
viat, dar nimeni n-a venit. A venit ziua de înălţare, dar nimeni 
n-a venit. Ce vine în urmă, tu nu vezi. Vine un pârâu mare, de 
sânge, dar dacă vei fi cu Mine, numai aşa vei scăpa. 

Poporul Meu, arma ta e crucea Mea. Poporul Meu, 
gloria ta e credinţa în lucrarea Mea. 

... Păstoraşilor, rugaţi- vă cum s-a rugat proorocul Za- 
haria să aducă Dumnezeu din cer pe cineva cu putere mai ma- 
re, că să-l trezească pe popor din necredinţă. Aşa s-a rugat el 
la Mine când a văzut că nu-1 mai ascultă poporul. Aşa să vă 
rugaţi şi voi. 

... O, iubitul Meu, să fii ca o lumânare de ceară curată 
din stupul Meu. 

Copilaşii Mei, nu risipiţi ceea ce v-am dăruit de două- 
zeci şi cinci de ani, că va veni ziua şi ceasul, cum M-am arătat 
lui Cleopa şi lui Luca, aşa Mă voi arăta şi vouă, şi nici unul 
nu veţi fi lipsiţi de a vedea acest trup care a fost răstignit. 

O, tată, ce zi măreaţă a fost ieri! O, poporul Meu iubit, 
întru care am binevoit să Mă fac cunoscut! Am învăţat popoa- 
re întregi, şi iată ce am luat: patru piroane şi o coroană de 

spini, şi am mai luat o suliţă în coastă. Fericit cel ce va bea 
din izvorul acesta. 

O, poporul Meu, vă roagă Dumnezeu să dispară dintre 
voi ura, duşmănia, gelozia, mândria, încăpăţânarea, lăcomia 
de avere, că vor veni de la răsărit şi de la apus persoane care 
vor să stea aproape de lucrarea Mea. Cine să le facă lor casă? 
că nu mai au pământ să facă, fiindcă l-a luat Gog. Dă-le tu din 
acoperământul tău, că însutit vei avea şi nu te vei mai văita că 
n-ai loc în casa ta. Ce-Mi foloseşte Mie că am adus copii în 
locul acesta, şi între voi e duşmănie? Copilaşii Mei, dacă eraţi 
cu Mine, îmi deschideaţi uşa de prima dată şi spuneaţi: „In- 
tră, frate, că nu la mine, ci la Domnul intri “. Să dai slavă lui 
Dumnezeu că au venit lângă tine creştini! Dar câţi aveţi casă, 
de la nici unul n-am auzit: „ Vreau şi eu, Doamne, să primesc 
pe robul Tău sub acoperământul meu “. Nu, tată, voi căutaţi 
avere bogată. Cu bani ai dat, cu bani voi da. în dar ai dat, în 
dar vei lua. 

Aveţi-vă ca fraţii şi ca îngerii; nu îngerii cei răzvrătiţi. 
Copii, deosebiţi-vă de lume. Tată, deosebiţi-vă de lume întru 
toate. Nu fiţi ca lumea. La nimic să nu vă asemănaţi cu lumea, 
căci cine se aseamănă cu lumea, nu va fi cunoscut de Dum- 
nezeu Tatăl. 

... Ce-ţi este mai de folos? Să mergi cu Domnul în cer, 
sau să rămâi jos, unde vor mânca fiarele munculiţă ta, şi 
rugina argintul tău? Mulţi au venit la cer şi nu au cu ce plăti 
vămile, căci comoara lor au lăsat-o la C.E.C. 

... Biserica nu este cantină, nici sală de mese, nici 
restaurant, şi am mai spus că în sfânta biserică nu se serveşte 
decât numai sfânta împărtăşanie şi anafură. Ce se mănâncă 
peste acestea, este blestem. 

O, tată, trecem printr-un mare măcel, dar dacă vei fi cu 
Domnul, nu se va atinge acel măcel de tine, şi acesta e pentru 
cel ce L-a alungat pe Dumnezeu din inima sa, pentru acela 
care se luptă împotriva Mea. 

... Ce v-a stricat de o loviţi? Ce v-a făcut de o mâniaţi? 
O, tată, numai atunci când veţi băga-o în groapă veţi vedea cu 
ce stare a plecat de la voi. Ai să strigi: „Iartă-mă, mămica 
mea!“. Dar este înger care stă la cap şi la picioare, şi unul în 
stânga, şi unul în dreapta, şi vă va prigoni şi vă va despărţi, şi 
atunci vei vedea că ai fost rău şi necredincios. 

3/16 mai 1980 

Proorocie: vine o vreme nebună peste cei fără de Dumnezeu. Pe- 
cetea cu Duhul Sfânt este ocrotire a celor credincioşi. Omul este 
casa lui Dumnezeu. 

... Israele, te-am chemat la Mine, Israele. Am făcut nu- 
mărătoarea să te mut de pe pământ. Mi-am făcut lucrarea să 
te fac cunoscut. Israele, popor blagoslovit! Israele, popor 
sfinţit! Israele, mai am puţin şi termin. De ce nu cunoşti sem- 
nul dumnezeiesc? că n-am fost ascuns. 

... De când M-am pogorât cu Duhul pe pământ, am 
strigat mereu: «Poporul Meu, Israele!». Toată omenirea te 
cunoaşte pe tine şi ştie de această profeţie. Nu M-am dus în 
altă parte, şi am venit la tine, tată. Israele, încă o dată ţi se 
spune această şoaptă. Israele, vine după tine o pustie mare, o 
durere mare, o foame şi o sete. Vine după tine un război, 
Israele, şi mai vine după tine o vreme foarte nebună, că se va 
mânca omenirea cu gura sa cum se mănâncă fiarele. Israele, 
mâna Mea este asupra ta. Te-am apărat şi te voi apăra. Dar 
iată, tu stai nepăsător şi nu vrei să crezi că dacă nu vii, te vei 
îngrozi şi te vei îngălbeni şi vei chema salvarea ta, dar nimeni 
nu te va scăpa, că toţi te cunosc că eşti credincios. Dar iată, 


credinţa ta a fost mincinoasă, că dacă ai fi crezut, ai fi zburat 
de la tine la Mine şi n-ai fi suferit, că te-am anunţat de acest 
amar, că nu vine pentru lume, ci vine pentru tine, căci cu lu- 
mea nu are de-a face, dar are cu tine, ca să te înşele. 

Israele tată, uită-te bine ce a suferit poporul Israel de la 
cuvântul sfânt. Israele, nu mai sta, nu mai aştepta, că nimeni 
nu mai e pentru tine bine, că tot binele l-am vărsat pentru tine, 
dar tu, binele nu l-ai vrut, şi te-ai abătut ca un răufăcător, în 
calea trufaşilor. 

Israele, popor răsfăţat, care nu vrei să te mişti din acest 
loc rău, nu vrei să te osteneşti! Dacă ai postit, ai postit, dar am 
văzut ce ai făcut în timpul ce ai postit, că ai fost supărat, ai ame- 
ninţat, ai fost otrăvit, n-ai mângâiat cum scrie în ziua de post. 

... De ce, tată, îţi spune: „Strada sfinţilor “? De ce? 
Pentru că pe fruntea ta e scris cuvântul acesta: „In numele Ta- 
tălui şi al Fiului şi al Sfântului Duh. Amin “. Aceasta este pe- 
cetea Duhului Sfânt, şi de te vei duce în fundul mării, nu te 
va primi; de te vei duce în fundul pământului, nici acela nu te 
va primi, ci te va zvârli afară, căci ai pe tine semnul blagoslo- 
veniei, semnul unde te-ai hrănit, unde ai stat şi ai locuit, şi 
iată, nimic n-ai suferit. 

... O, tată, pe pământul acesta sunt numai duhuri rele. 
Ce fac duhurile rele? îşi fac casă, nu de cărămidă; fac casă în 
inima omului. O, tată, zice că inima omului nu se mai surpă 
niciodată. Omul e fără moarte atât cât trăieşte, dar nu primiţi 
în inima voastră pe duhul rău să facă în voi casă. Primiţi pe 
Dumnezeu, că eşti făcut de mâna lui Dumnezeu. Dacă omul 
nu-1 lăsa pe duhul rău să-şi facă în inima sa casă, nu mai era 
pustia aceasta, nu mai era cârciuma, nu mai era curvia. Iată că 
a stricat duhul rău lucrul lui Dumnezeu şi l-a profanat şi l-a 
luat în stăpânirea sa. 

Copilaşii Mei, cu cine staţi voi dacă Eu plec din inima 
voastră? Eu nu pot să trăiesc cu duhul rău în inima voastră, că 
odată ce tu urăşti pe fratele tău, pe Mine Mă urăşti. Nu pot sta 
în casa ta cu ura, cu minciuna, cu invidia, cu gelozia, cu mân- 
dria. Nu, tată, Eu Mă duc în altă casă, unde găsesc iubire, 
pace, dragoste. Nu te amăgi că dacă L-ai urât pe Dumnezeu, 
adică pe fratele tău şi ai făcut ca tine, nu va fi rău de tine. Va 
veni pedeapsa ta. 

Eşti un popor fără milă. N-ai avut milă nici de frate, 
nici de soră, nici de Mine, Domnul, Care strig la tine. Dacă 
L-ai vedea pe Do mn ul răstignit din nou, ai zice: „ O, bine că 
am scăpat, că Acesta a fost un necaz pentru mine“. Dacă ai 
vedea păstorul răstignit, ai zice: „Lasă-l aşa, că acesta a fost 
rău pentru mine". 

... Pune cineva întrebarea: „De ce se fereşte acest po- 
por şi nu merge văzut de toată suflarea? De ce se fereşte şi nu 
cântă? De ce se fereşte şi nu merge pe drum larg?“. Tată, 
pentru că tu nu cunoşti ceea ce vorbeşti, nu cunoşti nici tim- 
pul pe care-1 trăieşti, pentru că zici că toată mâncarea este 
bună, toată viaţa este bună, dar Eu spun că nu e bună toată 
mâncarea şi nu e bună toată viaţa pentru tine, şi trebuie să 
asculţi şi să faci ca Mine. Nu tot drumul este bun să mergi pe 
el, că ajungi la un capăt unde te înfunzi şi ai vrea să te întorci 
şi nu mai poţi. 

22 iunie/5 iulie 1980 

Cei credincioşi sunt scrişi în cartea cerului. Omenirea va primi o 
plagă grea. 

... Copilaşilor, numele vostru este scris în cartea ceru- 
rilor. Pentru ce îngăduiţi duhului rău să fure duhurile voastre? 
Fiilor, îmbrăcaţi-vă duhovniceşte. 

Vor veni profeţi mincinoşi şi vă vor spune că Maica 
Mea nu este aşa cum am spus Eu şi vă vor spune că profeţia 
din faţa voastră nu este adevărată. Copilaşilor, învăţaţi bine 
această profeţie. Domnul Iisus Hristos este şi va fi, şi voi pro- 
feţi precum în trup, şi în duh. Nu distrugeţi duhurile acestei 
profeţii. 

... Cum vine, tată, această lucrare? că la început M-aţi 
luat în braţe, iar acum M-aţi alungat şi din casă şi din inimile 
voastre. Ce aţi socotit când aţi auzit acest cuvânt? Ce aţi so- 
cotit la primul cuvânt când am vorbit prin acest trup cu voi? 
Că este Domnul. Dar astăzi ce ai socotit când îl trimit să spu- 
nă că ai greşit aşa şi aşa? Spune adevărul. Ai socotit că e de 
la vecinul, că e de la pârâşul. Atunci ce ai socotit faţă de ce ai 
spus la început? Ce este? Cum rămâne? Să zic Eu ca tine, sau 
tu ca Mine? Şi dacă nu zici ca Mine, ce e de făcut? Adevăr 
adevăr grăiesc că până nu veţi asculta cuvintele Mele, nu veţi 
fi pe temelia credinţei, şi vei fi socotit ca răzvrătit. Vai de tine 
dacă se va scrie numele tău, în loc de creştin, răzvrătit! Ce aţi 
socotit voi când Eu am spus: „Veniţi în preajma Mea “? Ai 
primit şi ai zis: „Da Atunci din ce ai vorbit? Şi acum din ce 
vorbeşti? De ce când sunteţi în durere cereţi de la Mine 
vindecare, şi când sunteţi în sănătate, când eşti mare boier, nu 
te mai uiţi pe urmele tale când mergeai desculţ? 

... Strângeţi- vă mănunchi, ca nuielele unei mături şi 
uniţi-vă ca să vă pot apăra de vremea cea rea care vine, că iată, 
Maica Mea plânge şi se roagă mereu pentru voi ca să nu pieriţi 
şi voi în această plagă, căci se va vărsa o plagă tare grea. 

... Poruncesc la copiii voştri să se mărturisească aseme- 
nea omului mare. Dacă nu voiţi, luaţi păcatul îndoit, ca pă- 
rinţi. Domnul Iisus a fost mic şi a propovăduit fariseilor 
Scriptura. Aşa şi copiii voştri trebuie să facă. Domnul Iisus nu 
a ştiut carte, dar voi şi copiii voştri ştiţi carte. Nu puneţi mo- 
tivul că a fost Dumnezeu. în fiecare trup este Dumnezeu, că 
fiecare aţi fost de multe ori binecuvântaţi. 

29 iulie/11 august 1980 

Cei ce sunt cu Domnul vor fi salvatori pentru neamul lor. Cei din 
urmă vor împărţi darurile. Alcoolul este de la diavolul. Se vor ivi 
ispititori împotriva acestei profeţii care se numeşte Cuvântul lui 

Dumnezeu. 

... Unde nu este Dumnezeu, acolo locuieşte duhul rău. 
Unde este ceartă şi minciună şi invidie şi tâlhărie şi lăcomie, 
acolo este duhul rău, şi acela se cheamă robul său. 

... Creştine, am pus toate pe pieptul tău, ca să alungi pe 
duhul rău. Vino, că a venit duhul rău să se facă stăpân pe tem- 
plul Meu. Vino şi scoate-1 afară, că se vor închide porţile ce- 
rului şi nu vei mai avea pe unde intra. Dacă veţi fi ascultători 
şi veţi avea credinţă sfântă, prin fapte, vom cumpăra întreaga 


ţară. Să ştiţi că nu banul cumpără, ci fapta bună. Banul e al 
cezarului. Fapta bună ne aduce pace, sfinţenie, libertate. Cu o 
faptă bună, luminoasă, vei câştiga împărăţie, tată. 

... Fiţi credincioşi în Domnul Iisus Hristos, nu aşa cum 
zic unii că sunt credincioşi şi zic: „Slăvit să fie Domnul Iisus 
Hristos! Bine ar fi să fie aşa, dar a furat duhul necurat 
aceasta, şi nu face spre lauda Domnului, ci spre ispitire, ca să 
te înşele pe tine. Dar tu, care ai stupul plin de miere de albine, 
nu te vei amăgi, ci vei cunoaşte ce e pentru Mine, ce e pentru 
tine şi ce e pentru moarte. 

... Cine este cu Dumnezeu, va mântui până la al miilea 
neam, dar nu şi pe cei ce au fost în locul acesta. 

... Trupul acesta este o mână de ţărână, pe care l-am 
purtat prin foc şi prin apă şi prin mare şi prin tot felul de du- 
rere fără mângâiere. 

... Cununa pentru fapte nu a primit-o nimeni. Se duc 
sfinţii şi întreabă: „Mai e mult, Doamne?". „Mergeţi la locu- 
rile voastre, căci până nu vin cei din necazul cel mare, nu 
vom împărţi darurile. “Aşa vă spune Domnul: tu vei fi cel din 
necazul cel mare, pe care te aşteaptă cerul cu pompă. 

... Am văzut la mare preoţi în pieile goale. Plângeţi şi 
vă tânguiţi, că acela nu are voie în pielea goală. Pe acela nu-1 
mai ascultă Dumnezeu. 

Spune, creştine, ce auzi de la Mine? Nu e îngăduit 
preotului să-şi părăsească locaşul sfânt şi costumul sfânt, 
pentru că e harul lui Dumnezeu. De aceea a ajuns lumea 
moartă, şi să ştiţi că moartă va fi, şi mânia lui Dumnezeu plu- 
teşte pe deasupra întregii lumi. 

... Nu sunt împotriva legii, ci am venit s-o împlinesc, 
dar voi veniţi-Mi lucrători. Uite, se zideşte o bisericuţă. Nu e 
nici cărămidă, nici zidari, nici bani. Şi dacă o va zidi, nu mai 
are nici un preot, şi apoi nu mai are nici har. Munceşte, creş- 
tine, şi la Mine, că dacă nu va mai fi preotul, va veni Dumne- 
zeu şi o va îngriji, că nu e pusă să se ruineze. 

... Duhul lui Dumnezeu nu locuieşte cu duhul rău. Ori 
unul, ori altul. Şi într-o casă am văzut că e un creştin şi un că- 
lău, chiar soţ şi soţie, şi se despart, căci se ucide unul din ei. 

... Cine bea alcool, acela să nu se aştepte la bine. Cine 
a pus o picătură de alcool pe masa sa, nu zic în gura sa, de la 
acela a plecat Dumnezeu cu binecuvântarea Sa. Ai văzut pe 
Do mn ul bând alcool pe pământ? Dar nu a băut decât apă şi 
vin. Vin a băut ca să se împlinească ce s-a zis prin prooroci. 

Cine pune alcool la pomană, la praznic sau la paras- 
tase, nu este primit de Mine. 

Multe fiinţe au încercat şi vor mai încerca să ispitească 
lucrarea Mea, dar nu vor putea. Multe lucrări sunt sfinte, dar 
vei auzi de proorocie, că e colo şi e colo. Nu te amăgi, că o 
fac duhurile rele mai gustoasă şi o laşi pe cea sfântă. 

21 august/3 septembrie 1980 

în numele Tatălui şi al Fiului şi ai Sfântului Duh. Amin. 

Iubiţii mei copilaşi, cu dragoste sfântă vă împărtăşesc cuvinte de ia Duhul Sfânt, învăţături spre folosid 
mântuirii sufletelor voastre, ca un prinos de mulţumire pentru dragostea ce mi-aţi arătat-o şi cu care m-aţi 
înconjurat în amintirea zilei mele de naştere, duminica tuturor sfinţilor. în numele Domnului vă îndemn să vă puneţi 
toată voinţa, toată putinţa, să vă daţi toată silinţa să le împliniţi, căci aşa voi fi mai sănătoasă între voi, iar Domnul 
va revărsa o şi mai mare binecuvântare pentru poporul Său. 

Copilaşii mei dăruiţi de la Domnul, iată ce-mi dă Duhul Sfânt să vă împart: trăiţi în pace cu Domnul Iisus 
Hristos. Trăiţi în pace între voi. Fiţi uniţi întru toate, în numele Domnului. Fiţi fraţi în Domnul şi cu Domnul. Nu 
căutaţi binele vostru, şi fiecare dintre voi să slujească aproapelui său, căci numai aşa veţi împlini legea Domnului. 
Să nu vă opriţi de a face binele, căci ceea ce semănaţi, aceea veţi şi secera, dar fiţi atenţi cum lucraţi binele, ca să 
poată rămâne lucrul vostru. Tot ce faceţi, să faceţi ca pentru Domnul, nu ca pentru oameni, căci de la Domnul veţi 
primi plată. îndemnaţi-vă unul pe altul cu smerenie, spre cele bune. Sprijiniţi-vă în necazuri, cu dragoste frăţească. 
Fiţi răbdători şi nu vă întoarceţi rău pentru rău, ci iertaţi neobosit unii altora greşalele, pentru ca şi Tatăl Cel din 
cer să ierte totul. 

Copilaşii mei, vegheaţi cu multă grijă asupra voastră, ca să nu supăraţi duhul fratelui vostru, pentru că în 
voi locuieşte Domnul. Cinstiţi Duhul Domnului, Care locuieşte în voi, şi nu dispreţuiţi ceea ce Domnul a ales şi a 
iubit, ca nu cumva să vă faceţi împotrivitori lucrului Domnului. Numai aşa veţi avea inima plină de pace, numai 
aşa veţi trăi cu pace între voi. Lucraţi fapte bune, căci cu acestea vă veţi plăti păcatele şi veţi scăpa de osânda lor 
Să nu ziceţi că nu aveţi cum lucra fapta bună. O faptă bună este şi atunci când îi dai fratelui tău o vorbă bună, un 
zâmbet curat, o încurajare, o privire caldă de frate. O faptă bună este şi atunci când eşti făcător de pace. Dacă tu, 
frate, când vine alt frate la tine să vorbească de rău pe cineva dintre voi, dacă tu te uneşti cu el, plecând capul sau 
ruşinându-te să-i opreşti ura lui şi fapta lui ruşinoasă, atunci ce făcător de pace mai eşti tu? că uite, aşa se întăreşte 
răutatea între voi. Nu fiţi îngăduitori cu răutatea. Atunci cum aţi mai împlini voi legea Domnului? Ce fel de fraţi 
aţi mai fi? căci adevăraţii fraţi sar în foc unul pentru altul. Nu vă supăraţi unul pe altul, că aceasta înseamnă altfel 
de faptă. Iar voi care sunteţi mai înţelepţi, săriţi în ajutorul celor ce suferă pe nedrept şi nu lăsaţi răutatea să 
biruiască, şi aşa să stârpiţi obiceiurile rele dintre voi. Alungaţi dintre voi obiceiurile şi gândurile diavoleşti, ca să 
nu vă ucideţi unul pe altul cu răutatea, ca să nu vă ucideţi duhul unul altuia. Aşa să lucraţi mereu, cu credinţă şi 
cu nădejde, fără să judecaţi voi, ci să daţi loc judecăţii lui Dumnezeu în toate nevoile, ca să nu vă fie osteneala în 
zadar 

Copiii mei, vegheaţi asupra voastră ca să nu păcătuiţi. Vegheaţi cu frică de Dumnezeu, căci păcatul, iubitul 
meu copilaş, se face zid între tine şi Dumnezeu, şi uite aşa ajungi uneori să nu mai primeşti lumina de la Domnul, 
şi uite aşa te întuneci, te răceşti, te goleşti de duh, te depărtezi de faptele legii şi de sfinţenie şi rămâi fără lumină 
şi nu mai mergi bine, şi aşa ajungi rece şi nu-L mai doreşti pe Domnul, căci unde Se împuţinează Duhul Domnului 
din pricina păcatelor, acolo se depărtează cunoştinţa şi dorinţa după Domnul. Dar El stă şi aşteaptă căinţa ta, 
smerenia ta, strigarea ta din întuneric ca să vină şi să te scape, să te dezlege de legătura păcatelor şi să verse din 
nou ploaia Duhului Sfânt peste tine, dar nu cumva să nădăjduieşti că făcând mereu păcate Domnul ţi le va ierta 
mereu. Milostiv va fi, aşa este, dar nu uita că mult ţi-a dat şi mult îţi va cere. 

Domnul v-a iubit pe voi mult de tot, că nu a fost vreodată iubire asemănătoare cu a Lui pentru cei mai mici 
ai Lui. Voi cum II iubiţi pe El? Voi cât II iubiţi? Poate că unii din voi ziceţi că-L iubiţi, şi poate că voi îl urâţi pe 
fratele vostru, dar nu uitaţi că nu aveţi cum să vă arătaţi iubirea voastră pentru Domnul decât numai iubind pe fraţi 
ca pe voi înşivă. Asta, şi nu alta este iubirea de Domnul. O, şi voi nu faceţi aşa! Câte faceţi fratelui vostru, fie bine 
sau rău, Domnului Ii faceţi. Fiţi credincioşi acestei învăţături. 

Copilaşii mei, este ceasul când trebuie să fim mai mult ca oricând pregătiţi pentru venirea Domnului, şi El a 
spus că atunci când vom vedea că dragostea se va răci, sfârşitul a sosit. Vedeţi că dragostea de Domnul s-a răcit 
peste tot, dar mare este acest înţeles, şi mă cutremur când văd şi ştiu că s-a răcit şi la voi, deşi aţi avut-o toată de 
la Dumnezeu, prin cuvin tele acestei proorocii care vă hrăneşte de la Duhul Sfânt. Trec săptămâni în şir, şi voi nu-Imai 
cântaţi Domnului cu inima şi cu gura o cântare de slavă, nu vă mai întâlniţi doi sau trei în numele Domnului, pentru 



266 


Cuvântul lui Dumnezeu 


sfat, nu mai doriţi bucurii cereşti. V-aţi răcit cu duhul, şi este şi mai mare durere că nici de rugăciune nu vă mai 
îngrijiţi cu toată inima, cu dor şi cu sete, aşa cum vă este foame sau sete, şi dacă o faceţi, după cum v-a îndeletnicit 
Domnul, o faceţi ca să împliniţi legea şi cuvântul Domnului, dar nu din dragoste sau de dor să staţi de vorbă cu 
Domnul în rugăciune, cu frică şi cu cutremur. In timpul rugăciunii, îngerii stau gata să ducă sus toate cuvintele 
voastre. Stă Domnul să vă asculte, dar voi sunteţi cu gura, şi nu cu inima; sunteţi cu citirea rugăciunii, şi nu cu 
mintea întru Dumnezeu. Vă îndemn, în numele Domnului, reveniţi cu sârguinţă, cu luare-aminte şi cu dragoste, la 
rugăciune. Când staţi şi vă rugaţi, cercetaţi-vă, iertaţi totul, ca să nu rostiţi rugăciunea „Tatăl nostru“ spre osânda 
voastră când ziceţi: „Şi ne iartă nouă greşelile noastre, precum şi noi iertăm greşiţilor noştri“. Când staţi şi vă 
rugaţi, însuşiţi-vă rugăciunea, căutaţi s-o simţiţi, s-o trăiţi, să I-o daţi Domnului cu adevărat, că El stă atunci în 
faţa voastră şi vede dacă inima voastră e la El sau nu e la El. Rugaţi-vă în smerenie desăvârşită. Vorbiţi cu Domnul 
cu toată limba inimii voastre, cu gândul curat şi limpede. Lepădaţi atunci toată grija cea lumească, fiindcă Domnul 
este un Dumnezeu gelos. Când staţi şi vă rugaţi în Duhul Adevărului, atunci, în chip nevăzut, stă tot cerul în faţa 
voastră. Contopiţi-vă cu cerul şi cu sfinţii lui, ca şi cum în clipa rugăciunii voi treceţi de hotarele acestei lumi. 
Aceasta este taina rugăciunii adevărate cu care sunteţi primiţi în cer Aşa vă cer să fiţi în ceasul rugăciunii, dar voi 
sunteţi reci, spre întristarea cerului, căci voi nu simţiţi rugăciunea, ea nu vă trece prin inimă. 

O, Doamne, câte ne îngădui Tu! 

Iubiţii mei, Domnul nu mai îngăduie să-L cinstiţi cu buzele, şi voieşte cu inima. Inima v-o cere El. Are pre- 
tenţie la voi, că n-a dat nimănui în veac ce v-a dat vouă, şi veţi vedea în vremea ce vine ce v-a dat. Domnul nu mai 
îngăduie să mai dormiţi în timpul rugăciunii de noapte. El vrea să fiţi treji cu toţii, de la cel mai mic până la cel 
mai mare, tot poporul acestei proorocii, ca unii care aşteaptă în priveghere, cu nădejde şi cu frică, vremea Dom- 
nului. Fără rugăciune şi post, nu veţi putea trece puntea spre această vreme. Rugăciunile vă vor fi cei mai buni mij- 
locitori, cea mai mare scăpare. O, dacă voi v-aţi fi însuşit rugăciunea, dacă aţi fi trăit-o cu adevărat, voi n-aţi mai 
fi fost răi întru nimic, şi aţi fi fost plini de Duhul Domnului, şi ştiţi că Domnul a fost bun şi fără greşeală. Aşa ni 
s-ar socoti şi nouă, neprihănire, rugăciunea făcută cu credinţă şi smerenie, căci atunci când zicem: „Milostiveşte-Te, 
Doamne, spre mine, păcătosul, că n-am nici fapte, nici viaţă din care să-mi aştept mântuirea; pentru aceasta cad cu 
frică înaintea Ta, strigând cu durere: pentru rugăciunile Maicii Tale, iartă-mă, mult Milostive, şi mă mântuieşte!“, 
când zicem aşa, apoi rugăciunea noastră trebuie să străpungă cerul, simţind-o din toată inima. Aşa trebuie să ne 
rugăm, iubiţii mei. 

Vă îndemn, în numele Domnului, şi iar vă îndemn, vegheaţi asupra voastră, cum vă purtaţi unii cu alţii, ca 
să nu aduceţi sminteală unul altuia, ca să nu stingeţi dragostea ce o aveţi fiecare pentru Domnul. Acesta este păcat 
greu, care nu trece nepedepsit. Acest păcat mâhneşte tot cerul sfânt, că Domnul a suferit mult să aducă un suflet la 
lucrarea Lui, în vremea aceasta ceţoasă. Nu mai frânaţi prin aceasta planul Domnului, că voi nu ştiţi ce are Domnul 
de lucrat cu fiecare, după cum este altoiul şi lucrul fiecăruia în această lucrare de Duh Sfânt. Nu vă mai judecaţi 
unii pe alţii fără temei. Aceasta este partea Domnului, că dacă voi aţi ierta unul altuia toate, atunci şi Tatăl Cel din 
cer ar trimite iertare şi binecuvântare peste voi. 

Aveţi grijă cum vă îmbrăcaţi, ca să fiţi plăcuţi Domnului, şi nu oamenilor ; că dacă nu împliniţi ceea ce v-a 
învăţat Domnul mereu, dacă nu vegheaţi asupra voastră, a purtării voastre, a portului vostru, vă spun că veţi plân- 
ge şi veţi zice: „O, Doamne, cum n-am împlinit ceea ce ne-ai învăţat Tu, ca să avem şi noi parte la bucuria cu care 
vei veni!“. Copilaşii mei, nu e de glumă. Domnul a fost sărac, desculţ, smerit, şi voi aveţi haine de paradă, ca şi 
lumea. Cum veţi sta lângă Domnul cu aşa ceva? El n-are decât o cămaşă. Câte ţi-a dat ţie Domnul ca să nu duci 
lipsă de nimic şi să fii fericit! Dar tu, la rândul tău, ai făcut pe cineva fericit ca să lucrezi la fericirea ta? Dacă tu 
ai două haine, ai dat una la săraci? căci aşa spune Domnul. Duhovniceşte grăiesc cu voi. Dumnezeu v-a dăruit 
toate din destul. El a suferit sărăcie şi prigoană, ca să dea totul din destul celor ce-L iubesc pe El. Dar tu, creştine, 
le păstrezi pentru foc, în loc să lucrezi cu ele spre mântuirea sufletului. Numai atunci când dai celui ce nu are, 
numai aceea este al tău pe veci. Restul e pentru foc. Dă-I Domnului tot ce ai, ca să ai comoară nestricăcioasă, 
gândindu-te că tot pămân tul, cu tot ce e pe el, va arde, şi tu vei rămâne tot gol şi sărac, pierzând fericirea cea 
veşnică pentru câţiva ani pe care n-ai vrut să-I dai Domnului ca să fii cu El şi aici, pe pămân t, şi să fii şi în cerul 
sfânt. Viaţa pe pământ e scurtă. Nu o pierde pe cealaltă, veşnică, pentru aceasta. 

Tu singur îţi poţi pregăti locul în cer, cât de frumos vrei să-ţi fie. Ce vrei tu să ai în cer? Domnul ţi-a dat totul 
în stăpânire să-ţi pregăteşti cum vrei, dar nu uita, copilul meu, că de aici trebuie să-ţi pregăteşti tot. Dincolo e 
numai odihna sau osânda iadului. Ce vrei să-ţi dea ţie Domnul? Cum vrei să te întâmpine? Aşa să fii şi tu pentru 
fratele tău, aşa cum vrei să fie Domnul. Cu iubire ai fost, cu iubire va fi şi El. Primitor din toată inima de ai fost, 
aşa va fi şi Domnul. Zâmbet iubitor de ai dăruit, aşa te va primi şi El. Dar dacă tu l-ai judecat pe fratele tău şi nu 
l-ai ajutat, dacă tu l-ai urât sau l-ai duşmănit în ascuns, dacă ai înfruntat pe aproapele tău cu in vidie şi l-ai alungat 
pe copilul Domnului, pe aproapele Domnului, dacă ai fost nemulţumit şi ai clevetit pe nedrept, dacă ai fost mândru, 
dacă L-ai ispitit pe Domnul şi n-ai fost cu inimă curată şi aplecată, o, copilul meu, aşa te va primi şi Domnul pe 
tine. Tu munceşti o viaţă întreagă pentru trup şi te lupţi să-ţi făureşti fericirea, dar uiţi, copilul meu, că tot ce este 

pentru trup, nu este pentru tine. Tot ce munceşti pentru trup, nu este al tău, n-ai parte de această muncă. Ceea ce 
dai în dar pentru sufletul tău, atât este partea ta cu adevărat. Şi iată împlinindu-se cuvântul sfintei Scripturi: «Cel 
ce seamănă cu zgârcenie, cu zgârcenie va secera; şi cel ce seamănă cu dărnicie, cu dărnicie va culege», că Domnul 
îl iubeşte pe cel ce dă de bunăvoie. Nimeni din voi să nu caute folosul său, ci unul altuia slujiţi cu dragoste, ca să 
aveţi parte de truda voastră. 

Copilul meu, dacă vrei să ai casă, fă-ţi casă în cer şi împodobeşte-o cum îţi place, ca să ai casă cu adevărat. 
Dă-I Domnului tot ce ai, ca să lucreze El cu tine şi cu tot ce e al tău, spre folosul sufletului tău, dar nu lucra fără 
Domnul sau cum vrei tu, căci gândurile tale nu sunt ca gândurile Domnului, şi atunci, nu s-ar mai face după voia 
Lui, ci L-ai pleca pe El să facă voia ta; şi când te vei duce la El, aşa îţi va spune: „Fie voia ta, fiule. Ai lucrat pentru 
pământ, facă-se cum ai voit. Ai lucrat pentru cer, facă-se cum ai voit“. 

Copilul meu, dacă Domnul îţi cere o mână, El cere ce e al Lui, dar tu nu mai vrei să I-o dai. Te-ai făcut stăpân 
pe lucrul Domnului şi ai trecut peste Domnul, şi precum Lucifer a căzut din cer din această pricină, oare vrei să 
cazi şi tu la fel? Durerea aceasta este prea grea, e de plâns. O, nu-L mai înfruntaţi pe Domnul, că înfruntarea Lui 
ar fi veşnică, oricine ai fi tu, şi de ce să plângi în veci când poţi să fii fericit cu cei ce au zis mereu: „Doamne, sunt 
al Tău cu tot ce mi-ai dat, fă ce vrei cu mine, fie voia Ta, şi nu a mea. Amin“. Ziceţi şi voi aşa cum a zis Domnul 
Iisus când era în faţa morţii, iar voi aveţi viaţa în faţă. Ziceţi aşa: „Doamne, facă-se voia Ta, şi nu a mea“. Ziceţi 
aşa, ca unii care aveţi cerul spre moştenire. 

Iubiţii mei copilaşi, nu fiţi răi, nu fiţi împotrivit ori, nu stricaţi lucrarea Domnului, nu aduceţi roade rele, ca 
să nu fiţi daţi de-a stânga în ziua aceea. Ştiţi bine că grâul creşte la un loc cu neghina până la seceriş. Vegheaţi 
asupra voastră cu toată grija, ca să nu fiţi rod rău şi să fiţi aruncaţi din grânar Puneţi-vă mereu întrebarea în tot 
ce faceţi, în tot ce trăiţi: „Doamne, Doamne, oare, graiul meu, gândul meu, vorba mea, purtarea mea, portul meu, 
pasul meu, iubirea mea, oare, mersul vieţii mele este după voia Ta?“ 

Vă îndemn, copilaşi, în numele Domnului, ca să vă puteţi face mereu această cercetare, vă îndemn să citiţi în 
fiecare zi măcar câte o pagină din învăţăturile sfintei Scripturi, şi veţi simţi îndreptarea paşilor voştri. Vedeţi cât 
de frumos ne învaţă Duhul Sfânt, Care a trecut de la Ioan la noi prin întâia lui epistolă. Aşa vă îndemn: să vă iubiţi 
între voi cu inima curată, că numai aşa vă puteţi numi fiii Domnului. Luaţi pildă de la cei mai smeriţi, de la cei mai 
blânzi, de la cei mai răbdători, mai înţelepţi şi mai cumpătaţi dintre voi. Pe unii ca aceştia preţuiţi-i cu toată râvna, 
că prin unii ca aceştia vă învaţă Domnul cum trebuie să fiţi toţi, un aluat. Iubiţi-vă între voi. Iubiţi-vă păstorii, ca 
pe unii pe care i-a pus Domnul şi i-a uns peste voi şi pentru voi. Nu faceţi ce a făcut Lucifer, şi fiţi smeriţi, ca să nu 
cădeţi din cer. Fiţi supuşi celor mai mari, şi smeriţi-vă ca în faţa Domnului, ca să nu-L pierdeţi pe Domnul. Cei 
mari cu duhul să vă fie vouă călăuză. 

Faceţi rugăciuni unul pentru altul. Rugaţi-vă către toţi sfinţii, cu mătănii până la pământ, închipuind prin 
aceasta că sunteţi părtaşi patimilor Domnului şi ai învierii din morţi. Doriţi-L pe Domnul, că El mult vă doreşte. 
Gustaţi-L, şi veţi vedea cât e de dulce şi de minunat. în orice clipă căutaţi să aveţi înainte chipul Lui, iubirea Lui; 
căutaţi să vă îmbrăcaţi cu cămaşa Lui, cu viaţa Lui, şi ziceţi mereu: „Slavă Ţie, Doamne!“. 

Viaţa Domnului din voi, este rai. Luptaţi pentru acest rai, că vă spun cu mare durere că nu vă trăiţi viaţa după 
dreptarul Domnului, şi să ştiţi că drumul strâmb rătăceşte de pe cărarea cea dreaptă şi nu mai duce la limanul cel 
bun. Ştiţi că nimic întinat nu va intra în rai. O, şi măcar de aţi avea inima curată, dar în inimă aveţi altceva, şi în 
gură, iară, altceva. Iată, nu aveţi inima curată. Domnul vă ştie pe fiecare în parte cum sunteţi, şi plânge, pentru că 
El va veni. Ce va face cu tine atunci, te întrebi tu, oare? 

O, copilaşii mei, voi ştiţi că Domnul nu poate avea părtăşie cu inima vicleană, cu inima care se mândreşte. 
El caută smerenie şi lepădare de sine. Fiţi cu capul plecat, ca să nu plece Domnul din voi, din viaţa voastră, din 
casa voastră. Domnul pleacă de la voi, şi voi nu vă daţi seama că nu-L mai aveţi, fiindcă El nu stă în sufletul viclean 
sau mincinos sau mândru. Vegheaţi să nu fiţi aşa, că de aceea se ivesc dezbinări între voi. Vegheaţi cu cutremur 
Domnul vede tot, ştie tot ce aveţi în inimă, căci Duhul Domnului nu este ca duhul vostru. Mai înainte să gândiţi, El 
ştie gândul vostru. Atunci, cum să nu aveţi frică? Rugaţi-vă şi ziceţi: „Ajută-mă, Doamne, să-Ţi simt lipsa atunci 
când purtarea mea şi necurăţia inimii mele Te goneşte din mine, şi mă ajută să Te chem iar, să-Ţi deschid iar şi să 
vii iar în viaţa mea, ca s-o conduci pe voia Ta“. Cercetaţi-vă încotro mergeţi şi ziceţi mereu: „Oare, cum mă va găsi 
Domnul şi ce-mi va spune? Oare, eu ce o să-I răspund?“. Lucraţi pace şi căinţă şi inimă curată, căci vă spun că 
oricâte păcate aţi avea, dacă veţi fi cu inima curată şi aplecată, multe din ele vi se vor ierta. Lucraţi milă pe 
pământ, căci mila biruieşte judecata. 

O, copilul meu, poate tu crezi că îl primeşti pe fratele tău în casă. Nu. Pe Domnul II primeşti. Sau când zici: 
„Stai, frate, colea, intr-un colţ“, Domnului Ii zici. Când îl întristezi pe fratele tău, pe Domnul II întristezi. Când îl 
judeci pe aproapele Domnului, când îl vorbeşti de rău, când îl cleveteşti şi îl urăşti, Domnului I le faci pe toate. 
Zici că nu este aşa. Aşa este, copilul meu. Adu-ţi aminte de pilda femeii care a visat că mâine va veni Domnul la 
ea, şi ea L-a aşteptat toată ziua, gonind pe flămândul, pe săracul şi pe bolnavul, care veniseră la poarta ei în ziua 
aceea, zicând că e ocupată, că II aşteaptă pe Domnul, şi, culcăndu-se târziu, supărată, a visat iar pe Domnul că 

plângea cu suspine că n-a voit să-L primească. Iar când femeia I-a spus: „Doamne, Te-am aşteptat toată ziua şi n-ai 
venit“, Domnul i-a spus că de trei ori a venit, şi ea nu L-a primit, şi apoi, i-a dat ei plânsul, şi El a plecat la alte 
case, unde L-au primit cu dragoste. Nici tu nu-L primeşti pe Domnul, copilul meu, căci când El strigă la tine şi te 
învaţă să fii atent la slujbă, la cazanie, la glasul Lui de învăţătură, tu te foieşti, vorbeşti, ieşi afară din biserică şi 
nu-L asculţi pe Domnul şi II necinsteşti şi nu-I dai atenţia toată. O, şi dacă ai şti tu cine este Dumnezeu şi cum este 
El! El este foc care mistuie toate uscăciunile din calea Lui. El are ochi ca para focului, şi este înconjurat de lumină 
şi de sfinţi şi de heruvimi şi de serafimi. Dacă ai vedea tu, copile, ce este în faţa altarului în timpul sfin telor slujbe, 
ai rămâne înmărmurit şi ai sta îngrozit, dar tu stai nepăsător în faţa Lui, în a Cărui faţă totul se topeşte de slava 
Lui cea mare. Iar tu, copil cuminte, care stai cu luare-aminte şi cu frică în faţa Domnului, de ce nu-l ajuţi pe fratele 
tău care şade nepăsător? De ce nu-i spui: „Frate, ia aminte cu frică şi cu cutremur, că Domnul este în faţa noastră 
şi Se jertfeşte acum pentru noi“? O, ştiu că nu-i poţi spune, că fratele tău cel neascultător se supără pe tine, şi te 
duşmăneşte apoi, şi zice: „Ce eşti tu să mă înveţi pe mine?“. 

Iubiţii mei, Domnul v-a rugat şi a strigat din cer la voi să aveţi grijă de copii. Ţine copilul lângă tine, 
trezeşte-i luarea-aminte. Dar tu nu vrei să faci ce te învaţă Domnul şi nu-L primeşti pe Domnul, precum nici Irod 
nu L-a primit. Şi aşa cum Irod a spus cu gând viclean magilor să-i dea de veste şi lui ca să-I slujească lui Hristos, 
aşa şi creştinii de azi; zic, dar nu-I slujesc Domnului cu adevărat ca să-L asculte şi să-L urmeze aşa cum spune El. 
Când vă va întreba Domnul de copii, ce-I veţi răspunde? Ce fel de spice Ii veţi aduce Domnului? Când voi vă certaţi 
în faţa lor, când copiii aud cuvin te necân tărite, nedrese cu sare, când copiii văd purtarea voastră necuviincioasă în 
casă, ce să înveţe copiii de la voi? Când îi lăsaţi să se joace în voie, fără să-i supravegheaţi, cum să crească aceşti 
copii ca rod al Domnului? La acest gând, îngroziţi-vă şi nu staţi nepăsători. Ocupaţi-vă cu blândeţe multă de copiii 
voştri, cu înţelepciune multă, ca să-i câştigaţi Domnului. Când aveţi o clipă liberă, n-o lăsaţi să treacă goală, căci 
clipa aceea va mărturisi împotriva voastră. Cântaţi cântări de slavă. îndemnaţi copiii spre lucrări duhovniceşti şi 
creşteţi-i aşa cum a fost Isaac, David, cum a fost Măicuţa Domnului, cum a fost Domnul, căci şi El a fost copil, şi 
a crescut aşa cum ar trebui să crească şi copiii voştri de azi, aşa cum a crescut muceniţa Filoteia. Arătaţi-le calea 
spre cer şi învăţaţi-i cum să-L iubească pe Domnul, cum să-L înţeleagă, cum să-L cunoască, fiindcă nu e de-ajuns 
să stea copilul în genunchi lângă tine la citirea rugăciunii, şi să se gândească la joacă, sau tu să stai cu Domnul 
de vorbă în rugăciune, şi el să stea pe afară. Voi veţi fi întrebaţi de Domnul despre copiii voştri. Aveţi grijă de ei. 
Uniţi-i cu Domnul. 

Creştine, nu lăsa răul să meargă înainte. Nu-l lăsa nici pe cel mai slab ca tine. Ia-l cu blândeţe. Şi dacă tu 
nu-l poţi îndrepta, strigă-L pe Domnul să-l îndrepte, şi ai grijă asupra ta să nu-ţi ucidă acela şi duhul tău. Iar ceea 
ce nu poţi tu să faci, lasă în grija Domnului, şi El nu va întârzia cu ajutorul Său. 

Fiţi smeriţi, ca să vă dea Domnul har Alipiţi-vă de Domnul, şi El Se va alipi de voi. Aveţi acelaşi gând, 
aceeaşi iubire, acelaşi cuget cu toţii. Nu vă mândriţi, ci cu multă smerenie socotiţi-l pe fratele vostru mai de cinste 
decât pe voi, şi aşa veţi fi în iubire, căci tu când îl cerţi pe fratele tău, atunci te crezi mai bun şi mai drept decât el, 
iar Domnul nu va întârzia să te smerească. Domnul a luat chip de rob în faţa noastră. Aşa şi voi, fiţi smeriţi, dar 
nu cu înfăţişare care înşeală, ci cu inima, căci Domnul stă şi lucrează între voi. Uitaţi-vă la mine cum stau şi sufăr 
pentru voi, căci mi-am pus toată viaţa mea în slujba voastră, cu toată dragostea, dar voi toţi căutaţi ale voastre, şi 
nu ale lui Dumnezeu. 

îndreptaţi-vă spre voile Domnului şi spre sfinţenie, ca El să vă îmbrace cu putere de sus şi să-Şi poată Domnul 
împlini planul Său cu voi. Bucuraţi-vă neîncetat în numele Domnului şi păziţi poruncile Lui, că numai în cel ce 
păzeşte legea Lui este dragostea Lui, după adevăr 

Iubiţi-vă unul pe altul, căci dragostea este de la Dumnezeu, şi oricine iubeşte cu iubire curată şi sfântă, este 
născut din cer, este născut din Dumnezeu. Cel care nu iubeşte, nu-L are pe Dumnezeu, căci Dumnezeu este iubire. 
El ne-a iubit mai întâi, şi acum suntem datori şi noi să ne iubim unii pe alţii. 

Cel care rămâne în iubire, rămâne în Dumnezeu, şi Dumnezeu rămâne în el. 

Dragostea este mai presus decât toate virtuţile, mai presus decât toate înălţimile. Ea este muntele cel sfânt. 

Domnul să coboare peste voi pace şi har . ; şi să nu vă lase cu nici un chip. Voi sunteţi rodul meu, şi nu vă voi 
lăsa orfani, şi iarăşi voi fi cu voi, şi vom fi cu Domnul şi cu lucrul cel nou, care vine pe pământ. Amin. 


19 mai/l iunie 1980 

PREFAŢĂ PENTRU PERIOADA LUCRĂRII CUVÂNTULUI LUI 
DUMNEZEU PRIN SORA SFINTEI VIRGINIA, MARIA (LELICA) 


Ceasul plecării la cer a sfintei Virginia, pe care creştinii o numeau „ mămica Gigi “, a însemnat o grea cumpănă 
pentru poporul strâns în jurul Duhului dumnezeiesc vreme de douăzeci şi cinci de ani, deşi Domnul profeţea încă 
din anul 1967: «Verginico, nu te mai gândi la moarte, căci tu, chiar dacă vei adormi, tu pururea vei fi vie. Va muri 
cine va fi să moară, dar tu în veci nu vei muri. Să fii cuminte şi să asculţi poruncile Mele, căci vom hrăni mulţi flă- 
mânzi, că acest popor va întâmpina pe Domnul la venirea Sa pe norii cerului, şi acest sobor îl vei hrăni multă vre- 
me» (citat din Cuvântul lui Dumnezeu, octombrie 1967). 

După chemarea sfintei Virginia la ceruri, Dumnezeu Şi-a continuat lucrarea Sa de coborâre a cuvântului prin 
sora ei, Maria, o fiinţă tot la fel de simplă, având şi ea ca pregătire doar o şcoală elementară. Alegerea Măriei n-a 
fost întâmplătoare. Despre aceasta sfânta Virginia spunea: «Daţi-vă bine seama, că eu puteam să înaintez lucrarea 
Domnului printr-un suflet care cunoştea Scriptura, şi atunci aţi fi zis că le ia din Scriptură şi vi le scrie. De aceea 
am ales pe lelica mea, pentru că ea nu ştie decât ce-i dau eu» (citat din Cuvântul lui Dumnezeu, vorbirea sfintei Virginia, 
24 mai/6 iunie 1982). 

Lelica, aşa cum o striga sfânta Virginia ca pe o soră mai mare, şi de la care a învăţat şi poporul la fel s-o nu- 
mească, nu luase parte niciodată la vorbirile Domnului prin sfânta Virginia. Pe atunci lelica era la casa ei, iar lucră- 
rile Domnului erau ţinute în taină. 

Când Domnul Se aşeza cuvânt din cer, Se folosea de trupul lelicăi ca de un vas de pe pământ, de aleasă tre- 
buinţă, aşa cum se întâmplase şi cu sfânta Virginia, şi îşi începea mereu vorbirea Sa cu binecuvântarea Preasfintei 
Treimi şi cu cântarea „ Sfinte Dumnezeule “. 

Nu a existat niciodată vreo îndoială pentru cei ce cred, că prin sora sfintei Virginia (lelica Maria) Dumnezeu 
Şi-a continuat în acelaşi fel lucrarea Sa, dar, din păcate, nu toţi creştinii au crezut aşa. în anul 1989 Domnul spunea: 
«Acest trup era să fie de mult plecat, dar i-am pus un căpătâi de viaţă, ca să înrolez prin ea ce mai am de înrolat» 
(citat din Cuvântul lui Dumnezeu, 7/20 aprilie 1989). Aceşti ani dăruiţi de Domnul, care au prelungit viaţa lelicăi, au 
fost o probă, un prilej de sortare pentru creştinii din preajma lucrării cuvântului. Unii, care au simţit ca o constrân- 
gere îndemnul de a trece la o viaţă creştinească mai sinceră şi mai curată, au preferat autosugestia, mulţumindu-se 
a-şi imagina că vorbirea Domnului a încetat odată cu plecarea la cer a sfintei Virginia, în anul 1980. Ei au respins 
de atunci posibilitatea unui fir continuator de coborâre cerească. Mulţi dintre ei au găsit prilej de poticnire în „pre- 
gătirea mai puţină a vasului “ prin care se continua vorbirea din cer, spunând că „ lelica n-a avut postul cel de pa- 
truzeci de zile Printre aceştia au fost şi cei din casa ei, adeverindu-se şi aici Scriptura care spune că «proorocul 
nu este primit în patria sa», iar «duşmanii omului sunt casnicii lui». O parte din creştini a rămas însă fidelă lucrării 
cuvântului, şi ei au înţeles că pe cel ce vrea cu adevărat să fie creştin, Dumnezeu nu-1 abandonează niciodată. Şi 
aşa, Dumnezeu Şi-a pus treptat planul în înfăptuire, ca să aibă parte de roadele lui şi cei care se obişnuiseră cu vor- 
birea directă a Domnului prin sfânta Virginia. Aşa S-a îngrijit, deci, Domnul, ca să poată să nu fie ei zdruncinaţi, şi 
să creadă că lucrarea a continuat şi merge înainte. A fost nevoie însă de o „punte de trecere “, pentru că trupul sfintei 
Virginia devenise neputincios în a mai fi folosit pentru o aşa de mare lucrare. Dintotdeauna rodul lucrării a fost foar- 
te sărac, deoarece creştinii stăruiau în a-şi păstra atât slăbiciunile şi poftele, cât şi locul şi numele de creştin, lucru 
care se răsfrângea cu mare zdrobire în trupul firav al trâmbiţei lui Dumnezeu, Verginica, mereu bolnav şi vlăguit şi 
plin de suferinţă. De aceea Domnul anunţase în mai multe rânduri ridicarea vasului Său, Verginica, şi până la urmă 
aşa a făcut. Privind la poporul rămas opintit pe cale, sfânta Virginia spunea din cer cu durere: «Pentru cei pentru 
care eu n-am murit, aceşti zece ani au fost parcă zece zile, iar pentru cei care nu m-au aşteptat, au fost zece ani. 
Iată că şi poporul meu a rătăcit prin pustiul necredinţei zece ani» (citat din Cuvântul lui Dumnezeu, vorbirea sfintei 
Virginia, 1/14 decembrie 1990). 

Până în anul 1980 sfânta Virginia se dăruia cu sufletul şi cu trupul misiunii de naştere din nou şi de ocrotire, 
apoi, a unui popor creştin-ortodox, care să trăiască intr-un gând şi în aceeaşi inimă, uniţi cu Dumnezeu, lucru pe ca- 
re ea l-a continuat, cu ajutorul surorii ei, lelica Maria, şi după ce s-a mutat la cer. Sfânta Virginia a transmis mai 
departe poporului creştin învăţături şi poveţe cereşti prin sora ei, Maria, după cum Domnul profeţise încă din anul 

1979: «Dacă nu va mai fi această fiinţă, Dumnezeu va grăi prin rămurică de copac» (citat din Cuvântul lui Dumnezeu, 
16/29 august 1979). 

După anul 1990 chemarea Domnului şi-a deschis larg ecourile spre cei din lume mai mult decât până atunci, 
îndemnându-i mereu să-şi schimbe viaţa, căci cei fără de Dumnezeu care trăiesc în numele lui Dumnezeu, zic ei, 
nu ştiu că şi-au pregătit din faptele lor un sfârşit chinuitor. Această chemare le-ar fi putut fi de ajutor şi celor care 
intenţionau să părăsească lucrarea Domnului, amăgindu-se cu gândul că vor putea trăi creştineşte şi în rândul lumii, 
dar aceasta doar dacă ei ar fi avut urechi să audă. 

Sora sfintei Virginia, lelica Maria, a fost puntea de trecere de la o generaţie de creştini la alta. 

In anul 1990 Dumnezeu reuşise să-Şi pună temelia unui nou început al Bisericii Sale dreptmăritoare pe pă- 
mântul român. Atunci El i-a ales dintre cei chemaţi pe cei ce rămăseseră credincioşi lângă El şi i-a aşezat pe pămân- 
tul ales de la Glodeni-Pucioasa, pe care în anul 1991 unna să fie ridicată Sfânta Sfintelor Noului Ierusalim, după 
legea creştin-ortodoxă. Odată cu această temelie văzută, care împlinea în duh profeţia Apocalipsei, de cer nou şi pă- 
mânt nou, şi în paralel cu lucrarea de coborâre a cuvântului Său prin sora sfintei Virginia, Dumnezeu a pus în aces- 
te locuri şi o temelie tainică şi trainică. El i-a ales pe acei creştini care de atunci încoace aud şi scriu cuvântul lui 
Dumnezeu, acest nou fir de coborâre cerească, lucru pe care Domnul îl profeţise demult prin sfânta Virginia, iar 
acum îl întărea şi îl certifica prin sora ei, lelica Maria, adeverindu-i împlinirea. 

«...Dar va veni timpul, şi vine, când voi sta în faţa voastră mereu cu cuvinte sfinte. Vine dacă am pentru cine.» 

(citat din Cuvântul lui Dumnezeu, 2/15 ianuarie 1980) 

Ucenicii 




CUVÂNTUL LUI DUMNEZEU INTRE ANII 1982- 1994 


-fragmente- 


mi 

Sfânta Virginia, trimisă de Domnul, îndeamnă la veghe păstorii şi 

poporul. 

... Iată ce îmi zice Do mn ul: „Du-te, Verginica, du-te, 
că au intrat lupii în oile tale. A intrat lupul pierzării în oile 
tale cele mai apropiate de casa ta, la care te-am trimis în tot 
timpul să le binecuvintezi, să le mângâi, să le sfinţeşti hrana 
pe care o mănâncă. Şi ele ce fac pentru tine şi pentru Mine? 
Of, pierd ce au sus pregătit! A intrat vrajba, lăcomia şi invi- 
dia, care distrug lumina şi credinţa 

Of, Daniele şi Cristea, veniţi în ajutorul oilor mele! Nu 
le lăsaţi să piară, să piardă lumina tocmai acum, când mai e 
un pic. Un pic mai e! 

Lelica, spune-le să te creadă că eu le vorbesc, eu, mă- 
mica lor, păstorul care le-am păstorit atâta vreme cât am stat 
în trup, şi mi-e teamă că vă pierd tocmai acum. Nu v-am pă- 
răsit. Mereu vin şi vă cercetez şi vă binecuvintez masa şi casa 
şi pe toţi. Luptaţi-vă să înmulţiţi turma, nu să pierdeţi şi din 
cele care sunt. 

... S-au înrăit de tot vrăjmaşii poporului meu şi vor să 
mi-1 înghită. Toţi lucrează să nu mai poată poporul creştin 
nici rugăciunea s-o facă. A ajuns poporul Domnului să-şi facă 
rugăciunea pe furiş, de frica vrăjmaşului. 

23 ianuarie/ 5 februarie 1982 

Domnul trezeşte spre lucru pe sfânta Virginia, trâmbiţa Sa, pentru 

redeşteptarea poporului născut şi hrănit prin cuvânt. 

... O, Românie, Românie, ţară sfântă! Eşti scrisă de 
Domnul în Cartea Vieţii cu litere de aur. O, conducător al Ro- 
mâniei, te iubeşte Domnul într-un fel, că iubeşti munca şi pa- 
cea, dar ce faci cu poporul pe care îl conduci fără frică de 
Dumnezeu şi fără frică de sfârşit şi în marele desfrâu? 

Poporule creştin-ortodox care mai ai milă de Creatorul 
tău! Roagă-te la fiecare rugăciune a ta şi pentru ţara ta, şi pen- 
tru conducătorul ei, şi pentru poporul fără Dumnezeu. Cine 
vrea şi iubeşte pe Domnul, să vină după El şi să-L urmeze aşa 
cum cere Do mn ul. Cine vrea să vadă fericirea, să sufere pen- 
tru Domnul. 

9/22 februarie 1982 

Trâmbiţa Domnului dă să-şi strângă poporul ca o pasăre ce îşi 
adună puii sub aripi. 

... Iar am venit. Nu mai am răgaz. Alerg în fiecare 
noapte să-mi ocrotesc oiţele, să-mi ocrotesc casa mea şi copi- 
laşii mei. Of, ce durere mare aş avea dacă aş pierde pe cine- 


va din turma mea şi din casa mea! Ca o cloşcă bătându-se cu 
uliul să nu-i ia din pui, cum e câinele ciobănesc, care-şi ocro- 
teşte turma de oi şi se zbate cu fiarele să nu-i ia din oi, aşa şi 
eu mă zbat să nu-mi pierd copilaşii. 

Aceste cuvinte să meargă spre toţi cei care au auzit lu- 
crarea şi m-au cunoscut şi m-au iubit. 

Am o singură soră, necăjită pe pământ. Cât am fost eu 
cu ea, am ajutat-o trupeşte. Acum vreau să-i dau ajutorul cel 
scump şi sfânt dacă mă ascultă. 

7/20 martie 1982 

Sfânta Virginia îşi îndeamnă poporul spre curăţie şi spre pocăinţă 
cu ascultare. 

... Vă aduc de sus o binecuvântare sfântă şi o dulce să- 
rutare de mamă pentru copilaşii mei, pentru scumpă turma 
mea de oiţe. Am venit să vă bucur, nu să vă întristez. Am ve- 
nit să vă spun un cuvânt scump şi sfânt, şi vă rog să-l împli- 
niţi. Cercetaţi-vă hăinuţa şi inima, ca să nu aveţi nimic neplă- 
cut Domnului. Feriţi- vă de tot ce este rău, că nu vreau să vă 
pierd, că e gata, scumpii mei, să sune trâmbiţa şi să vă adune 
mama, iar voi să fiţi uşori ca să vă pot sui sus, acolo unde do- 
riţi şi doresc şi eu. Dar vă spun cu mare foc: cel mai mare pă- 
cat care îngreuiază trupul şi nu încape cu cerul, este ura şi in- 
vidia. Oiţele care nu se iubesc, care nu se ajută una pe alta, 
care se împung, în loc de iubire sfântă, acelea nu încap cu ce- 
rul, şi vor plânge amar. 

... Cu foc vă spun: acest acoperământ al meu este şi va 
fi de nezdruncinat, de neclintit. Aici va aduna Domnul toate 
oiţele Lui care-L ascultă, şi vor fi ferite de cele ce vor veni 
peste lume, aşa cum a adunat pe Noe în corabie, cu toţi ai lui. 
Acest acoperământ să-l aveţi în suflet ca pe cel mai scump 
loc, pentru că a fost în el lucrarea Domnului, şi va mai fi, pen- 
tru oiţele care ascultă. 

... O, scumpe oiţe, nu mai sunt în trup ca să mă vedeţi şi 
să mă auziţi, şi nici atunci nu-mi dădeaţi ascultare după voia 
Domnului. Acum tot eu sunt, tot această lucrare este, şi puţin va 
mai fi şi se va termina cu toate. O, scumpii mei, sunt eu, un su- 
fleţel care răzbate văzduhul zi şi noapte, un sufleţel al unei ma- 
me care şi-a lăsat puii pe pământ şi se zbate pentru ei şi le aduce 
hrană să-i mai hrănească puţin până va veni ziua cea scumpă. 
Dar copiii, cum sunt copiii rămaşi singuri, îşi fac de cap, în loc 
să asculte de mama lor, care le vrea binele şi fericirea. 

2/15 aprilie 1982 

Păstorii poporului primesc îndemnul trâmbiţei Domnului spre 
păstorirea oilor Sale. 

... O, scumpi păstori pe care v-am lăsat să păstoriţi 
turma mea de oi! Fiţi cât mai blânzi cu oile, aşa cum este şi 

Domnul, şi daţi-le cuvinte dulci şi mângâiere şi ridicaţi-le pe 
cele căzute; nu le lăsaţi să piară, că multe oiţe mai mult se 
depărtează de lucrare. O, vorba dulce mult aduce. O, de m-aţi 
vedea cât sunt de zdrobită şi de disperată din pricina oilor 
care nu mă ascultă! întrebaţi pe lelica mea, că ea mereu mă 
vede. Sunt aşa cum mă vedeaţi, zdrobită de dureri, cerând 
milă de la Domnul să-mi aline durerile. Aşa sunt şi acum, şi 
cer milă de la oi, ca să mă asculte. 

... Cine are urechi de auzit, să audă, şi cine are inimă 
pentru Domnul, să înţeleagă. Domnul a oprit căsătoria pentru 
că nu mai e timp de întinare şi de pofte trupeşti, dar luaţi bine 
seama, că sunt între voi lupi îmbrăcaţi în piei de oi. 

18 aprilie/l mai 1982 

Sfânta Virginia îndeamnă poporul să primească prin sora ei învă- 
ţăturile cereşti. Ea îşi vesteşte surioara pentru primirea cuvântului. 

... O, iubite oiţe, iubitul meu popor, această fiinţă prin 
care Domnul mi-a dat voie să înaintez lucrarea Lui prin ea, nu 
este alta decât surioara mea, lelica mea, iubită de mine. Ne-am 
iubit, ne-am ajutat una pe alta cu ce am putut. Amândouă am 
avut o viaţă necăjită pe pământ, din pricina suferinţelor mele 
grele, şi vreau s-o fac şi pe ea fericită dacă va asculta să facă 
voia Domnului şi să hrănească oiţele mele cu hrana pe care i-o 
dau eu. 

26 aprilie/9 mai 1982 

Cântarea pregătitoare coborârii cuvântului sfintei Virginia. 

... „Sfinte Dumnezeule, Sfinte tare, Sfinte fără de 
moarte, miluieşte-ne pe noi! Numai prin cântare pot vesti 
pe surioara mea când vin la ea. 

27 aprilie/ 10 mai 1982 

îndemnul trâmbiţei pentru pocăinţa lumii; păstrarea tainei cobo- 
rârii Domnului; îngrijirea curată a casei coborârii cuvântului. 

... O, dacă pe toată lumea de pe faţa pământului ar câş- 
tiga-o Domnul, câtă bucurie ar fi în cerul sfânt! Ar coborî 
Domnul cu toată slava Lui pe pământ. Cât e de întinată lumea 
de azi cu tot felul de păcate, dacă ar părăsi toate păcatele şi s-ar 
întoarce la Domnul, ar şterge Domnul tot, numai s-o scape de 
iad şi de muncile cele veşnice. O, cât de milos şi de îndurător 
este Domnul şi cum Se uită la Măicuţa Lui, care se roagă să 
mai amâie de azi pe mâine pieirea lumii! 

... Fiţi ascunşi, să nu vindeţi aceste scrisori, că sunt de 
sus, de la Domnul, nu din mormânt, de la morţi. Cine va vin- 
de, va cădea în osânda lui Iuda Iscarioteanul. 

... Acest acoperământ al meu, unde v-am lăsat eu, este 
şi va fi ca un obiect sfânt în care Şi-a făcut Domnul lucrarea, 
şi vă va fi de mare folos, aşa cum i-a fost lui Noe corabia, da- 
că veţi lucra după voia lui Dumnezeu. 

7/20 mai 1982 

Sfânta Virginia face trezirea la pocăinţă a preoţilor. 

... Vai de preoţii care nu îndrumă poporul după datina 
şi voia Domnului, căci obiceiurile de azi duc la iad şi popo- 
rul, şi păstorul care nu a păstorit poporul aşa cum trebuie. 

13/26 mai 1982 


Trâmbiţa Domnului îşi întăreşte poporul. 

... Eu sunt, scumpii mei. Trâmbiţa care a sunat odinioa- 
ră sună şi acum. Mă trimite Do mn ul nu ca să vă piardă, ci ca 
să fiţi ai Lui pe veci. De ce nu trimite şi satana un muritor din 
iad ca să spună la lume să nu mai facă relele cu care ajunge 
la iad? Satana dacă ar avea putere ar duce toată suflarea de pe 
pământ la iad. Dar vouă vă trimite Domnul trâmbiţa Lui ca să 
vă întărească. Fiţi treji! 

17/30 mai 1982 

Lucrarea cerească a sfintei Virginia. 

... Mă trimite Do mn ul din înaltul cerului şi răzbat văz- 
duhul zi şi noapte să vă ocrotesc, să vă hrănesc cu hrana cea 
mai scumpă, adusă nu de pe vâlcele sau de pe drum, din ţărâ- 
nă sau din lume, ci adusă de sus, de la Domnul. Trâmbiţa Lui 
este să-i sune poporului Domnului, să Şi-l pregătească Dom- 
nul pentru viaţa de veci. 

22 mai/4 iunie 1982 

Sfânta Virginia întăreşte credinţa creştinilor şi ascultarea. Păstorii 
sunt îndemnaţi la veghe. 

... Să nu mai ziceţi „Nu cred până nu văd" , că nicioda- 
tă nu veţi vedea. Cel ce nu vede şi crede, acela va vedea şi pe 
Domnul şi toată slava Lui şi pe cine s-a luptat pentru El. 

... Să vă intre în inimă şi să nu mai staţi la îndoială. 
Daţi-vă bine seama, că eu puteam să înaintez lucrarea Dom- 
nului printr-un suflet care cunoştea Scriptura, şi atunci aţi fi 
zis că le ia din Scriptură şi vi le scrie. De aceea am ales pe 
lelica mea, că ea nu ştie decât ce-i dau eu. Alerg după ea şi o 
aştept, o urmăresc pas cu pas şi îi dau şi crezământ, că-mi 
spune mereu că n-o mai trage inima să-mi scrie ce-i dau eu, 
că vede şi ea ceva, şi mai primeşte şi înfruntări. Parcă le-ar 
lua de pe drum sau din vâlcele. Poporul meu, copilaşii mei, 
vă spun din sufletul ăsta îndurerat, vă spun că sunt trâmbiţa 
Domnului, nu altceva. Puţin va mai suna şi se va termina, şi 
atunci vor vedea şi cei ce au ascultat, şi cei ce nu au ascultat; 
şi cei ce au primit, şi cei ce nu au primit. 

24 mai/6 iunie 1982 

Domnul face trecerea spre popor tot prin lucrarea trâmbiţei Sale. 

... O, cât de bucuros este Domnul că a găsit acest mij- 
loc ca să folosească trâmbiţa Lui de odinioară, pentru puţină 
vreme, ca să-Şi hrănească şi să-Şi pregătească poporul cel 
iubit. 

25 mai/7 iunie 1982 

Sfânta Virginia îndeamnă păstorii pentru pregătirea poporului 
Domnului. 

... Păstoraşi ai oilor Domnului, nu mai vin cântând ca 
oarecând, ci vin plângând şi oftând. A sosit timpul, iar plân- 
sul şi cuvântul Domnului nu-şi mai vede rodul. în zadar răz- 
bat văzduhul zi şi noapte ca să-mi pregătesc poporul pentru 
fericire, nu pentru osândire. O, credeţi că Domnul mă trimite 
cu basme şi poveşti, de nu vreţi să luaţi aminte? Că zice Dom- 
nul să nu mă uit la faţa omului. Oricât de mult ar iubi Dom- 
nul pe poporul Lui, nu poate să-i dea fericirea de sus până nu 
Şi-l pregăteşte aşa cum e voia Lui. 


29 mai/11 iunie 1982 

îndemnul trâmbiţei Domnului pentru mersul înainte al poporului. 

Proorocie pentru curăţirea pământului. 

... Scumpul meu popor şi scumpii mei copilaşi şi scum- 
pii mei vecini! Nu mă vedeţi, nu mă auziţi că răzbat văzduhul 
ca o săgeată de la pământ la cer şi de la cer la pământ, şi nici 
nu mă simţiţi când vin şi vă mângâi şi vă binecuvintez cu bi- 
necuvântare sfântă şi vă cercetez pe fiecare cum trăiţi. O, nu 
vă lăsaţi biruiţi de nici o ispită a satanei, că mai avem un pas. 
Sus crucea! Cu lacrimi de foc vă spun mereu: nu daţi înapoi. 
Hai înainte cu Domnul, că mai avem un pas şi punem crucea 
sfântă a Domnului în vârful Golgotei. Uite, Domnul vrea să 
înceapă secerişul, să aleagă neghina din grâu şi s-o spulbere, 
să cureţe pământul, că se apropie anul 2000 şi va fi pământul 
spălat de toată întinăciunea, ca o oală nouă. Şi va începe 
Do mn ul judecata şi va alege caprele din oi, şi va fi pământ 
nou şi popor nou. 

2/15 iunie 1982 

Sfânta Virginia îndeamnă preoţii bisericii la sfinţenie şi la smerenie, 
învăţătură pentru semnul sfintei cruci spre închinăciune dreaptă. 

... O, păstorilor ai bisericii şi ai poporului, îndrumaţi-vă 
poporul să se poarte după voia Domnului şi nu după voia 
omului. Păstraţi biserica cu sfinţenie şi cu smerenie, ca să vă 
fie temelie de nezdruncinat. Biserica păstrată de popor aşa 
cum cere Domnul, oricâte vijelii şi cutremure vor veni peste 
ea, nu se va dărâma dacă preoţii o păstrează aşa cum cere 
Do mn ul. 

... Păstraţi cu sfinţenie locaşul Domnului când mergeţi 
la biserică, fiindcă lumea întinează biserica. La biserică vin 
femei îmbrăcate în lux şi în pantaloni, vopsite şi cu capul gol, 
şi mai sărută şi chipurile Măicuţei Domnului şi ale Domnului 
şi ale sfinţilor, şi mai rău se osândesc. O, oameni ai lumii, fa- 
ceţi crucea dreaptă, nu în bătaie de joc! Degeaba veniţi, de- 
geaba vă rugaţi aşa. Cu aşa închinăciune strâmbă Do mn ul 
mai rău Se răneşte. 

7/20 iunie 1982 

întărirea veghii peste poporul creştin. Sfânta Virginia îşi îndeam- 
nă surioara la lucrul ceresc. 

... Luaţi aminte la aceste scumpe învăţături de mamă pe 
care vi le spun cu lacrimi de foc, că numai lelica mea mă vede 
cum apar în faţa ei şi o pun mereu să-mi scrie tot focul ce mă 
arde pe inimă. Vede Domnul că acei copii rămaşi fără mamă 
şi fără învăţăturile cele scumpe, îşi fac de cap, şi a găsit 
Domnul la repezeală acest văsuleţ crescut dintr-o rădăcină cu 
mine. Am fost două surori ca două flori într-o rădăcină, şi am 
fost de mici rămase fără tată, fără sprijin, decât cu mămica 
noastră. Scumpii mei copilaşi vecini, iubiţi-vă ca fraţii şi ca 
surorile duhovniceşti, nu ca fraţii lumeşti, lubiţi-vă şi ajutaţi-vă 
unii pe alţii şi fiţi cu milă unul de altul. Nu fiţi nepăsători, ca 
nici Domnul să nu fie nepăsător la rugăminţile fiecăruia. 

10/23 iunie 1982 

Trezindu-şi surioara, sfânta Virginia o îndeamnă spre răspândirea 
scrisorii cereşti. 

... Slăvit să fie Domnul în cer şi pe pământ, 

De îngeri şi de oameni, căci El e Domnul sfânt. 

Slăvit să fie Domnul, acum şi pân’ la moarte, 

Aceasta e cântarea, nu vorbele deşarte. 


Lelica mea, trezeşte-te şi mă vezi, că am venit şi vin 
mereu, dar nu mai am mult de venit. Mai am un pic, mai am 
un pas. Serveşte-mă, lelica mea, că mă serveşti în binele tău 
şi al poporului şi al tuturor celor care mă ascultă şi mă pri- 
mesc. Cel care m-a primit, să mă primească mai departe, că 
nu se va înşela, şi mult va folosi. Tot poporul care are urechi 
de auzit, să audă, că nu mai e timp să stai la îndoială. Cine 
alege fericirea, pentru vecii vecilor o alege. Cine alege neas- 
cultarea, iar, pe vecii vecilor o alege, că se va închide uşa şi 
va rămâne pe afară. 

O, poporule al Domnului, tinerii mei din turma mea! 
Vă roagă Domnul să nu vă supăraţi pe El că v-a oprit căsăto- 
ria, că v-a oprit acum, când e gata să vă dea răsplata ca să fiţi 
ai Lui, ai cerului şi nu ai iadului. Răspândiţi această hrană la 
toate oile care sunt câştigate prin trâmbiţa Domnului, că mai 
sunt oi care nici nu ştiu că S-a întors Domnul înapoi la ei ca 
să-i pregătească pentru fericire. 

... O, poporul meu scump, oile mele scumpe! Pentru 
voi mă lupt şi pentru voi am pus trâmbiţa în lucrare. Fiţi ai 
mei, fiţi gata pregătiţi, că vine Domnul în curând. Răspândiţi 
această hrană la toate oile care sunt câştigate prin trâmbiţa 
Domnului, căci mai sunt oi care nu ştiu că S-a întors Do mn ul 
înapoi ca să le pregătească pentru fericire. 

12/25 iunie 1982 

Trâmbiţa Domnului îndeamnă poporul la ascultare şi la pregătire. 

... Măi poporul meu iubit, de ce nu vrei să iei minte şi 
să vezi cu ochii mari cât te iubesc de ţi-am venit în ajutor ca 
să te pregătesc pentru fericire, nu pentru osândire? Cu ce-mi 
plăteşti tu mie, fiule creştin, binele, fericirea scumpă pe care 
voiesc eu să ţi le dau dacă tu nu te înduri nici ascultare să-mi 
dai, nu te înduri să mă primeşti acum când te strig? Nu ţi-e 
teamă că vine timpul să mă strigi şi tu pe mine, şi nici eu nu 
te voi primi, nu te voi auzi? Adevăr grăiesc vouă, că spălarea 
de păcate şi pregătirea pentru fericire vă este acolo, pe pă- 
mânt, cât sunteţi în trup. A ieşit sufletul din trup, nepregătit, 
la Domnul n-are ce căuta, şi trece la osândă. 

23 iunie/6 iulie 1982 

Unirea într-un duh a poporului creştin, la glasul trâmbiţei 
Domnului. 

... O, poporul meu de altădată, oiţele mele împărtăşite, 
vrea Domnul să-Şi strângă oiţele şi să-Şi împlinească turma, 
s-o pregătească pentru fericirea cea de veci. Nu mai şovăiţi, 
nu mai zăboviţi, şi grăbiţi-vă cât mai rapid. Fiţi cât mai blânzi 
şi iubitori de pace. Folosiţi armele Domnului cu care veţi pu- 
tea învinge orice ispită a satanei. Privegheaţi ziua şi noaptea, 
că nu ştiţi ceasul când vine Domnul. Fiţi gata, poporul meu. 
Uniţi-vă într-o inimă şi un gând, că vine Domnul în curând. 
Scumpul meu popor, luaţi aminte şi primiţi aceste scumpe în- 
văţături de sus, aduse de trâmbiţa de altădată. Cine are inimă 
caldă, să primească, iar cine le va arunca sau le va vinde, va 
cădea în osânda lui Iuda. 

26 iunie/9 iulie 1982 

Sfânta Virginia îşi îndeamnă surioara la lucru, iar Domnul o 
trezeşte spre trămbiţare peste popor. 

... O, lelica mea, fii bine atentă la ce spun eu, la ce te rog 
eu. Avem mult de lucru. Când mai terminăm? Cine să mă ajute 
pe mine să îndeplinesc ceea ce mi-a dat Do mn ul? Lasă la o 

parte toate şi ajută-mă. Uite ce zice Do mn ul: „ Unde ţi-e po- 
porul, Vergin ica? Aveai o turmă mai mare de oi. De ce le-ai 
lăsat să se răspândească? Sună din trâmbiţă mai tare, să audă 
toate oile, tot poporul să audă, să se trezească din somn, din 
nepăsare. Sună goarnă de pregătire. Trezeşte-te, poporule, din 
amorţire! Dezbrăcaţi-vă de omul cel vechi şi îmbrăcaţi hăinuţa 
omului nou. Nu mai staţi pe gânduri. Nu mai staţi la îndoială “. 

Scumpul meu popor, pregăteşte-te iute, nu mai sta. Te 
cheamă Domnul să-ţi dea ceva ce n-ai avut în viaţa ta. Po- 
porul meu, fericirea cea veşnică pe care o dă Domnul popo- 
rului iubit este scumpă, dar nu se cumpără cu bani; se cumpă- 
ră cu ascultarea învăţăturilor sfinte. Nu râvniţi la lumea care 
trăieşte în marele desfrâu, cu toate poftele ei şi ale satanei. O, 
vai şi amar, că nu ştie această lume ce o aşteaptă şi cum va 
plăti acest desfrâu pe care-1 trăieşte! Nu mai are cine să vină 
lumii în ajutor, căci cine este astăzi la putere, îi spune că nu 
este Dumnezeu. 

... Poporul meu iubit, oile mele din toate colţurile care 
aţi avut parte de lucrarea Domnului de altădată! Vă strigă 
Domnul şi vă cheamă să vă treziţi, să vă adunaţi şi să vă în- 
demnaţi, că uite, Domnul v-a luat trupul cu lucrarea de altă- 
dată, că era plin de dureri şi suferinţe, dar v-a trimis duhul cu 
lucrarea înapoi. 

27 iunie/10 iulie 1982 

Trâmbiţa Domnului îndeamnă tot poporul să împlinească voia 

Domnului pentru trezirea la viaţă şi la lucrare sfântă. 

... O, treziţi-vă la viaţă! Daţi-vă mâna şi ridicaţi- vă 
unul pe altul. îndemnaţi-vă, ajutaţi-vă şi rugaţi-vă unul pen- 
tru altul, că aşa veţi împlini voia Domnului. Cât de greu este 
de trăit în vremea de acum în această lume, în această vreme 
rea! Dar frate şi soră, dacă aţi trăit pe pământ şi aţi hrănit nu- 
mai trupul cu toate poftele lui, şi sufletul nu l-aţi hrănit cu 
hrana ce i-a trebuit, trupul se duce în mormânt, spre hrana 
viermilor, dar sufletul se duce la altă viaţă, şi mai amară ca 
aceea de pe pământ. Sufletul va lua osândă şi va da seama 
pentru tot ce a făcut trupul. 

O, scumpele mele oiţe din toate colţurile ţării, uniţi-vă 
într-o inimă şi un gând. Părăsiţi toate poftele trupului şi toate 
uneltele satanei şi înarmaţi-vă cu armele Domnului. 

9/22 iulie 1982 

Sfânta Virginia cheamă poporul să iubească hrana cuvântului şi 

purtarea sfântă. Domnul îi întăreşte ei trămbiţarea. 

... Am băgat de seamă că vi se pare amară hrana mea. 
Văd că nu vă mai place a mânca. O, cum nu vreţi să luaţi 
aminte să mă ascultaţi? Domnul pentru asta a slobozit trâm- 
biţa Lui iară pe pământ, pentru ca pe poporul Lui să-l pregă- 
tească în aşa fel să nu aibă parte de înfricoşata judecată. 

Ştiţi cum să vă fie cuvintele? Dulci ca mierea, şi să vă 
uniţi şi să vă iubiţi ca albinele în stup; cum lucrează ele şi 
muncesc şi aleargă toată ziulica, din floare în floare, şi din 
munca lor iese numai unire şi dragoste şi miere dulce, de se 
îndulcesc toţi care mănâncă. Fiţi deosebiţi de lume şi la pur- 
tare, şi la cuvinte, şi la post, şi la hrană. Fii deosebit cu totul 
de lume, ca să te cunoască Domnul când va veni să aleagă 
oile din capre şi neghina din grâu. 

... O, zice Domnul: „ Verginico, vei merge înapoi pe pă- 
mânt şi întări-voi trâmbiţa Mea prin mlădiţa crescută dintr-o ră- 
dăcină cu tine, pentru pregătirea popondui pe care l-ai câştigat “. 

19 iulie/l august 1982 


Privindu-şi satul natal (Maluri), trâmbiţa Domnului îi face 
trezirea cu duhul cuvântului ei. 

... O, sătuţul meu natal, unde m-am născut şi am cres- 
cut, unde în căsuţa mea mică şi săracă am împlinit ceea ce 
Do mn ul mi-a dat să împlinesc! în această căsuţă săracă a fost 
începutul suferinţelor mele, a fost începutul lucrării Domnu- 
lui, care nu se uită niciodată. Şi în acest sătuţ al meu natal am 
o mânuşiţă de oiţe şi neamuri şi consăteni ai mei iubiţi la ca- 
re mă trimite Domnul să-i trezesc la viaţă, să-i trezesc din 
somn. O, neamurile mele, mânuşiţa mea de oiţe, consătenii 
mei, deschideţi ochişorii şi deşteptaţi-vă la viaţă. Sună trâm- 
biţa Domnului, de deşteptare şi de pregătire pentru tot popo- 
rul iubitor de Dumnezeu. A venit Verginica. V-a părăsit cu 
trupul numai, dar cu duhul este vie şi răzbate văzduhul zi şi 
noapte, trimisă de Domnul să sune trâmbiţa de deşteptare şi 
de pregătire a poporului pe care l-a câştigat prin lucrarea ce 
s-a lucrat prin ea. Că zice Do mn ul: «Cel ce Mă iubeşte pe Mi- 
ne şi face voia Mea, deşi va muri, viu va fi, şi va trece prin 
moarte la viaţă veşnică şi fericită». Acum vine vremea de pe 
urmă şi nu mai ai timp, tânărule, să îmbătrâneşti ca să te po- 
căieşti. O, tânărule, pregăteşte-ţi hăinuţa. Haideţi la Do mn ul 
acum, când vă cheamă El. Lepădaţi haina omului cel vechi, şi 
îmbrăcaţi haina omului cel nou. Nu vă lăsaţi biruiţi de poftele 
trupului şi de satana, ci trăiţi puţinelul timp care mai e şi după 
voia Domnului. Căutaţi pe Domnul acum, când sunteţi pe 
pământ şi în trup. Dincolo de mormânt nu mai ai mântuire şi 
te aşteaptă judecata. 

21 iulie/3 august 1982 

Toate oile să se deştepte din amorţire la glasul trâmbiţei Domnului. 

... O, poporul meu şi al Domnului, oile mele scumpe de 
altădată, Ardealul meu, Ardealul Domnului! Vă cheamă 
Domnul să vă dea hrana cea scumpă şi sfântă pentru pregăti- 
rea tuturor oilor de prin toate colţurile. Sună trâmbiţa Dom- 
nului, de deşteptare. Treziţi-vă din somn, din amorţire, să pri- 
miţi hrana pentru pregătire, dar primiţi toată pregătirea, şi cu 
frică primiţi, că nu sunt basme şi poveşti, şi este Domnul şi 
ajutorul Lui pe care-1 trimite poporului Lui să se pregătească 
pentru viaţa şi fericirea cea de veci. Trăiţi în vremea de pe 
urmă. Bate prăpădul la uşă. Nu mai poate Domnul răbda şi 
nici pământul suporta această lume vremelnică şi rea. O, 
plânge pământul şi strigă la cer să-l spele Domnul mai cu- 
rând, mai curând: „Mi-e dor, Doamne, mi-e dor să vină pe 
pământ mai curând o turmă şi un păstor! 

... O, poporul meu, oile mele scumpe, turma mea, deschi- 
deţi-vă inima şi ochişorii şi staţi de vorbă cu Verginica cea de 
odinioară, care a trecut prin moarte la viaţă veşnică şi fericită. 

25 iulie/7 august 1982 

Trâmbiţa Domnului cheamă poporul la luptă contra lui satana. 

Păstorii poporului să dea hrană şi întărire sfântă poporului. 

... Priveşte Domnul pe pământ, şi ce vede Se înspăi- 
mântă, că aleargă satana ca un balaur şi zice că a ajuns el stă- 
pân peste toată suflarea. Şi zice Domnul: „ Orice gard fără 
proptea putrezeşte şi se prăbuşeşte" . Tot aşa şi poporul meu, 
dacă nu-i trimit o mânuşiţă de ajutor, un pic de proptea, se 
prăbuşeşte în bezna satanei. Şi iată, ăsta este ajutorul, asta e 
propteaua care v-a venit în ajutor. M-a trimis Domnul înapoi 
pe pământ, la popor, să-l înştiinţez, să-l pregătesc, aşa cum 
pregăteşte mama copilul în haine de sărbătoare. 

O, scumpii mei şi ai Domnului păstori, vă roagă Dom- 
nul şi vă strigă să fiţi cât mai apropiaţi de oi, şi adunaţi oile 
de prin toate văile, de prin toate colţurile şi hrăniţi-le şi adă- 
paţi-le cu hrana şi apa cea mai sfântă şi vie. Hrăniţi-le cu hra- 
na cea de pregătire, ca nu cumva să vină timpul să vină la 
Domnul nepregătiţi, să spună că n-au ştiut. O, câte oi sunt 
amărâte şi căzute în deznădejde şi pline de amărăciunea lumii 
de azi! Nu le lăsaţi să se cufunde şi mai rău. Daţi- le mânuşiţă 
de ajutor şi ridicaţi-le. 

27 iulie/9 august 1982 

Sfânta Virginia îndeamnă la sfinţenie şi curăţenie. 

... Când pleci undeva sau ai plecat cândva, nu te-ai îm- 
brăcat cu hainele şi cu toate până la piele curate? Ba ai făcut 
şi o băiţă, ca tot omul, să fii curat. Cred că n-ai plecat nici- 
odată jumătate îmbrăcat curat, şi jumătate, murdar. Acum de 
ce nu voieşti să te îmbraci curat, cu toate, până la piele şi din- 
colo de piele? Adică să-ţi îmbraci trupul şi pe dinafară şi pe 
dinăuntru cu hăinuţă curată, curată, fără nici un fel de pată, că 
aşa te vrea Domnul, şi aşa te poate ridica sus la El. 

... Femeia care este adevărată femeie creştină, este che- 
ia tuturor hăinuţelor. Ea curăţă hăinuţa soţului şi a copiilor şi 
pe a ei prin viaţa ei trăită după voia lui Dumnezeu, şi prin 
smerenie şi înţelepciune ea va curăţi hăinuţele de la toţi cei 
din casă cu ea. Femeia creştină adevărată este cheia tuturor 
bunătăţilor. Femeia lumească este cheia tuturor răutăţilor care 
duc pe om la pieire. 

31 iulie/13 august 1982 

Trâmbiţa Domnului îndeamnă poporul să se roage pentru toată 

suflarea. 

... Fa orice rugăciune, şi-n culcare şi-n sculare, când vă 
rugaţi pentru nevoile voastre, rostiţi un cuvânt şi pentru 
această lume vremelnică, şi pentru conducătorul ei, să le des- 
chidă Do mn ul inima, mintea şi ochii, să se întoarcă pe calea 
mântuirii. Săriţi în ajutor şi scăpaţi orice popor, orice frăţior, 
orice surioară, acum, până în mormânt. Dincolo n-ai ce să-i 
mai faci. Şi cum ajuţi tu pe aproapele să-l scapi de pieire, şi 
pe tine te ajută Domnul şi nu te lasă. 

2/15 august 1982 

Sfatul trâmbiţei Domnului pentru îngrijirea sufletelor celor adormiţi. 

... O, cât de mult doreşte sufletul care a plecat de pe 
pământ şi care stă la vămi şi aşteaptă să îi facă soroacele, că 
atunci când i se fac, mai vine şi sufletul să mai vadă de unde 
a plecat, să mai vadă pe cei dragi, şi nu se mai îndură să mai 
plece. Scumpii mei, luptaţi-vă să vă faceţi aşternut bun pen- 
tru sufleţel, nu numai pentru trup, că trupul moare şi rămâne 
de el aşternutul cel moale şi toate rămân de el, dar sufletul nu 
mai moare, şi dacă l-ai dus la osândă pentru poftele trupului, 
acolo e pe veci. 

25 august/7 septembrie 1982 

Sfânta Virginia îndeamnă la sporul duhovnicesc al poporului creştin. 

... O, poporul meu nedumerit, păstorii mei, oile mele, 
copilaşii mei! De la mic până la mare deschideţi ochişorii mai 
curând. Nimic nu e mai scump şi mai de preţ ca ceea ce vrea 
Do mn ul să vă dea. Nu vă lipsiţi, nu mă lăsaţi să pierd timpul 
de pomană, şi eu, şi mâna care scrie. Fămuriţi-vă şi daţi-vă 
bine seama că nu se scriu minciuni. Am ales aceste urechi 


care nu aud bine cuvântul lumesc, dar acest cuvânt adus de 
sus străbate ca o săgeată prin aceste urechi, şi e ca şi forţată 
să scrie. 

12/25 septembrie 1982 

îndemnurile sfintei Virginia: părăsirea păcatului, cuminţenia 
copiilor şi a veghii peste ei a părinţilor. 

... O parte din poporul meu creştin, şi al Domnului, 
zice că îl iubeşte pe Domnul şi că face voia Fui. Păi cum îl 
iubeşti? Numai din gură, dar nu din inimă. Căci Domnul stri- 
gă cu mare foc şi durere să se pregătească aşa cum îl vrea El, 
să părăsească păcatul, în binele şi fericirea fiecăruia. Nu intră 
nimeni întinat în patria cerească. Ai trăit tu, creştine, după vo- 
ia Domnului în celelalte împrejurări; te-ai înfrânat de la multe 
păcate, de la multe fapte rele, dar dacă nu te înfrânezi un pic 
şi de la păcatul întinării, încurci voia şi planul Domnului. Mă- 
micuţe de copii din poporul Domnului, vă roagă Domnul cu 
mare durere: fiţi măicuţe adevărate, creştine, şi învăţaţi-vă 
copilaşii să fie cuminţi de mititei şi feriţi-i de copiii lumeşti. 
Să nu înveţe cuvinte mârşave şi obiceiuri rele. Ascultaţi de 
ceea ce vă cere Domnul şi pregătiţi-vă odată, că pentru asta 
m-a trimis Domnul înapoi pe pământ. 

25 septembrie/8 octombrie 1982 

Glasul trâmbiţei trezeşte pe cel credincios să-şi pregătească 
salvare prin ascultare. 

... O, copilaşii mei dragi! Vă spun aşa, pentru că pe toţi 
care mi-aţi pronunţat cuvântul „ mămică “ vă am ca pe copi- 
laşii mei. Domnul nu vrea să lase pe poporul Fui care-F iu- 
beşte şi îl ascultă să sufere ce va veni peste lume, şi aşa cum 
l-a scos pe Fot din Sodoma şi Gomora şi nu l-a lăsat să-l prin- 
dă focul, aşa cum l-a scos pe Noe şi nu l-a lăsat să-l prindă 
potopul, aşa şi cu poporul de acum al Domnului, ştie Domnul 
cum va lucra ca să nu-1 lase să sufere ce va veni peste lumea 
aceasta. Dar poporul nu vrea să asculte, şi îl împiedică pe 
Domnul cu pregătirea Sa, după cum vedeţi că zăbava nu e 
bună. 

30 septembrie/ 13 octombrie 1982 

Trâmbiţa Domnului plânge pentru cei nepăsători de suflet; ea în- 
deamnă preoţii bisericii să păstorească pe cei neascultători de 

Dumnezeu. 

... Scumpii mei nepoţi, copii şi neamuri şi toţi cei dragi 
şi iubiţi ai mei! Deschideţi ochişorii mari, deschideţi inimioa- 
ra şi ascultaţi-mă şi primiţi-mă acum, că am venit de sus ca să 
vă scap. Nu mă lăsaţi să vă plâng de milă. 

O, poporule care trăieşti fără Dumnezeu şi împlineşti 
numai voile satanei! Cum nu ţi-e milă că te vei vedea înşelat 
şi vei vedea unde te duce acela pe care l-ai ascultat şi i-ai fă- 
cut voia! 

Deschideţi ochişorii mari, că a coborât Domnul o rază 
de lumină în mijlocul vostru şi nu vedeţi, nu vreţi să luaţi 
aminte, nu vă este frică de ceea ce vă pândeşte. O, am câşti- 
gat popor străin, care mă iubeşte şi mă ascultă, şi ai mei de 
aici, sângele meu, nu mă vrea. 

... O, toată lumea vrea să se mântuiască, toată lumea ar 
vrea fericirea de sus, dar să trăiască după voia şi gustul lor şi 
după moda lumii de azi. O, moda şi gusturile şi desfrâul pof- 
telor te duc la osândă grea. O, mi-a rănit inima ce am văzut în 
această biserică mare şi frumos înzestrată (sfântul Dimitrie 
Basarabov, n.r.fl. Atâta puhoi de lume, care a venit pentru ca să 

se distreze, mulţi pentru rugăciune, pentru iertarea păcatelor, 
pentru izbândirea unor dorinţe. Dar de ce nu se întreabă, o, de 
ce nu zic aceste suflete care se roagă şi se lipesc de icoanele 
Domnului şi ale Măicuţei Domnului: „Oare, sunt eu îmbră- 
cată după voia Domnului ca să-mi audă şi să-mi primească 
rugăciunea mea? Cum să-mi ia aminte ceea ce-I cer dacă mă 
duc în faţa icoanei cu capul gol, vopsită şi cu pantaloni? 
Cum să Se uite Domnul la aceste suflete şi să ia aminte la ru- 
găciunea lor, să ia aminte la rugămintea celor care se poartă 
după voia satanei? O, plânge Măicuţa Domnului de mila 
acestor suflete pe care le-a orbit satana cu poftele lui! Vă spun 
cu foc şi durere că preoţii, păstorii care păstoresc această 
omenire, nu aduc la cunoştinţă cum să se poarte. Cel puţin 
când vin la biserică să vină cum se cuvine. O, ce vor răspun- 
de în faţa Judecătorului aceşti preoţi când vor fi întrebaţi de 
această omenire că nu o conduc după voia Domnului? 

... Va rămâne iadul gol, dar cei ce trăiesc în marele des- 
frâu, nu vor să scape de iad, că aşa i-a orbit partidul comunist, 
partidul lui antichrist. 

20 octombrie/2 noiembrie 1982 

Trâmbiţa Domnului îndeamnă la curăţenia trupească prin 
părăsirea păcatului. 

... Astăzi nu mai e timp de însurat şi de măritat, cum fa- 
ce lumea care se întinează până moare. în patria cerească nu in- 
tră nimeni întinat şi nepregătit. Acum e sfârşitul, nu e începutul. 

26 octombrie/8 noiembrie 1982 

Sfânta Virginia întăreşte duhul pocăinţei peste poporul creştin 
prin preoţi îmbunătăţiţi cu viaţa. 

... Mila Domnului este ca să vă trezească, să vă pregă- 
tească, să vă adune laolaltă, să fiţi una, un singur buchet. O 
inimă şi un gând numai pentru Domnul să aveţi. Privegheaţi 
ziua şi noaptea, că nu ştiţi ceasul când vine Domnul. Să vă 
mărturisiţi la preot, să vă împărtăşiţi. Fiţi curaţi şi neîntinaţi 
şi păstraţi-vă a nu mai săvârşi ceea ce nu e plăcut Domnului. 
Fiţi treji în aşteptarea Păstorului. 

6/19 noiembrie 1982 

Durerea trâmbiţei Domnului pentru păstorirea poporului creştin 
din depărtare. 

... Moldova este iubită de Dumnezeu, şi am mânuşiţă 
de popor care mă iubeşte. O, Moldovo, Moldovo, Moldovo, 
nu mai pot veni la tine, la oile mele. Nu mai am mijloace. Nu 
mai am hrană la maşină. A venit timpul cu hrană pe cartelă, 
cu hrana maşinilor tot pe cartelă, şi toate se vor strica, până 
ce omul nu va mai putea îndura, şi atunci va veni încăierarea, 
întăriţi proptelele. întăriţi gardurile stânei, să nu cumva să 
intre lupii la oi. FIrăniţi-vă cu hrană vie şi întăritoare, că vine 
Păstorul Cel de sus. 

16/29 noiembrie 1982 

Sfânta Virginia plânge păgănia lumii. 

... O, Românie, Românie, ţară scumpă! Cum ai fost şi 
cum ai ajuns! Bucureştiule, oraş frumos, ai să fii întors pe 
dos, că în tine este mult popor păgân. în tine se află luxul cel 
mare şi marele desffâu şi lume fără Dumnezeu. O, am şi aici 
o mână de popor iubit de mine. 

27 noiembrie/10 decembrie 1982 


Trâmbiţa Domnului îndeamnă la rugăciune pentru pocăinţa celor 
ce păcătuiesc. 

... Poporule creştin care mai ai milă şi inimă pentru 
Domnul! Când înalţi rugăciuni către Domnul, pomeneşte şi 
această lume vremelnică, s-o întoarcă Do mn ul de la calea 
pierzării la mântuire, că multă mâhnire are Domnul pentru 
atâta popor, atâta suflare care merge la pierzare. Cere, 
scumpule creştin, scumpă oiţă a Domnului, cere la Domnul 
cu toată inima şi voinţa ta, să vadă Domnul că şi tu ai milă de 
aceşti păcătoşi şi de această lume care merge spre pierzare. 

4/17 decembrie 1982 

Jalea trâmbiţei pentru duhul desfrănării, care este iubit de lume. 

... S-a apropiat ospăţul acestei lumi, revelionul acestei 
lumi, petrecerea în mare desffâu, curvia cea mare pe tot pă- 
mântul. O, cu acestea întâmpină lumea anul nou. O, ce mare 
curvie şi beţie în noaptea de revelion! 

18/31 decembrie 1982 


1983 

Glasul trâmbiţei: cei rătăciţi de la credinţă sunt numiţi îngerii lui 

antichrist. 

... S-a umplut pământul de secte care săvârşesc fapte în 
afară de voia Domnului. Aceste secte care au lăsat calea cea 
dreaptă vor sta de vorbă cu Dreptul Judecător. Nu mai e mult, 
şi aceste secte care umblă pe căi rătăcite, în afară de calea 
dreaptă a poporului creştin-ortodox, acestea vor fi date pe fa- 
ţă şi se vor numi îngerii lui antichrist. 

15/28 ianuarie 1983 

Sfânta Virginia îndeamnă poporul creştin la citirea psalmilor. 

... Bucuraţi-vă că sunt aici. Nu mă vedeţi, dar e destul 
că vă văd eu. Şi dacă voiţi să mă vedeţi, ascultaţi-mă şi împli- 
niţi ceea ce vă cere Domnul: pregătirea. Şi mă veţi vedea cât 
de curând şi veţi fi cu mine şi ne vom bucura în vecii vecilor. 

... Mâncaţi psaltirea, mâncaţi-o, nu altceva. Vom do- 
borî vrăjmaşii cei văzuţi şi cei nevăzuţi. 

24 ianuarie/6 februarie 1983 

Trâmbiţa Domnului prooroceşte vindecarea sufletului prin 
sfinţirea trupului. 

... De ce vi se pare amară doctoria pe care v-o aduc de 
sus? Orice doctorie amară este vindecătoare, şi iei ceva dulce 
după ea şi ţi-a trecut amărăciunea. Aşa şi doctoria Domnului, 
de sus, este amară pentru un moment. Ştiţi ce vă e amar? Le- 
pădarea de sine, lepădarea de uneltele distrugătoare de suflet, 
uneltele care supără pe Domnul şi despart sufletul de fericire. 

28 ianuarie/10 februarie 1983 

Sfânta Virginia îndeamnă la mântuirea prin ascultare, răbdare şi 

jertfă. 

... Acela care L-a urmat şi L-a ascultat cât a trăit, nu-1 
va lăsa Domnul pradă nimănui şi nu-1 va lăsa să-l apuce răfu- 
iala şi zguduirea acestei lumi. Să nu se înfricoşeze de moarte, 

că moartea nu o vor vedea, şi sfârşitul lui nu va fi groaznic ca 
al omului păcătos, şi va fi cu mângâiere, şi eu voi fi lângă el, 
oricare ar fi din poporul meu. Prin mâinile mele îi va fi ple- 
carea de pe pământ, şi îl voi însoţi până în cerul sfânt şi îl voi 
da în mâna Domnului. Toate sufletele din turma mea care m-au 
iubit şi au ascultat de această trâmbiţă de pregătire, cu mămi- 
ca le va fi plecarea de pe pământ, şi cu mine vor fi şi în cerul 
sfânt. 

... O, poporul meu, oile mele de departe! Am făcut răni 
care mă dor neîncetat de milă şi de dor, că nu mai pot veni cu 
hrana de pregătire după voi ca să vă gătesc de patria cerească. 
Nu mai pot veni, nu mai pot să vă hrănesc. Mi s-au pus curse 
în cale; vor să-i prindă pe cei ce-I slujesc Domnului şi să-i 
osândească. 

5/18 februarie 1983 

Trâmbiţa Domnului îndeamnă că duhul blândeţii îl ocroteşte pe 
om de păcat. 

... Când daţi un cuvânt, să nu-1 daţi ca şi cum ai da cu 
suliţa sau cu sabia ca să răniţi pe aproapele, căci un cuvânt 
nedat la locul lui, îl scrie satana în catastiful cu păcate. 

Hai, daţi-i zor cu pregătirea! Nu vă cer să mă iubiţi, ci 
vă cer să mă ascultaţi pentru fericirea fiecăruia, nu pentru a 
mea. Eu o am, dar s-o am cu poporul meu laolaltă, să se bucu- 
re şi cerul tot, şi poporul tot. 

19 februarie/4 martie 1983 

Sfânta Virginia înalţă rugăciune pentru România. 

... „O, Doamne Sfinte, ceresc Părinte, 

Susţine cu a Ta mână coroana română! 

Aşa cântă Măicuţa Domnului. Domnul voieşte ca 
această rugăciune să fie cântată de tot poporul şi în culcare şi 
în sculare. 

23 februarie/8 martie 1983 

Trâmbiţa Domnului îşi întăreşte strigarea pe pământ. 

... „ Sfinte Dumnezeule, Sfinte tare, Sfinte fără de 
moarte, miluieşte-ne pe noi!“ 

Am trimis trâmbiţe de pregătire. în numele Preasfintei 
Treimi, Tatăl, Fiul şi Sfântul Duh, se folosesc aceste două su- 
flete, unul de sus, şi unul de jos; cel de sus cu trâmbiţa, şi cel 
de jos cu voinţa. 

21 martie/3 aprilie 1983 

Glasul trâmbiţei: neascultarea vatămă mântuirea omului. îndemn 
către păstori. 

... Cei ce folosesc neascultarea şi nu au milă de rugă- 
mintea şi strigătul pe care l-a trimis Do mn ul acum în folosul 
fiecăruia, nici Do mn ul nu-1 va cunoaşte pe neascultător. Chiar 
dacă ai fost iubit de Domnul, dar dacă ai devenit neascultător 
de ceea ce te-a oprit Domnul, te socoteşte ca pe Adam şi Eva, 
care nu au ascultat. O, cât de iubiţi au fost! că au fost prima 
făptură pe care a creat-o Domnul. I-a pus stăpâni peste toate 
bunătăţile, şi nu i-a oprit Domnul decât de la un singur pom. 
Un singur pom nu au putut să păstreze pentru Domnul. De ce 
nu vedeţi cât de grea şi cât de amară este neascultarea? Căci 
cât de iubiţi au fost de Domnul aceşti oameni, şi pentru neas- 
cultarea unei porunci, fără milă au fost aruncaţi afară din gră- 
dina raiului. 


... O, poporul meu, poporul Domnului, păstorii Dom- 
nului! Strângeţi oile de prin toate văile, de prin toate colţurile, 
şi noaptea, pe furiş, daţi-le câte un pic de hrană vie şi dulce. 

O, Moldovo, Moldovo, mare mi-a fost speranţa în tine! 

26 martie/8 aprilie 1983 

îndemnul trâmbiţei Domnului: citirea psalmilor slăbeşte puterea 
potrivnică. 

... înarmaţi-vă cu armele postului desăvârşit şi cu aca- 
tistul sfintei cruci, şi mâncaţi Psaltirea cu inima şi sufletul 
fierbinte, că acestea sunt arme cu două tăişuri, care vor tăia în 
stânga şi în dreapta mrejele potrivnicului ce s-a pus să secere 
bunul Domnului. 

3/16 aprilie 1983 

Domnul îşi îndeamnă trâmbiţa spre lucru peste popor, însoţită de 
îngerul ei. înveşnicirea trupurilor înviate. 

... Domnul îmi dă o sfântă cruce în mână şi un carneţel 
şi îmi spune: „Iată, Verginico, îţi dau ceva care te va bucura. 
Această sfântă cruciuliţă este a ta. Iţi va fi armă de biruinţă, 
ca să nu se apropie nici un vrăjmaş de tine, iar în acest 
carneţel vei trece toate faptele bune ale tuturor sufleţelelor 
care Mă iubesc în poporul Meu. Şi vei merge pe pământ, în- 
soţită de îngerul tău păzitor, care va fi nedespărţit de tine, dar 
nevăzut de nimeni, şi vei suna trâmbiţa de trezire şi de pre- 
gătire, prin mâna surorii tale; tu, cu gura, şi ea, cu mâna să 
scrie; adică Duhul Sfânt va lucra prin amândouă, şi luaţi le- 
gătura cu păstorii, să vă ajute să pregătiţi oile, că în curând 
va veni Păstorul Cel mare să le ia în primire, să le găsească 
gata pregătite 

... O, sufleţelele mele! De ar trăi trupul suta de ani şi 
peste sută, dar sufletul când iese din trupul omului, numai 
treizeci de ani are, şi nici nu mai îmbătrâneşte şi nici nu mai 
întinereşte, şi este frumos la înfăţişare şi se uită lung şi cu dis- 
preţ la trupul în care a locuit şi se miră cum de a putut sta în 
aşa trup, mai ales dacă vede că de când a ieşit din trup, înge- 
raşul stă departe de el şi duhurile necurate îi dau târcoale. Se 
înspăimântă şi se uită la trup cu scârbă, dar el nu ştie unde se 
duce şi ce-1 aşteaptă. Dar trupul care a trăit după voia Dom- 
nului şi a avut grijă şi de sufleţel, stă sufletul trei zile lângă 
trup şi îl priveşte, şi pe urmă îl ia îngeraşul şi îl duce pe unde 
au călcat picioarele trupului, şi îngeraşul îi arată tot ce a să- 
vârşit trupul în viaţa lui, şi apoi se duce şi îl înfăţişează în fa- 
ţa Domnului, şi de acolo îl ia şi îl duce la cele 24 de vămi, pâ- 
nă i se fac soroacele. La fiecare soroc, trece o vamă. Nici un 
muritor nu este să nu treacă pe la aceste vămi. 

20 aprilie/3 mai 1983 

Sfânta Virginia vesteşte că dragostea şi smerenia desăvârşesc 
zilele de post. 

... Fiilor, zilele de post să fie lucrate cu dragoste şi cu 
smerenie, nu cu cârtire şi laudă. Rugăciunea, feriţi-o de lu- 
mea de astăzi, că lumea, dacă vede pe creştin că se roagă la 
Dumnezeu, în loc să facă şi cel din lume aşa, prinde ură pe 
creştin. Lumea când îl vede pe creştin că posteşte, îl ia în bat- 
jocură şi râde, face haz de viaţa creştinului, dar voi nu vă pă- 
liţi de hazul lor. 

19 mai/l iunie 1983 

Cuvântul lui Dumnezeu 


Trâmbiţa Domnului îndeamnă la lepădarea păcatului. 

... Cine nu leapădă păcatul cel greu, întinarea, acela nu-L 
iubeşte pe Domnul, şi nici Domnul, întinat nu-1 primeşte, ori- 
cât ar fi el de iubitor de Dumnezeu, că Domnul socoteşte că 
nu voieşte fericirea dacă nu leapădă pata cea neagră. Asta e 
pata neagră, care nu se spală, nu se şterge oricât ai freca. Nu 
se şterge după mormânt. Numai dacă o lepezi acum, până în 
mormânt; acum când cere Domnul. 

21 iunie/4 iulie 1983 

Mila Domnului pentru salvarea omului. îndemn al sfintei Virginia 
către preoţi pentru păstorirea bisericii. 

... Luaţi bine seama, că am ajuns la marginea prăpastiei 
cea mare. Nu ştie nimeni şi nu o vede nimeni. Iată, Domnul a 
venit în marginea prăpastiei şi îşi întinde mâna la fiecare ce e 
al Lui, ca să-l apuce Domnul. Şi îl va trece, va trece această 
prăpastie. O, Domnul, cu blândeţea şi mila Lui, întinde mâna 
Lui puternică la fiecare suflet să îl treacă, şi voinţa Lui ar fi 
ca nimeni din ai Săi să nu scape în această râpă fără fund. Dar 
dacă înşelătorul şi stăpânul acestei prăpăstii a umplut pămân- 
tul de duhuri rele ca să orbească ochişorii la toată omenirea 
să nu mai vadă şi nici să nu mai audă nici un strigăt de scă- 
pare, să meargă până o scăpa unde nu mai poate ieşi, atunci 
omenirea va deschide ochii mari, dar e prea târziu. 

O, deschide, sufletule de creştin, ochii mari înainte şi 
vezi mâna care te aşteaptă cu nerăbdare să te treacă prăpastia. 
De ce stai nepăsător şi nu te apropii să dai mâna Domnului, 
să te treacă El? Pune-ţi toată nădejdea în această mână şi mi- 
lă, că e puternică şi te poate scăpa de această prăpastie şi de 
orice rău, dar iubeşte -L şi ascultă-L şi nu sta nepăsător, că a 
venit în scăparea tuturor. 

... O, sufleţelelor de preoţi, aveţi datoria să strigaţi în 
biserică la popor să facă închinăciunea dreaptă. Aveţi datoria 
să îndrumaţi poporul care vine la biserică, să ştie cum să se 
poarte în biserică şi cu ce frică şi smerenie să stea la sfânta 
Liturghie. Nu mai daţi voie la lume să intre când nu trebuie în 
biserică. Veţi răspunde de aceste păcate. O, ce au ajuns astăzi 
locaşurile sfinte! Numai lume, lume fără Dumnezeu. 

29 august/11 septembrie 1983 

îndemnul sfintei Virginia: pecetea de creştin se cere bine păstrată. 

... Domnul nu-i strigă pe cei din lume care nu mai au 
nimic pentru Domnul, şi te strigă pe tine, poporule creştin, ca- 
re ai de la Domnul pecetea de creştin şi care mai ai o părtici- 
că de la Domnul. Pregăteşte-te în întregime ca să poţi trece 
prin portiţa cea strâmtă. 

Sufleţelelor de creştini, deschideţi ochişorii şi vedeţi 
cum s-a umplut pământul de copii, şi se nasc mereu, mereu, pâ- 
nă la ultimul minut, şi de la sânul mamei îl învaţă să iubească 
partidul, nicidecum pe Dumnezeu, Care îi ţine pe pământ. 

2/15 septembrie 1983 

Trâmbiţa Domnului îndeamnă la veghe împotriva păcatului. 

Venirea secerişului şi ocrotirea ascultătorilor. 

... O, dacă în această lume nu mai este nimic pentru 
Domnul, cum să nu fie sfârşit? Dacă pe acest pământ a semă- 
nat Domnul grâu şi a ieşit numai neghină, cum să nu-i vină 
secerişul? O, mai are şi Domnul câte un firicel de grâu ici, co- 
lea, şi nu poate nici pe acela să-l smulgă mai înainte de sece- 
riş. De ce nu poate? De ce nu poate Do mn ul să-Şi împlineas- 


că voia Sa? L-ar smulge Domnul mai înainte de seceriş şi l-ar 
face un buchet şi l-ar pune într-un vas cu apă vie, pe masa 
sfântă a Domnului; aşa de mult ţine Do mn ul la el să nu se 
veştejească până trece secerişul, şi îl va semăna Domnul în ţa- 
rina Sa. Da, aşa e voinţa Domnului, să nu-1 lase să vină 
secerişul şi peste el, dar uite paguba cea mare, că satana lu- 
crează el, cu meşteşugurile lui, ca să se acopere şi aceste firi- 
cele de grâu, să nu le mai găsească Domnul, să rămână tot 
pentru el. Şi atunci, poporule creştin, dacă nu vrei să ajuţi pe 
Do mn ul să-Şi adune firicelele de grâu mai înainte de seceriş, 
după cum vezi că vrea, ce vei răspunde Domnului? 

... Voinţa Domnului este să nu sufere secerişul grâul la 
un loc cu neghina, şi dacă nu vreţi a-L ajuta şi nu se poate 
aduna şi nu se poate îndeplini voinţa Domnului, cu mare du- 
rere va rămâne Do mn ul până la seceriş, că secerişul vine, e 
aproape, nu e departe, şi de va mai găsi şi Domnul ceva 
pentru El, îl va lua atunci, şi atunci strădania mea între cer şi 
pământ şi timpul pierdut, pentru cine l-am făcut? Cine-1 va 
plăti? Cine va răspunde? Cine? 

16/29 septembrie 1983 

Trâmbiţa Domnului vesteşte că smerenia duhului ocroteşte sufletul 

de pierzare. 

... Astăzi a ajuns timpul mare peste mare, şef peste şef, 
şi niciodată cei mari şi şefii nu vor încăpea în cer, dar cel ce 
va folosi plecăciunea şi se va lăsa mic, acela se va strecura pe 
poarta cea strâmtă. 

7/20 noiembrie 1983 

Glasul trâmbiţei: pământul aşteaptă împlinirea legilor sfinte pe el. 

... Aşa era timpul când era Dumnezeu pe pământ între 
oameni şi în inimile fiecăruia, şi rugăciunile şi postul, peste 
tot? în şcoli nu se începeau lecţiile până nu se începea rugă- 
ciunea; nu se începea lucrul până nu se rostea rugăciunea; nu 
mâncau până nu făceau rugăciunea. Duminica nu se lucra, 
nici boul nu se înjuga, nici calul nu se înhăma, nici cârciuma 
nu se deschidea, şi era zi de rugăciune şi de odihnă. Astăzi, 
piciorul Domnului nu mai poate călca pe pământ, şi durerile 
se înteţesc mereu pe capul celui ce nu e cu Dumnezeu, şi va 
veni timpul să strige morţii să iasă din morminte să intre ei de 
vii, dar nici atunci nu-i voi auzi. 

19 noiembrie/2 decembrie 1983 

Trâmbiţa Domnului îndeamnă că lepădarea de sine este calea 
către Domnul. 

... Sufleţelele mele de la Moldova, de ce vă depărtaţi de 
mine tocmai acum? De ce aţi venit de la Moldova? Nu pentru 
mântuire? O, cu câtă dragoste aţi venit de la Moldova şi câtă 
dragoste şi iubire aveaţi de cuvântul care v-a adus aproape, şi 
cum aţi devenit şi cum v-aţi răcit! De ce? Cine v-a făcut aşa? 
De ce vă uniţi cu cei răi ca să rămâneţi lângă ei? 

Of, tata şi mama care nu sunt cu Domnul vă duc la pie- 
ire, şi de vă e milă de ei, daţi-le ajutorul cel mai scump şi pre- 
ţios: duceţi-i la răstignitul Hristos. Câştigaţi-i voi pe ei, dar să 
nu vă câştige ei pe voi, iar de nu puteţi, lăsaţi morţii să-şi în- 
groape pe morţii lor. Iar cel ce voieşte viaţa, să-L urmeze pe 
Cel ce a murit şi a înviat pentru el. O, El este uşa. El este scă- 
parea, la El este fericirea. Daţi-I ascultare, şi haideţi odată, nu 
mai zăboviţi, nu vă mai îndoiţi. 

2/15 decembrie 1983 

1984 

Sfânta Virginia îndeamnă la mărturisirea păcatelor şi sfinţirea 

duhului. 

... Fiilor, vă mai dau o povaţă bună. Căutaţi un preot bun, 
sau vedeţi, poate vrea cel de aproape, dar să ia cartea cu toate 
păcatele şi să nu rămână nimic nespus, că orice lucru mic te 
încurcă, şi satana abia aşteaptă. Şi chiar dacă nu-ţi dă preotul 
nevoinţă, fă-ţi singur, şi numai apoi să iei sfânta fărâmiţă. Nu 
lua sfânta împărtăşanie cu sufletul încărcat de păcate, că luaţi 
foc care vă arde şi, în loc să vă mântuiţi, mai rău vă osândiţi. 

30 decembrie 1983/12 ianuarie 1984 

Glasul trâmbiţei: cămaşa sufletului este curăţenia trupului. Trupul 
îmbuibat pofteşte împotriva sufletului. 

O, de te-ai găti în cele mai strălucite haine pe deasupra, 
dacă n-ai cămaşa, degeaba; şi dacă nu o ai curată şi nepătată, 
degeaba. Flainele strălucite nu-ţi ţin de cald fără cămaşă, şi 
cămaşa curată ţine de cald trupului, iar trupul curat şi nepătat 
ţine de cald sufletului. Scumpele mele suflete, luaţi aminte în- 
văţăturile sfinte, că vă sunt de mare folos, căci cine le dă la 
spate, la spate va fi dat, şi cine le va pune la inimă, la inima 
cerului va fi şi el, că mult iubeşte Do mn ul pe cine îl ascultă. 
Plata Domnului este dreaptă şi pentru bine, dar şi pentru rău 
tot dreaptă, dar să nu caute nimeni plată pentru rău. 

... De ce nu vă daţi seama? Căci trupul gras nu are du- 
rere de suflet, şi sufletul trupului gras este slăbit de tot şi nu 
mai are putere să se suie ca săgeată către cer şi să biruie toate 
câte se vor ivi în calea lui către cer. Sufletul trupului gras şi 
îmbuibat nici nu ajunge acolo unde vrea Domnul să-l ducă. 
Niciodată nu puteţi să hrăniţi şi trupul cum vrea el, şi sufletul 
cum îl cere Do mn ul. Trupul gras şi îmbuibat niciodată nu pri- 
meşte cerinţele cerului ca să fie al lui, al cerului, pentru că 
nu-i convine să fie pe potrivă, să slăbească. Este greu de tot 
să faci un trup învăţat să trăiască bine, să-l faci potrivit pen- 
tru Do mn ul. O, nu vede nimeni cu ochi pământeşti binele şi 
răul, drumul sufletului care a trăit pentru Domnul şi sufletul 
trupului care a trăit numai pentru trup. 

O, de v-ar vedea ochişorii calea sufletului unui monah 
care a trăit mai mult din viaţa lui pentru suflet, şi trupul şi l-a 
înfrânat de la pofte deşarte! De la guriţa trupului din care a ie- 
şit îl iau îngeraşii cu tot alaiul îngeresc, până sus, la cer, şi este 
păzit de toate câte se ivesc. Că înşelătorul, cum e el, apucător 
de suflete, trimite duhuri rele, de se ţin lanţ după sufleţel, după 
tot: şi ce e al Domnului, şi ce e al lor. Dar pentru ce e al Dom- 
nului nu au putere, că se luptă îngerii cu ei. Dar lângă sufletul 
păcătosului nu mai stă îngerul; stă departe şi îi plânge de milă 
când îl vede că se uită înspăimântat în toate părţile. 

4/17 ianuarie 1984 

Trâmbiţa Domnului vesteşte că ascultarea de Dumnezeu 
îndepărtează ispita şi pedeapsa. 

... Israelule neascultător! Mare durere îi mai faci ceru- 
lui cu neascultarea şi neîncrederea şi cu zăbava cu care în- 
curci pe Domnul în planul Lui! Israelule, dacă nu ştii, citeşte 
în Scriptură să vezi cum a pedepsit Domnul pe Israelul de de- 
mult, care a tot supărat pe Domnul, că i-a dat dureri până i-a 
deschis ochii şi s-a întors la Domnul. Şi de vrei aşa, tot aşa se 
va întâmpla, dar să ştiţi că acei pe care îi va întoarce Do mn ul 
cu pedeapsă nu vor putea fi la un loc cu cei care au primit pe 
Do mn ul cu bunăvoinţă. 

16/29 ianuarie 1984 


îndemnul sfintei Virginia: credinţa întăreşte ascultarea. 

... Fiilor, cine nu foloseşte şi nu mănâncă această hrană 
pe care o aduc eu, nu va putea să răzbată acest drum pe unde 
vreau să vă duc eu. Israele, fii încrezător în acest eu, căci în 
curând vei vedea cine a fost şi este acest eu. 

23 ianuarie/5 februarie 1984 

Trâmbiţa Domnului vesteşte că slăvirea lui Dumnezeu aduce cerul 

pe pământ. 

... Sfinte Dumnezeule, Sfinte tare, Sfinte fără de moar- 
te, miluieşte-ne pe noi! Amin. Cu „ Sfinte Dumnezeule “ se 
trăieşte în cer şi se slăveşte cerul şi pe cine ţine cerul, şi cu 
„Sfinte Dumnezeule “ trebuie să trăiască şi să se slăvească ce- 
rul şi de către cei ce-i mai are cerul pe pământ. Şi tot cu „ Sfin- 
te Dumnezeule “ se coboară şi duhul de la cer la pământ, şi cu 
„Sfinte Dumnezeule “ se face şi legătura între duh şi trup. 

29 februarie/13 martie 1984 

Sfânta Virginia îndeamnă pe cei tineri la feciorie. 

... Tineretule creştin, fii deosebit de lume, de tineretul 
lumesc, şi nu râvni, şi nu te înşela, şi nu-ţi bate joc de fecioria 
şi de viaţa ta, şi fie-ţi milă, nu te înşela, că înşelătorul asta 
vrea şi asta aşteaptă. Nu te lăsa, şi făureşte-ţi singur viaţa şi 
viitorul lângă Domnul, că numai lângă El vei trăi fericit şi pe 
vecii vecilor. Astăzi nimeni nu-ţi mai dă fericirea. Numai El. 

9/22 aprilie 1984 

Trâmbiţa Domnului îndeamnă la statornicia în credinţă, care 

întăreşte lucrul mântuirii prin ascultare de Dumnezeu. 

... O, tineretule pe care te-am hrănit de mic şi te-am 
crescut cu această hrană cerească, şi acum te-ai văzut mare şi 
nu-ţi mai place şi te depărtezi! Cu durere îţi spun că orice 
mieluşel ce se depărtează de mama lui nu se mai întoarce, că-1 
mănâncă lupii. 

Poporule care ai luat parte la lucrarea şi îngrijirea aces- 
tei vii! Te cheamă Do mn ul să iei parte la culesul ei. De ce fugi 
tocmai acum? Ai avut de suferit la săparea, la sădirea, la în- 
grijirea acestei vii, şi de ce fugi tocmai acum, când să mă- 
nânci din roadele ei? Iar vă întreb: de ce fugiţi să nu luaţi par- 
te? Voinţa cerului ar fi să vină la culesul acestei vii şi din cei 
ce nu au luat parte la lucrarea ei, numai să vină să ajute la cu- 
les, şi toţi s-ar înfrupta de roadele ei dacă ar lucra cu mare di- 
băcie să adune bob cu bob strugurii, să nu se risipească şi să 
putrezească pe acest pământ plin de fărădelegi. O, veniţi îna- 
poi şi cei ce v-aţi depărtat tocmai acum! Nu vă lăsaţi biruiţi, 
nu vă lăsaţi înşelaţi de înşelătorul care vă duce la amărăciu- 
nea lui. E singura rugăminte a cerului care vă strigă înapoi. 
Veniţi, veniţi, fii ai cerului, şi nu vă lăsaţi înşelaţi! 

11/24 aprilie 1984 

Sfânta Virginia trezeşte grija pentru cei adormiţi care aşteaptă 

învierea. 

... Fiţi treji la chemarea Domnului, că şi morţii din 
morminte ştiu de această chemare, şi aşteaptă şi ei ca prin 
aceste suflete chemate să aibă şi ei parte de bucurie. 

12/25 mai 1984 

Sfaturile trâmbiţei Domnului: suferinţa este cămaşa curăţeniei. 

Cel iubitor de Dumnezeu dobândeşte raiul şi odihna sufletului. 

... Iată-1 pe Zaharia, iată-1 pe acest sufleţel care a termi- 
nat viaţa de pe pământ. A terminat cu suferinţa, cu durerile 

care nu i-au dat pace un sfert din viaţa lui. Iată că acum a pă- 
răsit patul lui de suferinţă, aşa cum l-am părăsit şi eu. lată-1 
acum cum îl îmbrăţişează lumina cerească, cum îl conduce 
trâmbiţa îngerească, lată-1 cum este într-o bucurie nespusă, la 
care nici nu se gândea. Iată-1 unde l-a dus dragostea de sufe- 
rinţe şi dureri, că el nu se supăra, şi îl lăuda pe Dumnezeu în 
orice timp. Chiar când erau durerile mai grele, el lăuda pe 
Dumnezeu şi cu gândul dacă nu putea din guriţă. Cuvântul cel 
puternic care l-a învăţat şi l-a hrănit de când l-a auzit, pentru 
el a fost o hrană scumpă. Când îl auzea, se simţea uşurat de 
dureri chiar când erau durerile mai mari. Pentru el era o 
doctorie această luminiţă ruptă din lumina cea neapropiată. 

2/15 iunie 1984 

Păcatul lăcomiei aduce suferinţă sufletului. Trâmbiţa Domnului 
cere milă pentru cei adormiţi: Ioan şi Bălaşa. 

... Mi-a scos Domnul la iveală să văd, pentru că se fă- 
cuse de cineva o întrebare şi nici până acum n-am dat nici un 
răspuns, că nu îmi venise la iveală ca acum, ca prin minune 
să-mi iasă în cale nenea Ioan şi ţaţa Bălaşa, părinţii lui Ilie 
Bunea. Amândoi plini de sudoare, şi amândoi cu povară grea 
în spate, că se încovoiaseră de greutate. Of, şi ce milă îmi era 
de ei! Şi i-am întrebat ce au în spate aşa greu şi unde se duc 
cu această greutate. Şi ei nu mai ştiau ce să mai facă de bucu- 
rie că m-au întâlnit, iar în loc să-mi dea răspunsul la ce i-am 
întrebat, mă întrebau cum să facă ei şi pe cine să trimită acasă 
pe pământ la ai lor copii, să facă ce-or şti şi ce-or putea, să-i 
scape şi pe ei de această povară, că n-o mai pot. Şi mi-au spus 
că şi nenea Gheorghe Drăgan cu soţia lui tot aşa cu povară 
umblă în spate. Şi iar i-am întrebat pentru ce poartă această 
povară şi până când. Şi ei au început să plângă şi n-au mai pu- 
tut să-mi dea răspunsul de plâns. Şi am zis aşa: „ O, Doamne, 
de unde să aflu răspunsul despre aceste suflete? Şi îndată 
mi-a venit răspunsul la ureche. Dar cine şi de unde a venit 
răspunsul, voi afla. Şi mi-a zis aşa: „Aceşti oameni vor purta 
această povară până la judecată, şi dacă Judecătorul Se va 
îndura să le-o ia, scapă de ea, iar dacă nu, rămân pe veci cu 
ea, pentru lăcomia de pământ, că se judecau prin tribunale 
pentru a avea pământ. Aveau dreptul, nu aveau, se judecau ca 
să-l câştige. Iar acum, ce au câştigat? că-l poartă în spate, şi 
nu ştie nimeni cât timp 

Scumpilor copii ai acestor oameni, adică ai acestor ră- 
posaţi, luaţi aminte ce vă spun, iar dacă nici acum nu veţi cre- 
de şi nu veţi lua în seamă nici acum, cer la Domnul cu lacrimi 
şiroaie să vă aducă la ei să vedeţi, că toţi aşteptaţi de la Dom- 
nul semne. 

9/22 iulie 1984 

Fericiţi făcătorii de pace. 

... Măi sufleţelule, nu te mai numeşte Domnul creştin 
al Lui dacă judeci fapta aproapelui tău, şi pe a ta nu o vezi. 
Atunci te judecă şi pe tine Dumnezeu. Domnul nu te învaţă 
aşa, ci caută de îl ajută şi îl ridică şi îl îndreaptă pe aproapele 
dacă a căzut, dacă a greşit; sau dacă este amărât, caută de-i în- 
veseleşte amarul. Unde vezi foc, caută de-1 stinge; nu-1 aprin- 
de mai tare. Unde vezi ceartă, răzvrătire, caută de fă pace. 
Unde vezi dureri, caută de le vindecă, şi nu fă durerile mai 
mari, că se vor muta şi la tine, că Domnul plăteşte cu plată 
dreaptă, şi cu măsura cu care dai, tot cu aceea iei. 

13/26 iulie 1984 


Sfânta Virginia îndeamnă la veghe pentru sfială sfântă. 

... Nu vedeţi cum îl duce satana pe om numai la rele? 
Şi tineri şi bătrâni şi copii, la fiecare le place să umble despu- 
iaţi. Nu mai au nici o ruşine de nimeni, nu mai zic că mai e 
Dumnezeu şi vede. 

15/28 iulie 1984 

Răbdarea cea spre înţelepţire întăreşte dragostea de Dumnezeu. 

... Popor creştin, nu te lipsi de Cel ce Şi-a dat viaţa pen- 
tru tine! Domnul Şi-a dat trupul spre chinuirea cea mai groaz- 
nică şi Şi-a dat sufletul în cele mai grele dureri. Dar tu, măi 
sufleţelule de creştin, ce dai pentru El? Că nici măcar un dinte 
din gură nu dai pentru Domnul, d’apăi viaţa! Nici un mădu- 
lar de al tău nu vrei să rămână pentru Domnul? Nici o dure- 
re, cât de mică, nu vrei să o suferi pentru Domnul? Orice du- 
rere vă vine în trup, fuga la doctor să vă vindece, şi cât mai 
degrab, dar nu vă vine în gând să ziceţi: „Poate o fi de sus, 
de la Domnul, durerea mea. Poate am greşit ceva şi e pentru 
îndreptare şi nu pentru pierzare. Sau poate o fi pentru încer- 
care, să mai vadă Domnul şi voinţa şi dragostea creştinului 
faţă de Domnul Dar durerea Domnului este mare acum, 
căci creştinul de acum nu mai este cum era cel vechi. Creşti- 
nii de acum îi răsplătesc Domnului cu ură şi duşmănie, în loc 
de milă şi preţuire. 

16/29 iulie 1984 

Sfânta Virginia plânge rugăndu-se pentru împlinirea misiunii ei de 
mântuire a multora. 

... O, Preasfântă Treime şi cerule puternic, auzi-mi şi 
ascultă-mi ruga mea fierbinte şi înăbuşită în lacrimi! Coboa- 
ră mai curând ce vei şti şi ce vei voi Tu aici, unde m-ai trimis, 
că nu mai pot, că iată, focul e în văpaie. Poporul, în loc de 
pregătire, s-a întors cu răzvrătire. Doamne Dumnezeul meu, 
ascultă, nu mă lăsa, ascultă-mi rugămintea mea! Nu lăsa să 
apuce satana ce vrea să apuce: zidirea Ta! 

Iată-1 pe creştinul la care m-ai trimis! Nu mă mai pri- 
meşte, nu mă mai vrea, nu mă mai ascultă şi nu vrea mântui- 
rea prin suferinţă, ci vrea prin semne şi minuni. Dă-le, Doam- 
ne, ce vei şti şi ce vei voi, numai să-i aduci la Tine, şi pierză- 
rii să nu-i laşi! Trimite, Doamne, securea Ta să le taie toată 
pofta diavolească, toată lucrarea satanei care s-a aciuat în po- 
porul Tău. Şi taie, Doamne, şi puterea satanei, să nu mai aibă 
putere unde nu e al lui, şi ajută-mă, Doamne, să urnesc din loc 
această răgălie ce s-a pus în calea mea. Ajută-mă, cerule pu- 
ternic, să îndeplinesc misiunea la care sunt trimisă. 

20 iulie/2 august 1984 

Glasul trâmbiţei aduce promisiunea slavei Domnului peste 
poporul creştin pe pământ. 

... Un pas mai e şi se va vedea ce va face Do mn ul cu 
poporul Lui. îl va face să strălucească mai mult ca lumina 
soarelui şi îl va scoate din mijlocul lumii şi va striga la lume: 
„Iată, voi aţi trăit fără Dumnezeu şi plini de toate poftele, dar 
această mână de popor nu L-a lepădat pe Dumnezeu pentru 
poftele deşarte, şi a lepădat poftele pentru Dumnezeu, şi cu 
Dumnezeu va trăi în veci de veci, şi de toate bunătăţile se va 
înfrupta, şi de strugurii din via cerului va gusta, de la sădire 
până la cules". 


5/18 august 1984 

Sfânta Virginia îndeamnă să se ţină sărbătorile Domnului şi ale 
sfinţilor, după datina strămoşilor. 

... Să se caute calendarele vechi, ca să se vadă cum se 
ţin cu adevărat sărbătorile. Să vă luaţi după Ceasloave, că 
acelea au mai rămas după voia Domnului. în calendar scriu 
comuniştii ce vor ei. 

1/14 septembrie 1984 

Trâmbiţa Domnului face promisiunea că va grăi iarăşi peste 
popor Domnul Cuvântul. 

... Am să cer cu lacrimi şi durere să mă ajute cuvântul 
Mântuitorului, să vină să lucreze. Am să vă dau să vorbiţi cu 
cuvântul Celui ce m-a trimis. Crezi, păstorule? Să văd eu 
atunci ce mai zice poporul. Ştiţi când? Când vor fi suflete mai 
multe adunate, ca să nu mai poată da nimeni din colţ în colţ. 
Să străpungă inima fiecăruia, ca să audă pe Cel ce mă trimite. 
Să vedem atunci ce va mai crede. 

19 septembrie/2 octombrie 1984 

Sfânta Virginia învaţă că rugăciunea din miez de noapte taie 
lucrarea vrăjmaşă şi îmblânzeşte pe Domnul. 

... Orice veţi cere în rugăciunea de miezul nopţii, nu lă- 
saţi pe Domnul cu inima rece să nu împlinească. Chiar şi vrăj- 
maşi dacă aveţi, cereţi atunci, la rugăciunea de miezul nopţii, şi 
nu cereţi rău pentru vrăjmaşi, ci cereţi îmblânzirea lor, că Dom- 
nul nu împlineşte nici o rugăminte cu răsplătire tot cu rău. Cau- 
tă să îmblânzeşti pe Domnul, că destul e mâniat El pe cel ce fa- 
ce rău; să îmblânzeşti mânia Domnului, că dacă Domnul vede 
că tu ai iertat, poate Se înduplecă şi iartă şi El, şi îţi iartă şi ţie 
greşalele tale. la pildă de la rugăciunea „ Tatăl nostru 

21 septembrie/4 octombrie 1984 

Trâmbiţa Domnului spune că biruinţa poporului creştin este prin 
oprirea de la păcatul trupesc. Cinstirea sfinţilor şi a serbărilor lor. 

... Cerul voieşte ca acest mănunchi, această mână de 
popor să lumineze calea prin întuneric, să strălucească în lo- 
cul soarelui când va fi beznă pe pământ. Domnul va triumfa 
prin întuneric cu această mână de popor, ca să-l arate la tot 
ochiul de pe pământ. 

Am oprit căsătoria şi întinarea la creştini. Prin aceasta îi 
voi deosebi de lumea cea deşartă care se întinează până moa- 
re. Cine nu-şi spală hăinuţa, nu se poate strecura la Do mn ul, 
în lume nu se mai foloseşte nici postul, nici rugăciunea, ci nu- 
mai curvia. Vor fi trupuri care vor zăcea, şi sufletul nu va ieşi. 

... Nici în mănăstiri nu se mai foloseşte ce cere cerul. 
Nu se mai foloseşte nici privegherea, nici postul. 

... Fiecare sfânt ocroteşte şi are grijă de sufletul care-i 
poartă numele. Cereţi ajutorul sfântului, dar fiţi creştini, nu ca 
lumea care foloseşte înjurătura şi fapta rea. Fiecare sfânt 
plânge de sufletul care-i poartă numele dacă vede rele la creş- 
tin. Sfântul Vasile are multe suflete care-i poartă numele, şi 
puţini are care-1 cinstesc după voinţa cerului. Mulţi zic că îi 
fac cinste sfântului Vasile, şi îl bucură pe satana cu ce fac în 
ziua sfântului. Dacă vrei să faci o voinţă a sfântului, fă o ma- 
să şi cheamă săracii. Azi e plin pământul de cei care poartă 
nume de sfinţi, dar în ziua sfântului îl cinstesc pe satana. O 
faptă plăcută sfântului este să dai ceva la cine n-are, din pu- 
ţinul pe care-1 ai. Să dai o sfântă Liturghie, să te rogi Domnu- 
lui, că sfânta Liturghie scapă sufletele de la pieire. 

22 octombrie/4 noiembrie 1984 


Precum a făcut promisiunea, după patru ani de la ple- 
carea la ceruri a sfintei Virginia, Domnul grăieşte din 
nou peste poporul creştin, prin sora ei, Maria, la rugă- 
mintea trâmbiţei Sale 

întărirea credinţei poporului; trâmbiţa Domnului se roagă pentru 
popor. Lumea păcătoasă va fi luată din spate pentru duh de pocăinţă. 

... lată, Eu sunt Domnul Dumnezeu, Eu sunt Do mn ul 
domnilor, Eu sunt Alfa şi Omega, începutul şi sfârşitul. Sufle- 
telor neîncrezătoare, am venit să vă fac încrezătoare. Am ve- 
nit să vă străpung în inimioare, că nu e cuvântul minciunii, ci 
e cuvântul cel puternic. Am venit să vă dau mâna să vă scot 
din întuneric. Sufletele Mele, cine vă face să nu vă încredeţi? 
Cine vrea să vă apuce? 

Iată, a sosit momentul să staţi de vorbă cu Cel ce v-a 
trimis această rază de lumină să vă lumineze mintea şi calea. 
Cu foc şi durere vă spun, cu cuvânt puternic: nu mai staţi la 
îndoială, nu mai staţi! întăriţi pasul! 

... Toţi ziceţi că Verginica e moartă, că a murit. N-a mu- 
rit, dar de vă e dor să vedeţi ce va fi ea, daţi-i ascultare. Ştiţi 
cum va fi ea? Mamă a tuturor creştinilor din acest popor, şi 
veţi fi copiii ei. Ea Mă roagă în tot timpul: „Doamne, nu mi-i 
lăsa! Nu Te uita la ei că nu mă ascultă. Nu mi-i lăsa pierză- 
rii! Şi pentru toată România şi pentru toată suflarea se roa- 
gă împreună cu Maica Mea. O, nimic nu e mai scump pentru 
Du mn ezeu decât creştinul. Iubeşte Do mn ul creştinul ca pe 
biserica Sa. 

... Tată, gândiţi-vă la durerile ce vor veni peste trupuri. 
Nu poate omul suferi durerea de măsea, dar ce va face omul 
când va suferi pentru orice păcat? Lumea care trăieşte în 
curvie şi în beţie, va trece prin chinuri şi va striga moartea, 
dar nu voi trimite moartea până ce nu voi spăla urma 
păcatului. Mă uit şi privesc peste tot pământul. Copii de-o 
şchioapă cu ţigara în gură. Se întrec la beţie femei şi bărbaţi. 

23 octombrie/ 5 noiembrie 1984 

Sfânta Virginia aminteşte că tovărăşia cu lumea aduce dureri 
peste cei iubitori de Dumnezeu. 

... Nu mai călătoriţi în maşină cu suflete lumeşti, că nu- 
maidecât te aruncă în şanţ. Aceste maşini sunt binecuvântate, 
şi nu ai voie să călătoreşti cu suflete lumeşti. Nu ştii pe cine 
iei în maşină. Poate acest suflet e cu satana în inimă, şi te 
aruncă în şanţ. El nu rabdă pe copilul lui Dumnezeu, şi îl 
aruncă şi pe cel lumesc şi pe al Domnului. 

29 octombrie/12 noiembrie 1984 

Glasul trâmbiţei învaţă poporul că pomenirea adormiţilor trebuie 
lucrată după voia cerească. 

... Vă spun o durere: pomenile care se fac cu băutura 
satanei, cu ţuică, vă spun pe de-a dreptul, nu sunt primite. 
Preotul care a luat parte la băutura satanei, nu-i sunt primite 
slujbele. 

8/21 noiembrie 1984 

Trâmbiţa Domnului îndeamnă la înfrânarea de la poftele trupului. 

... Cel ce-şi face trupul ca butoiul, este la fel ca porcul 
cu jujău. îl încurcă de a intra pe poarta cea strâmtă. 

24 noiembrie/7 decembrie 1984 

Sfânta Virginia prooroceşte loc pregătit pentru ocrotirea poporului. 

... Scumpii mei, vă iau cu barca şi vă trec apa spre ma- 
lul cel scump, şi dacă sunteţi bine pregătiţi, barca nu se lea- 
gănă; merge lin, lin. 

Ţineţi seama, că va arde pământul, iar pe voi vă strânge 
Domnul undeva şi veţi privi numai cu ochişorii, şi nu se va 
atinge nici un rău de voi şi veţi fi mărturie pentru toţi. Mai are 
Domnul popor prin mănăstiri, care se roagă, dar nu sunt pre- 
gătiţi ca această mână de popor, nu împlinesc toate aşa cum 
cere Domnul. Sunt suflete de călugăriţe, de călugări şi de 
preoţi care-şi hrănesc trupul mai bine ca în afara mănăstirii şi 
nu vor să primească postul. 

Smeriţi-vă şi umiliţi-vă, scumpii mei, când staţi de 
vorbă cu Unul din Sfânta Treime. 

4/17 decembrie 1984 


1985 

Domnul vesteşte marea lucrare a trâmbiţei Sale. 

... De vreţi să ştiţi ce e Verginica, luptaţi- vă să fiţi cu 
ea, că ea este cel mai apropiat duh al Meu. Ea cere binele pen- 
tru toată zidirea Mea, alături de Măicuţa Mea. 

1/14 ianuarie 1985 

Lucrarea tainică pentru alegerea celor credincioşi. Trâmbiţa 

Domnului îndeamnă pe cei tineri spre binele ceresc. 

... Domnul acum lucrează în ascuns. Când poate să 
adune câte un suflet, în ascuns îl aduce. Nu vrea Domnul să 
ajungeţi pe mâna vrăjmaşilor, ci vrea Domnul să lucreze în 
ascuns, până se va împlini planul Domnului. Să fiţi gata pre- 
gătiţi aşa cum cere cerul. Dacă se va vinde ceva, să ajungeţi 
cine ştie unde, gata şi Do mn ul cu sfârşitul vă va băga ca pe 
Noe în corabie şi va da drumul sfârşitului. Dar dacă nu sunteţi 
pregătiţi? Noe a fost pregătit. De ce strigă Domnul pregăti- 
rea? A sosit clipa să ajungeţi vânduţi, şi Domnul e aici. 

... Tineretule, băieţi şi fete, nu te lipsi de ceea ce ţi-a 
pregătit Domnul, de viitorul cel fericit pe care ţi-1 dă Do mn ul 
acum. Un pas, şi îl vei primi. Tineretule scump, caută să îm- 
plineşti, şi trăieşte acest puţin timp aşa cum vrea cerul, ca să 
scapi de viitorul care vine. Nu te înşela, nu te lăsa înşelat de 
înşelătorul să-ţi dea viitorul pe pământ numai pentru o clipă 
amărâtă şi trudită. O, la multe suflete ale mele văd adâncul 
inimii mâhnit de multe necazuri. Cine aduce necazurile şi su- 
părările? înşelătorul caută pe toate căile să intre în inimile 
care-1 primesc. 

7/20 ianuarie 1985 

Despărţirea oilor de capre. îndemn al sfintei Virginia la veghe 
peste popor, spre îndepărtarea ispitelor. 

... E gata să vină despărţirea oilor de capre, a copiilor 
de părinţi, a fraţilor de surori. Sunt în mare durere. Nu vede 
nimeni ce vine, decât numai eu. O, păstorule, simte-mi dure- 
rea, că şi eu ţi-o simt. Plângem împreună şi nu ne vede ni- 
meni. Avem o nădejde pe care nu trebuie s-o pierdem. Cel ce 
trece prin dureri, acela va străluci, dar nu cel ce trece prin du- 
rerile neascultării. 


... Caută, scumpule păstor, cuvintele cereşti din Scrip- 
turi, unde sunt scrise, şi pe cele ce le aduc din cer, şi să fie cele 
mai străpungătoare, hrana cea mai bună, şi alungă orice aduce 
durere în acest popor; alungă pe satana din cel ce vrea să-l 
smulgă. Pricepi ce spun eu? Nu-i lăsa. Pe unde vezi că umblă 
înşelătorul, caută şi nu-i lăsa. Nu-ţi fie teamă de nimic. Nu te 
înspăimânta de nimic. Lucrează pentru Domnul până în ultima 
clipă, şi Domnul lucrează pentru tine. Când va vedea Domnul 
că nu mai puteţi face nimic pentru El, a închis uşa, dar nici pe 
mâna vrăjmaşilor nu vă lasă. Ştie Domnul cum lucrează. 

9/22 ianuarie 1985 

Domnul grăieşte despre vremea lucrării Sale prin trâmbiţa Sa pe 
pământ şi despre întoarcerea duhului ei la poporul creştin. 

... începusem sădirea la via Mea şi căutam mereu mun- 
citori pentru via Mea. Mi-am făcut o trâmbiţă pe pământ. Am 
căutat, am căutat, până Mi-am făcut o sumă de muncitori ai 
viei Mele, şi în timpul muncii la via Mea am avut acest vas 
prin care chemam muncitorii la via Mea. Ce taină am pregă- 
tit ca să chem muncitorii la via Mea! Dar o parte din ei săpau 
pe dedesubt moartea acestui vas, şi a făcut trâmbiţa Mea să 
nu mai poată lucra, şi am luat-o de pe pământ. Dar am întoc- 
mit minune şi trâmbiţez şi acum prin ea. Aşa am zis: „Mergi, 
Verginico, pe pământ, să strângi muncitorii viei Mele, să le 
faci chemarea, tată Mare durere a fost pe poporul Meu de 
când te-am luat la cer. Până la cer a fost de grea despărţirea. 
Şi am văzut durerea şi am zis: „Mergi la ei! Fă-le pregătirea, 
fă-le chemarea pentru cele de sus!“. 

17/30 ianuarie 1985 

Trâmbiţa Domnului îndeamnă la pregătire pentru poarta cea 
strâmtă. 

... Strigă cerul la creştini să-i facă să fie de mn i de a intra 
pe portiţa cea strâmtă, de a străluci. Aşa spune Domnul: prunc 
ai fost când te-ai botezat, aşa să fii şi acum, prunc curat şi ne- 
întinat. Cine ascultă şi împlineşte, va străluci ca lumina soa- 
relui. Pe cei ce nu împlinesc şi au la Domnul scrise fapte bune 
şi ceea ce a trimis Do mn ul nu primesc, îi trece prin suferinţă şi 
îi aduce la comoara lor, dar să ştiţi că pe cei ce-i trece Domnul 
prin dureri nu mai au locul cu cei ce au împlinit de bunăvoie. 

27 ianuarie/9 februarie 1985 

Domnul anunţă stăruinţa trâmbiţei Sale pentru salvarea poporului 
neascultător şi pentru îndemnarea la dragoste cerească. 

... Verginica cere uneori semne pentru împotrivitori, 
dar apoi tot ea plânge, pentru că îi e milă. Ei îi e milă şi aşa, 
şi aşa; şi să-i lase, şi să-i pedepsească. Sufletele ei, care sunt 
de un sânge cu ea, strigă la ei, şi nu vor. O, cum vor căuta-o, 
cum vor striga-o! Trăiesc cu nădejdea că vor scăpa prin ea, că 
dacă le-a citit cumva cineva, le-a intrat la inimioară că şi chiar 
dacă nu se întorc vor avea scăpare. 

... O, mioriţelor pe care vă am la mănăstirea Nămăieşti! 
Folosiţi totul, să trăiţi după voinţa Mea. Folosiţi dragostea şi 
iubirea întru toate. Purtaţi cu drag hăinuţa cea neagră, că pes- 
te un pas va fi albă, strălucitoare. Toate mioriţele pe care le 
am acolo, Eu le-am trimis. Eu le-am dat şi măicuţă să le aibă 
în primire, ca să aibă legătură cu acest mănunchi, să pot con- 
duce după voia Mea. 

27 ianuarie/9 februarie 1985 

Trâmbiţa Domnului îndeamnă cetatea Gheboieni la lucrul viei 
Domnului, până la sfârşitul lucrului. 

... Gheboienilor, fiţi atenţi, că în pasul în care sunteţi 
voi, sunteţi muncitorii viei cerului la care aţi muncit. Dacă 
sunteţi şi aţi fost muncitori ai viei cerului, nu vă lăsaţi, că 
acum via s-a copt, şi vă cheamă Domnul să luaţi parte la stru- 
gurele cel dulce, la mustul cel dulce, care va curge şi nu se va 
mai termina. Mulţi au fost de au muncit, şi acum îi caut, îi 
chem pas cu pas şi nu mai pot să îi mai aduc. A găsit Do mn ul 
pe alţii, alt popor, alţi muncitori, şi tineret, şi de toate vârstele, 
care n-au muncit la via cerului. îi cheamă Domnul la înfrup- 
tat. Se mulţumeşte Domnul şi cu atât, numai să vină. 

O, ce durere! Mulţi au fost, puţini au rămas. Mulţi au 
fost care au muncit, şi s-au dus pe apa sâmbetei. De ce? Se zi- 
ce că „Au murit, nu mai sunt. S-a dus păstorul, s-a dus stri- 
gătul şi chemarea care ne chema odinioară “. 

S-a dus păstorul, s-au risipit oile. A luat Do mn ul păsto- 
rul, că nu mai era cu putinţă de a mai lucra prin el. Nu mai era 
cu putinţă de a mai lucra prin el. Dar mai înainte de a o lua, 
minunea a fost pregătită de a merge chemarea înainte. Atât au 
durat treptele mele: până a venit şi a început Domnul iarăşi 
chemarea, dar în acest timp multe oi a pierdut Domnul, pe 
care le mai cheamă şi astăzi, şi în loc să-i cuprindă frica de 
această chemare, de această minune, în loc să se umilească, 
stau departe. A strigat Domnul prin mine pentru popor, şi 
acum vrea să-i ţină până la sfârşit. Chemarea pe care a în- 
ceput-o este şi acum. 

28 ianuarie/ 10 februarie 1985 

Sfânta Virginia plânge în cer pentru pustietatea care s-a aşezat 
peste locul în care a lucrat Domnul prin trupul ei. 

... O, acoperământule al meu, cum ai fost când eram eu 
în tine, şi cum ai devenit acum! în dureri am plecat din tine, 
în dureri sunt şi acum, că nu mai am loc în tine, nu mai am 
loc unde să mă cobor. Ar fi vrut Domnul să facă din tine o 
adevărată corabie, ca şi corabia lui Noe. 

Nu lăsaţi acoperământul meu să rămână pustiu. Nu lă- 
saţi pe înşelătorul să facă ce vrea el aici. 

19 februarie/4 martie 1985 

Domnul îndeamnă poporul la rugăciune cu stăruinţă. 

... Scumpule sufleţel de creştin sau creştină, dacă îţi 
aduce satana gânduri împărţite să te despartă de Mine, Dom- 
nul, strigă cu lacrimi la cer şi zi şi noapte şi rupe-ţi genunchii 
prin mătănii şi zi: „Doamne, nu mă lăsa, nu mă depărta! 
Ţine-mă lângă Tine, deschide-mi ochii pe calea cea dreaptă. 
Ţine-mi gândul şi pasul şi ochii şi inima numai pe drumul cel 
drept! “. 

25 februarie/ 10 martie 1985 

Domnul spune că haina lumească a creştinului este durerea cerului. 

... Creştine, dacă îţi place să fii pe veci lângă Mine, lea- 
pădă haina şi pantoful care nu-Mi place Mie. Pentru un pantof 
şi o haină luxoasă, care îi place numai satanei, să-ţi pierzi fe- 
ricirea care ai avea-o pe veci? Că haina sau pantoful acela, ca- 
re nu sunt pe voia Mea, te fac să-ţi pierzi fericirea; le porţi un 
moment, şi apoi îţi aduc în loc durerea de veci şi te despart de 
Mine. Păi cum nu-ţi place ţie haina care nu-ţi vine bine pe 
corp, aşa nu-Mi place Mie de creştinul care nu se pregăteşte 
pe voia Mea aşa cum l-am învăţat Eu, că Eu altfel nu îl cu- 
nosc că e al Meu. 


Să laşi toate poftele, să-Mi faci numai pofta Mea. Să te 
îmbraci cum te-am învăţat Eu, nu cum nu e îngăduit de Mine, 
şi vei vedea ce vei câştiga. Cum ciopleşti cu barda dintr-un 
le mn până faci ce doreşti din el, aşa vreau Eu să cioplesc creş- 
tinul Meu. Eu nu cioplesc cu barda, ci cu cuvântul dulce, dar 
pe cel ce Mă ascultă, pe cel care lucrează după voinţa Mea. 

20 mai/2 iunie 1985 

Trâmbiţa Domnului îndeamnă poporul spre duh de ascultare. 

... Luptaţi-vă să nu scrie satana nimic. Luptaţi-vă să fa- 
ceţi binele, ca să scăpaţi de judecată. Dacă azi aţi greşit, când 
a venit seara faceţi mătănii şi rugăciune la cer: „Doamne, 
şterge greşeala mea şi iartă-mă! “ , că dacă faceţi, şterge înge- 
raşul tot. Nu ştiu cum să vă mai învăţ să aveţi parte de feri- 
cire, nu de osândire. O, scumpii mei, dacă aţi şti cât preţuieş- 
te cerul pe cei ce ascultă această strigare! E scris la Do mn ul 
anul, ziua şi ceasul şi minutul celor care au plecat spre ascul- 
tare. Cei ce staţi şi zăboviţi, vă roagă cerul: veniţi până nu se 
închide uşa, că vă primeşte Domnul şi acum! Numai hai, 
aruncaţi la gunoi tot, tot ce vă desparte de mântuire, şi hai, în- 
tăriţi pasul! Nu mai am răgaz de stat în cer; mereu sunt între 
cer şi pământ să strig că e gata. 

20 mai/2 iunie 1985 

Sfatul Domnului: cumpătarea: rodul duhului. 

... Fiule, nu zic să nu te atingi de vin, dar bea numai un 
păhărel. Ce e mai mult, îl aduce pe duhul rău. 

27 mai/9 iunie 1985 

Trâmbiţa Domnului întăreşte pasul ucenicului ei. 

... Tinere lule iubit, înainte tot mereu! Nu da înapoi, că 
Do mn ul te-a scris în cartea Sa ca pe un ucenic dintre cei mai 
iubiţi şi apropiaţi de Domnul. Cere ajutorul cerului. Cere aju- 
torul sfântului mare prooroc Ilie, căruia îi porţi numele. O, ti- 
nerelule, dacă ai şti cum e privirea scumpului Mântuitor pas 
cu pas cu tine! Mai e un pic şi vei vedea unde te duce ascul- 
tarea pe care mi-o dai. 

4/1 7 iunie 1985 

Domnul aminteşte: „Se vor ridica părinţii împotriva fiilor 

... Vai de părinţii care sunt împotriva unui copil căruia 
i-a deschis cineva drumul spre Dumnezeu! Aşa a fost şi tatăl 
muceniţei Varvara împotriva fiicei lui, şi a chinuit-o pentru 
Dumnezeu. Păi dacă tu nu poţi să iubeşti pe Dumnezeu şi ai 
în casă un suflet care îl iubeşte pe Dumnezeu, ajută-1, nu-i sta 
împotrivă, ca să ai şi tu parte prin el. 

2/15 iulie 1985 

Domnul vesteşte că puterea pentru post vine de la El. 

... întăriţi postul. Când e post, să fie post. Postul oglin- 
deşte ca oglinda şi dă putere la orice pas. Ştiu că vă vine greu 
că vă doboară munca, dar când postiţi, Eu vă întăresc şi mai 
mult. Postul a suit pe sfântul Ilie cu trup cu tot la cer. Trupul 
care posteşte se face uşor ca un fluturaş şi vrednic de Dum- 
nezeu, de fericire, de biruinţă în pasul spre mântuire. 

18/31 iulie 1985 

Cuvântul lui Dumnezeu 


îndemnul sfintei Virginia: nimeni să nu rămână pe urmă. 

... Postul şi rugăciunea sunt arma cu care îl dai la o par- 
te pe satana dinaintea ta. Toate le biruieşti. Ai slăbit un pic ru- 
găciunea şi nu vrei să primeşti postul aşa cum ţi-1 cere Dom- 
nul, nu poţi să-l biruieşti pe satana, ci te biruieşte el pe tine. 
Nu mai alerga cu cele pământeşti. Cele pământeşti să-ţi fie 
mai uşoare dacă te doboară cu trupul. Dacă alergi şi iar alergi 
după bani şi avere, atunci te doboară satana. Ai venit doborât 
de muncă şi nu ai mai fost în stare să faci post cum trebuie şi 
nici rugăciune cum trebuie; atunci ai întărit cureaua satanei şi 
ai slăbit-o pe a ta. Până când să ţină Domnul pe cel ce a plecat 
de mult, pentru tine, care nici acum nu ai plecat? Corabia e 
gata, trasă la mal pentru cei ce sunt gata. Nu crezi că a coborât 
Do mn ul din cer la tine? 

22 iulie/4 august 1985 

Domnul îndeamnă la veghe poporul pentru ziua venirii Lui. 

... Ţineţi-vă statura cea bună, că nu pot veni mereu cu 
mângâierea. Nu când ne mai întâlnim să te găsesc iarăşi răs- 
turnat. E ca şi cum ai pleca undeva şi laşi un copil de încre- 
dere să-ţi facă treburile, şi când te întorci, le găseşti strună pe 
toate şi te bucuri mult atunci. Aşa şi Eu Mă bucur, dar dacă 
nu eşti gata când vin Eu să te iau, şi eşti încurcat, ori nu gă- 
seşti haina să te îmbraci, ori ai pierdut un pantof, ori ai pier- 
dut pălăria, ori nu mai găseşti baticul, Eu nu te mai aştept, şi 
plec, şi tu rămâi, şi atunci cine pierde? că Eu al doilea drum 
nu mai fac. Un singur drum fac, şi închei. 

26 august/8 septembrie 1985 

Păstrarea peceţii de creştin. împlinirea rânduielii femeii lelmze. 

... Mulţi sunt creştini, dar îşi bat joc de această pecete. 
Şi cel din lume zice că e creştin, dar o murdăreşte în tot felul. 
E greu, creştinule, să fii creştin adevărat, dar această greutate 
te străluceşte în cer dacă te lupţi s-o duci. Asta e crucea. E 
grea, dar ţi-a venit ajutor să poţi să o duci. A pus cerul în miş- 
care o ceată pentru ajutorul tău. Copilule al lui Dumnezeu, 
nu-ţi bate joc de binele tău. Nu te împotrivi, nu călca în pi- 
cioare aceste mărgăritare. 

Se duce la fântână ca să ia apă cea care a avortat. O să 
alerge după apă şi dincolo, şi acolo nu va avea apă. O femeie 
care a călcat pământul şase săptămâni după ce a născut, arde 
pământul sub ea de nouă stânjeni în jos. Păcătuieşte lehuza şi 
ies copiii cu năravuri rele şi cu tot felul de boli. A uitat mama 
statura ei în faţa lui Dumnezeu. 

21 septembrie/4 octombrie 1985 

Vremile postului nu mai sunt ţinute. Plânge Domnul pentru acest 

păcat. 

... Azi lumea nu mai ştie nimic, nici că se lasă sec de 
Paşti sau de Crăciun. Azi e de-a valma. înainte postea lumea 
toate posturile. Azi toată munca e pentru trup, să-i dea omul 
trupului ce-i place. S-au făcut trupurile ca butoaiele. Nu se 
mai ştie când e ziua crucii, când e sărbătoare. Azi omul mă- 
nâncă în fiecare zi came. O, fiilor, azi sunt distrus ca atunci 
când eram pe cruce. Sunt distrus pentru starea lumii de azi. 

... Şi lui Noe înainte de potop i-am cerut să fie curat, el şi 
toată casa lui. A văzut Noe potopul? A văzut Lot ce a ars unde 
a fost el? Nici tu nu vei vedea dacă asculţi ce-ţi cere Domnul. 

6/19 octombrie 1985 


Domnul grăieşte că preoţii lui Hristos sunt cei ce leapădă păcatul. 

... Astăzi sunt pline şcolile care pregătesc tineri să fie 
preoţi. De ce să fie preot? Pentru lume? Când iese preot, el tre- 
buie să se căsătorească şi nu mai lucrează ce-i dau Eu. A ajuns 
la hop. Preot să te duci în lume? Preoţimea M-a pus pe cruce, 
că nu i-a plăcut cu ce am venit Eu. Chiar şi ucenicilor Mei nu 
le-a plăcut cu ce am venit Eu. Fiilor, nu vă îndoiţi că am co- 
borât Eu şi n-aţi putut merge la biserică. Eu sunt mai mare de- 
cât biserica, şi tot biserică e şi când staţi de vorbă cu Mine. 

25 noiembrie/8 decembrie 1985 

Durerea Domnului. Pentru credinţă se cere duh de statornicie. 

... Măi copiii Mei, mai rău Mă dor ranele acum, ca 
atunci când aveam cuiele în ele. De ce nu vreţi să fiţi alifia 
care să ungă ranele Mele? O, am trimis tineri şi tinere să îm- 
brace haina monahicească, şi acum se despart şi nu vor să fie 
fericiţi. Dar în cerul sfânt e scris monah. Şi când va veni 
Do mn ul să-l ia să-l facă fericit şi nu-1 va găsi nici monah, nici 
creştin în poporul Său, ce faci, copilule fără minte? 

10/23 decembrie 1985 


1986 

Plânsul Domnului pentru cel păcătos. 

... Mamele ucigaşe! Vai de aceste mame, că-şi fac copiii 
păsări negre! Orice pom, orice om e ca un pom roditor, şi în 
acest pom dacă n-ai vrut să aduci copii cu viaţă, şi ai adus pă- 
sări negre în loc de poame, aceste păsări negre strigă: „ Vai de 
noi şi de cine ne-a făcut pe noii". Strigă până soseşte această 
mamă, să ciugule din ea şi din sufletul ei ca dintr-un stârv. 

2/15 ianuarie 1986 

Sfânta Virginia îndeamnă la pacea dintre fraţi, care aduce iertare 

şi mântuire. 

... Haideţi, copii, spulberaţi tot ce e al satanei din inimă 
şi din fapte! Haideţi, îmbrăţişaţi dragostea şi iubirea de aproa- 
pele, cuvântul dulce şi tot ce a pus cerul la îndemână pentru 
a vă pregăti; cuvântul dulce în cer şi în casă şi cu cel ce-ţi fa- 
ce răul. Dacă el îţi face rău, nu-i plăti cu rău. Fă-i tu bine, că 
ţie îţi plăteşte Judecătorul binele tău, şi lui, răul lui. Roagă-L 
pe Dumnezeu să Se îndure să nu-i plătească rău pentru răul 
pe care-1 face: „Dă-i plată bună şi mie şi lui, că şi eu greşesc 
cu ceva înaintea Ta, şi trece cu vederea greşeala mea şi a ce- 
lui ce-mi face rău! Iartă-l şi pe el şi pe mine! “. Aşa să te rogi, 
şi să ai legătură dreaptă cu Dumnezeu. Fă-i o faptă bună, dă-i 
o mângâiere cu un cuvânt dulce aceluia ce e duşmanul tău, şi 
Do mn ul te ia în braţe pe tine. Cel ce vorbeşte azi, Acela e şi 
Judecătorul, şi nu vrea să vă ducă la judecată, căci vă pregă- 
teşte după voia Sa. 

6/19 ianuarie 1986 

Domnul aminteşte de locul în care a coborât întâi (satul Maluri), 
dându-i preţuire. 

... O, scumpii Mei, uitaţi-vă! Privesc din cerul sfânt 
acest sătuţ şi colţuleţ unde Eu am coborât cândva cu lucrarea 
Mea. Dacă ar fi fost preţuită coborârea Mea, ar fi avut acest 

sătuţ prilejul ca toţi locuitorii lui să aibă parte de mântuire. 
Dar cu ce să-i câştig? Cu ura şi cu mânia cu care nu ştiau cum 
să piardă acest trup prin care Eu vorbeam? Porniseră toţi cu 
ochi răi pe sufletele care veneau de departe şi se fereau când 
veneau. Aşa ochi răi aveau, că nici ei nu preţuiau, şi nici pe 
alţii nu-i lăsau, lată ce s-a întâmplat cu acest sătuţ. Era cât pe 
ce să-l întorc pe dos, aşa cum a zis Tatăl Meu că-i face. A ră- 
mas aproape pustiu. L-au scos pe vasul Meu de care Mă ser- 
veam şi l-au dus pe unde au vrut şi l-au chinuit, lată că şi ei 
au ieşit din sat; nici ei nu mai sunt. O, mai am numai două, 
trei sufleţele din acest sat. Numai doi, trei mai sunt cu Mine. 

Eu preţuiesc şi acum locul unde M-am coborât. Am dat 
cuvânt să se pună acolo un semn, semnul pe care M-am răs- 
tignit. Trimit îngeraşi din cer şi privesc acolo. E loc preţuit de 
Mine locul unde am coborât întâi. Faceţi ceva acolo, să ardă 
lumânări şi candelă acolo, şi vă voi scrie în cartea Mea. 

20 ianuarie/2 februarie 1986 

Veghea Domnului pentru salvarea omului iubitor de mântuire. 

... O, vorbesc de cei de la blocuri. Mi-e frică să vorbesc 
un cuvânt de cei de la blocuri. Ce va face acest puhoi de lume 
când vor fi blocurile mormane? Din pricina întinării nu-i voi 
putea ocroti. 

Binele Meu e să Mă aleg şi Eu cu moştenitori, şi e bi- 
nele tuturor pe care-1 pregătesc, al amărâţilor pe care-i pregă- 
tesc. Toţi cei amărâţi, cei bârfiţi, cei îndureraţi şi gârboviţi şi 
lipsiţi, a lor e pregătirea şi fericirea. De-Mi ascultă pregătirea, 
Eu le dau plata şi fericirea. Copilule care asculţi, nu asculţi 
numai pentru Mine ca să te aduc în sân, ci pentru tine, căci 
câştigi fericirea dacă te pregăteşti, copilule al Meu. Ascultă 
cuvântul Tatălui, ca să fii pe veci în sânul Tatălui. 

27 ianuarie/9 februarie 1986 

Tristeţea Domnului pentru rătăcirea preoţilor. Omul sfânt sfinţeşte 

locul. 

... Bisericuţele de pe vremuri în care slujeau cum tre- 
buie preoţii, de aceea sunt până astăzi, dar cele de azi, multe 
sunt crăpate, că nu sunt preoţii cum trebuie, ci iubesc îmbui- 
barea şi întinarea. 

12/25 februarie 1986 

Calea cu Domnul este încercată prin ispite. 

... Copilaşii Mei, am adus aici copii din toate părţile şi 
am făcut aici case şi am zis să fie un loc de mare ţinută creş- 
tinească, la fel cum am făcut cu Avraam, care M-a ascultat. 
Avraam s-a dus acolo unde l-a trimis Tatăl Meu. Aşa şi voi aţi 
venit şi aţi împlinit, şi iată, nu vă lasă în pace duhul rău. 

24 februarie/9 martie 1986 

Sfânta Virginia îndeamnă la umilinţă şi la curăţirea sufletului şi a 

trupului. 

... Eu văd şi ştiu şi în adânc, că am ochi văzători. Tre- 
buie să strig cu disperare la toate sufletele la care fac chema- 
rea, să se spele bine în această baie, şi pe dinăuntru şi pe dina- 
fară, nu cum v-aţi spălat până acum. De câte ori v-aţi spălat 
pe ici, pe colea, dar acum se cere spălarea întreagă. Ştiţi cum 
să frecaţi trupul? Cum speli un covor cu peria, aşa să speli ini- 
ma de ură şi de clevetire. 


Să fiţi blânzi. Din cerul sfânt v-am adus această înştiin- 
ţare. în cerul sfânt, pe uşa cea strâmtă, nu intră nimeni cu vreo 
pată. Vine Domnul cu hăinuţe curate să îmbrace pe cine gă- 
seşte fără nici o pată nici pe sufleţel, nici pe trup. Această lu- 
crare e a Preasfintei Treimi. 

9/22 martie 1986 

Viaţa cu Hristos este lepădare de sine. 

... Chiar dacă cerinţa Mea este grea, mănâncă până la 
sfârşit, chiar dacă e ca un măr pădureţ. Până nu mănânci du- 
reri de tot felul, nu poţi să stai la masă cu Mine. 

6/19 aprilie 1986 

Cel ce iubeşte pe Domnul, nu este iubit de lume. 

... Cine iubeşte pe Dumnezeu, nu e iubit de lume; e numai 
bârfit, aşa cum M-au bârfit şi pe Mine. Suferă şi tu ce am suferit 
Eu, ca să trăieşti cu Mine pe veci. Cerinţa pe care ţi-o dau Eu ca 
să te fac fericit şi să trăieşti cu Mine pe veci, e cam grea. Mulţi 
M-au părăsit, dar primeşte-Mă, că pentru tine Mă primeşti. 

23 aprilie/6 mai 1986 

Domnul prooroceşte: România este ţara Noului Ierusalim. 

... Ocrotim România. Ierusalimul cel vechi este acolo un- 
de au fost patimile Mele cele mai crâncene, iar Ierusalimul cel 
nou, în curând îl veţi vedea unde e dacă vă pregătiţi. Ierusalimul 
cel nou este România. Judecata de apoi este în România. 

14/27 mai 1986 

Sfânta Virginia îndeamnă poporul la unire şi la credinţă. 

... Of, e mare lucru a crede ce face Dumnezeu astăzi. E 
mare lucru a crede şi a lua în inimă şi a te apropia de ce a fă- 
cut Domnul astăzi. Scumpi sunteţi pentru cer şi pentru mine 
dacă staţi într-o inimă şi într-un gând. Nici nu se poate minu- 
ne mai mare ca aceasta. Alăturat va fi cine primeşte şi o îm- 
plineşte, că prin această minune vă spune Domnul toată voin- 
ţa Sa. Sufleţelele mele, fiţi încrezători că soseşte momentul să 
câştigaţi ce am câştigat şi eu, dar haideţi cu toată inima, şi nu 
prindeţi ură pe Tatăl ceresc dacă vă aduce la cunoştinţă cele 
care vă pot face moştenitori. 

6/19 iulie 1986 

Domnul îndeamnă la sfinţenie şi la înmulţirea numărului ucenicilor 

... Nu vii în cer dacă lepezi numai o poftă, decât numai 
dacă le lepezi pe toate. Aşa stai cu Mine la masă: să fii curat, 
curat. Tina nu se freacă decât numai tu singur. Dacă altul, care 
are dragoste şi iubire de tine, îl laşi să-ţi aducă un cuvânt de 
bine, nu-1 prinde duşman, ci iubeşte-1, că şi el are o înţelep- 
ciune de la Dumnezeu şi este îndemnat de la Dumnezeu şi 
este vânător de suflete pentru fericirea ta. Ferice şi iar ferice 
de cel ce este vânător de suflete pentru patria cerească, şi pe 
toate sufleţelele aduse le are laolaltă cu el. 

7/20 iulie 1986 

Domnul prooroceşte masa nunţii Sale. 

... Această minune ce s-a făcut aici, în acest colţişor al 
României, e minune care n-a fost de când e veacul. E minune 
nu prin vedenie, ci se lucrează fără vedenie. La aceea prin ve- 

denie se arată strigătul către lume. Aici e minune pentru ai Mei, 
să cobor să stau de vorbă cu ei. Am întocmit minunea cu tot ce- 
rul, cum să lucrez pentru ai Mei ca să-i pot aduce la mântuire. 
Ceea ce s-a făcut pentru lume, orice s-ar spune şi orice s-ar stri- 
ga, puţină nădejde e la Dumnezeu să se întoarcă lumea. Puţină 
lume se întoarce la Dumnezeu; lumea e tot lume. 

... Erau lângă Mine mii şi mii de suflete şi de guri care 
au mâncat din cinci pâini şi doi peşti. Era puterea dumneze- 
iască aceea care cobora. Aşa şi azi, Mă lupt să am măcar cât 
cuprind într-un braţ, să am să umplu masa de la un capăt la 
altul. Vă daţi seama că veţi fi mesenii Mei? 

Sunt icoane care arată cum e în cer, aşa e şi pe icoană. Ui- 
taţi- vă să vedeţi în ziare cum e poporul în jurul conducătorului. 
Aşa veţi fi şi voi, cei ce ascultaţi, în jurul Preasfmtei Treimi, că 
voinţa, lucrarea, pregătirea sunt ale Preasfmtei Treimi. 

15/28 august 1986 

Duhul învăţăturii Domnului. 

... Peste tot pământul, peste multe trupuşoare coboară 
Domnul Savaot câte un înger, câte un sfânt, să spună la lume 
să se pocăiască şi că vine sfârşitul, dar ceea ce face Tatăl Meu 
aici, sunt învăţăturile cele mai mari, cele mai dulci. 

25 august/7 septembrie 1986 

Sfânta Virginia întăreşte credinţa ucenicilor ei, învăţăndu-i 
smerenia. 

... O, ce vai şi chin! Nimeni nu ştie că se apropie, şi nici 
nu vede. Aşa striga Noe, ca un nebun. Striga lumea la el: 
„Eşti nebun! Dar când au început să se vadă primele se mn e 
de minuni, Noe lucra la corabie. Atât de rea a fost lumea şi 
atunci, de a umplut pe Creatorul de mânie şi i-a înecat pe toţi. 
A băgat Do mn ul pe Noe cu familia sa în corabie şi pe tot ce 
a voit să rămână în viaţă să moştenească pământul după spă- 
larea lui. Aşa şi acum, nu ştiţi cum va lucra de vă va scăpa. 
Nu lasă Do mn ul soarta drepţilor pradă vijeliei şi în mâna duş- 
manilor. Căutaţi şi faceţi-vă timp şi cercetaţi şi cărţile care vă 
depărtează de rele. Când dau un cuvânt, o învăţătură trainică, 
să răzbată în inima ta şi să-l ţii în inimă ca pe o icoană, să-ţi 
fie frică să săvârşeşti ceva rău. Daţi-vă seama, scumpelor su- 
fleţele, cuvântul cerului e înflăcărat până se închide uşa. 

2/15 septembrie 1986 

Lucrul preoţiei este cumpărat cu bani de la cei ce vând. 

... Sunt mulţi care dau bani să iasă preoţi, dar ei nu sunt 
vrednici să facă slujbă, şi îşi bat joc de hăinuţa lui Dumnezeu. 
Nu mai e timp să te faci preot pe pământ, nu mai e timp, că 
se spală pământul. Dumnezeu te face fără bani preot. Dacă 
alergi după cuvântul lui Dumnezeu, trebuie să-l şi împlineşti. 
Te-ai supărat pe Domnul că n-ai reuşit la examen fiindcă n-ai 
avut bani. Cel ce a reuşit crede că mai vine un veac? Unde să 
mai slujească? Pământul se spală. Cu banii mai bine făcea mi- 
lostenie ca să-şi facă loc să slujească în cer. 

5/18 septembrie 1986 

Stăpânul vieţii biruieşte duhul întunericului şi prooroceşte 
ridicarea trâmbiţei Sale. 

... Azi se zbat pe viaţă şi pe moarte doi stăpâni. Stăpâ- 
nul luminii Se zbate să ducă în cer zidirea Sa, iar stăpânul 
întunericului se zbate să ducă totul la întuneric. 

... Să nu vă supăraţi că nu vă las să mergeţi pentru preo- 
ţie. Preoţii au cumpărat preoţie pe pământ că au avut bani, dar 


nu mai au timp. Pe ai Mei îi face Tatăl Meu preoţi pentru îm- 
părăţia Sa. 

... Copilaşii Mei, să vă spun ceva: acest duh peste 
puţină vreme se va întrupa iar. Trupul e acum în mormânt, aşa 
cum l-aţi pus. Va veni în curând vremea ca duhul să se întru- 
peze iar în trupul care l-a purtat, şi va face Domnul minuni 
mari în ochii tuturor. 

19 septembrie/2 octombrie 1986 

Sfânta Virginia dă învăţături mântuitoare. 

... Mătăniile te scapă de orice împrejurare grea şi de ju- 
decata de apoi. Oricât de grăbit ai fi, lasă totul şi fă o strigare 
împodobită cu mătănii. Este osteneala pe care o duci, cum te 
osteneşti pentru muncă. Prin aceasta primeşti şi putere tru- 
pească şi sufletească. Atingând fruntea la pământ, aceasta es- 
te plecarea omului spre umilinţă şi smerenie. 

3/16 octombrie 1986 

Domnul îndeamnă la ţinerea zilei de odihnă, la lepădarea păcatu- 
lui, şi o prooroceşte pe România ca scaun de judecată a lumii. 

... Iată, ziulica Mea de odihnă Mi-a călcat-o în picioare. 
Aceasta va aduce nimicire. Pe pământ nu se mai lucrează ni- 
mic din ce voieşte Dumnezeu. Ziua bisericii a călcat-o în pi- 
cioare. Când să mai meargă omul la bisericuţă? 

... Tineretul de azi vrea întinare până moare. Sfârşitul e 
la spatele lor, şi ei se mărită şi se însoară. 

... Scaunul de judecată va fi România, şi Ierusalimul 
cel nou se va clădi în România. Toţi conducătorii care au vi- 
zitat România abia aşteaptă moartea conducătorului Români- 
ei ca să întindă de ea ca de-o cârpă, dar voi ţine în mână soar- 
ta României, iar voi să Mă ajutaţi. 

... Fiilor, nu căutaţi preot care se ospătează cu băutura 
satanei, că nu primeşte Dumnezeu slujba acelui preot. 

După cum vedeţi, părăsesc cerul şi vin să vă pregătesc, 
şi dacă tu spui în faţa Mea: „Da“, şi după aceea nu împli- 
neşti, satana te scrie. Azi te scrie şi mâine te duce la judecată. 
Şi ce vei răspunde? Vei rămâne mut. Nu ţi-a plăcut mila Mea, 
vei primi mânia. Sfârşitul se încheie cu mânie. Am făcut 
această minune care nici n-a fost, nici nu va mai fi, ca să scap 
ceva din mâna satanei. 

... Aşa a fost voinţa Tatălui Meu. Cât M-a iubit de mult, 
şi tot M-a dat chinurilor pentru zidirea Sa. Am ascultat de Ta- 
tăl Meu şi am ajuns de-a dreapta Sa, am ajuns Mântuitorul tu- 
turor şi Judecătorul celor neascultători. O, creştine, ascultă şi 
tu cuvântul lui Dumnezeu, că n-am venit la tine cu un veac 
înainte, ci cu un pas, cum ai face un pas mare peste şanţ. Pen- 
tru tine te rog să te faci vrednic, să scapi de durerile ce vin. 

3/16 noiembrie 1986 

Lucrarea îngerului păzitor. Grija pentru mântuirea celor adormiţi. 

... Of, dacă aţi vedea îngeraşul păzitor al unui trup fă- 
cător de rele cum şade departe, şi numai când moare se apro- 
pie să-i ia sufleţelul. Vin duhurile necurate să-i ia duhul, dar 
îngeraşul se luptă ca să-l ia să-l ducă în faţa Tatălui, în faţa Ju- 
decătorului, iar dacă nu poate, cheamă o ceată de îngeraşi ca 
să-l ajute. Of, acel suflet nu mai are nici o scăpare decât de la 
cei de pe pământ care au mai rămas. Dacă ţi-e milă de acel ră- 
posat, fă-i soroacele după voia lui Dumnezeu, lipsite de bău- 
tura satanei, cea ameţitoare. 

1/14 decembrie 1986 

Domnul învaţă poporul să folosească hrană curată. 

... Când este post, posteşte desăvârşit. Nu mânca mân- 
care care te spurcă, mâncare din mâna lumii. Dacă comunis- 
mul de azi a dărâmat căsuţele, l-a mutat pe om la bloc, să nu 
mai aibă grădină şi curte. N-au decât să trăiască de pe piaţă şi 
să ia ce se găseşte. Dacă îi moare cuiva un porc, îl duce şi îl 
vinde pe piaţă şi nu ştii că e mort. Bine ar fi să facă omul so- 
roace de post ca să-şi ducă răposatul la fericire, că astăzi nu 
mai găseşte nimeni mâncare curată. Dar voi, fiilor, mâncaţi 
mâncare binecuvântată şi curată. 

14/27 decembrie 1986 


1987 

Facerea omului nou se lucrează prin biruirea păcatului. Maica 
Domnului ocroteşte pe România. 

... Se lucrează totul fără Dumnezeu. A ajuns biserica s-o 
viziteze toţi ca pe un locaş de vizită, dar nu să se roage în ea 
pentru mântuire şi pentru iertarea păcatelor. 

... Copiii Mei, Dumnezeu când l-a făcut pe om, cu mul- 
tă grijă l-a făcut din ţărână, cum ai face o păpuşă din pământ 
şi din apă şi din înţelepciune. I-a suflat apoi: „Fuuu!“, suflare 
de viaţă, şi nu i-a pus Dumnezeu nici sticluţă de gât, nici 
ţigară în gură, ci l-a înzestrat cu înţelepciune, cu frumuseţe, 
cu fel de fel de daruri. Dar iată, acum omul foloseşte deştep- 
tăciunea şi înţelepciunea nu ca Dumnezeu, ci împotriva lui 
Dumnezeu. Nu e omul mulţumit aşa cum l-a făcut Dumne- 
zeu, şi se afumă cu ţigara şi bea până-L înjură şi batjocoreşte 
pe Dumnezeu cu cuvinte mârşave. De ce nu întorci, fumăto- 
rule, ţigara cu focul în gură? Nu suporţi focul. Aşa nu vei pu- 
tea suporta osânda judecăţii. Judecata e aici; ea va fi în Ro- 
mânia. De aceea Măicuţa Mea strigă pentru România. 

... O, munca e iubită de Dumnezeu, dar nu aşa ca să te 
cheme la muncă sau să te duci la muncă în zilele de sărbătoare. 

2/15 februarie 1987 

Lucrarea de strigare la pocăinţă, prin ciobanul de la Maglavit. 

... Pe tot pământul lucrează Dumnezeu cu minuni, cu 
strigări. Fiţi atenţi, coboară trupuri cereşti la trupuri umilite, 
pe livezi, pe câmpii, în orice împrejurări, şi le pune să strige 
la lume că vine sfârşitul. în minuni lucrează pe tot pământul, 
căci Dumnezeu nu vrea pierzarea nimănui, la aminte, că în 
unele locuri lucrează Dumnezeu prin gând cum trebuie omul 
să trăiască pentru Dumnezeu. Of, mii şi mii de suflete ome- 
neşti a trezit de pe drumul pierzării ciobanul de la Maglavit, 
şi strigă neîncetat, dar minunea aceasta pe care a făcut-o 
Dumnezeu este o pregătire de care nu vă daţi seama. Şi să se 
pătrundă în orice inimă a oricărui trupuşor că această pregă- 
tire este pentru intrarea la nunta Mielului. 

16 februarie/ 1 martie 1987 

Poftele deşarte îi stăpânesc pe cei necredincioşi. 

... Bucureştiul e mare şi e plin de marele desfrâu, e plin 
de poftele deşarte. Are Tatăl numai câteva suflete pe care le-a 
scăpat. Of, Bucureşti, Bucureşti, tu nu ştii ce te aşteaptă! 

28 februarie/ '13 martie 1987 


Domnul strigă duh de deşteptare către preoţii bisericii. 

... Fiţi atenţi, că este gata să-Mi aduc la cer bisericuţa cu 
slujitorii săi şi pe poporul cel legat de bisericuţă. Durerea cea 
mare a Tatălui ceresc este că nu toţi slujitorii bisericuţei vor 
moşteni binele ceresc. De ce? Pentru că cea mai mare parte de 
slujitori slujesc bisericuţa Mea pentru bani, pentru traiul lor fa- 
milial, pentru a se îmbogăţi, nicidecum să-i doară inimioara 
pentru popor să-i aducă la lumină şi la mântuire. Cine se zbate 
să aducă la mântuire poporul pe care-1 are în parohia sa, şi el 
primeşte mântuirea şi lumina. Cine nu, va răspunde în faţa ju- 
decăţii, că e gata. Şi orice trup omenesc, cât trăieşte în viaţă şi 
nu are milă de nimeni, nici el nu va primi milă de nicăieri, nici 
la judecată, lată, suflete, cel blând primeşte binecuvântare. 

12/25 martie 1987 

Sfânta Virginia prooroceşte nunta Mirelui ceresc. 

... Sfârşitul acestui veac se încheie cu nunta Mirelui ce- 
resc, şi vrea Dumnezeu mai mulţi. De aceea pregăteşte lucră- 
torii viei Sale. Puţini mai are Tatăl dintre cei ce au sădit via. 
La pregătirea aceasta pentru cules au întors spatele, l-au făcut 
durere lui Dumnezeu, dar şi sufletelor lor, că Dumnezeu lu- 
crează mai departe cu cine îl primeşte cu drag, cu cine îl as- 
cultă şi preţuieşte pregătirea Lui. Iată, în locul celor care au 
sădit şi nu au mai lucrat la vie până la sfârşit, a căpătat Dum- 
nezeu alţi lucrători. Aceştia sunt pentru cules. 

7/20 aprilie 1987 

Grija sfântă pentru cei adormiţi. Duhul pocăinţei. Tainica lucrare 
a Domnului. Curăţirea pământului. 

... Soroacele lumii şi mâncărurile şi băuturile cu care se 
umple pântecele, nu sunt pe placul lui Dumnezeu, că Dumne- 
zeu e Cel ce ridică sufletul din treaptă în treaptă, nu lumea ca- 
re mănâncă. Dacă ai pus băuturi îmbătătoare la masă, a mân- 
cat şi a băut meseanul până s-a ameţit şi a uitat să zică: „Bog- 
daproste “, şi mai zice şi alte vorbe pe care nu se cade să le zi- 
că. La soroc se mănâncă cu smerenie, cu frică, cu milă, şi să 
te rogi pentru cel ce ai stat la masă şi să zici: „Doamne, fă-i 
parte sufletului răposat, din ce am mâncat, şi du-i sufletul la 
loc de lumină!". Adu-1 mulţumire lui Dumnezeu şi o rugăciu- 
ne pentru sufletul răposat. Acum este momentul ca toţi cei ce 
sunt pe voia lui Dumnezeu să aducă rugăciuni şi să se roage 
şi pentru cei ce nu se roagă. 

... Vămile sunt pline, şi nu mai pleacă sufletele de la 
vămi, că nu are cine le ajuta. Cei de acasă plâng până la mor- 
mânt. De acolo nu mai au nevoie de răposat; l-au dat uitării. 

... V-am mai spus că a fost cândva un rege şi un popor 
peste care veneau fel de fel de dureri pentru relele ce le fă- 
ceau, iar Dumnezeu dădea pedepse peste pedepse, până când 
s-a luat de gânduri regele şi a zis: „Doamne, ce ne faci? Şi 

a dat poruncă printr-un prooroc să zică la toată lumea să nu 
mănânce nimic trei zile şi trei nopţi, de la prunc la bătrân şi 
animal, şi atunci au încetat pedepsele, şi s-au întors la Dum- 
nezeu; n-a mai dat Dumnezeu prăpăd cum pusese de gând. Şi 
acum e la fel. Dacă ar primi această lumuliţă pe Dumnezeu, 
n-ar mai veni prăpădul peste ea. 

... Băgaţi- vă într-o cămăruţă ascunsă, în beci, şi cântaţi 
cântece spre slava lui Dumnezeu, şi rugăciuni. Aşa făceau 
creştinii pe vremuri. Făceau gaură în pământ şi acolo slăveau 
pe Dumnezeu. 

... Fiilor, aveţi în vedere că vine spălarea pământului, şi 
după spălare nu va mai face satana pas pe pământul spălat, iar 
cine va stăpâni pământul, nu mai are nici o poftă de a lui 
satana. 

17/30 aprilie 1987 

Jertfa Domnului pentru mântuirea omului. 

... M-am făcut cerşetor, să te pregătesc în aşa fel să dai 
sufletul în mâna lui Dumnezeu. Am suferit şi am murit Eu, ca 
să trăieşti tu în veac. 

19 aprilie/2 mai 1987 

Domnul îndeamnă poporul la rugăciune pentru ocrotire. 

... Prin nouă ţări am dat moarte peste cei mici. Ştiţi cum 
secer? Cu miile şi cu milioanele vin la cer. De ce? Ca să nu 
mai sufere cei mici prăpădul. Credeţi? 

Copilaşii Mei, când veţi simţi zguduirea, să ieşiţi afară 
din casă şi să vă rugaţi în genunchi sub cerul senin. 

15/28 mai 1987 

îmbuibarea trupului înmulţeşte păcatul lăcomiei peste preoţi şi 
peste oameni. 

... Acolo unde se folosesc mâncărurile cele mai bune şi 
băuturile cele mai bune, acolo unde cărnurile sunt nelipsite, 
acolo e în viaţă şi păcatul cel mai greu. 

... Ţii copilul de la şapte ani şi până când se face mare 
prin şcoli, să iasă mare şi să lucreze fără Mine. O, aceasta nu 
e nici o muncă. Iată, preoţia se cumpără cu bani grei şi se fac 
preoţi pentru hrana lor şi pentru chefuri şi nu se fac pentru 
Mine. Ce povaţă să mai ia omul de la un preot când el se îm- 
bată mai rău decât lumea, când mănâncă şi el mai rău decât 
lumea? Alţii sunt cu burţile mai mari ca burghezii şi sunt la- 
comi de bani. 

O, dacă ar şti preoţii ce lucrez Eu pe pământ, M-ar pu- 
ne iar pe cruce. Cu Duhul vine Domnul pe pământ, căci cu 
trupul n-am loc. 

18/31 mai 1987 

Domnul stăruieşte pentru părăsirea păcatului. 

... E momentul să trăieşti cu soţia ta ca şi cu o soră, că 
e sfârşitul şi nu mai ai loc dacă nu faci aşa. 

29 mai/11 iunie 1987 

Omul duhovnicesc să stea departe de omul lumesc. 

... Fii treaz în orice clipă. Chiar dacă te duci la serviciu, pe 
drum, acasă, să nu-ţi lipsească gândul de la Dumnezeu. De te 
întâlneşti cu un frate de al tău, să vorbeşti cuvânt de întărire şi 
pentru tine şi pentru el. Nu sta cu omul lumesc, că satan te scrie. 

5/18 iunie 1987 

Mândria aduce desfrâul în om. 

... E pământul plin de marele desfrâu. Nu se mai cu- 
noaşte care e femeie, care e bărbat. Nu e nimeni mulţumit cu 
frumuseţea dată de Dumnezeu, şi o face pe placul lui satan. 
Umblă lumea în pielea goală. 


Domnul lucrează pentru pregătirea nunţii Sale. 

... Cobor cu toată încrederea că voi culege şi Eu ceva 
pentru fericire. E la fel cum cobori într-o grădină şi priveşti 
florile sădite şi culegi de colea una, de colea una şi faci un bu- 
chet de flori care-ţi sunt dragi, ca să le ai pe masă. Aşa şi Eu 
vreau să culeg de pe pământ numai pe cine-Mi place, numai 
pe cine-1 văd că l-aş putea face vrednic să stea cu Dumnezeu 
la masă, pentru că îi aduce Dumnezeu de veste că odată cu 
sfârşitul acestui veac se întocmeşte nunta Mirelui ceresc, şi a 
plecat pe pământ după meseni. Nu cheamă la nuntă învăţaţii 
sau bogaţii sau pe cei care nu-L vor pe Dumnezeu. îi cheamă 
pe cei ce-L iubesc pe Dumnezeu. 

... Toată omenirea de pe pământ este ca într-o pânză de 
păianjen a pierzării. Acest păianjen al lăcomiei umple tot ia- 
dul cu zidirea lui Dumnezeu. 

Pământul e îndopat până la ras de armele focului. Când 
vor izbucni, vor întoarce pământul pe dos. 

9/22 august 1987 

încălcarea zilei de duminică aduce sărăcirea roadelor pământului. 

... Această lume zice că nu este Dumnezeu, şi o să arate 
Dumnezeu că este Dumnezeu, iată, cât de curând. 

Fiţi atenţi, of, fiţi atenţi, că verdeaţa pe pământ nu mai 
e, fiindcă şi câmpiile au fost semănate în zile de sărbătoare. 
Nu s-a ţinut seama de sărbători; s-a mers cu semănatul şi cu 
aratul. Iată că acum nu mai au ce culege, că nu le-a dat natura 
nimic, că este Dumnezeu. Să culeagă de la natură acuma. O, 
cum o să vadă că este Dumnezeu! 

22 august/4 septembrie 1987 

Domnul îi numeşte şi îi ocroteşte pe ai Săi. 

... Tatăl are grijă de unşii Săi. Comuniştii i-au scris pe 
comuniştii săi. Comunismul îi conduce pe comuniştii săi, iar 
Dumnezeu, pe unşii Săi. Cine va câştiga? O, când va veni 
acum prima spaimă, multă lume se va întoarce spre Dum- 
nezeu. 

24 august/6 septembrie 1987 

Iubirea pentru Dumnezeu cere totul pentru Dumnezeu. 

... Cine iubeşte pe tată şi pe mamă mai mult ca pe 
Dumnezeu, nu e vrednic de Dumnezeu. Cine iubeşte pe copi- 
lul său mai mult ca pe Dumnezeu, nu e vrednic de Dumnezeu. 
Deosebeşte-te şi de tată şi de mamă şi de copilul tău şi ia dru- 
mul spre Dumnezeu şi strigă şi pentru cei din jurul tău. Dacă 
a coborât Dumnezeu cu pregătirea Sa şi tot nu ascultă nimeni 
de cuvântul Său, vine timpul să blesteme pe tată, pe mamă şi 
ţâţa pe care a supt-o. 

31 august/13 septembrie 1987 

Iubirea dintre fraţi îndepărtează păcatul mâniei. 

... Cât e mila de mare acum, aşa va fi mânia de mare. 
Vai de cine dă prilej de mânie! Vai de cine foloseşte mânia pe 
pământ! Vai de cine se mânie pe aproapele! Vai de cine se în- 
furie pe aproapele! Cerinţa lui Dumnezeu e să-ţi iubeşti şi 
aproapele şi vrăjmaşul tău cel văzut, nu cel nevăzut, care e 
satana. 

1/14 septembrie 1987 


20 iulie/2 august 1987 




Anii 1982 - 1994 


291 


Lucrarea lui Dumnezeu prin trup de pe pământ. 

... A început Dumnezeu minunea printr-un trupuşor, şi 
acum o sfârşeşte printr-un alt trupuşor. Primul este acum duh 
călit prin moarte şi aleargă prin tot văzduhul şi strigă ca şi 
Dumnezeu, iar acesta pământesc, coboară Dumnezeu în el, 
intră ca într-o locuinţă şi Se foloseşte de guriţa ei şi strigă la 
creştini. 

4/17 septembrie 1987 

..Darul de preot" cumpărat cu bani. Puterea candelei cu untdelemn. 

... Acum numai cei care au bani să plătească ies preoţi, 
şi ies preoţi pentru bani şi nicidecum pentru Mine. Viaţa lui 
Dumnezeu, numai preotul călugăr o iubeşte. Acela mai e preot 
al Meu, dar şi la acela a băgat satana mâncăruri şi pofte. 

Credeţi că sunt şi mănăstiri care nu au luminiţă aprinsă 
acolo? Au adus curent electric şi şi-au aprins beculeţe, iar unt- 
delemnul îl mănâncă. Vine vremea când n-o să mai ai curent 
electric, şi păstrează-ţi de pe acum deprinderea cu candelă, 
una sau două candele, ca să faci legătura cu cerul. 

21 septembrie/4 octombrie 1987 

Trecerea de la omul cel vechi la omul cel nou, după Hristos. 

... Tată, luaţi în inimă această minune, ca să vedeţi unde 
vă duce. Prin ea vă fac trecerea din omul cel vechi în omul cel 
nou. Tu nu ştii cum va lucra Dumnezeu, dar trebuie să ştii şi 
să crezi că te ocroteşte dacă eşti cu El. Ştie Dumnezeu ce face 
cu tine dacă eşti al Lui. 

24 septembrie/7 noiembrie 1987 

Maica Domnului se roagă pentru România, spre îndemnare la 
rugăciune a poporului creştin. 

... Măicuţa Mea aduce rugăciune pentru scumpa Româ- 
nie. România e scumpă, că a fost ţară sfântă şi pe placul lui 
Dumnezeu, dar a adus-o satana şi pe ea pe placul lui. O, pen- 
tru ce mai are Dumnezeu în ea, cere scăpare prin glasul 
Măicuţei: 

„ O, Doamne sfinte, ceresc Părinte, 

Susţine cu a Ta mână coroana română!". 

E mare acest cântec şi e plăcut la Dumnezeu, dar se 
aduce numai ce a ales Măicuţa, câteva cuvinte. Celelalte cu- 
vinte le cântă Măicuţa Mea în cerul sfânt, că acolo nu sunt 
urechi făcătoare de rău. Dacă s-ar auzi aici tot cântecul aces- 
ta, chiar dacă sunt copii ai lui Dumnezeu, satana îşi face loc 
fără să vrei şi îl duce şi în gurile rele. Toate guriţele să repete 
la rugăciune acest cântec pentru ţara Mea. 

2/15 noiembrie 1987 

Fiecare slujitor va da socoteală de lucrarea sa. 

... Se apropie judecata, şi fiecare slujitor al bisericuţei 
se va înfăţişa la judecată cu poporul pe care l-a adus la lumi- 
nă. Acela care are popor câştigat spre lumină va fi vrednic de 
lumină, iar cel ce nu l-a durut de popor şi nu l-a adus la mân- 
tuire, nu este nici el vrednic de lumină, şi va fi vrednic de du- 
reri şi de osândă. Adevărul grăieşte Dumnezeu. O, e plin pă- 
mântul de slujitori ai bisericuţelor, dar cea mai mare parte 
este din cei care M-au pus pe cruce. Dar şi Dumnezeu de 
aceea grăieşte de spălarea pământului de tot ce e rău. 

5/18 noiembrie 1987 


Suferinţa vine de la neascultare. Domnul prooroceşte începutul 
anului durerilor mari peste pământ. 

... Tată, pe Dumnezeu nu-L bucură bogăţia. Dumnezeu 
aleargă după săraci, după amărâţi, după munciţi, după trudiţi. 
Cei bogaţi, cei deştepţi, cei mari nu aleargă după Dumnezeu, 
le e ruşine cu Dumnezeu. 

Se duc unii dintre voi la spital, şi doctorii nu le găsesc ce 
au, dar să ştiţi că boala e de la Dumnezeu, şi leac nu au până 
nu vin cu faţa la Mine. Cine se întoarce cu ură împotriva Mea 
şi a poporului Meu, îi dau şi Eu durere. Fericit nu poţi merge la 
fericire. Legat în lanţuri, cu forţa, nu poţi merge la fericire, ci 
din dragostea ta. Când vor mai fi doisprezece ani până la anul 
2000, se va termina cu binele şi vor începe durerile. 

11/24 noiembrie 1987 

Adeverirea sfinţeniei trâmbiţei Domnului. 

... Tată, vă aduc la cunoştinţă ceva: se apropie dezgro- 
parea trupului în care am locuit Eu. Aş vrea să fie tot poporul 
ca să-l privească. Dar cum? Că vrăjmaşul stă la pândă. Când 
o vedea vrăjmaşul atâta popor, ce va zice? Mult nu mai e şi 
veţi vedea-o în duh, că vrăjmaşul stă la pândă. 

26 noiembrie/9 decembrie 1987 

Domnul prooroceşte ridicarea sfintei Virginia. 

... Vrea duhul cel călit prin moarte să aibă tot poporul 
la dezvelirea trupului. Plânge şi priveşte cu dragoste la tot po- 
porul. Trupuşorul e aşa cum e el, dar când o intra duhul în el, 
va străluci şi trupul ca şi sufletul. 

29 noiembrie/12 decembrie 1987 

Cel ce crede cuvântul lui Dumnezeu, să-l împlinească. 

... De pleci după hrana lui Du mn ezeu şi cauţi să mănânci 
mereu, mănâncă cu toată încrederea şi inima, şi caut-o acum, 
cât mai e, şi nu aştepta să vină hrana după tine, şi aleargă şi tu 
după ea, şi fă-o de neşters. Dar nu căuta să mănânci mereu hra- 
na, şi de împlinit să nu împlineşti. Dacă tu cauţi mereu şi nu 
stai pe loc, faci la fel cu acela care, când i-a dat în stăpânire 
cinci talanţi, a câştigat încă cinci; la cel ce a dat doi, a câştigat 
încă doi, iar cel ce a dat unul, l-a îngropat. Acesta este aseme- 
nea cu cel ce caută şi nu împlineşte, şi caută mereu. 

O, întotdeauna să ai foame, să-ţi fie foame de cuvântul 
lui Dumnezeu, dar să şi împlineşti, şi vei primi bucuria Dom- 
nului. De aceea, caută să împlineşti şi să stai o viaţă de veci în 
bucurie şi în binecuvântare şi în lumină. Primeşte cu toată ini- 
ma, căci Dumnezeu nu te bate, ci te mângâie ca să împlineşti. 

3/16 decembrie 1987 

Postul cu trupul dă putere dragostei sufletului. 

... Cu postul şi rugăciunea învingi şi despici şi piatra în 
două. Cine împlineşte cu dragoste, acela poate în toate. Lu- 
mea dacă nu pierdea dragostea de post nu pierdea puterea. 

8/21 decembrie 1986 

Lipsa îndemnului spre calea cerească. 

... Nu mai are cine arăta nimănui drumul cel bun. E plin 
pământul de biserici cu slujitori care slujesc pentru traiul lor, 

dar durere nu au pentru turma lor. Rar slujitor să mai meargă 
cu milă de popor. Eu am făcut o minune pentru ce este al Meu 
şi îmi hrănesc poporul Meu. Feriţi-vă şi nu vă daţi singuri în 
mâna vrăjmaşului. Păstraţi, tată, oala acoperită. 

16/29 decembrie 1987 


1988 

Iconomia tainelor lui Dumnezeu. Duhul ascultării ajută mântuirea 
lumii. Bucuria Domnului pentru întoarcerea păcătoşilor. 

... Dacă nu ţi-e milă de o gâză, Eu cum să am milă de 
tine? Dar dacă e gâză otrăvitoare, care-ţi prăpădeşte munca 
ta, pe aceea ai voie să o omori. Păianjenul, oriunde-1 vei găsi, 
să-l omori, că s-a contrat cu Măicuţa cerului zicând că pânza 
lui e mai bună ca a Măicuţei. Ai mare plată dacă-1 omori. Pân- 
za lui nu e bună de nimic. Toată truda celor depărtaţi de Dum- 
nezeu este la fel ca pânza de păianjen. Cum prăpădeşti pânza 
de păianjen, aşa şi Dumnezeu va prăpădi toată munca celor 
fără Dumnezeu. 

... Of, of, daţi-vă seama că ascultarea fiecăruia îmbu- 
nează pe Dumnezeu când va veni alegerea. Care aveţi fraţi, 
surori şi părinţi, dacă aţi ascultat acum pe Dumnezeu, şi 
atunci veţi striga la Mine scăpare pentru ei, şi Eu voi avea mi- 
lă de strigarea voastră. Dacă acum ţi-e milă de strigătul Meu 
şi îl împlineşti şi ai luat strigătul lui Dumnezeu în inimă, şi Eu 
voi lua strigătul tău în inimă şi voi scăpa pe cei dragi ai tăi. 
Nu vor fi laolaltă cu tine, dar nu vor fi pe mâinile lui satana. 

... Orice tânăr, orice bătrân, orice copil când se îndepăr- 
tează de lume şi îmbrăţişează pe Dumnezeu, Dumnezeul ce- 
rului scoate mâinile din cuie, de pe cruce, şi îl îmbrăţişează. 
Aşa drag şi bucurie are. Fiilor, nu mai e vremea să trăiţi nepă- 
sători pentru suflet. Nu mai e vremea să alergi după viitor. E 
vremea să alergi după lumină. E vremea să alergi după mân- 
tuire, după fericire, aşa cum Dumnezeu aleargă din loc în loc şi 
din căsuţă în căsuţă după fiecare. Nu mai fugiţi de Dumnezeu! 
Intraţi în braţul lui Dumnezeu, ca să fiţi feriţi de ceea ce vine. 

22 decembrie 1987/4 ianuarie 1988 

Lipsa dragostei şi a milei, înmulţeşte rodul păcatului. 

... Dacă sunteţi iubitori de Dumnezeu, ca fraţii de o ma- 
mă sunteţi. Câţi sunt în lume de o mamă, şi se judecă mai rău 
ca duşmanii! Se judecă, se bat, se omoară; tribunalele sunt 
pline de judecăţi, de popor la judecată; azilele sunt pline de 
copii şi de bătrâni. Ca să fii părinte, să creşti un cârd de copii 
şi să ajungi la azil, dus de copiii tăi să te ţină statul, păi poate 
Du mn ezeu să mai rabde aşa ceva? Şi câte, şi câte? Câţi copii 
pociţi ies din mame, şi nu le place mamelor să-i crească şi îi 
duc acolo. Vai de ei! De ce? Că nu mai ţine nimeni nici o săr- 
bătoare. E marele desfrâu. Nu se mai ţine post, nu se mai ţine 
sărbătoare, nu se mai ţine nimic. Păcatul cel greu aduce fel de 
fel de copii pociţi la chip. Cine să oprească păcatul cel greu? 
Lumea? Satana, care conduce lumea? 

27 decembrie 1987/9 ianuarie 1988 

Grija pentru sufletele celor adormiţi. 

... Dacă Dumnezeu văduveşte pe cineva, cel ce rămâne, 
să facă şi pentru cel plecat prilej de scăpare. Ferice de vădu- 


vele ce se păstrează curate, şi vai de văduvele ce nu-şi păs- 
trează curată văduvia lor, şi vai de soţii lor răposaţi! Sunt 
vămile pline ca ciorchinii de struguri, că nu se mai fac soroa- 
cele plăcute lui Dumnezeu, să poată trece sufletul treaptă cu 
treaptă. Faceţi soroace plăcute lui Dumnezeu, cu mâncare 
primită la Dumnezeu. 

31 decembrie 1987/13 ianuarie 1988 

Iubirea de Dumnezeu. Necredinţa prigonitorilor. Cinstirea 
trupului bisericii lui Hristos. 

... Dacă iubeşti pe tată şi pe mamă şi pe copiii tăi mai mult 
decât pe Dumnezeu, te-ai păcălit amar. Dacă iubeşti pe Dumne- 
zeu mai mult ca pe toţi ai tăi, atunci te duci la El cu toţi ai tăi. 

... Dacă ar şti lumea ce fac Eu, din nou M-ar răstigni, 
căci în locul unde M-am coborât, a aflat lumea că acolo e un 
Prunc, dar nu ştia ce Prunc, şi a stat la pândă să-i prindă pe ai 
Mei, şi Mi-au luat trâmbiţa şi Mi-au dus-o prin închisori, şi 
iată ce a mai rămas din satul acela! 

... Cât de pierzătoare de suflet e bogăţia pământească! 
Cel ce ţine la ea, se păcăleşte amar, se bucură că are bani 
mulţi. Dacă ai bani mulţi, cumpără ceva, şi cu acel obiect 
cumpărat să poţi trece la fericire. Cumpără fapte cu care să te 
poţi strecura la Mine. 

... Preoţii dinainte nu dădeau voie să intre în bisericuţă 
dacă nu era fecioară. Dar acum vine bătrână şi cu copii şi pu- 
ne cununiile pe cap. Of, cine răspunde? Preotul acela. 

Un preot n-a ieşit din altar să pună cununiile, pentru că 
a ştiut că nu e fecioară, şi s-a dus peste el în altar să-l anunţe. 
Dar o femeie care a ştiut cum este lucrul, s-a repezit la mirea- 
să şi i-a luat albul din cap şi i-a pus basmaua, şi atunci preo- 
tul a cununat-o. Preoţii astăzi se grăbesc şi la slujbă, şi fac ie- 
şirea la popor ca să plece unde au ei de dus. 

9/22 ianuarie 1988 

Mărturisirea păcatelor. Lucrarea cuvântului învăţăturii cereşti să 
nu fie vândută la necredincioşi. 

... Când mergi să te mărturiseşti, spune la preot ura ta, 
invidia ta, mândria, hula, nesocotinţa faţă de Dumnezeu, dar 
cuvântul lui Dumnezeu care se strecoară el la tine, nu-1 vinde 
ca păcat, nu-1 ridica pe preot împotrivă, că acesta e păcat. Cu- 
vântul Meu spre tine nu e păcat; el te scapă de păcat, te învaţă 
să nu faci păcatul. Dacă e Dumnezeu, Care te conduce cu cu- 
vânt coborât de la cer prin duh ceresc, e mai conducător preo- 
tul ca Dumnezeu? 

17/30 ianuarie 1988 
Paza cea de la Domnul. 

... O, de câte ori v-am oprit Eu plecările când am văzut 
cursa vrăjmaşă că stă în calea voastră! Când staţi în grija 
Mea, Eu conduc şi ocrotesc cu grija Mea. 

24 ianuarie/6 februarie 1988 

Lipsa învăţăturii de la Dumnezeu. Nelucrarea preoţilor. 

... Câtă lume ar căpăta vederea, dar nu are cine să i-o 
dea, că nu se îngrijeşte nimeni nici de el, dar nici de altul. 
S-a umplut pământul de slujitori, dar vede cerul sfânt cum se 
uită numai să umple tolba. Nu-1 doare de poporul care vine 
să-i dea bani, să-l aducă la lumină. Cine vine în biserică să 

aducă liturghie, Dumnezeu vede şi scrie. Dar preotul care nu 
aduce poporul la lumină dă seama la judecată de banii pe care 
i-a câştigat. 

31 ianuarie/ 13 februarie 1988 

Domnul îndeamnă omul la calea mântuirii. 

... Copiii Mei, iar vă spun: M-am dat vânzării şi chinu- 
rilor morţii ca să-l câştig pe cel ce Mă vrea şi Mă ascultă şi 
Mă îmbrăţişează. 11 îmbrăţişez şi Eu pe cel ce Mă îmbrăţişea- 
ză. Am scos mâna din cui şi îl îmbrăţişez, şi îngerul îl scrie în 
cartea cerului pe veci. O, dă-ţi seama că eşti rugat cu binele! 
Hai, când te roagă Dumnezeu, că tu îl rogi când nu ţi-o place 
ce o veni peste tine, dar atunci te lasă Dumnezeu în dureri pâ- 
nă te vei spăla de toate poftele. Când ţi-e greu să lepezi tot, 
gândeşte-te la Acela Care S-a lepădat de toate, gândeşte-te la 
cei ce au primit chinuri şi moarte prin jupuiri, traşi pe roată, 
prin răstigniri şi bătăi, şi au suferit şi nu se despărţeau de 
Dumnezeu. Că dacă v-aş aduce unul, la soare te poţi uita, dal- 
ia el nu, că a câştigat fericirea prin suferinţe. 

6/19 februarie 1988 

Domnul îi încearcă omului credinţa şi îi ocroteşte viaţa. 

... Să vă spun ceva: a coborât Tatăl cu sfântul Petru ca 
să cerceteze poporul dintr-un sat. A luat-o de la prima casă şi 
s-au făcut cerşetori. Nimeni nu i-a primit, nici preotul din sat. 
Nu i-a primit, pentru că nu era nimeni cu pregătire de Dum- 
nezeu. Şi am mers aşa în tot satul şi nimeni nu M-a primit. 
Abia când s-a terminat satul, am bătut la poarta unei case să- 
răcăcioase. Acolo era o femeie văduvă, cu trei copilaşi: „Eu 
vă primesc, dar n-am nimic de mâncare, căci ca să adorm co- 
piii, am luat o balegă şi am băgat-o în sobă şi am minţit, ca 
să se culce până se coace turta din sobă “. Dar Eu i-am spus: 
„Femeie, scoate turta din sobă, că nu e balegă “. 

La grăirea Noastră femeia s-a dus şi a scos turta, dar 
era o pâine frumoasă şi rumenă. Atunci femeia a înţeles că 
Acela nu era altcineva decât Dumnezeu. Şi am zis: „Femeie, 
scoate trei porţii de pâine, egale, şi dă întâi la cei trei copii 

Dar cel mic a început a plânge, ca lui să-i dea porţia mai 
mare. Şi am zis: „Femeie, acesta are în el duhul lăcomiei “. 

După aceea, am dat femeia afară şi i-am zis: „ Vezi mo- 
vila aceea mare? Iei pe cei doi copii şi te duci cu ei, şi când 
vei ajunge acolo, să te uiţi înapoi spre sat să vezi ce e Şi a 
zis femeia: „Doamne, dă-mi voie să-l iau şi pe cel mic, că 
mi-e milă de el! “. „Ia-l!“ i-am zis. Şi când a ajuns acolo la 
movilă şi s-a uitat înapoi, tot satul era scufundat sub pământ; 
numai turla bisericii se mai vedea un pic. Tot satul a dispărut, 
şi a rămas o baltă mare pe tot întinsul satului, o baltă albă. 
Acest sat e lângă Brăila, şi întâmplarea a fost în zilele voastre. 

15/28 februarie 1988 

Sfârşitul păcatului. Nunta Mirelui ceresc. 

... De ce nu mai pot să ţin pământul? Ia omul soţie şi 
stă cu ea un pic şi face copii şi pleacă după alta. O, omule, cu 
ce te-ai ales? Cu pierzarea ta. Merge femeia la bisericuţă, 
merge s-o vadă lumea cu ce e îmbrăcată. Merge şi face crucea 
strâmbă şi umple catastiful lui satana, că preotul care trebuie 
să-i aducă la cunoştinţă nu face nici el cruce dreaptă. 

Am spus că sfârşitul veacului e cu nunta Mielului. Mi- 
rele e şi Judecătorul. Mireasa Sa e bisericuţa cu cei ce o slu- 
jesc şi cu toţi cei ce au slujit-o şi au iubit-o. Tot cerul aşteaptă 


întâi să intre cei de pe pământ la masă, şi pe urmă să intre şi 
ei. La nunta pământească dai bani ca să stai la masă. La nunta 
cerească trebuie pregătire, să fii curat, ca să te îmbrac cu 
haină strălucită. De acolo nu mai pleci; e pe veci. 

19 februarie/3 martie 1988 

Proorocie pentru duh de credinţă. 

... Aţi pus pasul pe anii durerilor. Caută în Scriptură, că 
zice că atunci când vor mai fi doisprezece ani până la 2000, 
sunt anii durerilor. Dar nici nu va fi până la 2000, că atunci 
păşeşte turma şi Păstorul. Dacă nu crezi, vei trăi şi vei vedea. 
Cine nu crede până nu vede, nu ajunge să vadă. 

21 februarie/5 martie 1988 

Portul creştinesc nu mai este în biserici. 

... Liecare vine în bisericuţă cum îi place lui; şi fecioa- 
ră şi mamă, cu capul gol, mascată, mai sărută şi icoanele, mai 
face şi o închinăciune în bătaie de joc, şi mai vrea şi mântui- 
rea. Pentru fiecare sărutare pe icoane Măicuţa varsă o lacrimă 
pentru fiecare în parte. 

28 februarie/12 martie 1988 
Păcatele de pe pământ. 

... Dumnezeu a zis cândva: «Creşteţi şi vă înmulţiţi!». 
Dar cum? Să se umple pământul de curvie şi de mame care 
nu vor să aibă copii şi îi fac bucăţele, după cum am adus ve- 
denie la ochii unui preot, cum aduna pe o apă neagră bucăţile 
de copii şi le arunca în barcă şi îi făcea întregi? Vai, mame, 
vai! E plin pământul de mame şi taţi de felul acesta. 

6/19 martie 1988 

Domnul plânge pentru necredinţa oamenilor. 

... Am murit pentru tine. M-am vândut pentru tine ca să 
te fac bine. Am fost pe pământ şi am dus-o şi Eu greu ca şi 
tine. Vrăjmaşul M-a ispitit şi pe Mine, şi lucra prin toţi care 
Mă huleau şi Mă batjocoreau şi Mă bolovăneau. De ce? Că 
nu le plăcea învăţătura Mea, ca şi astăzi. Cum aş spune Eu as- 
tăzi să lepede femeia pălăria şi pantalonii? O, decât să se le- 
pede, mai bine dă cu piatra în Dumnezeu şi în acela care-i 
spune de la Mine. 

12/25 martie 1988 

îndemn la veghe pentru preoţi. 

... Toţi slujitorii bisericilor, de când au început să facă 
şcoală, slujesc bisericuţa pentru pântecele lor. Unul la zece 
mii dacă mai e pe placul lui Dumnezeu. Am întocmit un sfat: 
slujitorul care se va prezenta cu popor adus la mântuire, acela 
va scăpa de judecată. 

21 martie/3 aprilie 1988 

Pentru sfânta împărtăşanie trebuie pregătire cu trupul şi cu sufletul. 

... Ce de lume! Ce de lume! Ce de copii aleargă să se 
împărtăşească, de parcă ar fi împărtăşania lapte! E vrednic de 
ea, nu e, se duce şi o ia cu burtica plină până în ultima zi. Pâ- 
nă în ultima zi mănânci ce-ţi place, şi ai venit la împărtăşit, 
dar ţine seama că n-ai fost vrednic, şi vei răspunde curând. 

Cuvântul lui Dumnezeu 


întâi să-ţi faci trupul curat şi pe dinăuntru şi pe dinafară, să 
ştergi catastiful lui satan. Şi copilul, mămicuţo, e împărtăşit, 
că n-a ştiut că tu i-ai dat mâncare care n-a trebuit. Dar fiecare 
mamă răspunde de copilul ei. 

28 martie/10 aprilie 1988 

Domnul suspină pentru rătăcirea din biserici. 

... Câţi preoţi fac slujba până iau banii la popor, şi gata, 
pleacă în grabă că e meci, că au musafiri. Nu-i urâţi. Să nu zi- 
ceţi că duceţi banii la preoţi. Preotul răspunde de ban dacă nu 
face ce trebuie să facă din el, iar Eu îţi scriu jertfa ta. Dumne- 
zeu nu te învaţă să-l urăşti pe preot, că răspunde el dacă nu 
face ce trebuie să facă. Fiecare preot răspunde. Fiecare preot 
e dator ca la poporul care-1 înconjoară să-i deschidă inima şi 
calea spre lumină. 

3/16 aprilie 1988 

Omul deştept este cel ce iubeşte pe Dumnezeu. 

... O, copilule al Meu, nu fi deştept numai pentru lume. 
Dacă eşti deştept, cercetează să vezi că nu e nimic în lucrarea 
lui Dumnezeu ca să te ducă la pierzare, ci e ca să te ocrotească. 

26 aprilie/9 mai 1988 

îndemn spre sfânta împărtăşanie şi spre toate cele sfinţite. 

... Dragostea ta e cuiul cel mai dârz, care răzbate prin 
orice şi răzbeşte în orice. 

... întotdeauna să ţii seama de fărâmiţa din trupul Celui 
ce Şi-a întins mâinile pe cruce. întotdeauna să nu bagi altă 
hrană în tine înainte de sfânta anafiiră, care este de la Mine. 
Să ai în casă întotdeauna. Nu da nimic trupului tău până nu-i 
dai mai întâi hrană duhovnicească. Atunci înseamnă că îl ai 
pe Dumnezeu. 

... Nu mai vreau să ţin pământul pentru tineretul de azi. 
Pământul nu e creat de satana. El a creat numai durere şi 
amar. Durere aduce în toate. Păi să-l iubeşti cât de mult, şi tot 
în foc te duce. Asta e plata lui: te desparte de binele tău şi te 
duce în foc. Nu mai are cine să spună. De aceea am făcut 
această minune, să vin din cer să vă spun de ce să vă feriţi. 

1/14 mai 1988 

Preoţii de azi nu slujesc cu frică de Dumnezeu şi nu învaţă lumea 
la ţinerea legilor Domnului. 

... A dat Dumnezeu ajutor la mulţi ca să-şi câştige darul 
de preot, şi nu auziţi din gura vreunui preot să strige că vine 
sfârşitul. Nu, că-i e frică. Păi preoţii din vechime strigau, nu 
puneau cununiile la tineri dinainte dacă nu erau copii curaţi, şi 
nu ieşea preotul din altar cu cununiile. Azi, de s-ar face mirea- 
să şi bătrână, albă în cap, n-are treabă preotul, şi trece peste 
rânduiala pe care o are cu Dumnezeu, dar răspunde cu durere. 

... în fiecare bisericuţă coboară cete de îngeri şi privesc 
şi ascultă slujba şi lumea cum se poartă, cum se închină, cum 
se roagă, cum se îmbracă. Păi nu veni la bisericuţă să-ţi faci 
poftă de vorbă cu cine te întâlneşti. Dacă ai venit la biserică, 
roagă-te şi te îmbracă smerit, nu cu haină luxoasă, să te vadă 
lumea luxos. 

... Şi îngeraşii plâng cu saţ şi se duc în plâns la chipul 
Maicii Mele; în loc să se bucure de sărutare, lasă o lacrimă pe 
această sărutare. Păi dacă astăzi lumea nu mai e mulţumită cu 


frumuseţea pe care i-a dat-o Dumnezeu... Se sulemenesc fe- 
meile, se fac ca satana, şi de aceea nu mai priveşte Dumne- 
zeu la faţa pământului şi a hotărât Dumnezeu spălarea pă- 
mântului, pentru că pământul nu e făcut de satana. 

16/29 mai 1988 

Legea sfinţeniei nu este urmată în biserici. 

... Poţi să ai fapte bune câte vrei; întinarea te dă înapoi 
şi te scoate afară de la Mine. 

Dacă preoţimea ar afla ce lucrează Dumnezeu, o, ce-ar 
împrăştia ei pe poporul Meu! O, ce l-ar face ei praf şi pulbere! 
Dar are Tatăl şi preoţi care au milă de poporul care-F încon- 
joară, care spun la popor cum să facă crucea şi cum să vină la 
bisericuţă. Dacă este în biserică popor îmbrăcat în toate chipu- 
rile, şi poporului nu-i aduce la cunoştinţă preotul acela, atunci 
şi preotul ia parte la păcat. O, lume, lume, intră în biserică cum 
se cuvine! Să intri cu haină smerită, că femeile au luat portul 
bărbaţilor: pantaloni şi căciulă şi toate. Cum să se mai îmbrace 
bărbatul? Nu se mai cunoaşte care e femeia şi care e bărbatul. 
Nu se mai cunoaşte care e mama şi care e fiica. 

21 mai/3 iunie 1988 

Vine Domnul să împărăţească pe pământ. 

... Acum, altă viaţă vine pe pământ. Vine o singură con- 
ducere: conducerea lui Dumnezeu. Vrăjmaşul lui Dumnezeu 
nu va mai avea urmuliţă pe pământ. El ştie, şi de aceea face 
prăpăd acum. 

30 mai/12 iunie 1988 

Venirea Domnului îi alege pe cei ce sunt ai Săi. 

... De ce a întocmit Dumnezeu această minune? Vă- 
zând că vrăjmaşul a întocmit şi el ceva, ca toată zidirea să o 
ducă la iadul său şi nu mai are cine mai lumina pentru că toată 
zidirea trăieşte după placul său şi al vrăjmaşului, a întocmit 
Părintele cerului şi al pământului o minune, să vină în ajuto- 
rul inimioarelor care-F mai vor, să le ajute, să le pregătească, 
să le conducă după placul Său. Pentru că vrăjmaşul a întocmit 
şi el în aşa fel ca tot cel ce nu vrea, să nu lase nici pe cel ce 
mai vrea să meargă spre lumină. Este pus ca toată zidirea lui 
Du mn ezeu s-o facă să trăiască pe voia lui, pentru că ştie ce-1 
aşteaptă. 

6/19 iunie 1988 

Proorocul Ilie ajută lucrarea împotriva necredincioşilor. 

... Ţara română e cu spatele la Dumnezeu. Ţara română 
şi conducătorul e pentru dărâmarea templului lui Dumnezeu, 
dar voi vedea. Vom trăi şi vom vedea. Fiecare popor în vre- 
mea de demult când se răscula împotriva lui Dumnezeu, mân- 
ca bătaie, şi tot aşa şi acum va fi, şi veţi vedea. Profetul Ilie, 
care e ridicat la cer cu trup cu tot prin viaţa lui curată, a hotă- 
rât să Mă ajute pe Mine să pregătesc, să scot pe vrăjmaşul de 
aici, şi am să-l rog să vină să trăsnească el cu biciul lui după 
vrăjmaşul, şi în orice inimă îl va găsi, trosneşte şi inima şi tru- 
pul. Nu credeţi? Sfântul Ilie izbuteşte să-l scoată pe vrăjma- 
şul de aici, dar o să usture inimioarele dacă au ţinut pe vrăj- 
maşul în inimă. 

14/27 iunie 1988 

Limba să fie mădular al slavei Duhului Sfânt. 

... Opreşte-ţi limba, puneţi-o la punct! Limba e cel mai 
aprig mădular al trupului, care umple catastiful satanei şi te 
duce la judecată. Grăiţi cuvânt în aşa fel să aduceţi bucurie şi 
celor din jur şi lui Dumnezeu. Grăieşte cu guriţa să te ducă la 
fericire şi nu la iad. 

16/29 iunie 1988 

împotrivirea preoţilor asupra poporului Domnului. Pregătirea 
pentru veşnicie. 

... Trupul are o viaţă scurtă, iar sufletul are o viaţă ne- 
sfârşită, şi acum a sosit momentul ca să-l trezeşti. Acum nu 
mai e momentul să zici: „Aha, sunt tânăr, şi mai încolo caut 
pasul pocăinţei “. Te-ai păcălit amar! Mai încolo, cum zici tu, 
e sfârşitul tău şi te-a apucat nepregătit. 

... Bunul Dumnezeu S-a născut din Fecioară curată. 
Maica Domnului s-a născut din poruncă, din părinţi care Mă 
iubeau pe Mine şi care erau bătrâni prin vârsta înaintată, şi 
Dumnezeu le-a dat-o pe Maica cerului. Dumnezeu a avut 
nevoie de o Mamă curată, curată, cea mai curată dintre toate. 
Aşa s-a născut şi ea. 

19 iunie/2 iulie 1988 

Purtarea de grijă pentru cei adormiţi. 

... Cel mai plăcut soroc e cel făcut în post, cu mâncare de 
post şi fără băutura satanei. Adevărul vi-1 grăiesc, că dacă preo- 
tul a gustat băutura satanei, nici slujba nu e primită. Poate că 
acel răposat a mai avut şi el greşeli, dar dacă cei rămaşi îi fac 
soroace plăcute lui Dumnezeu, urcă treaptă cu treaptă, şi îl 
aduce Dumnezeu la locul lui; Dumnezeu îi dă locul la fericire. 
Nu lumea care-ţi cere băutură îl scapă pe răposat, ci Dumnezeu. 

25 iunie/8 iulie 1988 

Semnul Domnului şi al durerii Lui. 

... O, de ce te uiţi cu mirare şi nu ştii ce să crezi? Ţi s-a 
schimbat scrisul din albastru în roşu. Eu, Dumnezeu, Care 
Mi-am dat viaţa pentru voi. Eu, Care am sânge în mâini şi în 
picioare şi în coasta Mea însângerată, ţi-am amestecat scrisul 
cu sângele Meu, să-Mi scrii durerea Mea cu sângele Meu. 

5/18 iulie 1988 

Proorocie pentru cer nou şi pământ nou. 

... Mi-e dor să vină clipa ca vrăjmaşul să nu mai con- 
ducă pe nimeni, să nu mai stăpânească pe nimeni. Vreau pă- 
mântul curat ca o oală nouă şi împodobit cu tot felul de bună- 
tăţi. Mă duc în cer, la masa Mirelui ceresc, iar apoi coborâm 
pe pământ nou, spălat, şi nu ne va mai supăra vrăjmaşul. Fa- 
ceţi voia lui Dumnezeu, şi lângă Dumnezeu veţi fi. 

7/20 iulie 1988 

Proorocie pentru durerile sfârşitului lumii. Ocrotirea poporului 
Domnului. 

... La ce să mai ţin pământul? Pentru tineretul de azi, 
care, dacă-i place să umble despuiat, aşa umblă şi stă pe 
malul mării? Şi să vedeţi cum se va umfla marea, cum s-a mai 
întâmplat. Se va umfla marea şi va acoperi goliciunea de pe 
malul ei. Durerile au început în multe ţări, cu avalanşe de ză- 


padă, cu inundaţii, cu foc, după cum sunt ţările de departe de 
Dumnezeu. Dar aici, unde este cuibul lui Dumnezeu, unde es- 
te coborârea lui Dumnezeu, am voit să ocrotesc, ca să întăriţi 
pasul pregătirii. 

14/27 iulie 1988 

Masa nunţii Mirelui ceresc. 

... Am întins mesele în cerul sfânt şi am plecat după ti- 
ne, meseanule, pe pământ, şi vreau să-ţi dau haină strălucită 
şi hrană cerească, dar fa-te curat, că de unde ştii că Dumnezeu 
îţi va face ocrotirea cu trup cu tot, cum a fost cu Noe? Şi când 
l-a scos din corabie, l-a făcut pe Noe moştenitor al pământu- 
lui spălat. 

23 iulie/5 august 1988 

Ungerea cu sfântul mir, pentru ocrotirea poporului. 

... Folosiţi ungerea; nu faceţi nici un pas neatins cu mir 
din candelă. Aveţi grijă, fiilor, nu ieşiţi afară din casă şi nu 
mişcaţi nimic până nu vă ungeţi cu sfântul mir, că vrăjmaşul 
aşteaptă să vă dărâme. Stă vrăjmaşul la pândă. 

... Acum sunt bogat în milă, dar Mi-a pregătit lumea o 
haină a mâniei, şi când M-oi îmbrăca cu ea, nu mai am milă. 

29 iulie/11 august 1988 

Slăbirea puterii lui satana, prin rugăciune cu tămâie. 

... Cât îi putea, să te fereşti de satana! Să aprinzi tămâie 
şi prin casă şi pe afară, şi când pleci să dai şi pe tine cu tămâ- 
ie, şi atunci satana fuge. Să înveţi certările pe nevăzute şi să 
le zici, ca să nu aibă satana putere să-ţi facă nici un rău. 

8/21 august 1988 

Proorocie: vreme de încordare peste România. Maica Domnului 
cere ocrotirea României. Conducătorul României este ameninţat de 
vrăjmaşii lui pentru căderea lui. 

... Luaţi aminte! Se pregăteşte o încordare, o ciocnire. 
Văd inimile celor ce o pregătesc. Văd ce voinţă au şi ce gând 
au. De ce credeţi că Dumnezeu strigă grăbirea paşilor voştri? 
Trebuie, tată, să vină ceva şi peste cei ce stau cu spatele la 
Mine. 

... Dacă săvârşiţi şi bine şi rău, nu ajungeţi în bine nici- 
odată, că trebuie să iei plată şi de la rău, şi aşa mergi la cân- 
tar, şi nu se ştie. Tată, calea către Dumnezeu e spinoasă şi e 
dureroasă. Cui nu-i place această cale, face un pas, doi pe ea, 
şi dacă-1 înţeapă ceva, fuge şi merge pe calea cea largă a pier- 
zării. 

... Vedeţi, fiilor, că într-o parte lucrează Dumnezeu cu 
cei ai Lui, iar pentru cei ce sunt cu spatele am altceva. Nu vă 
amestec şi pe voi în bătaia celor ce sunt cu spatele la Mine. 
Nu vă speriaţi; fiţi cuminţi. Vă spun în şoaptă: să nu vă lip- 
sească niciodată rugăciunea. Rugaţi-vă să nu muşte cineva 
din România, iar dacă muşcă, să-l muşte pe conducătorul ei, 
că el a dus-o cu spatele la Fiul Meu. 

Cel ce a adus comunismul în România, s-a întors cu 
faţa la Mine. 

Conducătorul României aşteaptă ceva, aşteaptă să fie 
muşcat. Tată Creator, lucrează să n-o laşi pe România pradă 
cruzimii care muşcă din ea fără milă! Fereşte-o de oamenii 
cruzi, să nu intre în România, că dacă intră, nu ies cu mâna 
goală. 

Cuvântul lui Dumnezeu 


O, se pregăteşte o vărsare mare de sânge. Toată lumu- 
liţa de astăzi îl iubeşte pe satana, nu pe Dumnezeu. Dacă zice 
satana să umble bărbatul despuiat, despuiat umblă. Dacă zice 
satana să umble femeia pe drum despuiată, despuiată umblă. 
Păcatul e în culmile lui. Mulţi vor să muşte din România. Vor 
mulţi să-i las să intre, şi apoi nu vor ieşi cu mâna goală. Prie- 
tenii conducătorului ţării au văzut bogăţiile şi frumuseţile Ro- 
mâniei şi vor să guste şi să muşte din ele. 

... Măicuţa Mea este stăpâna şi cumpănitoarea acestei 
încordări; şade cu mâinile întinse şi cu toată tăria ei strigă pen- 
tru România. Trebuie să-l muşte ceva, trebuie să-l muşte un 
şarpe pe conducătorul României. Se cere ocrotirea României 
şi el habar n-are de ea. O, ce va răspunde pentru ce a dărâmat? 
Ce au zidit conducătorii României din trecut, au zidit pentru 
fericirea sufletelor lor, dar conducătorul de astăzi a zidit pen- 
tru trupuri, să aibă unde sta, şi a stricat bisericuţele ce s-au lu- 
crat în trecut. Bisericuţele s-au lucrat în zilele în care trebuia 
să se lucreze, nu în zilele de sărbătoare. Dar zidurile care s-au 
ridicat astăzi în locul celor dărâmate s-au făcut în zile de săr- 
bătoare. lată, şi-a făcut rost de judecată acest conducător. 

... Cel mai mârşav păcat: mândria. Este doa mn ă mare 
mândria în această lume. Curvia şi mândria sunt nişte doamne. 

15/28 august 1988 

Domnul întăreşte poporul pe stânca ascultării şi a credinţei. 

... lată, am adus trâmbiţa Mea la ochişorii acestui trup. 
Niciodată de când strig prin gura ei n-am adus trâmbiţa Mea 
cum am adus-o acum. Acest trup să folosească ungerea, că 
vrăjmaşul ar vrea s-o nimicească aşa cum a făcut cu primul 
trup prin care am cuvântat. 

... Fiilor, dacă începe cumva ceva din semnele sfârşitu- 
lui şi vă apucă pregătiţi, să nu vă speriaţi; nu se lipeşte nimic 
de voi. Staţi tari pe stânca cea puternică. 

Vrăjmaşul nu mai are treabă cu lumea; are treabă cu ce 
e al Meu; aici are el munca lui. în lume nu se mai duce, în lu- 
me nu mai are ce face. O, el ştie ce-1 aşteaptă, ştie că după 
spălarea pământului nu mai calcă piciorul lui pe pământ şi nu 
mai supără pe nimeni atunci. 

Căutaţi preoţii cei mai buni, că nu mai găsim preoţi cu 
durere de durerea Mea. Unul la zece mii dacă intră în cer. 

21 august/3 septembrie 1988 

Proorocie împotriva tineretului cel fără Dumnezeu. 

... După cum v-am mai spus, se încordează acea pregă- 
tire pentru tineretul care aleargă după poftele lui. Să intre şi 
el un pic la durere, că l-a adus duhul rău pe placul lui, l-a adus 
să spună că nu mai este Dumnezeu. 

26 august/8 septembrie 1988 

îndemn la iubirea de Dumnezeu. Proorocie pentru învierea morţilor. 

... Cine nu primeşte şi nu voieşte această hrană pe care 
numai Dumnezeu ţi-o poate da, nu e bun de nimic. Cel ce nu 
voieşte şi nu primeşte hrana de la Dumnezeu, e bun la treburi- 
le pământeşti, dar dacă nu s-a hrănit cu această mană, piere ca 
filmul. Nu e bine să trăieşti fără Dumnezeu. Nu e bine să gân- 
deşti vreodată că n-ai nevoie de Dumnezeu şi că poţi să trăieşti 
şi fără El. Trupul e dator să alerge după binele sufletului şi nu 
să stea nepăsător de viaţa sufletului, pentru că cine stă nepăsă- 
tor, după spălarea pământului fiecare suflet care a pierit se în- 
toarce la trupul lui; e învierea morţilor. Chiar dacă ai terminat 


de o sută de ani cu viaţa, la judecată te întorci cu sufletul în trup 
şi vii la judecata de apoi, şi atunci ce-ai să răspunzi? Cine a lu- 
crat şi a trăit fără milă, va sta în faţa înfricoşătorului divan al 
judecăţii. Dar cum va sta şi ce va răspunde? 

5/18 septembrie 1988 

Pomenirile pentru adormiţi să se facă după voia cerească. 

... Mulţi răposaţi au plecat fără să fie apropiaţi de Dum- 
nezeu. Mulţi nu s-au străduit în viaţă, şi rămâne dator cel ră- 
mas. Eu vă aduc la cunoştinţă, la ce e al Meu, să aveţi grijă 
de răposaţi. Dar lumea câţi răposaţi are! Şi nu le mai pasă nici 
de morţi, nici de vii, şi nici nu le fac soroacele pe placul lui 
Dumnezeu! Şi cu ce să-i scoată? Cu plăcerile fiecăruia? în 
clipa de faţă cel mai de preţ şi mai de folos pentru suflet e so- 
rocul în zi de post, adică în posturi. 

14/27 septembrie 1988 

Milostenia să fie dată la cei săraci. 

... Lumea nu ştie nimic. Nu sunt primite soroacele cu 
mâncare de came şi cu băutura satanei. Pentru răposaţi nu se 
pune aşa ceva. Pentru ei se face mâncare curată, dacă s-ar pu- 
tea mai mult în posturi. 

Fiilor, voi să daţi pomană la cei săraci, căci bogatul da- 
că primeşte duce acasă la porc. Dacă-i place carnea de porc, 
să crească porcul cu mâncare curată, să poată lua şi el cu lin- 
gura din mâncarea lui, dar când porcul scapă şi mănâncă ori- 
ce murdărie, citiţi ce scrie în sfânta Scriptură. 

... Da, tată, nici peşte mare din ocean nu dau voie să 
mănânce la cei din pregătirea Mea, căci peştele se hrăneşte cu 
sânge de om. Acolo unde sunt războaie, se amestecă apa cu 
sângele. în toate apele sunt trupuri de oameni morţi. 

16/29 septembrie 1988 

îndemn la credinţă statornică. 

... Nici o credinţă nu e mai dreaptă ca ortodoxia. Nu lu- 
aţi altă cale, că e greşită. Aşa cum a fost calea Domnului, aşa 
a fost şi calea ortodoxiei. 

Fiţi atenţi, că Măicuţa Mea acum cere grăbirea, că toată 
zidirea e cu vrăjmaşul. Stai lângă Mine o clipă şi nu-ţi place 
şi pleci tot la vrăjmaşul. îţi vine o durere, vii din nou la Mine 
ca să scapi de durere, şi dacă te scap, iarăşi uiţi, şi te duci ia- 
răşi la vrăjmaşul, şi tot aşa până când soseşte judecata, şi cine 
ştie cum te găseşte? 

2/15 octombrie 1988 

Ungerea cu sfântul mir ocroteşte. Cei necredincioşi nu pot birui 
împlinirile Domnului. îndemn la post plăcut lui Dumnezeu. 

... Ce-ţi mai trebuie dacă ai cuvântul Tatălui ceresc, ca- 
re coboară şi vine lângă tine şi te încurajează? Şi dacă grăiesc 
prin această gură şi dacă iau loc în acest trup, tu trebuie să Mă 
simţi că sunt lângă tine şi trebuie să te alături şi să te depăr- 
tezi de toate relele. 

... V-am dat la îndemână luminiţa din perete. Oriunde 
veţi pleca, luaţi din candelă şi vă ungeţi, că am făcut ungerea 
aceasta cu putere şi cu ajutor. 

... Cei de astăzi au legătura între ei prin carnetul de par- 
tid, iar comunismul nu dă voie să mergi la biserică. De aceea, 
ei parte de Dumnezeu nu vor avea. Vine momentul să vă for- 
ţeze să vă depărtaţi de Dumnezeu. Nu vă vor mai da pâine da- 

că nu aveţi carnetul. Ei asta vor, dar vor rămâne ei fără pâine 
şi fără veacul fericirii. Nu ajung ei până acolo, că este un stri- 
găt al Măicuţei Mele. 

... Păsărelele Mele, vă aşteaptă aripile pentru zbor. 

... Pregătesc ce este al Meu şi îl ţin sub aripa Mea. Dacă 
aţi vedea cu ochişorii cum merge satana cu fiecare om, de o 
parte îngeraşul, şi de cealaltă parte satana! Păi moşii şi stră- 
moşii trăiau pe placul lui Dumnezeu, ţineau posturile, nici 
linguri de dulce nu foloseau în post, că ziceau că intră unsoa- 
rea de la mâncarea de dulce în ele, aşa de mult ţineau la post, 
şi de aceea aveau hambarele pline. Acum nu mai are omul ni- 
mic. Se scoală şi ia plasa în mână şi pleacă după hrană. 

24 octombrie/6 noiembrie 1988 

Moştenitorii Domnului pe pământ nou. 

... De vreţi să trăiţi pe pământ, aveţi răbdare, că spălăm 
pământul de toată murdăria, şi apoi vă fac moştenitori pe pă- 
mântul curat, dar şi voi să fiţi curaţi. Tată, procuraţi-vă din 
timp hrană pentru luminiţa din perete şi n-o ţineţi aprinsă la 
ochii lumii. Păstraţi-o, că aceea vă aduce lumina cerului. 

26 octombrie/8 noiembrie 1988 

Cei împrunciţi vor moşteni veacul cel nou. 

... Tată, ai fost prunc când te-ai născut şi n-ai ştiut să 
faci nici un rău nici ţie, nici lui Dumnezeu. Aşa te vreau şi 
acum, curat şi cu trupul şi cu sufletul, ca pruncul. 

29 octombrie/11 noiembrie 1988 

îndemn la duh de pocăinţă peste obştile din mănăstiri. Ierusalimul 
vechi; Ierusalimul nou. 

... Eu cobor cu dragoste şi cu iubire cerească în acest loc 
(mănăstirea Nămăieşti, n.r.), dar uite ce Mi-a băgat vrăjmaşul 
aici! Am pus deoparte o mare bucurie pentru ce am aici, şi uite 
ce face vrăjmaşul! Locurile sfinte, cuibuleţele Mele, am zis să 
fie punctul cel mai de preţ pentru cer. Eu vă dau din mila 
cerească şi părintească. Ce ziceţi? Să am încredere, sau nu? 
Cămăruţele pe care le-aţi făcut, le-aţi făcut lux, tată; lux, şi 
hăinuţa tot lux. La Dumnezeu nu trebuie lux. Dumnezeu co- 
boară în sărăcie, şi bogatul zgârcit merge în iad. Ce aveţi aici! 

... Se duc oamenii să vadă ce e acolo, la Ierusalim, dar 
Ierusalimul cel nou aici e, tată, şi veţi vedea minuni. Lumea ve- 
de Ierusalimul patimilor Mele, dar Ierusalimul cel nou e aici. 

4/17 noiembrie 1988 

Domnul prooroceşte ocrotirea poporului. 

... Mă ascund aici, în acest piept, şi vă învăţ din tot 
adâncul bunătăţii lui Dumnezeu. Nu se lipeşte de voi nici pră- 
pădul, nici judecata. Cum ar fi cineva în fundul unui puţ şi co- 
boară cineva o prăjină, acela se ţine strâns de prăjină şi iese. 
Ţineţi-vă strâns de această prăjină până veţi ajunge cu cerul 
sfânt, că dacă te desprinzi, cazi în adânc. Aşa este ceea ce lu- 
crez Eu azi ca să vă scap de rău. Pentru asta Mă zbat. 

13/26 noiembrie 1988 

Ierusalim nou, ţinut în taină. Moaştele sfântului Ioan Botezătorul. 

Poporul Domnului să se despartă de lume. 

... Preoţimea nu ştie că aici se clădeşte Ierusalimul cel 
nou. Acum el e ascuns; nu vreau să-l dau pe faţă. E aşa cum 


ai începe o casă, şi cei ce au început lucrul s-au îmbolnăvit, şi 
am făcut rost de alţi lucrători şi tot îl termin. Atunci n-aţi vă- 
zut că vrăjmaşul era între voi şi bătea din palme când am luat 
trâmbiţa Mea. 

... S-au descoperit prin lucrarea Mea moaştele sfântului 
Ioan Botezătorul şi s-a făcut întrebarea la cei ce stau mari 
dacă-1 primesc în ţară, dar nu s-a dat răspunsul. E trupul fără 
cap, cum l-au îngropat când i-au tăiat capul. Maica Mea strigă 
ca să fie primit în România. Cine l-o primi, acela are scăpare. 
E ca un bulgăre de aur. Nu vă spun unde e. Rugaţi-vă ca să 
fie primit în România. Rugaţi-vă ca România să primească 
moaştele naşului Mântuitorului. 

... Vine clipa să vă deosebească Dumnezeu de lumea 
aceasta. Tată, o să vină clipa să vă împarfumez cu miresme 
cereşti, să mirosiţi de la distanţă, şi voi face minuni cu voi, 
dar staţi de partea Mea. 

23 noiembrie/6 decembrie 1988 

Preoţii au prigonit lucrarea cuvântului şi vasele sale. Alesul 
Domnului, Irineu, întărit şi mângâiat pentru credinţa lui. 

... Primul trupuşor prin care am lucrat, nu de preot a 
fost băgat în temniţă? O, şi n-a mai fost în stare să lucrez prin 
el, şi l-am călit prin moarte. Acum e viu şi Mă servesc de el, 
e duh ceresc şi are misiuni nevăzute. L-am pregătit pe cel 
dintr-o rădăcină cu ea, şi Mă servesc de acest trup. 

... Acest slujitor, Irineu, e copilul Meu, şi l-am ocrotit 
pe unde a fost. E slujitorul bisericuţei Mele. 

O, fiule, îţi dau povaţă să slujeşti în aşa fel ca să vii cu 
slujba până la cer. Ţi-am purtat de grijă pe unde ai fost şi am 
privit cum te-ai purtat şi te-am adus înapoi şi ţi-am făcut par- 
te să fii în barca Mea. Când ţi-o fi dor de mângâierea Mea, să 
vii să ţi-o dau. 

Fiule, crezi că Eu sunt Dumnezeu? „Da, Doamne. “ Să 
fii iubitor de creştini, că tot cel ce-L iubeşte pe Dumnezeu, iu- 
beşte şi pe creştini. Cine îi urăşte pe creştini, îl urăşte pe 
Dumnezeu. Când ţi-o fi dor de mângâierea Mea, să vii după 
ea aici, că în altă parte n-am unde să ţi-o dau, dar să vii cu dor. 

24 noiembrie/7 decembrie 1988 

întărirea duhului iubirii de Dumnezeu. 

... Să nu înţelegi greşit. Cine iubeşte lumea, acela moa- 
re. Cine iubeşte faptele lumii, acela moare. Nu iubiţi ce iubeş- 
te lumea, că lumea nu iubeşte cu iubire sfântă. Iubirea să fie 
între voi iubire duhovnicească, nu diavolească. Să nu iubiţi 
faptele lumii, faptele ruşinoase, faptele rele. 

14/27 decembrie 1988 


1989 


Hrana de pe piaţă nu este curată. 

... Decât ar mânca omul came de pe piaţă ca să se spur- 
ce, mai bine ar mânca pâine cu ceapă. Pe sfântul Ilie îl hră- 
neam cu hrană din cer, că îi trimiteam corbii şi îl hrăneam cu 
pâine şi cu came, dar era din cer. Atunci se tăiau junei, miei 
pentru jertfele lui Dumnezeu. Acum nu mai aduce nimeni nici 
o jertfă şi nici viaţă plăcută lui Dumnezeu nu se mai aduce, şi 
de aceea nu mai e primită nici o jertfă. 

20 decembrie 1988/2 ianuarie 1989 

Cuvântul lui Dumnezeu 


România este sub ocrotire cerească. 

... în toate ţările am dat câte o durere. Toate ţările au 
primit pedeapsa morţii. Să aveţi ochi pentru Dumnezeu să ve- 
deţi că numai aici, în România, nu am dat. A fost ocrotită, că 
aici e lucrarea lui Dumnezeu. 

28 decembrie 1988/10 ianuarie 1989 

Neascultarea îl depărtează pe om de Dumnezeu. 

... Cine fuge de Dumnezeu, e mort, a murit. Să plângi 
de milă pentru sufletul lui dacă a plecat de la Dumnezeu. 

5/18 ianuarie 1989 

Pilda nemilostivirii şi a milosteniei bineplăcute Domnului. 

Mă face câte o durere să uit degrabă, că iată o întâm- 
plare adevărată. 

Trei feciori, rămaşi orfani de părinţi, nu le-a mai rămas 
nimic de la părinţi şi s-au hotărât ei şi au făcut o turtă mare 
cu bruma de făină ce au găsit şi au împărţit-o în trei şi au zis: 
„Să plecăm departe pe cale; poate om găsi undeva de lucru 
să ne hrănim “. 

Au mers câteşitrei până la o răspântie. Acolo au scos 
mâncarea şi au mâncat fiecare din turta lui. Stând ei aşa, a 
apărut la ei şi un moş: „Să trăieşti, moşule! Ce faci? Scose- 
răm şi noi un pic de hrană, şi apoi plecăm fiecare pe alt 
drum, unde ne-o duce Dumnezeu “. 

Cel mai mic a zis: „Stai, moşule, colea şi mănâncă cu 
minei". Dar îi ziseră cei doi: „Ai grijă ce faci, că ne trebuie 
mâncarea" . Dar el a zis: „Ia, moşule, şi mănâncă cu mine!". 

Şi mai departe i-a întrebat moşul: „Ce gânduri aveţi? 
Iar ei au răspuns: „Nu ştim dacă va împlini Dumnezeu" . 

„Frate, dacă prin moşul acesta te aude Dumnezeu? !" , 
a zis cel mai mic. 

„ Ce vreţi să dobândiţi? “ 

„Iaca, moşule, să-ţi spunem. “ 

A zis cel mai mare: „Eu vreau să-mi fac o cireadă de 
oi, să am ciobani, să am turme de oi şi să stau la stână. Cine 
va trece pe la poarta mea, să le dau brânză şi lapte “. 

Apoi, cel mijlociu: „Eu, moşule, aş vrea să am o casă 
pe un deal, să am vie multă, cu strugurii cei mai aleşi, şi cine 
va trece pe la poarta mea, să le dau struguri şi vin să bea “. 

„Bine este. Eu II rog pe Dumnezeu să vă ajute la 
amândoi să împliniţi dorinţa. “ 

Iar cel mic: „Eu, moşule, vreau să am casa la o răspân- 
tie aşa cum este aici. O casă nu prea bogată; cine va trece pe 
la poarta mea, să dau. Mai întâi, să am o nevastă pe gândul 
meu, şi cine o trece pe acolo să-i dau mâncare, să-l îmbrac 
dacă este gol şi să-i dau drumul 

„ Bine te-ai gândit! Şi ţie să-ţi dea Dumnezeu după 
gândurile tale. Să se împlinească toate. “ 

Apoi, fraţii s-au despărţit. A trecut un timp destul de 
mult, şi toţi au dobândit ce au gândit când le povestiseră lui 
moşu’. Apoi, moşul a trecut pe la poarta celui cu oile şi a ce- 
rut să-i dea şi lui ceva de mâncare. 

„O, moşule, dacă aş da la toţi aşa!... Noi muncim. Nu 
pot să-ţi dau. “ 

A trecut, apoi, pe la cel cu strugurii: „Dă-mi şi mie o 
cană de vin!". 

„Aha, moşule, du-te de aici, eşti prea pretenţios. “ 

„Ai muncit tu ce ai acum? “ 

A plecat moşul supărat şi amărât, zdrenţăros, plouat şi 
plin de noroi. Se duse şi la cel mic. 


„Nu vreţi să mă lăsaţi şi pe mine într-un colţ să mă pot 
usca? “ (îi spune femeii care venise la poartă) 

„Hai, moşule, hai în casă! “ L-au luat amândoi, unul de 
o parte şi altul de o parte şi l-au îmbrăcat cu hăinuţe curate. 
Nu voia moşul să intre în casă, că zicea că e plin de noroi şi 
murdăreşte camera. 

„Hai, moşule, nu-i nimic că eşti noroit !“ Şi l-a culcat 
în pat şi i-a dat să mănânce. Ce s-a întâmplat cu cei doi? Le-a 
luat Domnul tot ce au avut, şi numai cel mic a rămas cu ceva. 
Cei doi, cu legătura în mână, aşa cum au fost când s-au întâl- 
nit cu moşul, aşa au rămas. 

Aşa se va întâmpla, tată, şi cu voi, cei pe care v-a ajutat 
Dumnezeu, şi voi ziceţi că e munca voastră, truda voastră. Nu 
mai eşti cu Dumnezeu, ţi se ia tot ce ţi-am dat. 

15/28 ianuarie 1989 

Domnul îşi descoperă lucrarea Sa şi pe poporul Său. 

... Tată, tată, strigătul Meu va ajunge la suprafaţă, va 
ajunge auzit de toată România; veţi vedea cu ochii că îşi face 
loc să iasă la lumină. Iese Dumnezeu să lucreze lucrarea Sa. 
O, cât v-am condus neştiuţi de nimeni! 

17/30 ianuarie 1989 

Fiii familiei Chivulescu, din cetatea Căpriorii, cer la Domnul 
binecuvântare pentru haina preoţiei. 

... Dacă te apucă prăpădul şi nu eşti gata, toate se vor 
lipi de tine. Păi dacă M-ai dat la spate, ce să-ţi fac? 

Vrăjmaşul îţi bagă beţe în roate să nu împlineşti ferici- 
rea. Păcatul cel greu, acela este care nu te lasă să intri în cer. 
Poţi să le împlineşti pe toate, dar trebuie să împlineşti şi cu- 
răţenia trupului. Mai repede îţi iartă Dumnezeu din celelalte. 

Lumea nu ştie ce vrea Dumnezeu. Vreau să ies la bun 
sfârşit cu această pregătire. Dacă nu vă place această pregăti- 
re, nici nu urâţi pe Dumnezeu, că vă faceţi parte de pedeapsă 
mai rău ca Iuda, pentru că Iuda a vândut un singur om, dar 
vânzarea de astăzi strică planul lui Dumnezeu, strică pregăti- 
rea tuturor. 

... Dacă vrei să îmbraci haina de preot, să îmbraci haina 
de monah. Nu în forma monahiei, dar vreau să te am ca un 
monah. Vrei? Nu prea vrei. Dar să te găsească venirea Mea 
acolo unde vrea Dumnezeu. Eu ţi-am dat cuvântul Meu dacă-1 
vrei. Nici unul dintre voi nu vreţi să îmbrăcaţi haina de mo- 
nah? De ce nu vrei? Că vrei căsătorie. Dacă vrei căsătorie, în- 
seamnă că ieşi din planul lui Dumnezeu. Nu ştiţi nimic, nu 
vreţi nimic, dar nici pe Dumnezeu nu-L credeţi. Vă dau bine- 
cuvântare să-l bucuraţi pe tăticul vostru plecat la cer. El şi-a 
câştigat viaţa de veci. El doreşte ca toată familia lui să fiţi lân- 
gă el în cerul sfânt. 

20 ianuarie/2 februarie 1989 

Duhul făţărniciei dintre popoare. 

... Conducătorul României se crede cel mai iubit de către 
toate ţările, dar să ştiţi, tată, că au mare ură pe el. Se linguşesc 
faţă de el, dar în dos au o ură că l-ar mânca şi pe el şi pe ţara lui. 

12/25 februarie 1989 

Durerea Domnului pentru Ierusalimul patimilor Sale. 

... Nu mai dau binecuvântare pentru drum la Ierusalim, 
că dacă am dat binecuvântare Mi-am căpătat duşmani. Acolo 
e Ierusalimul patimilor Mele. Aproape Mă doare când îmi 

aduc aminte de Ierusalimul de acolo. Nici n-aş mai vrea să 
mai aud de patimile Mele. E locul naşterii, e locul chinurilor, 
e locul durerilor Mele. Acum clădesc alt Ierusalim, mai de 
preţ, pentru bucurie, nu pentru plâns. 

19 februarie/4 martie 1989 

Domnul binecuvintează grădiniţa cuvântului şi lucrul rugăciunii 
săvârşite pentru spulberarea a tot vrăjmaşul. 

... O, iată, fiilor, călăuza Mea cerească nu este spre ve- 
dere ca să se vadă. Acum este prin cuvânt, că am lăsat cuvânt 
nou peste voi. Cuvântul Meu să fie auzit de voi, să fie auzit 
bine şi să se împlinească totul pentru binele tuturor. 

Fiilor, în numele Preasfmtei Treimi, Tatăl, Fiul şi Du- 
hul Sfânt, vă dau vouă apa cea vie care vă lipsea. V-o dau să 
vă adăpaţi cu ea şi să trăiţi prin ea şi întru ea, să vă împuter- 
niciţi prin ea şi întru ea, şi să vă întăriţi întru ea şi prin ea, şi 
să spulberaţi prin ea pe tot vrăjmaşul; prin ea şi prin puterea 
călăuzei cereşti. Fiţi binecuvântaţi cu a Preasfmtei Treimi bi- 
necuvântare şi prin cuvântul Preasfmtei Treimi şi prin voinţa 
Preasfmtei Treimi. 

Ceea ce vă dau acum, este şi va fi tezaur scump, sfânt 
şi puternic, şi de aceea dau. Dau să se săvârşească de către 
inimi şi trupuri curate, ca să fie putere spre curăţirea a tot răul 
şi vrăjmaşul. O, tată, tată, şi bisericuţa este sfântă şi curată, 
dar slujitorii de astăzi nu mai au teamă ca să slujească în ea 
cu inimă şi trup curat. O, fiilor! Vai de cei care îndrăznesc de 
a nu sta în sfinţenie înaintea Mea, că în loc să le fie spre cură- 
ţire şi mântuire, le va fi spre osândă pe veci. 

Iată porunca Mea cerească: în numele Preasfmtei 
Treimi, rostesc retragerea acestui tinerel din munca pământeas- 
că în munca duhovnicească. Fiule, să fii cu întărire şi cu ajutor 
ceresc întru toate. Să fii cu ocrotirea Mea în faţa celor vrăjmaşi. 
Să fii binecuvântat întru toate şi cu toţi cei de aici. Să fii pentru 
spulberarea vrăjmaşilor şi a împotrivitorilor şi să lucrezi în 
numele Tatălui şi al Fiului şi al Sfântului Duh. Amin. 

12/25 martie 1989 

Zi de mărturie, tăinuită în cele cereşti. 

... Cobor şi Mă aciuez în acest trup, că pământul e mur- 
dar, e plin de tină şi de păcat, şi pe timp ce trece nu mai aveţi 
pe unde călca cu piciorul. 

... Iată, v-am făcut fotografie să o am în cerul sfânt. 
Acum nu v-o arăt. Aţi văzut lumina care v-a învăluit? V-am 
făcut o fotografie. Ştiţi când v-o arăt? Când voi fi îmbrăcat în 
haina de judecată. Atunci îl trimit pe arhanghelul Mihail să vă 
aducă în faţa Mea nu pentru a fi judecaţi, ci pentru a vă bucu- 
ra. Vă voi arăta fotografia de azi, căci azi, prin sfătuirea Prea- 
sfintei Treimi, vi s-a făcut sfinţirea şi ungerea peste această 
casă. Binecuvântată să fie această casă şi această zi. în faţa 
judecăţii de apoi voi arăta tuturor fotografia aceasta şi pe cei 
ce M-au căutat şi M-au iubit şi M-au preţuit. 

Minune ca aceasta nu mai este alta pe pământ. Are 
Dumnezeu fel de fel de minuni pe tot pământul, dar ca aici, 
unde coboară însuşi Duhul Celui ce Şi-a întins mâinile pe 
cruce, nu e. V-am spus că se întocmeşte în tot cerul sfânt o 
nuntă cerească. Cum într-o familie se pregătesc nişte miri cu 
mult timp înainte de ziua nunţii, aşa şi Eu te pregătesc pe tine, 
poporul Meu. Am întins mesele şi am plecat pe pământ după 
meseni, să-i pregătesc pe voia Mea. Am şi în cer meseni. E 
plin cerul de meseni, dar nu intră nimeni la nuntă până nu-Mi 
aduc mesenii Mei de pe pământ. 


Fiţi atenţi, nu plătiţi nici răul cu rău, nici binele cu rău. 
Fă-i bine celui ce-ţi face rău, nu-i da în cap că ţi-a făcut rău. 
Eu am plătit răul cu bine, şi M-a făcut Dumnezeu Judecătorul 
şi Lumina lumii. Şi azi ce sunt? Un umil cerşetor pe la inimi. 
Cobor din cer să vă rog să aveţi milă unul de altul şi de Mine. 
O, dacă Mi-aţi vedea ranele sângerate!... 

20 martie/2 aprilie 1989 

Descoperirea vânzătorilor. Proorocie pentru sfârşitul 
conducătorului României. 

... S-a găsit o inimă din locul cel mai de preţ al Meu 
(Maria Achim, n.r.), şi nu s-a lăsat satan până nu a smuls-o ca 
să dea pe faţă tot ce lucrează Dumnezeu. S-a scris acolo la do- 
sar, dar dosar s-a făcut pentru ea, şi vine la judecată cu el. Do- 
sarul nostru e frunză pe apă. înfierbântaţi rugăciunile, să co- 
coloşim dosarul. Postul şi rugăciunea te duc la Dumnezeu, 
prin orice spini şi mărăcini. 

Anul viitor, prima durere este să îmblânzească inimile 
răutăţilor şi guriţele clevetitorilor. Stai să treacă anul acesta. 
Zideşte, aleargă după fel de fel şi nu gândeşte la sfârşit (Ceau- 
şescu, n.r). A pus cincinal peste anul 2000. Nu ştie el. Cine să-i 
spună? Şi de-i spune, crede el că nu va ajunge la 2000? Din 
prima durere a sfârşitului îl pun jos. 

25 martie/7 aprilie 1989 

Lumea nu gândeşte la Dumnezeu. 

... Spun şi Eu la ai Mei, dar lumea nu ştie ce vine peste 
ea. Se culcă botă, se scoală botă; lume fără Dumnezeu. O, ci- 
ne Mi-a făcut Mie această durere, de Mi-a pus pe România cu 
spatele la Mine? 

31 martie/13 aprilie 1989 

Proorocie pentru dureri peste lume. 

... Cine a dărâmat bisericuţele? Cine? Că înainte se zi- 
deau. O, de asta grăbesc. Am Eu ac de acest cojoc care Mi-a 
adus pe satan în inima României. O să vedeţi anul viitor ce 
vine pentru umilirea la o parte din lume. Cine se grăbeşte, nu 
suferă. Suferă cine este fără Mine. Din anul 1990 încolo, va 
fi numai pentru durerile sfârşitului, câte una, câte una. Aveţi 
grijă să nu rămâneţi pentru dureri. 

3/16 aprilie 1989 

Planul Domnului pentru mersul lucrării cuvântului. 

... Acest trup era să fie de mult plecat, dar i-am pus un 
căpătâi de viaţă, ca să înrolez prin ea ce mai am de înrolat. 

7/20 aprilie 1989 

Apropierea durerilor pentru cei ce fac dureri. 

... Vine peste România ceva. Fiţi precauţi, că nu pentru 
voi dau dureri. 

9/22 aprilie 1989 

Ocrotirea poporului creştin. 

... Vă dau de ştire că s-au întins cursele să vă prindă, şi 
nu vreau. V-am ocrotit până acum. Nu vreau să vă las în cursă, 
căci cursele ce s-au ivit sunt grele. Anul acesta, tată, anul ce 
vine, vine ceva şi pentru gurile răutăţii şi ale strâmbătăţii. Iată, 




300 


Cuvântul lui Dumnezeu 


pentru că ei vor să pună capăt la conducerea Mea cu care vin 
spre voi, fac prăpăd mare cu cei ce nu Mă lasă să lucrez. 

10/23 aprilie 1989 

Trezire peste omul lumesc. 

... O, lume, lume, ce vei zice când vei vedea că soarele 
va rămâne un corp întunecos şi nu va mai avea lumina sa? Ce 
vei zice când vei vedea stelele că pică din cer ca prunele din 
prun? Cum te va cuprinde frica cea mare şi plânsul amar! Dar 
n-am ce să-ţi fac. Spatele aduce spatele, că şi când am dat 
potopul, numai desfrânare era pe pământ. 

12/25 aprilie 1989 

Crucea va fi biruinţa. 

... Tată, toţi iubitorii lui satan se pregătesc de arme de tot 
felul, dar crucea Domnului Iisus Hristos va fi arma biruinţei. 

14/27 aprilie 1989 

Cei întâi chemaţi şi sprijiniţi de rugăciunea celor rămaşi cu 
Domnul. 

... O să vă vadă ochişorii când voi face strângerea, ce 
vor zice cei chemaţi întâi. Doi vor fi într-o casă; pe unul îl iau, 
pe altul îl las. Câtă plângere o să fie când or vedea! Pe Mine 
Mă doare de acest spate întors, dar pe ei nu îi doare că au în- 
tors spatele binelui lor. Dar vor striga cei ce îi am, şi pentru 
ei: „Doamne, întoarce-i şi pe ei! Dă-le un bici pe spate, să 
simtă usturime şi să se întoarcă de frică “. 

18 aprilie/l mai 1989 

Anunţarea durerilor. Traiul lumesc în mănăstiri. Plânsul pământului. 

... Anul acesta va fi cum va fi, dar anul viitor va primi 
pedeapsă a sfârşitului, că se vor astupa gurile răutăţii. Cine nu 
crede, va vedea. 

... Monahii, care ar trebui să fiu sigur de ei, trăiesc tot ca 
lumea, că lumea vizitează mănăstirile ca să se distreze, aduce 
mâncare şi băutură, şi beau şi mănâncă monahii Mei şi stau cu 
trupul pe lux, şi au uitat că au un jurământ depus lui Dumne- 
zeu. O, de la mâncare şi băutură vin toate câte sunt rele. 

Rugămintea lui Du mn ezeu să se împlinească iute, că vi- 
ne spălarea pământului. Dacă v-ar auzi urechile strigătul pă- 
mântului, e jale: „Doamne, Doamne, cum mă mai ţii aşa? Spa- 
lă-mă mai curând, că nu m-ai zidit să fiu pământul lui satan “. 

2/15 mai 1989 

Pedepsirea împotrivitorilor. 

... Peste cei ce au stricat bisericuţele Mele să vezi ce pla- 
tă vine. Regii au zidit bisericuţe, dar conducătorul de azi le-a dă- 
râmat. Va răspunde la judecată. Am spus: când va aduce pe Ro- 
mânia la starea la care a fost, scapă şi el de bătaia lui Dumnezeu. 

... Se sculase peste bisericuţă cineva să scoată monahii- 
le din mănăstiri (Iustin patriarhul, n.r.), şi iată, i-am dat o suliţă 
şi l-am dus în pământ. 

8/21 mai 1989 

Ţinerea sărbătorilor strămoşeşti. 

... Hai, de acum încolo, înainte cu împlinirea! Dar, ca să 
nu vă descoperiţi, ţineţi şi una şi alta în ochii lumii: şi stilul cel 


nou, dar, cu inima fierbinte, pe cel vechi, românesc, iar pentru 
ceea ce s-a călcat câtă vreme s-a călcat, răspunde acela care a 
stricat aşezările. Răspunde el, pentru că voi n-aţi ştiut până 
acum. Eu nu v-am adus la cunoştinţă; M-am temut să nu vă 
pierd. Aşa cum, după ce am oprit întinarea, Mi-au întors mulţi 
spatele. Dacă v-aş mai fi spus şi aceasta mai din timp, aţi fi 
spus că e prea de tot. Acum, când veacurile sunt gata, ţi-am 
spus cum pot să te aduc lângă Mine. Că iată, postul sfinţilor 
apostoli pe stilul cel nou e de trei, patru zile, dar pe stilul româ- 
nesc e de două, trei săptămâni. Mult va răspunde cel ce a 
schimbat, că iată, înainte de judecată a ajuns la rău, iar la jude- 
cată va fi să răspundă pentru atâta omenire pe care a dus-o la 
întuneric. Dacă vreţi să ţineţi şi stilul cel nou, Eu vi-1 trec şi pe 
acesta, pentru ce n-aţi ţinut până acum. Daţi cezarului ce-i al 
cezarului, ca să nu te descoperi şi să vină împotriva ta, că dacă-i 
dai şi lui ce ai să-i dai, acoperi ce vrei să-I dai lui Dumnezeu. 

29 mai/11 iunie 1989 

Pentru sfânta împărtăşanie trebuie mare pregătire şi viaţă sfântă. 

... De ai şti şi numărul de stele, de ai avea deşteptăciune 
cât de multă, dacă n-ai legătură cu Dumnezeu, degeaba mai 
trăieşti. 

Mă doare că lumea face rând la uşa sfântului altar cum 
ar face la pâine sau la came, ca să se împărtăşească, pregătit, 
nepregătit, omul. Şi răspunde şi cine o ia şi cine o dă. Ai în- 
trebat, părinte, acest popor, dacă e curat şi trupul şi guriţa şi 
inima? Păi dacă nu eşti pregătit, nu e spre mântuire, e spre 
osândă. Cu trupul plin de întinare, plin de clevetire şi de ură, 
iei foc, arde dacă nu eşti pregătit. 

13/26 iunie 1989 

Domnul îndeamnă la înfrănarea de la carne. Preoţimea nu mai 
este pe voia lui Dumnezeu. 

... îşi face Domnul cărare prin burniţa lui satan ca să 
mai sfătuiască pe ai Săi pe care îi vede cerul sfânt că mai 
aleargă după Dumnezeu. Nu iubi carnea şi bogăţia pămân- 
tească. Acestea nu ţin de căldură, că Dumnezeu iubeşte să- 
racul şi aleargă după el. Fugiţi de came ca de foc ! 

... Fiule, tot ce rosteşte guriţa ta să fie spre spulberarea 
a tot răul de peste tot. Fereşte-te, tată, că şi Eu te feresc, şi ai 
mare grijă să-Mi împlineşti ce ţi-am dat. 

Aleargă azi tot tineretul să se facă preoţi cu seminar. 
Aude Tatăl multe, dar oricât ai fi de deştept, nu capătă cel 
deştept preoţia, ci o capătă acela care o cumpără cu bani. Şi 
preoţimea de azi, unul la o mie dacă intră în cer, că e pe placul 
buzunarului şi al familiei sale, nu să aducă popor la mântuire 
şi la lumină. 

20 iunie/3 iulie 1989 

Iubirea de păcat cheamă mânia peste pământ. 

... Am folosit cuvintele cele mai de preţ pentru fiecare, 
şi unii tot nu se înfricoşează. A făcut satan beţia dulce, s-o fo- 
losească toţi, şi femeile. Sunt în stare să prăpădesc pământul 
pe loc, dar Mă opresc, că n-am îmbrăcat haina mâniei. Până 
acum sunt tot în haina dulce a milei, dar ferească cerni de mâ- 
nia care vine. Tineretul e cea mai mare durere pentru Dumne- 
zeu. Toţi ascultă de satana; cu Dumnezeu le e ruşine. 

10/23 iulie 1989 

Domnul prooroceşte ocrotirea poporului. 

... Am venit acum, mai înainte de spălarea pământului, 
cum am venit şi înaintea potopului când l-am găsit numai pe 
Noe şi l-am băgat în corabie şi a plutit pe deasupra. Am venit 
şi acum cum am venit şi înaintea focului când am trimis doi 
îngeri de l-au scos pe Lot. Şi acum iarăşi am venit, să vă scot 
şi pe voi. Dar nu oblig pe nimeni. 

13/26 iulie 1989 

Domnul binecuvintează grădina cuvântului. 

... Să fie binecuvântat acest locaş; şi trăitorii din el să 
fie binecuvântaţi; şi toată rugăciunea ce se ridică de aici să fie 
binecuvântată. Feriţi acest cuib de ochii vrăjmaşi, că Eu Mă 
odihnesc în acest cuib. 

17/30 iulie 1989 

Cine stă cu focul în gură, cheamă focul pe pământ. 

... Când va veni sfârşitul acestei lumi, se va chinui în 
dureri şi va striga să vină moartea, şi moartea nu va veni. O, 
e în stare omul şi noaptea să stea cu pipa în gură, cu focul în 
gură. Ce durere va fi peste lume! Nici o durere nu este mai 
mare ca focul. E gata anul cu primele dureri; e gata, e în prag. 
Vine durerea! 

21 iulie/3 august 1989 

Poporul Domnului să iasă din mijlocul lumii. 

... Tată, fiţi atenţi şi fără îndoială şi fără cârtire ascultaţi 
această poruncă. Dumnezeu ştie de ce vă dă această poruncă. 
Cei ce sunteţi ai Mei şi staţi în blocuri, să vă faceţi mutarea 
din aceste blocuri, că în curând se vor prăbuşi şi se vor face 
mormane. Blocurile sunt lucrate duminica. în ele se săvârşeş- 
te mare nelegiuire şi multă viaţă fără Dumnezeu. Retrageţi-vă 
şi ieşiţi din blocuri. Faceţi- vă o căsuţă aşa, după putere, cum 
credeţi voi că puteţi duce viaţa cu Mine. 

23 iulie/5 august 1989 

Domnul ocroteşte ţara română prin rugăciunea poporului creştin. 

... Vezi, tată, ţara ta, că n-a venit nimic peste ea? Am un 
mănunchi de creştini în ea, şi pentru acest mănunchi de creş- 
tini preţuiesc această ţară. Acest pământ românesc a fost apă- 
rat cu sânge. Un glas din cer strigă apărarea acestei ţări. Ai să-ţi 
dai seama, copilul Meu, că pentru tine, ca să te pregătesc, am 
ocrotit ţărişoara ta. 

1/14 august 1989 

Taina rugăciunii din grădina cuvântului. Preoţii pregătesc 
prigoană pentru creştini, dar Domnul ocroteşte poporul. 

... Feriţi acest cuib şi păstraţi-1, că aici se înalţă rugă- 
ciuni către Mine. Mulţi preoţi îi văd Eu fără curăţenie. Nu pot 
să preţuiesc slujbele lor aşa cum preţuiesc rugăciunile de aici. 
Aici iau rugăciuni din guri curate şi din trupuri curate. 

A strigat un preot într-o bisericuţă: „Pică în osânda bi- 
sericii cel ce îndrăzneşte să facă rugăciuni separate “. O, tu 
care strigi aşa, tu eşti sub osânda bisericii, că tu eşti cum nu 
trebuie. Tu după ce slujeşti în biserică te duci acasă şi te apuci 
de petrecere, de băuturică şi de întinare, dar cei pe care-i am în 


acest acoperământ slujesc cu mâinile curate, cu inimă curată, 
şi atunci cum să nu preţuiesc ce am aici? 

O, fiilor, păstraţi-Mi cuibul acesta, păstraţi-1 acoperit. 

14/27 august 1989 

Tăinuirea coborârii cuvântului. înteţirea rugăciunii tainice. 

... Am coborât în acest cuib, şi ce am adus este numai 
pentru ce este aici. Nu voiesc să ştie nimeni de coborârea Mea 
aici. Mergeţi înainte, tată, cu mare ascundere, cu mare dibăcie, 
după cum v-am dat învăţătură, că vin mulţi şi scormonesc, dar 
să nu vă temeţi. Acum e vremea să-ţi faci groapă în pământ şi 
acolo să te rogi, că rugăciunea ta mai ţine pământul. 

în orice vreme grea veţi fi, nu lăsaţi rugăciunea ce v-am 
dat-o. O, dacă l-aţi vedea pe vrăjmaşul! E în stare să crape, să 
buşească, să trosnească în clipa rugăciunii ce o faceţi aici, dar 
Dumnezeu v-o păstrează ascuns, pentru că o preţuieşte. Eu 
am văzut ce se sapă şi ce cursă se pregăteşte. Vrăjmaşul caută 
acum ca chiţorlanul, pe ascuns, ca să calce peste cuibul Meu 
de aici, dar puterea rugăciunilor care se fac aici când dorm şi 
apele, îi taie puterea. 

... Tată, ori de câte ori vă va fi dor de cuvântul lui Dum- 
nezeu, cereţi la Mine, şi Eu voi coborî în acest locaş al Meu 
şi vă voi hrăni. 

Acest trup îmi trebuie să ajung cu el până unde vreau 
Eu să ajung. 

22 august/4 septembrie 1989 

Grija pentru rugăciunea de la miezul nopţii. 

... Vă dau cuvânt ceresc. Dormiţi ziua, ca să faceţi ru- 
găciune la miezul nopţii când doarme totul. Fiilor, după ce fa- 
ceţi rugăciunea de seară, odihniţi-vă, iar noaptea sculaţi-vă 
să-Mi slujiţi. Ce am Eu aici e pus de Mine deoparte. Nu are 
nimeni ce am Eu aici. 

... Vreau să presar, tată, o mână de grâu după spălarea 
pământului. Mânuşiţa aceasta de grâu, trebuie cu mare grijă 
să o păstrez să nu Mi-o mănânce moliile. 

Fără frică întăriţi rugăciunea cea puternică. Prin ea se 
stinge tot răul. Trebuie să aduc ceva, să pun capăt acestei răutăţi. 

30 august/12 septembrie 1989 

Păstrarea tainică a grădinii coborârii cuvântului. 

... Dacă nu aş fi acoperit acest locaş, aţi fi picat toţi în 
mâna vrăjmaşilor. Ţineţi-Mi-1 ascuns, să pot coborî aşa cum 
ştiu Eu. Doar ai Mei să ştie, cei care ştiu ce lucrez Eu aici, 
căci ceea ce fac Eu cu voi aici, are mare legătură cu cerul, dar 
ţineţi tainic lucrul Meu cu voi. 

... Preoţii nu mai au durere pentru om. Poate să meargă 
omul în fundul iadului, preotul nu mai are grijă. 

... Tată, nu poate pune omul mâna pe miere şi să nu ba- 
ge în gură. Ori cu împărtăşania, ori cu ţuica. De s-a înfruptat 
omul din ea, nu e voie să mai ia Trupul şi Sângele Celui ce S-a 
ţintuit pe cruce. Dar cine să-i mai spună preotului şi omului? 

19 septembrie/2 octombrie 1989 

Preotul Leonard, din parohia Glodeni, ridică prigoană asupra 
fiilor grădinii cuvântului, iar Domnul îi prooroceşte pedeapsă. 

... lată, slujitorul bisericuţei din localitatea de aici se în- 
foaie împotriva Mea şi a fiilor lucrării Mele, dar Eu îi voi da 

suferinţă şi i-o voi dubla până va ajunge cu capul la picioare. 
Eu i-am trimis cuvântul Meu ca să-l ridic şi să-l întăresc, dar el 
a luat-o pe drumul satanicesc, să-Mi facă Mie rău. 

... Fiilor, voi nu ştiţi, dar Eu ştiu. Satana râmă prin toate 
inimile, dar în curând spăl numele lui şi al iubitorilor lui. Staţi 
lângă Mine şi veţi vedea lucruri mari. Noe când l-am băgat în 
corabie, n-a văzut potopul. Şi cu voi tot aşa fac. Chiar şi cu- 
tremurul de vine peste căsuţele voastre, nu vi le dărâmă, că e 
stânca Mea puternică cu ele. Atunci veţi vedea minunea. 

... Fiţi atenţi cu toţii, că vrăjmaşii vor să nimicească tot 
poporul lui Dumnezeu. înapoia Mea, satano! Ce cauţi tu unde 
nu este al tău? Nu-ţi ajunge câţi ai adus pe placul tău? 

Fiilor, v-am spus mereu că tot ce fac Eu peste voi este 
pentru spulberarea vrăjmaşului. 

23 septembrie/6 octombrie 1989 
Ispitirea celor credincioşi. 

... Unde vede satana că am suflete mai bune, acolo se 
bagă şi el cu scula care-i vine a se potrivi. Nu e vorba de lu- 
me, ci e vorba de ai Mei, care Mă ascultă. 

26 septembrie/9 octombrie 1989 

Alesul Domnului, Irineu, are trimitere ca întăi-stătător al bisericii 
româneşti din Ierusalim. 

... Să stau de vorbă o clipă cu o inimioară de a Mea, cu 
Irineu. Aici este cuvântul Tatălui, voinţa Tatălui. 

Flai, că ai dorit, şi gata, s-a împlinit, dar dacă nu lucram 
să dau ajutorul, nu puteai răzbi. Dumnezeu e părintele tău, şi 
pe unde te-am dus, în cârca Mea te-am purtat şi te-am adus. 
Acum iar eşti trimis să pleci departe. Am voit ca să-ţi opresc 
plecarea, dar iată, tot trebuie. O, nu te mâhni, că şi acum te 
voi purta în cârca Mea. 

Mergi acolo, că nu mergi la pieire. Voi căuta să te 
întăresc, să te sfinţesc şi mai bine prin toate câte vei vedea. 
Vei vedea locurile sfinte ale patimilor Mele, Ierusalimul du- 
rerilor Mele. Te voi duce în cârca Mea pe orice cale pe unde 
a fost Dumnezeu îndurerat, şi tot Dumnezeu te va aduce îna- 
poi. Mergi fără frică. Eu tot Mă lupt ca să-ţi opresc plecarea, 
dar de nu pot răzbi în inimile lor. Eu îţi voi face această cale, 
această plecare, să-ţi fie cu folos, cu bine întru toate. în tot 
pasul te voi ocroti de tot răul. Te voi purta ca o mamă care-şi 
duce fiul în cârca sa. Să nu-ţi piară din gând şi din pas iubirea 
pentru Dumnezeu. împlineşte numai binele, şi ajutor să dai 
unde e nevoie, că vei primi în loc ajutor. Am voit să-ţi dau de 
plecare mângâierea, să pleci mângâiat. Amin. 

28 septembrie/11 octombrie 1989 

începutul semnelor sfârşitului. Poporul creştin să stea sub 
ocrotirea învăţăturii Domnului. 

... De acum încolo o să vedeţi fel de fel de semne ale 
sfârşitului. Aţi pus pasul pe anii sfârşitului. Lucraţi în aşa fel 
să nu se lipească de voi. 

... Am întocmit lucrarea Mea de pe pământ. Cu tot ce- 
rul am întocmit-o, cu toată nădejdea, ca toţi cei legaţi de ea să 
fie şi ai Mei. Ţineţi candela aprinsă, ca să fie şi inima aprinsă, 
şi ungeţi-vă cu ea, voi, şi corăbiuţa cu care plecaţi. De aceea 
vă învăţ, că nimeni nu vă mai învaţă de bine. Am lăsat preoţii 
în locul apostolilor, dar lor le e frică de stăpânirea lui anti- 
christ, că şi pe cel ce mai e pe voia Mea îl atrag. 


Dacă cutează cineva să-Mi strice lucrarea Mea, să-Mi 
strice mila Mea cu voi, parte de milă nu va avea; îşi capătă 
durere de zece ori mai mare ca a lui Iuda. 

16/29 octombrie 1989 

Domnul cere rugăciune de ocrotire din gura ucenicilor Lui. 

... Ceea ce lucrez Eu aici, este întocmit de Tatăl, Fiul şi 
Duhul Sfânt, împreună cu tot cerul Său, ca să pună Dumne- 
zeu deoparte o mână de bun al Său. 

Copiii Mei, strigaţi şi spuneţi aşa: „ Ocroteşte, Doam- 
ne, cuibul acesta al Tău!“. O, fiilor, atât mai preţuiesc, şi lo- 
cul în care am coborât întâi. 

Toată îngerimea şi tot cerul sfânt este cu privirea şi cu 
urechea la tot ce am dat să se lucreze aici. 

începutul durerilor sfârşitului este anul acesta. Cine 
aleargă după Dumnezeu, va scăpa. 

24 octombrie/6 noiembrie 1989 

Prigonitorii se vor prinde în însăşi cursa pusă de ei lucrării 
Domnului. 

... Tată, Dumnezeu vede ce cursă a întins satana cu oa- 
menii lui pentru copilaşii Mei. Tată, iar vă dau cuvânt. Să ştiţi 
că sunteţi urmăriţi pas cu pas, şi de aceea nu vreau să vă văd 
prinşi, şi de aceea vă dau cuvânt de ştire că voi întoarce ar- 
mele împotriva celor ce vă pândesc. 

9/22 noiembrie 1989 

Proorocul Ilie lucrează să-i întoarcă pe necredincioşi. 

... Tată, fiţi atenţi, că vă dau ceva de ştire. Vine sfântul 
Ilie să facă o vizită pe pământul acesta şi ia cu el o părticică 
din ce-o şti el că trebuie pentru usturimea şi umilinţa fugiţilor 
de Dumnezeu. Atunci să-i văd pe cei ce nu le-a plăcut de 
Dumnezeu. 

Stânca Golgotei este stropită cu sânge nevinovat şi este 
întărită în temelie şi nu se va prăbuşi în veci, şi nici cei ce se 
vor alipi de ea nu se vor prăbuşi, şi nici nu vor pieri în veci. 

Of, e grea crucea, tată. Acum, aproape de vârf, toţi o 
lasă şi fug, tocmai acum când să se aleagă cu bucuria. Dar şi 
pentru Domnul a fost grea. Cădea sub ea, Se scula şi o ducea 
până în vârf, şi L-a întins pe ea. Dar pentru cine, măi? Pentru 
cei ce fug de Mine? 

Of, tată, tată, nu fugiţi de cruce, tată, oricât de grea vi 
s-ar părea. 

15/28 noiembrie 1989 

Conducătorul României este prins în însăşi cursa pusă de el. 

... Iată ce am adus! Bucurie, în loc de plâns. în loc să 
plângeţi voi prin temniţe, plâng vrăjmaşii lui Dumnezeu şi ai 
poporului Meu, că nu Mi-1 lăsau să-şi caute mântuirea. Tatăl 
a spulberat întunericul, burniţa şi furtuna care copleşiseră tot 
pământul. Iată, tată, cum s-a învârtit roata. Cursele ce au fost 
puse pentru voi să vă prindă, i-au prins pe ei. 

... Iată, copilaşii Mei, a venit vremea să vă spulber bâr- 
na de pe feţele umilite şi întristate. A sosit din cer lumina pen- 
tru voi. A sosit din cer libertatea pentru voi. V-am spus mereu 
că dau drumul veninului. V-am spus că M-am umplut de ve- 
nin până peste pahar. A sosit clipa să vedeţi că n-a minţit 
Dumnezeu. Iată, acum o să vadă vrăjmaşul că s-a păcălit, căci 

s-a întors roata. Strigătele voastre şi ale Măicuţei Mele iată ce 
au adus! Vă spun cu tărie, strigătul Măicuţei Mele şi al vos- 
tru, copiii Mei, rugăciunea voastră cea de foc a adus bucuria, 
lumina şi libertatea de astăzi, dar nu a acelora care până mai 
alaltăieri strigau în gura mare: „Să trăiască partidul şi con- 
ducătorul! 

O, e greu acum să-i mai aduci la placul lui Dumnezeu pe 
cei ce s-au învăţat în marele desfrâu şi după placul lumii. Este 
hotărât Dumnezeu să rămână numai cu bunul Său, să rămână 
numai Dumnezeu şi turma Sa, care va moşteni pământul. 

11/24 decembrie 1989 

împlinirea proorociei Domnului pentru sfârşitul tragic al conducă- 
torului României. România este ţara Noului Ierusalim şi scaunul de 
judecată al Domnului. 

... Nu vă mai puteam pregăti, că vă cuprinsese frica. Vă 
puseseră cursă. Şi iată ce a făcut Dumnezeu! Acum vedeţi, şi 
vedeţi că este Dumnezeu cu voi. N-a voit Dumnezeu să-l 
prindă vrăjmaşul pe cel nevinovat, pe cel ce-L iubeşte pe 
Dumnezeu, şi au fost prinşi cei fără Dumnezeu. 

Nu s-au limpezit bine burniţa şi valurile vrăjmăşiei, dar 
spulber şi limpezesc. Vă dau drumul să aveţi dreptul la cu- 
vânt. V-am spus că l-am luat de ajutor pe proorocul Ilie, care 
l-a adus pe Israelul de pe timpul lui Ahab la Mine. L-am adus 
şi aici în ajutor. Preoţimea era condusă de călăul omenirii, dar 
acum îşi aşteaptă judecata şi pedeapsa. 

Scaunul de judecată va fi în România, pe care o spăl 
acum. Veţi vedea cu ochii şi adevărul şi dreptatea. 

... Un picuţ de timp pe pământ, şi pe urmă veţi fi în ce- 
rul sfânt, adică pe pământ sfânt, că a sosit şi a ieşit la iveală 
ceea ce cereaţi şi doreaţi. Această rugăciune rostită de Măicu- 
ţa Mea şi prin guriţele voastre, s-a împlinit, ca România să fie 
scoasă şi scuturată de murdăria lui satan şi de întunericul ce 
o copleşise. 

Am văzut cursele întinse pentru ca iubitorii Mei să fie 
prinşi, dar Eu, Domnul, am oprit pasul tuturor şi v-am dat cu- 
vânt să staţi cuminţi şi să înteţiţi rugăciunea, şi iată, am întors 
roata, ca să cadă în groapă cei ce au săpat groapa. Vă puseseră 
cursă. 

... Românie, Românie, ţara Mea sfântă şi iubită! Ce te 
copleşise! Ce te păcălise! 

Fiţi atenţi, că acum este prag de sfârşit de veac. Româ- 
nia va deveni Noul Ierusalim şi veţi vedea cu ochii că Dum- 
nezeu a fost şi este cu voi. 

12/25 decembrie 1989 
Impl ini rea prooroci i lor. 

... încă mai am de măturat şi de spulberat pe vrăjmaşii 
Mei şi ai voştri. Strigaţi cu înflăcărare către cer. Lucraţi, că 
trebuie să lucraţi viu, că din piepturile voastre trebuie să se 
ceară şi să răsară dreptatea, şi să lumineze soarele dreptăţii pe 
tot pământul. Şi va veni vremea să nu vă mai pitiţi cu lucrarea 
Mea. 

... Zicea că el este Dumnezeu, el şi ai lui, şi zicea că nu 
mai moare, dar s-a păcălit amar. îi venea să urle ca un leu 
turbat când s-a văzut prins şi condamnat la moarte. Aşa voia 
el iubitorilor de Dumnezeu, şi s-a întors pe el. Am întors, tată, 
roata pe capul lui. Voia să vă strângă pe voi la beci. 

14/27 decembrie 1989 


1990 

Domnul plânge durerea Sa înaintea României. 

... O, Românie, Românie! De ce, tată, îţi grăiesc cu 
blândeţe, ca un părinte? Dumnezeu este Părintele tău şi al 
tuturor. De ce te-ai lăsat înşelată de această tiranie? De ce, ta- 
tă, te-ai lăsat să te tăvălească în această murdărie? De ce te-ai 
lăsat condusă pe drumul întunericului, de nu mai voiai să-ţi 
arunci nici privirea către Dumnezeu? Mai era un pic şi te dă- 
dea de râpa fără fiind, dar iată, Dumnezeu a sărit ca ars de du- 
rere şi Şi-a întins mâna Sa puternică şi nu S-a lăsat învins şi 
a dat de râpa fără fund răul şi vrăjmăşia ce erau împotriva lui 
Dumnezeu. 

24 decembrie 1989/6 ianuarie 1990 

Domnul prooroceşte daruri duhovniceşti ucenicilor rămaşi şi sor- 
teşte slava Lid peste ei. Domnul vesteşte încordare în România şi 
peste preoţii ei, ca plată a prigoanei şi a duşmăniei îndreptate către 
poporul de ucenici. 

... Tată, acest bucheţel l-am împletit în anii întunericu- 
lui, pe sub ascuns. Multe daruri veţi avea de la Mine pentru 
că aţi ascultat de pregătirea Mea atunci când nu a fost liberă. 

... O să vină momentul să răsune văile de glasurile fii- 
lor lui Dumnezeu. 

... Se va încorda rău. Vine pe pământ o neînţelegere ne- 
maiîntâlnită. Nu vor reuşi să statornicească libertatea şi drep- 
tatea şi pacea până nu se va face încordare. Altfel nu se poa- 
te. Nu vă fie frică. Dumnezeu e cu voi. Urma ca după congre- 
sul lor să vă strângă pe toţi la beci şi să vă nimicească. 

O, şi preoţimea va intra la murdărie de sânge. Toţi cei 
care voiau şi primeau conducerea tiranului vor fi băgaţi la cu- 
răţire. S-au umplut preoţii de râie. Trebuie curăţaţi. Câţi preoţi 
nu-i duşmăneau pe cei ce voiau să-I placă lui Dumnezeu în po- 
porul Meu! 

14/27 ianuarie 1990 

Nepăsarea celor necredincioşi. Păcatele celor desfrânaţi. Rugăciu- 
nea poporului aduce pe proorocul Ilie să cureţe păcatul de pe 

pământ. 

... Aud pe mulţi care zic: „Hrana nu mi-a dat-o Dum- 
nezeu; e pe munca mea Puţin credinciosule, păi dacă Dum- 
nezeu te-ar pune la pat, ai mai putea munci ca să-ţi agoniseşti 
hrana? Când dai un cuvânt, să te gândeşti şi să nu mâhneşti 
pe Dumnezeu sau pe aproapele tău. 

... S-a dat acum voie mamelor care nu vor să dea naşte- 
re la copii să se ducă să-i dea afară din pântece. Cine a dat 
această poruncă? E voia lui Dumnezeu? Dacă nu vrei copii, o- 
preşte întinarea. Toţi copiii care se nasc peste planul lui Dum- 
nezeu, nu vor trăi, se vor îmbolnăvi de o boală necruţătoare. 

Mai e un crâmpei de viaţă. Nici pe aceea să n-o trăieşti 
curat? Grăiesc pentru cei ce nu înţeleg, nu pentru cei ai Mei. 

... Trebuie să iasă la lumină cântarea „ Cu noi este Dum- 
nezeu La orice rugăciune să cântaţi această cântare. Iese la 
suprafaţă acest cuvânt: „ Cu noi este Dumnezeu ca să vadă 
toţi că Dumnezeu e cu poporul Său. 

Să tragi cu arma român în român, să te omori român pe 
român, nu a fost niciodată. Se făcea măcel, se băteau cu turci, 
cu tătari, dar să te baţi român cu român, n-a fost de când e 
veacul românesc. 

Din adâncul durerilor oftez. Oftaţi şi voi. Am mai fost 
îndurerat la potop când am nimicit tot omul, că era rău ca şi 
acum. Nu pot să mai dau potop, că M-am căit şi am zis să nu 
mai dau potop. Ştie sfântul Ilie ce va fi pentru curăţire. 

17/30 ianuarie 1990 

Ţara română este prigonită de cei străini. Domnul voieşte 
conducător după voia Sa. 

... în România va intra o curăţire, aşa cum se face în ca- 
sa fiecăruia. Cum era România în veacurile trecute, de trăiau 
toţi după voia lui Dumnezeu? România era ca o casă cu inimi 
plăcute lui Dumnezeu, dar iată, acum, România este la fel 
cum ai da o casă la nişte chiriaşi, iar ei au pângărit-o. Toţi 
ochişorii şi toate inimioarele să ia aminte că toţi care lucrează 
împotriva lui Dumnezeu nu vor mai călca pe acest pământ. 
România a fost în trecut pe voia lui Dumnezeu, şi acum vo- 
iesc să o aduc iar pe voia Mea. Ţărişoarele celelalte care se 
vor alătura cu România şi îi vor da ajutor, şi acelea vor primi 
ajutor de la Dumnezeu. Cine e cu ură pe România, dintre ţări, 
acelea vor intra şi ele la sânge şi la curăţire. 

Dumnezeu vrea să iasă la lumină cu conducerea Sa. 
Dumnezeu vrea să fie cunoscută pe tot pământul lucrarea Sa. 
Dumnezeu vrea o inimă şi un gând, un drum şi o lumină pe 
acest pământ. Cine voieşte pe Dumnezeu, acela va trăi. Cine 
se împotriveşte, nu va mai putea. Se frământă toţi, care mai 
de care, să fie la conducere, dar nu vor putea nimic bun până 
nu va veni acela care să conducă la lumină. 

... Acum, Dumnezeu are un pic de lucru, ca pe ai Săi 
să-i pregătească şi pe vrăjmaşul să-l cucerească, şi aceasta se 
face cu dureri. Vreau să ies la lumină cu conducere dumneze- 
iască, să fie cunoscută pe tot pământul lucrarea lui Dumne- 
zeu. Până n-o ieşi conducătorul care să conducă pe placul lui 
Dumnezeu, nu se linişteşte ţara. 

Toţi preoţii care slujesc bisericuţele pentru pântece şi 
pentru bani, nici unul nu va rămâne. 

30 ianuarie/ 12 februarie 1990 

Poporul cel rugător cere venirea regelui României. 

... Dumnezeu voieşte viaţă curată în România. Dumne- 
zeu curăţă pământul ţării româneşti. Dumnezeu, cu puţinul 
Său popor curat, va birui. O, nu Mă voi astâmpăra până nu o 
voi aduce pe România pe placul şi pe voia Mea. Nu Mă voi 
astâmpăra până nu-1 voi aduce pe conducătorul României, iar 
el să fie pe voia lui Dumnezeu şi să-Mi scoată poporul român 
la lumină şi la mântuire. Eu, Domnul Iisus Hristos, cu turma 
Mea cea mică voi fi biruitor, şi toţi ochii vor vedea. 

13/26 februarie 1990 

Preotul Leonard din parohia Glodeni-Pucioasa pune la cale gând 
rău peste ucenicii cuvântului. 

... Să ştiţi că orice rugăciune pe care o înălţaţi aici ajun- 
ge până la altarul cerului, şi ceea ce lucraţi e de mare preţ la 
Dumnezeu. Pentru bunul acesta cobor, pentru bunul acesta 
pierd vremea. 

... Până nu va fi la patriarhie conducător pe placul lui 
Dumnezeu, nu e pace. O, fiilor, feriţi-vă de preotul acesta, că 
în curând fac Eu ce fac cu el. Ori îl îmblânzesc pe placul Meu, 
ori îl scot din altarul bisericii. 

... Toţi se bucură de libertate, dar Eu am adus libertatea 
mântuirii, şi numai acela va trăi, numai acela va birui, care 
vrea libertatea mântuirii. 


Pământul nu mai îmi dă pace cu strigătele lui. Strigă la 
Mine să-l curăţ mai curând, că e plin de jeg şi de râie şi de 
mâncărime; se scaipină până la sânge. Acest cuvânt e duhov- 
nicesc. Mâncărimea de pe el e jegul lui satan. 

... îmi fac cărare să ies cu cuvântul Meu la lumină. Pen- 
tru ce să ţin pământul? Pentru acela care are ură pe Dumne- 
zeu? Aţi văzut, în ziar scrie puţin, puţin despre Dumnezeu. 
Totul e freamătul lor, e cuvântul lor. Fiecare se face stăpân pe 
ce are el. 

... Preotul care curveşte, dar şi slujeşte slujba, pot Eu să 
pun slujba aceea? Preoţimea care e cu ură pe poporul lui Dum- 
nezeu, cine-i aude pe cei ce duşmănesc cu inima? Priviţi icoa- 
nele cu a doua judecată. Acolo se duc toţi preoţii care înti- 
nează darul Meu. 

Tineretul de azi nu-L mai vrea pe Dumnezeu. Cea mai 
mare durere a lui Dumnezeu vine de la tineretul de azi. Tată, 
strigaţi cu strigăt fierbinte şi cu lacrimi curăţirea României. 
Strigătele puţinului Meu popor au întors roata, dar trebuie să 
lucrăm să aducem deplin libertatea, căci vreau să fac cunoscut 
cuvântul Meu, să-l ştie toată România, dar încetul cu încetul se 
fabrică oţetul. Cu răbdare şi tăcere se face agurida miere. 

Tot ce e în România e ca o apă tulbure şi neagră, cu va- 
luri înspăimântătoare. 

20 februarie/5 martie 1990 

Plânsul pământului şi făgăduinţa de la Domnul pentru Eden sfânt 

pe pământ. 

... Pământul este zidirea lui Dumnezeu; geme şi nu mai 
are pace şi astâmpăr: ,, O , Doamne, ascultă-mi o întrebare în- 
durerată: mă vezi cum sunt şi ce e pe mine? Mult mai zăbo- 
veşti? Cum mă mai poţi răbda în starea în care sunt? Grăbeş- 
te, Doamne, mai curând şi ascultă-mi rugămintea. Vezi în ce 
freamăt mare sunt. Curăţeşte-mă pe placul Tău. Fă-mă curat, 
să mai simt piciorul Tău pe mine. Doamne, sunt zidirea Ta; 
nu mă lăsa, nu mai pot răbda! 

Pământule, în curând se va împlini şi voia ta şi a Mea, 
dar am şi Eu, Dumnezeu, ceva de împlinit. Trebuie să-Mi pre- 
gătesc o mânuşiţă dintre cei ce Mă vor, să-i am moştenitori ai 
tăi după ce te voi curăţa. Te voi îmbogăţi ca pe grădina Ede- 
nului, şi o turmă şi un Păstor va fi. Amin. 

24 februarie/9 martie 1990 

Tradiţia strămoşilor este lege sfântă şi înţeleaptă. 

... Văd o întrebare în voi pentru zilele de marţi şi de joi, 
între Paşti şi până după duminica tuturor sfinţilor. Vă întrebaţi 
dacă se lucrează sau nu în aceste două zile. Tată, Eu nu v-aş 
fi oprit să lucraţi în aceste două zile, dar iată, sfântul prooroc 
Ilie dă de veste poporului său să nu se atingă de ele, pentru că 
le-a ales să-şi verse focul pe cei răi care nu le ţin nici pe aces- 
tea şi nu ţin nici sărbătorile bisericii şi merg la coasă şi la sapă 
şi la cusut şi la spălat. Eu vă dau spor şi ajutor să vă scoateţi 
paguba de timp pentru zilele acestea; vă dau ajutor în zilele 
celelalte. Nu vreau să văd un copil de al Meu trăsnit sau în 
altă durere pentru neascultare. Aţi văzut când îşi lasă sfântul 
Ilie mânia şi biciul pe cer, nu ştie lumea unde să se bage. 

3/16 aprilie 1990 

Domnul scoate de sub taină lucrarea Sa şi pe poporul Său. 

... Toţi se luptă să ajungă la înălţime, dar nimeni nu va 
învinge. Dumnezeu va scoate la lumină lucrarea Sa, şi atunci 




Anii 1982 - 1994 


305 


vă veţi încrede în cuvântul Meu. Ies la lumină cu acest strigăt, 
şi mulţi din lume se vor întoarce la Mine. Mă lupt să aduc cu- 
vântul Meu la suprafaţă ca să-l audă şi cei ce nu l-au auzit. Cu 
durere dau orice cuvânt. Fiilor, vă feresc până va veni liber- 
tatea deplină, şi atunci nu ne mai ferim de nimeni. 

3/16 mai 1990 

Domnul prooroceşte venirea regelui României şi slava poporului 
Său binecredincios. 

... Rugaţi-vă pentru coroana română şi spuneţi: 

„ O, Doamne Sfinte, ceresc Părinte, 

Susţine cu a Ta mână coroana română! 

... Tată, să nu ştie nimeni ce fac Eu cu voi aici. E un loc 
puternic pe care-1 ţin ca pe o făclie. Pomeniţi tot poporul Meu, 
dar să nu ştie ce faceţi voi pentru el. Ce fac Eu aici cu voi, nu e 
nicăieri. Eu am ales aici trupuri curate, inimi curate şi locaş curat. 

... Fiilor, dacă cereţi coroana română, va veni. Vine la 
putere coroana română. Cereţi, şi Eu voi împlini, dar cereţi 
fierbinte, în post şi în rugăciune, că în lume nu mai este post 
şi rugăciune. 

Fiţi deosebiţi de lume şi cu purtarea şi cu mâncarea şi 
cu portul şi cu inimile. Fiţi cu iubire duhovnicească şi cu 
mângâiere cerească aşa cum vă iubeşte Dumnezeu, că nu vă 
daţi seama cât iubeşte Dumnezeu pe poporul Său. E la fel 
cum pui apă la rădăcina unei flori să înflorească, şi ea creşte 
şi înfloreşte. Cuvântul Meu să vă fie apă vie, să creşteţi şi să 
înfloriţi ca o floare nemuritoare, care nu se veştejeşte în veci. 

... Faceţi- Mi lumină aprinsă peste toată lumea. Vreau 
prin voi să ies la capăt, să vadă omenirea ce a făcut Dumne- 
zeu cu o mână de popor. 

17/30 mai 1990 

Deşteptarea poporului român prin poporul cel credincios Domnului. 

... Ajutaţi-Mă să am şi Eu o mână de popor. Nu pot să 
aduc din cer să moştenească pământul. Nu. Ei moştenesc ce- 
rul, iar voi dacă veţi moşteni pământul aveţi legătură cu ce- 
rul. Cuvântul care spune: «Fie, Doamne, voia Ta, precum în 
cer aşa şi pe pământ», înseamnă un popor de pe pământ ca şi 
cel din cer. Nu ştiţi cum va lucra Dumnezeu când va fi înnoi- 
rea. Sunteţi datori să fiţi împlinitori, ca să fiţi poporul lui 
Dumnezeu şi moştenitorii pământului. 

... Asosit momentul cuvântului care zice: „Deşteaptă-te, 
române, din somnul cel de moarte! Fiilor, e coborâtă aici la 
voi flacăra care va lumina. L-a zidit Dumnezeu pe om şi i-a 
dat suflare de viaţă. Aşa am dat şi aici început nou şi bun. Am 
ştiut şi am văzut că e bine. L-am zidit pe om şi i-am dat via- 
ţă. Aşa e şi aici, se lucrează pentru a se da viaţă şi lumină tu- 
turor. Sunt aici cu cuvântul şi cu Duhul. Sunt cu voi, şi voi cu 
Mine. Un popor de pe pământ, ca şi cel din cer; precum în cer 
aşa şi pe pământ. 

... Grăbiţi-vă în toate. Dacă sunteţi pregătiţi cum vă 
vreau Eu, de voi nu se lipeşte nimic, pentru voi nu vine nici 
o răvăşire. Aici e flacăra care va lumina. Fiţi cuminţi, căci 
preoţii care vă urăsc pe voi vor da piept cu Mine. Sfinţii din 
cer au învins pe pământ cu post şi cu rugăciune. 

... Fiilor, să nu afle slujitorii bisericuţei ce faceţi voi 
aici, că se înrăiesc pe voi. O, slujba lor nu e nici la degetul cel 
mic faţă de ceea ce se face aici. Ceea ce lucrez Eu aici cu voi 
este hrană şi libertate şi viaţă pentru toţi ai Mei. Cuvântul pe 
care-1 strigaţi voi către Mine Eu îl scriu în cartea Mea cea 
mare. E cuiul care prinde legătura cu cerul. 

5/18 iunie 1990 


îndemn la răbdare şi la rugăciune. 

... Eu sunt un „Eu“ ceresc şi nu pământesc, şi vă dau 
cuvânt de mare preţ, căci ce am aici, ce lucrez aici îmi este 
Mie de mare preţ, fiilor. Voi strigaţi cu glas înfierbântat şi cu 
inimi înflăcărate, că acest strigăt străpunge cerul. Aşa cum Eu 
strig cu cuvântul ceresc la voi, aşa şi voi să strigaţi la cer, că 
Eu vă împlinesc ce strigaţi. Tată, nu vă întristaţi şi nu plângeţi 
de cei ce vă hulesc şi vă duşmănesc. 

12/25 iunie 1990 

Semnele sfârşitului lumii. 

... Ce va zice lumea aceasta când va rămâne soarele ca 
un corp întunecat şi când vor cădea stelele de pe cer? 

19 iunie/2 iulie 1990 

Domnul aminteşte şi întăreşte lucrarea unşilor Lui. 

... Fiule Nicolae, te-am adus aici. Aici am locul Meu 
cel preţuit de tot cerul, o scânteie care trebuie să se aprindă 
mereu aici. Binele ce-1 lucrezi de acum are binecuvântarea 
Mea peste el. Ajută-Mă, că te cer. Nu pentru că n-am putere, 
dar vreau să lucrez prin dragostea şi iubirea mânuţei Mele de 
popor, ca să pot avea ceea ce am aici ca pe o făclie aprinsă. 

De acum încolo să fii cu grija pentru Mine şi să-Mi fii 
de ajutor aici, pentru flacăra care trebuie să ardă aici. 

Fiule Spiridon, îţi face Tatăl chemarea să vii şi tu ca să 
fii în acest buchet, să-ţi dau serviciu aici şi să fii strâns unit în 
acest mănunchi. Aici Mă vei ajuta, dar şi Eu te voi ajuta. Vino 
să fii aici, în cuibul Meu. Ajută-Mă în izbânda cu care trebuie 
să ajung la capăt. 

Fiule cel întâi aici, Iliuţă, îţi dau ajutor ca să aprindem 
această făclie vie. Iată, am ales ceva de preţ dintre cei din popo- 
rul Meu, la care le cunosc inimile şi viaţa. în numele Tatălui şi 
al Fiului şi al Sfântului Duh, am adăugat să fiţi trei. Aprindeţi, 
tată, făclia. Sfinţii trei ierarhi, Vasile, Grigorie şi Ioan, îşi lasă 
mereu mâinile peste voi, alături de mâna Mea. Ei sunt veniţi de 
la începutul Meu cu Verginica. Lucraţi întreit. Ei sunt cu Vergi- 
nica, nedespărţiţi de atunci şi până acum. Lucraţi apa cea vie, în 
numele Tatălui şi al Fiului şi al Sfântului Duh. Am in. 

29 iunie/12 iulie 1990 

Domnul încurajează strigarea către cer a celor trei fii unşi ai Săi. 

... Cei trei fii unşi, mergeţi înainte cu rugăciunea şi fiţi 
precauţi. Vă dau cuvânt să lucraţi cu pas puternic. Pomeniţi-i pe 
vii şi pe morţi, că pomenirea aceasta va fi vie în curând. Pome- 
niţi-i pe toţi copiii lucrării lui Dumnezeu din poporul Meu. 
Aveţi grijă să cereţi peste toată forfota aceasta domolire de la 
Dumnezeu. Binecuvântaţi să fiţi, şi nici o frică să nu aveţi. Lu- 
craţi cu putere, căci hăinuţa pe care v-am dat-o nu o are nimeni. 

6/19 iulie 1990 

încurcarea limbilor. Ocrotirea locului ales de Dumnezeu. 

... Tată, pe timp ce trece va fi la fel ca la tumul Babilo- 
nului. Toate limbile vor să fie ceva şi nu se mai înţeleg. E ca 
un amnar care scapără mereu să se aprindă. 

... Preotul de aici Mi-a hrănit primul trupuşor al lucrării 
Mele de azi, şi apoi a prins ură pe poporul Meu şi a pus mili- 
ţia să cerceteze, dar Eu n-am lăsat. Tată, răutatea lumii e la 
culme, şi trebuie să vă ocrotesc. Acum, preotul nici bisericuţa 
nu o mai iubeşte şi nici slujba nu mai e în stare s-o mai facă. 

Cuvântul lui Dumnezeu 


... Tată, e la fel cum ai avea ceva bun. E ca un pepene 
pe care-1 ţii pitit, şi când Eu l-oi tăia, dau la toţi câte o feliuţă, 
dar atunci când l-oi tăia Eu, căci acest pepene e mare şi e pu- 
ternic pentru cei ce vor rămâne. 

Cine urăşte acest loc, nu va rămâne. 

7/20 iulie 1990 

Cei aşezaţi de Domnul sunt îndemnaţi la rugăciune. 

... Tot cerul aşteaptă bunul sfârşit al acestui început. De 
aceea v-am dat să-i scrieţi pe toţi, din toate colţurile, şi să fie po- 
meniţi de voi aici, şi să aibă toţi părticică. Cum te duci şi treci 
pe la miruit, aşa vor lua toţi creştinii Mei din bunul cel de aici. 

... Tinere lule, ţi-am dat două nume: numele proorocu- 
lui llie, pe care-1 porţi, şi numele sfântului ierarh loan, ca să 
ai putere în ceea ce faci, să ai de la ei putere şi ajutor. 

10/23 iulie 1990 

Culegerea celor credincioşi. 

... Adevăr grăiesc că îi adun deoparte pe cei ce iubesc 
pe Dumnezeu şi dau foc pământului şi la cei ce nu ascultă. 

16/29 iulie 1990 

Proorocie împlinită: poporul creştin a fost ocrotit. 

... Când am văzut că nu se mai poate face nimic, căci 
voia conducătorul României să facă nimicire peste poporul 
Meu şi peste locaşul Meu şi al cuvântului Meu, gata, i-am 
rupt piedica vieţii şi l-am scos afară. Aşa voi face cu toţi duş- 
manii acestei lucrări. 

12/25 august 1990 

Cei credincioşi să fie strâns uniţi pentru a fi aşezaţi moştenitori 
pe pământul spălat. 

... Vă voi alege cum alege cineva grâul de neghină. Ne- 
ghina e neghină, nu are preţ. 

Vine ofili, vine încheierea veacului. îmi trebuie şi Mie 

0 mână de popor pentru încheierea veacului. 

Poporul Meu, fii strâns unit într-o inimă şi într-un 
gând. Ascultarea pe care v-o cer este o punte de trecere. Tur- 
ma aceasta pe care o pregătesc va moşteni pământul după 
spălare, va fi grădina Edenului. Pe Mine M-au aşteptat piroa- 
nele în mâini şi în picioare, dar pe voi vă aşteaptă coroniţa, şi, 
la nunta Mea cu voi, tot cerul. 

Nici un iubitor de foc (fumătorii, n.r.) să nu creadă că nu 

1 se plăteşte cu focul. 

20 august/2 septembrie 1990 

Scoaterea de sub taină a lucrării cuvântului. 

... Pe timp ce trece voi lucra cu dibăcie să scot fântâna 
Mea de miere la iveală şi la lumină şi să-i ospătez din ea pe 
cei care mai vor şi mai preţuiesc. 

25 august/7 septembrie 1990 

Ocrotirea celor credincioşi. Curăţirea României. Făgăduinţă pen- 
tru vremea împlinirilor. Vestirea alesului Domnului, Irineu. 

... O, tată, tată, în Bucureşti se va aprinde primul foc, 
dar de voi nu se va atinge. O inimă dacă am într-un loc, voi 
ocroti tot locul. 

... Să vedem ce vor răspunde cei ce Mi-au murdărit-o 
pe România Mea, ţară sfântă şi iubită de Dumnezeu. O, aşa 


murdărie se spală numai cu foc şi cu sânge. Eu vreau să nu se 
mai facă vărsare de sânge. Eu vreau, dar oamenii nu vor. 

... Pe acest măr pe care l-am adus la voi îl ţin la copt 
până va fi bun de mâncat. Când va fi toamna Mea şi s-or 
coace merele Mele şi strugurii Mei, atunci îi adun pe toţi ai 
Mei şi le dau fructele Mele coapte. 

Uitaţi-vă cum trec zilele. Trebuie să vină acela care Mă 
vrea pe Mine. O săptămână, o lună, şi cât de mult de va mai 
fi, să ştiu că a fost el pus pe scaunul României. Dar va veni 
veacul poporului Meu, şi va fi. Cereţi, că şi Eu cer. 

... Cine bea din această fântână, aceia vor fi ai Mei, şi 
în curând vor vedea toţi ce face Dumnezeu cu ei. 

... Nu vreau să dau la nimeni acum din mărul acesta, 
pentru că nu e copt. Să spunem tuturor că nu e nimic, că de- 
geaba caută, că nu e nimic. 

... Şi vine vremea pentru ceea ce am aici să fie cunos- 
cut, să iasă la lumină, dar pe timp ce trece. O să vină vremea 
să lucraţi şi să strigaţi fără frică. Pe tot poporul îl iubeşte 
Dumnezeu şi caută să-l hrănească, dar fiecare să stea la rân- 
dul lui şi să aştepte hrana cum le-o dă Dumnezeu. 

Am aici pe cineva de mare preţ, pe cineva care preţu- 
ieşte conducerea Mea, lucrarea Mea, cu toată inima. Iată, îi 
dau cuvânt şi ajutor puternic, că vreau să-l sui la înălţime, ca 
să-Mi poată împlini dorinţa Mea prin cuvântul Meu şi să-Mi 
poată ridica biserica pe piatră. O, de aceea am tăiat Eu firul 
vieţii celui fără Dumnezeu. Acolo voia el să-l bage pe poporul 
lui Dumnezeu, şi acolo a intrat el. 

26 august/8 septembrie 1990 

Anunţarea pedepselor pentru toţi împotrivitorii planului Domnului 
şi ai unsului Său, regele Mihai. 

... Mai vin măceluri, pentru că sunt mulţi care stau îm- 
potriva împlinirii planului Meu şi a voinţei Mele. Dacă s-ar du- 
ce cu mulţimea şi l-ar lua în braţe pe regele lor şi l-ar pune în 
scaunul lui, aş face minune şi aş opri râul ce dă să curgă, dar 
sunt mulţi care stau contra, şi vă spun că pe toţi îi nimicesc. 

25 septembrie/8 octombrie 1990 

Domnul vesteşte din nou misiunea alesului Său, Irineu. 

... Am ceva scump şi de mare preţ peste voi. îl păstrez 
până într-o zi. Am un măr poleit cu aur. îl ţin la cuptor să se 
coacă, să se facă bun, să dau câte o fărâmiţă din el, şi miere 
va fi pentru fiecare. 

... Tată, voinţa Mea este să lucrăm în aşa fel ca să ies 
deasupra cu lucrarea Mea şi să plutească ea deasupra ca 
untdelemnul şi să fie văzută şi ştiută şi s-o ajut pe România. 

România Mea cea sfântă a fost condusă de conducători 
sfinţi şi viteji, care L-au iubit pe Dumnezeu. Acum a avut par- 
te de conducători care Mi-au murdărit-o. E ca o haină de petro- 
list, mânjită de păcură. Am s-o trec prin foc să se curăţească. 

Voiesc, şi trebuie să împlinesc să-l aduc pe conducătorul 
care-L vrea pe Dumnezeu, şi să pun conducător peste biseri- 
cuţă pe placul Meu. Lumea nu ştie ce grăiesc Eu, dar să ştiţi că 
va auzi, şi va ieşi cuvântul Meu să fie cunoscut. Atunci multă 
lume va răspunde: „N-am ştiut, Doamne, că Tu ai lucrat! “. 

Iată, stau cu tine de vorbă, fiule slujitor, şi vreau să te 
pun la înălţime cerească. Voinţa Mea este să fii la înălţime şi 
pe pământ, să-Mi conduci biserica pe voia Mea. 

... Cum este icoana picturii unei biserici cu ctitorii care 
au zidit-o şi care au venit la cer, aşa veţi fi cu ceea ce lucraţi 
aici, cu mărul cel scump pe care vi l-am dat să-l lucraţi şi să 
gustaţi din el şi să-l păstraţi ascuns. Fiule slujitor care ai fost 

trimis la Ierusalimul patimilor Mele! De aceea ai mers pe un- 
de ai mers, ca să capeţi ce trebuie să ai şi să ştii, ca să te pun 
conducător peste tot cultul bisericesc. Dumnezeu a avut voin- 
ţa Sa în tot pasul tău. Fiule, să nu Mă scoţi afară din inimioa- 
ră, să nu te desparţi de lucrarea Mea, că vei fi la înălţime cu 
ea, dar aşa cum ştie Dumnezeu să lucreze. Eu voiesc să iei lo- 
cul patriarhului, şi ceea ce voiesc Eu, se va împlini. 

27 septembrie/ 10 octombrie 1990 

Proorocie asupra tineretului depărtat de Dumnezeu, păcat plătit 
cu vărsare de sânge. 

... Se mai lucrează undeva ceea ce se lucrează aici, dar 
acolo Eu nu M-am dus să-i împuternicesc. 

... Tot tineretul care e împotrivă şi nu-1 vrea pe condu- 
cătorul României pe care-1 vrea Dumnezeu, acel tineret va 
plăti cu sângele vărsat vina aceasta. Tot ce grăieşte Dumne- 
zeu se va împlini. 

15/28 octombrie 1990 

îndemn la rugăciune pentru vrăjmaşi. Masa nunţii Mirelui ceresc. 

... Adunaţi, tată, toate vreascurile tuturor clevetitorilor şi 
ale împotrivitorilor şi ale celor ce vă urăsc şi vă grăiesc pe voi de 
rău, că sunt vreascuri. Puneţi-le pe focul pe care-1 lucraţi, ca să 
se coacă mărul. Aceasta îmi este aşteptarea: coacerea mărului. 

... Fiţi atenţi la cuvântul ceresc, care aduce de veste că 
timpul se grăbeşte ca să vină binele pentru cei buni, şi răul 
pentru cei răi, iar această hrană voi lucra să ajungă la lumină 
ca să vadă şi cei ce n-au crezut, şi toţi aceştia vor fi spălaţi de 
pe pământ, căci masa Mirelui e gata, dar mesenii nu sunt gata, 
şi trebuie să alergăm după ei. 

16/29 octombrie 1990 

Domnul îşi arată durerea, dar şi pedeapsa peste cei ce împiedică 
venirea în România a regelui ei. 

... Prin această pregătire vreau să te deosebesc de lume, 
să n-ai nimic legat cu lumea, să-ţi fie gândul numai să-L bu- 
curi pe Dumnezeu şi pe aproapele, şi hrana să-ţi fie curată, nu 
cu boldul cărnii. Carnea e pierzare de suflet. Eu nu M-am hră- 
nit cu came. Tată, păstraţi-vă curaţi. 

... Eu, pe pământ cât am stat, am hrănit popoarele şi pe 
Mine cu peşte. Să ştiţi că nu tot peştele se mănâncă. 

... Dacă Eu sunt Fiul lui Dumnezeu şi am avut pregăti- 
rea, trebuie să treci şi tu această pregătire; nu prin chinul prin 
care am trecut Eu, ci prin viaţă sfântă, ca Mine. 

... A venit şi regele României să vadă şi el România, şi 
a pus mâna pe el să-l aresteze. Dar cine a pus mâna pe el, îl 
voi băga în arestare. Stai, că vine poporul lui Du mn ezeu şi le 
va pune capăt. Vine aceea pe care am luat-o de pe pământ. Vi- 
ne Verginica, trâmbiţa lui Dumnezeu; vine într-o mână cu sa- 
bia, şi într-o mână cu pecetea. 

12/25 decembrie 1990 

Domnul întăreşte binecuvântarea celor trei fii unşi. Promisiune de 
la Domnul pentru ieşirea deasupra a cuvântului Său tainic. Dom- 
nul mângâie şi plânge soarta dureroasă a României; prooroceşte 
semne pentru întărirea credinţei. 

... Cei trei fii unşi de Mine, v-am dat cuvânt să lucraţi 
cu putere. Lucraţi cu cuvânt curat, cu inimi curate, cu glasuri 
curate şi binecuvântate. Binecuvântaţi să fiţi. 

... Acest cuvânt dumnezeiesc îl va asculta şi regele şi 
patriarhia. Lucrez cu tact, şi va veni la putere acela pe care l-au 


întors înapoi şi nu l-au lăsat să intre să aprindă o lumânare la 
mormântul neamului său. Era cât pe aici să-l bage şi la închi- 
soare. De acum încolo, toţi cei buni vor primi semne spre bi- 
ne, iar cei răi, semne spre rău. Toţi caută semne ca să se în- 
creadă, şi vor vedea că semne le dau, semne spre spaimă, 
semne spre usturimea celor ce vor semne, iar cu voi voi lucra 
semne de întărire ca să întăriţi inimile şi pasul şi să mergeţi 
înainte cu Mine şi cu ceea ce lucraţi, ca să răzbească lumina 
şi bucuria cea veşnică peste cei ce vor lua calea luminii. Ră- 
mâneţi împuterniciţi şi încredinţaţi, căci suntem lângă vârf. 

... O, Românie, Românie, cum te păcălise satan, de 
mergeai pe drumul întunericului, tu, ţară sfântă şi iubită de 
Dumnezeu! Nici nu ştii câte bisericuţe ai pierdut de când te-ai 
unit cu satan. Am să scutur pământul României de toată plea- 
va lui satan şi am să-l fac curat şi vrednic. 

Românie, Românie, te întreabă Dumnezeu, de ce 
plângi? Ce te-a cuprins? Tată, tată, te-au cuprins durerile lui 
Dumnezeu. O, Românie, de ce nu ţi-ai dat seama că tu ai fost 
ţară sfântă şi iubită de Dumnezeu? Sângele de român e scump 
şi preţuit de Dumnezeu. O, Românie, Românie, de ce, tată, de 
ce te-ai lăsat înşelată de această tiranie? De ce ai stat să te tă- 
vălească în aşa murdărie? Dumnezeu este Părintele tău, şi tu 
de ce te-ai lăsat condusă pe drumul întunericului, de nu voiai 
să-ţi mai arunci privirea spre Mine? Mai era un pas şi cădeai 
în râpa fără fund. Dar iată, Dumnezeu a sărit ca ars de durere 
şi Şi-a întins mâna Sa puternică şi a dat de râpa fără fund răul 
şi vrăjmăşia cea din tine. 

17/30 decembrie 1990 


1991 

Vestirea Noului Ierusalim în chip văzut pe pământul român. 

... Şi voi aduce Noul Ierusalim şi Noul Canaan, şi toţi 
vor trăi viaţă fericită sub conducere dumnezeiască. Veţi vedea 
mari minuni, veţi vedea îngeri şi feţe cereşti dând slavă Prea- 
sfintei Treimi, împreună cu cei curaţi de pe pământ. 

23 decembrie 1990/5 ianuarie 1991 

Poporul şovăitor îndurerează pe Domnul. 

... Poporule al Meu, copiii Mei fără minte şi corconiţi! 
Cum vreţi să fiu Părinte bun şi cu milă, să vă fac pregătirea 
pentru sânul fericirii? M-aţi bucurat numai atunci, de M-aţi 
făcut să vă scriu în cartea Mea. Un pic de iubire făţarnică Mi-aţi 
dat atunci. Şi acum, când M-am hotărât cu tot cerul să vă fac 
fericiţi, v-aţi întors cu vrăjmăşie şi cu ură pe binele vostru. 
Dumnezeu Şi-a arătat iubirea Sa faţă de popor, dar tu, popo- 
rule, cu ce-Mi plăteşti? 

O, tată, tată, cu durere grăiesc către cei ce-Mi fac dureri. 

17/30 ianuarie 1991 

Vestire pentru pedeapsă peste popoarele fără Dumnezeu, dar şi 
peste România dacă ea nu va aduce pe regele ei. 

... Iată ce s-a întâmplat în locul Ierusalimului Meu cel 
vechi, unde a fost locul cel sfânt, unde a fost lumea care M-a 
pus pe cruce. O, dacă aş fi coborât acum acolo, şi acum M-ar 
fi pus pe cruce din nou. De aceea am venit aici la voi. 

Fiilor, strigă toţi terminarea şi liniştirea răului, dar să 
vedeţi că se începe încăierarea şi în celelalte ţări. O iau roată, 

roată, şi pe România o las la mijloc, dar de nu-1 va primi pe 
conducătorul ei, care trebuie să vină pe voia lui Dumnezeu, o 
voi trece şi pe România prin dureri, prin sânge şi măcel. Ce 
am aici, nu se lipeşte nimic de ce am Eu aici. 

24 ianuarie/6 februarie 1991 

îndemn la rugăciune pentru izbăvire. 

... Strigaţi cu inimi fierbinţi să se limpezească bine bur- 
niţa, să vină soarele dreptăţii şi al libertăţii, să vină mângâie- 
rea şi să vă puteţi pregăti fără frică, să vină conducătorul pe 
care-1 vrea Dumnezeu. 

19 februarie/ 4 martie 1991 

Se aşteaptă popor pregătit cu post şi rugăciune. Vestirea peste bi- 
serică a alesului Irineu şi îndemnuri către preoţi, să poarte chipul 
Domnului, păr lung şi barbă, ca şi Domnul lor. 

... Dacă ar şti poporul Meu ce am pregătit Eu pentru el, 
nu i-ar mai trebui nimic; ar sta într-o veghe până M-ar vedea 
venind. Eu sunt Cel ce am întins mâinile pe cruce. în Duh sunt. 
Hrana Mea a fost mai mult postul. Cine ştia când Mă răzbea 
foamea? Aveam mulţime de popor care se ţinea după Mine şi 
pe cel mai înalt munte. Dacă Eu nu mâneam o săptămână, nu 
mâncau nici ei. Tare aş vrea să am şi acum aşa popor. 

... Am aici un cuibuşor de copii cu care lucrez ceva 
scump. Cuvântul Meu lucrează peste ei. Am cu ei o inimioară 
de slujitor pe care l-am purtat pe cârca Mea. N-a voit mărire 
pământească, dar i-am spus să Mă ajute. O, fiule Irineu, te voi 
face şi mai mare. 

... Am dat cuvânt la toţi preoţii să-şi lase părul lung şi 
barbă şi să scoată scaunele din biserică. Măicuţa Mea are răni 
în genunchi, şi tu stai două ore în biserică şi îţi pui pemuţă 
sub genunchi. 

... Aceasta este lucrarea dumnezeiască. Cine o cunoaşte 
şi nu crede în ea, Eu nu ştiu ce va răspunde acela când voi ieşi 
cu lucrarea Mea ca s-o ştie toată România. 

20 aprilie/ 3 mai 1991 

Vestirea zidirii chivotului Sfintei Sfintelor. 

... Copilaşii Mei, lucraţi cu îmbărbătare şi nădejde. Eu 
sunt cu voi şi între voi. Fiţi cu inimile înflăcărate de iubire 
dumnezeiască şi nu daţi voie la nici un gram satanicesc să vă 
strice liniştea. Eu voi lucra rapid şi voi ieşi la lumină şi la vă- 
zul tuturor cu viaţa şi cu munca voastră care a fost împroşcată 
şi batjocorită şi pândită. Va pune Dumnezeu stăvilar şi oprire 
la toate, şi toţi cei ce au batjocorit vor face ochii mari şi se vor 
căi şi vor ajunge cu frunţile la degetele picioarelor şi vor ve- 
dea ce face Dumnezeu cu voi. Voi lucra pentru voi Eu, Cel ce 
grăiesc. Voi lucra cu putere şi cu grabă să ridicăm locaş de în- 
chinăciune şi de rugăciune. 

2/15 iunie 1991 

Maica Domnului, ocrotitoare peste România. 

... Românie, Românie, ţară iubită de Dumnezeu! Eşti iu- 
bită, şi de aceea am pus-o pe Măicuţa Mea ocrotitoarea ta, dar 
eşti plină de lume rea, care a trăit o viaţă fără Dumnezeu, şi în 
curând voi începe curăţirea şi voi rade pământul de tot gunoiul 
lui satan, să rămână pământul curat, moştenit de cei curaţi. 

10/23 iulie 1991 


întărire peste ucenici şi vestire pentru curăţirea pământului. 

... Copiilor, haideţi la masă cu Dumnezeu! Voi să nu vă 
lăsaţi înşelaţi de ispitele lumii. Este gata să intre pământul la 
tuns şi să fie ras de toată murdăria comunistă. 

1/14 octombrie 1991 

Domnul anunţă izbăvirea poporului şi slava lui, şi căinţa celor ce 
L-au părăsit. 

... Fii atent, copilul Meu, că în curând nu vei mai avea 
împotrivitori şi toţi te vor îmbrăţişa. Veţi vedea curând că 
Dumnezeu va ieşi la lumină, iar cei ce Mi-au întors spatele se 
vor căi. 

8/21 noiembrie 1991 

România, ţara sfântă, ţara slavei Noului Ierusalim. 

... Pe timp ce trece, ce este al Meu se va bucura pe veci, 
iar toţi cei ce se aşează împotrivă şi nu le convine pregătirea 
pe voia lui Dumnezeu, nici pe pământul României nu vor mai 
sta. Se va spăla totul. România va fi ţară sfântă, va fi Noul Ie- 
rusalim. în România va străluci scaunul de judecată. Voi lucra 
ca în toată România să se respecte sărbătorile pe calendarul 
românesc. Sunteţi români şi nu germani. Nu ştie nimeni, 
decât Dumnezeu, că acela care a făcut această schimbare este 
în focul iadului. De atâta timp, de la această schimbare şi 
până acum, toate sărbătorile româneşti se calcă în picioare şi 
sunt ţinute pe stilul nou, dar nici acelea nu se mai ţin. 

10/23 decembrie 1991 


1992 


Anunţarea luminii locaşului Noului Ierusalim peste mulţi, 
îmblânzirea sau pedepsirea împotrivitorilor. 

... Să se ştie că locaşul sfânt al Noului Ierusalim va 
trezi multe suflete la lumină şi la înviere, şi de aceea s-au aşe- 
zat mulţi împotriva lucrării Mele, dar împotrivirea lor va fi ca 
frunza pe apă. Voi face semne şi dureri pe fiecare cap al îm- 
potrivitorilor. Nu voi mai fi bun cu cei răi. Nu vă fie teamă. 
Eu sunt Iisus Biruitorul. 

3/16 februarie 1992 

îndemn pentru aducerea regelui Mihai şi duh de pocăinţă peste 
cârmuirea bisericii lumii. 

... Şi până nu va veni acela care va lucra pe voia lui Dum- 
nezeu şi o va aduce pe România la lumină, nu Mă voi astâmpăra. 

... O, sinedriule de acum, te-am mai ţinut la cârma bi- 
sericii, dar te-am ţinut ca să fii al lui Du mn ezeu pe veci, şi să 
nu te aşezi împotrivă. Vrei să fii ca sinedriul care M-a pus pe 
cruce în Ierusalimul cel vechi? 

12/25 februarie 1992 

Milostenia să fie dată la cei credincioşi. 

... Nu daţi milă beţivilor, curvarilor, fumătorilor şi ce- 
lor ce-L hulesc pe Dumnezeu prin fărădelegi. Daţi milă şi ce- 
lor din lume, dar numai celor care mai ascultă şi mai primesc 
cuvântul lui Dumnezeu. 


19 iunie/2 iulie 1992 

Domnul dă gând bun celor buni. 

... Dumnezeu nu dă celor răi gândul şi îndemnul cel 
bun, pentru că le cunoaşte inimile neprimitoare şi neîmplini- 
toare. Dumnezeu dă celor buni gândul bun, căci îi cunoaşte. 

24 iunie/7 iulie 1992 

Necredinţa mai-marilor bisericii lumii. 

... O, de aş slobozi şi mort din mormânt să vină să spu- 
nă, lumea nu l-ar crede şi ar tăbărî pe el. Vă spun cuvânt, că 
dacă aş coborî acum pe pământ, ar tăbărî lumea şi preoţii pe 
Mine şi M-ar pune pe cruce din nou. Le cunosc tot adâncul, 
şi altă cale n-am cu această lume, decât să grăbesc curăţirea 
pământului. 

20 iulie/2 august 1992 

îndemn la credinţă şi la umilinţă. 

... Cine nu primeşte viaţa pe care o cere Dumnezeu, şi 
nici chipul după asemănarea Mea, pe acela nu-1 voi cunoaşte 
că este al Meu şi nu va avea parte de Mine şi de casa Tatălui 
Meu. 

... Dumnezeu nu a căutat scriitor iscusit şi învăţat. Eu 
caut la inimi simple şi cu umilinţă şi cu smerenie şi cu ascul- 
tare. 

2/15 august 1992 

Omul lumesc şi omul duhovnicesc. 

... Ce este al Meu nu trebuie să se frământe să priceapă 
ceea ce vine. Lăsaţi lumea să se priceapă pentru ceea ce vine, 
iar cel ce este al Meu, să se priceapă la ceea ce are de împlinit. 

21 august/3 septembrie 1992 

îndemn la hrană curată, fără carne, pentru pregătirea venirii 
mântuirii pe pământ. 

... lată, anunţ lumea. Cine are urechi de auzit, să audă: 
cine nu se desparte de came în viaţa pământească, nu va avea 
parte de sânul dumnezeiesc şi nu va intra la masa cerească, 
întinsă în aşteptarea moştenitorilor, căci a venit vremea pre- 
gătirii începutului şi sfârşitului. 

24 septembrie/7 octombrie 1992 

Descoperirea înverşunatei necredinţe a arhiereului Vasile Tărgo- 

vişteanul faţă de cuvântul şi de poporul Domnului. 

... Şi mai grăieşte Dumnezeu despre episcopul lumii 
din cetatea Târgovişte: n-a fost al Meu, nu M-a ajutat pe Mi- 
ne, Dumnezeu, cu nimic. Nu M-a ascultat cu nimic, nu M-a 
cunoscut, nu M-a primit cu nimic. N-a primit. Am fost luat în 
batjocură pentru el. A aplecat urechea la planurile şi bârfele 
lumeşti. A fost episcopul lumii, a fost oaie îmbrăcată în piele 
de lup. Ar fi mâncat oile lui Dumnezeu, aşa ură are el pe oile 
Mele, pe poporul Meu cel sfânt. Râde de Mine, râde de popo- 
rul Meu. O, dar Eu vă spun: râde de el; de el şi de turma lui, 
căci turma Mea e a Mea. 

1/14 octombrie 1992 


1993 

Stărpirea nelegiuirilor 

... Am să dau o zguduire să pice ca poamele din pom 
toate construcţiile nelegiuiţilor în care se face nelegiuire. Voi 
arăta Eu, Domnul, că Eu sunt Alfa şi Omega, începutul şi 
sfârşitul. 

2/15 februarie 1993 

Lucrarea ucenicilor pentru biruinţă cerească. 

Voi arăta semne şi minuni prin voi, mânuţa Mea de co- 
pii, că veţi fi flacără de foc şi armă cu două tăişuri cu care voi 
cuceri tot pământul. Nu vă temeţi, tată, de nimic, că sunteţi 
clădiţi pe stânca Golgotei, care nu se va prăbuşi în veci. Dar 
stânca nelegiuirii e gata să se prăbuşească, să se prefacă în 
praf şi în cenuşă. 

14/27 iunie 1993 

Preoţimea fără roade trebuie trezită. întărirea alesului Domnului, 

Irineu. 

... Aţi intrat în războiul de ţesut, să vă ţeseţi hăinuţe ca- 
re vă trebuie de intrare, dar să ţeseţi cu mare atenţie, să fie cu- 
rată cămăşuţa, fără nici o pată, şi să ştiţi că Dumnezeu este 
croitorul, nu altul. El le croieşte şi le coase pe măsura fiecă- 
ruia. Duhovniceşte grăieşte Dumnezeu. 

... Această preoţime de astăzi este vrednică de tăiere şi 
de ardere în foc, ca smochinul fără roade. Cei ce n-au suferit 
pe pământ, vor avea de suferit în veci. 

... Irineu, nume mare şi plăcut lui Dumnezeu! Numele 
şi viaţa ta sunt scrise în cartea Mea. Nu te teme de praful ne- 
legiuirii. Nu te teme de necredincioşi. 

1/14 iulie 1993 

Cei din urmă lucrează cu cei dintâi. Ţinuta lumii din biserici şi a 
preoţilor ei cheamă pedeapsa. 

... Am nişte copii mititei care M-au ascultat în urmă, şi 
le-am făcut pregătirea cu cei dintâi, şi aşa lucrează cerul pe 
pământ, şi pământul cu cerul în vremea zilelor voastre, copiii 
Mei cei mititei, cei care aţi fost din cei veniţi în urmă. 

... Vă dau cuvânt de ştire că voi coborî îngeri din cer cu 
făclie aprinsă şi va pune foc la toate capetele goale ale feme- 
ilor, că nu se mai ştie care e femeie şi care e fecioară. Şi preo- 
ţimea care nu conduce poporul spre mântuire va arde în uşa 
altarului, şi le va ieşi sufletul prin flăcări. 

7/20 iulie 1993 

Poporul Noului Ierusalim, ales pentru curăţirea pământului. 

... Nu te teme, Noule Ierusalime! Dacă nu te iubesc ve- 
cinii, te iubesc străinii, căci slava lui Dumnezeu va fi în tine, 
şi tu vei fi curăţirea şi cucerirea. Nimeni nu ştie minunile şi 
semnele pe care le voi face aici. 

... Grăiesc către iubitorii Mei: alegeţi-vă, tată, şi deose- 
biţi-vă, că veţi fi aleşii Mei şi iubiţii Mei, că iubirea de Dum- 
nezeu vă alege singură. 


14/27 iulie 1993 

Lumea va fi curăţată cu mânie de păcatul lăcomiei. 

... Dar o să vedeţi cu ochii că lumii întregi îi voi face 
curăţire forţată, că nu va mai vedea şi nu va mai avea cămica 
şi mâncărică bună, porc de tăiat şi pasăre de ouat şi de tăiat şi 
văcuţă să mulgă. Şi peştii din ape vor pieri, până şi toate vie- 
ţuitoarele care se târăsc pe pământ. 

5/18 septembrie 1993 

îndemn pentru ţinuta portului creştinesc şi pentru hrană curată. 

... Poporule, te strig la fericire şi te rog cu cuvântul dul- 
ce, de Părinte, şi orice ţi-aş spune, nu-ţi place de Mine, nu-ţi 
place să fii ca Mine, să-ţi laşi părul şi mustaţa şi barba, să mă- 
nânci ce mănânc şi Eu cu tot cerul Meu. Acum este ultimul 
timp al veacului de pe urmă; s-a ajuns la capăt, şi trebuie să 
trăieşti cum au trăit cei din primul veac, să mănânci legume 
din grădina ta şi fructe din pomii tăi. Aşa se trăieşte acum 
dacă vrei să trăieşti în veci, dacă vrei să te trec puntea şi uşu- 
liţa cea strâmtă. 

... Dacă nu vă găsesc deosebiţi de lume întru toate, 
dacă nu vă găsesc întru chipul şi asemănarea lui Dumnezeu, 
nu vă pot cunoaşte că sunteţi ai Mei. 

28 septembrie/11 octombrie 1993 

Ascultarea cerinţelor Domnului aduce izbăvirea împlinitorilor. 

... Lăsaţi-vă conduşi de Dumnezeu. Fiilor, zahărul este 
spurcat. îl spurcă producătorii, nu-1 lasă curat cum îl scot din 
seminţele din care se fabrică. îl amestecă cu tot felul de oase 
pe care le adună de pe faţa pământului, de la tot felul de ani- 
male. Păi de ce v-am dat oprirea de la toate? Ca să vă ţin cu- 
raţi, fiilor, curaţi pentru Mine şi pentru veacul ce vine. 

încep veacul cu voi. Legumele din grădină şi fructele 
din pom şi pâinea, aceasta să vă fie hrana vieţii de vreţi să fiţi 
ai Mei. De vreţi să fiţi fiii fericirii cu Mine, munciţi aşa un 
moment, că e gata. Această hrană e curată. Ea vă face uşuliţă 
la masa bunătăţilor, la viaţa şi lumina cea neapropiată. 

2/15 noiembrie 1993 

Lipsa vieţii mântuitoare aduce nepăsare şi plată după faptă. 

... Of, dacă aţi şti şi aţi vedea locul şi osânda celor ce au 
dus pe România pe calea pierzării, de nu mai am ce alege din 
această lume! Nu se mai poate aduce la starea cea bună, aşa de 
grea este pentru această lume viaţa mântuirii. Parcă le-aş pune 
în spinare o piatră de moară şi nu se mai pot mişca cu ea. 

29 noiembrie/ 12 decembrie 1993 


1994 


Faptele desfrănării cheamă foc din cer pentru curăţirea 
pământului. 

... Pe uşuliţa cea strâmtă nu vor încăpea cei cu viaţa lu- 
mii de azi. Viaţa lumii de azi e ca aceea a Sodomei şi a Go- 
morei, şi din pricina aceasta, nu va mai avea Du mn ezeu cu ce 
curăţi pământul, decât cu foc şi cu pucioasă din cer. Aceeaşi 
curăţire va fi şi pentru pământul de azi şi pentru murdăria de 
pe el. 

27 ianuarie/9 februarie 1994 


Durerea Domnului pentru necredinţa celor nepăsători. 

... Orice trup care nu are pregătirea pe care o cere 
Dumnezeu va rămâne pradă focului cel mistuitor. Adevăr gră- 
ieşte Dumnezeu, şi Dumnezeu grăieşte aici din mare durere, 
şi cine crede, să creadă că se vor împlini, iar neîncrezătorii şi 
bârfitorii vor rămâne pradă focului cel mistuitor, pentru că 
pământul acesta este la fel cu cel al Sodomei şi al Gomorei, 
plin de murdăria satanicească, şi nu se poate curăţa decât prin 
foc mistuitor, să ardă tot, să rămână pământul curat ca o oală 
nouă. 

14/27 februarie 1994 

înnoirea pământului şi biruirea lui satana. 

... Adevărul grăiesc că e gata să se înlocuiască ştiinţa 
pământească cu ştiinţa cerească. E gata să se înlocuiască pă- 
mântul murdar cu pământul curat. E gata căderea şi pieirea lui 
satana, cu tot ce este al lui. 

28 martie/10 aprilie 1994 

Preoţii au vină pentru nepăzirea celor sfinte. 

... Of, vai vouă, preoţilor de azi care nu mai preţuiţi 
sfintele Taine şi le daţi nelegiuiţilor de azi, care trăiesc în ne- 
legiuire şi desfrâu. Aceştia nu trebuie să se atingă nici de ana- 
fura şi nici de nimic din sfinţenia dumnezeiască, de focul 
care-i arde pe cei ce se ating cu nevrednicie de cele sfinte. 

18 aprilie/l mai 1994 

Viaţa veşnică şi lucrătoare pe pământ a sfintei Virginia. 

... Acum va ieşi la iveală ce a avut însuşi Dumnezeul Cel 
viu acolo unde a trăit ea, iar ea va trăi în veci, pentru că a fost 
şi este şi va fi prooroc al Domnului, prin care s-a lucrat şi se lu- 
crează şi astăzi lucrarea mântuirii. Verginica a fost şi este şi as- 
tăzi şi în veac trâmbiţa lucrării lui Dumnezeu, lucrarea mântui- 
rii, dar trâmbiţa Domnului va avea grijă şi milă de cei ce au pri- 
mit şi au preţuit lucrarea Domnului, şi pe aceia îi va scoate la 
lumină, iar pe cei ce n-au primit lucrarea nu-i va cunoaşte. 

16/29 mai 1994 

încurajarea alesului Domnului, Irineu. Proorocie pentru regele 
Mihai. Lumina Noului Ierusalim. 

... Irineu, copilul Meu, nu te pierde, tată. Nu te pierde 
nici cu firea, nici cu viaţa, nici cu nădejdea. Tu eşti al Meu, 
eşti unsul lui Dumnezeu, şi îl va scoate Dumnezeu la lumină 
şi pe regele Mihai. Ca o flacără de foc este de înflăcărată grija 
lui Dumnezeu ca să-i scoată la lumină pe cei ce au pus piatra 
de temelie Noului Ierusalim, tezaurului lui Dumnezeu. 

5/18 iulie 1994 

Durerea Domnului pentru lipsa de sfinţenie a celor din mănăstiri. 

... Cel mai mare amar şi cea mai grea durere îi fac lui 
Dumnezeu monahii din România, care erau bucuria şi nădej- 
dea cerului. 

... O, inimioarele din monahiile de astăzi nu mai au 
deosebire de lume decât cu hăinuţa, dar viaţa, purtarea şi hra- 
na e ca şi lumea. Of, ce vrăjmaşi vede Dumnezeu în mănăs- 
tiri! Nici un fel de umilinţă sau de smerenie. 

12/25 iunie 1994 




PREFAŢĂ PENTRU PERIOADA LUCRĂRII CUVÂNTULUI LUI 
DUMNEZEU ÎNTRE ANII 1990-2005 


«Poporul meu s-a rupt mereu, s-a dărâmat mereu şi nicidecum nu m-a ajutat să sap la această fântână a 
vremii de sfârşit... căci fântâna aceasta a fost pilda mea cu poporul cel de la început, cel de la mijloc, cel de mai 
încoace şi cel de la capătul drumului, adică de la izvor; căci am ajuns la izvor cu fiii cei mici care au mers până 
la izvor...» (citat din cuvântul sfintei Virginia, 2 iulie 1995). 

Cel ce a fost purtat prin aceşti ani de cuvânt coborât din cer, poate rămâne surprins cum Dumnezeu este atât 
de aproape de poporul Său, încât faptele creştinilor sunt sursa nestăvilită a durerii care a devenit aluatul cuvântului 
Său, şi totuşi Domnul este ţinut de oameni atât de departe de ei, prin cuvinte şi mai ales prin fapte ce îşi atrag 
moartea sufletelor şi a trupurilor. 

Omul are istoria lui. A vrut şi Dumnezeu să aibă loc în istoria omului, şi chiar să fie El istoria omului, dar nu 
a putut-o înfăptui la timpul ei, ci aşa cum a găsit loc pe pământ, unde a vrut a pune iarăşi veşnicia, starea cea de la 
început când nu era moarte. Durerea Domnului poartă în ea neîmplinirea la timp a istoriei Lui. Drumul către un aşa 
luminiş prin pustiul deşertului roşu ar fi putut fi scurtat, aşa cum a fost de mult planul Domnului şi cu poporul Israel 
cel vechi. A trebuit însă Dumnezeu să urmeze istoria pe care I-a făcut-o Lui omul, cu preţul unei noi răstigniri, a 
Duhului Sfânt, Fiinţa Tatălui şi a Fiului, Care a suferit în sălaşurile Sale de pe pământ. Sfânta Virginia, cea 
purtătoare de Dumnezeu, a fost mutată la cer după ce a ispăşit prin mare suferinţă împotrivirea creştinilor şi 
răzvrătirea lor, având apoi să transmită cuvinte din cer alături de Domnul prin sora sa, Maria, despre care El spunea: 
«Acest trup îmi trebuie să ajung cu el până unde vreau Eu să ajung» (22 august/4 septembrie 1989). 

Sfânta Virginia a continuat a călăuzi poporul rămas, cu nădejdea la cei puţini care s-au ales şi au rămas 
credincioşi, punându-se pe sine la temelia Noului Ierusalim. Chiar dacă acei creştini care au pribegit în perioada 
comunistă, şi care acum sunt numiţi „creştinii vechi", chiar dacă aceia au lungit aşteptarea Domnului, această 
istorie de durere poate să fie istoria fiecărui om care ajunge să-L cunoască în adevăr pe Dumnezeu acum, la vremea 
de sfârşit. Şi a ajuns Dumnezeu din treaptă în treaptă, din creştin în creştin, să înfăptuiască pe pământ starea omului 
de la început când el vorbea cu Dumnezeu în rai. Viaţa celor rămaşi credincioşi, călită prin încercările timpului, a 
fost pregătită de Dumnezeu pentru aşa menire: temelia unui nou început de viaţă cerească pe pământ fără să se 
opintească în ei înşişi, ci să regăsească şi să împlinească toată învăţătura care s-a pierdut pe calea creştinismului şi 
tot ce a mai venit apoi spre împlinire de la Domnul. 

Celorlalţi, obişnuiţi acum cu ea, sfânta Virginia le-a întins mâna prin sora sa, Maria, voind să-i conducă şi pe 
aceştia spre începutul care deja se desfăşura: Noul Ierusalim pe pământ. De aceea, aceste două fire de coborâre 
cerească au mers un timp în paralel (1990-1994), adeverindu-se unul pe celălalt: cel prin lelica Maria, şi cel prin 
sfânta Liturghie săvârşită în locaşurile de slujbă ale mănăstirii Noul Ierusalim, vreme în care cuvântul lui Dumnezeu 
este auzit şi scris. Sfânta Virginia a vrut prin nenumărate chemări să-i tragă pe cât mai mulţi din cei care au ştiut-o 
a fi vasul Domnului, la vrednicia acestei taine de desăvârşire a lui Dumnezeu pe pământ: prezenţa Lui trup şi cuvânt. 
Ca şi Hristos, Care le-a promis ucenicilor pe Duhul Sfânt atunci când S-a înălţat la Tatăl, sfânta Virginia a plecat la 
ceruri ca să poată să facă mai mult pentru cei rămaşi, dezbrăcându-se de neputinţa trupului şi de răutatea celor care 
se numeau casnici ai acestei lucrări, şi lucrând înainte «cu puterea Duhului Cel lucrător ; aşa cum era scris» (5/18 
martie 1991). Ea le spunea celor de la ieslea cuvântului în 15/28 septembrie 1990: «...cu voi am venit ca să pot peste 
poporul meu şi peste tot ceea ce voi avea să pot, că m-am dus în cerul sfânt pentru ca să pot să fac ce am de făcut 
acum [...]. Dacă nu mă duceam, nu veneam acum şi nu puteam acum, şi nu puteaţi nici voi dacă nu veneam». 

Cuvântul cuprins în această a treia parte a cărţii este ceea ce a transmis Dumnezeu şi cerul Său prin noua 
aşezare de acum, aşa cum o numeşte Domnul, ieslea cuvântului sau grădiniţa cuvântului Domnului, care conţine în 
ea sfânta Liturghie. 

Primii ani sunt marcaţi de chemările sfintei Virginia către cei mai mulţi creştini care au cunoscut-o dar au 
rămas risipiţi în ale lor în diferite regiuni ale ţării, pe care Domnul le-a numit „ cetăţi “. «Fiecare cetate va avea o 
carte care va sta pe masă şi va mărturisi pentru sau împotriva acelei cetăţi» (17/30 noiembrie 1990). Ca şi până 
acum, dintre aceştia şi mai puţini s-au lăsat cuprinşi de această taină. Cei nou veniţi în acest ceas al unsprezecelea, 
care s-au biruit pe ei înşişi lăsându-se biruiţi de Dumnezeu, cei care au corespuns acestei pregătiri au primit ca şi 

cei trecuţi prin zăduful zilei acelaşi talant pentru care s-au lăsat tocmiţi din nou, din cer: Iisus Hristos trup şi cuvânt, 
venit din nou pe pământ să bea cu ucenicii Săi vinul cel nou întru împărăţia Tatălui Său. Sfânta Virginia spunea: 
«Aceasta este vremea să se aşeze din nou împărăţia lui Israel. Iată cea din urmă taină, cea mai aşteptată! Toţi 
proorocii, toţi sfinţii, toţi lucrătorii şi toată spiţa lui Dumnezeu laolaltă au aşteptat să se aşeze la loc împărăţia lui 
Israel, dar numai acum este vremea. Toţi cei din cer sunt în bucurie, căci ei aşteaptă de mult să vadă această vreme, 
aceste zile, şi iată, le văd venind». 

Domnul şi sfânta Virginia au trâmbiţat cuvinte din cer peste cetăţile, locurile ce adună mai mulţi creştini, dar 
şi în chip restrâns, aducând la lumină întunericul în care ei s-au pierdut, şi mereu chemându-i neobosit spre sfinţenie. 

în afară de vorbirea cu acest popor, au fost lăsate cuvinte din cer pentru cei care au avut (sau au) o misiune 
clară în poporul român sau în această lucrare de cuvânt. Pe toţi a încercat Dumnezeu să-i tragă spre legea sfinţeniei 
care aduce libertatea, spre o prietenie veşnică cu Hristos şi nu numai de moment. Mulţi prin darurile şi harurile 
lăsate lor de Dumnezeu au fost chemaţi la mai mult, cu multă iubire şi aşteptare din partea cerului. Biserica 
Ortodoxă Română cu toată adunarea ierarhică a fost chemată în mod special de Domnul spre înnoire, spre a se 
întoarce acolo de unde L-a pierdut pe Dumnezeu. Au fost dezvăluite profeţii şi fapte actuale care se încearcă încă a 
fi îngropate în trecutul lor, arătând prin dezvăluirea lor că toate sunt scrise la Dumnezeu. 

Alături de Domnul şi Maica Sa şi sfânta Virginia, Dumnezeu a înlesnit vorbirea din cer a sfinţilor şi a unora 
din cei trecuţi în cele nevăzute, spre învăţătură de întărire şi spre mărturie de dincolo de barierele morţii a celor care 
au fost ca şi noi oameni pe pământ. Nu cu voia omului se întâmplă aceasta, ci cu voia lui Dumnezeu, căci El este 
Cel ce le face şi lor cale să grăiască atunci când vine în cuvânt. Nici nu este de mirare acest lucru atât de viu, petrecut 
deja pe masa sfintei Liturghii când trupurile celor uniţi cu Domnul, vii sau adormiţi, sunt prezente tainic pe sfântul 
disc prin fărâmiţele numite de preot, căci aşa a lăsat Dumnezeu a se întâmpla acolo unde El a putut pătrunde cu 
aşezarea Sa. Mulţi din răutate sau dintr-o superficială gândire au trecut aceste taine în rândul vorbirii cu morţii, 
pentru care Saul şi-a atras pedeapsă de la Dumnezeu. Dar la Noul Ierusalim nimic nu se petrece din voia omului, 
din chemarea lui, ci este chiar locul de primire a sfatului Domnului în zilele noastre, aşa cum s-a întâmplat cu 
nenumăraţi sfinţi care erau purtaţi să audă şi să vadă din cele ce nu se văd, căci «atunci când sfântul ajunge în cer, 
poate lucra mai presus de trup» (9/22 martie 1997); «Dacă toate rugăciunile bisericii vorbesc cu Domnul şi cu sfinţii, 
dar Domnul şi sfinţii să nu vorbească cu omul? Numai omul poate vorbi Domnului? Domnul nu poate vorbi 
omului? Eu pot mai mult ca omul, că Eu sunt Cuvântul din veac şi până în veac» (14/27 septembrie 1995). 

Poate omul obişnuit s-ar entuziasma cu acestea ce înseamnă tainele lui Dumnezeu. Chiar mulţi îşi doresc să 
treacă dincolo de porţile mănăstirii Noul Ierusalim sau să vrea să audă un glas sau să vadă vreo minune, şi de aceea 
poate este de înţeles şi o atitudine rezervată acum, a celor care dau să creadă, când au apărut ca ciupercile după 
ploaie atâţia prooroci mincinoşi. Dar să fie de înţeles după o sinceră privire a lucrurilor că cei ce îşi dau seama ce 
implică o astfel de chemare nu-şi doresc minuni pentru ei, ci mai degrabă le simt ca pe o suferinţă, întrucât ele sunt 
pentru încredinţarea celor puţini la iubire şi credinţă. Cei ce s-au făcut părtaşi (purtători) tainelor lui Dumnezeu, 
poartă ca şi Domnul durerea necredinţei omului în cele ce nu se văd, aşa cum a purtat-o sfântul Ilie. De aceea cei 
ce le văd n-ar mai vrea să le vadă, iar cei ce nu le văd se entuziasmează spre plăcerea duhului lor. Au văzut, au simţit 
şi s-au minunat mii de oameni, martori fiind la atâtea coborâri ale Domnului, dar câţi au rămas acum credincioşi? 
Oamenii au minunile lor. Iar acum pentru Dumnezeu minunea este omul cel cu adevărat credincios Lui, omul sfânt 
prin viaţa lui. 

«Iată, vine Domnul cu zecile de mii de sfinţi ai Săi.» (Iuda, 1/14) 


Ucenicii 




CUVÂNTUL LUI DUMNEZEU DIN ANUL 1990 


Proorocie. Cuvântul Domnului către patriarhul Teoctist 

coală-te din nou şi şezi în mijlocul bisericii! Iată, 
citeşte aici. 

1. Miron 

2. Nicodim 

3. Iustinian 

4. Iustin 

5. Teoctist 

6. Teoctist 

7. 

Ia aminte bine, că Eu aleg din nou Ierusalimul şi Mă 
voi îmbrăca în mantia răzbunării. 

Şi tu, România Mea, Noul Meu Ierusalim, vei fi ca o 
cunună de mărire în mâna Domnului şi ca o diademă regală 
în mâna Dumnezeului tău, căci tu te vei chema: „Intru tine 
am binevoit Căci voi pune străjeri pe zidurile tale, care nici 
zi nici noapte nu vor tăcea. 

Luminează-te, Ierusalime, că vine slava Domnului pes- 
te tine, iar peste pământ vine întunericul şi ceaţă peste popoa- 
re, dar peste tine Domnul răsare, şi regi vor umbla întru lu- 
mina ta şi noroade întru strălucirea ta. Soarele tău nu va mai 
asfinţi, căci în poporul tău vor fi numai drepţi, şi cel mai mic 
va fi cât o mie, cât un neam mare. Eu, Dumnezeu, am spus, 
şi am pus hotărâre ca la vreme să fiu împlinitor. 

Românie, Ierusalimul Meu, voi face în tine minuni ne- 
aşteptate despre care nu s-a mai auzit. Iată-Mă. întoarce-te 
spre Mine, că vin şi Mă unesc cu tine, şi voi pune peste tine 
păstori după inima Mea şi te voi învăţa să pricepi totul şi te 
voi numi „ Tronul Domnului şi multe popoare vor veni după 
numele Meu. 

Spală-te, România Mea, că Eu voi sălăşlui peste tine, şi 
te curăţă, că te strigă Creatorul tău. Nu te teme, că te voi adu- 
na pe tine de la apus şi de la răsărit, şi pentru tine nimicesc 
Babilonul şi îţi croiesc mântuirea. Căpeteniile tale au murdă- 
rit altarul Meu, dar nu te teme, Israele nou, Regele lui Israel 
este Izbăvitorul tău. 

Ia aminte, că trebuie să stai încă o dată pe scaunul bise- 
ricii, că te-am găsit potrivit să aşez prin tine pe cel de al şap- 
telea uns. Ia aminte bine, că s-au împlinit cei şaptezeci de ani 
de sub puterea fiarei roşii. Acum Eu aşez din nou Ierusalimul. 
Te-am adus a doua oară pe scaunul bisericii să-Mi pot aşeza 
vremurile aşa cum erau până la domnia fiarei roşii. Şi îmi voi 
unge prin tine cu untdelemnul sfinţeniei pe cel de al şaptelea 
uns. Acela este de la Mine; întru acela binevoiesc. Peste el voi 
coborî legile Mele pe care Mi le-aţi stricat; cu el voi îndrepta 
iarăşi vremurile pe care Mi le-aţi schimbat, şi cu el voi netezi 
cărările şi voi îndrepta calea vieţii, ca să vină spre Mine po- 
porul Meu cel orbit de nelegiuiri. Ia aminte, că ţi-1 voi face 


cunoscut. Iată toiagul şi crucea biruinţei. Păstrează-le pentru 
ungerea acestui slujitor al Meu. Amin, amin, amin. 

29 aprilie/ 12 mai 1990 

Proorocie. Vestirea glasului Domnului 

I ubiţii Mei, ia ascultaţi voi bine. Ştiţi voi în câte fe- 
luri Mi-e strigătul şi glasul? O, nu vă înspăimântaţi! 
Eu vreau să ştiţi ce face Domnul când e întristat şi mâniat. 

Iubiţii Mei, o să auziţi de acum încolo glasul Meu cel 
de mânie când merge pe cer şi pe pământ. Eu vreau să-l cu- 
noaşteţi, să nu vă fie vouă străin. 

Ia fiţi atenţi să-Mi auziţi glasul Meu cel adevărat. Ia 
auziţi voi bine cum e glasul Meu când sunt întristat şi mâniat 
pentru pământul rău 

Lumea va muri de groază, dar voi să nu fiţi străini de 
aceasta. Voi trebuie să ştiţi şi să nu vă înspăimântaţi şi nici să 
vă întristaţi. Nu e pentru voi, iubiţii Mei. E pentru lume. Voi 
fiţi înţelepţi şi fiţi tari, că Do mn ul nu Se mânie pe voi. Şi dacă 
am venit şi v-am dat să auziţi şi să cunoaşteţi dinainte, e pen- 
tru că vă iubesc şi pentru că nu vreau să vă înspăimânt. 

Să nu vă slăbească bărbăţia, să nu primiţi frica, fiindcă 
Eu sunt atunci, şi nici un rău nu veţi îndura voi. Staţi în iubire 
şi nu vă fie frică de Domnul. îmbrăţişaţi mângâierea Mea cu 
gândurile voastre şi rămâneţi voi aşa cum ştie Domnul că 
sunteţi, în braţele mângâierilor Sale. 

Lumea să se înspăimânte la glasul Meu, dar nu voi, 
iubiţii Mei, iubiţii Mei... Amin, amin, amin. 

7/20 iulie 1990 

Cuvântul sfintei Virginia peste soborul de la ieslea 
cuvântului 
-fragmente- 

Toată făptura suspină după înviere. 

crie, măi mămică, scrie, că nu e aşa de greu să-mi 
scrii cuvintele mele, că eu nu vin de flori-de-cuc 
la voi. Şi dacă nu voi avea loc în voi şi cu voi, veţi suferi toţi. 

Toate sufletele şi duhurile suspină după înviere, şi sus- 
pinul lor vă tulbură pe voi şi voi nu vreţi să pricepeţi. V-a dat 
Dumnezeu pricepere şi duh puternic şi viaţă, să daţi la toată 
suflarea. Aşteaptă sufletele din iad lumina ce v-am dat-o pen- 
tru ei. 

Ţineţi, mămică, legătura cu mine şi n-o rupeţi, ca să vă 
pot învăţa ce aveţi de făcut, că multe sunt de făcut. Nu rupeţi 
legătura mea cu voi în vremea slujirii ce o faceţi. Rămâneţi în 
ascultare, că toate sunt târzii şi puţin mai e şi venim într-ale 
noastre. Luaţi rostul cel bun de la ceea ce vă dau. Nu rupeţi 

legătura cu mine. Eu am nevoie de voi, şi voi aveţi nevoie de 
mine, şi unii pe alţii să ne primim. Amin, amin, amin. 

31 iulie/13 august 1990 

Bucuria învierii peste toată făptura. Chemare la lucrul în ogorul 

Domnului. 

M ăi puii mei, în casa voastră au luat fiinţă zilele 
învierii de la Domnul. Sculele Israelului cel de 
demult doreau să vadă una din zilele acestea şi n-au văzut. 

Scrie pe uşa voastră „înviere". Fug diavolii de acest 
cuvânt scris. 

Eu vreau să te trezesc să-mi pregăteşti lucrarea mea cu 
voi, măi Mihaela mea, că de aceea te-am ţinut cu mine de 
când ţi-am trimis cuvânt să vii aproape de mine şi până m-am 
dus din trup. Aveţi atâtea de făcut, şi aveţi puterea dată, şi 
aveţi trecerea toată, dar lucraţi şi iar lucraţi, şi nu-mi ţineţi 
vremea voi pe loc, că plâng şi cei din iad, şi cei de pe pământ 
după înviere. Cerul e cu voi, şi e în voi, măi copiilor fără min- 
te, că fără minte sunteţi. Aveţi voi timp de supărare când în 
casa şi în curtea voastră stau alaiuri cereşti şi soli cereşti, mu- 
safiri din cer şi cete de îngeri, care ţin diavolii departe, să 
plângă de mânia ce e pe ei când văd ei ce văd? 

Azi e zi de înviere şi toate sunt fericite. Porumbeii pă- 
cii Domnului vă înconjoară trupuşoarele şi vă însoţesc în sluj- 
bele voastre. Cununiţe albe se joacă pe deasupra voastră şi aş- 
teaptă împlinirile toate. Casa aceasta nu mai are altă menire. 
E cerul unit cu voi. Faceţi-vă ochii buni de văzut, că sunt lu- 
cruri mari de văzut. 

Şi tu, Emilian al Mihaelei mele, fii mie stâlp de sprijin 
şi sol al păcii. Veghează de mă ajută pe mine, împlineşte lip- 
surile care mai sunt; întăreşte aici curajul spre lucrul cel bun 
şi te lasă în grija lui Dumnezeu, cu toate ale tale, că toate sunt 
spre slava lui Dumnezeu. Vreau să ardă aici focul Duhului 
Sfânt, focul credinţei şi al ascultării. Vreau să culegem via, 
măi mămică. Vreau să facem curăţenie pe pământ, şi vreau să 
fiţi străjeri plini de inimă, că nu mai are Dumnezeu pe cine Se 
bizui. Fiţi vrednici de ceea ce aveţi de împlinit, că nu mai are 
nimeni în cer nimic de făcut decât să vă stea alături şi să vă 
împuternicească trupurile şi inimile pentru săvârşirea tainei 
învierii cea mare. Bucuraţi-vă, şi luaţi aminte! că lucrurile 
sunt măreţe şi nu mai sunteţi ai voştri. Aplecaţi grumazul vos- 
tru sub puterea Domnului, ca să poată Domnul împlini cu voi 
învierea cea mare. Nu mă lăsaţi deoparte, că eu sunt tot tim- 
pul cu voi aici, în lucrul vostru. 

O, de aţi vrea voi să fiţi atenţi mereu la mine s-ar scurta 
şi timpul şi veacul şi am sfârşi cu durerile. Eu sunt gata întru 
voi, dar treziţi-vă, şi cu pace să luaţi aminte. Amin, amin, amin. 

4/17 august 1990 

Cuvântul Domnului trebuie vestit cu tărie, spre rod bun şi înviere. 

O strig la tine, dar vreau să nu mai strig la tine. 
^ Vreau să te fac să- mi ţii tu calea. Vreau să-ţi 
aduc dorul de mine înapoi, în inima ta în care odinioară nu 
mai încăpea nimic decât glasul ceresc şi dorul ceresc. Dar nu 
vreau să te aplec, ci vreau să te simt aşteptându-mă, că tot 
timpul aveţi nevoie de mine. La voi în casă mai am acum lo- 
caş pe pământ, dar la voi în casă trebuie să fie curăţenie în 
inimi. 

Nu da loc la reţineri, măi mămică. Scrie, mamă, ce-ţi 
spun eu! Scrie, măi Mihaela mea, şi vei vedea lanţuri căzând 


jos cu zgomot. Scrie, mamă, şi vei vedea soare răsărind. 
Scrie, şi vei vedea rod bun şi înviere. Şi dacă vei tăcea te vor 
ajunge păreri de rău, că eu te folosesc ca să te pot dărui cu ro- 
dul bucuriei cereşti pentru toate ranele pe care le-ai purtat cu 
inima ta mare ca să faci sufletele cele chemate să aibă învie- 
re şi să facă pe oasele lor uscate carne şi vene şi viaţă veşnică. 
Deschide-le gura şi le toarnă apă în guriţă ca la puişorii cei 
bolnavi. împlineşte-ţi datoria faţă de Domnul, ca să nu dai so- 
coteală pentru neascultare. Iar cei ce nu iau aminte cu frică, 
îţi spun eu, Domnul îi va cerceta. Amin, amin, amin. 

7/20 august 1990 

Ferire de puţinătatea credinţei. începutul peste vreme a lucrării 
cuvântului. Rugăciune de cerere şi darurile ei. 

D umnezeu crede în voi că-L veţi ajuta să- Şi să- 
vârşească taina Sa pe acest pământ. El crede în 
voi, dar credeţi şi voi în El, că are de lucru cu voi. Că vor veni 
oameni înalţi să vă vadă, şi se vor îngrozi că n-au ştiut să 
creadă în Dumnezeu aşa cum aţi crezut voi. Dar nici voi n-aţi 
crezut, că dacă aţi fi crezut aşa cum ştie Dumnezeu că se cre- 
de în El, era pământul nou de mult, erau mormintele goale şi 
iadul sărac, era păcatul osândit şi nu mai era pe pământ. 

Când S-a ridicat Domnul la scaunul Tatălui Său, a lăsat 
cuvinte mari, care trebuiau să fie aşa cum a spus El. Că le-a 
zis celor ce crezuseră în El: «Cel ce crede în Mine va face lu- 
cruri şi mai mari ca acestea», şi «cel ce crede în Mine, râuri 
de apă vie vor curge din gura sa». 

Fii tu cu atenţie la Scriptură unde scrie că a venit vre- 
mea ca morţii din mormânt să audă glasul Fiului lui Dumne- 
zeu şi să învieze. Hai, măi fiule al lui Dumnezeu, că este Fiul 
lui Dumnezeu în tine şi nu lipseşte de la tine niciodată, că da- 
că tu nu te cunoşti că ai pe Fiul lui Dumnezeu în tine, cine ţi-ar 
mai putea da ţie înţelepciunea să cunoşti aceasta? Dar vă voi 
da semne şi mai mari şi vă voi da dragoste multă, ca să vă 
mişte din loc şi să nu mai lăsaţi nimic nefacut sau neluat în 
seamă. De ce nu preţuieşti tu măcar, tu, care ştii mai mult? Şi 
de ce nu te bucuri tu mai mult decât de orice altă bucurie când 
vezi cât bate Domnul la uşa voastră şi cere să ascultaţi şi să 
fiţi ai Lui acum când El vrea să facă cu voi ceea ce n-a făcut 
cu nimeni? 

Hai, mamă, fă inimii tale aripioare întărite şi fă-o să 
zboare, ca să te umpli de milă de ce vezi pe pământ şi să vezi 
câtă aşteptare este în iad, şi să mai vezi cât aşteaptă oastea ce- 
rească sunetul trâmbiţei cea mare când Domnul va avea toată 
împărăţia şi va aşeza pomul vieţii pentru toţi cei care se vor 
mântui. 

Nu mai fiţi aşa de reci, căci toate popoarele vor veni să 
vadă ce face Dumnezeu în grădina Sa. Şi va veni vremea să-i 
scrieţi şi pe ei cu voi, dar învăţaţi-vă să scrieţi şi să socotiţi 
bine tot ce vine de la Domnul, căci învăţaţii cei înalţi vor ve- 
dea câtă lipsă de înţelepciune au avut, şi se vor smeri şi vor 
şti atunci pe cine a iubit Dumnezeu. 

Nicuşor, copilul meu, ia un caiet şi să treci bine în el 
începutul fiecărui lucru, să se ştie când este început şi când 
este împlinit, că aveţi mereu de făcut lucruri noi şi trebuie să 
vă socotiţi bine, ca să nu rămână ceva început şi neterminat. 
Şi treceţi pe o foaie ce vă trebuie vouă când vă trebuie şi pu- 
neţi-o pe masa sfântă în faţa Domnului şi ziceţi cu guriţa 
voastră: „Doamne, dă-ne Tu acestea nouă!", dar credinţă ca 
a voastră să nu mai fie alta şi aşa să fiţi în tot ce cereţi şi în 
tot ce faceţi. Amin. 

Pe Dumnezeu să nu vă supăraţi dacă face totul după 
inima voastră, şi dacă veţi voi cu inima voastră să vină Dum- 
nezeu la voi cu toate câte tânjiţi voi, apoi voi să puneţi în 
inima voastră voile Lui, şi El vă va face vouă după voile ini- 
mii voastre. Nu fiţi slabi la nimic, că nu e vremea să mai fiţi 
slabi. Rămâneţi pentru Domnul în toată plinătatea, că veţi lu- 
mina cu lumină peste tot pământul, şi neamuri numeroase se 
vor îndrepta să vadă slava Domnului. Sunteţi cu picioarele pe 
începutul pământului nou şi al veacului Domnului împărăţiei 
fericite. A venit la voi Regele iubirii ca să vă tocmească să lu- 
craţi un pic de vreme pentru împărăţia iubirii, şi apoi să v-o 
dăruiască vouă. Voi nu ştiţi asta? Dar asta să ştiţi voi, şi me- 
reu să ştiţi asta. 

O, dacă voi mă primiţi pe mine şi dacă voi îmi daţi os- 
pătarea cea mai bună la voi, atunci să ştiţi că împărăţia mea 
este la voi, şi de la voi nu mă mai duc. Şi crede tu în mine că 
stau după tine să te fac să mă crezi şi să mă auzi, că pentru 
voi mă auzi. Că vine vremea să vă descătuşez de toate grijile 
şi să staţi fericiţi de slava ce va coborî la voi de la Dumnezeu. 

O, simţiţi-mi apropierea, simţiţi-mi-o toţi, că aproape 
sunt şi aicea sunt. Amin. Lucrez cu voi în taină mare spre ară- 
tarea mea în ochii tuturor celor ce m-au cunoscut, şi pentru cei 
ce cred, şi pentru cei necredincioşi. Am taine mari de înfăptuit, 
iar cine mă spune unde sunt, acela să ştie că nu-1 voi lăsa să 
mă spună pe mine şi căile mele. în calea mea cu voi eu vă 
ocrotesc şi vă ajut pe voi, dar ocrotiţi-mi calea mea cu voi, că 
mulţi duşmani avem pe calea mea cu voi. Amin, amin, amin. 

9/22 august 1990 

Iubirea fără margini a sfintei Virginia. îndemnuri la dăruire între 
fraţii creştini. Iubire pentru iubire. 

M ai ţii tu minte, inimioară de copil, când te-am 
adus aproape de mine, măi mămică, şi te iu- 
beam aşa de mult, aşa de mult? Şi am să vorbesc de acum tot 
mai dulce cu tine şi am să te chem spre bunătate, ca să am cu 
cine să vorbesc, că nu vreau să stau mută între voi. Şi n-am 
să te mai slobozesc, că voi chema în ajutor îngeraşii milostivi 
într-o ceată mai mare, cu multă mireasmă, să te pună pe gân- 
duri, să te simţi, ca să vorbim noi împreună, la adu-ţi tu amin- 
te că te adusesem cu atâta dor şi cu atâta iubire lângă mine şi 
nu mai puteam pleca pe nicăieri fără tine, dar nici nu te pu- 
team lăsa să pleci pe niciunde dacă nu aveam putere să merg 
şi eu, şi nu stăteam fără tine deloc. Şi ţi-ar veni acum să crezi 
că n-am fost eu pe lângă tine mereu de când am plecat? Dar 
când erai tu de la toţi în zdrobire, îţi închipui tu că eram de- 
parte de tine? Crezi că de ce veneam eu mereu la tine? Pentru 
că te iubesc, măi copilule, şi te-aş răsfăţa eu şi acum, dar ai 
devenit tu acum mai fără putere şi vrei să stai deoparte, şi uite 
că nu mai e timpul să stai deoparte, că eu m-am sculat bine la 
lucrul Domnului. Dar hai, mămică, nu te împotrivi, nu e greu 
şi nu e rău de mânuţă cu mine. Să vezi tu, micuţule al meu, 
ce lucruri mari sunt de făcut! Să vezi tu, că ştii să vezi, că aşa 
a voit Dumnezeu, să vezi tu bine. Eu ştiu că tu crezi, dar vino 
şi cu fapta, măi Mihaela mea! Vino şi iar vino, şi vino când 
vezi că vin eu în sfatul vostru, în familia voastră de aici. Unde 
vrei tu să mă mai duc? Pe la cei ce vă clevetesc pe voi şi vă 
duşmănesc pe voi? O, eu vreau cu voi cei clevetiţi şi duşmă- 
niţi şi vreau să vă aduc aminte să fiţi aşa cum scrie cuvântul 
de la Dumnezeu: «Binecuvântaţi pe cei ce vă blesteamă şi fiţi 
buni cu cei ce vă urăsc, rugăndu-vă pentru ei», că pentru asta 
v-am pus să mijlociţi pentru toţi, ca să vadă ei în ziua 
Domnului cea mare că voi i-aţi iubit, şi ei v-au osândit. 


Fiţi atenţi pentru cei ce au fost goniţi de la Ghelari, 
Marian şi Victoria. Puneţi mijlocire bună ca să lucreze Dom- 
nul numai cu minuni şi de acum încolo, şi să caute ei aproape 
de voi, că totul le va fi aşa cum le-a fost începutul ieşirii lor 
spre lucru văzut. Cine vă iubeşte pe voi şi cine vă înţelege pe 
voi şi cine vă păstrează bine pe voi şi cine vă tăinuieşte pe voi 
întru mine, aceia sunt cei scrişi în acelaşi rând cu voi în car- 
neţelul meu, şi la inima mea cerească sunt aceştia. Iubirea 
mea va fi după ei. Iubirea mea să fie în ei. Amin. 

Taina mea de la voi, caută, mămică, s-o pricepi tu bine, 
că ai să vezi tu curând, curând ce ajutor aduci în faţa scaunu- 
lui Domnului Cel bun şi ce multă mântuire şi biruinţă va veni 
pentru voi, şi de la voi la mulţi, la mulţi. întoarce-te cu totul 
la mine, măi puiule al meu, că tu nu ştii acum ce bine este să 
stai în iubirea mea cu toată credinţa ta, dar caută iubirea mea 
mai întâi de toate căutările tale, şi toate căutările tale vor fi lu- 
crate în iubirea cea de sus. Amin, amin, amin. 

10/23 august 1990 

învierea morţilor. Sfărâmarea porţilor iadului. 

C ât de pomeniţi sunteţi voi de cei din cer! Dar fiţi 
atenţi, ajutaţi pe Domnul să-Şi ridice pe umeri 
crucea lumii cea de sub cer şi cea de sub pământ, că e grea, 
măi copii, crucea asta; e grea faţă de cea de atunci; e grea, că 
lumea de la sfârşit a păcătuit păcat asupra Duhului Sfânt, Ca- 
re umple lumea şi este cunoscător a toate cele ascunse şi a 
celor descoperite. Uniţi-vă şi puneţi umărul cu Domnul, căci 
crucea de la sfârşit e covârşitor de grea, şi Domnul vrea cu 
voi s-o urnească şi s-o umple de viaţă înviată, că vreau să am 
în voi nu pe Simon Cireneanul cel de atunci, căci acesta de 
acum are duh cu putere mare de la Dumnezeu. Dar cu toată 
greutatea crucii cea de azi, iată că atunci a fost dusă crucea cu 
puterea trupului, dar acum este ridicată şi dusă cu puterea Du- 
hului de la Dumnezeu în voi, copiii mei. E Domnul sub gru- 
mazul crucii, şi voi sub trupul crucii. 

Se sfărâmă porţile iadului! Ies la lumină cei ce aşteaptă 
de veacuri, şi care strigau mereu: «Până când, Doamne? Pâ- 
nă când ca să ridici ocara noastră?». Iată că s-a sfârşit aştep- 
tarea lor, că le dădea Domnul iar şi iar încă o cămăşuţă albă 
şi iar mai aşteptau. Dar acum a pătruns lumina lucrului de la 
voi, că fără voi, cei din trup, nu avea Domnul mijlocitori ca- 
re să pună mâna pe lacătele iadului şi să le descuie. V-a încre- 
dinţat Dumnezeu cheile de la lacătele cele ferecate de vea- 
curi. Coborâţi-vă cu dragostea toată în iad, măi iubiţii mei, 
dar nu vă fie frică, nu, că au pătruns şuviţele luminii de la voi 
şi descoperă cămările ascunse ale iadului. Nu se mai aude de- 
cât geamăt de satană şi glas de bucurie şi mâini întinse în sus 
să fie apucate şi trase afară, că nu mai vreau nepricepere de la 
voi, căci masa tăcerii se crapă pe mijloc şi de acolo se strigă 
spre voi după ajutor. Că i-am arătat copilului meu şi să ştie el 
că nu e masa tăcerii pe care o ştiţi voi, ci e locul aşteptării ce- 
lor ce sunt acolo sub ea. Şi mâna pe care a văzut-o el că se ri- 
dica în sus, era rugăciunea celor ce vă aşteaptă pe voi, cei de 
pe pământ, să le deschideţi lor mormintele iadului. 

Nicuşor, ia vorbeşte tu cu mine, ca să ştie toţi din casă 
că noi vorbim amândoi. Ia spune tu ce ţi-am arătat eu ţie. 

A m văzut masa tăcerii, şi de jur împrejur 
scăunele de piatră, şi din masă o mână ie- 
şită afară, cu degetele retezate şi împietrite de vreme. Şi am 
vrut, că am crezut că e cineva dedesubt care cere ajutor, şi am 
apucat să trag de mână în sus. Trăgeam, şi era lungă, lungă 

mâna. Eu aşteptam să iasă cineva cu totul de acolo, dar mâna 
nu se mai termina să iasă. Şi am întrebat-o pe ea: „ Ce este 
aceasta? 

M ăi mămică, acum aţi văzut ce este. Scău- 
nelele din jurul mesei îi aşteaptă pe ei să 
iasă să facă pe ele primul lor popas în drumul spre înviere. Ia- 
tă, a venit ziua să înţelegeţi taina cea mare care este scrisă în 
Scriptură, că voi, cei vii, nu veţi lua-o înaintea celor adormiţi, 
şi numai după învierea lor, într-o clipeală de ochi, la trâmbiţa 
de apoi, voi vă veţi schimba pentru fericire, şi trupul tuturor 
va fi fără de stricăciune în veci de veci, şi veţi împărăţi şi asta 
va fi plata cea mare. 

Măi copii, mai puteţi voi dormi? Că nu e vorba de dor- 
mit când vă odihniţi pe pemuţa de pe pat. Mai aveţi voi în 
minte să nu fiţi vii? Lasă, că mult nu veţi mai fi încordaţi, şi 
numai pentru învierea cea mare veţi vieţui. Un pic, ca să vină 
izbăvirea Israelului cel ce-mi lucrează pentru înviere şi pentru 
zdrobirea morţii. Nici eu nu mai sunt în stare să mai aştept, că 
iată, m-am ridicat la lucru mult, şi lucrez, dar să vă am aşezaţi 
la lucru. 

Hai, Mihaela mea, că dragostea de la mine se face mare 
în tine, dar tu eşti mică. Şi nu mai fi mică, ci uită-te tu în 
urmă, că mulţi au ascultat să fie de ajutor lui Dumnezeu. 
Uită-te în Scriptură, că nu mai ai vreme să citeşti pe ea şi e 
păcat s-o laşi să tacă. Scoate-o pe masa ta şi uită-te în ea, că 
în ea este Dumnezeu cu toate sculele Sale; în ea sunteţi şi voi 
şi eu, şi scoateţi apă din ea şi udaţi ogorul cel însetat al vostru. 
Fie-vă sete din acest izvor, că vine timpul să scoateţi apă să 
udaţi uscăciunile arse de veacuri. Ridicaţi mânuţele şi faceţi 
ce a făcut Iosua dacă nu vă ajunge ziua şi noaptea pentru 
biruit timpul, care trece prea repede, că uite, şi el trece repede, 
că s-a săturat şi timpul să aştepte; trece şi el înspăimântat pe 
lângă voi, să vă grăbească şi pe voi spre lumea cea nouă a pă- 
cii, a iubirii, a ţării Canaanului cel fără de început şi fără sfâr- 
şit. Amin, amin, amin. 

11/24 august 1990 

Locul mădularelor în trupul Bisericii. îndemn la statornicie în cre- 
dinţă şi în fapte. Lupta împotriva durerilor venite de la duhul lumii. 

culaţi-vă bine în mulţumire şi lăsaţi Duhul lui 
Dumnezeu să lucreze liber la voi, că este schiţă 
de la Dumnezeu pentru tot ce trebuie lucrat şi împlinit cu voi 
şi la voi, şi încredinţaţi-vă că Domnul ştie să vă conducă bine, 
că Domnul ştie să vă aducă într-un singur trup al împlinirii 
tainei Sale; şi nu dezlipiţi piciorul să-l puneţi în locul mâinii 
şi mâna în locul piciorului, că nu poate să facă mâna ce face 
piciorul, şi nu poate urechea să facă ce face ochiul, nepri- 
cepuţilor. Că nu sunteţi copii răi sau neascultători ca să nu 
poată Do mn ul să împlinească ce are de împlinit cu voi, dar 
sunteţi mofturoşi şi neaplecaţi cu totul, şi sunteţi neînţelepţi 
întru multe şi mărunte. Şi pentru că voi nu puteţi singuri să 
fiţi bine, bine, de aceea mă rog de voi să-mi lăsaţi calea spre 
voi în orice ceas aş veni, ca să puteţi voi sta mari la lucru aici, 
că nu se poate să staţi mici la lucru, că trebuie să aveţi putere, 
fiindcă nu e de joacă ceea ce faceţi voi aici. Voi lucraţi pe 
mâini cu vieţi de oameni şi cu învieri de oameni, şi sub pi- 
cioare aveţi puterile iadului, care nu trebuie să scoată capul de 
sub picioarele voastre. Nu vă mai balansaţi de pe un picior pe 
altul, ca să nu aibă pe unde scoate capul duhul rău cel de sub 
picioarele voastre, căci ţinta duhului rău duce la inimă, măi 
copiilor, şi pune boală acolo şi face inima urâtă. Dar nu mai 


căutaţi să treceţi peste hotărârile de la mine, că eu ştiu să ho- 
tărăsc bine şi nu ca voi. Că voi, în loc să fiţi mari de tot, sun- 
teţi mici de tot, şi trebuie să fiţi mari şi tot mai mari, căci locul 
pe care staţi e mare la Dumnezeu, măi copii. 

O, nu ştiu cum să mai pătrund mai bine şi mai cu sănă- 
tate în inimile voastre. Eu vreau să stau aproape de voi şi nu 
mai vreau să staţi fără mine. E mila cerului şi iubirea cerului 
după voi, dar voi nu sunteţi vrednici de Dumnezeu aşa cum 
trebuie să fiţi voi vrednici, că nimeni nu are ce aveţi voi de la 
Dumnezeu. Aşezaţi- vă bine în vrednicia de Dumnezeu, că se 
va minuna cerul şi pământul şi tot trupul care s-a născut sub 
soare în toate timpurile, ce fel de început de veşnicie aţi în- 
semnat voi la Dumnezeu. O, cine ar auzi acestea şi să mai fie 
rece sau nepăsător? 

Nu mai sta, mamă, sub durere. Dă-o de la tine, că te 
împuternicesc eu s-o dai de la tine. Dă-o şi fă ce fac copiii cei 
mici când se joacă, şi te du şi o pune undeva în loc sigur de 
unde să nu mai scape să te înconjoare pe tine, şi pecetlu- 
ieşte-o cu numele Preasfintei Treimi, să stea acolo până la 
arătarea slavei Domnului, ca să fie durerea ta în rândul tuturor 
răutăţilor care veneau să te chinuie pe tine şi să te smulgă de 
la Dumnezeu. Leagă tu puterea durerii, cu blestem de la Sfân- 
ta Treime, ca să nu mai caute spre tine, şi răbdare ca a ta să 
nu mai găsesc alta, ca să te dau de mărturie în răbdare, că tu 
nu ai ştiut să te bucuri, ci numai să aştepţi şi să rabzi, şi răb- 
darea te va bucura. Amin, amin, amin. 

13/26 august 1990 

Mila dăunătoare. Maica Domnului, însoţitoarea creştinilor la post 
şi la rugăciune. 

E u trebuie să vă arăt pe voi la tot poporul meu 
când voi da pe faţă puterea şi darul pe care n-au 
vrut să-l preţuiască la mine. Şi am să mă lupt să-i dau pe braz- 
dă şi pe ai mei, că uite, lelica mea cea bună foloseşte şi ea ce 
am folosit şi eu când eram cu ei pe pământ, că mă duceam şi 
mă aşezam în faţa lui Dumnezeu şi îl rugam de milă pentru ei 
când voia Domnul să-i pedepsească şi să-i îndrepte înspre 
bine. Şi aş vrea eu acum să vrea şi Domnul să-i îndrepte şi pe 
ei, că e numai din lume în ei, şi ca să-i văd şi pe ei mai cu fri- 
că, dar nu pot, mămică, de mila lui lelica mea, şi uite că nu 
ştiu cum să fac să se mai îndrepte şi ei. Dar tu ai milă de 
suflete, că tu ştii că mila pentru trup nu îndreaptă păcatul şi 
că aşa nu-i mai pot scăpa de păcate ca să-i fac vii. De aceea 
vreau să fiu eu cu voi, că voi m-aţi iubit mult pe mine şi voi 
aţi preţuit cel mai mult lucrarea lui Dumnezeu, şi Dumnezeu 
Se bizuie acum pe voi cu lucrul Lui. Dar uite că nici eu n-am 
pe cine să mă bizui şi n-are cine să mă mai cunoască şi pe 
mine, să mă mai dorească şi să mă aştepte. Eu la voi găsesc 
pe Domnul, şi la voi găsesc credinţă şi viaţă cerută de Dum- 
nezeu, şi la voi trăieşte lucrarea care a fost în mine, şi te am 
pe tine aici, că tu m-ai iubit, şi eu te-am iubit, şi după ce am 
plecat, tu m-ai avut cu tine, şi unii ştiau şi credeau, dar cei 
mai mulţi te-au zdrobit. 

Acum însă o să staţi la masă cu Maica Domnului, măi 
puii cerului, şi vă învăţ eu şi cum să mâncaţi ca să fie pace bu- 
nă şi totul de la voi acoperit, căci ştiţi ce trebuie să lucraţi voi, 
că rugăciunea voastră trebuie să stea acum lângă post, ca şi 
până acum, ca să iasă cu putere deasupra întunericului cel de 
pe pământ şi cel din iad. Lucraţi cu rugăciunea care s-a dat 
vouă şi fiţi aşa cu viaţa şi cu hrana, ca să terminaţi cu putere 
multă de sfărâmat întunecimea spre care v-aţi sculat cu ho- 

târârea lui Dumnezeu. Bucuraţi-vă de la Maica Domnului, că 
n-a plecat de lângă rugăciunile voastre şi a stat tot postul 
acesta lângă luminiţa pe care n-aţi lăsat-o să se stingă la ico- 
niţa ei. Lumânările pe care le-aţi ars pentru cinstirea ei, au fă- 
cut o cale de lumină până la Sfânta Treime, şi pe ea merg cu 
lumină sufletele care ies la lumină de la rugăciunile voastre 
de aici. De aceea v-a venit Maica Domnului să vă spună să-i 
ardeţi lumânare nestinsă toată vremea postului întru cinstirea 
adormirii ei. Bucuraţi-vă cu ea astăzi la masă şi purtaţi-i cin- 
stea toată, că Maica Domnului este cu voi şi vă împuterni- 
ceşte şi este cu toată biruinţa la voi. Amin, amin, amin. 

14/27 august 1990 

Sfânta Virginia este sprijinitoare celor mijlocitori pentru 
micşorarea pedepselor lumii. 

F uţin mai este, şi ajungem în vremea cea bună în 
care nu este durere, nici întristare, nici suspin, şi 
când toate inimioarele vor fi întru înţelepciune şi într-un duh 
veşnic de pace cerească. 

Măi puiule cu suflet de copil, cum pot eu să-mi mai de- 
părtez mila şi iubirea de la voi? Că dacă voi, acum, n-aţi avea 
apropierea mea, n-aţi mai sta pe picioare, că vin tot mai multe 
dureri peste voi să vă descurajeze, şi lucrul de la voi nu tre- 
buie să-şi piardă pacea de la cer, şi liniştea de la inima voas- 
tră nu trebuie să mai sufere. Domnul vă vrea pe voi mari, ca 
să vă ia lângă El când va scrie dreptate asupra lumii. Staţi în 
picioare bine, ca să fiţi vrednici să staţi lângă Sfânta Treime, 
că de aceea v-am pus să mijlociţi, ca să micşorăm pedeapsa 
lumii. Că Domnul vă va da de mărturie lumii că şi voi aţi iu- 
bit lumea şi că v-aţi pus mijlocitori pentru iertarea păcatelor 
lumii. Amin, amin, amin. 

15/28 august 1990 

Sfânta Virginia îndeamnă prin pildă de umilinţă. Duhul rău nu 
poate peste creştinii statornici. 

E u sunt, şi uite-mă! Uită-te unde vrei să te uiţi. Eu 
sunt mereu, şi aşa sunt de fiecare dată. Sunt 
blândă, blândă. Sunt cerească şi sunt la voi de la cer venită. 
Sunt sălăşluită la voi, şi, chiar aşa că mă vezi, să ştii că sunt 
cu duhul venită, că dacă n-aş fi în duh, n-aş avea putere să fac 
ca să mă vezi. Vreau să lupt şi iar să lupt, cu toată puterea ce 
mi-a dat-o Dumnezeu, să biruiesc cu voi şi la voi pentru mi- 
ne, pentru biruinţa pe care o aştept parcă de o veşnicie, căci 
eu trebuie să biruiesc, eu trebuie să triumf, aşa cum este proo- 
rocit în Scriptură. Eu trebuie să sun acum cu trâmbiţa pentru 
toate auzurile, dar pregătiţi-mi calea şi nu mi-o zăvorâţi, că eu 
calea tot trebuie s-o găsesc pregătită de Dumnezeu, dar dacă 
Domnul nu va putea cu voi, va face pietrele să vorbească, şi 
pietrele v-ar zdrobi pe voi. 

Măi, iubiţii mei copii, luaţi-vă de pildă unii pe alţii, că 
am dintre voi pentru pildă bună. Inimioara asta care scrie cu- 
vântul cel de la cer venit, nu v-a spus ea cum s-a lăsat purtată 
pe drumuri pe la toţi copiii mei să le facă plecăciune hulitori- 
lor ei? Şi erau copiii mei toţi, dar toţi o huleau, şi o hulesc şi 
acum. Mă frângeam în urma ei, că nu mai avea putere nici un 
pic, nici pe suflet, nici pe trup. Ea a folosit aplecarea mai în 
tot timpul, şi de aceea o iubesc eu, că ea a fost mereu zdro- 
bită şi frântă de la toţi şi de peste tot. Când eram eu, şi ea era 
lângă mine, o mângâiam eu şi îi păzeam eu inima să nu-i 
moară, şi dacă n-aş fi fost tot eu, dar şi mai cu putere, s-o ţin 


aproape de nădejdea cea cu răbdare purtată, n-o mai aveam 
acum bună de nimic. 

Măi iubiţii mei, uite ce vrea să vă facă duhul rău! Vrea 
să vă oprească din lucru. Şi voi aşa vreţi? Dar eu am spus aşa 
celor ce au legătură şi fir cu mine: „Fiţi cu putere, cei ce mă 
primiţi, că s-a stârnit de la satana furtună urâtă ca să închidă 
acest loc de la faţa Domnului “ . Voi aveţi mare trecere la 
Dumnezeu, că sunteţi copii buni la Dumnezeu, că aveţi viaţă 
plăcută şi curată şi aveţi credinţă şi voinţă să trăiţi după cum 
a cerut Domnul să fie creştinul Său. Dar pe lângă acestea toa- 
te vi se cere inima locaş al Duhului Sfânt şi al iubirii Domnu- 
lui, şi duhul rău vrea inima să v-o ia. Dar voi aveţi putere de 
la Dumnezeu dată să călcaţi peste capul duhului rău şi să-l 
sfărâmaţi; numai să fiţi bine atenţi când şi pe unde caută el să 
scoată capul, că v-am spus că staţi cu picioarele pe puterile ia- 
dului şi pe capul duhului rău, şi să nu vă mai balansaţi de pe 
un picior pe altul, ca să nu aibă duhul rău pe unde scoate ca- 
pul, că nu vă muşcă de picior, ci de inimă vă muşcă, măi co- 
pii, şi vă îmbolnăveşte inima, şi eu prin inima voastră vă pri- 
vesc. Inima să vă fie bună la Dumnezeu, că ea este oglindă în 
care priveşte cel din jurul tău. Opriţi-vă voi aici şi gândiţi-vă 
fiecare cu înţelepciune ce-aş dori eu să vă spun prin aceste 
cuvinte, că vă vreau ca pe o oglindă pe voi. Eu sunt venită la 
voi cu dragoste şi cu nădejde. Sunt venită să lucrăm şi să ter- 
minăm de lucrat, ca să ne bucurăm cu bucuria întreagă. Amin, 
amin, amin. 

19 august/l septembrie 1990 

Dragostea sfintei Virginia şi zbuciumul ei pentru poporul cel 
rătăcit. Cuvânt de dojană pentru cei reci cu inima. 

E u cu cine să mai vorbesc, măi iubiţii mei, copiii 
mei? căci copiii mei sunteţi. Cu cine? că nu mă 
satur numai cu privirea. Am şi eu nevoie de mângâiere şi 
n-am cu cine să mă mai mângâi. Bucuria mea n-o mai găsesc 
în altă parte mai mult decât aici. Nici în slava ce mi-a fost îm- 
părţită nu am împăcare, că nu mi-e deplină slava fără voi, fără 
rodul pentru care am lucrat. Of, şi cine să mă înţeleagă şi pe 
mine când îmi văd munca risipită de vrăjmaşul cel rău?! Cine, 
mămică, să mă înţeleagă dacă nu voi, care mă ştiţi şi care nu 
m-aţi uitat? dacă nu voi, care aţi suferit pentru Domnul şi 
pentru mine?! 

Măi, scumpii mei copii, rău e fără mângâiere, rău e fără 
cei dragi ai tăi! Rău e, dar cine să mă înţeleagă? Aplecaţi-vă 
inima voastră spre mine şi grăbiţi-vă cu toate, ca să ajung să 
fiu şi eu fericită, că fericirea nu mi-e fericire fără voi, fără po- 
porul meu care nu mă mai cunoaşte. Unde credeţi voi că aţi 
afla o durere mai mare ca a mea când văd eu că nu mai am ce 
culege bun?! Poporul meu e ca o vie bătută de grindină. E lo- 
vit şi e rătăcit poporul cel pe care l-a hrănit Domnul atâţia ani 
prin mine. 

Of, poporule, să n-ai, măi, parte de rana mea! 

Măi copilul meu cel rece, cum de nu te temi de atâtea 
cuvinte care trec pe lângă tine din gura mea?! Crezi tu că le 
vei vedea scrise pe toate? De ce nu-ţi pui tu mila şi pentru ma- 
ma Gigi? Eu nu vin să vă fac durere. Eu vin la voi, eu sunt la 
voi cu mângâiere, cu ajutor, cu cuvânt folositor, cu cuvânt în- 
văţător, că voi nu aveţi de unde să ştiţi ce să faceţi şi ce să nu 
faceţi. Eu pentru asta sunt aici la voi, şi nu mai are nimeni bu- 
curie ca a mea când vă văd bine sănătoşi şi bine întăriţi, şi nu 
mai ştiu atunci decât să mulţumesc Domnului. Şi să vedeţi 
voi cum mă rog eu Lui să-mi păzească puişorii, să le întăreas- 





că puterea şi iubirea, până la timpul celor văzute şi împlinite, 
că atâta de puţin mai este, măi copiii mei, şi nu mai ştiu de 
nici un pic de mângâiere, şi aşa cum voi sunteţi doborâţi şi în- 
tristaţi de neîmplinirile celor ce le cereţi, eu şi mai mult mă 
frâng, şi nu mi se mai sfârşeşte aşteptarea, că mi-e dor, mă- 
mică, mi-e dor şi tot mi-e dor. Mi-e dor de tot poporul pe care 
nu-1 mai am, şi vă spun şi eu vouă că mi-e dor. Că nu mai vrea 

am inimi încercate şi călite prin foc şi că Eu Mă bizui pe ele 
mai mult decât pe tot poporul Meu? Dar tu nu ai de unde să 
ştii cât de încercate au fost aceste inimi şi cât de înţelepte au 
fost, că nu s-au dus de lângă Mine, şi au rămas în focul încer- 
cărilor cu Mine. Bizuie-te şi tu pe ele, şi pe mânuţele lor aşea- 
ză-ţi inima ta albă, precum Eu pe mâinile lor Mă las şi Mă 
jertfesc în taină pentru tot poporul Meu cel neascultător şi lip- 
sit de înţelegere. Stai lângă Mine şi mergi cu ei alături, că ai 
să vezi înălţimi doborâte la strigătul lor, şi ai să vezi puterile 
pământului slăbind sub lucrul lor cu Mine, şi ai să vezi văile 
netezite prin lucrarea ce o am în ei, că în bisericile de azi 
nu-Mi mai găsesc plăcerea, de mulţimea urâciunii pustiirii 
care Mi-a secerat stelele cerului. 

Uită-te pe unde-Mi găsesc plăcerea, pe unde-Mi pasc 
oile, şi ţine urma oilor Mele, că te voi aşeza să-Mi cureţi bise- 
rica Mea. Nu se poate, iubitul Meu, nu se poate îngădui nele- 
giuirea în biserica Mea, în biserica Mea de la sfârşit. Nu se 
poate întuneric peste lumină, nu se poate, iubitul Meu. Eu nu 
pot în biserică cu lumea nelegiuită, şi nu se mai găseşte ni- 
meni pe pământ să pună ca Mine mâna pe bici, să-Mi dea afa- 
ră tâlharii din locul preasfânt. Sfmţeşte-te, ca să te sfinţesc, să 
te împuternicesc, să te fac mare, ca să zici muntelui să se 
mute, dar să se mute la cuvântul tău. Fii tu casă Mie, fă-te tu 
templu Mie, fă-te cort pentru Mine, prin care să Mă sălăşlu- 
iesc între oameni, dar fă-te cum am fost Eu pe pământ şi dă 
deoparte din casa ta neorânduiala şi orânduieşte-te fără să te 
temi de Anna sau de Caiafa, că prin voi vreau să-i eliberez şi 
pe ei, dar fii ca Mine, fii aşa cum am fost Eu. Citeşte mereu 
în viaţa Mea şi te oglindeşte în ea în fiecare zi, că Eu sunt ca- 
lea şi adevărul şi viaţa. Fii hotărât cu Mine, împlineşte-te în- 
tru Mine ca să scurtăm vremea cea rea şi să venim întru îm- 
părăţia Tatălui Meu. 

Măi iubitul Meu, am sădit atâta dragoste în tine! Eu ţi-am 
dat dragostea Mea, dar dă-Mi şi tu dragostea ta, că-ţi dau pu- 
tere să-Mi dai dragostea ta. Fă-te casă Mie şi lasă-Mă în ea, 
şi nimic nu va fi să nu poţi întru Mine. Şi îţi voi trimite în 
preajma ta inimioare postitoare, ca să mănânci cu Mine şi ca 
Mine, şi atunci biserica Mea se va ridica încet, încet la Mine 
şi va învia cu fiecare zi şi va uita zilele desfrânării ei de pe 
sub orice copac verde, şi o voi îmbrăca pe ea cu podoaba ne- 
stricăciunii şi o voi cere de mireasă, şi, atunci, Eu voi avea 
din nou iubită şi voi uita vremea despărţirii, şi o voi îmbrăţişa 
şi îi voi pune diademă albă şi cunună neveştejită. Şi voi co- 
borî cu slava Mea şi voi face serbare cerească, şi veţi fi mân- 
dria Mea, şi prin voi voi face minuni mai mari ca la început 
şi voi muta munţii pe care trebuie să-i mut, şi voi ridica din 
moarte pe morţii care trebuie să învieze. Voi împrăştia lumină 
de la Mine pe pământul cel neroditor şi va creşte iarbă nouă 
pe pământ. Amin. Iar voi, copiii Mei, veţi adăpa pământul, şi 
el va rodi, şi atunci, neamuri numeroase vor învia şi se vor 
îndrepta către slava Noului Ierusalim, căci începutul de la voi 
se va mări din zi în zi, şi Domnul va fi slăvit de popor mare 
şi tot mai mare. Amin. 

O, iubitul Meu, mergi pe urma oilor Mele! Vezi pe 
unde-Mi pasc Eu mieluşeii, că vin zile măreţe. Ridică-te şi te 
împlineşte! Mănâncă hrană tare şi propăşeşte întru Dumne- 
zeu, că vin zilele măririi Domnului când Domnul va vorbi în- 
că o dată la popoare şi la limbi şi la neamuri, şi când Duhul 
Sfânt va împlini minuni nemaiauzite până acum şi Se va de- 
săvârşi cu slava despre care nu s-a mai auzit vreodată. 

Hai să mergem înspre întărire, hai să aducem vremea 
cea bună şi hai să lucrăm, şi să ne lăsăm lucraţi, că iată, vom 


culege via şi vom face vin bun şi vom sta la masă. Iubirea 
Mea să te crească şi să te împodobească cu podoabe şi să te 
îmbrace întru putere, dar vino spre viaţă înviată, că Do mn ul 
vrea să tămăduiască neascultarea Sionului şi să Se slăvească 
în biserica de la sfârşit. 

Mi-e tare dor să vin. Grăbiţi-Mi venirea, că vin să Mă 
slăvesc întru puterea Duhului Sfânt cu Care se încheie întrei- 
ta lucrare a Preasfintei Treimi, şi iată, vreau să fiţi adevăraţii 
Mei fii, precum Eu sunt Fiul Tatălui Meu. Vreau să fiţi ade- 
văraţi întru iubirea Mea, că a voastră este împărăţia iubirii şi 
aceasta este plata pe care v-o dau. A început învierea făpturii 
Mele, şi hai să venim întru cele înviate. Părinţii voştri au dorit 
să vadă zilele acestea, dar n-au văzut, şi vor să le vadă venind, 
se uită să le vadă venind, se uită la voi, cei din trup, că fără 
voi, cei de la sfârşit, ei nu pot să vină întru acele zile, şi ei vor 
serba cu voi atunci. Hai să ne ridicăm unii către alţii, că aces- 
tea sunt zilele cele aşteptate de veacuri, în care totul vine întru 
înviere. Voi trebuie să vă împliniţi întru toate, măi copiii Mei, 
că a trecut de la Mine către voi puterea cu care întocmim 
mântuirea lumii, şi aceasta este lucrarea pe care trebuie s-o 
lucrez cu voi, căci Dumnezeu lucrează cu voi minune mare. 
învredniciţi-vă întru acestea, că ziua Domnului vine la voi, şi 
bucuraţi-vă că Tatăl vostru voieşte să vă dea vouă împărăţia. 
Ridicaţi-vă în iubirea lui Dumnezeu, că a voastră este biruin- 
ţa. Dumnezeu lucrează întru puterea şi întru împărăţia Lui 
prin voi, şi lumea nu mai are putere, că regii lumii se vor ple- 
ca să vadă slava Mea de la voi. Ridicaţi-vă să biruim lumea! 
Ridicaţi-vă pe piatră, că mare va fi biruinţa, şi venim întru 
vremea cea bună, dar vreau cârmă sănătoasă bisericii Mele, 
vreau viaţă sănătoasă în ea, vreau înviere şi putere din biseri- 
ca Mea, căci biserica Mea va cuvânta, şi când ea va cuvânta, 
se va face cer nou şi pământ nou, şi România Mea va fi dia- 
dema slavei Mele. 

Hai, copiii Mei, spre împlinirea slavei Mele, căci cu 
voi sunt. Amin, amin, amin. 

O mămică, mulţumire de la cer vă aduc, că 
^m-aţi ajutat să port cuvântul Domnului că- 
tre cel drag pe care-1 iubim, că eu v-am spus vouă că trebuie 
să-l pregătesc, să-l curăţesc, să-l sfinţesc şi să-l îmbrac fru- 
mos, să-i pun învăţătură de viaţă pe inimă şi să-l aşez să ridice 
biserica pe piatră, şi v-am spus că vreau să fiţi cu el nedespăr- 
ţiţi şi că vreau să-l împodobesc de la mine, şi că fără voi, nu-1 
pot avea al meu. Amin, amin, amin. 

24 august/6 septembrie 1990 

Cuvântul sfintei Virginia peste soborul de la ieslea 
cuvântului 
-fragmente- 

Anunţarea vestirii cuvântului. Puterea rugăciunii neîndoielnice. 
Proorocie despre alesul Domnului, Irineu. 

N u mai fiţi, mămică, reci de mine! încălziţi-vă, 
măi copii, cu mine, în unire bună, ca să vă încăl- 
zesc dragostea şi lucrul meu în voi, că doar voi vă folosiţi de 
roadele lucrului acesta. Voi nu vedeţi cât de folositor este şi 
nu vedeţi că fără el se strică multe din cele bune de la voi? 

Nu mai cereţi cu îndoială cele ce vă trebuie vouă, că 
Dumnezeu nu e atât de neputincios să nu vă dea vouă de toa- 
te. Domnul v-a împlinit cereri mari de tot, dar trebuinţele cele 
mici cum să nu vi le dea, măi copii? Şi mai ales că El ştie mai 
bine ca voi ce vă trebuie, şi are multă grijă de voi, dar cereţi 

cu credinţă şi cereţi aşa: „Doamne, dă-ne ce-Ţi cerem noi, 
dar facă-se nu voia noastră, ci voia Ta, în tot binele ce vine 
de la Tine la noi!“. 

Este scrisă în Scriptură o parabolă despre păsările ceru- 
lui şi despre crinii câmpului, şi să aveţi grijă mare de împără- 
ţia lui Dumnezeu cea de la voi, că toate celelalte vi se vor da 
pe deasupra, căci ştie Tatăl Cel ceresc ce vă trebuie vouă, dar 
fiţi în armonie, mămică, şi fiţi ca păsările cerului şi luaţi sea- 
ma la crinii câmpului, fiilor. 

Dumnezeu a făcut la cuvântul rugăciunii voastre să se 
sfărâme puterile şi întăriturile lumii şi să înceapă rezidirea Ie- 
rusalimului cel nou. Dumnezeu prin strigătele voastre a sfă- 
râmat capul şarpelui, ca să dea drumul cuvântului Său prin lu- 
me, şi are împliniri mari prin strigătele voastre, măi copii, că 
veţi trăi şi veţi vedea că tot ce cereţi voi aici se va împlini cu 
putere, şi tot pământul va cunoaşte ce a avut Dumnezeu la 
voi. Fiţi cu tărie cerească înaintea împlinirilor toate, căci toate 
se împlinesc, şi spuneţi voi lui Dumnezeu aşa: „împlineşte, 
Doamne, mai curând ce-Ţi cerem, şi vino mai curând cu ce 
ai spus că vii! Amin. 

Mi-e dor de părintele Irineu, şi am să pun iar în inima 
lui dreptate pentru voi şi dor pentru voi, că prin voi trebuie să 
fiu şi cu el. Of, să vedeţi voi cât de amar vor plăti aceia care 
au încercat să rupă firul acesta dintre voi şi el. Trebuie înno- 
dat acest fir. Şi dacă nu-1 vom înnoda mai curând şi mai bine, 
să ştiţi că mă scol cu plată aspră pentru cei ce mi-au făcut mie 
stricăciunea asta, căci eu trebuia să-l curăţesc, să-l pregătesc, 
să-l sfinţesc, să-l îmbrac frumos, să pun poruncile mele în ini- 
ma lui şi să-l fac păstor al Israelului nou. O, dacă nu voi reuşi 
să împlinesc cu el aceasta. Se va scula Dumnezeu cu certare 
multă şi va aşeza totul după voile Sale, dar cu asprime şi cu 
certare, că nu se poate şi nu încape la Dumnezeu să aibă ci- 
neva curajul să rupă firele lucrate şi ocrotite de Dumnezeu şi 
să umble şi să strice aşezările lui Dumnezeu. Fiţi tari şi fiţi 
puternici, că este mereu în lucru o răzvrătire care crede ea că 
vă doboară şi pe voi, dar Dumnezeu nu poate îngădui aceasta. 
Aveţi grijă cum vă rugaţi şi ce cereţi, că trebuie mereu să 
cereţi îngeri ocrotitori şi treji de la Dumnezeu, căci îngerii 
sunt cu voi, şi sfinţii sunt cu voi, dar cereţi-le ajutorul, că ei 
nu trec peste voi, şi sunt gata să vă asculte şi să vă ajute şi să 
lucreze aici cu toţii, şi cu voi. Amin, amin, amin. 

25 august/7 septembrie 1990 

Trâmbiţa Domnului îndeamnă pentru cele nepieritoare, hărăzite 
poporului creştin. 

G ândiţi- vă voi cu frică şi cu credinţă ce însemnaţi 
voi la Dumnezeu. Nu cumva să căutaţi să pieriţi 
vreunul, că n-o să aveţi unde vă piti de la privirea Domnului. 
Nu vă mai jucaţi cu nimicurile ca să vă alegeţi cu nimicul, că 
voi aveţi de îndeplinit misiune mare. Fiţi copii la cele rele, 
dar nu căutaţi să fiţi copii în lucrul ce-1 aşteaptă Dumnezeu 
prin voi, că de la facerea lumii şi până la ziua Domnului, cea 
cu glorie veşnică, milioane de milioane de suflete au nevoie 
de odihnă şi de bucurie şi de mântuire, şi toţi aşteaptă capătul 
cel bun al acestei lucrări de mântuire în care trăiţi şi lucraţi 
voi, şi într-o zi o să pricepeţi totul, că vine ziua aceea în care 
nimic nu va mai rămâne neînţeles. Mânaţi-vă şi voi inima 
spre aceste vederi şi deschideţi Scriptura, că toate sunt scrise 
acolo aşa cum vor fi ele văzute. 

Să ştiţi că m-am sculat să pedepsesc necredinţa din po- 
porul meu. M-am sculat, că Dumnezeu S-a săturat de aşteptat 


şi de lungit vremea asta rea. M-am sculat, şi căutaţi bine să vă 
văd bine mereu, mereu, căci cu mila s-a sfârşit, mămică, aşa 
cum s-a sfârşit şi frica de Dumnezeu a poporului meu. M-am 
ridicat să aşez bine totul, că vine zi de sărbătoare şi de biruin- 
ţă, şi fiţi atenţi că pe voi vreau să vă am lângă mine aşa cum 
v-am pus să lucraţi. Hai să lucrăm şi hai să terminăm cu bine. 
Staţi alături de mine, că menirea voastră asta a fost. Fiţi vred- 
nici de această menire pe care v-a dat-o Dumnezeu. Amin, 
amin, amin. 

26 august/8 septembrie 1990 

Sfânta Virginia îndeamnă la priceperea cerească. Vestirea lucrării 
Domnului în toată lumea. Vremea bucuriei se apropie. 

H ai să vă spun din nou, că vreau să pricepeţi tot 
mai bine şi nu trebuie să mai rămâneţi în nepri- 
cepere, că v-a spus mereu şi Domnul şi v-am spus mereu şi 
eu că voi însemnaţi mare comoară şi mare lucru la Dumne- 
zeu. V-am spus că împlinirile care se lucrează prin voi nu s-au 
mai auzit şi nu au mai fost până în vremurile noastre. O, mă- 
mică, şi cum v-aş vrea eu pe voi! Eu văd ce e cu voi şi ce va 
fi cu voi, şi mă bucur în faţa tuturor celor din cer că din rodul 
meu şi din lucrul meu se lucrează cele mai mari împliniri ale 
veacurilor. Mă bucur că prin copiii mei, prin urmaşii mei, se 
lucrează ce nu s-a mai lucrat. Şi când vă văd aşa de mititei, 
aşa de necrescuţi la aceste înţelesuri, hai, mămică, să fiţi mai 
buni şi mai deştepţi, că n-a avut nimeni niciodată o creştere 
ca a voastră şi o şcoală ca a voastră şi o învăţătură ca a voas- 
tră, că nici o înălţime de pe pământ nu va fi în stare să stea în 
picioare când va descoperi Dumnezeu ce a avut şi ce a lucrat 
acum, la sfârşitul răutăţii veacurilor. Nimeni, mămică, nu a 
priceput vreodată aşa cum trebuie acum priceput şi înţeles cu- 
vântul cel din Scriptură pentru împlinirile de astăzi, că am 
mai spus poporului ăsta, cu ani în urmă, că dacă era aşa cum 
scrie în Scriptură, era minune mare cu poporul meu. Dar po- 
porul meu n-a vrut să fie deştept, că i-a plăcut viaţa trecătoare 
şi n-a tânjit după cele scrise în carte şi n-a dorit după slava ce- 
rească pe care o are Domnul pregătită pentru cei ce vor lucra 
sfârşitul acestor împliniri ţesute cu sânge de creştin, cu jertfe 
mari şi cu iubire multă. Dar nici voi nu pricepeţi cum trebuie, 
că n-aţi alergat nici voi după cunoştinţă, iar de lucrarea 
aceasta stă şi se miră tot cerul. Stă cerul şi aşteaptă mai cu- 
rând să terminaţi cu bine, că se uită cei din cer la voi şi se roa- 
gă la Dumnezeu să vă aducă mereu putere şi ocrotire ca să 
terminaţi cu bine şi să veniţi întru această slavă nemaivăzută 
vreodată. O, şi cât mai am eu de lucrat, mămică, şi poporul 
meu zice că sunt moartă! 

Elite ce vreau să vă spun: vă spun o bucurie de a mea, 
că mă duc departe cu lucrul copiilor mei, mă duc cu lucrul lor 
să vadă lumea ce are Dumnezeu în ţara asta. Mă duc să ves- 
tesc despre România şi să fac regii şi împăraţii pământului să 
se închine la picioarele ei. Mă duc cu lucrarea mea la ţările 
cele de departe, că eu lucrez prin copiii mei, eu, mămică, eu, 
că al meu este poporul ăsta, şi voi sunteţi copiii bucuriei me- 
le. Mă duc cu Evanghelia României la ţările cele îndepărtate, 
şi am să mă bucur de ducerea mea, că este proorocit de de- 
mult aceasta. Deschideţi la cuvintele cele mai vechi ale aces- 
tei lucrări şi veţi găsi că va pleca Dumnezeu departe cu aceas- 
tă lucrare. Dar vor veni zile şi mai măreţe, şi va cunoaşte 
lumea toată lucrarea aceasta şi mulţi vor curge spre ea, că va 
fi împlinitoare de minuni şi se va slăvi în biserica cea adevă- 
rată a Duhului Cel Sfânt, că Duhul Sfânt al Sfintei Treimi în- 

cheie întreita lucrare a Treimii şi vine totul în odihna cea 
proorocită de veacuri, vine să Se odihnească Dumnezeu intr-ale 
Sale. Şi care sunt acestea ale Sale? Aceasta este lucrarea lui 
Dumnezeu care v-a crescut pe voi, care v-a hrănit pe voi, care 
v-a slăvit pe voi, şi aceştia sunteţi voi, măi mămică, sunteţi 
rodul acestei lucrări, şi Dumnezeu Se odihneşte în voi, şi să 
vedeţi voi ce Ierusalim va zidi Dumnezeu la vederea tuturor, 
că începutul vostru se va mări, şi strălucirea voastră va umple 
tot pământul de lumina de la Dumnezeu, şi pământul va tre- 
sălta de bucurie şi de slava Domnului, şi voi veţi fi atunci 
mândria mea. 

Copilul meu care pleci către popoarele cele îndepărtate 
să duci lucrarea Preasfmtei Treimi! Marian, merg cu tine, măi 
copilule. Merg, că m-am săturat de stat şi de aşteptat. Hai să 
mergem să ne cunoască tot pământul şi să se umilească înţe- 
lepciunea acestui veac. Hai să semănăm pe pământ înţelepciu- 
nea lui Dumnezeu, că e mort pământul şi ce e pe el. Hai să pă- 
şim picior de apostol al acestei lucrări prin lume. Niciodată şi 
nicăieri să nu pleci fără mine. Fii cu mine, şi caută să ştii bine 
cum să-ţi faci lucrul de apostol, că lumea e plină de val de ma- 
re agitată şi e gata să se înece lumea toată. Dar tu mergi pe 
deasupra, ca să te vadă lumea că eşti al lui Dumnezeu. Ceartă 
şi tu valurile aşa cum le-a certat Domnul Iisus Hristos, dar fii 
atent, că Domnul a poruncit cu blândeţe valurilor să se liniş- 
tească. Aşa şi tu, fiule, ia cu tine şi blândeţea şi înţelepciunea 
şi dreapta socoteală în toate, şi pe unde vom trece, să spunem 
din inima noastră: „Doamne, fă Tu pământul să învieze, ca să 
nu mai fie pământ, şi să fie cer peste tot şi împărăţie cerească 
peste tot". Eu voi fi cu tine şi te voi ajuta şi te voi învăţa şi te 
voi ocroti peste tot. Şi presară tu apă sfinţită de la Noul Ieru- 
salim, şi stropeşte-ţi toate lucrările tale cu apă sfinţită căci ele 
vor vorbi despre Dumnezeu în lume, dar să ai mereu în inima 
ta că fără Dumnezeu nu se putea nimic. Nu spune la nimeni de 
locul lucrării Domnului, dar spune-L pe Dumnezeu la tot su- 
fletul de pe pământ, că e vremea Domnului. 

Copiii mei, vine vremea bucuriei, dar eu sunt şi cu du- 
rere pentru poporul meu cel rece. Mă îndrept spre poporul 
meu să-l trezesc. Mă duc să-l scol din somn, că dacă-1 las să 
doarmă, ce i-aş mai putea face? Mi-e milă, dar să-l las aşa e 
mai bine? Eu am vrut să vin la el cu bucurie şi cu bine, dar 
dacă el n-a vrut!... Poporul meu zice că am murit. Ce să-i fac 
dacă nu am murit? Să vadă că nu am murit. El nu mă mai aş- 
teaptă, dar se va înspăimânta poporul meu. Dar voi, copiii 
mei, bucuraţi-vă că nu dormiţi, şi bucuraţi-vă că sunteţi cu 
mine, şi fiţi şi voi mai buni şi mai cu inimă şi mai cu căutare. 
Mai mult, fiilor, şi mai bine, că numai pe voi mă mai bizui, 
dar din voi vreau să ridic un neam mare, şi de la voi vreau să 
învieze învierea cea mare. 

Nu mai staţi, fiilor, cu cartea închisă. Citiţi în ea şi cu- 
noaşteţi-o bine şi căutaţi în ea, că peste tot scrie în ea despre 
vremea voastră de azi. Amin, amin, amin. 

27 august/9 septembrie 1990 

Sfânta Virginia dă mângâiere surioarei sale. Iubirea este cea mai 
puternică armă împotriva răutăţii. Creştinii adevăraţi trebuie să fie 
uniţi în faţa răutăţii şi a invidiei celor strecuraţi în poporul 

Domnului. 

C opiii mei, misiunea mea este să lucrez, şi să lu- 
crez mult de tot aici la voi, că aici la voi e de lu- 
cru şi nu-i de glumă, numai să vă am pe voi tari, că uite, creş- 
tinii mei au pretenţii la voi, dar de unde să ştie ei că nu se poa- 


te ce vor ei şi că voi nu aveţi atâta putere şi pentru ce au ei 
pretenţie? Dar vă spun iar, că ce e la voi şi ce trebuie să faceţi 
voi şi cât de liniştiţi şi ascunşi trebuie să fiţi voi, o, nu e de 
glumit şi nu e să ne aplecăm după mintea oricui, care cum ar 
vrea fiecare. Măcar să ţinem bine închis acest cuibuleţ, aceas- 
tă iesle binecuvântată şi mărită şi iubită de tot cerul, că destul 
că răutatea din poporul meu nu se mai căpătuieşte ca să nu vă 
mai judece şi să nu vă mai duşmănească. Dar nu vor să se 
liniştească, de parcă s-a făcut în inima lor un vierme neador- 
mit, care nu-i lasă nici când dorm. Asta vrea diavolul, să gă- 
sească el orice, numai să răstoarne găleata în care fierbe şi se 
sfărâmă puterea iadului. 

Să stricăm puterea iadului şi să nu mai clocotească 
răutatea lui! Să-i ardem noi răutatea lui, nu să ardă el puterea 
noastră! Dar fiţi cu rugăciune puternică, fiţi treji şi uniţi, că 
eu sunt cu multă putere în faţă, să ţinem piept şi să biruim, 
întărire unul pentru altul să aveţi, şi mângâiere cerească 
daţi-vă unul altuia, că eu pun iubire şi putere în braţele 
voastre. 

Nicuşor, mai du-te, mămică, pe la lelica mea câteoda- 
tă, că merg cu tine şi eu. O, şi pentru că ai călcat cu paşii tăi 
pe acolo, ce mult rău am spulberat eu de la ea şi ce lucru bun 
am făcut noi amândoi la ea, că la ea se duc creştinii mei cu 
toate gândurile lor, şi au în ei duhul răzvrătit, şi Domnul n-o 
mai supără pe surioara mea şi nu-i mai spune ei că nu e bine 
cum sunt creştinii mei, nu e, mămică, nu e. Creştinii mei sunt 
plini de răutate pe ce am eu la voi şi sunt cu învinuiri asupra 
voastră şi sunt cu pretenţii şi cu vicleşug, şi Domnul le caută 
în plăcerile lor numai ca să ţină ascuns cuibuşorul de la voi, 
ca să putem ajunge la capăt cu lucrul bine împlinit. O, şi dacă 
ai fost la ea, dacă ai ascultat de trimiterea mea, să ştii, mămi- 
că, să ştii că te voi răsplăti cu iubirea mea cum oi şti eu, că 
vreau să te am mai cu curaj şi mai cu nădejde la lucru, că n-am, 
mămică, lucrători şi n-am de ajunsă credinţă în toţi şi n-am de 
ajuns loc în toţi. Fii, mămică, mai cu tărie, că nu pot şi nu mă 
îndur să mă trag din voi. Lăsaţi aşa, că nu e greu, mămică. Eu 
vă dau putere să puteţi, eu vă desluşesc toate, dar staţi uniţi 
cu mine şi fiţi, mămică, mie de folos, că vouă vă foloseşte, şi 
la toţi apoi; şi veţi fi şi voi fericiţi odată, că aţi făcut lucru bun 
pentru Domnul şi pentru toţi. 

Măi copilul meu, cât S-a bucurat Domnul că te-a văzut 
în casă la surioara mea! Şi uite că dusul tău acolo şi darul ce i 
l-ai dus L-a făcut pe Do mn ul să întărească cu multă putere 
cerească paza de la voi şi ocrotirea de la voi. A plâns Domnul 
de bucurie şi S-a hotărât să-Şi arate puterea Sa în calea oricui 
ar veni să vă destrame vouă pacea şi liniştea care trebuie să 
trăiască aici, dar vrea Dumnezeu mai multă inimă, că din toată 
inima cerului vă iubeşte şi vă aşteaptă să vă vadă biruinţa, căci 
El este în faţa lucrului vostru. 

O, surioara mea nu mai are nici o mângâiere şi nu mai 
văd la ea nici o bucurie. Fiţi alături de ea, mămică, şi citiţi-i 
şi ei cuvintele de la Domnul, că de aceea v-am pus să vi le 
aduceţi aminte cu toţii, câţi aţi mai rămas sub pecetea tainei 
de la voi, căci creştinii mei nu ştiu aceste cuvinte care s-au dat 
la voi de la Domnul. întăriţi-vă cu aceste cuvinte în faţa ori- 
căror furtuni care caută să vă doboare. Luaţi întărire bună, că 
Domnul mărturiseşte puterea lucrului ce-1 lucrează cu voi, şi 
acele cuvinte să le puneţi la inimă, ca să lucraţi cu inimă, că 
în inima voastră trebuie să încapă tot poporul meu. O, inima 
poporului meu nu mă mai vrea, şi noi trebuie să schimbăm 
inima acestui popor. Hai, mămică, să facem inima poporului 
meu să bată, şi nu-i socotiţi că ei nu vă iubesc, că nici pe mine 

nu mă iubesc, şi nici pe Domnul nu-L mai iubesc, că au duhul 
răzvrătit şi nasc gânduri de la fire, şi e bolnav poporul meu. 

Măi copilaşii mei, aduceţi, mămică, jertfă cu rugăciu- 
ne şi spuneţi voi lui Dumnezeu şi cereţi mângâiere pentru 
acest copil al meu (Emilian, rudenie a sfintei Virginia, n.r.), lovit 
de vorbe nesocotite, că el dacă s-ar despărţi de voi n-ar mai 
rămâne cu nici un pic de bucurie, că vedeţi ce bucurii îl aş- 
teaptă acasă. Dar nu, mămică, nici o descurajare. Ridicaţi mâ- 
nuţele şi puneţi cuvânt şi mijlocire la Domnul şi cereţi întărire 
vouă şi umilire celor răzvrătiţi, că Domnul aduce uşurarea 
mereu, şi El vă ridică pe braţe ca pe tot copilul cel rănit şi lo- 
vit. Că e duhul urii coborât în inima aceea bolnavă de ură 
(Elena, rudenie a sfintei Virginia, n.r.), căci s-a făcut casă urii şi 
răutăţii, dar nu vă muiaţi voi, că moaie Domnul ura şi răutatea 
ei, că n-are nimeni putere peste Do mn ul. 

Mama Gigi are împărăţie la voi, şi are putere adusă cu 
ea şi este nedespărţită aici. Nu trebuie frică în inimile voastre. 
Mama Gigi suferă cu voi când suferiţi, şi vă aduce ajutor şi 
milă peste ranele voastre. E oastea cerească lângă voi, şi v-au 
fost împărţite arme cereşti, şi v-a pregătit Domnul în luptă, şi 
eu sunt în fruntea luptei mereu, şi cu voi sunt mereu. Nu vă 
temeţi, nu vă temeţi voi! Rămâneţi tari şi împotriviţi- vă răului 
aşa cum v-a învăţat Domnul, cu iubire, mămică. Iubirea e cea 
mai puternică armă împotriva răutăţii. Mai e un pic de vreme, 
şi iubirea va împărăţi peste tot pământul lui Dumnezeu. 

Nu te teme, cuibuşorul meu de aici, nu vă temeţi voi, 
cei din acest cuib, că întăriturile din jurul vostru sunt sănă- 
toase. Fiţi şi voi tari, că vine acuşi vreme bună. Hai să trecem 
peste vremea cea rea, dar rămâneţi în nedespărţire cu mine. 

Mai ştii tu, Mihaela mea? Şi dacă ştii, ai scris în caietul 
cel drag mie că eu am intrat în Ierusalimul acesta ca o regină 
şi te-am atras din mulţime şi te-am luat în braţele mele şi 
te-am iubit. Şi a venit vremea apoi de am venit la voi, aici. O, 
şi câţi te duşmănesc! Pentru că atunci li s-au citit la toţi acele 
cuvinte, te duşmănesc că de ce te-am luat pe tine în braţele 
mele. Te-am luat, mămică, şi te-am iubit, şi vezi de ce te-am 
luat? Ca să nu uiţi acum că te-am luat. Stai, mămică, stai, că 
e bine în braţele mele. Stai să mă încălzesc cu tine, că nimeni 
nu mă mai iubeşte şi nu mă mai aşteaptă. 

Daţi-mi, mămică, vrednicia de regină aici la voi. Aici 
să fie începutul împărăţiei mele, că va împărăţi iubirea mea 
aici, şi veţi fi fii de regină, măi copilaşii mei, şi veţi avea şi 
voi parte de bucuria slavei ce mi-a fost împărţită, că v-am 
spus că vor veni regii lumii şi se vor pleca la această lucrare, 
că eu am de lucrat cu mare slavă în zilele ce vor veni. Dum- 
nezeu v-a dat puterea peste lume, şi lumea nu mai are putere. 
Lucrează Domnul cu puterea şi cu împărăţia Lui prin voi, 
copilaşii mei, şi eu mă bucur că sunteţi rodul meu şi că lumea 
e sub puterea aceasta supusă. Biruiţi lumea, măi copiii mei, 
că a voastră e biruinţa. Ridicaţi- vă cu iubirea de Dumnezeu 
deasupra lumii şi biruiţi, că eu sunt cu voi şi trebuie să fiu bi- 
ruitoare cu voi. Amin, amin, amin. 

31 august/13 septembrie 1990 

Sfânta Virginia lucrează cu duhul peste ucenicii sfinţiţi. îndemn la 
unitate de cuget şi simţiri cu alesul Domnului, Irineu. 

L a voi aici nu e slavă aşa cum este în bisericile de 
azi, ci e slava slavelor, venită cu Dumnezeul 
Sfintei Treimi şi cu oaste cerească în mare ordine şi linişte, că 
e lucrare de mântuire la capătul sfârşitului de veac. 

Copiii mei cei slujitori ai celor sfinte, lucraţi cu frică şi 
cu cutremur, aşa cum scrie în cartea lui Dumnezeu, şi lucraţi 


cu cea mai desăvârşită dragoste, că dragostea cu care voi lu- 
craţi şi cu care voi strigaţi şi cereţi tot ceea ce vă învaţă Dum- 
nezeu, cu ea, mămică, vom întocmi mântuirea lumii. Aceasta 
este lucrarea pe care a dat-o Dumnezeu s-o lucrăm noi. Lu- 
craţi cu frică această lucrare şi fiţi desăvârşiţi. Sfinţiţi-mi prin 
rugăciunile voastre tot ce are Dumnezeu de sfinţit şi de cură- 
ţit şi de înviat. 

Eu pot să vă încălzesc mai mult, ca să vă pornesc mai 
bine la drum cu mine, dar vreau să vă fie dragostea dragoste, 
că sunteţi copiii cerului, şi cu cerul trebuie să lucraţi mereu. 
Luptaţi-vă cu bucurie împotriva duhului rău, că el nu mai are 
decât un pic de putere, şi este frumos şi fericit să luptaţi, şi 
apoi să biruiţi. Voi sunteţi ţinuţi pe braţe cereşti. Voi sunteţi 
purtaţi pe aripile mângâierilor cereşti. Şi dacă eu am cea mai 
mare misiune de la Dumnezeu, nu vedeţi că misiunea mea e 
la voi? Nu vedeţi că iubirea şi mângâierea mea e cu voi? Că 
acum nu mai pot lucra decât cu duhul, dar vă am pe voi cu 
trupul, şi am aşezat duhul meu în voi ca să pot împlini biru- 
inţa cu care trebuie să vin în curând. Nu se poate să mai văd 
aici decât armonie cerească şi lucru cu dragoste, aşa cum fie- 
care lucraţi aici unul pentru altul, şi toţi pentru Dumnezeu, 
pentru taina de mântuire pentru care a venit Domnul Iisus pe 
lume, că pentru asta a pus legământul cel nou cu voi, pentru 
împlinirea mântuirii a tot sufletul care s-a născut, căci nu vo- 
ieşte Dumnezeu să piară făptura Sa. 

Măi mămică, am mare bucurie să lucrez cu voi, că văd 
că mă iubiţi şi văd că mă primiţi şi văd că mă ascultaţi, şi dacă 
e aşa, fiţi, mămică, din zi în zi mai buni, că vin zile măreţe, 
dar cereţi de la Dumnezeu să vină mai curând aceste zile mă- 
reţe, că stă cerul în aşteptare să le vadă venind, şi voi veţi fi 
slava mea în acele zile, că mă voi slăvi prin voi cu toate îm- 
plinirile pe care le am de împlinit, şi se va şti că sunteţi ai mei 
şi că v-am iubit, dar se va şti că m-aţi iubit, că dacă nu m-aţi 
fi iubit, nu m-aţi fi ascultat şi nu m-aţi fi primit. 

Adunaţi-vă inimile şi mângâiaţi-vă de la mine cu aces- 
te cuvinte. Vreau să fiţi cu părintele Irineu uniţi şi nedespăr- 
ţiţi, că vreau să-l împodobesc, dar să ştie că vă am pe voi lu- 
crători ai mei şi că fără voi nu-1 pot avea al meu. Vreau să-l 
am, şi vreau să-l fac aşa cum vreau să-l am. Eu trebuie să trec 
la lucru, să ridic biserica pe piatră. Trebuie să ridicăm biserica 
şi s-o împodobim aşa cum cere Dumnezeu, şi trebuie să fim 
treji de acum. Trebuie să punem viaţă multă şi bună în acest 
fiu iubit al meu, că pentru dragostea şi inima lui mare şi cu- 
rată vrea Domnul să-l înveşmânteze frumos cu cele mai noi 
podoabe. 

Vedeţi voi ce mult lucru am cu voi şi ce multe avem de 
făcut? Bucuraţi-vă de folosul pe care-1 aduceţi împlinirilor 
cele pentru sfârşit şi cele pentru început, căci trebuie să pri- 
cepeţi aceste cuvinte. Hai să sfârşim cu bine de lucrat, şi hai, 
măi copiii mei, să începem să trăim în bucuria şi pacea celor 
lucrate. Daţi-mi mie mereu inima şi mânuţele şi dragostea, ca 
să le umplu de cele cereşti, şi să facem împreună cele cereşti, 
că toate vor fi în curând ca în împărăţia cerească; toate, peste 
tot, măi copilaşii bucuriei mele. Amin, amin, amin. 

2/15 septembrie 1990 

Proorocie despre taina Coloanei Infinitului. Sfânta Virginia mijlo- 
ceşte pentru izbăvirea celor căzuţi de la credinţă. încurajarea fiilor 
dragostei sfinte. 

© mămică, am un dor usturător pe care l-am dus 
^ cu lacrimi şi pe pământ, dar şi acum îl duc. Pro- 

orocii cei din vechime se uită la voi şi se bucură, dar au fost 
profeţi mai aproape de vremea noastră, care au profeţit acest 
loc şi lucrarea aceasta pe care o are Dumnezeu la voi. Voi 
aveţi din înţelepciunea şi cunoaşterea vremurilor apropiate 
vouă, şi am avut un meşter iscusit, care a proorocit ca să fie 
aşa cum a lucrat el atunci, şi am dat cuvânt la voi să fie po- 
menit, că a venit să vadă cum se lucrează împlinirile care s-au 
spus atunci că vor fi. 

Nicuşor, copil care mă asculţi! Fiindcă mă asculţi, de 
aceea îţi spun ce să faci. Fiindcă faci, mămică, de aceea lucrez 
prin mânuţa ta şi prin inima ta şi prin credinţa ta. Fiindcă tu 
mă asculţi, mămică, de aceea eu ţi-am spus că nu e greu cu mi- 
ne şi nu e rău cu mine, şi tu nu eşti niciodată fără mama Gigi. 

Ştii de ce am venit cu acela despre care ţi-am dat cu- 
vânt să-l treceţi aici? El a proorocit tainele de la voi, şi voi le 
lucraţi acum. El a arătat pe poporul meu cel de acum, şi pe cel 
ce va fi să fie al meu prin voi, mămică. Ai văzut de două ori 
la rând începutul cel care trebuie să crească prin mânuţele 
voastre, că voi sunteţi nişte meşteri ai Ierusalimului acesta 
nou al Domnului. Ai spus tu cum ai primit înţelesul celor ce 
ţi le aduc? 

A m înţeles. Coloana Infinitului, lucrată de 
Constantin Brâncuşi, când m-am uitat în 
mână ce aveam. Aveam în mână rămase din prescură două 
sau trei forme, aşezate una peste alta, aşa cum sunt reprezen- 
tate în stâlpul care poartă denumirea de Coloana Infinitului, 
şi am primit să înţeleg că trebuie să lucrăm pentru acest popor 
proorocit şi că acela care a lucrat aceste reprezentări de taină 
este prooroc. 

O mămică, măi copilul meu, voi numai să 
^ vreţi cu mine, că niciodată nu s-au lucrat 
taine mai mari ca acestea ce se lucrează azi cu voi, şi toţi cei 
câţi au fost prooroci pentru vremea de azi vă aşteaptă cu îm- 
plinirile, ca să se bucure de munca lor. începutul ce ţi s-a ară- 
tat în mânuţă, acesta este începutul Noului Ierusalim, dar în- 
ceputul acestei taine trebuie să se ridice zi cu zi, piatră cu pia- 
tră, până se va întregi. V-am spus că poporul acesta nou se va 
înmulţi, că aşa va lucra Dumnezeu, şi vă voi arăta pe voi la 
tot poporul meu, şi ei nu vor mai fi împotriva voastră, şi vor 
fi de partea voastră cu tot ceea ce lucraţi voi aici, şi de la 
această bucurie voi veţi lucra cu mai multă putere, că va creş- 
te puterea din pricina unirii multora de partea celor ce se lu- 
crează aici. Şi va veni şi vremea aceea a acelei Scripturi care 
zice: «Nu aceste minuni, ci mai mari ca acestea se vor lucra 
la sfârşit». Şi vor curge pâraie de la voi, şi cei însetaţi vor afla 
şi vor alerga spre ele, iar eu şi cu voi ne vom bucura atunci. 
Aceasta este lucrarea infinitului ceresc, care se numeşte lu- 
crarea de mântuire a omenirii. Şi te roagă mama Gigi, şi te 
umple de binecuvântare, că la această zidire lucrată de voi am 
şi eu o piatră căzută de la locul ei, şi nu mă pot astâmpăra 
până n-oi vedea-o pusă la loc. E o piatră de care m-am spriji- 
nit multă vreme. E un stâlp de care m-am rezemat în multele 
mele neputinţe şi nu pot uita, mămică. Vă spun şi eu vouă, că 
n-am cui să spun, şi vă rog pe voi, scumpii mei, puii mei, să 
mă ajutaţi să ridic piatra aceasta la loc. E o inimă de piatră 
acum, dar a fost, mămică, inimă bună şi dulce cu mine. 

Cu tine, mămică, vorbesc, că în dorul lui te am pe tine 
acum, Nicuşor, copilul meu cel de acum. Că am avut, mămi- 
că, demult un Nicuşor, şi mi l-a luat apa, că a fost uşor, şi apa 
l-a dus. A venit o apă mare, măi copilul meu drag, şi l-a luat, 
mămică, apa, şi am voit să mă arunc după el să-l scap, şi 
Do mn ul nu m-a lăsat, că mi-a spus că are nevoie de mine şi 


să nu mă arunc şi eu în apa pierzării, şi dacă am plâns, mi-a 
promis Dumnezeu că El mi-1 va salva şi mi-1 va învia. Pe 
Domnul pe Care-L purtaţi pe mânuţe, îl rog şi acum, dar roa- 
gă-te şi tu, şi hai să punem piatra asta la locul de unde a căzut, 
că acest slujitor al meu a fost bun cu mine şi mi l-au luat 
făcătorii de rele, şi noi, acum, avem putere, mămică, să-l în- 
viem, să-l punem la loc, şi să-l găsesc pus la loc, dar nu pot, 
mămică, asta fără voi. A fost uşor şi l-a luat apa, şi înotând 
mereu în apa pierzării s-a umflat şi s-a făcut greu. Ştiu că e 
greu şi că te doboară greutatea lui, dar uite că am să mă rog 
şi de copilul meu cel tare pe care-1 am aici, că tu eşti plăpând 
de tot, mămică, dar nu te speria, că tu nu eşti fără mama Gigi 
niciodată. Am fost şi eu plăpândă şi firavă şi neputincioasă 
cât am fost cu trupul, dar acuma sunt cu multă putere, şi sunt 
cu putere în tine, mămică. 

Hai, copilul meu, hai, că am să-ţi dau o putere aparte 
pentru ca să poţi cu această piatră. Şi tu să ştii că eu am aici 
prin cine să te întăresc şi n-am să te las, dar nu te mai teme, 
că eu biruiesc pentru întărirea ta şi te port ca pe un puişor pe 
aripile duhului meu cel viu şi cel înviat. Am să caut să lucrez 
multă bucurie printre voi, ca să vă am cu inimă bună şi cu cu- 
raj pentru mine şi cu linişte la lucrul vostru cu mine, că eu am 
multe de adus, dar fiţi un duh cu mine, că vreau să aducem fe- 
ricirea tuturor. Păstrează-te bine întru credinţă, că, fii atent, 
vreau să-ţi folosesc credinţa şi iubirea ta, vreau să fac cu ele 
bine la mulţi, şi dacă sunteţi cu mine, numai biruinţă va fi şi 
numai minuni vor fi, dar înţelepţiţi-vă, ca să le înţelegeţi pe 
toate. 

Copilul meu cel tare de aici, Iliuţă, are mama Gigi nă- 
dejde în tine, de-acum. Am dat aici o rugăminte, am cerut un 
ajutor să-mi văd pusă la loc o piatră care a căzut demult de la 
locul ei, şi e piatra grea, mămică, şi cel căruia i-am arătat-o 
este plăpând, aşa cum ştii şi tu. Aşează-te lângă el şi vă rugaţi 
la Dumnezeu să vă trimită şi cete cereşti, să punem, mămică, 
piatra la loc, să-mi daţi împăcarea, copiii mei, că eu cu voi mă 
ajut şi mă mângâi. Fiţi, mămică, mândri că mă mângâi cu voi, 
şi fiţi vrednici de aceasta, că biruinţa de la sfârşit e a mea, mă- 
mică, şi e cu voi biruinţa mea, că prin voi lucrez. Ai grijă de 
liniştea de aici, ca să pot să vă aduc câte am de adus. Toţi cei 
din cer ştiau şi aşteptau să vii, şi toţi se uitau în drumul tău 
când ai venit, şi tot cerul e cu tine în lucrul început cu tine. Şi 
dacă n-ai fi fost legat de mine de când ai venit, ar fi fost greu 
de biruit piedicile care nu te lăsau cu mine. Dar am biruit, că 
de când m-am înălţat am venit la voi cu putere, şi iată, azi lu- 
crez cu voi. Atâta timp v-am ajutat şi m-am luptat ca să nu vă 
pierd, ca să vă am astăzi, dar acum luptaţi- vă şi voi pentru bi- 
ruinţa care mă aşteaptă prin voi, că a voastră este plata biru- 
inţei. Pe toţi vă iubesc şi pentru toţi mă lupt să înfrunt orice 
vijelie care vine peste voi, dar fiţi, mămică, tari şi hotărâţi şi 
primitori cu mine, că nu veţi fi biruitori fără puterea mea în 
voi. far pe cei prin care eu vă slujesc, îi voi împuternici cu 
semne şi cu minuni între voi, ca să prindeţi cu toţii vlagă întru 
Dumnezeu şi întru credinţa pe care v-o cer ca să putem da 
curs împlinirilor. Nimic mai sus decât credinţa şi dragostea şi 
nădejdea, măi copilaşii mei, şi fiţi fericiţi că lucrez cu voi. 

Am dat cuvânt hotărâtor la voi că mă voi duce departe 
cu copilul cel care a plecat la alte popoare cu solia lucrării ca- 
re este de la Dumnezeu în România. Am dat cuvânt, şi am 
fost cu el, şi în curând ne întoarcem cu bine şi cu biruinţă ma- 
re, că am spus că voi lucra cu ei numai cu minuni, şi aşa am 
făcut, şi tot aşa fac şi de acum înainte, dar să mă aibă cu ei, şi 
să folosească bine dreapta socoteală la toate, ca să propăşesc 

cu ei după planul care este pentru mântuire. Şi am să-l învăţ, 
când vom veni, să ştie cum trebuie să lucreze când are de 
lucrat, că-i am copii buni şi cu credinţă bună şi cu râvnă bună, 
şi să nu facă nimic fără mine, aşa cum nici eu nu lucrez fără 
voi, copiii mei, dar vă roagă mama Gigi, lucraţi cu pace, ca 
să lucraţi cu putere. 

Iată, sfinţii arhangheli, care fac parte dintre patronii 
acestui lăcaş, s-au hotărât să stea tot timpul cu veghe mare, 
atâta timp cât mai este până la slava cea de biruinţă, că s-a în- 
viforat puterea duhului rău asupra locului acesta, şi ei se vor 
lupta la toate porţile şi pe toate laturile şi vor ieşi biruitori 
pentru dragostea de voi. 

Se scoală sfinţii din odihna lor şi, iată, vin să facă aici 
de veghe; se scoală să cruţe acest loc ceresc, că ei văd că e ce- 
resc şi văd că e ameninţat. Ei aşteaptă chemarea voastră, dar 
câteodată n-o mai aşteaptă, şi vin să vă apere, că uneori voi 
nu mai aveţi vreme nici pentru ca să-i chemaţi să vină, iar 
alteori, de supăraţi şi de apăsaţi ce sunteţi, vi se stinge orice 
gând bun, de nu mai ştiţi că trebuie să cereţi ajutorul cerului 
şi puterea cerului în greutăţile care vă prind ca într-o pânză de 
păianjen. 

O, mămică, iată ce face Dumnezeu pentru cei care iu- 
besc şi doresc aşa cum aţi iubit voi ce a coborât Dumnezeu 
aici, că voi aţi iubit şi aţi plâns pentru acest loc, şi vede tot ce- 
rul câtă dragoste s-a cuibărit în inimile voastre şi cu câtă voie 
bună şi cu câtă mulţumire puneţi viaţa voastră la picioarele 
crucii lui Iisus. Toată bucuria care va răsări de aici, va fi luată 
de Dumnezeu şi va fi împărţită frăţeşte de mâna Domnului la 
toţi cei care-mi îngrijiţi şi îmi lucraţi pentru acest început de 
pământ nou. Maria şi cu Marta sunt două iubiri care trebuie 
să fie îmbrăţişate întru Dumnezeu. Maria fără Marta nu se 
poate, şi nu se poate Marta fără Maria. Fiţi înţelepţi, măi co- 
pii, că v-am descoperit vouă înţelepciunea. Nu se poate bucu- 
rie mai mare în cer ca bucuria inimilor întru Dumnezeu, ca 
mulţumirea inimilor întru Dumnezeu. 

învăţaţi-vă toţi, mămică, să pricepeţi ce este aici la 
voi. Mai e pe undeva pe pământ ca la voi? Că dacă aţi avea 
toată lumea supusă vouă, ar fi un nimic faţă de ceea ce aveţi 
voi aici. Dar aveţi lumea supusă sub puterea care se lucrează 
la voi, şi orice voiţi, aceea puteţi face, dar staţi aşa cum zice 
Dumnezeu să staţi, că dacă staţi aşa, va sta lumea sub supu- 
nerea aceasta, că de aceea a zis Dumnezeu: «îndrăzniţi, Eu 
am biruit lumea!», şi tot acelaşi Dumnezeu este şi acum şi zi- 
ce şi acum, şi iată, e în voi, şi voi în El, şi El în Tatăl. Amin. 

Vreau să-i pregătesc şi să mă împlinesc cu toată înţele- 
gerea în inima copiilor mei de la Valea Voievozilor. Aduceţi 
pe Victor şi pe Veronica şi daţi-le de la mine, că din neamul 
acela trebuie să-i am pe ei tari şi cu statornicie bună şi lipiţi 
aici cu mine, ca să fie stâlpi pentru neamul acela, dar vreau să 
mă asculte, că prin ei vreau să îndreptez casa lor. Trebuie să 
înţeleagă ei aceste cuvinte, că sunt cu tâlc şi cu adâncime şi 
cu putere cerească, şi să le spuneţi să aibă mare grijă de mine, 
să mă poarte în taina inimii lor până mă voi scula pentru toţi, 
că mă voi scula, mămică, pentru toţi. 

Aveţi încă o grijă, şi aveţi-o mai mare decât până acum, 
de odihna sufletelor, dar şi a trupurilor voastre, că nu aveţi 
aceasta atât cât v-a fost cerut de cer. Şi, oricine veniţi, oricând 
veniţi, faceţi aşa cum trebuie să fie aici: rugăciune, armonie 
şi odihnă sufletului şi trupului. Trupurile voastre trebuie să fie 
sănătoase şi ele. Lucraţi cu toată înţelepciunea şi pentru 
această sănătate, şi lucraţi cu multă ordine în toate câte sunt 
aici de făcut, ca să nu vă îngreuiaţi întru nimic. 


Şi tu, Nicuşor al meu, fiindcă tot ai în primire să ţii or- 
dinea şi socoteala bună în cele ce aveţi de adus la îndeplinit 
pentru învierea care se lucrează aici, iată, mămică, mai fă o 
veghe. Fii mai cu grijă când ştii că am de adus la voi învăţă- 
tură. Deschide guriţa şi împarte dragostea mea la toţi care 
sunt şi care vin la voi, că tu trebuie să vorbeşti celor ce tre- 
buie să ştie de la mama Gigi. Veghează să fie curaj şi să fie 
scrisul aici la timp, că suntem în urmă cu multe, şi nu mai lă- 
saţi timpul nefolosit, că am de lucru, mămică. Ai văzut ce 
avem de făcut cu poporul acesta. Vin şi îţi spun mereu, şi 
unde nu ştii, îţi desluşesc tot eu, că eu sunt cea care lucrez 
prin mâna ta, şi eu mă duc cu ele la Dumnezeu, şi vin cu ele 
împlinite înapoi. 

Copilul meu Spiridon, nu slăbi, mămică, nu rupe rân- 
dul, nu scoate nimic de la locul lor, că sunt aşezate de cer toa- 
te câte sunt de făcut. Fii bine priceput întru înţelepciunea cea 
de la Dumnezeu şi calcă, mămică, cu credinţă şi cu tărie, pes- 
te şerpi şi peste scoipii, că nu te vor muşca. Lucrează cu mul- 
tă dragoste, că dragostea pe care o puneţi în cele ce lucraţi 
aduce la voi toate împlinirile şi doboară toate împotrivirile 
care se ridică înspre voi. îndeletniciţi-vă zi cu zi mai mult că 
trebuie să sfărâmăm ultima picătură de putere potrivnică. 
Suntem, mămică, în focul atacului duhului rău, că acum vede 
el cât de puţin mai are, dar fiţi înţelepţi ca şerpii şi apăraţi-vă. 
Ridicaţi sabia aceasta de la voi şi biruiţi, că pentru biruinţă e 
vremea de acum. Să fii treaz şi mare, că aici nu se poate să fii 
mic. Ridică, mămică, sabia deasupra capului duhului rău şi 
răpune-i puterea, şi nu lucra fără ceată cerească în lupta asta, 
ca să ai putere în luptă. Noi asta avem de făcut şi de aceea 
ne-am ridicat. Mămică, trebuie să ştiţi că duhul rău nu are pu- 
tere să biruiască, şi că voi aveţi putere, că a trecut puterea de 
la Dumnezeu la voi, dar ţineţi la înălţime mărturia de la 
Dumnezeu. 

Am încă un copil aici, un copil al dragostei, că aşa-mi 
place mie să-i zic. Să nu te laşi slăbit, mămică, să nu te laşi, 
că dacă aici e cerul la putere nu mai are duhul rău necaz mai 
mare ca pe locul acesta unde i se pregăteşte închisoarea lui 
cea de veci. Tu ştii şi vezi ce dibăcie foloseşte el, şi ar încerca 
să creadă că poate reuşi ceva de al lui aici. O, de aceea îmi 
trebuiţi tari, şi tari să fiţi cu toţii, şi încrezători în luptă, că nici 
un înaintaş din cei de până acum n-a avut biruinţă mai mare, 
că nici duhul rău n-a avut năvală mai mare ca azi, că astăzi 
caută spre duhurile voastre ca să vi le ucidă. Cei ce au fost 
doborâţi cu trupul, s-au înălţat cu duhul la Dumnezeu, şi sunt 
cu cerul. Dar astăzi el ştie, că a văzut ce a făcut până acum şi 
n-a căpătat nimic de la aceia pe care i-a chinuit. Ar vrea acum 
să vă ţintuiască duhurile şi să vi le supună, dar a dat greş ma- 
re, că nu se pricepe că duhurile voastre sunt rupte din Duhul 
lui Dumnezeu şi că la unirea aceea sunt atrase. Nu trebuie să 
vă temeţi, dar trebuie să luptaţi şi să credeţi că vom birui, şi 
nu trebuie să vă lăsaţi vânduţi sau cumpăraţi de ceva străin; 
nu, mămică, şi să nu vă temeţi, că Duhul lui Dumnezeu vă 
acoperă pe voi, dar staţi cu toţii sub acoperământul Duhului 
Sfânt, că va veni vremea să împărţiţi Duh Sfânt, căci Duhul 
Sfânt este Dumnezeul Care lucrează acum, la sfârşit. 

Copiii mei, vă vreau cu mai multă dragoste, vă vreau 
cu mai multă iertare şi cu mai multă împlinire. Cei ce slăbiţi, 
întăriţi-vă din nou. Lăsaţi vremea asta să se termine, ca să se 
termine şi bucuria duhului rău, că dacă el vă vede perpeliţi de 
atacurile lui, nu-i piere de tot curajul şi tot ar mai încerca, dar 
lăsaţi-1, mămică, să plece de tot, şi să nu-i mai auzim de 
nume, că noi avem atâtea de făcut, că eu v-am spus că cea mai 
sigură portiţă pe care i-o deschideţi, este supărarea. Supărarea 

vă pune armele jos, şi de aceea vă cer mereu să nu mai adu- 
ceţi supărare la voi. Fiţi mulţumiţi mereu de toate câte aveţi 
şi câte sunt şi cum sunt aici, şi veţi fi atunci puternici, şi vre- 
mea cea bună se va grăbi să vină, şi va veni. 

Trebuie să vă iasă din minte că mai sunteţi ai voştri. 
Sunteţi ai cerului cu totul, şi ca în cer să fiţi. Inima voastră 
este casa lui Dumnezeu şi cerul lui Dumnezeu şi împărăţia lui 
Dumnezeu. Nu lăsaţi altă stăpânire să intre peste această casă 
a lui Dumnezeu. Nu lăsaţi furii şi tâlharii să intre. Staţi de ve- 
ghe şi păziţi toate intrările, că în curând vine Mirele, şi trebu- 
ie să aveţi cu toţii candela aprinsă în casă, că sunteţi fii ai lu- 
minii. Amin, amin, amin. 

11/24 septembrie 1990 

Cuvântul sfintei Virginia peste soborul de la ieslea 
cuvântului 

Sfânta Virginia îndeamnă la credinţă în cuvântul care înviază su- 
fletele şi la împlinirea a toate învăţăturile care vin de la cer. 

A m venit cu cuvintele mele, mămică, dar să luaţi 
aminte la cuvintele mele, că fără ele nu se mai 
poate să fie bine la voi. Că dacă voi aţi avea puse aici toate 
cuvintele mele şi dacă le-aţi citi, dar nu numai atunci când le 
aduc sau nu numai atunci când daţi de tâlcul lor la nevoi şi la 
necazuri, ar fi bine la voi. 

Adeseori am venit şi v-am spus să căutaţi timp şi pen- 
tru înţelesul cuvintelor de la mine, că înţelesul lor este de fie- 
care zi, şi este pentru a se împlini spusele cuvintelor mele, şi 
este pentru aici la voi, ca să se vadă lucrul cuvintelor mele. Şi 
uitaţi-vă voi la cuvintele cu care am venit până acum şi adu- 
ceţi-vă aminte de puterea cuvintelor mele în lucrarea mea de 
la voi, că pe toate vreau să le pot la voi, fiindcă eu trebuie să 
pot la voi, şi trebuie să pot peste tot poporul meu, dar cu voi 
am venit ca să pot peste poporul meu şi peste tot ceea ce voi 
avea să pot, că m-am dus în cerul sfânt pentru ca să pot să fac 
ce am de făcut acum. Măi copiii mei, dacă nu mă duceam, nu 
veneam acum şi nu puteam acum, şi nu puteaţi nici voi dacă 
nu veneam, şi iată, am venit să lucrez cu voi pentru înviere şi 
pentru zdrobirea morţii, că moartea va fi zdrobită de victoria 
noastră şi de biruinţa care se lucrează. Voi nu vedeţi puterea 
care vine de la cuvintele mele? Aţi văzut voi că ele au putere 
şi că au viaţă în ele? Şi dacă n-aţi văzut, trebuie să vedeţi 
această putere, căci cu puterea aceasta se vor destupa izvoare 
de viaţă pentru mulţime de suflete. învăţaţi-vă să vedeţi pu- 
terea cuvântului cel venit de la cer, căci cuvântul de la cer în- 
viază suflete, şi asta este ceea ce avem noi de făcut. 

V-am arătat, mămică, de atâtea ori, aţi văzut pe pielea 
voastră puterea de înviere care vine de la aceste cuvinte ce- 
reşti, căci când moartea se luptă cu voi, vine peste ea viaţa, şi 
moartea este biruită de viaţă. Şi iată izvorul de viaţă de la cu- 
vintele mele, copiii mei iubiţi, că mă lupt să vă fac mari la în- 
ţelepciune, şi se mai îngrămădesc la voi şi o mulţime de sfinţi 
şi de îngeri, care mai de care să lucreze de la cer cu voi, că 
lupta pentru odihna şi fericirea lor ei nu şi-au terminat-o, şi se 
luptă acum pentru deplinătatea cununei biruinţei lor, căci 
precum voi îi aveţi mijlocitori ai biruinţei voastre, iată, şi ei 
vă au pe voi mijlocitori, că fără voi nu-şi pot încheia misiu- 
nea, şi nici plata nu şi-o capătă până nu veţi termina voi de bi- 
ruit, căci voi biruiţi prin ei, iar ei ajung la capătul biruinţei şi 
la plata biruinţei prin voi. Nu staţi cu inima rece, că slava ce- 
rească este la lucru şi este cu voi, şi vreau să se vadă la voi 
iubire şi slavă pentru cer şi lucrare de împlinire, împletită bi- 


ne cu cerul. Cerul lucrează cu voi, iar voi lucraţi cu cerul. Ce- 
rul v-a dat putere, şi trebuie să aveţi putere. Şi eu, dacă sunt 
mereu aici, vreau, mămică, să văd că lucraţi cu puterea pe 
care v-a dat-o cerul, şi nu este cu putinţă ca să nu lucraţi, că 
acum trebuie să lucrăm, măi copii. Nu este greu, dar vă tre- 
buie credinţă şi voinţă, că nimeni vreodată n-au fost mai aju- 
taţi decât voi. Voi sunteţi cei mai mici, dar şi cei mai ajutaţi, 
că v-am spus că s-au sculat sfinţii din odihna lor să cruţe, să 
vegheze şi să vă slujească în lupta spre biruinţă, căci voi nu 
vă daţi seama cât este de preţuit la cer acest loc, dar faceţi-vă 
ochi cereşti, căci cereşti trebuie să fiţi cu totul, că a venit 
Dumnezeu cu cerul la voi şi v-a unit cu cerul ca să poată lu- 
cra cerul pe pământ. O, de aceea vine Dumnezeu să spună că 
a ales nişte inimi care să lucreze cerul cu ele pentru tot po- 
porul, pentru toată România, şi pentru toată suflarea. Şi spu- 
neţi voi, se poate să mai fiţi mici? O, şi dacă aţi înţelege cât 
de mult vă iubesc! 

O, mămică, voi nu ştiţi că toţi cei din cer mă privesc cu 
dragostea lor, căci îmi văd misiunea, şi văd pentru ce am mi- 
siunea asta şi ce va fi la capătul ei, şi de aceea vin cu noi ală- 
turi şi se luptă alături cu noi, şi nu are cum să nu fie mare bi- 
ruinţa şi bucuria. O, copii ai biruinţei, eu pentru biruinţa asta 
m-am sculat. Şi dacă m-am sculat, m-am unit cu voi pentru 
împliniri mari şi bune. Eu lucrez în duh ceresc să vă aduc îm- 
plinirea cererilor voastre, iar voi lucraţi uniţi întru mine ca să 
aduceţi împlinirile care sunt aşteptate de tot cerul. îndeletni- 
ciţi- vă şi învăţaţi-vă, mămică, să cereţi de la Dumnezeu toate 
împlinirile care au fost scrise şi proorocite ca să fie împlinite, 
dar pentru asta încă mai aveţi de învăţat, că Maria samari- 
neanca avea cunoştinţă din lege că va trebui să vină Hristos, 
şi nici nu era din neamul iudeilor, cărora li s-a dat legea. Dar 
uite, poporul meu a primit învăţătură mai mult decât cele scri- 
se în lege, şi tot străin de lege a rămas poporul meu, că dacă 
ar fi învăţat poporul meu vremea lui Iisus Hristos, ar fi dorit 
de apa aceasta mai mult decât samarineanca şi ar fi avut viaţă 
vie acum. Femeia samarineancă era de neam străin şi cunoş- 
tea legea cea scrisă de Dumnezeu, dar tu, poporul meu, care 
ai mâncat atâta timp ce n-a mâncat nimeni din seminţiile de 
până acum, tu tot nu cunoşti vremea în care eşti şi nu vezi ve- 
nirea lui Iisus Hristos şi nu te întâlneşti la fântâna vieţii cu El. 
Şi când vei afla într-o zi de această fântână care a fost acope- 
rită de ochii tăi, de ochii tăi bolnavi, vor plânge ochii tăi bol- 
navi în ziua aceea şi se vor vindeca ochii tăi, că vei afla 
atunci, poporul meu, şi vei vedea fântâna aceasta, pentru că 
vin să ţi-o arăt eu. Mă vei găsi pe mine la fântâna aceasta şi 
ai să-mi ceri să bei. O, şi ce ai să faci atunci tu, care n-ai fost 
de neam străin? că eu stau şi îl plâng pe poporul meu la aceas- 
tă fântână. Plâng, că poporul meu nu are apă şi nu vrea să ai- 
bă, şi dacă nu vrea să aibă, nu are, şi nimeni nu vrea să plece 
după apă, că s-au învăţat departe de Dumnezeu, şi ar vrea ei 
apă, dar de-a gata. O, nu se poate apă degeaba acum, căci 
acum se bea apă aşa cum zice legea s-o bei. Trebuie să cu- 
noşti şi să trăieşti cu legea lui Dumnezeu, că altfel nu dai de 
drumul care duce la apă. Şi când nu va mai avea nici un fel 
de băutură va căuta poporul meu să bea, şi atunci va vrea să 
fiu vie, dar acum nu vrea poporul meu să fiu vie, şi o să mă 
vadă stând şi aşteptând la fântână şi va căuta la mine atunci. 

O, măi poporul meu! Ce te-ai înstrăinat, măi, de mine! 
O, ce mult ai uitat că eşti poporul meu! Şi când ai să vezi că 
eu n-am uitat de tine, o, ce ai să plângi tu vremea despărţirii 
şi ce mult te va smeri Dumnezeu atunci! 

Vorbesc şi eu cu poporul meu, o, şi când va şti că am 
vorbit cu el şi că am fost vie, ce va mai zice atunci? 

Cuvântul lui Dumnezeu 


Copiii mei cu care am mai rămas, hai să vindecăm po- 
porul acesta. Prindeţi putere şi înfierbântaţi focul de la voi, ca 
să gătim mâncare pentru ziua când voi aduce învierea popo- 
rului meu, şi când vor gusta de aici, să învieze. întăriţi cel mai 
mult pacea aici şi faceţi aşa ca să se găsească aici toate cu- 
vintele cu care vin, că sunt cuvinte de mărturie care vor măr- 
turisi despre vremea lucrului meu cu voi; că vreau să vă plă- 
tesc vremea răbdării voastre, vreau să v-o plătesc în ochii tu- 
turor, ca să ştie şi cei ce v-au osândit şi v-au hulit, să ştie că 
voi m-aţi iubit şi m-aţi avut vie, să ştie toţi că Domnul a avut 
între ei o rămăşiţă rămasă, o mână de inimi, un bucheţel de 
inimioare cuprinse într-o iubire cerească, cu care a lucrat ier- 
tarea şi vindecarea şi împăcarea lor cu Dumnezeu. Şi dacă nu 
ar fi făcut Dumnezeu aşa, dacă nu ar fi păstrat o rămăşiţă, ce 
ar mai fi fost de făcut? 

O, să staţi bine şi să fiţi puternici, după măsura alegerii 
lui Dumnezeu, că iar vă spun, nu este de glumă ce este la voi 
şi ce vrea să facă Dumnezeu cu voi. Nu se poate să se răceas- 
că vreun pic lucrul vostru, că iată ce vă spun: de acum, din zi 
în zi mai tare şi mai mult se va arăta puterea rugăciunilor de 
la voi, şi tot din zi în zi mai mult învăţaţi- vă cum să vă rugaţi 
aşa cum trebuie să fie împlinirile vremii de azi. Vreau să fiţi 
deştepţi şi înţelepţi, căci cine are urechi, trebuie să audă cu 
ele. împliniţi toate învăţăturile cu care vin, şi trăiţi întru ele, 
căci ele vă aduc vouă toată uşurarea şi toată izbânda în cele 
ce aveţi de făcut. Vreau de la voi mai mult curaj, mai multă 
voinţă, că zilele trec, iar noi trebuie să lucrăm în toate zilele, 
şi cu cât vom lucra, cu atât mai mult vom apropia vremea, că 
e târzie vremea, copiii mei. Cereţi de la Dumnezeu să vă în- 
tărească paşii cei buni, cereţi să întărească paza la voi, cereţi 
potolirea furtunilor care trec pe lângă voi, dar să nu cumva să 
vă lăsaţi doborâţi de ele. V-am spus să fiţi mari, că dacă sun- 
teţi mici, nu puteţi să faceţi lucruri mari, că uite, numai lu- 
cruri măreţe avem de împlinit, şi pe cea mai scurtă cale cău- 
taţi să ajungeţi să puteţi voi ce voieşte Dumnezeu cu voi, căci 
trebuie să începem să trezim poporul. Eu voi veni şi vă voi da 
poveţe şi voi merge cu voi, şi cuvântul meu va lucra înviere 
şi înţelepciune şi iubire, şi veţi vedea minuni, şi veţi lucra mi- 
nuni. Amin. 

V-am spus să nu vă mai trageţi în lături din lucrul vos- 
tru cu mine; nu, mămică, nu. Trebuie să propăşim cu fiecare 
zi, nu să stăm, că Dumnezeu a avut pentru voi mare milă şi 
mare iubire, şi are Dumnezeu milă de tot poporul meu şi vrea 
să învieze ce poate fi înviat, şi vrea să bage la spălat pe cel ce 
stă murdar, ca să aibă timp să-l cureţe şi să-l scape. 

Vreau să-i înmulţim pe cei ce nu sunt împotriva noas- 
tră. încredinţaţi-vă, că de aceea vă aduc atâtea şi vă desluşesc 
atâtea taine, ca să le pricepeţi şi să le lucraţi, măi copii. Eu 
sunt cu duh lucrător în voi, şi voi încălziţi-vă întru duhul cu 
care lucrez în voi. 

Iliuţă, vorbesc cu tine, mămică, şi îţi spun să fii mare. 
Aici trebuie multă chibzuinţă şi multă aşezare bună. Nu da 
voie nimănui să vină să strice aşezările de aici, şi nu ieşiţi din 
cele scrise pentru aici. împuterniceşte bine în lipsa ta straja 
care rămâne, şi nu lipsi mult, mămică. Să nu fii pripit, că tu 
nu trebuie să fii aşa. Stai în faţa oricui, aşa cum e dat să stai 
aici. încearcă întâi cu înţelegere bună, iar dacă n-ai văzut în- 
ţelegere, pune cuvântul cel cu putere al Domnului, aşa cum 
trebuie să aveţi voi aici puterea cea de învingere, şi nu lăsaţi 
să lucreze vreo putere potrivnică sau vreo viclenie cu faţă de 
smerenie ca să vă înţepe puterea voastră cea bună, căci vier- 
mele care scurmă în inima acestui popor nu vrea să moară de 


tot, şi poporul acesta găseşte mereu caz de nemulţumire, şi 
toate nemulţumirile lui le pune peste voi. Dar voi fiţi, mămi- 
că, o inimă cu toţii, şi să nu iasă pacea de la voi, dar nici să 
nu intre ceva să lovească pacea de aici. Şi dacă Dumnezeu v-a 
spus să ţineţi bine închis locul şi lucrul de aici, nimeni nu dă 
socoteală decât voi, cei de aici, şi nimeni din afară nu are voie 
să închidă şi să deschidă uşile aici. Şi dacă ei nu vor să înţe- 
leagă că aceasta este pentru binele lor, voi intraţi şi închideţi-vă 
aici şi lucraţi acest bine pentru ei, dar fără să ştie ei, că aşa stă 
scris pentru vremea rugăciunii: «Şi tu, când te rogi, intră şi 
închide uşa şi te roagă în ascuns, şi Tatăl tău îţi va plăti ţie». 

Voi să nu faceţi cum fac fariseii, că în loc să am creştini 
în popor, s-a umplut poporul de farisei făţarnici, care vor să li 
se facă închinăciuni, şi ei zic de voi aşa, de voi, care nici nu 
vreţi să vă vadă careva ce faceţi, şi vreţi să vă vadă numai 
Dumnezeu. Când le-am arătat ce fac cu voi, n-a fost bine; s-au 
umplut de invidie şi de ură. Acum, dacă v-am ascuns pentru 
puterea lucrului vostru, tot nu este bine. Lasă, că-i ţine Dom- 
nul cu zăbala în gură, îi ţine Domnul în frâu, şi le-o mai scoa- 
te Domnul din inimă întunericul, şi tot vom merge până la 
capăt. Dar uite, că trebuie şi tăria voastră, că e obraznic duhul 
rău care are ură pe voi. O, de i-ar lăsa în pace pe ei duhul rău, 
v-ar lăsa şi ei pe voi în pace, dar ura lor împotriva voastră îi 
ţine sub întuneric, şi mai au şi pretenţii mari, cărora nu le pot 
da de capăt. 

Vreau să vă dau mai mult, dar acum vă mai las. Nu mă 
lăsaţi şi voi prea mult, că eu sunt aici să mergem înainte şi îm- 
preună. Amin, amin, amin. 

15/28 septembrie 1990 

Trâmbiţarea sfintei Virginia peste creştinii din cetatea 
Bucureşti-Colentina 

îndemn la pocăinţă şi la umilinţă. 

A m venit să te trezesc, măi Bucureştiule! Şi dacă 
nu te laşi trezit, nu te laşi. Dar ai să te laşi şi tre- 
zit, că eu m-am ridicat să-mi trezesc poporul, şi tu eşti o ceta- 
te a poporului meu. 

O, măi mămică, vorbeşte mama Gigi cu tine, măi Bu- 
cureştiule! Copiii mei din Bucureşti, am venit să vă spun că 
m-am ridicat să-mi trezesc poporul. M-am ridicat, că a venit 
timpul să mă ridic şi să lucrez şi să biruiesc. Am venit să vă 
spun şi vouă, aici, că soseşte învierea cea mare şi că eu lucrez 
pentru această înviere. Am venit, mămică, să dau de ştire po- 
porului meu să se împace cu Dumnezeu, că nu este împăcat 
cu Dumnezeu poporul meu. 

Vino, măi poporul meu, întru dragostea lui Dumnezeu, 
dar să-ţi fie dragostea dragoste, şi nu aşa cum ţi-a fost ea până 
acum. O, că nu citeşti în cartea lui Dumnezeu, şi dacă mai ci- 
teşti, tot nu citeşti în ea, că nu se vede că ai citit în ea. Te-am 
hrănit atâta vreme cu mâncare bună şi n-ai vrut să creşti şi să 
te înţelepţeşti, fiindcă n-ai trăit întru dragostea lui Dumnezeu. 
Că L-ai vrut pe Dumnezeu, dar numai cât ai vrut tu, şi nu cât 
a vrut Dumnezeu, şi dragostea nu ţi-a fost dragoste. Dar nu e 
târziu să prinzi dragoste de Dumnezeu, şi dacă nu prinzi, şi 
dacă mai faci şi acum păcat împotriva Duhului Sfânt, ce zici, 
să nu te trezesc din acest păcat? Te trezesc, măi copilule, că 
te-am găsit că ai pe tine semnul lui Dumnezeu, şi se mn ul 
acesta apasă peste tine dacă nu te scoli întru Dumnezeu. Măi 
poporule, nu se mai poate să fii cum ai fost, şi tu nici nu vrei 
să ştii cum ai fost, că n-ai fost bine cu mine, că ai fost ca tine 

şi nu ca mine, şi Dumnezeu nu te poate avea aşa. Iată că trec 
acum pe lângă tine şi îţi aduc de ştire să vii întru binele ce- 
resc. Amin. 

M-am ridicat cu duh treaz de la cer să vă aduc întru în- 
sănătoşire, că nu se poate să vă găsească Dumnezeu aşa. Măi 
copiii mei, nu vă mai amestecaţi cu firea care mai este în voi, 
că firea care voieşte împotriva Duhului judecă pe Dumnezeu 
şi judecă înţelesurile cele adânci ale lui Dumnezeu, şi dacă nu 
înţelegi, poporul meu, tâlcul acestor cuvinte, n-ai să poţi cău- 
ta înspre îndreptarea pe care ţi-o cere ţie Dumnezeu; că dacă 
a venit Dumnezeu la tine şi te-a învăţat mereu cum trebuie să 
fii al Lui, şi dacă n-ai priceput până acum cum trebuie să fii, 
că n-ai vrut să pricepi, dă, copilule, nepăsarea de la tine, că e 
vremea să fii înţelept. O, vai de tine, măi copilul meu, dacă 
nu vii întru înţelepciune aşa cum cere Dumnezeu celor ce vor 
moşteni cu El! Că uite, am trecut pe lângă tine şi ţi-am făcut 
control şi nu te-am găsit sănătos. Eu nu te-am luat pe dinafa- 
ră, căci Duhul lui Dumnezeu pătrunde peste tot, şi ţi-am făcut 
control pe dinăuntru şi te-am găsit bolnav, măi creştinul meu, 
copilul meu. 

O, măi poporule, de ce eşti, măi, mândru? De ce? că 
toate le ai împrumutate de la Dumnezeu. O, măcar dacă te-ai 
mândri cu Dumnezeu, dar atunci ar trebui să fii numai întru 
Dumnezeu, şi nu aşa cum eşti tu acum, bolnav. Am venit să 
trec pe lângă tine şi să-ţi spun să fii smerit şi umilit, şi atunci 
vei învia întru Dumnezeu, că va învia Dumnezeu în tine. Dar 
uită-te tu la Dumnezeu, şi te uită şi la tine şi vezi dacă eşti ca 
Dumnezeu. Şi dacă nu eşti, atunci nu eşti smerit. Ai văzut de 
ce am venit la tine? Ai văzut de ce a trebuit să vin? Ca să-ţi 
aduc de ştire starea în care eşti, că eşti bolnav, copilul meu, şi 
eu am venit să te fac bine, dar să crezi că te fac bine, şi să vrei 
să te fac bine, că eu te fac bine, că am putere să te însănăto- 
şesc şi să-ţi aduc cerul. Am venit să-ţi aduc leacuri ca să le bei 
şi să te faci bine şi să înviezi, măi iubitul meu copilaş, dar să 
nu mai ieşi în afară de acestea, că n-ai să găseşti nicăieri un 
leac mai bun. O, şi tu nu te mai saturi căutând, şi tot n-ai gă- 
sit un leac mai bun, că iată, am trecut pe lângă tine, şi tu eşti 
bolnav. în zadar umbli după leacuri străine de mine, degeaba, 
că tu ai pecetea mea şi eşti al meu, şi nimeni nu are putere 
peste ce este al meu. De aceea îţi spun că nu eşti smerit, pen- 
tru că treci mereu peste mine şi peste darurile pe care le port 
pentru tine, că ai păţit cum scrie în Scriptura aceea unde zice 
aşa: «Celui ce are, i se va mai da, iar celui ce nu are, i se va 
lua şi ce are». Şi tu n-ai avut, că n-ai vrut să ai, şi ai judecat 
împotriva darurilor cu care am venit la tine ca să te ajut pe 
tine cu ele, că ai crezut că ştii mai bine şi că vezi mai bine ca 
Dumnezeu, Care era cu tine şi te învăţa să fii cu El. Aşa ai 
crezut, şi de aceea îţi spun că eşti mândru, măi copilul meu, 
că tu te crezi vrednic să stai lângă Dumnezeu, şi Dumnezeu 
te vede că eşti mândru. Dar nu numai atât, că tu, în loc să te 
umileşti în faţa măreţiei lui Dumnezeu, te-ai semeţit până 
acolo că L-ai făcut pe Domnul să Se umilească la picioarele 
tale şi să facă El ca tine. Şi El, în loc să stea în tine mare, aşa 
cum este El de mare, a stat mic la picioarele tale şi ţi-a făcut 
voile tale şi ţi-a dat lecţie de smerenie ca să înveţi să fii 
smerit, şi n-ai fost smerit. O, dacă L-aţi fi lăsat pe Dumnezeu 
să fie mai mare decât voi, ar fi fost acum gata fericirea voas- 
tră şi locul fericirii voastre. 

Iată, măi poporul meu, cum ai fost. Ruşinează-te şi te 
smereşte şi vino spre mărire, aşa cum îţi este menirea, dar vi- 
no prin smerenie, că tu n-ai vrut să fii ca Dumnezeu şi n-ai 


vrut să suferi, şi ai vrut numai să judeci şi să te cureţi de ne- 
cazuri şi de nedreptatea care te apăsa, şi n-ai făcut ca Dom- 
nul, să te fi umilit şi tu ca El ca să vii întru vremea măririi, 
căci tu trebuia să fii mare şi puternic sub atâta binecuvântare 
cu care te-a îmbrăţişat Dumnezeu. Niciodată nu a avut Dum- 
nezeu un popor mai preţuit decât tine, măi poporul meu cel 
iubit. O, şi cum ar fi trebuit tu să fii! Şi de ce nu eşti cum ar 
trebui să fii? Fiindcă nu te laşi lucrat şi fiindcă nu ai înţelep- 
ciune, şi tu zici că ai. Şi dacă zici că ai, unde este, copilul meu 
iubit? că dacă nu te-aş iubi, n-aş fi venit acum cu leacuri şi cu 
dragoste. Că am venit să fac curăţenie în inima ta, dar să mi-o 
laşi mie apoi, că tu iar o murdăreşti dacă iar mi-o iei, că nu 
ştii cum să faci cu inima ta, că uite, n-ai ştiut nici până acum. 
Te-ai încrezut că ştii, dar n-ai ştiut, că dacă ştiai, erai viu, era 
vie inima ta, şi erai bun şi sănătos. 

Poporul meu, Dumnezeu aşa are scris, că eşti poporul 
meu. M-am ridicat ca să te păstoresc şi să te cresc, dar trebuie 
să creşti repede, măi copilul meu cel mic, care trebuia să fi 
fost crescut până acum, căci ai avut ce să mănânci, şi ai avut 
cămară în care este legea lui Dumnezeu, şi ţi-a adus Dumne- 
zeu mereu bucate proaspete ca să creşti şi să mănânci cu pof- 
tă, şi tu ai dat cu piciorul şi ai vărsat oala cu mâncare dacă nu 
ţi-a mai plăcut. Şi Dumnezeu iar făcea mâncare şi iar venea 
la tine, că te ştia flămând, dar tu n-ai ştiut cum să mănânci, că 
dădeai pe jos şi o călcâi cu picioarele. Şi Dumnezeu S-a su- 
părat, şi a stat supărat, şi nu ştia cum s-o mai dea cu tine ca 
să te îmblânzească. Şi tu din zi în zi scoteai colţii, şi ai înce- 
put să-L vrăjmăşeşti pe Dumnezeu, că de ce nu mai stă la pi- 
cioarele tale. Aşa ai fost, copile, dar am avut o rămăşiţă din 
tine care n-a înşelat pe Dumnezeu, şi a ocrotit Dumnezeu 
această rămăşiţă, fiindcă te-a iubit Dumnezeu, măi poporul 
meu. Şi eu am ocrotit rămăşiţa asta şi am înţelepţit-o şi am 
împutemicit-o şi am umplut-o de iubire cerească şi am pus-o 
de mijlocire între tine şi Dumnezeu, ca să te izbăvească Dum- 
nezeu, să te însănătoşească, să-ţi vindece ochii şi inima şi 
iubirea, să vindece poporul meu de minciună şi de viclenie şi 
de ură. Dar să nu spui, măi poporule, că nu eşti bolnav, că 
dacă nu te smereşti acum, n-am, măi, pe unde intra la tine. 
Fă-te singur mic în ochii lui Dumnezeu, măcar acum fă-te 
mic şi lasă-L şi pe Dumnezeu să mai fie mare, că uite, am tre- 
cut pe lângă tine şi nu te-am găsit bine. 

Măi copiii mei, lăsaţi, mămică, pe Domnul să vă ia tina 
de pe ochi ca să vedeţi şi să vă vindecaţi, că am dintre voi co- 
pilaşi urâţi de voi, dar aceştia sunt mari la Dumnezeu, şi voi, 
în loc să vă bucuraţi de ei, că i-a făcut Dumnezeu mari pentru 
voi, pentru fericirea voastră, o, voi ce faceţi, şi până când veţi 
fi judecătorii tainelor lui Dumnezeu? Măi copilule măi, dar 
cine eşti tu? Cine crezi tu că eşti ca să judeci lucrurile lui 
Dumnezeu? 

Copiii mei, am venit să vă scot din starea asta. Nu vă 
mai ridicaţi aşa de sus până la cele mai adânci taine cereşti. 
Ştiţi voi cine a făcut aşa? şi ştiţi voi ce a păţit acela? Lăsaţi-vă, 
măi mămică, mai mici, şi nu mai săpaţi la rădăcinile pe care 
nu le-aţi sădit voi şi pe care nu le-aţi udat voi. Nu umblaţi, 
mămică, la ele, că n-o să le puteţi voi scoate de la locul lor. 
Eu de aceea m-am ridicat să ud aceste rădăcini, să crească şi 
să se înmulţească şi să se întărească şi să dea viaţă pe pământ. 
Amin. 

Puneţi-vă bine cu Dumnezeu şi cu lucrurile Sale, dar 
nu aşa cum vreţi voi, ci aşa cum zice Dumnezeu, că dacă am 
dintre voi fii cu care vă slujesc vouă, apoi voi să fiţi alături cu 

inima de ei, adică să nu fiţi împotriva a ceea ce fac cu ei pen- 
tru voi. Eu am mult de lucrat acum, că vine ziua biruinţei me- 
le, dar am nevoie de pace şi de linişte de la voi, şi nu de ură 
sau de clevetire sau de invidie sau de neînţelepţire. 

Am venit să vă spun să nu mai căutaţi să stricaţi sau să 
tulburaţi aşezările mele sau să le judecaţi împotriva binelui pe 
care vi-1 lucrez. Şi vă spun să nu mai râvniţi cum vreţi voi, ci 
să râvniţi cum vrea Dumnezeu, că dacă Dumnezeu l-a trimis 
pe Moise pe munte să se roage, voi să nu faceţi ce a făcut po- 
porul cel de atunci, de şi-a făcut idol şi a jucat în jurul lui, că 
ştiţi cu ce plată a fost plătit de la Dumnezeu poporul cel de 
atunci. 

Măi mămică, treziţi- vă şi nu pieriţi şi luaţi bine în ini- 
mă, că m-am suit într-un loc ocrotit şi am luat cu mine un bu- 
chet de inimioare, şi acolo fac ce a făcut Moise, şi ce a făcut 
Do mn ul când S-a suit în munte ca să Se roage, dar nici 
Moise, şi nici Domnul n-au luat cu ei poporul, că nu s-ar mai 
fi putut ruga pentru poporul cel înrăutăţit. Dacă este unul 
pentru ca să ţină cârmă sus într-o cetate, cum e şi la noi, la noi 
în România noastră, poate oricine sau care cum ar vrea, să 
meargă atunci când îi vine, la acela? Nu poate, măi copii, că 
acela nu-şi pune credinţa în oricine sau în toţi, că nu-i cu- 
noaşte pe fiecare, şi nu se poate aşa. El are pe alţii, şi are 
multe scări, şi el stă liniştit pentru ca să poată veghea bine. 

Măi copiii mei, voi căutaţi să înţelegeţi bine aceasta, că 
nu mai vreau să înţelegeţi rău. Eu vreau să vă înţelepţesc, mă- 
mică, vreau să vă îndeletnicesc cu înţelesul cel bun în toate 
câte vă aduc. V-a spus Dumnezeu să fiţi cuminţi, să vă rugaţi 
şi să aveţi răbdare, ca să vă vadă ascultarea. A ştiut Dumne- 
zeu de ce vă cere asta, şi aţi văzut de ce a cerut aşa. Dar nu v-am 
avut, mămică, aşa cum trebuie, în ascultare, că mereu v-am 
avut în nemulţumire, şi nu mai ştie Domnul cum s-o mai dea 
cu voi, că Dumnezeu zice altfel, şi poporul meu nu mai are de 
unde să ştie cum zice Dumnezeu, că iată, Dumnezeu nu mai 
crede în poporul Său, că a încercat pe poporul Său şi nu l-a 
găsit credincios ca să poată crede Dumnezeu în el. Şi dacă n-ar 
fi păstrat Domnul o rămăşiţă, o, mămică, era greu de acest po- 
por. Bucuraţi-vă, şi nu vă mâhniţi că are Domnul ceva pus 
deoparte pentru voi, pentru binele vostru, dar acel bun este 
pus deoparte, şi nu aşa cum aţi vrea voi. Nu se poate cum 
vreţi voi cu acest bun, că eu mă lupt pe toate laturile să aibă 
pace şi linişte şi putere cu Dumnezeu, ca să fac izbăvire pen- 
tru poporul meu cu acest bun, cu acest mănunchi de inimi. 

Mă doare că poporul meu nu are înţelepciune, că uite, 
nu mă pot bizui pe el. Poporul meu, în loc să lucreze bine lu- 
crează rău, şi nu mă pot bizui pe el. 

Citeşte, copilul meu, în legea lui Dumnezeu şi vezi da- 
că eşti aşa cum scrie să fii. Şi dacă eşti cum cere legea lui 
Dumnezeu, atunci eşti în iubire şi în lumină şi în înţelepciune, 
şi atunci ai fi bucuria cerului. O, că dacă ai fi smerit, n-ai mai 
judeca pe nimeni, şi te-ai judeca numai pe tine şi ai fi fericit 
şi bun, şi toţi ar fi buni pentru tine atunci, şi ai fi ca şi cuvân- 
tul acela care zice: «Ce-mi poate face mie omul?», dar tu ri- 
dici mereu caz asupra aproapelui tău, şi legea nu spune să faci 
aşa. O, mare durere este aceasta, că tu numai aşa faci, şi când 
faci aşa, tu te crezi bun, şi nu mai eşti smerit. Când a fost 
Domnul pe pământ, a spus la lume păcatul şi a descoperit fă- 
ţărnicia lumii, şi lumea L-a urât şi L-a judecat şi L-a omorât. 
Aşa şi tu, măi creştine al meu, tu nu stai să ţi se vadă starea 
ta cea rea, şi urăşti şi învinuieşti pe cel ce vrea cu mine, pe cel 
ce are pe Dumnezeu, şi faci cu el ce a făcut cu Domnul 


poporul cel de atunci. Nu, măi copilul meu, nu aşa, mămică, 
fiindcă eu am să-ţi arăt că nu este aşa cum vezi tu, că tu vezi 
răul bine, şi binele, rău, şi eu am venit la tine să-ţi aduc lea- 
curi şi să te ridic ca să te am viu, dar nu mai fi, copilul meu, 
cum vrei tu, că dacă rămâi cum vrei tu, nu mai poţi să simţi 
ce e bine şi ce e rău, şi atunci, nici cel bun nu vrea cu tine, 
căci cel bun se fereşte şi fuge de cel rău şi luptă să scape de 
cel rău. Eu am venit să te aşez întru dragoste, dar întru dra- 
gostea cea curată şi bine înţeleasă, măi copilul meu. O, tu li- 
niştea şi pacea n-ai să ţi-o găseşti dacă n-ai să fii smerit şi da- 
că n-ai să fii mulţumit cum îţi spune Dumnezeu să fii. Uită-te 
la tine, că umbli să te faci fericit şi să fii mulţumit şi tot nu 
eşti, pentru că n-o să facă Dumnezeu ca tine, fiindcă n-o să-Şi 
strice Domnul planul Său pentru ca să-ţi joace ţie în strună, şi 
pentru că nu este ca Dumnezeu ceea ce vrei tu, că tu, dacă ai 
un copil pe care l-ai lăsa să facă ce vrea el, ce poţi scoate din 
el? Nimic, şi îţi mai şi strică tot ce ai, şi îţi strică şi numele 
tău cel bun. 

lată de ce nu pot eu să te mai las cum vrei tu. De aceea 
m-am ridicat spre tine să te trezesc, ca să fii, de acum, înţelept 
de la Dumnezeu şi de la legea Sa şi nu de la legea ta, că tu nu 
ştii să-ţi faci lege bună. Lasă-I tot lui Dumnezeu dreptul aces- 
ta şi mulţumeşte-te cu legea pe care a Scut-o Dumnezeu, şi 
hai, măi copilule, să ne trezim cu toţii. Scoate pe masă legea 
şi te uită mereu în ea şi fă ca ea, pentru că tu eşti copilul lui 
Dumnezeu, dar hai, de-acum înainte, să se cunoască la tine că 
eşti copil al lui Dumnezeu. O, că te-aş învăţa zi şi noapte, dar 
dacă vrei ca Dumnezeu, nu-ţi trebuie multă învăţătură, nu, ci 
numai să vrei să fii ca Dumnezeu, şi eşti. Nu să umbli mereu 
cu învăţături pe mână şi tot să nu fii bun, că atunci te va 
judeca învăţătura aceea care a venit mereu la tine şi nu ţi-ai 
însuşit-o. 

O, şi nu mai căuta să duci ce nu poţi duce, că mai bine 
decât tine ştie Dumnezeu ce poţi, că te pune la probă să vadă 
ce poţi, dar nu o lua tu înainte, că dacă ai fi priceput ce fel de 
vreme este vremea în care trăieşti, ai fi înţeles şi ce lucrare 
este aceasta în care te-a chemat şi pe tine Dumnezeu, că nu 
te-a chemat că ai fost tu cineva, şi te-a chemat pentru că ai 
fost slab şi trebuiai miluit mai mult decât alţii mai buni ca 
tine. De milă te-a chemat Dumnezeu, şi tu ai ajuns să baţi din 
picior să-ţi ştie Dumnezeu de frică. Lasă de acum pretenţia ta 
deoparte şi dă-1 voie lui Dumnezeu să-ţi zică ce să faci. De 
aceea îţi spun să scoţi pe masa ta cartea legii şi să fii copil al 
legii lui Dumnezeu, şi dacă mai ai şi pecetea de la mine, 
atunci vei fi cu mine, mămică, fiindcă al meu eşti, măi popor 
creştin, că vine vremea să te înmulţesc din zi în zi, dar să te 
înmulţesc eu, că tu nu ştii ce să strângi, şi tu trebuie să strângi 
cu mine şi nu fără mine, că eu sunt cu culesul la voi. Nu te 
mai împovăra cu griji, că nici grijile nu ştii să ţi le alegi, că în 
lucrarea asta nu se poate sta şi nu se poate ieşi din ea după so- 
cotinţa ta, că ori te laşi în ea, ori te laşi urmărit de ea, şi iată 
că n-ai putere. Lasă tu puterea lui Dumnezeu în tine, lasă vo- 
inţa lui Dumnezeu peste tine şi fii cuminte şi te roagă şi iu- 
beşte şi împlineşte, ca să fii spre slava lui Du mn ezeu şi să fii 
popor al lui Dumnezeu. 

O, nu mai sta în nemulţumire, că zbuciumul tău îmi dă 
mie de lucru. Starea ta de zbucium întârzie vremea, şi e târzie 
vremea, măi copii. Hai să fim buni, mămică. Hai să grăbim 
vremea cea bună, că vremea e târzie şi toamna e sosită. 

Copiii mei, treziţi-vă bine, că pentru asta m-am ridicat, 
ca să-mi trezesc poporul întru vremea cea bună. Aceasta este 

vremea cea proorocită, măi copilaşii mei, şi a noastră este 
vremea aceasta. Amin. 

Pace ţie, Israele! Amin, amin, amin. 

16/29 septembrie 1990 

Cuvântul sfintei Virginia către Marian Zidaru 

Gloria bucuriilor vine pe uşa smereniei. 

O măi copiii mei, copii ai slavei cereşti, se bucură 
jmama Gigi de voi, şi iată, se bucură slava ce- 
rească şi vă ajută, că e vremea împlinirilor celor mai glorioase 
proorocii care au fost proorocite pentru vremea aceasta de 
glorie cerească. 

Stă Tatăl ceresc şi Se uită la voi cu o dragoste de neîn- 
chipuit. Stau sfinţii şi îngerii în jurul vostru ca nişte ghirlande 
cereşti, pline de slavă şi de lumină. S-a întors mama Gigi glo- 
rioasă, că mama Gigi este regină la voi, şi am adus înapoi pe 
copilul meu cu care am început marele apostolat, pe copilul 
pe care l-am aflat vrednic de a-mi împrăştia solia mea pe pă- 
mânt, căci copilul acesta crede, măi copii, crede şi vine întru 
împlinirile cele din credinţă aşa cum au făcut atâtea scule 
dumnezeieşti pe care le-a folosit Dumnezeu întru lucrările 
Sale. Dar împlinirile de astăzi sunt privite de toate sculele ca- 
re au lucrat întru Dumnezeu, că n-au fost vreodată împliniri 
mai glorioase ca acelea care trebuie să se împlinească în vre- 
mea aceasta, căci aceasta este vremea desăvârşirilor împlini- 
rilor cele proorocite. Cu împlinirile de astăzi se desăvârşeşte 
întreita lucrare a Preasfintei Treimi, ca apoi să intre totul în 
odihnă, în slavă şi în serbare veşnică. Amin. 

Copiii mei, am venit acasă cu glorie, căci cuvintele pe 
care vi le-am adus la plecare atunci când am plecat cu acest 
copil al meu, acele cuvinte le puteţi acum pricepe mai bine. 
De aceea v-am spus că înţelesul cuvintelor mele este de fie- 
care zi, şi să vă faceţi timp şi pentru înţelesul cuvintelor ce 
vin cu mine de sus. 

Măi copilul meu care ai fost cu mine în depărtare, ţi-am 
făcut primire tot eu, te-am întâmpinat tot eu, mămică, şi ţi-am 
dat ce am putut eu să-ţi dau. Am de stat de vorbă cu tine de 
acum încolo. Vom mai avea multe de făcut, şi îţi cere mama 
Gigi dragostea ta, legată bine cu ascultarea şi cu dreapta so- 
coteală, căci planul Domnului este bine, bine întocmit, şi tre- 
buie să mergem bine după planul acesta, şi trebuie multă înţe- 
lepciune, multă răbdare şi multă, multă linişte a duhului cel 
lucrător. Acum, îţi cere mămica să te odihneşti şi cu trupul, 
dar şi duhul să ţi-1 odihneşti, căci duhurile voastre trebuie să 
aibă multă pace întru răbdarea cea bine înţeleasă, ca să putem 
merge bine înainte, după planul pe care-1 avem întru Do mn ul 
Iisus Hristos, Care va supune totul sub puterea Sa şi Care, 
apoi, va preda Tatălui împărăţia, şi apoi, copiii mei, o, ce va 
fi! că va fi apoi ca voi să primiţi totul din mâna Tatălui ceru- 
rilor. Amin. 

Am spus că vom lucra numai cu minuni. Bucuraţi-vă 
că lucrăm aşa şi numai aşa, că aşa este acum. Am dus, mămi- 
că, de aici, am dus la cel uns de la Dumnezeu (regele Mihai, 
n.r.), podoabe de la Noul Ierusalim, podoabe care nu se mai 
găsesc pe pământ, că pământul de la voi de aici nu mai este 
pământ. Am zis ca să ştiţi de la cuvintele mele că vor umbla 
regi întru mărirea care se coboară la voi de la cer. Am zis că 
lumea se va pleca şi se va supune sub această lucrare care va 
umple pământul de slavă văzută. Am zis şi am să mai zic, dar 
acum vă aduc aminte de cuvintele Scripturii şi mă bucur şi vă 
spun aşa: iată eu şi pruncii pe care mi i-a dat Dumnezeu spre 


semne şi minuni în Israel! Pruncii mei vor fi purtaţi pe braţe 
şi se vor înfăşură întru slava care este de la Dumnezeu, căci 
aşa este scris, copiii mei, dar îmbrăţişaţi smerenia Domnului, 
căci toate, ale voastre sunt. 

Rămâneţi cu inimile întru pace şi întru linişte şi întru 
bucurie plină de linişte şi de pace, căci gloria bucuriilor vine 
pe uşa smereniei, şi numai pe această uşă intră şi iese slava 
cerească întru lucrările ei. Rămâneţi întru taina Ierusalimului 
ceresc ca să fiţi îmbrăcaţi întru puterea cea lucrătoare de mi- 
nuni, căci minunile de astăzi sunt anevoie de înţeles, dar vouă 
vi s-a descoperit această înţelepciune. Fiţi întru înţelepciunea 
aceasta, măi copii, ca să pricepeţi lucrarea lui Dumnezeu, şi 
fiţi uniţi cu mine, căci cu mine, mămică, veţi triumfa, şi nu 
fără mine, copii ai bucuriei mele. Amin, amin, amin. 

24 septembrie/7 octombrie 1990 

Cuvântul sfintei Virginia către Marian Zidaru 

Chemare la lucrarea apostoliei, care va face duh de trezire peste 
România şi peste înţelepţii pământului românesc. 

tă şi aşteaptă duhul lui mama Gigi pe lângă voi, 
copilaşilor. O, dacă aţi râvni voi după darurile 
care curg prin cuvintele de la mine nu v-ar ajunge timpul 
să-mi scrieţi mie, că aşa pot eu vorbi acum, aşa, mămică, şi 
mă folosesc de voi ca să pot vorbi cu voi. Fără voi nu pot 
vorbi cu nimeni, şi eu trebuie să vorbesc mult de tot acum, că 
asta îmi este misiunea, şi e misiune pentru învierea cea mare 
şi pentru ca să ridic coroana română deasupra tuturor înălţi- 
milor de pe pământ, ca să ridicăm România noastră la treapta 
strălucirii care o aşteaptă, căci strălucirea care o aşteaptă pe 
ea a fost proorocită în toate timpurile, de toţi proorocii, pentru 
că România este Canaanul în care va trăi şi va intra tot nea- 
mul cel ales al Noului Ierusalim. Ea este Noul Ierusalim, care 
va triumfa peste toate popoarele şi peste toate înălţimile, căci 
în vremea aceasta Domnul alege iarăşi Ierusalimul, şi Dom- 
nul Se va odihni de toate ale Sale în Ierusalimul acesta ales. 

Aşteaptă Domnul odihna, măi copilaşilor. Vedeţi voi, 
fiilor, vedeţi bine că nimeni până acum n-a avut de făcut ce 
aveţi voi de făcut pentru odihna lui Dumnezeu, că Dumne- 
zeu acum îşi desăvârşeşte lucrarea Sa, pentru ca apoi să intre 
totul în odihna slavei lui Dumnezeu, El, împreună cu aleşii 
Săi, şi prin aleşii Săi să intre în odihna aceasta tot neamul lui 
Dumnezeu. 

Copii ai lucrării mele, fii ai acestei lucrări, v-am spus 
că înţelesul cuvintelor mele este de fiecare zi şi că noi trebuie 
să lucrăm în fiecare zi. Eu în fiecare clipă pot lucra, dar nu 
pot, mămică, fără voi, că pe voi v-am ales, că uite, n-am mai 
avut pe alţii ca şi pe voi, n-am avut, mămică, mă credeţi? De 
aceea m-am luptat tot timpul, de când sunt în duh, ca să nu vă 
las să pieriţi, că ştiam de planul lui Dumnezeu şi ştiam cum 
trebuie să fie şi ştiam de la Dumnezeu de lucrul vostru cu 
mine. Dar dacă vă spun vouă tainele lui Dumnezeu, iată că 
trebuie să pricepeţi bine că nu puteţi să fiţi ai voştri, ci ai 
planului lui Dumnezeu şi ai lucrului lui Dumnezeu. 

Copiii mei, prindeţi curaj şi ridicaţi-vă mai bine spre 
cele proorocite de Duhul lui Dumnezeu, căci trebuie să se îm- 
plinească toată cartea lui Dumnezeu, toată schiţa lui Dumne- 
zeu. Trebuie să descopere Dumnezeu poarta de intrare în Ca- 
naan, şi aceasta este lucrarea pe care trebuie să o desăvârşim. 
Iisus Hristos este uşa, şi trebuie să fie înţeleasă această intra- 
re, fiindcă nu se poate sări peste poartă în acest staul al nestri- 
căciunii, adică al veşniciei, că vor intra înţelepţii pământului 

pe ea, dar va trebui să ştie aceştia că uşa aceasta şi cheia aces- 
tei uşi este Iisus Hristos, Care a arătat cum se deschide aceas- 
tă uşă. 

Copilul meu iubit, cel cu care am fost în depărtare, te-am 
adus acasă cu biruinţa cu care trebuia să vii, şi trebuie să pri- 
cepeţi că aşa lucrează Dumnezeu acum, după cum este scris 
pentru vremea de acum. Trebuie să ne rugăm pentru coroana 
României ca să vină în România, că dacă vine ea acasă, vine 
cu cel ce o are dată de Dumnezeu. Rugaţi- vă pentru cel ce are 
coroana română să poarte în gândul lui gândul lui Dumnezeu, 
să poarte în credinţa lui credinţa lui Dumnezeu, să crească în 
inima lui dorinţa după Dumnezeu şi după hrana lui Dum- 
nezeu, să aibă întru merindea lui merindea lui Dumnezeu, cea 
dăruită de la Dumnezeu, ca să se sfinţească şi să se pregăteas- 
că şi să se învrednicească de întoarcerea sa în slujba lui Dum- 
nezeu, şi când va veni, să fie aşa cum scrie în Scriptură, să fie 
după cum zice Dumnezeu să fie, că altfel nu se va putea să fie 
decât aşa cum este scris. Amin. 

Copilul meu, am de stat de vorbă cu tine, mămică. 
Vreau să te aşez bine întru înţelepciunea cea bună, că trebuie 
să lucrăm cu toată atenţia, după dreptarul lui Dumnezeu şi ca 
Dumnezeu. Mai întâi de toate, iată ce ai de făcut: aşează-L 
bine pe Dumnezeu în tine, măi mămică. Do mn ul a umblat şi 
a stat în mijlocul lumii, şi le vorbea cărturarilor şi stăpânilor 
lumii şi înţelepţilor lumii, şi lucra cu minunile printre aceştia, 
şi nimeni n-a putut să-I facă rău până ce El nu S-a lăsat în 
mâinile necredincioşilor ca să-Şi desăvârşească puterea Sa 
dumnezeiască. Aşa a fost atunci, că dacă n-ar fi fost aşa, voi 
n-aţi fi avut astăzi ce aveţi, că-L aveţi pe Dumnezeu întru toa- 
tă măreţia Sa, căci El aşa a spus: «Mă duc, că dacă nu Mă 
duc, nu voi putea veni la voi. Mă duc la Tatăl ca să pot veni 
la voi, şi ca să faceţi voi lucruri mai mari decât toate câte s-au 
făcut vreodată». 

O, copilul meu, vorbesc cu tine despre Dumnezeu, ca 
tu să poţi vorbi despre Dumnezeu. Mai întâi de toate, asta va 
fi să faci: să-L arăţi pe Domnul Cel din tine la toţi cei printre 
care te-am trimis să mergi acum, căci aceştia va trebui să-L 
vadă pe Dumnezeu în tine. Şi precum Maria Magdalena s-a 
umplut de iubire şi de dor după Domnul atunci când a trecut 
pe lângă El, aşa, mămică, să păţească toţi cei printre care te 
porţi. Iată de ce trebuie să se vadă în tine blândeţe şi răbdare 
şi iubire şi viaţă vie, că de la acestea răsare iubire vie. Să vadă 
toţi în tine tronul iubirii de Dumnezeu, şi când vor vedea cât 
de frumos şi de veşnic este cel ce este ca Dumnezeu, atunci 
vor înţelege ei adevărata slavă a vieţii. Nu te teme că nu vei 
putea să fii aşa, că binecuvântarea cu care te va însoţi Dum- 
nezeu va face să fii aşa. Asta trebuie să faci acum, şi ca să poţi 
să faci aşa, trebuie ca inima ta să fie tronul păcii. Nu se poate 
fără încercări, mămică, dar în încercări tu să-L aduci pe Dom- 
nul faţă în faţă cu tine, că Domnul a suferit, şi a putut suferi 
cu dragoste, dar Domnul a fost plin de pace şi de mulţumire 
în faţa Tatălui Său în toată lucrarea Sa. Şi apoi, iată ce trebuie 
să faci: trebuie să ai lărgime în inimă ca să încapă în ea cei pe 
care ţi-i voi arăta, ca să nu fie ei în strâmtorare în casa inimii 
tale în care stă Dumnezeu. Şi va face Domnul apoi ca tu să 
încapi cu lărgime în inima lor, că va lucra puterea lui Dumne- 
zeu şi Duhul lui Dumnezeu ca să nu fii tu în strâmtorare în 
casa inimii lor, şi atunci va fi ca şi ei să-L împlinească pe 
Domnul întru ei, şi uite, măi copilul meu, cum Se naşte Dom- 
nul în casa multora. 

Şi iată ce-ţi mai spune mămica: te învaţă cum trebuie să 
foloseşti râvna ta, cum trebuie să-ţi fie râvna, că şi acest înţe- 
les este de mare preţ, fiindcă astăzi oamenii nu ştiu să deose- 


bească dreapta de stânga lor, şi oamenii au încredere în min- 
ciună, măi mămică. Sunt multe suflete largi şi bune, dar nu 
ştiu acestea să deosebească dreapta de stânga lor, şi de aceea 
trebuie să ştim cum şi când şi cu cine să împărţim râvna noas- 
tră după Dumnezeu. Pământul acestor inimi este îmburuienit, 
şi dacă arunci sămânţă bună de la tine, nu găseşte în ei loc 
prielnic şi lumină, şi dacă te duci apoi să vezi cum creşte să- 
mânţa şi dacă dai să smulgi buruienile cele înrădăcinate, nu-i 
convine stăpânului casei, că nu ştie să deosebească dreapta de 
stânga sa. Eu am avut o mulţime de copii, şi îi învăţa Dumne- 
zeu ce să folosească şi ce nu, şi ziceau mereu: „Da, Doam- 
ne! dar se duceau apoi să întrebe pe morţi dacă este bine ce 
i-a învăţat Dumnezeu. Se duceau şi îi spuneau lui Irod ceea ce 
nu trebuia să ştie acesta, şi apoi Irod căuta viaţa lui Dumnezeu 
ca s-o prindă şi s-o omoare, căci Irod este din fire viclean, şi 
nu ştia Dumnezeu apoi cum să mai apere viaţa copiilor Săi, 
dar astăzi lucrează Domnul cu biruinţa Sa, şi Irod moare de 
mânie. Când eram în trup, mă temeam şi eu de Irod, fiindcă 
aveam copii care treceau pe la el, şi el mă prigonea, că totdea- 
una a prigonit el pe Dumnezeu. De aceea ne trebuie multă în- 
ţelepciune, ca să-l păcălim pe Irod şi să moară Irod, că Dom- 
nul este împăratul peste tot, şi tot mai mult peste tot. Trebuie, 
mămică, să lucrăm numai sub aripa Duhului de la Dumnezeu, 
ca să rămână în picioare tot lucrul nostru. Cercetează-1 bine pe 
cel din faţa ta şi lasă-1 mai întâi să-ţi arate tot ce are el şi cum 
are el, ca să ştii apoi ce să faci cu el, căci apostolii au avut 
această înţelepciune de la Duhul Sfânt. De aceea ţi-am spus că 
trebuie mai întâi să încapă ei în inima ta, ca să vadă cum este 
în ea, şi apoi va fi ca să încapi şi tu în inima lor. Acesta este 
rostul cel bun al unui apostol dumnezeiesc, căci până nu-i cu- 
noşti, nu-i poţi câştiga de partea lui lisus Elristos ca să-i faci să 
fie asemenea cu viaţa lui Iisus Hristos. Ai văzut câtă putere a 
avut cuvântul Domnului când i-a spus lui Zaheu să vină spre 
El ca să-L ia să cineze în casa sa. Dar îi văzuse inima pornită 
spre Dumnezeu, şi nu-i mai trebuia lui Zaheu decât lucrarea 
cuvântului cu care l-a luminat Dumnezeu pe el şi pe toată casa 
lui, căci el L-a vrut pe Domnul. 

Vreau să fac lucruri măreţe, măi copii, şi nici nu vă daţi 
seama de câtă pace aveţi nevoie, de câtă linişte şi de câtă mul- 
ţumire. Duhul Sfânt are lucrare măreaţă, şi El Se uneşte cu 
duhul păcii din voi. Şi iar vă rog, şi mereu am să vă aduc 
aminte că trebuie să fiţi fiii păcii, ca să poată Duhul lui Dum- 
nezeu să aibă putere în voi şi să lucreze cu putere. Aveţi de 
acum nevoie de ajutorul meu, căci dacă mă ajutaţi să fiu la 
voi cu toate cuvintele mele, ele vă vor fi de ajutor spre pace, 
dar vă vor fi de învăţătură în tot ce veţi avea să faceţi, că 
Dumnezeu a spus că va lumina cu voi pământul, dar pământul 
inimilor multora, şi se va face cer nou şi pământ nou de la 
Dumnezeu, şi se va face lumină, măi copii. 

învăţătorii legii lui Dumnezeu cunosc litera legii, dar 
nu are Dumnezeu din ei după placul Său, că nu au viaţa lui 
Dumnezeu în ei şi nu vor să ştie că litera legii îi va nimici de 
la Dumnezeu. Şi dacă ar afla ei taina lui Du mn ezeu care lu- 
crează cu voi, şi viaţa lui Dumnezeu care trăieşte la voi, ar 
căuta caz de judecată cu voi şi v-ar duce la Pilat. De aceea va 
trebui să ştim cum să lucrăm, căci tainele din vremea de acum 
sunt anevoie de înţeles. Că uitaţi-vă la poporul meu, care a 
mâncat mereu fructul celor mai mari cuvinte cereşti, şi nu s-a 
lăsat spre viaţa cu Dumnezeu nici poporul meu, că a fost rece 
cu inima acest popor şi n-a avut dragoste. O, de aceea trebuie 
să luptăm şi să ne rugăm cu putere, să răzbească Domnul cât 
mai curând cu învierea bisericii Sale, ca să fie cârmă bună din 
biserică, şi să vină cel ce va lua cârma, şi cel ce are coroana, 

şi să stea cu cârmă bună, aşa cum este scris, şi o să vedeţi apoi 
libertate după adevăr, şi o să vedeţi atunci minuni, şi o să lu- 
craţi atunci minuni. Dumnezeu lucrează minune mare cu voi, 
măi copii, dar acum taina aceasta este ascunsă, şi se lucrează 
în ascuns ca să prindă putere, şi, apoi, cu această putere se va 
lucra cu minuni, şi poporul meu va reveni la matca sa, şi Ieru- 
salimul se va arăta şi se va întregi într-o clipă, la glasul sune- 
tului de trâmbiţă. Şi tu, copilul meu, vei fi atunci arătat de 
Dumnezeu ca mărturie, că te va arăta Dumnezeu că ai fost cu 
El şi că ai fost al Său. 

Vă dă Domnul de lucru după cum este scris în planul 
Său de lucru, dar dacă nu este ceva scris în planul Său, nu vă 
dă, măi copii, că are Domnul o mulţime de cereri de la mulţi 
copii de ai mei, dar dacă cererea nu se aseamănă cu planul 
Domnului, nu se împlineşte. O, aş vrea să pot fi mereu cu cu- 
vântul meu între voi, ca să ştiţi din planul lui Dumnezeu şi să 
rămâneţi întru el şi numai întru el, ca să ieşim cu biruinţa mai 
curând. Ţineţi-mă aproape cu voi, şi nimic nu se va strica din 
cele ce trebuie să fie întru planul şi schiţa de la Dumnezeu. 
Nu mai este mult până la bucurie, dar mai trebuie un picuţ să 
mergem înainte cu ce am început aici, ca să înviem mai întâi 
acest popor adormit, să-l mişcăm un picuţ din loc, să suflăm 
duh de viaţă peste el, şi apoi să lărgim cortul lui Dumnezeu, 
prin puterea ce va lucra, căci biserica va trebui să învieze şi 
să împartă viaţă şi cunoştinţă peste trupuri, şi multe trupuri se 
vor ridica atunci din ţărâna pământului şi se vor umple de duh 
de viaţă. Şi precum Elisabeta a cunoscut cu duhul pe Maica 
lui Dumnezeu, aşa şi acum, Duhul lui Dumnezeu va desco- 
peri pe fiii lui Dumnezeu, şi aşa va arăta atunci Domnul lu- 
crarea Sa la toată făptura, şi Ierusalimul va triumfa şi va stră- 
luci peste popoare. Amin. 

Copilul meu, să faci numai ce se poate face acum, şi 
aşteaptă de la Dumnezeu, că El îţi va aduce cuvânt în tot ceea 
ce va trebui să faci, căci Domnul vrea să vă ferească pe voi 
de toate răutăţile de acum, şi numai fiii răutăţii să fie prinşi în 
teascul răutăţii care se va vărsa pe pământ. 

Veţi lucra mult, mămică, şi va fi Dumnezeu mare, şi 
aproape este această vreme, dar fiţi bine pregătiţi pentru 
această vreme. Am să fac, mămică, în aşa fel să aduc pace 
multă în acest acoperământ, să fie duh de pace aici, şi rându- 
ială mai bună în toate, ca să se poată scrie aici cuvintele mele, 
căci iată, am să dau cuvânt puternic de răspândit în lume, dar 
va trebui lucrat cu înţelepciune şi cu atenţie pentru răspândi- 
rea lui. Voi veni şi vă voi învăţa cum să faceţi ca acel cuvânt 
să ajungă la cei ce vor veni de departe la voi, la cei ce vor pu- 
tea face cunoscut în toată lumea ce vrea Dumnezeu cu Româ- 
nia. Am să caut să fac o trezire bună, un duh de trezire peste 
popoare, dar un duh de trezire pentru România şi pentru în- 
ţelepţii pământului românesc voiesc să fac mai întâi. 

Fiţi atenţi cu aceste taine, nu cumva să se audă dincolo 
de poartă, că nu se poate, măi copii, să fie despecetluită tai- 
na lui Dumnezeu în faţa celui străin de taina aceasta. Pe- 
cetluiţi-o între voi, şi afară să nu se audă, şi fiţi ai lui Dum- 
nezeu într-o singură inimă, cu toată taina Sa, căci voi nu 
puteţi cunoaşte în om credincioşia, pe care numai Dumnezeu 
o poate cunoaşte. închideţi bine uşa tainelor de la Dumnezeu, 
ca nu cumva să umble careva la ele şi să strice ceva, că nu se 
poate să se strice ceva din taina planului lui Dumnezeu, şi 
aceasta trebuie să se împlinească, şi numai atunci se va putea 
şti, că se vor vedea împlinirile tainelor lui Dumnezeu şi va fi 
totul întru bucurie. Amin, amin, amin. 

30 septembrie/ 13 octombrie 1990 


Cuvântul sfintei Virginia către păstorul Daniel 

Ocrotirea lucrării cuvântului de lucrarea celor răzvrătiţi. 

C opii ai crucii lui Iisus Hristos, copiii mei, dacă 
aţi vrea voi să înţelegeţi mereu câtă pace trebuie 
să aveţi şi câtă mulţumire bună şi că de pacea de aici atârnă 
toată puterea cea lucrătoare a Duhului Sfânt! Voi trebuie să 
fiţi buni şi bine aşezaţi întru viaţa lui Iisus Hristos, căci toate 
câte sunt de făcut au nevoie de puterea cea aşezată în voi de 
Dumnezeu; iar puterea şi lucrul de la Dumnezeu trebuie să se 
sălăşluiască înăuntrul vostru, şi înăuntrul vostru trebuie să fie 
plin de pacea lui Dumnezeu. Că vă mai văd, mămică, şi mai 
necăjiţi şi mai lipsiţi de mulţumire, şi nu ştiţi bine cum să staţi 
împotriva supărării şi nu ştiţi să lucraţi împotriva ei ca să 
găsesc eu pace deplină la voi şi duh liniştit în toţi, ca să pot, 
mămică, să vorbesc cu voi şi să fac treabă cu voi şi să fiu cu 
voi ca să vă ajut cu sporul cel ceresc întru toate. 

Sunteţi neputincioşi şi voi, şi sunteţi mititei, şi mi-e mi- 
lă de voi când văd cum vă luptaţi cu toate, şi trebuie să vă ier- 
te şi să vă creadă mămica, dar credeţi-o şi voi pe ea, că aceas- 
ta e vremea lucrului ei, măi copii. Ea cu cine să se ajute? Ea 
cum să vorbească şi cum să aducă la voi cuvintele ei ca să lu- 
creze prin ele? Cum? că iată, tot voi trebuie s-o ajutaţi şi pe ea. 

Hai să le facem pe toate, măi mămică. Hai, că aţi văzut 
ce mult vă ajut în toate dacă văd primire şi pentru cuvintele 
mele şi dacă văd că faceţi după cuvintele mele, că v-am spus 
că avem multe de făcut şi avem lucruri mari de lucrat. 

O, cine să vă mai ajute şi pe voi? Cine să vă mai cerce- 
teze şi vouă neputinţele şi durerile? Cum să fac eu să vă pot 
ajuta mai mult, să vă pot mângâia mai mult, ca să aveţi putere 
cu mine şi pentru mine? Lucrul vostru cu mine, acesta este cel 
mai mare lucru de făcut. Cum să vă mai descurce mămica de 
încurcăturile voastre ca să mă ajutaţi şi pe mine? Că pe voi vă 
ajutaţi, iar dacă avem dragoste, pe toate le facem, dar hai să 
avem mai multă dragoste de cele cereşti, ca să aveţi sporul cel 
bun şi la treburile pe care le aveţi de rostuit aici. 

Căutaţi, Mihaela mamă, să-mi puneţi în caiet spre lu- 
cru cuvintele mele. Căutaţi, mămică, şi eu voi căuta spre voi 
mereu cu ajutorul. Mai mare bucurie să nu aveţi ca aceea de 
a mă ajuta pe mine. Aşa ar trebui să fie aici la voi, dar aveţi 
şi voi multe griji, mămică. Lasă, că dă Domnul ajutorul Său 
şi le facem pe toate, că trebuie să le facem pe toate. 

Va trebui acum să aduc ce am de adus pentru creştinii 
mei de la Pietrari, şi pentru răzvrătiţii mei de la Gheboieni. Şi 
fiţi apoi din nou în lucru cu mine, că trebuie să aduc cuvânt 
pentru părintele Irineu, trebuie numaidecât, că aţi fost nepri- 
cepuţi, mămică. Trebuie să intre el întru sfinţirea cea de aici 
şi trebuie să mănânce de aici, de la acest început de viaţă vie, 
ca să crească în el puterea pe care trebuie s-o aibă, că lucrez 
pentru el mereu, şi nu las pe nimeni să umble să schimbe pla- 
nul lui Dumnezeu, şi el vede şi se bucură, vede cu câtă putere 
stă Domnul lângă el, dar să vină numaidecât întru viaţa cea cu 
putere, să vină şi să nu se împiedice de trupuri, că el trebuie 
să intre numaidecât în orânduiala cerută celor ce stau lângă 
Sfânta Treime. Şi dacă trebuie să fie cap bisericii, apoi nimeni 
să nu mai fie ca el de aşezat întru viaţa cea adevărată şi întru 
înţelepciunea cea adevărată, ca să putem ridica biserica pe 
piatră. întăriţi-vă şi ajutaţi-mă, copiii mei, că pe voi vă am de 
ajutor. 

Păstorule Daniel, ce mă bucur că te văd aici, ce mă 
bucur! Ce mult doresc să fii cât mai aproape cu aceşti copi- 
laşi! Nu ştiu cum să-i mai aduc în stare să mă ajute. Ajută-i 

mereu, că vreau să merg din loc în loc să-mi trezesc poporul 
din somn. Ajută-i, că nimeni nu-i ajută ca să mă poată ei aju- 
ta. Ajută-i şi păzeşte-i cât poţi, că aceştia sunt fiii legământu- 
lui pe care-1 ştii de la Dumnezeu. Aceştia sunt rodul cel rămas 
în picioare, rodul lucrării de la Dumnezeu. Păstorule, ştii ce 
lucruri mari sunt de făcut, că n-a putut Dumnezeu să Se desă- 
vârşească întru acest popor lipsit de înţelepciune. Trebuie 
acum să-i ajutăm pe aceştia şi să mergem cu ei înainte şi să 
aducem planul lui Dumnezeu spre împlinire, că poporul aces- 
ta n-a priceput pe Dumnezeu, n-a priceput nici lucrarea ce am 
avut-o noi, n-a priceput nimic, măi păstorule, şi mare durere 
e pe mine pentru acest popor orb şi gol. Ce să facem noi cu 
el? Să facem ca să-l trezim, ca să-l urnim din amorţire şi să 
suflăm peste el ca să învieze, dar să avem mare grijă şi mare 
atenţie şi mare iubire, că poporul e bolnav de tot, e mort de 
bolnav. 

M-am ridicat şi am venit aici, măi păstorule, că n-am 
avut unde să mă sălăşluiesc ca să lucrez ce este de lucrat, ca 
să lucrăm ce este de lucrat. Am venit la aceşti copii ca să ne 
ajutăm cu ei şi să-i facem să ne asculte şi să ne ajute. Ajută-i 
şi pe ei aşa cum mă ajutai pe mine, că pe mine mă ajuţi, că 
ştiu că nici tu nu mai ai nici o mângâiere, aşa cum nici eu nu 
mai am. Hai să ne mângâiem cu ei şi hai să-i mângâiem şi 
să-i ajutăm şi să lucrăm cu ei, că n-avem alţii, măi păstorule, 
că nimeni din poporul nostru n-a ştiut să păstreze această în- 
văţătură, n-a ştiut să înveţe viaţa cea bună ca să Se fi bizuit 
Dumnezeu pe poporul acesta, şi uite că nu avem cu cine ne 
ajuta şi noi, şi nici nu putem spune ce face Dumnezeu acum 
şi ce are de făcut, că se duce şi ne vinde, măi păstoraşule, şi 
nu trebuie aşa, că mai avem un pic de lucrat până la biruinţa 
deplină. Hai să ridicăm spre pricepere pe cei ce mai pot pri- 
cepe, pe cei ce vor să priceapă, şi hai să-i unim cu inima de 
noi, că vreau să mă ridic, şi aş vrea să mă ridic pentru tot po- 
porul, dar trebuie să-l aducem în stare bună, trebuie încă să 
mai lucrăm aici pentru leacul acestui popor, că e bolnav de tot 
poporul nostru. Am să te rog şi am să-ţi aduc de ştire starea 
din popor, că lor nu le pot spune, că ne muşcă şi ne încurcă. 
Aduc mereu aici la aceşti copii cuvinte şi învăţătură. Le dau 
de ştire ce trebuie să facă pentru fiecare, le dau de lucru aşa 
cum este de lucrat, le desluşesc atâtea lucruri şi sunt aici cu ei 
ca să lucrez. 

Măi păstorule, am pe surioara mea năpădită şi înconju- 
rată de necazuri, că se duce poporul meu cel rătăcit pe la ea 
şi caută să-i doboare puterea ei cea bună. Trebuie ajutată tot 
de voi, nu trebuie lăsată cu inima ei bună şi miloasă pe mâna 
celor ce umblă după poftele inimii lor, după idolii inimii lor. 
Ea este surioara mea, şi nu vreau s-o văd aşa de zdrobită, aşa 
de încercată, că nu are putere să mai poarte durere, şi poporul 
care trage spre ea nu e, măi păstorule, aşa cum zice Dumne- 
zeu să fie creştinul Său, că are duhul răzvrătirii în el şi e plin 
de pretenţii şi de frământare. Trebuie să avem grijă de toate şi 
să ne ajutăm unii pe alţii, că nu e departe ziua biruinţei, dar 
hai să fim ai biruinţei şi să aducem biruinţa mai curând, că 
grea mai este aşteptarea şi dor îmi este să văd împlinită aceas- 
tă biruinţă. Ai văzut ce este la locul unde am stat eu. Ai fost 
şi ai văzut. Ai văzut necredinţa şi îmbolnăvirea de acolo, şi tu 
vezi acest popor cum este, că nu ne putem bizui pe el, şi nu-i 
mai putem spune nimic acestui popor ca să ştie şi el ce lucruri 
mari face Dumnezeu. O, s-ar termina totul într-o clipă dacă ar 
pica pe mâna lor taina lui Dumnezeu. 

Măi, iubitul meu păstor, nu mai e durere mai mare să 
ne zbatem atâta cu acest popor, şi el să rămână sub necu- 


noştinţă după ce a mâncat atâta mană cerească, atâta învăţă- 
tură bună, şi el tot străin de Dumnezeu a rămas, străin şi răz- 
vrătit. Dar iată că lucrăm aici pentru poporul nostru, şi am pus 
aceşti copii la lucru, să aducem cu ajutorul lor vindecare şi 
viaţă peste poporul nostru şi să-l avem. Aceşti copii trebuie să 
poată în lucrul lor, trebuie să prindă tot mai multă vlagă şi tre- 
buie să asculte cu Dumnezeu până la vremea biruinţei, până 
la aşezarea tronului păcii pe pământ. Trebuie să-i păzim de 
toate relele şi să-i ajutăm şi să-i încurajăm, că n-au putere sin- 
guri. Să fim cu ei, măi păstorule, că avem nevoie de ei, că ei 
au trecere mare la Dumnezeu, fiindcă aşa a fost planul lui 
Dumnezeu. Nu se poate să-i lăsăm să slăbească în lucrul lor 
sau să descurajeze. 

Eu sunt cerească şi nu vă las, copii care-mi lucraţi, dar 
nu mă lăsaţi nici voi, că nimic nu pot face fără voi. Aveţi-mă 
cu voi mereu, şi atunci nimic nu va fi să fie greu, că eu aicea 
sunt şi cu voi sunt peste tot. Amin, amin, amin. 

1/14 octombrie 1990 

Trâmbiţarea sfintei Virginia peste creştinii din cetatea 
Gheboieni 

Trezirea întru pocăinţă şi întru credinţă. 

e a ridicat mama Gigi să-şi trezească poporul din 
“somn, şi merge din loc în loc cu sfânta cruce în 
mâna dreaptă şi cu carneţelul în mâna stângă şi scrie o pagină 
nouă, scrie pe creştinii care se trezesc din somn, că dorm 
creştinii mei, dorm somnul necunoştinţei şi al necredinţei. 
Dorm creştinii mei, dorm, şi ei zic că nu dorm, că ei nu ştiu 
că dorm, ei zic că sunt treji, dar mama Gigi nu vede ca ei. Ea 
vede ca ea, şi ea e cerească şi e cu trâmbiţa deşteptării spre ri- 
dicarea poporului, spre învierea poporului. 

Sună mama Gigi din trâmbiţă să-şi adune poporul 
într-o singură inimă, într-un singur cuget şi într-o iubire pe 
toţi. Mama Gigi este iubire, precum Domnul lisus Hristos 
este iubire. 

Poporule al meu, scoală-te, măi poporul meu, scoală-te, 
mămică, scoală-te, că dacă nu te scoli acum spre mine şi spre 
viaţă, n-ai să ai, măi poporule, unde să te ascunzi de mine şi 
de sabia mea, că dacă nu vrei să te scoli când te strig, dau în 
tine ca să te mişc din loc şi ca să te trezesc. Şi să nu te scol, e 
mai bine? Vrei tu aşa? Vrei să te las să dormi? Dacă te las să 
dormi şi dacă rămâi pe loc şi dacă rămâi în cale, vine tăvă- 
lugul peste tine, trece peste tine, măi copil al poporului meu, 
trece şi te face una cu pământul şi rămâi pământ. Am venit să 
fac din tine cer. Vezi tu de ce m-am ridicat? Ca să fac ceruri 
şi pământ nou, că acuşi, acuşi Se arată Domnul, şi fii atent, că 
de tine este scris cuvânt ceresc, este scris că te va arăta 
Do mn ul la lumea necredincioasă ca să-i spună: „ Uite pe cel 
ce M-a ascultat pe Mine!“. Vezi ce este scris de tine, măi po- 
porule? Ai să fii vrednic să fii arătat la lume şi să spună 
Do mn ul de tine aşa? 

Vorbeşte mama Gigi cu tine, poporule. Merge din ce- 
tate în cetate, însoţită de îngerii slavei cereşti, merge şi sună 
din trâmbiţă şi îi scrie pe cei ce se trezesc, şi dacă nu te tre- 
zeşti, nu te scrie cu cei treziţi, nu te scrie, creştine, dacă nu te 
ridici din somn; te lasă şi trece mai departe, că n-are vreme să 
zăbovească lângă tine, că vremea e târzie. Tu ai întârziat vre- 
mea, măi copilul lucrării lui Dumnezeu, şi uite că şi vremea 
întârzierii s-a terminat, şi dacă nu crezi că s-a terminat, n-ai 
să te scoli nici acum, şi te las şi trec mai departe. 

Merg din cetate în cetate şi sun, şi tu eşti o cetate a po- 
porului meu, măi Gheboieniule. Iată că trec, şi tu dormi, şi 
dacă nu crezi ce-ţi spun, e vai de tine, cetate, cetate răzvrătită! 
Fă şi tu ce a făcut cetatea Ninivei şi trezeşte-te întru pocăinţa 
cea adevărată, că ai fost o cetate bună la Dumnezeu, şi avea 
Dumnezeu în tine străjeri de toată isprava, străjeri cu veghe şi 
cu inimă mare, şi a dat peste ei o toropeală şi i-a doborât şi i-a 
adormit, şi acum, iată, nu i-am găsit la datorie; i-am găsit dor- 
mind, şi cetatea, sfâşiată, şi pe fiii cetăţii, împrăştiaţi şi abă- 
tuţi şi pe drumuri străine. S-a umplut cetatea de idoli străini, 
şi poporul din cetate e ameţit şi nu-I mai slujeşte lui Dumne- 
zeu şi nu mai iubeşte pe Dumnezeu. O, şi cât de iubitoare era 
această cetate! Dar s-a deprins cu idolii şi şi-a pierdut iubirea 
cea dintâi; iubirea cea dintâi, măi copii. întoarceţi-vă la iubirea 
cea dintâi, că dacă nu vă întoarceţi, vă voi lepăda de la mine, 
că nu mă pot înfăţişa la Dumnezeu cu voi aşa cum sunteţi 
acum. Şi dacă nu mă voi înfăţişa cu voi, că sunteţi scrişi în 
numărătoarea de la Dumnezeu, dacă nu voi putea să vă 
trezesc, veţi fi scoşi din numărul lui Dumnezeu, că nu se poa- 
te intra aşa la Dumnezeu. Nimeni nu va putea intra aşa la 
Dumnezeu. Cum, măi creştinul meu, cum, mămică, să pieri? 
Tu vrei aşa? Vrei să te scoată Du mn ezeu de la El? Şi dacă va 
fi aşa, unde crezi că te vei băga? că n-ai să poţi pieri nici aşa, 
şi tot vei fi, dar vei fi pentru osândă. Şi de ce să rămâi pentru 
osândă? De ce? că numai să vrei, şi gata, te împaci cu Dum- 
nezeu. Numai să vrei să te scoli, că vine Dumnezeu şi Se îm- 
pacă cu tine şi îţi iartă fărădelegea ta şi nu te nimiceşte. 

Măi copiii mei din această cetate, am avut înţelepciune 
bună printre voi, şi voi ştiţi cartea lui Dumnezeu, dar nu vreţi 
s-o mai pricepeţi acum. Flai să vă aduc aminte ce scrie în car- 
te, că scrie cum trebuie să fiţi ca să fiţi cu Dumnezeu. Şi acum 
ştii cum eşti, creştine? Eşti aşa de parcă n-ai citit niciodată în 
cartea lui Dumnezeu, în legea lui Dumnezeu. N-ai mai vrut să 
fii după legea lui Dumnezeu, şi iată, că acum eşti după legea 
ta, şi nu e bună legea ta, şi iată că eşti rob vândut, şi eu am 
venit să te răscumpăr, că tu ai pe tine pecetea de la Dum- 
nezeu. Şi dacă nu te laşi răscumpărat pentru Dumnezeu şi 
dacă nu te laşi altoit în tulpina din care faci parte, rămâi, măi, 
rămâi şi te usuci, rămâi pentru foc şi greu îţi va fi atunci. 

Copilul meu, măi creştine, eu ştiu altfel, mămică. Eu 
ştiu că tu eşti fiul lui Dumnezeu, eu aşa ştiu. Şi când te văd 
rob vândut, nu pot să mă liniştesc, şi iată ce fac: trec pe lângă 
tine şi vreau să te răscumpăr şi să te aduc înapoi în grădina lui 
Dumnezeu şi să te trec la numărul celor treziţi din somn, la 
numărul celor scăpaţi cu viaţă, şi apoi să te întăresc, să te 
sfinţesc şi să te pun la treabă cu Dumnezeu, că asta-ţi este me- 
nirea, măi poporul meu. Menirea ta este să fii sare care să să- 
rezi, să fii lumină care să luminezi, să fii viaţă şi să dai viaţă 
morţilor. Asta este menirea ta de la Dumnezeu, şi de aceea te 
alesese Dumnezeu, ca să fii unealtă bună şi să lucreze cu tine. 
Şi tu ştii ce faci? Să-ţi spun ce faci? îţi spun, creştine, că faci 
păcat împotriva Duhului Sfânt; nu mai spun de alte păcate pe 
care le faci. Faci păcat împotriva lucrării lui Dumnezeu, îm- 
potriva lucrării care te-a hrănit şi în care ai crezut. 

Toţi creştinii mei zic că ei cred în Dumnezeu şi în lu- 
crarea lui Dumnezeu. Nu e adevărat, măi copii, că nu aşa se 
crede în Dumnezeu. Aşa cum credeţi voi acum, n-ar mai fi să 
încăpeţi la Dumnezeu. Că n-ar fi aşa de greu că eşti păcătos, 
creştine, dar cel mai greu lucru înaintea lui Dumnezeu este 
păcatul că nu eşti smerit, este păcatul că te dezvinovăţeşti 
până la sânge, este păcatul că te crezi vrednic şi negreşit faţă 
de Dumnezeu. O, şi nu mai încetezi să judeci, că judeci şi pe 


Dumnezeu, judeci şi pe fratele tău, dar păcatul tău nu-1 judeci 
deloc, pe tine nu te judeci deloc, şi numai pe tine ar trebui să 
te judeci, şi nu să te dezvinovăţeşti sau să te crezi vrednic, că 
tu nu numai că iubeşti păcatul, dar îl şi ajuţi pe altul să-l 
iubească, şi Dumnezeu nu se mai vede la tine, şi n-o să mai 
poată Do mn ul să spună la lume că L-ai ascultat pe El. N-o să 
mai poată, creştinule al meu, şi n-o să mai pot nici eu să-I 
spun lui Dumnezeu că eşti creştinul meu sau că eşti copilul 
meu, că mi-e ruşine la Dumnezeu cu tine. 

Am venit să-ţi spun ţie toate aceste cuvinte. Am venit 
să-ţi spun, mămică, să ştii şi tu că eşti bolnav, că eşti mort de 
bolnav; să-ţi spun că dacă nu foloseşti leacuri de la mine tu ai 
să mori de tot, măi creştine, ai să mori şi tu, şi fiii tăi, şi 
prietenii tăi, şi neamul tău, şi o să moară şi tot neamul tău cel 
adormit dacă tu mori, că dacă tu te usuci, se usucă şi rădăcina 
ta, măi creştinul meu. 

Măi copile, tu în loc să creşti întru Dumnezeu, tu te 
sminteşti întru Dumnezeu. Asta faci tu, şi de aceea eşti în în- 
tuneric. Tu, în loc să te iei după Dumnezeu, te iei după păcat 
şi te sminteşti ca să faci şi tu păcat, şi iată că tu iubeşti păcatul 
şi nu iubeşti pe Dumnezeu, de parcă păcatul ar fi dumnezeul 
tău. Ai văzut ce spune Dumnezeu în cartea Sa? Spune să nu 
te sminteşti, şi mai spune că unde e comoara ta, acolo e şi ini- 
ma ta, că dacă Dumnezeu ar fi fost comoara ta, ar fi fost şi ini- 
ma ta numai cu Dumnezeu, dar comoara ta a fost alta, că n-ai 
vrut să ai comoară în cer ca să-ţi fie şi inima ta în cer, şi iată 
că inima ta este pe pământ, nu este în cer. Crezi tu ce-ţi spun 
eu, mămică? Crezi că inima ta este pe pământ? la spune-mi 
dacă crezi, că dacă crezi ce-ţi spun, înseamnă că te smereşti, 
înseamnă că te trezeşti, că începi să te trezeşti şi să te vindeci. 

Ştii tu de ce am venit să te trezesc? Pentru că te iubesc, 
copilule, fiindcă te-am iubit demult, dar acum trebuie să te iu- 
besc şi mai mult şi să te ajut şi mai mult. Şi dacă atunci ai stat 
să te ajut, hai, mămică, să te ajut şi acum, fiindcă vreau să te 
duc la Dumnezeu, dar dacă nu te trezeşti şi dacă nu te scoli în 
picioare, aşa cum să te duc? că trebuie să te duc viu şi pe pi- 
cioare, nu bolnav şi nu răzvrătit. O, tu ai fost o cetate iubitoa- 
re, ai fost o cetate iubită. Şi acum, de ce eşti răzvrătită? Şi da- 
că stai aşa cum eşti acum, tot n-ai să-L poţi face pe Domnul 
să-ţi ştie de frică. Dumnezeu nu Se lasă ameninţat de nimeni, 
dar tu ai uitat că Dumnezeu este Dumnezeu şi că este mare şi 
că tu eşti mic în faţa lui Dumnezeu. Eşti mic, dar eşti rău şi ţipi 
la Dumnezeu şi baţi din picior şi 11 ameninţi şi 11 vinzi, măi 
creştine, şi tu zici că nu-L vinzi. Dar dacă eşti rău cu Dumne- 
zeu, atunci ce înseamnă că-1 faci? că te duce răutatea în stare 
să-L şi vinzi. Măi creştinul meu, nu asta ai tu de făcut, mămi- 
că. Nu cerceta ceea ce tu cercetezi şi nu te mai astâmperi cer- 
cetând, şi cercetează viaţa ta şi mersul tău şi iubirea ta, că nu 
te va întreba Dumnezeu de alţii, şi te va întreba de tine şi de 
mersul tău. Dar dacă faci aşa cum faci acum, te va întreba 
Domnul de ce ai făcut aşa, că El n-a spus să faci aşa, şi ţi-a 
spus să fii smerit şi umilit şi să împlineşti voia lui Dumnezeu. 

O, iată că trec pe lângă tine şi iată cum te găsesc, că nu 
te găsesc bine. Ce să fac eu cu tine, măi creştine? Spune tu, 
ce să fac cu tine? Că aşa cum eşti, nu poţi să fii al meu, că nu 
mă primeşte Du mn ezeu cu tine aşa cum eşti. 

Of, măi poporule, n-ai să mai auzi pe undeva durere 
mai mare ca a mea, că n-am putut să scot nimic bun din po- 
porul acesta, că n-a vrut să fie înţelept şi deştept şi n-am ce 
alege din el, n-am, mămică, n-am, şi nu mai e durere mai ma- 
re. Nimeni nu se smereşte, nimeni nu se pocăieşte, nimeni nu 
iubeşte adevărul, nimeni. Poporul meu şi-a deprins limba şi 

inima la minciună, la clevetire, la ură şi la despărţire de Dum- 
nezeu. Altceva nu mai are de făcut, altceva nu mai ştie să 
facă; s-a deprins aşa, şi asta înseamnă că doarme poporul 
meu, doarme faţă de Dumnezeu, şi Dumnezeu ştie că e popo- 
rul meu şi mă aşteaptă cu el să-l arate la lumea cea necredin- 
cioasă, că aşa a scris Domnul, că-1 va da de mărturie lumii. Şi 
acum, de unde să te iau să te duc cu mine? Asta urmează să 
fac eu acum, dar de unde să te strig, de unde să te strâng? Tu 
eşti încurcat prin spini şi eşti rătăcit prin locuri primejdioase 
şi petreci în necredinţă şi în necunoştinţă şi dormi, poporule 
al meu. Iată că sun din trâmbiţă, că vreau să auzi tu sunetul 
meu şi să-mi răspunzi, şi să te apropii apoi, şi să ne întâlnim 
şi să ne unim ca să mergem cu Dumnezeu, că a venit vremea 
să fie aşa cum s-a scris să fie, şi nu poate fi altfel decât aşa 
cum este scris. Sau poate zici şi tu că am murit? Că aşa zice 
poporul meu, că am murit. N-am murit, şi dacă aţi şti cât sunt 
de vie aţi plânge vremea neştiinţei şi vremea necredinţei 
voastre, şi o să vadă tot poporul meu şi toţi cei care mă ştiu 
pe mine, o să vadă că n-am murit. N-am murit, şi am venit la 
tine, creştine, am venit după tine să te scot din lume şi să te 
scot din robie. Am venit după tine aşa cum s-a dus Moise du- 
pă poporul lui Dumnezeu ca să-l scoată din robie, şi acum am 
venit să te trec Iordanul şi să te aşez în ţara Canaanului ca să 
mănânci lapte şi miere de la Dumnezeu, că n-a putut Dumne- 
zeu să facă nimic cu tine până acum, că n-ai fost credincios, 
şi ai cârtit mereu, cum a cârtit poporul lui Moise de s-a învâr- 
tit în loc patruzeci de ani şi a picat în pustie cârtind faţă de 
Dumnezeu. 

Aşa ai fost şi tu, poporul meu, cârtitor şi nemulţumitor 
şi răzvrătit, aşa cum a fost poporul cel răzvrătit de atunci. Dar 
astăzi a avut Dumnezeu răbdare, şi te-a răbdat şi a tot aştep- 
tat să termini de cârtit şi de hulit şi de judecat, şi n-a făcut 
pieire pentru tine aşa cum a făcut cu poporul lui Moise de a 
pierit pe cale, şi te-a lăsat să te învârţi în loc, ca să vezi că nu 
poţi nimic, şi să te pocăieşti apoi, şi să trăieşti întru Dumne- 
zeu. Dar tu ţi-ai făcut idoli. Ai făcut şi tu ca poporul cel de 
atunci. Ai făcut şi mai rău. Ai făcut ca pe timpul lui Noe când 
se amestecase poporul lui Dumnezeu cu lumea, de se stricase 
neamul fiilor lui Dumnezeu şi se rătăcise de la sfinţenie de n-a 
mai avut Do mn ul ce alege ca să bage în corabie şi să-l scape 
cum l-a scăpat pe Noe şi pe fiii lui, că se deprinseseră cu urâ- 
ciunile şi cu desfrâul întru toate căile lor şi nu L-au mai vrut 
pe Dumnezeu. O, cu Dumnezeu nu se poate juca nimeni, că 
ai văzut ce a făcut cu cei ce n-au ascultat pe Noe, ai văzut ce 
s-a întâmplat şi cu poporul lui Moise, care a cârtit şi a picat 
în pustie, de au intrat numai cei născuţi pe drum spre Canaan. 
Vrei să se întâmple şi azi tot aşa? De ce, mămică, vrei şi tu 
aşa? Că aceia au păţit aşa ca să iei tu învăţătură şi să nu păţeşti 
şi tu aşa, că tu nu trebuie să păţeşti aşa, că altceva a scris 
Dumnezeu pentru tine, şi tu de ce nu vrei să intri în odihna 
cea scrisă pentru vremea de azi, în odihnă şi în glorie? Iată de 
ce m-am ridicat ca să te trezesc. M-am ridicat spre tine fiind- 
că tu eşti agoniseala mea şi te cere Dumnezeu de la mine, şi 
eu de unde să te iau? Vino, mămică, şi te întâlneşte cu mine! 
Vino şi te împlineşte întru Dumnezeu, că ştii cum trebuie să 
fii, şi fii cum ştii că trebuie să fii, ca să înţelegi poarta de 
intrare în Canaan. 

De ce eşti, măi poporule, aşa de mic, aşa de slab, aşa 
de fără putere? Tu trebuia să zici muntelui să se mute. Dar de 
unde? Că iată, au picat munţii peste tine, şi tu stai zdrobit şi 
nu te scoli ca să te vindeci cu Dumnezeu. Acum lucrează Du- 
hul Sfânt, şi tu eşti zdrobit cu duhul şi nu cu trupul, şi Duhul 
Sfânt vrea să sufle peste tine şi să înviezi. 


Aş vrea, mămică, de la tine să fii bun de-acum, să nu 
mai urăşti, să nu mai cleveteşti, să nu mai judeci, să nu mai 
păcătuieşti, copilul meu, că în legea lui Dumnezeu spune să 
nu faci acestea. Nu le mai fă pe acestea şi nu te mai supăra pe 
fratele tău. Rabdă şi nu judeca, fiindcă nici tu nu eşti mai bun. 
Te învaţă mama Gigi să fii smerit de-acum, căci când judeci 
pe aproapele tău, atunci tu te crezi mai bun decât el şi nu mai 
eşti smerit. Tu ştii ce a făcut Domnul, ştii cât a fost de umilit 
şi de răbdător, şi iubea, măi copilule, iubea pe toţi cu milă şi 
cu umilinţă. Nu te mai supăra nici tu, nici chiar când ţi se face 
nedreptate, că dacă tu poţi să iubeşti şi atunci, vei fi mare la 
Dumnezeu şi ţi se va şterge fărădelegea ta de la Dumnezeu, 
că ai văzut că nu câştigi nimic când vrei să te răzbuni singur. 
Lasă-L pe Dumnezeu, lasă-I loc Lui, că El este cu plata, că 
dacă nu-L laşi pe El, atunci nu eşti smerit, atunci te ridici dea- 
supra lui Dumnezeu şi treci peste Dumnezeu şi îi iei dreptul 
lui Dumnezeu, căci ca să judece şi să Se răzbune, numai 
Do mn ul are dreptul acesta. 

Te învăţ, mămică, cum să fii, şi vreau să aibă putere 
peste tine învăţătura mea, că nu vreau de azi încolo să te mai 
las cum ai fost, să te mai văd tot cum ai fost, şi fii de acum 
încolo aşa cum ai fost la început, cu dragoste, dar nu aşa cum 
înţelegi tu dragostea, că ai văzut că n-ai înţeles-o bine nici 
până acum. Lasă-te după învăţătura mea, că a ta nu e bună 
nici pentru tine, nici pentru altul, că am stat mereu şi m-am 
uitat la tine şi după tine şi nu-mi place cum te comporţi. Nu-mi 
place, şi nici ţie nu-ţi place, că nici tu nu ai pace, şi dacă nu 
revii la starea de creştin, să ştii că voi mai trece o dată pe lân- 
gă tine şi îţi voi lua toată pacea pe care zici că o mai ai, şi 
atunci n-ai să mai poţi nici dormi, nici mânca, şi ai să fii tot 
într-un zbucium mereu şi ai să mă cauţi cu durere şi cu dispe- 
rare, aşa cum te caut eu acum, disperată, şi ai să zici atunci că 
faci orice, numai să te aud şi să-ţi răspund. Dar de ce să nu 
mă auzi acum, ca să te faci creştin bun pentru cer, să te faci 
nestricăcios, aşa cum trebuie să intri cu Dumnezeu şi să stai 
lângă Dumnezeu? Sfătuieşte-te cu mine, sfătuieşte-te cu 
Dumnezeu şi nu te mai sfătui cu duşmanii lui Dumnezeu. în- 
vaţă-te să dai răul deoparte şi nu mai numi răul bine, şi bine- 
le, rău. Nu mai fi aşa de nepriceput, măi creştine, că satan e 
viclean şi te păcăleşte şi schimbă minciuna în adevăr, şi ade- 
vărul în minciună şi te face să-l crezi, şi te tulbură apoi, şi te 
doboară din picioare. 

Măi cetate a Gheboienilor, scoală-te, mămică, din 
somn! Scoală-te bine din somn, măi cetate, şi să nu spui că nu 
dormi, că iar îl minţi pe Dumnezeu dacă spui aşa. Am venit 
să te vindec şi să curăţ răul de la tine, dar să nu faci ca cetatea 
aceea care L-a rugat pe Domnul să plece dintre ei că le era 
teamă că le face pagubă. Să nu faci, copilul meu, aşa ceva, că 
nu are cine te mai salva, nu are cine te vindeca. Am venit să 
te ajut să te îmbraci întru nestricăciune şi să fii viu pe veci, că 
ştii ce scrie în cartea lui Dumnezeu. Hai să nimicim moartea 
din poporul meu, că asta este vremea. Este vremea să se îm- 
plinească proorociile cele proorocite în cartea lui Dumnezeu. 
A venit vremea celor mai mari împliniri care au fost prooro- 
cite să se împlinească în vremea aceasta. 

Nu mai sta în necunoştinţă, măi poporul meu, că dacă 
mai stai aşa, ai să plângi amar şi nu te va mângâia nimeni 
atunci, că n-ai avea o durere care să poată fi mângâiată, că du- 
rerea ta ar fi neadormită şi lacrima nesfârşită de pe obrazul 
tău când vei vedea câtă slavă se va coborî de la Dumnezeu 
peste fiii ascultării, iar tu, care ar fi trebuit să fi fost părtaş 
aceleiaşi slave, să stai atunci plângând. 

Copilul meu, poporul meu, de împlinit toate se vor îm- 
plini, tot ce este scris, că ai văzut cum este scris, că cerul şi 
pământul vor trece, dar nu se poate să nu se împlinească cu- 
vintele lui Dumnezeu. Vine Dumnezeu cu sculele Sale să-Şi 
desăvârşească lucrarea cea întreit sfântă, căci Duhul Sfânt 
este Dumnezeul Cel Care lucrează acum vremea împlinirilor 
cele mari. Măi copilul meu, eu nu vreau să te am plângând. 
Eu vreau să te aşez la masă cu Domnul şi cu mine şi vreau să 
fii fericit şi nu să stai plângând la masă. Pregăteşte-te şi te îm- 
bracă frumos şi curat, ca să-ţi aduc pâine şi vin bun, să mă- 
nânci şi să bei şi să te veseleşti cu cerul, că vin cu cerul, vine 
cerul şi se uneşte cu voi, şi vine Dumnezeu să Se odihnească 
întru această serbare a bucuriei, întru această odihnă aşteptată 
de tot cerul. Stau moşii şi strămoşii gătiţi pentru înviere, că au 
stat şi au aşteptat veacuri întregi aceste zile de glorie cereas- 
că, şi îi tot mângâia Domnul, şi le spunea să mai rabde un pic. 
Şi când mă văd pe mine gata să sun, şi când văd ei pe îngerii 
slavei pregătiţi să sune şi să răsune cerul şi pământul, o, mo- 
şii şi strămoşii saltă de bucurie, măi copii, că vine Do mn ul 
lisus Hristos să Se odihnească întru ale Sale. Şi care sunt 
acestea ale Sale? Aceasta este lucrarea care a trăit la voi. 
Aceştia sunteţi voi, că voi sunteţi ai Săi. Măi copii, zic aşa 
pentru că v-am găsit scrişi că sunteţi ai lui Dumnezeu, şi eu 
m-am ridicat să vă adun, să sun şi să vă adun, o, şi voi sunteţi 
goi, sunteţi risipiţi, sunteţi bolnavi, sunteţi uscaţi, mămică, 
sunteţi oase uscate. 

Măi poporul meu, a venit vremea să mă înfăţişez cu 
tine la Dumnezeu ca să facă din tine unealtă de lucru şi să 
facă din tine înviere şi lumină pe pământ. O, şi mă iau dureri 
de naştere când te văd cum eşti, că nu eşti bun ca să zici mor- 
ţilor să se scoale din mormânt, şi tu trebuie să lucrezi minuni 
mai mari ca la început, că aşa a zis Dumnezeu, că dacă crezi, 
vei face şi mai mult ca atunci. O, schimbă-ţi haina, măi popo- 
rul meu, şi să-ţi fie haina haină şi, apoi, când vei spune un cu- 
vânt de la Dumnezeu, să se facă râu de viaţă vie, şi cel care 
va bea din apa ta, să se îmbrace întru viaţă nestricăcioasă, că 
nu se poate să nu se împlinească Scriptura aceea care zice aşa, 
dar să se împlinească cu tine, măi poporul meu iubit, că de 
aceea m-am jertfit atâta ca să te cresc mare şi ca să fii tu acum 
mare. O, şi tu eşti mititel de tot şi eşti fără putere, că nu poţi 
şi tu să înviezi nici un mort, că poporul meu a prins altă pu- 
tere. A prins putere să se ucidă unul pe altul şi nu să se zideas- 
că unul pe altul. Se clatină poporul meu de pe un picior pe 
altul şi nu are statornicie cu Dumnezeu. Se plânge toată ziua 
unul împotriva celuilalt, se minte unul pe altul, se vinde unul 
pe altul şi îmi strică planul meu, şi el zice că nu face aşa. Se 
scutură să pice de pe el greutăţile, se plânge şi scutură de pe 
el plăgile pe care singur şi le-a făcut cu neascultarea şi cu pă- 
cătuirea, şi mai are poporul meu curajul să spună că nu este 
vinovat, că nu este greşit. 

O, m-am ridicat să te vindec, măi copilul lucrării lui 
Dumnezeu, că numai sănătate şi pace ţi-a hărăzit Dumnezeu 
ţie, şi tu trebuia să fii cel mai mare şi cel mai tare popor de pe 
pământ sub atâta munte de binecuvântare şi de iubire cereas- 
că, sub atâta apropiere cerească. Plângi şi te tânguieşte şi te 
pocăieşte şi te umileşte şi te pregăteşte şi vino, poporule, în- 
tru mărirea slavei de la Dumnezeu, vino întru lucrul lui Dum- 
nezeu! Nu mai îngădui nimic stricăcios la tine. Aruncă de la 
tine orice sminteală şi dă la o parte mila cea dăunătoare ţie şi 
neamului tău. Taie de pe tine şi de la tine, taie mădularele stri- 
cate şi lasă-mă să-ţi pun alifie pe bubele tale, care dau să-ţi 
nimicească ultima picătură de viaţă. Taie de la tine strică- 


ciunea şi nu te mai uni cu stricăciunea, că dacă ţi-e milă să 
arunci de pe tine şi de la tine stricăciunea, să ştii că pierzi tot, 
te pierzi şi pe tine, şi pierzi şi pe cel pe care vrea Domnul să-l 
tragă prin tine la iertare şi la vindecare. Măi mămică, tu nu 
mai ştii să te conduci singur, că uite, ai făcut ce ai făcut şi te-ai 
despărţit de Dumnezeu şi cu mintea, şi cu inima, şi cu fapta, 
şi cu iubirea, şi cu credinţa. 

O, neuitatul meu popor, că nu te-am putut uita, mămi- 
că! O, şi tu m-ai uitat, copilul meu! Adu-ţi aminte de mine iar, 
lasă-mă să-ţi ţin calea şi să te bucur, şi să plângem amândoi 
de bucurie că ne-am întâlnit, şi să mergem apoi pe calea lu- 
crului lui Dumnezeu, că lumea e moartă, măi copii, şi trebuie 
înviată. Tu nu ştii, oare, ce s-a scris de la Dumnezeu despre 
mine şi despre tine? Tu ştiai, şi credeai când vorbea Dumne- 
zeu cu tine şi îţi spunea ce va fi, ce va fi acum. Nu e Domnul 
vinovat dacă nu se vede bine lucrul Său. Tu eşti, mămică, vi- 
novat, că Domnul e cu duhul. Eu sunt tot cu duhul, dar tu eşti 
cu trupul, şi Duhul Sfânt are nevoie de voi, că sunteţi cu tru- 
pul şi puteţi cu Duhul Sfânt. 

Când să mai ridic eu alt popor? Când să-l mai pregă- 
tesc şi pe acela? Să iau din lume şi să-i fac vii? Şi cu tine ce 
să fac? Pe tine te pregătisem cu taine mari, din cer, ca să faci 
tu vie lumea, ca să lucrezi pentru Dumnezeu. Asta era rându- 
iala şi aşezarea aşezată de Domnul lisus Hristos, Care lucrea- 
ză în Duhul Sfânt al sfârşitului lucrării Sfintei Treimi. 

Vezi, mămică, în ce fel eşti? Nu mai ştii nimic de la 
Dumnezeu, nu mai ştii, că nu-ţi mai spune Dumnezeu, fiindcă 
eşti necredincios şi răzvrătit şi bolnav, şi Dumnezeu are ne- 
voie de creştini sănătoşi şi buni şi curaţi, ca să Se bizuie pe ei, 
şi tu nu eşti aşa, şi mai vrei să-L faci pe Dumnezeu să-ţi ştie 
de frică şi să ţi Se descopere. Ţi Se descoperă, creştine, dar 
descoperă-ţi şi tu capul în faţa Domnului, şi descoperă-ţi ini- 
ma, dar cu smerenie, aşa cum a spus sutaşul: «Doamne, nu 
sunt vrednic să intri sub acoperământul meu». Fă aşa şi tu. Zi 
aşa şi tu, ca să Se bizuie Domnul apoi pe tine şi să Se ajute cu 
tine, că dacă nu te pui bine la Domnul şi dacă nu devii prie- 
tenul Său ca să lucreze cu tine, apoi să ştii că ţii vremea îm- 
plinirilor pe loc, şi Dumnezeu n-o mai ţine nici o clipă pe loc. 
Şi dacă nu vrei tu, să vezi tu câtă putere se va arăta şi câţi fii 
îşi va face Domnul într-o clipeală, dar tu vei fi dat deoparte 
atunci, că am zis că vor veni oameni înalţi şi se vor pleca la 
această lucrare, şi am zis că vor umbla regi întru mărirea ce 
se va coborî de la Dumnezeu prin această lucrare. Aşa va fi, 
şi vei vedea că aşa va fi, dar ce-ai să faci? Ei vor şti că ai fost 
de aici şi că n-ai mai vrut, şi te vor sfărâma cu pietre, şi... as- 
cunde-te dacă mai ai unde să te ascunzi, că să ştii că aşa va fi, 
şi piatra cea mai grea va fi aceea că te vei topi când vei vedea 
că toate se împlinesc şi că tu vei fi scos din toate. Şi atunci, 
măi finişorul meu, n-ai să mai râzi, n-ai să mai glumeşti pe 
seama lui Dumnezeu, n-ai să mai poţi face tu nimic atunci. Şi 
atunci, măi înţeleptul meu cel de aici, te va sfărâma piatra cu- 
noştinţei pe care ai avut-o, şi greutatea tainelor pe care le-ai 
crezut odată şi apoi le-ai negat. O, unde e, mămică, înţelep- 
ciunea ta? Unde e credinţa aceea şi încredinţarea aceea? Iată, 
a venit şi vremea aceea să fac Ierusalim nou, şi o să vedeţi că 
aşa va fi, să vedeţi şi să vă frângeţi, că o să vedeţi noroade 
curgând spre slava cea coborâtă peste acest pământ binecu- 
vântat şi ales şi proorocit de toţi proorocii până în vremea de 
azi. O, nu mai omorî proorocii, nu mai fă aşa ceva, nu mai în- 
cerca să strici ceva de al lui Dumnezeu, că iată, îţi spun ceva 
nou: îţi spun că nu vei putea să mai strici nimic, oricât vei fi 
de rău pornit, că de acum încolo nu mai aşteaptă Do mn ul 

după tine, şi Se va desăvârşi Domnul, aşa cum este scris, şi 
îşi va împlini lucrarea Sa pentru sfârşit, şi va începe apoi să 
trăiască slava Domnului în ceruri noi şi în pământ nou, că 
Domnul face acum ceruri noi şi pământ nou. Va face Do mn ul 
aşa cum este scris în carte, că o va ridica pe România deasu- 
pra tuturor înălţimilor de pe pământ şi Se va slăvi în ea, aşa 
cum este scris, şi va face din ea slava popoarelor şi o va stră- 
luci, că ea este cetatea strălucirilor Noului Ierusalim. 

Măi copilule, Dumnezeu zideşte pentru tine ca să-ţi 
pregătească locul fericirii, şi tu încă te mai scoli cu rău şi nici 
nu ştii ce faci, că faci cum a făcut poporul de pe timpul Dom- 
nului, că îl numea pe Domnul răzvrătit şi stricător, şi s-au ridi- 
cat ca să-L omoare, şi L-au omorât, şi numai după aceea au 
văzut ei ce au făcut. Nu erau ei aceia care strigau «Osana!»? 
Aşa şi poporul meu de azi, îl numeşte pe Domnul răzvrătit, 
fără să ştie ce face, că nu face bine ce face. Şi tu nu vezi, măi 
poporule, ce fac acum? Sun din trâmbiţă, că aşa este scris, că 
voi suna din trâmbiţă şi voi face un lucru nou, un popor nou. 
Scoate cartea lui Dumnezeu pe masă şi citeşte în ea, dar ci- 
teşte aşa cum se citeşte, ca să înţelegi aşa cum vrea Dumne- 
zeu să înţelegi, şi nu să te sminteşti sau să te tai cu cartea lui 
Dumnezeu. Acum este vremea să te umpli de viaţă vie din ea, 
şi e vremea s-o mănânci acum, ca să curgă din tine, apoi, râuri 
de apă vie. Mănânc-o, mămică, şi te fă vrednic de cele scrise 
în ea, că vin şi aşez în mijlocul tău cele scrise în ea, dar în- 
vredniceşte-te să mănânci din pomul vieţii, măi copilule, şi 
nu năvăli să mănânci aşa cum eşti, căci cel ce va mânca din 
pomul vieţii, acela se va numi copil al raiului lui Dumnezeu, 
acela nu mai poate fi trup pământesc, acela va trebui să fie 
trup ceresc. 

Hai, mămică, să te pregăteşti ca să intri întru această 
slavă care se va coborî la voi de la Dumnezeu, că iată, vine 
învierea cea mare, şi tu, poporul meu, lasă-te spre înviere. 
Lasă-te, mămică, să fii spre bucuria lui Dumnezeu şi spre bu- 
curia mea şi spre bucuria ta. Lasă-mă să te fac ceresc, că tu 
trebuie să lucrezi cu cerul. Pune astăzi zi de hotărâre şi de îm- 
păcare cu Dumnezeu, ca să te trec în pagina mea cea nouă, să 
te scriu la numărul celor treziţi, şi lasă-L apoi pe Dumnezeu 
să te înveţe ce să faci, dar nu-L mai învăţa tu ce să facă. El 
ştie mai bine, El ştie ce poţi tu duce, ştie mai bine decât tine 
şi ştie tot. Lasă-L pe Domnul să fie mare, şi nu te mai răzvrăti. 
Măi copilule, nu cumva să mai fii cum ai fost până acum. Fii, 
de-acum, omul cel nou, întru Iisus Hristos. Fii trup ceresc, şi 
nu mai fi trup pământesc, căci cele pământeşti trec de-acum. 
Nu mai fă nimic fără Dumnezeu. Orânduieşte-ţi bine casa şi 
viaţa, aprinde-ţi făclia cea curată şi deschide uşa iubirii, să 
vină Do mn ul la tine şi să cineze cu tine. Nu te mai uni cu Iu- 
da, nu mai crede ce-ţi spune el, că Iuda umblă după mărire 
trecătoare, şi pentru asta este el nepriceput şi nu înţelege de 
unde este Dumnezeu, că el îşi ia faţă de creştin, dar nu este 
din cer, că nu cugetă la cele cereşti, şi iată că face numai stri- 
căciune în ograda lui Dumnezeu şi vinde tot, şi te vinde şi pe 
tine, şi te face şi pe tine să vinzi cu el, te face, fără să ştii ce 
faci, şi te face să te răzvrăteşti şi să pierzi drumul adevărului. 

Vreau să vindec pe poporul meu de viclenie şi de min- 
ciună şi de ură; vreau să-l vindec de deşertăciune; vreau să-i 
iau tina de pe ochi şi să vadă, dar vreau să-l vindec eu, că tu 
nu ştii, măi creştinule, să te vindeci şi nu ştii să vindeci, că nu 
cunoşti ce este înăuntru. Nu te apuca să culegi fără mine, că 
acum nu mai este timp să faci greşeli faţă de lucrarea lui 
Dumnezeu. Acum e vremea să-L ascultăm pe Dumnezeu, că 
iată, dacă-L ascultam şi până acum, era minune mare cu acest 


popor. Acum trebuie, mămică, să ascult şi eu de Domnul, că 
dacă L-aş fi lăsat să-mi îndrepteze poporul, era îndreptat până 
acum, era poporul meu treaz şi era pregătit să intre pe uşa sla- 
vei cu cântec de sărbătoare, aşa cum este scris, că Dumnezeu 
n-a uitat pe poporul Său, dar poporul a uitat de Dumnezeu. 

întoarce-te la Domnul, măi copilul meu, şi hai să te 
strâng la piept, hai să te iau în braţe, dar fii atent, că braţele 
mele sunt cereşti şi sfinte şi curate. întoarce-te de la calea ta 
şi vino pe calea lui Dumnezeu şi vino înspre mărire, aşa cum 
îţi este menirea, dar vino întru smerenie şi fii cum zice Dum- 
nezeu să fii. Nu te mai amesteca cu idolii, măi creştine. Scoa- 
te de la tine iubirea cea deşartă, că vreau să te văd că luminezi 
prin lume, vreau să fii lumină peste pământ. Nimic nu va mai 
rămâne pe pământ decât fiii cei adevăraţi ai lui Dumnezeu şi 
slava lui Dumnezeu, care va umple pământul, şi eu voi fi cu 
poporul meu şi cu Dumnezeu, că se va lărgi cortul lui Dum- 
nezeu din zi în zi, şi se va întregi Ierusalimul, şi toate se vor 
împlini şi vor veni întru slava cerească. 

Hai, poporul meu, trezeşte-te, că nu mai e vreme de ză- 
bovit, că vremea e târzie, popor iubit de Dumnezeu. Ascultă 
sunetul trâmbiţei şi deşteaptă-te! îmbracă-te de sărbătoare, că 
Domnul vine la tine cu împlinirile cele pentru sfârşit şi cele 
pentru început de slavă cerească. Vino cu mine şi fii cu frică 
şi cu luare-aminte, dar fii atent, ca să te poţi feri de Iuda, că 
el este lângă tine la fiecare pas. Scoate-1 afară şi din inima ta, 
ca să nu-şi facă el casă în inima ta, că-ţi dărâmă toată casa şi 
tot neamul, măi copilul meu. Fii atent numai la Dumnezeu şi 
la legea Sa şi la porunca Sa şi la învăţătura Sa, că iată ce am 
făcut: am venit către tine să te păstoresc şi să te sfinţesc şi să 
te înţelepţesc, că asta este misiunea mea de acum: să ridic pe 
fiii lui Dumnezeu. 

Pace ţie, Israele! Amin, amin, amin. 

2/15 octombrie 1990 

Trâmbiţarea sfintei Virginia peste creştinii din cetatea 

Pietrari 

Promisiune de ridicare a unui popor nou, care să zidească 
Ierusalimul cel nou. 

reau să sun deşteptarea din cetate în cetate. S-a 
ridicat mama Gigi să trâmbiţeze şi să anunţe po- 
porul să se deştepte şi să se aşeze, şi să nu doarmă nimeni, că 
vin zilele celor mai mari împliniri, vin zilele slavei Domnului 
şi vine bucuria peste fiii lui Dumnezeu, peste fiii ascultării. 

Are mama Gigi şi aici o cetate a poporului ei. Creştinii 
mei de la Pietrari, a venit mămica Gigi la poporul ei să-l tre- 
zească din somn, că mulţi creştini dorm. Am venit să-i scol pe 
cei ce dorm şi să-i întăresc pe cei ce veghează să le spun să 
vegheze şi mai bine, să se îmbrace şi mai frumos, că vin zile 
de sărbătoare şi de bucurie. Vreau să vin cu plata mea pentru 
cei ce veghează cu Dumnezeu, că vreau să-i îmbarc pe ascul- 
tătorii mei în corabia salvării şi să-i conduc spre glorie. Vreau 
să mă bucur cu fiii ascultării şi vreau să-i pun să strige la 
Dumnezeu împreună cu mine pentru trezirea celor neascultă- 
tori şi a celor răzvrătiţi ai poporului meu, că nu vreau să piară 
poporul meu, că iată, Dumnezeu mă aşteaptă să mă înfăţişez 
cu poporul meu. 

Am de lucru mult. Am de ridicat o mulţime de norod 
din lumea necredinţei. Am de arătat la lumea cea necredin- 
cioasă lucruri mari şi minuni despre care nu s-a mai auzit pâ- 
nă acum. Am de ridicat pe morţi din morminte, dar am o mi- 
siune cu poporul meu, ca să-l fac să mă ajute şi să mă asculte 

şi să lucrez cu el pentru Dumnezeu şi pentru biruinţă. Vine 
ziua cea mare a biruinţei, şi eu m-am ridicat cu duh treaz 
să-mi împlinesc misiunea, să-l fac cunoscut celor necredin- 
cioşi pe poporul meu ca să fac necredincioşii să creadă, să 
vadă şi să creadă, să vadă pe cel ce a ascultat de Dumnezeu. 
Dar am durere mare, că am popor care doarme; doarme şi nu 
se mai scoală, şi eu m-am ridicat să-l trezesc şi să-l învăţ cre- 
dincios, că dacă nu va asculta să se trezească, mă scol cu bă- 
taie şi cu sunet să-l urnesc pe cel ce doarme, ca să nu-1 prindă 
furtuna pe drum. Am durere, că eu aş fi vrut să vin cu bucurie 
pentru tot poporul meu, că aşa este scris la Dumnezeu, că e 
poporul meu acest popor. 

Creştinii mei de la Pietrari, bucuraţi-vă, mămică, bucu- 
raţi-vă că nu dormiţi, şi fiţi din ce în ce mai treji şi fiţi cu ini- 
ma mare, că aşa este scris: «Cine este sfânt, să se sfinţească 
şi mai mult». Privegheaţi şi vă rugaţi, că vreau să vină tot po- 
porul meu înspre înţelepciune. Vreau să mă ajut cu cei ascul- 
tători, să punem mână de la mână, să punem umărul şi iubirea 
şi credinţa, să întoarcem în staul pe oiţa rătăcită şi s-o îmblân- 
zim pe cea răzvrătită, s-o vindecăm pe cea bolnavă şi s-o hră- 
nim pe cea slabă, să-mi scot la păşune bună şi la iarbă grasă 
turma cea flămândă şi să-mi pregătesc turma, că e gata să Se 
arate Păstorul Cel bun, e gata să se împlinească ziua când va 
fi să fie o turmă şi un Păstor. Dar iată că acum m-am ridicat 
să-mi păstoresc poporul, să-l pregătesc, ca să-l am vrednic să-l 
înfăţişez la Păstorul Cel mare. Poporul meu e slab şi e neîm- 
plinit, că n-a ştiut cum să mănânce, n-a ştiut cum să asculte 
de Domnul, n-a ştiut că n-a vrut; n-a vrut să aibă pricepere, 
n-a vrut să fie mare, n-a vrut să lucreze minuni, şi eu m-am ri- 
dicat spre el să-l fac să vrea. 

Se miră şi se bucură tot cerul când îmi vede misiunea, 
şi nu mai ştie cum să-mi sară în ajutor ca să vadă împlinirile 
gata. Se uită ceata proorocilor la misiunea mea, care desăvâr- 
şeşte cele proorocite în carte; se uită şi se bucură. Numai po- 
porul meu cel necredincios nu se bucură. El se bucură că nu 
mai sunt, că el nu ştie că sunt vie şi că n-am murit. El n-a vrut 
niciodată să înţeleagă taina lui Dumnezeu, că dacă o înţele- 
gea, avea să ştie că eu nu mor, şi o să ştie şi aceasta, că o să 
vadă. O să vadă toţi cei care m-au ştiut, dar eu vreau să ştie 
poporul meu, eu vreau să-l fac să înţeleagă, vreau să se co- 
boare peste el duhul descoperirilor tainelor lui Dumnezeu, că 
poporul meu trebuie să ştie şi să priceapă de la Dumnezeu 
tainele cele ascunse de înţelepciunea lumii. 

Copiii mei cei care ascultaţi de legea lui Dumnezeu, în- 
tăriţi-vă credinţa şi mai mult. Faceţi roade şi mai bune. Sfm- 
ţiţi-vă şi mai mult. Fiţi stâncă neclintită, că vreau să curăţ 
bine pământul şi să-l fac nou, ca să aşez pe el pe fiii lui Dum- 
nezeu. Aşteaptă Domnul să-mi sfârşesc misiunea ca să-Şi 
arate slava Sa, căci poporul acesta a fost ales pentru ca să Se 
slăvească Dumnezeu întru el, pentru ca să Se arate lumii prin 
fiii acestui popor. 

Sun din loc în loc să fac deşteptare bună, să aşez înţe- 
lepciune în inima acestui popor, ca să-l fac în stare să stea în 
faţa stăpânilor lumii şi să-i supună. Sun şi vestesc pe poporul 
meu cel ascultător să ridice porţile să intre împăratul slavei la 
el, dar să fie bine pregătit pentru această sărbătoare, că aceas- 
ta este sărbătoarea sărbătorilor în cer şi pe pământ, când se 
uneşte Ierusalimul cel de sus cu Ierusalimul cel de jos şi când 
România va fi scaunul slavei dumnezeieşti, aşa cum s-a scris. 

Ridică-te, poporul meu iubit, spre vremea bucuriei, şi 
bucură-te cu cei ce se bucură. încinge-ţi mijlocul şi te ridică 
şi te întăreşte, că Domnul Iisus Hristos vine ca un Mire. 


Copiii mei, s-a ridicat mama Gigi să vă mângâie cu cu- 
vinte cereşti şi să vă facă tari. Nu vă temeţi de furtunile care 
ies din locurile încâlcite. Nu vă temeţi, că Domnul porunceşte 
şi furtunii, şi nimic nu va veni peste fiii ascultării. Mai e un 
ceas, şi totul se linişteşte şi vine odihna cea bună şi vine vre- 
mea mesei celei bogate şi vom sta la masă şi va fi pace peste 
tot, că vom face ceruri noi şi pământ nou, în care vor locui 
dreptatea şi pacea, căci Babilonul nu va mai fi, iar noi vom 
scăpa înspre bucurie. 

Alerg din loc în loc şi cu bucurie, şi cu durere, după 
cum îmi găsesc creştinii. Pe unii îi găsesc făcând bine, iar pe 
unii îi găsesc abătuţi, răzvrătiţi şi străini de calea Domnului, 
de parcă n-ar fi cunoscut niciodată pe Domnul. Pe aceştia tre- 
buie să-i strig, şi dacă mă vor ţine la spate am să pedepsesc 
răceala lor şi am să caut să le deschid ochii şi să-i înfricoşez, 
dar aceştia nu vor sta cu toată bucuria de-a dreapta mea, căci 
stea de stea se va deosebi. Am să lucrez ca să arunc deoparte 
neghina ca să rămână grâul curat, că e vremea secerişului, şi 
e vremea culesului, şi vom sta apoi la masă cu sfinţii şi cu în- 
gerii, şi vom sta cu împăratul cel de la Dumnezeu, şi poporul 
va fi fericit şi ferit şi liniştit. Hai să ne pregătim şi să ne facem 
haină frumoasă, ca să stăm cu toţii la această masă şi la 
această fericire. 

Vreau să facem un lucru nou, un popor nou. Vreau să 
facem pământul nou, un Ierusalim ceresc, unit cu cel pămân- 
tesc, ca să fie numai unul, ceresc, că acesta este planul lui 
Dumnezeu. în curând voi avea un popor ceresc, căci cele 
vechi vor trece, cele dintâi vor trece, şi nu voi mai avea în po- 
porul meu trupuri pământeşti, şi vor fi trupuri cereşti, va fi cer 
nou şi pământ nou. Această taină n-a priceput-o până acum 
nimeni, şi aceasta este misiunea mea, şi nimeni nu a avut 
până acum o misiune ca aceasta. Poporul meu dacă ar pricepe 
taina aceasta, dacă ar pricepe starea îngerească pe care vrea 
Domnul să o desăvârşească întru poporul Său ca să minuneze 
lumea când va vedea pe pământ această stare cerească, o, ar 
căuta care de care să-şi capete loc, să-şi aibă locul întru aceas- 
tă stare. Dar creştinii mei iubesc stricăciunea, iubesc moartea, 
şi dacă nu vor să priceapă adâncul tainelor lui Dumnezeu, vor 
fi biruiţi de moarte. Dar eu vreau să fac un popor veşnic, că 
poporul meu va fi un popor nestricăcios. Va învia omul cel 
nou peste poporul lui Dumnezeu, şi asta va fi minunea minu- 
nilor, şi toată lumea va vedea această minune şi va tânji lu- 
mea să intre la numărătoarea celor veşnici, şi va intra şi se va 
sfinţi. 

Hai, popor iubit, hai numai înspre această stare şi vei fi 
poporul cel mai ales dintre toate popoarele care au fost, şi vei 
avea în mijlocul tău pomul vieţii şi nu vei mai muri niciodată, 
că moartea nu va mai fi. Amin. 

Pace ţie, Israele! Amin, amin, amin. 

4/17 octombrie 1990 

Cuvântul sfintei Virginia către păstorii poporului creştin 

Lucrare de înviere peste cetăţi. 

C opiii mei, iubiţii mei, ascultătorii mei cei iubiţi, 
prindeţi tot mai multă vlagă, prindeţi inimă, că 
inima cerului este între voi. Faceţi cerului numai bucurie şi 
lucraţi cu bucurie învierea pentru poporul meu, că nu se poate 
nici un pas înapoi. întăriţi-vă unul pe altul, şi mergem înainte, 
mămică. Daţi piedicile deoparte, daţi deoparte orice supărare, 
că nu se poate să ne mai împiedicăm acum. Fiţi cu inima 

voastră spre mine, că eu sunt în voi, mămică. Voi sunteţi iu- 
biţii mei, sunteţi mâinile şi picioarele mele, sunteţi glasul şi 
răsunetul meu, sunteţi împărţitorii cuvintelor mele. Voi sun- 
teţi în mine, şi eu în voi. Amin. O, îngeraşii mei, întăriţi-vă 
aripioarele şi zburaţi! Zburaţi din loc în loc, că pe braţele 
mele cereşti vă port. Vă duc, şi vă aduc la datoria ce o aveţi 
pentru învierea acestui popor şi pentru România lui Dumne- 
zeu. Am pornit lupta, măi copii, şi mă rog toată ziua la scau- 
nul Sfintei Treimi şi îi spun lui Dumnezeu rugăciunea cea din 
Scriptură, pe care o ziceţi voi la sfintele slujbe de aici. Fiţi cu 
multă inimă şi cu mult duh şi cu multă unire cerească şi cu 
multă, multă credinţă atunci când rostiţi această rugăciune, şi 
rostiţi-o la orice intrare în orice cetate. Şi vă mai dau de ştire 
cum trebuie lucrat, că trebuie lucrat cu multă blândeţe, că Du- 
hul lui Dumnezeu Se cunoaşte lucrător lucrând prin blândeţe, 
că trebuie, mămică, fără nici o zăbavă, trebuie înviat acest 
popor. 

Scrieţi acum cuvânt puternic către păstorii poporului, 
pe care vreau să-i trezim, că iată cu ce vine mama Gigi către 
ei. Cer între ei unire, dar unire după adevăr. Nimic nu mai fa- 
cem decât ce ne aduce Domnul să facem, că de acum încolo 
trebuie să rămână în picioare lucrul nostru, şi dacă-1 lucrăm 
bine, rămâne, măi copii. Am pornit războiul cu satana şi cu tot 
duhul rău, şi trebuie să-l biruim şi să-l scoatem afară din po- 
porul creştin, şi apoi să fie creştinul creştin, că dacă-1 văd că 
nu este, nu rămâne cu mine, că eu voi avea în curând un po- 
por ceresc, cu trupuri cereşti şi nestricăcioase. Trebuie să 
avem grijă, că mare este taina nestricăciunii, căci cel ce se 
scoală şi înviază acum, este cu neputinţă să mai moară, şi da- 
că mai moare, nu se mai poate juca de-a muritul; moare şi 
gata, şi se dă deoparte. 

Suntem în război, şi eu sunt în faţă. Nu vă temeţi, dar 
trebuie să avem multă atenţie să nu fim prinşi în cursă de 
vreun Iuda, iar dacă suntem atenţi, îl facem de ruşine, îl dăm 
de gol, şi să căutăm să salvăm tot ce poate fi salvat, dar nu 
mai amestecaţi strălucirea soarelui cu ceaţa, că acolo unde ră- 
sare soarele se vede bine drumul şi locul, dar acolo unde tră- 
ieşte ceaţa, trebuie să aşteptăm şi să ne rugăm şi să mergem 
cu multă atenţie să putem răzbi înspre celălalt capăt. Mergem 
la război, şi să nu ne temem că suntem puţini, căci cu noi este 
toată oastea cerească. Eu de aceea v-am spus să mă lăsaţi pe 
mine, că eu cunosc puterea de lucru la fiecare, şi cunosc înă- 
untrul fiecăruia. V-am spus că nu mă pot bizui pe acest popor 
şi că am ales ceva cu care să lucrez, să facem poporul acesta 
în stare să intre la Dumnezeu. Dar lăsaţi-mă pe mine să vă 
spun cum să facem, că nu cu oricine putem să facem ce avem 
de făcut, căci creştinul meu e slab şi nu are înţelepciune şi nu 
e curat cu inima. Mergem înainte, dar la război nu se poate cu 
cel slab, nici cu cel neînţelept, dar cu cel trădător, nici atât. 
Cel slab trebuie întărit, cel neînţelept trebuie înţelepţit, iar cel 
trădător trebuie învins şi cucerit, trebuie stăpânit de puterea 
Duhului Sfânt, cu care lucrează Domnul astăzi, că mare este 
astăzi puterea Duhului Sfânt dar dacă nu ştim cum să lucrăm 
cu ea, trebuie să ne lăsăm ajutaţi şi învăţaţi de Dumnezeu, că 
nu se poate să greşim ceva, nu se poate să greşim la război. 
Păstorii trebuie să meargă cu mine la război, să meargă înain- 
tea mea şi să-mi gătească mie calea să pot intra în fiecare ce- 
tate. Păstorii să fie nedespărţiţi, ca să se deprindă unul de la 
altul cum trebuie lucrat, că trebuie să lucreze acelaşi lucru. 

Măi păstorule Daniel, veghează bine cum lucrezi şi 
cum lucrează şi celălalt păstor, ca să fie lucrul vostru cu rod, 
nu unul să lucreze într-un fel, şi celălalt, în alt fel. Lucraţi aşa 


cum lucrez eu şi păziţi bine ceea ce v-am spus să păziţi, că da- 
că se strică ceva pe undeva, sau dacă se umblă la vreo aşezare 
de a mea, sau dacă se pătrunde unde nu se poate acum, ca să 
se strice ceva sau să se tulbure vreo limpezime care este de la 
mine, o, măi păstorule, o, măi păstorilor, aşa ceva nu se poate; 
să fim atenţi, că aşa ceva nu se poate. Lăsaţi aşa, cum este să 
fie, şi totul va merge spre arătarea slavei lui Dumnezeu, dar 
când o va arăta Dumnezeu. Fiţi cu înţelepciune, fiţi buni şi 
calmi, şi acolo unde nu se poate altfel, umiliţi-vă voi, ca să se- 
mănaţi sămânţa smereniei în poporul nostru. Lucraţi bine şi 
daţi-vă pildă la tot poporul creştin. Aşezaţi-vă bine casa, 
orânduiţi-vă după dreptarul cel curat şi drept, că trebuie să 
dăm deoparte stricăciunea, că altfel nu vom avea putere să 
luptăm împotriva stricăciunii. Uitaţi-vă bine la locul unde lu- 
crez eu, că nu las stricăciunea să se lipească acolo, ca să pot 
sălăşlui cu puterea cerească, aşa cum se lucrează ea astăzi, că 
nu e de joacă, măi păstorilor, ce facem noi acum. Fiţi plini de 
iubire, dar fiţi plini de atenţie, că trebuie să răscumpărăm vre- 
mea. Toate cuvintele voastre să fie ca în cer. Toată vorbirea să 
vă fie dreasă cu sare. încă n-a venit vremea bucuriei. Mai 
avem încă durere, că e tare bolnav poporul creştin, bolnav şi 
abătut şi slăbit şi rătăcit. 

Vreau să pot avea loc. Vreau să fiu ajutată să am în 
mijlocul vostru învăţătura mea, că trebuie să lucrăm totul nu- 
mai după sfatul ceresc, că vine cerul pentru fiecare lucru ce-1 
avem de împlinit, şi de acum încolo trebuie să se vadă ce lu- 
crăm, ca să se ruşineze creştinii mei care-L fac mincinos pe 
Dumnezeu, că mulţi ar vrea să-şi dea drumul poftelor şi traiu- 
lui bun, că zic că a minţit Dumnezeu şi zic că nu s-a împlinit, 
că ei nu ştiu că s-a împlinit. S-a împlinit, măi copii, şi voi ştiţi 
că s-a împlinit şi că se împlineşte, dar ei nu mai ştiu nimic. Ei 
nu au de unde să ştie că Domnul este cu împărăţia Sa la voi 
şi că supune puterea lumii sub mâna Sa cea tare. Ei n-au vrut 
să ştie ce scrie în cartea cea mare, dară să mai ştie că ea se îm- 
plineşte! Dar la voi şi cu voi, Domnul Se desăvârşeşte, şi de 
la voi vrea să meargă peste tot, că vrea să-Şi pună făclia în 
vârful unghiului şi să-Şi anunţe împărăţia, căci împărăţia de 
pe pământ trece în mâna ascultătorilor lui Dumnezeu, trece în 
mâna poporului meu, şi nu te teme că eşti mic, poporule al 
meu, că te voi înmulţi într-o clipă. De aceea am venit la tine, 
turmă mică, de aceea, să te ajut şi să-ţi dau hrană tare, şi să 
faci hrană multă, că într-o clipă vei prăsi şi te vei înmulţi şi 
vei umple pământul şi vei trăi în pace, că pământul şi păşunea 
şi fericirea vor fi lucruri noi. Tu nu vezi că facem un lucru 
nou? De aceea am venit să te sfinţesc, ca să fii ceresc şi să fac 
cu tine început de cer şi de pământ nou, şi apoi să fie peste tot 
această împărăţie a lui Dumnezeu, că se va şti din zi în zi mai 
mult că Domnul împărăţeşte şi Se măreşte. 

Am adus mărul vieţii, ca să mâncaţi din el şi să fiţi vii. 
L-am adus şi v-am pus să-l lucraţi, să-l păstraţi, să-l faceţi să 
se coacă bine, căci cine va fi să guste din el, gata, va învia. L-am 
adus şi l-am încercuit cu întărituri cereşti şi v-am pus să pă- 
ziţi bine poarta grădinii mele. Şi fii atent, străjerule de aici, fii 
atent la porţi, că eu voi deschide atunci când va fi mărul copt. 
Fii atent, mămică! Numai cel ce va birui va fi bun să mănân- 
ce, că a spus Dumnezeu la acest popor lucruri mari în tot tim- 
pul, dar cine să le înţeleagă? Toate se lucrează şi se văd prin 
credinţă, măi copii, că iată, cele dintâi vor trece, şi eu voi face 
un lucru nou. 

Am arătat copilului meu care mă ascultă şi care-mi lu- 
crează mie, i-am arătat doi sori: unul la asfinţit, şi asfinţea, iar 
altul la răsărit, răsărind. Răsare, şi totul se înnoieşte, şi totul 

va fi nou, şi Soarele acesta nu va mai asfinţi, şi iese ca un 
Mire din cămara Sa, căci Domnul este Soarele cel nou peste 
pământ nou. Copiii mei, sunteţi acum puţinei de tot, cât iei 
într-o mână, dar vom birui pământul cu slava de la Dumne- 
zeu, că aşa a spus Dumnezeu despre mine şi despre poporul 
meu. Rămâneţi întru înţelepciune, ca să se verse de la voi du- 
hul înţelepciunii şi al priceperii peste poporul creştin. 

Păstorii Daniel şi Cristea să aibă duhul înţelepciunii şi 
să-l arate poporului creştin. Să-l aibă, că trebuie să-l aibă. Să 
grăiască la poporul meu cuvânt de zidire şi să insufle duh de 
credinţă şi de cunoştinţă, duh de iubire şi de trezire; să răs- 
cumpere bine vremea, că zilele sunt târzii. Păstorii să se arate 
pildă de trăire cerească şi să rămână întru mine întru toate 
cele de la cer, căci în curând vom avea un popor nou, un po- 
por ceresc. în orice cetate vor merge, să-mi gătească bine ca- 
lea. O, că de când aştept zilele acestea de glorie ca să vin şi 
să-mi desăvârşesc taina în acest popor! Eu am putere să sun 
şi să suflu peste acest popor ca să-l înviez, şi apoi să vin şi să 
cinez cu el. Misiunea mea trebuie desăvârşită cât mai curând, 
dar fără voi nu pot, măi copiii mei. Vom merge împreună pe 
unde mai e încă soare ca să vedem bine drumul şi să aşezăm 
viaţă bună peste acest popor, iar pe unde este încă ceaţă şi 
frig, vom mai suna la porţile cetăţii, vom mai întări focul pe 
margini până va dispărea ceaţa, şi apoi vom intra şi vom 
trâmbiţa şi vom lucra, şi va învia poporul meu, mămică, şi mă 
voi arăta lui, că va creşte înţelepciunea acestui popor. Duhul 
lui Dumnezeu va lucra şi va putea dacă mă veţi asculta şi mă 
veţi ajuta şi mă veţi însoţi până la arătarea mea. 

Odihniţi-vă un pic, şi pregătiţi-vă iar, că vom scrie car- 
te pentru cel ce va fi mare peste biserica mea, şi iar vom mai 
scrie o carte cu trimitere către cetăţile poporului meu. Staţi 
sub obrocul meu, staţi în ascultare. Fiţi întru tăria cea de sus, 
întru lucrul Domnului lisus Hristos, întru dragostea Măicuţei 
Sale şi întru grija şi iubirea mea. Amin, amin, amin. 

6/19 octombrie 1990 

Cuvântul Domnului către alesul Său Irineu 

Sfânta Virginia face Domnului cale de intrare în carte cu cuvântul 

Său. 

I ată, copiii mei, cuvânt nou, căci începutul de la voi 
este nou. V-am spus că facem un lucru nou, un po- 
por nou, un popor ceresc, nestricăcios. Iubiţii mei, facem o 
biserică nouă, o biserică veşnică, un început de biserică veş- 
nică, nestricăcioasă. Amin. 

Se coboară cu dragostea cerească cuvânt ceresc şi 
dulce pentru iubitul cel iubit şi cel aşteptat de tot cerul, pentru 
cel iubitor de Dumnezeu, pentru cel chemat şi ales şi credin- 
cios, căci este credincios. Se coboară către el cuvânt de împo- 
dobire şi de viaţă nestricăcioasă, cuvânt de înveşmântare, cu- 
vânt de taină cerească. Domnul lisus Hristos îmi spune să 
aduc la voi cuvântul Său către acest iubit al nostru, că e al 
nostru, măi mămică. 

V-am spus că fără voi nu pot aduce nimic de la cer. V-am 
spus că voi sunteţi mâinile şi picioarele mele, că sunteţi gla- 
sul şi răsunetul meu. V-am spus că sunt în voi, şi voi în mine. 

O, iubitul meu, aceştia sunt copiii mei, sunt rodul lu- 
crării lui Dumnezeu, sunt mădularele mele, că eu i-am născut, 
şi în dureri i-am născut. Sunt aici la ei, sunt cu ei, sunt în ei, 
şi ei mă ajută să fiu aici cu cuvântul cel ceresc, că aşa zice 
Domnul, că al meu este acest popor, şi a venit vremea să mă 


înfăţişez cu el la Du mn ezeu ca să facă din fiii acestui popor 
unelte de lucru, ca să facă Domnul înviere pe pământ prin 
acest popor ales şi crescut prin mine cu cuvântul lui Dum- 
nezeu. Amin. 

Mă trimite Do mn ul acum la aceşti copii cu cuvântul Său 
pentru cel iubit al Său, pentru ca să-l îmbrace întru puterea cea 
de sus, pentru ca să-l facă ceresc. Iată cuvântul Domnului: 

I a aminte din nou, iubitul Meu, copilul Meu 
iubit. Se împlinesc cele scrise în carte, cele 
scrise pentru vremea aceasta. Iată, dă muguri, iată un lucru 
nou; vin să-l desăvârşesc. Ia aminte, că vom lucra un lucru 
nou, un Ierusalim nou, o viaţă nouă şi veşnică. Amin. 

Iubitul Meu, mare este taina nestricăciunii, şi această 
taină trebuie lucrată de noi, trebuie aşezată pe pământ, că 
vom face ceruri noi şi pământ nou, şi va coborî Domnul în 
mijlocul acestui Ierusalim ceresc şi va aşeza cele scrise în 
carte. Am adus pomul vieţii, am adus mărul vieţii, ca să fie 
lucrat şi să fie aşezat în mijlocul Ierusalimului ceresc, căci cel 
ceresc va coborî la cel pământesc şi va fi numai unul, un Ie- 
rusalim ceresc pe pământ; pe pământ, că pământul se va cu- 
răţi, se va înnoi, va fi nou. 

Am venit la tine ca să te aşez întru acest început nou, 
ca să fii ceresc, că dacă vei fi din cer, te vei cunoaşte că eşti 
din cer, şi vei lucra, măi iubitul Meu, şi Se va vedea Domnul, 
şi se va lucra pe pământ taina nestricăciunii, şi biserica va 
triumfa şi se va îmbrăca de sărbătoare. Fii cu luare-aminte şi 
cu dragoste, că vreau să te hrănesc cu pâinea vieţii, aşa cum 
ştiu Eu că trebuie să fie această pâine a vieţii. Nimeni nu mai 
înţelege, nimeni nu se mai teme, nimeni nu mai moşteneşte 
pâinea vieţii întru putere de viaţă. Nu se mai vede această pu- 
tere, nu se mai vede lucrată, că nu este putere de viaţă întru 
cei ce zic că lucrează pâinea vieţii, şi iată că nu se vede învie- 
re de la Mine prin cei ce zic că lucrează pâinea vieţii. Eu sunt 
pâinea vieţii, dar şi astăzi, ca şi atunci, toţi Mă răstignesc, 
învăţătorii legii cei de atunci aduceau jertfa şi închinăciune 
lui Dumnezeu, iar când a venit Dumnezeu la ei, o, ei L-au 
omorât. Au omorât Viaţa, măi iubitul Meu. Numai cuie şi du- 
rere îmi dau şi azi învăţătorii legii, şi apoi zic că îmi slujesc 
şi zic că lucrează pâinea vieţii. Numai răni şi răstignire, măi 
iubitul Meu. 

Ia aminte cu iubire, că vreau să te hrăneşti din acest 
început de lucru nou. Nu mai mânca la masă cu Anna şi Ca- 
iafa, nu mai sta la masă cu Iuda. Mănâncă, iubitul Meu, cu 
Mine, mănâncă în fiecare zi de la Mine. Nu te lipsi de Mine 
niciodată, şi vei fi ceresc. Eu am venit aici, M-am coborât aici 
cu împărăţia Mea şi am făcut aici început de cer şi de pământ 
nou, început de nestricăciune. Mănâncă, iubitul Meu, cu Mi- 
ne, că la această masă Eu sunt cu toată dragostea Mea cobo- 
rât, cu toată puterea Mea, cu toată viaţa Mea. îmbracă-te întru 
viaţă cerească, măi iubitul Meu, că te voi încorona să stai pe 
scaunul Meu, pe scaunul bisericii Mele, ca să fii pildă biseri- 
cii Mele. 

Iubitul Meu, în curând cele vechi vor trece, şi Eu voi 
face un popor cu trupuri cereşti, îmbrăcate în nestricăciune. 
Taina aceasta, nepricepută până astăzi, neaşteptată de nimeni, 
starea aceasta îngerească pe care vreau s-o desăvârşesc pe pă- 
mânt şi cu care voi minuna lumea la vederea acestei trăiri ce- 
reşti pe pământ, pe pământ nou, o, taina aceasta a nestricăciu- 
nii, această stare cerească vreau s-o aşezăm pe pământ. Iată, 
iubitul Meu, taina lui Dumnezeu. Aceasta este taina de mân- 
tuire a omenirii. Vom întări acest început nou, şi vom lărgi 
apoi cortul acestui Ierusalim ceresc, şi va fi apoi ca Domnul 

să-Şi anunţe împărăţia, căci trâmbiţa va suna şi va răsuna, că 
de aceea întăresc acest început. Şi Mă voi face cunoscut întru 
cei ce bine am voit, că va învia omul cel nou pe pământ şi 
vom face un popor nestricăcios, un neam veşnic, şi lumea va 
vedea această minune şi va învia şi va intra între cei veşnici 
şi se va sfinţi, şi va creşte numărul neamului lui Dumnezeu, 
şi asta va fi minunea minunilor, că moartea nu va mai fi, şi va 
fi mărul vieţii, şi noapte nu va mai fi, că Domnul va lumina. 

O, fericit va fi cel care-şi curăţă haina vieţii, că acela 
va avea stăpânire peste viaţă, acela nu va sări peste poartă, şi 
va intra pe uşă în cetatea lui Dumnezeu, în raiul cel veşnic, că 
se vor aduna popoarele să vină să vadă această slavă, căci ce- 
rul cel nou şi pământul cel nou vor fi şi vor rămâne pe veci, 
şi neamul lui Dumnezeu va dăinui veşnic, şi va fi fericire şi 
mângâiere peste Ierusalim. 

Ridică-te şi te încinge şi te împlineşte, copilul Meu 
iubit, că iată, mare şi minunată este taina nestricăciunii, că de 
la acest început voi revărsa râu de viaţă, râu de înviere, iar 
când viaţa se va arăta, noroade însetate vor bea şi vor lua Duh 
Sfânt şi se vor adăuga la Dumnezeu. 

Copilul Meu iubit, cu câtă dragoste te port şi te cresc! 
Iată, vezi cum te ridic. Te ridic din zi în zi, şi apoi te voi arăta 
mare. Iată, îţi dau să mănânci din mărul vieţii pe care l-am co- 
borât şi pe care în curând îl voi aşeza la mijloc, că voi desco- 
peri puterea Mea la cei fără putere şi voi împărţi putere şi viaţă. 

îţi aduc aminte iar, să fii cum am fost Eu. Am pus peste 
tine duhul înţelepciunii cu care am lucrat Eu când eram un 
copil în mijlocul cărturarilor şi învăţătorilor legii, şi după 
Mine au mers apoi noroade întregi să-Mi asculte înţelepciu- 
nea. Fii întru Duhul Meu, căci Duhul Meu este întru Tatăl. Fii 
întru Duhul Meu, ca să fii fiul Tatălui Meu. 

Am spus atunci când M-am dus către Tatăl Meu, am 
spus că Mă duc să vă pregătesc loc, ca acolo unde voi fi Eu, să 
fiţi şi voi, şi iată, iar vă spun că pregătesc loc, ca acolo unde 
sunteţi voi, să fiu şi Eu. Voi sunteţi prietenii Mei şi nimic nu 
tăinuiesc ca să nu ştiţi, căci nimănui n-am descoperit aceste 
taine pecetluite până acum. Iată de câtă iubire aţi avut parte. 

Copilul Meu iubit, fii plin de iubire, fii plin de credinţă, 
că iubirea Mea se va vărsa ca un râu peste fiii ascultării. Toate 
merg spre glorie, că România este gloria lui Dumnezeu, este 
pământul strălucirilor, este regină peste popoare, este binecu- 
vântată şi iubită şi aleasă, că aşa este scris, că Domnul va ale- 
ge din nou Ierusalimul. România este cetatea cea iubită, şi voi 
aduce pe regele ei, că el este de la Dumnezeu. Şi vei avea sfân- 
ta datorie să-l faci ceresc şi nestricăcios, pe el şi pe toată casa 
sa, şi va fi să-l înveţi de la Mine, şi va fi să asculte de Mine 
întru toate căile sale şi va domni întru Mine, că aşa este scris. 

O, iubitul Meu, rămâi întru dragostea Mea, fii fiul dra- 
gostei Mele, căci cu dragoste te privesc întru toate căile tale, 
şi va fi să lucrezi numai dragostea Mea în mijlocul bisericii 
Mele, căci dragostea Mea este cea mai înaltă stare. Cu ea am 
întocmit lumea şi cu ea voi veni mereu şi vă voi da-o ca s-o 
întronaţi pe pământul Noului Israel. Cu dragostea Mea vom 
face popor nou, neam nou, şi acest popor se va numi poporul 
iubirii, cetatea iubirii Mele, căci Duhurile lui Dumnezeu vor 
sufla peste pământ şi toate tainele vor fi arătate, şi atunci se 
va vedea scris pe creştetul fiilor lui Dumnezeu nume nou şi 
numele cetăţii celei noi, al Ierusalimului ceresc. 

Iubitul Meu, se apropie sărbătoarea sărbătorilor în cer 
şi pe pământ. O, şi cât vă iubesc de mult! Dar hai să ne iubim 
unii pe alţii ca să se vadă iubirea noastră, că împărăţia iubirii 
începe în curând peste tot. Va împărăţi iubirea noastră pe pă- 


mânt nou, măi copilaşii iubirii Mele, şi se va revărsa ca un râu 
peste mulţimi, şi pomul vieţii va străluci şi va rodi, şi vom sta 
la masă. 

Hai, iubitul Meu, să fim iubire, să fim înviere şi să fim 
lumină peste pământ. Stai întru taina Ierusalimului ceresc pâ- 
nă te voi arăta cu putere, căci va trebui să aşezăm raiul pe pă- 
mântul cel nou, şi vom trăi cu fericire în Edenul iubirii, şi toa- 
tă suflarea de pe pământ va cunoaşte taina iubirii cereşti, că 
mare şi minunată şi veşnică este taina aceasta. Lasă-Mă să 
stau cu toată sfinţenia Mea întru tine, şi nimic să nu-ţi fie mai 
sfânt şi mai mare decât grija aceasta, şi atunci Eu voi fi Cel 
dintâi întru toate căile tale şi voi locui în inima ta întru toată 
mărirea Mea, că vreau să Mă arăţi întru tine, vreau să Mă va- 
dă şi să se ruşineze cărturarii şi învăţătorii legii când vor ve- 
dea sfinţenia şi măreţia Mea întru tine. Şi vom ieşi la iveală 
cu puterea Mea şi vom sufla şi vor cădea cele şubrede, şi vom 
înălţa biserică vie şi viaţă vie şi sfinţenie pe pământ, căci cele 
dintâi vor trece de acum. 

îmbracă-te frumos, găteşte-te de sărbătoare, măi copilul 
Meu iubit, că Do mn ul te iubeşte şi face legământ cu tine. Ne 
vom ridica şi vom aşeza cele proorocite, şi taina lui Dumnezeu 
se va desăvârşi în strigătele mulţimii, cu har şi cu iubire. 

Te port întru tăria cea de sus, te binecuvintez cu toate 
darurile Mele şi te îmbrăţişez întru slava cea coborâtă în toată 
vremea, cu taina păcii Mele cereşti. Te învăluiesc întru pacea 
Mea mereu şi nici o clipă nu te las. Eşti scris pe inima Măi- 
cuţei Mele şi ca pe un fiu dulce ea te păzeşte mereu şi te în- 
tăreşte cu harul şi cu binecuvântarea sa. Amin, amin, amin. 

9/22 octombrie 1990 

Cuvântul Domnului: proorocie pentru România şi 
aşezarea ei întru slavă 

Dumnezeu anunţă slava României, sfârşitul Babilonului şi duh de 
trezire peste înţelepţii pământului. 

e aude glas cu tărie, care strigă: cine va vorbi pen- 
tru Mine? 

Iată, suflu duh de trezire peste popoare, să trezesc 
duhul descoperirilor peste înţelepţii pământului, ca să ştie că 
Eu sunt Dumnezeu. Vin să netezesc potecile, vin să curăţ 
pământul şi să-l adăp apoi, ca să răsară peste el iarbă nouă şi 
grasă şi să hrănesc încă o dată mulţimile. Vin curând, şi plata 
Mea este cu Mine. Nimic nu împlinesc fără să descopăr taina 
Mea proorocilor. 

Ierusalime care omori pe prooroci şi nimiceşti pe cei 
trimişi ai Mei! Iată, vin să Mă desăvârşesc. Să audă popoarele 
şi limbile că vin cu Ierusalimul cel de sus să-l aşez pe pământ 
şi să pun în mijlocul lui cele scrise în carte. Vin să aleg iarăşi 
Ierusalimul. 

Iată glasul Domnului peste pământ! Scrie şi dă de ştire 
ce grăieşte Domnul. Duhurile lui Dumnezeu suflă peste pă- 
mânt, şi cine se încumetă să-Mi tulbure planurile? Să vină să 
se lupte cu Mine, să vină şi să judece între Mine şi via Mea. 

Vai celor ce numesc lumina întuneric, şi întunericul lu- 
mină, care zic amarului dulce, şi dulcelui amar! Vine Do mn ul 
şi munţii se clatină şi nimiceşte Babilonul! 

O, cum ai căzut tu din cer, tu, care ziceai că-ţi vei aşeza 
sălaşul în muntele Meu cel sfânt! Iată, te-am azvârlit la pă- 
mânt ca pe o ramură fără preţ. Iată, vine după tine un rege cu 
dreptatea Mea, şi ochii celor care văd nu vor mai fi închişi. 

Cei slabi la inimă, întăriţi- vă şi nu vă temeţi! Eu voi 
merge înaintea unsului Meu şi voi zdrobi încuietorile cele de 

fier, că dintr-un ţinut de departe chem un om ca să împlineas- 
că planul Meu. 

Scoală-te, România Mea! Ridică-te, iubito! Scutură-ţi 
jugul şi vino spre mărire, o, cetatea iubirii Mele! Nu mai plân- 
ge, iubito, că vaiul trece; mai e un ceas. Iată, răsare soare nou 
şi florile se desfac şi Eu vin să te fac mireasă, vin să te iubesc 
şi să te aşez întru glorie, şi toţi prietenii te vor vedea şi vor um- 
bla întru strălucirea ta, iubito, că aşa stă scris despre tine, că 
regi vor umbla întru mărirea ta. Vine Domnul să Se odihneas- 
că peste tine, că iată, întru tine binevoiesc. 

Te-au cântat poeţii tăi, te-au cântat păgânii tăi şi n-au 
ştiut de ce te cântă, iubito. Duhurile Mele suflau dis-de-dimi- 
neaţă peste tine şi îţi trezeau cântecul de iubire, şi cântai, o, 
cetate iubită, cântai cântecul tău de iubire, şi erai frumoasă şi 
cântai. 

Au trecut peste tine nori şi ceaţă şi îţi schimbau frumu- 
seţea, şi râsul tău înceta atunci, dar nici o ispită n-am lăsat-o 
să treacă peste puterea ta. Duhul Meu, ca un bucium Se trezea 
dis-de-dimineaţă şi suna cu jale şi ridicam din tine pe vitejii 
Mei şi le încingeam mijlocul şi te eliberam de sub povară, şi, 
apoi, din nou zâmbeai, iubito, că de la naştere te-am iubit şi 
te-am sortit să fii a Mea. 

Dar când a venit iarna peste tine, a căzut o zăpadă grea 
şi te-a acoperit, iubito, şi ai murit aproape de tot. Şi te-ai zbă- 
tut în sângele tău şaptezeci de ani ( 1921-1991 . n.r.) şi s-a făcut 
zăpada roşie de sângele tău. Şi am trecut pe lângă tine, şi erai 
goală, iubita Mea, şi Mi-am dezbrăcat veşmântul şi te-am în- 
velit, că Mi-am adus aminte de tinereţea ta, când erai frumoa- 
să şi albă. O, că te-au robit străinii şi te-au necinstit, că ţi-au 
făcut lege şi te-au silit să te tai împrejur, dar Domnul îi va 
smeri, şi ei ţi se vor închina la picioare, ca să ştie că te-am iu- 
bit, iubito, că ai fost sărmană şi ai fost sub cruce, dar ai păzit 
răbdarea Mea. Şi acum, iată, te trezesc din somn, să curăţ 
murdăria de pe tine şi să te îmbrac cu podoabe noi. Ridică-te 
şi vino spre mărire, că asta îţi este menirea de la Dumnezeu. 

O, România Mea, ţi se apropie ziua schimbării la faţă 
şi vin să Mă sălăşluiesc întru tine, că tu eşti scaunul măririi 
Mele, tu eşti Ierusalimul gloriei Mele, că slava Mea se va co- 
borî peste tine şi vei străluci ca soarele, o, cetate a străluci- 
rilor, şi toate popoarele vor veni să te vadă, că porţile tale vor 
fi deschise zi şi noapte, dar noaptea nu se va mai coborî peste 
tine, iubita Mea. Voi aşeza pe înălţimile tale sunet de trâmbiţă 
şi glas de serbare, iar feciorii tăi îţi vor cânta cântecul tău de 
iubire, şi atunci, pământul tău îţi va da înapoi pe morţii de sub 
el, căci ei vor învia, şi tu te vei schimba într-o clipă la trâm- 
biţa Mea. Şi vei fi regină, iubito, că Domnul este Regele iubi- 
rii, şi este Regele tău. 

Iată, vin cu plata răbdării, că te voi ocroti de ceasul is- 
pitei. Fii tare, iubito, ca să Mă ai cu tine, că nici un neam sub 
soare nu va avea biruinţa şi gloria ta, că vei fi Mie templu de 
mărire şi te vei numi Ierusalimul cel nou, că Eu îţi dau nume 
nou, iubito, cetate iubită. Trezeşte-ţi urechea, ca să-Mi auzi 
glasul, că tu vei fi tronul Meu, şi în tine se va auzi cântecul 
Meu de slavă: «Sfânt, Sfânt, Sfânt, Domnul Savaot, Cel Care 
a fost, şi este, şi va fi!». Iar pe cei ce au călcat peste tine, le 
voi descoperi păcatul şi îi voi ruşina şi îi voi mustra cu aspri- 
me ca să vină înspre pocăinţă, şi dacă ne vor auzi glasul şi ne 
vor deschide, vom intra, iubito, şi vom cina cu ei, şi ei cu noi. 

Şi voi ridica un om care va fi vrednic să ia cinstea şi bi- 
necuvântarea şi puterea (regele Mihai, n.r.) şi îl voi chema din 
Egipt, căci cei ce l-au înstrăinat şi au vrut viaţa lui nu vor mai 
fi atunci, că Eu voi întinde mâna şi voi lua din tine hrana, şi 


te vei duce apoi la fiul cel vândut şi alungat, şi el va plânge şi 
te va îmbrăţişa şi te va iubi, şi va veni cu toată bogăţia Sama- 
riei şi îţi va sluji ţie, că el este de la Mine, şi cine este cel ce 
se va ridica împotriva planurilor Mele cele din veac? Şi tu te 
vei numi atunci «cea cu bărbat», căci acesta va birui şi va fi 
mare prin puterea Mea, şi sabia Mea va fi necruţătoare ca să-i 
gătesc venirea. Şi va veni, iubito, şi se va auzi atunci din nou 
cântecul tău de iubire, şi se va auzi glasul de bucurie al celor 
junghiaţi, care au mărturisit despre vremea Mea şi despre mă- 
rirea ta, căci vin să te peţesc. 

Şi în ziua aceea Mă voi răzbuna pe împăraţi şi pe 
domni, pe bogaţi şi pe puternici, pe robi şi pe slobozi, că te 
voi scormoni cu făclii aprinse, cetate iubită, şi ochiul Meu va 
căuta prin peşteri şi prin stânci pe cei ascunşi de faţa mâniei 
Mele. Dar în ziua aceea voi însemna pe frunte cu numele Meu 
şi cu numele tău toată seminţia ta care a păzit răbdarea Mea 
şi şi-a spălat veşmântul, şi fiii tăi vor fi preoţi ai Celui ce şade 
pe tron şi vor sluji zi şi noapte înaintea Mea şi îmi vor aduce 
miros de tămâie, miros de iubire, iubito, şi nu vor mai înseta, 
nici nu vor mai flămânzi, că le voi dărui izvoarele vieţii şi îşi 
vor spăla în ele de lacrimi obrajii, şi cine îşi va spăla viaţa în 
ele, se va adăuga ţie, cetate iubită. 

O, voi întinde cortul Meu peste tine ca să te ocrotesc 
apoi, căci îngerii Mei vor dezlănţui chin şi durere peste cei ce 
nu au pecetea Celui viu. Şi voi slobozi glas de tunet, precum 
este scris, şi se va vesti din nou pe pământ taina lui Dumne- 
zeu, pentru toate popoarele şi limbile şi peste puternicii pă- 
mântului şi voi striga: «O, de câte ori am voit să te adun sub 
aripa Mea ca să te ocrotesc, dar n-ai voit, şi te-ai desfrânat 
departe de Mine şi ai zăcut în necunoştinţă şi n-ai voit adevă- 
rul Meu şi n-ai iubit viaţa, că ţi-ai încheiat zapis cu pieirea, ca 
să fii vrednic de pieire. Şi acum, iată, te pustiesc, şi vărs mânie 
peste popoare, şi nu Mă vei mai întâlni până nu se va auzi din 
nou: „Binecuvântat este Cel ce iarăşi vine întru numele Dom- 
nului"». Şi tu, România Mea, cetatea iubirii Mele, vei vedea 
pe cei ce veneau să te blesteme, căci vor lua calea lui Valaam, 
fiindcă tu eşti binecuvântată şi mare cu Mine, iubito, că Dom- 
nul va împărăţi şi va răsplăti pe robii Săi, pe prooroci şi pe 
sfinţi şi pe cei ce se tem de Do mn ul. Şi se va cânta în tine cân- 
tare nouă, şi nimic necurat nu va mai intra în tine. 

O, România Mea iubită, ieşi din Babilon, fugi de desfrâ- 
nare şi sfinţeşte-te cu Mine, ca să nu guşti din pedeapsa Babi- 
lonului, că se va ridica fumul focului în care va arde Babilonul, 
cetatea cea înveşmântată în vison şi în aur, şi se vor veseli apos- 
tolii şi proorocii, că Do mn ul vine cu dreptatea ca să răscumpe- 
re sângele lor, căci îngerul bisericilor va suna şi va împrăştia 
cuvântul lui Dumnezeu, şi vremurile se vor aşeza la loc, şi se 
va slăvi biserica Dumnezeului Cel viu, iar celor de pe tronuri li 
se va da putere să facă judecată şi să răscumpere sângele celor 
tăiaţi pentru mărturia lui Dumnezeu, care nu s-au întinat din vi- 
nul Babilonului, şi lacrima şi moartea vor pieri, şi cerul şi pă- 
mântul se vor face noi, căci cele vechi trec cu trosnet. 

Eu sunt Alfa şi Omega, începutul şi sfârşitul. Eu sunt 
începutul cel nou, iar tu, cetate iubită, vei fi învăluită de slavă 
şi vor veni la tine cei scrişi în cartea Mea, şi va izvorî din tine 
râu de viaţă, şi voi aşeza în mijlocul tău pomul vieţii. Fericiţi 
acei ce-şi spală haina vieţii ca să intre la Dumnezeu. Fericiţi 
acei ce ascultă Duhurilor lui Dumnezeu. Iarba şi floarea se 
veştejesc, dar Cuvântul Dumnezeului nostru este în veac. Eu 
sunt Cel ce dă nădejde. Eu sunt Cel ce grăiesc. 

Suflă Domnul duh de trezire peste înţelepţii pămân- 
tului: iubiţi frica de Dumnezeu, iubiţi credinţa în Dumnezeu, 

dar iubiţi dragostea de Dumnezeu. Să se coboare dragostea 
Mea şi înţelepciunea Mea peste înţelepţii acestui veac şi să nu 
se mai poticnească nimeni. înţelepciunea de Dumnezeu este 
frica de Dumnezeu. Aceasta este începutul înţelepciunii, şi 
cel ce nu o are pe aceasta, acela nu este înţelept. 

Iubiţi căile Mele, înţelepţilor, că Se coboară Dumnezeu 
peste cei slabi ca să facă de ruşine pe cei tari, că a ascuns 
Dumnezeu tainele Sale de înţelepţii pământului şi le-a desco- 
perit pe ele pruncilor lui Israel. Scuturaţi jugul robiei, căci 
cine este rob păcatului, acela nu are înţelepciune, acela 
schimbă minciuna cu adevărul şi umple de duhul minciunii 
pe cel aproape mort, căci minciuna seamănă moarte şi rătă- 
cire de la calea adevărului. Căutaţi-Mă cu inima smerită şi 
cugetaţi cu dreptate despre Mine, căci Duhul lui Dumnezeu 
nu sălăşluieşte cu fărădelegea şi Se dă deoparte din faţa is- 
pitei. îndreptaţi spinarea voastră şi luaţi jugul Meu, că jugul 
Meu este uşor şi sarcina Mea este bună. Cel ce nu este ca 
Mine, nu este cu Mine, şi iată, vine ceaţa peste popoare, vine 
să prindă pe cei fără de lege. 

Iubiţi dreptatea, iubiţi calea Domnului şi mergeţi pe ea, 
căci cuvântul înţelepciunii este viaţă; şi, în sfârşit, iubiţi, iu- 
biţi viaţa. Eu sunt calea, adevărul şi viaţa, şi cine umblă pe 
căile Mele, este viu. Cel ce cunoaşte căile Mele şi nu umblă 
pe ele, acela să nu vorbească despre Dumnezeu. Cel ce-şi iu- 
beşte viaţa, acela şi-o va pierde. întăriţi-vă inimile, înţelepţi- 
lor, întăriţi-vă genunchii, gătiţi cărări drepte, că vine împără- 
ţia slavei, şi Dumnezeul cerurilor voieşte să vă dea vouă îm- 
părăţia. Iubiţi smerenia, o, înţelepţi ai pământului, că Dumne- 
zeu nu Se lasă descoperit şi nu pătrunde în sufletul viclean. 
Curăţiţi-vă şi albiţi-vă, că iată, vin cu plata Mea. Fugiţi din 
faţa morţii şi împăcaţi-vă cu Dumnezeu, că vine Do mn ul să 
Se odihnească întru ale Sale, vine să-Şi anunţe împărăţia. 

România Mea, fiii tăi umblă pe căi deşarte, înţelepţii 
tăi dorm şi se poticnesc, dreptul piere şi nimeni nu ia aminte, 
şi Domnul este străin la tine. învăţătorii legii se poticnesc pe 
timp de zi şi nu au putere să împartă viaţă de la Mine. De la 
mic până la mare iubesc calea pierzării şi nimeni nu Mă mai 
are pe Mine. Iată, vin cu văpaie, vin să scot răul din tine. Vin 
să te curăţesc şi să te înnoiesc, vin să fac pământul tău nou, 
vin să fac ceruri noi şi pământ nou. Vin la tine, România Mea, 
că Domnul întru tine binevoieşte şi Se măreşte. Iată, sun din 
trâmbiţă. Ridică-te, iubito, scutură ţărâna de pe tine! Spală-te, 
România Mea, că Domnul Se uneşte cu tine. Iată, vin să-ţi 
despecetluiesc izvoarele, vin să-ţi descopăr fântânile, vin 
să-ţi deschid porţile, căci cine te va iubi, după dreptate te va 
iubi, iubito. 

O, vin să Mă judec cu păstorii turmei Mele şi să adun 
rămăşiţa şi să-Mi pasc turma. Nu trebuia păstorii turmei Mele 
să-Mi păstorească turma? O, turma Mea s-a risipit şi s-a rătă- 
cit şi nimeni nu o mai caută, căci păstorii Mei n-au purtat gri- 
jă de ea şi s-au păscut pe ei înşişi, dar vin să fac dreptate pen- 
tru turma Mea, vin să cer oile Mele de la ei, şi ei nu le vor mai 
sfâşia şi nu le vor mai înjunghia. Vin să le port de grijă şi să 
le cercetez, aşa cum cercetează păstorul turma când este în 
mijlocul ei; vin să le hrănesc şi să le adăp, vin să fac dreptate 
şi să judec între oaie şi oaie. Vin să limpezesc apele şi să-Mi 
scot turma la păşune bună, şi, nu te teme, turmă mică, un ceas 
mai este, şi te voi păstori după dreptate şi te voi înmulţi şi voi 
aşeza peste tine păstori care te vor păstori cu dreptate, şi tu 
vei prăsi şi te vei înmulţi, şi voi ridica un neam mare, un neam 
ales, o preoţie sfântă, şi voi revărsa duhul mângâierii şi al 
măririi peste fiii ascultării. 


România Mea, Ierusalimul măririi Mele, tu vei fi gloria 
Mea, iubito, şi din tine va răsuna peste popoare cântare nouă, 
cântare de pace peste popoare, iubito, şi imn de slavă veşnică. 
Bucură-te, Ierusalime nou, bucură-te, România Mea! că iată, 
vine Do mn ul la tine. Lărgeşte-ţi cortul şi vezi, că vin la tine 
fiii tăi. Toţi cei ce te-au urât te vor numi cetatea Domnului, că 
din părăsită şi asuprită ce erai, voi face din tine mândria vea- 
curilor. Eu, Domnul, am hotărât aceasta. 

Hai, popor iubit, bucură-te şi te ridică, cetatea iubirii 
Mele! Cântă-ţi cântecul tău de iubire, să audă popoarele şi să 
se înveselească. Pune-ţi rochiţă de sărbătoare şi salbă de nun- 
tă, că Domnul vine la tine. 

Scoală-te, iubito, şi lasă-Mă să-ţi aud glasul. Aprinde 
candela şi ieşi în prag, iubita Mea, şi veghează, iubito, că vin 
curând. Amin, amin, amin. 

12/25 octombrie 1990 

Cuvântul Domnului către patriarhul Teoctist 

Vai celor ce zic proorocilor: „Nu proorociţi !“ . 

D umnezeu grăieşte pe pământ. Să se audă cuvân- 
tul Domnului şi să se împlinească planurile Sale! 
Cine este cel ce-Mi încurcă planurile? Să vină să jude- 
ce între Mine şi via Mea. 

Duhurile Domnului grăiesc bisericilor. 

Ia aminte, cârmuitor al bisericii, ridică-te şi ia aminte! 
Iată, vin să fac un lucru nou, un popor nou, o biserică nouă şi 
veşnică. Vin să aşez Ierusalimul şi să netezesc cărările. Ia 
aminte, că te-am aşezat încă o dată să stai pe scaunul bisericii 
Mele, ca să vii să împlineşti planul Meu. Vin cu cele scrise în 
carte, vin să Mă desăvârşesc, vin să curăţ biserica, de idoli şi 
să scot urâciunea pustiirii din locul Meu cel preasfânt, căci pla- 
nurile Mele nu sunt ca planurile voastre, şi cine este cel ce se 
ridică împotrivă? Să vină să lupte cu Mine, căci vai celor ce în- 
curcă planurile Domnului! Vai celor ce fac planuri fără Mine! 

Ia aminte, că iată, îţi fac cunoscut planul Meu. Ridică-te 
şi grăieşte bisericii, grăieşte către învăţătorii legii şi către păs- 
torii turmei Mele: Iată, oile Mele rătăcesc ca oile fără păstor, 
oile Mele stau risipite prin toţi munţii şi dealurile. Păstorii lor 
s-au păstorit pe ei înşişi şi nu mai umblă după legea Mea. 
Iată, vin să cer de la ei oile Mele ca să nu mai fie ele pradă de 
sfâşiat. Vin să păstoresc turma Mea, vin să-i fac dreptate şi s-o 
aşez în staul, vin să fac gard în jurul ei, ca să nu mai fie oile 
Mele sfâşiate de lupi şi de fiare sălbatice. Şi vin să împlinesc. 

Ia aminte, şi te ridică să faci voia Mea, că vei sta în 
mijlocul învăţătorilor legii, în mijlocul păstorilor turmei Me- 
le, şi Domnul va coborî sfaturile Sale pentru ca să se împli- 
nească cele proorocite, că-1 voi aşeza pe cel de al şaptelea 
uns, şi el va sta şi va împlini planul Meu ca să-Mi aşez la loc 
vremurile şi sărbătorile. Şi voi coborî prin robii Mei prooroci 
şi voi veni către el şi îi voi porunci să facă voia Mea. Acela 
este de la Mine, şi nimeni să nu umble să-Mi zădărnicească 
planul Meu, căci Eu sunt Dumnezeu şi nu om. Voi coborî Du- 
hul Meu peste el şi îl voi îmbrăca cu putere de sus şi îl voi 
aşeza pe scaunul lui David şi vom face biserică vie şi nestri- 
căcioasă. Vom adăpa pustiul cel însetat şi vom face cărări 
drepte şi cale curată şi sfântă, pe care vor merge cei mântuiţi. 
Chiar şi cei fără de pricepere vor merge pe dânsa. Atunci cei 
surzi vor auzi şi se vor deschide ochii orbilor, şi cei săraci se 
vor veseli de Domnul şi vor vedea lucrul mâinilor Mele în 
mijlocul lor, iar cei rătăciţi cu duhul vor primi înţelepciune. 

Iată, vin la păstori, să le cer socoteală, căci păstorii tur- 
mei Mele nu vor să asculte de legea Domnului, şi voi cere din 
mâinile lor sângele proorocilor şi al văzătorilor, căci ei au dis- 
preţuit cuvântul lor şi le-au spus: „Nu proorociţi !“. lată, voi 
veni şi le voi da să mănânce pâinea îngrijorării şi a strâmto- 
rării, iar tu, popor al Sionului, nu mai plânge, căci cei ce te în- 
vaţă nu se vor mai ascunde, şi urechile tale vor auzi cuvintele: 
„Iată calea! Voi coborî ploaie bună şi va creşte iarbă nouă 
şi grasă pe pământ, şi pe toţi munţii vor fi râuri şi fântâni, iar 
turnurile vor cădea de groaza care vine, şi voi lega rana ta, 
Sioane, şi soarele va străluci atunci de şapte ori mai mult. 

O, vai de cei ce încheie legăminte fără Duhul Meu ca 
să înmulţească fărădelegea! Vai de cei ce întinează locul sla- 
vei Mele! lată, îi voi scoate de la Mine şi voi aşeza păstori du- 
pă inima Mea şi vor păstori cu dreptate şi cu iubire, şi oile 
Mele vor paşte păşune bună şi vor trăi în siguranţă, iar preotul 
şi profetul vor sta alături la masa Mea, ca odinioară, şi voi ri- 
dica încă o dată biserica pe piatră, şi când biserica va cuvânta, 
se vor face ceruri noi şi pământ nou. lată, vin să fac un popor 
nou, un neam ceresc şi nestricăcios, un popor sfânt, care va 
trăi întru legile Mele, că România este locul slavei Mele, ea 
este Ierusalimul gloriei Mele, şi vin să Mă desăvârşesc în mij- 
locul ei şi să aşez în ea cele scrise în carte. 

Ia aminte cuvântul Domnului, cârmuitor al bisericii, 
căci un om din biserică se luptă şi voieşte să stea pe scaunul 
bisericii. Vai celor ce fac planuri care nu sunt din Duhul Meu! 
Vai celor ce zic proorocilor: „Nu proorociţi ! Nu se cade ca 
biserica să întrebe pe Dumnezeul ei? O, altarele Mele sunt 
pângărite şi nu mai izvorăşte din ele putere de viaţă. Nu mai 
este pricepere, căci tot trupul este plin de răni; din creştet pâ- 
nă în tălpi tot trupul este plin de bube şi nimeni nu se îngri- 
jeşte de rana poporului Meu. Păstorii se păstoresc pe ei înşişi 
şi îşi fac câştig nedrept şi iubesc argintul şi fac desfrânare cu 
Trupul şi Sângele Meu. Iată că pe scaunul Meu voi face aşe- 
zare după voia Mea, căci gândurile Mele nu sunt ca gândurile 
voastre. Eu nu pot să fiu una cu Irod, nu pot cu Anna şi Caia- 
fa, nu mai stau la masă cu Iuda şi vin să-Mi curăţ biserica de 
idoli şi de stricăciune, căci casa Tatălui Meu nu este peşteră 
de tâlhari. Vin să fac curăţenie pe pământ, vin să scot urâciu- 
nea pustiirii din biserică şi vin să-l ridic pe cel de al şaptelea 
uns al Meu. Iar tu, cârmuitor al bisericii, vei veni şi vei aşeza 
sfat, şi te vei ridica apoi să-Mi ungi cu untdelemnul sfinţeniei 
pe unsul cel de la Mine, căci acesta este de la Mine, nu de la 
tine. Cu acesta voi încheia legământ viu şi voi aşeza din nou 
Ierusalimul şi voi face din el slava popoarelor şi lumina nea- 
murilor. Scoală-te şi te împlineşte întru Mine şi vino să faci 
voia Mea, căci voi şterge de la faţa Mea neascultarea Sionului 
şi nu-Mi voi aduce aminte de calea cea greşită, că iată, aceas- 
ta este vremea să dau bisericii Mele înfăţişarea cea dintâi şi 
să aduc la loc vremurile şi sărbătorile Mele. Să se întoarcă la 
Do mn ul tot trupul lui Israel cel credincios şi să asculte glasul 
lui Dumnezeu, căci împăratul David a primit pe Natan, şi Re- 
beca L-a întrebat pe Domnul, dar Ierusalimul Meu îmi ucide 
cu pietre proorocii şi pe trimişii Mei, ca să nu-Mi adun pe cei 
risipiţi ai Mei. 

Iată, aşez un om să împlinească planul Meu. Cel ce se 
luptă să stea în capul mesei Mele nu va izbuti, că Eu voi aşeza 
pe scaunul Meu pe cel întru care binevoieşte inima Mea, pe 
cel cu duhul smerit, care umblă pe căile Mele şi care va în- 
drepta căile cele strâmbe, care va da la o parte pe cele şubre- 
de şi le va ridica pe cele tari. Nimănui nu-i voi da voie să-l în- 
depărteze, iar ţie, cârmuitor al bisericii Mele, ţie îţi poruncesc 


să-l ţii alipit de tine până în ziua când va fi să-l aşezi. Acela 
este de la Mine, şi Eu ţi-am pus în gând să-l chemi şi să-l ri- 
dici, căci 1-arn dus la Ierusalimul patimilor Mele şi l-am pur- 
tat în cârca Mea ca să ştie şi să mărturisească despre Mine, şi 
tot Eu l-am chemat înapoi, ca să fie pentru Ierusalimul gloriei 
Mele şi să împlinească voia Mea. Voi sfărâma împietrirea ini- 
milor şi voi lucra cu putere, căci Duhul Sfânt este Dumnezeul 
Cel Care întreieşte întreita lucrare a Preasfmtei Treimi, şi toa- 
te vin întru odihnă şi întru serbare veşnică. 

România este cetatea Mea cea iubită. Ea este ţara stră- 
lucirilor, şi Eu vin să aşez încă o dată Ierusalimul. Nimic nu 
fac fără să descopăr robilor Mei prooroci, şi nimeni să nu se 
încumete să iasă de sub puterea Mea. 

Vine Domnul să aşeze putere peste fiii ascultători, cei 
care nu întinează zilele Mele de post şi zilele de odihnă. Vine 
Domnul să întărească pe cele slabe, ca să ruşineze pe cele tari. 

Ia aminte, cârmuitor al bisericii, şi grăieşte în biserica 
Mea şi dă de veste cuvântul Meu, căci vin şi împlinesc. întă- 
reşte-te şi te ridică să faci voia Mea, şi vei fi de-a dreapta 
Mea, şi voi vindeca rana Sionului. Nimeni să nu se lupte cu 
Mine, căci ceea ce Eu voiesc, cine poate schimba? 

Dumnezeu grăieşte bisericilor. Vin curând, şi plata 
Mea este cu Mine. Amin, amin, amin. 

15/28 octombrie 1990 

Grăirea sfintei Virginia cu Sfânta Treime 

Lucrarea de biruinţă asupra duhului rău. 

ede mama Gigi aşteptare, vede că o doriţi, şi ve- 
de multe mama Gigi. Vede mămica tot, măi co- 
pii. O, câtă luptă şi pe mine şi pe voi, dar voi ştiaţi bine, că v-am 
spus, mămică, ştiaţi că nu puteţi şi că sunteţi firavi, şi ştiaţi că 
nu mai puteţi fără mine alături de voi. 

Se luptă în ultimile puteri duhul rău să oprească spre 
voi cuvântul meu, că vede ce putere de viaţă şi câtă înviere 
lucrează cuvântul meu acum. Acum este vremea mea, fiilor; 
sunt zilele biruinţei mele. El nu mai poate birui împotriva 
mea, că nu mai are cum, dar v-a aflat pe voi, şi vede că m-am 
coborât să lucrez cu putere peste voi, şi a pornit război cu voi, 
ca să vă doboare, măi copii. O, aşa ceva nu se poate, şi dacă 
veţi crede că nu se poate, atunci credinţa voastră va birui ori- 
ce putere de duh rău. V-am spus că mă rog mereu la scaunul 
Sfintei Treimi şi aduc rugăciunea aceea care este pentru po- 
porul meu, şi să vedeţi voi cum vorbesc şi eu, şi cum vorbeşte 
şi Sfânta Treime cu mine şi îmi spune: 

© Verginico, aşteaptă Sfânta Treime biruinţa 
^ ta, aşteaptă să ieşi cu poporul, Verginico. 
Copiii tăi sunt firavi şi sunt puţini, dar ei trebuie să poată pen- 
tru tine, ca să biruieşti. 

O Doamne Savaot, scoală-Te şi vino lângă 
^ mine, să venim împreună în ajutorul co- 
piilor mei, că e duhul rău ridicat la război cu ei ca să-mi fure 
biruinţa. Nu-i lăsa să cadă pe jos, nu-i lăsa să se lovească, să 
se rănească nu-i lăsa, că Tu vezi că eu cu ei trebuie să biruiesc. 

© Verginico, vin lângă tine, tată, şi iată ce 
^ facem: le dăm întreită putere copiilor Noş- 
tri, că nimeni n-a avut să se lupte cu ce se luptă cei din vre- 
mea aceasta. Copiii tăi sunt puţini, şi trebuie să le dăm toată 
puterea ca să poată birui, şi lasă, tată, că mare este puterea cea 
întreită a Duhului Sfânt, şi biruim, Verginico, că e vremea să 
biruim. Fiul Meu este mereu cu ei, Verginico, şi El este birui- 

torul morţii şi al iadului. Nu te teme, că toată puterea cerească 
este cu ei, şi tu eşti mereu cu ei, şi eşti biruitoare, dar dă-le 
mereu poveţe de credinţă tare şi de răbdare mare şi de iubire 
multă, şi dă-le cuvântul tău ca să-l împlinească. 

O Fiule al Tatălui ceresc, să nu-i laşi pe co- 
^piii mei să slăbească. Fii cu putere peste ei 
şi fă-le calea cu biruinţă, că nu pot birui fără ei. 

O Verginico, Eu sunt Fiul, Cel Care am venit 
^ de la Tatăl ceresc ca să arăt puterea Mea 
celor ce aveau să lucreze cu Mine, şi când a fost să-Mi arăt 
dragostea pentru toată făptura, M-am lăsat spre jertfă, şi M-am 
temut şi Eu de ceasul cel greu, şi am strigat la Tatăl dacă ar 
vrea să treacă de la Mine acel ceas, dar M-am căit apoi, şi am 
plâns după iertare, că n-am voit voia Mea, şi am lăsat-o pe a 
Tatălui Meu, şi am fost Fiu al ascultării şi al răbdării, şi am 
putut până la capăt ce a trebuit să pot, am putut în numele Ta- 
tălui Nostru, Verginico. M-am dus pe calea cea de ispită, ca 
să arate Tatăl Meu puterea Sa întru Mine şi atunci, şi n-a avut 
diavolul nimic ca să nu-Mi pună la picioare, dar am fost dârz 
şi i-am răspuns: «înapoia Mea, satano, căci scris este: Dom- 
nului să-l slujeşti şi Lui să te închini», şi a plecat ruşinat du- 
hul rău, şi am biruit. 

Am venit cu trupul pe pământ şi M-am smerit cobo- 
rând din slava Preasfmtei Treimi şi M-am făcut Om, ca să dau 
putere omului, şi când am plecat, am lăsat cuvânt celor ce vor 
vrea cu Mine că vor face lucruri şi mai mari ca acelea, pentru 
că am lăsat putere multă peste cei ce sunt cu Mine în lume. 
Eu nu-1 las singur pe cel ce este cu Mine, dar să fie cu Mine, 
că dacă este cu Mine, Eu sunt în el şi lucrez, şi Eu nu sunt 
biruit. Aşa să-ţi înveţi copiii, Verginico. învaţă-i şi spune-le 
despre biruinţa Mea şi spune-le că totul este cu putinţă celui 
cu credinţă şi celui ce este ascultător cum am fost Eu. Amin. 

O fiilor, fiii veacului acesta nu se mai vaită 
^ că nu pot face ceea ce au de făcut împotri- 
va vieţii, iar voi, care luptaţi împotriva morţii, care muriţi me- 
reu faţă de păcat, hai, mămică, să călcăm cu moartea pe moar- 
te, căci Biruitorul morţii este în noi. Nici o inimă fricoasă, 
măi copii, căci Domnul este întru toată plinătatea cu voi. Voi 
sunteţi mari cu Dumnezeu, căci prin voi s-a împreunat cerul 
cu pământul, prin voi s-a ridicat pământul la cer şi a început 
sărbătoarea Paştelui cel veşnic, prin voi lucrează Domnul pu- 
terea învierii. Fiţi numai ai cerului, căci cei din cer sunt fii ai 
vieţii şi nu mai sunt ca pe pământ. 

Copilul meu Marian, care plângi la mămica şi îi spui că 
nu mai poţi! Eu nu ţi-am dat nimic să nu poţi, mămică, şi am 
venit şi te-am povăţuit cum să faci ca să poţi, că eu ştiu că da- 
că faci aşa cum te-am povăţuit, eu ştiu că poţi, că poate Dom- 
nul, măi copilul meu. Nu slăbi, copilul meu iubit, şi fă în aşa 
fel să vezi de unde vine slăbirea şi n-o lăsa să te stăpânească. 
Dumnezeu nu poate fi neputincios întru nimic, şi tu cu El vei 
putea tot ce-ţi aduce El să poţi, şi bucură-te că ţi-a cerut ajuto- 
rul, şi te veseleşte mereu că lupţi din greu pentru Domnul tău, 
că El te va arăta lângă El după ce va trece vremea rea. Eu am 
încredere în voi, că văd că aveţi dragoste şi că aveţi credinţă, 
dar ţineţi-le pe acestea cu putere, ca să nu vi se pară crucea 
grea, că dacă o lăsăm jos sau dacă mai scurtăm din ea, o, nu 
e bine, mămică, să facem aşa. Dragostea este puterea cea de 
sub cruce, şi hai un picuţ înapoi ca să vezi ce cuvinte mari ţi-a 
adus mămica şi ce putere am pus eu în acele cuvinte şi câtă 
binecuvântare, cu care nu se poate să nu fii tare, măi copilul 
meu iubit. Sunt grele şi sunt mari lucrurile cele spre împlini- 
re, dar dragostea le biruie pe toate şi le poate pe toate. Flai să 


ne ridicăm deasupra neputinţelor, hai, că numai cu cuvinte de 
mângâiere şi de iubire vă întâmpin mereu. 

Faceţi-mi, fiilor, şi lucraţi-mi cu toţii duh de pace aici, 
că atunci voi fi mereu cu voi întru toată libertatea şi întru toa- 
tă bucuria, şi fiţi atenţi, că ceea ce mâncaţi voi de la masa 
aceasta, este fruct din pomul vieţii. Fiţi, deci, vii şi fiţi treji 
acum, că iată, se zoreşte de ziuă şi vom fi lumină peste pă- 
mânt şi vom fi fii ai zilei. Nu vă mai uitaţi spre pământ, căci 
trupurile voastre trebuie să fie trupuri cu putere cerească, cu 
putere nestricăcioasă. Lăsaţi- vă lucraţi, ca să vă arate Do mn ul 
vase de cinste, întru care El a binevoit. Vrea Domnul să Se 
vadă în voi. El a umblat mai înainte de voi prin mulţimile ră- 
tăcite de la adevăr şi făcea mulţimile să creadă şi să se scoale 
din necunoştinţă. Vine vremea să Se vadă Domnul lucrând pe 
faţă, şi aceste minuni vor mărturisi şi vor lucra înviere şi 
cunoştinţă, dar voi nu trebuie să fiţi fără răbdare, căci prin 
răbdarea voastră vom câştiga mulţimile, şi lumea se va ridica. 
Lăsaţi-vă sub înţelepciune şi cereţi ca să aveţi înţelepciune şi 
credeţi că Domnul este aproape de arătare. 

Pace vouă, copiii mei, că nimic mai mult decât pacea 
nu vă doresc. Mama Gigi vă aduce pace de la Dumnezeu. 
Duhul păcii mele să fie peste voi, ca duhul vostru să fie plin 
de pace. Primiţi-mă cu pacea, că eu sunt pace, precum Dom- 
nul Iisus FIristos este pace; şi sunt pentru voi iubire, precum 
Domnul este iubire. Amin. 

Pace ţie, Israele! Amin, amin, amin. 

21 octombrie/3 noiembrie 1990 

Cuvântul Domnului către alesul Său Irineu 

Mângâierea cerească alungă greul inimii. 

in spre tine iar, vin, copil iubit, să-ţi alung greul 
de pe inimioară. Inimioara ta este curată şi este 
credincioasă şi nu pot s-o ştiu sub durere, copil iubit de Dum- 
nezeu. Dar nu aşa, fii tare cu Domnul, că biruinţa noastră va 
fi mare. Ştiu că nu vrei să fii mare, şi pentru asta Domnul te 
are mare, şi te-a uns să fii mare cu El. Vede Domnul că eşti 
plin de răbdare şi că-I simţi durerea, dar mai e puţin şi vine 
sărbătoarea cea mare, vine Paştele cel mare, vine veselia, măi 
copilul Meu, şi nu veţi mai fi trişti şi nu veţi mai suferi şi nu 
veţi mai tânji. îmi împart cu voi şi bucuria, şi durerea, ca să 
port totul cu voi, că pe voi vă am cei mai uniţi cu Mine. 

Nu te teme, copil iubit. Eu sunt; Eu, şi planul Meu; Eu, 
şi poporul Meu; Eu, şi creştinul Meu, ca să le fac pe toate ce- 
reşti. Nu te teme că nu vei putea, căci Cel ce va putea, Acela 
va fi Domnul. Acela te va umbri şi te va iubi şi te va sfinţi şi 
te va ajuta în fiecare clipă, căci Do mn ul este numele Său. De 
vei trece prin foc şi prin apă, nu te teme, copil iubit. Eu sunt 
cu tine şi te iubesc şi te ocrotesc şi te umplu cu pacea Mea. 
lată, vom lucra taina iubirii, şi nimănui n-am dat iubirea Mea 
mai mult decât vouă, celor de acum, căci aşa am spus, că cel 
mic va fi cel mai mare întru împărăţia Mea. 

O, copilul Meu iubit, avem amândoi o misiune de îm- 
plinit, că Domnul vrea să-Şi adune turma cea risipită şi scu- 
lele pe care le-a folosit întru lucrarea Sa. Va trebui să mergi 
cu Mine şi cu copiii de care Mă servesc, că am făcut chemare 
să-Mi aduc înapoi pe cei ce au fost mai înainte în lucrul Dom- 
nului, pe Veronica de la Vladimireşti şi pe Ioan, căci ei au lu- 
crat amândoi, şi au lucrat pentru Domnul. Ea este acum atinsă 
de suferinţă, că Mi-am întins mâna să o ridic pe picioare şi să 
fie de partea Mea, căci cel ce nu este împotriva Domnului, 

acela este cu noi, iar tu vei fi cel ce vei întări mărturisirea 
Mea, ca ea să ştie că lucrez şi că M-am ridicat să-Mi adun tur- 
ma cea risipită, că aşa stă scris, că Domnul are şi alte oi, care 
nu sunt din staulul acesta, şi pe acestea trebuie să le aducă să 
audă ele glasul Domnului. Şi uite aşa, vom face turmă mare, 
măi copilul Meu iubit, şi vom lucra biserică nouă. Am zis 
atunci când le-am încercat credinţa, i-am zis lui Veronica, i-am 
zis că la sărbătoarea Paştelui va pune iar mâna pe clanţa mă- 
năstirii. Dar ea n-a ştiut de ce Paşte vorbea Domnul, aşa cum 
n-au ştiut cei care le spusese Domnul despre dărâmarea şi zi- 
direa din nou a templului, căci templul despre care era vorba, 
acela era trupul Domnului, care a fost dărâmat şi zidit înapoi 
numai în trei zile, aşa cum era scris, iar Paştele acela despre 
care vorbise Domnul cu ea, iată, măi copilul Meu, care este 
să fie! lată, se zoreşte de ziuă, şi vine ziua Paştelui cel mare 
când Mielul lui Dumnezeu va hrăni încă o dată mulţimile şi 
când va începe sărbătoarea sărbătorilor în cer şi pe pământ. 

Copilul Meu, primeşte încă o mângâiere, căci cu iubire 
te mângâi şi te întăresc. Fii tare, că aşa trebuie să fii, căci cine 
poate fi mai tare decât fiul cel iubit de Dumnezeu? Eu nu te 
pot lăsa fără mângâierea Mea, şi iată, vin mereu spre tine, co- 
pil iubit de Dumnezeu. Lucrează ca să faci legătură, să poată 
Domnul veni prin voi cu cuvântul Său spre cei despre care ţi-am 
vorbit, căci acest lucru este din planul cel întocmit de Dom- 
nul. Fii fiu al credinţei celei neîndoielnice, căci prin credinţă 
au lucrat sculele Domnului cele din vechime, care au stat la 
temelia poporului Israel, şi prin credinţă vom lucra şi noi 
acum până la biruinţa cea lucrată prin puterea credinţei care 
va împlini cele ale planului lui Dumnezeu. 

Sărutarea cerească să întărească pecetea de pe tine, 
căci prin ea Se cunoaşte Domnul, măi copilul Meu cel iubit, 
copil al mângâierii Mele. Amin, amin, amin. 

22 octombrie/4 noiembrie 1990 

Trâmbiţarea sfintei Virginia peste creştinii din cetatea 
Căpriorii 

Chemare la trezire, la sfinţire şi la înviere. 

in să mă întâlnesc cu tine, măi poporul meu. Vin 
spre tine, mămică, dar tu ce faci? Tu eşti gata ca 
să te poţi întâlni cu mine? O, să ştii, că te întâlneşti cu mine 
curând. Ia spune-mi tu acum, de când am plecat eu de la tine 
ai plâns tu după mine? Te-ai pregătit tu pentru Domnul? Eşti 
gata să-L întâmpini? El e gata să Se arate, poporule al meu. 
O, m-am ridicat să sun din trâmbiţă ca să-mi anunţ poporul 
să-şi vină în fire şi să se trezească bine. 

Sună mama Gigi deşteptare peste poporul ei. Poporule 
al meu, dacă de atâta vreme n-ai vrut să înţelegi că eşti po- 
porul meu, să ştii, mămică, acum, că Domnul mă aşteaptă cu 
tine ca să te arate lumii că L-ai ascultat pe El. Şi eu m-am por- 
nit bine la drum, şi trec din cetate în cetate pe unde ştiu că am 
popor de al meu, trec şi sun să-mi adun poporul. Dar pe cine 
să adun? Cine să audă trâmbiţa? Cine? că poporul meu doar- 
me, doarme peste tot. Şi ce să fac eu acum ca să-l trezesc? El 
doarme somnul necunoştinţei şi al necredinţei, doarme somn 
greu. 

Dormi, poporule al meu, dormi şi nu te mai scoli, mă- 
mică, de parcă a dat somnul morţii peste tine, şi tu eşti trecut 
la Dumnezeu că eşti al Lui şi că trebuie să Se slăvească Dom- 
nul întru tine, şi acum să mă duc cu tine în faţa Domnului ca 
să-Şi desăvârşească lucrarea Sa dumnezeiască cu care S-a 
coborât la tine. 


Merge mama Gigi din cetate în cetate şi sună. Sună ca 
să intre, sună şi aşteaptă să i se deschidă, dar nimeni n-o aş- 
teaptă, că poporul meu zice că am murit. O, vai de tine, po- 
porul meu, că iată, eu n-am murit, mămică. Tu ai murit, că da- 
că nu mureai, aveai să ştii că eu nu pot muri, că n-ai crezut 
când îţi spunea ţie Dumnezeu despre mine şi despre tine şi 
despre vremea aceasta, că dacă ştiai şi dacă credeai când spu- 
neai „Da dacă tu credeai ce va fi în vremea aceasta, m-ai fi 
aşteptat să vin cu vremea aceasta la tine, că de aceea m-am 
dus de la tine, ca să-ţi aduc acum vremea aceasta, măi po- 
porule al meu, popor străin de mine, popor străin de Dum- 
nezeu. Ridică porţile, mămică! Nu te furişa, nu dormi! 
Scoală-te să mă întâmpini, că n-ai cum să te ascunzi de mine, 
că tu ai pe tine pecetea mea, şi ea nu poate pieri. Dar iată du- 
rerea cea mare, că tu crezi că scapi. Nu aşa, mămică, n-ai cum 
să scapi de mine, că eu trebuie acum să dau socoteală în faţa 
lui Dumnezeu pentru tine. Trebuie să duc lucrul şi adevărul 
despre tine, măi poporule al meu, căci cel ce are pe frunte 
pecetea lui Dumnezeu nu se poate ascunde nicăieri, şi tot va 
fi. O, dar dacă nu te trezeşti şi dacă nu te curăţeşti şi nu te 
speli de ţărâna de pe tine ca să te îmbrac eu şi să te cunosc că 
eşti al meu, dacă n-ai să faci aşa, tot n-ai să poţi pieri, şi tot 
vei fi, dar vei fi pentru osândă, măi copilul lucrării lui Dum- 
nezeu. Nu te-a forţat nimeni să intri întru această lucrare, şi ai 
venit de bunăvoie, şi ai zis „Da“, şi când ai zis „Da“, ai in- 
trat la numărătoare, şi acum te-am găsit trecut la numărătoa- 
rea lui Dumnezeu, dar de unde să te iau acum? de unde, mă- 
mică? de unde? O, tu te-ai risipit şi m-ai uitat şi nu m-ai 
aşteptat ca să te fi găsit acum îmbrăcat frumos şi să mă înfă- 
ţişez cu tine şi să te arate Domnul la lumea cea necredincioa- 
să. N-are cum, că tu eşti cu lumea, şi eşti lume, creştine. Eşti 
şi mai rău, fiindcă ai şi pecete de sfinţenie pe tine, şi eu ce să 
fac acum cu tine? că nu mă pot duce cu tine la Dumnezeu, că 
nici nu te mai cunosc. Şi dacă n-aş vedea pecetea pe tine, nu 
te-aş mai cunoaşte, copil pierdut ce eşti. 

Măi copile măi, de ce n-ai vrut tu să crezi de câtă slavă 
aveai să ai parte, de câtă fericire dacă ai fi vrut să rămâi cu 
Dumnezeu? Ce să fac eu acum cu tine, măi mămică? Iată că 
nu trec mai departe. Mă opresc aici, că şi tu eşti o cetate de a 
mea, Căpriorule. îmi întind duhul meu peste tine ca să te pri- 
vesc şi să te cercetez. Iată, te-am cercetat, şi tu eşti ameţit în 
drum, eşti aproape mort, măi creştinul meu. Şi dacă mai este 
în tine vreun mădular mai bun şi mai sănătos şi mai treaz, ia- 
tă, vorbesc cu tine cum vorbea Avraam cu îngerul Domnului, 
care se ducea spre Sodoma şi Gomora să facă nimicire, şi am 
zis şi eu că dacă am găsit aici şi inimi treze, iată, stau cu sabia 
în teacă să vorbesc întâi cu tine, cetate a Căpriorului, să fac 
ce a făcut proorocul Iona, să văd dacă te trezeşti şi dacă-ţi vii 
în fire, că iată, rămâne de tine traiul cel bun de care te-ai ocu- 
pat să-l faci şi apoi să trăieşti bine. Dar de unde?! că vine în- 
gerul Domnului să-ţi ceară socoteală de cele lucrate şi agoni- 
site, să vadă ce fel de agoniseală ţi-ai strâns. O, şi ce-ai să 
spui? 

Copilule, copilule, de ce n-ai vrut să fii înţelept? Iată, 
n-ai fost, mămică, şi tu ai crezut că eşti înţelept şi că trăieşti 
cu Dumnezeu. Şi când se va deschide cartea ca să ţi se mai 
arate o dată cum trebuia să fii, ce faci, mămică? ce faci? că 
Do mn ul a spus că voi nu veţi trece prin judecată şi nici prin 
moarte, şi vremea de acum aceasta este, măi copii. Eu trebuia 
să am acum un popor drept şi sfânt, cu care să lucreze Dom- 
nul minuni şi cu care să învieze lumea. Deschide, copilul 
meu, cartea lucrării din care ai mâncat zeci de ani, şi fii atent, 
că această carte te va zdrobi, fii atent, că eşti scris în ea. Des- 

chide ochii, măi creştine, că se vor scoate cuvintele mărturiei 
din această carte, şi unde mă voi băga eu, atunci, cu tine? Nu 
mă primeşte Dumnezeu cu tine aşa mort cum eşti, că eşti 
mort, mămică, eşti putred de mort, eşti murdar şi gol şi eşti 
uscat, copil străin de calea Domnului. 

Am venit, mămică, la tine, am venit să te adun, po- 
porule al meu. Am început culesul, măi copiii mei, că iată, e 
vremea culesului. Alerg din loc în loc şi îmi strig copiii, alerg 
ca o disperată să-i adun ca să-i ocrotesc. O, şi unde se mai gă- 
seşte o durere mai mare ca a mea? Iată, n-am ce culege, că 
sunt risipiţi copiii mei şi sunt rătăciţi pe căi străine de Dum- 
nezeu şi slujesc la dumnezei străini şi şi-au făcut idoli şi iu- 
besc stricăciunea, şi să vedeţi voi cum strigă Domnul Savaot 
la mine: 

erginico, du-te, tată, şi grăbeşte cu culesul! 
Pune-ţi rodul deoparte şi fii gata! Găteşte-ţi 
frumos copiii, că a venit vremea sărbătorii celei mari în cer şi 
pe pământ! Ridică-te, Verginico, şi adună-ţi poporul! Iată, în- 
gerii Mei s-au sculat la seceriş, că trebuie numaidecât să cu- 
răţim pământul şi să facem ceruri noi şi pământ nou. 

O poporule al meu, a venit la tine mama 
^Gigi, a venit să te adune ca să te ocroteas- 
că. Nu mai dormi, măi mămică. Să nu mai doarmă nimeni de 
acum, căci cel ce nu se scoală acum, rămâne, că eu trec mai 
departe, că nu este timp de zăbovit, dar fii credincios, creşti- 
nule al meu, şi scutură-te acum bine, că aşa cum eşti, nu mă 
primeşte Dumnezeu cu tine. Mi-e ruşine cu tine, mămică, şi 
acum n-am ce să mai fac nici cu mila mea, nu te mai pot ajuta 
cu ea, că Do mn ul a ridicat mila şi a început să împărăţească. 

Copilul meu, tu nu mai ştii nimic de la Dumnezeu, şi 
iată, te-ai înstrăinat de tot, mămică. Domnul n-a mai avut în- 
credere în tine, creştine, că te-a văzut bolnav cu inima, că tu, 
în loc să te fi îndreptat când erai prins de păcate, tu te-ai îm- 
potmolit de tot şi te-ai îngropat de viu, că tu n-ai vrut nicio- 
dată să crezi că păcatul înseamnă moarte şi întuneric. Şi, aşa 
cum ai fost, aşa, mort şi rătăcit, aşa, din întunericul în care ai 
stat, ţărâna ta scotea cuvânt de judecată şi lutul tău învinuia 
pe Olarul Care l-a prelucrat şi i-a dat o întrebuinţare. O, nu se 
mai poate aşa, mămică, şi iată, am venit astăzi la tine ca să fac 
din tine un pământ nou, şi ca să te laşi lucrat, copilul meu, că 
vreau să fac din tine vas de cinste înaintea lui Dumnezeu, 
vreau să fac din tine popor ceresc şi nestricăcios, popor cu 
trupuri cereşti, mămică. Iată misiunea mea. Eu pentru asta 
m-am ridicat, şi iată, merg din cetate în cetate şi fac trezire 
bună, şi cine va auzi glasul meu şi va deschide, pe acela îl voi 
trece la numărătoarea celor vii, la numărul celor scăpaţi cu 
viaţă, şi apoi să fii aşa cum trebuie, că la Dumnezeu nu vei 
putea intra decât aşa cum cere El, şi dacă mai mori, mori şi 
gata, nimeni nu mai are ce să-ţi facă, şi vei fi dat deoparte de 
la Dumnezeu, poporul meu. 

Hai, mămică, să te scoli şi să te laşi lucrat şi să te laşi 
spre înviere, că după mine nimeni nu mai vine la tine să te ri- 
dice şi să-ţi dea cerul, că tu ai semnul meu pe tine şi eşti po- 
porul meu, că aşa a spus Dumnezeu, că eşti al meu, măi po- 
porule creştin. Ridică-te din necunoştinţă şi spală-te, copilul 
meu, şi te fă ceresc, că iată, Domnul vine să-ţi dea împărăţia 
şi vine să aşeze Ierusalimul pe pământ nou, că vine să-l facă 
nou şi să aşeze la mijloc pomul vieţii şi pe toate cele scrise în 
carte. 

O, tu ai crezut că Dumnezeu minte, măi copilul meu. 
Nu-i adevărat, mămică, şi iată cât de mare îţi este păcatul 
acesta să-L faci tu pe Creatorul tău mincinos. Dar de tine nu 
mai spuneai nimic rău, şi te credeai cu dreptate şi judecai, co- 


pilul meu, şi pe Dumnezeu, şi pe aproapele tău, şi nici n-ai 
vrut să pricepi cât de mare la Dumnezeu este smerenia şi dra- 
gostea. Iată că n-a minţit Domnul, n-a minţit niciodată, măi 
creştine. El nu este un Dumnezeu al minciunii, El este al iu- 
birii, şi de aceea te-a răbdat până acum, pentru că Dumnezeu 
rabdă şi iubeşte. Aşa a fost până acum, a fost vremea aşteptă- 
rii, dar acum e vremea gloriei lui Dumnezeu, şi iată, la aceas- 
tă sărbătoare vor putea intra numai cei ce au iubit pe Dum- 
nezeu întru toată ascultarea, numai cei ce au suferit şi au aş- 
teptat această vreme, iar tu, poporule al meu, care L-ai batjo- 
corit pe Dumnezeu prin neascultarea şi prin nesmerenia ta şi 
prin necredinţa ta, iată, acum mai este pentru tine o portiţă 
deschisă. Eu sunt, mămică, eu sunt portiţa care te mai poate 
face să ajungi scăpat cu Dumnezeu, dar nici eu nu te pot bă- 
ga înăuntru decât numai dacă înviezi întru Dumnezeu, şi dacă 
te speli să te faci om nou şi nestricăcios şi ceresc, să te faci ca 
îngerii, copilul meu. Şi dacă zici că nu poţi, nu pot, mămică, 
nici eu, că nu mă primeşte Dumnezeu altfel cu tine, şi te las 
şi trec mai departe şi nu te scriu în pagina mea cea nouă a 
celor scăpaţi, a celor treziţi din somn, şi vin îngerii lui Dum- 
nezeu în urma mea, măi creştine, că aceasta este vremea să se 
cureţe aria, şi să fie apoi pământul nou, nestricăcios, şi să pri- 
mească pe el pe fiii lui Dumnezeu. Dar dacă tu, fiule al lui 
Dumnezeu, nu mai vrei să fii fiul Său acum când să ţi se dea 
împărăţia, nu mai vrei şi gata, şi rămâi, căci ceea ce voieşti tu, 
aceea alegi acum. Iar eu trec mai departe cu culesul, şi mă 
grăbesc, fiindcă eu ştiu că în urma mea vine unealta de ni- 
micire, şi să vezi atunci ţipete şi vaiete, şi o să vedeţi, părin- 
ţilor, atunci, că nu v-aţi iubit copiii, că dacă i-aţi fi iubit, i-aţi 
fi învăţat să fie sfinţi şi nu întinaţi, şi nu să le faceţi plăcerile 
şi să-i daţi în lume ca să mai înmulţească şi rodul cel pentru 
neascultare şi pentru pieire, căci cei ce n-au ascultat şi au ple- 
cat din braţul lui Dumnezeu şi au luat păcatul în braţe, rămân 
în drum, mămică, şi iată iubirea pe care aţi avut-o de copiii 
voştri, că ei vă vor blestema, atunci, în ţipete şi vaiete. 

Păi tu erai popor al lui Dumnezeu, şi îţi spusese Dom- 
nul să te sfinţeşti acum şi nu să te murdăreşti şi să mergi spre 
moarte şi spre păcat; nu, mămică. Acum a fost vremea pregă- 
tirii pentru scăparea ta, şi nu să crezi că ai timp să mai trăieşti 
ca să te murdăreşti şi să te spurci. Şi iată că în carte scrie, dar 
tu n-ai timp să citeşti în ea, că tu trebuie să păcătuieşti şi să te 
uneşti cu idolii şi cu stricăciunea, că aşa ai vrut. Ai vrut ca 
tine şi nu ca Dumnezeu, că aşa scrie în carte, că va fi acum ca 
în vremea lui Noe, şi iată, tu mănânci şi bei şi te însori şi te 
măriţi până în ziua potopului, şi nu faci ce a făcut Noe şi cu 
fiii lui, care au stat curaţi şi au ascultat pe Dumnezeu pentru 
că au crezut pe Dumnezeu. Dar tu n-ai ascultat, şi te-ai unit 
cu fiii şi cu fiicele oamenilor ca să mori, mămică, şi ziceai 
că-1 faci creştin şi pe acela. Dar tu erai creştin când făceai 
aşa? Mai erai tu atunci creştin de al meu? creştin cu pecetea 
mea pe tine? Nu, mămică, ci te dezbrăcai de sfinţenie şi te 
legai cu păcatul şi cu toată fărădelegea, de ai ajuns să bei şi 
să joci cum a făcut poporul lui Moise când a făcut viţel de aur 
şi a băut şi a jucat în jurul lui, dar aceştia au pierit cu toţii, mă- 
mică. Iată, n-ai fost deştept deloc, şi tu te-ai crezut deştept şi 
gospodar şi bun, şi iată, n-ai comoară în cer, că ţi-ai făcut-o 
aici, şi te-ai stricat, mămică, şi nu mai eşti creştin, că nu este 
aşa un creştin. Mai creştin este un animal care-şi recunoaşte 
stăpânul şi care ascultă pe stăpânul său. Nu trebuie, mămică, 
să te superi tu că vorbesc aşa cu tine. Eu trebuie să fiu supă- 
rată pe tine că m-ai făcut de ruşine în faţa lui Dumnezeu, că 
nimeni nu te-a forţat să vii atunci ca să primeşti pecetea de în- 
scriere cu mine şi să te mai faci şi neam cu mine. Unde se mai 

poate auzi o aşa înşelare? Dar să vedem unde vei fugi acum, 
mămică. N-ai unde, copilul meu, şi iată, eu tot te mai iubesc, 
şi vin să te învăţ ce să faci. Leapădă păcatul şi nu mai cârti, şi 
nu te mai sminti ca să faci şi tu păcat, că Dumnezeu te întrea- 
bă de tine şi nu de altul. Tu să te iei după Dumnezeu şi nu du- 
pă păcat, măi copilul meu. 

Nu-ţi mai murdări, mămică, haina de creştin şi numele 
de creştin, că mai uşor va fi pentru lume decât pentru tine, ca- 
re ai ştiut să nu faci păcat şi tot l-ai făcut. L-ai făcut, şi e mai 
greu păcatul tău decât al lumii cea fără de pricepere, lată, în 
cetatea ta, măi Căpriorule, am creştini care au făcut legământ 
cu Dumnezeu că-I vor sluji cu iubire şi cu sfinţenie în Sfânta 
Sfintelor, în locul cel sfânt al lui Dumnezeu, acolo unde 
ochiul şi inima Domnului sunt mereu cu privirea şi cu sfinţe- 
nia, şi am vrut să-i arăt pe aceştia la preoţia şi la monahia cea 
lumească, şi mă frâng de durere că nu-i pot arăta, nu-i pot 
deosebi de lume. O, şi cum trebuia să fie ei! Ei trebuia să lu- 
mineze şi să săreze şi să se dea pildă, dar n-au vrut ca Dum- 
nezeu, şi au vrut ca ei şi n-au mai ascultat. Au uitat lucrarea 
care i-a crescut şi i-a învăţat şi i-a binecuvântat, şi acum n-am 
cum să-i arăt mari ca să strălucească aşa cum le era menirea. 
O, cu Dumnezeu nu se poate juca nimeni, că ei au crezut că 
sunt bine şi că va face Dumnezeu ca ei, dar şi-au făcut-o ei 
singuri, pe pielea lor. Măi copii, măcar acum dacă v-aţi înfri- 
coşa şi dacă m-aţi primi ca să vă pregătesc şi să vă împac cu 
Dumnezeu, căci judecata este aspră, mămică, pentru cei ce au 
gustat din această lucrare a Duhului Sfânt, Care S-a coborât 
să desăvârşească puterea cea întreită a Sfintei Treimi. 

Ce mare ai fi fost tu, poporule al meu, dacă înţelegeai 
şi dacă rămâneai întru această învăţătură! Ai fi lucrat acum 
minuni pe pământ. Şi când ai să vezi ce fac eu acum, ai să te 
frângi de tot şi n-ai să mai ai pace, că voi ridica norod mare, 
aşa cum ţi-a spus ţie Dumnezeu că va face cu mine, şi mă voi 
scula cu putere şi cu duh de înviere, şi se vor ridica mulţimi 
numeroase şi se vor hrăni din lucrarea aceasta pe care tu ai 
dispreţuit-o, şi se va sfinţi şi se va curăţi lumea cea necunos- 
cătoare şi va intra la numărătoarea lui Dumnezeu. Şi ce faci 
tu atunci, măi creştine al acestei lucrări? că ai semnul acesta 
pe tine. Unde te bagi atunci? că lumea te va judeca atunci că 
ai dat cu piciorul la atâta slavă care se va coborî prin această 
lucrare în care ai fost înscris şi tu. Smereşte-te şi te pocăieşte 
şi scutură-te de păcate şi nu le mai fă, şi pregăteşte-te bine, că 
eu voi avea în curând un popor ceresc şi ai să vezi că n-a 
minţit Dumnezeu şi că tu ai minţit, că n-ai crezut că va fi aşa. 
Aşa va fi, mămică, aceasta este vremea când eu m-am ridicat 
să-mi culeg rodul şi să-mi gătesc poporul de sărbătoarea cea 
mare, aşa cum este scris. 

Popor necredincios şi rece! Ridică-te, şi sfinţeşte-te din 
zi în zi mai mult! Vino întru credinţă, căci prin credinţa ta se 
vor lucra toate tainele cele pentru sfârşit şi cele pentru început 
de veac nou pe pământ. Vine Do mn ul să Se odihnească întru 
ale Sale, întru această lucrare, măi copil al acestei lucrări 
dumnezeieşti. Scoală-te din so mn ul morţii! Nu mai cârti, nu 
mai duşmăni, nu mai judeca, nu te mai ridica deasupra lui 
Dumnezeu, nu mai minţi, nu te mai desfrâna, nu te mai mân- 
dri, nu mai fă aşa ceva, că mândria te-a zdrobit de tot şi te-a 
făcut să-ţi pierzi înţelepciunea şi să te crezi deştept, şi iată, nu 
ai fost. Lasă-mă pe mine să te ajut şi nu mai căuta să facă 
Dumnezeu ca tine, că inima ta este plină de idoli, creştine, 
este plină de stricăciune şi de pieire. Hai să ne ridicăm întru 
sfinţenie, că tu trebuie să fii acum un popor sfânt şi curat întru 
toate, că face Dumnezeu cu tine minune mare. Se împlinesc 
toate cele scrise în carte pentru vremea aceasta. Vino întru cu- 


minţenie şi stai sub cortul lui Dumnezeu, ca să nu fii lovit 
atunci când îngerii lui Dumnezeu vor trece ca să cureţe peste 
tot fărădelegea. Sfinţeşte-ţi viaţa şi înnoieşte-te cu Dumne- 
zeu, copilul meu, că vreau să las pe tine pecetea de creştin al 
acestei lucrări, căci creştinul acestei lucrări trebuie să fie un 
copil ceresc acum, că vine cerul cu cele scrise pentru vremea 
aceasta, şi România va fi grădina lui Dumnezeu şi cerul lui 
Dumnezeu. Am de lucru cu tine, mămică. Ridică-te şi fii cre- 
dincios şi stai sub învăţătura mea, că iată, a ta nu e bună. 

Măi creştine, nu cumva să vinzi lucrurile lui Dumne- 
zeu, nu cumva să faci tovărăşie cu vreun Iuda. Să nu faci 
aceasta, mămică, să nu te gândeşti să faci aşa ceva, că vei fi 
descoperit şi osândit, iar cel ce este cu Dumnezeu va triumfa 
şi va birui. Pregăteşte-te şi schimbă-ţi haina vieţii, ca să fie 
nouă şi curată şi să-ţi arăt intrarea în Canaan şi să mănânci 
din pomul vieţii ca să înviezi. 

Poporule al meu, mă aşteaptă Dumnezeu cu tine, mă- 
mică. îmbracă-te întru nestricăciune şi intră în rândul celor ce 
cântă cântarea cea nouă a Ierusalimului ceresc, că vin cu Ie- 
rusalimul, vin cu cerul, şi vor fi ceruri noi şi pământ nou şi va 
fi Ierusalim nou, şi vom face biserică nouă şi veşnică, şi 
moartea nu va mai fi. Hai, mămică, spre înviere, căci cuvân- 
tul şi adevărul lui Dumnezeu vor rămâne veşnic. Hai să ne 
lăsăm lucraţi, ca să aşezăm împărăţia iubirii lui Dumnezeu pe 
pământul cel nou. Hai să fim iubire şi să fim înviere şi viaţă. 

Pace ţie, poporul meu iubit, şi vino spre înviere! Pace 
vouă, celor ce vă ridicaţi acum spre cele veşnice! Pacea mea 
peste voi! Pace şi binecuvântare v-a hărăzit vouă Dumnezeul 
păcii. Binecuvântarea învierii şi a puterii şi a iubirii cereşti să 
vă facă cereşti şi veşnici. Amin. 

Pace ţie, Israele! Amin, amin, amin. 

23 octombrie/ 5 noiembrie 1990 

Trâmbiţarea sfintei Virginia peste creştinii din cetatea 
Gheboieni 

îndemn la veghe sfântă şi la înviere. 

I ată, pacea mea peste voi, şi mâna mea cerească 
peste capetele voastre! Pace vouă, iubiţilor! Am 
venit din nou la voi, să vă aduc bucuria mea vouă. Am venit 
să vă vestesc mulţumire de la cer în schimbul iubirii celei 
mari cu care v-aţi ridicat în sus. 

O, cetate iubită, cetate iubitoare, eu ştiam că eşti iubi- 
toare şi ştiam că ai putere, pentru că tu ai iubire, cetate tare, 
că te-ai făcut tare pentru Dumnezeu, şi Du mn ezeu Se bizuie 
pe tine şi vine să-ţi ceară ajutorul. 

Iubiţii mei, copii iubiţi, a venit mămica Gigi, a venit iar 
la voi să vă arate starea ei de fericire şi de nădejde şi de mul- 
ţumire. Vă mulţumeşte mămica la toţi cei de aici, din Ghebo- 
ieni, că iată, inima cerului şi privirea Domnului se îndreaptă 
cu iubire multă înspre voi, iubiţii mei, şi mama Gigi e fericită. 
Trec mereu din cetate în cetate şi sun din trâmbiţă ca să se 
audă sunetul trâmbiţei şi să învieze poporul meu cel iubit. 

Iată lucrul ce-1 avem de lucrat. Ridicaţi-vă şi alăturaţi-vă 
şi lucraţi cu mine, mămică, pentru învierea poporului nostru. 
Să înviem bine tot ce poate fi înviat, şi să învăţăm cum să ne 
rugăm pentru vremea împlinirilor de azi, căci rugăciunile 
sfinţilor trebuie să se ridice ca o tămâie bineprimită la scaunul 
lui Dumnezeu, şi cântarea cea nouă trebuie să înceapă să ră- 
sune şi să se audă peste pământ. Iubiţii mei, cetate înviată, ce- 
tate credincioasă, ai grijă, mămică, să fii credincioasă. Ai 
grijă mare, copilul meu iubit, căci prin credinţa ta se va lucra 




350 


Cuvântul lui Dumnezeu 


de acum, şi se vor împlini toate cele scrise pentru vremea 
aceasta. Ai grijă, mămică, nu cumva să mai mori, nu cumva 
să te mai strici. întăreşte-te cu tăria cea bună, că iată, în cu- 
rând intrăm întru vremea cea de slăvire veşnică şi dulce când 
cerul şi pământul vor cânta împreună. Ai grijă, mămică, nu 
cumva să nu fii viu. Nu cumva să-ţi mai murdăreşti haina de 
creştin. Nu cumva să strălucească prea puţin pecetea pe care 
ţi-a pus-o Dumnezeu. Nu cumva să nu se vadă ea bine, că 
iată, de aceea trec şi sun şi îl trezesc pe cel ce vrea să se scoale 
şi să învieze întru Dumnezeu. De aceea am început culesul, 
că în urma mea vor veni îngerii lui Dumnezeu ca să cureţe 
aria şi să dea foc fărădelegii şi să facă pământul curat şi nou, 
pentru ca să primească pe el pe fiii lui Dumnezeu. Am început 
culesul, mămică, dar vreau să am ce culege. Eu n-aş vrea să 
rămână nimeni neînviat şi neridicat, dar dacă creştinul nu 
vrea să fie ceresc şi nestricăcios, eu nu pot să-l duc cu mine, 
nu pot să-l iau cu cei curaţi, că nu se poate intra la Dumnezeu 
decât curat şi viu şi nemuritor. 

Am venit din nou în cetatea Gheboienilor, să le aduc 
din nou învăţătură copiilor mei de aici, să le aduc leacuri ce- 
reşti, ca să se vindece bine, să se vindece toată cetatea aceas- 
ta. Să se vindece părinţii, şi să se vindece copiii, ca să nu 
plângă nimeni în urma mea, căci în urma mea vin îngerii cu 
secerişul. Vorbesc cu tine iar, cetate iubită, ca să-ţi spun să te 
întorci către Dumnezeu. De la mic la mare, tot trupul acestei 
cetăţi să se întoarcă la Dumnezeu şi să trăiască aşa cum se 
cere în vremea aceasta. Hai, mămică, să creşti întru cele ce 
trebuie să se împlinească. Hai, că nu se mai poate să fii mic, 
căci cele ce se lucrează acum sunt lucruri măreţe, măi copii. 
Iată, se împreunează cerul cu pământul ca să lucreze împreu- 
nă. Iată, se ridică pământul la cer, şi iată, se fac ceruri noi şi 
pământ nou, în care vor locui pacea şi adevărul cel din cer. 
Nu se poate să mai fii pământ, poporule al meu, nu se poate 
să mai fii trup stricăcios, că iată, am venit să te fac ceresc, că 
aşa a spus Dumnezeu, că vei fi un popor ceresc, cu trupuri ce- 
reşti, şi toată lumea va vedea această stare cerească şi se va 
pleca spre ea. 

O, iată ce menire ai de la Dumnezeu, poporule al meu, 
că face Domnul cu tine începătură de stare cerească şi înge- 
rească şi îşi aşează la tine începutul împărăţiei Sale. Trebuie 
să creşti repede, mămică, şi să te sfinţeşti întru totul, că dacă 
ai fi vrut să te pregăteşti mai din vreme, ai fi avut acum viaţă 
multă şi vie şi ai fi putut da din ea la cei ce n-au viaţă. De 
aceea îţi spun că trebuie să te sârguieşti acum mai mult, şi să 
te pregăteşti repede şi bine, ca să poţi să te faci locaş al Du- 
hului Sfânt şi să împărţi Duh Sfânt, că minunile care se vor 
lucra astăzi, vor fi mai mari ca la început. Ia cartea lui Dum- 
nezeu şi mănânc -o, fiindcă va trebui să curgă din gura ta râuri 
de apă vie, iar cel ce va fi să bea, gata, să învieze, că trebuie 
să bea şi morţii din aceste izvoare şi să învieze. 

Poporul meu, vreau să se scrie iubire între mine şi tine. 
Vreau să nu mai fie o iubire mai mare ca iubirea dintre mine 
şi poporul meu iubit. Şi zic aşa, şi aşa să fie, fiindcă iubirea 
de care te vei bucura tu, nu s-a mai auzit vreodată. Niciodată 
nu a avut Dumnezeu vreun popor mai iubit decât tine, po- 
porule al meu. Tu eşti ca fiul cel mai mic, şi de aceea eşti iu- 
bit, căci Domnul aşa a spus: «Cel mai mic va fi cel mai mare 
întru împărăţia lui Dumnezeu». Caută, creştine, şi te învred- 
niceşte de această iubire şi pregăteşte-te din zi în zi mai mult, 
că voi veni la tine în curând, şi am să-ţi vestesc lucruri noi, de 
care va trebui să te învredniceşti. Va trebui să faci lucruri mari 
şi minunate, dar va trebui să fii bine pregătit şi bine aşezat, şi 


va trebui să fii bun şi curat şi sfânt. Orânduieşte-ţi bine casa 
ta şi adu cerul lui Dumnezeu în ea şi veghează tot timpul, că 
tot timpul trebuie să lupţi şi să veghezi, şi peste tine, dar şi în 
jurul tău, până când vom birui. Vine biruinţa, mămică, şi vine 
pacea şi odihna peste poporul meu. 

De aceea am venit iar la tine, cetate iubită, ca să te 
întăresc din zi în zi mai mult şi să-ţi spun să veghezi. în- 
dreaptă-ţi urechea numai către mine, mămică, şi fii înţelept, 
şi fii smerit şi credincios, ca să ştii să te fereşti de duhul rău, 
care plânge după tine acum, că el nu mai are decât un pic de 
putere, un pic de timp, dar trebuie să fim mari şi să-l biruim 
şi să-l scoatem afară din împărăţia poporului creştin; trebuie 
să ne ferim de supărare, că iată, acum el foloseşte peste tot 
această armă cu care încă mai poate ceva. Să nu ne mai lă- 
săm, mămică, ispitiţi şi biruiţi. Să nu mai primim şoaptele du- 
hului rău, că aţi văzut cât rău poate aduce lucrarea lui cea rea. 
Eu sunt mereu cu voi ca să vă ocrotesc de lovituri şi de furtuni 
şi să vă dau puteri cereşti. Eu sunt din loc în loc cu voi, ca să 
vă întăresc paşii şi credinţa şi iubirea, numai să nu mai muriţi, 
mămică, fiindcă atunci n-ar mai avea ce să vă mai facă mă- 
mica. Dumnezeu m-a trimis la voi pentru înviere din moarte, 
şi fericiţi veţi fi cei ce vă ridicaţi acum ca să fiţi fiii învierii. 

Copiii mei iubiţi, eu de aceea m-am ridicat acum, ca să 
vă fac vii, şi e greu, mămică, de poporul acesta, e greu, că nu 
are înţelepciune, şi nu ştie cum să se înţelepţească, nu ştie să 
se lase spre înviere, şi cine nu leapădă acum păcatul şi strică- 
ciunea, pentru acela nu mai are cine veni, că dacă este la nu- 
mărătoarea aceasta, acela trebuie să se ridice acum, fiindcă 
acum este ridicarea celor din această numărătoare, că ne vom 
întoarce apoi către cei fără de cunoştinţă, ca să lucrăm credin- 
ţă şi cunoştinţă de la Dumnezeu şi minuni de care să se minu- 
neze cei fără pricepere şi să se umple de pricepere ca să prin- 
dă viaţă şi să intre la numărătoarea lui Dumnezeu. Aceia vor 
fi morţii cei care vor învia la glasul Duhului Sfânt cu Care vei 
fi tu îmbrăcat, poporul meu, şi se vor scula în picioare şi vor 
mărturisi pe Dumnezeu, şi iată câtă putere şi câtă viaţă se va 
vărsa peste trupurile amorţite de necunoştinţă. 

Fiţi cu inimă mare şi nu lăsaţi moartea să vă fure copiii, 
căci păcatul morţii stă la pândă să-i atragă. Nu-i lăsaţi pe dru- 
muri străine de Dumnezeu, nu-i lăsaţi spre lume, că lumea 
este stricată, şi în lume este moarte. Aveţi iubire şi aveţi milă 
de ei, dar aşa cum am eu, mămică. învăţaţi-i să cunoască vre- 
mea aceasta şi să ştie că vor fi cei mai fericiţi copii, că sunt 
copiii Domnului, şi sunt copiii vieţii. Iar pe cei înghiţiţi de pă- 
catul morţii, aveţi grijă asupra voastră şi staţi în picioare şi 
pentru ei, dar nu vă uniţi cu stricăciunea, ca să nu slăbească 
picioarele voastre. Dacă vreun mădular de al tău te sminteşte, 
scoate-1 de la tine, ca să fii bun şi să-ţi ridici trupul seminţiei 
tale şi să nu piară neamul tău. Luaţi învăţătură de la Do mn ul 
Iisus Hristos, căci El a spus: cei ce fac voia lui Dumnezeu, 
aceia să fie ai tăi şi cu tine. Nu vă mai uniţi cu neascultarea, 
că acum sunt zilele cele din urmă când Domnul alege neghi- 
na din grâu. Nu vă mai uniţi cu lumea, şi chiar de este în casa 
ta lume, nu fi cu inima întru inima aceluia, că duhul lumii 
pândeşte paşii tăi să ţi-i facă părtaşi cu fărădelegea. Ai grijă 
să fii grâu curat, şi fii dârz, căci cel din casa ta care nu vrea 
cu Dumnezeu, te poate face părtaş cu el ca să-ţi omoare sfin- 
ţenia şi partea ta cu Dumnezeu. învăţaţi-vă bine cum să vă fe- 
riţi de rău, căci aceasta este acum înţelepciunea care te va 
salva pe tine şi pe toată seminţia ta. Fii dârz, mămică! E 
vremea să fii dârz şi să te rogi cu credinţă şi să lupţi, creştine, 
că biruinţa este aproape, şi viaţa se arată. 

Copilul meu, eu ştiu că tu te bucuri că am venit la tine, 
dar vreau şi eu să mă bucur, mămică. Vreau să mă uit la tine 
şi să văd că eşti viu şi că stai întru învăţătura mea. Vreau să-ţi 
văd copilaşii pe cale cu tine, să pot lua din copiii tăi şi să-i 
pun de mijlocire între tine şi Dumnezeu. De aceea vă rog, fii- 
lor, să fiţi cereşti, căci poporul meu va cere, şi când va cere 
de la Dumnezeu, va primi, şi se vor împlini toate, prin credin- 
ţa ta, creştine. De aceea îţi spun să ieşi cu totul din ale lumii 
şi să nu-ţi pară rău. Leapădă cu dragoste duhul lumii, că fe- 
meia lui Lot n-a vrut să se lepede, şi s-a uitat înapoi şi a pierit, 
iar Lot şi cu fiicele lui au crezut pe Du mn ezeu şi L-au urmat. 
Nu te uita cu durere înapoi, şi să nu-ţi pară rău după moarte. 
Lasă moartea în urma ta şi nu mai întoarce capul. Mergi spre 
înviere, că vreau să mă uit la tine şi să mă bucur, că niciodată 
nu mi-ai făcut atâta bucurie ca acum când te-am chemat să te 
ridici şi să vii cu mine, şi ai venit, mămică. Dar fii dârz cu mi- 
ne, fii, cu toată casa ta, şi ajută-mă pe cât poţi, să vedem acest 
popor, înviat şi ridicat. Pune umărul cu mine, că trebuie cât 
mai curând să trezim poporul. Roagă-te cu mine şi lucrează 
tot ce poţi, că iată, toate împlinirile cele de acum vor fi lucrate 
cu grabă. 

O, dacă aş găsi iubire şi primire în tot poporul meu 
cum am găsit aici la tine, cetate iubită, duhul meu ar fi cel mai 
fericit printre cei din cer, că toţi cei din cer se uită la mine şi 
aşteaptă să vin cu misiunea gata. Rugaţi-vă pentru tot po- 
porul, rugaţi-vă cu mine, mămică, să vină duhul înţelepciunii 
peste poporul creştin şi să fie cu noi tot creştinul care este tre- 
cut la Dumnezeu, ca să nu fie nimeni scos, mămică, şi să nu 
fie pentru moarte nimeni din cei care au gustat din învăţătura 
acestei lucrări dumnezeieşti. 

Hai, poporul meu, să ne bucurăm de zilele învierii, căci 
cei de la început au dorit să vadă una din aceste zile şi n-au 
văzut. Hai să fim numai pentru bucuria lui Dumnezeu, că nu 
s-au lucrat pe pământ niciodată lucruri mai măreţe. Mergem 
înainte, mergem, că iată, se zoreşte de ziuă, şi fericit va fi cel 
care va putea şi va ajunge până la gloria biruinţei. Amin. 

Pace ţie, Israele! Amin, amin, amin. 

25 octombrie/7 noiembrie 1990 

Trâmbiţarea sfintei Virginia peste creştinii din cetatea 
Bucureşti-Colentina 

Chemarea la deşteptare, la umilinţă şi la lucrarea păcii cereşti. 

Î mi întind pacea mea peste tine, cetatea mea de 
aici, că şi tu eşti o cetate de a mea chiar dacă tu 
acum vrei să ieşi de sub pecetea pe care o ai pusă pe tine de 
la mine. 

îmi aşez mâna mea cerească pe creştetul tău, cetate din 
Bucureşti. Mă ating de tine acum, ca să se coboare peste tine 
duhul înţelepciunii şi al priceperii, şi duhul credinţei, o, cetate 
neîncredinţată! Mama Gigi a venit iar la tine, şi sună la poarta 
ta din nou. De ce, mămică, ţi-ai împuţinat credinţa? De ce 
vrei tu să te scoli de la masa aceasta? O, la masa aceasta a 
coborât Dumnezeu cele mai alese bucate, cea mai mare învă- 
ţătură, de care se vor minuna în curând popoarele lumii, po- 
poare care n-au ştiut până acum cât este Dumnezeu de dulce 
şi de adevărat. Vor veni în curând la această masă cerească şi 
vor gusta şi vor crede şi vor învia, şi tu ce vrei să faci, măi co- 
pilul lucrării lui Dumnezeu? Vrei să te ridici de la masă şi să 
te alipeşti la altă masă care ţi se pare mai dulce şi mai bună? 
Crezi tu că vei afla alta mai bună şi mai mântuitoare decât 


hrana de care te-ai bucurat până acum? O, când stai tu la masă 
în casa ta şi mănânci bucatele pe care singur ţi le găteşti, poţi 
tu să mănânci mai mult decât îţi primeşte ţie? O, copilul meu, 
eu ţi-am adus mereu la cerinţa ta mai multă hrană decât ştia 
Dumnezeu că-ţi trebuie ţie. A făcut Dumnezeu cum ai vrut tu, 
mămică, şi Şi-a descărcat vistieriile pe masa ta şi a căutat me- 
reu la plăcerea şi la gustul tău, aşa cum dă o mamă copilului 
ei tot ce-i cere copilul, tot ce vrea el să-i dea şi să-i facă până 
creşte mare şi, apoi, după ce creşte, să nu mai aibă recunoş- 
tinţă pentru creşterea de care s-a bucurat şi pentru multele bu- 
nătăţi şi podoabe care i-au fost dăruite? Şi tu, copilul meu, că 
şi tu te-ai făcut mare de-acum, te duci şi mănânci la alte me- 
se, ca şi cum eu n-aş şti ce faci tu. Dar cum să nu ştiu? Eu mă 
ţin mereu pe urma celor ce au pe ei semnul meu, ca să-i cer- 
cetez şi să-i ocrotesc şi să-i păzesc de lovituri şi de primejdii. 

Cine te-a învăţat pe tine, poporule al meu, să te ascunzi 
de mine, să te furişezi şi să mănânci pe furiş fructele altor gră- 
dini? O, în casa Tatălui sunt multe locaşuri, multe grădini, 
mămică, dar spune tu, copilul meu, ai găsit mai mult soare, 
mai multă viaţă, mai multă linişte şi pace şi mai multă putere 
de iubire ca aici, în staulul din care faci tu parte? că, să ştii, 
că pecetea de pe tine, de aici este pusă, mămică, lată, îţi spune 
mămica ceea ce nu ai ştiut până acum. Nimeni, nici un stăpân 
al altor grădini cereşti, nici un prooroc şi nici un păstor nu are 
de la Dumnezeu pecetea acestor vremuri de glorie cerească. 
Chiar dacă ţi-e greu să-ţi pleci credinţa sub grumazul acestei 
învăţături cu care nu se mai lucrează pe nicăieri, să ştii, mă- 
mică, să ştii, că pecetea Dumnezeului Cel viu este în mână la 
mine, pentru că aşa este scris în cartea lui Dumnezeu, dar cine 
să citească şi cine să înţeleagă? căci ca să înţelegi ce scrie 
acolo, îţi trebuie credinţă cum nu este credinţă pe pământ, 
căci credinţa aceasta se coboară de sus, de la Dumnezeu, pes- 
te cei ce nu trădează şi nu se leapădă de învăţătura acestei lu- 
crări de mântuire, care este scrisă şi proorocită de toţi prooro- 
cii. Nu-ţi cere mămica socoteală prea grea, pentru că această 
lucrare de mântuire a omenirii nu se poate pricepe decât nu- 
mai prin credinţă, oricât ar fi cineva de mic sau de mare cu 
înţelepciunea. Această putere şi această lucrare este cea mai 
acoperită taină din vremea aceasta prin care se va desăvârşi 
puterea Duhului Sfânt peste toate popoarele lumii. Această 
taină, această lucrare, dacă ar fi lucrat-o Domnul pe faţă ca să 
fie văzută şi pipăită, n-ar fi putut să fie purtată de nici un în- 
ţelept, de nici un cărturar, că aceasta se descoperă numai celui 
ce voieşte Dumnezeu să i-o descopere. Măi copilul meu, iată, 
a voit Do mn ul să-ţi descopere ceea ce n-a descoperit nici unei 
înălţimi de pe pământ, şi ţi-a făcut Dumnezeu semn cu mâna 
Sa dumnezeiască şi te-a chemat şi te-a aşezat la masa cea mai 
tainică, cea mai ascunsă şi cea mai aleasă, acolo unde Dom- 
nul lucrează cu cele mai tainice puteri, cu cele mai acoperite 
taine, care se vor descoperi în curând şi se vor vesti de pe 
acoperişuri. 

Să se rupă inima din tine şi să se desfacă în braţele 
acestor puteri cereşti, ca să nu mai poţi pleca din aceste braţe. 
Unde s-ar mai auzi o aşa înşelare, o aşa trădare şi cine crezi 
că ţi-ar ierta-o? Cine s-ar găsi să te scape de această vină şi în 
faţa cui? în faţa Celui pe Care tu vrei să-L faci mai mic decât 
cei pe care El i-a creat? să-L faci mai mic decât lucrul mâi- 
nilor Lui? Ferească Domnul să plângi, mămică, pentru păca- 
tul pe care-1 ai în faţa Domnului pentru lipsa ta de înţelepciu- 
ne cu care ai lucrat de unul singur, de L-ai ţinut pe Dumnezeu 
atâta timp la picioarele tale ca să-ţi facă pe plac aşa cum face 
mama unui copil răsfăţat şi neastâmpărat. Ferească Do mn ul 
să plângi pentru păcatul trădării pe care ai încerca să-l faci 

părăsind masa tainelor care n-au fost descoperite până acum 
şi care nu se vor descoperi decât la această masă şi la aceas- 
tă învăţătură în care este Domnul coborât cu cuvântul şi cu 
sfatul voii Sale. O, copilul meu, du-te, mămică, dacă tu aşa 
vrei, dar cine ţi-ar putea ierta aceasta? 

Am spus că se uită toată ceata proorocilor, se uită la 
mine şi aşteaptă să-mi sfârşesc cu bine misiunea, căci misiu- 
nea mea este împlinirea proorociilor care au fost proorocite 
prin ei pentru vremea aceasta. Se scoală în picioare Tatăl ce- 
resc şi Se uită să vadă cum se lucrează astăzi taina cea de 
mântuire a omenirii. Proorocii cei din vremea de azi vor ve- 
dea în curând vârful proorociilor care se împlinesc, şi se vor 
bucura şi se vor uni să asculte, iar tu, copilul meu, unde, mă- 
mică, te mai duci? unde? că toate ramurile şi toate cursurile 
de ape se vor uni întru această tulpină şi întru această mare de 
râuri. 

Vino-ţi în fire, poporule al meu, că-ţi lipseşte înţelep- 
ciunea, pe care trebuia să o ai dacă erai smerit la picioarele 
acestei lucrări, că proorocul şi botezătorul loan a spus mulţi- 
milor care mergeau după dânsul: «Vine Unul după mine Care 
este mai mare decât mine. De Acela să ascultaţi!». Iată, măi 
copilule, că tu ai în mijlocul tău nu prooroc, ci mai mult decât 
prooroc, dar n-ai vrut să pricepi ca să mărturiseşti şi tu pe 
Domnul tău aşa cum L-a mărturisit Petru apostolul. 

O, cetate neîncredinţată, o, neam necredincios, mă 
doare, mămică, de tine, mă doare rău, că nu vrei să te smereşti 
şi să crezi când îţi spun că eşti bolnav de mândrie, şi tu zici 
că n-ai mândrie, dar dacă n-ai fi avut, ar fi încăput în inima ta 
înţelepciune ca să pricepi şi să nu te sminteşti întru această lu- 
crare. Hai să te ajut, mămică, să înţelegi măcar acum, ca să 
vezi cum lucrează duhul mândriei în inima ta, căci în cartea 
lui Dumnezeu scrie că Domnul stă împotriva celor mândri, 
iar la cei smeriţi le dă har. Dacă tu ai fi fost sălaş al harului de 
la Dumnezeu, n-ar fi stat Domnul împotriva ta, pentru că acei 
care au har, aceia sunt smeriţi, şi Domnul Se descoperă aces- 
tora şi coboară peste ei duhul înţelepciunii şi al credinţei celei 
tari, şi lucrează cu ei. Dar dacă tu nu mai ştii acum nimic de 
la Dumnezeu, fiindcă n-a mai avut încredere în tine Domnul, 
că dacă avea nu Se ascundea de tine, atunci nu înseamnă că 
Domnul a stat împotriva ta? Şi de ce a stat împotriva ta? Pen- 
tru că a văzut în tine duhul mândriei, măi creştine. Iată, mă- 
mică, iată, că Do mn ul stă împotriva celor mândri, iar celor 
smeriţi le dă har. Dacă tu ai fi fost smerit, poporule al meu, 
nu mai aveai tu curajul să judeci mereu înţelesurile şi tainele 
lui Dumnezeu, nu te mai sminteai de felul cum lucrează 
Do mn ul acum, n-ai mai fi căutat să-L conduci pe Dumnezeu 
ce să facă şi ca să facă Domnul ce spui tu, şi ai fi stat smerit 
şi cu frică şi cu sfială la picioarele Domnului şi ai fi aşteptat 
să-ţi spună El ţie ce să faci. Dar n-ai vrut aşa, şi ai vrut să facă 
Domnul ca tine, copilul meu, că nu erai mulţumit cum lucra 
Dumnezeu cu tine, şi îi spuneai că nu e bine, şi făceai planuri 
ascunse, planuri de ale tale, că nu-ţi plăcea planul lui Dumne- 
zeu şi îl coborai pe Dumnezeu jos de tot, şi ziceai că Dumne- 
zeu e om. Iată câtă batjocură, câtă înjosire aduceai asupra 
Creatorului tău! Şi dacă ţie nu-ţi plăcea să stai în această stare 
dumnezeiască, în această coborâre cerească prin care se co- 
bora la tine cuvântul ceresc, ştii ce făceai, mămică? Te des- 
părţeai când îţi venea ţie, şi trăgeai de partea ta şi pe alţi copii 
de ai mei, ca să-i desparţi şi pe ei de mine şi să-i tragi prin alte 
grădini, ca să mănânce altă hrană şi să uite de mine şi ei. 

Iată, măi mămică, cum te lupţi tu cu Dumnezeu, şi, lup- 
tându-te aşa, uiţi că Dumnezeu este mai puternic şi mai birui- 
tor decât tine, dar să ştii că în curând toate fântânile cele care 


şi-au tulburat apa, acelea vor seca în curând, şi toate izvoarele 
se vor aduna în matca aceasta, căci acest izvor este râul vieţii 
din care vor bea cei care vor învia, căci au început zilele în- 
vierii, măi poporule al meu. 

O, de mult ar fi trebuit să cunoşti tu aceste taine, dar 
n-ai avut cum să înţelegi, pentru că inima ta n-a fost săracă cu 
duhul şi n-ai avut numai Duhul lui Dumnezeu în ea, şi ai avut 
în ea duhul tău mai mult decât pe Cel al lui Dumnezeu, că aşa 
ai vrut tu. N-ai vrut să te laşi lucrat numai de Domnul ca să fi 
fost acum mare şi să Se fi bizuit Domnul pe tine şi să fi avut 
încredere în tine. 

Măi cetate tare la cerbice, cetate îndărătnică, cetate ne- 
încredinţată! Şi tu ziceai că erai cea mai bună cetate! Şi chiar 
dacă ai fi fost cea mai bună, atunci trebuia să fi avut duhul 
smereniei peste tine, cetate nemulţumită, cetate cârtitoare. Că 
am venit şi am luat cu mine nişte copii pe care tu îi duşmă- 
neai şi îi judecai şi îi dispreţuiai şi nu-i iubeai, că nu voiai 
să-i iubeşti. Dar eu i-am iubit mult, mămică, i-am iubit că i-am 
găsit cu râvnă şi cu credinţă, şi m-am bizuit pe ei, pentru că 
ei m-au ascultat şi au răbdat cu mine. I-am iubit, mămică, 
mult, şi i-am luat să mă ajute la lucrul meu. O, şi vor curge 
izvoare din ochii tăi când se va descoperi de la Dumnezeu tot 
ce a fost ascuns de ochii tăi bolnavi cu care nu ai văzut aşa 
cum trebuia să vezi. Eu nu ţi-aş mai spune ţie aşa ceva, dar 
iată, ai păcat în faţa lui Dumnezeu, ai păcat scris, şi îţi spun 
să te pocăieşti de el, ca să ţi-1 pot şterge, ca să nu plângi 
într-o zi, că nu vreau, mămică, să plângi, şi vreau să te bucuri, 
copilul meu, şi vreau să veghezi, de-acum, asupra paşilor tăi, 
şi să nu te mai furişezi de mine. 

Copiii mei din Bucureşti, iată, aproape că nu mai am pe 
unde veni la voi. Ce durere pe mine! Sun la porţile acestei ce- 
tăţi, sun şi mă frâng, şi abia, abia se ridică porţile. Nu mai 
vreţi să mă primiţi, o, ce durere! Cine, mămică, v-a adus în 
starea asta? Aţi găsit o altă mângâiere ca să daţi deoparte 
mângâierea de la mine? 

Iată, eu nu pot veni la tine aşa cum vrei tu. Eu vin la 
tine aşa cum vreau eu, mămică, dar cum vreau eu să vin, ţie 
nu-ţi convine şi mă ţii la poartă şi mă laşi să sun şi să te strig 
şi să te rog să mă primeşti; mă laşi să plâng la poarta ta, co- 
pilul meu, la poartă încuiată, mămică. Deschide, copilul meu, 
şi lasă-mă să intru, că tu nu ştii ce vreau să-ţi aduc. Deschide, 
că nu vreau să rămân fără tine. Sun din loc în loc, din cetate 
în cetate, şi fericită este cetatea aceea care aude glasul trâm- 
biţei şi deschide porţile sale ca să intru. 

Poporule al meu, de ce, mămică, n-ai priceput tu că eşti 
poporul meu? Iată, mă aşteaptă Dumnezeu cu tine. Aşa ur- 
mează să fac acum, să mă înfăţişez cu tine la Dumnezeu. 
Crezi tu, oare, că te poate duce altcineva în faţa Domnului? 
Nu poate, mămică, fiindcă tu ai semnul meu pe tine, şi Dom- 
nul de la mine te cere. în zadar cauţi să te pierzi de mine, că 
eu sunt pe urma ta, mămică, şi trebuie să dau socoteală pentru 
tine în faţa lui Dumnezeu. O, de ce fugi tu din braţul meu? 
N-ai să-ţi găseşti pacea pe nicăieri, copil fără de pace. Ce vei 
face tu când te vei întâlni cu mine? că mai e numai un pic şi 
ne întâlnim, copilul meu. Cine te-a făcut pe tine să-ţi pierzi 
puterea cu care te îmbrăcase Dumnezeu, măi copilul meu? O, 
ai făcut şi tu ce a făcut Samson, care era înzestrat cu putere 
de sus, dar se lăsase prins de viclenia celei care se arătase 
că-1 iubeşte şi care a voit să-i afle taina şi să-l prindă în cursa 
morţii. Aşa ai păţit tu, copilul meu, că n-ai mai vrut să stai sub 
puterea şi sub ocrotirea lui Dumnezeu, şi te-ai lăsat prins de 
viclenia celor ce umblă să afle tainele lui Dumnezeu şi să le 
arunce în gura porcilor ca să te facă să-ţi pierzi partea ta cu 




Anul 1990 


353 


Dumnezeu. De ce, mămică, nu stai tu cuminte? Iată, fără să 
ştii ce faci, poţi nimici intr-o clipă toată agoniseala mea. Iată 
ce lucrezi tu! Iată ce fel de putere ai prins! Şi de unde ai prins 
puterea asta, măi creştine, măi? 

Nu mai mânca, mămică, altă învăţătură. Adună-te cu 
mine şi mănâncă de la mine şi nu te mai lăsa furat din braţul 
meu, că tu eşti trecut la numărătoarea mea, poporule al meu. 
Prinde viaţă cu mine, poporul meu iubit, şi nu te mai încăpă- 
ţâna să mai treci peste Dumnezeu, că tu eşti mic, creştine, şi 
dacă nu vei vrea să te smereşti, n-ai să te vindeci de neascul- 
tarea care ţi-a adus atâta rătăcire şi ţie, şi celor pe care ai vrut 
să-i atragi de la mine ca să meargă pe cărări străine cu tine, că 
poporul meu e slab de tot, şi e ca norul cel purtat de vânt şi 
nu are statornicie, pentru că nu se lasă condus de Dumnezeu. 

Iată, sun din nou peste tine, şi ferice ţie, cetate, dacă te 
laşi acum spre înviere şi spre înţelepciune. Eu trebuie numai- 
decât să te ridic, poporule al meu. Nu mai căuta să faci ca 
tine, că neascultarea i-a scos pe primii oameni din grădina lui 
Dumnezeu. O, nu căuta să cazi din cer, că pe pământ este stri- 
căciune şi este moarte, copilul meu. 

Vai de tine, mămică, dacă vei fi părtaş cu cel ce caută 
să vândă planul lui Dumnezeu! Ai grijă şi te fereşte să nu fii 
părtaş cu Iuda, că el este viclean ca să nu-1 cunoşti şi să nu 
pricepi care este lucrarea lui. Nu mai fă ca tine, mămică. Nu 
te mai crede în stare că ştii să te conduci. Lasă-mă pe mine în 
faţă, că misiunea mea este să te conduc, să te păstoresc, să te 
pregătesc şi să te înfăţişez la Dumnezeu, ca să te arate lumii 
că eşti poporul Lui şi că eşti cu El. Roagă-te şi veghează şi fii 
smerit, ca să se coboare peste tine har şi putere şi să fii prie- 
tenul lui Dumnezeu, şi să Se bizuie Dumnezeu apoi pe tine, 
şi să ţi Se descopere apoi. 

O, nu cumva să nu vă ridicaţi acum, că dacă nu vă ridi- 
caţi, nu pot să vă scriu lângă cei ce se ridică spre glorie şi spre 
biruinţă, şi trec mai departe, şi rămâneţi de mine, că iată, m-am 
ridicat să-mi culeg agoniseala, m-am sculat să-mi strig copiii, 
şi să mă audă, şi să învieze. 

Fericiţi veţi fi voi, copiii mei, cei care nu rămâneţi 
surzi la glasul meu, că iată, m-am ridicat cu trâmbiţa deştep- 
tării. Cel ce doarme, să nu mai doarmă de acum. Cel slab să 
nu mai fie slab, şi cel nepriceput să se umple de pricepere, că 
Do mn ul este aproape. 

Popor iubit, popor al Noului Ierusalim! Ierusalime, fii 
vrednic de numele tău, de numele tău nou, popor al gloriei şi 
al biruinţei! Cetate a Bucureştiului, pune astăzi zi de hotărâre 
şi te ridică! 

Copii ai Noului Ierusalim, nici viaţa şi nici moartea să 
nu vă despartă de slava şi de gloria care se va arăta peste voi. 
Măi copii, nu cumva să vă lăsaţi biruiţi, căci cel care mai cau- 
tă să mai moară, după acela nu se mai întoarce nimeni, că as- 
tăzi este ziua învierii tale, cu sunet de trâmbiţă peste tine. Ci- 
ne se încumetă să rămână surd la glasul trâmbiţei la care răs- 
pund şi cei din morminte? Fărădelegea celor ce ascultă glasul 
trâmbiţei şi se ridică, acelora li se şterge fărădelegea, dar fă- 
rădelegea care dăinuieşte şi se înmulţeşte, aceea va fi nimicită 
de unealta de nimicire care vine după mine, poporule al meu. 
Trezeşte-te şi te umple de credinţă şi de înţelepciune, copilul 
meu, că soarele se va întuneca, şi luna îşi va pierde lumina, 
iar tu vei fi întru lumină, că Domnul vine la tine. 

Ridicaţi crucea sus, şi hai s-o înfigem în vârf, că a 
noastră este biruinţa, copiii mei. Nu vă vindeţi unul pe altul, 
nu cumva să faceţi aşa ceva. Nu vă mai răzvrătiţi, nu mai câr- 
tiţi şi nu mai judecaţi pe Dumnezeu, căci ca să judece, numai 
Domnul are dreptul acesta. Fugiţi de mărirea deşartă, fugiţi 


din calea morţii şi fiţi fiii vieţii. Nu mai muriţi, nu mai păcă- 
tuiţi, nu mai daţi înapoi, nu mai întoarceţi capul. Iubiţi-vă, co- 
piii mei, iar cel ce vrea să fie mare, să fie slujitorul celui mai 
mic. Daţi-vă cinste unul altuia, că acesta este lucru vrednic de 
cinste, iar Domnului daţi-I dreptul să vă conducă şi să vă 
poarte, şi peste aceasta să nu mai treacă nimeni. 

Ridică porţile, mămică, să vin la tine şi să mă aştepţi, 
şi nu uita că ai pecetea mea pe tine, şi nu uita că eşti poporul 
meu. O, dacă ai fi priceput şi dacă ai fi crezut, erai acum un 
popor mare, şi erai puternic cu Dumnezeu. Nu uita de mine, 
copilul meu, că eu sunt aceea care te am în primire, şi de la 
mine te va cere Domnul. Toate sculele care au lucrul lui 
Du mn ezeu vor veni şi se vor pleca aici. Nu te mai du, mămi- 
că, de la această masă, că la această masă este Do mn ul cobo- 
rât cu toată desăvârşirea Sa. Stai în vârful Sionului ceresc şi 
nu te mai coborî spre poala muntelui, că-L superi pe Dumne- 
zeu, copilul meu. Nu mai uita cât este Dumnezeu de mare în- 
tru această lucrare la care te-a chemat şi pe tine, şi bucură-te 
că faci parte din fiii acestei lucrări, că atunci când va afla lu- 
mea această lucrare, vei vedea atunci cum se va îmbulzi mul- 
ţimea să intre la numărătoarea celor veşnici, şi va crede şi se 
va sfinţi, şi va învia lumea cea necredincioasă, măi copilul 
meu. învredniceşte-te de slava care se va arăta prin această 
lucrare, şi iubeşte şi împlineşte învăţătura mea, că a mea este 
turma aceasta, poporule al meu. 

îmi întind pacea mea peste tine. Pace ţie, cetate înviată! 
Duhul păcii mele să fie peste voi, ca duhul vostru să fie plin 
de pace. Făgăduinţa Duhului Sfânt să se coboare peste tine, 
cetate, ca să te întăreşti şi să înviezi, cetatea mea. 

Pace ţie, popor al acestei cetăţi! Pace, mămică, pace 
peste tine, şi ridică-te! 

Primiţi-mă cu pacea. Fiţi fii ai păcii, copilaşii mei. 
Pace vouă de la Dumnezeu! Pace vouă, iubiţii mei! Amin. 

Pace ţie, Israele! Amin, amin, amin. 

27 octombrie/9 noiembrie 1990 

Cuvântul sfintei Virginia peste soborul de la ieslea 
cuvântului 

îndemn pentru întărire şi veghe, în duhul prevederii şi al 
chibzuinţei. 

opiii mei pe care mă pot bizui şi cu care mă ajut! 
Trebuie să mergem până ce vom încheia de lu- 
crat şi de biruit. Vine mămica spre voi cu cuvinte de întărire 
şi cu se mn al de atenţie. începe Domnul să Se vestească în lu- 
me, că este vremea să Se arate şi să Se mărturisească. Ridică 
Do mn ul tricolorul României, să audă şi să vadă popoarele. 

Copiii mei, acum mă trimite Do mn ul să vă spun şi să 
vă anunţ: să fiţi treji, să fiţi înţelepţi, să fiţi atenţi, copiii mei, 
că diavolul care a pierdut biruinţa mai are un pic de putere, 
un pic de timp, şi nu se poate să mai fie lăsat peste această bi- 
ruinţă. Nimeni, mămică, nimeni să nu ne ştie, nimănui să nu 
spunem, că numai după biruinţa deplină va arăta Domnul lu- 
crurile Sale. 

Binecuvântate să vă fie intrările şi ieşirile, că acestea 
trebuie să vă fie păzite cu toate cetele de îngeri. Nu ieşiţi de 
sub ascultare, că nu se poate să ne ştie nimeni că noi suntem 
cei prin care Domnul Se desăvârşeşte. Aduceţi-vă aminte cu- 
vintele Domnului Iisus Hristos, Care spunea: «Du-te, şi nimă- 
nui să nu spui». Vreau să vă păstrez şi să vă ocrotesc, şi fiţi 
atenţi că nu vă voi îngădui să vă arătaţi, că duhul rău va sta 
de acum la pândă cu mânie mare, dar iată, Do mn ul pecetlu- 

ieşte acum taina planului Său, ca să-l poată desăvârşi. Duhul 
rău şi îngerii lui să nu aibă putere peste pecetluirea de la 
Dumnezeu. Amin. 

Copiii mei, am nevoie de voi până la sfârşit. Do mn ul 
lisus Hristos îşi întinde cortul Său peste voi ca să vă acopere 
şi să nu pieriţi. Dacă vreunul din voi se descoperă, acela să 
ştie să nu-1 dea şi pe fratele său. Eu sunt mereu cu voi ca să 
vă ocrotesc. Nici unul din voi nu trebuie să piară. Eu sunt, dar 
fiţi şi voi cu mine şi mereu cu mine. Rămâneţi întru smerenie 
şi staţi sub ascultarea mea, că această ascultare vă va fi toată 
ocrotirea voastră. Toţi cei care aveţi părtăşie cu Domnul întru 
tainele cele care se lucrează acum, nici unul să nu iasă de sub 
cortul lui Dumnezeu, că biruinţa e scumpă, şi este a noastră, 
copiii mei iubiţi. Nu vă temeţi, iubiţii mei, dar fiţi cuminţi, şi 
nu vom sta decât întru bucurie. Amin, amin, amin. 

27 octombrie/9 noiembrie 1990 

Trâmbiţarea sfintei Virginia peste creştinii din cetatea 

Măneşti 

Trezirea din amorţire şi alegerea vieţii cu Dumnezeu. 

I ată, copiii mei, încă un popas. Mama Gigi călăto- 
reşte şi poposeşte, trece şi poposeşte din cetate în 
cetate, sună să intre şi să deştepte pe de-a rândul şi să ridice 
către înviere tot poporul cel care este înscris în numărătoarea 
de la Dumnezeu. 

Poporule al meu, m-am ridicat cu trâmbiţa deşteptării 
ca să fac trezire bună din loc în loc şi să ridic întru înţelepciu- 
ne şi întru sfinţenie şi întru duh de credinţă tot trupul care 
vrea şi se lasă spre înviere, că iată, vin zilele gloriei şi ale mă- 
ririi, în care Domnul Se desăvârşeşte şi îşi anunţă împărăţia. 
Cel ce este sfânt, să se sfinţească şi mai mult, iar cel ce doar- 
me întru necunoştinţă şi întru necredinţă, să se trezească şi să 
creadă în Dumnezeu. 

Poporul meu, Se arată Domnul în curând. Vine Dom- 
nul să aşeze Ierusalimul pe pământ şi să desăvârşească cele 
scrise în carte. Vine Domnul să cureţe pământul şi să-l facă 
nou, ca să aşeze pe el viaţă nouă; vine să aşeze pe el un popor 
nestricăcios, cu trupuri cereşti, căci moartea va fi înghiţită de 
biruinţa cea de la Dumnezeu. 

Poporule al meu, nu mai zăbovi nici o clipă. Scoală-te, 
creştine! Scoală-te, mămică, scoală-te! Sun din trâmbiţă din 
loc în loc, din cetate în cetate. Scoală-te din somn, poporule 
al meu! Scoală-te şi te naşte din nou! îmbracă-te întru Duhul 
lui Dumnezeu şi lasă-L pe Domnul să învieze întru tine şi nu 
mai fi aşa de mort, măi poporule al meu. Am de lucru cu tine, 
măi creştine, dar tu, mămică, n-ai vrut să crezi când striga 
Dumnezeu la tine şi îţi spunea că tu vei fi acela care vei lumi- 
na şi vei săra prin lume şi vor învia morţii la glasul tău. 

O, popor fără dragoste, dacă tu ai fi avut credinţă şi 
dragoste, aveai să fii de mult mare şi glorios peste toate, că 
asta ţi-a fost menirea de la Dumnezeu, şi pentru aceea ai fost 
născut din pântecele acestei lucrări cu care nu s-a mai asemă- 
nat alta niciodată, nu s-a mai lucrat niciodată în neamul lui Is- 
rael o lucrare ca aceasta, o putere ca aceasta, un lucru nou ca 
acesta, o veste mai bună şi mai de bucurie ca această bună- 
vestire pe care ţi-o aduc eu ţie acum, popor al lui Israel. 

Sun din loc în loc să dau de veste că vine împărăţia lui 
Dumnezeu la tine, poporule creştin. Ridică porţile, mămică. 
Deschide uşa iubirii să intre Soarele cel nou, să intre Do mn ul 
la tine cu împărăţia Sa, dar fii atent, copilul meu, că Domnul 


este sfânt, şi vine din cer, pentru că locul Domnului este în 
cer, poporule al meu. Dar iată, El vine acum la tine, şi de ace- 
ea eu I-am luat-o înainte şi am venit eu mai întâi la tine, ca 
să-ţi spun să te faci cer nou şi pământ nou, că vine Do mn ul să 
cineze în casa ta, copilul meu. Deşteaptă-ţi înţelepciunea, măi 
creştine, ca să înţelegi cum trebuie să te găteşti. Deschide car- 
tea pe care a făcut-o Dumnezeu şi citeşte în ea cum trebuie să 
te pregăteşti şi cum trebuie să fii, şi dacă nu eşti aşa, pregă- 
teşte-te numaidecât, curăţeşte-te, tu şi toată casa ta, şi mai ve- 
ghează un pic apoi, că mai e un ceas, copilul meu. Deschide 
cartea lui Dumnezeu ca să vezi cum s-a pregătit Noe şi cu ca- 
sa lui, şi cum au ascultat şi cum au crezut cei din casa lui Noe, 
de şi-au făcut barcă de salvare la porunca Domnului. 

Poporule al meu, nu cumva să rămâi surd, mămică, nu 
cumva să nu iei aminte. Să nu faci ce a făcut lumea de pe vre- 
mea lui Noe, că dacă nu vrei să crezi, te las şi trec mai depar- 
te, te las să vezi ca să crezi. Vai de tine, mămică, dacă acum 
ai să te faci că nu mă auzi, că n-ai să poţi să spui că n-ai auzit. 
Eu sun din trâmbiţă cu putere şi cu duh ceresc, şi glasul acesta 
este auzit şi de morţii din morminte, dară de tine care zici că 
eşti viu! Şi pentru că zici că eşti viu, de aceea n-ai să mai poţi 
spune că n-ai auzit. De auzit, iată, auzi, copilule al meu, dar 
nu cumva să nu te trezeşti, nu cumva să nu te pregăteşti, că, 
fii atent, acum trebuie să te pregăteşti ca să stai lângă Dum- 
nezeu şi să fii cu El. Fii înţelept, că mare este această taină, 
poporule al meu, şi iarăşi, fii atent, mămică, fii atent, ca să 
pricepi că poţi câştiga totul într-o clipă, dar poţi şi pierde totul 
într-o clipă. Iată, aceasta este clipa aceea. Nu te juca, mămică, 
nu te juca cu viaţa ta, că acum e acum, fiindcă cel ce caută 
acum să-şi câştige viaţa, acela şi-o va pierde, că acum e acum, 
dar cel ce şi-o pierde acum, acela a câştigat-o. Iată o sabie cu 
două tăişuri. 

Poporule al meu, copiii mei din Măneşti, copii ai aces- 
tei cetăţi, iată o sabie cu două tăişuri. Iată cu ce am venit la 
tine. Am venit cu trâmbiţa şi cu sabia, mămică. Din trâmbiţă 
sun să te deştept şi să te înviez, iar cu sabia dau în tine ca să 
te urnesc dacă rămâi înţepenit şi surd la glasul sunetului de 
trâmbiţă. Am venit să despart lumina din tine de întunericul 
din tine. Am venit la tine să despart moartea de viaţă, să dau 
afară din tine moartea şi să arăt viaţa biruitoare, că vine Dom- 
nul cu viaţa Lui şi Se aşează în viaţa ta. Vine Domnul cu 
moartea Lui, şi iarăşi zic, cu moartea Lui, ca să nimicească 
moartea ta; vine să calce cu moartea pe moarte, poporule al 
meu. O, dar moartea Lui a fost viaţă, dar iată, moartea ta e 
moarte. E moarte, fiindcă tu eşti aproape mort, mămică, şi 
iată, ai voit să-ţi câştigi viaţa, şi tu ţi-ai pierdut-o, că viaţa 
care ai înţeles tu că e viaţă, ţi-a omorât viaţa, măi copil fără 
de viaţă, copil fără de Dumnezeu, căci Dumnezeu este viaţă, 
poporule al meu. Vorbesc aşa cu cei ce au păţit aşa, şi iată, 
vorbesc şi altfel cu cei ce au folosit şi veghea cea bună. 

Măi copilule care ai avut şi veghe, nu cumva acum să-ţi 
alegi viaţa ta, şi alege acum viaţa lui Dumnezeu, că dacă vrei 
să-ţi câştigi viaţa ta, o pierzi pe cea pe care vrea Do mn ul s-o 
pună peste tine ca să te facă veşnic cu viaţa, dar dacă vrei să 
pierzi şi să renunţi la viaţa cea fără de Domnul şi fără de po- 
runcile şi de voile Lui, atunci, copilul meu, vei câştiga; vei 
câştiga viaţa cea fără de moarte. Iată, acum e acum. Acum te 
cere Dumnezeu. Vrea să facă Dumnezeu din tine un neam 
nou, un popor înviat, o viaţă fără de păcat, ca să aşeze peste 
tine putere şi Duh Sfânt şi să te facă tare, ca să-Şi împlinească 
cu tine planul Său, că iată, a venit vremea să iasă Domnul în 
lume cu această lucrare, dar vrea să iasă Domnul cu tine, măi 

creştine, că pentru asta te-a crescut de la sânul acestei lucrări, 
ca să te faci ceresc şi să fii cu cerul, căci cerul ţi-a dat ţie hra- 
nă. Din cer te-a hrănit pe tine Dumnezeu, şi lumea nu ştie că 
tu ai mâncat atâta timp mâncare din cer. Şi când va şti lumea 
că tu ai mâncat la masa cerului atâta timp, ce ai să faci tu în 
ziua aceea? Mă doare, mămică, fiindcă eu ştiu ce ai să păţeşti, 
că acum te crezi că eşti cineva şi că vei avea o trecere, dar nu 
e aşa, pentru că nu aşa ar fi trebuit să fii, că tu trebuia să fii 
lumină şi minune, măi poporule al meu, trebuia să fii cea mai 
mare minune din vremea aceasta. Dar tu eşti rece şi nepăsător 
şi uiţi că ai răspundere mare în faţa lui Dumnezeu, şi va trebui 
să răspunzi în faţa lumii care va vedea cât de mare a fost lu- 
crarea aceasta şi cât de mult ai mâncat de la această masă ce- 
rească şi cât de mic şi de slab eşti faţă de puterea şi de învie- 
rea care trebuia să se vadă la tine, că iată, vine clipa aceea să 
dau socoteală de tine la Dumnezeu, pentru că Domnul mă aş- 
teaptă acum cu tine, fiindcă a venit şi te-a pregătit ca să Se 
arate lumii prin tine, poporule al meu. 

Iată că duhul rău lucrează peste lume în ultimele lui pu- 
teri şi face semne şi minuni de-ale lui ca să agaţe după el tot 
ce mai poate, şi stă gata să te prindă şi pe tine în înşelăciunea 
lui, pentru că tu nu vezi şi nu ştii viclenia lui, că n-ai vrut să 
fii înţelept ca să fi ştiut acum să te fereşti de el. Nu mai fi slab 
şi nu mai fi fără putere, copilul meu. Am venit să te învăţ, să 
te păstoresc, să te hrănesc şi să te îmbrac cu putere de la 
Dumnezeu. Am venit la tine, mămică, şi iată, te caut ca să te 
adun şi să te ajut ca să te faci curat, creştine, că n-ai să poţi 
altfel să mai fii, că nu mai rămâi, măi mămică, dacă n-ai să fii 
curat, dacă n-ai să vrei să lepezi de pe tine tot ceea ce nu în- 
cape cu Dumnezeu, că face Do mn ul Ierusalim nou şi aşează 
în el viaţă cerească şi nestricăcioasă, şi aşa ai fost menit de la 
naştere, că tu ai fost născut din pântecele acestei lucrări, şi 
când ai fost născut, ai fost trecut că eşti al acestei lucrări, şi 
iată, acum vine momentul să mă arăt cu tine, mămică, fiindcă 
la Dumnezeu eşti trecut că eşti viu şi sfânt şi curat, că pentru 
asta a lucrat Domnul peste tine, ca să te aibă viu şi sfânt şi cu- 
rat şi să facă acum cu tine minune pe pământ. O, copilul meu, 
şi tu eşti viu, mămică? Eşti bun ca să lucreze Domnul minuni 
cu tine? Ce faci tu acum dacă nu eşti bun de aşa ceva? Unde 
crezi că te poţi ascunde? Cum crezi că vei scăpa? Că şi 
dacă-ţi alegi nepăsarea, tot n-ai să ai pace, că va veni frica 
peste tine când vei vedea că n-ai unde să fugi ca să nu răs- 
punzi, şi eu n-am să pot să te ajut, copilul meu, cu nimic, 
fiindcă îţi trebuie haină curată şi nouă, şi îţi trebuie viaţă sfân- 
tă, creştine. Am venit la tine să-ţi mai dau o mână. M-a trimis 
Domnul să mă duc să-mi adun poporul, să-l strig, să-l trezesc, 
să-l curăţ de stricăciune, să-l înţelepţesc şi să-l fac viu ca să 
mă înfăţişez cu el. 

Poporule al meu, vino-ţi în fire, mămică! Strigă mama 
Gigi din loc în loc. Scoală-te, măi creştine! N-are cine te mai 
trezi dacă nu vrei acum, şi eu trec mai departe, că nu eşti nu- 
mai tu al meu, şi trebuie să-i strig pe toţi. Fericit va fi acela 
care se lasă ridicat, şi care se scutură apoi ca să vină spre în- 
viere şi spre zilele cele de glorie din vremea aceasta. 

Nu mai fi, măi creştine, cum vrei tu. Fii de acum aşa 
cum trebuie să fii ca să intri cu Dumnezeu. Fii cu duhul sme- 
rit, ca să aibă Domnul loc la tine. Nu mai fă ca tine, că iată, 
nu te-am găsit bine, că tu cârteşti, tu cleveteşti şi minţi, tu ju- 
deci şi te dezvinovăţeşti şi nu trăieşti cu Dumnezeu. Şi dacă 
nu te laşi de toată stricăciunea şi dacă nu te faci nou şi ceresc, 
fii atent, mămică, nu pot să te trec la numărătoarea cea nouă, 
că numărătoarea cea de acum este nouă şi cerească, şi trebuie 


să ai o pregătire cerească şi o haină cerească. O, dacă tu ai fi 
ascultat de învăţătura acestei lucrări, n-ai fi murit niciodată, 
nici tu, nici copiii tăi, dar iată, i-ai lăsat şi pe ei spre moarte, 
şi nici tu n-ai stat viu, şi intri cu ei cu tot la spălat şi la stors, 
intri, că iată, te cunoşti că eşti al lui Dumnezeu, te cunoşti du- 
pă semnul de pe tine. Că te duceai, aşa murdar cum erai, şi îţi 
luai şi copiii, te duceai şi cereai să ţi se pună semnul pe frunte 
şi pe mână, şi luai pecete de la Dumnezeu şi te băgai cu ea pe 
tine prin tot noroiul, prin toată fărădelegea, şi iată cum râdeai 
de Dumnezeu şi de semnul sfinţeniei cel de pe tine. Vai de 
tine, mămică, vai! Iată, pentru desfrânarea ta, pentru trădarea 
ta, pentru bătaia de joc ce o aduceai lui Dumnezeu, va trebui 
acum să mă ating de tine şi să arzi şi să ai usturime pe tine. 

Tu ai crezut că nu are Domnul loc să te lovească dacă 
ai pecete pe tine, dar iată, Domnul nu Se lasă înşelat, Dum- 
nezeu nu Se lasă batjocorit de nimeni, şi iată, Se atinge de 
tine ca să te cureţe, să te treacă prin foc şi să te ierte, ca să nu 
pieri pe veci, că ţie ţi s-a părut o glumă viaţa cea de veci, şi 
ai Scut aşa fel s-o pierzi pe aceea pentru picul acesta pe 
care-1 ai aici. Şi iată, picul pe care-1 mai ai până vine Do mn ul 
la tine, pune picul acesta pe care-1 mai ai, pune-1 să cloco- 
tească, să se înfierbânte. Dă o bătălie mare ca să biruieşti. 
Scoală-te, mămică, scoală-te şi luptă cu dragoste, că vin şi te 
ajut dacă te scoli. Scoală-te acum, că nu se poate să te scoli 
mâine, fiindcă mâine eu strig la altul să se scoale. Folo- 
seşte-te de picul acesta care mai este până la masa cea mare 
şi fa un salt mare ca să câştigi tot ce-ai pierdut până acum. Nu 
te lăsa aşa! Scoală-te, mămică! Iată, eu am venit să aduc pu- 
tere peste tine, că nu F-am lăsat în pace pe Domnul Savaot şi 
am strigat mereu la El pentru tine să Se coboare cu ajutorul. 

Doamne Savaot, nu pot singură. Copiii mei sunt morţi 
de tot. Vino lângă mine să suflăm peste ei! Vino, că eşti Tatăl 
lor, Doamne Savaot! 

in, Verginico, vin, tată, şi hai să dăm copii- 
lor Noştri întreită putere, ca să câştige lup- 
ta, că asta este clipa bătăliei celei mari! Vin, Verginico, vin, 
tată, lângă tine, că-ţi văd dragostea ta şi durerea ta, dar lasă-Mă 
să Mă ating de ei cu dreptate, că nu pot să şterg cele scrise în 
carte, nu pot să-i primesc aşa cum sunt ei acum. Dar dacă vor 
vrea să primească puterea cea întreită ca să lupte cu ea împo- 
triva morţii care i-a biruit, dacă vor alege acum de bunăvoie 
lupta împotriva morţii, vor birui, Verginico, şi vom şterge cu 
dragostea lor multele lor păcate şi le vom lega ranele lor cele 
de moarte. Du-te, Verginico, du-te, tată, şi strigă pe la toate 
porţile, pe la toate intrările, prin toate cetăţile şi scoate-ţi 
copiii din prăpastia morţii, scoate-i la mal, tată, şi condu-i 
spre Mine, că vreau să vin să le dau împărăţia Mea lor, vreau 
să Mă arăt cu ei în lume, vreau să avem un popor viu, Ver- 
ginico. Fuptă-te, tată, şi adună poporul şi suflă peste el ca să 
învieze! Suflă cu Duhul Meu Cel Sfânt şi ridică-te cu poporul 
tău, Verginico, că al tău este, tată, e munca ta, e născut din 
tine, scumpa Mea, că nimeni dintre cei din cer n-a făcut atâta 
cât ai făcut tu. Sunt cu tine şi Eu, şi Fiul Meu, şi Măicuţa Sa. 
Sunt cu tot cerul, suntem cu tine, tată, şi avem putere mare, 
dar strigă-i tu de peste tot şi sună tu cu putere, Verginico, 
trâmbiţa Mea. Să se scoale poporul tău, de peste tot să se 
scoale! Şi apoi ciobanii turmei tale să-i ţină treji şi să-i ţină pe 
picioare până vom trezi pe de-a rândul tot poporul. Amin. 

C opiii mei, chemaţii mei, aleşii mei, lăsaţi-vă 
aleşi, lăsaţi-vă culeşi! Făsaţi-vă apoi spre 
credinţă, căci tâlharul de pe cruce a folosit pocăinţa şi ridica- 
rea în ultima clipă, şi în clipa aceea a intrat în rai. Nu mai fiţi 

Cuvântul lui Dumnezeu 


pământ, că pământul intră acum la curăţat ca să facă Do mn ul 
cer nou şi pământ nou. 

Copiii mei, unde vă sunt copiii? Iată, eu vreau să vă 
adun pe voi. Adunaţi-vă şi voi copiii, treziţi-vă copiii, ca să 
nu rămâneţi fără ei. Iată cât mă zbat eu pentru voi. Şi voi să 
vă zbateţi pentru copiii voştri. Nu le mai daţi frâu liber, nu-i 
mai lăsaţi spre moarte. Fiţi cu durere pentru ei şi să nu vă mai 
găsiţi pacea şi liniştea până nu-i veţi întoarce în staulul lui 
Dumnezeu, că afară de acest staul vine moartea peste tot, măi 
poporule al meu. Să se rupă inima din tine după Dumnezeu, 
că afară de acest staul e numai moarte, mămică. Vine Do mn ul 
cu glorie şi cu serbare cerească, şi nimeni nu va mai putea 
spune că Dumnezeu a minţit şi n-a venit. Vine împărăţia lui 
Dumnezeu pe pământ nou, fiindcă pământul de sub tine va fi 
nou în curând, că nimic stricăcios şi necurat nu va mai rămâ- 
ne pe el. Mai e un ceas, un pic mai e. Pune picul acesta cu ho- 
tărâre şi fa-te tare, copilul meu, căci cu picul acesta poţi câş- 
tiga cea mai mare glorie, poţi să-ţi câştigi viaţa şi să trăieşti 
apoi pe veci pe pământ nou, căci în mijloc se va aşeza pomul 
vieţii, şi tu vei mânca şi vei fi viu. Nimeni n-a mâncat din el; 
tu eşti primul, măi poporule al meu. 

Iată de ce am venit la tine. Cine ţi-a mai adus ţie vreo- 
dată o mai mare bunăvestire, o veste mai bună şi mai veşnică 
decât aceasta? Această veste bună, acest lucru nou se va vesti 
în curând de pe acoperişuri, dar iată iubirea mea pentru tine, 
că tu eşti primul căruia i-am vestit, poporule al meu. Să nu 
mai fi simţit vreodată o bucurie mai mare ca asta, copil iubit 
de cer, căci cerul te iubeşte şi nu vrea să pieri, pentru că tu ai 
stat de vorbă atâta timp cu Dumnezeu şi ziceai mereu: „Da, 
Doamne! O, mămică, vreau să aud din nou acum, vreau să 
te aud că zici: „Da, Doamne!", că dacă n-ai să zici, trec şi te 
las în drum, şi mă duc până la capătul drumului ca să-mi sfâr- 
şesc misiunea şi să duc vestea aceasta peste tot poporul care 
a fost poporul meu, iar cel care se va lăsa spre înviere şi va 
primi chemarea mea, acela va fi poporul meu cel nou, po- 
porul meu cel ceresc, că iată, am venit să-l unesc cu cerul şi 
să fac din el minune nouă pe pământ nou. 

Popor al lui Israel, poporule al meu, acesta îţi este nu- 
mele. Ierusalime nou, acesta îţi este numele cel nou. Intră, 
mămică, şi tu întru această slavă care se va arăta în curând, că 
Do mn ul a ales-o pe România şi face din ea împărăţie cerească 
şi început de stare cerească pe pământ. Nimic întinat nu va 
mai intra în ea, iar tu, poporul meu, vei vedea atunci că n-a 
minţit Domnul, şi te vei bucura, dar ridică-te! 

Pace ţie, de acum! Pace cobor peste tine! Pace, mămi- 
că, şi scoală-te din moarte! Pace şi viaţă nouă peste tine, ce- 
tatea mea de aici! Calcă peste moartea ta şi zdrobeşte-o şi te 
ridică, fiindcă Domnul pune peste tine putere. Astăzi este ziua 
ta, ziua ta de serbare şi de înviere, dar lasă-te spre înviere şi 
bucură-te şi lasă-mă peste tine cu puterea mea, că Do mn ul m-a 
trimis acum la tine. 

Pace inimilor voastre! Pace copiilor mei de aici! Pace 
vouă şi înviere vouă! Amin. Cei care au avut odată chemarea 
şi primirea întru această lucrare şi nu mai sunt acum întru ea, 
iată, poarta cerului se va mai ridica încă o dată pentru această 
cetate, să-i primească şi pe aceia dacă vor dori şi ei primirea 
şi înscrierea şi pecetea celor ce sunt fiii Ierusalimului cel nou. 
Amin. 

Pace ţie, Israele! Amin, amin, amin. 

Trâmbiţarea sfintei Virginia peste creştinii din cetatea 
Râncaciov-Lucieni 

îndemn spre lucrare sfântă şi curată şi de trăire îngerească. 

A ceasta este călătorie cerească. Iată încă un po- 
pas. Ne oprim şi aici, că şi aceasta este o cetate 
a poporului meu. 

Pace ţie, cetatea mea de aici! Iată, îmi întind duhul meu 
deasupra ta şi te cercetez. Să se trezească această cetate şi să 
învieze şi să zică: „Amin 

Poporul meu din Râncaciov! Popor din Lucieni! Copiii 
mei care v-aţi adunat aici! De ce v-aţi adunat, mămică? Pen- 
tru că aţi crezut în cuvântul trimişilor mei. Iată, am venit la 
voi. 

Mama Gigi intră şi în această cetate şi lucrează. Ce 
lucrează? Lucrează un lucru nou, ca să ridice un popor nou, o 
moştenire nouă, o viaţă nouă şi nestricăcioasă, o viaţă 
cerească şi veşnică. 

Vorbeşte mama Gigi cu tine, popor al acestei cetăţi. Ce 
faci, poporule al meu? Spune, mămică, ce faci? Am venit la 
tine să văd ce faci, să văd cum te găsesc, să văd dacă eşti bun 
să mergi cu mine în faţa lui Dumnezeu. Mă cheamă Do mn ul 
să mă înfăţişez cu tine la El. Ce zici, mămică, poţi sta faţă în 
faţă cu Domnul? că să ştii că vei sta, fiindcă eşti găsit la nu- 
mărătoarea lui Dumnezeu. Nimeni nu se va putea ascunde de 
faţa lui Dumnezeu, dară tu, care ai pecete pe tine! Să nu cum- 
va să te gândeşti, creştine, că vei putea scăpa să nu răspunzi 
şi să nu te întâlneşti cu Dumnezeu. 

Poporule al meu, a venit Dumnezeu cu această lucrare 
pe pământ şi te-a hrănit din ea, şi ai mâncat mâncarea aceasta 
şi învăţătura aceasta, creştine, şi te-a învăţat Domnul cum tre- 
buie să trăieşti ca să fii copilul Său, şi ai avut dragoste atunci 
când ai venit ca să mănânci din această masă cerească, şi tre- 
buia să fii mare la înţelepciune şi mare la credinţă şi mare cu 
viaţa, poporule al meu. Pentru asta a venit Domnul mereu la 
tine şi ţi-a adus tot ce a avut, şi ţi-a arătat calea vieţii, şi ţi-a 
arătat şi calea morţii, creştine; ţi-a arătat-o ca să vezi şi să ştii 
câtă moarte este pe calea aceasta şi ţi-a spus mereu să nu 
mergi pe ea. Ţi-a spus să mergi pe calea vieţii şi să fii viu, po- 
porule al meu. Ţi-a spus să ieşi din lume, aşa ţi-a spus. Ţi-a 
spus că în lume e moarte şi că poţi muri dacă te duci cu lu- 
mea, şi ţi-a spus să nu fii lume, măi creştine. 

Poporul meu, aşa de mult te-a iubit pe tine Dumnezeu, 
de nu ştia ce să-ţi mai facă. Atâta milă şi atâta iertare a făcut 
pentru tine, atâta aşteptare, măi copilul meu! Aşa a fost până 
acum, dar iată ce este acum. Acum s-a sfârşit această vreme, 
acum vrea Domnul să le dea plata celor ce au iubit şi au răb- 
dat şi au aşteptat şi au crezut lui Dumnezeu; vrea să aducă 
viaţă celor ce au mers pe calea vieţii. 

Am venit la tine, popor al acestei cetăţi, ca să văd ce 
am de făcut cu tine, că iată, ai ajuns la capătul drumului, iar 
la capătul drumului trebuie să primeşti plata. Mai ai numai un 
pic de călătorit, un ceas mai ai, mămică. Ce să fac eu cu tine, 
creştine? Ce plată să-ţi dau? Ia spune-mi tu, ce ai făcut? Ce ai 
lucrat? Ce ţi-ai agonisit? Unde, mămică, ţi-ai făcut comoară? 
Unde-ţi este inima, copilule al meu? Iată, duhul meu este dea- 
supra ta şi te cercetează. Unde eşti, mămică? Unde îţi sunt co- 
piii? Unde îţi este iubirea? Iată ce trebuie să răspunzi. Dacă ai 
fi crezut de la început că va trebui să dai răspunsul acesta, 
n-ai fi adormit deloc, şi ai fi vegheat mereu şi te-ai fi luptat 
mereu şi te-ai fi rugat mereu, iar acum, la capătul drumului ţi 
s-ar fi deschis porţile şi ţi-ai fi pus sarcina jos şi ai fi intrat în 

lumină şi în odihnă ca omul cel care lucrează toată ziua, iar 
seara intră şi se odihneşte mulţumit şi plin de pace. 

Ia spune-mi tu, ai tu pace, mămică? Ai bucurie? Şi dacă 
nu ai, am venit să ţi le dau eu, măi copilul meu. Dar tu ce-mi 
dai mie, mămică? îmi dai tu mie ceva? Eu te vreau pe tine, 
poporule al meu. N-am pace şi n-am odihnă fără tine, mămi- 
că. N-am stare şi n-am mângâiere fără tine, copilul meu. Vi- 
no, mămică, vino cu mine! Vino, măi creştine! Scoală-te din 
amorţire! Scoală-te şi vino cu mine! Vino, că nu mai ai loc pe 
pământ, că pe pământ vine furtună mare şi şterge tot ce găseş- 
te în cale. Vine pârjolul, aşa cum este scris, vine să ardă fără- 
delegea de pe pământ. Aruncă de pe tine fărădelegea şi las-o 
să rămână de tine ca să ardă şi să se şteargă de la faţa Dom- 
nului, că Do mn ul Se va atinge acum de pământ ca să-l facă 
nou şi să ţi-1 dea ţie apoi, copilul meu, ca să moşteneşti pă- 
mântul cel nou. 

Iată, trec cu pecetea Dumnezeului Cel viu să însemnez 
acum pe cei ce vor fi vrednici să moştenească pământul cel 
nou. Trec să-mi adun rodul ca să-l pun la adăpost şi să nu-mi 
pierd munca şi agoniseala pentru care am trudit şi am suferit, 
poporule al meu. 

Sun din trâmbiţă să se audă. Ridicaţi-vă din amorţire, 
copiii mei! Lăsaţi-vă puşi la adăpost, căci cei ce vor fi însem- 
naţi acum, nu vor fi atinşi. Dar fii atent, că astăzi este ziua ta, 
copil al acestei cetăţi. Astăzi este ziua învierii tale, că aşa este 
schiţa pe care o am în mână. Şi dacă n-ai să crezi aceasta şi 
dacă încă mai poţi spune că minte Dumnezeu, atunci n-ai să 
te scoli, n-ai să te laşi cules, şi rămâi în drum, mămică, şi eu 
trec mai departe apoi, ca să-mi împlinesc misiunea până la ca- 
păt. Şi dacă te vei răzvrăti şi vei cârti sau vei huli şi nu vei 
crede, deschide cartea şi citeşte care este partea şi locul celor 
ce vor face aşa. Măi copilul meu, iată, eu te-am cercetat şi pe 
dinafară, dar am căutat înăuntru, mămică, fiindcă eu trebuie 
să ştiu ce este în tine, şi trebuie să scriu aceasta ca să ştiu ce 
să fac cu tine, ca să ştiu cum să vorbesc cu tine şi să-ţi spun 
cum eşti, şi ca să ştii şi tu ce să faci. 

Am venit să te învăţ ce să faci, copilul meu, că nu faci 
bine ce faci, măi mămică. Dumnezeu te-a învăţat cum trebuie 
să fii, cum trebuie să trăieşti şi de ce să te fereşti. A venit 
mereu la tine cu ce a avut mai bun ca să te facă să-L asculţi şi 
să-L urmezi. Ţi-a căutat la voia ta, ţi-a legat mereu rana ta, ţi-a 
trecut cu vederea păcatul tău şi te-a răbdat aşa cum erai, ca, 
poate, poate, într-o zi, să-I dai viaţa ta, şi să Se aşeze El în ea, 
să facă din ea un cer nou, o viaţă nouă, un om nou. A tot 
aşteptat această zi, dar tu nu I-ai dat-o, mămică, şi fiindcă nu 
I-ai dat-o, a venit El acum cu ziua aceea la tine, a venit să ţi-o 
dea şi să ţi-o ceară. 

Poporule al meu, te cere Domnul de la mine şi mă aş- 
teaptă cu tine, şi eu nu pot să te duc, că nu pot intra cu tine 
aşa cum eşti, că tu n-ai nici inima curată, nu mai spun de toate 
neputinţele pe care le-ai lăsat să te zdrobească şi să-ţi omoare 
puterea de creştin. Ce bine ai fi făcut tu, mămică, să te fi făcut 
sfânt şi curat de mult, că de atâta timp ţi-a spus ţie Dumnezeu 
să te sfinţeşti şi să te curăţeşti! Te-a învăţat Dumnezeu ce să 
mănânci şi ce să nu mănânci, ce să iubeşti şi ce să nu iubeşti, 
ce să crezi şi ce să nu crezi; te-a învăţat de toate, măi poporule 
al meu, şi acum am venit să văd ce ţi-ai ales din cele ce te-a 
învăţat Dumnezeu. Am venit să spun ce să alegi acum, că 
acum trebuie să alegi scăparea, măi copilul meu. Alege, mă- 
mică, scăparea ta! Alege, mămică, viaţa! Scutură de pe tine 
toate gunoaiele, spală-te de toată murdăria, primeneşte-te din 
creştet până în tălpi, şi pe dinăuntru şi pe dinafară, şi fă din ti- 


ne o împărăţie a lui Dumnezeu, poporule al meu, copilule al 
meu, că de acum încolo nu va mai putea sta în tine la un loc 
lumina şi întunericul, nu se va mai putea viaţă amestecată cu 
moarte, nu, mămică, cu nici un chip nu! Ridică-te să înţelegi! 
De când te scoli şi până te culci, de când te culci şi până te 
scoli să nu mai fii fără Dumnezeu, căci Dumnezeu este viaţă, 
şi uite aşa vei alege viaţa, măi copilul meu, şi uite aşa va fi la 
tine împărăţia lui Dumnezeu, şi Domnul nu va fi străin la tine, 
şi va fi Stăpânul tău. Nu-ţi mai opri, mămică, nimic pentru ti- 
ne. Pune totul la picioarele Domnului şi mergi în urma Lui. 
Nu-ţi mai opri nimic pentru tine, căci Domnul este un Dum- 
nezeu gelos şi nu lasă nepedepsit pe cel ce minte, că Anania 
şi Safira au venit să urmeze pe Domnul şi au zis că pun la pi- 
cioarele Domnului tot ce au ei, dar au minţit, pentru că mai 
ascunseseră ceva şi pentru ei, şi au murit amândoi, mămică, 
pentru că Domnul nu Se lasă înşelat. Iată, aşa se va întâmpla 
şi cu tine, creştine, dacă vei mai opri ceva din ale tale ca să 
nu fii cu totul al Domnului. Nu se poate, mămică, aşa ceva, 
nu se mai poate acum, nu mai e vremea aceea. Nu căuta să 
vezi dacă este aşa. Aşa este, trebuie să te laşi cu totul spre în- 
viere. Nu poţi să fii jumătate viu şi jumătate mort, că tu aşa 
eşti, mămică. Se luptă moartea cu tine din toate părţile, te lo- 
veşte din toate laturile, pentru că n-ai hotărâre, copilul meu, 
şi te arunci în luptă de bunăvoie fiindcă primeşti păcatul să 
vină la tine ca să te omoare şi să te biruiască. Ascunde-te de el, 
poporule al meu, fugi de moarte, mămică. Lasă viaţa să te în- 
ghită ca să nu mai fii urmărit de moarte, şi să-ţi piardă urma, 
şi să fii apoi fiu al învierii. Iată zilele de înviere cu care vin la 
tine, măi poporul meu, şi astăzi este ziua ta, cetatea mea de 
aici, e ziua ta, mămică. Lasă-te spre înviere, creştine, că vine 
vremea în curând să se uite lumea la tine şi să se vadă pe creş- 
tetul tău scris că eşti fiu al lui Dumnezeu. 

Poporul meu, spală-te, mămică, singur, spală-te bine, 
că dacă intri la spălat pentru neascultarea pe care ai face-o 
acum, va fi vai de pielea ta, copilul meu. Fie-ţi milă de tine, 
măi creştine, că vine ziua sărbătorii celei mari. Pune mâna şi 
te spală şi te curăţă şi te primeneşte cu haină curată, ca să poţi 
sărbători cu cerul, căci cerul este curat, şi nu poţi sta necurat 
în cer. Am venit să-ţi aduc cerul, am venit să-ţi spun să fii ce- 
resc ca să te pot uni cu cerul. Am venit la tine, cetatea mea de 
aici, să te scap de moarte, mămică. Ridică-te în sus şi lasă-te 
curăţată. Lasă Duhul lui Dumnezeu să ardă toată stricăciunea 
din tine şi fă-te biserică sfântă şi curată, şi să se vadă la tine 
slavă cerească şi trăire cerească. 

O, eu am venit la tine, şi am venit cu bunătate şi cu 
blândeţe, mămică, fiindcă te văd că eşti slab şi eşti mic şi n-ai 
pricepere. N-ai, că n-ai vrut să ai, copilul meu, n-ai vrut să fii 
mare şi cunoscător şi deştept, dar nici n-ai vrut să-L iubeşti pe 
Dumnezeu întru smerenia ta, şi ai iubit păcatul, copilul meu. 
Eşti scris cu el la Dumnezeu, şi iată ce am făcut eu pentru 
tine. Am venit să-ţi spun să te pocăieşti, mămică, şi să plângi 
cu durere pentru ce ai făcut până acum, şi să nu mai mori, 
copilul meu, să nu mai mori, că nu se poate să mai mori dacă 
vrei să fii fiu al învierii. Aceasta este ziua cea mai mare din 
viaţa ta, este ziua când eşti scris cu ceea ce alegi. Dacă alegi 
scăparea şi învierea ta, iată, mămică, ce fac eu pentru tine: te 
trec născut din nou şi îţi şterg de la Domnul toată vina ta, şi 
te scriu cu cei înviaţi şi cu cei cereşti, că vine învierea, şi vine 
cerul pe pământ, şi va fi cer nou şi pământ nou. Ia spune-mi, 
mămică, ce hotărăşti? Ia spune-mi, ce alegi? Spune da, sau 
spune nu, că iată, scriu acum cuvântul tău. Dacă vei spune nu, 
voi lăcrima peste tine şi voi trece apoi mai departe, că am de 

călătorit cu vestea cea bună peste tot poporul meu, peste tot, 
mămică. Voi lăcrima şi voi tânji după tine, şi voi pleca apoi 
plângând de mila ta, dar mila mă va urma, că nu mai este 
acum vremea milei, poporule al meu. Dar dacă tu vei spune 
da, o, copilul meu, aşa voi scrie, şi va fi încă o sărbătoare, în- 
că o zi de înviere scrisă la Dumnezeu, şi vei primi putere pes- 
te tine, şi eu voi sufla, iar tu vei învia, că m-a trimis Do mn ul 
să suflu peste poporul meu, ca să învieze acest popor. 

Am venit cu zilele învierii, copilul meu. Fericiţi veţi fi 
voi, copiii mei, dacă veţi fi acum scrişi în cartea învierii ca să 
nu mai aibă moartea putere peste voi, ca să aveţi putere să ve- 
gheaţi apoi cu lumina aprinsă şi să sfârşiţi cu bine ultimii 
paşi, ultimul salt, mămică. Un pic de voinţă, un pic de iubire, 
ca să biruim şi să fim fii ai biruinţei. 

Eu n-am venit să vă cert, copiii mei. Am venit cu milă 
şi cu putere şi cu viaţă. îmi întind mila mea peste voi, şi peste 
ea putere şi viaţă, dar vai vouă dacă veţi dispreţui darul milei 
mele cu care v-am umbrit şi de astă dată! Vai, dacă veţi minţi 
pe Duhul Sfânt! că iată, îngerii cei nimicitori sunt la uşă, dar 
dacă aceştia vor citi pe fruntea voastră pecetea învierii, o, co- 
piii mei, vor trece mai departe, că nu se vor putea atinge de cei 
ce au pe ei pecetea Dumnezeului Cel viu. Iată, azi sunteţi în- 
că fiii milei, şi dacă veţi asculta acum şi dacă vă veţi scula şi 
vă veţi îmbrăca haina cea nouă, o, copiii mei, veţi fi ai învierii. 

Şi acum, pace vouă! Pacea mea şi duhul meu să vă 
acopere şi să vă stăpânească de acum! 

Pace ţie, cetatea mea de aici! Pace şi milă, şi ridică-te! 
Lasă-te spre înviere şi ia aminte! Cântă şi te bucură de învie- 
rea ta şi de ziua ta, copilul meu! Pace peste voi, şi duh de tre- 
zire şi de înviere! 

Pace ţie, Israele! Amin, amin, amin. 

Trâmbiţarea sfintei Virginia peste monahiile poporului 

creştin, vieţuitoare în mănăstirea Nămăieşti 

îndemn la ridicare, trezire şi înviere. 

A m venit cu pacea. Pace ţie, cetate! Am venit să 
arunc un foc peste tine, o, şi cât aş vrea să se 
aprindă chiar acum! 

Pace peste tine, cetate şi loc sfinţit! Pace de la Domnul, 
cetatea mea de la Nămăieşti! Duhul meu să se odihnească 
peste tine, focul dragostei dintâi să se aprindă peste tine, foc 
şi cântec de serbare, cântec de înviere, cetate a poporului 
meu. Să fie zi de praznic şi de serbare şi să se scrie această zi 
şi de tine şi de mine. Să fie ridicare şi trezire, şi să fie înviere. 

Amin, amin zic vouă, cerul şi pământul vor trece, iar 
cele scrise în carte se vor împlini şi se vor desăvârşi. 

Amin zic vouă, toate vor trece şi se vor sfârşi, dar 
Dumnezeu este în veşnicie. 

Amin, amin zic vouă, cele dintâi vor trece în curând, şi 
toate se fac noi, şi Domnul îşi va aşeza împărăţia şi va împă- 
răţi. Amin. 

Pace şi bunăvoire pe pământul tău, cetatea mea de aici! 
Am zis, şi iată, am venit la tine. Am venit să suflu peste tine 
ca să te ridici şi să mergi cu mine, să plâng cu tine, şi tu să 
plângi cu mine, să plângem vremea despărţirii, şi să fie iubire 
între tine şi mine. Eu sunt duhul cel ceresc care te doresc. Eu 
sunt, mămică. M-am ridicat să suflu peste poporul meu ca să 
învieze acest popor şi să vină spre mărire. Trec din cetate în 
cetate şi sun cu putere şi strig să se audă şi să mi se deschidă. 


Fericit va fi acela care mă va primi cu iubire, că acela va învia 
şi se va scrie în cartea învierii. 

Poporule al meu, îmbracă-te întru nestricăciune, că am 
venit la tine să te ajut să biruieşti, că moartea va fi înghiţită 
de biruinţă, şi moarte nu va mai fi. 

Poporule al meu, nu-ţi împietri inima, mămică. Nu fi 
surd la glasul meu, nu te învârtoşa. Uită-te ce a păţit poporul 
lui Moise, ca să nu cazi şi tu în aceeaşi neascultare. Nu te lăsa 
să pieri pe cale, măi copilul meu, căci cei de pe vremea lui 
Moise care s-au răzvrătit, au pierit, şi n-au intrat în pământul 
făgăduinţei, că şi-a deschis pământul gura şi i-a înghiţit în 
pustie. Cârtea mereu poporul acela şi nu voia să creadă în 
Dumnezeu. Cârtea şi se răzvrătea şi nu se bucura că l-a scos 
Do mn ul din robia Egiptului. Nu-i plăcea mana cea cerească, 
mana care se cobora din cer ca să-i facă cereşti şi să intre apoi 
în pământul făgăduinţei, şi au supărat mereu duhul lui Moise, 
care-şi ridica mereu mâinile pentru ei, ca să oprească mânia 
Domnului şi să nu-i dea pieirii. Aşa am făcut eu cu tine, po- 
porule al meu, şi nu-L lăsam pe Domnul să te lovească şi să 
cazi în pustiul lumii prin care rătăceai. Aşa ai făcut şi tu, mă- 
mică, de L-ai făcut pe Domnul să-ţi facă toate voile tale, cum 
a făcut cu poporul cel de atunci care n-a mai vrut mană, şi a 
vrut să mănânce bine, a vrut came şi bucate bune. A vrut, şi 
Dumnezeu i-a dat din destul, şi când să se veselească şi să se 
bucure, au murit cu toţii, măi copilul meu, au murit cu mân- 
carea în dinţi. Şi dacă nu cârtea, nu murea poporul acela şi 
nu-şi lungeau zilele pribegiei dacă ar fi ascultat să se pregă- 
tească şi să mănânce mană cerească şi să se sfinţească şi să 
intre, apoi, în Edenul făgăduit lor de Dumnezeu. Aşa a fost 
atunci, ca să ştii şi tu ce a fost şi să nu faci şi tu tot aşa, ca să 
nu pieri şi tu la fel, poporule al meu, popor iubit de Dumne- 
zeu. Şi cine a mai avut ce ai avut tu, măi creştine? Cine, mă- 
mică, cine? Cine a mai avut parte de ce ai avut tu? Nici po- 
porul lui Moise nu a avut aşa ceva, copil nepriceput ce eşti, 
că Domnul vorbea cu Moise, iar Moise spunea poporului, dar 
cu tine n-a fost aşa. Cu tine a vorbit Dumnezeu gură către 
gură şi ţi-a descoperit toate tainele şi ţi-a spus despre vremea 
aceasta şi te-a învăţat s-o cunoşti şi s-o aştepţi, poporule al 
meu. Şi până să plece Moise la cer, a lăsat cuvânt că după el 
vine Unul Care este mai mare decât el, şi de Acela să asculte 
poporul. 

O, copilul meu, unde îţi este înţelepciunea pe care tre- 
buie s-o ai? Tu trebuia acum să înveţi pe alţii această înţelep- 
ciune, dar nu să o iau acum cu tine de la început, că după 
Moise a venit Domnul lisus Hristos şi S-a îmbrăcat în trup, 
pentru ca să-ţi arate ţie cum să trăieşti cu trupul. A venit 
atunci o dată, şi când a plecat înapoi la Tatăl Său, aşa a spus 
Domnul lisus Hristos: «Mă duc la Tatăl ca să pot veni înapoi 
la voi. Mă duc, şi vă voi trimite pe Duhul Sfânt, Care vă va 
vesti vouă toate, căci de la Mine va lua şi vă va vesti». 

Iată, poporule al meu, Duhul Cel Sfânt de la Dumne- 
zeu a venit pe pământ şi S-a sălăşluit întru mine ca să te în- 
veţe pe tine, mămică, şi să-ţi descopere taine despre care nu 
s-a mai auzit vreodată în poporul lui Israel. Iată, poporule al 
meu, încă o dată a venit Domnul pe pământ, a venit şi a vorbit 
cu tine atâta vreme. Când a mâncat Domnul Paştele cu uceni- 
cii Săi, aşa le-a spus: «Cu dor am dorit să mănânc Paştele cu 
voi. Luaţi şi mâncaţi din Trupul Meu, şi beţi cu toţii din Sân- 
gele Meu, că de acum încolo nu voi mai bea din rodul acesta 
până în ziua când îl voi bea cu voi nou în împărăţia Tatălui 
Meu». Poporule al meu, tu vei fi primul care vei mânca cu 

Do mn ul din Paştele cel nou. Mai e un salt, mămică, un pic de 
viaţă curată şi sfântă, un pic de curăţire, aşa cum se curăţa po- 
porul lui Israel din vremea lui Moise atunci când Domnul îi 
vestea lui Moise că Se coboară în nor să vorbească. Un pic de 
curăţire, mămică, până la ziua mesei celei mari, până la săr- 
bătoarea Paştelui cel nou. Un pic de iubire, dar picul acesta 
de iubire să fie iubire, mămică. 

Iată, îţi spun ce fel de iubire ţi se cere acum. Ţi se cere 
iubire curată, iubire cerească, iubire întreagă. Să nu te iubeşti 
pe tine mai mult decât pe Dumnezeu şi mai mult decât pe fra- 
tele tău, şi numai apoi să te iubeşti şi pe tine. Şi îţi mai trebuie 
ceva de mare preţ, ceva fără de care nu poţi fi ceresc şi nu poţi 
intra cu cerul. îţi mai trebuie, măi creştine, să te lepezi cu 
totul de a mai judeca. Nu e dreptul tău acesta, mămică. N-ai 
dreptul să-L judeci pe Dumnezeu, n-ai dreptul să-l judeci pe 
fratele tău. Nu se poate, copilul meu, să scapi de judecata lui 
Dumnezeu dacă faci aşa ceva. Nu se poate, măcar de acum, 
mămică, nu se mai poate să învinuieşti, nu se mai poate să 
asculţi cu urechea ta clevetire şi învinuire şi vorbire de rău, 
nu se poate să faci părtăşie cu aceste păcate, că dacă mai faci 
părtăşie cu acestea, să ştii, creştine, că şi pentru tine se scrie 
la fel ca şi pentru cel ce face aşa ceva în auzul urechii tale. Şi 
îţi mai trebuie, mămică, încă ceva. îţi mai trebuie să nu urăşti 
pe nimeni, copilul meu. Să nu cumva să crezi că vei mai avea 
vreo trecere în cer sau pe pământ dacă te mai foloseşti de 
această armă ucigătoare de viaţă. Fii atent, creştine, că cine 
face aşa ceva, este mort de tot, şi este căzut în cea mai întu- 
necoasă prăpastie, aşa cum este scris în cartea lui Dumnezeu 
că acela care urăşte pe fratele său este în întuneric. 

Iată, mămică, unde m-am băgat eu după tine. M-am 
băgat în prăpăstii întunecate, m-am băgat în spini şi în ciulini 
după tine, m-am băgat în apă şi în foc după tine, m-am băgat 
în iad după tine, că în iad eşti, mămică, fiindcă ceea ce folo- 
seşti te ţine în iad, că dacă ar fi în tine raiul lui Dumnezeu, 
n-ar fi mai frumos şi mai viu nimeni decât tine, n-ar fi o lu- 
mină şi o fericire mai mare decât aceea care ar fi în tine, şi to- 
tul din jurul tău s-ar hrăni din această bunătate, din acest rai 
de bunătăţi, şi ar putea fi altcineva mai fericit ca tine? 

Creştinul meu iubit, unde-i raiul pe care trebuia acum 
să-l găsesc eu în tine? Unde-i locul cel ceresc în care trebuie 
să intre Domnul acum cu împărăţia Sa? Unde-i biserica cea 
sfântă în care trebuie să Se odihnească Domnul Iisus Hristos 
acum când Se va întoarce iar? Unde, că tu eşti biserica aceea. 
Do mn ul aşa ştie, la Domnul aşa eşti trecut, copilule al meu, 
poporule al meu. Unde, mămică, se vede în tine viaţa cea în- 
gerească pe care trebuie s-o vadă tot trupul de pe pământ, ca 
să intre tot trupul întru această stare? Ce faci, mămică, ce 
faci? Iată, va trebui să dai acum răspunsul acesta. Cum te vei 
îmbrăca acum în haina cea albă şi curată pe care ţi-a pre- 
gătit-o ţie Dumnezeu? Cum îţi vei aşeza cununa cea de lauri 
pe care n-a primit-o nici o seminţie de până acum? 

Iată, duhul meu sună din trâmbiţă, sună cu putere. Scu- 
laţi-vă din so mn ul morţii, copiii mei! Ridicaţi-vă din amorţi- 
re! Treziţi-vă întru iubire şi sfmţiţi-vă, că iată, suflu peste voi 
acum, să prindeţi viaţă şi înviere, suflu ca să învieze poporul 
meu. Amin. Ferice ţie, popor al lui Israel care te ridici! Ri- 
dică-te şi fugi de robie! Nu mai fi rob păcatului, măi Israele, 
că tu eşti poporul cel ales din vremea aceasta. Nu te mai uni 
cu lumea, că lumea nu este cu Dumnezeu, iar tu eşti poporul 
Domnului, şi lumea e moarte pentru tine, mămică; e moarte 
şi pieire. 


Iată că lipseşte de la numărătoarea de aici. Cine lipseş- 
te de aici? O, iată de ce-ţi spun să nu te mai uneşti cu lumea, 
că în lume este moarte, şi moartea e flămândă după tine, e flă- 
mândă ca lupul nemâncat de un veac, şi te sfâşie de nu mai 
rămâne nimic din tine. 

Iată lipsă la numărătoarea cea de aici. Mă duc pe urma 
celor ce lipsesc de aici. Mă duc, că iată, i-am găsit că sunt 
scrişi aici. Ce s-a întâmplat cu aceste oiţe, mămică? Ia să ve- 
dem acum ce s-a întâmplat?.... O, iată ce s-a întâmplat! Iată ce 
s-a întâmplat! Acestea au picat pradă necredinţei şi neascul- 
tării care s-a făcut aici. Aici s-a făcut neascultare, aici nu s-a 
ascultat. O, iată cuvintele de mărturie din cartea acestei lu- 
crări dumnezeieşti. Să se scoată din cartea aceasta cuvintele 
de mărturie pentru aici. Domnul a strigat, şi s-a scris acest cu- 
vânt. Iată ce s-a scris: s-a scris că dacă se va săvârşi neascul- 
tare aici, va ridica Domnul pacea din această mănăstire. S-a 
săvârşit neascultarea aceea, iar Domnul a luat pacea de aici, 
după cuvântul Său, căci cuvântul Său nu a fost crezut aici, şi 
s-a săvârşit neascultare aici, că dacă se credea aici în cuvântul 
Domnului, nu se săvârşea neascultare, şi dacă nu se săvârşea, 
nu se ridica pacea din mănăstirea Nămăieşti. Şi dacă Domnul 
a ridicat pacea Sa din acest loc, după cuvântul Său, s-a făcut 
spărtură în zidul de aici, şi prin spărtură a intrat duhul cel rău 
şi a jefuit puterea cea de aici şi a umplut cetatea de trupuri şi 
le-a aruncat la pământ, şi a biruit duhul cel rău, a biruit, şi au 
murit oile. Pe unele le-a tras afară, iar pe altele le-a lăsat jos, 
la pământ. Iată ce a făcut duhul rău aici! Iată că s-a împlinit 
cuvântul acela care a fost pentru oiţa care a ieşit de aici, des- 
pre care s-a scris că moartă va ieşi de aici şi nu vie, că dacă 
ar fi fost vie, n-ar fi ieşit afară de aici. 

Iată şi alt cuvânt de mărturie care este scris pentru aici, 
că le spusese Domnul la aceste oiţe să nu iasă pe drum, că le 
fură lupul cel flămând. Iată neascultare, că n-au ascultat să nu 
iasă. Au ieşit afară, şi afară a fost lumea, şi lumea le-a înghi- 
ţit, şi iată, nu le-am găsit aici. O, dacă aici nu s-ar fi călcat 
peste cuvântul lui Dumnezeu, n-ar mai fi stat moartea la pân- 
dă ca să intre aici, nu s-ar mai fi ridicat pacea de aici. 

Mă duc pe urma celor ce lipsesc de aici. Mă duc, că ia- 
tă, i-am găsit scrişi aici. Aceasta este o durere fără de mângâ- 
iere, o durere fără de pace. Aceasta este lacrimă pe lumina 
ochiului ceresc. Mă duc pe urma celor ce lipsesc de aici, dar 
nu mă duc după acestea până nu voi termina aici. 

Vai vouă dacă veţi dispreţui încă o dată cuvintele cu 
care vine Do mn ul aici! Vai vouă dacă veţi huli pe urma trimi- 
şilor mei, căci cine îi primeşte pe ei, pe mine mă primeşte şi 
nu pe ei. Vai de cetatea aceea care cârteşte şi dispreţuieşte, 
care huleşte în urma trimişilor mei! Vai celui ce huleşte împo- 
triva trimişilor mei, căci cine nu-i primeşte pe ei, şi cine îi 
huleşte pe ei, acela pe mine nu mă primeşte, acela pe mine mă 
huleşte. Vai celui ce va rămâne aşa cum l-am găsit, că iată, 
trec din cetate în cetate şi am în mână pecetea Dumnezeului 
Cel viu. Fericit va fi acela care primeşte şi crede trimişilor 
mei, că pe mine mă primeşte acela şi nu pe ei. Aceştia sunt 
trimişii mei. Eu sunt şi nu ei. Eu şi cuvintele mele. 

Amin, amin, zic vouă, cerul şi pământul vor trece, dar 
cuvintele mele nu vor mai trece. Trec cu cuvintele mele din 
cetate în cetate, şi aceste cuvinte sunt cuvintele de mărturie 
care vor mărturisi pentru tine, poporule al meu. Nu cumva să 
le calci în picioare încă o dată, că ai văzut ce s-a întâmplat cu 
poporul lui Israel, care l-a avut pe Moise. Ai văzut, mămică, 
ce s-a întâmplat şi cu tine dacă ai dispreţuit şi dacă n-ai crezut 

şi dacă ai călcat cu picioarele peste cuvintele care, iată, sunt 
cuvinte de mărturie, care mărturisesc astăzi împotriva ta, că 
se va deschide cartea acestei lucrări dumnezeieşti şi în ea se 
va găsi mărturie despre tine, şi să vedem atunci dacă vei avea 
unde să te bagi, că n-ai să ai cum să scapi de sub ochiul lui 
Dumnezeu. 

Iată, nu mă duc pe urma celor ce lipsesc de aici până 
nu voi termina aici. îmi întind duhul meu deasupra ta, aşa 
cum s-a aşezat duhul lui Moise peste căpeteniile lui Israel, 
peste bătrânii lui Israel. îmi întind duhul peste tine ca să vor- 
besc cu tine, cetate sfântă şi loc sfânt. Adu-ţi aminte de cu- 
vântul înţelepciunii care zice că omul sfinţeşte locul şi că nu 
este mai de preţ templul decât aurul din templu. 

Este scris în cartea cerească, este scris că aici are Dom- 
nul o mână de fecioare înţelepte. O, ce fel de fecioare are 
Do mn ul aici? Şi dacă are fecioare aici, cum sunt aceste fe- 
cioare? Sunt ca fecioarele înţelepte, care stau cu lumina 
aprinsă şi cu veghe în aşteptarea Mirelui lor? 

Stă de vorbă cu voi mama Gigi. Ia spuneţi-mi, mămică, 
puteţi merge cu mine ca să vă arate mămica la monahia cea 
lumească şi să spună că vegheaţi? Am venit la voi cu braţul 
plin de hăinuţe albe, că aşa a spus Dumnezeu, că vă va da hăi- 
nuţă albă şi strălucită în schimbul celei pe care o purtaţi 
acum, dar aceasta de acum este hăinuţa smereniei, mămică, 
pentru ca să câştigaţi cu ea hăinuţa cea albă a biruinţei. în cu- 
rând soseşte ziua biruinţei, ziua de serbare a Paştelui cel 
mare. Am venit, mămică, să vă îmbrac în hăinuţă albă, în hăi- 
nuţa de mireasă, hăinuţa nevinovăţiei. Vine vremea să cântaţi 
laolaltă cu îngerii, măi iubitele mele, miresele mele, că ale 
mele sunteţi, mămică; eu vă îmbrac în haina de mireasă. Nu 
fiţi, iubitele mele, nu fiţi ca miresele lumeşti, şi fiţi ca mire- 
sele cereşti. Pregătiţi-vă şi primeniţi-vă bine. Fiţi cu inima 
plină de iubire, că această iubire este lumina cea din candela 
cu untdelemn, pe care se cere s-o aveţi când veţi ieşi în întâm- 
pinarea zilei celei mari. 

Iubitele mele, n-a minţit Domnul, măi mămică, şi iată, 
vine la voi, vine să vă gătească şi să Se arate peste tot cu voi. 
Fiţi cu inima plină de lăcomie după această slavă de care nu se 
va bucura oricine. Această lăcomie să fie a voastră, că nimeni 
nu va avea bogăţia şi slava care se va coborî peste voi. Ce vă 
mai trebuie, iubitele mele? Nu mai căutaţi după cele ce vor 
arde în curând. Feriţi-vă de lăcomia care vă aduce vouă osân- 
dă. Fugiţi din calea ei. Fugiţi de aurul şi argintul acestui veac, 
că vine în curând ziua aceea când vei voi să scapi de el ca să 
te scapi pe tine, şi atunci nu o să mai ai timp să faci aşa ceva, 
că va veni ca fulgerul această zi. Vai de tine, poporule al meu, 
dacă te va găsi această zi pe afară! Rugaţi-vă să nu fie fuga 
voastră chiar în ziua aceea. Fugiţi din timp, copiii mei, scăpaţi-vă 
viaţa! Scăpaţi-v-o şi pe aceasta, dar scăpaţi-v-o pe cea care nu 
se va mai sfârşi în veşnicie. Făsaţi-vă înghiţiţi de viaţă, fugiţi 
din braţele morţii. O, nu mai ştiu cât de frumos să mă mai rog 
de voi. Fugi din lume, creştine, ca să nu se surpe lumea peste 
tine. Fugi şi scapă-ţi viaţa ta. Ajutaţi-vă unul pe altul şi ieşiţi 
din lume, că lumea va mugi ca marea cea înfuriată şi va da să 
se verse peste voi. Fugiţi la munţi şi nu vă mai coborâţi de 
acolo până nu se va linişti vuietul de pe pământ. Cine va putea 
opri mânia Domnului? că Dumnezeu, cu mânie Se va scula, şi 
cu grabă Se va scula, ca să cureţe toată fărădelegea de pe 
pământ, şi să fie apoi pământul nou şi curat. Şi va prinde în 
această cursă tot trupul care s-a răzvrătit împotriva lui Dumne- 
zeu, şi îl va acoperi aşa cum a acoperit pe cei care urmăreau pe 


poporul care a ieşit cu Moise din Egipt, şi tu vei fi atunci scă- 
pat şi aşezat în locul cel ce ţi l-a pregătit Dumnezeu. 

Acesta este pământul făgăduinţei, poporule al meu. 
România voastră este pământul făgăduinţei. Aici a venit 
Dumnezeu cu această lucrare. Aici S-a întors Dumnezeu, şi 
iată, încă o dată a venit Domnul pe pământ, a venit să pregă- 
tească acest pământ, a venit să lase pe el această învăţătură 
care va fi scoasă de la adăpost şi se va aşeza pe masă ca să fie 
cunoscută de toată făptura de sub cer. 

A venit Domnul la tine, poporule al meu, popor al lui 
Israel, popor de la sfârşit. A venit să facă din tine cer nou şi 
pământ nou, dar tu, mămică, nu te-ai lăsat lucrat. Fasă-te lu- 
crat, Israele. Fasă-te într-o clipă lucrat, că a venit Domnul pe 
pământul acesta pe care stai tu, ca să pregătească acest pă- 
mânt, ca să pregătească acest popor, ca să pregătească locul 
acesta, ca acolo unde veţi fi voi, să fie şi El. Iată taină pe- 
cetluită şi despecetluită. Iată locul pe care l-a pregătit Dum- 
nezeu, ca acolo unde va fi El, să fiţi şi voi. Iată Ierusalimul 
care s-a coborât din cer. S-a coborât cerul pe pământ, po- 
porule al meu, s-a coborât să pregătească acest pământ, şi tu 
n-ai vrut să înţelegi, şi tu n-ai vrut să crezi, o, neam necredin- 
cios ce eşti, o, popor fără pricepere, poporule al meu! Al meu 
eşti, mămică, eu te dau în primire, eu te voi aşeza pe pământul 
acesta nou, că va fi nou, va fi de două ori nou, căci Domnul 
este peste acest pământ şi lucrează ca să-Şi anunţe împărăţia. 

Poporule al meu, mă doare de tine, mă doare, că eşti 
atât de lipsit de cunoştinţă, atât de necredincios, mămică. Am 
venit să-ţi spun acum: ridică-te ca să înţelegi ce este cu tine, 
poporule al meu, căci în curând tu vei fi o minune nouă şi vei 
intra în starea cea de fericire şi nu vei mai muri niciodată. O, 
de ce ţi-a fost aşa de greu să pricepi tainele lui Dumnezeu? 
Nimic n-a rămas ca să nu-ţi spună ţie Domnul. Iată, acum va 
trebui să înviezi numaidecât şi să intri întru înţelepciune, că 
Se va îndrepta Dumnezeu apoi cu tine către neamuri, ca să 
sufle peste această lume şi să învieze. Iată zilele învierii des- 
pre care s-a scris că vor veni, căci morţii aceştia vor auzi în 
curând glasul acestor cuvinte, şi vor învia aceşti morţi şi vor 
serba zilele de înviere ale acestui veac. Vai ţie, mămică, vai 
dacă nu vei învia acum! Mâine este târziu. Iată, suflu peste 
tine, suflu duh de înviere peste tine. Aceasta este ziua ta, ce- 
tatea mea de aici. E zi de înviere, poporule al meu. Să se scrie 
această zi şi de tine şi de mine. Amin. 

Iată, acum trec mai departe pentru a-mi sfârşi misiunea 
peste tot poporul meu. Trec să duc vestea cea bună, trec să 
aşez înviere peste tot. Ferice ţie, cetate sfântă, dacă vei fi 
sfântă. Fericiţi veţi fi voi, fii şi fiice ale acestei cetăţi, dacă în- 
gerii care vor trece peste pământ nu vă vor atinge pe voi. Iată, 
stau cu pecetea Dumnezeului Cel viu, şi fericit este acela care 
primeşte semnul acesta ca să fie fiu al învierii. Amin. 

Acum, trec mai departe. Trezeşte-te, poporule al meu, 
şi ia aminte aceste proorocii din care te-a hrănit cerul pe tine. 
Nu mai zăbovi, nu mai amâna, că ziua ta e astăzi, cetatea mea 
de aici. E ziua ta de sărbătoare, e cea mai mare zi din viaţa ta, 
dar să crezi cuvântul acesta, ca să nu iei parte cu partea celor 
necredincioşi. 

Şi acum, pace peste tine! Pacea mea, mămică! Duhul 
păcii mele să vă umple de pace. Duhul Sfânt să Se odihnească 
peste voi. Amin. 

Pace vouă de la Dumnezeu! Pace şi credinţă şi înţelep- 
ciune! Pace şi umilinţă şi ridicare! Pace şi înviere! Pace ţie, 
Israele! Amin, amin, amin. 

Trămbiţarea sfintei Virginia peste creştinii din cetatea 
Valea Voievozilor 

Lepădarea necredinţei, a nedragostei şi a nesmereniei. 

P oposeşte mama Gigi în cetatea Valea Voievozi- 
lor. Pace poporului acestei cetăţi! Pace şi înviere! 

Amin. 

Intră mama Gigi în cetatea aceasta şi lucrează. Sună 
din trâmbiţă şi intră şi lucrează, la să vedem cum lucrăm aici. 
Mama Gigi stă şi cercetează această cetate. 

Copiii mei din această cetate, pace vouă, mămică! Să 
fie pace între mine şi voi, că nu este pace între mine şi voi. 
între mine şi voi este război, nu este pace. Am venit să mă 
lupt cu tine şi să te înving, şi apoi să fie iubire între mine şi 
tine, cetatea mea de aici, să înving răul şi să rămână binele. 
Am venit la tine, pentru că te iubesc. Şi tu mă iubeşti, dar nu 
ştii cum să mă iubeşti. Şi tu mă vrei, dar nu ştii cum să mă 
vrei. 

Iată, v-am strâns ca să vorbesc cu voi. Puterea mea şi 
duhul meu v-a strâns. M-am ridicat cu putere şi cu înviere 
peste poporul meu. Să se trezească bine această cetate şi să se 
ridice. 

Poporule al meu, popor al acestei cetăţi, iată cum te 
găsesc. Am aici cete-cete. Am şi împlinitori, am şi neîmplini- 
tori, am şi cârtitori, am şi nepăsători. Am, mămică, am. Am şi 
răzvrătitori, am şi altfel decât aceştia. Iată câte cete am aici. 
Am să vorbesc o dată cu toţi, am să lucrez o dată peste toţi. 

Hai, mămică, să lucrăm cu toţii, ca să ne facem rost de 
fericire. Hai, măi copii, că nu se poate să nu am eu putere să 
vă fac pe toţi să vreţi. Am putere, mămică, am, că nimeni din 
cei din cer nu mai face altceva decât să-mi sară în ajutor, căci 
îmi vede misiunea, şi vede ce va fi la capătul ei. Numai tu, 
poporule al meu, nu vrei, mămică, să mă ajuţi ca să termin. 
Pentru tine fac tot ce fac. Pentru tine, creştine, umblu pribea- 
gă din loc în loc, şi te strig, copilul meu, ca să te adun, ca să 
te cruţ, mămică, şi ca să nu rămân fără tine. Pentru tine am 
venit iar, dar tu ai uitat că va trebui să vin iar, şi îţi spusese 
Dumnezeu aşa ceva, dar cine să ia aminte? cine să creadă? O, 
ce ai să mai zici când te vei uita la mine? O, mai e un picuţ şi 
ne întâlnim, mămică. De ce nu vrei tu să crezi ce ţi-a spus ţie 
Dumnezeu? că Dumnezeu aşa a spus: «Cel ce este cu Mine, 
nu va muri, ci viu va fi în veci». 

Ce făceai tu, poporule al meu, dacă eu nu eram acolo 
unde m-ai pus tu? că tu m-ai pus acolo, fiule. Ce făceai dacă 
nu mă găseai acolo? Dacă ai fi fost tu credincios şi dacă ai fi 
fost curat şi dacă ai fi fost mare aşa cum trebuia să fii, o, era 
minune mare, dar tu ai fost mic şi fricos şi ai fost necredin- 
cios, poporule al meu; ai fost rece şi nu m-ai preţuit şi nu m-ai 
aşteptat să vin la tine. Tu n-ai ştiut să crezi ca să se facă după 
credinţa ta. N-ai vrut să fii şi tu aşa cum au fost ucenicii Dom- 
nului Iisus Hristos, care au mărturisit despre Domnul lor, care 
L-au iubit pe învăţătorul lor şi, apoi, când s-au suit cu Dom- 
nul pe munte, acea taină n-a fost ascunsă de ochii lor, că 
Domnul S-a arătat lor întru slavă şi întru lumină, iară de o 
parte şi de alta s-au arătat lor Moise şi Ilie, căci Moise şi Ilie 
erau vii, poporule al meu, şi tu sărbătoreşti această zi de 
atunci, şi ai trăit şi tu zile ca acelea, dar tu ai fost necredincios 
şi ai fost mort, şi n-ai văzut niciodată slava lui Dumnezeu, că 
te-a împins Do mn ul de la spate ca să mergi cu El pe cale, şi 
n-ai făcut ce făceau mulţimile care nu mai ştiau că au case şi 
familii, şi urmau pe urma învăţătorului lor şi vedeau minuni 
şi se bucurau, şi erau cu miile şi credeau şi vedeau; vedeau că 


se lucrează minuni. Ai văzut ce i-a spus Domnul lui Marta, 
sora lui Lazăr: «Dacă vei crede, vei vedea minunea». Şi a cre- 
zut Marta, şi a văzut minunea, mămică. 

Ce să-ţi mai spun eu ţie, creştine? O, necredinţă ca a ta 
eu n-am mai văzut pe nicăieri. Ce să-ţi mai cer eu ţie? Orice 
ţi-aş spune, nu poţi fără credinţă, măi copilul meu. Mă uit la 
tine, mămică, şi mă frâng, şi n-am ce să-ţi cer. N-am, ca să 
vezi şi tu că n-am. N-am ce să-ţi cer, pentru că n-ai credinţă, 
poporule al meu. Şi când te gândeşti că tot ceea ce s-a 
împlinit pe pământ şi tot ce s-a lucrat pe pământ s-a lucrat şi 
s-a împlinit numai prin credinţă, copil necredincios din vre- 
mea aceasta! Chiar tu, măi poporule măi, măi Israele măi, 
chiar tu eşti o lucrare lucrată din credinţă, căci Avraam, părin- 
tele tău, nu s-a îndoit, şi a crezut lui Dumnezeu când i-a spus 
că-i va înmulţi sămânţa lui ca stelele cerului, şi nu s-a îndoit 
nici atunci când i-a cerut Domnul să nimicească cu mâna lui 
această sămânţă. Ai văzut ce a făcut Dumnezeu celui ce a 
crezut? I-a încercat credinţa şi l-a găsit credincios şi a ridicat 
din el seminţia lui Israel, care este rădăcina ta, măi Israele 
plin de necredinţă, şi mai ai curajul pe care-1 ai, fără să te uiţi 
la tine cum eşti. 

Ia spune-mi tu mie ce-ar fi păţit Lot dacă n-ar fi crezut 
în trimişii lui Dumnezeu, care veniseră la el să-l scoată de la 
moarte? Ce-ai să faci tu acum, fiule, dacă n-ai să crezi în cu- 
vintele mele? M-a trimis Dumnezeu la tine ca să-ţi spun să 
fugi de moarte, copilul meu, şi să fii credincios cuvintelor me- 
le. Ce cuvânt ai mai avea de spus ca să te dezvinovăţeşti apoi? 

O, popor fără de dragoste, popor fără de smerenie! şi tu 
mai ai grai să-ţi faci dreptate, mai poţi deschide guriţa să te 
dezvinovăţeşti. Eu am venit acum la tine chiar dacă tu nu m-ai 
aşteptat să vin, că poate tu te mulţumeşti aşa cum eşti, mămi- 
că. Tu nu mai ai timp să te gândeşti la tine, măi creştine, şi tu 
zici poate că te gândeşti. Nu te gândeşti, mămică, nu, copilul 
meu, că dacă te-ai gândi la tine, n-ai mai trăi numai pentru 
aici, şi ai trăi în fiecare zi aşa cum se cere să trăiască un creş- 
tin care intră pe uşă în împărăţia lui Dumnezeu. Dar tu nu faci 
aşa, mămică, şi crezi că şi acolo vei putea sări peste poartă. 
Vai de tine, copilul meu, că nu aşa se intră în împărăţia lui 
Dumnezeu! Să nu mai crezi aşa ceva, căci cel ce a intrat la 
masa nunţii fără haină de nuntă, a fost scos afară, poporule al 
meu. Nu mai căuta să te laşi în nădejdea că vei putea sări pe 
deasupra, că la toate intrările vor sta îngerii lui Dumnezeu şi 
vor păzi ca nu cumva să se intre. Intră, fiule, pe uşă, şi nu te 
mai înşela, că Dumnezeu nu Se lasă înşelat, şi vei fi vădit şi 
aruncat afară. Intră cu Iisus Hristos, că El este uşa aceasta. In- 
tră de mână cu mine, fiule. Vino cu mine, că fără mine n-ai să 
poţi intra, că se va vedea pe tine pecetea cea pusă de mine, şi 
nu vei fi băgat în seamă dacă nu vei merge cu mine. Eu pentru 
asta am venit, ca să te iau de mână şi să te ţin bine în picioare, 
că furtuna care vine după mine va smulge totul din rădăcină, 
va secera tot ce găseşte în cale, dar de cei pecetluiţi acum nu 
se va atinge pieirea. 

Vine secerişul. Lasă-te pus la adăpost, copilul meu. 
Scoală-te şi intră înăuntru şi închide uşa după tine şi stai 
cuminte câteva clipe ca să treacă furtuna, şi când va fi să ieşi, 
nu-ţi vine să crezi ce-ţi spun, că vei vedea slava lui Dumne- 
zeu cu ochii tăi, vei vedea pământul cel nou şi vei păşi pe el 
şi îl vei moşteni, copilul meu. Crede tu aceste cuvinte şi nu 
mai fi necredincios. Dă-I lui Dumnezeu iubirea ta şi credinţa 
ta. Dă-I tot ce ai, şi nimic nu vei pierde, că văduva cea săracă 
s-a mai şi împrumutat, copilul meu, şi a rămas iubirea ei de 
mărturie în toată lumea. 

Cuvântul lui Dumnezeu 


Copilul meu iubit, eu ce mărturie să duc de tine la 
Dumnezeu? La Dumnezeu este scris că tu eşti fiu al acestei 
cetăţi. Sunt în mână cu schiţa acestei cetăţi. în această cetate 
trebuie să se ducă o luptă mare şi bună ca să se pregătească 
bine cetatea. Aş fi putut avea aici cea mai bună cetate, dar ea 
n-a vrut aşa. Poporul meu de aici, în loc să facă roade de viaţă 
şi de credinţă, a făcut altceva. A făcut neascultare, a făcut câr- 
tire, a făcut răzvrătire, a amestecat mereu lumina cu întuneri- 
cul şi viaţa cu moartea; a bătut cu pumnul în masă şi s-a răz- 
boit cu Dumnezeu; s-a crezut în stare să facă aşa ceva; s-a tru- 
fit şi a zis că face război; a ţipat la Dumnezeu ca să-i ştie 
Du mn ezeu de frică; a ridicat glasul şi s-a sculat cu război. 

O, cel care zice că are pe Dumnezeu şi nu iubeşte pe 
fratele său, acela este cu minciuna pe buze şi limba aceluia se 
mişcă şi judecă pe aproapele său. De ce nu te uiţi tu, măi creş- 
tine, în carte, ca să vezi ce câştigi şi cu ce te alegi dacă faci 
aşa ceva? De ce nu te temi tu de Dumnezeu, măi mămică? De 
ce te crezi tu aşa de tare şi aşa de mândru? N-aş mai termina 
să te întreb, dar iată, văd înăuntrul tău război. Văd că vrei să 
te lupţi şi acum, văd că nu vrei să te laşi biruit. Nu vrei, pentru 
că n-ai învăţat să te smereşti, şi ai vrut să te războieşti, ai vrut 
să învingi. Hai, dar, să ne luptăm, dacă aşa vrei. Hai să-ţi văd 
curajul şi puterea dacă nu vrei să te dai bătut. Nu vrei, pentru 
că te crezi vrednic şi tare. Dar de unde ai prins tu atâta curaj 
şi atâta trufie? De unde ai învăţat aşa ceva? Ai văzut tu la 
Do mn ul aşa? Ai văzut tu la mine aşa ceva? După cine te-ai 
luat, mămică? Ai citit pe undeva că a primit careva biruinţa şi 
cerul cu o aşa luptă? Se mai poate numi lupta aceasta o luptă 
cu care să biruieşti pentru cer? Spune! Ridică-te ca să te dez- 
vinovăţeşti! Spune, mămică, spune, ca să spun şi eu apoi, că 
eu ţi-am spus că am venit ca să mă lupt cu tine ca să te înving, 
şi să fie apoi iubire între mine şi tine. O, dacă te vei lăsa în- 
vins şi dacă vei aşeza iubire între mine şi tine, încearcă, măi 
creştine, că după aceea ai să vezi ce ai făcut. Ai să vezi apoi 
cine te-a făcut pe tine să te lupţi cu Dumnezeu, că te lupţi, 
mămică, cu Dumnezeu, şi nu ştii că nu poţi câştiga nimic. Da- 
că vrei să câştigi ceva, schimbă-ţi armele, copilul meu, că 
pentru cer îţi trebuie altfel de arme. Domnul avea dreptate da- 
că Se ridica şi Se împotrivea celor ce-L răstigneau. Avea drep- 
tate, fiindcă nu avea nici un fel de vină, şi tot nu S-a ridicat cu 
război şi S-a lăsat învins şi S-a lăsat biciuit şi hulit şi dis- 
preţuit, şi uite aşa a biruit Domnul peste moarte şi a stat de-a 
dreapta Tatălui. Iată, aşa vei câştiga cerul, aşa ceva trebuie 
să-ţi folosească ţie, pentru că tu eşti plin de vină şi de ne- 
dreptate, şi ţi s-ar merita pe bună dreptate umilire şi pe- 
deapsă ca să poţi fi iertat, şi tu ţipi ca unul fără de vină. Dar 
iată-L pe Cel fără de vină, că Acela nu Şi-a deschis gura Sa. 

Hai, mămică, ce zici? Ne mai luptăm? Mai ai putere? 
Dacă nu mai ai putere, iată, eu te iert, şi hai să ne împăcăm, 
şi hai să ne iubim, şi hai, copilul meu, să mă asculţi pe mine, 
că tu trebuie să fii copilul cerului, creştine. Nu mai fi mândru, 
mămică, nu te mai trufi, nu te mai crede mai bun decât toţi, 
că dacă vei mai căuta să faci ca până acum, să ştii că va sta 
Du mn ezeu împotriva ta şi de acum încolo. Domnul nu Se va 
încrede în tine dacă vei face tot aşa, şi Se va ascunde de tine 
şi nu ţi Se va descoperi, căci Dumnezeu stă împotriva celor 
mândri şi semeţi. Lasă, mămică, armele jos şi ia armele cele 
bune. Ia de la mine învăţătură să fii bun, să fii smerit şi să 
lupţi să dai afară răul din tine, să lupţi lupta cea bună, că am 
venit să te ajut să lupţi lupta cea bună, ca să biruieşti cu Dum- 
nezeu şi să moşteneşti împărăţia iubirii. Smereşte-te, mămică, 
şi zi: „Doamne, nu sunt vrednic, dar de vreme ce Tu îmi în- 


tinzi mâna, iată, mă apropii O, dacă tu vei zice şi vei face 
aşa, nimeni nu va fi mai mare şi mai tare ca tine, pentru că 
Dumnezeu dă har celor smeriţi. 

Do mn ul n-a uitat această casă, şi este scris acest locaş, 
dar după atâta coborâre aici şi după atâta dragoste cerească, 
s-ar fi cerut aici să nu fie o luptă cu Dumnezeu, şi s-ar fi cerut 
înţelepciune şi iubire. Iubire, dar nu aşa cum ştii tu să înţelegi, 
şi trebuie să-L înţelegi pe Domnul, că El ştie ce să facă, ştie 
ce să facă şi cu tine, ştie mai bine decât tine, şi tu trebuie să-L 
asculţi de acum, că ai văzut cât timp te-a ascultat şi El pe tine. 
Că veneam aici la tine şi te mângâiam mereu şi te binecuvân- 
tam mereu ca să prinzi putere bună, şi tu ai prins putere să te 
lupţi cu Dumnezeu, pentru că n-ai crezut în cuvântul Său. Că 
mă uit la poporul pe care-1 hrănea Domnul aici, mă uit, şi tot 
nu s-a făcut mare, şi a muncit Domnul zadarnic cu el, că nu e 
bun să mă duc acum cu el la Dumnezeu, fiindcă nu s-a lăsat 
lucrat creştinul. O, nu cel ce zice: „Doamne, Doamne“, va 
intra la Dumnezeu, şi va intra numai acela care face după cu- 
vântul lui Dumnezeu. Iată că Domnul n-a mai putut sta la pi- 
cioarele tale ca să-ţi intre în toate voile, că Şi-a pierdut vre- 
mea cu tine, şi nici măcar nu Se poate acum bizui pe tine ca 
să nu fi muncit cu tine în zadar, că tu eşti necredincios, mă- 
mică, aşa eşti, creştine, că dacă ai fi crezut cuvintelor lui 
Dumnezeu, nu te-ai mai fi răzvrătit împotriva acestor cuvinte, 
şi le-ai fi împlinit cu dragoste şi n-ai fi cârtit. Dumnezeu n-a 
mai avut vreme să stea la picioarele tale, că uită-te tu ce are 
Do mn ul de făcut acum. S-a dus vremea aceea, mămică, şi e 
vremea aceasta acum. E vremea să-Şi desăvârşească Do mn ul 
lucrarea Sa, e vremea să cureţe toată murdăria de pe pământ, 
e vremea secerişului acum, poporule al meu, că dacă ai fi în- 
ţeles tu cartea lui Dumnezeu, ai fi ştiut cum va fi şi ce va fi în 
vremea aceasta şi n-ai mai fi cârtit şi nu te-ai mai fi răzvrătit, 
şi ai fi fost umilit şi mulţumit, măi popor fără de mulţumire, 
că tu ai crezut că Domnul îşi tot pierde vremea pe lângă tine 
ca să-ţi facă ţie în voie, pentru că n-ai crezut ce va fi acum în 
vremea aceasta. în loc să fii mulţumit şi să aştepţi slava lui 
Dumnezeu, care se va arăta în curând, în loc să crezi şi să aş- 
tepţi să vezi această slavă aşa cum a aşteptat bătrânul Simeon 
să vadă rodul cel de mântuire al lumii, în loc să fii cuminte şi 
mulţumit şi credincios, tu ai făcut altceva până acum. Ai făcut 
ca lucrătorii aceia care n-au stat în aşteptarea stăpânului lor şi 
au început să facă rău şi au bătut şi au omorât slugile care 
lucrau la vie, că ziceau aceştia că nu mai vine stăpânul. 

Măi copilul meu, n-ai vrut, mămică, să fii cuminte, şi 
îţi umpleai pumnii cu noroi şi îl aruncai pe unde îţi venea ţie, 
şi săreau stropii de noroi şi de murdărie peste tot, şi sărea 
noroiul din pumnii tăi şi mânjea ochii celor din jur, de nu mai 
vedeau bine ochii aceia. O, şi când văd cât de greu se spală 
acum ochii aceia, mă prinde suspinul, mămică, şi lăcrimez, ca 
să cadă lacrima mea pe ochii cei bolnavi, şi să se cureţe apoi 
ochii aceia, că aceia sunt ochii aproapelui tău, pe care i-ai îm- 
proşcat tu cu noroi ca să nu mai vadă bine drumul şi să mear- 
gă din greu pe drum. 

Poporule al meu, iată, mămică, pribegesc din loc în loc 
după tine, şi când văd câtă stricăciune găsesc şi cât trag din 
greu să repar stricăciunile de peste tot, o, aceasta e mare du- 
rere. Eu mă lupt şi mă ajut cu tot cerul şi merg din loc în loc 
să fac înviere bună şi abia mai pot lucra, mămică, fiindcă am 
găsit urme şi rane în tine, poporule al meu, că tu eşti slab, măi 
creştine, şi în loc să-mi dai mie mâna ca să te ridic şi să te 
înviez şi să te fac credincios, tu faci altceva, mămică. Tu cauţi 
caz de sminteală şi apleci urechea la apostolii minciunii, care 

umblă să nu cumva să te lase să te ridici, că aceştia seamănă 
duh de rătăcire şi caută să ciugule şi să stârpească sămânţa pe 
care vin s-o semăn eu pe pământul tău, că unii ca aceştia zic 
că aduc slujbă lui Dumnezeu, dar iată ce fac ei, umblă cu is- 
pită şi cu sminteală ca să te omoare şi pe tine, ca să fii şi tu 
ca ei şi ca să spargi şi tu blidul din care -ţi dau eu să mănânci, 
în loc să te laşi să pun eu peste tine putere din cer şi credinţă 
din cer, tu te laşi, mămică, să primeşti peste tine putere de pe 
pământ şi credinţă de pe pământ, ca să fii pământ şi nu cer, şi 
iată, nu eşti tare şi nu eşti înţelept ca să te lupţi cu duhul rătă- 
cirii şi să-l biruieşti, şi te lupţi, copilul meu, cu Duhul lui 
Dumnezeu, Care vine spre tine să te umple şi să fii în lumină 
şi să vezi bine; te lupţi să omori binele tău, mămică, şi îi dai 
lui Dumnezeu peste mână ca să nu pună mâna pe tine şi să te 
ridice. O, câtă nimicire vor să pună peste tine aceşti apostoli 
ai minciunii! 

Nu mai da, copilul meu, cu mâna peste blidul din care 
te hrănesc, nu mai da ca să-l verşi şi ca să nu mai ai din ce 
mânca şi apoi să ţipi că n-ai ce mânca. Scoală-te în picioare, 
măi creştine, scoală-te bine, ca să mă pot înţelege cu tine, şi 
nu mai cugeta ce cugeti, că iată, cugeti să-ţi faci dreptate, că 
dreptatea ta, ai făcut în aşa fel cu ea ca să fie ca o cârpă lepă- 
dată în faţa lui Dumnezeu, pentru că ai voit să ţi-o faci tu, şi 
de aceea Dumnezeu o leapădă, că Dumnezeu vrea să ţi-o facă 
El, şi nu tu, măi mămică. 

Iată, am venit să mă lupt cu tine şi să te biruiesc. Să bi- 
ruiesc răul din tine, să biruiesc mânia din tine, să biruiesc ura 
şi rătăcirea din tine, să biruiesc răzvrătirea din tine, să biru- 
iesc, mămică, necredinţa din tine; să le scot din tine şi să pun 
în tine cerul şi iubirea cerului. Să nu mai fie război, şi să fie 
pace în inima ta, poporule al meu. Să nu mai fie moarte, şi să 
fie înviere peste tine, copilul meu. Să nu mai curgă venin, şi 
să curgă miere de pe limba ta, ca să nu mai răneşti cu ea şi să 
nu-L mai înţepi pe Dumnezeu cu ea, şi cu ea să-L binecuvin- 
tezi, poporule al meu. Iată, cel mai mic mădular al tău, care 
poate ucide totul în faţa ta! Să nu mai faci aşa ceva, copilul 
meu. Ajunge, mămică! Foloseşte, de acum, acest mădular al 
tău şi fă din el o fântână de miere din care să scoţi şi să vin- 
deci toate ranele pe care ştii că le-ai făcut, iar urechea ta să fie 
un organ al ascultării cea plăcută lui Dumnezeu, şi nu mai as- 
culta cu ea la apostolii rătăcirii, care n-au cuvânt din cer. 

Poporule al meu, ajută-L tu pe Dumnezeu şi lasă-te cu 
Duhul Sfânt, ca să fii tare cu duhul şi să nu îngădui duhului 
rătăcirii să te despartă de ascultarea de Dumnezeu şi de cu- 
vintele acestei cărţi. Nu te mai uni cu hulitorii şi cu vânzătorii 
tainelor lui Dumnezeu. Să nu vinzi nimic, creştine, că nu sunt 
lucrurile tale, că tu, copilul meu, nu ai de unde să ştii cât de 
rău poţi să-I faci lui Dumnezeu şi planului Său atunci când 
vorbeşti de unul singur şi nu ştii ce ai pe buze aşa cum nu ştie 
omul cel ameţit de vin mult. Păstrează-te treaz mereu şi ve- 
ghează asupra limbii tale, asupra urechii tale, asupra credinţei 
tale. Ai grijă, mămică, de sămânţa pe care vin s-o semăn în 
tine. Veghează şi fii înţelept, ca nu cumva să vină peste tine 
păsări de pradă şi să ţi-o ciugule, căci sămânţa aceasta este 
din cer, şi n-o lăsa să-ţi fie furată de furi şi s-o împrăştie prin 
noroi, că răspunzi de ea, copilul meu, răspunzi cum ai păstrat-o. 
Nu fă negoţ cu ea ca s-o schimbi pe sămânţă rea, că te va în- 
treba Dumnezeu despre ea, poporule al meu. Iată, păsările de 
pradă stau ascunse prin tufişuri ca să sară pe tine şi să-ţi jefu- 
iască sămânţa aceasta. Ia arma lui Dumnezeu cu tine şi fii vi- 
teaz, ca să biruim puterea aceasta răufăcătoare, care nu vrea 
să te lase să fii viu. 


Vai de tine, creştine, dacă vei huli împotriva trimişilor 
mei, că pe mine mă huleşti, mămică, şi dacă ai să faci aşa, vor 
mai face şi alţii după tine, şi va fi şi vai de ei. Să nu mai fie 
vai, să nu mai fie nici pentru tine, nici pentru altul, copilul 
meu. Să nu mai găsesc nici un vai pe unde voi mai trece, că 
iată, trec din cetate în cetate, poporule al meu. Trec şi nu mai 
am odihnă, şi nu mai am mângâiere până nu te voi ridica, măi 
Israele, măi iubitul meu popor, că al meu eşti, mămică, eu te-am 
născut, şi în dureri te-am născut, copilul meu. Nu mai cârti, 
nu mai huli, nu mai judeca, nu te mai desfrâna, nu-L mai vin- 
de pe Dumnezeu şi pe fratele tău. Ajunge, mămică! 

Nu mai fi necredincios, măi creştine, că aceste mărturii 
vor vorbi pentru tine, şi Dumnezeu te are scris în cartea 
aceasta. Nu mai mânca cu cei străini de mine, căci cine nu 
crede că acesta este poporul meu, şi cine nu crede că eu vin 
de la cer, acela este străin de mine şi de tine. Să fie străin pen- 
tru tine acela, dar cine crede acestor cuvinte, acela este cu tine 
şi cu mine. 

Poporule al meu, nu mai ispiti pe Dumnezeu. Măi creş- 
tine, nu te mai închina la idoli. Dacă ţi se pare că stai în picioa- 
re, ia seama şi veghează ca să nu cazi, copilul meu. Nu mai 
căuta să fii mai tare ca Dumnezeu, ca să nu-L întărâţi la mâ- 
nie, măi creştine. Nu mai fi piatră de poticnire, căci vai celui 
prin care vine sminteala! Vai ţie dacă vei ucide pe fratele tău 
crezând că Dumnezeu nu ştie! Te ştie, şi te va întreba de sân- 
gele fratelui tău. Dumnezeu n-a spus să ucizi duhul fratelui tău 
şi credinţa fratelui tău. Dacă tu nu crezi lui Dumnezeu, nu mai 
ucide şi pe fratele tău pentru care a murit Iisus Hristos. Ce 
folos ai tu de sângele fratelui tău dacă-1 ucizi? Nu, mămică, nu 
fi ucigaş de duhuri, că fratele tău abia mai stă pe picioare; nu-1 
doborî de tot, că acela este fratele lui Iisus Hristos. 

Poporule al meu, ridicaţi-vă unii pe alţii, mămică, şi nu 
vă doborâţi unii pe alţii. Luptaţi cu toţii, uniţi cu toţii împo- 
triva duhului rătăcirii din poporul meu. Hai să luptăm până îl 
vom birui, şi hai să scăpăm pe tot creştinul de la rătăcire şi de 
la necredinţă. Cel care ştie că a stricat ceva, să se scoale şi să 
repare. Cel care minte, să nu mai mintă de acum, căci tatăl 
minciunii este diavolul. Voi sunteţi fiii lui Dumnezeu Cel viu, 
şi Dumnezeu este Adevărul. în curând veţi fi cereşti, dar lă- 
saţi-vă lucraţi, şi fiţi cuminţi, copiii mei. Gura voastră să nu 
mai grăiască deşertăciuni, şi purtaţi-vă cu milă unul faţă de 
altul, dar nu mai ispitiţi pe Dumnezeu, copiii mei. Nu mai 
căutaţi să-L supăraţi pe Domnul. Iubiţi smerenia, iubiţi pacea 
şi fiţi credincioşi, că voi sunteţi fii ai Ierusalimului cel de sus. 
Lăsaţi-L pe Domnul să-Şi sfârşească cu bine lucrarea Sa. Aju- 
taţi-L, şi nu-L încurcaţi. Ridicaţi-vă să lucraţi. Lucraţi fiecare 
câte ceva, căci felurite sunt darurile cele duhovniceşti. Lu- 
craţi iubire, lucraţi pace, lucraţi nădejde, lucraţi înviere, şi 
veţi lua plata pentru lucrul vostru. Lucraţi taina nestricăciunii, 
şi fiecare din voi să fie o piatră la temelia Noului Ierusalim şi, 
în sfârşit, fiţi ca îngerii, copiii mei, precum în cer aşa şi pe pă- 
mânt. Amin. 

Amin zic vouă, Dumnezeu vine iar. Nu fiţi ca cei de 
atunci care nu L-au primit pe Domnul atunci, căci nu L-au 
voit, şi L-au răstignit. Primiţi-L, că vine la voi, fiindcă El vă 
iubeşte. Iubiţi-L şi voi, şi pregătiţi-vă! Pregătiţi calea Dom- 
nului, pregătiţi-vă viaţa! 

Poporule al meu, nu mai ispiti pe Dumnezeu. Copiii 
mei, ai mei sunteţi, mămică. Nu fugiţi din braţul meu, nu vă 
furişaţi de mine. Eu sunt duhul cel ceresc, eu sunt; eu, şi tri- 
mişii mei. Fericiţi veţi fi voi, cei care primiţi pe trimişii mei, 
că pe mine mă primiţi. Amin. 

Iată, suflu peste voi acum. Luaţi din duhul meu! Cel ce 
voieşte viaţa, să-şi ia crucea şi să-I urmeze Domnului. Cel ce-şi 
iubeşte viaţa, acela şi-o va pierde. Iubiţi viaţa cu Dumnezeu 
şi fiţi credincioşi. 

Poporule al meu, nu mai ispiti pe Dumnezeu. Iată, pace 
vă las vouă! Pace peste voi, mămică! V-am adus pacea, copiii 
mei. Iubiţi pacea de la Dumnezeu. Pace, şi nu război! Amin. 

Dumnezeu este iubire. Dumnezeu este pace, şi putere 
de luptă şi de biruinţă, şi încă un pas, mămică. 

Să se scrie această zi. Aceasta este zi de înviere. 

Pace ţie, Israele! Amin, amin, amin. 

3/16 noiembrie 1990 

Cuvântul Domnului către alesul Său Irineu 

înscăunarea lui la Cluj, ca arhiereu. 

O merg cu tine, copilul Meu iubit, că pe nicăieri n-a 
^ fost să nu merg cu tine. Merg cu tine, şi pe ume- 
rii Mei te voi purta ca pe cel mai dulce, dar şi tu să mergi cu 
Mine şi nu fără Mine. Când vei ajunge acolo, aşa să le spui 
celor peste care vei veghea: „Fiţi următori mie, precum şi eu 
sunt lui Hristos “, că tu nu va trebui să minţi atunci când le 
spui aşa, şi va trebui să le spui că nu minţi prin aceste cuvinte 
şi că aşa vei face, şi aceştia va trebui să vadă că aşa vei face. 

Să nu-ţi fie ruşine cu Mine, copilul Meu, în faţa nici 
unei înălţimi de pe pământ. începe-ţi lucrul cu Mine, începe-1 
de pe-acum, şi Mă arată, copilul Meu, în tine, arată-Mă aşa 
cum am fost, că vreau să fac aceste înălţimi să se plece 
de-acum. Spune-le lor că vrei să fii ca Mine, şi nu ca ei. Spu- 
ne-le că nu te încumeţi să-L minţi pe Dumnezeu. Spune-le că 
nu vei vorbi despre iubire dacă nu vei lucra iubire. Spune-le 
că nu vei vorbi despre Dumnezeu dacă nu vei fi întru Dum- 
nezeu, şi, în sfârşit, spune-le că nu-L vei minţi pe Dumnezeu 
şi că aceasta este vremea să ne întoarcem la Dumnezeu şi la 
moşii şi strămoşii noştri, care nu-L minţeau pe Dumnezeu. 

Copilul Meu iubit, merg cu tine, dar şi tu să mergi cu 
Mine, ca să lucrăm minuni pe unde mergem noi, căci minu- 
nile de astăzi sunt anevoie de înţeles, dar noi le înţelegem, iu- 
bitul Meu. Cine-L spune pe Iisus Hristos şi nu este şi el aşa 
cum este Domnul, acela nu este slujitor al lui Iisus Hristos, 
acela nu vorbeşte adevărul. Merg cu tine acolo, că acolo 
avem ceva de lucrat, şi vei vedea şi vei înţelege de ce merg 
cu tine acolo, şi de ce mergi cu Mine acolo. Vei vedea, copilul 
Meu, şi te vei bucura, că vom lucra peste tot pe unde trebuie 
să lucrăm, vom lucra aşa cum am început, şi ne vom bucura 
când vom lucra, ca s-o vestim pe România pe tot pământul, 
măi copilul Meu. 

Nu stăm de vorbă mult acum, pentru că merg cu tine şi 
voi fi întru toate cu tine. Toate se vor lucra, şi vor fi din planul 
Meu lucrate, dar nu uita, copilul Meu, să ai cu tine puterea 
cea bună, căci această putere este puterea poporului sfânt. Nu 
uita de hrana cea de fiecare zi, şi aceasta să nu-ţi lipsească, 
copilul Meu, căci cu ea veţi fi vii şi cereşti şi vă veţi cunoaşte 
că sunteţi din cer. 

Copilul Meu, fii întru Mine. Eu voi merge cu tine, şi 
vom lucra. Iată, binecuvântare îţi dau. Această binecuvântare 
va fi cu putere şi cu lumină ca să fii lumină şi să se vadă 
această lumină. 

Pace ţie! Pace, şi din această pace să răsară pace! Pace 
ţie, copilul Meu iubit! Nu te teme. Nu te teme de nimic şi de 
nimeni, dar nu uita să Mă arăţi mare întru tine prin puterea 
cea bună. 


Pace şi binecuvântare pe acest drum! Vom lucra cu bi- 
ruinţă cerească şi se va cunoaşte că Do mn ul şi cu planul Său 
merge cu tine. Pace ţie! încă o dată, pace ţie! Pacea şi săruta- 
rea Mea peste tine! Amin, amin, amin. 

5/18 noiembrie 1990 

Cuvântul sfintei Virginia peste soborul de la ieslea 
cuvântului 

îndemn pentru rugăciuni stăruitoare şi jertfe nesăngeroase de 

ispăşire. 

unt aici cu pacea şi cu iubirea mea. Sunt cu voi, 
copiii mei iubiţi. Ce să fac dacă din tot poporul 
meu nu m-a aşteptat nimeni să vin înapoi? Iar voi, copiii mei, 
mereu m-aţi aşteptat, mereu v-aţi rugat mie, în toate durerile 
m-aţi strigat, aşa cum se roagă în toate nevoile creştinii la 
icoanele sfinţilor care au fost pe pământ şi care sunt în cer 
acum. Aşa v-aţi rugat voi la mine, copiii mei, şi eu când vă 
auzeam veneam şi vă ajutam şi vă mângâiam şi mă bucuram. 
Şi dacă de când am plecat v-aţi tot rugat mie, iată ce am Scut 
eu: am venit la voi, pentru că voi m-aţi aşteptat să vin înapoi. 
Voi aţi crezut în mine şi în lucrarea ce a fost prin mine. Voi 
n-aţi zis niciodată că Dumnezeu minte, şi iată, nu v-a minţit. 
Dumnezeu nu minte pe cei ce cred cuvintelor Sale. Dum- 
nezeu nu minte pe cel credincios şi nu-Şi întoarce faţa de la 
acela. 

O, voi n-aţi zis niciodată că eu nu mai sunt; n-aţi zis, 
pentru că voi îl cunoaşteţi pe Dumnezeu, măi copii. Voi îl 
credeţi pe Dumnezeu, şi de aceea aţi văzut voi slava lui Dum- 
nezeu. Voi sunteţi nişte copii, măi fiilor, dar sunt mândră cu 
voi la Dumnezeu, pentru că sunteţi copii împliniţi, şi pentru 
că mă ascultaţi şi mă ajutaţi şi lucraţi cu mine. Voi nu numai 
că iertaţi greşiţilor voştri, dar iată, vă şi rugaţi pentru ei, că a 
venit Domnul la voi şi v-a spus să vă jertfiţi pentru tot poporul 
creştin şi pentru tot neamul lui Dumnezeu, iar voi L-aţi ascultat 
şi n-aţi dat înapoi, şi n-aţi spus că nu puteţi, căci puterea voas- 
tră e Domnul, măi copii. De aceea v-am pus mijlocitorii po- 
porului meu, pentru că m-am bizuit pe voi, şi pentru că şi voi 
iubiţi acest popor. Şi chiar dacă acest popor zice că voi nu-1 
iubiţi, nu-i nimic, mămică, nu vă opriţi, că în curând va vedea 
tot poporul meu cât i-aţi iubit voi, şi se vor smeri chiar şi cei 
ce v-au împuns. 

Eu sunt aici cu voi şi lucrez cu voi şi vă duc la cer toa- 
te rugăciunile şi toate jertfele de ispăşire pentru acest popor 
necredincios şi neîmplinitor. Eu sunt, mămică, şi nimic nu vă 
va fi greu, chiar dacă purtaţi suferinţă de la cei pentru care vă 
rugaţi în fiecare zi cu jertfă de ispăşire, căci aceştia nu sunt 
împăcaţi cu Dumnezeu, şi aveţi mare greutate peste voi de la 
aceştia. Dar nu-i nimic, mămică, aceasta se numeşte iubire, şi 
nu alta; şi va fi plătită. 

Fiţi mari cu inima, fiţi mari cu dragostea, şi fiţi împă- 
caţi. Aici a pus Domnul la lucru o mână de inimi curate pen- 
tru ca să se aducă la cer jertfă de rugăciune şi de tămâie bine- 
primită, pentru vindecarea şi ridicarea acestui popor, ca să 
prindă viaţă poporul acesta, şi să se arate mare cu Dumnezeu. 
Aici a făcut Do mn ul un început mare, copiii mei. împliniţi-vă 
bine şi nu ieşiţi de sub cortul lui Dumnezeu, că nu se poate să 
greşim ceva. Fiţi tari în credinţă, că Domnul lucrează cu voi 
lucruri măreţe, măi copii, ca să facă de ruşine orice înălţime 
de pe pământ care nu este cu Dumnezeu. 

Mă doare, mămică, mă doare că acest popor este aşa de 
slab, aşa de fără putere, şi nu poate purta ceea ce se lucrează 

acum. De aceea vă cere mămica să fiţi cu înţelepciune, că po- 
porul e slab încă, şi nu poate purta greutate. Nu mămică, să 
nu doborâm pe creştin. Lăsaţi pe Dumnezeu, că El ştie când 
şi cum va lucra. Lăsaţi-vă conduşi de Domnul, că nu se poate 
să facem nimic de la noi, nu se poate, copiii mei. Mama Gigi 
vă roagă să rămâneţi mereu întru ascultare, că Domnul rându- 
ieşte vremea fiecărui lucru, şi Domnul va scoate la iveală 
această fântână. 

E zi de sărbătoare. Bucuraţi-vă! Sfinţii arhangheli 
Mihail şi Gavriil vă aduc cuvintele acestea: bucuraţi-vă şi ia- 
răşi bucuraţi-vă, că a voastră este împărăţia cerurilor, amin, 
căci împărăţia lui Dumnezeu, iată, intră înăuntrul vostru. 
Amin. 

Pace vouă, iubiţii mei! Cel mai dulce cuvânt: pace! 
Slavă întru cei de sus, şi pe pământ pace! Amin. Fiţi fiii păcii 
şi lucraţi iubire şi pace. 

Pace vouă! Pace peste Israel! Amin, amin, amin. 

7/20 noiembrie 1990 

Trâmbiţarea sfintei Virginia peste creştinii din cetatea 
Moldova 

Popor nou, curat şi sfânt. 

M ama Gigi salută Moldova. Iată, ies în întâmpi- 
narea acestei cetăţi. Pace poporului meu din 
Moldova! Pace ţie, cetate a Moldovei! Ai venit spre mine, şi 
eu am venit spre tine ca să te întâmpin, ca să ne întâlnim şi să 
stăm de vorbă, cetate a Moldovei. 

Popor al acestei cetăţi, pace ţie, şi iarăşi zic, pace ţie! 
Pace, şi lasă-te spre înviere! M-am ridicat, mămică, şi mă port 
din loc în loc să lucrez şi să pun pe picioare tot poporul meu, 
că vine în curând ziua aceea ca să iasă Domnul cu taina aces- 
tui popor, că este o taină acest popor, o taină ascunsă de ochii 
lumii de azi. O, dar marea durere nu este aceasta, ci este alta. 
Durerea este aceea că poporul meu nu are pricepere ca să în- 
ţeleagă această taină şi să creadă că el este o taină dumneze- 
iască. Poporul meu e rece cu inima, e rece cu iubirea, e rece 
ca gheaţa. Am venit să suflu peste el ca să-l încălzesc şi să-l 
dezgheţ, să-i încălzesc suflarea de viaţă ca să bată inima aces- 
tui popor, şi să nu mai fie mort, şi să înceapă să-i bată inima, 
să se întoarcă viaţa în el şi să fie viu, şi să fie înviat. Amin. 

Cetate a Moldovei, ţi-a dat mămica întâlnire. A cerut 
Domnul această casă pentru găzduire ca să ne întâlnim, şi tu 
ai venit, mămică, fiindcă ai dorit să te întâlneşti cu mine. Ai 
dorit, pentru că tu nu eşti de gheaţă cu mine, nu eşti, dar chiar 
dacă nu eşti, trebuie să te laşi încălzit la sânul meu şi să te laşi 
ajutat ca să te împlineşti, copilul meu, şi să poţi sta în faţa lui 
Dumnezeu, că mă cere Domnul cu tine la El, poporule al 
meu. A venit vremea aceasta, mămică, şi eu trebuie acum să 
te aduc în stare să te poţi întâlni cu Domnul, şi să lucreze El 
apoi cu tine, să vadă toţi necredincioşii că Dumnezeu a avut 
un popor ales; ales, fiindcă l-a ales Dumnezeu. Dar poporul 
meu n-a vrut să fie ales, n-a vrut să fie deosebit, iar faţă de 
ceea ce a avut acest popor, faţă de hrana pe care a mâncat-o, 
el trebuia să fie o minune, măi copii. 

Voi sunteţi născuţi pe cale, măi mămică, dar eu am pe 
poporul meu mai în vârstă decât voi, şi s-ar cădea să fie mare 
şi să lucreze Domnul minuni cu el, pentru că a mâncat multă 
vreme hrană cerească, hrană aleasă, măi copii. O, acum nu 
trebuie să se mai întâmple cum s-a întâmplat cu poporul cel 
pe care l-a scos Moise din Egipt, care n-a fost mulţumit că-1 
scosese Domnul din robie, şi a cârtit că de ce l-a scos, şi dacă 


a cârtit, în loc să călătorească patruzeci de zile până în pă- 
mântul făgăduinţei, a călătorit patruzeci de ani. S-a învârtit în 
loc atâta vreme, pentru că a cârtit şi s-a răzvrătit împotriva lui 
Du mn ezeu poporul acela, şi când să intre, ce să mai intre? că 
picase în pustie cârtind şi răzvrătindu-se, şi numai cei născuţi 
pe drum au fost duşi de Moise până la malul Iordanului, şi de 
acolo au fost luaţi de altă călăuză, de i-a dus în ţara Canaanu- 
lui, căci Moise rămăsese dincoace de Iordan şi s-a dus la 
Domnul, măi copii. Acum trebuie să fie altfel cu poporul lui 
Dumnezeu, şi iată, de aceea mă port din loc în loc să-mi strig 
şi să-mi adun acest popor, să-l păstoresc şi să-l înţelepţesc şi 
să-l fac în stare să ia înviere, şi să împartă înviere acest popor, 
măi copii. Şi aşa va trebui să fie, pentru ca să se împlinească 
înapoi trupul acestui popor, căci rădăcina lui este începutul 
tău, măi Israele cu care vorbesc eu acum. Tu eşti cel care vei 
da mâna celui ce a pierit atunci, că aceia sunt strămoşii tăi, 
popor al acestei vremi de biruinţă, şi prin tine va trebui să ri- 
dice Domnul până la neamul cel de atunci, măi copil al lui 
Israel. De aceea, mămică, nu mai am eu stare, pentru că ştiu 
menirea ta, copilul meu, ştiu ce vrea Domnul să facă prin tine, 
că vrea, creştine, să măture iadul şi vrea să omoare moartea 
cea din veac prin tine, măi poporule al meu, măi Israelul meu. 
De aceea îmi odihnesc eu duhul peste tine, ca să intri tu în 
odihna lui Dumnezeu, şi să intre şi ei prin tine în odihna 
aceasta, căci ei n-au intrat în odihnă din pricina neascultării, 
măi copilul meu. 

Să nu cumva să mori pe cale, măi Israele, că dacă dai 
să mori, să ştii că ai să mori de tot, căci trupul tău e de aici şi 
până la acela care a căzut atunci, copilul meu cel de acum, şi 
iată că azi tu nu trăieşti numai pentru tine, căci prin tine se va 
întregi tot trupul lui Israel, măi creştine. 

Iată de ce-ţi spun eu că tu eşti o taină mare, poporule al 
meu, că uită-te tu ce are Domnul de făcut cu tine. Cu oastea ta 
de azi, măi Israele, vrea Domnul să dea lupta şi să răscumpere 
tot trupul tău, care este acum în robie şi care întreabă mereu: 
«Până când, Doamne, ca să răscumperi pe tot neamul Tău?». 
Iată până când, că a venit vremea să se curme aşteptarea lor şi 
să-i întinzi tu mâna, poporule al meu, popor al lui Israel. O, 
dacă ai pricepe tu aceasta, dacă ai vrea să crezi că tu eşti cea 
mai mare taină pentru făptura lui Dumnezeu, că după tine nu 
mai este decât slava lui Dumnezeu, care va arăta pe fiii învie- 
rii, atunci ai pune dragostea toată şi te-ai ridica, şi te-ai pregăti 
să te scoli şi tu în întâmpinarea strămoşilor tăi, aşa cum am 
ieşit eu acum în întâmpinarea ta ca să vin să te scap de robie 
şi să te răscumpăr, poporule al meu. Scoală-te bine, ca să se 
scoale prin tine tot neamul tău, şi să trăieşti ca să-l scoli şi pe 
el, că ai văzut când piere cineva de al tău cum îi faci tot ce 
poţi, şi dacă acela piere păcătuind sau neascultând, te duci şi 
dai jertfe de ispăşire şi de rugăciune ca să nu-1 laşi la loc rău, 
pentru că a fost al tău şi te doare. Aşa să te lupţi, şi să fii cu 
putere, ca să răscumperi toată seminţia ta care n-a ascultat pe 
Dumnezeu. Când ai pe cineva bolnav de moarte, dai toată 
averea să-l salvezi dacă ţii la el, şi nu mai ai nici somn, nici 
linişte, şi umbli numai cu lacrimi pe obraz. Aşa şi Domnul, 
măi copilul meu, îl plânge pe Israel, şi vrea să-l răscumpere 
prin tine, măi fiule, şi să-i dea şi lui odihna şi slava zilelor 
acestea pe care le vezi tu venind, măi creştine, că dacă ai cre- 
dinţă, te vei uita la ele să vină, şi vor veni, copilul meu, că e 
vremea să vină. Aceasta este vremea care suspină pentru toată 
făptura, şi în care se cere să nu-şi mai împietrească nimeni 
inima, ca să fie şi pentru poporul cel de atunci, care nu a 
crezut şi care s-a învârtoşat cu inima şi a fost lovit de palma 
neascultării. 

Scoală-te, Israele! scoală-te, mămică! scoală-te ca să 
fii puternic să dai mâna celui ce-ţi aşteaptă mâna, să ridici pe 
Israelul cel cârtitor de atunci. De aceea ies în calea ta şi te în- 
văţ să fii bun, să fii pe stâncă, mămică, să nu cârteşti, să nu te 
murdăreşti, să nu te spurci, copilul meu, şi să nu stai tară 
Domnul, măi mămică, fiindcă tu eşti o taină mare, poporule 
al meu, eşti o sculă cu care vrea Domnul să repare tot trecutul 
tău cel rău şi toată neascultarea ta, măi Israele, că aşa a spus 
Domnul, că prin tine va face mântuire şi ispăşire, şi va face 
înviere, copil al acestei vremi. Pe tine te aşteaptă tot cerul. Tu 
eşti cel mai mic şi cel mai aşteptat, dar învredniceşte-te, copi- 
lul meu, să fii fiu de samarinean, ca să ridici de la pământ pe 
cel căzut între tâlhari, şi să nu faci ca cei de până acum, care 
treceau înainte fără putere şi fără milă, că dacă tu nu eşti mi- 
los cu cel căzut, cu neamul tău, care aşteaptă răscumpărare, 
dacă n-ai să fii bun şi milos, atunci ar fi să păţeşti ce a păţit 
acela, şi ar fi vaiul tău fără de sfârşit. 

Fii tare, poporule al meu, că iată cum caut eu să te um- 
plu de pricepere şi să-ţi înţelegi menirea şi să lucrezi după 
alegerea asta, creştine, pentru că Dumnezeu ţi-a dat mult, şi 
iată, îţi cere mult. Iţi cere să fii curat cu inima şi cu iubirea, 
îţi cere să te îmbraci întru nestricăciune, îţi cere să fii lumină 
pentru toţi cei din jur, îţi cere să fii ceresc cu totul, pentru că 
Domnul lucrează acum cer nou şi pământ nou pentru tine, 
copilul meu iubit. Iată, lucrează cerul pe pământ de atâta vre- 
me, şi când te văd cum eşti, că nu eşti ceresc, şi când te văd 
că nu pricepi aceasta, mă prinde grija de tine, şi iată ce am 
făcut: m-am ridicat cu putere şi cu grăbire ca să te trezesc şi 
să te pun pe picioare, şi să-ţi arăt apoi cum să te pregăteşti, că 
vine în curând slava lui Dumnezeu să se aşeze pe pământul 
pe care stai tu, fiindcă acest pământ pe care stai este locul pe 
care Se va odihni Dumnezeu, este Ierusalimul cel nou, care 
vine de la Dumnezeu pe pământul acesta. Tot cerul ştie şi 
vede ce va fi cu acest pământ ales. Toţi proorocii au vorbit 
despre acest pământ, şi ţi-a spus Dumnezeu şi ţie, măi creşti- 
ne, şi ţi-a descoperit toată taina acestui pământ, şi a desco- 
perit Domnul taina aceasta la toate popoarele, ca atunci când 
vor vedea, să creadă popoarele şi să se plece, şi să se ridice 
apoi înspre Dumnezeu. 

Iată menirea ta, poporule al meu! Mai poţi tu, oare, să 
crezi că vei putea ieşi de sub puterea aceasta? Vezi tu cât de 
bine ţi-ar fi prins acum dacă ai fi fost mare la înţelepciune? 
Ţi-ar fi fost bucuria întreagă acum când se va arăta această 
slavă, dar tu eşti ca unul abia trezit din somn, şi eşti buimăcit 
de somnul necunoştinţei, măi poporule al meu. Iată că trebuie 
să te ridici cu grăbire şi să-ţi vii în fire, şi să-ţi speli faţa bine, 
şi să-ţi speli ochii, mămică, pentru ca să vezi cu ei ce este şi 
ce trebuie să faci, şi ca să faci apoi şi pe alţii să vadă. Spală-ţi 
faţa, copilul meu, ca să se vadă viaţă la tine, că va trebui să 
împărţi viaţă de la Dumnezeu peste cei fără de viaţă. 

Copilul meu, Dumnezeu înseamnă viaţă, dar această 
viaţă nu mai este în lume, şi de aceea lumea este lume, şi este 
moarte în lume. Tu trebuie, mămică, să-L împărţi pe Acest 
Dumnezeu, Care este Dumnezeul vieţii. Trebuie să lucrezi 
această lucrare, pentru că Domnul a lucrat cu tine atâta timp 
şi ţi-a spus mereu ce va face cu tine, dar dacă n-ai înţeles până 
acum, şi dacă n-ai vrut să crezi aceasta, nu se poate să nu 
crezi măcar acum, că să ştii, creştine, că ţi se va cere acest ta- 
lant, şi va trebui să arăţi cât rod ai adus cu el. Şi dacă tu l-ai 
îngropat şi l-ai ascuns până acum, iată, mai e un crâmpei de 
timp. Scoate-1 numaidecât, copilul meu, că iată, ţi-am adus şi 
libertate. Scoate-1, mămică, şi înmulţeşte-1 ca să primeşti pla- 
tă, că sunt cu plata în mână, poporule al meu, şi sunt în mână 


cu pecetea Dumnezeului Cel viu, ca s-o pun pe creştetul tău 
şi să te ocrotesc de ceasul ispitei care este la uşă, măi creştine. 
Lasă-te să primeşti această pecetluire, ca să nu fii atins, mă- 
mică. Ridică-te pe picioare, ca să văd că stai pe picioare, şi să 
te însemnez de la mine, că tot ce vine acum ca să cureţe pă- 
mântul, pe tine te va ocroti dacă mă primeşti pe mine acum. 
Arată-te tu acum cu iubire, copilul meu, că iată eu cât te iu- 
besc! Că am venit la tine ca să te iert, şi apoi să-ţi spun să nu 
mai fii necredincios şi să nu mai fii rece cu Dumnezeu, copi- 
lul meu. încălzeşte-te cu mine, că te iau eu în mână şi te în- 
călzesc ca pe un pui căzut în apă, te iau şi te oblojesc şi suflu 
peste tine ca să pun viaţă peste tine şi să nu mai mori de-acum, 
poporule al meu. Nu mai e vreme de murit, mămică. Avem de 
lucru, că iată, se zoreşte de ziuă şi trebuie să sfârşim cu cule- 
sul şi să se pună la adăpost agoniseala ca să poată Do mn ul să 
dea drumul îngerilor care vor lucra secerişul, şi apoi să cureţe 
aria, să dea foc la pleavă, şi să fie pământul nou şi curat, că 
apoi va fi să primească pe el pe fiii lui Dumnezeu. Aceasta 
este menirea acestui pământ, aceasta este lucrarea acestui po- 
por, acesta va fi Ierusalimul cel nou. 

Copii ai Moldovei, Moldova e iubită de Dumnezeu. Iu- 
biţi-L şi voi pe Domnul, iubiţi-L şi urmaţi-L şi ascultaţi-L, că 
Do mn ul vă iubeşte şi vă tocmeşte să lucraţi, şi apoi să vă 
odihniţi şi să intraţi în bucuria care va veni peste voi de la 
Dumnezeu. Feriţi-vă să mai muriţi, mămică. Luaţi duh de în- 
ţelepciune ca să nu mai păcătuiţi de-acum, căci păcatul este 
întuneric. Ajunge cu întunericul, că iată, lumina de la Dum- 
nezeu acoperă pământul acesta, şi de la această lumină vor 
veni popoare şi vor lua lumină. Ridică-te, şi ia lumină, po- 
porule al meu! Ajunge cu întunericul! Domnul v-a arătat vouă 
calea. Mergeţi, mămică, pe ea şi nu întoarceţi capul. Nu-L 
mai supăraţi pe Dumnezeu, nu mai faceţi rău înaintea ochilor 
Lui. Fiţi curaţi cu totul, fiţi cu toată casa voastră. Daţi afară 
păcatul şi stricăciunea, nu mai fiţi robi stricăciunii, iar tot ce 
nu încape la Dumnezeu nu mai iubiţi, copiii mei. Iubiţi sfin- 
ţenia de-acum, iubiţi curăţenia, că nimic întinat nu va mai 
dăinui. Fiţi sfinţi precum Domnul este sfânt. Vegheaţi cu iu- 
bire, că numai un pic de vreme mai este. Iată, slava lui Dum- 
nezeu se apropie, căci Domnul vine iar. Vai celor ce-şi întorc 
faţa ca să nu vadă această slavă! Vai celor ce mai au urme de 
întuneric peste ei, că aceştia vor fi vădiţi şi daţi de ruşine. Vai 
celor ce mă ţin la uşă ca să nu intru sau să mai aştept, că iată, 
eu nu mai aştept. Am aşteptat de ajuns, mămică. Am aşteptat 
să te ridic, poporule al meu, dar tu n-ai vrut. Am venit eu să 
te ridic, şi am venit să-ţi vestesc că dacă nu te ridici cu totul 
şi dacă mai rămâi cu ceva, vei fi dat cu cei călcători de lege. 
Cât un bob de muştar dacă vei mai avea de la tine, vei fi vădit 
şi ruşinat, pentru că masa aceasta este curată, şi numai curat 
vei putea intra. Să nu gândeşti cumva că vei putea aduce şi tu 
ceva la această masă. Vai ţie, mămică, vai, copilul meu, dacă 
nu te vei învrednici întru toate, dacă nu vei veghea de acum 
peste tine ca să fii vas ales! Vai, dacă nu mă primeşti aşa cum 
vin eu! Cine are urechi, să audă şi să înţeleagă! 

Lasă-mă să vin cu iertarea la tine, copilul meu, şi nu 
mă pune, mămică, să ridic sabia peste tine, că dacă văd că nu 
te lepezi de tine, şi dacă văd că te ridici să-ţi ceri vreun drept 
şi acum, atunci te voi atinge ca să te umilesc şi ca să te aud 
apoi că-ţi ceri iertare, pentru că eu ţi-am spus că nu mai face 
Do mn ul ca tine de acum. Acum e rândul tău, mămică. Şi dacă 
nu vei vrea, apoi e rândul meu, să ştii, creştine; şi dacă nu vrei 
nici aşa, vei fi secerat de unealta care va lovi în urma mea, că 
în urma mea se face curat, poporule al meu. Vai ţie dacă vei 
mai vrea ca tine, că acum nu mai este vremea ta. A fost până 




Anul 1990 


367 


acum, a fost destul. Acum e vremea Domnului, acum e vre- 
mea mea, şi iată, mă vei vedea curând, dar eu vreau să ne bu- 
curăm atunci, şi nu să ne judecăm, copilul meu. De acum în- 
colo nu vei mai putea să judeci, că nimeni nu te va mai auzi. 
Şi dacă mai ai şi acum de spus ceva, aceea va fi pentru tine, 
aceea te va osândi pe tine, fiindcă aşa este scris: «Cel ce ju- 
decă, a şi fost judecat acela», şi iată, când te ridici să judeci, 
nu ştii că tu îţi faci ţie parte şi nu celui împotriva căruia 
judeci. Domnul n-a făcut niciodată aşa ceva, niciodată, copi- 
lul meu, că iată, cel ce a făcut aşa ceva, cel ce a judecat, acela 
a fost judecat prin însăşi judecata aceea care a ieşit de pe lim- 
ba aceluia. Do mn ul a lăsat scris în carte ce să faci şi ce să nu 
faci tu, şi iată, ceea ce alegi, alegi de bunăvoie. Dacă vrei să 
ai înţelepciune, măcar de acum dacă vrei, atunci vei înţelege 
aceasta. Nimeni nu poate să-ţi facă nici un rău, şi dacă poate 
cineva, acela eşti numai tu, creştine, lată, aceasta este înţelep- 
ciunea care -ţi lipseşte ţie, şi nu vei putea să te dezvinovăţeşti, 
că-ţi va sta împotrivă această înţelepciune. 

Fii supusul lui Dumnezeu, copilul meu, că tu nu poţi fi 
altfel decât aşa, că aşa eşti chiar dacă tu nu poţi înţelege. 
Supune-te sub mâna cea tare a Domnului şi lasă-te lucrat, ca 
să-ţi dea Domnul apoi o întrebuinţare şi să-ţi dea cinste, co- 
pilul meu. Fii atent, mămică, fii atent, că trebuie să fii cu totul 
curat. Fii înţelept, de-acum, că pentru tine vei face aceasta. 
Lasă-te spre sfinţenie, că poporul meu va fi un popor supus, 
un popor ceresc şi veşnic. înfiripează-te, copilul meu, vino-ţi 
în fire, scoate din tine duhul lumii, ca să nu fii pentru moar- 
te. Fugi de lume, fugi de veninul lumii, fugi, mămică, fugi! 
Fugi de idoli şi te luptă cu ei şi sfărâmă-i fără milă, şi vei lua 
biruinţă bună şi vei lua plată de la Dumnezeu. Aruncă de la 
tine sminteala lumii, nu te mai uni cu stricăciunea din ea, că 
pentru lume se apropie sfârşitul, poporule al meu. 

Flai, mămică, hai cu mine, că tu trebuie să fii cu cerul, 
iar în cer nu este stricăciune. Vine cerul la tine, mămică, dar 
curăţeşte-te, fiindcă cerul este curat şi veşnic. Acesta este pă- 
mântul cel binecuvântat de Dumnezeu, care-L va primi pe 
Domnul acum când Se va arăta iar. Nu mai fi aşa de neprice- 
put, poporule al meu. Acesta este pământul făgăduinţei, şi ia- 
tă, Domnul alungă de pe el tot trupul cel stricat şi străin şi te 
aşează pe tine în acest pământ, poporule al meu. Mai e un 
ceas, şi aşa va fi cu acest pământ. învredniceşte-te, copilul 
meu, că să ştii, că va fi totul curat şi nou. Fii nou, poporule al 
meu, fii curat şi sfânt. Amin. Fii întru Dumnezeu şi fii cer, nu 
mai fi pământ, poporule al meu, nu mai fi! Sun din trâmbiţă 
şi îţi spun: nu mai fi pământ! Amin. Sun şi lucrez pe pământ 
ca să fac cer peste tot. Amin. Lucrez, poporule al meu, şi iată, 
fac un lucru nou. Aceasta este misiunea mea: să merg, şi roa- 
dă să aduc; să înviez, şi să suflu peste poporul meu. 

Iată încă o zi de înviere. Toţi cei care sunt azi în cer, au 
dorit să vadă una din zilele acestea şi n-au văzut, dar le văd 
acum, şi se bucură cei din cer. Bucură-te şi tu, poporule al 
meu, că nimeni până acum n-a avut parte de zile ca acestea. 
Bucură-te, şi iarăşi zic, bucură-te! Amin. 

Acum, pentru cetatea cu care am vorbit, cobor pace. 
Pace ţie, cetatea mea, Moldova mea, bucuria mea! Pace ţie! 
că de la tine am iubire, şi din tine am fii cu iubire. Pace şi 
plată de la Dumnezeu, duh de pace şi de înviere! 

Cetate a Moldovei, scrie şi tu această zi, că şi eu o 
scriu. E ziua ta de înviere. Moldova mea, cetatea mea! 

Tot trupul acestei cetăţi să învieze! 

Iată, suflu acum. Luaţi din duhul meu! Amin. 

Pace ţie, Israele! Amin, amin, amin. 

învăţături de viaţă sfântă. îndemn la pocăinţă. Proorocie despre 
învierea lumii. 

I ntră mama Gigi în cetatea Turbaţi; intră şi se aşea- 
ză la lucru; sună, şi intră, şi apoi lucrează. Amin. 
Duhurile Preasfintei Treimi Se odihnesc aici ca să va- 
dă cum lucrăm. Se scoală în picioare Tatăl ceresc şi binecu- 
vintează această cetate. Amin. Se scoală Tatăl şi grăieşte cu 
mine: 

inecuvântată să-ţi fie munca, Verginico, şi 
binecuvântat să-ţi fie rodul pântecelui tău, 
că al tău este acest popor, scumpa Mea. Tu ai suferit, tu l-ai 
născut, şi în dureri l-ai născut. Tu ai stat în faţa Mea pentru el, 
şi tu l-ai hrănit. Am sălăşluit întru tine vreme multă, Vergini- 
co. Măicuţa Fiului Meu nu ştie cum să-ţi mai mulţumească, 
pentru că tu ai fost aceea care ai fost cortul Duhului Fiului ei. 
Tu ai fost aceea care L-ai întâmpinat atunci când a venit ca să 
Se desăvârşească iar, şi iată, Se desăvârşeşte. Tu I-ai dat adă- 
post, scumpa Noastră, şi L-ai purtat cu dragoste ca să poată 
El vorbi încă o dată pe pământ. Măicuţa Lui îţi aduce laudă 
şi mulţumire, şi tot cerul te măreşte pe tine, fiică iubită. 
Bucură-te acum, că iată, suntem cu tine şi suflăm cu tine 
peste poporul tău, ca să învieze acest popor şi să intre întru 
mărire. Pentru tine, tată, vom lua buretele şi vom şterge pă- 
catele lui şi îl vom învia ca să fii cu el, că tu nu poţi fără el, 
Verginico, nu poţi, tată, că tu ai iubire multă pentru acest 
popor. Binecuvântată să-ţi fie lucrarea şi aici, şi binecuvântaţi 
să fie servii tăi, trimişii tăi. Amin. 

F ace vouă, copilaşii mei! Mama Gigi vă adu- 
ce pace. Pace peste tot poporul meu! Pace 

şi înviere! Amin. 

Ridicaţi porţile, mămică, să intre împărăţia lui Dumne- 
zeu în voi, copiii mei. în voi să nu mai fie altceva decât îm- 
părăţia lui Dumnezeu. Amin, amin zic vouă, împărăţia lui 
Dumnezeu este, şi va fi, şi se va vedea, şi se va desăvârşi. Ma- 
ma Gigi vă aduce această veste bună şi vă aduce înviere su- 
fletelor voastre. Aceasta este vremea să se ridice poporul 
meu, să se ridice şi să creadă lui Dumnezeu, căci Domnul lu- 
crează azi minune mare, lucrează ca să Se desăvârşească şi 
să-Şi arate împărăţia. 

Poporule al meu, nu pot avea pace fără tine. Cât e cerul 
de frumos şi de slăvit, câtă cântare de slavă şi câtă fericire 
este în cer, eu nu pot să mă liniştesc, eu sunt cu suspin fără 
tine, eu plâng după tine şi pribegesc pe urma ta, poporule al 
meu. Eu n-am să-mi capăt pacea până nu te voi răscumpăra, 
şi iată, dau la o parte toată odihna, toată slava şi umblu suspi- 
nând până voi termina să te strâng, şi n-am să-L las pe Dom- 
nul să înceapă curăţenia pe pământul acesta până nu voi ter- 
mina de cules, până nu te voi trezi ca să te am viu, poporule 
al meu. Mă port din loc în loc cu grabă mare. Bat la porţi şi 
strig să mi se deschidă ca să intru peste tot, şi să suflu peste 
tine, copilul meu, ca să prinzi viaţă. Trec din cetate în cetate 
şi cercetez peste tot, şi duhul meu pătrunde şi vădeşte tot. O, 
şi câte rane găsesc şi câtă necredinţă şi câtă neprimire găsesc, 
poporule al meu! N-am avut unde să-mi găsesc un adăpost ca 
să pot striga la tine, mămică. N-am găsit, că nimeni nu m-a 
aşteptat să vin. Am găsit aceşti copii cu care mă ajut şi pe care 
i-am trimis să-mi împartă strigătul şi să-mi semene cuvintele 
mele pe unde eu îi trimit, şi ei n-au zis nu, n-au zis că nu vor 

merge sau că nu vor putea, n-au zis că le este greu şi n-au pre- 
getat, pentru că şi ei te iubesc pe tine, poporule al meu, că 
dacă nu te-ar iubi n-ar merge cu mine. Eu sunt cu ei. Eu sunt, 
şi nu ei. Nu pe ei îi primiţi, ci pe mine, mămică. Am durere 
mare pentru cei care cârtesc împotriva lor, dar iată, eu n-am 
găsit pe alţii cu care să mă ajut, şi i-am trimis pe ei să-mi 
împartă solia, dar prin unele cetăţi găsesc dispreţ aceşti copii. 
O, şi cine nu-i iubeşte pe ei, pe mine nu mă iubeşte, mămică, 
dar aceia vor suspina în curând aşa cum suspin eu acum, că 
eu suspin în ei, şi eu am zis ca aceştia să nu fie ca oile în 
mijlocul lupilor, şi am zis să fie trimişii mei şi să merg cu ei 
până îmi voi sfârşi misiunea ca să aşez înviere bună peste 
acest popor. 

Fericiţi vor fi, şi răsplătiţi vor fi aceia care deschid tri- 
mişilor mei şi care ascultă cuvintele acestei cărţi, căci cartea 
care se scrie acum este cartea învierii, dar vai aceluia care dă 
la o parte cuvintele acestei cărţi, căci cartea aceasta va sta pe 
masă şi va mărturisi pentru tine sau împotriva ta, poporule al 
meu. lată, întocmesc carte cu trimitere pentru fiecare cetate, 
şi cartea aceasta te va judeca dacă nu vei crede cuvintele 
acestei cărţi. Să-ţi fie pentru înviere, şi nu spre judecată 
această carte, poporul meu. 

Vorbesc cu tine, cetatea mea de aici. Iată, scriu carte 
pentru tine, şi dacă te vei ridica şi vei crede, dacă vei învia, 
copilul meu, vei fi trecut în carte şi vei fi pecetluit cu pecetea 
Dumnezeului Cel viu, şi fericit vei fi, că vei fi găsit scris în 
cartea învierii şi vei scăpa în ziua aceea. O, ziua aceea e la 
uşă. Ridică-te spre ea, poporule al meu. Ieşi în întâmpinarea 
ei cu glas de bucurie. Pentru aceea m-am ridicat eu, ca să te 
vestesc pe tine că vine slava lui Dumnezeu spre tine. Vino şi 
tu spre ea şi găteşte-te pentru această zi, că nu oricine va avea 
trecerea pe care o ai tu, poporule al meu, popor iubit de Dum- 
nezeu, că se va îmbulzi lumea şi se va ruga de tine să-i dai nu- 
mele tău, dar numele tău este de la Dumnezeu, şi nu de la 
tine, copilul meu. Şi va trebui să împărţi înţelepciune şi să 
mărturiseşti cum ai căpătat tu acest nume, cu ce l-ai căpătat şi 
ce ai dat ca să primeşti acest nume, dar fii atent: ceea ce va 
trebui să spui, aceea va trebui să faci, şi dacă n-ai făcut până 
acum, nu se mai poate de acum tot aşa. De acum încolo în 
casa ta să nu mai fie altă trăire decât trăirea lui Dumnezeu. în 
viaţa ta să nu se mai vadă altceva decât viaţa lui Dumnezeu, 
iar pe calea ta să nu mai mergi cu nimeni decât cu Domnul, 
copilul meu. Să nu mai mergi cu lumea, fiule, să nu mai mergi 
cu ea şi să n-o mai iubeşti cu nimic, că vine sfârşit pentru 
această lume, şi nu va mai trăi lumea pe acest pământ, căci cel 
ce va trăi după aceea, acela nu va mai fi lume, şi va fi ca şi 
tine, copilul meu. Cercetează-te bine, măi creştine, cercetează 
tot adâncul tău şi aşează-L bine pe Dumnezeu înăuntrul tău, că 
dacă El va trăi şi va împărăţi în tine, atunci va vedea lumea pe 
Dumnezeu la tine şi se va îmbulzi ca să poarte numele tău. 

Poporule al meu, dacă tu nu te vei cerceta bine şi dacă 
nu vei fi apoi viu şi curat, să ştii, altfel nu vei putea rămâne, 
mămică. Dumnezeu nu poate trece peste cele scrise oricine ai 
fi tu, creştine. Şi dacă eşti cine eşti, apoi pune -te bine cu 
Dumnezeu, că Dumnezeu trebuie să fie adevărat la tine. 
Dumnezeu n-a făcut niciodată ce faci tu, şi de aceea este ade- 
vărat Domnul. Tu ai amestecat mereu lumina cu întunericul şi 
adevărul cu minciuna. Tu ai aşezat mereu moarte peste viaţa 
pe care a pus-o Domnul peste tine, pentru că tu ai păcătuit 
mereu, creştine, şi mai păcătuieşti şi acum. Am venit să-ţi 
spun că şi acum păcătuieşti. Am venit să-ţi spun să te opreşti, 
copilul meu, şi să nu mai trăieşti tu de acum. Lasă-L pe Dom- 


nul de-acum să trăiască în tine, că Domnul este fără de păcat, 
poporule al meu, şi este viaţă Do mn ul. Deschide cartea învă- 
ţăturii, dar să n-o înţelegi ca tine, şi înţelege-o ca Dumnezeu. 
Să n-o înţelegi după placul tău sau după pântecele tău sau 
după slobozenia ta. Citeşte în ea aşa cum se citeşte în vremea 
de astăzi şi fii înţelept ca să vezi că scrie în ea despre vremea 
aceasta. Fii înţelept, măi Israele, că de la tine se va cere şi mai 
mult, pentru că tu ai mâncat multă vreme hrană din cer, şi cu 
tine a stat Domnul de vorbă mai mult decât cu poporul cel de 
la început, şi te-a condus şi te-a ridicat treaptă cu treaptă şi 
te-a luat cu uşorul până ce ţi-a descoperit totul, ca să fii astăzi 
înţelept şi să fii credincios pentru împlinirile din vremea 
aceasta. O, şi când văd cât eşti de mititel, măi Israele, că n-ai 
şi tu putere să învingi răul din tine! N-ai, că tu n-ai vrut să 
lucrezi după legea lui Dumnezeu, şi ai lucrat după legea pân- 
tecelui şi a voii tale. Nu te supăra, mămică, pe mine, şi să nu 
faci ca poporul acela care L-a omorât pe Domnul pentru că-i 
vădea fărădelegea. Eu vorbesc aşa cu tine ca să nu te las să 
pieri, ca să nu rămâi rob păcatului şi pântecelui tău, că dacă 
rămâi rob acestora, nu pot să mă duc cu tine în faţa lui 
Dumnezeu, că acolo ne vom lovi de legea cea dreaptă şi nu 
vom fi primiţi. întoarce-te, mămică, la legea cea vie şi nu te 
mai înşela, măi creştine, că altfel nu ai trecere oricine ai fi tu. 

O, neamurile mele cele după trup, nu pot face nimic 
pentru voi dacă nu veţi intra pe uşă, mămică. Domnul este 
uşa, măi creştine. De aceea a venit El atunci şi a luat trup ca 
şi tine, ca să nu te poţi dezvinovăţi că n-ai putut să fii aşa cum 
se cere să fie cei care vor intra la masă cu Domnul. Tu vrei să 
fii vădit şi să fii ruşinat, copilul meu? Sau vrei să fii vrednic 
ca să intri fără sfială la masă? Dacă vrei să fii vrednic să intri, 
învredniceşte-te de-acum, că mult timp nu mai ai până atunci. 
E ceasul cel din urmă; pregăteşte-te, mămică! Am ieşit în în- 
tâmpinarea ta ca să te ajut. 

Sfânta Treime coboară peste voi întreită putere, dar lă- 
saţi- vă lucraţi, copiii mei. Nu vă mai înşelaţi de-acum. Dom- 
nul Şi-a sfârşit aşteptarea şi vine să Se slăvească. Fiţi credin- 
cioşi aşa cum a fost casa lui Noe care a crezut cele spuse de 
Domnul şi şi-a pregătit salvare. Pregăteşte-ţi-o şi tu, şi crede 
lui Dumnezeu, de-acum, căci prin credinţa ta va lucra Dom- 
nul pentru tine. Primeşte-mă, copilul meu, că vreau să te ajut, 
mămică. Am putere să te ajut, dar nu am loc la tine dacă nu 
ai credinţă, poporule al meu. Uită-te bine la cei ce n-au avut 
credinţă pe timpul Domnului, că au rămas tot cum au fost, dar 
prin cei credincioşi a lucrat Domnul minuni. Credinţa lor lu- 
cra minuni, poporule al meu. Ai văzut ce a răspuns Do mn ul 
celor ce au venit să-L ispitească atunci când L-au întrebat cu 
ce putere face El minuni, şi Domnul le-a vădit făţărnicia, căci 
i-a întrebat dacă ştiu de unde este botezul lui Ioan, şi ei au 
spus că nu ştiu, şi atunci ei au auzit de la Domnul: «Nici Eu 
nu vă spun vouă cu ce putere fac minuni». O, de ce, măi copii, 
a făcut aşa cu ei? Pentru ca să rămână pildă că El nu lucrează 
decât cu cei ce au credinţă în El, cu cei ce nu-L ispitesc pe El. 
Aceia care L-au întrebat aşa, nu aveau credinţă în El, şi au 
vrut doar să îl ispitească, dar Do mn ul nu Se lasă ispitit. Ai 
grijă, măi creştine, şi tu asupra ta, şi niciodată să nu te gân- 
deşti să-L încerci pe Dumnezeu, căci Domnul îşi va întoarce 
faţa de la necurăţia ta. Iată, fericiţi veţi fi voi dacă veţi avea 
inima curată, căci unii ca aceştia îl vor vedea pe Dumnezeu. 

Poporule al meu, îţi mai aduci tu aminte de mine? Eu 
sunt aceea prin care te-a hrănit Domnul multă vreme cu cu- 
vânt din cer. Ia spune tu dacă ştii să răspunzi, a vorbit Dom- 
nul cu tine atunci? Ai crezut tu când vorbea Domnul cu tine, 

măi creştine? Mai crezi tu în Dumnezeu? Dar eu vreau să în- 
ţelegi de ce te întreb aşa, căci Domnul a vorbit cu tine şi ţi-a 
spus să fii cu El până la sfârşit. De aceea te întreb eu aşa. 

Vreau să-ţi aduc aminte de Domnul, poporule al meu, 
şi de mine care m-ai cunoscut odată, că eu m-am dus la 
Dumnezeu, şi m-am dus ca să pot veni înapoi acum la tine. la 
spune-mi tu, când te rogi la un sfânt care a fost pe pământ şi 
care acum este în cer, crezi tu când te rogi lui? crezi că te 
ajută? Şi dacă crezi că te poate ajuta, crezi că este viu? Crezi, 
ştiu, că dacă n-ai crede n-ai sărbători ziua aceea a sfântului. 

Poporule al meu, ia adu-ţi tu aminte câtă vreme S-a fo- 
losit de mine Dumnezeu şi cât ai mâncat tu hrană din cer prin 
gura mea aşa cum îşi hrăneşte o păsărică puii de ia mâncarea 
în cioc şi le-o dă lor. Aşa m-a folosit pe mine Dumnezeu ca 
să te hrănească pe tine, măi Israele, ca să te înveţe calea vie- 
ţii şi ca să-ţi spună ţie despre vremea aceasta, şi te-a învăţat 
s-o aştepţi, poporule al meu, te-a învăţat să crezi că vorbeşti 
cu Dumnezeu şi te-a întrebat dacă crezi, şi tu ai răspuns „Da “ 
lui Dumnezeu, măi copilul meu, şi de aceea eşti trecut la 
Domnul că eşti copil al acestei lucrări. Eşti trecut la numără- 
toarea aceasta, eşti copilul meu, eşti ucenicul meu, că Dom- 
nul aşa are scris, că tu eşti poporul meu, şi iată, acum te cere 
Do mn ul de la mine, mămică. Ai pecetea mea pe tine, copilul 
meu, şi nu te primeşte Dumnezeu fără mine. 

împacă-te cu mine, poporule al meu, şi crede tu că eu 
sunt vie şi că te pot face viu ca şi pe mine, că tu ai o soartă 
aparte, măi creştine. Soarta ta este să nu mai treci prin moarte, 
copilul meu. Ai văzut tu ce scrie în cartea lui Dumnezeu, «că 
trâmbiţa va suna, şi morţii vor învia, iar voi vă veţi schim- 
ba»! Ai văzut? Aşa scrie, lată, se împlineşte Scriptura aceasta 
sub ochii tăi. Eu sunt trâmbiţa cu care sună Domnul. Eu sunt, 
pentru că aşa este scris, şi pentru că aşa ţi-a spus şi ţie Dom- 
nul, dar tu ai uitat, copilul meu. Şi iată că şi morţii aud glasul 
trâmbiţei, dar tu nici asta nu ştii că aud şi cei din morminte 
glasul trâmbiţei; aud, şi înviază morţii. O, că-mi suspină du- 
hul meu, că şi tu eşti mort, poporule al meu. Eşti aproape 
mort, şi eu am venit să suflu peste tine, să sun din trâmbiţă ca 
să înviezi. Va învia în curând şi lumea cea necredincioasă şi 
stricată, fiindcă este scris că va veni sfârşitul lumii, poporule 
al meu. Va muri lumea din tine, creştine, va muri duhul lumii 
şi multă lume se va lumina şi va fi cu Dumnezeu şi va fi ca 
tine, copilul meu. lată cum va trebui să fii de-acum, că va 
trebui să fii viu şi să nu mai fie lume în tine. Va trebui să te 
schimbi, pentru că aşa scrie în carte, că «trâmbiţa va suna, şi 
morţii vor învia, iar voi vă veţi schimba», lată, copiii mei, voi 
vă veţi schimba într-o clipă la glasul trâmbiţei. Nici nu se 
poate altfel, căci într-o clipă trebuie să vă lăsaţi schimbaţi. 

Iată şi clipa ta, cetatea mea de aici. Schimbă-te, mămi- 
că. Fă-te trup ceresc şi nu mai fi pământ. Lasă-te spre această 
înviere, poporule al meu. Leapădă de la tine duhul lumii şi 
viaţa lumii, că pentru lume vine sfârşitul, aşa este scris. Sfâr- 
şeşte, copilul meu, cu lumea. Omoară lumea cea din tine, că 
dacă nu vei face aşa, te vei sfârşi şi tu cu tot cu lumea din tine. 
Nu se mai poate să fii cum ai fost, şi trebuie să fii curat şi cu 
inima şi cu trupul; trebuie cu toată trăirea ta. Eu de aceea m-am 
ridicat, ca să-ţi aduc această veste, să-ţi amintesc de Scriptura 
aceea care zice «că trâmbiţa va suna, şi morţii vor învia, iar 
voi vă veţi schimba într-o clipă». 

Poporule al meu, îmbracă-te întru nestricăciune, 
schimbă-ţi haina vieţii într-o clipă, că iată ce soartă ai. Nu mai 
fă ca pe vremea lui Noe, că vine mânia, creştine, şi să nu te 
găsească mâncând şi bând şi în s urându-te sau măritându-te. 


Vai de tine dacă rămâi lume, că lumea a ajuns la sfârşit. Nu 
mai munci numai pentru cele ce vor trece în curând. Ce ai să 
faci tu cu câte ţi-ai agonisit? Şi ce vei face tu acum dacă şi de 
acum încolo te vei înşela să-ţi pierzi toată vremea cu cele tre- 
cătoare, ce faci, copilul meu, că iată, ai părăsit pe Dumnezeu 
şi ai îngheţat în drum, ai îngheţat de tot. Am venit să suflu 
peste tine ca să te încălzesc şi să te dezgheţ, ca să înviezi, 
creştine, că dacă vei învia, atunci vei şti ce ai de făcut. Va tre- 
bui să-ţi pară rău de vremea necunoştinţei tale. Va trebui să te 
rogi lui Dumnezeu, mămică. Va trebui să te împaci cu tot ce- 
rul şi va trebui să mănânci aşa cum te-a învăţat Domnul. Nu 
e greu, mămică, dar te-ai învăţat tu departe de Domnul, că eşti 
departe de Domnul, poporule al meu. 

Trăieşte, măi creştine, de acum încolo ca şi cum L-ai 
vedea pe Domnul venind. Veghează cu credinţă şi cu dragos- 
te, dar veghează bine şi veghează mereu, că vremea este la 
uşă, poporule al meu, şi dacă veghezi, veghează cu toată casa 
ta, şi să vegheze cu tine şi copiii tăi, că dacă ei vor umbla pe 
calea lor fără de Dumnezeu, vor fi vădiţi şi vor fi atinşi de 
unealta de nimicire care vine în urma mea. Să nu creadă co- 
piii tăi, creştine, că dacă tu nu-i vezi nu-i vede nici Dumne- 
zeu. O, Domnul nu Se lasă înşelat, măi copii, că iată, copiii 
voştri nu se mai cunosc că sunt cu Dumnezeu, nu mai sunt cu 
Dumnezeu copiii voştri. Şi iată, vă aduc ştire dureroasă, şi e 
de plâns ceea ce vă aduc de ştire, măi copii. Am venit să vă 
spun, ca să puteţi repara. Eu vă ajut să reparaţi, dar fără voi 
eu nu pot. Este scris în cartea cea de sus, este scris de copiii 
voştri că înşeală pe Dumnezeu şi că vă înşeală şi pe voi. Plâng 
îngeraşii cei păzitori ai copiilor voştri, căci îngerii cei răi se 
fălesc împotriva îngeraşilor lor cei păzitori. îngerii cei răi văd 
mereu faţa lui Dumnezeu, că se duc cu învinuiri asupra copii- 
lor voştri şi nu mai termină de scris împotriva lor. îngeraşii 
cei păzitori ai copiilor voştri nu mai văd faţa lui Dumnezeu, 
că nu au ce duce despre ei la Dumnezeu ca să meargă la scau- 
nul slavei cereşti îngeraşii lor păzitori. Copiii voştri nu se 
deosebesc de lume. Ce facem noi cu ei, mămică? Mă sfătu- 
iesc şi eu cu voi, ce să facem cu ei? Lor le este ruşine cu 
Dumnezeu, că zic că râde lumea de ei dacă ar arăta la lume 
că ei sunt cu Dumnezeu. Se îmbracă şi ei cum se îmbracă lu- 
mea şi nu-i mai cunosc din lume. Mănâncă şi ei cum mănâncă 
lumea, se duc unde se duce lumea, se însoară şi se mărită cu 
fiii lumii, cu morţii, măi copii, căci cei din lume sunt morţi, 
că n-au pe Dumnezeu, şi în lume este moarte şi pieire şi pă- 
cat. Este scris în cer mărturie împotriva lor şi n-am avut în- 
drăzneală să-I cer Domnului să şteargă cele scrise de îngerii 
lor cei răi, că eu ştiam că mă fac de ruşine la Domnul, fiindcă 
ei fac mereu păcate şi iar se umplea cartea judecăţii împotriva 
lor. Ce facem cu ei, măi mămică? Eu vreau să mă duc şi să 
îndrăznesc la Domnul pentru ei, dar nu vreau să fiu dată de 
ruşine, că trebuie să aduc de aici act de hotărâre, act de pocă- 
inţă şi de împăcare cu Dumnezeu. 

De aceea, iată, vorbesc cu voi acum, copii ai acestei 
cetăţi, copii ai acestor părinţi. Vă întreabă şi pe voi mămica 
Gigi, năşica Gigi. Ce este de făcut cu voi, măi copii? Voi tre- 
buie să răspundeţi. Nimeni în locul vostru nu poate răspunde. 
Eu nici atât nu pot, că la Domnul nu se intră după nume sau 
după neam. Vreau să cer la Domnul să scoată din cartea jude- 
căţii numele vostru. Vreau să vă salvez, mămică. Vreau să vă 
pun pe creştet pecetea Dumnezeului Cel viu. Nu veţi mai ră- 
mâne, mămică, dacă nu vă împăcaţi cu Dumnezeu, că aceasta 
înseamnă să vă împăcaţi cu Dumnezeu: să ieşiţi din ale lumii, 
să fiţi curaţi, să fiţi creştini, să-L vadă lumea pe Dumnezeu în 

voi şi cu voi, să vă rugaţi şi să-I slujiţi lui Dumnezeu, măi 
copii, şi să nu mai trăiţi voi, şi să trăiască Domnul în voi, că 
Do mn ul este fără de păcat. A venit libertatea cu Dumnezeu! 
lată ce mare dar! De ce nu vă folosiţi de el? De ce, mămică, 
vă este vouă ruşine cu Dumnezeu? De ce vreţi să pieriţi? Cine 
nu este acum cu Dumnezeu, acela nu rămâne, mămică, şi nu 
pot să mă liniştesc când văd şi ştiu că vă este pregătită jude- 
cata. Cum voi putea purta eu această durere? Dar cum o veţi 
putea voi purta? 

Copiii mei, iată de ce am venit la voi. Daţi-mi mâna, 
mămică, fugiţi din calea morţii. Am venit să văd hotărârea 
voastră. Eu pot să vă ajut, eu am trecere mare, măi copii, dar 
să vedem dacă vreţi să vă ajut. Trebuie să stau împotriva celor 
scrise în cartea judecăţii, dar trebuie să pun în locul lor cuvân- 
tul vostru. Voi trebuie în clipa aceasta să vă ridicaţi şi numai 
cu un cuvânt să-i ruşinaţi pe îngerii cei răi şi să-i doborâţi de 
la faţa Domnului. Ridicaţi-vă, mămică, şi daţi mâna din nou 
îngeraşilor voştri cei păzitori şi rugaţi-i să vă umple de putere 
ca să înviaţi întru Dumnezeu, şi apoi să fiţi o minune nouă, 
copiii mei, că voi ai mei trebuie să fiţi. Cine, care copii de pe 
pământ vor fi ca voi atunci când veţi fi învăluiţi de slavă şi de 
cântec de sărbătoare? Cine nu vă va ferici pe voi atunci? 

Hai să vedem ce duc eu de la voi ca să pun în locul ce- 
lor scrise. Vă împăcaţi, mămică, cu Dumnezeu? Alegeţi voi 
lumina? Părăsiţi voi calea morţii? Vreţi cu mine, mămică? 
Spuneţi da, sau spuneţi nu; spuneţi ce alegeţi. Nimeni nu 
poate răspunde în locul vostru. Voi, mămică. Dacă vreţi să fiţi 
copiii slavei, dacă veţi zice da, vom încheia de lucrat aici şi 
mă duc, mămică, cu cuvântul vostru şi vă trec fii ai învierii şi 
vă pecetluiesc cu pecetea Dumnezeului Cel viu, copilaşii mei. 
Dar ca să vă mai murdăriţi apoi cu duhul lumii şi al despăr- 
ţirii de Dumnezeu, nu se mai poate, şi nu s-ar mai găsi nimic 
care să-L mai facă pe Domnul să vă recunoască. Nu mai este 
ca până acum, nu mai e vremea milei. E vremea biruinţei, e 
vremea gloriei lui Dumnezeu. 

Hai, copiii mei! Hai şi părinţii, hai şi copiii, hai să fim 
ai învierii, să ne lăsăm spre înviere şi să fim scrişi în cartea 
învierii. Nimeni apoi nu te mai poate şterge din cartea aceas- 
ta în afară de tine, dar fii viteaz, poporule al meu. Tu eşti 
poporul cel ales, dar fii credincios cuvintelor lui Dumnezeu. 
Fericiţi veţi fi voi, cei credincioşi, căci prin credinţa voastră 
se vor săvârşi minuni mai mari ca la început. învredniciţi-vă 
să vă apropiaţi ca să mâncaţi din pomul vieţii, ca să fiţi vii pe 
veci. Amin. Iubiţi-vă unii pe alţii, că a voastră este împărăţia 
iubirii. Amin. Iubiţi pe Dumnezeu, copiii mei. Amin, amin zic 
vouă, toate se vor sfârşi, dar Dumnezeu şi cu poporul Său Se 
va arăta în lume şi lumea va învia şi se va bucura. Amin. 

Pace vouă, acum! Pace, mămică! Cel ce nu se va naşte 
din cer nu va fi cu cerul. Cel ce se ridică acum, nu va mai 
muri, căci moartea va fi înghiţită de biruinţa din vremea 
aceasta. 

Duhul meu este deasupra şi vă priveşte. Iată, suflu 
peste voi acum. Luaţi din duhul meu, ca să fiţi un duh cu mine 
şi să fim una pe veci. 

Pace, şi ridică-te, cetatea mea de aici! Pace şi înviere, 
pace şi sărbătoare! Scrie şi tu, că şi eu scriu ziua aceasta. E 
ziua ta de înviere. Amin. Duhul Sfânt al Sfintei Treimi să vă 
facă vii. Pace vouă, copilaşii mei! 

Pace ţie, Israele! Amin, amin, amin. 

Trâmbiţarea sfintei Virginia peste creştinii din cetatea 
Micşuneşti-Ilfov 

îndemn la trezire, ridicare şi înviere. 


M ai facem un popas, copiii mei. Mama Gigi in- 
tră în cetatea Micşuneşti. 

Pace vouă, celor din această cetate! Pace şi înviere! 
Amin. Duhurile Preasfmtei Treimi sunt şi aici cu privirea, 
pentru că şi aici este de lucru mai cu putere. Sfânta Treime Se 
ridică şi binecuvintează şi lucrul de aici. 

Doamne Savaot, eşti Tatăl lor. Spune-i şi Tu acestei 
cetăţi, spune-i să se ridice. 

L e spun, Verginico. Iată, tată, vorbesc cu po- 
porul tău, să-l fac să te asculte, Verginico. 
Copiii Mei, vorbeşte Domnul Savaot cu voi. Nu fiţi ca 
Toma necredinciosul, că mai fericit va fi cel care crede până 
nu vede, căci Toma a dorit să-L pipăie pe Domnul, a dorit 
să-L vadă pe Domnul după înviere, că Toma aflase de vestea 
învierii. Ai aflat şi tu de vestea zilelor de înviere, dar tu ceri 
semn ca să crezi, aşa cum au cerut cei de pe vremea Domnu- 
lui, care au zis: «Dă-ne un semn!». Dar Domnul nu S-a lăsat 
ispitit, şi le-a răspuns în pilde ca să nu priceapă, fiindcă aceia 
au fost ispititori, au fost necredincioşi, că aşa a spus Domnul: 
«Lua-voi priceperea lor şi voi descoperi-o pruncilor». 

Copiii Mei, fiţi credincioşi cuvintelor acestui duh prin 
care am lucrat atâta vreme, prin care v-am hrănit atâta vreme, 
că sunteţi scrişi la Mine că aţi fost hrăniţi de la Mine prin 
guriţa ei. Voi fără ea nu puteţi veni la Mine. Eu nu voi trece 
peste ea, măi tată, căci fiecare va sta la rândul cetei sale aşa 
cum este scris în cartea Mea. Ea vă are în primire, şi din altă 
mână Eu nu vă primesc, tată. Eu nu voi trece peste cele aşe- 
zate aşa cum credeţi voi, şi pe ea o avem mare la cer, că ea 
este trâmbiţa cea care merge şi sună înainte de judecata cea 
mare. Am o mulţime de scule pe pământ, şi fiecare au câte o 
porţie de lucrat, dar aceasta este mare la Mine, şi are în pri- 
mire sigiliul vremii de apoi, pentru că ea a purtat în trupul ei 
Duhurile Preasfmtei Treimi, Care au vorbit cu tine, poporule 
creştin, şi Care vorbesc iarăşi, aşa cum este scris, «încă o 
dată, la popoare şi la limbi şi la împăraţi şi la neamuri». Im- 
păcaţi-vă cu ea, copiii Mei, că voi cu ea veţi veni la Mine. 
Amin, amin, amin. 


O Doamne Savaot, slavă şi mărire Ţie! Şi 
^ajută-mă până îmi voi vedea ridicat acest 

popor. 


Copii ai acestei cetăţi, vorbeşte mama Gigi cu voi. Hai 
să ne aşezăm şi să lucrăm ca să coborâm şi aici înviere, ca să 
facem şi aici trezire şi ridicare, şi să se ridice şi să învieze şi 
această cetate. Amin. 

Vezi tu, poporule al meu, cât îmi este mie de dor? Nu 
mi-e dor de slava cerească mai mult decât de tine. Nu pot sta 
eu acolo fără tine. Dacă tu ai o familie mare şi ai copii mulţi 
şi îi iubeşti, şi te duci departe de ei ca să câştigi şi să munceşti 
pentru pâinea lor, tu munceşti acolo tânjind după ei şi aştep- 
tând să te întorci. Aşa am aşteptat eu să mă trimită Do mn ul 
înapoi la tine, poporule al meu, şi parcă a fost o veşnicie de 
atunci şi până acum. 

Nu vreau slavă, nu vreau odihnă, nu vreau fericire fără 
tine, poporul meu iubit, că-mi aduc aminte de Moise când a 
zis: «Doamne, şterge-mă de la tine, dar nu lăsa să piară po- 
porul meu». Aşa a zis Moise, pentru că era plin de milă şi de 
iubire. îl supăra mereu poporul acela, dar el nu-L lăsa pe 

Domnul să vină cu pedeapsă, nu lăsa să piară de tot poporul. 
Eu însă am făcut şi mai mult, poporul meu, pentru că acum 
Domnul în vremea aceasta săvârşeşte minuni mai mari decât 
oricând, lată minune cu anevoie de crezut, lată, duhul cel ple- 
cat de pe pământ s-a întors înapoi şi lucrează. L-a trimis 
Do mn ul înapoi de unde a plecat. L-a trimis şi l-a pus să lu- 
creze înainte de acolo de unde a rămas. Am venit înapoi la 
tine, poporule al meu, pentru că Domnul nu-Şi calcă făgă- 
duinţele Sale şi nu trece peste cele scrise, căci în cartea 
acestei lucrări este scris că va lucra Domnul cu mine în aceste 
zile şi va ridica noroade multe spre înviere şi spre lumină. 

O, poporule al meu, dacă tu ai fi fost credincios acestei 
lucrări, ai fi înţeles toată taina lui Dumnezeu. Dar n-a fost 
credincios poporul meu, pentru că i-a fost greu să aleagă bine 
neghina din grâu şi s-a dus pe la alte mese care aveau mai cu 
slobozenie bucate puse pe masă. Poporul meu n-a vrut să 
poată mult cu Dumnezeu. A vrut să poată puţin, a vrut să aibă 
putere puţină ca nu cumva să fie puternic la înţelepciune. Şi 
dacă acest popor nu şi-a priceput menirea şi treapta pe care a 
fost aşezat, a umblat rătăcind din loc în loc, oprindu-se prin 
alte grădini, şi tot pribegind aşa, a rămas în urmă, că nu i-a 
plăcut urcuşul care ducea spre vârful înţelesurilor lui Dumne- 
zeu, spre treapta cea mai de sus, unde este cea mai mare apro- 
piere cu Dumnezeu. Aşa ai fost, creştine. Ai rămas în urmă, 
mămică, şi ai nimerit prin alte grădini şi ai rămas acolo, că 
n-ai mai vrut să mergi înainte, spre vârful muntelui. Şi când 
ai să vezi acum acest munte care se va ridica peste vârful 
munţilor, şi când ai să vezi noroadele curgând să vină să vadă 
slava care se va arăta în ochii tuturor, ce vei mai avea de spus, 
poporule al meu? Dacă ai fost odată al meu, şi dacă n-ai mai 
vrut să fii al meu şi te-ai înstrăinat de mine, fă şi tu ce a făcut 
fiul cel înstrăinat şi nu aştepta să păţeşti ce a păţit acela, că 
acela a avut timp de întoarcere, dar tu nu mai ai, copilul meu, 
pentru că se vede furtuna venind, şi uşa nu mai stă deschisă 
de acum. Şi dacă ai să rămâi pe afară ce putere vei avea în 
faţa acestei mânii? Nu vei avea putere şi nu vei găsi milă, 
pentru că eu am venit la tine şi ţi-am spus să intri înăuntru că 
vine furtuna şi se închide uşa pe dinăuntru. De aceea n-ai mai 
vrut tu să rămâi la această masă, şi a început să-ţi pară rău că 
ai venit aici, aşa cum îi părea rău poporului care a ieşit cu 
Moise din Egipt, că se gândea că era mâncare mai multă în 
Egipt şi bucate mai alese, şi a cârtit împotriva manei cereşti 
aşa cum au cârtit şi cei care s-au dus de la această masă ca să 
găsească alta mai cu slobozenie. Dar ce vor face aceia când 
se va vedea pe creştetul lor semnul pe care l-au primit de aici? 

Iată de ce am venit şi de ce te-am rugat să vii să ne în- 
tâlnim, popor al acestei cetăţi. Ai mâncat de la masa aceasta, 
şi când ai mâncat ai fost scris la numărătoarea aceasta, şi 
acum am cu mine schiţa, am numele tău înscris în schiţa aces- 
tei cetăţi. Fericiţi vor fi aceia care vor fi găsiţi scrişi la numă- 
rătoarea acestui popor. Fericiţi şi iar fericiţi, de două ori feri- 
ciţi vor fi aceia care nu vor fi şterşi din această numărătoare 
şi vor crede şi se vor ridica acum. 

Am venit în această cetate ca să trezesc acest popor şi 
să-i spun să aleagă neghina din grâu. Am spus mereu, mămi- 
că, să alegi neghina din grâu, dar tu n-ai luat aminte, copilul 
meu, şi ţi-a plăcut să stai amestecat ca omul care merge pe 
două cărări. Şi iată că te faci vinovat faţă de Dumnezeu, că 
Domnul ţi-a spus că nu poţi şi cu El şi cu diavolul. Ţi-a spus 
să fii lumină, dar nu să amesteci întunericul cu lumina. Şi 
acum mai e un crâmpei de timp când mai poţi alege neghina 
ca s-o arunci deoparte, copilul meu. Pune-te la punct, de-acum. 


Un pas mai ai, dar poţi câştiga tot ce ai pierdut până acum. Fii 
grâu curat, ca să fii pus în hambar curat. Fii curat, poporule al 
meu, că nimic necurat nu va intra cu Dumnezeu. în curând se 
va vădi făţărnicia celor care au vorbit despre Dumnezeu, dar 
nu L-au purtat întru sfinţenie pe Domnul, căci nu cei ce zic: 
„Doamne, Doamne! “ vor fi vrednici să intre cu Dumnezeu, 
ci acei care L-au arătat pe Domnul în ei, aceia vor fi arătaţi cu 
putere, căci puterea lui Dumnezeu va lucra cu ei. 

Poporule al meu, nu te mai amesteca cu păcatul, nu-1 
mai lăsa să te biruie, că pieri, copilul meu, dacă de acum mai 
laşi pe tine stricăciune. Nu vreau să pieriţi, mămică, şi de 
aceea vin şi vă spun, căci cel ce nu se lasă spre înviere acum, 
va fi secerat de furtuna care se stârneşte de la Dumnezeu pes- 
te fiii neascultării. De ce, măi creştine, să rămân fără tine? Şi 
tu ce-ai să faci dacă nu vrei acum cu mine? încotro zici că vei 
lua-o? Că n-ai să poţi, copilul meu, să te ascunzi nicăieri, că 
dacă te vei ascunde în lume, soarta ta va fi sigură, că lumea a 
ajuns la sfârşit, poporule al meu, că al meu eşti oricât îţi vine 
de greu să crezi. Ascunde-te în braţul meu, creştine, că iată 
misiunea mea. Sunt cu tot cerul în ajutorul tău. Lasă-te ajutat, 
că eu ştiu că n-ai putere singur, ştiu, şi de aceea m-a trimis 
Domnul la tine, că la Dumnezeu nimic nu este cu neputinţă. 
Ce n-a făcut Dumnezeu pentru făptura Sa, măi creştine? Tu 
nu trebuia, mămică, să fii aşa de neînţelept, căci Duhul lui 
Dumnezeu te-a umbrit mereu pe tine şi tu n-ai avut loc priel- 
nic în inima ta ca să lucrezi cu Duhul lui Dumnezeu. N-ai 
avut loc din pricina celor străine de Dumnezeu, pe care le 
aveai în tine. în loc să te fi ridicat treaptă cu treaptă până în 
vârf ca să-L cunoşti şi să-L porţi pe Dumnezeu, tu n-ai făcut 
aşa, copilul meu, şi nu s-a mai găsit nimeni ca să-ţi repare 
viaţa ta abătută, că nimănui nu i-a fost milă de tine. Dar nici 
tu, copilul meu, n-ai căutat să te gândeşti la tine, n-ai vrut să 
crezi că va trebui să se împlinească toate cuvintele lui Dum- 
nezeu ca să te ridici spre Dumnezeu şi să te fi găsit vremea 
aceasta mai pregătit, mai împlinit şi mai credincios. Acum 
iată, a venit vremea despre care-ţi spunea ţie Domnul că va 
veni, şi tu nu eşti împăcat cu Dumnezeu. încă mai ai un pic 
de timp, şi dacă eşti măcar acum cu frică, te vei ridica, te vei 
spăla numaidecât, te vei îmbrăca frumos, că uite ce am făcut. 
Sunt aici să-ţi văd hotărârea şi să te ajut dacă te scoli din 
necunoştinţă, dacă te scoli din necredinţă. Lucrează fapte de 
credinţă şi fă şi tu ce a făcut Lot ca să ieşi şi să fugi din calea 
morţii, că eşti poporul lui Dumnezeu, şi în carte scrie despre 
tine, copilul meu, şi scrie despre mine, măi mămică. N-are 
cine te ajuta dacă n-ai să mă laşi să pun eu peste tine credinţă 
ca să trăieşti de acum prin credinţă. Scoate cartea lui Dumne- 
zeu pe masa ta şi învaţă după ea, că în ea scrie care este grâul 
şi care este neghina. Pune mâna şi fă această despărţire şi nu 
mai îngădui în grâul tău nici un fir de neghină, ca să fii curat, 
mămică, şi să poţi merge cu mine, că nu se poate să bei şi pa- 
harul lui Dumnezeu, şi pe cel al demonilor. învaţă-te să-L 
cunoşti pe Dumnezeu, învaţă-ţi şi copiii şi spălaţi-vă viaţa în 
acest vas curat, în această lucrare şi nu te mai murdări apoi, 
că tu trebuie să crezi acum că nu mai este timp să mai fii cum 
ai fost. Lasă-te sub ocrotire, că moartea stă cu gura deschisă 
ca să te înghită. Fie-ţi milă de copiii tăi, să nu-i laşi să ţi-i 
înghită moartea, că moartea-i lângă ei la orice pas. 

Lăsaţi-vă pecetluiţi, fiilor, că iată, sunt în mână cu pe- 
cetea Dumnezeului Cel viu. Dacă vei avea-o pe tine, Dumne- 
zeu va fi cu tine, copilul meu, aşa cum a fost cu cei trei tineri 
care au fost băgaţi în cuptor ca să ardă şi să moară, şi ai văzut 
că dacă L-au avut pe Dumnezeu nu s-a atins focul de ei şi au 

ieşit nevătămaţi. Aşa este lumea pentru tine, mămică, este foc 
mistuitor, dar dacă vei avea pe tine semnul lui Dumnezeu vei 
trece prin foc şi nu vei fi atins. Ce să-ţi fac, mămică, dacă n-ai 
vrut să te gândeşti la tine ca să fi fost acum gata pregătit? 

Trezeşte-ţi dragostea, copilul meu, şi lucrează cu dra- 
goste acum. Foloseşte-te de fiecare clipă, că dacă te scoli 
acum cu dragoste, numaidecât te vei ridica pe picioare şi vei 
prinde vlagă şi te vei găti, căci dragostea îţi va acoperi ţie pă- 
catele, şi ea nu va cădea de la faţa Domnului. Dacă vrei să te 
scoli, poporule al meu, aceasta să-ţi fie calea: dragostea, mă- 
mică, dragostea de mântuire, dragostea de cer şi de slava care 
se va arăta. Să nu ispiteşti pe Dumnezeu, să nu pizmuieşti, să 
nu te trufeşti, să nu te mânii. Să ierţi, copilul meu, că ai şi tu 
nevoie de iertare şi de vindecare. Fii copil al dragostei, căci 
cu ea nu poţi cădea niciodată. Taina lui Dumnezeu va ieşi la 
iveală în curând, şi va trebui să Se vadă Domnul la tine şi cu 
tine, poporule al meu, ca să meargă lumea după Dumnezeu 
prin tine, copilul meu iubit. Nimeni nu te-a mai iubit ca mine, 
şi cum, mămică, să nu mă primeşti acum? Cum să nu-mi dai 
mâna ca să te ridic când vezi cu câtă iubire te întâmpin, cu câ- 
tă iertare, cu câtă înviere, când vezi că nu-mi mai găsesc stare 
până nu te voi şti scăpat din calea pieirii? 

Am venit să pun peste tine înviere şi apoi să te scriu în 
cartea învierii, poporule al meu. Am coborât ca să intru în ca- 
sa ta, creştine, aşa cum a intrat Domnul în casa lui Zaheu ca 
să facă mântuire casei aceea. Ieşi, mămică, şi tu întru întâm- 
pinare aşa cum a făcut el şi fă din inima ta o inimă de Zaheu, 
că iată, sun din trâmbiţă să se audă. Să se audă, şi să iasă po- 
porul meu întru întâmpinarea glasului de trâmbiţă. Să intre 
poporul meu în sărbătoare, că iată, se apropie sărbătoarea 
Paştelui cel mare când Domnul Iisus Hristos Se va încinge şi 
te va servi la masă, poporule al meu. Nu se poate să rămâi. 
Fă-ţi haina cu care să poţi intra la această masă, copilul meu. 
Fă-te curat şi nestricăcios ca să primeşti pe creştetul tău cu- 
nuna cea neveştejită, căci cununa ta nu se va veşteji niciodată. 
Cum să te mai pui împotrivă? Cum să dai tu la o parte cinstea 
pe care ţi-a pregătit-o Dumnezeu? Numărul celor ce vor intra 
la masă este încheiat şi este pecetluit, şi dacă nu te vei învred- 
nici să intri la locul unde eşti scris, vei păţi ca mucenicul ace- 
la care a ieşit din numărul celor ce au primit cununa biruinţei 
şi a intrat altul în locul lui, că numărul acesta nu se poate 
schimba, că este pecetluit, poporule al meu. Pe tine nu te mai 
aşteaptă chin. Pe tine te aşteaptă slavă, poporule al meu. Jert- 
fa ta nu este ca jertfa celor ce au câştigat cerul prin chin şi 
moarte. Jertfa ta iată cum este, iată ce ţi se cere! Ţie ţi se cere 
credinţă şi dragoste, şi cu ele să împlineşti pregătirea pentru 
ca să intri la masa nunţii Fiului lui Dumnezeu. Jertfa ta este 
ca să te lepezi cu totul de păcat şi de necredinţă, să fii curat 
cu trupul şi cu inima, să duci viaţă îngerească pe pământ, că 
vei cânta cu îngerii, poporule al meu. 

Dacă ai crede tu că nimeni n-a avut până acum parte de 
slava de care te vei bucura tu, dacă ai crede că nimeni din cei 
de până acum nu au locul pe care l-a pregătit Domnul pentru 
tine, poporule al meu, te-ai ridica într-o clipă şi te-ai bucura 
şi ai aştepta să intri întru această bucurie, că ţie ţi-a pre- 
gătit-o Dumnezeu, copil din vremea aceasta; aşa este scris în 
cartea lui Dumnezeu. Tu vei fi cel mai iubit şi tu eşti cel mai 
aşteptat. Nimeni de până acum nu a intrat întru atâta slavă ca 
poporul cel din vremea aceasta, căci slava ta va fi văzută, şi 
toate popoarele vor vedea şi se vor adăuga, iar slava de care 
te vei bucura tu, va umple pământul şi cerul. Aşa soartă ţi-a 


dat ţie Dumnezeu, dar nu mai fi rece, poporule al meu. Ri- 
dică-te spre glorie, mămică, fiindcă asta îţi este soarta, ca să 
se lumineze de la slava ta toate popoarele. 

Vreau să-mi ridic pe poporul meu cel care a mâncat cu 
mine, că vreau să ies cu el în lume şi să înmulţesc acest neam. 
Vreau prin el să prăsesc un neam mare şi veşnic, un neam ce- 
resc, că aceasta este vremea Domnului, despre care au scris 
toate sculele lui Dumnezeu. 

Vino spre mărire, Israele, că pentru asta ai fost născut, 
poporule al meu. Am suferit pentru tine, mămică, am plâns 
pentru tine, copilul meu, şi mai plâng şi acum. Am ridicat 
mâinile pentru tine ca să nu te lase Domnul să pieri, şi aşa am 
zis lui Dumnezeu: „Doamne, cât am fost cu ei, eu i-am păzit 
în numele Tău. Păzeşte-i Tu de acum, ca nici unul să nu pia- 
ră “. Aşa m-am rugat, poporule al meu, şi acum, iată minune 
mai mare ca la început, că stă scris că în vremea aceasta se 
vor lucra minuni mai mari ca atunci. Domnul Iisus Hristos a 
spus aşa, şi iată adevărul Domnului, iată minune mai mare ca 
oricând! M-a trimis Domnul înapoi la tine, poporule al meu, 
m-a trimis să te strig, m-a trimis să sun şi să te adun, ca să 
vadă toată suflarea că Domnul a avut pus la adăpost un popor 
ales şi sfânt şi credincios. M-a trimis la tine, că Domnul mă 
iubeşte, şi Domnul te iubeşte, poporule al meu, pentru că eşti 
al meu. Nu vei putea fără mine, şi eu trebuie să pot cu tine, 
copilul meu. Toate popoarele vor vedea mărirea ta, că aşa îţi 
va spune Domnul ţie: „ Vino, poporul Meu, că întru tine am 
binevoit! Amin. 

Pace ţie, poporul meu iubit, că întru tine am binevoit! 
Pace şi ridicare, pace şi înviere! 

Popor iubit! iată, zilele învierii au venit de la Dum- 
nezeu. Lasă-te spre înviere, popor iubit de Dumnezeu, că vei 
împărţi această înviere la toate popoarele, poporule român, 
popor al Noului Ierusalim. 

Ierusalime, pace ţie! Domnul te-a ales pe tine. Pace, 
mămică, şi de la mine şi de la Dumnezeu, poporule al meu! 
Vreau să fiu mândră de tine, vreau să fac din tine minune pe 
pământ, şi de la tine să răsară minuni despre care nu s-a mai 
auzit până acum. 

Pace vouă, celor din această cetate! Pace ţie, Israele, po- 
por al Noului Ierusalim! Pace şi bunăvoire peste tine! Am in. 

Pace ţie, Israele! Amin, amin, amin. 

11/24 noiembrie 1990 

Cuvântul sfintei Virginia către păstorii poporului creştin 

Lucrarea cu înţelepciune, cu smerenie, cu dreptate şi cu blândeţe 
va aduce roade de înviere în poporul creştin. 

I ubiţii mei, servii mei, trimişii mei, vreau să vor- 
besc cu voi, mămică. Mi-e dor să vorbesc cu voi. 
Trebuie să mai stăm şi noi de vorbă, că avem atâtea de vorbit, 
avem o mulţime de lucruri de îndreptat, avem multe de pri- 
ceput şi de lucrat, pentru că nu lucrăm atât cât trebuie de bine. 
Am spus să se lucreze de către toţi aşa cum lucrez eu. Am 
spus să înviem tot trupul acestui popor. Am spus că se vor 
adăpa noroade de la acest izvor şi se vor adăuga la Dumne- 
zeu. Suntem puţini, măi mămică, dar trebuie să lucrăm mult, 
şi trebuie să lucrăm bine şi cu milă. Să mai folosim încă o zi 
mila, dar mila acestei zile trebuie să covârşească orice aştep- 
tare. Mila din ziua aceasta trebuie să umple tot golul în care 
trebuia să se scrie mila care trebuia revărsată la vremea ei 
peste acest popor. 




Anul 1990 


373 


Vorbesc acestea cu păstorii turmei mele, cu cei ce au 
păstorit acest popor, la care strigăm acum. Altfel de milă 
aştept eu de la ei, altfel de încredinţare şi altfel să le fie lucrul 
lor cu mine. Dumnezeu a spus că mila biruie judecata, a spus 
că cel care cere, să creadă că a şi primit, şi a spus că apostolul 
să se facă asemenea celui pe care merge să-l ridice pentru 
Hristos. 

Vreau să înţelegem cuvintele mele, măi iubiţii mei, măi 
păstorii mei. Nu mai folosiţi, mămică, îndoiala, că de aceea 
nu se vede putere peste acest popor atât cât trebuie să se vadă. 
Trebuie să punem la punct multe neorânduieli. O, şi nu ştiu 
cum să mai încap cu toate, şi ca să mai pot vorbi şi cu voi, că 
timpul trece iute, că asta este vremea, şi suntem şi obosiţi şi 
nu ştiu cum să mai facem ca să le facem pe toate, ca să vor- 
bim şi să ne sfătuim de la cer întru toate câte sunt şi câte se 
ivesc. Eu sunt cu voi peste tot. Stau deasupra şi privesc, şi pe 
cât mă bucur când intraţi cu cuvintele mele, pe atât mă ne- 
mulţumesc, că sămânţa cuvintelor mele nu găseşte locul des- 
ţelenit bine ca să încolţească bine. Şi apoi o sămânţă când o 
pui în pământ dacă o uzi mâine sau poimâine, e târziu, măi iu- 
biţii mei. Trebuie udată îndată ce o pui, şi, dacă ştii cum, o uzi 
numaidecât şi o uzi bine şi se prinde. Altfel, avem riscul să se 
usuce sămânţa neudată, şi ce facem? Ce răspundem apoi? 
Poporul nostru este bolnav de fărădelege şi de necunoştinţă. 
Aceasta este boala pe care noi trebuie s-o vindecăm, iubiţii 
mei. Trebuie vindecat acest popor, că după noi nu mai vin 
alţii aşa cum a fost până acum. Acum este vremea să mâncaţi 
cartea lui Dumnezeu ca să faceţi cu ea sănătate peste poporul 
nostru. E plină cartea aceasta de viaţă şi de învăţătură şi de 
sănătate. De ce să tacă această carte? Nu se poate să tacă 
acum cartea aceasta. Creştinul nostru nu trebuie să prindă fri- 
că de cele scrise în ea şi trebuie să prindă dragoste din ea. 
Scoateţi dragostea din ea, că aceea este cu putere de înviere, 
aceea nu cade, aceea rămâne în veac. Dragostea îl face pe 
creştin să se ridice şi să prindă nădejde, şi dacă nu ştie creşti- 
nul bucuria cea făgăduită în această carte nu va lucra spre 
această bucurie. Dacă cel aproape mort este ameninţat cu cele 
scrise în carte, moare şi mai rău acela. 

Lucraţi iubire, lucraţi nădejde, lucraţi înviere, iubiţii 
mei. Uitaţi- vă cum lucrez eu şi cât de dulce le vorbesc eu, şi 
eu ştiu păcatele acestui popor, şi chiar de aceea m-am întors 
la voi, pentru că voi nu ştiţi, nu vreţi, nu aveţi milă ca să vă 
vindecaţi unul pe altul. De aceea v-am spus că mila din ziua 
aceasta trebuie să umple toate golurile de până acum. Vedeţi 
cum folosim câte o zi pentru fiecare cetate. Ziua aceea trebuie 
să fie zi de înviere şi nu de altceva. Trebuie să credeţi, şi să 
se vadă că mă credeţi, Atunci când intraţi şi până ce ieşiţi 
dintr-o cetate, cerul este şi priveşte cum lucraţi şi scrie cum 
lucraţi, dar scrie şi rodul cel lucrat. Atât de multă iubire vă 
trebuie, atâta atenţie, atâta unire cu cerul! Cerul lucrează, iar 
voi trebuie să fiţi cer, iubiţii mei. Dacă aţi vedea cu câtă orân- 
duială şi atenţie stă cerul de faţă la lucrul vostru, o, n-ar mai 
fi să fi fost vreodată alţii mai puternici la lucru ca voi, căci de 
la voi se cere mult de tot, iubiţii mei, se cere după cum aţi şi 
primit. 

Am aceşti puişori, prin care-mi scriu cuvântul peste 
popor şi peste pământ, mititei faţă de voi, dar am ceva aparte 
pentru ei, am lucrare mare prin ei, că ei au dragoste multă 
pentru acest popor, au voinţă multă, şi, dacă ar avea putere ar 
prinde toată suflarea în braţe s-o ducă spre Dumnezeu, şi de 
aceea i-am pus mijlocitorii poporului meu. O, şi cât au suferit 
ei, şi cât suferă şi acum! Acum nu mai e aşa de mare suferinţa 
care vine de la hula care nu se mai termină înspre ei, şi acum 


ei au îmbrăţişat încă o suferinţă, că iată, i-am pus să ridice 
mânuţele pentru acest popor bolnav şi străin de cunoştinţă. 
Ridică mânuţele aceşti copii şi plâng la Do mn ul pentru acest 
popor ca să-l ridice Domnul şi să uite de păcatele lui şi de 
răzvrătirea lui. Uitaţi-vă la ei, că ei suferă în trupul lor pentru 
acest popor şi nu-i aud cârtind. 

Iubiţii mei, nu trebuie să lucrez numai eu, nu, ci voi 
trebuie să lucraţi mai mult ca mine, dar trebuie să lucraţi bine 
în ziua aceasta. Este câte un om care trage cu dragoste în tre- 
burile casei şi face o mulţime de lucru de dimineaţă şi până 
seara, căci dragostea îi face spor mult şi bun, iar seara este 
mulţumit, şi se bucură un astfel de om. Iubiţii mei, să nu mai 
aibă nimeni dragoste şi trezire ca a voastră, şi veţi vedea cât 
rod veţi face în această zi. Sculaţi-vă de dimineaţă şi cereţi cu 
nădejde la Dumnezeu să vă ajute, să vă lumineze, să vă dea 
spor bun şi să vă dea cele potrivite pentru ziua aceea, căci fie- 
care zi de înviere este cu lucrul ei şi cu trebuinţele ei, şi nu 
uitaţi puterea de credinţă pe care v-am cerut-o când rostiţi 
rugăciunea cea de intrare în cetate. Nu uitaţi că trebuie să vă 
doară şi pe voi rana care sapă viaţa acestui popor, şi de aceea 
vă rog să faceţi bine lucrul de apostol, precum Pavel apostolul 
se făcea asemenea în durerea şi în suferinţa celor pe care-i în- 
via şi apoi îi boteza cu botezul Duhului Sfânt. Dar voi trebu- 
ie să puteţi mai mult ca atunci, că poporul nostru este o taină 
mare pentru toată făptura lui Dumnezeu. Vouă vi se cere mult, 
iubiţii mei. De aceea vreau şi caut şi mă lupt să ridic şi să vă 
dau în ajutor ucenici, precum aveau apostolii lui Iisus Hristos, 
fiindcă trebuie lucrat mult şi înainte şi după sămânţa care se 
seamănă de la mine pentru începătura învierii. 

Iubiţii mei, propovăduiţi-L pe Iisus Hristos şi nu altce- 
va. Luaţi pildă de la apostolii Domnului cei de la început, căci 
şi ei v-au lăsat o mulţime de învăţături pe care trebuie să le 
lucraţi acum şi să le aşezaţi în inima acestui popor. Eu vreau 
să vă fac să înţelegeţi care este voia lui Dumnezeu. Vorbiţi în- 
tre voi numai despre Dumnezeu, ca să răscumpărăm vremea, 
iar vorbe de ruşine sau glume care nu se cuvin, nici să se po- 
menească între voi, aşa cum se cuvine sfinţilor, că uneori de 
aceea vine mânia lui Dumnezeu peste cei ce nu ascultă. Dez- 
brăcaţi-vă de vieţuirea de până acum şi înnoiţi-vă în duhul 
minţii voastre. Cuvintele voastre să dea har celor ce le ascul- 
tă, ca să zidiţi în ei pe omul cel nou, după chipul şi asemăna- 
rea lui Dumnezeu. Cel care caută să fie mare şi să se vadă 
mare, acela să slujească la picioarele celor mici, în toată sme- 
renia minţii şi a inimii. 

Iubiţii mei, nimic nu puteţi de la voi. Fiţi, dar, următori 
Domnului ca nişte fii şi fiţi cu iubire la Do mn ul. Iubiţi ade- 
vărul şi numai adevărul. Lăsaţi învăţăturile cele din afară şi 
mâncaţi numai din masa pe care o cunoaşteţi, căci creştinul 
nu ştie să tălmăcească duhovniceşte şi îl pierdeţi apoi pe cel 
pentru care a murit Iisus Hristos. Suspinând vă spun că mulţi 
din copiii mei au murit cu credinţa şi L-au făcut mincinos pe 
Do mn ul. Am spus să nu se mai aducă la această masă bucate 
străine de masa aceasta, ca nu cumva să-L micşorăm pe Iisus 
Hristos, Care S-a coborât la voi în toată plinătatea. Nimănui 
nu i-a descoperit împărăţia Sa mai mult decât vouă. Poporul 
nostru trebuie să vadă la voi că voi credeţi această plinătate a 
Domnului. Iată, iubiţii mei, câte avem de îndreptat, iar duh de 
mărire sau duh de mândrie ori duh de minciună nici să se po- 
menească la voi, căci acestea vă încurcă şi vă sting puterea 
cea bună şi cea lucrătoare, iar dacă lucrul vostru de acum nu 
va rămâne, ce ar mai fi de făcut apoi? 

Iubiţii mei, păstorii mei, toată Scriptura lui Dumnezeu 
este duhovnicească şi este cerească. Nici un pic de asprime de 

la voi, dar de la ea să se scoată asprime şi mustrare, şi apoi 
scoateţi din ea făgăduinţa vieţii şi dragostea. Aşa trebuie să 
lucrăm. Şi iată ce vă mai învăţ şi pe voi şi pe cei pe care vi-i 
voi adăuga vouă spre ajutor întru Evanghelia învierii. Cu iu- 
bire vă spun, şi pentru sporul şi rodul lucrului vostru vă spun, 
nu vă credeţi voi înşivă înţelepţi, şi abia atunci veţi fi umbriţi 
de duhul înţelepciunii cea din cer şi veţi aduce roade lui 
Dumnezeu. Fiţi nişte lucrători curaţi, căci datori sunteţi în 
faţa lui Dumnezeu să fiţi aşa. Fiţi curaţi cu duhul, căci Duhul 
lui Dumnezeu nu Se apropie decât acolo unde este curat. Nu 
vă amăgiţi; Dumnezeu este curat, iubiţii mei. Niciodată să 
nu-F faceţi pe Dumnezeu să fie în strâmtorare în voi, că 
atunci El nu Se va arăta cu putere în voi. Nu mai fiţi voi 
de-acum, că aşa nu putem face mai nimic, şi vai, să nu răs- 
pundem pentru aceasta! Fiţi iscusiţi şi daţi-vă întâietate unul 
altuia la lucru. Bucuria voastră aceasta să fie, şi din această 
bucurie să rămână pe unde veţi trece, şi înviere să rămână. Nu 
vă mai îndoiţi de puterea lui Dumnezeu, că la Domnul nu este 
nimic cu neputinţă, şi atunci veţi lua Duh Sfânt. Amin. îndo- 
iala voastră înjumătăţeşte biruinţa, măi iubiţii mei. Noi nu 
suntem fii ai îndoielii, ci ai credinţei. Amin. 

Iată, în cetăţile Turbaţi şi Micşuneşti am stat deasupra, 
şi cuvintele mele au spart crusta cea groasă a nepăsării, şi 
îngerii cei răi şi duhurile cele rele care au fost date de ruşine 
s-au ţinut după voi ca să vă sfărâme corabia. Dar eu unde 
eram? Eram cu voi şi le-am arătat cât sunt de neputincioşi, 
căci ceea ce au crezut ei că vă pot face vouă, aceea s-a numit 
biruinţă asupra lor, şi au plecat ruşinaţi, că n-au avut unde să 
mai intre nici pe unde am trecut, nici peste noi, că se lovesc 
de pecetea Dumnezeului Cel viu şi îşi văd sfârşitul lor. în ce- 
tăţile acelea nu e viaţă în ei, dar ei au fost zguduiţi de cuvin- 
tele cele pline de viaţă pe care le împart eu acum, şi au ieşit 
văitându-se duhurile rele şi nu ştiau unde să se bage aşa cum 
s-a întâmplat cu demonii care au ieşit din cei cuprinşi de duh 
rău, de au intrat în porci şi porcii au pierit în mare. Aceşti co- 
pii ai mei să taie de pe ei stricăciunea, să scoată numaidecât 
de la ei carnea şi sângele, care nu vor încăpea cu Dumnezeu. 
Să nu se mai lase înţepaţi de boldul cărnii, să nu mai fie robi 
pântecelui, ci să învieze întru nestricăciune. Toată oastea de- 
monilor care i-au ţinut pe ei robi stricăciunii s-a luat după voi, 
s-a luat cu mânie după voi. Atâta ceaţă este coborâtă peste 
acest popor, că abia, abia mai răzbate lumina de la Dumnezeu 
şi viaţa şi scăparea de la Dumnezeu. Dumnezeu a coborât 
ceaţa cea groasă ca să vă facă pe voi să înţelegeţi că nu e de 
glumă ce aveţi de făcut şi cât de mari trebuie să fiţi în lucru. 
Şi cum voi abia mai puteaţi înainta ca să ajungeţi întru ale 
voastre, aşa şi acest popor al meu, nu vede drumul, nu poate 
merge de ceaţă, că mare este ceaţa şi întunericul acestor zile. 

Hai, că eu sunt în faţă. E groasă ceaţa, dar eu sunt cu 
voi şi sunt din cer venită. Nu vă temeţi, aşa este la război, dar 
nici un fir de păr din capul vostru nu veţi pierde. De aceea vă 
cer să daţi la o parte îndoiala, că pe timp de ceaţă şi pe timp 
de furtună îndoiala dăunează şi îl încurcă pe Domnul, Care 
are putere peste toate şi are putere în voi, şi trebuie să vreţi să 
aibă Do mn ul putere în voi. Fucraţi cu toţii, iar în lucru daţi-vă 
întâietate unul altuia, căci felurite sunt darurile care se odih- 
nesc peste voi. Nu fiţi pripiţi. Nimeni să nu fie pripit, şi fie- 
care din voi să-l socotească pe celălalt mai de cinste decât pe 
el însuşi, şi atunci puterea Domnului în voi se va desăvârşi. 

Pacea mea şi duhul meu să fie întru voi, iar voi fiţi în- 
tru mine şi să rămâneţi întru mine, că ai mei sunteţi, şi ai 
poporului meu, şi sunteţi trup din trupul acestui popor şi 
mădulare unul altuia întru Iisus Hristos. 


Pace vouă şi putere vouă! Fiţi iscusiţi şi fiţi sfinţi, pre- 
cum Domnul este sfânt. Amin, amin, amin. 

13/26 noiembrie 1990 

Trâmbiţarea sfintei Virginia peste creştinii din cetatea 
Ungureni 

îndemnuri cereşti peste casa păstorului Daniel. 

F ace vouă, iubiţii mei! Câtă vreme a trebuit să aş- 
tept eu această zi! O, câtă vreme! Dar cât a aştep- 
tat Domnul această zi! Cine a mai aşteptat această zi, măi 
iubiţii mei? Cine, mămică? Cine a mai dus greutatea acestei 
aşteptări? O, grea a mai fost aşteptarea, scumpii mei, iubiţii 
mei, că voi, mămică, aţi rămas iubiţii mei. 

Eu sunt duhul cel ceresc, un duh pribeag care suspină, 
iubiţii mei. Pribegesc din loc în loc şi caut şi strig şi aştept să 
mi se răspundă, să mi se deschidă. M-a trimis Domnul la cei 
pe care i-am lăsat, căci plângând am plecat când i-am lăsat, şi 
parcă a fost o veşnicie de atunci şi până acum. 

O, iubiţii mei, vreau să vorbesc mai întâi cu cei mai 
mici, cu cei care nu ştiu nimic despre mine, că vreau să-i fac 
să înţeleagă şi să mă cunoască şi să ştie de unde vin şi pentru 
ce vin acum. Ei sunt mici de tot, pentru că cel care nu ştie cine 
este Dumnezeu, acela încă nu s-a născut, dar ei au auzit de 
acest nume şi ar putea spune că-F cunosc pe Dumnezeu. Aşa 
este, pot să spună că-F cunosc, pentru că ei nu înţeleg cum 
poţi să-F cunoşti pe Dumnezeu şi cum se poate spune că-F cu- 
noşti pe Dumnezeu. Nimeni nu poate să-F cunoască pe Dum- 
nezeu decât acela căruia Domnul i Se lasă cunoscut, dar şi 
această clipă îşi are vremea ei pentru fiecare făptură creată de 
Dumnezeu, căci pământul şi tot ce este pe el este creaţia lui 
Dumnezeu. 

Copiii mei, Dumnezeu este fără de început, şi iubirea 
Fui este fără de început şi fără de sfârşit, precum Dumnezeu 
este fără de sfârşit, şi dacă este fără de sfârşit, şi tu care eşti o 
părticică din creaţia Sa, eşti fără de sfârşit. Dacă Dumnezeu 
este fără de sfârşit, nici o părticică din dumnezeirea Sa nu se 
sfârşeşte vreodată, şi de aceea este scris în Cartea Adevărului 
despre cel care este cu Dumnezeu şi care chiar de va muri viu 
va fi. Chiar şi cel care nu vrea să-F cunoască pe Dumnezeu şi 
pleacă de pe pământ fără să-F cunoască, acela nu poate pieri 
nici el, şi când pleacă de aici, acolo dă de Dumnezeu ca să ştie 
că este Dumnezeu, şi apoi trece cu cei ce nu F-au cunoscut pe 
Dumnezeu, trece şi nu piere nici acela, dar nesfârşirea aceluia 
este durere fără mângâiere, fără de sfârşit. 

Copilul meu, Dumnezeu este Acela Care a fost şi este 
şi Care vine curând. Cine nu are credinţă şi cunoştinţă despre 
Dumnezeu, acela este o stârpitură faţă de creatura care-F re- 
cunoaşte pe Creatorul său. Dar tot stârpitură este şi acea crea- 
tură care a auzit de viaţa lui Dumnezeu şi nu face parte din 
acea viaţă întru Dumnezeu. Şi, în sfârşit, cel care-F iubeşte pe 
Dumnezeu, acela va fi fără de sfârşit cu Dumnezeu, şi acela 
ca şi Dumnezeu intră întru biruinţa cea care se luptă să ve- 
gheze şi să-i ajute neîncetat pe cei care cred lui Dumnezeu şi 
îl cheamă ca pe Unul Care poate să ajute. 

Aşa am fost şi eu. Am crezut în fiinţa lui Dumnezeu, şi 
când a venit să mă ia şi să mă treacă acolo unde toţi îl văd pe 
Domnul m-a luat şi m-a aşezat în ceata sfinţilor, în ceata celor 
ce au biruit şi au lucrat minuni în numele Celui Care a lucrat 
minuni pe pământ, căci Acela a venit pe pământ, şi prin puterea 
Sa a luat trup din pântecele unei Fecioare şi S-a făcut Om ca să 
fie văzut pe pământ şi să Se facă cunoscut celor ce aveau să 

creadă în El, şi prin aceia să creadă în El până în ziua de acum 
toţi cei cărora a voit Dumnezeu să li Se descopere. 

Cât am fost eu pe pământ, a lucrat Dumnezeu minuni 
prin mine şi Şi-a făcut un popor credincios în urma lucrării pe 
care a făcut-o Dumnezeu prin mine. Dumnezeu a vorbit pe 
pământ mulţi ani prin gura mea, multă vreme, şi am suferit 
chin şi prigoane de la cei necredincioşi care nu-L cunoşteau 
pe Dumnezeu şi nu credeau în El. Şi când mi-am sfârşit 
drumul pe pământ, m-a luat Dumnezeu în ceata sfinţilor şi 
m-am făcut rugătoare pentru poporul creştin care a crezut 
prin mine în Dumnezeu, şi poporul acesta s-a rugat la mine ca 
să mijlocesc pentru el la Dumnezeu, s-a rugat mie aşa cum se 
roagă creştinii la Maica Domnului, la sfântul Nicolae, la sfân- 
tul loan şi la toţi sfinţii care au fost pe pământ şi s-au sfinţit 
şi s-au dus apoi în ceata sfinţilor. Sfinţii îi ajută pe cei credin- 
cioşi şi le dau ocrotire şi binecuvântare. Aşa fac şi eu pentru 
toţi creştinii care L-au crezut pe Dumnezeu prin mine. Aşa a 
făcut Dumnezeu un popor prin această lucrare care a fost prin 
mine, şi din acest popor creştin face parte această familie cu 
care voi v-aţi înrudit, măi copii. 

Eu am fost ca o mamă pentru poporul meu. Am fost cu 
milă şi cu iubire şi sunt şi azi în ajutorul lor, căci mamă mi-au 
zis toţi creştinii mei, toţi copiii pe care mi i-a dat Dumnezeu 
să-i conduc spre El. A vorbit Domnul cu acest popor prin gu- 
ra mea şi a spus că în vremea aceasta va trebui să mă ridic 
să-mi strâng poporul, să-l strig, să-l deştept ca să lucreze cu 
el minune pe pământ şi să vadă toate popoarele lumii ce a lu- 
crat Dumnezeu pe acest pământ binecuvântat, şi să creadă lu- 
mea şi să se adauge la această slavă, căci poporul acesta va fi 
în curând cunoscut de toată suflarea, că Domnul îl va străluci 
şi va lucra cu el minuni despre care nu s-a mai auzit vreodată. 

Iată, duhul meu a fost trimis din nou pe pământ, ca să 
strige la popor să se adune, să se gătească frumos, că vin zile 
măreţe şi vin zilele gloriei lui Dumnezeu, aşa cum este scris. 
Alăturaţi-vă şi voi, măi copii. Apropiaţi-vă să ascultaţi şi fiţi 
cu frică şi cu cutremur spre această bucurie care se va arăta în 
curând peste acest pământ ales care se va numi Noul Ierusa- 
lim, că se va coborî din cer Ierusalimul gloriei lui Dumnezeu. 
Acela care este acum, este Ierusalimul patimilor Domnului, 
dar acesta care se va arăta, este Ierusalimul gloriei lui Dum- 
nezeu, căci aşa stă scris în Cartea Adevărului. Ridicaţi-vă şi 
voi înspre credinţă şi înspre slava care se apropie, ca să fiţi 
ocrotiţi cu toţi cei care vor fi găsiţi scrişi cu Dumnezeu, iar 
dacă veţi întoarce spatele la această strigare, Dumnezeu vă va 
adăuga atunci cu cei necredincioşi, şi cu plata acelora. Amin. 

îmi îndrept acum iubirea spre cei mai mari, mai mari la 
cunoştinţă, care m-au cunoscut de mititei şi care sunt înscrişi 
la numărătoarea poporului meu, căci pe cine-i găsesc scrişi la 
această numărătoare, pe aceia trebuie să-i strâng numaidecât. 
Şi iată, cercetez cartea acestei lucrăriîn care s-a scris atâta 
vreme şi scot din ea mărturiile toate pentru fiecare creştin 
care a mâncat la această masă, că dacă sunt găsiţi în acea 
carte, pe aceştia mă duc să-i caut şi să-i strig, mă duc după ei 
pe unde or fi şi oricum i-aş găsi, că-mi cere Domnul socoteală 
de ei, îmi cere numărul întreg, măi copii. Nu mai am odihnă, 
nu-mi trebuie slavă cerească, nu pot să am pace. Pribegesc 
din loc în loc, mă bag prin foc, mă bag prin spini, mă bag prin 
prăpăstii întunecate, mă bag prin toate ungherele iadului de 
pe pământ, mă zbat fără de mângâiere, strig ca o disperată, 
bat la porţi şi sunt cu mila în braţe şi strig şi suspin, copiii 
mei. Plânge cerul de mila mea şi se scoală sfinţii din odihna 
lor să-mi mângâie suspinul şi să mă ajute. E groasă ceaţa, co- 
piii mei, e gros întunericul de acum. Iată misiunea mea. M-am 


ridicat să sparg crusta cea groasă şi să pătrund peste tot. M-am 
sculat să dărâm ziduri şi să sfărâm încuietorile şi închisorile 
şi să dau drumul copiilor mei, să-i scot şi să vadă lumina. 

Am crescut o mulţime de copii şi i-am alăptat cu lapte- 
le cel ceresc ca să-i fac în stare să se ridice şi să mănânce hra- 
nă tare. Am strâns un popor mare, pe care l-am pus la picioa- 
rele Domnului ca să iau plată pentru rodul ce I l-am adus, şi 
am plecat apoi să-i pregătesc loc, ca acolo unde vor fi ei, să 
fiu şi eu; ca acolo unde voi fi eu, să fie şi ei. M-am sculat cu 
biruinţă şi m-am înarmat cu toată puterea cerului ca să scot 
afară pe demoni şi să vindec bolile şi să-mi ridic poporul în 
picioare, că toate popoarele vor rămâne înmărmurite şi se vor 
pleca să asculte şi se vor lăsa spre înviere. în cartea acestei lu- 
crări scrie că va veni această vreme. Iată vremea, copiii mei. 
Iată pământul făgăduinţei din vremea aceasta. Voi termina de 
strigat şi de strâns, voi trece pe de-a rândul peste tot pe unde 
am copii risipiţi, voi trâmbiţa peste tot ca să-mi ridic poporul, 
voi învia pe tot creştinul care se lasă spre înviere, voi pecetlui 
cu pecetea Dumnezeului Cel viu creştetul celor ce vor crede 
şi se vor scula pe picioare, voi termina de pus sigiliul acestei 
vremi, şi apoi Domnul Savaot va slobozi pe îngerii cei care 
vor curăţi fărădelegea de pe pământ, şi aceştia vor începe cu 
acest pământ al făgăduinţei, căci acest pământ va fi în curând 
începătură de cer nou şi de pământ nou şi nestricăcios, căci 
cerul şi sculele sale se vor coborî apoi ca să desăvârşească 
cele scrise în carte. Amin, amin zic vouă, cele de până acum 
vor trece, şi totul va fi nou şi ceresc. Amin. 

Doamne Savaot, începe Tu strigarea. Fii Tu Cel dintâi 
întru toate, că şi eu, şi aceştia suntem copiii Tăi. Fără Tine nu 
pot, Doamne Savaot, cu aceste lanţuri. Fără Tine nu vreau 
prin acest întuneric, căci aceşti copii ai noştri nici nu se ză- 
resc bine din fundul prăpastiei în care au căzut şi nici nu ne 
strigă ca să-i auzim sau să ne dea mâna. Hai cu mine, coboa- 
ră cu mine după ei, că sunt aproape morţi, Doamne Savaot. O, 
sunt chiar morţi de tot. Suflă cu mine peste ei şi hai să-i scoa- 
tem şi să-i înviem şi să-i însănătoşim, că iată, se stinge în ei 
ultima picătură de viaţă, iar bătaia inimii lor nu se mai simte. 

O iată-Mă! Sunt aici, tată. Sunt aici, Vergi- 
^nico. Suntem toţi cu tine, scumpa Noastră. 
Astăzi este sărbătoare mare în tot cerul, Verginico. Astăzi toa- 
tă puterea cerului este în picioare şi biruinţa de azi va fi mare 
şi se va scrie şi se va vesti în vecii vecilor, şi se va binecuvân- 
ta această zi şi se va adăuga zilelor de înviere. Nici Noi, Ver- 
ginico, nici Noi, tată, nu mai avem pace. Şi Noi am plecat cu 
tine după poporul tău ca să-i dăm viaţă vie, că poporul tău 
este cea mai mare taină pentru făptura dumnezeiască, de la 
început şi până la aceste zile. 

Nu mai plânge, Verginico, nu mai suspina, tată! Vino 
să te strâng la piept şi să-ţi dau mângâiere, căci iubirea ta pen- 
tru acest popor a covârşit toate iubirile de până acum. Nu mai 
plânge, Verginico! Ajunge, tată! Un pas mai este şi intrăm în 
vremea cea fără de durere, fără de întristare şi fără de suspin. 
Iată, toţi îţi împărţim mângâiere. Şi Eu, şi Fiul Meu, şi Măi- 
cuţa Sa, şi tot cerul, tată. Când S-a ridicat Fiul Meu din mor- 
mânt a mai stat patruzeci de zile cu poporul Său ca să rămână 
cartea acelor zile şi să se mărturisească, şi apoi Eu L-am luat 
şi L-am pus la loc de-a dreapta Mea. Dar tu ce ai făcut? îţi 
spun Eu, tată, ce ai făcut ca să se ştie şi să se scrie pentru toţi 
cei care vor crede ce ai făcut tu. Tu ai fost aceea care ai avut 
iubire fără de margini. Tu L-ai coborât încă o dată pe pământ 
pe Fiul Meu şi te-ai făcut Lui casă şi templu, şi S-a sălăşluit 
El întru tine în taină mare, ascuns de ochii lumii, şi a adunat 
de pe la răspântii pe orbi şi pe ologi şi pe surzi şi pe leproşi şi 

pe toţi sărmanii ca să-i aşeze la această masă. Dar celui che- 
mat aşa i-a spus: «Mergi, şi să nu spui nimănui». Tu ai fost 
aceea care L-ai ţinut ascuns de ochii lumii ca să-Şi poată hră- 
ni un popor şi să descopere toată taina planului Său pentru 
vremea aceasta. Şi când ai venit şi tu la Mine, tată, ai venit şi 
M-ai rugat plângând: „Doamne Savaot, eu cât am fost cu ei, 
i-am păzit în numele Tău. Păzeşte-i Tu de-acum, ca nici unul 
să nu piară “. Aşa M-ai rugat, Verginico, şi Eu ţi-am ascultat ru- 
gămintea şi i-am păzit, dar ei nu M-au păzit pe Mine, n-au pă- 
zit urma Mea şi n-au vrut să Mă mai urmeze şi s-au dus şi 
şi-au cheltuit înţelepciunea şi au ajuns robi celor străini de 
Mine şi de tine, şi iată-i, scumpa Mea, iată-i risipiţi şi iată-i 
săraci şi goi acum; iată-i căzuţi între tâlhari, iată-i aproape 
morţi. 

Tu, Verginico, fiica Mea, fiică de Samarinean, i-ai co- 
vârşit pe toţi cei de până acum cu iubirea. Eu văd că nimic nu 
vrei să-ţi dau, văd că ai dat deoparte slava cerească pe care o 
meriţi, şi de aceea am făcut minune despre care nu s-a mai au- 
zit până acum. Te-am trimis înapoi, Verginico, şi ţi-am dat în 
ajutor toată oastea cerească să-ţi faci misiunea despre care am 
vorbit Eu că vei avea-o în aceste zile, şi ţi-am spus să iei 
trâmbiţa în mână şi să suni cu putere şi cu duh de trezire aşa 
cum stă scris în carte, să prooroceşti şi să porunceşti acestor 
oase uscate să prindă viaţă şi duh de viaţă ca să învieze şi să 
se întregească trupul lui Israel, şi apoi să vii şi să-Mi spui: 
„Doamne, am făcut cum mi-ai poruncit “. 

Binecuvântată să fie această zi! Fii binecuvântată, Ver- 
ginico, şi tu, şi lucrarea ta, şi servii tăi, şi casa aceasta în care 
eşti acum coborâtă cu lucrul tău. Binecuvântată să fie această 
sămânţă care se seamănă acum! Amin. 

Amin, amin, zic vouă, Eu sunt Dumnezeu Savaot, Cel 
Care sunt din veşnicie şi voi fi în veşnicie. Cerul şi pământul 
de până acum vor trece cu trosnet, dar cuvintele acestui duh 
pe care l-am întors înapoi pe pământ, se vor scrie şi vor măr- 
turisi pentru voi sau împotriva voastră. Amin. 

Această carte va sta pe masă şi va vorbi pentru voi sau 
împotriva voastră. Această carte va vorbi în curând. 

Hai, Verginico, ia locul, tată, şi lucrează! începe-ţi lu- 
crul aici şi fii biruitoare, că ţi-am dat toată puterea. Ridică-te 
şi grăieşte, tată! 

O răiesc către Tine, Doamne Savaot. Slavă 
Ţie şi mulţumire Ţie! lată, îmi încep lucrul 

aici. Amin. 

Pace vouă! Pace vouă, fiilor! Slavă întru cei de sus, iar 
peste voi pace şi înviere! Amin. 

Iubiţii mei, sunt deasupra, sunt aici, sunt venită cu pu- 
tere. Am în mână sfânta cruce şi am pecetea Dumnezeului Cel 
viu. Am în mână trâmbiţa cea de apoi ca să trâmbiţez şi în 
această casă, căci astăzi m-am coborât aici, iar mâine voi 
merge mai departe însoţită de servii mei, de trimişii mei, căci 
i-am tocmit pentru culesul viei mele şi pentru ca să meargă cu 
mine pe de-a rândul să-mi ducă solia, şi ei n-au pregetat, n-au 
zis că nu merg, pentru că şi ei te iubesc pe tine, poporule al 
meu, chiar dacă apostolii minciunii din poporul meu hulesc în 
urma lor, chiar dacă aruncă cu pietre în ei, dar ei nu dau îna- 
poi, şi vor merge cu mine până la capăt, că le voi da putere să 
poată cu mine. 

Iubiţii mei copii, am venit să sar în foc pentru voi, să 
sar în apă pentru voi. Am venit să mă bag în adânc după voi 
ca să vă scot pe mal şi să vă aşez pe cale. De ce, mămică, m-aţi 
părăsit? De ce aţi crezut voi că vă puteţi furişa de mine? Cum 
aţi putut voi să vă faceţi atât de mult prieteni cu moartea şi cu 
păcatul? Voi aţi avut pe voi pecete de sfinţenie. Voi aţi fost 


unşii lui Dumnezeu şi aţi fost bogaţi în daruri dumnezeieşti. 
Aţi fost îmbrăcaţi mai frumos decât îngerii, căci voi aţi avut 
mai multă cunoştinţă decât cei din cer, căci cei din cer stau cu 
frică şi ascultă pe Domnul când vine la voi să vă descopere 
ceea ce n-a descoperit nimănui în vremile trecute. Când vor- 
bea Dumnezeu cu voi, stăteau îngerii să audă şi să afle taina 
acestor vremuri şi să se bucure de voi. Aţi fost îmbrăcaţi cu 
podoabe de neînchipuit, iubiţii mei. Cum de v-aţi îndurat să 
vă dezbrăcaţi de ele? Ce va face lumea cu voi în ziua când se 
vor arăta podoabele pe care le-aţi dat de pe voi în schimbul 
unui veşmânt stricăcios? Voi n-aţi fost născuţi pentru slava 
asta trecătoare. Voi aţi avut soartă cerească şi nu v-aţi născut 
ca să fiţi ca şi cei de pe pământ, şi trebuia să fiţi şi să vă 
îmbrăcaţi apoi ca îngerii din cer. De ce, mămică, n-aţi fost voi 
cuminţi ca să fi ascultat pe Dumnezeu aşa cum au ascultat fiii 
lui Noe când le dăduse Dumnezeu poruncă să stea curaţi ca să 
rămână vii? Fiii lui Noe nu numai că au stat curaţi, dar au şi 
avut soţii aceştia, şi erau ca fraţii şi erau ca îngerii şi de aceea 
au rămas vii şi au intrat în barca salvării. Cum de n-aţi avut voi 
putere să biruiţi voi răul şi păcatul care s-a sculat să se lupte 
cu voi şi să vă înghită? Cum de n-aţi putut? Cum, că atâta 
putere a stat deasupra voastră gata să se aşeze peste voi şi să 
vă îmbrace ca să fiţi puternici în luptă şi să fiţi sfinţi ai lui 
Dumnezeu? Cum, mămică, cum? Mă frâng şi mă sfărâm cu 
duhul. Cum, mămică, cum? De ce aţi uitat de Dumnezeu? De 
ce aţi uitat de mine? De ce n-aţi mai vrut să credeţi că eu va 
trebui să vin înapoi şi să vă cer socoteală? Nu puteţi nici unul 
din voi să spuneţi că n-aţi uitat. Aţi uitat, fiindcă iată cum vă 
găsesc. 

Am venit să mă sfătuiesc cu voi ce avem de făcut, ce 
putem face. Fără voi nu pot lua decât o hotărâre. Dacă voi ră- 
mâne să hotărăsc singură, numai o singură cale va fi. Eu tre- 
buie să mă înfăţişez acum cu poporul meu la Du mn ezeu ca să 
facă din el izvor de lumină şi de viaţă şi de slavă pe pământ. 
Numai o singură slavă va mai fi pe pământ, şi aceea va fi 
slava cea de la Dumnezeu. Şi dacă va trebui să hotărăsc eu 
pentru voi, nu pot face pentru voi ceea ce credeţi voi, că la 
Domnul nu se intră după nume sau după neam, ci după adevăr 
şi după legea cea dreaptă. N-am să pot face decât un singur 
lucru. Voi ridica sabia, iubiţii mei. Aceasta voi face, pentru că 
eu vă iubesc mult de tot şi nu pot fără voi la Dumnezeu. Voi 
da în voi ca să vă trezesc şi să vă înfricoşez, şi apoi voi sufla 
peste voi şi vă voi ridica pe picioare, pentru că este scris în 
cartea acestei lucrări: «Daniele, învaţă pe copiii tăi zidăria». 

Măi iubiţii mei, măi Anişorii mei, măi puişorii mei! 
Ajunge cu nepăsarea, măi mămică! Nu e de joacă ceea ce se 
petrece în zilele acestea. Dumnezeu începe să iasă şi să Se va- 
dă. Unde ar fi să vă ascundeţi de sub ochii Săi care vădesc 
orice ungher? Lăsaţi moartea în urma voastră şi faceţi ce a fă- 
cut Lot şi ieşiţi din Sodoma, copiii mei, ieşiţi din Gomora, ie- 
şiţi din lume, că lumea a ajuns la sfârşit de acum. Vai de tine, 
mămică, dacă vei mai fi lume, că lumea a ajuns la sfârşit, şi 
te-ai sfârşi şi tu cu tot cu lumea din tine dacă te va ţine nepă- 
sarea în închisoarea ei. Schimbaţi-vă haina vieţii, că veţi sta 
la masa Paştelui cel mare, şi acolo nu trebuie să vă spun eu 
vouă cum trebuie să vă fie haina, că voi ştiţi de la Dumnezeu 
cum va fi atunci. Şi dacă astăzi nu veţi auzi glasul meu, şi da- 
că vă veţi împietri ca să nu vă ridicaţi, să ştiţi că mâine nu va 
mai fi tot ca astăzi. Vouă vă trebuie o înviere bună, de două 
ori mai bună, fiindcă aveţi legământ care stă pe masa Sfintei 
Treimi şi mărturiseşte şi vorbeşte acel legământ. 

întoarceţi- vă, copiii mei iubiţi, întoarceţi-vă la iubirea 
cea dintâi şi la iubirea cea de azi, că azi vi se şterge totul cu 

buretele milei de azi. Mâine nu mai este acest burete, că eu îl 
voi lua şi îl voi arunca în foc, să ardă cu el păcatele voastre, 
dar ca să mai muriţi apoi, o, nu se mai poate, iubiţii mei, căci 
picul care mai rămâne, e mic pasul acestui pic şi scăpăm în- 
spre biruinţă. 

îmbrăţişaţi-vă tovarăşii de viaţă şi fiţi de-acum fraţi ai 
lui Iisus Hristos, căci ai Lui sunteţi de acum, dar nu uitaţi nici 
o clipă că Iisus Hristos este fără de păcat. Eu m-am ridicat ca 
să vă vindec rana neascultării de la faţa Domnului, dar fiţi 
dârji şi puternici ca să pot sta cu sabia în teacă, măi copii, că 
dacă mâine veţi căuta să mai muriţi, sabia nu va mai sta la 
locul ei şi va lucra această unealtă. Nu vă temeţi că nu veţi 
putea cu cerul, căci puterea voastră va fi Domnul. Iar cine 
dintre voi va rămâne surd la glasul sunetului de trâmbiţă, ace- 
la va fi dat deoparte, şi soarta aceluia va fi cu cei necredin- 
cioşi unde este plâns şi strepezire de dinţi. Nu, mămică, să nu 
rămân fără voi, că fiţi atenţi, nu veţi pieri nici unul şi toţi veţi 
fi, dar dacă nu veţi fi ai mei veţi fi ai osândei care vine în ur- 
ma mea. 

M-am ridicat cu putere mare şi nu se poate să nu am eu 
putere să vă fac cereşti, să fac din voi cer nou şi pământ nou 
şi să vă arate Domnul la toată făptura de sub cer. Aceasta es- 
te soarta acestui popor. Hai, mămică, şi nici un fir de păr nu 
va pieri de pe creştetul vostru. Nu mai pângăriţi biserica mea, 
că voi sunteţi biserica cea care-L va primi pe Domnul acum 
când vine să Se arate iar. Scoateţi urâciunea pustiirii din 
biserica mea, că voi aşa sunteţi trecuţi la Domnul: biserica 
Dumnezeului Cel viu, şi în această biserică Se va slăvi iarăşi 
Dumnezeu şi va vorbi încă o dată mulţimilor. 

Nu căutaţi să-L încercaţi pe Dumnezeu, că Domnul nu 
Se lasă ispitit de nimeni, iubiţii mei. Ridicaţi-vă acum! Daţi-i 
mâna lui mămica! Dumnezeu de la mine vă cere, căci fiecare 
va sta la rândul cetei sale. Fiţi sfinţi, precum Domnul este 
sfânt. Fiţi vii, precum Domnul este viu, şi fiţi ca îngerii, pre- 
cum în cer aşa şi pe pământ, copiii mei. Bucuraţi- vă că faceţi 
parte din fiii acestei lucrări, căci cu această lucrare Se va înăl- 
ţa Dumnezeu deasupra tuturor înălţimilor de pe pământ, ca să 
vadă înţelepţii pământului şi să se plece şi să se umilească. 

O, ce fericire poate covârşi acum fericirea mea? Cine 
nu se bucură şi cine nu plânge azi cu mine în cer şi aici unde 
sunt acum, aici, la voi şi cu voi, copiii mei?! Am coborât de 
un pic de timp o poruncă şi această poruncă s-a adus la înde- 
plinire. Am zis despre o piatră căzută de la locul ei şi am zis 
să o punem la locul de unde a căzut. Am zis să dăm deoparte 
veşmântul murdar de pe acest fiu al lui Dumnezeu şi să-l pu- 
nem pe cel curat şi ceresc. Am voit de mult, de când l-am 
pierdut am voit să mă arunc după el în apa pierzării în care a 
căzut, dar Dumnezeu a spus: «Nu, Verginico, nu, tată. 
Lasă-Mă să Mă arunc Eu, că tu vei avea mult de lucru în 
zilele ce vor veni. Tu va trebui să te ridici iar, să ridici noroa- 
dele şi să le hrăneşti, şi să sufli apoi peste ele ca să învieze 
aceşti morţi. Nu, tată, nu te arunca tu. Eu Mă bag după el. 
Eu, Verginico. Nu plânge, că puterea Mea îl va învia şi nu vei 
rămâne fără el. Eu voi sufla peste el, şi el va învia». 

O, copiii mei, eu am rămas apoi cu poporul meu ca 
să-l hrănesc şi să-l ocrotesc, iar pe acesta l-a luat apa şi a mu- 
rit, mămică. Şi a venit vremea cea proorocită, să sufle Dom- 
nul peste el şi să învieze, şi hai să ne bucurăm, hai cu toţii, 
măi copii. Binecuvântată să fie această clipă. Amin. 

O, Nicuşor al meu, iubitul meu, copilul meu, fiul meu, 
ocrotitorul meu, că mult m-ai ocrotit, mămică. Nicuşor al 
meu, parcă a fost o veşnicie de când ai plecat. întoarce-te 
acum, că a venit vremea, Nicuşor al meu. Hai, mămică, hai să 


sculăm poporul în picioare. Hai, că şi tu vei da socoteală la 
Dumnezeu pentru acest popor. Ajunge, măi mămică, ajunge! 
Spală-ţi faţa, spală-ţi haina! Vino, Nicuşor al meu! Hai să ne 
înfiripăm copiii, că sunt morţi copiii noştri. Adu-ţi aminte de 
cele de odinioară, adu-ţi aminte de vremea când mă purtai pe 
braţe ca pe o copilă, pentru că tu credeai atunci pe Dumnezeu. 
Vino, Nicuşor, vino, că tu nu eşti necredincios. Vino, că a ve- 
nit vremea să vii. Un pic, mămică, şi ne vom întâlni, şi tu ştii 
şi crezi că ne vom întâlni. Hai să ne luăm de mână, simte-mi 
mâna lângă mâna ta, că iată, m-am ridicat cu trâmbiţa şi biru- 
inţa va fi mare. 

Ce voi face eu acum cu tine dacă vei mai vrea să te mai 
aştept vreun pic? Aşteptarea s-a sfârşit, Nicuşor al meu. Dom- 
nul a început să împărăţească, şi din zi în zi tot mai mult îşi 
va anunţa împărăţia. Nu mai crede tu, măi mămică, să nu mai 
crezi că mai poţi să mai ţii şi de-acum vremea pe loc. Vremea 
Domnului a venit, a început şi se desăvârşeşte, şi tu încă stai 
murdar, mămică. Tu eşti ca un tăciune scos din foc. Pune mâ- 
na, mămică, şi te spală singur şi te spală bine, că am în braţe 
veşmântul cel curat şi stau pregătită să te îmbrac cu el, măi 
iubitul meu. 

Nicuşor al meu, scoală-te din morţi! Scoală-te, mămică! 
Aruncă stricăciunea de pe tine, că nimic întinat şi nimic ne- 
curat nu va rămâne acum. Nu mă du în stare să te împing din 
spate, nu mă fă să te las cu mâna la burtă, nu-mi mai încerca 
mila, Nicuşor al meu, că a luat Domnul mila şi din mâna mea. 
Nu mai am decât strigarea şi sabia şi sigiliul în mână. Pe astea 
le mai am acum. Sun din trâmbiţă pe de-a rândul să-mi adun 
poporul şi să suflu peste el duh de înviere. Iată zilele învierii, 
Nicuşor, copilul meu iubit. Iată, poporul meu înviază şi se 
sfinţeşte. Poporul nostru va fi mare şi puternic, măi mămică, 
fiindcă este scris în cartea acestei lucrări pe care o avem noi, 
scrie că poporul acesta va împărţi lumină pe pământ şi va îm- 
părţi Duh Sfânt; scrie că vor veni popoarele şi se vor pleca la 
această lucrare; scrie că regii lumii vor veni şi vor umbla întru 
lumina care va umple acest pământ binecuvântat. Iată împli- 
nirile despre acest pământ al făgăduinţei. Hai, mămică, hai să 
trecem Iordanul şi să intrăm întru acest pământ! Hai, că tu fă- 
ră mine nu poţi intra la Dumnezeu. Hai, că Dumnezeu voieş- 
te să dea împărăţia Sa poporului nostru şi hai să ne sculăm, să 
înţelepţim într-o clipă poporul, ca să Se poată Do mn ul de- 
săvârşi apoi peste lume şi să învieze lumea. Nu fi îndoielnic, 
nu fi fricos, nu căuta să dai cerul la spate. A venit ziua, Nicu- 
şor. A venit vremea să fii aşezat la loc şi să lucrezi cu mine, 
mămică. Nu te teme. Du mn ezeu este cu noi şi cu poporul. Fii 
credincios de-acum şi ridică-te, că nu te mai las nici o clipă 
să stai nepăsător. 

Ia spune-mi tu, ce să fac cu tine? Ce să fac, mămică? 
Dacă nu te vei spăla acum, dacă vei mai sta cu murdăria pe 
tine, dacă vei mai face şi ca satana, gata, te ridic eu atunci. 
Acum sunt cerească şi sunt înarmată bine şi am putere să te 
fac să te ridici numaidecât. Nu se mai poate să faci ce vrei tu 
de-acum. Te-am aşteptat de-ajuns, mămică. Acum este altce- 
va de lucrat. Uită-te ce avem de făcut. Avem de sculat pe 
morţi din morminte, că toată lumea zace în mormântul necu- 
noştinţei. Dacă tu mai crezi că mai poţi dormi, nu mai poţi, 
mămică, îţi spun eu că nu mai poţi. Şi îţi mai spun să ştii şi să 
crezi că tu fără mine nu eşti nimic, şi nu vei putea fi bun la 
nimic fără mine. Nu vei fi recunoscut de Dumnezeu fără mi- 
ne; nu, mămică. Dacă nu te vei pleca acum şi dacă nu vei lu- 
cra după învăţătura mea, nu mai este nimic de făcut. Te bag 
la spălat şi la stors, şi te iau lângă mine curat. Te curăţ bine 
întâi, şi apoi te iau lângă mine. 

Nicuşor, copilul meu, nu cumva să iei în glumă, măi 
mămică. Nu mai bea, nu mai fuma, nu mai curvi, căci aceasta 
pe care o ai acum nu-ţi este femeie. Copiii tăi sunt născuţi din 
desfrânare. Scoală-te tu şi pentru ei, că păcatul este al tău, dar 
dinţii lor se vor strepezi. Nu te juca cu Dumnezeu, mămică. 
Ajunge! Scoală-te şi te împacă cu cerul, că ai pe frunte sem- 
nul lui Dumnezeu şi nu poţi scăpa. Vreau să duc cuvânt de la 
tine şi să-l pun pe masa Preasfmtei Treimi. Spune „da" sau 
spune „nu", ca să ştiu ce să fac, fiindcă eu termin acum aici 
de lucru şi mă duc cu cuvântul de aici, mă duc la Sfânta Trei- 
me cu el ca să fie scris şi să fie pecetluit acest cuvânt. 

Nicuşor, am purtat coroană de spini pentru tine, mămi- 
că. Cel mai mare calvar, cel mai mare chin, pentru tine l-am 
purtat. Vreau să scap acum de acest chin. Nu mai pot, mă- 
mică. E timp de când port această cunună de suferinţă. Am 
dus-o şi pe pământ, am dus-o şi în cerul sfânt. Nu mai pot. la-o 
de pe fruntea mea, că nu mai pot, Nicuşor al meu. Dacă tu 
acum nu-mi dai mâna bine, iată, cu durere şi cu suspin îţi 
spun că te voi lepăda. Nu te juca cu Dumnezeu. Hai cu El, că 
El este întru toate şi vom fi vii şi vom lucra şi nimeni nu va 
mai avea nici o putere, căci Domnul Se arată şi împărăţeşte şi 
Se slăveşte de-acum. 

Am în mână pecetea cea pentru tine. Pecetea aceasta te 
va schimba numaidecât, dar aceasta ţine numai de tine. Nu 
pot să nu ţi-o pun pe creştet acum, căci scrie în Cartea Adevă- 
rului că trebuie să ţi-o pun. Cu ea vei fi mântuit sau cu ea vei 
fi osândit. Fii om nou, fii curat din creştet până în tălpi. Fii 
curat cu inima şi fii cu iubire. Amin. 

Să se scrie această zi şi de voi şi de mine. Să nu mai fie 
stricăciune peste voi, ci să se scrie înviere pe frunţile voastre, 
ca să nu mai fiţi ai voştri. Cei ce sunteţi intraţi în această fa- 
milie, sfmţiţi-vă ca să fiţi iertaţi şi să vă însemnez cu pecetea 
Dumnezeului Cel viu. După mine nu mai vine nimeni să vă 
dea mâna. Fiţi fii ai învierii. Amin. 

Pace vouă acum! Duhul meu să fie în inimile voastre 
ca să fie iubire între mine şi voi. Nu mai fiţi robi pântecelui 
şi necunoştinţei, iar dacă veţi zice că nu puteţi, nici eu nu pot 
să fac nimic acum pentru voi, căci Dumnezeu este curat şi 
este veşnic. 

Pacea şi puterea Preasfmtei Treimi să vă ţină sub 
această putere. Pace vouă! Iată, suflu peste voi acum. Luaţi 
din duhul meu! Amin. Cel ce vrea să intre la Dumnezeu cu 
mine să-şi ia crucea şi să-mi urmeze mie. Amin. Cel ce nu se 
leapădă de sine, acela nu va mai fi. 

Amin, amin zic vouă, nimeni nu va putea sări pe dea- 
supra şi va trebui să intre pe uşă în împărăţia iubirii. Amin. 

Pace vouă! încă o dată, pace vouă şi înviere vouă! A în- 
ceput învierea pe pământ. Pace celor ce se lasă spre înviere! 
Pace şi pecete şi nume nou! Pace şi Ierusalim nou peste voi! 
Amin. 

Pace ţie, Israele! Amin, amin, amin. 

14/27 noiembrie 1990 

Cuvântul Domnului către alesul Său Irineu 

Făgăduinţa înnoirii bisericii. 

unt mereu în inimioara ta, copil dulce, copil iubit 
de Dumnezeu. Văd că nici o clipă nu Mă laşi fără 
tine, şi Eu cum aş putea să te las vreun pic? N-am altul ca şi 
tine cu care să fi putut face o viaţă nouă pe pământ, o viaţă 
adevărată atât cât de adevărat este Domnul. Nu pot lucra în 
toată desăvârşirea Mea în cel care se crede că are vreo putere 


sau vreun cuvânt. Nu pot, iubitul Meu, şi de aceea a trebuit să 
nu te las, pentru că tu numai pe Domnul îl recunoşti întru tine 
şi îi spui mereu: „Doamne, sunt neputincios" . 

O, de aceea stau mereu cu tine în braţe, copilul Meu 
iubit, pentru că tu iubeşti mult, tu eşti iubire precum Eu sunt 
iubire. Nu te speria. îţi văd inimioara zvâcnind, dar adevăr 
grăiesc, tu eşti iubire, copilul Meu. Te voi aşeza întru Mine, 
şi apoi Mă voi aşeza întru tine ca să fii samarineanul acestei 
vremi. Nu te teme, Eu voi fi Acela, iar tu vei fi Mie sălaş. Ce 
să facem dacă cei de până acum au trecut înainte şi nu s-au 
oprit lângă cel căzut ca să sufle peste el şi să învieze? Au tre- 
cut fără nici o milă, fără nici o putere, căci n-aveau putere 
aceştia, şi tu înţelegi acum că n-aveau putere, fiindcă acum 
ştii care este puterea cea adevărată. 

Copilul Meu cel plăpând, tu nu trebuie să fii plăpând. 
Tu trebuie să fii tare, şi nu te teme nici atunci când va trebui 
să te arăţi şi tare, că nădejdea ta va fi Dumnezeu, căci El va 
fi tare. Vreau să înţelegi aceasta, că va trebui să-L mărturiseşti 
pe Dumnezeu adevărat în mijlocul învăţătorilor legii şi să te 
ridici cu inimă mare şi să le spui că a venit vremea aceea când 
morţii trebuie să audă glasul lui Dumnezeu şi să învieze. Va 
trebui să înveţi de la Dumnezeu Scriptura aceea care zice că 
«Trâmbiţa va suna, iar morţii vor învia, şi noi ne vom schim- 
ba într-o clipă». 

Biserica trebuie să se înnoiască, măi iubitul Meu, căci 
va trebui în toate vorbirile tale să aduci înnoire de cuvânt, să 
propovăduieşti Evanghelia învierii acestor zile de glorie ce- 
rească. Biserica va cuvânta şi morţii vor învia, că e moartă 
toată lumea, măi iubitul Meu, şi această lume zace în mor- 
mântul fărădelegii şi al necunoştinţei. 

Lucrarea aceasta pe care am coborât-o pe pământ se 
desăvârşeşte în poporul cel chemat, iar după ce vom termina 
de înviat acest popor, aceşti fii ai lucrării ce o avem coborâtă 
pe pământ, va fi apoi să ne îndreptăm spre Galileea neamuri- 
lor, ca să învieze făptura de sub cer. 

începătura învierii pe care tu o ştii că se lucrează va 
trebui să capete cale mare şi tot mai mare până se va întregi 
tot trupul lui Israel, şi apoi lucrătorii cei tocmiţi se vor schim- 
ba, se vor îmbrăca întru slavă văzută şi va fi veşnic sărbă- 
toare, căci moartea va fi înghiţită de biruinţa cea din vremea 
aceasta. 

înfiripează-te, copilul Meu iubit! Fii tare cu inima şi 
lucrează cu iubire, că iubirea îţi va fi puterea în multele tale 
neputinţe, căci când eşti slab, atunci eşti tare; aşa e cu 
Dumnezeu. 

Acum, fii binecuvântat mereu cu toate darurile Mele şi 
cu pacea Mea cerească. Amin, amin, amin. 

17/30 noiembrie 1990 

Trâmbiţarea sfintei Virginia peste creştinii din cetatea 
Valea Lungă, Dămboviţa 

întărire pe temelie bună a bisericii lui Hristos. 

ă mai facem încă un popas, că şi aici am o mână 
de copilaşi înscrişi la numărătoarea poporului 
meu. Poposim în cetatea Valea Lungă. Aici găsim poarta 
ridicată, şi iată, intrăm. 

Intră mama Gigi şi în această cetate, intră ca să lucreze 
şi aici, şi apoi trece mai departe cu vestea învierii şi cu 
înscrierea celor ce se lasă spre înviere. 

Pace ţie, cetatea mea de aici! Pace vouă, celor ce m-aţi 
aşteptat aici! Pace şi duh de înviere! Amin. Fericit acela care 

nu se sfărâmă de această piatră. Fericit cel credincios cu- 
vintelor acestei cărţi. 

Iată, se scrie carte şi pentru cetatea Valea Lungă. Fie- 
care cetate va avea o carte, care va sta pe masă şi va mărturisi 
pentru sau împotriva acelei cetăţi. 

Mama Gigi începe lucrul aici. Stă deasupra şi priveşte 
şi cercetează şi lucrează, şi apoi notează pe cei ce cred cuvin- 
telor acestei cărţi. Tot poporul meu să ştie şi să cunoască vre- 
mea aceasta şi lucrul din vremea aceasta. Cel ce nu ştie des- 
pre vremea aceasta, acela n-a aşteptat această vreme şi n-a 
avut cum să creadă acela că vremea aceasta va veni şi se va 
vedea venind. 

Se împlinesc Scripturile, copiii mei. Iată că nu este 
înţelepciune pe pământ cu care să se ştie că se împlinesc cele 
scrise în carte. Nici cărturarii, nici învăţaţii de azi, nici creş- 
tinii nu ştiu că se împlinesc cuvintele din Cartea Adevărului. 
Nimeni nu se mai satură de greutatea acestor vremuri. Se 
simte bine toată lumea şi nu vrea să scape din robie şi nu vrea 
să scape de moarte, că se uită la ea şi este cu ea pe cale şi se 
simte bine lumea. O, în curând se va vesti de pe înălţimi că 
moartea şi lumea se vor sfârşi. Aceasta este vremea, şi vre- 
mea aceasta va vorbi de-acum. Scrie în Cartea Adevărului că 
va veni sfârşitul lumii şi scrie că cel ce va fi găsit scris în car- 
tea învierii, acela viu va fi. Fericită va fi sluga aceea pe care 
Stăpânul ei o va găsi veghind cu credincioşie şi va sta în aş- 
teptarea Stăpânului, căci peste multe o va pune. Amin. 

Copii ai acestei cetăţi, hai să stăm de vorbă, mămică. 
Am venit la voi, măi copii, să vă spun şi vouă ce fel de vreme 
este aceasta. Este vremea să-mi strâng poporul de peste tot, să 
merg pe de-a rândul şi să sun din trâmbiţă şi să se ridice pe 
picioare poporul meu, că vrea Domnul să iasă cu el la lucru, 
aşa cum stă scris în cartea acestei lucrări din care aţi fost şi 
voi hrăniţi şi alăptaţi. Mi-a spus Domnul să fiu gata cu po- 
porul, să-l trezesc bine, să suflu peste el, să-l fac viu şi să-l în- 
semnez cu pecetea cea vie ca să Se arate cu el la lumea cea 
fără de Du mn ezeu ca ea să ştie că a fost Dumnezeu şi că ea 
n-a crezut că a fost, că va vedea şi va şti că Dumnezeu este şi 
va fi şi va împărăţi peste tot. O, poporule al meu, şi când văd, 
mămică, ce văd, când văd câtă lume văd în tine, când văd câtă 
necredinţă şi câtă nepăsare te stăpâneşte, cum aş putea eu să 
mă bucur în slava cerească? O, cum? Care mamă se poate li- 
nişti când îşi vede copiii ameninţaţi cu moartea şi cu pieirea? 
Ce mângâiere s-ar putea găsi să mă facă pe mine să uit pri- 
mejdia care pândeşte pe urma paşilor copiilor mei? că ai mei 
sunteţi, mămică. 

Poporule al meu, e vremea să dai deoparte nepăsarea, 
e vremea să-ţi înţelegi menirea, că iată zilele când ţi se va ce- 
re să mărturiseşti că ai stat de vorbă cu Dumnezeu şi că ţi-a 
spus demult Domnul ce va fi cu tine. Au venit zilele să vadă 
lumea cea necredincioasă ce este cu tine şi ce va face Dum- 
nezeu cu tine. Vrei sau nu vrei, aşa va fi, creştine. Crezi sau 
nu crezi, te trezeşti sau nu te trezeşti, aşa va fi, mămică, aşa 
cum a fost în ziua învierii Domnului, căci cei care L-au văzut 
pe Domnul după înviere, au văzut şi au crezut. Şi va fi ca în 
ziua aceea, ca în ceasul acela când, după ce Domnul Şi-a dat 
duhul pe cruce, cerul s-a întunecat, pământul s-a cutremurat 
şi catapeteasma s-a crăpat în două pe mijloc, iar cei care n-au 
ştiut sau n-au crezut că Cel ce fusese răstignit era Domnul, au 
spus după aceea: «Cu adevărat, Acesta este Fiul lui Dum- 
nezeu». 

Poporule al meu, de ce, mămică, să nu crezi tu, măcar 
acum de ce să nu crezi că Domnul a lucrat atâta vreme această 
lucrare în mijlocul tău ca să te înscrie în pagina celor ce au 


crezut şi care se vor ridica să mărturisească această credinţă? 
Ce vrei să mai vezi ca apoi să crezi? Dacă încă nu crezi, nici 
n-ai să vezi, creştine, slava lui Dumnezeu, şi vei vedea mânia 
lui Dumnezeu. Eu am venit, mămică, din nou la tine, pentru 
că vreau să te înţelepţesc şi vreau să te sfinţesc, că trebuie să 
mă arăt cu tine la Dumnezeu. Tot creştinul care a mâncat de 
la această masă, este scris că a mâncat de aici, şi va fi cerut şi 
va fi strigat la apelul care se aude acum. Cel ce nu este 
prezent, acela este lipsă, mămică. Cine are urechi, să audă şi 
să înţeleagă cum i se cere să fie prezent acum, şi dacă nu este 
prezent acum cum i se cere acum, se va scrie lipsă acela. Iată 
cum trebuie să fii ca să fii scris prezent şi să fii trecut la 
numărătoarea celor ce vor fi fii ai învierii. Trebuie să fii curat 
şi cu trupul şi cu inima şi cu iubirea şi cu credinţa. Trebuie să 
nu mai foloseşti nici un gram ceea ce nu încape cu Dum- 
nezeu. Trebuie să nu urăşti, să nu curveşti, să nu bei, să nu 
fumezi, să nu huleşti, copilul meu. Trebuie să fii ca îngerii de 
azi încolo. Trebuie să fii nestricăcios şi să fii sfânt, căci po- 
porul care va rămâne va fi un popor cu trupuri cereşti, un po- 
por nestricăcios, un popor viu şi neîntinat; aşa va fi poporul 
cu care mă voi duce eu în curând în faţa lui Dumnezeu. 

Hai, măi copii, că dacă nu veţi rămâne acum de mine, 
mâine veţi fi în glorie şi în slavă cerească, dar de nu veţi vrea, 
se va zdrobi inima din voi de groaza ce vine în urma mea. 
încă mai am copii care cred că ar mai avea vreme să bea şi să 
mănânce, să se însoare şi să se mărite; încă iau în glumă şi fo- 
losesc necredinţa, dar stă scris în cartea acestei lucrări că în 
zilele acelea multe case de creştini vor fi lovite de unealta 
morţii dacă îngerii care vin cu secera nu vor găsi semnul cel 
cu care umblu eu acum să-l pun pe creştetul acestui popor. 

O, cel care se ridică bine pe picioare şi intră sub cortul 
lui Dumnezeu, ştiţi cum va fi? Aşa cum este o casă cu temelie 
adâncă şi pusă pe stâncă, şi orice furtună ar veni să o fărâme 
nu va putea, că temelia ei e tare, măi copii. Iar omul care nu 
are grijă să-şi pună casa pe piatră acum, şi îi pune temelie şu- 
bredă, casa aceea cade şi se prăbuşeşte la cea mai mică adie- 
re din pricina temeliei nestatornice, dar, vai, prăbuşirea ei ar 
fi mare, mămică. Poporule al meu, ia spune de ce ar fi mare 
prăbuşirea unei astfel de case? O, ţi-a spus ţie Dumnezeu că 
dacă stai cu El pe picioare şi dacă stai bine, tu vei da mâna 
unui neam întreg, măi mămică, fiindcă fiecare din voi se trage 
dintr-o seminţie, dintr-un neam mare, că ai şi neam plecat de 
pe pământ care aşteaptă ziua răscumpărării, şi ai şi neam pe 
pământ care zace şi acela în mormântul necunoştinţei şi al 
necredinţei. înţelege-ţi, măi creştine, soarta pe care ţi-a dat-o 
Dumnezeu. Nu mai fi nepriceput, că de aceea ţi-a spus ţie 
Do mn ul că tu vei învia pe morţii din morminte. Iată cât de 
mare ar fi prăbuşirea casei tale dacă acum când trebuie să-i 
faci temelie de piatră ai mai putea crede să faci economie de 
piatră sau să mai aştepţi să ţi-o faci mâine. Vai de tine dacă te 
vei întoarce de pe o parte pe alta acum când sun să te trezesc, 
că de dormit, oricum nu vei mai avea cum să dormi. 

Poporule al meu, pune mâna la lucru, mămică. Fă-ţi te- 
melie tare şi lucrează iute şi bine şi lucrează fără greş scăpa- 
rea ta şi a casei tale, că norul şi furtuna se văd venind de la 
apus, şi tu ştii ce face furtuna aceea care vine dinspre partea 
aceea, dar dacă ai temelie sănătoasă tu n-ai să te temi atunci, 
pentru că ştii cum ai lucrat de bine şi cât de tare este stânca 
pe care ţi-ai aşezat tu scăparea, şi atunci intri şi închizi uşa şi 
nimic nu te va vătăma, şi vei ieşi apoi şi vei lucra şi vei repa- 
ra stricăciunea care a izbit peste neamul tău care n-a avut ca- 
sa pe piatră. Dacă n-ai să foloseşti acum o astfel de iscusinţă, 
ţine minte, mămică, ia aminte că prăbuşirea ta ar fi mare. Iată, 




380 


Cuvântul lui Dumnezeu 


a trebuit să mă ridic ca să-ţi aduc aminte, copilul meu, să nu 
faci ca omul care-şi pune casa sa pe nisip, şi să fii ca acela 
care şi-o aşează pe stâncă, poporule al meu. Acum este o zi 
mare pentru tine, şi dacă-ţi vei învârtoşa inima sau urechea la 
glasul acestei trâmbiţe care sună deşteptarea, vei păţi şi tu ca 
cei din vremea lui Moise care s-au împietrit şi n-au crezut şi au 
pierit cu toţii în pustie. De ce, mămică, să păţeşti şi tu aşa? Tu 
nu vezi cu ce învăţătură vin eu la tine? De ce să nu te laşi tu 
spre înviere şi spre viaţă? De ce să nu te faci tare ca să dai 
mâna morţilor să se scoale? De ce să nu fii cu milă pentru 
atâta norod care nădăjduieşte în suspinul duhului? că se va 
agăţa de mantia ta şi va avea salvare. 

Fii cu milă, poporule al meu, că numai aşa vei fi miluit; 
şi fii curat cu inima, curat întru totul ca să vezi faţa Domnului 
şi să te bucuri fără de sfârşit. Şi de n-ai face azi aşa, ce ai mai 
putea face mâine? Mâine trâmbiţa nu va mai suna ca să te 
scoale, căci când ultimul glas al trâmbiţei va înceta, atunci 
sfârşitu-s-a taina lui Dumnezeu. 

Lasă-te, mămică, spre credinţă ca să înţelegi că tu eşti 
cea mai mare taină de peste vremuri, măi poporul meu iubit, 
măi Israele din vremea de sfârşit. 

Am stat la temelia ta, poporule al meu, şi am aşezat 
piatră cu piatră, şi am zis să fac o casă tare, un mijloc de sal- 
vare pentru toată făptura, popor iubit de Dumnezeu. Şi când 
vedeam că se apropie vreun răufăcător ca să spargă zidul, mă 
ridicam ca omul cel care veghează la fiecare strajă şi mă lup- 
tam şi depărtam pe cel care dădea jos tencuiala zidului ca să 
facă apoi spărtură. Mă sculam şi mă încingeam şi reparam la 
loc ca să nu se şubrezească temelia ta şi casa ta, măi Israele, 
pentru că eu ştiam de la Dumnezeu că în casa ta va trebui să 
încapă toată făptura de sub cer, care a fost de la începutul tău 
şi până acum, căci Dumnezeu a pus temelie tare şi bună încă 
de la începutul tău, popor al lui Israel, şi a vegheat ca un 
meşter iscusit şi a tocmit mereu lucrători tari ca să lucreze 
mereu şi să binecuvinteze mereu întăritura temeliei tale. Şi 
acum, iată, Israele, lucrul Său a ajuns la sfârşit, şi mâna Sa va 
încheia această casă, şi iată ce nepriceput eşti, poporule al 
meu, că alţii au lucrat, şi aceia n-au intrat în odihna Sa pentru 
lucru la această lucrare a vremurilor. Iar ţie, copil fără de cu- 
noştinţă, iată, Meşterul Cel mare, Dumnezeu, îţi întinde ţie 
cheia acestei împărăţii ca să intri şi să te odihneşti, şi să chemi 
apoi sub acest acoperământ pe vecinul tău, pe aproapele tău, 
pe neamul tău. N-ai să mai auzi tu iubire ca aceasta, copilul 
meu, să-ţi fie ţie pregătită atâta slavă cu atâta trudă, cu atâta 
sânge şi cu atâta dăruire ca să te facă pe tine Domnul, cel mai 
bogat, cel mai sărbătorit, cel mai fericit. 

Iată câtă lipsă de înţelepciune pe pământ! Să se ruşine- 
ze toţi înţelepţii pământului, că Dumnezeu a luat de la ei pri- 
ceperea şi le-a descoperit-o pruncilor lui Israel. Israele, tu eşti 
pruncul acela, mămică. Tu eşti cel mai mic copil al neamului 
tău, şi iată taină nepricepută: cel mai mic va fi cel mai mare 
în împărăţia cea lucrată atâta vreme. 

Copilul meu, ridică-te bine pe picioare şi te pregăteşte, 
că tu eşti însemnat de Dumnezeu, măi creştine, şi fii atent, că 
se va scula spre Dumnezeu lumea cea fără de Dumnezeu, şi 
te va zdrobi lumea, copilul meu, dacă n-o să te găsească la da- 
torie, că-ţi va cere lumea apă să bea, că lumea este însetată, 
poporule al meu. Şi când va afla lumea apa cea vie pe care o 
ai tu, va bate la poarta ta să-i dai să bea, că numai tu, măi 
Israele, vei avea apă atunci. Toate fântânile vor seca, pentru 
ca să facă Dumnezeu semn şi să vadă toate noroadele acest 
semn, şi să se împlinească cuvintele Domnului pe care ţi le-a 
spus, că ţi-a spus ţie Dumnezeu că tu vei fi slăvit de toate no- 


roadele, poporule al meu, şi vei împărţi lumină şi viaţă vie şi 
apă vie. 

Apleacă-ţi, măi creştine, grumazul tău sub puterea fă- 
găduinţei lui Dumnezeu şi fii credincios, măi Israele. Fii cre- 
dincios cum a fost Avraam, părintele tău, că atunci când i-a 
spus Dumnezeu că-i va înmulţi sămânţa ca stelele cerului, 
Avraam nu s-a îndoit, şi a crezut, şi aşa a fost. Iată taină nouă, 
căci încă o dată rosteşte Dumnezeu aceste cuvinte. Atunci a 
vorbit cu Avraam, şi adu-ţi aminte, poporule al meu, cuvintele 
proorociei acestei lucrări, care spun aşa: «Verginico, fii cre- 
dincioasă Mie şi lasă-Mă pe Mine, că tu la vremea zilelor 
acelea va trebui să ridici un popor mare şi să-l hrăneşti şi 
să-l înmulţeşti». 

Măi copiii mei, voi sunteţi fiii făgăduinţei, şi voi veţi 
prăsi şi vă veţi înmulţi, şi atunci va fi să se împlinească Scrip- 
tura aceea care zice că «Mulţime mare, îmbrăcată în veşminte 
albe, sta în faţa Mielului şi a tronului lui Dumnezeu, cu ra- 
muri în mâini, cântând cântarea cea nouă». 

Poporule al meu, se împlinesc Scripturile, mămică. Ce 
crezi tu că mai ai de făcut? Mai ai timp să fii lume, creştine? 
Mai ai vreme să stai la îndoială? Deschide uşa şi ieşi şi te uită, 
că toate cele scrise vin spre împlinire. Destul că vei plânge 
vremea necredinţei şi a necunoştinţei şi a întunecimii tale. De 
ce să mai plângi şi pe veci dacă ar fi să nu te laşi acum spre 
înviere? Am în mână pecetea, am sigiliul Dumnezeului lui 
Avraam şi al lui Isaac şi al lui Iacov. Am pecetea Dumnezeu- 
lui Cel viu, al Dumnezeului celor credincioşi. Se învârte sata- 
na în loc că-şi vede sfârşitul, şi nu te va mai putea birui când 
va vedea pe fruntea ta sigiliul lui Dumnezeu şi numele cel 
nou al Ierusalimului cel nou. 

Ce faci tu, copilul meu, acum, dacă-mi vei da peste 
mână să nu te pot însemna? Uită-te cât de frumos, cât de dul- 
ce vorbesc cu tine, cât caut să te înţelepţesc într-o clipă. Am 
venit, mămică, să te nasc din nou, să te mai nasc o dată, co- 
pilul meu, dar nu fi nepriceput ca acela care L-a întrebat pe 
Domnul: «Cum poate omul să intre încă o dată în pântecele 
mamei sale şi să se nască iar?». Nu fi aşa de mic, copilul 
meu, căci adevăr îţi grăiesc că dacă nu te vei naşte din cer, nu 
vei fi cu cerul. Aceasta este vremea trupurilor cereşti, căci tre- 
buia mai întâi să porţi trup pământesc, trup firesc, ca acum să 
porţi trupul cel ceresc. Şi iată, cele vechi trec de acum, şi ră- 
sare de la Dumnezeu cer nou şi pământ nou. Fii un nou-născut 
de-acum, căci ce se naşte din trup, trup este, iar ce se naşte 
din duh, duh este, măi copilul meu. 

Ai văzut de ce a trebuit să vin iar? Ca să te mai nasc o 
dată, măi Israele al meu, măi poporule al meu. Cum să te mai 
poţi crede în stare să te mai lipeşti cu stricăciunea de acum? 
Vai de tine, creştine, căci cel ce a fost luminat acum de aceas- 
tă lumină şi se trage de sub ea, acela, vai, cu neputinţă va fi 
să mai fie al învierii. Acum e acum, poporule al meu. Nu e 
greu, mămică, fiindcă tu ai avut întinsă o mână spre tine, tu ai 
avut pe Domnul în mijlocul tău, poporule al meu. El mă aş- 
teaptă cu tine acum. Scoală-te şi hai să mergem, că Do mn ul 
este încins şi te aşteaptă ca să te aşeze la masă şi El să te ser- 
vească. N-ai să mai auzi aşa iubire. Nu va avea nimeni aceas- 
tă cinste pe care ţi-a pregătit-o Dumnezeu. 

Scoală-te, poporule al meu, şi hai să mergem, că spre 
glorie mergem şi spre viaţă veşnică mergem. 

Scoală-te, cetatea mea de aici, scoală-te, mămică! Ri- 
dică-te, creştine, şi fii credincios, căci tu eşti fiu al făgăduinţei 
cea din veac. Fii viteaz, să te întâlneşti cu neamul tău, căci vei 
sta la masă cu Avraam, cu Isaac şi cu Iacov, vei sta la masă cu 
tot trupul neamului tău, măi Israele al birunţei. 

Pace ţie, Israele! Pace peste tine, cetatea mea de aici! 
Slavă şi mărire, de la începutul tău şi până azi! Amin. Nimeni 
nu poate să te blesteme pe tine, că tu eşti muntele cel mai înalt 
şi cel mai binecuvântat. Toate popoarele îţi vor da mărire, dar 
fii vrednic, Israele iubit, poporul meu iubit, mândria mea cea 
din vremea aceasta. Când mă voi îmbrăţişa cu tine, cine nu-ţi 
va cânta ţie şi mie cântarea cea de slavă a lui Moise?! căci 
Moise va fi de-a dreapta ta. 

Pace copiilor din această cetate! Pace şi putere şi învie- 
re! Amin. Iată, suflu peste voi acum. Luaţi din duhul meu, ca 
să fim una pe veci şi să fim o iubire, şi această iubire să um- 
ple tot pământul ca să fie cer peste tot. Amin. 

Astăzi se scrie această zi, se scrie şi de cer, şi să se scrie 
şi de tine. E ziua ta de înviere, cetatea mea de aici. E ziua ta 
de naştere. Iată, Duhul Sfânt să Se coboare peste tine, iar tu 
să fii creştin după adevăr. Amin. 

Pace ţie, popor al lui Israel! Pace şi binecuvântare! 

Amin. 

Pace ţie, Israele! Amin, amin, amin. 

17/30 noiembrie 1990 

Trâmbiţarea sfintei Virginia peste creştinii din cetatea 
Ghelari, Hunedoara 

îndemn la lepădare de sine şi înnoire a duhului, care aduce 
în fierea cu numele lui Hristos. 

F acem coborâre şi facem popas pentru cetatea ca- 
re este şi face parte din numărătoare, cu numele 

de Ghelari. 

Duhurile Preasfmtei Treimi sunt aici în ajutorul meu. 
Mama Gigi sună din trâmbiţă pentru această cetate, sună s-o 
adune ca să vorbească cu această cetate, că este înscrisă ca ce- 
tate a poporului meu. Acum scrie mama Gigi carte pentru ce- 
tatea Ghelari. 

O, pace vouă! M-am dus acolo ca să vă spun acolo 
„Pace vouă!“, şi apoi am plecat după voi dacă nu v-am găsit 
acolo. Am pribegit după voi, am căutat, am strigat, am spart 
crusta, am gonit fiare din calea mea, am dărâmat ziduri din 
calea mea şi multe piedici am biruit ca să caut să vă adun şi 
să scriu apoi carte pentru cei ce trebuie să răspundă la apelul 
şi la numărătoarea cetăţii cu numele de Ghelari. Am luptat aşa 
cum s-a putut ca să vă caut, că-mi cere Domnul răspuns pen- 
tru fiecare creştin înscris la numărătoarea poporului meu. Am 
trâmbiţat pe de-a rândul prin multe cetăţi până acum, dar pe 
nicăieri n-a fost să-mi găsesc staul gol ca aici. 

Am de lucru mult, şi trebuie să lucrez bine, că azi e o 
zi mai grea, e o ceaţă mai groasă, e o înaintare mai anevoioa- 
să, şi trebuie să-mi fie biruinţa mare şi să-mi fie deplină, căci 
scris este în Cartea Adevărului: «De vei zice păcătosului să se 
îndrepte şi el se va îndrepta, atunci ai scăpat viaţa aceluia. 
De vei vedea sabia venind şi nu-l vei vesti pe păcătos, atunci 
sângele aceluia se va cere din mâna ta. Dar dacă, văzând sa- 
bie venind, şi dacă ducăndu-te să vesteşti pe păcătos el nu va 
lua aminte, atunci sângele lui va cădea asupra capului său». 

M-am ridicat să-mi trezesc poporul din somn, să-l în- 
ţelepţesc, să-l păstoresc şi să fac înviere peste tot trupul care 
a mâncat de la această masă, căci când a mâncat de la masa 
aceasta, Dumnezeu l-a trecut la numărătoarea acestui popor. 

Măi copiii mei, am stat sub umbrirea Duhului Sfânt, 
Care S-a ridicat cu putere de lucru în vremea cea de sfârşit a 
lucrării Preasfmtei Treimi. Duhul Sfânt S-a arătat cu lucrare 


mare şi cu mare desăvârşire prin mine. Duhul lui Dumnezeu 
a vorbit prin gura mea multă vreme de Şi-a ridicat un popor, 
şi la acest popor i-a descoperit taine despre care n-a mai vor- 
bit Dumnezeu până în vremea aceasta. Toată cartea lui Dum- 
nezeu vorbeşte despre vremea aceasta. Toate sculele dumne- 
zeieşti au vorbit şi au lucrat pentru vremea aceasta, dar po- 
porul de astăzi este fiul cel mic al Israelului lui Dumnezeu, şi 
de aceea acestui fiu mic i-a descoperit Domnul tainele îm- 
părăţiei care se anunţă acum, căci împărăţia lui Dumnezeu se 
vesteşte şi se arată şi se măreşte din zi în zi, poporule al meu. 
De aceea ţi-am spus eu ţie, măi Israele mic, că tu eşti cea mai 
mare taină pentru toată făptura şi pentru toată seminţia lui 
Dumnezeu. 

Măi Israele mic, că mic eşti, mămică, şi nu-ţi ştii şi nu-ţi 
înţelegi menirea pe care o ai, şi n-ai înţelepciune ca să ştii şi 
să crezi că tu eşti scăparea seminţiei tale de la început şi până 
la tine. Vai de tine, poporule al meu, dacă nu te vei înţelepţi 
de-acum, că de la tine se va cere acum atât cât ţi-a fost dat. 
Vai, dacă n-ai să poţi da atât cât ţi se va cere, atât cât ţi-a fost 
dat! Vai, dacă ţi-ai îngropat talantul, sau, vai, dacă ai făcut cu 
el negoţ străin de Dumnezeul părinţilor tăi, Avraam, Isaac şi 
Iacov! Copilul meu, vai, mămică, vai, că iată ce este acum: se 
desparte răul de bine şi lumina de întuneric; se desparte 
adevărul de minciună; se împlinesc Scripturile în ochii tăi, 
poporule al meu. Se face dreptate între oaie şi oaie, copilul 
meu. Morţii din morminte aud glasul trâmbiţei şi înviază, 
creştine. Iată vremea când unul va fi luat şi altul va fi lăsat. 

Copiii mei, ridicaţi-vă bine, mămică, treziţi- vă bine, că 
nu e de joacă ce se petrece în vremea aceasta. Poporul meu 
nici n-a aşteptat vremea aceasta, dară să mai ştie ce va fi în 
aceste zile! Măi copii, m-am ridicat cu duh puternic să vă pre- 
gătesc, să vă împac cu Dumnezeu, că nu sunteţi împăcaţi cu 
Dumnezeu, nu sunteţi curaţi în faţa lui Dumnezeu, şi eu nu 
vreau, poporule al meu, nu vreau, creştine, să le spună Dom- 
nul, copiilor mei: «Nu vă cunosc pe voi!». Măi mămică, acum 
e acum. Lăsaţi-vă lucraţi, lăsaţi pe Domnul să vă dea o formă, 
o întrebuinţare fiecăruia după cum e planul Său, măi copii. 
Nu mai faceţi planuri fără Domnul, că nu e lucrul vostru aces- 
ta. Acesta este lucrul Domnului, poporule al meu. Cum să te 
fac eu în stare să înţelegi că tu, copilul meu, ai menire mare 
la Dumnezeu, şi nu se poate să vrei cu tine cum vrei tu. O, 
uită-te tu cum te învârţi în loc când te zbaţi să faci ceva cu 
tine, să faci tu ceva din tine, şi nu mai termini să faci planuri 
peste planuri şi umbli dintr-o parte într-alta crezându-te în 
stare şi în putere. Fii înţelept, copilul meu, că odată ce ai fost 
înscris în această numărătoare dumnezeiască, trebuie să ştii 
că peste tine nu mai eşti tu stăpân, şi este Dumnezeu Stăpânul 
tău. 

Ce mari aţi fi fost voi, copiii mei, ce tari aţi fi fost dacă 
aţi fi făcut ce a făcut Domnul şi dacă aţi fi împlinit ce a zis 
Domnul, că Do mn ul a zis să vă daţi întâietate unii altora, căci 
felurite sunt darurile care sunt pentru voi. Dacă voi, mămică, 
aţi fi avut pe fraţii voştri mai de cinste decât pe voi înşivă, o, 
poporule al meu, ce mare ai fi fost tu acum şi ce minuni s-ar 
fi văzut prin tine! Dar tu, mămică, te-ai uitat mereu la paiul 
din ochiul fratelui tău, şi aceasta este făţărnicie, aceasta este 
iubire făţarnică. O, când tu te faci judecătorul fratelui tău, 
atunci tu ai şi fost judecat prin însăşi judecata pe care o 
rosteşti asupra fratelui tău, şi apoi zici că Domnul este Dum- 
nezeul tău. Nu, mămică, nu este aşa. Domnul este mic faţă de 
tine atunci, fiindcă tu treci peste El şi uiţi că dreptul de a 

judeca este al Lui şi nu al tău. Atunci tu eşti mai mare decât 
fratele tău pe care-L judeci, dar eşti mai mare şi ca Dum- 
nezeu, şi nu se mai poate spune că Domnul este Stăpânul tău 
sau că tu îi slujeşti lui Dumnezeu. 

Copilul meu, cu suspin mă rog de tine, lasă-mă să te în- 
ţelepţesc. Lasă-mă, creştine, să-ţi arăt că nu-I slujeşti lui Dum- 
nezeu. Lasă-mă să-ţi spun că trebuie să te naşti din nou şi să 
fii credincios şi supus Creatorului tău. Dacă n-ai să crezi acum 
că eu am venit să-ţi spun adevărul despre tine şi dacă n-ai să 
te naşti din cer, rămâi, mămică, trup, şi rămâi pământ, şi rămâi 
nelucrat, că nu aşa se lasă lucrat un creştin cu care să lucreze, 
apoi. Dumnezeu întru planul Său cel din veac întocmit. 

Vezi tu de ce milă ai avut tu parte, mămică? Dacă eu nu 
veneam să-ţi deschid ochii, să caut să ţi-i deschid, să caut să-ţi 
iau tina de pe ei, dacă nu mă ridicam să te vestesc că stă sa- 
bia deasupra capului tău şi că trebuie să te întorci bine spre 
Dumnezeu, ce mai era de făcut cu tine, cu viaţa ta pe care o 
cere acum Domnul din mâna mea? Te cere Domnul de la 
mine, mămică. Mi-a dat în mână sigiliul acestei vremi ca să 
te pecetluiesc şi să nu fii vătămat de îngerii cei nimicitori, 
care vin pe urma mea şi lovesc pe unde nu vor găsi acest 
se mn . Nu-ţi învârtoşa inima ca să nu crezi ce-ţi spun, copilul 
meu, că ai văzut cum a fost pe vremea lui Moise când poporul 
lui Israel a fost însemnat cu semnul cel poruncit de Do mn ul 
prin Moise. Ai văzut că îngerii nimicitori nu au avut voie să 
lovească, dar casele egiptenilor au fost lovite de unealta mor- 
ţii şi groază şi bocete se auzeau în lume, poporule al meu. 

Măi Israele, fii, mămică, credincios, că acum ar fi să fie 
mai rău ca atunci. Fii supus acestei chemări şi acestei pece- 
tluiri, dar fii înţelept, că semnul acesta nu se lasă aşezat decât 
întru sfinţenie şi întru credinţă, copilul meu. Nu-ţi mai căuta 
nici un fel de dreptate, măi creştine, că acum nimic nu-ţi mai 
foloseşte mai mult decât umilinţa şi smerenia şi credinţa, co- 
pilul meu. Lasă-mă să vărs din duhul meu peste tine, că de 
aceea m-a trimis Dumnezeu înapoi la tine, că nu are cine te 
ajuta ca să te facă în stare să stai în faţa lui Dumnezeu, că asta 
urmează acum, copilul meu. Vrea Domnul să iasă la iveală cu 
tine, că pentru asta ai fost tu pregătit. Acesta a fost planul lui 
Dumnezeu, ca să ajungă la acest punct cu tine. Dacă încă te 
mai joci cu viaţa ta, dacă încă mai crezi că-L mai ţii pe Dom- 
nul mai mic decât pe tine, dacă ai să cauţi să-L faci să mai 
aştepte, gata, trec mai departe şi nu mai stau lângă tine să te 
rog. Trec, dar nu te însemnez cu pecetea Dumnezeului Cel 
viu şi mă duc, creştine, mă duc şi trâmbiţez pe la toate răspân- 
tiile şi înviez morţii şi îi pun pe picioare şi îi pun în locul tău, 
copilul meu, că numărătoarea este pecetluită de făgăduinţa lui 
Dumnezeu. Cum, mămică, să învieze morţii la glasul trâm- 
biţei care te strigă pe tine acum, şi tu să mori în locul lor? 
Cum? Oare, aşa să fie? Oare, aşa să vrei tu, poporule al meu? 
O, de ce ai crezut tu că te poţi juca cu Dumnezeu? 

Poporule al meu, n-ai ştiut, mămică, să fii cum te cere 
Dumnezeu, dar mai ai o clipă la îndemână. Iată clipa, copilul 
meu. Iată mâna mea întinsă spre tine. Duhul Cel ceresc este 
foc mistuitor, dar Domnul lucrează cu tine după putinţa ta şi 
tu nu vrei să înţelegi aceasta, măi copilul meu. Eu îţi întind 
mâna în aşa fel ca să nu te ard. Lucrez după putinţa ta, dar tu 
ceri altfel, de parcă ai fi în stare sau vrednic să te atingi de foc 
şi să nu te arzi. Şi dacă vei vrea şi aşa, am să fac şi aşa, căci 
ce n-am făcut eu pentru tine ca să te aşez în sânul lui Avraam 
şi să te scap de prăpastie? Dumnezeu este foc mistuitor, dar 
n-a trecut peste puterea pe care a pus-o peste lucrul mâinilor 


Sale, căci când S-a coborât să-Şi ia trup din pântecele Fecioa- 
rei, a stat purtat în acel pântece nouă luni şi n-a mistuit pânte- 
cele acela. Iată câtă putere s-a arătat atunci. 

O, a venit acum Domnul spre sfârşitul tainei Sale şi 
S-a sălăşluit cu Duhul puterii cea întreit sfântă în trupul sufle- 
tului meu, mămică, douăzeci şi cinci de ani, şi n-a mistuit tru- 
pul duhului meu, care, iată, s-a întors înapoi pe pământ. Şi 
iată, măi copii, minune mai mare ca la început, aşa cum a fă- 
găduit Domnul Iisus Hristos atunci când a spus: «Cel ce cre- 
de Mie, nu aceste minuni va face, ci mai mari decât acestea». 
Iată bunătatea lui Dumnezeu revărsată peste făptura mâinilor 
Sale, căci focul cel mistuitor al dumnezeirii se îmblânzeşte 
după îngăduinţa şi putinţa de a putea fi purtat de făptura cea 
creată de Dumnezeu, şi tu, poporule al meu, tu nu te laşi îm- 
blânzit după chipul Creatorului tău, prin Care toate s-au făcut. 

O, câtă pâclă este aşezată peste înţelepciunea ta, po- 
porule al meu! Cine, mămică, s-ar mai lupta pentru tine atât 
cât mă lupt eu, măi copil al acestei lucrări? Măcar dacă ai în- 
ţelege taina acestei lucrări ca să poţi apoi înţelege că tu eşti 
copil al acestei lucrări şi că eşti cea mai mare taină şi cea mai 
mare lucrătură din toate cele lucrate de Dumnezeu peste vre- 
muri, căci cu tine şi cu vremea aceasta va aşeza Domnul scau- 
nul de judecată, şi prin lucrătura aceasta toate vor intra întru 
starea cea de nestricăciune. 

O, mă doare, mămică, rău mă doare că n-am să te am 
în cea mai mare slavă după câtă luptă a dus cerul cu tine. Mă 
doare, că lumea cea care n-a ştiut ce ai ştiut tu va intra în sla- 
va aceea care spune: «Cei din urmă vor fi cei dintâi». Dar 
iată, am venit în calea ta să te fac să înţelegi, să te întăresc 
pentru lucrul pe care-1 ai, copilul meu, şi să nu dai slava ta 
altuia. Luptă-te s-o ai tu, mămică, fiindcă este a ta. Nu-ţi vin- 
de acest drept pentru o nimica toată. Fii înţelept şi fii deştept, 
copilul meu, şi nu te încânta cu nici o slavă trecătoare, căci 
cel ce culege fără Dumnezeu, acela vânt culege şi deşertăciu- 
ne culege şi păţeşte ca bogatul care se îmbogăţeşte cu gândul, 
ca acela care a zis că-şi strică hambarele ca să facă altele mai 
mari, să-şi strângă multe şi apoi să trăiască fără grijă multă 
vreme. Dar, de unde?! că glasul Domnului a venit şi i-a spus: 
«Nebun ce eşti! In noaptea asta îţi iau sufletul, şi ce mai faci 
cu agoniseala ta?». 

Copiii mei, cel ce este şi vrea cu Domnul, trebuie să se 
lepede de sine, şi în fiecare zi să meargă cu crucea sa în urma 
Domnului. Nu poţi, copilul meu, nu poţi fi ucenicul lui Iisus 
Hristos şi să faci tot ca tine. Am ieşit în întâmpinarea ta, po- 
porule al meu. Te-am învăţat, mămică, şi până să plec din 
mijlocul tău, te-am învăţat şi după aceea, şi iată minune neîn- 
ţeleasă de mintea omenească. M-a trimis Domnul să vorbesc 
cu tine, m-a trimis cu ultima trâmbiţare înainte de încheierea 
tainei Sale de mântuire, m-a trimis cu putere de duh cu care 
n-a mai lucrat până acum. Dar iată, puterea Domnului se îm- 
blânzeşte încă după îngăduinţa şi putinţa ta, poporule al meu, 
că dacă ai fi fost acum mare aşa cum trebuia să fii după atâta 
înţelepciune care a lucrat cu tine, o, dacă erai mare, atunci 
slava Domnului ar fi lucrat după măsura puterii tale, ar fi lu- 
crat după mărimea ta. 

Măi, Israele mic, tu trebuia să fii mare, mămică. Dom- 
nul lucrează în vremea aceasta aşa cum n-a lucrat până acum, 
căci lucrează să-Şi săvârşească şi să-Şi anunţe împărăţia. Da- 
că tu, copilul meu, ai fi vrut să-L asculţi pe Domnul, erai 
acum cer nou şi pământ nou, şi Domnul Se aşeza peste tine 
cu împărăţia Sa şi se împlinea cuvântul Său, că atâta vreme 

ţi-a spus Dumnezeu că tu va fi să faci lumină şi înviere şi 
mântuire pe pământ. Cu tine va fi să scoale morţii din mor- 
mintele lor, cu tine Se va arăta la toată făptura de sub cer, dar 
tu n-ai avut timp să crezi, că tu ai făcut altceva în loc să te fi 
lăsat lucrat, şi iată acum goliciunea ta, că n-ai veşmânt curat, 
n-ai haină de nuntă, n-ai putere să faci minuni în numele 
Celui Care a spus: «Nu acestea, ci mai mari decât acestea 
veţi lucra dacă veţi fi cu Mine». Şi acum, spune tu, mămică, 
poţi merge cu mine? Te cere Domnul de la mine ca să facă cu 
tine după cuvântul Său. 

Măi copiii mei care sunteţi înscrişi la numărătoarea de 
la Ghelari! Am în mână schiţa, mămică. Am actele de înfiere 
pentru fiecare în vremea sa, şi am avut un număr de inimioa- 
re, o mână de copii care au mâncat de la această masă, şi 
acum sunt trecuţi ca fii ai acestei lucrări. Iată de ce v-am adu- 
nat eu astăzi. M-am purtat după voi, v-am căutat, v-am stri- 
gat, v-am trezit dacă pe vreunul v-am găsit dormind, am su- 
nat, mămică, din trâmbiţă şi v-am adunat în această casă şi ia- 
tă, stăm de vorbă cu toţii şi împreună scriem carte pentru ce- 
tatea cu numele Ghelari. A avut Dumnezeu o sculă acolo şi a 
lucrat cu ea un locaş de închinăciune. A dat Domnul o po- 
runcă acestui slujitor, a dat-o ca să o împlinească, şi a făcut 
Dumnezeu plan de la început şi până la sfârşit, şi l-a făcut 
bine, şi l-a făcut ca să fie împlinitor şi să facă Domnul apoi 
slavă văzută şi acolo, dar acolo nu s-a lucrat după dreptarul 
cel drept, măi copii, nu s-a lucrat după rânduială şi după cu- 
răţie. Dumnezeu a lucrat după dreptar, dar slugile cele toc- 
mite n-au folosit dreptarul cel drept şi cel curat. Nu s-a lucrat 
cu frică, copiii mei. 

O, dacă ai de făcut un lucru, o lucrare dumnezeiască, 
trebuie să lucrezi cu frică şi cu cutremur după legea cea 
dreaptă ca să fie temelia lucrării tale de nezdruncinat. Nu s-a 
lucrat cu mâini curate, nu s-a mai lucrat bine până în sfârşit. 
A spus Dumnezeu că în vremea aceasta va fi să lucreze mi- 
nuni acolo. Dumnezeu a lucrat acolo ca să poată lucra ce avea 
în vremea aceasta de lucrat, căci în vremea aceasta avea de 
lucrat o lucrare nefăcută de mână omenească. A voit Do mn ul 
ca El să fie Stăpân acolo, că pentru aceasta îşi tocmise nişte 
lucrători prin care să-Şi desăvârşească un lucru, şi iată ce s-a 
întâmplat cu aceştia, că acum n-au fost găsiţi la datorie. Chiar 
cel pe care-1 pusesem de strajă acolo în urma preotului sluji- 
tor care a fost ridicat de pe pământ, n-a lucrat acesta după 
dreptarul lui Dumnezeu, şi s-a îngâmfat fiul acelei slugi luate 
şi s-a trufit şi n-a lucrat curat lucrul pe care l-a avut de făcut. 
A amestecat lumina cu întunericul, a amestecat sfinţenia cu 
stricăciunea, a aşezat acolo legea slobozeniei şi nu se poate 
aşa, copiii mei. Nu se poate şi cu Dumnezeu şi cu mamona. 
Nu se poate bea şi paharul lui Du mn ezeu şi pe cel al 
demonilor. Dacă acolo a spus Du mn ezeu că Se va arăta cu 
minuni, cum ar fi trebuit să fie şi să se lucreze în locul acela? 
Cu câtă sfinţenie, cu câtă frică, cu cât cutremur, cu câtă cu- 
răţie! O, mămică, Dumnezeu nu Se lasă batjocorit, nu Se lasă 
înşelat, şi când a văzut Domnul că locul acela este ameninţat 
de tot, a mai pregătit încă o salvare pentru lucrul acela, a mai 
tocmit nişte slugi prin care să desăvârşească via aceea. Le-a 
dus acolo, după cum era planul Său întocmit, şi le-a poruncit 
să se aşeze întru sfinţenie şi întru ascultare, şi prin voia lui 
Dumnezeu s-au lăsat lucrate aceste slugi. Au unit sufletul cu 
trupul aceste slugi şi s-au aşezat să lucreze, şi Domnul era şi 
lucra cu Duhul Său pentru ei. Şi S-a coborât Domnul în vre- 
mea aceasta cu această lucrare şi în locul acela ca să-l facă 


una cu aceasta, ca să-Şi strângă Do mn ul sculele Sale într-o 
singură iubire, într-o singură lucrătură ca să-Şi poată desăvâr- 
şi pe pământ taina cea din veac ascunsă şi de îngeri neştiută. 
O, copiii mei, şi s-a împlinit apoi acolo Scriptura aceea care 
zice aşa: «Pe ai Mei i-am învăţat, de ai Mei fui răstignit», 
căci Domnul nu a fost primit întru ale Sale acolo. Voia Dom- 
nul să îndrepte şi acolo lucrul Său cel drept, ca să fie bine 
lucrat, dar n-a mai fost cum, şi a plecat Domnul de acolo, măi 
copii; S-a supărat şi a plecat, iar în urma Lui a dat îngerilor 
poruncă să fie ridicată sluga aceea tocmită la lucrul cel de 
acolo, şi a fost ridicată şi dusă acolo unde trebuia să dea so- 
coteală de cele lucrate, şi acum se lucrează de către cer la scă- 
parea şi la iertarea nedreptăţilor săvârşite de sluga aceea, de 
preotul care a fost slujitor acolo, căci lucrarea cerului aceasta 
este, măi copii. 

O, şi a trecut Domnul mereu pe acolo apoi, şi lucrătorii 
cei rămaşi au început să oropsească pe slugile cele tocmite 
până ce le-au scos afară din ţinutul acela. Dar ochiul Domnu- 
lui şi mâna Sa cea tare a fost cu ei aşa cum a fost cu Iosif cel 
vândut, căci Domnul nu Se lasă ruşinat, măi copii, ci Se de- 
săvârşeşte întru cei aplecaţi, dar celor semeţi le stă împotrivă 
Domnul, şi îi apleacă, cu tăria Sa sub mâna voii Sale. O, fe- 
ricit copilul care înţelege mustrarea şi se înţelepţeşte, căci bu- 
curie mare se face în cer pentru unul ca acesta care ştie că 
toate sunt spre slava Domnului. 

Iubiţii mei, copiii mei, număraţii mei, însemnaţii mei 
din cetatea Ghelari! M-am dus, mămică, să vă spun acolo: Pa- 
ce vouă! şi să suflu apoi peste voi şi să vă pun pecetea Dum- 
nezeului Cel viu. O, m-am dus şi am strigat la poarta aceea şi 
nimeni nu mi-a răspuns la apel, nimeni, mămică. Am găsit 
acolo nişte păzitori străini de Dumnezeu, care dorm tolăniţi şi 
murdari peste ce a fost a lui Dumnezeu. Aş fi putut să suflu 
cu mânie şi să spulber pâcla şi pustiul care este peste locul 
acelei cetăţi. Dar nu; am suspinat, am lăcrimat şi am plecat pe 
urma celor pe care-i am înscrişi aici, pe care-i am trecuţi în 
schiţa mea, căci sunt ai mei, şi am pribegit după ei ca să-i 
adun şi să stau cu ei de vorbă. 

Copiii mei, lăsaţi-vă lucraţi de Dumnezeu, că voi nu 
sunteţi nici pe voi stăpâni, d-apoi pe lucrurile lui Dumnezeu! 
Lăsaţi-vă să fiţi ca nişte fii ascultători. Lăsaţi-vă conduşi de 
Dumnezeu, măi copii. Nu mai faceţi planuri fără Domnul, nu-I 
mai cereţi Domnului să facă după voia voastră, că Do mn ul 
Iisus Hristos nici în faţa morţii n-a avut curajul să întoarcă 
voia Tatălui, şi a spus: «Nu voia Mea, ci voia Ta să fie, Tată 
al Meu». Aşa trebuie să fiţi de acum, ca să puteţi fi fiii Tatălui 
ceresc, şi trebuie să fiţi sfinţi de acum copiii mei; sfinţi, 
precum Domnul sfânt este, că nimeni nu mai rămâne, mămi- 
că, decât cerul cel nou şi pământul cel nou şi fiii lui Dumne- 
zeu, care vor moşteni şi vor intra la masă cu Do mn ul. 

Am venit să mă întâlnesc cu voi aici, ca să vă rog să fiţi 
sfinţi, dar începeţi de la inimă, mămică. Sfmţiţi-vă inima, că 
dacă ea nu va fi sfântă şi curată, atunci chiar trupul de vi l-aţi 
lăsa spre ardere, nimic nu veţi fi dacă inima voastră nu va fi 
casă lui Dumnezeu. Copiii mei, Dumnezeu este dragoste, şi 
Dumnezeu este curat. 

Am vorbit şi cu slujitorul de biserică, pe care l-am 
chemat tot aici, căci pribegind după copiii mei de la Ghelari, 
am găsit şi pe acest slujitor şi am vorbit aici şi pentru el, ca să 
ia şi el înţelepciune bună şi sănătoasă şi să-şi lucreze o teme- 
lie sănătoasă de acum. Aveţi grijă, copiii mei, de sămânţa pe 
care o semăn eu acum. Aveţi grijă de cartea aceasta, căci ea 

va mărturisi de acum pentru sau împotriva voastră. Fiţi aşa 
cum cere Domnul unui fiu de al Său şi fiţi curaţi cu inima şi 
cu iubirea, măi copii. Iubirea făţarnică să nu mai caute spre 
voi, căci Dumnezeu este curat şi nu Se atinge acolo unde nu 
este locul curat. 

Copiii mei pe care v-am chemat de la Bucureşti să fiţi 
aici acum! Voi sunteţi trecuţi la numărătoarea de la Ghelari. 
Aceasta este şi ziua voastră, mămică. Am venit să vă iau de 
mână şi să vă aşez bine pe cale cu mine. Am venit să vă rog 
să vă lăsaţi pecetluiţi cu sigiliul acestor vremi, căci aceasta 
este vremea cea de biruinţă a poporului meu. La toţi vă spun, 
cu toţi vorbesc: aceasta este o pecetluire de sfinţenie, este pe- 
cetluirea poporului cel care va fi ceresc, căci în curând eu voi 
avea un popor ceresc, cu trupuri cereşti şi nestricăcioase. Pe- 
cetea aceasta este numai una, copiii mei, şi iată, Dumnezeu 
începe cu poporul acesta. 

Poporule al meu, nu mai fi pământ, căci cele de până 
acum sunt pe sfârşite. Fii cer, copilul meu, ca să rămâi şi să 
fii aşezat pe pământul cel nou, care se va arăta nou în curând. 
Eu trec şi pecetluiesc prin poporul meu pe cel ce se lasă spre 
înviere, iar când voi termina de înviat şi de însemnat pe cei 
înscrişi ai poporului meu, trece pe urma mea unealta care va 
curăţi fărădelegea de pe pământul poporului meu, şi apoi eu 
voi rămâne cu poporul meu şi mă voi ridica cu el, căci Dom- 
nul va împărăţi prin acest popor şi Se va arăta cu el la toată 
făptura. Trebuie să vă lăsaţi lucraţi numaidecât, că până acum 
n-a vrut poporul meu să se lase lucrat, şi s-a întors de pe o 
parte pe alta fără să ştie că vremea aceasta este la uşă. Aceas- 
ta este vremea când Dumnezeu aşează Ierusalimul cel nou şi 
în mijlocul lui aşează toate cele scrise în carte. Aceasta este 
România cea nouă care este lucrată de mâna lui Dumnezeu. 
Nimeni să nu se mai creadă mare sau tare, că numai Dumne- 
zeu este Cel tare, poporule al meu. 

Măi copilul meu, când tu ai gustat din masa aceasta, ai 
fost trecut ca fiu al acestei mese. Acum mă cere Domnul cu 
tine la masă că te-a găsit scris, copilul meu. Fă-ţi, mămică, 
haină nouă cu care să poţi intra la masa aceasta, că nu oricine 
va avea cinstea pe care o vei avea tu. 

Măi Israele din vremea aceasta, tu eşti aşteptat de când 
veacurile s-au întocmit. Vai de tine, copilul meu, dacă te mai 
gândeşti cumva că mai poate Do mn ul aştepta după tine! 
Amin, amin zic vouă, nimic întinat, nimic necurat nu va mai 
rămâne la această împărăţie cerească. Luaţi haina nestrică- 
ciunii pe voi, copiii mei, că nimic necurat nu va mai rămâne. 
Se întocmesc acum ceruri noi şi pământ nou şi se întocmeşte 
Ierusalim nou. Vai ţie, copilaşul meu, dacă nu vei fi găsit nou! 
Roagă-te şi veghează, ca să te găsească nou şi să te găsească 
viu ziua aceea. Să nu cumva să crezi, creştine, că mai poţi fi 
şi viu şi mort. Dumnezeu, Unul este, copilul meu, şi iată, îşi 
anunţă împărăţia. 

Lepădaţi de la voi slava cea deşartă, lepădaţi aurul şi 
argintul acestei lumi, căci lumea a ajuns la sfârşit, de acum. 
Nu fi lume, poporule al meu, căci lumea a ajuns la sfârşit. în 
lume este ură şi întuneric şi stricăciune; în lume este minciu- 
nă şi moarte, şi lumea a ajuns la sfârşit. Sfârşeşte, creştine, cu 
lumea din tine, că adevăr grăieşte Dumnezeu, că grăieşte sfâr- 
şit pentru lume. Lasă-te spre înviere, copilul meu, că se îm- 
plinesc făgăduinţele lui Dumnezeu, şi lumea şi moartea se 
sfârşesc de-acum. 

Amin zic vouă, împărăţia lui Dumnezeu vine în chip 
vădit de-acum. Cele vechi trec de-acum, şi Domnul îşi vădeş- 


te împărăţia, poporule al meu. Fiţi credincioşi, şi veţi fi vii pe 
veci, că moartea nu va mai fi. 

Pace vouă! Primiţi-mă cu pacea şi cu sigiliul biruinţei. 
Lăsaţi-vă spre înviere, căci cel ce va birui va bea şi va mânca 
din rodul şi din izvoarele vieţii şi nu va mai muri niciodată. 

Pace ţie, cetate cu care am vorbit, şi întregeşte-ţi trupul 
tău, căci trupul tău este desfăcut. Pace ţie, poporul meu, şi în- 
tregeşte-ţi trupul moştenirii tale! împacă-te cu Dumnezeu, 
copilul meu, că El te iartă precum şi tu ierţi. Amin. împacă-te 
cu Domnul şi iartă totul pentru înviere. Nici un dar, nici un 
cuvânt nu va ajunge de la tine la Domnul tău dacă tu nu te 
lupţi să ştergi judecata ta de la faţa Domnului. 

Au sosit zilele învierii, poporule al meu. Avraam, Isaac 
şi Iacov doreau să vadă una din ele şi nu le-au văzut în zilele 
lor, dar iată-i, se bucură împreună cu tine acum, căci Dumne- 
zeu S-a sculat la lucru cu toate sculele Sale să te ajute pe tine 
să biruieşti, măi copilule cel mai mic al lui Israel. Se bucură 
de tine părinţii tăi, măi Israele măi. Nu cumva să-i minţi cu 
ceva, nu cumva să-L mai minţi pe Dumnezeu de-acum, căci 
scris este: «Cel ce nu cinsteşte pe tatăl său şi pe mama sa, 
aceluia nu-i va fi bine». 

Te aşteaptă tot neamul tău, măi Israele, ca să ajungi cu 
lucrarea ta la sfârşit. Lasă-L pe Domnul tău să meargă înain- 
tea ta, că Domnul este lumina şi soarele acestei vremi de bi- 
ruinţă. E groasă ceaţa şi întunericul, dar Soarele Cel veşnic 
încălzeşte şi înnoieşte şi tot mai mult va răsări, dar nu va mai 
asfinţi, şi va sta deasupra şi va lumina. Amin. 

Pace vouă, celor ce am sunat şi v-am adunat aici! Pace 
şi iubire, umilinţă şi iertare de la Dumnezeu peste voi! Pace 
vouă, iubiţii mei! Iată, suflu acum peste voi. Luaţi din duhul 
meu şi fiţi fii ai Celui Preaînalt. Amin. Luaţi crucea şi urmaţi-mi 
mie, că de la mine vă cere Dumnezeu. 

Pace ţie, Israele! Amin, amin, amin. 

22 noiembrie/ 5 decembrie 1990 

Trâmbiţarea sfintei Virginia peste monahii şi monahiile 
poporului creştin 

Cei răzvrătiţi să se vindece de păcatul neascultării. 

ună mama Gigi din trâmbiţă, sună pe de-a rândul 
să-şi adune poporul şi să-l trezească şi să-l aşeze 
pe cale şi să-l arate biruitor. Sună mama Gigi să-şi deştepte 
poporul. M-am ridicat cu putere mare, măi copii, şi din zi în 
zi această putere se va arăta tot mai mult. 

Pace ţie, poporul meu iubit, poporul meu de peste tot! 
Pace ţie, dar vai celui ce strică această pace dintre mine şi 
tine, poporule al meu! Vai ţie, poporule al meu, dacă de acum 
nu va fi pace între mine şi tine! A venit vremea să vezi ce în- 
seamnă pacea dintre mine şi tine, dar a venit vremea să faci 
pace între mine şi tine, să faci cu adevărat pace, ca să-ţi fie ţie 
bine, poporule al meu, şi să trăieşti, mămică, întru Dumnezeu 
apoi, că e vremea răspântiei celei mari, şi e vremea să te scoli 
biruitor, dar numai să vrei, poporule al meu. 

Pace peste cei ce am sunat şi i-am adunat aici! Pace şi 
de la Dumnezeu, şi de la mine! Pace vouă şi iar pace vouă! 

Când erau apostolii adunaţi după vestea învierii Dom- 
nului şi când Toma s-a ridicat şi a spus că nu crede până nu 
va pune degetul în coasta Domnului său Cel răstignit, atunci 
a apărut Domnul în mijlocul lor şi le-a spus: «Pace vouă!», şi 
apostolii se închiseseră bine, de teama iudeilor care-i urmă- 

reau, dar Domnul a intrat prin uşile închise la ei şi i-a liniştit 
cu cuvintele: «Pace vouă!». 

Iată, poporul meu iubit, duhul meu trece peste tot, intră 
peste tot, trece şi prin uşile închise, trece şi prin voi, trece şi 
cercetează şi strigă cu putere, trece din cetate în cetate, intră 
şi trece din inimă în inimă, stă deasupra şi priveşte şi cer- 
cetează şi lucrează. 

Am plecat, poporule al meu, atunci când ştii tu că am 
plecat, dar în cartea acestei lucrări scrie cuvânt de la Dum- 
nezeu că voi veni înapoi să-mi ridic şi să-mi hrănesc un po- 
por mare, şi să facă Dumnezeu minuni cu el în ochii tuturor. 
Iată, duhul meu s-a întors înapoi pe pământ ca să-Şi desăvâr- 
şească Dumnezeu prin el ceea ce stă scris, ceea ce s-a spus la 
masa acestei lucrări. Daţi slavă lui Dumnezeu, copiii mei, că 
nimeni din cei de până acum nu au fost mai iubiţi decât voi 
cei din vremea aceasta. Iată ce minune în vremea aceasta! 
Aduceţi-vă aminte de pilda care scrie despre Lazăr cel sărac 
care stătea în sânul lui Avraam, şi de bogatul nemilostiv care 
striga din foc şi îl ruga pe Avraam zicând: «Părinte Avraame, 
trimite tu pe cineva din morţi să spună fraţilor mei să nu facă 
şi ei ce am făcut eu, că iată, rău mă chinuiesc acum», dar 
Avraam i-a răspuns că «Au legea şi au pe prooroci, şi dacă nu 
cred în acestea, nici dacă va învia cineva din morţi nu vor 
crede». O, copiii mei, iată, cine nu crede, nu crede orice i-ai 
face, că a înviat Domnul Iisus Hristos din moarte, dar poporul 
iudeu nu a crezut, nu L-a recunoscut. 

Iată, mama Gigi, cea care a plecat atunci, iată minune, 
poporule al meu! Mama Gigi stă de vorbă cu tine aşa după cum 
s-a scris mai înainte în cartea acestei lucrări. Cerul şi pământul 
trec, dar cuvintele acestei lucrări se împlinesc. M-a trimis 
Dumnezeu înapoi la tine, copilul meu. Nimic nu este cu nepu- 
tinţă la Dumnezeu, şi totul este cu putinţă celui ce crede. Iată, 
Dumnezeu te cercetează, poporule al meu; îţi încearcă credin- 
ţa şi vrea să te găsească credincios ca să nu lucreze cu tine cu 
semne să te facă să crezi. Nimic n-a fost să nu-ţi spună ţie 
Dumnezeu mai dinainte despre taina Sa, şi ţi-a spus şi taina 
aceasta pe care o vezi acum împlinită, că iată, m-a trimis la 
tine, măi copilul meu, ca să-ţi dau mâna prin această întu- 
necime, dar dacă a trimis Domnul înapoi la tine duhul meu, 
să ştii, creştine, că l-a îmbrăcat cu putere mare, ca să ies cu 
biruinţă mare la sfârşitul misiunii mele, dar vai aceluia ce nu 
va crede acum în minunea aceasta! 

N-ai să poţi, copilul meu, să mai fii necredincios. S-a 
dus şi vremea necredinţei, s-a dus şi aceasta, şi se vor vedea 
pe viu împlinirile de la Dumnezeu, iar tu, poporule al meu, tu, 
care mă cunoşti pe mine, vei şti că eu n-am murit. Şi dacă 
trebuie să ştii aceasta, că vei şti, copilul meu, fă, mămică, în 
aşa fel să nu te înspăimânţi atunci, şi să te bucuri cu bucurie 
mare atunci, pentru că cel ce crede acum şi se lasă spre în- 
viere acum, acela va intra în bucuria care este pregătită pentru 
poporul meu cel binecredincios. 

De ce, măi copilul meu, să-ţi ia altul slava ta? De ce s-o 
dai tu altuia, că dacă te încânţi acum cu cele ce vor trece în 
curând, atunci n-ai să mai ai parte de slava care-ţi este ţie pre- 
gătită, poporule al meu. Crede tu, copilul meu, că s-a dus şi 
vremea necredinţei, că de acum vei vedea şi vei crede. Nu 
vreau să fii cu partea celor necredincioşi, mămică. Ia seama 
bine ce-ţi spun, căci ca să fii dat de partea celor ce au crezut, 
va trebui acum să crezi ce-ţi spun şi să împlineşti ce-ţi spun, 
ca să se vadă că tu crezi, şi vei lua apoi plata celor credincioşi. 

Hai, mămică, să-ţi spun ce ai de făcut ca să fii copil al 
slavei care în curând se va arăta. Trebuie de azi înainte să te 


opreşti de la păcat, copilul meu, căci păcătoşii şi-au sfârşit şi 
ei vremea. De azi înainte se vede venind vremea Domnului, 
şi tu trebuie să fii gata în fiecare clipă pentru slava aceasta. Tu 
trebuie să fii primul, măi creştine, căci cu tine face Dumnezeu 
începătură de înviere pe pământ, şi de la tine va vărsa Dom- 
nul râu de viaţă vie şi nestricăcioasă peste cei ce nu au fost cu 
Dumnezeu. Vai, copilul meu, dacă vei mai sta cu păcatul, că 
de la tine se va cere mult, că mult ţi-a dat Dumnezeu, şi n-ai 
să poţi să spui că nu ţi-a dat, că este scris la Dumnezeu că ţi-a 
dat. Hai să ne împăcăm cu cerul, măi copii, hai să fim aproape 
unii de alţii, căci cu cerul am venit la voi, ca să fac din voi 
ceruri noi şi pământ nou. 

Copii ai acestui păstor, ridicaţi- vă bine, măi copii! Staţi 
cu ochii ţintă la slava lui Dumnezeu, care vă aşteaptă. Fa- 
ceţi- vă socoteala în clipa aceasta şi daţi de la voi tot ce ştiţi 
că nu încape cu cerul. Faceţi începătură de om nou întru Iisus 
Hristos, că nu e de joacă ceea ce face Dumnezeu în vremea 
aceasta. Mă grăbesc din loc în loc să-mi ridic poporul pe 
picioare, să-l fac în stare să Se arate Domnul cu el întru aceas- 
tă vreme. Mă grăbesc şi mă frământ fără stare când văd că 
vremea cea rea este la uşă. Mă prinde groaza când văd pe po- 
porul meu aşa de slab, aşa de bolnav. Mă doare rău, copilul 
meu, că Do mn ul a muncit mult cu tine, şi trebuia să aibă nă- 
dejde în tine acum când El îşi arată împărăţia Sa, aşa cum este 
scris pentru vremea aceasta. Mă doare, că iată, după atâta 
trudă, după atâta vreme, tu nici nu ştii să înţelegi ce fel de vre- 
me este aceasta în care suntem ajunşi, dară s-o mai fi aşteptat 
să vină! Trudesc din greu, măi creştine, că unii din voi mă pri- 
mesc cu inima, dar cu viaţa lor nu vor să se apropie de viaţa 
cea fără de păcat şi fără de stricăciune, iar unii nici nu mă 
primesc, şi mă gonesc şi mă ţin la uşă şi eu plec plângând, şi 
în loc să am ce scrie în cartea învierii, iată că am altceva de 
făcut. 

Am spus că sun cu trâmbiţa din loc în loc şi am în 
mână sigiliul Dumnezeului Cel viu şi sabia cea fără cruţare. 
Mie îmi cere Domnul răspuns pentru tine, măi poporul meu, 
şi tu nu vrei să crezi, dar eu n-am cum să nu cred, fiindcă eu 
sunt cerească. Şi fiindcă nu crezi, şi fiindcă trebuie să dau so- 
coteală de tine, te voi mişca acum din loc cu tărie, te voi deş- 
tepta ca să vezi sabia deasupra ta şi să te porneşti bine pe cale. 
Te voi face să vezi ca să crezi, numai să nu rămâi, copilul 
meu, strivit de semnele acestei vremi care stau în cămările lor 
până voi termina de strigat şi de vestit pe cei ce au gustat de 
la această masă şi au fost trecuţi la numărătoarea aceasta. 

Am pornit cu dorul aprig şi cu duhul plin de tărie, am 
trecut prin mai multe cetăţi, am plâns de bucurie pe alocuri, 
dar am găsit şi copii cu anevoie de urnit, că satana care şi-a 
pierdut biruinţa şi-a trezit şi el ultimele încercări şi şi-a ridi- 
cat şi el pe îngerii lui ca să-mi dea de lucru şi să-mi fie înain- 
tarea anevoioasă, dar aceşti apostoli stricători nu vor binele, 
ci vor răul celor ce-i primesc pe ei şi nu pe mine. 

Copiii mei, rugaţi-vă să nu cădeţi în ispita aceasta, că 
acum nu mai este vreme de aşteptat. Rătăcitorii dintre voi iau 
înfăţişarea unor slujitori ai dreptăţii, dar nu vă lăsaţi striviţi, 
copiii mei! Ridicaţi-vă spre înviere ca să nu mai aibă duhul 
rău putere asupra voastră. Luaţi armele cereşti în mână şi bi- 
ruiţi cu ele, măi copii, dar nu vă lăsaţi biruiţi. Biruiţi răul din 
voi, biruiţi păcatul din voi, căci cel ce mai rămâne lipit cu 
păcatul, acela nu înviază şi nu se scoală. Şi decât să te văd 
scos de la Dumnezeu, măi copilul meu, te bat eu, mămică, 
dau în tine până te scoli, dau până curge tot ce e rău de pe 
tine, dau până te-oi vedea că nu mai poţi face nimic rău, şi 

apoi suflu peste tine şi te ridic pe picioare şi te înviez şi nu te 
las, mămică, că nu pot fără tine să stau eu în odihna mea. 

învaţă, copilul meu, cum trebuie să fii de-acum, şi 
chiar de-ţi va fi greu, nu-ţi va fi multă vreme. Un pic, mă- 
mică. Mult a fost, un pic mai este, dar dragostea ta, picul 
acesta va face din tine un trup ceresc şi nestricăcios şi vei 
intra la masă cu cerul, la masa vieţii cea fără de sfârşit. Nu te 
mai înşela, creştine, să crezi că mai ai timp să mai fii după 
gustul tău, că uite gustul tău ce a făcut din tine, că nu poţi 
acum să zici şi tu: „Doamne, sunt gata pentru Tine". 

Poporul meu, curăţeşte-ţi inima şi spală-ţi mâinile ca să 
fii cu mâinile curate. Copiii mei, iată de ce v-am adunat. Am 
dat cuvânt să vă adunaţi ca să stau de vorbă cu voi. Cei ce 
aveţi înscris pe voi nume de monah, să ştiţi că în cer acest 
nume înseamnă înger curat, înseamnă viaţă îngerească, măi 
copii. 

Am dat cuvânt acestui păstor să-mi adune pe monahii 
şi pe monahiile poporului meu. Un mănunchi de inimi, dar cu 
ele vreau să fac de ruşine pe cei ce au purtat haina aceasta fără 
viaţa cea care se cere unor slujitori ai cerului. Şi vă mai spun 
cum trebuie să fiţi, cum trebuie să trăiţi. Iubiţii mei, nu mai 
fiţi ca până acum. Fiţi curaţi cu inima, fiţi cu mâinile curate, 
fiţi cu viaţa curată, fiţi cu iubirea curată, fiţi nestricăcioşi. Nu 
această haină v-o cer s-o purtaţi mai întâi. Luaţi pe voi haina 
nestricăciunii şi a curăţeniei, iar peste ea îmbrăcaţi-o pe 
aceasta pe care o purtaţi. 

Iubiţii mei, toţi cei din jur să-L vadă pe Dumnezeu în 
voi, ca să învieze de la voi tot trupul care se mişcă şi trăieşte 
în preajma voastră, far dacă sub această haină se va ascunde 
încă omul cel unit cu păcatul şi cu stricăciunea, mă voi ridica 
şi vă voi descoperi goliciunea vieţii cea dinăuntru şi voi curăţi 
de pe voi stricăciunea, ca să nu fiu dată de ruşine cu voi. 

Vreau sub această haină să am viaţă îngerească. Vreau 
să fiţi o minune, măi copiii mei. Smeriţi-vă şi umiliţi-vă unul 
faţă de altul. Scoateţi din inimile voastre ura şi judecata, scoa- 
teţi mândria de la voi. Nu staţi sub haina aceasta cu armele 
duhului rău, căci ura şi judecata, semeţia şi mândria, duşmă- 
nia sau vorbirea de rău sunt arme ale duhului rău. Acela din- 
tre voi care nu vrea să sufere nimic, acela care nu iubeşte pe 
cel ce-i aduce vreo supărare, acela care nu-1 socoteşte pe fra- 
tele său mai de cinste decât pe el însuşi, o, unul ca acela nu 
va fi trecut cu vederea şi va fi vădit. 

Iubiţii mei, am pentru voi hăinuţe albe şi cununiţe în- 
gereşti. Iubiţi smerenia, iubiţii mei, şi fiţi curaţi, că a voastră 
este împărăţia cerească. Sfinţiţi-vă din zi în zi mai mult. Ru- 
gaţi- vă lui Dumnezeu să vă dea putere cerească, dar folosiţi 
numai armele cele cereşti. Daţi deoparte de la voi vorbirea în 
deşert şi duhul măririi deşarte. Să nu vă găsiţi pacea şi liniştea 
până nu veţi vedea că aduceţi rod de viaţă şi de înviere în faţa 
Domnului. 

Iubiţii mei, mama Gigi vrea să prăsească cu voi o ceată 
mai mare şi tot mai mare de purtători ai hăinuţei de monah. 
Pregătiţi-vă, iubiţii mei, că vreau să fac cu voi minune mare. 
Fiţi curaţi şi nepătaţi. Curăţiţi-vă, iubiţii mei! Această carte de 
astăzi vă are înscrişi în ea. Această carte şi această zi nu se 
poate desfiinţa şi se va adăuga cărţii învierii, care va mărtu- 
risi pentru sau împotriva ta. Dacă te vei ridica şi vei fi fiu al 
învierii, cartea aceasta va mărturisi pentru tine, copilul meu, 
iar dacă nu te vei învrednici făgăduinţelor acestei cărţi, atunci 
cuvintele acestea vor mărturisi împotriva ta. 

Poporule al meu, a venit vremea să Se arate Domnul în 
tine în mijlocul necredincioşilor, căci cel ce ştie despre Dum- 


nezeu şi nu-L urmează, acela este necredincios. Te cere Dom- 
nul de la mine, mămică, să facă din tine unealtă de lucru, să 
facă din tine vas de slavă şi de cinste în mijlocul lumii. Vrea 
Domnul să pună sfârşit pentru lume, vrea să facă cu tine în- 
ceput de înviere şi sfârşit de lume. Să nu mai fie lume pe pă- 
mânt, şi să fie viaţă nouă şi om nou. Hai, mămică, hai să fa- 
cem înviere peste lume! Hai, poporul meu iubit, că asta-i 
soarta ta, să facă Domnul înviere şi lumină cu tine. Sărăciţi-vă 
cu duhul ca să se coboare peste voi împărăţia lui Dumnezeu 
şi lumină de la Dumnezeu, ca să ia lumină de la voi poporul 
cel din întuneric; să vadă neamuri şi să se plece şi să se adau- 
ge la Dumnezeu. 

Cei ce aţi fost despărţiţi de mine, apropiaţi-vă iar şi ri- 
dicaţi-vă pe picioare! V-am făcut chemarea. întoarceţi-vă, că 
eu vă vindec neascultarea şi uit vremea despărţirii şi vă îm- 
brăţişez, dar fiţi vii de-acum şi rămâneţi vii, căci viaţa de pâ- 
nă acum v-a omorât viaţa cu Dumnezeu. Iată, răsare înviere 
şi putere peste voi, dar nu vă mai uniţi cu stricăciunea, că da- 
că iar vă mai lăsaţi robi păcatului, atunci duhul răutăţii, care 
pleacă acum de la voi se va duce şi se va împuternici de şapte 
ori mai mult şi va veni să vă desfacă din rândul celor vii. 

Copiii mei, staţi sub lumina învierii. Lăsaţi sufletele 
voastre în mâna Domnului. Nu vă mai smulgeţi din braţul lui 
Dumnezeu, că vă pierdeţi viaţa şi aici, şi o pierdeţi şi pe cea 
nesfârşită a învierii, dar o căpătaţi pe cealaltă, a durerii, că tot 
nesfârşită este şi aceea. Nu, mămică, uitaţi-vă voi câtă milă, 
câtă iertare, câtă iubire pentru voi! Nu mai apucaţi spre moar- 
te, căci păcatul stă la pândă să vă omoare iar; stă păcatul cu 
grijă în calea ta, creştine, că ştie că dacă mai mori, nu mai vi- 
ne nimeni să te scoale atunci. 

Nu vă mai lăsaţi prinşi în această cursă, copiii mei. 
Luptaţi-vă! Eu sunt cu voi şi vă ajut de acum dacă văd că vă 
ridicaţi. De acum vine vremea Domnului, şi se va vedea 
triumfând împărăţia Sa. Cine nu va fi de acum cu Dumnezeu, 
acela va fi atins de semnele vremii Domnului, căci iată, se cu- 
răţă fărădelegea de pe pământ. Mă port cu grabă mare să-mi ri- 
dic poporul înspre credinţă şi înspre viaţă curată şi înviată ca 
să-l pecetluiesc cu pecetea Dumnezeului Cel viu, ca să nu-i văd 
eu pe fiii acestei lucrări striviţi de semnele cele nimicitoare 
care aşteaptă porunca lui Dumnezeu. Sunt ajutată de toată 
oastea cerească să-mi grăbesc şi să-mi sfârşesc cu bine aler- 
garea prin poporul meu, că iată cum alerg şi câtă necredinţă 
şi câtă neprimire găsesc prin unele locuri, că s-a învăţat po- 
porul meu cu gustul vieţii de aici, că nu ştie bietul creştin că 
nu-i va folosi la nimic placul acesta, care, iată, se sfârşeşte şi 
cu el, căci deşertăciunea vremurilor a ajuns şi ea la sfârşit. 

Copiii mei, mă prinde durerea, mămică, şi mă frâng de 
pe urma celor ce nu vor să se ridice şi nu vor să se cureţe, că 
iată, unealta din mâna mea îşi are vremea ei acum şi ea. Şi eu 
şi ea lucrăm. Se lucrează din plin, după planul acestei vremi 
de biruinţă cerească, iar cel ce este înştiinţat şi nu se ridică, 
trece prin ascuţişul semnelor care vor începe să lucreze în cu- 
rând. Să nu rămâi, copilul meu, de partea celor necredincioşi, 
că pentru tine va fi şi mai dureros, fiindcă tu ai avut pe tine 
pecete cu sfinţenie de la Dumnezeu. Scoală-te, mămică, din 
necunoştinţa ta, că eu nu vreau să suferi, copilul meu. în- 
toarce-ţi dragostea ta spre Dumnezeu, căci adevărata viaţă şi 
adevărata dragoste, Dumnezeu este, poporul meu iubit. 

Sun din trâmbiţă, copilul meu, sun să te trezesc, mămi- 
că, şi să stai treaz apoi, că vreau să scapi de ceasul ispitei care 
vine peste lume. Eu mă lupt cu tot cerul pentru tine, dar luptă-te 
şi tu să învingi răul din tine, să învingi lumea din tine, că dacă 

te văd că te lupţi şi că îl vrei pe Domnul, atunci eu te ajut cli- 
pă de clipă, până ce scăpăm în vremea cea bună, mămică. 

Sunt cu vremea cea bună în urma mea. Vine după mine 
vremea cea bună pentru voi, copiii mei. O, cât am aşteptat 
această vreme ca să fiu din nou cu tine, poporule al meu! Ce 
să fac eu în slava cerească fără tine, fără rodul muncii mele? 
Copilul meu, mergi, mămică, cu dragoste pe calea ta cu mine. 
Nu mă du în stare să te pun de frică pe cale. Nu-ţi fa singur 
durere, că eu nu vreau să-ţi fac durere. Sunt cu braţele pline 
de iubire şi de milă acum. Astăzi mai este milă încă. Mâine 
este biruinţă, copilul meu, căci Dumnezeu îşi arată de acum 
slava Sa, ca să ştie toată suflarea că este Dumnezeu. Vai celui 
ce ispiteşte şi nu crede în cele scrise pentru vremea aceasta! 
Vai, poporule al meu, dacă va rămâne acum cineva fără pece- 
tea vremurilor de azi! Fugi de vai, copilul meu. Primeşte pe 
tine semnul lui Dumnezeu, ca să fii viu şi să nu fii vătămat şi 
să nu piară nici un fir de păr din capul tău. 

Copiilor cu care am vorbit acum, mă port prin fiecare 
cetate şi fac carte scrisă pentru fiecare, lată încă un popas, 
încă o carte. Să fie zi de înviere şi să fie carte de înviere, şi să 
nu te ştergi din această carte, copilul meu. Tot cerul este mar- 
tor peste tot pe unde merg, pe unde poposesc, pe unde-mi 
strâng copiii să-i adun într-o singură carte, într-o numărătoare 
pe toţi. 

Copiii mei, se întocmeşte numărătoarea cea nouă a po- 
porului meu. înnoiţi-vă viaţa, măi copii, că poporul cel trecut 
la această numărătoare trebuie să fie un popor sfânt de-acum. 
Ceea ce nu s-a descoperit în toate veacurile, iată, se descoperă 
acum. Ridicaţi-vă spre înţelepciune, că nimic n-a fost să nu 
vă fi spus vouă Dumnezeu, şi trebuia să împărţiţi cunoştinţă 
la cei fără de cunoştinţă. 

Această lucrare care s-a coborât în mijlocul tău de atâta 
timp, poporule al meu, poartă în tainele ei şi în cuvintele ei 
tot planul cel întocmit de Dumnezeu pentru plinirea vremu- 
rilor. lată cât de mic eşti, copilul meu, că dacă te-aş întreba 
despre vremea aceasta, după cum te-a învăţat pe tine Dumne- 
zeu, n-ai şti să-mi răspunzi. Pregăteşte-ţi acum trupul şi ini- 
ma, curăţeşte-te bine, mămică! Fii gata, copilul meu, şi lasă-te 
lucrat ca să lucreze Dumnezeu cu tine după menirea pe care 
ţi-a dat-o. 

Poporul lui Moise s-a despărţit mereu de Dumnezeu şi 
a picat în pustie. Aşa ai făcut şi tu, poporule al meu, dar iată 
minune care n-a mai fost până acum! Am venit înapoi la tine, 
am venit să te trezesc din moarte, că tu eşti mort cu duhul, 
copilul meu. Cu duhul am venit şi eu, cu duh puternic, cu duh 
de înviere ca să poruncesc poruncă cerească. Scoală-te din 
morţi, copilul meu, scoală-te, căci Hristos te va lumina! 
Amin. Mai e un pic de timp, un picuţ, şi ne întâlnim. Am înce- 
put lupta cu duhul rău, să-mi eliberez poporul din robia păca- 
tului şi din umbra morţii. Eu sunt în faţa luptei şi voi birui, 
dar vreau să biruieşti şi tu, căci eu sunt în faţă. 

Ierusalime, nu cumva să-i omori pe cei trimişi ai mei. 
Iată, am venit să te strâng chiar dacă voieşti, chiar dacă nu vo- 
ieşti, că nu vreau să fiu lipsită de tine. în curând se va auzi din 
nou glas în cer şi pe pământ, şi vei cânta şi tu cu îngerii şi cu 
sfinţii în ziua aceea de biruinţă în care va cânta toată făptura: 
„ Binecuvântat este Cel ce iarăşi vine întru numele Domnu- 
lui! Amin. 

Poporule al meu, Israele iubit, ridică-te spre glorie, că 
întru tine am binevoit şi întru tine binevoiesc şi acum. Des- 
chide-ţi inima, deschide uşa inimii, că întru tine binevoiesc şi 
în casa ta voiesc să cinez. Ieşi cu mine întru întâmpinare, că 


iată, se zoreşte de ziuă. Vine ziua Paştelui cel mare, şi vom in- 
tra în sărbătoarea pentru care ne-am trudit. Amin zic vouă, 
vine ziua cea mare, cea aşteptată a sărbătorii celei mari în cer 
şi pe pământ. Nimic nu se împlineşte decât ce este scris în 
Cartea Adevărului. Ridică-te, Israele, ca să-ţi întâmpini se- 
minţia ta cea din veac şi până la tine. Deschide ochii să vezi, 
deschide-i, şi vei vedea cu ei, căci aceasta este vremea celor 
mai mari împliniri. 

Poporule al meu, se va vedea pe creştetul tău, scris, nu- 
mele cel nou al Noului Ierusalim şi al cetăţii celei noi. Nu-ţi 
da slava ta nimănui, şi vino spre mărire! 

Pace ţie, poporul meu, popor al lui Israel! Pace vouă, şi 
încă o dată, pace vouă, celor ce am sunat şi v-am adunat aici! 
Să fie pace între mine şi voi, să fie cu adevărat pace şi împă- 
care. Amin. Mama Gigi vă dăruieşte putere şi pace şi înviere 
şi nădejde tare şi nedespărţire, de-acum. Să nu mai fie despăr- 
ţire între mine şi tine, poporule al meu. 

Copii monahi şi monahii, fiţi ca îngerii, precum în cer 
aşa şi pe pământ. Staţi în picioare pentru toată seminţia voas- 
tră, copii ai lui Israel, căci prin voi vor învia morţii voştri. 

Pace vouă! Iată, suflu peste voi acum. Luaţi din duhul 
meu, luaţi din puterea mea, căci Sfânta Treime mi-a dat în- 
treită putere. E vremea biruinţei, Israele iubit. Pace şi biruin- 
ţă, mămică! 

Israele, nu-ţi vinde numele, că numele tău va străluci 
pe creştetul tău în veci de veci. Să se scrie această zi şi de mi- 
ne şi de voi. E ziua voastră, e învierea voastră, dar ridicaţi-vă, 
mămică! Umiliţi-vă şi ridicaţi-vă şi bucuraţi-vă, că Do mn ul 
Savaot îşi aşează împărăţia şi va împărăţi. 

Pace vouă! Să fie pace peste tine, cetatea mea în care 
am coborât acum pentru cei din monahism. Pace inimilor 
voastre! Binecuvântare şi pecetluire şi înviere! Popor al lui 
Israel, ridică-te spre glorie! 

Pace ţie, Israele. Amin, amin, amin. 

29 noiembrie/ 12 decembrie 1990 

Cuvântul sfintei Virginia la zece ani de la mutarea ei la 
cele veşnice 

Trâmbiţa Domnului îşi mângâie poporul prin grăirea ei. 

F ace vouă, iubiţii mei copii! Am venit prin uşile 
deschise să vă bucur cu pacea mea. Iată, mama 
Gigi e cu voi. Pentru cei pentru care eu n-am murit, aceşti ze- 
ce ani au fost parcă zece zile, iar pentru cei care nu m-au aş- 
teptat, au fost zece ani. Poporul lui Israel s-a învârtit în loc un 
an pentru o zi pentru că au cârtit şi n-au fost mulţumiţi, au 
cârtit împotriva lui Dumnezeu că de ce i-a scos din Egipt un- 
de aveau mâncăruri bune; au cârtit împotriva manei cereşti şi 
au cârtit împotriva lui Moise. Până şi fraţii lui Moise au cârtit 
şi s-au răzvrătit, şi iată ce s-a întâmplat cu aceia, că au rătăcit 
prin pustiu patruzeci de ani pentru patruzeci de zile, şi apoi au 
murit. 

O, iubiţii mei copii care vă mai am credincioşi mie, iată 
că şi poporul meu a rătăcit prin pustiul necredinţei zece ani, 
pentru că poporul meu n-a crezut cuvintelor lui Dumnezeu, şi 
a zis poporul meu că eu am murit şi nu mai sunt, şi n-a crezut 
Scriptura aceea care zice: «Cel ce este cu Dumnezeu, viu va 
fi în veci». N-a crezut creştinul Scriptura, dară să mai creadă 
în cuvintele acestei lucrări care nu se vor desfiinţa în veci şi 
vor fi vii, căci iată, se împlinesc cuvintele cele scrise în cartea 
acestei lucrări, că «Dumnezeu va locui în veci în acest 

munte», aşa cum este scris. «Cine se va lovi de acest munte» 
în care a coborât Dumnezeu, «cine va lovi în această stâncă, 
se va zdrobi de ea», căci această lucrare este «piatră de 
încercare pentru mulţi». O, aşa a făcut şi poporul meu, măi 
copii. L-a încercat pe Dumnezeu şi s-a poticnit poporul meu 
şi a uitat cuvintele care au vorbit prin această lucrare şi a uitat 
cuvintele Scripturii şi făgăduinţele scrise în această carte, dar 
eu nu le-am uitat, iubiţii mei, şi mă doare că poporul meu a 
scos din inima lui cuvintele acestei lucrări şi cuvintele acelei 
Scripturi care zic: «Cel ce va scoate sau va adăuga ceva, 
Dumnezeu va scoate sau va adăuga pentru acela cele scrise 
în carte», după cum este fapta sau lucrul aceluia despre care 
vorbeşte Scriptura aceasta. 

Copiii mei iubiţi, eu n-am uitat nimic, n-am uitat că 
Domnul mi-a zis: «Verginico, nu te pierde, că în zilele tale va 
trebui să te ridici şi să hrăneşti un popor mare, va trebui să 
ridici mulţimi numeroase către Dumnezeu». N-am uitat, mă- 
mică, şi iată, voi sunteţi martorii mei. De aceea v-am spus să 
mergeţi şi să propovăduiţi că s-a apropiat vremea mea. 

Mergeţi în poporul meu şi spuneţi-i că s-a ridicat mama 
Gigi. Mergeţi şi duceţi solia învierii duhului meu; şi cel ce va 
crede şi se va boteza, acela va învia, iar cel ce nu va crede, 
acela se va osândi pe sine atunci când va vedea slava lui 
Dumnezeu, căci Dumnezeu Se slăveşte şi întru putere şi întru 
mânie, fiindcă aşa este scris: «Lăudaţi-L pe Domnul soarele şi 
luna, lăudaţi-L pe Domnul focul şi grindina, căci El a zis şi 
s-a făcut». 

Copiii mei, eu prin plecarea mea nu v-am părăsit, şi 
mai mult am luptat pentru voi, şi dacă nu mă duceam nu pu- 
team veni acum la voi. Domnul Iisus Hristos aşa a spus: «Da- 
că nu Mă duc la Tatăl, nu voi putea veni la voi. Mă duc şi vă 
voi trimite un Mângâietor, vă voi trimite pe Duhul Sfânt, Care 
vă va învăţa pe voi de la Mine». Toţi sfinţii care s-au dus în 
cer, s-au dus ca să poată veni la cei care-i cheamă în ajutor. 
Copiii mei iubiţi, dacă ar înţelege poporul meu această taină, 
dacă ar vrea să-şi plece inima înspre această înţelepciune nu 
i-ar mai trebui nimic acestui popor decât fericirea pe care i-am 
pregătit-o şi locul pe care i l-am pregătit de când am plecat, 
căci dacă nu plecam atunci, nu puteam ce am putut după ce 
m-am dus. lată de ce m-am dus. Iată, taină mare vă spun 
vouă: m-am dus ca să pregătesc loc, ca acolo unde voi fi eu 
să fiţi şi voi; şi m-am dus ca să pot veni la voi, ca acolo unde 
sunteţi voi să fiu şi eu. lată taină care trebuie de acum înţelea- 
să. Dacă poporul meu nu va avea credinţă şi dragoste, nu va 
înţelege această taină. Dar iată, mămică, am venit să fac po- 
porul acesta să înţeleagă şi să creadă şi să strige la mine, ca 
să strig şi eu la Dumnezeu pentru acest popor care se ridică 
acum şi care se naşte acum, căci fiii acestui popor vor fi 
mulţi. 

Iată, copiii mei, taină înţeleasă şi împlinită! Iată, eu 
sunt cu voi, mămică, precum tot cerul e cu voi şi e unit cu voi 
şi lucrează la voi. De aceea a spus Dumnezeu că a venit şi a 
făcut o începătură de cer nou şi de pământ nou şi v-a spus să 
coaceţi bine acest măr, ca atunci când va fi copt, să putem da 
poporului sfânt. De aceea v-a spus vouă Dumnezeu să puneţi 
pe acest foc toate vreascurile ca să se coacă acest măr al 
vieţii. Poporul acesta nu se poate apropia acum, că sunt de ars 
vreascurile pe acest foc. Mai trebuie lucrat ca să se şteargă de 
la faţa Domnului fărădelegile acestui popor şi să se termine 
de adus jertfa cea de ispăşire a fărădelegilor din poporul nos- 
tru. Pentru aceea v-a spus Domnul să nu rupeţi din acest măr 
decât atunci când El vă va spune. Să nu lăsaţi să fie jefuit 


acest pom, acest măr. Să nu se mănânce verzi fructele acestui 
măr. Dar n-a priceput poporul meu şi a vrut să dea năvală, a 
vrut ca el şi nu ca Dumnezeu. 

A venit, mămică, Domnul şi v-a învăţat cum să păşiţi 
fiecare pas şi să nu faceţi decât ce vă spune El. Nu-i nimic 
dacă acest popor nu înţelege. Nu înţelege pentru că nu ştie ce 
se lucrează aici pentru ispăşirea lui şi pentru mântuirea lui. 
Iată că mai sunt vreascuri de ars pe acest foc care s-a coborât 
din cer ca să cureţe prin el fărădelegea copiilor mei. Am venit 
şi v-am spus să mergeţi şi să lucraţi cu vestea învierii acolo 
unde se vede bine drumul, acolo unde e soare, iar acolo unde 
se vede ceaţă să mai aşteptăm, să mai sunăm la porţi, să mai 
întărim focul pe margini, să mai întărim focul de aici şi jertfa 
de aici şi rugăciunea de aici până dispare ceaţa. 

Am venit, mămică, şi v-am spus mereu tot ce trebuia să 
vă spun, şi am spus că dacă vom lucra bine lucrul nostru va 
rămâne, măi copii. Dacă ar şti poporul meu ce face Dum- 
nezeu aici pentru el, ar plânge şi ar aştepta izbăvirea lui. Ceea 
ce lucrează Dumnezeu aici, n-a lucrat până acum. Aici lucrea- 
ză cerul, măi copii. Din acest măr pe care-1 tăiaţi voi pe aceas- 
tă masă, iată, se împărtăşesc din el şi cei adormiţi cu trupul şi 
cei vii cu trupul, dar cine să înţeleagă? Uitaţi-vă voi cum în- 
cape cerul pe masa aceasta, pe blidul acesta micuţ din care se 
împărtăşesc şi cei adormiţi şi cei vii. Stă cerul cu voi la masă 
şi mâncaţi cu toţii dintr-un blid, măi copii. A făcut Dumnezeu 
această începătură de masă cerească şi v-a dat în primire 
această taină, ca s-o lucraţi în ascuns până va fi gata, până va 
fi destul pentru toată suflarea. 

Am venit şi v-am dat cuvânt să faceţi pomenirile toate, 
de la Adam şi până la aceste zile, căci atât de mare este trupul 
lui Dumnezeu, copiii mei. Iată ce aveţi voi de lucrat. Umiliţi-vă 
şi înfricoşaţi-vă şi fiţi cu inimă mare, căci în această lucrare 
şi la această masă trebuie să intre şi să încapă toată făptura de 
sub cer, de la început şi până la sfârşit. Cum s-ar fi putut lucra 
această lucrare dacă masa aceasta ar fi fost lucrată descope- 
rit? Câtă grijă a trebuit să am eu, mămică, şi câtă apropiere a 
trebuit să-mi fac aici ca să se poată lucra fără să greşim! Câtă 
luptă am dus cu tot cerul când vedeam ameninţare peste acest 
loc tainic! Câtă atenţie, câtă cercetare şi cu câtă grijă a trebuit 
să aleg pe cei ce le-am dat cuvânt să stea lipiţi aici şi să pă- 
zească taina acestui loc şi să pună iubirea lor şi inima lor şi 
viaţa lor în slujba acestui loc! Câtă putere şi câtă taină trebuie 
să poarte în inima lor cei nedezlipiţi de acest loc! 

O, să nu vi se pară un lucru uşor de purtat când e vorba 
să păstraţi această taină de aici, căci dacă simţiţi bucuria 
acestei taine mari, să ştiţi, şi să fiţi atenţi mereu cu ea, că de 
la bucurie şi până la dezvelirea tainei de sub perdeaua sub 
care este nu este decât un pas, măi copii. De aceea vă roagă 
mămica să fiţi înţelepţi şi să păziţi bine această lucrătură, ca 
s-o putem sfârşi cu bine, ca să poată Dumnezeu să-Şi împli- 
nească planul Său cel început aici, că iată, multă năvală mai 
dă duhul cel rău şi multe firi slabe caută să umble cu vicleşug 
să deschidă măcar cea mai mică fereastră. Dar eu sunt cu voi 
şi veghez, sunt cu îngerii, sunt cu toată oastea cerească, sun- 
tem aici şi vă ajutăm mereu, fiindcă şi voi ne ajutaţi şi ne as- 
cultaţi, măi copii. Sunteţi părtaşi cu cerul la această masă, şi 
voi înţelegeţi ce vă spun eu, căci pâinea aceea pe care o tăiaţi 
şi o aşezaţi cu atâta orânduială după cum este aşezată oastea 
cerească: trupul Domnului, trupul Măicuţei Domnului, trupul 
meu, mămică, trupul tuturor celor din cer după oştirea fie- 
cărui trup, trupul celor plecaţi din trup şi trupul celor cu tru- 
pul, iată, o singură aşezare la masă, iată cea mai mare taină, 

măi iubiţii mei! A venit vremea să înţelegeţi de ce a trebuit să 
mă duc de la voi, că iată, m-am dus să vă pregătesc acest loc, 
ca acolo unde veţi fi voi, să fiu şi eu, să vin şi eu, şi m-am dus 
să pregătesc loc, ca acolo unde sunt eu, să fiţi şi voi, să veniţi 
şi voi. Poporul meu se zvârcoleşte şi se răzvrăteşte că nu 
poate veni aici, dar de unde să ştie el că în fiecare zi este aici 
şi se împărtăşeşte aici şi este unit aici şi mănâncă din acelaşi 
blid cu cerul şi cu voi? Se zvârcoleşte şi se răzvrăteşte po- 
porul, pentru că nu-1 lasă duhul rău în pace, că duhul rău vede 
şi se perpeleşte în văpaia focului care arde aici, şi vede acest 
popor părtaş aici şi nu-1 poate blestema, precum Valaam n-a 
putut să-l blesteme pe Israel, fiindcă Dumnezeu i-a arătat lui 
Valaam pe Israel în vârful muntelui cel binecuvântat, şi s-a 
întors Valaam ruşinat, şi s-au ruşinat şi duşmanii lui Israel că 
n-au putut să blesteme poporul Domnului. 

O, poporul meu nu ştie ce face Dumnezeu pentru el, şi 
de aceea încă se încumetă creştinul meu să dea şi să verse 
blidul din care-1 hrăneşte Domnul pe el. Nu ştie, mămică, nu 
ştie, pentru că aceasta este o taină. Iată trupul acestui popor 
unde este! Iată-i pe copiii înscrişi la numărătoarea acestui po- 
por! Iată-i unde sunt! Iată-i unde se împărtăşesc, şi iată, nu- 
mele copiilor acestui popor este scris în ceruri şi este auzit în 
fiecare zi de cer numele copiilor acestui popor, şi ei se răzvră- 
tesc pe Domnul, nu pe voi, mămică, fiindcă nu ştie poporul 
acesta ce face aşa cum n-a ştiut nici poporul din vremea tru- 
pului Domnului, şi de aceea Do mn ul Iisus Hristos a strigat de 
pe cruce: „Tată, iartă-i, că ei nu ştiu ce fac“, şi după aceea 
au văzut că El este Fiul lui Dumnezeu. Aşa şi voi, mămică, 
să-I spuneţi Tatălui: „Iartă, Tată, poporul acesta, că el nu ştie 
ce faci Tu pentru mântuirea lui, şi nu ştie ce face el când face 
aşa, că nu Te cunoaşte, fiindcă Tu lucrezi ascuns. Iartă-i şi 
primeşte jertfa aceasta pentru mântuirea acestui popor, căci 
aşa de bun ai fost, că ai dat pe Fiul Tău jertfă, de atunci de 
când L-ai dat şi până la ultimul glas al trâmbiţei, că iată, El 
Se jertfeşte mereu până ce va încheia taina cea de mântuire 
a făpturii Tale, şi cu El se dă jertfă toată oastea cerească, 
fiindcă toate cele din cer sunt întru El, şi El întru toate cele 
din cer“. Aşa, mămică, să vorbiţi cu Tatăl Cel ceresc, căci El 
a binevoit să iubească făptura Sa prin voi, căci v-a pus mijlo- 
citori, copiii mei. Eu m-am dus pentru poporul meu la Tatăl 
să-L rog, căci sunt trup din trupul acestui popor, dar dacă m-am 
dus am venit cu trupul duhului meu la voi, că şi voi sunteţi 
trup din trupul acestui popor, şi iată, lucrăm şi mijlocim îm- 
preună, eu în voi, şi voi în mine, aşa cum le-a spus şi Domnul, 
ucenicilor Săi atunci când S-a dus la Tatăl. 

Fiţi tari, copiii mei, că poporul acesta răzvrătit nu ştie 
ce face, pentru că Domnul îşi ascunde faţa acum ca să poată 
lucra pentru acest popor. Fiţi tari, dar fiţi credincioşi, şi nădăj- 
duiţi în Dumnezeu cu putere, căci El Se va arăta în curând. 

Această carte se adaugă acum la mărturiile care vor- 
besc despre vremea mea şi a lucrului meu. Această zi este zi 
de sărbătoare pentru cer şi pentru mine şi pentru voi. Sărbă- 
torim şi prăznuim acum cu toţii ziua adormirii trupului meu 
şi ziua învierii duhului meu. E zi de praznic pentru tot po- 
porul meu, dar el e mic. E mic poporul meu şi nu ştie să simtă 
şi el această bucurie, această prăznuire. Copiii mei cei după 
trup nici atât nu simt bucuria acestei zi de prăznuire, dar iată, 
eu mă slăvesc la voi, şi voi prăznuiţi cu mine, copiii mei. Eu 
la voi sunt vie, eu la voi lucrez şi nu stau, căci cu voi sunt şi 
cu voi lucrez până se va întregi trupul acestui popor al meu. 

Pace vouă! Prin uşile deschise pace vouă, copiii mei, 
iubiţii mei! Slavă întru cele de sus, şi din cele de sus pace 


vouă! Pace de la noi până la voi, şi de la voi până la noi! Pace, 
copiii mei, pace şi prăznuire sfântă şi zile noi de sărbătoare! 

îmi întind duhul meu peste voi ca să rămân în voi, şi 
voi în mine. Eu sunt cu voi, şi voi sunteţi cu mine, şi tot po- 
porul va fi cu noi. Amin. 

Dragostea mea şi pacea mea vă dau şi vă las vouă. 
Amin, amin, amin. 

1/14 decembrie 1990 

Cuvântul sfintei Virginia peste soborul de la ieslea 
cuvântului 

Izvodirile duhului rău trebuie nimicite prin rugăciune şi prin 
iubire cerească. 

C obor cuvânt aici, ca să ştim ce mai este de făcut, 
măi copii. Sunt multe de făcut. Suntem în război 
cu duhul rău şi cu îngerii lui, dar oastea cerească lucrează cu 
voi. Războiul e în toi, viforul demonilor bate de peste tot şi se 
luptă de peste tot ca să biruiască să-i ţină la pământ pe cei 
biruiţi şi să-i doboare din nou pe cei ce s-au sculat ca să crea- 
dă lui Dumnezeu şi lucrului meu din vremea aceasta. Ţipă du- 
hul rău şi se vaită de dogoreala focului de aici, dar nu slăbiţi 
focul, măi copii, până nu vom distruge aceste puteri potriv- 
nice. Dumnezeu biruieşte până în sfârşit, dar fiţi puternici şi 
staţi cu mâinile ridicate până vom câştiga lupta. Duhul rău vă 
vede pe voi că staţi în faţa lui Dumnezeu şi că primiţi puteri 
noi împotriva întunericului şi a îngerilor răi, şi nu mai are 
necaz mai mare pe nimeni ca şi pe voi. Tot cerul se miră cum 
de mai staţi în picioare, căci cerul vede cu duhul său pe duhul 
cel potrivnic, care este pornit pe viaţă şi pe moarte să nimi- 
cească biruinţa voastră de la Dumnezeu. Toată oastea ce- 
rească este în veghe şi în luptă pe lângă voi şi pe lângă acest 
locaş ca să sfâşie puterea duşmană şi să zădărnicească toate 
laţurile care vi se pun de peste tot. 

Duhul rău s-a coborât cu ceaţă şi cu întuneric mare pes- 
te locul şi casele creştinilor mei pe care i-am strâns odinioară 
aproape de mine şi de locaşul unde am trăit eu cu trupul. O, 
ferească-vă Domnul să vă vadă ochii cum lucesc armele du- 
hului rău pe care le mânuie acum cei din mijlocul cărora eu 
v-am scos pe voi. Nu mai rămânea nimic din voi dacă nu vă 
scoteam de acolo, dar eu vedeam că se apropie vremea mea 
şi musai trebuia să vă aduc şi să vă aşez bine aici, ca apoi să 
vin şi să-mi gătesc iesle de coborâre la voi. 

Ce făceam eu, mămică, dacă nu mai rămâneam nici cu 
voi în urma loviturii celei mari pe care a dat-o satana după du- 
cerea mea? Voi nu vă puteţi închipui cu mintea voastră ce pu- 
teri a trebuit să depun ca să vă apăr şi ca să rămân cu voi. Dar 
ce puteri depun acum, nu poate să priceapă mintea voastră. Ce 
are cerul de apărat aici, nu se poate sui la mintea nimănui, măi 
copii. Numai Duhul lui Dumnezeu cunoaşte ceea ce lucrează. 

Acolo de unde aţi plecat este mare forfotă, mare armată 
satanicească. Se luptă duhul rău cu colţişorul acela de inimi 
care s-au supus lui, se luptă prin toate mijloacele, cu toate ar- 
mele să vă rănească, să vă taie puterea, să vă piardă, măi co- 
pii, şi când vede că nu poate pune peste voi pieirea, se zbate 
şi răcneşte şi varsă foc de al lui prin inimile acelea care dau 
să dărâme din picioare tot poporul meu şi tot ce se scoală în 
picioare. Dacă aţi şti voi ce folosesc aceia, aţi slăbi de tot şi 
cu liniştea şi cu pacea şi cu puterea. Dar nu vă temeţi, măi co- 
pii, eu sunt cerească, eu sunt aici cu mare putere, sunt cu cerul 
şi suntem cu veghe şi luptăm. 

Cuvântul lui Dumnezeu 


Iată, apucaţi-vă, prin putere cerească şi faceţi apă sfin- 
ţită şi citiţi peste ea rugăciuni puternice şi alungări de demoni 
să puneţi peste această apă. îngeri înarmaţi cu arme cereşti să 
chemaţi, şi cu aceste arme să se taie legături şi lanţuri şi cap- 
cane şi puteri duşmane, să culce la pământ puterea cea rea şi 
să ridice întru putere bună pe tot creştinul care s-a lăsat cum- 
părat cu preţul duhului rău. Mergeţi pe la toate locurile de 
acolo, pe la toate uşile, pe la toate intrările şi ieşirile şi daţi 
afară pe demoni. Ungeţi cu mirul cel ceresc de aici toate lo- 
curile de atingere, şi prin atingere să fie ars şi nimicit lucrul 
cel rău din locul acela şi din inimile acelea. Puneţi peste tot 
pecetea şi semnul lui Dumnezeu, ca să se teamă duhul rău de 
se mn ul acesta şi să se depărteze. Lucraţi cu credinţă, măi co- 
pii, căci prin răbdarea şi credinţa voastră veţi câştiga şi sufle- 
tele acelea, căci sufletele acelea sunt prizonierii cei prinşi în 
întunericul duhului rău. 

însemnaţi pe tălpile încălţămintelor voastre semnul lui 
Dumnezeu şi mirul lui Dumnezeu, ca să călcaţi cu putere pes- 
te şerpi şi peste scoipii. Puneţi peste apa aceea, puneţi din bo- 
găţiile lui Dumnezeu duhul înţelepciunii şi al trezirii. Puneţi, 
măi copii, din cămările lui Dumnezeu, puneţi peste apa aceea 
toate cele şapte duhuri dumnezeieşti şi rugaţi apoi pe Domnul 
să iasă biruitor prin porunca Sa. Amin. Iată, Sfânta Treime vă 
dă întreită putere să călcaţi peste toată puterea satanicească şi 
să biruiţi pe duhul rău. în numele Sfintei Treimi scoateţi afară 
pe demoni şi vindecaţi poporul de întuneric, căci Domnul 
coboară peste voi putere. Puneţi credinţa voastră lângă pu- 
terea de la Dumnezeu şi mergeţi şi stropiţi şi ungeţi şi goniţi 
de peste tot duhul împotrivirii care se ridică în faţa lucrării de 
înviere şi de mântuire spre care ne-am sculat. îndrăzniţi şi 
credeţi, căci prin credinţa voastră se va vedea biruinţa. Amin. 
Dumnezeu este cu voi, dar nu vă lăsaţi slăbiţi. Fiţi tari, că vi- 
forul e mare, dar eu sunt mereu cu voi şi peste tot cu voi. 
Amin. 

Putere şi binecuvântare şi biruinţă de la cer peste voi! 
Pace peste voi şi întărire peste credinţa voastră, şi lucrul nos- 
tru va propăşi şi vom înainta înspre lumină, iar de la această 
lumină, lumină să se facă peste tot! 

Hai, mămică, suntem în război, dar suntem fii ai 
biruinţei, căci Dumnezeu este cu noi. Amin, amin, amin. 

5/18 decembrie 1990 

Trâmbiţarea sfintei Virginia peste creştinii din cetatea 

Proviţa 

Sortarea celor credincioşi de cei necredincioşi. împăcarea 
creştinului cu Dumnezeu. 

M ama Gigi călătoreşte şi face popas din cetate în 
cetate. Sună din trâmbiţă să-şi deştepte popo- 
rul şi să-l însemneze cu pecetea Dumnezeului Cel viu, ca să-l 
ocrotească de ceasul ispitei care va veni să înceapă sfârşit 
peste fărădelegea de pe pământ şi peste duhul lumii care este 
pe pământ. 

Intră mama Gigi în cetatea Proviţa. Intră şi lucrează şi 
aici. Pace peste această cetate! Pace şi duh de înviere! Amin. 
Pace şi duh de înţelepciune şi duh de trezire! 

Pace ţie, cetatea mea de aici! Pace vouă, celor cu care 
am mai rămas aici! Ceilalţi s-au speriat şi au plecat din braţul 
meu; s-au împrăştiat care pe unde au voit. 

Când S-a dus Do mn ul Iisus Hristos spre pătimire şi 
spre cruce, au fugit apoi în toate părţile cei ce-L urmaseră pâ- 


nă atunci. Au mai rămas numai câţiva lângă El, şi El i-a între- 
bat: „Dar voi nu vă duceţi? Şi ce au zis ei, măi copii? „ Un- 
de, Doamne, să ne ducem? că Tu ai cuvintele vieţii “. Aşa au 
spus aceia, şi au rămas lângă cuvintele vieţii şi au rămas cre- 
dincioşi învăţătorului lor până la moarte, iar cei mulţi, care se 
ţineau până atunci după Domnul, au fugit, măi copii. Aşa s-a 
întâmplat şi cu poporul meu dacă eu l-am lăsat pentru o vre- 
me; s-a risipit şi a picat rob duhului lumii şi s-a făcut din creş- 
tin păgân, şi s-a făcut lume creştinul meu. 

Iată şi în cetatea aceasta cu ce am mai rămas! Am mai 
rămas cu câţiva. Aţi rămas lângă cuvintele vieţii, măi copii. 
Am venit şi la voi să vă spun că m-am ridicat să-mi înviez po- 
porul şi să-l pecetluiesc cu semnul lui Dumnezeu ca să fie 
creştinul meu ocolit de semnele vremii care vor ieşi din că- 
mările lor după ce voi termina de trâmbiţat peste poporul 
meu. M-am ridicat, mămică, să-mi încep misiunea pe care o 
am de îndeplinit în zilele acestea aşa cum este scris mai dina- 
inte în cartea acestei lucrări. Iată, cuvintele acestei lucrări nu 
se pot desfiinţa, şi se împlinesc aşa cum s-au scris, că aşa a 
spus Domnul: «Verginico, nu te pierde, tată, că în zilele tale 
te vei ridica cu duh viu şi cu putere şi vei sufla peste mulţimi 
multe, şi ele se vor ridica spre Dumnezeu şi spre viaţă». 

Iată, măi copii, că voi aţi rămas lângă cuvintele vieţii. 
Am venit înapoi ca să-mi mut poporul de la moarte la viaţă. 
Toţi sfinţii care au fost pe pământ şi care sunt acum în cer, toţi 
au putere şi toţi lucrează şi toţi vin în ajutorul celor ce-i chea- 
mă în rugăciunile lor. Numai pe mine, mămică, nu mă chea- 
mă nimeni, şi nu-şi mai aduce aminte de mine poporul meu. 
Am venit să-i aduc aminte poporului meu de mine. Am venit 
să le amintesc că eu am purtat în trupul meu Duhurile Prea- 
sfintei Treimi vreme îndelungată, în care vreme Dumnezeu a 
vorbit încă o dată pe pământ. De ce a uitat poporul meu 
această vreme? De ce a uitat de mine acest popor? De ce cre- 
de el că nu are să dea socoteală în faţa Domnului că a dat la 
spate cuvintele acestei lucrări, cuvintele vieţii cu care S-a co- 
borât Dumnezeu spre el prin această lucrare? Unde se va pu- 
tea ascunde creştinul acela care a stat de vorbă cu Dumnezeu 
prin această lucrare? Nicăieri nu se va putea furişa, măi copii, 
căci Domnul îi va aduce aminte în curând. Mai e un pic, mă- 
mică, şi se vor deschide cărţile şi vor mărturisi aceste cărţi. Ia- 
tă de ce am venit înapoi la poporul meu. Am venit să-i spun să 
se întoarcă la cuvintele vieţii şi să fie viu poporul meu şi să 
fie pregătit ca să iasă în întâmpinarea zilelor de biruinţă care 
se arată în curând. 

Copii ai acestei cetăţi, nu fiţi fii ai necredinţei, şi fiţi fii 
ai mărturiei lui Dumnezeu. Fiţi fii ai ascultării de Dumnezeu 
şi nu ieşiţi din orânduiala în care trebuie să fiţi găsiţi şi aşe- 
zaţi, căci cel ce nu mă primeşte acum cu trâmbiţa deşteptării 
şi cu pecetea de la Dumnezeu, cel ce nu mă primeşte întru 
toate ale sale ca să fie împlinitor după aşezarea cea de acum, 
după viaţa care se cere trăită acum, acela nu scapă neatins de 
unealta care lucrează odată cu mine. Ferice de acela care se 
cercetează şi care la ultimul glas al trâmbiţei va fi găsit fă- 
când aşa după cum i se cere, că peste multe îl voi pune. Fericit 
creştinul care crede că a venit vremea mea, dar mai fericit va 
fi acela care a crezut şi a aşteptat vremea ridicării mele, că pe 
acela îl voi face stâlp în templul Dumnezeului Cel viu. 

O, plânge duhul meu, că poporul meu nu m-a aşteptat 
să vin. Plânge duhul meu când mă uit la poporul meu, când 
văd cum îl găsesc de parcă eu n-am fost aceea care l-a hrănit 
pe el de la Dumnezeu. Masa aceasta a fost şi este cea mai bo- 
gată masă cerească, măi copii; a fost vârful lucrărilor lui 

Dumnezeu, pe care le-a lucrat şi le lucrează pe pământ. Au 
fost lucrări mai mici ca această lucrare, porţii mai mici de lu- 
cru, şi fiecare porţie de lucrare a avut în jurul ei câte o ceată 
mai mică sau mai mare de creştini, şi creştinii sărbătoreau şi 
sărbătoresc şi azi ziua sfântului, ziua celui ce i-a păstorit pe 
ei. Şi azi sunt creştini care au aparţinut unui păstor care i-a 
păstorit pe ei, şi se adună şi fac pomenire acelui păstor al lor 
dacă a plecat dintre ei. Şi eu, mămică, atâta timp am stat în 
faţa acestui popor cu cuvintele vieţii care veneau de la Dum- 
nezeu, şi nici o turmă n-a avut o învăţătură mai mare ca 
aceasta, dar pe mine nu mă mai pomeneşte nimeni, nu-şi mai 
aminteşte de mine poporul meu, nu se mai strânge să-mi po- 
menească amintirea mea, dară să mai asculte duhul glasului 
meu, care strigă şi sună pe toate colinele, prin toate cetăţile, 
care trâmbiţează şi împarte aceleaşi cuvinte ca şi până acum! 
Cum să nu suspine duhul meu? Cum să nu suspin, cum? Nici 
neamul meu cel după trup nu mai simte nici o bucurie la 
amintirea mea, la pomenirea numelui meu, şi nici creştinii 
turmei mele. Toţi sfinţii au şi ei o datină pe care creştinii o ţin 
şi o serbează şi ridică rugăciuni către sfântul acela şi îl chea- 
mă în ajutorul lor, măi copii, căci sfântul acela este viu pentru 
creştini, şi până şi păgânii îl serbează în legea lor, în petrece- 
rea lor. Şi mie cum să nu-mi suspine duhul când văd că tot 
cerul îmi măreşte darul pe care l-am purtat, când văd pe Dom- 
nul că nu ştie cu ce slavă să-mi plătească, cu ce plată să mă 
răsplătească pentru că L-am purtat atâta vreme ca să poată 
vorbi pe pământ şi ca să-Şi facă o turmă apropiată? Cum să 
nu suspin? Cum să-mi trebuiască vreo slavă sau vreo odihnă 
fără poporul meu lângă mine, fără turma pe care am hrănit-o? 
Nu vrea poporul meu să-mi mai audă glasul, nu vrea să crea- 
dă că eu sunt vie, nu vrea să înţeleagă că vin de la Dumnezeu 
şi vin în ajutorul poporului meu, chiar dacă el nu mă cheamă 
aşa cum cheamă creştinii pe sfinţi în ajutor. 

Copiii mei, a fost multă şi mare vremea întunericului şi 
a necredinţei, căci cei care au stat mari peste noroade au omo- 
rât pe Dumnezeu din sufletul omului. Dar Do mn ul S-a încins 
cu putere în această vreme de întuneric şi de necredinţă şi S-a 
coborât cu Duhul Său în mine, şi a vorbit Dumnezeu prin 
acest întuneric, măi copii. De aceea plata acestui popor va fi 
cea mai mare, dar să se ridice şi să-şi vină în fire acest popor 
şi să-şi aducă aminte de cuvintele lui Dumnezeu, că a spus 
Du mn ezeu acestui popor că în această lucrare El va locui 
până la sfârşit. Iată, au venit zilele împlinirilor celor vestite de 
Domnul în această carte, în această lucrare prin care s-a năs- 
cut acest popor, căci această lucrare, această carte este actul 
de naştere al acestui popor, şi va mărturisi acest legământ, 
măi copii. Fiii acestui popor sunt fiii legământului cel pentru 
sfârşit, şi pentru că au această înfiere ei nu vor putea fi dez- 
moşteniţi, căci făgăduinţele lui Dumnezeu nu se pot schimba, 
nu se pot lua înapoi. 

Am venit, mămică, să salvez viaţa acestui popor; să-l 
anunţ că m-am ridicat cu duh viu, să-i spun că m-a trimis 
Do mn ul înapoi aşa cum este scris; să fac cale luminată şi să 
vadă acest popor calea aceasta şi să-l aşez pe cale ca să nu 
rămână pe căi străine de Dumnezeu, căci făgăduinţele făcute 
de Dumnezeu au rămas, şi mărturisesc acestea. M-am pornit 
bine la drum, să fac tot ce se poate să înţelepţesc poporul 
acesta, să-l curăţ de răutate şi de necredinţă, să-l iau cu binele, 
şi dacă n-o vrea, să-l iau cu tărie şi cu zdruncin ca să-l fac să 
ştie că este înscris la numărătoarea lui Dumnezeu şi că-mi 
cere Domnul răspuns pentru el. Am mai rămas cu o mână de 
inimi care m-au aşteptat şi cu care mă ajut acum să-mi lucrez 


misiunea spre care m-am sculat. Eu cu duhul, şi ei cu trupul 
să mergem şi să vestim peste tot că vin împlinirile care s-au 
prezis prin această lucrare că vor veni, şi iată, vin aceste îm- 
pliniri, iar eu abia, abia mai răzbesc în inima acestui popor ca 
să-l fac vrednic şi credincios împlinirilor ce vor veni. 

O, dacă ar vrea poporul acesta să se scoale înspre pu- 
terea care stă gata să se aşeze peste el, o, ce uşor ar fi de do- 
borât puterea duhului rău care nu vrea să cadă, că îl ţine în 
picioare lipsa de credinţă şi de înţelepciune a copiilor acestui 
popor. Creştinul nu vrea cu nici un chip să taie de pe el 
stricăciunea; amână din zi în zi şi nu crede că e vremea să se 
pregătească şi să se cureţe de stricăciune. Nu vrea să se des- 
partă de pofta pântecelui, de pofta trupului şi de duhul lumii; 
nu vrea, şi ia în glumă vremea aceasta, nu vrea, şi dacă nu 
vrea eu ce să-i fac? Nu trebuie să-l fac să vrea? Trebuie, mă- 
mică, fiindcă iată, urmează să mă vadă Domnul cu poporul 
ridicat şi gata de lucru, măi copii. 

Face rugăciune la Dumnezeu poporul meu, dar cu 
Dumnezeu nu este împăcat, şi nu este creştinul împăcat cu 
fratele său. Face rugăciune la Dumnezeu, dar mânuie armele 
duhului rău, căci copiii mei iubesc ura şi minciuna iubesc ne- 
credinţa, iubesc lumea, şi e cu lumea în el creştinul meu. Tre- 
buie să-i arăt poporului meu că nu este împăcat cu Dumnezeu 
şi că nu răzbate rugăciunea lui până la Dumnezeu, căci 
Domnul a pus lege pentru toate. Trebuie să fac acest popor să 
nu mai caute ale sale, şi să caute la cele ale lui Hristos, că 
Du mn ezeu va trebui să biruie lumea cea necredincioasă, şi o 
va birui prin lumina pe care o va coborî peste poporul acesta. 

Copiii mei, ridicaţi-vă, mămică, întru toată aşezarea 
care se cere s-o aveţi pentru aceste vremuri de biruinţă. A ve- 
nit vremea să se despartă binele de rău şi credinţa de necre- 
dinţă. Iată şi vremea acelei Scripturi care zice că «Dacă doi 
vor fi într-un pat, unul se va lua şi altul se va lăsa; dacă două 
vor măcina la moară , una va fi luată şi alta va fi lăsată» şi 
«Cel ce va fi pe acoperişul casei să nu se coboare să-şi ia 
haina, căci vremea aceasta este vreme de strâmtorare». 
Această Scriptură este greu de înţeles, pentru că nu este înţe- 
lepciune cerească peste creştinul meu, căci aceste înţelesuri 
nu se tălmăcesc după înţelesul fiecăruia şi nu ca pe pământ, 
măi copii. Domnul a spus atunci când a venit: «N-am venit să 
aduc pacea, ci sabia s-o aduc, ca să despart pe mamă de 
fiică; pe femeie, de bărbat; pe soacră, de noră şi pe frate, de 
soră», şi Domnul lucrează cu creştinul Său această Scriptură, 
căci a zis şi aceasta: «Dacă ochiul tău sau mâna ta sau ure- 
chea ta ori alt mădular al tău te sminteşte şi te desparte de 
Dumnezeu, taie şi aruncă de la tine mădularul care te smin- 
teşte, ca să nu-ţi ardă tot trupul în gheenă, şi să fii salvatorul 
trupului seminţiei tale». Dacă cel cu care mergi tu pe cale nu 
vrea să fie cu Dumnezeu, tu ia-F pe Domnul în inima ta şi nu 
pe acela care nu te lasă cu Dumnezeu, şi iată, prin cel credin- 
cios va avea părticică şi cel necredincios, dar fii hotărât cu 
Dumnezeu, copilul meu, că dacă cel de lângă tine vede rodul 
tău şi puterea ta, acela pică sub puterea ta cea bună şi ai câş- 
tigat pe fratele tău. 

O, dacă aş avea eu înţelepciune în poporul meu măcar 
pe jumătate, tot ar fi uşor de urnit pe cel înţepenit în drum, dar 
este somn greu peste copiii mei, este lipsă de iubire, este ne- 
credinţă, şi creştinii mei sunt biruiţi de duhul lumii. Duhul lu- 
mii a omorât viaţa copiilor mei, şi eu m-am ridicat să scot din 
ei duhul lumii. Şi cum să-l scot dacă nu cu tărie şi cu forţă? 
căci ei s-au învăţat aşa şi le place şi nu-i pot scoate cu blân- 
deţe sau cu milă. Ei au uitat, măi copii, că li se va cere soco- 

teală de viaţa care le-a fost dată şi de felul cum au folosit da- 
rul vieţii. E de luptat din greu, mămică, e de dus luptă grea să 
mutăm muntele necunoştinţei care a căzut peste acest popor. 

Copiii mei din această cetate, nu fiţi, mămică, părtaşi 
cu cei ce zac sub piatra necunoştinţei şi a necredinţei. Pri- 
miţi-mă cu vestea cea bună, măi copii. Deschideţi-vă urechile 
ca să auziţi glasul trâmbiţei şi deşteptaţi-vă bine şi mai ve- 
gheaţi apoi un pic, că vremea cea bună se zbate să vină, şi va 
veni, mămică, dar fiţi credincioşi, fiţi cu toată casa voastră 
credincioşi. Aşezaţi-vă bine cu viaţa care se cere acum, că să 
ştiţi că dacă numai una din aşezări nu aşezaţi peste voi, vă 
veţi face vinovaţi faţă de Domnul, măi copii. Nu e greu, mă- 
mică, cu dragostea de Dumnezeu nu e nimic greu, şi când ştii 
ce capeţi cu această dragoste, greul nu-1 veţi mai simţi, şi veţi 
simţi bucuria şi părtăşia lui Dumnezeu cu voi şi la voi, şi vă 
veţi simţi descătuşaţi de vină. 

Am venit şi în această cetate, am venit să vă însemnez 
cu pecetea vieţii ca să nu fiţi atinşi de unealta care va lucra în 
urma mea şi care va ridica fărădelegea de pe pământ. Am 
coborât însoţită de tot cerul ca să aşezăm Ierusalimul cel ca- 
re se coboară din cer, căci cel de pe pământ a rămas de mărtu- 
rie pentru judecata celor din vremea trupului lui Iisus Hristos. 
Facem Ierusalim nou, facem ceruri noi şi pământ nou, facem 
împărăţie cerească pe acest pământ binecuvântat şi ales şi 
facem judecată dreaptă ca să pedepsim păcatul şi să salvăm 
făptura lui Dumnezeu. Facem, mămică, început de veac veş- 
nic, început de stare cerească pe pământ nou, căci va fi nou în 
curând acest pământ. Nu vă temeţi. Aveţi credinţă în Dumne- 
zeu, căci cele care se vor coborî din cer ca să cureţe calea 
Domnului vă vor ocoli pe voi, că iată, acum vă scriu în pa- 
gina celor sculaţi spre biruinţă şi spre credinţă şi spre veghe. 

Tot creştinul care se scoală şi se ţine pe picioare va fi 
pecetluit cu pecetea Dumnezeului Cel viu, va fi trecut la nu- 
mărătoarea celor scăpaţi cu viaţă şi va fi ocrotit de Dumne- 
zeu. Rugaţi-vă, copiii mei, să vină poporul meu pe cale cu 
Dumnezeu. Ajutaţi- mă cei ce vă ridicaţi acum la glasul trâm- 
biţei. Lăsaţi-vă culeşi şi puşi la adăpost, lăsaţi-vă lucraţi şi 
staţi treji, copiii mei, că ai mei sunteţi, mămică. A făcut Dum- 
nezeu minune mai mare decât cele de până acum, că iată, m-a 
trimis să-mi strig poporul şi să-l trezesc şi să mi-1 strâng într-o 
singură inimă. Toţi sfinţii sunt cu ajutorul după mine şi după 
copiii mei, după creştinii mei. Tot cerul aşteaptă să ies la ca- 
păt cu misiunea din zilele mele. încă n-am început cu puterea 
peste cei ce nu vor să ia aminte. Un pic mai am de strigat, un 
pic mai am ca să termin de trâmbiţat peste toate cetăţile po- 
porului meu, şi apoi mă voi arăta cu tărie şi cu certare peste 
cei ce nu dau de la ei nepăsarea şi necredinţa şi duhul lumii. 
Dumnezeu Se arată de acum cu sfârşit pentru lume, dar vai, 
mămică, vai de creştinii mei care nu vor să scoată acum duhul 
lumii şi placul lumii din ei, căci aceştia vor cunoaşte usturi- 
mea şi amarul ca să se cureţe de neascultarea lor şi de vremea 
necredinţei lor. îi voi aduce înapoi în staul, dar plânsul lor va 
picura atunci când vor vedea slava peste fiii ascultării, căci 
scris este: «stea de stea se deosebeşte». 

Copii ai acestei cetăţi, căutaţi, mămică, să fiţi bine îm- 
păcaţi cu Dumnezeu, iar arme ale duhului rău nici să se gă- 
sească la voi. Nu folosiţi nimic împotriva binelui vostru. 
Luaţi armele mântuirii şi lucraţi cu ele după puterea voastră. 
Lucraţi rugăciune, lucraţi iubire cerească, lucraţi cuminţenie 
şi credinţă; lucraţi pace şi nădejde, şi Dumnezeul păcii va fi 
cu voi. îmi întind duhul meu peste voi ca să fiţi părtaşi cu 
mine, că eu sunt cerească. Voi veni şi vă voi aduce tot mai 


mari bucurii dacă voi vedea că rămâneţi întru mine şi întru 
învăţătura cea nouă, căci vremea spre care ne ridicăm este 
vremea sărbătorilor cele noi, este vremea zilelor Paştelui cel 
veşnic când Domnul va sta la masa Paştelui cu poporul Său, 
cu turma Sa întru care a binevoit. 

Această carte se adaugă acum cărţii care va sta pe masă 
şi va mărturisi despre ziua aceasta, căci ziua aceasta se scrie 
acum spre mărturie. Scrieţi şi voi această zi, că şi această zi 
va fi trecută lângă zilele învierii, care au început să mărturi- 
sească pentru fiecare cetate. Această casă să primească urare 
de pace şi de binecuvântare cerească. 

Copii ai acestei cetăţi, când se va descoperi puterea lu- 
crului pe care-1 lucrăm acum, atunci cei care s-au desfăcut din 
trupul acestui popor vor alerga să strige şi să spună: „Doam- 
ne, şi noi am fost cu Tine!“, dar vai, oare cum li se va răs- 
punde? 

Copiii mei de aici, sculaţi-vă spre învierea sufletelor 
voastre ca să răscumpărăm trupurile credincioşilor mei, căci 
voi sunteţi credincioşi mie, dar să fiţi, mămică. întăriţi-vă şi 
mai mult, sfmţiţi-vă şi mai mult şi daţi deoparte stricăciunea, 
că stricăciunea îşi va găsi sfârşitul şi ea de-acum. Acum răsa- 
re viaţa cea fără de durere şi fără de suspin, dar hai să ne ri- 
dicăm spre ea. Fiţi credincioşi, copiii mei, căci Dumnezeu 
este credincios făgăduinţelor Sale. Iată, suflu peste voi acum. 
Luaţi din duhul meu şi rămâneţi întru mine şi fiţi vii! Amin. 

Am venit cu pacea mea. Pace vouă, celor din această 
cetate! Pace cu Dumnezeu, pace între voi şi mine! Amin. Pa- 
cea mea să nu se întoarcă la mine şi să rămână cu voi, copiii 
mei. Am venit să lucrez şi la voi, şi rod vreau să aduc din 
această lucrare. Binecuvântare şi pecetluire şi înviere peste 
voi! Ridicaţi crucea şi urmaţi lui Dumnezeu în fiecare zi, şi 
El va fi cu voi. Amin. 

Pace vouă şi încă o dată, pace vouă! Pace ţie, cetatea 
mea de aici! 

Pace peste Israel! Amin, amin, amin. 

6/19 decembrie 1990 

Trâmbiţarea sfintei Virginia peste creştinii din cetatea 
Valea Voievozilor, Colina din deal 

Din loc în loc trâmbiţa Domnului merge cu pecetluirea poporului. 

ă mai adăugăm la cetatea Valea Voievozilor încă 
o carte, măi copii. Să întocmim şi pentru Colina 
din deal a acestei cetăţi o carte de mărturie, o carte de înviere. 
Cu pace să intrăm şi să lucrăm şi aici. 

Pace peste acest colţişor! Pace de la mama Gigi şi duh 
dătător de înviere şi de ridicare! Pace şi bunăvoire între aceşti 
frăţiori! Pace peste voi, copiii mei! Amin. 

Care cioban dacă-i lipseşte din turmă o oaie nu lasă 
turma toată şi nu pleacă după oaia cea pierdută ca s-o aducă 
în turmă? Iată, fiilor, m-am pornit acum şi după oile cele răz- 
leţe ca să le caut şi să le găsesc şi să le curăţ de ciulini şi de 
spini şi să le leg rănile şi să le cercetez şi să le hrănesc. Strig 
din cetate în cetate, strig peste tot, strig prin toate văile, mă 
bag prin toate prăpăstiile pe unde mi-au căzut oile, mă cobor 
după ele în adâncuri întunecoase şi le scot pe braţe la mal şi 
le dau îngrijire şi le păstoresc. Mă port după oile care au ră- 
tăcit calea, mă bag după ele în apă, în foc, mă bag în spini, mă 
bag în adâncuri după ele să le salvez, să le însănătoşesc şi să 
le pun pe picioare. Sun din trâmbiţă din loc în loc, mă uit de 
colo-colo şi îmi împlinesc misiunea. Mă zbat să înviez duhul 

acestui popor şi trag din greu, mămică, să depărtez necredin- 
ţa şi răceala şi nepăsarea din inima poporului meu, că popo- 
rul meu a uitat de mine, măi copii, dar eu n-am uitat pe ni- 
meni, mămică. Am în mână numărul şi numele fiecărui creş- 
tin care a mâncat la această masă, care a vorbit cu Dumnezeu 
prin această lucrare, şi pe toţi aceştia trebuie să-i strig la apel, 
şi trebuie să-mi răspundă la apel. Am putere să-i fac pe toţi să 
răspundă la apel chiar de vor chiar de nu vor. Duhul meu pă- 
trunde şi prin piatră, căci inima acestui popor s-a împietrit, s-a 
făcut de piatră cu mine, dar eu nu pot să-l uit pe poporul meu. 

Nu pot, măi creştine, să uit de tine, mămică. De ce nu 
pot eu să uit de tine? Pentru că mi-e milă de tine, copilul meu, 
că ai văzut ce scrie în cartea lui Dumnezeu că mai uşor va fi 
Sodomei şi Gomorei în ziua aceea decât poporului acesta. 
Mai uşor va fi, mămică, pentru lume, că lumea n-a ştiut ce ai 
ştiut tu, şi lumii nu i se va cere ce ţi se va cere ţie, căci ţie mult 
ţi s-a dat şi mult ţi se cere. Este scris cuvânt dumnezeiesc că 
Domnul nu va judeca pe nimeni, dar cuvintele legii care te-au 
învăţat ce să faci şi ce să nu faci, acelea vor sta cu tine la ju- 
decată, poporule al meu, şi iată şi Scriptura aceea care zice că 
«Dacă n-ar şti, n-ar avea păcat, dar pentru că au ştiut şi au 
făcut păcat, aceia au şi fost judecaţi». 

Mă frâng de durere după tine, copilul meu, că eu ştiu şi 
văd care e partea ta după cuvântul legii, şi m-am pornit după 
tine, poporule al meu. M-a trimis Domnul la tine, mămică, 
aşa cum l-a trimis pe lona să anunţe cetatea Ninivei să se în- 
toarcă spre pocăinţă şi spre viaţă, şi lona voia şi nu voia să se 
ducă, dar tăria lui Dumnezeu l-a urnit, şi s-a dus lona şi a 
anunţat cetatea să se întoarcă la Dumnezeu cu pocăinţă, şi a 
scăpat Domnul cetatea aceea de la măcel şi de la pieire, pen- 
tru că cei din cetate au crezut lui lona şi s-au pocăit. Dar cu 
mine a fost altfel, mămică. Eu abia am aşteptat să vină vre- 
mea mea ca să mă trimită Dumnezeu la poporul meu. Când 
am plecat n-am ştiut atât de bine că voi pleca şi că mă voi în- 
toarce, dar când am ajuns lângă Domnul am văzut planul lui 
Dumnezeu, am văzut cu adevărat că va trebui să mă întorc la 
voi, copiii mei, am ştiut că în zilele acestea mă voi întoarce, 
şi am aşteptat aceste zile. Şi când mi-am început misiunea am 
dat un ocol prin toate cetăţile, am cercetat numaidecât şi mi-am 
găsit oile bolnave de moarte şi mi-am găsit poporul mort de 
necredinţă şi adormit de necunoştinţă. O, şi când am văzut 
aşa ceva, am început să trâmbiţez din loc în loc, din cetate în 
cetate, şi mi-am făcut o aşezare ca să pot merge cu solia mea 
din loc în loc, că eu m-am ridicat cu duh puternic şi cu tărie 
să-mi ridic poporul. Am cerut ajutorul acestor copii care n-au 
zis că nu mă vor ajuta, n-au zis ca lona că nu se duc să anunţe 
cetăţile şi creştinii mei, şi iată, ei merg cu mine fără să prege- 
te, merg peste tot pe unde-i trimit. 

Mă mut, mămică, din loc în loc, şi din ce în ce mi se 
face mai anevoioasă înaintarea, căci duhul rău care mi-a cul- 
cat poporul la pământ s-a trezit şi el şi a sărit ca ars şi şi-a 
ridicat şi el ajutoare ca să nu-mi lase poporul să se trezească, 
să se pocăiască. A luat duhul rău cu el, a luat din copiii mei 
care nu mai vor cu mine şi i-a înarmat cu armele lui, cu ura, 
cu minciuna, cu hula şi cu vrajba şi le-a dat putere şi duh de 
rătăcire şi i-a împuternicit să se pună împotriva misiunii 
mele, împotriva înaintării mele. O, şi pe cine, mămică, a gă- 
sit? A găsit şi şi-a făcut scule duhul rău chiar din copiii mei 
cei mai apropiaţi, chiar din creştinii mei pe care i-am adunat 
odinioară ca să-i am aproape de mine acolo unde am fost eu 
cu trupul. Copiii aceia au uitat de mine, mămică, şi s-au dus 
în lume şi s-au unit cu lumea şi au primit duhul lumii în ei, 


dar duhul meu n-au vrut cu nici un chip să-l primească. în loc 
să mă fi ajutat cu ei acum, iată, ei nici nu vor să audă de mine, 
dară să mai ştie că Dumnezeu le-a spus odată prin această lu- 
crare că eu nu voi muri, şi voi fi şi voi lucra în zilele acestea! 

Va învia lumea cea necredincioasă, mămică, şi pe mine 
mă va arăta Dumnezeu cu putere şi cu viaţă peste necredin- 
cioşi, dar copiii mei vor fi atunci zdrobiţi cu pietre de cei ce 
se vor scula spre credinţă, căci aceia vor vedea ce a avut po- 
porul meu în mijlocul lui, şi aceia vor judeca acest popor, vor 
judeca necredinţa voastră, măi copiii mei, căci toate se vor 
împlini aşa cum v-a spus vouă Domnul că va fi şi nimeni din 
voi nu vă veţi putea dezvinovăţi atunci. Eu mai am un pic de 
strigat şi de trâmbiţat, şi lucrez cu grabă, căci îngerii cei ce 
vor curăţi aria în urma mea şi semnele vremii care stau gata 
să lucreze la porunca lui Dumnezeu, iată, vor lucra în curând. 

Sun din loc în loc deşteptarea şi pocăinţa, şi cine aude 
şi crede şi se ridică spre înviere şi spre viaţă nestricăcioasă, 
cine se scoală şi se pocăieşte şi se împacă cu mine, acela va 
fi pecetluit cu sigiliul acestei vremi, cu pecetea Dumnezeului 
Cel viu, şi nimic nu se va atinge de el aşa cum moartea n-a 
putut să se apropie acolo unde a găsit semnul pe care-1 pusese 
Moise pe uşorii uşilor caselor lui Israel care era rob în Egipt, 
şi acolo moartea n-a putut lovi, măi copii. Aşa şi copiii mei 
care se scoală şi primesc semnul lui Dumnezeu, nu vor fi 
atinşi de unealta morţii care vine în urma mea. Şi dacă nu te 
scoli, creştine, aşa cum cere Dumnezeu acum, nu vei rămâne, 
mămică, fiindcă acest nou Ierusalim care se aşează acum de 
Dumnezeu, nu va primi în el nimic spurcat, nimic întinat, 
nimic dedat cu stricăciunea. Am dat poruncă păstorilor din 
vremea mea să vă înveţe şi să vă arate calea pe care trebuie 
să vă aşezaţi acum, şi cine nu va fi găsit aşezat pe această ca- 
le, cu acela va fi altfel, că eu am în mână crucea şi sigiliul, şi 
am trâmbiţa, şi sabia care lucrează şi ea odată cu mine. Cine 
nu primeşte această sabie cu sufletul, ca să i se cureţe sufletul 
şi inima şi trăirea, acela va simţi-o cu trupul, fiindcă trupul vă 
ţine pe voi robi şi nu vă lasă să scăpaţi cu viaţă. Şi chiar dacă 
n-aţi vrea nici aşa, vă bat, mămică, până veţi plăti cel din ur- 
mă bănuţ, cea din urmă vină, şi vă iau curaţi şi albiţi şi iertaţi. 

Dacă v-aş arăta ce vine după mine, nu v-ar mai trebui 
nimic şi aţi merge drept şi fără abatere, spre biruinţă şi spre 
vremea cea bună pe care v-am pregătit-o de când am plecat şi 
până acum, dar nu v-o arăt acum, căci fericit şi iar fericit va 
fi acela care crede, mai fericit decât cel ce vede şi apoi crede. 
O, şi dacă cineva nu crede, nici nu vede, măi copii. Nu va 
vedea acela vremea cea care vine, că un picuţ mai e, şi intrăm 
în vremea aceea. Aceea este vremea slavei lui Dumnezeu, 
mămică, şi de aceea am venit eu acum la tine, ca să te scol 
spre această vreme, măi poporul meu iubit, măi Israele din 
vremea aceasta. Vremea aceasta pentru tine vine, măi Israele, 
şi pe tine vrea Do mn ul să te pregătească şi să ieşi întru 
întâmpinarea acestei vremi. 

Uită-te tu dincolo de porţile tale şi vezi ce fac fiii So- 
domei şi ai Gomorei; uită-te tu cum se zbat cu toţii şi cum se 
luptă cu toţii pentru dezrobirea lor, pentru fericirea lor, şi ei 
n-au pe Dumnezeu în mijlocul lor cum îl ai tu, măi Israele, şi 
tot se zbat să scape de rău. Şi tu, mămică, tu, care ştii de la 
Dumnezeu că nimic nu va rămâne decât Domnul şi cu turma 
Sa şi cu fericirea ta, măi Israele, tu, care ştii aceasta nu te 
lupţi, şi dormi nepăsător fără să vezi ce face Dumnezeu pen- 
tru tine, că Domnul dă noroade la moarte pentru tine, fiindcă 
El te iubeşte, copilul meu. Face Dumnezeu loc pe pământ 
pentru tine şi curăţă fărădelegea de pe pământ, ca să fie apoi 

pământul nou şi curat şi să te aşeze Dumnezeu pe tine, mă- 
mică. Ai văzut cum l-a dus pe Israel în pământul unde curgea 
lapte şi miere şi a scos din pământul acela pe poporul care lo- 
cuia acolo, căci poporul acela nu era cu Dumnezeu, şi l-a aşe- 
zat pe Israel în acel pământ făgăduit de Dumnezeu, lată, mă- 
mică, ce face Dumnezeu pentru tine, fiindcă tu eşti Israelul 
cel mic din vremea de sfârşit. Vrea Domnul să sfârşească cu 
lumea şi să înceapă cu tine viaţă fără de moarte, şi tu încă nu 
vrei, mămică. Dar tu eşti binecuvântat, şi binecuvântarea nu 
se ia înapoi, dar vai dacă nu vei fi vrednic de binecuvântarea 
pe care o ai, că vei fi trecut prin foc usturător, vei fi trecut prin 
sabia mea, şi ea va curăţi de pe tine toată tina, toată neascul- 
tarea, şi apoi vei fi aşezat să moşteneşti acest pământ, căci 
acest pământ este pământul cel făgăduit al acestei vremi, este 
locul Ierusalimului cel nou, cel ales, cel sfânt. Poporul român 
va fi un popor sfânt, căci numai cei credincioşi vor rămâne pe 
el, numai cei curaţi, numai cei aleşi care au ascultat de Dum- 
nezeu şi care s-au pocăit de fărădelegile lor. 

Vreau să te ridic, copilul meu. Vreau să văd de acum în 
viaţa ta viaţa cea cu Dumnezeu, poporule al meu. Opreşte-te 
de la calea cea rea! Nu mai urî, nu mai minţi, nu mai curvi, 
nu mai bea, nu te mai abate, şi stai cu Dumnezeu, că numai 
cei cu Dumnezeu mai rămân, dar fii atent, poporule al meu, 
căci Dumnezeu este iubire. 

Iubiţi-vă unii pe alţii precum în cer aşa şi pe pământ, că 
să ştiţi, mămică, nici o jertfă, nici o lacrimă, nici o rugăciune, 
nici un gând de al vostru nu va fi ajuns la Dumnezeu dacă nu 
veţi lucra iubire în jurul vostru, dacă nu vă veţi iubi unii pe 
alţii, dacă nu vă veţi preţui unii pe alţii şi dacă nu veţi fi curaţi 
cu inima şi cu viaţa şi cu trăirea de creştin. 

Dumnezeu este cu cei credincioşi şi va lucra minuni 
despre care nu s-a mai auzit, dar va lucra prin credinţa voas- 
tră. Fiţi credincioşi, copiii mei, căci Domnul Se arată în cu- 
rând şi va da de ruşine toată necredinţa de pe pământ şi pe toţi 
aceia care n-au crezut şi s-au împotrivit puterii lui Dumnezeu. 
Fiţi nişte fii curaţi de acum, că dacă mai muriţi de-acum şi 
dacă vă mai murdăriţi de acum, mă doare, dar nu vă voi lăsa 
să mai înşelaţi pe Dumnezeu. Rugaţi-vă şi ziceţi: „Doamne, 
de vreme ce eu sunt slab şi fără putere, vino Tu şi Te aşează 
în inima mea, în viaţa mea, şi fă-mă să fiu al Tău în fiecare 
zi, ca să fiu gata în fiecare clipă pentru ziua Ta şi pentru 
veşnicia mea!“. 

Hai, copiii mei, uitaţi-vă voi cu câtă iubire vă păsto- 
resc, cu câtă milă, că astăzi mai este încă ziua milei. Veniţi-vă 
în fire, mămică. Hai, că nu veţi mai putea de acum încolo 
dacă nu veţi fi aproape de mine. Eu în ajutorul vostru am ve- 
nit. Am venit întru întâmpinarea voastră, măi copii. Am venit 
să fiu cu voi ca să vă pregătesc să ieşim întru întâmpinarea 
zilei de biruinţă, căci aceasta este vremea când Domnul Iisus 
Hristos Se va slăvi întru acest popor, şi de la acest popor se 
vor lumina popoarele, dar fii vrednic, Israele, să împărţi lumi- 
na pe care o va coborî Dumnezeu peste tine. 

Copiii mei din această cetate, din această colină, v-am 
dat cuvânt să fiţi cu Dumnezeu şi să fiţi fără grijă atunci când 
vremea cea rea venise să vă încerce, să vă strămute din căsu- 
ţele voastre. Ce nu face Dumnezeu ca să-Şi ocrotească fiii? 
Iar voi să faceţi iubire, şi să faceţi bucurie şi credinţă în faţa 
lui Dumnezeu. Lăsaţi-vă spre înviere, copiii mei! înviere du- 
hurilor voastre, şi lumină de la Dumnezeu! Amin. 

Pace vouă de la mămica Gigi! Pace şi ridicare şi duh 
viu şi putere de biruinţă peste neputinţele voastre! Pace şi îm- 
păcare între mine şi voi, şi pace între voi! Amin. 


Iată, suflu peste voi acum. Luaţi din duhul meu şi fiţi o 
iubire cu mine şi o unire cu mine! Pace vouă, şi încă o dată, 
pace vouă! 

Pace ţie, Israele! Amin, amin, amin. 

7/20 decembrie 1990 

Cuvântul sfintei Virginia către creştina Maria de la Ucea 

Suferinţa este cămaşa curăţeniei. 

© inimioară dulce, că dulce îţi este inimioara! Hai, 
^ mămică, să vorbim un picuţ amândouă, că eu 
sunt aceea care a fost trimisă înapoi de Domnul ca să dea 
viaţă vie acestui popor. Dragostea ta de Dumnezeu nu prea 
are seamăn, dar viaţa ta este o viaţă zbuciumată şi plină de 
necazuri şi plină de ispite. Lupta ta este o luptă muceniceas- 
că, şi de aceea tu ai trecere la Domnul. Atâta dragoste am pus 
eu în inima acestor copii ai mei pentru tine, pentru că aceştia 
nu fac nimic decât numai ce le spune Dumnezeu să facă. 
Dacă ei ar fi făcut cu tine după cum ştiau ei că este aici orân- 
duiala, ei n-ar fi trecut peste această orânduială cu nici un 
chip, căci Domnul le-a dat cuvânt cum să fie aici şi cum să se 
lucreze pentru aici. Aici n-au intrare decât câteva inimioare 
care au fost cu mare cercetare alese ca să sprijinească acest 
loc şi taina cea mare de mântuire pe care a coborât-o Dumne- 
zeu să se lucreze aici ca să iasă Domnul la capăt cu planul Său 
cel pentru sfârşit de lume şi pentru început de viaţă nestri- 
căcioasă pe pământul acesta care va fi nou în curând. Dom- 
nul îl va face nou în curând, şi toate popoarele vor vedea sla- 
va care se va coborî peste acest pământ, peste acest nou Ieru- 
salim. Şi iată, vorbeşte mama Gigi cu tine. Eu ţi-am încre- 
dinţat o lucrare, ca să-mi ai grijă de Dumnezeu şi să iubeşti 
acest loc, după darul care ţi-a fost dat de la Dumnezeu. Eu am 
dat cuvânt acestor copii ca să ştie lucrul tău, şi vezi mereu 
cum sunt cu tine ca să te ajut să-ţi împlineşti lucrarea aceasta, 
fiindcă eu în poporul cel de până acum nu am sprijin, şi 
trebuie să lucrez tainic şi ascuns cu aceşti copii ca să ajung la 
capăt bun cu ei pentru tot poporul meu, dar nu pot lucra cu cei 
slabi la inimă, nu pot cu cei neînţelepţi şi nu pot cu cei 
trădători. Aici lucrează cerul taina cea pentru sfârşit de lume 
şi de fărădelege, şi dacă ar afla duhul rău prin servii lui ar 
nimici totul într-o clipă. De aceea am ales o mânuţă de inimi 
curate să- mi sprijinească fiecare după cum e pus de Dumne- 
zeu pentru ocrotirea şi pentru ajutorarea acestui loc. Nu pot 
scoate prea uşor aceşti copii din lume ca să-mi poată sluji 
această lucrare şi să nu se mai atingă cu lumea şi pentru a 
lucra în toată curăţenia de duh şi de lucru. Te-am folosit şi pe 
tine de ajutor, scumpa mea. Te-am încercat şi te-am găsit 
vrednică să-mi ajuţi aceşti copii să-i scot din mijlocul lumii şi 
să lucreze cerului. Ţi-am dat şi îţi dau mereu ajutor puternic 
şi nu te las, mămică, nu te las, dar roagă-te, luptă-te în toate, 
că tu numai de luptat ai avut parte. Luptă-te cu tot ce vrea să 
te biruiască, fiindcă satana se luptă cu toată forţa lui să pierzi 
lupta ta. 

Nimeni nu te poate iubi mai mult decât Dumnezeu. 
Toţi cei care ar zice că te iubesc, acea iubire este o deşertăciu- 
ne, căci adevărata iubire e numai una, scumpa mea. Dacă ai 
vedea tu cât lupt eu pe urmele tale, dacă ai vedea cât rău do- 
bor eu la pământ ca să te ţin pe tine în picioare, ai plânge mai 
mult decât plângi tu mereu. Nici nu ştii tu câtă iubire folo- 
seşte Domnul pentru tine, că dacă n-ar folosi, acum n-ai fi 
fost a Domnului, că acest loc al Domnului este de temut pen- 

tru tot iadul şi pentru toată iscusinţa satanicească. Nu lasă 
Do mn ul aici nici o putere potrivnică să lovească. Toată oastea 
cerească este cu veghe aici, şi este cu veghe după toţi cei care 
au cuvânt de la Domnul să fie lipiţi pentru ocrotirea şi ajuto- 
rarea acestui loc. Fii tare şi luptă-te mereu, că vine vremea să 
dai lupta cea mare cu îngerii lui satana şi să-i ruşinezi prin 
Iisus Flristos, Cel Care S-a arătat prin biruinţa crucii. Eu nu te 
las, pentru că nu pot să te las, dar nu te îndura nici tu să mă 
laşi. Să avem dragoste una de alta, că eu pe toţi copiii mei îi 
ajut şi îi scap din toate legăturile, dar iubeşte întru Iisus 
Hristos; iubeşte, şi scoală-te! căci Domnul îţi dă putere de 
biruinţă. 

Pace ţie! Pacea mea se va ţine după tine, dar puterea 
mea nici atât nu te va părăsi. Pentru mântuirea ta eu voi lucra 
întru toate, dar nu lăsa armele jos. la-ţi crucea şi mergi cu ea 
înainte, dar mergi, mămică, spre biruinţă şi fii tare ca să în- 
vingi răul din tine. Eu te voi călăuzi la tot pasul, dar pe satana 
nu-1 voi lăsa până în sfârşit în drumul tău. 

Lucrează mântuire în jurul tău, căci Domnul are putere 
să te ajute. Hai, mămică, nu slăbi, că eu te voi ajuta să biru- 
ieşti neputinţele tale, dar ia-L pe Iisus Hristos mereu în inima 
ta. Dumnezeu ţi-a dat ţie putere, şi putere să ai. Amin. îmbra- 
că viaţă nestricăcioasă şi fii pregătită de acum, că vine bucu- 
ria şi împărăţia iubirii cereşti. Pace ţie, şi cu pace să trăieşti! 
Amin, amin, amin. 

8/21 decembrie 1990 

Trâmbiţarea sfintei Virginia peste creştinii din cetatea 
Căpriorii 

Vădirea unor învăţători mincinoşi, strecuraţi în poporul creştin. 

in cu pacea mea din nou în cetatea Căprioru. 
Vin şi iar lucrez aici. Cu pace vin către voi din 
nou, copii ai acestei cetăţi. Să fie pace între mine şi voi, să fie 
mereu, mămică. Să luptăm să fie pace între mine şi voi chiar 
dacă duhul rău vine pe urma mea să strice pacea dintre mine 
şi voi, să strice încrederea dintre mine şi voi, dar eu am putere 
să vă fac să aveţi încredere în Dumnezeu şi în mine, mămică. 

Pace vouă din nou, pace de la mama Gigi! Un picuţ 
mai este, măi copii, şi veţi vedea bine şi veţi cunoaşte bine cât 
de mult a însemnat pacea dintre mine şi poporul meu. Un pi- 
cuţ mai este, şi puterea cea potrivnică nu va mai fi putere, şi 
va fi ruşine pentru cei ce au folosit putere rea. Cei care luptă 
şi se aşează în faţa misiunii mele din zilele acestea, în curând 
vor fi ruşinaţi de Dumnezeu şi vor suspina, dar noi să ne ru- 
găm pentru aceia, şi să fim cu iubire şi să spunem aşa cum a 
spus Domnul Iisus Hristos: «Tată, iartă-le tor, că ei nu ştiu ce 
fac, că ei nu ştiu ce faci Tu pentru mântuirea acestui popor». 

Copiii mei de aici, cu dragoste am sunat şi v-am adunat 
iar, mămică, să vă mai aduc un pic de mângâiere, un pic de 
îndemn, să vă mai aduc cuvintele vieţii, măi copii, că duhul 
rău se luptă să-i ţină la pământ pe cei biruiţi şi să-i doboare 
din nou pe cei ce s-au sculat spre Dumnezeu şi spre slava care 
vine în curând, mămică. Dumnezeu vă dă întreită putere ca să 
puteţi lupta şi să rămâneţi în picioare şi să rămâneţi cre- 
dincioşi întoarcerii duhului meu în mijlocul acestui popor. 

Am venit în întâmpinarea poporului meu ca să-l fac să 
ştie că intră în curând în lucrul şi în strălucirea care este proo- 
rocită prin cartea acestei lucrări, căci dacă deschideţi cartea 
acestei lucrări găsiţi în ea cuvintele cele scrise pentru vremea 
aceasta, găsiţi în ea scris că Domnul va locui în această lucra- 
re până la terminarea tainei de mântuire. 


Poporul meu a zis mereu că minte Dumnezeu, dar nu-i 
adevărat, măi copii. O, cât de mare şi de dureros este acest pă- 
cat în faţa lui Dumnezeu! Că a venit antichrist, adus de iudele 
din poporul meu, a venit să-i doboare şi să-i nimicească pe cei 
care au rămas în taina acestei lucrări. A fost adus de vânzători 
ca să ia viaţa celor care nu m-au părăsit pe mine, celor care 
ştiau şi credeau că eu n-am murit. Şi dacă aceştia au strigat la 
Dumnezeu, şi dacă au strigat la mine, iată ce s-a întâmplat: s-au 
împlinit cuvintele Duhului Sfânt care au proorocit prin lucra- 
rea aceasta şi care aşa au spus: «Când viaţa copiilor mei va fi 
ameninţată de irozii din vremea aceasta, atunci face Dumne- 
zeu nimicire pentru aceia». Iată, copiii mei, că Domnul nu a 
minţit, şi vremea cea proorocită pentru lupta şi doborârea fia- 
rei celei mari a fost vremea cea fixată de Dumnezeu, şi de 
atunci Dumnezeu lucrează şi va lucra taina cea de curăţire a 
pământului, şi de mântuire şi de dezrobire a poporului acesta, 
şi apoi va fi ca de la poporul acesta care va fi pregătit cu sla- 
vă mare, să ia neamurile lumină şi să se adauge celor scăpaţi 
cu viaţă, celor mântuiţi. Nu va mai putea nimeni să spună că 
Dumnezeu a minţit, căci toate se împlinesc aşa cum au fost 
scrise mai dinainte, căci Dumnezeu nimic nu împlineşte fără 
să vestească mai dinainte planul Său. 

Dacă ar fi stat poporul meu credincios cuvintelor aces- 
tei lucrări, acum ar fi aşteptat această vreme, căci ar fi ştiut 
din cele scrise în cartea acestei lucrări. Dar dacă s-a încurcat 
creştinul cu duhul lumii, cu placul vieţii, cu slava aceasta tre- 
cătoare, de unde să-i mai fi fost gândul şi inima la Dumnezeu 
şi la cuvintele care s-au coborât mereu din cer? Dar n-aveau 
cu cine vorbi aceste cuvinte, că poporul meu n-a avut vreme 
pentru binele sufletului lui, că dacă avea vreme pentru cuvin- 
tele vieţii, ar fi ştiut acum tot planul lui Dumnezeu şi ar fi lu- 
crat poporul tot, ar fi lucrat fiecare câte ceva, că iată, lumea 
trebuie ridicată, trebuie înviată, trebuie să scoatem moartea 
afară din om, măi copii, că omul n-a fost creat pentru ca să fie 
biruit de moarte până în sfârşit. Iată, mămică, iată că şi moar- 
tea, şi deşertăciunea, şi duhul lumii, şi necredinţa, au ajuns şi 
acestea la sfârşit, că de acum încolo acestea vor fi stârpite de 
tăria lui Dumnezeu şi va învia în om omul cel nou, după ase- 
mănarea cu Iisus Hristos, căci Domnul Se arată în curând pes- 
te tot cu zilele învierii, cu zilele Sale despre care a scris cu 
atâta vreme în urmă. 

Copiii mei de aici, vă spun şi vouă, mămică, să ştiţi şi 
voi durerea mea, că iată, din ce în ce mi se face înaintarea mai 
anevoioasă, că duhul rău a sărit în sus ca pe jar când a văzut 
că poporul meu se scoală din somn şi se înţelepţeşte şi se 
aşează cu viaţa pentru ca să fie gata să întâmpine zilele cele 
de biruinţă ale lui Dumnezeu. Ţipă duhul rău şi se perpeleşte 
şi nu ştie prin cine să mai strecoare eresuri şi rătăcire de la în- 
văţătura mea cea sănătoasă. De atâta vreme stă cuibărit duhul 
rău în nişte inimioare din acest popor, şi, unde mai pui, chiar 
din cele mai apropiate, care sunt împuternicite cu răutatea şi 
cu hula şi cu duhul rătăcirii ca să-i ţină striviţi pe cei ce nu se 
scoală şi să-i culce la pământ din nou pe cei care au dat mâna 
lui Dumnezeu ca să-i ridice El de jos. Aceste inimi varsă pară 
de foc din gura lor, şi ele nu ştiu ce fac, că le-au orbit răutatea 
şi ura, măi copii. Au luat în braţe duhul minciunii şi umblă pe 
cât pot şi pe unde pot ca să semene acest duh de minciună şi 
să-mi facă întuneric în calea misiunii mele, măi copii. Atâta 
răzvrătire găsesc pe unde trec, şi trag din greu să repar strică- 
ciunile şi ranele şi eresurile care hulesc împotriva învăţăturii 
şi a duhului de înviere care lucrează azi cu toate puterile ce- 
reşti. Aceştia hulesc lucrarea lui Dumnezeu, hulesc domnia 
lui Dumnezeu şi sunt întunecaţi de duhul urii, care nu încape 

la Dumnezeu, şi se încumetă să treacă peste puterea lui Dum- 
nezeu şi nu mai ştiu aceştia ce fac, şi se aşează în calea mea, 
mămică, şi poporul meu e slab şi nu se luptă cu duhul rătăcirii 
ca să-l biruiască din cei ce sunt stăpâniţi de el ca să-i putem 
dezrobi şi pe aceştia, că aceştia sunt robii duhului rău şi ai hu- 
lei împotriva stăpâniilor lui Dumnezeu. 

Copiii mei, feriţi-vă de minciună, feriţi-vă de clevetire 
şi de vorbire de rău. Nu vă faceţi părtaşi cu cei ce vin spre voi 
să defaime pe fraţii lor şi să defaime lucrul lui Dumnezeu, 
căci această lucrare va acoperi în curând iscusinţa înţelepţilor 
şi va ruşina mândria lor ca să vină şi ei spre Dumnezeu, fiind- 
că atunci nimeni nu va mai sta împotriva puterii cu care Se va 
arăta Domnul. 

O, de ce mă zbat eu ca să ridic acest popor? Pentru că 
Dumnezeu prin acest popor îşi va arăta slava Sa, dar iată, am 
inimi slabe şi neînţelepte în poporul meu, fiindcă nu se lasă 
lucrate de Dumnezeu, fiindcă nu au credinţă statornică, măi 
copii, şi fiindcă nu vor să intre întru toată împlinirea care se 
cere acum. 

Copiii mei, am spus păstorilor să spună la popor care 
este rânduiala în care trebuie să intraţi şi în care trebuie să fiţi 
găsiţi, şi dacă nu veţi sta în ea, să ştiţi, mămică, nu veţi putea 
ţine piept zilelor care vin în urma mea, şi atunci veţi vedea 
voi că nu veţi avea nici o putere şi nu vă veţi putea ajuta cu 
nimic nici pe voi, nici pe copiii voştri; nu veţi putea, mămică, 
şi rău se va zdrobi inima din voi că n-aţi ascultat dacă nu veţi 
asculta. 

Dumnezeu ştie tot planul, măi copii, şi în toate veacu- 
rile a venit prin robii Săi prooroci să vestească planurile Sale. 
Intraţi, copiii mei, în aşezarea pe care a adus-o Do mn ul de la 
cer. Aşezaţi-vă în ea, că voi nu ştiţi acum, dar veţi şti în cu- 
rând de ce vi se cere aşa, că veţi vedea putere peste voi şi veţi 
vedea lumina voastră care va lumina în jurul vostru, iar sluga 
aceea care nu va fi găsită făcând aşa, cu durere vă spun, nu va 
fi atunci bună de nimic, şi va fi dată deoparte cu cuvintele le- 
gii cele din Scriptura aceea care zice: «Slugă leneşă, iată, ţi 
se ia dregătoria, căci n-ai lucrat cu cele ce ţi s-au dat». 

Iubiţii mei, v-aţi făcut case frumoase, mămică, v-aţi 
zbătut să vă faceţi stare bună, v-aţi întrecut unul pe altul care 
de care să aveţi trai mai bun şi mai înstărit, dar acum, iată, vă 
cere Dumnezeu pe voi, vă cere să lucraţi şi pentru El, să fiţi 
apostolii Lui, că Dumnezeu v-a ajutat pe voi să aveţi tot ce vă 
trebuie, fiindcă El v-a iubit. Acum vă cere şi El iubirea voas- 
tră. Fiţi primitori ai lui Iisus Hristos, că El vrea să intre şi să 
cineze în casa voastră ca în casa lui Zaheu ca să mântuiască, 
măi copii, casa voastră şi neamul vostru. Fiţi slujitorii şi apos- 
tolii lui Iisus Hristos, spre folosul tuturor celor din întunericul 
necunoştinţei şi al necredinţei. Fiţi nişte buni iconomi ai da- 
rurilor lui Dumnezeu, că stă Domnul gata să coboare putere 
şi daruri peste voi, dar pentru asta trebuie să vă faceţi vase cu- 
rate, mămică. Focul cel aprins între voi să nu vă mire, că 
acesta este spre încercarea voastră, iar pe cei pe care-i vedeţi 
că hulesc pe Dumnezeu şi pe fratele Său, pe cei pe care-i ve- 
deţi că vă strică dragostea dintre voi, pe cei pe care-i cunoaş- 
teţi că hulesc aceste cuvinte ale vieţii sau pe cei trimişi să mi 
le împartă, pe aceia ajutaţi-i cu dragostea voastră ca să scoa- 
tem răul din ei şi să câştigăm pe fraţii noştri, că şi ei sunt ai 
lui Dumnezeu, dar se lasă prinşi de duhul hulei şi al clevetirii 
şi al geloziei şi al minciunii, mămică, spre încercarea voastră, 
măi copii. Fiţi apostolii păcii şi ai înţelepciunii şi ai legii lui 
Dumnezeu, că judecata faptelor cele rele va începe după ce 
voi termina de strigat peste tot poporul meu. O, şi dacă drep- 
tul abia va sta pe picioare, ce va fi, oare, cu aceştia? Nimeni 


nu este drept, căci numai Unul este numit aşa, şi Acela este 
Dumnezeu, dar trebuie să fiţi drepţi în credinţă, măi copii, şi 
trebuie să ascultaţi şi să vă lăsaţi lucraţi, ca să nu vă scoată de 
la Dumnezeu neascultarea. 

Iată că dintre copiii mei se ridică învăţători mincinoşi, 
care strecoară eresuri de ale lor şi care tăgăduiesc pe Dumne- 
zeul Cel Care i-a hrănit pe ei cu cuvintele vieţii, şi mă tăgă- 
duiesc pe mine, mămică, pe mine, care i-am răscumpărat pen- 
tru Dumnezeu, căci Domnul lucrează prin sculele Sale, măi 
copii. Iată că mulţi din poporul meu s-au luat după aceştia, şi 
din pricina acestora misiunea mea şi lucrarea spre care m-am 
sculat s-o îndeplinesc acum, calea mea spre voi a fost hulită 
din pricina acestora. O, mămică, mă frâng de groază pentru 
aceştia, că dacă Dumnezeu n-a cruţat nici pe îngerii care au 
greşit, şi i-a legat pentru ziua judecăţii, dacă n-a ocrotit nici 
pe cei din vremea lui Noe care n-au crezut că vine mânia pen- 
tru păcate, dacă a prefăcut în cenuşă cetăţile Sodomei şi Go- 
morei, ce facem noi cu aceştia care stăruiesc în răutatea şi ne- 
credinţa lor? Ce facem cu ei, mămică? Hai să ne rugăm pen- 
tru ei, hai să-i ajutăm, că mai e un pic de timp. S-ar putea şi 
pentru ei. Hai să-i ajutăm, mămică, hai, cu ce putem fiecare; 
măcar să nu ne mai lăsăm doborâţi de viclenia lor, de rătă- 
cirea lor. Hai să ne salvăm, şi hai şi pe ei să-i salvăm, că 
Domnul coboară putere, măi copii, şi putem cu Dumnezeu. 

O, copiii mei, ceea ce biruieşte pe creştin, aceea îl stă- 
pâneşte pe el, că pe aceştia i-a biruit întunericul, mămică, şi 
i-a biruit duhul lumii şi al necredinţei, şi după ce au fost la în- 
ceput luminaţi şi chemaţi de Do mn ul la lumină, acum iar s-au 
lăsat învinşi, şi li s-au făcut mai rele cele de pe urmă decât 
cele dintâi, că ei au cunoscut calea dreptăţii şi poruncile lui 
Du mn ezeu şi au păţit ca vorba înţeleaptă care zice: „ Câinele 
se întoarce la vărsătura lui“. 

Copiii mei, aduceţi-vă aminte de cuvintele vieţii din 
cartea lucrării care v-a hrănit pe voi. Aduceţi-vă aminte de fă- 
găduinţele scrise în această carte, că iată, Domnul vrea să vă 
pregătească, vrea să facă ceruri noi şi pământ nou, aşa cum 
este scris. Credeţi în Dumnezeu, mămică, şi nu vă mai lăsaţi 
după îmboldirile cărnii, căci carnea şi sângele nu vor moşteni 
împărăţia care vine de la Dumnezeu. Nu e greu, mămică, şi 
mă tem pentru voi ca nu cumva să vă rămână de mărturie car- 
tea aceasta. Luptaţi-vă să scăpaţi de robia trupului, căci trupul 
pofteşte împotriva duhului, măi copii. Lăsaţi-vă spre puterea 
cea lucrătoare de mântuire, că în curând totul va fi nou şi 
nestricăcios şi va fi numai sărbătoare şi nu veţi mai trudi şi nu 
veţi mai suferi. Mereu L-am rugat pe Domnul să mă lase să 
vă arăt pe la câte unul din voi bucuria şi slava vremii şi a 
sărbătorii care vine spre voi şi în care veţi fi aşezaţi dacă veţi 
fi găsiţi aşa cum vă cere Domnul acum, dar Do mn ul îmi zice 
mereu: «Verginico, fericit acela care vede şi crede, dar cu 
mult mai fericit va fi cel care crede până nu vede, că acela 
peste multe va fi pus. Şi atunci, Verginico, ce ar mai însemna 
nădejdea copiilor Noştri? că ei nădăjduiesc în ceea ce cred, 
nu în ceea ce văd». 

Copiii mei, hai să stăm, mămică, împotriva a tot ce 
vrea să ne rătăcească de la adevăr. Luaţi armele lui Dumnezeu 
şi hai să biruim, că tot ce nu este cu Dumnezeu nu va mai sta 
în picioare şi va cădea, iar voi veţi triumfa, mămică, şi eu voi 
triumfa cu voi, că de aceea m-a trimis Domnul să-mi strâng 
poporul ca să-l fac în stare să intre pe porţile slavei. Diavolul 
şi cu antichrist, care se mai zbat în ultimele puteri, îşi grăbesc 
ziua sfărâmării lor, căci în ziua cea hotărâtă de Dumnezeu, se 
vor sfărâma cu toată stăpânirea lor, dar fiţi credincioşi cuvin- 
telor care vin de la cer. Nu uitaţi că ceea ce este cu neputinţă 

la oameni, aceea este cu putinţă la Dumnezeu, şi veţi vedea 
iarăşi încă o doborâre a răului care mai este, şi voi veţi măr- 
turisi atunci cuvintele lui Dumnezeu. Amin. 

Fiţi următori mie, precum eu am fost lui Iisus Flristos. 
Voi veni la voi, mămică, şi vă voi întări mereu cu mângâierea 
cea vie şi nepieritoare, şi apoi ne vom ridica spre anunţarea 
biruinţei şi a împărăţiei lui Dumnezeu pe tot pământul, copiii 
mei, iar voi veţi fi martorii acestei lucrări de mântuire a ome- 
nirii. Bucuraţi-vă, şi iarăşi zic, bucuraţi-vă, că vine la voi îm- 
părăţia lui Dumnezeu! că asta v-a fost menirea, copiii mei. 

Pace vouă de la mămica Gigi! Pace vouă de la Dumne- 
zeu şi de la Măicuţa cerului! Pace de la tot cerul! Pace de la 
noi până la voi, şi de la voi până la noi! Pace şi înălţare ini- 
milor voastre, şi putere vouă de la Dumnezeu! 

Pace ţie, cetate a Căpriorului, cu care iarăşi am vorbit! 
Pace poporului meu Israel cel binecredincios! 

Pace ţie, Israele! Amin, amin, amin. 

9/22 decembrie 1990 

Trâmbiţarea sfintei Virginia peste creştinii din cetatea 
Moroieni 

Deplângerea cetăţilor care nu au biserici adevărate în mijlocul lor. 

I ată, face mămica Gigi încă un popas. Ea călătoreş- 
te şi poposeşte peste tot pe unde are creştini care 
au mâncat din masa lucrării prin care vorbeşte Dumnezeu de 
atâta vreme pe pământul românesc. Sună mămica Gigi din 
trâmbiţa lui Dumnezeu ca să-şi ridice poporul spre întâmpi- 
narea zilelor de glorie ale lui Dumnezeu, căci Dumnezeu a 
spus că aceasta este vremea zilelor Sale. 

Intră mama Gigi cu sunet de trâmbiţă în cetatea Moro- 
ieni. Intră şi lucrează şi întocmeşte carte şi pentru această 
cetate. Se întocmeşte acum cartea cetăţilor poporului meu, 
care va mărturisi pentru sau împotriva fiecărei cetăţi. Fiecare 
cetate va avea o carte care va sta pe masă şi va vorbi cartea 
aceasta. 

Copiii mei de la Moroieni, pace vouă de la mămica 
Gigi! Pace şi ridicare şi înviere şi lumină! Amin. Am ajuns, 
mămică, şi la voi. Umblu şi pribegesc din loc în loc să sun şi 
să-mi caut şi să-mi adun copiii, să-mi strâng poporul, să-l fac 
să răspundă la apel, să răspundă tot creştinul care este înscris 
la numărătoarea poporului meu. Dar nu numai să răspundă la 
apel, că de răspuns, până acum mi-au răspuns prezent peste 
tot. Nu numai atât, fiindcă nu vreau să mărturisească împo- 
triva nimănui cuvintele care se scriu acum în cartea fiecărei 
cetăţi. Nu numai să-mi răspundă la apel, ci să se pregătească 
numaidecât aşa cum se cere să fie găsit creştinul acestui 
popor în vremea aceasta. 

Acest popor a fost chemat de Dumnezeu, măi copii. 
Fiecare creştin la vremea hotărâtă se adăuga la acest popor, şi 
Dumnezeu îl înscria la număr, şi de aceea este poporul lui 
Dumnezeu acest popor, căci ceea ce face Dumnezeu, făcut ră- 
mâne, şi Dumnezeu nu Se tăgăduieşte pe Sine. 

Copiii mei, eu am fost aceea care m-am supus puterii 
Duhului lui Dumnezeu. Eu am fost trâmbiţa cu care a sunat 
Do mn ul pe pământ ca să-Şi strângă un popor şi să-Şi întoc- 
mească o turmă apropiată cu care să fi putut lucra taina pla- 
nurilor Sale, aşa cum mărturisesc cuvintele din cartea acestei 
lucrări. Voi, cei de la Moroieni, aţi fost mult apropiaţi mie, şi 
ştiţi, mămică, multe; ştiţi cât de mult am suferit eu pentru po- 
porul meu, ştiţi mai mult decât toţi. Am suferit, măi copii, am 


suferit şi prigoane şi închisoare şi spaimă de la cei ce pri- 
goneau pe Dumnezeu. Am suferit atâtea dureri, atâta boală! 
Am purtat în trupul meu atâta suferinţă, mămică! Pentru tine, 
creştine, am avut o viaţă de chin şi de durere. Pentru tine, fiu- 
le, am stat sub dogoarea Duhului Sfânt, Care Se cobora peste 
mine ca să poată Dumnezeu vorbi cu tine, poporule creştin. 
Pentru tine atâţia ani m-am supus puterii dumnezeieşti ca o 
oaie la junghiere care nu-şi deschide gura sa ca să auzi tu gla- 
sul lui Dumnezeu, care te învăţa cum să trăieşti şi cum să 
crezi în El, căci ca să crezi în El, este cu totul altceva decât 
ceea ce înţelegi tu, poporule al meu. Dacă tu ai fi crezut în 
Dumnezeu, ai fi fost înţelept şi nu te-ai fi despărţit de Dom- 
nul, că te-ai despărţit, mămică. Nu ţi-a fost frică de El şi de 
aceea n-ai fost înţelept, şi ai făcut în aşa fel de ai trăit numai 
împotriva legilor lui Dumnezeu, poporule al meu. 

De câtă milă ai avut tu parte, creştine! Cât de mult te-a 
răbdat cerul pe tine! Câtă moarte ai pus tu peste viaţa cu care 
te îmbrăcase pe tine Dumnezeu prin cuvintele vieţii acestei 
lucrări! Când ai aflat acest izvor al vieţii, cu câtă sete, cu câtă 
iubire beai din el şi câtă cinste îi dădeai tu lui Dumnezeu, Ca- 
re te chemase şi te aşezase la această masă cerească, măi co- 
pilul meu! Toate puterile sufletului le puneai cu iubire la pi- 
cioarele celui mai dulce nume, la picioarele Mântuitorului 
tău, Iisus Hristos, Care Şi-a vărsat sângele pe cruce de dragul 
tău, popor al lui Israel, poporule creştin. Plângeai, copilul 
meu, de bucuria părtăşiei tale cu Domnul şi erai în clocot cu 
inima ta şi umblai cu Domnul, umblai după cuvintele Lui aşa 
cum umblau ucenicii Lui din vremea aceea. Adu-ţi aminte, 
mămică, şi de mine, că stăteam îmbrăţişaţi pe drum cu Dum- 
nezeu. Şi să ştii că acum vine o vreme frumoasă, care nu se 
poate asemui cu vremea cea de atunci. Vine vremea slavei vă- 
zute, poporule al meu, şi vine vremea să ne întâlnim, copilul 
meu. 

Măi fiule, n-aş vrea să te aud şi pe tine că eu am murit. 
Nu mai fă şi păcatul acesta, creştine, fiindcă tu ai crezut odată 
că eu nu voi muri. Ai crezut, pentru că tu credeai în cuvintele 
lui Dumnezeu atunci, că Dumnezeu ţi-a spus ţie şi mi-a spus 
mie, copilul meu, că în zilele acestea mă va ridica şi voi hrăni 
cu cuvintele vieţii şi cu duh de înviere mulţime de noroade, 
aşa cum ştii tu despre pătura aceea de grâu verde despre care 
spunea Dumnezeu că acea pătură verde sunt creştinii mul- 
ţimilor care se vor ridica şi vor fi hrănite şi mântuite prin 
cuvintele acestei lucrări. 

Atunci când m-a luat Domnul ca să mă ascundă de faţa 
şarpelui cel rău, care prigonea pe Domnul, Cel pe Care-L pur- 
tam eu, atunci am fost pusă de popor mult la locul pe care-1 
ştiţi voi, am fost condusă la locul în care m-aţi pus voi, şi a 
plâns poporul meu după mine şi se mira cum de am plecat. 
Cum, copilul meu, să nu fi plecat dacă aşa stă scris că voi ple- 
ca «o vreme şi vremuri şi jumătate de vreme din faţa şarpe- 
lui »? Aşa stă scris, mămică, şi mă tem să vorbesc cu poporul 
meu tainele cele necunoscute, că de la cel mai mare şi până la 
cel mai mic nu poate creştinul meu să poarte ascuns în taina 
şi răbdarea inimii lui greutatea înţelesurilor celor care nu mai 
sunt ascunse, că se duce creştinul şi spune tot, se duce la 
Anna şi la Caiafa, se duce la Irod, se duce creştinul şi umple 
poporul de Iude şi nu pot spune poporului meu mai nimic. 
Atâta timp a vorbit Domnul cu acest popor tainele vremii de 
acum, şi creştinul meu se duce şi aruncă aceste mărgăritare în 
gura porcilor. Venea creştinul meu să bea apă curată, iar după 
ce lua să bea, făcea ce făcea şi tulbura izvorul din care bea, ca 
să se îmbolnăvească oile care veneau pe urmă să bea şi ele, şi 

îmi mureau oile, mămică, şi se omorau între ele, şi iată durere 
fără de hotar, că astăzi oile mele fac mai mare stricăciune ca 
întotdeauna. Se ucide creştin pe creştin, măi copii. Nu-i de 
ajuns că L-a alungat creştinul din el pe Dumnezeu şi stă ne- 
păsător în sângele lui creştinul meu. Nu-i de ajuns ce văd, că 
văd grozăvii şi mai mari, măi copii, că poporul meu a dat la 
o parte învăţătura cea sănătoasă care vine mereu din cer şi 11 
tăgăduieşte pe Dumnezeu, Care n-a părăsit acest popor. A 
uitat poporul meu că Dumnezeu i-a spus lui că dacă mă va 
duce pe mine de la el, va vorbi Do mn ul cu el prin rămurele 
de copac. Dar s-a împietrit creştinul, s-a făcut cu inima de 
piatră, şi iată, copiii mei, ce a făcut Domnul acum! Mi-a trezit 
duhul meu şi mi-a spus: 

idică-te, Verginico, şi du-te, tată, înapoi la 
i£\. poporul tău şi suflă peste el, că e mort, Ver- 
ginico! Du-te, tată! Numaidecât du-te şi nu mai sta! Du-te şi 
apucă-te de sunat şi de trâmbiţat, şi sună cu putere, tată, ca să 
învieze poporul tău la glasul trâmbiţei. Poporul tău este închis 
de duhul rău în mijlocul zidurilor cele reci ale necredinţei şi 
ale necunoştinţei. Sună, Verginico, ia cu tine tot cerul, sună, 
tată, cu putere, sună din trâmbiţă până vor cădea zidurile jos 
şi scoate-ţi poporul la lumină, Verginico. Scoate-1, tată, şi 
suflă, cu Duhul Meu Cel Sfânt, suflă peste el ca să prindă via- 
ţă, că Eu te ascult pe tine, Verginico, că şi tu M-ai ascultat, 
scumpa Mea. Fiul Meu S-a rugat la Mine când a fost să fie 
învierea lui Lazăr; S-a rugat şi a crezut că L-am ascultat, şi a 
zis apoi: «Tată, Iţi mulţumesc că M-ai ascultat», şi numai 
după aceea Şi-a arătat puterea Mea care era în El, şi a zis: 
«Lazăre, scoală-tel», şi Lazăr a ascultat şi s-a ridicat. Şi tu, 
Verginico, de când eşti lângă Mine ai stat de atunci şi până 
acum cu mâinile ridicate pentru poporul tău, şi iată, tată, a 
sosit şi vremea ta, a venit vremea aceea despre care ţi-am 
spus Eu ţie că va veni, şi te-am ridicat ca să te trimit la po- 
porul tău. Du-te, tată, că abia ai aşteptat să vină vremea ta, 
Verginico. Du-te, şi sună să se trezească poporul tău! Strigă-1 
de peste tot, tată, strigă-ţi copiii, scumpa Mea, şi scoală-i din 
morţi, căci iată zilele învierii despre care au scris toţi proo- 
rocii. Hai, măi tată, hai, Verginico, e poporul tău, e munca ta, 
e rodul tău. Ridică-te şi pune-ţi rodul deoparte şi te grăbeşte, 
căci îngerii cei pentru seceriş sunt gata să-Mi cureţe aria, că 
vin să Mă slăvesc, fiindcă a venit vremea celei de a doua 
arătări, vremea slavei şi a biruinţei lui Dumnezeu. Amin. 

O poporule al meu, copiii mei de peste tot, 
^ copii ai acestei cetăţi, poporule al meu, 
scoală-te din morţi! Ieşiţi din mormintele voastre, copiii mei, 
ca să vedeţi slava lui Dumnezeu cum au văzut-o Marta şi Ma- 
na, cum a văzut-o mulţimea care era acolo şi cum a văzut-o La- 
zăr, măi copii. 

O, poporul meu cel fără credinţă, scoală-te la glasul 
meu, la strigătul meu! Ascultă-mă, poporule al meu, as- 
cultă-mă, aşa cum L-a ascultat Lazăr pe Iisus Hristos, ca să 
pot să spun apoi: „Doamne, Iţi mulţumesc că m-ai ascultat “, 
pentru că eu nu pot să spun mai dinainte aşa ceva, căci Marta 
a crezut când i-a zis Domnul: «Dacă vei crede vei vedea mi- 
nunea». Marta a crezut şi a văzut slava Domnului, dar tu, po- 
porule al meu, tu eşti necredincios, fiule. Tu nu mă iubeşti pe 
mine aşa cum iubeau pe Domnul Marta şi Maria şi Lazăr. Nu 
mă iubeşti, şi nici pe tine nu te iubeşti, că stai cu moartea în 
braţe şi nu vrei s-o dai de la tine; faci ce-ţi spune ea să faci, 
faci ce-i place ei, de parcă ai fi copilul ei şi nu al meu. Tu nici 
nu mai ştii că eşti copilul meu, măi creştine, dară să-mi mai 
urmezi mie aşa cum L-au urmat ucenicii Domnului pe Dom- 


nul, că L-au urmat şi după ce S-a dus dintre ei cu trupul, dar 
ei au rămas credincioşi cuvintelor învăţătorului lor, Care le-a 
zis: «Iată, Eu voi fi cu voi până la sfârşitul veacurilor; Eu în 
voi, şi voi în Mine», şi nu şi-au iubit viaţa lor până la moarte, 
pentru că ei au ales viaţa cu Dumnezeu şi L-au mărturisit pe 
Dumnezeu cu viaţa lor. 

O, poporul meu, o fi mare întunericul acestor vremi, 
dar mare este şi necredinţa ta şi mare este şi lipsa de dragoste 
din tine, că tu nici nu ştii ce iubeşti, şi te mai încumeţi, poate, 
să crezi că iubeşti pe Dumnezeu. Tu nici iubire nu vrei să ştii 
ce înseamnă, măi copil fără iubire, că dacă ai şti ce e iubirea 
ai iubi iubirea şi n-ai mai iubi păcatul. 

O, pe tine te stăpâneşte întunericul necunoştinţei, po- 
porule al meu, şi zaci mort sub această piatră şi nu vrei să-mi 
dai mâna să te scot de sub ea, fiindcă tu te crezi înţelept, dar 
eu nu cred aşa ceva, fiule. Eu te văd cum eşti, eu te văd că nu 
eşti cum te cere Dumnezeu, şi eu ştiu despre tine că ai cunoş- 
tinţă de la Dumnezeu cum trebuie să fii, şi fii atent, copilul 
meu, că sluga aceea care a ştiut de la stăpânul ei ce trebuie să 
facă şi n-a făcut, va fi bătută mult acea slugă. 

Poporule al meu, te-a învăţat mereu Dumnezeu ce să 
faci şi ce să nu faci, şi tu de ce nu vrei să mă asculţi, copilul 
meu? De ce ai făcut tu în aşa fel să dai de la tine frica de 
Dumnezeu? lată, ai pierdut calea cea dreaptă, ai pierdut înţe- 
lepciunea ta, măi creştine, şi acum trăieşti în aşa fel că faci tot 
felul de rele, faci rele cu slobozenie ca şi cum Du mn ezeu n-ar 
fi, ca şi cum n-ai crede că este Dumnezeu. Creştinii mei care 
cred că este Dumnezeu îşi zic în inima lor că Domnul este 
bun, că Domnul iartă şi trece cu vederea de parcă Domnul 
n-ar fi fost Acela Care a pus lege peste toate. Ei zic că Dom- 
nul trece cu vederea, de parcă Domnul ar fi om călcător de 
lege. O, această rătăcire, această încredere oarbă este păcat 
împotriva Duhului Sfânt, Care vădeşte totul. Da, aşa este, fiu- 
le; este bun Dumnezeu, şi chiar pentru că este bun, de aceea 
a pus lege pentru toate, de bun ce este, ca să-ţi arate de ce să 
te fereşti ca să nu rămână Domnul fără tine. Nu, mămică, nu 
te înşela şi de acum încolo. Domnul nu va judeca pe nimeni, 
dar te va judeca legea pe care a pus-o pentru tine, şi a pus-o 
între tine şi moarte, ca să nu treci peste ea şi ca să mori; a 
pus-o în faţa ta aşa cum stau în drumul tău semnale de atenţie 
ca să ştii cum e drumul şi să împlineşti aceste semne ca să nu 
te loveşti, ca să nu cazi în vreo prăpastie. 

De ce, mămică, nu pricepi tu din cele ale firii? Dacă 
cele ale firii te învaţă cum să mergi pe cale şi de ce să te 
fereşti, cum, mămică, nu vrei tu să crezi şi să înţelegi pe cele 
ale Duhului, care nu sunt pieritoare, ci sunt veşnice? Fie că le 
lucrezi bine sau rău, sunt veşnice, poporule al meu. O, copilul 
meu, focul Duhului Sfânt, care vine peste tine să te cureţe de 
murdărie, acela se îmblânzeşte după puterea firii tale ca să-l 
poţi purta spre certare şi spre curăţire, dar să ştii, creştine, că 
focul cel pieritor pe care stai tu, acela este uşor şi nesimţitor, 
căci duhul rău, care te ţine pe tine rob, ascunde de tine, ascun- 
de cu totul puterea focului pentru care lucrezi tu şi pe care-1 
vei simţi când îţi va arăta duhul rău faţa lui cea adevărată. 

Cum să mă pot astâmpăra, copilul meu, când îmi aduc 
aminte de iubirea ta dintâi şi de Dumnezeul Cel adevărat în 
Care credeai şi Care nu te minţea niciodată? Şi, acum când 
văd cât de mult iubeşti minciuna, ce să mai fac eu cu tine? Iu- 
beşti minciuna, măi creştine, fiindcă fericirea pe care o crezi 
tu fericire şi pe care o foloseşti şi cu ochii şi cu fapta şi cu ini- 
ma şi cu iubirea, o, fericirea aceea e minciună, copilul meu; 
te minte, te duce cu vorba ca să nu-i vezi adevărata ei faţă, dar 

Dumnezeul Cel adevărat va dezgoli într-o zi ruşinea min- 
ciunii şi va ruşina pe dumnezeul minciunii. 

Copiii mei, folosiţi, măi fiilor, adevărul şi numai ade- 
vărul. Folosiţi şi trăiţi în voile şi poruncile lui Dumnezeu. Iu- 
biţi adevărul, copiii mei, şi nu vă mai lăsaţi înşelaţi şi robiţi 
de duhul deşertăciunii, care nu are nimic din cer. Am în mână 
schiţa acestei cetăţi şi eşti trecut în ea, poporul meu, şi vin de 
la cer cu ea. Dumnezeu mi-a spus să-mi ridic poporul şi să-l 
aşez numaidecât pe cale ca să coboare peste el puterea Sa şi 
să vadă necredincioşii pe poporul cel binecuvântat, care a fost 
hrănit cu mana cerească a acestei lucrări de mântuire. Vreau 
să vin la voi cu vremea cea bună care este făgăduită de Dum- 
nezeu celor credincioşi. Vreau, creştine, să fac din tine cer. 
Vreau să fac din tine scaun de odihnă pentru Dumnezeu. 
Vreau să te fac biserică neîntinată şi curată, prin care să se 
mântuiască toată seminţia ta care nu vrea cu Domnul. 

Vai de cetăţile şi de neamurile cetăţilor care nu au 
biserică în mijlocul lor, că aceia ca şi orbul nu văd calea şi nu 
umblă pe ea. Vai de seminţia ta, creştine, dacă nu va avea nici 
un salvator! Ai şi neamuri plecate din trup, care suspină după 
vremea răscumpărării lor, şi ai şi neamuri în trup, copilul 
meu, care nu iubesc calea luminii. Ţi-a spus Domnul, prin cu- 
vintele adevărului cu care Se cobora la tine, ţi-a spus că 
nimeni din cei plecaţi nu vor primi plată până nu vei veni tu 
să le-o împărţi, că dacă Domnul ţi-a dat ţie această menire, 
Do mn ul nu trece peste cele aşezate de El aşa cum te încumeţi 
tu de treci mereu hotarul dintre bine şi rău. Iată că ceea ce a 
făgăduit Domnul, nimeni nu poate schimba. Nu poţi schimba 
nici tu, creştine, nu poţi trece peste cele scrise, şi acelea se vor 
împlini aşa cum s-au prezis. Tu eşti trecut că eşti fiul lui 
Dumnezeu, şi Domnul nu-1 va pedepsi pe duhul rău care te-a 
cumpărat cu preţ vremelnic, şi te va bate pe tine, copilul meu. 
Vrei, nu vrei, te va bate, că ai plecat din faţa Stăpânului tău şi 
ai cheltuit atâta avere dumnezeiască, atâta înţelepciune ce- 
rească ai lepădat de la tine şi ai batjocorit pe Tatăl tău, Care 
ţi-a dat viaţă şi ţi-a dat înfăţişare după a Sa asemănare. Şi 
când a văzut Tatăl tău făptura Sa înghiţită de moarte, S-a aşe- 
zat în faţa morţii şi a murit El pentru tine ca să nu pieri tu, măi 
Israele, că tu ca un copil neînţelept te băgai prin toate no- 
roaiele, prin toate gunoaiele, prin toate împuţiciunile până fă- 
ceai din tine o împărăţie ruinată, o împărăţie a morţii. 

Iată, poporule al meu, încă o dată Şi-a arătat Do mn ul 
mila şi mâna Sa întinsă spre tine, că a venit şi a vorbit încă o 
dată pe pământ, a vorbit vreme multă cu tine, poporule creş- 
tin, şi m-a folosit pe mine, fiule, ca să poată vorbi cu tine, că 
El este Duh, copilul meu, şi este fără de început şi fără de 
sfârşit. A venit Domnul încă o dată, ca să descopere taina cea 
pentru sfârşit de lucrare mântuitoare; a venit ca să te pregă- 
tească pe tine, poporul meu iubit, şi cu tine să lucreze mân- 
tuirea cea promisă în toate vremurile prin toţi proorocii. Şi 
iată, vine vremea Scripturii care zice că «acest murite se va 
ridica peste vârfurile munţilor, şi toate popoarele se vor adu- 
na să bea din izvoarele vieţii ca să-şi primească mântuirea». 
Şi iată, copilul meu, că Domnul a spus că tu eşti poporul cel 
binecuvântat, muntele cel înalt despre care au proorocit proo- 
rocii, pentru că peste tine S-a coborât Dumnezeu, şi a venit şi 
vremea aceea ca să Se ridice cu tine peste toate înălţimile şi 
să cadă înălţimile lumii, să cadă sub muntele binecuvântării 
şi să se plece înţelepciunea cea deşartă sub lucrarea mâinilor 
lui Dumnezeu. 

Iată de ce suspină duhul meu! Eu ştiu cum trebuie să fii 
tu, poporule al meu, că trebuie să vină nelegiuiţii la munţii tăi 


şi să strige: „Cădeţi, munţilor, peste noi şi ne acoperiţi, ca să 
scăpăm de mânia vremii de acum!“. Ce faci tu, creştine, 
acum, fără această înţelepciune? Că iată, cei ce zac în fărăde- 
lege vor veni spre tine să se plece sub învăţătura pe care ţi-a 
dat-o Domnul s-o ai. Vor veni să ţi se plece înălţimile cele 
fără de Dumnezeu. Vor veni nelegiuiţii să te roage să poarte 
numele tău ca să scape de urgie; vor veni, poporule al meu, 
pentru că este scris că «numai în muntele Sionului şi în Ieru- 
salim va fi mântuire». Iată Ierusalimul cel ceresc! Iată po- 
porul Noului Ierusalim. Nimic n-a rămas să nu-ţi descopere 
ţie Dumnezeu, măi poporule cel ales al Noului Ierusalim 
coborât din cer. Atâtea taine ţi-aş mai descoperi eu ţie acum, 
că asta este vremea să te ridic sus de tot deasupra tuturor înăl- 
ţimilor, poporule al meu, dar tu nu eşti pregătit să porţi pe 
Do mn ul nici cu viaţa curată, nici cu inima, că inima o iei me- 
reu din faţa Domnului şi faci cu ea ce-ţi vine ţie, faci cu ea 
după plăcerea ta, şi iată că acum este vremea să stai cu inima 
numai în faţa lui Dumnezeu, ca să-ţi fie viaţa ca şi inima. 

Ce ai să faci tu, măi creştine? Că vor veni la tine regi 
şi înţelepţi ai pământului, fiindcă aşa este scris, că numai tu 
vei avea atunci apă, fiindcă vor seca toate fântânile învăţătu- 
rilor, numai ca să se arate puterea şi binecuvântarea care s-au 
odihnit de atâta vreme peste acest popor. Dacă ţi-ai fi înţeles 
alegerea, ar fi lucrat Domnul după cuvântul tău, după credinţa 
ta, fiindcă ai fi ştiut tot adâncul planului lui Dumnezeu, şi 
atunci ar fi fost Domnul descătuşat de durere şi de lacrimă şi 
s-ar fi împlinit Scriptura aceea care zice: «Dumnezeu stă în 
mijlocul dumnezeilor şi face sfat». 

Măi copilul meu, să vezi tu ce urgie se va coborî peste 
tine ca să te modeleze numaidecât, căci va fi în curând să fii 
gata să se lucreze cu tine taina de mântuire a lumii cea nefe- 
ricită. Măi poporul meu, în curând va afla lumea despre tine, 
vor afla noroadele cele mai îndepărtate, şi va trebui să vadă 
în tine Edenul şi raiul şi Ierusalimul ceresc. Se împlineşte 
proorocia lui Ioil în aceste zile, şi Duhul lui Dumnezeu Se va 
coborî peste fii şi fiice, peste bătrâni şi tineri, peste robi şi 
roabe, şi vor păţi aceştia ce au păţit magii, copilul meu, căci 
magii au fost călăuziţi de Domnul prin călătoria unei stele 
care se ridicase de la asfinţit spre răsărit, acolo unde era prun- 
cul cel născut; şi aşa se va întâmpla şi cu tine, că tu eşti po- 
porul cel binecuvântat, cel din vremea mântuirii care se lu- 
crează în această vreme. Şi se va descoperi popoarelor aceas- 
tă mântuire, şi tu, mămică, dacă nu te ridici spre mărirea în 
care ai fost aşezat, vei fi ridicat de mâna lui Dumnezeu, vei fi 
cu tărie şi cu certare ridicat, ca să fii găsit la datorie atunci 
când noroadele vor curge spre izvorul acesta, spre râul vieţii 
şi spre pomul vieţii despre care a proorocit evanghelistul 
Ioan. Fă şi tu ce au făcut magii şi nu mai trece pe la irozii cei 
ascunşi şi făţarnici şi nu mai da viaţa acestui popor pe mâna 
străinilor, că acesta este poporul Domnului. Strânge-te aproa- 
pe de ieslea Domnului tău, căci această lucrare a fost ieslea în 
care a născut Dumnezeu acest popor, acest Israel, care este 
cel mai mic popor al lui Israel, cel mai mic fiu. Şi iată, iar vă 
spun: cel mai mic va fi cel mai mare în vremea aceasta. Nu 
vindeţi acest fiu mic, nu-1 mai daţi pe mâna arhiereilor, căci 
arhiereii de azi au mai mare putere de ură atunci când se 
ridică să dea spre moarte pe fiii lui Israel. 

Poporul meu, scoate de la tine carnea şi sângele, care 
nu au loc în cer. Nu căuta să mai cazi din cer, nu mai crede că 
te poţi ascunde, căci ochiul Domnului vădeşte totul, mămică. 
Am venit la tine în vremea aceasta, copilul meu. A venit îna- 
poi la tine mămica Gigi, fiindcă aşa este scris. Primiţi-mă ca 

să fim una, că vom împărţi apă vie şi lumină peste noroade. 
Toate cuvintele cărţii acestei lucrări din care aţi mâncat voi, 
toate se vor împlini, şi altele se vor adăuga şi vom lucra cu 
toţii şi vom încheia taina de mântuire a lumii, că acesta a fost 
planul lui Dumnezeu când a născut acest popor din pântecele 
acestei lucrări. 

Iubiţii mei cu care am vorbit acum, aruncaţi de la voi 
duhul lumii, duhul stricăciunii. Aruncaţi, mămică, nepăsarea 
şi naşteţi-vă din cer, căci cu cerul veţi lucra în curând, şi toată 
lumea va cunoaşte de la Dumnezeu că voi aveţi cerul în mij- 
locul vostru. Voi sunteţi nişte copii cu inimă dulce şi bună, 
dar vă trebuie iubire curată, iubire cerească, măi mămică. Nu 
vă mai iubiţi pe voi înşivă mai mult ca pe Dumnezeu, căci cel 
ce-şi iubeşte încă viaţa, acela şi-o va pierde, că aşa va face 
Dumnezeu, că ţi-o pierde El, şi ţi-o va pune pe a Lui în tine 
ca să-L vadă lumea pe Dumnezeu la tine, măi copilul meu. Te 
voi pregăti cu spaimă, poporule al meu, te voi pregăti repede, 
mămică, dacă nu vrei din dragostea ta, că eu trebuie să fiu 
numaidecât gata cu poporul meu, ca să-Şi întindă Do mn ul 
cortul Său peste el şi să-l scape cu viaţă, că în urma mea vine 
curăţirea ariei, ca să fie curată calea Domnului şi calea slavei 
Domnului. 

Scoate lumea din tine, copilul meu. Scoate răceala din 
tine, scoate-1 din tine pe duhul rău, care te face să-L înşeli pe 
Dumnezeu. Ia pe tine veşmântul cel nestricăcios şi fii ascul- 
tător cu Dumnezeu, mămică. Scoală-te bine spre Dumnezeu şi 
spre mărirea Sa, că tu, copilul meu, eşti al meu, şi suntem ai 
lui Dumnezeu. Hai, mămică, să-mi faci bucurie! Scoală-te şi 
dă-mi mâna şi ieşi din mormântul cel rece şi hai în braţele 
mele, fiindcă eu te iubesc, eu te iert, eu te îmbrăţişez, dar po- 
căieşte-te şi nu mai trece peste cele curate şi sfinte ca să calci 
peste ele; nu mai fă aşa, şi veghează cu toată casa ta. Iubiţi-vă 
unii pe alţii precum în cer aşa şi pe pământ. Hai să mă bucuri, 
copilul meu, că mult am lăcrimat pe urma ta, mămică. 

Iată, pace ţie de la mămica Gigi, cetate de la Moroieni! 
Pace iubiţilor mei de aici, că dintre voi am un lăstar de aur, şi 
fiţi alături de acest lăstar, că el se lasă frânt în bucăţi şi se dă 
vouă, precum cu dragostea lui împarte dragoste peste tot pe 
unde-1 trimit cu dragostea mea ca s-o împartă. 

Pace vouă, şi iar pace vouă! Slavă întru cei cereşti, şi 
peste voi pace şi bunăvoire şi iubire cerească! Pace de la 
Domnul Savaot! Pace de la Fiul Său, Cel Unul născut! Pace, 
copiii mei, de la Măicuţa cerului, şi de la mine pace! 

întoarceţi-vă la dragostea dintâi, iubiţii mei copii. Lu- 
craţi şi voi cu ce puteţi, să-i îndreptăm pe cei ce hulesc, pe cei 
ce urăsc, pe cei ce dispreţuiesc stăpâniile lui Dumnezeu. Mă 
apropii tot mai mult de capătul misiunii mele când apoi va 
trebui să intru în cetatea din mijlocul căreia am plecat. O, ce 
va fi atunci? O, poarta este zăvorâtă acolo. Ce tărie se va co- 
borî? Peste poartă nu vom sări, şi tot pe poartă vom intra, dar 
vom folosi tărie cu pietrele acelea. 

Iată, suflu peste voi acum. Luaţi şi voi din duhul meu, 
luaţi, copiii mei, şi aşa să fie: eu în voi, şi voi în mine. Amin. 
Lucraţi de acum cu bucurie învăţăturile mele, lucraţi-le cu 
dragoste şi cu credinţă, căci cu dragostea de Dumnezeu, 
crucea este ca un fulg de uşoară. Pace, copiii mei, şi putere şi 
iubire şi înviere duhurilor voastre! Amin. 

Hristos Se naşte, slăviţi-L şi întâmpinaţi-L, căci El vine 
şi Se preaslăveşte. Amin. 

Pace peste poporul meu Israel! Amin, amin, amin. 

11/24 decembrie 1990 


Trămbiţarea Domnului şi a sfintei Virginia peste 
creştinii din cetatea Măneşti 

Sfânta Virginia, trâmbiţă şi păstoriţă a poporului întâmpinării 
Domnului, merge din cetate în cetate. 

D uhurile Preasfintei Treimi strigă şi lucrează cu 
tărie pe pământ. Domnul Iisus Hristos Se încin- 
ge şi aşează la masă cerească poporul creştin în mijlocul că- 
ruia lucrează şi grăieşte de multă vreme, căci aşa a spus Dom- 
nul: «Iată, Eu voi fi cu voi până la sfârşitul veacului». Amin. 

Am spus: «Mă duc la Tatăl, că dacă nu Mă duc nu pot 
veni la voi. Mă duc ca să pot veni la voi. Mă duc, şi vă voi 
trimite un Mângâietor, vă voi trimite pe Duhul Sfânt, Care va 
lua de la Mine şi vă va da vouă şi vă va învăţa şi vă va 
descoperi de la Mine». 

Dumnezeu grăieşte din nou cu această cetate, aşa pre- 
cum a grăit la începutul acestei lucrări prin care S-a coborât 
şi în care a spus de la începutul ei că va locui întru ea cu Du- 
hul Său până la sfârşit. Amin. 

Duhul lui Dumnezeu lucrează şi grăieşte în cetatea 
Măneşti. Pace de la Dumnezeu peste această cetate! Pace şi 
înviere şi credinţă! Pace şi ridicare şi unire, precum la înce- 
put, aşa şi la sfârşit, căci Domnul voieşte să-Şi sfârşească cu 
biruinţă lucrarea de mântuire a făpturii Sale, şi voieşte apoi 
să-Şi anunţe împărăţia. 

S-a coborât Duhul Domnului în această lucrare, iar po- 
porul acestei cetăţi cunoaşte acest început de lucrare şi nu va 
putea spune acest popor că n-a vorbit cu Dumnezeu, căci a 
vorbit cu Dumnezeu această cetate. Oricât ai crede tu, creş- 
tine, că vei scăpa să mărturiseşti aceasta, iată, vine Do mn ul 
către tine şi îţi spune astăzi că vei fi martor în faţa omenirii că 
a vorbit Dumnezeu pe acest pământ binecuvântat şi ales şi că 
a vorbit cu tine Domnul. Vei fi martor, măi copilul Meu, că 
numai un picuţ mai este, şi vei vedea această lucrare ridicată 
de Du mn ezeu din ascuns la vedere. Vei vedea acest munte că 
se va ridica deasupra munţilor, deasupra puterilor, deasupra 
înălţimilor şi va vorbi Domnul prin această lucrare de pe aco- 
perişuri, măi creştine care vrei, nu vrei, va trebui să măr- 
turiseşti că eşti fiu înfiat al acestei lucrări. Eşti copil al acestei 
lucrări, poporule creştin, căci când ai crezut atunci când ai ve- 
nit şi te-ai alăturat, când ai venit şi ai spus „Da, Doamne “, să 
ştii, creştine, că de atunci ai pe tine pecetea de la Dumnezeu, 
ai semnul acestei lucrări dumnezeieşti. Ştiu că acum ţi-e greu 
să mai crezi că ai acest semn pe tine, dar la Domnul eşti trecut 
că faci parte din numărătoarea poporului care a mâncat de la 
această masă. Această numărătoare mărturiseşte înaintea 
scaunului domniei Preasfintei Treimi şi nu se pot desfiinţa cu- 
vintele acestei lucrări, care au fost scrise precum pe pământ, 
aşa şi în cer, căci Duhul Cel ceresc vorbea cu tine, creştine, 
iar pe pământ se coborâse poruncă să se scrie cuvintele Duhu- 
lui Sfânt, şi s-au scris, poporule al Meu, şi cartea aceasta măr- 
turiseşte la Domnul despre tine că eşti scris în ea, copilule 
care ai uitat că eşti scris în această carte. Cuvintele Duhului 
Sfânt nu se pot desfiinţa, aşa cum nici o iotă din cuvintele din 
Cartea Adevărului, din cartea legii, din cartea proorociilor, nu 
se poate desfiinţa. Nici numele tău nu se poate desfiinţa din 
această carte scrisă de Duhul Sfânt, şi iată, vorbeşte Domnul 
cu tine, popor creştin din această cetate, şi te roagă să-ţi amin- 
teşti şi să nu uiţi că eşti scris în cartea pe care a scris-o Duhul 
Sfânt în vremea cea de întuneric a stăpânirii fiarei despre care 
scrie în Cartea Adevărului, că iată, vine vremea ca lucrul lui 
Dumnezeu să-şi capete înfăţişarea cea dintâi, şi vine vremea 

zilelor de biruinţă. Vine vremea celei de a doua arătări a 
Domnului, oricât de greu îţi este ţie să crezi, poporule creştin 
din vremea aceasta, că dacă tu nu vei crede, vor crede noroa- 
de multe, care vor fi călăuzite de Dumnezeu până la acest 
munte, până la acest Sion ceresc, din vârful căruia va cuvânta 
Duhul lui Dumnezeu încă o dată la popoare şi la limbi şi la 
neamuri, aşa cum a scris evanghelistul loan în cartea proo- 
rociei sale. 

O, Israele din vremea aceasta, copil al lui Israel, copil 
al făgăduinţei făcute lui Avraam, părintele tău, adu-ţi aminte 
de cuvintele Domnului pe care ţi le-a lăsat când S-a dus să Se 
aşeze de-a dreapta Tatălui, că ţi-a spus că dacă vei fi credin- 
cios nu acele minuni vei lucra, şi vei lucra lucruri şi minuni 
mai mari decât acelea. Dar Dumnezeu a zis atunci mulţi- 
milor: «Ferice aceluia care nu se va sminti întru Mine», şi 
ţi-a spus şi ţie, măi poporule creştin: «Ferice de acela care nu 
se sfărâmă de această piatră». Şi iată că s-a întâmplat ca pe 
vremea poporului lui Moise, pe care l-a scos Domnul cu mâ- 
nă tare din robie şi a fost călăuzit în stâlp de nor şi de foc, aşa 
cum ai fost şi tu călăuzit de Domnul, poporule creştin. Şi po- 
porul lui Moise a cârtit fără încetare şi s-a răzvrătit la cea mai 
mică încercare, şi s-a sfărâmat poporul acela cârtitor şi necre- 
dincios, şi a pierit în pustie înghiţit de pământul de sub el şi a 
murit cu mâncarea în dinţi atunci când cârtise împotriva ma- 
nei cereşti care se cobora din cer peste acel popor, căci era po- 
porul cel sfânt şi binecuvântat, şi de aceea mânca mâncare şi 
mană din cer. Se smintea mereu poporul lui Moise, şi s-au 
răzvrătit împotriva lui Moise până şi fraţii lui cei după trup şi 
au fost şi ei atinşi de mânia lui Dumnezeu, spre certare. O, cât 
de greu îi venea lui Moise să stea în faţa acelui popor, şi îi 
spunea Domnului mai bine să-l mute sus decât să-l mai lase 
să ducă în spate durerea poporului acela care cârtea mereu. Şi 
Domnul l-a mângâiat şi i-a spus să ia din căpetenii şi din bă- 
trânii lui Israel şi să-i aşeze în faţa cortului, şi a spus Do mn ul 
să se odihnească duhul lui Moise peste aceştia, şi aşa a fost, 
şi aceia au început să proorocească şi Moise s-a bucurat şi s-a 
mângâiat în duhul său, iar când losua i-a zis lui Moise să-i 
oprească pe ei de a prooroci, Moise, cel plin de blândeţe, ce 
a spus atunci, măi copii? Aşa a spus: «O, de ar fi tot poporul 
acesta prooroc, ca să Se coboare Duhul Sfânt peste el!»', aşa 
a spus, şi l-a certat pe losua spunându-i: «Nu cumva eşti ge- 
los, de-mi spui tu să-i opresc?». 

O, poporul Meu iubit, Mă doare că poporul din vremea 
aceasta ca şi acela piere din lipsă de înţelepciune, căci cine 
este acela care poate să încurce planurile şi lucrările lui Dum- 
nezeu? Cine a putut opri măcar una din împlinirile şi din 
proorociile care trebuiau să se împlinească în timpul trupului 
Domnului şi care au fost proorocite prin prooroci cu multă 
vreme înainte, căci aşa cum s-au proorocit, aşa s-au împlinit, 
întocmai s-au împlinit. A putut cineva desfiinţa ceva? Nu, măi 
copii. 

Iată, măi Israele din vremea aceasta, că trupul tău este 
de la Avraam şi până la tine. Iată, tată, că şi de tine stă scris 
în Cartea Adevărului, căci precum proorocii cei de demult nu 
ştiau ce scriu când Duhul Sfânt proorocea prin ei vremea lui 
Mesia, tot aşa nu ştiau ce scriu când Duhul lui Dumnezeu a 
scris prin ei şi despre vremea aceasta, despre vremea Israelu- 
lui cel mai mic şi despre vremea slavei lui Dumnezeu, care se 
va arăta în curând, căci vrei nu vrei, crezi nu crezi, a venit şi 
vremea aceasta, măi poporule creştin. 

Am ridicat, atunci când am început să te nasc Eu pe 
tine, măi Israele mic, am ridicat un trup şi am făcut din el un 


vas în care au locuit Duhurile Preasfmtei Treimi vreme de 
douăzeci şi cinci de ani, şi am spus de atunci de mai multe ori 
poporului care se năştea: «Ferice de acela care-şi va spăla 
viaţa în acest vas, şi ferice de acela care nu se va sfărâma de 
această piatră». Dar tu nu ai înţeles aşa cum trebuia să înţe- 
legi ca să fi rămas Eu cu tine până la sfârşit, şi ai înţeles du- 
pă înţelepciunea ta, şi nu după înţelepciunea Mea, şi te-ai sfă- 
râmat, copilul Meu, căci dacă ai fi înţeles că în vasul acesta a 
fost cuvântul vieţii, care vorbea prin această lucrare, şi dacă 
ai fi priceput că piatra de care te-ai sfărâmat tu a fost Do mn ul 
Iisus Hristos, Care lucra această lucrare, dacă ai fi vrut tu să 
rămâi sub lumina acestei înţelepciuni. Eu te aveam şi astăzi, 
şi te aveam mare şi cu putere ca să zici muntelui să se mute 
şi ca să înviezi morţii acestei vremi, măi Israele al acestei 
vremi de întuneric prin care tu trebuia să luminezi şi să îm- 
părţi lumină. Dar tu, creştine, L-ai coborât pe Dumnezeul Du- 
hului Sfânt, L-ai coborât până la om ca să-L poţi judeca şi să 
te poţi sminti şi să te poţi sfărâma de această piatră, pentru că 
uitai mereu că Domnul nu este din lumea aceasta şi că El este 
fără de păcat, şi de aceea l-a numit El fericit pe cel căruia îi 
zice: «Ferice celui ce nu se va sminti întru Mine». N-ai avut 
tu pilda Scripturii aceea care zice: «A venit loan Botezătorul 
nemăncănd şi nebănd şi aţi spus că are demon; şi a venit 
Iisus Hristos mâncând şi bând, şi aţi spus că are demon şi că 
mănâncă cu desfrânaţii »? Ai avut, creştine, pildă, că aceia au 
stârpit din mijlocul lor şi pe Botezătorul loan şi pe Fiul lui 
Du mn ezeu şi nu i-au primit pe ei în mijlocul lor. Dar iată-i, 
măi copii, că loan este şi lucrează şi vine iar să pregătească 
Domnului calea pentru a doua oară. Şi iată-L pe Domnul Iisus 
Hristos că este capul bisericii şi este cu voi până în veşnicie, 
aşa cum a fost de la început până la acest sfârşit, căci prin 
acest sfârşit se sfârşeşte fărădelegea şi moartea şi iadul şi se 
ridică efa între cer şi pământ ca să fie aşezată la locul ei, şi 
iată, vine vremea ca Domnul să- Şi anunţe împărăţia şi să aşe- 
ze Ierusalimul cel nou şi izvorul vieţii şi pomul vieţii, vine să 
facă ceruri noi şi pământ nou, aşa cum este scris, şi nimic nu 
se poate desfiinţa din Cartea Adevărului şi toate se împlinesc, 
poporule creştin. 

Copii ai acestei cetăţi, copii ai lui Dumnezeu, am venit 
odată în această cetate cu puţin în urmă, am venit să scriu car- 
te de mărturie pentru creştinii care au rămas lângă cuvintele 
vieţii, care curg din acest izvor şi astăzi, din izvorul pe care-1 
ştiţi şi voi, cei peste care am trâmbiţat şi v-am adunat să mai 
scriu şi pentru voi o carte de mărturie; pentru voi cei care aţi 
fost odată îmbrăţişaţi cu Domnul pe calea acestui drum şi aţi 
băut din acest izvor de viaţă vie. Când am strigat apelul care 
se face în zilele acestea, când i-am strigat pe cei ce cred 
acestei coborâri cereşti, le-am spus lor că voi mai ridica o 
dată poarta cerului pentru cetatea Măneşti, ca să-i strig şi să-i 
adun şi să le spun şi celor care au fost la început şi nu mai 
sunt astăzi, să le spun şi lor că duhul cel ceresc strigă să-şi 
adune turma cea risipită ca s-o cureţe şi s-o aducă în staulul 
acesta şi s-o adauge poporului care a mai rămas în urma luării 
din mijlocul lor a duhului şi a trupului care L-a purtat pe 
Dumnezeu, căci la acest popor pe care-1 ştiaţi voi, s-a mai 
adăugat popor născut pe cale, şi iată, acum se cercetează tot 
creştinul care a fost trecut la numărătoarea acestui popor. 

Au trecut zece ani de atunci de când am ridicat la Mine 
trupul cel care M-a purtat şi prin care am trâmbiţat şi am 
vorbit încă o dată pe pământ, aşa cum era scris pentru vremea 
aceasta, şi scris era că-1 voi ridica pentru un timp ca să-l as- 
cund de faţa şarpelui cel rău şi să-Mi încerc poporul, să încerc 
credinţa acestui popor. Dar iată că stă scris cuvânt de mărturie 

în cartea acestei lucrări când Domnul aşa a spus: «Verginico, 
nu te pierde, tată, că în zilele tale te vei ridica cu duh tare şi 
vei hrăni mulţimile care vor fi călăuzite spre slava Noului 
Ierusalim ca să asculte cuvintele Domnului de pe acest mun- 
te al binecuvântării care nu se va lua înapoi». Şi iată, măi 
copii ai acestei cetăţi, intră Domnul cu lucrarea Sa încă o dată 
în cetatea Măneşti, intră precum intra odinioară când vorbea 
cu mulţi în această cetate; intră din nou cu aceeaşi bunăves- 
tire să vă aducă şi vouă vestea cea bună, că am trimis înapoi 
pe pământ duhul trâmbiţei prin care Eu am trâmbiţat în zilele 
de întuneric ale domniei fiarei roşii şi, aşa, prin întunericul 
necredinţei, am lucrat şi Mi-am făcut o turmă apropiată şi am 
spus că voi face din ea şi cu ea lumină pe pământ şi sare pe 
pământ şi mântuire pe pământ. Au trecut şaptezeci de ani de 
stăpânire a fiarei roşii, şi iată, Domnul a cercetat pe poporul 
Său precum odinioară cerceta pe Israel când el ridica mâinile 
şi se ruga Domnului de izbăvire când pica rob altor popoare 
sau când pentru păcatele lui purta peste el jugul unor judecă- 
tori răi şi fără Dumnezeu. Iată, a cercetat Domnul poporul 
care a mâncat mană din cer prin blidul acela pe care-1 ştiţi voi, 
prin trupul acela pe care l-am folosit ca să vorbească cerul cu 
tine, popor al lui Israel din vremea de sfârşit, că iată, vrea să 
facă Do mn ul cu tine sfârşit de lume şi de fărădelege, şi aşa va 
fi, pentru că aşa stă scris, şi vrea să facă Domnul cu tine înce- 
put de veac nou şi neîntinat, un popor cu trupuri cereşti, care 
va fi aşezat pe pământ curat, pe pământ nou, şi vrea să facă 
Do mn ul Ierusalim nou şi să aşeze în mijlocul lui cele scrise 
în carte, căci acest râu al vieţii va curge cu bogăţie de apă vie, 
şi precum magii au fost călăuziţi de Dumnezeu până la ieslea 
în care a venit pe lume rodul cel de mântuire al neamurilor, 
aşa vor curge în zilele ce vin noroade şi neamuri spre izvorul 
vieţii, care curge din Ierusalim, şi se vor ridica pe picioare şi 
vor învia şi se vor adăuga celor mântuiţi. 

Iată că am trezit duhul trâmbiţei prin care Eu am trâm- 
biţat vreme multă pe pământ; l-am trezit şi l-am îmbrăcat cu 
puterea şi cu tăria Duhurilor Preasfintei Treimi, ca să-şi în- 
ceapă şi să-şi lucreze misiunea din zilele ei, că iată, acestea 
sunt zilele lucrului ei, căci ea abia a aşteptat să se ridice şi să-Mi 
gătească Mie calea şi să-şi ridice poporul spre zilele biruinţei 
Domnului; şi aşa i-am spus: ridică-te, Verginico, că a sosit, 
tată, vremea aceea despre care Eu am spus că tu vei hrăni cu 
cuvânt ceresc mulţime de noroade, şi vei pregăti un popor 
mare, care să iasă întru întâmpinarea zilei Mele, ca să intri cu 
el în sărbătoarea Paştelui cel mare când Eu Mă voi încinge şi 
voi hrăni încă o dată mulţimile din fructul vieţii, din pomul 
vieţii, ca să fie şi să trăiască veşnic făptura Mea. Scoală-te, de 
acum, scoală-te, Verginico! Trezeşte-ţi duhul şi dă ocol, măi 
tată, ca să vezi poporul tău, că s-a uscat de tot şi au rămas oa- 
se uscate copiii tăi, că ai tăi sunt, tată, este al tău acest popor, 
e agoniseala ta, e munca ta, e turma ta, că tu ai stat în faţa 
Mea şi Mi-ai dat sălaş şi adăpost ca să pot vorbi cu acest po- 
por pe care l-am născut din tine, că tu ai suferit. Ai suferit mai 
mult decât toţi cei pe care-i am Eu acum la Mine pe fiecare 
cu turma sa. Fiecare sfânt pe care-1 am acum ceresc, fiecare a 
muncit şi şi-a făcut un rod, un lucru, o turmă. Şi iată, măi Ver- 
ginico, că poporul tău e cel mai mic şi este aşteptat de tot 
cerul, că e fiul cel mai mic, pe care-1 pune Tatăl său să împar- 
tă plata şi averea cerească, să împartă fiecăruia după cum a 
muncit. Aşa face Tatăl cu fiul cel mai mic, că aşa stă scris: 
«Cel mai mic va fi cel mai mare peste împărăţie». 

Hai, tată, hai, Verginico, vorbeşte şi cu aceştia care au 
fost cu tine atunci, că aceştia au păţit ca şi cei din Scriptura 
aceea care zice: «Bate-voi păstorul şi se va împrăştia turma». 


Iată, te-am ridicat şi ţi-am dat putere să suni şi să-ţi aduni tur- 
ma cea risipită. Adun-o, tată, de prin toate prăpăstiile, de prin 
toate văile, de pe munţi şi de pe dealuri. Suflă, Verginico, su- 
flă, tată, peste aceste oase uscate, ca să învieze şi să ştie că în 
mijlocul lor a fost Dumnezeu, Care a lucrat şi a proorocit şi a 
împlinit, şi va împlini cu acest popor al tău Scriptura aceea 
care zice: «Mulţime multă, îmbrăcată în veşminte albe va sta 
în faţa tronului şi va cânta cântarea cea nouă a Noului Ieru- 
salim, care se coboară din cer». Spune, tată, vorbeşte, Vergi- 
nico, şi cu cei pe care i-am adunat Noi astăzi, căci cel ce crede 
în trimişii Mei, în Mine crede acela. Amin. 

lavă Ţie, Preasfântă Treime, şi pace de la 
Tine şi până aici unde sunt coborâtă cu pu- 
tere de duh să scriu carte pentru cetatea Măneşti în care in- 
tram cu Tine odinioară, şi să-Ţi dau Ţie apoi cartea ca s-o 
adaugi cărţii de înviere şi de pecetluire a poporului meu. 

Iubiţii mei, creştini iubiţi, copii ai lui Dumnezeu, v-am 
găsit scrişi la Domnul. V-am găsit trecuţi la numărătoarea po- 
porului meu. Eu sunt aceea cu care voi mergeaţi îmbrăţişaţi 
pe calea cea cu Dumnezeu. Eu sunt trâmbiţa cea de deştepta- 
re cu care a sunat Domnul în mijlocul acestui popor. Poporul 
lui Moise s-a învârtit în loc patruzeci de ani pentru patruzeci 
de zile pentru că a cârtit şi s-a lepădat de Moise, şi s-a răzvră- 
tit poporul acela şi a picat în pustie cârtind împotriva manei 
cereşti, care cobora la ei în fiecare zi. Poporul acela a mâncat 
mâncare duhovnicească şi a băut din piatra duhovnicească ce 
avea să vină, căci piatra era Hristos; dar au căzut în pustie, 
căci s-au închinat la idoli, precum este scris că «au mâncat şi 
au băut şi s-au sculat să joace», şi s-au desfrânat şi au căzut 
cu miile într-o singură zi, şi ispiteau pe Dumnezeu şi mureau 
muşcaţi de şeipi. Dar iată, poporule al meu, a făcut Do mn ul 
aşa cu aceia ca să iei tu pildă de la aceia, şi s-au scris acele 
pilde spre luminarea noastră, s-au scris pentru noi, cei care 
am ajuns sfârşitul veacurilor. 

Iată, sun din trâmbiţă să se audă. Sun cu putere, să se 
trezească poporul meu, de peste tot să se trezească. Trezeşte-te 
şi tu, popor al acestei cetăţi, că şi tu eşti trecut la numărătoa- 
rea poporului meu. Trezeşte-te, şi vino-ţi în fire! întoarce-te 
la cuvintele vieţii din care te hrăneai odinioară! Scoală-te, co- 
pilul meu, scoală-te, ucenicul meu, şi hai cu mine, hai să mer- 
gem să nimicim pe vrăjmaşul cel din veac, care s-a războit 
mereu cu Israelul lui Dumnezeu. Scoală-te, că nici faptele 
tale cele rele nu vor putea sta în faţa lui Dumnezeu ca să te 
dezmoştenească pe tine, popor din vremea aceasta, pentru că 
nimic şi nimeni nu poate să blesteme pe cel binecuvântat, căci 
adu-ţi tu aminte de proorocul Isaia, prin care Dumnezeu 
scrie: «Iată, îţi iert fărădelegea, ca să nu te nimicesc». 

Ridică-te, măi creştine, ridică-te cu dragoste ca să nu 
fii ridicat cu tăria lui Dumnezeu, că tu ştii ce scrie în Scriptura 
aceea: «Sluga aceea care a ştiut de la stăpânul ei ce să facă 
şi n-a făcut, acea slugă va fi bătută mult». Impacă-te cu 
Domnul, măi poporul meu, ca nu cumva pârâşul tău cel din 
veac rău să te dea pe mâna temnicerului ca să nu poţi scăpa 
de acolo până ce nu vei plăti şi ultimul bănuţ. Am venit întru 
întâmpinarea ta, şi am putere să te ridic într-o clipă şi să te 
împac cu Domnul într-o clipă, numai să vrei, creştine, că 
uită-te tu că vine Do mn ul şi Se împacă cu tine; vine şi îţi iartă 
totul şi nu te nimiceşte; vine să facă din tine lumină pe pă- 
mânt; vine să Se aşeze în tine, să intre în tine cu împărăţia Sa, 
căci aşa stă scris cuvânt din timpul trupului Domnului: «îm- 
părăţia Sa nu vine vădit; ea este în voi», dar a venit vremea 
Scripturii care zice: «Vine Domnul să strângă la un loc po- 
poare şi limbi ca să vadă slava Sa», şi când acest pământ bi- 

necuvântat şi ales şi numit cu nume nou, rostit de gura Dom- 
nului, va fi ridicat întru mărire, şi fericit va fi acela care va 
crede cuvintelor proorociilor din cartea acestei lucrări lucrate 
la sfârşitul veacurilor, că aceste cuvinte sunt adevărate, căci 
Domnul duhurilor proorocilor le-a trimis şi le-a scris spre 
mărturie. A trimis Domnul cuvintele cele care s-au scris, ca să 
mărturisească aceste cuvinte despre cele ce trebuie să se în- 
tâmple în curând, aşa cum scrie în Cartea Adevărului. 

Am venit să întregesc trupul acestui popor, căci trupul 
acestui popor este desfăcut şi risipit prin toate locurile pustii. 
Luaţi pildă ca să credeţi, că eu ştiu că poporul acesta este tare 
la cerbice şi este fără de credinţă. O, neam necredincios, nu 
căuta să mărturisească împotriva ta cuvintele pe care le-ai 
crezut odată şi apoi le-ai negat. Ia pildă de la sfinţii pe care-i 
măresc creştinii, căci sfântul mucenic Mina a plecat la Dom- 
nul şi s-a întors înapoi cu trupul şi a vorbit cu cei păcătoşi şi 
a întregit la loc trupul cel desfăcut în bucăţi şi îngropat bucată 
cu bucată de omul cel răufăcător care uitase că Domnul este 
şi vede şi vădeşte. Dar creştinul cel tăiat în bucăţi era rugător 
al sfântului Mina, şi iată minunea cea cunoscută prin credinţa 
binecredinciosului creştin. Dar pe mine, ce durere mare, ce 
suspin greu pe duhul meu, că am stat atâta vreme în faţa aces- 
tui popor şi am suferit şi am plâns şi am purtat chin şi spaimă 
de la stăpânii lumii şi de la irozii din vremea aceea. Am stat 
în faţa Domnului atâta vreme pentru tine, poporule creştin, şi 
n-ai să-l poţi spune Domnului că n-ai ştiut; n-ai să poţi, că ai 
văzut că Du mn ezeu ştie totul. Ai văzut cum i-a spus lui Cain 
întrebându-1 de sângele fratelui său, şi a zis Cain că nu ştie de 
sângele fratelui său, dar în zadar a zis, măi creştine. O, n-ai să 
poţi spune nimic. Este scris la Dumnezeu că eşti fiu al acestei 
lucrări şi n-ai să ai unde te ascunde, oricât îţi este de greu să 
crezi, că nici timp n-ai să ai ca să te gândeşti să te ascunzi. 
Mai e prea puţin timp, şi iată, am venit cu iubire către tine ca 
să plâng cu tine vremea despărţirii şi să ne unim apoi, ca să 
folosim bine picul acesta de timp şi să ne ridicăm şi să ne 
iertăm şi să ne împăcăm, că apoi avem de lucru, poporule al 
meu. Uită-te peste lume, că lumea este moartă şi trebuie în- 
viată această lume. Scoală-te, poporul meu iubit, că de tine 
este scris că vei învia morţii, şi ei se vor ridica din mormintele 
lor, la cuvântul tău. Aşa este scris în Cartea Adevărului, căci 
cel ce crede lui Dumnezeu, râuri de apă vie şi de viaţă vor 
curge din gura aceluia. 

Copii ai acestei cetăţi, iată, şi vouă vă spun, sculaţi-vă, 
şi fiţi întru lisus Hristos! O, nu-i de ajuns să crezi ce-ţi spun, 
căci trebuie apoi să-L aşezi pe Domnul în viaţa ta, în trăirea 
ta de fiecare zi. Ridică-te cu dragoste, ca să-L poţi cerceta 
bine pe lisus Hristos, şi ca să te cerceteze şi El pe tine apoi, 
să te curăţească de necredinţă, de neputinţă, de stricăciune, şi 
ca să se vadă Domnul la tine. Dar fii atent, că se aşează de la 
cer Ierusalimul cel nou, şi fii atent că va fi ceresc, şi nu va pu- 
tea rămâne pe acest pământ al făgăduinţei nimic spurcat, ni- 
mic întinat, nimic stricăcios, căci iată, poporule al meu, vre- 
mea aceea în care trupul acesta stricăcios să se îmbrace întru 
nestricăciune şi acest trup muritor să se îmbrace în nemurire 
ca să biruim moartea. Scriptura aceea care spune aşa, nici ea 
nu se poate desfiinţa, aşa cum nimic nu se poate scoate sau 
adăuga la cuvintele acestei cărţi, dar vai aceluia ce scoate sau 
adaugă, căci ştii ce este scris pentru acela. 

Vreau să se împlinească cu poporul meu biruinţa asu- 
pra morţii, şi de aceea strig ca o disperată şi umblă duhul meu 
strigând prin toate cetăţile, prin toate colţişoarele pe unde am 
inimi înscrise la numărătoarea poporului meu, să le adun în 
braţele şi în staulul acestei lucrări, să le aduc înapoi pe cale şi 


să fac poporul să fie curat în ziua Domnului, că Domnul vine 
la tine, poporul meu, vine să te tocmească pentru culesul viei 
şi să facă cu tine înviere pe pământ. Vrei, nu vrei, te strigă. Şi 
dacă n-ai să vrei să te aşezi bine cu El, şi dacă o vrea El să ră- 
mână cu tine şi tu nu vrei, te va lua şi te va împinge de la spa- 
te, că iată, mi-a dat Domnul în mână trâmbiţa şi sabia pentru 
deşteptarea ta, popor al lui Israel din zilele acestea. Vino, po- 
por iubit, că întru tine Domnul a binevoit, şi întru tine bine- 
voieşte şi acum, dar vino, că Îngăduinţa cea pentru tine nu se 
poate desfiinţa. Vino cu mine, că iată, mă cere Domnul să mă 
înfăţişez cu tine gata la lucru, dar lasă-te lucrat, măi Israele. 
Nu te împietri, căci astăzi strigă Dumnezeu la tine, şi să ştii 
că Domnul mi-a dat putere mare, ca să pot trece şi prin piatră 
dacă vei fi de piatră. 

Copii ai lui lisus Hristos, voi sunteţi martorii Săi, şi va 
trebui să mărturisiţi despre lucrarea de mântuire a Duhului 
Sfânt, Care întreieşte întreita lucrare a Preasfmtei Treimi. Du- 
hul Sfânt este Dumnezeul Sfintei Treimi, Cel din vremea de 
sfârşit. Vine sfârşitul lumii, măi creştine. Vine sfârşitul duhu- 
lui lumii. Scoate din tine duhul lumii, şi vei fi viu şi vei face 
parte dintre cei scăpaţi cu viaţă, vei face parte din numărul cel 
pecetluit de Dumnezeu. Se întocmeşte numărătoarea cea no- 
uă a poporului cel nou, că va fi nou, va fi nestricăcios, va fi 
ceresc acest popor şi va moşteni pământul cel nou, căci în cu- 
rând va fi nou, va fi de două ori nou acest pământ al făgădu- 
inţei, căci în el şi din el va răsuna cântarea Noului Ierusalim. 
De aceea vreau, creştine, să te fac nestricăcios şi ceresc, căci 
acest nou popor al Ierusalimului nou se va uni cu cel ceresc 
şi se va auzi cântarea cea nouă: «Slavă întru cei de sus lui 
Dumnezeu, şi pe pământ pace!». Şi se va auzi cântând: 
«Sfânt, Sfânt, Sfânt, Domnul Dumnezeu Savaot, Cel ce iarăşi 
vine!». Amin. 

Să se scrie această zi şi de tine, cetate înviată, că iată, 
se scrie şi de cer. Amin, amin zic vouă, mai uşor va fi Sodo- 
mei şi Gomorei în zilele ce vor urma decât celor ce strigă 
Do mn ul acum la ei, şi ei vor tăgădui pe Domnul. 

Să creadă în Dumnezeu această cetate şi să se ridice! 
Amin. Domnul m-a împuternicit să suflu peste pământ şi să 
se facă cer pământul tău şi trupul tău, Israele. Iată, suflu peste 
voi acum. Luaţi din duhul meu, căci duhul meu este împuter- 
nicit de Duhurile Preasfmtei Treimi, Care suflă înviere peste 
cei din mormântul necredinţei. Ridicaţi crucea, ridicaţi porţile 
să intre împăratul slavei, să intre împărăţia lui Dumnezeu în 
voi, copii ai lui Israel! 

Scoală-te, Israele, că te aşteaptă neamul tău, te aşteaptă 
Avraam şi Isaac şi Iacov, te aşteaptă trupul seminţiei tale, te 
aşteaptă rădăcina ta, Israele, căci vei sta la masă cu toată se- 
minţia ta şi cu toţi cei care se vor adăuga ţie după făgăduinţa 
făcută prin Avraam cel credincios; vei sta la masă cu cerul, Is- 
raele, căci cele vechi trec de acum, şi cerul cel nou şi pămân- 
tul cel nou vor căpăta înfăţişarea cea dintâi, şi Domnul va 
străluci, şi va fi lumină. Când Domnul a zis: «Să fie lumină!», 
aşa a fost; a fost lumină. Iată, încă o dată zice Domnul să fie 
lumină, peste tot să fie lumină! Amin. 

Pace vouă, celor ce v-aţi ridicat din această cetate! 
Pace şi sărbătoare de aducere-aminte! Pace acestei cetăţi, şi 
înviere şi lumină de la răsărit peste tine, cetate a poporului 
meu! O, numai voi aţi venit? Dar cei mulţi, unde sunt? 

Pace şi întreită putere peste voi, ca să daţi deoparte les- 
pedea cea rece care a căzut şi a strivit fiii acestei cetăţi. Iată 
încă o zi de mărturie, încă o carte, încă o zi de înviere. Părin- 
ţii tăi, Israele, au dorit dar n-au văzut aceste zile, dar iată, ei se 
bucură cu tine, că văd şi ei acum, şi saltă de bucurie părinţii 

tăi, măi popor al lui Israel. Dă-i mâna seminţiei tale, Israele! 
Ieşi în întâmpinarea zilei celei mari şi fii gata, că Domnul, 
Care-Şi ascunde faţa acum, iată, Se arată în curând. Amin. 

Pace vouă, şi încă o dată, pace vouă! Pacea cerului să 
nu se întoarcă, şi să rămână cu voi! Amin. Pace ţie, popor al 
Noului Ierusalim! Pace ţie, Israele nou! Amin. 

Sunt în mână cu sigiliul acestei vremi, sunt în mână cu 
trâmbiţa deşteptării şi cu pecetea Dumnezeului Cel viu, a 
Dumnezeului lui Avraam, Isaac şi Iacov. Este scris cuvânt de 
mărturie în cartea acestei lucrări, că multe case de creştini ca- 
re nu vor avea semnul lui Dumnezeu vor fi lovite de unealta 
de nimicire care vine în urma mea, de unealta morţii, măi Is- 
raele. Lasă-te pecetluit, şi fii apoi creştin după adevăr. Aruncă 
din casa ta armele duhului rău şi fii copil al iubirii lui Dum- 
nezeu, căci Dumnezeu este iubire, Israele. Dă de la tine legea 
ta, că nu e bună legea ta, şi ia legea lui Dumnezeu, ca să nu 
mai mori, creştine. Leapădă pofta trupului, leapădă pofta pân- 
tecelui şi nu fă ce au făcut cei din vremea lui Noe care n-au 
vrut să ia aminte şi n-au vrut să creadă aşa cum a crezut Noe 
şi cu casa lui de şi-au făcut barcă de salvare. Vai, creştine, 
veghează, că aşa va fi şi acum, aidoma ca în vremea lui Noe 
când toţi mâncau şi beau, se însurau şi se măritau, şi a venit 
fără veste moartea peste ei, dar Noe şi cu casa lui au stat cu- 
raţi şi credincioşi şi au câştigat viaţa. 

Ieşi din lume, poporul meu, că lumea a ajuns la sfârşit! 
Ridică-te şi te naşte din cer, căci ce este din trup, trup este, dar 
ce este din duh, duh este, poporule creştin. Nu mai fi lume, 
Israele, că lumea a ajuns la sfârşit. 

Ierusalime, fii vrednic de numele tău, căci va trebui să 
mărturiseşti cum ai primit tu acest nume nou, că pe fruntea ta 
se va vedea scris nume nou şi numele cetăţii celei noi, a Ieru- 
salimului cel nou. 

Pace ţie, Ierusalime nou! Amin. 

Pace ţie, Israele. Amin, amin, amin. 

13/26 decembrie 1990 

Cuvântul Domnului către Sorin Dumitrescu 

Chemarea către sfinţenie şi lucrarea credinţei. 

crieţi cuvântul lui Dumnezeu şi mergeţi cu el la 
acela spre care Domnul vă trimite, căci cel ce nu 
este împotriva Domnului, acela este cu Noi, acela este cu voi, 
iar cel care vă primeşte pe voi, pe Mine Mă primeşte. Amin. 

Mergeţi, că vreau să aşez şi să trimit apostoli în lume, 
dar vreau să-i îmbrac cu putere pe aceştia, vreau să-i aşez în- 
tru puterea cea bună, cea lucrătoare de putere, întru puterea 
cea roditoare. Vreau să-Mi scol lucrători la lucru, vreau să cu- 
legem via, că a venit vremea Domnului şi a poporului sfânt. 

Cuvântul lui Dumnezeu se îndreaptă către cel care vor- 
beşte despre Mine şi care Mă zugrăveşte pe Mine. Vin către 
el prin voi, servii Mei, şi staţi cu Mine la lucru, că este mult 
de lucru de-acum. Acest izvor ceresc, voi să nu-1 descoperiţi, 
că numai Domnul va lucra atunci când va fi timpul, atunci 
când va veni vremea să fie descoperit. 

Mergeţi şi daţi de ştire cuvântul Domnului: 

Fii cu luare-aminte la cuvântul Meu, tu, cel ce Mă iu- 
beşti, căci vin spre tine să-ţi dau de ştire cum să Mă iubeşti. 
Am pe pământul României un izvor viu, o fântână bine aco- 
perită şi am pe servii Mei lângă ea. Niciodată n-a lăsat Dom- 
nul pământul fără cuvânt proorocesc, pentru că Dumnezeu ni- 
mic nu împlineşte până nu descoperă planul Său proorocilor, 
dar aşezământul pe care-1 am pe acest pământ binecuvântat şi 


ales, ieslea în care Eu cobor cuvântul şi sfatul voii Mele, locul 
acesta este mai tainic decât orice taină, pentru ca să poată 
Do mn ul să-Şi desăvârşească planul Său cel din veac întocmit. 

Ia aminte, că-ţi dau de ştire voia Mea întru tine. Iată, 
Eu lucrez un lucru nou, un popor curat, cu trupuri cereşti, un 
neam sfânt şi puternic întru Mine, şi cu acest popor voi ieşi 
deasupra în curând. Iată, îţi dau de ştire şi ţie voia Mea şi via- 
ţa Mea întru acest popor ascuns de ochii lumii pentru ca să-l 
pot avea şi cu care să pot lucra taina cea pentru sfârşiturile 
veacurilor, pentru început de cer nou şi pământ nou, pentru 
început de veac nou şi de împărăţie cerească. Va trebui să-ţi 
fie descoperită această iesle de coborâre a cuvântului Meu, 
dar întru acest început nou de viaţă nestricăcioasă peste acest 
popor coborâtă va fi să intri tu, şi casa ta, ca să pot apoi să-ţi 
arăt poarta de intrare în Canaanul cel lucrat tainic zi de zi, 
piatră cu piatră, căci această lucrătură dumnezeiască va fi 
scoasă la suprafaţă şi va fi ridicată deasupra înălţimilor şi pu- 
terilor şi munţilor care se cred a fi de neumit, căci peste pu- 
terea Domnului nu poate trece nimeni. 

Eşti scris în planul Meu pe care-1 lucrez în zilele aces- 
tea, căci în zilele ce vin se va vedea bine lucrul tainei de mân- 
tuire a făpturii Mele, şi iată zilele Scripturii aceea care spune: 
«Mulţi vor fi curăţiţi şi albiţi şi lămuriţi, iar cei fără de lege 
nu vor pricepe, şi numai cei înţelepţi vor înţelege, şi mulţi se 
vor scula din ţărâna pământului». Aşează-te întru înţelepciu- 
nea cea coborâtă prin acest izvor, căci iată, vreau să te toc- 
mesc pentru lucrul Meu cel ascuns; ascuns, ca să-l pot lucra 
şi ca să-l pot împlini. 

Iată zilele în care aşez din nou Ierusalimul. Dumnezeu 
lucrează azi mai ascuns ca pe vremea trupului Său şi lucrează 
minuni mai mari decât atunci, minuni cu anevoie de înţeles, 
pentru că Domnul a scris sfârşit pentru lume, pentru duhul 
lumii, pentru fărădelege, şi vine să ridice efa între cer şi pă- 
mânt ca s-o aşeze la locul ei, căci din ea s-au înfruptat nele- 
giuiţii Babilonului, şi Domnul a scris sfârşit, şi a scris început 
de împărăţie nestricăcioasă. Iată, aşa am spus atunci: «Cel ce 
va crede Mie, acela nu acestea, şi mai mari decât acestea va 
lucra, căci vremea este aproape». 

Toate neamurile, şi de departe şi de aproape, vor vedea 
strălucirea României, căci ea este cea aleasă, «cea cu bărbat» 
şi întru ea binevoieşte Domnul, şi va numi-o cu nume nou, cu 
numele Ierusalimului cel nou. Şi fi-va apoi ca acest Ierusalim 
să-şi lărgească cortul său, şi multe popoare vor veni să vadă 
şi să se adauge, şi va fi să despecetluiesc fântânile Mele şi din 
ele să bea mulţimile şi să învieze. 

Iată, voi veni spre tine şi îţi voi descoperi tainele Mele, 
că te-am găsit vrednic să le poţi purta şi să ajuţi planului Meu 
ceresc, dar iată, îţi cer să te îmbraci în veşmânt nou, în viaţă 
nestricăcioasă, în haină îngerească, fiindcă cei ce lucrează 
pentru cer, trebuie să fie cereşti. Nimeni dintre cei ce vorbesc 
despre Dumnezeu nu au rod bun în lucrul lor, şi lucrul lor nu 
rămâne dacă nu lucrează întru puterea cea bună, întru puterea 
cea lucrătoare. Iată, te cere Domnul să fii ca El, ca să fii cu El 
şi să lucrezi cu El şi să lucrezi întru puterea Sa. Toate sunt în- 
găduite, dar de folos nu sunt toate şi nu toate zidesc. îţi amin- 
tesc de această Scriptură ca să te iau cu uşorul, şi nu te teme, 
căci iată încă o întăritură bună a Scripturii aceea care spune: 
«Ce este cu neputinţă la om, este cu putinţă la Dumnezeu» şi, 
iarăşi: «Nimic nu este cu neputinţă celui ce crede, celui ce iu- 
beşte şi crede». 

în numele Preasfintei Treimi, aşează peste casa ta cele 
trei zile de post în care să mănânci hrana pe care o mâncau cei 

doi de la început în grădina Edenului. Aşează-ţi trupul şi toa- 
te mădularele trupului în sfinţenia în care erau aceia mai îna- 
inte de a cădea ei în neascultarea de a nu gusta din pomul cel 
oprit. Aşează-ţi trupul şi inima întru această sfinţenie, de 
acum, căci neamul lui Dumnezeu, care va rămâne viu, va fi 
să intre în Edenul cel de la început, căci moartea şi lumea şi 
iadul au ajuns la sfârşit. îţi dau de ştire că a venit vremea 
Scripturii aceea care zice: «Căci trâmbiţa va suna, şi morţii 
vor învia, iar voi vă veţi schimba într-o clipă» şi, iarăşi: 
«Acest trup stricăcios trebuie să se îmbrace întru nestricăciu- 
ne, şi acest trup muritor, să se îmbrace în nemurire, şi moar- 
tea va fi înghiţită de biruinţă». 

Proorocul lona n-ar fi vrut să meargă să scape neamul 
cel din Ninive de la pieire, dar mâna lui Dumnezeu l-a împins 
de la spate, şi Domnul Şi-a făcut lucrarea Sa. Aşează-te cu 
toată casa ta, aşează-te şi nu fugi dintru această aşezare, căci 
prin ascultarea aceasta vei intra pe porţi la Dumnezeu. Nimic 
spurcat, nimic întinat nu va mai rămâne în acest nou aşeză- 
mânt, în acest Ierusalim coborât din cer, şi peste porţi nu se 
va sări în cetatea cea sfântă. Opreşte-ţi pântecele tău de a mai 
fi mormânt al făpturii cea cu viaţă în ea. Fă din tine templu 
sfânt şi curat, în care să sălăşluiască Dumnezeul Cel adevărat, 
căci adevăratul Dumnezeu este Acela fără de păcat, fără de 
moarte. Hrăneşte-te cu hrana pe care a folosit-o Domnul tău, 
că iată, El voieşte să Se aşeze în tine cu putere, cu lărgime, şi 
vei vedea rodul lucrului Său, rodul cuvântului Său întru tine. 
Crede şi te aşează întru această credinţă, căci râuri vii vor 
curge din gura celui ce crede. 

îţi voi trimite, de acum, apă din acest izvor ca să bei tu 
şi casa ta şi să te sfinţeşti şi ca să te poţi apropia apoi; şi îţi 
voi descoperi vistieriile Mele şi planurile Mele şi te voi aşeza 
să lucrezi întru ele, căci Domnul face Ierusalim nou, face bi- 
serică nouă, face neam sfânt şi preoţie sfântă, face om nou, 
după asemănarea lui Iisus Hristos, căci cele vechi trec de 
acum, şi Domnul din zi în zi lucrează şi îşi anunţă împărăţia. 

Iată, vin spre tine şi strig la porţile tale: deschide por- 
ţile să intru cu împărăţia Mea întru tine, aşa cum este scris: 
«împărăţia lui Dumnezeu este în voi». Ferice şi iar ferice ţie 
dacă nu te vei sminti întru Mine. Lucrează pentru Mine ca să 
răspândeşti cuvântul Meu către cei ce nu-1 cunosc şi nu cu- 
nosc planurile Mele, dar ascunde izvorul Meu, căci din ace- 
laşi izvor am scos şi pentru tine. Unul este Domnul, şi Dom- 
nul lucrează în taină pe acest pământ românesc şi îşi tocmeşte 
lucrători iscusiţi pentru ca să-Şi sfârşească lucrul Său şi să fie 
glorios Domnul prin apostolii Săi, prin ucenicii Săi şi prin ro- 
bii Săi prooroci. 

Am dat să cunoască popoarele lumii despre taina Ro- 
mâniei şi despre venirea celui uns de Mine. Iată, intrarea lui 
în Ierusalim a făcut să răsune în cer cântec de slavă, dar ai săi 
nu l-au primit, şi l-au alungat din nou în Egipt. Mâna Mea şi 
puterea Mea îl va aduce, şi Eu voi triumfa cu puterea Mea 
prin unsul cel de la Mine. Am scris, prin servii Mei cuvânt de 
mărturie pentru ziua aceea, şi va mărturisi acel cuvânt. 

Iată, îţi voi descoperi în curând ieslea lucrului Meu, căci 
Eu am arătat celei de lîngă tine acest loc, şi Eu îi voi aminti de 
locul cel pe care i l-am arătat ca să creadă aşezării Mele şi să 
fiţi credincioşi şi să lucraţi Mie, căci mântuirea făpturii Mele 
este aproape de sfârşit, şi se va arăta, şi se va vedea. Amin. 

Fii credincios, căci Do mn ul face şi aşează biserică no- 
uă, biserică sfântă, preoţie curată, aşa cum este scris, şi biseri- 
ca se va slăvi, şi morţii acestei lumi vor învia, căci Domnul va 
birui prin biserica Sa cea vie, prin biserica Noului Ierusalim. 


Pace ţie! Prin uşile închise pace ţie, şi prin uşile des- 
chise pace ţie! Pace vouă, şi casei în care am intrat acum! 
Pacea Mea să rămână peste această casă! 

Pace şi înviere peste neamul cel nou, care se va ridica 
în curând, dar veniţi-Mi lucrători, căci iată, vreau să vă adaug 
lucrului Meu cel nou, cel lucrat în taină şi ocrotit de toate pu- 
terile cereşti. 

Pace vouă de la Dumnezeu! Pace şi sărutare şi pecete 
sfântă spre putere şi biruinţă cerească! Amin, amin, amin. 

16/29 decembrie 1990 

Cuvântul Domnului către regele Mihai 

Regele României este unsul Domnului. 

I ată cuvântul Domnului, căci în România curge iz- 
vorul cuvântului lui Dumnezeu, şi din acest izvor 
ascuns se va adăpa în curând toată făptura de sub cer, căci aşa 
este scris în Cartea Adevărului. Amin. 

Iubiţii Mei, servii Mei, împărţitorii cuvintelor Mele, 
prin care Eu îmi lucrez şi îmi vestesc planul care trebuie lu- 
crat în zilele acestea de glorie cerească! Luaţi aminte şi scrieţi 
cuvântul lui Dumnezeu către regele României, Mihail, unsul 
Meu întru care binevoiesc şi pe care-1 voi aşeza să-Mi câr- 
muiască noroadele. 

Iată, vin spre tine, iubitul Meu, unsul Meu. Vin cu pa- 
cea Mea peste tine, peste toată casa ta şi peste cei ce te iubesc 
pe tine, că numai aceia vor rămâne înaintea Mea şi înaintea 
ta. îmi îndrept cuvântul Meu către tine ca să te vestesc încă o 
dată că tu eşti unsul Meu. Vin să-ţi spun să fii credincios 
cuvântului Meu şi planului Meu. Vin să te bucur de la Mine, 
pentru că tu ai păzit răbdarea Mea şi îţi voi da în curând plata 
răbdării, căci cu glorie şi cu putere vei fi peste noroade, şi 
acestea vor şti că eşti unsul Meu, că eşti unsul lui Dumnezeu. 
Nimeni nu poate sta în faţa planurilor Mele, şi în ziua hotărâtă 
toate se vor aşeza şi se vor împlini. 

Nu te teme, Eu sunt cu tine şi te ocrotesc, că tu eşti fiu 
al legământului Meu, tu eşti scris şi vestit şi proorocit în Car- 
tea Adevărului, şi de aceea antichrist şi îngerii fiarei celei ro- 
şii dau ultima lor bătălie, că iată, se apropie zdrobirea celei 
din urmă puteri a fiarei care şi-a sfârşit stăpânirea şi puterea, 
şi se apropie doborârea capetelor ei. Intrarea ta în România 
mai înainte de pătimirea României, a fost intrarea ta în Ieru- 
salimul Meu cel nou ales, iar cei ce aduceau Domnului osa- 
nale pentru această intrare a ta în pământul de astăzi al făgă- 
duinţei, au fost întristaţi apoi de împotrivirea celor mulţi, de 
glasurile îngerilor fiarei care strigau împotriva ta, aşa cum 
strigau cei de pe vremea Mea: «Răstigneşte-l! Răstigneşte-ll». 
Dar fii credincios lui Dumnezeu, căci a fost planul Meu să vii 
şi să calci pe pământul tău în ziua când s-a împlinit un an de 
la doborârea fiarei care te-a vândut pe tine fără preţ. Dar iată, 
n-au putut peste tine, căci Eu am fost cu tine şi te-am ocrotit 
şi te-am mângâiat şi ţi-am dat răbdarea Mea ca să poţi purta 
vremea înstrăinării. 

Fii credincios, căci în curând cei ce şi-au umplut acum 
cupa fărădelegii, care stă de mărturie la Mine împotriva lor, 
aceştia în curând nu vor mai fi, căci mâna Mea se va atinge de 
ei şi îi voi stârpi şi te voi aşeza la locul tău, căci eşti alesul Meu, 
eşti unsul Meu, şi scris este aceasta. România este regina Mea, 
este mireasa Mea, este binecuvântata Mea, şi peste ea tu eşti de 
la Mine rege, căci prin tine Eu, Domnul, îi voi fi soţ. 

Vin spre tine prin servii Mei, vin să pun în inima ta po- 
runcile Mele ca să le împlineşti, şi prin ele să biruieşti, căci 

va trebui să triumfi mai mult decât toţi unşii Mei de până 
acum, şi vei triumfa prin puterea Mea, şi iată, vin să aşez întru 
tine puterea Mea ca să calci şi să striveşti cu piciorul tău şer- 
pii şi puii fiarei, antichriştii şi duhurile rele care stau împo- 
triva planului Meu. Iată, vin cu poruncile Mele către tine ca 
să le aşezi întru tine şi să te ridici prin Mine, căci tu prin Mi- 
ne vei domni, şi întru Mine vei lua stăpânirea, căci coroana 
română este simbolul României regină, este semnul celei bi- 
necuvântate, şi tu vei fi un rege sfânt, căci Domnul te-a uns 
ca să fii rege sfânt. 

lată, vin să Mă aşez întru tine şi să Mă arăt întru tine, 
căci ungerea ta este sfântă. Vin să te aşez întru viaţă de creştin 
după adevăr, ca să biruieşti prin sfinţenie. Păzeşte, de acum, 
tu şi toată casa ta, zilele Mele de odihnă, zilele Mele de post, 
şi păzeşte-ţi trupul curat, ca să pot sălăşlui cu puterea şi cu 
sfinţenia Mea întru tine, căci Domnul este sfânt şi curat. Zi- 
lele de luni, miercuri şi vineri să fie zile de post, cu hrană de 
post, după datina creştinească cea de dinainte de venirea la 
putere a fiarei roşii. 

Am trimis la tine sol ca să-ţi aducă hrană cerească, 
fiindcă aşa este scris în Cartea Adevărului: «Cel ce mănâncă 
Trupul Meu şi bea Sângele Meu, acela rămâne întru Mine, şi 
Eu întru acela rămân». Ţi-am trimis mirul cel binecuvântat şi 
împuternicit cu sfinţenie, ca să te ungi cu el în fiecare zi, fă- 
când pe fruntea ta se mn ul crucii Mele cu acest mir al binecu- 
vântării. 

Locul cel tainic de pe pământul României, locul acesta 
ascuns de înţelesurile cele din jur, este loc de temut pentru 
duhul rău şi pentru îngerii lui, căci iată, în ziua de 1 6 a lunii 
decembrie, a anului 1989, a venit adus de iude antichrist şi ni- 
micitorii lui ca să-Mi stârpească locul acestei mese tainice. 
Dar iată, Domnul a întors armele lui antichrist asupra capului 
lui, căci capul a fost apoi doborât, şi Domnul a biruit pentru 
ai Săi, că ei au strigat la Mine pentru dezrobirea poporului tău 
şi pentru nimicirea puterii fiarei care, iată, şi-a sfârşit cei şap- 
tezeci de ani de domnie, aşa cum era scris mai dinainte. Mâ- 
na Mea cea tare va stârpi ultimele zvârcoliri, ultimii pui ai fia- 
rei, căci scris este că voi scormoni cu făclii peste tot şi ochiul 
Meu va fi necruţător ca să curăţ acest pământ binecuvântat. 

Aşează poruncile Mele întru tine. Pregăteşte-ţi sfinţe- 
nia, că Eu voi pune Duhul Meu în inima poporului tău, ca să 
fie cu tine, iar cei care s-au aşezat în calea venirii tale vor tre- 
mura de groaza mâniei Mele ca să-ţi gătesc venirea, şi la vre- 
mea hotărâtă voi fi împlinitor. Nimeni nu va putea sta împo- 
triva planurilor Mele, şi vor şti aceştia că este Dumnezeu şi 
că Domnul binevoieşte întru unsul Său Mihail, rege al Româ- 
niei. Amin. 

Din acest izvor îţi voi da mereu de ştire planul Meu, 
căci Eu ocrotesc acest izvor aşa cum l-am ocrotit şi am co- 
borât cu sfatul Meu în toată vremea întunericului de sub stă- 
pânirea lui antichrist şi a fiarei comuniste. Din acest izvor îl 
hrănesc şi îl pregătesc şi pe acela care va fi aşezat să-Mi facă 
biserică vie şi curată şi sfântă, şi veţi fi una întru Mine şi întru 
iubirea şi voile Mele în mijlocul unui neam sfânt şi bine- 
cuvântat. Pe acela ţi l-am făcut cunoscut, căci i-am dat po- 
runcă să-ţi descopere acest izvor şi să-ţi dea de ştire cuvintele 
Mele din vremea lucrării Mele, prin care am prezis servilor 
Mei despre vremea care va veni şi despre vremea ta din zilele 
ce vin. Acela a fost trimis la Ierusalimul patimilor Mele ca să 
ştie să mărturisească despre Mine, şi de acolo l-am trimis cu 
carte către tine ca să-ţi dea de ştire taina Mea şi lucrarea Mea, 
şi să ştii apoi că ţara ta va fi cetatea cea nouă a Noului Ieru- 
salim al gloriei Mele. Acela este martorul Meu, precum aceş- 


tia de care Mă servesc îmi sunt Mie martori şi servi şi lu- 
crători. 

Nu te teme, Eu sunt cu tine, dar fii cu Mine şi fii întru 
poruncile Mele, căci pentru poporul Meu cel ales şi iubit, dau 
noroade la pieire şi îl izbăvesc, ca să întregesc trupul po- 
porului Meu şi al tău, şi toate noroadele vor şti şi vor cunoaşte 
că Eu sunt Du mn ezeul lui Israel cel binecredincios, căci nea- 
mul cel credincios este Israelul lui Dumnezeu. Amin. 

Pace ţie, rege al României! Pace şi har şi binecuvânta- 
re! Pace şi sfinţenie şi biruinţă! Amin, amin, amin. 

16/29 decembrie 1990 

Cuvântul Domnului şi al sfintei Virginia către Marian 

Zidaru 

Numirea lui ca sol al vestirii cuvântului către regele României. 

I ată, iar vorbesc cu voi, copiii Mei cu care Mă ajut 
să-Mi împlinesc planul voii Mele. Am dat cuvânt 
către regele României şi va trebui să ajungă cuvântul Meu la 
el. Eu voi lucra să vă scot în cale mijlocul cel mai bun să 
trimitem unsului Meu cuvântul mângâierii Mele şi al mărtu- 
riei Mele. Cuvântul lucrării Mele şi al coborârii Mele este lu- 
mină de la Mine, şi iată, voi veţi împărţi lumină de la Do mn ul 
către cei ce vor intra întru calea luminii şi vor umbla pe ea, 
căci credincios este Dumnezeu, Cel Care are putere să lumi- 
neze inimile şi să le aşeze pe calea Sa cea cu lumină. Am spus 
că se vor pleca înălţimile la înţelepciunea acestei lucrări dum- 
nezeieşti, căci cuvintele acestea se coboară cu putere şi îm- 
part putere şi înţelepciune cerească celor ce beau din izvorul 
din care ele izvorăsc. 

C opiii mei, v-a spus mămica vouă că vă dă 
de lucru atunci când este de lucru, şi v-a 
spus să aveţi mare grijă de voi, căci am mare nevoie de voi, 
dar vreau, mămică, să vă am întru răbdarea cea bună. Caut 
mereu să vă ajut, după dragostea voastră, după puterea dra- 
gostei voastre dar voi, copiii mei, să fiţi nişte buni iconomi ai 
dragostei voastre, ca să lucraţi cu ea şi s-o folosiţi întru toată 
ascultarea de Dumnezeu, ca să lucrăm bine planul lui Dum- 
nezeu, cel bine întocmit, căci este întocmit, şi după el lucrăm. 
Toate vin spre împlinire la vremea lor. Fiecare împlinire îşi 
are hotărâtă vremea, iar Domnul lucrează prin ai Săi pe care 
i-a ales. Acest izvor este ocrotit de tot cerul, că iată, prin el 
lucrează cerul ca să cureţe calea poporului sfânt prin care 
Dumnezeu va birui lumea. 

Sunt cu voi mereu, iar când vă văd că staţi în duhul 
păcii, duhul meu îşi găseşte peste voi odihna cea bună. Nici 
eu, mămică, nu mai am răbdare. Uitaţi-vă cum alerg şi câtă 
nevoie am de voi şi cu câtă putere de lucru şi de pace caut 
spre aceştia prin care pot să vorbesc. Şi dacă mi-aţi simţi mai 
din plin aşteptarea sub care stă duhul meu, o, v-aş avea pe toţi 
în clocot, în strigăt puternic către Dumnezeu şi în stăruinţă 
către Dumnezeu, că El este Cel Care împlineşte şi Cel Care 
poate întru toate. 

Mă zbat acum din greu să-mi ridic şi să-mi trezesc po- 
porul pe unde mai am de trecut; mă zbat să-l trezesc şi să-l 
pun pe picioare, dar din poporul meu n-am, mămică, ce ridica 
spre lucrul planului cel mare, că poporul meu abia se ridică, 
împins din spate se urneşte din locul lui în care stă înţepenit. 
Se zbate în sângele lui creştinul, şi abia, abia se scoală de jos, 
că e necredincios şi rece cu mine poporul meu. Dar va suspi- 
na din greu acest popor, că slava cea mare de care trebuia să 
se bucure el, iată, se va da celor mulţi care se vor ridica să as- 

culte şi să creadă şi să vadă împlinirile de la Dumnezeu, şi se 
vor adăuga la acest popor. Dar poporul meu care se va ridica 
va fi cu putere, căci va fi cu dragoste, măi copii, şi va fi cu 
duh de înţelepciune şi va fi cu sete după izvoarele vieţii. 

Copiii mei, voi lucraţi pentru mine, mămică, şi voi lu- 
cra şi eu pentru voi. Facem unul pentru altul şi ne ajutăm ca 
să ieşim cu toate ale noastre la capăt, căci iată, ale noastre 
sunt lucrate de voi, şi ale voastre sunt lucrate de noi, căci ce- 
rul tot vă ajută, şi pe toţi vă ajută, fiindcă şi voi ajutaţi cerul, 
care tânjeşte după răscumpărarea făpturii lui Dumnezeu. 

Voi mai folosi un mijloc de trezire pentru poporul ro- 
mân, ca să pun în inima românului iubire pentru Dumnezeu 
şi iubire pentru cel uns de la Dumnezeu, dar voi lucra cu mare 
taină, cu mare ascundere, căci izvorul acesta, cu nici un chip 
nu trebuie pus în primejdie, şi trebuie cu toţii să-l ocrotim şi 
să-l acoperim. 

Am rupt de aici şi am trimis şi celui care îl iubeşte pe 
Du mn ezeu şi îl cunoaşte pe Dumnezeu, dar ca să-l fac să aibă 
putere, să aibă rod în lucrul lui cu mine, am căutat să-i dau de 
ştire puterea cea bună, şi voi căuta să-l fac să poată aşa cum 
cere Dumnezeu unui lucrător bun şi iubitor; şi uite aşa, cu 
răbdare, pic cu pic, să aşteptăm unirea pe care Domnul o lu- 
crează şi o întocmeşte spre unirea multora, aşa după cum este 
scris în această carte mai dinainte. 

Vă voi ajuta cu putere şi vă voi da spor să lucraţi ca 
să-L mărturisiţi pe Dumnezeu celor înţelepţi care au nevoie 
de înţelepciunea cea întru Dumnezeu, dar iată, pentru aceasta 
trebuie lucrat în inima fiecăruia, după puterea de pricepere a 
fiecăruia şi cu ceea ce-1 poate ajuta pe fiecare ca să-L poată 
pricepe pe Dumnezeu şi stările lui Dumnezeu cele nepricepu- 
te, ca să poată Domnul adăuga la înţelepciunea omului înţe- 
lepciunea Sa. 

Iată, copiii mei, trebuie lucrători, trebuie să facem lu- 
mea să-L cunoască şi să-L înţeleagă pe Dumnezeu şi să-L iu- 
bească, măi copii. Acest izvor de viaţă, această masă la care se 
lucrează taina de mântuire a făpturii lui Dumnezeu, este masa 
la care Se coboară Domnul cu cerul Său ca să stea cu voi la 
masă şi să vă împuternicească din zi în zi mai mult spre cele 
care trebuie lucrate şi aşezate de Domnul în zilele ce vin. Fiţi 
cu inimă mare, fiţi cu credinţă tare, căci fiii lumii vor fi biruiţi 
de lumina care va curge spre ei de la voi, şi mulţi se vor scula 
şi vor lua lumină, căci voi veţi lumina prin lume. Domnul vine 
către voi cu toate câte va avea de împlinit, dar fiţi în duhul 
păcii şi fiţi cu răbdare întru aşteptarea fiecărei împliniri. 

Aveţi grijă, mămică, să nu vă faceţi părtaşi cu cei care 
se ridică măcar cu un cuvânt împotriva aşezării mele de aici 
şi a celor pe care-i am aici puşi la lucrul meu şi la lucrul aces- 
tei mari taine de mântuire şi de înviere. Lucraţi şi pentru cei 


din poporul nostru care nu înţeleg să se ridice. Lucraţi cu du- 
hul blândeţii şi cu cuvântul puterii cereşti, ca să cadă sub pu- 
terea cuvântului cel bun cei care încă mai stau în sângele lor, 
că iată, creştinii mei de la Bucureşti nu vor să mă lase să le 
şterg păcatul pe care-1 au scris la Dumnezeu, şi pentru asta su- 
feră cu toţii greutatea duhului întunericului, care este peste ei, 
că aşa este scris: «Cel ce urăşte pe fratele său, este în întune- 
ric». Aceia urăsc pe copiii mei de aici şi îi vorbesc de rău şi 
le ridică vină, şi ei nu ştiu ce fac cu păcatul acesta, şi mare 
este păcatul acesta la Dumnezeu, că eu nu ştiu cum să-i mai 
iubesc, cum să-i mai întăresc, cum să-i mai mângâi pe aceştia 
pe care-i am aici la lucru, şi vai celor ce-i dispreţuiesc şi îi în- 
vinuiesc pe ei, că ei nu ştiu de ce se ating bieţii de ei că se sfă- 
râmă lovind în această piatră pe care a pus-o Sfânta Treime în 
acest unghi. Hristos este piatra, şi Hristos este întru aceştia, 
dar aceia nu ştiu ce hulesc ei. Lucraţi cu ce puteţi şi pentru ei, 
poate vom reuşi să le micşorăm acest păcat, să nu rămână 
până în sfârşit sfărâmaţi de această piatră, căci ei singuri se 
lovesc în ea. 

Măi copii, aş dori să stau de vorbă şi cu părintele pe 
care-1 iubim, căci noi îl iubim mai mult decât toţi cei care zic 
că-1 iubesc, dar nu împlinesc aşezarea sărbătorilor aşa cum 
am adus-o când l-am trimis s-o aducă, fiindcă eu l-am trimis, 
eu, mămică. Venise vremea de la Do mn ul să fie şi această 
aşezare pusă şi de aceea l-am călăuzit pe el aici, ca să vestesc 
prin el venirea acestei aşezări. Aş vrea să-i spun că eu cunosc 
bine acest popor şi inima şi puterea acestui popor, şi aş vrea 
să-i spun că acesta este poporul meu, şi că eu îl păstoresc, şi 
că eu îi dau de lucru. Aş vrea să-i spun că l-am adăugat şi pe 
el la poporul meu, ca să lucrez şi prin el ceva, şi fiecare să-şi 
facă parte cu ceva la planul pe care-1 lucrează Domnul prin 
această lucrare. Dar aici trebuie ascultare întru lucrare, căci 
iată, Domnul vine cu sfatul voii Sale după planul Său, şi 
Domnul ştie ce să facă cu fiecare. Am vorbit cu voi ca să ştiţi 
ce aş vrea să-i spun părintelui acesta pe care eu l-am vrut unit 
aici, dar l-am vrut credincios lucrului tainic pe care l-am aşe- 
zat aici. 

Copiii mei, eu vă voi scoate în cale putere de cuvânt să 
lucrăm şi pentru cei ce sunt încă de neumit, dar învăţaţi şi voi 
rugăciunea aceea cu putere de învingere şi puneţi-o în faţa 
Domnului în orice loc pe unde veţi lucra cu cuvântul; puneţi 
puterea ei între voi şi cei spre care vă îndreptaţi cu cuvântul, 
iar Domnul Dumnezeul păcii va fi cu voi, şi va fi şi cu aceia. 
Amin. 

Vă dau din nou pacea mea, şi în pace să fiţi şi să lu- 
craţi, şi rod să rămână din lucrul vostru cel bun! Amin, amin, 
amin. 

17/30 decembrie 1990 

Praznicul Naşterii Domnului 

Sfânta Virginia mărturiseşte suferinţa ei. Durerea Domnului, 
adusă de nepăsarea creştinilor. 

P reasfânta Treime mi-a spus să vorbesc cu voi, 
măi mămică, mi-a spus să dau un picuţ la o parte 
durerea, şi să v-o dau şi pe a voastră un picuţ la o parte, că 
iată, îngerii din cer cântă şi dănţuiesc şi sărbătoresc zi de 
aducere-aminte a naşterii Mântuitorului lumii, căci în această 
zi a acestei luni S-a născut atunci Domnul în ieslea cea să- 
racă. N-a găsit loc pe pământ nici atunci, n-a găsit nici acum. 
Atunci a găsit într-o iesle loc ca să poată ajunge pe lume în- 
trupat, şi acum, la sfârşitul lucrării Sale, iată cât de alungat a 
fost de peste tot. De când m-a născut pe mine Domnul, măi 
copii, vă spun şi eu vouă, am fost tot oropsită şi tot dispreţui- 
tă, şi alungată am fost de când copilă şi până m-am dezbrăcat 
de trup. Când coborâse Domnul cu cuvântul Său în mine, am 
început să-L port şi să-L adăpostesc ca într-o iesle săracă, dar 
şi El şi eu am fost dispreţuiţi şi alungaţi şi judecaţi şi pedep- 
siţi. Aşa a fost viaţa Domnului pe pământ, aşa este şi a celor 
ce-L poartă în ei, căci El a căutat numai spre lăcaşuri sărace, 
numai spre umilinţă, că nu I-a plăcut duhul lumii, fiindcă El 
nu era din lume. 

O, copiii mei, dacă şi noi am fi fost din lume, lumea 
ne-ar fi iubit, dar nu, copiii mei, iată, suntem născuţi din cer, 
şi spre cer tânjim. Domnul ne-a scos din lume fiindcă nici noi 
nu eram din lume. Dacă am fi fost din lume, lumea ne-ar fi 
iubit, ar fi iubit ce este al ei, dar noi suntem ai Domnului, şi 
de Domnul suntem iubiţi. Surioara mea plânge şi ea, şi se roa- 
gă, şi face mătănii; face şi ea ce poate face în pustiul acela în 
care stă ea, dar ea este mângâiată de Domnul şi de cer, pentru 
că ea nu este a lumii, şi lumea nu poate să iubească pe cei ce 
nu sunt din lume. 

Pace vouă, cu Sfânta Treime şi cu Măicuţa cea binecu- 
vântată, care ne-a dat pe Mântuitorul, pe Care L-a născut şi 
L-a crescut ca să avem noi un Mântuitor Care să fie din cer şi 
ca să fie cu noi pe lume, şi ca să fim noi din cer, mămică. O, 
am rămas cu voi, şi Domnul v-a spus vouă că de voi este sigur 
că vă va avea până la sfârşit, şi, apoi, după ce vom termina 
taina cea de mântuire de la Domnul, vom fi mereu în sărbă- 
toare veşnică, pentru că aceasta este plata pentru cei ce poartă 
pe Domnul în ieslea inimilor, pe pământul cel sărac, căci 
sărac este de Dumnezeu acest pământ. Dar Domnul a păstrat 
în toate veacurile câte o rămăşiţă, şi voi ştiţi aceasta, ştiţi cât 
de ascuns a lucrat Dumnezeu în toate veacurile, şi apoi ştiţi 
cât de ascuns a venit pe lume când S-a născut cu trupul şi cât 
de ascuns şi de tăinuit a lucrat ca să- Şi poată face lucrarea. 

O, copiii mei, dar iată cât de ascuns este Domnul acum, 
că voi sunteţi nişte copii, şi sunteţi aşa de dispreţuiţi, aşa de 


huliţi, aşa de loviţi! Bucuraţi-vă că lumea şi creştinii cei care 
sunt ai lumii acum, lovesc în voi. Bucuraţi-vă, că la voi este 
Domnul, Care-Şi ascunde faţa Sa ca să poată lucra pentru 
mântuirea făpturii Sale. Bucuraţi-vă, şi iarăşi bucuraţi-vă, şi 
încălziţi-L pe Domnul în braţele voastre, pe mânuţele voastre. 
Daţi-L din braţ în braţ şi bucuraţi-vă cu El în ascuns, ca să fie 
de folos şi celor ce vă împung pe voi, că nu pe voi vă împung, 
ci pe Domnul, că pentru Domnul sunteţi voi împunşi. Oricât 
am fi de trişti, să nu mai fim, mămică. Să mai prindem şi pu- 
tere, că iată, cete-cete stau şi cântă îngerii în jurul acestui lo- 
caş care-L ascunde pe Domnul lor în el, căci aşa este scris: 
«Unde este stârnii, acolo se adună vulturii». 

Ar fi trebuit să am aici creştini de ai mei, dar creştinii 
au venit şi au făcut negoţ cu voi şi cu Domnul, au venit să 
cumpere şi să vândă, au venit să afle şi să judece, au venit să 
sară pe deasupra, dacă Domnul a pus sămânţa spre păstrare, 
dacă Domnul a aprins aici un foc ca să coacă pâine şi peşte 
pentru mulţimile care vor fi îndemnate de Duhul Preasfintei 
Treimi să vină să-şi stâmpere foamea. Au vrut creştinii mei 
să-mi omoare slugile mele pe care le-am pus aici de pază, pe 
care le-am pus la lucrul viei mele. Dacă aţi şti ce arme folo- 
sesc ei, v-aţi îngrozi, că sunteţi şi voi slabi, mămică, dar iată, 
credeţi ce vă spun, că eu sunt aceea care stau în faţa armelor 
lor, că pe mine nu mă pot atinge. Eu sunt cerească, eu sunt în- 
tre voi şi ei, eu sunt cu voi, mămică. 

Vom vedea cum vom mai lucra de acum încolo, că e 
greu de acum. Va trebui să vă las singuri, chiar şi fără aceia 
despre care am crezut eu că vă pot mângâia pe voi ca să aveţi 
şi voi mângâiere în lucrul vostru cu mine. Se fac multe gre- 
şeli, că şi aceştia cred că a venit vremea bucuriei, şi iată, la 
voi e numai durere. Voi aţi înţeles de la mine să staţi în aştep- 
tare, că Domnul este Acela Care face totul după planul Său 
cel întocmit şi că voi nu trebuie să treceţi peste Domnul. Voi 
doar îl aşteptaţi. Poporul acesta a făcut mereu altfel, dar nici 
aşa n-a vrut să rămână cu Domnul acest popor. A făcut Dom- 
nul ca el, fără să ştie bietul creştin că Domnul este Cel Care 
ar fi să dea totul copiilor Săi. N-a fost aşa, mămică, şi Dum- 
nezeu a văzut inima acestui popor şi n-a avut ce să facă cu el, 
decât să facă Domnul ca el. A fost aşa ca vorba aceea care 
spune: „ Ţine-mă, Doamne, dacă vrei să mă ai“. Mă bucur de 
voi, că voi aţi înţeles măreţia Domnului şi dreptul Domnului, 
şi de aceea v-a spus vouă Domnul că este sigur de voi. 

Am de dat un cuvânt amar, un amar al meu, şi va fi şi 
al vostru, dar nu vă daţi din faţa suferinţei. Domnul este Cel 
Care va purta greutatea suferinţei voastre. Chiar de veţi plân- 
ge, plângeţi şi vă rugaţi, ridicaţi mânuţele şi plângeţi, că nu 
veţi fi singuri multă vreme, şi apoi, cu voi este cerul. Gândiţi-vă 
mereu la aceasta şi mângâiaţi-vă că e cerul cu voi şi lucrează 
ca să facă izbăvire şi nu pieire. Vă voi ajuta eu mereu, că voi 
fi aici şi voi lucra pace multă, şi vom lucra mult în acest timp. 

Pregătiţi-vă, mămică. Voi da cuvântul pe care trebuie 
să-l dau de ştire celor pe care vi-i adăugasem să vă fie vouă 
de ajutor şi de mângâiere. Vă voi învăţa pe toţi ce este de fă- 
cut, vă voi mângâia pe toţi, şi vom merge înainte după planul 
cel întocmit. Fiţi credincioşi, căci este bine întocmit acest 
plan, dar vai! văd că nu mai aveţi pacea aceea pe care trebuie 
să o văd aici, că multe săgeţi au fost îndreptate spre voi, şi a 
curs otrava lor pe voi şi v-a îngălbenit. Dar nu aşa. Eu voi fi 
cu pacea, că este mult de lucru, este vremea lucrului meu, 
copiii mei. 

Acum, pace vouă pentru această zi de aducere-aminte 
a Celui născut în ieslea dobitoacelor necuvântătoare, care nu 
L-au spus pe Domnul nimănui ca să-L poată descoperi. Aşa şi 
voi să fiţi: fiţi necuvântători cu tainele cele ascunse, căci se 
numesc ascunse aceste taine, de Domnul se numesc aşa şi nu 
de voi. 

Pace vouă, şi la tot poporul meu care se scoală şi se 
prăbuşeşte din nou, că iată, se împlinesc cuvintele mele cu 
care am vorbit aici când vă trimiteam prin cetăţi, că vă spu- 
neam că în urma mea vor merge îngeri nimicitori şi păsări de 
pradă, care vor ciuguli sămânţa mea. Poporul meu e slab şi nu 
are smerenie, şi are pretenţii multe. Pretenţiile l-au nimicit pe 
el, şi bietul meu popor nu ştie de ce moare mereu. 

Pace peste voi, mămică! Pace, că pacea de aici este me- 
reu lovită, şi voi sunteţi nemângâiaţi, dar cerul vă întăreşte, şi 
veţi putea cu cerul, şi vom lucra până vom termina de lucrat, 
şi apoi ne vom odihni de toate ostenelile. Amin. 

Pace vouă de la mămica Gigi! Eu sunt cu voi. Eu sunt 
aici şi nu vă las singuri. Sunt cu pace, şi pace voi lucra peste 
voi. Amin, amin, amin. 

25 decembrie 1990/7 ianuarie 1991 

Sfânta Virginia despecetluieşte taina proorociei 

„Domnul va vorbi prin rămurele". Adevărata dragoste de Dum- 
nezeu şi de aproapele. Bucuria şi durerea minunilor. 

lavă întru cele de sus, şi pace peste voi, copiii mei! 
Pacea Preasfmtei Treimi, pacea Măicuţei cerului 
şi a pământului, pacea mea, mămică, vă dau pacea mea, dar de 
astă dată v-o dau aşa cum este ea, căci pacea mea de acum e 
pace amară, e pace aşa cum e pacea unei mame pe care o pă- 
răsesc copiii şi uită de ea şi o lasă plânsă şi cu inima tânjind, 
şi, biata mamă, caută spre linişte, spre pace caută, dar pacea ei 
e pace care nu poate fi mângâiată, e pace amară, măi copii. 

Pace vouă de la mămica Gigi! Mama Gigi vă doreşte 
pace dulce şi nu pace amară aşa cum este pacea ei acum. Iată, 
vă aduc aminte că mai spuneam uneori când poposeam prin 
cetăţile poporului meu, spuneam aşa: «Luaţi din duhul meu, 
ca să fiţi un duh cu mine; eu în voi, şi voi în mine, ca să fim 
una». Dar cei ce au luat din duhul meu, cei care au rămas în- 
tru mine, şi eu întru ei, aceia, iată, primesc acum pacea mea, 
pacea pe care o am eu acum, căci eu împart cu ei pacea mea 
amară ca s-o port cu ei. Dar o poartă ei, din dragostea lor, căci 
ei au rămas întru mine, şi eu întru ei. Poartă şi ei ce port şi eu, 
căci una suntem, fiindcă ei au rămas întru mine şi cred în mi- 
ne, şi ei nu mă tăgăduiesc aşa cum mă tăgăduieşte acela care 
se lasă din nou doborât de îngerii cei nimicitori, care, am spus 
că vor veni în urma mea să-mi culce iar la pământ pe cel ce 
dă să se ridice, pe cel ce caută să se îmbrace întru nestricăciu- 
ne ca să rămână viu. 

Mama Gigi vă doreşte pace dulce şi nu pace amară aşa 
cum este pacea ei acum, dar cel ce o tăgăduieşte pe mama 


Gigi, acela are pace dulce, pentru că acela nu crede în mama 
Gigi ca să-i simtă şi el amarul ei; acela nu are amar, şi are 
pace dulce. O, dar nu va mai fi aşa de-acum, nu, mămică, şi 
iată, vă aduc aminte de prima mea oprire în cetatea Ghebo- 
ieni, căci am zis atunci, măi creştine, că dacă nu revii la starea 
de creştin aşa cum cere vremea de acum, voi mai trece încă o 
dată pe lângă tine, şi ce ai să mai faci atunci tu, care zici că ai 
pace? Am zis atunci că voi mai trece o dată pe lângă tine şi 
am să-ţi iau toată pacea pe care zici că o mai ai, şi ai să vezi 
atunci şi ai să crezi că aşa va fi, că voi veni şi ţi-o voi lua, şi 
vei cunoaşte că ţi-am luat-o, că n-ai să mai poţi nici dormi, 
nici mânca, şi ai să fii tot într-un zbucium mereu. Şi să ştii că 
atunci ai să mă cauţi, creştine, şi ai să zici atunci că vei face 
orice îţi voi cere, numai să-mi mai auzi cuvintele mele. Dar 
de unde?! Tu ţi-ai bătut joc de ele când ţi le dădeam ca să le 
împlineşti şi să te bucuri împlinind faptele vieţii veşnice şi să 
fii viu. Că tu, creştine, m-ai îmbrăţişat şi m-ai mângâiat atunci 
cu ascultarea ta, şi când a venit apoi ispita să-ţi încerce sta- 
tornicia, m-ai luat şi m-ai aruncat şi m-ai călcat în picioare ca 
pe ceva rău şi dăunător binelui tău, de parcă eu te duceam la 
tăiere şi nu la lumină. 

V-am rugat, mămică, să ne întâlnim aici acum, chiar 
dacă credeţi, chiar dacă nu credeţi întoarcerii duhului meu, 
dar această carte care se scrie pentru această zi, va mărturisi 
prin cuvintele ei, că azi v-am adunat tot eu, şi tot duhul meu, 
şi tot puterea mea, şi tot iubirea mea a vorbit şi azi cu voi; cu 
voi, cei pe care vă adăugasem aici să fiţi de mângâiere şi de 
întărire acestor copii pe care i-am pus eu să lucreze pentru po- 
porul meu. Eu i-am pus, eu, mămică, eu, oricât de mult ar zi- 
ce acest popor că nu este aşa. 

Eram cu trupul între voi, şi voi credeaţi atunci că este 
Dumnezeu în mine şi credeaţi în cuvintele lui Dumnezeu, Ca- 
re vorbea cu voi prin mine. întoarceţi-vă înapoi şi aduceţi-vă 
aminte că şi Dumnezeu, şi eu, şi voi aveam cu toţii iubire ma- 
re pentru aceşti copilaşi, dar aveau şi ei iubire pentru Dumne- 
zeu şi pentru mine şi pentru voi. Şi am lăsat cuvânt atunci 
când am plecat şi am zis că aceşti copii vor fi prigoniţi şi hu- 
liţi şi dispreţuiţi după ce eu voi pleca. Am zis aşa cum mi-a 
spus Domnul să spun, şi n-a fost minciună, măi copiii mei, 
fiindcă lucrarea lui Dumnezeu a fost adevărată atunci, pre- 
cum este de adevărată şi acum. Am lăsat poruncă la plecarea 
mea şi i-am spus copilului meu cel nedespărţit de mine, i-am 
spus că după plecarea mea să aibă el grijă să-mi mângâie du- 
rerea acestor copii care vor suferi amar şi vină şi alungare. 
Proorociile nu au rămas niciodată neîmplinite, măi copii, şi 
iată că nici cuvintele lăsate la plecarea mea nu au rămas ne- 
împlinite. Aceşti copii aşa au păţit, dar au păzit cuvântul răb- 
dării pe care-1 primiseră de la Do mn ul şi n-au plecat din bra- 
ţul Domnului, şi erau străini printre voi, fără fraţi, fără părinţi, 
fără mângâiere, dar au păzit cuvântul răbdării, mângâiaţi de 
Dumnezeu şi de mine, şi n-au pierit sub greutatea crucii lor, 
şi au stat aici, cu obrazul brăzdat de lacrimi, sub greutatea în- 
vinuirilor cele mai josnice, nădăjduind că va veni dreptatea 
de la Dumnezeu, aşa cum s-a întâmplat cu pilda pe care o 
avem de la răbdarea lui Iosif cel prigonit de fraţii lui, căci 
aceşti fraţi, din invidie l-au vândut, şi au venit şi au minţit pe 
tatăl lor că fratele cel mic a fost mâncat de fiare, şi a răbdat 
Dumnezeu douăzeci de ani această minciună, dar nimic nu 
rămâne tăinuit de faţa Domnului. Cine nu i-a crezut pe cei 
care au vândut şi au osândit fără de preţ pe fratele lor cel mai 
mic? Dar când, măi copii, când s-a pomenit ca dreptatea lui 
Dumnezeu să nu se arate până în sfârşit? 

Cuvântul lui Dumnezeu 


Iată, în curând Dumnezeu, Cel Care a fost şi este ade- 
vărat în această lucrare, îşi va arăta puterea Sa şi dreptatea Sa, 
căci aşa am spus, că un picuţ mai este, şi puterea cea potriv- 
nică nu va mai fi putere, şi va fi ruşine pentru cei ce au folosit 
puterea cea rea. 

M-am ridicat, mămică, şi v-am spus că a venit vremea 
lucrului meu, aşa cum spusese Domnul demult prin această 
lucrare, şi nimic străin n-ar trebui să vi se pară, ci, din contra, 
ar trebui să vă amintiţi de cele spuse mai dinainte şi să vă bu- 
curaţi când vedeţi împlinirile, aşa cum se bucurau apostolii 
Domnului când vedeau împlinindu-se Scripturile sub ochii 
lor, căci ei ştiau Scripturile şi le credeau şi le înţelegeau îm- 
plinirile, dar apostolii erau cu inima curată, şi dacă credeau, 
vedeau cum se împlinesc cuvintele Domnului, căci credeau în 
învăţătorul lor. 

Erau multe gloatele care umblau după Dumnezeu, dar 
mulţi umblau după El să-şi stâmpere foamea, şi apoi îl pără- 
seau şi îl huleau ca pe un răufăcător, aşa cum a făcut şi po- 
porul meu, care se aduna pe la mese şi se alegea cu hrana pă- 
mântească, iar cea cerească, cea cu care venea Domnul prin 
lucrarea aceasta, nu se prindea de inima lor, că nu împlinea 
poporul meu ce îi cerea Dumnezeu; şi zice acum creştinul că 
avea dragoste, că era dragoste când era mama Gigi. Era, când 
aveai slobozenie la toate. Era dragoste, că nu era greu când îţi 
iei voie pentru toate, dar când a spus Dumnezeu că începe ur- 
cuşul mai greu, mai spre vârf, atunci a început cârtirea, şi dra- 
gostea de cruce slăbea în inima creştinului meu, căci drumul 
se îngusta şi poarta se strâmta, că se apropia vârful tot mai 
mult, şi creştinul meu a uitat ce înseamnă dragostea de Dum- 
nezeu şi a zis că nu mai este dragoste. Dar dragoste nu ai avut 
tu, măi creştine, şi a rămas calea pustie de tine, că ţi se părea 
grea şi strâmtă faţă de slobozenia cu care erai tu învăţat, şi ai 
făcut ca mulţimile care plecau şi părăseau pe Domnul. Au ră- 
mas câţiva şi atunci. Şi după ce Do mn ul fusese vândut şi 
prins, apostolii rămăseseră singuri, şi venise satana să-i ispi- 
tească şi să-i împrăştie, dar i-a găsit înarmaţi cu postul şi cu 
rugăciunea şi nu i-a biruit decât numai pe unul, care era iubi- 
tor de sine. 

N-ai dreptate, mămică, n-ai când spui acum că nu mai 
este dragoste la cei care au rămas cu Dumnezeu, căci cernerea 
o face Dumnezeu, şi tu te ridici şi spui că o face omul, şi în- 
vinuieşti pe fratele tău, care nu are vină, căci fratele tău, care 
este şi azi învinuit de tine, acela a înţeles de la Dumnezeu că 
Dumnezeu ştie ce are de făcut şi nu trebuie să-I amintească el 
lui Dumnezeu ce să facă, fiindcă uite unde a ajuns acest popor 
dacă a făcut aşa până acum. 

Arată-mi rodul tău şi viaţa ta, măi creştine, după atâţia 
ani câţi a stat Dumnezeu după tine ca să te aibă. Arată-mi pu- 
terea pe care trebuia s-o ai astăzi, că uite, n-ai putere acum să 
te învingi pe tine, să învingi răul din tine, răul şi pofta care te 
biruie mereu. Nu spun că nu ai putere, ai, dar iată de care pu- 
tere ai, mămică. Ai putere să dobori pe cel care stă în picioare, 
pe cel care se scoală să stea şi el în picioare. Ai putere să ri- 
dici lui Dumnezeu pretenţii. Ai putere să baţi cu pumnul în 
masă şi să judeci felul cum lucrează Dumnezeu. Ai putere să 
nu crezi în Dumnezeul acestei lucrări şi ai putere să spui că 
erai credincios în lucrare când era mama Gigi. O, dacă atunci 
credeai, de ce acum nu mai crezi? De ce, mămică, de ce? Pen- 
tru că, îţi spun eu de ce: ai uitat cuvintele lucrării, mămică. 

Eram eu cu trupul când spunea Dumnezeu că atunci 
când mă va lua la El, va vorbi Domnul cu tine prin rămurele 


de copac şi nu te va părăsi, şi a spus că va vorbi cu tine ca prin 
firul de telefon şi nu te va lăsa. Ai uitat ce ţi-a spus, şi de ace- 
ea nu mai crezi, şi chiar dacă-ţi amintesc eu, acum, din nou, 
tu iar uiţi; uiţi din nou, uiţi ca să nu poţi crede şi ca să poţi ju- 
deca aşa cum îţi vine ţie şi ca să nu rămâi cu Dumnezeu. Că 
iată, vine vremea, măi copilul meu, vei trăi şi vremea aceea 
care a fost anunţată cu multă vreme în urmă, că vei vrea să dai 
mii de lei ca să mai ai un cuvânt din cer şi nu-1 vei mai avea, 
şi vei căuta să-I faci rău lui Dumnezeu atunci, şi ai să vezi că 
n-ai să poţi, că ai să-ţi faci tot ţie, că Dumnezeu e mai mare 
şi mai puternic decât tine. 

Păi Domnul a avut destulă vreme să încerce acest po- 
por, ca să ştie ce are de făcut cu fiecare, ce poate să facă El 
cu fiecare. Şi a venit acum Domnul la tine, că m-a trimis pe 
mine să-ţi spun să te laşi lucrat, ca să-ţi dea Dumnezeu o în- 
trebuinţare după puterea şi după înţelepciunea şi după purta- 
rea ta, şi te-a pus la o ultimă încercare, ca să vadă ce faci, ce 
poţi să faci, că era dreptul lui Dumnezeu să facă aceasta, ca 
să vadă apoi cum şi cu ce să te mântuiască, cum şi cu ce să te 
vindece şi să te curăţească de neascultare. Dar iată, cu mulţi 
n-a putut Domnul face nimic, că ei vor să rămână aşa cum 
sunt ei, aşa cum au fost ei până acum. O, aşa crede el, acest 
popor, că va putea intra pe porţi la Dumnezeu? Dar nu ştiţi 
voi cum scrie în Cartea Adevărului cum trebuie să fie cel ce 
va birui? Şi tu, mămică, tu, creştine, cu ce te lupţi ca să fii cu 
Dumnezeu? Tu zici că lupţi cu dragostea, dar de care dragos- 
te? îţi trebuie dragoste de Dumnezeu mai întâi de orice dra- 
goste. Adu-ţi aminte de porunca pe care ţi-o cere Domnul s-o 
împlineşti, că porunca dragostei spune să iubeşti pe Dumne- 
zeul tău din toată inima ta, din tot sufletul tău şi din toată vir- 
tutea ta, şi pe aproapele tău ca pe tine însuţi. Dar tu ai întors 
cu celălalt capăt porunca dragostei, că tu, creştine, te iubeşti 
pe tine mai întâi, şi de aceea n-ai cum să înţelegi ca să împli- 
neşti bine porunca dragostei şi ca să nu te mai răzvrăteşti. Tu 
zici că iubeşti pe fratele tău, dar cum îl iubeşti? Crezi că-1 poţi 
iubi tu mai mult decât îl iubeşte Dumnezeu? O, în acest popor 
condus de Dumnezeu nu trebuia să fie aşa, ci trebuia să-l 
conducă Domnul şi pe aproapele tău şi pe tine. Dar n-a fost 
aşa, că dacă ar fi fost aşa, atunci era Domnul primul în iubirea 
ta, atunci ar fi avut El tot dreptul să conducă împlinirea po- 
runcii dragostei, căci Domnul ştia bine pe fiecare cum să-l 
poarte ca să-l mântuiască, pentru că tu nu cunoşti înăuntrul 
din om şi nu poţi să-l ajuţi aşa cum îl poate ajuta Dumnezeu. 

V-am adunat, mămică, pe cei care vă alăturasem aici, 
v-am strâns ca să vorbesc cu voi şi să vă spun cât de mare îmi 
este rana, că iată, nu L-aţi putut tăinui pe Dumnezeu, Care lu- 
crează aici pentru binele poporului meu. N-aţi vrut să staţi 
credincioşi tainelor lui Dumnezeu, n-aţi făcut ce au făcut cei 
puţini de pe vremea naşterii Domnului, care din ziua bunei- 
vestiri prin îngerul Gavriil şi până în zilele lui Ioan Botezăto- 
rul, taina Domnului a fost purtată ascunsă de cei ce o cunoş- 
teau. Ce ar fi făcut Dumnezeu cu planul Său, cel din veac în- 
tocmit, dacă Rebeca n-ar fi putut purta înăuntrul ei taina spu- 
să prin prooroc despre cei doi fraţi, Iacov şi Esau? Iată pildă, 
măi copii, că dacă şi bărbatului ei i-ar fi spus. Do mn ul n-ar 
mai fi putut înainta cu planul Său. Dar ea a păstrat pe Dum- 
nezeu cu taina Sa, iar când a fost să rostească binecuvântarea 
cea pentru Iacov, Domnul a luat vederea lui Isaac, ca să poată 
el pune mâna sa pe capul lui Iacov şi nu pe capul lui Esau. 

De ce, mămică, n-a avut Do mn ul ce să aleagă din po- 
porul acesta ca să aibă şi Do mn ul cu cine lucra taina Sa? Am 

căutat să vă adaug pe voi, cei pe care v-am adunat acum, şi 
am zis să împart cu voi tainele cu care lucrăm în această vre- 
me. O, mămică, şi iată ce faceţi! Mă zbat şi trag din greu, aju- 
tată de toate puterile cereşti, să ridic acest popor spre viaţă ne- 
stricăcioasă şi n-am cu cine mă ajuta din poporul meu, că iată, 
v-am ales să mă ajutaţi, şi voi vă puneţi împotrivă acum, vă 
ridicaţi şi vă luptaţi împotriva puterilor cereşti cu care eu mă 
ajut ca să vă ridic în picioare. Dar voi, mămică, nu mă cu- 
noaşteţi ca să mă credeţi că eu sunt, şi puneţi peste duhul meu 
came şi sânge ca să mă acoperiţi şi să nu mă puteţi cunoaşte 
că eu sunt. 

Zice un copil de al meu, zice el că m-am arătat lui şi că 
i-am spus ce zice el că i-am spus. Dacă m-aş fi arătat lui, i-aş 
fi spus lucruri adevărate, i-aş fi spus ceea ce-i spun acum şi 
nu l-aş fi învăţat eu să ispitească pe Dumnezeu aşa cum a 
făcut el. Dacă l-aş fi văzut cu inima curată, m-aş fi arătat ca 
să-i întăresc curăţenia inimii şi credinţa în mine, că voi ştiţi 
că scrie: «Fericiţi cei cu inima curată, că aceia vor vedea pe 
Dumnezeu». Măi copilaşul meu iubit, că dacă nu te-aş iubi, 
te-aş lăsa să pieri de boala răzvrătirii, de boala ispitirii, dar nu 
te las să pieri bolnav, şi am să te vindec de această boală, că 
nu te pot duce bolnav în faţa lui Dumnezeu, şi trebuie să te 
duc vindecat. Of, mămică, of, de ce eşti făţarnic, poporule al 
meu? De ce nu eşti curat cu inima? De ce, copilul meu? Că 
dacă n-ai să dai de la tine făţărnicia şi dacă vei tot ispiti pe 
Dumnezeu şi pe fratele tău, nu pot, mămică, să te mai rabd 
aşa. 

M-am întors înapoi la tine, măi poporul meu, şi am 
căutat în faţa lui Dumnezeu ca să vin acum cu iertarea la tine, 
să-ţi şterg de la ochii lui Dumnezeu toată necurăţia inimii 
tale, şi ţi-am spus să nu mai mori din nou, şi am spus aşa: 
„Scoală-te, mămică, scoală-te, creştine, bine, şi lasă-te spre 
înviere şi nu mai muri de-acum, că dacă mori, vei fi dat deo- 
parte, că Dumnezeu Şi-a sfârşit zăbava şi aşteptarea Zici 
că Dumnezeu nu mai face minuni acum. O, cu tine nu poate 
face minuni, fiindcă nu eşti credincios cuvântului lui Iisus 
Hristos, Care a spus: «Cel ce crede în Mine, nu aceste minuni, 
ci mai mari decât acestea va lucra acela». Necredincioşii po- 
porului meu nu vor avea parte de bucuria minunilor din vre- 
mea ce vine, şi vor avea parte de durerea minunilor ce se vor 
lucra. Când a ajuns Iisus Hristos în faţa lui Irod, s-a bucurat 
Irod, că nădăjduia să vadă o minune făcută de Domnul, că 
Irod auzise că Domnul făcuse minuni nenumărate, dar degea- 
ba, măi copii, că Domnul a lucrat numai cu cei credincioşi 
minuni. 

Cum să vezi tu, creştinul meu iubit, cum să vezi slava 
lui Dumnezeu dacă tu eşti împietrit la inimă? Of, şi când te 
mai aud că vorbeşti despre dragoste mă prinde suspinul, mă- 
mică, fiindcă ar trebui să ştii şi să nu mai uiţi că dragostea cea 
adevărată este dragostea lui Dumnezeu. Poporul meu nu-L 
iubeşte pe Dumnezeu, dară să mai iubească pe fratele lui creş- 
tinul meu! Dacă vrei să iubeşti pe fratele tău, iubeşte-1, mă- 
mică, după adevăr, că aşa cum zici tu că-1 iubeşti, asta nu mai 
înseamnă iubire. 

Ce să fac eu acum cu voi, mămică? Cu voi, pe care am 
voit să fiţi de întărire şi de mângâiere acestor copii pe care i-a 
pus Dumnezeu la lucru pentru acest popor? Ce să mai fac cu 
voi acum? Spuneţi, ce să mai fac? Voi mi-i vindeţi hulitorilor, 
mi-i daţi pe mâna celor ce mint împotriva lor şi îi credeţi pe 
cei ce mint împotriva lor. Iată, vă întreabă mămica acum pe 
toţi: v-a spus vouă Dumnezeu vreodată că aceşti copii sunt 


desfrânaţi sau fermecători sau mincinoşi sau lacomi? Atunci 
de ce căutaţi numai cu săgeţi, numai cu dispreţul cel pe 
care-1 primiţi de la cei ce nu vor cu mine, de la cei ce vă 
dărâmă şi pe voi? Ştiţi voi ce fac aceia? Se pot numi aceştia 
slujitori ai dragostei sau ai dreptăţii, câtă vreme varsă ură şi 
clevetire şi vorbire de rău şi minciună şi rătăcire de la adevăr? 
Vă vor ei binele? Eu văd că voi nu vreţi cu mine şi cu cei ce 
au rămas cu mine, şi eu, mămică, nu mai am încredere în voi. 
Nu mai pot lăsa acest locaş şi aceşti copii în voia voastră, că 
iată, le faceţi rău fără să vă daţi seama ce faceţi. Iată, îi văd 
străpunşi de săgeţi, îi văd fără pace, îi văd răniţi şi nu-i mai 
pot lăsa aşa. îi pun la adăpost de-acum, că eu am nevoie de ei 
să strige în pace la Dumnezeu pentru acest popor, să strige 
până va zice Dumnezeu că au strigat de ajuns. Eu mă frâng de 
mila lor când îi văd loviţi de peste tot, când îi văd învinuiţi de 
lipsa dragostei, când ei cu toată dragostea lor stau în faţa lui 
Dumnezeu pentru poporul meu, până va ajunge să fie curat cu 
inima acest popor. Eu îi aud când ei se roagă la Dumnezeu 
să-i întărească şi să-i ajute, dar eu vă spun ce văd, că eu îi văd 
că ei nu vor mai putea lucra în felul acesta, că pentru ceea ce 
facem aici, au nevoie de pace deplină şi nu de supărări şi nu 
de lacrimi şi nu de tulburări. Şi dacă pacea mea este amară, 
să ştiţi că şi pacea lor este tot aşa. 

V-am chemat şi am rupt un picuţ din ceea ce este de la 
Dumnezeu, ca să vă dea Dumnezeu putere bună, şi voi n-aţi 
fost statornici în puterea cea bună şi îmi descoperiţi fără să 
ştiţi taina mea de aici. Aşa ceva nu se mai poate, şi iată, pen- 
tru binele poporului meu, eu dau cuvânt acestor copii de aici, 
să mă asculte şi să nu le vină greu, să aibă nădejde în Dum- 
nezeu şi în mine, să intre şi să se închidă înăuntru singuri 
de-acum, să plângă şi să strige la cer şi să poarte pe buzele lor 
pomenirea poporului meu în dragostea şi răbdarea inimii lor, 
şi cu pace. Să mai poată un picuţ să mai meargă cu mine pe 
la rămăşiţa de cetăţi care mai este de strigat la ea, şi voi da 
apoi carte şi pentru cetatea în care am locuit cu trupul. Şi dacă 
vom fi primiţi şi acolo cu carte scrisă, vom merge şi acolo, iar 
dacă nu ne vor primi, va rămâne cartea aceea de mărturie pen- 
tru această cetate şi va fi adăugată cărţii care va mărturisi des- 
pre vremea lucrului meu din zilele acestea. Să mai poată 
aceşti copii zdrobiţi, să mai poată un picuţ, că un picuţ mai 
am de umblat prin poporul meu, ca să mă spăl de sângele 
acestui popor dacă el nu se va pocăi, că nu vrea să se pocăias- 
că poporul meu, şi face la fel cum a făcut poporul din vremea 
lui Moise, şi face cum a făcut poporul din vremea lui Noe. 

Să mai putem un pic, măi copilaşii mei cei zdrobiţi şi 
cei huliţi, şi nu uitaţi că Domnul a dus crucea până în vârf, şi 
Domnul este cu noi, că El este şi rămâne cu cei dispreţuiţi şi 
huliţi, cu cei învinuiţi, cu cei vânduţi. Hai încă un picuţ, mă- 
mică. Nu mă lăsaţi cu lucrul neterminat. Hai, mămică, şi apoi 
veţi vedea de ce a trebuit să lucrăm şi să terminăm de strigat 
peste acest popor. Nici un cuvânt nu va rămâne să nu se îm- 
plinească, şi fiecare cetate va avea cartea ei, şi va mărturisi 
cartea aceasta, mămică, şi veţi vedea, şi va vedea poporul 
meu că voi aţi crezut în Dumnezeu şi în mine, şi că voi aţi iu- 
bit acest popor. 

I-am rugat pe cei ce au de reparat stricăciuni, i-am ru- 
gat să se ridice şi să repare toată stricăciunea, dar nu s-a luat 
aminte. Le vine greu la toţi, dar lui Dumnezeu nu-I va fi greu, 
şi va repara El, că El este adevăr. Credeţi în adevăr şi nu lăsaţi 
crucea jos, că numai cu voi am rămas în durerea mea. Nu mă 
lăsaţi, că nici eu nu vă las. Hai să lucrăm până la capăt pentru 

acest popor, că eu vă voi îngrădi cu pacea cerului şi nu veţi 
mai simţi săgeţile care curg spre voi. Nu plângeţi că sunteţi 
învinuiţi, lată, eu iau asupra mea toată vina voastră, că pe 
mine mă învinuiesc cei ce vă învinuiesc pe voi. Eu v-am iubit 
şi vă iubesc, şi Dumnezeu vă iubeşte şi vă mângâie mereu. 

Nu e mult de când a spus Dumnezeu că dacă nu poţi 
veni aici şi dacă ţii ascunsă taina de aici, vei avea parte tu, şi 
toţi ai tăi. Şi a spus Domnul cuvânt hotărâtor să nu dea nimeni 
vreun cuvânt de aici, că dacă vinde creştinul locul de aici, iau 
acest loc şi îl pun bine, că n-are decât Dumnezeu putere aici, 
şi nu va lăsa pe nimeni să strice ceva aici, ca să poată Dum- 
nezeu merge până la capăt cu ceea ce trebuie să meargă, că 
pentru izbăvirea acestui popor merge înainte Dumnezeu, şi de 
aceea trebuie să-mi păstrez aceşti copii, să-i pun la adăpost, 
să-i feresc de vânzători şi de iude, că nimeni, nimeni n-a vrut 
să-i tăinuiască, n-a vrut să-i ocrotească, nimeni, decât Dum- 
nezeu. Nici voi, mămică, cei pe care v-am apropiat, n-aţi avut 
grijă de taina de aici. Ba unii din voi aţi mers până acolo să 
credeţi că puteţi pipăi, că puteţi lua şi puteţi da de aici. Şi aţi 
făcut şi asta, unii cu deadinsul, alţii cu neatenţia. Şi acum ce 
să mai facem, decât să punem la adăpost acest locaş? 

O, dacă nu vreţi să credeţi, dacă nu vreţi să împliniţi, 
măcar nu mai daţi în lături ce ştiţi de la Domnul. Dacă vreţi 
să vă luaţi după cei care nu mai vor cu această lucrare, luaţi-vă, 
faceţi ce vreţi voi, dar nu mai faceţi rău şi celui ce vrea cu 
Dumnezeu. Ce folos ai tu, copilul meu, dacă îl dărâmi şi pe 
cel ce crede lui Dumnezeu? O, să ştii că şi tu vei crede, chiar 
de nu vrei acum să crezi. Vei crede, dar vei simţi atunci ruşi- 
ne, şi vei simţi atunci amarul pe care-1 faci tu acum lui Dum- 
nezeu. Mai e numai un pic, şi va vedea acest popor împlinită 
Scriptura aceea care zice: «cei din urmă vor fi cei dintâi», şi 
vor vedea aceştia slava lui Dumnezeu, căci vor crede în Dum- 
nezeu şi vor lucra cu Dumnezeu. 

Mare mi-e durerea, dar cu cine s-o mai împart, cu cine 
s-o mai port? Poporul meu râde şi glumeşte, cleveteşte şi hu- 
leşte, mănâncă şi bea şi asupreşte pe cel cu Dumnezeu, şi uite 
aşa, ca pe neştire, va fi să dea socoteală în faţa lui Dumnezeu. 
Mare durere este pe duhul meu, mare, mămică, şi poporul 
meu nu vrea să-şi vină în fire, nu vrea să fie aşa cum se cere 
în vremea aceasta. 

Copiii mei cu care am vorbit acum, luptaţi-vă, mămică, 
cu voi înşivă şi închideţi în inimile voastre tainele pe care vi 
le-a dat Dumnezeu, şi aveţi răbdare şi fiţi cu înţelepciune. Ru- 
gaţi- vă fiecare pentru copiii mei de aici, să le dea Domnul tă- 
ria cea bună şi răbdarea cea mai mare, şi măcar de acum în- 
colo nu-i mai loviţi, nu-i mai ispitiţi. Rugaţi- vă pentru pace 
peste acest locaş, că mult bine lucrează Domnul aici pentru 
tot poporul Său. Nu mai loviţi în pacea acestor copii, că au şi 
ei neputinţele lor după atâtea încercări. Hai să-i păstrăm, hai 
să-i punem la adăpost ca să ne fie de folos la toţi, că Do mn ul 
binevoieşte întru ei, măi mămică. Nu sunt adevărate cleveti- 
rile şi hula care se nasc din inima celor ce nu mai vor să crea- 
dă în lucrarea lui Dumnezeu. Nu mai plecaţi urechea la cuvin- 
te care nasc ură şi minciună. V-am rugat pe cei care ştiţi că 
aveţi de reparat, pe cei ce ştiţi că aţi semănat neadevăr, v-am 
rugat să reparaţi, şi am spus că vă ajut şi că vom repara. Dacă 
o buruiană o rupi fără să-i smulgi şi rădăcina, buruiana aceea 
dă iar şi încurcă semănătura cea folositoare de suflet. Dacă nu 
vom face aşa, iată, uitaţi-vă la cei ce se duc pe urma mea, cum 
reuşesc ei să-mi culce iar poporul la pământ, şi vai, să nu răs- 
pundem în faţa Domnului pentru acest popor! Domnul, vine 


El cu adevărul, dar e greu să şi plăteşti, creştine, dacă nu-ţi 
plăteşti singur datoriile. 

Eu am venit cu pace, dar pacea mea e pace amară, mă- 
mică, şi eu vreau să împart numai pace dulce. îndulciţi-mi pa- 
cea, mămică, şi dacă voi vedea că mi-o îndulciţi, voi veni în 
curând şi vă voi îndulci-o şi eu pe a voastră. O, cât va mai du- 
ra amarul? Eu vreau să vin cu vremea cea dulce, şi voi veni 
în curând cu ea şi voi îndulci amarul celor ce au amar şi voi 
aduce bucurie celor ce nu au bucurie. 

Păstorule Daniel, te-a rugat Domnul să descurci o în- 
curcătură şi ţi-a spus că te va ajuta s-o descurci. Ridică-te cu 
nădejde şi cu dreptate, pentru că noi cu dreptate şi întru drep- 
tate trebuie să lucrăm. 

Păstorule Cristea, iată câte dureri se ivesc pentru lipsa 
de atenţie cu care s-a lucrat, de s-a dezvelit de atâtea ori taina 
de aici! lată ce trebuie făcut acum din pricina nestatorniciei 
faţă de taina acestui loc. Nu mai este altceva de făcut decât 
să-mi pun la adăpost aceşti copii, chiar de vor purta durere. 
Dar decât să-i vedem doborâţi de tot, hai să lucrăm cu toţii, 
să se întreţină pace aici, ca să aibă putere în lucrul lor aceşti 
copii, că pacea lor este ucisă aproape de tot. Toţi se plâng, toţi 
sunt nemulţumiţi, şi iată, aceşti copii nu mai au putere să ducă 
şi greutatea greşalelor care se fac de peste tot. 

Copiii mei cu care vorbesc acum, simţiţi-mi amarul şi 
fiţi înţelepţi, măcar de acum să nu mai stricăm nimic. îndul- 
ciţi-mi pacea mea, şi eu voi îndulci pacea voastră. Lucraţi-mi 
bucurie, şi eu cu bucurie vă voi dărui. îndulciţi pacea copiilor 
mei de aici şi mulţumiţi-vă aşa cum lucrează Dumnezeu, căci 
Do mn ul lucrează bine, măi copii. 

Să fie pace peste tot poporul meu, mămică, pace şi nu 
dezbinare. Să fie pace dulce şi nu amară, măi copii. Dar să 
ştiţi că cea mai multă pace trebuie s-o lucrăm pentru aici, ca 
să se lucreze cu pace multă aici. Eu voi fi cu toate puterile ce- 
reşti în ajutor, ca să fie numai pace aici. 

Pace, copiii mei de aici! Pace şi putere şi răbdare, căci 
prin răbdarea noastră vom câştiga mulţime de suflete. Slavă 
întru cele de sus, şi peste voi pace şi bunăvoire! Amin, amin, 
amin. 

27 decembrie 1990/9 ianuarie 1991 

Cuvântul Domnului către alesul Său Irineu 

Preotul va sta din nou la sfat cu profetul, şi aşa va fii din nou 
biserica după adevăr. 

F ace ţie, copil iubit de Dumnezeu! Pace de la cer, şi 
slavă Domnului tău să se lucreze prin tine! Amin. 
Pace vouă, pace de la Noi până la voi, şi de la voi până 
la Noi! Amin. Slavă întru cele de sus, şi pace peste voi, copii 
iubiţi de cer! Pace vouă, precum în cer aşa şi pe pământ! Ce- 
rul este scaunul Meu de domnie, şi pământul este aşternut pi- 
cioarelor Mele, iar voi, copiii Mei, sunteţi templul Dumne- 
zeului Cel viu. Inima copiilor Mei este cerul lui Dumnezeu, 
şi trupul lor este pământul lui Dumnezeu, iar Domnul este 
împăratul cerului şi al pământului. Şi iată, grăiesc celui iubit: 
Pace ţie, copil iubit de cer! Mă îndrept iar spre tine cu 
cuvântul Meu şi cu tăria cea bună, căci vreau să ai mereu pes- 
te tine tăria cea bună şi vreau în ea să lucrezi mereu, căci lu- 
crul tău trebuie să rămână. De la cer vine lucrul pe care tre- 
buie să-l lucrezi, şi vine însoţit de tăria cea bună tot lucrul ce-1 
ai de lucrat. Lucrează-1 cu cele de sus şi lasă-te însoţit de cele 
de sus, şi aşa să spui şi la începutul şi la sfârşitul lucrului tău: 

„Nu eu, ci Tatăl meu este în lucru Această credinţă să te în- 
fieze întru toate lucrurile ce le ai de lucrat, căci prin credinţa 
aceasta nimic nu va fi să rămână nelucrat în lucrul ce-1 pri- 
meşti să-l faci. Nu uita nici o clipă că veacurile s-au întemeiat 
prin credinţă din cuvântul Meu, şi cele ce se văd, din cele ne- 
văzute s-au lucrat. Sculele Mele din vechime lucrau cele ce 
nu se vedeau încă, şi toţi aceştia au murit întru credinţă, fără 
să trăiască vremea făgăduinţelor, ci văzând-o doar, de depar- 
te, iar Domnul este numit Dumnezeul lor. Aceştia au rămas 
urmaşilor pildă, dar iată, copilul Meu, că desăvârşirea, ei n-au 
căpătat-o, fiindcă este scris că pentru cei mai mici s-a făgă- 
duit ceva mai bun. Aceştia vă aşteaptă pe voi, cei mai mici, 
pe voi, cei din vremea aceasta, măi copilul Meu, şi cu voi vor 
lua ei desăvârşirea spre care au lucrat. 

Iată, trupul poporului Meu Israel e mare, copilul Meu, 
e de la aceia şi până la voi. O, cu cât mai bună trebuie să fie 
credinţa din vremea aceasta, că iată ce menire are cel mai 
mic! Dar Israelul Meu cel mai mic e mic de tot, măi copilul 
Meu. îţi spun şi Eu ţie că e mic de tot Israelul de azi, că, uită-te 
tu, nu poate învia şi el nici un mort, şi nu poate zice lumii să 
învieze, şi să învieze lumea. Israelul Meu de azi nu crede că 
acestea sunt zilele învierii şi ale gloriei Duhului Sfânt, Care 
lucrează în vremea aceasta ca să facă învierea aceea despre 
care scrie în Scripturi. 

Copilul Meu, fii fiu al credinţei care se cere să fie în 
vremea aceasta. Fii cel dintâi, ca să te aşez în capul unghiului, 
ca să te aşez pe scaunul bisericii Mele şi să faci dreptate între 
oaie şi oaie. Fii destoinic şi fii drept. Dă de la tine mila cea 
dăunătoare seminţiei noului Israel, căci dreptatea va domni 
peste poporul cel nou. Israelul acesta mic va trebui să se în- 
toarcă cu inima către părinţii lui ca să se întoarcă inima părin- 
ţilor lui spre el, căci vai, nu vreau să vin şi să lovesc cu plăgi 
pe cel mic ca să-l aşez cu faţa spre părinţii lui. 

Am dat de ştire celor ce stau la cârma bisericii de azi şi 
le-am spus acestora că voi veni şi voi aşeza vremurile la loc 
şi voi aduce şi vremea aceea când preotul va sta din nou la 
sfat cu profetul, ca odinioară, căci aşa este biserica după ade- 
văr. Iar tu, copilul Meu, ai crezut în cele ce am venit şi ţi-am 
vestit, căci tu ai crezut că am venit şi te-ai aşezat cu Mine la 
sfat, şi iată, stai în sfat cu Mine şi lucrezi întru tăria cea bună 
şi întru credinţa cea bună şi păzeşti cuvântul Meu, precum 
Avraam l-a crezut şi l-a păzit, şi i s-a socotit dreptate credinţa 
lui. Fii ca Avraam şi lasă-te încercat prin credinţă, lasă-te, aşa 
cum ai şi făcut, căci Eu am scris dreptate pentru tine prin cre- 
dinţa ta. 

Puţin mai este, şi voi descoperi acest izvor, ca să vadă 
neamurile şi să se mântuiască prin credinţă. Acest izvor este 
ocrotit de toată oastea cerească, şi din acest izvor voi adăpa 
noroadele cele însetate. Ţipă duhul rău şi se perpeleşte pe fo- 
cul pe care l-am pus să ardă aici, în ieslea în care cobor. Aceş- 
tia sunt nişte copii, dar iată, ei cred şi îmi lucrează Mie. I-am 
trimis cu carte scrisă prin cetăţile poporului Meu, aşa cum l-am 
trimis pe Iona către cetatea Ninivei, şi ei n-au zis ca Iona, că 
nu vor merge pentru Mine. Dar inima poporului Meu este de 
piatră, şi va trebui să- Mi arăt puterea şi să trec prin piatră, ca 
să nu vin să lovesc cu blestem pe cel hrănit atâta vreme de la 
Mine, căci mai uşor le-ar fi Sodomei şi Gomorei decât aces- 
tora dacă nu vor vrea să-Mi audă glasul şi cuvintele cu care 
strig acum. 

Poporul Meu e prins de toropeală, e prins de duhul lu- 
mii, şi Eu trebuie să-l trezesc şi să-l aşez pe cale bună, ca să 
fie găsit la datorie acest fiu mic şi să nu păţesc cu el cum am 


păţit cu poporul lui Moise, care a cârtit şi a picat în pustie. De 
aceea am binevoit întru aceşti copii, de aceea i-am pus de mij- 
locire pentru poporul Meu, ca să pot şterge de la faţa Mea fă- 
rădelegea şi necredinţa acestui popor. Vai de acest popor, vai 
de România Mea cea aleasă şi vai celor ce vor veni spre cu- 
vintele Mele dacă aceşti copii ar sta din lucrul lor cu Mine! 
Eu de aceea i-am pus la lucru, de aceea am binevoit întru ei, 
dar lucrul planului Meu este ascuns de ochii celor din jur, ca 
să pot lucra şi să desăvârşesc lucrul planului Meu, căci vre- 
mea cea bună se zbate să vină, şi va veni, că Eu voi veni şi 
Mă voi arăta prin vremea cea bună, prin unşii Mei şi prin ser- 
vii Mei. 

Toate puterile cereşti lucrează pentru pacea acestui lo- 
caş de coborâre cerească şi pentru ocrotirea servilor Mei de 
aici. Şi iată, copilul Meu, va trebui să lucrez cu putere în acest 
loc, va trebui să merg numai înainte aici, şi va trebui să nu am 
lipsă nici o zală din acest lanţ care se întocmeşte prin rugăciu- 
nile ce vin spre Mine din acest locaş. 

Voi căuta să găsesc un om prin care să lucrez încă un 
adăpost pentru paza copiilor Mei slujitori aici, căci vremea 
îngerilor care vor pomi să-Mi cureţe aria şi să-Mi spele fără- 
delegea de pe acest pământ al noului Canaan, vremea aceasta 
se zoreşte şi ea să-şi facă lucrul ei, după porunca lui Dumne- 
zeu, iar copiii Mei slujitori aici, va trebui să fie aici, la datoria 
ce o au în slujba Mea, căci vai, dacă ar tăcea aceştia! Vai, co- 
pilul Meu! Vai României Mele dacă lucrul legământului Meu 
de azi ar sta din lucrarea sa! 

Ferice acelora ce vor da măcar un pahar de apă celor 
mai mici ai Mei. Voi lucra cu Duhul Meu şi voi face un mij- 
loc bun pentru paza copiilor Mei de aici, iar celui ce va ajuta 
planului Meu, voi face cu acela aşa cum am făcut cu desfrâ- 
nata Rahab, care Mi-a păzit şi Mi-a scăpat iscoadele ce le tri- 
misesem prin Iosua să-Mi cerceteze Ierihonul. Iar cu slujitorii 
Mei de aici voi lucra aşa cum am lucrat cu preoţii care au su- 
nat din trâmbiţe, de au căzut jos zidurile Ierihonului, şi a dat 
Domnul cetatea aceea lui Iosua, şi poporului Său cel ales. 

Copilul Meu iubit, iată, mare trebuie să fie credinţa din 
vremea aceasta, căci aceasta este vremea când Dumnezeu 
rosteşte sfârşit pentru fărădelege, pentru deşertăciune şi pen- 
tru duhul lumii, căci lumea a ajuns la sfârşit. Şi precum Dom- 
nul, la glasul trâmbiţelor preoţilor şi la strigătul poporului, a 
dat Ierihonul în mâna aleşilor Săi, aşa va fi în vremea aceasta, 
că scris este: «Bucuraţi-vă, că Domnul voieşte să vă dea vouă 
împărăţia!». Amin. 

Am trimis carte regelui României ca să-l bucur şi să-l 
întăresc şi să-l fac credincios lucrului ce-1 lucrez în vremea 
aceasta. Am dat de ştire unsului Meu Mihail şi i-am spus că 
va avea stăpânirea peste noroade, prin puterea Mea, şi i-am 
spus că va fi un rege sfânt, după cum scrie în Scripturi. I-am 
spus să se aşeze întru voile şi poruncile Mele şi i-am dat de 
ştire despre tine că te pregătesc să fii una cu el, şi să fie pace 
între voi, ca să putem lucra întru voi lucrul cel pentru sfârşit 
de fărădelege şi pentru început de împărăţie cerească întru 
acest pământ al Noului Ierusalim. I-am spus că voi aşeza Du- 
hul Meu în inima poporului său, ca să iubească acest popor pe 
unsul cel de la Mine. 

Iată câtă credinţă trebuie să urce de la voi spre Mine, 
mai mult decât de la aceia care prin credinţa lor au dobândit 
împărăţii, au îmblânzit fiarele sau au închis gurile leilor, au 
stins puterea focului ori au alungat oştile vrăjmaşilor. 

Copilul Meu iubit, lucrează întru planul Meu, şi totul 
va fi spre slavă şi spre biruinţă. Nu este din planul Meu ce-1 




414 


Cuvântul lui Dumnezeu 


lucrez cu voi acela despre care vrei să ştii ce să faci cu el. Nu 
pot lucra în el aşa cum lucrez în voi. Am spus când te-am dus 
să-Mi lucrezi un timp şi acolo, am spus că-ţi voi da de ajutor 
copii de ai Mei, copii încercaţi de Mine şi găsiţi credincioşi. 
Iar despre acela care a fost un pic de vreme lângă tine iată 
ce-ţi spun; îţi spun o vorbă înţeleaptă, care spune aşa: „Fe- 
reşte-mă, Doamne, de prieteni, că de duşmani mă feresc eu “. 
Dar mai spun o dată vorba asta înţeleaptă, ca să-ţi fie spre în- 
ţelegere, şi iată ce-ţi spun: fereşte-te tu de prieteni, că de duş- 
mani te feresc Eu. Amin. 

Lucrează cu credinţa cea tare şi cu aceea pe care am 
numit-o apostol al României, că vreau să-i fac şi ei parte până 
în sfârşit. Ce este cu neputinţă la oameni, poate Domnul, co- 
pilul Meu, şi vom putea, şi se va vedea puterea cea de sus. 

Pace ţie, copil iubit de Dumnezeu! Pace şi putere şi 
credinţă tare, căci prin credinţa cea lucrată în vremea aceasta 
şi prin răbdarea cea bună vom câştiga mulţime de suflete şi se 
vor mântui noroade multe. Pace şi îmbrăţişare dulce de la 
Do mn ul şi de la Măicuţa Sa, care te acoperă cu cinstitul ei 
acoperământ! 

Pace vouă, copiii Mei, iubiţii Mei, iubitorii Mei! Amin, 
amin, amin. 

3/16 ianuarie 1991 

Cuvântul Domnului peste trâmbiţele apocaliptice: 
preotul Ioan şi maica Veronica de la Vladimireşti 

Ei sunt chemaţi la unire cu planul cel ceresc al coborârii cuvân- 
tului lui Dumnezeu, pildă de trăire făcătoare de minuni. 

C uvânt ceresc se coboară pe pământ. Slavă întru 
cele de sus, şi pace pe pământ! Amin. Pace celor 
cu care vorbesc acum, celor pentru care cobor cuvântul Meu, 
celor pe care-i iubesc ! Amin. 

Pace vouă, iubiţii Mei! Pace şi bucurie între Mine şi 
voi! Pace şi binecuvântare de la Mine peste voi! Ferice celui 
ce-Mi deschide ca să intru şi să cinez cu el, şi el cu Mine. 
Amin. 

Pace vouă, servii Mei, lucrătorii Mei, neuitaţii Mei cu 
care am vorbit odinioară prin această lucrare, prin acest fir, 
prin această rază coborâtă de la cer pe pământ! Pace şi unire 
între Mine şi voi, precum la început aşa şi la sfârşit, că Dum- 
nezeu rosteşte sfârşit pentru fărădelegea de pe pământ şi pen- 
tru duhul lumii, căci lumea a ajuns la sfârşit. Amin. 

Dumnezeul Preasfmtei Treimi întreieşte întreita Sa lu- 
crare, căci aşa a spus Domnul Iisus Hristos: «Mă duc la Tatăl. 
Mă duc ca să pot veni la voi. Mă duc, şi vă voi trimite pe 
Mângâietorul, vă voi trimite pe Duhul Sfânt, Care va lua de 
la Mine şi vă va vesti vouă». Această coborâre cerească, 
această iesle prin care-Şi strecoară Dumnezeu cuvântul Său, 
este masa aceea din care aţi gustat şi voi la începutul acestei 
lucrări prin care Duhul Sfânt lucrează mântuirea cea de la 
sfârşit. Duhul Sfânt întreieşte întreita lucrare a Preasfmtei 
Treimi, căci Domnul este în lucru peste România ca să facă 
din ea Sion ceresc şi Ierusalim nou şi s-o ridice deasupra tu- 
turor înălţimilor de pe pământ. Amin. 

Iubiţii Mei, servii Mei, Ioan şi Veronica, neuitaţii Mei 
lucrători! Iată, cei care fac parte din turma acestei coborâri 
tainice, nici ei n-au uitat cuvintele Mele, şi le-am dat cuvânt 
să-şi amintească de cele scrise în cartea acestei lucrări în care 
scrie că şi aceste două trâmbiţe ale Mele vor sta din nou la 
această masă, îmbrăţişaţi cu Dumnezeu prin această lucrare. 


Am dat cuvânt atunci pentru acum, căci a venit acum vremea 
aceea să plâng cu ei în braţe, să plângem împreună vremea 
despărţirii, şi să le dau cuvânt ceresc să se ridice să sune din 
trâmbiţe peste turma lor, să-şi adune turma într-o singură ini- 
mă, într-o singură iubire şi într-o împlinire a celor ce se cer 
acum să se împlinească de către cei ce vor fi să scape cu viaţă, 
ca să fie aceştia spre slava care se va arăta în zilele ce vin. 

Iubiţii Mei, iată, Do mn ul stă de vorbă cu voi. Ridicaţi-vă 
şi fiţi cu inimă mare şi faceţi unire bună cu planul cel cobo- 
rât de Dumnezeu prin acest mijloc de coborâre a cuvântului 
ceresc, că de când ştiţi voi şi până acum, Dumnezeu a vorbit 
aici şi a dat de ştire taina planurilor Sale pentru aceste zile, că 
iată, vin zilele gloriei dumnezeieşti, despre care a scris evan- 
ghelistul Ioan. Vine vremea să ridice Domnul Ierusalim nou, 
şi vine vremea să se arate cer nou şi pământ nou, lucrate de 
Dumnezeu. 

Iubiţii Mei, trâmbiţele Mele, servii Mei, Eu sunt Dum- 
nezeul Preasfmtei Treimi şi sunt în lucru ca să descopăr şi să 
lucrez taina planului Meu, căci au venit zilele slavei Domnu- 
lui, măi iubiţii Mei. Are Domnul pe tot pământul scule prin 
care lucrează cerul, dar iată că planul lucrului Meu cel mare 
din zilele ce vin, iată cum îl aduc aici, iată cum îl lucrez aici. 
Nici poporul lui Moise nu a vorbit cu Mine aşa cum vorbesc 
aceştia din zilele de azi cu Mine, căci Eu vorbeam cu Moise, 
iar Moise vorbea poporului, dar acum iată cum lucrez Eu aici. 
Lucrez aşa cum ştiţi şi voi, aşa cum aţi văzut şi voi la înce- 
putul coborârii Mele în această iesle de sălăşluire a Duhului 
Meu, a cuvântului Meu, şi am spus atunci când voi v-aţi des- 
părţit de acest fir, de această rază de lumină coborâtă de la 
cer, i-am spus lui Veronica, i-am spus că de Paşti va pune din 
nou mâna pe clanţa mănăstirii, dar atunci a fost vremea unei 
cerneri mari, măi iubiţii Mei, şi s-a întâmplat atunci ca pe vre- 
mea trupului Meu când mulţimile care strigau cu câteva zile 
în urmă: «Osana!», s-au smintit apoi de cuvintele care nu se 
tălmăceau aşa cum le-au tălmăcit aceia, şi au dat apoi pe Fiul 
lui Dumnezeu spre vină şi spre răstignire, din duh de smintea- 
lă. Şi s-a dus apoi acest duh şi peste apostolii cei care rămă- 
seseră credincioşi învăţătorului lor, s-a dus ca să-i cearnă şi 
pe ei, dar n-a putut, iubiţii Mei, că aceştia au fost înarmaţi cu 
postul şi cu rugăciunea. Iată, duhul cernerii nu poate fi depăr- 
tat, nu poate fi neprimit decât prin post şi rugăciune. Aşa a 
fost în toate timpurile, aşa a fost şi în vremea acestei lucrări, 
iubiţii Mei, căci la începutul ei era calea plină de popor, dar 
mulţimile nestatornice au fost ca norul cel purtat de vânt. 

Am coborât prin această lucrare mereu de atunci, şi 
mereu am fost cu conducerea cea bună şi cu tăria cea bună 
prin cuvânt, ca să fac un popor tare prin care să lucrez în zi- 
lele acestea. Am lucrat ca să urc acest popor treaptă cu treaptă 
spre vârful desăvârşirii, spre vârful virtuţilor cele făcătoare de 
minuni, dar creştinul Meu s-a speriat de urcuş, s-a smintit în- 
tru Mine, s-a lăsat dus de duhul lumii, de duhul slobozeniei, 
de duhul răzvrătirii şi al neînţelegerii tainelor dumnezeieşti, 
şi a rămas creştinul pe cale, pe la mese mai cu slobozenie, 
mai cu puţin urcuş, şi n-a stat lângă stânca aceasta, n-a stat 
lângă acest munte din care a izvorât mereu cel mai curat iz- 
vor, cea mai mare învăţătură, căci această învăţătură l-a urcat 
cu uşorul pe creştin, treaptă cu treaptă, până la uşa cea strâm- 
tă a vieţii nestricăcioase, aşa cum scrie în Scripturi. 

Iată, iubiţii Mei, servii Mei, a ajuns Domnul aproape 
de vârf. Se anunţă Domnul cu sărbătoarea Paştelui cel mare 
şi cu zilele învierii făpturii Sale. O, dacă aş da tainele pe care 
le cobor aici, dacă aş da acest izvor pe mâna cărturarilor şi a 

fariseilor din zilele acestea, ar rosti o mai grea pedeapsă ca 
atunci, pe vremea trupului Meu, când aceştia Mă învinuiseră 
numindu-Mă stricător de lege şi hulitor de Dumnezeu. 

învăţătorii legii de azi, toţi Mă propovăduiesc pe Mine, 
dar pe urmele Mele nu vor să calce aceştia, şi nu mai e durere 
mai mare ca aceasta, şi iată Scriptura aceea care spune: «Ce 
se naşte din trup, trup este, iar ce se naşte din duh, duh este». 
Sunt pline de trupuri bisericile de azi, dar Domnul nu are lăr- 
gime, nu are împărăţie, şi nu se potriveşte astăzi Scriptura 
aceea care spune: «împărăţia lui Dumnezeu este înăuntrul 
vostru». Crede creştinul de azi că-L are pe Dumnezeu în ini- 
ma lui, dar uită bietul creştin că Dumnezeu nu sălăşluieşte în 
trupul supus păcatului şi că Duhul Domnului fuge şi Se dă 
deoparte din cei fără de lege. 

Nu mai are Dumnezeu sfinţi pe pământ, măi iubiţii 
Mei, căci toţi sunt robi păcatului şi poftei şi pântecelui şi du- 
hului lumii, şi iată că şi aceasta scrie în Scriptură, că părtăşia 
cu lumea este despărţire de Dumnezeu, şi scrie că Domnul es- 
te un Dumnezeu gelos, Care ne vrea numai pentru Sine. Şi ia- 
tă lumea, moartă, moartă de tot, moartă din lipsă de înţelep- 
ciune, din lipsă de frică de Dumnezeu, căci Dumnezeu este 
înţelepciune, iar începutul înţelepciunii este frica de Dumne- 
zeu, şi aceasta nu mai este în inima Israelului de azi. Israelul 
de azi slujeşte legii pântecelui, legii păcatului, şi nu mai are 
Dumnezeu sfinţi pe pământ. Pământul este plin de idoli, şi nu 
mai are Domnul sfinţi închinători după adevăr. Pământul lui 
Dumnezeu este creştinul, măi iubiţii Mei, este trupul creştinu- 
lui, iar cerul lui Dumnezeu este inima creştinului. Iată casa şi 
iată templul pe care trebuie să-l zidească creştinul Meu, ca să 
stau Eu în această casă şi să găsesc în ea credinţă şi pace şi 
viaţă şi iubire; iubire, dar iubire de Dumnezeu. 

Iubiţii Mei, ridicaţi glasurile în sus şi în jos, ridicaţi 
trâmbiţele şi sunaţi! Adunaţi-vă turma şi sunaţi peste ea duh 
de trezire şi duh de înviere, că vine Domnul la păstori să cea- 
ră viaţa oilor din mâna păstorilor. Duhul lui Dumnezeu a vor- 
bit prin prooroci, şi a rămas scris care mărturiseşte prin Scrip- 
turi că «Dacă străjerul cetăţii vede sabia venind peste cei din 
cetate şi nu anunţă pe păcătos să se întoarcă de la calea cea 
rea, atunci sângele păcătosului va fi cerut din mâna păstoru- 
lui. Dar dacă păstorul turmei va trâmbiţa şi va vesti pe păcă- 
tos să se întoarcă după adevăr la calea cea dreaptă, atunci 
păstorul s-a izbăvit de sângele păcătosului dacă păcătosul 
aude trâmbiţa şi nu se ridică să facă dreptate. Iar dacă ceta- 
tea auzind glasul trâmbiţei se va întoarce şi va lucra drepta- 
te, atunci păstorul a câştigat viaţa celor din cetate». 

O, iubiţii Mei, Dumnezeu strigă prin această coborâre, 
strigă către păstorii turmei, strigă să păstorească turma. Strigă 
Dumnezeu către slugile Sale pe care le cunoaşte, căci slugile 
care au ştiut calea dreptăţii şi n-au umblat pe ea după adevăr, 
aşa vor auzi acelea: «Nu v-am cunoscut pe voi niciodată!». Şi 
aceştia vor auzi aşa pentru că aceştia nu L-au cunoscut pe 
Dumnezeu după adevăr, căci a-L cunoaşte pe Dumnezeu nu 
este altceva decât a trăi Dumnezeu în om în toată lărgimea şi 
după adevăr. 

O, neuitaţii Mei, servii Mei, Ioan şi Veronica! Iată, vă 
dau întreită putere. Amin. Ridicaţi-vă şi faceţi-vă pildă de 
trăire făcătoare de minuni, că iată, în zilele voastre se vor lu- 
cra minuni mai mari ca la început, căci aşa este scris: «Cei ce 
cred Mie, nu acestea, ci mai mari decât acestea vor lucra». 
Toate sculele seminţiei lui Israel, începând cu Avraam, Isaac 
şi Iacov, au dorit, dar n-au văzut zilele Domnului, ci numai le-au 
nădăjduit prin credinţă, căci iată, celor mai mici ai lui Israel 


li se făgăduise ceva mai bun, ca să întocmească Domnul pla- 
ta desăvârşirilor şi să lucreze prin cei mai mici mântuire în- 
tregului Israel. 

Iată glasul lui Dumnezeu! întoarceţi-vă cu faţa către 
părinţii şi către sfinţii care au lucrat poruncile sfinţeniei şi ale 
vieţii veşnice. Fugiţi de robie, şi cine este rob păcatului, acela 
să se ridice şi să facă dreptate faţă de Dumnezeu. Aduceţi-vă 
aminte cum am fost Eu, măi iubiţii Mei, că de aceea am luat 
trup, ca să vă întăresc în credinţa că puteţi fi dumnezei încă 
din trup. Slava care stă să vină şi să se arate de acum, nu s-a 
putut până acum sui la mintea omului, dar este scris despre ea 
în toată Scriptura. Poporul Noului Ierusalim va fi un popor 
ceresc, cu trupuri cereşti, şi de aceea scrie în Scripturi că Is- 
rael suspină până în ziua de azi cu duhul pentru răscumpăra- 
rea trupului. Iată, trupul şi inima celor din zilele acestea tre- 
buie să se facă cer nou şi pământ nou şi pietre vii la temelia 
Noului Ierusalim cu care va ieşi Domnul la suprafaţă în cu- 
rând şi spre care vor curge noroadele cele depărtate ca să va- 
dă slava Ierusalimului cel nou. Vine vremea celei de a doua 
arătări, vine vremea Mea, iubiţii Mei, dar nimeni nu înţelege 
şi nimeni nu mai crede. Dar vor crede şi cei care M-au îm- 
puns, căci vor vedea, iubiţii Mei. 

îmbrăcaţi-vă întru nestricăciune şi gătiţi cărări drepte! 
Gătiţi cale dreaptă în deşert şi în pustiul lumii, ca să meargă pe 
ea cei mântuiţi! Faceţi-vă pildă peste turmă, faceţi-vă templu 
nou şi cort sfânt al Dumnezeului celor mântuiţi! învăţaţi mul- 
ţimile! Gătiţi cale dreaptă în pustiul necredinţei şi strigaţi la 
timp şi la netimp, strigaţi ca Ioan Botezătorul: «Pocăiţi-vă cu 
inima şi cu viaţa, că vine Acela despre Care scrie în prooroci 
că va veni acum!». Strigaţi peste mulţimi, cu credinţă strigaţi: 
„Ieşiţi din mormintele voastre şi împăcaţi-vă cu Dumnezeu! “ . 
Strigaţi aşa cum am strigat Eu, strigaţi şi porunciţi acestor oa- 
se uscate, şi să învieze aceşti morţi, măi iubiţii Mei! Să învieze 
întru nestricăciune şi să fie găsiţi sfinţi şi curaţi! Strigaţi cum 
am strigat Eu: «Lazăre, scoală-te!», căci Lazăr cel de atunci a 
însemnat pilda seminţiei Mele de azi, care a uitat de poruncile 
Mele şi care umblă pe calea morţii, măi iubiţii Mei. Strigaţi 
peste Israel: „Israele, ia haina nestricăciunii pe tine, că a ve- 
nit vremea slavei tale. Hrăneşte-te cu hrana cea pe care au 
mâncat-o cei dintâi în Eden şi trăieşte aşa cum au trăit aceia 
până să cadă în neascultare, de au mâncat din mărul cel 
oprit! Opreşte-te, Israele, de la păcatul trupesc şi îmbracă-te 
cu Dumnezeu! Precum la începutul lucrării Sale, aşa şi la 
sfârşitul lucrului Său, căci fărădelegea va fi ridicată şi efa se 
va aşeza la locul ei, căci Dumnezeu a grăit aceasta. 

Israele, hrăneşte-te cu mană cerească şi nu te mai răz- 
vrăti de acum! Ai văzut ce a păţit poporul lui Moise, care era 
hrănit cu hrană nestricăcioasă, şi el a cârtit împotriva manei 
cereşti şi a voit din nou came şi păcătuire. 

Israele, nu mai lua viaţa făpturii lui Dumnezeu ca să 
mănânci trupul făpturii create de Dumnezeu. Nu mai fă din 
pântecele tău mormânt de trupuri care au viaţă de la Dumne- 
zeu! Ajunge, Israele! Vrea Domnul să-ţi arate poarta de in- 
trare în Canaan, şi vrea să aşeze din nou Edenul pe pămân- 
tul tău. Nu mai lucra faptele cele cu care nu poţi ajunge cu 
cerul. Nu mai fă rău, Israele, şi fă-te popor sfânt! De la mic 
până la mare îmbracă-te, Israele, întru nestricăciune, căci 
moarte nu va mai fi, şi moartea va fi înghiţită de biruinţa din 
zilele acestea! “. 

Iubiţii Mei, fiţi apostoli adevăraţi, fiţi apostolii Mei, 
fiţi apostolii României Mele, că România este mireasa Mea, 
şi Eu de la naştere am iubit-o. România va fi sfântă, va fi un 

Cuvântul lui Dumnezeu 


popor cu trupuri cereşti, căci nimic muritor, nimic stricăcios 
nu va mai rămâne în această cetate a strălucirilor cereşti. Toa- 
te popoarele vor lua lumină din acest munte binecuvântat şi 
vor bea apă din această piatră din care vor izvorî izvoarele 
vieţii şi din care se vor împărţi fructele pomului vieţii. Amin. 

Iubiţii Mei fii, fiţi adevăraţii Mei fii, precum Eu sunt 
Fiu adevărat al Tatălui Meu. 

Am pe acest copil iubit prin care voi lucra biserică no- 
uă şi curată şi veşnică. Am pus duhurile Mele, am pus cele 
şapte duhuri dumnezeieşti peste el, despre care a proorocit 
Isaia, proorocul Meu, care a vorbit pentru Mine. Am pus du- 
hurile Mele în el. Luaţi şi voi şi lucraţi alături de el, lucraţi bi- 
ne cu el, că el ştie de la Mine şi are peste el puterea cea bună, 
puterea cea lucrătoare de putere, şi iată, întru el voi binevoi 
pentru biserica Mea cea de la sfârşit, şi nimeni nu poate să-Mi 
zădărnicească aşezările Mele, şi ceea ce fac Eu cine poate 
strica? Dar ascundeţi taina izvorului Meu, iubiţii Mei, apos- 
tolii Mei, servii Mei, neuitaţii Mei, şi iată, nedespărţiţii Mei, 
de acum. Lucraţi întru voile Mele întru toată iubirea cu care 
am lucrat Eu şi daţi deoparte mila cea dăunătoare sufletului şi 
mântuirii făpturii Mele, iar făptura Mea să nu se mai întoarcă 
la roşcovele păcatelor, căci cine mai moare iar, moare şi gata, 
şi se dă deoparte. 

Pace vouă, nedespărţiţii Mei! Pace şi duh de înviere 
peste noroade! Pace şi viaţă cerească în voi, căci adevăr vă 
spun: cine nu se naşte din cer, nu va fi cu cerul, oricine ar fi el. 

Pace şi biruinţă asupra morţii şi a păcatului! Pace şi 
dreptate şi credinţă să semănaţi la timp şi la netimp, căci 
dreptul, din credinţă va fi viu! Amin. 

Slavă întru cele de sus, şi pace peste voi, servii Mei, 
Veronica şi Ioan, care sunteţi scrişi la Mine în numărul celor 
şapte trâmbiţe din timpul domniei lui Edom şi a fiarei roşii, 
care a mers până acolo de Mi-a schimbat şi vremurile şi săr- 
bătorile, şi care a pus moarte peste viaţa bisericii Mele, de 
Mi-a făcut pustiire şi urâciune în biserica Mea. Dar iată, 
Domnul Se ridică şi Se încinge şi aşează la loc aşezămintele 
cele stricate de vremea răutăţii, căci Dumnezeu este Domnul 
puterilor. Amin. Dumnezeul răbdării, iată, Se îmbracă în veş- 
mântul dreptăţii şi în haina puterii, ca să dea la o parte pe 
cele şubrede şi să ridice pe vechile ruine întărituri tari şi 
veşnice şi vii. 

Pace vouă, şi credinţă vouă, şi unire între Mine şi voi 
prin această legătură cerească cu care nu s-a mai lucrat nici- 
odată în neamul lui Israel, dar iubiţi lucrul lui Dumnezeu! Pa- 
ce şi unire vie, precum la început aşa şi la sfârşit! Pace şi iu- 
bire, precum în cer aşa şi pe pământ! 

Pace vouă, iubiţii Mei! Amin, amin, amin. 

S/16 ianuarie 1991 

Cuvântul Domnului către alesul Său Irineu 

Duhul de copil. îndemn la tărie în încercări. 

um să pot Eu să opresc izvorul cuvintelor Mele 
către tine? Cum, copilul Meu iubit? Cum, când 
tu tânjeşti după cuvintele Mele aşa cum tânjeşte căprioara du- 
pă apa de izvor? 

Copilul Meu, iubitul Meu, iată, Domnul îţi dă de lucru 
mereu, ca unui copil credincios şi statornic cuvintelor cereşti, 
căci tu ai văzut că nimic nu este cu neputinţă celui ce crede. 
Ai o inimă dulce. Eşti ca un copil curat şi alintat şi mângâiat, 
dar iată, şi răsfăţat de Dumnezeu. Ce nu face Domnul pentru 


cei dulci ai Săi, pentru cei ascultători ai Săi? Iată, îi şi ocro- 
teşte, îi şi alintă, îi şi răsfaţă, căci cele ale firii tot din cele ce- 
reşti purced, dar puţini ar înţelege aceste însuşiri care sunt ce- 
reşti şi ele, şi din cele cereşti purced. Când un tată sau o ma- 
mă dulce îşi alintă copilul iubit, de unde purcede această iu- 
bire? De la Domnul purcede, măi copilul Meu cel dulce, cel 
alintat şi cel răsfăţat de Dumnezeu. Eu am sădit în tine aceste 
virtuţi, căci virtuţi se numesc şi acestea, şi sunt virtuţile iubi- 
rii cea exprimată din inimi de copii, căci copii trebuie să fiţi 
cu inima, măi iubitul Meu. 

Ai văzut, unii duhovnici spun despre copiii cei de până 
la şapte ani că aceia nu au păcate de spovedit. Aş vrea să fie 
tot poporul Meu aşa ca tine, dar şi cu înţelepciunea, şi cu cre- 
dinţa, şi cu viaţa să fie aşa ca tine. I-aş lua pe toţi ca pe nişte 
copii nevinovaţi şi alintaţi şi plini de bunătate bună şi plăcută. 
I-aş mângâia mereu, aşa cum mângâie un bunic pe nepoţii săi 
pe genunchi, şi pe braţe cereşti i-aş purta. 

Copilul Meu iubit, cu multă bucurie stau întru tine, 
căci îmi place casa ta, măi tată. Eu te-am făcut aşa, ca să-Mi 
placă de tine şi să-Mi găsesc plăcerea în tine în toate stările, 
după starea fiecărui lucru, a fiecărei clipe, căci scris este: 
«Bucuraţi-vă cu cei ce se bucură; plângeţi cu cei ce plâng». 

Fiţi, tată, cu inimă şi cu dragoste de copil, că ştiţi ce 
este scris despre copii, că a unora ca aceştia este împărăţia ce- 
rurilor. Fiţi prunci cu inima şi cu iubirea. Fiţi ca pruncii care 
nu ştiu să facă rău în faţa lui Dumnezeu, şi, în sfârşit, fiţi ca 
îngerii, căci îngerii joacă şi dănţuiesc în faţa tronului slavei 
cereşti, care este învăluit de iubire şi din care purcede iubirea. 

Dacă aş avea Eu inimi pline de iubire ca inima ta, dacă 
ar fi măcar cei cu care M-am trudit să-i fac, aşa ca tine, dacă 
i-aş avea măcar pe aceştia aşa, aş coborî în mijlocul lor cu trup 
văzut, cu slavă văzută, ca să-i alint, să-i bucur, să Mă bucur şi 
Eu cu ei faţă către faţă. Dar vine şi vremea aceea, copilul Meu, 
vine, tată, căci Eu voi lua inima de piatră a acestui popor şi voi 
pune în locul ei inimă de came, inimă vie, inimă cerească, şi 
va fi atunci să se vadă cuvintele rugăciunii domneşti prin care 
Domnul spune: «precum în cer aşa şi pe pământ», şi iată, va 
fi cer pe pământ, după adevărul acestor cuvinte. 

Chiar şi poporul care Mă cunoaşte prin această lucrare, 
rătăceşte ca aceia cărora Domnul, fiind ispitit de ei, le-a răs- 
puns aşa: «Vă rătăciţi, că nu cunoaşteţi Scripturile, căci în 
împărăţia lui Dumnezeu nu se însoară şi nu se mărită, şi vor 
fi toţi ca îngerii. Nu este nici parte bărbătească, nici parte fe- 
meiuşcă, şi vor fi îngeri cu toţii, acei ce se vor învrednici să 
dobândească împărăţia cerurilor». Chiar şi pe bieţii Mei 
creştini care au mâncat atâta vreme din masa Mea cerească 
i-a biruit necunoştinţa şi neînţelesul Scripturilor, căci ei, în 
loc să primească putere din cer şi credinţă din cer şi viaţă din 
cer, aceştia primesc, bieţii de ei, putere şi credinţă şi viaţă de 
pe pământ, şi de aceea aceştia sunt pământ şi nu cer, şi de ace- 
ea rătăcesc aceştia. I-a biruit duhul cel străin de Dumnezeu, şi 
iată, ceea ce biruieşte pe creştin, aceea îl şi stăpâneşte, şi 
ajunge acela să judece stările dumnezeieşti ca pe nişte stări 
ale păcatului. Aşa a fost judecat şi Domnul pe vremea trupu- 
lui Său, căci cei ce-L judecau nu pricepeau stările iubirii 
dumnezeieşti şi nu ştiau să înţeleagă că iubirea este numai din 
cer, şi cu ea şi din ea venise Domnul pe lume. 

Am iubire multă pentru tine, dar plăteşte-Mi şi tu cu 
aceeaşi măsură, cu aceeaşi putere de iubire, mai ales că voi 
ştiţi cum lucrez Eu plata voastră în această vreme. Iată, te mai 
roagă Domnul încă, să nu te laşi biruit de îndoială atunci când 

te simţi slab şi neputincios, şi, aşa cum ţi-am spus, aşa să 
spui: „Nu eu, ci Tatăl meu este în lucru", căci Tatăl tău nu 
este biruit întru nimic. Rămâi întru Tatăl tău mereu, şi vei fi 
puternic în vreme de slăbiciuni şi de neputinţe. Ia o tăbliţă şi 
scrie cu litere mari pe ea: „Nu eu, ci Tatăl meu este în lucru ", 
şi pune-o s-o vezi mereu, şi vei fi tare mereu. Fii tare în în- 
cercări şi foloseşte răbdarea cea mai presus de fire, căci încer- 
cările fac din creştin aur lămurit în foc, fiindcă în slăbiciune 
Domnul Se vede şi Se desăvârşeşte. Şi să zici şi aşa, cum a 
spus Pavel apostolul: «Nu mă tem, căci când sunt slab, atunci 
sunt tare». Amin. 

Copilul Meu, arată-Mă în tine, arată viaţa Mea în tine, 
şi vei vedea rodul lucrului tău şi vei lucra înviere peste cei din 
jur. Adu-ţi aminte de cuvintele cu care te-am mângâiat la ple- 
carea ta acolo, căci cuvintele acelea nu se poate să le uiţi 
vreodată, şi ele trebuie să trăiască prin tine. 

Pune viaţă adevărată în inima aleşilor Mei Ioan şi Ve- 
ronica, fiindcă şi ei, de-acum, va trebui să înceapă viaţă ce- 
rească, să înceapă să trăiască aşa cum trăieşti tu. Propovădu- 
ieşte viaţa aceasta şi virtuţile ei, că e vremea începutului de 
viaţă nestricăcioasă, măi copilul Meu. Arată celor din jur cum 
ai învăţat tu pe Hristos, ca să înveţe şi ei viaţa lui Iisus Hris- 
tos de la tine, şi s-o trăiască şi ei, căci lucrul nostru este să-L 
aşezăm în om pe Hristos, să alcătuim omul cel nou, după ase- 
mănarea cu Iisus Hristos. învaţă-i pe toţi să nu-L mintă pe 
Dumnezeu, învaţă-i să fie adevăraţi întru Hristos, căci aceasta 
este lucrarea ce o avem de lucrat spre înnoirea bisericii, căci 
va fi nouă biserica, iubitul Meu, şi ne vom bucura. Amin. 

Pace ţie, copil iubit de cer! Pace şi duh de iubire şi de 
blândeţe bună! Pace şi credinţă tare, căci iată câte avem de fă- 
cut, şi pe toate le vom face, dar fii destoinic, că nu-ţi cer ceea 
ce nu ţi-am dat. Iar Eu voi fi biruitor prin tine, în toată iubirea 
cu care-Mi lucrezi planului Meu. 

Pacea şi sărutarea Măicuţei Mele, care te are drag, pre- 
cum tu cu dragoste mergi pe urma Fiului ei Cel preadulce. Pa- 
ce şi ocrotire cerească peste tine, copil iubit de Dumnezeu! 
Amin, amin, amin. 

7/20 ianuarie 1991 

Cuvântul Domnului către preotul Ieronim 

îndemn spre lucrare de ucenic credincios, netemător şi statornic. 

F ace ţie, pace de la Dumnezeu! Slavă întru cele de 
sus, şi pace peste tine, căci ţi-am descoperit izvo- 
rul Meu şi te-am prins în cartea celor născuţi din pântecele 
acestei lucrări cu care Eu lucrez în România. 

Pace ţie! Pace şi iubire şi tărie bună de la Dumnezeu! 
Iată, vin spre tine cu mângâiere şi cu cuvânt de viaţă 
nestricăcioasă, şi aşa să spui mereu: „Ajută-mi, Doamne, să 
nu-mi calc făgăduinţele mele “. Eu te aud când spui aşa, şi te 
ajut şi te ocrotesc şi te însoţesc cu toate puterile cereşti, căci 
ai făgăduit atunci când ai aflat acest izvor că te vei aşeza să 
bei din el şi să fii aşa cum cere Domnul pentru cel ce trebuie 
să fie găsit la datorie în vremea aceasta. Aşa cum ai învăţat tu 
pe Iisus Hristos din acest izvor, aşa trebuie să fie găsit la da- 
torie cel ce lucrează cu Mine în vremea aceasta, după planul 
cel coborât prin acest fir ceresc, prin această iesle de coborâre 
a cuvântului Meu. Cei ce stau sub această rază cerească, cei 
ce beau din acest izvor, cei ce se hrănesc din această învăţă- 
tură şi rămân întru ea ca să creadă şi să lucreze din credinţa 


în această proorocie, aceia vor fi martori în faţa noroadelor 
cărora li se va descoperi de către Duhul Sfânt acest munte bi- 
necuvântat, acest Sion din care va curge învăţătură şi viaţă 
peste cei însetaţi, peste cei ce vor veni din necazul cel mare 
ca să se alăture şi să se adauge numărului celor scăpaţi cu via- 
ţă, al celor ce-şi vor spăla viaţa în acest vas. 

Ferice celui ce este credincios atunci când află această 
apă ca să bea din ea şi să fie viu în vremea aceasta. Amin. Fe- 
rice celui ce crede şi rămâne întru această învăţătură, că pe 
unul ca acela îl voi face stâlp în templul Dumnezeului Cel 
viu. Dar mai ferice aceluia ce nu se sminteşte întru Mine până 
în sfârşit, care crede în Mine şi în coborârea Mea prin acest 
fir coborât de la cer. 

Copilul Meu, fii ucenicul Meu, fii neamul Meu, căci 
neamul lui Israel din vremea aceasta este fiul cel mai mic al 
poporului Israel, care va împărţi de la Dumnezeu făgăduinţe- 
le făcute părinţilor săi, cei care nu au apucat vremea celor fă- 
găduite, ci numai le-au crezut şi le-au văzut de departe, aşa 
cum scrie în Scripturi. Ia veşmântul nestricăciunii şi stai cu el 
pe tine şi nu te teme că-ţi va fi greu prin mijlocul celor străini 
de viaţa cea după adevăr, care nu vor să atingă cu degetele lor 
dreptarul cel adevărat şi să meargă după acest dreptar. 

Ferice ţie, copil iubit, dacă vei stărui în făgăduinţa 
care, iată, este scrisă la Mine în dreptul numelui tău. Ferice 
ţie, căci unealta morţii şi semnele vremii, care stau gata să ia- 
să de peste tot din cămările lor ca să-Mi cureţe aria, acestea 
nu te vor atinge pe tine, căci dreptul, din credinţă va fi viu, şi 
credinţa lui i se va socoti neprihănire. 

Vin spre tine cu tăria cea bună. Nu te teme de vremea 
aceasta. Fii copil statornic şi bucură-te sub ploaia binecu- 
vântării şi a învăţăturii cu care lucrez prin această iesle! 
Bucură-te şi stai în Duhul Meu, în duhul credinţei tari, şi vei 
fi stâncă de nedoborât, căci Domnul este stânca vieţii, şi 
Domnul este tare, copilul Meu. 

Vreau să vin cu vremea cea bună, vreau să aşez Edenul 
pe pământul României, şi de la ea să-Mi lărgesc cortul pe tot 
pământul apoi, căci pământul a fost creat de Dumnezeu. 
Vreau, copilul Meu, să fac pământ nou şi cer nou, căci creş- 
tinul este pământul aşternutului picioarelor Mele, iar inima 
creştinului este cerul scaunului Meu de domnie, iar Eu sunt 
împăratul acestei împărăţii. 

Vreau să fac din copiii Mei început de cer nou şi de pă- 
mânt nou. Vreau să aşez peste ei Edenul cel de la început 
când omul nu căzuse încă în neascultare. Vreau să fac stare 
îngerească pe pământ, şi iată, lucrez şi fac ceruri noi şi pă- 
mânt nou. Amin. 

în curând acest munte se va ridica peste vârfurile mun- 
ţilor, şi vor curge spre el noroadele cele scăpate cu viaţă. 

Pace ţie! Pace şi încredinţare şi bunăvoire între Mine şi 
tine! Amin. 

Pace de la Măicuţa Mea şi de la toate puterile cereşti, 
care te înconjoară ca pe unul care ai venit să cunoşti lungimea 
şi lăţimea, adâncimea şi înălţimea tainelor lui Dumnezeu cu 
care lucrează în vremea aceasta în România, prin ieslea cea 
ascunsă, care ţi-a fost descoperită de steaua Duhului Sfânt, 
care te-a adus aproape de ieslea Domnului. 

Pace şi iubire sfântă! Pace şi îmbrăţişare cerească, 
fiindcă aşa este scris: «Bucură-te, Ierusalime, căci pruncii tăi 
vor fi purtaţi pe genunchi şi vor fii mângâiaţi în Ierusalim». 
Amin, amin, amin. 

8/21 ianuarie 1991 

Cuvântul lui Dumnezeu 


Cuvântul Domnului către Victor Stănculescu 

îndemn pentru credincioşie faţă de planul ceresc de dezrobire a 
României de sub călcâiul fiarei roşii: comunismul. 

C ătre mai-marele oastei armatei române, pace şi 
har şi binecuvântare de la Dumnezeul Preasfin- 
tei Treimi, Care lucrează şi vorbeşte în România! Amin. 

Mă îndrept spre tine cu cuvintele Mele, spre tine, cel ce 
eşti aşezat mai-mare peste oastea României Mele cea binecu- 
vântată şi aleasă de Mine, căci de la naşterea ei am ales-o şi 
am binecuvântat-o să fie aleasa Mea şi să vin să Mă slăvesc 
în ea cu slavă văzută în zilele ce vin. 

Dumnezeu este şi lucrează, şi nimic nu se lucrează în 
afara planurilor Sale. Am binevoit în toate veacurile în mijlo- 
cul poporului Meu Israel şi am lucrat cu el şi am vestit prin 
servii Mei prooroci taina planurilor Mele, mai înainte ca 
acestea să se împlinească. Nimic nu împlinesc până nu desco- 
păr taina planurilor Mele prin servii Mei prooroci. în toate 
vremurile când poporul Meu cel binecuvântat se depărta de 
Mine şi de poruncile Mele, Eu îmi întorceam faţa de la el şi 
îl lăsam rob popoarelor străine, ca să-l pedepsesc prin unealta 
Mea de pedepsire şi să-l îndemn la pocăinţă şi la întoarcere 
cu faţa spre Mine. 

Dar iată, scris este în Cartea Adevărului că în zilele 
cele de pe urmă Dumnezeu va alege din nou Ierusalimul, 
fiindcă poporul cel după trup al lui Israel n-a intrat în odihna 
şi în credinţa cea adusă de Fiul lui Dumnezeu, ci, dimpotrivă, 
acest Israel a tăgăduit şi n-a crezut în venirea lui Iisus Hristos, 
Cel prin Care s-au întocmit veacurile, Cel prin Care s-a des- 
părţit timpul în vremea naşterii Sale. Scris este în Cartea Ade- 
vărului: «Vine vremea când adevăraţii închinători nu se vor 
mai închina nici în acest munte, nici în Ierusalim, şi se vor în- 
china întru Duhul Adevărului». Amin. 

Dumnezeu a ales-o pe România, a ales-o de la naştere 
şi a numit-o regină. Dumnezeul Preasfmtei Treimi a venit, 
spre sfârşitul lucrării Sale, prin puterea şi lucrarea Duhului 
Sfânt, Care întreieşte întreita lucrare a Treimii Dumnezeieşti. 
Am coborât să descopăr taina Mea despre România şi am ri- 
dicat pe servii Mei din popoare străine, ca să întăresc ade- 
vărul planului Meu peste România. Dar am lucrat în România 
în toate vremurile, de la naşterea ei, şi până în sfârşit voi lucra 
în ea, căci peste ea binevoiesc, şi de aceea am sortit-o să fie a 
Mea şi să-i dau nume nou spre sfârşitul vremurilor şi s-o nu- 
mesc Ierusalimul cel nou al gloriei Mele. Nimeni nu poate 
să-Mi zădărnicească planurile, căci Eu voi fi împlinitor la 
vremea hotărâtă. Amin. 

România va fi tronul Meu întru care Mă voi arăta cu 
slavă, şi toate popoarele vor vedea slava celei oropsite până 
acum, căci ea a fost piatră de poticnire şi stâncă de încercare 
pentru multe neamuri străine de Mine, neamuri prin care Eu 
am încercat-o aşa cum se încearcă aurul în foc. Dar ea a păzit 
răbdarea Mea, şi Eu, iată, vin cu plata Mea spre ea, vin s-o 
dezrobesc de sub călcâiul fiarei roşii, căci aceasta şi-a sfârşit 
domnia celor şaptezeci de ani despre care scrie în Cartea Ade- 
vărului. Vin să curăţ răul din ea şi s-o aşez întru glorie şi în- 
tru serbare veşnică, fiindcă aşa este scris despre ea, despre 
cea alungată, despre cea pustiită. Vin să aşez diademă de sla- 
vă pe fruntea ei, şi toţi prietenii o vor vedea şi vor umbla întru 
strălucirea ei, căci ea este iubita Mea, ea este cetatea cea iu- 
bită a strălucirilor, ea este cea binecuvântată, căci Eu, Dum- 
nezeu, am voit aceasta, şi am grăit prin servii Mei prooroci. 
Toţi cei ce au blestemat-o pe ea vor vedea strălucirea ei şi i se 
vor închina, căci ea este regina Mea. Amin. 


Iată, vin să-ţi descopăr taina planurilor Mele, căci am 
în România izvorul cuvintelor Mele. Mai e un pic, şi Eu voi 
despecetlui acest izvor şi voi descoperi râurile sale, ca să se 
adape din ele cei însetaţi, şi să ia înviere şi viaţă vie şi lumină 
toate popoarele şi neamurile care vor scăpa cu viaţă, căci iată, 
M-am ridicat să judec fărădelegea de pe pământ şi să fac ce- 
ruri noi şi pământ nou, în care vor locui dreptatea şi pacea şi 
iubirea. Amin. 

Eu sunt în faţa urgiei care acoperă pământul; Eu şi 
toată oastea cerească; Eu şi unealta de curăţire a fărădelegii şi 
de nimicire a Babilonului de pe pământ. Mă voi ridica să 
curăţ bine şi acest pământ, căci România va fi un popor sfânt 
şi neprihănit, va fi cer nou şi pământ nou, va fi împărăţie ce- 
rească, va fi început de stare cerească pe pământ, şi de la ea 
îmi voi lărgi cortul şi va fi peste tot împărăţie sfântă, aşa cum 
scrie în Cartea Adevărului pentru vremea aceasta. 

Eşti scris în cartea planului Meu din zilele acestea, eşti 
servul Meu, eşti ocrotit de Mine, şi iată, vin să-ţi dau de ştire 
că este Dumnezeu. Vin să-ţi spun să crezi în Dumnezeu şi să 
lucrezi întru Dumnezeu. Amin. Nimeni nu poate ieşi de sub 
puterea Mea, şi ceea ce voiesc Eu nimeni nu poate strica, ni- 
meni nu poate schimba, căci Eu sunt Dumnezeu. 

Eşti legat prin legământ cu ţara, şi ai jurat să o aperi cu 
preţul vieţii şi să păstrezi taina slujbei tale. Iată, încheie şi 
Dumnezeu astăzi legământ cu tine: să păstrezi cu sfinţenie şi 
cu frică taina planurilor Sale şi taina izvorului Său care curge 
în România prin servii Săi prooroci; să păstrezi taina lui 
Dumnezeu mai mult decât orice taină, căci Domnul coboară 
poruncă cerească pentru ascunderea lucrului Său şi a planului 
prin care lucrează şi descoperă voile Sale cele bine întocmite. 

Ridică-te şi serveşte-Mi planului Meu şi lucrului Meu, 
căci servii Mei şi martorii Mei au de stat lângă Mine, au de 
împărţit cuvintele Mele pe unde îi trimit Eu şi au de strigat la 
Mine pentru România Mea, după cum le poruncesc Eu să lu- 
creze cu Mine. Scoală-te şi crede în Mine şi lucrează-Mi 
să-Mi acoperi bine pe servii Mei! Ia mantia credinţei şi cu ea 
pune-Mi deoparte aceşti copii prin care Eu lucrez, căci lucrez 
pentru slava şi gloria acestui pământ binecuvântat. Iar tu, şi 
toată casa ta, vei cunoaşte că Eu sunt Dumnezeu când te voi 
ocroti şi te voi purta spre mărire şi spre biruinţă, în fruntea 
oştirii cea binecuvântată a acestui neam ales şi binecuvântat. 

Iată, facem unul pentru altul. Serveşte-Mi planului 
Meu, şi Eu voi fi cu tine, şi voi fi cu glorie cu tine. Amin. Cel 
ce dă măcar un pahar de apă celor mai mici ai mei, Mie îmi dă 
acela, şi Eu îl voi da de-a dreapta Mea în zilele gloriei Mele. 

România este ţară creştină de la naşterea ei, căci nea- 
mul ei s-a născut odată cu Cel Unul născut, Care a fost mai 
înainte de toţi vecii. De aceea Eu am ocrotit-o de la pieire, 
căci neamul ei avea să fie neamul cel ales, cel făgăduit prin 
prooroci, ca să facă Dumnezeu cu el izbăvire făpturii Sale. 
Am avut şi am păstrat în toate timpurile în ea rămăşiţă sfântă 
şi turmă tare din care am ridicat sfinţi şi apostoli şi prooroci, 
şi aceştia sunt astăzi rugători în faţa tronului Meu pentru acest 
neam românesc, căci aşa am rostit pe vremea trupului Meu: 
«Cel ce este cu Mine, şi de va muri, viu va fi acela». Amin. 

Iată că şi azi am ascunşi în crăpăturile cele ascunse ale 
acestui pământ, am rămăşiţă sfântă, care lucrează cu Mine şi 
care se păstrează întru sfinţenie şi întru taină cerească. Pe 
aceştia îţi cer să Mi-i pui deoparte, ca să fie în lucrul Meu şi 
să nu iasă din rânduiala în care Eu i-am aşezat cu viaţa, ca 
să-Mi fie vase plăcute Mie şi să binevoiesc întru ei, spre 
izbăvirea acestui neam prin care Eu Mă voi preaslăvi. Voi 
veni prin ei şi îţi voi vesti la timp planurile Mele, dar în- 

chide-Mă bine întru tine, căci nu Mă voi descoperi cu acest 
izvor decât atunci când voi aduce neamul acesta la credinţa 
care se cere în vremea aceasta. 

Voi lucra cu tărie, voi lucra cu putere, şi toate se vor 
împlini şi se vor desăvârşi, precum este scris în Cartea Ade- 
vărului, dar ridică-te şi crede planului Meu şi lucrează ocro- 
tire planului Meu, căci toate merg spre biruinţă sfântă, şi 
Dumnezeu este şi veghează şi grăieşte şi împlineşte cele ves- 
tite şi adeverite dinainte prin robii Săi prooroci. Fii credincios 
Mie, căci prin această credinţă vei fi cu Mine, şi Eu voi fi cu 
tine. Amin. 

Pace ţie, mai-marele oastei României Mele cea binecu- 
vântată! Pace ţie, şi binecuvântare şi ocrotire ţie! Amin. Pace 
şi biruinţă prin credinţa în Dumnezeul Preasfintei Treimi! Ri- 
dică-te şi pune-Mi-i deoparte pe ai Mei, căci ei sunt în lucrul 
Meu, iar Eu voi întinde peste tine pacea şi ocrotirea şi biruinţa 
cea scrisă pentru vremea aceasta, căci România va fi ca o 
oază verde înaintea ochilor Mei şi înaintea noroadelor. Amin. 

Pace şi lumină şi înviere peste aleasa Mea, peste Ro- 
mânia Mea, căci Eu voi ocroti în ea neamul ei cel binecredin- 
cios, şi prin acest neam îmi voi anunţa împărăţia pe pământ 
nou, că vin să fac ceruri noi şi pământ nou, căci Eu, Dumne- 
zeu, am grăit, şi voi fi împlinitor la vreme. Amin, amin, amin. 

Iată, pun dar de la Mine şi pun putere de ocrotire şi de 
biruinţă peste această cruce lucrată de mâini curate şi din po- 
runca Mea lucrată. Pune -o şi o poartă pe piept, căci puterea 
Mea va lucra prin ea, şi binecuvântarea Mea se va arăta prin 
ea. Amin, amin, amin. 

9/22 ianuarie 1991 

Trâmbiţarea Domnului şi a sfintei Virginia peste 
creştinii din cetatea Viişoara 

Sfânta Virginia îndeamnă creştinii la credinţă, la rugăciune cu 
mâinile ridicate pentru viaţa şi învierea lor. 

I ată strigătul lui Dumnezeu peste tot creştinul care 
a stat măcar un pic la masa aceasta cerească, de 
vorbă şi la sfat cu Dumnezeu. Mai are Domnul un pic de stri- 
gat ca să-Şi sfârşească anunţarea ridicării turmei care a fost 
odată una cu această lucrare de coborâre cerească şi ca să ri- 
dice această turmă spre credinţa cea pe care a avut-o la în- 
ceput în această coborâre. 

Domnul strigă peste cetăţile prin care a vorbit odinioa- 
ră, strigă să-Şi adune turma risipită şi s-o întoarcă în staulul 
cel bine îngrădit şi bine întocmit, ca să-Şi pună rodul la adă- 
post şi să-Şi aibă grijă de cei ce sunt găsiţi scrişi la numără- 
toarea acestui popor, căci Do mn ul voieşte să rămână cu acest 
popor, voieşte să-l adune şi să-l aşeze bine pe cale şi să lucre- 
ze cu el aşa cum este proorocit despre acest popor prin cu- 
vintele cu care a vorbit Dumnezeu prin această lucrare. 

Cu pace binecuvintează Dumnezeu cuvântul coborât 
acum şi lucrarea ce o lucrează acum în această cetate. Cu 
pace voieşte Domnul să stea la sfat cu cei adunaţi aici acum, 
căci aceştia au fost apropiaţii Mei, au fost încredinţaţii Mei. 
Aceştia M-au iubit şi M-au urmat şi au crezut cu credinţă tare 
în cuvintele acestei lucrări. Este scris în cartea Mea zi de adu- 
cere-aminte, mărturie de lucru cu Dumnezeu, şi numele aces- 
tora este înscris la numărătoarea acestui popor. Tot pasul care 
a mers pe drum, îmbrăţişat cu această lucrare, toate urmele lă- 
sate, toate mărturiile care adeveresc credinţa cea de odinioară 
a celor ce au mers pe cale cu această lucrare, toate sunt scrise, 
şi iată, Dumnezeu strigă adunarea tuturor la ospăţul cel mare, 


la ospăţul zilelor Paştelui cel mare, al mesei făgăduite celor 
ce au mers pe cale cu Dumnezeu. 

Pace vouă, de la Du mn ezeul Preasfintei Treimi! Pace 
vouă, de la toată oastea cerească! Pace şi încredinţare, pace şi 
unire, precum la început aşa şi la sfârşit! 

Amin, amin zic vouă: cel ce aude glasul trâmbiţei şi se 
ridică să creadă şi să facă dreptate de-acum, acela şi-a scăpat 
viaţa sa. Amin, amin, zic vouă: cel ce aude glasul străjerului 
şi nu se ridică să creadă şi să facă dreptate, acela, vai, sângele 
aceluia se va cere din mâna sa, iar străjerul s-a spălat de sân- 
gele celui ce rămâne necredincios glasului trâmbiţei. Amin. 

Pace vouă, celor cu care vorbesc acum! Pace şi înviere 
şi duh de aducere-aminte, căci cuvintele de mărturie nu se pot 
desfiinţa de la faţa lui Dumnezeu, şi acelea vor mărturisi în 
curând pentru sau împotriva celor despre care mărturisesc cu- 
vintele acelea. Toate cele ce se văd vor trece, dar cuvintele cu 
care a strigat şi a vorbit Dumnezeu prin această lucrare, nu se 
vor desfiinţa în veci. Toate care trebuie să treacă şi să se sfâr- 
şească vor trece şi se vor sfârşi de-acum, dar Dumnezeu şi 
împlinirea cuvintelor cele proorocite prin această lucrare, ia- 
tă, de acum, toate se vor împlini şi se vor vedea împli- 
nindu-se. Nici un creştin, nimeni din cei ce au mâncat din 
masa acestei lucrări nu va mai putea să spună nimic împotriva 
acestei lucrări, căci ea se va desăvârşi din zi în zi, şi Dumne- 
zeu va locui în ea şi va grăi prin ea şi va împlini prin cuvin- 
tele ei toate câte vor fi să se vadă lucrate în zilele ce vin. 

Iubiţii Mei, iubiţii Domnului de odinioară, iată, Dom- 
nul vă iubeşte şi acum, şi vă aminteşte că vă iubeşte, dar vine 
să vă întoarcă cu faţa spre această lucrare, şi vine să vă spună 
să iubiţi viaţa cu Dumnezeu, căci viaţa care i se cere acum 
creştinului, este viaţa cu care se va intra pe porţi la Dumnezeu 
şi în cetatea cea nouă, a Noului Ierusalim. 

Iat-o pe România Mea! Numai un pic mai este, şi se va 
vedea împlinită proorocia acestei lucrări, căci România este 
cea aleasă în vremea aceasta. Scrie în Cartea Adevărului că în 
zilele din urmă Dumnezeu va alege din nou Ierusalimul, căci 
cei ce trebuiau să intre în odihna şi credinţa aceasta, aceia s-au 
împietrit şi n-au crezut în Fiul lui Dumnezeu Cel întrupat, şi 
L-au judecat ca pe un necunoscut şi nu L-au primit şi nu L-au 
recunoscut. Dar iată, cei ce au crezut în El, cei ce nu L-au tă- 
găduit, aceia au propăşit şi au prăsit şi s-au înmulţit. Şi iată, 
în zilele acestea a întocmit Domnul, luând de ici şi de colo 
câte o piatră, şi a zidit o cetate, a zidit acest popor, şi a stat 
Domnul la sfat cu acest popor în zilele acestea de întuneric, a 
stat şi a descoperit Dumnezeu sfatul voii Sale, spre răscum- 
părarea celor dobândiţi de El şi spre plinirea vremurilor. 

Coboară Dumnezeu învăţătura Sa şi aduce sfatul voii 
Sale peste acest popor, şi iată, sună din trâmbiţă cu putere, ca 
să se ridice acest popor şi să iubească viaţa şi aşezarea care 
este cerută de Dumnezeu pentru această vreme, pentru plini- 
rea vremurilor. Scrie în Cartea Adevărului că nimic întinat, 
nimic spurcat, nimic stricat nu va intra la Dumnezeu, şi iată, 
iubiţii Mei, vârful urcuşului veacurilor, căci vremea şi lumea 
şi duhul lumii, toate se vor sfârşi, şi Dumnezeu îşi va începe 
împărăţia, şi va începe masa Paştelui cel veşnic, masa nunţii 
cea aşteptată şi de cei din cer, şi de cei de pe pământ, căci şi 
aceia, şi aceştia aşteaptă răscumpărarea şi plata cea desăvâr- 
şită, care se va împărţi în vremea aceasta de biruinţă. 

Iată, iubiţii Mei, a venit şi vremea când cei ce vor sta 
la masa aceasta să ia pe ei haina cu care se poate intra la ma- 
să cu Dumnezeu, căci Iisus Hristos este uşa, şi peste porţi nu 
se va putea sări în cetatea cea slăvită a mesei cereşti. Vrea 
Dumnezeu să aşeze iarăşi Edenul pe pământ, şi iată, Se ridică 

Cuvântul lui Dumnezeu 


Do mn ul să facă ceruri noi şi pământ nou, în care vor locui ne- 
prihănirea şi pacea şi iubirea cerească. Vrea Domnul să facă 
din creştinul Său Eden, aşa cum a fost la începutul veacurilor, 
căci creştinul este pământul lui Dumnezeu, iar inima creşti- 
nului este cerul lui Dumnezeu. Iată, a venit vremea curăţirii 
pământului lui Dumnezeu, ca să facă Domnul din el aşternut 
picioarelor Sale, iar din cerul inimii copiilor Săi să facă sca- 
un de odihnă şi de domnie, măi copii, căci Domnul este Stă- 
pânul şi împăratul cerului şi al pământului, lată, vine vremea 
să vă lăsaţi lucraţi, ca să se împlinească cu voi Scriptura aceea 
care spune: «împărăţia lui Dumnezeu este înăuntrul vostru». 
Amin. 

Iubiţii Mei, am venit la voi să vă spun şi vouă viaţa şi 
trăirea cu care trebuie să fiţi găsiţi la datorie în zilele ce vin, 
că vreau să aşez pe creştin în Edenul cel de la început. Vreau 
să fie creştinul de azi aşa cum au fost cei de la început, mai 
înainte de a se atinge ei să guste din pomul cel oprit, căci vreau 
să fie din nou Eden şi viaţă fără de moarte, ca să aşez la mijloc 
pomul vieţii, şi să fie stare cerească şi bucurie veşnică. 

Am strigat peste tot poporul Meu, am strigat pe de-a 
rândul. Am strigat şi la cei născuţi pe cale, dar iată, am strigat 
şi mai strig şi azi, strig şi peste cei ce au plecat la început cu 
Mine, că nu vreau să păţească şi cei de acum ce au păţit cei 
din vremea lui Moise, care au cârtit şi au pierit cârtind până 
în sfârşit. Nu vreau, creştine, să las acest popor să piară, şi ia- 
tă ce fac: M-am ridicat să sun peste el, să-l trezesc, să-l fac să-şi 
vină în fire, să-l fac să stea bine pe picioare. Şi dacă n-o vrea 
să stea cu Mine şi să se unească cu Mine şi să lucreze în vre- 
mea aceasta cu Mine şi după planul Meu, îl voi împinge de la 
spate ca să vrea cu Mine; îl voi lua cu tărie şi cu zdruncin, îi 
voi lua pacea, ca să nu mai aibă pace până ce nu se va împăca 
cu Mine, ca să lucrez cu el ce este scris că voi lucra cu el în 
zilele ce vin, că aşa este scris, că Dumnezeu va lumina prin 
lume cu acest popor, şi va învia lumea cea necredincioasă, 
prin credinţa şi prin viaţa acestui popor. Scrie că va muta 
munţii pe care trebuie să-i mute prin credinţa acestui fiu mic 
al lui Israel din vremea aceasta. Scrie că prin acest fiu mic va 
da mâna întregului trup al lui Israel, care este de la Avraam, 
de la Isaac şi de la Iacov şi până în vremea aceasta. Scrie 
Dumnezeu prin cuvintele acestei lucrări că prin acest popor 
va fi să se ridice morţii din mormintele lor. Scrie că se vor 
pleca regi şi înălţimi şi noroade şi mulţimi în faţa luminii care 
va lumina pământul prin acest popor. Scrie că vor curge râuri 
de apă vie de la învăţătura care este coborâtă peste acest po- 
por, şi din aceste râuri se vor adăpa noroadele cele însetate, ca 
să vină pe calea celor mântuiţi. 

Iată misiunea ta, poporule creştin care ai stat la masa 
acestei învăţături coborâte din cer, cu care nu s-a mai lucrat 
niciodată în poporul lui Israel. Nici poporul lui Moise n-a 
avut parte de aşa ceva, căci Eu vorbeam cu Moise, iar Moise 
spunea poporului, dar astăzi, spre sfârşitul plinirii vremurilor, 
iată, măi copii, ce a făcut Dumnezeu: a ales un popor şi a vor- 
bit cu el gură către gură, aşa cum ştiţi voi că a folosit Dum- 
nezeu un trup pământesc şi a vorbit prin el cu poporul de azi. 

Iată, Verginica, pe care o cunoaşteţi voi, este mare la 
Mine, măi copii. De când Eu am adus-o lângă Mine, ea a stat 
mereu cu mâinile ridicate spre Mine pentru poporul ei; a stat 
aşa cum a stat Iosua, cu mâinile ridicate, pentru ca să biruiesc 
pentru poporul lui. Şi iată, scris am lăsat în vremea trupului 
Meu, şi aşa este scris: «Mă duc la Tatăl, că dacă nu Mă duc, 
nu voi putea veni la voi. Mă duc să vă pregătesc loc, ca acolo 
unde voi fi Eu, să fiţi şi voi». Aşa am spus când am plecat la 
Tatăl Meu. Şi iat-o şi pe Verginica, a venit la Mine ca să poată 


veni înapoi la voi, şi ca să poată mijloci pentru voi, căci al ei 
este acest popor. Ea a suferit, ea l-a născut, şi în dureri l-a năs- 
cut. Ea a stat în faţa Mea ca să pot Eu vorbi cu voi, şi iată, am 
vorbit atâta vreme, şi iată, vorbesc până la sfârşit, căci adevăr 
vă spun despre ea, că a venit la Mine ca să poată veni înapoi 
la voi şi a venit la Mine ca să vă pregătească loc, ca acolo un- 
de veţi fi voi, să fie şi ea, şi acolo unde va fi ea, să fiţi şi voi. 
Amin. Ea este mare la Mine, măi tată. Ea M-a purtat vreme 
de douăzeci şi cinci de ani, ca să pot vorbi încă o dată pe pă- 
mânt. Şi iată, am vorbit, şi iată, vorbesc şi acum, căci i-am tri- 
mis duhul înapoi pe pământ, fiindcă aşa este scris, că voi 
locui până în sfârşit în acest munte binecuvântat. Toţi sfinţii 
care au fost pe pământ sfinţi şi care acum sunt cereşti, toţi au 
duh viu, toţi lucrează, şi creştinii se roagă la sfinţi ca să-i 
ajute, căci sfinţii sunt vii şi sunt puternici cu duhul şi lucrează 
peste cei ce-i cheamă în ajutor, şi se arată celor ce-i strigă şi 
îi cinstesc pe ei. Dar Verginica este mare la Mine, măi tată, 
căci ea a purtat vreme multă în pieptul ei Duhurile Preasfintei 
Treimi. Şi iată, Dumnezeul Duhului Sfânt, Care întregeşte în- 
treita lucrare a Treimii, lucrează ca să încheie lucrarea şi taina 
veacurilor şi plinirea veacurilor. 

Verginica este aici cu Mine. Duhul ei vă acoperă ca să 
luaţi din duhul ei şi să fiţi din nou una cu ea, întru numele 
Meu, căci voi sunteţi poporul ei, şi fără ea voi nu puteţi veni 
la Mine, căci fiecare va sta la rândul cetei sale. 

Hai, Verginico! Iată, Duhul Meu dă voie duhului tău să 
vorbească cu aceştia pe care i-am adunat, că sunt legaţi de 
tine, tată, şi cu tine va trebui să vină la Mine aceştia. Amin. 

F ace vouă de la mămica Gigi! Pace vouă de 
la Verginica! Pace şi iubire şi unire întru 

Do mn ul! 

Nu pot fără voi. Nu vreau slavă şi odihnă fără voi. Nu 
pot fără poporul meu. Vreau cu voi, că voi sunteţi munca mea 
şi rodul lucrului meu, şi nu pot avea odihnă fără poporul meu. 
Nu cumva să desfiinţaţi ziua aceasta şi strigătul din ziua 
aceasta. Nu cumva să vă astupaţi urechile la glasul cuvintelor 
cu care v-a făcut Dumnezeu chemarea în ziua aceasta. Ridi- 
caţi-vă şi primiţi-L pe Dumnezeu, şi El vă va primi pe voi. 
Amin. Primiţi-L în viaţa voastră, dar primiţi-L aşa cum a fost 
El. Hrăniţi-vă cu ce S-a hrănit El, că altfel nu veţi putea intra 
la masă cu El. Trăiţi aşa cum a trăit El şi nu mai treceţi peste 
rânduiala cea aşezată de El prin această lucrare. Mâncaţi aşa 
cum a mâncat El şi beţi ce a băut Domnul, căci altfel nu veţi 
putea sta la masă cu El. Daţi de la voi legea slobozeniei, căci 
iată, din cer cobor cuvânt: nu va putea nimeni ţine piept zile- 
lor ce vin dacă nu va fi să calce creştinul pe urmele lui Iisus 
Hristos, Cel propovăduit de sfinţi şi de apostoli. Lăsaţi-vă lu- 
craţi, ca să puteţi fi puşi deoparte şi să-Şi poată Domnul întin- 
de mantia ocrotirii peste voi. Scoateţi din voi duhul lumii, că 
lumea şi duhul lumii au ajuns la sfârşit. Sfinţiţi-vă, că Dom- 
nul este sfânt, şi a venit vremea ca cel ce este sfânt să se sfin- 
ţească şi mai mult, şi cel ce crede, să creadă şi mai cu putere, 
iar cel ce vorbeşte despre Iisus Hristos, acela să-L poarte pe 
Do mn ul şi să-L aşeze pe Domnul în el aşa cum a fost Dom- 
nul. Amin. 

Iată, Dumnezeu voieşte să vă dea vouă împărăţia şi să 
facă din acest popor şi din acest pământ neam şi loc sfânt, ca- 
le sfântă şi curată, ca să vadă să meargă pe ea şi cei ce nu văd 
să meargă. Iubiţi dreptatea, iubiţi curăţenia şi sfinţenia, iubiţi 
pe Dumnezeu, că iată, mă aşteaptă Domnul să mă înfăţişez 
gata cu poporul, ca să-Şi lucreze planul cel proorocit cu acest 
popor. Ridicaţi-vă şi luaţi pe voi veşmânt curat şi neprihănit, 
îmbrăcaţi-vă întru nestricăciune, căci iată, vin zilele despre 

care scrie în Scriptura aceea care zice că «Moartea va fi în- 
ghiţită de biruinţă». Faceţi cărări drepte şi curate paşilor voş- 
tri, căci curaţi va fi să intraţi la Dumnezeu. Amin. 

Voi sta cu mâinile ridicate în faţa Sfintei Treimi şi nu 
mă voi astâmpăra până nu-mi voi vedea ridicat acest popor, 
până nu se va ridica tot creştinul care a mâncat la această ma- 
să cerească şi din această învăţătură care mărturiseşte despre 
acest popor în faţa scaunului puterii dumnezeieşti. Eu strig şi 
stăruiesc pentru viaţa şi pentru învierea poporului meu, şi 
dacă voi vedea inimi de piatră, mă voi da deoparte, ca să las 
loc dreptăţii Domnului, şi să se trezească acest popor prin tă- 
ria zilelor ce vin. 

Vreau să scap de la pieire trupul poporului meu, ca să 
se vadă şi să se audă această minune până departe, măi iubiţii 
mei, măi ucenicii mei, că ai mei sunteţi. Vine vremea cea tul- 
bure pe urma mea, vine curăţirea ariei, căci se apropie vremea 
celei de a doua arătări a Fiului lui Dumnezeu, aşa cum scrie 
în Scripturi. 

Scoală-te, poporule al meu! Trezeşte-te şi nu mai sta în 
sângele tău, creştine! Ridică-te, că iată, vremea biruinţei şi a 
bucuriei stă gata să te poarte spre glorie şi spre soarta ce o ai, 
fiindcă tu eşti fiu al acestei lucrări, şi cu această lucrare Se va 
ridica Domnul în curând deasupra tuturor vârfurilor şi înăl- 
ţimilor de pe pământ. Nimic nu se va atinge de tine dacă vei 
primi după adevăr pecetea Dumnezeului Cel viu, Care, iată, 
stă deasupra ta să te însemneze şi să faci parte din numărul 
celor scăpaţi cu viaţă, căci iată, se ridică nor negru şi furtună 
de la apus, dar tu vei fi ocrotit, căci Domnul este ocrotitorul 
tău, Domnul, Cel Care i-a scos nevătămaţi din cuptor pe ti- 
nerii cei binecredincioşi. Amin. 

Pace vouă, celor cu care am vorbit acum! Pace vouă de 
la Dumnezeul Preasfmtei Treimi! Pace de la Măicuţa Fiului 
lui Dumnezeu! Pace de la toată oastea cerească, şi pace de la 
Verginica! Pace şi unire, căci Verginica a fost şi este trâmbiţa 
cea prin care se aude glasul Domnului şi sfatul voii Sale, pen- 
tru plinirea vremilor! 

Pace vouă, iubiţii mei, ucenicii mei, dar ridicaţi-vă şi 
fiţi ucenici destoinici, şi fiţi credincioşi! 

Iată, suflă duhul ceresc peste voi. Luaţi din duhul ce- 
resc şi ridicaţi-vă şi sfinţiţi-vă! Amin. 

Pace peste Israel! Amin, amin, amin. 

11/24 ianuarie 1991 

Trâmbiţarea sfintei Virginia peste păstori şi peste 
creştinii din cetatea Gheboieni 

Făţărnicia, ispitirea, viclenia, lipsa iubirii de Dumnezeu, piedici 
ale mântuirii sufletului. 

F ace vouă, căci pace am venit să aduc şi nu dezbi- 
nare, dar iată că şi cu poporul meu se împlineşte 
Scriptura aceea care zice: «N-am venit să aduc pacea, ci dez- 
binarea; ca să despart pe femeie de bărbat; pe mamă, de fii- 
că; pe soacră, de noră; pe frate, de soră», şi iată, măi copii, 
pe creştin, de creştin, căci creştinii mei nu vor să aduc pace 
peste ei. Vor ei să facă pace între ei, şi iată, ei nu pot să facă 
pace între mine şi ei, şi iată, fac dezbinare. 

Eu am venit din cer înapoi, şi poporul meu nu crede; 
zice că nu e cu putinţă. Zice aşa pentru că nu crede poporul 
că este cu putinţă, fiindcă nu cunoaşte adâncimea şi înălţi- 
mea, nu cunoaşte lăţimea şi lungimea şi nu crede în tainele lui 
Dumnezeu şi nu crede în puterea lui Dumnezeu. Nu crede po- 
porul că nimic nu este cu neputinţă la Dumnezeu, nu crede că 


eu sunt vie, şi iată, de aceea nici un sfânt din cer nu se mai 
bucură de poporul cel necredincios mie, că şi aceştia îşi întorc 
spatele de la ei aşa cum îmi întorc mie unii creştini spatele. 

Eu sunt iubită în cer, măi copii. Toţi sfinţii şi toţi îngerii 
mă iubesc. Toată oastea cerească, toate cetele cereşti m-au aş- 
teptat să ajung în cer, dar timp de zece ani au aşteptat aceştia 
să mă şi întorc înapoi la poporul acesta atât de aşteptat de cer. 
Vă aşteaptă cerul, aşa cum m-a aşteptat şi pe mine, dar când 
mă vede zbuciumată şi rănită şi fără odihnă şi fără pace, când 
mă vede cerul pe mine aşa, se supără şi sfinţii cerului de su- 
părarea mea. Eu am venit înapoi ca să aduc şi să aşez pace 
peste acest popor hrănit de Duhurile Preasfmtei Treimi atâta 
vreme prin gura mea, prin sfatul meu, căci sfatul meu era în- 
tru Dumnezeu. 

Am venit din nou la tine, copilul meu, creştinul meu, 
ucenicul meu. Am venit să-ţi aduc pace şi să fac pace între 
mine şi tine. Şi iată, nu este pace între mine şi tine, că nu vrei 
tu să fie. Tu vrei să faci pace peste poporul meu, peste păstorii 
mei; vrei să faci pace între oi şi păstori, între păstori şi oi; vrei 
să faci pace între creştinii mei; vrei să faci pace între oaie şi 
oaie, şi tu nu ai pace cu mine, măi copilul meu. Nu este pace 
între mine şi tine. între mine şi tine este dezbinare, că aşa vrei 
tu, că zici că nu poţi, că zici că te doboară neputinţa sau că te 
râcâie duhul rău cu zvonuri şi clevetiri şi minciuni şi pofte şi 
te doboară mereu. Atunci cum zici că te mai ridici să faci pace 
unde zici tu că e dezbinare? Cum, măi mămică? 

Vorbesc şi eu cu voi, vorbesc cu dragoste cu voi, vor- 
besc cu pace cu voi ca să vă fac să înţelegeţi că omul este mic 
şi nu ştie să facă ceea ce trebuie să facă Dumnezeu. De ce v-am 
spus eu să vă lăsaţi lucraţi? De ce, mămică? Iată de ce: ca să 
aveţi într-adevăr putere să faceţi ceea ce ziceţi că vreţi să fa- 
ceţi, şi să puteţi să faceţi cu putere, în numele Domnului, ceea 
ce ar fi să faceţi, că de aceea m-am ridicat şi am venit spre voi 
cu atâta trezire, cu atâta viaţă; de aceea tânjesc să vă fac înţe- 
lepţi şi să vă văd că lucraţi cu înţelepciune dumnezeiască, şi, 
uitaţi-vă voi ce faceţi! Ziceţi că vreţi să faceţi pace? E bine să 
vreţi, şi e bine să faceţi. Dar faceţi, mămică? Aţi făcut pace? 
Aveţi pace în voi mai întâi? Ştiu că vreţi să vă faceţi dreptate 
şi să vă dezvinovăţiţi. Hai, dezvinovăţiţi-vă, dar fiţi atenţi, că 
vreau să se vadă şi rodul dreptăţii voastre. Asta vreau, şi asta 
nu văd. Văd dezbinare şi mai mare, văd clevetire, văd război. 
Şi vai, ce văd! Văd făţărnicie şi ispitire. Mă uit la voi până un- 
de mergeţi cu făţărnicia şi cu viclenia, mămică. De a cui parte 
este această vină, aceste păcate strigătoare la cer? De la cine 
este, mămică, rădăcina acestor păcate aşa de urâte, aşa de ne- 
vrednice pentru inima unui creştin hrănit de cuvântul lui 
Dumnezeu atâta vreme? Iată, voi, în loc să-i îndreptaţi pe cei 
făţarnici, pe cei mândri, pe cei nesmeriţi, vă faceţi şi voi ca şi 
ei şi lucraţi în slujba lor, în loc să lucraţi în slujba păcii, în 
slujba lui Dumnezeu. Le daţi apă la moară, şi iată, se făleşte 
duhul rău de nu mai ştie de el, că zice că uite aşa ţine vremea 
pe loc şi că-şi câştigă el vreme şi că-şi câştigă teren şi creştini 
şi că-i strică pe toţi cu viclenia lui. 

Iată, măi creştine, că eşti neputincios. Iată că nu poţi să 
faci nici pace, fiindcă nu ştii să lucrezi, nu vrei ca Dumnezeu, 
Care cunoaşte mai bine ca tine. îţi spun aşa ca să nu-ţi mai 
arăt cât eşti de mic, că dacă ar fi să-ţi spun cum trebuie, ar tre- 
bui să-ţi spun că Dumnezeu este cunoscător a toate câte sunt 
văzute şi nevăzute, pipăite şi nepipăite, grăite şi negrăite, lu- 
crate şi nelucrate, şi totdeauna nu este nimic de ajuns când 
vrei să spui cât este Domnul de nepătruns. 

Cuvântul lui Dumnezeu 


Iată, unii suferă, şi alţii râd; aşa este între creştinii mei. 
Unii rabdă, şi alţii ţipă şi se dau puternici. Unii tac, şi alţii ju- 
decă. Unii se smeresc, şi alţii se trufesc. Unii caută spre Du- 
hul lui Dumnezeu, şi alţii, spre duhul lumii şi al poftelor. Unii 
caută înţelepciunea lui Dumnezeu, alţii vor să stea cu înţelep- 
ciunea lor, şi se aud la cer pretenţii că nu e pace. Aşa pace, 
mămică? Iată, v-am spus ce fac unii şi ce fac alţii. Se poate 
pace aşa? Se poate, dacă se dau unii după alţii: ori cei buni 
după cei răi, ori cei răi după cei buni. Şi voi care parte o ale- 
geţi, măi copii? Judecaţi şi spuneţi. Spuneţi, că mereu aţi 
spus, şi aţi rămas cu spusul. 

Măi mămică, nu mai fiţi făţarnici. Nu mai minţiţi asu- 
pra capului vostru, că asta faceţi, fără să vă daţi seama că 
acesta va fi rezultatul, dacă daţi mereu să schimbaţi mereu 
aşezările cu care am venit la voi. Aţi văzut voi ce spunea 
Domnul pe vremea trupului Său? Iată ce zicea: «N-am venit 
să aduc pace, ci dezbinare. Am venit să-i fac să vadă pe cei 
ce nu văd, şi am venit să-i fac să nu vadă pe cei ce văd». Şi 
fariseii s-au simţit şi I-au spus Domnului: «Nu cumva şi noi 
suntem orbi?». Şi iată ce le-a răspuns Domnul: «Dacă aţi fi 
orbi, n-aţi avea păcat, dar pentru că ziceţi că vedeţi, păcatul 
rămâne asupra voastră». 

Cine are urechi, să audă, că iată pilda poporului meu de 
azi. Cine zice că vede şi face stricăciune celui ce într-adevăr 
nu vede, acela rămâne cu acest păcat asupra sa. Lasă-1, măi 
creştine, pe cel ce nu vede, lasă-1, că Domnul de aceea a ve- 
nit, să dea vedere bună celor ce nu văd bine. Lasă-1, mămică, 
lasă-1, că dacă nu-1 laşi în mâna lui Dumnezeu, vai, cum ar fi 
să poţi da tu socoteală de sângele aceluia? Lasă-te, copilul 
meu, să te îndumnezeiască Dumnezeu, ca să faci orbii să vadă 
şi să meargă pe cale. 

V-am cerut ajutorul. Am spus să mergeţi cu mine, am 
spus să mă ajutaţi să-mi sfârşesc cu bine lucrul, dar nu aveţi 
încredere în mine, nu. Nu credeţi îndeajuns că eu am venit la 
voi şi că sunt cerească. Vă îndoiţi, toţi vă îndoiţi, toţi, mămi- 
că. Am văzut mereu îndoială şi mereu m-a durut şi mereu mă 
doare. Mă doare, pentru că eu văd că un pic mai este, şi voi 
da ochii cu poporul meu, şi se va îngrozi şi se va îngălbeni 
creştinul. Dar mai rău se va îngălbeni cel care a crezut cu în- 
doială decât cel ce n-a crezut deloc, că iată, acest fel de creş- 
tin va păţi nu ca Petru, ci mai rău ca Petru când se dăduse jos 
din corabie ca să meargă spre Domnul, Care Se ducea spre 
corabia lui păşind ca pe uscat. îl vedea pe Domnul că merge 
ca pe uscat, şi tot s-a îndoit Petru, şi era cât pe ce să se înece. 

E plină Scriptura de pilde, că de aceea a venit Domnul 
întrupat, ca să lase carte cu pilde, ca să fie apoi credinţă în El, 
ca să fie credinţă pe pământ, ca să fie Domnul cu cei ce cred 
şi să facă mai mari lucruri ca atunci, căci atunci făcea minuni 
ca să-L cunoască noroadele şi să creadă că El este Fiul lui 
Dumnezeu, dar acum Domnul cere altceva celor ce cred în El 
şi în dumnezeirea Lui, căci Şi-a lăsat Trupul şi Sângele, ca să 
fie El în cei ce cred în El şi să-i facă dumnezei, fiindcă este 
scris: «Cel ce mănâncă şi bea Trupul şi Sângele Meu, acela 
rămâne în Mine, şi Eu întru acela rămân». Mai mare minune 
ca aceasta nu este alta. Aceasta este cea mai mare minune, dar 
nu este credinţă aşa cum a spus Domnul să fie când a spus: 
«Cel ce se uneşte cu Mine, acesta este un trup cu Mine». 

Ce să-ţi mai spun eu ţie, copilul meu? Tu n-ai frică de 
Dumnezeu, n-ai credinţă, n-ai iubire, că uită-te tu cum trebuie 
să înţelegi şi cum trebuie să fii ca să trăieşti şi să fii una cu 
Dumnezeu. Dacă Domnul n-ar fi venit atunci cu trupul ca 


să-l lase nouă, n-ar mai fi scăpat nimeni de pedeapsa păcatu- 
lui neascultării, făcut de cei dintâi, care au călcat porunca as- 
cultării şi au lăsat urmaşilor lor moartea, din neam în neam 
până azi. Dar azi voi nu vă daţi seama ce lucrează Dumnezeu, 
că dacă v-aţi da seama, aţi sălta de bucuria cea prin credinţă 
trăită. N-am bucurie de la voi. O, şi cât aş vrea să am, şi să 
mă pot bizui pe voi şi să facem lucru mult şi bun, şi să rămână 
lucrul în picioare! Şi dacă văd aşa, ce să mai fac? Mă zbat să 
ţin pe picioare aceşti copii mititei faţă de voi, mititei în ochii 
voştri, dispreţuiţi şi neiubiţi, vorbiţi de rău şi urâţi de toţi. Dar 
la aceştia le va da Do mn ul înzecită putere ca să nu mă lase şi 
ei, ca să nu moară ca şi voi, şi ca să fie şi să facă lucru bun, 
spre învierea cea până în sfârşit şi pe care mă zbat s-o aşez 
peste acest popor. 

O, nu mai ştiu de durere! V-am pus mereu la încercare, 
v-am dat mâna, v-am apropiat de tot adâncul vistieriei puterii 
cu care lucrează cerul azi pe acest pământ al făgăduinţei pen- 
tru sfârşitul plinirii vremurilor, şi iată, mă lupt să fac din voi 
om nou, după asemănarea cu Iisus Hristos, că de El sunteţi 
voi creaţi şi nu de acela care vă trage mereu la robia în care 
vă închide ca într-un lagăr de surghiun. Fugiţi de robia aceas- 
ta, măi copiii mei. Fugiţi, mămică, şi hai să vreţi cu mine, că 
eu vă iubesc. Iubiţi-vă şi voi, măi copilaşii mei, dar să ştiţi şi 
să înţelegeţi că dacă nu-i veţi putea iubi pe aceştia de care eu 
sunt legată spre dezrobirea acestui popor, să ştiţi că dacă pe 
aceştia îi tăgăduiţi, pe mine mă tăgăduiţi voi şi nu pe ei. Nu 
vă cer să înţelegeţi aceasta atâta vreme cât nu cunoaşteţi pu- 
terea şi adevărul dragostei dumnezeieşti, căci ca să iubiţi pe 
cei ce sunt iubiţi de Dumnezeu, vă trebuie iubire curată, vă 
trebuie inimă curată. Nu pot să fiu cu voi decât aşa cum ve- 
deţi că sunt. Altfel nu putem fi uniţi. Altfel nu poate fi pace şi 
unire între mine şi voi. Altfel nu va fi niciodată pace peste po- 
porul meu şi între cei ce nu au pace. Voi nu ştiţi să duceţi bine 
la capăt lucrul păcii. Lăsaţi-mă pe mine, măi copii, că eu de 
aceea am venit la voi. 

Pace vouă, căci pace am venit să lucrez peste poporul 
meu, şi voi lucra dacă veţi crede în mine. Domnul de aceea 
m-a trimis, ca să-mi sfârşesc cu bine lucrul cel bun, şi mân- 
tuire peste poporul meu, şi slavă văzută cu poporul meu. Si- 
mon Cireneanul L-a ajutat pe Do mn ul să-Şi ducă crucea, dar 
poporul meu nu vrea să pună umărul nici pentru mântuirea 
lui. Am spus nu demult, când umblam şi sunam duh de învie- 
re prin cetăţi, am spus că cine mai moare de acum, moare şi 
gata, şi se dă deoparte, că eu trec înainte, că am mult de lucru, 
şi nu mai este timp de stat, de reparat stricăciunile care încă 
se mai fac şi acum. 

„Mama Gigi era bună“, aşa zic creştinii mei. Şi acum 
este bună mămica, dar acum este cerească, şi voi nu înţelegeţi 
ce vreme este aceasta şi cum trebuie să fie mama Gigi în vre- 
mea aceasta, şi ce trebuie să facă ea în vremea aceasta. Iată, 
întunericul acoperă pământul, şi o veţi vedea pe mama Gigi 
în faţa urgiei care dă să se năpustească peste acest pământ 
ales. Dar mama Gigi are acum de făcut mai mult decât a făcut 
Iosua când a câştigat războiul cu cei cu care se lupta el. 

Aş vrea să fiţi înţelepţi, aş vrea să fiţi mari, ca să nu tre- 
muraţi de frică. Aşa popor voiam eu să am acum, dar va tre- 
mura poporul meu, că n-a vrut altfel, n-a vrut să aibă parte de 
înviere bună ca să nu mai moară nici un pic, n-a vrut. Dar 
ceea ce e cu neputinţă la voi, să vedeţi voi cât de multă putere 
se va arăta de la Dumnezeu, ca să ştiţi că este Dumnezeu şi 
că este mare Domnul, mai mare decât credeţi voi că este. Va 

fi, şi se va arăta mărirea Domnului de acum încolo, şi eu n-aş 
fi voit să se teamă poporul meu. Dar măcar de aş auzi 
suindu-se spre cer glasul poporului meu, şi să zică: „Ajută, 
Doamne, necredinţei noastre şi nu ne lepăda!". Amin. 

Pace vouă, iubiţii mei, căci eu vă iubesc! Vă iubesc, şi 
voi lucra pentru voi ca să vă fac credincioşi, să vă fac eu cre- 
dincioşi. 

Mama Gigi coboară pace acum, şi adaugă şi această 
carte spre mărturie, căci este vremea lucrului ei. 

Pace ţie, Israele! Amin, amin, amin. 

17/30 ianuarie 1991 

Cuvântul sfintei Virginia către fiicele duhovniceşti, 
Maria şi Elena 

Duh de mângâiere prin cuvânt şi pace sufletelor fiicelor duhov- 
niceşti din casa sfintei Virginia. 

I ubiţii mei copii, coboară mama Gigi cuvânt cu pa- 
ce şi cu bucurie şi cu lacrimi de bucurie pentru bu- 
curia pe care o văd eu în aceste inimioare ale mele. Inimioa- 
rele lor bat cu putere acum, bat în pieptul lor cu bucurie. Pen- 
tru ele ziua aceasta este cea mai mare zi, căci mult mă doresc 
ele pe mine. Este zi mare pentru ele, că acum află ele despre 
întoarcerea duhului meu şi despre vremea lucrului meu din 
vremea aceasta. Au plâns inimile lor multă vreme, dar acum 
vor înţelege de ce a trebuit să le încerc răbdarea, căci ceea ce 
lucrează mama Gigi azi, nu este cu putinţă să poarte oricine, 
nu e cu putinţă să iasă la iveală această taină, să pice pe mâna 
necredincioşilor din poporul meu, pe mâna vânzătorilor şi a 
hulitorilor, pe mâna celor răzvrătiţi şi nestatornici, pe mâna 
celor făţarnici din poporul meu. Am coborât poruncă cereas- 
că: nimeni să nu-mi descopere acest loc şi această minune, 
această taină şi această lucrătură, această aşezare cu care am 
venit eu în acest locaş. 

Nu puteam lăsa acest popor să piară, nu puteam, mă- 
mică. Nu pot sta eu în odihna cerească fără poporul meu, şi 
iată, am dat deoparte toată slava, toată odihna, şi am venit la 
poporul meu, că nu pot să-l las să piară. Când l-am văzut 
aproape mort, când am văzut pe poporul meu înghiţit de du- 
hul lumii, n-am mai putut. N-a mai putut nici Do mn ul aştep- 
ta, şi mi-a trezit duhul şi aşa a spus: «Ridică-te, Verginico, şi 
du-te, tată, la poporul tău! Du-te şi nu mai zăbovi! Du-te, că 
trage să moară poporul tău, şi trebuie să-l sculăm pe pi- 
cioare, că iată, a sosit vremea să se împlinească cuvintele 
proorociei care au fost rostite de Mine prin guriţa ta cu multă 
vreme în urmă. Cerul şi pământul pot să treacă, dar nu poa- 
te să rămână măcar o iotă din cuvintele care s-au coborât din 
cer prin această lucrare. E vremea să se împlinească cele 
scrise în cartea acestei lucrări, unde este scris că în zilele de 
pe urmă te vei ridica cu duh tare, Verginico, şi vei hrăni no- 
made multe, aşa cum ştii tu de la Mine de pătura aceea de 
grâu verde, pe care ţi-am arătat-o Eu şi despre care ţi-am 
spus că aceia sunt creştinii şi mulţimile care vor fi îndemnate 
de Duhul Sfânt până la acest munte din care va izvorî cuvân- 
tul ceresc; până la această lucrare pe care, iată, creştinii tăi 
şi copiii tăi o tăgăduiesc acum». 

O, iubiţii mei, coboară mama Gigi mângâiere şi iubire 
şi pace cerească peste aceste inimioare care tânjesc după bi- 
nele ceresc, care cred în mine că eu sunt vie. Ele ştiau şi cre- 
deau, şi cred şi acum că eu nu se putea să mor. Nici un sfânt 
care este viu şi lucrător în cer, nu este mort; dară eu, care L-am 


purtat pe Dumnezeul Preasfintei Treimi vreme de douăzeci şi 
cinci de ani! Iată, prin gura mea a vorbit Domnul încă o dată 
pe pământ, aşa cum a spus El când S-a înălţat la Tatăl, căci a 
spus că iarăşi va veni. Dar cine să fi priceput cum trebuia să 
fie această taină spusă atunci de Domnul? 

O, neuitatele mele, iubitele mele, m-am întors înapoi la 
poporul meu; m-am întors pentru ca să-l mântuiesc şi să nu-1 las 
morţii şi necredinţei, şi iată, scumpele mele, cu ce am venit! 
Acum v-am adus aici ca să vă arăt cu ce am venit eu către 
poporul meu şi ce fac eu pentru el. V-am adus să vă arăt cu 
cine mă ajut şi cu ce lucrez. V-am adus aici ca să vă spun că 
aici lucrez eu scăparea şi iertarea şi ridicarea şi salvarea po- 
porului meu. Şi să ştiţi că de aici voi lua şi voi împărţi lumi- 
nă şi înviere şi râuri de viaţă vie peste toate noroadele care 
vor mai scăpa cu viaţă. Iată ce am făcut! Iată pentru ce am 
venit! 

Sunt în lucru ceresc. Am pus aceşti copilaşi cu mine la 
lucru. I-am iubit, fiindcă şi ei m-au iubit şi au crezut în mine, 
aşa cum au crezut apostolii în învăţătorul lor, de au rămas cu 
El până la vremea crucii şi a morţii şi a învierii Domnului lor. 
Aşa şi aceşti copilaşi au rămas cu mine. Vă spun eu că au ră- 
mas cu mine, şi iată, lucrează cu mine şi mă ascultă pe mine 
şi lucrează pentru acest popor, căci eu i-am pus să lucreze, şi 
lucrează de multă vreme, dar iată cât de ascuns lucrăm şi câtă 
luptă duc eu, cu toată oastea cerească, pentru acest locaş şi 
pentru ocrotirea lucrului ce-1 lucrăm aici. 

Nu e cu putinţă să pătrundă aici poporul meu cel necre- 
dincios, cel nestatornic, cel hulitor de Dumnezeu, cel plin de 
ură şi de făţărnicie şi de viclenie. Nu, mămică, nu se poate. 
Aici a sfinţit Dumnezeu locul, şi aşa trebuie să-l menţinem, 
curat şi păzit şi sfânt, ca să aibă Dumnezeu putere prin rugă- 
ciunile pe care le ia de aici zi de zi. Iată, voi cunoaşteţi aceşti 
copilaşi ai mei, le cunoaşteţi şi viaţa şi suferinţele şi răbdarea 
şi credinţa. Am mai adus lângă ei copilaşi curaţi şi credincioşi 
şi sfinţiţi de Dumnezeu şi am făcut un cuibuşor curat, cu 
inimi curate, cu viaţă curată, ca să ridic la cer prin mânuţele 
lor jertfă plăcută lui Dumnezeu, jertfă de fiecare zi, până voi 
vedea acest popor iertat şi curăţit şi curat cu inima. Le dau pu- 
tere acestor copii, nu-i las nici un pic singuri. Sunt cu veghe 
aici, sunt cu toată oastea cerească. Lucrăm cu ei. Se îngră- 
mădesc sfinţii cerului, care de care să-i ajute, să-i ocrotească, 
să-i întărească, să lucreze şi ei cu aceşti copii, să ducă ru- 
găciunile de aici la scaunul Sfintei Treimi, ca să iasă Do mn ul 
cu biruinţă şi cu mântuire în zilele ce vin. 

Se vaită ca pe jeratec duhul rău, sare în sus şi îşi pune 
ultimele puteri, dar puterea îi piere zi cu zi, clipă cu clipă, 
căci focul şi puterea slujbelor de aici îl topeşte şi îl sfârşeşte, 
şi ţipă duhul rău; uitaţi-vă cum ţipă. Ui taţi -vă ce fac cei care 
se lasă în slujba lui. Uitaţi-vă la creştinii cei necredincioşi şi 
făţarnici şi ispititori, uitaţi-vă cum sar în sus de răutate. 
Uitaţi-vă la copiii cei pe care i-am lăsat acolo unde am fost eu 
cu trupul, acolo unde suferiţi acum şi voi. Uitaţi-vă ce fac 
aceştia, ce arme mânuie aceştia, că n-ar avea frică să-mi şi 
omoare pe copiii de aici. Dar nu, mămică, eu sunt cerească şi 
stau în faţa armelor lor, că pe mine nu mă pot atinge. S-au 
zbătut ca nişte orbi prin întuneric să-mi vândă aceşti copii şi 
acest locaş, şi mi-au făcut şi asta, mi-au vândut copiii aceştia. 
Şi aţi văzut ce am făcut? în ziua când veniseră antichriştii 
aici, tot atunci am întors armele şi am început pieirea celor ce 
voiau să-mi stârpească lucrul meu, lucrul lui Dumnezeu. 

O, iubitele mele, mama Gigi este cu mare putere acum. 
Mama Gigi lucrează minuni mari acum. în curând voi lucra 




424 


Cuvântul lui Dumnezeu 


peste poporul meu cu putere şi cu dreptate. Un pic mai am de 
trâmbiţat. Mai am o mică rămăşiţă care a mâncat din această 
lucrare, şi dacă termin această strigare peste tot, abia aş- 
tept, mămică, şi va vedea poporul meu puterea şi duhul şi 
dreptatea lui mama Gigi, şi va vedea poporul meu că n-am 
murit şi că sunt venită înapoi să trezesc acest popor, să-l fac 
să creadă, să-l fac prin puterea semnelor în care vor crede 
vrând-nevrând; vor crede, că nu le vor putea purta, că de 
aceea mă voi ridica cu semne, fiindcă asta caută poporul meu. 
A lucrat Dumnezeu numai pe placul lor, ca să-i ţină aproape. 
Le-a căutat în gusturi şi le-a dat tot ce au voit, numai să nu-L 
tăgăduiască pe Dumnezeu şi lucrarea Sa. Acum le va da tot 
aşa, le va da ce caută, căci semne caută ca să creadă. Au în- 
ceput să umble după prooroci, ca să le proorocească după 
placul lor, dar Do mn ul va slobozi duh de rătăcire pe la toate 
mesele străine şi vor seca toate fântânile care au purtat izvor 
de cuvânt dumnezeiesc. Pentru creştinii mei care au mâncat 
de la această masă, nu va coborî Domnul adevărul cuvântului 
ceresc prin prooroci străini de această masă. Mai mare lucrare 
ca la această masă din care a mâncat acest popor, nu s-a po- 
menit, mămică, în tot neamul lui Israel, de la început şi până 
la capătul plinirii vremurilor, căci capătul plinirii vremurilor 
va fi lucrat tot din această lucrare. 

Se duc la preoţi să dea slujbe împotriva lui Dumnezeu, 
împotriva lucrării lui Dumnezeu, se duc la prooroci mici, şi 
iată, vă spun că lua-va Dumnezeu izvorul de la aceia, şi păca- 
tul acelora se va cere din mâna acestora, care sunt mai mari 
decât aceia, căci mai mari i-a scris Dumnezeu că sunt aceştia 
decât toţi slujitorii, decât toţi proorocii. I-a scris mai mari, şi 
scris rămâne, chiar dacă se duc să-şi cheltuiască înţelepciunea 
cu care i-a hrănit Domnul prin această lucrare, căci tot pe mâ- 
na Domnului va ajunge poporul meu cel care rătăceşte, aşa 
cum a rătăcit cel din pilda fiului risipitor, şi până la urmă a ve- 
nit înapoi la tatăl său, de se ruga să-l primească înapoi ca pe 
un argat, nu ca pe un fiu. 

Aşa a păţit poporul meu, măi mămică. S-a dus şi a ră- 
tăcit peste tot, s-a dus în lume şi a mâncat roşcovele păcatelor 
şi ale învăţăturilor străine, dar va flămânzi poporul meu şi va 
căuta spre credinţă şi spre Dumnezeu. O, şi ce va plânge! Va 
sta la această masă vrând-nevrând, dar va plânge, măi copii, 
şi îi voi pune să stea jos, la picioarele celor ce au crezut în mi- 
ne şi în lucrarea ce am purtat-o eu. 

Răbdarea celor din vremea aceasta are mare plată, este 
răsplătită cu mare bucurie, şi nu poate înţelege creştinul meu 
ce fel de vreme vine în zilele ce vin, căci cerul este în mare 
pregătire, şi se va aşeza Ierusalimul cel nou pe pământ. Ro- 
mânia va fi şi ea bine curăţită, şi va face Domnul din ea pă- 
mânt nou, ca să coboare pe ea cerul şi Ierusalimul ceresc, iar 
în mijlocul acestui Ierusalim va sta pomul vieţii, şi moarte nu 
va mai fi, măi copii. Nădejdea să fie mare peste voi, căci cele 
nădăjduite se vor arăta în curând. Amin. 

Pace vouă de la mama Gigi, care lucrează cu putere şi 
cu duh împuternicit de Duhurile Preasfintei Treimi! în curând 
se va desăvârşi taina mântuirii pe pământ şi peste făptura lui 
Dumnezeu, căci Dumnezeu lucrează taine pentru plinirea 
vremurilor şi pentru anunţarea împărăţiei lui Dumnezeu pe 
pământul cel nou al Noului Ierusalim, care se lucrează acum. 

Pace vouă, iubitele mele, că ştiu şi văd cât mă iubiţi! Pa- 
ce şi lacrimi de bucurie şi de la voi, şi de la mine! De acum veţi 
cunoaşte lucrul meu din vremea aceasta, dar fiţi întru duhul 
meu, că iată, suflu din duhul meu peste voi. închideţi bine taina 
mea, cu preţul vieţii ţineţi la această taină, şi viaţă veţi câştiga. 
Fiţi una cu mine şi cu ai mei, căci aceştia sunt ai mei acum. 


Pace peste tot poporul meu! Pace şi înviere şi biruinţă 
asupra morţii, căci moartea va fi înghiţită de biruinţa care se 
va arăta şi va fi văzută în zilele ce vin. Amin, amin, amin. 

18/31 ianuarie 1991 

Cuvântul Domnului către Sorin Dumitrescu 

Făgăduinţa împlinirii duhului proorociei peste cei credincioşi. 

H arul şi pacea Mea peste tine şi peste casa ta, căci 
prin harul cel de la Mine te vei îmbogăţi întru 
cunoştinţa tainelor, potrivit sfatului voii Mele, şi bogăţia ha- 
rului Meu va fi să prisosească întru tine din cuvintele izvo- 
rului cel ascuns prin care Eu am lucrat pe acest pământ al fă- 
găduinţei, spre iconomia plinirii vremurilor. Amin. 

Duhul descoperirii cu care Eu lucrez prin acest izvor, va 
fi să te adape de acum şi pe tine, căci moştenire ai, mai dina- 
inte rânduit fiind. Eu sunt Cel ce plinesc toate întru toţi, şi cre- 
dincios sunt făgăduinţelor cele din veac întocmite. Fericiţi cei 
ce nu se smintesc întru Mine, şi fericit vei fi tu când necredin- 
cioşii te vor privi cu mirare sfârşindu-ţi drumul tău cu ei. Feri- 
ce ţie dacă aceştia te vor huli pentru că ai fugit de întinăciunile 
lumii, prin cunoaşterea vieţii nestricăcioase întru tine. Ferice 
ţie dacă vei rămâne neînvins, de-acum, de cele stricăcioase, 
căci cel ce scapă de părtăşia duhului lumii şi iarăşi se atinge 
de el, aceluia cele din urmă i se fac mai rele decât cele dintâi. 
Ferice ţie dacă înţelepţii acestui veac te vor privi cu mirare, 
căci scris este: «Voi pierde înţelepciunea învăţaţilor şi o voi 
stârpi». Şi va fi să se vadă Scriptura aceea care spune: «Unde 
este înţeleptul sau cărturarul acestui veac?», căci Dumnezeu 
va vădi nebunia înţelepciunii acestora. 

Iată, în curând va fi să se vadă cuvântul care grăieşte 
despre cei chemaţi de Dumnezeu, care nu după trup sunt înţe- 
lepţi sau puternici sau cu nume bun, căci Domnul aşa a lucrat 
în toate vremurile, aşa a făcut alegerea vaselor prin care a 
ruşinat şi a pleşuvit creştetul celor ce s-au crezut înţelepţi. 
Domnul i-a ridicat pe cei de jos ca să-i doboare pe cei ce sunt 
pe înălţimi, ca nimeni să nu aibă a se făli faţă de Dumnezeu. 

Ferice ţie dacă cei ce se cred a fi de neurnit, vor întoar- 
ce spre tine priviri trufaşe, căci atunci înţelepciunea lui Dum- 
nezeu va rodi întru tine şi va lucra spre ruşinarea acelora, iar 
cel ce vrea să se laude, în Domnul să se laude, şi lucrul înţe- 
lepciunii tale să ridice din pietrele acelea fii ai lui Dumnezeu. 

Pace ţie, şi lucrează cu Mine pentru rodul lucrului Meu 
din zilele ce vin. Când am venit pe lume întrupat, am venit 
spre lucrul cel pentru care fusesem trimis de Tatăl şi am lu- 
crat minuni în mijlocul lumii ca să fac lumea să creadă că de 
la Dumnezeu sunt venit, ca să creadă aceia că sunt Fiul lui 
Dumnezeu, ca să creadă aceia Scripturile în care era scris des- 
pre Mine şi despre vremea Mea, despre vremea trupului Meu. 
Am lucrat minuni nemaiauzite până atunci, ca să mărturi- 
sească acelea până la sfârşitul plinirii vremurilor şi să creadă 
Israel în Mine, căci aşa am spus pe vremea trupului Meu, prin 
Duhul pe Care L-am lăsat să lucreze. Am spus că «Intru El nu 
mai este nici iudeu, nici elin, nici grec, şi toţi întru El una 
sunt, şi întru El „da“ sunt toate». Vorbesc aşa cu tine pentru 
că tu ştii care este Israelul Meu, care este neamul Meu întru 
care binevoiesc, căci scris este că Dumnezeu va alege iarăşi 
Ierusalimul. 

Fii întru Mine, căci cel ce este întru Mine acum, acela 
va fi, în zilele ce vin, să lucreze minuni mai mari ca acelea lu- 
crate atunci. Minunile pe care Eu le lucram atunci, de aceea 
le lucram, ca să creadă lumea că vin de la Tatăl, ca să înţelea- 

gă împlinirea Scripturilor. Dar minunile care se lucrează în 
zilele acestea, sunt minuni cu anevoie de înţeles, pentru că 
aşa am spus atunci: «Cel ce crede în Mine, nu acestea, ci mai 
mari decât acestea va lucra, pentru că Eu Mă duc la Tatăl; 
Mă duc ca să pot veni la voi; Mă duc, şi vă voi da pe Duhul 
Sfânt, Care va lua de la Mine şi vă va învăţa pe voi», lată, cel 
ce este întru Mine în vremea aceasta, va fi învăţat de Dumne- 
zeul Duhului Sfânt, va fi să lucreze întru acest Dumnezeu, 
Care întregeşte lucrarea Preasfmtei Treimi şi plineşte lucrarea 
Preasfmtei Treimi spre plinirea vremurilor. 

Dumnezeu lucrează şi îşi trezeşte lucrători la lucru, ca 
să-Şi desăvârşească, în zilele ce vin, lucrarea minunilor şi a 
tainelor cele cu anevoie de înţeles, căci aşa este scris: «Lua-voi 
şi voi strânge şi voi pecetlui această mărturie între ucenicii 
Mei, şi va rămâne între ei această învăţătură», iar faţa Dom- 
nului va fi ascunsă şi va fi aşteptată de mulţimi numeroase, 
care vor aştepta să vadă tainele cele lucrate în ascuns, până va 
fi să se împlinească cuvintele cele care spun: «Iată Eu şi 
pruncii pe care Mi i-a dat Dumnezeu spre semne şi minuni în 
Israel». 

Iată, vin din nou spre tine, ca să aşez peste tine în- 
treită putere şi ca să fii apostol, după adevărul cel întru Mine. 
Aşează-te întru sfinţenia cea purtătoare de duh, căci lucrarea 
şi rodul lucrării Duhului Sfânt va fi să se vadă lucrând de-acum. 
Aşează-te întru virtuţile cele trăite prin puterea credinţei, căci 
credinţa din vremea aceasta se cere să fie mai mare decât a 
acelora care prin credinţa lor au stins puterea focului, au îm- 
blânzit fiarele sau au învins oştile duşmane, căci Iudita cea 
credincioasă nu s-a îndoit întru credinţă când s-a ridicat şi a 
cerut prin rugăciune să dea Domnul în mâinile ei pe căpetenia 
oastei care venise să piardă pe Israel. Şi a scăpat Iudita, prin 
credinţa ei, a scăpat de la pieire pe poporul cel binecuvântat 
de Dumnezeu. Iată credinţă care se cere să fie în vremea 
aceasta. 

Vin din nou spre tine, ca să te întăresc întru credinţă 
tare, căci vei vedea cele proorocite împlinindu-se sub ochii 
necredincioşilor care tăgăduiesc pe Du mn ezeul Cel ce lucrea- 
ză şi împlineşte aşa cum vesteşte despre cele ce trebuie să se 
împlinească în zilele ce vin. Puterea cea întreită a Duhului 
Sfânt este mare în zilele acestea, şi se va vedea Scriptura 
aceea care spune: «Lua-voi în zilele acelea şi voi turna din 
Duhul Meu peste fii şi fiice, peste bătrâni şi tineri; ba şi peste 
robi şi roabe voi vărsa din Duhul Meu, ca să proorocească şi 
să se facă semne în cer şi pe pământ». Voi turna şi peste robi 
şi roabe, căci rob păcatului este tot trupul acestor vremi, rob 
necredinţei, rob îndoielii şi rob duhului lumii şi legii pântece- 
lui, şi iată, Israel nu Mă mai cunoaşte pe Mine. Dar în zilele 
acestea, iată, îţi dau de ştire sfatul voii Mele, că între cei mân- 
tuiţi acum, vor fi numai cei ce cheamă numele Meu. Dar Is- 
rael nu Mă mai are pe Mine, şi nu ştie creştinul cum să Mă 
cheme, şi duhul lumii a pus moarte peste fiii lui Israel. Şi iată 
că animalul cel necuvântător ascultă de stăpânul căruia-i slu- 
jeşte, dar Israel nu mai ascultă de Mine, şi tot trupul său este 
numai răni de moarte. Dar Eu am pus mereu sub adăpostul 
Meu rămăşiţă curată şi credincioasă, ca să lucrez pentru izbă- 
virea Israelului Meu, căci scris este: «Iată, Eu voi fi cu voi 
până la sfârşitul veacului». Amin. 

Am pe acest pământ izvor tainic, căci Eu n-am părăsit 
pe poporul Meu cel credincios, şi în toate vremurile am fost 
şi am lucrat, dar pământul acesta este cel ales de Mine ca să 
Mă slăvesc în el în vremea aceasta; este ţara strălucirii, căci 
Eu voi vărsa din mijlocul ei înviere şi lumină peste popoare 


şi voi face din ea Sion ceresc şi Ierusalim ceresc, căci scris es- 
te: «Domnul va alege iarăşi Ierusalimul», iar în zilele ce vin 
toate popoarele vor pricepe aceasta. De aceea Mă ridic prin 
servii Mei şi mai dinainte vestesc sfatul voii Mele, că nimic 
nu lucrez până nu vestesc taina Mea proorocilor. Iată, Eu 
sunt, şi lucrez până la sfârşitul plinirii vremurilor, şi fericit es- 
te acela care ia parte la sfatul Meu şi lucrează cu Mine, căci 
acesta peste multe va fi pus. 

Am venit cu trupul pe pământ şi M-am smerit cobo- 
rând din slava Preasfmtei Treimi şi M-am făcut Om ca să dau 
putere omului. Şi după ce Mi-am făcut lucrarea pentru care 
venisem, M-am suit apoi de-a dreapta Tatălui Meu şi am lă- 
sat putere multă peste cei ce sunt cu Mine în lume şi am spus 
că cei ce vor crede Mie, aceia vor lucra în numele Meu mi- 
nuni mai mari ca acelea pe care le făcusem Eu în mijlocul lu- 
mii ca să fac lumea să creadă că Eu sunt Fiul lui Dumnezeu. 

Iată, totul este cu putinţă celui cu credinţă, celui ascul- 
tător aşa cum am fost Eu, dar Israelul de azi e mic de tot ca 
să creadă şi să lucreze cu Mine. Dar am păstrat în toate vea- 
curile o rămăşiţă vie şi am ajuns cu ea până spre sfârşitul pli- 
nirii vremurilor şi Mă voi desăvârşi prin ea, căci în curând va 
fi să vină popoarele cele scăpate cu viaţă, să bea din râul vie- 
ţii, şi să învieze noroadele, şi să se vestească încă o dată pe 
pământ taina lui Dumnezeu, aşa cum este scris că «In zilele 
acelea voi vorbi încă o dată la popoare şi la limbi şi la nea- 
muri şi la împăraţii pământului». Şi fi-va apoi să vadă şi să 
creadă şi să înţeleagă toată făptura de sub cer că Eu sunt 
Dumnezeu din veşnicie, şi de aici încolo, Eu sunt. 

în zilele ce vin va fi să cunoască tot trupul că Eu sunt 
Cel ce grăiesc. Amin, amin, amin. 

28 ianuarie/10 februarie 1991 

Cuvântul Domnului către alesul Său Irineu 

Legea neîmplinită în biserică a orbit pe cei ce se dau a fi călăuze 
orbilor. Duhul Domnului Se face cunoscut prin adevăratele temple 
ale Duhului Sfânt. 

F ace de la cer, pace şi tărie bună de la Dumnezeu! 
Pace ţie, copil iubit de cer! Pace şi binecuvânta- 
re şi împuternicire, ca să te ridici cu credinţă şi să lucrezi du- 
pă sfatul voii Mele! Amin. 

Scoală-te şi ia aminte, dar auzi-Mă, ca să te scoli şi să 
lucrezi planului Meu, că mult nu va mai fi, şi vei mărturisi 
împlinirile cele care au fost mai dinainte vestite prin izvorul 
cuvintelor Mele din care te hrăneşti şi tu de când ţi-am des- 
coperit lucrul Meu din zilele acestea, lucru întru care stai şi 
împlineşti cele cu care vin spre tine prin servii Mei. Fă-ţi car- 
te în care să scrii toate cuvintele cu care vin spre tine, căci 
cartea aceasta va mărturisi în zilele ce vin. Şi iată, adaugă la 
această carte şi aceste cuvinte şi lucrează după planul Meu cel 
bine întocmit. Nu pot scoate acest izvor la suprafaţă, nu-1 pot 
scoate acum, dar iată, lucrez ca să împart lucrul Meu spre a fi 
lucrat. 

Am venit spre tine prin cuvintele Mele şi te-am încre- 
dinţat că Eu sunt Dumnezeu, şi te-am aşezat credincios lucru- 
lui Meu din zilele acestea. Am vorbit din cer şi am pus pe ser- 
vii Mei să scrie pe pământ, ca să se vadă împlinirile cele ves- 
tite prin acest fir ceresc, prin această rază de lumină din care 
împart lumină şi viaţă cu Mine şi împlinire. Eu sunt Dumne- 
zeu din veşnicie, şi de aici încolo. Eu sunt; sunt, şi lucrez tai- 
na plinirii vremurilor, şi nu găsesc credinţă pe pământ. Ni- 

meni nu mai caută cu Duhul Meu, şi duhul lumii Mi-a întu- 
necat vremea, ca să nu mai caute omul la cele scrise în toate 
veacurile, şi care mărturisesc despre Dumnezeu şi despre lu- 
crările Sale prin Cartea Adevărului. 

M-am întâlnit pe vremea trupului Meu cu femeia sa- 
marineancă şi am stat de vorbă cu ea la puţul lui Iacov, dar ea 
cunoştea cuvintele proorociilor şi ştia şi credea că va veni 
vremea lui Mesia, iar când i-am spus despre împlinirea cea 
care era în faţa ochilor ei, a crezut samarineanca în Mine, a 
crezut că Eu sunt Dumnezeul Cel proorocit, Mesia, Cel Care 
era scris că va veni, şi a rămas credinţa ei de mărturie. O, şi 
era de neam străin aceea, şi a crezut în Mine, copilul Meu, şi 
s-a dus în cetatea ei şi a mărturisit despre Dumnezeu. Era cu 
inimă mare samarineanca, şi dacă M-am întâlnit cu ea, am lă- 
sat lumină peste ea, şi a rămas lumina Mea în ea, şi ea a ple- 
cat şi a împărţit lumină de la Mine, a plecat cu râvnă şi cu dor, 
cu credinţă şi cu iubire, ca să împartă lumină în ţinuturile nea- 
mului ei. 

Am ales pe apostolii Mei din Galileea şi le-am spus să 
Mă urmeze pe Mine şi învăţătura Mea, şi au crezut în Mine 
aceia şi au rămas cu Mine. Şi dacă au crezut, a rămas lumina 
Mea în ei, şi s-au răspândit apoi în lume şi au împărţit lu- 
mina Mea curată. M-au împărţit pe Mine, căci Eu sunt Lu- 
mina lumii. Eu sunt, dar astăzi cine Mă mai împarte? O, cine 
Mă mai împarte pe Mine aşa cum sunt Eu? Nimeni, copilul 
Meu. Iţi spun şi Eu ţie că nimeni nu Mă mai are pe Mine aşa 
cum sunt, nimeni, şi iată cuvintele acelea care spuneau odată: 
«Când va veni Fiul Omului, va mai găsi El, oare, credinţă pe 
pământ?». 

Mă mint cei care zic că Mă poartă pe Mine, Mă mint 
cei care Mă mărturisesc pe Mine, că aceştia sunt cu buzele 
aproape de Mine, dar cu inima unde sunt? Unde? Ei sunt cu 
inima la plăceri şi la slobozenii. Au luat legea slobozeniei şi 
au pus-o stăpână peste ei, şi iată, şi-au însuşit puterea să îm- 
partă această lege peste cei necunoscători. O, vai orbului cel 
călăuzit de călăuză tot oarbă, căci oarbă a ajuns ceata cea ma- 
re a căpeteniilor, care stă judecătoare peste făptura Mea. O, 
cine să Mă mai împartă pe Mine aşa cum sunt? Cine, că din 
creştet până în tălpile picioarelor tot trupul este plin de răni, 
răni care dau să-Mi nimicească ultima picătură de viaţă a făp- 
turii. Iată, copilul Meu, Scriptura aceea care spune: «Nici voi 
nu intraţi, şi nici pe cei ce vor să intre nu-i lăsaţi să intre în- 
tru împărăţia Mea». îţi amintesc acum de Scriptura aceea ca- 
re zice: «N-am venit să aduc pace, ci dezbinare. Am venit să-i 
fac să vadă pe cei ce nu văd, şi să-i fac orbi pe cei ce văd. Şi 
fariseii s-au simţit şi au spus: „Nu cumva şi noi suntem 
orbi?“». O, şi ai văzut ce răspuns au primit: «Dacă aţi fi orbi, 
n-aţi avea păcat, dar pentru că ziceţi că vedeţi, păcatul rămâ- 
ne asupra voastră». 

O, copilul Meu, au fost anii cât a domnit fiara cea ne- 
credincioasă, şi când scoteam deasupra câte un preot care 
vorbea după adevăr şi prin care Eu strigam ca şi prin Boteză- 
torul Ioan când spunea: «Pui de vipere, cum veţi scăpa de mâ- 
nia cea viitoare?», o, ce se întâmpla cu unul ca acela? Că îl 
lua şi îl ascundea prin închisori şi îmi băga cuvintele luminii 
la întuneric, aşa cum s-a întâmplat cu Ioan, care se ridicase 
să-Mi gătească Mie calea şi arătarea în mijlocul lumii. 

Au fost ani de ceaţă, şi am venit şi M-am arătat adevă- 
rat la vreme, aşa cum am grăit prin cuvintele acestei lucrări 
prin care şi astăzi grăiesc, ca să împlinesc apoi tot cuvântul 
Meu. Am venit cu mult înainte şi am spus prin acest fir ceresc 
despre vremea cea prezisă pentru zdrobirea capului fiarei, şi 


vremea spusă de Do mn ul a vorbit prin cele împlinite la 
vreme. 

O, cu greu este Domnul înţeles şi crezut, căci cei de azi 
zic aşa cum a fost scris că se va auzi: «Unde este făgăduinţa 
venirii Lui?». Dar vai oamenilor necredincioşi, că zice Scrip- 
tura: «Dumnezeu nu rămâne mincinos întru făgăduinţele Sale 
şi nu va întârzia. Dar El este îndelung răbdător pentru voi, 
voind ca nimeni să nu piară, ci toţi să vină spre credinţă şi 
spre pocăinţă». O, ziua Mea se zoreşte, şi toate cele vechi vor 
trece. De aceea, copilul Meu, Mă uit la cei din cer, că plâng 
cei din cer. Dar cei de pe pământ, în loc să se sfinţească şi să 
se cucemicească şi să grăbească venirea Mea, ei zac în necre- 
dinţă, şi iată, venirea Mea vine, şi vine cu foc, căci aşa este 
scris, şi tot ochiul va vedea. Dar am rămăşiţă care trebuie să 
rămână credincioasă făgăduinţelor Mele şi să aştepte cerul cel 
nou şi pământul cel nou socotind răbdarea Mea drept izbăvi- 
re, dar nu să se lase şi aceştia să cadă din întăriturile în care 
sunt aşezaţi prin făgăduinţele Mele. 

Am venit şi am spus mereu prin cuvintele acestei lu- 
crări: «Ferice celui care nu se va sfărâma de această piatră. 
Ferice celui ce-şi va spăla viaţa în acest vas», căci piatra este 
însuşi Domnul, Cel ce locuieşte până la sfârşit în acest munte 
prin cuvintele acestei lucrări, căci învăţătura care va curge 
prin această lucrare se va ridica în zilele ce vin peste vârfurile 
munţilor, ca să curgă noroadele înspre acest râu şi să bea din 
această piatră apă curată şi netulburată şi să se spele în acest 
vas, în această învăţătură mântuitoare, căci scris este: «Din 
Sion va ieşi legea, şi din Ierusalim vor curge râuri de apă vie 
şi curată». 

Iată, am ales-o pe România ca să fie a Mea, şi vin să Mă 
desăvârşesc în mijlocul ei şi să-Mi lărgesc cortul Meu prin 
această învăţătură cu care voi vorbi încă o dată la popoare şi 
la limbi şi la neamuri. Am ales acest pământ ca să fac din el 
Edenul şi Canaanul pentru plinirea vremurilor; să fac din el Ie- 
rusalim ceresc şi să vărs de aici lumină peste popoare, ca să 
cunoască şi să vadă noroadele poarta de intrare în Canaan. 

Am răspândit cuvânt către popoarele de pe pământ, ca 
s-o vestesc pe România şi ca să creadă noroadele în lucrarea 
Mea cea vestită dinainte, că de aceea M-am ridicat, ca să vor- 
besc popoarelor despre cele ce am de împlinit. Şi iată, vor- 
besc cu tine, copilul Meu, vorbesc ca şi cu un prieten, pentru 
că tu eşti apropiat cu Mine şi cu lucrul Meu şi cu cuvântul 
Meu care vorbeşte în România. 

Am spus apostolilor Mei aşa: «Nu vă mai numesc slugi, 
că sluga nu ştie ce face stăpânul, ci vă numesc prietenii Mei». 
Tu eşti prietenul Meu, eşti copilul Meu, eşti iubitul Meu, eşti 
cu Mine şi de partea Mea, aşa cum a fost Nicodim de pe vre- 
mea trupului Meu. Era şi el din soborul care era sub Anna şi 
Caiafa, dar era cu Mine Nicodim, şi după ce Eu am trecut prin 
moarte, s-a dus la Pilat şi a cerut trupul Meu ca să-l ia de pe 
cruce. S-au dus Iosif şi Nicodim cu miresme şi au făcut aceia 
cele spre îngropăciunea Mea, căci ei aşteptau împărăţia lui 
Dumnezeu şi nădăjduiau s-o vadă. Au rămas aceştia cu Mine, 
căci au crezut în Mine. Ei au fost cu trupul pe vremea trupului 
Meu, au fost în vremea pătimirii şi a morţii şi a învierii trupului 
Meu, şi iată, voi sunteţi în vremea biruinţei şi a arătării şi a 
slavei Duhului Meu prin voi, sunteţi în vremea în care Eu lu- 
crez sfârşitul plinirii vremurilor, după sfatul voii Mele. 

Când am răspândit cuvânt către popoare despre cele ce 
am de îndeplinit în zilele acestea, am zis că Mă voi scula să 
judec pe împăraţi şi pe domni, pe bogaţi şi pe puternici, pe 
robi şi pe slobozi, căci îngerii Mei vor dezlănţui chin şi durere 

peste cei ce n-au pecetea Celui viu, şi am zis că voi vărsa mâ- 
nia Mea peste popoare şi se va ridica fumul focului în care va 
arde Babilonul. Iată, am zis, şi împlinesc, şi voi ridica efa în- 
tre cer şi pământ, căci cuvintele Mele nu se pot desfiinţa. 

Copilul Meu cel binecuvântat, cel iubit şi cel credin- 
cios, vin spre tine iar, să-ţi întăresc statornicia. îţi amintesc, 
ne amintim împreună de lucrul credinţei multor scule din ve- 
chime, că pe vremea trupului Meu am avut pe Melchior în 
spate, care Mă ocrotea de stăpânii lumii cei de atunci, şi a 
mers acesta în urma Mea, de la naşterea Mea şi până la vre- 
mea patimilor, vreme în care trebuia ca Eu să Mă las în mâna 
stăpânilor lumii, spre plinirea Scripturilor. Era şi atunci prigo- 
nit Domnul, precum este şi acum, şi de câte ori Eu şi ucenicii 
Mei eram prinşi în strâmtorări prin lumea prin care umblam, 
Melchior apărea şi îşi prezenta sigiliul împărătesc şi scăpa pe 
Domnul şi pe ai Săi din strâmtorarea legii răutăţii şi a 
necredinţei. 

Am venit acum cu libertate pentru cei credincioşi Mie, 
dar iată, fiii lumii se zbat şi se jertfesc pentru libertatea vieţii 
pământeşti, iar fiii Sionului Meu nu se ridică să lupte pentru 
învierea din moartea păcatelor. Plânge cerul, plâng sfinţii şi 
mucenicii care şi-au vărsat sângele de dragul Celui ce S-a dat 
pe Sine jertfă pentru lume. Dar azi când se apropie sfârşitul şi 
plinirea vremurilor, azi nu se mai împotriveşte nimeni până la 
sânge de dragul lui Iisus Hristos. 

Iată, stau gata să- Mi fac arătarea. Am ales acest pământ 
să fac în el slavă văzută şi biruinţă peste lume, peste duhul lu- 
mii, şi iată ce găsesc, că peste tot domneşte moartea, căci le- 
gea păcatului este moarte. N-are cine sufla peste lume, şi iată, 
ca şi pe vremea lui Noe, lumea bea şi mănâncă, se însoară şi 
se mărită, şi iată ce vine! Vine mânia Mea, vine judecata Mea, 
vine Domnul cu văpaie! Vreau să-Mi trezesc Duhul Meu pes- 
te cei ce cunosc numele Meu şi peste cei ce Mă iubesc pe Mi- 
ne, căci mulţi Mă iubesc pe Mine, dar nu ştiu cum să Mă iu- 
bească, nu ştiu cum să-Mi urmeze pentru ca să am putere în 
ei. Am spus că voi ocroti acest pământ ales; am spus, şi voi fi 
împlinitor, şi iată, vreau să lucrez în mijlocul acestui neam, 
vreau să-Mi trezesc lucrători, vreau să-i fac să cunoască pu- 
terea cea din credinţă răsărită, vreau să Mă arăt şi să fiu îm- 
plinitor cuvintelor Mele prin care M-am adresat tânărului cel 
bogat care voia să-Mi urmeze, dar nu se îndura de ale lui. Şi 
am spus ucenicilor care priveau la întâlnirea Mea cu el: «Ce 
este cu neputinţă la om, este cu putinţă la Dumnezeu». Este, 
copilul Meu, cu putinţă, dar vreau să Mă ridic şi să semăn 
credinţă peste multe inimi mari, că nu pot, măi tată, nu pot lu- 
cra decât numai cu cei credincioşi cuvintelor şi proorociilor 
prin care Domnul îşi anunţă lucrările Sale. Nu pot să trec pes- 
te cele scrise, fiindcă aşa este scris: «Nimic nu împlinesc pâ- 
nă nu vestesc prin prooroci». 

O, nu pot scoate acum la suprafaţă izvorul cuvintelor 
Mele. Crede tu Mie că nu se poate acum, şi de aceea am venit 
spre tine şi ţi-am dat de ştire că voi căuta să-Mi adăpostesc bi- 
ne locul izvorului Meu şi pe servii Mei prin care lucrez. Iată, 
în curând va fi să se vadă cuvântul care grăieşte despre cei 
chemaţi de Mine, care nu după trup sunt înţelepţi sau puter- 
nici sau cu nume bun, căci Domnul aşa a făcut alegerea vase- 
lor cele prin care a ruşinat şi a pleşuvit creştetul celor care 
s-au crezut înţelepţi. Domnul a ridicat pe cei de jos ca să-i do- 
boare pe cei ce sunt pe înălţimi, ca nimeni să nu aibă a se făli 
faţă de Dumnezeu. Iată, întunericul acoperă faţa pământului, 
şi cine poate stăvili puterea răului? Să se ridice şi s-o opreas- 
că. Voi pierde înţelepciunea învăţătorilor şi o voi stârpi, şi va 


fi să se vadă Scriptura aceea care zice: «Unde este înţeleptul 
şi cărturarul acestui veac?», căci Domnul va vădi nebunia 
înţelepciunii acestora. 

Stai cu Mine în lucru, că vreau să-ţi folosesc credinţa, 
dar vreau să stai bine aşezat prin credinţă, căci Eu sunt cre- 
dincios făgăduinţelor Mele, iubitul Meu. Voi lucra cu tărie de 
duh, de-acum, dar Duhul Meu Se face cunoscut prin cei în 
trup. Iată, vorbesc pe pământ, dar am nevoie de trupuri. Dacă 
n-aş fi avut mâini care să-Mi fi scris cuvintele Duhului Meu, 
cum aş fi întocmit Eu cartea Mea, care este una, precum Eu 
sunt Unul, Domnul Iisus Hristos? Eu sunt Cel ce le împlinesc 
pe toate, dar prin cei lucraţi de Mine. 

Lasă-te lucrat, şi lucrează apoi, lucrează, că Eu nu-ţi 
dau să lucrezi ceea ce nu poţi, că odată cu lucrul îţi dau şi pu- 
tere în lucrul tău cu Mine, dar bucură-te cu Mine şi lucrează-Mi 
cu bucurie Mie. Nu pot numi mai fericit pe altul, mai mult 
decât pe cel ce lucrează pentru Mine şi pentru planul Meu, că 
acela peste multe va fi pus întru împărăţia Mea. Iată, iar îţi 
spun că prin tine voi împărţi de la Mine multe cuvinte, şi vei 
fi între Mine şi cei peste care voi lucra, căci vom lucra mult 
de-acum şi vom propăşi din zi în zi, dar nu vom descoperi în- 
că izvorul Meu. Aşa trebuie să lucrăm, ca să rămână lucrul 
nostru, şi aşa vom grăbi vremea cea bună, că iată, trebuie lu- 
crată vremea cea bună. Tu ştii cum lucrez la ea, tu cunoşti tai- 
na Mea şi toată aşezarea Mea, dar trebuie bine păstrată taina 
Mea şi lucrul Meu, trebuie să am şi acum ocrotitori lucrării 
Mele, căci proorocul Zaharia a purtat taina întrupării Mele, 
taina vremii trupului Meu, a purtat-o din vremea zămislirii 
botezătorului Ioan şi până la trecerea lui la Mine. Lucrează cu 
Mine, şi altă bucurie mai mare să nu ai, că vei fi Mie martor 
în faţa noroadelor atunci când voi ieşi deasupra cu lucrul Meu 
lucrat tainic, prin care Eu lucrez mântuirea care va să vină în 
curând. Fii mare în lucru şi în cuvânt acolo unde lucrezi sluj- 
ba ta, că Unul este Dumnezeu peste toată făptura. 

România a fost creştină de la naşterea ei. România a 
fost ortodoxă, copilul Meu, şi Domnul este Unul. Mă doare 
când văd dezbinare în Sionul Meu, dar Duhul Meu va arăta în 
curând voia Mea peste Sionul din zilele ce vin, căci biserica 
este Sionul. Aşa era şi pe vremea trupului Meu, dar peste 
acest pământ ales va lucra Do mn ul peste biserică, şi va birui 
Domnul, şi va face pace prin una singură şi apostolească bi- 
serică, spre iertarea şi împăcarea făpturii, căci Unul este 
Dumnezeu. România va fi regina Mea şi va fi îmbrăcată într-un 
singur veşmânt de slavă şi va fi mare peste popoare prin bi- 
serica Mea cea din ea, căci Domnul va fi să Se slăvească pe 
acest munte al binecuvântării. 

Am stat mult de vorbă cu tine, copilul Meu iubit. O, şi 
cât aş vrea să te bucuri cu duhul! Vreau să fii credincios, că Eu 
sunt adevărat în lucru prin acest fir de cuvânt ceresc. îndoiala 
caută să intre să înjumătăţească puterea Mea în voi, dar Eu v-am 
îmbrăcat întru putere de duh şi de credinţă, şi hai să rămânem 
bine uniţi şi să biruim neputinţele! Hai, că vă voi întări mereu, 
ca şi pe Petru, care, deşi Mă vedea în mijlocul apei venind spre 
el ca pe uscat, s-a îndoit Petru că aş fi Eu, dar l-am întărit în 
credinţă dacă l-am auzit că-Mi cere ajutorul. 

Hai, că Eu sunt! Hai să biruim! Hai, că plata voastră, 
multă este în ceruri! Adu-Mi cu inima aproape de Mine şi de 
tine pe aceea pe care Eu am numit-o apostol al României Me- 
le. Adu-o lângă lucrul Meu, că vreau s-o fac apostol pentru 
lucrul Meu. Eu voi fi Acela Care voi putea ceea ce nu poate 
nimeni pe pământ; Eu, că Eu le împlinesc pe toate. îţi dau o 
putere aparte pentru ca s-o uneşti pe ea cu lucrul Meu, căci 

prin acest lucru pe care-1 lucrez Eu în România, voi aduce în 
curând slava şi fericirea acestui pământ ales. Vreau să-Mi fac 
legătură bună cu cel uns al Meu, că va trebui să lucrăm după 
planul Meu, căci cu voi este tot cerul. Iată, merg cu cuvântul 
înainte şi vorbesc cu ea acum, dar mai întâi terminăm această 
carte cu cel mai dulce cuvânt: pace! 

Pace ţie, copil iubit de cer, şi întru dreptate să veghezi 
peste turmă! Fii împuternicit şi binecuvântat prin puterea 
Sfintei Treimi, că vom lucra, şi mare va fi biruinţa. Amin. Du- 
hul Meu să te umple de mângâiere şi de pace. Pace peste tine 
de la Măicuţa Mea, care iubeşte şi ocroteşte pe România! Nu 
este biruinţă şi nu este pace fără Mine. Fiţi întru Mine, că fără 
Mine nu puteţi birui, copiii Mei. 

Pacea Mea v-o las vouă! Amin, amin, amin. 

10/23 februarie 1991 

Cuvântul Domnului către Doina Cornea 

Pilda vitejiei sufleteşti a Iuditei, fiică a poporului Israel cel după 

trup. 

O iată Eu şi pruncii pe care Mi i-a dat Dumnezeu 
^ spre semne şi minuni în Israel! Voi strânge lao- 
laltă şi voi sigila această învăţătură, pentru ucenicii Mei. Ori- 
cine va primi în numele Meu pe unul din aceşti copii, pe Mi- 
ne Mă primeşte, şi pe Cel ce M-a trimis pe Mine, că iată, se 
scrie cuvântul Meu pe pământ, şi precum se scrie pe pământ, 
aşa şi în cer se scrie. Totul este cu putinţă celui cu credinţă, 
celui ascultător Mie aşa cum Eu am fost ascultător Tatălui 
Meu, şi adevărată este Scriptura aceea care zice: «Iată, Eu voi 
fi cu voi până la sfârşitul veacului». 

Har şi binecuvântare peste tine, iubita Mea, căci de Mi- 
ne este lucrată inima-ţi dulce şi dragostea din ea! Pacea Mea 
peste tine, că tu porţi pe România Mea în inima ta! Fericiţi cei 
curaţi cu inima, fericiţi cei ce cred în Mine şi în puterea Mea 
şi în sfatul voii Mele, că întru Mine nu mai este nici iudeu, 
nici elin, nici grec, şi una sunt toţi întru Mine, precum Eu, 
Unul sunt. 

Porţi pe România Mea în inimioara ta şi lupţi cu toată 
puterea ta, lupţi cu tot ce ai tu mai bun şi mai frumos. Dar ia- 
tă, ridică-te spre Mine, că vin spre tine. Ridică-te şi fii ca Iu- 
dita, şi fa ce a făcut ea pentru neamul ei, căci Iudita cea cre- 
dincioasă nu s-a îndoit în credinţă când s-a ridicat şi a înălţat 
rugăciune către Dumnezeu, să-l scape Domnul pe poporul ei 
de cei care veniseră să piardă pe Israel. S-a rugat Iudita să-i 
dea Do mn ul în mâinile ei pe căpetenia oastei duşmane, şi a 
crezut că Domnul i-a ascultat rugăciunea, şi s-a dus apoi şi a 
biruit pe duşmanii poporului Israel cel binecuvântat. Iată cre- 
dinţă care se cere în vremea aceasta. 

Vin spre tine prin izvorul cuvintelor Mele cu care ves- 
tesc şi împlinesc şi lucrez în mijlocul acestui pământ binecu- 
vântat, că nu se pot desfiinţa cuvintele acelea care spun: «Ni- 
mic nu împlinesc fără să vestesc prin prooroci». Alătură-te 
planului Meu, că inima ta e mare, e toată România Mea în ea, 
dar fără Mine n-ai putere tu. Planul cel din zilele acestea este 
bine întocmit de Mine, şi după acest plan se lucrează biruinţa 
din zilele acestea. Toate cele ce s-au petrecut în toate vea- 
curile, au fost vestite prin Duhul Meu, prin prooroci mai dina- 
inte, precum şi în vremea aceasta mai dinainte vestesc prin 
sculele Mele, ca să fie credinţă în Mine când vin şi împlinesc. 

Iată, vin spre tine ca să te aşez întru unire cu cel care 
Mă aduce spre tine, căci peste toată biserica Mea vreau să 


aduc vremea aceea care a fost, când preotul stătea la sfat cu 
profetul, căci Eu grăiesc prin prooroci până la sfârşit, după fă- 
găduinţa pe care am făcut-o când am spus: «Iată, Eu voi fi cu 
voi până la sfârşitul veacului». 

Am ales-o pe România ca să binevoiesc întru ea, dar 
cei ce luptă fără Mine pentru cea binecuvântată de Mine, pen- 
tru aleasa Mea din vremea aceasta de glorie cerească, aceia 
sunt cei pentru care s-a scris Scriptura care zice: «Vai celor ce 
fac planuri fără Mine! Vai celor ce fac planuri care nu sunt 
din Duhul Meu!». 

Vin spre tine, vin să Mă unesc cu tine, vin cu puterea 
Mea peste tine, ca să poţi lucra întru puterea Mea. Ferice ace- 
luia ce se bizuie pe Domnul, căci Eu sunt Dumnezeu şi nu 
om, şi crede tu în cuvintele din Cartea Adevărului care spun: 
« Ceea ce este cu neputinţă la oameni, este cu putinţă la Dum- 
nezeu». Vin cu bucurie spre tine, vin să te vestesc că puterea 
Mea va lucra de acum, şi va lucra în timp, dar Duhul Meu are 
nevoie de cei credincioşi. O, dă-Mi inima ta ca s-o lucrez! 
Lasă-te lucrată, aşa cum s-a lăsat samarineanca, şi crede Mie, 
că Eu Mă las găsit! Lucrează cu Mine, că M-am ridicat să 
aşez împărăţie cerească peste România, dar am nevoie de cre- 
dinţă în Mine şi în puterea Mea. Vreau să pregătesc calea un- 
sului Meu Mihail, căci el este de la Mine, şi este vestit de 
prooroci. Eu sunt Cel ce am grăit prin prooroci, şi Eu sunt cu- 
noscătorul celor proorocite. Scris este în cartea proorociilor 
că în zilele ce vin Do mn ul va alege din nou Ierusalimul. Am 
turnat din Duhul Meu şi am vestit prin servii Mei prooroci din 
neamuri străine; am dat de ştire planul Meu despre România, 
şi iată, în curând vor vedea popoarele şi vor crede cele proo- 
rocite prin Duhul Meu, căci România va fi ca o oază verde în 
mijlocul focului care acoperă faţa pământului, aşa cum este 
scris pentru această vreme în Cartea Adevărului. 

Fă-ţi unire bună cu cel drag al Meu pe care-1 ai aproa- 
pe, că el este legat cu Mine şi cu izvorul Meu care curge în 
România, şi cere-i apă din acest izvor, ca să bei şi ca să crezi 
în cuvintele Mele care curg prin acest izvor. Eu sunt Unul 
Dumnezeu, şi în curând toate vor fi una întru Mine, precum 
în cer aşa şi pe pământ, că nu se poate altfel decât aşa cum 
scrie în Scriptura aceea care spune că «va fi o turmă şi un 
Păstor». Eu sunt uşa oilor, iar Cel ce intră prin uşă este Păs- 
torul oilor şi îşi pune sufletul pentru oile Sale, iar cel care nu 
este păstor şi ale cărui oi nu sunt de ale lui, vede lupul venind 
şi lasă oile şi fuge, şi lupul le răpeşte şi le împrăştie. Eu sunt 
uşa, şi cine intră prin Mine, va fi izbăvit, şi va intra şi va ieşi 
şi va afla păşune. Voi lucra în curând o singură turmă, şi va fi 
apoi să Mă slăvesc în România Mea, şi voi arăta calea cea 
dreaptă, ca să meargă pe ea cei mântuiţi, că peste tot locul 
slava Domnului va fi adăpost, şi din toate neamurile cei care 
vor fi scăpat cu viaţă vor veni să poarte nume sfânt şi numele 
cetăţii sfinte a Noului Ierusalim. 

Am dat de ştire unsului Meu Mihail că el este de la 
Mine şi că va fi un rege sfânt. Am vărsat peste el mângâiere 
şi răbdare cu Mine. Am scos din acest izvor şi am dus spre el 
şi i-am spus că el prin Mine va domni, dar nu vreau necredin- 
ţă în cele ce Eu voi împlini. Fii ca Iudita, că Eu n-am fost un 
Dumnezeu neputincios faţă de rugăciunea ei, rostită din cre- 
dinţă. Eu sunt Izbăvitorul, Eu sunt împlinitorul, dar veniţi-Mi 
lucrători. Lucrează cu Mine, lucrează planului Meu, că M-am 
ridicat să-Mi trezesc apostolii la lucru, şi pe mulţi îi voi scula 
şi Mă voi îndrepta spre ei prin izvorul cuvintelor Mele, şi 
vom lucra întru planul Meu cel bine întocmit. Nu este biruin- 
ţă fără Domnul, şi iată, Eu sunt în sfatul celor ce sunt scrişi în 

lucrul planului Meu din zilele acestea. Adu-Mi aproape de le- 
gătura izvorului Meu inimioarele cele din casa unsului Meu 
Mihail, căci vreau să le fac unire cu Mine, cu acesta care este 
legat cu Mine, căci acest fiu credincios lucrului Meu are de la 
Mine poruncă să aşeze viaţa Mea şi puterea Mea peste casa 
unsului Meu Mihail, rege al României. Eu sunt Cel ce voi 
împlini; Eu şi Duhul Meu; Eu şi servii Mei; Eu şi apostolii 
Mei, şi vom ridica pe România spre vremea slavei ei, că ea 
este regina Mea şi gloria Mea din vremea aceasta. 

Cere să bei din izvorul Meu. Cere, ca să cunoşti sfatul 
voii Mele şi stai întru unire cu cel iubit de Mine care este lân- 
gă tine, şi fiţi apostolii Mei, căci plata voastră, multă este în 
ceruri. Eu în voi, şi voi în Mine, căci vin să Mă desăvârşesc. 
Amin. 

Amin, amin zic vouă: toate trec şi se sfârşesc, dar cu- 
vintele Mele vor fi şi se vor împlini. Amin. 

Pace ţie! Pace dulce de la Dumnezeu! Pace peste inima 
ta dulce şi firavă, şi pace peste inima ta mare, dar nu Mă tă- 
gădui! Dacă iubeşti pe România Mea, nu Mă tăgădui, căci Eu 
lucrez în România, şi toată făptura de sub cer va vedea slava 
Mea peste acest Canaan din vremea aceasta. 

Pace şi întreită putere de la Dumnezeul Preasfmtei 
Treimi! Pace şi încredinţare, pace şi împărăţia Mea peste tine, 
şi o singură iubire, precum în cer aşa şi pe pământ! Pace şi 
duh de credinţă şi duh de iubire cerească! 

Iubirea Mea şi pacea Mea să fie peste tine, peste cea iu- 
bită! Amin, amin, amin. 

11/24 februarie 1991 

Trâmbiţarea sfintei Virginia peste preotul Gherasim 

îndemn la ascultare de cei aleşi ai Domnului pentru lucrarea 
mântuirii făpturii. 

e aşează mămica Gigi la lucru ca să scrie încă o 
carte, măi copii. Am mers cu voi prin cetăţile po- 
porului meu, am mers şi am lucrat şi am sunat din trâmbiţă 
să-mi fac trezire vie peste turmă. Am mers cu voi, şi numai 
un pic mai avem de mers şi de strigat. Dar iată, acum po- 
posesc din nou şi lucrez din nou, lucrez cu altă cetate, că 
inima acestui slujitor este o cetate, măi copii. 

Iată încă o cetate în care lucrăm. O, aceasta este o ce- 
tate tare, o cetate întărită şi luminoasă, o cetate care veghează 
şi lucrează, măi copii, şi este şi ea o cetate a poporului meu. 
L-am condus cu mână tare, l-am adăugat cu putere cerească, 
fiindcă ştiam că este tare, şi l-am lipit la poporul meu ca să-mi 
dea ajutor la lucru. 

O, fiule Gherasime, de când am intrat eu să lucrez cu 
putere mare în acest locaş, am lucrat ca să te adaug lucrului 
meu din vremea aceasta. Am lucrat aşa pentru ca să fie crezut 
lucrul lui Dumnezeu, pentru ca să fie întărită mărturisirea lui 
Dumnezeu, căci iată ce s-a întâmplat cu poporul meu! Că mă 
dusesem la Domnul ca să lucrez pentru acest popor, dar după 
ce am plecat, poporul meu a început să mă uite, şi iată cum s-a 
împlinit şi cu mine Scriptura aceea care zice că «proorocul nu 
este preţuit în casa lui». Te-am adus şi te-am lipit lucrului 
meu ca să mărturiseşti despre Do mn ul şi despre mine, ca să-şi 
amintească acest popor despre mine şi să se ridice spre dra- 
goste, spre unire cu mine. Te-am adăugat lucrului meu, şi ţi-a 
dat Domnul mărturisiri ca să le laşi să vorbească, şi au vorbit. 
Ţi-am folosit şi mânuţa ta, şi am pus şi în ea putere de ungere 
cerească, şi a făcut Domnul semn văzut de mulţi martori, 


semnul întreitei cruci, în numele Tatălui şi al Fiului şi al 
Sfântului Duh, atunci când Domnul a uns peste biserica Sa ce 
va să fie pe cel pe care-1 avem ales să fie în fruntea turmei 
bisericii, căci biserica va fi nouă în curând. Te-am ales şi te-am 
lipit de mine ca să fie crezută aşezarea pe care o stricaseră cei 
care au stăpânit biserica în vremea cea mai de pe urmă, şi am 
lucrat ca să aşezăm peste acest popor, să punem la loc sărbă- 
torile sfinţilor, căci erau strămutate de la locul lor. 

Sunt venită cu ultimele aşezări. Sunt ridicată cu putere 
de înviere peste acest popor, şi iată, lucrez să fac un popor ce- 
resc şi nestricăcios, să fac trupuri cereşti din copiii mei, să fac 
om nou, după asemănarea lui Iisus Hristos. Te-am lipit cu mi- 
ne şi am venit împreună în acest acoperământ, pentru că eu 
am găsit scris în planul lui Dumnezeu pe copilul cu care am 
făcut legământ să încep aici jertfa de fiecare zi pentru acest 
popor slab de tot faţă de puterea care trebuia să se vadă la fiii 
acestui popor. Am avut scris acest copil ales de Dumnezeu şi 
am venit la vremea hotărâtă şi te-am luat cu mine, ca să vii 
aici şi ca să fii crezut de la mine în poporul meu, şi ca să fie 
acest copil aşezat la lucru ca să aducă lui Dumnezeu jertfa 
plăcută şi curată pentru izbăvirea şi luminarea poporului meu. 
Ţi-am făcut cunoscut planul cel cu poporul meu şi am lucrat 
peste tine cu tot cerul, după planul cerului, ca să aduci spre 
ştire aşezarea cea de aici. A dat Domnul spre împlinire şi a 
vestit prin tine, mai înainte ca să se împlinească cele ce s-au 
împlinit, şi iată, am adăugat acestui copil, ca să fie trei stâlpi 
întăriţi aici, întreită jertfă, ca să se lucreze cu putere în vre- 
mea aceasta, că iată, se lucrează la vremea biruinţei acum. 
Am pus aici la lucru pe fiecare, după cum am găsit scris în 
planul de la Dumnezeu, căci Domnul lucrează aici pentru 
acest popor, şi lucrează după plan bine întocmit. 

Te-am rugat să pui proptea sănătoasă şi să lucrezi mân- 
gâiere şi întărire peste acest cuib de copilaşi, că uită-te la ei 
cât sunt de loviţi pentru numele Domnului şi pentru numele 
meu. Şi ei sunt tari în lucru cu mine, măi iubitul meu, dar sunt 
îndureraţi în duhul lor, în tăria lor cea de la cer, cea de la 
Domnul, că Domnul aşa a fost mereu, lovit a fost mereu, şi 
loviţi au fost şi ai Săi. Am avut aici sufleţele alipite de mine, 
ca să fie de ajutor şi de mângâiere acestor copilaşi ai mei, că 
iată, lucrez prin ei, fiindcă aşa este scris la Dumnezeu, dar 
sufleţelele care fuseseră alături de ei, nimeni din aceia n-au 
vrut să ţină bine minte să-mi ocrotească acest cuib, să-mi 
tăinuiască acest acoperământ ceresc. Proorocul Zaharia a fost 
omorât între templu şi altar pentru că n-a vrut să dea din 
tainele cele ascunse de pe vremea aceea când venise Do mn ul 
întrupat pe pământ şi când se ridicase Irod să ucidă pruncii de 
doi ani ca să-i ucidă şi pe Iisus Hristos, şi pe Botezătorul 
Ioan. Iată cum trebuie lucrat cu tainele cele ascunse, dar po- 
porul meu n-a vrut să păstreze tainic lucrul cel care le adusese 
lor binele şi izbăvirea şi scăparea. Nu vrea creştinul meu să 
vină spre înţelepciune, nu vrea, pentru că nu este smerenie 
peste poporul meu, nu este umilinţă, nu este inimă curată. Dar 
va fi, pentru că aici de aceea lucrăm; lucrăm la vindecarea 
acestui popor şi lucrăm la vindecarea şi învierea făpturii lui 
Dumnezeu, căci trupul Israelului lui Dumnezeu este de la 
Avraam şi până la sfârşitul plinirii vremurilor. 

Te-am unit cu mine ca să mă ajuţi, şi când am intrat ca 
o regină în acest locaş ca să împărăţesc aici şi ca să încep să 
sun aici, şi de aici peste tot poporul meu, atunci când am vă- 
zut că se apropie vremea ridicării mele spre lucru prin aceşti 
copilaşi, am venit spre ei şi le-am arătat în vedenie cerească 
încă un lucrător alături aici, cu mine şi cu ai mei. Şi te-am 

adus apoi aici cu mărturisiri cereşti, şi au fost scrise aici toate 
mărturisirile care întăresc vremea lucrului meu cu aceşti 
copii. 

O, cât s-a luptat duhul rău să te ţină departe de lucrul 
meu de aici! Eu sunt aici mereu, şi mereu te aştept, că mă 
doare, şi rău de tot mă doare când îi văd zdrobiţi de săgeţi şi 
când îi văd nemângâiaţi, lată, îţi spun acum că nimeni din 
poporul meu nu te-a iubit atât cât te iubesc aceştia, şi nimeni 
n-a lucrat credinţă în cele de sus aşa cum au lucrat ei, cu 
credinţă în aşezarea pe care am venit s-o pun la loc aşa cum 
a fost ea în toate vremurile strămoşeşti şi părinteşti, aşezarea 
sărbătorilor cereşti, căci de cer au fost aşezate şi nu de cineva 
de pe pământ, aceste sărbători ale bisericii. Această aşezare la 
loc trebuie să fie în curând lucrată peste toată biserica 
Domnului. Şi iată, va fi biserică nouă, biserică sfântă, biserică 
vie. Aici avem început de biserică vie, aici a pus Domnul o 
temelie vie, şi lucrează Domnul aici, ca să se facă lumină de 
aici peste tot. 

Dar poporul meu, o, îţi spun şi eu ţie, poporul meu nu 
iubeşte cunoştinţa, nu tânjeşte după înţelepciunea cea din cer. 
N-a tăiat poporul meu ca să dea de la el duhul lumii, n-a tăiat 
de tot duhul lumii din inima lui ca să fie numai Duhul lui 
Dumnezeu peste creştinul meu. Iată, trag din greu şi sun cu 
putere prin toate cetăţile, după cum este de lucrat peste fieca- 
re cetate. O, şi eu cunosc bine inima acestui popor, şi plânge 
duhul meu şi trage din greu ca să fie lumină vie peste fiii po- 
porului meu. Sunt aici mereu şi aduc tot ce este de făcut şi lu- 
crez cu grabă mare, că sunt aşteptată de Domnul. Mă aşteap- 
tă cerul să fiu gata cu poporul, şi poporul meu e mic de tot, că 
mă uit la el şi nu-i pot pune pe umeri mai nimic; nu poate 
duce, căci ca să-L porţi pe Domnul cu lucrul Său, trebuie 
curăţenie de inimă, şi trebuie lepădare de sine, şi mai trebuie 
peste acestea dreapta socoteală. O, şi aceasta nu este peste 
poporul meu ca să pot eu face îndreptare bună pe cale şi să 
îndrept pe fiecare în parte. Dar nu se lasă lucrat acest popor, 
nu crede aşa cum trebuie să fie credinţa cea din vremea 
aceasta, şi iată câtă durere face duhul rău acolo unde găseşte 
intrarea deschisă! Nu vor să închidă bine uşa, nu vor să fie 
numai cu Dumnezeu, şi dacă nu vor, iată, Dumnezeul Cel 
gelos va trebui să-Şi arate puterea Sa şi iubirea Sa, căci din 
iubire Se va ridica cu putere, ca să urnească din loc pe tot 
creştinul care stă înţepenit pe cale, căci ca să meargă pe cale 
aşa cum se cere, aceasta este departe de inima acestui popor. 
Nu mai poate face Domnul ca omul. S-a încheiat şi această 
vreme, şi iată, e vremea biruinţei acum. De aceea Domnul 
mi-a trezit duhul şi l-a făcut să răsune şi să facă Domnului 
cale luminată, căci cu această lucrare eu voi începe să hrănesc 
un neam mare, şi va fi să aplece Domnul spre această învăţă- 
tură vie toate înălţimile care nu ştiu a se pleca. 

Stai în lucru cu mine. Stai cu inima şi cu mângâierea 
peste acest cuib de inimioare care sunt puse la lucrul mântui- 
rii făpturii lui Dumnezeu. Stai cu inima lipită aici. Fii un duh 
cu ei mereu, că duhul rău îşi face mereu cotloane ascunse, ca 
să atace la timp şi la netimp acest acoperământ şi acest înce- 
put de împărăţie cerească. 

Iată, suflu cu putere peste tine. Hai să lucrăm prin 
această temelie nouă, care s-a coborât din cer în mijlocul 
acestei Românii, care este şi va fi regină peste popoare. Du- 
hul meu este împuternicit de Duhurile Preasfântei Treimi, Ca- 
re lucrează să aducă ziua mântuirii făpturii lui Dumnezeu. Fii 
un duh cu mine şi cu aceştia în mijlocul cărora sunt şi lucrez 
cu putere de duh ca să se facă lumină peste tot. Fii una cu mi- 


ne, şi vom şti mereu ce este de lucrat, că mult este de acum 
de lucru. Eu sunt mereu aici, dar vreau să punem mereu mân- 
gâiere peste inima acestor copilaşi care mă aduc pe mine cu 
cuvântul în mijlocul poporului meu. Misiunea acestor copii 
este cerească şi nu este uşoară, dar aici lucrează cerul. Hai cu 
cerul, că eu sunt aici şi lucrez după planul cel întocmit de cer. 
Amin. în curând vom fi cu toţii şi ne vom bucura împreună 
de slavă văzută, căci aceasta este plata cea de la cer. Un picuţ 
mai avem de tras din greu, şi apoi vom intra în bucurie. 

Binecuvântată şi împuternicită să fie munca cea pentru 
cer. Pace şi înviere şi trezire peste poporul Israelului din vre- 
mea aceasta! Pace peste Israel şi duh de credinţă, căci trebuie 
credinţă în Dumnezeu! Amin. 

Această carte să fie adăugată cărţii care va mărturisi 
despre vremea lucrului meu din vremea aceasta. Amin, amin, 
amin. 

18 februarie/3 martie 1991 

Cuvântul sfintei Virginia peste soborul de la ieslea 
cuvântului 

îndemn pentru veghere în jertfa de fiecare zi. 

unt cu mila peste voi, măi mămică, şi sunt cu aju- 
torul cel ceresc peste voi. Voi să nu uitaţi nicio- 
dată cuvintele acelea din Scriptură care spun aşa: «Căutaţi 
mai întâi împărăţia cerurilor, şi toate celelalte vă vor fi vouă 
adăugate». Voi sunteţi singura mea bucurie, mămică. N-a fost 
nimic să vă cer şi să nu mă ascultaţi. întăriţi-mi bucuria, măi 
copii, că nu mai are mămica bucurie de pe nicăieri. Poporul 
meu presară în calea mea şi pe urmele mele numai durere, nu- 
mai ispitire. Inima acestui popor nu vrea să fie în cer, vrea nu- 
mai pe pământ, şi mama Gigi nu mai are bucurie. 

Va fi de lucrat peste acest popor, va fi cu tărie de lucrat, 
căci va fi luat din spate creştinul meu, că n-a vrut să se mu- 
cenicească de bunăvoie aşa cum i-a cerut Dumnezeu. N-a 
vrut să vină cu dragoste înspre poarta cea îngustă, care duce 
la izbăvire şi la pace cu Dumnezeu, şi iată, sângele acestui 
popor va fi, până în sfârşit, să se ceară de la el. 

Vom mai lucra, mămică, vom mai trudi un pic cu acest 
popor neastâmpărat, care nu mai căpătuieşte cu necunoştinţa, 
care ispiteşte pe Dumnezeu şi care nu se lasă spre umilinţă 
dătătoare de pace cu Dumnezeu. Vom mai trudi, mămică, 
vom mai lupta să aşezăm pace între poporul acesta şi între 
Dumnezeul păcii, căci Dumnezeu este pace, măi copii; pace, 
dar nu aşa cum înţelege acest popor pacea. Nu înţelege, mă- 
mică, nu înţelege taina păcii, nu înţelege poporul meu, şi n-am 
bucurie de la creştinul meu. Aşa de rău s-a lucrat, măi copii, 
că dacă n-ar fi Dumnezeu peste tot în preajma voastră şi dacă 
n-ar ocroti El cuvântul lucrării cereşti, voi aţi fi fost de multe 
ori zdrobiţi de cei răi şi de duhul cel rău, care râcâie în toată 
vremea să caute cumva, să caute ceva cu care să vă piardă şi 
să frâneze lucrul cel bun, care s-a coborât din cer la voi. 

Fiţi, mămică, înţelepţi în toată vremea şi fiţi întăriţi în 
toată vremea, că dacă sunteţi aşa, Dumnezeu va avea putere 
mare cu voi, că avem de învins mereu puterea duhului rău. S-a 
umplut poporul meu de iude, şi vinde creştinul binele lui fără 
să ştie ce face. Dacă ar fi umilinţă peste acest popor, ar fi 
Dumnezeu mare în inima creştinilor mei. Dar umilinţă nu se 
vede, şi Do mn ul n-are sălăşluire în inima poporului meu. N-a 
rămas aproape nimic să nu fie vândut Dumnezeu şi lucrul 
Său, şi eu am venit acum şi v-am pus deoparte, mămică, dar 

peste tot văd cârtire şi nemulţumire şi necredinţă. Mă uit pes- 
te tot, cercetez în fiecare clipă, şi văd pe duhul rău cum îşi fa- 
ce loc şi cum caută să vă tulbure, să vă lovească. Sunt aici cu 
tot cerul, măi copii. Nu vă temeţi, dar fiţi precauţi, căci creş- 
tinii mei au vândut pe Dumnezeu, şi dacă au făcut aşa, iată, 
v-am ascuns de la faţa lor, şi voi birui eu şi nu ei, şi veţi birui 
voi, că voi aveţi pe Dumnezeu biruitor pentru voi. 

Iată că stau gata să-şi arate colţii preoţii care au aflat 
despre voi. Au aflat, că n-a fost credinţă atunci când am spus 
că se va afla din pricina neascultării. Eu ştiam acest popor, şi 
nu i-am dat ce nu poate duce, dar s-a semeţit poporul meu şi 
a întins mâna în blid odată cu Domnul, şi s-a dus apoi la Anna 
şi la Caiafa, şi a luat şi a dat de la Dumnezeu. Vai, câtă luptă 
trebuie să duc eu acum, că nimeni, nimeni nu vrea să se scoa- 
le să repare stricăciunile! 

Fiţi înţelepţi, şi puneţi în faţa lui Dumnezeu pe toţi cei 
care vor să lovească în această piatră, şi piatra vă va fi vouă 
stâncă tare şi izbăvire în toată vremea. Eu vă aduc spre cu- 
noaştere tot planul cel rău care se îndreaptă spre voi, iar voi, 
folosiţi apărarea cea tare, care este de la Dumnezeu, căci pes- 
te aceasta nu se poate trece. Dar vă spun că nu mai am nimic 
din poporul meu, nu mai am, şi vreau să am acest popor, şi 
vreau să-l iau cu tărie ca să-l pot avea, că nu e cu putinţă ca 
să curăţ necredinţa şi să vindec viaţa poporului meu, decât cu 
tărie şi cu durere. 

Fiţi atenţi cu locul de aici, cu acoperământul de aici, şi 
vegheaţi bine, mămică, şi voi, căci cerul e cu voi tot timpul. 
Puneţi la adăpost şi maşinuţa, că vin noaptea şi se uită în 
curte; vin, că n-au somn şi n-au pace. Dar de unde să aibă da- 
că se luptă cu Dumnezeu ca să-L învingă? O, dar ei nu ştiu ce 
fac, măi copii, dar vor şti şi se vor tângui şi se vor ruşina când 
vor privi şi vor vedea cu toţii lucrul lui Dumnezeu, şi pe voi 
în lucrul lui Dumnezeu, căci ei v-au dat mereu vânzării şi vor- 
birii de rău. 

Sunt gata să aduc multe spre lucru, şi iar vă spun că 
aceasta este vremea lucrului meu, iar prin jertfa cea de fiecare 
zi, prin această întreită jertfa, cereţi, de acum, doborârea cea 
mai de pe urmă a rămăşiţei puterii fiarei necredincioase, căci 
se apropie capătul luptei cu domnia cea rea. Cereţi să se facă 
lumină, şi se va face lumină, căci Domnul este Lumina lumii. 
Cereţi pe Domnul, cu semne peste acest pământ ales. Cereţi 
să Se arate Domnul cu putere, de-acum. Cereţi, şi veţi primi, 
căci Do mn ul binevoieşte prin voi. Cereţi să vină şi să se vadă 
împărăţia lui Dumnezeu, şi să se ruşineze necredincioşii. Ce- 
reţi, şi veţi primi şi veţi fi auziţi. Amin. 

Acest foc de la voi să ardă cu putere şi tot mai cu pu- 
tere, şi din această putere să iasă biruinţă în faţa celor ce se 
aşează în faţa planului lui Dumnezeu. Mai e un pic, şi nu 
veţi mai trudi voi, căci plata ostenelilor voastre vine de la 
Dumnezeu. 

O, mă uit mereu peste cetatea din care am plecat, şi 
caut şi iar caut să-mi fac deschidere, să-mi fac intrare. Şi am 
să-mi fac, mămică, fiindcă am putere, şi am să lucrez cu pu- 
tere peste pietrele cele de acolo. Acolo domneşte duhul ispi- 
tirii şi al vicleşugului. Acolo e mare întunericul. Am să mă 
apropii de-acum, ca să-mi pregătesc cărarea şi ca să pot intra. 
Voi umili împietrirea cea de acolo, lată câtă împotrivire am de 
doborât. E vremea lucrului meu, măi copii, şi voi lucra în 
timp, căci toate sunt aproape. 

Hai, copiii mei, hai, că vom putea şi pe toate le vom 
face! Amin, amin, amin. 

24 februarie/9 martie 1991 


Cuvântul Domnului către alesul Său Irineu 

Cei slujitori în biserică nu sunt întregi, şi n-au viaţa şi puterea 
Domnului în ei. 

€ u dragoste Mă port cu tine, ca să-ţi ocrotesc pa- 
şii, ca să te umplu de putere în cuvânt, ca să lu- 
crăm după planul cel ceresc şi ca să-ţi întăresc credinţa, copi- 
lul Meu cel credincios şi cel ascultător, lată, vom face suflete 
vii din multe pietre, vom despietri necredinţa şi necunoştinţa 
multor suflete mari şi vom lucra un neam nou şi sfânt, că Eu 
voi aşeza puterea Mea peste aceştia, ca să fie trăire sfântă pe 
pământ. 

Fii întreg întru Mine, învaţă-Mă pe Mine bine, ca să 
Mă vadă noroadele întru tine şi să meargă acestea pe urmele 
tale, precum creştinii din vremea trupului Meu mergeau după 
Mine. îţi amintesc din nou să nu lucrezi nimic cu îndoială, că 
îndoiala dă să intre şi să-şi facă loc ca să înjumătăţească biru- 
inţa care vine din lucrul cel lucrat de Noi. Fii întreg întru toate 
virtuţile, căci va fi să se ia mulţimile după pilda trăirii tale, 
după pilda iubirii şi a credinţei tale. Fii întreg întru Mine şi 
bucură-te întru Mine, că n-am pe altul ca şi pe tine prin care 
să Mă pot desăvârşi în zilele acestea. Iată, te am cel dintâi în 
lucrul din zilele acestea, cel dintâi din neamul acestui pământ 
ales, cel dintâi prin care lucrez peste acest neam ales. Vreau 
să te folosesc ca pe un izbăvitor al acestui neam, şi iată, aces- 
ta este rodul lucrului ce-1 lucrăm. Toţi cei care vor să dezro- 
bească acest neam, vor fără Mine, că nu Mă au pe Mine cu 
viaţa lor de fiecare zi. Ei zic că sunt cu Mine, dar tu ştii ce 
scrie în Cartea Adevărului, căci aşa este scris: «Poporul aces- 
ta Mă cinsteşte cu buzele, dar cu inima este departe de Mi- 
ne». Şi iarăşi zice: «Boul îşi cunoaşte stăpânul, şi asinul, ies- 
lea domnului său, dar Israel nu Mă mai cunoaşte». 

Vezi tu, copilul Meu, ce lucruri mari sunt de împlinit în 
zilele acestea? Folosim cuvânt puternic, cuvânt de trezire, cu- 
vânt de înviere, şi folosim tărie de cuvânt. Stau proorocii şi se 
uită la voi, cei din zilele acestea; stau şi privesc împlinirile ce- 
le proorocite prin ei, şi se bucură toată oastea cerească de cei 
ce lucrează plinirea vremurilor din zilele acestea. 

Stai mare la lucru, stai cu bucurie şi stai cu înţelepciu- 
ne, căci când crezi în Mine întru toate, nu se poate greutate cu 
Domnul, copilul Meu. Am lucrat ca să te aşez bine şi ca să pot 
prin tine în faţa multor înălţimi, dar fii întreg întru Mine, că 
Eu am pus în tine putere, şi Eu nu sunt un Dumnezeu nepu- 
tincios, dar iată, puterea Mea lucrează în cei ce Mă poartă aşa 
cum am fost Eu. 

Ridică-te peste mulţimi şi slobozeşte de acum glas cu 
putere de înviere, căci trebuie să învieze lumea, măi copilul 
Meu, trebuie să ridicăm pe om din mormântul necunoştinţei, 
trebuie să-l facem pe om să meargă după poruncile lui Dum- 
nezeu, ca să nu vin şi să lovesc cu blestem pe cel binecuvân- 
tat. Nu te teme. Ia cu tine peste tot cuvintele cu care am vor- 
bit prin Cartea Adevărului, şi seamănă sămânţă vie, de acum, 
sămânţă binecuvântată, că iată, a venit vremea să dăm deo- 
parte neghina din grâu. 

învăţătura teologilor din zilele acestea a dat la o parte 
legea lui Dumnezeu, şi aceştia se propovăduiesc pe ei înşişi, 
în loc să propovăduiască viaţa Mea peste mulţimi, vârsta şi 
trăirea Mea peste gloata cea necunoscătoare, care caută prin 
întuneric cărarea şi nu dă de ea. Umblă gloatele după călăuze 
drepte, dar nu mai este trăire sfântă în cei ce învaţă dreptatea 
şi calea cea cu lumină. Ridică-te la timp şi la netimp şi spune 
lumii cum să trăiască şi cum să Mă caute, ca să Mă pot lăsa 

găsit. Eu trebuie să-i cunosc pe cei ce vor să Mă cunoască, 
trebuie să cunosc dintr-o mie pe cel ce este cu Mine; aşa de 
bine trebuie să se vadă şi să lumineze prin întuneric cel ce es- 
te cu Mine. 

Nu are omul putere, că nimeni nu mai iubeşte rugăciu- 
nea cea roditoare, căci ca să rodească rugăciunea, ea trebuie 
să fie aşezată lângă post, şi iată, din biserica Mea nu mai 
curge râul cel curat al învăţăturii adevărate. Se mint pe ei în- 
şişi cei ce zic că Mă au pe Mine în mâna lor, căci aceştia n-au 
viaţa Mea în ei şi n-au putere întru Mine aceştia. Fii întreg în- 
tru Mine, că iată, ne apucăm să zidim biserica cea nouă. Voi 
coborî cuvânt din cer şi voi vorbi noroadelor şi voi învăţa pe 
tot omul calea cea dreaptă, căci una este calea cea cu Mine. 

Hai să vă am cu duhul plin de credinţă, hai, că Eu sunt 
Dumnezeul puterilor. Eu sunt, şi voi acoperi noroadele cu lu- 
mina pe care vreau s-o împart prin cei ce Mă urmează în 
zilele acestea de întuneric. Hai cu cerul Meu în voi, căci cerul 
este împărăţia Mea, şi voi sunteţi odihna Mea, căci Eu în voi 
Mă odihnesc de osteneli. Nu mai este iubire de Dumnezeu, 
iubire după adevăr. Hai să învăţăm iubirea de Dumnezeu pe 
tot sufletul pe care-1 găsim în cale. Hai să facem din pietre 
inimi vii. Hai, că voi fi împlinitor la vreme şi voi face cu voi 
izbăvire peste făptura Mea. 

Copilul Meu iubit, pace ţie! în toată vremea, pace ţie! 
Pace şi-n culcare şi-n sculare! Pace din zori şi până în seară, 
şi din seară până în zori! Poartă-Mă întru tine şi fii întreg în- 
tru Mine! 

Nu este greutate cu Mine, căci nu voi, ci Eu sunt Acela 
Care poate întru toate. Amin, amin, amin. 

3/16 martie 1991 

Cuvântul sfintei Virginia către păstorii poporului creştin 

Netezirea căii poporului Domnului. Rugăciunea cea curată şi calea 
ei spre cer. Vicleşugul, minciuna, clevetirea şi lmla omoară credinţa 
creştinului neputincios. 

C opiii mei cu care mă ajut, copiii mei cei cu rană, 
care aţi luat din rana lui Dumnezeu, care purtaţi 
din durerea lui Dumnezeu, din durerea cea pe care o poartă 
Dumnezeu de pe urma poporului meu cel răzvrătit, cel cleve- 
titor, cel neascultător, cel necredincios şi neîmplinitor! Scula- 
ţi-vă în picioare, sculaţi- vă şi staţi cu putere, că puterea ce- 
rească vă ţine numai în picioare. Nu vă daţi spre slăbire, nu 
uitaţi că un pic mai este, şi eu voi fi aceea care voi şterge tot 
noroiul pe care l-au aruncat în voi fiii poporului meu cei ne- 
curaţi la inimă. Eu voi fi aceea care va lucra cu tărie, ca să 
opresc răutatea care bate înspre voi de atâta vreme. 

Mama Gigi se scoală să vă scoată de sub piatra învinui- 
rilor, căci piatra aceasta nu mă lasă pe mine să-mi duc lucrul 
înainte şi să aduc împăcarea şi mântuirea cea spre care m-am 
ridicat, dar nu pot să mă ridic să împlinesc, până nu vin să 
vestesc mai întâi. Sus credinţa în Dumnezeu! Hai numai cu 
nădejde până la capăt, că mai e un pic, şi veţi primi plata răb- 
dării. lată, ne apucăm de lucru cu tărie de cuvânt. Staţi la lu- 
cru cu mine, de-acum; staţi şi nu vă daţi spre slăbire, că a ve- 
nit vremea să fim tari, copiii mei la care am coborât ca să lu- 
crez, că e vremea lucrului meu, măi copii. O, dar poporul meu 
mi-a scos mărăcini în cale, ca să-mi încurce venirea mea spre 
el. S-a părut că e o glumă când se începuse cu mărturiile min- 
cinoase, care v-au acoperit de tot. La toţi li s-a părut un lucru 
uşor de făcut, şi iată ce au făcut: mărturiile mincinoase au 


prins rădăcini în inima acestui popor, şi aceste rădăcini au ro- 
dit mărăcini şi ciulini, care ies acum în calea misiunii mele 
din zilele acestea. Credeţi voi că şi cea mai mică nedreptate 
va ieşi ca să fie cunoscută? Credeţi voi că veninul minciunii 
va îngălbeni şi va vădi pe cei ce au lucrat de partea minciunii? 
Eu sunt aceea care m-am ridicat cu duh treaz, ca să curăţ toată 
fărădelegea acestui popor. Şi voi curăţi-o, măi copii, că nu pot 
lăsa acest popor sub stăpânirea duhului rău. Poporul acesta 
este poporul meu, şi eu lucrez din cer acum, şi voi pune capăt 
rătăcirii la care a slujit acest popor. 

O, neuitaţii mei, păstori ai poporului meu, să ne ridi- 
căm cu putere şi să netezim calea poporului meu, ca să vadă 
creştinul calea mea spre el şi să mă întâmpine, şi să nu mă 
blesteme, aşa cum se aude la cer. Nu trebuie să vi se pară ni- 
mic necunoscut mai dinainte, nimic străin, căci voi aţi fost 
primii care ştiaţi de la Dumnezeu despre vremea lucrului meu 
din zilele acestea, pentru plinirea vremurilor lui Dumnezeu. 
Ştiaţi că această lucrare va fi să se ridice peste înălţimi şi să 
vorbească mulţimilor care se vor îndrepta spre mântuirea care 
se coboară din cer prin această lucrare. Ştiaţi şi credeaţi când 
Dumnezeu cuvânta despre acest Sion din al cărui munte se va 
răspândi lumina aceea care este proorocită în Cartea Adevă- 
rului că va fi răspândită peste neamuri. 

M-a ridicat Do mn ul şi mi-a spus să vin la poporul meu, 
să sun peste el, să-l deştept, să-l vestesc că a venit vremea să 
se scoale la lucrul cel pentru care a fost ales, căci a ales din 
lume Dumnezeu acest popor, şi a fost lucrat de Dumnezeu, ca 
să facă cu el izbăvire peste făptura Sa. Şi ce face poporul 
meu, măi iubiţii mei păstori, măi iscusiţii mei ciobani pe care 
eu v-am lăsat veghetori peste turma mea până la întoarcerea 
mea? Ce face poporul nostru, măi păstorilor? E gata poporul? 
Putem pomi la lucru? Aceasta este vremea. Putem începe lu- 
crul cel pentru plinirea mântuirii făpturii lui Dumnezeu? 

O, dragii mei, m-am dus la Dumnezeu ca să pregătesc 
cetate tare şi am venit cu ea în braţele mele cereşti şi am aşe- 
zat-o cu aşezare binecuvântată, şi stau în unghiul ei şi cuvin- 
tez cuvânt ceresc şi ţin puterea duhului rău sub această piatră 
aşezată, pentru ca să am temelie bine întărită şi să lucrăm lu- 
cru întărit în zilele acestea de biruinţă cerească. Şi poporul 
meu iată ce face! A aflat despre această temelie de piatră pe 
care va fi să se ridice în curând biserica cea veşnică şi nestri- 
căcioasă, şi iată, dragii mei păstori, s-au sculat cu toţii şi lo- 
vesc în piatra aceasta, şi ei n-au de unde să ştie că cine se lo- 
veşte de ea, se sfărâmă, iubiţii mei. 

De când am plecat din trup, n-am stat o clipă; am lucrat 
fără răgaz această cetate tare, am lucrat la ea cu multă durere 
şi cu mult suspin, că de la prima piatră de temelie am fost lo- 
vită şi izgonită, căci lucrătorii viei mele s-au sculat să bată şi 
să stârpească slugile care au rămas credincioase rodului aces- 
tei vii, ai acestei lucrări lucrătoare. 

Eu nu se putea să-mi sfârşesc lucrarea, dar am lăsat tru- 
pul cel plin de răni. Nu mai puteam aşa, şi am lăsat trupul 
care-mi răpea puterea şi am lucrat înainte, cu puterea duhului 
cel lucrător, aşa cum era scris, aşa cum ştiaţi că v-a spus 
Dumnezeu. Dar am fost cu trudă grea, măi iubiţii mei, căci 
n-a fost credinţă peste inima poporului meu, şi iată, iată ce 
rod a adus poporul meu! Rod de blestem şi de tăgăduire, că 
mă blesteamă poporul meu, şi am auzit din gură de creştin 
blestem asupra mea să mă mănânce viermii iadului şi întune- 
ricul adâncului. Dar nu lasă Do mn ul pe sfântul Său să vadă 
stricăciunea, căci Do mn ul lisus Hristos, Sfântul lui Israel, a 

avut casă la mine şi locaş de odihnă în casa trupului meu. 
Cine mă tăgăduieşte pe mine, îl tăgăduieşte pe Domnul lisus 
Hristos, Care a trăit în mine, aşa cum şi cei care-L tăgăduiesc 
pe Fiul lui Dumnezeu, îl tăgăduiesc pe Tatăl Cel ceresc. 

Iată ce face acest popor. Şi ce să facem noi acum cu 
acest popor? Ce este scris în lege? Voi ce ziceţi, iubiţii mei? 
Mă întreb şi eu cu voi, căci dacă greşeşte cineva faţă de legea 
lui Moise, unul ca acela este ucis cu pietre, dar cel care gre- 
şeşte împotriva Dumnezeului Duhului Sfânt, ce este scris în 
carte despre unul ca acesta? Iată, acesta este păcatul care a ni- 
micit acest popor, căci păcatul săvârşit aşează moarte peste 
cel păcătos. Eu am venit înapoi, după cum este scris în cartea 
acestei proorocii, şi am strigat trezirea din moarte peste popo- 
rul meu cel mort. Am voit să zic numai cu cuvântul şi să în- 
vieze poporul meu, dar el n-a vrut să creadă în mine. Şi de ce 
n-a vrut să creadă? Iată întrebare la care trebuie să dăm răs- 
puns lui Dumnezeu. 

O, Domnul n-a lăsat flămând acest popor dacă el n-a 
vrut să fie şi cu mine. A folosit trupul cel dintr-o rădăcină cu 
mine, ca să vorbească şi să nu lase poporul să se înstrăineze 
de lucrarea cea coborâtă, care va lucra până în sfârşit în mij- 
locul poporului creştin, precum este scris. Dar iată, măi mă- 
mică, a venit Dumnezeu mereu cu cuvântul Său, a venit şi 
când a fost să vină, şi când n-a fost să vină. Şi dacă a văzut 
Domnul că viaţa poporului Său nu este trăită întru poruncile 
cereşti, n-a mai avut putere Domnul peste acest popor, măi iu- 
biţii mei, căci Domnul era să-Şi arate puterea Sa prin credinţa 
şi ascultarea şi smerenia creştinului. S-a semeţit creştinul 
meu şi nu s-a condus după Dumnezeu, căci s-a condus după 
dorinţa inimii lui poporul meu, şi Dumnezeu n-a mai avut loc 
cu ale Sale. Nici un creştin nu s-a dat cu totul lui Dumnezeu; 
nici pe jumătate nu s-a dat atunci când a venit să fie cu Dum- 
nezeu sub această lucrare de învăţătură din cer. A făcut ca 
Anania şi Safira, care veniseră după Domnul cu toate ale lor, 
dar nu se dăduseră Domnului întru toate, şi au mai rămas şi 
de ale lor cu ei. Aceia au minţit pe Duhul Sfânt şi au murit cu 
trupul, dar poporul meu a murit cu sufletul, şi aşa mort cum 
este, ţărâna lui ridică glas şi se judecă cu Dumnezeu, Care nu 
va părăsi acest popor, şi va mărturisi duhul dumnezeiesc, căci 
este Dumnezeul Treimii, Care lucrează spre sfârşitul plinirii 
lucrării Treimii Dumnezeieşti. 

Poporul meu a ispitit mereu pe Dumnezeu, şi a ridicat 
apoi cuvânt că Dumnezeu grăieşte minciună. O, ce putea face 
Domnul cu cel mincinos, cu cel ce pârăşte, cu cel ce urăşte şi 
vinde pe fratele său? Venea şi aducea la Domnul minciună şi 
pâră şi ură şi clevetire. Venea, şi nu venea cu frică. Venea şi zi- 
cea că are credinţă în lucrarea cea dumnezeiască, fără să ştie 
că la Domnul n-are pe unde intra nedreptatea şi minciuna şi ră- 
utatea. Ajungea cu răutatea în braţe până la uşa lui Dumnezeu, 
şi tot cu ea se întorcea, căci la Dumnezeu nu intră nimic rău. 

A venit o monahie din cetatea Nămăieşti cu o minciu- 
nă scrisă, şi Dumnezeu i-a dat-o înapoi tot scrisă, căci ce dai 
Domnului, aceea şi primeşti de la El. Minciună îi aduci, min- 
ciuna aceea ţi-o dă înapoi, că la El nu intră minciuna, şi te 
duci înapoi cu ea, de unde ai venit. Nu se poate intra la Dum- 
nezeu cu nimic rău, dar nici Domnul nu poate intra în inima 
celui rău ca să lucreze în ea voia cea din cer. Iată, acesta este 
poporul meu, aceasta este plata trudei lui Dumnezeu. Nici o 
taină cerească n-a putut purta şi n-a putut păstra poporul meu, 
şi a luat şi a aruncat în noroi şi în gura porcilor mărgăritarele 
cereşti, cele cu mare preţ. 


A venit şi a descoperit Dumnezeu toate cele pentru vre- 
mea aceasta, şi creştinul meu a aruncat pe jos bogăţia cea din 
cer şi a ispitit pe Dumnezeu, şi în loc de umilinţă mare, po- 
porul meu s-a semeţit în sine şi s-a lovit frate pe frate în toată 
vremea, şi n-a fost cel ce face dreptate, n-a fost, mămică, şi s-a 
împlinit cuvântul cel proorocit prin această lucrare care a 
spus: «Creştine, dacă tu vezi pe fratele tău în foc, tu te ridici 
şi îi faci vânt, ca să nu mai scape cu viaţă». 

O, cu durere vă spun: n-a fost cel ce face dreptate, n-a 
fost, căci îţi amintesc acum, păstorule Daniel, de cuvântul cel 
dumnezeiesc care a spus odată: «Daniele, la sfârşitul vremii 
vei fi pus să faci judecată strâmbă». Eu, dacă am plecat 
atunci, v-am lăsat nădejde pentru poporul meu, ca să judecaţi 
întru dreptate pe tot creştinul, ca să nu îngăduiţi minciuna şi 
nedreptatea şi ca să nu vă faceţi părtaşi cu duhul celor cleve- 
titori, care, din iz de invidie, dau cu noroi în cel curat cu ini- 
ma. Eu după plecarea mea v-am lăsat să staţi cu dreptate pes- 
te turma aceasta şi să judecaţi între frate şi frate, dar între fra- 
te şi frate, iubiţii mei. Aţi văzut pe Solomon cum a făcut drep- 
tate, căci a chemat cele două femei şi n-a chemat numai una. 
Venise cea cu minciuna mai întâi, dar Solomon a folosit legea 
întreagă şi nu pe jumătate, şi când a vrut să taie în două prun- 
cul cel rămas în viaţă ca să vadă prin aceasta pe mama cea 
adevărată, atunci mama cea bună a copilului s-a lepădat de 
copil, ca să nu taie Solomon pe copilul ei, şi a făcut Solomon 
dreptatea, şi apoi a făcut după dreptate. N-a judecat dreptatea 
numai cu jumătate de adevăr, nu, mămică. 

A venit Fiul lui Dumnezeu şi a dezrobit de vină până şi 
pe cel păcătos, şi iată, până şi în pilda vameşului şi a fariseu- 
lui a fost vădită nedreptatea cea dinăuntrul inimii celui care 
se credea credincios legii lui Dumnezeu, şi s-a scos la iveală 
umilinţa inimii vameşului, cel care-şi bătea pieptul cu căinţă, 
socotindu-se nevrednic de iertarea Domnului. 

O, iubiţii mei, păstori ai turmei mele, e vremea să ne 
aşezăm bine, e timpul să lucrăm numai după dreptarul cel în- 
treg, căci toate câte trebuie să folosim sunt scrise în cartea în- 
văţăturii lui Dumnezeu, şi după ea trebuie să lucrăm. Iată că 
din nou vă rog şi vă îndemn să staţi drepţi în faţa acestui po- 
por, ca să vadă creştinul calea cea dreaptă prin voi şi să mear- 
gă pe ea. Trebuie să aveţi puterea să dezbăraţi pe creştin de 
toate obiceiurile cele care nu sunt din Dumnezeu, şi să ia 
acest popor în braţe curăţenia de inimă şi umilinţa, că nu este 
om care să se poată îndreptăţi în faţa lui Dumnezeu. Dar 
avem, mămică, de scos din rădăcină mărăcinii şi ciulinii care 
au crescut în calea mea ca să nu mă poată cunoaşte şi să nu 
mă poată primi poporul meu. Iată cât venin aduce lui Dumne- 
zeu lipsa adevărului şi nedreptatea care stăpâneşte peste fiii 
poporului nostru! Duhul minciunii şi al clevetirii şi al vorbirii 
de rău a făcut zid rugăciunilor pe care le mai citeşte acest po- 
por, şi nu ajung rugăciunile la Dumnezeu. Rugăciunea po- 
porului meu a mai rămas pe ici, pe colo, dar ca o orânduială 
făcută de oameni, căci nici nu ajunge ea la inima creştinului 
când o citeşte, dară să mai ajungă la inima lui Dumnezeu! Nu 
este dragoste, nu este ca să simtă creştinul pe Do mn ul. 

Iubiţii mei, daţi de la voi pe cel ce cleveteşte pe aproa- 
pele său, căci cel ce face aşa, acela a şi fost judecat prin pă- 
catul clevetirii. Cine este mai bun ca să arunce cu piatra în 
aproapele său sau să mânjească obrazul fratelui său cu înjosiri 
şi cu învinuiri? Să se dezbare creştinul de vorbirea de rău, şi 
de pâră asupra fratelui său. Cel ce vine la Domnul sau la voi 
cu plângere şi cu pâră asupra semenului său, acela să nu se 

gândească, să nu creadă că va primi vreun răspuns după ade- 
văr, căci adevărul adevărat al acestei stări este răbdarea şi 
smerenia şi dragostea, dar nu învinuirea şi nu răzbunarea. 
Cine vine la Domnul cu aşa ceva, acela să ştie că se întoarce 
înapoi tot cu cele aduse. 

Vino, creştine, la Domnul, dar vino cu păcatele tale şi 
cu nevrednicia ta şi cu neputinţa ta şi cu greutatea ta. Vino şi 
învaţă de la Dumnezeu, învaţă pentru totdeauna rugăciunea 
aceea pe care numai o citeşti, dar nu vrei ca ea să se vadă la 
tine. Rugăciunea aceea aşa spune: „ Doamne , ia de la mine 
duhul iubirii de sine şi al vorbirii de rău sau al grăirii în de- 
şert şi mă ajută să nu învinuiesc pe fratele meu şi să nu dez- 
vinovăţesc viaţa mea cea cu păcate“. 

Iubiţii mei păstori, daţi de la voi părtăşia cu vorba cea 
deşartă, că nu este curată inima celui ce vine să pună vină pes- 
te fratele său. De ce nu-L vedem pe Domnul, Care nu Şi-a des- 
chis gura şi Care era fără păcat? Dar n-a scos cuvânt de dez- 
vinovăţire, ca să luăm învăţătură noi, cei păcătoşi, şi să nu ju- 
decăm pe cel creat de Dumnezeu şi să nu judecăm fără ade- 
văr. Dacă vrem să judecăm pricina cuiva care vine cu ea grea, 
o, cu câtă dreptate şi cu câtă dragoste trebuie vindecată prici- 
na celui necăjit! Dar acest popor cu trupul plin de răni, vino- 
vat până la cer, are glas de ridicat mereu, şi nu vrea să se de- 
prindă cu smerenia cea lăsată de Domnul. învăţaţi, mămică, 
pe creştin; vă rog din inima cerului. Eu sunt cerească acum; 
luaţi de la mine. învăţaţi pe creştin să nu se mai plângă, să nu 
se mai semeţească unul împotriva altuia, că nu este de la 
Dumnezeu nemulţumirea, şi nu intră nimeni la Dumnezeu da- 
că mai foloseşte această răutate. Cel ce vine la voi, să vină 
după cuvântul lui Dumnezeu şi să-l împlinească. Acesta este 
singurul lucru care rămâne de făcut, ca să fie apoi cu Dumne- 
zeu poporul meu. Limba care se mişcă să rostească vină sau 
vorbire de rău, să se oprească de la aceasta. Luaţi de la mine 
şi daţi poporului meu, ca să se deprindă acest popor cu bună- 
tatea şi cu umilinţa cea plăcută. 

Vreau să văd la voi înţelepciunea aceea care vădeşte vi- 
cleşugul din creştin. Vreau să vă văd iscusiţi, căci este făţăr- 
nicie la fiii poporului meu, este lipsă de curăţenie de inimă, 
este vicleşug. Ce fel de fiu al lui Dumnezeu mai poate fi acela 
care nu cinsteşte şi nu iubeşte pe aproapele Domnului? Ce 
fel? Acela care necinsteşte obrazul fratelui său, acela nu mai 
este aproapele Domnului. 

Iată, pe surioara mea au năpădit-o creştini cu inimi pli- 
ne de pretenţii, pline de ispitire, şi nu are cine o ajuta, nu are 
cine o apăra, nu are cine s-o ocrotească de cei făţarnici şi de 
cei vicleni şi de cei linguşitori care stau ascunşi în poporul 
meu. Dar cât cred ei că vor mai putea sta? Iată-L pe Domnul, 
este pornit la lucru să-Şi facă frumoasă şi curată cărarea, să 
lase pe ea numai ce este sănătos şi curat, numai ce este ade- 
vărat întru Dumnezeu. 

Măi iubiţii mei păstori, să vedem acum, că iată, Dom- 
nul începe curăţenia. Am de curăţit o mulţime de rău, am de 
lucrat mult, ca să curăţ pământul poporului meu, căci voi lovi 
acum pe cei făţarnici, pe cei ce slujesc duhului rău al min- 
ciunii şi al clevetirii, pe cei ce împrăştie duh de rătăcire, pe 
cei ce caută să încurce calea mea şi lucrul meu, şi iată, pe cei 
ce sunt murdari şi călcători ai trăirii de creştin. Vor rămâne în 
picioare numai cei cu inima curată, cu inima neprihănită şi cu 
trupul purtat întru cele cu care am venit. Vor începe să se îm- 
plinească în zilele ce vin cele proorocite pentru această vre- 
me, şi se va începe cu acest popor, măi mămică. 


Nu mai este după Du mn ezeu acest popor. N-a vrut să 
se trezească şi să fie aşezat la datorie. N-a vrut să asculte gla- 
sul trâmbiţei şi să se aşeze întru sfinţenie de inimă şi de trup 
nestricăcios. Iubeşte mai mult mâncarea şi băutura cea tru- 
pească, şi prea puţin pe aceea cerească. Iubeşte trupul, măi 
mămică, şi nu taie de la ei ca să poată fi una cu cei din cer. Au 
rămas pe pământ, au rămas cu pământul; au ales pământul şi 
nu cerul, dar iată că şi pământul va fi netezit de Dumnezeu şi 
nu de ei. Nu vor rămâne cu nimic; vor rămâne săraci de cele 
de aici, ca să-i pot apoi îndrepta cu faţa spre Dumnezeu. N-a 
lăsat nimeni nimic dintr-ale lor ca să vină cu Dumnezeu, dar 
iată, nu aşa va rămâne acest popor, şi va fi rănit de dreptatea 
Domnului, căci Domnul are acum să-Şi aşeze împărăţia Sa şi 
stăpânirea Sa. 

Poporul meu a vărsat multă hulă din gura sa, a împărţit 
dispreţ şi minciună în jur şi s-a îndeletnicit cu făţărnicia şi cu 
ispitirea. Am creştini împuterniciţi de duhul cel rău, căci s-au 
lăsat câştigaţi, măi mămică, şi calcă şi strică rodul, şi îmi cal- 
că peste semănătura cuvintelor mele, care sunt cu viaţă în ele. 

Aprindeţi-vă făclia şi puneţi-o la loc înalt şi mergeţi şi 
căutaţi, ca să scoateţi răul afară din acest ogor. Sunt buruieni 
învechite, măi mămică, şi acestea şi-au întins rădăcinile. Iată 
cât de adânc trebuie să săpăm acum ca să scoatem din rădăci- 
nă buruiana cea rea, căci nu s-au smuls rădăcinile la vreme, ba 
au mai fost şi întreţinute, şi udate, şi ocrotite. Şi dacă nu vom 
smulge răul din pământul poporului creştin, să ştiţi că va fi 
lepădat acest popor, va fi cu mânie şi cu certare dat deoparte. 

Măi păstorii mei iubiţi! Păstorule Cristea, ia, mămică, 
de la mine, dar foloseşte-te dacă iei. Dar dacă iei cu îndoială, 
nu pot fi una cu acela care mă pune la îndoială. Iată, vorbesc 
din cer cu tine, dar dacă nu poţi să fii credincios celor ce sunt 
scrise în cartea acestei lucrări despre vremea lucrului meu din 
zilele acestea, dacă te îndoieşti de împlinirea celor proorocite 
mai dinainte, dacă pui la îndoială, o, mămică, cum mai vine 
asta? Dacă tu nu crezi îndeajuns şi dacă te îndoieşti, iată, şi 
eu mă îndoiesc ca să cred în tine. Ai venit să întrebi la Dom- 
nul multe lucruri pe care trebuia să nu le mai pui la îndoială 
dacă crezi că Do mn ul este şi conduce lucrarea, dacă crezi că 
Do mn ul lucrează prin jertfelnicul cel de foc cu care am venit 
eu şi l-am aşezat ca să lucrez din el peste acest popor. Iată, 
îndoiala înjumătăţeşte biruinţa creştinului, şi eu te aveam pe 
tine şi păstor al creştinului meu. Ce să mai zic de creştinul 
meu? Să mai zic că nu crede în mine creştinul meu? O, păsto- 
rule al oilor mele, vino spre mine, ca să vină şi oile apoi. 
Vino, dar nu cum eşti acum. însănătoşeşte-te, mămică, nu 
este greu. Dă-mi mie voie dacă nu poţi singur, că iată, nu poţi 
singur. Eu vreau să te fac tare, mai tare decât oricând, dar 
lasă-te lucrat, măi mămică. E vremea să fim înţelepţi ca şer- 
pii şi să fim buni şi blânzi ca porumbeii. E vremea să fim cu- 
raţi, curaţi, păstorule al oilor mele. E vremea să fie în noi nu- 
mai unul, măi mămică, numai unul şi înăuntru şi în afară; să 
fim ca în cer, că iată, am venit din cer, iubiţii mei, păstorii oi- 
lor mele. Am venit din cer ca să vă fiu mereu alături, ca să ne 
sfătuim mereu şi să lucrăm numai după planul cerului. Am 
venit, iubiţii mei păstori, dar nu pot locui la un loc cu îndoia- 
la. Nu pot merge pe acelaşi drum cu cel care se îndoaie sau se 
sminteşte întru mine. Iubiţi dreptatea, măi iubiţii mei, şi jude- 
caţi după Domnul şi nu după om şi nu după sânge şi nu după 
neam. Judecaţi în Domnul Iisus Hristos, ca să fie numai 
Domnul judecător peste toate, căci al Său este dreptul acesta. 
Uitaţi-vă în legea cea dreaptă şi faceţi dreptatea şi iubirea să 




Anul 1991 


435 


fie stăpâne peste inima poporului nostru. Nu lăsaţi poporul să 
piară. V-am spus să scoateţi din Scriptură făgăduinţele şi bi- 
necuvântările în care va intra acest popor dacă va vrea să fie 
întru Dumnezeu. V-am rugat să daţi poporului din învăţăturile 
apostolilor, care se uită din cer şi aşteaptă să prindă viaţă în- 
văţăturile cele lăsate de ei. 

Iubiţii mei, daţi de la voi părtăşia cu cei ce ispitesc pe 
Dumnezeu, cu cei ce vor să întunece învăţătura cea din cer. 
Feriţi-vă de aluatul celor făţarnici, că vă trage în cursa acestui 
păcat al făţărniciei. Eu cunosc din cer pe fiecare, dar dacă nu 
voiţi să lucrăm împreună, să ştiţi, nu va rămâne lucrul în pi- 
cioare. Dacă nu voiţi să fiţi întru mine şi dacă nu voiţi să fiu 
întru voi, nu va rămâne lucrul, măi mămică, şi timpul vostru 
va fi şi el întrebat ce rod a purtat în fiecare vreme. Să ştiţi că 
se poate să fie vindecat acest popor, dar dacă nu va fi credinţă 
sănătoasă în cele făgăduite de Dumnezeu, mă voi duce spre 
neamuri, şi ele vor crede şi se vor vindeca, şi voi lucra prin 
pietre mai mult decât prin fiii acestui popor, care mă tăgă- 
duiesc şi mă înstrăinează dintre ei. Mă duc, mămică, şi voi lu- 
cra şi voi prăsi, şi vor auzi noroadele de pe tot pământul şi vor 
veni înspre acest Ierusalim care, iată, mă omoară cu pietre şi 
mă tăgăduieşte. 

Daniele, păstorule iubit de cer, ce să fac eu cu copiii 
tăi? Ce să facem cu ei? Că de la ei s-a întins rătăcirea, şi s-au 
rătăcit mulţi din copiii poporului meu şi s-au dus cu duhul lu- 
mii şi au lăsat pe Dumnezeu, că s-au luat după copiii tăi şi 
s-au făcut unii mai răi decât alţii. Am mărturie în cer, am fo- 
tografie în cer. Mi-a dat-o Domnul să mă uit la ea şi să văd ce 
creştere le-ai dat. Am să vin cu ea să le-o arăt şi să-i întreb pe 
fiecare, de ce au plecat în lume? O, nu vor avea ce să răspun- 
dă, şi vor fi loviţi din faţă pe neaşteptate. îi voi opri să mai 
trăiască viaţa lor. Voi pune iar în faţa lor dreptarul cel curat, 
şi dacă vor călca peste el, vor păţi cu toţii la fel ca Iuda, căci 
de la ei s-a întins rătăcire mare peste copiii poporului nostru. 
Dumnezeu nu Se lasă târât până în sfârşit, nu Se va mai lăsa 
răstignit până în sfârşit. Fii cu mine, păstorule Daniele, şi fii 
dârz cu Dumnezeu, că Domnul aşa trebuie să înceapă, cu cei 
mari trebuie să înceapă, fiindcă aşa este scris, şi cele scrise nu 
se pot desfiinţa. Eu nu pot să şterg numele lor din cer, pentru 
că nu aşa este în planul lui Dumnezeu, dar vreau să şterg pă- 
catul lepădării lor de Dumnezeu, şi nu se poate, nu se poate, 
măi Daniele, decât cu mare certare. Iată, lupta lor cu Dumne- 
zeu şi trădarea iubirii care le-a purtat-o Dumnezeu, va fi să-şi 
aibă sfârşit acum, căci va fi să vadă ce au făcut ei lui Dumne- 
zeu, va fi să vadă făgăduinţele pe care le-au călcat şi credin- 
cioşia pe care au aruncat-o de la ei şi au luat în schimb duhul 
lumii, care nu are viaţă în el. Iată, lumea şi duhul din ea au 
ajuns la sfârşit, iar Dumnezeu va ieşi deasupra cu cei ce L-au 
iubit cu statornicie. 

Nu te teme, Daniele, eu voi fi cu tine, dar lasă-mă să 
fac mântuire peste casa ta. Nu pot decât cu tărie. Nu pot dacă 
ei nu pot să mă primească cu cele de la cer. Nu te teme, că 
vom ieşi cu bine; vom ieşi, că eu voi fi cu tine, dar fii şi tu cu 
mine. Ia spune-mi tu, cum să facem noi, ce să folosim pentru 
fiii tăi? Că iată, nu mai sunt ai tăi. Sunt ai lumii, sunt ai vieţii 
stricăcioase. Spune, şi eu te voi asculta, că şi tu ai fost de par- 
tea mea în toată vremea lucrului Domnului. Fii şi acum cu 
mine. Eu sunt; eu şi copiii cei cu care am mai rămas; eu, şi 
am cerul spre însoţire în lucru. 

Iubiţii mei păstori, scoateţi-i în faţa bisericii pe cei care 
au dus în rătăcire calea adevărului. Scoateţi la iveală toate ce- 


le vechi, tot ce a stricat pe creştin, tot vicleşugul, şi pe cel ce 
foloseşte vicleşugul şi minciuna. Puneţi statornicie bună în 
inima celor ce mai vor cu Dumnezeu, şi apoi vegheaţi şi 
feriţi-i pe aceştia de puterea de distrugere a duhului cel vi- 
clean, care lucrează să omoare credinţa şi inima şi viaţa creş- 
tinului cel neputincios. Spuneţi la cei statornici ce aţi păţit voi 
de la cei ce au venit şi au minţit şi au luptat ca să fie crezuţi, 
ca să murdărească obrazul aproapelui şi ca să facă păcat în 
faţa lui Dumnezeu. învăţaţi-i pe toţi cei ce vor să fie cu Dum- 
nezeu şi cu voi, să nu mai facă părtăşie cu clevetirea, cu min- 
ciuna, cu învinuirea şi cu hula cea grea. Staţi treji în faţa tur- 
mei, staţi drepţi şi staţi cu iscusinţă cerească. Nu fiţi descu- 
rajaţi, nu aceasta avem de făcut. Ajutaţi-mă să am încredere 
în voi, ca să mă pot rezema de voi. Fiţi credincioşi faţă de pu- 
terea jertfelnicului pe care l-am coborât să ard pe el fără- 
delegea acestui popor. Acest jertfelnic întreit lucrător este te- 
melia pietrei pe care voi zidi în zilele ce vin biserica nepri- 
hăniţilor şi a neadormiţilor care vor slăvi pe Dumnezeu, în 
taina Ierusalimului cel din cer coborât. 

Iată-1 pe cel ce mi-a oprit drumul şi începutul meu de 
drum după ce am plecat; vrea şi se luptă să vă facă iar părtaşi 
cu cele lucrate de el din duh de prostie, din duh de îngâmfare 
şi de îndărătnicie. Fiţi atenţi, că duhul rău se luptă să spargă 
blidul din care mâncăm cu toţii. Feriţi-vă de părtăşia vorbirii 
în deşert. Fugiţi de omul limbut. Uitaţi-vă ce scrie în carte 
despre cel limbut. Deschideţi cartea şi citiţi în tot poporul 
meu ce iese din lucrul omului limbut, care urmăreşte cele ale 
sale, cele ale inimii sale. Acela aruncă mreaja sa ca să te prin- 
dă; acela are două limbi. Vegheaţi, iubiţii mei, că Dumnezeu 
nu lasă în mâna celui batjocoritor pe cei care se bizuie pe 
Do mn ul. 

Iubiţii mei păstori, folosiţi cuvinte înţelepte, care să 
scoale acest popor din sângele lui. îndeletniciţi-vă cu cea mai 
mare înţelepciune şi fiţi buni ca Dumnezeu. Vreau să vă văd 
că lucraţi minuni. Vreau să puneţi înviere peste cel mort, 
peste cel neînţelept, peste cel necredincios, dar credinţă ca a 
voastră să nu mai fie pe nicăieri. Nu fiţi îndoielnici în cele de 
la cer. Lucraţi cu cerul. Rugaţi-vă ca Solomon, că ştiţi ce a 
cerut el la Dumnezeu. Lăsaţi-vă spre cele smerite, căci Dum- 
nezeu dă har celor smeriţi. Voi trebuie să aveţi har, mulţime 
de har, dar fiţi înţelepţi şi fiţi numai cu cerul. Duhul lui Dum- 
nezeu este Acela Care nu vă lasă să părăsiţi cerul. Fiţi plini de 
Duh dumnezeiesc. Duhul vostru să scadă, şi să crească peste 
voi Duhul Treimii Dumnezeieşti. Amin. 

Lucraţi, iubiţii mei, lucraţi bine, ca să am încredere în 
voi, căci lucrul meu din vremea aceasta trebuie să fie bine 
păstrat şi adăpostit, că nu e cu putinţă să încapă peste el nici 
o stricăciune, nici o uneltire. Luaţi pildă de la preotul Zaharia, 
care a fost ucis între templu şi altar, dar n-a scăpat din gura sa 
taina cea ascunsă, de pe vremea trupului Domnului. El a pur- 
tat taina lui Dumnezeu, de la vestirea naşterii botezătorului 
Ioan, de la vestirea naşterii Domnului şi până s-a dezbrăcat de 
trup. Să nu te temi că vei muri dacă vei ţine cuvântul în tine. 
Citeşte, mămică, în cartea lui Dumnezeu şi învaţă pe creştin 
să înţeleagă cele scrise în carte, căci tainele Domnului sunt 
păstrate între ucenici. 

Iubiţii mei, nu mai am alt dor decât să fie pace între mi- 
ne şi poporul meu. Acesta-i singurul meu dor. Iată, pace vouă, 
iubiţii mei! Lucraţi duh de pace peste creştin, lucraţi duh de 
credinţă, că nu este credinţă, mămică. Aduceţi Domnului ini- 
mile voastre şi nu vă clătinaţi întru Domnul, căci El este con- 

ducătorul lucrării Sale. Ferice celui ce nu se va sminti întru 
Domnul. Ferice celui ce nu se va sminti întru mine. 

Pace vouă, iubiţii mei păstori! Luaţi din duhul meu, 
luaţi mereu şi fiţi un duh cu mine. Eu sunt. Nu vă temeţi, nu 
vă îndoiţi, nu vă clătinaţi. Eu sunt, iubiţii mei; eu şi pruncii pe 
care mi i-a dat Dumnezeu spre semne şi minuni în mijlocul 
acestui Israel căzut în necredinţă. 

Pace vouă! în toată vremea pace vouă! îndeletniciţi-vă 
să staţi alipiţi de cei cu inima curată. îndeletniciţi-vă să-i cu- 
noaşteţi pe cei curaţi şi, iarăşi, pe cei făţarnici, ca să-i vinde- 
căm şi pe cei bolnavi, iubiţii mei. Nu vă duceţi spre cei făţar- 
nici. Lăsaţi-i pe ei să se umilească. Vedeţi, nu cumva să fie 
dispreţuit Domnul din pricina acestora. 

Pace peste voi, păstori ai poporului meu! Pace şi înţe- 
lepciune şi senin pe inimioarele voastre! Amin, amin, amin. 

5/18 martie 1991 

Cuvântul Domnului către Victor Stănculescu 

Proorocie pentru venirea regelui Mihai. Neliniştea iscoadelor. 

uvântul lui Dumnezeu se coboară pe pământ. Să 
se scrie cuvântul cel din cer şi să ajungă la cel cu 
care grăieşte Dumnezeu. 

Harul Meu şi pacea Mea peste tine din nou, mai-marele 
oastei României Mele! Pace, iubitul Meu, căci duh de pace şi 
de linişte bună vreau să aşez peste acest neam prin lucrul ce-1 
voi împlini prin tine. Iată, vin din nou spre tine. Vin să te 
vestesc să fii înţelept, vin să-ţi spun să nu fii fără Mine, că 
dacă eşti mereu cu Mine, nici un rău nu se va apropia de tine. 
Fii cu Mine, din zori şi până în seară şi din seară până în zori, 
şi nici un gând pornit cu rău spre tine nu va izbuti, căci Eu 
sunt Dumnezeul Cel Care veghez şi ocrotesc în toată clipa pe 
cei ce sunt cu Mine, pe cei ce lucrează şi Mă ajută pe Mine. 
Iată, îţi amintesc de cuvântul cel înţelept care spune: „Fe- 
reşte-mă, Doamne, de duşmani, că de prieteni mă feresc eu “, 
dar vin acum spre tine, mai-marele oastei române, vin şi îţi 
spun aşa: fereşte-te tu de prieteni, că de duşmani te feresc Eu. 
Ajută tu planului Meu, şi Eu voi fi ajutorul tău şi păzitorul tău 
în toată clipa. Amin. Semnul crucii Mele să-ţi fie arma cea de 
biruinţă şi pentru tine, şi peste România Mea. Poartă-Mă cu 
tine, şi iată ce-ţi aduc din nou, şi peste aceasta nu se poate tre- 
ce. Iată, binecuvântate să-ţi fie intrările şi ieşirile; binecuvân- 
taţi să-ţi fie paşii în tot locul pe unde te porţi; binecuvântate 
să-ţi fie hrana şi apa şi vinul cel curat; binecuvântate să-ţi fie 
patul de odihnă şi masa şi casa şi toată agoniseala ta; binecu- 
vântate să-ţi fie somnul şi odihna şi gândul şi inima şi iubirea 
cea pentru Mine şi pentru neamul românesc. Amin. Binecu- 
vântat să fii cu binecuvântarea Preasfmtei Treimi în toată cli- 
pa, în toate ale tale, căci peste aceasta nimeni şi nimic nu poa- 
te trece. 

Stai mereu pe stânca Mea cea tare şi nu te vei teme de 
nimic şi de nimeni. Nu te teme, mai-marele oastei române, nu 
te teme nici atunci când ai să vezi paşii tăi ameninţaţi de cei 
care vor să te piardă, căci nu vor izbuti. Vei vedea şi te vei bu- 
cura, dar fii cu Mine în toată vremea. Pune-Mă pe Mine în 
faţă la tot greul, la tot pasul, că Eu sunt biruitor cu tine. îţi 
amintesc de Ştefan cel sfânt, care a domnit peste acest neam, 
căci el cu Mine mergea şi biruia gloatele duşmane, care ve- 
neau să facă rob neamul cel binecuvântat, căci Ştefan cel 
sfânt se ducea să ia binecuvântarea Mea, şi apoi pleca la răz- 
boi. Se ducea la sihastrul Daniil, şi dacă acela era la rugăciu- 
ne, Ştefan aştepta la uşa chiliei lui şi nu pleca la oaste până ce 


nu lua binecuvântarea Mea din mâna servului Meu, care lo- 
cuia şi trăia întru sfinţenie. Şi când se întorcea domnul ţării de 
la oaste cu biruinţă, aducea lui Dumnezeu mulţumire, ridi- 
când altare de închinăciune şi de slavă pentru Dumnezeu, 
căci aveau credinţă tare domnitorii acestui neam. 

Iată, îl voi aşeza pe cel binecuvântat de Mine, că el este 
de la Mine, el este proorocit prin proorocii care au avut cu- 
vânt de la Mine. îl voi aşeza cu braţul Meu cel tare, că de la 
el şi până astăzi nici un mai-mare stătător care a stat peste 
acest neam nu a mai avut ungerea de la Dumnezeu. Eu nu pot 
desfiinţa cele proorocite, căci Duhul Meu lucrează şi vesteşte 
şi împlineşte în toată vremea. 

Fii cu Mine, mai-marele oastei române, că iată, îţi tri- 
mit mirul binecuvântării de aici, din locul în care Eu lucrez şi 
cuvintez şi aduc spre împlinire cuvântul Duhului Meu. Fă pe 
fruntea ta semnul crucii Mele cu acest mir al binecuvântării şi 
al ocrotirii. Fă semnul crucii Mele pe tălpile încălţămintelor 
tale cu acest mir al binecuvântării, şi vei călca cu putere de la 
Mine peste şerpi şi peste stârpituri şi peste puii fiarei roşii, 
care încă mişună să-şi facă cotloane pe pământul acestui 
neam ales şi binecuvântat. Nu te teme, căci vei călca peste tot 
duşmanul Meu şi peste tot duşmanul tău şi va curge veninul 
şi se va risipi în întuneric, iar Eu voi face lumină, şi va fi 
lumină. Să nu foloseşti îndoiala întru Mine, căci îndoiala în- 
jumătăţeşte biruinţa creştinului. Fii viteaz, căci eşti fiu adevă- 
rat, din pământul acestui neam, eşti suflet din sufletul cel viu 
şi viteaz al acestui neam. Fii statornic cu Mine, că tu ai mul- 
tă nevoie de ocrotire. Cei ce vor să robească sub stăpânirea 
lor acest neam, aceia nu te iubesc, şi vor să nu mai fii. Le este 
teamă de tine, căci Eu am pus în tine de la Mine. Le este tea- 
mă că le vei zdrobi puterea lor, dar nu te teme tu. Mirul bine- 
cuvântării să facă din tine un fiu al minunilor, şi minunile 
acelea să fie spre dezrobirea şi pacea şi liniştea acestui pă- 
mânt al acestui neam. Voi lucra cu putere, ca să te am credin- 
cios planului Meu din zilele acestea, şi îţi voi arăta, ca să ştii 
că sunt cu tine şi că te ocrotesc. Stai aproape cu inima şi cu 
sfatul de cel pe care l-am trimis spre tine ca să te vestească de 
la Mine. Stai cu el mereu aproape. Fă-ţi timp să stai cu el în 
sfat şi cere-i pâinea cea vie, căci Eu sunt pâinea care se co- 
boară din cer şi care dă viaţă. Eu sunt viaţa făpturii Mele. Iată 
postul sfintelor Paşti, al sfintei şi de viaţă făcătoare învieri a 
Fiului lui Dumnezeu. Pregăteşte-te cu post, şi ia apoi Trupul 
şi Sângele Meu, ca să intru cu fiinţa Mea în tine, mai-marele 
oastei României Mele. 

Iată, îţi dau sfat ceresc, ca să fii cu mare atenţie când 
vorbeşti cu Mine prin servii Mei, căci neliniştea iscoadelor se 
bagă cu iscusinţă satanicească, se bagă cu ştiinţă omenească, 
dar tu ai totul la îndemână ca să poţi zădărnici urmărirea lor. 
Fii iscusit, căci eşti cu Dumnezeu. Cei care nu sunt cu Mine, 
se vor sfărâma, căci nu este izbândă fără Mine, nu este viaţă 
fără Mine. Unge-ţi casa şi unge-ţi locaşul în care -ţi desfăşori 
slujba ta. Unge peste tot cu mirul cel împuternicit cu binecu- 
vântarea Mea şi stai dârz şi bizuie-te pe Dumnezeul Sfintei 
Treimi, Care ţine pe România şi pe fiii ei cei curaţi pe mâna 
Sa cea tare. 

Pace de la Fiul lui Dumnezeu, Care a înviat din morţi 
şi a călcat cu moartea pe moarte! Pace şi înviere întru cele de 
sus! Pace de la Măicuţa Mea, cea una binecuvântată între fe- 
mei, care este ocrotitoarea neadormită a noii cetăţi din zilele 
acestea, căci România este pământul Noului Ierusalim al glo- 
riei cereşti. 

Tot cuvântul pe care-1 îndrept spre tine, este şi va fi ri- 
dicat la vremea potrivită spre mărturia lucrului Meu din zile- 

le acestea, şi toţi cei peste care lucrez şi cu care lucrez vor fi 
ridicaţi spre mărturie şi spre glorie în zilele ce vin. Amin, 
amin, amin. 

9/22 martie 1991 

Cuvântul sfintei Virginia către poporul creştin în vreme 
de încercare 

Cuvânt pentru credinţă şi pentru ferire de cârtire şi de pedeapsa 
cârtirii. Venirea la Domnul a celor din lume în locul celor 

şovăielnici. 

N umai un picuţ de atenţie, dragii mei, creştini ai 
poporului meu. Un picuţ să staţi în sfat din nou 
cu mama Gigi. Cel ce crede că eu sunt în sfatul acestui popor, 
cel ce nu se îndoieşte şi nu se sminteşte întru mine, cel ce cre- 
de întoarcerii mele, care a fost proorocită prin cartea acestei 
lucrări, cel ce este statornic în credinţă şi în lucrul meu din zi- 
lele acestea, acela se va învrednici să întâmpine în trup slava 
lui Dumnezeu, care a fost proorocită să se vadă în vremea 
aceasta. Aceasta a fost menirea acestui popor cules din lume. 
A zis Dumnezeu să nu mai fie din lume acest popor, să nu mai 
fie. Să fie din cer creştinul acestei lucrări coborâtă din cer. 
Dumnezeu a ales fiii acestui popor, din lume, ca să nu mai fie 
apoi din lume. 

Măi mămică, să mă fi putut ruga şi eu, să fi putut şi eu 
mijloci, să fi putut şi eu îndrăzni şi spune Domnului Iisus 
Hristos aşa cum El l-a spus Tatălui când a plecat de lângă 
apostolii Săi, căci aşa a spus: «Tată, Eu vin la Tine, şi cât am 
fost cu ei, Eu i-am păzit în numele Tău. Din lume i-am scos, 
pentru că nici ei nu erau din lume, precum Eu nu sunt din lu- 
mea aceasta. Păzeşte-i Tu, de acum, pentru că Eu vin la 
Tine». Măi copii, aşa să fi putut avea şi eu îndrăzneală la Fiul 
lui Dumnezeu, Care este mijlocitor între noi şi Tatăl. Să fi 
spus şi eu: „Doamne, ei nu sunt din lume, precum nici eu nu 
sunt. Eu vin la Tine, păzeşte-i Tu, de acum!“. 

Eu am trecerea cea mai mare în cer, fiindcă am fost 
trâmbiţă lucrătoare spre sfârşitul vremurilor, şi a locuit în mi- 
ne cuvântul celor şapte tunete care au vorbit în timpul vede- 
niei apocaliptice, care au fost pecetluite de Dumnezeu până în 
zilele voastre, căci aceste zile au fost apucate de voi, şi voi 
n-aţi voit să înţelegeţi şi să credeţi. Au vorbit atunci cele şapte 
tunete, dar au fost pecetluite cuvintele acelea şi nu s-au scris, 
dar s-au scris în vremea voastră, măi copii. Au trâmbiţat în 
toată vremea, de atunci, îngerii lui Dumnezeu pe pământ, şi 
au adus spre împlinire toate câte s-au scris în cartea prooro- 
ciilor lui Dumnezeu. Dar spre sfârşitul plinirii vremurilor a 
folosit Dumnezeu trâmbiţele cele ce erau scrise în carte ca să 
trâmbiţeze în vremea domniei fiarei apocaliptice, şi a ajuns 
Dumnezeu pe vremea trupului meu să sune din trâmbiţa cea 
de dinaintea celei de a doua arătări a Fiului lui Dumnezeu, 
Iisus Hristos, căci scris este că se vor arăta la sfârşitul plinirii 
vremurilor cele scrise în carte. 

Am trecere mare în cer, măi poporule al meu, şi ţie, mă- 
mică, îţi este greu să crezi în mine. Te îndoieşti, creştine, şi eu 
mă supăr pe tine, mămică, atunci când văd că mă tăgăduieşti. 

Poporule al meu, nu mă mai tăgădui! Iată, te rog din 
nou: împacă-te cu mine, poporule al meu! Fă pace între mine 
şi tine, poporule al meu! Mă supăr pe tine, mămică, şi te las 
şi mă duc spre lume dacă tu nu mai vrei să fii copilul meu. Şi 
am să-mi fac mulţime de fii din pietrele cele de la răspântii, 
şi am să culeg ologii şi orbii şi surzii şi am să-i fac să mear- 
gă şi să vadă şi să audă şi să creadă că sunt de la Dumnezeu, 


din cer. Şi am să fac masă mare, cu bucate cereşti, şi mă voi 
bucura cu străinii care n-au fost ai acestui legământ, dar aceia 
mă vor iubi, şi eu îi voi scrie la numărătoare, ca să am cu ce 
mă arăta la Dumnezeu, măi poporul meu necredincios, care 
mă înstrăinezi de tine, care vrei să mă sărăceşti de tine. Am 
spus, şi dacă am spus, m-am pornit să împlinesc cele ce am 
spus. Am spus că voi începe să vă deschid ochii, să lucrez pe 
de-a rândul ca să vă îndrept cu dragoste spre mine, căci m-a 
trimis Dumnezeu în întâmpinarea ta, poporule al acestei lu- 
crări. Eşti însemnat pe nume în cartea acestei lucrări, măi 
creştine. Am spus că voi lucra cu tărie şi cu trezire, şi voi 
lucra, mămică, veţi vedea că voi lucra, fiindcă tu eşti bine- 
cuvântat, măi poporule al meu, şi nu se poate şterge aceasta. 

Am venit spre tine, mămică, şi am spus aşa: «Poporule 
al meu, nu mai cârti, nu te mai răzvrăti, nu mai ispiti pe Dum- 
nezeu, nu mai ucide duhul fratelui tău, nu mai fă aşa ceva, 
poporule al meu!». Aşa am spus, mămică, şi spuneţi voi, v-am 
spus, sau nu v-am spus aşa? Am spus, creştine, că dacă nu re- 
vii la starea de creştin după adevăr şi după curăţenie de ini- 
mă, am spus că voi mai trece încă o dată pe lângă tine şi am 
să-ţi ridic toată pacea pe care zici că o mai ai. Iată, am început 
pe de-a rândul să slăbesc puterea păcii. Iţi iau pacea inimii, ţi-o 
iau, creştine, că şi tu, mămică, mi-ai luat-o, şi vrei să mă laşi 
de tot săracă de tine. 

Am venit într-o vreme şi am spus că poporul meu e 
plin de pretenţii şi, bietul de el, nu ştie de ce moare mereu. E 
plin de pretenţii poporul meu, şi nici vorbă să vină spre umi- 
linţă şi spre frică de Dumnezeu. Am datoria, pentru vremea 
aceasta, ca să te ridic spre mărturie, poporule al meu, şi dacă 
nu mă laşi să împlinesc, te iau, mămică, te iau din trup, ca să 
nu rămân fără tine, ca să nu te pierd de tot, pentru că tu nu ştii 
să te lupţi cu răul care te biruie, şi nici pe mine nu mă laşi să 
te ajut să lupţi. Vrei să lupţi fără mine, vrei să lucrezi fără mi- 
ne. Dar tu eşti al meu, şi lucrul pe care-1 faci fără mine, acela 
rămâne de tine, poporule al meu. Nu rămâne lucrul tău dacă 
pe mine mă tăgăduieşti, copilul meu, dragul meu copilaş, iu- 
bitul meu popor, că eu te iubesc, mămică, şi tu nu vrei cu iu- 
birea mea, şi pui mărăcini şi ciulini între mine şi tine ca să nu 
trecem unii spre alţii, ca să nu fii una cu mine şi cu duhul meu 
şi cu lucrul meu, poporule al meu. 

Măi copii, nu vreţi să credeţi în mine. Mai uşor vă este 
să credeţi în cuvintele celor rătăcitori, care nu sunt cuvinte 
din cer, dar iată ce vă dau aceştia! Şi să vedeţi cum voi lucra 
de acum ca să vă scap de cursa rătăcitorilor care s-au sculat 
să semene sămânţă rea în ogorul meu, ca să crească buruieni 
şi nu grâu curat şi nu cuvânt din cer. S-au sculat, mămică, s-au 
sculat, că sunt împuterniciţi de duhul cel rău al rătăcirii şi um- 
blă să-mi omoare poporul, umblă din duh de prostie şi de în- 
dărătnicie, din duh de semeţie, umblă să dezrădăcineze din 
creştin sămânţa cea din cer şi să semene necredinţă şi potic- 
nire şi îndoială. 

Am venit să iau cu mine la cer acest sufleţel de tinerel 
(George, din cetatea Valea Voievozilor, n.r.) şi am auzit cuvinte de 
judecată pentru aceasta. Ce să fac eu cu cei ce trec şi judecă 
peste cele lucrate de Dumnezeu? O, nici un fir de iarbă nu se 
mişcă fără voia şi fără ştirea lui Dumnezeu, măi mămică. 
Oare, Dumnezeu nu ştie ce face? Oare, se petrece ceva fără 
voinţa şi ştiinţa lui Dumnezeu? O, nu vă mai semeţiţi peste 
Domnul, nu mai grăbiţi limba voastră să verse nesocotinţă 
pentru cele lucrate şi dirijate de Dumnezeu. Viaţa şi moartea 
sunt dirijate, măi copii, sunt sub ştirea Domnului. Fiecare pas 
păşit pe pământ este ştiut de Cel ce a creat toate cele văzute 

şi nevăzute. Viermişorul cel din inima pietrei este sub ştirea 
lui Dumnezeu, mămică. Fiţi împlinitorii tainelor lui Dumne- 
zeu şi nu fiţi judecătorii celor dirijate de Dumnezeu. 

Sufleţelul acestui copil este în mână la mine. Eu sunt 
cea care duc acest popor în faţa lui Dumnezeu. Nici unul din 
voi nu puteţi în faţa lui Dumnezeu să ajungeţi fără mine, că 
eu v-am spus că aveţi pe voi pecete de la mine. Fiecare sluji- 
tor care şi-a făcut un popor pe pământ, stă în faţa cetei sale şi 
merge înaintea lui Dumnezeu pentru turma lui, dar nu vrei să 
crezi, creştine al poporului meu, nu vrei să crezi că nu poţi in- 
tra la Dumnezeu fără mine. Şi dacă nu crezi asta, te iau şi te 
duc eu decât să te prindă ziua aceea şi să te găsească în necre- 
dinţă sau în îndoială sau în clătinare. 

Mi-a fost milă de această familie. Eu nu pot lăsa aceas- 
tă familie, că aud din inimi curate ale acestei case, aud rugă- 
ciune curată: „Mama Gigi, să nu ne laşi să pierdem cărarea, 
să nu ne laşi în clătinare, să nu ne laşi spre îndoială sau spre 
necredinţă! Şi eu când aud rugăciune spre mine vin şi cer- 
cetez şi sprijinesc şi lucrez salvare şi nu las să piară pe cale 
copiii cei care strigă la mine şi care cred în mine. 

Am văzut acest tinerel, i-am văzut viaţa lui cuminte şi 
dragostea lui şi mersul lui, dar avea clipe de clătinare, de în- 
doială. Şi dacă l-am avut cuminte şi cu împlinire după viaţa 
de creştin, n-am voit să-i las inima în cursa aceea care vrea să 
prindă pe tot poporul meu. Am văzut şi înainte, am privit şi în 
viitor, că sunt cu duh ceresc, mămică. Şi dacă am văzut că n-ar 
avea putere de ajunsă să lupte cu duhul rău, care bate înspre 
copiii poporului meu, iată, dacă am văzut, am lucrat aşa cum 
vedeţi acum. Poporul meu nu vrea cu mine, dar eu sunt în tot 
timpul cu cercetare peste tot creştinul, mămică, fiindcă nu pot 
lăsa poporul să piară, şi de aceea am lucrat aşa acum. 

Iată ce veste vă aduc: mergeţi, mămică, înspre sănătate 
de inimă, înspre curăţenie de inimă, înspre credinţă statorni- 
că. împăcaţi- vă cu mine, măi copii, şi nu mai luaţi în glumă 
ceea ce vă cer, căci cer să fie pace între mine şi voi, copii ai 
poporului meu. Cine nu vrea să se aşeze bine, cine caută să 
fugă din braţele mele, cine vrea să fugă, să fugă, mămică. 
Iată, eu voi fi mai iute şi îi voi ajunge, că nu vreau să-i las să 
cadă pe cale. Cu cine nu voi putea altfel, iată, aşa voi lucra, şi 
n-am lucrat nimic până n-am venit mai întâi să vestesc, şi 
apoi să mă aşez să împlinesc. 

Sufleţelul acestui tinerel este acum cu mine şi vede lu- 
crul pe care am să-l săvârşesc în vremea aceasta. L-am luat la 
mine, ca să vadă şi ca să creadă. Eu lucrez fără răgaz la lucrul 
bucuriei care va să fie şi să se vadă în zilele ce vin, şi voi 
scoate la iveală lucruri mari, fiilor. Toate cuvintele care măr- 
turisesc despre vremea lucrului meu sunt scrise, şi vor măr- 
turisi aceste cuvinte şi lucrul împlinirii cuvintelor mele. Dar 
ce ai să faci, poporule al meu, când vei vedea lumea care se 
va bucura mai mult ca tine? O, tu nu te-ai mai învrednicit să 
stai aproape şi să ştii ce face Dumnezeu în vremea aceasta. 

Lăsaţi-vă spre vindecare, mămică. Dumnezeu este ma- 
re şi puternic şi drept şi credincios făgăduinţelor Sale, dar în- 
vredniciţi- vă să aveţi parte de făgăduinţele cele de la Dumne- 
zeu. Nu vă vindeţi dreptul de copii născuţi prin această lucra- 
re. Nu daţi altora slava care vă aşteaptă, că veţi plânge, să ştiţi 
că veţi plânge. Umiliţi-vă ca vameşul care-şi bătea pieptul cu 
smerenie, şi nu vă credeţi îndreptăţiţi că aţi stat cu Dumnezeu 
şi că veţi avea trecere. Veţi avea, măi copii, dar nu vă semeţiţi 
ca unii vrednici, şi ziceţi cu adevărată umilinţă: „Doamne, nu 
sunt vrednic, dar dacă Tu voieşti, intră şi stai la cârma mân- 
tuirii mele, stai în casa inimii mele şi împodobeşte-o cu ale 


Tale, că iată ce am făcut, că am pustiit casa inimii mele cu 
depărtarea mea de Tine. Vino, Doamne, şi fă-mă cum vrei Tu! 
Lucrează-mă Tu şi dă-mi o întrebuinţare în lucrul Tău!“. 

Nu fugiţi de mine, copiii mei. Nu mă puneţi la încerca- 
re. De mine nu vă puteţi pierde. Eu vă găsesc oriunde vă veţi 
furişa. Nu mai căutaţi fără de mine, că eu sunt datoare cu voi 
în faţa lui Dumnezeu. Nu vă mai rătăciţi de mine, că puterea 
celor din cer este atotvăzătoare şi atotputernică, pentru că cei 
din cer sunt împuterniciţi de atotputernicia lui Dumnezeu, 
Care lucrează prin sculele Sale, măi copii. 

Veniţi- vă în fire, copiii mei! Mama Gigi strigă la voi, 
veniţi-vă în fire, şi să fie pace între mine şi voi, copii ai po- 
porului meu! 

Acestui tinerel îi va fi slobozit sufleţelul, că eu am ve- 
nit să-i dau slobozire de toate câte trebuie să-i dau. Şi va fi să 
vină să vă spună despre mine, fiindcă eu îl voi aduce spre voi 
să mărturisească despre mine şi despre puterea cu care sunt în 
lucru în zilele acestea. Binecuvântată să fie calea acestui su- 
fleţel, şi fără opriri să-i fie spre cer, că eu am trecere mare, po- 
porule al meu. 

Pace vouă, măi copii! Pace şi senin pe inimioarele 
voastre, şi duh de credinţă şi de trezire! 

Pace vouă, copiii mei, copii ai lui Israel! Amin, amin, 

amin. 

12/25 martie 1991 

Trâmbiţarea sfintei Virginia peste creştinii din cetatea 

Făgăraş 

Sărăcia de duh şi păcatul clevetirii şi al judecăţii. Paza limbii şi 
vorbirea în deşert. 

P oposeşte mama Gigi la Făgăraş şi găseşte deschi- 
să uşa casei de aici. O, dar se lucrează cu duhul, 
şi duhul caută la uşa duhului, căci duhul nu foloseşte uşa cea 
pământească, măi copii. 

Am spus când poposeam prin cetăţile poporului meu, 
am spus acestor copii că nu vor avea trimitere decât acolo un- 
de este soare şi unde se vede bine drumul. Dar unde este cea- 
ţă, va trebui să mai rabde mămica, şi va trebui să mai încăl- 
zim focul pe margini şi să mai sunăm la porţile cetăţii şi să 
mai suflăm căldură din cer peste cetatea unde nu se vede dru- 
mul bine; să aşteptăm să se ridice ceaţa, şi apoi să intrăm şi 
să lucrăm şi să întocmim carte de mărturie, care va mărturisi 
pentru sau împotriva fiecărei cetăţi. în curând cartea mărtu- 
riilor din vremea lucrului duhului meu va fi desfăcută de 
Dumnezeu şi va fi să se ştie cuvintele mărturiilor din această 
carte. 

Pace vouă de la mămica Gigi! M-a trimis Dumnezeu 
înapoi la poporul meu, măi mămică, fiindcă este scris în car- 
tea acestei lucrări că eu în vremea dinaintea arătării Domnu- 
lui mă voi ridica să netezesc bine pământul poporului meu şi 
să pregătesc ploaia cea cerească, ce va fi să se coboare şi să 
hrănească mulţimile care se vor îndrepta să vadă slava lui 
Dumnezeu din acest munte al binecuvântării. 

Pace peste inimioarele voastre! Ferice celor ce nu se 
smintesc întru mine, ferice celor ce nu mă tăgăduiesc pe mine 
şi lucrul meu din zilele acestea! Când S-a dus Domnul Iisus 
Hristos să Se aşeze de-a dreapta Tatălui, după ce-Şi îndepli- 
nise lucrarea pentru care venise întrupat pe lume, a trimis 
apoi pe apostolii cei pe care-i făcuse ucenici dintre neamuri şi 
a pus în ei Duhul Său Cel dumnezeiesc şi aşa le-a spus: «Mer- 

geţi şi spuneţi că se apropie împărăţia cerurilor, şi cine va 
crede şi se va boteza, acela va fi cu Noi, iar cine nu va crede, 
acela nu va fi cu Noi». 

Iată, Domnul Iisus Hristos a avut casă la mine, măi co- 
pii, a avut sălaş în casa trupului meu şi a lucrat cu Duhul Său 
şi cu cuvântul Său peste acest popor cules din lume. Şi m-a 
luat Domnul, mămică, după cum era proorocit prin această 
lucrare, şi m-a făcut cerească. Şi iată ce a făcut acum! A făcut 
minune mare. Mi-a trezit duhul şi m-a ridicat ca să vin la po- 
porul meu, să vin înapoi la voi, măi copii. Să se ridice din po- 
porul meu cei care cunosc mărturiile proorociilor acestei lu- 
crări, cele pentru vremea aceasta, şi să mărturisească aceste 
vestiri. Poporul meu n-a vrut să atingă cu inima înţelesurile 
cele coborâte din cer, pentru că n-a vrut cu Duhul lui Dumne- 
zeu, ci a vrut să lucreze creştinul meu cu duhul lui. N-a voit 
creştinul să aibă smerenie de duh ca să fi intrat în fericirea 
aceea care spune: «Fericiţi cei săraci cu duhul, că aceia vor 
fi ai cerurilor!». Sărăcia de duh, dacă ar fi voit poporul meu 
să înţeleagă ce înseamnă această stare cerească, ar fi fost nu- 
mai din cer creştinul meu, dar nu s-a înţeles de către nimeni 
această măreţie şi această bogăţie duhovnicească. Câtă forfo- 
tă fierbe în inima creştinului meu, pe limba creştinului meu, 
acest mic mădular care te osândeşte pe tine însuţi, măi creş- 
tine! Fierbe, mămică, inima creştinului meu, e mare forfotă 
pe limba creştinului meu, şi aceasta este mare păcătuire, mă- 
mică, mare osândire. Nimeni nu voieşte să-şi muşte limba ca 
să se oprească de la păcatul clevetirii şi al judecării. O, dar 
uitaţi-vă voi în cartea lui Dumnezeu, căci a spus atunci Dom- 
nul Iisus Hristos: «N-am venit să aduc pace, ci dezbinare şi 
sabie. Am venit să despart întunericul de lumină, şi răul, de 
bine. Am venit să despart pe mamă de fiică, pe soacră de no- 
ră, pe frate de soră, şi iată, pe creştin de creştin, şi am venit 
să-i fac să vadă pe cei ce nu văd, şi să-i fac orbi pe cei ce 
văd». Şi fariseii, cei care se simţeau atinşi, au ridicat întrebare 
de ispitire: «Nu cumva şi noi suntem orbi?». O, şi ştiţi ce le-a 
răspuns Domnul? «Dacă aţi fi orbi, n-aţi avea păcat, dar 
pentru că ziceţi că vedeţi, păcatul stă deasupra capului vos- 
tru». Iată şi cuvântul duhului care lucrează în vremea aceas- 
ta, iată ce spune, căci mămica Gigi lucrează cu duh ceresc, şi 
iată ce spune: n-am venit să aduc pace, ci încercare şi lămu- 
rire. Am venit să aduc foc ceresc, ca să iasă la iveală cei în- 
cercaţi şi lămuriţi, cei chemaţi şi aleşi şi credincioşi. Amin. 
Am venit să-i fac să vadă pe cei ce nu văd bine, şi am venit 
să fac orbi pe cei ce văd rău cu ochii lor. Am venit să-i fac să 
vorbească pe cei ce nu vorbesc, şi să opresc limba cea înve- 
ninată a celor ce vorbesc cu venin şi cu minciună şi cu seme- 
ţie. Am venit, poporule al meu, la tine, să dau auz bun celor 
ce nu aud bine, şi să iau auzul celor ce aud şi se iau apoi după 
lucrul cel rău al rătăcirii. Şi am venit să ruşinez şi să opresc 
limba clevetitoare, care nu mai are odihnă, şi să domolesc 
clocotul şi forfota inimilor care se zbat în duhul lor, care nu 
se lasă cu Duhul lui Dumnezeu şi cu pacea duhului cel ceresc, 
şi am venit să împlinesc. Nu-i nimic că poporul meu nu vrea 
să mă creadă, dar eu cred, şi voi împlini, ca să fac poporul să 
creadă. Amin. 

Eram cu trupul în mijlocul acestui popor când a cobo- 
rât Domnul cuvânt şi a spus: «Creştine, îndeletniceşte-te şi ci- 
teşte vieţile sfinţilor, ca să înveţi de la ei sfinţenia şi să vezi 
cu ce au lucrat ei în ogorul lui Dumnezeu». 

Sunt cu toată oastea cerească în lucru, măi copii. Toţi 
sfinţii cerului nu mai au altceva decât să-mi sară în ajutor şi 
să mă ajute să-mi ridic acest popor spre mărturie. 


Inimioarelor de la Făgăraş, primiţi-mă, mămică! Des- 
chideţi-mi uşa duhului, uşa inimii, uşa iubirii! Deschideţi-mi 
uşa credinţei, ca să intru pe ea şi să binecuvintez uşa credinţei 
voastre! Citiţi, mămică, vieţile sfinţilor şi culegeţi din viaţa 
lor şi faceţi ce au făcut sfinţii, iubitele mele! Dacă vreţi şi râv- 
niţi să fiţi inimioare sfinte, faceţi ce au făcut sfinţii, faceţi şi 
cu gândul, şi cu mirosul, şi cu auzul, şi cu cuvântul, şi cu cre- 
dinţa, şi cu smerenia, faceţi ce au făcut sfinţii, cei care sunt 
acum în cer! Uitaţi-vă la viaţa lor şi vedeţi ce au folosit ei şi 
cum şi-au împletit ei virtuţile cele bune, ca să se mântuiască, 
şi dacă le-au folosit bine, au devenit şi sfinţi, mămică. Uitaţi-vă 
la Maria Egipteanca, citiţi viaţa ei, ca să vedeţi în ea sfinţenie 
şi plecăciune, iubitele mele! Mergea de n-atingea pământul, 
aşa de mare sfinţenie a dobândit ea cu smerenia ei şi cu inima 
ei, dar nu s-a mai auzit umilinţă ca a ei. Şi a lucrat Dumnezeu 
de a trimis pe cuviosul Zosima, care lucra Sfintele Sfintelor; 
şi el când a văzut-o că nu păşeşte cu pasul pe pământ a voit 
să i se închine, dar ea a spus: „Nu, părinte, că porţi asupra ta 
Sfintele Sfintelor “. N-a mâncat Maria Egipteanca decât două, 
trei pâini în vremea vieţii ei cea întru sfinţenie, iar la capătul 
vieţuirii sale în trup, a primit de la acel cuvios Trupul şi Sân- 
gele Domnului, şi apoi a mers în cer această sfântă. Ea n-a 
mai voit nimic, decât să-şi plătească păcatele şi să plângă 
după mântuire şi după iertare. Dar poporul meu, cel care a fă- 
cut Domnul milă cu el, cel vrednic de milă, o, ce să mai zic 
de poporul meu? El caută mereu îndreptăţire şi mărire, şi e 
plin de pretenţii poporul meu, şi în loc să văd la el umilinţă şi 
inimă înfrântă, văd semeţie şi vorbire în deşert. 

Măi poporul meu iubit, unde vrei să ajungi cu atâta 
vorbire în deşert? O, şi ce aveai tu de făcut, şi iată ce faci, că 
vei vedea în curând plata pentru vorbirea în deşert. Mă uitam 
în poporul meu că Se ducea Domnul în mijlocul său şi când 
era să Se ducă şi când nu era să Se ducă, fiindcă creştinul 
voia când voia el şi nu când era să fi voit Dumnezeu. Şi mă 
uitam cum foloseau creştinii pe la întâlnirile lor vorbirea în 
deşert, măi copii, necinstea faţă de Dumnezeu şi ispitirea şi 
nesmerenia. 

Iată câtă defăimare, câtă supărare a adus lui Dumnezeu 
poporul meu care s-a dus să conducă pe cel pe care l-am ridi- 
cat acum de curând! A venit creştinul şi s-a adunat acolo şi a 
judecat fiecare şi a vorbit în deşert şi n-a folosit cele ce se cu- 
vine zilei de doliu şi nu s-a cucemicit inima poporului meu. 
Câtă semeţie, măi copii, câtă vorbire în deşert! Am venit în 
mijlocul celor adunaţi şi am spus să se aşeze creştinul în să- 
nătate de inimă şi de duh, şi am spus să fie umilinţă în inimi, 
fiindcă Domnul lucrează să-Şi cureţe poporul de necredinţă şi 
de semeţie. Duhul meu a fost deasupra şi a suspinat, mămică, 
duhul meu, fiindcă poporul meu cleveteşte şi se semeţeşte în 
sine şi se ispiteşte frate pe frate şi ispiteşte pe Dumnezeu po- 
porul meu. 

Iată, am să spun acum, ca să rămână ceea ce spun. Am 
să spun şi eu, că poporul meu spune cum îi vine lui să spună, 
dar eu vin din cer şi spun cele ce trebuie să spun, şi cât aş vrea 
să se cerceteze tot creştinul din cele cu care vin să spun, că ia- 
tă ce vă spun, măi mămică: 

în ceata mucenicilor din cer este un mucenic care a tre- 
cut printr-o întâmplare cu care vin acum s-o dau de pildă în 
poporul meu, spre folosul sufletului. El a fost monah intr-un 
schit, ucenic sub ascultarea unui sihastru, şi din oarecare is- 
pită diavolească a plecat în altă parte. Şi fiindcă era legat sub 
ascultarea sihastrului, plecând fără voia părintelui, n-a avut 
dezlegare de sub ascultare şi a plecat legat şi fără binecuvân- 

tare şi fără dezlegare şi fără voia părintelui duhovnic. A ajuns 
într-o slujbă bună, la mai-marele unei cetăţi, păstrându-şi 
aceeaşi trăire de creştin şi aceeaşi dragoste faţă de cer şi de 
mântuire. Dar a venit vremea să plătească ieşirea de sub as- 
cultarea sub care se legase de bunăvoie la sihastrul de la care 
plecase, şi l-a silit mai-marele cetăţii aceleia să slujească la 
idoli, şi dacă el n-a voit să se plece, a fost mucenicit, şi trupul 
i-a fost aruncat afară din cetate. Şi au găsit nişte creştini tru- 
pul mucenicului, care fusese găsit de câini, gata să-l sfâşie şi 
să-l mănânce, şi l-au pus creştinii în giulgiu curat şi l-au pus 
în biserica din ţinutul acela. Dar Dumnezeu a lucrat ca să sca- 
pe şi să dezlege păcatul în care murise mucenicul, căci murise 
cu păcatul ieşirii de sub ascultarea sihastrului. Şi s-a lucrat 
minune, căci când se cânta la sfânta Liturghie „ Câţi sunteţi 
chemaţi, ieşiţi; cei chemaţi, ieşiţi, ca nimeni din cei chemaţi 
să nu rămână “, atunci sicriul cu trupul mucenicului se ridica 
singur şi ieşea în pridvorul bisericii, unde rămânea până la 
apolisul sfintei Liturghii, şi apoi iarăşi venea la locul unde a 
fost pus. Dar un părinte văzător din acea vreme a văzut şi s-a 
sculat să dezlege pe mucenic, după cum i se arătase păcatul 
celui ce fusese mucenicit. Şi s-a dus, prin descoperire dumne- 
zeiască, în locul unde trăia sihastrul cel ce legase sub asculta- 
rea sa pe acel mucenic, şi i-a spus de ucenicul său, care fusese 
mucenicit şi care nu putea să stea în biserică împreună cu cei 
credincioşi, fiindcă nu era dezlegat de sub ascultarea de care 
se legase de bunăvoie. Şi a mers părintele sihastru la biserica 
în care era trupul mucenicului şi a deschis sicriul şi i-a dat 
dezlegarea cuvenită, căci ca un mucenic, luase cununa, dar ca 
un legat, nu i se cădea să stea înăuntru la sfânta Liturghie pâ- 
nă nu-1 va dezlega cel ce l-a legat, de sub a cărui ascultare ie- 
şise. Şi după ce a fost dezlegat, a rămas neclintit în biserică, 
fiind cinstit cu cinstire de mucenic. Când a trimis Dumnezeu 
pe apostolii Săi, aşa le-a spus: «Luaţi Duh Sfânt! Cărora le 
veţi ierta păcatele, iertate vor fi şi în cer, şi cărora le veţi 
lega, legate vor fi şi în cer». Apostolii au luat Duh Sfânt, măi 
copii. Şi de ce au luat? Pentru că au fost credincioşi învăţă- 
torului lor, pentru că au ascultat pe Dumnezeu după rânduiala 
cea făcută de cer. Au luat Duh Sfânt apostolii, şi s-a cunoscut 
că au luat, pentru că au lucrat minuni cereşti, cu puterea 
Duhului Sfânt, şi s-au purtat după ei şi după învăţătura lor 
noroadele de pe pământ. Aşa mi-am făcut şi eu un popor ca 
să-l dau lui Dumnezeu, pentru că a locuit Dumnezeu cu 
Duhul Său în mine, mămică. Este al meu acest popor, dar el 
nu vrea să creadă, căci când a venit să asculte cuvântul cel din 
cer, care vorbea prin gura mea, a primit pecete şi semn pe 
frunte, şi acest semn mărturiseşte că el este poporul meu. 

Am venit cu socoteală bună din cer şi am ridicat sufle- 
tul celui pe care l-aţi condus acum, pentru că el nu înţelegea 
de ajuns că este legat de mine şi de pecetea de la mine, şi voia 
să facă şi el cum a făcut mucenicul cel despre care v-am spus 
acum. Aş vrea să ştiţi, mămică, şi aş vrea să credeţi că eu am 
venit şi am dezlegat acest tinerel de toate câte trebuia să-l 
dezleg, căci trebuia, fiindcă el n-a putut îndeajuns să nu se în- 
doiască întru mine, şi o lua uneori pe marginea drumului 
meu, şi n-am voit să-l las să cadă de pe drumul meu dacă am 
văzut că se clatină întru mine. 

Mi-a făcut rană mare poporul meu, că mulţi s-au ridicat 
şi au judecat cum au voit cu mintea lor, în loc să fi înţeles ce- 
le de la mine. Aşa voi lucra pe de-a rândul, mămică, fiindcă 
eu sunt aceea care are în primire acest popor, dar poporul meu 
nu vrea să creadă îndeajuns, şi vrea să iasă de sub ascultarea 
mea, şi eu nu vreau să-l las să fie zdrobit de păcatul neascul- 


tării şi iată ce fac: lucrez cu socotinţă cerească, şi voi lucra 
aşa până va fi să fie credinţă că vin din cer şi că stau în faţa 
acestui popor cu cuvântul Duhului Sfânt. 

Nu-i adevărat, iubitele mele, nu-i adevărat atunci când 
aud de la voi că se scoate sau se adaugă la cuvintele cereşti, 
şi va vedea poporul meu că nu se va putea dezvinovăţi de 
această vină. Dacă voi credeţi că este Dumnezeu în capul un- 
ghiului, dacă credeţi că eu sunt şi că lucrez din cer peste acest 
popor, dacă credeţi în Dumnezeul acestei lucrări, o, nu mai 
încape nimic peste aceasta, nimic, mămică! Dar dacă vă în- 
doiţi întru Domnul şi întru conducerea Sa, dacă vă îndoiţi în- 
tru mine, atunci încape orice, încape şi cârtire, şi răzvrătire, şi 
vorbire în deşert, fiindcă îndoiala vine ca să înjumătăţească 
biruinţa creştinului cel puţin credincios. 

Dumnezeu mi-a spus să trimit în numele meu aceşti 
copilaşi să ducă solia lucrului meu în poporul cel hrănit prin 
această lucrare, şi ei n-au spus că nu vor merge. Dar iată, eu 
n-am bucurie, că poporul meu nu mă vrea aşa, şi se ridică cu 
pretenţii, şi nu mai e durere mai mare ca a mea. O, măi creş- 
tine, dar eu vin la tine aşa cum vin, aşa cum este prins în pla- 
nul lui Dumnezeu, aşa cum este întocmit acest plan dumne- 
zeiesc, aşa cum vezi că vin, dar ţie nu-ţi place aşa, şi vrei alt- 
fel. Ridici pretenţii lui Dumnezeu, şi tu nu ştii ce-ţi atragi prin 
aceasta. 

în toate cetăţile poporului meu nu mai au altceva de 
vorbit creştinii mei. Se aude la cer numele acestor copilaşi ai 
mei cu care eu merg din loc în loc, se aude numele lor, vorbit 
de rău peste tot, şi nu ştie poporul meu ce face. Dar eu le-am 
dat cuvânt acestor copii să ridice mâinile la cer şi să spună: 
„ Tată, iartă-i pe toţi, că ei nu ştiu ce fac prin păcatul cleve- 
tirii şi al vorbirii în deşert! Poporul meu nu vrea să ştie că 
cel ce foloseşte clevetirea şi hula şi ura asupra aproapelui său, 
acela este în întuneric, şi nu binevoieşte Dumnezeu întru ace- 
la, şi mai vrea unul ca acela să poarte daruri de la Dumnezeu, 
întinde creştinul mâna în blid odată cu Domnul, şi se duce şi 
vinde apoi lucrul lui Dumnezeu, şi nu mai e durere mai mare 
ca aceasta. O, creştine, dacă ţi-ai pune trupul pe jăratec ca să 
ţi-1 arzi, dacă te-ai apuca să te nevoieşti oricât ca să capeţi da- 
ruri de la cer şi ca să fii ales în ochii lui Dumnezeu, şi dacă 
nu ştii cum să le lucrezi pe toate şi cum să te crezi de nevred- 
nic, Dumnezeu nu va binevoi întru sufletul tău. Dacă faci ca 
cei de pe vremea trupului Domnului care erau stăpâni peste 
legea lui Dumnezeu şi care ziceau că ei cred în Dumnezeu, 
dar când a venit Domnul nu L-au primit, şi L-au tăgăduit, şi 
L-au dat spre moarte şi spre judecată; dacă şi tu, creştine, faci 
aşa, cum mai vine, mămică? Cum mai zici că eşti cu Dumne- 
zeu? Scris este că dacă ai fapte şi dacă nu eşti întreg în cre- 
dinţă, nu capeţi nici un folos. Şi iarăşi scris este că mulţi din- 
tre păgâni, din firea lor cea bună fac faptele legii, dar nu sunt 
îndreptăţiţi în faţa Domnului, din pricina lipsei de credinţă. 

Inimioarelor din Făgăraş, am venit la voi să vă dau cu- 
vinte cereşti. Am venit să vă rog să fiţi întru Dumnezeu şi cu 
viaţa, dar şi cu inima, iubitele mele, şi cu smerenia de inimă, 
şi cu credinţa, mămică. Am venit la voi să vă rog, din cer am 
venit, cu cele din cer am venit, dar nu mă tăgăduiţi. Dacă iu- 
biţi calea mântuirii, dacă v-aţi lipit cu această lucrare, nu mă 
tăgăduiţi, fiindcă eu sunt aceea care duce în faţa lui Dumne- 
zeu acest popor. Sunteţi legate cu mine, de bunăvoie v-aţi le- 
gat de mine. Nu vă mai lăsaţi smulse din braţele mele. Nu ie- 
şiţi de sub pecetea cea de la mine pusă. Aveţi semnul de la mi- 
ne, şi de la mine vă cere Dumnezeu. Mâncaţi, mămică, din 
această grădină, mâncaţi hrana pe care o cunoaşteţi, şi nu vă 

lăcomiţi să întinderi mâna pe la alte grădini, căci aveţi pe voi 
semnul acestei lucrări cereşti. Nu mai întinderi mâna la porţii 
mai mici, mămică. Fugiţi de duhul măririi. Nu primiţi laudă 
de la oameni, că aceasta nu duce la bine pe creştin. Nu faceţi 
părtăşie cu cei ce clevetesc şi împart vorbire de rău în jurul 
lor. Fugiţi de vorbirea în deşert. Vorbiţi despre Dumnezeu şi 
despre cei din cer. Iubiţi curăţenia de inimă, iubiţi credincio- 
şia şi purtaţi-vă cu duh umilit. Luaţi seama la trăirea voastră 
şi numai la a voastră, şi rugaţi-vă să nu cădeţi în ispite, căci 
scris este în Cartea Adevărului: «Celui ce i se pare că şade bi- 
ne, acela să ia seama să nu cadă». Staţi bine pe picioare, mă- 
mică. Ţineţi-vă de mână cu mama Gigi şi nu fugiţi de ea. Nu 
faceţi nimic fără voia lui Dumnezeu, care vine să fie cunos- 
cută şi lucrată prin această lucrare cerească. Eu n-am venit la 
voi cu lucruri mărunte ca să vă întăresc, şi am venit numai cu 
bucate tari, mămică. Am venit cu cele scrise în carte, ca să le 
aşez şi să mântuiesc acest popor. Dacă voiţi şi altă călăuză, 
faceţi cum vreţi, mămică, dar să ştiţi că vine clipa aceea să 
vedeţi această lucrare în vârful unghiului, şi greu se va zdrobi 
inima din voi dacă mă veţi da deoparte de la voi. Eu, dacă am 
adus pe slujitorul cel de la Moldova ca să-l lipesc de mine, am 
zis să fie una cu mine şi să nu lucreze fără mine peste poporul 
meu, căci eu ştiu ce poate duce acest popor şi îl ştiu pe creş- 
tin, că văd înăuntru, mămică. Eu sunt cerească şi văd înăuntru 
şi am în mână planul cel de la Dumnezeu. O, mi s-a frânt în 
bucăţi turma mea, şi asta mă doare rău, mămică, fiindcă n-a 
vrut această turmă să fie numai cu mine. M-a trădat creştinul 
şi s-a dus prin alte grădini, şi pe mine m-a dat la spate, dar nu-i 
va fi bine celui ce m-a dat pe mine deoparte. Iată, strig după 
voi aşa cum îşi strigă o cloşcă puişorii. Strig, dar nu mai vor 
puii cu mine, că s-au dus după altă hrană, şi pe a mea au lăsat-o, 
dar voi prăsi, mămică, şi îmi voi face numărul la loc. 

Iubitele mele, nu vă înstrăinaţi de mine, mămică. 
Această învăţătură se va ridica pe înălţimi, şi va cuvânta 
Dumnezeu peste noroade, şi va fi să mă întâlnesc în curând 
cu acest popor şi am să-l întreb de ce m-a părăsit. O, nu mă 
părăsiţi, nu uitaţi de mine! V-am lipit cu această lucrare şi aţi 
învăţat de aici cum să trăiţi, cum să iubiţi, cum să lucraţi. Ră- 
mâneţi sub această putere, beţi din această stâncă, şi veţi simţi 
şi veţi avea pacea cea mai mare, cea mai deplină. Staţi în aş- 
teptare, măi mămică. Domnul este pe această piatră, şi în cu- 
rând se va arăta slava Sa. în curând va fi să fiu şi eu, văzut, 
în fruntea turmei mele, dar lăsaţi-vă spre ocrotire, ca să apu- 
caţi slava care s-a proorocit prin acest izvor ceresc. Feriţi-vă 
să ispitiţi pe Dumnezeu, căci cel ce face aşa ceva, pierde iu- 
birea lui Dumnezeu, pierde şi mila cea de la cer. Fiţi cu duhul 
bun şi blând şi mulţumiţi-vă cu cele de la Dumnezeu, întru 
toată smerenia cea plăcută. Nu lucraţi decât cele ce vă dă 
Do mn ul. Lăsaţi-L pe Do mn ul să vă dea, şi nimeni să nu întin- 
dă mâna să-şi ia singur, căci aţi văzut ce a fost cu cei dintru 
început, care au luat din cele oprite de Domnul. Au luat, că 
şarpele le-a spus că nu este păcat, şi au uitat că Domnul le-a 
spus să nu ia. Au luat şi n-au ascultat şi au fost scoşi din gră- 
dină, măi copii. Iisus Hristos nu Şi-a luat singur cinstea de 
Arhiereu în veacul veacului, ci de la Tatăl I s-a dat această 
cinste, iar voi sunteţi fii ai acestei lucrări care lucrează pentru 
plinirea vremurilor lui Dumnezeu, şi nu lucrează Domnul cu 
măsură mică, ci cu toată plinătatea împlinirilor, măi mămică. 
Sunteţi cu toţii la cea mai de cinste treaptă. Mulţumiţi-vă aşa 
cum v-a aşezat Dumnezeu şi nu râvniţi la cele înalte. Smeriţi-vă, 
ca să fiţi întru cele înalte. Aţi văzut pe mai-marele îngerilor 
cum s-a semeţit că n-a fost mulţumit cu cele ce avea de la 


Dumnezeu, şi a voit să fie şi mai mare, şi, de unde, că a avut 
cădere mare, mămică. 

Lucraţi cu mulţumire, aşa cum v-a învăţat Dumnezeu, 
dar dacă Domnul nu v-a învăţat altceva, nu lucraţi altceva 
fără ca să vă fi dat Domnul să lucraţi. Rămâneţi întru duhul 
meu, că duhul meu vine de la cer, şi iată cum vine; vine la voi 
ca să vă ţină de mână şi să nu cădeţi pe cale; vine să vă dea 
putere şi iubire, şi vine să sufle peste voi şi să vă pună pece- 
te de sfinţenie; vine să vă sprijine şi să nu vă lase să picaţi în 
ispite. 

Ajutaţi-mă să am încredere în voi, mămică, şi lăsaţi-vă 
spre cele smerite, ca să vă înalţe Dumnezeu în ziua arătării 
Sale. Ajutaţi-mă să rămân cu voi, ca să nu umblu să vă caut. 
Faceţi-mi cărare către voi, şi faceţi-mi cu dragoste şi cu cre- 
dinţă cale spre voi. Nu vă înstrăinaţi de mine. Fiţi un duh cu 
mine şi fugiţi de cei necredincioşi ai poporului meu. Rugaţi-vă 
unii pentru alţii, ca să văd că se ridică dragoste şi nu răutate 
de la poporul meu. Nimeni nu este bun. Unul este, şi Acela 
este Domnul, dar să fim credincioşi bunului Dumnezeu, ca să 
ne facă părtaşi bunătăţii Sale şi iubirii Sale de oameni. 

Duceţi viaţă de îngeri, şi veţi fi cu cerul, iubitele mele. 
Cine vrea să fie cu cerul, acela îşi are grijă şi pază bună inimii 
şi limbii şi iubirii, acela nu lucrează nimic rău, acela gândeşte 
de zece ori şi grăieşte numai o dată. îndeletniciţi-vă cu toate 
cele bune, dar faceţi-le să fie bune, întru totul bune, ca să 
ajungeţi cu ele până la Domnul. Dacă nu mă veţi tăgădui, eu 
voi fi cu voi şi voi veni spre voi, mămică. Lucraţi fiecare du- 
pă putinţă şi fiţi în duh de răbdare şi de mulţumire până la ară- 
tarea Domnului. Amin. 

Luaţi din duhul meu, mămică, şi fiţi cu mine una şi lă- 
saţi pe voi pecetea de la mine, că nici o turmă nu va avea sla- 
va cea care este pregătită pentru turma în faţa căreia stau eu, 
mămică. Această turmă va fi să aibă cea mai mare strălucire, 
dar vreau să n-o ia spre rătăcirea de mine poporul meu. Cei 
ce au această pecete vor fi cei mai apropiaţi în vremea arătă- 
rii Fiului lui Dumnezeu, dar fiţi un duh cu mine. 

Şi acum, pace peste voi! Pace peste cei ce mă primesc 
cu pacea! Pace, mămică, şi încredinţare! Eu sunt. Nu vă te- 
meţi. Eu sunt, mămică; eu şi trimişii mei, iar cei care-i pri- 
mesc pe ei, pe mine mă primesc. 

Pace vouă de la cer! Pace peste această cetate, căci aşa 
vreau, cetate să fie aceste două, trei inimioare, cetate tare şi 
încredinţată în cele de la cer! Pace vouă de la mămica Gigi! 

Pace peste Israel! Amin, amin, amin. 

16/29 martie 1991 

Cuvântul sfintei Virginia către poporul creştin 

Ieşirea creştinilor din cele lumeşti. Să-l îndrepţi pe aproapele tău. 

Mila păguboasă. 

H ristos a înviat, copiii mei! Vine mămica Gigi 
din nou în sfatul vostru, măi copii. Copiii mei 
care nu ieşiţi din cuvântul meu, care aţi lăsat părinţi şi fraţi şi 
lume, care v-aţi lăsat strămutaţi din pământurile voastre şi aţi 
venit în pământul în care este coborât Dumnezeu cu lucrul 
Său cel binecuvântat! N-au mai voit şi alţii să se lase de toate, 
nu s-au putut dezlipi de tot ce este din lume. Fiecare creştin 
se încurcă încă, se amestecă încă, şi nu se poate lăsa numai cu 
Dumnezeu, şi Domnul este gelos, măi copii. El vrea să fim 
numai pentru Sine şi pentru lucrul Său dacă ne-a arătat lucrul 
Său. Apostolii din Galileea au lăsat case şi familii şi neam şi 
ţarini şi au urmat pe învăţătorul lor Cel ceresc, şi au fost apoi 

şi muceniciţi pentru Domnul lor, dar n-au schimbat pe Dom- 
nul cu nimic şi cu nimeni pe lume. Şi voi, mămică, aţi avut 
părinţi şi fraţi şi neam, dar aţi lăsat totul pentru Domnul vos- 
tru, căci nu puteaţi să-l slujiţi numai Lui dacă rămâneaţi îm- 
părţiţi. De aceea sunteţi iubiţi de cer şi de aceea eu vă iubesc, 
căci nici eu n-am putut să tai de la mine mila cea dăunătoare 
de suflet aşa cum cere Dumnezeu prin cuvintele cele scrise de 
Duhul Sfânt în Cartea Adevărului. 

Iată, poporul meu este încurcat şi este împiedicat în 
cele ce nu sunt cu Dumnezeu, şi nu poate creştinul urca trep- 
tele cele spre desăvârşire cerească. Fiecare creştin este legat 
de cele străine de voia lui Dumnezeu şi nu poate numai cu 
Dumnezeu, şi nu poate Dumnezeu întru ei cu puterea Sa şi cu 
iubirea Sa, că le rămâne puţină iubire pentru Dumnezeu. 
Acum eu sunt cerească şi văd din cer, şi văd ca în cer, şi văd 
pe creştin încurcat până la gât şi nu-1 pot avea la lucrul meu 
ca să-l am puternic în vremea aceasta. Atâţia sfinţi, care sunt 
în cer, au lepădat viaţa lumească şi tot ce e lumesc şi s-au lup- 
tat pentru mântuire, în toată umilinţa şi căinţa lor. Sfântul 
Alexie, omul lui Dumnezeu, a fugit de mărire şi de părinţi şi 
de familie şi a trăit necunoscut, în umilinţă şi sărăcie, ca să 
câştige locul în cer, dar nu s-a mai alăturat cu cele lumeşti, 
care sunt vătămătoare mântuirii. Poporul meu nu s-a putut 
hotărî nici până acum, şi nu pot lucra peste el putere de Duh 
Sfânt ca să merg cu el prin lume şi să luminez cu el în lume 
aşa cum a fost proorocit despre el. Dar nu se pot desfiinţa cele 
proorocite, şi Domnul va fi să împlinească, măi copii. De ar 
fi să vrea numai câţiva cu cele de la cer, şi tot va fi biruinţă 
răsărită din mijlocul acestui popor, căci eu sunt ridicată cu 
putere mare şi sunt trimisă de Sfânta Treime să mă arăt birui- 
toare din mijlocul acestui popor, şi chiar doi, trei dacă sunt 
pentru mine, mă voi scutura cu duh puternic peste aceştia şi 
nu voi rămâne ruşinată în faţa cerului. Dar vai, poporule al 
meu, că tu mă cunoşti, mămică, de mult, dar mă vei mai cu- 
noaşte o dată, că nu se poate să mă las învinsă de tine, că tu 
ai mâncat de la Dumnezeu prin acest blid, şi acest blid am 
fost eu, mămică. 

Iată, voi despărţi lumina de întuneric în poporul meu, 
voi despărţi adevărul de minciună, voi deosebi pe cei credin- 
cioşi de cei necredincioşi, căci S-a târât Domnul la picioarele 
acestui popor şi a fost zadarnic, căci creştinul râde de Dum- 
nezeu, râde pe seama lui Dumnezeu şi sapă pe Domnul şi pe 
cei ce au rămas credincioşi lucrului lui Dumnezeu. Se aude la 
cer luare în râs şi bătaie de joc, şi bate creştinul pe Do mn ul 
pe cruce, ca să nu mai lucreze nimic, ca să nu mai stea în ca- 
lea poporului şi să-l bage în staulul ocrotirii. N-ai vrut să fii 
ocrotit de Dumnezeu, iubitul meu popor. O, şi cât de dor îmi 
este mie de tine, dar nu vrei. Şi iată, mă voi scutura cu putere, 
ca să curgă dorul meu asupra capului vostru, că eu nu mai pot 
să duc dorul în zadar. 

V-a stat Domnul la picioare şi v-a cerşit iubire şi v-a 
cerşit credinţă şi încredinţare. A purtat pe surioara mea după 
gustul tău, poporul meu iubit, şi tu nu te-ai urnit dintr-ale tale. 
O cereai pe surioara mea să-ţi aducă pe Domnul în casa ta, şi 
Domnul venea, nu Se uita la nevrednicia ta; şi te slujea la me- 
sele tale şi te hrănea, dar n-ai purtat folos spre mântuire, că ia- 
tă, numai supărare se urcă la cer din mijlocul tău, iubitul meu 
popor, căci ceea ce faci tu, nu se potriveşte cu ce ai de făcut. 

O, surioara mea, mi-e milă de tine, scumpa mea. Nu- 
mai mie mi-e milă de tine, şi mă uit la neputinţele tale de tot 
felul, că te văd pradă răutăţii din poporul meu şi necredinţei 
din poporul meu şi batjocurii, măi surioara mea. Când eram 


eu pe lume, te învăţam câte ceva, şi mă ascultai cum puteai şi 
tu şi mi-era milă de tine în toată vremea. Când a plecat Dom- 
nul în cer, lângă Tatăl, a lăsat pe mama Sa apostolului cel iu- 
bit de Domnul, a lăsat-o lui Ioan cel iubit, şi aşa a spus: «Fe- 
meie, iată fiul tău!», şi lui i-a spus: «Iată mama ta!», şi a luat 
pe mama lui Iisus în grija lui. Şi eu am avut dat de Dumnezeu 
acest copil iubit (Emilian de la Moroieni, n.r.)> Şi am fost în grija 
lui peste tot, şi nu plecam fără el pe nicăieri, căci Do mn ul mi-1 
dăduse să mă ocrotească şi să mă însoţească. Şi iată, şi eu 
spun tot aşa: surioara mea, iată fiul tău, şi iată mama ta. Te-am 
lăsat în grija lui, şi el are de dat răspuns pentru tine la Dum- 
nezeu. Aşa am coborât cuvânt, în fiecare zi să te îngrijească 
şi să te ocrotească, şi el aşa face, căci el este cel mai ascultător 
dintre copiii noştri. El nu mai are grijă mai mare decât să te 
ocrotească pe tine şi pe mine şi cuvântul ceresc. Dumnezeu a 
coborât cuvânt prin guriţa ta, şi este scris acest cuvânt, şi măr- 
turiseşte acest cuvânt, şi a spus să nu te mai laşi înduplecată 
de nimeni, căci ai străjer rânduit de cer lângă tine. E plin de 
făţărnicie poporul meu; râde de Dumnezeu şi de lucrul Său şi 
vinde tot ce prinde. Vrea să-i proorocească Domnul cuvinte 
bune, dar nu să se lase de duhuri străine de Dumnezeu. Mă uit 
din cer în inima fiecărui creştin şi nu mai este loc curat. Mă 
frâng de mila ta, surioara mea, că nimeni nu mai vine la tine 
cu inima curată, şi dacă pleacă înapoi cu cele cu care vine, 
zice apoi că minte Dumnezeu, că nu este Dumnezeu în lucra- 
re, căci creştinul, unul este înăuntru, şi altul este în afară, altul 
este pe faţă, şi eu nu mai pot deloc, nu mai pot trece aceasta, 
şi voi face alegere, şi nu va şti creştinul ce voi face, că nu pu- 
tem altfel ieşi la capăt cu lucrul pe care l-a început Dumne- 
zeu. Dar ajută-mă, surioara mea, şi hai să fim una mereu, că 
nu mai pot auzi de la acest popor că minte cerul. Cerul nu 
minte, dar a folosit răbdarea până acum. Şi acum, cine nu mai 
este cu noi după adevăr, mai bine îi va fi să se dea deoparte 
decât să stea şi să sape şi să pună otravă la rădăcina acestei 
lucrări de înviere, fiindcă Dumnezeu va câştiga această luptă, 
că este mare Domnul. Vremea Domnului este în prag. Eu vin 
din cer şi văd ce este în cer şi văd pe Domnul, Care S-a sculat 
să Se arate şi să aşeze totul, după cum este scris pentru aceas- 
tă vreme. Poporul meu e plin de gusturi şi de pretenţii, şi e 
plin de vorbire de rău şi de răutate, care nu încape în cer. 

O, surioara mea, e plin de durere duhul meu, că de 
când am plecat la cer, am fost mereu cu duhul în cercetare 
peste acest popor şi n-am avut ce să duc la cer, că nici o faptă 
bună nu este lucrată cum se cere ca să fie ajunsă la Domnul, 
căci fapta cea bună trebuie să se facă din smerenie mare, din 
curăţenie de inimă şi nu pentru câştig de laudă sau de mărire 
pământească şi nu cu alte gânduri. îţi spun şi eu ţie, mă plâng 
la tine, scumpa mea, că nu lucrează bine creştinul nostru ca 
să fie lucrul său plăcut de cer. Este iubire de sine, este semeţie 
şi nu este împăcat cu Dumnezeu poporul nostru. N-am ce să 
aleg din cuvântul rugăciunii care este rostită de creştin, că nu 
se ţine de cuvânt creştinul după cum scrie în rugăciune. Şi da- 
că minte creştinul, apoi cel mai mult îl minte pe Dumnezeu, 
şi apoi, unul pe altul cum să nu se mintă creştinul? Do mn ul 
este aşa de bun, şi dă la toţi lumină şi aer şi căldură şi apă şi 
hrană, dar creştinul zice lui Dumnezeu la rugăciune o mulţi- 
me de vorbe, dar numai cu numele zice, măi lelica mea, că nu 
se ţine de cuvânt faţă de Domnul, şi iată câtă înşelare se suie 
la cer! Vine creştinul şi te ajută cu câte ceva, că tu eşti sără- 
cuţă, măi surioara mea, dar nu are în inimă să facă fapta asta 
pentru ca să-i ierte Do mn ul păcatele sau pentru ca să-şi spele 
inima de rău sau de necredinţă sau de îndoială. Că mulţi vin 




Anul 1991 


443 


ca să afle, ca să vadă ce mai pot culege, şi tu ştii că n-a rămas 
nimic ca să nu fie vândut. Nici vorbă să înveţe creştinul umi- 
linţa şi frica de Dumnezeu şi frica de pierzare. O, că mă uitam 
la tine că nu mai puteai când te îmbolnăvisei, căci te îmbol- 
năvise făţărnicia creştinilor şi ispitirea cu care vin şi o pun în 
faţa ta fără să le fie frică de Dumnezeu. Veneau la tine şi zi- 
ceau că vin la Domnul, dar tot după răutăţi s-au luat toţi, că 
avem creştini făţarnici, care dărâmă pe unde văd credinţă şi 
iubire de Dumnezeul acestei lucrări de mântuire şi de înviere. 

M-am ridicat, măi surioara mea, şi lucrez cu duh puter- 
nic, că tu mereu m-ai rugat să vin să te ajut, că-mi ziceai că 
nu mai poţi. Şi iată cu ce putere lucrez! Dar să ştii că acum e 
vremea să facem alegere, că altfel nu mai are Domnul putere 
peste acest popor, că este amestecătură mare şi este inimă îm- 
părţită şi este ispitire şi necredinţă de la poporul meu. Nu mai 
pot aşa, nu se încape la cer aşa ceva. Vremea e târzie, iar lu- 
crul meu trebuie să-l duc la capăt, dar aşa nu pot. Nu pot la 
un loc cu necredinţa, şi trebuie să luăm mâna de pe cei nesta- 
tornici, de pe cei necredincioşi, de pe cei ce sapă la rădăcina 
acestei lucrări. Altfel, pierdem tot poporul, căci cei necuraţi la 
inimă dărâmă tot ce mai stă pe picioare. Eram în trup, şi tot 
aşa făcea şi atunci poporul. Eram şi eu miloasă şi slabă cu fi- 
rea, dar acum sunt cerească şi văd tot înăuntrul din creştin. E 
neagră inima multor creştini şi sunt numai cu numele în 
această lucrare coborâtă din cer. 

Of, măi poporul meu, popor hrănit de Dumnezeu, cu ce 
ai să te dezvinovăţeşti tu, oare?! Cu ce vei răspunde pentru 
atâta milă şi iubire cerească pe care ai călcat-o şi n-ai ştiut să 
o preţuieşti? Mai bine nu te năşteai, măi creştine, decât să fi 
cunoscut această lucrare şi să-ţi baţi joc de ea şi de cuvântul 
cel din cer, pe care l-ai ascultat şi l-ai judecat cum ai vrut tu, 
mămică. Că tu nu ştii ce este această lucrare, n-ai voit să în- 
ţelegi ce este. Trebuia să fi strălucit mai mult ca soarele creş- 
tinul acestei lucrări; aşa trebuia dacă s-ar fi înţeles şi dacă 
s-ar fi crezut că e ruptă din focul Sfintei Treimi această lucra- 
re. Dacă ai fi avut ochi buni şi sănătoşi şi curaţi, ai fi văzut 
măcar o dată scaunul Sfintei Treimi, care a fost şi care este în 
mijlocul tău, poporule al meu. Dar n-ai fost înţelept şi n-ai 
vrut să-L cunoşti pe Domnul, Cel Care lucrează de atâta vre- 
me în preajma ta, poporule creştin al acestui pământ binecu- 
vântat. lată, acum nu eşti bun de lucru, şi voi ridica din praful 
acestui neam şi îmi voi face numărul cu care sunt aşteptată în 
vremea aceasta, iată că ţi-ai făcut rost de plâns şi de ruşine, 
că-ţi vine acum rândul să cunoşti umilinţa şi căinţa şi ruptura 
de inimă, pentru că Dumnezeu a fost adevărat pentru tine, dar 
tu n-ai fost adevărat cu Dumnezeu. 

Iată, surioara mea, iată, dragii mei păstori cu care mă 
ajut, voi lua mâna mea de pe cei necredincioşi ai acestui po- 
por, de pe cei ce râd şi împroaşcă această coborâre cerească. 
Voi lua mâna de pe cetăţile care nu m-au primit şi care n-au 
crezut întoarcerii mele, dar nimeni să nu uite că este mărturie 
scrisă pentru fiecare cetate. Nimeni să nu uite că eu am întoc- 
mit carte de mărturie, care mărturiseşte despre această vreme 
a lucrului meu, care mărturiseşte că eu am bătut la uşa ta, po- 
porule al meu. Şi pentru că tu ai pe tine semnul meu şi pentru 
că ai ieşit de sub ascultarea mea şi pentru că ai întins mâna în 
blid şi ai luat şi ai dat şi ai făcut atâtea fără cuvântul care con- 
duce această lucrare, pentru că ai crezut că mergi bine fără 
mine şi fără binecuvântarea cea din cer, pentru că ai făcut ca 
tine, pentru că ai îmbrăţişat altă ascultare care ţi-a ieşit în ca- 
le, iată, voi lua mâna de pe tine, ca să vezi bine ce a însemnat 
ocrotirea mea care a stat deasupra capului tău, poporule creş- 


tin, popor îndoielnic. Iată, îndoiala ta ţi-a strivit biruinţa, căci 
biruinţa ta n-ai cum s-o capeţi fără mine, că nu te primeşte 
Do mn ul fără mine. Rugăciunile tale şi tot ce zici tu că faci, 
acelea le faci fără mine, şi Domnul nu te cunoaşte fără mine. 
în curând ai să vezi cu ochii tăi că aşa este, ca să ştii şi tu ce 
rod a ieşit de la zbaterea ta fără mine. 

Iubiţii mei păstori, în cetatea Colentina eu n-am fost 
primită. Am fost huiduită şi lovită şi hulită. Iată, îmi iau mâna 
de pe ei, ca să-i fac să cunoască aceasta, să-i fac să vadă că în 
zadar s-au ascuns de mine ca să meargă cu altă călăuză. 

M-am dus cu toată dragostea mea, m-am dus cu Dom- 
nul în cetatea Făgăraş, la inimioarele acelea pe care eu le iu- 
besc, şi a stat Domnul şi a mâncat cu dragoste la masa lor, şi 
cu senin în casa lor, dar n-a voit copila aceea bună să stea cu 
Iisus Hristos la masă, să mănânce la masă cu Domnul, ca să 
ia din masa binecuvântării şi ca să fie binecuvântată şi ea, ca 
să fie în iubire, aşa cum este Domnul, cu iubire peste tot. Şi 
am plecat de acolo fără bucurie, căci am privit înăuntru dacă 
am fost acolo. Am fost, şi am intrat pe uşa duhului, şi n-am 
intrat numai pe uşa casei, şi n-am fost primită cu credinţă. 
Măi mămică, nu este înţelepciune şi nu este smerenie de duh 
peste poporul meu. 

Măi copii, iată, îmi plâng o durere de a mea, căci am 
adus în această grădină un lucrător, ca să-i arăt lucrul acestei 
grădini şi să-i dau să mănânce din această grădină, să-l bucur 
şi pe el, să-i dau ca o plată pentru viaţa lui şi pentru mersul 
lui. Şi iată ce s-a întâmplat, că mi s-a frânt turma în bucăţi, mi 
s-a fărâmiţat dragostea de această lucrare, pe care o mai ve- 
deam pe ici pe colo în poporul meu. A venit acest lucrător şi 
zice că a împărţit daruri la unii din creştini, şi ei au lăsat în- 
văţătura mea şi au luat-o pe aceea. Dar eu sunt cu braţele pli- 
ne de bunătăţi cereşti, pline de daruri cereşti, pline de mărgă- 
ritare cereşti. Oare, eu nu ştiu ce poate purta acest popor, ce 
trebuie să poarte el? Oare, nu ştiu ce trebuie să-i dau acestui 
popor? Dar poporul meu are dat de la Domnul mai mult decât 
i-ar da orice lucrător, căci orice lucrător este mic în faţa aces- 
tui popor care are peste el mulţime de binecuvântări, mulţime 
de daruri. Daruri peste daruri a îngrămădit Domnul peste el, 
dar el n-a preţuit nimic. Toate au fost fără preţ, şi o mulţime 
de mărgăritare au fost date în noroi. 

Păi dacă tu, creştine, te-ai scuturat de sarcini mici, cum 
îţi bagi tu grumazul să duci un munte în spate? Că ţi-a cerut 
Dumnezeu, mămică, să-ţi faci pregătire şi cu trupul şi cu ini- 
ma, şi să te pregăteşti cu multă socotinţă. Şi iată, unii postesc 
şi se roagă, dar cu inima duc greutatea urii şi a semeţiei şi a 
clevetirii şi a îndoielii, iar alţii au inima mai aplecată, dar cu 
trupul nu s-au aşezat întru toată curăţenia. 

Adam şi Eva erau aşezaţi în toată strălucirea Edenului, 
în toată binecuvântarea, între toate darurile cele din rai, şi nu 
le mai trebuia nici un dar decât ascultarea şi smerenia faţă de 
Dumnezeu. Dar nu, că şi-au întins mâna să ia mai mult, că vo- 
iau să fie şi mai mult decât erau. Şi de unde, că i-a scos Dom- 
nul din grădină. Şi tu, poporule al meu, te-a rugat Domnul pe 
tine să nu mai mănânci din alte grădini, că le face duhul rău 
mai dulci, şi te duci, mămică. Iată că te-ai dus la alte mese şi 
te-ai rătăcit, dar este scris mai dinainte cele ce ai făcut tu 
acum. O, ceea ce ai tu, n-ai să găseşti pe nicăieri, şi ai să vii 
când vei flămânzi, ai să vii ca fiul cel pierdut, să fii ca un ar- 
gat, numai să fii iar în staulul acesta. Dar iată ce oră este, că 
tu nu ştii ce oră este, măi poporul meu. Dacă ai fi fost sta- 
tornic şi credincios, ţi-ar fi dat Domnul tot, şi ţi-ar fi dat de-a 
gata, fără să munceşti, căci Domnul este în lucru, şi ţi-ar fi dat 

de-a gata ceea ce nu are nimeni de unde să-ţi dea, căci nici o 
lucrătură nu s-a mai lucrat ca şi aceasta. 

Căutaţi-vă vindecarea, măi copii. Vindecaţi-vă de vor- 
bire de rău şi de cârtire şi de necredinţă şi de semeţie, şi apoi 
puteţi să îndrăzniţi dacă vreţi să luaţi ceva şi să duceţi. Fa- 
ceţi- vă sănătoşi pentru Dumnezeu, că iată, vin din nou cu o 
pildă către voi. 

Mergea odată un băieţel printr-o pădure şi s-a rătăcit şi 
a început să plângă, şi l-a găsit un pustnic şi l-a dus la chilia 
lui ca să-i dea mângâiere, şi băieţelul s-a lipit cu sufletul de 
bunătatea şi de blândeţea părintelui pustnic şi n-a mai voit să 
plece de acolo. Şi dacă a văzut viaţa cea sfântă a părintelui, a 
început băiatul să-L înţeleagă pe Iisus Flristos, Care trăia în 
sfântul părinte. Şi a crescut băiatul mai mărişor, şi sfântul pă- 
rinte îl învăţa cum să-şi ducă viaţa cu Iisus Hristos. Şi s-a de- 
prins copilul cu nevoinţa, cu postul, cu rugăciunea, cu mătă- 
niile şi cu multe virtuţi, de întrecuse întru toate trăirea părin- 
telui duhovnic, şi se bucura părintele cu bucurie mare când 
vedea multa nevoinţă a ucenicului. Şi, nevoindu-se copilul 
din greu, a adormit într-o zi, şi sfântul părinte l-a plâns amar 
şi l-a înmormântat şi a rămas cu dor greu pentru ucenicul său 
şi nu putea să înţeleagă de ce-i este aşa de dor de el şi de ce 
măcar nu se poate să ştie nimic de la el, nimic despre el, căci 
trecuse un an de atunci. Ucenicul nu i se arăta cu nici un chip, 
şi nici o înştiinţare nu avea despre el, şi plângea părintele cu 
amar şi cu dor şi se ruga plângând la Dumnezeu să-l poată ve- 
dea pe copil, şi zicea: „ Doamne , mi-e dor de el, şi nici o şti- 
re nu am. Slobozeşte-l să-l văd, fă să ştiu de el, că el mult 
Te-a iubit pe Tine! şi Domnul nu-i răspundea nimic nicide- 
cum. Şi atâta s-a rugat sfântul părinte, până când, după o vre- 
me, i-a spus Domnul să nu-1 mai plângă pe ucenic, şi că nu 
este ucenicul lui la Domnul, şi că nu este la bine. O, măi co- 
pii, învăţaţi din această pildă, că pentru folosul vieţii v-o dau 
spre ştiinţă, căci Domnul i-a spus apoi părintelui acela tot ce 
a fost cu ucenicul lui, şi iată ce i-a spus: „ Ucenicul tău este 
în iad, nu este la Mine. Tu l-ai învăţat să trăiască întru toate 
cele bune, şi a trăit şi te-a întrecut mult pe tine cu trăirea lui, 
dar a picat rău de tot şi n-a băgat de seamă şi aşa a vieţuit, 
şi Eu n-am binevoit întru el şi l-am lepădat. S-a crezut mult 
mai bun şi mult mai sus şi mult mai sfânt decât tine, căci s-a 
luptat mai mult ca tine. S-a crezut, şi n-a ştiut şi n-a priceput 
că M-a pierdut, căci tu nu l-ai învăţat ce era mai de preţ. Nu 
l-ai deprins cu virtutea smereniei de duh şi de inimă, şi a lup- 
tat ca să te întreacă, a cugetat să fie mai bun şi mai în faţă 
decât tine. Ţi-a luat-o înainte şi n-a mai văzut călăuza şi n-a 
mai ţinut bine drumul mântuirii şi a picat în păcatul semeţiei 
şi al nesmereniei, şi iată, în această prăpastie este şi acum. 
Nu l-ai deprins să împletească virtuţile sale cu virtutea sme- 
reniei de duh, şi iată, l-ai pierdut. N-am ce să-i fac nici lui, 
nici ţie acum “. O, şi s-a rugat apoi multă vreme sfântul părin- 
te, s-a rugat cu frică şi cu durere să-i fie ascultată ruga şi să 
scoată Domnul de la rău pe ucenicul cel pierdut. S-a rugat pâ- 
nă ce a fost înştiinţat de Domnul că-1 va scoate pe copil din 
iad atunci când va fi să vină pe nori cu judecata cea mare. Dar 
nu s-a liniştit părintele, şi atâta şi-a bătut pieptul cu durere, şi 
atâta a strigat la cer, până ce a fost să audă în văzduh dezlăn- 
ţuirea venirii pe nori a Domnului, căci aşa a făcut Domnul, a 
venit cu judecata Sa pentru acel ucenic pierdut şi a făcut ju- 
decată, după rugăciunile părintelui pustnic, şi l-a scos pe co- 
pil din prăpastia morţii. Iată ce putere are un duh smerit, care 
lucrează cu cerul, şi iată câtă rătăcire aduce un duh fără sme- 
renie, pentru cel ce îl poartă. 


O, creştine al poporului meu, să nu crezi că vei avea 
vreo trecere cu Dumnezeu dacă n-ai să foloseşti duh umilit şi 
micşorare de inimă întru tine. 

Păstori ai poporului meu, cel ce vine să spună de rău la 
voi pe aproapele lui, acela este din lume, iubiţii mei, acela se 
crede mai bun ca alţii. Dacă creştinul nu se va lăsa ajutat ca să 
se dezbare de toate aceste răutăţi, acela va pica din cele de la 
cer coborâte. Iată, vine culesul şi vine alegerea, căci se va cu- 
lege numai ce este întreg şi nevătămat, iar ce nu este sănătos 
şi bun nu intră în hambar. Să nu mai ai, creştine, în faţă şi în 
inimă, decât pe tine şi nevrednicia ta, şi vei fi miluit de Dom- 
nul, căci Domnul caută spre duhul umilit, şi aceea este jertfa 
pe care ţi-o cere Dumnezeu. Cine foloseşte clevetirea şi ura şi 
cârtirea şi defăimarea, acela nu este curat. Depărtaţi de la voi 
pe unul ca acela, iar de alţii fie-vă milă smulgându-i din foc. 

Cuvântul cel purtat, să fie lucrat cu el prin mărturia a 
doi sau trei martori, aşa cum este scris în carte. Altfel, să nu 
se mai lucreze pentru adevăr. Feriţi-vă de vorbirea în deşert, 
că dacă nu scăpaţi din această încurcătură, veţi rămâne prinşi 
în acest laţ neiertător. E vremea să fie în tine numai unul, măi 
creştine, unul şi înăuntru şi în afară, căci iată, nu mai poţi alt- 
fel. Eşti vădit de cei ce rămân împăcaţi cu Dumnezeu, căci 
aceia nu vor mai primi mărturiile tale mincinoase, care măr- 
turisesc asupra aproapelui tău. Caută să îndrepţi pe aproapele 
tău dacă poţi. Şi dacă nu poţi, mai ia cu tine unul sau doi şi 
mergi de ajută-1 pe acela, şi dacă nici aşa nu se lasă ajutat, 
lasă-1 spre certare, căci dacă lucrezi după cele lăsate, atunci 
lucrează credinţa ta, şi cuvântul cel spus de Domnul se vede 
împlinindu-se. Numai aşa să se lucreze de acum, că altfel nu 
vom scoate răul afară din acest ogor. Dacă s-ar fi lucrat aşa 
mereu, nu s-ar fi deprins aşa de mult acest popor cu clevetirea 
şi cu pâra şi cu ura şi cu minciuna. Ar fi fost leac mai din vre- 
me şi ar fi fost bine pentru fiecare, că nu s-ar mai fi înjosit fra- 
te pe frate, nu s-ar mai fi deprins cu vorbirea deşartă, şi ar fi 
vorbit creştinul despre cer şi despre Dumnezeu şi despre 
sfinţi şi despre iertare şi bunătate, căci de aceea a ales Dum- 
nezeu acest popor, ca să fie deosebit de lume şi să lucreze 
după cele scrise în cartea învăţăturii lui Dumnezeu. 

Cele încurcate care se descurcă pe pământ, acelea vor 
fi descurcate şi în cer, iar cele ce nu se descurcă pe pământ, 
vor fi şi în cer încurcate. Iată, taină nouă vă spun: descurcaţi-vă 
de încurcăturile care vă ţin legaţi, descurcaţi-vă pe pământ, ca 
să fie descurcate şi în cer. Vindecaţi-vă de cele ce nu v-aţi 
vindecat, ca să fie vindecate şi în cer. Depărtaţi-vă de toate 
ale lumii, căci lumea a ajuns la sfârşit. Dacă ochiul tău sau pi- 
ciorul tău sau mâna ta, dacă mama ta sau fiul tău sau alt mă- 
dular al tău te sminteşte întru cele de la cer, scoate-le de la 
tine, ca să nu-ţi ardă tot trupul în gheenă, şi să rămâi salva- 
torul trupului seminţiei tale. Nu poţi fi şi cu cele lumeşti, şi 
cu Dumnezeu. Nu te înşela, creştine, că te înşeli dacă aşa 
crezi. Am zis, şi am rămas cu zisul; am zis să dai de la tine 
mila cea dăunătoare, care te face să te amesteci cu cei din lu- 
me. Nu te amesteca cu lucrul lumii, măi copilul meu, că să ştii 
că-ţi pierzi puterea cea bună şi pierzi biruinţa şi sminteşti pe 
cel care se luptă să se lepede de lume, şi îl faci şi pe cel slab 
să facă părtăşie cu lumea, şi pierzi pe cel slab. 

Am aceşti copii cu care merg din loc în loc. Aceştia au 
fost chemaţi de Domnul şi au lepădat de la ei lumea, şi au lă- 
sat şi părinţi şi fraţi şi neam şi lume şi s-au lipit lângă Dom- 
nul şi nu s-au mai uitat înapoi. Au tăiat de la ei mila cea dău- 
nătoare şi au mers numai cu Domnul, ca să fie scăpare pentru 
tot neamul lor cel străin de Dumnezeu. Dar n-a mai vrut ni- 

meni să fie numai cu Domnul, şi e împărţită inima creştinului 
meu, şi aceasta este mare stricăciune. Este împărţită dragos- 
tea creştinului meu, şi eu cunosc din cer şi văd câtă stricăciu- 
ne aduce această împărţire de inimă. Iată una din cele ce stri- 
că puterea creştinului. 

Cine lasă părinţi şi fraţi şi neam şi ţarini şi case pentru 
numele Domnului, acela va primi înapoi şi pe pământ şi în ce- 
rul sfânt. Amin. 

Poporule al meu, nu mai înşela pe Dumnezeu. Am să 
vin să-ţi arăt câtă iubire ai avut pentru Dumnezeu, căci atâta 
vei avea şi tu de la Domnul. Măsură pentru măsură, mămică. 
Poate ai crezut că va fi altfel. 

Am un sufleţel din cetatea Moroieni, care a trecut prin- 
tr-o suferinţă; suferinţă plăcută lui Dumnezeu, căci n-a cârtit, 
n-a deznădăjduit, n-a supărat pe Domnul. Din toată casa ei nu 
mai vrea nimeni pe calea cea dreaptă, pe calea cea aleasă. Vor 
toţi pe calea cea largă şi cu slobozenie. Suferinţa ei se scrie cu 
aur, măi copii, şi e de preţ la Domnul suferinţa ei. Suferinţa 
celui credincios, celui statornic, este bucăţică ruptă din sufe- 
rinţa celor ce au câştigat cerul sfânt. Eu iubesc mult acest su- 
fleţel, că iată, a suferit în locul celor din casa ei, pentru care ea 
plânge, şi ceea ce a suferit va pune Domnul pentru iertarea şi 
întoarcerea celor din casa ei, ca să poată şi ei alege calea cea 
strâmtă, care duce la salvare în vremea aceasta. Dreptul Iov 
aducea jertfă de iertare pentru păcatele copiilor lui, iar ea a 
adus jertfă de suferinţă pentru iertarea casei ei. Suferinţa celui 
ce iubeşte pe Dumnezeu este aur lămurit în foc, iubiţii mei, dar 
suferinţa celui nestatornic, aceea este certare, aceea nu se pu- 
ne pe aceeaşi înălţime ca să poarte rod bogat. Cei din casa ei 
au mâncat după pofta inimii lor, dar ea a dat jos de pe ea şi ce 
mai avea, şi a spus şi s-a rugat: „Doamne, să nu fie numai 
pentru mine; să fie şi pentru ai mei, că nu vreau să-i laşi de pe 
cărare. Să meargă şi ei cu mine după Tine “. Dragostea ei este 
aşa cum o cere cerul, şi Domnul este cu veghe la rugăciunea 
ei, că ea nu vrea nici să sufere cei din casa ei, şi vrea să-i în- 
drepte Domnul pe calea cea care este arătată acum. 

Poporul meu iubit, te aştept, mămică, să fii cu mine; în- 
că te mai aştept o clipă. Curăţeşte-ţi inima şi întăreşte-ţi cre- 
dinţa. Adu-ţi aminte că este scris în cartea acestei lucrări des- 
pre mine şi despre lucrul ce-1 săvârşesc în zilele acestea. 
Dumnezeu nu te minte niciodată, iubitul meu popor. El nu ui- 
tă nimic din ce ţi-a făgăduit, şi iată, m-a trimis înaintea ta ca 
să te conduc spre cele făgăduite, ca să-ţi aduc cele făgăduite. 
Era scris în cartea proorociilor că Domnul Iisus Hristos va 
veni ca să izbăvească lumea, şi când a venit, n-a fost crezut 
că a venit, dar a venit, după cum era scris. Este scris în cartea 
acestei lucrări că Domnul va lucra cu mine peste mulţimi şi 
va hrăni mulţimile cu cuvântul Său. Nimic nu împlineşte 
Dumnezeu fără să vină să spună mai dinainte, dar tu vrei să 
te forţeze Domnul să crezi. O, credinţa forţată nu este din dra- 
goste şi nu are plata dragostei. Scoate de la tine duhul nepă- 
sării şi ridică-te, poporul meu iubit! Eu sunt. Până când mă 
goneşti, copilul meu? Eu am venit să-ţi fac bine, mămică, şi 
tu de ce nu crezi în mine? Mă scoţi de la tine mereu şi mă în- 
locuieşti cu plăcerile tale de care nu te înduri, de care nu te 
poţi dezlipi, dar acestea te vor lăsa în curând, şi vei rămâne 
neputincios, şi cum ai să te ajuţi atunci? Am venit la tine, mă- 
mică. Din cer vin, şi cu cerul vin la tine, şi nu-ţi cer nimic 
decât să-mi deschizi să-ţi dau scăpare şi viaţă veşnică. Vei ră- 
mâne în trup, copilul meu, şi vei intra în slava cea veşnică 
dacă mă primeşti şi dacă mă crezi. Dar dacă nu, nu vei ră- 
mâne, poporul meu iubit, şi îţi va lua altul locul tău, şi acela 


va iubi calea cea dreaptă şi va fi pe ea şi se va scula numai- 
decât din ţărână şi va fi viu pe veci, căci aceasta va fi plata 
celor credincioşi. N-ai să poţi ţine piept zilelor ce vin, şi ai să 
te temi de ele, dar dacă vei fi cu mine, vei vedea minune 
mare, copil al poporului meu. Roagă-te cerului pentru credin- 
ţă, roagă-te Domnului să-ţi întărească El inima, şi caută să 
scapi şi să te scoli din somnul nepăsării. Fiţi fii ai zilei, iubiţii 
mei, că vine ziua Domnului, vine ca un fur, şi va fi greu, 
mămică. 

Iată, te întâmpin, iubitul meu popor, cu vestea cea creş- 
tinească, şi vin din cer cu ea. Hristos a înviat, poporul meu iu- 
bit! Lăsaţi-vă spre înviere. Fiţi fii ai lui Iisus Hristos. Nu fiţi 
fii ai lumii. Fugiţi din lume, că în lume-i numai moarte, mă- 
mică. Am venit să vă ajut să scăpaţi de moarte. Deschideţi-mi 
uşa duhului, uşa inimii, că eu nu folosesc uşa cea pământeas- 
că, eu trec prin uşile închise şi intru, că sunt cerească, iubiţii 
mei. Iată cel mai dulce cuvânt cu care a venit Domnul în mij- 
locul ucenicilor Săi după înviere: pace vouă! 

Pace între mine şi voi, iubiţii mei! Cel ce crede în mine, 
acela va vedea slava lui Dumnezeu, care se arată în curând, iar 
cel ce nu crede, iau mâna mea de pe acela, şi va şti că am luat-o. 

Binecuvântaţi să fie de Dumnezeu cei ce cred în mine. 

Pace ţie, poporul meu iubit, popor aşteptat de cer! Dar 
dacă eşti nepăsător, pacea mea să se întoarcă la mine. Pace 
peste cei credincioşi ai poporului meu! 

Pace ţie, Israele! Amin, amin, amin. 

29 martie/11 aprilie 1991 

Cuvântul sfintei Virginia către poporul creştin 

Necredinţa din cetăţi. Vorbirea de rău şi făţărnicia creştinilor din 
cetatea Gheboieni. împărţirea poporului din cetatea Căpriorii. 

Neamurile vor împlini numărul poporului Domnului. 

I ată, a trecut un pic de vreme de când am venit să 
caut rod în această vie. Am venit să cercetez via 
mea şi s-o îndemn spre desăvârşire, dar n-a voit. Am pus lu- 
crători să mi-o cureţe şi să mi-o ude de la mine, dar s-au ri- 
dicat cu mânie şi s-au răzvrătit. Aşa a zis Domnul despre 
smochinul care nici în al treilea an n-a găsit rod în el: «Taie-l, 
că ocupă locul. De ce să ocupe locul în zadar?». Şi stăpânul 
locului a zis: «Doamne, mai lasă-l şi anul acesta. Voi săpa şi 
am să-i pun gunoi; poate va rodi. Iar de nu va face rod nici 
acum, îl vei tăia apoi». 

Mama Gigi lucrează cu cuvântul ei la timp şi la netimp, 
şi iată ce spune: am stat în mijlocul acestui popor şi l-am în- 
văţat din cer, căci Domnul a locuit în mine, dar n-a vrut să 
aducă rod viu acest popor, şi a rodit spini şi ciulini, care mă 
acoperă acum pe mine; a rodit venin, şi acest venin a curs me- 
reu de pe limba fiilor poporului meu; şi a rodit răzvrătire şi 
judecată şi hulă, a rodit ură şi dispreţ şi luare în râs, şi a rodit 
necredinţă în toată vremea. Şi Dumnezeu a voit să taie aceas- 
tă vie şi să lase rădăcina, ca să dea din ea mlădiţe noi, şi eu 
aşa am zis, măi poporul meu iubit: „Doamne, un pic mai 
lasă-l, poate va rodi acum; iar de nu va face rod nici acum, 
îl vei tăia apoi". Şi am venit, măi poporule al meu, şi am 
lucrat peste tine după cum a fost poziţia ta, mămică, şi am zis 
că te vei înţelepţi şi te vei scula din sângele tău. M-am purtat 
din loc în loc cu cei ce am zis să mă ajute, şi ce am găsit? Că 
iată ce am găsit! Am găsit tăgăduire şi ameninţare şi necre- 
dinţă şi cârtire şi pietre aruncate pe urma mea. 

O, măi Ierusalime, măi popor binecuvântat de Dumne- 
zeu! N-am venit la tine să te distrug. Am venit să te adun, mă- 

mică, şi să scot întunericul din mijlocul tău. Am venit să te 
adun şi să te acopăr şi să te încălzesc aşa cum îşi adună pasă- 
rea puii sub acoperământul ei, dar tu n-ai voit. Iată, acum te 
las de sub ocrotirea mea, căci n-ai voit să crezi în mine, şi mă 
vei vedea din nou atunci când se vor adeveri cuvintele cele 
care vor umple cerul şi pământul, atunci când se va spune: 
«Binecuvântat este Cel ce vine întru numele Domnului!», 
căci Domnul vine la tine cu mine, măi poporul meu, şi vei 
amuţi şi vei crede atunci. Că dacă acum nu crezi în mine şi în 
lucrarea care nu se va sfârşi în veac, să ştii, poporul meu iu- 
bit, că nu se va scrie că ai crezut vreodată în această lucrare, 
şi în zadar vei spune atunci: „Doamne, am fost şi eu cu ea; 
iartă-mă, pentru mijlocirea ei, şi mă primeşte, că i-am fost 
rudenie, că am mâncat de la masa ei“. Dar aşa veţi auzi: «Nu 
ştiu de unde sunteţi!». Acum râde şi mă bate cu pietre poporul 
meu, şi nu crede că m-a trimis Dumnezeu la el. Zice că nu-i 
adevărat, şi eu îmi iau mâna de pe aceştia, de-acum. îi las, 
de-acum, căci e vremea alegerii. Nu eşti obligat, creştine. 
Du-te, mămică, cu cine vrei, ascultă pe cine vrei, crezi ce vrei 
tu, ce-ţi place ţie strică, dacă eşti pus pe stricăciune, căci 
acum este vremea Scripturii aceea care zice: «Cine este ne- 
drept, să nedreptăţească şi mai departe; cine este spurcat, să 
se spurce încă; cine este drept, să facă dreptate mai departe; 
cine este sfânt, să se sfinţească încă». 

M-am dus în cetatea Valea Voievozilor să le duc solia 
învierii, să le spun „Hristos a înviat! şi am găsit acolo tă- 
găduire şi răzvrătire încă, şi am găsit necredinţă. Nu mă mai 
duc, dar este scris că m-am dus, şi mărturisesc aceste cuvinte 
scrise. 

Am voit să ridic spre mărturie de credinţă şi de lucrare 
cetatea cea din Gheboieni, şi este scrisă această mărturie, dar 
n-au voit aceştia să poarte chipul lui Iisus Hristos prin trăirea 
lor. Ba au grăit cuvânt nesocotit, ca să-L aducă pe Domnul la 
asemănarea cu ei. O, aşa ceva nu se va trece cu vederea. I-am 
luat cu mine la lucru, pentru că misiunea acestui popor este 
ca să lucreze lui Dumnezeu, şi rod să aducă. I-am luat, şi nu 
i-am luat pentru ceea ce au spus ei că i-am luat. Dar iată, dacă 
i-am luat, le-am vădit făţărnicia cea dinăuntru, căci a privit 
cerul la ei şi le-a văzut cele două mantii pe care le poartă, cele 
două feţe pe care le folosesc. Apostolul Toma a pus degetul şi 
a crezut apoi, dar ei nici aşa n-au crezut, şi li s-a socotit 
ispitire. 

Vai celor făţarnici din acest popor, căci râsul lor se va 
preface în tânguire şi li se va vădi făţărnicia. Iată ce puternic 
s-a făcut creştinul meu, că trage cu săgeata frate în frate şi 
moare din picioare cel însăgetat. Un picuţ, şi toţi vor vedea ce 
lucru au săvârşit, căci s-au făcut cu toţii ceată de judecători şi 
de defăimători. 

în cetatea Căprioru s-a făcut alegere. Fiecare a apucat 
pe cărarea pe care a voit. Păstori ai poporului meu, răzvrătiţii 
şi necredincioşii şi cei puternici în răutate şi în duh de rătăci- 
re să fie necuraţi pentru cer. Lăsaţi-i spre certarea Domnului; 
lăsaţi-i, că n-au fost curaţi; lăsaţi-i, că este mărturie scrisă 
pentru fiecare cetate. Să fie deosebiţi de cei ce cred lucrului 
ceresc, că nu mai rămânem cu nimic dacă mai lăsăm această 
amestecătură. Cine vrea să intre pe porţi la Dumnezeu, cine 
vrea să intre pe poarta cea anevoioasă, acela să fie cu noi de 
acum, iar cei ce au altceva de făcut, cei ce se ocupă cu cleve- 
tirea şi cu vorbirea în deşert şi cu judecată asupra aproapelui, 
aceia să facă şi mai departe aşa, căci aceştia şi-au ales partea. 
Fiţi liniştiţi, fiţi cu pace şi fiţi cu înţelepciune, căci din mijlo- 
cul acestui popor se va vedea răsărind biruinţă mare, iubiţii 
mei, dar pecetluiţi cuvântul limbii voastre faţă de cei răzvră- 


tiţi şi necredincioşi. Lăsaţi-i, că nu se pot aceştia despărţi de 
ceea ce şi-au ales. Cel ce vorbeşte de rău pe aproapele său, 
aceluia nu-i mai trebuie altă judecată, căci unul ca acela a căl- 
cat în picioare cuvântul legii care spune: «Să iubeşti pe 
aproapele tău ca pe tine însuţi». O, creştine, pe tine însuţi nu 
te vezi cât eşti de rău, ţie însuţi nu te înduri să-ţi faci rău, dar 
aproapelui tău numai piedici îi pui, mămică. Iar în această lu- 
crare de mântuire dacă tu nu vrei, stai şi faci răul acesta ma- 
re, că nici tu nu vrei, dar nici pe altul nu-1 laşi să vadă bine 
drumul. 

O, dacă nu credeţi în mine, n-aţi putut măcar în aceste 
cuvinte să credeţi, căci sunt cuvintele legii, mămică. Dacă şi 
un stârv de câine ţi le-ar cuvânta, ar trebui să iei din acestea 
legea lui Dumnezeu şi s-o împlineşti. Dar tu nu te răzvrăteşti 
împotriva mea, ci împotriva legii lui Dumnezeu, care vine să 
te ţină de mână şi să mergi drept şi să te mântuieşti prin îm- 
plinirea cuvintelor legii, şi iată că Domnul te scoate vinovat 
faţă de lege, măi poporule răzvrătit din vremea lucrului meu, 
că n-ai vrut, mămică, să crezi că eu sunt vie şi că sunt cu 
Do mn ul şi că vin din cer, căci sunt vii în vecii vecilor cei ce 
sunt cu Dumnezeu. 

A fost o călugăriţă într-o mănăstire, şi atâta ascultare a 
arătat şi atâta plecăciune şi sfinţenie a folosit, că s-a lăsat pil- 
dă de ascultare şi de aplecare pentru toate sufletele din acea 
mănăstire. Şi dacă a murit, a rămas de pomenire şi de pildă 
trăirea ei şi supunerea ei, căci a rămas vie şi după ce a adormit 
cu trupul, fiindcă s-a descoperit că a rămas vie. Că a adormit 
după o vreme şi stareţa mănăstirii, şi au rânduit să fie pusă 
lângă trupul celei adormite care a fost sub ascultarea acestei 
stareţe. Şi când au dat piatra deoparte, să facă loc s-o aşeze pe 
maica stareţă, atunci sfânta s-a strâns cu trupul, ca să facă loc 
celei căreia i-a fost supusă şi ascultătoare. Şi a văzut minunea 
aceasta toată mulţimea care a fost la sărbătoarea punerii în 
mormânt a stareţei acelei mănăstiri, şi a rămas mărturie scrisă 
despre această minune. Şi tu, mămică, eşti viu, şi nu-mi faci 
loc lângă tine, şi iată, poporule al meu, mă tăgăduieşti şi mă 
dai de la tine, şi iată cine te va judeca pe tine. 

O, de câte ori am voit eu să te adun ca să te am şi ca să 
fii tu cel mai binecuvântat popor din toate câte au fost! Nu 
vrei să crezi în mine, poporul meu, şi faci ca şi cei de pe vre- 
mea trupului Domnului care ziceau că Iisus este fiul teslaru- 
lui Iosif, şi nu voiau să creadă că este Fiul Tatălui Sfintei 
Treimi. Nu-i nimic, mămică. Tu nici n-ai cum să-L pricepi pe 
Dumnezeu, de vreme ce ispiteşti şi nu te mai saturi să ispi- 
teşti. Dar n-au primit nimic vreodată cei ce au ispitit pe Dum- 
nezeu, ci au rămas pe calea rătăcirii bâjbâind pe întuneric, 
căci Domnul nu intră cu înţelesurile Sale în cei ispititori. 

Dar vor veni, poporule al meu, mulţimi din cele patru 
colţuri ale lumii şi vor bea din această piatră, mămică, şi 
aceasta va fi spre judecata ta, popor necredincios din vremea 
aceasta. Şi va fi aşa cum este scris: «Cei din urmă vor fi cei 
dintâi», şi cele scrise aşa se vor împlini. Dumnezeu a fost 
adevărat cu tine, dar tu n-ai vrut să fii adevărat cu Domnul. 
Iată, mai uşor va fi Sodomei şi Gomorei în zilele ce vin, dar 
tu nu vei putea ţine piept, fiindcă se va vedea pe tine semnul 
lui Dumnezeu, şi nimeni nu te va milui, şi se va teme de tine, 
căci se va şti că L-ai trădat pe Do mn ul. O, mai bine îţi era să 
nu te fi născut, că greu îi va fi celui ce a băut din această stân- 
că şi apoi s-a lăsat zdrobit de ea. 

Iată, acum, pace peste cei credincioşi din poporul meu! 
Iar dacă eşti necredincios, creştine, pacea mea să se întoarcă 
la mine. Peste puţină vreme vine timpul să scot deasupra cele 
ce se săvârşesc acum în taină cerească, căci Domnul Se va 

arăta cu lucrul Său, spre înţelepţirea celor credincioşi. Dum- 
nezeu ocroteşte pe cei credincioşi şi îi va vădi pe cei ascunşi 
sub vălul făţărniciei. Un pic, şi secerişul va lucra cu repezi- 
ciune, căci Dumnezeu are nevoie de curăţenie pe acest pă- 
mânt binecuvântat, şi va începe cu cei binecuvântaţi. 

Iată, măi păstorule Daniel, cuvântul pe care ţi l-a spus 
ţie Dumnezeu cu câţi ani în urmă, că ţi-a spus că vei număra 
pe degete pe cei din popor care vor fi cu Dumnezeul acestei 
lucrări, căci cei ce n-au dat de la ei poftele şi duhul rău al ră- 
tăcirii, aceia nu sunt ai acestui popor. Poporul meu va fi mare, 
aşa cum este scris în cartea cea din cer coborâtă, dar vor veni 
de la răsărit şi de la apus şi se vor adăuga şi vor face faptele 
legii şi ale credinţei, şi Domnul va ieşi biruitor. Aşa va fi, ca 
şi cu poporul lui Moise. Aşa şi acum va fi, căci cele ce au fost, 
iarăşi se lucrează de Dumnezeu, şi nimic străin care să nu fi 
fost vestit nu se va împlini. 

Copii ai poporului meu care credeţi pe Dumnezeu! 
Hristos a înviat! Hristos, lumina învierii, iată, Se arată în cu- 
rând, şi toate cele din cer şi de pe pământ, şi toate cele de de- 
desubt vor cânta împreună cântecul cel scris prin prooroci: 
«Binecuvântat este Cel ce vine întru numele Domnului!», şi 
tot ochiul va vedea. Amin, amin, amin. 

5/18 aprilie 1991 

Cuvântul Domnului către alesul Său Irineu 

Cei credincioşi nu sunt iubiţi de lume. Omul limbut are două limbi 
şi două feţe. Preoţii lumii n-au chipul şi viaţa lui Hristos. 

C el mai dulce cuvânt: pace ţie! Pace ţie, copil cre- 
dincios lucrului Meu din vremea aceasta! Pace 
ţie de la Dumnezeul celor credincioşi, căci Do mn ul este 
Du mn ezeul celor credincioşi şi lucrează cu cei credincioşi. 
Iată, şi din cer urarea cea creştinească de aducere-aminte a în- 
vierii Domnului: Hristos a înviat! Hristos este începătura în- 
vierii, şi după aceea fiecare, la rândul cetei sale. 

Hristos a înviat! Dar câţi înţeleg această taină ca să tră- 
iască după adevărul acestei învieri? Lumea face din această 
amintire, din această sărbătoare, o sărbătoare de petrecere şi 
de slobozenie şi nu de cucernicie şi nu de slăvire cerească, şi 
nu se suie bucurie de pe pământ la cer. Aşa era şi pe vremea 
trupului Meu, măi copilule iubit, că se aduna lumea de peste 
tot la sărbătoarea Paştelui din Ierusalim ca să ducă jertfă de 
rugăciune lui Dumnezeu. Da’ de unde! că nu era în aceia 
Duhul lui Dumnezeu, că dacă ar fi avut Duhul lui Dumnezeu 
cei ce se adunau, ar fi cunoscut că Eu sunt Mielul lui Dumne- 
zeu, Care a venit să ridice păcatul lumii. Ai văzut mărturisirea 
lui Petru, dacă am întrebat pe ucenici: «Dar voi cine ziceţi că 
sunt?». Şi Petru a zis: «Tu eşti Hristosul». Dar Domnul a 
descoperit lucrarea Duhului Dumnezeiesc şi a zis: «Fericit 
eşti, Simone, că nu trup şi nu sânge ţi-a descoperit ţie aceas- 
ta», şi a lucrat Do mn ul ascuns în toată vremea, căci le-a spus 
apoi: «Nimănui să nu spuneţi că Eu sunt Hristosul». Iată, 
Domnul n-a căutat în petrecerea lumii pe vremea Sa, şi a lu- 
crat ascuns cu o mână de ucenici, căci altfel nu putea ajunge 
vremea ca să Se desăvârşească prin moarte, şi apoi prin învie- 
re, după cum era scris în cartea proorociilor. Iar când vremea 
venise, S-a suit la Ierusalim să Se lase spre pătimire, şi să-Şi 
arate apoi slava Sa. 

O, iubitul Meu, am coborît din cer şi am purtat trup şi 
M-am smerit până la cruce, ca să fiu pildă de iubire pentru cei 
ce vor crede în Mine. Am fost slujitor ascultător Tatălui Meu 
şi M-am plecat în faţa tuturor, ca să fac bine tuturor. Am venit 


din cer şi am spălat picioarele învăţăceilor Mei şi n-am Scut 
nimic pentru Mine. Am alinat durerile tuturor, am vindecat 
suferinţele celor credincioşi şi am dat mâncare mulţimilor flă- 
mânde, şi apoi am mers spre pătimire şi spre plinirea deplină 
a tainei pentru care venisem întrupat, şi n-am lucrat decât iu- 
bire în toată vremea trupului Meu. Şi când M-am suit la Tatăl 
Meu, aşa am zis: «Tată, pe cei ce Mi i-ai dat din lume păzeş- 
te-i Tu de acum, fiindcă Eu vin la Tine. Ei nu sunt din lume, 
precum Eu nu sunt din lumea aceasta. Lumea nu-i iubeşte, 
pentru că lumea iubeşte ce este al ei». Aşa şi acum, lumea nu 
poate iubi pe cei ce sunt cu Dumnezeu, pe cei ce nu ies din 
cele ale legii lui Dumnezeu. Dar cei credincioşi care nu suferă 
ocară şi dispreţ şi judecată de la cei din lume, o, aceia încă n-au 
ieşit cu totul din cele ale lumii, aceia au încă inima împărţită. 
Aşa sunt mulţi din poporul Meu pe care l-am hrănit şi l-am 
învăţat din cer în toată vremea, şi nu poate creştinul să taie de 
la el şi să fie numai cu Mine ca să-l fac puternic pe cel din po- 
porul Meu. 

Am aceşti copilaşi prin care Eu lucrez şi prin care se 
vede Scriptura aceea care zice: «Cine nu lasă părinţi şi fraţi 
şi ţarini şi case şi lume pentru numele Meu, acela nu poate fi 
ucenicul Meu», iar cel ce lasă totul pentru Mine, acela este 
ucenicul Meu. O, aceşti copilaşi nu s-au mai uitat înapoi. Au 
tăiat de la ei, şi iată, fericiţi vor fi şi peste multe vor fi puşi 
cei ce ascultă cuvintele Mele şi le împlinesc. De aceea te-am 
lipit cu ei, şi vai, copilul Meu, vai celor care numai ar cugeta 
să pună bârnă între tine şi aceştia de care Eu Mă servesc şi 
prin care Mă leg cu tine pentru săvârşirea lucrului Meu din zi- 
lele acestea! Spun aşa fiindcă se iscodeşte încă lucrul Meu cu 
tine de către cei făţarnici care zic că sunt şi ei cu lucrul Meu, 
şi numai puţin aluat dacă este de la aceia, umblă să strice fră- 
mântătura cea din cer. Fereşte-te de aluatul celor făţarnici, 
căci aceia nu lucrează în via Mea. Fereşte-te tu de prieteni, că 
de duşmani te feresc Eu. Dar Eu voiesc să înţelegi ce-ţi spun, 
căci cel ce nu este cu lucrul planului Meu, acela nu este cu ti- 
ne după adevăr. Fereşte-te de omul limbut, că acela are două 
limbi. Şi te fereşte încă de cel linguşitor, căci cuvântul mieros 
al acestuia este cu două înţelesuri. Eu sunt în toată vremea cu 
pază tare peste tine, şi cete de îngeri tari lucrează în preajma 
ta, căci vreau să te am, copilul Meu iubit, şi vreau puternic să 
te am, şi vreau dreptar să te am în mijlocul unui neam îndă- 
rătnic şi necredincios. 

Apostolii din Galileea au luat Duh Sfânt. Şi de ce au 
luat? Fiindcă au crezut în învăţătorul lor; de aceea au luat, şi 
s-a cunoscut că au luat, căci au mers şi rod au adus şi minuni 
nenumărate au săvârşit, şi au mers după ei noroadele de pe 
pământ, căci în numele Meu scoteau demoni şi în limbi noi 
grăiau şi minuni mari lucrau. Dar astăzi, duhul lumii, acest 
soi de duh rău, cu ce să mai fie stârpit? Cu ce, iubitul Meu? 
Căci soiul acesta de duh rău din vremea aceasta, nu iese de- 
cât cu credinţă nemaiauzită, lucrată lângă post şi lângă rugă- 
ciune vie, după duh şi după adevăr, şi iată, această putere nu 
se mai vede lucrată din biserica Mea, că nu este viaţă cu Mi- 
ne, nu este. Că mănâncă preotul came în toată vremea, ca toa- 
tă lumea cea rătăcită, mănâncă fără oprire, de la cel din capul 
bisericii şi până la cel mai slab. Nu vrea preotul să fie aseme- 
nea cu Mine, şi iată, şi azi văd această înşelare, că şi de cele 
mai mici sarcini se scutură omul, şi îşi mai bagă, încă, gruma- 
zul să ducă în spate un munte, că se duce să se facă preot, şi 
nu ştie ce face unul ca acela. Şi dacă preoţii ar şti ce fel de 
vreme este aceasta şi dacă ar pricepe ce înseamnă să stai între 
om şi Dumnezeu, dacă ar putea pricepe, îţi spun şi Eu ţie, măi 
tată, îţi spun că preotul de azi şi-ar lua o traistă pe umăr şi s-ar 

duce dincolo de cel mai mare pustiu ca să scape de gheenă, 
căci preotul de azi nu lucrează dreptatea lui Dumnezeu, şi 
scris este: «Vai vouă, căci strecuraţi ţânţarul şi înghiţiţi cămi- 
la, că vă arătaţi drepţi oamenilor, iar înăuntrul vostru este 
stricat. Vai, că întreceţi măsura părinţilor voştri, care au văr- 
sat sângele proorocilor, că iată, mărturisiţi voi înşivă că sun- 
teţi fii ai acelora». 

O, iubitul Meu, fii cu Mine, măi tată, că preotul de azi 
face din Trupul şi Sângele Meu mădulare ale desfrânaţilor şi 
ale nelegiuiţilor. Mai uşor i-ar fi unuia ca acesta să-şi ia o le- 
gătură cu pâine şi să plece în pustiu, că nu numai pe el, dar şi 
pe cel pe care-1 dă de partea lui îl face fiu al gheenei. Crede 
tu Mie, ca să fii plin de Duh şi să vezi cu duhul, căci adevăr 
adevărat îţi grăiesc, că înainte vreme preotul nu-şi părăsea 
costumul sfânt, şi trecea prin sat şi era cinstit cu cinstire sfân- 
tă şi cu întâietate, măi copilul Meu, şi păştea turma după 
dreptarul cel întreg. Dar uită-te şi tu azi, uită-te cu Mine, că 
nu mai ştii că este preot acel preot care bea şi fumează, care 
nu numai că umblă îmbrăcat ca lumea şi că părăseşte portul 
cel sfânt, dar mai mari grozăvii se ridică la cer, că se duce şi 
face ca toată lumea, şi nu-1 mai deosebesc din lume. 

Nu mai pot, copilul Meu, nu mai pot, tată, şi vreau să 
fac curăţenie bună. Vreau să curăţ toate uscăturile, vreau să 
Mă ridic să tai pomii cei care n-au adus rod. De ce să ocupe 
locul în zadar? Vin, şi vreau să las tot ce mai găsesc sănătos, 
dar ajută-Mă, că iată, vreau să fac cu tine început de lucrătură 
nouă. Nu te pripi, nu Mă ascunde sub obroc. Scoate-Mă şi fă 
să luminez cu tine prin ceea ce lucrezi! Stai întru puterea cea 
bună, căci acest soi de întuneric şi de ceaţă nu se poate risipi 
decât cu puterea cea bună. 

Nu Mă mai da la cei ce nu merg pe cale cu Mine. Spu- 
ne-le şi le arată calea, şi dacă vezi că merg pe ea, uneşte-i cu 
Mine, dar dacă nu vor, Eu nu Mă voi lăsa întru aceştia, şi Mă 
voi întoarce în Mine. Să ştii că adevăr grăiesc, Eu nu Mă las 
cu împărăţia Mea întru cei ce nu-Mi deschid după adevăr, 
căci cei ce sunt cu Mine, aceia calcă pe urmele Mele, şi Eu 
binevoiesc întru aceia. Eu am venit întreg pe lume şi întreg 
M-am dat de pildă spre tăiere şi spre jertfire, şi nu pot trece 
peste aceasta. Aşează-Mă tu, cu dragostea ta, cu credinţa ta şi 
cu cuvântul tău, aşează-Mă în om, ca să Mă pot vedea în om, 
şi apoi lucrează cu însuşi Trupul şi Sângele Meu peste acela, 
căci Eu sunt curat, copilul Meu cel ascultător, şi, lucrează, 
măi tată. Nu este greu cu Mine. Este greu, dar nu când eşti cu 
Mine, căci Eu nu sunt neputincios întru nimic. 

Lasă-Mă pe Mine întru toate, dar toate ale tale să fie în- 
tru Mine. Nimic fără Mine: nici fapta, nici grăirea, nici iubi- 
rea, nici privirea. Nimic fără Mine, iubitul Meu, căci Eu fac 
zece paşi la un pas de al tău, şi mergem şi lucrăm şi biruim. 
Caută cu împărăţia Mea mereu, şi pe toate celelalte ţi le voi lu- 
cra Eu, dar fără Mine niciodată şi pe niciunde să nu fii. Ai vă- 
zut pe unii credincioşi, îşi dau cu mâna lor de pomană tot ce 
vor să aibă în cer. Aşa şi pe pământ, ceea ce vrem să primim 
din jur, aceea să împărţim, căci înţelepciune mai mare nu mai 
este alta, şi virtute mai mare nu poate întrece această virtute. 
E mare întunericul acestei vremi, iar cel ce-şi împleteşte virtu- 
ţile cu socoteală dreaptă şi cu umilinţă de duh, acela întrece pe 
cei ce au lucrat virtuţile pe pământ şi sunt acum în ceata sfin- 
ţilor. Acela de azi întrece pe aceia, pentru că e vremea aceea 
spre sfârşitul plinirii vremurilor, şi aşa este scris: «Cel ce 
rabdă până la sfârşit, acela se va mântui». Amin. 

Caută cu dragoste împlinirea planului ceresc, şi pe toa- 
te celelalte lucrări ţi le voi face uşoare spre lucrat, căci iată, 
vremea aşteaptă pe urma noastră, iar Eu suspin sub aşteptare, 


iubitul Meu. Vreau să vă văd lucrând cu dragoste de cer, cu 
dragoste pentru lume, aşa cum Eu, din iubire pentru lume am 
lucrat şi M-am dat jertfă ca să plinesc începătura lucrării de 
mântuire a făpturii lui Dumnezeu. Iar voi să fiţi aceia prin 
care Eu voi sfârşi cu biruinţă lucrarea Mea, căci iată, lucrez, 
dar puţini lucrători am la via aceasta. O, dar Mă scutur cu pu- 
tere de duh peste aceşti puţini ai Mei, şi biruinţa va răsări, şi 
se va vedea răsărind. Amin. 

Mai am de stat cu tine în sfat, şi aş sta mereu, că n-am 
cu cine Mă mângâia, dar iată, nu avem încă apropiere aşezată, 
şi Domnul trebuie să aştepte o aşezare, o cale mai deschisă şi 
o legătură mai strânsă, căci cuvântul Meu este legătura. 

Acum, iarăşi, pace ţie! Pacea Mea să rămână peste tine 
şi să lucreze duh de pace întru tine. Mă bucur întru tine, căci 
îmi găsesc plăcerea întru tine. Fii curajos, fii dârz, căci Eu 
sunt cu tine. Toiagul dreptăţii să te poarte şi să te sprijine în 
tot lucrul dreptăţii cea din credinţă răsărită. Ploaia harului 
Meu să te crească şi să te desăvârşească întru mulţimea haru- 
lui ceresc care curge de la Sfânta Treime peste tine. 

Măicuţa Mea te întâmpină şi ea cu vestea cea mare: 

H ristos a înviat, copil iubit al Fiului meu! 
Pace ţie! Pacea Fiului meu să fie cu tine! 

Amin. 

I ată, să ne întâlnim la ieslea coborârii Mele şi 
să întărim de la Mine şi de la tine pe cei pe 
care-i aşteptăm, pe cei cu care ne ajutăm, căci vreau să-i fac 
să priceapă bine lucrul Meu din vremea aceasta. Vreau să 
pricepi bine că în acest acoperământ în care Eu cobor cuvân- 
tul Meu, vom lucra adesea peste multe scule ale planului 
Meu, şi vom lucra peste ei şi cu ei apoi, ca să desăvârşim via 
aceasta şi s-o ridicăm pe România în vârful gloriei Ierusali- 
mului ceresc. 

Voi mai sta în sfat cu tine, că multe sunt ca să le aduc 
spre ştire şi spre împlinire. Tot ce ţi-am dat de lucru, fii des- 
toinic şi lucrează-le pe toate până la capăt, copil credincios al 
cerului sfânt, că vremea e târzie, copil iubit de Dumnezeu. 
Amin, amin, amin. 

7/20 aprilie 1991 

Trâmbiţarea sfintei Virginia peste creştinii din cetatea 
Gheboieni 

Taina celor şapte tunete. Sfinţii sunt vii şi lucrători pe pământ şi 
vin la masa poporului Domnului. 

H ristos a înviat! Din cer vă spun, copiii mei din 
Gheboieni: Hristos a înviat! Nu-i nimic dacă 
poporul nu crede. Nu-i nimic dacă nici voi nu vreţi să credeţi, 
dar eu, iată, mai scriu o mărturie încă, fiindcă vă spun din ce- 
rul sfânt: Hristos a înviat, copii din Gheboieni! Mai primiţi-mă 
şi acum, şi pe urmă eu nu vă mai supăr. Eu v-am iubit şi vă 
iubesc, căci cine mă poate pe mine despărţi de dragostea pe 
care o port eu poporului meu? Cine? Necredinţa poporului 
meu sau tăgăduirea sau cârtirea cea de la el? 

Dar am voit cu altfel de dragoste să ridic spre mărturie 
acest popor. Am voit cu dragostea aceea despre care ziceţi voi 
când ziceţi: „mama Gigi era bună cu toţi". Eram bună, măi 
mămică, dar adu-ţi tu aminte, iubitul meu popor, că şi Dom- 
nul era bun cu tine, fiindcă tu erai atunci micuţ, şi îţi punea 
Domnul în faţa ta toate câte voiai tu, că era calea largă, fiind- 
că îţi luai voie atunci să trăieşti viaţa ta, şi nu Se îndura Dom- 
nul să-ţi frângă voile, ca să nu te piardă, ca să nu ţi se pară 
greu. Şi a aşteptat Dumnezeu să te faci mare, şi ca să te de- 

prindă apoi cu grija cea pentru mântuire şi să aşeze peste tine 
viaţă sfântă şi curată. Şi atât de mult te-a binecuvântat Dum- 
nezeu pe tine, cu nădejdea că va trezi în tine dragostea aceea 
care să te facă să urci urcuşul spre cer, căci drumul cel spre 
cer este cu urcuş la capătul lui, fiindcă aşa este acest drum. Ai 
văzut pe Domnul tău când a ajuns aproape de glorie, ai văzut 
cât a suferit şi cât de greu a fost drumul, dar n-a fugit ca să 
scape de acest urcuş, că S-a gândit la tine şi la dragostea ce o 
avea pentru tine, şi a suspinat şi a luat urcuşul în faţă şi l-a 
suit cu sudoare de sânge, şi ai văzut ce biruinţă s-a arătat după 
aceea. Te-a iubit, mămică; pentru tine a suferit Domnul. El a 
fost începătura, ca să vezi tu cum este drumul mântuirii şi 
cum poţi să ajungi în starea cea veşnică. Te-a luat cu uşorul, 
poporul meu iubit, aşa cum trece omul prin toate treptele pu- 
terii sale, de la naştere şi până la viaţa cea fără de sfârşit. 

Când ai venit tu la Domnul, ai venit aşa cum ai venit, 
şi ai găsit dragoste şi sprijin, căci Do mn ul este Acela Care iar- 
tă păcatele, iubitul meu popor. Şi te-a ţinut apoi de mână şi ai 
mers cu El, mămică, şi n-a fost nimic să ceri şi să nu-ţi dea, 
ca să poată apoi să-ţi ceară şi El ţie ajutor, dacă ajungi să poţi 
lucra şi să poţi aduce rod pentru cer. El ţi-a dat ţie cerul, iu- 
bitul meu popor, şi cum ai să poţi tu spune că nu ţi l-a dat? Ai 
să ai, oare, curaj să spui că n-a venit Domnul la tine cu cerul? 
O, n-o să mai fie o durere mai mare ca a ta, fiindcă nimeni, în 
nici un veac, nimeni n-a avut ce ai avut tu de la Dumnezeu. 

Măi poporul meu, mă lăsam cu dragoste sub tăria cu 
care a lucrat Dumnezeu în mijlocul tău, şi intra Domnul, şi 
intra cerul în trupul meu cel slab, şi îl făcea Domnul ceresc, 
şi vorbea Domnul cu tine din acest cer, căci sălaş ceresc a fost 
vasul trupului meu. A venit Domnul încă o dată pe pământ şi 
a vorbit încă o dată aşa cum vorbea pe vremea trupului Său. 
Dar nu numai aşa, că ţi-a dat ţie tot ceea ce n-a mai dat până 
acum, tot planul cel ceresc pentru plinirea tainei Sale a venit 
şi ţi l-a vestit, fiindcă aşa este scris: «încă o dată voi mai clă- 
tina cerul şi pământul», că S-a scuturat Dumnezeu cu tot ce 
a mai fost să Se scuture, şi a făcut aceasta în vremea voastră, 
măi copii, şi a adus peste voi cuvântul celor şapte tunete, care 
nu s-a scris atunci când au vorbit aceste tunete. Toate sunt 
aduse, şi acum ele vin spre împlinire, fiindcă au fost vestite 
de însuşi Domnul, Care a vorbit cu tine prin graiul trupului 
meu. Şi ţi-a spus şi aceasta Dumnezeu, că eu, în zilele împli- 
nirilor cele de pe urmă, voi hrăni mulţimile care vor fi călău- 
zite de Duhul Sfânt şi voi sta în faţa lor cu cuvântul Duhului 
Sfânt aşa cum a stat Ioan Botezătorul în faţa gloatelor care 
L-au văzut apoi pe Iisus Hristos în vremea aceea. 

Dacă Dumnezeu a grăit minciună prin această vestire, 
atunci nu veţi avea vină că nu credeţi lucrului meu din zilele 
acestea. Dar este scris cuvântul credinţei tale atunci când ţi-a 
vestit Domnul despre vremea mea şi a lucrului meu. Este 
scris că această lucrare începută spre sfârşit, nu se va sfârşi în 
veac, fiindcă ea va lucra pentru plinirea aşezării împărăţiei 
veşnice despre care scrie în carte, măi copil al acestei lucrări. 

Degeaba, mămică, ai trecut tu prin această şcoală, că ia- 
tă, n-ai purtat folos după învăţătura care a lucrat peste tine. Nu 
este de mirare că n-ai ieşit cu premiu şi cu înţelepciune din 
această şcoală, fiindcă tu n-ai fost curat la această masă, că 
dacă ai fi fost curat cu inima, ar fi lucrat în tine puterea înţe- 
lepciunii cereşti şi ai fi fost acum ceresc, şi s-ar fi cunoscut că 
eşti ceresc, de departe te-ai fi cunoscut că eşti născut din cer, 
şi ai fi spus cu cuvântul, şi cuvântul tău s-ar fi văzut împlinit. 

O, copilul meu, nu-ţi mai spun să crezi în mine. Mi-e 
greu să mai spun aşa ceva, şi folosesc smerenia de duh şi nu 


mai trec peste tine. Dar îţi spun, măcar în cuvintele acestea să 
crezi, fiindcă aceste cuvinte te vor osândi pe tine, că aşa este 
scris: «Să crezi, din pricina celui ce ţi-a spus», că ai păcat, că 
ai ştiut, copilul meu. 

Trecătorul care trecea pe cale, însetat de arşiţa soarelui, 
s-a rugat la Dumnezeu să-i scoată în cale un izvor să-şi stâm- 
pere setea, pe care n-o mai putea purta, şi Dumnezeu l-a auzit 
şi l-a purtat înspre izvor, şi s-a aplecat şi a băut, şi I-a mulţu- 
mit Domnului spunând: ,, Doamne, eu n-am mai băut vreoda- 
tă o apă atât de bună, atât de vie. Iţi mulţumesc că m-ai cer- 
cetat, Dumnezeul meu Dar i-a venit în gând să se ducă în 
susul apei de izvor, să vadă locul de unde ţâşneşte izvorul şi 
să se bucure şi mai mult. Şi pe când mergea şi urca pe mun- 
te, a întâlnit un stârv de câine, şi pasul lui s-a muiat, căci a 
văzut şuviţa izvorului trecând prin acel stârv şi a păcătuit cu 
gândul şi cu gustul şi cu credinţa, măi copii, şi numaidecât a 
auzit glasul lui Dumnezeu, care i-a spus: „Puţin credinciosu- 
le, puţin în dragoste! Când te-ai plecat şi ai băut apa aceea 
bună, a fost bună, că ţi-a stins setea şi arşiţa care te sfârşea 
de pe picioare, iar acum te scârbeşti şi tăgăduieşti pe Dum- 
nezeu, Care este curat şi adevărat şi bun De aceea şi eu vă 
spun, măi copii: aşa faceţi şi voi, ca drumeţul cel care a jude- 
cat pe Dumnezeu, fiindcă vouă vă vine greu să beţi de la mine 
aşa cum vă dau eu să beţi, şi daţi cu mâna peste blidul din ca- 
re vă dau să beţi, şi îl vărsaţi şi risipiţi apa cea vie a cuvintelor 
mele. Nu-i nimic, mămică, mă voi întoarce spre neamuri, şi 
acelea se vor vindeca şi vor da mulţumire lui Dumnezeu, căci 
acelea vor avea credinţă, şi se vor vindeca aceia. 

O, fiule Mitică, ce bine ai fi făcut dacă ai fi voit să aş- 
tepţi un pic, că ai fi ajuns să vezi şi să crezi! Dar ce să-ţi mai 
zic acum? Nu-ţi mai zic nimic. Mă doare însă pentru alte su- 
flete care ar fi voit să fie cu mine şi să intre în bucuria biru- 
inţei pe care o pregătesc eu acum. Dacă n-ai voit, să fi fost 
măcar liniştit, dar iată câtă ucidere ai lucrat! Ucidere de duh 
şi de credinţă, şi prilej de hulă şi de tăgăduire, prilej de ispi- 
tire şi de defăimare şi de vânzare. O, nu mai am de spus ni- 
mic, căci nu voi mai spune, şi altfel vor fi cele ce vor fi să se 
vadă. O să vedem cum ai să poţi să dai lui Dumnezeu răspuns 
pentru întărirea necredinţei la care ai ajutat, că ai lucrat dărâ- 
mare şi peste tine, şi peste alţii care erau neputincioşi cu cre- 
dinţa şi cu împlinirea. Ce zici acum? Să te las să pierzi totul? 
Să te las să crezi că e bun lucrul ce-1 săvârşeşti? Să te las cu 
înţelepciunea ta? Că văd că pe cea de la Dumnezeu ai schim- 
bat-o cu a ta. Tot tu eşti mai deştept, tot tu eşti mai priceput 
şi mai înţelept. Păcat, mămică, de dragostea voastră, că voi nu 
vreţi s-o puneţi în slujba lui Dumnezeu, şi stricaţi miezul dra- 
gostei voastre cea din fire. Mai bine era să fi avut dragoste din 
cer, că aţi fi ştiut s-o împletiţi cu cea după fire şi aţi fi făcut 
împărăţie cerească în voi. Dar aţi cheltuit acest talant fără so- 
coteală, şi iată, v-aţi făcut vouă înşivă duşmani, şi apoi şi al- 
tora, căci celor pe care-i tulburaţi cu înţelesul cel rău al inimii 
voastre nu le sunteţi fraţi, nici prieteni, ci duşmani le sunteţi, 
şi... nu vă mai spun ce le sunteţi, că daţi cu pietre în mine şi 
mă omorâţi de tot de la faţa voastră. 

Iată, iau din calea voastră aceşti copilaşi. De ce să fie 
ei aşa de loviţi, aşa de batjocoriţi, aşa de defăimaţi şi de vino- 
vaţi? Dar ce vină au ei? Şi dacă ei au vină, iau vina lor asupra 
mea, că a mea este vina dacă voi ziceţi că ei sunt stricători şi 
vinovaţi şi mincinoşi. E vina mea, mămică, eu sunt aceea care 
le-am cerut ajutorul, pentru că ei au ascultat pe Dumnezeu şi 
L-au iubit pe Dumnezeu şi nu L-au tăgăduit niciodată, nici 
atunci când au fost acoperiţi de ruşinea şi de noroiul şi de bat- 

jocura care a curs de peste tot asupra lor. N-a mai fost nimeni 
mai defăimat şi mai judecat şi mai învinuit decât ei, şi mai 
vândut decât ei. 

Nu-i nimic că mi-aţi făcut atâta durere. Această durere 
va fi să fie vindecată, căci cerul sfânt va fi mai puternic decât 
voi şi decât toţi cei din popor care mi-au strivit tot rodul care 
a mai fost. Dar voi aveţi mult mai mult răspuns de dat, că n-aţi 
voit măcar să staţi liniştiţi cu cele ce aţi avut, şi aţi pus 
degetul ca Toma, dar nu v-a folosit la nimic. Ce vină au avut 
aceşti copii că au mers cu mine pe unde am mers eu să-mi în- 
tocmesc cartea mărturiei lucrului meu când am mers să aşez 
deşteptare peste ai mei? Dar ce vină a avut lona dacă a fost 
trimis să anunţe cetatea Ninivei să se întoarcă la calea cu 
Du mn ezeu ca să nu piară acea cetate? Măi copii, nici în lume 
n-am să găsesc atâta necredinţă, că se vor scula cei din lume 
să se judece cu acest popor hrănit cu ce a fost mai bun din cer. 

O, mă doare neprimirea ta, dar am îndrăznit, încă, cu 
vestea pe care ţi-o dau acum. Iartă-mă, poporul meu iubit, 
iartă-mă, poporul meu din Gheboieni! Te-am supărat, mă- 
mică. Am voit să-ţi iau de la gură şi de la inimă ceea ce te des- 
părţea de biruinţa de care se vor bucura cei credincioşi şi cei 
ce au îmbrăţişat intrarea cea îngustă, care duce în grădina cea 
pregătită pentru cei biruitori ai întunericului din vremea voas- 
tră, ai necredinţei din vremea voastră. Iartă-mă, poporul meu 
iubit, dar să ştii că mult te-am iubit şi mult te-am dorit să fii 
cu mine şi să vin cu cerul în mijlocul tău, că vine Dumnezeu 
pe pământ, măi poporul meu, să ştii că vine. Este scris că 
vine, şi cele scrise s-au împlinit şi se împlinesc şi se vor îm- 
plini, şi nici o iotă nu va fi să nu se împlinească. Iartă-mă, po- 
porul meu iubit! Te-am supărat, ţi-am ieşit în cale, şi pentru 
asta te-am supărat amar, şi te-am făcut să te răzvrăteşti asupra 
mea şi să mă alungi şi să mă goneşti şi să mă tăgăduieşti. Iată, 
iau acoperământul meu de peste tine, iau mâna mea de pe 
tine. Eşti liber, mămică, să-ţi alegi plăcerea. Fă ce vrei, alege-ţi 
ce vrei, lucrează ce vrei, bucură-te cum vrei tu, de-acum. 

O, Ierusalime, o, iubitul meu popor, dar mă duc de la 
tine cu duhul frânt, pentru că eu te-am iubit şi pentru că am 
suferit ca să te nasc şi să te am pentru Dumnezeu. Mă duc, 
mămică, de la tine, şi am să pun în locul tău cartea mărturiei 
lucrului meu pe masa Tatălui ceresc, Care m-a trimis în în- 
tâmpinarea ta, după cum era scris în planul cel întocmit de cer 
şi pe care tu îl ştiai, poporul meu iubit. Voi ridica această car- 
te între cer şi pământ, ca să nu mi se ceară sângele tău, dar nu- 
mărul poporului sfânt care este aşteptat acum, mi-1 voi ridica 
din praful acestui neam şi îmi voi spăla ruşinea, şi Do mn ul va 
deschide porţile cerului, şi voi intra pe porţile slavei şi voi fi 
întâmpinată cu mai multă sărbătoare, căci din oasele cele 
uscate ale acestei vremi voi face fii pentru Dumnezeul pu- 
terilor cereşti. Amin. 

Ce uşor v-a venit să lucraţi răzvrătire, să lucraţi vân- 
zare şi tăgăduire şi necredinţă! Iată, acum sunteţi vădiţi, ve- 
deţi şi voi că sunteţi vădiţi, că unul aţi fost înăuntru, şi altul 
aţi fost în afară. Aţi purtat haină peste haină, şi ziceţi că v-aţi 
priceput să faceţi aceasta şi că aţi izbutit să biruiţi pe Dum- 
nezeu, că ziceaţi că Acesta este un Dumnezeu mincinos. Dar 
n-aţi spart voi această gheaţă, nu voi aţi început acest fel de 
înfăţişare. Au fost mulţi, mămică, şi Dumnezeu pe toţi i-a în- 
găduit, pentru că este cu neputinţă să nu lucreze încercările 
peste lucrul lui Dumnezeu. 

Hai să mai vorbim un pic încă, să ne amintim împreună 
despre creştinii cei din toate timpurile care au fost supuşi bat- 
jocurii şi chinurilor şi morţii de către cei tari din fiecare vre- 


me, căci nu aceea era tărie, ci era tărie tăria celor chinuiţi, ca- 
re nu L-au schimbat pe Dumnezeu cu nimeni şi cu nimic pe 
lume. N-au voit cei sfinţi viaţa fără Dumnezeu, şi au murit cu 
trupul şi sunt vii în vecii vecilor, căci aşa este scris, şi sunt vii 
şi lucrează minuni, măi copii. Căci sfântul mucenic Mina, din 
cer a venit şi a vorbit pe cale cu cel ce tăiase în bucăţi pe creş- 
tinul care se ducea să aducă rugăciune către sfântul Mina, şi 
a cules bucată cu bucată din pământ şi a întocmit trupul cel 
tăiat în bucăţi şi a suflat peste el şi l-a înviat, şi mărturiseşte 
această minune. 

Sfinţii ierarhi Vasile, Grigorie şi Ioan erau în cer, şi din 
cer au venit şi mi-au dat Sfintele Sfintelor după ce am împli- 
nit porunca Domnului pentru postul cel de patruzeci de zile 
pe care a trebuit să-l împlinesc. Am stat în mijlocul acestui 
popor şi mereu am stat faţă în faţă cu cei din cer, de parcă 
n-ar fi fost dezbrăcaţi de trup aceştia. O, dacă voi aţi fi fost pe 
deplin încredinţaţi întru această lucrare, aţi fi putut să vedeţi 
de câte ori aţi stat la masă cu cei din cer. Când eram în mij- 
locul vostru la câte o sărbătoare de sfânt, n-aţi văzut, că n-aţi 
avut ochi curaţi. Au stat cu voi la masă mulţime de sfinţi. Am 
văzut pe fraţii Macabei cu voi la masă. Am văzut mironosiţele 
cu voi la masă. Au stat la masă cu voi îngerii, care n-au purtat 
trup pe pământ, şi au venit şi au mâncat la masă cu voi. Au 
stat la masă cu voi cei ce au plecat dintre voi, mămică, dar aţi 
uitat cu toţii, aţi uitat şi de ei, şi de mine, şi de aceea nu puteţi 
să mă primiţi să stau cu voi şi să mă bucur cu voi. Locul meu 
era să fie numai cu voi, peste tot cu voi, mereu cu voi, până 
la sfârşitul veacului cu voi, şi apoi în vecii vecilor cu voi. 

O, de ce, oare, v-a venit aşa de greu să credeţi în mine? 
De ce aşa de greu v-a fost să mă primiţi? Ştiu cu ce vreţi să 
vă dezvinovăţiţi; ştiu, mămică, ştiu. Dar vă spun că n-aveţi 
dreptate voi. Şi iată, ştiu că ştiţi, dar vă mai spun şi eu o dată, 
şi din cer vă spun, că apostolii aşa au spus Domnului: 
«Doamne, arată-ne nouă pe Tatăl!». Şi aţi văzut răspunsul ce 
l-au primit: «O, de atâta vreme sunt cu voi şi n-aţi priceput 
că Eu sunt în Tatăl, şi Tatăl este în Mine?». 

Măi iubiţii mei, spuneţi, mămică, ce să folosesc eu 
pentru voi ca să mă pricepeţi şi să credeţi că eu sunt? Că 
Domnul aşa a spus ucenicilor Săi: «Eu în voi, şi voi în Mine». 
«Cine vă primeşte pe voi, pe Mine Mă primeşte acela». De ce 
nu vreţi voi să fiţi cu pricepere ca să puteţi crede pe Dumne- 
zeu? Domnul lucrează aşa cum a lucrat în toate vremurile, că 
aşa a spus: «Ii veţi cunoaşte după roadele lor pe cei ce sunt 
cu Mine». Spuneţi, mămică, cu ce vreţi să lucrez peste voi ca 
să vă fac să credeţi în mine, ca să vă fac să mă ascultaţi şi pe 
mine şi nu numai pe cei care vin şi pun peste voi necredinţă 
şi rătăcire? O, ce uşor vă întovărăşiţi cu aceia! Vă este uşor, 
că vă potriviţi la slobozenie, mămică, şi de aceea au putere 
aceştia peste voi. Dacă eu n-aş fi venit cu calea cea îngustă, 
care duce la salvare şi care vă scapă de judecata Domnului, o, 
atunci ar fi fost numai pace şi înţelegere, şi ar fi fost la voi şi 
credinţă în această lucrare. Dar să ştii, creştine, că numai 
aceasta te-a făcut pe tine să întorci spatele lui Dumnezeu. Tu 
ai zis că stai cu această lucrare şi că ai credinţă în ea, dar mân- 
tuire nu vrei, mămică? Tu aveai mult mai multă datorie faţă 
de toţi cei care cred că este Dumnezeu, că tu ştii şi datoria 
celor ce cred în Dumnezeu, şi trebuia să faci şi mai mult decât 
erai dator să faci, căci aşa ţi se cere ţie. Dacă am venit şi te-am 
luat să lucrezi cu mine, te-am luat, mămică, pentru ca să am 
lucru făcut de tine, şi pentru ca să fii lângă mine şi atunci 
când va fi să mă arăt în faţa acestei turme, că nu mai este 
decât un pic, şi mă veţi pipăi şi veţi vedea că eu sunt. Mă veţi 

vedea, şi veţi alerga spre mine când mă veţi vedea. Veţi aler- 
ga, fiindcă mă cunoaşteţi. Va fi tot cerul atunci, dar voi pe 
mine mă cunoaşteţi, şi la mine veţi alerga. Atunci mă voi 
îndrepta şi eu spre cei pe care-i cunosc, spre cei care m-au 
iubit, care au lucrat cu mine, care au crezut în mine, iar pe cei 
care m-au osândit şi m-au tăgăduit, chiar de vor veni spre 
mine, n-am să am cum, n-am să pot decât să le spun: «Nu ştiu 
de unde sunteţi», căci va sta deschisă atunci cartea, copii ai 
poporului meu, şi cartea lui Dumnezeu, una este, şi adevărată 
este, precum Unul şi adevărat este Dumnezeu. Amin. 

Iată, pacea mea peste cei credincioşi din poporul meu! 
Iar dacă este necredinţă, pacea mea să se întoarcă la mine. 

Hristos a înviat, popor chemat de Dumnezeu! O, nu ui- 
ta că este scris că vor fi cu Dumnezeu numai cei care vor fi 
chemaţi, şi apoi aleşi, şi iarăşi, apoi, credincioşi. Amin. Dacă 
ai fost chemat, şi dacă n-ai fost şi ales, şi dacă n-ai fost şi cre- 
dincios, aşa vei auzi, oricine ai fi tu: «Nu ştiu de unde sunteţi». 

Pace peste cei credincioşi! Pace peste Ierusalimul cel 
adevărat! Pace ţie, Israele! Amin, amin, amin. 

8/21 aprilie 1991 

Cuvântul sfintei Virginia în zi de pomenire pentru 
adormiţi 

Necredinţa în cuvânt zădărniceşte credinţa în Dumnezeu. Pilda 
jertfelniciei lui Moise. Mărturie de dincolo de mormânt: sfânta 
Virginia are lucrare mare şi slavă şi trecere la cer, căci „stea de 
stea se deosebeşte" . 

H ristos a înviat! Mămica Gigi, măi copii, vă spu- 
ne: Hristos a înviat! Vă spune şi din cer, vă spu- 
ne şi de pe pământ: Hristos a înviat, şi bucuraţi-vă, copiii mei 
de aici, că iată, sunt oaspetele vostru, şi de aici vă spun: 
Hristos a înviat! 

Cel ce nu crede că eu sunt vie şi că stau în faţa acestui 
popor cu cuvântul cel din cer, cel ce nu crede că sunt cu în- 
vierea venită din cer, pentru unul ca acela nici Hristos n-a în- 
viat, şi unul ca acela în zadar crede în Dumnezeu, că nu i se 
socoteşte credinţă, căci scris este: «Dacă cei cu Dumnezeu nu 
sunt vii după moarte, atunci nici Hristos n-a înviat. Dacă 
morţii nu înviază, nici Hristos n-a înviat, şi atunci, în zadar 
este credinţa celor ce cred în Dumnezeu». 

Nici nu vreau să aud atunci când zice câte un creştin că 
el crede în această lucrare care a fost prin mine şi care este prin 
mine dacă nu crede unul ca acela în cuvintele acestea care sunt 
de la mine. Cine nu bea şi cine nu se foloseşte de la această 
apă vie pe care o revărs eu acum peste fiii poporului meu, 
unuia ca acela nu i se socoteşte că a crezut vreodată în aceas- 
tă lucrare dumnezeiască, şi unul ca acela iese acum din rândul 
celor ce vor rămâne buni să ţină piept şi să lucreze în zilele ce 
vin. Nu crede poporul meu că vin zilele gloriei cereşti, nu 
crede că eu am venit trimisă de cer, trimisă de Sfânta Treime 
ca să pregătesc calea gloriei care se apropie şi care se vede 
venind. Se vede venind, măi copii, dar cum să vadă ochii cei 
întunecaţi ai poporului meu? Că aşa este scris: «Dacă ochiul 
tău este curat, atunci tot trupul tău este curat, iar dacă ochiul 
tău este rău, atunci tot trupul îţi este în întuneric». 

Eu am venit să dau vedere bună peste tine, poporul 
meu iubit, dar tu, mămică, mi-ai dat peste mână ca să nu-ţi 
dau cu alifie pe ochiul tău şi pe rana ta. Ai zis că nu mă cu- 
noşti, aşa ai zis, fiindcă dacă ai zis că nu sunt eu aceea care-ţi 
dau aceste cuvinte, înseamnă că aşa ai zis, că nu mă cunoşti. 
O, cum, mămică, să mă cunoşti? Cum, când tu nici nu m-ai 


lăsat să mă ating de ochiul tău şi să ţi-1 şterg şi să ţi-1 luminez 
şi să ţi-1 fac ceresc? Eu sunt cerească, şi nu mă poţi cunoaşte 
decât dacă ai ochi ceresc. 

O, iubitul meu popor, tu nu ştii ce ai făcut dacă m-ai 
alungat, mămică. Tu zici că ştii ce ai făcut. Nu ştii, creştine, nu 
ştii. Zici că ai dat deoparte de la tine lucrul diavolului, şi ai zis 
că ştii ce faci şi că scapi de ceva rău care vine să te ispitească 
şi să te rătăcească. Vai, că tu nu ştii ce ai făcut, şi iată că nu eşti 
nici cu diavolul pe care zici că l-ai alungat, dar nu eşti nici cu 
Dumnezeu, creştine care zici că ai nume de creştin. 

îţi aduc eu, acum, aminte de Valaam, îţi amintesc eu, 
care zici că nu sunt eu. Căci Valaam avea ca dumnezeu pe 
diavolul şi îl slujea. Şi dacă îl slujea, îl vedea pe satana, şi era 
văzător. Avea ochi văzători pentru dumnezeul lui, şi avea şi 
minte la fel. Şi a fost Valaam cumpărat de duşmanii poporului 
Israel ca să meargă cu putere satanicească şi vrăjitorească să 
blesteme pe Israel, ca să poată apoi să pice poporul lui Dum- 
nezeu în robia duşmanilor lui. Şi pe când mergea pe cale că- 
lare, a fost oprit de îngerul lui Dumnezeu, care s-a aşezat în 
calea lui, căci măgăriţa pe care el mergea călare, s-a oprit şi 
s-a zbătut în drum, şi apoi a cuvântat animalul cel necuvântă- 
tor şi a spus cu grai omenesc: «Stăpâne, îngerul lui Dumne- 
zeu este în faţa noastră şi nu putem trece înainte». Şi iată, po- 
porul meu iubit, duhul cel potrivnic lui Dumnezeu s-a lăsat 
supus şi n-a înaintat cu lucrul cel rău, că nu se poate trece pes- 
te Dumnezeu şi peste voia lui Dumnezeu şi peste cei ce sunt 
ai lui Dumnezeu. Dar peste tine de ce a călcat, oare, puterea 
cea care a venit să te despartă de adevăr? O, te-a despărţit de 
adevăr, mămică; a avut putere şi voie peste tine. De ce a avut, 
oare? De ce, mămică, de ce? Dacă tu erai adevărat cu Dum- 
nezeu, avea, oare, putere peste tine necredinţa şi cârtirea şi 
întunericul care nu ţi-a mai îngăduit să vezi cerul şi să-l cu- 
noşti, care nu ţi-a mai îngăduit să-ţi aminteşti de cuvintele pe 
care ţi le-a spus ţie Dumnezeu demult despre vremea aceasta, 
despre împlinirile ce vin şi despre împărăţia cea din cer, care 
trebuie să vină? 

Ce pot eu să mai fac cu tine, măi iubitul meu popor, da- 
că tu n-ai voit să slujeşti Dumnezeului tău, Cel Care a vorbit 
cu tine prin graiul trupului meu? Pe mine m-a luat Do mn ul 
din calea ta atunci când m-a luat în cer, că nu se putea să nu 
mă ia pe mine în cer Dumnezeu. Dacă pe Moise l-a luat în 
cer, iată, în mine a fost mai mult decât în Moise, şi dacă pe 
Moise l-a luat din calea poporului său, l-a luat de milă, că 
Moise a suferit din greu duhul cel răzvrătit care stăpânea pes- 
te poporul lui, şi Moise era plin de milă atunci când Dumne- 
zeu lovea pe cei răzvrătiţi din poporul lui. De aceea m-a luat 
şi pe mine Domnul, şi iată, poporul meu, ce a făcut acum 
Dumnezeu! De mila ta a făcut ce n-a făcut în nici o vreme, şi 
n-a făcut fără să-ţi fi spus ce va face. Ţi-a spus demult, mă- 
mică, de când eram eu cu tine cu trupul, de atunci ţi-a spus, 
şi unde mai pui că atunci ai crezut în acest adevăr. Dar iată, 
acum şi credinţa cea de atunci ţi se socoteşte necredinţă, 
fiindcă acum când S-a ridicat Dumnezeu să împlinească cele 
ce ţi-a vestit ţie din vreme, iată, acum tăgăduieşti şi te întorci 
cu spatele, şi aceasta ţi se socoteşte necredinţă. 

Unii din poporul meu îşi zic că ei cred în mine, dar nu 
şi în cuvintele acestea, şi aceia nu cred în mine. Să ştie aceia 
că nu cred în mine, şi nu li se socoteşte credinţă. Alţii din po- 
por vor cu aceste cuvinte, vor să le audă şi zic că le cred, dar 
cu voia şi cu zbuciumul şi cu calea fac tot ce vor ei, fac de la 
ei şi nu de la mine, şi nu li se socoteşte credinţă, şi aceia să 
ştie că asta nu înseamnă că mai cred în mine. Aceia strecoară 
ţânţarul şi înghit cămila şi nu li se scrie credinţă, ci minciună, 

măi copii, şi eu n-am mai putut sta strivită sub apăsarea înşe- 
lăciunii cu care m-a înşelat acest popor, că nu aşa se cădea să 
fie viaţa şi ascultarea şi mersul poporului meu. El trebuia să 
vrea numai ca Dumnezeu şi nu ca el, şi abia atunci se putea 
vorbi că este cu Dumnezeu acest popor. A fost Dumnezeu cu 
el, dar el n-a fost cu Dumnezeu. Acesta este rezultatul credin- 
ţei tale, creştine al acestei lucrări de care încă zici că te ţii. 
Zici, dar nu te ţii, mămică. 

Moise când era încă în mijlocul poporului său ridica 
mâinile la Dumnezeu şi oprea mânia Domnului atunci când 
Do mn ul Se mânia pe mersul cel rău al lui Israel, şi Do mn ul 
nu trecea peste Moise, fiindcă îl pusese pe el peste popor, şi 
nu trecea peste cuvântul cel spus de Moise. Când eram eu în 
mijlocul tău, poporul meu iubit, stăteam scut şi îi spuneam lui 
Dumnezeu să nu te lovească, să te rabde, să te aştepte şi să te 
ierte de câte ori păcătuiai, şi Domnul nu trecea peste cuvân- 
tul meu, că mă aşezase pe mine străjer peste tine, poporul 
meu iubit, lată mila mea de tine, iată ce ai Scut cu ea, că ştii 
cum eşti tu, mămică? Eşti ca şi copilul cel care face mereu 
stricăciuni şi pe care-1 cercetează mama lui şi îl plânge şi um- 
blă după el prin închisoare, ca să-l scape şi ca să-l vadă din 
nou acasă şi ca să-l ierte şi să-l iubească. Dar când copilul ei 
scapă de la închisoare, stă două, trei clipe lângă mama lui, şi 
apoi, din firea lui cea rea, se apucă şi face mai mari răutăţi de- 
cât toate cele de până atunci, şi face fără teamă. Şi dacă mama 
lui plânge şi se roagă de el să se oprească de la răutăţile lui, 
atunci el o dă deoparte, ba o şi bate, ba o şi omoară, fiindcă 
cele dintâi ale lui i se fac şi mai rele apoi. Dacă eu te lăsam 
sub usturimea biciului de câte ori îţi trebuia ţie bici, măcar te-aş 
fi oprit de la traiul tău cel neplăcut lui Dumnezeu, de la pof- 
tele tale cu care în vremea aceasta nu mai poţi sta alături cu 
Dumnezeu, că vremea aceasta nu mai este a ta, mămică, şi 
este a lui Dumnezeu, de-acum, şi pentru ea tu trebuia să fii 
pregătit acum. Dar n-ai crezut că aşa trebuia, şi ai căutat să 
tâlcuieşti înţelesurile lui Dumnezeu după gustul tău, ca să-ţi 
faci lege slobodă şi să nu mai ajungi unde era să ajungi. 

Mă doare acum, dar ce să-ţi mai fac, popor iubit? Că 
prea mult te-am iubit, prea mult, şi tu iată ce ai ştiut să faci 
din iubirea mea! Acum ai dat de tot de la tine iubirea mea, că 
dacă pe mine m-ai dat de la tine, mi-ai dat şi iubirea mea şi 
mila mea şi ocrotirea mea, mi le-ai dat de la tine. Numai tu 
ştii cine vrei să te ocrotească şi să te călăuzească, iar tu nu 
aveai dreptul să faci această alegere pentru tine, fiindcă tu 
porţi numele meu, mămică. îl porţi încă, să ştii că îl porţi. Şi 
dacă nu crezi, iată, ai să vezi şi ai să crezi, fiindcă eu ţi-am 
spus că am să te fac să cunoşti că ai dat să ieşi de sub pecetea 
mea, ca să ştii că ai pe tine semnul cel pus de mine. Nu-i ni- 
mic dacă nu crezi, dar eu cred că ai să vezi că ai pe tine pece- 
tea mea, că n-ai voit să crezi că o ai, şi iată, acum trebuie să-ţi 
arăt eu că o ai. Iau de pe tine acoperământul meu, ca să ştii ce 
a însemnat acest acoperământ şi ca să cunoşti ce nume ai, 
creştine, fiindcă tu ai fost înfiat în această lucrare atunci când 
ai venit să fii cu ea şi cu mine. Şi dacă tu pe mine mă trădezi 
şi mă tăgăduieşti, iată, legea mea stă cu tine la judecată ca să 
te răscumpere, ca să nu te piardă dintre numele scrise în schi- 
ţa care este întocmită de Dumnezeu peste acest popor. 

Cine este slab în poporul meu, şi să nu mă doară pe mi- 
ne? Cine se sminteşte în poporul meu, şi eu să nu ard? Ard, 
mămică, sunt cerească şi ard, dar dacă mă faci să te aduc să 
simţi dogoarea focului în care ard eu când tu te sminteşti întru 
mine, o, te aduc, poporul meu, că mie nu-mi mai este milă de 
trupul tău. Acum sunt în cer şi văd ca în cer, şi altfel de milă 
folosesc pentru tine, de-acum. 


Mi-e dor de tine, mămică, şi de aceea am venit şi ţi-am 
spus că încep să te trezesc. Şi dacă nu te trezeşti, încep să te 
zdruncin şi să te zgudui ca să faci ochii mari, copil al poporu- 
lui meu. Dacă tu vrei fără mine, eu nu vreau fără tine, şi ai să 
vezi că sunt adevărată cu cele ce vin la tine să ţi le vestesc, şi 
apoi să împlinesc. 

Iată, iubiţii mei la care am venit acum. Am venit şi am 
cercetat această casă şi am luat din ea la cer sufleţelul tinere- 
lului din această casă, că n-am voit să-l las să mă piardă de tot 
acest tinerel (George, n.r.). El credea în mine, dar nu ştia cum 
să creadă în mine, nu ştia cum să mă cunoască şi cum să mă 
primească în ajutor. Acest sufleţel era mereu în zbucium, că 
se lăsa condus, dar nu de mine, măi copii. Şi dacă am văzut 
că este purtat pe mai multe cărări şi că poate rătăci cărarea 
mea, cărarea acestei lucrări pe care a părăsit-o aproape de tot 
spre sfârşitul trupului său, dacă am văzut că începe să schim- 
be adevărul cel bun cu altceva, dacă am văzut că paşii lui nu 
mai sunt purtaţi lângă cei care erau pe cale cu mine, dacă am 
văzut durerea acestor copii care priveau în urma lui şi nu ştiau 
unde merge el şi cum merge el, l-am luat, mămică, să nu-1 
pierd. Lui nu-i plăcea pe cale cu cei ce mă ascultă numai pe 
mine, şi, unde mai pui, ajunsese să creadă că aceia merg rău 
şi că el merge bine. Nu-i mai plăcea tovărăşia nici cu cei dragi 
ai lui, şi căuta mereu mângâiere pe alături. O, dacă ar fi auzit 
el de la Dumnezeu că cei din casă cu el nu merg bine, atunci 
ar fi avut dreptate să-şi facă mângâiere de inimă cu cei cu care 
el se însoţea sufleteşte. Scris este în Scriptură că dacă cu casa 
ta nu eşti în bună rânduială, nu poţi să porţi ceea ce zici că 
vrei să porţi de la Dumnezeu. Şi dacă nu poţi să fii în bună 
orânduială cu familia ta, să nu iei să porţi ceva din cele ce vrei 
să porţi. Dumnezeu nu este jucărie, măi mămică. Dumnezeu 
este greu de purtat, şi nimeni să nu spună ceva asemenea cu 
cele ce au spus cei din neamul lui Zevedei, căci cinstea în ca- 
re vrei tu să fii, creştine, nu căuta să ţi-o alegi singur. Şi îţi 
spun asta fiindcă vreau din nou să-ţi amintesc că tu erai po- 
porul meu, mămică, şi cioban peste această turmă eu sunt şi 
nu altcineva. Cine vine să scoată din această turmă vreo oiţă, 
acela este fur, copiii mei, acela întinde laţul ca să vâneze şi ca 
să fure de la alt stăpân, ca să aibă el de la altul. 

O, iubiţii mei, am venit acum la voi de mână cu cel pe 
care l-am luat de aici, dar vă spun că este necredinţă întru 
această minune. Bogatul nemilostiv, care era în iad, se ruga şi 
spunea: «Părinte Avraam, să se ducă cineva să spună fraţilor 
mei ce este cu mine aici, ca să nu fie şi ei ca mine, că iată cât 
mă chinui!». Şi Avraam a răspuns: «Au pe Moise şi pe proo- 
roci, şi dacă în aceia nu cred, nu vor crede nici dacă se va 
duce cineva dintre morţi». O, poporul meu, cu tine n-a fost tot 
aşa, căci începătura aceasta a fost apoi Iisus Hristos, Cel în- 
viat din moarte. De aceea a venit şi S-a întrupat şi a fost dus 
printre cei morţi, ca apoi de la El să se facă începătura învie- 
rii, mămică. 

O, popor iubit, n-ai, mămică, înţelepciune ca să pricepi 
această taină cerească, dar cine are urechi, să audă, căci am 
venit de mână acum la voi cu acest tinerel care este din aceas- 
tă cetate luat la cer. Am venit, şi iată, îl slobozesc să vorbeas- 
că peste voi, că este copilul meu. 

H ristos a înviat, dragii mei! Şi dacă El a în- 
viat, de aceea pot eu acum să vorbesc cu 
voi. Mulţumiţi-i lui mămica Verginica, fiindcă ea este regină 
în cer. Eu n-am cunoscut-o pe pământ, dar numele ei umple 
cerul, dragii mei. Am fost necăjit amar când îmi pierdusem 
simţul minţii atunci când căzusem lovit în drum, dar nu vă 
mai spun decât că tot timpul până ce am lăsat trupul, de acolo 

din drum şi până ce am terminat de suflat, am văzut o sabie 
de foc care stătea între mine şi cei care veniseră să mă ia de 
partea lor. Şi apoi, când s-a apropiat ridicarea mea, am ştiut-o 
pe aceea care a stat despărţitoare între mine şi cei răi, căci are 
cu ea cete de îngeri care-i cântă numele şi darul. Şi am întins 
mâinile spre ea cu mare sfială, dar am îndrăznit, că-mi dăduse 
nădejde sabia ei pe care am văzut-o între mine şi cei străini 
de mine, şi am zis: „Mama Verginica, ia-mă şi pe mine!“. Şi 
m-a luat ea de mână şi nu mi-a pomenit de nimic, dar eu ştiam 
câte ar fi trebuit să-mi pomenească. Ea este plină de milă, 
dragii mei, şi mila ei a înduioşat tot cerul. Acum m-a luat cu 
ea aici şi mi-a spus să vorbesc cu voi. 

Fiţi buni şi fiţi atenţi şi staţi cu mama Verginica de 
mână. Fiţi curaţi în toată vremea, curaţi cu inima şi cu viaţa, 
că mama Verginica este în mare lucrare. Feriţi-vă de mândrie 
şi de mărire, dar feriţi-vă ca de foc să nu judecaţi pe nimeni 
pe pământ, şi feriţi-vă de ură şi de duh tulburat, că aici, în lu- 
crul lui mama Verginica, este aşa cum scrie în carte, că stea 
de stea se deosebeşte. Ea nu stă deloc. Ea lucrează ajutată de 
cei din cer, şi de îngeri cu mulţimile, dragii mei. Eu nu aveam 
locul acesta acum, dar n-a putut să facă nimeni nimic cu mi- 
ne, că eram cu semnul ei pe mine. Vreau să fiu tot timpul cu 
ea, de-acum, dar vreau să mă iertaţi şi voi de mersul meu cel 
anevoios şi de clătinarea mea, ca să fiu iertat şi aici, ca să nu 
fiu pătat aici, că mama Verginica este în mare slavă aici. 

Pe cei din casa din care am plecat îi rog din cer să mă 
ierte, că au ce să-mi ierte. Dacă v-aş fi înţeles eu pe voi, eu 
eram cu voi acum, dar am fost îndărătnic şi nu m-am lăsat 
mic. Cereţi şi voi fericirea mea, că eu nu pot să spun că o me- 
rit, dar mămica Verginica este în cer izvor de milă, şi este cu 
trecere mare, dragii mei. Să vorbiţi mai mult cu mama, că ea 
duce lipsa mea, şi aş vrea să înţeleagă şi ea mai bine viaţa ca- 
re urmează. 

Fratele Zaharia este iubit de mama Verginica, şi pe el îl 
are mare din turma ei de aici, dintre cei cereşti veniţi din tur- 
ma ei de pe pământ. Mama Verginica este ca o regină bună şi 
cu multă iubire. Fiţi buni şi fiţi atenţi, că văd la ea grabă mare 
în lucru. Fiţi rugători pentru voi şi pentru cei mai slabi ca voi, 
dar feriţi-vă să aveţi în minte gând de judecată, ca să nu ajun- 
gă nimic de judecat pe limba voastră. 

Mama Verginica are lacrimi pentru cei de la Pucioasa, 
din casa ei, care nu o primesc, şi plâng cu ea îngerii şi sfinţii, 
că e pregătită mare durere pentru cei care nu o primesc. 

Tot poporul creştin să-mi ierte mie ce are să-mi ierte, 
ca să fie şi în cer iertat, şi pentru mine şi pentru ei. Fiţi buni 
şi curaţi, dragii mei. 

Flristos a înviat, şi slavă lui mama Verginica pentru iu- 
birea ei şi pentru mila ei! Eu sunt cu ea acum, şi ea va fi cu 
milă. Fiţi în pace cu ea, dragii mei, fraţii mei; fiţi cu mama 
Verginica. 

Pe Ionică îl rog să nu mă părăsească nici pe mine, nici 
pe ai mei, şi să fie cu Do mn ul mereu. 

O iată, mama Gigi ia acum acest sufleţel să-l 
^ aşeze. Nu fiţi necredincioşi. Feriţi-vă de 
necredinţă. Totul este cu putinţă celor ce cred în Dumnezeu şi 
în înviere. Ceea ce vi se pare cu neputinţă după înţelesul 
inimii voastre, aceea la Dumnezeu este cu putinţă. Această 
minune de care v-aţi împărtăşit acum, este un lucru mic la 
Dumnezeu, şi mai mari ca aceasta veţi avea dacă veţi fi sta- 
tornici cu mine, dacă veţi fi credincioşi. Amin. 

Copiii mei de aici, pace vouă! Am să vin să mai vorbim 
împreună şi vă voi mai spune despre acest tinerel. Vă priveşte 


cu sfială, are durere după voi, că zice că v-a greşit. Aveţi grijă 
de el şi voi, că şi eu am. Fucrăm împreună, şi în curând vom 
fi împreună, că iată, se face ziuă şi se va vesti vestea cea mare 
a învierii, căci în veci va fi să se mărească cerul şi pământul 
cu această vestire cerească. 

Hristos a înviat! Adevărat a înviat! Pace vouă, iubiţii 
mei care mă iubiţi, că şi eu vă iubesc, mămică! Pace şi duh de 
ascultare şi de lucru ceresc şi de credinţă! Pace peste voi, cei 
credincioşi! 

Pace ţie, Israele! Amin, amin, amin. 

14/27 aprilie 1991 

Trâmbiţarea sfintei Virginia peste creştinii din cetatea 
Moroieni 

Duh de mângâiere peste popor. îndemn la pocăinţă. Ţinerea săr- 
bătorilor ca în strămoşi. 

H ristos a înviat, spun acestei familii din această 
curte. Am spus cu câtva timp în urmă că am de 
lucrat ceva în cetatea Moroieni. Şi iată, iubiţii mei, am venit 
cu cuvântul meu aici la voi ca să lucrez ce am de lucrat cu cu- 
vântul meu peste voi, şi să rămână scris cuvântul acesta în 
cartea mărturiei lucrului meu din vremea aceasta. 

Vreau să stau de vorbă cu voi, mămică, şi vreau să vă 
aduc aminte de vremea când aţi plecat alături de mine pe dru- 
mul acestei lucrări dumnezeieşti, şi vreau să vă amintesc des- 
pre dragostea şi despre credinţa voastră cea de atunci, despre 
bucuriile cu Dumnezeu de care voi aţi avut parte mai mult de- 
cât toţi, căci v-am avut aproape şi cu credinţa, şi cu iubirea, 
şi cu fapta, aşa cum se cerea atunci. A stat Dumnezeu cu cu- 
vântul lucrului Său în mijlocul acestui popor de atâta vreme, 
măi copii, dar poporul acesta n-a voit să fie cu Dumnezeu aşa 
cum se cerea. A venit Dumnezeu pic cu pic cu cele de sus, şi 
n-a venit odată cu toate, căci copilul, cât e mic, îi fac părinţii 
toate gusturile, şi apoi, crescând din ce în ce, trebuie să ia mai 
cu atenţie rostul vieţii, şi apoi să-şi formeze sufletul şi inima 
pentru rostul vieţii cea care vine după aceasta. Dar poporul 
acesta are altă alegere, mămică, şi îi este greu să creadă că el 
a fost ales pentru ca să rămână să întâmpine cu trupul arătarea 
împărăţiei lui Dumnezeu, care se va coborî în zilele ce vin 
peste acest pământ binecuvântat al României. Şi pentru că-i 
vine greu să creadă că planul lui Dumnezeu vine spre împli- 
nire, pentru că este puţin credincios acest popor, iată, în cu- 
rând Duhul Cel Sfânt va lucra văzut şi va purta înspre acest 
izvor dumnezeiesc mulţimile din toate părţile, căci am venit 
iar, să vă mai spun iar şi vouă, celor de la Moroieni, că aceste 
împliniri vin, mămică. Aceasta este vremea în care suntem, 
când eu voi coborî ploaia cuvântului lui Dumnezeu peste 
mulţimile însetate de mântuire, care se vor trezi şi vor merge 
spre sfinţenie şi spre înţelepciune cerească. 

Mă doare, mămică, de tot poporul meu, că poporul 
meu va plânge amar, fiindcă lumea cea care va învia acum, se 
va bucura mai mult decât acest popor hrănit din cer atâta vre- 
me. N-am să am cu ce să mă arăt la lumea care se va ridica 
spre Dumnezeu. Nu trebuia să se mai fi auzit pe undeva mai 
multă sfinţenie ca aceea pe care ar fi trebuit s-o aibă acest po- 
por, căci trebuia să se lucreze minuni nemaiauzite până acum, 
şi trebuia de la acest popor să se vadă lucrul minunilor. O, şi 
va lucra credinţa lumii, măi copii, că în lume n-am să găsesc 
atâta necredinţă aşa cum văd eu acum în poporul meu. 

Voi, cei din această cetate în care Domnul a lucrat, voi 
cum vreţi acum? Spuneţi-mi! Iată, stau cu voi în sfat şi vă în- 

treb. Voi ce o să faceţi de acum încolo? Veţi rămâne aşa cum 
sunteţi acum, sau voiţi să intraţi pe poarta împlinirilor care se 
cer acum? Voiţi să rămâneţi să vedeţi slava lui Dumnezeu, 
care, iată, un pic, şi se va arăta, măi copii, sau nu voiţi să ve- 
deţi această slavă care vine? Mămica Gigi vă întreabă şi scrie 
ceea ce vorbeşte cu voi, măi copii; scrie, şi rămâne scris. 

Am venit, mămică, cu ultimele aşezări. Voi ar fi trebuit 
să vă fi aşezat în ele până acum, după atâta apropiere de care 
aţi avut parte lângă această lucrare. Să nu vi se pară aşa de 
greu de crezut aşezările cu care am venit acum, că este scris 
în cartea lui Dumnezeu că în zilele cele de pe urmă mai-marii 
cei de pe pământ se vor încumeta să schimbe şi vremurile, şi 
iată, aşa a fost, şi aceia încă mişună şi azi şi zic că au legea 
lui Dumnezeu pe mână şi că o stăpânesc, dar de unde, că o 
calcă mai mult decât cel mai neputincios creştin, şi iată, aceş- 
tia nu sunt ai legii, ci sunt călcători ai legii. Nu mai are Dum- 
nezeu ce să aleagă bun şi sănătos din învăţătorii legii cei de 
azi, că nu Se vede Dumnezeu la ei. Au pus peste lume legea 
slobozeniei şi a murit lumea de tot. Nu mai este post, nu mai 
este smerenie şi frică, nu mai este căinţă şi grijă de suflet, şi 
se duce lumea aşa cum este de păcătoasă şi se împărtăşeşte la 
preot. Dar de ce nu are putere, oare? De ce lumea nu înviază? 
Pentru că Domnul nu Se lasă întru aceştia atunci când se duc 
şi se împărtăşesc, căci nu Se lasă Do mn ul lucrat de preoţii 
care calcă în picioare vrednicia de preot. E lume mare şi deş- 
teaptă, după cum e astăzi lumea, şi are credinţă că dacă se du- 
ce şi se împărtăşeşte, are parte de iertare şi de trecere cu 
Dumnezeu. Mă uit în biserici şi văd mari grozăvii, mai mari 
decât în Sodoma şi Gomora, că văd într-o biserică un medic 
care se duce şi se împărtăşeşte la preotul bisericii aceleia, că 
preotul îl dezleagă de păcate şi îi dă apoi împărtăşanie. Se du- 
cea preoteasa la doctorul acela şi făcea avort, şi preotul tre- 
buia să-i dea împărtăşanie, fiindcă avea obligaţia să-i dea. Se 
duc femei descoperite şi vopsite şi se împărtăşesc, că are 
preotul obligaţia, că este a nu ştiu cui femeia aceea. Dar se 
duc creştinii mei, cu inima plină de ură şi de judecată, se duc 
plini de necredinţă în această lucrare pe care o cunosc, se duc 
şi se împărtăşesc, şi Domnul Iisus Hristos nu Se lasă întru 
aceştia, nu Se lasă întru lumea cea care nu are nici o orându- 
ială, nu Se lasă, măi copii, şi de aceea lumea nu poate învia 
ca să facă faptele cele cerute de cer şi să se îndrepteze ca să 
se poată uni cu Cel ce este Dumnezeul dreptăţii şi al sfinţeniei 
şi al orânduielii. Dar mă doare cel mai greu de poporul meu, 
mămică, fiindcă el trebuia să fie sfânt cu viaţa, că a fost ales 
de Dumnezeu ca să fie mărturie în lume, ca să fie lumină în 
lume acest popor. 

Dacă preoţii ar fi fost cu Dumnezeu, dacă ar fi fost 
buni pentru Dumnezeu, n-ar mai fi ales Dumnezeu un popor 
în vremea aceasta ca să-l facă curat şi sfânt şi să-l aşeze după 
cele cerute de lege. Mănâncă mai-marele bisericii came în 
postul cel rânduit de Dumnezeu, şi cum să nu calce preoţimea 
cea măruntă peste toate cele care erau odată respectate cu 
sfinţenie şi de preoţi, şi de credincioşi? 

O, n-are să aibă Dumnezeu ce să aleagă bun, şi iată, mă 
zbat fără răgaz să suflu înviere sfântă peste rămăşiţa poporu- 
lui meu care nu s-a răzvrătit încă împotriva acestei lucrări 
dumnezeieşti, căci cu cei ce au împărţit răzvrătire cu limba 
lor şi cu inima lor, nu mai pot să lucrez, că nu se poate să mai 
pot eu crede în ei. Dacă tu te duci de acasă şi laşi cuiva che- 
ia casei tale ca să-ţi vegheze în lipsa ta, şi dacă acela îţi stri- 
că sau îţi vinde sau îţi batjocoreşte lucrurile tale şi tainele ca- 
sei tale, mai poţi tu crede încă o dată în unul ca acela ca să-i 


mai laşi iarăşi lucrul tău pe mâna sa? Chiar dacă s-o căi de 
răul pe care ţi l-a făcut, ca să-l ierţi; îl ierţi, dar ai putea să te 
mai bizui pe el? Aşa este acum cu cei ce au apucat să se răz- 
vrătească şi să se războiască cu Dumnezeul acestei lucrări, şi 
cu mine, mămică; cu mine, care m-a trimis Dumnezeu la tine 
ca să-ţi îndrept paşii şi inima şi iubirea şi credinţa ta. 

Am găsit răzvrătire peste tot, măi copii, şi de aceea am 
spus că voi lucra cu zdruncin peste acest popor ca să mai pot 
alege ceva din el şi ca să-l înţelepţesc de la cer. Dar am creş- 
tini care au fost ai acestei lucrări şi care sunt păstraţi pentru 
judecată, mămică, aşa cum îngerii cei care au greşit în cer, 
sunt păstraţi pentru judecata zilei hotărâte pentru aceasta. Am 
creştini peste care nu mai pot lucra îndreptare, şi pe aceia eu 
trebuie să-i plâng mult, căci aceia sunt păstraţi pentru ziua 
aceea, iar pe cei ce-i mai pot îndrepta, mă doare, dar le dau cu 
biciul, şi le dau rău, mămică. Am zis că-mi iau acoperământul 
meu de pe ei, ca să-i fac să vadă ce a însemnat acest acoperă- 
mânt care a fost peste ei, şi îi fac, mămică, să vadă, că vreau 
să-i fac să creadă, măi copii. Unii dintre ei au inimă bună şi 
mare, dar nu ştiu aceştia să ia cum trebuie pe cele din vremea 
aceasta, căci vremea aceasta nu mai este a ta, creştine. Aceas- 
ta este vremea lui Dumnezeu, nu mai este a ta, şi iată de ce-ţi 
este ţie încă rău, fiindcă nu înţelegi acest adevăr. Scris este să 
cauţi întâi împărăţia cea din cer, şi toate celelalte ţi se vor da 
apoi. Dar şi ai mei, aproape toţi, toţi, mămică, tot poporul 
meu caută ale lor, şi puţină căutare le mai rămâne pentru îm- 
părăţia cea din cer. 

Am venit la acest popor cu ultimele aşezări, că am venit 
să aşez înapoi vremurile care s-au schimbat, căci scris este că 
«se vor încumeta să schimbe şi vremurile», şi s-au încumetat. 
Atât a mai rămas în picioare: sărbătoarea învierii şi toate cele 
ale acestei sărbători. A murit lumea, mămică, au călcat peste 
aşezările sfinţilor care au suferit să ne lase credinţa cea curată 
şi cea adevărată. Dacă Dumnezeu arăta acestui popor strică- 
ciunea aceasta care s-a făcut peste biserică, nimic nu mai pu- 
tea lucra cerul, căci creştinul, de la cel mai mare şi până la cel 
mai mic, nu ştie cum şi nu vrea să aibă grijă de tainele cereşti. 
Dacă n-ar fi fost vremea lui antichrist, ar fi venit Dumnezeu 
mai din vreme cu îndreptarea celor peste care s-a călcat. A în- 
ceput de la voi Dumnezeu, şi peste un pic de vreme vor fi 
peste tot aşezate la loc cele peste care s-a umblat ca să le stră- 
mute de la locul lor. Cine nu vrea, în acest popor, să intre întru 
această aşezare pe care am venit s-o pun la loc, acela va simţi 
certare pentru neîndreptarea lui, va primi certare ca să se 
îndrepteze şi ca să creadă. Am copii credincioşi, care au primit 
vestea de la cer şi nu s-au mai atins ca să calce cele ce au fost 
bine aşezate, nu s-au mai atins ca să mai ţină şi pe altă limbă 
sărbătorile, şi aşa au zis aceştia: „Am fost destulă vreme 
abătuţi de la dreptarul cel drept, şi acum numai pe cel bun îl 
oprim, ca să ne ierte Dumnezeu rătăcirea cea de până acum, 
prin ascultarea pe care o îmbrăţişăm acum “. 

Cine încă nu intră pe făgaşul cel drept, cel românesc al 
sărbătorilor cereşti, acela va fi forţat din spate ca să intre, căci 
îl pun jos, ca să stea şi să nu mai lucreze nici în alte zile, şi ca 
să sărbătorească fără muncă sărbătorile cele româneşti, cele 
strămoşeşti, cele părinteşti. Cine încă nu intră pe făgaşul cel 
drept cu care a venit Dumnezeu pentru hrana pe care trebuie 
s-o mănânce poporul acesta ales ca să fie popor sfânt şi deo- 
sebit de sfânt, pe acela îl pun jos, ca să nu mai poată mânca 
nici cele pe care trebuie să le mănânce. Când eraţi mititei, voi 
nu eraţi avuţi, şi mâncaţi sărăcăcios şi eraţi întru mai multă 
sfinţenie. Iar acum când Dumnezeu te cere să fii ca El ca să 

te bage la masa cea sfântă, tu încă ţii la viaţă. Dar vreau să te 
fac să vezi cu tine împlinirea aceea care spune aşa: cine-şi dă 
viaţa lui pentru viaţa cu Dumnezeu, acela îşi câştigă viaţa, iar 
cine vrea viaţa lui încă, acela o va pierde acum, că acela pier- 
de pe Dumnezeu, pierde viaţa cu Dumnezeu, pierde masa lui 
Dumnezeu şi pierde tot. Şi pentru ce pierde? Pentru o nimica 
toată, pentru lipsă de voinţă, pentru lipsă de credinţă. Acum 
este vremea lui Dumnezeu, şi dacă vrei să fii şi tu întru aceas- 
tă vreme, ca să fie şi a ta, apoi aşează-te după cum poţi să stai 
întru această vreme, că nu mai este vremea ta acum ca să fii 
cu ale tale. Acum te cere Dumnezeu, şi a venit să-ţi spună 
cum trebuie să fii. Şi dacă nu vrei, nu vrei. Şi dacă nu vrei, nu 
eşti pentru această vreme. Aceasta e vremea plinirii tuturor 
vremurilor care au fost, şi pentru aceasta trebuie aşezare cum 
n-a mai fost pe pământ. 

Ce ziceţi, mămică? Rămânem împreună? Rămâneţi cu 
mine aşa cum vă cer, sau rămâneţi cu viaţa voastră? Daţi-mi 
mie viaţa voastră, daţi-mi-o, măi copii, ca s-o arăt la cei din 
lume şi ca să fiţi fericiţi de lume şi nu judecaţi de lumea care 
va învia întru cele cu care am venit peste acest pământ româ- 
nesc, căci peste toată România voi începe de acum să lucrez, 
şi apoi de la ea va lua tot pământul lumină. Dacă voi mă veţi 
asculta, dacă voi mă veţi alege pe mine şi nu pe voi, eu voi 
veni spre voi cu mari bucurii ca să vă plătesc ascultarea. Nu 
vă mai stricaţi mersul cel bun, şi îndreptaţi-vă mersul vostru 
şi fiţi cu mine una, mămică. 

Ricuţa mea, să nu te superi pe mama Gigi că ţi-a cerut 
jertfă de suferinţă pentru această familie. O, dacă ai şti tu un- 
de este pusă suferinţa ta! Am voit să te fac şi mai sănătoasă 
de cum ai fost. Strigă, mămică, la mine, că eu te aud, şi voi 
lucra îndreptare bună peste toţi cei de aici pe care-i am copii 
ai mei. 

Petrică şi Ricuţa mea! Petrică al meu, ajută-mă, mămi- 
că, să-ţi îndreptez viaţa ta şi viaţa copiilor tăi! Roagă-te pen- 
tru copiii tăi, roagă-te cu lacrimi şi cu post, şi nu uita de răs- 
punsul pe care trebuie să-l dea lui Dumnezeu părinţii copiilor 
din acest popor. Ajută-i să fie cu cerul. Eu sunt şi te ajut, dar 
fie-ţi milă de ei, măi Petrică, pentru că alta este mila pe care 
cere Dumnezeu să o ai pentru ei. Mila pe care o ai acum nu 
este milă bună. Fie-ţi mila ta cu folos de suflet şi smulge-i din 
foc pe copiii tăi, că lumea este focul cel mistuitor, care mis- 
tuie pe om până la os, mămică, şi rămâne omul os uscat, măi 
copilul meu. Pe toţi vă iubesc, şi pe toţi vă rog să mă primiţi 
la voi şi în voi cu aşezările cu care am venit, că pentru asta 
am venit spre poporul meu, ca să-l iau şi să-l pun lângă Dum- 
nezeu, mămică. 

Copiii mei de la Moroieni, veneam cu dragoste la voi 
mereu. Aşa am venit şi acum, cu toată dragostea, dar acum 
am venit din cer, şi cu dragostea din cer am venit la voi acum. 
Dumnezeu este cu poporul meu, dar poporul meu nu este cu 
Dumnezeu. Nu vrea, măi mămică, şi eu vreau să-l fac să vrea. 

Hai să fim cu toţii una, măi copii. Hai, mămică, hai, că 
iată, se face ziuă, şi va fi frumos şi va fi soare ceresc. Va fi 
lisus Hristos în veci, Soare peste tot. Amin. Al Său este pă- 
mântul şi tot ce va fi pe el. Amin. Aşa să fie. 

Pace vouă, iubiţii mei copii! Să se ridice ascultare de la 
voi la cer. 

Pace peste România lui Dumnezeu! Pace şi înviere şi 
biruinţă cerească! Eu sunt cu biruinţă venită. Amin, amin, 
amin. 

Cuvântul Domnului către Victor Stănculescu 

Oastea română trebuie să fie o oaste sfântă. Unsul României tre- 
buie aşezat în cinstea ce i se cuvine celui ales. 

I ată, vine Dumnezeu cu cuvântul Său spre tine; vi- 
ne iar, căci în vremea aceasta eşti scris la Dumne- 
zeu mai-mare peste oastea română. Aşa eşti scris în cer, aşa 
eşti prins în planul Meu din zilele acestea. 

Cuvântul dumnezeiesc este sabie cu multe tăişuri, căci 
Dumnezeu vorbeşte duhovniceşte şi nu trebuie să încapă în- 
doială peste cele cuvântate de Dumnezeu. Oastea română va 
fi o oaste sfântă, iubitul Meu, şi de aceea am zis să stai bine 
lângă Mine şi lângă izvorul Meu care curge în România. Eu 
îmi pregătesc bine lucrul Meu şi lucrez după plan bine întoc- 
mit şi pregătesc şi ocrotesc pe cei pe care-i chem să-Mi fie 
servi în zilele gloriei Mele, dar am nevoie de credinţă tare şi 
nu de îndoială şi nu de tăgăduire. 

Iată, iarăşi, pace ţie, şi pace peste toată casa ta! Pace de 
la Du mn ezeu şi nu de la oameni, căci pacea de la oameni este 
cursă şi laţ, dar Eu am zis, şi dacă am zis, iată, sunt împlinitor, 
căci am zis că nici un rău nu se va apropia de tine dacă eşti 
cu Mine, dacă crezi în Mine, şi am zis că tu ai nevoie de ocro- 
tire. Am zis că cei ce vor să ţină încă rob acest neam, le este 
teamă de tine, le este teamă că le zdrobeşti puterea, şi am zis 
că voi lucra şi îţi voi arăta, ca să ştii că sunt cu tine şi că te 
ocrotesc. Duhul cel rău nu te poate iubi, iar cei ce nu te iubesc 
vor să nu mai fii, dar Eu nu voiesc aşa, şi iată ce fac: te pun 
sub ocrotire, căci mâna Mea este deasupra ta şi te acoperă, ca 
să te am în zilele gloriei Mele. Nu te teme că-ţi va fi greu în 
treapta în care ai fost aşezat, căci aşa am găsit Eu bine ca să-ţi 
întăresc ocrotirea, dar fii cu inima ta întru Mine şi nu te îndoi. 
Eu sunt, Eu, şi lucrez aşa ca să te ocrotesc. Fii şi tu veghetor 
şi poartă-Mă cu tine la tot pasul, ca să cunoşti mereu cât aco- 
perământ aşez deasupra ta. Nu te închina idolilor acestei 
vremi, şi vei fi mereu sub grija Mea. Fii dârz şi nu te pleca 
decât Evangheliei Domnului lisus Hristos, Care Se arată în 
curând şi Care va lucra văzut prin fiii cei unşi ai acestui neam, 
şi te luptă la timp şi la netimp ca să fii al oastei române, ca să 
fii neîntrecut fiu al acestui neam, că Eu nu uit şi nu calc peste 
cele vestite, peste cele făgăduite, dar să nu calce ai Mei peste 
acestea. 

O, nu mai pot aştepta şi nu mai pot răbda. Nu mai pot 
sta să Mă uit peste cei ce se zbat să-Mi zădărnicească planu- 
rile. Eu sunt un Dumnezeu bun, şi de aceea, iată, zoresc să 
aduc despărţirea binelui de rău. Mă voi scula să sfârşesc cu 
răul şi cu fărădelegea şi voi începe să împlinesc. O voi ocroti 
pe România şi voi lucra cu putere de jur împrejur ca s-o în- 
spăimânt şi s-o îndemn la pocăinţă şi la înviere, şi apoi voi în- 
cepe să curăţ păcatele ei, ca s-o albesc şi s-o îmbrac de 
sărbătoare. 

Nu te despărţi de Mine, tu, cel ce eşti scris la Mine 
mai-mare al oastei române. Fii mare în oastea Mea, fii credin- 
cios pentru ea, căci oastea Mea va acoperi şi va doborî orice 
oaste duşmană. Oastea română este cea binecuvântată, şi va 
fi să fie sfântă, căci este Dumnezeu peste România. România 
va fi bine curăţită de Dumnezeu, şi apoi oastea ei cea sfântă 
va fi stăpână pe pământul ei cel sfânt. Amin. 

Stai sub obrocul Meu şi lasă-te lucrat, ca să ştii şi să în- 
ţelegi cum lucrează Dumnezeu. îmbrăţişează viaţa de creştin 
după adevăr. Nu este greu, iar creştinul cel adevărat va birui 
tot răul şi nu va fi biruit. Amin. Oastea Mea cea binecuvântată 
va fi oastea României, iar cel uns de la Mine este scris că va 

fi de la Mine peste Ierusalim. Iubeşte pe unsul cel de la Mine, 
căci el îi va iubi şi va lucra cu cei ce sunt cu Mine. Eu sunt cu 
el şi îi întăresc răbdarea şi îi alin dorul lui cel greu, căci greu 
mai este dorul lui, măi iubitul Meu. îţi spun şi Eu ţie că greu 
îl mai apasă dorul de acest pământ, şi acest pământ este pă- 
mântul cel binecuvântat, cel ce se va arăta binecuvântat, cel 
peste care va domni pacea şi dreptatea cea din cer, iubitul 
Meu. 

Iată, îţi întăresc din nou statornicia cu Mine. Fii credin- 
cios întru Mine, căci Eu ştiu cum trebuie să lucrez. Să nu te 
temi de Mine când Mă voi scula să curăţ acest pământ. Mânia 
Mea nu este pentru ai Mei. Ea este pentru cei ce sunt fără 
Mine. Cei fără Mine nu vor mai fi, iar Eu voi fi biruitor cu 
turma Mea în România Mea, cu oastea ei cea binecuvântată 
între toate oştirile de pe pământ, căci ea va fi o oştire cereas- 
că, şi voi pune peste ea pe cei unşi de la Mine. Amin. 

Cheamă-Mă de câte ori eşti necăjit, cheamă-Mă! Eu 
vin. Iată-Mă cum vin. 

Fii curat în mijlocul celor ce domnesc fără Mine, ca să 
fac biruinţă din cer peste ei. Ia mirul binecuvântării pe care-1 
ai de aici de unde lucrez Eu şi fă cu el semnul sfintei cruci 
peste tot pe unde umblă şi calcă cei ce domnesc şi se zbat fără 
Mine, şi vei vedea mâna Mea lucrând şi te vei bucura şi Mă 
vei ajuta. Iată cum lucrez ca să te ocrotesc. Aşa cum te aveam, 
tu nu erai dintre ei, şi de aceea le era teamă de tine şi îţi ur- 
măreau paşii, dar am întins mâna Mea peste tine. 

Pace ţie, acum! Pace peste tine în toată vremea, dar ră- 
mâi cu Mine şi nu Mă tăgădui şi nu Mă înstrăina de tine. Eu 
sunt Cel bun, iar cei buni în credinţă aud glasul Meu şi merg 
după Mine, că aceia Mă cunosc pe Mine. Pace ţie, şi pace 
peste oastea României, peste oastea cea care este cu Mine şi 
cea care va fi cu Mine! Lucrează cu Mine peste oastea Româ- 
niei, ca să fie ea cu Mine şi să ocrotesc pe tot sufletul cel pe 
care-1 voi găsi credincios Mie. Lucrează, şi cu dreptate lu- 
crează. Fereşte-te de idoli şi fii cu Iisus Hristos, de aici şi pâ- 
nă în cer, până întru cele cereşti. Amin, amin, amin. 

19 aprilie/2 mai 1991 

Cuvântul Domnului către Doina Alexandru şi Constan- 
tin Mănciulescu 

Ei simt chemaţi să vestească alegerea României şi pe regele ei cel 
binecuvântat peste ea. 

ă se scrie această zi şi de voi, că şi în cer se scrie. 
Amin. Iubiţii Mei, copiii Mei, pace vouă! Pace 
de la cer până la voi, şi de la voi până la cer! Prin uşile închi- 
se, pace vouă, şi prin uşile deschise, pace vouă! Pace, şi zile 
noi de aducere-aminte pe pământ şi în cer, căci iată, în acest 
acoperământ coboară cuvântul lui Dumnezeu şi se scrie spre 
mărturie. Să fie frică de Dumnezeu şi să fie curăţenie de ini- 
mă, căci acest acoperământ se păstrează curat pentru cer, ca 
să aibă putere puterea cea din cer în acest acoperământ, ca să 
lucreze Dumnezeu şi să vină cu vestirea planului Său spre a 
se face cunoscut acolo unde este trimitere. 

Pace celor de aici, şi pace celor de departe, ca să fie 
aproape, să fie cu duhul aproape şi să-L primească pe Dum- 
nezeu întru ei; să-L primească şi să-L poarte apoi. 

Iată, iubiţii Mei de departe, alăturaţi-vă cu duhul 
aproape de cuvântul cel din cer, care vorbeşte în România. 
Din acest acoperământ s-a auzit rugăciune la cer şi s-a împli- 
nit cuvântul rugăciunii, căci cete-cete stau îngerii în jurul 


acestui locaş, ca să aducă şi ca să ducă de la cer şi la cer cu- 
vântul care se aude aici. După porunca cerească se lucrează 
aici, şi rod viu să se lucreze de aici. Amin. 

Vă întâmpin. Eu vă întâmpin, Eu. Eu sunt aici, şi vom 
sta de vorbă. Fiţi binecuvântaţi, iubiţii Mei, românii Mei, că 
Eu iubesc românul. Pace vouă, şi fiţi bineveniţi şi fiţi ai Mei, 
dar fiţi pe veci ai Mei! Amin, amin, amin. 

* 

I ată Eu şi cei mici ai Mei şi acoperământul Meu 
peste ei şi la ei şi cu ei. Mă fac cuvânt peste cei ce 
Mă pot vesti cu venirea Mea. Amin. 

Este scris în Cartea Adevărului că vor fi zile când toţi 
se vor abate de la învăţătura cea sănătoasă şi vor lua calea cea 
cu patimi şi cu slobozenie. 

O, pace vouă, şi iubire peste voi! Pace şi îmbrăţişare 
cerească, iubiţii Mei! Dacă Eu n-aş avea rămăşiţă sfântă prin 
care să Mă desăvârşesc cu lucrul Meu, o, n-aş fi avut atâta 
răbdare, atâta aşteptare! 

Binecuvântaţi să fie cei ce cred Mie şi lucrului Meu din 
vremea aceasta. 

Binecuvântaţi să fiţi voi, cei care aţi voit să beţi din iz- 
vorul cel din cer care curge în România acum, spre plinirea 
vremurilor. Să se ridice porţile cerului, şi să vin pentru cel 
care este credincios şi care va răsări în zilele ce vin. Deschi- 
deţi şi voi porţile şi uşile voastre, ca să intre împăratul slavei 
cu împărăţia Sa în voi. Ridicaţi porţile, iubiţii Mei, ca să intru 
şi să cinez cu voi, şi voi cu Mine, şi apoi să nu mai fie des- 
părţire între Mine şi voi. Domnul puterilor este numele Meu. 
Eu nu-Mi mai găsesc pacea pe pământ, şi iată ce fac: Mă să- 
lăşluiesc cu cei slabi, ca să ruşinez pe cele tari, căci Eu sunt 
în duhul smereniei. 

Am venit atunci cu trupul pe pământ, căci era scris că 
voi veni. Am venit ca să împlinesc cele ce erau scrise. O, şi 
nu găseam sălaş în cei tari, în cei mari, că n-aveau loc pentru 
Mine aceia, n-aveau vreme pentru Mine şi căutau vină asupra 
Mea ca să Mă prindă, ca să se smintească întru Mine. Dar am 
găsit casă în cei săraci cu duhul, şi aceia au mers după Mine. 
Mergeam umil şi curat, însoţit de cei ce Mă iubeau. Treceam 
prin cetăţi şi lucram ca un bun cu cei credincioşi, ca să-i vin- 
dec, ca să-i mângâi, ca să-i iert şi ca să-i iau întru împărăţia 
Mea. Mergeam şi căutam după oaia cea pierdută, ca s-o aduc 
în staulul cel din cer, şi suspinam şi tânjeam pentru făptura 
Mea, căci Eu eram Dumnezeul Cel întrupat. Colindam lumea 
şi suspinam şi căutam spre locuri singure ca să plâng la Tatăl, 
ca să plâng de pe pământ, şi să Mă vadă Tatăl Meu de lângă 
Care coborâsem. Mergeam însoţit de cei săraci cu duhul, căci 
cei bogaţi nu se îndurau să-şi ia crucea şi să-Mi urmeze Mie. 
Tânărul cel bogat despre care este scris în cartea Mea, n-a 
putut să Mă urmeze pentru că era bogat. Era bun, dar era bo- 
gat şi n-a putut cu Mine. Au putut cei săraci, cei săraci cu du- 
hul, şi întru aceia am putut şi Eu, căci aceia s-au lăsat cu Mine 
şi au rămas întru Mine. Dar scris este, după cum a fost răs- 
punsul pentru tânărul bogat: «Ce este cu neputinţă la oameni, 
aceea este la Dumnezeu cu putinţă». Eu nu eram bogat, căci 
nu eram din lumea aceasta, şi cei mari din vremea Mea se ru- 
şinau cu Mine şi nu credeau în dumnezeirea Mea. Nu cre- 
deau, pentru că nu înţelegeau taina cea din cer. Nu puteau să 
creadă, pentru că ei nu voiau fără duhul lor, şi duhul lor nu era 
întru Mine. Dar Tatăl Meu Şi-a împlinit întru Mine lucrarea 
pentru care Mă trimisese pe lume, şi apoi M-au cunoscut şi 

cei care M-au împuns, şi au ştiut atunci că sunt Fiul lui Dum- 
nezeu şi că fusesem vestit prin prooroci. Cărturarii şi fariseii 
M-au tăgăduit pe pământ şi au făcut sfat să Mă prindă şi să nu 
mai fiu, căci ei n-aveau ochi curaţi ca să Mă fi putut cunoaşte 
că sunt din cer şi nu de pe pământ, dar Eu am călcat cu moar- 
tea pe moarte, şi sunt biruitor în veacul veacului. 

Aşa am zis celor săraci cu duhul care mergeau după 
Mine: «Mă duc la Tatăl, ca să pot veni la voi. Mă duc, şi vă 
voi trimite pe Mângâietorul, pe Duhul Sfânt, Care va lucra 
lucrarea de sfârşit a Preasfîntei Treimi, ca să fie apoi lucra- 
rea de început a împărăţiei cerurilor peste făptura lui Dum- 
nezeu». Am venit, iubiţii Mei, după cum am făcut făgăduinţa, 
am venit întru puterea Duhului Sfânt, căci aşa am spus atunci: 
«Vine vremea aceea când adevăraţii închinători vor fi cei în 
duh şi în adevăr, căci astfel de închinători voieşte Tatăl». Am 
venit cu Duhul Adevărului, am venit cu Mângâietorul, căci 
am făgăduit că va veni şi din al Meu va lua şi vă va vesti vo- 
uă. lată, nimic nu împlinesc fără să vestesc mai întâi. Nimic 
din cele scrise nu rămân, şi se văd împlinindu-se în vremea 
aceasta. Eu lucrez în România, că am ales-o ca să fac din ea 
Ierusalim ceresc şi să fac din ea fântână de binecuvântări şi 
de slavă cerească. Dar lucrez ascuns, iubiţii Mei, ca să pot lu- 
cra, ca să pot împlini. Măicuţa Mea este cu veghea ei cerească 
peste România, peste cetatea iubirii Mele, peste grădina lu- 
crării Mele. 

Am pus lucrători în via Mea, căci este vremea culesu- 
lui acum, şi apoi voi pune vinul cel nou pe masă, vinul cel cu- 
rat, iubiţii Mei, vinul cel sănătos, care dă viaţă. Paharul este 
în mâna Mea şi îl trec de la unul la altul, dar din drojdia lui 
voi da ca să bea păcătoşii, şi ei vor cunoaşte pe Dumnezeu 
apoi, căci îi voi îndemna la pocăinţă. 

Via Mea este mare, dar puţini lucrători am la ea. Lucră- 
torii viei Mele au adormit, iubiţii Mei, şi via Mea este jefuită 
şi culcată la pământ. M-am ridicat ca să curăţ şi să îngrijesc şi 
să desăvârşesc via Mea, dar lucrez cu ocrotire mare peste cei 
puţini ai Mei, ca să-i am treji la lucru şi ca să nu piară. Aşa a 
spus Dumnezeu despre via Sa: a trimis la ea lucrători mereu, 
dar au găsit aceştia lucrători răi, care au forţat şi au luat via 
Mea în stăpânire, şi lucrătorii cei răi au omorât pe trimişii Mei 
şi i-au scos afară din vie. Şi a trimis Stăpânul pe însuşi Fiul 
Său, doar se vor teme lucrătorii cei răi, dar şi pe El L-au omo- 
rât şi L-au scos afară. Şi acum, Stăpânul vine cu oştirea Lui ca 
să facă dreptate peste via Sa. O, va fi greu când va veni Stă- 
pânul, iubiţii Mei, căci va lucra atunci văzut şi va lua via Sa şi 
o va da altora, care vor veni în ceasul al unsprezecelea din zi, 
şi aceştia vor lucra şi rod vor aduce, şi vinul cel nou va fi să 
curgă şi să adape pe cei ce au lucrat credincioşi viei Mele. 

Iubiţii Mei, românii Mei, v-am tocmit să lucraţi în via 
Mea în vremea aceasta, şi rod de credinţă să aduceţi şi rod de 
înviere să lucraţi. Am lucrat peste voi aşa cum am lucrat, dar 
am ştiut ce fac, căci sunt Dumnezeu. Am lucrat ca să vă des- 
copăr izvorul Meu şi să beţi din el şi să fiţi credincioşi, şi să-L 
înţelegeţi pe Dumnezeu apoi. V-am scris în planul Meu din 
zilele acestea şi am lucrat ca să vă dau de lucru după cum este 
de lucru în vremea aceasta şi v-am numit apostolii Mei, apos- 
tolii României Mele. Aveţi la Mine mijlocitor. Fiţi fericiţi că 
este la Mine acum, că l-am trimis ca să vă conducă înspre iz- 
vorul Meu. Iată, a trebuit să-l iau cu Mine din cer, că venise 
vremea să vă alătur lucrului Meu, şi am făcut apoi de l-am tri- 
mis pe el ca să vă conducă înspre izvorul Meu. O, Verginica 
este cu el de mână aici. Verginica este mare la Mine şi lucrea- 
ză în vremea aceasta, lucrează mai mult decât toţi lucrătorii 


cei din cer. Tot cerul este în ajutorul ei ca s-o vadă ieşită la ca- 
păt cu lucrul ei. Cerul vede lucrul ce-1 are ea de împlinit, şi se 
bucură tot cerul. Stau proorocii şi se uită să vadă împlinirile 
cele proorocite prin ei. Stau îngerii şi sfinţii în jurul lucrului 
ei, că ei văd misiunea ei. Ea a fost trâmbiţă apocaliptică prin 
care Eu am lucrat şi am sunat şi am vorbit pe pământ spre 
sfârşitul plinirii vremurilor cele scrise. Am trezit duhul ei şi 
aşa am spus: «Du-te, Verginico, du-te, tată, şi adună-ţi po- 
porul, că a venit vremea să-Mi fac arătarea! Du-te şi sună în- 
viere şi deşteptare peste cei născuţi din tine, peste fiii poporu- 
lui tău, că al tău este, tată. Tu ai suferit ca să naşti pe cel mai 
mic al Meu. Scoală-te şi te du şi sună din trâmbiţă pe de-a 
rândul, ca să se trezească poporul tău!». 

Iubiţii Mei, Verginica este mare la Mine. Măicuţa Mea 
nu ştie cum să-i mulţumească acum, dar tot cerul o ajută pe 
Verginica. Iată, ea este de mână cu îngeraşul vostru înainte - 
mergător aici (Vădim, fiul lor adormit, n.r.), şi acum, iubiţii Mei, 
el saltă şi se bucură printre îngerii cei buni, dar el este un 
înger mare, fiindcă a purtat trup pe pământ. Nu-i umbriţi 
fericirea dacă-1 iubiţi. El se veseleşte cu cerul, dar are lacrimă 
pe obraz când curge lacrima voastră. Bucuraţi- vă de el, dar nu 
plângeţi pentru el. Un picuţ, şi vom fi cu toţii, iubiţii Mei. Un 
picuţ, şi cele de pe pământ vor cânta şi vor serba cu cele ce- 
reşti. Verginica este cu el de mână, este aici. Nimic nu este cu 
neputinţă la Dumnezeu, şi acesta este un lucru mic la Dum- 
nezeu, căci mai mari lucruri se vor lucra cu cei ce cred în 
Mine. 

îngeraşul vostru ar voi să vă cuprindă, dar el este ce- 
resc, este curat, şi voieşte să fiţi şi voi curaţi ca să vă cuprin- 
dă, ca să poată să vă cuprindă. Acum se apropie de cel ce i-a 
făcut crucea cea cerească. Crucea aceasta este din cer, iubiţii 
Mei, este lucrată din cer, căci cei ce sunt cu Mine, aceia sunt 
cerul Meu şi scaunul Meu şi unealta Mea şi iubirea Mea. 
Această minune este cu putinţă Celui ce a înviat din morţi, 
căci El este începătura învierii. 

Sunt vii în vecii vecilor cei ce cred în Mine, căci întru 
ei nu este sămânţă de pieire. Iată, îl slobozesc pe îngerul 
vostru să grăiască vouă, căci este cu putinţă la Dumnezeu. 

E u sunt cu cerul cel bun, dar vreau să fiţi şi 
voi cu mine. Fiţi curaţi, ca să fiţi cu mine. 
Dacă mă iubiţi, fiţi curaţi şi fiţi credincioşi. Marian mă iubeş- 
te ca cei din cer. Şi voi să mă iubiţi aşa şi nu altfel. 

Nu plângeţi! Plânsul vostru este singura mea tristeţe. 
Plângeţi să vă dea Iisus Hristos ajutor şi să fiţi cu ai Lui, că 
nu este fericire pe pământ fără Acest Mire ceresc. Cei mari de 
pe pământ se ruşinează să-L urmeze. El este Cel bun, Cel ce 
dă viaţă. El trebuie iubit de toţi cei buni, că El nu este sărac. 
El este Stăpânul luminii, şi este veşnic. Cei ce vorbesc despre 
El şi nu sunt curaţi şi nu sunt adevăraţi, aceia nu-L cunosc pe 
Acest Iisus Hristos. Iisus Hristos este adevărat şi nu Se lasă 
minţit. 

Luaţi în mână paharul lui Iisus Hristos şi mergeţi cu el 
în mână prin lume şi nu vărsaţi din el pe jos. Uitaţi-vă la pa- 
harul cel de la Iisus Hristos. Vegheaţi să nu vărsaţi din el, căci 
cei ce sunt ai lumii vă strigă. Dacă vă uitaţi spre cei ce vă stri- 
gă spre ei, se varsă din pahar. Fiţi treji, fiţi atenţi la paharul pe 
care vi l-a dat Iisus Hristos să-l duceţi, şi să nu cadă pe jos din 
pahar. Tovărăşiile cele multe, cele lumeşti, îl dau pe Iisus 
Hristos de la voi, şi El stă şi aşteaptă după voi. El este Cel mai 
bun prieten, dar nu vă ruşinaţi cu El. Cei ce se ruşinează cu 
El, vor fi ruşinaţi de Tatăl Cel mare, dar voi fiţi cu El, şi veţi 
fi cu mine, şi eu voi fi întreg cu fericirea cea de aici. 

Cuvântul lui Dumnezeu 


Vin cu îngerii de mână, vin şi cânt cu ei şi dănţuiesc cu 
ei aici. Aici este şi numele duhului meu. Aceştia sunt iubiţi de 
cer, şi cerul vine aici mereu, şi vin şi cei ce sunt scrişi aici. 
Aceştia mă iubesc, şi mi-au făcut atâta bine, că de la ei am 
aflat că nu sunt singur aici, şi sunt cu ai mei, şi sunt şi ei în- 
geraşi, căci au primit aripioare de aici. O mulţime de îngeraşi 
au aripioare primite de aici. Aici iubesc eu mult pe cel ce 
mi-a dat apă să mă scald în ea, şi mi-a adus, încă, îngeraşi în 
apa mea. Aici sunt toţi cu suflete de copii, şi îmi place aici cu 
ei. Ei ştiu ce este iubirea cea mare. Lumea voastră nu ştie care 
este iubirea cea mare. Iisus Hristos este iubirea cea mare, şi 
numai una este iubirea. Vreau să credeţi în mine: numai una 
este iubirea. Aceea care mă ţine acum de mână este buna cea 
din cer, care este aici. Staţi şi voi în cer, dar cerul este curat. 
Dacă mă iubiţi, staţi în cer, lângă mine, dar una singură este 
iubirea, şi ea este răzbunătoare pentru cei ce o dau de la ei. Aş 
voi să vă mângâi, dar eu sunt din cer. Vreau să pot să vă mân- 
gâi, vreau să pot să vă alint. 

O iubiţi cerul cel sfânt şi cel veşnic, vă spune 
^ îngeraşul vostru. Lumea va trece cu tros- 
net, dar cei vii din ea vii vor fi şi vor rămâne şi Mă vor întâm- 
pina cu cântec de serbare. îngeraşul vostru are pecetea aceea 
pe care o are acest popor hrănit de cer. 

Iată, Duhul Meu vă cercetează. Liţi un duh cu Mine, ca 
să fiţi cu Mine. Primiţi-Mă în voi, ca să fac lumină de la Mine 
în voi. Liţi tari cu Mine, că lumea este cruce pentru Mine. 
Luaţi din Duhul Meu şi beţi din izvorul Meu şi sfmţiţi-vă. 
Amin. Ridicaţi ochii către Mine. Eu sunt Cel ce vă iubeşte. 
Am lucrat şi v-am apropiat lucrului Meu. Ocrotiţi-Mi lucrul 
Meu, fiţi întăritură pentru via Mea, şi veţi fi ai bucuriei Mele. 

Vreau să-i trimit mângâiere regelui care este de la Mine 
(regele Mihai, n.r.). Daţi-i mângâiere de la Mine şi spuneţi-i 
despre lucrul Meu, că iată, v-am adus la această iesle ca să 
vedeţi ieslea coborârii Mele, ieslea cuvintelor Mele. Duceţi 
mângâiere celui uns al Meu, că un pic mai este şi îi voi sfârşi 
aşteptarea. Să fie întru Mine, ca să am putere cu puterea Mea 
cea bună. Iată, Mă duc să pun pacea Mea peste el şi mereu Mă 
duc să-l ajut să poarte vremea înstrăinării. Vreau să-l aduc, 
iubiţii Mei. Lucrez ca să-l aduc, şi din greu lucrez, că mare 
este împotrivirea şi puţină credinţă este în Mine, dar lucrez ca 
să-l aduc. Laceţi-Mi cale bună spre el, şi faceţi-i cale spre 
Mine şi spre lucrul ce-1 lucrez în România. România este re- 
gină, şi el este regele ei. Aşa este scris la Mine, şi nu se poa- 
te şterge aceasta. Iată, la toţi ai Mei vă trebuie putere bună, 
căci vă trebuie ocrotire mare. Nu vă temeţi. Eu sunt peste tot 
cu ai Mei şi le arăt ocrotirea mereu şi îi îndemn să stea cre- 
dincioşi lângă Mine. 

Pace peste voi! Pace peste cel iubit din biserica Mea, 
căci este credincios lucrului Meu, şi de aceea este mare la Mi- 
ne! Cei din biserică nu voiesc să fie împlinitori întru toate, şi 
este scris în lege că dacă iei toată legea şi numai un lucru din 
ea îl calci, eşti vinovat faţă de toată legea. Eu nu voi judeca 
pe nimeni, dar legea este pe masa tuturor. 

Iubiţii Mei, Mă las lucrat aici, cu toată dragostea Mea 
Mă las, căci cu dragoste stau aceştia întru Mine. Sunt mereu cu 
ei, ca să pot să Mă bizui pe ei. Sunt, şi îi ajut de la cer, ca să Mă 
ajute şi ei, şi Mă ajută, iubiţii Mei. Ajutaţi-Mă şi voi, ca să vă 
am în cerul Meu. Ajutaţi-Mă să aşez cerul Meu pe pământ. 

Şi acum, pace şi nedespărţire, şi zi de aducere-aminte, 
zi de mărturie pentru zilele ce vin! Sunt cu cerul Meu aici. 
Din acest cer de la voi, pace vouă! Iată, acolo unde se adună 
ai Mei, acolo sunt, acolo este cerul Meu. 


O, Tată ceresc, aşa am voit, ca acolo unde sunt ai Mei, 
să fiu şi Eu, să vin şi Eu. 

Binecuvântarea Mea se coboară peste voi acum. Fiţi 
întru Mine, şi voi fi cu voi, şi veţi vedea că sunt cu voi. Ver- 
ginica merge să aşeze pe cel cu care a venit acum. Amin, 
amin, amin. 

21 aprilie/4 mai 1991 

Cuvântul sfintei Virginia către Nicu Spirea 

Tocmirea celui ce va întocmi zidirea chivotului Sfintei Sfintelor 
Noului Ierusalim. 

crie mămica Gigi carte de mărturie pentru cei 
cercetaţi de Dumnezeu, pentru copiii mei de la 
Căprioru care au căzut, împlinindu-se cele vestite spre trezi- 
rea poporului meu, căci am spus că nu pot lăsa poporul să 
piară sau să se piardă de mine. Nu pot să-l las dacă nu vrea cu 
mine, şi am spus că-1 iau cu zdruncin şi cu spaimă ca să-l fac 
să stea cu mine şi să vrea cu mine şi să creadă în mine şi în 
întoarcerea mea la el. 

Mama Gigi vorbeşte cu Nicuşor Zidaru, căci aşa este 
scris la Dumnezeu şi aşa i-am spus şi eu când eram cu trupul 
în mijlocul poporului meu: Nicuşor Zidaru, măi copii. A spus 
de multe ori Dumnezeu prin cuvintele acestei lucrări că pe 
acest creştin al acestei lucrări nu poate Domnul să-l lase să se 
răcească de El. Nu poate, căci are ctitorie în cer; are, că a fost 
zidar în Ierusalim, mămică. Sfântul apostol Petru era pescar, 
şi Domnul i-a spus: «Vino după Mine! Te voi face pescar de 
oameni!». Şi eu iată ce-i spun acestui copil al meu: vino după 
mine! Te voi face zidar de case vii, de inimi vii, de suflete vii! 
Vino după mine, Nicuşor Zidaru! Vino, mămică, vino! Vino, 
de acum! 

Aşa am spus: „Scoală-te, popor iubit, scoală-te bine, 
mămică! Sun din trâmbiţă, scoală-te! Dacă nu te scoli, te las 
şi trec mai departe, că e târzie vremea, iubitul meu popor. 

Vino după mine, Nicuşor Zidaru, vino, că vremea e târ- 
zie! Te voi face zidar de case vii. Aceasta este vremea să lu- 
crăm case vii, mămică. Ai lucru în cer, lucru făcut pe pământ. 
Ai, şi dacă ai, cum aş putea să te las fără lucrul tău cel din cer, 
fără agoniseala ta cea din cer, fără comoara pe care o ai strân- 
să în cer? Tu ai inimă bună, inimă mare, mămică, şi pentru 
asta vreau să fii cu cerul în inimă, şi dacă eu aşa vreau, iată 
ce fac: sun să-mi trezesc poporul. 

Am venit în cetatea Căprioru şi aşa am spus: „Mi-e ru- 
şine, creştine, cu tine la Dumnezeu, şi de aceea nu te mai pot 
ajuta cu milă ca să te îndrept, şi am spus că dau cu sabia ca 
să te scol bine pe picioare “. Am venit la voi şi am zis să fac 
din voi cer nou, dar şi pământ nou; să fac trup nou din trupul 
tău, creştine. E vremea pregătirii cu care vei intra pe porţile 
slavei, pentru că tu, poporul meu, eşti poporul acela care vei 
rămâne în trup, să întâmpini arătarea cea de a doua a Fiului 
lui Dumnezeu, fiindcă aşa este scris în carte. Este scris cuvân- 
tul îngerilor care au stat lângă apostoli în clipa când Iisus 
Hristos S-a înălţat pe nor la cer, căci aşa au spus îngerii: 
«Acest Iisus, Care S-a înălţat de la voi la cer, tot aşa va şi ve- 
ni; aşa cum L-aţi văzut mergând la cer, aşa va şi veni înapoi». 

Vedeţi, măi copii, cât sunteţi voi de neînţelepţi, 
mămică? Măi poporul meu iubit, tu n-ai voit şi n-ai căutat să 
ştii cele scrise de Dumnezeu. Tu te-ai ocupat cu altele, mămi- 
că, şi de aceea acum nu ştii. Apostolii din Galileea stăteau de 
vorbă cu Iisus Hristos, căci, vorbind cu ei, a venit norul şi L-a 
luat pe Do mn ul lor. Şi L-au întrebat apostolii pe Domnul: 

«Doamne, oare, acum este vremea ca să aşezi Tu la loc îm- 
părăţia lui Israel?». Şi Domnul aşa le-a spus lor: «Nu este al 
vostru să ştiţi anii şi vremurile pe care Tatăl le-a pus în stăpâ- 
nirea Sa». O, copiii mei, această taină era întru Duhul Sfânt, 
mămică. Duhul Sfânt este Dumnezeul Care lucrează acum cu 
tine, poporul meu iubit, şi tu, mămică, încă nu ştii ce trebuie 
să ştii şi ce trebuie să crezi. O, bine a spus Do mn ul către apos- 
toli: «Nu este al vostru să ştiţi aceasta». Şi dacă aceasta a fost 
al vostru, măi copii ai Duhului Sfânt, de ce, mămică, nu ştiţi? 
Al vostru era; de ce nu ştiţi nimic din acestea? Sfânta Treime 
Şi-a încheiat lucrarea cea întreită, căci iată lucrarea Duhului 
Sfânt! Dumnezeul Duhului Sfânt este aproape de sfârşit şi El 
cu lucrarea Sa. 

Apostolii 11 întrebau pe Domnul despre împărăţia lui 
Israel, dar tu nici habar nu ai de nimic, ca şi cum ai crede că 
tu nu mai ai sfârşit şi că aşa vei sta şi vei trăi; aşa, în nepăsa- 
rea din care nu mai vrei să ieşi, popor ales de Dumnezeu, po- 
por necredincios şi rece, popor mincinos, că nu este aşa cum 
spui tu, poporul meu, nu Dumnezeu e mincinos. Tu eşti min- 
cinos, măi poporule cu nume creştin. Tu nu întrebi nimic, de 
parcă ai şti tot, de parcă ai fi tu Dumnezeu şi ştii tot. De ce nu 
întrebi pe Dumnezeu despre vremea aceasta, despre împărăţia 
care va veni? Este scris că va veni. De aceea nu are nici un 
preţ în ochii lui Dumnezeu înţelepciunea ta şi mintea ta şi ini- 
ma ta, că te-ai făcut casă pustie, ai făcut din tine o împărăţie 
pustie. Nu mai este viaţă vie în casa ta, în inima ta, nu mai 
este. Este viaţă moartă, eşti pământ, mămică, fiindcă nu do- 
reşti de cer, şi te cerţi cu cerul. Am copii care stau cu parul în 
mână, stau cu cuvântul aspru şi cu împotrivire pe limbă ca nu 
cumva să lase să se strecoare vreo rază din cer în ei, ca nu 
cumva să-i lumineze şi să-i îmbogăţească cineva cu cele din 
cer, cu tainele lucrării lui Dumnezeu din vremea aceasta. 

Aceasta este vremea să se aşeze la loc împărăţia lui Is- 
rael. Iată cea din urmă taină, cea mai aşteptată. Toţi proorocii, 
toţi sfinţii, toţi apostolii, toţi lucrătorii şi toată spiţa lui Dum- 
nezeu laolaltă au aşteptat să se aşeze la loc împărăţia lui Is- 
rael, dar numai acum este vremea, mămică. Toţi cei din cer 
sunt în bucurie, căci ei aşteaptă de mult să vadă această vre- 
me, aceste zile, şi iată, le văd venind. Numai tu, poporule re- 
ce, rece ca sloiul, mămică, rece şi străin de cele de sus, rece 
şi nepăsător, numai tu rămâi în nesimţire, numai tu rămâi în 
tine şi nu ieşi afară din tine ca să vezi şi tu venind împărăţia 
cea aşteptată de atâta vreme. Ce să-ţi fac eu acum? Spune, ce 
să-ţi fac? Ce să-ţi fac, oare? Am făcut mereu ca tine. Tot pe 
tine te întreb şi acum. Ce să-ţi fac, oare? Ce să fac cu tine 
acum? Dar iată, vezi cum te întreb, că n-ai voit să-mi răspunzi 
tu, şi îţi răspund eu, dar tu n-ai vrut să mă bagi în seamă. S-a 
sculat Dumnezeu să aşeze la loc împărăţia lui Israel şi a zis s-o 
aşeze mai întâi în tine, şi apoi de la tine să lucreze peste tot. 
A venit această vreme, şi tu spui că nu-i adevărat, şi nu vrei 
să te primeneşti, nu vrei să te speli, nu vrei să deschizi ochii, 
mămică. Dar pot eu să ţi-i deschid. Am sabie cerească şi te 
străpung cu ea, ca să te doară şi să deschizi ochii. 

O, fericiţi aceia care sunt acum cercetaţi şi treziţi şi 
luaţi din spate ca să intre pe poarta slavei! Dar mai fericiţi 
aceia care ascultă glasul lui Dumnezeu şi cred şi împlinesc 
cele de la cer. Mai am însă şi altfel de spus. Vai şi vai de aceia 
care sunt păstraţi pentru ziua aceea, căci peste aceştia nu mai 
vine nici certarea, nici trezirea, nici forţarea. Aceştia sunt păs- 
traţi pentru ziua aceea care este hotărâtă pentru ei. Pentru că 
dacă ai fost din acest popor şi ai făcut păcat întreit asupra 
Dumnezeului Duhului Sfânt, mai este de acum încolo vreun 


alt veac, vreun alt dumnezeu care să-şi facă toată lucrarea sa 
din nou pentru aceştia cu care nu s-a putut lucra nimic bun? 
Tot poporul meu să plângă pentru aceştia, căci pentru lume va 
fi mai puţin de plâns. Lumea are mai puţin de dat răspuns, 
măi copii. Tot poporul cel credincios din această lucrare să 
plângă pentru aceştia, căci poporul cel credincios are mare 
trecere la Dumnezeu. Să plângă, şi plânsul acesta să fie milă 
răsărită din lacrimi, care să-L facă pe Dumnezeu să aibă milă 
de aceştia în ziua aceea. 

Copiii mei cei cercetaţi, fericit acela care rabdă mustra- 
rea cea din cer, căci lămurindu-se va lua plata credinţei şi a 
răbdării şi a vindecării. Copiii mei cei biciuiţi de biciul milei 
dumnezeieşti, bucuraţi-vă că aţi avut parte de aşa mare milă, 
dar nu-L mai puneţi pe Domnul la încercare, măi mămică. Să 
se aşeze la loc împărăţia lui Dumnezeu cea ruinată, să se aşe- 
ze şi în voi, mai întâi în voi, şi apoi să fiţi zidari de case vii. 

Când mergea sfântul apostol Pavel spre Damasc ca să 
facă împotrivire lucrării lui Iisus Hristos, i-a ieşit Domnul în 
cale şi l-a înspăimântat şi i-a spus: «Sanie, de ce Mă prigo- 
neşti?». A avut acesta parte de întoarcere, mămică, şi a crezut, 
şi dacă a crezut în lucrarea lui Dumnezeu, a fost făcut vas ales 
şi sfânt şi curat, şi a lucrat cu el trezire peste neamuri. Aşa şi 
eu vă strig, şi dacă nu mă auziţi, vă ies în cale şi vă mustru şi 
vă întreb: de ce mă prigoniţi? întoarceţi-vă cu credinţă şi cu 
dragoste spre lucrarea care v-a hrănit şi aşezaţi-vă acum pen- 
tru sărbătoarea acestei lucrări, căci vine capătul lucrării şi 
vine sărbătoarea. Lăsaţi trupul. Trupul să fie rob sufletului, de 
acum. Lăsaţi păcatul trupesc, lăsaţi cele cu care nu puteţi 
moşteni împărăţia lui Israel, care se aşează acum la loc. Omul 
trebuie să intre înapoi în grădina Edenului, căci toate se în- 
toarnă acum înapoi spre sfinţenie şi spre duh. Sfârşiţi cu tru- 
pul, ca să trăiţi cu duhul, de-acum. 

întoarceţi-vă la moşii şi strămoşii voştri, copiii mei, la 
sfinţenia lor, la starea cea fără de păcat, căci păcatul este 
osândit în vremea aceasta, păcatul a ajuns spre sfârşit. 

Pace şi însănătoşire peste cei miluiţi de biciul certării, 
căci au avut încă parte de milă. Pace şi însănătoşire de duh şi 
de inimă! Hristos a înviat! Adevărat să fie acest cuvânt creş- 
tinesc. Amin, amin, amin. 

22 aprilie/5 mai 1991 

Cuvântul sfintei Virginia către păstorii poporului creştin 

Poveţe pentru citirea sfintelor Scripturi. Despărţirea de cei ce au 

ales lumea. 

(P3| uspină duhul lui mama Gigi, suspină pentru po- 
porul ei necredincios şi neîmplinitor, dar ce să 
fac? Să-i dau fiecăruia ce este să-i dau, iar celui ce nu este să-i 
dau nimic, nu-i dau, îl las şi plâng, dar merg mai departe cu 
lucrul meu, ca să-l sfârşesc şi să mă odihnesc de osteneli. 

Suspină duhul meu, chiar şi pentru păstori suspină, că 
nici pe ei nu-i am mulţumiţi întru mine. Ei mă ascultă, dar nu 
le place felul cum lucrez eu. Se duc şi plâng la Domnul ne- 
mulţumirea lor, şi nu ştiu ce să fac, nu ştiu. Să fac din nou ca 
şi până acum? Să fac tot după inima celui nemulţumit, aşa 
cum spune Dumnezeu că nu e bine? Oare, nu este bine cum 
spune cerul? Dacă nu e bine nici aşa, atunci hai să facem sfat 
cu voi dacă noi nu lucrăm bine. 

Hai, mămică, să vorbim, hai, măi păstorilor! Am venit 
la voi. Hai să punem nemulţumirile pe masă şi să vedem cum 
facem cu ele, şi dacă e bine cum vreţi voi, lăsăm voia cea de 
sus şi o facem pe aceasta de aici, ca să fie mulţumire. E bine 

Cuvântul lui Dumnezeu 


şi aşa, dar asta nu mai înseamnă că este voia cea din cer. E 
bine şi aşa, dar să vedem cum merge acest bine. 

Măcar cu voi vreau să pot vorbi deschis, păstorii mei; 
cu voi, ajutorii mei. Eu am zis să mă ajutaţi bine, ca să rămâ- 
nă lucrul în picioare, dar iată, tot cu biciul ceresc trebuie aju- 
tat acest popor, căci cu cuvântul nu văd că lucraţi aşa cum v-am 
rugat eu. Am venit din cer la voi şi v-am rugat, dar nu văd că 
e bine ceea ce v-am rugat. Zic aşa că nu vă văd că împliniţi 
rugămintea mea, şi în loc de lucrul cel pe care v-am rugat să-l 
împărţiţi în popor, se lucrează alt lucru în timpul în care ar 
trebui să lucraţi lucrul pe care vi l-am adus. Eu nu v-am mai 
zis că nu sunt mulţumită de felul cum lucraţi, dar voi, iubiţii 
mei păstori, vă plângeţi cu nemulţumire pe inimă şi ţineţi să 
se schimbe cerul după inima voastră. Dacă tot aşa vreţi, dacă 
ziceţi voi că e mai bine aşa, facem ca voi, mămică, fiindcă 
cerul nu vrea să vadă nemulţumire şi la voi. 

Văd pe unii creştini care vin la voi, şi mă uit din cer, ca 
să văd cum lucraţi şi cu ce lucraţi peste ei, şi suspină duhul 
meu, că văd pe fiecare creştin, văd ce i-ar trebui, şi aş vrea 
prin voi să dau fiecăruia ceea ce-i trebuie şi ce-i foloseşte, 
după starea fiecăruia. Şi văd cu durere că unora le daţi ce nu 
trebuie să le daţi, şi ce trebuie nu le daţi deloc. De multe ori 
mă uit cum lucraţi şi pe unde lucraţi, şi nu văd peste tot rod 
viu şi cu folos de înviere. Unii creştini s-au prăbuşit din pi- 
cioare, pentru că le-aţi dat ceea ce nu pot purta, ceea ce nu tre- 
buie să poarte, şi dacă nu li s-a potrivit, s-au prăbuşit, dar sunt 
mai multe pricini şi aici. 

Aceşti copii ai mei se sfiesc de aceste cuvinte cu care 
sunt trimişi spre voi, şi caută mereu să-şi poticnească pasul, 
ca să nu vină cu ele. Au sfială în inimă; cu toată durerea pe 
care o simt ei şi pe care o poartă peste ei de la acest popor, au 
sfială, măi mămică. Eu sufăr în ei pentru necredinţa poporului 
meu, ca să se mai ispăşească din păcatul neascultării acestui 
popor. Au sfială să vină spre voi cu aceste sfaturi, şi să ştiţi că 
ei suferă cel mai mult de la greşelile ce se fac la lucrul lui 
Dumnezeu. Eu le-am spus mereu să poarte toate câte vin 
asupra lor, că-i ajut să le poarte pe toate, dar eu am nevoie şi 
de putere în ei, nu numai de înfrângeri şi de tăgăduiri şi de 
loviri. De aceea am spus eu că n-are cine să-i ajute şi nimeni 
nu-i ajută la greu. Şi dacă ei trebuie să poarte totul, atunci 
trebuie să aduc putere şi mai mare, ca să-i fac să poată şi 
pentru cei ce nu vor să poată şi ei. Dar sarcina ar trebui îm- 
părţită dacă lucrăm cu toţii, şi nu să aibă de purtat numai 
aceştia toată plata răutăţii care s-a lucrat de la poporul acesta. 
Şi dacă nu se poate şi dacă nu se vrea să fie dreptate, atunci 
rămâne şi aşa. Dar dacă rămâne aşa, uitaţi-vă voi că nu sunt 
primită de poporul meu, şi iată una din marile pricini pentru 
care s-a prăbuşit acest popor. 

Păi e bună basmaua curată, dar iată că în cazul acesta 
nu este de folos. Altceva este de folos după cât este de mort 
acest popor, pentru că avem de dat răspuns la Dumnezeu, iu- 
biţii mei, avem de răspuns pentru acest popor. Se sfiesc aceşti 
copii ai mei. Şi eu mă sfiesc, dar cu sfiala unde ajungem? Ce 
ajutor aduce sfiala? O, nu aşa! Noi avem răspundere, şi tre- 
buie să vedem ce este făcut rău şi ce este făcut bine, şi să în- 
dreptăm lucrul cel rău lucrat şi să-l facem bine şi să ne învă- 
ţăm odată să lucrăm numai bine tot lucrul. 

V-am rugat să citiţi în popor şi v-am spus ce să citiţi. 
V-am spus aşa pentru ca să folosiţi timpul bine, şi iată, dacă 
nu vreţi să faceţi aşa, se bagă duhul rău şi face tulburări în lo- 
cul lucrului acesta care văd că nu este făcut. Sfinţii apostoli 
de ce a trebuit să lase scrierile lor? O, în ele este toată purta- 


rea cea bună, toată darea cea bună, căci au avut pe Duhul 
Sfânt coborât peste ei, cu Care vădeau răul dinăuntru omului, 
şi se purtau aspru cu răul şi îl scoteau la suprafaţă şi lucrau cu 
duh şi cu adevăr. Am spus că dacă nu mai vrea creştinul altfel, 
dacă nu mai crede altfel, apoi învăţătura cea de la apostoli nu 
poate s-o tăgăduiască. Dacă aţi fi vrut să mă ascultaţi, aţi fi 
văzut rod bun, dar stau şi mă uit şi aştept să luaţi Scriptura şi 
să scoateţi din ea şi să ia creştinul din ea, că nu mai vrea, mă- 
mică, de la voi. Daţi-le din carte, ocupaţi timpul cu cele din 
carte, cu cele de la apostoli, ca să nu se mai ocupe timpul cu 
cârtiri, cu certuri, cu învinuiri şi cu discuţii gâlcevitoare. 

Mă uitam în cetatea Valea Voievozilor când am trimis 
aceşti copii şi v-am luat şi pe voi acolo. Mă uitam peste ceaţa 
de acolo şi mă luptam cu cuvântul să sparg ceaţa şi să aduc 
peste ea rază de soare. Aşteptam să vă văd cu cartea în mână 
şi s-o deschideţi şi s-o lăsaţi să vorbească, dar în zadar am aş- 
teptat. Şi m-am uitat în cetatea Gheboieni, mămică. Eu tot aş 
fi fost primită de ei, că eu sunt în aceşti copii, dar de ce voi 
nu-i faceţi pe aceia să vă aibă bine, să-şi revină, să poată ve- 
dea şi ei adevărul cel adevărat, nu cel neadevărat? Pe aceia i-a 
strivit neadevărul, şi striviţi sunt, şi nu ştiu cum o să mai fie. 
Noi plecăm înainte, dar cei striviţi sunt şi de noi striviţi. Ei 
sunt şi aşa neputincioşi. Să-i facem şi mai neputincioşi? Să nu 
se mai scoale? M-am dus la ei şi m-am umilit, ca să vă dau 
pildă vouă. Mi-am cerut iertare pentru binele pe care am voit 
să-l fac lor şi nu l-au primit. Ba i-am supărat, şi mi-am cerut 
iertare, ca să-i fac să se moaie, dar nu numai eu trebuia să lu- 
crez aşa. Eu aş fi voit să-i ridicăm, oarecum, de jos. Aş fi voit 
să-i scap de bici, aş fi voit să-i scap de judecată, dar nici acolo 
n-aţi înlocuit gâlceava cu cuvântul cărţii din cer, că, să ştiţi, 
ar fi lucrat cuvântul cărţii dacă l-aţi fi făcut să vorbească. 

De ce, oare, şi-a pierdut încrederea în voi poporul 
meu? De ce nu voiţi să lucraţi peste el ca să-şi capete din nou 
încrederea în voi? Vedeţi voi, mămică, ce înseamnă Scriptura 
aceea care zice aşa: «Da al vostru să fie da, şi nu să fie nu, şi 
ce este peste aceasta este de la duhul rău»? Poate aţi pus prea 
puţin preţ pe acest adevăr, dar iată unde suntem cu acest po- 
por! O, eu aş voi să nu mai aud decât din cartea cea din cer 
când staţi cu creştinii. Aş voi să vorbiţi despre cer şi nu despre 
pământ. Eu vă mai spun ceva, mămică. Voi v-aţi pierdut pu- 
terea cea din duh venită, pentru că vi se pare un nimic când 
vă spun că nu vreţi să daţi din calea voastră unirea cu lumea 
şi cu cele lumeşti. O, voi nu eraţi aşa, mămică. Eraţi severi, 
eraţi cu frică, eraţi atenţi. Să nu ziceţi în gândul vostru: „cu 
celălalt vorbeşte Vai, să nu ziceţi aşa, că aceasta este nepri- 
mire, este alungare pentru mine. Iertaţi-mă, păstorii mei. Eu 
văd din cer, şi văd ce vine la cer, şi dacă vine, caut să îndrept, 
caut, şi aş voi să le reparăm pe toate, mămică. 

Daniele, mă doare rău de la copiii tăi. Mă doare pentru 
tine, măi Daniele, că te murdăresc cu ale lor, cu ale lumii. Am 
vorbit cu tine şi te-am întrebat: „Daniele, ce să fac eu cu co- 
piii tăi? “. Dar văd în inima ta şi iau din ea răspunsul pe care 
l-am cerut când te-am întrebat. Acest răspuns mă încurcă să-mi 
fac loc peste ei. Mai gândeşte-te, mămică. Eu nu trec peste ti- 
ne şi nici peste cea de lângă tine. Eu mai aştept un pic. Vreau 
să văd ce hotărâţi voi. 

Şi pe tine, păstorule Cristea, te întreb: ce să fac şi cu 
copiii tăi, care mă înşeală pe mine şi pe Dumnezeu? E greu să 
zici că eşti cu Dumnezeu şi să nu-I slujeşti Lui, şi am dintre 
ai tăi în astfel de stare. Am să vă întăresc inima, ca să pot să 
mă apropii cu trezirea. Iertaţi-mă, dar cu voi vreau să vorbesc 
deschis tot ce este de vorbit. Iertaţi-mă, amândoi iertaţi-mă şi 

ajutaţi-mă. Am să lucrez să vă mângâi mai des, şi cât aş vrea 
să văd bucurie şi eu de la voi şi din lucrul vostru! 

Duhul Cel Sfânt să vă stăpânească. Duhul cel puternic 
să vă întărească, să vă încopilărească şi să fiţi copii nevino- 
vaţi pentru cer. Cei nevinovaţi sunt curaţi, şi poate Dumnezeu 
întru aceştia, poate tot ce trebuie să poată în cei curaţi. Iubiţi 
adevărul şi dreptatea, dar şi răbdarea, dar şi micşorarea de ini- 
mă, că vreau, mămică, să fiţi puternici prin acestea. 

Pacea mea peste voi, iubiţii mei! Pace şi peste mine de 
la voi! Amin, amin, amin. 

22 aprilie/ 5 mai 1991 

Cuvântul Domnului către părintele Visarion Iugulescu 

Domnul il îndeamnă la împlinirea sfinţeniei turmei sale. 

B inecuvântată să fie, şi zi de mărturie să fie a- 
ceastă zi, căci Hristos, lumina învierii, lucrează 
astăzi minune de înmulţire de inimi vii şi pregătite pentru lu- 
crarea cea din vârful unghiului, prin care se adună la un loc 
mulţimea cea îmbrăcată în veşminte albe, care va sta în faţa 
tronului Mielului ceresc cântând cântarea cea nouă a Ierusa- 
limului cel din cer coborât. 

Pace vouă! Prin uşile deschise, pace vouă! Eu sunt. 
Domnul puterilor este numele Meu. Eu sunt. Nu vă temeţi. 
Pace peste inimile voastre! Pace şi unire precum în cer aşa şi 
pe pământ! 

Când a venit clipa să Mă înalţ la Tatăl Meu după ce 
Mi-am încheiat lucrarea pentru care venisem întrupat, eram 
cu cei aleşi ai Mei, cu ucenicii Mei din Galileea. Stăteam cu 
ei de vorbă, şi ei M-au întrebat aşa: «Doamne, oare, acum es- 
te vremea ca să aşezi Tu la loc împărăţia lui Israel?». Şi le-am 
răspuns aşa: «Nu este al vostru să ştiţi anii şi vremurile pe ca- 
re Tatăl le-a pus sub stăpânirea Sa». Aşa le-am spus, fiindcă 
această taină era în Duhul Sfânt pecetluită. Duhul Sfânt este 
Dumnezeul Care lucrează în vremea aceasta ca să-Şi sfâr- 
şească lucrarea Sa, şi iată, Sfânta Treime îşi încheie în vre- 
mea aceasta lucrarea cea întreită, căci Dumnezeul Duhului 
Sfânt este aproape de sfârşit cu lucrarea Sa. Aceasta este vre- 
mea să se aşeze la loc împărăţia lui Israel. Iată cea din urmă 
taină, cea mai aşteptată, căci tot cerul laolaltă, cerul, care 
poartă în sânul său toată spiţa cea sfântă, cea lucrătoare, a aş- 
teptat să se aşeze la loc împărăţia lui Israel. Tot cerul este în 
bucurie, că de mult este aşteptată această vreme, aceste zile, 
şi iată, cerul le vede venind. Al vostru era să ştiţi, iubiţii Mei 
din vremea aceasta de glorie cerească. Duhul Sfânt este Mân- 
gâietorul Cel promis de Fiul lui Dumnezeu, Cel Care ia din 
cer şi dă de veste în vremea aceasta. Apostolii cei care M-au 
însoţit pe vremea trupului Meu se bucură acum că a venit vre- 
mea să se audă răspunsul întrebării lor. Aceea a fost cea din 
urmă vorbă dintre Mine şi ei, şi apoi M-am ridicat de la ei şi 
nu le-am răspuns, căci nu era al lor acest răspuns. 

Pacea Mea şi darul păcii Mele peste cel cu care M-am 
întâlnit acum! Bucuria Mea o pun peste tine, fiu iubit de cer. 
Mi-a fost dor să stau în sfat cu tine, căci am stat în sfat cu tine 
prin acest fir ceresc, am stat la celălalt capăt al acestei lucrări, 
la începutul acestei lucrări, măi tată. Am voit şi la acest capăt, 
la sfârşitul acestei lucrări să-ţi grăiesc, căci e pe sfârşite şi ea. 
Suntem aproape de sărbătoarea cea mare, iubitul Meu, fiul 
Meu iubit. Eşti scris în cartea acestei lucrări, fiule Vasilică. 
Aşa eşti scris, tată. Se bucură cerul de lucrul apostoliei tale, 
de rodul lucrului tău. A venit vremea să-Mi fac arătarea, prie- 


tenul Meu iubit. Aşa am spus învăţăceilor Mei: «Nu vă mai 
numesc slugi, că sluga nu ştie ce face stăpânul ei, şi vă nu- 
mesc prietenii Mei, iubiţii Mei». Iată, vreau să ştii şi tu ce fac, 
căci am zis celui iubit de Mine, lui Ioan cel iubit: «Să nu scrii 
ce au vorbit cele şapte tunete; să nu scrii. Pecetluieşte ce au 
vorbit aceste tunete, până la vremea cea de sfârşit». Iată vre- 
mea aceea, iubitul Meu. M-am ridicat să adun laolaltă lucrul 
cel bun şi să-Mi desăvârşesc turma României Mele cea bine- 
cuvântată. România este ţara cea aleasă prin care Dumnezeu 
aşează la loc împărăţia Noului Ierusalim. Este scris în cartea 
cea din cer coborâtă că Domnul va alege din nou Ierusalimul, 
şi va fi aceasta în zile de strâmtorare. E mare strâmtorare pe 
pământ, e groasă ceaţa, e mare necredinţa, dar am spus aşa pe 
vremea trupului Meu: «Nu aceste minuni, ci mai mari decât 
acestea vor lucra cei ce cred în Mine, pentru că Eu Mă duc 
la Tatăl». Iată, iubitul Meu, aşa va fi. Voi strânge laolaltă toa- 
tă turma cea chemată şi aleasă şi credincioasă şi voi face una 
numai şi voi sufla din cer, ca să se împlinească cele scrise, 
căci aşa este scris: «Voi turna din Duhul Meu peste fii şi fiice, 
peste bătrâni şi tineri, peste robi şi roabe, şi se vor umple de 
cunoştinţa Duhului Sfânt, şi voi prooroci prin ei şi îi voi 
aduna pe ei din cele patru vânturi ale pământului şi îi voi 
aduce în ţara lui Israel, în ţara Ierusalimului nou, cel din cer 
coborât». 

M-am folosit în vremea aceasta de trâmbiţele cele scri- 
se în carte, şi iată, sun din trâmbiţa cea de dinaintea celei de 
a doua arătări, căci îmi voi face arătarea, precum este scris. 
Voi umple de slavă văzută acest pământ românesc, acest Ca- 
naan peste care am lucrat cu cuvântul celor şapte tunete care 
au vorbit în vremea aceasta. Am folosit un trup pe care tu îl 
ştii, şi am vorbit prin acel trup şi am adus spre ştire planul 
Meu şi lucrul cel de încheiere a tainei lui Dumnezeu. Acel 
trup este acum la Mine şi i-am dat trecere mare, măi tată, căci 
M-a purtat pe Mine vreme de douăzeci şi cinci de ani, ca să 
pot vorbi încă o dată pe pământ. 

Aşa am spus prin apostolul Ioan: «Ia cartea şi 
mănânc-o, că tu trebuie să mai prooroceşti încă o dată la po- 
poare şi la neamuri şi la împăraţii lumii». Aşa am spus lui 
Verginica: «Nu te pierde, Verginico, fiindcă tu va fi să te ridici 
în zilele tale să hrăneşti de la Mine un popor mare, care se va 
aduna să stea în faţa tronului Meu cu ramuri în mâini şi cu 
hăinuţe albe, cântând cântarea Noului Ierusalim, căci numai 
aceştia vor şti această cântare». Numai aceştia, măi fiule iu- 
bit, şi iată ce fac, căci ţi-am ieşit în cale prin acesta care este 
mare peste biserica Mea şi pe care-1 voi pune, până în sfârşit, 
în locul cel dintâi al bisericii Mele. Ţi-am ieşit în cale, prin el 
ţi-am ieşit, căci sunt în el, măi tată, sunt, căci este cel mai cre- 
dincios lucrului acestei lucrări prin care Eu vorbesc în Ro- 
mânia de atâta vreme. Ţi-am ieşit în cale ca să-ţi spun şi ţie 
că această cântare este cântecul pe care l-am cântat Eu prin 
acel vas pe care-1 ştii şi tu, şi acest cântec este lung. E lung, e 
de atunci de când am coborât prima oară în acel vas şi până 
acum, şi până la sfârşitul acestei lucrări prin care Eu am vor- 
bit, prin care Eu am cântat ca să fac apoi cunoscut acest cân- 
tec nou. Ţi-am ieşit în cale, şi privesc din cer peste lucrul 
apostoliei tale, fiindcă tu eşti scris în cartea acestei lucrări, şi 
Mi-am adus aminte de cuvântul credinţei tale din ziua aceea 
când am vorbit cu tine prin acest fir de sfârşit, şi lucrez în 
chip minunat, căci lucrez după planul cel întocmit de cer, du- 
pă schiţa cea din cer. Te-am găsit în schiţa acestei lucrări şi 
am ieşit acum în calea ta să-ţi cer rodul tău şi să te răsplătesc. 
Vreau să pun numele cel nou al Noului Ierusalim pe fruntea 

turmei tale, căci tu eşti fruntea acestei turme, dar vreau să 
înveţi acest cântec ceresc pe toţi cei din turma ta, căci îţi 
ascultă glasul turma ta. Te cunoaşte turma ta şi îţi ascultă 
glasul şi merge după tine ca după un urmaş credincios al 
Păstorului Cel bun. Tu eşti prietenul Meu şi dintr-o mie te cu- 
nosc, măi tată. Scoală-te şi ieşi în întâmpinarea Mea; ieşi cu 
tot alaiul tău. Sună şi dă de veste peste turma ta, că vreau să 
intru în Ierusalimul tău, ca să-l unesc cu cel coborât din cer şi 
să facem din toate câte sunt peste tot, să facem numai unul, 
unul ceresc, că iată ce fac! Am ieşit în întâmpinarea ta cu glas 
de trâmbiţă. Am venit din cer, însoţit de Ierusalimul ceresc, ca 
să fac unire cu tine şi cu turma ta, şi să fii una cu Mine şi cu 
turma Mea, care ştie cântarea acestei lucrări. Eu ascult cu tot 
cerul glasul turmei tale, căci cu toată turma ta îmi aduci Mie 
slavă. Ascultă şi tu glasul Meu şi cântecul Meu, cântecul 
acestei lucrări. Ascultă-1, că vin să te peţesc. Sunt Mirele Cel 
din cer, Care am venit să-Mi îmbrac mireasa în haină ce- 
rească şi să-i pun cununa acestei vremi de glorie cerească. 
Ascultă şi tu glasul lucrării Mele, că şi Eu voiesc să-ţi aduc 
ţie slavă, ca să te bucur în vremea aceasta cu bucuria cu care 
voi veni s-o aşez peste acest Ierusalim ales în vremea aceasta. 

Ştiu faptele tale şi osteneala ta, ştiu că ai avut necazuri 
pentru numele Meu. Ştiu slujirea ta, ştiu răbdarea ta, dar 
vreau să te laşi răsplătit de Mine, că iată vremea aceea când 
omul trebuie să intre înapoi în grădina Edenului, de unde a 
căzut, în starea cea îngerească, în starea cea fără de păcat, în 
starea cea de duh şi de har. Priveghează şi aşează bine ce a 
mai rămas de aşezat. Ţine ce ai până voi veni, căci sunt 
aproape, sunt la uşi. Am venit cu ultimele aşezări. N-am 
venit la început cu toate odată. Am venit pic cu pic ca să aşez 
la loc cele ruinate şi să aşez împărăţia Mea pe pământ nou şi 
să fac om nou şi să-l aşez înapoi în grădina Edenului. Am 
venit cu ultimele vestiri. E vremea să închid în închisorile 
cele veşnice pe duhul cel rău, care M-a scos pe Mine din om. 
E vremea să aduc în starea cea dintâi făptura Mea, ca să fie 
aşa cum sunt Eu, să fie ca Mine, ca să poată fi cu Mine. 

Sună din trâmbiţă, să te audă turma ta! Sună peste ea, 
şi pune peste ea veghea cea din urmă, pune peste ea cea mai 
bună vestire din toate vestirile de până acum! Vin curând. 
Acum sunt aproape. Uneşte-Mă cu turma ta, până să vin 
uneşte-Mă, că vreau să-i pun pecetea acestei lucrări, căci tur- 
ma acestei lucrări este turma cea de onoare pentru întâmpi- 
narea Mea în Ierusalimul acestei vremi. România este regina 
Mea, este binecuvântata Mea, este aleasa Mea şi este iubita 
Mea, şi de la ea îmi voi lărgi cortul nunţii Mele, că vin la ea, 
vin la România Mea. Vin, că de la naşterea ei am sortit-o să 
fie a Mea şi să Mă slăvesc în ea cu slavă văzută, şi toate po- 
poarele vor vedea slava ei. încinge-te şi te scoală ca să asculţi 
glasul Meu şi să-Mi deschizi, că iată, vin ca să cinăm îm- 
preună. Vreau să scot apă din acest izvor şi să-ţi dau să bei, 
tu, şi toată turma ta, căci această învăţătură şi acest glas care 
răsună acum spre sfârşit este glasul Meu, care strigă să se 
adune toate noroadele, să vadă şi să cunoască slava Mea. 

Voi aduce pe unsul cel de la Mine, şi vreau prin biseri- 
ca Mea cea vie să-l aduc, căci el întru Mine va domni şi nu 
fără Mine. El este de la Mine, şi întru Mine va fi să ia toiagul 
să cârmuiască norodul cel binecuvântat. El este proorocit, el 
este de la Mine. Să se ridice turma cea creştină a neamului ro- 
mânesc şi să se suie de la ea la Mine cerere şi rugăciune, ca 
să aud şi să împlinesc venirea unsului Meu. Să se înmulţească 
glasurile cele spre cer, glasul bisericii acestui Ierusalim, şi să 
strige până vor cădea zidurile jos, ca să intre unsul cel de la 


Mine. Nimeni să nu fie mai tare şi mai puternic decât poporul 
cel credincios şi cel împlinitor al acestui neam. 

Hai să dăm mână cu mână, turmă cu turmă, frate cu 
frate, şi să înfigem cortul şi să punem masa cea aşteptată de 
tot cerul sfânt. Sună peste turma ta, iubitul Meu, şi spune-i 
despre izvorul Meu şi despre lucrul ce-1 lucrez în România în 
vremea aceasta. Strigă-ţi turma şi fă-o să-ţi cunoască glasul şi 
să meargă după tine, că vreau să-i arăt această grădină şi gla- 
sul Meu care umple această grădină. Vine vremea să aşez vre- 
murile la loc, că vremea fiarei roşii Mi-a strămutat de la locul 
lor vremile Mele şi serbările Mele cele cereşti. Iată, vin şi cu 
această aşezare, ca s-o aşez la loc şi să mustru cu certare şi cu 
asprime pe cei ce au călcat peste cele părinteşti care au fost 
aşezate prin sânge de creştin şi prin jertfă de temelie pentru 
credinţa cea curată, lăsată prin sfinţii cei care sunt acum cu 
Mine, cei care lucrează din cer cu Mine. Vreau să fiu aşteptat 
cu veghe, aşa cum se pregătea poporul lui Moise când ves- 
team coborârea Mea în mijlocul poporului Israel din vremea 
lui Moise, că iată, în mijlocul acestui pământ ales este mai 
mult decât Moise. 

Iată, fii credincios şi nu Mă tăgădui. Ţine ce ai, ca 
nimeni să nu-ţi ia cununa. Pe cel ce va birui până la sfârşit îl 
voi face stâlp în templul Dumnezeului Cel viu, căci moartea 
nu va mai fi apoi. Vin curând, şi moarte nu va mai fi. Amin. 
Ţine ce ai, ca nimeni să nu-ţi ia, dar lasă-Mă să-ţi pun pecetea 
cea vie peste turma ta. Fă-o să-ţi audă glasul, căci vin spre 
tine. Iată, e glasul Meu, e cuvântul Meu, sunt trimişii Mei, şi 
cine-i primeşte pe ei, pe Mine Mă primeşte acela. Fii cre- 
dincios, că vin cu plata, vin, fiul Meu, vin să Mă slăvesc în 
Ierusalim. Amin. 

Fericiţi acei ce nu se smintesc întru Mine. Eu sunt 
Domnul oştirilor. Eu sunt Alfa şi Omega şi nu este Dumnezeu 
afară de Mine. Eu sunt, şi pentru cel mai mic al Meu dau no- 
roade la pieire ca să-i gătesc calea spre Mine. 

Eu sunt lumina neamurilor şi slava poporului Meu Is- 
rael cel binecredincios. Deschide-Mi ca să intru, iubitul Meu. 
Deschide-Mi, că vin în casa ta, în mijlocul turmei tale. Bote- 
zătorul Ioan aşa a spus mulţimilor botezate de el: «Vine Unul 
după mine, Care este mai mare decât mine; de Acela să as- 
cultaţi». Amin. 

Pace ţie, şi pace de la Mine să împărţi, şi lumină de la 
Mine să împărţi peste cetatea cea tare a ta! Vom face biserică 
nouă şi vie şi vom face un popor sfânt, şi va intra pe porţile 
slavei ca să Mă întâmpine. Primeşte-Mă cu pacea! Nu te te- 
me. Deschide-Mi, că am venit să te peţesc, să fii una cu lucrul 
ce-1 lucrez acum spre plinirea vremurilor. 

Hristos, lumina învierii, răsare, şi ca un Mire iese din 
cămara Sa. 

Hristos, Cel înviat din morţi, Hristos, începătură nouă 
şi veşnică, Domnul puterilor este numele Lui. Amin, amin, 
amin. 

23 aprilie/6 mai 1991 

Cuvântul Domnului către alesul Său Irineu 

Domnul alege între oaie şi oaie şi îşi păstoreşte turma. 

M ă aşez peste tine cu pacea Mea mereu, căci îmi 
găsesc în tine desfătarea. Mă uit în inimioara 
ta, copil preaiubit, Mă uit ce face ea, Mă uit cum este ea, şi 
nu ştii tu ce fac, că dacă ai şti, poate te-ai teme atunci. O iau 
şi o arăt la cei ce au câştigat cerul, o arăt ca să vadă şi ei ce 

am Eu pe pământ, ce am Eu în pieptul tău, ce casă am Eu în 
tine. Mă uit în ea când te lupţi cu duhul cel străin de Mine, ca- 
re s-ar furişa şi el să intre înăuntru şi să-şi facă loc prielnic. 
Dar Mă uit şi Mă bucur când văd că Mă alegi pe Mine şi că 
biruieşti cu numele Meu, cu Duhul Meu. Iată de ce te-am ales 
Eu pe tine; pe tine dintre toţi. Te-am ales pentru că şi tu M-ai 
ales pe Mine, şi cine ar putea să surpe această cetate, această 
împărăţie? 

M-am ridicat, copilul Meu, să lucrez o singură turmă, 
fiindcă una va fi turma. Mă bucur când văd sămânţă semănată 
peste ogorul acestui neam. Mă bucur când văd şi ceea ce a ro- 
dit din această sămânţă, dar această semănătură este aşa cum 
scrie în pilda cea de la Mine luată, căci sămânţa este cuvântul 
învăţăturii mântuitoare pe care ciobanii turmelor îl seamănă, 
dar e puţin pământ bun în care să rodească an de an sămânţa 
cea bună până la culesul cel mare, şi e mult pământul în care 
pică sămânţa şi în care ea creşte până la o vreme. E mult şi 
pământul cel pietros în care nu încolţeşte nimic, şi vin păsări 
străine peste el şi ciugule sămânţa cea semănată. Am ciobani 
care lucrează peste turma lor şi care aduc rod de înmulţire, 
dar sunt plăpânde oile, măi tată, căci ciobanul turmei e ca un 
cântăreţ plăcut, care cântă frumos şi care desfată inima şi 
auzul, dar oile nu se deprind să mănânce şi să bea după cum 
le poartă ciobanul, şi mai apucă cu gura şi uscăturile de prin 
păşune, şi mai dau şi prin scaieţi, şi mai rămân şi încurcate 
prin ciulini. Ele ies la păşune atunci când ciobanul le merge 
înainte, dar nu toate ştiu să pască bine, nu toate sunt grase şi 
sănătoase, nu toate prăsesc, nu toate aduc folos şi rod în- 
destulat. 

M-am ridicat. A venit vremea să aleg bine între oaie şi 
oaie, ca să fac o turmă sănătoasă. M-am ridicat să sun peste 
ciobanii de turme şi să le cercetez turma şi să fac alegere bu- 
nă; să întăresc pe oaia cea slabă, şi pe cea rănită s-o leg la ra- 
nă, şi să învăţ turma să mănânce cu Mine, căci iată cum este 
acum păşunea! Am pus la lucru unelte de greblat şi de adunat 
uscăturile, ca să crească iarbă curată şi nouă, şi să mănânce 
turma Mea hrană curată şi sănătoasă, ca să-Mi desăvârşesc 
rodul turmei Mele. 

Iată, sun, să Mă audă ciobanii şi să vină să le dau să- 
mânţă curată, fără fir de neghină sau de sămânţă străină, că e 
vremea să piară cu totul neghina din semănătura Mea. Facem 
un lucru nou, un lucru desăvârşit, precum în cer aşa şi pe pă- 
mânt. Lucrăm ca să se vadă lucrătura cea nouă şi poporul cel 
nou, care va împărţi lumină şi apă curată şi hrană aleasă, iu- 
bitul Meu. Lucrăm, dar uită-te tu pe unde lucrăm, că fiecare 
cioban se simte stăpân pe lucrul lui, şi cu greu înţelege că şi 
Eu voi da Tatălui tot lucrul Meu atunci când voi sfârşi lucrul 
prin toţi cei cu care am lucrat. Dar ciobanii turmelor cu greu 
se apleacă să-Mi dea Mie în primire lucrul lucrat de ei, că zic 
că e lucrul lor. Ioan Botezătorul trimitea pe ucenicii lui spre 
Mine, ca să fie apoi ucenicii Mei. Şi Eu când voi termina de 
lucrat, voi preda totul în mâna Tatălui. O, ce mare lucrătură 
este aceasta! Şi de aceea voi ridica această lucrare deasupra, 
aşa cum este scris despre muntele care va fi ridicat peste vâr- 
ful munţilor, şi de acolo se va răspândi lumina cea curată pes- 
te noroade, învăţătura cea mai curată peste fiii Sionului cel 
adevărat. 

O, fiii cei adevăraţi ai Sionului care va fi, aceştia vor fi 
cereşti, iubitul Meu, căci vor fi ca cei din cer. Dacă ai fi văzut 
tu cât cer a fost coborât şi câtă serbare cerească s-a făcut pen- 
tru că ai venit la lucrul locului unde Eu lucrez şi coc cu foc 
ceresc mărul cel de viaţă şi de înviere dătător! E mărul vieţii, 


e pomul vieţii, care, iată, creşte şi se coace în mijlocul cetăţii 
Ierusalimului cel coborât din cer. Va fi mare cetatea Ierusali- 
mului cel nou, iar această biserică cerească va fi la mijloc, 
căci a fost începutul bisericii Noului Ierusalim, şi va fi atunci 
aşezată la mijloc, ca să cunoască toată făptura Mea că Eu am 
binevoit în cea pe care am iubit-o, şi să se închine în faţa 
acestei lucrături. Ea este mică acum, dar Mă sălăşluieşte pe 
Mine în ea şi păzeşte răbdarea Mea până Mă voi arăta peste 
neamuri. 

A fost mare serbare din cer venită pentru tine, căci tot 
cerul îţi poartă acum numele tău pe buzele sale cereşti. Aici 
este ieslea Mea, este grădina Mea ascunsă, şi Mi-am pregătit 
aici după voia Mea, ca să stau la lucru aici după cum va fi să 
lucrez în zilele acestea. Am aici izvorul binecuvântării, am 
aici piatra de izvor, am temelie bine lucrată şi veghez bine 
peste ea, ca să fie tare cu Mine, ca să-Mi împlinesc lucrătura 
mântuirii făpturii Mele. Am aici izvorul cel ascuns, dar îl voi 
scoate la mijloc. Lucrez la pomul vieţii, dar lucrez ca în cer 
aici, lucrez cu aşezare cerească, cu aşezare venită din cer. Am 
venit cu ea din cer, iubitul Meu. Fii credincios până la sfâr- 
şitul acestei lucrături, căci vom face serbare apoi, şi ne vom 
odihni de osteneli şi vom serba. 

Să nu te laşi spre oboseală. Eu nu te las, dar tu să nu te 
laşi. Eu sunt cu puterea şi cu tot lucrul, căci cu voi lucrează 
cerul. Iată cum lucrează. 

Fii solul cerului Meu cel de pe pământ, că M-am unit 
cu voi, căci am venit la voi. M-am dus la Tatăl, şi am venit la 
voi dacă M-am dus. Fii purtătorul Meu, iubitul Meu, copilul 
Meu, că Eu te-am născut, şi pentru Mine te-am născut. 

Acum, pace ţie, şi tăria cea bună să te ţină întru Mine 
în toată clipa! Cu tine sunt în toată clipa. Amin, amin, amin. 

24 aprilie/7 mai 1991 

Cuvântul Domnului către Doina Cornea 

Solie către unsul Domnului, Mihai I. 

D umnezeu S-a ridicat să aşeze dezrobire peste 
România, şi va birui Domnul. Amin. Do mn ul 
puterilor este numele Meu, şi voi vărsa din Duhul Meu peste 
mulţi şi voi lucra dezrobirea acestui neam ales. Aşa este scris, 
că va veni Domnul cu zecile de mii de sfinţi, şi cele scrise, 
toate se vor împlini. 

Pace ţie, iubita Mea! Pace din cele cereşti, din înălţi- 
mea Sfintei Treimi, din iubirea Mea, pace ţie! Vin spre tine 
iar, căci te-am scris în schiţa planului cel ceresc după care lu- 
crează cerul în vremea aceasta. Apostolul Pavel a fost luat de 
Mine la lucrul cel pentru cer, căci cerul este veşnic, şi a fost 
luat de Mine la lucrul cel veşnic. I-am ieşit în cale atunci când 
mergea spre Damasc ca să facă împotrivire peste bisericile 
care călcau pe urmele Mele, şi apoi a lucrat acesta cu Mine, 
căci a crezut în Mine dacă i-am ieşit în cale, şi creştea ceata 
Domnului în vremea lucrului celui ce a crezut în Mine. 

România va fi poporul cel sfânt al gloriei Mele, căci 
sunt aproape acum. România este aleasa Mea, este binecu- 
vântata Mea, şi voi curăţi fărădelegea din ea şi voi aşeza imn 
de înviere peste ea, că aceasta îi este soarta de la Dumnezeu, 
şi toate popoarele să ştie că ea este aleasa Mea din vremea de 
sfârşit a plinirii vremurilor. Crede tu Mie, căci cei ce vor să 
lucreze la dezrobirea acestui neam, nu vor izbuti fără Mine. 
Eu sunt în mână cu biruinţa şi cu diadema acestui popor, că 
va fi poporul cel sfânt al veacului cel nou, dar cei ce lucrează 

fără Mine pentru acest neam, aceia nu sunt binecuvântaţi de 
Dumnezeu. 

M-am ridicat să pun binecuvântare peste apostolii 
acestui neam, ca să biruiască aceştia, dar cei ce Mă tăgădu- 
iesc pe Mine, aceia nu iubesc acest neam. Am în România iz- 
vorul cuvintelor Mele, care vin de la Mine. Iată cum vin! M-am 
ridicat să croiesc cursuri vii de la acest izvor, şi să bea de la 
Mine acest neam ales, ca să ştie că este ales. 

Scoală-te, iubita Mea, şi ascultă-Mi glasul! Deschide-Mi 
ca să intru şi să cinez cu tine! Eu sunt Cel ce a făcut cerul şi 
pământul. Eu sunt Stăpânul lumii, dar nu Mă voi lăsa tăgăduit 
de făptura Mea. Vin să-Mi fac arătarea, dar vin să dezrobesc 
acest neam care este rob şi vin să fac cale unsului cel de la 
Mine, căci al lui este acest popor. Vin să-i fac dreptate şi să 
cert cu asprime pe cei ce au călcat peste acest neam ca să-l ro- 
bească. Cei ce l-au robit, nu sunt de la Mine aceia, nu sunt din 
spiţa cea binecuvântată a acestui neam. Acest neam este al 
Meu, şi prinţ peste el este cel de la Mine. Trag din greu ca să-i 
gătesc venirea, ca să-l aduc din Egipt. Trag din greu, căci este 
necredinţă în Dumnezeu. Eu sunt Dumnezeu, şi nu este Dum- 
nezeu afară de Mine, dar toţi s-au abătut de la Mine. Vreau să 
pun coiful biruinţei pe creştetul unsului Meu, că vreau să-l 
ridic, să scape acest neam de sub robie, dar nu se suie credinţă 
în Mine de la cei care lucrează fără Mine peste acest neam ca 
să-l ajute. 

Ridică-te spre Mine şi stai în unire cu Mine, ca să vezi 
cum vei birui întru Mine şi să te bucuri şi să crezi apoi. Am 
spus să fii ca Iudita, căci Iudita a biruit cu Mine. Iubeşte pe 
România, dar iubeşte-Mă pe Mine, după adevăr iubeşte-Mă. 
Cei ce zic că Mă iubesc pe Mine şi nu fac voia Mea, aceia nu 
Mă iubesc pe Mine. Iubirea e numai una, şi cei ce se bizuie 
pe Domnul, aceia cunosc iubirea. 

Am în tine o inimă mare şi dulce, şi vreau să fii cu 
Mine în tot locul. Stai aproape cu cel iubit al Meu care este 
aproape de tine, şi stai în sfat cu el mereu, că vreau mereu să 
vărs prin el binecuvântarea Mea peste tine. M-am ridicat 
să-Mi desăvârşesc turma, şi voi face o singură turmă, voi face 
numai una, precum Eu, Linul sunt. Voi alege între oaie şi oaie 
şi voi deosebi grâul de neghină şi voi aşeza sfinţenie şi stare 
îngerească peste turma cea aleasă şi credincioasă, şi voi 
împlini. 

Lucrează în ogorul Meu, lucrează cu cele de la Mine şi 
scoală-te să crezi în Mine, ca să fii tare cu Mine. Fă-Mi unire 
cu casa unsului Meu Mihail, regele acestui neam românesc. 
Vreau să-i mângâi aşteptarea, dar vreau să aşez peste el şi 
peste casa lui binecuvântarea şi lucrarea cu care Eu lucrez în 
România. Eu sunt Cel biruitor, şi voi aduce pe unsul Meu. Eu 
sunt adevărat, şi nimic nu este cu neputinţă la Dumnezeu. Da- 
că iubeşti pe România, dacă iubeşti pe unsul cel de la Mine, 
stai cu Mine în unire, că Eu lucrez ca să-l aduc, şi voi împlini, 
iubita Mea. Un pic, şi cei ce ţin încă rob acest neam, aceia nu 
vor mai fi. Lucrez peste mulţi, iubita Mea, lucrez cu mulţi din 
cei ce iubesc pe România. Lucrăm împreună ca să biruim. 
România va fi cea mai frumoasă, căci Eu voi fi cu slavă vă- 
zută peste ea, şi toate noroadele vor vedea şi vor curge să i se 
închine. 

Nu Mă tăgădui. Eu te iubesc. Şi tu să Mă iubeşti. Iubire 
pentru iubire, şi vom fi învăluiţi de iubire. Mi-e dor să o scot 
pe România de sub piatra robiei, dar lucraţi cu Mine voi, cei 
ce iubiţi acest pământ ales. Lucraţi, dar nu fără Mine. Vreau 
să scurtez aşteptarea unsului cel de la Mine, şi vreau credinţă 


să se ridice spre Mine de la fiii cei adevăraţi ai acestui neam. 
Ştefan cel sfânt, cu Mine a biruit, şi a ridicat pietre de adu- 
cere-aminte în numele Meu. Se ducea la sihastrul Daniel, care 
era robul Meu credincios, şi lua Ştefan binecuvântare şi biru- 
ia cu Domnul, că nu este biruinţă fără Domnul. 

Pace ţie, iubita Mea, binecuvântata Mea, dar stai sub 
această binecuvântare, căci Eu sunt Unul Dumnezeu, şi toţi 
vor fi una întru Mine când Mă voi arăta. Eu voi lucra unire 
întru Unul Dumnezeu. Amin. Pace ţie! în tot locul, în tot lu- 
crul şi cuvântul, în toată vremea, pace ţie! Pace peste cea iu- 
bită! Amin, amin, amin. 

25 aprilie/8 mai 1991 

Praznicul înălţării Domnului 

Sfânta Virginia călăuzeşte poporul credincios. Truda Duhului ce- 
resc pentru izbăvirea a toată făptura. îndemnuri către păstori. 

I ar coboară mămica Gigi în sfatul vostru, copiii 
mei. V-am spus demult că voi sunteţi mâinile şi pi- 
cioarele mele, că sunteţi împărţitorii cuvintelor mele şi ai lu- 
crului meu din vremea aceasta. V-am ocrotit, mămică, cu 
ocrotire din cer. Mereu am stat în preajma voastră ca să vă am 
acum, căci acum iată cât îmi trebuiţi. Să nu căutaţi să uitaţi 
cât îmi trebuiţi, măi copii. Să nu vă lăsaţi spre oboseală, mă- 
mică. Eu nu vă las, dar nici voi să nu mă lăsaţi, că nu vom mai 
avea mult de trudit, că vine în curând vremea păcii şi a liniştii 
şi a bucuriei. 

Iată încă o zi de aducere-aminte pe care ne-a lăsat-o 
Domnul Iisus Hristos. E sărbătoare în cer, copiii mei. E 
Do mn ul Iisus Hristos serbat. Dar e Do mn ul la voi şi serbează 
cu voi, şi se bucură cerul cu voi, căci Domnul e cu cerul Său 
la voi. 

Hristos S-a înălţat! Adevărat S-a înălţat, căci dacă nu 
S-ar fi înălţat, n-ar fi putut veni înapoi, fiindcă aşa a spus: 
«Mă duc ca să pot veni la voi şi ca să fiu cu voi până la sfâr- 
şitul veacului». Această lucrătură pe care o lucrăm este lucră- 
tura cea de sfârşit a tainei de mântuire, măi copii. Şi la acest 
sfârşit eu am misiune mare, şi e misiunea de dinaintea arătă- 
rii Domnului. Şi iată ce a trebuit să fac ca să pot să lucrez 
această misiune cerească, fiindcă eu sunt cu duhul, mămică. 
Mi-am făcut la voi piatră de izvor, şi croiesc cursuri de apă de 
la acest izvor şi lucrez din cer cu socotinţă cerească, după 
cum este întocmită schiţa cerească pentru această vreme, pen- 
tru împlinirile acestei vremi, pentru pregătirea sărbătorii 
împăcării. 

Se miră tot cerul de ceea ce este la voi şi cum este la 
voi. Se miră cerul de această lucrătură. Se uită să vadă cum 
lucrează Domnul la voi, şi cum lucrez eu cu voi, şi am cerul 
în ajutor, mămică. Şi dacă eu îl am, şi dacă eu lucrez cu voi, 
fiţi întăriţi şi fiţi credincioşi, căci prin credinţa aceasta se vor 
lucra şi se vor împlini toate cele din vremea aceasta. Fiţi în- 
tăriţi, căci mai avem un picuţ de trudit, şi vă voi răsplăti pen- 
tru osteneală, copiii mei cu care mă ajut. Fiţi în duhul păcii 
mereu, dar mereu, măi copii, că aici lucrează cerul cu putere 
şi cu pace. Pace şi bună orânduială să fie mereu în acest aco- 
perământ! Pace, precum în cer aşa şi peste voi, ca să poată 
cerul la voi tot ceea ce trebuie să poată. 

Iată, stau în sfat cu cei ce sunt legaţi cu voi, ca să le 
spună mama Gigi cum să fie aici, cum este aici. Aici lucrează 
Duhul ceresc, şi trebuie să fie duh de pace aici, şi de linişte şi 
de bună orânduială. Am dat cuvânt în toată vremea, după cum 

a fost de lucrat aici, şi am zis să fie în toate după orânduiala 
cea cu care vin, căci din cer vin, iubiţii mei. Aduc aici cuvânt 
după cum este de adus şi aşez lucrul aici după cum este pla- 
nul cel bine întocmit, şi vreau să înţelegem cum este lucrul 
cel lucrat aici. E cu multă greutate lucrată această lucrătură, 
şi am spus acestor copii că în această lucrătură trebuie să în- 
capă toată făptura lui Dumnezeu, de la început şi până la sfâr- 
şitul celor care sunt de făcut. O, şi nu e lucrătură numai că se 
lucrează cu graiul gurii sau cu lucrul mâinii sau al minţii, căci 
peste aceasta este greutatea Duhului Cel din cer, Care Se zba- 
te şi suspină şi trage din greu pentru aceştia care lucrează, 
căci făptura lui Dumnezeu este grea, este multă şi grea, şi este 
greu de tot poporul meu cel cu trupul, iar duhul meu, care este 
lucrător întru aceştia mici, trage din greu şi suspină negrăit şi 
neauzit şi din greu, şi acest greu este purtat, să ştiţi că este 
purtat, dar nu e nimeni ca să-l văd că înţelege şi că mângâie 
această apăsare. O, nici de mine nu i-a fost milă acestui popor 
câtă vreme am stat în faţa lui să-i gătesc hrană din cer ca să-l 
am acum mare şi să-l am ceresc după atâta creştere cerească, 
şi iată câtă greutate peste această lucrătură! M-am sculat să 
cercetez şi să desăvârşesc această semănătură. M-am pornit 
spre întâmpinarea acestui popor ca să-i lipesc aripioare şi 
să-l ţin în starea cea de duh, ca să-l fac să stea în întâmpinarea 
Celui ce vine acum. O, şi n-a voit poporul meu cu starea cea 
de duh, şi a voit cu aceea după trup, şi a ridicat mâna să frân- 
gă şi să arunce de pe el aripioarele, ca să nu vină spre cer, şi 
lucrează ceaţă şi întuneric ca să nu mă vadă, ca să mă acopere 
şi ca să mă despartă de truda pentru care am trudit. Iată, acest 
soi de greutate apasă cel mai greu, iubiţii mei, că mă lupt cu 
ea s-o uşurez cumva, dar mă lupt prin aceştia, cu această 
greutate. A trebuit să lucrez cu putere cerească şi să-i scot cu 
totul din lume, din viforul duhului lumii, ca să lucreze liber 
peste ei duhul cel din cer. A trebuit apoi să iau de peste ei şi 
duhul poporului meu, care n-a voit cu duhul cel din cer. A tre- 
buit şi aceasta să fac, ca să am loc să-i întăresc apoi, ca să am 
loc între ei şi ca să lucrez cu ei, să lucrez şi să întregesc tru- 
pul cel desfăcut al neamului lui Dumnezeu şi să lucrez la vin- 
decarea ranelor poporului meu care este încă în trup. O, şi e 
grea această lucrătură; grea, mămică, fiindcă poporul meu za- 
ce în sângele lui şi se zbate în dureri şi în necunoştinţă, şi eu 
am aprins aici un foc ceresc, un jertfelnic ceresc, ca să ard pe 
el neputinţa şi necunoştinţă şi nelegiuirea poporului meu. O, 
şi n-am găsit şi eu pe cineva ca să-mi creadă şi mie această 
greutate! Dumnezeu pe toţi îi înţelege, dar pe Domnul, ni- 
meni, mămică. 

A lucrat Domnul acolo unde am fost eu prima dată, şi 
s-au sculat cu toţii şi au călcat şi au strivit toată truda Dom- 
nului şi au lăsat Domnului greutate de duh, mămică. A lucrat 
din nou Dumnezeu, căci Do mn ul poate, dar şi această salvare 
a fost strivită sub greutatea pământului, căci s-au scuturat cu 
toţii să scape de Domnul, Care lucrase să facă salvare spre 
cer, şi au spus să plece Domnul din hotarele lor. Şi a venit, 
mămică, Domnul ca să-Şi ridice mâna Sa şi să lucreze aceas- 
tă corabie, această lucrătură de salvare, şi a lucrat-o şi a aşe- 
zat-o la lucru. Dar Domnul este treaz şi tare în faţa valurilor 
care izbesc, şi iată, stă cu putere la cârmă şi veghează cu Du- 
hul Său şi toarnă duh de credinţă şi de putere şi de nădejde 
peste cei din această luntre, şi va ieşi Domnul şi cu ai Săi la 
ţărm, căci Domnul porunceşte furtunii şi totul se linişteşte şi 
se depărtează din preajma Sa. Şi iată, mama Gigi stă la cârmă 
lângă Domnul ca să scoată această luntre la ţărm. Această 
luntre e luntrea duhurilor făpturii lui Dumnezeu, care merge 


spre ţărmul plinirii tainei de mântuire, şi e luntrea trupurilor 
care vor fi cu trupul vii şi nestricăcioşi, spre întâmpinarea 
acestei pliniri. Şi iată, las cârma să meargă spre larg de acum, 
dar am venit la locul de unde am plecat, la poporul pe care 
l-am lăsat pe malul mării, ca să-l îmbarc lângă mine şi să-mi 
fie de ajutor la drum. Şi n-au voit cei pe care i-am hrănit şi 
i-am iubit. Au voit să mă duc de la ei, căci au zis că vin să le 
fac rău. Şi mă duc, mămică, în largul mării, şi cine va întinde 
mâna să-i scap, îi iau şi suflu peste ei şi îi ridic, şi îmi voi 
săvârşi lucrul şi rodul cu care sunt aşteptată. 

O, cei care mai sunteţi cu mine, din cer vă rog, de la 
cârma acestei lucrături vă rog, credeţi-mi greutatea şi lă- 
saţi- vă uşori cu mine! E greu, mămică, lăsaţi-vă uşori! Eu 
simt greul întru aceştia cu care lucrez, şi nu voieşte nimeni să 
fie uşurel ca să fie de ocrotire acestora. Dar eu nu pot să-i las, 
că dacă eu nu-i păstrez, ce ar mai fi să fac ca să-mi pot sfârşi 
lucrul ce-1 am de sfârşit? 

Iubiţii mei, aici se cere duh de linişte, duh de mulţumi- 
re şi de pace. Aici veghez cu cei din cer, şi conduc din cer şi 
lucrez. Voiesc să poată cu mine aceştia până la capăt. Spre 
binele tuturor voiesc. Am lucruri mari de împlinit, dar nu mai 
pot lăsa tainele cele cereşti sub picioarele care calcă să stri- 
vească tot bunul cerului. De când a început Domnul această 
strigare, a strigat şi a adus toate cele pentru această vreme, şi 
în toată vremea s-a înstrăinat bunul Domnului şi tainele cele 
din cer. Şi de n-ar fi fost Domnul să acopere această lucrătură, 
în zadar s-ar fi ostenit cei ce o păzeau. 

M-am dus la Domnul, măi mămică, m-am dus ca să vin 
să ocrotesc această taină şi s-o desăvârşesc, dar spre binele 
tuturor am pus-o spre păstrare, fiindcă altfel nu pot s-o desă- 
vârşesc. Fiţi credincioşi, iubiţii mei, şi fiţi mulţumiţi şi fiţi în 
duhul păcii, ca să fie pace de la voi peste aceştia prin care tru- 
desc ca să-mi fac un popor ceresc şi credincios acestei lucră- 
turi. Fiţi în duhul meu, cei care vă mai am. Lepădaţi-vă de du- 
hul vostru. E mai bine cu duhul cel din cer. Aici, unde lucrez 
eu, este la veghe şi la lucru ceresc tot timpul nopţii, e mereu 
de veghe cineva, este aşezare, şi toată orânduiala trebuie lu- 
crată la timpul ei, şi fiecare lucru de făcut are vremea lui, căci 
mai fac aceştia şi cele gospodăreşti, care sunt bine împletite, 
ca să fie duhovniceşte lucrate toate aici, şi trebuie gând liniş- 
tit, inimă liniştită şi pace liniştită. Duhul cel tulburător este 
osândit aici, ca să nu-şi aibă locul. Sunt aici cu veghe şi cu 
cuvânt din cer pentru fiecare stare şi pentru fiecare lucru. Ştiţi 
cum e aici? E ca un suflet de copil care este dat de părinţi în- 
spre duhul cel liniştit al pustiului şi unde un învăţător bun îl 
creşte şi îl ridică întru Domnul şi întru sfinţenie purtătoare de 
duh, ca să folosească multora această jertfa adusă. 

Sfinţii, care au luptat să dobândească cerul sfânt, s-au 
lepădat de tot ce iubeau, şi se duceau şi se sfinţeau cu viaţa şi 
cu duhul, şi au devenit apoi ajutătorii celor credincioşi, dar 
n-au făcut cum fac cei de azi. Că pleacă în mănăstire un copil, 
şi se duc la el şi mama şi tata şi rudele, şi nu poate copilul 
acela să stea în ascultarea cea de acolo, şi nu iese bun pentru 
cer acel copil. Sunt în cerul sfânt trei fraţi care au plecat de 
acasă şi s-au închis în pustie într-o chiliuţă şi au tăiat de la ei 
şi duhul lor, şi duhul lumii, şi slujeau lui Dumnezeu cu inimă 
fierbinte şi cu rugăciune şi cu post. Şi s-a dus la ei mama lor 
şi îi ruga să deschidă ca să-i vadă, dar ei aşa au zis: „Mamă, 
unde vrei să fii cu noi? Aici, pe pământ, sau pe veci, în cerul 
sfânt? Dacă vrei aici, pe pământ, iată, vom ieşi şi ne vei ve- 
dea o clipă. Sau dacă vrei să fii cu noi în cerul sfânt, să ne 
spui şi aceasta Şi s-a văzut lucrul cel din Duhul Sfânt, căci 

mama s-a umplut de Duh Sfânt şi a răspuns: „ Vreau să fiu la 
Domnul pe veci cu voi şi nu aici o clipă“ . Şi s-a întors în 
linişte şi s-a mântuit mama lor. 

O, iubiţii mei, stau în sfat cu voi şi de toate vă aduc, ca 
să pricepeţi din toate că mă doare, măi mămică, fiindcă nici 
până acum nu s-a putut să vrea creştinul numai cerul. Era 
mare acest popor dacă era numai cu cerul, dar poporul meu a 
aplecat voia cerului ca să fie după inima poporului, şi iată ce 
iese din aceasta! Era mare acest popor, şi era Domnul cu tai- 
nele ocrotite, şi s-ar fi putut lucra de mult cele aduse de la cer. 
A voit creştinul să pună mereu degetul, şi dacă Domnul nu-1 
lăsa să-l pună, se supăra creştinul pe Domnul, şi aşa a fost 
Domnul ţinut mic sub voia creştinului, şi nu S-a putut mări în 
cel pe care l-a creat şi l-a chemat la această treaptă, şi nu aud, 
mămică, nu aud de la nimeni: „Doamne, facă-se nu voia mea, 
ci voia Ta, ca să-mi fie mie spre mântuire şi spre aplecare în 
faţa măreţiei Tale Şi iată că nimeni nu ştie ce este Dumne- 
zeu, şi Domnul trage din greu sub crucea necunoştinţei celor 
creaţi de El, sub greutatea umilinţei de la cei lucraţi de El, şi 
Domnul stă şi azi la uşi, măi copii, căci fiecare se simte stă- 
pân pe el, şi nu poate să-L pună pe Domnul Stăpân ca să stă- 
pânească şi să conducă. 

Iubiţii mei, nu am şi eu a mă lăuda din truda lucrului 
meu, şi iată, lupt acum, aşa cum vedeţi, şi mă zbat să fac bine 
lucrul ce-1 am de împlinit, şi încă nu am înţelegere aşa cum aş 
vrea să am de la ai mei. Unii nu cred în mine, iar alţii ar vrea, 
dar tot la picioare să le stau, iar alţii dau cu pietre şi mă stri- 
vesc din calea lor. O, şi eu am venit cu cerul pe pământ ca să 
fac izbăvire peste poporul meu şi peste mulţi care vor asculta 
de glasul meu! De aceea am spus eu că voi coborî înzecită pu- 
tere aici, unde sunt adăpostită, şi voi lucra cu veghe mare în 
toată vremea şi îi voi umple de dragoste pentru făptura lui 
Dumnezeu pe cei de aici cu care lucrez ce am aici aşezat. 
Mâna mea e tare, mămică, e împuternicită de Preasfânta Trei- 
me, şi va lucra mâna mea peste cei de aici şi voi merge cu ei 
înainte până la capătul lucrului. Când ei vor slăbi, eu voi fi şi 
îi voi întări, iar când furtunile ar da să bată înspre ei, voi ri- 
dica glas, şi va asculta furtuna şi se va abate de la ei. 

Păstorii mei, aş voi măcar voi să mă înţelegeţi. Am 
acest loc pregătit, ca să lucrez până voi veni, şi voiam să fie 
departe de faţa şarpelui acest loc, dar s-a risipit înţelepciunea 
poporului meu. Voiesc ca aceşti copii prin care-mi duc greu- 
tatea, voiesc să biruiască ei prin Sângele Mielului lui Dumne- 
zeu şi prin mărturisirea cuvintelor cu care vin la ei. Sunt în 
război cu duhul rău şi voiesc să biruiesc şi voiesc atenţie la 
război. Lucrez cu multă atenţie, căci aceşti copii vor cu cerul 
şi vor ca mine, şi voi birui cu ei, mămică. 

Un pic, şi voi doborî toate înălţimile care se cred a fi 
de neumit. Un picuţ, şi voi da jos cele şubrede şi voi face lu- 
cruri noi, dar nu se poate să greşesc ceva, căci trebuie să-mi 
ocrotesc bine aceşti copii. Lăsaţi-vă cu duhul sărac, ca să vină 
peste inimile voastre pacea Duhului Sfânt şi nădejdea şi în- 
ţelesul cel din cer. Cugetaţi cu gândul, şi apoi cu cuvântul nu- 
mai la ce este din cer. Duhul care umple lumea dă să vă obo- 
sească gândul şi mintea şi inima. Vorbiţi despre cer şi fiţi din 
cer, şi să se cunoască aceasta. 

Vă aşteaptă Domnul să veniţi cu copiii, dar vai, ei vă 
încurcă şi pasul vostru. Iată, poporul nu se scoală din sângele 
lui. Lucraţi bine, mămică, lucraţi cu atenţie şi cu cuvântul 
dres cu sare; poate se mai scoală câte cineva. Căutaţi-vă pu- 
terea cea de sus dobândită, că fără ea nu iese lucru bun, mă- 
mică. Lucraţi, ca să Se vadă Do mn ul la voi, şi fiţi întregi, iu- 


biţii mei. Lăsaţi-vă cu cele de la mine, ca să nu mai suferim 
încă dacă nu lucrăm după voia cerului. 

O, eu vă spun câte ceva, dar nu mai strecuraţi aceste 
taine printre degete, că nu mai poate cerul lucra, şi se pun la 
pândă mulţi şi fac stricăciune lucrului meu. Eu nu voiesc să 
mă mânii şi să suflu şi să-i pierd, căci va fi să rămână să vadă 
ce au pierdut şi să vadă pe cei ce le iau locul lor, căci ei n-au 
voit acest loc. Mă opresc să vă spun lucruri multe, că mare vă 
este uşurinţa şi scăpaţi pe jos din lucrul cel tainic lucrat. Iată 
ce vă spun: voi ziceţi că spuneţi din bucurie, dar nu aceasta e 
bucuria. Bucuria este să se împlinească tainele lucrate de 
Dumnezeu. Ştiţi voi cât lucru s-a frânat şi s-a zdrobit de cei 
răufăcători? De aceea v-am spus să folosiţi cuvântul cărţii din 
cer, că peste aceasta nu poate nimeni face rău; ba se înţelep- 
ţeşte cel ce ascultă şi vine spre viaţă. 

Faceţi lucru de apostol, şi să rămână lucrul. Să învieze 
pe limba voastră cuvântul cel cu putere al Evangheliei lui 
Iisus Hristos. Amin. Lucraţi, şi să se vadă pecetea apostoliei 
voastre peste cei păstoriţi, ca să se ridice cei păstoriţi de voi. 
Lucraţi, şi veţi primi plata lucrului vostru. Lauda voastră, 
aceea să vă fie: rodul Evangheliei cu care lucraţi. Priviţi la lu- 
crul apostolului Pavel şi la cugetul lui şi la inima lui şi cereţi 
înţelepciune cerească de la Dumnezeu. Sculaţi-vă bine, mă- 
mică. Vremea e pe sfârşite, şi ne aşteaptă Domnul cu rodul cel 
rămas în picioare. Apostolul Pavel slujea tuturor ca să câştige 
rod prin Evanghelia lui Iisus Hristos. înţelepciunea care vine 
din lume este vrăjmăşie Evangheliei lui Iisus Hristos. Ră- 
mâneţi întru Evanghelia Domnului, iubiţii mei. Acesta este 
lucrul la care aţi fost chemaţi. Lucraţi întru puterea cea bună 
şi slujiţi tuturor cu iubire, spre folos de mântuire. Amin. Lu- 
craţi ca mine şi vegheaţi peste lucrul vostru. Feriţi-vă de du- 
hul lumii şi staţi în duhul păcii. Pace, iubiţii mei! Duhul păcii 
cereşti să se odihnească peste voi. Duhul blândeţii să se vadă 
lucrând prin voi, iar duhul dragostei să vă lucreze inimile spre 
lucrul cel desăvârşit. Amin. 

Hristos S-a înălţat! Adevărat S-a înălţat! Vegheaţi, că 
Domnul vine iar, iubiţii mei; vine precum este scris, şi vor fi 
cu El cei credincioşi şi vor merge cu El. Amin. Pace şi Ieru- 
salim nou peste inimile voastre! Amin, amin, amin. 

2/15 mai 1991 

Cuvântul sfintei Virginia către poporul creştin 

Cum trebuie şi cum nu trebuie să fie preotul. Cuvânt de viaţă veş- 
nică de la cel plecat din trup, fratele Zciharia. 

ine mămica Gigi cu musafiri din cer în casa lui 
Zaharia, măi copii, pentru că fratele Zaharia are 
cu el slujitori cereşti, şi îngeri şi sfinţi, care vin cu el ca să 
vadă locul şi poporul în care a trăit el pe pământ. Iată că şi 
cerul serbează această zi pentru fratele Zaharia. 

Iubiţii mei din această casă, pace vouă din cele cereşti! 
Am venit cu fratele Zaharia, mămică, am venit să stăm de 
vorbă. Am venit să văd şi eu ce face casa lui Zaharia, şi cât 
mai au copiii lui ca să fie una cu el. Zaharia este un mare slu- 
jitor în faţa Sfintei Treimi, căci este din acest popor, dar po- 
porul meu a uitat pe fratele Zaharia, care a lăsat la acest popor 
învăţătură de viaţă cu Domnul, şi nici unul din cei care au stat 
la căpătâiul acestui slujitor ceresc nu va putea spune în faţa 
judecăţii că n-a ştiut cum să-şi poarte viaţa pentru mântuire. 
Nu se va putea dezvinovăţi nici faţă de această lucrare, căci 
acest slujitor care a plecat dintre voi la cer, a trăit pe pământ 

întru această lucrare şi a plecat la cer întru această lucrare, iar 
eu pentru acest rod am fost atunci mărită de cer, fiindcă eu am 
stat atunci cu acest slujitor de mână până ce şi-a primit slujba 
în faţa altarului tronului Sfintei Treimi. Aşa este de mare 
pentru cer acest popor; aşa trecere a proorocit cerul pentru fiii 
acestei lucrări de sfârşit. 

Slujitorii cei care zic că slujesc în biserici n-au parte de 
a ajunge slujitori în cer, pentru că aceia au mâinile mânjite de 
sânge şi de lăcomie şi de păcate strigătoare la cer. Aceia sunt 
iubitori de argint mai mult decât iubitori de Dumnezeu, că se 
duc la şcoala de preoţi şi dau bani ca să cumpere darul lui 
Dumnezeu, şi în loc să iasă preoţi cu folos pentru mântuirea 
oamenilor, măresc ceata fariseilor de pe pământ şi a bogaţilor 
de pe pământ, că şi pentru aceia este scrisă Scriptura care zi- 
ce: «Oare, nu cei bogaţi vă asupresc pe voi? Şi voi daţi scau- 
nul cel dintâi acelora». Aceştia au închis împărăţia cerurilor 
pentru lume, că nu au putere să ducă lumea la cer. Trebuia ca 
nimeni să nu fie mai postitori şi mai milostivi şi mai slujitori 
tuturor ca şi ei dacă s-au dus să se aşeze între Dumnezeu şi 
om. Rar preot mai găseşte Do mn ul pe pământ care să se jert- 
fească întru această slujbă în toată vremea. Preotul nu trebuie 
să fie pentru el, ci numai pentru poporul cel pentru care se 
aşează în faţa lui Dumnezeu. O, dar este pe pământ o rămăşiţă 
din aceştia care nu şi-au plecat genunchii în faţa morţii din 
această vreme, şi stau întru sfinţenie prin crăpăturile acestei 
vremi, şi aceştia vor fi de folos lui Dumnezeu. 

Iată-1 pe fratele Zaharia, fiilor. Dacă voi aţi fi vrut să 
fiţi mari cu Dumnezeu, aţi fi putut acum să-l vedeţi cu ochii; 
aţi fi putut să mă vedeţi şi pe mine, ca să vă ajute această ve- 
dere la necredinţa voastră, şi n-ar mai fi fost nevoie de atâta 
trudă, de atâta strigare, de atâta rugăminte. Şi dacă măcar aţi 
fi voit să fiţi mari cu viaţa şi curaţi cu trupul, atunci ar fi fost 
să vedeţi cu duhul toate câte sunt de văzut în această vreme. 
Dar n-aţi fost ca fratele Zaharia. El niciodată n-a spus cu gura 
sau cu inima vreun cuvânt sau vreun gând de necredinţă 
împotriva acestei lucrări care a lucrat şi lucrează în vremea 
aceasta, pentru că el a fost mereu întru Duhul Sfânt, măi 
copii. 

Când Şi-a ales Domnul Iisus Hristos apostolii cu care 
a umblat în vremea Sa, i-a chemat pe câte unul din mijlocul 
lumii, dar să ştiţi că Domnul a privit cu duhul, şi a privit ini- 
ma acestora mai întâi, şi apoi viaţa, căci dacă inima poate fi 
lucrată, atunci şi viaţa poate fi înviată după aceea. I-a ales pe 
apostoli unul câte unul, dar ei n-aveau putere să-L priceapă pe 
Iisus Hristos, nu puteau pricepe că Domnul este Dumnezeul 
Cel venit pe lume, după cum era promis prin prooroci. Nu 
puteau pricepe, căci nu aveau viaţa înviată. Erau din lume, 
măi copii, şi Domnul i-a luat cu uşorul. Mai întâi i-a chemat, 
şi apoi i-a încredinţat de dumnezeirea Lui, căci pentru fiecare 
din ei a lucrat câte o minune despre care nu se mai auzise pe 
pământ. Dar apostolii au avut inimă bună, inimă caldă, şi s-au 
lăsat lucraţi de Dumnezeu, şi de aceea, apoi, au primit pe Du- 
hul Sfânt şi au lucrat lucrări de mărturie prin puterea Dumne- 
zeului Duhului Sfânt, Care a fost promis lor de Domnul Iisus 
Hristos în clipa înălţării Sale la Tatăl Atotţiitorul, din Care S-a 
născut Domnul Iisus Hristos mai înainte de toţi vecii. 

Fratele Zaharia a avut pe Duhul Sfânt peste el, fiilor, şi 
să ştiţi că aşa cum a fost el, eu n-am mai avut încă unul în 
acest popor, căci avea peste el duhul blândeţii cereşti, duhul 
înţelepciunii, duhul cumpătării cuvintelor, duhul credinţei, 
duhul tăriei de suflet, duhul nevinovăţiei de inimă, şi, peste 
toate aceste daruri, se purta întru duhul dragostei şi al smere- 


niei cea mântuitoare. Iată cât de bogat poate fi Duhul lui 
Dumnezeu intr-un suflet curat aşa cum a fost fratele Zaharia, 
măi copii. Oricine se ducea la el şi oricine căuta folos bun de 
la cuvintele lui, acela pleca bogat de la el, pleca plin de să- 
mânţă bună, căci nenea Zaharia avea darul de a desţeleni pă- 
mântul inimii. Şi de ce, oare, măcar cei care au avut această 
trecere, cei care au stat de atâtea ori la căpătâiul acestui izvor 
de lucrare mântuitoare, de ce măcar aceştia nu s-au lăsat în- 
ghiţiţi de lumina Duhului Sfânt, care curgea de la acest slu- 
jitor dăruit de Dumnezeu cu lumină vindecătoare, cu lumină 
de soare ceresc? 

Mă uit în poporul meu câtă împietrire, mă uit câtă ne- 
păsare, mă uit cât lipseşte cerul din fiii acestui popor ales de 
cer. Mă uit peste toţi cei din cetatea Valea Voievozilor care au 
stat atâta vreme la căpătâiul acestui slujitor, la gura acestui iz- 
vor de înţelepciune şi de chivemisire sufletească. Fratele Za- 
haria ar voi acum să sufle peste ei duhul acestei lumini care 
vine de la această lucrare coborâtă în mijlocul acestui popor, 
căci el, întru această lumină stă în cerul sfânt. Această lucrare 
va lumina într-o clipă tot pământul când va veni Domnul să 
Se slăvească întru ea. Un pic mai este, şi va birui Do mn ul 
prin această lucrare, căci este lucrarea sfârşitului tainei lui 
Dumnezeu pe care a lucrat-o Domnul dintru început şi până 
la aceste zile de glorie dumnezeiască. Şi voi birui eu, mămică, 
şi voi lucra încă puţină vreme, până voi sparge împietrirea 
inimii acestui popor. Voi da de ruşine necredinţa şi tăgăduirea 
şi alungarea pe care a folosit-o acest popor atâta vreme, dar 
mereu mă întreb, unde va fi să se ascundă cei împietriţi, cei 
nepăsători, cei necredincioşi? Unde? O, n-au unde, n-are ni- 
meni unde, căci va fi zdrobit sub apăsarea Duhului Sfânt, Ca- 
re va lucra văzut şi cu mânie atunci, şi cu certare în zilele 
mărturiilor, căci toate câte au fost aduse şi lucrate, toate vor 
mărturisi atunci. O, şi încă râde poporul meu, încă stă în sân- 
gele lui, dar ruşinea va sta alături de pecetea de pe el, ca să 
mărturisească pecetea aceasta cine a fost poporul acesta de- 
făimător şi hulitor de Dumnezeu şi de lucrul lui Dumnezeu. 
De aceea am spus eu mereu că pentru lume va fi floare la ure- 
che în ziua aceea a mărturiilor. Toate mărturiile vor fi şi se vor 
aşeza pe masă, şi acestea vor sta atunci la judecată cu cei care 
le cunosc. 

Păi tu, poporul meu iubit, era să fii poporul Duhului 
Sfânt pentru vremea de sfârşit, poporul care să se fi aşezat 
lângă Do mn ul pentru judecata lumii necredincioase, în ziua 
aceea a Domnului. Şi unde zici că vei sta atunci? Acolo vei 
sta, poporul meu, dar tu nu ştii de ce vei sta. Vei sta ca să te 
vadă toată făptura, de la început şi până la sfârşitul făpturii, 
ca să-l vadă pe cel neascultător din zilele lucrării de sfârşit a 
mântuirii. Toţi vor avea scăpare atunci, căci aceasta este lu- 
crătura la care eu lucrez acum ajutată de tot cerul, dar cel care 
a fost prins de ziua aceea în neascultare şi în nepăsare şi în 
împietrire, va purta toată ruşinea veacurilor, căci toţi, din toa- 
te veacurile, au aşteptat mâna acestui popor, dar acest popor 
n-a avut dragostea aceasta. Acest popor de la sfârşit este cel 
mai mare popor, cel mai puternic popor, căci are peste el 
munţi de binecuvântări, şi pentru că este cel mai mare în da- 
ruri, iată, va fi cel mai ruşinat în ziua mărturiei. 

Şi iată, vă spun astăzi ceva nou, fiilor; a venit vremea 
să vă spun şi aceasta. în toată vremea s-a dus creştinul la 
Domnul ca să ceară binecuvântare după cum avea inima lui 
nevoie. Şi dacă Domnul auzea făptura Sa că-I cere binecu- 
vântare, îi dădea, măi copii, fiindcă acest popor are mare tre- 
cere la Domnul; are, din pricina alegerii pe care o are. Şi iată, 

aşa a căpătat acest popor munţi de binecuvântări, căci numai 
o singură binecuvântare este un munte, dar mai multe, ce sunt 
atunci? Sunt munţi de binecuvântări cerute de la Du mn ezeul 
binecuvântărilor, şi ce ai făcut, măi poporul meu, cu acestea? 
Pe care cărare te-ai purtat cu aceste daruri căpătate? Te duceai 
şi cereai şi primeai şi erai bogat şi erai puternic, poporule al 
meu, că erai binecuvântat. Dar ce folos ai purtat? Tu trebuia 
acum să foloseşti Celui ce ţi-a dat mereu darul binecuvântării. 
De câte ori ai cerut tu binecuvântare pentru lucruri care nu 
erau plăcute lui Dumnezeu, pentru lucruri lumeşti, pentru lu- 
cruri idoleşti, poporul meu iubit, şi Domnul nu-Şi putea călca 
făgăduinţa pentru cel înfiat al Său! Dar tu ţi-ai călcat toate fă- 
găduinţele tale pe care le-ai făcut lui Dumnezeu, şi te-ai făcut 
din nou lume, copil al poporului meu, şi ţi-ai vândut dreptul 
de copil al acestei lucrări, căci ai negat-o până la urmă, ai ne- 
gat-o cu însăşi viaţa ta pe care ţi-a binecuvântat-o Domnul s-o 
trăieşti întru El şi întru cele de la El venite la tine. Şi iată, vi- 
ne Stăpânul tău să-ţi ceară socoteală acum; vine Stăpânul tău, 
că tu n-ai voit să-L laşi să fie Tatăl tău, Care să vină să-ţi dea 
împărăţia Lui ţie. Acum vine ca un Stăpân, să-ţi ia întâietatea 
şi s-o dea altora, care vor primi duhul cel cu care vor striga: 
„Părinte! 

Am venit la tine, poporul meu, ca să pregătesc calea 
Celui ce vine după mine, ca să pregătesc viaţa ta şi să te fac 
vrednic să stai întru întâmpinarea Celui răstignit şi înviat şi ri- 
dicat la locul Său. Am lucrat peste tine mai mult decât a lucrat 
atunci loan Botezătorul. Am lucrat ca să pregătesc acest po- 
por, ca să fie poporul întâmpinării cea mare a Domnului, şi tu 
ţipi şi zici că eşti deştept şi zici că eşti cu Dumnezeu. Zici aşa 
cum ziceau cei ce erau mai-marii templului pe vremea răs- 
tignirii Celui întrupat, după cuvântul proorocilor. Tot aşa faci 
şi tu. Dai la moarte pe loan Botezătorul, dai la moarte pe lisus 
Hristos şi dai la moarte şi la tăcere glasul acestei lucrări şi 
lumina ei, care este de la Duhul Sfânt. Mă dai pe mine la 
moarte, mămică, şi eu te-am hrănit cu linguriţa de la Dumne- 
zeu, poporul meu. Multe cetăţi mi-au semnat procesul morţii, 
şi sunt tari cetăţile acelea, pentru că sunt binecuvântate de la 
Dumnezeu. O, dar cuvântul meu din vremea aceasta nu va ve- 
dea stricăciunea şi nu va trece tăcerea peste el. El va lucra şi 
va sfârşi de lucrat, şi apoi se va odihni cuvântul meu întru sla- 
va celor lucrate prin cuvânt. Dintru început a fost cuvântul, şi 
toate prin cuvânt s-au împlinit, căci Dumnezeu era Cuvântul, 
iar purtătorul de Dumnezeu este cuvântul lui Dumnezeu. Şi 
iată, eu sunt cuvântul, poporule al meu, popor fără pricepere, 
că nu poţi înţelege aceasta cu duhul tău, căci aceste înţelesuri 
nu vin de la carnea firii, ci de la Duhul Sfânt, popor care 
umbli cu duhul rătăcirii peste tine. Dacă ai fi lăsat Duhul 
Sfânt să te încălzească şi să te crească, atunci Şi-ar fi încheiat 
Do mn ul truda tainei Sale prin tine, măi poporul meu. 

Fratele Zaharia a purtat folos de la această şcoală, şi ia- 
tă-1, este slujitor la tronul Sfintei Treimi, căci de acolo am ve- 
nit cu el aici. El s-a jertfit pe sine cu trupul, şi cu inima s-a 
adus jertfa pe sine lui Dumnezeu, şi Domnul i-a dat acest rang 
apoi. Inima lui, măi copii, a fost numai în cer, şi n-a pus peste 
ea pământ, şi a fost frumoasă inima lui, căci a fost născută din 
cer şi nu de pe pământ. Se uită la cei care veneau la căpătâiul 
său şi se miră şi plânge fratele Zaharia, că vede mult pământ 
peste ei, îi vede murdari de pământ şi mă întreabă pe mine ce 
este aceasta. 

O, frate Zaharia, acestea sunt plăcerile în care trăiesc 
ei, plăceri pământeşti, mămică. Aceasta este comoara lor, 
aceasta este inima lor, aceştia sunt fiii poporului meu din 


această vale. Do mn ul este mic peste ei, căci aşa L-au ţinut ei 
pe Domnul, străin şi cerşetor şi plin de dor după inima lor. 
Popor mâncător de carne şi de gusturi pământeşti, căci carnea 
acestei vremi este duhul omului, este placul cărnii, este placul 
firii care pofteşte împotriva duhului. Este rob cărnii firii şi 
poftei firii, şi aceasta înseamnă pământ viermănos şi bolnav. 
Şi mă lupt, măi frate Zaharia, mă lupt din greu să fac din ei 
copii ai Duhului Sfânt, şi nu se lasă cu Duhul Sfânt, căci iu- 
besc trupul şi slujesc trupul. De atâta vreme stau în calea lor 
să iau de pe ei robia trupului ca să-i dau lui Dumnezeu pârgă 
curată şi neîntinată, şi nu se lasă cu cerul, măi frate Zaharia. 
Spune-le şi acum ceva, ajută-mă la această greutate. Spune-le 
ce este această lumină şi de unde este ruptă această lucrare cu 
care vin mereu la ei. 

Ascultaţi-1 pe fratele Zaharia, măi copii, că iată, opresc 
cuvântul meu, să vorbească peste voi cuvântul fratelui Zaharia. 

O iubiţii mei, ea mi-a spus să vă spun cuvân- 
tul meu. Dar cuvântul meu, ca şi atunci, şi 
acum, este în duhul dragostei şi al blândeţii. Aş fi voit să mă 
bucur, şi eu şi însoţitorii mei cereşti, dar văd pe acest popor o 
greutate, căci mămica Gigi, dacă a venit cu mine aici, m-a 
purtat mai întâi prin popor peste tot, că ea n-a uitat neumble- 
tul meu cât am fost aici pe pământ. M-a purtat acum, că încă 
de atunci am acest dor. Mi-era dor de poporul creştin, fiindcă 
nu puteam merge pe nicăieri, dar dacă ea m-a dus acum peste 
tot, iată, m-a pătruns durere de duh. Dar mămica Gigi câtă du- 
rere poartă, oare? Poartă, că uite cât pământ văd pe voi: şi pe 
cap, şi pe mâini, şi pe picioare, şi pe faţă. Am întrebat-o pe ea 
de ce este aceasta, şi aţi văzut ce mi-a răspuns. Dar de ce nu 
vă spălaţi de la acest izvor? De ce staţi aşa? Apropiaţi-vă de 
mama Gigi; ea pentru asta a venit la voi, şi este cu cerul du- 
pă ea. O, ferice celui ce-şi va spăla viaţa în acest vas! Şi dacă 
pe ea n-o primiţi, cuvântul meu cum îl veţi face adevărat? Şi 
dacă pe ea n-o credeţi că este în lumină şi că vine de la cer, 
pe mine cum mă veţi crede de unde vin şi prin cine vin la voi? 
Eu prin ea am venit la voi. Nimic nu se poate fără ea prin 
această lucrare. Eu ştiu cuvintele Scripturii de atunci de când 
eram cu trupul pe pământ. Şi dacă nu sunteţi plini de Duhul 
Sfânt, cum veţi putea crede Scriptura aceea care se împlineşte 
prin mama Gigi şi prin cei care vin cu ea la voi, şi prin mine, 
care vin după ce am plecat din trup? Căci iată, am venit cu 
mama Gigi, şi nu vin din morţi aşa cum zice Scriptura care 
zice: «Nici dacă se va duce cineva dintre morţi nu vor crede». 
Noi am venit dintru cele înviate, am venit de la viaţă la voi, 
şi iată, stăm cu voi prin cuvânt. Nu suntem dintre morţi, căci 
am fost cu Dumnezeu pe pământ, iar cei care sunt întru Dum- 
nezeu, chiar de vor sfârşi, vii vor fi în veci, căci nu este străi- 
nă această taină lăsată prin cuvântul Fiului lui Dumnezeu. Vă 
spun şi eu că nu credeţi, că dacă aţi crede, aţi învia întru Du- 
hul Sfânt, şi aţi fi din cer apoi. Voi sunteţi scrişi în cer, şi sun- 
teţi pomeniţi în cer în fiecare zi, dar de ce nu sunteţi cu cerul 
împăcaţi? De ce nu sunteţi vii? 

Mi-e dor de voi, de toţi cei care aţi stat cu mine în vre- 
me de noapte atunci când făcuse Domnul din mine o jertfa vie 
pe masa altarului acestui popor. Aţi vegheat la căpătâiul sufe- 
rinţei trupului meu, dar la căpătâiul vostru de ce nu vegheaţi 
acum? Oare, nu vreţi cerul cel veşnic? Oare, nu credeţi că 
este acest cer care vine după vremea trupului? Şi dacă ziceţi 
că credeţi, de ce nu vă îmbrăcaţi pentru cerul acesta? O, dar 
iată, nu puteţi să ştiţi. De ce nu ştiţi că cerul este lângă voi şi 
este după voi ca să vi se arate? Această lucrare şi cuvântul ei 
este cer, iubiţii mei; are cerul în cuvântul ei, şi voi ce faceţi 

cu ea? Unde o aruncaţi? Sub care întuneric credeţi că o veţi 
putea zdrobi? Iată, eu pe raza acestei lucrări am venit, şi n-am 
putut veni fără mama Gigi. Această lucrare este lumină, şi 
mulţi din voi nu vreţi cu ea şi întru ea şi întru curăţenia care 
vine de la ea, iar altora le e ruşine cu ea. Păi, atunci, şi Dom- 
nul Se va ruşina cu voi. Dar în iubire nu este frică, şi dacă este 
frică, nu este iubire şi nu este trecere la Dumnezeu. 

Dar voi, copiii mei, voi ce faceţi acum? Şi ce aţi făcut 
până acum? Şi nu vă întreb pământeşte. Rugaţi-vă la mama 
Gigi ca să vă înveţe ce este Dumnezeu şi ce va fi Dumnezeu, 
dar dacă nu vă veţi ţine de mână cu mama Gigi, nu veţi ajun- 
ge fără ea la Dumnezeu, şi nu va ajunge Dumnezeu până la 
voi fără mama Gigi, pentru că aveţi pecete pusă de mama 
Gigi. Poporul acesta nu va putea la Du mn ezeu fără mama 
Gigi, şi cine nu va iubi cuvântul lui mama Gigi, nu-i va folosi 
nici o jertfă aceluia, chiar dacă şi-ar mistui trupul pe jar unul 
ca acela. Vă rog frumos şi pe voi, căutaţi împăcarea cu Dum- 
nezeu, căci ea este între Dumnezeu şi poporul acesta. Dacă nu 
veţi putea dezlipi de pe voi lumea şi lipiciul ei şi înşelăciunea 
ei, dacă nu veţi fugi din lume, dacă vă veţi lăsa înghiţiţi de 
moartea din lume, va fi greu, să ştiţi că va fi greu, căci eu voi 
ruga pe mama Gigi să vă aducă trezirea, şi va fi greu de tot, 
dar mai greu ar fi să pierdeţi de tot pe Domnul. Dacă veţi cău- 
ta spre păcat şi spre moartea cea din lume şi dacă nu veţi fi 
curaţi cu trupul şi cu viaţa, să ştiţi că va fi greu de voi, că nu 
vă va ocoli trezirea cea mare, care lucrează de la mama Gigi 
peste cei care vor fi să mai scape cu viaţă pentru ziua aceea a 
mărturiilor. Dacă veţi păşi cu pasul spre pierzare, şi dacă eu 
sunt cu cerul acum, să ştiţi că mama Gigi va da în voi. Pentru 
mine va da în voi, pentru că sunt eu cu cerul. De aceea aţi pri- 
mit biciul ei, şi îl veţi primi de câte ori îl veţi cere, ca să nu 
cădeţi de la mila Domnului. Casa aceea care are cu Dum- 
nezeu măcar pe unul din casă, apoi casa aceea va fi biciuită 
spre înţelepţire şi spre luminare. Fiul care dă spre rătăcire, va 
fi biciuit spre înţelepţire. 

Copiii mei, iubiţi lucrarea care vă luminează calea vie- 
ţii. Călcaţi după cuvântul acestei lucrări, că va fi aceasta cea 
mai mare învăţătură peste lume, şi se vor vesti aceste cuvinte 
de pe cea mai mare înălţime, căci va fi singura înălţime spre 
care se va înălţa toată făptura, şi aceasta va fi în curând. Nu 
vă uniţi cu cei ce stau fără această lucrare. Uniţi-vă însă cu 
toţi cei care stau de mână cu mămica Gigi. Eu voi merge cu 
ea înapoi la locul slujirii mele, dar ea va fi mereu în mijlocul 
poporului ei şi va lucra până va sfârşi de lucrat şi de netezit şi 
de înnoit acest pământ binecuvântat, acest neam românesc, 
dar nu va mai rămâne pe acest pământ nimic întinat, nimic 
spurcat, nimic străin, şi va fi neam nou şi pământ nou, ca să 
fie apoi cer nou de la care vor răsări ceruri noi peste tot. Mă- 
mica Gigi are această lucrătură de lucrat şi este în lucru cu tot 
cerul, căci şi eu lucrez la lucrul acestei lucrături şi sunt al 
acestui popor. Primiţi pe mama Gigi şi nu-i striviţi cuvântul, 
căci biciul ei aduce cuvântul ei la viaţă. Mulţumiţi-i ei şi pen- 
tru cuvântul meu, căci ea e buna cea din cer, şi este iubire 
mama Gigi. 

I ată, copiii mei, cuvântul fratelui Zaharia a 
fost dat vouă. N-am venit dintre cei morţi, ci 
am venit cu el de la viaţa cea vie, care este la Dumnezeu. 
Aduceţi-vă aminte de fratele Zaharia şi de cuvântul lui care 
era cu voi. El este mijlocitor mare la tronul Sfintei Treimi. 
Chemaţi-1 în ajutor pentru folos de mântuire, căci este mij- 
locitor prin această lucrare. în curând şi tinerelul care a ple- 
cat de curând dintre voi va primi slujbă cerească şi va sluji în 


faţa lui Dumnezeu, căci este din acest popor, şi acest popor 
are mare preţ la Dumnezeu, măi copii. Mama Gigi lucrează 
lucrare mare peste acest popor, ca să-l scape de la moarte. Ru- 
gaţi-vă neîncetat, ca să scăpaţi de boldul morţii, căci boldul 
morţii este păcatul. Poporul meu trebuie să fie un popor neîn- 
tinat, un popor curat, cu hrană curată, cu apă curată şi cu mers 
curat prin întinăciunea acestei vremi. Şi dacă nu vrei, creşti- 
ne, şi dacă vrea Dumnezeu să vrei, va fi să vrei şi tu ca Dum- 
nezeu, că vei primi bătaie până va fi să intri întru ascultarea 
cuvântului ceresc care cere sfinţenie de la tine, poporul meu 
iubit. 

Pace peste fiii cei credincioşi şi ascultători ai poporului 
meu! Dar dacă eşti, creştine, necredincios şi neascultător, vei 
fi dat spre certare şi spre spălare şi spre zolire, ca să mergi pe 
calea dreptăţii şi a neprihănirii, căci această cale am venit s-o 
dau poporului meu. 

Binecuvântată să fie fărâmiţa de la masa care s-a ridi- 
cat la cer pentru serbarea fratelui Zaharia, şi cine va gusta din 
această masă cerească, să primească lumină. Amin. 

Pace peste această casă! Pace şi mirul mângâierii peste 
durerile acestei case! Pace peste toţi cei care iubesc pe mama 
Gigi! Amin, amin, amin. 

19 mai/l iunie 1991 

Duminica tuturor sfinţilor 

învăţături ale sfintei Virginia peste cetatea Căpriorii. 

A m venit din nou la voi. Am venit să vă bucur şi 
să vă întăresc aripioarele, ca să fiţi întru cele cu 
care vin de la cer, ca să fiţi în Duhul Sfânt. 

Pace vouă! Şi în această zi, pace şi bunăvoire între voi! 
Duminica tuturor sfinţilor, aceasta este sărbătoarea zilei de azi. 

Când a luat fiinţă trupul meu, când am intrat eu în 
lumea aceasta, în ziua aceea era sărbătoarea care este astăzi, 
măi copii; era duminica tuturor sfinţilor. Mămica mea se pre- 
gătea să meargă la biserică şi nu s-a mai dus, căci a stat şi 
m-a primit pe mine. 

Am venit la voi să mă bucur cu voi în ziua aceasta de 
sărbătoare. Era atunci ultimul an al bisericii strămoşeşti, al 
sărbătorilor strămoşeşti, şi a venit apoi vremea cea roşie şi a 
strămutat de la locul ei vremea sărbătorilor cereşti. Moşii şi 
strămoşii noştri erau atunci creştinii acelei vremi şi plângeau 
vremea aceea. Era proorocită în Scripturi această vreme de 
durere, şi ei au trăit această durere pe vremea lor. Venise urâ- 
ciunea pustiirii locurilor sfinte, venise pe vremea lor. Eram şi 
eu atunci copil de un an, şi am fost aleasă de Do mn ul din pân- 
tecele mamei mele. Eram de un an când biserica şi-a schimbat 
înfăţişarea şi puterea şi adevărul cel sfânt. A suferit Domnul 
în vremea aceea, dar a suferit în mine, măi copii, căci a fost 
peste mine o suferinţă în anul acela şi îmi mâncase pântecele 
pe dinăuntru, şi părinţii mei purtau milă de mine şi n-aveau 
ce-mi face, căci erau creştini săraci. Dar Domnul a întins mâ- 
na apoi şi a trimis peste mine vindecare şi a înfiinţat un pân- 
tece nou pentru mine şi m-a ridicat din nou la viaţă. 

O, iubiţii mei, am purtat în trupul meu durerea aceea 
care a intrat în locul cel preasfânt ca să-i mănânce viaţa şi 
adevărul din ea, căci călcase peste ea duşmanul cel roşu, după 
cum era scris. A suferit Domnul, şi a suferit înăuntrul meu; a 
suferit cerul pentru biserica lui Dumnezeu. îşi începuse Dom- 
nul lucrul Său prin mine încă de atunci, şi apoi a trimis peste 
mine vindecare, că ştia că vine vremea să lucreze cu cuvântul 

Cuvântul lui Dumnezeu 


Său prin mine şi să aducă această reparare pentru biserica Sa. 
Şi dacă poporul meu este poporul cel ales al lui Dumnezeu, 
de aceea a început Domnul această temelie de la acest popor. 
Trebuia să se împlinească aceasta, căci era făgăduit de Dom- 
nul, prin semnul vindecării înlăuntrului meu, pentru că eu am 
fost biserică sfinţită de Dumnezeu, în care a locuit Mielul lui 
Du mn ezeu şi a vorbit cu acest popor, căci a făcut Domnul din 
mine un altar de jertfa în care a locuit şi S-a jertfit cu cuvântul 
Său şi a împărţit cuvântul Său vouă, fiindcă este scris de 
Domnul Iisus Hristos în Scripturi: «Omul nu trăieşte numai 
cu pâine, ci cu orice cuvânt ieşit din gura lui Dumnezeu». 

N-a mai avut, fiilor, nimeni, în toate veacurile, n-a mai 
avut ce aţi avut voi. Pe tot pământul mişună învăţătorii legii 
lui Dumnezeu şi cărturarii cei învăţaţi şi vorbesc despre cu- 
vântul lui Dumnezeu, şi nu pot aceştia să scoată răul şi moar- 
tea din om, şi se aud de la cer până în vremea de azi cuvintele 
lui Iisus Hristos care au spus atunci: «O, neam necredincios! 
Până când vă voi răbda pe voi?». Măi fiilor, au scos postul şi 
rugăciunea de la putere. Totul a rămas o orânduială de la oa- 
meni şi nu mai răsar de pe nicăieri izvoare de apă vie. Dar vi- 
ne vremea să lucreze văzut duhul şi adevărul în orice loc, aşa 
cum este scris, şi se vor umple de ruşine toţi cei care au închis 
împărăţia lui Dumnezeu, cei care au ascuns cheia cunoştinţei 
ca să nu intre cei săraci cu duhul, şi iată, nici aceia nu intră, 
şi nu pot intra nici cei ce vor să intre, dar semeţia acelora se 
va preface în cenuşă în curând, iar cenuşa aceea va fi luată de 
vânt. în zadar vorbesc aceia cuvântul lui Dumnezeu, căci ace- 
ia sunt judecaţi prin cuvântul cărţii din cer care spune aşa: 
«Cel care cunoaşte căile vieţii şi nu umblă pe ele, acela să nu 
vorbească despre Dumnezeu». 

Dacă poporul meu şi-ar da seama ce este această lu- 
crare cu care a venit Dumnezeu în vremea aceasta pe pământ, 
nu i-ar mai trebui nici minuni, nici semne, nici zdruncin ca să 
creadă, şi ar crede şi ar fi mare prin credinţă şi ar zice cu cu- 
vântul şi s-ar muta întunericul de la fiii oamenilor. Dacă mă- 
car de acum ar vrea acest popor să se lase spre pricepere ca 
să înţeleagă ce lucrare este aceasta pe care o lucrează Dom- 
nul prin mine, n-ar da din mână această mărire, şi s-ar aşeza 
cu putere de suflet în toată rânduiala care se cere prin această 
lucrare şi ar da mâna cu Dumnezeu, ca să fie gata izbânda 
mântuirii veacurilor toate. 

Cel ce nu vrea să fie curat şi adevărat, acela să se dea 
deoparte numaidecât, că mai bine îi va fi. Acest popor va fi 
poporul cel neîntinat, cel sfânt, cu care va lucra Domnul mi- 
nuni prin cuvânt. Dar cine a fost al acestui popor şi se trage 
acum din sfinţenia care este adusă acum, acela să se pregă- 
tească pentru usturime şi certare, căci Domnul nu Se lasă în- 
şelat până în sfârşit de fiul cel rătăcit al acestui popor. Copiii 
care din dragostea lor vor sta întru sfinţenie de inimă şi de 
trup, aceia vor străluci în curând peste mulţimi, şi se va vedea 
slava lor. 

Pregătiţi-vă, mămică. Daţi de pe voi toate hăinuţele ce- 
le rupte, cele murdare, cele vechi, şi luaţi de la mămica Gigi 
şi pregătiţi-vă, că vin să vă îmbrac frumos, vin cu cerul la voi 
în curând, şi vă voi uni cu cerul şi veţi lucra cu cerul şi vom 
face numaidecât biruinţă peste întuneric. 

Copiii mei din această cetate, cei care aţi primit certa- 
rea de la Domnul, care aţi primit rană de la Domnul, mâna 
mea a fost şi v-a ajutat, mămică, dar să vă fie aceasta spre în- 
ţelepţire, ca să nu fie să mai stăm din nou de vorbă tot aşa. 
Sunteţi iubiţi de cer, dar cerul vă vrea curaţi acum. Aceasta nu 
mai este vremea voastră, mămică. Aceasta este vremea Dom- 


nului. Aduceţi jertfă lui Dumnezeu, că eu puteam să vă ridic 
acum, dar nu v-ar fi fost bine, că nu eraţi gata pentru cer. 
V-am dat mâna şi v-am ridicat, dar de acum să nu mai păcă- 
tuiţi, ca să nu vă fie vouă mai rău. Sunteţi înscrişi ca fii ai po- 
porului meu, şi eu îmi fac acum un popor sfânt şi curat. Să nu 
ziceţi că nu puteţi, mămică. Nu mă faceţi să vă fac să puteţi. 
Vreau din dragostea voastră să puteţi, din credinţa voastră, 
mămică. Totul este cu putinţă celui ce crede, măi copii. 

Iată, n-am venit să aduc pace, ci lămurire am venit să 
aduc şi zdruncin, ca să despart credinţa de necredinţă, şi ade- 
vărul de neadevăr; să despart pe femeie de bărbat; pe frate, de 
soră; pe soacră, de noră; pe mamă, de fiică, şi pe creştin, de 
lume şi de întinare şi de stricăciune şi de pământ şi de fire 
aducătoare de durere; şi am venit să aşez peste voi stare înge- 
rească şi cărare adevărată. Nu vă temeţi de lume. Biruiţi lu- 
mea, chiar de va trebui să minţiţi pentru Dumnezeu şi pentru 
calea Lui cea dreaptă şi cea adevărată. 

Nicuşor Zidaru, fii atent, că vreau să scriu numele tău 
pe o piatră de mărturie a lucrului meu din zilele acestea. Am 
să stau de vorbă cu tine, să te pregătesc cu mine, că mai e un 
picuţ, şi ieşim deasupra cu această lucrare lucrată acoperit 
atâta vreme, mămică. Nu căuta să te laşi despărţit de mine. 
Eşti prins în planul acestei lucrări şi aşa eşti scris în cer: zidar 
în Ierusalim. Dar vine vremea să înţelegi bine lucrul tău, iar 
pentru aceasta îţi trebuie aşezare neclintită, de acum. Am 
venit aici, şi iată, pun mâna pe creştetul tău şi aşez peste el 
mirul mângâierii şi al puterii şi al tăriei celei bune. De ar fi să 
minţi pentru Dumnezeu, minte, mămică, şi fă voia Lui, de 
acum, şi învaţă ce este taină acoperită. Ţi-am dat ca un ajutor 
această vărguţă. Foloseşte-te de ea şi pune-o de mărturie în 
faţa neorânduielii care vrea să te ţină departe de sfinţenie. Eu 
voi fi mereu ca să te sprijin, şi vei vedea că sunt lângă tine, că 
am nevoie de tine curat şi sfânt, mămică. Să nu cârteşti în lup- 
tă, dar luptă-te şi învinge-te, copilul meu. Eu nu te mai las alt- 
fel de acum. Scrie această zi şi lasă-te născut din nou şi fii co- 
pil nevinovat de-acum, că Domnul aşează putere peste creş- 
tetul tău. Vei merge cu mine ca să-ţi arăt o taină din zilele 
acestea, o taină de a mea pe care tu o mai ştii, şi îţi voi arăta 
cum să faci cu ea şi unde s-o aşezi în tine. întăreşte-ţi casa ta 
şi inima ta şi credinţa ta şi mergi alături de mine, dar mergi 
bine, mămică. Pregăteşte-ţi viaţa şi rostul cel bun, de-acum, 
că voi sta de vorbă cu tine, Nicuşor Zidaru. 

Să se ridice ascultare de la voi la cer, căci cerul este în 
mare lucrare peste acest popor ales. Să fie pace între mine şi 
voi, copii cu care am vorbit acum! Să fie peste voi duh lucră- 
tor de sfinţenie şi de veşnicie cu Domnul, întru voile Sale 
cereşti! Amin, amin, amin. 

20 mai/2 iunie 1991 

Cuvântul Domnului către alesul Său Irineu 

Proorocie pentru început de lucru văzut: piatra de mărturie a 
Noului Ierusalim. 

L a început a fost Cuvântul, şi Cuvântul era la 
Dumnezeu, şi toate prin cuvânt au fost lucrate, 
căci Du mn ezeu a zis, şi s-a făcut. Iată, Dumnezeu rosteşte cu- 
vânt în vremea aceasta, şi să se împlinească lucrul cuvântului 
Său, căci este Dumnezeu. 

Pacea Mea peste creştetul tău, copil credincios din vre- 
mea aceasta, căci prin credinţă cei de la sfârşit vor lucra prin 
cuvânt lucrări mai mari decât cele de până acum. Pace ţie, şi 

mirul mângâierii peste creştetul tău, şi vei lucra lucruri minu- 
nate, după cuvântul lui Dumnezeu, căci Eu nu sunt un Dum- 
nezeu neputincios, şi mulţimi numeroase se vor pleca la lu- 
crătura acestor zile de biruinţă cerească. Ridică-te şi ia amin- 
te, căci Eu rostesc cuvânt, şi apoi Mă aşez peste voi şi împli- 
nesc prin voi, copii ai credinţei acestei vremi. 

Ridică-te pe temelia credinţei, ridică-te şi acum, căci 
acum vin spre tine şi îţi vestesc început de lucru văzut, fiindcă 
am spus că voi scoate deasupra această fântână de miere, 
această începătură de lumină văzută, că vine ziua slavei, copil 
al acestei slave. Am spus că lucrăm să scoatem crucea deasu- 
pra şi s-o înfigem în vârful unghiului, ca să ştie mulţimile lu- 
crarea semnului Fiului Omului, Care Se va arăta pe nori după 
acest semn, căci Fiul Omului va lucra apoi văzut ca să adune 
în grădina arătării Sale pe toţi aleşii Săi, de la marginile ceru- 
lui şi până la celelalte margini. Adevăr adevărat grăiesc şi 
acum, că nu va trece neamul acesta, şi se va împlini această 
lucrare adusă prin cuvânt. Iar de ziua şi ceasul acela, iată, co- 
pilul Meu, Tatăl ştie ziua aceea, iar Tatăl este în Fiul, şi Fiul 
este împreună cu Tatăl în toţi cei care prin Duhul strigă: 
„Awa, Părinte!". Iată taină pecetluită şi despecetluită în vre- 
mea aceasta! Fericit este slujitorul acela pe care, Tatăl lucrând 
şi Fiul venind, îl va afla crezând aşa, căci adevăr grăiesc, că 
peste toate va fi pus. Iar cei ce vor tăgădui acest adevăr, 
veni-va Stăpânul pe neaşteptate pentru aceia şi îi va scoate 
din dregătorie şi îi va pune cu cei făţarnici, acolo unde este 
plâns şi scrâşnire de dinţi. 

întăreşte-te cu cuvântul Meu, căci Eu sunt Cuvântul, şi 
voi fi împlinitor prin lucrul credinţei celor din vremea aceasta. 

Iată, vom aşeza piatra de mărturie a cuvântului Meu, 
care a lucrat şi care lucrează până la sfârşitul tainei plinirii sa- 
le, şi vom scrie pe această piatră numele cel nou al cetăţii Ie- 
rusalimului cel nou, care se va arăta de la această piatră şi din 
care vor curge râuri de apă vie, pe ale căror laturi vom sădi 
pomi, şi frunzele lor nu se vor veşteji, şi fructele din ei nu se 
vor mai isprăvi, căci lună de lună se vor coace fructe noi, 
fiindcă pomii vor primi apă din această piatră, iar seminţiile 
pământului se vor hrăni din fructele pomilor, şi din frunzele 
lor vor primi tămăduiri. Amin. 

Voi scrie numele tău pe piatra aceasta şi voi scrie nu- 
mele aleşilor Mei, dar vreau să scriu numele unsului cel de la 
Mine pe piatra aceasta. Fii înţelept de la Mine, căci înţelep- 
ciunea este fiica Mea, cea care a luat fiinţă de la Mine mai 
înainte de toate câte s-au făcut prin cuvânt. Am dat cuvânt 
servilor Mei prin care vin cu cuvântul, şi lucrez prin cuvânt, 
de la cele rostite şi până la cele împlinite prin cuvânt, dar 
vreau să-i văd lucrând lucru de credinţă pe cei spre care vin 
să-Mi desăvârşesc taina acestor mărturii, că vine ziua mărtu- 
riilor, copilul Meu, vine, şi vom intra apoi în odihna ei, vom 
intra noi mai întâi, cei care am lucrat la această lucrătură, şi 
fi-va apoi să chemăm sub această viţă pe toţi cei care locuiesc 
în cerurile noastre, căci în cerul inimilor celor credincioşi lo- 
cuiesc acum mulţimile cele numeroase care va fi să se hră- 
nească şi să se tămăduiască din fructele şi din frunzele sădirii 
vestite, şi vor lua viaţă prin această piatră nouă. Dar iată, tre- 
buie să facem înscriere, ca să fie cunoscută pe pământ şi să 
rămână de mărturie această înscriere, căci mărturia ei va lu- 
cra, ca să putem apoi să ridicăm această piatră şi să înfigem 
în vârful ei semnul Fiului Omului, şi să se audă cântare înge- 
rească pe pământ, şi să cântăm ca îngerii: «Binecuvântat este 
Cel ce iarăşi vine întru numele Domnului!», căci Eu sunt Alfa 
şi Eu sunt Omega. Amin. 


Deschide-Mi ca să intru cu duhul înţelepciunii Mele 
întru duhul tău şi să fim una întru Duhul Sfânt al Sfintei 
Treimi, Cea întreit lucrătoare. Deschide-Mi ca să pot lucra 
prin tine această taină de mărturie, şi totul îţi va fi ţie cu pu- 
tinţă, precum la Mine totul este cu putinţă. Hai să facem cu 
putinţă această lucrătură, hai, copilul Meu! Un pic mai e până 
la seceriş. Hai să trezim lucrători, şi vor avea plată ca şi voi, 
căci voi strânge apoi plata cea de la Mine şi o voi împărţi la 
fel peste toţi aleşii Mei cu care voi lucra această piatră. 

Voiesc să fac unire cu casa unsului cel de la Mine şi vo- 
iesc să lucrăm cu chibzuinţă, ca să scriu numele unsului Meu 
Mihail la temelia acestei pietre, şi apoi să rostesc numele lui, 
şi să audă mulţimile numele unsului Meu întru care binevo- 
ieşte inima Mea, căci el este cel proorocit pentru vremea care 
se va aşeza prin această piatră. 

Fucrează, cu dragostea toată lucrează, cu credinţă ne- 
clintită mergi, şi ţi se va deschide, şi vom începe apoi lucrul 
acestei mărturii, şi va ieşi deasupra Domnul, copilul Meu. 
Iată de ce trebuie să lucrăm cu credinţă şi cu grabă. Mai e un 
pic până la seceriş, copilul Meu. Eu sunt, dar să fiu, şi voi fi 
cu voi şi vom lucra bine, căci voi fi cu cuvântul în toată 
această vreme şi vom împlini. Amin. 

Cere, copilul Meu, cere de la Mine, cere-Mă şi te voi 
sluji! Cere-Mă, şi vin ca să merg cu tine şi să primeşti, căci 
ale Mele dintru ale Mele vă voi da ca să-Mi daţi Mie. 

Binecuvântate să-ţi fie intrările şi ieşirile şi înţelepciu- 
nea care va merge cu tine pe uliţe. Nu te teme că vei osteni. 
Mai e un pic, şi vom cunoaşte odihnă întru cele lucrate. Fă-ţi 
schiţă şi mergi întru ea şi vei împlini lucrul tău, căci Eu voi 
merge înaintea ta; Eu cu Duhul, iar voi, cu trupul, şi vom fi 
întru unire, cer şi pământ, întru Duhul Sfânt, spre lucrare vă- 
zută, şi apoi spre slavă văzută. 

Pacea Mea să fie cu tine! Tăria Mea să-ţi întărească pi- 
cioarele pentru împlinirea soliei păcii, care va fi auzită apoi 
de pe înălţimi peste Ierusalim. Vine ziua serbării în care vo- 
iesc să rostesc din vârful acestei pietre numele unsului cel de 
la Mine. Voiesc, dar veniţi-Mi lucrători fiecare, prin puterea 
şi prin starea în care sunteţi găsiţi la vestirea acestui cuvânt. 

Pace şi mir sfânt şi ungere sfântă peste cei aleşi ai Mei 
cu care voi ridica această piatră de mărturie, şi vom ieşi cu lu- 
crul acestei vremi de biruinţă! Amin, amin, amin. 

22 mai/4 iunie 1991 

Cuvântul Domnului către regele Mihai 

Regele Mihai, ctitor lângă Domnul, cu numele său. Domnul va 
alege din nou Ierusalimul. 

ă se scrie iarăşi un cuvânt de mărturie, căci Dom- 
nul coboară cuvântul, şi apoi Se aşează să îm- 
plinească cele vestite prin cuvânt. Iată cuvântul Domnului că- 
tre regele Mihail al României, căci el este vestit prin prooroci. 

Pace ţie, rege al celei binecuvântate, că voi coborî cu 
slavă văzută şi voi împărţi lumină şi viaţă vie peste noroadele 
de pe pământ, iar ea va fi regina Mea. Pace ţie, şi mirul mân- 
gâierii peste creştetul tău! Amin. Iată încă o carte către tine, 
ca să te vestesc că voi aşeza peste locul izvorului cuvântului 
Meu piatră de mărturie şi locaş de slăvire a numelui Meu, ca 
să ştie apoi noroadele şi să bea din această piatră apă vie, şi 
va fi aceasta spre tămăduirea neamurilor, căci aşa este scris 
despre acest munte care se va ridica deasupra munţilor, dea- 
supra înălţimilor, deasupra înţelepciunii de pe pământ, şi 

Cuvântul lui Dumnezeu 


noroade multe vor veni spre această piatră, spre acest izvor 
din cer coborât, căci România va fi pământul cel nou al slavei 
Domnului din zilele ce vin, iar tu vei fi mare peste acest 
neam. Eu sunt Domnul puterilor, şi totul este cu putinţă la 
Dumnezeu, dar fii credincios lucrului Meu şi planului Meu 
cel din veci împlinit, şi vei sta pe tronul tău, iar mlădiţa ta va 
sta lângă tine. 

Am coborât cuvânt şi am spus că voi ridica piatră de 
mărturie la locul izvorului Meu prin care Eu vestesc lucrul 
planului Meu şi lucrul României Mele, căci din acest izvor, 
iată, scot şi pentru tine. Am pe servii Mei prin care Eu lucrez 
cuvântul Meu prin acest izvor, şi voiesc să scot deasupra 
această fântână de miere, că vine ziua împlinirilor vestite prin 
acest izvor; vine, şi se grăbeşte să vină; vine, şi vreau să lu- 
crez cu grabă, ca să înfigem crucea în vârful acestei pietre şi 
să rostesc din acest vârf cuvânt coborât din cer, să rostesc nu- 
mele unsului cel de la Mine, căci tu prin Mine vei fi, rege al 
României. Dar vreau să scriu numele tău pe această piatră, ca 
să-ţi gătesc venirea prin această putere, prin această temelie 
cerească, prin această mărturie care va mărturisi în ziua 
aceea. Domnul puterilor este numele Meu, şi nu este aceasta 
cu neputinţă la Dumnezeu, şi este din planul Meu această 
lucrătură. 

Vreau să fac unire bună şi legătură apropiată cu casa ta. 
Vreau să fac această unire prin martorul Meu cel credincios, 
care este de la Mine şi care va fi să-l aşez cel dintâi peste bi- 
serica Mea, peste biserica cea binecuvântată, căci acest mar- 
tor ştie de la Mine ce am să fac peste acest neam, şi între voi 
va fi să fie o pace desăvârşită, şi Eu voi fi în sfatul vostru, 
spre slava neamului cel ales din zilele ce vin. Mai e un pic 
până la seceriş, şi voiesc să lucrez cu grabă această corabie, 
această piatră de mărturie, că prin ea voi birui, iar tu vei veni 
apoi, şi vom aşeza viaţă înviată şi lumină din lumina cea nea- 
propiată peste acest neam, şi toate popoarele vor veni şi vor 
vedea slava celei oropsite. 

Aşează-te lângă Mine ca să Mă sprijin cu tine şi să ri- 
dicăm această piatră la locul ei, rege al României, căci am în 
cerul sfânt voievozi sfinţi, din trupul acestui neam, care au 
adus jertfă de slavă pentru Mine şi pietre de aducere-aminte 
în zilele lor, şi aceştia strigă la Mine ziua şi noaptea: „Doam- 
ne, până când ca să ridici numele nostru, după făgăduinţele 
Tale? Dar am lângă acest izvor pe servii Mei, lucrători în 
trup, care strigă zi şi noapte înaintea Mea, şi îmi amintesc 
aceştia de vremea făgăduinţelor pe care Eu le-am făcut peste 
acest neam ales, şi totul este scris, şi vor mărturisi lucrurile 
cuvintelor Mele. Şi îmi amintesc aceştia de tine, regele lor, 
pentru că Eu le-am dat poruncă să aducă jertfă de fiecare zi şi 
să aducă în faţa Mea numele tău şi venirea ta pe pământul tău. 
Aşa eşti pomenit în acest loc ascuns, aşa este auzit la tronul 
slavei Mele: „Pe Mihail, rege al României, să-l pomenească 
Domnul Dumnezeu întru împărăţia Sa! Amin. Am dat po- 
runcă să ceară aceştia la Mine să dobor capul fiarei roşii, şi 
am auzit şi am împlinit la vremea hotărâtă această biruinţă. 
Lucrez aici prin servii Mei, ca să ştie ei cum este planul Meu 
întocmit, să ştie ce să ceară la Mine, şi iată. Eu sunt şi împli- 
nesc, şi am făcut aici aşezare după schiţa planului acestor 
zile, căci lucrez din cer, după planul ceresc, dar lucrez prin 
aceştia care Mă aduc cu cuvântul, căci Eu rostesc, şi apoi vin 
ca să împlinesc. 

Am spus pe vremea trupului Meu, am spus aşa învăţă- 
ceilor Mei: «Iată, mai sunt patru luni până la seceriş», şi 


mulţi s-au smintit întru Mine, căci tainele Mele sunt adânci, 
iubitul Meu, unsul Meu întru care binevoiesc în zilele ce vin. 
Şi iată, din nou zic cuvintele cele de atunci: mai sunt patru 
luni până la seceriş, şi cât aş voi să-Mi trezesc lucrătorii şi să 
biruiesc prin această izbândă! 

Aşează-te lângă Mine, căci vreau să însemnez pe piatra 
aceasta şi să sap numele tău. Iată, pun această piatră înaintea 
ta, rege al României, şi fi-va apoi ca într-o singură zi să înde- 
părtez nedreptatea din ţara Mea şi a ta, şi voi împlini. Fii cre- 
dincios, că voi fi împlinitor în ziua aceea, căci ziua aceasta 
este hotărâtă, iubitul Meu, dar credinţă ca a ta să nu mai fi fost 
vreodată în neamul celor credincioşi, căci vom lucra biruinţa 
cea pentru sfârşit de Babilon şi cea pentru început de veac 
nou, şi voi începe cu neamul Meu cel sfânt, cu slava acestui 
neam nou ales. Am zis, şi voi împlini, şi voi alege din nou Ie- 
rusalimul, şi aceasta va fi în zile de strâmtorare. O, e mare în- 
tunericul acestei vremi, şi aceasta este strâmtorare pentru 
Do mn ul celor credincioşi, dar iată, la sfârşitul plinirii nele- 
giuirii voi aşeza un împărat care va fi întru Mine, şi prin el voi 
aşeza împărăţia păcii. Amin. 

Ridică-te acum şi hai să ridicăm această piatră, că voi 
cuvânta din vârful ei, şi cele şubrede vor cădea, şi vom face 
un lucru nou, şi se vor pleca noroadele de pe pământ în faţa 
acestui semn. Fii iscusit, iubitul Meu, fii întru Mine, ca să fiu 
cu tine, dar să fiu, iubitul Meu, unsul Meu, binecuvântatul 
Meu. Vremea e târzie, rege al României, şi Eu, iată, zoresc să-ţi 
gătesc venirea, dar acesta este planul Meu pentru venirea ta, 
şi după el trebuie să se lucreze. A venit vremea să aduci 
această jertfă Mie, şi Eu o voi aşeza spre mărturie peste acest 
izvor care a curs în mijlocul acestui neam ales, care a vestit 
în vremea aceasta despre vremea ta care vine. Iar în ziua ace- 
ea voi mărturisi şi voi împlini prin cuvânt, iar când voi rosti 
cuvânt, toate înălţimile se vor pleca la glasul Meu, căci Eu 
sunt Domnul puterilor. 

Eu sunt. Nu te teme, rege al României. Te voi uni cu 
cele vestite prin cuvântul Meu, ca să crezi lui Dumnezeu şi să 
te aşezi lângă Domnul, ca să se împlinească lucrul lui Dum- 
nezeu şi taina lui Dumnezeu peste acest neam. Scoală-te şi fii 
întru Dumnezeu, că iată, Domnul este peste tine cu mirul 
binecuvântării şi al puterii cereşti. 

Pace ţie! De la izvorul care curge în România, pace ţie! 
Dar vreau să-ţi spun „Pace ţie! “ din vârful acestei pietre care 
va fi să se ridice pe acest izvor. Pace ţie, rege al României! 
Dumnezeu grăieşte în România mai mult decât în toate vea- 
curile de până acum. 

Pace peste casa unsului Meu Mihail! Amin, amin, amin. 

23 mai/5 iunie 1991 

Cuvântul sfintei Virginia către Nicu Spirea 

Acesta va fi zidarul chivotului Sfintei Sfintelor Noului Ierusalim. 

A cest cuvânt este coborât din cerul sfânt şi cu- 
vântul acesta se va împlini, căci este Dumne- 
zeu, şi lucrează Domnul prin cuvânt, şi apoi Se aşează şi îm- 
plineşte Do mn ul. Să se pecetluiască acest cuvânt până la vre- 
mea hotărâtă, şi apoi, cuvântul cel împlinit, care lucrează 
acum în ascuns, va fi să se audă de pe acoperişuri. Amin. 

Pace vouă, iubiţii mei copii cu care am mai rămas şi cu 
care merg înainte până voi termina lucrul ce-1 am de lucrat în 
vremea aceasta! Pace vouă, copiii mei din acest acoperământ 

sfânt! Pace peste cei care am zis să fie aici în ziua aceasta, că 
iată, se coboară sfat ceresc în această zi, şi va fi scrisă şi 
această zi în cartea mărturiilor care se întocmesc şi care se 
vor mărturisi, în zilele ce vin, de pe înălţimea acestei lucrări 
de mărturie. 

Stă mama Gigi în sfat cu Nicuşor Zidaru. Deschideţi-vă 
urechile, căci cine are urechi, trebuie să audă cu ele, iar cei ce 
nu vor să aibă urechi de auzit, aceia nu aud cuvintele mărtu- 
riei acestei vremi. Aceasta este vremea să se aşeze la loc îm- 
părăţia lui Israel, şi va începe Domnul de la acest popor, 
fiindcă aşa este proorocit în cartea acestei lucrări. 

Nicuşor Zidaru, iată, mama Gigi îţi aduce salutul de 
bun venit în acest acoperământ, căci aici am adăpostire în 
vremea aceasta. Aşa este scris, că profetul nu este crezut şi 
primit de cei din casa lui, de cei din cetatea lui. 

Nicuşor Zidaru, am stat în faţa lui Dumnezeu, şi apoi 
în faţa acestui popor, şi a cuvântat Domnul prin gura mea cu- 
vânt ceresc, cuvânt proorocesc, vreme de douăzeci şi cinci de 
ani, dar n-a voit această viţă să facă rod de credinţă şi de mân- 
tuire. N-a voit acest popor să rămână întru Dumnezeu, căci a 
fost tare la cerbice creştinul acestei lucrări, şi iată, mi-a trezit 
Do mn ul duhul şi m-a trimis să lucrez, aşa după cum era scris 
în cuvintele proorociilor acestei lucrări. M-a trimis, dar ai mei 
nu m-au primit, şi au spus să plec din hotarele lor. Au făcut 
cu mine aşa cum a făcut poporul lui Israel cu Domnul, că L-au 
luat şi L-au dat spre moarte pe Domnul vieţii şi au spus că 
scapă de un răzvrătitor şi de un călcător de lege. Aşa au făcut 
ai mei, căci am voit să mă duc la ai mei dacă a venit vremea 
mea, dar ai mei nu m-au primit, şi m-au tăgăduit, şi iată, am 
ocrotit aceşti copii de când i-am adus lângă mine, şi numai eu 
i-am iubit şi i-am ocrotit, că eu, dacă am ajuns la Domnul, am 
ştiut şi mai bine planul lui Dumnezeu întru aceşti copii cre- 
dincioşi acestei lucrări. Am văzut de când am ajuns în cer că 
Domnul are nevoie de ei, dar iată, am eu nevoie de ei pentru 
Do mn ul. I-am adus de departe. Le-a spus Domnul să lase ma- 
mă şi tată şi casă şi fraţi şi neam şi să urmeze acestei lucrări 
dumnezeieşti, şi au venit, măi Nicuşor Zidaru, căci au crezut 
în Dumnezeu şi au înţeles că este Dumnezeu prin acest cu- 
vânt, fiindcă ei au avut inima curată, au avut înţelepciune şi 
pricepere de la Duhul Sfânt şi au avut dragoste, şi nu s-au 
smintit întru Dumnezeu. Şi n-a mai avut Domnul încă şi pe 
alţii ca şi pe ei, că n-au mai voit şi alţii să fie numai întru 
Dumnezeu, căci a fost împărţit cu inima creştinul acestui po- 
por, şi iată, de când au fost chemaţi de Dumnezeu, au primit 
numai dispreţ şi vină şi ruşine şi hulă aceşti copii, dar ei n-au 
tăgăduit lucrul lui Dumnezeu, Care a lucrat în mijlocul 
acestui popor. 

A fost prins în planul acestei lucrări copilul acesta care 
este peste acest acoperământ, şi când a venit vremea să-l aduc 
şi să-l lipesc lucrului lui Dumnezeu, l-am chemat şi l-am adus 
la aceşti copii, ca să-i dea creştere cerească şi inimă cerească 
şi dragoste din cer, fiindcă n-aş fi avut cui să-l dau ca să-L fi 
crescut în el pe Dumnezeu. L-am adus la ei, şi le-am mai 
adăugat o cruce, că ştiam că nu vor cârti sub greutate cu 
Domnul, ştiam că vor fi huliţi şi defăimaţi pentru ridicarea 
acestui copil. M-am luptat cu împotrivirea care se ridicase de 
peste tot şi am întărit aceşti copii ai mei, ca să poată ei călca 
peste toate neputinţele, peste toată răutatea care dădea de pes- 
te tot să-i zdrobească, să-i alunge, să-i slăbească. Şi când a 
venit vremea şi mai grea peste ei, când am văzut ameninţată 
viaţa lor de răutatea creştinilor mei, i-am scos dintre ei, şi ei 
au lăsat căsuţa, căsuţa pe care tot mâna ta a zidit-o, căci eu 


te-am chemat şi atunci şi ţi-am spus de la Domnul cum să 
le-o zideşti, şi apoi ei au fost alungaţi din căsuţa aceea. Şi i-am 
adus acum în acest acoperământ, ca să-i ocrotesc şi să-i mân- 
gâi aşa cum şi ei mi-au purtat grijă de acest tinerel iubit de 
cer, căci şi el, ca şi ei, a fost hulit şi batjocorit şi socotit cu cei 
desfrânaţi. Dar iată, aceştia sunt primii care au iubit împărăţia 
cerurilor, căci a unora ca aceştia este credinţa întru împărăţia 
lui Dumnezeu, fiindcă Domnul a fost mai întâi hulit şi bat- 
jocorit şi scuipat şi socotit prieten al vameşilor şi al 
desfrânaţilor. 

Am coborât iubirea cea din cer peste cei huliţi şi alun- 
gaţi şi vorbiţi de rău şi i-am ocrotit şi i-am întărit şi mi-am 
găsit locaş la ei, căci ai mei nu m-au mai primit, şi lucrez cu 
cei din acest locaş lucrare de înviere şi de trezire peste acest 
popor, şi va vedea acest popor cât rod voi ridica în zilele ce 
vin. Că mă voi îndrepta spre lume, şi lumea se va ridica şi va 
alerga cu năvală să vadă împărăţia lui Dumnezeu, care se va 
aşeza în zilele ce vin, prin această lucrare, căci voi ieşi dea- 
supra cu ea şi cu copiii cei care au lucrat cu cerul şi cu mine, 
iar peste cei care m-au tăgăduit şi m-au prigonit se va aşeza 
atunci pecete de ruşine, şi pace nu vor afla aceia, căci vor ve- 
dea slava lui Dumnezeu între cei care au fost scuipaţi de ei. 
Iată, un picuţ mai este, şi Domnul va vorbi de pe înălţimi prin 
această lucrare, şi vor veni mulţimile să vadă rodul acestei lu- 
crări, şi se vor lucra lucruri minunate, mai mari decât toate 
care s-au lucrat în toate veacurile de până acum. 

Taină vă spun vouă, că sunt în lucru de la cer, şi voi ri- 
dica acum piatră de mărturie prin care va mărturisi Do mn ul 
taina acestui izvor care a curs atâta vreme în mijlocul acestui 
popor, şi apoi va fi mare poporul cel credincios, care va fi 
născut într-o clipă atunci, şi acesta se va numi poporul român, 
poporul neamului cel nou, poporul Noului Ierusalim. Şi va fi 
acesta un neam sfânt, care va primi slava cea dintâi între toate 
noroadele de pe pământ şi va împărţi lumină şi înviere şi sare 
peste mulţimile care vor curge spre acest munte. 

Nicuşor Zidaru, deschide-mi ca să intru cu această tai- 
nă şi scrie această zi, scrie această taină pe tăbliţa inimii tale, 
şi închide apoi uşa până vor veni zorii acestei împliniri, căci 
voi coborî spor din cer şi vom lucra cu grabă şi vom ridica 
piatră de mărturie peste acest izvor, căci din acest izvor vor 
curge râuri de apă vie, şi pe laturile lor vor creşte pomi care 
vor rodi hrană peste mulţimi şi care vor purta frunze dătătoare 
de tămăduire peste neamuri. Fii înţelept, căci mare şi adâncă 
şi minunată este această taină. Şi va ridica Domnul piatră de 
mărturie în vremea aceasta şi va lucra cu grabă, ca să scoată 
apoi deasupra această fântână de miere, iar copiii mei de aici 
vor fi ridicaţi biruitori, ca să ştie şi cei care i-au împuns pe ei 
că Domnul a binevoit în cei credincioşi. 

întăreşte-te şi te ridică cu credinţă, că Domnul te toc- 
meşte pe tine, Nicuşor Zidaru, şi se va şti numele tău de pe 
această piatră, alături cu cei aleşi ai mei cu care am lucrat ca 
să ridic în vârful acestei pietre semnul Fiului Omului, Care Se 
va arăta biruitor în vremea aceasta, şi spre putere de înviere 
peste noroade, căci Dumnezeu îşi va arăta apoi slava prin 
această lucrătură. Aşează-te lângă Domnul, aşează-te lângă 
mine şi lângă cei ce lucrează întru mine, Nicuşor Zidaru, căci 
aşa am rostit cuvânt: „ Vino după mine! Vino, de acum! Vino, 
Nicuşor Zidaru, şi te voi face zidar de case vii, de inimi vii, 
fiindcă de la această piatră va ieşi izvor de înviere, şi Dom- 
nul Se va arăta în zilele ce vin “. Fii credincios întru această 
chemare, căci ce este cu neputinţă la om, este la Dumnezeu 
cu putinţă, şi vom lucra această piatră, căci Moise a izbăvit pe 

Cuvântul lui Dumnezeu 


Israel prin cuvântul credinţei, dar în această lucrare este mai 
mult decât Moise. 

A coborât Domnul la aceşti copii cuvânt şi schiţă, şi 
toate vin după planul cel ceresc, şi am martor credincios din 
biserica din vremea aceasta, şi acest martor stă cu credinţă ne- 
clintită întru această lucrătură şi lucrează după cuvântul cel 
din cer, şi este mare la lucru, şi va fi alături de lucrul acestei 
pietre, şi apoi va fi cel dintâi peste biserica cea vie, care va 
cuvânta în zilele ce vin. Şi când biserica va cuvânta, toate se 
vor face noi, şi va fi o turmă sfântă, care va sta înaintea Dom- 
nului, aşa cum este scris în Cartea Adevărului. Mama Gigi 
este trimisă de la Sfânta Treime ca să pregătească în vremea 
aceasta calea poporului care va fi şi se va sfinţi, dar Do mn ul 
începe cu această piatră, căci de la ea, apoi, toate se vor face 
noi. Avem acest martor mare, şi este martor al cerului, aşa 
cum a fost preotul Nicodim, care a fost de partea Domnului 
pe vremea patimilor Sale. Aşa şi acesta, va sta alături la 
această temelie, şi apoi va mărturisi şi va întări mărturisirea 
acestui izvor de mărturie, căci l-am aşezat ca să fie apoi mar- 
tor peste toţi învăţătorii legii şi peste toţi cărturarii care au 
cunoscut căile Domnului, dar n-au umblat întru ele, şi se vor 
ruşina atunci înţelepţii acestei vremi. Aşa este scris: «Domnul 
va ridica pe cei slabi ca să ruşineze pe cei tari», şi va fi să se 
împlinească cuvântul care zice: «Unde este înţeleptul şi căr- 
turarul acestui veac?», căci Domnul locuieşte cu cei smeriţi 
ai Săi. 

Fii înţelept şi fii pe piatra credinţei, că iată ce a făcut 
acest popor: a ispitit şi a pus degetul şi s-a dus şi a împrăştiat 
pe jos taina cea de sus şi nu s-a temut de Domnul, şi ţipă acest 
popor şi stă cu parul în mână, ca nu cumva să pună Domnul 
mâna pe el şi să-l scoale şi să-l ridice pe piatră. Fii aşa cum 
sunt acum cei ce vor fi, căci poporul care va rămâne va fi cu- 
rat şi sfânt. Păstrează această taină şi acest loc, că Do mn ul a 
pus aici poruncă şi a pus hotar şi a pus străjer, ca să nu intre 
aici nimic întinat, nimic necurat, nimic străin de cele ce se cer 
acum, nimic lumesc şi nimeni lumesc, măi copilul meu. 

Iată de ce a trebuit să mă dau deoparte şi să las această 
vărguţă să te însemneze, fiindcă tu eşti scris în schiţa acestei 
pietre şi ai acum un lucru curat de făcut, şi va fi cu putere 
această lucrătură, că aceasta e porunca: cine se va atinge de 
această piatră, acela să fie curat, amin, căci această piatră va 
fi spre ridicarea multora şi, iarăşi, spre dărâmarea multora. 

Să nu te superi pe Domnul, dar aşa este această lu- 
crătură, şi de aceea S-a atins Domnul de tine, ca să mergi cu- 
rat în zilele acestea şi să fii în ziua mărturiilor alături cu toţi 
cei aleşi care vor avea numele scris pe această piatră. Vom lu- 
cra după planul cel de sus, şi aceasta va fi o taină mânuită nu- 
mai de Domnul, până vom ajunge în vârful ei. Să nu te temi 
că vei muri dacă vei ţine în tine această mărturie. Este scris că 
vine vremea când cei ce aud nu vor mai auzi, şi apoi cei surzi 
vor fi să audă. Iată, fă-te mut şi fă-te surd pentru cele tăinuite 
de Dumnezeu, şi vei fi între cei puţini ai lucrului cel tainic. 
Pecetlui-voi această taină între ucenicii mei şi voi înscrie nu- 
mele lor pe această piatră, şi va fi spre mărturie. Amin. 

Stai lângă acest început de Ierusalim nou, stai lângă cei 
aleşi ai mei, Nicuşor Zidaru; stai, şi vei fi întru înţelepciunea 
cea de sus. Do mn ul lucrează să-Şi desăvârşească cele prooro- 
cite pentru această vreme, şi va aşeza Ierusalimul, şi iată cum 
începe, căci pe această piatră voi zidi începutul cel nou al zi- 
lelor ce vin. 

Pace vouă, copii ai acestei taine! Să se pecetluiască a- 
ceastă mărturie până la vremea împlinirii acestei taine. Amin. 


Pace vouă, celor cu care am făcut sfat ceresc, căci lu- 
crăm după cuvântul ceresc! Eu sunt la această cârmă, şi vom 
ieşi în curând la ţărm şi vom cânta cântarea cea de biruinţă a 
lui Moise şi va fi din nou Eden ceresc pe pământ, iar voi, cei 
credincioşi, veţi fi cei dintâi. 

Pace vouă întru cele de sus, căci locul pe care staţi este 
sfinţit, şi va fi spre sfinţirea celor ce vor crede, şi aceia se vor 
mântui. Amin. Această aşezare este de la porunca cerească, şi 
fericit este acela care va fi viu prin credinţa în această aşe- 
zare cerească, fiindcă a fost schiţă cerească pentru aici. Bu- 
curaţi-vă, şi iarăşi zic: bucuraţi- vă, că numele vostru este 
scris în ceruri, şi această bucurie va mărturisi pe pământ, şi 
veţi fi copiii slavei şi veţi fi mângâiaţi în Ierusalim. 

Voi fi la vreme cu tot sfatul şi vom lucra totul după cu- 
vântul cel din cer. Amin, amin, amin. 

24 mai/6 iunie 1991 

Sfânta Virginia aduce pe Domnul în soborul pentru 
planul zidirii Sfintei Sfintelor Noului Ierusalim 

Pisania cu numele celor adunaţi în sfătui soborului. 

F ace vouă! Acesta este un sobor ceresc. Mama 
Gigi este aici cu oaspeţi din cer şi este cu Dom- 
nul Iisus Hristos în sfatul acestui sobor, şi e sărbătoare în cer 
în această zi de sobor sfânt. 

Slavă Sfintei şi Celei de o fiinţă şi de viaţă făcătoarei 
şi nedespărţitei Treimi, de acum şi peste toţi vecii! Amin. Vi- 
ne ceasul să Se preaslăvească Fiul Omului, iar eu nu vorbesc 
de la mine, şi Acela Care m-a trimis pe mine mi-a poruncit să 
spun şi să vorbesc. Voi sunteţi trupul lui Iisus Hristos, căci 
Duhul Domnului lucrează la zidirea trupului lui Iisus Hristos, 
spre desăvârşirea sfinţilor. Sunteţi începătura cea nouă, pen- 
tru că luaţi şi mâncaţi şi beţi Trupul şi Sângele Fiului Sfintei 
Treimi, şi iarăşi, după o zi şi o noapte luaţi. 

Do mn ul Iisus Hristos este în sobor cu noi, iubiţii mei 
copii, şi Domnul dă binecuvântare peste acest sobor. Iată, 
Do mn ul grăieşte acum la voi: 

B inecuvântată să fie împărăţia Sfintei Tre- 
imi, a Tatălui Meu şi a Fiului Său şi a Du- 
hului Cel Sfânt, întreit lucrător, acum şi peste toţi vecii! 
Amin. 

Pace vouă! Prin uşile deschise, pace vouă, şi bucuraţi-vă, 
că Tatăl Meu lucrează să-Şi anunţe împărăţia şi gloria pentru 
plinirea vremurilor lui Dumnezeu! Lucrează Domnul cu voi, 
căci aţi fost răscumpăraţi şi pecetluiţi pentru ziua răscumpă- 
rării. încă puţină vreme, şi vom sta împreună la masa cea de 
nuntă, care este acum spre gătire. Cel ce crede în Mine şi Mă 
vede pe Mine aici unde lucrez, acela nu crede în Mine şi nu 
Mă vede pe Mine, ci crede în Cel ce M-a trimis, şi vede pe 
Cel ce M-a trimis, căci M-a trimis atunci Tatăl Meu pe pă- 
mânt, şi apoi M-am suit iarăşi la Tatăl, ca să pot coborî apoi 
din nou, şi am putere în cei ce se coboară din cer, fiindcă a 
venit şi ceasul acela. Sunt Fiul puterilor cereşti, şi am spus lui 
Verginica să se coboare din nou şi să lucreze după cum am 
spus Eu prin cuvintele cele scrise în cartea acestei lucrări, să 
trâmbiţeze iarăşi Verginica şi să-Mi gătească Mie calea celei 
de a doua arătări. 

Eu sunt Fiul Cel făgăduit prin prooroci, şi de aceea am 
coborât, după cum era scris, şi am coborât şi lucrez cu cei ce 
se închină în Duhul Adevărului, am coborât la fiii făgăduinţei 
rostite prin Duhul Sfânt, la fiii seminţiei binecuvântate din 

această vreme de biruinţă, căci Agar este muntele Sinai, iar 
Sarra este Ierusalimul cel nou, care este proorocit că se va co- 
borî din cer, învăluit de slavă. 

Pace vouă, celor împreună lucrători întru lucrarea Sfin- 
tei Treimi, Care lucrează să aşeze Ierusalimul cel nou! Şi vom 
începe cu această piatră şi de la această piatră. Domnul Iisus 
Hristos este Cel dintâi întru acest sobor ceresc. Fiţi plini de 
Duhul Sfânt, copii ai slavei Sfintei Treimi, şi nimănui să nu 
spuneţi ce a făcut Dumnezeu cu voi. Pecetlui-voi această tai- 
nă între ucenicii Mei, şi vom lucra şi vom face ucenici, şi cine 
nu va fi împotriva Noastră, acela va fi cu Noi. Amin. 

Iată, luaţi din Duhul Meu şi fiţi întru Duhul Sfânt. 
Acest sobor este ceresc, şi este cerul oaspete la acest sfânt so- 
bor. Pace vouă! Pace şi Duh Sfânt! Pace şi tărie şi împărăţie 
sfântă, precum în cer aşa şi peste voi, şi de la voi peste multe 
mulţimi apoi! Iată, pe această piatră vom zidi biserica începu- 
tului învierii făpturii lui Dumnezeu. Credeţi în Domnul Iisus 
Hristos. Eu sunt. Nu vă temeţi, şi vom lucra această corabie. 
Pecetluiţi această taină până vom lua şi vom deschide aceste 
peceţi, căci vrednic este Mielul lui Dumnezeu să ia această 
carte şi să deschidă peceţile ei în strigătele mulţimilor care 
vor veni şi se vor adăpa din această piatră, din acest munte al 
binecuvântărilor. 

Pace vouă, şi iarăşi zic: pace vouă! Pace de la Noi până 
la voi, şi de la voi până la Noi! Şi va fi lumină şi pace, căci 
lumină am venit să aduc pe pământ. întăriţi-vă picioarele şi 
încingeţi-vă mijloacele voastre şi ridicaţi-vă, că Tatăl ceruri- 
lor va rosti apoi din vârful acestei pietre şi se va auzi glasul 
cerurilor care va grăi: aceasta este lucrarea cea întru care am 
binevoit, şi voi merge cu ea până la toate marginile. Amin. 

Ridicaţi-vă şi vă bucuraţi, că plata voastră vine de la ce- 
ruri! Binecuvântat să fie cuvântul şi sfatul şi lucrul întru acest 
sobor ceresc! Amin. Să se scrie spre mărturie numele celor ce 
au stat cu cerul în sfatul acestui sobor, iar pe această piatră 
Domnul va săpa numele celor care sunt întru numele Dom- 
nului adunaţi în această zi de mărturie. Amin, amin, amin. 

Numele celor strânşi în acest sobor ceresc: Ioan Spirea, 
Gheorghe, Ilie, Nicolae, Spiridon, Emilian, Emilian, Gheor- 
ghe, Constantin, Valeriu, Nicolae, Marian, Ioan, Dan. 

27 mai/9 iunie 1991 

Cuvântul Domnului către patriarhul Teoctist 

Viziunea îngerească despre izvorul bisericii care se va ivi de la 
Domnul. Cuvântul lui Dumnezeu în România este taină încă 

pecetluită. 

ine Domnul cu o solie pentru România Mea, 
care strigă la Mine aşa cum strigă o fecioară în- 
gropată de vie, cerând milă şi scăpare de la cei ce stau peste 
ea cu nepăsare, şi ea se zbate şi plânge de la cei tari din vre- 
mea aceasta, care nu aud ţipetele ei. Dar România Mea e vie 
cu inima, şi voiesc s-o ridic din ţărână şi s-o spăl şi s-o fac ne- 
prihănită şi s-o ridic pe înălţime cu Mine. Am un lucru să-l lu- 
crez, dar pecetluiţi această taină cerească, şi nimeni să nu ştie 
ce face Dumnezeu pentru cetatea Sa aleasă, căci vine vremea 
ei, şi toţi mai-marii ei stau cu picioarele pe această comoară 
şi nu vor să audă plânsul aşteptării ei. 

Ridicaţi-vă cu înţelepciunea cea din cer, că vă trimit la 
mai-marele bisericii ca să-i spuneţi ce am Eu să-i spun, aşa 
cum Eu v-am arătat vouă. îmbrăcaţi-vă cu veşminte de sărbă- 
toare, şi aşezaţi-vă apoi în faţa Domnului şi rugaţi-vă să vă 


dea duhul cel tare cu care să urniţi inima acestui om care ţine 
sub plâns biserica Mea, şi iată, plânsul ei se aude la Mine. 
Spuneţi-i lui că Eu sunt Dumnezeu, Care Mă arăt peste fii şi 
fiice, peste bătrâni şi tineri, peste robi şi roabe. Spuneţi-i că 
Eu v-am luat şi v-am dus la el ca să-i spun că stă cu picioarele 
pe o comoară vie, care strigă să iasă deasupra, dar nimeni nu 
sapă în jurul ei ca să-i dea crusta de deasupra şi să iasă ca să 
strălucească peste România, şi să fie apoi zâmbet pe fruntea 
acestui neam. Spuneţi-i că v-am dat vouă să-i duceţi unealtă 
şi să sape cu ea sub picioarele lui ca să se vadă această bucu- 
rie care dă să răsară în zilele acestea. Spuneţi-i cum aţi văzut-o 
pe România şi cum vi l-am arătat pe el în România, şi cum Eu 
v-am trimis să-i spuneţi ceea ce Eu v-am descoperit vouă: 

„Eram cu îngerul Domnului deasupra pământului şi 
priveam. 

Am văzut o bucată de pământ, cu contur aproape ro- 
tund, care se deosebea pentru că era ca o oază verde. Am vă- 
zut pe acest loc verde un izvor, şi în jurul lui luceau lumini ca 
nişte pietre care strălucesc în soare. Şi am văzut pe părintele 
patriarh Teoctist mergând cu un om care avea în mâna 
dreaptă o cruce albă, de mărimea staturii lui, iar în mâna 
stângă o cazma nouă, nefolosită. Ei mergeau amândoi către 
izvorul acela, iar la izvor mai aştepta un om. L-am întrebat: 
«Cum ai venit tu aici?». El a spus: «Am fost adus de înger». 

Părintele patriarh vorbea cu omul care părea ca un sol 
şi care-i spunea părintelui patriarh că va înfige crucea albă 
pe locul acelui izvor, dar părintele patriarh a spus că nu ve- 
de nici un izvor şi că el ştie că nu este izvor în ţinutul acela. 
Atunci iarăşi a vorbit solul şi i-a spus să ia cazmaua şi să 
sape ca să vadă, dar părintele patriarh era nedumerit. 

Din depărtare veneau trei cămile albe. Părintele pa- 
triarh a mers apoi de acolo, îndreptăndu-se spre stânga locu- 
lui. Cămilele, schimbăndu-şi mersul spre părintele patriarh, 
aduceau cu ele un sul de hârtie. Omul care era adus şi el de 
înger la izvor, s-a dus în urma părintelui patriarh, l-a ajuns 
şi au stat de vorbă, şi apoi el a fost ridicat de înger. 

Părintele patriarh mergea iarăşi spre locul izvorului, 
şi cele trei cămile mergeau şi ele. Lângă izvor se vedea cru- 
cea albă, culcată jos în iarbă, iar omul cel ce semăna cu un 
sol, stătea jos lângă cruce, cu ochii spre cer, aşteptând. 

A spus apoi îngerul că oaza aceea verde este România, 
ce poartă în ea un izvor ascuns, care se va arăta de la Dum- 
nezeu şi va curge din ea peste tot pământul. Am întrebat pe 
înger: «Când va fi aceasta?». Iar el a spus: «Acum!». 

S-a făcut vuiet deasupra pământului acela şi am văzut 
în vuiet pe Maica Domnului înconjurată de cete de îngeri, ca- 
re cântau ca la acatist: «Bucură-te, Maica Mielului lui Dum- 
nezeu, că mare este cetatea ta peste neamuri! Bucură-te!». 

Am văzut izvorul strălucind tot mai mult, şi prin iarbă 
cursuri mici de la el pornind în toate părţile, şi am văzut că 
bucata cea verde a rămas mai sus decât împrejurimile ei, iar 
din vale, de peste tot se vedeau mulţimi venind cântând. în- 
gerul a spus din nou: «Acum!», şi am spus îngerului: «Dar 
lumea este rea şi necredincioasă şi trăieşte în păcate la noi». 
Şi avea îngerul o torţă cu cărbuni aprinşi şi a zis că o va 
arunca jos ca să treacă păcatele de la acel foc. Am pus mâi- 
nile la ochi de spaimă, şi îngerul a spus: «Este Dumnezeu 
pentru cei credincioşi, şi va fi bucurie cu Dumnezeu pe pă- 
mântul vostru, dar necredincioşii vor fi luaţi». 

Privind iarăşi în jos, am văzut în loc de pământul cel 
verde un glob mare strălucind pe deasupra a tot pământul, şi 
scria pe el: România “. 

Mergeţi! în numele Domnului, mergeţi şi mărturisiţi, 
căci aceasta ce v-am arătat este lucru de la Dumnezeu! Mer- 
geţi, şi pecetluiţi apoi taina Mea până la vremea cea bună! 
Mergeţi, şi veţi fi cei fericiţi care aţi lucrat în via Mea! Amin. 

Iar tu, cel ce stai mare peste biserică, te-am pus din nou 
să stai, dar e greu pentru tine să dai cu piciorul în ţepuşă. Eu 
sunt Cel ce este, Cel ce era şi Cel ce vine. Eu sunt Cel dintâi 
şi Cel de pe urmă şi Cel viu. întăreşte ce mai este viu, iar de 
nu vei priveghea bine, voi veni, şi nu vei mai şti în care clipă 
vin spre tine. 

Ai o rămăşiţă în biserică, şi aceasta este în haină curată 
şi umblă cu Mine, căci aşa este voia Mea. Eu sunt Cel ce des- 
chide ce este închis, şi iată, nu-Mi închide tu uşa pe care o 
pun înaintea ta. Eu sunt Cel ce deschide, şi nimeni nu poate 
închide, dar deschide-Mi ca să intru, căci vai celor ce închid 
împărăţia cerurilor ca să nu intre cei smeriţi! 

„Am văzut la uşa părintelui patriarh bătând cineva, şi 
când el a deschis, a intrat un om minunat, cu o carte albă în 
braţe. Am voit să văd ce scrie pe carte, şi scria pe ea: «Cu- 
vântul lui Dumnezeu în România». Cel ce purta cartea i-a 
spus părintelui patriarh: 

«Deschide şi citeşte şi vezi, şi închide apoi peceţile pâ- 
nă la vremea împlinirii cuvântului. Eu sunt Cuvântul, şi ade- 
vărat este cuvântul acesta cu care vin spre tine. Nimeni nu 
poate să Mă tăgăduiască, fiindcă voi fi împlinitor. Aceasta es- 
te o taină pecetluită. Nimănui să nu spui, până se vor împlini 
cele scrise în acest sul». 

Părintele patriarh rămase cu un sul în mână; a scris pe 
el: «Amin!», şi sulul a fost luat de vânt în sus, spre cer“. 

29 mai/11 iunie 1991 

Cuvântul sfintei Virginia peste soborul de la ieslea 
cuvântului 

Cei umiliţi vor purta lucrul Domnului şi vor vesti lucrarea 
cuvântului. 

F acea Duhului Sfânt v-o aduc! Cu voi am mai ră- 
mas, şi stau în mijlocul vostru, măi copii, şi cât 
aş vrea să pricepeţi cu priceperea Duhului Sfânt, căci voi 
aveţi pe Duhul Sfânt, dar Dumnezeu a făcut în aşa fel, după 
adâncul dumnezeirii Lui, ca să vă facă să puteţi purta uşor 
mărirea Duhului Sfânt. Dacă ar fi fost altfel, dacă n-ar ascun- 
de Domnul lucrarea şi vederea Duhului Sfânt, Care este peste 
voi, să ştiţi că n-ar mai fi fost pe pământ decât irozi cu mul- 
ţimi de ucenici, care s-ar fi zbuciumat din toate părţile să se 
lupte să stingă lumina în care voi trăiţi aici, căci voi sunteţi 
purtători de lumină de cer, iubiţii mei, fiii mei. Eu v-am năs- 
cut, mămică, şi sunteţi fiii mei, şi se bucură cerul de la mine 
şi de la voi, şi se miră cerul de vitejia voastră, fiindcă vă vede 
în picioare în vremea aceasta când toate trupurile zac sub pia- 
tra vremii de azi. Dar eu am fost de la Dumnezeu şi I-am fost 
fiică iubită în vreme de întuneric, iar când a fost vremea să 
merg din nou întru cele cereşti, v-am zămislit pe voi, cei mai 
mici, şi v-am născut în dureri şi v-am lăsat în dureri, şi n-a 
fost putere ca să vă poată despărţi de trupul meu, de duhul 
meu, şi iată, sunteţi fiii mei, şi sunteţi fii din fii, iubiţii mei. 

A spus Domnul până să mă ia întru cele cereşti, că dacă 
eu mă voi uni cu cerul, se va rupe în două poporul în urma 
mea, şi o parte din fiii acestui popor se vor face lupi şi vor 
sfâşia şi vor ucide şi vor împărţi întuneric, iar o parte se vor 
face oi care vor prăsi şi vor aduce rod în acest ogor. Dar iată, 


partea cea bună, care este roditoare, e cât iei într-un braţ, dar 
cerul s-a scuturat peste aceştia, şi merge cerul înainte şi e tare 
cerul, fiindcă cerul este domnia lui Dumnezeu, iar voi, cei 
puţini, care sunteţi sub ploaia cea din cer, sunteţi aşternutul 
domniei Sfintei Treimi, Care lucrează peste voi să- Şi plineas- 
că lucrarea cea întreit binecuvântată peste veacuri. 

Voi sunteţi fiii durerii mele, fiindcă v-am născut, şi apoi 
mi-am lăsat cortul meu şi m-am mutat din el. M-am mutat, dar 
mi-am pus nădejdea apoi în voi, şi iată, sunteţi fii din fii, şi 
mama Gigi este şi în cer şi pe pământ; este, şi se va vedea că 
este şi se va vedea cum este, şi vor şti mulţi că sunteţi fiii mei 
şi moşteni ai mei. Şi încă ce lucruri mari vom aşeza pe pă- 
mânt, căci taina aceasta mare, este peste vremea de acum. Pre- 
ţuiţi-vă unii pe alţii şi preţuiţi-mă pe mine, după felul cum stau 
eu în mijlocul vostru, şi veţi vedea cât mă voi desăvârşi eu în 
slăbiciunile voastre, căci Dumnezeu a fost cu cei slabi în toate 
vremurile, cu cei neputincioşi, dar aceia L-au crezut şi L-au 
iubit cu inima curată şi L-au ştiut adevărat întru totul pe Dom- 
nul. Cei tari nu ştiu să-L poarte pe Domnul, şi nu poate Dom- 
nul sta peste cei tari, şi iată, El este cu cei plăpânzi, cu cei să- 
raci în duh, cu cei slabi, ca să Se poată Domnul cunoaşte cât 
este de mare printre cei slabi. El printre cei slabi este cu plă- 
cerea Sa, căci aceia n-au cu ce se făli decât cu bunătatea Dom- 
nului care este peste ei. La voi nu lucrează nici o putere decât 
puterea care este de la Dumnezeu, şi este în lucru această pu- 
tere şi este prin voi, cei slabi. Puterea cea din cer are loc numai 
acolo unde nu este nici o putere, şi voi veţi înţelege aceasta din 
ce în ce mai mult, dar iubiţi ascultarea pentru cele ce sunt la 
voi de la cer şi staţi aşa ca aici. Luptaţi-vă să fiţi curaţi şi 
adevăraţi pentru cele ce sunt la voi de la cer. Lăsaţi-mă să stau 
cu cuvântul meu peste suferinţele care sunt aici de învins, dar 
lăsaţi-vă mici, să pot avea eu putere, fiindcă eu sunt din cer, şi 
nu trebuie să puteţi voi nimic dacă eu sunt în voi şi între voi, 
şi nu trebuie să nu puteţi cu mine. Eu sunt cerească şi sunt la 
voi, dar iubiţi-mă cu multă înţelepciune şi cu toată smerenia, 
ca să vă fie dulce iubirea şi nu forţată, iubiţii mei, şi să vă 
îmbete fericirea mea în voi. Dar aveţi mare grijă ca să înţe- 
legeţi cum mă puteţi avea, cum mă puteţi căpăta, cum este ca- 
lea mea în voi şi spre voi. Eu am o cărare bine aşezată, care 
mă duce spre voi, dar învăţaţi-vă bine cu această cărare care 
duce spre voi pe mămica Gigi. Căutaţi să vă deprindeţi mereu 
cu cunoaşterea luminii care stă de pază de la locul ei dintre 
voi, care stă între voi ca să lumineze şi ca să vă arate cum să 
fiţi în faţa acestei uzine care lucrează lumină. 

Eu sunt lumină de la Dumnezeu peste voi şi sunt vie în- 
tre voi, iubiţii mei. Am venit din cer şi mi-am făcut loc între 
voi şi v-am aşezat la lucru ca să vă dăruiţi altora cu slujirea 
voastră, şi aceasta va fi cu atât mai veşnic rod cu cât această 
dăruire o lucraţi întru ascuns, şi lucraţi acest bine tuturor fără 
să vă ştie nimeni decât numai Tatăl ceresc şi cei din cerul Său, 
iar Tatăl vostru vă va răsplăti pe voi, dar nu în ascuns, ci în 
ochii întregii făpturi atunci când va ieşi deasupra cu cele lu- 
crate acum în ascuns. 

Copiii mei, spălaţi-vă bine faţa, mămică. Nu staţi cu 
greutăţile pe voi. Spălaţi-vă la acest izvor şi aşezaţi-vă spălaţi 
la această masă, căci altfel nu veţi putea fi vii până la capăt. 
Aduceţi-vă aminte de vremea lui Moise când copiii lui Israel 
erau muşcaţi de şeipi, şi mureau cei muşcaţi, iar când Moise 
a făcut şarpele cel de aramă şi l-a ridicat, a spus poporului că 
acela care va fi muşcat de şerpi şi se va îndrepta către şarpele 
cel de aramă ca să se uite la el, acela va scăpa şi se va vindeca 
de veninul cel ucigător de viaţă. Aşa şi voi, măi copii, sunteţi 
mereu muşcaţi de suferinţe şi de neputinţe şi de slăbiciunile 

voastre, dar ridicaţi-vă, mămică, ochii la Domnul, Care a 
fost înălţat pe cruce, şi spuneţi: „Doamne, am greşit. Voiesc 
să mă vindeci şi să-mi dai viaţă din viaţa Ta, să-Ţi uneşti 
trupul Tău cu trupul meu, după făgăduinţele Tale către cei 
neputincioşi 

Copiii mei, scris este că Domnul lisus Hristos este spre 
ridicarea şi spre coborârea multora, dar pentru voi această 
piatră trebuie să fie izbăvire şi putere şi Duh Sfânt, sub care 
să se supună duhurile străine de duhul cel care este peste voi. 
Altfel nu se poate cu voi; altfel vă prind sub ele pietre care 
cad cu zdruncin şi vă strivesc puterea care intră în voi prin 
unirea cu lisus Hristos, şi astfel lisus Hristos este lovit prin 
voi. 

Iubiţii mei, duhul lumii de prin jur se răzbună cu dis- 
preţ la amintirea mea şi zice că eu n-am fost de la Dumnezeu 
şi că am pierit atunci când m-am întors întru cele cereşti. Şi 
iată, duhul rău este supus acum sub puterea lui Dumnezeu şi 
începe să profeţească sfârşitul batjocurii care a curs peste 
mine şi peste fiii cei care au răsărit din lucrul jertfei mele. Şi 
vine vremea, măi copii, să răsar în calea celor ce m-au pus 
sub uitare, căci vii sunt în vecii vecilor cei ce au purtat pe 
Dumnezeu. Staţi mari cu mine, că vine vremea să mă scol şi 
pentru judecătorii mei, să-i îndemn la pocăinţă, iar cei ce nu 
vor voi să se vindece de necredinţă, voi veni spre ei şi voi mu- 
ta sfeşnicul lor de la locul lui, ca să ştie că eu am fost de la 
Dumnezeu. 

Fiţi fii ai luminii, că iată, vine ziua cea hotărâtă când 
vom face întunericul lumină, şi lumina, întuneric, şi apoi va 
rămâne binecuvântarea şi cei binecuvântaţi. Amin. 

Cine nu vă primeşte pe voi, pe mine nu mă primeşte, şi 
cine se sminteşte întru voi, pe mine mă învinuieşte. Cine este 
părtaş cu voi, aceia sunt aproape cu duhul meu, şi eu îmi pun 
viaţa pentru unii ca aceia, căci viaţa mea sunteţi voi, şi voi vă 
jertfiţi zi de zi iubirea pentru cei ce sunt cu mine şi pentru cei 
ce vor fi cu mine. Cine slăbeşte cu duhul cel de la cer, pe ace- 
la îl doboară uşor cele străine de cer, dar cine este înrădăcinat 
întru această lucrătură, veni-vor încercări şi furtuni, şi vor ve- 
ni şi vor trece, iar cei ce sunt cu mine, vor rămâne. Amin, 
amin, amin. 

Pace vouă, copiii mei! Pace şi împlinire întru cele ce- 
reşti! Amin, amin, amin. 

8/21 iunie 1991 

Trâmbiţarea sfintei Virginia peste creştinii din cetatea 

Călăraşi 

Chemarea la pregătire pentru întâmpinarea slavei Noului Ierusa- 
lim. Lumina Domnului va birui întunericul omului. 

F ace şi trezire se coboară peste această cetate pes- 
te care se sună acum! Pace ţie, cetate de la Călă- 
raşi! Pace şi mângâiere peste dorul tău şi peste aşteptarea ta, 
că tu ai aşteptat ziua aceasta ca să te întâlneşti cu mine! Pace 
ţie, şi duh de bucurie cerească! 

E mică mânuţa de inimi de la Călăraşi, dar Domnul fa- 
ce din ei o cetate. E mică, dar lucrează veghe întru aşteptarea 
Celui ce iarăşi vine întru numele Domnului, şi vine curând, 
vine peste toată făptura, vine peste toate cele văzute şi nevă- 
zute, peste cele ce se văd şi peste cele ce nu se văd, peste cele 
ascunse şi peste cele descoperite; vine peste lumină şi peste 
întuneric, vine ca să facă întunericul lumină, şi lumina, întu- 
neric, dar aceasta este greu de înţeles şi nu ştie poporul meu 


ce înseamnă aceasta. Era bine dacă acest popor ar fi fost mare 
cu înţelepciunea ca să ştie cum vine această vorbire, era bine, 
că n-ar fi venit pe neştire peste el această venire, acest fel de 
venire, că venirea aceasta este în alt fel decât cea dintâi. Era 
bine dacă era mare cu înţelepciunea aceasta poporul meu, 
fiindcă ar fi putut să înţeleagă acest sfârşit şi acest început 
care vine acum, ar fi putut şti şi pricepe şi întoarcerea mea la 
el, că de aceea m-am întors, ca să-l fac să ştie cum vine aceas- 
ta şi cum este taina plinirii lucrării Sfintei Treimi spre capătul 
vremurilor lumii. Este scris că vremea lumii are un capăt şi se 
sfârşeşte apoi, şi este scris că vremea Domnului nu are nici 
început şi nici capăt. Dar mai este scris despre încă un început 
de vreme a Domnului, şi iată, vremea aceea este în pârgă, este 
ca pomul înmugurit, care a ajuns la îmbobocire, şi iată, bo- 
bocii încep să se desfacă. Un pic mai este şi iese floarea în- 
treagă, şi va fi primăvară veşnică, o grădină veşnică, un Eden 
fără de sfârşit, iar în mijloc va fi Domnul lisus Hristos şi toată 
domnia cerească. O, dar mai vede Do mn ul aşteptare, şi iată, 
vremea aceasta se zbate să vină, şi vine. 

Copiii mei de la Călăraşi, care v-aţi adăugat în această 
zi ca să luaţi pecetea care lucrează prin cuvânt şi se pune pe 
fruntea poporului meu care aude sunetul trâmbiţei! Copiii 
mei care aţi venit acum aici, aşezaţi-vă, că iată, Domnul în- 
mulţeşte hrana şi vă dă, fiindcă aşa a zis Do mn ul: «Omul nu 
trăieşte numai cu pâine, ci cu orice cuvânt care iese din gura 
lui Dumnezeu». 

Dumnezeu este Duh Care sălăşluieşte în vase purtă- 
toare de Duh. Aşa am fost eu, mămică, am fost vas cuvântului 
lui Dumnezeu, am fost gura cuvântului Său, şi din această 
gură aţi avut voi cuvântul prin care aţi trăit, prin care aţi avut 
viaţă. Cuvântul lui Dumnezeu este viaţă, şi iată, eu sunt cu- 
vântul lui Dumnezeu. Lăsaţi-vă sub lucrarea cea prin cuvânt 
lucrată, căci Dumnezeu cu cuvântul le-a făcut pe toate, şi a 
zis, şi s-au făcut. 

Copiii mei cu care stau acum în sfatul cuvântului din 
cer! M-a trimis Sfânta Treime, mămică. A spus să mă ridic şi 
să vin la poporul meu cel hrănit prin cuvânt, şi iată, m-am 
ridicat cu duh de trezire şi de înviere pentru ca să aşez la da- 
torie poporul acesta, să cuvintez peste el, şi el să facă lucrarea 
cuvântului. Dar alta este starea poporului meu, că nu este cre- 
dincios lui Dumnezeu acest popor, şi şi-a făcut dumnezei 
străini şi nu mai au dragoste de Domnul, Cel Care i-a hrănit, 
Cel Care vine să le amintească şi să le spună că i-a hrănit. Aşa 
au făcut creştinii acestui popor, aşa cum a făcut poporul lui 
Moise pe timpul cât a stat Moise pe munte, unde s-a suit ca 
să primească de la Domnul tablele legii; şi n-a mai aşteptat 
poporul ca să vină Moise cu cele de la Dumnezeu poruncite, 
şi şi-a făcut idoli şi a jucat şi a băut şi s-a dat spre fapte de ru- 
şine. lată-1 şi pe cel de azi, face ca şi acela dacă eu, ca şi Moi- 
se, m-am suit la Domnul ca să vin înapoi şi să aduc aşezările 
pe care trebuie să le aduc ca să fie peste acest popor, şi să-l 
pot trece apoi râul cu mână tare, ca să-l aşez în faţa împli- 
nirilor care, iată, se coboară din cer ca să se vadă pe pământ. 

M-am suit la Domnul ca să vin înapoi cu toate aşezările 
cele veşnice şi să le pun peste acest popor, şi nu ştie poporul 
meu cum lucrez eu în mijlocul lui, căci eu sunt cu duhul, dar 
lucrez cu duh aşezat pe piatră în mijlocul acestui popor şi stau 
cu mâinile ridicate şi dau să opresc mânia lui Dumnezeu, ca 
să nu piară tot trupul acestui popor, şi ca să prăsesc apoi din 
cei rămaşi vii şi să-mi fac numărul cel cu care sunt aşteptată 
să intru la Dumnezeu. Şi poporul meu se răzvrăteşte, mămică, 

se răzvrăteşte împotriva lui Moise şi a lui Aaron, se răzvră- 
teşte împotriva aşezărilor cereşti şi dă să se întoarcă iar spre 
lume, aşa cum căuta Israelul lui Moise să se întoarcă iar în ro- 
bia Egiptului, şi am, mămică, în poporul meu căpetenii răz- 
vrătite, care stau şi aţâţă răzvrătire şi duh de necredinţă faţă 
de mâna cea tare a Domnului, care i-a purtat atâta vreme prin 
pustiul necredinţei din vremea aceasta de întuneric. 

Iubiţii mei din această cetate pentru care cuvintez 
acum! Fugiţi, mămică, de cea mai mică părtăşie cu aceştia 
care s-au lepădat de acest izvor al cuvântului ceresc. Fugiţi şi 
de cea mai mică vorbă care se aude împotriva puterii lucrării 
care va birui peste necredinţă. Fiţi treji în toată vremea, că du- 
hul cel rău a tras după el pe mulţi care au stat la această masă, 
şi aceia au cu ei trăistuţe cu cele culese de la cuvântul care i-a 
hrănit, şi dau pe jos şi vând tainele cele de sus, ca să facă rău 
lui Dumnezeu. Dar nu pot face aceasta, afară de cele ce pot 
să facă celor credincioşi lui Dumnezeu, şi nici acelora nu pot 
să le facă dacă ei vor sta şi vor rămâne lângă gura acestui iz- 
vor care spală neputinţele şi dă putere de viaţă sănătoasă. Fiţi 
treji şi nu mai adormiţi acum, că Domnul este aproape de ară- 
tare şi toate îşi vor schimba înfăţişarea, întru slava care va ră- 
sări din vârful acestui munte. Pregătiţi-vă pentru această în- 
tâmpinare a slavei. Pregătiţi-vă pentru gloria Noului Ierusa- 
lim, care se coboară din cer pe pământ. Aşezaţi-vă cu toată 
atenţia în cele aduse ca să fie împlinite în vremea aceasta. Fu- 
giţi de părtăşia cu lumea şi tăiaţi de la voi orice lucru care vă 
încurcă şi care vă sminteşte întru împlinirea celor cu care sun- 
teţi aşteptaţi la venirea Stăpânului. Vine Stăpânul acestei vii 
şi vine să ceară sângele celor ucişi, şi îl cere, că Domnul aşa 
striga pe vremea trupului meu; aşa striga: «Fiilor, fiilor, nu vă 
mai ucideţi duhurile, că cine loveşte în duhul fratelui său, 
acela este ucigaş de duhuri». 

Iubiţii mei, nu vă lepădaţi de Iisus Hristos în nici un 
fel, în nici un chip nu vă lepădaţi. Fiţi fii plini de veghe, că 
vine învierea cea mare. Nu vă îngrijiţi cum va fi în ziua aceea, 
şi îngrijiţi-vă să fiţi găsiţi vii, să fiţi găsiţi fii ai învierii. Duhul 
rău, iată-1, nu mai poate birui, nu mai poate înainta, pentru că 
Duhul Sfânt a cuprins stăpânirea duhului rău şi vine bătălia 
cea mai de pe urmă când Domnul Se va încinge şi va birui pu- 
terea cea întunecată, care ţine sub piatra vremii făptura cea 
creată de Dumnezeu. Iată, de aceea vă spun că vine vremea 
despărţirii întunericului de lumină, ziua când Domnul va face 
întunericul lumină, şi lumina, întuneric. Păcatul va fi osândit, 
şi lumina va răsări peste întuneric, şi iată, întunericul nu va 
mai fi, şi va fi lumină. Vine osândirea luminii care a fost în- 
tuneric, dar s-a crezut a fi lumină, şi Domnul va face lumina 
aceea întuneric, fiindcă n-a fost lumină, căci lumina este nu- 
mai aceea care este răsărită din lumină, aşa cum Domnul a 
fost Dumnezeu adevărat din Dumnezeu adevărat, şi a fost 
Fumină din Fumină. 

Iubiţii mei, faceţi întunericul vostru lumină. Tot ce este 
întuneric în voi, scoateţi la lumină, ca să fie lumina pusă peste 
întuneric. Fugiţi de întuneric, fugiţi de necredinţă, de cârtire, 
de clevetire şi de ură. Fugiţi de cea mai neînsemnată înfăţi- 
şare a răului şi fiţi buni şi smeriţi, căci Domnul este bun şi 
smerit între voi. Fugiţi de duhul măririi deşarte. Fugiţi de du- 
hul mâniei şi al semeţiei de sine. Iubiţi dreptatea şi adevărul 
şi fiţi, mămică, senini întru cele de sus. Aveţi grijă să luptaţi 
împotriva părtăşiei cu cei ce fac umbră peste voi, cu cei care 
vă încurcă din drumul luminii. Staţi în lumină, ca să fiţi apoi 
împărţitori de lumină şi pe pământ şi în veci în cerul sfânt, 


căci creştinul acestui popor care va păzi credincioşia până la 
ziua biruinţei cereşti, acela va străluci mai mult decât orice 
strălucire de până acum. Nu staţi în umbră. Ieşiţi şi scăpaţi-vă 
viaţa, cu preţul vieţii scăpaţi-vă viaţa, căci Dumnezeu este 
viaţă peste voi, şi El este veşnic. 

Copii ai acestei cetăţi, am sunat peste voi ca să vă adun 
şi să vă pun pe creştet pecetea Dumnezeului Cel viu. Nici un 
blestem nu se va lipi de cei ce au şi păstrează pe ei pecetea cu 
care am venit eu de la Dumnezeu. Am lucrat în aşa fel şi cu 
aşa putere de duh, de am adunat de peste tot pe cei ce au fost 
la numărătoarea acestui popor, ca să-i însemnez cu această 
pecete, dar ea este cu putere atât de mare cu care nu s-a mai 
lucrat până acum, şi este spre ridicare sau spre coborâre 
această însemnare; este pentru alegere, căci prin ea se alege, 
şi cu ea se însemnează această alegere. Cei ce nu stau cu ea, 
ea nu se şterge, şi mărturiseşte pentru sau împotriva celui ce 
este însemnat. Staţi sub lumina acestei pecetluiri; staţi, şi să 
vă dea în starea cea de-a dreapta lui Dumnezeu această pece- 
te. Duhul Sfânt să vă fie călăuză vieţii voastre, aşa cum stâl- 
pul de foc şi norul cel luminos mergeau în faţa copiilor lui Is- 
rael din vremea aceea. 

Duhul meu este întru Duhul Sfânt. Duhul meu să fie 
peste voi şi să fie primit să stea peste voi. Am suflat din duhul 
meu peste fiecare cetate, şi cine a luat din el, a luat, şi cine n-a 
voit n-a luat. Iată, şi peste voi suflu din duhul meu. Fuaţi din 
duhul meu, copiii mei de la Călăraşi, şi ceilalţi care aţi venit 
acum să primiţi pecetea care este în mâna mea şi care este 
prin păstorii poporului meu, căci eu sunt cu duhul meu prin 
mâna lor. Fuaţi şi vă bucuraţi şi rămâneţi întru duhul meu, 
căci duhul meu are fii pe pământ, şi duhul meu se deşartă me- 
reu în vasele cele purtătoare de duh. 

Pace vouă, celor din cetatea Călăraşi şi celor de la Pi- 
teşti! Pace şi peste cei ce iau acum pecetea Duhului Sfânt! 

Pace vouă, copii ai poporului meu! Pace şi credinţă pâ- 
nă în cer, căci cerul este gata să-şi arate slava care este proo- 
rocită pentru arătare! 

Pace peste voi de la mămica Gigi! Mama Gigi este cu- 
vântul lui Dumnezeu. Pacea mea peste voi, şi pacea cuvântului 
cel din cer, căci Dumnezeu este Cuvântul! Amin. Pace ţie, 
Israele. Amin, amin, amin. 

10/23 iunie 1991 

Domnul numeşte pământul grădinii Sfintei Sfintelor 
Noului Ierusalim 

Pământ cu alegere cerească şi pecetluit Domnului. 

F acea Duhului Sfânt şi binecuvântarea Tatălui şi a 
Fiului şi a Sfântului Duh! Pace şi bunăvoire şi 
duh de credinţă să fie coborâte în clipa ascultării acestui sfat 
ceresc! Amin. 

Dumnezeul Preasfmtei Treimi grăieşte prin cuvântul 
Duhului Sfânt, şi toate sunt lucrate prin cuvânt, dintru început 
şi până la sfârşitul acestui început, că iată, se lucrează taină 
cerească de început nou. 

Scris este în Cartea Adevărului că în vremea aceasta 
vine sfârşit de lume şi de fărădelege şi de necredinţă, şi vine 
început de cer nou şi de pământ nou, vine început dumneze- 
iesc, aşa cum este scris prin prooroci. Vine ceasul să Se prea- 
slăvească Fiul Omului, şi de aceea a început Domnul în acest 
locaş începătura cea nouă a lucrului cel nou, care va lumina 

de la voi din loc în loc şi peste tot pământul, ca să fie nou pă- 
mântul, şi de aceea a început Domnul în acest locaş viaţă în- 
viată şi trăire vie şi curată, şi de aceea a început cu voi lucră- 
tura de pământ nou, care va lucra prin voi din loc în loc, şi 
peste tot apoi, ca să fie cer nou fiecare suflet, fiecare inimă 
care va fi nouă întru cele nou lucrate, că Domnul întoarce în 
vremea aceasta pe om în viaţa cea din Eden, în grădina Ede- 
nului în care a fost aşezat omul întru început. Se lucrează Ie- 
rusalim nou, şi se aşează din cer lucrătura Ierusalimului nou, 
şi se lucrează grăbit şi minunat, şi toată făptura va amuţi la 
vederea acestei minuni care va răsări cu grabă peste acest 
neam, căci România este pământul cel proorocit peste care 
Do mn ul Iisus Hristos va coborî cu slavă văzută în vremea 
aceasta. Aceasta este vremea să se aşeze la loc împărăţia lui 
Israel, căci Israel înseamnă popor credincios, popor ales, po- 
por iubit, şi înseamnă popor chemat şi binecuvântat. Aceasta 
este vremea când Dumnezeu lucrează tainic începătura cea 
nouă, care se va arăta apoi peste toate înălţimile vremilor de 
până acum, căci iată. Domnul îşi anunţă împărăţia. Amin. 

Acesta este locul mărturiei începutului împărăţiei lui 
Dumnezeu, căci Domnul este în acest locaş sfânt, şi grăieşte 
de aici, şi Se aude peste pământ, şi pământul tresaltă şi se 
înnoieşte din loc în loc la glasul Domnului. Şi vor veni şi vor 
curge mulţimi din toate părţile, ca să vadă şi să cunoască sla- 
va Domnului care se va arăta peste acest Ierusalim ales, peste 
acest Ierusalim ceresc, căci este coborâtă din cer în acest lo- 
caş această taină care se lucrează prin cuvânt. 

Dumnezeu, dintru început a lucrat totul prin cuvânt, şi 
nimic n-a lucrat până n-a făcut cunoscut mai dinainte, şi apoi 
S-a aşezat să lucreze, şi a lucrat cu cuvântul Său prin proo- 
roci, şi nu s-a lucrat nimic fără să fi vestit prin prorooci lucră- 
rile Sale. Este scris în cartea proorociilor şi despre zilele aces- 
tea în care Do mn ul Se ridică să aleagă din nou Ierusalimul, să 
aleagă din nou pe toţi cei credincioşi şi să Se aşeze întru ei şi 
să fie Dumnezeul lor şi să meargă cu ei să-i arate lumină pes- 
te lume, şi lumea să învieze sub această lumină. 

Iată, stau în sfat ceresc cu voi, copiii Mei pe care v-am 
adunat să fiţi cu Mine în vremea aceasta şi să lucraţi întru 
Mine şi să fiţi acum aici lucrători, împreună cu tainele cele 
cereşti, care lucrează să aşeze pe pământ cele ce se vor coborî 
de la Dumnezeu prin cuvânt. Nici unul din voi nu sunteţi stră- 
ini aici, pentru că sunteţi aleşi şi proorociţi şi aveţi alegere de 
la naştere pentru această vreme, pentru această lucrătură şi 
pentru acest loc în care aţi fost culeşi prin trâmbiţă dumneze- 
iască. Stau din nou cu voi în sfat, căci cuvântul cel ceresc es- 
te acoperământul şi puterea şi lucrarea întru care staţi vii în 
zilele acestea. Un picuţ, măi copii, şi toţi cei din jur, şi toţi cei 
ce v-au împuns pe voi, şi toţi cei ce au auzit de voi prin măr- 
turisirea cuvântului cel coborât aici de la cer şi cel răspândit 
în tot locul cel pentru care s-a coborât cuvântul ceresc, un pi- 
cuţ, şi toţi vor vedea şi se vor bucura de lucrul care a fost lu- 
crat de Dumnezeu cu voi. 

Am trezit trâmbiţa în vremea aceasta şi am trâmbiţat 
prin ea şi am pus sub piatră de taină şi sub pecetluire cuvin- 
tele cele trâmbiţate; le-am pus până ce va fi să fie scoase dea- 
supra şi vestite de pe acoperişuri, precum este scris cuvântul 
lui Dumnezeu. Am trezit trâmbiţa din locul ei şi am vorbit 
prin ea pe pământ, şi iată, am ridicat apoi din cetatea aceea un 
fiu şi l-am răsădit aici, în acest pământ, unde este ridicat acest 
locaş sfânt. Am venit prin cuvânt şi am pus duhul şi ungerea 
cea sfântă pe creştetul acestui fiu şi l-am făcut mijlocitor între 


Mine, rugător pentru poporul cel care a mâncat de la această 
masă cerească, poporul care a stat de vorbă cu Dumnezeu 
prin acest cuvânt ceresc, coborât pe pământ în zilele acestea, 
şi n-a fost în toate veacurile o lucrare mai desăvârşită ca 
aceasta, căci poporul lui Moise a vorbit cu Mine, dar nu aşa 
ca poporul acesta. Şi iată, poporul acesta are în mijlocul lui 
mai mult decât a avut poporul lui Moise, căci Domnul vorbea 
lui Moise, iar Moise grăia cuvântul Domnului către popor, 
dar în această lucrare cerească cuvântul Domnului a fost faţă 
în faţă cu cuvântul creştinului. A vorbit Domnul, de această 
dată, cu Israel gură către gură, şi Domnul îşi va desăvârşi 
această taină peste acest neam, şi apoi pentru toate noroadele, 
pentru toată făptura lui Dumnezeu. Am coborât duh viu şi 
ungere cerească pe fruntea şi pe mâinile şi pe inima acestui 
fiu de aici, şi el aşa a spus: „Iată, Doamne, sunt robul Tău. 
Fie mie după cuvântul Tău “, şi de atunci Domnul Se odih- 
neşte peste acest locaş sfânt, căci sfânt este acest locaş, şi de 
temut este acest acoperământ, pentru toate puterile cele po- 
trivnice, şi toate oştirile duhurilor rele ţipă departe de hotarele 
cele de aici când văd că li se găteşte capătul lucrului lor cel 
rău, când văd această lucrătură care se lucrează între zidurile 
acestui sfânt acoperământ. 

Acest acoperământ este taina cea pecetluită a celor 
şapte tunete care au vorbit în auzul evanghelistului Ioan în 
timpul vedeniei apocaliptice, care este scrisă în Cartea Ade- 
vărului. Această taină a fost pecetluită până în vremea aceas- 
ta, după cum a fost scris, şi iată, vine ceasul să se despecetlu- 
iască această fântână, acest izvor de cuvânt care curge din cer 
în mijlocul acestui neam, căci România este noul Canaan, ca- 
re va răsări acum în ochii tuturor neamurilor. 

Am coborât semne cereşti în acest sfânt locaş, şi Mă 
voi ridica cu taina pe care o lucrez acum în acest acoperă- 
mânt. Sunt în pregătirea acestei cărări, şi sunt cu toată oastea 
cerească în lucru peste cei de aici, şi îi ţin sub cârmă cerească, 
şi ei calcă întru totul după cuvântul care este între ei de la cer, 
şi sunt credincioşi cuvântului lui Dumnezeu. 

Iată cuvântul lui Dumnezeu pentru cel ce este înscris 
cu numele lui tot în acest pământ de aici, căci mai este în s cris 
pe acest pământ încă un nume, şi Domnul vede numele aces- 
tui fiu, scris lângă numele fiului cel ales şi cel uns de Dum- 
nezeu. Fiul cel care are ungere cerească, este al Meu cu tot ce 
este al lui. Când am coborât în casa lui Zaheu, a crezut Zaheu 
în Mine şi s-a aplecat cu toată inima în faţa Domnului şi a 
spus: «Doamne, jumătate din averea mea o dau, ca să fii 
Mântuitor pentru neamul meu», dar acest fiu a spus aşa: 
„Doamne, iată robul Tău. Fie mie după cuvântul Tău “. Şi ia- 
tă, iubiţii Mei, cuvântul Meu a fost de atunci mereu în faţa 
acestui fiu, şi el a făcut după cuvântul Meu. Nu s-a dat numai 
pe jumătate cu toate ale lui, şi s-a dat pe sine tot şi s-a dat cu 
tot ce a avut de la Dumnezeu dat. Dar hotarul acestui pământ 
pecetluit de Dumnezeu, şi hotarul acestui acoperământ pece- 
tluit de mirul ungerii dumnezeieşti, acest hotar mai are prins 
în pământul lui încă un nume de fiu al acestui pământ prins 
între hotarele cele pecetluite ale acestei taine. Mai e un pas, şi 
aceste hotare vor fi şi mai pecetluite, căci Domnul este Stă- 
pânul cerului şi al pământului, şi lucrează Domnul după pla- 
nul cel din veac întocmit, şi nu poate nimeni să stea în calea 
celor aşezate dintru început, căci tot ce este prins între hota- 
rele acestui loc, va fi un pământ pecetluit, un pământ sfânt, în 
care va lucra tot mai văzut focul Duhului Sfânt, care va sta şi 
va lucra şi va lumina şi va împărţi înviere în jur şi peste po- 

poarele care vor auzi de această slavă cerească, şi se vor apro- 
pia şi nu vor putea trece zidul, căci înăuntru nu va mai putea 
intra nimeni întinat, nimeni spurcat, nimeni dedat cu strică- 
ciunea şi cu desfrânarea de orice fel, şi va fi numit acest pă- 
mânt începătură de nou Ierusalim, şi va fi numit piatră de te- 
melie a bisericii învierii făpturii lui Dumnezeu. Iată, peste câ- 
teva zile aşezăm piatra de mărturie a acestui început de bise- 
rică nouă, şi va fi apoi să ridicăm pe ea altar de mărturie, care 
va vorbi despre cele ce s-au lucrat în ascuns, după porunca 
cea din cer coborâtă. 

Este scris în cartea proorociei acestei lucrări care a lu- 
crat prin cuvânt, este scris că poporul cel nou, care va răsări 
de la această începătură, va face Domnul din el făclie peste 
pământ şi va lumina cu el lumină din cer, căci cerul este aici 
coborât în toată puterea lucrării sale, căci se lucrează aici scă- 
pare pentru toată făptura care a fost şi care este, şi se lucrează 
salvare şi duh de credinţă de la această putere lucrată aici de 
Dumnezeu. Se aude la cer şi intră la Dumnezeu tot cuvântul 
care se rosteşte de aici către cer, şi iată, se aude aici tot cuvân- 
tul care vine de la cer pentru a fi împărţit acolo unde este dat 
cuvântul. 

La început a fost Cuvântul, şi Domnul a lucrat prin cu- 
vânt şi s-au făcut toate cele văzute şi nevăzute. Dumnezeu a 
rostit cuvântul, şi cuvântul se făcea trup, şi aşa s-au făcut toa- 
te câte sunt. Şi iată, Domnul este spre sfârşit cu lucrătura Sa 
şi lucrează şi acum ca şi la început, lucrează prin cuvânt, şi 
zice şi se face, precum la început aşa şi spre sfârşitul lucrării 
cuvântului. Domnul a zis să fie lumină, şi a fost lumină. A zis 
Do mn ul să se despartă ape de ape şi să fie o tărie prin mij- 
locul apelor, şi aşa a fost. Domnul a zis să se vadă uscatul şi 
să se adune apele cele de sub tărie, şi aşa a fost. A zis Dum- 
nezeu să crească verdeaţă pe locul uscat, căci uscatul a fost 
prin cuvânt numit pământ, şi aşa a fost: a crescut iarbă care a 
făcut sămânţă după asemănarea ei; au crescut pomi cu rodire, 
care au purtat sămânţă în rod după asemănarea pomului, şi 
aceasta este o taină cerească, şi mare şi de nepriceput este 
această taină, această lucrare din cuvânt răsărită. Şi a zis 
Do mn ul să fie luminătorul zilei, spre cârmuirea zilei, şi să fie 
luminătorul nopţii, spre cârmuirea nopţii, şi aşa a fost. A zis 
Dumnezeu să fie peşti în ape şi păsări şi animale, şi toate să 
fie cu viaţă în ele, şi aşa a fost, căci Domnul a zis şi s-a făcut, 
şi toate s-au făcut prin cuvânt. Şi apoi S-a aşezat Dumnezeul 
Sfintei Treimi, Tatăl, împreună cu Fiul şi cu Duhul Sfânt, S-a 
aşezat şi a lucrat Domnul pe om după a Sa asemănare, să-l 
facă stăpân peste tot ce s-a făcut prin cuvânt. Şi a cuvântat 
Dumnezeu şi a dat omului spre hrană toată iarba cu sămânţă 
din sine şi tot pomul roditor cu sămânţă din sine. Şi aşa a fost. 

Iubiţii Mei, a lucrat Domnul prin cuvânt şi a făcut în- 
ceputul acela, şi apoi S-a odihnit Domnul, dar omul a stricat 
lucrătura lui Dumnezeu şi a picat din cer, căci cer era această 
lucrătură, era fericire cerească, era Eden ceresc, şi ar fi fost 
veşnică fericirea aceea, şi cuvântul ar fi fost apoi întru toate 
după aceea, spre plinirea acestui început fericit, şi n-ar mai fi 
intrat păcat şi moarte peste lucrătura lui Dumnezeu dacă omul 
ar fi ascultat de Creatorul său. 

Iată, taină vă spun vouă: încă o dată lucrează Do mn ul 
prin cuvânt, încă o dată lucrează un început, un început nou. 
Şi ce fel de început lucrează? Şi de ce lucrează un început 
nou? Lucrează ca să întoame pe cel căzut din fericire, să-l ri- 
dice înapoi în slava din care a căzut. Lucrează Dumnezeu în 
vremea aceasta tot prin cuvânt, şi iată, în acest acoperământ 


este cuvântul lui Dumnezeu coborât, şi de aici a început 
Domnul începutul cel nou, al cărui drum duce înapoi la starea 
începutului dintâi lucrat. Aceasta este lucrătura cea proorocită 
să fie în vremea aceasta. 

Cuvântul care lucrează în acest acoperământ, cuvin- 
tează astăzi pentru celălalt fiu care are numele înscris în aces- 
te hotare; pentru cel care nu L-a priceput pe Dumnezeu şi nu 
L-a urmat pe El după cum a fost coborât cuvânt. Dar iată, în- 
că o dată grăieşte Domnul cuvânt hotărâtor. 

Ia seama, fiule al acestor părinţi, căci fratele tău cel 
mic este al Domnului cu tot ce are el, cu viaţa lui cu tot. Ia 
aminte, şi nu te lepăda de Domnul Care vorbeşte, căci dacă 
cei dintâi n-au scăpat de pedeapsă pentru că n-au ascultat de 
cuvântul care le grăia pe pământ, cu atât mai mult cei de 
acum care aud cuvântul şi se depărtează de Cel ce grăieşte din 
ceruri. Ia seama, ia aminte la cuvântul lui Dumnezeu, că iată 
ce grăieşte Domnul către tine: pământul acestor hotare are 
alegere cerească, şi Domnul a lucrat în vremea aceasta şi l-a 
pecetluit ca să fie pământ sfânt şi să calce pe el cei curaţi, cei 
aleşi cu care lucrează Domnul taina acestei vremi. Dintru în- 
ceput a fost această alegere, şi este acesta pământ ales de 
Dumnezeu. Ochiul Domnului a fost în toată vremea asupra 
acestui petec de pământ sfânt, iar la vremea hotărâtă a coborât 
lucrul Domnului care era proorocit să se lucreze în acest pă- 
mânt. Acest acoperământ este sfânt, şi în el se lucrează întrei- 
tă jertfă de fiecare zi, după porunca dumnezeiască. Un picuţ 
mai este, şi face Domnul lumină mare şi slavă văzută peste 
acest acoperământ. Este acoperământul mărturiei acestei 
vremi în care Domnul a fost în lucrare. 

Am ridicat din cetatea din care te tragi şi tu, am ridicat 
această trâmbiţă lucrătoare, spre sfârşitul vremurilor lumii, şi 
spre începutul cel care vine după sfârşitul celor rele. Am ridi- 
cat-o pe Verginica. Am mai ridicat din această cetate şi un fiu 
pe care, iată, l-am uns cu ungere cerească, şi el este un fiu al 
legământului cel nou. Fii înţelept cu Domnul, căci Domnul îţi 
cere ţie cuvântul tău ca să-l scrie spre mărturie. Iată ce voiesc 
să scriu: acest acoperământ şi acest pământ sfânt şi pecetluit 
este al lucrării Domnului, este al planului Domnului. Acest 
fiu mai mic este urmaşul acestei ctitorii. Este scris numele lui 
în dreptul moştenirii de aici, căci el este al lui Dumnezeu şi 
numai al lui Dumnezeu şi este moştenitorul acestei familii 
care este trecută ctitoră a acestui pământ, a acestui acoperă- 
mânt care-L ascunde pe Domnul în ieslea Sa. Bucuraţi-vă, că 
Do mn ul a ridicat din mijlocul acestei case un salvator pentru 
mântuirea a toată casa aceasta. Amin. Ridică-te şi lucrează 
după cuvântul Meu, şi Eu voi scrie cuvântul tău spre mărturie 
şi spre mântuire casei tale. Spune cuvântul tău, căci Do mn ul 
este aici şi scrie graiul cuvântului tău. Iată, moştenirea ta de 
aici va purta numele Domnului, prin fiul cel mic care este ri- 
dicat dintre voi. Moştenirea ta de aici va sluji de acum lucră- 
rii pentru care a fost sortită această moştenire, căci lângă 
acest sfânt acoperământ Domnul ridică acum turn tare, stâlp 
de mărturie, piatră de înviere şi început de biserică sfântă şi 
curată, biserică nouă şi neprihănită, locaş de mărturie peste 
neamurile pământului, care vor afla din toate părţile şi vor 
privi slava acestui pământ. Toţi care vieţuiesc în aceste hotare 
lucrează Mie, lucrează după cuvântul Meu şi sunt ai Mei, şi îi 
voi face de folos şi de salvare pentru multe noroade care se 
vor apleca spre Ierusalimul cel nou al acestei vremi, căci Ro- 
mânia va fi noul Canaan al Domnului şi va avea peste ea con- 
ducerea Noului Ierusalim care, iată, se coboară din cer prin 

cuvânt, şi iată, Ierusalimul cel ceresc ia viaţă de la acest în- 
ceput de aici. Acest pământ şi acest acoperământ are peste el 
coborâtă aşezare cerească, trăire cerească şi curată, şi aceasta 
este puterea din care se va vedea viaţă vie şi cer nou şi pământ 
nou peste noroade. Cei ce vieţuiesc în acest pământ nu pot să 
facă nimic de la ei, căci ei sunt supuşi puterii cereşti şi cu- 
vântului cel din cer, care-i însoţeşte în orice lucrare care este 
de împlinit. 

lată, şi ţie, lucrarea pe care o ai de împlinit. Voiesc să 
aud cuvântul tău şi să-l scriu, căci Eu sunt Dumnezeul tău, şi 
tu Mă ştii, dar nu voieşti să calci pe urmele Mele. Iată, voi lu- 
cra scăpare ţie, căci sunt dator, dar voi lucra întru dreptate ca 
să te mântuiesc. Iată, rostesc către tine cuvânt: acest pământ 
va fi, de acum, al Domnului. Acesta este cuvântul Meu, iar 
cuvântul tău va fi scris şi va mărturisi pentru sau împotriva ta, 
dar şi cuvântul Meu va mărturisi tot aşa. Eu nu voiesc să ne 
judecăm, nu voiesc aşa cu tine. Eu voiesc bine, dar şi tu să 
faci tot aşa, căci Eu sunt Dumnezeu şi nu om, şi am cerul sub 
ascultare şi am putere şi Mă slăvesc întru putere şi întru mă- 
rire. Şi pentru că tu îmi dai Mie şi lucrului Meu partea care 
este aici sub numele tău, iată, spune, şi Eu voi scrie. Ce vo- 
ieşti să-ţi facă Domnul ţie? Ce voieşti să-ţi dea Domnul ţie? 
Spune, şi te voi asculta şi voi face după cuvântul tău şi voi 
scrie cuvântul tău. Dar cuvântul tău să fie dat după cum este 
cuvântul Meu şi planul Meu. Ceea ce ai tu pus în faţă de la 
Domnul, n-au avut mulţi, dar fii precaut, căci Domnul este un 
Dumnezeu tare. 

Când am ajuns cu poporul Meu Israel la hotarele Ca- 
naanului, după ce l-am scos prin Moise din robia Egiptului, 
am dat poruncă să intre în Canaan poporul Meu cel ales, dar 
poporul cel de acolo n-a deschis porţile ca să intre poporul cel 
binecuvântat. Şi am dat poruncă preoţilor să sune din trâmbiţe 
şapte zile în jurul Ierihonului şi am zis poporului Meu să stea 
cu mâinile ridicate către Mine. Iar după ce preoţii au sunat 
şapte zile din trâmbiţe, au căzut şi s-au prăbuşit zidurile Cana- 
anului, şi a intrat poporul cel binecuvântat în ţara cea făgădui- 
tă părinţilor lor prin cuvântul cel rostit de gura Domnului. 

Scoală-te cu inimă mare şi cu duh de credinţă şi fă voia 
Mea, iar Eu voi fi şi îmi voi aminti de credinţa ta şi de aple- 
carea ta. Ridică-te şi grăieşte, şi Do mn ul ia aminte şi scrie ce- 
le rostite de tine. Spune, ce voieşti să-ţi fac, ce voieşti să-ţi 
dau? Ce-Mi ceri? Domnul te întreabă şi aşteaptă să audă cu- 
vântul tău. Domnul este gata să te asculte. Dar iată, din cuvin- 
tele tale vei fi mântuit sau nu vei fi mântuit. Alege tu pe Dom- 
nul şi dă cuvânt pentru El şi nu împotriva planului Său. Eu 
sunt Dumnezeu, şi tu eşti făptura Mea. Fie ţie după cuvântul 
Meu. Amin. 

Pace ţie, şi fii credincios şi aplecat, căci mare este lu- 
crarea care s-a născut în acest acoperământ! Pace ţie, şi fii îm- 
plinitor şi dă-I Domnului inima ta, că de El este făcută. 

Să se împlinească cuvântul cel coborât acum şi să nu 
fie împotrivire. Amin. La început a fost cuvântul, şi Do mn ul 
a zis, şi toate s-au făcut. Iată şi acum: Do mn ul a zis, şi va îm- 
plini cuvântul Său, iar cei cu care grăiesc, să lucreze după cu- 
vântul Meu, şi bine le va fi lor. 

Pace vouă, celor din casa acestei moşteniri cereşti! Pa- 
ce şi împlinire, precum în cer aşa şi peste voi! Amin. 

Iar tu, cel cu care am vorbit acum, ia aminte şi leapădă-te 
de idoli şi de stricăciune. Scoală-te şi scutură-te, ca să poţi ră- 
mâne împăcat cu Dumnezeu. Deşertăciunea şi idolii ei sunt 
spre sfârşit, căci răsare o lumină nouă. Luptă-te să dobândeşti 


viaţă curată, ca să te întorc în starea cea fără de moarte. Ajută-1 
pe tatăl tău care te-a născut să se lepede de tot ce-1 desparte 
de sfinţenie şi de lucrarea care lucrează salvare şi despărţirea 
binelui de rău. Luptă-te şi ajută-1, dar nu-1 încurca. Dacă ai în- 
ţelepciune, pune-o şi în slujba Mea, n-o da pe toată celor 
străini de Mine. Păstrează din ea şi lucrează cu ea şi pentru 
Mine, căci ţie îţi lucrezi binele. 

Pace vouă, şi împlinire după cuvântul Meu! Pace şi Ie- 
rusalim nou peste inimile voastre, peste trupurile voastre! Pa- 
ce şi sărbătoare cu cerul să se scrie în ziua aceasta! Pace şi bu- 
curie de la voi către cer! Pace, şi nu necredinţă şi nu împotri- 
vire! Pace vouă, şi fiţi moşteni credincioşi împărăţiei lui 
Dumnezeu, care s-a coborât în mijlocul vostru! Cine are 
urechi, să audă cu ele. Amin. 

Aceasta este o zi de mărturie. Să se scrie această zi şi 
de Mine şi de voi, căci în această zi Domnul rosteşte în cer şi 
pe pământ numele celui mic din această casă. Iliuţă, tu să fii 
cu numele Meu şi cu numele tău până la slava Mea peste 
această moştenire cerească. Tu eşti moştenitorul acestei fa- 
milii şi prin tine va fi mântuită toată casa ta dacă ea Mă va ur- 
ma. Amin, amin, amin. 

25 iimie/8 iulie 1991 

Act: 

încheiat astăzi, 24 iulie 1991, între Bunea Daniel şi 
Bunea Ilie, cu prilejul consimţirii utilizării locuinţei primului, 
din Glodeni Vale, pe termen nelimitat. încheiat în prezenţa 
membrilor familiei, urmând ca ulterior a se stabili forme 
legale. 

Sărbătoarea sfinţilor apostoli Petru şi Pavel 

Sfânta Virginia povăţuieşte rămăşiţa de creştini ascultători şi sta- 
tornici. îndemn la ferire de aluatul cel amestecat. îndemn la mul- 
ţumire cu duh de smerenie. 

F ace şi bucurie şi sărbătoare cu mămica Gigi, căci 
am venit, măi copii, la voi, am venit cu sfinţii 
apostoli Petru şi Pavel. Am venit să serbăm cu voi şi să se 
scrie zi de prăznuire în cer şi peste voi. Amin. 

Am venit în casa unor copii iubiţi de mine, în casa lui 
Victor şi Veronica. Am venit la familia lui Ionel Branşa. 
Aceasta este o familie cuminte şi iubită de Dumnezeu, căci a 
iubit pe Dumnezeu această familie, şi pentru aceasta eu lu- 
crez mântuire casei acesteia. Familie statornică şi inimi liniş- 
tite, care calcă pe cărarea cea plăcută de Dumnezeu. Familie 
binecuvântată, care are ridicată din ea şi un fecior pe care vo- 
ieşte Dumnezeu să-l binecuvinteze cu ungere cerească. Toată 
casa aceasta este curată acum şi este în pregătire pentru ziua 
slavei Domnului Iisus Hristos. 

Sfinţii apostoli Petru şi Pavel se bucură pentru această 
casă, fiindcă văd peste ea întruparea învăţăturilor care au curs 
de la Duhul Sfânt prin cuvintele învăţăturii lor. Aş voi peste 
poporul meu rod viu, rod văzut de la învăţătura apostolilor, 
măi mămică. Am rugat pe păstori să amintească la creştini şi 
să împartă la popor această moştenire lăsată de la apostoli, 
această învăţătură mântuitoare, care poate pe oricine să-l nas- 
că din nou, spre nădejdea celor ce se vor arăta de la cer peste 
pământ, spre moştenire nestricăcioasă, nepieritoare, care este 
păstrată în cer de atunci şi până acum pentru cei de acum şi 
care stă gata să se descopere pe faţă în vremea despre care s-a 
scris că va fi. Se apropie ziua slavei cea aşteptată, şi ea va fi 
preţul credinţei celor care, deşi voi nu le-aţi văzut, aţi crezut 

că vor fi văzute în vremea care este scrisă să vină. Toţi proo- 
rocii au vorbit despre această vreme de mântuire care avea să 
vină la voi, căci Duhul lui Iisus Hristos a lucrat dintru început 
în ei şi le-a descoperit întruparea Sa şi patimile şi slava cea de 
după ele, dar această lucrătură le-a descoperit lor că nu pentru 
ei înşişi, ci vouă, celor de apoi, erau proorocite. Dar la voi 
privesc toate alaiurile de îngeri când aud vorbindu-se acum 
despre cele vestite de demult, căci tot cerul aşteaptă să se 
vadă împlinindu-se cele vestite şi aduse apoi vouă la arătarea 
lui Iisus Hristos, Care iarăşi vine. 

Am rămas numai cu un brăţic de copilaşi din tot po- 
porul care mergea odinioară cu Domnul ca să-L asculte când 
vorbeşte. A făcut acest popor ca mulţimile care se ţineau după 
Domnul, că ştiau că este prooroc Do mn ul şi că are putere să-i 
hrănească cu pâine şi cu peşte. Aşa şi acest popor care a fost 
până acum, s-a ţinut după această lucrare ca să audă cuvântul 
Domnului, dar când să se aşeze să creadă ca să împlinească 
prin credinţă cele auzite, plecau unul câte unul înapoi la cele 
trăite şi învăţate de la părinţi, de la părinţii învăţăturilor de 
azi, şi îl părăseau pe Domnul, Care-i hrănea. Numai câţiva n-au 
plecat. Am rămas cu un braţ de copilaşi. Atât mai am, un bră- 
ţic de ascultători şi de statornici cu mine şi întru cele de la cer. 
Dar în aceştia nu mai voiesc, fiilor, să fie nimic în afară de ce- 
le venite de la Dumnezeu, nimic de la ei. Nimeni din cei cu 
care am mai rămas să nu mai zică ei. Măcar aceştia să nu mai 
zică ei, căci voi, cei rămaşi, aţi fost din nou răscumpăraţi, şi 
cu preţ mare aţi fost iarăşi întregiţi întru Domnul, cu preţul 
Sângelui cel scump al lui Iisus Hristos, Care Se deşartă acum 
în fiecare zi peste voi, ca să fie întru voi şi să meargă cu voi 
şi să fie Dumnezeul vostru. între cei cu care am mai rămas să 
nu fie vreo inimă făţarnică, vreo inimă nemulţumită, căci aţi 
fost născuţi o dată, şi a doua oară, şi, iarăşi, a treia oară, din 
sămânţa cuvântului lui Dumnezeu Cel viu. Ca unor prunci 
abia născuţi, laptele vostru este cuvântul lui Dumnezeu, care 
vă hrăneşte cu înviere, cu rod de înviere şi de mântuire peste 
toată făptura. 

Sunteţi pietre din piatra cea vie, neluată în seamă de oa- 
meni, dar de mare preţ la Domnul, iubiţii mei copilaşi. Sunteţi 
voi înşivă pietre vii din piatra cea vie, şi iată, zideşte Domnul 
din voi casă cerească şi preoţie sfântă, spre aducere de jertfă 
cerească prin Domnul Iisus Hristos, Care este piatra cea din 
vârf. Cel ce va crede în această piatră, nu va fi lepădat, şi va fi 
slăvit şi sfânt şi uns lui Dumnezeu. Amin. Pentru cei necredin- 
cioşi, piatra aceasta este aşa cum este scris: «Piatra pe care zi- 
ditorii n-au luat seamă la ea». Dar iată ce este ea pentru cei 
credincioşi! Iată, cei credincioşi sunt sămânţa cea aleasă, sunt 
agoniseală dumnezeiască, preoţie şi neam sfânt, ca să ducă cei 
credincioşi solia lui Dumnezeu până la toate marginile. Purta- 
ţi-vă cu sfială faţă de Domnul, iubiţii mei, dar vreau să înţele- 
geţi ce vă spun, căci poporul cel care a mâncat la masa acestei 
lucrări, n-a avut sfială faţă de Domnul şi faţă de cuvântul 
Domnului, şi s-a crezut vrednic de această cinste, şi iată, a că- 
zut din cinstea aceea. Fiţi, iubiţii mei, cu mintea întreagă şi tot 
mai întreagă, şi fiţi sănătoşi cu virtuţile voastre, şi dacă vă hu- 
leşte cineva, bucuraţi- vă, că slava Duhului Sfânt stă peste voi 
atunci şi se desăvârşeşte prin smerenie. Smerenia este acum 
cea mai mare virtute care vi se cere, iar fără de ea, să ştiţi că 
puteţi aluneca oricând. Orice alunecare este acum greu de re- 
parat, căci vremea este altfel decât cea de până acum. 

N-a voit acest popor să înţeleagă cum este vremea de 
acum, şi i-ar fi convenit să fie totul ca şi până acum, că văd 
un fel de zbucium de care fug şi îngerii care stau în preajma 
servilor lui Dumnezeu care lucrează prin cuvântul cel de sus. 


Stau în preajma acestora îngerii din cer, ca să depărteze de la 
ei zbuciumul ce se ridică precum se ridică fumul de la un foc 
care arde mocnit şi care nu dă să se aprindă bine. Creştinii ca- 
re n-au înţeles cum este vremea aceasta, se zbuciumă şi nu 
ştiu nici ei ce vor, şi umblă încă din loc în loc şi caută să intre 
pe sub pielea lui Dumnezeu, dar vă spun, nu sunt curaţi cu 
inima, nu sunt liniştiţi, nu sunt sănătoşi cu pacea şi cu mulţu- 
mirea, şi au idolii lor, gândurile lor, care nu sunt ca gândurile 
lui Dumnezeu. Aceştia, ca şi cei de pe vremea apostolilor, vo- 
iesc să-L împartă pe Iisus Hristos, Care Se zbate să fie Unul 
întru toţi, dar n-are cu cine vieţui Iisus Hristos întru toată do- 
rirea Sa, căci se înţelege încă Scriptura care grăieşte prin gura 
apostolului Pavel care spunea despre cei împărţiţi cu gându- 
rile şi cu dorinţele şi cu trupul lor însuşi, care era să fie Iisus 
Hristos. Se aude şi se vede şi acum Scriptura aceea care zice: 
«Eu sunt al lui Apolo, eu sunt al lui Pavel; eu, al lui Chefa; 
eu, al lui Hristos». Dar voi, iubiţii mei cei puţini, fiţi strânşi 
şi uniţi prin trupul lui Iisus Hristos, şi tată să nu numiţi pe ni- 
meni pe pământ, căci Unul este Tatăl vostru şi Domnul vos- 
tru, şi Acela este ceresc şi curat şi nu Se dezbină pe Sine în- 
suşi aşa cum cred cei care au rămas în gusturile lor şi se nu- 
mesc încă a fi trup al poporului cel înrădăcinat al Domnului. 

Iată, taină de învăţătură nouă vă dau vouă, celor cu care 
stau alipită prin cuvânt ceresc: feriţi-vă, iubiţii mei, puţinii 
mei, feriţi-vă de aluatul cel amestecat, care dă să se strecoare 
printre voi şi să vă tulbure frământătura. Feriţi-vă de duh în- 
cărcat şi greu de purtat şi staţi cu duhul uşor şi paşnic. Staţi 
în duhul răbdării şi nu vă zbuciumaţi de aşteptare. Duhul aş- 
teptării de la cei puţini ai mei să piară, că e greu de dus, e 
greu, că duce la zbucium lăuntric, duce la nelinişte, duce 
chiar la cârtire şi la despărţire de Dumnezeu. Feriţi-vă de vor- 
birea multă a unora, de gând încărcat. închideţi uşa care duce 
spre cămara gândului vostru; închideţi, şi daţi Domnului că- 
mara aceasta. Altfel, vă face rău duhul rău, că bate el şi intră 
el dacă nu e Domnul înăuntru. Nu ştiu cum să vă învăţ mai 
cereşte, mai duhovniceşte ca să vă fac în stare să vă feriţi de 
tulburare lăuntrică. De aceea v-am spus să daţi de la voi până 
şi duhul aşteptării, că voi nu mai aveţi ce aştepta. Voi doar 
bucuraţi-vă că a venit la voi împărăţia lui Dumnezeu. 
Bucuraţi-vă când vedeţi zbuciumul cel de peste tot; bu- 
curaţi-vă şi nu vă întristaţi; bucuraţi-vă, căci aceasta este so- 
sirea izbăvirii voastre! Nimic nu va mai rămâne pe nicăieri, 
decât bucuria şi fiii ei. De ce să aud eu tânguire de la cei pu- 
ţini ai mei la care este coborâtă împărăţia cerească şi cuvântul 
cel veşnic al mângâierii cereşti? De ce să aud de la păstorii 
mei tânguire şi mâhnire şi nemulţumire şi aşteptare? Am vor- 
bit astăzi aici, dar am vorbit de la început şi până la aminul 
acestei cărţi de mărturie, şi cu ei, prin fiecare cuvânt, prin fie- 
care rând vorbesc cu păstorii mei. 

Iubiţii mei, sunt cu bucuria, sunt cu ea peste voi toţi, şi 
multe bucurii aş voi să vă vestesc, dar mai am încă să lucrez 
peste voi, să vă văd odată lucraţi şi mulţumiţi şi liniştiţi. Ne- 
liniştea păstorilor mei înseamnă ceva. Acest ceva nu este bine 
la Dumnezeu. 

Măi păstorii mei, iubiţii mei, Dumnezeu este acelaşi, 
mămică, acelaşi peste tot, şi nu trebuie ispitit Dumnezeu prin 
nici un gând, prin nici o încercare, prin nici o neîncredere. 
Am spus că dacă văd încă nemulţumire, iar voi veni, iar vom 
pune nemulţumirile pe masă şi iar vom schimba. Dar să ve- 
dem cum vom mai schimba dacă voi vedea că nu s-a mers 
spre duh de mulţumire. 

Hai, mămică, să lăsăm pe Duhul Sfânt să lucreze după 
cer, şi veţi vedea ce bine va fi. Voi nu m-aţi crezut îndeajuns 

când v-am spus că eu sunt în mare lucrare, şi sunt şi lucrez cu 
mare atenţie, şi lucrez după vremea care este, ca să putem tre- 
ce peste vremea cea rea, să trecem pe deasupra ei ca să ieşim 
deasupra. Şi dacă voi nu mă lăsaţi să lucrez peste voi şi să lu- 
crez atent, să ştiţi că vremea este prăpăstioasă, şi ar fi căderea 
de acum o stare de nereparat dacă ne lăsăm spre neatenţie, 
spre neveghe, spre nelinişte şi spre nemulţumire. Nu vă lăsaţi 
greu peste duhul meu. Vă rog, din toată durerea duhului meu, 
vă rog, fiţi credincioşi. Eu sunt. Staţi tari în credinţă. Eu sunt, 
iubiţii mei păstori, eu, şi nu sunt tăiată în două sau în trei 
părţi. Sunt una peste tot, şi în tot locul lucrător. Eu sunt, şi 
sunt întreagă şi vie, dar nu mă împărţiţi, nu mă frângeţi după 
felul cum aţi vrea voi să fiu. Eu voiesc să fiu acum numai din 
cer la voi şi cu voi. Sunt între voi, dar din cer sunt acum. Sunt 
mereu şi pătrund peste tot şi vă pătrund pe fiecare până în 
cealaltă parte a fiinţei voastre şi până dincoace de fiinţa voas- 
tră. Sunt, şi sunt necăjită, să ştiţi că sunt. Am de făcut o mul- 
ţime de lucruri mari, de lucruri tainice. Am de lucrat cu fie- 
care câte ceva, cu fiecare din cei puţini câte o misiune, dar nu 
mai pot lucra cum vrea fiecare, şi vreau să lucrez cum este de 
lucrat. Am tot motivul să fiu atentă, şi în toată clipa atentă şi 
cu veghe. Aceşti copii loviţi de toţi, aşa au fost, cu duhul 
lovit, cu duhul plâns, de când i-am născut şi până acum, şi 
încă un pic vor mai fi tot aşa. Neîncrederea lor nu este de la 
ei, că cerul stă şi îi umbreşte, că ei sunt supuşi sub puterea 
cerului şi sub duhul cerului în care au încredere aceştia. Ei nu 
mai sunt ai lor şi nu mai pot să fie altfel, că nu mai sunt lăsaţi 
să iasă de sub puterea cea de la cer. Nimeni din cei puţini să 
nu-şi mai aşeze peste ei tulburările lor şi îndoielile lor şi do- 
rinţele lor. Aceştia nu mai trebuie să fie zdrobiţi sub dorinţele 
celor puţini care stau şi ei întru lucrul duhului care lucrează 
peste cei puşi la lucru sub cuvântul cel din cer. Ei sunt plă- 
pânzi, aşa i-am ales eu, că altfel nu putea îndeajuns harul cel 
ceresc peste ei ca să fie ei de folos cerului pentru mulţi. 

Eu mi-aş face mai mult loc între voi, dar n-am loc de 
dorinţele voastre, şi să ştiţi că voinţele mele sunt mult mai 
presus şi mai măreţe ca ale voastre. Şi am spus ceva, ca să lu- 
crez cu duhul smereniei prin cuvânt şi să luaţi şi voi duh de 
smerenie. Am spus că cel ce este curat, aceluia nu-i trebuie 
nici o îndreptăţire, acela este mulţumit întru Dumnezeu, şi 
Dumnezeu, mulţumit întru acela. Ajutaţi-mă să văd la voi li- 
nişte şi mulţumire şi nu duh tulburat şi temut. De ce atâta tea- 
mă? De ce, mămică? Oare, nu lucrează peste voi puterea care 
este coborâtă şi lucrată şi împărţită? Oare, nu sunteţi încreză- 
tori în puterea acestei puteri? O, până când voi mai aştepta? 
Până când voi mai răbda? Până când? 

Aduceţi mie neputinţele voastre şi lăsaţi-mă să lucrez 
peste ele. Smulgeţi-le de pe voi şi daţi-mi-le mie, căci v-am 
vorbit în pilde şi n-aţi căutat să mă înţelegeţi. O, şi vouă vă 
este dat să cunoaşteţi tainele împărăţiei cerurilor, şi nu vă este 
dat să auziţi şi să nu înţelegeţi, sau să vedeţi şi să nu pricepeţi. 
V-am vorbit în pilde ultima oară când am stat în sfat cu voi, 
şi am dorit să mă înţelegeţi, iubiţii mei păstori, ca să pot să vă 
curăţesc bine cu mâna duhului meu, cu cuvântul cel curăţitor. 
Poate vă vine greu să mă credeţi, poate vă vine neîndemâna- 
tică aşezarea şi cursul apei curăţitoare pe care am aşezat-o 
spre curăţirea păcatelor care sunt de curăţat. Atunci, cum să 
fac? Voiesc să aveţi ochii curaţi şi inima plină de înţelepciu- 
ne, căci aţi văzut cum este scris: «Dacă ochiul tău este curat, 
atunci tot trupul tău este curat. Şi dacă ochiul tău este rău, 
atunci tot trupul tău este bolnav». Voi eraţi nădejdea mea, nă- 
dejdea luminii care trebuia să strălucească şi să crească sub ea 
sădire veşnică şi vie. 


Ce să mai spun? Să plâng cu duhul şi să mă frâng. Mă 
doare rău, mă doare de atâta popor rătăcit de la făclia care a 
luminat peste ei atâta vreme. Dar ei nu mai au ochii sănătoşi 
ca să vadă lumina, şi când ştiu că vremea nu mai stă să mai 
aştepte încă, plâng, iubiţii mei, plâng cu duhul şi plânge cerul 
cu mine, plânge după rodul muncii mele, care este culcat la 
pământ. Mai am o rămăşiţă mică în picioare. Am de făcut lu- 
cruri mari cu această rămăşiţă, dar nu mai pot lucra tot ca pâ- 
nă acum. Vreau să lucrez cu atenţia care se cere acum; vreau, 
dar văd că nu sunt înţeleasă aşa. 

Vă întreb şi pe voi, păstorii mei: ce să fac? Vă întreb iar. 
Să lucrez după cer, sau după cum văd că voiţi? Am fi fost şi 
mai departe cu lucrul cel bun, dar mult de tot m-a ţinut în loc 
neîncrederea de la popor, cârtirea, răzvrătirea, păcatul şi ames- 
tecul binelui cu răul. Am voit să despărţim binele de rău, ca să 
putem lucra cu putere şi bine, dar n-am avut loc, n-am avut 
voie numai cu voia mea, dar dacă nu am loc aşa cum trebuie 
în fiecare din voi, daţi-mi voie să lucrez acolo unde am loc, 
acolo unde sunt primită aşa ca în cer, cu voia cerului să fiu pri- 
mită. Mă înţelegeţi, oare, ce voiesc să spun? Că voiesc să spun 
că nu mai pot lucra nimic ştiut de toţi, ci numai tăinuit, numai 
tainic. Şi dacă fac aşa, fac pentru ca să fie bine, pentru ca să 
trecem pe deasupra vremii, căci vremea este ceţoasă, şi ca să 
trecem prin mijlocul ei nu se vede drumul, iubiţii mei. 

Aş voi să voiesc numai eu peste cei puţini pe care-i mai 
am, că dacă mai adăugăm şi voinţa cea de la ei, atunci e tot 
amestec, şi nu e numai ca în cer. O, nu mai este timp ca să mai 
fie tot aşa, că numai aşa a fost până acum cu acest popor. A 
zis Domnul cum a zis creştinul şi n-a putut Domnul lucra du- 
pă voia Sa. Nu I-a dat creştinul voie Domnului. Am creştini 
îndărătnici, care se amestecă cu cei morţi, şi mor şi ei de tot, 
mor şi mai mult, că nu sunt buni şi tari ca să învieze morţii, 
şi ei se bagă cu grumazul sub această lucrare de înviere, care 
vine de la Dumnezeu şi nu de la om. Aceştia vor să-L mânuie 
pe Dumnezeu ca să facă Domnul ca ei, ca să facă Domnul mi- 
nuni, dar Domnul nu Se lasă sub luare în râs. Nu mai are creş- 
tinul stare şi îşi ia singur sarcini în spate, şi, bietul de el, abia 
stă pe picioare. Lăsaţi-i pe cei ce i-am dat de la mine, că dacă 
nu-i lăsaţi, vor muri de tot aceia, că nu se vor mai îngriji de 
ei înşişi, ci, din contra, vor crede că-s pe cale bună şi nu vor 
mai întinde mâna spre mine ca să-i ridic din moarte. 

Mi-e duhul necăjit, că nu văd duh de înţelepciune întru 
cele lucrate. Mi-e duhul frânt când ştiu că nu vă bizuiţi îndea- 
juns pe mine, pe felul cum lucrez, şi daţi să căutaţi în alt fel. 
Dar eu peste tot sunt una şi simt durere mare când văd pe câ- 
te cineva că mă ia şi mă frânge după plăcerea sa, după idolii 
inimii lui, după cum ar voi acela să fiu. O, lăsaţi-vă lucraţi nu- 
mai de mine, măi mămică. Nu vă mai lucraţi voi. Lăsaţi-mă 
pe mine, lăsaţi-mă odată! 

Familia cea de aici să fie plină de pace şi de iubire şi 
de mulţumire şi de răbdare şi de înţelepciune. Voiesc să văd 
veghe trează, căci în curând voi veni să vă cer în ajutor. Voi 
veni, dar voiesc să rămâneţi ascunşi în mine, şi eu, în voi, şi 
aşa, mămică, ce voi avea cu fiecare de lucrat, voi lucra cu fie- 
care aşa, eu ascunsă întru acela, şi acela ascuns întru mine, şi 
apoi toate se vor învedera la lumină, spre slavă văzută şi spre 
rod rămas şi în s utit. 

Să se scrie această zi de prăznuire în această casă, căci 
cerul a lucrat şi a luat aminte şi a întocmit acum un sfat, iar 
eu vă voi aduce hotărârea luată de sfatul ceresc. 

Pace vouă, iubiţii mei! Pace inimilor voastre! Iubire, 
precum în cer aşa şi peste voi! Pecetluiţi taina cerească şi ţi- 
neţi ce aveţi, căci vin curând, vin cu Domnul Iisus Hristos, şi 

veţi fi de-a dreapta tronului ceresc, care se va arăta prin dez- 
velirea acestei lucrături ascunse încă. 

Pace vouă, şi dragoste de la mămica Gigi! Mama Gigi 
vă iubeşte. Pace peste voi, şi puneţi umărul cu noi, spre desă- 
vârşirea celor ce sunt lucrate acum, ca să fie apoi văzute de 
toate înălţimile veacurilor! Amin. 

Pace peste Veronica mea, căci mult iubesc eu numele 
acesta, şi veţi vedea de ce iubesc eu acest nume. Amin. 

Pace şi peste păstorii mei, căci şi cu ei am vorbit cu fie- 
care rând, cu fiecare cuvânt al acestei cărţi scrise în această 
zi. Amin, amin, amin. 

29 iunie/12 iulie 1991 

Cuvântul Domnului către alesul Său Irineu 

Chemarea lui la mărturisire pentru ridicarea pietrei de înviere a 
bisericii. Domnul îi ruşinează pe cei tari prin cei neluaţi în seamă. 

D ragostea Mea şi pacea Mea şi oaspeţii Mei şi 
cuvântul Meu se îndreaptă către cel iubit al 
Meu, căci pe el îl am credincios lucrului Meu din vremea 
aceasta, pe el dintre toţi cei care slujesc întru orânduiala bise- 
ricii, căci pentru ceilalţi aceasta a rămas o orânduială făcută 
de oameni, căci ei nu slujesc Dumnezeului orânduielii. 

Pace ţie, iubitul Meu, alesul Meu! Pace ţie, şi răcoare 
inimii tale, căci mare este inima ta, fiindcă Eu locuiesc în ea, 
încap în ea şi Mă bucur în ea! Pace ţie, şi pace Mie întru tine! 
Bucurie ţie, şi bucurie Mie întru tine! Nădejde ţie întru Mine, 
şi nădejde Mie întru tine, căci Eu nădăjduiesc în tine ca 
să-Mi desăvârşesc lucrul cel văzut şi lumina cea nouă, 
care-şi face cărare ca să se arate peste vremea aceasta. Aceas- 
ta este vremea să se aşeze la loc împărăţia lui Israel, şi iată, 
să fim mari, copilul Meu, să fim dârji, că noi acum trebuie să 
lucrăm ce n-a lucrat nimeni până acum. Să nu te temi, să nu 
cârteşti, să nu te temi de oameni. Ce-ţi poate face ţie omul? 
Nimic. Şi îi vei vedea pe cei ce se îndepărtează de Cel ce gră- 
ieşte din ceruri, căci judecata lor va fi mai aspră ca a acelora 
care n-au voit să asculte pe Cel ce le grăia pe pământ, că vine 
ceasul să se clatine prin cuvânt şi pământul şi cerul, şi vor 
cădea cele clătinate şi vor rămâne cele neclintite, împărăţie 
neclintită şi închinare plăcută lui Dumnezeu. Şi în acest 
început nou a trebuit să te am pe tine temelie, că pentru 
aceasta ai fost născut, şi dacă aşa a fost scris la Mine, Eu 
trebuie să am cuvântul tău temelie, şi cuvântul tău, acesta să 
fie: „Iată, vin ca să fac voia Ta, Dumnezeul meu. Fie mie 
după cuvântul Tău “. 

Am carte întocmită spre tine în vremea aceasta şi am 
de scris în ea tot ce am de cuvântat şi de împlinit prin tine, şi 
apoi vor vorbi cuvintele acestei cărţi, vor vorbi de pe înălţimi 
şi vor mărturisi despre taina pe care o lucrăm, taină încă un 
pic acoperită, încă o clipă, iubitul Meu, servul Meu, unsul 
Meu, căci în locul în care Eu te-am uns pe tine peste Ierusa- 
limul cel nou, iată, aşezăm acum piatră de mărturie, şi tu vei 
fi martorul Meu cel credincios. Un picuţ va mai sta sub as- 
cundere această mărturie, dar a trebuit să te trimit către cel ce 
stă mare pe scaunul bisericii, căci dacă n-ar fi ştiut, n-ar fi 
avut păcat, şi ar fi avut îndreptăţire înaintea Mea. 

Să nu te temi de ei, că ei nu sunt mai tari ca tine. Fii 
dârz ca Nicodim cel dintre preoţii din vremea trupului Meu, 
căci el nu s-a temut de cărturari şi farisei când s-a ridicat şi a 
purtat grijă de îngropăciunea trupului Meu. El a fost preotul 
care a făcut îngropăciunea Fiului lui Dumnezeu, fiindcă Fiul 
lui Dumnezeu S-a supus întru totul legii, căci n-am venit ca 


să stric legea, ci am venit să o desăvârşesc. O, şi nu s-a găsit 
atunci între preoţi decât numai unul care a crezut că sunt Fiul 
lui Dumnezeu şi că sunt din cer şi că am venit să împlinesc 
Scripturile. 

Iată şi acum, sunt prin cuvânt, sunt cu ai Mei, de la în- 
ceput şi până la sfârşitul veacurilor, sunt veşnic cu ai Mei, 
căci sunt fără sfârşit întru ai Mei, după cum am rostit făgădu- 
inţa. Sunt coborât cu cuvântul în mijlocul acestui neam şi am 
ieslea cuvântului Meu aici, unde, iată, ridicăm turn de mărtu- 
rie, stâlp tare, piatră de înviere, căci mărturia cuvântului cu 
care am fost în lucru, este piatra pe care zidim acum începă- 
tura cea nouă, căci este nouă, este legământ nou, este începă- 
tură de neprihănire, de curăţenie, de sfinţenie, precum în cer 
aşa şi peste acest început. Şi vom aşeza cuvânt de mărturie la 
această temelie, şi zile noi de prăznuire, şi vom prăznui aici 
înviere şi Duh Sfânt, şi vom prăznui numele trâmbiţei prin ca- 
re Domnul a lucrat în această vreme despecetluirea celor şap- 
te tunete care au vorbit în timpul vedeniei apocaliptice, des- 
pre care a mărturisit apostolul iubirii, Ioan evanghelistul, căci 
duhul lui a fost deşertat tot în acest vas prin care a cuvântat 
Dumnezeu în vremea aceasta, fiindcă îngerul i-a spus atunci 
lui Ioan: «Ia cartea şi mănânc-o, căci tu trebuie să mai proo- 
roceşti încă o dată, la vremea de sfârşit». 

Când am venit întrupat pe pământ, a lucrat tainic Tatăl 
Meu întru Mine, şi nimeni n-a ştiut că sunt Fiul lui Dumnezeu 
şi că sunt venit de la Tatăl Ceresc şi de la Duhul Sfânt, nimeni 
n-a ştiut până când a venit de la Tatăl glasul care a grăit: 
«Acesta este Fiul Meu preaiubit, întru Care am binevoit». A 
lucrat Tatăl Meu ascuns, ca să-Şi împlinească lucrarea Sa care 
era prin Mine. Aşa a lucrat şi în vremea aceasta, căci Verginica 
M-a purtat pe Mine vreme de douăzeci şi cinci de ani, şi Eu 
am vorbit gură către gură cu Israel în vremea aceasta, şi am 
vorbit prin Verginica, şi ea a fost ascunsă de înţelesul celor din 
jur, căci aşa a fost această lucrare. Am luat-o la Mine pe Ver- 
ginica, şi apoi am trimis-o iar, căci aşa a fost scris în cartea 
acestei proorocii. I-am trezit duhul, şi are fii Verginica pe pă- 
mânt, şi fiii ei au prăsit, şi are fii din fii Verginica. Ea este cea 
care va sta la temelia acestei pietre, şi pe această piatră, pe 
această mărturie va sta acest locaş de mărturie. 

Am pus peste tine duhul înţelepciunii, căci Eu sunt în- 
tru tine, dar să crezi că sunt întru tine. îţi amintesc de cel care 
s-a rugat la Domnul şi a zis: «Doamne, dacă poţi, fă bine fiu- 
lui meu bolnav!». Şi Domnul i-a spus aceluia: «De poţi crede, 
totul este cu putinţă». Şi I s-a răspuns: «Cred, Doamne, ajută 
necredinţei mele!». îţi amintesc câte ceva de pe vremea aceea 
ca să te întăresc, copilul Meu, şi să fii credincios, că prin cei 
care sunt ai Mei prin această lucrătură, voi lucra lucruri şi mai 
mari decât cele de atunci. 

Ia înţelepciunea Mea şi întocmeşte cu ea cuvânt de te- 
melie şi pune numele tău la temelia acestui cuvânt de temelie 
nouă, şi pune în cuvântul acesta numele unsului Meu Mihail, 
căci voiesc să rostesc numele lui din vârful acestei pietre când 
vom termina de lucrat această piatră. Eu sunt Cel Care-1 va 
aduce pe unsul Meu. Eu sunt Dumnezeul puterilor, şi ce este 
cu neputinţă la cei neputincioşi, aceea este cu putinţă la Dum- 
nezeu. Dar această ţară binecuvântată va fi curăţită de toată 
fărădelegea, de toată murdăria, de toată nedreptatea, căci pes- 
te ea va străluci slava Fiului lui Dumnezeu, Care iarăşi vine, 
după cum este scris, şi vine să-Şi aşeze aşternutul picioarelor 
Sale pe acest pământ ales şi binecuvântat. 

Voiesc să stai de vorbă cu unsul Meu Mihail, cu regele 
acestui neam, şi Eu ţi-am dat ţie misiune cerească să aşezi 
peste el şi peste toată casa lui şi peste mlădiţa lui, care va sta 

alături de el, să aşezi sfinţenie, după asemănarea lui Dum- 
nezeu, după aşezarea lui Dumnezeu, cu care Se va desăvârşi 
Domnul peste acest pământ cu nume sfânt, cu nume nou de 
nou Ierusalim. 

Fii martorul Meu, fii martorul acestei vremi de glorie 
cerească şi sfinţeşte pe unsul Meu Mihail prin cuvintele aces- 
tei mărturii şi prin aşezare de viaţă sfântă peste el, după orân- 
duiala dumnezeiască, fiindcă această orânduială va fi cărarea 
care-1 va aduce în ţara Mea cea aleasă, în ţara lui cea iubită lui. 

Cine iubeşte pe România şi nu este cu Mine şi cu po- 
runcile Mele, acela nu iubeşte acest neam şi acest pământ, 
acela nu poate nimic pentru acest neam ales. Voi coborî legile 
Mele peste unsul Meu Mihail şi voi coborî legile acestui pă- 
mânt ales, căci este pământul cel ales de cer, şi peste el este 
ochiul lui Dumnezeu, care vede cele rele, cele ascunse, care 
pătrunde şi descoperă, care curăţă până în adânc şi scoate din 
acest pământ tot ce este întinat şi stricat şi dedat cu stricăciu- 
nea, ca să fie nou acest pământ şi să se coboare peste el curcu- 
beul României, însoţit de slava cea nouă a Ierusalimului ce- 
resc. Aceasta este soarta acestui pământ, a acestui nou Ca- 
naan, a acestui nou Eden care va străluci peste noroade, iar 
unsul Meu Mihail şi mlădiţa sa vor fi întru Mine, şi nu vor fi 
fără Mine peste acest nou pământ. 

Acum vei veni, şi voi aşeza cu mâna ta piatra de în- 
ceput a locaşului mărturiei lucrării lui Dumnezeu, Care este 
şi lucrează prin cuvânt, şi toate aşa se vor lucra până ce vom 
termina, şi vom lucra cu grabă începătura cea nouă de la care 
va răsări înviere peste făptura Mea. Slujeşte pentru împărăţia 
Mea pe care, iată, M-am ridicat să o aşez peste acest neam, şi 
toate celelalte să-ţi fie ţie adăugate de Dumnezeu. Caută cel 
mai întâi întruparea cuvântului Meu care vine peste tine, căci 
cuvântul Meu trebuie să ia trup după ce îl rostesc, iar celelalte 
îţi vor fi uşurate de Domnul şi lucrate prin puterea Sa, prin în- 
gerii Săi, care sunt trimişi mereu în slujba ta, în ocrotirea ta, 
în jurul tău. 

La început a fost Cuvântul, şi Cuvântul Se întrupa, căci 
Dumnezeu a zis, şi toate s-au făcut prin cuvânt. Aşa şi acum, 
Domnul rosteşte cuvânt, şi cuvântul ia trup spre desăvârşirea 
împărăţiei care vine. Amin. 

Pace ţie, iubitul Meu, dar să nu fii plăpând! Fii dârz şi 
nu te teme. Eu sunt cu tine şi voi fi, şi toate vor fi lucrate, dar 
dragostea Mea să fie dragostea ta. Dragostea ta să slujească 
acum fericirii care vine, şi apoi ne vom odihni şi vom serba 
zile noi, praznic de înviere şi serbare de Duh Sfânt, căci din 
această piatră se va auzi imn de înviere şi cântarea Duhului 
Sfânt, cântarea celor răscumpăraţi care vor purta veşminte 
albe şi veşmânt de har şi de neprihănire. 

Praznic de înviere şi praznic de coborâre a Duhului 
Sfânt să pui peste poporul cel binecuvântat. Aşa să fie aces- 
tea, zile de praznic peste acest locaş sfânt, care se ridică acum 
de puterea lui Dumnezeu întru cei credincioşi ai Săi. 

Pace ţie! Pace de la sfinţii din cer, care privesc în cer 
mărturia zilei în care tu ai fost uns în Ierusalimul cel din cer co- 
borât! Fii credincios ungerii care este pe creştetul tău, căci ne 
vom ridica şi vom sădi pomi din loc în loc, şi aceşti pomi se vor 
hrăni din seva pomului vieţii, care este lucrată aici prin servii 
Mei cei credincioşi, şi acest pom va fi aşezat în Ierusalim. 

Binecuvântată să-ţi fie credinţa în Mine şi în lucrarea 
cuvântului Meu prin care sunt cu voi. Ţine ce ai până voi 
veni, şi nimeni să nu-ţi ia slava ta, căci vin curând. 

Sărutarea Mea pe creştetul tău, şi mirul mângâierii pes- 
te tine şi cu tine mereu! Amin, amin, amin. 

2/15 iulie 1991 


Cuvântul Domnului către alesul Său Irineu 

îndemn la netemere pentru vestirea lucrării cuvântului. Domnul 
este mărit prin cei slabi, şi prin cei plăpânzi îi ruşinează pe cei 

tari 

I ată, stau din nou în sfat cu tine. Eşti ca un pui abia 
ieşit din găoace. Şi ce dacă eşti aşa? Mie-Mi place 
de tine, îmi place aşa cum eşti, că dacă ai fi altfel, dacă ai fi 
mai dârz, mai voinic cu inima, ai fi şi tu, dar aşa, sunt numai 
Eu, când trebuie să fiu în tine. Aşa încap Eu, aşa, în neputinţa 
ta, în slăbiciunea ta. Aşa trebuie, aşa Mă desăvârşesc Eu, în 
slăbiciunea ta Mă desăvârşesc Eu cu tărie de duh. Tu nu vezi? 
Nu vezi cum este cuvântul Meu prin graiul gurii tale de care 
Eu Mă servesc când aşezi mulţimile şi le hrăneşti cu cuvântul 
vieţii şi al învierii, care iată cum se coboară peste cei mulţi? ! 
O, tu nu vezi cât sunt Eu de mare în slăbiciunile tale? Şi dacă 
vezi, ce-ţi trebuie să mai fii tare? Nu te teme; aşa voiesc Eu 
să fii. Şi dacă simţi duh de tristeţe sau de durere, dacă simţi 
cu inimioara această greutate, aceea este tristeţea Mea şi 
durerea Mea pe care o port tot cu ai Mei, pe care o împart cu 
ai Mei. Aşa sunt şi copiii Mei de aici, copiii de care Eu Mă 
servesc ca să dau trup cuvântului Meu. Aşa şi ei sunt, sub duh 
de tristeţe, de greutate, de durere, căci Eu cu ai Mei port totul, 
şi port întru ai Mei, şi port în duh şi în trup durerea acestei 
vremi, căci vremea aceasta suspină sub piatra ei. Nu te lăsa 
sub îngrijorare, nu te teme. Lasă aşa, îţi este de ajuns harul 
Meu, căci Eu în slăbiciuni pot fi desăvârşit. Ce aş face Eu 
întru tine dacă ai fi tu tare? Cei tari se simt tari şi nu Mă vor 
pe Mine, şi nu pot peste ei. 

Iată, taină nouă îţi spun, căci cei care au crezut în Mine 
până acum, cei care M-au mărturisit în faţa împăraţilor şi a 
stăpânilor lumii, care slujeau la dumnezei străini, aceia au su- 
ferit mucenicie cu trupul şi au ajuns de-a dreapta Mirelui 
ceresc. Dar aceştia de acum, care sunt ai lucrului cel pentru 
sfârşitul răutăţii şi cel pentru începutul cel nou, aceştia sunt 
mucenici cu duhul, şi suspină aceştia cu duhul şi suferă 
pentru toată făptura. Iată, acum lumea se bucură în duhul ei, 
iar copiii cei purtători de Dumnezeu suspină în Duhul lui 
Dumnezeu, dar mai este scrisă şi Scriptura aceea care spune 
că «Toate neamurile se vor boci, iar voi vă veţi bucura 
atunci» şi «Când veţi vedea cele ce vor veni peste lume, voi 
bucuraţi-vă, că se apropie izbăvirea voastră». 

Copilul Meu, tristeţea ta să nu te îngrijoreze. Nu te 
speria nici dacă duhul lumii apasă peste tine, căci apasă, să 
ştii că apasă. Poartă greutatea aceasta şi poart-o cu iubire şi 
cu răbdare, căci mai e un picuţ ca să ne facem asemenea lor, 
şi apoi să-i câştigăm de partea lui Iisus Hristos, Care voieşte 
să-Şi întregească trupul cel desfăcut al făpturii Sale, şi iată, vă 
foloseşte Domnul, căci fără trup Domnul nu poate lucra vă- 
zut acum. Nu te întrista peste puterea ta, nu te lăsa sub întris- 
tare peste puterea inimii tale, căci nici o ispită nu vine ca să 
depăşească puterea ta, şi dacă vine, vine Domnul spre tine şi 
îţi dă mâna şi te scoate din ea. Este vremea muceniciei cu du- 
hul, şi este mult mai de preţ la Dumnezeu această mucenicie. 
Iată, tu ştii că este scris: «Nu vă temeţi de cei ce ucid trupul 
şi după aceea nu pot să mai facă nimic, ci temeţi-vă de cei ce 
pot ucide duhul, căci aceasta ar fi o a doua moarte». Iată de 
ce este mai mare plata celor ce mucenicesc cu duhul. Mare 
este, şi plata lor vine de la Dumnezeu, şi Do mn ul va răscum- 
păra prin aceştia şi sângele celor tăiaţi şi ucişi pentru mărturia 
lui Iisus Hristos, căci prin aceştia care mucenicesc cu duhul, 
vor învia şi cei muceniciţi cu trupul şi vor lua plata credinţei 

lor. Aşa este scris: «La trâmbiţa cea de acum, morţii vor învia 
nestricăcioşi, şi cei vii, care vor fi, se vor schimba» şi vor in- 
tra întru odihna slavei văzute de toată făptura lui Dumnezeu, 
şi atunci va fi bucuria întreagă. Un picuţ, copil iubit, copil 
plăpând, un pic, şi va fi stare dulce şi veşnică, şi aceasta va fi 
plata fiilor Ierusalimului cel nou, şi vor cânta împreună, cei 
din cer şi cei de pe pământ, cântarea cea de biruinţă. 

Cum să te temi? Tu nu vezi cum este acum? Nu vezi că 
împărăţia lumii a trecut în mâna sfinţilor lui Dumnezeu? Dar 
ştii de ce-ţi spun asta? Ca să înţelegi că duhul cel rău a intrat 
sub puterea şi sub supunerea Domnului, şi a început duhul rău 
să profeţească pe Dumnezeu şi lucrurile lui Dumnezeu, căci 
Domnul porunceşte duhului rău şi duhul rău şi-a pierdut stă- 
pânirea sa. Este scris că «voi turna din Duhul Meu peste robi 
şi roabe în vremea aceasta, şi aceia vor profeţi şi ei». A pri- 
mit duhul rău poruncă de la Dumnezeu, şi vorbeşte şi mărtu- 
riseşte lucrul lui Dumnezeu, şi face voia lui Dumnezeu duhul 
cel potrivnic, şi din zi în zi va ieşi la iveală lucrul lui Dumne- 
zeu, căci Do mn ul grăieşte şi prin pietre. Aminteşte-ţi de Va- 
laam, care era cumpărat cu preţul duhului rău ca să meargă să 
blesteme pe Israel şi să cadă Israel în mâna celor ce voiau 
să-l ia rob, şi era văzător Valaam, şi era prooroc. Şi dacă era 
văzător, a lucrat Valaam în slujba duhului rău, dar când s-a 
sculat să blesteme pe Israel, Duhul Domnului i-a ieşit în cale 
şi l-a oprit prin arătare de înger şi n-a putut merge Valaam 
înainte, căci măgăriţa pe care călărea a binecuvântat cu grai 
şi a spus: «Stăpâne, îngerul Domnului este în faţă şi nu putem 
trece înainte!», şi a fost apoi ca Domnul să binecuvinteze prin 
Valaam pe Israel şi nu să-l blesteme. Iată, duhul rău nu poate 
lucra nici el fără de trup, şi nu te teme când îţi iese în cale ca 
să-şi facă lucrarea, căci lucrul duhului rău este supus acum şi 
profeţeşte lucrul lui Dumnezeu, şi Domnul va fi crezut de 
mulţi prin împlinirea proorociilor, căci de acum încolo nici o 
grăire de duh nu va mai rămâne mincinoasă. Duhul cel potriv- 
nic este sub Duhul Domnului supus, şi iată, îţi iese în cale şi 
te prooroceşte, aşa cum are Do mn ul proorocia peste tine. La- 
să aşa, să facă acum voia lui Dumnezeu şi să vestească ve- 
nirea celor de la Dumnezeu, să vestească şi robii duhului rău, 
şi apoi Domnul va lucra dezrobire pentru mulţi care au fost ţi- 
nuţi robi duhului rău. 

Fii tare, căci aceasta este tărie cu Dumnezeu: neputinţa 
şi greul şi lipsa bucuriilor inimii, aceasta este tărie, căci aşa 
este Domnul mărit, prin cei slabi este mărit, prin cei plăpânzi 
ruşinează pe cei tari, şi iată care este tăria, iubitul Meu. Eu 
sunt cu tine şi niciodată nu te las peste puterea ta, dar acum 
fii dârz, căci te trimit, şi vei fi Mie martor şi vei fi primit cu 
mărturia Mea. 

Eu sunt cu tine şi îţi simt greul tău, că este şi al Meu. 
Aşa eram şi Eu. Mergeam şi lucram şi făceam bine tuturor, şi 
vindecam şi alinam durerile şi lucram lucrarea pentru care 
Mă trimisese Tatăl Meu, şi treceam prin mijlocul mulţimilor 
care Mă îmbulzeau, care căutau pâine şi peşte, că ştiau mul- 
ţimile că sunt prooroc şi că lucrez minuni, şi era greu peste 
Mine duhul lumii; şi când oboseam. Mă duceam în munte şi 
vorbeam cu Tatăl Meu şi îmi odihneam Duhul, şi apoi iar Mă 
întorceam la ai Mei, căci ai Mei erau aceia care făceau voia 
Tatălui Meu. 

Un picuţ, şi vom lucra şi văzut cu minunile, spre măr- 
turie, dar noi lucrăm minuni mari, copilul Meu, minuni cu 
anevoie de înţeles de duhul lumii de azi. Şi câte minuni n-am 
lucrat Eu peste tine, şi câtă minune lucrezi tu când vesteşti lu- 
crul Meu peste mulţimi! Dar Domnul n-a lucrat minuni decât 


cu cei credincioşi, şi cu cei ce aveau să fie credincioşi. Când 
i-am ales pe cei doisprezece ai Mei, am lucrat pentru fiecare 
câte o minune, ca să-i pecetluiesc cu putere şi cu credinţă şi 
să-i am pe lume însoţitori şi martori ai Evangheliei Mele pen- 
tru care venisem. 

Vom lucra lucruri mari şi vom fi mari, şi va fi Do mn ul 
mare peste cei mici, căci cei mai mici vor fi cei mai mari întru 
împărăţia care vine de la Dumnezeu. 

Pacea Mea peste inimioara ta! Pace şi mângâiere sfân- 
tă, căci Eu sunt şi în bucurii şi în tristeţi cu tine! Eu sunt, şi 
nu te las, copil iubit. Aşa cum eşti. Eu te iubesc şi n-am altul 
ca şi pe tine, şi eşti al Meu. Cheamă-Mă şi spune-Mi nepu- 
tinţa ta, şi Eu voi întări pe cel ce se bizuie pe Mine! Pace şi 
alin de la Dumnezeu, de câte ori voi vedea greu pe inimioara 
ta, căci porţi cu Mine şi port cu tine totul. Amin. Hai, că sunt 
pe cale cu tine şi nici o clipă nu te las. Amin, amin, amin. 

8/21 iulie 1991 

Cuvântul Domnului în ziua punerii pietrei de temelie a 
Sfintei Sfintelor Noului Ierusalim 

România: ţara strălucirilor, Noul Ierusalim şi Eden binecuvântat 
între popoare. Proorocie despre revenirea în ţară a regelui Mihai. 
Binecuvântarea pietrei de temelie a bisericii Noului Ierusalim, prin 
mâna alesului Domnului, arhiereul Irineu. 

F ace şi binecuvântare şi duh de bucurie cu cerul, 
căci cerul este oaspete aici. Aceasta este zi de măr- 
turie. Slavă şi bucurie întru cele de sus, şi sărbătoare de pace 
de la Dumnezeu peste voi, căci sunteţi martori în această zi, în 
acest loc binecuvântat şi curat. Sunt coruri îngereşti aici, şi 
cântă: «Slavă Sfintei şi Celei de o fiinţă şi de viaţă făcătoarei 
şi nedespărţitei Treimi, de acum şi peste toţi vecii!». Amin. 

Binecuvântată să fie împărăţia Preasfmtei Treimi, a 
Tatălui Meu şi a Fiului Său şi a Duhului Sfânt, întreit lucrător. 

Pace vouă! Eu sunt aici. Eu sunt Cuvântul, căci Cuvân- 
tul este Dumnezeu. Eu sunt Alfa şi Omega, Eu sunt începutul 
şi sfârşitul. Eu sunt începutul cel nou al celor ce cred în Mi- 
ne, căci vin cu slavă văzută peste România. Este scris că 
iarăşi voi veni, şi iată, lucrez prin cuvânt şi îmi anunţ împă- 
răţia. Cerul este scaunul Meu de domnie, iar pământul este 
aşternut picioarelor Mele. Inima credincioşilor Mei este cerul 
Meu, iar trupul cel curat şi neîntinat al acestora este aşternutul 
lui Dumnezeu, şi iată, sunt purtat de cei ce sunt ai Mei, şi sunt 
cu cuvântul prin ei, căci aşa este Dumnezeu, este prin proo- 
roci, este prin purtătorii de Dumnezeu. Cuvântul Meu lucrea- 
ză în acest loc, şi toate se lucrează prin cuvântul lui Dumne- 
zeu în zilele acestea, căci vin zilele gloriei cereşti, vin zilele 
despre care au scris proorocii cei din toate vremurile. Româ- 
nia este ţara strălucirilor, care se va arăta de la Dumnezeu 
peste popoare, căci aceasta este alegerea ei, şi ea va purta 
nume de nou Ierusalim şi de Eden binecuvântat între noroade. 
Eu, Domnul, am vestit această taină prin prooroci, şi nimic nu 
împlinesc fără să vin să vestesc mai întâi. 

Aici este locul mărturiei lucrului cuvântului Meu, şi ia- 
tă, martorul Meu cel credincios aşează acum, prin binecuvân- 
tare cerească, piatră de temelie a începutului cel nou, iar de la 
acest început se va lucra din loc în loc şi va răsări Ierusalim 
nou, biserică nouă şi curată, biserică cerească pe pământ. Aici 
începe Sfânta Treime cu prima piatră acum, şi se va lucra cu 
grabă această lucrătură a poruncii dumnezeieşti, şi Do mn ul 
va rosti din vârful acestei pietre numele celui uns, numele un- 
sului Meu Mihail, rege al României. 

Bucuraţi-vă, iubiţii Mei, servii Mei, martorii Mei! Bu- 
curaţi-vă, că vin cu împărăţia Mea, şi vin spre România Mea, 
căci ea este împărăţia Mea. Vin să leg rana ei şi să aşez pace 
peste ea şi să pun diademă de slavă cerească pe fruntea ei. 

Iată, sunt prin cuvânt în România, şi am vestit că M-am 
ridicat să gătesc cărare unsului Meu Mihail, căci prin biserica 
Mea cea vie îl voi aduce, şi Eu voi fi şi voi cuvânta, şi cu- 
vântul Meu se va întrupa, şi va fi slavă peste cea binecuvân- 
tată. Eu sunt, şi biruiesc cu cei curaţi, cu cei neîntinaţi, cu cei 
credincioşi. Eu sunt Cuvântul, Eu sunt Domnul puterilor, şi 
de aici încolo Eu sunt, şi sunt cu toată oastea cerească în lu- 
cru, şi grăiesc în România. 

Iată, Duhul Preasfmtei Treimi coboară acum şi binecu- 
vintează acest început. 

Binecuvântată să fie, şi piatră de temelie a bisericii ne- 
prihăniţilor şi a neadormiţilor să fie această piatră care se aşea- 
ză acum prin martorul Meu Ioan-Irineu, căci el va sta pe scau- 
nul bisericii Mele şi va cuvânta legile Mele cele curate, cele 
sfinte, căci este martorul lucrului Meu din vremea aceasta. 

Binecuvântată să fie coroana română şi casa unsului 
Meu Mihail, rege al României, căci el este de la Dumnezeu 
peste acest neam, şi iată, vine vremea României lui Dumne- 
zeu, şi ea va purta veşmânt curat, veşmânt neprihănit, veş- 
mânt alb şi lucrare de Duh Sfânt peste pământ. România este 
cea chemată şi aleasă şi cea credincioasă a acestei vremi, căci 
va fi credincioasă lui Dumnezeu. 

Binecuvântare şi mir veşnic şi ungere cerească peste 
acest loc de mărturie peste toate veacurile, căci în vremea 
aceasta Dumnezeu a lucrat cu cuvântul în România, şi se va 
desăvârşi cuvântul care curge de la Dumnezeu în mijlocul 
acestui neam ales. Binecuvântaţi să fiţi voi, martorii Mei cei 
credincioşi, care aţi stat în sfat cu cuvântul Meu în ziua aceas- 
ta de mărturie, şi iată, vom termina cu grabă această piatră, şi 
apoi voi fi cu voi până la toate marginile lumii, şi voi fi prin 
cuvânt şi vom lucra minuni mai mari decât atunci, aşa precum 
am grăit atunci. Eu sunt Domnul puterilor peste cer şi peste 
pământ, şi nu este Dumnezeu afară de Mine, şi Mă voi de- 
săvârşi peste noroade, precum în cer aşa şi peste pământ. 

Binecuvântaţi să fiţi voi, care veţi lucra acest sfânt lăcaş. 
Binecuvântate să vă fie inima şi mâinile şi puterea şi dragostea 
şi timpul, căci pun timpul sub supunerea voastră, şi vom ieşi cu 
grabă deasupra tuturor puterilor de pe pământ, vom ieşi prin 
acest început nou, rostit prin poruncă dumnezeiască. 

Pace vouă, şi bucuraţi-vă, că Tatăl Meu vine cu împă- 
răţia! Şi iată, împărăţia Mea este înăuntrul vostru, şi vor şti 
toate popoarele care vor vedea slava acestei lucrături de pia- 
tră vie, şi pe voi lângă ea. 

Pace ţie, martorul Meu, martorul bisericii Mele cea ne- 
prihănită şi curată, căci în acest pământ pecetluit vor intra nu- 
mai cei curaţi, cei neîntinaţi, cei credincioşi, şi va fi cu putere 
acest loc de mărturie a lucrului cuvântului Meu, căci Eu Mă 
odihnesc cu pace şi întru lărgime în această iesle curată. 

Pace şi ţie, rege al României Mele, de aici, de la prima 
piatră a începutului cel nou! Pace ţie, Mihail, rege al celei bi- 
necuvântate! Pace ţie, şi peste casa ta, şi peste mlădiţa ta, care 
va sta de-a dreapta ta! 

Slavă întru cele cereşti, şi bucurie pentru această zi de 
mărturie cerească, iar peste voi, martorii Mei, pace! 

Pace şi bună orânduială peste România Mea! 

Aceasta este o zi de mărturie. Să se scrie această zi spre 
pomenire veşnică în cer şi pe pământ, căci pe această piatră 


voi zidi biserica cea vie a începutului cel nou care va răsări 
peste popoare. Amin, amin, amin. 

9/22 iulie 1991 

Cuvântul Domnului către regele Mihai 

Despecetluirea tainei cereşti: România. 

lavă întru cei din cer lui Dumnezeu, şi pace peste 
România, ţara binecuvântării! Pace şi bunăvoire 
şi bună orânduială peste cei credincioşi şi peste casa unsului 
cel de la Dumnezeu, Mihail, regele României! Amin. 

Aşa am spus apostolilor Mei: «Mergeţi în toată lumea 
şi vestiţi împărăţia cerurilor, şi cine va crede şi se va boteza, 
acela va fi izbăvit. Mergeţi, şi în orice cetate veţi intra, vestiţi 
pace, şi dacă veţi fi primiţi, pacea Mea să rămână peste ceta- 
tea aceea». Şi iată taină cerească peste România, taină neînţe- 
leasă, taină pecetluită şi despecetluită, căci pe pământul aces- 
tui neam a venit Andrei, apostolul cel întâi chemat la apos- 
tolie, şi acesta a fost curat cu trupul, a fost neîntinat, şi a venit 
şi a adus peste România credinţa şi botezul credinţei, şi a fost 
întâiul chemat al lui Iisus Hristos, iar România este întâia 
chemată, şi aşa s-a născut România cea creştină, aceea a fost 
naşterea ei, şi Domnul a numit-o regină peste pământ, şi iată, 
vine vremea să Se preaslăvească Dumnezeu peste ea şi să-i 
pună haină de neprihănire, căci este aleasă şi este regină pes- 
te noroade. Aceasta este alegerea acestui pământ, şi scris este 
în Cartea Adevărului că Domnul va alege din nou Ierusalimul, 
şi va fi Ierusalim nou. Acest pământ este sfânt, şi dacă este 
sfânt, iată, vine vremea să Se aşeze Do mn ul peste el şi să-Şi 
plinească făgăduinţele cele scrise pentru vremea aceasta. 

Duhul Preasfmtei Treimi lucrează cu cuvântul în Ro- 
mânia, şi oamenii cei sfinţi ai lui Dumnezeu grăiesc cuvântul 
Domnului, purtaţi fiind de Duhul Sfânt, căci aşa zice Do mn ul 
în cartea cea din cer coborâtă: «In zilele acelea vărsa-voi din 
Duhul Meu, şi vor prooroci fii şi fiice, bătrâni şi tineri, robi 
şi roabe, şi vor vorbi de la Dumnezeu» şi cuvântul lui Dum- 
nezeu se va întrupa, căci Domnul a zis şi s-a făcut, şi este 
Do mn ul prin prooroci, şi Do mn ul zice şi împlineşte apoi. Ro- 
mânia este proorocită de proorocii cei de la Dumnezeu, şi ea 
va fi Sionul cel nou şi neprihănit, ea va fi Canaanul plinirii 
vremurilor, ea va fi sfârşit de Babilon şi de fărădelege şi de 
stricăciune, căci cerul lui Dumnezeu va fi cu slavă văzută 
peste acest pământ şi va arde toată murdăria care a împroşcat 
veşmântul fiicei Sionului cel nou ales spre sfârşitul vremii fă- 
rădelegii, şi nu va mai fi întinăciune şi spurcăciune şi desfrâ- 
nam, şi nu va mai fi închinare la idoli şi necredinţă, şi nu va 
mai intra în ea nimic necurat, nimic stricat, şi Domnul va 
scoate din ea pe cei făţarnici, pe cei străini de adevăr, pe cei 
rătăcitori. Şi va fi acest munte ridicat deasupra tuturor înălţi- 
milor de pe pământ, căci Do mn ul va coborî legile Sale pentru 
cea aleasă şi curată şi sfântă, pentru cea neprihănită, căci voi 
coborî şi voi rosti cuvântul, şi cuvântul va lucra şi va curăţi 
toată murdăria de pe ea, şi nu vor mai intra pe porţile ei decât 
cei curaţi şi neîntinaţi şi sfinţi. Şi va fi acest pământ Eden 
nou, împărăţie sfântă, început de împărăţie cerească, început 
de cer nou şi de pământ nou, şi de la acest început nou se va 
răspândi lumina şi viaţa lui Dumnezeu, căci mulţimi nume- 
roase vor curge să asculte înţelepciunea care va lucra peste 
fiii şi fiicele acestui neam ales. Şi va curge izvor de dreptate, 
izvor de iubire, izvor de înviere din mijlocul acestui pământ 
sfânt, şi va fi acesta izvorul vieţii, izvorul care va curge din 

mijlocul cetăţii şi care-şi va face cursuri de apă vie prin Ieru- 
salim, căci România va fi Noul Ierusalim, iar Domnul va fi cu 
cuvântul Său spre slava Ierusalimului nou. Şi se vor împlini 
în vremea aceasta cele proorocite, căci voi aduce pe unsul 
Meu, şi el va cârmui întru Mine şi nu fără Mine, căci peste 
cea binecuvântată este Dumnezeu cu cuvântul Său, spre pli- 
nirea slavei cea aşteptată. 

Pace peste casa unsului Meu, Mihail! Pace ţie, rege al 
României, şi fii întru Mine, căci Eu Mă voi arăta prin tine 
peste noroade, fiindcă va fi să vadă noroadele slava Mea şi 
slava ta, şi va fi să-şi plece fruntea în faţa acestei lucrături. 
Iată, Eu lucrez să-ţi gătesc venirea, şi lucrez întru sfinţenie, 
întru lege de sfinţenie şi de neprihănire, căci Dumnezeu este 
sfânt. Am lucrarea cuvântului Meu în mijlocul acestui neam, 
şi am lucrat ascuns de stăpânii lumii, de irozii lumii, care au 
umblat mereu să-Mi stârpească această iesle, dar am fost cu 
acoperământul puterilor cereşti şi am biruit pentru ocrotirea 
acestei lucrături, căci am de ajuns la capăt cu ea, ca să-Mi 
anunţ apoi împărăţia peste pământ şi să Mă arăt cu slavă vă- 
zută, spre plata răbdării celor răscumpăraţi din lume, căci 
duhul lumii Mi-a acoperit făptura Mea sub întunericul necu- 
noştinţei, iar purtătorii Duhului Sfânt au gemut şi au plâns 
sub piatra acestei vremi. Iată, vin să leg rana poporului Meu 
şi al tău, şi te va iubi poporul tău şi se va sfinţi şi va învia întru 
lumina cuvântului Meu, dar fii precaut, ca să ieşim deasupra 
cu cele lucrate în ascuns şi să vorbim de pe acoperişuri taina 
cea aducătoare de biruinţă cerească. 

Ia aminte la Cel ce grăieşte cu tine din cer, rege al Ro- 
mâniei, căci părinţii acestui neam ales erau întru Mine cu ini- 
ma şi cu credinţa şi cu viaţa lor şi îmi ridicau pietre de adu- 
cere-aminte, spre jertfa de slavă cerească. Ia aminte, că se îm- 
plineşte în această vreme menirea României, şi tu eşti de Mi- 
ne uns întru această menire sfântă. Această lucrare a cuvân- 
tului Meu iese deasupra, iese peste noroade. Un picuţ, şi des- 
pecetluiesc acest izvor de înviere şi de viaţă întru adevăr, şi 
vei veni apoi, şi vom cârmui întru adevăr peste noroade, că 
România va împărţi legea şi calea adevărului şi calea vieţii, şi 
vei avea de-a dreapta ta pe cel ce-1 pregătesc să fie cel dintâi 
peste biserica Mea, căci este alesul Meu pentru vremea aceas- 
ta şi este aşezat întru sfinţenie şi întru taina care va acoperi cu 
slavă biserica şi neamul acestei vremi. Iată, îl trimit către tine 
ca să mărturisească despre lucrul ce îl pregătesc, ce îl am de 
împlinit, lucru pentru care am venit cu cuvântul peste acest 
neam, şi va mărturisi tot cuvântul care a fost sub taină până 
acum şi care a vestit cele ce, iată, se împlinesc. 

Pe vremea trupului Meu au fost învăţătorii legii şi căr- 
turarii şi preoţii care nu M-au primit. întru ale Mele venisem, 
dar ai Mei nu M-au primit. Şi a fost Nicodim dintre toţi ace- 
ia, şi el a crezut că sunt Fiul lui Dumnezeu şi că am venit să 
împlinesc Scripturile şi proorociile. Şi a fost Nicodim preotul 
îngropăciunii Fiului lui Dumnezeu, şi a rămas credinţa lui de 
mărturie, şi este Nicodim martorul Meu. Aşa şi acesta, este 
martorul Meu din vremea lucrării Duhului Sfânt, căci Dum- 
nezeul Duhului Sfânt întregeşte acum întreita lucrare a Prea- 
sfintei Treimi. Duhul Sfânt va acoperi pământul de cunoştinţă 
dumnezeiască, şi se va pleca tot trupul să facă voia lui Dum- 
nezeu, şi se va lucra din loc în loc pământ nou şi cer nou, om 
nou şi inimă nouă, şi atunci va fi să se vadă Scriptura care 
zice: «Dumnezeu stă în mijlocul dumnezeilor şi face sfat». 

Am coborât veste cerească prin cuvânt şi am spus celor 
ce dau trup cuvântului Meu că voi aşeza piatră de mărturie, 
care va mărturisi în curând pe România şi lucrul Domnului 


peste România. Am pus să se scrie pe această piatră numele 
unsului Meu Mihail. Am spus să se păstreze acest pământ, 
această iesle de coborâre cerească, această biserică, şi ea se 
va numi biserica neprihăniţilor şi a neadormiţilor. Am spus să 
fie acesta un loc sfânt şi o lege sfântă, peste care să nu se cal- 
ce, iar cine va voi să calce în acest loc sfânt în care cuvântul 
Meu cuvintează cu putere şi se împlineşte cu putere, acela 
care va dori să intre, să se aşeze întru legile coborâte pentru 
acest loc sfânt. Cei ce stau la gura acestui izvor ceresc sunt 
fără întinare trupească şi sunt cu hrană curată hrăniţi, aşa cum 
am dat lege primilor oameni, pe care i-am aşezat în grădina 
Edenului ca să asculte de legile Mele şi să trăiască fără de 
moarte. Dar duhul rău s-a semeţit şi Mi-a stricat, prin slăbi- 
ciunea acelora, Mi-a stricat sămânţa cea binecuvântată, şi a 
fost apoi să pice aceia din binecuvântarea Edenului. Şi iată, 
lucrez cu grabă să ridic făptura Mea din rana păcatului şi să 
suflu şi să împart duh de înviere peste inimile celor ce vor as- 
culta de legile Mele, căci România va trăi întru sfinţenie şi va 
lucra putere de înviere şi de mântuire pentru făptura Mea, 
căci este întâi chemata Mea şi este regină peste popoare, iar 
coroana ei, care este coroana ta, este simbolul României 
regină. 

Aceasta este legea învierii făpturii Mele, şi iată, ridic 
cu grabă turn tare şi stâlp de mărturie, şi apoi voi rosti din 
vârful acestei pietre numele tău, rege al României. Dar sunt 
plăpânzi copiii Mei care stau în jurul ieslei cuvântului Meu, 
iar Eu vin spre tine, unsul Meu, vin şi îţi vestesc că trebuie să 
lucrez cu grabă această piatră de mărturie, şi apoi să fie să ne 
aşezăm să lucrăm lucrul acesta nou al învierii făpturii Mele, 
căci martorul bisericii Mele va cuvânta peste România şi pes- 
te biserica ei cuvânt de viaţă, cuvânt de înviere, cuvânt din 
cuvântul care curge de la Mine aici, în locul în care sunt prin 
cuvânt. Voiesc să-l trimit spre tine, dar nu voiesc încă să ştie 
cărturarii şi fariseii şi învăţătorii legii, care n-au milă de făp- 
tura Mea şi de turma Mea, care cunosc legea, dar calcă peste 
ea, şi iată, nu Eu, ci cuvântul legii va sta cu ei la judecată. 

Aceasta este voia Mea: voiesc să scriu numele tău la te- 
melia acestui nou locaş, căci va fi acesta începătură nouă, sta- 
re curată, preoţie sfântă şi popor agonisit prin trâmbiţă dum- 
nezeiască în vremea de sub întunericul domniei fiarei roşii. 
Ştiu faptele tale, ştiu că Mă iubeşti, ştiu că sunt Cel dintâi în 
inima ta; ştiu şi văd că n-ai ancoră mai mare ca aceea de care 
te ţii prin cuvântul cărţii care este una; ştiu că te hrăneşti din 
cuvântul ei şi că te mângâi cu Mine prin ancora aceasta fără 
de moarte. Dar ai la Mine scris binecuvântare rostită pe pă- 
mânt, căci bunicul tău te-a binecuvântat peste România ca s-o 
ridici spre slavă, şi Eu am scris proorocie cuvântul bunicului 
tău care te-a lăsat pe scaunul ţării Mele. Şi ai binecuvântare 
scrisă la Mine prin cuvântul rugii mamei tale, rostit prin cre- 
dinţa ei; şi ai la Mine strânsă plata răbdării tale şi a vremii în- 
străinării tale. Ştiu, şi Mi-e dor de tine aici, şi aşteaptă tot ce- 
rul ziua aceea când voi îndepărta nedreptatea din această ţară, 
căci tu vei veni, şi prin Mine vei veni. Mă doare durerea ta, şi 
lumea care te înconjoară nu are viaţă cu Mine, nu are sfin- 
ţenie, şi chiar de cred în Mine aceştia, slujesc legii pântecelui 
şi a plăcerilor şi a idolilor acestei vremi. Mă doare durerea ta, 
şi voiesc să Mă laşi pe Mine, că Eu cunosc înăuntrul fiecă- 
ruia. Voiesc să lucrez prin martorul Meu, care va fi peste bi- 
serica Mea. Voiesc să aşez viaţă curată şi înviată prin cuvânt. 
Voiesc să aşez legile Mele peste viaţa acestui neam, căci cei 
ce voiesc să facă bine pentru România Mea, nu pot face nimic 
fără Mine. Cine iubeşte pe România şi nu calcă curat şi drept 

pe cale cu Domnul, acela nu poate să ajute acest neam, căci 
Domnul lucrează prin cei aleşi ai Săi. 

Mă doare când văd aşa de întinat veşmântul României 
Mele, şi voiesc să-l curăţ prin iubire, prin legile cele curate, 
care sunt de la Mine, dar dacă acest neam ales nu se va lăsa lu- 
crat de Mine ca să-l aşez întru viaţă sfântă, voi slobozi certare 
şi voi despărţi binele de rău şi lumina de întuneric şi voi birui 
prin legea cea sfântă care va fi să se vadă prin acest neam, căci 
vei fi Mie serv, şi vom îndepărta întinăciunea şi ruşinea şi 
păcatul de pe fruntea fiilor cei aleşi ai acestui pământ, care au 
mirul binecuvântării lui Dumnezeu. România este a Mea şi 
este a ta, iar cuvântul Meu să fie peste ea şi peste cel uns de la 
Mine. Ia aminte la Cel ce grăieşte cu tine din cer, rege al 
României, căci va fi să lucrăm grăbit ridicarea începutului cel 
nou, care va binecuvânta pe România şi pe regele ei. 

Aşează-te lângă Mine, şi să se scrie şi de tine ziua 
aceasta, căci în ziua aceasta am aşezat, prin martorul Meu, 
piatra acestui întreit sfânt locaş care va fi ridicat şi care va 
purta la temelia lui numele unsului Mihail, rege al celei bine- 
cuvântate. Cuvântul Meu este la cârma acestei mărturii, şi 
toate sunt lucrate prin cuvânt mai dinainte vestit. 

îmi întind pacea Mea şi Duhul Meu peste tine şi peste 
casa ta şi peste mlădiţa ta, rege al României. Binecuvântate 
să-ţi fie intrările şi ieşirile şi credinţa în Dumnezeu şi în lucrul 
Său din vremea aceasta. Binecuvântată să fie aleasa Mea, ţara 
Mea şi a ta, şi vom face din ea slavă veşnică peste popoare şi 
vor cunoaşte popoarele de pe pământ pe cea iubită, pe cea 
aleasă pentru plinirea vremurilor lui Dumnezeu. 

Pace ţie, şi bucură-te! Ţine ce ai, căci vin curând, şi voi 
veni înaintea ta ca să te întâmpin. Vin prin cuvânt, şi cuvântul 
lui Dumnezeu se va împlini. 

Pace, şi mirul mângâierii pe creştetul tău, iubitul Meu, 
aşteptatul Meu, unsul Meu cel proorocit! Amin, amin, amin. 

* 

B inecuvântată să fie casa unsului Meu Mihail şi 
unirea cea din această zi. Duhul Preasfintei Tre- 
imi merge cu voi şi va vorbi prin voi, şi va lucra cuvântul 
Duhului Sfânt. 

Binecuvântată să fie intrarea şi ieşirea şi calea şi lucrul 
ce-1 lucraţi. Voiesc să Mă văd în voi, voiesc să fiu oglindă în- 
tru voi, în care să privească cei din casa în care intraţi. Luaţi 
pacea Mea. Pacea Mea să rămână peste casa în care intraţi. 
Fiţi sfinţi, precum Eu sunt. Aveţi încredere; Eu voi fi cu voi. 
Aveţi credinţă în Dumnezeu. Acesta este cuvântul prin care 
veţi lucra, şi va fi încă o minune lucrată. 

Binecuvântată şi zi de mărturie veşnică să fie această 
zi, căci este zi a împlinirii cuvântului rostit mai dinainte. Lu- 
craţi lucru de apostoli noi. Iată, suflu peste voi cu Duhul Meu. 
Luaţi Duh Sfânt, şi, în numele Preasfintei Treimi, vestiţi ves- 
tea cea mare a buneivestiri din vremea aceasta! 

Pace unsului Meu, Mihail! Amin, amin, amin. 

9/22 iulie 1991 

Cuvântul Domnului către preotul Ioan şi maica 
Veronica de la Vladimireşti 

Scara măririi: să fii mic ca să fii mare. Duhurile proorocilor se 
supun proorocilor. Chemare la înnoire şi la unire în Domnul. 

D umnezeul Preasfintei Treimi lucrează prin cu- 
vânt în România. La început era Cuvântul, şi 


Cuvântul era la Dumnezeu, şi Dumnezeu era Cuvântul şi toa- 
te prin cuvânt s-au făcut. Iată Scriptură împlinită, căci după 
cum am făgăduit, Eu sunt cu ai Mei, sunt printre ai Mei şi prin 
ei până la toate marginile, şi sunt prin cuvântul Duhului 
Sfânt, Cel făgăduit pentru cei credincioşi. Amin. Aşa este 
Scriptura aceea care spune: «Mă duc, şi vă voi trimite pe Du- 
hul Sfânt, şi El din al Meu va lua şi vă va vesti vouă, şi vă va 
învăţa pe voi de la Mine, şi toate câte vor fi să fie, vor fi prin 
prooroci». Aşa este trupul lui Iisus Flristos, aşa, mădulare 
fiecare în parte întru lucrare, căci nu poate ochiul să facă ce 
face urechea, şi nu se poate dezlipi mâna să fie pusă în locul 
piciorului sau piciorul în locul mâinii, şi iată, mădularele sunt 
deosebite, dar toate sunt întru acelaşi trup. Aşa este şi trupul 
bisericii vii, bisericii sfinte, bisericii curate, căci am aşezat, 
după a Mea voire, pe unii apostoli, apoi pe alţii prooroci, pe 
alţii tămăduitori şi lucrători de minuni, pe alţii cârmuitori şi 
ajutători, pe alţii tălmăcitori ai felurimii limbilor, şi toată 
orânduiala este lucrată întru trupul cel nedesfăcut al lui Iisus 
Flristos. Duhurile proorocilor se supun duhurilor proorocilor, 
iar unde nu este această orânduială, unde intră această dezbi- 
nare, acolo se deşartă vas în vas şi rămâne plin numai vasul 
cel ce crede duhului proorocului, cel ce se supune duhului 
proorocului. 

Proorocul care-L mărgineşte pe Cel nemărginit, care 
mărgineşte Duhul lui Dumnezeu să nu sufle oriunde voieşte 
Duhul să sufle, proorocul care are această sămânţă dăunătoa- 
re înţelegerii nemărginite a Duhului Sfânt, acela se desface 
din trupul cel închegat, după darurile cele ce stau aşezate în 
purtătorii de daruri întru Duhul Sfânt. Şi iată, vine vremea 
Scripturii care spune că «Toţi vor fi plini atunci de cunoştin- 
ţa Duhului Sfânt, şi nu se va mai întreba frate pe frate ce a 
spus sau ce a răspuns Dumnezeu, căci tot trupul va fi plin de 
cunoştinţa Duhului Sfânt, şi toate cele ascunse se vor învede- 
ra atunci». Vine vremea bucuriei proorocilor din cer. Vine 
vremea bucuriei lui Ioil proorocul, peste care a suflat cuvân- 
tul Duhului Sfânt şi a grăit despre vremea aceasta care vine, 
căci el a spus: «Turna-va Dumnezeu Duhul Său peste fii şi 
fiice, peste bătrâni şi tineri, ba şi peste robi şi roabe va turna 
din Duhul Său». Şi se va auzi în zilele acelea tânguire şi plân- 
set, şi Domnul va rosti prin Duhul Sfânt: «Unde este înţelep- 
tul şi cărturarul acestui veac? Unde este cel tare, căci Dom- 
nul prin cei slabi va pleşuvi creştetul celor tari?». 

Când împăratul David s-a crezut tare, atunci şi-a folosit 
tăria şi s-a crezut rege şi nu s-a mai crezut slugă, după cuvân- 
tul cel care dintru început a lucrat în cei buni, ca acela care 
este mare, să fie slujitorul tuturor. S-a crezut David mare, s-a 
crezut cu putere de rege, şi a căzut apoi regele în ţărâna pă- 
catului şi a făcut desfrânare şi urâciune, şi a făcut ucidere re- 
gele cel ce se simţea mare. Dar proorocul David s-a supus 
apoi duhurilor proorocilor, şi a deschis lui Natan şi a primit 
pe Domnul, Care venise să-l scape din ispită, să-l scoale din 
ţărână. A venit Dumnezeu prin cuvânt şi a rostit prin proo- 
rocul Natan, şi s-a sculat regele şi a lucrat apoi dreptate şi 
pocăinţă cu inima sa, şi a fost David numit părintele Fiului lui 
Dumnezeu. Aceasta este scara măririi: să fii mic ca să fii 
mare. Aceasta este orânduiala dumnezeiască: «Duhurile 
proorocilor se supun duhurilor proorocilor». 

Când am venit întrupat pe pământ, M-am smerit sub le- 
ge ca să las pilda smereniei Fiului lui Dumnezeu, Care S-a 
coborât din cer pentru cei apăsaţi. M-am coborât de lângă Ta- 
tăl Meu şi nu venisem să stric legea, şi venisem s-o desăvâr- 
şesc, să pun dragostea în faţă şi să desăvârşesc legea Tatălui 

Meu. Am venit şi M-am supus legii şi M-am făcut ascultător 
celor ce cunoşteau cuvintele legii, ca să-i ruşinez pe cei ce cu- 
noşteau şi nu împlineau legea, şi M-am supus ca să rămână de 
mărturie peste veacurile toate, mărturie împotriva celor ce nu 
stăteau aşezaţi în legile Tatălui Meu, care au fost scrise cu foc 
şi luate de Moise şi date spre împlinire lui Israel, şi Tatăl Meu 
a descoperit goliciunea învăţătorilor legii, care nici cu vârful 
degetelor nu voiau să atingă sfinţenia legii, căci Eu am venit 
şi M-am supus legii, spre judecata judecătorilor lui Israel, 
care n-au primit pe Stăpânul lor, Cel ce făcuse legea. 

Iată, vin să Mă desăvârşesc, vin curând, şi îmi pregă- 
tesc cărarea arătării, şi lucrez prin cuvânt această cărare, pre- 
cum voi, servii Mei, Ioan şi Veronica, aţi fost înaintemergă- 
tori lucrului cuvântului Meu care a vorbit de atunci gură că- 
tre gură cu poporul lui Israel din vremea aceasta, căci Israel 
este poporul cel credincios. 

Ioan Botezătorul a lucrat cărare în lume pentru întrupa- 
rea Mea, şi aşa spunea mulţimilor: «Vine Unul după mine Ca- 
re este mai mare ca mine; de Acela să ascultaţi. Iată, eu scad, 
şi El creşte». Şi am venit la Iordan, unde boteza Ioan cu bo- 
tezul credinţei şi al pocăinţei, şi aşa a spus Ioan: «Iată Mielul 
lui Dumnezeu, Care ridică păcatele lumii!», iar Tatăl a rostit 
cuvânt şi a spus: «Acesta este Fiul Meu Cel preaiubit, întru 
Care am binevoit». 

Iubiţii Mei, neuitaţii Mei, servii Mei, care aţi pregătit 
calea cuvântului Meu, iată, cuvântul Meu a lucrat mereu, a lu- 
crat de atunci şi până acum, şi lucrează până la plinirea vre- 
murilor lui Dumnezeu, ca să aşeze Ierusalimul cel ceresc pe 
pământ, precum este scris prin Ioan evanghelistul. Cerul şi 
pământul vor trece, dar nu va trece nici o iotă din cuvântul 
Meu care a lucrat în vremea aceasta. Eu sunt Cuvântul, şi lu- 
crez şi împlinesc cele ce grăiesc. 

Iată, n-am venit să stric, ci să desăvârşesc. Am venit să 
despart întunericul de lumină, am venit să curăţ rana Sio- 
nului, să scot adevărul la înălţime şi să deosebesc credinţa de 
necredinţă. Am venit să înviez ce este mort şi să trezesc pe cei 
adormiţi. Am venit să dau libertatea robilor şi să aduc iertare 
păcatelor, şi am venit să împlinesc. Am venit să fac curăţenie 
peste România, căci ea este ţara binecuvântării şi a strălu- 
cirilor, şi am venit să cer oile Mele de la păstorii care nu le 
păstoresc după dreptate. Am venit să trâmbiţez peste păstorii 
turmelor şi să le cer rodul cel lucrat. Cel ce a lucrat bine, lu- 
crul aceluia va rămâne spre slava veşnică, iar cel ce a lucrat 
rău, iată, i se va lua şi ce are. 

Să se ridice păstorii turmelor şi să-şi aducă rodul, căci 
iată, vine Stăpânul păstorilor, vine să ceară rodul cel rămas în 
picioare, vine să ceară rodul talanţilor, dar rodul trebuie să fie 
viu şi întreg. Stăpânul voieşte oi sănătoase, oi grase, oi vii, şi 
cere socoteală păstorilor pentru oile slabe şi bolnave şi pentru 
cele oloage şi rănite. Păstorul care n-a avut milă de oi după 
dreptate şi după adevăr, acela va fi judecat mult, iar cel ce a 
vegheat peste turmă şi are turmă vie şi trează, acela va intra 
la masa care se coboară din cer, căci vine Stăpînul cerului, 
vine să-Şi adune rodul şi să-l pună în hambare. 

Iubiţii Mei, Ioan şi Veronica, ce faceţi, tată? Vin să-Mi 
cercetez via şi să o desăvârşesc. Voi ce faceţi? Cum îmi des- 
chideţi? Eu sunt. Eu grăiesc. Ferice vouă dacă nu vă lepădaţi 
acum de Cel ce grăieşte din cer, şi vai celor ce se leapădă de 
Dumnezeu Cuvântul, căci dacă n-au scăpat de mânie aceia 
care n-au crezut în Cel ce le grăia pe pământ, cum vor sta 
aceia care se leapădă acum de Cel ce grăieşte din cer? Eu 
sunt, şi sunt prin cuvânt. Iată, aşa lucrez în vremea aceasta, şi 


cuvântul Meu este izvorul care curge din tronul Sfintei Treimi 
în zilele acestea. Cuvântul Meu este râul vieţii despre care 
este scris în Cartea Adevărului, şi voi merge până la toate 
marginile, căci îmi voi croi cursuri vii, şi va curge acest râu 
peste toate noroadele, pentru toată făptura, şi se vor împlini 
toate Scripturile cu această începătură nouă, căci va fi nouă şi 
vie făptura Mea, va fi biserică veşnică inima făpturii Mele, va 
fi cer nou şi va fi pământ nou, căci făptura Mea va fi templu 
curat şi neîntinat şi sfânt pentru toţi vecii. România va fi Ede- 
nul cel nou, cel desăvârşit, şi iată, lucrez să întorc făptura 
Mea în această grădină a fericirii. 

Eu sunt, şi am scris în cer lucrul vostru, şi voi nu puteţi 
sta în faţa Mea unul fără altul, căci aţi lucrat în via Mea pere- 
che de daruri, preot şi prooroc, apostol şi profet, fiindcă 
aceasta este aşezarea, şi una este aşezarea Mea. Voi ce faceţi? 
Iată, Mă apropii, să ştiţi că Mă apropii de voi. Voiesc să văd 
turma voastră, voiesc să o văd ce face şi ce lucrează, voiesc 
să văd dacă este în Duhul Meu. Dar iată ce văd! Văd ruptură, 
şi Eu nu pot să fiu rupt. Şi dacă sunt rupt, nu sunt, să ştiţi că 
nu sunt. Uniţi-vă, dar uniţi-vă cu Mine, cu cuvântul care 
curge de la Mine, căci aceasta este lucrarea cu care voi sta pe 
înălţimi în zilele ce vin, şi nu voiesc să stau fără voi, că-Mi 
aduc aminte de zilele când mergeam cu voi şi cu alai de mul- 
ţimi, la începutul vostru cu Mine. Eu sunt, şi am fost mereu 
de atunci, şi v-aţi rupt de Mine. Dar Eu am mers cu cei ce au 
rămas la gura acestui izvor, şi am în această lucrare fii din fii, 
şi grăiesc şi împlinesc. în curând, un picuţ, şi voi fi cu ea pes- 
te toate înălţimile. 

Haideţi cu Mine! Vă cheamă amintirile cele scrise în cer, 
care mărturisesc că aţi stat cu Mine la masa aceasta. E plăpân- 
dă turma voastră, e slabă, e neîmplinită oaia pe care aţi păstorit-o. 
Haideţi lângă Mine ca să vă dau hrană vie şi să daţi oilor, şi să 
învieze oile. Ami ajuns aproape de vârf. Iată, suntem în poartă, 
în poarta cea strâmtă, şi trecem Iordanul şi se vede Canaanul 
ceresc, căci se coboară slava Canaanului ceresc peste România 
cea aleasă, şi va începe această slavă cu locul mărturiei lucrului 
cuvântului Meu, şi va fi Ierusalim ceresc. Un pic, şi vom înfige 
crucea în vârf, şi iată, nimic întinat, nimic spurcat, nimic străin 
nu va putea trece să bea din râul acesta. 

Ioan, iubitul Meu, apostolul Meu, pune umărul, tată, la 
zidirea cea nouă a făpturii Mele şi aşează orânduială dumne- 
zeiască peste cortul Meu, căci creştinul este cortul Meu şi tru- 
pul Meu. Iată, am venit cu ultimele aşezări ca să le aşez peste 
Ierusalimul cel adevărat. Am pe martorul Meu Irineu şi îl tri- 
mit spre tine cu aşezările cele noi, cele veşnice, şi pune-le 
peste turma ta şi nu mai îngădui de la tine putere, tată. Pune 
umărul spre zidirea şi nu spre dărâmarea templului Meu. 
Templul Meu este creştinul cel ce calcă drept, şi întru acela 
Eu îmi găsesc aşternut, şi întru inima aceluia cobor cerul 
Meu, căci cerul este scaunul Meu de domnie, iar inima creş- 
tinilor Mei, iarăşi, este cerul Meu. E plin pământul credincio- 
şilor Mei, e plin de duhuri străine de Domnul, e plin de idoli 
şi de plăceri şi de legea slobozeniei şi de legea pântecelui. 
Acest soi de demoni nu poate pieri decât cu post şi cu bună 
orânduială în rugăciune, în duh şi în curăţenie de trup, iar 
România Mea va fi neîntinată şi nu vor mai fi în ea cei înti- 
naţi, cei fără de orânduială. Ştiu faptele tale, ştiu iubirea ta, 
dar să fie ca a Mea. Ştiu faptele credinţei tale, dar am împo- 
triva ta că laşi pe fiii turmei tale să calce peste aşezările Mele. 
Postul este puterea creştinului, şi duhul rugăciunii este lângă 
acesta. Scris este că atunci când puterea poporului sfânt va fi 
nimicită, atunci va veni peste Sion urâciunea pustiirii şi nă- 

vala duhului rău, care lucrează ascuns şi se bucură ascuns, şi 
Sionul Meu nu-şi cunoaşte rana. Sionul este biserica Mea, 
este creştinul Meu, şi nici un păstor de turmă să nu se încu- 
mete să creadă că Domnul dezleagă prin el cele rânduite de 
Domnul. Iată, sunt împotriva păstorilor care vestesc pace 
când nu este pace. Nu este în pace cu Domnul nici un creştin 
care nu calcă cu dragoste, după cum călcau strămoşii cei de- 
săvârşiţi pe calea vieţii, părinţii care s-au aşezat curaţi la te- 
melia acestui neam ales. Iată, Ierusalimului cel mic i se cere 
acum trăire curată şi neprihănită, iubire de mântuire şi împli- 
nire de viaţă vie, ca să nu vin să lovesc cu blestem pe cel mai 
mic. Cel mai mic trebuie să fie întreg cu Dumnezeu, ca să dea 
mâna întregului trup al său, căci trupul lui Israel este de acum 
şi până la început. 

Fiţi precauţi, iubiţii Mei, servii Mei, dar să fiţi servii 
Mei, şi adevărat să fiţi, că nu se poate să greşim acum. Hai, cu 
pasul atent, ca să nu vin pe neştire. Faceţi ce a făcut Noe, ca- 
re a crezut că vine Domnul ca să înnoiască făptura cea stricată. 
Iată, Eu am lucrat această corabie, şi sunt la cârma acestei lu- 
crături, şi sunt cu cuvântul. Cuvântul este acoperământul celor 
ce stau întru această lucrătură. Cuvântul este corabia la cârma 
căreia Eu sunt şi conduc pe Israel spre grădina Edenului cel 
nou. Nu lăsaţi turma voastră să fie ca cei ce n-au vegheat, din 
vremea lui Noe; nu aşa. Aţi văzut ce au păţit aceia care n-au 
crezut şi n-au voit să fie în veghe şi în duh de pocăinţă şi de 
credinţă şi de curăţenie. Noe a avut trei fii şi i-a căsătorit, şi 
apoi toată casa lui Noe a stat curată şi neîntinată şi cu veghe 
mare şi cu ascultare, şi numai aceia au scăpat, căci au ascultat 
de aşezările de la Dumnezeu. Aşa şi acum, la fel ca şi atunci 
să fie cel credincios, curat să fie, neîntinat, cu veghe şi cu cre- 
dinţă. Am pe martorul Meu Irineu. Iată, el ştie de la Mine, ştie 
totul. Credeţi în el. El este cuvântul Meu, şi binecuvântat să fie 
cuvântul Meu întru graiul cuvântului său. Urcaţi-vă în această 
corabie. Aceasta este corabia care va pluti peste înălţimile de 
azi, şi va ieşi Do mn ul deasupra şi va aşeza apoi pe pământ 
neprihănit Ierusalimul cel ceresc, după cum a proorocit Duhul 
Sfânt al Sfintei Treimi prin Ioan evanghelistul. 

Veronica, copila Mea cea dintâi, cea dintâi cu care vor- 
bea Măicuţa Mea! Zic aşa, cea dintâi, că nu mai eşti cea care 
ai fost atunci. N-ai mai putut să deosebeşti Duhul Sfânt de du- 
hul cel străin de Dumnezeu, şi iată, ai pribegit o vreme. Duhul 
Sfânt lucrează în cei smeriţi, şi tu erai o copilă cu inimă, şi 
erai întru smerenie, dar s-a strecurat duhul cel străin, care nu 
se potriveşte cu lucrul Duhului Sfânt. Duhul Sfânt nu ispi- 
teşte, nu Se poartă cu necuviinţă, nu Se semeţeşte, nu iscodeş- 
te tainele lui Dumnezeu din cei ce sunt purtători ai Duhului 
Sfintei Treimi. Eu ţi-am pus în faţă încercarea credinţei în 
vremea cernerii care venise spre voi, şi ţi-am pus apoi în faţă 
ca să alegi între suferinţă şi libertate. Ai fost firavă, ai fost fri- 
coasă, şi tu ştii ce este scris despre cei fricoşi. Tu ai darul ve- 
derii, şi dacă-1 ai, iată, cu trecerea vremii s-a făcut amestec în 
duhul tău şi s-au strecurat multe fire străine de raza cea ade- 
vărată a Duhului Sfânt. Aceasta a fost aşa fiindcă te-ai despăr- 
ţit de gura izvorului Meu şi n-ai voit să Mă mai cunoşti şi să 
mai stai cu Mine la această fântână. Ştiu faptele tale, ştiu că 
ai credinţă în Mine, dar iată, te strig, te aştept la această fân- 
tână ca să-ţi fac bine, ca să te vindec de cele străine de Mine, 
care nu sunt de la Mine. Tu nu poţi singură; ai devenit firavă. 
Lasă-te ajutată de Domnul. Eu sunt, şi sunt prin acest izvor şi 
n-am stat din lucru. De atunci şi până voi sfârşi de aşezat îm- 
părăţia Mea Eu tot voi lucra. Nu pot să te las. Eşti scrisă în 
cartea acestei lucrări, în cartea vremii Mele de acum, şi Eu de 


aici te iau în primire. La acest izvor se vor odihni toate sculele 
care au zidit turmă vie, dar să fie vie. Şi dacă nu este, ridicaţi-vă 
şi suflaţi, cu Duhul Meu suflaţi, ca să învieze turma voastră. 
Ridicaţi-vă şi sunaţi, ca să se adune oile voastre, de prin toate 
părţile să se adune. Şi spuneţi voi la toţi păstoriţii voştri că 
vine Stăpânul turmelor, Stăpânul păstorilor, vine să-Şi desă- 
vârşească turma cea aleasă. 

Hai, şi nu te întoarce de la glasul Meu! Eu sunt. Ascul- 
tă-Mi glasul. Vezi pe unde îmi pasc Eu oile şi mieluşeii şi ţine 
urma oilor Mele. Vreau să fii cu numele de Veronica. Nu lăsa 
pe cei străini de Mine să-ţi şteargă acest nume. Ia cuvântul 
Meu, ca pe o năframă ia-1, şi şterge tu prin credinţa ta lacri- 
mile Fiului Măicuţei cerului, Care plânge după iubirea ta. 
Măicuţa Mea plânge, îţi voi spune de ce plânge, dar apropie-te 
şi te întâlneşte cu Mine, de-acum. Eu sunt, şi te aştept la 
această fântână. Eu sunt, şi te iubesc. Amin. 

Iubiţi postul, şi toată turma să iubească postul. Iubiţi 
aşezământul cel nou care va fi peste Ierusalim. Iată martorul 
Meu, martorul bisericii şi martorul lucrării Mele vă slujeşte şi 
vă pecetluieşte cu putere vie şi cu înţelegere întru cele noi. Eu 
sunt, şi vă iubesc, şi hai, iubiţii Mei, hai! Nu Mă puneţi la în- 
cercare. Voiesc cu pace, voiesc cu duh de înţelepciune să lu- 
crăm. Iată, suflu peste voi acum. Luaţi Duh Sfânt, luaţi din 
Duhul Meu, din duhul înţelepciunii cu care am întocmit toate 
cele văzute şi nevăzute, şi înţelegeţi dregătoria proorocilor! 

Fiii Mei, iubiţii Mei, luaţi din pacea Mea, primiţi-Mă 
cu pacea! Am venit cu pacea Mea, şi nu voiesc să se întoarcă 
la Mine pacea Mea. Voiesc să rămână peste voi pacea Mea. 
Pace vouă, căci Eu vă iubesc! Eu sunt, şi fericiţi sunt aceia 
care nu se smintesc întru Mine, fericiţi acei ce nu se vor sfă- 
râma de această piatră. Duhul Preasfintei Treimi, al Tatălui 
Meu şi al Fiului Său, să vă înnoiască după lucrătura cea nouă, 
care vine peste cei credincioşi ai acestei vremi. Pace şi unire, 
precum la început aşa şi spre sfârşitul răutăţii şi al începutului 
cel nou, coborât din cer! 

Eu sunt, nu vă învârtoşaţi inimile! Lăsaţi-vă lucraţi, iu- 
biţii Mei, servii Mei, Ioan şi Veronica! 

Pace şi unire între voi, şi lucrare de Duh Sfânt, după 
adevăr! Amin, amin, amin. 

10/23 iulie 1991 

Cuvântul sfintei Virginia peste soborul de la ieslea 
cuvântului 

Sfat pentru ridicarea bisericii, corabia acestei vremi. 

I ubire şi izbăvire şi înviere am venit să aduc de la 
Sfânta Treime. Am venit să pregătesc masa Paşte- 
lui cel mare, căci Do mn ul Iisus Hristos a ales această ţară ca 
să facă peste ea Paşti nou, Paşti veşnic şi zi neînserată de săr- 
bătoare în faţa tuturor noroadelor de pe pământ. 

Iubiţii mei, mai e un pas. E mare pasul, dar timpul 
acestui pas este cel mai scurt faţă de timpul care a fost pentru 
fiecare pas de până acum. E mare pasul, dar pun timpul sub 
acest pas, ca să-l putem păşi, şi să fie trecut şi păşit acest pas. 

Am scris cu un pic de timp înainte, am scris în această 
carte o zi de mărturie, o zi de sobor ceresc, şi am adunat la 
acel sobor un brăţic de inimioare curate şi încredinţate şi as- 
cultătoare, inimioare credincioase lucrului meu din vremea 
aceasta. A coborât Domnul Iisus Hristos şi a cuvântat binecu- 
vântare peste ziua aceea, şi a fost Cel dintâi în acel sobor, în 
ziua aceea de mărturie cerească; şi a rostit pace celor împreu- 

nă cu El stătători în sfatul acelui sobor şi a hotărât început 
nou de piatră vie, căci voi, cei adunaţi atunci, aţi crezut şi aţi 
mărturisit cu duhul vostru pe Fiul lui Dumnezeu, Care a stat 
Cel dintâi în sobor cu voi. Şi iată, iubiţii mei, pe piatra acelor 
cuvinte de mărturie zidim un început nou din care va răsări 
înviere şi viaţă vie şi cerească pe pământul credincioşilor 
acestei vremi. 

Iată, copiii mei, sângele acestui neam ales, care are în 
pământul lui trupuri sfinte şi jertfe adevărate, care stau sub 
piatra temeliei bisericii Domnului, iată, sângele lor a strigat şi 
a ajuns la Domnul lor, şi Do mn ul S-a ridicat să răscumpere 
sângele celor tăiaţi pentru mărturia lui lisus. Bucuraţi-vă, că 
voi, cei de acum, sunteţi mâna Sfintei Treimi, mâna Fiului 
Treimii, Care va răsări peste pământ ca să ridice pe cei ce 
strigă din pământ. N-au mai voit şi alţii, ca să fi fost o mână 
mai mare, să fi dat şi alţii mână cu mână, să fi dat mâna cu 
voi, cei aleşi pentru lucrul acestei salvări care este lucrată de 
Dumnezeu în zilele acestea. Dar nici pe vremea lui Noe n-a 
fost altfel, şi Noe numai cu ai lui a lucrat corabia. Aşa şi 
acum, eu sunt de la Domnul, şi sunt cu ai mei, sunt cu fiii 
duhului meu şi cu fii din fii din lucrarea duhului meu, şi vom 
lucra şi vom învia făptura lui Dumnezeu. 

Suntem puţini la lucru, dar vă veţi minuna când veţi 
vedea cumpăna Zidarului în mâinile voastre, cumpăna lui 
Zorobabel, căci Zorobabel este Dumnezeul Cel întreit sfânt, 
Cel întreit lucrător. Iată, mâna Fui a pus piatra cea dintâi, şi 
tot mâna Fui o va termina până în vârful ei, iar pe ea vom 
aşeza semnul Fiului Omului, în strigăte de bucurie, şi într-o 
clipă apoi vom da la o parte crusta cea învechită a creştetului 
acestui neam izbăvitor care se arată de la Dumnezeu, şi vom 
da la o parte tina de pe ochii multora, şi se va împlini Scrip- 
tura aceea care zice că în ziua aceea cei orbi vor vedea, cei 
muţi vor vorbi, cei surzi vor auzi şi cei ologi vor merge şi vor 
vesti până la toate marginile Evanghelia înnoirii şi a învierii 
care vine prin această lucrătură. 

Sculaţi-vă, că iată, începem lucrul cel nou, corabia cea 
nouă. Nu vă temeţi că e mică. în ea va intra toată făptura de 
sub cer. Duhovniceşti să fiţi, şi duhovniceşte să înţelegeţi, 
căci apoi, de la acest început, munţii lui Israel vor tresălta şi 
se vor arăta peste toate înălţimile. Ridicaţi-vă şi hai să ieşim 
la câmp, hai să măcinăm grâul cel nou şi hai să vestim de pe 
acoperişuri apoi despre biserica lui lisus Hristos cea ascunsă, 
care, iat-o, răsare şi înviază de peste tot. Dar fiţi atenţi, cine 
este ieşit la câmp, să nu se întoarcă; cine este la moară, să nu 
se uite înapoi; cine este pe acoperişuri, să nu se întoarcă du- 
pă haină, căci acela care pune mâna pe plug şi se uită îndărăt, 
nu este potrivit pentru împărăţia care se lucrează acum de la 
Du mn ezeu şi care se arată peste mulţimile cele oropsite şi 
asuprite de piatra vremii. Nu puneţi în faţa voastră nimic mai 
presus de împărăţia pe care o lucraţi întru numele Domnului. 
Nu pregetaţi, căci acum e vremea Domnului, nu mai e vremea 
lumii. Suntem puţini în această vie, dar Stăpânul viei este 
peste lucrul mâinilor voastre şi Se scutură cu puterea Sa, cu 
iubirea Sa şi cu sfinţenia Sa peste voi, copii ai biruinţei din 
vremea aceasta. Nici unul din voi nu aveţi mai mică datorie. 
Toţi să fiţi cu aceeaşi râvnă, şi întăriţi-vă unii altora duhurile, 
şi hai, iubiţii mei! Domnul a hotărât o vreme pentru ca să aşe- 
ze crucea pe acest munte înalt. Hai, iubiţii cerului, zidari ai 
noului început, şi vă veţi odihni apoi, şi cu mare bucurie veţi 
serba biruinţa cu Do mn ul. Domnul este, şi este în voi; voi în 
El, şi El în voi, dar păstraţi cu sfinţenie aşezările acestui mun- 
te al binecuvântării. 


Am ajuns la Iordan. Hai să-l trecem, hai să facem înce- 
putul făpturii cea nouă, a bisericii neprihăniţilor, şi apoi, alţii 
vor veni de la toate marginile şi vor fi apropiaţii Domnului şi 
vor zidi multe înălţimi pe această înălţime de taină cerească. 

O, Nicuşor Zidaru, să-ţi bată inima un pic de timp cu 
statornicie, cu râvnă pentru Domnul, Cel Care te-a pregătit 
pentru această lucrătură. Dacă ai avut iubire pentru cer până 
acum, să ştii că nimic nu ţi se scrie dacă acum nu vei fi desă- 
vârşit în iubire, acum când Domnul va fi peste inima şi peste 
mâinile şi peste dragostea ta. Acum îţi iscăleşte Domnul tot 
sulul care stă pe masa Sfintei Treimi. Acum este examenul cel 
mai sfânt, cel mai biruitor, căci ceea ce lucrăm acum, n-a avut 
nimeni parte să lucreze până în vremea aceasta. Nu se poate 
sui la mintea omului taina aceasta, şi de aceea fiţi fii ai lui 
Dumnezeu, căci fiii oamenilor nu pot pricepe cu mintea lor 
această taină. 

Pecetlui- voi aceste cuvinte între ai mei până se vor îm- 
plini, căci vremea este aproape, şi veţi cunoaşte începutul cel 
nou care vine de la Dumnezeu. 

Iată, am să vorbesc cu păstorii poporului meu, să o mai 
ajute pe surioara mea să înţeleagă cum este vremea aceasta şi 
ce trebuie să fie în vremea aceasta. Aceasta este vremea îm- 
plinirilor cereşti, măi păstorii mei, dar poporul nostru nu mai 
ştie nimic. S-a răzvrătit ca şi cei din pustie care au căzut pe 
cale în vremea lui Moise, că Dumnezeu S-a mâniat pe ei pen- 
tru păcatul cârtirii şi al necredinţei. Dumnezeu nu Se lasă is- 
pitit niciodată, niciodată, mămică. Creştinii cred că-F pot is- 
piti pe Domnul. Ei nu ştiu dregătoria Domnului, nu ştiu dre- 
gătoria proorocilor, nu ştiu şi nu înţeleg nimic creştinii, că n-au 
vrut să înveţe şi să ştie. S-au învăţat să ispitească pe Domnul, 
dar de unde, că nu capătă nimic, şi mulţi din ei sunt păstraţi 
şi puşi deoparte pentru ziua aceea. Ei cred că sunt bine şi că 
sunt pe cale cu această lucrare. Ei cred aşa pentru că Do mn ul 
îi lasă aşa cum vor ei, fiindcă pe câţi nu merg bine şi nici cer- 
tare de îndreptare nu vine spre ei, aceia sunt păstraţi pentru zi- 
ua aceea, iubiţii mei, pentru că e mai mare păcatul cârtirii lor 
şi al dispreţului lor faţă de Domnul decât păcatul Israelului lui 
Moise, care-şi băteau joc de duhul lui Moise şi au picat aceia 
pe cale şi i-a înghiţit pământul. E mai mare păcatul celor de 
azi, care nici nu cred, nici nu se ţin în sfinţenie; ba şi cârtesc, 
şi hulesc, şi peste toate aceste fapte grele şi strigătoare la cer, 
mai vin, zic ei, la Domnul să întrebe. Vin şi chinuie şi ispitesc 
duhul surioarei mele. Vine creştinul cel bătut de vânt şi ispi- 
teşte pe Dumnezeu, şi ispiteşte duhul cel plăpând al surioarei 
mele. Dar am spus, ceea ce aduc aceştia la Domnul, cu aceea 
se şi întorc înapoi, că nu răspunde Domnul la cei ispititori 
care ar vrea să le profeţească Dumnezeu după rătăcirea inimii 
lor. 

Iată, întreb şi eu, pentru că acum sunt cerească. întreb 
cu smerenie, vă întreb pe toţi: ce folos a căpătat acest popor 
după atâţia ani de lucru dumnezeiesc? Ce rod a adus acest po- 
por care venea mereu la Domnul şi îl tot întreba tot ce-i venea 
lui în inimă, care venea şi îi spunea Domnului să-i dea bine- 
cuvântare să plece sau să vină sau să facă ce avea el de făcut? 
O, iubiţii mei, la ce au ajuns aceştia care au ispitit pe Dumne- 
zeu şi cât am fost eu pe pământ, şi acum când iată, Do mn ul 
încă lucrează, şi lucrează până va sfârşi de lucrat?! O, cât am 
fost eu în trup, cădea pe mine ca să ispăşesc eu păcatul ispi- 
tirii lor şi al pretenţiilor lor şi al gusturilor lor. Dacă îşi punea 
creştinul ceva în gând, venea la Domnul ca să-i dea binecu- 
vântare, pentru că nimeni n-a înţeles, nici unul din popor n-a 
înţeles că binecuvântarea numai Dumnezeu ştie când şi cât şi 

cum şi de ce s-o dea. N-a avut sfială faţă de Domnul, n-a avut 
creştinul, şi iată, n-a căpătat nimic, căci uşa tainelor este în- 
chisă de mâna Domnului, şi nu mai are Domnul încredere în 
poporul acesta. Puţini de tot, puţini, mămică, au înţeles măre- 
ţia cerului, dar aceia n-au ridicat ochii ca să ispitească pe 
Domnul, şi au stat cu capul plecat şi cu inima liniştită, şi nu 
L-au plecat pe Dumnezeu la picioarele lor; n-au cerut nimic, 
n-au întins mâna până la scaunul Sfintei Treimi ca să ceară, 
pentru că aceştia puţini, care au fost şi ei chemaţi de Dum- 
nezeu, aceştia au crezut că Domnul este Dumnezeul lor şi că 
El are grijă de toate câte trebuie să ştie şi să aibă ei. N-au voit 
aceştia să ştie nimic mai mult decât cele pe care le aducea 
Do mn ul spre ştire. N-au voit să ispitească nimic dacă Dum- 
nezeu găsea de cuviinţă să le dea sau să nu le dea din tainele 
cele dumnezeieşti, din tainele cele de foc. Şi iată, aceştia, 
pentru cuminţenia duhului lor, pentru sfiala cu care au stat la 
picioarele acestei lucrări, au fost luaţi de Domnul şi puşi în 
cămara tainelor cereşti, să lucreze Domnul cu ei tainele aces- 
tei vremi. Aceştia, iubiţii mei, nu mai întreabă nimic la Dom- 
nul, pentru că altfel este credinţa acestora. Ei cred că tot ce 
trebuie să le dea Domnul, tot ce ştie Domnul că trebuie să le 
dea de ştire, le aduce Domnul fără să ceară ei, fără să ridice 
ei cuvânt. Cuvântul lor este acela care este de la Domnul, şi 
Domnul vine El şi le aduce spre lucru orice cuvânt, orice lu- 
crare care este de lucrat. Creştinul cel cuminte, care crede că 
Domnul dă fiecăruia după trebuinţă, acela stă cu inima aple- 
cată, cu sfială şi cu credinţă, stă cu duhul umilit, stă cu pace 
şi cu mulţumire de suflet la picioarele cuvântului care se co- 
boară din cer. lată, cel ce are, i se mai dă, iar cel ce n-a ştiut 
cum poate avea, acela nu are, şi i se mai ia şi ce are. Chiar da- 
că merge şi chinuieşte duhul surioarei mele, aşa cum a chinuit 
acest popor duhul meu şi trupul meu, chiar dacă crede creş- 
tinul că necuviinţa lui poate intra pe uşa lui Dumnezeu, să 
creadă cum vrea, că tot ce vrea el crede. Un picuţ, şi va vedea 
rodul său fiecare creştin. Un picuţ, şi ies deasupra cu cele lu- 
crate în ascuns, cu cele păzite de iudele din popor şi de irozii 
din popor. 

N-a fost cuminte creştinul. A fost cu îndrăzneală, a fost 
fără sfială, a fost cu semeţie şi a ispitit mereu la uşa lui Dum- 
nezeu, dar Domnul nu Se lasă descoperit celor ce-L ispitesc, 
şi Se dă deoparte Dumnezeu din faţa celor făţarnici. Vine 
creştinul şi spune: „Lelico, năşico, noi ne-am îndreptat Vi- 
ne şi cere să-i dea Do mn ul voie să meargă acolo unde nu-1 
place Domnului, şi Domnul îl lasă întru voile sale pe creştinul 
care are voile lui. Dar creştinul care voieşte voia lui Dumne- 
zeu, acela stă cuminte şi face ce-i spune Domnul şi nu se mai 
duce să ceară, că acela crede în purtarea de grijă a cerului. 
Grija cerului nu este alta decât să aibă grijă de fiecare, după 
cum e meritul fiecăruia. Cerul are grijă, că este mare cerul, 
dar creştinul se ridică şi îi spune el cerului ce să-i facă lui, şi 
iată nesfiala faţă de Do mn ul unde a dus pe acest popor! 

Aici, unde sunt eu cu Domnul în mare lucrare, aici se 
merge drept şi se aşteaptă totul după cum e planul cel de sus, 
şi nimeni nu-şi face plan, căci planul este al Domnului, şi 
vine Domnul cu el în fiecare timp, în fiecare pas, în fiecare 
lucru care este de împlinit. Aici nimeni nu se ridică cu cele 
din inima lui, ci Do mn ul este, cu inima Lui este, cu voinţa 
planului Lui, şi este sfială faţă de stăpânia cea cerească, şi ei 
poartă grijă să împlinească planurile pe care le aduce Do mn ul 
aici, şi peste tot pe unde este cuvânt spre împlinire. Aici a fă- 
cut Domnul paşi mari, a făcut şi face într-un pic de timp cu 
aceştia ceea ce n-a putut să facă atâta vreme cu acest popor 


neaplecat şi necredincios celor proorocite prin această lucra- 
re. Aici trece Domnul cu aceştia pasul cel mare, şi va ieşi în 
vârf, căci este sfială şi supunere şi neispitire, şi este credinţă 
şi inimă curată aici. Ei nu mai sunt ai lor, ei sunt ai lucrului 
Domnului, cu tot pasul lor, cu tot sufletul lor, cu toată su- 
punerea lor. 

Voi vorbi cu voi, păstorii mei, şi vom desluşi multe tai- 
ne noi, care nu se tălmăcesc pământeşte, care sunt noi, care 
sunt pentru zilele ce vin, dar pecetluiţi toate tainele până la 
venirea mea, că vin cu Domnul. Ajutaţi şi pe surioara mea să 
ştie şi ea mai bine cum este vremea aceasta. Mi-e milă de ea. 
Creştinii cei bătuţi de vânt vin spre ea, şi unii îi dau câte ceva 
cu linguriţa, şi cu coada lingurii îi scot ochii, şi au apoi pre- 
tenţie la Domnul, dar Domnul nu Se lasă ispitit, şi creştinul 
nu ştie aceasta. 

Fiţi cereşti, căci aşa trebuie să fiţi, precum în cer aşa şi 
pe pământ. Fiţi fii ai înţelepciunii cereşti, şi vom sta de vorbă 
întru duhul înţelepciunii cereşti. Amin, amin, amin. 

14/27 iulie 1991 

Rugăciune pentru zidirea chivotului Sfintei Sfintelor 

Domnul îi aşează pe ucenici la rugăciune. 

iilor, rugaţi-vă acum pentru săvârşirea 
acestei zidiri, iar Eu, Domnul, voi auzi şi 
voi împlini. Amin. 

D umnezeule Cel întreit mare, Du mn ezeul 
lui Avraam cel credincios, Dumnezeul lui 
Israel, Cel Care ai stat în sfatul părinţilor noştri şi ai fost din 
veac în veac în mijlocul poporului Tău cel credincios ascul- 
tându-i suspinul şi făgăduindu-i, până în sfârşit, izbăvire veş- 
nică! Ascultă-i pe cei mai mici, pe cei puţini, căci Tu eşti 
Du mn ezeul celor mici, al celor slabi, al celor smeriţi! 

Iată-ne ca să facem voia Ta, Dumnezeule, şi să se facă 
desăvârşită lucrarea Duhului Sfânt, Cel întreit lucrător. 

Şi dacă Tu ai binevoit peste România şi dacă după în- 
truparea Ta ai trimis pe cel întâi chemat între apostolii Tăi ca 
să boteze pe România cu botezul credinţei întru Evanghelia 
Ta, şi dacă România s-a născut odată cu Tine pe lume, ascultă 
glasul ei acum, că ea strigă la Tine prin sângele proorocilor şi 
al apostolilor şi strigă prin cei mai mici ai Tăi pe care Tu i-ai 
aşezat la lucrul plinirii vremurilor Tale. Ascultă glasul celor 
ce strigă din locul începutului cel nou al Noului Ierusalim, co- 
borât din cer peste România, ascultă-i pe cei ce nu pot spune 
nimănui taina ieslei cuvântului Tău din vremea aceasta. Iar 
Tu voieşti până în sfârşit să ieşi cu plinirea Ta peste toate înăl- 
ţimile şi puterile. Aşa să fie, Doamne, şi să rosteşti apoi pace 
şi bunăvoire din vârful acestei pietre pe care ne-ai poruncit să 
o ridicăm în vreme de strâmtorare şi de neputinţă, în mijlocul 
neamului Tău cel nou ales pentru plinirea Ta. 

Dar Tu ne-ai scos din mijlocul lumii ca să nu mai 
gustăm din vinul ei şi să slujim numai Ţie, Dumnezeule, şi să 
ne ai curaţi la gura izvorului Tău, care curge din tronul slavei 
Tale în mijlocul României. Iată-ne gata să ne aşezăm iubirea 
la temelia începutului Tău cel nou, dar Tu ştii cum suntem, 
căci suntem cu mâinile goale. Cercetează-ne şi ridică mâna 
Ta, ca să se povestească măririle Tale! 

Iată, vezi cum adunăm piatră cu piatră de pe albiile 
râurilor ca să zidim Ţie piatră de mărturie şi început de Sion 
ceresc, ca să zidim Ţie munte sfânt peste care să-Ţi cobori 
slava şi să slobozeşti glas de bunăvestire pentru toată făptura 
care va crede în Tine. 

Cuvântul lui Dumnezeu 


Grăbeşte ajutorul Tău spre noi, ca să ridicăm acest 
stâlp de mărturie şi să despecetluieşti apoi izvorul vieţii, care 
curge din tronul Tău, şi să se adape din el mulţimile, ca să nu 
vii să loveşti pe neştire pe cel mic al lui Israel când vei veni 
să le faci noi pe toate, căci iată, îţi anunţi împlinirile cele fă- 
găduite, Doamne. 

Nimeni nu are şi pentru Tine, dar trezeşte Tu pe cei cu 
inimă mare, aşa cum ai trezit inima lui Zaheu, căci ai pe mulţi 
care nu şi-au plecat genunchii în faţa lui Baal, şi spune-le lor 
să facă voia Ta în ascuns, ca să ieşi deasupra cu lucrul cel nou 
pe care l-ai lucrat tainic în vreme de întuneric, şi suflă Duh 
Sfânt peste cei cu inimă mare, ca să vină spre noi şi să putem 
plini lucrul începutului cel nou, care vine din cerul Tău peste 
România. 

Păzeşte izvorul Tău de cei răufăcători, de iudele şi de 
irozii vremii, căci suntem firavi, Doamne. Păzeşte ieslea cu- 
vântului Tău de cărturarii şi fariseii acestei vremi, de toţi cei 
ce iubesc păcatul şi moartea şi ura. Adună-i pe cei buni, pe cei 
curaţi, pe cei adevăraţi şi sprijineşte pe cei mici ai Tăi, pe cei 
puţini ai Tăi pe care i-ai aşezat la gura izvorului Tău, căci pu- 
terea Ta nu stă în numărul mare, nici tăria Ta în puterea celor 
mari. 

Adună-1 pe Israel, căci Israel este cel ce crede în Tine, 
după făgăduinţele Tale, iar numărul lui Israel va fi cât stelele 
cerului. 

Milostiveşte-Te spre locul odihnei Tale, căci Tu Te 
odihneşti întru cei aleşi ai Tăi şi îţi desăvârşeşti lucrarea întru 
cei slabi ai Tăi, ca să cunoască toţi cei de pe pământ că Tu eşti 
un Dumnezeu tare şi îţi anunţi împărăţia prin glasul de trâm- 
biţă al proorocilor Tăi. Nimic nu împlineşti fără să vesteşti 
prin prooroci, şi iată, vine vremea gloriei Tale, vine peste Ro- 
mânia, şi va fi năframa României curcubeu al păcii peste po- 
poare, căci aşa ai binevoit. Amin. 

21 iulie/3 august 1991 

Cuvântul Domnului către regele Mihai 

Solie pentru zidirea Noului Ierusalim în România. 

ă fie zi de mărturie această zi, să fie spre pome- 
nire veşnică în cer şi pe pământ, căci ziua aceasta 
s-a zbătut să vină, şi a venit. 

Sfânta Treime Se ridică şi binecuvintează această zi. 
Amin. Dumnezeu Cuvântul grăieşte şi în această zi şi coboară 
lumină din lumina Sa şi lucrează lumină nouă şi bunăvestire 
nouă, căci din tronul slavei Domnului curge râul vieţii în mij- 
locul României, şi din acest cuvânt va răsări un lucru nou, un 
cer nou şi un pământ nou, un Ierusalim nou, un Eden nou. Eu, 
Domnul, am hotărât aceasta, şi voi fi împlinitor din România, 
căci ea va fi domnie cerească peste pământ nou. 

Pacea Mea peste voi şi cu voi, apostolii Mei, trimişii 
Mei, solii Mei, iar peste casa în care intraţi, pace! 

Eu sunt, Eu şi trimişii Mei, Eu, şi am cerul spre însoţi- 
re, şi lucrez precum în cer aşa şi pe pământ, căci aşa este de 
lucrat în vremea aceasta de glorie cerească. Dumnezeul Du- 
hului Sfânt întreieşte întreita lucrare a Sfintei Treimi, şi iată 
vremea despre care scrie în Scripturi. Aceasta este vremea să 
se aşeze la loc împărăţia lui Israel, căci Israel este „cel ce cre- 
de în Mine“, şi iată, lucrez să-Mi desăvârşesc făgăduinţele 
cele rostite prin Cartea Adevărului. Eu sunt Adevărul, iar cine 
este întru adevăr, acela este întru Mine, acela este întru Fiul 
Omului, acela este fiul Omului. Amin. 


Pace ţie, Mihail, unsul Meu, căci ai ungere cerească pe 
creştetul tău şi eşti vestit mai dinainte prin prooroci, eşti vestit 
ca să fii peste cea binecuvântată, peste pământul strălucirilor, 
căci aşa am numit această grădină, aşa am numit-o pe Româ- 
nia. Te-am chemat de la naşterea ta, şi din pântecele mamei 
tale ţi-am spus pe nume, şi te-am ascuns apoi sub umbra Mea, 
şi deoparte în tolba Mea te-am pus ca să-Mi slujeşti Mie şi să 
întorci către Mine pe cei ce au scăpat dintre ai lui Israel şi să 
aduci la un loc rădăcinile lui Iacov şi să vesteşti vestea cea 
bună până la toate marginile, căci aceasta este vremea ca să 
aşez la loc împărăţia cea ruinată a lui Israel, iar România va 
fi Canaanul gloriei Mele. Pace ţie, şi fii credincios şi te întă- 
reşte întru Mine, căci Eu sunt un Dumnezeu tare şi biruiesc, 
după făgăduinţele Mele. Domnul puterilor este numele Meu, 
şi lucrez după planul cel din veac întocmit. 

Pace ţie! Din cele cereşti pace ţie! Scoală-te, iubitul 
Meu, şi ascultă-Mi glasul! Deschide-Mi ca să intru şi să cinez 
cu tine! Eu sunt. Fii credincios, căci sunt prin cuvânt, şi cu- 
vântul Meu ia trup, şi se împlinesc toate prin cuvânt. Eu sunt, 
şi lucrez prin cuvânt, dar nu se suie credinţă la Mine de la cei 
care lucrează fără Mine peste acest neam ca să-l ajute. Cei ce 
zic că Mă iubesc pe Mine şi nu fac voia Mea, aceia nu Mă iu- 
besc pe Mine şi nici pe tine. Un picuţ, şi cei ce ţin rob acest 
neam, aceia nu vor mai fi. Eu te iubesc. Şi tu să Mă iubeşti. 
Iubire pentru iubire, şi iubirea va învălui totul, şi voi fi împli- 
nitor la vreme. 

Iată, trimit înaintea ta pe îngerii Mei ca să-Mi gătească 
spre tine cale şi să cunoşti lucrarea Mea, căci lucrez să-ţi pre- 
gătesc venirea, şi nimeni nu va putea, în afară de Domnul. Cei 
ce te înconjoară pe tine, cei ce te vor pe tine, dar nu Mă vor 
şi pe Mine, aceia nu trăiesc întru Mine, şi Eu nu pot lucra lu- 
crul Meu întru aceia, şi nu te vor pe tine cei care nu sunt întru 
Mine, căci tu eşti de la Mine. 

O, plânge Domnul, iubitul Meu, căci cei ce se zbat să 
te aducă pe tine din pribegie, sunt departe aceia de calea Mea, 
de apropierea Mea, şi nu sunt aceia aproape ţie, căci aceia 
sunt din lume, iubitul Meu, aceia nu pot birui pentru tine întru 
planul Meu. Pântecele este pentru mâncare, şi mâncarea, 
pentru pântece, dar trupul nu este pentru întuneric, şi este 
pentru a fi sălaş de lumină cerească. Iată, cei ce slujesc ido- 
lilor acestei vremi, aceia nu cunosc adevărul, aceia nu-L văd 
pe Domnul, din pricina mulţimii idolilor şi a legii pântecelui 
şi a trupului. Dar am o rămăşiţă, iubitul Meu, şi vom birui 
prin sfinţenie peste acest neam, ca să-l aşezăm pe calea lu- 
minii. Nu este biruinţă fără Domnul, şi vom lucra întru sfin- 
ţenie, căci nu pot să Mă sălăşluiesc în cei străini de calea 
Mea, iar noi vom aşeza Ierusalim nou peste România şi vom 
lucra o făptură nouă şi curată şi cerească peste om. 

Am aşezat lege sfântă peste cei ce stau aşezaţi de Mine 
în locul izvorului Meu, şi acest loc este înaintea Mea munte 
înalt, plin de binecuvântare, şi peste care izvorăşte din tronul 
Meu râu de înviere şi de viaţă. Şi îmi voi face cursuri vii de la 
acest izvor şi vor bea mulţimile şi vor învia, şi va fi din Ro- 
mânia cântare nouă peste popoare, şi vor veni popoarele şi vor 
vedea slava acestui munte, căci România va fi muntele cel 
sfânt al Domnului, munte al Sionului ceresc şi biserică nepri- 
hănită peste toate înălţimile şi puterile. Aceasta este lucrarea 
Duhului Sfânt care se va coborî în vremea aceasta. 

O, am venit întrupat pe pământ şi am lucrat minuni 
văzute în mijlocul lumii, ca să creadă lumea că sunt Fiul Cel 
proorocit de prooroci, şi iată, acelea vor mărturisi împotriva 

lumii. Am venit cu lucrul Duhului Sfânt şi am lucrat mereu de 
atunci, şi iată, lucrez minuni nemaiauzite până acum, dar 
lucrez în Duhul Sfânt minuni de neînchipuit. Fericiţi cei de 
acum care sunt în Duhul Meu, căci numai aceia vor mărturisi 
lucrul tainei cea din veac ascunsă şi nepricepută de îngeri, şi 
aceia vor fi stâlpi în templul Dumnezeului Cel viu. 

Iată, îngerul bisericii Mele va cuvânta în vremea aceas- 
ta în România, şi va fi acesta pentru tine, şi pacea Mea va fi 
cu voi şi cu cea binecuvântată între popoare. îngerul bisericii 
Mele va vesti încă o dată taina Mea la popoare şi la limbi şi 
la mai-marii lumii, căci aşa este scris, şi cele scrise nu se pot 
desfiinţa. 

Lucrez cu mâini curate şi neîntinate această lucrătură 
de mărturie, această piatră vie, care va mărturisi lucrul izvo- 
rului cuvântului Meu. Lucrez, şi voi lucra cu grabă şi voi fi 
împlinitor, după cuvântul care curge întru lucrarea Duhului 
Sfânt, căci împărăţia Mea vine în curând, vine de la Tatăl 
Meu. Amin. 

Pace peste casa unsului Meu, Mihail al României! Pace 
ţie, iubitul Meu, alesul Meu pentru vremea aceasta de glorie 
cerească! 

Pace şi Ierusalim nou peste casa unsului Meu Mihail! 
Primeşte-Mă, căci iată, vin şi cinez cu tine, căci aşa este scris: 
«Cel ce crede în Mine şi în lucrul cuvântului Meu, Eu voi veni 
şi voi cina cu el, şi el cu Mine va cina». Eu vin curând, vin 
înaintea ta şi voi merge înaintea ta şi vei veni curând. 
România va fi curăţită şi sfinţită şi va fi un pământ nou, şi voi 
începe cu ea făptura cea nouă şi vom lucra un lucru nou, căci 
aşa am vestit prin prooroci. 

Eu sunt. Eu şi trimişii Mei. 

Pace ţie! Din locul lucrului cuvântului Meu, pace ţie, 
Mihail al României Mele! Amin, amin, amin. 

23 iulie/5 august 1991 

Cuvântul sfintei Virginia pentru vremea zidirii bisericii 

Zidarul mănăstirii este veghetor şi chivemisitor. Binecuvântări de 
spor, de putere şi de pace. 

F ace şi sănătate cerească vă aduce mama Gigi! Pa- 
ce, şi cu frică şi cu iubire fără seamăn să împli- 
niţi lucrul spre care v-a ridicat Dumnezeu pe voi! 

Iată, facem paşi mari într-o clipă scurtă, ca să iasă 
Dumnezeu la suprafaţă cu acest izvor ceresc. Am fost mereu 
aici şi v-am pregătit de la cer, căci vedeam că se apropie de la 
cer această lucrătură de piatră vie, această biserică văzută de 
ochii tuturor celor ce v-au împuns pe voi, cei care aţi purtat 
lucrarea mea din vremea aceasta. Am fost aici, mereu am fost 
lângă voi, ca să vă fac de ajuns de mari şi să putem acum lu- 
cra această piatră de mărturie, că pentru această lucrătură de 
taină cerească nu se putea să fiţi mici, fiindcă iată ce lucruri 
mari avem de împlinit, şi veţi vedea apoi ce va răsări de la 
acest început. Voi sunteţi pietrele de temelie ale Ierusalimului 
cel nou, care se pogoară de la Dumnezeu peste România. 
Sunteţi temelia începutului cel nou, şi de aceea am lucrat 
atâta peste voi, căci temelia aceasta trebuie să fie mai tare de- 
cât toate câte au fost până acum. 

Iubiţii mei, sunteţi lucrători de minuni, mămică, chiar 
dacă nu puteţi pricepe îndeajuns această lucrare de minuni, 
care se odihneşte peste voi. Dacă aţi fi fost voi, nu se putea 
nimic din toate câte răsar acum din lucrarea ce este la voi de 
la Dumnezeu. Sunteţi plăpânzi şi sunteţi puţinei, dar sunteţi 


ascultători, şi nimic n-aţi avut de pus mai presus decât misiu- 
nea cea pentru cer şi pentru salvarea făpturii lui Dumnezeu şi 
pentru nimicirea iadului şi a morţii şi a întunericului care s-a 
aşezat peste lucrul mâinilor lui Dumnezeu. 

Sunteţi plăpânzi şi firavi, dar cerul lucrează peste voi, 
şi iată ce a făcut cerul: a cercetat şi a lucrat şi a pregătit de ici 
de colo câte unul şi i-a adunat, într-o zi de sobor sfânt, şi a fă- 
cut sfat şi a pecetluit cu putere hotărârea cerească din ziua 
aceea. Şi iată, cuvântul cel scris în ziua aceea trebuie numai- 
decât să ia trup prin ridicarea acestui locaş şi a împrejurimi- 
lor toate din cuprinsul acestor hotare; trebuie numaidecât, 
căci apoi va fi altceva cu voi, iubiţii mei, şi va fi să se vadă 
ce este de la Dumnezeu peste voi. 

Fiţi precauţi, şi iarăşi zic: fiţi precauţi. Dar cea mai ma- 
re răspundere pentru terminarea şi pentru buna lucrare a aces- 
tei lucrături este pentru acela peste care am grăit că-1 voi face 
zidar de case vii. Pe el l-a pus Dumnezeu să vegheze peste lu- 
crarea şi peste terminarea acestei lucrări. L-am strigat din 
vreme, l-am povăţuit spre această cărare pe care eu umblu şi 
lucrez, l-am aşteptat să vină bine cu inima spre mine, l-am 
privit apoi bine şi am ştiut de la Dumnezeu ce are el de făcut 
în acest timp vestit de Dumnezeu. L-am privit bine şi pe dină- 
untru şi pe dinafară, şi apoi m-am ridicat să-l scol bine pe pi- 
cioare. L-am trezit, măi copii, şi am venit apoi spre el cu cu- 
vânt din cer şi i-am adus spre ştire ce este de lucrat în zilele 
acestea şi ce are el de făcut pentru Dumnezeu. L-am strigat cu 
tărie, şi m-a auzit, şi are inimă pentru cer, şi îl întăresc cu să- 
nătate şi cu putere şi cu duh treaz şi cu veghe bună, ca să-mi 
împlinească mie lucrul cel din cer venit spre lucrare. Ce aţi 
face voi, oare, dacă n-aţi împlini această lucrătură care s-a dat 
vouă s-o împliniţi? O, nu vă daţi seama ce vă spun eu. Fereas- 
că Domnul să vă lăsaţi spre slăbire sau spre tărăgănare. Pu- 
terea cea din cer va lucra peste voi şi veţi împlini acest înce- 
put nou, căci altfel ar fi greu de voi, iubiţii mei. O, acesta este 
lucrul vostru, mămică, lângă Dumnezeu este, căci iată, Dom- 
nul face judecată peste lume, să vă alăture pe voi lângă El 
pentru această rostire. Aceasta este menirea celor cu care sunt 
acum în lucru, aceasta şi nu alta este menirea voastră, iubiţii 
mei, care vă hrăniţi din acest cuvânt. întăriţi-vă mijloacele şi 
hai să terminăm şi să înfigem în vârful acestei pietre se mn ul 
Fiului Omului, care este înaintea lui Iisus Hristos. 

Iubiţii mei, pace peste voi de la mămica Gigi! Ceea ce 
aveţi fiecare de lucrat în acest ogor, lucraţi, mămică, lucraţi 
cu iubire, că plata voastră vine de la ceruri. Pace vouă, şi pu- 
tere duhurilor şi trupurilor voastre, căci de azi încolo vom sta 
tot mai des în sfat cu voi, ca să se vadă această putere prin cu- 
vânt lucrată! 

Pace şi Ierusalim nou peste inimile voastre şi peste 
acest întreit sfânt locaş care iese ca să se vadă de la Dumne- 
zeu! Amin, amin, amin. 

5/18 august 1991 

Cuvântul Domnului către regele Mihai 

Şi va fi un rege sfânt şi o Românie sfântă. 

C uvântul Meu lucrează iar, şi întocmeşte carte 
pentru unsul cel de la Mine, şi va mărturisi şi 

această carte. 

îmi întind Duhul Meu peste tine, şi iată, iar stau în sfat 
cu tine prin acest râu de cuvânt ceresc. Pace ţie, unsul Meu 
Mihail! Pace ţie, Mihail al României Mele, căci România va 

fi înaintea Mea grădină de Eden curat şi pământ al binecuvân- 
tării. Pace ţie, şi bucură-te, de acum, că se apropie şi vremea 
ta, căci eşti pecetluit cu ungere cerească şi eşti vestit dintru 
început ca să fii în această vreme. 

Când a venit vremea încercării peste România Mea, 
când şi-a înfipt fiara cea roşie ţăruşul şi în România, era 
atunci anul naşterii tale. A venit vremea ispitei, şi odată cu ea 
am făcut şi Eu un mijloc de izbăvire, o mlădiţă binecuvântată, 
după cum este scris mai dinainte în Scripturi, şi te-am purtat 
prin toată vremea cea rea şi am fost cu tine în toată clipa ca 
să te izbăvesc de toate şi să te am acum, şi să te aduc să-Mi 
izbăveşti pe cei ce au mai scăpat, şi să ierţi pe cei ce te-au dus 
în Egipt, aşa cum losif cel bun a iertat pe fraţii lui, care-1 vân- 
duseră egiptenilor. 

Te voi ridica să-Mi cârmuieşti poporul Meu cel binecu- 
vântat şi pe tot sufletul care va voi să vină sub umbra acestei 
viţe şi sub lucrarea Mea, care va lua acum început nou, în- 
ceput de izbăvire a făpturii Mele. Sunt în România, şi sunt cu 
cuvântul, şi voiesc să fac izbăvire neclintită, căci în mijlocul 
acestui neam se lucrează o lucrare cu mult mai mare ca aceea 
care a fost pe vremea lui Moise, care a fost şi a izbăvit pe Is- 
rael de robia Egiptului. Şi vei veni şi îmi vei găti cărări drepte 
şi vom face lumină pe pământ, şi te voi aduce prin biserica 
Mea cea vie, cea neadormită, cea neprihănită, care, iat-o, ră- 
sare, şi va fi cu putere de înviere peste făptura Mea. 

O, iubitul Meu, crezi tu că biserica Mea n-a avut loc 
niciodată pe pământ? N-a avut, iubitul Meu, şi a fost vie, în 
ascuns, şi a fost sub pământ. Când am cules pe cei doispreze- 
ce iubiţi ai Mei, erau aceia cu suflet mare, dar nu înţelegeau 
cu duhul lor că Acela Care-i chema să plece cu El, era Fiul 
Cel din Treimea Dumnezeiască. Cunoşteam duhul lor şi alua- 
tul lor şi puterea iubirii lor, şi am lucrat pentru fiecare câte o 
minune văzută şi nemaiauzită până atunci, şi au plecat ei cu 
Mine apoi, şi au fost ei prima biserică a lui lisus Hristos, căci 
cei ce slujeau în temple şi în sinagogi, ziceau că slujeau lui 
Dumnezeu, dar când a venit Domnul întru ale Sale, ai Săi nu 
L-au primit, şi L-au tăgăduit şi L-au dat la moarte, căci aceia 
erau în duhul lor şi n-au putut cunoaşte pe cele cereşti. Dar 
biserica lui lisus Hristos n-a avut loc pe pământ, căci a fost 
biserica aceea pe care a lăsat-o Domnul, prin cuvântul care 
spune: «Vine vremea când adevăraţii închinători nu se vor 
mai închina nici în muntele cel sfânt , nici în Ierusalim, ci se 
vor închiria în Duhul Adevărului». A spus „vine vremea “ 
către cei pentru care nu este această vreme, dar pentru bise- 
rica lui lisus Hristos a fost mereu vremea aceea, dar n-a avut 
loc pe pământ, ci numai în ascuns, numai rătăcind din loc în 
loc, precum Domnul ei umbla, departe de stăpânii lumii şi de 
învăţătorii legii, care domneau prin lege şi pentru care Dom- 
nul a pronunţat cuvântul de judecată: « Vai vouă, cei care stre- 
curaţi ţânţarul şi înghiţiţi cămila, că din pricina voastră vine 
pieire peste fiii neascultării». închinătorii cei adevăraţi au 
fost mereu prigoniţi, şi locuiau pe sub pământ şi aduceau lui 
Dumnezeu jertfa curată şi smerită. Biserica lui lisus Hristos a 
fost în toate vremurile martiră şi a fost urmărită de stăpânii 
lumii, de stăpânii legii, care au luat cheia împărăţiei şi au 
ascuns-o de la faţa celor umiliţi, care semănau cu Domnul lor. 
Şi iată, calea Domnului a fost mereu cu spini, cu suspin şi cu 
aşteptare, dar credincioşii cei adevăraţi n-au stat în nepăsare 
şi n-au fost mulţumiţi sub umbra celor ce stau tolăniţi pe 
scaunul legii şi sug sângele celor necăjiţi cu duhul. Dar iată, 
sângele acestui neam care are în pământul lui trupuri sfinte şi 
jertfe vii, sângele acesta a strigat la Domnul, şi Domnul S-a 


ridicat să răscumpere sângele celor tăiaţi pentru mărturia lui 
lisus Hristos. Iată, mâna Sfintei Treimi răsare din mijlocul 
acestui neam şi lucrează izbăvire pentru toată făptura, şi este 
în lucru această lucrătură. 

O, iubitul Meu, vine vremea să dăm deoparte cele şu- 
brede şi să răsară în locul lor cele neclintite care au fost sub 
ascuns ţinute, căci a fost vremea strâmtorării de sub fiara ro- 
şie, care şi-a sfârşit stăpânirea ei şi numărul celor şaptezeci de 
ani despre care scrie în Scripturi. România Mea este ţara stră- 
lucirilor, care se va vedea răsărind de la Dumnezeu, căci ea a 
fost robită sub vremea lui Edom, dar vine vremea aşezării la 
loc a împărăţiei lui Israel, vine vremea să zidim înapoi cele 
dărâmate, căci fiara roşie şi-a întins cortul ei peste biserica 
Mea şi a strămutat de la locul lor vremile şi sărbătorile Dom- 
nului şi serbările sfinţilor care stau la temelia bisericii Dom- 
nului. Iată, urâciunea pustiirii care a intrat în biserica Mea, se 
scrie şi pentru ea sfârşit, şi toate vor veni la matca lor. Plâng 
sfinţii din cer şi aşteaptă să se serbeze iarăşi sărbătorile lor, 
căci acelea sunt zilele cerului şi sunt zilele Domnului, care au 
fost strămutate de la locul lor, şi România Mea a călcat peste 
ele. Dar Mă voi ridica în vremea aceasta şi voi spăla pămân- 
tul României Mele şi voi întoarce inima fiilor către părinţi, şi 
a părinţilor către fii, ca să nu vin şi să lovesc cu blestem pe 
cel ce a mai scăpat cu viaţă. 

Eu sunt Domnul puterilor, şi de aici încolo Eu sunt, şi 
iată, Eu fac un lucru nou, o înviere vie peste România Mea, 
şi apoi voi fi împlinitor din România, şi va învia făptura Mea 
şi vom lucra lucruri despre care nu s-a mai auzit vreodată, şi 
va fi regină peste popoare România, căci tu eşti mijlocitor de 
la Mine şi te-am născut odată cu vremea încercării, ca să fii 
şi să te ridici spre sfârşitul vremii cea roşie şi să fii drept întru 
Mine, aşa cum este scris în prooroci, căci eşti vestit prin proo- 
roci ca să fii unsul României Mele, căci România este iubita 
Mea pentru vremea gloriei Mele, pentru vremea arătării Mele 
cea de a doua, precum este scris despre Mine. 

Fii credincios! Eu sunt, şi te voi aduce la locul tău. Prin 
biserica Mea cea vie te voi aduce, căci ea este cu putere de la 
Mine. Nimeni nu poate să facă aceasta în afară de Mine, şi 
«Iată Eu şi pruncii Mei pe care Mi i-a dat Tatăl din lume, spre 
semne şi minuni în Israel!», precum este scris. 

Fii credincios, fii dârz, fii viteaz întru cele de la Mine, 
căci tu prin Mine vei fi, şi vei fi peste norodul Meu cel bine- 
credincios, iar martorul bisericii Mele va fi de-a dreapta ta, şi 
pacea Mea va fi desăvârşirea Mea peste voi. Acesta este lu- 
crul ce-1 am de împlinit, şi voi fi împlinitor prin biserica Mea 
cea binecuvântată între toate puterile, căci numai ea este pu- 
terea cea întru Mine. 

Au fost prigoniţi servii Mei care stau la gura acestui iz- 
vor; au fost, şi sunt şi acum prigoniţi, căci aşa este biserica lui 
lisus Hristos, dar nu este putere să calce peste această putere 
care este şi biruieşte pentru cei ce stau la gura izvorului Meu, 
şi va fi să se împlinească Scriptura aceea care spune: «Unde 
este înţeleptul şi cărturarul acestui veac?», căci voi ieşi dea- 
supra cu cele lucrate în ascuns şi voi ruşina tăria celor tari, că 
Eu Mă odihnesc întru cele smerite şi sunt prin prooroci, pre- 
cum este orânduiala dumnezeiască. Fii credincios, că spre 
această lucrare lucrată atâta vreme în taină, se vor pleca înăl- 
ţimile lumii, şi prin această corabie vom ieşi la ţărmul cel aş- 
teptat, iubitul Meu. Vom termina această corabie şi voi veni 
înaintea ta şi vom aşeza în ziua aceea zi de sărbătoare şi de 
mântuire, căci vin cu plata răbdării, iubitul Meu, unsul Meu 
cel binecuvântat. Şi voi rosti numele tău de pe această înălţi- 

me cerească, lucrată în vreme de durere şi de strâmtorare 
pentru Dumnezeu. 

Eu sunt, şi cu tine sunt, ca să te izbăvesc de înstrăinare 
şi să te aşez izbăvitor de la Mine peste norodul Meu cel bine- 
cuvântat, precum este scris în Cartea Adevărului. 

Pace ţie, Mihail al României Mele! Pace şi unire cu 
Mine, precum în cer aşa şi pe pământ, căci în cer se cântă cân- 
tarea cea pentru tine, şi cântă Măicuţa Mea lângă puterile 
cereşti, cântă cântarea cântărilor, cântă României, cântă cerul 
cântare pentru tine: 

„ O, Doamne sfinte, ceresc Părinte, 

Susţine cu a Ta mână coroana română! 

Binecuvântată să fie calea martorului Meu cel credin- 
cios, care, iată, iubitul Meu, vine spre tine, vine de la Mine, 
şi Eu voi fi şi voi pecetlui această unire şi voi binecuvânta 
clipa aceasta. Binecuvântată să fie intrarea şi ieşirea îngerului 
bisericii Mele, căci este martorul Meu, şi va mărturisi lucrul 
Meu până la toate marginile, şi va crede lumea că este tri- 
misul Meu, vor crede noroade multe şi se vor boteza şi vor 
veni spre muntele Sionului, căci Sion ceresc este această lu- 
crătură care iese acum de la Dumnezeu. 

Binecuvântată să fie casa unsului Meu Mihail. Pace şi 
trăire sfântă peste cel uns, căci va fi un rege sfânt. 

Pace vouă, celor din casa unsului Meu! Pace de la 
Du mn ezeul Sfintei Treimi şi de la cei din cer! Pace şi Ierusa- 
lim nou! Amin, amin, amin. 

5/18 august 1991 

Dumnezeu binecuvintează temelia începutului cel nou 
al bisericii Noului Ierusalim 

Lucrul mâinilor ucenicilor este binecuvântat de Domnul. 

S fânta Treime este şi dă putere peste lucrul care se 
săvârşeşte în hotarele acestui loc, loc care poartă 
în mijlocul lui piatra de început a lucrării de mântuire care va 
cuprinde tot pământul, căci România va fi lumină peste pă- 
mânt, va fi făclia lui Dumnezeu peste cei adormiţi ai acestei 
vremi, peste cei de sub întunericul acestei vremi. 

Sfânta Treime binecuvintează temelia de început a bi- 
sericii neadormiţilor şi a neprihăniţilor. Domnul Savaot îşi în- 
tinde iubirea şi binecuvântarea Sa peste lucrul mâinilor Sale, 
care se săvârşeşte acum de fiii acestei lucrări. 

Do mn ul Iisus Hristos priveşte şi binecuvintează din 
dreapta Tatălui cerurilor, binecuvintează lucrul cel viu din ca- 
re va răsări înviere peste moartea care a acoperit cu negura ei 
făptura lui Dumnezeu. 

Dumnezeul Duhului Sfânt este aici şi lucrează tot lucrul 
şi intră, după dragostea fiecăruia, intră cu puterea Sa şi umple 
de putere pe cei ce sunt mâna Sfintei Treimi. Cei ce lucrează 
aici, aceia sunt mâna Sfintei Treimi, şi lucrează Sfânta Treime 
începutul cel nou, care vine de la Dumnezeu peste pământ. 

Slavă întru cele de sus peste acest început nou, iar pes- 
te voi, pace şi bunăvoire, de acum şi peste toţi vecii! Binecu- 
vântat să vă fie lucrul mâinilor voastre în toată vremea lucru- 
lui cel de aici, căci în această vreme nu mai sunteţi voi, ci este 
Dumnezeu în voi. Amin. 

Binecuvântare cerească de la Maica Domnului Iisus 
Hristos, căci ea este ocrotitoarea României, iar România 
poartă nume nou. 

Sfânta Treime binecuvintează pe Verginica şi împuter- 
niceşte duhul ei, căci ea are mare trecere în vremea aceasta şi 
în vremea ce vine. Sfânta Treime priveşte lucrul şi rodul lui 


Verginica şi slobozeşte cuvânt viu şi râu de înviere şi de în- 
trupare a lucrului cel nou, slobozeşte izvor nou din duhul lui 
Verginica. Dumnezeu împuterniceşte pe Verginica peste tot 
lucrul ce se lucrează acum în aceste hotare binecuvântate şi 
alese pentru lucrul cel din vârful unghiului, pentru izvorul 
vieţii, care curge din tronul lui Dumnezeu Cuvântul. Amin, 
amin, amin. 

9/22 august 1991 

Cuvântul Domnului către părintele Visarion Iugulescu 

Adevărata slugă a lui Dumnezeu înţelege taina şi scara măririi. 

F ace ţie, apostolul Meu, ucenicul Meu iubit! Pace 
ţie, şi ridică-te să asculţi glasul Meu, căci cu- 
vântul acesta este Dumnezeu. Cuvântul S-a făcut trup şi S-a 
sălăşluit între oameni, şi era de la început, şi este până peste 
sfârşitul începutului, pentru începutul cel nou. 

Pace ţie, şi ridică-te şi fii dârz şi fii viteaz şi lucrează 
de acum alături cu izvorul cuvântului Meu, care curge din tro- 
nul slavei cereşti în mijlocul acestui pământ ales şi binecu- 
vântat între noroade, căci este proorocită de prooroci această 
slavă care se va ridica de la Dumnezeu şi se va vedea strălu- 
cind peste toate înălţimile de pe pământ. 

Pace ţie, şi să crezi, şi să nu te lepezi de Cel ce grăieşte 
din ceruri, căci cuvântul are viaţă, şi viaţa este lumina oame- 
nilor. Aceasta este viaţa oamenilor, dar oamenii nu înţeleg ce 
este viaţa. Cuvântul Meu se face trup, căci toate se lucrează 
prin cuvânt în vremea aceasta, şi nu s-au lucrat vreodată în Is- 
rael mai mari minuni ca în vremea aceasta, şi nimeni nu înţe- 
lege această taină. Cine mai este, între cei credincioşi ai Mei, 
să aştepte minuni, acela n-a înţeles încă plinirea lucrării mi- 
nunilor acestei vremi, despre care am spus prin Scriptura care 
grăieşte: «Cel ce crede şi este întru Mine, nu aceste minuni, 
şi mai mari decât acestea va lucra, pentru că Eu merg la Ta- 
tăl Meu». Dacă Eu aş lucra acum prin cei lucraţi de Mine pen- 
tru vremea aceasta minuni înţelese şi văzute de lumea cea din 
afara Mea, Eu n-aş mai putea împlini cu ai Mei taina Mea 
pentru plinirea cea mare a mântuirii lui Israel. Eu sunt Dum- 
nezeul înţelepciunii, şi sunt al dreptei socoteli, şi iată, lucrez 
plinirea cărţii care este de la Mine, lucrez ceea ce mai este de 
lucrat, dar ceea ce mai este de lucrat, aceasta este plinirea ce- 
lor până acum lucrate. Eu trebuie să-i am pe ai Mei până la 
capătul răbdării lui Israel, şi iată capătul, dar dacă aş fi ieşit 
prin ei, ca să fiu cunoscut prin minuni în ei, n-aş mai fi putut 
să-i am până la capătul plinirii Mele, căci stăpânitorul lumii 
ţipă acum, ţipă ca niciodată, dar noi trebuie să plinim biruinţa, 
şi trebuie cu înţelepciune să plinim vremea Domnului, şi tre- 
buie să lucrăm în ascuns, ca să nimicim ascunzătoarea duhu- 
lui rău şi să strivim în vremea aceasta cea din urmă zvârcolire 
a stăpânitorului întunericului acestui veac. Eu lucrez în as- 
cuns în vremea aceasta, şi iată, sunt purtat de purtătorii de 
Dumnezeu, de cei lucraţi de Mine, de cei împreună cu Mine 
în vremea aceasta, şi iată, ei lucrează minuni mai mari decât 
atunci, pentru că Domnul leagă acum pe dumnezeul întuneri- 
cului, cel ce a stăpânit atâta vreme peste făptura Mea. Iată, 
lucrăm în taină, şi vom birui, şi vom face serbare mare apoi. 
Vom serba, şi va fi sărbătoarea împărţirii celor ce au răbdat, 
şi plata faptelor bune tuturor celor ce au văzut de departe, 
nădăjduind că va veni această răsplată, căci cei mici ai lui Is- 
rael împart acum moştenirea pentru tot trupul lui Dumnezeu, 
fiindcă cei mici au biruit în vremea plinirii lucrării Treimii 
Dumnezeieşti, şi va cădea zidul cel despărţitor, va cădea 

peretele cel ce desparte trupul lui Israel, căci trupul lui Israel 
se întregeşte în vremea aceasta, şi va fi un singur trup. Şi va 
răsări lucrul cel nou de la Dumnezeu, şi România va fi înce- 
pătoarea lucrului cel nou, ca să lucreze Domnul din ea înce- 
pătură de Eden binecuvântat pentru capătul plinirii cerurilor, 
căci ceruri noi se vor arăta de la acest început nou. 

O, lucrez bucurie mare din mijlocul României, lucrez 
în mijlocul ei şi plinesc cele proorocite prin prooroci, căci 
România va fi cetatea cea nouă a Noului Ierusalim şi va fi 
înălţime cerească şi va fi Sion nou peste făptura care va crede 
şi se va adăuga lui Dumnezeu la vederea slavei care răsare 
din România. Şi iată de ce trebuie să ne fie turma turmă, şi nu 
cum este acum turma cea botezată întru numele Fiului lui 
Dumnezeu. Creştinul care nu este împlinitor întru Dumnezeu 
în vremea aceasta, creştinul care crede lui Dumnezeu şi care 
are pământ primitor pentru sămânţa cea prin cuvânt semă- 
nată, dar care nu este plinitor de cuvântul cel ce vine de la 
Dumnezeu, acela nu este cu viaţa lui Dumnezeu întru el, 
acela lucrează minciună faţă de Dumnezeu Cuvântul, căci se 
face vinovat faţă de dragostea cea din Dumnezeu, care este 
plinirea legii vieţii. 

O, voiesc să vin din nou spre tine, şi de aceea, iată, te 
vestesc că sunt în lucru ca să ies deasupra şi să ies peste toate 
înălţimile cu această fântână de miere, cu acest izvor ceresc, 
lucrat prin cuvântul care curge din tronul lui Dumnezeu, pre- 
cum scrie în Scripturi, precum a vestit apostolul iubirii, cel 
iubit de Fiul Cel preaiubit al Tatălui Treimii, căci acest apos- 
tol a văzut de departe această lucrătură de înălţime cerească, 
de putere cerească, pe care Domnul o lucrează şi o desăvâr- 
şeşte şi o ridică în vremea aceasta. Dar aceasta nu se tălmă- 
ceşte cu duhul literei, nu se tălmăceşte pământeşte şi nici în 
înţelesul înţelepciunii care iese de la trup, căci apostolul care 
a proorocit această lucrătură, a văzut-o de departe, şi toată 
spiţa lui Dumnezeu a nădăjduit apoi ca să vadă plinirea aces- 
tei proorocii, căci a fost proorocia aceea nu pentru vremea cea 
de până acum, şi a fost pentru plinirea vremilor lui Dumne- 
zeu. Şi iată, se va ridica peste noroade această lucrătură de 
putere cerească, fiindcă va lucra putere cerească această îm- 
plinire proorocită atunci. Aşa este scris în cartea acestei 
proorocii: «Am văzut cetatea sfântă, Noul Ierusalim, co- 
borăndu-se de la Dumnezeu, şi neamurile vor umbla întru lu- 
mina ei», căci cort lui Dumnezeu va fi această cetate, şi Dom- 
nul va fi cu Israel şi Se va desăvârşi de pe această înălţime de 
taină cerească. 

O, am dorit după tine, am dorit cu cuvântul Meu după 
tine, şi iată, am împlinit. Voiesc să tom peste tine dor din do- 
rul Meu, şi voiesc şi tu să fii împlinitor prin cele turnate de la 
Mine peste duhul tău. Voiesc să-ţi dau hrană gustoasă, hrană 
vie şi ploaie binecuvântată, şi voiesc să-ţi hrăneşti turma şi 
să-ţi adăpi oile de la acest izvor care curge de la Dumnezeu 
Cuvântul. Ai mulţime de oi, şi oile te cunosc după nume şi 
iubesc glasul tău. Dar nu numai aşa, ci scoală-te la glasul 
Meu şi dă ocol turmei tale şi spune-i cum să mănânce, căci 
voiesc să mănânce turma ta din acest vas din cer coborât în 
vremea aceasta, căci această lucrare de cuvânt ceresc va fi de 
acum să acopere faţa pământului şi va fi să fie slavă mare de 
la acest izvor care curge din tronul Mielului lui Dumnezeu. 
Voiesc să fie grase şi sănătoase oile tale. Voiesc, că iată, M-am 
ridicat să aleg între oaie şi oaie şi să bag turma Mea într-un 
singur staul, căci Eu, Unul sunt, şi sunt întru toţi numai Unul. 

Iată, şi Eu voi termina lucrul ce-1 am de împlinit întru 
Duhul Cel Sfânt al Treimii cereşti, şi voi da apoi Tatălui Meu 


această împlinire. Dar şi voi, apostolii Mei, ciobanii Mei, cio- 
bani ai turmei Mele, ridicaţi-vă şi daţi mână cu mână, turmă 
cu turmă, căci Domnul nu Se dezbină pe Sine, şi este Unul 
Domnul, şi toate şi toţi sunt într-un singur trup, Care este 
Iisus Hristos, căci dacă Domnul a vorbit cu Isaia sau cu David 
sau cu Ioil sau cu apostolii, aceasta înseamnă că Domnul a 
vorbit cu Israel, şi a vorbit în toată vremea, căci Scriptura nu 
are timp, şi ea este mereu astăzi, dar n-a fost smerenie peste 
Israel, căci Duhul nu este cu măsură, şi nimeni nu poate măr- 
gini şi nu poate trage la el ca să aibă. Duhul nu este cu mă- 
sură, şi aşa este lucrarea Duhului Sfânt. Ferice aceluia care a 
dobândit taina acestei înţelepciuni, căci acela peste multe va 
fi pus când Se va arăta Stăpânul viei. 

Deschide-Mi ca să intru mereu întru împărăţia ta. 
Deschide-Mi şi lasă-te de mână cu Mine prin acest izvor prin 
cuvânt răsărit, căci unii sunt rânduiţi apostoli, alţii profeţi, alţii 
lucrători de minuni, alţii vindecători, alţii cârmuitori şi tălmă- 
citori, dar unul este trupul lui Iisus Hristos, şi toţi aceştia sunt 
mădulare ale aceluiaşi trup care este întru toţi. 

Fiii veacului acesta nu vor să ştie că aceasta este vre- 
mea Domnului, căci iată, îmi pregătesc cărarea celei de a 
doua arătări, după cum este vestit prin cuvânt în cartea cea 
din cer lucrată şi care încă este în lucru. Şi iată, cartea în lume 
este, şi lumea prin cuvântul acela s-a făcut, dar nu cunoaşte 
lumea taina cea din cuvânt lucrată. 

O, prin acest izvor rostesc cuvânt, şi cuvântul ia trup, 
şi nimic nu împlinesc până nu vestesc prin cuvânt, şi aşa este 
lucrarea care iese prin gura acestui izvor ceresc. Aşează-te 
lângă Mine şi să nu te poticneşti întru Mine, căci vei vedea 
desăvârşirea Mea prin acest fir, prin acest râu din cer izvorât, 
şi este scris despre această minune lucrată în vremea aceasta. 
Eu voi fi şi voi cuvânta, şi voiesc să fii aproape de ieslea Mea, 
şi voiesc să iubeşti şi să crezi desăvârşit prin ieslea cuvântului 
Meu, care, iată, ia naştere la timp şi la netimp, după cum este 
vremea şi împlinirea fiecărei lucrări din vremea aceasta. Şi 
iată, veste îţi dau, că dacă voi vedea poticnire întru tine. Eu 
voi fi şi te voi vesti şi voi lucra peste tine ca să te aşez la loc 
şi să stai bine la datorie în faţa arătării slavei care vine şi care 
va începe cu acest neam ales. Eu sunt Domnul Cel 
Atotştiutor, şi M-am ridicat să aşez pe stâncă tare împărăţia 
lui Israel cea ruinată, şi voi începe cu templul Meu cel sfânt, 
cu cei purtători de Dumnezeu, că aceia sunt cortul lui Dum- 
nezeu şi templul lui Dumnezeu, şi voi ieşi cu ei, şi voi ieşi în 
ei, căci voi fi în ei şi Mă voi arăta peste mulţimi, că iată, îmi 
gătesc cărarea. Lasă-te cu Mine, dar lasă-te, fiul Meu, şi să fii 
fiul Meu, după adevăr să fii, căci voiesc să fiu întreg şi să Mă 
desăvârşesc în cei aleşi ai Mei. 

Iată pe martorul Meu, şi voi merge cu el până la toate 
marginile, căci sunt întru el, şi el va cuvânta legile Mele, căci 
el este îngerul bisericii Mele cea adevărată, căci Eu adevărat 
sunt, şi Mă las purtat de cei adevăraţi întru Mine. 

Fii dârz, fii întreg întru Mine, şi Eu voi fi desăvârşit 
prin tine, dar iubeşte şi strânge la piept această iubire cereas- 
că, acest lucru nou prin care Eu sunt şi cuvintez şi împlinesc 
cele cuvântate. Voi sta din nou în sfat cu tine. în curând voi 
sta iar cu tine în sfat şi te voi adăpa cu cele ale tainei care este 
acum lucrată de la Dumnezeu. Ferice celui ce cunoaşte şi îm- 
plineşte taina măririi şi scara măririi, căci taina aceasta, iată 
cum este: să fii mic ca să fii mare. Cine voieşte să fie mare, 
acela nu este decât o slugă mai mare, care ştie cum să slujeas- 
că pentru stăpânul său, pentru cel căruia îi slujeşte, iar un păs- 
tor este o slugă care slujeşte peste oile sale. Iată taina măririi. 

Aşa a fost Iisus Hristos, căci S-a coborât din cer şi a venit şi 
a slujit şi a spălat picioarele învăţăceilor Săi, şi iată, Cel ce a 
fost slugă a adus pe pământ taina cea adevărată a măririi. 
Aceasta este mărirea cea care rămâne şi care poate face mare 
pe cel ce voieşte să fie mare prin adevărul acesta. Iubeşte 
această scară care suie spre mărire pe cel ce are pe Dumnezeu 
peste trupul şi peste duhul fiinţei sale, şi cere, fiule, căci 
îngerul bisericii Mele este purtătorul Meu şi are de la Mine, 
că Mă are pe Mine şi este cu Mine prin izvorul care curge de 
la Mine. Ferice celui ce-şi va spăla înfăţişarea în acest cuvânt. 
Ferice celui ce va lua şi va mânca din acest blid, căci Domnul 
este această masă, această cină întreit dătătoare de viaţă şi de 
înviere şi de lumină neînserată. Amin. 

Pace ţie, alături de îngerul Meu, de martorul Meu cel 
credincios! Pace ţie! Pace ţie, căci mult te iubesc! Pace ţie, şi 
veghează, căci vin curând! Cu zecile de mii de sfinţi vin. 
Veghează, cu toată turma ta veghează. 

Pace ţie, din locul ieslei cuvântului Meu! Pace ţie, 
copil aşteptat de Dumnezeu! Pace şi pecete sfântă pe creşte- 
tul tău! Amin, amin, amin. 

22 august/4 septembrie 1991 

Sărbătoarea Tăierii capului sfântului Ioan Botezătorul 

Sfânta Virginia îşi ţine treaz poporul. Unde nu este credinţă nu 
este iertare de păcate, nici viaţă adevărată. 

B inecuvântată să fie această zi şi sărbătoarea pe 
care o poartă, căci aceasta este o zi adevărată de 
sărbătoare. Aşa erau părinţii şi strămoşii noştri, şi de aceea 
erau îmbrăcaţi cu puterea facerii de minuni, căci lucra Dum- 
nezeu minuni văzute atunci. 

Mama Gigi lucrează astăzi cu cuvântul aici, în împără- 
ţia ei, căci Domnul Iisus Hristos aşa plăteşte celor ce-I slujesc 
Lui, că le dă împărăţia cerurilor celor ce-I slujesc Lui, celor 
ce îl iubesc şi îl urmează şi se jertfesc cu trăirea lor lui Dum- 
nezeu. 

Eu am fost vas purtător de Dumnezeu, măi mămică, 
am fost biserică vie lui Dumnezeu, căci a locuit Domnul în 
cortul meu, în locaşul meu, în trupul meu, iubiţii mei, şi dacă 
m-am lăsat lui Dumnezeu, iată, acum mi-a dat plata, şi voi fi 
şi voi lucra aici, voi lucra cu voi până vom termina acest locaş 
sfânt, şi va fi acesta cu mare putere de înviere peste toată făp- 
tura, căci Dumnezeu pregăteşte izvor de lumină peste pământ 
de la această piatră vie. Iată de ce a trebuit să fie lucrat aici 
numai de mâini curate şi neîntinate şi împlinitoare de cele 
venite de la cer, căci toate aceste porunci întru care se trăieşte 
aici, în aceste hotare pecetluite de mirul cel învietor al vremu- 
rilor cerurilor, toate aceste porunci au fost de la început, dar 
dacă ele au fost numai ca o umbră a lucrurilor viitoare, aces- 
tea au fost smulse de puterea literei care zdrobeşte Duhul Cel 
Sfânt, luminător de minte şi de viaţă. Căci s-a deprins omul 
cel creat de Dumnezeu, s-a deprins cu slava deşartă, cu înţe- 
lepciunea cea deşartă, cu înţelesul cel după trup şi nu cu cel 
după duh, şi a intrat cu mintea şi cu puterea literei, a intrat în 
cele ce nu le-a văzut, şi s-a semeţit în deşert cu mintea sa cea 
după trup, şi n-a ţinut din toată puterea duhului la capul de la 
care întreg trupul, prin toate încheieturile şi legăturile, se îm- 
bogăţeşte şi se întocmeşte sporind şi crescând în Dumnezeu. 
Căci dacă botezul înseamnă îngroparea împreună cu Hristos, 
apoi şi credinţa trebuie să fie mereu înviată, căci puterea lui 
Dumnezeu în om este credinţa omului în Dumnezeu, Care 
L-a înviat pe Do mn ul Iisus Hristos din morţi. 


Iubiţii mei, iată taină care trebuie de acum să ia viaţă 
adevărată în cei ce au rămas întru această lucrare, căci dacă 
nu este credinţă, măi copii, nu este iertare de păcate, să ştiţi 
că nu este. Păcatul este moarte, şi de aceea acest popor are 
moartea neluată de peste el, şi nu se ia aceasta fără de cre- 
dinţă. Cine este fără de păcat? Nu este nimeni, mămică, dar 
este curăţirea cea prin credinţă, şi fără de credinţă nu se lu- 
crează această înviere din morţi. Iată taină mare, iată de ce nu 
poate învia creştinul acestei lucrări, căci el a fost scris în sulul 
acestei coborâri de cuvânt dumnezeiesc, şi a tăgăduit apoi pe 
Cel ce grăia din ceruri cu acest popor, cu acest Israel cârtitor 
şi răzvrătitor. Căci i-a scos Domnul de sub piatra morţii şi a 
necunoştinţei, şi au mers apoi cu Domnul, dar s-au răzvrătit 
pe cale şi au dat cu piatra peste obrazul Domnului şi au tăgă- 
duit pe Fiul lui Dumnezeu, Care trăieşte şi grăieşte până peste 
toţi vecii prin cei aleşi ai Săi. Dar această lucrare este cu mult 
mai mult decât atât, şi este greu pentru cel ce a băut din aceas- 
tă stâncă şi a tăgăduit apoi puterea cea din credinţă lucrată 
prin această iesle de cuvânt ceresc; va fi greu de acest popor 
care a trecut prin această şcoală şi care n-a voit să înveţe şi 
care n-a voit să fie aplecat până în sfârşit sub această în- 
văţătură vie. 

Sunt la voi, mămică, sunt aici cu voi mereu. Lucrez cu 
voi şi sunt cu tot cerul în lucru. Sunt venită acum cu cel pe 
care îl pomeniţi şi îi sărbătoriţi amintirea şi viaţa şi veşnicia 
lui, căci veşnic este botezătorul Fiului lui Dumnezeu, al cărui 
cap este Iisus Hristos. Botezătorul Ioan este întreg întru tru- 
pul său, căci a fost de la început şi până în toţi vecii întru Iisus 
Hristos, Care este întreg întru toţi vecii, întreg în toţi cei care 
cred Lui prin puterea şi prin lucrarea Duhului Sfânt. 

Irod era în traiul cel desfătat şi făcuse mâncăruri din 
cărnurile vietăţilor de tot felul, şi serba Irod în desfrânare ziua 
naşterii sale şi se desfăta în jocuri şi ospăţ, şi a făcut jurământ 
în ziua aceea şi n-a ştiut ce face, căci avea păcatul peste el. Şi 
jurământul său a luat trup, căci fapta jurământului său a fost 
tăierea capului celui mai mare prooroc al venirii Fiului lui 
Dumnezeu, botezătorul Domnului. Iată ce aduce viaţa fără 
Du mn ezeu: aduce moartea Domnului în om, şi Domnul moa- 
re în om, căci nu stă Domnul Cel viu întru moarte. De aceea 
zice Scriptura că aceştia răstignesc mereu pe Domnul, căci 
mormânt este trupul lor şi viaţa lor, mormânt pentru Domnul, 
că nu este Domnul viu întru ei. Domnul înviază numai în cei 
credincioşi şi biruieşte prin ei moartea; prin cei credincioşi, 
măi mămică. 

Iată, această inimioară a venit ca să se arate preoţilor, 
căci a crezut Dumnezeului acestei lucrări, Care i-a spus ei să 
vină să se arate preoţilor ca să se vindece de boala ei. Iar 
acum, fie după credinţa ei, dar aţi văzut ce am vorbit eu azi la 
voi, aţi văzut cum vine aceasta, cum este viaţa cea prin cre- 
dinţă. Şi se vor vedea, prin credinţa cea trăită, se vor vedea 
minuni lucrate de Dumnezeu. 

Astăzi este o zi în care se coboară peste voi putere din 
post şi din rugăciune lucrată. Aceasta este puterea cea văzută 
de la Dumnezeu, căci multe aveţi voi de alungat din calea şi 
din preajma voastră, mămică. Eu cu voi lucrez, şi împreună 
cu voi alung tot răul, toată lucrarea rea care dă să izbească în 
zidul acestei cetăţi de piatră vie, care este lucrată de Sfânta 
Treime în vremea aceasta. Această lucrătură este proorocită şi 
descoperită la mulţi, şi va fi tot mai proorocită de acum înco- 
lo, şi va fi descoperită de Dumnezeu la mulţi din cei vii cu 
credinţa, şi vor păţi aceia ca magii, căci vor fi călăuziţi de 
Dumnezeu spre piatra aceasta peste care se va arăta şi va 
vorbi puterea lui Dumnezeu peste pământ. Mulţi vor veni 

spre ea, căci Domnul le va descoperi această iesle, şi ei se vor 
închina Domnului şi vor cunoaşte că eu am iubit pe România 
şi că am fost adăpostită în această stâncă de piatră vie, care 
răsare din ascuns şi se arată sub cer, şi cerurile se vor umple 
de slava cea lucrătoare de minuni. 

Binecuvântată să vă fie serbarea de azi întru amintirea 
învierii botezătorului Ioan, care s-a dus şi L-a aşteptat pe Fiul 
lui Dumnezeu după ce Do mn ul a înviat din morţi, căci loan 
era ajuns în slava Tatălui, şi Domnul venise după el, precum 
pe pământ aşa şi în cer, căci pe pământ Ioan pregătise calea 
arătării Domnului şi a slavei Domnului, iar în cer s-a dus şi a 
pregătit venirea slavei Celui biruitor al morţii. 

Binecuvântată să vă fie lucrarea mâinilor voastre, în 
fiecare zi să vă fie binecuvântată. Fiţi treji pentru această lu- 
crătură, căci putere va lucra de la Dumnezeu peste voi şi vom 
ieşi deasupra, mămică, şi vom termina şi vom serba atunci, cu 
cerul tot vom serba. 

Pace vouă! Această lucrare este înaintemergătoare a 
slavei care vine după ea. Pace vouă, celor ce aţi fost tocmiţi 
pentru această lucrare! Pace vouă, căci dacă nu ar fi pace în- 
tre voi, toate s-ar opri, toate ar trage din greu. Iubiţi-vă unii 
pe alţii. Fiţi supuşi unii altora şi cu iubire daţi-vă întâietate, 
căci felurite sunt darurile lui Dumnezeu peste voi. Cinstiţi 
darul lui Dumnezeu care este în fiecare dintre voi, şi supu- 
neţi-vă unul altuia cu iubire şi cu pace, mămică. Fiţi supuşi 
mie, căci eu lucrez minune mare prin voi, dar fiţi atenţi, cu 
duhul fiţi atenţi la mămica, şi totul va ieşi bine, precum în cer 
aşa şi întru această lucrătură. Stau îngerii din cer, cu cetele 
stau în jurul vostru, şi mă uit, mămică, la ţipetele duhului rău, 
care şi-a pierdut astâmpărul şi pacea. 

Copiii mei, fiţi cu veghe mare pentru cele aşezate aici. 
Ceea ce îngăduie Domnul, îngăduie, dar ceea ce nu îngăduie, 
nu îngăduie. Un picuţ, şi va coborî Domnul sfinţirea peste toa- 
te aici, şi curăţirea oricărei urme a duhului rău, oricărui obicei 
al său cu care a trecut peste acest loc binecuvântat. Vom ter- 
mina, şi apoi vom pune oprire, şi nu va mai fi urmă de duh 
neascultător faţă de aşezările care sunt vestite de cer că vor fi 
peste acest aşezământ din cer coborât, din cuvânt ivit. 

Pace vouă, şi întărire duhurilor şi trupurilor voastre! 
Fiţi sfinţi în toată trăirea, căci locul pe care călcaţi este sfânt, 
şi se va arăta sfinţenia lui, şi vor vedea necredincioşii şi nu va 
mai adormi mustrarea cugetului lor cel plecat spre cârtire şi 
spre tăgăduire. Căci şi-au ales căpetenii să se întoarcă înapoi, 
să se întoarcă cu spatele la Domnul şi la cuvântul Domnului, 
aşa cum s-a întors Core în pustiu, aşa cum s-au întors Datan 
şi Aviron cu gândul înapoi în Egipt şi au lovit în duhul lui 
Moise şi s-au răzvrătit şi au pierit înghiţiţi de pământ şi muş- 
caţi de şerpi veninoşi. Aşa este şi acum, sunt ridicate din po- 
porul acesta care a fost cu Dumnezeu, sunt ridicate căpetenii 
care îi trag pe cei nestatornici ai acestei lucrări, îi trag de la 
gura acestui izvor şi ucid pe copiii lui Israel. 

Iubiţii mei, puţinii mei, veţi prăsi şi veţi fi mulţi, mă- 
mică, fiindcă se vor adăuga mulţi, că este scris că se vor 
apleca înălţimile lumii şi mai-marii înţelepţilor când vor 
vedea lucrul lui Dumnezeu care va ieşi din ascuns şi va răs- 
pândi înjur lumina lui Dumnezeu. 

Pace vouă, şi cu credinţă să trăiţi întru această mare tai- 
nă dumnezeiască, fiindcă Dumnezeu va rosti din vârful aces- 
tei pietre pace şi bunăvoire peste pământul credincioşilor 
acestei vremi, şi ei vor veni sub umbra acestei viţe şi vor fi cu 
Dumnezeu, şi va fi mare Israel. Amin, amin, amin. 

29 august/11 septembrie 1991 


Cuvântul sfintei Virginia pentru vremea zidirii bisericii 

Proorocie pentru alte zidiri care se vor aşeza împrejur ca şirag de 

mărgăritare. 

B in nou, mămică, vin cu pacea cea din cer, ca să 
întăresc pacea şi buna orânduială de aici, căci 
aici sunt mereu, şi de la cer sunt. 

Pace peste voi, copii născuţi din suferinţă, căci de 
aceea am rămas cu voi, fiindcă aţi fost încercaţi şi lămuriţi şi 
albiţi, şi iată, vă am şi vă folosesc şi mă sprijin pe voi ca să 
iasă un popor nou. 

Pace vouă, căci sunteţi stâlpi de sprijin ai duhului meu, 
şi iată, sunteţi stâlpi în templul Dumnezeului învierii, şi 
această temelie va fi tare până peste toţi vecii, fiindcă aşa este 
scris despre ea în cartea lui Dumnezeu. Această lucrătură este 
trup din trupul cărţii cea din cer, care este pe pământ, este 
desprinsă din ea ca să fie lucrată în vremea aceasta de început 
nou, fiindcă trebuia să ia trup lucrătura care este scrisă la 
sfârşitul cărţii, şi va fi vârf de Sion ceresc această lucrătură, 
acest trup de cuvânt ceresc, căci se întrupează cuvântul acela 
în vremea aceasta. 

Vom termina, mămică, şi va fi aceasta înălţimea lui 
Dumnezeu Cuvântul, căci nu se tâlcuieşte ca pe pământ 
această taină vestită de proorocii cei din toate vremile de până 
acum. Vom termina şi vom birui şi vom fi în vreme de strâm- 
torare, căci vine apoi vremea strâmtorării peste neamurile pă- 
mântului, vine ca să se vadă acest pământ binecuvântat, căci 
România este binecuvântata cea de la Dumnezeu pentru în- 
ceputul cel nou. Iar în vremea aceasta de strâmtorare va aşeza 
Dumnezeu în jurul acestei înălţimi de Sion ceresc, va aşeza 
un şirag de mărgăritare şi va împrejmui acest cort sfânt şi va 
împlini Domnul cuvintele Sale grăite prin prooroci, căci vor 
veni de la mari depărtări până la acest munte, vor veni 
mulţimi numeroase, şi va coborî Duhul Sfânt din cer şi va 
umple de cunoaştere cerească mulţimea cea care va curge, 
căci le voi da acest semn, şi vor şti că acest semn este locul 
odihnei lui Dumnezeu Cuvântul. Vor veni şi se vor închina 
înaintea lui Dumnezeu şi vor aduce prinos de credinţă din 
vase curate, din inimi curate, pentru Dumnezeu, căci mulţi 
vor scăpa cu viaţă, şi Domnul îi va strânge, şi vor veni şi vor 
vedea slava Domnului care va fi în România, şi aceia vor 
pune şirag de mărgele în jurul acestei înălţimi cereşti, căci va 
sufla vânt ceresc, vânt de adiere cerească prin această grădină 
aleasă, şi îi va stârni miresmele ei, şi vor veni de departe cei 
buni şi vor ajunge până la acest munte. 

Măi copii, nu mai fiţi copii la minte. E mare taina în 
care staţi, în care sunteţi aşezaţi de Dumnezeu, şi pe care o lu- 
craţi ca să fie înţeleasă şi să ia trup taina lui Dumnezeu Cu- 
vântul, Care lucrează întru Duhul Sfânt în vremea aceasta, 
aşa cum este scris despre vremea aceasta. Aici este înălţime 
cerească, măi copii, şi trebuie să fiţi ca în cer aici. Aici trebuie 
să fie numai ca Dumnezeu, mereu ca Dumnezeu, în toate ca 
Dumnezeu, căci este Dumnezeu între voi, şi este cerul cu voi, 
şi eu grăiesc dintre cei din cer, mămică. De aceea am spus: 
aici să nu voiască nimeni ca el; aici să nu mai fie ca şi până 
acum în Israel; aici nimeni să nu fie şi să nu zică de la el sau 
să forţeze pe Dumnezeu, cum a făcut până acum acest popor 
fără de înţelepciune; aici nimeni să nu caute la om, măi mă- 
mică. Nu se poate aşa ceva aici, căci dacă ar fi aşa, atunci ar 
fi să mai aştepte Domnul o mulţime de vreme încă, şi să dea 
Israel iarăşi cu pietre în Dumnezeu şi să-I ceară socoteală lui 
Dumnezeu. Am fost cu trupul în mijlocul acestui Israel, şi de 

aceea spun, şi spun cu durere că venea Israel şi storcea Duhul 
Domnului şi se răzvrătea apoi, şi dădea cu pietre în Dum- 
nezeu, şi a suferit Domnul şi a fost prigonit şi tăgăduit, şi 
dispreţuit a fost întru lucrarea aceasta, căci a suferit Domnul 
în trupul meu, măi copii, şi apoi Şi-a luat slava din mijlocul 
lui Israel şi a pus-o la păstrare, ca să fie întreagă apoi, căci va 
veni slava Domnului pe pământ şi tot ochiul va vedea, căci 
Do mn ul vine cu sfinţii Săi, măi copii. 

Am suferit, mămică, în mijlocul lui Israel, şi mă lupt 
din cer ca să nu mai sufăr, dar atâta ascultare se cere de la voi, 
cât voi nu puteţi înţelege, mămică. Am să încep de acum cu 
fiecare în parte, am să lucrez în parte cu fiecare, după cum 
văd eu cu duhul cel ceresc, şi dacă va trebui, vă voi mai naşte 
încă o dată, că ştiţi cum zice Scriptura aceea: «Ceea ce iese 
din trup, trup este, şi ceea ce iese din duh, duh este». Nimic 
nu este rău, nimic nu este întunecat, nimic neputincios nu este 
întru Duhul Cel Sfânt, iar dacă nu este această orânduială şi 
această putere văzută, atunci nu este întru Duhul Sfânt acela 
care nu este aşa, şi unul ca acela îngreuiază puterea lui Dum- 
nezeu care trebuie să izvorască din acest loc şi să se vadă lu- 
crând în acest loc. Eu trebuie să mă înfăţişez în cer bine aşe- 
zată din acest loc, căci cel care nu are bună orânduială în gos- 
podăria sa şi în familia sa, acela nu poate să fie slujitor ceresc, 
aceluia nu i se poate încredinţa bogăţia cerească, şi i se ia dre- 
gătoria. Şi fiindcă nu voiesc să fiu cu înfăţişare nepotrivită în 
cer, voi lucra cum este mai bine şi voi face bună orânduială 
în toate şi în toţi câţi vor fi aici şi câţi vor trece pe aici. Şi voi 
merge înainte cu această gospodărire, căci Domnul nu mai aş- 
teaptă în urma mea, şi vine Domnul şi netezeşte şi luminează 
şi împlineşte în urma mea tot ceea ce va rămâne, şi nu se vor 
mai schimba apoi cele făcute. 

Dacă în faţa comandantului de pe pământ nu poţi să 
apari fără uniforma cerută, apoi în faţa lui Dumnezeu cum 
stă, cum apare creştinul? Cum stă în faţa cuvântului care vor- 
beşte din cer? Cum stă în faţa bisericii care-L poartă pe Iisus 
Hristos în ea? O, purtătorul de Dumnezeu, aceea este biseri- 
ca cea adevărată. Dacă un preot nu este întru Dumnezeu, ace- 
la nu este biserică lui Dumnezeu, nu este purtător de Dum- 
nezeu, nu sfinţeşte locul unul ca acela, ci mai degrabă îl înti- 
nează şi duce sufletele uşuratice în rătăcire de slavă pentru 
oameni şi nu pentru Dumnezeu. Dacă s-ar duce creştinul la 
biserică pentru Dumnezeu, ar fi viu creştinul, şi n-ar mai fi 
mort cum este. Cine are urechi de auzit, să audă şi să înţelea- 
gă ca în cer, nu ca pe pământ, căci dacă vrei să mergi la bise- 
rică pentru Dumnezeu şi după Dumnezeu, caută bine, creşti- 
ne, caută biserică purtătoare de Dumnezeu şi nu te înşela că 
ai fost la biserică dacă te duci acolo unde nu poate fi Dumne- 
zeu viu. Dacă te duci la cei ce răstignesc pe Dumnezeu în ei, 
acolo nu este Do mn ul viu, acolo este mort Domnul, şi El nu 
stă întru moarte, şi Se ridică şi iese şi înviază şi Se arată celor 
ce cred Lui în duh şi în adevăr, căci nu este altfel Dumnezeu. 

Iată de ce a spus Domnul aşa când a spus poporului 
meu să-şi aibă costumaţia cea cerută în faţa bisericii care-L 
adăposteşte pe Domnul. Că stătea creştinul gol în faţa lucrării 
de cuvânt ceresc, gol cu inima, gol cu atenţia, gol cu trăirea 
şi cu împlinirea, şi iată că i s-a descoperit goliciunea, căci s-a 
golit şi s-a deşertat de cele de la cer, şi nu mai este îmbrăcat 
cu cerul creştinul acestui popor. N-a înţeles cu duhul ce i-a 
spus Dumnezeu, şi a înţeles cu trupul, şi şi-a pus costumaţie 
pe trup, şi tot gol a fost creştinul. Să i se fi deschis inima şi 
înţelepciunea şi să-şi fi făcut veşmânt ceresc creştinul, şi să fi 
stat îmbrăcat cu el în faţa slavei cereşti. Dar nici sfială n-a 


avut creştinul meu, dară să mai aibă veşmânt plăcut de cer! Şi 
a rămas cu înţelesul cel după trup, şi a rămas trup creştinul. 
Şi iată, iar vă spun: ce iese de la trup, trup este, şi ce iese de 
la duh, duh este. 

Dacă ai veşmântul duhului, este şi veşmântul trupului. 
Dar dacă nu ai veşmânt de duh ceresc, nu este cu nimic veş- 
mântul cel trupesc, căci nu este luat după trup Dumnezeu. 
Maria Egipteanca nu mai avea veşmânt pe trupul ei, căci se 
rupsese cel cu care plecase din lume şi era goală cu trupul, dar 
avea veşmânt de duh ceresc, şi nu călca pe pământ, căci era 
cerească cu viaţa şi cu trăirea ei îngerească, şi nu i-ar fi folosit 
duhului ei veşmântul cel trupesc, căci duhul cel curat şi viu 
este sfânt şi viu şi este îmbrăcat în slavă cerească. 

Domnul nu este oficial, măi copii. Vorbesc aşa ca să ru- 
şinez înţelepciunea cea după trup, care ucide puterea şi trăirea 
Duhului Cel Sfânt. Când se ţineau mulţimile după Domnul, 
erau cu miile, şi săraci, şi bogaţi, şi învăţaţi, şi neînvăţaţi, şi 
erau şi cărturarii şi fariseii care stăpâneau scaunul legii. Dar 
Do mn ul căuta la cei săraci şi lipsiţi şi necăjiţi, iar la cei îm- 
brăcaţi în ţinuta cea după rangul lor sau după ţara lor, nu căuta 
Domnul, căci Domnul căuta veşmântul harului şi al inimii. 
Acest popor a căutat mereu din această pricină un prilej de 
sminteală şi de defăimare şi de ucidere de duh neputincios, 
căci cel neputincios cu duhul, murea de tot apoi. 

Aş voi să înviez tot ce mai poate fi înviat. Aş voi cu du- 
hul dragostei şi al îngăduinţei, ca să-i câştigăm lui Hristos 
apoi. Aş voi să mă smeresc pe mine însămi în faţa oricărui su- 
flet slab care are încă credinţă în ceea ce este de la cer. Dar 
acum eu sunt cerească şi nu mă pot smeri decât în cei cu 
trupul, în cei ce pot lucra cu trupul întru duhul meu, dar întru 
duhul meu şi nu al lor. Aş voi, că mi-e milă de cel care a băut 
din această stâncă, fiindcă acela nu are iertare de păcate dacă 
nu-şi va întoarce duhul credinţei lui spre acest cuvânt ceresc, 
spre cele ce au fost şi iarăşi sunt, căci Domnul nu Se sfârşeş- 
te niciodată întru ai Săi, şi este din neam în neam. 

Voiesc să îndrept aici tot ce este neorânduit bine, şi voi 
sta în picioare cu duhul şi voi lucra şi nu voi sta din lucru. 

Iliuţă, copil născut din duhul meu şi din locul de unde 
am răsărit eu! Fii mare cu mine, fiindcă tu eşti începător de 
duh de înviere adevărată, şi această înviere va lucra şi se va 
răspândi, dar fii înţelept, căci ca tine nu trebuie să fie nimeni 
mai atent, fiindcă lucrezi cu viaţa lui Dumnezeu pe mână, cu 
viaţa cea de la Dumnezeu. Iisus Hristos este viaţa ta, şi tu fii 
înţelept, ca să ştii cum trebuie să fie cel împărţitor de viaţă vie, 
de înviere vie. Fii iscusit, fii începătură vie de viaţă cerească. 
Nu te lăsa sub puterea rănilor care dau să te îmbolnăvească, 
pentru că un tămăduitor adevărat şi ceresc trebuie să fie să- 
nătos. Ieri ai lucrat în ogor străin, şi voiesc să te ajut să nu mai 
ai nevoie să pleci din ale tale, tu va fi să-L ajuţi pe Dumnezeu, 
şi trebuie să te am deoparte de cei morţi. Am suferit, mămică, 
în mijlocul acestui popor, şi mă lupt să nu mai sufăr, ca să fiu 
bine înfăţişată în faţa Domnului şi să am un trup sănătos în 
faţa acestui aşezământ ceresc, pentru că eu cu cele de aici voi 
fi şi voi ieşi, şi nu se poate de aici neorânduială. 

Copiii mei, voi sta iar cu voi în sfat, şi vom căuta să 
lucrăm binele peste rău, ca să fie bine întru toate aici, şi să nu 
fie decât cele de la cer şi nu altfel. Am de lucrat astăzi, căci 
mâine trebuie să se vadă rodul lucrului meu peste voi. 

Cu pacea cerului să staţi la masă acum, şi cu cerul să 
vă bucuraţi în inimile voastre. Pace şi bună orânduială să fie 
de la cer peste voi, din zi în zi mai mult, până la plinirea lor! 
Amin, amin, amin. 


2/15 septembrie 1991 

Praznicul înălţării Sfintei Cruci 

Sfânta Virginia aduce pace şi binecuvântări peste ucenici. 

I ubiţii mei, copii ai duhului meu, ridicaţi-vă şi ser- 
baţi această zi de sărbătoare, căci această zi este 
sărbătoarea cea înaintemergătoare a sărbătorii cea nouă pen- 
tru înălţarea sfintei cruci. Vom serba în curând încă o zi de 
înălţare a sfintei şi de înviere făcătoare cruce a Domnului, 
căci vom înălţa semnul Domnului în vârful acestei înălţimi 
cereşti, care este acum lucrată de Sfânta Treime aici, în hota- 
rele voastre, căci voi sunteţi ai Sfintei Treimi, sunteţi sculele 
Sfintei Treimi din această vreme, şi de la această lucrătură vie 
şi curată se va vedea împlinirea proorociilor cele prezise 
pentru vremea Duhului Sfânt, Cel la vedere lucrător. Această 
lucrare este plinirea cea mare cu care Se va arăta Do mn ul 
lisus Hristos, aşa cum este scris, aşa cum a spus Domnul lisus 
Hristos. 

Cu înţelepciune şi cu credinţă aşezaţi-vă şi aduceţi pe 
Duhul Sfânt peste apa pe care trebuie s-o aduceţi în starea cea 
de putere şi de sfinţenie şi de curăţire. Luaţi apă, şi apoi luaţi 
Duh Sfânt şi întăriţi această apă cu puterea Duhului Sfânt, şi 
să fie ea curăţitoare pentru România, fiindcă România trebuie 
bine curăţită. Vine apoi vremea să ridicăm semnul Domnului 
pe acest munte, şi se va aduna apoi la poalele lui mulţime ma- 
re, măi copii. Fiţi înţelepţi, fiţi cu luare-aminte în toate câte 
vin de la cer şi în toate câte aveţi de împlinit întru cele de la 
cer, căci aceasta este vremea Domnului despre care scrie în 
Scripturi. Am adus la voi veste din cer că va fi vreme de 
strâmtorare, şi va fi, dar vom lucra şi vom termina, şi cupa 
Domnului va fi aici, şi se va închina de la Do mn ul la toţi cei 
buni şi curaţi şi vii, şi vor fi vii, şi apoi Domnul va vărsa cupa 
cu tot ce rămâne gros pe fundul ei, şi va curăţi păcatele lumii. 
Amin. 

Aceasta este o sărbătoare înaintemergătoare a sărbăto- 
rii care vine după ea, şi iar vom serba încă o zi ca aceasta, şi 
va fi zi de glorie cerească, măi copii. Fiţi cu inimă mare, fiţi 
iuţi, fiţi dârzi şi nu pregetaţi, şi pregătiţi calea acestei sărbă- 
tori. Sculaţi-vă dis-de-dimineaţă şi lucraţi şi fiţi fii ai zilei. 
Lucraţi cu grabă, lucraţi cu dragoste fără de sfârşit, căci ceea 
ce vine după această lucrătură lucrată prin voi de Sfânta Trei- 
me, va fi o vreme frumoasă pentru Du mn ezeu şi pentru copiii 
lui Dumnezeu, care vor sta lângă Domnul în faţa celor ce vor 
cunoaşte pe Domnul, Care va fi în acest loc, căci Dumnezeul 
Duhului Sfânt va fi în acest loc binecuvântat, şi de aici va 
lucra Dumnezeu Cuvântul, şi pământul va învia şi se va înnoi. 

Lucraţi apă sfinţită, şi binecuvântată să vă fie puterea 
cea de la Dumnezeu, care este peste voi. Amin. Fiţi mari cu 
inima şi cu fapta, căci această întrupare a cuvântului cărţii cea 
din cer va fi împlinirea lui Dumnezeu, împlinirea Sfintei 
Treimi întru lucrarea cea dumnezeiască a vremurilor ceruri- 
lor. Fiţi întru Duhul Sfânt, copii ai Duhului lui Dumnezeu. 
Binecuvântarea acestei vremi cereşti este peste voi, şi veţi 
împărţi binecuvântare şi Duh Sfânt peste cei ce se vor ridica 
din ţărâna pământului, căci veţi fi plini de duh lucrător de 
înviere, şi veţi sufla, şi va fi o făptură nouă, şi va sta şi va fi 
întru Domnul sub binecuvântarea acestei viţe. 

Pace vouă, şi apă sfinţită, purtătoare de putere şi de 
curăţire a fărădelegii, căci România intră la curăţit şi la albit, 
şi Domnul îşi pregăteşte calea cea curată. Nu vă temeţi. Vom 
putea şi vom avea putere, şi va fi tot ce trebuie şi vom termina 
lucrul nostru, şi va răsuna numele României cu nume nou de 
nou Ierusalim. 


Binecuvântată să fie pregătirea venirii unsului cel de la 
Dumnezeu, căci Domnul lucrează după a Sa socotinţă, şi toa- 
te cele scrise vor fi împlinite în curând. 

Pace vouă şi înălţare vouă! Sfânta şi de înviere făcătoa- 
re cruce a lui lisus Hristos va fi înaintea Domnului şi va stră- 
luci pe vârful acestui munte ceresc. Amin, amin, amin. 

14/27 septembrie 1991 

Cuvântul Domnului şi al sfintei Virginia către copiii de 
creştini, Sebastian şi Teodora 

Aceştia şi-au ales singuri. îndemnuri la credincioşie, cuminţenie 

şi atenţie. 

F ace, iubiţii Mei, pace de la cer peste acest aşeză- 
mânt sfânt în care este adăpostit Dumnezeu Cu- 
vântul şi cerul lui Dumnezeu! Duhul Sfânt este plinitorul lu- 
crării Sfintei Treimi, şi Se va arăta Dumnezeul Duhului Sfânt 
în zilele ce vin, căci purtătorii Duhului Sfânt vor împărţi 
Duh Sfânt. 

Pace vouă, şi credinţă fără de sfârşit în Dumnezeu şi 
lucrare cerească să fie lucrată de voi, după cum v-a fost me- 
nirea de la Dumnezeu. Fiţi cuminţi în toată vremea, şi cu toa- 
tă luarea-aminte luaţi din cele cereşti şi împliniţi-le, căci aşa 
am spus când M-am suit către Tatăl: «Mă duc, căci dacă nu 
Mă duc, nu voi putea veni înapoi la voi. Mă duc, şi vă voi tri- 
mite pe Mângâietorul, pe Duhul Sfânt, Care va lua dintru ale 
Mele şi vă va aduce vouă şi vă va învăţa pe voi de la Mine». 
Ferice celui ce va crede până la sfârşit în această făgăduinţă, 
căci Eu împlinesc toate făgăduinţele Mele pentru cei credin- 
cioşi făgăduinţelor cele cereşti, cele scrise în cartea Mea, căci 
cartea Mea, sunt Eu. Eu sunt Cuvântul şi adevărul cuvântului, 
Eu sunt, şi vor vedea toţi cei ce se îndoiesc întru Mine, vor 
vedea şi vor crede, dar aceia se vor deosebi cu mult de cei ce 
au crezut înainte să fi văzut cele rostite prin cuvântul lui 
Dumnezeu. Eu sunt Cuvântul, şi cine se hrăneşte cu acest 
fruct, acela întru Mine rămâne, şi Eu întru acela rămân, după 
cum am făgăduit, căci scris este: «Credincios este Dumnezeu 
întru făgăduinţele Sale». 

Un picuţ, iubiţii Mei, şi Mă voi arăta la vedere, credin- 
cios făgăduinţelor Mele, căci cele scrise de aceea au fost scri- 
se, ca apoi să se împlinească. Bucuraţi-vă de darul credinţei 
care este purtat de voi, căci aici Du mn ezeu rosteşte şi se îm- 
plineşte, pentru că este credinţă în cele ce vin şi sunt rostite 
de Dumnezeu, fiindcă aşa este Scriptura aceea care spune: 
«Totul este cu putinţă celui ce are credinţă», şi Domnul va 
ieşi cu putere peste întunericul necredinţei acestei vremi. Iată, 
este aproape această biruinţă, şi ferice celui ce a avut parte să 
înţeleagă şi să ştie ce face Domnul în vremea aceasta. Ferice 
celor pecetluiţi întru taina acestei vremi, că aceia vor avea pe 
Dumnezeu, şi Se va vedea Domnul întru aceia, şi se va îm- 
plini Scriptura care spune: «Unde este înţeleptul şi cărturarul 
veacului acesta?». 

Pacea Mea peste voi, şi peste acest sfânt acoperământ, 
şi peste taina cea lucrată în aceste hotare, căci Domnul va 
vorbi în limba Sa dumnezeiască prin această lucrătură. Am 
spus apostolilor când ei M-au rugat să-L vadă pe Tatăl Meu: 
«Oare, nu ştiţi că Tatăl este în Mine, şi Eu în Tatăl, şi cine ve- 
de pe Fiul, vede pe Tatăl?». 

Creştinul care a făcut parte din acest popor şi a ascultat 
cuvântul Sfintei Treimi prin lucrarea cea dinăuntrul acestui 
popor, creştinul care a crezut în această lucrare de cuvânt ce- 
resc, acela a crezut că Eu sunt în Verginica şi că Verginica 

este întru Mine. Aceasta a fost lucrarea cea de la Dumnezeu 
în vremea voastră, măi copii, dar a trebuit să fie ascunsă de 
faţa lumii această iesle, lată, Verginica este acum lucrătoare 
de la Mine, căci M-a purtat pe Mine şi am vorbit încă o dată 
pe pământ. Şi dacă Eu am vorbit prin ea, iată, ea vorbeşte prin 
Mine, şi de la Mine ia şi vă dă vouă, căci al Meu este cuvântul 
lui Verginica, şi n-a mai fost în Israel o lucrare ca aceasta. 
Cine are urechi şi minte din cer, să audă şi să înţeleagă lucrul 
lui Dumnezeu Cuvântul. Ea M-a purtat pe Mine vreme de 
douăzeci şi cinci de ani, şi iată, este trimisă de Sfânta Treime 
să pregătească acum calea slavei Domnului, Care iarăşi Se va 
arăta, după cum este scris. Ea este întru Duhul Meu, şi Eu în- 
tru duhul ei. Ea lucrează întru Mine, căci de la Mine a fost, şi 
de la Mine este ea. Amin. 

F ace vouă, copiii mei! Mama Gigi coboară 
sfat aici la voi, şi iarăşi grăieşte ce este de 
grăit. Cu pace să stăm cu toţii în sfat ceresc şi să lucrăm după 
sfatul ceresc. Ferice celui ce nu iese afară din cele cereşti, fe- 
rice celui ce are ca tată pe Dumnezeu, că acela nimic nu face 
fără cuvântul şi fără binecuvântarea Tatălui său, şi acela stă 
pe temelie de piatră în toată vremea. Ferice celui ce cunoaşte 
şi este întru această legătură de cuvânt ceresc. Ferice celui ce 
nu tăgăduieşte pe Dumnezeu, Care locuieşte întru această lu- 
crare de cuvânt şi de învăţătură din cer şi nu de pe pământ. 
Fiul care are încredere în tatăl său, acela iubeşte pe tatăl său 
şi merge după el şi întru cuvântul său, căci cuvântul tatălui es- 
te temelia fiilor celor credincioşi. Cel ce nu recunoaşte pe ta- 
tăl său întru lucrările sale, acela nu stă pe temelia cea din ta- 
tăl, dar copilul care crede în binecuvântarea tatălui său, acela 
rămâne întru această putere şi întru moştenirea tatălui său. 

Mama Gigi stă de vorbă cu cel tinerel din cetatea mea 
de la Valea Lungă, stă cu el în sfat şi vorbeşte dintre cei din 
cer cu el, căci iată, măi copii, am doi tinerei care s-au dus să-şi 
aleagă o cărare. Am pe acest tinerel, şi mai am şi o tinerică, 
doi tinerei care au plecat şi şi-au ales o cărare, şi după ce şi-au 
ales-o, vin cu ea la Domnul şi arată Domnului cărarea lor. 

Domnul Se uită acum pe cărarea lor, Se uită, Se uită, şi 
de lângă Do mn ul mă uit şi eu, măi copii. Mă uit şi iar mă uit, 
şi văd ce este pe ea, şi văd până la capătul cărării. Văd cărarea 
toată, şi iată, îi văd pe ei la capăt de cărare, pregătiţi să încea- 
pă să meargă înainte pe cărarea aceasta. Dar ochii trupului n-au 
cum să vadă înainte ca să ştie ce să facă şi ce să aleagă. Ochii 
trupului aleg ceea ce nu se vede, dar ochii duhului văd ceea 
ce nu se vede. Eu sunt cerească şi din cer privesc, şi mă uit de 
aici şi până la capătul acestei cărări. 

O, cărarea aceasta, măi copii, şi şcoala acestei cărări 
este cel mai dureros cui care este bătut de fiecare călător în 
lumina ochiului lui Dumnezeu. Sunt multe cărări, care au 
numiri diferite ale înţelepciunii pământeşti şi fireşti, dar nu 
sunt nici una din ele atât de dureroase pentru Dumnezeul în- 
ţelepciunii, nici una ca şi această cărare pe care, iată, sunt 
gata să plece la drum cei doi tinerei din turma mea. Această 
cărare e puţin spus că nu-şi termină capătul la Dumnezeu şi 
la mântuire de suflet, dar cu mult mai mult de atât, această că- 
rare minte pe Dumnezeu şi îl tăgăduieşte prin însăşi faţa ei 
ascunsă în spatele adevărului dumnezeiesc. 

Iată, copiii mei, tinerei ai turmei mele, voi sunteţi din 
turma mea, şi eu sunt acum din cer peste turma mea, şi am 
pus şi pe creştetul vostru pecetea acestei taine cereşti care 
este de Dumnezeu lucrată pe pământ în vremea aceasta. Aveţi 
pecetea mea pe voi, şi această pecete nu se poate şterge nici- 
odată, şi ea va fi, şi va mărturisi pentru sau împotriva celui ce 
poartă această pecete cerească. Adevăr adevărat grăiesc că nu 


numai cerul, dar şi pământul va cunoaşte şi va vedea această 
înscriere de pe creştetul fiilor acestui popor însemnat de 
Dumnezeu în zilele voastre. Dar iată, nu vă stau împotrivă 
prin cuvânt, nu vă stau, că nu am cum, fiindcă voi sunteţi in- 
traţi pe calea acestei cărări. Nu vă stau împotrivă, de vreme 
ce n-aţi voit să aveţi binecuvântarea lui Dumnezeu, întru a 
Cărui lucrare sunteţi înscrişi. Nu pot face nimic mai mult 
acum, decât să mă pun în zdruncin cu duhul cel ceresc şi să 
merg pe urma voastră şi să lupt să nu vă pierd. Spun aşa, că 
drumul pe care vi l-aţi ales voi este o lărgime şi nu o îngus- 
time aşa cum cere Domnul în zilele acestea. Este un lucru 
greu şi pentru mine, şi pentru cer, căci voi acum ieşiţi de sub 
învăţătura mea, fiindcă eu nu pot să mă amestec la un loc cu 
lumea, căci lume sunt cei care vă învaţă de acum pe voi calea, 
şi aceia nu sunt purtători de Dumnezeu, şi eu nu pot fi 
amestecată cu aceia. 

N-am voie să spun cuvânt, de vreme ce n-am avut voie 
să-l spun de la început, căci n-aţi lucrat întru mine pentru ale- 
gerea acestei cărări, şi nici nu se putea întru mine aşa ceva, 
căci eu nu dau cuvânt pentru risipirea oilor turmei mele. 
Acum voi mergeţi între lupi, între călcători ai celor sfinte, în- 
tre necredincioşi, căci credincioşi sunt numai cei ce împlinesc 
toate cuvintele lui Dumnezeu; şi mergeţi printre cursele cele 
ascunse de ochii voştri, şi eu voi avea din greu de luptat cu 
moartea care va sta la pândă să vă înghită, căci păcatul şi ră- 
tăcirea de la adevăr este moarte, este ucidere de duh. Voi avea 
de îndurat lupte grele pentru voi, şi iată ce vă spun la în- 
ceputul drumului pe care vi l-aţi ales: drum bun nu pot să vă 
spun, şi nici binecuvântare nu este pentru aceasta, dar vă spun 
că voi lupta cu tot cerul să nu vă pierd, şi când voi vedea că 
moartea îşi va lărgi gura să vă înghită, atunci voi lucra cu tă- 
rie şi cu milă de suflet şi nu de trup. Şi voi lucra, să ştiţi că 
voi lucra, pentru că eu am de dat socoteală de voi la Dum- 
nezeu, şi de la mine vă cere Domnul, nu de la cei care vă vor 
învăţa calea. Eu voi ruga pe copiii mei cei treji şi bine aşezaţi 
cu mine, îi voi ruga să vă ajute şi ei, şi voi face împreună cu 
ei tot ce se va putea face din partea lui Du mn ezeu pentru ca 
să nu cădeţi în cursa acestei cărări, că, să ştiţi, este străină de 
Dumnezeu cărarea pe care plecaţi voi acum. Nu vă înşelaţi ca 
să nu mă credeţi ce vă spun, căci voi ziceţi că se învaţă despre 
Dumnezeu şi se merge cu Dumnezeu pe această cărare. Dar 
iată, Scriptura a rostit cuvânt de judecată şi nu de binecuvân- 
tare pentru învăţătorii legii, şi aşa spune: «Vai vouă, morminte 
văruite! Vai, că strecuraţi ţânţarul şi înghiţiţi cămila! Că 
iată, din pricina voastră vine nenorocire peste fiii neascul- 
tării». Aceasta este Scriptura care stă împotriva lor, aceasta 
este, măi copii, şi Do mn ul nu are ce alege din ei. Mereu şi iar 
mereu a spus Domnul: «Unul la zece mii dacă va putea intra 
cu cerul», şi voi mergeţi acum pe mâinile lor. O, ce greu va fi 
pentru mine, ce veghe, ce luptă voi duce şi ce voi avea de 
trudit în urma voastră! Eu în urma voastră va trebui să lupt 
pentru voi şi nu înaintea voastră. Aşa m-aţi lăsat voi, în urmă 
şi nu înainte, căci după ce aţi ales şi aţi pornit, după aceea aţi 
căutat spre mine. Iată, rog pe copiii mei, pe Marian şi pe 
Victoria, să vă ajute alături de mine, să lupte alături de mine, 
să nu vă lase singuri pe acest drum prăpăstios. Voi veghea în 
urma voastră, ajutată de ai mei, şi dacă moartea cea neagră se 
va lupta să vă doboare, atunci mă ridic peste ea şi vă iau, 
mămică, vă iau din faţa ei, ca să nu pieriţi de tot, şi să vă scap 
până în sfârşit. 

Privesc şi iar privesc până la capătul cărării voastre, şi 
este multă trudă pe mine. Luptaţi-vă şi voi, dar dacă veţi ieşi 
de la mine, nu vă voi lăsa să ieşiţi, veţi vedea că nu vă voi lă- 

sa, şi vă voi lua, măi copii, ca să nu rămân fără voi, ca să vă 
scap de iad, mămică. 

Binecuvântată să vă fie puterea cea bună care este de la 
Dumnezeu întru cei credincioşi, puterea cea bună, măi copii, 
căci grea şi anevoioasă şi plină de curse este cărarea pe care 
plecaţi acum. Binecuvântată să fie puterea copiilor mei care 
se vor lupta alături de mine şi cu veghe asupra paşilor voştri, 
dar începutul şi calea voastră nu pot, nu pot, mămică, s-o bla- 
goslovesc, pentru că eu binecuvintez numai pe cele ce vin de 
la cer spre lucrare. 

Mama Gigi a stat în sfat aici pentru cei ce pleacă pe o 
cărare aleasă de ei. Fiţi credincioşi, fiţi tari, fiţi cuminţi şi 
atenţi, căci vă trebuie putere mare pe acest drum. Eu nu pot 
să vă opresc, n-am dreptul acesta, de vreme ce nu mi l-aţi dat, 
dar am datoria faţă de Dumnezeu pentru fiecare suflet care 
este înscris în sulul acestei lucrări. 

Pace întru cele cereşti şi din cele cereşti să fie pentru 
cele cereşti întru care veţi sta, dacă veţi sta! Aveţi grijă cum 
mâncaţi învăţătura pe care o veţi avea împărţită de la cei ce 
vă vor învăţa pe voi pe calea aceasta. Voi mai sta în sfat cu 
voi atâta timp cât veţi avea gândul spre cele cereşti, spre cele 
venite prin lucrarea cea din cuvânt coborâtă în mijlocul 
acestui popor în care şi voi sunteţi înscrişi. 

Pace şi bunăvoire în toate gândurile cele statornice pe 
care le veţi păstra, dacă le veţi păstra, şi pe care le aveţi moş- 
tenire de la părinţii voştri cei trupeşti, căci părinţii voştri sunt 
întru Dumnezeu, dar au durere părinţii voştri. Amin, amin, 
amin. 

16/29 septembrie 1991 

Cuvântul sfintei Virginia pentru vremea zidirii bisericii 

Răsplătirea ascultării cea fără de cârtire. 

lavă Ţie, Doamne, că eşti milostiv şi mă laşi să 
mă apropii cu mână cerească peste lucrul zilei de 
azi, care n-a mai fost să fie cu aceeaşi putere cu care am por- 
nit de dimineaţă peste aceşti copii cu care eu lucrez lucrul 
Tău. Mărire Ţie, Doamne, mărire milei Tale, şi iertare să slo- 
bozeşti peste copiii mei, şi nu le socoti lor tăgăduire asupra 
puterii Tale. Iată, eu am fost şi le-am spus ce au greşit, şi ei s-au 
căit şi au primit puterea şi sporul şi minunea care trebuia cu 
orice preţ să fie scrisă în ziua aceasta. Amin. 

Copiii mei, această zi s-a sculat dis-de-dimineaţă, de la 
Dumnezeu, şi s-a arătat cu putere şi cu spor. V-am luat cu cu- 
vânt uşor, aşa cum ştiţi voi că este cărarea mea spre voi. V-am 
luat uşor cu cuvântul meu, ca să vă pregătesc apoi minune 
mare în ziua aceasta, dar nu sunteţi de ajuns de învăţaţi cu 
minunile şi cu deprinderea cea lucrată din minuni. Ce mari 
minuni ar lucra cerul prin voi dacă voi aţi fi fără nici un gram 
de cuvânt în faţa cărării cuvântului meu! V-am luat cu uşorul, 
că era cu neputinţă să credeţi că vom lucra astăzi legătura cea 
de sus a minunii pe care voi o lucraţi din porunca cea de sus. 
Şi dacă lucraţi un lucru care iese din porunca Domnului Sa- 
vaot, de ce, mămică, nu lăsaţi voi să lucreze cuvântul la voi? 
Aici toate s-au lucrat şi se lucrează cu cuvântul, şi la cuvântul 
Domnului şi al cerului, măi copii. Fiţi copii ai cuvântului ce- 
resc, căci cuvântul este puterea, şi când el ia fiinţă pe această 
carte, ia fiinţă şi împlinirea cuvântului, şi cuvântul înseamnă 
astăzi, înseamnă acum. Aşa este lucrarea cuvântului care este 
spus la voi. 

Am spus că în acest loc pecetluit de Dumnezeu, am 
spus că aici păcatul este osândit, ca să nu prindă viaţă aici pă- 


catul. Eu nu mă mai pot învârti cu voi în loc pentru păcate, 
aşa cum s-a învârtit Moise cu poporul său patruzeci de ani 
pentru patruzeci de zile. M-am învârtit şi eu în loc atâţia ani 
cu poporul meu, şi iată-1, n-a intrat. Pentru păcatul cârtirii şi 
al necredinţei n-a intrat în acest staul despre care le-a spus lor 
Domnul că va fi în vremea lor. M-am învârtit, mămică, şi eu 
cu poporul meu, dar cu voi nu se poate să mă mai învârt, căci 
timpul acela nu mai este, şi acum e momentul cel care este 
pentru arătarea celor vestite atâta vreme, copiii mei. 

Astăzi trebuia să fie o zi frumoasă şi mare, mămică. 
Am spus prin firul coborârii mele că azi va fi o zi frumoasă, 
dar de ce n-aţi lăsat voi să vedeţi frumuseţea ei? A fost tristă 
ziua şi minunea care se luptă să se vadă lucrată de voi. Am 
văzut, cu Domnul am văzut înainte, căci duhul cerului este 
înainte văzător, şi am văzut peste zi, şi am văzut necredinţă şi 
cârtire, şi am văzut dispreţuită puterea lui Dumnezeu. De 
aceea vă spun eu mereu că cel ce-şi măsoară orice cuvânt şi 
orice gând, acela este fiu al înţelepciunii, care caută şi se lup- 
tă să fie curat în cuvânt şi în gând şi în credinţa lui în Dum- 
nezeu, căci scris este în cartea cea din cer: «Din cuvintele tale 
vei fi mântuit sau osândit». Iată, dacă sunteţi fii ai lucrării cu- 
vântului, cuvântul lucrează la vedere. Cuvântul neîncrederii 
care este gândit sau spus de voi, are putere cuvântul spus de 
voi, precum putere are cuvântul credinţei voastre în lucrarea 
cuvântului lui Dumnezeu. De aceea v-am spus să fiţi atenţi 
cum vorbiţi şi ce rostiţi şi ce voiţi, ca nu cumva să fie neso- 
cotit cuvântul vostru. De aceea v-am spus să daţi loc cuvân- 
tului meu în faţa cuvântului vostru şi să nu voiţi voi nimic 
decât cele ce vin spre ştire şi spre lucrare. 

Săptămâna care se încheie mâine are scris în sulul ei 
lucrul cu tot cu legătura cea de sus, care trebuia fără îndoială 
să ia trup, să fie lucrată săptămâna aceasta, iar mâine nu pu- 
teaţi să faceţi ceea ce era scris în ziua aceasta. Aţi fi văzut şi 
v-aţi fi întărit credinţa şi bucuria dacă n-aş fi auzit neîncrede- 
re în puterea cea care lucrează prin voi. Eu v-am spus că nu 
mai sunteţi voi atâta vreme cât lucraţi această lucrătură. Iată, 
aţi văzut că voi nu puteţi, şi m-am atins de voi şi v-am îmbră- 
cat de sus cu putere, dar nu vă veţi aşeza la odihnă până nu 
veţi săvârşi lucrul acestei zile. Altfel, ar fi să avem timp şi 
pentru pedeapsa acestui păcat, căci am stat de la o vreme deo- 
parte astăzi. N-am avut cum să mă mai apropii, şi eram cu du- 
hul frânt de durere, căci aşteptam ispăşirea păcatului. Aşa era 
Do mn ul de necăjit pe voi, dar L-am biruit cu mila mea de voi, 
şi iată Scriptură împlinită în ziua aceasta, căci «mila biruie 
judecata Domnului». 

Feriţi inima şi gândul şi limba voastră de cârtire faţă de 
cele rostite de Duhul Cel ceresc. Feriţi- vă de cârtire, că Dom- 
nul este credincios şi împlinitor din cuvintele Sale. Voi dez- 
lănţui putere de cuvânt şi voi urni din loc nepăsarea faţă de 
cuvântul care este auzit şi nu ia trup în această carte, căci tre- 
buie numaidecât să stau cu voi în sfat. De mult timp mă zbat 
să-mi fac loc cu cuvântul peste voi, peste fiecare în parte, şi 
nu ia viaţă cuvântul care vine ca să se audă de voi. 

Iată, după ce veţi termina lucrul acestei zile, veţi auzi 
cuvântul meu care a stat cu voi în sfat odată cu lucrul vostru. 
Am spus că am văzut înainte, am văzut de dimineaţă că se 
naşte între voi cârtire faţă de puterea care lucrează prin voi de 
la Dumnezeu. Am văzut înainte peste zi, şi S-a supărat Dom- 
nul şi a dat semn de mânie şi de tristeţe peste văzduhul cel de 
deasupra voastră. A trecut Domnul peste voi dis-de-dimineaţă 
şi Şi-a arătat durerea şi supărarea de la voi, şi a trecut pe dea- 
supra voastră cu putere, vânt şi vuiet de vânt, dar Se uita 
Domnul la smerenia mea, la duhul meu cel strâns de teamă, 

şi S-a uitat la strigătul cuvântului care a sosit pe masa Sfintei 
Treimi, căci a sosit dintre voi cuvânt de rugăciune pentru îm- 
blânzirea supărării Domnului, Care văzuse înainte păcat de 
cârtire aici la voi. Şi Domnul a tăcut apoi, dar a lăsat peste voi 
văzduhul trist, căci voia Do mn ul să vă îndemne la pocăinţă. 
De mila mea şi de mila duhului meu cel purtat între voi, voia 
Do mn ul să vă aducă spre duh de căinţă, şi iată, m-am apropiat 
acum, şi vă dau, mămică, sporul zilei de azi, şi vom scrie tot 
aşa, minune vom scrie, căci aşa era scris în sulul zilei de azi. 
Am spus că pentru păcat nu veţi mai suferi cu trupul, şi veţi 
suferi cu duhul, ca să vă scap de orice păcat. 

Muşcaţi-vă limba atunci când vă vine să ieşiţi cu cuvân- 
tul vostru în întâmpinarea cuvântului duhului meu ca să-l 
schimbaţi voi. Să nu mai fie de acum aşa între voi. Să fie „da “ 
cuvântul, dar să fie, mămică. Fiii lumii nu se plâng de oboseală 
pentru zilele şi nopţile cele trăite de ei, muncind şi cu trupul şi 
cu duhul lor pentru viaţa aceasta lumească. Voi, mămică, nici 
atât să nu vă plângeţi de oboseală, căci voi sunteţi stătători 
lângă lucrul Preasfmtei Treimi, Care veghează şi lucrează prin 
voi, şi poate Duhul Sfintei Treimi, poate, căci este Duhul 
puterii, măi copii. Nu voiesc să dau vina pe copiii cei ce aduc 
cuvântul meu spre întrupare, că dacă ei ar fi cu vină, n-ar mai 
putea fi purtători ai cuvântului cel din cer. Şi iată, nu voiesc să 
fie vină peste nimeni din voi, ci voiesc să ia trup la vreme 
cuvântul meu, că multe cuvinte s-au zbătut să-şi facă arătarea 
şi nu s-au adus în această carte. Fiţi cu toţii mai atenţi, mai cu 
dor, mai cu aşteptare, mai cu întâmpinare, mămică. Dorul şi 
dragostea din voi îmi fac mie cărare şi pot veni în sfatul vostru. 
Daţi-mi întâietate între voi, că din cer lucrez la voi, şi nu sunt 
despărţită de voi nici o clipă. Fiţi cereşti, că dacă lucraţi după 
sfatul cel ceresc, aşa se cheamă că sunteţi cereşti. 

Voiesc să vă dau spor mare, mai mare decât până acum, 
căci trebuie să fim gata la vremea fixată de cer, şi mă doare 
când văd cuvânt pământesc în faţa celui ceresc, cuvânt de al 
vostru contra cuvântului cel rostit, contra timpului cel vestit 
pentru săvârşirea acestei lucrături. Domnul lucrează ca să ter- 
mine această lucrare, dar Domnul este un Dumnezeu necăjit 
şi strâns de timp. Simţiţi necazul Domnului şi nu vă lăsaţi 
spre osteneală, căci trebuie să fim gata aşa cum este vremea 
rostită de cer. 

Am de stat în sfat cu voi, căci am de trudit cu multe în- 
ţelesuri din cer între voi. Văd duh tulburător uneori la voi. Nu 
se poate aşa ceva. Daţi-mi voie cu sfatul meu, că să ştiţi, nu 
văd că am această libertate între voi, şi de aceea se ridică la 
cer mari dureri, prin cuvânt născute, mari cârtiri, cu grabă şi 
fără înţelepciune rostite. Aveţi ungere mare peste voi, mă- 
mică. Nu loviţi unul în altul prin cuvinte nechibzuite. Muş- 
caţi-vă limba şi inima, şi rămâneţi în iubire, şi veţi vedea ce- 
rul triumfând la vedere în mijlocul vostru. 

Binecuvântată şi cu spor să vă fie lucrarea cea de sus a 
legăturii celei tari, căci astăzi am legat cu legătură tare zidul 
cetăţii cereşti care va fi săvârşită în curând de Domnul pu- 
terilor cereşti şi de voi. 

Pace peste inimile voastre! Pace şi putere şi spor ceresc 
peste lucrul mâinilor voastre! Iar mâine veţi simţi odihnă pes- 
te trupul duhului vostru. Voiesc cu duh fierbinte să stau cu voi 
în sfat şi să luăm aminte cu credinţă şi cu dragoste şi cu îm- 
plinirea înţelepciunii. Fiţi făcători de minuni cereşti. Fiţi lu- 
crători de minuni, că mare este minunea care iese de sub lu- 
crul mâinilor voastre, căci este scris în această carte că sunteţi 
mâna Sfintei Treimi, Care este în lucru. Amin, amin, amin. 

21 septembrie/4 octombrie 1991 


Cuvântul Domnului către regele Mihai 

Curăţirea României va fi prin certare şi prin risipirea celor 
împotrivitori. Proorocie despre poarta Sfintei Sfintelor. 

D umnezeu Cuvântul lucrează iar peste cel uns al 
Său, peste cel pentru vremea aceasta, peste un- 
sul României, cel ce este de la Dumnezeu răsărit, şi este vestit 
prin prooroci. 

Pace ţie, Mihail al României Mele, căci aşa eşti scris pe 
masa Sfintei Treimi, şi iată, Sfânta şi de înviere făcătoare 
Treime, Treimea Cea Dumnezeiască îşi desăvârşeşte întreita 
Sa lucrare, şi Se aşează Dumnezeul Duhului Sfânt la lucru vă- 
zut peste România şi va lucra minunea cea mare în România, 
minune scrisă în cartea cea de la capătul cărţii lui Dumnezeu, 
căci semn ceresc va fi în România între toate noroadele de pe 
pământ. 

Am avut un Ierusalim pe care am voit să-l desăvârşesc 
atunci când am coborât cu trupul în mijlocul lui, dar s-au ri- 
dicat cărturarii şi învăţătorii legii şi au pus sub obroc izvorul 
luminii care venise din Sfânta Treime ca să locuiască între oa- 
meni. Eram proorocit de proorocii Duhului ceresc, dar nu a 
fost în duhul cel din cer poporul lui Israel, căci la el venisem, 
şi el nu M-a primit şi M-a tăgăduit şi a dat la moarte viaţa care 
venise la ei. O, ce tainic am lucrat şi atunci! Ce minunat a lu- 
crat Tatăl Meu pentru întruparea Mea pe lume şi pentru tre- 
cerea Mea prin lume! Venisem de la Tatăl şi Mă arătasem prin 
minuni lucrate întru Tatăl Meu, dar n-au fost în Duhul Tatălui 
Meu cei la care venisem ca să-i ridic din sângele lor. Dar cei 
ce au avut duh de la Dumnezeu, aceia au fost călăuziţi de Du- 
hul Cel ceresc şi au venit din depărtări şi din ţinuturi străine, 
ca să rămână de la ei taina Mea şi venirea Mea, şi să fiu apoi 
cunoscut peste veacuri. 

Iată, iubitul Meu, mai mult decât atunci am lucrat în 
vremea aceasta, pentru că am spus când M-am înălţat înapoi 
la Tatăl Meu, am spus că Mă duc şi că voi trimite pe Mângâ- 
ietorul, pe Duhul Sfânt, Care va lua de la Mine şi va aduce 
peste cei ce Mă poartă pe Mine în vremea aceasta, şi am spus 
că cei ce vor crede în Mine, aceia vor lucra minuni mai mari 
ca acelea de atunci. Mai mari, pentru că Eu M-am dus la Tatăl 
Meu. Iar cel ce cu Duhul Sfânt a înţeles ce este sub această 
taină de cuvânt dumnezeiesc, acela a lucrat întru Mine, şi Eu 
întru acela am lucrat, şi am vieţuit şi am fost viu, şi iată, Mă 
voi arăta cum am fost, căci am fost aşa cum am făgăduit prin 
cuvânt. 

O, mare este taina ieslei cuvântului Meu care este în 
România, şi vei vedea ce mare taină a fost viaţa ta, iubitul 
Meu, căci viaţa ta a fost sub cortul Meu, sub umbra Mea, căci 
de la naştere porţi ungerea cea de la Mine pe creştetul tău. 
Nimeni nu are putere peste tine, şi numai planul Meu are 
putere asupra ta, şi se vor ruşina cei ce au voit să te ridice pe 
tine, pentru că tu de la Mine eşti, şi întru Mine te vei ridica. 

Am venit spre tine prin cei purtători de Dumnezeu, 
căci Do mn ul este din neam în neam prin cei ce-L poartă pe 
El. Am venit şi ţi-am adus veste din cer şi am spus că M-am 
ridicat să pregătesc calea unsului Meu Mihail, ca să vină la 
locul lui şi să fie întru Dumnezeu. Şi M-am aşezat la lucru şi 
lucrez această cărare, lucrez cu greu, căci în vremea aceasta 
Domnul este un Dumnezeu necăjit şi nu este primit de nimeni 
şi nu este cunoscut de nimeni întru adevăr, şi nimeni nu ştie 
cum este cheia care duce pe om spre Dumnezeu, şi pe Dum- 
nezeu spre om, căci făptura Mea nu ştie să deosebească 
dreapta de stânga sa, nu ştie cum este lumina faţă de întuneric 

Cuvântul lui Dumnezeu 


şi întunericul faţă de lumină, şi nimeni nu are pe Do mn ul 
după adevăr, iar Domnul este adevăr, iubitul Meu. Nimeni din 
cei ce se zbat pentru tine nu vor putea pentru tine, pentru că 
tu eşti de la Mine, şi Eu întru ai Mei lucrez şi nu prin cei 
străini de taina Mea din zilele tale. Sunt în lucru ca să-ţi gă- 
tesc venirea, căci prin puterea Mea va fi să vii la locul tău, şi 
vor şti atunci toate noroadele despre Dumnezeul României, 
Care a trudit din greu să urnească muntele întunericului care 
a umbrit pe cea binecuvântată a vremii Domnului, căci Ro- 
mânia este binecuvântata Mea, şi vor şti toate mulţimile cele 
îndepărtate, vor şti ce greu a trudit Domnul pentru ca să se va- 
dă şi să se arate lumina peste România şi să se arate străluci- 
rea din România. Am făcut începutul cel nou, şi Mă lupt din 
greu să-l aduc în starea cea săvârşită şi să rostesc apoi taina 
planului Meu şi să vorbesc prin minuni şi să plec cu capul în 
ţărână pe cei tari la cerbice, care au stat în duhul lor şi n-au 
avut pe Duhul Sfânt, Care a fost şi a lucrat în mijlocul lor, din 
locul acestui început de la Mine aşezat. 

Mai am un pas, şi este anevoios acest pas, căci toţi Mă 
ţin afară şi nu vor să-Mi deschidă şi să Mă cunoască şi să am 
cu cine să Mă sprijin pe calea arătării Mele. Toată făptura 
Mea stă cu genunchii plecaţi în faţa lui Baal şi nimeni nu are 
loc şi pentru Mine, dar am o rămăşiţă mică şi voi birui cu cei 
mici ca să ruşinez pe cei ce s-au crezut a fi tari şi puternici 
prin puterea lor. Ale Mele dintru ale Mele am dat lor, dar pen- 
tru Mine nu mai este nimeni curat ca să se întoarcă şi să-Mi 
aducă jertfă de mulţumire dintru ale Mele, căci Eu răsar soare 
binefăcător peste toţi. Iată, va rămâne de mărturie veşnică 
strâmtorarea şi aşteptarea întru care am trudit în vremea pre- 
gătirii slavei Mele, şi vor voi atunci cu zecile de mii să aducă 
Domnului prinoase de tămâie, dar va fi de ajunsă atunci slava 
Mea pentru care am trudit să o fac arătată peste lume. 

Fii întru pacea Mea, iubitul Meu. Eu voi fi şi voi lucra 
până ce voi termina, şi voi veni înaintea ta, aşa cum ţi-am fă- 
găduit că prin biserica Mea cea vie te voi aduce la locul tău. 
Ceea ce lucrez Eu acum prin cei curaţi ai Mei va fi semn de 
mărturie cerească, şi prin acest semn voi anunţa începutul cel 
nou, care vine de la Mine, după cum este rostită făgăduinţa 
pentru vremea aceasta, şi numai cei cu lege vor pricepe aceas- 
ta, iar cei fără de lege vor fi ruşinaţi de cei curăţiţi şi albiţi şi 
credincioşi tainei Mele cea ascunsă cu care am pătruns peste 
vreme până în vremea aceasta de glorie cerească. 

România va suferi certare, iubitul Meu, că Eu ţi-am 
spus că cei ce au voit viaţa ta şi cei ce au stat în calea ta ca să 
nu fii la locul tău, aceia vor fi spulberaţi, căci Eu sunt supărat 
pe toţi cei ce au stat cu încăpăţânare cu pieptul lor în faţa să- 
vârşirii planului Meu cel din veac rostit. Voi curăţi pe Româ- 
nia de toată murdăria şi voi aşeza cunună de regină pe frun- 
tea ei, că ea este a Mea şi nu a celor ce ţin în loc arătarea sla- 
vei Mele. Stai întru răbdare şi stai întru poruncile Mele şi în- 
tru viaţa Mea cea vie, şi vom birui şi vom fi peste cea aleasă 
între popoare. Trudesc din greu, căci copiii Mei trag din greu 
şi stau zi şi noapte la datorie. Şi voi termina piatra cea de în- 
ceput a începutului cel nou, şi se va lucra apoi înjurai acestei 
pietre şi se va aşeza cunună de mărgele, care va împrejmui 
această înălţime cerească. Aceasta va fi înălţime cerească, iu- 
bitul Meu, şi nu se poate tâlcui pământeşte această lucrătură 
vie, această mărturie, această împlinire a cuvintelor cărţii cea 
din cer coborâtă pe pământ, şi va fi focul dumnezeiesc în a- 
cest munte, şi se va coace la acest foc fructul învierii, care se 
va împărţi la toţi cei ce vor curge spre acest munte ceresc, şi 
va fi pace de la Dumnezeul Cel sălăşluit prin cuvânt în aceas- 


tă iesle lucrată cu mâini curate şi de fii credincioşi tainei celei 
ascunse întru Dumnezeu. O, dacă ar fi fost înţeleasă şi văzută 
această taină, s-ar fi ridicat spre ea mulţime de irozi şi ar fi 
răstignit pe Fiul lui Dumnezeu, Care lucrează întru Duhul 
Sfânt întru cei purtători de taine cereşti. S-ar fi ridicat soborul 
de Anne şi de Caiafe şi de farisei şi ar fi ţintuit pe Dumnezeu 
Cuvântul. Dar nu a fost să fie aşa, căci acum Domnul a fost 
întru Duhul Sfânt, şi Cuvântul nu se poate lega, iubitul Meu. 

Pace ţie, şi linişte inimii tale! Pace şi sfârşit de răbdare 
să vină peste tine! Dar aşează-ţi bine paşii pe cale cu Mine şi 
unge-ţi faţa cu cele de la Mine date, ca să te îmbraci cu putere 
de sus şi să calci cu nădejde pe calea cea care te va aduce la 
locul tău, căci Eu sunt în calea ta cu plata răbdării. Pace ţie, 
şi pace peste casa ta şi peste mlădiţa ta, care va sta lângă tine! 
Dar această mlădiţă să se lase altoită bine în însuşi altoiul cel 
cu sevă veşnică şi cu fruct veşnic de viaţă din viaţa cea ade- 
vărată. Fii întru Mine cu toată casa ta, căci Eu sunt sfânt întru 
ale Tatălui Meu, şi vom fi întru Tatăl. Această corabie de taină 
cerească este lucrată acum de Sfânta Treime, căci cei ce lu- 
crează la ea, aceia sunt mâna Sfintei Treimi, Care este în lu- 
cra, şi vor amuţi toţi cei din jur când vor vedea această luntre 
de scăpare şi vor cunoaşte că Do mn ul este la cârma ei şi vor 
întinde braţele şi vor fi salvaţi. Dar la cârma ei voi aşeza un 
semn şi voi săpa şi voi scrie pe piatră cele ce sunt aşezate pes- 
te această lucrătură. Am o minune lucrată de cel ce a venit 
spre tine de la Mine, căci poarta de intrare va fi să fie această 
minune lucrată în zilele acestea, şi va fi să fie adusă şi aşezată 
în faţa celor ce vor ajunge până la această înălţime. Şi vom 
aşeza lângă această cârmă sunet de clopot, sunet de trâmbiţă 
cerească, şi ne vom anunţa cu cele ce sunt aşezate întru aceas- 
tă lucrătură, şi vom rosti apoi numele tău, şi vei veni, iubitul 
Meu, unsul Meu, şi vei fi peste România, căci vei fi de la 
Mine. Am dat de ştire o zi de serbare peste această lucrătură 
şi voiesc să fim gata până la această zi. 

Ferice celui ce crede duhurilor cerurilor şi duhurilor 
proorocilor care vin cu cele de la cer spre ştire. 

Pace ţie, Mihail al României Mele! Pace şi semn de la 
tine spre Mine, precum regele Avgar a trimis solie spre Mine, 
căci Eu am trimis pe apostolii Mei spre tine mai înainte de 
toate câte vor fi, i-am trimis să-ţi vindece durerea şi aştepta- 
rea. Pace ţie, şi bunăvestire de la tine spre Mine, căci Dum- 
nezeu, iată, stă în sfat cu tine, rege al României. 

Pace şi Ierusalim nou peste pământul României, căci 
Domnul a pus nume nou pe fruntea ei. Amin, amin, amin. 

22 septembrie/ 5 octombrie 1991 

Cuvântul sfintei Virginia pentru vremea zidirii 
bisericii 

Pregătirea lucrărilor zidirii bisericii. Păstrarea duhului păcii. 

B in nou lucrez peste voi cu cuvântul şi cu duhul 
păcii cereşti şi cu îndemnul ceresc pentru înain- 
tarea şi terminarea acestei mărturii lucrată de Sfânta Treime 
prin voi, copii ai Duhului Sfânt. Lucrez cu cuvânt de îndemn 
şi de întraripare în lucru, căci timpul care mai este până la săr- 
bătoarea sfinţirii acestei lucrături cereşti, mai este puţin faţă 
de cum văd eu că simţiţi cu toţii sarcina care este pusă de la 
Dumnezeu peste lucrai mâinilor voastre, peste puterea care 
este de la Dumnezeu peste voi, măi copii. 

Scriu din nou numele tuturor celor ce au lucrat, şi scriu 
apoi zilele care au mai rămas până la ziua pecetluirii acestei 

lucrături cereşti. Şi dacă cei scrişi nu vor fi de ajuns de treji, 
de ajuns de dăruiţi lui Dumnezeu, atunci eu voi turna înzecită 
putere, înzecită înţelepciune peste voi, cei ce sunteţi aici în 
fiecare zi la datorie şi la veghe cerească, şi vom lucra şi noap- 
tea, iar puţina odihnă ce vă va rămâne, în afara rugăciunii cea 
întreită, care se urcă la cer de la voi, şi în afara trudei pe care 
o închinaţi Domnului, Care v-a tocmit în via Sa pentru slava 
care vine, puţina odihnă ce vă mai rămâne, să vă fie vouă 
înviorare cerească şi izvor de putere din cer, măi copii. Voi 
întocmi de mâine un sul nou şi voi scrie zilele care mai sunt 
până la ziua rostită de cer pentru săvârşirea acestei minuni, şi 
voi scrie în sulul acesta numele celor care sunt scrişi şi aleşi 
pentru această lucrătură. Iar dacă nu vor fi la datorie în acest 
ogor din care va răsări rod de plată cerească, atunci eu voi 
scrie în dreptul numelui pricini binecuvântate sau voi scrie 
lipsă pe acest sul dacă nu va fi lipsă din pricină binecuvântată, 
şi vă voi pune pe voi să lucraţi mai mult, mămică. Ştiu că 
sunteţi osteniţi şi noaptea, căci voi aveţi marea datorie să ri- 
dicaţi mâini curate în vremea nopţii, pentru acest popor lipsit 
de Dumnezeu, şi pentru România, şi pentru toată făptura 
apoi. Ştiu, mămică, ştiu, dar mai milă îmi este de planul lui 
Dumnezeu, Care de atâta vreme aşteaptă, din lipsă de dragos- 
te şi de dăruire pentru cele cereşti a celor tocmiţi. Vom cerce- 
ta în fiecare zi bine, vom face sfat şi vom căuta să facem cu 
mare ordine toate lucrările care mai sunt de terminat. De ace- 
ea v-am spus că trebuie întocmită foaie de lucru, ca să fie lu- 
crul împărţit şi lucrat şi să mă uit să văd pe fiecare cu câtă 
dragoste, cu câtă credinţă, cu câtă răspundere lucrează lucrul 
acolo unde este aşezat fiecare să lucreze. Mă uit la fiecare şi 
scriu în dreptul fiecăruia dragostea şi ascultarea şi nădejdea 
cu care lucrează în această vie. 

Sunteţi tocmiţi de Sfânta Treime, măi copii, şi dacă 
sunteţi tocmiţi, Domnul va face socoteală la sfârşitul acestei 
lucrături şi va da fiecăruia slava, după cum a fost de dăruit în 
lucrul lui Dumnezeu, căci cu această lucrătură va ieşi Dom- 
nul deasupra cu această fântână cerească, cu acest izvor de 
cuvânt ceresc, şi vor auzi cei de departe şi cei de aproape şi 
vor vedea slava Domnului, Care va lucra apoi din acest loc de 
putere cerească, fiindcă aici este lucrat după cum a spus cerul 
să se lucreze, şi s-a pus orânduială cerească în acest aşeză- 
mânt sfânt. 

Hai, cu iubire, şi din iubire să răsară grabă, căci trebuie 
numaidecât apoi să împrejmuim aceste hotare peste care nu 
vor mai putea trece cei ce nu sunt aşezaţi după aşezământul 
cel de la Dumnezeu pus în aceste hotare. Vom face apoi ser- 
bare cerească şi vom aşeza piatră scrisă şi vom pecetlui cu 
sfinţenie de jur împrejur, şi nimeni nu va mai trece peste cele 
scrise, precum este scris în sulul cel ce stă sub temelia acestei 
mărturii, căci la această temelie eu sunt piatra, şi pe această 
piatră am ridicat această minune cerească. Aveţi grijă mare de 
toate cele scrise de la cer, de toate cele ce mărturisesc despre 
această lucrare, că de aceea v-am pus să luaţi şi să puneţi spre 
mărturie lucrul cel lucrat aici, şi va fi apoi să vadă cei ce au 
hulit pe Dumnezeu, Care a locuit în această lucrare, şi vor ve- 
dea şi vă vor vedea pe voi, cei ce aţi lucrat la această taină ce- 
rească. 

întocmiţi bine, în fiecare zi, foaie scrisă cu lucrul fie- 
cărei zile şi împărţiţi bine lucrul, ca să fie lucrat şi ca să fie 
terminat, măi copii, căci peste timpul cel hotărât de cer nu se 
poate trece. Nu căutaţi să ieşiţi din acest ogor ceresc ca să lu- 
craţi altceva. Lăsaţi acum orice, căci dacă veţi fi aici, lângă 
Dumnezeu şi sub ascultarea lui Dumnezeu, dacă veţi fi la da- 


toria ce o aveţi în zilele acestea, vă spun minune mare, că 
vom ieşi cu un picuţ de timp mai devreme de sub apăsarea 
timpului care mai este până la terminarea acestei sfinte şi ne- 
maiasemuite datorii spre care v-a tocmit Dumnezeu pe voi, şi 
veţi rămâne scrişi în capul sulului acestei minuni care, iată, 
răsare de la Dumnezeu peste pământ. 

Iar şi iar vă spun: lăsaţi totul acum şi hai să isprăvim cu 
pace şi cu frică de Dumnezeu şi cu dragoste acest semn dum- 
nezeiesc, căci semn ceresc va fi această piatră de mărturie, şi 
voi vă veţi bucura cu bucurie mare în ziua serbării pentru pli- 
nirea înălţării acestei taine. Nu daţi de la voi puterea lui Dum- 
nezeu care este peste voi. Cuvântul vostru să fie da, şi să cre- 
deţi în Dumnezeu dacă vă încearcă neputinţa. Daţi-vă Dom- 
nului şi cu inima şi cu trupul, căci Do mn ul va sta în voi şi to- 
tul va fi cu putinţă pentru Domnul. Iată, faceţi-vă şi voi soco- 
teală. Scrieţi şi voi numele şi zilele care mai sunt, şi fiţi la da- 
torie, măi copii, căci veste vă aduc că vom avea tot ce trebuie 
până la capătul lucrăturii ce o lucraţi voi în zilele acestea. 
Ceea ce nu puteţi voi, are Domnul putere, şi toate vor fi şi se 
vor dezlega de la Dumnezeu şi vor veni la locul lor. Aveţi gri- 
jă de duhul păcii care vă dă putere din cer, căci cu duhul păcii 
veţi trece de zece ori mai uşor prin acest timp care mai este 
până la săvârşirea trudei voastre. Şi vor veni mulţi din depăr- 
tări şi se vor închina lui Dumnezeu şi vor iubi pe România şi 
vor pune umărul cu Dumnezeu. Fiţi treji, iubiţii mei, şi să 
aibă Domnul lărgime între voi. 

Acest cuvânt este pentru timpul care mai este de lucrat, 
şi nimeni nu va mai avea îndreptăţire dacă va lipsi de la lucru 
fără binecuvântate pricini, căci slava Domnului se zbate să-şi 
facă arătarea, şi voi să nu mai aveţi mai mare grijă decât să mân- 
gâiaţi zbaterea în care trudeşte Domnul să-Şi arate slava Sa. 

Pace vouă! Şi de mâine încolo să fie peste voi pace în- 
zecită şi puteri noi de biruinţă întru săvârşirea lucrului cel de 
aici. Socotiţi-vă bine vremea şi lucrul tot care mai este de lu- 
crat, şi binecuvântată să vă fie datoria şi plinirea datoriei 
voastre la vremea cea hotărâtă de cer. Amin. 

Iar şi iar vom vorbi şi vom sta cu cerul în sfat. Amin, 
amin, amin. 

23 septembrie/6 octombrie 1991 

Praznicul Acoperământul Maicii Domnului 

Sfânta Virginia păstoreşte poporul creştin. Despărţirea adevărului 
de minciună. 

M ama Gigi coboară duh mângâietor şi pace şi 
sfat ceresc. Astăzi este zi de sărbătoare, măi 
mămică. E sărbătoare pentru cinstirea Maicii lui Dumnezeu, 
şi iată, vom merge astăzi să ne întâlnim cu păstorii poporului 
şi să stăm cu ei în sfat şi să le dăm mângâiere şi putere de duh 
şi de lucru, căci ei au de stat în faţa acestui popor care, iată, 
n-a crezut că se vor împlini cele vestite până acum prin aceas- 
tă lucrare. 

Dacă acest popor ar fi înţeles duhovniceşte, dacă ar fi 
înţeles cu inima şi nu cu mintea trupului vremea împlinirilor, 
era viu cu credinţa şi cu bucuria, dar bucuria lor se va stinge 
mult în curând, căci un pic mai avem de trudit, şi vom ieşi cu 
cele împlinite. A fost scurtă vremea care a fost de la primirea 
poruncii pentru zidirea acestei pietre vii, a fost scurtă pentru 
puterea voastră, dar puterea cerească a fost în voi, şi vom fi 
gata la vremea cea hotărâtă de cer, căci cerul a făcut acum prin 
voi pasul cel mare şi împlinirea cea mare. Şi vor afla mulţi de 

Cuvântul lui Dumnezeu 


această iesle, măi copii, căci Dumnezeu Cuvântul Se va desă- 
vârşi cu Duhul Sfânt al învierii din vremea aceasta. Voi vedea 
ce voi face, căci va fi să cercetez bine, să salvez ce mai este de 
salvat din acest popor, dar voi, mămică, ţineţi cu toată ascul- 
tarea legile cele aşezate în acest aşezământ sfânt, că nu se poa- 
te să trecem peste ele. în curând vor şti toţi cei din jur, şi vor 
şti şi cei de departe, şi vor şti mulţimi multe şi se vor îngrămă- 
di în jurul acestor hotare, dar peste legile cele care vor sta scri- 
se pe zidul acestei lucrături nu se va putea trece. 

lată, se va îngrămădi poporul meu şi va voi să intre şi 
va da orice să intre, dar vă spun poruncă cerească, şi iată cum 
este această poruncă: nici un suflet de creştin care a hulit, care 
a tăgăduit, care a defăimat şi a lovit în această lucrare, care a 
lovit în voi, cei ce aţi fost purtători de Dumnezeu, care a fo- 
losit viclenie şi minciună şi facere de rău, nici unul din cei ca- 
re au hulit cu limba lor acest aşezământ sfânt nu vor putea tre- 
ce ca să intre în aceste hotare. Domnul are pregătit pentru fie- 
care iertare şi bucurie, dar acest pământ care va fi pecetluit în 
curând la vedere, nu va fi călcat de cei ce n-au fost statornici 
împlinirilor care au fost vestite până acum. Şi să ştiţi că se vor 
căi şi vor plânge, şi să ştiţi că mulţi din ei vor muri de durere, 
căci va fi durere cu duhul, şi va fi mai grea de dus şi de purtat, 
şi aceea va fi lor ispăşire de păcatul hulei şi de lovire în 
Dumnezeu. 

Păstorii mei, iată, şi vouă vă spun, să nu vă lăsaţi în- 
muiaţi de inimile care vor alerga şi se vor bate de pământ, 
căci acest munte ceresc nu va fi să fie călcat de hulitori. O, nu 
vă strângeţi cu inima! Mă uit în inima voastră şi văd strângere 
de inimă, că şi voi aţi dat durere peste aceşti copii, dar altfel 
este aceasta, că nu de la voi a fost pornit acest cui dureros. Era 
bine dacă aţi fi folosit înţelepciunea cea din cer mereu, şi 
legea cea din cartea lui Dumnezeu. Dar Dumnezeu are multe 
judecăţi şi vede inima şi vede duhul şi vede credinţa şi du- 
rerea, şi sunt eu, mămică, alături de Domnul, şi Domnul ve- 
de de lângă mine că sunteţi legaţi de acest izvor şi că sunteţi 
cu acest izvor până în sfârşit. Să nu vă lăsaţi spre durere că 
n-aţi lucrat la această lucrătură, căci aceasta a însemnat drep- 
tatea lui Dumnezeu, Care a voit să vă înnoiască inimile întru 
smerenie şi umilinţă pentru tot ce vă apasă pe voi. Eu văd că 
vă apasă, şi de aceea aşa am zis să nu mai rămână nimic din 
trecutul care a durut pe Dumnezeu, şi să vă fie vouă ispăşire 
veşnică, şi apoi inimă uşoară şi albă şi plină de bucuria care 
vine în curând. Copiii mei de aici lucrează zi şi noapte şi se 
zbat să nu întârzie pe Dumnezeu. Şi dacă-i văd aşa, stau 
mereu între ei cu tot cerul, şi lucrăm cu putere cerească, şi nu 
se putea crede îndeajuns atunci când am fost cu voi toţi şi am 
aşezat piatra cea de început şi am spus că vom fi gata în 
curând. Iată, mai este un pic de lucru şi vom sfârşi, şi vom pe- 
cetlui această lucrătură de piatră, această cetate coborâtă din 
cer, căci din cer este pogorâtă. Este prin cuvânt coborâtă, şi 
cuvântul s-a întrupat, şi este din cer cetatea aceasta şi se nu- 
meşte cetate a Noului Ierusalim, şi de la ea va răsări cetatea 
cea întreagă şi va fi Ierusalim ceresc pe pământul României. 

Iată, prin această lucrătură vom fi şi vom ieşi înaintea 
unsului Domnului, şi Domnul va fi cu el, şi va fi peste Ro- 
mânia. Avem acum de pus un semn la intrarea acestei cetăţi, 
şi va trebui să facem cale bună ca să aducă Do mn ul acest 
semn şi să fie aşezat în faţa acestei cetăţi. 

Vorbesc cu tine, păstorule Daniel, şi te voi povăţui ce 
trebuie să faci tu. Mai întâi îţi dau putere de Duh Sfânt pentru 
ceea ce vei avea de împlinit, căci Duhul Sfânt va fi şi va lucra, 
şi vom împlini voia lui Dumnezeu. Voi veni şi eu şi vom pece- 
tlui cu cuvântul cel din cer lucrul tău, şi cuvântul se va face 


faptă şi vom fi împlinitori. Copiii mei de aici nu mai au timp, 
mămică. Au de lucru zi şi noapte şi n-au mai venit spre voi. 

Iată, am venit şi am stat în sfat cu voi, şi vă dau duh de 
înţelepciune şi de blândeţe şi de dreaptă socoteală în ceea ce 
lucraţi voi peste poporul creştin, iar când vom fi gata cu acest 
aşezământ ceresc, va fi să lucraţi cu multă socoteală cu creş- 
tinul, căci va începe să învieze în ei o inimă nouă, născută din 
umilinţă şi din căinţă şi din lacrimi. Fiţi precauţi, căci Dom- 
nul va fi cu milă pentru toţi cei ce se vor umili, dar în aceste 
hotare nu vor putea avea intrare, că ştiţi ce scrie la temelia 
acestei pietre; şi la această piatră, eu sunt temelie. Copiii mei 
vor sta cum trebuie la porţi. La fel şi voi să fiţi; să fiţi în Du- 
hul lui Dumnezeu şi nu al omului, căci acest loc va trebui să 
fie cu mare putere, şi numai aşa va fi. Voi slobozi semne mari, 
şi va lucra aici focul Duhului Sfânt, şi în cetatea aceasta nu va 
intra nimeni din cei ce au lovit în Duhul Sfânt, ci numai cei 
ce sunt scrişi în această carte. Aici va fi locul odihnei lui 
Dumnezeu Cuvântul, şi va fi după cuvântul lui David proo- 
rocul, care a vestit de la Dumnezeu pe cei ce vor locui în 
muntele Domnului din vremea gloriei cereşti, şi va locui cel 
ce n-a lucrat viclenie şi răutate asupra aproapelui său. N-a 
crezut acest popor că aşa va fi, şi iată, aşa este. 

Aici va fi locul liniştii, locul păcii, şi va fi orânduială 
cerească, şi va ieşi de aici cuvântul învierii peste mulţimile 
care vor veni şi se vor închina lui Dumnezeu Cuvântul, şi vor 
şti că eu am fost şi am iubit acest aşezământ viu. 

în curând vom serba aici ziua cea de praznic ceresc, şi 
va rămâne aceasta zi de mărturie veşnică. Şi se va aşeza apoi 
cunună de mărgăritare cereşti în jurul acestei lucrături, şi 
acelea vor lumina peste mulţimi, şi acelea se vor adăpa din 
acest izvor, şi va fi mângâiere peste Ierusalim. 

Am venit cu pacea mea spre voi. Am venit cu mân- 
gâierea şi cu putere din cer. Lucraţi cu aceste unelte peste ini- 
mile plecate spre Dumnezeul acestei lucrări, căci prin această 
lucrare Dumnezeul Cel adevărat a fost întru lărgime în zilele 
acestea, şi a poruncit, şi cuvântul Său s-a făcut faptă, aşa cum 
faptă s-a făcut cuvântul cel rostit de Dumnezeu peste Noe, 
care a crezut şi a lucrat corabia salvării spiţei lui Dumnezeu. 

Mare zarvă clocoteşte în jurul acestei înălţimi cereşti, 
dar în curând zarva nu se va mai auzi, şi va fi linişte în jur, şi 
va fi durere înjur, şi apoi va fi curat înjur. 

Pace vouă, iubiţii mei păstori! Pace, şi duh de iubire şi 
de pace şi de dreptate să curgă prin voi către cei ce vor sta 
plecaţi lui Dumnezeu! Pace şi sfială sfântă să căutaţi să puneţi 
peste inima acestui popor! 

Fiţi cu mâinile curate. Fiţi mereu cu mâinile curate şi 
fiţi cu inimile, măi mămică. Aceasta este taina cea ascunsă, 
care se va vedea în vremea care vine peste un picuţ de vreme, 
şi va fi umilinţă întru curăţenia duhului, cu Duhul Cel Sfânt, 
Care Se va coborî spre curăţirea şi iertarea făpturii lui Dum- 
nezeu. Fiţi credincioşi până la sfârşit, căci Dumnezeu este 
credincios făgăduinţelor Sale, şi va fi mare învierea cea care 
vine de la Dumnezeu. Amin, amin, amin. 

1/14 octombrie 1991 

Sărbătoarea cuvioasei Parascheva 

Sfânta Virginia aduce cuvânt peste poporul ei. întoarcerea sărbăto- 
rilor strămoşeşti. Rugăciuni de iertare şi de împăcare cu Dumnezeu 
pentru tot sufletul care s-a născut şi pentru înnoirea făpturii. 

B inecuvântată să fie împărăţia aceasta, şi binecu- 
vântaţi să fiţi voi, cei ce sunteţi acum moşteni şi 

lucrători ai acestei împărăţii cereşti, căci aici este Do mn ul 
împărat, şi este întru lărgime peste această împărăţie. 

Pace peste voi, copiii mei, copii îndureraţi! Şi dacă nu 
toţi sunteţi cu durerea cea din cer peste voi, iată, veste vă adu- 
ce mama Gigi: bucuraţi-vă întru durere acum şi fiţi precauţi 
cu această bucurie îndurerată. Fiţi precauţi şi iarăşi fiţi pre- 
cauţi, că biruinţa este grea spre capătul ei. 

Iată, mama Gigi este la voi cu musafiri din cer. Astăzi 
este pomenire în cer şi se serbează numele şi biruinţa cu- 
vioasei Parascheva. Iată câtă lipsă de credinţă este peste acest 
popor hrănit de Dumnezeu din cer! 

Cuvioasa Parascheva este sfântă lui Dumnezeu, este, 
că e vie în vecii vecilor, după cum scrie în Scripturi despre cei 
ce cred lui Hristos. Se duce lumea şi serbează ziua cuvioasei 
Parascheva, şi când este această sărbătoare, nici pomenire pe 
nicăieri despre această sărbătoare. Cerul serbează zilele cele 
scrise, căci sunt zile veşnice aceste zile biruitoare, sunt zilele 
Domnului aceste zile, şi iată, vin zilele Domnului, măi copii, 
se întorc în curând la matca lor şi se vor aşeza la locul lor şi 
vor fi cinstite pe pământ şi în cer, căci templul lui Dumnezeu 
îşi ia din nou înfăţişarea cea dintâi. 

Aici la voi va fi împărăţia celor din cer care au crezut 
şi au plecat la cer întru nădejdea celor făgăduite prin acest iz- 
vor de cuvânt ceresc. Aceasta este misiunea la care voi lu- 
craţi, şi de aceea se numeşte aici biserică a neadormiţilor şi a 
neprihăniţilor. Cei care sunt acum din cer aici la voi, aceia 
sunt neadormiţi aici, căci veghează şi lucrează din cer, şi iată 
plata neprihănirii lor! Şi dacă ei au mai avut de şters câte ceva 
din viaţa lor, de aceea v-am aşezat eu să luaţi şi să cercetaţi 
pe fiecare şi să spălaţi bine veşmântul fiecăruia, căci am spus 
să faceţi jertfa de rugăciune şi de tămâie, şi cuvânt de dezle- 
gare să rostiţi pentru tot sufletul care s-a născut, ca să fie dez- 
legată în cer făptura lui Dumnezeu. Aceasta este judecata des- 
pre care scrie în Scripturi, şi de aceea a trebuit să ia trup 
această biserică din cer coborâtă prin cuvânt, ca să facă Dom- 
nul judecata păcatelor şi să fie dezlegată prin cuvânt făptura 
lui Dumnezeu. 

Am aşezat prin voi biserică curată, biserică vie, biseri- 
că prin cuvânt aşezată, şi dacă este de la cer aşezată, cerul cu- 
noaşte cele ce vin de aici, şi face cerul după cuvântul cel rostit 
aici. Iată, aceasta este aşezare cerească, dar greu de crezut 
este această minune dumnezeiască, greu de crezut pentru cei 
ce nu ştiu cum să creadă în Dumnezeu, pentru cei ce nu-L 
cunosc pe Dumnezeu prin faptele lor şi prin trăirea lor. 

Aş voi să pricepeţi şi voi, cu toţii, această stare cereas- 
că, coborâtă la voi spre lucru cu cerul. Am mai spus, mămică, 
şi iarăşi vă spun: aş voi să fiţi mari cu înţelesul cel din cer, că 
misiune ca a voastră nu a mai fost până acum în Israel. Cei 
care au ajuns mai dinainte întru cele cereşti, aceştia văd acum 
cum vine această taină, dar e vremea să înţelegeţi şi voi, dar 
cu toţii, nu numai unii din voi. 

Copiii mei, stau cu mâinile ridicate şi cer la scaunul 
Sfintei Treimi, şi aşa mă rog: Doa mn e Savaot, ascultă-mă! Ca 
pe Iosua ascultă-mă! Ţine soare şi cald, şi ţine timpul după 
cele ce sunt de sfârşit şi dă-ne ce mai trebuie, ca să-Ţi dăm în 
primire lucrarea Ta. Stau cu mâinile ridicate şi mă rog Ţie aici 
cu copiii mei. întoarce soare şi căldură peste acest aşezământ 
şi lucrează minuni mai mari ca până acum şi ne scoate la 
vreme cu lucrul ce-1 avem de dat Ţie. 

Copiii mei, fiţi tari şi staţi cu iubire la datorie. Staţi, ca 
să fiţi găsiţi la datorie. Am cerut Domnului vreme însorită, şi 
dacă am cerut, să credeţi că veţi primi, să credem că vom 


primi. Am cerut să fie tot ce trebuie ca să fim gata la vreme, 
şi dacă am cerut, să credem că vom avea. Amin. 

Fiţi cu pace, mămică, fiţi statorniciţi întru duhul păcii 
şi al nădejdii. Suntem aproape de vârf şi ne încearcă Domnul. 
Nu vă temeţi, mămică, nu descurajaţi, nu, copiii mei. Do mn ul 
vă încearcă credinţa. Aşa este spre capătul drumului. Nu vă 
temeţi, acesta este ultimul cuvânt în sfatul cel de azi. 

Pace vouă, şi putere cerească şi minuni să lucreze 
Domnul peste voi în zilele care mai sunt până la ziua cea 
aşteptată de cer! Amin, amin, amin. 

14/27 octombrie 1991 
Cuvântul Domnului către Andrei Pleşu 

Domnul aflat în luptă cu împotrivirea stăpănitorilor lumii. 

D umnezeul Preasfintei Treimi este Dumnezeu 
Cel Unul adevărat, dintru al Său început şi până 
peste toţi vecii, iar începutul lui Dumnezeu este fără de în- 
ceput. Amin. 

La început a fost Cuvântul, şi Dumnezeu era Cuvântul, 
şi toate s-au făcut prin cuvânt, din veci, şi prin cuvânt lucrea- 
ză Dumnezeu până peste toţi vecii. 

Dumnezeu este Cuvântul, şi Cuvântul este de la Dum- 
nezeu. Dumnezeu Cuvântul lucrează în România, căci Româ- 
nia este Ierusalimul cel nou, după Scriptura care spune: «Voi 
alege încă o dată Ierusalimul». România este ţara strălucirii 
despre care scrie în Scripturi, şi Domnul este cu începutul cel 
nou peste România. 

Adevăr adevărat grăiesc: cine primeşte prooroc în nu- 
me de prooroc, pe Mine Mă primeşte, şi cine Mă primeşte pe 
Mine, acela primeşte pe Tatăl, Care M-a trimis pe Mine. 
Amin. Cine primeşte cuvântul, primeşte pe Dumnezeu Cu- 
vântul, şi acela plată de prooroc va avea, iar cine primeşte pe 
un drept în nume de drept al lui Dumnezeu, acela răsplată de 
drept va lua. Amin. Cine va întinde un pahar cu apă curată tri- 
mişilor Mei, adevăr grăiesc, nu va pierde, şi va avea acela îm- 
părăţia lui Dumnezeu. Cel ce aude cuvântul adevărului cre- 
zând în el, acela ia pecetluirea Duhului Sfânt, spre plinirea fă- 
găduinţelor, iar Tatăl slavei îi va da duhul descoperirii, întru 
cunoaşterea tainei plinirii vremilor lui Dumnezeu. 

Dumnezeul Duhului Sfânt întregeşte în vremea aceasta 
întreita lucrare a Treimii Dumnezeieşti, căci împărăţia lui 
Dumnezeu este aluatul cel ascuns în trei măsuri de făină până 
la toată dospirea ei în întregime, şi iată, împărăţia lui Dumne- 
zeu este înăuntrul acestuia. Acesta este pământul făgăduinţei 
plinirii gloriei lui Dumnezeu. România este începutul care 
vine spre răscumpărarea făpturii lui Dumnezeu. Ferice celui 
ce crede duhurilor cerurilor, că acela va fi fiu al făgăduinţelor 
lui Dumnezeu. Amin. 

Pace ţie de la Domnul Iisus Hristos, Cel ce S-a sculat 
din morţi şi S-a aşezat să stea în dreapta Tatălui cerurilor! 
Iată, vin ca să-Mi deschizi şi ca să cunoşti cum este cărarea 
Mea întru cei ce Mă poartă pe Mine. Ferice ţie dacă-Mi vei 
deschide ca să intru şi să cinez cu tine, căci această masă 
cerească este de multă vreme coborâtă de la Mine peste 
România. Eu sunt. Nu te teme că nu sunt Eu. Eu sunt; Eu şi 
trimişii Mei; Eu şi cei ce poartă pe Dumnezeu Cuvântul. Iată 
Eu şi pruncii Mei, şi M-am ridicat prin ei spre semne şi 
minuni pentru începutul cel nou, pentru Israelul cel nou. M-am 
ridicat să aşez un semn peste România şi trag din greu căci ca 
şi cei din vremea trupului Meu, aşa şi cei de acum, şi-au 

Cuvântul lui Dumnezeu 


învârtoşat inima şi n-au cum să cunoască pe Cel ce grăieşte 
din ceruri. Iată, sunt, după cum am rostit făgăduinţa, sunt cu 
cei credincioşi până la plinirea vremilor cerurilor, şi sunt prin 
prooroci, după cum este orânduiala lui Dumnezeu. 

Când Şi-a început Tatăl Meu lucrarea, aşa a spus lui 
Moise: «Iată, te trimit către Israel, şi vei fi în locul Meu, iar 
Aaron îţi va fi prooroc», dar n-a voit Israel să se lase lucrat, 
şi s-a ridicat spre răzvrătire şi a lovit în duhul lui Moise, şi a 
pierit pe cale Israel, căci a fost popor tare la cerbice şi n-a cu- 
noscut vremea cercetării sale, şi Eu am jurat întru durerea 
Mea, întru mânia Mea, am jurat că nu vor intra aceia întru 
odihna Mea, şi iată, n-au intrat în Canaan, din pricina neas- 
cultării şi a necredinţei şi a învârtoşării inimii lor. 

Am trimis la timp şi la netimp pe cei ce au vorbit pen- 
tru Mine, dar omul a tăgăduit pe Dumnezeu şi a omorât pe 
proorocii Mei şi a strivit pe cei trimişi ai lui Dumnezeu, şi n-a 
voit Israel să intre sub aripile Mele ca să fie popor credincios 
şi drept întru Mine. Şi am venit întrupat pe pământ, am venit 
la lucrătorii viei Tatălui Meu, şi aceia M-au scos afară din vie, 
că nu M-au voit aceia, şi M-am dus de la ei, căci n-au cu- 
noscut vremea cercetării lor şi au uitat cuvintele proorocilor 
care le vestiseră tainele arătării Mele. 

M-am dus apoi şi am lucrat minuni în numele Tatălui 
Meu ca să răscumpăr din lume pe cei ce aveau să fie cu Mine 
din lume, şi i-am scos din lume, că nici ei nu erau din lume, 
precum nici Eu nu eram din lume. Şi după ce Mi-am săvârşit 
lucrarea pentru care venisem, M-am dus la Tatăl Meu, ca să 
pot veni la cei ce-i născusem din Mine, pentru că din Mine 
erau aceia. M-am dus la Tatăl Meu, că dacă nu M-aş fi dus, 
n-aş fi putut veni înapoi la ai Mei, şi dacă am venit înapoi la 
ei, aceea a fost întâia biserică a lui Iisus Hristos, dar iată taină 
nepricepută de înţelepţii lumii, căci biserica Mea a fost în 
toată vremea martiră şi n-a avut loc pe pământ, ci numai sub 
pământ şi numai în ascuns, şi a fost biserica cea vie, cea 
adevărată, al cărei cap este Iisus Hristos, Fiul Treimii Dum- 
nezeieşti, căci Tatăl Meu M-a dat să fiu cap bisericii Sale şi 
M-a aşezat mai presus decât toate domniile şi dregătoriile şi 
puterile, mai presus decât tot numele care este numit în vea- 
cul de acum şi în veacul viitor. 

învăţătorii şi cărturarii din vremea trupului Meu n-au 
avut cum să Mă primească. Erau în duhul lor, şi n-au cunos- 
cut vremea cercetării lor. Eu sunt Dumnezeul celor săraci cu 
duhul, şi întru aceia îmi aflu sălaş plăcut, sălaş încăpător şi de 
lumină făcător, iar pentru cei ce cunosc căile Mele şi nu um- 
blă pe ele, cei ce cunosc cum trebuie purtat Dumnezeu şi nu 
stăruiesc întru Mine, acelora le-a fost rostită judecata, căci 
aşa am spus atunci: « Vai vouă, celor ce strecuraţi ţânţarul şi 
înghiţiţi cămila! Vai, că stăpâniţi pe scaunul legii şi închideţi 
uşa cunoştinţei şi luaţi sub stăpânire cheile împărăţiei ceru- 
rilor! Vai, că nici voi, dar nici cei săraci nu pot intra cu Dum- 
nezeul». 

Iată-Mă cu cei ce nu întrebau de Mine, şi aceia Mi-au 
dat sălaş şi s-au lăsat cu Mine şi Mă poartă pe Mine, după 
cum Eu îi port pe ei. Iată, vin spre tine, căci ai Mei Mă poartă 
spre tine, şi fac voia Mea cei ce Mă poartă pe Mine, şi dacă 
le zic să se ducă, se duc, şi dacă le zic să vină, vin şi fac cele 
de la Mine, şi iată, sunt cu ai Mei din neam în neam, după fă- 
găduinţele Mele. 

Am venit să cinez cu tine, şi tu să cinezi cu Mine. Am 
venit să fiu întru tine, şi tu să fii întru Mine. Am venit, întru 
ale Mele am venit, căci sufletul tău strigă din pământ la Mine. 
Am venit să stau în sfat cu tine, dar nu Mă tăgădui. Primeşte-Mă 


cu pacea, şi pacea Mea să rămână peste tine. Şi dacă nu Mă 
primeşti, pacea Mea să se întoarcă la Mine. Şi dacă nu Mă 
primeşti, vei fi fără de pace, căci Eu sunt un Dumnezeu gelos. 
Iată-Mă, Eu sunt Cuvântul, şi Cuvântul este Dumnezeu. Eu 
sunt Cuvântul lui Dumnezeu, şi din nou toate se lucrează prin 
cuvânt, căci ceea ce a fost, iarăşi mai este. 

Iată-Mă! M-am ridicat să fac un lucru nou, un început 
nou, un Ierusalim nou în zilele acestea. M-am ridicat peste 
România, căci ea este aleasa Mea din vremea plinirii lui 
Dumnezeu, ea este binecuvântata Mea şi va fi regină peste 
popoare, căci aşa este scrisă România în cer. M-am ridicat să 
gătesc cale unsului care este de la Mine. M-am sculat cu tot 
cerul la lucru, să fac cărare bună ca să aduc pe unsul Meu, dar 
nimeni nu voieşte să ştie vremea cercetării din zilele acestea. 

Voiesc să scot deasupra această fântână, ca să fac din 
izvorul ei izvor de viaţă şi de înviere, care iese din tronul lui 
Dumnezeu Cuvântul, după Scriptura cea care spune de râul şi 
apa vieţii, care izvorăşte din tronul lui Dumnezeu şi al Mie- 
lului. Am această fântână ascunsă, şi am pecetluit această 
taină între servii Mei ca să pot să ajung cu acest izvor până în 
vremea aceasta, căci Dumnezeu Cuvântul este din neam în 
neam, şi este purtat Domnul de cei purtători de Dumnezeu, 
după cum este aşezarea dumnezeiască. Am fost, şi iată, sunt 
şi voi fi prin acest fir ceresc, dar am fost ascuns, căci Do mn ul 
este prigonit şi răstignit din neam în neam, şi mare este plata 
celor ce plinesc răbdarea lui Israel până în sfârşit. Duhul 
Sfânt este Dumnezeul Cel răstignit, este Dumnezeul bisericii 
martire, care n-a avut loc pe pământ, ci numai sub pământ, şi 
numai sub ascuns, dar iată, cuvântul lui Dumnezeu nu se 
poate răstigni. Mă doare tăgăduirea care se urcă la cer de la 
cei ce zic că-Mi slujesc Mie, de la cei ce vorbesc despre 
Mine, dar nu Mă poartă întru ei, căci aceştia, ca şi cărturarii, 
ca şi învăţătorii legii din vremea trupului Meu, stăpânesc pe 
scaunul legii, dar nu seamănă cu Cel Care S-a jertfit pentru 
păcatele lumii, şi iată, Israel nu Mă mai are pe Mine. Câinele 
cunoaşte şi păzeşte şi ascultă pe stăpânul care-1 hrăneşte, dar 
poporul Meu nu Mă mai cunoaşte. 

Iată, eşti suflet din sufletul cel viu al acestui neam, eşti 
apostolul cuvântului lui Dumnezeu, şi duhul tău se roagă ne- 
grăit şi tânjeşte pe urma Mea. Iată, ţi-am ieşit în cale, şi ferice 
ţie dacă va arde sufletul tău apoi, aşa cum este scris despre cei 
care au cinat cu Mine în Emaus, iar Eu voi porunci să se scrie 
în dreptul numelui tău: «Iată-l pe cel în care nu am găsit vi- 
cleşug. Iată-l pe unul care nu s-a îndoit întru Mine». Sileşte-te, 
dar, să intri cu Mine în cămara tainelor plinirii făgăduinţelor 
Mele, căci mulţi vor căuta să intre şi nu vor putea, şi li se va 
spune: «Nu ştiu de unde sunteţi!», şi vor plânge aceia când 
vor vedea pe părinţii lui Israel şi pe toţi proorocii în împărăţia 
care vine, şi alţii vor veni în locul lor şi vor intra la această 
masă, căci scris este: «Sunt unii de pe urmă care vor fi cei 
dintâi, şi sunt alţii întâi care vor fi pe urmă». 

Am ieşit, am scos din acest izvor şi am mers şi spre 
alţii, dar Eu nu folosesc uşa cea pământească, ci intru pe uşa 
inimii. Am bătut la uşa inimii multora, am bătut la mulţi din 
cei cu suflet mare care sunt din sufletul României Mele, dar 
n-au înţeles aceştia până în sfârşit vremea cercetării lor, vre- 
mea cercetării acestui neam întru care Duhul Meu voieşte să 
Se preaslăvească în vremea aceasta. Iată, lucrez cu cei nepu- 
tincioşi, cu cei cu mâinile goale, căci Eu în cei slabi îmi aflu 
desăvârşirea minunilor Mele. Lucrez din cer, şi voiesc să-Mi 
fac arătarea peste România, şi voiesc să aşez un semn peste 
România. Trudesc din greu să înalţ un stâlp tare, o piatră vie 

din care să izvorască apă vie, apă curată şi netulburată. Tru- 
desc să ridic turn de mărturie, care să mărturisească apoi des- 
pre ieslea aceasta şi să rostesc din vârful acestei pietre numele 
României şi numele celui uns peste România. Voiesc să aşez 
la loc vremile şi serbările Mele cereşti, căci iată, urâciunea 
pustiirii şi-a înfipt ţăruşul ei în templul Meu cel sfânt şi Mi-a 
strămutat de la locul lor zilele cereşti. Voi face trezire tare şi 
voi străpunge cerbicea cea tare a celor ce nu vor să cunoască 
vremea cercetării lor, căci Eu sunt un Dumnezeu tare şi Mă 
slăvesc şi întru putere şi întru mânie, că scris este: «Lăudaţi 
pe Domnul soarele şi luna. Lăudaţi pe Domnul focul şi 
grindina». 

Deschide-Mi ca să stau în sfat cu tine. Primeşte-Mă ca 
să cinez cu tine şi dă-Mi să beau din apa ta, şi Eu îţi voi da ţie 
izvoarele vieţii. Fii ucenicul Meu întru adevăr, fii neamul 
Meu, fii apostolul Meu, fii suflet viu în sufletul României 
Mele şi iubeşte şi aşează-te cu inima lângă cei slabi ai Mei, 
lângă cei mici ai Mei. Fii cu mâinile curate şi lasă-te născut 
încă o dată, căci această zi este scrisă în cer zi de bucurie 
cerească pe pământ. Vino lângă Mine, vino să vezi pe unde 
îmi pasc oile şi ţine urma oilor Mele. Eu sunt Păstorul Cel 
bun, şi ies în calea oilor Mele. Vino să-Mi asculţi cântarea cea 
nouă, căci România va fi regină între noroade şi va răsări din 
ea cântarea cea nouă, şi voi aşeza pe zidurile ei sunet de trâm- 
biţă cerească şi glas de serbare. Iată, te cer ca să vorbeşti pen- 
tru Mine, şi dacă cei tocmiţi vor tăcea, atunci pietrele vor 
striga şi vor mărturisi taina Mea din vremea aceasta, şi Dom- 
nul îşi va săvârşi lucrarea Sa întru planul Său cel din veac 
întocmit. 

Cere de la Mine şi îţi voi deschide cămara tainei Mele 
din vremea aceasta, dar voiesc să ies din ascuns, că vin zilele 
gloriei. Aşează-te lângă Mine, căci stăpânii lumii nu vor să 
deschidă copiilor Mei spre plinirea planului Meu. Nu te teme. 
Eu sunt, şi vei vedea că Eu sunt, dar lasă-Mă purtat de tine, ca 
să fiu Eu, cu ochiul Meu să fiu, şi vei fi ceresc. Amin. Cere, 
şi vei primi, şi voi scoate şi îţi voi da să bei şi vei cunoaşte 
vremea cercetării care este de la Dumnezeu în zilele acestea. 

Pace ţie, copilul Meu, dar să fii copilul Meu! Pace ţie! 
Prin uşile deschise, pace ţie! Pace şi Ierusalim nou peste fiinţa 
ta, peste duhul tău! Pace şi împărăţie văzută să lumineze întru 
Mine prin tine! Şi vei fi lumină şi înviere nouă peste cei ce 
vor cunoaşte împărăţia Mea care este întru tine. Amin, amin, 
amin. 

16/29 octombrie 1991 

Cuvântul Domnului către Silvia Radu şi Vasile Gorduz 

Chemarea la mărturisire cerească. 

uflă Duhul Sfânt de la o margine până la cealaltă 
margine a cerurilor. Suflă Dumnezeul Duhului 
Sfânt peste pământ şi grăieşte din ceruri şi lucrează prin cu- 
vânt şi cuvântul se face faptă, şi iarăşi toate se lucrează prin 
cuvânt, precum la început, căci cele ce au fost, iarăşi mai 
sunt, şi iarăşi se lucrează prin cuvânt. Amin. 

Dumnezeul Preasfmtei Treimi S-a ridicat la lucru în 
vremea aceasta, S-a ridicat să lucreze lucrul cel nou, care este 
scris în Scripturi pentru vremea aceasta. Duhul lui Dumnezeu 
desăvârşeşte în zilele acestea întreita lucrare a Treimii Dum- 
nezeieşti, şi iată, îşi trezeşte lucrătorii la lucrul acestei vremi. 

Dumnezeu Cuvântul S-a sculat la sfat cu cei pe care-i 
are din lume, S-a sculat să sune din trâmbiţă şi să adune de la 


toate marginile pe cei chemaţi ai Săi şi să sufle peste ei şi să 
aşeze la loc împărăţia lui Israel cea ruinată, căci Israel în- 
seamnă popor ales de Dumnezeu, popor credincios, popor 
chemat, ales şi credincios. Amin. 

Pace vouă! Pace celor cu care stau în sfat! Pace şi bu- 
curie cerească să se sălăşluiască în templul lui Dumnezeu, 
căci templul Domnului este cel ce Mă poartă pe Mine întru 
sine. 

Eu sunt Mielul lui Dumnezeu, Care spală păcatele 
lumii, şi Mă las lucrat de cei cu mâinile curate, de cei curaţi 
şi neîntinaţi, căci Domnul este curat şi sfânt. Amin. 

Eu sunt viaţa cea adevărată şi nu este adevăr în afară de 
Mine şi nu este viaţă viaţa cea fără de Mine, iar Eu sunt curat 
întru viaţa celor cu viaţă adevărată, celor cu inimă adevărată. 

Când a venit vremea să ies în calea samarinencei, am 
privit şi am văzut inima cea curată a ei, şi aşa i-am zis: «Dă-Mi 
să beau din apa tal», dar a fost cerească grăirea Mea cu ea, şi 
Mi-a dat să beau din apa ei, căci apa pe care am băut-o Eu de 
la ea, aceea a fost credinţa ei în Fiul lui Dumnezeu, Care ie- 
şise în calea ei, căci venise vremea cercetării ei, pentru că Eu 
venisem să cercetez pe tot trupul, pe tot sufletul din care iz- 
vora credinţă în Dumnezeu. Şi s-a trezit atunci samarineanca 
şi şi-a adus aminte de prooroci, şi dacă a fost cu inima curată, 
a cunoscut pe Fiul lui Dumnezeu şi a rămas întru El samari- 
neanca, şi s-a făcut apostol al vestirii Fiului lui Dumnezeu, 
Cel întrupat în vremea aceea, căci a cunoscut vremea cerce- 
tării ei fiica aceea. 

Când am întâlnit pe cei ce pescuiau, n-au rămas aceia 
împietriţi atunci când le-am spus să arunce mreaja şi să ia 
peşte. Trecuse o noapte de trudă şi nu prinseseră nici un peşte, 
dar erau cu inimă mare aceia, şi dacă am văzut înăuntrul lor, 
am văzut că ei aveau să fie cu Mine din lume şi le-am dat 
semn spre întărirea credinţei lor, căci aruncând mreaja, la cu- 
vântul Meu, au scos mulţime de peşte, căci s-a făcut peşte la 
cuvântul lui Dumnezeu, după cum a fost credinţa acelora, şi 
au cunoscut aceia vremea cercetării lor, şi au pus apoi mâna 
pe plug şi nu s-au mai uitat înapoi, şi au fost găsiţi vrednici 
pentru împărăţia Tatălui Meu. Iată, cuvântul este în lucru, şi 
Cuvântul este Dumnezeu, şi Domnul cunoaşte pe cei ce sunt 
cu El din lume şi îi scoate din lume, căci nu sunt din lume 
aceia, precum nici Eu nu sunt din lume. Şi iată, Tatăl Meu îmi 
dă din lume pe cei ce vor să fie cu Mine întru împărăţia care 
vine. Amin. 

Pace vouă, căci am bătut şi Mi-aţi deschis şi Mi-aţi dat 
să beau şi Mi-aţi dat sălaş în templul inimilor voastre. 

Pace vouă, căci am fost lipsit şi sărac şi voi aţi cercetat pe 
Dumnezeu! Pace şi unire de nedespărţit să fie între voi şi cele 
de la cer coborâte peste România, căci România este minunea 
care se va arăta de la Dumnezeu peste noroadele de pe pământ! 

Iată vremea Paştelui cel nou, căci vin zilele Domnului, 
iubiţii Mei, şi inima Israelului care răsare acum din pământ, va 
tresălta sub slava care vine, şi vom serba Paştele cel nou şi săr- 
bătoarea cea neînserată a învierii făpturii lui Dumnezeu. Bu- 
curaţi-vă, şi iarăşi zic: bucuraţi-vă, că Tatăl Meu lucrează să vă 
dea împărăţia care vine de la Dumnezeu în vremea aceasta! 

Sunteţi pomeniţi şi scrişi pe masa Sfintei Treimi, căci 
sunteţi martori cereşti, aşa cum Eu am fost martor la nunta 
din Cana, fiindcă sunteţi scrişi lângă fiii cei purtători de taine, 
ai căror martori sunteţi. Vă trage iubirea lor spre Mine, iubiţii 
Mei. Eu sunt iubire, precum Tatăl Meu este iubire. Ei sunt iu- 
bire, precum Eu sunt iubire, iar voi să fiţi iubire, precum ei 
sunt iubire, ei, ai căror martori sunteţi faţă de Dumnezeul tai- 
nelor cereşti. Fiţi întru Duhul Sfintei Treimi, căci Duhul Sfânt 

este Dumnezeul Care întregeşte şi desăvârşeşte întreita lucra- 
re a Treimii Dumnezeieşti. Fiţi apostolii Mei, fiţi urmaşii Mei 
pentru vremea aceasta. Fiţi lucrători împreună cu cerul şi ri- 
dicaţi-vă bine, ca să cunoaşteţi vremea cercetării care este de 
la Dumnezeu peste România cea binecuvântată între popoare. 
Iubiţi sfinţenia, iubiţi iubirea, dar numai una este iubirea. Fiţi 
iubire din iubire, căci Eu sunt iubirea; Eu sunt, şi M-am ridi- 
cat să sun şi să vestesc vestea cea nouă a vremilor Domnului. 
Eu sunt, nu vă temeţi. Eu sunt. Eu şi trimişii Mei. Eu şi slu- 
gile Mele. Eu şi pruncii pe care Mi i-a dat Tatăl spre semne şi 
minuni nemaiauzite în Israelul lui Dumnezeu, căci Israel este 
cel ce crede duhurilor cerurilor, duhurilor proorocilor. Ferice 
celor ce cred duhurilor proorocilor, căci aceia plată de 
prooroc vor lua. Eu sunt, şi în curând îmi voi arăta slava Mea. 
Fiţi credincioşi până în sfârşit, ca nimeni să nu ia de la voi 
slava Mea. Adevăr adevărat grăiesc că mulţi vor năvăli ca să 
intre la această masă de taină cerească, dar împărăţia care 
vine a fost găsită dreaptă numai pentru fiii ei. Amin. 

Pace vouă, căci Duhul Sfânt strigă pe uliţe ca să-i adu- 
ne pe cei credincioşi, pe cei mari cu inima, şi peste multe vor 
fi puşi aceia. Amin. Cei ce se nasc întru Mine, vor fi biruitori 
peste lume şi peste duhul lumii, şi va fi Duh Sfânt şi de în- 
viere făcător peste făptura lui Dumnezeu. Fiţi mari cu inima, 
dar fiţi curaţi cu inima şi fiţi sfinţi, căci împărăţia care vine va 
aşeza sfinţenie şi pământ nou şi cer nou şi răscumpărare din 
moarte, şi moarte nu va mai fi, şi vom călca cu moartea pe 
moarte şi moarte nu va mai fi, şi păcat nu va mai fi, căci 
păcatul este moarte peste făptura Mea, şi va fi înviere întru 
adevăr, şi oasele cele uscate vor primi viaţă, şi moarte nu va 
mai fi. Amin. 

Pace şi bucurie cerească şi Ierusalim nou să fie peste 
voi, căci împărăţia lui Dumnezeu a coborât înăuntrul vostru. 
Să se scrie această zi şi în cer, şi pe pământ, şi să fie zi de adu- 
cere-aminte, zi de biruinţă şi de început nou, căci sfinţii ce- 
rului au stat cete-cete şi au privit ca să vadă şi să asculte tai- 
nele cereşti ale plinirii vremilor cereşti. Amin, amin, amin. 

18/31 octombrie 1991 

Cuvântul Domnului către Andrei Pleşu 

Poarta lucrată la biserica de la Ghelari va trebui să stea de strajă 
grădinii Domnului. 

ă fie duh de întărire şi să stea pe picioarele lor cei 
ce sunt în lucru întru Duhul Sfânt al Sfintei Tre- 
imi, căci vremea aceasta este vreme de glorie cerească. Amin. 

Aşa am spus către cei ce i-am avut din lume din partea 
Tatălui cerurilor: «Nu vă mai numesc slugi, că nu ştie sluga 
ce face stăpânul, şi vă numesc prietenii Mei, ca pe toate ale 
Mele să le cunoaşteţi». Am spus, până să Mă ridic înapoi la 
Tatăl Meu, am spus că voi da pe Duhul Sfânt şi va lua dintru 
ale Mele, şi toate câte vor fi să fie vor fi aduse şi vestite celor 
ce sunt cu Mine din lume. 

Iată, din nou pace peste tine, copil iubit de Dumnezeu, 
iubit pentru înţelepciunea care este dăruită ţie! Şi iată, eşti pur- 
tător de dar, dar voiesc să Mă văd întru tine şi voiesc să te vadă 
cei din jur întru Mine, şi vom lucra minuni mai mari decât 
atunci, aşa cum am grăit atunci pentru cei ce vor crede în Mine. 

Iară şi iară, pace ţie, căci Eu sunt pacea celor ce nu se 
smintesc întru Mine. Am spus că în curând va trebui să vor- 
beşti pentru Mine, şi a venit clipa să te cer şi să mergi şi să 
vorbeşti pentru Mine, căci te-am aşezat bine în sufletul cel 
mare al României Mele. Ridică-te pe înălţime de taină cereas- 


că şi îndreaptă-te spre cei nemângâiaţi ai Mei. Eu sunt, şi ri- 
dică-te cu Mine, căci avem de aşezat un semn la gura izvo- 
rului Meu, şi va vorbi acest semn, căci este pentru locul izvo- 
rului Meu această minune rostită de prooroci, şi iată vremea 
ei, şi iată, cuvântul s-a făcut faptă, căci este scris despre ceta- 
tea aceasta că se va numi cu numele Domnului şi i se va zice: 
«Acolo este Domnul». Aceasta este poarta cea dinaintea 
Domnului, şi va sta înaintea Domnului această minune de 
taină cerească. 

Am venit spre tine şi te-am vestit că va fi să te ridici şi 
să vorbeşti pentru Mine. Aşează-te şi întocmeşte sfat, căci 
cerul va sta în acest sobor. Ia cu tine soli împuterniciţi şi 
mergi spre mai-marii care domnesc peste biserică şi spune-le 
despre această poartă, căci s-au împotrivit cei ce ţin ascunsă 
această taină cerească. Scoală-te şi mergi spre cei ce au fost 
purtători de dar ceresc şi au dat trup acestei minuni. Mergi, şi 
mângâiere să împărţi peste durerea lor. Mergi, şi fă apoi sfat 
bine întocmit, căci au sosit zilele în care trebuie să fie aşezată 
la locul ei această minune, şi va vorbi Do mn ul în limba Sa 
dumnezeiască, prin această minune, şi va fi să intre şi să iasă 
Domnul prin această poartă, şi Dumnezeu Cuvântul va merge 
şi va aduce pe regele celei binecuvântate. Ia aminte şi te ridi- 
că cu Mine, căci Eu sunt Dumnezeu şi nu om, şi vom muta 
din locul lor pe cei ce se cred a fi de neumit. Mergi şi ia cu ti- 
ne un sol prin care să se arate cele lucrate pentru ridicarea şi 
aşezarea la locul ei a acestei minuni cereşti. Ridică-te, şi vei 
grăi în limbi noi şi va fi zdrobită puterea duhului rău, căci Mă 
odihnesc cu putere peste cei ce cred duhurilor cerurilor. Scoa- 
lă-te, şi vino apoi spre Mine, căci voiesc să aud de la tine: 
„Am făcut cum mi-ai poruncit Amin. 

Pace ţie! Eu sunt, ca să mergi cu Mine, căci voi merge 
cu tine şi vom fi împlinitori. Pace şi împărăţie cerească să se 
lucreze prin cei ce stau lângă Dumnezeu Cuvântul în zilele 
acestea, căci acestea sunt zile în care Domnul cerurilor aşează 
la loc împărăţia lui Israel. Celor ce mergeau cu Mine pe vre- 
mea trupului Meu aşa le-am spus: «Nu este al vostru să ştiţi 
vremurile Domnului». Le-am spus aşa pentru că aceste taine 
erau pentru cei din vremea Duhului Sfânt al plinirii vremu- 
rilor cerurilor. Şi iată, aceasta este vremea să se aşeze la loc 
împărăţia lui Israel. 

Pace ţie, şi Duh Sfânt să curgă peste tine din acest izvor 
viu! Eu sunt Paşte le cel nou, şi iată vremea despre care scrie 
în Scripturi, căci aşa am spus atunci, că iarăşi voi mânca şi 
voi bea cu ai Mei Paştele cel nou, întru împărăţia care vine de 
la Tatăl Meu. 

Eu sunt, şi nimic nu împlinesc până nu vestesc prin 
prooroci. Amin, amin, amin. 

27 octombrie/9 noiembrie 1991 

Ziua ridicării sfintei cruci pe biserica Noului Ierusalim 

Sfânta Virginia anunţă praznicul ceresc al înălţării crucii de 
înviere peste biserică. 

F ace şi bună orânduială peste acest aşezământ ce- 
resc, căci cuvântul s-a coborât din cer şi s-a făcut 
faptă, şi iată, de aceea este ceresc acest aşezământ. 

Pace şi bună orânduială, copiii mei, căci aşa va trebui 
să fie în acest aşezământ sfânt, căci duhul ascultării va fi să- 
şi aibă cel dintâi loc în acest aşezământ, şi Do mn ul va birui 
cu duhul ascultării în mijlocul acestor hotare, şi de la duhul 
ascultării va fi şi orânduială şi atenţie şi supunere, şi va fi ca 

în cer aici. Toate locurile cele sfinte care vor fi aşezate în Ro- 
mânia vor fi cu orânduială cerească şi cu ascultare şi cu aşe- 
zare, dar ca orânduiala care va birui aici, nu va fi nicăieri, căci 
va fi orânduială în inimi mai întâi, şi de acolo se va începe cu 
toată orânduiala cerească, şi va fi aici munte de Sion ceresc, 
în care va locui cuvântul lui Dumnezeu şi va domni peste pă- 
mânt, şi se va face pământ nou din loc în loc de la acest înce- 
put nou, căci se va pune orânduială ca în cer aici. în curând 
voi veni cu aşezările care vor trebui ţinute în aceste hotare, 
căci este scris în Scripturi cum va fi în locaşul cel sfânt al 
Domnului. 

Binecuvântat şi înconjurat şi slăvit de toată oastea 
cerească să fie semnul Fiului Omului, care s-a arătat pe cer în 
mijlocul acestui aşezământ ceresc, iar după acest semn se va 
arăta slava Domnului, şi multe noroade vor curge şi vor veni 
să vadă această slavă cerească. 

Să fie zi de mărturie veşnică această zi. Să fie praznic 
ceresc ziua înălţării pe acest munte sfânt a crucii cea de învie- 
re şi de lumină aducătoare de la Domnul Iisus FIristos, Care Se 
va arăta, aşa cum este scris în Scripturi, lată, măi copii, Scrip- 
tură împlinită, mămică. Se împlinesc toate cele ce au fost scrise 
în sulul acestei lucrări cereşti, dar acest sul este pecetluit de 
Dumnezeu, şi va desface Mielul lui Dumnezeu peceţile acestui 
sul ceresc, care este pe masa Sfintei Treimi, căci vine vremea 
cercetării, iubiţii mei. România este ţara Noului Ierusalim, şi 
iată vremea cercetării ei, şi Do mn ul va veni şi va desface iz- 
voarele ei, căci este taină cerească acest pământ sfânt. 

Iată veste cerească: scrieţi zi sfântă şi praznic ceresc în 
dreptul zilei înălţării semnului crucii Domnului Iisus Hristos 
pe această înălţime lucrată de voi, căci voi sunteţi mâna Sfin- 
tei Treimi, Care este în lucru, şi să se prăznuiască sărbătoarea 
de sobor a mai-marilor cetelor cereşti lângă această zi de săr- 
bătoare. Să se aducă jertfă de slujire şi de tămâie cerească în 
ziua de sobor a sfinţilor arhangheli Mihail şi Gavriil, şi odată 
cu ea să se facă sărbătoarea slăvitei şi de lumină făcătoarei 
cruci care stă ca semn ceresc pe această înălţime, semn înain- 
temergător al slavei care vine de la Dumnezeu. Fiţi bine aşe- 
zaţi cu Dumnezeu, copiii mei, căci vine curăţire peste pământ, 
şi se va vedea minune de la Domnul în mijlocul acestor hotare. 

Mama Gigi rosteşte cuvânt ceresc, şi iată acest cuvânt: 
să fie zi de sfinţire şi de pecetluire şi de săvârşire a poruncii 
lui Dumnezeu, şi să fie această zi în ziua serbării de către voi 
a adormirii trupului meu, ziua când am luat misiune cerească 
lângă Dumnezeu. Să se serbeze în ziua aceasta de praznic ce- 
resc ziua celui întâi între apostoli, ziua apostolului Andrei, cel 
întâi chemat, care a botezat pe România cu botezul de la 
Do mn ul Iisus Hristos aşezat, căci apostolul Andrei a venit de 
la Domnul şi a botezat pe România când ea era abia născută 
între neamurile de pe pământ. Sfântul apostol Andrei a fost 
ucenic credincios botezătorului Ioan, şi s-a dus apoi şi a ur- 
mat pe Domnul, şi a fost cel dintâi ucenic al Domnului Iisus 
Hristos. Şi iată, România este botezată de Andrei, cel întâi 
chemat, şi este întâia chemată între popoare, şi România a 
fost oropsită şi călcată de ura cea păgânească şi de întunericul 
cel care a acoperit popoarele, dar ea a răbdat pînă în sfârşit, şi 
iată, nimeni nu poate lua cununa ei, şi cea care a fost cea din 
urmă, iată, este cea dintâi. Apostolul Andrei, cel întâi chemat 
de Domnul, este acum cu mine şi este cu misiunea mea şi lu- 
crează peste acest aşezământ ceresc, peste acest semn care 
este pus de Dumnezeu peste România. 

O, voi nu vă daţi seama ce orânduială va fi să se aşeze 
peste acest pământ ceresc, căci Domnul va fi şi va intra şi va 
ieşi cu lucrul Său de aici, şi va răsări înviere din acest izvor 


de piatră vie şi făcătoare de înviere. Este scrisă această slavă, 
este scrisă în Scripturi, şi iată, se împlinesc aceste Scripturi. 
Deschideţi ochii bine, măi copii, că se coboară de la Dumne- 
zeu mare orânduială peste acest aşezământ ceresc. Dar acest 
pământ va fi în curând pecetluit de Domnul, şi va sta şi va 
intra în el cel cu mâinile curate, cel cu faptele curate, cel cu 
ochiul curat, cel cu limba curată, şi păcatul nu va fi să se cui- 
bărească înăuntru. Limba mincinoasă va fi vădită pe faţă. 
Fapta cea ascunsă va fi descoperită şi scoasă la mijloc, iar căl- 
carea aşezărilor va da deoparte pe cel călcător al celor aşezate 
din cer în acest aşezământ ceresc, şi iată, aşa va fi, şi va fi nu- 
mai cer aici, şi va locui Domnul aici. Aici nu va fi nimic după 
altă voie, ci numai cum aşează Domnul, iar cei neascultători 
vor fi deosebiţi de acest aşezământ, şi va fi duhul ascultării în 
acest munte ceresc. Este pilda rămasă dintru început pentru 
pedeapsa neascultării şi a călcării orânduielilor cereşti. Dom- 
nul nu avea pe nimeni decât pe Adam şi pe Eva în grădina ra- 
iului, dar pentru neascultare Domnul nu a pus milă. Iar când 
Cain a săvârşit păcat ascuns crezând că Domnul nu va şti, a 
fost vădit acela şi a fost blestemat de Do mn ul. 

Copiii mei, veghetorii mei, lucrătorii mei, copii ai du- 
hului meu, staţi bine la porţile acestei taine cereşti, staţi şi nu 
descurajaţi, că vă vor veni în ajutor minunile de la Dumne- 
zeu, şi acelea vor despărţi întunericul, din mijlocul luminii, şi 
neorânduiala, din mijlocul orânduielii. Şi iarăşi vă spun: nu 
căutaţi la faţa omului, că Domnul intră înăuntrul omului şi Se 
uită la cele ce nu se văd. Nu faceţi decât ceea ce vine de la 
Dumnezeu să faceţi, dar nici cei ce vor voi să intre şi să iasă 
din acest aşezământ să nu facă de la ei, căci vor fi ruşinaţi de 
Do mn ul dacă vor face aşa. 

Când era Domnul prins ca să fie dus apoi la judecată, 
era cu ucenicii Lui, şi venise Iuda cu ostaşii Cezarului ca să-L 
prindă. Şi Petru a făcut de la el, deşi bine ştia că trebuie să 
asculte pe învăţătorul său, şi a ridicat Petru sabia şi a tăiat 
urechea unuia din cei ce veniseră spre Domnul, şi a primit Pe- 
tru înfruntare de la Domnul, căci Domnul a vindecat urechea 
pe care o lovise Petru. Dar nu era Do mn ul acolo? De ce tre- 
buia să facă cineva ceva de la el? Sau fiii lui Zevedei când ve- 
niseră să-I spună Domnului să-i aşeze Do mn ul de-a stânga şi 
de-a dreapta Sa, era duhul acelora sub ascultarea învăţătoru- 
lui lor? Nu era, căci nu aceasta este ascultare. Sau când au zis 
cei trei apostoli: «Doamne, să facem trei colibe: una Ţie, una 
lui Ilie şi una lui Moise», erau aceia în Duhul Domnului? Nu 
erau, şi văzuseră pe Do mn ul în slavă, dar se ridicaseră, că nu 
aveau duhul sfielii. Şi dacă Do mn ul i-a iubit, a lucrat apoi 
peste ei, dar a căutat Domnul de a spălat păcatele lor, ca să nu 
rămână necurăţat păcatul semeţiei şi al măririi de sine. 

Voi aşeza cu mare putere orânduială de ascultare; voi 
aşeza şi în inimi şi în faptă. Nu cumva să fie aici vrere în afară 
de vrerea şi de cercetarea cea din cer. Fiţi atenţi, copiii mei, 
staţi bine întru ale Domnului şi nu cumva să faceţi ca voi sau 
să vă plecaţi voii altora care vor veni să vadă pe Domnul şi 
lucrurile Domnului. Aţi văzut că pomul cel roditor dă roade 
numai înrădăcinat la locul lui. Aşa şi voi, vegheaţi bine, aşa 
cum sunteţi aşezaţi, şi faceţi roade numai din această grădină. 
Vor veni creştinii, vor căuta să intre, vor căuta să se roage, şi 
iată, iar vă spun, în acest aşezământ nu va putea intra nici un 
creştin care a hulit pe Duhul Sfânt, Care a fost în voi. Chiar 
de ar avea acela viaţă îngerească, nu va putea intra. Să tră- 
iască în ascultare de cele sfinte, şi bine îi va fi lui, şi mântuire 
va fi lui, dar nu va putea trece acela în hotarele de aici. Dom- 
nul va fi şi va cerceta, şi voi nu aveţi voie să stricaţi cele aşe- 
zate aici. Eu v-am ales pe voi, eu, mămică, şi poporul meu v-a 





514 


Cuvântul lui Dumnezeu 


hulit pe voi. Şi a venit mereu Domnul şi le-a spus şi a întoc- 
mit carte veşnică, şi este scris în ea, este scris de toţi care v-au 
hulit pe voi, şi cu îndărătnicie v-au hulit. A spus Domnul să 
vă rugaţi pentru tot sufletul care a trecut şi a băut din acest 
izvor, să vă rugaţi pentru judecata şi dezlegarea păcatelor 
acestora, şi Domnul a auzit şi a judecat şi a scris dezlegare de 
păcate peste acest popor. Dar iată, se împlineşte Scriptura 
aceea care spune: «In casa Domnului sunt multe locaşuri», şi 
iată, acest locaş va fi deosebit numai pentru cei ce n-au hulit 
cu limba şi cu inima lor duhul acestei lucrări. Va judeca Dom- 
nul şi pricina celui ce a păcătuit din neştiinţă, dar va fi drept 
Do mn ul faţă de acest aşezământ ales deosebit în Ierusalim. 
Se vor duce creştinii pe la păstori, se vor duce peste tot să se 
roage să intre, dar la aceste porţi va sta cerul şi se va împlini 
cuvântul care spune: «Vor veni şi vor voi să dea mii de lei ca 
să intre», dar iată taină care se va aşeza şi care va fi făcută cu- 
noscută, că după pecetluirea acestui aşezământ, nu va fi să in- 
tre nimeni cu bani, că banul nu va mai trece apoi înăuntru, şi 
va fi dincolo de aceste hotare, şi se vor împlini apoi cele spu- 
se: «Vor călca pe aur şi pe argint, şi acelea vor fi ca noroiul 
din drum». 

Iată, binecuvântarea şi puterea cerească să lucreze mai 
mult ca până acum, ca să grăbească Domnul prin voi săvârşi- 
rea acestei lucrături. Să nu se audă la cer amânare, căci cerul 
nu mai amână această vreme, şi iată, a hotărât ziua pecetluirii 
acestui loc sfânt. Cine se încumetă să aleagă altceva, acela să 
facă ce voieşte, căci acela n-a înţeles încă pe Dumnezeu. 
Feriţi-vă să cârtiţi asupra puterii lui Dumnezeu, Care Se zbate 
să-Şi desăvârşească slava Sa. în curând ne vom reveni cu fie- 
care zi şi vom aşeza la locul ei ordinea cea cerească. Fiţi cu- 
minţi în toată taina în care staţi. Eu voi fi în toate aşezările, şi 
vom face şi aşezări din loc în loc, şi acelea se vor face aici 
ascultătoare. Un picuţ de răbdare, şi va veni plata răbdării şi se 
vor închina cei ce au grăit cu limba lor fără să fi ştiut. 

Pace vouă, iubiţii mei copii! Pace şi peste voi, şi peste 
cei ce au stat şi încă stau la datorie pentru săvârşirea acestei 
lucrături cereşti! Şi vor avea mare trecere cei ce au pus umă- 
rul cu Domnul, şi vor fi plini de bucurie cerească. Grăbiţi-vă 
cu toţii şi nu pregetaţi. Grăbiţi-vă şi gătiţi şi împodobiţi ziua 
care va fi să fie serbarea cea aşteptată de cer. Eu voi fi şi voi 
aduce cu putere cerească poarta Domnului, şi apoi vom scrie 
pe ea numele Domnului, şi aşa va fi, că Domnul va fi mereu 
aici. Amin, amin, amin. 

4/17 noiembrie 1991 

Soborul sfinţilor arhangheli Mihail şi Gavriil 

Sărbătoarea binecuvântării crucii. 

F ace şi binecuvântare de la Domnul Preasfintei 
Treimi peste această zi, căci astăzi serbăm prăz- 
nuirea mai-marilor cetelor celor fără de trup, arhanghelii Mi- 
hail şi Gavriil, şi serbăm lângă ei şi pe mai-marele României, 
pe unsul lui Dumnezeu, Mihail al României. 

Şi iată, Dumnezeul Preasfintei Treimi aşează în această 
zi praznic veşnic de sărbătoare pentru înălţarea sfintei şi de 
înviere făcătoarei cruci care s-a aşezat în zilele acestea pe 
această piatră din cer coborâtă, căci prin cuvânt este coborâtă, 
şi cuvântul s-a făcut faptă, şi este din cer această nouă aşezare 
cerească şi se numeşte biserica Noului Ierusalim, care vine 
din cer, de la Dumnezeu. Amin. 

Binecuvântată să fie crucea care s-a ridicat pe această 
înălţime cerească. Binecuvântată să fie, şi izvor de putere în- 


treită să fie ea peste România care se va arăta în zilele ce vin, 
că vine curăţirea acestui pământ ales pentru ziua Domnului. 

Pace vouă, celor ce serbaţi împreună cu cerul în aceas- 
tă zi întreit serbată de voi! Pace, şi tămâie bineplăcută să fie 
slujirea şi rugăciunea care s-a auzit de la voi la cer! 

Pace şi binecuvântare întreit lucrătoare să fie această pu- 
tere ridicată pe înălţimea care este lucrată de voi! Slavă întru 
cele de sus, de la voi, martorii Mei iubiţi, copiii Mei iubiţi, căci 
cetele îngerilor stau cete-cete şi cântă cu voi în această zi. 

Pace vouă de la Dumnezeul Preasfintei Treimi, şi zi 
veşnică de sărbătoare să fie această zi! Amin, amin, amin. 

8/21 noiembrie 1991 

Cuvântul sfintei Virginia în ziua turnării treptelor 
bisericii 

Cele trei trepte au simbol ceresc. 

opiii mei, voi sunteţi pacea mea, voi sunteţi nă- 
dejdea mea şi sunteţi mândria mea în faţa ceru- 
lui, căci iată, am ucenici pe pământ, care lucrează ceea ce nu 
s-a mai lucrat în Israel, lucrează lucrul cel nou şi începutul cel 
nou şi veacul cel nou, care va să fie, şi de aceea sunt eu iubită 
de tot cerul, căci eu am fost trâmbiţa cea cu care a sunat Dum- 
nezeu pentru ca să-Şi anunţe slava Sa. A vorbit Dumnezeu pe 
pământ şi Şi-a descoperit taina plinirii vremilor Sale, şi S-a 
folosit Domnul de mine, şi m-a luat apoi lucrătoare pentru 
vremea aceasta, peste plinirea aceasta, şi iată, eu acum vă fo- 
losesc pe voi, căci lucrez prin voi, şi voi lucra din zi în zi mai 
mult, voi lucra până la toate marginile şi vom anunţa vestea 
cea nouă pentru împărăţia care vine în vremea aceasta. Fiţi 
precauţi şi fiţi întregi întru Domnul Iisus Hristos, căci Dom- 
nul îşi anunţă în curând împărăţia. Grăbiţi, şi iarăşi zic, gră- 
biţi cu aşezarea de aici, căci aici este locul odihnei Domnului, 
este aşternutul Domnului, măi copii. Cetatea Ierusalimului 
cel nou care va răsări între neamuri, acest loc de aici va fi 
deosebit, mămică, şi se va lucra dinăuntru şi nu din afară, şi 
nimeni nu va mai voi nimic, şi va voi numai Domnul aici, şi 
vor fi aici zile de serbare cerească, zile de odihnă dumne- 
zeiască, şi va fi zi neînserată în aceste hotare, şi Domnul Se 
va odihni aici de toate ostenelile Sale, căci a fost credinţă aici, 
a fost credinţă în cele ce au fost vestite, şi dacă a fost credinţă, 
această credinţă a împlinit prin sine toate cele vestite de la 
Dumnezeu. Cine nu va ferici pe cei ce au avut măcar un picuţ 
parte la aşezarea acestei pietre, la săvârşirea acestei minuni 
coborâtă de la Dumnezeu? 

Se va împlini Scriptura aceea care spune că «pruncii 
Domnului vor fi purtaţi pe genunchi şi vor fi mângâiaţi în Ie- 
rusalim şi vor fi ca stelele în vecii vecilor», şi slava cea de- 
şartă a celor ce au stăpânit peste Sion nu va mai fi, şi va fi nu- 
mai slava cea cerească, răsărită peste cei umiliţi şi smeriţi sub 
această slavă. Domnul Iisus Hristos a avut slavă cerească, şi 
a fost smerit şi a fost supus Domnul, dar cei ce stau în faţa 
mulţimilor în numele Domnului, aceia au vălul peste ei, căci 
slava deşartă i-a acoperit pe ei şi nu ajung aceia până la Dom- 
nul. De aceea v-am ales pe voi, ca să vă dau pildă în zilele ce 
vin şi să se ruşineze cei ce au purtat veşmântul slavei şi au ră- 
mas cu slava cea trecătoare, căci au uitat aceia cum a fost 
Do mn ul Iisus Hristos. Domnul venise cu cele noi, dar cei ce-L 
propovăduiesc pe El n-au rămas întru cele de la Domnul, căci 
nu aşa S-a arătat Domnul atunci când a venit între oameni. 
Fiţi precauţi, căci în curând cei tari vor fi ca putregaiul, şi cei 
ce se cred în faţă şi în locurile dintâi, vor fi orbiţi de slava 

care se va arăta peste voi de la Dumnezeu. Fiţi harnici, mă- 
mică, şi răscumpăraţi timpul mai mult decât oricând, căci voi 
sunteţi fiii slavei care vine ca să se aşeze de la Dumnezeu. 
Lucraţi şi iar lucraţi şi pregătiţi ziua cea de serbare care este 
vestită pentru pecetluirea acestui aşezământ. Grăbiţi-vă, căci 
iată, voiesc să lucrez cu tărie, şi lucrez, să ştiţi că lucrez, şi 
voiesc să aşezăm treptele acestei înălţimi. 

în numele Preasfintei Treimi, să fie trei trepte cereşti, 
şi să fie aşezate. Pregătiţi-vă şi socotiţi-vă şi însemnaţi ziua 
de douăzeci şi şapte a acestei luni, şi să fie zi binecuvântată 
între zilele cele de aici, zi pentru aşezarea treptelor. 

Iată cu cât am mai rămas din poporul meu, iar cei ce 
s-au îndoit întru mine acum când eu am trâmbiţat ca să tre- 
zesc pe tot creştinul, nu vor avea aceia bucuria întreagă. Vor 
vedea-o şi nu se vor putea apropia, căci au cârtit şi s-au zbătut 
în duhul lor, şi s-au lovit de această piatră dacă s-au zbătut în 
duhul lor. 

Iubiţii mei, lucrători ai pietrei cea din capul unghiului, 
iată piatra cea nouă! Domnul o va pune în vârful unghiului, şi 
va fi semn peste pământ această piatră vie. Vegheaţi, copiii 
mei cei stătători aici, cei aşezaţi de veghe aici, vegheaţi bine 
la porţile acestei înălţimi cereşti, căci aici va fi locul păcii, lo- 
cul luminii, locul izvorului din care va curge apă vie şi de în- 
viere făcătoare peste mulţimile care vor veni să vadă această 
slavă nouă, căci adevărata slavă este numai slava lui Dumne- 
zeu. Amin. 

Să se săvârşească tot ce este de lucrat, ca apoi să se cu- 
răţească şi să se împodobească în veşmântul cel alb această 
minune lucrată de voi. Voi nu aveţi putere. Lăsaţi puterea ce- 
rească şi minunea cerească să lucreze, şi va fi minune nouă, 
răsărită de la Dumnezeu în mijlocul Ierusalimului gloriei 
Domnului. 

Să vă stea alături încă, să stea cu toată iubirea lor cei ce 
lucrează aici cu voi la săvârşirea acestei pietre. Să stea, mă- 
mică, fiindcă Domnul Se grăbeşte să-Şi sfârşească aşezarea 
Sa. Să fie iubire fără margini, şi ca pe heruvimi să vă am 
acum, şi jertfă de iubire să aduceţi Preasfintei Treimi şi toată 
grija cea lumească să o lepădaţi. Amin. 

Pace vouă! Pace şi bună orânduială şi slavă cerească să 
iasă din lucrul mâinilor voastre, şi veţi fi cereşti! Pace şi bi- 
necuvântare puternică să se coboare peste voi, şi veţi lucra 
minuni mai mari decât oricând! Amin, amin, amin. 

11/24 noiembrie 1991 

Cuvântul sfintei Virginia peste soborul de la ieslea 
cuvântului 

înscrierea pietrei de mărturie a Noului Ierusalim. 

M ă aşez din nou în sfat cu voi, copiii mei, căci 
sunt cu grija şi cu lucrul şi cu misiunea mea 
prin acest ceresc aşezământ, şi voi lucra minunea cea mare, 
care este scrisă în Scripturi pentru vremea Domnului, şi voi 
lucra din acest aşezământ care a luat trup prin cuvântul lui 
Dumnezeu. 

Pace vouă, copii ai vremii slavei Domnului! Pace vo- 
uă, şi din zi în zi pace multă să izvorască de la cer peste voi, 
cei stătători în acest dumnezeiesc aşezământ, căci va fi munte 
ceresc şi Sion înalt peste pământ, şi va fi piatră pusă în vârful 
unghiului această piatră binecuvântată în Sion. 

Nu au de unde să ştie mai-marii care stau pe scaunul le- 
gii Domnului, nu au cum să ştie ei ce este această piatră, nu 


au cum să înţeleagă taina ei, căci această piatră este Iisus 
Hristos, Care vine, aşa cum este scris în prooroci, şi iată, pia- 
tra aceasta va fi pusă de Sfânta Treime în vârful unghiului, şi 
va vorbi mulţimilor această piatră, fiindcă este scris despre 
cei ce stau în locurile dintâi: «Dacă aceia vor tăcea, vor vor- 
bi pietrele, şi îşi va face Domnul fii din pietrele cele neluate 
în seamă de ziditori». 

N-au cum să ştie mai-marii care stau peste biserică, n-au 
cum să priceapă ei această adâncime tainică, n-au cum să pri- 
ceapă, de vreme ce nu lucrează peste ei lumina Treimii Dum- 
nezeieşti, care despică şi deosebeşte lumina de întuneric, şi 
credinţa de necredinţă, de vreme ce nu se lasă lucraţi şi curaţi 
şi cu mâinile curate, căci scris este: «Dacă ochiul este rău, tot 
trupul este sub întunericul cel care stă împotriva lui Dum- 
nezeu». Dar am spus că atunci când această piatră va fi în- 
ţeleasă şi desluşită de Dumnezeu, atunci sceptrul lui Iuda va fi 
ca putregaiul, căci se va descoperi goliciunea celor ce nu tră- 
iesc întru legile dreptăţii şi ale curăţeniei cereşti, a celor ce nu- 
mai cu buzele se apropie de Domnul, dar nu ajung la Domnul 
aceia, căci inima lor este străină de Dumnezeul adevărului. 

Copiii mei, supuneţi-vă şi voi stăpânirilor de azi aşa 
cum voiesc ei, şi înscrieţi această piatră pe pământ, ca să fie 
înscrisă, căci această înscriere va sta împotriva celor fără de 
lege atunci când Fiul Treimii Dumnezeieşti îşi va desăvârşi 
adevărul Său peste vremile cele care au fost şi care vor fi de 
acum, căci vine o vreme frumoasă pentru cer. Fiţi sfinţi întru 
totul în mijlocul celor fără frică de Dumnezeu, că iată, vine 
vremea Scripturii aceea care spune că «Lumea va plânge şi se 
va tângui, iar cei ce au pecetea Celui viu se vor bucura şi vor 
tresălta sub slava Domnului». Iată, voi lucra din cer şi voi 
vesti şi voi împlini şi mai cu tărie prin voi toate câte sunt de 
împlinit, căci v-am spus că de acum încolo vom lucra minuni 
mai mari decât cele de până acum. 

Copiii mei, nu mai dormiţi. Un picuţ, iubiţii mei, un 
salt mai minunat şi cu multă pace trecut, şi veţi vedea ce bine 
va fi trecut. Să nu îngăduiţi apoi să se mai calce peste Sfânta 
Sfintelor, care este sfântă lui Dumnezeu, iar cine va cuteza să 
nu aibă frică spre această aşezare pecetluită, acela să fie în- 
semnat cu semn ceresc. Amin. Vă voi da cuvânt cum va fi să 
lucrăm în ziua sfinţirii care se va coborî de la cer, şi vom lucra 
după cum va fi cuvântul adus. 

Vă voi scrie pe hârtie pe cei ce vor fi aduşi pentru ziua 
serbării, şi când vor fi aduşi, să asculte şi să stea aşa cum vor 
fi aşezaţi, şi să fie cu ascultare şi cu sfială, căci locul pe care 
vor călca este ceresc, este coborât din cer prin cuvânt. 

Am de stat de vorbă cu voi, dar ascultaţi-mă şi prin cei 
ce stau de la mine, căci eu sunt, eu şi aşezarea mea, măi copii, 
şi dacă sunt eu, să fiu, iubiţii mei. Nu cumva să zică altcineva 
atunci când eu voi scrie pe hârtie numele celor ce va fi să vină 
pentru ziua aceea, căci ziua aceea va fi încă taină până va fi 
ieşită de sub ascuns. Mergeţi după cum cere cerul să mergeţi, 
şi vom merge bine, măi copii, dar nu cumva să desfiinţeze ci- 
neva porunca cea din cer pecetluită. Şi iată, iar rostesc această 
poruncă: nici un creştin care a hulit Duhul lui Dumnezeu, Ca- 
re a lucrat prin această lucrare şi prin acest aşezământ, nici 
unul din cei ce au crezut că hulesc din adevăr, nici unul să nu 
se încumete să creadă că Domnul va fi îngăduitor pentru unul 
ca acela ca să-l lase să calce cu piciorul pe pământul acestui 
aşezământ, şi va călca acela aici numai după ce va trece, căci 
cei trupeşti nu pot călca în cele cereşti. Amin. 

Pace vouă, dar nu mă lăsaţi, căci am de aşezat peste voi 
multă orânduială în vremea care a mai rămas. Pace vouă, şi 

Cuvântul lui Dumnezeu 


întreită putere, şi întreit spor prin lucrul mâinilor voastre să 
iasă de la Dumnezeu! Pace, iubiţii mei! Voiesc să vă îndem- 
naţi spre duh de pace şi să staţi în duhul păcii şi al ascultării 
cereşti. Amin. 

Voiesc să dau solie pentru fiii poporului meu care nu vor 
putea intra aici, şi să le întăresc pacea şi nădejdea mântuirii, în 
locul în care este fiecare, căci în casa Domnului sunt multe 
locaşuri, dar acest locaş va fi deosebit în Ierusalim. Să nu se 
mai lucreze peste poporul meu decât dinăuntrul acestui aşe- 
zământ, căci poporul meu va fi hrănit tot de aici, fiindcă aceas- 
ta este partea celor ce au stat măcar un pic sub această viţă. 

Binecuvântată să fie ridicarea porţii Domnului de la lo- 
cul de unde este, şi să fie adusă şi să fie aşezată înaintea Dom- 
nului, şi va fi poarta care va sta în faţa Sfintei Sfintelor, şi nici 
un vrăjmaş nu va mai putea lucra în jurul acestor hotare. 
Amin, amin, amin. 

18 noiembrie/l decembrie 1991 

Cuvântul Domnului către episcopul Vasile 
Târgovişteanul 

El este chemat să ocrotească Biserica Noului Ierusalim. 

F ace vouă de la Domnul Iisus Hristos, şi să rămâ- 
nă peste voi pacea Mea! Eu sunt pacea şi răbda- 
rea celor ce cred în Mine, şi de aici încolo Eu sunt. 

Mergeţi, în numele Meu, mergeţi şi înscrieţi această 
piatră pe pământ, căci piatra aceasta Eu sunt, şi veţi vedea că 
Eu sunt, aşa cum a fost cuvântul cel grăit din cer. 

Eu sunt Cuvântul, şi Cuvântul este Dumnezeu, şi toate 
se lucrează prin cuvânt, căci am grăit cuvântul, şi cuvântul 
s-a făcut faptă, şi sunt adevărat prin cuvânt, şi lucrez prin cu- 
vânt. Eu sunt adevărul peste cei ce cred în Mine, şi voi fi ade- 
vărat prin credinţă, iar cei ce vor crede Duhului Sfânt, Care 
desăvârşeşte întreita lucrare a Treimii Dumnezeieşti, aceia 
vor fi şi vor lucra faptele credinţei şi li se va socoti dreptate 
lucrată prin credinţă. Nu vă temeţi. Eu voi merge înaintea 
voastră şi voi netezi cu pacea Mea cărarea voastră către cel ce 
este mare peste biserică. 

Pace peste cel ce stă pe scaunul bisericii, căci Dum- 
nezeu, Cel întreit lucrător, aşează pace cerească în acest sfat. 

Pace ţie, iubitul Meu, apostolul şi mărturisitorul Meu! 
Este scris în cartea cea din cer coborâtă: «Mă duc, şi iarăşi 
voi veni. Mă duc, că dacă nu Mă duc, nu pot veni la cei ce 
cred în Mine», şi iată, Eu sunt cu cei ce cred în Mine, cu cei 
ce nu se smintesc întru Mine, sunt cu cei plăpânzi, cu cei ne- 
luaţi în seamă, căci Duhul Meu Se desăvârşeşte în slăbiciuni, 
aşa precum scrie în Scripturi. Iată, pun înaintea ta această pia- 
tră, căci eşti aşezat peste biserica din această cetate. Ridică-te 
şi porunceşte furtunii şi îmblânzeşte valurile ce izbesc în 
această piatră, căci această piatră Eu sunt. Eu sunt piatra cea 
neluată în seamă de ziditori, Eu sunt piatra cea din vârful un- 
ghiului, căci Tatăl Meu M-a numit cu nume mare în cer şi pe 
pământ şi M-a pus cap bisericii, şi prin Mine tot trupul bise- 
ricii se desăvârşeşte prin toate încheieturile şi întăriturile ca- 
re se ţin întru întregirea trupului bisericii, întru fiinţa trupului 
bisericii. 

Iată, Eu deschid, şi nimeni nu poate închide, şi ceea ce 
fac Eu, cine poate strica? Eu sunt Unul Dumnezeu peste toată 
făptura, dar iată, vremea cercetării este cu Mine, iar făptura 
Mea nu ştie să deosebească dreapta de stânga sa. «Iată Eu şi 
pruncii Mei, şi voi fi cu semne şi minuni peste Israel», aşa 
cum este scris. Eu sunt Dumnezeul lui Israel, căci Israel este 


cel ce crede în Mine. Eu sunt prin cuvânt, Eu şi trimişii Mei, 
căci cine poate ieşi de sub puterea Mea? 

Când am trimis pe Iona să vestească cuvântul Meu, n-a 
voit Iona să meargă în numele Meu, dar puterea Mea a fost 
prin se mn ul lui Iona şi am biruit pe Iona şi s-a dus pentru Mi- 
ne. Scoală-te să stai în faţa furtunii care bate în această stâncă 
prin cuvânt lucrată, şi stai cu braţele întinse şi ocroteşte de cei 
necredincioşi această rămăşiţă mică. Ridică-te şi ţine aceasta 
până voi veni şi nu lăsa să fie zdrobită această sădire, căci ci- 
ne se va lovi de această piatră, acela se va zdrobi de ea. 

Voiesc să aşez pace peste Sion şi voiesc să ruşinez pe 
cei ce împart pe Domnul, că Eu Unul sunt, şi peste tot Unul 
sunt, căci întru Mine nu mai este nici iudeu, nici elin, şi vor 
fi toţi întru Unul, precum Eu Unul sunt, căci Dumnezeu nu Se 
dezbină pe Sine. 

Eu sunt şi acum, aşa cum am fost înainte prin prooroci, 
căci aceasta este orânduiala dumnezeiască, este prin prooroci, 
este prin cuvânt, dar iată, Israelul de azi nu Mă mai cunoaşte, 
şi nimeni nu mai voieşte să audă de la Domnul. Sionul Meu 
este departe cu inima de Mine, şi ce-Mi foloseşte lauda bu- 
zelor Sionului Meu dacă el şi-a ales slobozenia şi a dat deo- 
parte dreptatea Mea? Mă doare rana Sionului Meu şi voiesc 
să leg rana lui şi voiesc să vindec fărădelegea lui, dar nu mai 
este loc curat, căci tot trupul este numai răni, din tălpi până în 
creştet. Ridică-te şi fă voia Mea, căci voiesc să nu se calce 
peste această viţă, voiesc să-Mi ocroteşti această piatră, căci 
am pus la temelia ei legământ de sfinţenie şi de taină cereas- 
că, şi voi fi împlinitor prin cele ce stau sub această piatră de 
mărturie, care este pusă de la Mine peste această vreme de 
întuneric. 

Eu te iubesc. Şi tu să Mă iubeşti. Eu te primesc. Şi tu 
să Mă primeşti. Eu te ocrotesc. Şi tu să Mă ocroteşti. Să ne 
slujim unul altuia, şi Eu îmi voi aduce aminte de tine atunci 
când voi rosti dreptate peste lume. Fii ca Nicodim cel din vre- 
mea trupului Meu şi nu-Mi da această iesle în sfatul cărtura- 
rilor, căci nu este crezut Dumnezeu, Cel Care lucrează întru 
Duhul Sfânt al Treimii Dumnezeieşti. 

Când se îndrepta Valaam către Israel ca să-l blesteme, 
am binecuvântat prin animalul cel necuvântător şi am oprit 
răul în loc, ca să ocrotesc pe cel ce era cu Mine şi cu legile 
Mele. Aşa am spus celor ce erau cu Mine din lume: «Mergeţi, 
şi cine va crede în Mine, nu acestea, ci mai mari decât aces- 
tea va lucra dacă va crede în Mine». Ferice celui ce nu se 
sminteşte întru Mine. Ferice celui ce crede duhurilor cerului! 

Pace ţie, celui stătător pe scaunul bisericii! Pacea Mea 
să lucreze peste tine, iar dacă Mă tăgăduieşti, pacea Mea să 
se întoarcă la Mine. Pace ţie, căci te-am aşezat să ocroteşti 
acest cuib şi să-l fereşti de cei ce vor să-l strivească, de cei ce 
vor să calce peste el, căci aceia vor fi însemnaţi de mâna Mea. 
Veghează pentru Mine, şi te voi scrie ocrotitor pentru acest 
aşezământ pe care-1 voiesc curat până peste toţi vecii. Eu sunt 
capul acestei pietre, şi sunt întru Treimea Cea Dumnezeiască 
prin acest aşezământ, şi sunt întru rânduiala cea plăcută, căci 
Dumnezeu nu Se dezbină pe Sine. Am aşezat acest semn pes- 
te România şi am lucrat minunat, căci Eu lucrez minuni din 
veac şi până peste toţi vecii, spre plinirea vremurilor ceruri- 
lor. Pecetluieşte această taină până Mă voi arăta cu putere 
prin aşezarea care este coborâtă peste această piatră. Ascunde 
acest izvor, căci s-au ridicat irozi şi iude să iscodească această 
aşezare plăcută Mie. Dacă nu Mă tăgăduieşti, voi mai bate, 
iar tu iarăşi îmi vei deschide şi vom cina împreună, căci totul 
este cu putinţă lui Dumnezeu. 

Cel mai dulce cuvânt: pace ţie! 

Pace şi Ierusalim nou peste Sionul Meu, şi peste cei ce 
au mers în numele Meu, pace! 

Pace şi bună orânduială, precum în cer aşa şi peste cei 
credincioşi! Cei credincioşi sunt aşternutul lui Dumnezeu. 
Inima credincioşilor Mei este cerul Meu, iar trupul cel curat 
şi neîntinat al acestora este aşternutul lui Dumnezeu, căci 
Do mn ul Se odihneşte peste ei. Amin, amin, amin. 

21 noiembrie/4 decembrie 1991 

Cuvântul Domnului către alesul Său Irineu 

Domnul îl îndeamnă să nu se teamă de oameni; îl întăreşte şi îl în- 
drumă să stea în sfat cu arhiereul locului, Vasile Tărgovişteanul. 

ă fie zi de pace această zi, şi să lucreze cu pace 
pregătirea zilei de mâine, căci mâine este ziua 
cea aşteptată de tot cerul, ziua când acest cort dumnezeiesc 
primeşte în el pentru prima oară jertfa cea fără de sânge a 
Mielului Treimii Dumnezeieşti. Este ziua Paştelui cel nou, 
care începe acum, şi va fi fără de sfârşit acest Paşti nou, care 
vine de la Dumnezeu, care începe din acest cort ceresc, rostit 
şi făcut faptă prin poruncă cerească. 

Pace vouă! Pace şi Ierusalim nou de acum încolo! 
Această piatră cerească este coborâtă din cer, este prin cuvânt 
coborâtă, şi cuvântul s-a făcut faptă, şi este din cer acest cort. 

Pace celui întâi-stătător peste biserica Noului Ierusa- 
lim, care vine de la Dumnezeu! Căci a fost uns peste biserica 
Noului Ierusalim, care vine, şi iată, începe să se arate peste 
pământ, începe să ia înfăţişare, după asemănarea aşezării ade- 
vărate, pentru că Dumnezeu este adevăr, iar adevărul este din 
biserica cea adevărată. Biserica cea adevărată n-a aflat loc pe 
pământ întru tot adevărul, căci irozii şi toţi slujitorii lui au 
ţinut ascuns adevărul sub obroc şi au băgat sub văl biserica 
cea biruitoare a Fiului lui Dumnezeu. Cei ce se fălesc cu ade- 
vărul dumnezeiesc, cei ce stau acum pe această treaptă, aceia 
nu stau întru adevărul cel adevărat, căci nu aşa a fost Do mn ul 
când S-a arătat între oameni. De aceea se adevereşte Scrip- 
tura sub ochii lor, dar ei nu vor să înţeleagă Scriptura care 
spune: «Vulpile au culcuşul lor şi păsările au cuiburile lor, 
dar Fiul Omului nu are unde să-Şi plece capul». Aceasta este 
o tâlcuire adâncă şi de neajuns la ea, căci calea spre ea nu este 
atinsă de picioarele celor ce stau în numele Domnului în mij- 
locul mulţimilor. 

Pace ţie, copil iubit de Dumnezeu, copil ales dintre cei 
învăţaţi ai legii! Pace ţie, căci ţi-ai plecat capul, ţi-ai plecat 
grumazul sub această viţă, şi iată, Domnul te are mare, din 
fructul acestei viţe, şi nimeni din cei ce par să semene cu tine 
nu seamănă cu tine. Ei nu ştiu ce ungere ai tu, căci pentru ei 
Fiul lui Dumnezeu nu mai este pe pământ, nu mai este în lu- 
cru aşa cum este cunoscut Domnul în lucrul celor ce cred că 
este Domnul în lucru până peste toţi vecii. Ei nu ştiu, ei vor 
să uite că Fiul Domnului Se va arăta aşa cum scrie în Scrip- 
turi, şi dau să tâlcuiască după tâlcul lor, după duhul lor, după 
învăţătura cea de la oameni. Să nu te temi de ei. Ce-ţi poate 
face ţie omul? Să nu te temi de oamenii care nu-L poartă pe 
Do mn ul întru tot adevărul dumnezeiesc. Să nu te temi de cei 
ce sunt încă pe pământ, căci ei nu ajung la Domnul, fiindcă 
este strâmtă calea prin care se ajunge la Domnul, şi pe dea- 
supra sau prin părţi nu se poate sări, căci una este calea, şi 
este cu credinţă sub ea şi nu fără credinţă. Cel ce desfiinţează 
pe Dumnezeu, Care lucrează prin cuvânt, acela nu merge pe 
cărarea cea care să ducă pe Dumnezeu spre om, acela nu-L 
poate primi pe Domnul, Care este cu oamenii prin cuvânt. Nu 


te teme de cei ce nu cred duhurilor cerurilor, căci Duhul Sfânt 
este peste tine şi te învaţă să grăieşti în limbi noi şi necunos- 
cute până acum, şi te învaţă să tălmăceşti aceste limbi cereşti 
celor ce aud şi nu înţeleg cu mintea lor pe cele venite de la 
Duhul Sfânt. 

Iată taină îţi spun ţie, căci tu nu eşti dintre ei. Eşti între 
ei, dar nu eşti dintre ei, pentru că Eu te-am ales din lume 
fiindcă Tatăl Meu te-a dat Mie din lume. Să nu te temi de ei. 
Ei sunt mici, ei sunt fără putere, căci nu aceasta este puterea, 
nu aceea de care tu te îngrijorezi. Lasă povara ta. Dă-Mi Mie 
povara ta şi să nu mai ai povară. Eu sunt cu tine; de cine să te 
temi? Iată aceşti copii ai Mei. Ei sunt fără putere, fără cuvânt, 
fără apărare în faţa furtunii care bate spre ei, dar ajutorul lor 
este la Domnul, Cel ce a făcut cerul şi pământul şi marea şi 
lumea cea văzută şi cea nevăzută. Ei sunt mici, iar cel mic nu 
ştie de teamă, că are apărarea lângă el, aşa cum este copilul 
mic lângă mama sa. 

Iată, vine vremea ta, şi fericită să-ţi fie ţie vremea 
aceasta, căci vei avea Duh Sfânt şi putere de Duh Sfânt ca să 
arăţi calea Mea cum este, ca să înveţi învăţaţii despre calea 
Mea din zilele gloriei plinirii Domnului. Tu eşti martorul 
Meu, pentru că aşa a fost taina Mea, aşa a fost planul Meu, ca 
să Mă ai în taină prin acest izvor care curge din cer pe pă- 
mânt. Ştiu că eşti plăpând, dar Eu sunt Dumnezeu, şi te ating 
pe creştet şi te uşurez, căci Eu sunt prin acest aşezământ, şi 
cine te poate uşura mai mult decât Mine? Dar îţi amintesc de 
Scriptura Mea care spune aşa: «Ieşiţi din mijlocul lor şi deo- 
sebiţi-vă de ei, şi de ce este necurat nu vă atingeţi, şi Eu voi 
fi Dumnezeul vostru şi voi fi primit prin voi». 

Iată, Mă ating de creştetul tău ca să te întăresc, ca să te 
uşurez, ca să te fac şi mai viu, şi mai frumos, şi aşa să te vadă 
cei printre care eşti, căci ei se vor uita la tine şi Mă vor crede 
pe Mine, şi vor crede lucrul Domnului din zilele acestea. 
Deosebeşte-te, şi fii deosebit între ei, ca să vadă ei împlinirea 
sfinţeniei întru tine şi să se plece ruşinaţi sub această tărie 
atunci când Eu voi pune mâna pe creştetul tău şi voi spune: 
„Iată-l pe cel ce M-a purtat pe Mine întru adevăr “. 

Iată, Eu voi fi cu putere prin acest aşezământ ceresc şi 
voi birui împotriva celor fără de lege, căci Eu n-am venit să 
stric sau să dezbin, ci am venit să Mă arăt adevărat şi sfânt 
prin acest aşezământ pus peste România. Stai în sfat cu cel 
stătător peste biserică în această cetate. Stai în sfat cu el şi 
spune-i despre Mine, şi spune-i că Eu voiesc aşa, şi nu altul, 
şi spune-i că tu ai făcut după cuvântul Meu, că ai crezut în cu- 
vântul Meu, că ai crezut că Eu sunt Cuvântul. Spune-i să fie 
cu Mine, să Mă acopere pe Mine, să-Mi tăinuiască această 
iesle, căci am aflat loc primitor, care Mă primeşte aşa cum 
voiesc Eu să stau. Spune-i că sunt de ajuns temple şi locaşuri 
peste care se calcă fără sfinţenie. Spune-i să-Mi vegheze bine 
şi să stea bine de veghe în jurul acestui aşezământ coborât 
prin cuvânt ceresc. 

Nu te teme. El este bun cu inima şi va şti să fie de par- 
tea Mea dacă voieşte, şi Eu voi scrie dreptate în dreptul său 
atunci când Mă voi ridica să scot fărădelegea din biserica 
Mea şi să fie curat aşternutul sub care Eu Mă plec spre învie- 
rea şi ridicarea lumii care va să fie, căci vin cu cele noi şi voi 
face un lucru nou, un Ierusalim nou, de la acest început nou. 
Spune-i să pună pe înălţime această făclie, căci iată, duhul rău 
s-a pornit să arunce cu pietre, şi vai celui ce se va lovi de 
această piatră! Iată, am început să însemnez cu semne acest 
aşezământ deosebit între celelalte, şi voi lucra din acest 
aşternut şi voi porunci îngerilor Mei să lucreze la porunca 

Mea. Nu te îndoi. Voi lucra şi ne vom desăvârşi întru semne 
cereşti şi vom birui cu cerul, iubitul Meu. Fii întru pacea Mea 
şi stai întru ea mereu, căci Eu voi merge cu tine în tot locul şi 
voi lucra cu tine peste tot şi nu vei fi fără Mine. 

Pace ţie! Şi iarăşi vom sta în sfat, căci Eu sunt, şi stau 
în mijlocul vostru şi fac sfat, aşa cum este scris în Scripturi. 
Acesta este aşezământul întru care binevoiesc şi prin care Mă 
voi arăta întru sfinţenia Mea, căci această piatră Eu sunt. Am 
aşezat acest semn pe pământ, şi voi aşeza această piatră îna- 
intea Mea, căci iată ziua. 

Săltaţi de bucurie şi vă veseliţi, voi, cei ce iubiţi Ieru- 
salimul, căci Domnul a cercetat poporul Său cel credincios, şi 
tot ochiul va vedea mântuirea care vine de la Dumnezeu în zi- 
lele ce vin. Amin, amin, amin. 

28 noiembrie/l 1 decembrie 1991 

Cuvântul Domnului în ziua târnosirii Bisericii Noul 
Ierusalim 

Corabia de salvare a celor care se dăruiesc Domnului: Biserica 
Noul Ierusalim. Legile sfinte ale aşezământului cel nou. 

lavă întru cele cereşti lui Dumnezeu, şi din cele 
cereşti pace şi bună orânduială peste acest ceresc 
aşezământ, de-acum şi peste toţi vecii! 

Pace vouă, şi Ierusalim nou vă dau vouă! Pace vouă, şi 
Paşti nou să fie această zi de praznic ceresc! Iată, se împlineş- 
te sub ochii voştri Scriptura care zice: «Luaţi şi mâncaţi, 
acesta este Trupul şi Sângele Meu, al legământului cel nou, 
căci de acum nu-l voi mai bea cu voi până ce nu-l vom bea 
nou întru împărăţia Tatălui Meu». Aşa am spus în seara cinei 
când am stat la masa Paştelui, mai înainte de cele ce aveau să 
Mă ridice spre gloria învierii, spre începătura învierii făpturii 
lui Dumnezeu. Aşa am spus celor ce erau cu Mine din lume: 
«Luaţi şi cinaţi, acesta este legământul cel nou, şi iarăşi îl voi 
lua cu voi, nou, întru împărăţia cea nouă». 

Pace vouă! Pace, şi Paşti nou să fie această zi, căci îm- 
părăţia lui Dumnezeu se va desăvârşi peste lume. Aceasta es- 
te o zi de taină cerească până la arătarea ei, căci ea va mărtu- 
risi în zilele ce vin, şi va fi luată şi văzută apoi de pe înălţimi, 
şi va fi bucurie peste toţi cei ce vor veni şi vor lua lumină spre 
descoperirea neamurilor şi spre slava poporului lui Israel cel 
binecredincios. Astăzi se veselesc cele cereşti şi se bucură în- 
tru cele aşezate pe pământ, căci Domnul a făcut biruinţă cu 
mâna Sa cea tare, şi cortul lui Dumnezeu Cuvântul este între 
oameni, şi neamurile vor umbla şi vor fi călăuzite de această 
lumină cerească. Astăzi cerul se bucură şi cântă aici. Cântă 
îngerii cu voi, iubiţii Mei, cântă cântarea cerului: „Slavă Sfin- 
tei, Celei de o fiinţă şi de viaţă făcătoarei şi nedespărţitei 
Treimi, acum şi până peste toţi vecii! “. Cântă cântare de în- 
viere, cântă corul îngerilor cei fără de trup, şi cântă duhul 
celor ce au aşteptat să vadă venind ziua aceasta, căci părinţii 
lui Israel, iată, văd zilele Domnului pe care ei numai le-au nă- 
dăjduit văzându-le de departe. 

Binecuvântată să fie această zi, căci Mielul lui Dum- 
nezeu a coborât astăzi masa Paştelui cel nou întru această îm- 
părăţie cerească, lucrată prin cuvântul lui Dumnezeu. Luaţi şi 
mâncaţi, luaţi şi beţi! Acesta este Mielul lui Dumnezeu, Care 
spală păcatul făpturii. Acesta este Paştele cel nou despre care 
scrie în Scripturi. Aceasta este împărăţia Mea şi acesta este 
aşezământul cel nou, după Scriptura care spune: «Şi am văzut 
cerul cel nou şi pământul cel nou. Şi am văzut cetatea sfântă, 


Noul Ierusalim, coborând de la Dumnezeu; şi cetatea este în 
numele celor douăsprezece seminţii ale lui Dumnezeu; şi 
neamurile pământului vor lua lumină de la această făclie şi 
vor bea din răul vieţii, care va curge din acest tron, iar apa 
aceasta va fi spre tămăduirea neamurilor Iar de o parte şi de 
cealaltă a râului vor creşte pomi ale căror fructe şi frunze vor 
fi spre tămăduirea celor ce vor crede în Dumnezeu. Şi în 
această cetate nu va intra nimeni pângărit şi nimeni străin, ci 
numai cei ce sunt ai Mielului, care merg după Miel oriunde 
Se va duce, care sunt osebiţi dintre oameni, părgă lui Dum- 
nezeu şi Mielului». Acesta este aşternutul întru care binevo- 
iesc. Aceasta este lucrarea Duhului Sfânt, care va acoperi ce- 
rul şi pământul, şi va fi Ierusalim nou şi va fi cer nou şi pă- 
mânt nou, lucrat de la acest început, căci cele scrise nu se pot 
desfiinţa, şi se vor împlini. 

Binecuvântaţi să fiţi voi, cei care aţi lucrat această co- 
rabie, căci voi sunteţi mâna Sfintei Treimi, Care este în lucru 
spre plinirea vremilor Domnului. Şi să fie întreit binecuvântat 
îngerul bisericii Mele, care pecetluieşte astăzi acest aşternut 
dumnezeiesc, iar ochiul Meu şi mâna Mea vor fi şi vor lucra 
prin acest început nou, care s-a coborât din cer spre plinirea 
celor cereşti. Nimic nu împlinesc fără să nu fi vestit prin 
prooroci, după cum este orânduiala cerească, şi iată, vin şi 
sunt împlinitor. 

Iată, sunt cu voi, cinez cu voi, grăiesc cu voi, căci cina 
Mea este împărăţia Mea întru care binevoiesc. Iată, sunt aici, 
sunt cu ai Mei şi stau la masa Paştelui cel nou, întru împărăţia 
Tatălui Meu. Sunt cu voi şi ne rugăm împreună Tatălui ceresc, 
şi iată, Mă rog Tatălui Meu în acest aşternut ceresc: 

Tatăl Meu, iată- Mă unde sunt! Sunt cu cei pe care-i am 
de la Tine, că Tu i-ai luat din lume şi Mi i-ai dat Mie. Iată Eu 
şi pruncii Mei, Eu şi cei pe care Tu Mi i-ai dat, spre semne şi 
minuni peste lume! Din lume Mi i-ai dat, pentru că nici ei nu 
erau din lume, precum nici Eu nu sunt din lume. Păzeşte-i în 
numele Meu pe aceştia pe care Mi i-ai dat, şi păzeşte acest 
aşezământ în care Eu îmi plec capul, de-acum. Mâna Ta şi 
ochiul Tău şi sălaşul Tău să fie mereu aici, cu Mine şi cu cei 
pe care Tu Mi i-ai dat. Cerul cel sfânt să-şi ia sălăşluire în 
acest aşternut ceresc, iar acest templu ridicat de cei mici, de 
cei puţini, de cei plăpânzi, să fie, de-acum, cortul Tău şi al 
Meu şi al Duhului Sfânt, prin Care Una suntem, întru Treimea 
Care este mai dinainte de toţi vecii, nedespărţită întru fiinţă. 
Iar din acest cort ceresc să Ne arătăm lucrători peste cei ce 
vor veni să vadă calea, şi să meargă pe ea apoi. Adu-Ţi aminte 
de toate făgăduinţele Tale şi vino întru plinirea lor prin Fiul 
Tău, întru Care Tu ai binevoit, căci iată-Mă aici, în ieslea pe 
care Tu însuţi Mi-ai pregătit-o ca să locuiesc între oameni şi 
să luminez cu lumină din lumina Ta acest cort. Fă ca această 
viţă să se întărească în însuşi altoiul său, căci Tu M-ai dat să 
fiu cap bisericii Tale şi să sălăşluiesc întru adevărul celor ce 
sălăşluiesc întru Mine. Eu în ei, şi ei în Mine, precum Noi una 
suntem, căci Tu M-ai dat spre răscumpărarea celor mulţi ca- 
re vor fi una cu Noi prin acest izvor viu şi netulburat. Sfin- 
ţeşte şi aşează pecetea cea vie peste această piatră, căci Eu 
sunt această piatră, precum a fost cuvântul Tău. Ascultă-Mă 
din acest cort ceresc, şi cu mână tare binecuvintează această 
împărăţie curată. Amin. 

B inecuvântat să fie cuvântul Fiului Meu şi 
binecuvântată să-I fie binecuvântarea Lui 
peste acest munte, şi se va numi muntele Domnului acest 
aşternut ceresc. 

Pace Ţie, Fiul Meu preaiubit, şi binecuvântată să-Ţi fie 
intrarea în acest Ierusalim ceresc! Pace Nouă, întru aşeză- 
mânt curat şi neîntinat, şi de acum încolo pacea Noastră să ră- 
mână peste cei ce sunt împreună cu Noi în această împărăţie. 

Iată Fiul Meu şi pruncii Săi pe care Eu i-am pus la 
lucrul viei Fiului Meu, iar Stăpânul viei dă această vie lucră- 
torilor Săi ca să o stăpânească şi să împartă viaţă celor ce vor 
umbla pe calea vieţii, şi să împartă lumină celor ce vor lua 
calea luminii. 

Pace vouă, copii ai cerului sfânt, şi binecuvântată să fie 
împărăţia Treimii Dumnezeieşti în care sunteţi aşezaţi! Pace 
şi Paşti nou, de acum şi până peste toţi vecii, căci voi aţi biruit 
prin Sângele Mielului lui Dumnezeu! Pace şi Ierusalim nou 
să înceapă de la voi peste pământ! Bucuraţi-vă, că iată, Dom- 
nul binevoieşte întru acest aşezământ rostit şi lucrat la porun- 
ca dumnezeiască, şi se va cunoaşte până la toate marginile 
această mântuire. 

Binecuvântată să fie lucrarea prin care Dumnezeu a 
trâmbiţat pe pământ spre arătarea slavei Sale. Vă voi umple 
de putere ca să staţi bine de veghe peste această grădină cu- 
rată. Vă voi da legile acestui aşezământ, şi cine se va încume- 
ta să calce peste ele, acela să fie anatema de la faţa lui Dum- 
nezeu, căci Eu sunt Dumnezeul orânduielii şi al sfinţeniei. 
Vegheaţi cu tărie, şi binecuvântată să vă fie veghea voastră, 
căci locul pe care staţi este sfânt, este din cer, coborât prin 
cuvânt, şi este împărăţie cerească, şi nimeni pământesc să nu 
fie peste acest aşezământ ceresc. 

Luaţi şi măsuraţi această piatră şi împrejurimile ei, şi 
se va numi Sfânta Sfintelor care este pe pământ pentru aşter- 
nutul lui Dumnezeu. Eu sunt cu voi, iar cel ce nu este cu Mine 
după adevăr, să se depărteze, căci Dumnezeu este foc mis- 
tuitor, iubiţii Mei. Iubiţi sfinţenia, iubiţi pacea cerească, iubiţi 
această împărăţie dumnezeiască, şi voi fi cu voi, şi prin voi 
voi fi. 

Eu sunt aici. Eu şi sfinţenia Mea. Eu şi cei ce stau întru 
voia Mea. 

Pace vouă, iubiţii Mei! Binecuvântată să fie, şi zi de 
praznic veşnic să fie această zi care este din zilele Domnului, 
din zilele cerului, şi vor fi de acum încolo zile noi de serbare 
cu cerul. Duhul Treimii Dumnezeieşti să rămână peste acest 
aşezământ sfânt, şi va fi odihna lui Dumnezeu acest cort dum- 
nezeiesc. Amin, amin, amin. 

29 noiembrie/ 12 decembrie 1991 

Cuvântul sfintei Virginia pentru aşezarea legilor noului 

aşezământ 

Vremea trâmbiţei Domnului şi slava poporului ei. 

Î ncă o zi de sărbătoare cu cerul. Pace vouă, celor 
din hotarele acestui aşternut ceresc! Pace vouă, iu- 
biţii mei copii, căci am serbat de curând ziua Paştelui cel nou 
în cortul cel nou, care a luat trup în mijlocul acestui aşeză- 
mânt sfânt, şi iată, cerul serbează iar încă o zi de serbare, căci 
astăzi prăznuim amintirea zilei adormirii trupului meu, ziua 
când eu am luat misiune în cer, între cei cereşti. Şi dacă m-am 
dus la cer, m-am dus ca să pot veni înapoi la voi, şi aşa a fost, 
măi copii. Poporul cel hrănit prin duhul acestei lucrări cereşti 
n-a crezut că eu nu voi muri, n-a crezut că voi fi vie în vecii 
vecilor şi că voi fi peste turma cea creştină din vremea plinirii 
celor cereşti. Sunt vie şi lucrez dintre cei din cer, căci vii sunt 
cei din cer şi lucrează pe pământ întru lucrarea Duhului ce- 
resc, spre plinirea unirii întru cele veşnice. 


Pace vouă, şi iarăşi zi de Paşti în acest cort dumne- 
zeiesc, şi să fie jertfă de rugăciune cât mai mult în acest cort, 
chiar dacă va mai fi de lucrat spre săvârşirea cea deplină până 
la serbarea cea mare a învierii Fiului lui Dumnezeu. 

Să vă îmbrăcaţi bine, mămică, şi să săvârşiţi în acest 
cort sfânt jertfa cea nouă o dată la şapte zile, ca să ia putere 
prin Mielul lui Dumnezeu acest cort ceresc în care Şi-a plecat 
capul Fiul Treimii Dumnezeieşti, iar în celelate zile aduceţi în 
adăpostul cel cald (paraclis, n.r. ) jertfa cea fără de sânge. 

Binecuvântată să fie ziua aceasta, căci serbăm astăzi 
trecerea mea spre puterile cele din cer care lucrează peste pă- 
mânt. Şi va fi nou pământul, în curând va fi nou. Şi va fi cer 
pământul cel nou, şi vor fi una cele din cer cu cele de pe pă- 
mânt. Amin. 

Binecuvântată să fie jertfa ce o aduceţi spre pomenirea 
mea, şi iată, am cu mine o fiică iubită, o soră iubită. Am luat-o 
să-i arăt împărăţia mea, am luat-o eu acum, ca să fie lângă mi- 
ne în această zi, lângă mine la masă, căci şi pe ea o serbează 
astăzi cerul, fiindcă astăzi ziua aceasta de biruinţă este şi a ei. 
Şi ea serbează azi ziua trecerii ei spre cele cereşti, spre cele 
vii şi lucrătoare din cer peste pământ. Ea este fiica rugăciunii, 
măi copii. Ea este din ceata proorocilor şi are plată de proo- 
roc în cer. Ea este martor între martorii cei întâi-stătători în 
cer pentru această lucrare de cuvânt ceresc. Ea a văzut de de- 
parte biruinţa în care aţi intrat acum voi, cei cu trupul. Ea a 
văzut de departe această biruinţă şi a nădăjduit-o şi a proo- 
rocit-o în vremea trupului ei, căci a avut darul vederii înainte, 
darul profeţiei, darul vederii cu duhul. Sora Leana, măi copii. 
Suntem amândouă în locurile dintâi la masa cea de azi şi 
serbăm cu voi ziua biruinţei noastre în cer. 

Copii ai duhului meu, de-acum încolo să vă fie veghea 
veghe, că nimeni, nimeni, mămică, nu răspunde pentru acest 
aşezământ, nimeni în afară de voi, cei stătători şi păzitori aici. 

Iată legile acestui aşezământ ceresc: 

- în acest munte nu va putea intra cel ce a hulit şi a 
lovit şi a defăimat lucrarea Duhului Sfânt, Care a lucrat în 
mijlocul acestui popor hrănit prin cuvânt ceresc. Iar cine se va 
încumeta să defăimeze acest cuvânt, acela se va zdrobi de 
această piatră şi va fi numit între cei călcători de poruncă. 

Această lege să nu fie călcată, căci este cea dintâi po- 
runcă peste acest ceresc aşternut. Vine mântuirea şi bucuria 
de la Dumnezeu peste toţi cei care sunt scrişi la Domnul în 
sulul acestei lucrări, dar această poruncă trebuie să fie ţinută 
cu mare ascultare. 

Păstorii mei, luaţi aminte şi duceţi spre împlinire 
această lege, căci este cu neputinţă ca acest munte ceresc să 
fie atins de cei ce au lovit în această stâncă. V-am spus că vor 
veni spre voi creştinii acestui popor şi vor cere intrare şi se 
vor bate de pământ, dar nu este cu putinţă să calce sau să trea- 
că pe deasupra cel ce a lovit pe Dumnezeu, Care Şi-a ales 
această iesle de sălăşluire. M-am dus şi am trâmbiţat peste tot 
şi am bătut la fiecare poartă, în fiecare cetate, şi am întocmit 
carte de mărturie pentru fiecare cetate şi am spus să se împace 
cu mine poporul meu şi să creadă şi să se aşeze în cele cereşti, 
în cele neîntinate şi în ascultare de Dumnezeu, dar nu s-a 
trezit poporul meu şi n-a venit spre mine ca să pot apoi să vin 
şi eu spre el. N-a voit. Ba m-a şi gonit, m-a şi hulit, m-a şi tă- 
găduit, şi eu am tot aşteptat să se trezească poporul meu şi să 
fie împlinitor. Şi dacă am văzut necredinţă, m-am suit în acest 
munte şi am adus din cer cuvânt, ca să fie împlinire prin 
cuvânt, şi Şi-a făcut Domnul cort ceresc în aceste hotare cu- 
rate şi necălcate de cei ce nu cred, de cei ce nu împlinesc. Iată 

Cuvântul lui Dumnezeu 


de ce am oprit eu pe poporul meu să nu mai vină în hotarele 
acestui aşezământ ceresc! Pentru că eu începusem să pre- 
gătesc şi să curăţesc şi să ţin curat acest aşezământ, curat şi 
lipsit de picioarele celor ce nu au voit să asculte şi să creadă 
şi să împlinească cele cu care am venit să le aşez peste po- 
porul meu. Şi am adus apoi cuvânt şi a împlinit Domnul cu- 
vântul şi Şi-a făcut sălaş curat şi necălcat de cei pământeşti, 
de cei ce au rămas cu pământul, şi nu ştia poporul meu de ce 
l-am oprit să vină aici. Aici este muntele Domnului din vre- 
mea plinirii cerurilor, şi de aici va lucra Domnul cu legile Sa- 
le cele curate peste cei ce vor fi mântuiţi, şi în acest aşeză- 
mânt nu va călca cel cu mâini necurate, ci numai cel cu mâi- 
nile spălate şi care n-a luat în deşert numele Domnului, şi ia- 
tă, această cetate se va numi «Acolo este Domnul». Este scris 
cuvântul Domnului: «Vulpile au culcuşul lor şi păsările văz- 
duhului au cuiburile lor, dar Fiul Omului nu are unde să-Şi 
plece capul». Şi iată, aici Şi-a pregătit Domnul sălaş în vre- 
mea de sfârşit a fărădelegii de pe pământ, şi iată, are Do mn ul 
unde să-Şi plece capul. Domnul este sfânt şi curat, şi are 
Domnul aici locaş sfânt şi curat, şi are unde să-Şi plece capul 
în vremea aceasta. 

Şi iată a doua poruncă pentru acest aşezământ, şi apoi 
celelalte după ea: 

- Creştinii care vor fi împlinitori celor ce stau scrise 
sub temelia acestei înălţimi cereşti, aceia, dacă vin, să vină cu 
îmbrăcăminte de o singură culoare, căci este sfânt şi ceresc 
acest aşezământ. Să nu fie cămaşă sau rochiţă sau maramă co- 
lorată, şi să fie de o singură culoare veşmântul pentru acest 
aşezământ. 

- Să se respecte porunca pentru a nu trece banul în 
Sfânta Sfintelor, căci Domnul nu are nimic legat cu cezarul. 
Cezarul este cezarul, iar Domnul este Domnul, şi nu este 
nimic între Domnul şi cezarul. Cezarul să fie cu ale sale, iar 
Domnul să fie cu ale Sale, cu cele cereşti în locaşul Său cel 
coborât în vremea aceasta. 

- Creştinii care vor veni să fie la slujbele cereşti care 
se vor serba în acest cort sfânt, să vină în dimineaţa sărbătorii 
şi să se întoarcă întru ale lor spre sfârşitul zilei de serbare, 
căci în acest aşezământ trebuie mare ordine cerească şi pace 
desăvârşită, şi nimic din cele de afară să nu umbrească pacea 
din aceste hotare, să nu apese duhul şi pacea acestui aşe- 
zământ. 

- Să se lucreze numai dinăuntru şi nu din afară în acest 
aşternut ceresc. 

- Să fie sfială sfântă şi ascultare pentru cele aşezate 
peste acest cort sfânt, căci cei stătători aici, au de dat răspuns 
în faţa acestui tron pentru ţinerea legilor cele sfinte, cele ce- 
reşti, care sunt aşezate peste acest aşezământ. Iar uşile vor fi 
închise şi deschise după rânduiala celor ce au de stat de veghe 
peste această iesle. 

-Acest jertfelnic va primi jertfe de rugăciune pentru ca 
să se aducă Domnului, dar vindecarea şi dezlegarea prin ru- 
găciune va fi fără de plată, va fi în dar. Jertfă de rugăciune 
pentru cei adormiţi să se aducă, dar jertfă pentru cei în trup 
care stau în nelegiuiri, să nu intre la acest jertfelnic, căci locul 
pe care staţi este din cer, şi cerul este curat, iubiţii mei. Aici 
am dat legi bune şi mântuitoare pentru toată făptura lui Dum- 
nezeu, dar să se lucreze dinăuntru şi nu din afară pentru dez- 
legarea făpturii lui Dumnezeu. 

- Lumina de aici, să iasă şi să lumineze peste întu- 
nericul din afară, dar întunericul din afară să nu intre peste lu- 


mina dinăuntru, căci ce legătură poate fi între lumină şi în- 
tuneric? 

- Cei ce vor veni la sărbătorile Domnului care vor fi şi 
se vor vesti de aici, aceia să fie întru duhul sfielii şi al rugă- 
ciunii, să fie întru duhul ascultării aici. 

- Acest aşezământ să fie cu totul lipsit de duhul lumii, 
căci cei ce vin să aducă jertfă de rugăciune, va fi să vină fără 
grija cea lumească înăuntrul acestor hotare. Să se umple de 
laude, de psalmi şi de vorbiri duhovniceşti acest aşezământ 
de la cei ce vin să se înfăţişeze Domnului, Care este prin acest 
jertfelnic ceresc, iar altfel de vorbire să fie uitată câteva clipe 
pentru cei ce intră şi se arată Domnului. 

- Să fie păstrată curăţenia lucrurilor şi a locului de aici 
şi ordinea cea desăvârşită, întru toată aşezarea de aici, iar 
ceea ce mai este de lucrat, să se lucreze cu multă ordine şi cu- 
răţenie a lucrurilor. 

Şi iată cu ce se încheie astăzi legea rânduielilor care 
vor fi aici: 

- Lumina care va fi să ardă în toată vremea în această 
biserică, numită cetatea Noului Ierusalim, venită de la Dumne- 
zeu, şi smirna şi tămâia şi apa cea sfinţită cu putere de cuvânt, 
să înmiresmeze şi să stropească în toate zilele acest aşezământ 
coborât din cer prin cuvânt. Şi va fi biruinţă mare de la acest 
nou început, şi va fi lumină de la acest jertfelnic ceresc. 

- Să fie duh de ascultare şi de mare orânduială. Să fie 
duh de pace cerească şi să fie izvor de viaţă şi de înviere peste 
pământ. Să se lucreze prin cuvânt pentru curăţirea fărădelegii 
de pe pământ, şi să se împlinească cuvântul. Amin. 

Iară şi iară, cu frică şi sfială sfântă să ia aminte cei ce 
se vor îndrepta spre acest munte, căci în toată vremea va tre- 
bui să păzească şi să păstreze peste ei cele ce stau aşezate sub 
această piatră, iar cei ce nu vor sta aşa cum este rânduiala de 
aici, aceia să nu se apropie, că mai bine le va fi lor. Şi iată po- 
runcă puternică: 

- Să se păzească cu sfinţenie şi să nu se calce peste 
cele aşezate pentru acest aşezământ ceresc, iar cine va călca 
fără de rânduiala cea de aici, acela va fi însemnat de Dumne- 
zeu. Amin. 

Acesta este locul în care Domnul îşi pleacă fruntea cu 
sfinţenie şi cu smerenie, şi aşa să fie şi cei ce vor veni să se 
închine lui Dumnezeu, Care este prin acest jertfelnic curat şi 
sfânt. Dumnezeu Cuvântul va ieşi din acest iatac şi va semăna 
fructul învierii şi al vieţii peste cei ce vor alege viaţa cea ce- 
rească. 

Binecuvântată să fie această împărăţie cerească, şi să 
fie biruinţă prin Sângele Mielului peste cei care umblă cu 
Mielul lui Dumnezeu, căci împărăţia este a celor ce biruiesc 
prin Sângele Mielului lui Dumnezeu, Care, iată, ia şi des- 
chide peceţile cereşti. 

Binecuvântată să fie jertfa ce este adusă pentru po- 
menire în cer în această zi de serbare cerească. Luaţi şi mân- 
caţi din jertfele cereşti şi sfinţiţi- vă, iubiţii mei, copii ai du- 
hului meu, copii ai Duhului Sfânt, căci Tatăl cerurilor v-a ri- 
dicat pe voi spre semne şi minuni nemaiauzite în Israel. 

Pace şi Ierusalim nou de aici şi până peste toţi vecii, 
precum în cer aşa şi peste acest început! Şi va fi Ierusalim 
nou, coborât de la Dumnezeu. Voi fi mereu cu voi şi voi adu- 
ce la voi toate câte sunt de adus de la Domnul Savaot pentru 
împărăţia Sa cea sfântă şi curată, pe care v-a dat-o ca să ve- 
gheaţi peste ea şi să trăiţi în ea. 

Pace vouă, copii ai Duhului Sfânt! Amin, amin, amin. 

2/15 decembrie 1991 

Cuvântul Domnului către alesul Său Irineu 

Duhul înţelepciunii peste cel ales. Mângâiere în mâhniri. 

B uhul Sfânt Mângâietorul, Cel ce împreună cu 
Tatăl şi cu Fiul este preaslăvit, Domnul Cel de 
viaţă făcător, să-ţi umple duhul tău de mângâiere cerească, 
copil făgăduit lui Dumnezeu, căci ai fost făgăduit Mie, şi de 
aceea lucrează peste tine lumina Mea şi puterea Mea şi înţe- 
lepciunea Mea, şi cine poate să-Mi ia pe cel făgăduit Mie? 

Pace ţie, căci dacă făgăduinţa cea făcută pentru tine a 
fost întemeiată şi făptuită, Eu cum să pot trece peste ea? Eu 
sunt Cel ce împlinesc făgăduinţele, şi iată, din făgăduinţă eşti 
dat Mie, şi făgăduinţa nu se poate desfiinţa, şi de aceea am 
zis: cu adevărat, binecuvântând te voi binecuvânta. Amin. 

Pace ţie, copilul Meu, căci am pus pentru tine înaintea 
Mea făgăduinţa şi cuvântul, şi sunt adevărat prin acestea do- 
uă, precum adevărat am fost când am zis pentru Avraam: «Cu 
adevărat, binecuvântând te voi binecuvânta şi înmulţind te 
voi înmulţi». Nu te mai lăsa mic cu înţelepciunea, că nu aşa 
voiesc să te am. Voiesc prin înţelepciunea cea de la Mine să 
stai tare şi numai tare, să stai de mână cu ea şi să te întăreşti 
prin izvorul ei şi să nu te ştii slab cu Mine. Să se plângă cei 
ce nu se bizuie pe Mine, dar tu, cum să te plângi? Cum să te 
plângi când Eu stau gata să Mă arăt biruitor? Eu sunt în braţe 
cu făgăduinţele Mele, şi cum să-ţi pierzi răbdarea? 

Când am dat făgăduinţa lui Avraam, M-am jurat pe 
Mine însumi, şi Avraam, prin îndelungă răbdare, a văzut fă- 
găduinţa, căci prin făgăduinţă şi prin cuvânt, Domnul n-a 
fost să fi minţit niciodată. Voi sunteţi ai vremii plinirii făgă- 
duinţelor Mele. Voi sunteţi pârga începăturii noi, care vine de 
la Mine, şi cum să înţeleagă aceasta cei ce se fălesc cu numele 
Meu, cu legea Mea? Poporul la care Eu venisem atunci când 
M-am coborât de la Tatăl, era tare la cerbice, era plin de mă- 
rirea în care era aşezat, căci era poporul cel binecuvântat, cel 
ales, şi avea peste el mulţime de arhierei şi de preoţi, care 
ziceau că au de tată pe Avraam, şi Eu aşa le-am spus: «Dacă 
aţi fi cu adevărat fiii lui Avraam, aţi cunoaşte de unde sunt, 
că Eu sunt mai înainte de Avraam». Dar n-au putut aceştia să 
înţeleagă tâlcul tainelor cereşti, de vreme ce erau în duhul lor, 
în duhul slavei lor, şi de aceea au rătăcit ei de la adevărul 
Meu. 

Nu te teme de cei goi, căci, ca şi atunci, şi azi tâlcul cu- 
vintelor Mele este departe de înţelesul lor, şi iată peste ei 
Scriptura care spune: «Auzind nu vor auzi, văzând nu vor pri- 
cepe şi mergând nu vor cunoaşte calea», lată, Eu te cercetez 
mereu şi voiesc să dau deoparte lumea din jurul tău şi trag din 
greu, iubitul Meu, căci duhul lumii iată ce a făcut! A pătruns 
până dincolo de catapeteasmă şi se făleşte călcând peste cele 
sfinte, peste locul sfinţeniei în care Eu am intrat pentru lume 
ca înaintemergător, şi nu singur am luat cinstea de Arhiereu 
după rânduiala Tatălui Meu, ci Tatăl Mi-a dat Mie această 
cinste. Şi iată, pustiirea a intrat şi a călcat în picioare cele cu- 
rate, cele sfinte şi cele din cer aşezate, şi ce mai este de făcut? 

M-am ridicat să scot fărădelegea din biserica Mea şi 
voi fi împlinitor, iubitul Meu. Fii mare cu Mine şi nimeni să 
nu-ţi strivească plata răbdării. Ai văzut ieslea Mea, şi va stră- 
luci lumina Mea peste ea şi va fi pace peste ea şi va fi iubire 
şi mângâiere şi Eden ceresc această iesle, şi ne vom desăvârşi 
întru lucrarea Duhului Sfânt şi vom fi întru împărăţia păcii 
peste pământ, şi pământul va învia sub această viţă, căci ră- 
dăcinile ei se vor întări, şi va fi rod ceresc şi de înviere 
dătător. 


Suferinţa pentru calea Mea este cel mai scump dar pen- 
tru cer, dar nu pot pune peste tine ispăşire pentru duhul lumii 
care te cuprinde de peste tot. Tu eşti în mijlocul mulţimilor, şi 
mulţimile sunt multe şi au sarcini grele, iubitul Meu. Aşa 
eram şi Eu printre mulţimile care Mă îmbulzeau, căci ieşea 
din Mine putere şi împărţeam putere de viaţă şi de tămăduiri 
peste cei pierduţi în lume, şi când Mă cuprindeau durerile lor, 
Mă depărtam în munte şi plângeam şi sufeream în Duhul 
Meu, şi luam asupra Mea suferinţele lor. Eram Dumnezeul 
milei şi sufeream în Duhul Meu şi miluiam pe cei neputin- 
cioşi. Şi dacă M-am dus la Tatăl Meu, am dat Duhul Meu lor, 
şi apoi au suferit în Duhul Meu şi cei ce aveau să fie întru 
Mine. Aşa şi tu, copilul Meu, urmaşul Meu, dar tu nu poţi sin- 
gur, şi de aceea ţi-am dat de la Mine, să-ţi fie de ajutor şi să 
împărţi suferinţa care vine de la duhul lumii peste tine. Voiesc 
să iei cu tine acest copil. Voiesc, dacă şi tu voieşti, căci îţi va 
fi de mare ajutor şi îţi va fi de mângâiere, şi voi lua din sar- 
cina ta ca s-o poţi purta până voi fi cu voi întru slava care vine 
odată cu Mine. Cere ca să-ţi dau, şi îţi voi da, căci Eu te iu- 
besc şi îţi dau tot ce am mai bun ca să putem ajunge la ziua 
împlinirilor văzute. Fugi de duhul mâhnirii, fugi, iubitul Meu, 
şi adu-ţi aminte de mângâierea cerească şi de plata cea care 
vine. 

Voiesc din nou să te am în acest cort ceresc şi să se 
ridice slavă şi zile de serbare din acest aşternut, de la această 
cină nouă pe care, iată, din nou o iau cu ai Mei întru împără- 
ţia Tatălui Meu. Amin. 

Binecuvântată să fie părtăşia ta cu casa unsului Meu 
Mihail, şi va fi binecuvântare peste acest sfat, şi va fi zi din 
zilele cerului acea zi de ospăţ ceresc. Stai drept în faţa celor 
ce vin de la unsul Meu, ca să fiu prin tine cu putere de înţe- 
lepciune peste acest sfat. 

Iată ce dar îţi dau! Pace, iubitul Meu, pace ţie! Din cele 
cereşti, pace ţie în tot locul! în culcare şi-n sculare, pace ţie! 
în vorbire şi-n tăcere, pace ţie! în veghere şi-n iubire, pace 
ţie, copil al vremii cea bună, care vine de la Mine peste cei ce 
au împărăţia Mea cu ei! Amin, amin, amin. 

4/17 decembrie 1991 

Cuvântul sfintei Virginia peste soborul de la ieslea 
cuvântului 

Grăirea ei lângă grâirea Domnului. 

C u pace şi cu umilinţă îmi plec fruntea mea ce- 
rească împreună cu voi, copiii mei cei iubiţi. îmi 
plec fruntea mea cerească în acest cort ceresc, coborât pe pă- 
mânt prin poruncă dumnezeiască. Tot cerul vă poartă pe voi 
în cântări de bucurie. Toţi îngerii cântă pentru voi, pentru că 
voi aţi dat trup poruncii acestei vremi, aţi dat trup cuvântului 
cel scris în Scripturi şi aţi aşezat cu puterea cea din cer cortul 
cel sfânt, care este aşezat pe pământ spre luminarea nea- 
murilor care vor învia întru viaţa cea nestricăcioasă, după 
cum scrie în Scripturi. 

Pace vouă! Şi cu umilinţă mă plec între voi, ca să fiu şi 
în sfat cu voi, că nu trebuie, măi copii, să stau în tăcere între 
voi. Aş voi, la toate serbările de la voi, aş voi să grăiesc cu 
voi, să ţin cuvânt de învăţătură peste serbările voastre, aşa 
cum este obişnuinţa peste biserică de la cel ce este stătător pe 
scaunul ei. Această biserică este dată mie de Sfânta Treime ca 
să o întăresc, ca să o păstoresc, ca să lucrez din ea peste voi 
şi peste cei ce vin şi vor voi să vină la serbările cereşti care se 

vor serba în acest cort sfânt. Această biserică este împărăţie 
dată mie de la Dumnezeul minunilor, căci eu stau sub temelia 
ei de multă vreme, măi fiilor, şi a făcut Domnul măsurătoare 
de vreme şi a ajuns acum să scoată această iesle cerească de 
sub ascuns şi să lumineze din ea lumina Luceafărului Cel ne- 
înserat, lumina zilei neînserate a Domnului Iisus Hristos, des- 
pre Care este scris în Scripturi că iarăşi Se va arăta. Voiesc să 
lucrez din acest cort, măi copii. Voiesc să aşez la vreme fie- 
care lege sfântă, căci legea sfântă care va să se arate de aici, 
va fi cu putere de viaţă şi cu ordine cerească şi îngerească. Nu 
vă pripiţi, nu vă tulburaţi, căci eu voi lucra dinăuntru peste cei 
de dincolo de porţi, pentru că aici va fi să nu mai fie ca pe pă- 
mânt şi nu voi îngădui pământului să îngreuneze acest lăcaş 
ceresc. Voi lucra pe neaşteptate şi voi despărţi şi voi depărta 
lumina de întuneric şi nu se va mai călca peste legile cele 
sfinte, care stau în mijlocul acestei grădini cereşti. Numai una 
este poarta de intrare în această grădină, iar la această poartă 
va vorbi şi va lucra legea cea sfântă, care este înăuntru, iar ci- 
ne se va încumeta să treacă pe deasupra şi să calce peste cele 
sfinte aşezate aici, acela va fi dat de partea celor călcători de 
poruncă cerească, şi acela va fi însemnat de Dumnezeu, căci 
pentru cei călcători de poruncă Domnul nu pune milă. Dom- 
nul nu avea decât pe cei doi care au fost dintâi aşezaţi în 
Eden, dar pentru că au călcat porunca cea dată de Dumnezeu, 
au fost scoşi, şi apoi s-a pus pază peste grădină. 

Cine nu-şi poate păstra mâinile curate, cine nu poate 
păstra legea sfinţeniei care stă sub temelia acestei grădini ce- 
reşti, cine nu poate fi ca aici, acela să nu se apropie, că mai 
bine îi va fi lui. Creştinii care au aflat de această grădină ce- 
rească nu ştiu ce vor când aud că vor şi ei să vină aici. Aceia 
nu ştiu ce cer, şi de aceea vor să vină, dar eu nu pot locui aici 
cu duhul lumii. Creştinii mei n-au omorât lumea din ei, n-au 
scos de la ei cuvântul de judecată şi nu au lepădarea de sine, 
care se cere la cei ce umblă pe căile sfinţeniei, iar peste aceas- 
ta, stă scris în dreptul lor păcatul hulei asupra Duhului Sfânt, 
Care a lucrat această lucrare cerească. Nici vorbă să treacă 
aceia în această grădină pecetluită, căci aici se lucrează mare 
lucrare cerească şi multă jertfă de ispăşire pentru acest popor 
şi pentru toată făptura lui Dumnezeu. Dar se lucrează dinăun- 
tru şi nu din afară, căci scris este în Scriptura cea pentru vre- 
mea aceasta, scris este că nimeni nu va fi să întrebe ce este de 
la Dumnezeu, căci va fi cunoştinţă dumnezeiască peste cei ce 
vor sta după adevăr sub această viţă. 

Mă doare când văd încă ispitire. Când am văzut atâta 
măreţie, atâta mărire deşartă, când am văzut amestecătură de 
nedescurcat peste duhul creştinului, ce era să pot face cu el 
aşa? Când vedeam că venea creştinul la Dumnezeu ca să cea- 
ră pământ în loc de cer, cum era să mai fac din el cort ceresc 
şi împărăţie cerească înăuntrul lui? Şi iată, acum nu are creş- 
tinul ce să facă cu pământul, căci aşa, pământ cum este, nu 
poate fi cu cerul, care a venit să se aşeze peste pământ curat 
şi neîntinat. A cerut creştinul pământ, şi a rodit tot pământ, şi 
a crescut pământul în jurul lui şi l-a acoperit, şi a stat nepă- 
sător poporul cel chemat la Dumnezeu. 

O, măi poporul meu, lumea cea din afara ta nu te putea 
depărta pe tine de Dumnezeu dacă tu n-ai fi avut lume în tine. 
Că ţi-ai pierdut toată vremea şi ţi-ai pus toată inima pentru 
munca pământească, şi atâta te-ai dat pe tine grijilor care sunt 
departe de Dumnezeu! Şi iată, aceasta este lumea care a stat 
peste tine, poporul meu iubit. Nu lumea de pe drum, nu veci- 
nul din lume, nu răul din lume ţi-a încurcat inima ta, ci lumea 
cea din tine, copilule lumesc şi nu ceresc aşa cum ţi-a fost 


chemarea făcută de Dumnezeu. Iată ce mai am nebiruit de 
lume; atâta mai am, şi am tras hotar în jurul acestor firicele, 
şi nimeni nu se teme îndeajuns, nimeni din cei ce vin să se 
arate Domnului, Care Şi-a plecat capul şi lucrul Său în aceas- 
tă grădină. 

Am spus când am aşezat primele porunci de sfinţenie 
pentru acest aşezământ, am spus că cel ce vine să se arate 
Domnului, Care este prin acest cort ceresc, acela să nu mai 
vină cu duhul lumii înăuntru, căci aceşti copii au fost deose- 
biţi de această cale. Am spus să nu mai intre înăuntru întune- 
ricul din afară şi am spus să se vorbească în psalmi şi în lau- 
de cereşti în acest aşezământ. Şi iată, poruncă nouă aşez încă 
peste acest sălaş ceresc: 

- Cuvântul de ispitire să nu mai intre în acest cort 
sfânt, căci cuvântul de întrebare care se aşează alături de or- 
dinea cu care se coboară cuvântul ceresc, acela este cuvânt de 
ispitire, cuvânt de adăugare la cele venite din cer. Să nu mai 
aibă creştinul în inimă că Dumnezeu S-a lăsat vreodată ispitit, 
şi iată cuvânt pentru cei ce vin şi se sfinţesc aici la serbările 
Domnului. Măcar cei ce vin să nu se mai amăgească. Dum- 
nezeu nu Se lasă ispitit întru nimic, măi copii, şi aceasta a fost 
cea mai mare greşeală a acestui popor, şi prin ea a pierdut 
acest izvor creştinul cel chemat să bea din el, căci s-a atins cu 
ispitire şi a tulburat izvorul, şi i s-a luat acest izvor celui ce a 
stat în sine lângă această gură cerească, lată rodul ispitirii. 
Iată, acesta este poporul care s-a crezut în stare să ispitească 
cerul. Iar acum pomul este pus spre păstrare, căci Domnul a 
făcut să crească muguri noi, şi va da rod nou pomul cel cu 
muguri noi. Trebuie să stau în sfat cu păstorii, căci păstorii 
poporului meu n-au înţeles taina acestei grădini şi rodul cel 
nou, care este sădit în ea. N-au înţeles lucrarea cea dinăuntru 
şi numai dinăuntru. 

Copiii mei în care eu îmi deşert duhul şi cuvântul şi 
sfatul cel din cer! Eu pentru cer voiesc să aveţi atenţia, de 
acum. Va fi să lucrăm din zi în zi mai mult, că aceasta este 
vremea de acum. 

Nicuşor, copil purtător de cele din cer! O, tu de aceea 
taci, mămică. Tu nu eşti ca să vorbeşti. Tu eşti ca să vorbească 
mămica prin guriţa ta. Tu eşti ca să vorbească Domnul prin 
tine în vremea care este cu voi. Tăcerea ta sunt eu, care nu pot 
vorbi între voi. Uitaţi-vă cum stau şi nu pot să vorbesc în sfa- 
tul vostru. Dar eu voiesc mereu să rostesc grai ceresc între 
voi, şi câte am de grăit pentru aici, măi copii! Daţi drumul 
cuvântului meu, iubiţii mei! Lăsaţi-1 să curgă! Uitaţi-vă, că 
parcă e seacă fântâna cea bogată din care trebuie să iasă apă 
vie în toată vremea, de-acum. Să nu mai tac între voi, mămi- 
că! Eram cu trupul între voi şi nu ştiam să vorbesc, că nu 
aveam darul vorbirii, dar acum vorbesc în limbi cereşti, şi 
voiesc să curgă acest râu al vieţii. 

O, copila mea, nu mă mai ţine sub tăcere, mămică. 
Lasă să curgă acest râu, lasă să vorbească acest copil prin care 
eu vorbesc în vremea aceasta. O, să vorbesc şi eu în sfatul 
vostru, măi mămică. în zadar vorbim noi amândouă dacă gura 
prin care eu grăiesc tace între voi. Acestui copil i-a sosit 
vremea să vorbească, fiindcă aşa este scris, că în vremea ace- 
ea cei muţi vor vorbi şi cei surzi vor auzi, iar cei ologi vor şti 
să meargă apoi. Acest copil este începutul cel nou al vorbirii 
celor fără de grai, dar acest început să aibă curs, mămică, 
fiindcă rodul cel nou va trebui udat şi cercetat şi binecuvântat 
din cer. Lăsaţi tot ce vă lasă fără de grăirea mea cu voi şi fiţi 
atenţi, mămică, la gura acestui râu care va umple totul de via- 
ţă nouă şi vie şi sfântă pe pământul lui Dumnezeu. Do mn ul 

voieşte să se vadă această grădină şi voieşte să se umple totul 
de mireasma ei, iar voi să nu lucraţi altceva în afară de 
această lucrare cerească ce vă este dată vouă. Voi aveţi apă- 
sări de la treacătul prin lume al celor ce vin şi se înfăţişează 
Domnului, şi aveţi lipsă de îndemânare încă faţă de cele ce 
vor trăi şi se vor vedea strălucind de aici, de la voi. Mă doare 
cu durere grea şi nu ştiu cum să fac ca să tai pricina celor din 
neamul din care am luat pe copilul cel ce stăpâneşte acum cu 
numele lui peste acest pământ ceresc. Mă doare duhul lumii 
care se luptă cu Dumnezeu prin cei ce nu înţeleg că această 
grădină este dintru început a Domnului, este a cerului şi nu 
este a omului. Mă doare mâhnirea care o pun peste voi şi pes- 
te Domnul mereu cei din neamul din care am ridicat acest co- 
pil. Şi dacă mă doare, voi lucra şi voi da de ştire cum este 
această durere şi voi face simţită această rană care loveşte 
cerul, şi voi face-o simţită peste cei ce săgetează mereu lu- 
mina ochiului lui Dumnezeu, Care veghează cu tot cerul sfânt 
peste această împărăţie. 

Mama Gigi vă aşează în linişte şi vă ridică mereu, me- 
reu mâhnirea, căci nu se poate mereu duh de durere şi de 
mâhnire peste duhul cel ceresc care sălăşluieşte aici de la 
Dumnezeu. Aici este locul păcii cereşti, locul Domnului, mă- 
mică, şi voi depărta săgeţile care curg înspre acest cort sfânt, 
căci scris este: «Cine va lovi în această stâncă, acela se va 
zdrobi de ea, iar cel ce dă cu sabia, acela se va tăia în ea». 
Fiţi liniştiţi, căci eu vin cu liniştea mea şi o aşez peste durerile 
care se îndreaptă spre voi să vă însăgeteze pacea. Pacea mea 
v-o las vouă, dar voiesc să v-o las mereu însoţită de graiul 
meu. Lăsaţi-mă pe mine, mămică. Voi nu puteţi să vă apăraţi, 
şi veţi vedea scutul meu în faţa celor ce aruncă spre voi. Eu 
v-am ales, eu v-am aşezat aici, căci pământul şi tot ce este pe 
el este al Domnului din veac şi până în veac, măi copii. Dom- 
nul este Stăpân şi peste voi, şi peste locul în care sunteţi 
aşezaţi. Am spus celui ce a fost aici stăpân că acest pământ 
este al Domnului dintru început. Am spus să ceară şi să spună 
ce voieşte să-i dau, şi dacă n-a voit să spună ce să-i dau, îi voi 
da eu ce trebuie să-i dau, căci trebuie să-i dau dacă el se luptă 
cu lumina Domnului ca s-o supună. Eu sunt cu voi. Eu lucrez 
peste voi şi pentru voi, şi nimeni nu vă poate face nici o vă- 
tămare, măi copii. Nu vă îngrijiţi. Voi lucra, să ştiţi că voi lu- 
cra. Voi lucra să curăţ din jurul vostru tot ce nu este cu Dum- 
nezeu şi voi face apoi lărgime cerească de jur împrejur. 

Pace vouă, şi iarăşi voi sta în sfat cu voi şi vă voi da 
cele pentru acest aşezământ şi vă voi învăţa cum să staţi faţă 
de acest aşezământ. 

Flristos a înviat! Şi Paşti nou să fie în acest aşezământ, 
căci cu adevărat S-a aşezat Domnul în această iesle, şi Duhul 
Sfânt al lui Iisus Flristos a înviat şi mai adevărat peste această 
grădină cerească. Amin, amin, amin. 

9/22 decembrie 1991 

Cuvântul sfintei Virginia peste soborul de la ieslea 
cuvântului 

Ucenicii cei unşi sunt aşezaţi la rugăciunea pentru iertarea păca- 
telor celor vii şi ale celor adormiţi. 

F ace vouă de la mămica Gigi! Şi cât aş vrea să am 
şi eu de la voi pace şi bucurie, măi copii! Eln pi- 
cuţ am de stat şi azi în sfat cu voi, să vă spun şi bucurii, dar 
să vă spun şi o durere de a mea pe care nu ştiu, nu ştiu cum 
s-o mai vindec. Nu ştiu, că până acum nu este vindecată. 


Iubiţii mei copii, moşteni ai lui mama Gigi, voi sunteţi 
copiii mei cei după duh, şi de aceea sunteţi cu adevărat ai 
mei, fiindcă aşa este scris în Scripturi despre cei ce fac voia 
Tatălui ceresc. Copiii mei şi neamul meu cel după trup mă- 
nâncă şi bea, se însoară şi se mărită şi se pregătesc pentru lu- 
mea aceasta, şi aceia nu sunt ai mei. Voi sunteţi ai mei, voi, 
cei care faceţi voia lui Dumnezeu, şi de aceea am rămas eu cu 
voi, şi de aceea m-am întors la voi, căci dacă m-am întors, tre- 
buia să am unde să mă întorc, trebuia să-mi pregătesc loc, ca 
acolo unde mă voi întoarce, să fie şi ai mei. Trebuia să gătesc 
aşezământ, ca acolo unde sunt aşezaţi ai mei, să mă aşez şi eu. 

Iubiţii mei, astăzi au venit la voi cei plecaţi cu trupul, 
căci ei abia aşteaptă zilele lor, şi eu le-am ieşit înainte, căci de 
atâta vreme de când au intrat ei întru această lucrare, acum 
mă cunosc cei adormiţi din neamul vostru cel după trup, şi în 
zilele pomenirilor lor îmi cântă şi ei cântare de mulţumire, aşa 
precum îngerii cântă slavă celor din cer. Au venit din vreme, 
căci au fost chemaţi să ia Sfintele sfinţilor, şi încă mai rămân, 
mămică, fiindcă azi ei stau la masă cu voi şi au mai multă păr- 
tăşie cu voi decât în restul vremii, fiindcă astăzi sunt săr- 
bătoriţi în sobor cei din neamul vostru strămoşesc. Aşa tre- 
cere are un creştin care duce viaţa cu cerul şi cu cele din cer, 
că pe lângă el este tot neamul lui cel adormit, cel plecat din 
trup. Aceasta este un prilej de întrebare pentru voi. Eu văd, şi 
iată, vă desluşesc întrebarea despre cei plecaţi din trup. Aces- 
tora li s-au făcut toate cele de trebuinţă pentru cetăţenia cea 
cerească pe care o are fiecare om şi pe care o pierde în vremea 
vieţii lui cea din trup dacă nu pune pentru suflet trăirea lui. 
Aceştia au dobândit locul din care căzuseră, căci s-au făcut 
pentru ei toate câte au avut trebuinţă pentru dobândirea locu- 
lui din care căzuseră; s-au făcut începând cu botezul, şi apoi 
toate cele ce trebuie să aibă făcut un om în viaţă, şi după 
aceea cele pentru dincolo de viaţa în trup. Dar cei ce sunt în- 
că în trup şi sunt sub învinuire de păcat, aceia nu pot intra în- 
tru împărăţia cerurilor decât după ce trec cu trupul. 

Am dat cuvânt şi poruncă aici, să fie dezlegată toată 
făptura lui Dumnezeu: şi cei adormiţi, şi cei cu trupul, şi să se 
lucreze prin cuvânt dezlegarea omului, şi toate s-au făcut aici, 
şi pentru cei adormiţi, şi pentru cei încă în trup. Dar fiţi atenţi, 
copiii mei cei slujitori, că mai este făptură în trup nedezlegată 
încă. Să căutaţi unde aţi rămas şi să începeţi şi pentru cei ce 
s-au născut de atunci încoace, căci de aceea v-a aşezat lângă 
Ea Sfânta Treime, de aceea, ca să facă prin cei din trup ju- 
decata şi dezlegarea făpturii lui Dumnezeu, şi să se golească 
duhul rău de tot câştigul său. 

Iată, mămică, duhul rău mi-a făcut durere din nou, şi 
trebuie să-l ruşinez şi să-l scot mincinos, că nu este adevărată 
vestea pe care a adus-o la cer. A spus la cer de copiii mei de 
aici că nu sunt aşa cum se cere la cer pentru acest aşezământ, 
şi a spus de Mihaela mea că nu este gospodină, că este putu- 
roasă, că este rea şi că este urât la voi. A învinuit-o pe ea, măi 
copii, şi m-a învinuit pe mine în faţa cerului. A venit şi a ară- 
tat celor ce au astăzi serbare cu voi, celor din neamul vostru 
cel adormit, şi le-a spus că nu este curat, că nu este ordine, şi 
a dat el cu funingine neagră peste tot, şi apoi a venit cu vorbă 
de învinuire. Şi eu să-l las aşa acum? Dar nu ştie cerul că el 
nu are dreptate? O, această copilă aleasă de mine este cu ma- 
re pricepere gospodărească, cu mare îndemânare cerească şi 
pământească, şi dacă este rea, aşa cum spune el, este rea pe 
răul care vine de la el. 

Iată, cerul ascultă acum cuvintele mele de dezvinovăţi- 
re, şi va judeca pricina durerii mele. Copila mea cea aleasă nu 

este puturoasă, dar ea are de lucru cu mine şi cu gândul, şi cu 
urechea, şi cu mânuţa, şi cu inima, şi cu ochii. Ea are de stat 
de veghe şi pentru cer şi pentru pământ, şi are de vegheat pes- 
te acest aşezământ. Eu ştiu că ea este neputincioasă, dar nu 
este puturoasă şi nu este rea. înapoia mea, satano, şi te du ru- 
şinat, căci cerul nu primeşte mărturie mincinoasă! Această 
copilă este mult iubită de mine. Am iubit-o mult şi spre sfâr- 
şitul vremii trupului meu, căci am adus-o aproape de mine 
mai înainte ca eu să merg spre cele cereşti. Am iubit-o mult şi 
atunci, dar nu pot pune iubirea de atunci cu cea de acum. 
Acum o iubesc din cer, căci ea mă iubeşte în cer şi pe pământ, 
şi n-a fost creştin să n-o urască măcar un pic, dacă eu am iu- 
bit-o atât de mult. Dar cum să n-o fi iubit? Puteam eu să fac 
altă voie în afară de voia lui Dumnezeu? Iată ce am iubit, măi 
mămică, iată de ce am iubit-o. O, eu eram slabă cu firea şi în- 
găduitoare cu cel abătut de la pasul cel drept. Şi ce am făcut 
cu asta? Unde este cel miluit de mila mea firească? 

Am trimis veste din cer să meargă cuvântul meu ceresc 
din loc în loc, să-l strig pe cel miluit de mine şi să-l aşez pe 
cale cerească, aşa cum se cere după cer, nu după fire. Şi iată, 
am avut noroc de am avut cum să strig la fiecare, că altfel 
cum m-aş fi spălat de sângele acestui popor miluit de firea 
mea cea slabă din vremea trupului meu? Acum sunt cerească, 
şi am loc pe pământ aşa cum sunt în cer. Iată de ce m-am dus 
la cer. M-am dus ca să fiu numai cerească şi să lucrez numai 
cereşte. Venea şi îmi storcea creştinul slăbiciunea firii mele, 
că ştia că sunt vas purtător de Dumnezeu, dar nu s-a folosit 
poporul meu ca să rodească îndemn spre sfinţenie din darul 
milei mele. Acum nu mai am milă pământească, şi de aceea i 
se pare poporului meu că am îngrădit izvorul acestei lucrări. 
O, cum să-l mai fi lăsat să fie stors în zadar, să fie jefuit şi tră- 
dat şi călcat în picioare? De aceea a pus Dumnezeu în aceas- 
tă copilă a mea fire aşezată, fire cerească, fire cu dreptate 
dumnezeiască şi nu omenească. Şi iată, poporul meu este 
acum cel ce face voia lui Dumnezeu, nu cel ce nu face această 
voie. Şi iată, am cu cine să merg înainte întru dreptate şi întru 
biruinţă cerească. 

A fost lungă vremea lucrării până la plecarea mea din 
mijlocul acestui Israel răzvrătit şi pretenţios, şi a fost chin 
greu pe Dumnezeu, că de la nimeni nu se vedea decât mărire 
de sine şi lipsă de sfială şi de veşmânt plăcut de cer, căci ini- 
ma creştinului era goală sub această lucrare cerească. Era în- 
gâmfat creştinul, era linguşitor, era făţarnic, că nici în lume 
nu găseai aşa mare duh de făţărnicie. 

îmi mai uşurez şi eu greutatea duhului meu, căci mă 
doare duhul meu după acest popor uşor la minte şi puţin la ini- 
mă. Dar mi-o trece într-o zi şi această mâhnire, căci vine o tre- 
cere prin sită, vine, mămică, şi atunci marea parte din acest po- 
por va trece cu trupul şi va fi întâmpinat în cer de judecata şi 
de dezlegarea lui, aşa cum am lucrat eu pentru el din acest aşe- 
zământ. Mai e un picuţ, şi jertfa cea pentru ispăşirea poporului 
meu se va împlini, şi atunci va veni ziua când voi sfârşi cu 
mâhnirea, iar cei rămaşi şi scăpaţi cu trupul vor lucra pentru 
Dumnezeu şi vor mărturisi lucrarea lui Dumnezeu. Iar după ce 
acest popor va trece cu trupul, atunci va fi să intre în această 
grădină, dar nu acum, măi copii. Nici păstorii mei n-au înţeles 
taina acestei grădini, dar mâine voi sta cu ei de vorbă şi voi 
mai încerca să-i fac mai cereşti, ca să înţeleagă ei cele cereşti 
care sunt peste această grădină, şi să nu mai asemene apoi cele 
de pe pământ cu cele care nu sunt de pe pământ. 

Voiesc acum să ruşinez pe duhul rău, care m-a învinuit 
la cer. Am spus cu un pic de vreme în urmă, am spus aşa aici 


la voi: să fie păstrată curăţenia lucrurilor şi a locului de aici, 
să fie ordine desăvârşită întru toată aşezarea de aici, iar ceea 
ce mai este de lucrat, să se lucreze cu multă ordine şi cură- 
ţenie a lucrurilor şi a locului. Aici stau sfinţii şi îngerii în 
preajma voastră la orice lucru ce îl aveţi de lucrat. Aici e locul 
cerului, măi mămică, şi a râs duhul rău de copila mea, cea de 
care mă sprijin eu. O, Mihaela mea nu este aşa. Eu ştiu cum 
este ea. Eu ştiu ce îndemânare şi ce ordine şi ce orânduială ie- 
se de sub lucrul mâinilor ei. Mergeam şi eu în casă la ei şi mă 
biruia frumosul şi ordinea şi curăţenia lor, şi erau şi cu sufle- 
tul şi cu trupul întru toată curăţenia cea plăcută, şi eu ştiu cum 
este ea. 

Iată, Mihaela mea, mama Gigi te roagă s-o asculţi. 
Ştiu, misiunea ta este acum alta. Şi printre cele ce vin de la 
cer, tu ai nevoie de odihna duhului tău, de lipsa grijilor care 
iau locul meu din inima ta. Iată, ascultă-mă, că le vom face pe 
toate. Intră din nou în lucru şi fă ordine iar, aşa cum ştii tu că 
trebuie să arate o bucătărie în toată vremea, o cămară de vase, 
şi ordinea cea din toată vremea a cămării de vase. Când faceţi 
mâncare, măi mămică, să fie tot la fel de curat şi de ordonat 
ca atunci când mănânci sau ca atunci când este vremea dintre 
mese. Un picuţ de sârguinţă şi de atenţie, şi se poate iarăşi to- 
tul cu mare ordine. Fiecare lucru să-şi aibă locul lui, şi să nu 
mai fie neatenţie la nici unul de aici, căci din ea iese neorân- 
duială în cele ce trebuie să fie aşezate şi păstrate mereu în or- 
dine plăcută. în jurul vostru, peste tot aveţi însoţitori cereşti, 
şi nu se poate să vadă ei neordine la voi. Ştiţi voi cum trebuie 
să fie aici? în orice clipă trebuie să fie şi să se lucreze în aşa 
fel încât oricând ar veni văzut cineva din cer, să fie primit cu 
ordine ca în cer, căci aţi văzut cum scrie în Scripturi: «Dacă 
ar şti slugile când vine stăpânul, ar veghea în clipa aceea, 
dar stăpânul apare pe neaşteptate, şi fericită este sluga aceea 
pe care o va găsi priveghind». Vegheaţi bine în acest aşeză- 
mânt, că nu ştiţi cum şi când şi cine este cu voi, căci voi nu 
sunteţi în nici o vreme fără cei din cer, măi copii. Şi să ştiţi că 
orice lovitură din afară are intrare dinăuntru, căci aşa am 
spus: nimeni, nimeni în afară de voi, cei stătători aici, nu în- 
chid şi nu deschid uşile cele de aici. Vegheaţi bine peste 
această grădină şi în jurul acestei grădini, măi copii, căci du- 
hul rău ţipă rănit dincolo de voi şi are mare necaz pe voi, dar 
în curând nu se va mai găsi loc pentru el, şi va sta pe nisipul 
mării, precum este scris. 

Aveţi grijă de inimă, copiii mei. Fiecare inimă să fie 
pentru altă inimă mai întâi, căci numai aşa veţi fi plăcuţi de 
Dumnezeu. Citiţi vieţile sfinţilor şi luaţi de la ei, şi aşa să vie- 
ţuiţi laolaltă, că nu este altceva mai plăcut în cer şi pe pământ 
ca atunci când copiii Domnului vieţuiesc împreună întru voile 
cereşti. Amin. 

Binecuvântată să fie jertfa şi dragostea voastră cea 
pentru cei adormiţi ai voştri. Mama Gigi vă aduce mulţumire 
pentru aceasta. Este scris în Scripturi că «Trâmbiţa va suna, 
şi morţii vor învia întâi, şi apoi cei vii se vor schimba întru 
taina nestricăciunii cea fără de moarte». Iată, cei vii dau voie 
celor adormiţi spre înviere, iar apoi va fi unire întru cele veş- 
nic nestricăcioase, şi moarte nu va mai fi atunci. Amin. 

Pace vouă, copii ai duhului meu! Iar mâine vom aduce 
o nouă zi de serbare cerească şi vom sta în sfatul zilei de mâi- 
ne. Pace şi sfială sfântă şi iubire sfântă să vină de la voi spre 
cer! Amin, amin, amin. 

15/28 decembrie 1991 

Sărbătoarea sfântului prooroc Daniel 

Grăieşte Domnul şi trâmbiţa Sa Virginia. 

B inecuvântată şi zi de praznic ceresc să fie aceas- 
tă zi de sărbătoare, căci aducem astăzi jertfă de 
iubire marelui prooroc Daniel. 

Pace vouă de la Domnul Iisus Hristos! Pace şi zile noi 
de Paşti ceresc în această împărăţie coborâtă de la Tatăl Meu! 
Şi iată, din nou sunt cu ei şi cinez cu ai Mei la masa Paştelui 
cel nou, aşa precum am făgăduit atunci când am luat cea din 
urmă cină a legământului cel nou, înainte de patima şi de bi- 
ruinţa Mea peste moarte. 

Pace vouă, căci sunt cu voi! Aşa se cheamă că sunt cu 
ai Mei, aşa şi nu altfel. La cei ce Mă dau jertfă în locaşurile 
care mai sunt sfinte şi curate, la aceia Mă dau, dar Eu nu stau 
la cină, ci numai Mă dau lor. Iată, voi sunteţi cu Mine şi în 
trup şi în duh, şi de aceea Eu cinez cu voi. Eu Mă las aşezat 
pe masa cinei de aici, dar iată, stau şi Eu cu voi, stau în sfat 
cu voi, că-Mi place mâncarea pe care o faceţi voi, fiindcă voi 
o faceţi aşa cum am poruncit Eu s-o faceţi, şi de aceea stau şi 
cinez cu voi la masă. Când v-am aşezat ca să pregătiţi Paştele, 
voi aţi lucrat la această pregătire aşa cum am spus Eu, şi de 
aceea stau Eu şi cinez cu voi. Şi iată, iarăşi iau cu ai Mei Paş- 
tele cel nou, aşa cum l-am luat atunci cu cei ce erau întru Mi- 
ne, cu cei ce M-au primit în ei după adevăr. E mare această 
taină, şi mult nu mai este şi va fi înţeleasă pe pământ şi îmi 
voi înmulţi mesenii, căci Tatăl Meu îmi va da Mie din lume 
pe toţi cei care vor crede în Mine prin acest izvor de cuvânt 
ceresc. Aşa M-am rugat până să plec la Tatăl: «Tată, nu Mă 
rog pentru lume, ci pentru cei pe care Tu Mi i-ai dat din lume, 
şi pentru cei ce vor crede în Mine prin ei, ca să fie şi ei ai 
Mei». Iată de ce am spus Eu la voi mereu că mai uşor va fi 
pentru lume decât pentru creştinul care a trecut şi a băut din 
acest izvor de învăţătură coborâtă din cer prin cuvânt, şi apoi 
s-a întors şi a primit iarăşi duhul lumii din care ieşise, căci 
scris este că au căutat ale lor, nu ale lui Iisus Hristos, şi astfel 
rătăcirea lor s-a făcut mai rea decât cea dintâi. 

Pace vouă, căci voi aţi iubit pe ale Mele, iar pe ale 
voastre le-aţi dat Mie ca să fiţi întru Mine. Iată, sunt cu voi şi 
am cu Mine cerul, căci locul Meu este în cer, iubiţii Mei. Sunt 
aici cu cerul Meu, sunt mereu cu voi, căci cortul Meu este 
între voi, şi Mă sălăşluiesc între voi, iubiţii Mei. Fiţi sfinţi, 
precum Eu sunt, şi ne vom ridica în curând şi va curge acest 
râu peste mulţimi, şi mulţimile vor bea şi se vor sfinţi, şi ne 
vom arăta lor. Amin. 

Verginica este regină peste această grădină care este de 
la Tatăl Meu aşezată. Ea este la această temelie, căci ea M-a 
purtat pe Mine pe pământ. Suntem cu voi, şi Verginica bine- 
cuvintează cuvânt ceresc la această masă în această zi de ser- 
bare cerească. 

Hai, Verginico, Eu sunt în tine precum am fost pe pă- 
mânt. Sunt, precum pe pământ aşa şi în cer, căci tu ai fost cor- 
tul Meu şi sălaşul Meu. Hai, ia loc în sfatul cel ceresc de azi, 
şi binecuvântat să-ţi fie sfatul tău în ziua aceasta. 

M ărire Ţie, Doamne, şi ia locul cel dintâi la 
masa noastră, la masa copiilor noştri! 
Pace vouă de la mămica! Pace, şi zi de praznic ceresc 
pentru cer şi pentru pământul cel ceresc, căci sunt cu musafiri 
din cer la masă. 

Am luat la masa noastră pe sfântul prooroc Agheu, măi 
mămică, şi iată, şi el are zi de sobor, căci este ziua lui de ser- 
bare în cer. Are şi el mare bucurie în ziua aceasta, căci se lau- 


dă şi el întru cele cereşti prin această lucrare de Duh Sfânt. El 
are sub ocrotire un copil de aici, pe Nicuşor al meu cel de aici, 
căci sfântul prooroc Agheu l-a luat sub ocrotire din ziua naş- 
terii pe acest copil, căci acest copil a fost primit pe lume în 
această zi. Se bucură sfântul prooroc Agheu, că are de ce se 
bucura întru această lucrare, şi iată, este oaspete de cinste la 
masa noastră. 

Avem, încă, la masă pe proorocul Daniel şi pe cei trei 
tineri care l-au însoţit pe el. Proorocul Daniel a fost mereu 
prăznuit în această lucrare şi lucrează la împlinirea celor 
proorocite prin el. El este dintre cei întâi lucrători peste aceas- 
tă vreme, căci când Do mn ul Iisus Hristos S-a ridicat din 
moarte, a înviat şi el şi cei trei tineri care au fost cu el, aşa 
precum au înviat toate trupurile care au fost scule dum- 
nezeieşti, iar mai apoi ei au fost puşi de îngerii lui Dumnezeu 
la locul de unde lucrează până la plinirea vremilor Domnului. 

Cei trei tineri atât de mult au ascultat şi au crezut în 
proorocul Daniel, aşa cum au crezut apostolii Domnului în 
învăţătorul lor, Căruia îi urmau ei peste tot, iar când a venit 
vremea încercării iubirii lor faţă de Dumnezeul Cel adevărat, 
atunci împăratul acelei vremi a băgat pe cei trei tineri în foc 
ca să vadă el puterea Dumnezeului lor. Numai pe Daniel nu l-a 
băgat, şi aceasta a făcut-o pentru că babilonienii îi puseseră 
lui Daniel numele dumnezeului lor, căci dumnezeul lor se nu- 
mea Belşaţar. Şi a stins Dumnezeul lui Daniel focul în care au 
fost puşi însoţitorii lui, şi au crezut şi cei străini în Dumne- 
zeul lui Daniel. Erau iubiţi de împăratul acelei vremi, căci 
erau înţelepţi aceşti sfinţi, şi chiar de aceea împăratul i-a pus 
numele de Belşaţar lui Daniel, pentru că Daniel era cu mare 
înţelepciune peste el, iar cei trei tineri erau din părinţi care 
slujeau lui Dumnezeu în toată vremea, căci tatăl lor, Iezechia, 
pentru viaţa lui plăcută Domnului, a primit prin rugăciune 
lungirea vieţii cu cincisprezece ani, căci Domnul a auzit ru- 
găciunea lui. 

Sfântul prooroc Daniel este acum într-o neasemuită 
bucurie, că el vede în vremea aceasta împlinirile cele mai 
mari ale celor proorocite de el, şi nu se poate să fie altfel, de 
vreme ce toate sunt proorocite. De aceea Scriptura îndeamnă 
prin cuvintele ei şi spune: «Fiţi râvnitori întru darurile du- 
hovniceşti, dar mai cu seamă să râvniţi să proorociţi cele 
proorocite de prooroci, căci proorociile nu s-au făcut din vo- 
ia oamenilor, ci din voia lui Dumnezeu, întru cei sfinţi ai Săi, 
care au avut pe Duhul Sfânt peste ei». 

Poporul meu n-a avut ochii buni ca să vadă că toate ce- 
le proorocite s-au făptuit şi numai puţin mai este din toate 
câte au fost prezise. Poporul meu cel binecuvântat s-a seme- 
ţit, şi iată, a căzut din mărirea în care a fost aşezat. A păţit ca 
cel dintâi popor ales de Dumnezeu, şi iată, acum Galileea 
neamurilor se va face popor pentru Dumnezeu. 

Am zis să fie la această masă păstorii poporului meu, 
ca să serbăm ca întotdeauna această zi. Iubiţii mei păstori, să 
ne bucurăm, mămică, în ziua aceasta, şi de acum încolo să în- 
văţăm cum trebuie să ne fie bucuria întru Dumnezeu şi întru 
serbările cereşti. Să ne fie bucuria curată şi sfântă şi numai în- 
tru Dumnezeu, că iată ce a făcut Domnul dacă a rămas numai 
cu o rămăşiţă, şi aceea mică! A făcut izvor de izbăvire din 
moarte pentru poporul cel care a fost scris pe nume întru 
această lucrare, şi acest popor va fi spălat de păcate prin acest 
jertfelnic de curăţire. Vine o trecere prin sită, şi mare parte din 
acest popor va trece cu trupul, şi apoi va fi mântuit, căci s-a 
făcut pentru el jertfă de ispăşire şi de curăţire şi de albire la 
această scăldătoare cerească. Poporul meu nu va avea putere 

în vremea trecerii prin sită, şi atunci îşi va întoarce ochii spre 
Dumnezeul acestei lucrări şi va primi dezlegare şi va trece 
apoi, şi atunci mă va vedea poporul meu, iar eu voi deschide 
pentru el porţile acestei grădini şi va încăpea tot poporul meu 
în această grădină. Că n-a voit, bietul de el, să fie statornic şi 
sfios şi umilit, aşa cum îi stă bine unui credincios care are în 
inima lui pe Dumnezeu. N-a voit şi cu viaţa, n-a voit şi cu 
iubirea, şi a voit doar ca el, şi aşa ceva nu se mai potriveşte 
ca să aibă trecere apoi acest popor. 

Iubiţii mei păstori, este vremea să înţelegem taina aces- 
tei grădini. Aduceţi-vă aminte că Domnul în toată vremea tru- 
pului meu a vestit despre această grădină şi despre acest în- 
ceput de Ierusalim nou. Voi sunteţi iscusiţi în cititul Scriptu- 
rii, şi acolo este această lucrătură, este ceea ce se lucrează în 
faţa acestui jertfelnic. Mi-e dor să vă văd neobosiţi citind po- 
porului meu cuvântul cel de viaţă dătător care curge din 
Scripturi. Nici un pic de vorbire în gol să nu mai fie la voi, şi 
să fie numai cuvântul lui Dumnezeu, care este făcut mai îna- 
inte de toţi vecii. Mi-e milă de munca lui Dumnezeu cu care 
a trudit în mijlocul acestui popor adunat din spini şi din ciu- 
lini, şi iată, poporul meu s-a semeţit în sine şi s-a lepădat de 
Cel ce le grăieşte din ceruri, s-a lepădat cu neîmplinirea, cu 
nesfiala, cu mărirea de sine şi cu judecată de hulă asupra lu- 
crării care a voit să-i scoale din amorţire. Fiţi precauţi cu cei 
morţi, că iar vă spun: cine pune mâna pe un mort, acela se fa- 
ce una cu el, căci mortul este necurat pentru voi, dar înţelegeţi 
despre ce fel de moarte vorbesc. Fiţi drepţi, iubiţii mei păs- 
tori. Aceasta voiesc de la voi, căci vor veni mulţimile în jurul 
acestui izvor şi vor voi să vadă de la voi faptele credinţei 
voastre. Scris este: credinţa fără de fapte nu mai este credinţă, 
precum nici faptele cele lucrate în afară de credinţă nu sunt 
cinstite de credincioşii cei adevăraţi, de închinătorii cei ade- 
văraţi. Fiţi adevăraţi închinători, fiţi cu mâinile curate şi să în- 
ceapă de la voi această trăire peste poporul meu. Aduceţi-vă 
aminte de sfinţi şi de trăirea lor şi de gândirea lor şi de inima 
lor şi de frumoasa purtare a lor în mijlocul lumii. Voiesc să vă 
dăruiesc cu darul înţelepciunii cea nouă, care va să fie. Voiesc 
să fiţi luminători peste poporul meu, ca să înceapă învierea în 
inima creştinului meu. Deosebiţi-vă de orice aluat străin, căci 
vin la voi creştini şi vă aduc aluat străin, că e făţarnică şi lin- 
guşitoare inima creştinului meu. Fiţi bine atenţi cu tainele le- 
gilor acestui aşezământ, că mai e un picuţ de vreme de taină. 
Căutaţi să înţelegeţi bine cele pentru aici, şi să nu scoatem 
afară cele pentru aici. Ceea ce este de scos, scoate Dumnezeu, 
dar noi să nu trecem peste aceasta. Creştinii mei ar cere să vi- 
nă aici, dar ei nu ştiu ce cer, căci nu cunosc ceea ce cer, şi de 
aceea vor să vină, că dacă ar şti şi ar cunoaşte cele ce cer ei, 
n-ar mai voi, vă spun eu că n-ar mai voi să vină, pentru că 
nimeni nu se învoieşte să se stăpânească pe sine după voile 
cele care au fost aduse de la cer pentru poporul meu. Acum se 
cere să înţelegeţi bine de ce am oprit eu pe poporul meu să 
vină în acest aşezământ; pentru că iată care este înfăţişarea 
cea de aici, şi am pregătit-o din vreme ca să pot lucra peste 
această grădină. Şi iată, acum am tras hotar în jurul acestei 
sădiri, şi voi uda această sădire, şi miresmele acestei grădini 
vor stârni sufletele cele vii, şi acestea vor veni şi îşi vor face 
rost de untdelemn şi vor veghea cu făclia aprinsă pentru în- 
tâmpinarea zorilor cele noi, care vor umple de lumină vie pă- 
mântul cel nou. 

Iată, sfântul prooroc Daniel şi toţi cei stătători cu voi la 
această masă vă dau binecuvântarea Domnului Iisus Hristos, 
Care va serba peste un pic de vreme ziua de serbare a naşte- 


rii Sale cea după trup, şi va serba cu voi, iubiţii mei, căci 
Do mn ul este cu ai Săi în sărbătoare. 

Binecuvântată să fie masa de praznic care s-a aşezat în 
această zi în aşezământul cel nou, care s-a coborât de la Dum- 
nezeu. Binecuvântare întreită să fie prin această masă de 
praznic, căci serbăm întreit în această zi. Sfântul prooroc Da- 
niel, iată, se bucură cu voi încă din ajunul soborului său, şi se 
bucură tot cerul la această serbare. 

Slavă întru cele de sus lui Dumnezeu, iar peste această 
iesle curată, pace, căci Domnul sălăşluieşte în ea întru toată 
iubirea Sa, după atâta vreme de dor. Binecuvântaţi să fiţi voi, 
păstorii mei, voi, copiii mei, şi binecuvântaţi să fie încă de pe 
acum cei ce vor crede în Dumnezeu prin voi! 

Pace vouă, şi masă de serbare sfântă! Pace peste acest 
început de Ierusalim nou! Mama Gigi vă dă sărutare pe creş- 
tet. Ea este mereu cu voi, şi se odihneşte peste voi cu cele ce- 
reşti. Amin, amin, amin. 

16/29 decembrie 1991 

Cuvântul Domnului către casa lui Ilie Bunea 

Pecetluirea aşezământului Domnului. 

B omnul Savaot, Care a dat această poruncă ce- 
rească, binecuvintează şi întăreşte şi împrejmu- 
ieşte cu semn şi cu pecete vie şi curată aceste hotare, căci 
acesta este pământ dintru început ales, şi menit pentru ca să 
facă Domnul în el scăldătoare nouă pentru toată făptura, de la 
început şi până la plinirea tainei cerurilor. Această împărăţie 
cerească va fi lucrătoare, şi se va revărsa peste ea lumina cea 
neînserată şi mântuirea pe care a pregătit-o Dumnezeu celor 
ce calcă drept pe calea cea cu lumină. 

Iată, copiii Mei, Domnul Savaot deschide procesul 
neamurilor. Mă ridic, măi tată, că a venit vremea să fac lumi- 
nă, şi iarăşi va rosti Dumnezeul Preasfmtei Treimi şi va zice: 
„Să fie lumină ! şi va fi! 

Dar mai întâi, iată, voi deschide proces cu cei din nea- 
mul din care am pe acest copil. Mă ridic ca să am grijă de pia- 
tra acestei vremi, piatra cea coborâtă din cer pe pământ. S-a 
părut o glumă pentru cei din neamul acesta. S-a părut o glumă 
cuvântul care mărturiseşte că am stat în sfat ca să vestesc că 
acest pământ poartă numele Domnului. Am spus să ceară cel 
ce a stat şi a întinat acest loc sfânt şi ales de Domnul, am spus 
să ceară şi să spună ce să-i dau pentru pământul pe care l-a 
stăpânit şi l-a întinat, şi nu l-a sfinţit şi mai mult, aşa cum este 
menirea acestui petec de pământ. Am spus să ceară să-i dau 
plata, şi n-a rostit cuvânt. Şi dacă n-a spus, iată, Mă voi ridica 
şi îi voi da Eu, îi voi da plată pentru locul care este al Meu 
dintru toţi vecii ca să fac din el lumină peste pământ şi să fac 
cer din el. 

Iată, voi sta în sfat cu cel mai mare şi îi voi spune celui 
mai mare, îi voi spune aşa: Domnul Savaot grăieşte cuvânt cu 
tine, Ilie Bunea, că n-ai voit să stai sub lumina Mea şi să îm- 
plineşti ce aveai tu de împlinit pentru plinirea luminii Mele. 
Ai pus piedică, ai tărăgănat. N-ai pus cuvânt ca să grăbeşti 
împlinirea pe care Eu am cerut-o. Aceste firicele de viaţă 
nouă sunt slăbite. Mă uit la ele şi suflu mereu peste ele ca să 
stea vii şi să le găsesc vii şi cu veghe peste acest aşezământ 
sfânt, şi tu ai dat cu piciorul în această stâncă de neclintit, şi 
vei vedea ce ai făcut pentru călcarea de poruncă, fiindcă Eu 
am aşezat aici legi sfinte, şi nu numai că nu le-ai păzit, ba ai 
şi călcat peste ele. Eu am zis aşa: în locaşul cel de sus, care 

este pentru Sfânta Sfintelor, am zis să nu intre nimeni din cei 
ce au rămas cu carnea şi cu sângele şi cu lucrul duhului său. 
Şi n-ai avut, măi tată, voie să păşeşti cu pasul tău cel neîmpli- 
nitor peste acest jertfelnic din cer aşezat. Şi tu ai venit cu veş- 
mântul tău nespălat şi Mi-ai rănit ziua cea dintâi a Paştelui cel 
nou, şi iată veste dureroasă, că ai sărit pe deasupra şi n-ai in- 
trat pe uşă, pentru că uşa de aici este legea sfinţeniei şi a cu- 
răţeniei şi a împlinirilor cereşti, şi iată veste dureroasă, că 
Do mn ul Se ridică acum peste acest neam. Am spus cuvânt ce- 
resc cu trei ani în urmă, şi aşa am spus: «Decât să pierd paşii 
şi viaţa şi darul şi mântuirea pe care o lucrez peste voi, pen- 
tru ascultarea şi iubirea celui ieşit dintre voi şi cu care Eu Mă 
ajut în vremea aceasta, decât să fie aşa, Mă voi ridica şi voi 
lua din lume toată seminţia lui, căci seminţia lui cea din lu- 
me se va ridica să-Mi calce şi să se lupte să stingă această 
lumină». O, dar n-a voit acest neam să fie atent cu acest fruct 
proaspăt, cu acest strugure al legii celei noi, cu această vie ca- 
re va fi spre hrana celor ce vor lua calea mesei celei mari care 
vine de la Dumnezeu! O, aici au parte numai cei sfinţiţi prin 
Trupul şi Sângele Mielului lui Dumnezeu, Care este de atâta 
vreme viu prin această iesle, prin acest jertfelnic de foc, iar 
cine se încumetă să treacă pe deasupra fără de haină de nun- 
tă, acela este scos, acela singur se scoate, din lipsa hainei de 
nuntă. 

Copiii Mei de aici, nu daţi cheile acestei împărăţii ce- 
reşti! Să piară din graiul buzelor voastre această grăire, căci 
dacă voi le daţi, le iau Eu, şi vai, nu s-ar mai găsi loc pe pă- 
mânt, nici în cer, pentru cei care-Mi nimicesc Mie rodul cel 
nou al veacului cel nou care vine! Fiţi precauţi şi staţi de ve- 
ghe cu putere de cuvânt şi daţi drumul să curgă acest izvor al 
vieţii, căci nimeni nu poate sta la judecată cu Mine, şi acest 
pământ sfânt poartă numele cerului sfânt, iar în cerul sfânt 
vor sta şi vor lucra cei aşezaţi şi cei chemaţi care umblă pe 
căile sfinţeniei. Luaţi aminte, că rostesc cuvânt ceresc: să 
vină părinţii acestui fiu neascultător, şi voi sta în sfat cu ei, şi 
vom rosti hotărâre cerească. Dumnezeu nu Se lasă batjocorit 
sau lovit sau mânjit de murdăria duhului rău. Cel ce nu este 
cu mâinile curate şi spălate şi se încumetă să intre în această 
grădină, acela să se depărteze, că mai bine îi va fi lui, iar cel 
ce ia în glumă această poruncă şi calcă fără de sfinţenie şi fără 
de curăţenia cea cerută, acela să fie anatema de la Dumnezeu. 

Iată, tatăl cel după trup al acestui copil a ştiut de atâta 
vreme de această pregătire de împărăţie nouă, şi nu s-a pre- 
gătit, şi a călcat necurăţit şi nepocăit peste această iesle, şi 
iată, acum, duhul rău, pentru această călcare de poruncă, dă 
să-şi facă intrare în grădina sfinţeniei pe care Domnul a pece- 
tluit-o în ziua cea hotărâtă de cer. Aici nu mai este pământ, şi 
este cer coborât aici. Iată, au venit zilele cele grele, în loc să 
fi avut loc începutul bucuriilor, şi aceşti copii, aceste mlădiţe 
noi vor sta acum în faţa furtunii, căci s-a călcat peste aşezările 
cele care stau îngropate sub această piatră cerească. Dar 
Domnul va sta în luptă cu îngerii duhului rău, căci cei ce se 
socotesc cu soarta acestei grădini cereşti, aceia sunt îngerii 
duhului rău, care intră în război cu îngerii cei aşezaţi de cer la 
porţile acestor hotare. Nu vă temeţi, voi rosti cuvânt, şi cu- 
vântul se va face faptă şi se va face lumină în jur, şi nimeni 
nu vă va vătăma pe voi. Cel ce se ridică la luptă cu Domnul, 
acela se va tăia în sabia Domnului. Amin. 

Voiesc să stau în sfat cu cei din neamul din care am ri- 
dicat un fiu pentru mijlocirea mântuirii lor, şi apoi voi lucra 
mai mult decât până acum şi voi rosti Eu plata, dacă n-am 
auzit cuvânt de împlinire de la aceştia, şi voi face Eu soco- 


teala, dar mai greu decât am Scut-o atunci pentru lovitura cea 
cu care s-a lovit în fiul de aici, şi voi fi împlinitor. Iată, duhul 
rău este pe urma fiului care a stat în aceste hotare, este pe ur- 
ma lui mai mult din pricina tatălui acelui fiu. Duhul rău vo- 
ieşte să-l ridice pe fiul acestui tată, ca să intre apoi cu război 
şi să stârpească pacea şi lucrul acestei grădini cereşti. Şi dacă 
îşi va împlini duhul rău această mârşăvie, atunci Mă ridic nu- 
maidecât şi scot din trup pe tot urmaşul care ar avea cuvânt 
de ridicat în dreptul acestor hotare. Acest tată nu s-a lăsat sub 
Du mn ezeu ca să fie sub obroc toţi cei din casa lui care nu um- 
blă cu Dumnezeu. O, nu s-a lăsat. A fost îngâmfat, a fost mare 
şi n-a avut Domnul loc cu ale Sale în el. Voiesc să stau în sfat 
cu aceşti părinţi, şi apoi voi hotărî Eu, şi voi hotărî ca în cer, 
şi nu voi mai aştepta cuvânt, că în zadar am folosit iubirea şi 
răbdarea, căci acest aşezământ nu are înscriere întărită pe 
pământ, dar are înscriere cerească, iar aceasta va lucra şi va 
mărturisi, cu adevărat va mărturisi. Amin, amin, amin. 

18/31 decembrie 1991 

Cuvântul Domnului de mustrare şi de îndreptare către 
casa lui Ilie Bunea 

Proorocie asupra lucrării de împotrivire pentru planul dumneze- 
iesc dintru început. 

D umnezeul Preasfintei Treimi coboară şi scrie 
grăire cerească, şi va fi de mărturie această grăi- 
re. Nimic nu împlinesc până nu vin să vestesc mai întâi. 

Când am dat poruncă lui Noe pentru săvârşirea coră- 
biei de salvare a lucrului mâinilor Sfintei Treimi, a omului şi 
a tuturor celor ce vieţuiau sub stăpânirea omului, atunci Noe 
s-a aşezat la lucru, căci a crezut lui Dumnezeu şi a spus la 
toată lumea să se sfinţească şi să se lase de cele întunecate, şi 
lumea nu l-a crezut. Şi Noe a terminat corabia şi a venit po- 
topul şi a stârpit tot ce era pe pământ, căci s-a împlinit cu- 
vântul lui Dumnezeu. Când a văzut lumea că Noe a fost ade- 
vărat prin cuvântul lui Dumnezeu, atunci începuse să strige la 
Noe să le deschidă şi lor. Dar de unde, că nu Noe închisese 
uşa, ci Dumnezeu, căci Noe a ascultat aşa cum a spus Dum- 
nezeu să facă. Şi iată, iarăşi, încă o lucrare ca atunci, încă o 
taină lucrată de Dumnezeul minunilor, măi copii. 

Este scris în sulul acestei lucrări care a trâmbiţat de atâ- 
ta vreme pe pământ, este scris că Domnul aşa îşi va sfârşi 
această lucrare, aşa, cu această corabie lucrată pe pământ prin 
poruncă dumnezeiască. N-am dat nimănui această poruncă 
spre săvârşire, şi am încredinţat-o acestor stâlpi de nădejde pe 
care S-a sprijinit cu lucrul Său Dumnezeul cerului şi al pă- 
mântului. Şi s-au lăsat lucraţi aceşti lucrători, şi i-am învăţat 
din vreme cum trebuie să calce cu paşii lor şi i-am păzit în 
toată vremea şi i-am întărit pe stâncă tare, şi apoi am venit şi 
am poruncit lucrul cel nou, şi porunca s-a făcut faptă, şi 
aceasta este lucrarea lui Dumnezeu, şi Domnul este Stăpânul 
ei, căci Dumnezeu este aici lumină, şi nici un întuneric nu es- 
te întru El. Iar dacă aceşti copii de aici au umblat întru lu- 
mină, precum Domnul este în lumină, iată, au părtăşie prin 
Sângele lui Iisus Hristos, Fiul Tatălui Savaot, căci dacă zice 
cineva că-L cunoaşte pe Iisus Hristos şi nu păzeşte poruncile 
Lui, întru acela este minciună şi nu adevăr. Cel ce crede cu 
inima lui că este în lumină, dar urăşte pe fratele Domnului, 
acela este în întuneric până acum; acela se sminteşte şi umblă 
în întuneric şi nu ştie încotro merge, pentru că întunericul a 
orbit ochii lui. 

Cuvântul lui Dumnezeu 


Iată poruncă cerească dau spre împlinire: să se depăr- 
teze întunericul şi să răsară lumina cea adevărată în jurul 
acestui aşezământ pecetluit prin cuvânt! 

Copiii Mei, nu vă temeţi, şi aduceţi-vă aminte din câte 
dureri v-a scos Dumnezeu, căci au fost antichrişti care au ieşit 
dintre voi, care n-au fost cu Noi, căci de ar fi fost cu Noi, ar 
fi rămas cu Noi; ci, ca să se arate că n-au fost toţi de ai Noştri, 
de aceea au ieşit. Nu vă temeţi, căci voi aveţi ungere de la Cel 
Sfânt, şi ştiţi toate, căci Domnul este în mijlocul vostru cu pa- 
cea Sa. Scris este că cine tăgăduieşte pe Fiul, acela nu are nici 
pe Tatăl, şi iată, Domnul iarăşi scrie cuvânt din cer. Cine tă- 
găduieşte această lucrare, cine vă tăgăduieşte pe voi, nu are 
nici pe Domnul, Care este cu voi. 

Am dat legile cele sfinte ale acestui aşezământ ceresc 
şi am scris ca să fie scrisă această lege de sfinţenie, şi am zis: 
«Nici un creştin care a lovit cu judecată şi cu hulă duhul 
acestei lucrări nu va avea intrare în acest aşezământ sfânt», 
căci Domnul lucrează întru dreptate, şi de aceea v-am spus cu 
un pic de vreme în urmă: «Fiţi treji la datorie, cei de aici, fiţi 
treji faţă de cele ce stau aşezate la această temelie, şi nu vă 
uitaţi la faţa sau la rangul sau la gradul de rudenie, căci 
acest aşezământ va fi deosebit în Ierusalim». Dar iată, cerul 
este în durere şi în frământare şi în zbucium, căci s-a dat la o 
parte gardul acestei grădini cereşti şi s-a intrat fără de haina 
care se cere în această împărăţie din cer coborâtă. Am spus că 
voi sta în sfat cu cei care stau mari din neamul cel după trup 
al celui stătător aici ca să vegheze peste acest pământ ales 
dintru început de Dumnezeu. Am spus că stau în sfat cu cei 
mari după trup, dar această mărire nu se pune la Dumnezeu, 
de vreme ce ei au rămas mici faţă de înţelesul cel din cer, de 
vreme ce prin felul acestei mărimi au dat gardul acestei vii la 
o parte şi au călcat peste această agoniseală dumnezeiască şi 
cu trudă grea făptuită în vremea aceasta de strâmtorare, şi au 
călcat peste viaţa cea aşezată aici de Dumnezeu ca să fie sfin- 
ţenie şi picioare şi mâini curate aici. 

Iată, stau în sfat cu voi, cei ce vă bizuiţi pe voi. Voi zi- 
ceţi că sunteţi stăpâni aici, iar Eu grăiesc şi vă spun că nu grăiţi 
adevăr. Adevăr adevărat grăiesc Eu: acest pământ care s-a 
pecetluit în zilele acestea este pământul Domnului, dintru în- 
ceput ales. Şi dacă ziceţi că nu este aşa, iată ce vă spun: când 
am scos pe fiii lui Israel din robia Egiptului, le-am făgăduit că 
dacă vor urma legile sfinţeniei, îi voi duce în ţara Canaanului 
cel ales pentru ca să intre poporul cel binecuvântat. Iar în drum 
spre Canaan, poporul s-a semeţit şi a cerut came şi a murit în 
pustie cu carnea în dinţi, că Domnul îi lepădase pe ei, fiindcă 
s-au sculat la joc şi la slujire de idoli, şi Domnul i-a lepădat pe 
ei, iar cei născuţi pe drum au făcut la loc numărul de suflete 
care fuseseră scoase de Moise din robie, şi i-am condus şi 
i-am aşezat în ţara Canaanului, precum le făgăduisem, şi am 
fost împlinitor peste acel pământ ales. Acela era un pământ 
bun, iar cei ce-1 locuiau nu erau în legile cele sfinte, şi i-am 
scos din pământul lor şi am dat acel pământ binecuvântat 
poporului Meu cel ales, şi nimeni n-a putut să se pună împo- 
triva lui Dumnezeu, căci am dat popoare la pierzare şi la sabie 
şi am făcut cale celui ce M-a ascultat şi am intrat cu el în 
pământul cel ales şi făgăduit poporului cel binecuvântat. 

Iată, de la acest început de petec mic de pământ voi 
lucra peste toată România, iubiţii Mei, căci România este po- 
porul cel ales pentru vremea aceasta. Mi-am făcut iesle curată 
aici, şi locaş necălcat de cei fără de sfinţenie, ca să am putere 
prin sfinţenie şi s-o ridic pe România de la lumina care va ieşi 
de aici. Dar voi, măi tată, n-aţi voit să staţi cu mâinile curate 


şi cu paşii curaţi, şi sunteţi cu duhul lumii peste voi, şi aproa- 
pe că Mi-aţi strivit aceşti copii peste care am pus ungere ce- 
rească. Apasă peste ei orice lipsă de curăţenie care intră înă- 
untru, şi apasă peste ei răspundere mare, căci au de stat de ve- 
ghe şi de dat răspuns pentru sfinţenia acestui pământ sfinţit şi 
curăţit de Dumnezeu. Iată, Domnul este străpuns de voi, căci 
voi aţi săgetat lumina ochiului lui Dumnezeu. Dacă n-aţi 
voit să vă curăţiţi la vreme, când Domnul îşi pregătea acest 
aşezământ sfânt, dacă tu, măi copilule îndărătnic şi neplecat 
spre sfinţenie, dacă tu ai pus mâna pe cele ce stârpesc sfinţe- 
nia, dacă tu ai dat prilej duhului rău să aibă agăţătoare tare în 
casa ta şi în curtea ta şi dacă eşti cu mâinile însemnate de 
aluatul duhului rău, care nu are legat nimic cu cele sfinte, o, 
cum te-ai îndurat tu să calci peste Dumnezeu, Care a pregătit 
sfinţenia acestei grădini? Cum nu ţi-a fost milă de acest loc 
curat şi de legea sfinţeniei care nu este voie de la Dumnezeu 
să fie călcată? Dacă nu te-ai spălat pe mâini la vreme, dacă nu 
ţi-ai făcut haină la vreme, cum ai avut curajul să sari peste 
porţi? Mi-ai strivit pe jumătate puterea cea bună care este pu- 
să peste aceşti fii aleşi şi unşi de Dumnezeu în acest aşeză- 
mânt. O, şi când vei vedea câtă deschidere de poartă ai lucrat, 
ai să plângi şi ai să te zbaţi şi tu de durere, aşa cum Do mn ul 
Se zbate acum cu tot cerul Său pentru că s-a călcat peste le- 
gile cele sfinte ale acestui aşezământ deosebit şi pus deoparte 
de Dumnezeu. Tu crezi că ai făcut un lucru bun peste sufletul 
tău. Nu, ci mai mare rău ai făcut mântuirii tale, căci Eu aşa 
am grăit cuvânt aici: «Cel ce nu va sta şi nu va stărui în toată 
vremea în legile cele sfinte, aşezate aici, acela să nu se apro- 
pie, că mai bine îi va fi lui». O, duhul rău are învinuire asu- 
pra ta, căci şi tu stai agăţat cu el. Şi dacă stai agăţat cu el, iată 
ce faci! Calci aşa cum eşti peste sfinţenia care trebuie să tră- 
iască aici. Aici nu mai este pământ, ci este cer nou şi pământ 
nou, şi sunt Eu sălăşluit aici, şi stau întru sfinţenie. O, tu... tu 
n-ai avut intrare aici, în foişorul de sus, unde Eu Mă dau spre 
jertfire, căci pentru aceasta trebuiau trăiri de sfinţenie. Dar cu 
cât mai mult am aşezat Eu cerul Meu peste această biserică 
lucrată de cei slabi, de cei plăpânzi, de cei puţini care au stat 
întru Mine cu trăirea lor! Iată, veste de durere îţi dau, că tu nu 
ai haina care se cere aici, nu ai inima cea care se cere să bată 
aici, pentru că ai voit să fii voinic în duhul tău, dar aceasta 
este nimicnicie la Dumnezeu. Iată durere, că ai dat la o parte 
gardul acestei vii cu atâta trudă sădită şi ai călcat aşa cum eşti 
peste ea şi nu te-ai temut de Domnul. Şi acum, Eu ştiu mai 
bine ca tine, căci Eu sunt Dumnezeu. Eu ştiu că tu nu poţi fi 
supus şi statornic întru cele aşezate aici, dar măcar atât să fi 
scris Domnul în dreptul tău, să fi scris sfială faţă de această 
iesle curată, să fi scris umilinţă, să te fi scris păzitor şi întări- 
tor gardului acestei vii, şi găseai trecere la Domnul, căci în 
casa Mea sunt multe locaşuri, dar acest locaş este deosebit 
numai pentru cei cu mâinile curate şi cu paşii pe căile sfinţe- 
niei şi care n-au luat în deşert această lucrare dumnezeiască. 
Ce crezi că voi face Eu dacă duhul rău va prinde prilej şi va 
ridica viaţa fiului tău cel mare? Căci acela e fiul tău, şi lui îi 
închini viaţa ta şi mâinile tale şi vremea ta, căci el suge de la 
tine şi cheltuie viaţa lui în desfătări, mâncând şi bând, şi iată, 
eşti părtaş cu mâinile tale cu cei călcători de lege, eşti una cu 
cel ce rătăceşte fără Dumnezeu, şi asta nu te mai scrie că eşti 
cu Dumnezeu. Dumnezeu e Unul, şi este ceresc Dumnezeu. 
Tu zici că-1 iubeşti pe fiul tău, dar Eu zic că-i pregăteşti pră- 
pastie acestui fiu, şi dacă duhul rău va afla iarăşi prilej să-l 
pună la pământ, iată care va fi răsplata, căci aceasta voi lucra: 
voi scoate din trup pe tot urmaşul care s-a ridicat din această 

sămânţă, şi Domnul va câştiga El lupta, căci sunteţi în luptă 
cu Dumnezeu, măi părinţi ai acestui copil, căci ceilalţi doi co- 
pilaşi care mai sunt născuţi din voi, aceia iubesc pe Domnul. 
Uitaţi-vă în urmă, câtă durere am pus pe fiul vostru care a lo- 
vit obrazul copilului de aici, şi acea lovire de obraz a fost mi- 
că faţă de aceasta pe care n-o mai ridică de pe obrazul celui 
mic, căci a auzit, dar n-a ascultat să fi împlinit porunca dum- 
nezeiască, şi iată, sunteţi trecuţi între cei călcători de poruncă. 
Şi cu cât mai strivitoare va ieşi lupta aceasta! Va ieşi cu doliu 
mare, căci Eu v-am iubit, dar voi aţi dispreţuit cuvântul Meu; 
ba aţi stat tot în sângele vostru, punând mâinile pe toate mur- 
dăriile sataniceşti cu care sunteţi scrişi la Dumnezeu, sub în- 
vinuire de lege sfântă şi nepreţuită de voi. Iată, de multă vre- 
me trebuia împlinită porunca cea dumnezeiască, rostită pen- 
tru fiul cel mare, şi acum aceşti copii de aici trebuie să întâm- 
pine iar cu pieptul lor furtunile care vin din partea neascultării 
celor poruncite. Am ţinut pe bătrânica cea care are în primire 
de la Mine acest pământ sfânt, am ţinut-o ca s-o slobozesc 
atunci când voi vedea împlinită aşezarea cea întărită aici, ca 
s-o bucur în cer pentru darul acesta păstrat prin ea la sfârşitul 
acesta. Am tras de zilele ei şi le-am lungit aşa cum am făcut 
cu dreptul Simeon, care n-a trecut din trup până ce n-a văzut 
pe braţele lui mântuirea lui Dumnezeu, şi voi nu voiţi să 
pricepeţi adâncul lucrurilor lui Dumnezeu. Acum trebuie să 
stau să privesc care din noi. Eu sau voi, care din noi va trebui 
să lucreze mai întâi. Şi dacă voi vedea încurcătură încă, Mă 
voi ridica, să ştiţi că Mă voi ridica şi voi face după cum am 
cuvântat. Amin. 

Am Scut pecetluirea acestui aşezământ şi Mi-aţi îndo- 
liat acea zi aşteptată de tot cerul, căci copilul fiului vostru cel 
mare, pe care l-aţi trecut pe deasupra şi nu pe porţi, acela a 
fost zămislit din ambiţie diavolească, aşa cum este scris la 
Mine, şi voi nu aveţi părtăşie în toate cele ce se numesc 
pentru aici sfinte, şi acum aveţi călcare de poruncă pentru ce- 
le sfinte aşezate aici. Sunteţi mânjiţi de băutura cea din iad iz- 
vorâtă şi care în iad se întoarce, căci dacă în cele în care trăiţi 
ţineţi şi lucraţi acest lucru diavolesc, iată, săriţi pe deasupra şi 
nu pe porţi în aşezământul Domnului. în curtea voastră se 


face jertfa pentru duhul rău, pentru mâncarea cea plăcută 
duhului rău, şi asta aţi făptuit-o după ziua pecetluirii care s-a 
coborât peste acest aşezământ. Vi se pare o joacă, dar când 
veţi vedea furtuna lucrată de voi şi poarta cea pe care aţi des- 
chis-o voi şi nu Domnul, atunci veţi fi fără de pace şi veţi voi 
ca şi cei din vremea lui Noe, care strigau la Noe să le des- 
chidă, dar poarta a fost închisă de Dumnezeu şi nu de Noe. 
Mai bine vă era vouă şi celor din seminţia voastră dacă nu 
v-aţi fi apropiat, căci voi nu iubiţi să staţi în legile cele de 
aici, şi să ştiţi că nu veţi putea sta. Eu ştiu mai bine ca voi, 
căci Eu văd înainte. Dar voi face lumină pentru hotarele 
acestui aşezământ sfânt, şi aceste inimioare care sunt de 
Do mn ul aşezate de veghe aici, vor fi în pace cerească aici. 
Cine nu înţelege tainele cereşti, acela să se umilească, şi bine 
îi va fi lui. 

Voi privi peste voi în fiecare vreme, ca să văd ce veţi 
face în zilele ce vin, pentru împlinirea poruncii care este 
scrisă în sulul acestei lucrări. Binecuvântare nu se rosteşte 
peste cei ce au călcat peste poruncile cele aşezate aici. Dar 
dacă voi vedea înviere de inimă, voi veni şi voi însemna cu 
slujbă cerească aşezământul în care staţi, dar scoateţi afară 
din casa voastră lucrul cel rău, care vă scrie la Dumnezeu cu 
mâinile nespălate. Fie voia voastră: ori pace şi înviere întru 
Dumnezeu, ori dreptate după fapte întru Dumnezeu, căci 
acest pământ sfânt este al Mielului lui Dumnezeu, şi al celor 
ce sunt una cu Trupul şi Sângele Lui. 

Acum, pace vouă, celor stătători aici! Domnul va 
ridica orice nelegiuire din afară care apasă peste voi. Eu nu vă 
las. Nu Mă lăsaţi nici voi, căci voi aveţi cheile acestei împă- 
răţii, şi de la voi le va cere Domnul. 

Veniţi- vă în fire toţi cei din seminţia acestui neam din 
care am pregătit un salvator pentru ei. Lucraţi legile Dom- 
nului, şi nu mai luaţi în deşert puterea care se odihneşte din 
cer în acest dumnezeiesc aşezământ. 

Pace celor ce vor lucra pace, iar dacă veţi fi nepăsători, 
pacea Mea să se întoarcă la Mine. Spălaţi-vă viaţa, căci cei 
ce-şi spală viaţa, aceia vor scăpa cu viaţă. Amin, amin, amin. 

18/31 decembrie 1991 

Cuvântul Domnului către episcopul Vasile 
Târgovişteanul 

Proorocie pentru dezlegarea blestemului Sfântului Nifon, rostit 
asupra Tărgoviştei cu patru sute nouăzeci de ani în urmă. 

C el dintâi cuvânt: Pace ţie! Prin uşile deschise, 
pace ţie, mărturisitorul Meu! Pace peste biserica 
din această cetate în care Eu te-am aşezat în vremea 
aceasta, căci această cetate va fi peste România cetatea cea 
întâi-stătătoare, biserica cea întâi-stătătoare, aşa precum a 
mai fost, fiindcă cele ce au fost, iarăşi vor fi. Eu sunt! Nu te 
îndoi întru Mine, căci sunt prin cuvânt, aşa cum este orân- 
duiala cea dintru început aşezată. Eu sunt; Eu şi trimişii Mei, 
şi vom lucra împreună ca să aşezăm la loc împărăţia lui Israel 
cel binecredincios. 

Aşa am spus celor ce erau cu Mine mai înainte de înăl- 
ţarea Mea la Tatăl şi care au întrebat: «Doamne, acum, oare, 
este vremea?». Şi le-am răspuns: «Nu este al vostru să ştiţi 
anii şi vremile pe care Tatăl cerurilor le are sub a Sa stăpâ- 
nire». Şi iată, Duhul Preasfintei Treimi, Care desăvârşeşte 
plinirea vremilor Domnului, lucrează în zilele acestea, lucrea- 
ză plinirea, iubitul Meu, căci această taină este întru Duhul 
Sfânt şi nu se poate desfiinţa Scriptura care mărturiseşte cu- 
vântul îngerilor care au spus în vremea înălţării Mele către 
Tatăl, căci aşa au spus: «Acest Iisus iarăşi va veni, aşa pre- 
cum L-aţi văzut mergând la ceruri». 

O, voi lucra şi voi deznoda nodul care este pus asupra 
bisericii din această cetate. Vin curând, şi voi face Ierusalim 
nou, căci aşa am spus: «încă o dată voi alege Ierusalimul», şi 
voi fi împlinitor în vremea aceasta. România este aleasa Mea, 
şi voi aşeza în mijlocul ei Eden binecuvântat, şi voi face din 
ea un nou Canaan, şi voi aşeza pe zidurile ei sunete de trâm- 
biţă cerească şi Mă voi anunţa cu lucrul cel nou, cu rodul cel 
nou, care vine de la Dumnezeu. Iată, nu te teme, căci Eu voi 
lucra, să ştii că voi lucra, şi voi deznoda nodul care este pus 
asupra bisericii din această cetate, căci acest nod ţine în loc 
lucrul ce-1 am de aşezat în zilele ce vin peste biserica din ce- 
tatea în care eşti tu întâi-stătător. Este un nod care trebuie dez- 
nodat, şi dacă vei fi tu cu acest izvor care curge de la Mine, 
voi veni şi îţi voi spune cum să faci ca să se desfacă acest nod, 
şi să începem apoi să ridicăm pe înălţime mare această cetate, 
căci va fi cetatea cea întâi-stătătoare peste România şi voi fi 
cu mare lărgime peste ea, spre anunţarea slavei acestui neam, 
spre slava României Mele cea binecuvântată între noroade. 

Iată, grăiesc prin acest izvor şi sunt împlinitor prin 
cuvânt, căci am coborât poruncă şi am zis că voi fi împlinitor 
prin ea, şi iată, cei credincioşi ai Mei au dat trup poruncii Me- 
le şi au ridicat în vremea aceasta piatra începutului cel nou 
prin care va lucra puterea Mea peste România. Am aşezat 


aceşti copii să stea de veghe peste această grădină ca să ia pu- 
tere legea sfinţeniei, care va lucra sfinţenie peste cei ce vor 
lua calea vieţii. Dar ei sunt plăpânzi, sunt mici în faţa stăpâ- 
nilor lumii şi sunt urâţi de irozii şi de iudele acestei vremi. în- 
tinde-ţi mantia peste ei, şi Eu voi fi cu tine şi voi lucra şi te 
voi ridica, dar lasă-te lucrat, iubitul Meu, căci ceea ce este ţie 
cu neputinţă, poate Domnul, aşa precum scrie în Scripturi. Aş 
voi să fii aşa cum voiesc Eu să Mă arăt din această grădină, 
dar lasă-te lucrat de Mine, căci va fi să meargă această împli- 
nire până la toate marginile şi mulţi se vor îndrepta înspre 
acest munte şi vor cere să bea apă curată şi netulburată, căci 
Eu voi izvorî din această piatră izvor curat şi de viaţă dătător. 
Voiesc să despecetluiesc această fântână, căci voiesc să aşez 
la loc cele strămutate. Voiesc să Mă arăt aşa cum sunt sălăş- 
luit prin această iesle. 

Fii întru Mine, şi stai întru Mine apoi. Fii una cu cel ce 
este din biserica Mea, cu cel care a crezut pe Domnul şi a aşe- 
zat aşezarea acestei temelii de piatră vie. Fiţi împreună lucră- 
tori întru această taină cerească şi vă veţi bucura între cei stă- 
tători peste bisericile din România, iar numele vostru se va 
face cunoscut până la toate marginile. Ridică-te şi înscrie 
această piatră pe pământ, căci Domnul Se supune stăpânirilor 
de pe pământ ca să aducă lumină vie şi lucrătoare peste acest 
neam, de la care va lua lumină apoi Galileea neamurilor. Eu 
te iubesc. Eu iubesc inima ta şi voiesc să stau în ea, dar fii 
atent, iubitul Meu, căci Eu sunt un Dumnezeu gelos şi voiesc 
să am lărgime întreagă întru cerul tău, întru inima ta. Fii în- 
treg întru Mine, căci am privit în inima ta şi am văzut aşternut 
prielnic pentru împărăţia Mea. Lasă-Mă să fac curat în inima 
ta şi să aşez cerul Meu peste ea şi peste fiinţa ta şi peste bise- 
rica ta, căci tu eşti Mie biserică; dar iată, M-am ridicat să scot 
pustiirea din biserica Mea. 

Hai, iubitul Meu, ţine urma oilor Mele. Hai să facem 
un lucru nou, un Ierusalim nou peste făptura Mea, căci vin cu 
împărăţia Mea şi vin spre România Mea. Aceasta este lucră- 
tura cea nouă, care voiesc să se vadă ieşind din acest iatac, 
din acest aşezământ sfânt, pe care voiesc să Mi-1 veghezi bi- 
ne, ca să fie după aşezarea care este pusă la această temelie. 
Eu nu te las; nici tu să nu Mă laşi, şi nimeni nu va lua cununa 
celor ce vor fi lucrători peste întunericul vremii de acum. Să 
ne iubim unul pe altul, să ne sprijinim unul cu altul. Eu sunt, 
şi voi fi prin cuvânt, şi cuvântul nu se poate lega. Părinţii lui 
Israel au văzut de departe aceste zile şi le-au nădăjduit, şi iată, 
se bucură văzându-le venind. Voiesc să Mă văd întru tine în 
mijlocul mulţimilor şi voiesc să fii aşa cum am fost Eu. Dă-Mi 
inima ta. Lasă-te cu Mine, şi voi face din tine pământ nou în- 
tru împărăţia care se va aşeza în zilele ce vin. Scoate-Mi de 
sub ascuns acest izvor curat, iar Eu voi deznoda nodul care 
este aşezat peste biserica din cetatea în care eşti întâi-stătător, 
şi voi ridica pe înălţime această cetate. 



Anul 1992 


531 


Pace ţie! Dar nu Mă tăgădui, căci sunt adevărat prin 
acest izvor. Pace şi Ierusalim nou peste inima ta, peste fiinţa 
ta, şi ne vom ridica cu cele noi. Eu sunt începutul învierii făp- 
turii Mele, iar cel ce este cu Mine este viu în vecii vecilor, 
precum este scris. Dacă Mă tăgăduieşti, Mă voi întoarce întru 
Mine, dar voi lucra în vremea aceasta aşa precum scrie în 
Scripturi, căci Eu sunt viu prin cei vii, prin cei care au fost vii 
întru Mine, şi nu este întru moarte cel ce a slujit Mie din neam 
în neam. Iată, cei ce stau jertfa la temelia bisericii Mele, aceia 
sunt sfinţii cerului, aceia sunt vii, şi nu sunt întru moarte cei 
ce ţin prin jertfa lor adevărul credinţei care este prin biserica 
cea una întru Dumnezeu. Amin. 

20 decembrie 1991/2 ianuarie 1992 

Cuvântul sfintei Virginia către păstorii poporului creştin 

Aşezământul Domnului să nu fie umbrit de duhul întunericului din 
lume. îndemn la unitate de duh şi la veghe în lucru peste poporul 

creştin. 

F ace vouă de la Preasfânta Treime, Care stă şi lu- 
crează, stă la voi ca să lucreze de la voi peste 
ceea ce este de lucrat în zilele ce vin. 

Pace vouă de la mămica Gigi, căci astăzi au avut che- 
mare la masa cea de aici cei adormiţi care sunt din această lu- 
crare. Ce fericire pe ei, măi copii! Voi încă nu puteţi pricepe 
ce fel de fericire este pentru cei adormiţi care au pe unul din- 
tre urmaşii lor, pe unul lipit de acest izvor de cuvânt ceresc. 
Fericiţi cei care au fost cu această lucrare şi au ieşit din trup 
mai înainte de întoarcerea mea din vremea aceasta! Fericiţi, 
mămică, pentru că aceia nu au dureri de duh, nu au tristeţi. 
Dar fericiţi cei adormiţi care au pe unul din ei încă în trup şi 
care m-a primit pe mine acum când eu am strigat deşteptare 
peste poporul meu, căci unul ca acela are cheia de la această 
poartă, o are de la Dumnezeu, măi copii, şi când voieşte să 
aducă şi pe cei adormiţi ai săi, aceia au portar la această 
poartă pe cel ce este deţinător de cheie de intrare în această 
grădină. 

Măi copii, iată, cei adormiţi sunt fericiţi şi cântă şi ei 
lui mama Gigi, căci eu, mămică, sunt slăvită ca şi cei din cer 
care au ajuns până să ajung şi eu. Cei adormiţi din neamul 
acestui popor au mare trecere faţă de restul celor adormiţi, 
căci pe ei se vede pecetea acestei lucrări de mântuire, care 
s-a coborât din cer în zilele voastre. Iată de ce v-am aşezat eu 
pe voi să lucraţi tot ce trebuie pentru tot sufletul care s-a năs- 
cut pe lume, ca să primească toţi pecetea mântuirii, care se va 
vedea acum lucrătoare pentru săvârşirea mântuirii tuturor 
celor ce s-au născut în vremile lui Dumnezeu, căci Fiul 
Treimii Dumnezeieşti a biruit prin trupul Său puterea morţii 
şi Şi-a adus aminte în vremea aceasta de toată făptura Sa şi 
S-a aşezat la lucru pentru judecata şi dezlegarea făpturii 
Sale, căci El este Judecător şi Mântuitor celor dezlegaţi din 
judecată. 

Iată, stau în sfatul acestei zile şi aşez cuvânt către păs- 
torii mei, către păstorul Cristea, care este aici, împreună cu 
cei adormiţi din neamul lui. Stau în sfatul acestei zile de so- 
bor pentru cei adormiţi, care sunt vii prin mântuirea care se 
lucrează prin această lucrare cerească aşezată pe pământ. Iată, 
aduc din nou spre ştire şi iarăşi repet porunca aceea între po- 
runcile care trebuie să fie ţinute în acest aşezământ şi care 
spune aşa: «Lumina dinăuntru să iasă şi să lumineze din 
acest dumnezeiesc aşezământ, dar întunericul din afară să nu 
intre peste lumina dinăuntru, căci ce legătură este între lu- 


mină şi întuneric? ». Şi iată, am venit din nou să repet această 
poruncă, să o spun iarăşi la păstorii mei, şi după aceea aceşti 
copii să stea şi mai bine de veghe la porţile acestei grădini. 

Iubiţii mei păstori, toate săgeţile, toate clevetirile, toate 
cuvintele de ispitire şi de judecată asupra acestui aşezământ, 
acestea toate se numesc întuneric, dar dincoace de zidurile 
acestui aşezământ să nu mai intre, şi nu uitaţi că primul zid 
nu este zidul cel văzut de trecătorii de pe drum. Zidul cel din- 
tâi sunt copiii cei stătători şi veghetori aici. O, eu v-am aşe- 
zat pe voi dintru începutul acestui popor ca să vegheaţi peste 
el şi să-l păstoriţi pe el, şi acum v-am aşezat să-mi ajutaţi paza 
acestui cuib binecuvântat şi aşezat de Dumnezeu, şi dacă voi 
auziţi vuietul unei săgeţi care se îndreaptă spre zidurile de 
aici, acel vuiet nu trebuie să-l lăsaţi să ajungă până lângă 
aceste ziduri. Mergeţi înarmaţi cu duhul blândeţii, cu duhul 
înţelepciunii, cu duhul cumpătării şi al dreptăţii, cu duhul 
smereniei, mergeţi şi vedeţi de unde se trage şi de ce se trage 
şi cine trage. O, păstorul meu Daniel a făcut armata pe pă- 
mânt şi a văzut cum este frontul de pe pământ, a văzut ce fel 
de dibăcie trebuie folosită ca să ieşi viu de pe câmpul de lup- 
tă. Şi de ce, oare, nu face el şi mai bine serviciul acesta când 
este vorba de Dumnezeu, Care S-a sălăşluit în această iesle şi 
Care trebuie ocrotit, încăldurit şi supravegheat? O, această lu- 
crare nu mai poate fi stoarsă sau jefuită sau vândută străinilor. 
Oare, de ce credeţi voi că v-am zis să vă feriţi de aluatul cel 
străin, să vă deosebiţi de aluatul cel străin? De ce v-am spus 
să fiţi atenţi că vin la voi creştini şi vă aduc aluat străin şi că 
e făţarnică şi linguşitoare inima creştinului meu? Acest aluat 
străin se numeşte întuneric pentru acest loc sfânt. Acest aluat 
străin dacă voiţi să-l aduceţi înăuntru, aceasta înseamnă căl- 
care peste cele ce stau aşezate aici, înseamnă săritură pe dea- 
supra şi nu pe poartă, iubiţii mei, căci singura poartă de in- 
trare aici, este legea sfinţeniei care este aşezată aici. O, şi 
când voi veni şi voi aşeza din zi în zi tot ce este de aşezat pes- 
te această grădină, atunci cum vom putea fi dacă acum din 
primele aşezări nu ne dovedim cu atenţie? Lăsaţi să bată ori- 
ce furtună, lăsaţi-o acolo unde bate, căci dacă ea este adusă 
din spate până aici, atunci cum se mai cheamă că sunteţi po- 
tolitori de furtună aşa cum a fost Domnul Iisus Hristos? Şi da- 
că voi, păstori de la Domnul aşezaţi, nu potoliţi furtuna încă 
de la primele semne ale ei, atunci care vă este vouă lucrul şi 
care vă este vouă rodul lucrului? Voi aveţi de lucrat, voi tre- 
buie să lucraţi, dar să se vadă şi rod, iubiţii mei. 

Iată, se urcă veste de la duhul rău, care vă are la mână 
cu neatenţie de inimă şi de grăire. Nu se poate aşa, iubiţii mei. 
Am mers cu voi peste tot şi v-am arătat cum am lucrat, şi am 
zis să lucrăm la fel, mereu la fel. Şi iată, copiii cei de la Ghe- 
boieni, mă uit la ei că li s-a înmulţit păcatul urii; ei, cei care 
erau copiii dragostei, măi mămică. Ei erau îmbrânciţi de iu- 
dele care se luptă să stingă şi să pună capăt acestei mântuiri, 
erau împinşi de peste tot ca să nu stea în picioare; şi dacă 
i-aţi văzut căzuţi grămadă unul peste altul, iată, ei acum sunt 
în flăcări, căci li s-a pus gaz peste focul lor, peste inima lor 
răzvrătită, căci aşa se plâng ei, se plâng sub lovituri, şi de 
aceea sunt aşa cum sunt, că zic că ne bucurăm că am scăpat 
de şatra lor. Dar de ce zic ei aşa, măi iubiţii mei? De ce tre- 
buia să mai zică şi asta? 

Iată, dragii mei păstori, de ce am zis eu să nu vă mai 
pierdeţi nici o frântură de timp cu aluat străin de lumina cea 
de la Dumnezeu sau cu vorbire care nu clădeşte nici un fel de 
casă în care să intre în sfat Dumnezeu cu cele cereşti. Iată de 
ce v-am spus să doriţi numai cele scrise în cartea cea din cer. 

Cuvântul lui Dumnezeu 


Aceasta este arma pe care v-a încredinţat-o Dumnezeu ca să 
depărtaţi cu ea lucrul şi pânda duhului rău şi să stârpiţi prin 
ea cuibul duhului rău care s-a încuibat în cel bătut de furtuni 
şi de săgeţi şi de şoapte întunecate care dărâmă din picioare 
pe cel slab, pe cel mort, care trebuie înviat, iubiţii mei. Vedeţi 
voi unde ne duce neascultarea şi mărirea de sine? Căci n-am 
ascultat ca să îndreptăm totul atunci când am zis eu să îndrep- 
tăm, şi dacă n-am ascultat, iată, nu pot fără voi să scol acest 
popor, să-l scol măcar, să-l găsesc sculat în picioare, să-l găsesc 
lămurit, să-l găsesc oarecum pocăit şi umilit. 

Am spus că în curând vor merge mulţimile spre această 
grădină şi vor întreba de acest popor şi vor voi să vadă faptele 
credinţei voastre. Eu nu voiesc să vadă pe păstorii mei fără de 
popor, chiar dacă poporul meu n-a avut cum să înveţe până 
acum micşorarea de inimă şi sărăcia de inimă. Dacă voi aţi 
simţi rana duhului meu, pe care o am pentru dorul de poporul 
meu, aţi face nu ce a făcut David, şi mai mult de atât aţi face, 
căci e vremea celei din urmă hotărâri înainte de sentinţa mân- 
tuirii, care trebuie rostită peste acest popor. Eu nu voiesc să 
vă văd tăcând de frică să nu greşiţi. Eu voiesc să vă văd vor- 
bind, de frică să nu greşiţi tăcând, dar iată, aici e nodul la care 
trebuie umblat numaidecât. între voi şi poporul meu să nu 
mai fie certuri gâlcevitoare, să nu mai fie vorbire în ascuns, 
măi iubiţii mei păstori. în vremea adunării laolaltă nu vă mai 
deosebiţi unii de alţii câte doi, câte trei; nu, iubiţii mei. Aceas- 
ta nu mai înseamnă un singur duh, şi de aici se iscă un lucru 
rău, neînchipuit de rău. Nici pe copiii voştri care au luat că- 
rarea cea străină de Domnul, nici pe ei să nu-i vorbiţi de rău 
şi nici pe poporul cel abătut de la înţelesul cel ceresc care i-a 
făcut mari pentru Dumnezeu, nici pe aceştia să nu-i vorbiţi de 
rău. Vorbirea de rău este cea mai mare bucurie pentru duhul 
rău, şi cu această agăţătoare a tras şi a aruncat la pământ o 
mulţime de copii din acest popor. Dacă vine creştinul la voi 
şi vorbeşte pe cineva de rău, să faceţi şi voi la fel? Dar nu 
acesta este lucrul ce-1 avem de lucrat. O, deschideţi cartea 
proorociilor care sunt pentru vremea aceasta şi daţi hrană po- 
porului meu. Domoliţi pe creştinul care se ridică asupra altui 
creştin, căci creştinul care-şi dezvinovăţeşte viaţa lui abătută, 
pe seama învinuirii altui creştin, acela este în întuneric, măi 
păstorii mei, acela are ochiul rău, şi de aceea îi este tot mersul 
rău. Depărtaţi duhul cel rău care s-a cuibărit în inima creşti- 
nului, dar fiţi atenţi, că duhul rău nu iese cu armele lui, ci cu 
armele Domnului, iubiţii mei, căci scris este: «Drac pe drac 
nu se lasă ispitit». întunericul din inima unui copil creştin nu 
iese cu certare dacă nu are umilinţă de inimă creştinul acela, 
şi de la acela iese cu blândeţea, cu lumina cuvântului ceresc, 
care scoate şi înlocuieşte cu cele cereşti locul inimii unui co- 
pil din acest popor. Aduceţi-vă aminte de Scriptura care spu- 
ne: «Milă voiesc», dar dacă duhul milei nu lucrează întru le- 
gea dreptăţii lucrată cu duhul blândeţii Domnului, atunci nu 
este vindecare din moarte, nu este depărtare de întuneric. 
Mergeţi şi sărutaţi pe cel îndărătnic. Mergeţi şi atingeţi-vă cu 
legea dreptăţii cuvântului lui Dumnezeu şi înviaţi inima celor 
morţi faţă de tot ce a curs din cer prin firul acestui izvor. 

Eu nu se putea să mor. Caută, măi Daniele, să spui la 
cei nedumeriţi; spune-le că Domnul a spus că eu voi fi în lu- 
cru până va veni Domnul, că aceasta este lucrarea cea înce- 
pută prin vasul trupului meu, şi am primit putere din cer pe 
pământ, şi sunt vie, iubiţii mei, şi pot lucra dacă sunt vie. Se 
putea, să ştiţi că se putea să nu fi ajuns aşa de mort poporul 
meu. Nu este târziu. Primiţi seninul Duhului Domnului, căci 
ungerea voastră nu se poate şterge, şi Domnul voieşte să se 


vadă puterea ungerii voastre. Puneţi în inimile voastre cuvin- 
tele apostolului cel mare, care a spus: «Asemenea lor m-am 
făcut ca să-i câştig lui Hristos». Amin. 

Pacea Domnului lisus Hristos să fie cu voi, să intre în 
voi şi să lucreze pace peste cei fără de pace, căci eu am zis şi 
am împlinit, fiindcă am ridicat pacea poporului meu ca să-l 
fac să caute spre mine şi să dorească prin umilinţă apă răco- 
ritoare, care este apa cea vie a acestui râu ceresc. 

Slavă dintru cele de sus lui Dumnezeu şi pace peste 
voi, iubiţii mei! Am adus pe cei doi copii de la Moldova şi 
m-am bucurat cu ei, dar mă doare, că iată, poporul meu se va 
ridica cu răutate spre ei, iar voi, păstorii mei, când veţi vedea 
aceste flăcări, ridicaţi-vă şi stingeţi această pornire şi nicide- 
cum să nu faceţi altfel, căci eu v-am spus că acesta este rezul- 
tatul celor lucrate fără binecuvântarea cea prin această lucra- 
re, iar aceşti doi copii ai mei vor fi ai mei, şi vor fi şi ai voştri 
dacă sunt ai mei. Fiţi cu inimă mare şi cu mare atenţie şi cu 
desăvârşită dreptate ca să nu sufere vreodată cel nevinovat de 
pe urma celui îndărătnic care a folosit mărirea de sine. 

Domnul lisus Hristos îşi întinde dreapta Sa şi binecu- 
vintează masa de sobor a celor adormiţi, care sunt vii prin 
această legătură venită din cer pe pământ, aşa cum este scris: 
«Şi vor fi una: cele din cer, cu cele de pe pământ». Amin, 
amin, amin. 

22 decembrie 1991/4 ianuarie 1992 

Praznicul Naşterii Domnului 

Domnul rosteşte pace, depărtând întristările ucenicilor. 

B omnul lisus Hristos coboară binecuvântare pen- 
tru începutul slujbei de prăznuire a zilei de săr- 
bătoare pentru serbarea naşterii după trup a Mântuitorului 
făpturii lui Dumnezeu. 

Pace vouă, din această iesle cerească coborâtă pe pă- 
mântul României! Pace şi iesle caldă să fie această iesle în ju- 
rul căreia staţi voi, cei stătători în acest aşezământ! Şi iată, azi 
v-aţi făcut înscrierea pe pământ, că astăzi se face înscriere şi 
numărătoare peste lume aşa cum a mai fost în ziua naşterii 
cea după trup a Fiului Treimii Dumnezeieşti. Dumnezeu este 
coborât în Duh peste România şi este sălăşluit prin cuvânt în 
această iesle şi este prin cuvânt lucrată această iesle. 

Binecuvântată să fie această zi de praznic sfânt, şi în- 
gerii să se apropie! Să se apropie îngeraşii şi să cânte cu voi 
cântarea cea pentru naşterea Duhului Sfânt, Care S-a născut 
în această iesle. Slavă întru cele cereşti Domnului Savaot, iar 
peste această iesle cerească, pace şi bună orânduială! 

Domnul ridică sarcina durerii care este pusă de duhul 
rău peste această zi de praznic al Treimii Dumnezeieşti, căci 
duhul rău a voit să facă mare război cu acest aşezământ, dar 
iată săgeată asupra lui, căci Domnul îl depărtează şi aşează 
peste acest aşezământ soare ceresc şi urare de pace cerească. 

Pace vouă, şi împărăţie nouă, de acum şi peste toate 
vremile lui Dumnezeu! Nu vă temeţi. în această zi a aşezat 
Do mn ul slobozenie ca să se facă numărătoarea şi înscrierea 
lumii. Nu vă temeţi. Se coboară mântuire mare pe pământ, 
căci steaua cea care este astăzi cântată şi ieslea în care sălăş- 
luieşte acest luceafăr nou, va umple cerul şi pământul de în- 
viere şi de înnoire întru învierea care vine de la Domnul Sa- 
vaot. Pace vouă, şi binecuvântată să vă fie cântarea şi doxo- 
logia şi iubirea cu care slăviţi pe Cel ce este sălăşluit în aceas- 
tă iesle binecuvântată şi curată! 

Cu frică şi cu cutremur şi cu umilinţă apropiaţi-vă, căci 
iată, Pruncul Cel născut atunci în ieslea necuvântătoarelor, 
acum cuvintează şi vesteşte împărăţia care vine de la Dumne- 
zeu. Amin, amin, amin. 

25 decembrie 1991/7 ianuarie 1992 

Cuvântul Domnului şi al sfintei Virginia peste soborul 
de la ieslea cuvântului 

Rânduieli pentru aşezământul cel nou. 

lavă Sfintei şi Celei de o fiinţă şi de viaţă făcă- 
toare, Treimea Cea nedespărţită mai dinainte de 
toţi vecii Treimii Dumnezeieşti! Amin. 

Dumnezeu este fără de început. Dumnezeu este mai 
înainte de început, şi iată, Cel fără de început începe de aici 
un început nou, o vreme nouă peste vremile Domnului, pre- 
cum este cuvântul Său mai dinainte grăit prin Duhul Sfânt al 
Sfintei Treimi. Duhul Sfânt este Dumnezeul Cel făcător de 
viaţă, este lumină din lumină, este Dumnezeu adevărat, pre- 
cum Fiul Treimii cereşti este Dumnezeu adevărat din Dumne- 
zeu adevărat. Duhul Sfânt, Cel din Tatăl şi din Fiul, este îm- 
preună lucrător întru lucrarea Sfintei Treimi şi este vestitorul 
Sfintei Treimi şi este prin prooroci în cuvântul cel împlinitor 
de lucrare cerească. 

Slavă întru cele cereşti lui Dumnezeu, Cel întru Treime 
mărit, iar peste această iesle, pace şi bună orânduială, de 
acum şi peste toţi vecii cei care vin! Vine plinirea, iubiţii Mei, 
vine aşa precum este scris în Scripturi. Iată, Fiul Treimii 
Dumnezeieşti lucrează prin cuvânt între voi în ziua aceasta. 

Pace vouă! Pace şi bună orânduială peste această iesle 
pregătită Mie de Tatăl Meu Cel bun, căci iată ce Mi-a dat Mie 
Tatăl Meu! Mi-a dat pentru că El Mă iubeşte şi pentru că Eu 
vă iubesc pe voi. De aceea Mi-a dat, pentru că vă iubesc pe 
voi şi pentru că El vă iubeşte dacă Eu vă iubesc. Pe cel ce Eu 
îl iubesc, pe acela îl iubeşte şi Tatăl Meu, pentru că El este în- 
tru Mine, şi Eu întru El sunt. 

Iubiţii Mei, de atâta vreme sunt cu voi, şi trebuie să cu- 
noaşteţi taina aceasta nepricepută de cei ce nu iubesc pe 
Du mn ezeu după adevăr, căci dacă Eu sunt în Tatăl, şi Tatăl în 
Mine, şi dacă Eu sunt în voi, şi voi întru Mine, iată taină, iată 
stâncă de care se zdrobesc cei mulţi, care rătăcesc necunos- 
când adâncul lui Dumnezeu care este în Scripturi. Dacă ar fi 
fost cu adevărat întru toată lărgimea Duhului Treimii cereşti 
cei cărora Eu le-am spus atunci despre ziua Domnului, ar fi 
înţeles aceia ce este taina aceasta, dar ei nici taina Mea n-ajun- 
seseră s-o pătrundă, nici taina întrupării Mele n-aveau atunci 
cum s-o priceapă de ajuns. Stăteam cu ei mereu şi le vorbeam 
despre împărăţia cerească şi nu înţelegeau îndeajuns adâncul 
pildelor care erau întru Duhul Sfânt ascunse, dar după ce M-am 
ridicat la Tatăl Meu, am trimis pe Duhul Sfânt peste cei ce au 
crezut că Eu sunt Fiul Tatălui ceresc şi au înţeles aceia toate 
tainele pe care Duhul Sfânt le aducea lor spre cunoaştere. Stă- 
team cu ei şi le vorbeam despre cele cereşti, despre cele veş- 
nice, şi ei erau întrebători în duhul lor, şi unul din ei Mi-a 
spus aşa: «Doamne, arată-ne nouă pe Tatăl!», şi ştiţi ce răs- 
puns au primit; ştiţi, că voi aveţi ungere de la Duhul Sfânt şi 
le ştiţi, iubiţii Mei. Şi de ce le-am răspuns Eu aşa cum le-am 
răspuns? Căci aşa le-am răspuns: «De atâta vreme sunt cu voi 
şi nu M-aţi cunoscut că Tatăl este în Mine, şi Eu, în Tatăl?». 
Iată ce taină fericită pentru fiii împărăţiei cereşti, căci aceia 
nu mai aşteaptă ceea ce aşteptau atunci cei ce umblau cu Mi- 


ne pe drumurile lumii ca să Mă arăt cu ei în mijlocul lumii şi 
să creadă apoi noroadele în Mine, să creadă prin ei, căci Eu 
aşa le-am spus lor: «Eu în voi, şi voi în Mine, precum Tatăl 
este în Mine, şi Eu, în Tatăl»; şi aşa am spus: «Cine va crede 
în Mine, acela va crede în Cel ceM-a trimis pe Mine, iar cine 
vă va primi pe voi, Mă va primi pe Mine». 

O, iubiţii Mei, vă spun şi Eu vouă că Mă doare când 
aud cât de închisă, cât de departe este împărăţia cerurilor pen- 
tru cei ce stau pe scaunul bisericii şi zic mulţimilor că Fiul lui 
Dumnezeu nu ştie despre ziua aceea. Şi iată, şi Eu zic pentru 
ei: ei rătăcesc că nu cunosc Scripturile, rătăcesc că nu au pe 
Duhul Sfânt, Care să le aducă lor din cele de la Mine. Dar 
cum să le aducă dacă ei închid ochii văzătorilor ca să nu vadă, 
dacă ei spun proorocilor să nu proorocească, dacă ei desfiin- 
ţează această orânduială dumnezeiască, aşezată dintru în- 
ceput de Dumnezeu? Cum, dacă ei nu ştiu cum să desluşească 
nici măcar Scriptura aceea care spune: «Iată, Eu voi fi cu voi 
până la sfârşitul veacurilor. »? Ei zic că sunt cu Mine, zic, ştiu 
că zic, ştiu că au un fel de dreptate întru acestea zise, dar Eu 
am lăsat orânduială veşnică şi am trăit peste cei ce sunt întru 
Mine după adevăr, am trăit prin viaţă şi prin cuvânt, căci am 
fost prin prooroci, am fost prin cuvânt, aşa cum am făgăduit 
că voi fi până peste toţi vecii. Iată, acum a venit vremea să Mă 
arăt aşa cum am fost, căci am fost aşa cum am grăit că voi fi. 
Această lucrare de Duh Sfânt, de cuvânt ceresc venit prin 
prooroci, aceasta a fost lucrarea cea vestitoare a Duhului 
Sfânt, care a fost şi care este înaintemergătoarea slavei care 
vine după ea, şi după ea se va vedea Scriptura aceea care spu- 
ne: «Iată, vine Domnul cu zecile de mii de sfinţi ai Săi!». 

Iubiţii Mei, moştenii Mei, care aţi lucrat această iesle 
nouă şi curată, aduceţi-vă aminte, căci iată, întăresc această 
poruncă şi o aşez în această carte ca să ia trup această aşezare, 
căci pe zidurile acestea va trebui să se vadă scrisă această 
Scriptură: «Iată, vine Domnul cu zecile de mii de sfinţi ai Săi 
şi tot ochiul va vedea această slavă!». 

Copiii Mei, purtătorii Mei, voi sunteţi Mie biserică, iu- 
biţii Mei, căci Eu Mă sălăşluiesc în voi prin taina cea fără de 
sânge, care este numită împărăţia lui Dumnezeu cea dinăun- 
trul fiilor ei. Binecuvântată să fie împărăţia lui Dumnezeu, a 
Tatălui şi a Fiului şi a Duhului Sfânt, Care este în voi, şi iată, 
vom merge şi ne vom arăta până la toate marginile. Amin. 
Iată, Domnul Iisus Hristos Se încălzeşte în această iesle şi lo- 
cuieşte în acest cort sfânt şi este stătător cu voi şi este cu voi. 
Binecuvântată să fie ieslea Duhului Sfânt a Treimii Dumne- 
zeieşti, care adăposteşte în ea pe Dumnezeu Cuvântul şi în 
care Se culcă şi Se odihneşte şi Se dăruieşte Mielul lui Dum- 
nezeu celor ce sunt împreună cu Mielul, celor ce merg cu 
Mielul oriunde Se duce El, căci Domnul intră şi iese din acest 
iatac, însoţit de cei ce sunt cu El. 

Iată, Verginica este cu Mine şi este în mână cu legile 
cele sfinte de la Mine luate şi date vouă pentru ca să le aşezaţi 
peste această grădină, peste acest cort şi peste voi, cei purtă- 
tori de cele cereşti. Amin. 

F ace vouă cu Domnul Iisus Hristos! Pace vo- 
uă, copii ai duhului meu! La mulţi ani, cu 
adevărat la mulţi ani, căci vouă vi se potriveşte această slavă, 
fiindcă această slavă care este la voi este nemuritoare, dar lu- 
mea nu ştie ce înseamnă această slavă. Pentru lume, aceasta 
este o urare învăţată de la oameni, dar tâlcul acestei urări nu 
ştie cum vine, şi ei în zadar spun „La mulţi ani!“. Cum „La 
mulţi ani! “2 Ei nu ştiu ce spun, ei nu ştiu ce cer şi cui cer 
aceasta. Ei spun „La mulţi ani! “ în cele ce nu sunt veşnice, şi 

nu este adevărată această urare multă. Nu este multă, este pu- 
ţină, este tară temelie şi nu este, măi copii. 

Copiii mei, micuţii mei, iată, vă adaug pic cu pic încă 
un pic la statura voastră până veţi ajunge la deplinătatea cea 
întru Hristos. Mama Gigi încă o dată repetă porunca aceea 
care a fost mai dinainte adusă şi, iată, iarăşi ia trup în această 
carte porunca aceasta: 

- în acest aşezământ să nu intre întunericul din afară 
care să umbrească lumina cea dinăuntru, căci ce legătură este 
între lumină şi întuneric? 

Să mă iertaţi, iubiţii mei, căci iarăşi am venit cu această 
aşezare, dar voiesc să vegheaţi bine întru această poruncă, vo- 
iesc ca să vă cruţ de suferinţe şi de dureri şi de întuneric şi vo- 
iesc să nu intre întunericul peste această aşezare cerească. Nu 
este cu putinţă la Dumnezeu să îngăduie această călcare de 
poruncă. Fiţi atenţi, că aveţi de dat socoteală pentru ţinerea 
legilor acestui aşezământ. 

Iată, scrieţi poruncă nouă, şi să fie vie această lege: 

- Cei trei slujitori care lucrează Sfintele Sfinţilor în 
acest aşezământ, aceia nu au voie să intre în acest cort în vre- 
mea slujirii, nu au voie fără haina cea întreagă pentru vremea 
slujirii, căci aici nu este ca pe pământ, ci este ca în cer. 

Vine o vreme şi mai aşezată, şi mai desăvârşită pentru 
această purtare de veşmânt nou, dar până la ziua aceea, slu- 
jitorii cei trei care sunt aşezaţi pentru jertfa cea întreită, nu 
vor sta în vremea slujbelor fără de haina cea întreagă pentru 
slujirea celor sfinte, căci iarăşi vă spun: aici este aşezare ce- 
rească. 

lată încă o nouă poruncă, iubiţii mei: 

- Să fie sfială pentru vremea slujirii şi pentru statul la 
slujbele sfinte şi să fie deosebire între vremea slujbelor şi vre- 
mea dintre slujbe. 

Va veni o vreme să se intre ca în cer în această iesle, 
dar până atunci, iată cum este porunca pentru ţinuta cea din 
vremea slujbei. Aţi văzut pe cei din lume care se duc la nuntă, 
că-şi pregătesc haine curate şi bune şi alese pentru nuntă şi 
încălţăminte bună. 

- Fiecare din voi să se pregătească, pentru că este înfă- 
ţişare între voi şi Domnul. încălţămintea voastră să fie curată, 
şi încă o dată zic: curată, iubiţii mei. 

Dacă nu aveţi încălţăminte pusă mai deoparte, pentru 
nuntă, măcar să fie curată cea cu care intraţi în această iesle 
curată. Fiecare din voi are câte o hăinuţă mai curată, mai ne- 
purtată. Cinstiţi slujbele acestui aşezământ, căci voi sunteţi 
mai presus decât cei străini de Dumnezeu. 

Fiţi mai sprinteni, fiţi mai îndemânatici, măi copii, ca 
să pot şi eu apoi să găsesc duh de linişte, duh de pace, duh de 
lucru pentru cele de la mine întru cei de care Se sprijină 
Duhul cerului. Sunt atâtea de îndeplinit, dar mai de preţ ca 
cele ce trebuie să ia trup în această carte nu este altceva, căci 
toate celelalte se adaugă şi se lucrează aici dacă au întâietate 
cele din cer între voi şi peste voi. 

Iubiţii mei, scrieţi încă o poruncă, şi apoi, iarăşi, în altă 
vreme, voi mai aduce pe celelalte care-şi au fiecare vremea lor: 

- De fiecare dată, în vremea fiecărei slujiri, să nu se 
mai iasă din biserică după ce intră fiecare din voi. Să rămână 
de fiecare dată, pe rând, şi aici, să rămână câte unul cu veghe 
în curtea cea de serviciu, iar ceilalţi, după ce intră la slujbă, 
să nu mai iasă până la terminarea slujbei, căci trebuie mare 
stare cerească aici. 

Copiii care stau la gura acestui izvor ceresc, să ia amin- 
te bine şi să scrie spre mărturie toate semnele cu care Dum- 


nezeu a însemnat pe cei ce au luat în glumă cele aşezate peste 
această grădină, căci aceste însemnări vor vorbi, şi altele se 
vor adăuga, şi acest loc se va vesti de la Dumnezeul puterilor 
cereşti şi se va vesti începutul cel nou şi starea nouă care-şi 
va lărgi staulul ei peste cei ce vor crede şi se vor boteza întru 
credinţă sfântă, întru acest început nou. 

Voiesc să mai stau de vorbă cu păstorii mei. Voiesc să 
meargă păstorii mei la Ferentari, să văd ce vor lucra înaintea 
mea, căci vreau să vestesc o zi de intrare şi în această cetate. 
Să meargă să lucreze şi să adune pe cei ce vor răspunde şi să 
le vestească o zi de intrare a lui mama Gigi în cetatea Feren- 
tari de la Bucureşti, iar cei din Colentina care vor voi să vină 
şi ei, să vină, şi vor fi iarăşi scrişi în dreptul acestei cărţi de 
mărturie care vă va vorbi în cetatea Ferentari. 

Pace vouă, iubiţii mei! Domnul Iisus Hristos, Care S-a 
sălăşluit în această iesle, să lucreze şi să nască din nou pe cel 
ce poate să învieze în legile acestui nou legământ sfânt, căci 
El este cunoscătorul celor ascunse care pot învia întru Dum- 
nezeu, care se pot arăta la vedere ca să fie înviate. 

Pace vouă, celor din trupul acestui nou aşezământ, căci 
capul acestui trup este Domnul Iisus Hristos, Care a luat viaţă 
nouă prin viaţa celor ce stau întru această taină, întru acest 
cort dumnezeiesc, rostit şi lucrat prin poruncă cerească. 

Voi veni iarăşi în sfatul vostru, voi veni la vreme cu 
orice aşezare, dar voiesc să vorbesc atunci când voi veni şi nu 
voiesc să aştept la uşa acestui izvor. Voiesc să curgă acest iz- 
vor după cum îi este cursul lui de la Dumnezeu. Fiţi cu băga- 
re de seamă, căci aceasta trebuie să fie aşa cum este venirea 
celor cereşti, cum este vremea fiecărei vestiri. 

Pace, mămică, pace peste voi! Pace peste toţi copiii 
mei care sunt legaţi cu Dumnezeu prin acest jertfelnic ceresc! 
Amin, amin, amin. 

30 decembrie 1991/12 ianuarie 1992 

Sărbătoarea sfântului Vasile cel Mare 

Sfânta Virginia arată despecetluirea unor proorocii asupra sfârşi- 
tului. Domnul a deschis judecata neamurilor. 

F acea Domnului nostru Iisus Hristos să fie cu voi, 
să intre în voi, iubiţii mei! Să fie pace în acest 
sfat ceresc. Domnul Iisus Hristos să lucreze pace peste cei 
fără de pace, căci eu am zis, şi am împlinit dacă am zis. Am 
zis că voi ridica pacea poporului meu ca să-l fac să caute spre 
mine, şi cu umilinţă să caute apă răcoritoare de suflet, căci 
apa aceasta este apa acestui râu ceresc, apa acestei fântâni de 
cuvânt ceresc. Amin. 

Pace vouă, copiii mei, căci am voit să stau în sfat ce- 
resc în această casă şi în această zi de praznic sfânt! Pace şi 
bună orânduială peste viaţa celor ce au ales viaţa care răsare 
din acest râu de viaţă făcător, iar peste ceilalţi din poporul 
meu, care au ales calea cea fără de mine, aceia sunt acum fără 
de pace, căci eu am împlinit cuvântul când am spus că voi ri- 
dica pacea de peste cei care n-au crezut întoarcerii mele din 
zilele acestea. 

Mama Gigi cercetează fiecare inimă şi cercetează pri- 
cina necredinţei celor ce au ales necredinţa faţă de lucrarea 
care s-a născut de la Dumnezeu pentru ridicarea din praf a 
unui popor nou, aşa precum scrie în Scripturi. Cercetez, măi 
copii, cercetez bine, mămică, fiindcă nu este creştin în acest 
popor care să nu aibă scris în dreptul lui cuvânt de ispitire, cu- 
vânt de judecată, de tăgăduire, de nepăsare şi de hulă asupra 

Duhului Sfânt, Care a lucrat în mijlocul acestui popor în toată 
vremea, după cum a fost vremea şi schiţa planului ceresc care 
lucrează lumină în vremea aceasta. 

Iată vremea mea, măi copii. Şi de ce spun vremea mea? 
Ştiţi voi? Este, oare, cineva din voi care să-mi răspundă ce în- 
seamnă aceste cuvinte? Iată vremea mea, iubiţii mei cei care 
credeţi în această vreme, căci vremea aceasta este proorocită 
în sulul acestei lucrări şi este proorocită în Scripturi, iubiţii 
mei. Mă opresc din cuvânt, căci voiesc cu adevărat să stăm 
împreună în sfatul zilei de azi. Mă opresc să aud de la voi răs- 
puns, să văd şi eu cum tălmăciţi voi această limbă, această 
vorbire, să văd cum ziceţi voi că înseamnă vremea mea. Şi să 
rămână loc gol, să rămână rânduri goale şi voi aşeza în aceas- 
tă carte răspunsul vostru, iar eu sar peste aceste rânduri şi îmi 
duc mai departe cursul cuvântului ceresc care stă în sfat cu 
voi în ziua aceasta de mărturie cerească, de praznic sfânt, căci 
serbăm ziua tăierii împrejur a Domnului Iisus Hristos, ziua 
când Domnul S-a supus umbrei legii ca să-i scoată la lumină 
pe cei de sub lege. Iată, să rămână această pagină şi să fie în- 
tocmită după cum va fi răspunsul cel de la voi. Amin. 

A devărata vreme a unui lucrător al Domnu- 
lui, este vremea lui cea din cer, lucrarea lui 
cea din cer, după ce el, lepădând trupul care îl împiedică în 
multul lucrărilor cereşti peste el, se îmbracă în casa lui cea de 
sus şi, venind cu Domnul pe pământ în cuvânt, în mult cu- 
vânt, cum este început cuvântul Domnului prin trâmbiţa Sa în 
vremea aceasta, el cuvintează neîmpiedicat, având în urma lui 
pe pământ trupul ucenicilor lui care-i înmulţesc lucrarea du- 
pă ce ea vine cu cel ce o are de lucrat de la Dumnezeu, şi 
aceasta înseamnă vremea trâmbiţei Domnului, vremea cea 
cerească a ei, cea desăvârşită şi nu în parte cum este ea când 
îşi are hotar trupul. Amin. 

O iubiţii mei, iată vremea mea, şi iată de ce 
^ spun vremea mea: că am fost cu trupul pe 
pământ, iar trupul meu a fost purtător de Dumnezeu, a fost 
cort lui Dumnezeu, şi Domnul a lucrat şi a vorbit din uşa 
acestui cort ca să se împlinească Scriptura aceea care spune: 
«Încă o dată voi mai clătina cerul şi pământul». Iată taină 
înţeleasă, căci încă o dată a vorbit Domnul, încă o carte, încă 
o Evanghelie care va mărturisi pe Domnul Iisus Hristos întru 
lucrarea care a vestit zilele gloriei Sale, zile care vin, iubiţii 
mei. Iar în vremea trupului meu, Domnul, Cel Care a lucrat 
întru lucrarea Duhului Sfânt, a născut un popor, iubiţii mei, şi 
în dureri l-a născut, şi nu ştia Domnul cum să ascundă pe cel 
născut, cum să-l mai ocrotească, cum să-l mai crească, fiind- 
că duhul rău a urmărit acest popor, şi m-a urmărit pe mine ca 
să mă piardă, ca să piară de foame cel ce trebuia hrănit. O, 
această lucrare n-a avut loc pe pământ, ci numai în ascuns şi 
numai sub pământ, dar pământul a primit ocrotire şi a aco- 
perit pe cel născut în vremea aceasta, căci duhul rău şi îngerii 
lui nu şi-au mai aflat pacea după naşterea acestui popor, şi au 
căutat mereu să-i ţină urma şi să-l culce la pământ, să-l facă 
trup fără de duh, să-l dezbrace de veşmânt, să-l lăse gol şi fără 
de viaţă din cer. 

O, iubiţii mei, vă spun taină dureroasă, că de la o vre- 
me, pe vremea trupului meu pământul a acoperit pe poporul 
meu, şi aşa s-au putut scrie şi termina cele ce erau să iasă de 
la Dumnezeu prin uşa cortului meu care-L adăpostea pe 
Domnul, Care îşi ascundea faţa în Israel, căci viaţa cea rece 
de Dumnezeu, în care a rămas poporul meu după ce eu mi-am 
început vremea cea cerească, viaţa cea rece a acestui popor, 
aceea a însemnat pământ, căci s-a culcat la pământ poporul 


meu dacă eu mi-am început vremea cea cerească. Şi iată, iu- 
biţii mei, a trecut apoi şi vremea în care eu am stat ascunsă de 
faţa celor ce uitaseră de căldura dumnezeiască şi cu care eu 
am coborât în mijlocul acestui popor mic la inimă, căci Dum- 
nezeu Şi-a adus aminte de făgăduinţa ce o rostise pe vremea 
mea, şi iată vremea mea, iubiţii mei. 

Iată cum este vremea mea: Domnul a deschis procesul 
neamurilor, iar pe mine m-a ridicat cu duhul şi mi-a făcut 
trimitere în mijlocul poporului meu ca să-i fac strigare şi să-l 
ridic spre mărturie şi să vorbească el faptele lucrării care a 
trăit de la Dumnezeu în mijlocul acestui popor. Şi dacă po- 
porul meu n-a înţeles vremea sa, dacă el şi-a uitat menirea 
pentru care fusese născut prin această lucrare, dacă n-a fost 
găsit bun de luptă, iată, a trebuit să mă ridic în locul lui şi să 
lucrez din mijlocul lui. Şi iată vremea mea, iubiţii mei, căci 
cea din vremea trupului meu a fost vremea trâmbiţării Dom- 
nului, iar vremea cea de acum este vremea mea, fiindcă eu, 
după înălţarea mea la Tatăl, am intrat în vremea lucrului meu, 
care este lucrul cel din Tatăl. Eu n-am fost purtătoare de dar, 
ci am fost purtătoare de Dumnezeu, măi copii, şi acum din ce- 
le cereşti lucrez, căci lucrez din lăcaşurile cele cereşti. Dom- 
nul mi-a dat misiune cerească dacă m-am suit în cele cereşti, 
şi mi-a dat misiune mare, după cum a fost de mare această 
lucrare de mântuire, care a fost înaintemergătoarea slavei 
Domnului, Care vine în curând, iubiţii mei. Iată vremea mea, 
şi am putere din puterea Preasfmtei Treimi, Care a locuit în 
cortul meu pe vremea trupului meu. 

Iubiţii mei, iată vremea mea, şi aceasta este lucrarea 
plinirii vremilor Domnului, şi de aceea duhul rău s-a sculat la 
război cu cei din spiţa mea care ţin mărturia lui Iisus Hristos. 
Dar cei din spiţa duhului meu, cei născuţi prin duhul acestei 
lucrări, au rămas puţini, mămică, fiindcă ceilalţi mulţi s-au 
întors înapoi, s-au întors de la mine şi au intrat din nou sub 
umbra celor dinainte ale lor şi n-au mai stat pe cărarea pe care 
eu îi aşezasem, şi iată, acum am venit iar, a venit vremea mea. 
Am venit şi am luat capacul acestei fântâni şi am scos din ea 
şi am mers. Am găsit în viaţă câţiva copii de ai mei şi am aşe- 
zat pe creştetul lor ungerea Duhului Sfânt şi am scos apoi din 
această fântână cerească şi le-am dat să meargă cu mine, ei cu 
trupul, şi eu cu duhul, şi am mers ca să împart apă vie şi să 
bea creştinii poporului meu şi să-şi vină în fire şi să ştie şi să 
creadă că a venit vremea mea şi vremea poporului meu. Dar 
mare durere, că poporul meu n-a cunoscut vremea cercetării 
sale şi au vărsat pe jos această apă vie şi s-au sculat şi au tul- 
burat cursul acestui izvor. Unii s-au apropiat şi au sorbit apă 
limpede şi curată, dar apoi au călcat în picioare gura izvorului 
şi au tulburat apa şi au luat şi au dat apă tulbure celor ce au 
voit apă tulbure şi s-a îmbolnăvit poporul meu şi nu s-a mai 
sculat de jos şi n-a mai auzit glasul meu care a strigat la ei ca 
să-i scoale şi să-i pună pe picioare. Şi iată, am plecat plân- 
gând, am trecut pe lângă acest popor şi n-a voit să se lase ri- 
dicat, şi am trecut înainte. Dar m-am întors la fântâna Dom- 
nului, căci această fântână nu se putea să sece, şi trebuie mai 
mult să izvorască, trebuie să curgă acest râu, căci este scris 
despre râul care va curge din tronul lui Dumnezeu şi nu se 
poate desfiinţa această Scriptură. Acesta este locul meu, lângă 
această fântână, măi copii, şi iată vremea mea. Şi dacă aceasta 
este vremea mea, voi birui cu cei din seminţia duhului meu şi 
voi lega pe îngerii duhului rău care au plecat cu război asupra 
celor ce păzesc mărturia acestei lucrări de mântuire, care este 
coborâtă de la Sfânta Treime, iar cei ce sunt din seminţia Du- 
hului Sfânt vor birui prin sângele legământului cel nou, căci 

Cuvântul lui Dumnezeu 


aceştia păzesc mărturia lui lisus Hristos. Iubiţii mei, suntem 
în plin război cu îngerii duhului rău şi să ştiţi că vom birui, 
căci tot cerul este în lucrare cu mine peste România. 

Am venit cuvânt în casa copiilor mei Victor şi Veroni- 
ca pentru ca să le binecuvântăm jertfa lor pentru această zi de 
praznic sfânt. Binecuvântată să fie mireasma cea bineplăcută 
pentru această zi de serbare, căci eu iau din inimile acestor 
copii mireasma cea bine primită de cer. Iată, mămică, voi ştiţi 
că Domnul S-a ridicat să despecetluiască această fântână, şi 
nimeni n-o mai poate ţine sub pecete, oricât de mult ar lupta 
îngerii cei nimicitori să-mi culce la pământ gardul grădinii în 
care eu sălăşluiesc împreună cu cei ce poartă taina acestei 
grădini. Iată, îngerii cei care s-au unit cu duhul rău, umblă 
văitându-se, umblă ţipând şi lovind şi împroşcând cu pietre 
peste acest aşezământ sfânt cu care eu mă arăt cu cerul cel 
nou şi cu pământul cel nou, care se aşează de la Dumnezeu 
peste România. Dar cer şi eu îngeraşilor mei, căci voi, cei le- 
gaţi de această iesle ridicată de mâinile cele slabe ale copiilor 
cei rămaşi cu mine, voi sunteţi împreună cu ei îngeraşii Du- 
hului Sfânt care lucrează cu trupul pe pământ, căci îngerii cei 
din cer vă acoperă pe voi în orice clipă, în orice cale. Mergeţi 
şi voi, mămică; fiţi viteji. Nu staţi în faţa gloanţelor. Luaţi-o 
prin părţi şi mergeţi la cei însăgetaţi de săgeţi otrăvitoare, ca- 
re săgetează neadevăr; mergeţi la cei pe care eu îi îndemn 
spre dreptate şi spre împlinire cerească; mergeţi, şi binecu- 
vântată să vă fie mărturisirea voastră prin lucrarea care v-a 
crescut mari, căci acum lucrarea aceasta s-a făcut cunoscută 
de la Dumnezeu şi trebuie cunoscut adevărul ei, ca să prindă 
viaţă acest adevăr. A venit vremea aceea când eu va fi să hră- 
nesc un popor ceresc în zilele ce vin, dar ridicaţi-vă şi dezar- 
maţi puterea minciunii şi fiţi mărturisitori ai adevărului aces- 
tei lucrări dumnezeieşti. Mama Gigi va sta şi va lucra prin cei 
ce se ridică să învingă puterea duhului rău care lucrează prin 
cei ce seamănă rătăcire de la adevăr. 

Aceşti copii pe care eu i-am aşezat de veghe peste 
această grădină din mijlocul căreia a răsărit ca din pământ ies- 
lea Duhului Sfânt, aceşti copii sunt apăsaţi de mare răspundere 
pentru ţinerea legilor cele sfinte ale acestei grădini cereşti, iar 
voi, cei care aţi fost adăugaţi la lucrul ridicării acestei pietre, 
nu staţi, fiindcă iată ce fac cei ce sunt înarmaţi de duhul rău! 
Uitaţi-vă ce putere au prins. Au prins, pentru că voi, cei ce aţi 
putea să fiţi scuturi în jurul acestui aşezământ sfânt, voi staţi 
fără de luptă. O, nu aşa, iubiţii mei. Copiii mei cei de aici au 
scos la suprafaţă lucrarea şi viaţa acestei lucrări, dar acum ea 
trebuie apărată, trebuie mărturisită, trebuie să fie lucrătoare şi 
biruitoare. Iată vremea mea şi iată vremea voastră. Eu în voi, 
şi voi în mine, şi vom birui pe cei ce ne pârăsc pe noi ziua şi 
noaptea, şi aceştia vor sta pe nisipul mării, precum este scris. 
Creştinii acestui popor voiesc să vină să-şi facă intrare în 
această grădină. Dar, oare, eu de ce am venit din cer şi am stri- 
gat deşteptare peste poporul meu? O, eu ştiam că va veni 
această slavă văzută, şi veţi vedea în ce fel va fi văzută, dar n-a 
crezut poporul meu, şi a spus că mint, a spus că nu sunt eu, şi 
iată, am fost şi sunt şi am să fiu până la toate marginile, căci 
aceasta este împlinirea care trebuie să se împlinească. Poporul 
meu nu ştie ce înseamnă să dezvălui o taină care este taină 
dumnezeiască, şi dacă nu ştie, nu ştie, şi nu poate fi primit în 
această grădină. Am voit să am pe poporul meu aici, dar el n-a 
voit, şi de aceea nu este aici. Mama Gigi cercetează inima po- 
porului ei şi va lucra dreptate pentru fiecare inimă. Amin. 

Iubiţii mei, fiţi în duhul păcii cereşti! Domnul lisus 
Hristos are pregătite în casa Tatălui Său multe locaşuri, dar 


acest locaş va fi deosebit în Ierusalim numai pentru cei ce n-au 
hulit duhul şi lucrul acestei lucrări, numai pentru cei ce n-au 
hulit vremea mea, măi copii. Fiţi în duhul păcii cereşti, căci 
Do mn ul cercetează pricina fiecăruia şi va fi bucurie după în- 
tristare. Am spus că voi ridica pacea poporului meu, dar am 
putere să mă întorc iarăşi cu pace spre el. Fie după dragostea 
poporului meu. Amin. 

Pace vouă! Pace şi păstorilor poporului meu! Pace şi 
duh de dreptate să fie lângă duhul blândeţii! Pace şi duh de 
atenţie şi de înţelepciune, căci cu cei ce au ispitit pe Dumne- 
zeu, trebuie lucrat după dreptate. 

Duhul Sfânt să fie cu adevărat lucrător peste voi, dar 
aceasta atârnă de inima fiecărui creştin al poporului meu, 
pentru că la Dumnezeu aşa este, măsură pentru măsură, după 
cum este rodul fiecăruia. 

Pace vouă, şi luceafăr nou să se nască în ieslea inimilor 
fiilor poporului meu, căci acest popor vrând-nevrând va fi să 
mărturisească această lucrare prin semnul care se va vedea pe 
creştetul său, şi tot ochiul va vedea pe cel ce a iubit şi pe cel 
ce a călcat această lumină, căci ea a fost şi este lumină din lu- 
mină, Dumnezeu adevărat din Dumnezeu adevărat. Amin. 

Ferice de cel ce-şi vine în fire mai înainte de ultimul 
sunet al trâmbiţei, căci acela va lua plată la fel cu cei ce au lu- 
crat încă de la începutul zorilor acestei mântuiri. Voi merge 
iar cu aceşti copii pentru ca să împart mângâiere peste cei ce 
duc dorul mângâierii mele. îi voi împuternici, căci ei sunt a- 
cum plăpânzi de tot, sunt slabi, sunt fără vlagă, dar eu sunt, şi 
dacă eu sunt, voi sufla, şi ei vor sufla din suflarea mea şi vom 
cerceta pe cei însetaţi, pe cei încercaţi, pe cei zdrobiţi de duh 
de umilinţă, căci aceşti copii cu care merg au cunoscut boldul 
umilinţei, şi aşa au ieşit întregi din cuptorul durerilor. Amin, 
amin, amin. 

1/14 ianuarie 1992 

Cuvântul Domnului către alesul Său Irineu 

Creştinii statornici sunt salvatori ai neamului lor cel adormit. 
Arhiereul Irineu va fi întâiul ortodox dacă va întări viaţa cea 
adevărată a trăirii cu Hristos în biserică. 

B e fiecare dată, iubitul Meu copil, când stau în 
sfat cu tine, te ating pe creştet şi te întăresc şi 
mai mult, căci vreau să Mă uit după tine aşa cum se uită un 
părinte după copilul său când se face mare şi tot mai mare. 
Aşa şi Eu Mă uit după tine ca să-ţi măsor mereu statura cea 
întru Mine. Iată, pic cu pic adaug încă un pic la statura ta până 
va fi să fii de ajuns de mare, de ajuns de voinic în dragoste şi 
în totul Meu, care trebuie să se vadă la tine tot mai desluşit, 
tot mai întreg. 

Am spus aşa, am spus că voi sta iarăşi de vorbă cu tine 
ca să te ajut iar, treaptă cu treaptă. O, tu nu ştii ce face cerul, 
căci toată oastea cea din cer care lucrează în zilele acestea 
peste începutul cel nou care se va desăvârşi, toată oastea ce- 
rească este în mare serbare, în mare slavă peste acest aşeză- 
mânt sfânt, atunci când tu intri în acest Ierusalim care este co- 
borât de la Mine. Este cerul în mare slavă atunci când tu vii 
şi îţi pleci fruntea în această iesle a Duhului Sfânt. Cântă co- 
rul îngeraşilor, de bucurie cântă, pentru aceşti copii şi pentru 
tine cântă, căci aici tu nu eşti cântat de cei de pe pământ. Sla- 
va aceea care este pentru tine de la cei ce nu calcă după cum 
este întru Mine slava, aceea este puterea lor de la tine izvorâ- 
tă, căci eşti împărţitor de putere, de înţelepciune, şi setea du- 

hului lor te sleieşte pe tine atunci când din gura ta curge râu 
de ape vii, din care se adapă atâtea mii de suflete, aşa ca pe 
vremea Mea, iubitul Meu. 

Pe vremea trupului Meu, cuvântul cel ce era din Tatăl 
răcorea setea multor suflete, căci cu miile se îmbulzeau mul- 
ţimile să-Mi asculte înţelepciunea cea de la Tatăl luată şi 
mulţi se întrebau: «Cine este Acesta, de Care ascultă furtuna 
şi munţii? Cine este Acesta , Care are putere să ridice pe oa- 
meni din neputinţă?». Aşa se întreabă şi mulţimile care umblă 
după cuvântul înţelepciunii tale, care curge din tronul Meu 
peste tine, căci aşa este Scriptura aceea care spune: «Cel ce 
crede în Mine, râuri de apă vie vor curge de pe limba acelu- 
ia». Se întreabă mulţimile: „De unde aceste cuvinte pe care 
le auzim? Se întreabă, şi această lumină va fi să lucreze, iu- 
bitul Meu, va fi să învieze pic cu pic acest neam ales. Iată de 
ce am făcut Eu în tine orânduială vie. Iată de ce am spus să 
fii cu Mine de aici, de unde lucrez Eu, să mănânci cu Mine de 
aici, de unde mănânc Eu. Şi iarăşi îţi spun că tu eşti între ei, 
dar nu eşti dintre ei, dintre cei în care eşti în biserica lumii. 

Am dat de ştire, am grăit prin gura acestui izvor că voi 
descoperi această fântână, şi am împlinit dacă am grăit, şi lân- 
gă această fântână eşti şi tu, copilul Meu; tu, dintre cei ce se 
zic pe sine că sunt iudei, dar nu sunt, ci mint că sunt cu Mine. 
Dar tu ţine ce ai şi bea din acest izvor, căci de ar fi să dobân- 
deşti lumea aceasta, nimic n-ar fi aceasta faţă de slava pe care 
Eu ţi-am dat-o. Ţi-am dat-o, dar vreau să înţelegi că ţi-am 
dat-o. Este scris în Scripturi despre tine şi despre acest popor 
care va creşte şi se va înmulţi şi va umple pământul cel nou 
şi cerul cel nou. Voiesc, şi iată, trag din greu să desţelenesc 
pământul cel pietros, căci stăpânii cei puternici prin puterea 
lor, se luptă cu puterea Domnului ca s-o supună după voile 
lor. O, nu este îngăduit la Dumnezeu, şi va ieşi Domnul şi cu 
ai Săi, măi copilul Meu. 

Am rostit grăire nouă şi poruncă nouă şi am zis să se 
ridice poporul Meu şi să mărturisească despre Mine şi despre 
această fântână. A venit vremea mărturisirii, şi fericit eşti tu 
dintre cei din Iuda, căci tu vei fi lăudat şi mărit de poporul ca- 
re va răsări în zilele ce vin, şi vom pregăti calea cea nouă a 
poporului cel nou, care va lua pe el veşmântul cel cu care va 
sta în faţa acestui tron, căci această lucrare va fi tronul Dom- 
nului, din care curg legile Domnului, şi mulţimi multe se vor 
îndrepta spre acest munte ca să audă şi să ştie calea şi să 
meargă pe ea. 

Nu te teme, tată. Eu ţi-am dat ţie iubirea Mea mai mult 
decât am dat-o celor care au lăsat lumina de la Mine peste pă- 
mânt. Ţi-am dat mai mult, căci acum drumul la care suntem 
ajunşi este capătul cel ce arată desăvârşirea fiilor împărăţiei 
cereşti, este împărăţia cerurilor cea dinlăuntrul fiilor ei, este 
plinirea răbdării sfinţilor, este plinirea cea aşteptată de proo- 
rocii şi de drepţii care au văzut de departe această slavă. 

Iată, Duhul Sfânt şi puterea Celui Preaînalt te va umbri 
pe tine şi vei ieşi în fruntea acestui popor ales şi apoi veţi pră- 
si şi vă veţi înmulţi şi veţi acoperi acest pământ ales dintre 
toate câte sunt pe lume, căci România va fi Edenul cel nou. 
Ştiu greutatea ta, şi dacă Eu n-aş fi cu tine şi în tine, tu n-ai 
putea. Ştiu, dar în curând o vei lăsa de pe tine, căci copiii 
acestei lucrări vor fi pământul cel nou care va fi vestit cu pu- 
tere lucrătoare de minuni şi nu se poate să nu simţi greutate 
acum. Acum încă pământul este greu, iubitul Meu, şi el strigă 
la Mine sub greutatea lui, strigă să-l fac nou, după cum îi este 
menirea sa. Pământul acestui popor, dacă el ar fi dat voie lui 
Dumnezeu să-l lucreze după cum este de lucrat un pământ al 


vremii în care suntem ajunşi, ar fi dat acest pământ rod de mi- 
nuni despre care nu s-a mai auzit până acum. O, creştinii 
acestui popor, aceasta era menirea lor: să scoată din morţi pâ- 
nă la al miilea neam din neamul fiecărui petec de pământ, al 
fiecărui creştin care s-ar fi lăsat lucrat şi înviat; şi iată, aceasta 
este menirea şi tâlcul Scripturii care spune: «în zilele acelea, 
pământul va da înapoi pe morţii de sub el, şi marea va da îna- 
poi pe cei morţi ai ei», fiindcă iată încă o taină, căci fiecare 
suflet de creştin are o seminţie şi în trup, şi aceasta este Scrip- 
tura care spune despre marea care va da înapoi pe cei morţi 
din ea, şi se va împlini cuvântul: «Unde îţi este, iadule, biru- 
inţa ta şi boldul tău?». Iată, aceasta a fost misiunea acestei 
coborâri de cuvânt ceresc, şi scris este în prooroci despre 
această vreme şi despre lucrarea Duhului Sfânt prin care s-a 
născut acest popor. Iată, va veni vremea luptei celor două cete 
de îngeri şi se vor împlini cele scrise, căci îngerii Duhului 
Sfânt vor birui pe cei potrivnici lor, fiindcă nu se poate să 
treacă vreo cirtă ca să nu fie adeverită mai înainte de a trece 
cele ce trebuie să treacă. 

Iarăşi îţi zic ţie: nu te teme cu Mine, căci vine o vreme 
să vezi toate cuvintele tale împlinindu-se, şi atunci nimeni nu 
va mai fi să spună cele ce a văzut, mai mult decât vei spune 
tu. Tu eşti setos, văd inima ta, dar Eu voiesc să-ţi las cununa 
întreagă, că nu este alta mai mare decât cea care vine de la 
credinţa cea nădăjduită. Fii cu mâinile curate şi nu te ruşina 
să fii aşa, căci o astfel de cetate dăinuieşte pe veci. 

Nu te teme de cărturarii bisericii, să nu faci aceasta, că 
tu ai văzut mereu puterea Mea lângă tine. Nu te frământa, nu 
te îngriji mai din vreme. Eu voi fi numaidecât şi voi birui prin 
cuvântul care curge de la tine. Vei vedea pe faţa lor ruşine şi 
goliciune chiar de-şi vor acoperi cu vălul făţărniciei goliciu- 
nea lor. Eu Mă voi sfinţi întru tine înaintea lor şi voi lucra ca 
şi în faţa lor să Mă măresc întru ei, pentru că Eu lucrez prin 
credinţa ta, şi prin ea biruiesc întunericul lor. Ceea ce ai făcut 
tu, ei nu puteau să facă, şi se vor ruşina din pricina neputinţei 
lor de a lucra tainele acestei vremi. 

Dacă voieşti să Mă asculţi, ridică-te şi mărturiseşte-le 
lor că a venit vremea să fie purtată haina Mea, cămaşa Mea, 
care este har şi lucrare de Duh Sfânt peste România. Ridică-te 
pentru numele cel nou al României şi pentru viaţa cea adevă- 
rată a trăirii cu Hristos, iar ei te vor numi întâiul ortodox al 
noii Românii. Uită-te la aceşti copii. Iată ce mici sunt şi ce 
putere de cuvânt pun ei pentru faţa cea nouă care răsare de la 
această piatră. Cei mici nu ştiu a se teme. Ei n-au mărire şi n-au 
ce pierde, şi de aceea Mă măresc pe Mine înaintea celor ce se 
clatină căutându-Mă. Iată, cei ce au măriri pământeşti se tem 
de cei mici, de cei fără mărire, şi caută să-i răstoarne de la faţa 
Mea, aşa cum Irod, aşa cum mai-marii bisericii de atunci, 
căutau să răstoarne pe Cel ce venise să culce la pământ tro- 
nuri şi măriri şi slava cea deşartă. Cei ce au mărire pămân- 
tească se tem să nu piardă această mărire, dar cei mici nu dau 
din mână mărirea Mea, şi de aceea cei mici au pe Cel Mare, 
de a Cărui putere se clatină munţii şi înălţimile de pe pământ, 
dar când acestea se clatină de măreţia slavei Domnului, 
atunci cei mici saltă şi se bucură şi nu se clatină, căci stânca 
lor este Dumnezeu. 

De cine să te temi? Nu, iubitul Meu, fii cu mare bucu- 
rie, căci cei ce mărturisesc pe Hristos prin această piatră aşe- 
zată în zilele acestea, aceia se vor vedea biruitori şi munţii se 
vor pleca înaintea acelora. Lasă-Mă pe Mine, şi voi sta prin 
cuvintele tale în sfat cu cei ce se cred mari prin puterea lor, 
prin mărirea lor. Lasă-Mă pe Mine, căci Duhul Sfânt este 

Cuvântul lui Dumnezeu 


Dumnezeul minunilor prin cei ce au ungere de la Duhul 
Sfânt. Amin, amin, amin. 

4/17 ianuarie 1992 

Praznicul Botezului Domnului 

Domnul rosteşte proorocie despre venirea la izvor a mulţimilor şi 
botezarea lor cu Duh Sfânt şi cu foc. 

B inecuvântată să fie sfinţirea apei mari, care este 
serbată în ziua de serbare a botezului Domnului. 
Do mn ul Iisus Hristos binecuvintează din dreapta Tatălui ce- 
resc această serbare de praznic sfânt. 

Pacea Mea este cu voi. Pace vouă de la Fiul lui Dum- 
nezeu, Cel ce S-a lăsat aplecat sub mâna slujitorului cel ce- 
resc care era pe pământ, care se născuse pe pământ mai îna- 
inte de Mine, căci Eu eram venit în trup în urma acestuia, iar 
prin aplecarea Mea sub mâna acestuia, a ieşit atunci Scriptura 
care spune: «Iată, cel mai mic este mai mare întru împărăţia 
cerurilor». 

Pace peste această zi de sfinţire cerească! Pace şi pu- 
tere de Duh Sfânt, făcător de viaţă vie, peste toţi cei credin- 
cioşi care au aşezat la locul lor serbările Domnului aşa pre- 
cum au fost ele aşezate dintru început! Şi vor veni la această 
scăldătoare mulţimi multe, iubiţii Mei, aşa precum în vremea 
lui loan venea Ierusalimul şi Iudeea şi veneau cei din ţinu- 
turile Iordanului să-şi cureţe păcatele prin botezul cel de la 
loan. Şi va veni şi clipa aceea, aşa precum a mai fost atunci. 
Vor veni cărturarii şi fariseii care sunt acum, căci vor vedea 
puterea Domnului care este aici şi vor fugi spre ea ca să scape 
de mânia ce va să fie; vor veni, căci vor înţelege atunci că 
Domnul a ridicat pe cei de jos şi a împlinit Scriptura care 
spune că are putere Dumnezeu să împlinească neamul lui 
Avraam din cei neluaţi în seamă; vor veni şi vor vedea minu- 
nile Duhului Sfânt şi vor fi botezaţi cu Duhul Sfânt şi cu foc, 
fiindcă aria va fi curăţată şi va fi sortarea între grâu şi paie, şi 
iată, va fi zi mare de botez cu Duh Sfânt şi cu foc, şi mulţi din 
cei necredincioşi se vor mântui atunci, după cuvântul care 
spune: «Se vor mântui ca prin foc». 

Venise vremea să-Mi aplec capul sub mâna lui loan ca 
să fiu botezat de el, căci el era solul cel ce mergea înaintea 
Mea ca să creadă apoi mulţimile în Cel ce vine după loan. Ve- 
nisem din Galileea spre Iordan, şi iată, loan vestea mulţimilor 
ce se botezau, vestea despre Cel ce trebuia să vină după el ca 
să rămână apoi mai mare decât el. Am venit şi M-am plecat 
sub mâna lui loan, căci Nouă Ni se cuvenea să lucrăm drep- 
tatea celor ce erau vestite să se împlinească, iar după această 
împlinire, Duhul Sfânt al Treimii Dumnezeieşti a deschis ce- 
rurile şi S-a coborât şi a grăit cuvintele Tatălui Meu: «Acesta 
este Fiul Meu iubit, întru Care am binevoit», şi iată, de atunci 
şi până acum, mulţime de sfinţi s-au ridicat, căci au stăruit să 
fie primiţi întru împărăţia aceasta şi s-au făcut fiii ei. 

Cine are urechi de auzit, să audă cele de la Duhul Sfânt 
coborâte spre înţelegere, căci se împlineşte o Scriptură neîn- 
ţeleasă până acum. Iată, se ridică un popor nou în zilele ce 
vin, un popor care este aşteptat de toţi proorocii şi drepţii ca- 
re sunt din Avraam prin făgăduinţă. Se ridică un neam nou 
spre o împărăţie nouă, şi iată, cel mic este mai mare acum în- 
tru împărăţia lui Dumnezeu, căci cel mic va primi slava răb- 
dării tuturor celor ce au răbdat ca să vadă venind slava lor, şi 
va fi cel mic împărţitor de slavă pentru cei ce au moştenit sla- 
va care va fi împărţită după plinirea ei. 


Astăzi Duhul Sfânt, Care are pregătită această iesle no- 
uă, deschide iarăşi cerurile şi rosteşte cuvânt de mărturie, şi 
iată cuvântul rostit de Duhul Sfânt: aceasta este ieslea cea iu- 
bită întru care binevoieşte Treimea Cea Dumnezeiască; aces- 
ta este Siloamul cel aşteptat de veacuri; acesta este tronul din 
care vor curge apele Siloamului, apele Iordanului cel ceresc 
spre care se vor îndrepta înălţimile de pe pământ şi se vor 
apleca să fie botezate cu Duhul Sfânt al plinirii vremurilor 
mântuirii. Aceasta este lucrarea lui Dumnezeu Cuvântul, care 
a fost calea cea înaintemergătoare a slavei Treimii Dumne- 
zeieşti pentru plinirea celor ce trebuiau desăvârşite, căci din 
zilele lui loan şi până acum nu s-a mai ridicat o lucrare mai 
mare ca aceasta, şi iată, cea din urmă este mai mare decât cea 
dintâi, precum este scris: «Mai mari decât acestea se vor 
lucra». Amin. 

Ferice celui ce nu se îndoieşte întru această lucrare, 
căci acela va ajunge stâlp în templul Dumnezeului Cel viu şi 
va vedea cerurile deschizându-se şi pe îngeri coborându-se şi 
ridicându-se şi iarăşi coborându-se peste această iesle cereas- 
că, peste această taină neînţeleasă de cei ce nu se silesc să in- 
tre pe această intrare, pe această poartă, căci poarta despre ca- 
re vorbesc este legea sfinţeniei, care este lăsată peste această 
scăldătoare. 

Iată solul Meu care Mi-a vestit atunci arătarea Mea de 
la Iordan, iată-1 pe naşul Fiului lui Dumnezeu! loan Botezăto- 
rul, iubiţii Mei, a venit cu finul său, cu Stăpânul său, şi vred- 
nic este loan să dezlege încălţămintea Mea, căci a fost vrednic 
să boteze pe Cel Unul născut din Tatăl, şi lui i se potriveşte 
această slavă. Iată-1 pe loan! Deschideţi ochii! Iată-1 pe loan, 
care a venit să Mă vadă între ai Mei la această scăldătoare 
proorocită de toţi proorocii şi drepţii! Iată-1 pe cel ce Eu l-am 
botezat pe el încă din pântecele maicii sale; Eu, Cel ce eram 
sălăşluit prin Duhul Sfânt în sălaşul cel care a fost numit Mai- 
ca Fiului lui Dumnezeu, Fecioara cea proorocită de prooroci. 
Eu l-am botezat pe el cu botezul Duhului Sfânt atunci când 
cele două sălaşuri ale trupurilor Noastre s-au întâlnit şi s-au 
plecat unul altuia aceste două sălaşuri, s-au plecat una alteia 
aceste două fiice binecuvântate şi şi-au rostit urare cerească, 
proorocie cerească, de la Duhul Sfânt, iar când această urare 
ieşită prin gurile acestor două sălaşuri, când această urare a 
fost rostită, atunci a săltat pruncul loan în pântecele Elisabetei 
şi a primit botezul Duhului Sfânt de la Fiul lui Dumnezeu, Cel 
sălăşluit în pântecele Fecioarei care a luat în pântece de la 
Duhul Sfânt pe Fiul Cel proorocit de prooroci. 

Iată-1 pe loan! Este aici cu Mine şi îşi pleacă fruntea 
împreună cu Mine în această iesle, în acest cort ceresc, aştep- 
tat de veacuri să ia trup în mijlocul grădinii alese pentru slava 
plinirii Domnului. Iată-1 pe loan! Este serbat astăzi lângă Mi- 
ne în acest cort de slăvire cerească, iar lângă Noi serbează ce- 
rul împreună cu voi pe cel ce poartă numele de loan, pe cel 
ce pregăteşte calea slavei Mele din zilele ce vin, şi are nume 
pus de Mine, nume de copil, numele cel mic, care vine de la 
numele lui loan, căci acesta este Ionel. Aşa este scris în cer, 
Ionel este scris, căci cerul poartă pe braţe pe ai săi, precum 
este scris despre fiii Ierusalimului cel nou, când zice: «După 
cum mama îşi mângâie pe fiii săi, aşa veţi fi voi mângâiaţi în 
Ierusalim». 

îngerii din ceruri cântă îngerului bisericii, despre care 
este scris: «Am trimis pe îngerul Meu să mărturisească 
bisericilor». 

Do mn ul Iisus Hristos dă rând lui Verginica să-şi lase 
peste voi urarea cea pentru această zi de serbare: 

F ace vouă, copii ai Duhului Sfânt, copii ai 
Sfintei Treimi! Pace acestei zile, şi de la ea, 
pace peste voi şi peste această grădină binecuvântată! Bucu- 
rie din cer să fie peste inimile voastre şi sărbătoare veşnică să 
fie de acum şi peste toţi vecii în această zi, care este din zilele 
cele noi care vin de la Dumnezeu. 

Nu vă temeţi de duhul rău. Eu stau de veghe de la cer 
peste această grădină şi voi împărţi pace peste cei curaţi cu 
inima, iar peste cei ce vor lovi în această stâncă de neclintit, 
peste aceia voi rosti dreptate. 

Pace vouă! Tot cerul serbează aici cu voi. Iar celui iu- 
bit care este serbat lângă cei din cer în această zi de serbare, 
duh de bărbăţie îi sortesc, căci scris este: «Fericit este bărba- 
tul cel plin de bărbăţie, care nu stă în sfatul necredincioşilor 
şi cu cei călcători de lege nu se aseamănă, a cărui voie este 
legea Domnului. Acesta va fi ca pomul cel răsădit lângă răul 
vieţii, care-şi va da rodul în vremea aceasta, şi toate câte va 
face se vor înmulţi, căci Domnul vede calea celor drepţi, iar 
puterea necredincioşilor va fi luată de vânt». Amin. 

Binecuvântată să fie această zi de serbare care vine de 
la Do mn ul Savaot. Binecuvântată să fie jertfa acestei zile şi 
hrana cea pentru fiinţă pe care o luaţi astăzi împreună cu noi, 
cei din cer, şi să rămână pace peste voi, iubiţii mei, copii ai 
Duhului Sfânt, căci iată-mă în faţa Domnului, iată eu şi prun- 
cii mei pe care mi i-a dat Domnul spre semne şi minuni peste 
Israel. Amin, amin, amin. 

6/19 ianuarie 1992 

Trâmbiţarea Domnului şi a sfintei Virginia peste 
creştinii din cetatea Bucureşti-Ferentari 

Despecetluirea celor şapte tunete. România, ţara strălucirii, ţară 
creştină de la naştere. 

F ace Sfânta Treime popas ceresc şi tocmeşte în 
această zi o gazdă de poposire cerească. Cerul 
este astăzi însoţit de cei ce au de mers în numele Domnului 
cu solia cea din cer din loc în loc. Se lucrează din loc în loc 
cu cuvântul cel din cer, iar cuvântul este întrupat în sulul 
acestei cărţi de mărturie cerească. Cuvântul lui Dumnezeu se 
face faptă, căci este faptă încă de la vestirea lui. Face popas 
cerul în această zi sub acest acoperământ, căci Dumnezeu 
este acelaşi ieri, şi azi, şi în veac. 

Iată, dintre cei din cer care au venit pentru lucrul aces- 
tei zile, se desprinde dintre cei din cer cuvântul lui Verginica, 
cuvântul trâmbiţei din care a trâmbiţat Dumnezeu pe pământ 
mai înainte de slava care este aproape de arătare. 

F ace vouă, copii ai poporului meu! Pace de 
la Domnul Iisus Hristos, iar peste noi, cei 
ce suntem veniţi din cer, pace de la Domnul Savaot, Tatăl 
Atotţiitorul şi Făcătorul tuturor celor văzute şi nevăzute! 

Pacea cerului să se aşeze în ziua aceasta peste cei din 
cetatea Bucureşti-Ferentari, peste copiii poporului meu din 
această cetate. Un brăţic de copilaşi, o mânuţă de inimioare, 
dar la această masă am invitat şi altă cetate de la Bucureşti, 
chiar dacă am poposit în ea o dată, şi de două ori, în vremea 
întocmirii cărţii de mărturie pentru cetăţile poporului meu. 

Copiii mei, m-a trimis Domnul pe pământ la voi, m-a 
trimis înapoi la voi, m-a trimis cu duhul, măi copii, căci aşa a 
fost scris în cartea acestei proorocii, în cartea acestei lucrări. 
Aşa mi-a spus mie Domnul când mă zbăteam cu duhul care 
lucrează pieire; aşa mi-a spus: 


erginico, nu te pierde, tată, căci în zilele 
tale, în zilele care vin după tine, va fi să te 
ridici din nou şi să hrăneşti un popor mare, căci duhul tău va 
lucra de la Mine şi va semăna semănătură de înviere şi vom 
avea un neam nou, un popor nou, o viţă nouă şi un vin nou, 
întru împărăţia care se va aşeza de la Dumnezeu. Verginico, 
tu nu vei muri, tată. Tu M-ai purtat pe Mine în vasul tău de 
lut vreme de douăzeci şi cinci de ani; ai purtat pe Dumnezeu 
Cuvântul, Care a vorbit în vremea aceasta încă o dată cu Is- 
rael. Dacă Moise este viu şi lucrează în vremea aceasta, în ti- 
ne a fost mai mult decât în Moise, că Eu vorbeam cu Moise, 
şi Moise vorbea poporului cuvântul cel de la Mine, dar cu tine 
nu a fost tot aşa. Tu ai fost trâmbiţa din care am sunat Eu mai 
înainte de arătarea slavei Mele. Tu ai fost fluieraşul în care 
am sunat Eu ca să-l învăţ pe Israel cântarea cea nouă, cântarea 
celor răscumpăraţi. Tu ai fost cuvântul Meu. Auzi tu ce ai 
fost? Auzi tu ce spun Eu, Dumnezeu Cuvântul? Eu sunt 
Dumnezeu Cuvântul, Verginico, iar tu ai fost cuvântul Meu şi 
cortul Meu în care M-am sălăşluit şi am locuit între oameni 
în zilele trupului tău. Dar în zilele duhului tău, tot cu tine sunt 
unit, căci tu eşti păstoriţa poporului tău. Te-am peţit, iubita 
Mea, încă de când erai în pântecele mamei tale, şi am făgă- 
duit să fii a Mea şi te-am luat şi te-am albit şi te-am îmbrăcat 
cu podoabe de la Mine, şi apoi am fost cu tine şi te-am iubit. 
Şi de la Noi, de la lucrul Meu cu tine, şi de la lucrul tău cu 
Mine s-a zămislit un popor care s-a născut din cuvântul lui 
Dumnezeu, care a trăit din cuvântul Meu, căci scris este: 
«Omul nu trăieşte numai cu pâine, ci cu orice cuvânt care 
iese de la Dumnezeu». 

Verginica Mea, iubita Mea, biserica Mea, locaşul sla- 
vei Mele! O, cât de mult am vorbit Eu acestui popor din uşa 
cortului tău care M-a adăpostit pe Mine, Dumnezeu Cuvân- 
tul! O, iubita Mea, ce mult M-ai iubit! Că te-am luat şi te-am 
dus în cămările Mele şi iată, îţi preamăresc dragostea, căci 
după dreptate îţi preamăresc iubirea. 

O, fiică a Ierusalimului cel nou, scoală-te, aşa am spus, 
scoală-te şi cântă poporului Meu şi poporului tău cântarea cea 
de înviere! Scoală-te şi hai să culegem via până nu se întinde 
umbra serii! Iată vremea ta. Scoală-te şi strigă pe uliţe, sună 
din trâmbiţă, să audă paznicii viei Mele şi să se gătească de 
veghe, că vine Stăpânul viei! Spune-le, Verginico, că Eu sunt 
Mielul lui Dumnezeu, Care iarăşi vine, precum este scris. Eu 
sunt Cel ce M-am dus la Tatăl ca să pot veni iarăşi la ai Mei, 
la cei pe care-i am din lume. M-am dus, şi de atunci M-am 
aşezat lângă Tatăl Meu şi lucrez cu cei pe care Mi i-a dat Tatăl 
din lume, şi iată, în zilele acestea îmi pregătesc poporul cel 
care va îmbrăca veşmântul cel alb şi va cânta cântarea răs- 
cumpărării; pregătesc poporul cel care va sta înaintea tronului 
slavei Mele, înaintea zilei Mele de glorie. Este scris că voi tri- 
mite sol mai înainte de ziua aceasta, îl voi trimite ca să întoar- 
că pe fii spre părinţi, şi pe părinţi spre fii, ca să nu vin pe ne- 
ştire şi să lovesc pe cel mic al lui Israel. 

Sunt cu cerul la voi, copii ai cerului sfânt. Deschideţi 
Scriptura ca să vedeţi cum se împlineşte ea sub ochii voştri. 
Eu sunt Mielul lui Dumnezeu, şi iată ce fac: iau cartea şi ci- 
tesc precum am citit pe vremea trupului Meu în casa Tatălui 
Meu, căci aşa am citit atunci: «Duhul Domnului peste Mine, 
ca să binevestesc săracilor, ca să dau vedere orbilor şi să or- 
besc pe cei mândri, ca să ridic pe cei slabi şi să se plece înăl- 
ţimile la glasul Meu, căci iată, vestesc anul plăcut Domnu- 
lui», iar vouă, ca şi celor de atunci, vă spun: astăzi se împli- 
neşte această Scriptură. Amin. Deschideţi Scriptura şi mân- 

câţi din ea fructele acestei vremi, căci via Mea este pe sfârşit. 
Deschideţi Scripturile, căci iată, Fiul Treimii Dumnezeieşti 
grăieşte din Scripturi încă o dată şi încă o dată pe pământ. 

Aşa am grăit între voi pe vremea când era Verginica: 
«Israele, paşte, tată, Scriptura, că voi veni şi te voi întreba, şi 
dacă nu vei şti să-Mi răspunzi, vei fi tăiat şi nu vei mai ocupa 
locul în zadar», căci vor veni înălţimile cele înţelepte şi vor 
veni cărturarii la tine şi îţi vor cere apă din această fântână şi 
va trebui să scoţi să le dai şi să-şi stâmpere setea, căci aşa 
ţi-am spus Eu ţie, că voi lua apa de pe pământ şi va veni la 
tine Isaac Lachedem şi îţi va cere apă la poartă şi va trebui 
să-i dai să bea şi să se odihnească apoi de toată osteneala. Va 
veni acest om care M-a văzut pe Mine sub cruce, şi el va fi 
martorul Meu şi va fi prietenul tău, căci te va mărturisi pe tine 
de la Mine, măi Israele necunoscător, că nu cunoşti vremea în 
care eşti, dar deschide Scriptura şi citeşte şi vei găsi în ea vre- 
mea în care eşti tu ajuns. Vor veni prooroci şi magi de depar- 
te şi vor întreba de această fântână, dar Eu vă spun că au şi 
venit, şi tu nu cunoşti vremea cercetării tale, poporule creştin, 
popor cu nume dumnezeiesc şi cu merinde din cer coborâtă. 

Măi creştine, te-am hrănit şi ţi-am adus tot ce mai era 
de adus, căci nu este adevăr pe limba mai-marilor bisericii 
Mele când îi aud spunând că le-am dat lor tot ce era să dau. 
Le-aş fi dat lor, dar şi ei, ca şi cei de atunci, nu cunosc vremea 
cercetării care vine în toată vremea de la Dumnezeu. Dumne- 
zeu a fost cu toţi, de la o vreme la alta, din seminţie în semin- 
ţie, dar nici o vreme n-a fost să aibă fii de ajuns de împliniţi 
ca să nu ajungă la capătul ei cu răstignirea Fiului lui Dumne- 
zeu, cu răstignirea Duhului lui Dumnezeu. Fiecare, din fieca- 
re vreme, au crezut că au primit tot ce mai era să aduc, şi fie- 
care s-a făcut stăpân pe vremea lui pe cele ce veneau de la 
Mine, dar nici unul n-a fost să nu uite că Eu am spre păstrare 
ceva mai bun pentru cei ce plinesc vremea răbdării lui Israel. 
Au uitat apostolii Mei din vremile Mele toate, au uitat că Eu 
am spus pentru ei aşa: «Am încă multe a vă spune, dar nu le 
puteţi purta acum; iar când va veni Duhul Adevărului, Acela 
nu va vorbi de la Sine, ci toate câte vor fi, de la Mine va lua 
şi vă vor fi vestite». Şi când am zis „toate", atunci am făcut 
o scară de la cer la pământ şi am împărţit şi am pus pe fiecare 
treaptă, măi Israele nepriceput; nepriceput, pentru că tu eşti 
îngâmfat din tălpi până în creştet şi nu voieşti să te smereşti 
şi să te uiţi pe treptele acestei scări. Vorbesc cu tine, că tu eşti 
cel mai mic, că părinţii tăi văd această scară şi plâng părinţii 
tăi că nu voieşti să fii tu mai mare decât ei la înţelepciune, că 
aşa este scara aceasta, aşa este calea care se termină cu poarta 
de intrare în Canaan. Că după ce Eu am luat iarăşi locul lângă 
Tatăl Meu, am ridicat unul după altul pe părinţii tăi, măi Isra- 
ele hrănit cu Trupul şi Sângele Meu, şi le-am dat lor la fiecare 
ce era pe treapta acelei vremi. Unii au lucrat mila Mea, alţii 
au lucrat dreptatea Mea; alţii de după ei au lucrat altceva, că 
lungă a fost calea până la tine, şi fiecare au trecut prin vremea 
lor. Dar de tine este altceva scris, poporul Meu cel aşteptat de 
părinţii tăi. Te aşteaptă părinţii tăi să vii cu cele din urmă, să 
vii cu cele scrise pentru vremea ta, dar tu n-ai fost atent ca să 
fi învăţat această carte. Iată de ce am venit Eu. Am venit pen- 
tru că era scris în carte despre această lucrare şi ţi-am spus 
cum să înţelegi această carte şi cum s-o mănânci ca să te faci 
mare cu Mine şi să împlinesc cu tine cartea acestei lucrări, 
căci această lucrare este poarta de intrare în Canaan. 

Am venit la tine şi am cuvântat în mijlocul tău şi te-am 
chemat din Egipt, căci Egipt este duhul lumii. Te-am chemat 
pe nume, Israele, şi ţi-am spus că tu eşti sluga Mea cu care 


voiesc să-Mi pregătesc arătarea. Iată vremea Mea, şi nu crezi. 
Dar nici cei de atunci care erau ai Mei n-au crezut că este vre- 
mea acelei Scripturi care a scris despre Betleemul Iudeii din 
care va ieşi Cel ce împacă pe om cu Dumnezeu. Proorocii cei 
mari şi cei mici au proorocit, şi ei nu ştiau ce este proorocia 
aceea, pentru că era pecetluită taina lui Dumnezeu până la 
plinirea ei. Iată, proorocul Isaia umple cerul de bucuria împli- 
nirii care se vede din proorociile cărţii sale. Isaia nu era el. Eu 
eram Cel ce grăia în cuvintele proorociei; Eu eram. Eu şi 
acum sunt, dar iată, uneltire se socoteşte această proorocie, 
uneltire pentru cei ce se tem de calea adevărului cel adevărat, 
care vine spre împlinire de la Dumnezeu. Adevărul este Dum- 
nezeu, dar cei ce se tem de Acesta, aceia nu umblă întru ade- 
văr cu Domnul, şi de aceea se tem. Dar proorocul Isaia a pre- 
vestit cuvântul Domnului pentru această vreme atunci când a 
scris că «Mulţi se vor poticni şi vor fi prinşi în cursa robiei, 
şi această mărturie va fi ascunsă numai pentru cei ce umblă 
ca Dumnezeu, şi aceştia vor aştepta pe Domnul, Care-Şi 
ocroteşte viaţa Sa şi Care-Şi ascunde faţa Sa». Şi iată iar, ca 
şi atunci, iau cartea şi citesc din ea în ziua aceasta, citesc între 
ucenicii Mei, între cei care am pecetluit această învăţătură: 
«Iată Eu şi pruncii Mei cei daţi Mie de la Tatăl, Care locuieş- 
te în Sion; iată Eu şi lucrarea Mea şi pruncii ei, care sunt 
spre semne şi minuni despre care nu s-a mai pomenit în Is- 
rael». Şi din ei voi lua şi voi prăsi un neam nou, un popor 
nou, un Israel nou, spre răscumpărarea făpturii Mele, căci 
acest popor este chipul Meu, este mâna Mea, piciorul Meu, 
ochiul Meu, obrazul Meu şi trupul Meu; este aşternutul Meu 
întru care binevoiesc. Aceştia s-au lăsat lucraţi, iar din acest 
aluat voi face un lucru nou, un Ierusalim nou, care vine de la 
Dumnezeu, şi voi face un pământ nou, o începătură nouă. De 
aceea spun Eu că cele pentru vremea aceasta, cele pentru sca- 
ra aceasta au fost pecetluite până acum, şi nu se poate desfiin- 
ţa această Scriptură rostită de îngerul care i-a spus lui Ioan cel 
iubit: «Nu scrie cele ce au vorbit cele şapte tunete, căci este 
pecetluită taina aceasta până la vremea de pe urmă». 

România este a Mea şi este creştină de la naşterea ei şi 
este întâia chemată, şi se bucură părinţii bisericii pentru naş- 
terea acestei lucrări, dar plânge strămoşul tău, creştine, plân- 
ge, că te vede că nu cunoşti vremea cercetării tale. Nu cu- 
noşti, că nu ai rădăcină, şi dacă nu ai, nu ai, căci rădăcina ta 
şi înţelepciunea ta, acum nu mai ai de unde s-o prinzi decât 
dacă asculţi pe Duhul Sfânt, Care lucrează peste tine şi strigă 
la tine şi îţi spune: deschide Scripturile, Israele, şi caută rădă- 
cina ta şi lasă-te altoit ca să poţi da mlădiţe noi, că vremea ca- 
re vine este vremea cea nouă, despre care scrie în Scripturi, în 
prooroci şi în psalmi. Proorocii au scris despre vremea Mea 
şi despre vremea ta, dar trupul tău, măi Israele, este de la 
Avraam şi până în zilele tale, şi iată, zilele tale sunt zilele Me- 
le despre care scrie în Scripturi şi pe care părinţii tăi le-au vă- 
zut de departe şi au nădăjduit în ele. 

învăţătorii legii din vremea trupului Meu veneau spre 
Mine şi Mă ispiteau ca să-Mi găsească vreo vină după lege şi 
să stârpească lucrarea pentru care venisem de la Tatăl Meu. 
Căci atunci când am slobozit de păcatele ei pe femeia aceea 
prinsă de ei, şi pe care ei o aduseseră la Mine, ei erau în duhul 
lor şi nu ştiau de unde sunt Eu, şi prinseseră să Mă ispitească 
zicând: «Unde este Tatăl Tău?», iar Eu aşa le-am spus: «Da- 
că voi M-aţi şti pe Mine, aţi şti şi pe Tatăl Meu. Voi sunteţi 
din cele de jos, din lumea aceasta, dar Eu sunt de sus, nu din 
lumea aceasta, şi dacă nu credeţi că Eu sunt de la Tatăl, veţi 
muri în păcatele voastre, căci Cel ce M-a trimis pe Mine este 

cu Mine, fiindcă Eu II ascult pe El, şi aşa vorbesc, precum Mă 
învaţă El». O, dar cuvântul Meu nu încăpea în ei, precum nici 
azi nu încape această lucrare în inima mai-marilor bisericii 
Mele. 

O, iubita Mea, biserica Mea iubită, dacă tu ai iubi pe 
Dumnezeu, M-ai iubi şi pe Mine, căci de la Dumnezeu am 
venit cu această lucrare de înviere. N-am venit de la Mine în- 
sumi, ci Tatăl M-a trimis, dar tu, Sionul Meu iubit, nu cunoşti 
grăirea Mea, şi iată ce-ţi spun, Sionul Meu iubit; citesc şi pen- 
tru tine şi îţi amintesc din cartea cea din cer coborâtă, căci aşa 
am spus atunci, şi s-a scris cuvântul acesta, şi aşa am spus: 
«Cel ce este de la Dumnezeu, acela ascultă cuvintele lui 
Dumnezeu». O, nu zi şi tu ce Mi-au zis cei de atunci! Să nu 
zici, Sioane, că am demon, să nu Mă necinsteşti şi tu ca a- 
tunci, să nu Mă tăgăduieşti ca şi cei de atunci. Deschide bine 
şi citeşte bine şi vei găsi această vreme în Scriptură, vei găsi 
această lucrare în Scriptură, căci Avraam a fost fericit să vadă 
această vreme, şi iată, o vede şi se bucură. Să nu iei şi tu pie- 
tre, Sioane, să nu arunci şi tu în Mine, căci acum nu Mă mai 
ascund ca şi atunci, şi voi trece prin mijlocul tău şi voi rosti 
cuvânt şi îţi voi spune: Eu sunt mai înainte de Avraam, şi iată, 
Eu sunt Alfa şi Omega, sunt începutul cel nou, care vine spre 
plinirea vremilor cerurilor. 

Am venit în grădina Mea ca să-Mi gătesc mireasa Mea, 
căci România este ţara strălucirii şi peste ea voi aşeza tronul 
slavei Mele. Am venit la străjerii tăi, Sioane, şi voiesc să intru 
să-ţi văd faţa, să-ţi spăl veşmântul şi să te împodobesc şi să te 
păstoresc după inima Mea şi nu după inima ta; după voia Mea 
şi nu după voia ta, căci vai de cetatea peste care nu este cu- 
vânt de prooroc, că aceea nu are pe Dumnezeu Cuvântul. 

Am venit să-ţi aduc aminte de tinereţea ta, căci erai 
frumoasă, iubita Mea, biserica Mea iubită. Era sănătos trupul 
tău, era după trupul Meu, după chipul şi asemănarea Mea. 
Stăteai aciuată pe sub pământ, dar erai frumoasă, fiică a Sio- 
nului, şi am lăsat peste tine Trupul şi Sângele Meu, şi Hristos 
a rămas peste tine cu trupul, şi am făcut din tine un trup viu 
şi sănătos, ca să fii tu trupul Meu, chipul Meu, mâna Mea, 
mersul Meu şi viaţa Mea. Dar am lăsat în mijlocul tău cuvân- 
tul Meu, firul Meu cel ceresc, ca să vorbesc în mijlocul tău şi 
să faci tu ce-ţi spune Dumnezeu să faci. 

O, copii ai Sionului, aşa am zis prin Duhul Sfânt: «In 
trupul lui Hristos să fie mădularele toate şi să fie împlinire în 
trupul lui Hristos; să fie apostoli, să fie prooroci, să fie învă- 
ţători şi lucrători de minuni, să fie tămăduitori de suferinţe, 
să fie cărmuitori şi tălmăcitori», şi am zis să fie dragoste şi 
unire între mădulare, ca să pot locui în mijlocul Sionului 
Meu, în inima creştinului Meu, şi să le fiu lor Dumnezeu. Dar 
dacă tu, Sioane, nu vrei să fii în Duhul Meu, nu vrei să fii în 
Duhul Sfânt, Eu nu pot cu duhul lumii. Nu poţi şi cu Mine şi 
cu Irod, nu poţi şi cu Mine şi cu lumea, căci aşa am zis: «Ieşi 
din lume, poporul Meu, ca să nu guşti din vinul ei!». O, masa 
Mea e masa Mea, măi Israele, şi este şi a ta, dar nu mai întina 
masa Mea, că Mă duc de la tine dacă faci aşa; Mă duc, şi n-ai 
să Mă mai vezi până ce vei auzi: «Binecuvântat este Cel ce 
iarăşi vine întru al Său nume!». Dar nu ţi-am spus Eu ţie aşa? 
Aşa ţi-am spus: «Mă duc şi iarăşi vin, căci cel ce face voia 
Mea, la acela voi veni şi voi cina cu el şi Mă voi arăta lui». 
Aşa ţi-am spus, poporule creştin, şi aceasta este lucrarea pe 
care ţi-am spus-o atunci. Nu fi îngâmfat, măi Ierusalime, căci 
iată, tu nu te smereşti, iar în mijlocul acestui neam este o lu- 
crare pe care, dacă o spune cineva, nimeni nu poate s-o înţe- 
leagă, dar ea lucrează şi se va vedea lucrând, căci Do mn ul 


este această lucrare, lată, vine Do mn ul cu zecile de mii de 
sfinţi ai Săi, şi tot ochiul va vedea această slavă! 

Binecuvântată să fie lucrarea care se lucrează astăzi în 
acest acoperământ. Verginica grăieşte cuvântul ei acum şi în- 
tocmeşte carte de mărturie pentru cetatea Ferentari. 

B in nou, pace vouă, celor din această cetate, 
căci Domnul a voit să vorbească pământu- 
lui în ziua aceasta, şi a vorbit Do mn ul! 

Şi iată, acum vorbeşte mămica Gigi cu poporul ei din 
Ferentari. Să se ridice şi să răspundă la apel această cetate! Şi 
iată ce minune, că în mijlocul vostru sunt veniţi cu mine cei 
ce au plecat la mine, căci am şi la mine din această cetate. Am 
la Do mn ul popor din această cetate, şi iată, sunt şi aceste su- 
fleţele în ziua aceasta de mărturie cerească. Nu vă bucuraţi 
voi cât se bucură aceste sufleţele. Aceste sufleţele văd mări- 
rea pe care o am eu de la Domnul şi se bucură cu cerul şi cu 
mine şi au trecere mare în cer cei ce sunt veniţi din această lu- 
crare, cei ce au plecat cu viaţă din această lucrare. 

Copiii mei de la Ferentari! Vă spun copiii mei; aşa 
spun eu poporului meu. Ce mai faceţi voi, măi mămică? V-a 
spus vouă cineva despre vremea mea? V-au spus păstorii mei 
despre vremea mea? V-au spus cum este vremea mea? O, vine 
vremea să mă ridic în picioare, iubitul meu popor. Am fost 
peste tot, am fost din loc în loc, am trâmbiţat peste tot ca să 
deştept pe de-a rândul pe poporul meu. Cine s-a deşteptat, s-a 
deşteptat, şi cine nu, nu. Poporul meu zice că s-a deşteptat. 
Zice, dar vine, măi mămică, o zi de examen, şi e greu acest 
examen. Tot creştinul care are pe el semnul acestei lucrări, va 
trece un examen ceresc, pentru că eu, peste tot pe unde am 
fost, aşa am spus: „Poporul meu, mă aşteaptă Dumnezeu cu 
tine; eşti scris în sulul acestei lucrări şi nu este nicăieri loc 
pentru tine şi nu poţi fi lipsă la acest examen “. Acest popor 
va fi deosebit încercat pentru Dumnezeu, şi nu se poate pre- 
zenta la proba cerească din altă parte, pentru că acest popor 
este scris pe masa acestei lucrări. Am voit să fie fericit 
poporul meu, eu aşa am voit, dar el n-a suferit să primească 
nici mustrare, nici certare, nici trezire, nici îndreptare, nici 
duh smerit. 

O, dacă vorbesc la Ferentari, vorbesc, măi poporul 
meu, pentru toată turma ta, pentru tot trupul tău, căci tu eşti 
de peste tot poporul meu. N-ai voit, poporul meu iubit, să 
crezi în mine şi în iubirea mea, şi dacă te-am mustrat sau te-am 
certat spre îndreptare, asta am făcut-o din iubire, mămică, aşa 
cum faci tu cu copilul tău, cu copiii tăi. O, ce durere, că mulţi 
din poporul meu nici n-au voit să mă primească. Au spus că 
nu sunt eu şi au închis uşa şi m-au lăsat să plec ca pe o necu- 
noscută. Dar eu am spus aşa: creştine, dacă tu ai crezut în 
această lucrare toată viaţa ta, în zadar ai crezut dacă acum nu 
crezi când eu vin din cer la tine să-ţi dau plata credinţei tale. 
Adu-ţi tu aminte, poporul meu iubit, când vorbea Domnul cu 
tine prin mine şi îţi spunea: «Nu acest trup e Domnul, şi acest 
trup este un vas al Duhului Sfânt». Şi iată, şi eu îţi spun astăzi 
ţie: nu aceşti trimişi sunt eu, şi aceştia sunt vase în care se de- 
şartă duhul meu, căci aşa ţi-a spus ţie Domnul, poporul meu, 
că după ce eu voi fi cu cerul, atunci va vorbi cerul cu tine prin 
rămurele şi nu te va lăsa. Aceştia pe care eu îi trimit, aceştia 
s-au lăsat cu mine şi numai cu mine, şi de aceea m-am putut 
lăsa eu în ei. 

O, această lucrare e prea mare, măi Israele, e prea mare 
pentru ca să te mai duci în altă parte şi să nu ai păcat că te-ai 
dus de la ea. Eu am fost prea bună cu tine, măi poporul meu, 
căci voiam să trec pe lângă tine şi să te strig, şi dacă nu-mi 

răspunzi bine, să trec înainte. Şi n-am Scut cu toţi aşa, şi am 
cercetat pricina fiecăruia şi inima fiecăruia şi am zis aşa: 
„Poporule creştin, dacă tu nu mă primeşti, dacă tu nu faci 
pace între mine şi tine, iau pacea mea de peste tine şi vei suriţi 
că am luat-o Am zis că iau mâna mea de peste tine şi vei şti 
că am luat-o, şi ai văzut că am luat-o. 

O, vorbesc cu tot poporul meu, şi cu cel pe la care am 
trecut mai înainte. Dacă poporul meu era după voia mea şi nu 
după voia sa, ar fi putut să cunoască întoarcerea mea, dar una 
este să fii în duhul meu, şi alta este să fii în duhul tău, şi iată, 
tu nu te poţi cunoaşte nici pe tine, dară pe cel ce zici că este 
cu tine şi de partea ta! N-a avut poporul meu aplecare de duh, 
şi de aceea nu m-a putut cunoaşte. Şi acum, ce să fac eu cu ti- 
ne, creştine? Iată, eu am împlinit ce am spus, căci sunt cereas- 
că, şi din cer am spus. Am spus să te pregăteşti, creştine, ca 
să fii cu lucrarea aceasta, şi am spus să nu cumva să huleşti 
Duhul ceresc, să nu cumva să te grăbeşti să judeci cum vrei 
tu, şi am spus să crezi şi să fii cu lucrarea aceasta. O, dacă tu 
credeai, erai în lucru cu mine şi tu, dar eu n-am avut încredere 
în tine, de vreme ce tu nu ai avut în mine. Dar nu ţi-am amintit 
eu ţie, copilul meu? Ţi-am amintit de cuvintele Domnului, că 
Domnul spunea demult acestui popor: «Creştine, spală-ţi 
bine faţa în acest vas ca să poţi intra cu această lucrare, că 
vei voi să intri şi nu vei putea, şi vei da mii de lei să intri, şi 
uşa nu se va auzi deschizăndu-se, că te-ai jucat cu această 
proorocie». O, e mare această proorocie, şi să vezi tu ce mare 
va fi şi ce mult îşi va lărgi cursul ei, şi vor veni de la răsărit 
şi de la asfinţit şi vor sta la această masă. Vor intra cei străini 
şi vor învia şi vor întreba: „ Unde este cel care are numele 
înscris în această carte? Şi le vor răspunde îngerii cei pă- 
zitori ai acestei lucrări şi vor spune: „Aceştia au hulit Duhul 
Domnului, că şi-au plecat urechea lor şi s-au făcut părtaşi 
păcatului că zicea Domnul odată: «Israele, dacă tu auzi de 
la mama ta, de la fratele tău, de la neamul tău sau de la lume, 
dacă tu auzi hule şi pizmă, vinovată va fi urechea ta. Şi dacă 
tu vezi şi primeşti pe cel ce huleşte, vinovat este ochiul tău». 

De ce crezi tu că venisem eu înapoi la tine, măi copilul 
meu? Ca să te dezbrac de haina ta şi să te îmbrac cu haina 
mea. Am venit ca să iau din tine duhul tău şi să-l pun pe al 
meu, ca să fii un duh cu mine şi o iubire cu mine, dar tu ai 
crezut altceva, şi ai făcut cum ai crezut tu, şi văd că tot nu eşti 
cu pace, măi poporul meu. Te-ai pierdut în tine, măi copilul 
meu, şi nu vrei să ieşi din tine ca să te uiţi şi tu să vezi ce fel 
de vreme vine. Ce să-ţi fac? Ai zis că e bine cum zici tu. 

Vino-ţi în fire, poporul meu iubit! Vino spre mine, mă- 
mică, şi nu te întrista pentru ceea ce am făcut eu, căci pentru ti- 
ne am făcut, copilul meu. lată, eu dacă m-am dus la Domnul 
m-am dus şi am venit ca să pregătesc loc, ca acolo unde voi fi 
eu, să fie şi ai mei. Am venit să pregătesc loc, ca acolo unde 
sunt ai mei, să fiu şi eu. Aşează-te cu inima, măi copilul meu, 
căci în casa Domnului vor fi multe locaşuri, şi iată ce vă spune 
mămica: faceţi-vă cărări prin această lucrare, primiţi duhul 
meu, ca să fiţi în curţile Domnului. Va fi mare slava care vine, 
dar poporul meu nici acum nu crede, nici acum, mămică. 

M-am dus şi am aşteptat şi am plâns pe la porţi şi n-a 
voit să mă cunoască poporul meu. El a voit, dar n-a ştiut cum 
să vrea, căci este o povestioară sfântă despre o femeie care L-a 
visat pe Do mn ul Iisus Hristos şi i-a spus că vine mâine în ca- 
sa ei. Şi femeia a crezut şi s-a sculat din vreme şi a făcut cu- 
rat şi a făcut mâncare şi căldură, căci a crezut pe Domnul. Şi, 
stând şi aşteptând, a bătut la ea la poartă un sărac, şi apoi un 
bolnav şi, iarăşi, a bătut un străin, dar ea pe toţi i-a rugat s-o 


ierte că acum ea aşteaptă pe Domnul şi este atentă să-I facă 
Domnului primirea cea mai bună. Şi s-a făcut noapte şi Dom- 
nul nu venise. Şi aşteptând pe Domnul, a luat-o somnul şi 
iarăşi a văzut pe Domnul, trecând prin faţa casei, şi L-a stri- 
gat: „Doamne, Te-am aşteptat până târziu. N-ai mai venit la 
mine. Mă pregătisem pentru Tine, dar n-ai venit “. Şi Domnul 
ce i-a spus? „ O, am venit, de trei ori am venit şi n-ai ştiut să 
Mă cunoşti şi nu M-ai primit! şi Domnul a mângâiat-o şi a 
trecut înainte. Aşa şi tu, poporul meu iubit, n-ai ştiut să mă 
cunoşti, n-ai ştiut cum să lucrezi, n-ai ştiut cum să crezi în 
Dumnezeu, căci dacă ai crezut în această lucrare, trebuia să 
crezi în ea până la sfârşit, căci Dumnezeu a fost şi este în 
această lucrare până la sfârşit, şi eu sunt prin această lucrare 
până la sfârşit. 

Copiii mei din Colentina, să mă iertaţi, mămică. Am 
tras mâna mea de deasupra voastră şi şi-a făcut loc certarea 
cea de la Domnul, dar n-am făcut nimic până n-am venit să 
vă spun mai întâi. Mama Gigi vă spune din cer: sănătate du- 
hurilor voastre, căci nu va fi vindecat trupul până nu se va 
vindeca duhul, până nu-mi veţi vindeca duhul meu cel rănit 
de dor după voi. E rău fără mine pe cărare, e greu, mămică. 
Eu m-am dat din calea voastră atunci când m-aţi gonit, căci 
m-aţi gonit, aşa cum a făcut femeia cea cu povestioara ce v-am 
spus-o. Aceşti copilaşi sunt ai mei, sunt mâna mea, picioare- 
le mele, graiul meu, ochiul meu şi duhul meu. Ferice celor din 
poporul meu care au primit ca din partea mea pe aceşti micuţi 
ai mei; ferice celor ce m-au cunoscut pe mine întru ei. Iată, eu 
sunt cu ei mereu, şi am făcut un lucru minunat cu ei. Am făcut 
o corabie, şi vor ţâşni izvoare vii din locul acesta, căci această 
corabie este plinirea acestei lucrări, este cortul care va avea în 
el pe Dumnezeu Cuvântul, este aşternutul lui Dumnezeu în 
mijlocul României. Bucuraţi-vă, măi copii, şi fiţi treji! Duceţi 
viaţă de îngeri, căci vor veni noroadele cele de departe şi se 
vor uita la acest popor şi nici un creştin nu va putea să şteargă 
de pe fruntea lui semnul acestei lucrări. Cei care au hulit vre- 
mea ridicării mele, aceia nu vor mai huli, căci râsul lor va fi 
prins de durere şi de lacrimi. Cei ce au stat îndoiţi de această 
slavă, aceia nu vor mai grăi nimic, căci se adunau doi, şi trei, 
şi zece, şi vorbeau cum voiau, şi iată, nimeni nu va mai spune 
nimic. Ridicaţi-vă toţi cei ce aţi gustat din apa acestui izvor 
ceresc, căci în pământul cel nou al Ierusalimului cel nou nu 
vor mai rămâne decât cei drepţi întru Dumnezeu. 

Vor veni dureri peste poporul meu. Nici un creştin care 
a cunoscut pe Domnul prin acest izvor, nici unul nu va putea 
uita pe Domnul; nu va putea, pentru că Domnul nu va uita pe 
cel ce a fost şi nu mai este cu El, pe cel ce a hulit, pe cel ce 
s-a smintit. Vai de creştinul care acum se dezvinovăţeşte pe 
sine, căci fiecare va primi ce are de la Domnul, căci Do mn ul 
va cerceta acest popor. Vai de creştinul care va face ce a Scut 
Petru când a spus: «Nu-L cunosc pe Omul acesta »! Vai de cel 
ce va spune: „Nu am fost cu lucrarea aceasta, nu cunosc lu- 
crarea aceasta“\ Dar nu este scrisă această lucrare? 

Copiii mei din Ferentari, puţineii mei! Iată, voi n-aţi 
primit până acum strigarea mea. Abia acum am ajuns la voi, 
dar eu nu folosesc uşa cea pământească, ci intru pe uşa duhu- 
lui. Am Scut popas la Ferentari. Duhul meu stă şi priveşte şi 
apoi însemnează cu pecetea acestei lucrări pe cei din cetatea 
Ferentari. Peste tot pe unde am poposit, aşa am spus: „Luaţi 
din duhul meu şi fiţi un duh cu mine! “, şi cine a luat, a luat, 
şi cine nu, nu a luat. Copiii mei, nu vă pierdeţi de pe cărare. 
Duhul lumii vă strigă. Nu vă uitaţi înapoi. Nu mai este cale 
înapoi, nu mai este de acum. 

Poporul meu, lasă-te lucrat de Dumnezeu, ca să nu te 
osândească pecetea pe care o porţi, căci se va vedea scris pe 
tine numele lui Dumnezeu pe care l-ai primit prin această lu- 
crare cerească. Păstraţi-vă vasele curate. Fiţi cu mâinile cura- 
te, fiţi cu inimile curate. întoarceţi-vă, voi, copii căzuţi de la 
credinţă, şi eu vă voi mângâia pe voi şi vă voi aduna pe voi, 
căci voi face un Ierusalim frumos şi va intra pe porţile sale 
poporul meu şi va fi martor lui Du mn ezeu acest popor. Chiar 
şi cel care a hulit şi a obosit hulind, chiar şi acela va fi martor 
pentru această lucrare, căci Domnul va ridica pâcla aceasta şi 
se vor vedea zorile Ierusalimului nou, dar eu vă spun că s-au 
şi văzut. 

Pace vouă, copii ai acestei cetăţi! Pace vouă, copii ai 
poporului meu! Pace celor aleşi şi chemaţi şi credincioşi ai 
acestui popor! Nimeni nu va mai fi ca să nu creadă. Pace de 
la mămica Gigi, copii ai acestei lucrări! Mama Gigi se uşu- 
rează, căci iată, această cetate era fără de trâmbiţa cea deş- 
teptătoare. Scoală-te bine şi tu, cetatea mea din Ferentari! 
Scoală-te, mămică, şi fă ochii mari şi nu te abate de pe acest 
drum. Toate drumurile se vor termina, dar acest drum va fi cu 
glorie. 

Pace păstorilor poporului meu! Pace şi celor ce au 
ajuns cu solia mea în cetatea Ferentari! 

Iată, pace vouă, celor din Colentina, celor ce primiţi pa- 
cea mea, iar celor ce nu o primiţi, pacea mea se va întoarce la 
mine. Eu pe cine iubesc îl mustru şi îl înţelepţesc, dar pe cel 
ce nu mă iubeşte, eu nu ştiu de unde este acela, chiar şi când 
se va vedea pecetea acestei lucrări pe fruntea acestui popor. 

Pace vouă, tuturor celor ce sunteţi alături cu cele din 
cer împlinindu-le! Iubiţii mei, se apropie vremea slavei văzu- 
te. O, cât aş dori să nu plângă nimeni, să fie numai bucurie, 
dar bucuria şi lucrul ei trebuia să fie gata pregătite până acum. 
Un pas mare, iubiţii mei, şi veţi câştiga într-o clipă şi vi se va 
măsura aceeaşi măsură ca şi celor ce au lucrat din zori. 

Să fie pace între mine şi poporul meu! Să fie credinţă 
şi inimă cerească! 

Pace peste Israel! Amin, amin, amin. 

19 ianuarie/ 1 februarie 1992 

Cuvântul Domnului către Gheorghe Zamfir 

România trebuie trezită. Ultimele zvârcoliri ale fiarei roşii şi 
căderea Bcibilonului. 

A ceastă zi să fie zi de aducere-aminte pe pământ 
şi în cer, căci Domnul Iisus Hristos a venit cu 
zilele Sale, cu zilele despre care scrie în Scripturi. 

Eu sunt. Bucuraţi- vă! Eu sunt Mielul lui Dumnezeu, 
Care spală păcatul făpturii Sale. Sunt prin cuvânt şi lucrez în 
mijlocul României această lucrare de Duh Sfânt şi de înviere 
din moarte. Eu sunt Dumnezeu Cuvântul şi lucrez prin cu- 
vânt. Tot cerul este cu Mine aici. Sunt la voi cu proorocii şi 
cu apostolii şi cu zecile de mii de îngeri şi de sfinţi. Sunt aici 
şi lucrez prin cuvânt în acest aşezământ sfânt, şi iată, sunt cu 
zilele Mele, şi iată iarăşi zi de serbare cerească. 

Am venit în aşezământul Meu care este aşezat de Mine 
peste România. Sunt cu voi, cei stătători împreună cu Mine în 
acest aşternut ceresc, căci este din cer acest aşternut, este prin 
cuvânt coborât, şi cuvântul s-a făcut faptă şi este ceresc acest 
aşternut, căci este aşternutul lui Dumnezeu Cuvântul. 

O, iubitul Meu, apostolul Meu, apostolul celei iubite! 
România este iubita Mea, şi iată, am deschis această intrare şi 


am zis să fie cină cerească şi să stau cu tine la masă. Am fost 
pe urmele tale în toată vremea pribegiei tale, şi când vedeam 
că nu mai poţi, te luam în spate, te ridicam pe umerii Mei şi 
te treceam peste marea cea mare, căci mare şi tulburată şi 
roşie este marea lumii, de peste tot este tulburată şi de peste 
tot se repede cu valurile ei ca să-Mi înghită, dacă i-ar fi cu pu- 
tinţă, şi pe cei aleşi ai Mei. Dar tu ai fost iubitul Meu şi am 
mers pe urma ta, am mers pe urmele tale, au mers cu tine zeci 
de mii de cete îngereşti, căci scris este în cartea cea din cer 
coborâtă că îngerii cei buni ai Mei veşnic văd faţa Sfintei 
Treimi şi se bucură că o văd, că ei mereu văd pe Domnul sla- 
vei şi se închină Lui, ducând faptele cele bune ale celor buni, 
care sunt născuţi din Dumnezeu. 

Ai mers peste faţa pământului şi ai cântat-o pe cea iu- 
bită în faţa stăpânitorilor acestei lumi; ai cântat-o pe Româ- 
nia, pe cea iubită dintre toate câte sunt, căci Eu binevoiesc în- 
tru seminţia acestui neam cu nume şi cu inimă mare. Eu bine- 
voiesc întru cea oropsită şi asuprită care a fost sub cruce de la 
naşterea ei şi până la plinirea vremii răbdării ei. Ai mers şi ai 
cântat-o; ai cântat-o cu bucurie şi cu jale, ai cântat frumuse- 
ţea ei şi veşmântul ei l-ai cântat şi podoabele ei le-ai cântat şi 
iubirea ei ai cântat-o; până şi somnul ei l-ai cântat. Dar iată, 
acum, binecuvântat să-ţi fie darul. Scoală-te, iubitul Meu, şi 
scoală pe cea iubită a Mea! Ridic-o din ţărână, trezeşte-o, că 
iată, voiesc să aud glasul celei iubite. Suflă cu tărie! Ţie îţi 
poruncesc. Eu, Domnul, îţi poruncesc ţie: suflă peste oasele 
ei ca să crească pe ele came şi vene şi să învieze oasele ei ce- 
le uscate! Suflă cu guriţa şi să se audă sunetul strigătului tău, 
căci tu eşti trimisul Meu şi nu te trimit să sufli peste un neam 
care nu cunoaşte despre Mine, ci te trimit în casa Mea, în via 
Mea. Cântă-i celei iubite! A venit vremea să-i cânt cântecul ei 
de iubire, şi ea să audă glasul Meu şi să se scoale întru întâm- 
pinarea Mea. O, ce mulţi cântă numele ei, dar aceia nu ştiu de 
ce o cântă pe ea. Dar tu ştii, că Duhul Sfânt Se odihneşte peste 
tine; Se odihneşte că tu iubeşti pe Domnul, şi El este ancora 
ta şi biruinţa ta. 

Am avut un ciobănaş dulce şi blând şi a fost luat şi dus 
în casa regelui ca să cânte regelui. Regele era departe de 
Domnul, şi Se depărtase şi Domnul de el, dar trimisese în loc 
un duh rău, ca să-l chinuie pe rege pentru depărtarea lui de 
Dumnezeu. Şi a venit David, copilul Meu iubit, David, despre 
care scrie în Scripturi, a venit şi a cântat cu instrumentul său, 
a cântat lângă regele Saul cântare cerească, şi Saul se liniştea 
şi se depărta de la el duhul cel rău care era trimis de Do mn ul 
pentru rătăcirea regelui de la calea cea curată şi adevărată. 

O, ţipă şi se vaită duhul rău şi nu-şi mai găseşte astâm- 
păr şi loc atunci când aude de peste tot cântecul Meu şi cân- 
tecul tău. Cântă, iubitul Meu, cântă celei iubite, cântă-i cân- 
tarea cântărilor! Să se trezească din somn cea iubită, să se tre- 
zească şi să-Mi asculte glasul! Eu sunt un Dumnezeu gelos, 
şi voiesc să fac din cea iubită fecioară curată şi neprihănită şi 
să fie frumoasa Mea, să fie Sionul Meu, să fie biserica Mea, 
să fie lucrarea Mea întru care binevoiesc. Vine vremea celei 
iubite, căci România este Ierusalimul gloriei Mele, este aleasa 
Mea, este regina Mea, este tronul slavei Mele. Hai, iubitul 
Meu, cântă, să se trezească cea iubită, căci vin s-o peţesc şi să 
fac din ea slavă văzută. Iată Eu şi lucrarea Mea, şi de atâta 
vreme lucrez întru această lucrare în mijlocul acestui neam, şi 
a venit vremea să despecetluiesc această fântână, căci voi lua 
apa de pe pământ şi multe mulţimi se vor îndrepta să bea din 
râul vieţii, care curge din tronul Meu spre răscumpărarea făp- 
turii Mele. 

O, Ierusalime, aşa am strigat atunci: «Ierusalime care 
nimiceşti pe cei trimişi ai Mei! Căci n-ai voit să stai sub man- 
tia Mea, n-ai voit; şi iată, iarăşi Mă vei vedea atunci când vei 
auzi: „Bine este cuvântat Dumnezeu, Cel ce iarăşi vine întru 
al Său nume binecuvântat! “». lată, se împlineşte această 
Scriptură, şi tot ochiul va vedea această slavă. 

O, Sionul Meu iubit, biserica Mea, mireasa Mea! De ce 
ai stricat tu aşezământul tău cel de la Mine? Căci Eu aşa am 
zis atunci: «Vai de poporul care nu are în mijlocul lui cuvânt 
de prooroc, căci acela nu are pe Dumnezeu Cuvântul!», iar 
Eu am zis să fiu cu ai Mei până la plinirea veacurilor. Dar ni- 
meni nu a păstrat aşezarea Mea, căci am lăsat biserică vie şi 
întreagă întru trupul Meu, am lăsat apostoli şi prooroci în ea, 
am lăsat tămăduitori şi cârmuitori, am lăsat tălmăcitori şi lu- 
crători de minuni şi am lăsat Trupul şi Sângele Meu, viaţa 
Mea am lăsat-o peste ea. O, şi erai frumoasă biserica Mea! 
Stăteai aciuată pe sub pământ, dar era sănătos trupul tău, iu- 
bito, şi era întreg şi era curat, dar ai uitat de Domnul tău şi te-ai 
depărtat prin viaţa ta departe de Mine, şi iată, trezeşte-te şi te 
spală şi te găteşte cu veşmânt de serbare, căci nu-Mi voi mai 
aminti de rătăcirea ta, şi voi veni cu slava Mea în mijlocul tău 
şi toate popoarele îţi vor preamări iubirea. Amin. 

O, iubitul Meu, apostolul Meu, iată ce are Domnul pe 
pământ: nişte copii, nişte stele în mijlocul celei binecuvân- 
tate. Şi voi lumina cu această lumină şi voi face un lucru 
nou, un neam nou, un Ierusalim nou, un Eden ceresc pe pă- 
mântul celei alese, pe pământul României Mele. Am stat as- 
cuns întru cei mici, întru cei neluaţi în seamă; am stat as- 
cuns, căci în lume, această turmă mică a fost fără apărare şi 
este fără apărare. 

Eram atunci cu ai Mei şi colindam prin lume, dar am 
avut atunci înaintea şi în urma Mea pe Melchior, care scăpa 
din cursele răutăţii pe Domnul şi pe cei ce însoţeau pe Dom- 
nul. A fost Melchior pentru Mine ca să-Mi pot plini lucrarea 
pentru care venisem şi ca să ajung până la cruce, şi apoi să 
Mă ridic de sub piatra morţii şi să Mă înalţ cu glorie la Tatăl 
Meu şi să-I spun: «Tată, am făcut cum Mi-ai poruncit!». Mel- 
chior a fost omul cel ascuns care a păzit pe Fiul Treimii Dum- 
nezeieşti, de la întrupare şi până în ziua gloriei Sale. Dar as- 
tăzi Eu sunt un Dumnezeu necăjit şi sunt purtat de cei slabi ca 
şi atunci, fiindcă Cel tare nu încape în cei tari, nu încape de 
tăria lor, de mărirea lor, de slava lor. Aceia nu ştiu a se pleca, 
aceia sunt în duhul lor, iar Duhul Sfânt nu sălăşluieşte în 
locaşuri de slavă deşartă. Iată unde am aflat sălaş, iată unde 
Mi-am Scut sălaş! Şi din acest tron va curge râul vieţii, şi 
legile sfinţeniei vor fi şuviţele care vor curge şi îşi vor face 
cărări drepte şi curate, şi vor merge pe ele cei mântuiţi, căci 
Domnul, în vremea aceasta, iată ce spune: «Aceasta este vre- 
mea să se aşeze la loc împărăţia lui Israel cea ruinată, împă- 
răţia lui Israel cel binecredincios». 

Hai, iubitul Meu, cântă cântarea cântărilor, ţine urma 
oilor Mele, căci de la această lucrătură va răsări Ierusalimul 
nou şi se vor vedea zorile Ierusalimului ceresc, dar Eu vă 
spun că s-au şi văzut. Vor veni prooroci şi magi de la mari de- 
părtări şi vor lua şi vor bea din această stâncă şi se vor îndrep- 
ta spre acest munte ca să înveţe legile sfinţeniei. Vor veni, dar 
Eu vă spun că au şi venit. Amin. 

Eu sunt un Dumnezeu necăjit, căci Mi-am Scut sălaş 
în cei mici, în cei necunoscuţi şi neluaţi în seamă, căci au fost 
ascunşi întru Mine aceştia. Aşa a fost lucrarea Mea şi atunci, 
ascunsă de înţelesul lumii, până ce a venit vremea să Mă arăt 
glorios întru numele de Fiu al Treimii Dumnezeieşti, şi am ie- 


şit glorios. Aşa este şi acum, este ascunsă lucrarea Mea, dar 
iată, cea ascunsă iese şi se arată şi se vesteşte, iar în jurul ei 
voi aşeza un şirag de mărgele, şi vom aşeza apoi masă cereas- 
că în mijlocul acestui neam ales pentru vremea gloriei Mele. 

Iată, şi ţie îţi spun, iubitul Meu: Eu sunt un Dumnezeu 
necăjit, căci toţi Mă ţin afară şi nu vor să se lase cu Mine şi 
nu vor cu Duhul Meu, şi iată, trag din greu să-Mi fac arătarea 
slavei Mele, trag din greu în duhul mai-marilor lumii, căci es- 
te tare la cerbice omul veacului acesta. Dar voi sfărâma cer- 
bicia cea tare a duhului lumii şi voi slobozi semne şi minuni 
despre care nu s-a mai pomenit, şi vom birui capetele fiarei 
roşii, care-şi sfârşeşte în vremea aceasta ultimele ei zvârco- 
liri, şi vom cânta cântarea biruitorilor fiarei, căci aruncat la 
pământ va fi Babilonul şi îngerii Babilonului, aşa precum este 
scris în Scripturi, căci de la început a fost împărţită făptura de 
pe pământ, şi aşa s-a numit această împărţitură: fiii lui Iacov 
şi fiii lui Esau; şi iarăşi s-a numit: fiii lui Dumnezeu şi fiii oa- 
menilor. Au trecut iarăşi încă şaptezeci de ani ai lui Esau, care 
s-a numit Edom în vremea aceasta, dar neamul lui Iacov va fi 
mare şi va scutura de pe el jugul şi va birui cu Dumnezeu, 
căci mare este Domnul întru ai Săi. 

Binecuvântată, şi iarăşi zic, binecuvântată să fie aceas- 
tă zi în mijlocul acestor hotare. Binecuvântată să fie ieslea 
aceasta în care Se culcă şi Se odihneşte şi Se scoală şi lu- 
crează Dumnezeu Cuvântul, căci toate se lucrează prin cu- 
vânt, şi cuvântul se face faptă, căci aşa este lucrarea Sfintei 
Treimi. Binecuvântat să fie cel ce vesteşte prin apostolia sa pe 
cea aleasă între popoare. 

Pace ţie, apostolul Meu! Aceasta este lucrarea întru ca- 
re binevoiesc. Acesta este aşternutul întru care sălăşluiesc 
prin cuvânt. Iată, binecuvântată să-ţi fie ţie biruinţa, ca să bi- 
ruieşti, iubitul Meu, ucenicul Meu, şi vom înălţa la această in- 
trare poarta Domnului, căci pe această poartă va intra Dom- 
nul şi va intra unsul cel de la Dumnezeu pe ea, iar această ce- 
tate se va numi: „Acolo este Domnul “. Amin. 

Slavă dintru cele cereşti lui Dumnezeu, iar peste voi, 
martorii Mei, pace şi Duh Sfânt lucrător de înviere! Eu sunt 
Alfa şi Omega. Eu sunt începutul cel nou, care vine din cele 
cereşti, şi va fi una biserica Mea, precum Eu Unul sunt. 

Pace şi unire întru una sobornicească şi apostolească 
biserică, precum la început aşa şi spre capătul plinirii răbdă- 
rii lui Israel, căci trupul lui Israel este de la Avraam şi până în 
zilele acestea. Eu sunt Dumnezeul lui Avraam, al lui Isaac şi 
al lui Iacov. Eu sunt începutul şi sfârşitul, şi iată, vin cu cele 
scrise pentru vremea aceasta. Fericiţi cei ce nu se smintesc în- 
tru Mine. Fericiţi cei ce cred duhurilor proorocilor, duhurilor 
cerurilor, căci aceia vor fi fiii slavei care vine. Fericiţi veţi fi 
voi, cei care aţi purtat plângând această lucrare de Duh Sfânt. 
Fericiţi cei cu obrazul plâns, că aceia vor fi mângâiaţi în Ie- 
rusalim. Eu vă iubesc! Şi voi să Mă iubiţi, iubiţii Mei cu care 
am cinat în ziua aceasta. Rămâneţi cu viaţa Mea în voi, ră- 
mâneţi cu împărăţia Mea în voi, şi vom fi împreună întru îm- 
părăţia care vine, căci vine pe pământ împărăţia pământului 
cel nou, căci va fi pământ nou şi cer nou. Cerul este scaunul 
Meu de domnie, iar pământul este aşternutul Meu. Inima ce- 
lor aleşi ai Mei este cerul Meu, iar trupul cel curat şi neîntinat 
al acestora este aşternutul lui Dumnezeu. Amin. 

Pace vouă, iubiţii Mei! Iubire pentru iubire. Ferice vouă, 
celor ce pliniţi capătul răbdării. Pace vouă! Pacea Mea v-o dau 
vouă! Precum M-a trimis pe Mine Tatăl, şi Eu vă trimit pe voi. 
Mergeţi până la toate marginile şi vestiţi vestea cea nouă şi bu- 
năvestirea cea proorocită pentru vremea aceasta. Pacea Mea vă 

dau vouă, precum în cer aşa şi pe pământ! Eu în voi, şi voi în 
Mine, aşa precum Tatăl este întru Mine, şi Eu întru Tatăl. Am in. 

Dumnezeul Duhului Sfânt al Sfintei Treimi să fie cu 
voi acum şi până la toate marginile. Amin, amin, amin. 

25 ianuarie/7 februarie 1992 

Praznicul întâmpinării Domnului 

împlinirea proorociei pentru porţile grădinii Domnului. 

lavă de la cer şi până pe pământ lui Dumnezeu, 
iar peste acest ceresc aşezământ, pace şi zi de 
sărbătoare şi de bucurie! Domnul Savaot porunceşte peste 
toată oastea cerească să stea bine, să stea cu frică şi să cânte 
ziua întâmpinării porţii Domnului, iar cei de pe pământul 
acestui ceresc aşezământ să se ridice în picioare şi să întâm- 
pine poarta Domnului care s-a lăsat ridicată de la locul ei ca 
să fie adusă şi aşezată aici, unde va fi locul ei. 

Astăzi oastea cerească coboară aici. Astăzi îngerii ce- 
rurilor au făcut sobor de serbare pentru mai-marii cei care 
sunt peste oştile îngereşti. Astăzi se sărbătoreşte întreită zi de 
praznic. Cerul şi pământul laolaltă sărbătoresc ziua întâmpi- 
nării Domnului Iisus Hristos când Simeon cel drept şi bătrân 
de zile, aşteptând împărăţia lui Israel, a văzut pe Mântuitorul, 
Cel trimis de Tatăl pe pământ, şi a rostit: «Acum slobozeşte pe 
robul Tău, Stăpâne, că ochii mei au văzut mântuirea care vi- 
ne spre luminarea neamurilor şi spre mărirea lui Israel cel 
binecredinciosl». 

Astăzi cerul iarăşi sărbătoreşte pe pământ; sărbătoreşte 
întâmpinarea porţii Domnului, iar cei ce au aşteptat împlinirea 
aceasta, au aflat uşurare, şi se aude din toate inimile: Acum 
slobozeşte, Stăpâne, pe robii Tăi, de aşteptarea acestei mi- 
nuni, că văzură ochii noştri împlinirea pe care Tu ai făgăduit-o 
prin cuvânt şi ai împlinit-o prin puterea dumnezeirii Tale". 

Astăzi iarăşi se întreieşte această zi de praznic sfânt, 
căci întreita sărbătoare se pecetluieşte cu serbarea în sobor a 
cetelor îngereşti, care cântă laude şi imn de serbare mai-ma- 
rilor cetelor îngerilor, Mihail şi Gavriil, căci aceştia vor stră- 
jui de acum peste Sfânta Sfintelor Noului Ierusalim, care s-a 
aşezat de la Dumnezeu, precum a fost scris în Scripturi despre 
cetatea sfântă, care se coboară din cer pe pământ. 

Binecuvântată să fie ziua întâmpinării Domnului şi 
ziua întâmpinării porţii Domnului, dimpreună cu mai-marii 
arhangheli, Mihail şi Gavriil, care vor fi străjeri vii şi neador- 
miţi la hotarele acestei cetăţi. Binecuvântaţi să fiţi voi, cei tri- 
mişi de cer pentru aducerea porţii Domnului, că iată, Do mn ul 
Savaot scrie în dreptul numelui vostru şi al misiunii voastre, 
scrie aceste cuvinte: „Tată, am făcut cum ne-ai poruncit 
Amin. Binecuvântată să fie puterea cea lucrătoare de minuni, 
şi iată, se va duce această veste până la toate marginile, pre- 
cum este scris despre această lucrare dumnezeiască. 

Domnul Savaot şi Fiul Său, dimpreună cu Duhul Sfânt, 
Se ridică şi aduce mulţumire celui din seminţia Noului Ieru- 
salim care a fost îmbrăcat cu putere cerească pentru ca să bi- 
ruiască puterea cea potrivnică şi să aducă peste acest aşeză- 
mânt poarta Domnului. 

Pace ţie, copil iubit, care ai biruit împotrivirea celui 
potrivnic! Pace de la ocrotitorul tău cel ceresc, care, ca şi tine 
odinioară, a tăiat capul balaurului cel rău şi a lucrat biruinţă 
în numele Domnului. Iată, ridică-te şi lucrează de-acum, căci 
văzurăm minunea aceasta împlinită. Scoală-te şi cântă şi tre- 
zeşte-Mi turma şi trezeşte-Mi străjerii turmei, căci Noi şi cu 


voi mai avem iarăşi acum de lucrat încă o minune mare. Vom 
lucra şi vom împlini şi această minune, căci Domnul nu ră- 
mâne ruşinat în faţa necredincioşilor de pe pământ. 

îndrăzniţi, iubiţii Mei, îndrăzniţi! Eu am biruit lumea! 
Fiţi tari şi fiţi treji, până o vom trezi pe cea iubită, până se va 
ridica România cea aşteptată de cer. Sunaţi din trâmbiţe cu tă- 
rie, până vor cădea toate înălţimile care se cred a fi de neumit, 
căci acest munte binecuvântat va fi să se ridice deasupra 
munţilor cei ce se cred tari prin puterea lor. Eu sunt puterea 
voastră şi vom birui până la capătul biruinţei, până la plinirea 
făgăduinţelor Tatălui cerurilor. Amin. 

Bucuraţi-vă, iubiţii Mei! Domnul este aproape, iar voi 
veţi întâmpina pe Domnul şi veţi fi cu Domnul întru împără- 
ţia care vine cu Domnul şi cu zecile de mii de sfinţi ai Săi. Pa- 
ce vouă şi bucuraţi-vă! Să se veselească şi să cânte cele ce- 
reşti şi cele pământeşti, căci Do mn ul şi braţul Său a făcut bi- 
ruinţă mare în ziua aceasta. Aşa v-am spus Eu vouă, să nu vă 
temeţi, căci Eu voi lucra minune mare şi voi aduce poarta 
Domnului. Eu sunt Domnul puterilor, şi voi fi cu voi până la 
plinirea biruinţei cerurilor, şi va fi cer nou şi pământ nou la 
porunca Mea, şi va fi împlinire prin cuvânt, căci Dumnezeu 
este Cuvântul. Amin. 

2/15 februarie 1992 

Cuvântul Domnului către preotul Ştefan şi preotul 
Gheorghe din Prahova 

Chemarea la mărturisirea cuvântului pentru înfrângerea cerbiciei 
cea tare a stăpânirii bisericii lumii. 

omnul Iisus Hristos binecuvintează din dreapta 
Tatălui acest sfat ceresc. 

Pacea Preasfmtei Treimi şi puterea Tatălui şi a Fiului şi 
a Sfântului Duh să lucreze peste sfatul acestei zile şi să dea 
rod lucrător de minuni şi de înviere apoi! Dumnezeu Cuvân- 
tul lucrează prin această lucrare a Duhului Sfânt şi voieşte 
să- Şi trezească lucrătorii viei, căci via Mea este pe sfârşite, şi 
iată, voiesc să fac vin nou, vin curat şi neamestecat, vin de 
viţă nouă, lucrătoare de înviere, viţă de soi bun, căci am ri- 
dicat în mijlocul ei un turn de mărturie şi am aşezat teasc în 
mijlocul ei. 

Pace vouă! Pace peste cei iubiţi ai Mei pentru care am 
coborât acest sfat ceresc, căci aceşti slujitori ai viei Mele au 
lucrat bine în via Mea şi a făcut struguri via lor şi n-a făcut 
aguridă. 

Pace vouă! Domnul Iisus Hristos stă în sfat cu voi ca 
să plângă cu voi de durere, căci străjerii viei Mele n-au purtat 
grijă de via Mea, şi au crescut peste ea spini şi ciulini şi Mi-au 
acoperit-o, iubiţii Mei. Străjerii Mei dorm şi s-au făcut stă- 
pâni pe via Mea şi dorm străjerii viei Mele, dorm în sângele 
lor. Israel este via Mea. Israel cel binecredincios este casa 
Mea, iar străjerii Mei sunt cei din casa lui Iuda, şi iată, plânge 
Do mn ul. Aşteptam ca Iuda să fie fără de păcate, şi iată, plân- 
ge Domnul, că Iuda este plin de sânge, iar Eu din viţa lui Iuda 
am ridicat legământ nou de preoţie nouă. 

Iubiţii Mei, Mi-a fost dor de voi, tată, căci din casa lui 
Iuda nimeni nu voieşte să audă glasul Meu şi să- Mi deschidă. 
A venit vremea să Mă scol la judecată ca să fac dreptate şi 
adevăr pentru via Mea, iar voi, iubiţii Mei, apostolii Mei, voi 
sunteţi martorii Mei. Ce să fac Eu cu via Mea? Am dat cu- 
vânt, am spus să stau în sfat cu voi; cu voi, cei ce iubiţi via 
Mea. O, de atâta vreme lucrez prin cuvânt în mijlocul acestui 
neam, şi cine a voit să vină, a venit după Mine şi a gustat de 

la Mine şi s-a înfruptat din fructul vieţii, dar şi acest popor, 
vai, unii au rodit struguri, iar alţii, aguridă. Mă doare rana po- 
porului Meu, dar Mă doare rana Sionului Meu, şi iată, M-am 
ridicat şi am luat capacul de pe această fântână şi am spus ser- 
vilor Mei să scoată din această apă vie şi să dea din ea Sionu- 
lui Meu ca să-l vindec, aşa cum am vindecat inima samari- 
nencii. O, şi era de neam străin aceea, dar n-a tăgăduit pe 
Domnul, şi s-a dus samarineanca şi a vestit în cetatea ei des- 
pre arătarea Mea în lume. Era cu inimă mare această fiică şi 
credea pe proorocii care au scris despre Mine şi M-a primit 
samarineanca; M-a primit, căci a cunoscut vremea cercetării. 

Iubiţii Mei, apostolii Mei, martorii Mei, vă spun şi Eu 
vouă durerea Mea, căci în vremea trupului Meu, în vremea 
patimilor şi a gloriei Mele, am avut dintre cei din casa Tatălui 
Meu, am avut pe Nicodim, care a crezut că Eu am venit de la 
Tatăl, precum a fost scris despre Mine. Am şi astăzi pe unul 
din casa Tatălui Meu, arhiereu care a crezut pe Dumnezeu 
Cuvântul, Care cuvintează şi apoi împlineşte cuvântul; şi 
acesta a făcut după cuvântul Meu, căci Eu şi acum ca şi atunci 
n-am venit să stric legea, ci am venit să Mă supun legii, şi 
apoi am venit s-o împlinesc, după cum este cuvântul legii. 

Este scris în cartea cea din cer coborâtă, este scris de 
această lucrare de Duh Sfânt care va să se arate în zilele aces- 
tea. Este scris, dar cine să înţeleagă? Căci am trimis pe mar- 
torul Meu, am trimis pe îngerul bisericii Mele ca să vestească 
bisericilor despre această minune cuvântată de cer pe pământ. 
Am trimis pe trimisul Meu, şi acela a păţit ca şi Mine şi i-au 
spus şi lui că are demon. L-am trimis, că a venit vremea pli- 
nirii gloriei Mele, căci iată, şi vouă vă spun, aceasta este vre- 
mea să se aşeze la loc împărăţia lui Israel cel binecredincios. 

Eram cu ucenicii Mei după învierea Mea, şi aceia M-au 
întrebat: «Doamne, oare, acum este vremea să se aşeze la loc 
împărăţia? ». Şi Eu aşa le-am spus lor: «Nu este al vostru să 
ştiţi aceasta», şi vorbind cu ei M-am înălţat la Tatăl. Şi iată 
vremea! Sionul Meu nu cunoaşte vremea cercetării sale şi 
nimeni nu mai voieşte să audă de la Domnul. Au uitat rându- 
iala cea de la Mine, căci am lăsat biserică vie, curată şi nepă- 
tată, atunci când am plecat la Tatăl, şi am lăsat peste ea Trupul 
şi Sângele Meu şi am zis să fie toate mădularele în biserica 
Mea: să fie apostoli, să fie prooroci, să fie făcători de minuni 
şi cârmuitori, să fie tălmăcitori şi vindecători şi să fie Dom- 
nul prin cuvânt în biserică. Dar ei au uitat Scriptura aceea ca- 
re spune: «Vai de cetatea peste care nu este cuvânt de proo- 
roc, că aceea nu are pe Domnul în sfatul ei!». O, iată, Sionul 
Meu rătăceşte şi nu Mă primeşte, că nu cunoaşte Scripturile, 
nu împlineşte Scripturile. 

în toată cartea acestei lucrări este scris că Eu voi ieşi la 
suprafaţă cu acest izvor care curge din tronul Preasfmtei 
Treimi, şi iată, am despecetluit această învăţătură, căci a venit 
vremea celei de a doua arătări a slavei dumnezeieşti pe pă- 
mânt. Voiesc să fac din România Sion binecuvântat şi ceresc, 
voiesc să fac din ea munte al Domnului şi să vină spre el po- 
poarele cele îndepărtate ca să asculte legile Domnului şi să 
meargă pe cale cu Domnul. Aşa este scris despre România pe 
masa Sfintei Treimi, şi este numită cu nume nou, de nou Ie- 
rusalim, nou Eden, nou Canaan, aşa precum scrie în Scripturi. 
Toate vor trece, dar nici o cirtă din carte nu va fi să treacă şi 
să nu se împlinească. 

M-am ridicat să sun peste poporul cel hrănit de Mine 
cu cuvinte din cer, peste poporul cel de mii de ori binecuvân- 
tat şi împuternicit cu putere cerească, dar n-a folosit bine 
acest popor puterea care a fost peste el de la cer, şi iată, şi pes- 
te el este potrivită Scriptura care spune: «Aceştia rătăcesc, 


căci nu cunosc Scripturile. Aceştia pier din picioare din lipsă 
de înţelepciune». O, de s-ar găsi credinţă pe pământ! Căci aşa 
am spus: «Când va veni Fiul Omului, va mai găsi El, oare, 
credinţă pe pământ?». 

Eu sunt Fiul Cel din Sfânta Treime. Un picuţ, şi va fi 
văzută slava Mea prin această lucrare. Dar iată, plâng răstig- 
nit, căci Duhul Fiului lui Dumnezeu plânge ţintuit de necre- 
dincioşi. Nici un suflet, nici o inimă, nici un ochi şi nici o ure- 
che, nici un pas şi nici un cuvânt nu va putea să rămână tăi- 
nuit în zilele ce vin, căci cei ce au gustat din această mană 
coborâtă din cer prin această lucrare, aceia nu vor putea tă- 
gădui slava acestei lucrări, căci pe fruntea lor va fi văzut 
numele lui Dumnezeu Care a lucrat prin această lucrare. Am 
dat de veste poporului Meu să se ridice şi să mărturisească 
această lucrare de Duh Sfânt şi să vestească fiecare minunile 
lui Dumnezeu care au fost lucrate prin această rază cerească. 
Am dat de veste o vreme plăcută Domnului, dar iată, iată du- 
rere, căci din acest popor s-au desprins iude şi s-au dus la Irod 
şi s-au dus la Anna şi la Caiafa ca să dea la moarte această lu- 
crare şi pe fiii acestei lucrări, căci cei ce-au rămas sub această 
viţă, aceia sunt fiii cei credincioşi ai acestei proorocii. S-au 
dus cei cârtitori să făurească vină după lege ca să răstignească 
Duhul lui Dumnezeu, Care este viu şi veşnic prin această 
lumină, căci cuvântul Domnului este lumină. Am voit să trec 
şi să nu Mă mai ascund, am voit să trec prin mijlocul bisericii 
de peste tot, dar Sionul Meu îmi pune mâna la gură, că nu 
voieşte să asculte pe Domnul, şi iată încă o Golgotă, încă un 
urcuş dureros, căci Duhul lui Dumnezeu Cuvântul plânge în- 
săgetat, plânge întru ai Săi, iar necredincioşii caută cruce şi 
vină pentru cei cu Dumnezeu. 

Vai ţie, Sioane, vai, că voi da la o parte gardul viei Me- 
le şi Mă voi ridica să fac dreptate pentru cei care gem şi plâng 
din pricina ticăloşiei tale, Sioane necredincios din vremea cea 
dinaintea arătării gloriei Mele! Vai, Sionul Meu, că Eu voiesc 
să Mă apropii de tine să-ţi leg rana, să-ţi iau tina de pe ochi şi 
să vezi pe Domnul tău, şi tu, Sionul Meu iubit, îmi dai peste 
mână şi Mă pui sub obroc ca să nu luminez peste tine cu mi- 
nunile Mele. O, şi ce ai să faci, oare? Unde te vei băga? Un 
picuţ mai este şi vei auzi din cer cuvintele Scripturii: «Bine 
este cuvântat Cel ce iarăşi vine întru al Său nume binecuvân- 
tat!». Aşa am spus, aşa am rostit, şi din durere am rostit: «Ie- 
rusalime care-Mi ucizi şi îmi nimiceşti cu pietre pe trimişii 
Mei! Căci n-ai voit tu să te laşi adunat sub mantia Mea, şi ia- 
tă, iarăşi Mă vei vedea şi vei auzi cuvintele Mele şi ţi se va 
lăsa casa pustie», măi Israele necredincios şi tare la cerbice, 
căci am trimis acum la tine pe solul Meu ca să-Mi gătească 
spre tine cale şi să te întoarcă cu faţa spre Mine mai înainte 
de ziua aceea despre care scrie în Scripturi. Este scris că voi 
trimite sol ca să nu vin şi să te lovesc pe neştire, măi Israele 
mic şi necredincios. Şi tu ce faci? Iată ce faci: faci şi tu ca şi 
cei de atunci şi spui că nu sunt Eu şi spui că am demon şi că 
sunt cu desfrânaţii şi cu păcătoşii. 

Eu am venit la tine, iubitul Meu popor, şi iată, am venit 
să trec prin mijlocul tău, Sioane, şi tu iei pietre şi dai în Dum- 
nezeu. Dar acum nu Mă voi ascunde şi voi împlini cele ce 
stau scrise pentru tine pentru vremea aceasta a gloriei cereşti. 
Iată, s-au ridicat preoţii din jur cu mărturii mincinoase şi nici 
unul din ei n-a înţeles taina acestui aşezământ pe care Eu l-am 
ridicat şi l-am pecetluit şi am pus peste el legile sfinţeniei şi 
ale pregătirii pentru slava care vine, căci au venit şi au călcat 
peste ieslea cuvântului Meu şi au sărit pe deasupra şi nu pe 
porţi, căci poarta cea de aici este legea sfinţeniei, care este 
aşezată de la Mine peste locul slavei Mele. Au venit şi au înti- 

nat ieslea Mea, căci ei nu cred că nu este de pe pământ aceas- 
tă cetate sfântă. 

Ridicaţi-vă şi puneţi umărul cu Mine, că au călcat la 
pământ gardul acestei viţe răsărite din această lucrătură de 
Duh Sfânt. Am dat cuvânt să se aşeze această împărăţie a 
Mea, şi cuvântul s-a făcut faptă, căci aşa este Dumnezeu, este 
prin cuvânt, căci toate s-au lucrat prin cuvânt, din veac şi pâ- 
nă în veac, şi iată plinirea cerurilor, şi iată, nimeni n-o poate 
trezi pe cea iubită ca să se deştepte şi să-Mi asculte glasul. 
Aşezaţi-vă lângă trimisul Meu. El este singur între cei ce se 
zic pe sine arhierei, dar mint aceştia, căci trupul lor e plin de 
bube, şi în inima lor este cuvânt de hulă şi de nedreptate şi de 
asuprire. Aceştia zic proorocilor să nu proorocească şi zic 
văzătorilor că nu văd, şi Eu Mă frâng de mila oilor Mele, căci 
ei nu poartă de grijă de turma Mea şi şi-au făcut câştig ne- 
drept cu lâna oilor Mele, precum este scris în Scriptură. O, Eu 
n-am stat pe scaunul legii, şi am stat cu cei sărmani, cu cei 
plăpânzi, cu cei neluaţi în seamă, ca să-i învăţ să trăiască le- 
gea sfinţeniei şi să se hrănească din cuvântul care vine de la 
Dumnezeu. 

O, de s-ar găsi cineva să meargă pentru Mine şi pentru 
aceşti prunci pe care Mi i-a dat Mie Tatăl! De s-ar găsi cineva 
care să biruiască întru adevărul Meu! O, nu pot da această 
carte pe mâna celui ce se îndoieşte întru Mine. Am găsit un 
ucenic, dar acela nu are rădăcină întru această lucrare, şi vai, 
e mare taina aceasta, mare şi nepricepută, în afară de cei ce 
au Duhul lui Dumnezeu spre pricepere. 

A venit ziua să vă cer ajutorul, iubiţii Mei. A venit ziua 
să vă cer să mergeţi pentru Mine. Iată, iar întreb ca odinioară 
când am zis către Isaia: «Cine va vorbi pentru Mine?»; şi 
Isaia aşa a răspuns: «Iată-mă, Doamne!». 

Iubitul Meu, apostolul Meu, părinte iubit al poporului 
Meu, căci hrăneşti pe poporul Meu cu Trupul şi Sângele 
Meu! Iată, am privit după tine adeseori şi te-am văzut odată 
judecând cu dreptate, căci ai fost trimis pe meleagurile Betle- 
emului Meu din vremea aceasta şi te-am privit şi am pus cerul 
să te cânte şi să-ţi cânte dragostea cu care ai judecat pricina 
nedreptăţii. Cine te-a trimis pe tine atunci? Căci ai fost trimis 
aici, aproape de aşezământul Meu, te-au trimis mai-marii 
bisericii, măi tată. Iată ce-ţi spun Eu ţie: Eu sunt mai înainte 
de Avraam. Eu sunt mai înainte de cei ce sunt stăpânitori 
peste biserica Mea. Eu sunt Cel mare, iubitul Meu, şi iată 
ce-ţi spun Eu ţie: precum M-a trimis pe Mine Tatăl, şi Eu te 
trimit pe tine. Fă-ţi intrare chibzuită ca să poţi pune în faţa 
bisericii ceea ce am lucrat Eu pe pământ în vremea aceasta 
prin această lucrătură de Duh Sfânt. Eu îţi voi da ţie dintru ale 
Mele, iar tu le vei aşeza şi vei merge cu ele şi vei lucra cu Mi- 
ne peste învăţătorii legii din zilele acestea. 

E prea singur cel ce este cu Mine printre ei. E plăpând 
şi e silit să tacă şi să nu audă aceia de la Mine prin el. Le este 
teamă de adevăr, căci ei nu lucrează în adevărul Meu. Eu 
voiesc cu milă să-Mi trezesc turma, dar ei s-au făcut stăpâni 
până şi peste Duhul Sfânt, Care nu lucrează cu măsură şi Care 
va curge de la Mine peste fii şi fiice, peste bătrâni şi tineri, ba 
şi peste robi şi roabe, ca să proorocească şi să vadă cele cereşti 
şi să le vestească peste lume. Dar n-am spus Eu că voi fi până 
la sfârşit şi că voi da peste voi pe Duhul Sfânt, Care va lua de 
la Mine şi va vesti până la sfârşit? 

Iată, pun duhul înţelepciunii peste tine, pun duhul sfa- 
tului. Pun peste tine cele şapte duhuri dumnezeieşti, şi mergi 
pentru Domnul tău, mergi şi desţeleneşte cerbicea cea tare a 
celor ce stăpânesc biserica. Ajută-Mă! Nimeni nu-ţi va putea 
face nici un rău, iar Eu te voi aşeza apoi să stai de-a dreapta 


Mea când voi rosti dreptate peste biserica Mea, căci voiesc 
să-l ridic pe cel ce este de la Mine şi să-i dau cârma bisericii 
Mele, şi voiesc să am în preajma lui fii cereşti şi destoinici, 
care să-i ajute lui să cârmuiască prin legea sfinţeniei pe cea 
binecuvântată. Şi iarăşi voiesc să lucrăm, şi cu grabă să lu- 
crăm, căci prin puterea aceasta care este lucrată peste voi de 
la Mine va fi să aduc la locul lui pe cel uns peste România. 
M-am ridicat să curm vremea înstrăinării lui, şi iată, îl voi 
aduce din Egipt, căci cei ce l-au vândut şi au voit viaţa lui, 
aceia în curând nu vor mai fi, şi va fi Domnul şi cu planul Său 
peste România. 

Am ridicat prin cuvânt această iesle, această bisericuţă 
curată, lucrată de fii curaţi, şi am zis că voi aşeza un semn la 
cârma ei, şi am împlinit dacă am zis, căci Eu sunt puternic şi 
credincios întru făgăduinţele Mele. Am zis să meargă servii 
Mei şi să înscrie această piatră pe pământ, dar toţi Mă ţin la 
uşă, şi copiii Mei sunt plăpânzi, sunt mici, sunt firavi, sunt 
vorbiţi de rău şi loviţi de peste tot, şi Eu am zis să fie înscrisă 
în cartea acestei vremi piatra aceasta de început a Ierusalimu- 
lui cel nou, care vine de la Dumnezeu. 

Hai, iubitul Meu, ridică-te şi vorbeşte pentru Mine, iar 
Eu voi fi cu tine la tot pasul. Hai, tată, vremea e târzie, şi Eu 
vestisem o zi de serbare peste această iesle. Mai am un picuţ 
de lucru peste ea, dar au îngrădit pe copiii Mei şi i-au oprit să 
săvârşească lucrul după cum a fost cuvântul Meu. Hai, că 
rana Domnului sângerează din greu, şi am ajuns să Mi se pară 
ziua cât un veac acum când sunt aproape de arătare. Tot cerul 
aşteaptă slava zilelor ce vin, dar am această minune de împli- 
nit, am de înscris şi de terminat această înălţime cerească. Eu 
sunt Domnul, iar cei ce lucrează cu Mine prin credinţa lor, 
aceia sunt mâinile şi picioarele Mele, aceia sunt glasul Meu, 
care strigă pe uliţe; aceia sunt mâna Sfintei Treimi, Care este 
în lucru. 

Iată, suflu peste voi. Luaţi din Duhul Meu, ca să suflaţi 
înviere şi înţelepciune peste cei necredincioşi care nu ştiu să 
deosebească dreapta de stânga lor, care nu ştiu să cunoască 
vremea cercetării lor, căci aluatul lor este amestecat cu cel 
străin de Mine şi de legile sfinţeniei, care sunt de la Mine 
pentru pregătirea slavei Mele. 

Binecuvântat să fie sfatul Treimii Dumnezeieşti care a 
lucrat cu voi în ziua aceasta. Iată, iar vă spun: precum M-a tri- 
mis pe Mine Tatăl, şi Eu vă trimit pe voi. îndrăzniţi, Eu am 
biruit lumea, şi veţi lucra minuni mai mari decât atunci, căci 
aşa am spus atunci pentru toţi cei care vor crede în Mine. 

Pace vouă! Prin uşile deschise pace vouă, martori ai lu- 
crului Meu din vremea aceasta, şi vom întâmpina zilele Dom- 
nului despre care scrie în Scripturi. Pace şi Ierusalim nou 
peste voi! Amin, amin, amin. 

6/19 februarie 1992 

Cuvântul Domnului către Gheorghe Zamfir 

Scriptura despre biruitorii fiarei roşii se va împlini peste România. 
Tot cerut cântă cântarea coroanei române. Morţii vor fi vii şi vor 
mărturisi. Mai-marii bisericii tăgăduiesc lucrarea Domnului. 

ă se veselească cele cereşti, şi sărbătoare de bu- 
curie să se nască pe pământ, căci a venit vremea 
cântării cântărilor. Stau în sfat ceresc cu ucenicii Mei, cu uce- 
nicii celei alese de Do mn ul dintre toate neamurile de pe pă- 
mânt, căci a venit vremea ei, şi iată, ea va fi să se trezească 
din somn la auzul cântării cântărilor, căci a venit acasă fiul ei 
cel aşteptat să vină, a venit în casa Mea, căci România este 

casa Mea şi a lui; a venit, căci Eu l-am adus să cânte Româ- 
niei cântarea cântărilor. 

Pace vouă, ucenicii Mei, copiii Mei, copii ai Duhului 
Sfânt lucrător de înviere! Pace vouă, tată, căci Eu vorbesc cu 
voi aşa cum vorbeşte un tată cu copiii săi cei buni, cei curaţi 
cu inima, cei iubitori de mântuire şi de lumină cerească. Şi ia- 
răşi, pace ţie, copil iubit, care cânţi celei iubite, şi iată, veste 
cerească cobor spre ieslea cuvântului Meu şi spre cei ce stau 
la gura izvorului ceresc; veste cerească, şi să se împlinească 
această poruncă. Voiesc să fie însoţit cuvântul care se coboară 
de la Mine, de fiecare dată să fie însoţit de cântarea cântărilor 
cereşti. Cântările tale nu sunt ale tale. Sunt ale tale, dar ale 
Mele dintru ale Mele îţi dau ţie, şi tu îmi aduci Mie. Cântările 
tale sunt proorocite de proorocii cei de demult şi saltă cerul 
de bucuria proorocilor care au proorocit despre Ierusalimul 
cel nou, care va fi să se arate peste pământ. Saltă cerul de bu- 
curie când vede că mai este pe pământ credinţă vie şi lumină 
de Duh Sfânt peste fiii şi fiicele care aşteaptă împărăţia lui 
Dumnezeu. Această piatră coborâtă din cer prin cuvânt, Eu 
sunt această piatră; Eu şi cei ce au crezut în vremea împli- 
nirilor cele scrise pentru vremea aceasta. Această iesle bine- 
cuvântată este ascunsă de înţelesurile celor ce nu sunt învă- 
luiţi de lumina înţelepciunii curate şi neamestecate cu cele 
din lume. 

Iată de ce am aşezat acest semn peste România Mea. 
Am aşezat această iesle de cuvânt ceresc ca să vină omul îna- 
poi la Mine, ca să aduc pe cel credincios la starea cea pe care 
am lăsat-o Eu peste cei puţini ai Mei atunci când M-am dus 
să-Mi iau locul de unde coborâsem când am luat trup de om 
văzut, de Dumnezeu văzut între oameni. în lume am venit 
atunci, dar lumea nu M-a cunoscut, iubiţii Mei. Şi iată, iarăşi 
face Domnul o lucrare mare, dar lumea nu poate să o înţelea- 
gă, şi dacă nu poate, hai, iubiţii Mei, hai, că Noi suntem în 
voi, şi voi în Noi. Hai să-l facem pe om să priceapă această 
vreme cerească. Este scris că cele ce au fost, iarăşi vor mai fi, 
şi iarăşi este scris că voi veni şi voi fi împlinitor. Dar cu voi 
nu sunt aşa cum sunt pentru lume, căci voi v-aţi lăsat lucraţi 
de Mine, v-aţi lăsat cu Mine şi aţi cunoscut că Eu sunt, şi 
n-am încetat această lucrare de când am început-o în Româ- 
nia, căci am venit la România Mea să-i pregătesc haină curată 
şi albă, căci cu ea voiesc să împlinesc Scriptura aceea care 
spune: «Şi am văzut pe biruitorii fiarei şi ai chipului ei şi ai 
numărului numelui ei stând în picioare pe marea de cristal, 
având alăutele Domnului. Şi am văzut mulţime multă, din tot 
neamul şi limbile şi seminţiile, stând înaintea tronului Mielu- 
lui, îmbrăcaţi în veşminte albe, şi cântau cântarea cea nouă, 
cântarea lui Moise, cântarea celor răscumpăraţi din robie». 
Această Scriptură voiesc s-o săvârşesc cu România Mea, şi 
toţi vor înţelege în ziua aceea cuvintele evanghelistului Ioan, 
care aşa a scris: «Iată, cortul lui Dumnezeu este între oameni, 
şi va locui cu ei, şi Dumnezeu va umbla cu ei, şi orice lacrimă 
va fi ştearsă». 

O, fiu biruitor întru numele Meu, născut încă o dată din 
iubirea Mea, născut din cântarea cântărilor cereşti, căci te-ai 
născut o dată, şi a doua oară şi, iarăşi, a treia oară, şi iată ce 
fac: am dat poruncă cerească peste ieslea cuvântului Meu să 
se scrie cuvântul Meu în cântecul tău, să fie cuvântul Meu 
lângă cântecul tău şi să fie pacea cântecului tău peste această 
iesle, peste aceşti copii care suferă bucurându-se în numele 
Meu, căci întru ei nu este frică. Ei sunt născuţi din iubirea 
Mea, şi în iubire nu este frică, şi este numai un singur trup: 
Eu în ei, şi ei în Mine. Ei sunt micuţii Mei, iar cei mici nu ştiu 


a se teme, şi voi face semne şi minuni mari prin ei, minuni 
despre care nu s-a mai pomenit în veacurile Mele, căci acum 
este vremea plinirii gloriei veacurilor Mele. Ei nu se tem nici 
de irozi, nici de iude, nu se tem nici de Anne sau Caiafe, căci 
i-am deprins să nu aibă teamă de oameni. Eu sunt scutul lor, 
şi vor vedea toţi necredincioşii, toţi defăimătorii şi toţi 
hulitorii, vor vedea că Eu sunt scutul lor şi Biruitorul Care bi- 
ruie pentru ei. O, ce mult au aşteptat cei din cer să se arate 
aceşti copii cu vremea aceasta despre care scrie în Scripturi! 
Şi ce mult ai fost tu aşteptat de cer ca să fii văzut lucrător şi 
biruitor întru Mine! Când le-am dat cuvânt că a venit vremea 
să te chem în ajutor pentru ei, le-am spus să meargă să te che- 
me la izvorul Meu, şi am fost împlinitor prin cuvânt, şi iată, 
te am altoi de soi bun, altoi de viţă dulce, de vin dulce, căci 
cântările tale sunt mai dulci decât vinul, iubitul Meu. Tu îmi 
dai Mie slavă cu cântecul tău, şi iată, Domnul îţi aduce ţie sla- 
vă pentru biruinţa pe care ai lucrat-o, căci credincios ai fost 
întru cuvântul rostit pentru ridicarea porţii Domnului. Este 
scris în Scripturi despre această lucrare pentru vremea aceas- 
ta, şi iată, aceasta este poarta Domnului, aceasta este stânca 
cea spre ridicarea şi spre coborârea multora şi nu ştiu înţelep- 
ţii vremii acesteia ce este lucrătura aceasta. Şi se va duce ves- 
tea până la toate marginile despre ieslea Domnului, despre 
poarta Domnului, şi de la cel mai mic până la cel mai mare se 
vor împărtăşi cu cuvintele cele scrise în Scripturi, şi se vor 
împlini aceste cuvinte, căci cetatea aceasta se va numi: „Aco- 
lo este Domnul “. Să se veselească cerul şi pământul, căci iată, 
noi le fac pe toate, după cum am făgăduit, şi tot trupul se va 
întreba: «Unde este înţeleptul şi cărturarul acestui veac?». în 
curând va rămâne numai slava Domnului şi cei ce sunt scrişi 
în Cartea Vieţii Mielului. 

Cântă, tu, cel ce cânţi! Voiesc să Mă odihnesc de oste- 
neli sub cântecele tale. Iată, Măicuţa Mea, Maica României, 
voieşte să audă peste România cântarea cu care ea umple ce- 
rul, căci ea cântă în cer şi te roagă pe tine să cânţi şi tu pe pă- 
mânt. Aşa cântă Măicuţa Mea în cer: 

„ O, Doamne Sfinte, ceresc Părinte, 

Susţine cu a Ta mână coroana română! “. 

Cântă, şi vei cânta cu cerul, şi va veni cel uns peste Ro- 
mânia. Voiesc să-i sfârşesc aşteptarea, şi iată, îi voi ieşi înainte 
prin puterea care este lucrată de la Mine peste această iesle şi 
peste pruncii care stau în jurul acestei înălţimi cereşti. Cântă 
pământului şi zi cu guriţa: „ Să fie pământ nou “, şi va fi. Voi 
sunteţi graiul Meu, voi sunteţi ochiul Meu, voi sunteţi mâinile 
şi picioarele Mele care vestesc pacea peste cea iubită. Ai zis, şi 
am scris ce ai zis, căci ai zis că vei merge şi vei cânta peste Ro- 
mânia. Plânge România, plâng sfinţii şi apostolii şi proorocii 
care strigă din pământ la Mine, căci pământul României este 
îmbibat de sângele celor care au fost junghiaţi pentru mărturia 
Mea. Cântă peste pământ, şi acest pământ va da înapoi pe mor- 
ţii de sub el, şi aceia vor mărturisi încă o dată pe pământ, şi vor 
mărturisi această lucrare aşteptată de veacuri. 

Pace ţie! Ridică-te pe zidurile celei iubite şi vesteşte 
bunăvestirea care iat-o, se arată ca să vină. Pace ţie! Precum 
M-a trimis pe Mine Tatăl, şi Eu te trimit pe tine. O, Mă doare 
nedreptatea care curge înspre aceşti micuţi ai Mei. Mă doare 
tăgăduirea mai-marilor bisericii. Aş voi să-i înviez şi pe aceia, 
aş voi să le iau tina de pe ochi, ca să vadă cum sunt Eu prin 
acest izvor. Sunt aşa cum am fost între cei dintâi care M-au 
urmat pe Mine pe drumurile lumii. Sunt aşa cum este scris 
despre Mine la capătul cărţii, şi iată, acesta este Cuvântul Cel 
întrupat de la capătul cărţii, dar ei, mai-marii bisericii, ca şi 

cei de atunci, nu cunosc vremea cercetării. Mă doare de rătă- 
cirea lor, dar Mă doare pentru aceşti micuţi ai Mei, care au în- 
că de sfârşit acest început nou care vine de la Mine peste 
pământ. 

îmi plâng şi Eu vouă durerea Mea. Cu cine să o plâng? 
O, şi pe aceia aş voi să-i ridic din sângele lor. Hai să lucrăm 
înviere peste toată făptura Mea! Hai să suflăm duh de trezire 
şi de înţelepciune peste tot trupul cel fără de viaţă! Hai, iubiţii 
Mei! Domnul scrie în ziua aceasta să se facă lumină în jurul 
acestui aşternut ceresc şi să se împlinească acest cuvânt! 
Amin. 

Pace vouă! cel mai dulce cuvânt. Pacea Mea v-o dau 
vouă, copii ai Duhului Sfânt! Pace de la Noi până la voi, şi de 
la voi până la Noi, şi împreună vom fi lucrători ai viţei celei 
noi! Amin, amin, amin. 

9/22 februarie 1992 

Sărbătoarea sfântului mare mucenic Haralambie 

Sfânta Virginia prooroceşte despre vremea lipsei de hrană pe 
pământ. Trimiterea la mărturisire. 

A ceastă sărbătoare este şi ea mare între sărbăto- 
rile de praznice ale acestui popor, căci facem 
prăznuirea sfântului şi marelui Haralambie, şi va sta la masa 
praznicului de azi acest ocrotitor de lucrare cerească. Sfântul 
Haralambie este dat dintre cei din cer ca să ocrotească această 
lucrare cerească. El stă neobosit alături de cei ce lucrează din 
cer prin această lucrare, şi este cerut de poporul creştin să fa- 
că biruinţă pentru creştin în numele acestei lucrări. 

Pace vouă, iubiţii mei copii! Pace şi masă cerească din 
nou peste acest ceresc aşternut, căci sunt cu sfântul Haralam- 
bie la masa de azi. Duhul Preasfmtei Treimi lucrează cu timp 
şi fără timp în această iesle coborâtă din cer prin cuvânt, căci 
s-a speriat şi iadul, şi antichrist, şi tot omul care face slujba 
duhului rău. S-a speriat duhul rău şi se zbate de pe o parte pe 
alta şi se vaită şi din adânc şi de pe pământ şi din văzduh şi 
din omul în care se ascunde acest duh rău. O, asta este vre- 
mea, măi copii, dar vouă v-am spus, mămică, v-am spus că 
voi fi scutul vostru şi că veţi vedea cum voi fi şi cum voi lucra 
ca să vă apăr din toate părţile de duhul rău. 

O, iubiţii mei, am dat cuvânt să vină păstorii poporului 
meu să mai petrec cu ei aici, şi am zis să-mi aduceţi această 
inimioară bolnavă, ca să-i pun mâna mea pe creştet, căci Fiul 
lui Dumnezeu mi-a dat mie putere să iert păcatele celor ce au 
legături nedezlegate în poporul meu. Această inimioară bol- 
năvioară a ajuns până acum, şi iată, vede aşternutul Domnului 
care este aşezat de Sfânta Treime peste România aşa cum era 
scris în cartea acestei lucrări. Aşa a spus Domnul, că la ca- 
pătul acestei lucrări se va arăta din cer o corabie. Iată, această 
bătrânică ia slobozenie de la Fiul Treimii Dumnezeieşti, Care 
lucrează din această iesle binecuvântată şi curată, iar ea va 
primi sănătate sufletului ei, şi apoi eu voi întinde braţele mele 
către ea ca s-o cuprind şi să-i dau hăinuţă cerească. Aşa să fi 
fost creştinul poporului meu, ca acest sufleţel care a plecat 
din pământul ei, din neamul ei, din casa ei şi a venit în casa 
acestei lucrări, dar nu s-a mai uitat înapoi, şi de aceea Dom- 
nul a preţuit dragostea ei şi a adus-o până azi, ca să vadă cu 
ochii ei această împărăţie nouă şi cerească, prin care Domnul 
îşi va anunţa slava şi arătarea Sa, precum scrie în Scripturi 
despre venirea Fiului lui Dumnezeu cu putere şi cu slavă şi cu 
zecile de mii de sfinţi şi de îngeri. 


lată, aceşti copii de aici pe care i-am aşezat la lucru ce- 
resc, aceştia ca şi Avraam au ascultat de cuvântul Domnului, 
căci când Domnul i-a zis lui Avraam: «Ieşi din pământul tău 
şi din neamul tău şi din casa tatălui tău şi mergi în pământul 
pe care ţi-l voi da Eu ţie şi urmaşilor tăi», i s-a socotit lui 
Avraam dreptate şi neprihănire. Aşa şi aceşti urmaşi ai mei au 
lucrat, căci scris este: «Eu sunt mai înainte de Avraam». Aşa 
şi ei, ca şi Avraam au ascultat, şi dacă au ascultat numai de 
Dumnezeu, uitaţi- vă câtă iubire a găsit Domnul la ei, că le-a 
încredinţat taina cea ascunsă şi neştiută de îngeri şi de sfinţi, 
şi se bucură sfinţii şi proorocii şi apostolii că a mai găsit 
Do mn ul credinţă pe pământ. Aveau şi aceştia pământul şi 
casa şi neamul din care au plecat, dar au plecat, iubiţii mei, şi 
au rămas cu un singur aluat, căci au ieşit din lume, că aşa 
scrie Scriptura: «Ieşi din lume, poporul Meu, ca să nu guşti 
din vinul ei!». 

Poporul meu creştin n-a voit şi el să iasă din lume, şi a 
rămas fiecare creştin împărţit în două şi nu se poate aşa cu 
Dumnezeu şi cu tainele pe care le lucrează Dumnezeu. Nu se 
poate, şi n-a crezut creştinul că nu se poate, şi dacă n-a crezut, 
n-are Domnul bizuinţă pe creştin. Se luptă Dumnezeu de atâ- 
ta vreme să scoată ceva bun din fiecare creştin, dar nu poate 
creştinul numai cu Domnul, şi este scris împărţire de inimă şi 
de iubire, aşa este scris despre acest popor. Pune creştinul mâ- 
na şi inima pe cele străine de sfinţenie şi nu poate Domnul să 
facă treabă cu mâna şi cu inima creştinului. în cartea cea din 
cer coborâtă pentru cei din poporul Domnului; este scris aşa: 
«Ieşiţi din mijlocul lor şi vă osebiţi, şi de ce este necurat să 
nu vă atingeţi, şi Eu vă voi fi vouă Tată, iar voi îmi veţi fi fii 
şi fiice, şi vă voi primi pe voi când veţi fi întru sfinţenie şi 
întru frica Mea şi vă voi da putere asupra duhurilor necu- 
rate». Aşa este scris, dar această împărăţie cerească, rostită 
prin cuvânt, este departe de fiii acestui popor. 

O, iubitul meu popor, dacă împlineai tu această Scrip- 
tură, aveai în tine împărăţia lui Dumnezeu şi ştiai tot ce ştie 
Du mn ezeu dacă era Dumnezeu în tine. Nu ştii, măi poporul 
meu, nu ştii cum este şi cum vine ca să ai pe Dumnezeu în ti- 
ne, că nu se poate să fii şi tu, şi Dumnezeu. Altfel se poate, şi 
iată cum se poate: eu în voi, şi voi în mine, aşa cum a spus 
Domnul. Această Scriptură este cea mai mare taină, este îm- 
părăţia lui Dumnezeu, căci împărăţia lui Dumnezeu este înă- 
untrul fiilor ei. 

Iubiţii mei, am spus poporului meu, aproape în fiecare 
cetate am dat acest cuvânt şi am spus: „Creştine, vine o vre- 
me grea şi nu vei putea trece prin ea dacă nu vei fi tare întru 
mine; şi nu vei putea ţine piept zilelor ce vin dacă nu vei fi 
numai cu Dumnezeu “. O, eu văd vremea aceasta care vine, şi 
mulţi se vor lepăda de numele lui Dumnezeu, pentru că po- 
porul meu e lipit de cele ce nu vor mai fi. Vine o vreme să nu 
mai fie hrană pe pământ, şi este aproape Domnul cu aceste zi- 
le, şi va fi să nu poţi lua sau da până nu vei spune rău de Dum- 
nezeu. Am spus poporului meu, şi el mi-a zis că nu i-am spus, 
mi-a zis că nu sunt eu. Şi iată, iar spun: vine un examen greu, 
şi apoi iarăşi mai vine unul. O, şi dacă tu, creştine, vei răs- 
punde bine la cea dintâi punte, apoi cea de a doua nu-ţi va mai 
ieşi în cale, că se va vedea pe tine scris numele lui Iisus Hris- 
tos şi se va teme de tine adâncul şi pământul şi văzduhul şi 
vei fi al împărăţiei lui Dumnezeu. Am spus aşa, că dacă vrei 
să ajuţi pe cel cumpărat de lucrarea satanei, chiar de îţi este 
tată, sau mamă, sau copil, sau soră, sau orice ţi-ar fi, nu-1 poţi 
ajuta punând mâna pe el, că dacă faci aşa, mâna ta pierde 
sfinţenia cerută de Domnul; şi îl poţi ajuta cu viaţa ta, cu cu- 
răţenia duhului şi a trupului tău şi cu rugăciunea şi lacrimile 

tale; cu aceste jertfe poţi ajuta pe cel cumpărat de duhul rău. 
Aşa am spus prin această lucrare: „Dacă urechea ta aude de 
la mama sau de la tatăl tău, de la fratele sau aproapele tău, 
dacă aude cuvânt de hulă sau de tăgăduire de Dumnezeu, vi- 
novată este urechea ta; şi dacă ochiul tău face asemenea, vi- 
novat este ochiul tău “. 

Plânge cerul, că n-a înţeles poporul meu măreţia aces- 
tei lucrări, şi tot aşa este creştinul meu, este ca atunci când a 
venit să audă această lucrare de cuvânt ceresc. Şi iată, vin din 
depărtări. Un picuţ mai este şi vor veni turme de oi sănătoase 
şi vor veni mulţimile lumii şi se vor vindeca la această scăl- 
dătoare şi vor învia mulţimile care vor auzi de minunea aces- 
tei vremi, şi eu plâng când văd pe fiii poporului meu cum se 
luptă să-L omoare pe Domnul, Care va locui în această lucra- 
re până la plinirea vremilor cerurilor. 

Iubiţii mei, mama Gigi voieşte sănătate peste duhul, 
peste sufletul poporului ei. Voiesc, că mult am aşteptat să se 
facă mare acest Israel de la sfârşit, dar el n-a voit să mănânce 
hrană curată, şi a luat cu gura şi hrană străină şi s-a îmbolnă- 
vit de neascultare şi nu umblă să se vindece poporul meu. 

Această grădină este pecetluită de Domnul, ca să fie 
Domnul numai cu ale Sale aici. Această poartă este străjuită 
de legea sfinţeniei. Legea sfinţeniei de trup şi de suflet este 
poarta de intrare în această grădină cerească. 

O, voi pedepsi acum pe cei ce au sărit peste porţi fără 
haina cea dinăuntru. Voi pedepsi mai întâi pe cei ce au des- 
chis forţat această poartă, şi apoi mă voi atinge şi de cei ce au 
fost forţat băgaţi în această grădină, dar va fi deosebire în 
dreptatea care va lucra. Această biserică nu este pământească. 
Ea este coborâtă din cer prin cuvânt, şi cuvântul s-a făcut fap- 
tă, şi este din cer această iesle. Iată, s-a împlinit cuvântul lui 
Dumnezeu care a fost rostit prin această lucrare. 

Daniele, păstorule, caută, mămică, şi pune pe hârtie şi 
arată poporului meu această proorocie împlinită, cu care s-au 
proorocit aceste cuvinte: «Creştine tată, învredniceşte-te să 
intri cu această lucrare, căci dacă nu vei fi vrednic de aceas- 
tă casă, vei voi să intri şi nu vei putea, căci la poartă va sta 
arhanghelul Mihail cu sabia în mână şi nu te va lăsa să mai 
intri atunci». 

Iubiţii mei păstori, arătaţi poporului meu împlinirile 
proorociei acestei lucrări. Daniele, spune cu blândeţe, mămi- 
că, dar spune creştinului să nu mai mintă, pentru că minciuna 
creştinului ascunde greşeala lui şi rămâne creştinul cu păcat 
asupra capului lui. Spune-le la toţi să nu mai mintă nici cât 
vârful de ac, să nu mai mintă ca să-şi ascundă greşeala şi neo- 
rânduiala pe care o săvârşeşte creştinul, că mulţi creştini fac 
multe şi mărunte, fac din capul lor, şi când Domnul voieşte 
să-i scoale din greşeală, ei ascund greşeala şi zic că nu-i aşa. 
Am spus să faceţi aşa, şi dacă veţi vedea că nu se prinde 
această învăţătură, depărtaţi de la voi pe acela şi daţi-i vreme 
de căinţă şi de mustrare de inimă, că dacă îl ţineţi în braţe pe 
cel necurat prin cuvinte, vă întinează şi inimile voastre unul 
ca acela. Acesta este un fel de medicament pe care vi-1 dau eu 
vouă pentru vindecarea poporului meu care voieşte să se lase 
vindecat. Judecaţi cu adâncime fiecare pricină, că şi la Dom- 
nul vine creştinul cu necurăţii şi cu murdării, dară la voi, măi 
mămică! Tăiaţi răul din inima creştinului şi puneţi duhul în- 
ţelepciunii peste acest popor bolnav. «în casa Domnului vor 
fi multe locaşuri», precum este scris, iar aici nu vor putea in- 
tra cei ce au hulit această rază cerească. Dar trebuie vindecat 
poporul acesta, căci sunt atâtea minuni de împlinit şi de aşe- 
zat în jurul acestei înălţimi cereşti, şi va fi poporul nostru cu 
Do mn ul şi va fi în locaşurile Domnului, dar nu bolnav şi ne- 


ascultător, ci sănătos trebuie să fie şi umilit trebuie să-şi ple- 
ce capul sub această viţă nouă, sub acest vin nou. Să nu mai 
mintă creştinul nici cu limba, nici cu mintea, nici cu inima, 
nici cu fapta, că scris este: «In curţile Domnului nu va intra 
nimic pângărit, nimic dedat cu spurcăciunea şi cu minciuna, 
ci numai cei scrişi în Cartea Vieţii Mielului». Spuneţi la po- 
por că viaţa nu este o minciună, şi dacă este minciună în via- 
ţă, aceea nu este viaţă, şi este minciună, şi nu este întru Dom- 
nul viaţa cea cu minciună. 

Surioara mea, iubita mea, lelica mea cea necăjită, uită-te 
şi tu bine la creştinii care vin la tine! îţi voi da putere să le 
citeşti pe faţă cele ce au înăuntru creştinii mei, căci minciuna 
şi îngăduinţa răului sau făţărnicia nu-şi vor mai găsi loc nici 
pe pământ, nici în cer. Fii tare cu inima, şi să fim tari cu toţii, 
căci Dumnezeu vine cu cele sfinte pe pământ. Nu te descuraja 
de suferinţele pe care le porţi de la cei fără de Dumnezeu, căci 
fericită vei fi după suferinţă. Mai e un pic şi Domnul va fi 
peste toate, şi va fi lumină şi curăţenie pe pământ. Amin. 

Iubiţii mei copii, pace vouă! Pacea Domnului v-o aduc 
vouă, pacea mea v-o las vouă! Precum m-a trimis pe mine 
Domnul, şi eu vă trimit pe voi. Mergeţi, toţi cei care voiţi să 
mărturisiţi pe Domnul şi această lucrare, mergeţi la toate înăl- 
ţimile lumii şi la stăpânii pământului şi spuneţi că Do mn ul 
este această lucrare. Ridicaţi-vă! A venit vremea să vă cu- 
noască toate noroadele pe voi lângă lucrarea aceasta cerească. 
Nu-i lăsaţi pe ei să zică ce vor ei. Ziceţi voi ce voieşte Dom- 
nul să ziceţi, căci acest izvor va umple pământul cu şuviţe de 
viaţă vie, de apă vie, de învăţătură vie. 

Pace vouă! Şi vom sta la masă cu cerul în ziua aceasta 
de praznic ceresc, căci sfântul şi marele Haralambie se bucu- 
ră cu voi şi face biruinţă mare pentru voi şi va lucra prin voi 
minuni mai mari decât oricând, căci iată, pietrele vorbesc şi 
munţii mărturisesc şi înălţimile se pleacă la glasul Domnului 
Iisus Hristos. Amin. 

Binecuvântată să vă fie masa cea pentru fiinţă. Binecu- 
vântată să fie inimioara cea bolnavă care a venit să se arate 
preoţilor, după cum a fost coborât cuvântul de la cer. Şi iarăşi: 
Binecuvântaţi să fie păstorii poporului meu, şi poporul meu 
cel binecredincios, iar cel ce este îndoielnic, să vină spre iz- 
voarele vieţii şi ale înţelepciunii şi să bea şi să învieze pentru 
slava care vine în curând! Amin, amin, amin. 

10/23 februarie 1992 

Cuvântul Domnului către părintele Ilarion Argatu de 
la Mănăstirea Cernica 

Chemare la mărturisire apostolească pentru lucrul cel nou al 
împărăţiei care vine. 

lavă de la cer şi până pe pământ! Slavă Sfintei şi 
de viaţă făcătoare şi nedespărţite, Treimea Cea 
Dumnezeiască, Tatăl şi Fiul şi Duhul Sfânt, din veci şi până 
la plinirea vecilor cerurilor! Amin. 

Pace vouă! Eu sunt Dumnezeu Cuvântul; Eu şi ieslea 
cuvântului Meu; Eu şi pruncii Mei pe care-i am de la Tatăl şi 
prin care lucrez în mijlocul poporului român. Pacea cerului să 
fie în sfatul acestei zile, şi pace peste poporul român cel bine- 
credincios, cel împlinitor de sfinţenie, căci poporul român 
împlinitor de sfinţenie se va ridica în curând şi va cânta cân- 
tarea cea nouă, cântarea răscumpărării, cântarea biruitorilor 
fiarei cea potrivnică lui Dumnezeu. 

Pace şi Duh Sfânt lucrător de cuvânt ceresc, căci Eu 
sunt Cuvântul, iar Cuvântul este Dumnezeu. Eu sunt dintru 

toţi vecii prin cuvânt, şi iată, Mă desăvârşesc în vremea 
aceasta prin cuvânt, căci rostesc cu cuvântul, şi cuvântul se 
face faptă şi sunt adevărat prin cuvânt, aşa cum adevărat am 
fost prin cele proorocite de proorocii cei din toate vremile 
Mele. 

Pace celui iubit, celui tare prin puterea Mea, căci pu- 
terea Mea care este în el, doboară la timp şi la netimp capul 
şarpelui cel negru, care trage cu coada lui până şi pe cei aleşi 
ai Mei, dar iată, am scule pe pământ care au arme cereşti şi 
care ştiu de la Mine cum trebuie să lupte în război. 

Pace ţie, slujitorul Meu iubit, apostolul Meu, martorul 
Meu, căci am venit demult la tine cu solii acestei lucrări de 
cuvânt ceresc, iar Duhul Meu Cel Sfânt ţi-a adus spre ştire să 
ieşi şi să întâmpini pe solii Mei, căci era cu trupul pe pământ 
Verginica şi am trimis-o spre tine mai înainte de sosirea ei în- 
tru cele cereşti. Pace ţie, căci cu pacea Mea ai ieşit şi tu atunci 
întru întâmpinarea Mea, şi iată, iubire pentru iubire lucrăm 
unul altuia, precum este scris cuvântul care spune: «Eu în voi, 
şi voi în Mine». Am trimis spre tine soli ai acestei lucrări de 
cuvânt ceresc, şi tu ai avut Duhul Meu Cel Sfânt şi ai cunos- 
cut că sunt trimişii Mei, căci duhurile proorocilor se supun 
duhurilor proorocilor. 

O, iubitul Meu, apostolul Meu iubit, plânge cerul sfânt, 
că iată, de atâta vreme lucrez prin cuvânt în mijlocul Româ- 
niei, şi am stat ascuns cu această lucrare ca să pot pătrunde cu 
ea prin vreme, şi am dat mereu cuvânt prin fiii acestui popor 
cules din lume şi am pecetluit între ei taina acestei lucrări ce- 
reşti. Aşa am spus pe vremea trupului Meu: «Cel ce este de la 
Dumnezeu, acela ascultă cuvintele lui Dumnezeu». Iată ieslea 
cuvântului Meu, şi lucrez prin cei neluaţi în seamă, prin cei 
slabi, prin cei plăpânzi care s-au lăsat lucraţi ca să am cum să 
ies cu cele pentru vremea aceasta. Iată Eu şi pruncii Mei şi 
aluatul Meu, şi am zis să iau capacul acestei fântâni şi să scot 
apă din acest izvor şi să dau celor însetaţi, celor care vor să 
audă de la Domnul. Dar iată, cei ce nu vor să ştie ce vorbeşte 
cerul pe pământ, aceia şi-au întărit cerbicia şi li se potriveşte 
la aceia Scriptura care spune: «Vai de cetatea peste care nu 
este cuvânt de prooroc, că aceea nu are pe Dumnezeu Cuvân- 
tul în sfatul ei». 

Iată zi de sărbătoare peste ieslea cuvântului Meu, căci 
oastea cerească primeşte poruncă din partea Domnului Sa- 
vaot să se ridice şi să stea bine şi cu bucurie pentru întâmpi- 
narea ta, păstoraş al turmei Mele cea de pe pământ. Tot cerul 
sfânt rosteşte astăzi pentru tine: Pace ţie! Iată, marele ierarh 
Calinic este neobosit lucrător peste acest început de nou Ieru- 
salim, şi este trandafir alb în grădina cea nouă care vine din 
cer pe pământ, precum este scris la capătul cărţii care este pe 
pământ din cer. Se bucură marele ierarh Calinic şi este cântat 
de cetele de sfinţi şi de îngeri, căci astăzi cetatea lui cea după 
trup face legământ ceresc cu cetatea lui cea după duh, căci 
Noul Ierusalim, care vine peste România, începe cu această 
piatră. Aceasta este piatra începutului cel nou al Noului Ieru- 
salim. Aceasta este corabia acestui popor care a purtat taina 
acestei lucrări de cuvânt ceresc. Acesta este anul plăcut Dom- 
nului, căci sculele dumnezeieşti, cele de pe pământ, se adună 
şi se unesc şi vor lucra cu cele din cer, cu cei din cer, cu proo- 
rocii, cu apostolii şi cu toţi sfinţii şi îngerii care se adună să 
serbeze aşezarea Ierusalimului nou pe pământul acestui neam 
ales, căci România este aleasa Mea din vremea plinirii gloriei 
Mele. Este scris în Scripturi că iarăşi voi veni, şi voi veni cu 
zecile de mii de sfinţi şi de îngeri şi voi face dreptate şi lumi- 
nă pe pământ, şi noapte nu va mai fi, căci vin cu adevărul. Eu 
sunt adevărul, dar omul a uitat pe Dumnezeu, şi iată, vin să 


trezesc făptura Mea, vin să deştept turma Mea şi să-i dau veş- 
mânt nou şi alb dacă va voi să-Mi audă glasul şi să-Mi des- 
chidă şi să intru cu împărăţia Mea, căci împărăţia Mea este 
înăuntrul fiilor ei. 

Pace ţie, apostol al României Mele! Pace şi unire ce- 
rească să se scrie în ziua aceasta, precum a rămas zi de 
aducere-aminte peste veacuri ziua Domnului de sub stejarul 
lui Mamvri, atunci când Avraam a lucrat credinţă întru nu- 
mele Sfintei Treimi, căci Do mn ul Treimii Dumnezeieşti este 
mai înainte de Avraam. Pace ţie, şi duh de unire sfântă să fie 
în cer şi pe pământ! 

Pace şi bucurie cerească să se scrie în cer şi pe pământ, 
căci a păşit spre începutul cel nou martorul cel de pe pământ 
care este de la Cemica marelui ierarh Calinic. Iată, numele 
cetăţii marelui Calinic este cântat în cer şi este mare sărbătoa- 
re între cei cereşti. Astăzi se veseleşte cerul laolaltă cu pă- 
mântul, şi pământul laolaltă cu cerul, căci îngerii serbărilor 
cereşti stau cete-cete, rânduite de mai-marii cetelor îngereşti, 
Mihail şi Gavriil, şi cântă imn de sărbătoare peste această zi. 
Ţipă duhul rău şi se vaită departe de hotarele acestui nou 
Ierusalim, căci de la această piatră vor începe să se arate din 
loc în loc zorile Ierusalimului ceresc, dar Eu vă spun că s-au 
şi văzut. 

Iubitul Meu, al turmei Mele celei credincioase, iată, 
uită-te pe unde-Mi pasc Eu mieluşeii. Hai, ţine urma oilor 
Mele, căci aici coboară glasul Meu şi cuvântul Meu şi planul 
Meu cel spre plinirea vremilor Mele, căci vin cu slavă văzută 
peste poporul român cel binecredincios, iar peste cel tare la 
inimă şi la cerbice, vin cu zbucium şi cu spaimă ca să-l scol 
spre pocăinţă şi spre umilinţă şi spre împăcare cu Dumnezeu. 
Hai, iubitul Meu, căci biruinţa Duhului Sfânt îşi arată fructul 
în vremea aceasta. Iată vremea Mea, şi s-au sculat iude şi 
irozi şi s-a ridicat soborul arhiereilor ca să-Mi bage sub obroc 
lumina pe care o pregătesc Eu acum prin această rază de cu- 
vânt ceresc. Scoală-te bine spre cărarea acestui izvor care 
curge din tronul lui Dumnezeu Cuvântul. Ridică-te şi mai cu 
putere şi te încinge cu brâu nou, cu putere întreită, căci a venit 
vremea biruinţei celei mari. Iată, arhiereii şi mai-marii care 
stăpânesc peste biserica Mea nu vor să-Mi audă glasul, nu vo- 
iesc să-Mi deschidă şi să lucreze împreună cu Mine, nu vor, 
ca şi cei din vremea trupului Meu, dar iată, vine biruinţa Fiu- 
lui Treimii Dumnezeieşti, Care lucrează întru biruinţa Duhu- 
lui Sfânt, iar Duhul şi Cuvântul nu Se pot lega, şi acestea vor 
birui în numele Preasfintei Treimi. Duhul Sfânt întregeşte în 
vremea aceasta lucrarea cea întreită a Preasfintei Treimi, şi 
vom ieşi la capătul biruinţei. Fii tare cu Mine, ca nimeni să nu 
ia cununa ta. Ţine ce ai, până Mă voi arăta, căci sunt aproape 
de arătare şi vin spre România Mea, şi voi aşeza peste ea tro- 
nul slavei Mele şi voi aşeza pe fruntea ei coroana română. 

Pace ţie, în ziua aceasta de serbare cerească! Pace ţie, 
lângă aceşti micuţi ai Mei care poartă lucrarea Mea în Ro- 
mânia! Strigă la Mine, iubitul Meu, strigă pentru îngerul bise- 
ricii Mele, pentru martorul Meu cel credincios, care a aşezat 
la cuvântul Meu piatra cea de început al începutului cel nou 
care vine pe pământ. O, martorul Meu este între cei mari din 
biserica Mea, dar el nu este dintre ei, căci el nu se îndoieşte 
întru Mine. Ferice celui ce nu se sminteşte întru Mine, ferice 
celui ce nu se sfărâmă de această piatră, iar tu roagă-te şi spri- 
jineşte pe martorul Meu care este înconjurat de necredinţa ar- 
hiereilor bisericii. Amin. 

O, biserica Mea, Sionul Meu iubit! întoarce-te la Mine, 
Sionul Meu iubit, iar Eu îţi voi vindeca fărădelegea şi te voi 
iubi şi te voi îmbrăca cu veşmânt curat. Dar scoală-te spre 

Mine, Sionul Meu iubit, scoală-te şi hai să fie pace între Mine 
şi tine şi să fie peste tine sfinţenia Mea şi viaţa Mea, căci tu 
eşti biserica Mea întru care voiesc şi binevoiesc. 

Iubitul Meu, ridică-te şi seamănă-Mi neobosit cuvântul 
sfinţeniei şi al vieţii vii, căci Eu nu pot întru viaţă moartă, în- 
tru viaţă fără Mine şi fără duh curat. Iată ce am aşezat la te- 
melia acestei grădini cereşti! Este ceresc acest aşezământ, 
este coborât din cer prin cuvânt, iar aceşti micuţi ai Mei au 
dat trup cuvântului Meu şi am ridicat turn de înviere, de duh 
de înviere, care va curge din această grădină. Fii tare cu Mine 
şi lucrează cu Duhul Meu Cel Sfânt, şi va birui peste pământ 
Dumnezeul Duhului Sfânt. Aceasta este vremea să se aşeze la 
loc împărăţia cea ruinată a lui Israel cel binecredincios. Aces- 
tea sunt zilele Mele aşteptate de veacuri, dar făptura Mea nu 
ştie să deosebească dreapta de stânga sa şi nu poate omul să 
se îndrepte spre Mine. Iată de ce M-a trimis Tatăl Meu cu 
această lucrare de cuvânt din cer! Şi iată, în mijlocul acestui 
neam este o lucrare pe care dacă o spune cineva nimeni nu 
poate s-o priceapă, dar ea se va vedea lucrând, căci Domnul 
este această lucrare, şi este prin această iesle de cuvânt ce- 
resc. Iubire şi înviere am venit să suflu peste pământ, şi hai să 
dăm mână cu mână, turmă cu turmă, lucrare cu lucrare şi vom 
lucra şi îl vom învia pe om, şi omul va crede şi se va boteza, 
iar Eu voi veni şi voi cina cu cei vii întru credinţă şi întru 
aşteptarea biruinţei cerurilor. 

Pace ţie! Din cele cereşti, pace ţie! Prin uşile deschise, 
pace ţie, apostolul Meu şi lucrătorul Meu din cetatea Cemica! 
Pace, şi bucuria Ierusalimului cel nou să iasă din cele lucrate 
de cer! 

Şi acum, pace vouă, celor stătători şi veghetori şi lucră- 
tori care staţi la gura acestui izvor şi primiţi cele vestite de la 
Dumnezeu Cuvântul! Nu vă temeţi. Do mn ul Iisus Hristos va 
lucra biruinţă mare prin acest colţ de pământ nou şi de vin 
nou, căci via Mea este pe sfârşite. Binecuvântare vouă şi tărie 
cerească de la Domnul Savaot şi de la Fiul Său, Cel Unul năs- 
cut, dimpreună cu Preasfântul şi bunul şi de viaţă dătătorul 
Duhul Sfânt al Treimii Dumnezeieşti. 

Să se scrie în cer şi pe pământ această zi de mărturie 
cerească, şi vor mărturisi cuvintele care au lucrat din cer în 
acest sfat ceresc. Amin. 

Pace şi mulţumire de la cer celor ce aţi condus spre 
ieslea Duhului Sfânt pe cel iubit de la Cemica, pe cel încercat 
şi lămurit şi albit ca să fie martor al împărăţiei celei noi, care 
vine de la Dumnezeu, căci viaţa lui este întru viaţa Mea, şi 
este cu împărăţia Mea înăuntrul lui, şi Eu lucrez prin sculele 
Mele cele tari, prin servii Mei cei desăvârşiţi prin cuvânt şi 
prin faptă şi prin viaţă întru sfinţenie. Amin, amin, amin. 

14/27 februarie 1992 

Cuvântul Domnului către Gheorghe Zamfir 

Chemare la mărturisire şi la trăire întru sfinţenie. Proorocie despre 
„ ecumenismul “ de la Vulcana-Băi. Chemare la război cu necredin- 
ţa şi cu solii ei. Marea lumii va primi pescarii cerului. 

uvântul lui Dumnezeu lucrează un lucru nou, un 
rod nou, o împărăţie cerească pe pământ. Aceas- 
tă împărăţie care se începe astăzi, este lucrată de Cuvântul lui 
Dumnezeu şi de zidarii care sunt tocmiţi pentru împlinirea în- 
ţelepciunii lui Dumnezeu. 

Amin, amin zic vouă: la început a fost înţelepciunea şi 
toate s-au făcut prin înţelepciune. Iată cuvânt nou, coborât din 
tronul lui Dumnezeu. înţelepciunea lui Dumnezeu este o lu- 


crătură prin cuvânt lucrată, şi iarăşi spun: la început a fost Cu- 
vântul, şi Cuvântul era la Dumnezeu, şi Dumnezeu era Cu- 
vântul, şi toate prin Cuvânt s-au făcut. Amin. 

Pace vouă! Eu sunt Dumnezeu Cuvântul, Eu sunt îm- 
părăţia lui Dumnezeu, şi iată, ea este în mijlocul vostru. 
Pace inimilor voastre, şi lucrare cerească peste înţelepciu- 
nea voastră, căci voi, iubiţii Duhului Sfânt, trebuie să faceţi 
acum alături de Dumnezeu ceea ce a făcut Dumnezeu prin 
înţelepciune. 

Pace acestui binecuvântat acoperământ, căci astăzi îmi 
plec capul în casa celui ce caută pe urma Mea, aşa cum căpri- 
oara umblă prin munţi şi caută şi găseşte apa de izvor şi bea 
şi îşi umple golul setei sale. Pace ţie, binecuvântatul Meu şi 
al cerului Meu, că mult s-a uitat cerul ca să vadă ziua pece- 
tluirii creştetului tău cu semnul şi coroniţa acestei coborâri de 
cuvânt ceresc, care curge în mijlocul României şi din care se 
vor adăpa însetaţii care vor înseta după cele ce vin şi curg din 
cer spre bucuria învierii care va umple pământul de zile de 
Paşti nou şi nesfârşită sărbătoare. Amin, amin zic ţie: toate 
cele scrise vin şi se arată şi se împlinesc, dar nu se putea să 
treacă ziua cea care era scrisă în cer pentru legământul Meu 
cu tine, căci am avut de făcut legământ cu tine şi am împlinit 
această taină aşteptată de cer, şi iată zi cerească. 

Iubiţii Mei cei care aţi însoţit pe Domnul, Care a intrat 
în casa celui iubit, v-am dat poruncă cerească să lucraţi şi să 
binecuvântaţi semnul Meu şi sceptrul Meu, şi să veniţi apoi şi 
să puneţi această salbă pe pieptul celui ales din pântecele 
maicii sale. Această pecete este semnul Fiului Omului, Care 
iarăşi vine, precum este scris în Scripturi. 

Iubitul Meu, apleacă-te, tată. Aceşti micuţi ai Mei îţi în- 
cununează pieptul tău cu semnul biruinţei care vine de la Mine 
peste lemnul cel binecuvântat al crucii. Această putere este 
zdrobirea capului morţii care s-a aşezat peste făptura Mea. 

Mi-e dor, Mi-e tare dor să biruiesc încă o dată asupra 
puterii morţii, căci după ce Eu am călcat cu moartea pe moar- 
te prin puterea lemnului crucii, după ce am biruit şi apoi Mi-am 
luat locul de-a dreapta Tatălui Treimii cereşti, a venit din nou 
umbra morţii şi a trecut pe deasupra făpturii Mele şi a aco- 
perit-o cu vălul cel rău. Şi iată, iarăşi trebuie să calc peste 
moarte şi să-i nimicesc fiinţa ei, şi să rămână fiinţa Mea şi 
viaţa Mea peste fiii înţelepciunii cereşti, căci înţelepciunea l-a 
creat pe om, şi omul trebuie să fie fiul înţelepciunii, să fie fiul 
lui Dumnezeu, căci Dumnezeu este înţelepciune. Iată, Noi şi 
cu voi; cu voi, cei care zidiţi cu Mine locaşul cel ceresc al Ie- 
rusalimului nou, Noi şi cu voi trebuie să lucrăm cu înţelepciu- 
nea cea care este numai una, precum Eu Unul sunt. 

Iubitul Meu, uită-te la cei peste care-Mi odihnesc Du- 
hul Meu Cel Sfânt, uită-te cum s-au lăsat sub mâna Mea, sub 
sfatul Meu, sub cuvântul Meu şi sub împlinirile Mele care 
sunt scrise în carte pentru vremea aceasta. O, dulce este alua- 
tul tău, dar această iubire care frământă aluatul tău va fi să fie 
de acum mai aleasă, mai strălucitoare, mai puternică şi mai 
minunată ca oricând, fiindcă ceea ce avem Noi şi cu voi de 
lucrat, nu s-a suit până acum la mintea omului. La mintea 
omului; voiesc să înţelegeţi ce vă spune vouă Dumnezeu în 
vremea aceasta, căci dacă cei ce dorm pe scaunul înţelepciu- 
nii Mele n-au cum să înţeleagă această Scriptură, iată, voi, cei 
care nu dormiţi, trebuie să înţelegeţi în locul lor ce înseamnă 
acest tron al înţelepciunii, acest rod al înţelepciunii. Ceea ce 
este de lucrat în vremea aceasta, nu poate mintea omului să 
priceapă, şi poate mintea fiilor lui Du mn ezeu să priceapă 
această lucrătură. Aşa le-am spus şi celor puţini care umblau 

cu Mine pe drumurile lumii, care lăsaseră neamul lor şi ţara 
lor şi casa lor ca să meargă după Mine şi ca Mine şi pentru 
Mine apoi. Le-am spus şi lor ceea ce vă spun şi vouă acum: 
«Nu vă mai numesc oameni, nu vă mai numesc slugi, că omul 
sau sluga nu ştie ce face stăpânul, ci vă numesc prietenii Mei, 
fiii Mei, şi vă numesc una cu Mine, ca pe toate ale Mele să le 
ştiţi, şi să putem lucra împreună împărăţia cea nouă, care va 
fi dată fiilor ei». Iată, fiii îndoielii nu pot pătrunde până la 
adevăr, nu pot, şi se clatină şi sunt plini mai mult de ei decât 
de Dumnezeu, căci Dumnezeu nu poate să Se desăvârşească 
întru duh de îndoială, nu Se lasă ispitit de fiii îndoielii, şi iată, 
iubitul Meu, uită-te bine, uită-te cu ochiul Meu peste înţe- 
leptul şi peste cărturarul acestui veac, ca să vezi unde este faţă 
de locul în care sunt cei ce cred şi nu se îndoiesc şi nu ispi- 
tesc şi nu se smintesc întru Mine şi întru lucrările Mele. îm- 
plineşte-te desăvârşit prin înţelepciunea care curge din Dum- 
nezeu şi uită-te cu ochiul Meu, uită-te şi vei vedea cuvântul 
Meu cel plin de înţelepciune cu care am vorbit atunci către 
apostolii Mei, căci apostolii Mei aşa M-au întrebat atunci: 
«Doamne, după ce îi vom cunoaşte pe cei care sunt cu Tine şi 
cu noi?». Iar Eu aşa le-am răspuns: «După roadele lor îi veţi 
cunoaşte pe cei ce rodesc întru Mine». 

Mă întorc înapoi cu treizeci de ani şi scriu câteva cu- 
vinte pe care le-am rostit în mijlocul fiilor poporului Meu, că 
iată ce le-am spus Eu lor atunci '.«Fiilor, în lume nu Mă mai 
duc să mai dau învăţătură. Nu Mă mai duc nici la preoţi, nici 
la împăraţi, nici la cei învăţaţi, căci împăraţii M-au judecat, 
preoţii M-au condamnat la moarte şi lumea M-a batjocorit şi 
M-a hulit şi M-a scuipat. Şi acum, am venit la tine, poporul 
Meu, ca să stau cu tine de vorbă. Puţin, puţin, şi Mă voi înăl- 
ţa întru slavă, la scaunul Tatălui Meu, şi voi lua cu Mine pe 
cel iubit al Meu şi îi voi da din pomul vieţii, şi de aceea fac 
această lucrare cu tine, poporul Meu, ca să te deosebeşti de 
lume şi să nu spună lumea că şi tu ai făcut păcat, ci să plângă 
lumea după tine când te desprinzi din mijlocul ei; să plângă 
şi să-ţi sărute urmele, cum plângeau oiţele Mele după Mine, 
cum plângeau ucenicii Mei după Mine. Dar aveţi voi, fiilor, 
ucenici? Vă spun, măi fiilor, că nu aveţi ucenici, că voi aveţi 
prieteni şi prietene rele, care fac răutăţi, şi vă fac şi pe voi ca 
pe ei. Fă şi tu, măi fiule creştine, ce făceam Eu, Domnul, când 
eram pe pământ cu trupul. Fă şi tu ucenici de acelaşi lucru 
cu tine, cum era lucrul Meu şi al ucenicilor Mei, căci ucenicii 
Mei Mă însoţeau pe cale, Mă însoţeau în lucru. Când au vă- 
zut ucenicii Mei că este neghină în semănătura Mea, au grăit 
către Mine să le dau voie să smulgă neghina, dar Mie Mi-a 
fost milă de grâu, ca nu cumva să fie smuls şi grâul, căci 
grâul este scump de tot în faţa lui Dumnezeu. Dar te rog, fiule 
creştine, ia acest simbol cum că ucenicii Mei au cerut voie la 
Domnul». 

Iubitul Meu, iată, tată, cum vorbeam Eu cu acest popor. 
Şi acum iată cum vorbesc cu cei cu care am mai rămas şi cu 
cei care-Mi măresc trupul Meu şi mărirea Mea şi numărul 
ucenicilor Mei. Iată cum vorbesc: fiilor, fiilor, amin, amin zic 
vouă, că a venit vremea să spunem cu cuvântul şi să se facă 
din moarte, viaţă, şi să se facă din neghină, grâu, iar cel ce nu 
va primi cuvântul acesta, acela va fi curăţit ca prin foc, şi va 
fi aceasta tot prin cuvânt. Dar am nevoie de ucenici, am ne- 
voie să-Mi deştept bine lucrătorii şi să-i deprind bine cu lu- 
crul secerişului cel binecuvântat, şi vom face strânsură bine- 
cuvântată, dar vom lucra iarăşi cum am mai lucrat atunci. 
Căci am trimis pe cei doisprezece şi pe cei şaptezeci de apos- 
toli, iar cei doisprezece au fost însoţiţi de cei şaptezeci, şi pes- 


te tot doi câte doi au plecat, şi din timp în timp se întâlneau, 
şi din neam în neam biserica Mea aşa a lucrat; biserica Mea 
cea adevărată, iubiţii Mei. Dar ea, biserica Mea cea vie, n-a 
avut loc pe pământ, şi şi-a dus viaţa după viaţa Mea şi nimeni 
n-a iubit-o, şi ea stătea ascunsă şi era după viaţa Mea. Şi iată, 
am ajuns să vin văzut în mijlocul ei, să vin cu braţul plin de 
hăinuţe albe şi de cununiţe albe, căci va fi albă hăinuţa celor 
ce vor sta înaintea Mea şi a slavei Mele şi a slavei României 
Mele. Hăinuţa trupului va fi albă, iar hăinuţa vieţii şi a duhu- 
lui va fi întreit albă, şi Eu voi rosti cele ce stau scrise să le ros- 
tesc pentru vremea aceasta: „ Veniţi, binecuvântaţii Tatălui 
Meu, care aţi biruit între cele cereşti spre aşezarea mesei 
nunţii Mirelui Cel Sfânt şi a miresei cea cu nume de nou Ie- 
rusalim! “. Amin. 

Această lucrare cerească din care Eu adăp pământul cel 
mic, şi apoi pământul cel mare, această lucrare are ungere ce- 
rească, după rânduiala lui Melchisedec cel nevăzut, cel ce-şi 
face lucrarea în chip nevăzut, din veac şi până în veac; rându- 
ială cerească şi nu pământească şi nu văzută de mulţimi de 
martori precum se aud cântări de slavă vrednică peste cei ce 
sub vălul literei, sub jugul literei se împodobesc în slavă în 
numele cerului, şi apoi se arată oamenilor, şi scris este despre 
aceştia: «Vai vouă, celor îmbrăcaţi în haine lungi şi cu ciu- 
curi la poale, care umblaţi prin pieţe şi voiţi să vi se facă în- 
chinăciuni! Vai, că nici voi şi nici cei săraci nu cunosc uşa, 
căci uşa sunt Eu, şi Eu sunt Viaţa». Viaţa Mea este puterea 
cea din creştin, dar creştinul şi învăţătorul creştinului este gol 
de viaţa Mea, este gol de putere şi nu poate să spună muntelui 
să se mute, şi să se mute muntele la cuvântul celui cu viaţă 
întru el. 

O, fii întru viaţa Mea, că voiesc să Mă văd întru tine, 
voiesc să Mă vadă lumea întru viaţa ta, întru trăirea ta, întru 
sfinţenia ta. Amin, amin zic ţie, că antichrist vede lucrătura 
cea dumnezeiască şi va întinde mâna spre scaunul Meu şi va 
umbla cu vicleşug şi va înfiinţa şi el un turn (Centrul Inter- 
naţional Ecumenic, la Vulcana-Băi, n.r.), ca să se dea apoi drept 
Dumnezeu, cu templul său cu tot, şi aceasta se va face prin 
lucrarea duhului rău, prin puterea duhului rău, lucrătoare prin 
fiii pierzării, care n-au primit iubirea adevărului. De aceea 
spun: staţi drepţi şi neclintiţi în tot lucrul cel bun, ca să nu 
aveţi a vă înspăimânta în război cu necredinţa şi cu cei ce vor 
rosti lepădarea de credinţă ca să se arate apoi întronat cel ne- 
legiuit care voieşte să se înalţe mai presus de Dumnezeu. Este 
scris că înainte de venirea Mea îşi va face lucrarea lui cea rea 
potrivnicul lui Dumnezeu, dar voi fiţi tari, căci Eu îi voi lua 
pe neştire şi ca un tur voi veni şi voi răsturna tumul fărăde- 
legii ascunse sub numele de Dumnezeu. Iată, iar vă spun, fiţi 
prevăzători, şi pe cel fără de viaţă întru sfinţenie, să-l luaţi drept 
potrivnic, căci zilele sunt grele şi marea este plină de sânge şi 
de ceaţă şi de noapte. Fiţi fii ai zilei, căci cei ce dorm, noaptea 
dorm, dar voi fiţi ai zilei, iubiţii Mei. Copilul Meu la care am 
intrat cu ai Mei, te-am dus peste faţa pământului şi te-am bă- 
gat cu Mine şi în adâncul cel întunecat ca să vezi ce lucrează 
duhul rău, şi apoi să ştim cu înţelepciune cum să tăiem capul 
duhului rău. 

Nu vă temeţi! Când veţi vedea toate aceste răutăţi, bu- 
curaţi-vă, că este aproape biruinţa voastră! Bucuraţi-vă! Sun- 
tem cu voi, cu tot cerni suntem în lucru alături de voi, dar fiţi 
destoinici, că pe frontul acesta, unde e unul nu e putere, iar 
unde sunt adunaţi doi şi trei în numele biruinţei Domnului, 
acolo este Domnul în faţă şi în spate şi în lături, şi lumina din 
voi va învinge întunericul, şi va fi lumină. 

Iubiţii Mei, pace vouă! Nu vă smintiţi! Vă voi da să în- 
ţelegeţi cereşte cele scrise pe pământ. Voi sunteţi biserica 
Mea cea vie, cea lucrătoare, cea biruitoare, şi va fi mare tur- 
ma Domnului. Biserica Mea este iubita Mea. Voi sunteţi bise- 
rica Mea, şi aşa vă numesc. Aşa îţi spun Eu ţie, biserica Mea 
cea încă ascunsă, cea încă nevăzută. Şi iată, iubita Mea, du- 
hovniceşte să înţelegi această vorbire luată de pe pământ, căci 
Eu o fac cerească în ziua aceasta: 

„Iubita Mea, să ne-aruncăm în mare, 
împleticiţi în sare şi guvizi, 

Să fie marea templul nunţii noastre, 

Pe urmă, uşa ţărmului s-o-nchizi. 

Iubita Mea, te-ai îmbrăcat în alge 
Şi te sărut cu univers cu tot, 

Pe marea sfâşiată de catarge, 

Plutim râzând şi ne iubim înot“. 

O, aceasta este lucrarea spre care acum ne ridicăm, căci 
marea lumii va primi pescarii cerului. Aşa am spus Eu celor cu 
Mine: «Voi sunteţi sarea pământului». Aşa spun şi pentru voi, 
căci voi sunteţi pescarii care veţi fi cu mrejele pline de roade 
cereşti, şi apoi vom face masă cerească şi va fi unit cerul cu 
pământul, sărutându-se sub curcubeul biruinţei, deasupra vâr- 
furilor munţilor care străjuiesc marea şi lumea. Eu sunt în voi, 
şi voi în Mine, şi vom pluti pe deasupra mării şi vom sufla duh 
de înviere şi vom cânta cântarea cântărilor. Amin. 

Binecuvântare şi ungere cerească să se aşeze peste acest 
foişor neştiut de nimeni în clipa aceasta, căci Eu şi cu ai Mei 
am cinat în ziua aceasta cină de înviere, cină de Emaus, spre 
sfârşitul vremii care aduce arătarea Mirelui Cel ceresc. 

Pace vouă, şi nou Ierusalim, şi nume nou să se scrie pe 
creştetul României, numele celui uns al României! Şi veţi 
avea această putere peste mâinile voastre, şi apoi vom ridica 
piatra numelui cel nou peste biserica cea cu nume nou, căci 
aşa am spus, că din vârful acestei pietre voi rosti numele celui 
uns al României. Amin, amin, amin. 

20 februarie/4 martie 1992 

Cuvântul Domnului către creştina Doinita din 
Bucureşti 

învăţătură de înţelepciune cerească. 

B omnul Iisus Hristos, cu braţele desfăcute spre 
îmbrăţişare, îi cuprinde pe copiii Săi. 

Pace vouă! Prin uşile deschise pace vouă, copiii Mei 
cei dragi, cei iubitori, cei cu inimă cerească! Iată, sunt însoţit 
de Verginica, şi am adus pe sfinţii arhangheli Mihail şi Ga- 
vriil ca să-şi ia în primire veghea cea cerească şi lucrarea cea 
ocrotitoare peste această lucrătură de la voi şi peste care 
Domnul toarnă mereu har şi binecuvântare bună. Iată, tată, 
iubire pentru iubire vă aduc. Aur şi argint nu am, dar vă dau 
ce am. în numele Tatălui şi al Fiului şi al Sfântului Duh, se 
coboară binecuvântarea cerului peste voi. Cei unşi ai Mei cu 
care am venit, cu care lucrez în vârful pietrei cea binecuvân- 
tată, vin cu Domnul la voi şi vă dau ungerea şi pecetea mi- 
rului sfânt peste voi, ca să fie de temut duhurilor potrivnice 
văzute şi nevăzute. Nici o furtună să nu aibă a se îndrepta pes- 
te voi, cei însemnaţi în ziua aceasta. Luaţi din această apă 
sfinţită cu putere de cuvânt şi stropiţi-vă şi căsuţa voastră ca 
să stea departe de ea orice ispită. Verginica vă cuprinde în 
braţe şi vă aduce mulţumire duhurilor voastre. Ea cere mereu 


pentru voi şi spune: „Doamne, aceşti copii ai mei să aibă de 
la Tine, căci ale Tale dintru ale Tale ei ştiu cum să-Ţi mulţu- 
mească “. Iată, de aceea sfinţii şi marii arhangheli Mihail şi 
Gavriil vor veghea cu vreme şi fără vreme intrările şi ieşirile 
voastre, rodul şi lucrul vostru, şi veţi fi ocrotiţii Domnului. 

Doiniţa Mea, aşa te numeşte Verginica, aşa şi Eu te nu- 
mesc. Credinţa ta şi iubirea ta, acestea sunt mântuirea casei ta- 
le, căci iată, tovarăşul tău stă lângă tine prin credinţa lui. El nu 
se îndoieşte. El este încredinţat că Eu sunt alături cu paşii voş- 
tri. Fie-vă, tată, totul după credinţa voastră, şi binecuvântată să 
fie în poporul Meu puterea credinţei voastre, şi pildă de urmat 
să fie râvna voastră pentru fiii acestui popor. Nu vă temeţi. Eu 
sunt cu voi. Cine ar putea să vă vatăme? Aveţi armură cerească 
în jurul vostru, căci aţi lucrat gard viu şi tare de jur împrejurul 
vostru, şi este văzut de cer, şi este văzut de potrivnicii cerului, 
şi aceia se tem şi nu pot să se apropie cu rău. 

Am venit la voi cu braţele desfăcute, şi iată, le adun 
acum şi vă cuprind şi vă pecetluiesc cu pecetea iubirii Mele, 
iar când iau şi cântăresc toate ale voastre, le iau pe toate şi le 
împart la fel tot vouă. Aceasta este dreptatea pe care Eu o lu- 
crez sufletelor voastre, tată. Aşa este Dumnezeu cu cei ce-L 
iubesc pe El. Să ne iubim unii pe alţii, aceasta este starea cea 
cerească lucrată de Dumnezeu şi de fiii Săi. Eu sunt vistierul 
bunătăţilor. Eu cobor ploaie timpurie peste truda voastră şi va 
fi rod binecuvântat şi voi ţine departe furtuni şi grindini şi în- 
tunecimi, căci cei ce sunt cu Mine, aceia sunt copiii luminii, 
copiii soarelui cel binefăcător. îmi adun braţele şi vă cuprind 
pe toţi şi las pacea Mea peste pacea voastră, peste trupurile şi 
duhurile voastre, peste lucrul mâinilor şi al inimilor voastre. 

Pace vouă, copii ai Sfintei Treimi! Pace între Mine şi 
voi; pace între voi; pace şi rugă din inimă mare, căci mare es- 
te puterea rugăciunii care iese din credinţă în Dumnezeu! Eu 
nu vă las cu nici un chip. Nici voi, tată, să nu vă lăsaţi de Mi- 
ne. Unii pe alţii să ne iubim, să ne sprijinim şi să ajungem la 
capătul cel nou al plinirii vremurilor celor pline de viaţă vie. 
Duhul tăriei şi al înţelepciunii, duhul cumpătării şi duhul iu- 
birii să fie peste voi toţi! Amin, amin, amin. 

Binecuvântată să fie această zi şi această lucrare de 
sfinţire cerească. Amin, amin, amin. 

24 martie/6 aprilie 1992 

Cuvântul sfintei Virginia peste soborul de la ieslea 
cuvântului 

înţelepciune şi iubire cu umilinţă peste ucenici. 

B omnul Iisus Hristos mi-a spus să-mi slobozesc 
cuvântul între voi, copii ai cerului sfânt. Mi-e 
duhul rănit, măi copii, dar nu numai atât; mi-e şi inima rănită. 
Voiesc să înţelegeţi această pildă: mi-e şi inima rănită. Dom- 
nul a lucrat atâta vreme între voi ca să vă deprindă să înţele- 
geţi vorbirea cea cerească şi ca să vă deprindeţi cu cărarea cu- 
vântului ceresc spre voi. Mi-e duhul rănit şi mi-e inima rănită, 
dar sunt cu cuvântul peste voi în ziua aceasta. Sunt aşa cum 
sunt, şi aşa am venit, căci a spus Domnul să rostesc cuvânt, şi 
numaidecât să-l rostesc, fiindcă aici nu se poate să se lucreze 
ceva fără de cuvânt. Chiar dacă şi voi, cei stătători aici, aţi 
crede că se poate, să ştiţi că aici la voi nu se poate fără de cu- 
vântul rostit. Aici la voi, un lucru făptuit fără puterea cuvân- 
tului rostit, chiar dacă se făptuieşte, nu se numeşte lucrare 
pentru cer acea faptă. Vedeţi voi, măi mămică, ce greu este? 
Vedeţi voi cum vine aceasta? De aceea zic mereu că duhul 

meu este îndurerat; este, pentru că a slăbit cuvântul meu la 
voi. Şi de ce a slăbit? Pentru că mi-e inima îndurerată. Am şi 
inimă, iubiţii mei, şi dacă pe ea o doare ceva, durerea ei se 
suie, se suie şi umple duhul meu de durere şi umblă duhul 
meu suspinând tară locaş, că dacă v-am spus că am şi inimă, 
iată, să înţelegeţi că este vorba de locaşul duhului meu care 
caută îndurerat şi dă târcoale să-şi afle locul său prielnic şi să 
poată lucra, că aşa este lucrul, şi altfel nu este, măi copii. 

Mama Gigi aduce pace din cer peste voi, ca să fie loc 
cu pace pentru duhul ei. V-am spus că eu sunt scutul vostru, 
şi dacă sunt, lăsaţi-mă să fiu. Dacă voi veţi aşeza pace peste 
duhul meu, vă veţi minuna pe fiecare zi cât de bine vor veni 
toate spre împlinire. Eu lucrez, să ştiţi că lucrez, şi voi tăia 
pricina împotrivirilor, şi împotriviri nu vor mai fi, căci voi 
muia inimile care au încercat împotrivire. Mă duc peste tot, 
cu duhul mă duc, şi veţi simţi scutul meu, dar am nevoie de 
credinţă de la voi, de primire şi de duh mulţumitor, mămică. 
O, dacă aţi avea voi dragoste şi cu ea să simţiţi zbuciumul du- 
hului meu, voi n-aţi mai fi atât de mulţi în acest aşezământ 
sfânt, şi aţi fi ca unul cu inima. Voi sunteţi, măi copii, cortul 
lui Dumnezeu, iar ceea ce Domnul a lucrat, este o piatră de 
mărturie prin care să-Şi poată anunţa sfinţenia. Dar voi sun- 
teţi mai mult decât piatra aceasta; sunteţi pietre vii din piatra 
cea vie, sunteţi pietre de mare preţ în mijlocul Ierusalimului, 
şi luaţi această înţelegere, căci acest pământ a fost dintru în- 
ceput însemnat de Dumnezeu ca să fie vârf ceresc în vremea 
aceasta. 

Mama Gigi vă roagă pe toţi să-i daţi putere să grăiască 
între voi. Voiesc să vă dau vreme senină, voiesc să izbutesc 
întru toate pentru voi, dar voiesc să merg înainte cu învierea 
României şi cu destrămarea de la putere a celor fără Dum- 
nezeu. Am lucruri mari de lucrat prin puterea păcii de la voi. 
Am de pus putere în rugăciunile voastre, putere peste putere, 
ca să se vadă lucrând cu putere această putere. Am de stins 
durerile de la voi. Nu mai fiţi pripiţi cu mintea. Nu mai fiţi 
copii la minte. Durerea voastră nu este durere. Durerea mea 
din voi, aceea este durerea de la voi şi nu alta. Lăsaţi-mă să 
lucrez pace peste voi. Lăsaţi-vă mici, ca să Se poată mări 
Dumnezeu în voi. Nu vă îndoiţi, nu vă temeţi de oameni. Ni- 
meni nu poate rosti cuvânt împotriva cuvântului ceresc. Lu- 
craţi, iubiţii mei, şi toate grijile lăsaţi-le Domnului. 

Iliuţă, mama Gigi te roagă pe tine, oriunde vei mai 
merge pentru împlinirea lucrului pentru cer, ia-mă şi pe mine, 
mămică. Chiar de nu pot intra cu tine, eu stau la uşă, dar să 
fiu lângă tine. Nu e bine singur. Tu eşti cu Domnul, dar aceas- 
ta este orânduiala, să fii şi cu mine ca să te ajut. Copilul meu 
cel prin care eu grăiesc între voi, ia-1 cu tine, şi vei vedea pu- 
terea cerească lucrând. V-am spus că voi sunteţi purtători de 
cuvânt ceresc, şi aşa este lăsat de Domnul, să nu fie numai 
unul în lucrul Domnului, să fie doi, ca să fie acolo şi Do mn ul 
Treimii cereşti. Mai e un picuţ şi vom ieşi la capăt şi cu lucrul 
care mai este. Lasă-ţi inimioara pe braţele mele cereşti şi cau- 
tă peste voi toţi să fie duhul păcii. Cercetează, mămică, pentru 
ca să stingi durerea mea. Eu vreau să nu mai aveţi durere. 
Scoală-te şi te întăreşte şi mângâie şi vindecă toate durerile 
mele de la voi. Eu ştiu inimioara ta, dar eu nu voiesc să strice 
nimeni ce am eu în ea, şi nici tu. 

Să fie toţi cu înţelepciune şi cu iubire şi cu umilinţă, ca 
să văd la voi numai un cuget, întru Iisus Hristos. Eu voi avea 
grijă să fie totul, să ieşim la capăt cu tot lucrul; să ieşim, că 
mi-e milă. Sunteţi mici şi plini de griji. Lăsaţi mie grijile, mă- 
mică. Dacă eu sunt cu voi mereu, dacă eu pot vorbi la voi la 


vreme, voi ştiţi cât de bine se aşează toate. întăriţi-vă unii pe 
alţii. Voiesc să văd în toate inimile pace şi iubire şi răbdare, 
şi toate se vor lucra cu biruinţă. 

Iubiţii mei, mama Gigi aşează spor şi binecuvântare 
peste toată lucrarea mâinilor voastre. Sfânta şi de înviere dă- 
tătoare cruce care străjuieşte peste acest aşezământ sfânt, să 
fie cu putere de lumină şi de înviere peste toţi cei care au voit 
să o acopere pe ea, căci crucea nu se va acoperi şi nimeni nu 
va rosti cuvânt împotriva acestui cuvânt rostit de cer. Do mn ul 
nu îngăduie aşa ceva. Nu vă fie teamă. Nimeni nu are putere 
peste voi decât numai Dumnezeu. Tot cerul sfânt vă acoperă 
şi vă ajută. 

Binecuvântată să vă fie pacea inimilor voastre, căci pa- 
ce am venit să aşez peste voi şi de jur împrejurul acestor ho- 
tare. Amin, amin, amin. 

28 martie/10 aprilie 1992 

Cuvântul Domnului peste soborul de la ieslea cuvântului 

Poporul Domnului trebuie să iasă din duhul lumii prin despărţirea 
de tot ce este stricat. Cuvântul Domnului va prinde făptură prin 
îndemnul creştinilor ucenici. 

O poporul Meu cel ales! Să fii, fiule, biserica Mea, 
^ că iată, bisericile sunt sub mâna cezarului şi 
sunt sub mâna celor ce nu-L au pe Domnul prin trăirea lor. 
Iată, întunericul se va descoperi, căci se va descoperi lumina, 
măi copii. Va ieşi lumina de sub ascuns, căci lumina voastră, 
care este de la Mine peste voi, lumina voastră luminează în 
ascuns acum, dar Eu am spus că voi ieşi cu această lumină, şi 
dacă am spus, voi ieşi, dar am şi ieşit, şi lumea nu ştie ce este 
lumina, nu ştie până ce ea nu va vorbi. Un picuţ, şi ea va 
vorbi. Avem însă de lucrat şi alte lucrări care vor rodi lumină 
peste lumină şi putere peste putere. Am spus de multă vreme, 
şi este scris în sulul acestei lucrări şi n-am spus de la Mine, ci 
de la Tatăl am vorbit şi am spus că se vor deosebi şi vor ieşi 
cu totul din lume copiii acestei lucrări. Am spus aşa: «Popo- 
rul Meu iubit, învaţă, tată, zidăria, învaţă totul, ca să ştii şi 
să lucrezi cu mâinile tale şi ca să nu mai ai nevoie de lucrul 
lumii». 

O, mai am încă, mai am copii buni în poporul Meu, şi 
voi împlini prin ei toate cele rostite prin cuvânt în cartea aces- 
tei lucrări. Poporul Meu cel sfânt de la început, se deosebea 
de lume cu totul, dar vreme după vreme iarăşi s-a făcut ames- 
tec de aluat, şi acest amestec Mi-a stricat frământătura cea cu- 
rată. Au fost cezari şi irozi şi au intrat peste biserica Mea şi 
Mi-au spoit-o cu de ale lor şi i-au stricat lucrul ei cel curat şi 
n-a mai fost poporul lui Dumnezeu liber, ci a fost rob şi a lu- 
crat sub stăpânirea cezarului şi n-a mai fost ca Dumnezeu. 
Dar de voi este scris plinirea curăţeniei şi a sfinţeniei pentru 
pregătirea slavei Mele, şi aşa am spus: «învaţă, tată, toate 
meşteşugurile, ca să le ştii lucra şi să lucrezi cu mâna ta cu- 
rată şi să fie sfântă mâna ta şi trăirea ta. învaţă zidăria, în- 
vaţă cusutul, ţesutul. învaţă toate darurile fireşti, ca să lu- 
crezi cu ele întru viaţă duhovnicească şi să fie curată viaţa ta 
şi ograda ta şi lucrarea ta». 

Iată, am spus pe vremea când cureaua lui antichrist le- 
gase mâinile şi picioarele şi mijlocul şi timpul şi lumina şi 
gândul celor ce voiau să urmeze Domnului; am spus: «Creş- 
tine, ascunde ceea ce-ţi spun Eu ţie şi lucrează ascuns şi fă-ţi 
pâine curată cu mânuţa ta şi ia şi mănâncă fără să ştie anti- 
christ ce faci tu, căci pâinea şi hrana de la antichrist sunt 

murdare rău, măi Israele care te-am deosebit să fii cu Mine 
pe ascuns». Şi M-a ascultat cel ce era cu Mine, dar Iuda s-a 
dus şi M-a spus cu tot ce am făcut Eu pentru voi. 

O mânuţă de copii mai am, dar cu mânuţa aceasta voi 
lucra puteri noi şi minuni noi şi lumini noi din loc în loc. Eu 
curăţ şi binecuvintez prin cuvânt, dar Mă doare când binecu- 
vintez murdăria cezarului, şi de aceea v-am spus Eu mereu că 
plânge pământul sub apăsare. Pământul dă rod curat din el, 
căci al Meu este pământul, dar rodul este lucrat de cei străini 
de Dumnezeu şi de aceea plânge pământul. 

Iubiţii Mei, ce v-am cerut Eu vouă, celor ce Mă ascul- 
taţi, şi voi n-aţi făcut după cuvântul Meu? M-aţi ascultat, ta- 
tă, şi cuvintele Mele s-au făcut faptă prin mânuţele voastre. 
Iată, voiesc să vă dau ajutor, şi apoi să lucreze copiii Mei cu 
mânuţele lor pâinea cea pentru fiinţă. Poporul Meu să-şi aibă 
mâinile lui, măi copii. Sunt mâinile poporului Meu cel iubit, 
cel ales, cel pus deoparte, cel ce umblă ca Mine. Fiicele po- 
porului Meu pot lucra bunătăţile cele mai binecuvântate, căci 
sunt binecuvântate lucrările copiilor Mei. Nu mai mergeţi la 
lume, iubiţii Mei, că lumea şi duhul ei sunt pe sfârşite. Ieşiţi 
din lume cu tot ce mai este de ieşit, dar ieşiţi, tată, că multă 
putere din puterea voastră cea sfântă v-o mănâncă lumea. 
Cumpăraţi grâu şi lucraţi de la început pâine curată, căci voi 
sunteţi curaţi, copiii Mei. Eu, Domnul, dau poruncă cerească 
şi dau binecuvântare cerească şi ajutor ceresc ca să puteţi 
împlini această lucrare. Dulciurile de care vă atingeţi prin 
mâinile fiilor Sodomei şi ai Gomorei, acelea nu sunt dulciuri, 
ci sunt fiere amestecată cu lucrul duhului rău. Fiicele po- 
porului Meu pot lucra mai cu multă măiestrie, şi vor lucra. A 
venit vremea să vedeţi şi voi ce are Do mn ul în voi. Trebuie să 
începem despărţirea a tot ce este stricat şi să lucrăm lucru cu- 
rat. Satana se bucură când vede pe copiii Mei că binecuvin- 
tează lucrarea cea amestecată cu toate murdăriile, dar poporul 
Meu este sfânt, este sfinţit prin cuvânt, şi sfinţenie are de lu- 
crat pe pământ. Amin, amin, amin. 

30 martie/12 aprilie 1992 

Praznicul Intrării Domnului în Ierusalim. Duminica 
Floriilor 

Domnul prooroceşte curăţirea României de tot ce este rău şi 
stricat, de necredinţă şi de întinăciune. 

B inecuvântat este Cel ce vine întru numele Dom- 
nului, căci astăzi serbăm praznic împărătesc, 
serbăm Duminica Stâlpărilor, aşa cum o numesc creştinii lui 
Dumnezeu. Serbăm împreună cu îngerii şi cu sfinţii pe împă- 
ratul Cel ce mai înainte de patima Sa a intrat atunci slăvit cu 
trupul în cetatea Ierusalimului. A fost mare sărbătoare atunci, 
căci vrând-nevrând, mulţimile care erau adunate pentru pre- 
gătirea Paştilor iudeilor au cântat unii după alţii, au cântat 
pentru că aşa era scris să se cânte pentru El în ziua aceea: 
«Osana, bine este cuvântat Cel ce vine întru numele Domnu- 
lui!». Iată cum se împlinesc cuvintele Scripturii, căci nu se 
poate să nu se împlinească. Credeau sau nu credeau cei ce au 
cântat cu mulţimile atunci, credeau sau nu că Domnul este 
Cel ce venise şi Cel ce era cântat de ei, dar cele scrise pentru 
ziua aceea erau proorocite şi aşa au cântat cei ce cântau, aşa 
precum este scris. Cântau şi credincioşii şi necredincioşii; se 
luau unii după alţii şi cântau, căci a fost serbare cerească şi nu 
pământească serbarea aceea. Câtă vreme a trebuit să aştepte 
părinţii lui Israel să vadă şi ziua aceea! Şi au văzut-o şi s-au bu- 


curat prin cei ce cântau, căci ei, ei şi tot Israelul cel din veac 
cântau în ziua aceea. 

Pace vouă, copii ai Ierusalimului nou! Pace şi muguri 
noi şi stâlpări noi să dea din această viţă nouă, căci va fi să se 
audă în curând pe pământ, va fi să se cânte din nou cântarea 
serbării stâlpărilor, căci ceea ce a fost, iarăşi va mai fi, şi vom 
cânta cu cerul pe pământ, şi de la noi se va auzi şi vor cânta 
necredincioşii, căci va fi să se împlinească această Scriptură 
care este scrisă pentru vremea aceasta, fiindcă Eu iarăşi voi 
veni. Vin curând, şi fericiţi veţi fi voi, cei care cu dor Mă aş- 
teptaţi, cei care iată, îmi pregătiţi întoarcerea Mea cea plină 
de mărire. Este scris că voi veni cu mare slavă, şi dacă este 
scris, voi veni, iubiţii Mei. 

O, acest munte ridicat de Mine prin mânuţele voastre, 
este muntele cel sfânt, jertfelnicul cel sfânt, aşternutul cel 
sfânt, care nu va fi călcat de lume, ci numai de Domnul şi de 
cei ce umblă ca Domnul. Va fi mare cetatea Domnului, dar pe 
acest munte va sta Do mn ul şi va lucra din vârful lui şi va lu- 
mina acest pământ ales al României, dar va lucra Domnul cu 
dureri, măi copii, ca să cureţe bine pământul acesta şi să-l 
deosebească între popoare. în curând va lucra cerul pentru 
România, căci va fi să rămână în ea numai cei curaţi şi neîn- 
tinaţi, care nu au luat în deşert numele Domnului şi care vor 
voi să fie curaţi şi cereşti, pentru că România este ţara Noului 
Ierusalim, iar Ierusalimul cel nou vine din cer, nu de pe pă- 
mânt, şi căutaţi şi citiţi Scripturile şi vedeţi că este scris să fie 
aşa şi nu va fi altfel. 

O, în curând va sufla Domnul cu suflarea Sa cea tare şi 
va curăţi tot ce este rău şi stricat în jurul acestui lăcaş care s-a 
pogorât din cer prin cuvânt, şi veţi vedea atunci minuni, co- 
piii Mei, căci mulţi vor da să fugă atunci spre această înălţime 
cerească, dar va fi să înţeleagă tot trupul în ziua aceea că 
acesta este muntele Domnului, din care vor coborî legile 
Domnului. Iată de ce am adus la voi poruncă să fie lucrată 
această înălţime, ca să pot locui aici şi să rostesc legile Mele 
şi să vărs de aici cupele Mele şi să curăţ pământul cel bine- 
cuvântat al României, căci este ales să fie pământul Noului 
Ierusalim. Am făcut o alegere, am făcut sfat în cer şi am aşe- 
zat aşezare sfântă aici, ca să se lucreze după cuvântul Meu 
aici, ca să biruiesc prin cuvânt, căci toate se lucrează prin cu- 
vânt, din veci şi până-n veci, şi de aceea am avut nevoie de 
vase curate şi de apostoli curaţi cu inima, care să lucreze prin 
cuvânt şi după cuvântul Meu. Eu de aceea v-am spus vouă că 
mulţi creştini doresc să vină şi să treacă aceste hotare, şi unii 
cer la Mine acest lucru. Şi ce v-am spus? V-am spus că aceia 
nu ştiu ce cer, că dacă ar şti, n-ar mai cere. Ei cred că aici va 
fi ca pe pământ, dar aici nu va mai fi pământ, şi va fi cer. Aici 
nu vor mai putea intra cei care au pus la îndoială slava acestui 
munte şi sfinţenia acestui munte. Cei care au călcat cu pasul 
lor aici şi n-au stăruit întru cele cereşti şi sfinte, e cu neputinţă 
la Do mn ul ca aceia să rămână fără de judecata care este aşe- 
zată sub piatra acestui cort sfânt. Vedeţi voi de ce v-am spus 
Eu că nu ştiu ce cer acei care cer să intre în această grădină? 
Luaţi voi un peşte şi lăsaţi-1 fără apă. Aşa şi cei ce au călcat 
aici, în muntele Meu din vremea din urmă, că intră şi ies şi se 
ating de moarte, şi iată, este mai greu decât în vremea lui 
Moise, că aceia se atingeau de munte şi mureau, dar am venit 
Eu şi am scos din moarte pe Israel cel necredincios. Iar acum 
Sfânta Treime este cu încheiatul lucrării Sale, căci Duhul 
Sfânt lucrează Cel din urmă şi nu mai este altă lucrare de scă- 
pare pentru cel ce a căzut din lumină după ce a gustat din cele 

cereşti care au lucrat cu atâta taină în vremea aceasta în care 
s-a gătit biruinţa cea de la început şi până la sfârşit. 

Fericiţi acei care vor auzi de această lucrare şi vor lua 
din ea şi vor trăi prin ea, că aceia nu au scris cuvânt de hulă 
asupra acestei lucrări, şi bine le va fi, de o mie de ori mai bine 
decât celor ce s-au apropiat de această stâncă şi apoi s-au zdro- 
bit de ea. Şi iarăşi zic: fericiţi acei care au aşteptat ca să vină 
cuvântul Domnului şi să facă după cuvânt, că aceia vor fi mari 
şi vii prin cuvântul sub care s-au lăsat. Poporul Meu nu în- 
ţelege cum vine această taină, nu înţelege cum vine să fie cu 
mâinile curate şi cu încălţăminte cerească. Am arătat din vre- 
me unui copil de al Meu ca să ştie cum este acest loc, şi a 
crezut acel copil şi s-a mântuit el şi toată casa sa. I-am arătat 
în vis locul acesta şi i-am spus să se descalţe, că este sfânt 
locul acesta. Şi cum vine aceasta, „să se descalţe “? O, acum 
este în Duh Domnul. Daniele, cum vine, măi tată, această tai- 
nă? Ce înseamnă această vorbire? Iubiţii Mei păstori, Daniel 
şi Cristea, să cunoască poporul creştin taina acestei vorbiri. Să 
spuneţi, tată, la popor ce înseamnă să-şi descalţe încălţămin- 
tea, ce înseamnă să aibă mâinile curate şi ochiul curat şi ure- 
chea curată şi inima curată. O, nu poate poporul acesta să fie 
aşa, fiindcă n-a voit să fie aşa. Am strigat la el atâta vreme, dar 
n-a voit să fie aşa şi n-a fost aşa. Venea şi se apropia de vasul 
Meu (sfânta Virginia, n.r.) şi nu s-a curăţit acest popor, nici cu 
trupul, nici cu duhul. Venea, şi de ce mai venea, oare, dacă 
n-a voit cu Mine? Că iată, va fi scos în faţă şi va fi întrebat în 
faţa mulţimilor care n-au ştiut, dar care vor şti şi vor crede şi 
se vor sfinţi şi vor fi sfinţite. Nici măcar fără de minte nu se va 
putea numi acest popor, că am venit mereu ca să-i dau minte 
şi să-i ţin mintea trează. Şi, de unde?! Acela va sta mut în ziua 
aceea, şi va intra acest popor cu Mine, dar nu cu trupul, măi 
iubiţii Mei, nu, că trupul acestui popor a avut alt dumnezeu, şi 
nu se poate aşa, şi va intra cu duhul; va intra, că are pecetea 
acestei lucrări; are, pentru că s-a apropiat de această lucrare 
lucrată prin cuvânt; s-a apropiat, dar n-au ştiut de ce se apro- 
pie, n-au cunoscut văpaia din care au fost rupţi. 

Vai şi vai de cel ce se leapădă în faţa oamenilor de 
această lucrare! Vai, că acela va fi osândit de oamenii aceia în 
faţa cărora s-a lepădat de această lucrare! Vai de tine, creştine 
care te scuturi de ceea ce ştii că am lucrat Eu în vremea aceas- 
ta şi zici că nu e adevărat sau că nu ştii sau că nu ai fost stri- 
gat în această lucrare sau că nu eşti scris în această carte! Vai, 
că vei fi găsit scris, şi te va osândi omul acela care te-a în- 
trebat de Mine şi tu te-ai ascuns cu Mine în faţa lumii, căci 
scris este: «Cel ce se va ruşina cu Mine în faţa oamenilor, şi 
Eu Mă voi ruşina cu el în faţa Tatălui Meu». 

Iată, măi păstorii Mei, cum vine acest loc sfânt şi 
această lucrare sfântă, dar poporul Meu nu ştie cum vine şi nu 
crede cum va fi. Am aceşti copii cu care M-am suit pe acest 
munte ca să pregătesc lumina cea nouă, şi aceştia ispăşesc ne- 
statura poporului Meu. Ei se roagă pentru tot numele care a 
luat şi a cunoscut această lucrare, şi acest popor stă în voile 
lui, şi copiii Mei cei rugători aici suferă şi ispăşesc, şi nimeni 
nu ştie cum vine aceasta. Mi-e milă de ei, că i-am pus şi la 
lucrul acestei pietre şi i-am pus şi la lucrul viei Mele şi sunt 
osteniţi aceşti micuţi ai Mei, dar vreau să sfârşesc până la ca- 
păt lucrul Meu cu ei. Ei nu au nici un apărător pe pământ, n-au 
nici părinţi, nici fraţi, nici rude, nici prieteni, că au lăsat totul 
şi au plecat cu Mine şi sunt născuţi de sus. Ei nu sunt din lu- 
mea aceasta. Ei sunt aici cu Mine, şi iată duhul lumii cât s-a 
înrăit pe Dumnezeu. Aici este o mare taină, să ştiţi că este, dar 


nu s-au păstrat desăvârşit legile cele dinăuntru de către toţi 
cei care s-au atins de acest munte, şi aceasta pune multă 
zdrobire pe aceştia care Mă poartă pe Mine, iar Eu voiesc să 
curăţ tot ceea ce mai loveşte dumnezeirea Mea, care se va 
desăvârşi tot mai văzut în acest aşezământ ceresc. 

O, când se va arăta desăvârşită această lucrare cereas- 
că, să vedeţi ce groază va fi şi ce lucruri se vor petrece şi ce 
vor face cei care au cutezat să se atingă de această stâncă fără 
să creadă că ea este corabia salvării spiţei lui Dumnezeu, 
corabie care s-a arătat în vremea aceasta! Să vedeţi ce tân- 
guiri şi ce groază se va arăta! Să vedeţi stăpânitorii lumii ce 
vor umbla să se ascundă de mânia Mea, de lumina Mea, care 
va vădi şi va deosebi totul în ziua aceea. 

O, Mi-e dor să curăţ necredinţa şi întinăciunea de pe 
trupul României Mele. Mi-e dor s-o văd gătită de sărbătoare 
şi să Mă slăvesc în mijlocul ei şi să scot din ea pe cel fără de 
Mine şi fără de sfinţenie, şi voi veni şi voi intra în ea, şi voi 
veţi cânta venirii Mele şi se va auzi cerul cântând cu voi: «Bi- 
ne este cuvântat Cel ce iarăşi vine întru al Său nume binecu- 
vântat!». Amin. 

Şi acum, binecuvântat să fie cuvântul lui Verginica în- 
tre voi. Amin. 

F ace vouă, copiii mei, bucuria mea! Voi sun- 
teţi bucuria mea. Iubiţi-vă unii pe alţii şi 
staţi încă un pic ascunşi în taina acestei lucrări. Voiesc să fac 
cu voi un lucru ceresc, un lucru curat şi plăcut şi aşteptat de 
cer. Voiesc să fie curată hrana poporului meu cel credincios, 
şi din zi în zi vor fi toate curate, căci prin puterea curăţeniei 
voastre voi curăţi pe România şi va fi a Domnului România, 
iar cei ce nu vor fi cu Domnul, nu vor mai fi în acest pământ. 

Hai să împlinim, hai să fim împlinitori de cuvânt ce- 
resc, căci cer trebuie să fiţi pe pământ. Duhul cel rău lucrează 
acum cu mare slobozenie prin toate mâncărurile şi băuturile 
şi nimeni nu-1 mai întreabă ce face. Duhul rău nu are cu lu- 
mea ce are cu voi, măi copii. El ţipă de durere şi se bagă în 
oamenii cei spurcaţi ca să vă spurce pe voi şi să vă slăbească 
sfinţenia, că iată, cum a aflat că eu am venit să vă fac atenţi, 
el a şi început să se arate cu faţa lui, dar de unde?! Că iată, îşi 
dă pe faţă murdăria cea ascunsă, şi copiii mei sunt învăţaţi de 
cer ce au de făcut. Duhul rău va înteţi lucrarea lui cea spur- 
cată, dar voi nu vă amestecaţi cu aluatul lui, nu vă atingeţi de 
otrava lui, şi veţi vedea ce mulţi dintre ai lui vor muri în 
această cursă. Fiţi cuminţi, căci cerul vă va da vouă tot ce vă 
trebuie, şi veţi fi păstraţi întru sfinţenie. 

Această zi e zi de praznic sfânt şi în cer şi pe pământ, 
dar pe pământ e amestecătură şi nu ajunge la Dumnezeu lucru 
străin. Aveţi grijă de cele din cer, căci şi cerul are grijă de voi. 
Eu sunt scutul vostru. Mă doare, dar stau şi veghez ca să nu 
vă doară pe voi, ca să puteţi pentru cer. Aş voi să nu mă mai 
doară nici pe mine, că am nevoie şi de sănătate în voi. Aş voi, 
dar nu e numai după mine. Dar va fi şi aşa, va fi numai după 
mine, căci cer am venit să aşez în acest aşezământ, şi voi aşe- 
za, şi cerul va arde orice amestecătură, şi va rămâne cerul cel 
curat pe acest munte. Nu vă temeţi. Duhul rău va fi zdrobit de 
peste tot şi nu va mai căuta nici să gândească spre acest aşe- 
zământ, dar am nevoie de sfinţenie şi de descălţarea încălţă- 
mintelor pentru cei ce vin să se înfăţişeze Domnului. 

Păstraţi slujba ascunsă încă un picuţ de timp, copiii mei. 
Lucraţi cu înţelepciune întru toate, căci vă dau înţelepciune. 

Pace vouă, şi binecuvântată să vă fie hrana cea pentru fi- 
inţă, şi vom sta la masă cu voi în ziua aceasta de praznic sfânt. 

Cuvântul lui Dumnezeu 


Pace vouă! Pacea cerului să-i liniştească pe cei porniţi 
încă spre voi cu rău, şi vor sta departe aceia, căci cerul are pu- 
tere, măi copii. Aveţi încredere în toate cele ce vin la voi prin 
cuvânt, căci toate se lucrează prin cuvânt, şi cuvântul este cu 
putere, şi se împlineşte cuvântul. Amin, amin, amin. 

6/19 aprilie 1992 

Praznicul învierii Domnului 

Domnul prooroceşte că lumea va fi biruită şi se va face împărăţie 
dumnezeiască. 

F ace vouă, şi bucuraţi-vă! Domnul Iisus Hristos, 
Cel întrupat prin cuvânt şi Cel răstignit prin ne- 
credinţa omului şi Cel înviat prin puterea Sa dumnezeiască şi 
prin adevăr, vă spune întru adevăr urarea cea care astăzi um- 
ple cerul şi pământul, urarea de aducere-aminte a biruinţei 
Sale în faţa morţii, şi vă spune: Hristos a înviat! Şi iarăşi: 
Adevărat a înviat! 

Hristos a înviat! Eu sunt. Sunt Cel ce a înviat, iubiţii 
Mei. Sunt, şi vă iubesc. Şi dacă vă iubesc, de aceea sunt cu 
voi şi grăiesc cu voi şi lucrez cu voi. Lucrez, şi nimic nu se 
face de la Dumnezeu fără să fi spus Dumnezeu. Aduceţi-vă 
aminte, copiii Mei iubiţi, de ziua aceea a învierii Mele, căci 
am înviat, şi M-am dus apoi şi M-am arătat ucenicilor Mei ca 
să creadă ei că Eu am fost cu adevărat Mesia, Fiul lui Dum- 
nezeu. I-am făcut să creadă şi să înţeleagă şi să ştie că Eu 
eram Cel proorocit să fiu trimis în vremea aceea, şi dacă a 
fost să creadă, au crezut aceia şi M-au urmat prin credinţă, 
prin faptele credinţei, iubiţii Mei. Eu am lucrat în mijlocul lor 
prin fapte, iar ei au crezut că Eu sunt, prin faptele acelea au 
crezut şi M-au urmat şi au rămas cu Mine până la cruce, căci 
crucea Mea a fost grea, măi copii, iar cei ce Mi-au dat-o au 
băgat spaimă şi durere în ucenicii Mei. 

Am dus crucea calvarului lumii şi am înviat apoi şi M-am 
dus la ai Mei şi M-am arătat înviat din moarte şi le-am zis: 
«Pace vouă!» şi le-am zis «Bucuraţi-vă! », şi a rămas pacea şi 
bucuria Mea peste ei până în veac. Iată, adevărat este acest 
cuvânt al Meu, că le-am spus atunci că voi fi cu ei până la 
sfârşitul veacurilor, şi am fost adevărat prin cuvintele rostite. 
Era atunci începutul turmei Mele, şi a prăsit şi s-a ridicat prin 
vreme turma Mea şi am păscut-o de atunci şi până acum, 
după cum am făgăduit celor din vremea crucii Mele. O, nimic 
nu face Domnul până nu cuvintează mai întâi, şi dacă am fă- 
găduit atunci, scris este că Domnul este credincios întru făgă- 
duinţele Sale. Iubiţii Mei, aceia M-au văzut şi până la cruce, 
M-au văzut şi M-au pipăit şi după înviere, şi au crezut în Mi- 
ne, şi am spus atunci că acei ce vor crede în Mine prin vreme, 
aceia vor lucra minuni mai mari decât cele de atunci. Şi ce 
este vorbirea aceasta? Căci aşa am spus: «Voi lucra pentru că 
Eu Mă duc la Tatăl». Iată ce tâlc mare, căci cei de atunci M-au 
văzut în trup şi până la cruce, şi după aceea am lucrat văzut 
cu aceia, şi iată ce înseamnă „mai mari decât acelea" : mai 
mari, pentru că acei de după ei au crezut în Mine prin ei; mai 
mari, pentru că Eu de lângă Tatăl lucram cu mai multă lucrare 
peste cei ce au crezut în Mine din neam în neam. Iată, cei ce 
s-au ridicat de atunci şi până acum, aceia sunt Israelul cel du- 
pă duh, cel din făgăduinţă, căci Duhul este Cel ce lucrează de 
la Dumnezeu în vremea aceasta; El este Dumnezeul Sfintei 
Treimi, Care desăvârşeşte toată taina lui Dumnezeu. 

O, iată, Domnul Iisus Hristos, Care lucrează minuni 
mai mari ca oricând, vă spune vouă, cu Duhul Sfânt vă spune: 
Hristos a înviat! Este sărbătoarea cea mai mare a credincioşi- 


lor lui Dumnezeu. Hristos a înviat, iubiţii Mei! Am sărbătorit 
cu voi în toată bucuria şi iubirea cerească. Sunt cu voi, căci 
am iesle lucrată prin cuvânt la voi. Sunt întru Duhul Sfânt, şi 
prin cuvânt sunt, dar cei din vremea aceasta sunt orbiţi de vre- 
me, sunt fără de înţelepciune înţelepţii acestei vremi, şi când 
se va vedea lucrând înţelepciunea lui Dumnezeu, atunci va fi 
citită şi auzită peste tot Scriptura aceea care spune: «Unde 
este înţeleptul şi cărturarul acestei vremi?». Atunci voi veţi 
străluci, iubiţii Mei, căci va străluci lumina Duhului Sfânt, şi 
va străluci văzut, ca să se împlinească toată Scriptura care 
mai este de văzut. Uitaţi-vă la cei ce dau să înăbuşe lucrul 
vostru cu Mine, uitaţi-vă cât sunt de neputincioşi aceştia, căci 
am venit cu vremea Mea şi le-am luat dreptul lor şi stăpânirea 
lor, care este din lumea aceasta. Dar să-i vedeţi atunci când va 
străluci lucrul Meu cu voi sub ochii lor, căci Domnul cu ai Săi 
va birui în vremea aceasta lumea care mai este de biruit, şi nu 
va mai fi lumea, căci vom birui lumea, cu totul o vom birui, 
şi vom sufla şi se va face împărăţie dumnezeiască pentru făp- 
tura Mea. De aceea v-am spus, şi iarăşi vă spun şi acum: 
avem lucruri mari de împlinit, iubiţi ai Duhului Sfânt. Staţi cu 
ochii aţintiţi la Mine şi lucraţi după cuvântul cel din cer, 
lucraţi cărare dreaptă cuvântului cel din cer, căci voiesc să nu 
se mai lungească ziua Domnului; aşa voiesc, iubiţii Mei. Eu 
sunt cu voi, sunt şi lucrez cu voi, ca să lucraţi voi cu Mine. 
Verginica e şi ea în toată vremea cu voi, şi este de la Mine 
Verginica şi grăieşte cuvântul ceresc între voi. Amin. 

H ristos a înviat! Cu Domnul vă spun: Hris- 
tos a înviat! Pentru voi şi pentru toţi copiii 
mei cei credincioşi rostesc urarea cea de serbare a învierii 
Domnului. Hristos a înviat, iubiţii mei, bucuria mea în cer şi 
pe pământ! Toată oastea cerească serbează şi cântă acum cu 
voi. Stă cerul atent la voi în vremea aceasta, că vede cerul ce 
se pregăteşte la voi. Se bucură proorocii, măi mămică. Citiţi 
Scripturile şi întăriţi-vă şi lucraţi întru lucrul învierii care va 
să biruiască moartea şi întunericul. Nu mai ieşiţi în afara celor 
din cer. Lăsaţi pe cei de pe drum să treacă şi să se zbată. Voi 
staţi cuminţi şi cu inimă trează spre Dumnezeu şi rugaţi-vă 
aşa cum v-a pus Do mn ul să vă rugaţi. 

O, Domnul este fericit întru cei din cer. Măicuţa Dom- 
nului cântă de umple cerul, şi cânt şi eu cu ea, şi cântaţi şi voi 
cu noi, măi copii. Se bucură cerul de bucuria celui uns peste 
România. A venit întru ale sale ca să le vadă şi să plângă şi să 
se bucure. A venit cel uns de Dumnezeu peste România şi e 
serbare mare în cer şi pe pământ, şi se va face cale dreaptă, 
dar să se cânte acum pentru cel uns, să se cânte cântarea cea 
pentru el, că şi în cer se cântă: 

„ O, Doamne Sfinte, ceresc Părinte, 

Susţine cu a Ta mână coroana română!". 

Rugaţi-vă şi binecuvântaţi întru numele Domnului in- 
trarea celui uns pe pământul cel sfânt al Domnului. Inima lui 
şi ochii lui, cei păziţi încă de ochii celor răi, se vor uita acum 
să-i vadă pe ai mei. Sunt ochi răi pe lângă el şi sunt inimi vi- 
clene încă. Mergeţi şi căutaţi şi voi spre el, că şi el caută cu 
ochii lui să vă vadă. Mergeţi şi duceţi de la Do mn ul urarea zi- 
lei de astăzi. Va fi să-i ieşim înainte prin această lucrătură lu- 
crată de Dumnezeu aici. 

Iubiţii mei, va veni bucuria cea adevărată şi nu vor mai 
fi ochi care încătuşează lucrul Domnului şi bucuriile Domnu- 
lui. Mama Gigi vă cuprinde. Şi, iarăşi, pentru toţi cei buni ai 
ei, ea rosteşte iar: Hristos a înviat! Pace vouă! 

Pace unsului României! Pace inimii lui îndurerate, căci 
este plină de durere inima lui! 

Pace peste voi toţi, şi peste lucrul Domnului de la voi! 
Hristos a înviat! Adevărat a înviat! Amin, amin, amin. 

13/26 aprilie 1992 

Cuvântul Domnului către regele Mihai 

Ucenicii lui Hristos sunt cei prigoniţi şi huliţi. Preoţii de azi sunt 
durere pentru cer. 

e coboară cuvânt din cer şi se scrie pe pământ cu- 
vântul ceresc. Iată zilele cerului, şi cântă cerul în 
ziua aceasta, cântă peste România, cântă şi se preamăreşte 
cerul pe pământul României. Stau proorocii şi sfinţii şi înge- 
rii şi cântă suita cerească: 

„Măntuieşte, Doamne, pe român, poporul Tău, 

Şi binecuvintează moştenirea cea nouă a Ta. 

Biruinţă binecredinciosului, al poporului Tău rege, 
asupra celui potrivnic dăruieşte 

Şi cu crucea Ta păzeşte poporul şi pe unsul poporului 

Tău!“. 

„ O, Doamne Sfinte, ceresc Părinte, 

Susţine cu a Ta mână coroana română, 

Susţine cu a Ta mână ţara regină română! “. 

Hristos a înviat, rege al României! Bun venit, iubitul 
Meu! Hristos a înviat, Mihail al României Mele! Aşa este nu- 
mele tău: Mihail al României, iar România este a lui Dumne- 
zeu, dimpreună cu poporul ei cel binecredincios şi cu regele 
ei cel uns de Dumnezeu. 

Eu sunt; Eu, Cel ce am înviat din moarte în vremea tru- 
pului Meu după ce trupul Meu a căzut pe cruce. Eu sunt, iubi- 
tul Meu. O, eşti plin de bucurie îndurerată, eşti plin de durere, 
preaiubitul Meu, dar vine, tată, vremea ta, vine, dar Eu îţi spun 
că a şi venit. Vin zorile Ierusalimului cel nou peste România, 
dar Eu îţi spun că au şi venit. Vor veni prooroci şi magi de la 
mari depărtări ca să vadă lucrul Duhului Sfânt, Care lucrează 
şi Se vede lucrând peste România. Dar Eu îţi spun că au şi 
venit ca să întrebe şi să se bucure de împlinirile cele noi. 

Iată, iubitul Meu, rostesc cuvânt la ieslea cuvântului 
Meu şi ai fost purtat spre Mine prin rugăciunile cele de aici. 
Am aici pe micuţii Mei, şi fericit cel ce primeşte pe aceşti 
micuţi ai Mei, căci pe Mine Mă primeşte acela. 

Am adus la locul ei poarta Domnului; am adus-o, prea- 
iubitul Meu, prin minuni am adus-o, căci duhul rău cunoştea 
taina ei şi pusese stăpânire peste ea şi blestem peste ea, dar 
am adus-o prin credinţa şi lucrarea celui ce o cântă pe Româ- 
nia, celui ce-i cântă României cântarea cântărilor. Am adus-o. 
L-am trimis prin cuvânt şi a ridicat poarta Domnului, poarta 
prin care vei intra tu cu glorie, preaiubitul Meu. Aşa este scris 
în Scripturi, că «aceasta se va numi poarta Domnului şi va in- 
tra pe ea Domnul, şi va intra pe ea regele celei binecuvân- 
tate». Este scris despre această cetate care străjuieşte prin 
înălţimea ei cerească peste cetatea Ierusalimului nou, care se 
coboară de la Dumnezeu. Aşa este scris, că ea se va numi cu 
numele Domnului şi i se va spune: „Acolo este Domnul “. 
Proorocii care au scris această Scriptură saltă şi se bucură în- 
tru cele cereşti. Bucură-te şi tu! Eu voi lucra curând, că iată 
că am atâţia care nu şi-au plecat grumajii în faţa lui Baal. 

Pace ţie, că este obosită inimioara ta! Nu te teme, nu te 
îndoi! Eu sunt; Eu, şi servii Mei; Eu, şi trimişii Mei; Eu, şi 
uneltele Mele. Binecuvântată să-ţi fie intrarea în Ierusalimul 


Meu cel nou! Căci aşa am spus despre România, şi cele 
rostite nu se pot schimba, şi vin spre împlinire. 

O, plânge biserica Mea cea ascunsă încă. Plânge sub 
apăsarea necredinţei cărturarilor şi a fariseilor şi a arhiereilor 
din vremea aceasta, căci aceştia, ca şi cei de atunci, nu cunosc 
vremea cercetării. Am ridicat piatra cea de mărturie a lucrării 
lui Dumnezeu Cuvântul, Care a lucrat şi lucrează întru Duhul 
Sfânt de aproape patruzeci de ani. Am ridicat-o, şi nu este lu- 
crătură ca aceasta pe pământ, căci această înălţime cerească 
nu se tâlcuieşte pământeşte, iubitul Meu. Am pe îngerul bise- 
ricii Mele care a fost trimis spre tine cu solia Mea, cu vestea 
Mea cea bună. îl am tare întru această taină, şi va fi să te măr- 
turisească atunci când vom dezveli piatra care va străjui la 
poarta de intrare în această cetate cerească, coborâtă în mijlo- 
cul României. Eşti scris pe piatra aceasta, căci aşa a fost cu- 
vântul Meu, iar cei ce au ridicat această înălţime cerească au 
lucrat în numele Meu şi în numele tău, şi va fi să vii prin pu- 
terea Mea. întăreşte-te şi te încinge întru puterea cea de la Mi- 
ne şi lucrează cu înţelepciunea Mea şi cu viaţa Mea întru via- 
ţa ta, căci avem de înviat pe România. Copiii Mei de aici nu 
au a se teme. Ei se bizuie pe făgăduinţele Mele. Aşa şi tu, 
preaiubitul Meu, şi vei fi iarăşi la locul tău. Amin. 

O, ţipă antichrist şi duhul rău, ţipă şi se vaită şi se 
zbate, căci din ziua când am ridicat crucea biruinţei, se mn ul 
Fiului Domnului în vârful acestei înălţimi cereşti, de atunci 
nu-şi mai găseşte astâmpăr vrăjmaşul cel din veac. Dar am lu- 
crat cu înţelepciunea cea cerească întru aceşti micuţi şi am bi- 
ruit şi s-a arătat această lucrătură şi va fi spre judecata celor 
ce se cred a fi stăpâni şi tari prin puterea lor, şi se va citi în 
curând Scriptura aceea care spune: «Unde este înţeleptul şi 
cărturarul acestei vremi?». Această taină este cerească, şi nu- 
mai cei cu viaţa cerească vor pricepe aceasta, iar cei fără de 
lege nu vor putea pricepe lucrul Domnului. 

Iat-o pe România! Te cântă România, iubitul Meu. 
Cântă România cântarea regelui ei şi se bucură România cea 
credincioasă, iar cea necredincioasă nu va mai rămâne în faţa 
Mea şi în faţa ta dacă nu va veni spre pocăinţă, căci Eu sunt 
un Dumnezeu gelos, iubitul Meu, şi voiesc ca acest Canaan 
să fie din cer şi nu de pe pământ; să fie cer şi nu pământ; să 
fie sfinţenie şi nu fărădelege. 

Pace ţie! Pace regelui României! Pace, şi îmbrăţişarea 
Măicuţei Mele să te cuprindă pe tine, şi pe regina ta, şi pe mlă- 
diţa ta, care va sta de-a dreapta ta. Pace vouă, şi bucuraţi-vă! 
Este cea mai mare sărbătoare, şi este îndoită pe pământul Ro- 
mâniei. România cântă pe Hristos, cântă „Hristos a înviat! “ şi 
cântă cântarea regelui celei binecuvântate între popoare. 

Hristos a înviat! Binecuvântată să-ţi fie intrarea şi ieşi- 
rea. Binecuvântată să-ţi fie întoarcerea ta acasă, căci se apro- 
pie de la Dumnezeu. Am spus că voi ieşi înaintea ta prin lu- 
crătura cea de aici, de la gura izvorului cuvântului Meu. Am 
spus, şi voi ieşi, în curând voi ieşi înaintea ta. 

Pace ţie, Mihail al României! Pacea Mea să fie cu tine 
şi prin tine, rege al celei binecuvântate pentru vremea gloriei 
Domnului şi a celor ce umblă cu Domnul. Eu sunt cu tine, iu- 
bitul Meu, şi va învia bucuria ta, şi viaţa ta cea cu durere vine 
spre bucurie. Iată, Eu vin curând cu bucuria cea cerească. 
Amin. 

Hristos a înviat! în toată ziua să-ţi cânte în inimă aceas- 
tă slavă cerească, rege al României. Amin, amin, amin. 

13/26 aprilie 1992 

Cuvântul lui Dumnezeu 


Duminica a doua după Paşti, a sfântului apostol Toma 

Domnul îndeamnă preoţii din biserici spre cuvântul care spune: 
„în dar aţi luat, în dar să daţi". 

H ristos a înviat! Domnul, Cel ce a înviat din 
moarte, Cel ce S-a arătat după înviere, vă spune 
vouă, copii iubiţi: Pace vouă! Şi, Hristos a înviat! Acesta este 
salutul lui Israel, care a rămas ca datină cerească în urma în- 
vierii Mele, iubiţii Mei ucenici. 

Iată, ziua care vine după ziua aceasta, ziua de mâine, 
poartă şi ea o sărbătoare de aducere-aminte a praznicului în- 
vierii Mele şi se numeşte duminica lui Toma, cel care a voit 
să pipăie rana din coasta Mea cea împunsă de răstignitorii 
Mei, şi dacă a voit să Mă vadă şi să creadă, M-am arătat încă 
o dată după înviere şi i-am întărit din nou şi pe ceilalţi uce- 
nici, care Mă văzuseră. Stăteau ferecaţi în ascuns, ca să nu-i 
afle şi să-i împrăştie iudeii, şi Eu, iată, iarăşi am apărut în mij- 
locul lor şi le-am zis: «Pace vouă!» şi am luat degetul lui To- 
ma şi i-am arătat coasta Mea cea împunsă şi am întărit credin- 
ţa lui Toma şi a celor ce au urmat Mie mai înainte de cruce. 
Dar ce am spus Eu atunci? Voi trebuie să ştiţi tot ce vă întrea- 
bă Dumnezeu. Am spus că mai fericit va fi cel ce n-a văzut şi 
a crezut, cel ce crede în Mine prin mărturisirea celor ce M-au 
văzut şi până la cruce şi după ce M-am ridicat din moarte. Da- 
că ei n-ar fi cunoscut cartea proorociilor, dacă ei n-ar fi fost 
săraci cu duhul şi mici cu rangul şi cu mărirea, n-ar fi putut 
cunoaşte vremea cercetării care venise cu Mine dintru cele 
cereşti. O, şi aduceţi-vă aminte ce am lăsat Eu peste ei. Am 
lăsat Duhul Meu peste ei şi lucrul Meu şi împărăţia cea nouă, 
care a lucrat din neam în neam peste Israel. Le-am dat putere 
din partea Mea şi le-am dăruit lucrare de minuni în mijlocul 
lumii şi le-am spus aşa: «în dar aţi luat, în dar să daţi». Au 
luat în dar din cele ce aveam Eu de la Tatăl şi nu le-am spus: 
„In dar v-am dat, în dar să daţi", ci le-am spus: «In dar aţi 
luat, în dar să daţi». Iată, aşa vine această taină şi această lu- 
crare şi această slujire. 

O, i-am învăţat atunci pe ai Mei cum să lucreze şi cum 
să fie cu Mine în lume. Când am văzut între ei nedumerire 
pentru întâietate, atunci am luat şi am spălat picioarele lor şi 
le-am spus: «Voi ziceţi că sunt învăţătorul vostru, şi bine zi- 
ceţi. Şi dacă Eu vă fac vouă aşa, la fel şi voi să faceţi unii al- 
tora». Am făcut aşa ca să le dau pildă de iubire şi le-am spus: 
«Iubiţi-vă unul pe altul precum Eu v-am iubit pe voi». Le-am 
spus că «cel ce ar vrea să fie mai mare, acela să fie slujitor 
tuturor», şi aşa am lucrat Eu cu ei până ce s-au deprins să-L 
socotească pe Dumnezeu mare, precum Eu am fost supus şi 
ascultător şi smerit Tatălui ceresc. 

Am venit de lângă Tatăl Meu ca să las în lume această 
trăire faţă de Dumnezeu, şi am lăsat pacea pe care o aveam de 
la Tatăl; am lăsat-o peste cei ce au crezut că Eu sunt de la Ta- 
tăl şi le-am zis: «Pace vouă! Pacea Mea v-o dau vouă! Pre- 
cum M-a trimis pe Mine Tatăl, şi Eu vă trimit pe voi, şi cine 
vă va primi pe voi, pe Mine Mă va primi acela», şi au plecat 
aceia în numele Meu şi M-au mărturisit până la toate margi- 
nile. Dar aşa cum am fost Eu, aşa au fost prin vreme cei ce au 
fost cu Mine, căci am grăit cuvânt înainte şi am spus: «M-au 
prigonit pe Mine, şi pe voi vă vor prigoni, dar îndrăzniţi, căci 
aşa am biruit Eu lumea»; am biruit-o prin prigoană şi prin 
moarte, şi apoi prin înviere, şi aşa au biruit-o şi cei ce au făcut 
ucenici de acelaşi lucru cu ei şi cu Mine, şi n-a fost alta bi- 
serica Mea şi n-a fost altfel, n-a fost aşa cum este ea astăzi. 
O, un slujitor al lui Hristos dacă nu este prigonit şi hulit şi da- 


că nu este ca Domnul său, acela nu este după adevăr ucenicul 
Meu. Cel ce nu calcă pe urmele Mele, acela nu se poate as- 
cunde sub numele Meu şi nu este mădular al bisericii Mele 
care a fost aşezată pe piatra cea neluată în seamă de ziditori 
şi care stă de atunci la temelia bisericii Domnului. Dar Eu am 
spus atunci celor de atunci şi celor de după ei care au fost ca 
Mine şi ca ei, şi am spus aşa: «Vai vouă dacă lumea vă va cin- 
sti şi vă va vorbi de bine, că aşa făceau proorocilor mincinoşi 
părinţii lor», şi am spus şi aşa: «Fericiţi veţi fi când vă vor 
ocărî şi vă vor prigoni şi vor spune de rău împotriva voastră, 
căci plata voastră multă este în ceruri». In ceruri, aşa am 
spus, şi iată, am venit să fac ceruri noi, am venit să aşez plata 
pe pământ nou şi în cer nou, dar nu are cine să înţeleagă 
această vreme, nu are, că iată, duhul lumii nu mai ştie cum 
este Dumnezeu. 

O, ce să fac Eu cu cei ce slujesc şi stăpânesc biserica 
cea de azi? Ce să fac cu ei? Cum să fac cu ei înviere şi cer nou 
şi împărăţie cerească pe pământ? Eu nici nu pot intra cu cu- 
vântul Meu ca să le spun aşa cum a fost în toate vremile rân- 
duiala de la Dumnezeu. Cum? când ei nici nu vor să mai audă 
de la Domnul, căci Do mn ul este prin cuvânt, aşa cum a făgă- 
duit, şi n-are cum să se desfiinţeze această Scriptură. Au des- 
fiinţat-o ei, cei ce stăpânesc peste biserică, dar biserica Mea 
are în mijlocul ei cuvântul Meu, şi aceea este biserica pe care 
am lăsat-o Eu. Iar cei ce slujesc azi în numele Meu, au făcut 
din duhurile cereşti un prilej de câştig nedrept, şi acest câştig 
îl risipesc pentru cele neplăcute lui Dumnezeu şi pentru fără- 
delegi, şi Eu altfel am spus. Am spus: «în dar aţi luat, în dar 
să daţi», şi dacă cineva nu poate aşa, acela să nu se apropie 
cu Mine, căci Dumnezeu nu Se lasă batjocorit şi înşelat. 

O, măi copii, cum trebuiau să fie preoţii Domnului, şi 
cum sunt! Se îngrozeşte cerul de viaţa preoţilor, că nici ei, 
nici cei ce îi ung pe ei în numele Meu nu sunt cu Mine, şi iată, 
nu mai este credinţă în Dumnezeu şi în cele sfinte, şi se calcă 
în picioare cele sfinte şi se aruncă în noroi şi în nelegiuiri. în 
zadar zic aceştia că sunt cu Mine, în zadar zic. 

Iată, Domnul nu este lipsit de biserică. Domnul are 
aşezare, căci am spus că voi aşeza Ierusalimul cel ceresc pe 
pământ, şi aşa împlinesc. Amin, amin, amin. 

20 aprilie/ 3 mai 1992 

Duminica a treia după Paşti, a mironosiţelor 

Glasul Domnului: creştinul trebuie să fie cu Domnul după adevăr. 

ă fie binecuvântată rugăciunea şi cântarea de la 
voi pentru serbarea duminicii sfintelor femei mi- 
ronosiţe. Acest praznic a fost în toată vremea serbat de po- 
porul acestei lucrări, a fost serbat cu jertfă de aducere-aminte 
şi cu bucurie era serbat. Se bucura Domnul şi venea şi cuvânta 
cuvânt ceresc de stare nouă şi cerească pe pământ. Şi iată, mai 
am o rămăşiţă sănătoasă rămasă pe picioare, mai am loc şi 
prilej ca să cuvintez, şi cuvintez cu putere şi lucrez cu putere. 

Pace vouă! Eu sunt pomul vieţii, şi am spus că acel ce 
va rămâne cu Mine prin această lucrare până la sfârşit, aceluia 
îi dau să mănânce din pomul vieţii. Aşa am spus, iubiţii Mei, 
şi iată, am fost adevărat prin cuvântul rostit. Aduceţi-vă amin- 
te de cele scrise în cartea cea cerească, de cuvintele rostite de 
Mine către apostolii Mei, căci aşa le-am spus în cea din urmă 
cină: «Luaţi şi mâncaţi din Paştele cel nou, căci nu-l voi mai 
lua cu voi până ce nu-l vom lua iarăşi nou, întru împărăţia 
Tatălui Meu». 

Am spus că acel ce va birui, acel ce va ajunge vremea 
biruinţei lui Israel, acel ce va ajunge vremea gloriei Dom- 
nului, acela va lua şi va mânca din pomul vieţii, care se va 
coborî din cer şi va sta în mijlocul Ierusalimului nou coborât 
din cer. Eu sunt pomul vieţii; Eu şi lucrarea cuvântului Meu 
care este pe pământ, care este în România. Eu sunt, şi sunt 
adevărat, şi nu este putere împotriva adevărului, dar este 
putere pentru adevăr. 

Eu sunt adevărul, şi v-am dat putere pentru mărtu- 
risirea adevărului, vouă, celor ce aţi rămas cu Mine întru ade- 
văr. Şi ce înseamnă aceasta că aţi rămas cu Mine întru adevăr 
şi că sunteţi ai Mei? Dacă l-aş întreba pe poporul Meu cel 
hrănit de aproape patruzeci de ani cu cuvântul Meu cel viu, 
n-ar avea cum să-Mi răspundă acest popor, chiar dacă ei sunt 
sămânţa acestei lucrări. Aşa este scris: «Dacă veţi rămâne în 
cuvântul Meu, sunteţi cu adevărat ucenicii Mei». Aşa am 
spus pentru cei ce credeau în Mine în vremea trupului Meu, 
şi le-am spus că vor cunoaşte adevărul şi că adevărul îi va 
face liberi. Dar cei ce se credeau sămânţa lui Avraam, au ri- 
dicat glas şi au zis că ei n-au fost robi nimănui niciodată, şi la 
aceia am zis să le desluşesc vorbirea Mea, şi iarăşi am adău- 
gat şi am zis: «Adevărat grăiesc, că oricine săvârşeşte păca- 
tul, este rob păcatului, iar robul nu poate moşteni cu Dum- 
nezeu în veac. Dar Fiul Omului rămâne în veac, şi dacă Fiul 
vă va face liberi, veţi rămâne liberi». 

Aşa vorbeam cu cei de atunci, şi câte n-am vorbit cu 
cei de acum, câte?! De aceea am spus că n-ar şti acest popor 
dacă l-aş întreba ce înseamnă să fie creştinul cu Mine întru 
adevăr. N-ar şti, pentru că este rob păcatului şi n-a voit să se 
folosească şi să scape de sub robia aceasta care nu îi lasă să 
rămână cu Mine întru adevăr, şi zic şi ei ca şi cei de atunci că 
au tată pe Dumnezeu. Şi iată, şi Eu zic, zic iară, încă o dată 
zic: dacă Dumnezeu ar fi tatăl lor, aceia M-ar iubi şi pe Mine, 
căci de la Domnul am venit cu această lucrare de cuvânt ce- 
resc, n-am venit de la Mine însumi, şi am venit trimis de 
Tatăl. 

O, n-a înţeles poporul Meu vorbirea Mea, şi de aceea 
n-a dat ascultare acestei lucrări de cuvânt ceresc. Eu am venit 
cu cuvântul ceresc ca să aduc adevărul şi am spus că cel ce 
grăieşte minciună, acela este fiul minciunii şi are de tată pe 
tatăl minciunii şi nu poate crede adevărul. Şi iată, iubiţii Mei, 
adevăr adevărat grăiesc: cel care este de la Dumnezeu, acela 
ascultă cuvintele lui Dumnezeu, iar cel care nu este de la 
Dumnezeu, acela nu ascultă cuvintele lui Dumnezeu şi cu 
această carte am făcut lucrarea de triere a acestui popor, şi nu 
ştie şi nu crede nimeni că am făcut-o. Trebuia s-o fac, căci 
este scrisă în prooroci această împlinire şi nu pot rămâne ne- 
lucrate proorociile, şi am să lucrez aşa cum este scris, am să 
lucrez cu cei care au rămas cu Mine şi am să împlinesc cu ei 
dreptatea Mea peste acest popor, şi va fi aceasta fără de veste. 

Am ieşit cu voi la suprafaţă, măi copii, căci am spus 
mai dinainte că voi ieşi deasupra cu această lucrare, şi iată, 
dacă am ieşit şi am vestit-o, s-a petrecut Scriptura care spune: 
«Vedeţi voi, cei îngâmfaţi, uitaţi-vă şi vă topiţi, că Eu lucrez 
un lucru în zilele acestea, pe care nu-l veţi crede când îl veţi 
auzi!». Am ieşit la iveală cu această lucrare de cuvânt izvorâ- 
tă din tronul Sfintei Treimi. Am ieşit cu voi şi cu lucrătura de 
la voi, căci am spus că Eu voi sfârşi această lucrare cu o co- 
rabie cerească. Şi iată corabia! Iată, am ieşit cu această fân- 
tână, am ieşit cu cuvântul lui Dumnezeu pe pământ, şi pe toţi 
i-a prins această vreme cerească, i-a prins ca o cursă, precum 
este scris: «Ca o cursă va fi vremea aceea peste toţi cei ce lo- 


cuiesc pe pământ». Uitaţi-vă la arhierei şi la preoţi, uitaţi-vă 
că aşa au fost găsiţi, îmbuibaţi de mâncăruri şi de băuturi şi 
de petreceri, şi aceştia n-au cum să priceapă această vreme. 
De aceea am venit ca să chem la Mine un popor şi să-l fac să 
asculte de cuvântul Meu, ca să nu găsesc pământul fără de 
credinţă. Dar creştinul a rămas rob păcatului şi n-a voit să 
creadă şi să împlinească vremea cea cerească aşa cum a cre- 
zut şi a împlinit Noe şi copiii lui. Am venit ca să-l aşez pe 
creştin în vremea cea cerească şi să fie găsit în ea şi să fie luat 
de ea, că dacă n-a fost găsit în ea, n-a fost luat de ea, şi a fost 
lăsat, după cum este scris. N-a voit să creadă cât de mare 
strâmtorare este în vremea aceasta; strâmtorare şi întuneric ca 
să nu mai scape nimeni. Dar Domnul a venit şi a scurtat 
această vreme ca să mai scape ceva din această strâmtorare, 
căci vremea cerească s-a arătat peste strâmtorarea vremii, şi 
iată, cel care a fost de la Dumnezeu, acela a ascultat cuvintele 
lui Dumnezeu şi a fost după adevăr cu Dumnezeu, şi nu este 
putere împotriva adevărului, dar este putere pentru adevăr. 

Eu sunt Adevărul, şi am venit cu această lucrare ca să-l 
fac liber pe cel care voieşte să iasă din robia păcatului. Eu 
sunt pomul vieţii, şi am venit să Mă aşez şi să Mă dau spre 
hrană celor ce vor împlini biruinţa lui Israel, şi iată, poporul 
Meu care este sămânţa acestei lucrări cereşti nu ştie ce este 
adevărul, căci dacă ar şti, ar asculta cuvintele lui Dumnezeu 
şi s-ar aşeza în vremea cea cerească. 

Iubiţii Mei, binecuvântată să vă fie grăbirea şi săvâr- 
şirea lucrăturii pe care am lucrat-o cu voi pentru ca să mărtu- 
risească această lucrătură. Verginica este cu voi mereu. Staţi 
atenţi la cuvântul Meu care este prin ea şi aduceţi-vă aminte 
de apostolul Pavel când zicea aşa: «Hristos grăieşte întru 
mine, Care nu este slab faţă de voi, ci este puternic în voi». 
Aşa este şi Verginica. Eu sunt prin ea, iar cuvântul ei să fie cu 
voi. Amin. 

F ace vouă! Eram cu trupul cu voi şi an de an 
aduceam jertfă şi serbare în această zi de 
sărbătorire a sfintelor mironosiţe, şi am lăsat aşezare ca să se 
serbeze mai departe cu jertfă şi cu bucurie această zi, şi s-a 
serbat, şi iată, se serbează. O, dar ce fel de serbări primeşte 
Domnul acum? Serbări neamestecate, serbări după adevăr, 
măi mămică. 

Pace vouă, măi copii, căci lucraţi după adevăr! Fiţi cre- 
dincioşi până vom termina de biruit. Fiţi în duhul păcii şi al 
iubirii şi al lucrării cereşti, şi binecuvântată să vă fie lucrarea 
mâinilor voastre. Lucraţi cu inimă, lucraţi bine şi cu hărnicie 
ca să fim gata în toate. Voiesc să nu mai pregetăm. Mi-e milă 
de cei din cer, de prooroci şi de mucenici şi de toată suita de 
îngeri care stă pe lângă noi şi pe lângă voi ca să afle şi să vadă 
şi să ştie tainele lui Dumnezeu. Iată, Domnul vă depărtează 
oboseala şi vă înarmează cu putere de trup şi de duh, şi cu du- 
hul păcii vă învăluieşte din toate părţile. Lucraţi şi cântaţi 
Domnului cu inima şi cu mintea, că în curând vom cânta iar 
cântarea lui Moise. Ştiţi voi ce este cântarea lui Moise? Ştiţi 
voi cum vine această taină? Lucraţi şi vă grăbiţi să împliniţi 
lucrarea şi veţi vedea apoi cum vine această taină cerească, 
această cântare aşteptată de Israel cel din veac şi până-n veac. 

Pace vouă, mămică! Pace şi ascultare tot mai atentă! 
Pace, şi inimi de copii să am în voi! O, dacă s-ar fi încopilărit 
tot poporul meu aşa ca voi! 

Pace vouă, copii ai lui mămica Verginica! Aşa vă nu- 
meşte cerul pe voi. Binecuvântată să vă fie jertfa ce o aduceţi 
pentru amintirea mironosiţelor cele cu bărbăţie de inimă, căci 
ele se bucură să serbeze cu voi în ziua serbării lor. 

Cuvântul lui Dumnezeu 


Acestea sunt serbări după adevăr. Să fie pace peste cei 
credincioşi şi adevăraţi cu Domnul! Să fie pace peste voi, iu- 
biţii mei! Amin, amin, amin. 

27 aprilie/ 10 mai 1992 

Praznicul Pogorârii Duhului Sfânt 

Domnul grăieşte despre înţelepciunea cerească, lucrătoare în 
zilele biruinţei Duhului Sfânt. 

B ine este cuvântat Dumnezeul Sfintei Treimi, Cel 
Care în chipul limbilor de foc a mărturisit pe 
Duhul Sfânt întru fiinţă şi întru slavă lucrătoare de lucrare no- 
uă, căci dacă fiinţa Duhului Sfânt a fost văzută în ziua dumi- 
nicii Rusaliilor, după câteva zile de la aşezarea Mea la locul 
de unde coborâsem pentru întrupare omenească, dacă Duhul 
Sfânt a fost văzut atunci în chipul focului nematerial, s-a vă- 
zut apoi şi lucrarea dumnezeiască a Duhului Sfânt, căci apos- 
tolii Mei cei iubiţi s-au umplut de înţelepciunea Duhului 
Sfânt şi nu mai erau ei, ci era Duhul Sfânt în ei, şi vorbea în 
limbi noi Duhul Sfânt, Care intrase în ei după ce limbile de 
foc ale fiinţei cereşti a Duhului Sfânt fuseseră trimise de Mi- 
ne la ei, după cum am şi rostit făgăduinţa aceasta mai înainte 
de înălţarea Mea spre Tatăl Treimii cereşti. Aşa le-am spus 
atunci: «Nu vă voi lăsa orfani pe voi, cei care aţi lăsat case, 
şi neam, şi soţii, şi copii, şi părinţi, şi lume, şi pe voi înşivă v-aţi 
lăsat şi Mi-aţi urmat Mie. Nu vă voi lăsa orfani, şi vă voi tri- 
mite în loc pe Duhul Sfânt, Care va lua de la Mine şi vă va 
aduce vouă». 

Iubiţii Mei, voi sunteţi cei de acum, iar aceia au fost cei 
de atunci, dar să ştiţi şi să înţelegeţi făgăduinţa cea de atunci, 
căci cei de atunci sunt până în zilele acestea, tată; sunt, căci 
făgăduinţa Mea rămâne pentru veci de veci rostită. 

Iată, astăzi vă mai spun o dată ce am spus atunci, căci 
a venit un tânăr bogat şi M-a întrebat ce să facă să aibă viaţă 
veşnică, şi Eu i-am spus cuvânt după înţelepciunea lui, ca să 
poată să înţeleagă ce-i spun. I-am spus să iubească pe tată şi 
pe mamă şi să-i cinstească şi să nu făptuiască fapte care stau 
împotriva legii. I-am spus, dar el nu avea cum să înţeleagă de- 
cât după înţelepciunea lui, căci era un fiu înţelept după rangul 
pe care-1 purta pe pământ; şi tot după înţelepciunea lui Mi-a 
şi răspuns şi a zis: «Acestea, din copilărie le păzesc, şi ce-mi 
mai lipseşte ca să am viaţă veşnică?». O, şi când a venit răs- 
punsul înţelepciunii Duhului Sfânt, tânărul acela n-a mai 
priceput nimic, căci Eu i-am adăugat întregimea cuvintelor, 
întregimea înţelepciunii cuvintelor spuse lui, şi i-am spus ia- 
răşi: «Vinde averea ta şi fă bine la cei săraci, şi apoi poţi să 
vii să urmezi după Mine». Iubiţii Mei, dacă tânărul acela ar fi 
avut înţelepciune de sus, ar fi ştiut ce să lucreze cu viaţa lui 
ca s-o facă veşnică, dar pentru că n-a înţeles vorbirea Mea, el 
s-a întors de la Mine şi a rămas întru sine, că n-a ştiut să se 
lepede de sine ca să poată să înţeleagă şi să cântărească ce i-a 
spus Dumnezeu. Nici cei de atunci care umblau cu Mine pes- 
te tot, nici ei n-au ştiut să înţeleagă cum este vorbirea Mea. Şi 
dacă n-au ştiut nici ei, a trebuit şi lor să le răspund tot după 
înţelepciunea lor, aşa cum am răspuns şi tânărului acela bo- 
gat. Căci dacă ai Mei M-au întrebat cine se poate mântui, abia 
atunci am răspuns iarăşi cuvânt ajutător şi le-am zis: «Ce nu 
poate omul, poate Dumnezeu». Aşa le-am spus, pentru că îi 
prinsese nedumerirea după ce Eu am adăugat la plecarea tâ- 
nărului bogat şi am spus: «Mai uşor va trece cămilă prin ure- 
chile acului decât bogatul în împărăţia cea din cer». 


Copiii Mei, lumea nu ştie ce este împărăţia cea din cer 
şi nu ştie să tălmăcească nici cuvintele înţelepciunii împărăţi- 
ei care este din cer şi nu ştie să desluşească limbile Duhului 
Sfânt. A fost mare cuvântul pe care Eu l-am spus: «Cine vrea 
să fie cu Mine, acela să se lepede de sine şi să-şi ia crucea şi 
să vină după Mine apoi». Şi voi ce ziceţi că înseamnă această 
vorbire cerească? Tânărul cel bogat n-a ştiut cum să se lepede 
de sine, pentru că el a înţeles ca de pe pământ vorbirea lui 
Dumnezeu. Dacă el ar fi dorit cu adevărat viaţa veşnică, ar fi 
înţeles vorbirea vieţii veşnice. 

Iată cum vine să se nască omul de sus, să se nască din 
cer. Eu asta îi cerusem tânărului bogat, dar n-a înţeles, şi s-a 
dus de la Domnul. Eu nu-i cerusem bogăţia lui cea de pe pă- 
mânt, că aceea era de pe pământ, iar Eu eram din cer, nu de pe 
pământ. Eu îi cerusem altceva, căci dacă era bun înţelesul lui 
când a zis că din tinereţe a cinstit pe mamă şi pe tată şi toată 
fapta bună a legii, dacă era ceresc înţelesul lui, nu mai era să 
adaug Eu cuvânt de înţelepciune peste ucenicii Mei cei nedu- 
meriţi de cele ce lucrasem Eu peste tânărul bogat. Le-am adă- 
ugat cuvânt şi le-am spus: «Cine nu lasă pentru Mine mamă, şi 
tată, şi soţie, şi copii, şi ţarini, şi ranguri, acela nu este potri- 
vit pentru împărăţia Mea, care nu este de pe pământ», dar tâ- 
nărul bogat a amestecat cele de pe pământ cu cele cereşti, şi de 
aceea n-a putut să-şi folosească bine înţelepciunea sa cea din 
fire. O, de aceea trebuie să lucreze Dumnezeu peste fiii oame- 
nilor şi să împlinească peste ei Scriptura care spune: «Ce este 
cu neputinţă la oameni, este cu putinţă la Dumnezeu». Amin. 

Iată, praznicul serbării Duhului Sfânt Cel coborât întru 
fiinţă prin chipul limbilor de foc, aduce amintirea coborârii 
înţelepciunii care este din cer şi care desparte cele pământeşti 
de cele cereşti şi care învaţă pe cei de pe pământ cum să se 
nască din cer şi cum să intre cu împărăţia cea din cer, căci 
ceea ce iese de la trup, trup este, iar ceea ce iese de la duh, 
duh este. Eu n-aveam nimic cu ceea ce avea tânărul acela pe 
pământ. Eu nu eram de pe pământ. Eu aveam ce aveam cu 
ceea ce avea să aibă el din cer, dar el a rămas cu cele ce a în- 
văţat el din copilăria sa şi n-a ieşit din sine ca să meargă după 
Mine şi să priceapă cum vine aceasta ca să urmeze Mie. 

Iubiţii Mei, Dumnezeu nu Se dezbină pe Sine prin cu- 
vintele cele rostite, dar omul care nu iese din sine nu poate să-L 
întregească pe Dumnezeu întru lucrarea cuvintelor Sale. 
Uitaţi-vă la înţelepţii cei de azi, că nu înţeleg cum să-L între- 
gească pe Dumnezeu după înţelepciunea Duhului Sfânt; nu 
înţeleg aceştia, şi iarăşi vă spun vouă: ce este trup, trup este, 
şi ce este duh, duh este, iar dacă apostolii cei de atunci s-au 
luptat în ei să se lepede de sine, au reuşit să dobândească pe 
Duhul Sfânt şi să înţeleagă cereşte vorbirea lui Dumnezeu. 
Duhul Sfânt este înţelepciunea care a creat înţelepciunea, dar 
dacă omul nu are loc pentru Duhul Sfânt, Care este din cer şi 
ca în cer şi nu ca pe pământ, atunci nu poate omul să iasă din 
sine ca să urmeze după Dumnezeu, şi numai aceasta este ca- 
lea spre împărăţia cea din cer: să iasă omul din sine şi să dea 
acest locaş Duhului Sfânt şi să fie Dumnezeu în acest locaş. 
Aceasta este lucrarea pe care o lucrează Sfânta Treime la voi, 
şi veţi fi împărţitorii acestei înţelepciuni, şi nu este o lucrare 
lucrătoare de minuni mai mare ca aceasta care este şi care va 
fi în vremea voastră, după cum Eu am spus că mai mari mi- 
nuni decât toate minunile se vor lucra în zilele biruinţei Du- 
hului Sfânt. 

Cu pace şi cu cete cereşti şi cu slavă cerească sărbăto- 
reşte Sfânta Treime la voi în ziua aceasta de prăznuire de Duh 
Sfânt. Domnul Iisus Hristos aduce peste voi iubire şi mulţu- 




Anul 1992 


563 


mire din cer pentru împlinirea lucrării aşezării porţii Domnu- 
lui, şi aşa, măi copii, să fiţi împlinitorii cuvântului lui Dum- 
nezeu, să fiţi în toată vremea şi să fiţi bogaţi întru înţelepciu- 
nea care este din cer, şi veţi fi din cer în toată vremea; să fiţi, 
iubiţii Mei, căci am o mulţime de lucrări de împlinit, şi cine 
poate să se numească mai fericit decât cel ce se leapădă de si- 
ne şi urmează lucrarea înţelepciunii cereşti pe pământ? Cine 
poate fi mai bogat şi mai plin de pace ca fiul lucrărilor ce- 
reşti? De aceea l-am făcut Eu pe om, dar omul a plecat de lân- 
gă Creatorul său, şi dacă a plecat, s-a umplut de sine şi n-a 
mai găsit drumul înapoi spre casă şi n-a mai dat de uşa casei 
din care purcede. Şi iată, Tatăl Meu M-a trimis iarăşi pe pă- 
mânt, după cum este scris, şi iată, lucrez lucrarea care este 
scrisă de atunci de când M-am întors lângă Tatăl, căci a fost 
scris atunci că iarăşi fi-va să vin, şi de aceea am spus atunci: 
«Eu sunt uşa, şi cine intră prin Mine, acela intră iarăşi în ca- 
să». De aceea a fost să vin iar, şi iată, am venit prin cuvânt şi 
am lucrat această lucrare ca să arăt uşa celor ce vor să se în- 
toarcă acasă, şi dacă vor, aceia trebuie să intre pe uşă, căci 
peste porţi sau pe deasupra sau prin lături nu se poate. Nu se 
poate, căci cerul este peste această lucrare şi lucrează din toa- 
te laturile, şi se vesteşte dreptatea şi înţelepciunea care n-a fost 
înţeleasă de lumea cea fără de Duhul Sfânt. 

Iar voi, iubiţii Mei care aţi urmat Mie şi lucrării cu ca- 
re am venit către voi, voi aţi fost născuţi pentru lucrarea în- 
noirii lumii, şi iată, lucraţi prin Mine, căci Domnul nu sălăş- 
luieşte în locaşuri sparte şi şubrezite, ci locuieşte în case tari, 
şi casele lui Dumnezeu vor pluti pe deasupra necazului care 
vine să înţelepţească pe cei de pe pământ. 

Duhul Sfânt, Cel mărit împreună cu Tatăl şi cu Fiul, 
Cel Care a vestit prin prooroci tainele cerurilor şi ale veacu- 
rilor, Duhul Treimii cereşti să fie cu voi, cei pe care-i am din 
lume pentru înnoirea lumii care va să fie. Harul Duhului Sfânt 
să vă înlănţuiască întru fiinţa luminii Treimii cereşti, pe voi şi 
pe toţi cei ce vor fi prin voi botezaţi cu vestea cea nouă a vre- 
murilor cereşti care vin cu Dumnezeu precum este scris în 
Scripturi, căci Domnul vine cu zecile de mii de sfinţi, iubiţii 
Mei, iar de Ierusalimul cel nou, care este din cer coborât, să 
nu vă depărtaţi, de acum şi până în veacul veacurilor ceru- 
rilor. Amin. 

Verginica este slăvită de puterile cereşti, căci ea este 
cea care v-a născut pe voi întru Mine; ea este în voi, după 
cum a fost lucrarea Mea şi porunca Mea. Amin. 

I ubiţii Duhului Sfânt, am arătat aici la voi în 
zorii acestei zile de sărbătoare a Duhului 
Sfânt, am arătat şi am vestit apoi arătarea cerească. M-am 
arătat văzut şi am coborât văzut din cer şi am deschis braţele 
să vă cuprind, dar eu sunt din cer, măi mămică. Nu vă mâhniţi 
că n-aţi simţit cuprinderea voastră peste mine, ci bucuraţi- vă 
că am cuprins eu trupul şi fiinţa voastră. Şi de ce a fost aceas- 
tă arătare cerească în zorii acestei zile? Ca să ştiţi şi să nu 
uitaţi că eu sunt în voi şi sunt şi dincolo de voi. Sunt până la 
voi, sunt în voi şi sunt dincolo de voi, şi de aceea a fost aşa 
arătarea cerească. O, de aţi pricepe voi în toate clipele aceas- 
ta! Căutaţi şi nu mai uitaţi aceasta şi nu mai staţi contra cu- 
vintelor mele, că dacă eu sunt aici cu voi, ale mele sunt cu- 
vintele, şi cum mi-ar fi mie când voi aţi spune cuvânt contra 
cuvântului meu care este întrupat între voi şi dintre voi spre 
voi? 

Iată ce mare sărbătoare! Este serbată zi cerească în 
cinstea acestui aşezământ ceresc, care este răsărit pe pământ 
în numele acestei sărbători cereşti. Este zi de hram ceresc, 


este ziua acestui cort sfânt, ziua numelui pe care-1 are dat de 
Dumnezeu. Bucuraţi- vă, iubiţii mei, puţinii mei copii, dar din 
voi se va ridica un neam mare, care se va lepăda de sine şi va 
fi neamul lui Dumnezeu care va ieşi din România şi va birui 
pământul întru numele Domnului. Amin. 

Binecuvântată să fie sărbătoarea de la voi care poartă 
în ea cântările Duhului Sfânt, şi glasuri de cete cereşti şi în- 
gereşti vă umplu pe voi de duh ceresc şi vă ung pe voi cu duh 
dumnezeiesc. 

Pace vouă, măi mămică! Pace vouă cu cerul şi cu 
mine! Pace şi mie cu voi! 

Sunt de mână cu sfântul mucenic Mercurie, care are 
poruncă de la Dumnezeu să lucreze prin voi hotar pentru toţi 
cei ce vor să se sfărâme de această stâncă cerească. Amin, 
amin, amin. 

1/14 iunie 1992 

Cuvântul Domnului către regele Mihai 

îmbrăţişare cu cuvântul. Poporul cuvântului este apăsat de necre- 
dinţa acestei vremi. România va fi curăţată şi sfinţită. 

C u pacea Mea cerească vin cuvânt şi îmbrăţişare 
prin cuvânt, căci Domnul trimite carte cerească 
regelui României, unsul cel care este de la Dumnezeu peste 
România. 

Pace şi binecuvântare apostolilor Cuvântului, Care 
grăieşte din ceruri peste România, căci în mijlocul României 
curge de la Dumnezeu cuvântul vieţii, râul vieţii despre care 
scrie în Scripturi şi din care va lua şi va bea făptura cea nouă, 
care va fi nouă prin cele ce se coboară din tronul lui Dumne- 
zeu, după cum a fost din vreme vestit prin prooroci. 

Pace vouă, celor ce mergeţi cu solia Mea către cel uns 
peste România, ţara noului Canaan care se va arăta în Româ- 
nia! Pace vouă, şi călătorie cu sare, cuvinte cu sare să curgă 
prin voi, cu sare cerească şi cu putere cerească de înviere, 
căci trebuie naştere din cer peste făptura Mea. 

O, pacea Mea şi bucuria Mea să se coboare peste tine 
şi peste casa ta, unsul Meu care eşti vestit prin prooroci ca să 
fii în vremea aceasta şi să faci pasul cel bun, întru numele 
Domnului! Un pas, iubitul Meu, dar să ai sare în tine, tată. Şi 
uită-te tu bine, uită-te cu ochii tăi cei curaţi, uită-te şi vezi că 
sarea şi-a pierdut puterea şi nu mai are Do mn ul sare pe pă- 
mânt, dar voiesc să fii cu înţelegere cerească şi să înţelegi 
grăirea şi taina dumnezeiască, fiindcă nu mai este înţelepciu- 
ne pe pământ, nu mai este sare bună pe pământ, căci sarea cea 
din moşi strămoşi şi-a pierdut puterea şi nu mai este sare pe 
pământ. 

Iată cuvântul Meu cel cu sare! Curge cuvântul Meu în 
mijlocul României ca să fie sare şi să împart din ea şi s-o să- 
rez pe România, ca nu cumva să vin pe neştire şi să lucrez 
peste înţelepciunea cea fără de sare; să nu lucrez şi peste ea 
Scriptura aceea care va lucra prin cuvintele ei şi va spune: 
«Unde este înţeleptul şi cărturarul acestui veac?». Toată făp- 
tura a uitat să-L ştie pe Dumnezeu. Cere foc din cer făptura 
toată şi îşi face idoli şi îşi uită menirea şi îndeletnicirea cea 
plăcută de cer. 

Iată, Mă plâng, îmi plâng durerea Mea. Vorbeşte Dum- 
nezeu din cele cereşti cu tine, preaiubitul Meu, căci este scris 
că vremea e să te ridici şi să presari sare cerească peste cea 
binecuvântată şi aleasă între noroadele lumii. Am grăit şi apoi 
am trimis spre tine grăirea Mea şi apoi am lucrat după cum 

am grăit. Am rostit cuvânt aici, la ieslea cuvântului ceresc, şi 
am spus din vreme că va fi să calci pe pământul ţării tale după 
ce se va sfârşi un an de la doborârea capului fiarei roşii; şi 
dacă am grăit, am fost apoi împlinitor. Am venit apoi prin 
cuvânt şi am spus că-ţi voi ieşi înainte prin biserica Mea; şi 
dacă am grăit, am împlinit făgăduinţa Mea, dar am ieşit îna- 
intea ta prin cei care au sare în ei, căci Eu aşa am spus uce- 
nicilor Mei: «Voi sunteţi sarea pământului». Aşa am spus şi 
atunci celor ce umblau cu Mine şi ca Mine, aşa este şi acum 
cu cei ce şi-au păstrat sărătura cea de atunci, dar puţini, puţini 
de tot mai au sare în ei, şi biserica Mea calcă în picioare pe 
proorocii şi pe trimişii Mei şi calcă peste sfinţenie şi se sfă- 
râmă în ea, căci biserica Mea a uitat cum este Dumnezeu, a 
uitat dreptatea şi a dat-o deoparte şi slujeşte fără de credinţă 
şi fără de frică peste cele ce sunt sfinte şi înfricoşătoare din 
veac şi până în veac, şi iată, sarea şi-a pierdut puterea, iubitul 
Meu. Făptura Mea cere moarte, cere foc şi nu ştie ce face, 
căci nu mai are cârmuitor drept şi nu mai este cel care arată 
calea şi să zică: „Iată calea!" şi să meargă făptura Mea după 
cel ce merge pe cale. 

Am venit iarăşi spre tine şi te-am vestit că voi ieşi îna- 
intea ta şi vei veni la locul tău. Ţi-am vestit despre piatra în- 
ceputului cel nou, despre lucrătura cea nouă, despre aluatul 
cel nou şi despre biserica Mea cea vie, care geme sub piatra 
acestei vremi. Am grăit şi ţi-am spus că prin biserica Mea cea 
vie voi ieşi înaintea ta şi vei veni la locul tău apoi, şi iată, sunt 
aproape de săvârşirea deplină a acestei minuni cereşti, rostită 
prin cuvânt, căci cuvântul s-a făcut faptă, fiindcă aşa este 
Dumnezeu, este prin cuvânt şi este adevărat prin cuvânt. 

Bucură-te, Mihail al României Mele! Bucură-te şi te 
găteşte frumos, tu şi toată casa ta! Dar vreau să înţelegi ce 
grăieşte Do mn ul cu tine, rege al României. Scoală-te bine cu 
Mine cu întreg trupul tău! Ridică-te spre Mine şi împlineşte 
viaţa Mea întru tine, căci numai aşa vom ieşi cu România. 
Aceasta este puterea cea din cer care va lucra peste România, 
peste cei ce vor fi de la Domnul peste cea aleasă, la aminte 
din nou la cele ce vor străjui la intrarea acestui aşezământ nou 
şi ceresc, căci împlinirile care sunt cerute aici şi care trăiesc 
aici, acelea sunt puterea cea care va aşeza veşmântul cel alb 
peste România, ţara Noului Ierusalim. 

Mă doare rana bisericii Mele şi nimeni nu poartă după 
adevăr grijă de rana ei. Păstorii turmei Mele se păstoresc pe ei 
înşişi şi se învelesc cu sângele celor săraci, al celor lipsiţi, şi îşi 
fac veşmânt nedrept ca să se arate lumii că sunt învăţătorii ei, 
dar turma Mea rătăceşte în fărădelegi, şi Domnul vine să-Şi 
ridice turma şi s-o strige şi s-o adune şi să împlinească peste ea 
cele ce stau scrise despre vremea aceasta de glorie cerească. 

Deschide-ţi urechea ta către Domnul cerurilor, rege al 
României, căci avem de lucrat lucrare minunată din România. 
Primeşte sfatul cel ceresc şi fereşte-te de lupi, căci lupii vor fi 
ruşinaţi de vremea care vine, iar cei ce sar peste porţi, aceia 
vor fi vădiţi şi vor ieşi din staulul făpturii celei noi. Lucrează 
înţelepciune cerească peste toată seminţia ta, căci ai de la 
Do mn ul ochi şi inimă şi înţelepciune cerească. Mă doare de 
aceşti micuţi care stau la gura cuvântului izvorului Meu şi 
care sunt născuţi din cuvântul care curge de aproape patruzeci 
de ani în mijlocul României. Mă doare, căci cu greu dau să 
înţeleagă mai-marii legii despre taina în care sunt aşezaţi 
aceşti micuţi ai Mei. O, cu greu înţeleg cei ce se cred tari prin 
puterea lor, prin înţelepciunea lor, de parcă Domnului I s-a 
luat dreptul pe care-1 are peste cele văzute şi nevăzute, peste 
cele pricepute şi nepricepute de mintea omului. Această lu- 


crare de cuvânt ceresc care s-a născut în România, este lu- 
crarea cea proorocită de prooroci pentru vremile plinirii 
Domnului, şi iată, România intră la pătimire, după cum a fost 
cuvântul Meu către tine; intră, căci va fi să rămână albă şi no- 
uă şi cerească, şi va rămâne lumină în ea şi se va vedea lumi- 
nă cerească din ea. 

Am dat de veste această minune care va fi să se arate. 
Am strigat peste pământ cu cuvântul care vine de la Mine la 
aceşti micuţi ai Mei şi am spus lucrarea României şi am trâm- 
biţat-o peste toată faţa pământului. Am spus, şi acum Mă aşez 
să lucrez şi să arăt împlinirea celor vestite de Mine, dar am 
nevoie de tine întru totul curat, întru totul sărat, întru totul ce- 
resc, şi vei veni apoi şi ne vom sfătui cu sfat ceresc şi vom lu- 
cra învierea neamurilor lui Dumnezeu, că aceasta şi nu alta a 
fost să fie menirea ta şi viaţa ta şi misiunea ta înaintea Mea. 
Iată, ne vom anunţa cu taina Mea pe care am avut-o ascunsă, 
dar vine, tată, vremea ta, şi dacă vine, ea vine odată cu ieşirea 
acestei taine cereşti, care a lucrat şi a rodit şi a pregătit aluatul 
cel nou şi lumina cea nouă şi adevărată, care vine de la Dum- 
nezeu, precum scrie în Scripturi. 

Nu te lipsi de sfinţenie, nu sta fără ea nici o clipă; nu 
sta, iubitul Meu, căci prin ea vom împlini Scripturile cele 
pentru vremea aceasta. Mare este necredinţa acestei vremi şi 
nu este sare care să săreze bine înţelesul făpturii Mele, dar ia- 
tă, Domnul răsare cu cele tăinuite şi va acoperi cu lumină cele 
pregătite pentru slava popoarelor. 

Iubitul Meu, pace ţie! Pace casei tale! Pace şi sfinţenie 
fără de sfârşit peste tine şi peste cei din casa ta, Mihail al Ro- 
mâniei, rege al celei alese dintre popoare! Binecuvântată să-ţi 
fie sfinţenia ta, căci vei fi sfânt peste România şi va fi sfântă 
România, iubitul Meu, şi va fi Sfânta Sfintelor, căci aşa am 
binevoit. Bucură-te şi te hrăneşte cu cele de la Mine! Bucură-te 
şi prăznuieşte zi cerească de aducere- aminte cu cei trimişi 
spre tine de la Mine, rege al României! Amin, amin, amin. 

10/23 iunie 1992 

Cuvântul sfintei Virginia şi al Domnului peste soborul 
de la ieslea cuvântului 

Lucrarea şi terminarea fântânii Domnului. 

M i-a spus Domnul să vă învăţ iar, să vă amintesc 
iar, că nu se poate să nu ascultaţi întru totul, 

măi copii. 

Când eram în trup cu poporul creştin, venea creştinul şi 
se târguia cu Dumnezeu prin aşezarea lui Dumnezeu care era 
peste mine pusă din cer, şi nu i-a prins bine creştinului, căci 
n-a fost roditoare de mântuire îndrăzneala creştinului, şi a 
fost pământească şi trupească şi n-a fost întru dreptate care 
place la Dumnezeu, şi a fost îndrăzneală pentru căpătat părti- 
nire, pentru căpătat binecuvântare şi iertare de fărădelegi, ca 
să poată apoi să vină iar să se târguiască la uşa lui Dumnezeu 
cu cele ce erau ţinute de inima lui cea plină de sine. Aşa a fost 
creştinul; creştinul, pentru că aşa l-a numit Dumnezeu pe cel 
care a stat la sfatul cel ceresc. Dar aici şi acum nu mai poate 
nimeni să se târguiască cu aşezarea lui Dumnezeu, nu mai 
poate, pentru că eu sunt acum în cer, şi sunt cu tot cu aşezarea 
care era pusă de Domnul peste mine. Sunt, şi cu dreptate ce- 
rească lucrez acum prin aşezarea pe care mi-am întocmit-o. 

Iată, şi vouă, şi celor ce se ating şi gustă şi au părtăşie 
cu această aşezare sfântă, vă îndemn să privegheaţi în toată 
vremea, aşa cum este aşezarea Domnului. Nimic să nu se 

scoată, nimic să nu se adauge, în afară de cele ce vin spre lu- 
cru de la aşezarea cerească. Şi să vedeţi voi ce dreptate va lu- 
cra Dumnezeu peste cei care au fost atinşi aici, cu această 
aşezare şi care ca şi îngerii care n-au ascultat au căzut din cer; 
să vedeţi, că Domnul nu poate să lase aşezările Sale ca să fie 
dispreţuite de careva, şi va învăţa poporul meu gustul dreptă- 
ţii lui Dumnezeu, Care l-a învăţat cum să fie, cum să stea în 
această lucrare. Dar unde este scris să facă ce vrea creştinul 
atunci când se numeşte că este cu Dumnezeu? Niciodată nu 
s-a numit cu Dumnezeu cel care a făcut ce a voit el, şi s-a 
numit cu Dumnezeu acela care a stat ascultător lângă 
Dumnezeu. 

Aveţi grijă, mămică, ce daţi şi ce luaţi; ce daţi spre lu- 
crare şi ce se lucrează. Aveţi grijă după fiecare care se numeş- 
te că este aici şi de aici, căci trebuie să ia Domnul de la ace- 
la ceea ce-i dă Domnul aceluia, dar nu altceva şi nu mai mult. 
Şi se va numi ascultare cerească lucrarea aceasta, şi nu este 
plată mai mare pentru altă lucrare ca şi pentru lucrarea as- 
cultării. Aveţi grijă să fiţi atenţi la ştirile cereşti, pentru că unii 
din cei care sunt de aici cuprinşi, calcă bine şi ca aici, iar unii 
adaugă sau mai scot. Nu se poate, ci sculaţi-vă cu Dumnezeu 
şi duceţi ştirile cereşti la vreme, după cum este starea lucrării 
celui care lucrează sau nu lucrează ca aici. Iar cei ce ies şi nu 
stau legaţi ca aici cu cele de aici, cei ce dispreţuiesc această 
aşezare cerească şi voiesc să schimbe ceva din lucrarea lor, pe 
aceia însemnaţi-i şi privegheaţi peste ei, dar privegheaţi peste 
voi să nu amestecaţi neascultarea lor în lucrul Domnului care 
începe şi se înnoieşte tot mai mult de-acum. Cei ce vin cu cele 
cereşti spre cei ce sunt cu cele de aici aşezate, să fie cu multă 
pace, cu multă atenţie şi cu dreptate, aşa cum vin cele de la 
cer. Amin. 

Mama Gigi vă aduce mulţumire pentru săvârşirea lu- 
crării fântânii Domnului în curtea Sfintei Sfintelor Noului Ie- 
rusalim. Dar iată, Do mn ul vorbeşte cu voi, copiii mei. 

F ace în cer, şi slavă întru cei de sus! Pace din 
cer peste voi, iubiţii cerului sfânt! Verginica 
a fost astăzi învăţătoare peste voi ca să învăţaţi şi să ştiţi să 
răspundeţi cu ascultare faţă de lucrarea cerească aşezată la 
voi. Pace vouă, şi mulţumire vouă de la Domnul Iisus Hris- 
tos, Fiul Treimii Dumnezeieşti, Care S-a smerit pe Sine când 
a intrat cu glorie cerească în Ierusalimul patimilor Sale! Am 
intrat cu glorie cerească şi nu pământească, pentru că Eu mer- 
geam atunci spre patimă, iubiţii Mei, mergeam spre smerenie. 
Am intrat atunci în Ierusalimul acela, aşezat pe mânz de 
asină, fiul celei de subjug, şi apoi aveam să înaintez spre glo- 
rie, prin patimă şi prin smerenie, iubiţii Mei. Aşa a fost atunci 
gloria Mea, ca să poată ieşi din ea ucenici de aceeaşi glorie cu 
a Mea şi nu cu altfel de glorie. Şi iată, vine acum gloria Mea 
şi a celor ce au urmat lor până la voi, iar voi veţi fi împărţi- 
torii cununiţelor celor ce aşteaptă încununarea gloriei lor, 
care a fost glorie prin dureri şi patimi şi smerenie sub mâna 
stăpânitorilor lumii care au avut învârtoşare de inimă pentru 
ca să crească gloria celor ce au luptat pentru împărăţia cea din 
cer, pentru împărăţia care vine din cer cu Fiul lui Dumnezeu, 
Cel ce iarăşi vine, după cum este scris în Scripturi. 

Pace vouă şi mulţumire vouă pentru că aţi ascultat de 
cer întru lucrările sale! Mulţumire vouă, tată, pentru lucrarea 
fântânii Domnului! Binecuvântată să fie fântâna Domnului 
Iisus Hristos, care a fost lucrată de Domnul prin mânuţele 
voastre! Binecuvântaţi să fiţi voi, cei care aţi lucrat această 
lucrare binecuvântată! Binecuvântată să vă fie iubirea şi truda 
şi suferinţa şi veghea celor ce au vegheat cu atenţie cerească 


şi cu suferinţă pentru paza cea bună împotriva vicleşugurilor 
pe care le urzeşte duhul cel rău. Duhul cel rău nu mai are cu- 
raj nici să se lupte. Puţin, puţin, şi puterea lui se va sfârşi, dar 
nu dispreţuiţi semnele suferinţei care vin la voi, că acelea sunt 
alungătoare de tot ce mai are de atacat duhul rău. El nu poate 
privi spre suferinţa cea întru Domnul. El fuge şi se duce de- 
parte şi se sperie de aceste hotare care sălăşluiesc în mijlocul 
lor lucrarea cea nouă, care a venit din cer ca să înnoiască cele 
cereşti de pe pământ, căci cele cereşti au fost multă vreme 
călcate de cei de pe pământ. Şi iată, făptura lui Dumnezeu va 
vedea lumină şi se va apropia şi va primi lumină şi va mărtu- 
risi pe Dumnezeu şi va trăi întru Dumnezeu. 

Nu vă fie milă de lupi, copiii Mei. Fie -vă milă de făp- 
tura lui Dumnezeu, care trebuie să învieze. Ce este din lup, 
lup este, dar lupul trebuie să vadă şi să ştie şi să simtă drep- 
tatea, căci Dumnezeu este dreptatea. Amin. 

Pace vouă, copii ai Ierusalimului cel din cer! Pace vo- 
uă! Pace şi copiilor Mei care sunt departe trimişi în numele 
Domnului! Pacea Mea să se ţină după ei. Duhul Sfânt să-i îm- 
brăţişeze şi să le încălzească inimile şi duhurile, căci Domnul 
este cu cei ce sunt cu El. Domnul le binecuvintează şi le în- 
mulţeşte lucrarea lor şi lucrarea cuvântului lui Dumnezeu, 
care este cu ei. Amin. 

Pace şi bucurie de la cer până la voi! Domnul Iisus 
Hristos lasă binecuvântarea Sa peste voi în toată vremea şi în 
toate câte mai sunt de lucrat şi de sfârşit, de lucrat şi de îm- 
plinit. Iubirea Mea să fie cu voi şi în voi, căci Dumnezeu este 
iubire, şi una este iubirea. Voi sunteţi fiii iubirii, iubiţii Mei, 
căci Dumnezeu este iubire, şi Unul este Dumnezeu, şi se nu- 
meşte Iubire numele Său. Amin, amin, amin. 

15/28 iunie 1992 

Sărbătoarea sfinţilor apostoli Petru şi Pavel 

Sfânta Virginia îndeamnă la citirea epistolelor sfinţilor apostoli, 
îndemn la pocăinţă pentru cei care au hulit. 

R osteşte mămica iarăşi cuvânt peste tot poporul 
creştin, şi din cer rosteşte, nu rosteşte dintre 
morţi, căci morţii, aşa este, nu vorbesc; aşa este, cum spune 
poporul meu şi creştinul care spune că morţii nu vorbesc. Nu 
vorbesc morţii, măi mămică, vă spun eu că nu vorbesc, din 
cer vă spun, şi cerul sfânt este viaţă vie, şi eu în cele cereşti 
îmi am acum locul, şi din cer sunt ca să vorbesc între voi, co- 
pii ai poporului meu. O, dacă eu sunt din cer şi dacă mă aveţi 
acum între voi sol ceresc, musafir ceresc, vă rog cereşte şi nu 
pământeşte vă rog, cu Domnul vă rog, să nu dormiţi la auzul 
cuvintelor cereşti; să nu dormiţi nici cu ochii, nici cu urechea, 
nici cu inima, nici cu înţelepciunea şi nici cu credinţa să nu 
mai dormiţi. Să nu dormiţi cu ochii, măi mămică. Staţi cu 
ochii deschişi, că ochii cei deschişi se uită la ochii voştri dacă 
sunt deschişi şi unde sunt deschişi, unde se uită şi ce văd şi ce 
înţeleg văzând. 

Eu sunt cuvântul lui Dumnezeu, pentru că Dumnezeu 
mă trimite la poporul meu cu cuvântul Său, căci dacă eu sunt 
lângă Dumnezeu, trebuie să ascult de cuvintele Sale şi să le 
împlinesc pe ele. Şi iată, le împlinesc, căci aşa mi-a spus, să 
vin şi să le aduc. 

Este zi de sărbătoare în cer, şi am venit cu cei serbaţi în 
cer ca să serbez cu cerul la voi, cu cerul împreună, măi copii, 
cu mai-marii apostolilor, Petru, Iacov şi Ioan, şi lângă ei este 
alăturat cel ce a cerut dreapta acestora spre unire apostolească 

pentru ca să vestească neamurilor despre împărăţia cea din 
cer. 

Sunt serbaţi de cer cei ce s-au numit cuvântul lui Dum- 
nezeu. Aşa s-au numit pentru că ei erau cuvântul lui Dumne- 
zeu, care a pătruns prin vreme până la voi, cei mai mici dintre 
ei, cei mai mici, cărora vă era pregătit ceva mai bun. învăţaţi 
această Scriptură, căci această Scriptură este vremea în care a 
ajuns acum Scriptura împlinirilor cereşti. 

Am pe păstorii poporului, îi am aici, în mijlocul po- 
porului, şi îi roagă apostolul Petru să-i fie citite cărţile, şi îi 
roagă apostolul lacov să-i fie citite cărţile în poporul acesta, 
şi îi roagă apostolul loan să-i fie citite şi lui cărţile în mijlocul 
acestui popor. 

Am plecat la Domnul acum doisprezece ani, mămică, 
dar n-am plecat fără să vă fi lăsat cuvânt de despărţire, cuvânt 
de moştenire, şi v-am amintit de cel iubit de Domnul, de loan, 
cel ce s-a numit al iubirii, şi v-am spus să citiţi din cărţile lui 
loan cartea iubirii, măi mămică. Am lăsat cuvânt de învăţătu- 
ră în cuvintele care v-au rămas moştenire mai înainte de înăl- 
ţarea mea spre Domnul cerurilor şi v-am spus vouă atunci să 
luaţi şi să învăţaţi şi să trăiţi cartea iubirii. Este o carte fru- 
moasă această carte, căci a fost lăsată de fiul cel iubit de 
Domnul lisus Hristos. Acest apostol are mare lucrare, iubiţii 
mei, şi iată cum se împlinesc cuvintele cărţilor care au fost 
scrise prin mâinile acestui apostol, apostolul loan, evanghe- 
listul Domnului său, care a vestit încă de atunci despre ceea 
ce se întâmplă azi prin această lucrare, şi nu va trece o iotă fă- 
ră să nu se împlinească la timpul şi la locul ei. 

Apostolul Pavel, iubiţii mei, aşteaptă să trăiască în 
acest popor cuvintele vestite de el prin cărţile sale. El a fost 
cuvântul lui Dumnezeu peste toată Galileea neamurilor; el a 
fost înţelepciunea întregimii înţelesurilor cele grele de înţe- 
les, dar dacă aceste fântâni lăsate moştenire de la Dumnezeu 
rămân închise şi nefolosite, de aceea şi poporul meu a murit 
de sete pe cale şi nu şi-a cunoscut setea şi nu şi-a înţeles cauza 
rămânerii pe cale, cauza neînaintării spre înţelesurile cele pe- 
cetluite. Pecetluite, că dacă s-ar fi deschis mereu şi s-ar fi îm- 
părţit la timp şi la netimp această bogăţie săracilor mei, aş fi 
putut să spun şi eu acum: „ Bine te-am găsit, poporul meu cel 
hrănit din cer!“. O, dar nu pot să spun aşa, nu pot să-ţi spun 
„Bine te-am găsit! “; nu pot, creştine, pentru că nu te găsesc 
bine. Tu eşti necăjit, eşti rănit, eşti pribeag; eşti, că nu-ţi place 
să stai cu Dumnezeu şi nu pot să-ţi spun „Bine te-am găsit! 
pentru că nu este aşa, că tu eşti străin de mine, că aşa ai vrut 
tu, fiindcă n-ai crezut că nu poţi fi şi cu mine şi cu străinii, ca- 
re sunt străini de mine şi de tine. Nu pot să-ţi spun „Bine te-am 
găsit! că tu eşti necredincios venirii mele la tine, şi cine să-ţi 
spună aşa dacă eu nu sunt venită la tine? Nu sunt dacă nu 
crezi că eu sunt în cerul sfânt şi nu sunt între morţi. Dar să ştii 
că vine proba cea grea, poporul meu iubit, şi voi străbate întu- 
nericul care a acoperit lumea şi voi veni cu cerul sfânt la ai 
mei, şi vor fi ai mei; vor fi, şi vor rămâne cei ce au voit să fie 
cu mine şi cu cei ce au ajuns ca şi mine lângă Dumnezeu. 

Eu nu se putea să rămân între cei morţi. Eu am fost lo- 
caşul Duhului Sfânt, Care a împărţit fără de măsură pe Dum- 
nezeu, căci Duhul Sfânt nu este cu măsură, dar este măsură 
pentru măsură; este, şi de aceea nu are măsura Duhului Sfânt 
poporul meu, pentru că Duhul lui Dumnezeu a cântărit cum a 
voit, şi iată, Duhul nu Se poate măsura. 

Iată vremea Duhului Sfânt, lucrează şi se vede lucrând, 
şi nimic nu face Duhul Sfânt fără să ia din ale Domnului şi să 
le vestească, şi apoi să Se aşeze să împlinească. Toate au fost 


rostite la vreme şi fără de măsură, dar poporul meu n-a avut 
măsura înţelepciunii cereşti ca să poată acum să se uite şi să 
vadă şi să înţeleagă ce se întâmplă cu cele vestite din vreme. 
Căci aşa spunea cuvântul lui Dumnezeu din vremea trupului 
meu: «Intră, creştine, bine cu această lucrare cerească; intră 
şi nu sta întru ale tale. Ieşi din tine şi intră cu cele ce sunt din 
cer venite la tine. Intră din timp, că dacă nu intri, vine vre- 
mea să vezi intrarea şi să dai atunci să intri, şi atunci n-ai să 
mai poţi, că la intrare vei da de arhanghelul Mihail, care va 
străjui cu sabia în mână poarta de intrare şi nu te va lăsa să 
intri». Şi uită-te, poporul meu, şi spune-I tu lui Dumnezeu că 
a fost adevărat prin cuvintele Sale. Adu-ţi aminte când te ru- 
ga Domnul şi îţi zicea: «Intră, tată, cu cerul, cu cele ce vin 
din cer spre tine, că vine vremea aceea când vei vedea aceste 
cuvinte împlinite şi ai să vrei atunci să dai mii de lei să intri», 
şi atunci nu mai poate Domnul să- Şi calce peste cuvintele Sa- 
le, care stau acum mărturie între tine şi Dumnezeu, măi creş- 
tine. Şi iată, vine la tine Dumnezeu, încă mai vine iar; şi dacă 
vine acum, nu mai poate să-ţi spună „Bine te-am găsit, creş- 
tine! Nu poate, pentru că nu te găseşte bine, nu te găseşte 
acasă, căci altceva înseamnă să fii acasă, şi te găseşte pe afară 
şi nu are cui să spună „Bun găsit! 

Eu am fost aşezată în mijlocul tău, de Du mn ezeu am 
fost aşezată, şi am fost uşa lui Dumnezeu, la care tu băteai, 
poporul meu iubit. Veneai şi băteai şi cereai şi ţi se dădea. Ţi 
se dădea ca să fii cu Dumnezeu şi să stai cu cele cerute de tine 
de la Dumnezeu, dar să stai cu ele întru Dumnezeu. Şi de un- 
de, mămică, de unde?! Că tu îţi luai înapoi trupul şi inima şi 
iubirea şi nu se numea că erai cu Dumnezeu, şi de aceea n-ai 
putut rămâne acasă. Şi uite ce am făcut eu pentru tine, că m-a 
trimis Domnul iar, şi am venit să te adun de pe căi străine şi 
să te rog să vii acasă, mămică; acasă, căci lucrarea aceasta 
este casa în care te-ai născut tu din cer, şi ca să fii apoi din 
cer, din casa care se numeşte cer şi nu pământ. Am venit de 
la Dumnezeu, n-am venit de la mine însămi cu această lucrare 
ca să te strig prin ea, să te îmbiu, să te rog să te întorci acasă 
la Tatăl tău, Care ţi-a dat viaţă din cer prin această lucrare de 
cuvânt ceresc, şi tu nu m-ai crezut ce-ţi spun, şi dacă nu m-ai 
crezut, a trebuit să-L ascult pe Dumnezeu, că în cer nu încape 
neascultare, iubitul meu popor. L-am ascultat pe Dumnezeu şi 
am venit şi mi-am făcut aşezare tare şi cerească în mijlocul 
acestei lucrări, ca să arăt în ochii tuturor casa şi poarta, ca să 
nu mai zică nimeni că nu am venit de la Dumnezeu. Am venit 
în braţe cu cuvintele lui Dumnezeu şi le-am pus pe braţele ce- 
lor ce m-au primit după adevăr şi le-am spus că va fi să îm- 
plinească ei aceste cuvinte cu braţele lor. Şi a venit apoi pu- 
terea împlinirilor cereşti peste braţele lor şi Şi-a arătat Dom- 
nul împlinirea cuvintelor Sale care au fost rostite prin această 
lucrare de cuvânt dumnezeiesc. Şi iată, poporul meu iubit, că 
s-au deschis zorile Ierusalimului cel nou, care vine din cer, 
dar eu îţi spun că a şi venit şi nimeni n-a ştiut să priceapă 
această Scriptură, şi va fi s-o priceapă orbii, care nu L-au vă- 
zut şi nu L-au ştiut pe Dumnezeu aşa cum a fost să vadă şi să 
ştie acest popor. Că va deschide Domnul ochii orbilor lumii, 
şi aceia vor fi întrebaţi de mai-marii care au robit biserica cea 
vie a lui Dumnezeu, şi ei vor răspunde: „ Vedem, vedem şi cre- 
dem că este de la Dumnezeu această lucrare şi cei ce poartă 
această lucrare! “, şi aceasta va fi minunea cea neînţeleasă. 

Când Domnul a vindecat pe orbul cel din naştere, ve- 
neau arhiereii şi fariseii şi cărturarii şi voiau să-şi spele ruşi- 
nea mâinilor lor şi a cugetului lor cu care L-au judecat ca 
străin pe Domnul Cel vindecător din cer. Veneau şi spuneau 

celui vindecat să dea slavă lui Dumnezeu pentru vindecare, 
pentru că Cel Care era arătat între ei cu nume de Mesia, era 
osândit ca păcătos. Dar Duhul Sfânt a dat de ruşine pe cei fă- 
ţarnici şi a luminat pe orb şi la ochii cei nevăzuţi, ai inimii, şi 
orbul cel vindecat a spus atunci: «In aceasta stă minunea, că 
voi ziceţi că este păcătos, şi eu ştiu că El mi-a deschis ochii 
ca să văd cu ei, şi să-L văd pe El cu ei, pe Cel ce mi-a deschis 
ochii». 

Aşa va fi şi cu această minune răsărită în vremea aceas- 
ta în mijlocul acestei lucrări cereşti, care nu este crezută că vi- 
ne de la Dumnezeu. Că va veni proba aceea grea, şi vine în 
curând, şi mulţi vor da să fugă şi să se apropie spre această 
înălţime cerească, şi apropierea nu va fi de partea acelora, şi 
atunci va fi să se înţeleagă puterea şi înălţimea acestei mi- 
nuni, şi vor vorbi aceste ziduri care străjuiesc acum peste 
această grădină şi vor lucra sfărâmare pentru cei ce s-au lovit 
de această piatră cerească, şi atunci lucrarea cea nouă a Nou- 
lui Ierusalim va fi primită de toţi orbii care vor auzi de ea, şi 
orbii vor primi vedere şi vor vedea şi vor mărturisi minunea 
lui Dumnezeu, iar ochii celor care văd nu vor mai fi închişi 
niciodată. 

Ieşi din lume, poporul meu iubit, ieşi, că vine o probă 
grea, şi dacă eşti împărţit, rămâne trupul de tine, că nu mai are 
Domnul timp, fiindcă timpul aşteptării şi timpul Scripturii a 
ajuns la plinire, după cum este scris. întoarce-te cu inima aca- 
să, popor cu pecete cerească. întoarce-te şi nu mai sta afară, 
nu mai sta prins cu cele străine de vremea aceasta. întoarce-te 
cu inima, căci în taina lui Dumnezeu sunt multe locaşuri de 
scăpare, multe căi care duc spre acoperământ ceresc şi spre 
ocrotire cerească, dar pocăieşte-te de păcatul hulei, că să ştii, 
ai scris în dreptul tău păcatul hulei asupra Duhului Sfânt. De 
aceea ţi-a spus Domnul ţie că mai mare trecere va fi pentru 
lumea care n-a ştiut ce ai ştiut tu, copil care ai prânzit cu 
Dumnezeu vreme de aproape patruzeci de ani. Căieşte-te, 
mămică, şi aşa să zici: „Doamne, am fost îndrăzneţ până la 
scaunul Tău şi apoi Te-am hulit “ . Spune, mămică, din toată 
puterea inimii tale şi nu căuta îndreptăţire sau dezvinovăţire, 
că dacă eu aş fi văzut căinţa aceasta la poporul meu, ar fi avut 
un loc mai slăvit acest popor, dar acest popor va rămâne de 
mărturie. Şi iată, încă o dată rosteşte Dumnezeu cuvânt de 
mântuire prin aleşii Săi, căci va fi să iasă mântuire peste no- 
roade din pricina neascultării celor ce au umblat cu Dum- 
nezeu şi care s-au învârtoşat pe cale. Dar şi aceştia vor fi ia- 
răşi altoiţi în altoiul din care au răsărit, căci Domnul, ca şi 
atunci, şi acum va ţine seama de rădăcină, şi din pricina rădă- 
cinii vor ieşi ramuri vii şi vor ieşi ramuri din ramuri şi va fi 
mare şi întreg numărul neamului lui Dumnezeu, şi va fi Ieru- 
salim nou şi ceresc peste neamul lui Dumnezeu. 

Pace vouă, celor ce nu v-aţi zdrobit de această stâncă 
din cer coborâtă! Pace vouă, celor ce nu v-aţi smintit întru 
Dumnezeu şi care aţi rămas cu Dumnezeu după adevăr! Pace 
şi celor ce vor voi să încheie legământ nou cu pacea care va 
fi înnoită de Dumnezeu spre răscumpărarea celor ce se vor în- 
toarce cu faţa la stânca din care au fost desprinşi! 

Pace vouă, păstori ai poporului meu, căci apostolii care 
au umblat cu Dumnezeu pe pământ, voiesc să se audă în po- 
porul lui Dumnezeu cuvintele cărţilor care au rămas de la ei. 
Sfinţii apostoli vă spun vouă în ziua aceasta: „Slavă dintru 
cele cereşti lui Dumnezeu, iar peste cei credincioşi şi sănătoşi 
cu inima, pace şi binecuvântare arhierească, după rănduiala 
lui Melchisedec, căci această lucrare este lucrată după răn- 
duiala lui Melchisedec! “. 


Binecuvântată să fie hrana cea pentru fiinţă, care în- 
seamnă jertfă de mulţumire întru numele apostolilor cei astăzi 
serbaţi. Să se sfinţească şi să se cucemicească şi să se încopi- 
lărească prin încopilărire cerească toţi cei ce gustă în ziua 
aceasta din cele binecuvântate de arhiereii cei din cer, care au 
urmat pe Domnul pe drumurile lumii în vremea trupului Său. 

învăţaţi ce înseamnă să fie pace între creştin şi Dumne- 
zeu. învăţaţi ce este această vreme cerească şi cum este Scrip- 
tura care este scrisă pentru vremea aceasta. 

Pace vouă, copiii mei care mergeţi cu mine ca să fie 
împărţite cuvintele care vin din cele cereşti cu mine! Do mn ul 
Iisus Hristos să fie cu voi şi cu toţi cei ce vă iubesc pe voi în- 
tru Domnul şi întru lucrările Sale. Amin, amin, amin. 

29 iunie/12 iulie 1992 

Cuvântul Domnului către alesul Său Irineu 

Despecetluiri ale proorociilor. 

B uhul Sfânt al Preasfintei Treimi coboară cuvânt 
la ieslea cuvântului lui Dumnezeu, fiindcă lu- 
crarea aceasta se numeşte Cuvântul lui Dumnezeu. Cei ce 
stau la gura acestui izvor ceresc, să dea trup cuvintelor care 
vin pentru cel ce înseamnă pace şi împăcare între Dumnezeu 
şi făptura Sa, între Dumnezeu şi biserica Sa. 

Pace ţie, copil născut o dată, şi încă o dată şi, iarăşi, în- 
că o dată, prin cuvântul care a venit cu Mine din cele cereşti 
prin această lucrare. Născut o dată prin ceea ce se numeşte 
botez după lege; şi încă o dată prin ceea ce este botezul care 
se naşte de la credinţa şi de la iubirea de Dumnezeu; şi, iarăşi, 
încă o dată, fiul Meu preaiubit, prin botezul cel cu foc al Du- 
hului Sfânt, Care umple întregul Cel ce este Unul lucrător al 
Treimii Dumnezeieşti. 

Pace ţie! Mereu aşa ţi-am spus, căci aşa te am scris în 
sulul acestei vremi cereşti. Când am lăsat cuvântul Meu peste 
cel dintâi, peste cel credincios de atunci, peste Petru, care a 
mărturisit pe Cel ce era venit din cer, tu ştii cum a fost cu- 
vântul Meu cel de atunci. Aşa a fost când acela a spus: «Tu eşti 
Hristosul, Fiul Celui viu», şi a fost apoi cuvântul Fiului Trei- 
mii Celei vii şi am spus: «Eu îţi zic ţie: tu eşti Petru, şi pe 
această mărturisire voi aşeza biserica Mea, şi porţile iadului 
nu o vor birui pe ea». Şi iată cuvântul acestei vremi şi nimeni 
nu se poate găsi ca să desfiinţeze acest cuvânt, că iată ce ros- 
teşte peste tine Fiul lui Dumnezeu: tu eşti pace, şi pe această 
piatră de mărturisire am zidit iarăşi biserica Mea şi am 
sfărâmat cu ea porţile iadului biruindu-le pe ele. Şi când spun 
„am zidit iarăşi “, aceasta este spus pentru că biserica Mea 
este aşa cum ţi-am spus Eu ţie şi nu altfel şi nu aşa cum este 
aceea ce se zice pe sine că este a Mea. Este, dar iarăşi este ca 
aceea care a osândit atunci pe Cel trimis spre ea de la Tatăl. Şi 
precum aceea n-a crezut în Cel trimis de Tatăl, răstignindu-L 
ca să-L desfiinţeze, aşa şi aceasta care se crede pe sine că este 
a Mea, nu crede în Cel trimis din cer, nu crede în Duhul Sfânt 
aşa cum este Duhul Sfânt şi nu aşa cum ar vrea cei din biserică 
să fie. Şi dacă aceştia nu cred, aceştia sunt cei de azi. Acei de 
atunci au fost cei de atunci, iar cei de azi sunt cei de azi, care 
au răstignit pe Duhul Sfânt ca să-L desfiinţeze de peste cei 
săraci în duhul lor, căci Duhul Sfânt nu are locaş decât acolo 
unde poate să încapă, şi încape în cei săraci cu duhul lor. 

Pace ţie, cel ce eşti astăzi! Dar să fii, măi tată; să fii şi 
să nu te temi de oameni, şi să te temi de Mine, iubitul Meu, 
fiindcă aşa încape Dumnezeu în cei ce se tem de El. Nu te 

teme de oameni, nu te teme de vase sparte care nu ţin în ele 
putere de la Mine, căci aceia n-au frică de Dumnezeu; n-au, 
că precum apa dulce de izvor, făcându-şi curs spre mare, îşi 
desfiinţează dulceaţa şi se împreunează cu marea şi nu mai 
rămâne ca să fie bună de băut, tot aşa şi curăţia, când îşi face 
casă în mijlocul lumii şi al duhului lumii şi îl iubeşte pe el, nu 
este cu putinţă să nu ia din izvoarele sărate ale iubirii deşarte 
şi apoi să vatăme pe cei ce se lipesc cu ea. Aşa este astăzi bi- 
serica cea care se crede pe sine că este cu Mine şi de la Mine. 
Ea este de la Mine, dar nu mai este cu Mine precum nici cea 
de atunci care M-a dat de la ea nu era cu Tatăl Meu, ci era în 
duhul ei, în duhul trufiei care venise peste ea şi o acoperise pe 
ea, căci scris este: «Nimeni nu poate intra în casa celui tare 
ca să-i pângărească lucrurile sale dacă nu încătuşează mai 
întâi pe cel tare». 

O, iubitul Meu, Eu ştiu că tu înţelegi ce voiesc să spun, 
căci venisem de la Tatăl Meu atunci şi începusem să alung 
ceaţa şi pâcla şi demonii din biserica Tatălui Meu, căci la ea 
Mă trimisese Tatăl. Venisem şi, ca şi acum, şi cei de atunci se 
apropiau şi Mă ispiteau ca să vadă cu ce fel de putere lucram 
când doboram demonii de pe înălţimile lor, şi n-au putut aceia 
să înţeleagă că împărăţia demonilor nu se dezbină pe sine, şi 
nu înţelegeau că Eu cu degetul lui Dumnezeu doboram pe de- 
moni şi că venisem cu împărăţia Tatălui Meu ca s-o arăt 
bisericii Tatălui Meu. Erau plini de sine şi nu înţelegeau, şi 
dacă nu înţelegeau, au stârpit lumina care venise să-i facă să 
vadă. Aşa este şi acum, căci nici acum n-am venit de la Mine 
însumi. De la Tatăl am venit cu această lucrare şi n-am venit 
de la Mine însumi. 

Când am aşezat pe apostolii Mei ca să ridic biserică 
nouă şi ca să fie aceasta peste veacuri, Eu nu-Mi luasem 
singur această slavă, ci de la Tatăl o aveam dată, şi dacă şi Eu 
am luat-o, am şi dat-o dacă am luat-o, şi aşa am spus: «In dar 
aţi luat, în dar să daţi». Şi n-am spus: „In dar v-am dat, în 
dar să daţi“; nu, că Duhul lui Dumnezeu Se smereşte pe 
Sine, şi aşa lucrează în cei ce-L poartă pe El. Eu nu Mi-am 
luat singur rangul de Arhiereu, ci Tatăl îl dăduse peste creşte- 
tul Meu, şi n-au înţeles cei de atunci ce este şi cum vine să fii 
după rânduiala lui Melchisedec. Dar, oare, tu ştii cum vine 
aceasta? O, dacă vei voi să înţelegi cum vine această taină, 
abia atunci nu se va mai ivi peste tine gând de cârtire sau de 
îndoială sau de judecată a tainelor Tatălui cerurilor. Şi de ce-ţi 
spun Eu aşa? îţi spun pentru ca să-ţi pot iarăşi spune că 
această lucrare şi această ungere care este în mijlocul acestei 
grădini de lucrare cerească, este după rânduiala lui Melchise- 
dec, măi tată, şi nu după rânduială făcută de oameni, căci 
Melchisedec înseamnă Dumnezeu, înseamnă lucrarea cea tai- 
nică, cea ascunsă, care lucrează în taina lui Dumnezeu, aşa 
cum a lucrat ea şi peste Mine în vremea trupului Meu, şi aşa 
cum am lăsat-o Eu peste apostolii Mei, care nu erau din lume, 
precum nici Eu nu eram din lumea aceasta, şi ei nu erau ai 
slavei văzute, ai slavei trecătoare, ai orânduielii oamenilor. Ei 
erau ai suferinţei, ai smereniei, ai patimilor ce veneau peste ei 
de la stăpânii lumii cei învârtoşaţi în inima lor, cei iubitori ai 
trufiei deşarte. Şi cum mai zic aceştia care se zic pe sine că 
sunt urmaşii acelora de atunci şi până astăzi? O, Eu am ajuns 
cu aceia până astăzi, dar pe aceia n-ai să-i poţi găsi printre fiii 
trufiei, pe tronurile slavei, căci alta este slava dumnezeiască, 
alta, şi nu aşa cum este ea numită astăzi că este slavă dumne- 
zeiască. Eu am ajuns cu aceia până astăzi, şi iată, lucrez şi am 
lucrat prin ei prin vreme, dar am lucrat după rânduiala lui 
Melchisedec. Am ieşit în calea lui Avraam şi am binecuvântat 


pe Avraam, şi de aceea este scris: «Eu sunt mai înainte de 
Avraam», şi de aceea am spus mai-marilor bisericii de atunci: 
«Dacă aţi fi fiii lui Avraam, aţi cunoaşte că Eu vin de la 
Dumnezeu, dar voi căutaţi să Mă ucideţi pentru că aveţi de 
tată pe diavolul, şi de aceea faceţi faptele diavolului». Am 
venit întru ale Mele, după rânduiala lui Melchisedec, şi am 
lucrat peste cei ce Mi i-a dat Tatăl din lume, după rânduiala 
lui Melchisedec, şi lucrez şi acum, şi voi fi lucrător până la 
plinirea împărăţiei cea din cer. Lucrez după rânduiala lui 
Melchisedec, căci ea este rânduiala, şi una este rânduiala lui 
Dumnezeu. 

Când am avut poruncă de la Tatăl Meu, am adus cuvânt 
la ieslea cuvântului Meu, care este aşezată în România, şi am 
zis să fii arhiereu. Şi dacă am zis cuvântul acesta, a fost apoi 
să Mă aşez să-l împlinesc, căci Domnul este credincios întru 
făgăduinţele Sale. Am trimis cuvânt peste cel ce stăpâneşte 
astăzi pe scaunul bisericii şi aşa i-am zis: «Ridică-te ca să-l 
ungi pe cel ce este de la Mine pentru vremea aceasta». Şi de 
ce am făcut Eu aşa? Aşa am făcut, ca să nu aibă legea a zice 
că nu M-am supus legii, şi acela, vrând-nevrând, crezând-ne- 
crezând, a mers şi te-a uns pe tine arhiereu, dar Cuvântul lui 
Dumnezeu te-a uns şi nu acela, cuvântul care a fost de la 
Mine peste acela, căci Domnul lucrează prin cuvânt, şi se nu- 
meşte Cuvântul lui Dumnezeu lucrarea Sa. Şi unde mai este 
lucrarea Sa în mijlocul bisericii care se zice pe sine că este bi- 
serica Mea? Vrei tu să crezi că biserica este Sodomă şi 
Gomoră? Vrei tu să-L crezi pe Dumnezeu când îţi spune că nu 
este biserică şi loc de biserică şi altar de biserică, nu este loc 
care se ştie că este sfânt, fără să nu fi fost atins de mâini şi de 
trupuri nespălate de sodomie şi de malahie, de păcatele So- 
domei şi ale Gomorei, ale căror cetăţi au fost arse cu focul ca- 
re s-a coborât din cer, după cuvântul lui Dumnezeu care a ve- 
nit ca să pedepsească necurăţia? Vrei tu să crezi că vor fi arse 
cu foc toate necurăţiile de pe pământ? Şi ce va fi, oare, cu cei 
ce au întinat locurile care erau afierosite Mie şi Duhului Meu 
şi slavei numelui Meu? 

O, iubitul Meu cel uns de Dumnezeu în vremea aceas- 
ta; de Dumnezeu şi nu de mâini necurăţite! O, iubitul Meu cel 
mic, tu zici mereu că vrei să vezi slava Mea, dar Eu îţi spun 
că ai şi văzut-o. De câte ori ai voit, de câte ori ai cerut, ai 
văzut-o şi ai primit-o. Şi iată ce mai am de adăugat la aceste 
cuvinte: vine o probă grea şi ceţoasă cum n-a mai fost de când 
sunt veacurile şi nici nu va mai fi după aceea. Vine focul lui 
Dumnezeu peste faptele Sodomei şi Gomorei, dar vine şi va 
începe cu casa care se zice pe sine că este casa lui Dumnezeu, 
căci aşa este scris: «Voi începe cu templul Meu cel sfânt», căci 
se zic pe sine că slujesc Mie, dar crezi tu când îţi spun că sunt 
o mulţime de preoţi şi de monahi şi sunt arhierei care nu cred 
că este Dumnezeu? Crezi tu că s-au ridicat din cei de atunci, 
din răstignitorii Mei s-a ridicat un şir de preoţi care sunt de 
atunci şi până azi? Crezi tu că sunt pline bisericile de slujitori 
care slujesc răstignirii Duhului Sfânt? O, Duhul Sfânt este 
greu răstignit, măi tată, şi plânge Duhul Sfânt şi Se zbate să 
iasă din cuie şi să-Şi răzbune curăţenia şi sfinţenia care au 
fost dispreţuite de slujitorii bisericii, căci de la aceia va cere 
Do mn ul socoteală, de la aceia care s-au aşezat în capul turmei 
Mele din toate părţile pământului. 

O, vine slava Mea, iubitul Meu, dar iată cum va veni! 
Va veni, şi dacă va veni aşa şi nu altfel, iată adevărul Scriptu- 
rii care zice: «Vai de cei ce aşteaptă să vadă ziua Domnului, 
căci ziua aceea este zi de foc şi de groază cum n-a mai fost 
de când veacurile şi nici nu va mai fi apoi». Şi ce va fi cu bi- 

serica aceea care se zice că este cu Mine? O, Do mn ul o gă- 
seşte în lume şi nu întru Dumnezeu. Ce va fi cu cea care a fă- 
cut negoţ murdar cu duhul şi cu numele şi cu haina care este 
rânduită de Dumnezeu? Căci au băgat pe cezarul şi au vândut 
pe bani darul care este pe altar, şi s-au adunat mulţime de bani 
de atunci şi până acum, mulţime de arginţi pe care a fost vân- 
dut şi cumpărat Fiul lui Dumnezeu; şi s-au ridicat mulţime de 
irozi, mulţime de iude, şi de Anne, şi de Caiafe, şi au umplut 
locaşurile care au fost luate de la părinţi şi au făcut jaf cu cele 
sfinte şi au pângărit vasele Mele şi bisericile Mele, şi pe po- 
porul cel frânt de necunoştinţă l-au luat rob sugându-i sânge- 
le şi viaţa, căci viaţa poporului Meu Eu sunt, iubitul Meu; Eu, 
şi dacă n-am mai putut să mai stau în vase sparte, în vase ne- 
spălate, în locaşuri pângărite şi necurăţite prin sfinţenia celor 
ce pun mâna pe ele, iată de ce nu a mai avut făptura Mea pe 
Dumnezeu, şi dacă n-a mai avut, a murit, că nu este viaţă fă- 
ră de viaţă. Şi acum ce mai este de făcut? O, numai cu foc se 
poate curăţi necurăţia. Vrei tu să crezi în cele ce-ţi spun? Că 
nu se poate chemare la slujire dumnezeiască, nu se poate cu 
bani şi cu silnicie şi nu este adevărată această chemare la slu- 
jire, căci Duhul Sfânt nu Se dă pe măsură pământească, ci Se 
dă prin chemare cerească, prin descoperire cerească, lucrătoa- 
re prin duhul descoperirii cereşti, şi iată ce şir de preoţi s-a 
ridicat, sub cuvântul că sunt următori apostolilor Mei. 

Când am venit să-Mi culeg pe ai Mei, am venit şi i-am 
deosebit de greutatea legii şi am pus în loc iertarea, pentru că 
legea apăsa pe om şi îl osândea. Şi iată, iarăşi lege peste bise- 
rica Mea, şi legea apasă peste ea şi o osândeşte, căci aşa se în- 
tâmplă atunci când Duhul Sfânt este îngrădit de cuvintele le- 
gii şi ale literei legii, şi de aceea nu este crezut Duhul Sfânt, 
şi de aceea trebuie să Se arate întru fiinţa Sa aşa cum S-a ară- 
tat peste apostolii Mei, în chipul focului cel nematerial. Dar 
Se va arăta Duhul Sfânt întru lucrare curăţitoare de întinăciu- 
ne şi nu va mai fi să nu usture focul acela, şi va fi să usture şi 
să cureţe toate locurile şi toate locaşurile şi toate altarele care 
au fost pângărite de trupuri şi de mâini nespălate şi netămă- 
duite. O, aşa este când omul îndrăzneşte şi îşi ia singur cin- 
stea de a fi slujitor lui Dumnezeu, dar fericit este slujitorul, şi 
preotul, şi arhiereul care are chemare prin Dumnezeu, prin 
cuvântul lui Dumnezeu. Şi cum adică chemare? Adică prin 
duhul descoperirilor şi al vederii celor cereşti, prin duhul 
proorociei, în dar şi prin chemare cerească. 

Când s-a ridicat Mariam şi a spus lui Aaron: «Oare, nu- 
mai lui Moise vorbeşte Domnul? Oare, nu şi nouă?», ce a pă- 
ţit atunci Mariam? Căci a fost pusă la pedeapsă cu lepra şi a 
fost pusă la curăţire apoi, dar acum tot trupul bisericii este nu- 
mai răni, şi rănile sunt vechi şi sunt nevindecate, şi s-au strâns 
buboaie peste buboaie şi nu mai este loc curat, şi de aceea va 
fi să vin pe neştire şi să-Mi arăt pe neştire slava Mea şi lumina 
care se numeşte Dumnezeu, căci nu întunericul este lumină, 
ci Dumnezeu este lumină. Şi va fi atunci să se vadă Scriptura 
aceea care zice: «Fericiţi cei săraci cu duhul, că aceia vor 
vedea pe Dumnezeu. Fericiţi cei ce plâng, că aceia vor fi 
mângâiaţi atunci. Fericiţi cei curaţi, că aceia vor fi fiii Celui 
ce vine. Fericiţi cei prigoniţi, cei ocărâţi, cei numiţi cu nume 
rău din pricina numelui Meu, că plata acelora este împărăţia 
care vine cu Mine». 

O, de aceea te-am aşezat prin cuvânt, cu ungere prin 
cuvânt, ca să mărturiseşti pe Cel ce vine şi cum vine Cel ce 
vine, şi să înscriem prin cuvânt această piatră nouă, aşa cum 
prin cuvânt s-a şi arătat de la Dumnezeu. Dar uită-te tu şi te 
miră de arhiereii acestei vremi, de orbirea lor, de semeţia lor, 


ca şi cum ei ar fi mai mari şi mai cu putere decât Arhiereul 
cerurilor, Care nu vine cu nici o lucrare stricătoare de lege, 
dar vine ca să aducă şi să aşeze lucrare împlinitoare şi desă- 
vârşită, întru numele lui Dumnezeu. 

lată, mărul care creşte în această grădină curată şi nu 
din afara ei, acest măr este puterea şi viaţa Mea, şi Eu însumi 
sunt, dar sunt aşa cum voiesc Eu să fiu şi nu aşa cum voieşte 
omul. De aceea am pus legea sfinţeniei şi a despărţirii de cele 
lumeşti, ca să fie Eden această grădină şi să fie în ea fructul 
cel promis pentru cei ce vor fi scrişi în această carte. 

Moise a fost credincios în casa Tatălui Meu, întru lu- 
crarea Tatălui Meu, dar n-a fost oficial. Eu, iarăşi, la fel am 
fost casei Tatălui Meu, care nu este de pe pământ. Apostolii 
Mei erau căutaţi de toţi cei de atunci ca să fie stârpiţi pentru 
că nu erau trecuţi în rândul celor cu drepturi după lege. Şi ia- 
tă, aceştia mai mici dintre ei sunt scrişi în carte că vor fi în 
vremea aceasta, pentru că este scrisă în prooroci lucrarea 
aceasta, şi cele cereşti nu pot fi înţelese de oficialii vremuri- 
lor, cei cereşti nu sunt promovaţi de cei de pe pământ, căci 
Duhul Sfânt suflă unde voieşte, şi Domnul nu poate să fie 
mărginit de cei de pe pământ. De aceea spune Scriptura: «Cel 
ce este rob, dacă se poate folosi să scape de robie, să se folo- 
sească şi să fie liber». Toată biserica este plină de făgăduin- 
ţele scrise ale celor ce au venit să se aşeze peste ea ca să slu- 
jească turmei bisericii, dar nu este preot care să nu-şi fi călcat 
făgăduinţa care este făcută de el, după cum este legea cea fă- 
cută peste biserică, şi iată, scris este: «Cel ce calcă măcar una 
din cele ale legii, este vinovat prin lege şi se numeşte călcător 
de lege şi de făgăduinţă». 

Copilul Meu, ţine-te, tată, cu viaţa ta aşa cum a fost 
viaţa apostolilor Mei care au urmat Mie prin veacuri. Ţine-te 
de cele scrise în cartea Mea dacă ţi-e greu să crezi în lucrarea 
cuvântului Meu. Luptă-te şi mai mult ca până acum, căci Eu 
ţi-am spus ţie demult, şi aşa ţi-am spus: «Cel ce aşteaptă să 
vadă minuni ca să creadă, acela întârzie vremea minunilor şi 
nu o apropie, căci îndoiala înjumătăţeşte biruinţa». O, dacă 
n-ai fi slab şi dacă n-ai fi mic şi dacă n-ai fi avut chemarea 
Mea, poate că te-aş lăsa să ieşi din această carte, dar nu se 
poate să se desfiinţeze cele rostite de Dumnezeu, şi iată de ce 
în această lucrare dacă eşti, trebuie să ai sănătate împlinită, 
sănătate de Duh Sfânt, ca să ai pace deplină întru cele de la 
Dumnezeu. Dar lasă, tată, Do mn ul te poartă în cârcă, te mai 
poartă încă, până va fi să fii de ajuns de mare, şi te iubeşte aşa 
cum eşti, şi va fi să stai cu duhul umilit atunci când vei sta cu 
adevărat; va fi să stai aşa cum a stat David după ce-L supărase 
pe Domnul său. 

Eu nu Mă supăr pe tine pentru îndoiala ta, dar iată, tot 
tu te superi, tot tu te zbuciumi, pentru că Eu aduc peste tine 
teama de Dumnezeu şi aduc mereu lumina Duhului Sfânt pes- 
te tine, iar atunci când tu stai supărat întru Mine, Eu vin şi 
aşez pe Duhul Sfânt faţă în faţă cu tine ca să-L vezi lucrător 
întru cei ce nu ştiu ce este cuvântul acestei lucrări care te hră- 
neşte pe tine dintre ei. 

O, Eu am zis mereu: pace ţie, iubire ţie, putere ţie! Dar 
tu, oare, când va fi să-Mi spui cu toată temelia ta: „Pace Ţie, 
Doamne! “? 

Şi iată ce-ţi mai spun: aşa este, aşa cum am spus: «Câte 
veţi lega şi veţi dezlega, vor fi legate şi dezlegate», dar Eu n-am 
spus niciodată celor ce stau de vorbă cu Mine, să lege sau să 
dezlege ceea ce am legat sau am dezlegat Eu, Dumnezeu. Tu 
eşti unsul Meu şi ţi-am dat putere prin ungerea pe care o ai, 
dar să ai inima atentă cum şi ce lucrezi cu această putere. 

Puterea pe care o ai, de la Mine o ai, şi o astfel de putere luată 
de la Dumnezeu n-are cum să rostească legare sau dezlegare 
asupra puterii care a lucrat peste cei purtători de putere 
cerească. Fii precaut, căci tu eşti adevărat lucrătorul Meu şi 
nu ai ungere pământească, nu, tată. Tu eşti chematul Meu, eşti 
unsul Meu după adevăr, după Duhul Sfânt, după împlinire 
cerească, şi nimeni, şi nici tu nu poţi desfiinţa puterea pe care 
am pus-o Eu peste tine. Ai putere să legi pe cei păcătoşi să nu 
mai păcătuiască, ai puterea să dezlegi de legătura păcatelor pe 
cei legaţi de ele, şi să-i legi apoi cu putere cerească, să-i legi 
de Dumnezeu şi să nu dezlege nimeni ce a legat Dumnezeu. 
Şi de ce, oare, nu este pe pământ această putere dumnezeiască 
şi să lucreze ea prin fiii puterii? 

Eu vreau să te ajut să înţelegi şi să poţi lucra minuni ca 
să vezi minuni, şi să te întăreşti apoi din ele, căci ai slăbit, co- 
pilule plăpând. O, nu erai tu de ajuns de plăpând? O, ai slăbit, 
şi de ce te laşi? Şi dacă te laşi, n-ai folos, că iată, nici tu n-ai 
şi nici cei legaţi de lucrarea Mea n-au folos de la slăbirea ta. 
A slăbit şi cel de departe care va să vină. Au slăbit şi copiii 
Mei care te poartă pe tine spre Mine şi te numesc fericitul 
Meu, fericitul Noului Ierusalim care este din cer. Iată cum eşti 
tu numit în cer: eşti numit fericit, şi tu zici că nu eşti fericit, 
dar Eu nu zic tot aşa. O, dacă fericirea este cea care este cu 
Mine şi dacă tu eşti trecut între cei care vor primi plata 
fericirilor care vin, după cum este scrisă Evanghelia feri- 
cirilor care vin, Eu de aceea zic că eşti fericit. Nu cei de pe 
pământ sunt fericiţi. Aceia, vai de fericirea lor, că fericirea lor 
este păcătoasă ca şi ei. Lasă aşa; rămâi în fericirea care este 
ca şi a Mea, căci fericiţi cei ce plâng acum, că aceia vor vedea 
pe Dumnezeu, Care vine cu muntele fericirilor pe pământ. 
Dar Eu îţi spun că a şi venit, şi lumea nu înţelege slava acestei 
înălţimi cereşti, a acestei fericiri care va fi văzută de cei de pe 
pământ, de cei ce sunt pământ. 

Fericire ţie cu Domnul tău, căci una este fericirea, dar 
nu te mai teme de oameni. Mă doare când văd că te temi de 
toţi neputincioşii, care n-au şi nu vor avea putere asupra ta. 
Teama ta de ei o vede duhul rău şi îi prieşte şi intră şi îţi face 
supărare prin ei. Dacă ai fi mai curajos, mai tare de înger, ar 
fugi şi nu s-ar mai vedea urma duhului rău care-ţi face ţie ini- 
mă rea, şi s-ar vedea biruinţă cerească. O, de ce este scrisă de 
Duhul Sfânt Scriptura care spune: «Ce-ţi poate face omul?». 
O, stai întru pacea Mea şi aleargă după ea dacă ea are pe unde 
ieşi din inima ta. Stai, tată, întru taina Ierusalimului nou până 
la arătarea Mea şi nu te depărta. 

Pace ţie! Pace, căci pe această piatră am zidit biserica 
Mea şi am biruit cu ea porţile iadului, şi acum voiesc să scot 
din iad făptura Mea, dar să te gândeşti cu milă dumnezeiască 
la făptura Mea care strigă de atâta vreme: „Până când, 
Doamne, ca să ne răscumperi? “. 

Hai, tată, hai şi nu întoarce capul, căci în urmă se va ri- 
dica fumul Sodomei şi al Gomorei, şi din acest scrum voi 
căuta să-i scot pe cei scăpaţi cu viaţă, şi aceia vor slăvi pe Cel 
ce vine cu împărăţie cerească pe pământ. Hai, nu te teme de 
lupi, căci lupii vor cunoaşte dreptatea lui Dumnezeu şi se vor 
uita la ea şi vor şti ce este şi cum este Dumnezeu, şi lupul va 
paşte alături cu mielul, după cum este scris în Scripturi. 

Ai grijă să fii cu Mine. Să aibă grijă să fie cu Mine şi 
cel ce te îngrijeşte pe tine; să fie cu Mine şi nu fără Mine şi 
nu fără cele de la Mine. 

Când proorocul Moise s-a suit pe munte ca să aducă 
cuvintele lui Dumnezeu, n-a putut Aaron să aibă singur grijă 
de popor, şi ai văzut ce a fost, că s-a întors poporul lui Moise 


de la Dumnezeu şi a slujit poftelor lor. Stai cu Mine, ca să fie 
şi România cu Mine şi să dărâmăm slujirea la idoli, să dărâ- 
măm idolii care stau împotriva lui Dumnezeu. 

Când era apostolul Petru la Cornelie, după descoperi- 
rea Domnului, l-a aşezat apoi pe Cornelie arhiereu, şi el s-a 
dus în alte cetăţi. Şi s-a dus şi Cornelie în cetatea căreia îi că- 
zuse sorţul, şi s-a dărâmat la rugăciunea lui Cornelie templul 
idolilor lui Dimitrie, mai-marele cetăţii, şi au fost prinşi sub 
dărâmături cei din casa lui Dimitrie. Iar când era rostită sen- 
tinţa de moarte pentru Cornelie, a venit un trimis al Domnului 
şi a spus că toţi cei din casa lui Dimitrie strigă de sub ziduri 
la Du mn ezeul lui Cornelie ca să-i scape pe ei din moarte. 
Atunci s-a aşezat Cornelie şi a rostit cuvânt către Dumnezeul 
său şi s-au dat zidurile în părţi şi au ieşit atunci din moarte cei 
din casa lui Dimitrie ispravnicul, şi a crezut apoi cetatea ace- 
ea în Dumnezeul lui Cornelie şi s-a întărit biserica lui Iisus 
Hristos şi a pierit închinarea la idoli, căci era Cornelie ar- 
hiereul lui Dumnezeu şi era aşezat după rânduiala lui Melchi- 
sedec, după descoperirea lui Dumnezeu. 

Ai grijă să fii cu Mine, căci Eu sunt Arhiereul Cel din 
veac şi până în veac, şi te-am uns cu ungere cerească, după 
rânduiala lui Melchisedec. Stai cu Mine, iubitul Meu, ca să 
fie şi România cu Mine şi nu fără Mine, dar va fi cu Mine, şi 
prin ea voi fi peste pământ. Amin. 

Iară şi iară, pace şi putere ţie! Putere întru putere şi via- 
ţă întru viaţă, căci Eu sunt Viaţa! Heruvimii şi serafimii să-ţi 
înconjoare trupul şi inima şi iubirea şi să lucreze lângă tine 
tainele cereşti ale acestei vremi, şi să fie împlinire de taine ce- 
reşti. Amin. Pacea Mea să fie deasupra ta, iar întru tine să fie 
pace şi bunăvoire întru Dumnezeu! Amin, amin, amin. 

3/16 iulie 1992 

Sărbătoarea de un an de la punerea pietrei de temelie 
a Sfintei Sfintelor Noului Ierusalim 

Cuvânt despre ascultare şi despre neascultare. 

lavă întru cei de sus lui Dumnezeu, şi pe pămân- 
tul Noului Ierusalim pace şi bună orânduială şi 

bunăvoire! 

Pace şi slavă lui Dumnezeu pentru slava Lui cea mare! 
Cel ce a aşezat piatra începutului cel nou, a Ierusalimului cel 
nou, care vine cu Dumnezeu şi cu zecile de mii de sfinţi ai 
Săi, după cum este cuvântul scris în Scripturi. 

Pace vouă de la Domnul Iisus Hristos, Cel Care Şi-a 
lucrat ieslea Sa în mijlocul Ierusalimului nou, care va fi peste 
România lucrat după planul cel din veac întocmit! 

Pace vouă, iubiţii Duhului Sfânt! Şi iată, iarăşi suntem 
în zi de praznic sfânt pentru ca să sărbătorim sărbătoare ce- 
rească pentru zilele de prăznuire care vor sta aşezate de acum 
şi până în veac peste Sfânta Sfintelor Noului Ierusalim, care 
a fost lucrată de Dumnezeu prin mânuţele voastre, copii ai 
Duhului Sfânt. Şi cum adică Sfânta Sfintelor, cum adică acest 
loc numit aşa de Dumnezeu? Adică locul unde vine şi se aşea- 
ză cuvântul lui Dumnezeu ca să fie întrupat în această carte şi 
să fie apoi suflat peste pământ; adică ieslea lucrării Duhului 
Sfânt, Care va naşte peste România Ierusalimul cel nou, care 
vine de la Dumnezeu, dar Eu zic că a şi venit, căci a venit în- 
ceputul Ierusalimului nou. 

Aceasta este ziua de aducere-aminte a punerii pietrei 
altarului Sfintei Sfintelor, căci astăzi facem amintirea trecerii 
unui an de când Sfânta Treime a aşezat şi a binecuvântat prin 

cuvânt ceresc locul în care să ia fiinţă ieslea de coborâre, ies- 
lea de mărturie a locului de coborâre a cuvântului lui Dumne- 
zeu, care se va auzi peste pământ în zilele ce vin. Domnul 
Iisus Hristos grăieşte cuvântul Său în această zi de praznic 
sfânt. Aceasta este piatra începutului cel nou al Noului Ieru- 
salim, care va răsări peste România, care va ieşi din România 
şi care va acoperi de lumină cerească pe cei ce vor veni şi se 
vor pleca lucrării de mântuire pe care Fiul lui Dumnezeu, Cel 
Unul născut din Tatăl mai înainte de veci, o va lucra după 
cum are de lucrat în vremea aceasta. 

Eu sunt Fiul lui Dumnezeu, Cel Unul născut din Tatăl 
Treimii cereşti, Cel Unul născut mai înainte de veci, Cel năs- 
cut Lumină din Lumină, şi Dumnezeu adevărat din Dumne- 
zeu adevărat, Cel de o fiinţă cu Tatăl, Cel prin Care s-au făcut 
cele văzute şi nevăzute. Eu sunt Fiul Treimii cereşti, Care M-am 
coborât din cer, şi prin cuvânt M-am întrupat în pântecele 
Fecioarei cea proorocită, ca să iau trup şi să fiu Du mn ezeu şi 
Om, şi ca să fiu răstignit, în numele păcatelor făpturii lui 
Dumnezeu, şi ca să înviez după trei zile, în numele învierii 
făpturii lui Dumnezeu; trei zile, după numărul celui de trei ori 
neamul lui Dumnezeu, de la Adam şi până la întruparea în om 
a Fiului Treimii cereşti. Şi, iarăşi, Eu sunt Fiul Treimii cereşti, 
Care M-am coborât din cer ca să Mă înalţ după înviere iarăşi 
la cer, ca să stau iarăşi de-a dreapta Tatălui, şi apoi iarăşi să 
vin să cercetez viii şi morţii, şi să aduc cu Mine împărăţia fără 
de sfârşit apoi. Şi iată, Eu sunt Cuvântul lui Dumnezeu, Cel 
prin Duhul Sfânt făcător de viaţă; Eu sunt Cuvântul Duhului 
Sfânt, Care purcede din Tatăl şi Care S-a lăsat peste prooroci 
şi peste apostoli ca să ia trup acest cuvânt şi ca să se împli- 
nească prin puterea Sa. 

Eu sunt capul bisericii cea întocmită în sobor de apos- 
toli, căci apostoli am lăsat ca să fie în numele Meu, şi proo- 
roci am lăsat în mijlocul lor, ca să fie cuvântul Meu în soborul 
bisericii apostolice cu care am ajuns până la vremea aceasta 
de împliniri cereşti, căci iată vremea cea promisă prin proo- 
roci, cea făgăduită ca să fie. Şi iată, Domnul este credincios 
întru făgăduinţele Sale, căci vremea este să se deschidă ochii 
orbilor ca să vadă împlinirile cele vestite din vreme. 

Iată aici început de împărăţie a Domnului Iisus Hristos, 
precum în cer aşa şi pe pământ, căci de aceea am rostit cuvânt 
şi am zis că aceasta se va numi Biserica neadormiţilor şi a 
neprihăniţilor, precum în cer aşa şi pe pământ, şi de aceea am 
zis să fie lucrare de cuvânt şi să fie împlinire şi să fie rugă- 
ciune de slavă şi de jertfă plăcută fără de sfârşit, precum în 
cer aşa şi pe pământ. Precum în cer, căci în cer este jertfă ne- 
întreruptă de slavă şi de rugăciune; de slavă pentru cele din 
cer, şi de rugăciune pentru cele de pe pământ, şi de aceea a 
aşezat Domnul aşa aici, ca să se poată spune acestei aşezări 
„precum în cer aşa şi pe pământ, amin Dar acest „amin 
amin să fie, precum în cer aşa şi întru cele aşezate aici de 
Dumnezeu. Amin. 

Binecuvântat să fie praznicul punerii pietrei de temelie 
a altarului Sfintei Sfintelor Noului Ierusalim, şi va fi Româ- 
nia Ierusalimul nou, cel pe care-1 alege Dumnezeu în vremea 
aceasta, căci aşa este scris în Scripturi: «încă o dată voi alege 
Ierusalimul». Este scris, dar nu este înţeleasă această Scrip- 
tură şi în zadar au căutat mai-marii legii bisericii şi cărturarii 
lumii să scrie cărţi peste cărţi şi să-şi însuşească ei dreptul la 
cuvânt peste mulţimile cele arse de sete, căci setea mulţimilor 
nu poate fi stinsă de nimic şi de nimeni, ci poate fi stinsă de 
cuvântul Duhului Sfânt, Care vine din cer în locuri curate, în 
inimi curate şi sărace în duhul lor, fiindcă Duhul Sfânt nu Se 
apropie de cei semeţi cu duhul, de cei cunoscători ai literei, şi 


aceia, dacă vor să slujească Duhului Sfânt, să se aplece şi să 
se facă tălmăcitori ai limbilor Duhului Sfânt, care iau naştere 
în cei săraci în duhul lor. Aceasta este orânduiala lui Dumne- 
zeu, orânduiala Duhului Sfânt, de la început şi până la sfârşit, 
dar Dumnezeu este fără de început şi fără de sfârşit, iar Duhul 
Sfânt este întru Sfânta şi nedespărţita Treime, Care Se nu- 
meşte Dumnezeu. 

Se uită Sfânta Treime la preoţii şi la cărturarii acestui 
veac. Se uită ce au făcut, căci au desfiinţat aceştia orânduiala 
Fiului lui Dumnezeu cea lăsată peste biserică, peste cea din- 
tâi biserică de după întruparea Sa. Se aduna biserica şi era în 
mijlocul ei cuvântul lui Dumnezeu, căci am lăsat prooroci, şi 
am zis să fie aşa şi nu altfel biserica; aşa întreagă şi nu cu lip- 
suri ale trupului ei. Şi iată ce a ajuns biserica! Dar cine să-i 
deschidă ochii ca să vadă că ea nu mai este cu Mine? O, să-i 
primească pe cei trimişi spre ea şi să-şi vadă ea goliciunea sa, 
şi să se întocmească din nou biserica, şi să fie ca la început şi 
să-şi trezească dragostea ei cea dintâi; cea dintâi, căci va fi să 
se umble în taina celor dintâi aşezări ale bisericii Mele. Dar 
Eu vă spun că s-a văzut şi această umblare, şi iată, iubiţii Mei, 
voi sunteţi fiii bisericii cea dintâi, şi am ajuns cu ea până la 
voi, şi voi sunteţi cei mai mici, şi v-a aşteptat cerul, iubiţii 
Mei. Fiţi tari şi fiţi dârji întru cele dintâi, căci voi n-aveţi a vă 
teme de cele ce s-au stricat din duh de semeţie şi de slavă de- 
şartă, căci iată ce fac Eu: fac un lucru nou ca să se vadă în el 
cei dintâi ai Mei şi să încapă în acest nou toate seminţiile Me- 
le care au fost întâi şi care au început întâi, iar când va ieşi 
această carte, va fi iarăşi trupul bisericii Mele aşa cum l-am 
lăsat să fie. Va ieşi această carte, căci vrednic este Mielul lui 
Dumnezeu să ia această carte şi să-i desfacă peceţile ei şi să 
se vadă începutul cel nou, cel de atunci şi cel de acum, căci 
am făcut început nou, început tainic, după rânduiala lui Mel- 
chisedec, şi am aşezat în această grădină troiţă vie, ca să se 
aducă întreită jertfă vie şi curată, precum Eu curat sunt. 

Binecuvântată să fie troiţa cea vie şi lucrătoare de jertfă 
vie şi sfântă şi curată, şi binecuvântaţi să fie cei trei fii unşi 
care formează această troiţă lucrătoare de înviere din morţi. 
Binecuvântată să fie troiţa celor trei inimi vii care lucrează în- 
treită putere în numele puterilor cereşti. Nimeni să nu se în- 
cumete să se atingă de această troiţă ca s-o fărâme sau s-o 
despartă, căci unul ca acela se va sfărâma de ea şi va fi dat de 
lângă ea. Nimeni să nu se teamă de cei ce se încearcă să se 
lupte cu Dumnezeu, căci cu această piatră am ridicat biserica 
cea vie şi am biruit cu ea porţile iadului, iar prin lucrarea cea 
vie a celor trei fii lucrători întru troiţă vie de jertfă vie şi ce- 
rească, voi scoate din moarte făptura Mea. Amin. 

Această aşezare este lucrată de cer şi nimeni din cei ce 
sunt pământ nu o poate birui pe ea, căci aceasta este simbolul 
crucii, căreia i se rostesc cuvintele: în numele Tatălui şi al 
Fiului şi al Sfântului Duh. Fiecare din cei trei fii lucrează în 
numele acestei puteri, iar toţi trei laolaltă sunt semnul nu- 
melui crucii Fiului lui Dumnezeu, semnul care va să se arate 
înaintea venirii Domnului ei. Şi iată, mai întâi a fost cuvântul, 
şi apoi lucrarea cuvântului, şi apoi semnul care este pe vârful 
acestei pietre ca să fie văzut şi apoi să fie crezut şi apoi să fie 
înţeleasă taina lui Dumnezeu care lucrează în mijlocul acestor 
hotare, căci Domnul n-a înălţat semnul venirii Sale pe această 
piatră până ce mai întâi nu le-a făcut noi pe toate prin această 
troiţă lucrătoare în numele tainelor lui Dumnezeu care vor fi 
lucrate în zilele ce vin. 

Să staţi bine, să staţi cu frică şi să luaţi aminte, voi, cei 
ce staţi aşezaţi întru taina începutului cel nou, căci dacă voi 
veţi sta aşa, aşa va fi să stea în curând România cea binecre- 

dincioasă, iar cea necredincioasă va primi veste pentru pocă- 
inţă, şi dacă nu se va pocăi de fărădelegile ei, va fi să fie dată 
deoparte de pe pământul cel sfânt al ei, căci scris este prin cu- 
vântul Duhului Sfânt, şi cele scrise se vor împlini. 

Iară şi iară vă spun: nu vă fie milă de lupi, nu vă fie tea- 
mă de lupi, căci voi aveţi putere de leu şi de pui de leu, şi 
această putere va face dreptate peste făptura Mea. Voi sunteţi 
cei din sămânţa lui Iuda şi a lui Iosif, dar din voi se va ridica 
tot neamul acesta, de la început şi până la plinirea neamului 
acesta. Umiliţi-vă şi plecaţi-vă inimile la cuvântul Duhului 
Sfânt, căci mare şi înfricoşătoare este taina în care sunteţi aşe- 
zaţi. Umiliţi-vă şi nu vă lăsaţi robi nici unui duh străin, căci 
duhul cel străin de Dumnezeu a ajuns la sfârşitul său. 

însemnaţi în cartea mărturiilor toate semnele care au 
lucrat de aici peste cei ce s-au lovit sau au pierit zdrobiţi de 
această piatră, căci aceste semne vor veni tot mai mult, ca să 
servească slavei acestei taine cereşti. 

Acesta se va numi muntele cel sfânt al vremii plinirii 
cereşti, şi va fi să fie cinstit şi slăvit cu mult mai mult decât 
muntele în care vorbea Dumnezeu cu glasul Său ceresc din 
pară de foc atunci când Moise a trebuit să se suie şi să aducă 
cuvintele Domnului către Israelul cel de atunci. Nimeni nu s-a 
suit atunci acolo, ci numai Moise s-a suit, şi a rămas Moise 
sfântul lui Dumnezeu după aceea, şi s-a coborât la Israel şi l-a 
făcut pe Aaron preot peste Israel, şi asculta Aaron pe Moise, 
căci Moise venea de la Dumnezeu. Şi iată, acum va fi mai 
mult decât atunci, şi voi lucra minuni cereşti, ca să cunoască 
cei ce se apropie să vină, să cunoască toţi taina acestui munte 
ceresc, căci acest munte se numeşte: Cuvântul lui Dumnezeu, 
şi această cetate se va numi: „Acolo este Domnul 

Binecuvântată să vă fie veghea voastră peste această 
grădină! Binecuvântate să fie hotarele care împrejmuiesc şi 
străjuiesc această înălţime cerească! Binecuvântată să fie pu- 
terea cea făcătoare de minuni care se odihneşte peste această 
împărăţie cerească! 

Verginica este cu Mine şi rosteşte de lângă Mine cu- 
vânt peste acest aşezământ sfânt. 

F ace vouă! De lângă Domnul rostesc pace 
peste voi, fii ai acestei grădini cereşti! Şi 
cum adică fiu al acestei grădini? O, iubiţii mei, mare este 
această taină, mare este viaţa acestui cuvânt, taina de fiu al 
acestei grădini cereşti. Trăiţi bucuria de prăznuire a acestei 
serbări în numele punerii pietrei pentru înălţarea Sfintei Sfin- 
telor al cărei altar se numeşte ieslea Domnului Iisus Hristos 
în vremea aceasta. Vin iar să vă vorbesc şi să vă învăţ taina 
acestui cuvânt, taina de fiu al acestei grădini, căci nimeni nu 
poate să-şi ia singur cinstea să fie fiu al acestei grădini, ci nu- 
mai cel ce are chemarea lui Dumnezeu, iar acela să stea apoi 
aşa cum are aşezare aici Dumnezeu. 

E prea mare şi prea cerească această lecţie pe care am 
adus-o la voi. Voi veni în cuvânt şi vă voi da această lecţie, ca 
să fie adăugată în cartea legilor care vor străjui peste acest în- 
ceput de cer pe pământ. Ţineţi ce aveţi, până voi veni cu 
această lecţie, căci această lecţie se va adăuga celor ce le aveţi 
de împlinit şi de trăit în aceste hotare cereşti. Staţi bine, staţi 
cu frică de Dumnezeu şi cu luare-aminte, că mare este taina 
acestei grădini, şi voi sunteţi încă mici cu împlinirea şi cu as- 
cultarea. Eu n-am venit să vă conduc rău, ci am venit să vă 
fac fii ai ascultării cuvintelor cu care vin din cele cereşti. în- 
văţaţi această lecţie, lecţia ascultării, mămică. învăţaţi să pu- 
teţi, şi iarăşi zic: învăţaţi să puteţi, şi după aceea veţi putea să 
ascultaţi aşa cum se aşteaptă ascultarea cea de aici. Iarăşi vă 
spun: învăţaţi şi îndeletniciţi-vă cu cărarea mea spre voi, ca să 


puteţi sta în taina ascultării, căci mare este puterea ascultării 
dacă este ascultare, fiindcă neascultarea, după cum este firul 
cărării mele către voi, neascultarea faţă de această orânduială 
cerească poate să vă aducă o mulţime de răni şi vouă şi lui 
Dumnezeu, Care trebuie să fie în toate drepturile Sale dum- 
nezeieşti în această grădină. Neascultarea este cheia cea de 
dincolo de porţile cele de aici şi pe care o încearcă duhul rău 
ca să intre să vă facă rău. Neascultarea este o unealtă care se 
atinge de ochii celui care se numeşte fiu al acestei grădini; se 
atinge de ochii lui ca să-i împungă şi să strice buna vedere a 
ochiului şi să strice sănătatea, căci când ochiul este vătămat, 
se vatămă şi trupul ochiului. Iubiţi ascultarea, mămică, şi nu 
uitaţi că mai înainte de ascultare este lucrarea smereniei, lu- 
crare fără de care nu se poate învăţa lecţia ascultării. învăţaţi 
lucrarea curăţeniei, mămică, dar această lecţie vă voi aduce-o 
vouă în lecţia de fiu al acestei grădini. 

Fiţi ascultători mie precum şi eu am fost lui Dum- 
nezeu. Fiţi fii vrednici de această grădină, căci aşa vi se cere 
vouă după chemarea pe care o aveţi. Dar voi veni şi vom în- 
văţa, iubiţii mei. 

Pace vouă, copii ai acestei grădini! Pacea mea v-o las 
vouă, căci pace am venit să aduc peste voi. Harul Duhului 
Sfânt să lucreze învăţătură cerească peste voi toţi. Amin, 
amin, amin. 

9/22 iulie 1992 

Sărbătoarea sfântului prooroc Ilie 

Domnul învaţă poporul că deşertăciunile sinelui aduc lipsă de 
smerenie şi cuvinte netocmite. 

ă fie binecuvântate cântarea şi rugăciunea şi 
praznicul acestei zile, pentru că acest praznic es- 
te unul din marile praznice ale acestui aşezământ ceresc. 

Pace vouă de la Tatăl şi de la Fiul şi de la Duhul Sfânt, 
iar Duhul Sfânt lucrează în vremea aceasta lucrare de plinire 
a Treimii cereşti. 

Pace de la marele şi sfântul lui Dumnezeu, proorocul 
Ilie, despre care este scris că va fi să vină mai înainte de ziua 
cea mare a Domnului. Şi ce este scris că va face acest sfânt 
ceresc? Este scris că va fi să întoarcă inimile copiilor către 
părinţi, şi ale părinţilor către fiii lor, cei urmaşi lor. Şi cum 
adică această lucrare? Adică lucrarea aceasta, care este lucra- 
tă de Dumnezeu la voi şi pe care o văd părinţii cei de aproape 
şi cei de demult, căci părinţii au aşteptat să vadă zilele acestei 
lucrări cereşti, şi iată, le văd şi saltă de bucurie şi văd apro- 
pierea capătului răbdării lor, fiindcă părinţii care s-au numit 
părinţi întru Dumnezeu, aceia sunt vii şi stau cu Dumnezeu şi 
lucrează de la Dumnezeu peste fii ca să întoarcă pe tot fiul la 
Tatăl. Dar fiii acestei vremi nu mai au pe părinţii lor, căci au 
de tată pe duhul întunericului acestui veac şi nu mai au pe pă- 
rinţii lor. Şi ce va fi de făcut? Nimic nu va fi decât ceea ce 
este scris pentru vremea de dinaintea slavei zilei Domnului. 
Este scris că acest părinte care este serbat astăzi, va fi să lu- 
creze în vremea aceasta, şi aceasta este lucrarea sa: să întoar- 
că inima fiilor către părinţii lor, către rădăcina lor cea cereas- 
că. Şi dacă fiii acestei vremi nu mai sunt deprinşi cu lumina 
cea dintâi, care-i ţinea aproape de părinţii lor, şi dacă ei nu 
mai cunosc rostul lor şi menirea lor, ce mai este de făcut decât 
să le iasă părinţii în cale şi să-i vadă şi să ştie apoi de unde au 
venit ei, de la cine au venit şi pe cine trebuie să asculte? Sfân- 
tul prooroc Ilie are această lucrare de lucrat şi are cu el în 
lucrare pe toţi sfinţii şi părinţii şi are cu el puterile cereşti în 

lucrare, dar are de la Dumnezeu poruncă să păzească de jur 
împrejur pe România şi să lucreze peste ea deosebit, să lu- 
creze peste ea în aşa fel ca s-o cureţe de fărădelege, ca s-o tre- 
zească şi ca s-o aşeze apoi deasupra râului de foc care se va 
vărsa peste pământ. 

O, iubiţii Mei copii, mare este acest petecuţ de pământ 
sfânt în care sunteţi voi aşezaţi, şi cât ar dori cerul să faceţi 
ochii mari şi să puteţi vedea şi să puteţi pricepe câtă mărire 
cerească şi câtă putere cerească lucrează peste acest aşeză- 
mânt de la voi! O, şi câtă slavă şi câtă putere va ieşi de aici 
peste pământ ca să lucreze lucrarea de curăţire a fărădelegii 
de pe pământ! Am trimis-o pe Verginica înapoi ca să vă fie în- 
văţătoare şi să fiţi de ajuns de mari faţă de aşezarea în care v-am 
aşezat Eu, Dumnezeu, şi nici un părinte care are de lucrat din 
cer dintre sfinţi, nici unul nu vine fără ea, căci ei au stat de la 
începutul acestei lucrări şi au privit clipă de clipă, şi apoi au 
aşteptat-o pe Verginica să vină la Dumnezeu şi să se întoarcă 
apoi cu ea la acest popor care a fost deosebit pregătit cu tai- 
nele cele cereşti ale acestei vremi. Şi uitaţi-vă voi că numai o 
bucăţică de pământ a adăpostit această lucrare, fiindcă ceilalţi 
de la care Verginica plecase, n-au voit să-şi ţină vasele curate 
şi mâinile curate şi pământul lor curat şi casa lor curată. Şi a 
venit Verginica la voi cu proorocul Ilie şi cu apostolul loan ca 
să pregătească de la voi cărare de lucru şi apoi de cuvânt, pre- 
cum este scris. Au venit şi au sfinţit prin cuvânt credinţa de la 
voi şi aşternutul de la voi, şi lucrează cerul de la voi peste 
pământ. 

Eu sunt Fiul Tatălui cerurilor. Eu M-am lăsat numai cu 
Tatăl, numai în voia Lui şi nu M-am cruţat pentru nimic, ca 
să fac numai voia Tatălui Meu. M-am coborât şi M-am făcut 
Om ca să-l ajut pe om şi să-i dau pildă cum să iubească pe 
Dumnezeu. Am folosit-o pe Verginica şi am pus-o în mijlocul 
acestui popor ca pe o jertfă vie, şi a suferit mult Verginica pâ- 
nă ce şi-a aflat odihna cu Mine. Eu nu vă vreau pe unul sau 
pe doi sau pe trei sau pe patru; Eu vă vreau pe toţi la fel de 
dăruiţi Mie, ca să pot să văd de la toţi cei de aici lucrare de 
fiu al acestei grădini. Dar în ziua aceasta Verginica va fi în 
sfat cu voi şi va lucra să apropie cărarea lecţiei pe care are s-o 
lucreze peste acest aşezământ. Amin. 

F ace vouă cu cerul, că nici o stare nu este 
cerută de la voi mai mult decât această iu- 
bire, căci pacea cea din voi este iubirea pentru Dumnezeu, iar 
lipsa de pace din voi şi dintre voi este duh de ură, duh de se- 
meţie şi de iubire de sine şi este sabie pentru mine şi pentru 
Domnul, Care are de lucrat peste voi şi are de lucrat dintre voi. 

O, copiii mei iubiţi! Dar, oare, înţelegeţi voi bine cum 
trebuie să fie dragostea pentru Dumnezeu? O, dacă nu înţe- 
legeţi, luaţi, mămică, o tăbliţă mare şi scrieţi pe ea lecţia dra- 
gostei şi a bunurilor ei şi puneţi-o peste inima acestui aşe- 
zământ ca să fie citită în zorii fiecărei zile care începe şi în 
amurgul fiecărei zile care se sfârşeşte. O, uitaţi-vă şi iar ui- 
taţi-vă la poporul din care aţi fost voi deosebiţi; uitaţi-vă, că 
de aceea nu mai este el în dragostea de Dumnezeu; de aceea, 
pentru că s-a iubit pe sine fiecare creştin, şi dacă s-a iubit pe 
sine, a prins putere să se judece unul pe altul, să ceară unul de 
la altul, să dispreţuiască, să clevetească, să uite frica de Dum- 
nezeu, şi câte nu vin de la iubirea de sine! Când creştinul se 
iubeşte pe sine, atunci vine peste el fără de veste compăti- 
mirea de sine, îndreptăţirea de sine, nemulţumirea de inimă, 
şi de la acestea se nasc dispreţul şi judecata faţă de aproapele 
şi se nasc cuvinte rostite şi nerostite care îndoliază pe Dum- 
nezeu, Cel ce nu mai găseşte smerenie de la făptura Sa. 


Dar voi, iubiţii mei, luaţi, mămică, şi citiţi şi scrieţi, şi 
apoi citiţi mereu, ca să ştiţi cum să fiţi înăuntrul şi în afara 
voastră. Luaţi pe Duhul Sfânt, şi să vedeţi voi ce va face Du- 
hul Sfânt din voi. Domnul aşteaptă să facă prin voi minuni 
nemaiauzite vreodată, dar lăsaţi-vă numai cu Duhul Sfânt al 
dragostei de Dumnezeu, căci dragostea de Dumnezeu care se 
cere în vremea aceasta, ea rabdă totul îndelung, şi rabdă până 
la sfârşitul plinirii ei. 

Măi iubiţii mei copii, vreau să văd că-mi pregătiţi că- 
rare ca să pot veni cu lecţia de fiu al acestei grădini. Sunt în 
lucru cu marele prooroc Ilie, sunt peste tot pământul, sunt şi 
peste România, dar întăriţi-vă bine întru cele de la cer, ca să 
se poată arăta plinirea lucrării de la voi şi să pot începe s-o cu- 
răţ pe România, pentru că de la ea va fi să ia cunoştinţă cei 
fără de cunoştinţă, şi să aibă cunoştinţă. 

Iubiţii mei, sunt cu voi la masa acestui praznic sfânt şi 
ceresc, care este mare între praznicele de la voi. Pace vouă de 
la tot cerul sfânt şi de la toţi proorocii cerului! Pace peste 
proorocii pământului! Pace şi Duh Sfânt cunoscător al acestei 
taine care este la voi! Şi aceia vor veni şi vă vor mărturisi pe 
voi şi vor spune că sunteţi pruncii mei cei mai mici, care aveţi 
de împărţit fericirile cele ce vin. Amin, amin, amin. 

20 iulie/2 august 1992 

Sărbătoarea sfântului mucenic Pantelimon 

Domnul aminteşte încă o dată pecetluirea de către puterile cereşti 
peste hotarele de strajă ale ieslei cuvântului. 

fânta Treime şi toate puterile cereşti lucrează şi 
aşează aşezare peste aşezare, şi ordinea se alătu- 
ră ordinei, ca să fie ordine cerească şi lege cerească şi porun- 
că cerească, şi ca să fie ţinute apoi cu sfinţenie aşezarea ce- 
rească şi ordinea cerească şi legea poruncilor cereşti. 

Pace vouă de la Sfânta şi de putere lucrătoarea Treime, 
Care Se numeşte Dumnezeu! Pace vouă, celor stătători şi ve- 
ghetori ai legii şi ai ţinerii legii sfinţeniei care este cerută de 
la Domnul peste acest aşternut ceresc şi din care lucrează 
Do mn ul peste pământ, căci prin această lucrare Se preaslă- 
veşte Fiul lui Dumnezeu în zilele acestea. 

Scrieţi, măi ucenicilor iubiţi şi preaiubiţi ai Mei, 
scrieţi, tată, şi adăugaţi cuvintele cele noi care vin de la Mine, 
căci adaug alături de cele cerute aici, încă iarăşi adaug putere 
de sfinţenie şi de împlinire faţă de cele ce stau aşezate şi stri- 
gă la Mine de sub piatra acestei temelii noi şi cereşti. Şi dacă 
aceste aşezări strigă la Mine, şi dacă nu toţi ţin bine minte de 
ele, şi dacă nu toţi cei legaţi aici n-au prins de ajunsă dragoste 
de legea sfinţeniei care trebuie să trăiască aici, iată cuvântul 
lui Dumnezeu peste acest aşezământ sfânt. 

Domnul Iisus Hristos a scris un an de la punerea pietrei 
de temelie a altarului Sfintei Sfintelor Noului Ierusalim. Ni- 
meni din cei legaţi de aici să nu se joace cu acest nume, să nu 
se joace cu legile Sfintei Sfintelor, căci aşa se numeşte acest 
aşezământ: se numeşte Sfânta Sfintelor Noului Ierusalim, ca- 
re vine peste România şi care va acoperi pe România. 

Iată, tată, ce vă spun după împlinirea unui an de la aşe- 
zarea Mea de aici. Rostesc cuvânt ceresc pentru tot creştinul 
care se atinge aici ca să lucreze cu Mine, şi unul câte unul să 
facă ochii mari şi tot mai mari şi să se uite pe tabla legilor ca- 
re străjuiesc prin sfinţenia lor peste acest aşternut coborât din 
cer prin cuvânt. 

Să se pecetluiască de către puterile cereşti încă o dată 
aceste hotare de strajă, care împrejmuiesc înăuntrul lor ieslea 

cuvântului lui Dumnezeu. Să se pecetluiască, şi să fie apoi 
împlinire întreagă peste cei ce se ating de Sfânta Sfintelor 
Domnului. Desfaceţi sulul care vorbeşte de sub această piatră 
şi luaţi aminte la cuvintele scrise în acest sul, la legământul 
cel nou, care poartă numele acestui sul. Luaţi sulul acestui le- 
gământ nou şi desfaceţi-1 şi citiţi-1 iar, şi să trăiască cu putere 
legea care este scrisă şi numai aşa să se apropie apoi creştinul, 
iar cine va căuta să calce una din aceste aşezări, acela să nu 
se apropie aici, căci Do mn ul a rostit încă o dată ţinerea legilor 
acestui aşezământ ceresc. Luaţi cuvânt cu cuvânt şi cerce- 
taţi-vă mersul şi statul şi lucrarea voastră de împlinire ce- 
rească. Luaţi, tată, în mână sulul care stă sub această temelie 
şi adunaţi- vă fiinţa lângă cuvintele scrise în el şi uitaţi-vă în 
el, şi uitaţi-vă în voi, ca să poată veni în voi zilele Domnului 
şi să se poată vedea în voi zilele Fiului Domnului, Care vine 
pe nori, precum este scris. Fiţi înaintemergătorii Mei şi gă- 
tiţi-Mi calea Mea în voi, că vin la voi ca să fac cu voi semne 
şi minuni, după cum este scris în Scripturile cele pentru vre- 
mea aceasta. 

Măi copiii Tatălui şi ai Fiului şi ai Duhului Sfânt, iată 
ai cui fii sunteţi voi. Nu sunteţi altfel de fii. Aşa sunteţi, aşa 
cum vă numesc Eu. Nu sunteţi ai lumii în care trăiţi, nu sun- 
teţi ai cezarului, nu sunteţi ai nici unui stăpân, nu, tată, nu. Voi 
aveţi chemare cerească. Auziţi voi ce aveţi? Aveţi chemare 
cerească, măi tată. Aveţi grijă mare ce faceţi cu voi, că numai 
asta aveţi de făcut: să staţi cu chemarea cerească. Şi dacă nu 
staţi bine în ea, nu se poate aşa, că scris este: «Nimeni nu poa- 
te sluji şi lui Dumnezeu şi lui mamona», iar în această lucrare 
dacă eşti chemat, trebuie să slujeşti cu Cel Care te-a chemat. 
Eu sunt Cel Care am chemat la Mine pe ucenicii Mei, dar ace- 
ia au fost smeriţi până la moarte, şi încă ce moarte! O, toţi au 
fost ucişi pentru numele Meu şi nu şi-au cruţat viaţa lor, pen- 
tru că şi ei i-au iubit pe cei din urmă, pentru că Duhul Meu 
trăia în ei şi vorbea în ei, şi ei ştiau când va fi şi cu cine se va 
lucra plata iubirii lor. 

Vine vremea aceea să se vadă numele lui Dumnezeu 
peste cei ce au ungerea acestei lucrări, şi va fi atunci să se 
scoale cezarul şi să te trimită să te scape Dumnezeu. Aşa va 
face cezarul când nu va mai avea nimic, când nu va mai avea 
ce să-ţi dea, căci va fi sărac cezarul şi va fi bolnav şi lovit şi 
i se va lua dregătoria, căci Domn va fi numai Dumnezeu peste 
tot pământul. Şi ce va face atunci creştinul care s-a ruşinat cu 
Dumnezeu şi cu chipul lui Dumnezeu şi cu cuvântul lui Dum- 
nezeu peste fiii oamenilor? Ce vei face, creştine tată? O, vei 
păţi şi tu atunci ca sluga aceea care şi-a îngropat talantul ca 
să nu rodească talant din talant şi sămânţă din sămânţă. De ce, 
tată, să fii o slugă leneşă, şi de ce să nu fii o slugă înţeleaptă 
şi să răspândeşti comoara pe care o ai, şi s-o împărţi la săracii 
pământului şi să iasă sămânţă din sămânţă? Vine ziua să te în- 
trebe lumea pe lângă care ai stat tu, copil cu pecete cerească; 
vine ziua să vadă semnul de pe tine. Crezi, oare, sau încă nu 
crezi ce-ţi spun? De patruzeci de ani spun Eu că se va vedea 
pe fruntea ta semnul Meu. Crezi? Măcar acum, crezi? Şi dacă 
nici acum nu crezi, vor vedea necredincioşii pe tine se mn ul 
Meu şi vor sări pe tine şi te vor călca în picioare de durerea 
ce va veni peste ei şi peste tine, şi te vor întreba şi îţi vor cere 
răspuns de ce ai ţinut talantul ascuns; te vor întreba de ce te-ai 
ascuns cu Mine şi cu viaţa Mea în tine. 

Au venit o mulţime de furtuni peste acest loc ceresc. 
Au venit, tată, şi s-au spart şi se sparg în voi, iubiţii Mei cei 
stătători aici, şi nu este nimeni să vă ocrotească pe pământ, 
nici părinţi, nici fraţi, nici rude, nici păstori, nici creştini; ba 
mai buni au fost cu voi oamenii legii pământului. Dar aveţi de 


scut puterile cereşti, dimpreună cu Verginica. Măicuţa Mea n-o 
lasă singură pe Verginica, iar sfântul prooroc Ilie aşteaptă cli- 
pă de clipă semnalul Domnului. 

Răbdare şi rugăciune puternică, iubiţii Mei! Ascultare 
şi inimă curată şi, aşa cum v-am spus, ieşiţi din voi şi daţi loc 
puterilor cereşti în voi. Staţi întregi, tată, întregi întru Mine. 
Nu vă iubiţi pe voi înşivă, şi unul altuia slujiţi cu iubire, căci 
puterile cereşti se luptă cu furtunile care se îndreaptă spre voi. 
Luaţi jugul iubirii, că este uşor de purtat, fiindcă Eu sunt iu- 
birea, şi vă iubesc şi vă rog: aveţi grijă de sfinţenia acestui aş- 
ternut dumnezeiesc. Faceţi mătănii în forma crucii Domnului 
şi ziceţi: „Doamne, Doamne, caută din cer şi vezi şi cercetea- 
ză via aceasta pe care a sădit-o dreapta Ta şi o desăvârşeşte 
pe ea Amin. 

Mergeţi seara înainte de culcare şi cântaţi cântările bise- 
ricii, cântaţi în bisericuţa cea pe care o aveţi dată de Mine vo- 
uă ca să fiu Eu în ea şi să-Mi cântaţi voi Mie în ea cântări de 
slavă şi de rugăciune. Cântaţi rugăciunea Tatălui nostru, cântaţi 
slavă Măicuţei Mele, cântaţi Domnului, iubiţii Mei, şi Domnul 
vă va cânta pe voi. Nu vă temeţi de vijelii, dar păstraţi sfinţenia 
acestui aşezământ şi daţi de veste această ştire şi această or- 
dine, ca să ştie toţi cei care ştiu această taină vie. Staţi cuminţi 
înăuntru, şi Domnul va lucra dreptate pentru voi înăuntru şi în 
afară şi de jur împrejur, căci cei fără Dumnezeu vor da piept cu 
puterile dumnezeieşti şi vor amuţi de puterea dreptăţii Mele. 
Rugaţi-vă în vremea furtunilor, rugaţi-vă cerului cu inimă 
fierbinte, căci trebuie să pregătim calea minunilor. 

Fiţi tari în numele Meu! Verginica este neadormită pes- 
te voi. Pace vouă! Tărie vouă! Linişte vouă! Iar cei ce vă ocă- 
răsc şi vă dispreţuiesc pe voi, aceia îşi vor lua osânda, oricine 
ar fi ei. Amin. Pace vouă! Pace de la Tatăl şi de la Fiul şi de 
la Duhul Sfânt! Pacea Mea o dau vouă! Amin, amin, amin. 

27 iulie/9 august 1992 

Praznicul Schimbării la Faţă a Domnului 

Domnul şi trâmbiţa Sa binecuvintează începutul lucrului pentru 
zidirea aşezământului Ro-Emaus, din cetatea Valea Voievozilor. 

inecuvântată este această zi de sărbătoare, 
această zi de praznic împărătesc, căci astăzi ser- 
bează cerul ziua aducerii- aminte a slavei Domnului Iisus 
Hristos în faţa ucenicilor Săi cei iubiţi între ucenici, căci 
aceasta este ziua în care Domnul le-a încredinţat lor spre măr- 
turie arătarea slavei Sale cea de Fiu dumnezeiesc, şi din lu- 
mina Preasfmtei Treimi s-a acoperit cu lumină trupul Fiului 
Cel întrupat de la Duhul Sfânt între oameni. 

Pace vouă, copii ai zilelor slavei cereşti! Pace vouă de 
la Tatăl şi de la Fiul şi de la Duhul Sfânt, Care vă umbreşte 
pe voi ca să puteţi lucra cărarea Mea spre arătarea slavei Me- 
le, precum este scris! Pace vouă, şi celor alături cu voi ca să 
vă ajute pe voi şi pe Mine spre gătirea slavei ce va să vină! 
Pace, iubiţii Mei, şi Tabor ceresc să fie inimile voastre, iar 
ochii voştri fi-va în curând să vadă slava Mea, precum cei trei 
deosebiţi dintre ucenicii Mei au văzut în ziua aceasta pe vre- 
mea trupului Meu slava Tatălui Meu întru Mine. 

Dacă Eu am fost trimis de Tatăl pe pământ, apoi am 
fost supus Celui ce M-a trimis, căci nu Eu eram, ci Tatăl, Care 
locuia în Mine. Şi dacă eram Eu, întru Tatăl eram, şi am fost 
întru Tatăl în toată lucrarea ce am avut de săvârşit în mijlocul 
oamenilor. Puţin, puţin am spus Eu atunci despre taina aceas- 
ta, dar acele puţine cuvinte care au mărturisit că Tatăl este în- 
tru Mine, şi Eu întru Tatăl, acele cuvinte, cine are de la Tatăl 

înţelepciune nu se sminteşte în veac întru aceste cuvinte care 
spun că Fiul este o fiinţă cu Tatăl, şi prin această Una fiinţă s-a 
făcut tot ce este văzut şi nevăzut. 

Dacă omul nu este născut de sus şi dacă nu are pe 
Duhul Sfânt, nu poate unul ca acela să se plece sub cunoaşte- 
rea tainelor celor lucrate prin Duhul Sfânt în omul cel creat 
de Dumnezeu. Iată de ce trebuie naştere de sus, adică din apă 
şi din Duh, adică să fie omul ceresc. Şi dacă omul nu este năs- 
cut de sus, nu poate primi pe cele de sus ca să le cunoască şi 
ca să le creadă că sunt de sus şi că sunt din Dumnezeu. 

Apostolii Mei care M-au însoţit pe muntele Taborului, 
au văzut şi au mărturisit minunea pe care o serbăm Noi şi cu 
voi în ziua aceasta de mărturie cerească; au văzut şi au înţeles 
cu Duhul, iubiţii Mei. Credeţi voi ce vă spun? Cu Duhul au în- 
ţeles, de vreme ce ei nu ştiau ce spun atunci când unul din ei 
a spus: «Doamne, să facem Ţie, şi lui Moise, şi lui Ilie, trei co- 
libe, şi să fim aici apoi». Dacă aceştia nu s-ar fi lăsat lucraţi de 
sus, nu ar fi putut lucra peste ei cele de sus. Şi dacă s-au lăsat 
lucraţi de sus, a venit Dumnezeu şi Şi-a arătat faţă către faţă 
slava Sa, şi slava aceea a vorbit de la Tatăl şi a spus: «Acesta 
este Fiul Meu Cel preaiubit». Şi erau Moise şi Ilie de o parte 
şi de alta a slavei cu care Mă arătasem Eu în faţa lor, şi dacă 
ei nu ar fi fost de sus, nu ar fi avut cum să ştie pe Moise şi pe 
Ilie, care erau în stânga şi în dreapta Mea în ziua acelei slave 
văzute. Au văzut, şi apoi au ştiut, şi apoi au crezut, şi apoi au 
mărturisit, şi a rămas mărturia lor crezută peste vreme până 
astăzi, pentru că Duhul Sfânt are puterea adevărului spre măr- 
turia lucrărilor cereşti care se lucrează pe pământ. Şi iată, vă 
spun aşa ca să credeţi şi voi, şi cei legaţi cu voi, să credeţi că 
Duhul Sfânt are putere. Şi pentru că are toată puterea, a lucrat 
cuvântul Duhului Sfânt şi a vorbit la voi, şi apoi S-a arătat 
adevărat prin puterea Sa, căci iată ce se vede de la Dumnezeu 
coborât: se vede pe pământ ieslea cuvântului Duhului Sfânt, 
peste care se vor desăvârşi în zilele ce vin minunile cele de 
apoi ale lucrării Duhului Sfânt, despre care Eu am spus atunci 
că vor fi şi se vor lucra şi se vor vedea. 

Do mn ul Iisus Hristos este sărbătorit la voi şi Se slăveş- 
te între voi, căci vrednic este Domnul să Se slăvească întru 
cei ce cred în El. Să fie binecuvântată de toate puterile cereşti 
această sărbătoare adevărată şi neschimbată de la locul ei, 
căci cei ce au schimbat de la locul lor serbările Duhului Sfânt, 
aceia au uitat cuvintele cereşti care spun prin cântările psal- 
milor: «A Mea este ziua şi a Mea este noaptea, din veac şi 
până în veac». 

Slavă dintru cele cereşti deasupra ieslei cuvântului ce- 
resc! Şi se va vedea în curând această slavă, căci Domnul Se 
apropie de arătare, iubiţii Mei, şi tot ochiul va vedea slava lui 
Dumnezeu, precum este scris. 

Verginica Mea, spune tu la copiii tăi sărbătoarea Noas- 
tră cu ei şi le spune cuvintele tale, căci Tatăl este întru Mine, 
şi Eu sunt întru tine, iar tu eşti întru ei, întru copiii tăi care au 
crezut pe Duhul Sfânt, Care purcede de la Tatăl şi Care este 
din veac în veac prin prooroci, după cum este rânduiala 
Tatălui. 

F acea şi iubirea mea peste voi să fie, copii ai 
Duhului Sfânt, căci voi sunteţi mlădiţe care 
au răsărit şi care au rămas prin cuvântul lui Dumnezeu, care 
a lucrat prin această lucrare şi pe care a început-o Do mn ul 
prin mine, măi fiilor. Voi sunteţi ramurile, iar eu sunt rădă- 
cina. Voi sunteţi mlădiţele, iar eu sunt tulpina. Voi sunteţi 
urmaşii mei, iar eu sunt cea prin care v-a născut Dumnezeu 
prin această lucrare coborâtă din cer pe pământ. Şi precum 


Do mn ul Iisus Hristos Şi-a arătat slava Sa în faţa ucenicilor 
Lui, aşa îmi va da şi mie ca să mă slăvesc în faţa ucenicilor 
mei şi nu va mai fi atunci necredinţă, şi va fi umilinţă şi căinţă 
şi lacrimi; şi nu va mai fi hulă şi dispreţ şi mândrie, şi va fi 
ruşine şi spaimă peste cei ce lovesc acum în voi. Dar nu vă 
temeţi voi de morţii acestor vremi, nu vă temeţi de morţii cei 
din jur, căci eu voi lucra de jur împrejurul vostru, de jur îm- 
prejurul ieslei cereşti care este la voi. Nu vă temeţi. Eu sunt 
cu voi, sunt cu sfântul prooroc Ilie peste voi, sunt cu cerul 
deasupra voastră şi sunt în voi. Iar astăzi serbez cu cerul la 
voi praznicul slavei Domnului Iisus Hristos, slava din mun- 
tele Taborului, serbez cu voi în muntele acesta, căci munte 
este aşezământul în care staţi voi şi cu cei din cer, şi se vor 
împlini toate câte au fost vestite din cer despre acest munte şi 
despre fericirile care vor fi lucrate peste lume din vârful aces- 
tei înălţimi cereşti. Nu vă temeţi de cei morţi, nu vă temeţi de 
furtunile care sunt lucrate de duhul rău. Nu cumva să vă te- 
meţi, de vreme ce nu sunteţi fără Dumnezeu. Este Dumnezeu 
cu voi, copii ai puterilor cereşti. Fiţi cuminţi, fiţi credincioşi 
şi fiţi cu inimă mare, căci cerul pregăteşte calea minunilor. 
Fiţi împlinitorii cuvintelor care vin din cer la voi. Fiţi drepţi 
cu împlinirea, căci aşa este acum şi nu se poate altfel. 

Mama Gigi binecuvintează începutul lucrărilor din ce- 
tatea Valea Voievozilor, pentru că Domnul este adevărat prin 
cuvintele Sale (locul Ro-Emaus, n.r.). Se binecuvintează dra- 
gostea şi puterea de lucru a tuturor copiilor acestui popor care 
vor lucra la această lucrătură creştinească, dar să se lucreze în 
toată vremea întru duhul dragostei şi al smereniei cereşti. în- 
văţaţi unul de la altul lecţia smereniei şi nimeni să nu se se- 
meţească împotriva celuilalt, căci cerul se pleacă şi vă învaţă 
lecţia smereniei de duh, copii ai acestei lucrări. Să fie curaţi, 
şi iarăşi zic, să fie curaţi înăuntru şi afară toţi cei care cu mâ- 
nuţele şi cu dragostea lor vor împlini cuvintele lucrărilor ce- 
reşti. Cerul se supără pe cel ce nu se leapădă de obiceiul cel 
rău al cârtirii, al dezvinovăţirii, de obiceiul cel rău al nesme- 
reniei. Cine voieşte să fie iubit şi cinstit de aproapele său, 
acela să facă acestea aproapelui său. Să fie măsură pentru mă- 
sură întru dragostea cea duhovnicească şi frăţească şi cereas- 
că. Iubiţi vorbirea cea puţină, că multe păcate vi se vor mic- 
şora şi multe păcate vă vor ocoli pe voi de la vorbirea cea pu- 
ţină. Feriţi-vă de vorbirea în deşert, feriţi-vă de lume, şi iarăşi 
zic: dezlipiţi-vă de oameni, căci oamenii nu au pecetea pe ca- 
re o aveţi voi. 

Aşa este scris de Dumnezeu: «Ieşi din lume, poporul 
Meu, ca să nu guşti din vinul ei şi din pofta ei, că pofta este 
moarte sufletească şi este zid despărţitor între fiu şi tată», iar 
voi sunteţi fiii Tatălui ceresc. Staţi în casa voastră, staţi în 
lucrarea aceasta, căci ea este casa voastră. Amin. 

Lucrarea cea care va începe la Valea Voievozilor, să 
fie, de la începerea şi până la terminarea ei, fără duh de răz- 
vrătire, fără cârtire, şi cu smerenie să fie lucrată această lu- 
crare. Şi va începe Domnul să facă să fie curate cele ale po- 
porului Său, căci poporul Său trebuie să-şi aibă mâinile lui. 
Creştinul lui Dumnezeu trebuie să-şi aibă mâinile lui ca să 
poată ieşi din lume, căci lumea s-a spurcat din creştet până în 
tălpi şi îmi împuţinează curăţenia copiilor mei. Mâinile fiilor 
lumii sunt murdare de curvie şi de sodomie şi de malahie, 
sunt murdare de duh rău, şi Domnul voieşte ca poporul cel 
ales al Său să-şi aibă mâinile lui şi să fie curat acest popor. 

Binecuvântat să fie începutul cel rostit de Dumnezeu! 
Pace între voi, copii de la Valea Voievozilor! Pace şi aşeză- 
mânt creştinesc să iasă din mijlocul vostru! Binecuvântat să 

fie locul cel spus de Domnul pentru lucrul cel creştinesc! Să 
se în s emne/e de cei trimişi ai mei locul cel ales pentru aşeză- 
mânt creştinesc din grădina copiilor mei, gazde din cetatea 
aceasta. Toţi copiii mei de la Valea Voievozilor să fie cu inimă 
mare şi să spună cu iubire: „Doamne, facă-se voia Ta, pre- 
cum în cer aşa şi pe pământ. Amin 

Pace de la mămica Gigi peste cei ce au măsura păcii 
cereşti! Să se umple de pace cei fără de pace, cei care au fost 
dezlipiţi de duhul păcii şi care vor să se unească cu pacea cea 
din cer, aşa cum este în cer. Domnul va lucra să fie la vreme 
tot ce trebuie ca să se împlinească această lucrare. Să se lu- 
creze după cele ce vin din cer şi nu altfel, copiii mei. Cu- 
vântul cel din cer să stea mereu mai sus decât al vostru, şi eu 
voi fi fericită în cer pentru fiii cei care stau mereu şi învaţă şi 
împlinesc lecţia smereniei, şi de la aceasta, lecţia ascultării. 
Amin, amin, amin. 

6/19 august 1992 

Praznicul Adormirii Maicii Domnului 

Domnul vesteşte că România începe să se trezească şi să se bucure 
de bunăvestirea coborâtă din cer. Maica Mielului ceresc binecu- 
vintează sfinţenia peste ucenicii lucrării Noului Ierusalim. 

inecuvântată este în cer şi pe pământ Maica lui 
Dumnezeu, cea plină de dar, căci precum o feri- 
cesc pe ea neamurile pământului, întreită fericire i se cântă de 
către cei din cer Maicii Luminii, Maicii Fiului Treimii cereşti, 
căci Fiul, Cel ce este de o fiinţă cu Tatăl, S-a sălăşluit în pân- 
tece de Fecioară şi S-a făcut Om, ca să poată arăta omului 
cum trebuie să se nască încă o dată, încă o dată de sus. Dacă 
omul s-a născut după trup, trebuie să se nască şi după duh, 
prin Domnul Iisus Flristos, Cel Care a spus: «Cine nu se naşte 
de sus, unul ca acela nu poate să intre cu împărăţia cea din 
cer». 

Pace peste voi, iubiţii cerului! Pace vouă de la Tatăl şi 
de la Fiul şi de la Duhul Sfânt! Pace vouă de la Maica Fiului 
Cel născut din Tatăl mai înainte de toţi vecii şi, iarăşi, Cel 
făcut Om de către Tatăl şi de către Duhul Sfânt întrupat în 
pântecele cel proorocit de prooroci. Maica Mea cântă în ge- 
nunchi în ziua aceasta de prăznuire a sa. Cântă în genunchi cu 
bucurie, şi cu lacrimi cântă; cântă cântarea pământului cel 
ales pentru arătarea slavei care va fi să fie; cântă ajutată de 
coruri cereşti: 

„ O, Doamne sfinte, ceresc Părinte, 

Susţine cu a Ta mână coroana română! “. 

Este mare sărbătoare în cer şi pe pământ, dar România 
Mea nu cântă cântarea Maicii lui Dumnezeu. România Mea 
nu s-a trezit încă, nu s-a trezit, măi copii. Cu voi vorbesc şi vă 
spun că a venit vremea să se trezească România cea aleasă de 
Dumnezeu, căci vremea amorţirii ei e pe sfârşit, şi va răsuna 
glasul trâmbiţei Mele şi va trezi din somn pe cea aleasă de 
Mine. Domnul mai are încă un picuţ de răbdare, să vadă la 
voi lucrul încheiat şi săvârşit, măi tată, pentru că dacă Eu am 
pregătit acest loc, ca acolo unde voi fi Eu, să fiţi şi voi, apoi 
voi trebuie să vă apropiaţi de săvârşirea pregătirii slavei 
acestui loc în care Dumnezeu Cuvântul lucrează şi trâmbiţea- 
ză ca să iasă peste România cu slava care se pregăteşte aici. 
Aici este locul slavei Mele, este locul odihnei Mele, este aş- 
ternutul Meu întru care binevoiesc. Aici sunteţi şi voi aşezaţi, 
pentru că Eu întru voi binevoiesc în vremea aceasta, căci aşa 
am rostit cuvânt la voi, şi voi mai rosti încă o dată şi voi 


spune să audă toată România: aceasta este lucrarea întru care 
binevoiesc! 

Am răspândit cuvânt prin voi şi am vestit pe România 
despre întâia piatră a Noului Ierusalim şi a început România 
Mea să se trezească şi să se bucure de această bunăvestire co- 
borâtă din cer. Domnul vă dă cuvânt din nou şi vă spune să 
mergeţi înainte cu vestea cea bună, ca să ştie România Mea 
legea sfinţeniei acestui aşezământ, şi să ştie lumea şi să crea- 
dă că-i va fi de ajuns să vadă de departe muntele acesta în 
care Dumnezeu rosteşte cuvânt peste pământ. 

Iubiţii Duhului Sfânt, iată, pregătim calea minunilor, 
pregătim calea întoarcerii unsului cel ce este de la Dumnezeu 
peste România. Cerul este în mare pregătire peste voi şi peste 
acest aşezământ în care sunteţi aşezaţi veghetori. Măicuţa Mea 
şi-a strâns toată bucuria şi toată nădejdea ei deasupra acestui 
petecuţ de pământ sfânt, care se arată prin împrejmuirea lui 
după cum este forma României Domnului. Şi aşa este, măi 
copii, aşa cum a spus cel care a avut de lucrat poarta Domnu- 
lui. Aşa este, că bucăţica cea îngustă dinspre poartă, se numeş- 
te ieşirea spre mare, aşa cum este şi ieşirea României înspre 
mare prin locul care se arată aşa pe conturul României; şi este 
locul de ieşire spre lume, ca să ia lumea viaţa Mea care este în 
voi, şi să prindă duh de viaţă lumea României. Iar când Ro- 
mânia va fi acoperită de popoarele care vor auzi despre slava 
Mea în ea, va ieşi atunci România spre marea cea mare, spre 
lumea cea mare, şi se va micşora lumea şi va îngenunchea şi 
se va închina la picioarele României, după cum este scris în 
Scripturi despre cea care este iubită de Dumnezeu. 

Iată, Tatăl şi Fiul şi Duhul Sfânt au luat fiinţă văzută în 
bisericuţa cea coborâtă din cele cereşti în această grădină, şi 
de acum vor lua fiinţă cetele cereşti ca să fie văzute, şi această 
vedenie va fi veşnic adevărată, căci va fi văzută în toată clipa 
de ochii voştri. 

Iată taină vă spun vouă: aceste ziduri ale acestui altar 
care se numeşte Sfânta Sfintelor, sunt vii aceste ziduri, şi vor 
fi vii prin cei vii care se arată în zilele ce vin peste aceste zi- 
duri, şi va fi această iesle ceruri deschise, şi se vor vedea în 
toată clipa sfinţii şi îngerii coborând şi urcând peste acest aş- 
ternut ceresc. Poporul Meu creştin să ştie, şi România toată să 
ştie, şi apoi toate noroadele lumii să ştie că acest munte ceresc 
este locul Domnului, muntele în care Dumnezeu grăieşte pe 
pământ. Fericit acela care crede văzând de departe această 
înălţime cerească, fiindcă este pusă deoparte pentru slava lui 
Du mn ezeu această grădină. Fericit popor şi fericită ţară este 
România, dar mai fericit este cel ce trăieşte viaţa cu Dum- 
nezeu şi o împlineşte pe ea, căci în România vor fi numai cei 
ce vor primi cerul întru ei. 

Binecuvântată şi cântată este serbarea de prăznuire a 
Maicii Mielului lui Dumnezeu, căci astăzi serbăm serbare 
adevărată şi nu se poate schimba de la locul ei această serba- 
re. Binecuvântaţi să fiţi voi, cei care prăznuiţi şi cântaţi pe 
Maica Vieţii, cea care s-a mutat la viaţa cea cerească şi care 
cântă şi ocroteşte pe România Fiului ei. 

Iubiţii Duhului Sfânt, iată, lângă Măicuţa Mea stă ne- 
despărţită Verginica, cea numită de cer trâmbiţă deşteptătoare 
pentru slava Domnului Iisus Hristos, Care iarăşi Se arată, du- 
pă cum este făgăduinţa cea din Scripturi. Măicuţa Mea nu ştie 
cu ce să-i mulţumească lui Verginica, pentru că ea s-a lăsat să 
fie părtaşă Duhului şi cuvântului Fiului ei. Măicuţa Mea stă 
şi aşteaptă să înceapă în ziua ei de prăznuire cuvântul lui Ver- 
ginica peste acest pământ sfânt. 

Verginica Mea, tu Mi-ai fost Mie sălaş, şi iată ce ţi-am 
pregătit Eu ţie, ca să fii tu cu copiii tăi dimpreună cu cei din 
cer care te însoţesc pe tine. Măicuţa Mea aşteaptă să audă gla- 
sul trâmbiţei, căci tu eşti trâmbiţa Mea pe pământ, pentru că 
Eu sunt întru tine, iar tu eşti întru ai tăi. Amin. 

lavă dintru cele cereşti peste aşternutul cel 
ceresc care s-a coborât la voi! Slavă şi mă- 
rire Celei de o fiinţă şi nedespărţitei Treimi, şi slavă Măicuţei 
Fiului Treimii cereşti, cea care ne-a dat nouă pe Mielul lui 
Dumnezeu, Care a luat asupra Sa neputinţele lumii! 

Pace, iubiţii mei şi ai cerului sfânt, căci am cu ce să mă 
înfăţişez între cei din cer, am, mămică, şi voi ridica de la voi 
poporul cel mare, care va cânta cântarea cea de mântuire. 

Iată ce sărbătoare cerească, şi tot cerul se bucură de ea. 
Iată ce iesle curată are Dumnezeu pe pământ! Tot poporul 
meu să nu uite sfinţenia acestui aşezământ ceresc. Nimeni să 
nu se joace cu puterea sfinţeniei care este coborâtă din cer 
peste acest petecuţ de pământ care s-a făcut munte ceresc, 
munte de taină cerească. 

Nu se poate apropia aici poporul meu, nu se poate, măi 
copii. Am dat de veste la voi, am venit cu Domnul prin cuvânt 
după trecerea unui an de la punerea pietrei cea dintâi de la 
voi, dar acum iarăşi rostesc şi spun: nu cumva să adăugaţi de 
la voi pentru ţinerea legilor sfinţeniei care strigă la Dumnezeu 
de sub această temelie de piatră vie. Luaţi aminte, şi iarăşi 
zic, din partea Domnului rostesc cuvânt şi spun: luaţi aminte 
cu frică şi cu sfinţenie, căci cuvintele legii care străjuiesc pes- 
te Sfânta Sfintelor Noului Ierusalim, strigă la Dumnezeu de 
sub această piatră. Eu nu voiesc ca această lege sfântă să vor- 
bească prin semne peste cei din poporul meu. Eu am spus că 
cine nu poate să se dea deoparte de toată atingerea cea care 
nu este întru sfinţenie, acela să nu se apropie, că mai bine îi 
va fi lui. Dumnezeu îşi va începe curăţenia peste România, şi 
vai, mămică, vai, dacă va începe cu cei ce sunt auziţi şi po- 
meniţi pe nume în cer, din partea celor ce se roagă aici pentru 
poporul meu! Va fi mare numărul celor atinşi şi striviţi de 
semnele care vor veni pe pământ în numele dreptăţii lui Dum- 
nezeu, şi nimeni nu va mai avea cuvânt de spus, nimeni nu va 
mai spune apoi că această cetate mică şi cerească nu este de 
la Dumnezeu. Să ştiţi că Domnul va începe cu templul Său 
cel sfânt, care a fost atins de trupuri necurăţate şi netămădui- 
te; va începe cu biserica aceea care nu şi-a făcut datoria sa, cu 
slujitorii cei care au făcut negoţ în numele Domnului, şi aceia 
nu vor mai putea spune nici o vorbă după ce vor auzi pe Dom- 
nul, Care Se va atinge de ei şi îi va mustra şi le va spune: „Nu 
ştiu de unde sunteţi! Va fi mare numărul celor loviţi şi stri- 
viţi de tăvălugul care va trece peste faţa pământului în numele 
dreptăţii lui Dumnezeu. De aceea am spus eu poporului meu 
să facă pace între el şi Dumnezeu, pentru că nici un trup nu 
va mai scăpa dacă nu va fi găsit bine cu Dumnezeu. 

Vorbesc pentru poporul meu această vorbire, pentru că 
el ştie ce are de făcut, şi este trecut vinovat dacă a ştiut şi nu 
a făcut după cum i-a cerut Dumnezeu. Iar pentru lume altfel 
grăiesc. Grăiesc şi spun că toţi cei care vor fi cercetaţi şi găsiţi 
cu inimă cerească, aceia vor fi cruţaţi şi apoi vor fi îndreptaţi 
de Dumnezeu, şi aceia vor trăi apoi după cum cere vremea 
aceasta cerească. 

Copiii mei, să nu vă mâhniţi, mămică, şi să nu vă mi- 
raţi că nu v-am dat răspunsul dorinţei voastre. Dar vă roagă 
mămica pe voi, lăsaţi-vă dorinţa după dorinţa cerească şi nu 
după voi, iubiţii mei, că eu nu voiesc să sufere poporul meu, 


nu voiesc să sufere păstorii mei. Şi iată, iarăşi vă spun să nu 
vă jucaţi cu puterea sfinţeniei care este cerută aici. Vă spun 
iar, pentru ca să vă pot spune pentru ce nu am venit să vă 
răspund dorinţei voastre de a vă duce să aduceţi astăzi pe păs- 
torii mei aici. Eu am nevoie de ei, mămică, şi nu voiesc să fie 
scris nimica rău în dreptul lor. Păstorii mei încă nu pot sta 
deoparte. O, dacă ar fi în calea lumii păstorii mei, n-ar avea 
păcat, că lumea nu ştie ce este această lucrare şi ce este 
lucrarea acestei înălţimi cereşti. Nu ştie lumea, dar când va 
veni vremea să ştie, lumea va crede şi va fi mântuită prin cre- 
dinţă. Nu tot aşa se poate rosti şi despre poporul meu. Şi iată, 
păstorii mei cei lucrători peste poporul meu nu pot sta 
deoparte de cei hulitori; hulitori prin viaţa lor cea fără de sfin- 
ţenia care se cere de la acest popor. 

Iată, serbăm cu cerul, şi cu cei de aici, şi cu cei ce sunt 
cu inima aici. Suntem împreună aici, căci cerul este peste toţi 
cei legaţi aici. Atunci când Maica Mielului nostru s-a înălţat 
la cer, au fost adunaţi de nori apostolii cei răspândiţi pentru 
lucrarea cerească începută de Domnul. Aşa şi acum, pe nori 
suntem cu toţii şi sărbătorim împreună această zi de sărbătoa- 
re cerească a Maicii Mielului. 

Iată, îmbrăţişez pe toţi cei mici ai mei, şi pe cei mari ai 
mei, şi îmbrăţişez pe copilul cel ce are darul vederii dumne- 
zeieşti, care m-a bucurat în ziua aceasta şi a venit la ieslea cu- 
vântului meu ca să fie cu cei mici ai mei în ziua aceasta. Bi- 
necuvântat să vă fie cuvântul cel de Duh Sfânt, care curge de 
la voi la cei ce vin să vadă această minune. Şi iară voi vorbi 
în curând cu voi, copii ai lucrărilor cereşti. 

Maica Mielului ceresc se atinge de voi şi vă binecuvin- 
tează sfinţenia în care trăiţi. Cântaţi Maicii Mielului ceresc, 
căci ea va cânta mereu în cer cântarea cea pentru România, şi 
va cânta cântarea bucuriei care răsare din lucrarea care va 
umple pământul şi cerul de slavă cerească. 

Binecuvântată şi înmulţită să fie râvna pentru cer a ce- 
lui ce stă peste biserica mea şi care lucrează cu mine în nu- 
mele Domnului. Domnul mi-a făcut mie acest locaş ca să fiu 
eu cu tot cerul sfânt la voi în locaş ceresc. Domnul îmi dă în- 
tâietate în faţa celor din cer, că aşa zice Domnul, că eu sunt 
trâmbiţa care va deştepta pe România. 

Pace vouă, celor ce veţi lucra înviere de la Dumnezeu 
peste România! Pace unsului Domnului, Mihail, regele Ro- 
mâniei! Pace peste el, şi trezire întreagă şi Duh Sfânt lucrător 
de sfinţenie peste trupul şi sufletul lui! 

Pace vouă, celor ce purtaţi lucrarea cea pentru pregăti- 
rea slavei Domnului! Amin, amin, amin. 

15/28 august 1992 

Cuvântul sfintei Virginia peste soborul de la ieslea 
cuvântului 

Cântărire atentă şi grijă sporită pentru rostirea cuvintelor. în- 
demn la sfinţenia inimii şi la cercetarea cea izbăvitoare. 

ă fie sfat cu cerul în această zi. Să fie cuvânt ce- 
resc şi să se audă cuvântul care vorbeşte din cer 
peste aşezământul care se numeşte cu nume de Sfânta Sfinte- 
lor, cu nume de nou Ierusalim, coborât din cer pe pământ. 
Amin. Cuvântul care iese de la duhul care poartă numele de 
trâmbiţa Domnului, să vorbească cuvântul acesta în ziua 
aceasta! Din porunca Domnului să vorbească! Amin. 

F ace vouă, celor ce auziţi cuvântul ceresc ca- 
re vorbeşte astăzi peste voi, copii ai acestui 

aşezământ sfânt şi curat, căci sfinţenia şi curăţenia acestui 
aşezământ este lumina care va vorbi din cer peste pământ ca 
să învieze morţii sub această lucrare de cuvânt ceresc. 

Pace vouă de la mămica Gigi, căci acesta este numele 
meu peste voi. Domnul a folosit peste copiii Săi şi peste slu- 
gile Sale nume mângâietoare, nume încopilărite, nume de co- 
pii mângâiaţi de Dumnezeu. Aşa a mângâiat Do mn ul pe fiul 
acestui popor răsărit din cuvântul acestei lucrări. Aşa mi-a 
spus mie Domnul: să mângâi şi să dezmierd pe fiii Săi cei iu- 
biţi şi cei iubitori de Do mn ul şi de legile Sale, şi iată, aşa i-am 
deprins şi pe aceştia în care eu îmi deşert duhul şi cuvântul în 
vremea aceasta. Aceasta este vremea mea, pentru că Do mn ul 
mi-a dat mie vremea aceasta, cu cele scrise pentru vremea 
aceasta, ca să lucrez peste fiii poporului sfânt din vremea 
aceasta, iar ei să lucreze întru mine peste cei ce vor primi mâ- 
na Domnului spre ridicare sfântă, spre unire cu cele sfinte şi 
din cer venite peste pământ. Şi precum este scris în prooroci, 
aşa lucrează mama Gigi în vremea aceasta, lucrează cu copii 
ascultători, şi cu nume de copii, aşa precum Domnul m-a 
mângâiat pe mine cu nume de copil în mijlocul acestui popor. 

Mama Gigi îşi adună azi copiii ei în jurul cuvintelor ei 
cele cereşti, şi pe care le ia de la Dumnezeu. 

Iubiţii mei, care sunteţi aşezaţi de cer ca să vegheaţi şi 
să sfinţiţi prin viaţă sfântă şi prin inimă sfântă această bucă- 
ţică de pământ care adăposteşte altarul Sfintei Sfintelor Dom- 
nului! Măi mămică, de când nu v-aţi aşezat voi la sfat ceresc 
cu mămica Gigi? Şi de ce, oare, s-a aşezat atâta timp de 
atunci, de n-am mai putut să fiu cu voi prin cuvânt? Căutaţi 
să vedeţi şi voi dacă mai este o aşa de lungă vreme fără de 
cuvântul meu la voi. Nu mai este, mămică, şi nici să nu mai 
fie, căci acesta este locul cuvântului lui Dumnezeu. Cu frică 
şi cu iubire să nu mai uitaţi că locul acesta este muntele cu- 
vântului lui Dumnezeu şi al celor trimişi cu cuvântul lui 
Dumnezeu. Voi ieşiţi la cei ce vin să vadă această minune şi 
le spuneţi că este cuvântul Domnului în acest loc, dar adevă- 
rate să fie aceste spuse. Să fie cuvântul Domnului în toată 
vremea peste acest aşternut pregătit şi înfiinţat prin cuvântul 
Domnului. Amin. 

Copiii mei iubiţi şi mângâiaţi de mama Gigi! Voi sun- 
teţi mângâiaţi cu nume de copii, cu nume de prunci, precum 
scrie în prooroci despre fiii Ierusalimului nou. Nu mai staţi, 
mămică, atâta vreme fără de sfatul cel din cer. O mulţime de 
sfaturi s-au adunat ca să vin cu ele la voi, dar iată, vă aduc 
aminte din nou o taină mare, mare de tot, şi pe care n-o aveţi 
în atenţie în lucrul cuvintelor voastre. Vă aduc aminte vouă, 
celor ce lucraţi cu tainele cele venite din cer, şi vă spun despre 
taina celor ce sunt purtători de cuvânt din cer. A venit vremea 
să pun la voi poruncă, pentru că dacă aşez ca pe o poruncă 
această taină, apoi ea va fi să ia viaţă împlinitoare şi să învă- 
ţaţi din împliniri puterea acestei porunci. Vă spun vouă, celor 
cu care lucrează cerul prin cuvânt, vă vorbesc despre această 
poruncă. Despre care poruncă? Vă spun din nou despre rosti- 
rea cuvintelor. Nu vă grăbiţi să rostiţi cuvânt, nu vă pripiţi în 
rostirea cuvintelor, că mare este lucrarea cuvintelor voastre, 
pentru că voi sunteţi purtători de cuvânt ceresc, şi pentru că 
nu s-a auzit vreodată să nu se împlinească tot cuvântul ceresc. 

Cei trei fii care lucraţi cu tainele împărăţiei cerurilor! 
Măi copii, cuvintele voastre cu care lucraţi în vremea lucrului 
vostru cu cele ale împărăţiei cereşti, sunt cuvintele focului 
Duhului Sfânt, dar luaţi aminte bine, că împărăţia cea din cer, 
în toată vremea şi prin toate cuvintele rostite de voi, este lu- 
crătoare. De aceea v-am spus să nu vă grăbiţi să rostiţi cu uşu- 


rinţă cuvânt. Cuvintele rostite de voi sunt împlinitoare şi sunt 
lucrătoare, pentru că aceasta este taina în care sunteţi aşezaţi, 
iar întru taina aceasta care lucrează peste voi prin cuvintele 
rostite de voi întru această lucrare de cuvânt, nu trebuie să fie 
lipsit cuvântul meu, măi iubiţii mei copii. Şi vă spun şi eu vo- 
uă o durere de a mea, de a duhului meu, că s-a rostit cuvânt 
între voi ca să lucraţi fără de cuvântul meu. Şi de ce s-a rostit 
acest cuvânt? O, iată ce a făcut acest cuvânt rostit! M-a pus 
pe mine sub tăcere, căci cerul nu trece peste cuvintele voas- 
tre, pentru că aşezarea cea din cer nu are voie nici cerul s-o 
desfacă, şi cele rostite de cer nu se pot lua înapoi. Aşezarea 
de la voi este înfricoşătoare în cer şi pe pământ, dar voi nu vă 
daţi de ajuns de bine seama de puterea acestei lucrări aşezată 
de Dumnezeu peste voi. Să rămână poruncă lucrătoare acest 
cuvânt rostit la voi în ziua aceasta. 

Cei trei fii lucrători cu tainele cele de foc ale Duhului 
Sfânt, cei trei copii ai mei care formează troiţa cea de foc, lu- 
crătoare şi curăţitoare peste făptura lui Dumnezeu, aceştia să 
nu rostească cu uşurinţă cuvânt, pentru că sunt lucrătoare şi 
împlinitoare peste pământ şi peste acest aşezământ sfânt şi 
peste cei ce sunt rostite cuvintele celor ce sunt purtători de 
cuvânt împlinitor. Iar în faţa acestor cuvinte, să stea la temelia 
lor cuvântul meu, iubiţii mei, că împreună cu voi lucrătoare 
m-a aşezat Domnul peste această vreme şi peste acest aşeză- 
mânt şi peste cei stătători ai acestui aşezământ şi peste cei ce 
ajută acestei lucrături sau vin să se înfăţişeze Domnului prin 
cele aşezate aici. 

Tot creştinul care se poate atinge aici prin ţinerea legi- 
lor acestui aşezământ, toate inimile să fie atente şi să asculte 
de cei stătători aici, căci aceştia stau în faţa Domnului pentru 
acest popor şi pentru cei ce, prin împlinirea legilor de aici, vin 
şi se ating de acest jertfelnic de foc, prin mijlocirea celor ce 
sunt aşezaţi de veghe şi la lucru aici, căci de la lucrul care se 
lucrează şi se pregăteşte aici, va ieşi biruinţa cea care este 
scrisă în Scripturi. 

Am lucrat cu presări peste voi, copiii mei prin care eu 
îmi deşert cuvântul între voi. Am lucrat cu atenţionări ca să 
vă înţelepţesc şi să daţi deoparte cuvântul rostit de voi prin 
care eu am fost ţinută să nu mai vorbesc la voi. Am văzut abia 
acum, după atâta timp de tăcere, am văzut iarăşi primirea la 
voi a cuvântului meu, ca să lucraţi iarăşi după cuvântul meu, 
nu fără cuvântul meu care este din cer. 

Am spus într-un sfat cu voi că deasupra cuvintelor 
voastre să stea cuvântul meu, pentru că eu sunt din cer între 
voi. Cuvântul care vine de la mine spre voi, vine din cer, şi 
voi trebuie să fiţi mai întâi de toate primitori ai celor cereşti, 
şi apoi să lucraţi prin cele cereşti. Aceasta este taina care lu- 
crează la voi. Taina lucrării cuvântului lui Dumnezeu este 
această taină, şi n-a fost în nici o vreme o lucrare mai împli- 
nită şi mai lucrătoare de biruinţă ca şi lucrarea care stă peste 
voi şi care trebuie să lucreze prin voi. Cuvântul vostru să slu- 
jească numai întru cele bune şi plăcute de cer, aşa precum 
spune cuvântul Scripturii: «Unul altuia slujiţi cu iubire, şi fie- 
care să fie apropelui său pe plac la ce este bine, fără să cău- 
tăm plăcerea noastră». Şi iarăşi este scris: «Dacă trăim în 
duhul, să şi umblăm întru Duhul Sfânt, căci aşa vom putea 
lua bine seama şi vom scăpa de cursa ispitelor, împlinind le- 
gea lui Iisus Hristos». 

în acest aşezământ ceresc trebuie mare sfinţenie, iubiţii 
mei copii; sfinţenie cu trupul, sfinţenie cu duhul, şi acestea se 
lucrează prin sfinţenia inimii, mămică, pentru că inima este 
casa care adăposteşte în ea Duhul lui Dumnezeu, şi din care 

casă lucrează Duhul Sfânt, spre sfinţenia trupului. Aceasta es- 
te casa lucrărilor cereşti care ies lucrătoare în afara casei Du- 
hului Sfânt şi care se văd pe dinafară. Acest aşezământ este 
inima Duhului Sfânt, este casa Duhului Sfânt, ale Cărui lu- 
crări se văd numai pe dinafară. Trupul creştinului se poate ve- 
dea, dar inima din el nu se poate vedea. Se poate însă vedea 
lucrarea inimii, care ţine trupul în viaţă. Şi iată, una este slava 
trupurilor pământeşti, şi alta este slava trupurilor cereşti, dar 
lumea nu înţelege această taină pe pământ, fiindcă pe pământ 
lucrează Dumnezeu cu cerul. 

Toată lucrarea cerului lucrează pe pământ, măi copii, şi 
casa lucrărilor cereşti este inima trupurilor cereşti. O inimă 
care nu primeşte cerul în ea, rămâne sortită pentru slava pă- 
mântească şi trecătoare, dar inima care sălăşluieşte în ea pe 
cele din cer, este vas ales şi casă aleasă pentru slava cerească, 
şi iată, alta este slava celor pământeşti, şi alta slava celor ce- 
reşti, precum este scris în Scripturi despre această taină. 

Din nou vă spun: dacă trăim în Duhul Sfânt, să şi um- 
blăm întru Duhul Sfânt şi întru lucrările Sale, iar acest aşeză- 
mânt ales pentru lucrările slavei cereşti, trebuie să fie ocrotit 
şi păzit de întunericul din afară şi de orice duh străin de Du- 
hul Sfânt. Şi de ce vă spune mămica din nou această poruncă 
rostită demult la voi? Iată de ce: începeţi de acum încolo încă 
o lucrare de ordine a acestui aşezământ, ca să împlinim paza 
cea bună a Duhului Sfânt şi a luminii şi a liniştii Duhului 
Sfânt. Au fost, şi iată, mai sunt semnale la voi, din care să pri- 
cepeţi că este nevoie de mare atenţie întru această poruncă. 
Citiţi această carte, ca să fie cunoscută de cei ce împlinesc ce- 
le cerute aici, de cei ce vin şi se apropie cu voi prin împlinirea 
lor. Aceste semnale vin ca să ştiţi şi voi şi cei ce vin şi intră 
în aşternutul sfânt al Domnului. Voi sunteţi aici mereu şi nu 
ieşiţi printre cele stricăcioase şi printre cele deşarte, dar cei ce 
vin, cei ce încă vă ajută la lucrul vostru, aceia vin şi iar se duc 
şi iar vin, şi va fi mereu nevoie de curăţire de duhul de pe 
drum, de duhul lumii de care se ating şi cu ochiul şi cu ure- 
chea, până şi cu inima cei ce au de trecut prin lume ca să ple- 
ce şi ca să vină la voi, să vină la Domnul, măi copii, căci 
Domnul este curat, şi curaţi să fie cei ce se ating de Domnul. 
Unii au o mai mare putere pentru curăţenia inimii, căci ea este 
casa Duhului Sfânt. Alţii, nu tot aşa, şi sunt mai slabi, iar alţii 
sunt şi slabi şi mici cu inima şi cu mintea, şi de aceea trebuie 
curăţire peste ei şi sfinţire şi blagoslovire pentru atingerea cu 
acest aşezământ sfânt, şi pentru ca să primească putere întru 
Duhul Sfânt. De aceea sunt slobozite de Dumnezeu semnale 
de atenţie şi întâmplări îngăduite de cer la voi; de aceea, mă- 
mică, spre înţelepţirea voastră, ca să lucraţi curăţire peste cei 
ce vin, peste cei ce pleacă şi vin, căci mare trebuie să fie aten- 
ţia pentru sfinţenia acestui aşezământ ceresc, fiindcă duhul 
rău nu ştie că aici ştie cerul tot ce se petrece, şi nu se petrece 
nimic întâmplător. 

Unii au acum de plecat la lucrul misiunii lor cu cerul, 
şi de aceea mă străduiesc să sfârşesc sfatul acestei porunci, că 
mai am apoi de lucrat cu cuvântul meu cel bun peste acest 
aşezământ, mai am de stat cu voi în sfat. 

Domnul vă binecuvintează hrana cea spre fiinţă. Mama 
Gigi stă cu voi la masă şi apoi din nou ne aşezăm în sfat ce- 
resc, căci aşa se cade în ziua Domnului, se cade să slujim 
Domnului toată ziua. Şi pentru că sfatul meu a lipsit o vreme 
dintre voi, astăzi, iată, stăm mai mult şi ne bucurăm împreu- 
nă mai mult, ca să încep să lucrez de azi înainte peste acest 
aşezământ lecţia de fiu al acestei lucrări. Amin, amin, amin. 


* 

M erg înainte cu sfatul cel ceresc peste voi în ziua 
aceasta, căci eu aşa am spus mai din vreme, că 
va trebui să vin să lucrez lecţia de fiu al acestei grădini. Am 
spus în cuvântul de azi că voi începe de acum înainte peste 
acest aşezământ lecţia de fiu al acestei lucrări, dar legat de 
aceasta voi lucra deosebit lecţia de fiu al acestei grădini, 
fiilor. 

Voi, cei stătători peste acest aşezământ, cei care sunteţi 
aşezaţi aici veghetori şi lucrători ai tainelor cereşti, voi, mă- 
mică, v-aţi lăsat lucraţi din vreme de tâlcul lecţiei de fiu al 
acestei lucrări. Iată, a venit vremea să vă dau pe voi pildă vie 
în faţa poporului meu, care n-a voit să fie după adevăr fiu al 
acestei lucrări. Voi sunteţi pildă vie de fii ai acestei lucrări. Şi 
cum adică fiu al acestei lucrări? 

O, a venit Domnul pe pământ cu această lucrare de cu- 
vânt dumnezeiesc şi Şi-a ales un ogor, adică Şi-a ales un po- 
por, un popor cules de peste tot, ca să facă din el popor al lui 
Du mn ezeu prin chemare cerească, şi apoi să facă din el un 
trup viu şi lucrător întru feluritele Sale mădulare şi întru o 
singură lucrare cerească, spre plinirea vremilor Domnului. A 
lucrat Domnul prin cuvânt vreme de patruzeci de ani şi a che- 
mat la Sine ca să vină cel ce aude, şi să se lase apoi lucrat de 
Dumnezeu creştinul care a avut credinţă şi care L-a cunoscut 
pe Domnul prin această profeţie, şi n-a avut, măi copii, n-a 
avut creştinul teamă ca să se fi apropiat cu teamă de taina şi 
de viaţa şi de cuvântul acestei lucrări dumnezeieşti, şi s-a ui- 
tat înapoi creştinul acestei lucrări, mai mult înapoi s-a uitat 
decât înainte. Şi cum adică înapoi? Adică n-a mers spre îm- 
părăţia cea din cer, ci, din contra, a mers şi mai vârtos spre 
împărăţia cea de pe pământ, împărăţie din care creştinul nu 
apucă nimic, măi copii. Şi iată, creştinul acestei lucrări a fost 
atâta vreme numit de cer fiu al lui Dumnezeu, fiu al cerului. 
A fost numit aşa ca să fie aşa, ca să fie fiu al cerului, dar n-a 
fost creştinul fiu al cerului, căci ca să fi fost fiu al acestei lu- 
crări, trebuia creştinul cel chemat să împlinească orânduiala 
cerească şi care venea de la Dumnezeu în toată vremea prin 
cuvânt. Şi iată, ogorul Domnului nu s-a lăsat lucrat, iar unel- 
tele care au lucrat peste acest popor dădeau ca în piatră ca să 
lucreze ogorul cel ales de Dumnezeu. Căci dacă n-a voit creş- 
tinul să se deprindă cu legea cea sfântă, adusă de Domnul Ii- 
sus Hristos, şi, dimpotrivă, ascultând glasul lui Dumnezeu se 
osândea prin neascultarea de cele cerute de cer, aşa s-a întâm- 
plat cu acest popor, de nu s-a deprins cu împlinirea lecţiei de 
fiu al acestei lucrări. Iar voi, cei care aţi fost sădiţi acum în 
această grădină ca să fiţi fii ai acestei grădini, voi aţi învăţat 
şi aţi înţeles şi aţi împlinit această viaţă de fiu al acestei lu- 
crări. Şi ce înseamnă să fii fiu al acestei lucrări cereşti? în- 
seamnă să fii numai cu Iisus Hristos în toată vremea, pe ori- 
unde şi întru toate cele cerute de Domnul prin această lucrare. 
Creştinul care a plecat pe drumul acestei lucrări trebuia să fie 
ca şi apostolii cei care au plecat cu Do mn ul în vremea aceea. 
Ei dacă au plecat cu Domnul înapoi nu s-au mai uitat, şi au 
fost potriviţi pentru împărăţia cea din cer, că n-a mai avut ce 
să-i încurce, de vreme ce nu s-au mai uitat înapoi. 

Creştinii cei chemaţi de Domnul prin glasul acestei lu- 
crări, au folosit credinţa fără faptele credinţei, şi aşa, credinţa 
acestora s-a socotit credinţă moartă. Iar despre faptele credin- 
ţei celor ce au crezut în această lucrare, avem de vorbit deo- 
sebit, măi copii, căci prea moartă a fost credinţa cea pripită a 
acestui popor. 

Ca să fi crezut în această lucrare şi ca să fi rămas în pi- 
cioare credinţa, ar fi fost să fi rămas creştinul în picioare cu 
Dumnezeu şi cu împărăţia cea de la Dumnezeu, dar altceva 
este să fi rămas în picioare cu această lucrare şi ca să fi rămas 
creştinul fiu al acestei lucrări. 

Lecţia de fiu al acestei lucrări nu trebuie s-o mai ros- 
tesc, şi fac altceva acum, fiindcă vă am pe voi şi vă dau pildă 
în faţa acestui popor. Şi iată, aduc aminte poporului meu, ca 
să plinesc această lecţie, aduc aminte şi adaug alături de pilda 
aceasta şi spun cuvintele Domnului: «Cel ce pune mâna pe 
plug şi se întoarce uităndu-se îndărăt, acela nu este potrivit 
pentru împărăţia cea din cer». Şi iarăşi spun: «Cel ce nu poa- 
te să lase părinţi, şi fraţi, şi copii, şi soţi, şi neam, şi ţarini, şi 
ranguri, pentru ca să urmeze chemarea lui Dumnezeu, acela 
nu poate urma spre împărăţia cea din cer». Şi iată ce dovadă 
a dat acest popor învăţat de Dumnezeu vreme de douăzeci şi 
cinci de ani, că după plecarea mea la cer, s-a dovedit credinţa 
fiecărui creştin, s-a dovedit din fapte că n-a fost creştinul cu 
această lucrare, căci pentru ca să fi fost cu această lucrare, era 
să fi fost viu creştinul dacă eu m-am dus întru cele cereşti. Şi, 
de unde?! că nimeni nu s-a arătat să fi fost împlinitor după 
cum cere urmarea împărăţiei din cer ca să lase creştinul pă- 
rinţi şi fraţi şi copii şi rude şi ranguri şi pe el însuşi să se fi 
lăsat ca să urmeze numai întru Dumnezeu. Acesta este po- 
porul cel ales ca să fie poporul sfânt al Domnului, dar el n-a 
voit să fie ca voi, n-a voit să dezlipească de pe el piedicile şi 
necurăţia şi tot ce era străin de Duhul lui Dumnezeu; n-a voit 
să taie creştinul de la el ochiul, sau mâna, sau piciorul, sau 
urechea, sau iubirea cea străină, care-1 smintea şi îl dădea de 
lângă Dumnezeu. Ar fi putut fiecare creştin să-L aleagă pe 
Dumnezeu, dar iubirea creştinilor a fost împărţită pentru pă- 
rinţi şi fraţi şi copii şi rude şi ranguri şi ţarini, şi ce să mai fi 
rămas din ea şi pentru Dumnezeu? O, nu aşa trebuia să fie în- 
văţată această lecţie, căci Dumnezeu rămânea puţin, printre 
cele multe ale creştinului; ci altfel trebuia să înţeleagă acest 
popor chemarea pe care i-a făcut-o Dumnezeu prin această 
lucrare; altfel, şi să fi fost creştinul în putere să fi tăiat de la 
el tot ceea ce dădea să-l împuţineze întru viaţa şi întru dărui- 
rea sa pentru urmarea lui Hristos. Trebuia tăria credinţei, şi 
apoi cu frică şi cu dragoste să fi urmat ţinta spre împărăţia cea 
din cer. Şi, de unde?! că vreme de patruzeci de ani n-a urmat 
acest popor aşa cum cere urmarea împărăţiei din cer, şi iată, 
acum se vede Scriptura care spune: «Alta este slava celor pă- 
mânteşti, şi alta este slava celor cereşti». 

Fiul acestei lucrări trebuia să depărteze de la el orice 
călcare de lege, trebuia să nu-şi fi îngăduit nici un fel de 
întoarcere înapoi, că iată, altfel se numeşte că merge creştinul 
înainte cu Flristos şi nu cum s-a mers pe drumul acesta. Altfel 
a fost adusă din cer lecţia de fiu al acestei lucrări, şi dacă ni- 
meni n-a reuşit s-o împlinească bine, în zadar a auzit-o, în 
zadar dacă n-a fost acum promovat ca să poată învăţa şi 
împlini lecţia de fiu al acestei grădini, fiindcă după atâta 
vreme de învăţătură a coborât Domnul pe pământ prin cuvânt 
această grădină, căci este cerească această grădină, şi dacă 
este cerească, apoi cereşti trebuie să fie fiii acestei grădini. 
Dacă n-a putut creştinul să fie după adevăr fiu al acestei lu- 
crări, iată, n-are cum să fie fiu al acestei grădini, căci această 
grădină se va umple de slavă cerească şi va orbi pe toţi cei ce 
văd rău, şi va vădi pe toţi cei ce n-au haină potrivită pentru 
această masă, căci haina aceasta nu poţi s-o mai dai jos de pe 
tine şi apoi s-o iei iar ca să poţi intra iar. Nu poţi aşa, căci de 
acum va vorbi sfinţenia acestei grădini şi va vădi orice 
vicleşug, orice nelegiuire şi orice boală de duh sau de inimă. 


O, fiul acestei grădini trebuie să aibă duh sănătos, duh 
de smerenie cerească, duh de curăţenie şi duh de viaţă vie, 
măi mămică. Cel ce voieşte să se înfăţişeze Domnului, Care 
trăieşte în acest aşezământ ceresc, unul ca acela trebuie să fie 
curat cu inima, curat cu mintea, curat cu cuvântul, curat cu 
fapta. Fiul acestei grădini trebuie să iubească curat lucrarea 
cea dumnezeiască şi cuvântul dumnezeiesc care ia fiinţă peste 
acest cort sfânt. Cei ce sunt aşezaţi aici veghetori şi păzitori 
şi lucrători din partea cerului, trebuie să fie ascultaţi de toţi 
cei ce prin împlinirea legilor de aici pot intra în această gră- 
dină, căci cei de aici slujesc aici după cum este venită aşe- 
zarea din cer. 

Nimeni din cei ce vin să se înfăţişeze Domnului prin 
acest jertfelnic, nimeni din aceştia să nu folosească vorbirea 
în deşert sau nesmerenia faţă de cei de aici şi faţă de aşezările 
de aici. Să fie duh de sfială şi de aplecare cu inima şi cu fapta, 
căci acest aşezământ este aşezat cu aşezare cerească. Toate 
greutăţile sau încercările sau neliniştile care încearcă pacea şi 
duhul acestui aşezământ, să nu fie judecate sau cercetate sau 
scoase afară ca să fie vorbite, căci această nesfială se scrie pă- 
cat şi nu greşeală în dreptul celor ce iau şi scot de aici măcar 
o iotă ca să fie judecată de libertatea minţii celor ce au duhul 
ispitirii lucrurilor din această grădină. Cei ce vin, să fie cu- 
minţi cu inima, cuminţi cu mintea şi cu purtarea şi cu gândul; 
să se lase lucraţi de lucrarea smereniei şi a ascultării. Fiul 
acestei grădini cereşti să nu ispitească tainele dumnezeieşti 
mai mult decât i se dă şi i se împarte spre ştire sau spre lu- 
crare, căci pentru tainele cereşti se cere mare smerenie, şi se 
cer inimi şi minţi întru totul împlinite întru înţelepciunea cea 
desăvârşită. 

Iară şi iară rostesc cuvânt, şi să se împlinească acest 
cuvânt de către toţi cei ce se ating cu aşezământul care lucrea- 
ză din cer prin taina acestei grădini. Nici un fel de tulburări să 
nu mai fie aduse de ştire peste cei ce sunt călăuziţi aici de cer, 
căci aici se lucrează numai dinăuntru şi nu din afară. Cei ce 
stau la lucrul tainelor care vin din cer, aceştia primesc de la 
cer sfat pentru tot pasul şi cuvântul, şi nu se poate aici sfat din 
afară. Voi lucra din cer şi voi descoperi la vreme orice vicle- 
şug care ar îmbolnăvi măcar mintea cuiva, dar îmbolnăvirea 
inimii o voi scoate la iveală, şi nimeni să nu uite că în acest 
aşezământ orice fel de greşeală este osândită pe faţă. De ace- 
ea vă rog pe voi, cei stătători aici, deschideţi cât mai des sfat 
spre cercetare, pentru mărturisirea oricărui fel de slăbiciune şi 
neascultare sau ascundere de greşeală, ca să nu rămână nici o 
urmă de greşeală să nu fie spălată şi depărtată şi curăţită, căci 
vă spun iar că de acum încolo va lucra tot mai tare legea dum- 
nezeiască, cerută din acest aşezământ şi de la fiii acestei gră- 
dini. Nimeni din cei ce se ating cu acest aşezământ să nu fo- 
losească minte uşuratică, inimă puţină, ci să fie bărbăţie de 
inimă şi de sfinţenie, căci pentru împărăţia cea din cer nu se 
poate strecura nimic necurat, nimic omenesc, nimic de la fire, 
şi toţi cei ce se ating cu cele aşezate aici, să fie întru Duhul 
Sfânt şi să se vindece de fire, căci firea pofteşte împotriva du- 
hului şi, iarăşi, duhul, împotriva firii. 

Cei ce sunteţi alipiţi cu cei stătători aici ca să ajutaţi pe 
Domnul, să fiţi în toată vremea întru smerenia minţii şi a ini- 
mii şi să nu uite nimeni că Domnul intră şi cercetează orice 
stare a inimii şi a minţii, şi cere Domnul sănătate şi bărbăţie 
de inimă şi de minte fiului acestei grădini. 

Copiii cei stătători aici, să fie în toată vremea pildă de 
împlinire cerească şi de sfinţenie de inimă, şi fiecare să lucre- 
ze cu toată dăruirea întru această grădină cerească. Lecţia de 

fiu al acestei grădini va fi să nu se mai termine, căci lucrarea 
ei şi împlinirea ei trebuie să se vadă lucrând şi mereu lucrând. 

Iubiţii mei copii, vegheaţi în toată vremea peste voi, şi 
unii peste alţii vegheaţi, ca să nu aibă nicicum loc nici o fărâ- 
mă de duh străin de Duhul Cel Sfânt al Sfintei Treimi, Care 
lucrează peste voi. Şi, iarăşi, încă o învăţătură cerească vă 
spun vouă, celor ce aveţi de lucrat cu cuvântul cel dinăuntru 
peste cei ce vin să vadă acest munte. Să nu se vorbească altfel 
la porţi. Să fie chemaţi cei ce sunt din partea Domnului să 
vorbească la porţi. Cei ce ajută cu veghea la porţi, să cheme 
pe cei ce au însărcinarea de a vorbi la porţi, căci aceasta şi nu 
alta este ordinea lucrului la porţi. Când Do mn ul vede că este 
aplecare de duh, vine şi dă sfatul Său, dar Domnului nu-I pla- 
ce să audă cuvânt adus la întâmplare. Cei ce aveţi de stat întru 
lucrul cuvântului, nu vă mai sfiiţi să împărţiţi celor ce vin lu- 
crul acestei grădini, căci dacă veţi lăsa să lucreze fiecare liber 
cu dorinţa minţii şi a inimii, aceasta duce la îmbolnăvire de 
minte şi de inimă şi duce la boala neascultării, şi vai, este 
otrăvitoare această boală şi este pată peste veşmântul acestei 
grădini. 

Aduc sfaturi stăruitoare, ca unor fii ascultători, şi de 
aceea să se asculte aceste sfaturi. 

Binecuvântată să fie fântâna Maicii Domnului, şi iată, 
voi aduce veste în curând pentru aşezarea slujbei de mulţumi- 
re şi de împuternicire prin cuvânt peste apa cea vindecătoare 
a izvoarelor cereşti care au fost scoase deasupra şi din care se 
va scoate apă vindecătoare, după cum este să se lucreze cu 
aceste izvoare vindecătoare. Voi aduce veste la voi ca să se 
aşeze zi de praznic şi apoi de pomenire peste aceste izvoare 
cereşti. 

Nu mai fiţi nepăsători faţă de împlinirea cuvintelor ca- 
re se rostesc ca să fie împlinite, şi să nu rămână neîmplinite, 
că aceasta este neascultare şi aduce durere şi tulburare peste 
duhul acestui aşezământ. Se apropie proba cea grea, dar ni- 
meni din copiii mei să nu se teamă, căci cei împliniţi întru 
Do mn ul nu au a se teme. 

Binecuvântat să fie sfatul acestei zile, căci am stat în 
sfat ceresc cu voi, şi voiesc să fiu aşteptată mereu, ca să pot 
vorbi la voi. 

Măi mămică, mi-a fost greu să stau în braţe cu sfatul şi să 
nu-1 aduc la voi. Mama Gigi vă sprijineşte din cer cu sfat ceresc. 

Rugaţi-vă la cer să se destrame conducerea cea fără 
Dumnezeu şi să vină puterea biruinţei, să vină de la Dumne- 
zeu şi nu de la oameni, căci planurile oamenilor sunt departe 
de planurile lui Dumnezeu, şi toată România va vedea împli- 
nindu-se acest cuvânt rostit la voi. 

Pace cerească să fie în inimile voastre! Pace curată şi 
sfântă şi plăcută de cer! Lucraţi sfinţenie prin cuvânt peste cei 
ce vin până la acest munte ceresc. Pacea cerească să cuprindă 
prin voi toate inimile curate care ajung până la acest munte 
ceresc! Amin, amin, amin. 

21 septembrie/4 octombrie 1992 

Sărbătoarea cuvioasei Parascheva 

Domnul şi cu trâmbiţa Sa dau îndemnuri spre cugetare smerită. 
Botezul după lege şi botezul prin credinţa în cuvântul Domnului. 

Sfânta Virginia întăreşte ucenicii la lucru ceresc. 

ă se coboare şi să se scrie cuvântul lui Dumne- 
zeu, căci este sărbătoare sfântă în ziua aceasta. 
Se serbează de către cei din cer cea care a avut în toată vre- 
mea cugetare sfântă, cugetare smerită, maica cea creştinească 


şi cuvioasă, Parascheva. Ea a fost fecioară şi cu trupul şi cu 
inima, dar s-a făcut maică a multor fii răsăriţi pentru Dumne- 
zeu de pe urma credinţei şi a faptelor credinţei ei. Această 
sfântă serbată de cer şi de pământ, a iubit pe Dumnezeu din 
toată inima, din tot cugetul, din tot sufletul şi din toată vir- 
tutea ei, şi a iubit pe aproapele mai mult decât pe sine. Atât 
dor pentru cer a mistuit sufletul cel curat al acestei sfinte, atâ- 
ta cugetare după cele cereşti, aşa încât puterea sfinţeniei sale 
a fost răsplătită pe deplin de Mirele ei Cel iubit, Iisus Hristos, 
căci iată ce trecere are mijlocirea acestei mirese curate. Se 
duc oameni oropsiţi şi bolnavi şi chinuiţi, se duc şi se roagă 
la ea pentru izbăvirea lor, şi ea se roagă la Mine, şi Eu ascult 
pe cel credincios care se duce la poarta lui Dumnezeu şi bate. 
Cel ce bate cu credinţă şi cu sfinţenie, aceluia i se deschide 
dacă el aşa voieşte. Ferice celui ce i se ascultă rugăciunea, şi 
aceasta este o taină adâncă, şi îi rog pe cei mari care învaţă pe 
poporul Meu, să spună la creştini despre taina aceasta fericită, 
care spune: «Ferice omului căruia îi ascultă Dumnezeu rugă- 
ciunea, căruia îi aude Domnul ruga sa şi inima sa». Amin. 

Voiesc să înţelegeţi şi voi, şi păstorii Mei, şi cei legaţi 
din aproape cu taina şi cu atingerea de taina acestui munte de 
foc, care s-a coborât de la Dumnezeu în vremea aceasta, şi de 
aceea iarăşi vă aduc aminte de cuvintele rostite de Verginica 
cu un pic de vreme în urmă, căci ea aşa a spus când a fost tri- 
misă prin cetăţi: «Creştine, dă de la tine mila cea dăunătoare 
şi nu mai sta cu amestecătură, nu mai sta împărţit, că vine 
Domnul şi nu te găseşte cu El». Aşa a spus Verginica, şi tot 
ea a auzit, că poporul ei se iubeşte pe sine, îşi iubeşte mamă, 
şi tată, şi copii, şi soţ, şi fire, şi apoi îşi iubeşte şi aproapele 
cu ceea ce mai rămâne, şi după aceea dă să iubească şi pe 
Dumnezeu. Aceasta este scara pe care a urcat poporul lui Ver- 
ginica; în aşa fel a urcat el spre mântuire; aşa a zis el că urcă, 
şi a crezut că urcă spre mântuire, şi a crezut că-i aude, că-i as- 
cultă Do mn ul ruga şi inima. Aşa a crezut credinţa acestui po- 
por, şi spune tu, măi tată, unde duce pe creştin o aşa cugetare 
de inimă. Adu-ţi aminte şi spune apoi şi la creştini când Eu 
strigam la voi şi spuneam aşa: «Voi, părinţi care aţi născut 
copii şi îi aveţi încă mici, ridicaţi sus mâinile şi inimile şi ru- 
gaţi-vă Mie să nu mai ajungă vremea să se facă mari, că-i fu- 
ră duhul rău pe toţi dacă ajung mari». O, şi mai mult s-a iubit 
creştinul pe sine, şi nu s-a rugat aşa, şi a zis că e rău Dum- 
nezeu, că nu iubeşte. Şi iată, tot Domnul întreabă şi azi; vă în- 
treabă pe voi, creştinilor: voi v-aţi iubit copiii dacă nu v-aţi 
rugat aşa cum v-am învăţat Eu? I-aţi crescut şi v-aţi topit de 
dragul lor, şi cui îi daţi acum dacă i-aţi iubit? O, uitaţi-vă la 
copiii voştri, că nu iubesc pe Dumnezeu copiii voştri. 

O, iubitul Meu popor, n-ai vrut să înveţi ca să poţi şti 
mereu că numai una este iubirea şi că Dumnezeu este iubirea. 
Mă uit după copiii de creştini, şi vin îngerii cei îngâmfaţi şi 
îmi spun mereu de copiii acestui popor care iubesc lumea şi 
au mintea uşoară şi nu iubesc pe Domnul copiii acestui popor. 
Citiţi, părinţilor, şi iarăşi zic, citiţi, copiilor, citiţi despre vir- 
tuţile şi despre cugetarea sfântă a cuvioasei Parascheva, a că- 
rei pomenire este în cer şi pe pământ, căci ea de copilă a iubit 
din toate virtuţile ei pe Dumnezeu, întru curăţenia trupului şi 
a inimii şi a cugetului şi din toate simţirile ei. Ea a lăsat tot ce 
este deşertăciune, şi pe sine însăşi s-a lăsat şi s-a dat lui Dum- 
nezeu locaş neprihănit, şi numai aşa a reuşit să sfărâme pu- 
terea duhului rău care bântuie inima şi mintea făpturii lui 
Dumnezeu. A dat de la ea hăinuţa slavei deşarte şi a luat pe 
ea veşmântul cel sărac, ca să fie ca Domnul ei şi să nu fie ca 
fiii veacului acesta şi să nu fie furată de duhul minciunii şi al 

deşertăciunii şi al stricăciunii de mântuire, aşa cum se lasă 
duşi unul câte unul copiii acestui popor încreştinat o dată prin 
ceea ce se numeşte botez după lege, şi încă o dată prin cuvân- 
tul acestei lucrări. Dar între aceste două botezuri trebuia să fi 
fost peste copiii voştri botezul credinţei, măi creştini ai po- 
porului sfânt, căci una este să stai cu legea lui Dumnezeu din 
dragostea ta, şi alta este să stai ţinut de părinţi sau de fraţi sau 
de altceva, căci aceasta din urmă nu te va putea ţine cu Dum- 
nezeu, căci Dumnezeu este altceva decât aceasta. Copiii aces- 
tui popor n-au priceput ce este Dumnezeu, ce înseamnă Dum- 
nezeu şi ce înseamnă să fii creştin după adevăr. Copiii nu 
şi-au iubit părinţii cei întru Domnul, şi nu ştie copilul acestui 
popor că orice pas făcut fără încuviinţarea întreagă a părin- 
telui, nu este pe drum pasul cel fără de încuviinţarea celui mai 
mare. Este în gol pasul acelui copil, şi apoi urmează picarea 
în gol, ca rod al lucrului fără de orânduială. 

O, nu mai ascultă copilul acestui popor, şi de aceea s-a 
scris carte în zilele acestea şi s-a spus: «Creştine, taie de la 
tine mâna sau piciorul sau ochiul care este bolnav, ca să nu 
arzi cu totul, ca să mai fie ceva şi pentru Mine rămas, ca să 
nu fie Domnul fără lucrători în lume, căci dacă numai una 
din toate e dată deoparte din lucrarea ta, Domnul nu te poate 
avea lucrător în lume, că n-ai putere dacă nu eşti întreg întru 
Mine». întregul acesta are şi el un anume loc în creştin, şi 
locul acesta este inima care se dăruieşte toată lui Dumnezeu, 
şi din această dăruire vine apoi adăugarea celor ce vin din cer 
spre trebuinţa fiecăruia, aşa după cum spune cuvântul: «Cău- 
taţi să fiţi cu împărăţia cea din cer, şi toate celelalte se vor 
adăuga vouă după trebuinţă». 

Am cu Mine pe Verginica, şi am pe sfânta zilei de azi, 
Parascheva. Sfânta Parascheva a dat de la ea mărirea de sine, 
iubirea de sine, şi orice iubire a dat de la ea şi s-a înjugat la 
jugul cel dulce al iubirii de Dumnezeu. A dat de pe ea podoa- 
bele şi veşmântul măririi deşarte şi a luat pe ea haina cea să- 
racă a lui Dumnezeu, ca să fie cu Dumnezeu. Cugetul ei aler- 
ga zi şi noapte la frumuseţile cereşti şi veşnice, şi n-a mai dat 
de la ea cugetarea cea smerită şi plăcută Domnului. 

Voieşte Verginica să vorbească şi să spună şi să scrie 
cuvintele ei, căci toate cuvintele vor rămâne şi se vor vedea 
că sunt scrise la vreme. 

F ace vouă, măi mămică! Sunt cu pacea în bra- 
ţe şi o pun peste voi, peste părinţi şi peste 
copii o pun, şi apoi să fie cu voi lucrare de pace. Să lucreze lu- 
crare de pace părinţii peste copii, şi copiii peste părinţi. Am in. 

O, Veronica mea cea din vremea mea! Aceasta este 
vremea mea, măi mămică, şi tu eşti Veronica cea din vremea 
mea, pentru că a rămas pe inima ta chipul meu şi dorul meu, 
aşa cum odinioară chipul Domnului a rămas pe creştetul ce- 
lei de atunci. Iată pildă vie pentru care să înţeleagă fiicele lui 
Dumnezeu pentru ce trebuie să acopere capul lor cu maramă 
şi să nu fie nici o clipă altfel, pentru că este pilda chipului 
Fiului lui Dumnezeu care s-a întipărit pe marama care acope- 
rea capul celei ce plângea pentru Domnul ei, pentru dragos- 
tea ei. O, ai grijă, mămică, şi veghează peste fiicele Ierusa- 
limului, ca să înveţe ele să iubească pe Dumnezeu. învaţă-le 
cum este Domnul şi cum să fie ele pentru Do mn ul. Ai grijă de 
paşii lor, uită-te după ele să ştii cum merg şi unde merg şi de 
ce merg, şi să ştie şi ele, ca să se nască în inima lor iubirea 
pentru Hristos. învaţă-le cum să vorbească şi cum să tacă, 
cum să privească în ele şi în afara lor, şi te roagă în culcare şi 
în sculare şi la lucru, pentru dragostea lor de Dumnezeu. 
Roagă-te în Duhul Sfânt în toată vremea, căci ascultată îţi 


este ţie rugăciunea. Veghează şi fii înţeleaptă, ca să fie toată 
casa cu Dumnezeu, că vine ca să trecem puntea cea grea, vine 
proba cea grea, şi se va împlini Scriptura care spune: «Unul 
va fi luat, şi altul, lăsat». 

Am anunţat în toate cetăţile că vine proba cea grea şi 
nu voieşte să se gătească creştinul ca să fie găsit bine cu 
Dumnezeu. Ferice celui ce are cu adevărat pecetea ocrotitoa- 
re, căci peste aceia nu se atinge potirul care s-a înclinat ca să 
fie vărsat peste pământ şi să se atingă de cei ce vor fi fără de 
veghe. Mereu am spus: «Vine un examen greu de trecut şi vai 
creştinilor care vor fi găsiţi măcar un pic în lume!», şi nu 
vrea creştinul să iasă din lume, nu se simte greu lângă duhul 
lumii, nu-i este frică de Domnul, Care va bate fără de veste. 

Viaţa fără de viaţă, aceea nu este viaţă vie, şi este viaţă 
moartă. Viaţa fără de Cel ce S-a dat pe Sine ca să Se împartă 
şi să umple de viaţă vie pe fiii Săi, viaţa fără iubire de El şi 
fără de El, aceea este viaţă moartă. Cei ce nu vor să se mute 
de la moarte la viaţă, viaţa acelora este o moarte vie. 

Cuvioasa Parascheva, cea sfântă, s-a arătat în vedenie 
unui monah şi l-a înştiinţat să ia de lângă trupul ei cel sfânt, 
pe celălalt întinat, care a fost aşezat lângă al ei, şi aşa s-au 
descoperit harurile trupului şi ale duhului ei. Orice răsad stră- 
in care stă în grâu şi nu voieşte să se lase altoit, acela se nu- 
meşte buruiană, şi copiii mei sunt cei din grâu curat. O, în 
vremea aceasta pe nicăieri nu mai este bun untdelemnul, şi va 
seca untdelemnul de peste tot şi se va arăta slava lui Dumne- 
zeu peste lumina acestei lucrări. Deşertăciunea şi duhul ei şi 
farmecul ei şi cursa ei s-au întins peste tot pământul şi nu mai 
este loc pe pământ unde să nu fie cursă. Atât mai e în siguran- 
ţă: poporul meu cel iubitor, cel împlinitor. 

Mama Gigi îmbrăţişează pe păstori şi le aminteşte rugă- 
mintea ei, ca să aibă grijă de surioara mea, de lelica mea. Su- 
rioara mea este ameninţată de dureri şi de tulburări şi nu mai 
poate călca ea cu pasul ei după cum cere vremea aceasta. Măi 
păstorii mei, ce va face Do mn ul când va găsi cuvintele Sale 
risipite şi călcate în picioare? îi rog pe aceşti copii să vă ci- 
tească lecţia de fiu al acestei grădini, ca să spuneţi la creştini 
să nu râvnească să se joace cu sfinţenia cea coborâtă în grădina 
mea, că eu mereu am spus: „Poporul meu, vine o vreme când 
vei voi să te pregăteşti şi nu vei mai avea vremea înainte “. 

Păstraţi- vă cu mâinile curate, cu pacea curată, cu casa 
curată şi cu lucrarea curată şi cerească, depărtând de la voi 
orice părtăşie care nu poate sta alături cu lucrul cel sfânt al 
Domnului, căci vremea este ca să lucreze Dumnezeu, fiindcă 
oamenii cei fără Duh Sfânt au stricat legile Domnului. 

Şi acum, pace şi lege sfântă şi mâini curate să vă fie vo- 
uă date de Dumnezeu, şi nu vă mai atingeţi cu nici un aluat 
stricat, iubiţii mei copii! Mama Gigi va lucra şi va depărta 
orice fărâmă de aluat stricat care ar da să se atingă de cele 
sfinte lucrate peste voi. 

Acum, pace copiilor mei care mă poartă pe mine pe 
unde am de lucrat! Amin, amin, amin. 

14/27 octombrie 1992 

Cuvântul Domnului către regele Mihai 

Naşterea României îngemănată cu naşterea Domnului. Chipul re- 
gelui trebuie să se regăsească în chipul strămoşilor. Arhiereul Iri- 
neu este pândit de cei ce stau pe scaunul bisericii, pentru a-l surpa 
împreună cu lucrarea Domnului, muntele fericirilor României. 

D umnezeu grăieşte din cele cereşti, şi se aude 
glasul lui Dumnezeu, iar cei ce aud cuvântul lui 

Dumnezeu să se aşeze şi să întocmească încă o carte către cel 
ce este unsul României din partea Domnului Savaot. 

Pace de la Tatăl şi de la Fiul şi de la Duhul Sfânt, pace 
regelui României! Pace de la Maica Fiului Treimii cereşti, şi 
pace întru sărbătoare cerească de la mai-marii cetelor cereşti, 
Mihail şi Gavriil! Pace şi sărbătoare în cer şi pe pământ, căci 
serbările cele din moşi-strămoşi va fi să-şi ia locul lor, iar fiii 
bisericii fi-va să se întoarcă cu faţa spre părinţi, după cum, 
apoi, părinţii se vor întoarce cu faţa spre fiii lor. România, cea 
întâi chemată între neamuri, fi-va întâia între popoarele pă- 
mântului, căci ea s-a născut odată cu Domnul Iisus Flristos, şi 
dacă ea s-a născut atunci, a fost apoi încreştinată de cel întâi 
chemat între apostoli, căci apostolul Andrei a venit şi a bote- 
zat-o pe România încă de când era în scutece, şi a fost creştină 
şi a fost ortodoxă România; de la naşterea ei a fost creştină, şi 
nu poate Domnul să uite pruncia ei şi cămaşa ei cea dintâi, şi 
nu poate să uite Dumnezeu podoabele cu care a fost înveş- 
mântată România, fiindcă de sub glia ei cea sfântă, tot cerul 
României strigă la Domnul şi spune: „Doamne, până când ca 
să răscumperi pe cei ce stau la temelia acestui neam sfânt? “. 

Şi iată ce spun cei mari ai României, cei buni şi mari şi 
sfinţi, care o ţin pe România pe jertfa lor şi pe credinţa lor, ca- 
re a fost piatra bisericii cea din moşi-strămoşi. Ridică strigare 
regii cei dintâi şi cei de pe urmă şi toţi voievozii cei sfinţi, ca- 
re laolaltă se numesc cerul cel sfânt al României; ridică rugă 
pentru România şi se uită ca să vadă venind şi stând pe regele 
cel mic, pe unsul cel din vremea aceasta, pe cel ce va plini bi- 
ruinţa şi gloria României. Şi iată ce spune strămoşul şi buni- 
cul: „Regele României să aibă înfăţişarea cea după chip a lui 
Iisus Hristos, precum strămoşii lui cei buni au avut chipul 
bărbatului împlinit, după cum scrie în Scripturi. Regele este 
sfânt lui Dumnezeu, iar înfăţişarea lui şi faţa lui să fie după 
chipul cel din moşi-strămoşi, în faţa căruia să se plece cu cu- 
vioşie tot fiul neamului său Amin. 

Cuvântul lui Dumnezeu stă cu tine în sfat, rege al Ro- 
mâniei, căci cerul sfânt se uită şi aşteaptă ca să vadă gloria ca- 
re va ieşi de la tine întru numele Domnului. Cuvântul lui 
Dumnezeu întocmeşte carte cerească şi vorbeşte cu tine, Mi- 
hail al României. Aşteaptă moşul şi strămoşul tău să-ţi vadă 
slava şi puterea pe care o ai dată, dar puterea sfântului Dom- 
nului lucrează prin chipul cel purtat de moşii şi strămoşii cei 
sfinţi. Lasă-ţi podoaba cea sfântă să-ţi înveşmânteze faţa, că 
mare putere are această lege sfântă. Vine vremea cea mare, 
căci Eu lucrez la ea, lucrez după planul Meu, şi vai, sunt de- 
parte planurile oamenilor de planurile Domnului! Eu lucrez 
prin cuvânt în România, şi nu va fi făptură pe pământ care să 
nu se plece sub această lucrătură care lucrează din cer peste 
România, şi nu va fi neam care să nu-ţi cânte slava ta care 
este de la Mine, căci vei fi un rege sfânt, şi cine se va împo- 
trivi planului Meu? 

Ai grijă, iubitul Meu, fereşte-te de lupi, căci lupii au 
luat acum haină peste haină şi dau târcoale lucrăturii cea din 
cer. Fii mare cu Mine, că pielea de lup va fi vădită de sub 
mantia care o acoperă pe ea. Fii tare cu Mine, că nu mai vede 
Domnul credinţă pe pământ, iar Eu aşa am grăit prin proo- 
roci: «Cel care cunoaşte căile Mele şi nu umblă pe ele, acela 
să nu vorbească despre Dumnezeu». Aşa am grăit, şi iată, cei 
ce lucrează fărădelege nu iau în inimă această profeţie, şi se 
ascund sub mantie de miel, şi vai, făptura Mea nu ştie să deo- 
sebească stânga de dreapta sa! Dar Eu sunt Dumnezeu, şi iată 
ce fac în zilele acestea, căci M-am aşezat să dobor cele şubre- 
de şi să întăresc curăţenia şi sfinţenia peste făptura Mea. Vin 
să curăţ şi să albesc şi să despecetluiesc izvoarele vieţii şi să 


rostesc apoi prin servii Mei şi să arăt: „Iată calea, şi cel ce în- 
viază să meargă pe ea “. 

O, voiesc să aşez pe piatră numele tău, căci aşa ţi-am 
vestit Eu ţie, şi voi rosti apoi din vârful ei numele regelui Ro- 
mâniei. Aşa am grăit, şi aceste cuvinte mărturisesc pe pă- 
mânt, pentru că Eu am fost împlinitor întru cei slabi şi mici ai 
Mei şi ai tăi, căci aceştia care dau trup cuvântului Meu sunt 
ai Mei şi ai tăi, căci Eu le sunt lor Dumnezeu, iar tu eşti unsul 
cel de la Mine şi eşti regele lor. Fii înţelept, căci Eu voi aşeza 
pe piatră numele tău. Fii credincios. Eu sunt. Domnul este nu- 
mele Meu, şi lucrez ca să-ţi gătesc venirea. 

Cei ce stau pe scaunul bisericii Mele au început să-şi 
arate dinţii şi ar voi să stârpească această lucrătură şi ar dori 
să-l pună jos pe cel ce a împlinit porunca cea din cer de a aşe- 
zat după lege piatra de temelie a începutului cel nou care vi- 
ne din ceruri peste pământ şi să fie precum în cer aşa şi pe pă- 
mânt, după cum a fost făgăduinţa Mea. Şi se va numi aceas- 
tă lucrătură munte ceresc, munte de taină cerească, şi din 
acest munte vor curge fericirile cele scrise în Scripturi peste 
cei ce vor fi numiţi fericiţi, şi se va numi muntele fericirilor 
care vin cu Domnul şi cu zecile de mii de sfinţi ai Săi, aşa 
precum au spus proorocii în veacurile Mele. 

Această piatră ridicată prin cuvânt şi din poruncă ce- 
rească, va sta înaintea ta, rege al României, căci Eu aşa am 
grăit, şi ţi-am vestit din vreme, lată, pun înaintea ta această 
piatră şi voi depărta apoi fărădelegea şi nedreptatea din pă- 
mântul celor vii, căci România va rămâne veşnic înaintea 
Mea şi a ta, Mihail al României Domnului. 

Eu sunt cu tine şi te port pe umerii Mei, căci Eu sunt 
Domnul plinirii făgăduinţelor cereşti. Ridică-te spre Mine şi 
rosteşte rugă pentru cei pe care-i am în faţa Mea, în faţa cu- 
vântului Meu, căci s-au ridicat martori nedrepţi asupra lor şi 
nedreptatea a minţit sieşi, şi s-au ridicat cu teamă împotriva 
adevărului Meu cei ce stăpânesc cu nepăsare peste turma 
Mea. Roagă-te să se înmulţească sarea, şi se va înmulţi, căci 
nu mai este sare pe pământ. Puţină sare mai are Domnul pe 
pământ, iubitul Meu. Ridică mâinile spre Mine şi cere, şi va 
fi sare pe pământ, şi va fi bună de sărat, şi se vor întări oasele 
cele şubrede ale fiilor cei bineplăcuţi cu inima lor şi cu duhul 
lor. Eu lucrez din zori şi până în zori, lucrez în calea ta şi lu- 
crez peste aceşti micuţi ai Mei, căci răutatea şi necredinţa 
mai-marilor legii izbeşte cu gând să-Mi fărâme corabia cea 
lucrată prin cuvântul cel vestit din cer. România este corabia 
salvării făpturii Mele şi din ea vor curge raze şi lumini şi iz- 
băvire şi cer nou şi pământ nou, aşa cum am făgăduit Eu, 
Dumnezeu. 

îmi întind pacea Mea peste tine şi peste toată casa ta, 
Mihail al României. Pace ţie, iubitul Meu, unsul Meu, căci ci- 
ne poate şterge ungerea pe care o ai de la Dumnezeu? Pace şi 
lege sfântă şi chip după chipul cel din strămoşi, cel din părinţi 
cereşti, după chipul Fiului lui Dumnezeu, din neam în neam 
până la tine. la sulul care stă sub piatra începutului cel nou, 
ia-1 şi desfă-1 din nou, şi te găteşte în această oglindă, şi vom 
intra pe poarta cea binecuvântată, care a luat fiinţă după pla- 
nul lui Dumnezeu. 

Dumnezeu Tatăl, Cel ce este întru Fiul şi întru Duhul 
Sfânt al Treimii cereşti, să fie cu regele României şi cu fiii ei 
cei binecuvântaţi din care va răsări poporul cel nou care va 
lucra biruinţa Domnului! 

Pace ţie, Mihail al României Domnului! Amin, amin, 

amin. 

31 octombrie/13 noiembrie 1992 

Cuvântul lui Dumnezeu 


Soborul sfinţilor arhangheli Mihail şi Gavriil 

Glasul Domnului: poporul s-a mândrit cu chemarea sa şi a pierdut 
sfiala sfântă. Frica are cu sine pedeapsa, iar desăvârşirea alungă 
frica. Lecţia mărturisirii lui Hristos în trup. Vin vremi de încercare. 

e coboară din cer serbare îngerească şi cuvântul 
lui Dumnezeu în ziua aceasta de prăznuire pentru 
mai-marii cetelor îngereşti, Mihail şi Gavriil. 

Preasfânta Treime, Tatăl, Fiul şi Duhul Sfânt, este pur- 
tată pe îngeri şi I se cântă cântarea slavei Sale: «Slavă Sfintei 
şi Celei de o fiinţă, de viaţă făcătoarei şi nedespărţitei Treimi, 
din veci şi până peste toţi vecii cerurilor!». Amin. 

Mai-marii îngerilor, Mihail şi Gavriil, sunt în faţa cete- 
lor cereşti şi serbează cu toată oastea serbare de înviere, ser- 
bare de bunăvestire şi de slavă peste aşternutul Sfintei Sfinte- 
lor Noului Ierusalim, care s-a coborât din cer, de la Dumne- 
zeu, cu începătură nouă în mijlocul României cea binecuvân- 
tată şi bine aleasă între neamurile pământului. Domnul Iisus 
Hristos, Fiul Tatălui Cel Mare, Fiul Tatălui Savaot, rosteşte 
cuvântul sărbătorii de azi. 

Pace vouă, celor din aşezământul Meu cel curat, cel 
pus deoparte pentru Domnul, cel pus de Domnul deoparte 
pentru ca să fie puterea Domnului acest aşternut dumneze- 
iesc. Pace vouă, şi celor veniţi astăzi la serbare cu cerul! Pace 
păstorilor şi oilor Mele! Pace tuturor celor ce aţi venit ca să 
staţi cu sfatul Domnului la masă! E praznic astăzi, e praznic 
din praznicele poporului sfânt, cel născut de Verginica prin 
cuvântul acestei lucrări care este de la Dumnezeu. Această lu- 
crare se numeşte Cuvântul lui Dumnezeu, iar această cetate şi 
această iesle se numeşte aşa cum scrie în profeţi: «Domnul 
este acolo», fiindcă Domnul nu lucrează nimic fără să fi vestit 
din vreme prin prooroci. 

Mai-marele arhanghelilor, Mihail, rosteşte în sfatul 
Domnului, şi să se audă cele rostite: «Să stăm bine, să stăm 
cu frică şi să luăm aminte!», căci încă o dată se vor clătina 
cerul şi pământul, precum este scris, şi se vor arăta cer nou şi 
pământ nou şi vor dăinui cei scrişi în Cartea Vieţii Mielului, 
căci aceştia vor birui prin Sângele legământului cel nou, al 
Mielului lui Dumnezeu. 

Pace peste aşezământul Meu cel curat, cel pus deoparte 
pentru Domnul, cel pus de Domnul deoparte ca să poată lucra 
din el lumină peste pământ şi viaţă peste făptura Sa. Şi cum 
adică pus deoparte? Cum, măi păstorilor, şi măi oilor? O, da- 
că acest aşternut dumnezeiesc nu ar fi fost pus deoparte pen- 
tru Domnul, atunci nu ar mai fi trebuit Dumnezeu să-l coboa- 
re prin cuvânt şi să-l întrupeze prin cuvânt şi să fie, şi iată cor- 
tul Meu cel sfânt, din pragul căruia Eu îmi anunţ împărăţia pe 
pământ. Şi cum adică pus deoparte pentru Domnul? Cine 
poate să-I răspundă Domnului ce este această taină? O, acest 
aşternut dumnezeiesc este o taină, măi tată, o taină care nu se 
lasă desluşită cu uşurătate sau cu uşurinţă, căci este o mare 
taină dumnezeiască acest petecuţ de pământ. Şi dacă Do mn ul 
a numit cu numele Său această aşezare, de aceea am rostit po- 
runcă între poruncile cele pentru aici şi am spus să se lucreze 
numai dinăuntru şi nu din afară peste acest aşezământ, pentru 
că aici nu este nimic din lume, precum nici Eu nu sunt din lu- 
me. De aceea copiii Mei cei aşezaţi aici de veghe şi de lucru 
cu cerul şi ca în cer, poartă greul care este din lume, aşa pre- 
cum şi Domnul a purtat greul lumii. Lumea este sfărâmată 
sub greutatea ei, şi de aceea am numit aceşti copii cu nume de 
fii ai acestei grădini cereşti; de aceea, ca să lucreze cu tainele 
cereşti şi să stârpească prin lucrul lor cu Mine greutatea care 


stă deasupra făpturii Mele; să stârpească duhul lumesc şi lu- 
crarea lumească de pe pământul lui Dumnezeu, pentru că 
Dumnezeu a făcut pământul şi pe om. Şi iarăşi zic vouă, că 
dacă acest aşezământ sfânt nu ar fi fost pus deoparte, atunci 
nu l-ar mai fi întocmit Dumnezeu. Tot poporul creştin să crea- 
dă că acest aşternut ceresc este o taină cerească pentru cele ce 
se vor vedea în zilele ce vin, şi nu se poate ridica lucrare de 
ispitire asupra lui Dumnezeu. 

N-a înţeles poporul cel răsărit de la această profeţie, n-a 
înţeles nimeni ce fel de lucrare este această coborâre de cu- 
vânt ceresc, şi s-au zdrobit de această stâncă creştini după 
creştini, pentru că n-a ieşit creştinul din lume dacă s-a apro- 
piat ca să vorbească cu Dumnezeu prin această profeţie. Şi nu 
numai că n-a ieşit din lume creştinul, că mulţi din ei, după ce 
au pus degetul şi au pipăit, după ce au gustat din acest izvor, 
s-au dus şi s-au lipit cu lumea şi cu cele din lume şi li s-a scris 
necinstire, şi au pătat pe Dumnezeu cei care au purtat numele 
şi pecetea de creştini ai acestei lucrări, şi acum vin şi dau ocol 
de jur împrejur şi se uită, dar în zadar se uită, pentru că a venit 
vremea să lucreze Dumnezeu şi să ştie tot creştinul că 
Domnul este sfânt şi nu altfel. Iar cine a vrut să fie cu Dom- 
nul, s-a smuls cu totul din cel dintâi şi s-a lăsat cu sfinţenia şi 
cu rudenia cea din cer şi s-a scuturat de pământ şi a stat în să- 
răcia cea de duh, că să aibă Domnul vas gol în care să toarne 
cele de sus, să toarne împărăţia cea din cer, aşa cum este scris: 
«Fericiţi cei săraci cu duhul, că a lor este împărăţia cea care 
vine din cer». 

Când Eu am chemat la Mine acest popor, el s-a semeţit 
apoi, zicând că este cu această lucrare, şi a întins mereu mâna 
şi a băgat-o în acest blid şi a luat de câte ori a voit, a luat după 
al său plac. Şi dacă a luat aşa, n-a fost bine la Dumnezeu, 
fiindcă cel ce nu ia cu Domnul, acela risipeşte tot ce ia. Şi cum 
adică se cheamă să fi luat creştinul cu Do mn ul? Adică să-i fi 
spus Domnul să ia, şi ce să ia, şi când să ia, şi nu dacă voia el 
să ia. De aceea am spus că s-a semeţit cel miluit de Dumnezeu, 
şi asta se cheamă că unul ca acela s-a zdrobit în această stâncă, 
pentru că n-a fost una cu Dumnezeu. O, dacă stă creştinul 
după placul lui cu Dumnezeu, asta nu se cheamă că S-a lăsat 
Domnul ispitit, şi înseamnă că a ispitit pe Dumnezeu un astfel 
de creştin. Iată că şi creştinii au stricat legile Domnului, şi de 
aceea este vremea ca să lucreze Domnul. Şi a făcut Domnul 
acest cort şi l-a împrejmuit cu hotare pecetluite şi a pus legea 
Sa cea sfântă la hotare, căci vremea este să lucreze Domnul, 
pentru că oamenii au stricat orânduielile Domnului, şi de 
acum încolo Do mn ul pune la cercetare şi va descoperi Dom- 
nul pe cele ascunse şi dosite, căci orice duh care nu mărturi- 
seşte pe Iisus Hristos, nu este de la Dumnezeu, ci este duhul 
lui antichrist, care este în lume. Dar voi, iubiţii Mei copii care 
sunteţi din Dumnezeu, staţi bine, staţi cu frică şi luaţi aminte, 
că mare este Cel ce este în voi, faţă de cel ce este în lume, iar 
cei ce cunosc pe Dumnezeu, aceia vor asculta cuvintele voas- 
tre, şi se vor cunoaşte şi se vor deosebi Duhul Adevărului şi 
duhul rătăcirii, fiindcă Eu v-am dat vouă pe Duhul Sfânt, Care 
mărturiseşte pe Hristos, Fiul lui Dumnezeu. 

Vorbesc cu voi acestea, şi altele vorbesc cu voi, ca să 
înţelegem cum adică pus deoparte pentru Domnul acest aşter- 
nut ceresc. Grăiesc vouă acestea, şi altele grăiesc vouă, ca să 
avem îndrăznire în zilele acestea, şi precum sunt Eu, aşa să 
fiţi şi voi în lumea aceasta, fiindcă nu este frică întru Mine. 
Altfel, nădejdea şi dragostea voastră n-ar fi întreagă dacă ar fi 
frica lângă ele, căci frica are cu sine pedeapsa, iar dacă aţi fi 
fricoşi, n-aţi fi desăvârşiţi întru Mine. Creştinii care nu Mă au 

pe Mine, aceia au frică şi li se vede frica, şi de aceea am spus 
că am ridicat această corabie şi am împrejmuit-o cu pecetea 
sfinţeniei, ca să pun la cercetare inima acestui popor care s-a 
ascuns de Domnul şi n-a mărturisit pe Domnul prin trăire. Şi 
vine vremea să se vadă, dar a şi venit, şi se vede că orice duh 
care nu mărturiseşte pe Iisus Hristos în trup, nu este de la 
Dumnezeu, ci este duhul lui antichrist, care este în lume. 

O, se potriveşte această Scriptură cu creştinii acestui 
popor, că nu înţelege poporul Meu cum adică să-L măr- 
turisească pe Hristos în trup. Adică să mărturisească în trupul 
lui creştinul şi în inima lui pe Hristos şi lumina lui Hristos şi 
viaţa şi voia lui Iisus Hristos, ca să fie din Dumnezeu creş- 
tinul. Şi dacă nu mărturiseşte aşa pe Domnul, atunci nu se 
poate spune că unul ca acela mărturiseşte pe Hristos venit în 
trup, nu se poate spune că este din Dumnezeu creştinul care 
nu mărturiseşte aşa cu tot înăuntrul său. Unul ca acela nu are 
cu ce să deosebească Duhul Adevărului de duhul minciunii. 
Această trăire să fi fost trăită de cel ce s-a numit că este al lui 
Dumnezeu, şi apoi se putea numi după adevăr fiu al lui Dum- 
nezeu. Eu am venit trimisul Tatălui pe pământ şi am ascultat 
de Cel ce M-a trimis şi am fost în Duhul Tatălui şi aşa am as- 
cultat pe Tatăl Meu în trupul Meu şi n-am ascuns nimic Tată- 
lui Meu, căci cine poate să se ascundă de faţa Creatorului 
său? Şi aşa S-a arătat mare în Mine Tatăl Meu, căci Cel ce era 
în Mine, era mai mare decât cel ce este în lume, şi Tatăl Meu 
n-a fost biruit în Mine. 

Grăiesc vouă acestea, şi altele grăiesc vouă, ca să fie 
învăţată lecţia care învaţă cum Se cunoaşte Duhul lui Hristos 
faţă de duhul lui antichrist, care este în lume. Şi pentru că lu- 
mea stă în duhul lui antichrist prin faptele ei, de aceea am zis 
să deosebesc un popor şi să-l deprind cu Duhul Sfânt şi să fie 
popor al Duhului Sfânt. Şi dacă poporul chemat n-a iubit Du- 
hul Adevărului şi nici n-a voit să înveţe să iubească adevărul 
şi să rămână liber, iată, măi copii, a rămas în duhul lumii acest 
popor, şi Eu n-am avut ce pune deoparte din acest popor ca să 
fie creştinul cu Dumnezeu. Şi iată, vin curând, şi nu ştie po- 
porul Meu ce înseamnă să fie cu Dumnezeu, şi vor învăţa 
neamurile această lecţie şi vor crede şi se vor boteza şi vor as- 
culta de Dumnezeu, şi nu va fi Domnul lipsit de roade, pen- 
tru că a făcut biruinţă Domnul cu braţul Său cel tare şi a aşe- 
zat cort sfânt pe pământ, şi se va cânta cântec ceresc de în- 
viere peste pământ şi se va slăvi biserica Dumnezeului Cel 
viu, precum este scris. 

Iubiţii Mei, cerul se bucură de voi şi cu voi în ziua 
aceasta, căci dacă Domnul suferă cu voi şi plânge cu voi şi în 
voi, apoi Se şi bucură cu voi şi în voi. Mare şi adâncă este 
această lecţie despre duhul care mărturiseşte pe Hristos venit 
în trup. Vom face lecţie aparte pentru ca să lucraţi cu ea peste 
fiii neascultării, dar trebuie să învăţăm bine în noi această lec- 
ţie, pentru că această lumină se mărturiseşte pe sine numai 
dinăuntrul ei, măi tată. 

Fiilor, vom lucra cu zile noi de serbare şi cu lecţii noi 
de serbare şi vom schimba vasele înnoindu-le, căci untde- 
lemnul cel nou stă în vase spălate, măi tată, şi vasele trebuie 
ţinute întru sfinţenie şi întru duh de adevăr. Adevărul se des- 
coperă pe sine, pentru că aşa este lucrarea sa, dar minciuna nu 
se descoperă pe sine pentru că aşa îi este lucrarea sa. 

Am rostit cuvânt şi am zis că voi sta în sfat cu voi, şi 
voi sta dacă am zis, şi ne vom sfinţi şi vom înmulţi sfinţenia, 
că vremea este să lucreze sfinţenia, iubiţii Mei. Verginica este 
aproape de începutul cuvântului ei, şi Domnul este în ea şi lu- 
crează în ea, iar ea lucrează după cum este cursul ei şi al lu- 


crării ei. Domnul Iisus Hristos este în ea, căci ea este întru 
Iisus Hristos, după cum şi în trup la fel a fost. Amin. 

M ama Gigi vă spune vouă, copii ai Duhului 
Sfânt, bucurie pentru praznicul mai-ma- 
rilor arhangheli care sunt serbaţi astăzi în aşternutul Domnu- 
lui, Care este prin voi. Să fie zi de înviere alăturată zilelor în- 
vierii, să fie pace peste voi, copii ai Duhului Sfânt! 

Pace vouă, măi mămică! Pace celor stătători zi şi noap- 
te la lucrul grădinii de aici! Pace celor ce au venit la serbarea 
cerului care se serbează azi aici! Luaţi aminte cu inima şi cu 
împlinirea la lecţia pe care v-a dat-o vouă Domnul Iisus Hris- 
tos în ziua aceasta. Luaţi aminte la duhurile voastre şi la îm- 
plinirea lucrării lor, că mare este această lecţie de azi, despre 
duhul care mărturiseşte pe Hristos în trup. 

Fiilor, ascultarea de Dumnezeu îl face pe Domnul să 
stea în inima celui ascultător, iar neascultarea îl scoate pe om 
dintre lăcaşurile care sunt purtătoare de Dumnezeu. Unirea şi 
părtăşia cu cele din lume face duhul omului să nu-L mai măr- 
turisească pe Hristos în trup. Fiţi atenţi la paşii voştri, la du- 
hul vostru şi la adevărul iubit de Dumnezeu, căci adevărului 
îi trebuie o faţă plăcută şi curată ca să poată fi bineplăcut la 
Dumnezeu. Aşa a spus Domnul în lecţia de azi, că a pus acest 
aşternut deoparte, şi iată, nu numai cei stătători ai lui au 
această îndatorire, şi mai vârtos o au cei ce vin şi se înfăţi- 
şează Domnului prin acest aşezământ ceresc. Ţineţi cu toată 
fiinţa la sfinţenia acestui aşezământ, căci dacă duhul omului 
sau duhul lumii din om dă să se atingă aici, se pot stârni fur- 
tuni repezi, şi nimeni nu le poate stârni în afară de cei atinşi 
aici fără de sfinţenie împlinită în toată clipa. Aceşti copii au 
avut de suferit în zilele ce au trecut, şi eu le-am spus să nu 
cârtească şi să poarte totul în numele sfinţeniei şi al legii 
sfinţeniei care strigă la Domnul de sub piatra cea nouă care 
este de la Du mn ezeu în această grădină. Dar azi, încă din 
zorii zilei am luat neputinţele şi suferinţele de pe ei, ca să 
poată sta ei în faţa celor veniţi ca să se închine Domnului prin 
acest jertfelnic. Am trimis înaintea voastră pe copiii mei ca să 
cureţe praful de pe voi şi mirosul lumii de pe voi, şi ce mai 
este de curăţit am zis să cureţe, şi apoi să vă apropiaţi, căci eu 
nu voiesc să aveţi vină la Dumnezeu. Aşa şi voi să voiţi, măi 
mămică, fiindcă eu aşa am spus, de câţiva ani mereu am spus: 
«Pregăteşte-te, creştine, că dacă ai şti ce vreme vine, nu ţi-ar 
mai trebui nici mâncare, nici apă, nici traistă, şi te-ai smulge 
din toate cele lumeşti ca să fii găsit cu Dumnezeu în ziua 
aceea. Chiar de ar fi să-ţi rămână carnea, smulgăndu-te din 
legăturile care te ţin, smulge-te şi vino cu ce scapi, că-ţi pune 
Domnul la loc ce ai lăsat şi te face El întreg, dar ieşi şi fă-te 
gata pentru ziua aceea». 

împreună cu sfinţii voievozi care sunt astăzi serbaţi, 
iată, cu ei vă spune mama Gigi: staţi bine şi cu frică şi cu 
luare-aminte, că vine proba cea grea peste lume, vine schim- 
barea, şi se va schimba faţa lumii şi va fi de groază faţa lumii. 
Dar vine schimbarea la faţă a slavei Domnului, şi se va vedea 
pe faţă slava Domnului, şi orice strălucire de pe pământ îşi va 
pierde faţa sub strălucirea slavei lui Dumnezeu. 

Serbează cerul, serbează sfinţii arhangheli pe unsul 
României şi cântă Măicuţa Domnului, cântă cântarea coroa- 
nei României. Do mn ul pregăteşte calea cea înaintemergătoa- 
re a unsului României, căci toate cele profeţite prin această 
lucrare se vor vedea împlinindu-se. 

Să se destrame tot ceea ce este fără Dumnezeu şi să se 
ridice cei ce poartă semnele Domnului şi lucrările Domnului! 
Să cadă stăpânirile necredincioase şi să se risipească planurile 

împotrivitorilor şi să se arate calea cerească între oameni şi să 
tremure făptura sub slava Ziditorului ei, că vine Domnul cu 
zecile de mii de sfinţi ai Săi, vine Domnul să-Şi arate împă- 
răţia Sa. 

Să se întărească cel ce este ales din biserică şi să măr- 
turisească adevărul, căci adevărul îl va face mare şi liber şi va 
lucra înviere nouă şi se va bucura făptura lui Dumnezeu 
care-L va primi pe Dumnezeu. Să fie bucurie peste cei ce aş- 
teaptă pe Domnul, iar cei ce nu ştiu cum să-L aştepte pe Dom- 
nul, aceia să înveţe şi să împlinească pregătindu-se, căci cei 
ce cunosc pe Dumnezeu, aceia vor asculta de cuvintele lui 
Dumnezeu. 

Mama Gigi atinge pe fiii acestei zile care s-au atins de 
această grădină cerească, şi ca să credeţi şi să înţelegeţi pu- 
terea şi sfinţenia acestei grădini, luaţi seamă la voi înşivă 
după ce veţi merge întru ale voastre şi veţi fi slăbiţi în trupul 
vostru un pic de vreme, ca să înţelegeţi ce este sfinţenia aces- 
tei grădini cereşti şi să credeţi sfinţenia celor de aici, care su- 
feră în trupul lor orice atingere cu duhul de pe drum. Ei nu 
mai au puteri pentru ce este afară. Ei au puteri întru Dumne- 
zeu şi suferă când ies, aşa cum suferă un peşte dacă-1 scoţi din 
apă şi îl ţii afară câteva clipe. I-am deprins cu necârtirea, şi ei 
se tem să cârtească. 

Toţi cei legaţi cu duhul aici, luptaţi la timp şi la netimp 
pentru ţinerea sfinţeniei acestui aşternut dumnezeiesc! Sfin- 
ţenia acestui aşezământ ceresc va lucra mântuire de la Dum- 
nezeu pentru mulţi, măi copii. Fiţi sfinţi cu trupul şi cu duhul. 
Fiţi curaţi, fiţi cu mâinile curate. 

Domnul Iisus Elristos şi tot cerul sfânt scrie zi de sfin- 
ţire şi de slujbă cerească peste izvoarele Sfintei Sfintelor şi 
aşează această serbare alături de serbarea acestei zile. Bine- 
cuvântată şi făcătoare de minuni cereşti şi sfinţitoare şi dătă- 
toare de înviere să fie apa acestor izvoare cereşti. Cetele în- 
gerilor înconjoară crucea cea din vârful acestei pietre şi cântă 
tropar de slavă semnului crucii care străjuieşte peste Sfânta 
Sfintelor Domnului, căci astăzi este întreită serbare. Se împli- 
neşte un an de la înălţarea crucii pe altarul Sfintei Sfintelor 
Ierusalimului nou. 

Păstori ai poporului meu, vă rog din nou, mai aveţi gri- 
jă de surioara mea, ca să înţeleagă şi ea ce fel de popor este 
poporul acesta. Nici cei din casa ei şi nici creştinii n-o lasă să 
fie aşa cum voieşte cerul să fie. Nu are cine s-o ajute. Se duc 
creştini care fură, măi mămică, pentru că aşa cred ei că e bine. 
Fură şi storc de la Domnul, şi se duc şi stau în nelegiuiri şi în 
lume şi îşi bat joc de surioara mea. Nimeni nu-i mai dă ajutor 
de suflet, nimeni nu are milă de duhul ei. Am pe străjerul pus 
pentru ea, care n-o lasă, dar cei ce fură se duc la ea şi fură de 
la Domnul, şi ea nu mai ştie cum să stea faţă de Domnul. Am 
creştini care ispitesc pe Dumnezeu, care ispitesc înspre aceas- 
tă iesle. Fiţi drepţi şi lucraţi pe unde este de lucrat. Fucraţi cu 
atenţie şi cu adevăr şi cu inimă cerească peste cei de multe fe- 
luri, căci în multe feluri lucrează creştinii acestui popor. Dar 
voi lucraţi după felul lucrului cel din cer şi păziţi de duhul 
lumii lucrarea cea din cer, care nu este din lume. Feriţi-vă, şi 
iarăşi zic, feriţi-vă de lume. Iarăşi zic vouă: copiii voştri sunt 
lume, măi mămică, dar voi iubiţi sfinţenia, că vremea este 
aproape. Amin. 

Sfinţii arhangheli sunt cu cete de îngeri aşezaţi peste 
acest aşezământ şi peste serbarea de azi. Binecuvântată să fie 
hrana cea pentru fiinţă, căci cerul stă cu voi la masă. Fiecare 
creştet să fie atins şi mângâiat de cei serbaţi astăzi în cer şi 
la voi. 


Pace vouă! Pace şi serbare scrisă în cer şi pe pământ, 
căci oamenii vor să scoată serbările cereşti şi să nu mai aibă 
nume pe pământ, dar Do mn ul va răspândi sărbătorile Sfintei 
Sfintelor peste cetatea cea nouă a Noului Ierusalim şi va fi 
veşnic sărbătoare de slavă cerească. Amin, amin, amin. 

8/21 noiembrie 1992 

Praznicul Intrării Maicii Domnului în biserică 

Glasul Domnului: despre lucrarea ascultării. Botezul şi preoţia au 
rămas datini omeneşti. 

ucuria cerească se coboară şi se aşează prin cu- 
vânt rostit de cer peste Sfânta Sfintelor Ierusa- 
limului cel ceresc, cel nou, cel făgăduit de Dumnezeu prin 
prooroci ca să fie pe pământ, şi iată, vremea plinirii prooro- 
cilor a început să se arate în calea celor ce au priceperea şi 
stau aşezaţi în nădejdea celor făgăduite de cuvântul lui Dum- 
nezeu, care a lucrat şi lucrează prin prooroci, din veac şi până 
în nesfârşitul veacurilor Domnului. 

Slavă de la cer şi până la pământ, căci cerul sfânt se în- 
chină şi se pleacă şi cântă celei care s-a dat pe sine locaş ne- 
prihănit şi neumblat, ca să fie locaş aducător de făgăduinţă, 
locaş de sălăşluire şi de arătare a Celui Unul născut din Tatăl, 
Care Se numeşte Emanuel, pentru ca să se împlinească aceas- 
tă lucrare în mijlocul oamenilor. Şi aşa a fost prin cea pururea 
Fecioară, căci prin ea a fost Dumnezeu cu noi pe pământ. 
Cum: cu noi pe pământ? Adică Sfânta Treime, Cea Una şi ne- 
despărţită, S-a arătat cu oamenii pe pământ prin Fiul ei, Iisus 
Hristos, Care este din Tatăl şi în Tatăl şi prin Care Tatăl a fost 
şi este şi va fi între oameni şi în oameni, adică în făptura cea 
creată de Sfânta Treime prin cuvânt. 

Slavă Maicii Mielului lui Dumnezeu, care este serbată 
de cer şi de voi, cei aşezaţi de Domnul în aşternutul Său din 
zilele acestea! Slavă ţie. Maică cerească! Slavă şi mărire ţie 
din cer şi până pe pământ, căci astăzi se serbează intrarea ta 
dincolo de catapeteasma care desparte, şi ai stricat despărţirea 
şi ai primit apoi această bună vestire şi ai adus în mijlocul oa- 
menilor pe împăciuitorul, Cel ce a venit de la Tatăl, şi El a 
stat cu oamenii şi a rămas cu oamenii în veac, căci pentru 
aceasta a trebuit să vină şi să Se arate între oameni, pentru ca 
să fie în veac cu oamenii lui Dumnezeu şi prin oamenii lui 
Dumnezeu să fie. 

Dar iată ce este pe pământ: este ceea ce a mai fost, du- 
pă cum este scris că iarăşi şi iarăşi este ceea ce a fost, căci oa- 
menii cei fără Dumnezeu în duhul lor nu-F cunosc pe Dom- 
nul în oamenii lui Dumnezeu, şi iată, spune Domnul Iisus 
Hristos, Cel născut din Tatăl mai înainte de vecii cerurilor, 
spune că a venit vremea ca să lucreze Dumnezeu, pentru că 
oamenii au stricat legile Domnului pe pământ din veac, până 
ce a venit vremea să Mă arăt desăvârşit, Om şi Dumnezeu, ca 
să fiu apoi cunoscut în om şi ca să Mă cunoască oamenii în ei 
şi între ei. Şi după ce am lucrat vremea cea de treizeci şi trei 
de ani câtă vreme am lucrat ca Om şi Dumnezeu, a fost apoi 
să las spre urmare lucrarea în om, pentru că de aceea a fost 
omul făcut şi am venit la om, ca să-l îndumnezeiesc şi să 
lucrez această îndumnezeire din neam în neam şi să fiu cu 
oamenii până la sfârşitul veacurilor, iar după aceea să fie vea- 
cul cel ceresc şi sfânt, precum Dumnezeu este ceresc şi sfânt. 

O, iubiţii Mei copii, am coborât la voi prin cuvânt, şi 
sunt prin cuvânt întru Treimea Care este Una, măi tată, măi 
copii ai ascultării. Fericiţi vor fi fiii ascultării, căci nu este 

mântuire afară de cea care vine de la lucrarea ascultării. Co- 
pilul lui Dumnezeu care are ieşiri din lucrarea ascultării, ace- 
la se numeşte fiul rătăcit, care este întors cu forţa şi ruşinat 
din pricina lipsei de ascultare. 

Am trimis-o pe Verginica la voi cu o carte mare în bra- 
ţe. Să ştie toţi cei de aici şi cei legaţi de aici că am trimis-o ca 
să se arate cu cartea legii ascultării. Şi dacă a venit, a deschis 
cartea şi a citit cuvânt din ea şi a spus: «Copile, să nu stai alt- 
fel cu statul tău, şi să ştii că în cartea aceasta scrie aşa: să fii 
în ascultare şi să stai sub ascultare, căci nu este mântuire 
afară de cea care vine prin lucrarea ascultării». 

Este pe pământ o carte în care este scris cuvântul unui 
om înţelept care spune aşa acel cuvânt: „ Omul trebuie să fie 
şi să făptuiască tot, în gând şi în faptă, în aşa fel încât în ori- 
ce clipă cineva mai mare decât el îl vede întru tot şi peste tot, 
fără să se poată prilej de ascundere sau de tăinuire de gând 
sau de faptă, şi în felul acesta omul lucrează în faţa celui ma- 
re lucrul cel cu ascultare “. Omul cel înţelept nu se mai în- 
treabă cum vine aceasta, iar voi nici atât nu se poate să spu- 
neţi că nu se înţelege de voi această lucrare care se numeşte 
viaţă în ascultare şi sub ascultare. 

Omul care nu-şi are viaţa în ascultare, acela nu este. 
Este, dar nu este, şi iată sabie cu două vârfuri ascuţite, care la 
un capăt taie cu bine, şi la celălalt capăt taie cu rău, căci omul 
cel care nu are Duhul lui Dumnezeu şi care nu este măcar nici 
sub ascultarea altui om din apropiere, un astfel de om s-a aşe- 
zat sub liberul voinţei sale însăşi şi nu are pe nimeni mai ma- 
re decât el, mai cu putere decât el, în care să se bizuie; şi un 
astfel de om nu este, pentru că nu are prin ce, nu are prin cine 
să fie cel singur. Eu nu aveam cum să fiu dacă nu era să fiu 
prin Tatăl, iar făptura lui Dumnezeu nu are cum să fie dacă nu 
este prin Cel ce a creat-o. Dar aicea, iubiţii Mei, fiţi treji şi 
umblaţi la această comoară de înţelepciune, căci iată, în ziua 
aceasta de sărbătoare am venit cu o lecţie care poartă în ea 
greutate de înţelepciune, un cuvânt cu greutate întru el însuşi. 
Treziţi-vă înţelepciunea, voi, şi cei ce vor auzi acum şi după 
aceea lecţia aceasta de cuvânt ceresc şi greutatea cerească a 
acestui cuvânt. Treziţi-vă atenţia duhului şi aşa să staţi în vre- 
mea acestei lecţii, căci această lecţie îşi ia aşternut peste locul 
în care Domnul cerurilor a aşezat Sfânta Sfintelor coborâtă 
din cele cereşti. V-am spus vouă în cel din urmă cuvânt rostit 
că locul acesta este pus deoparte pentru Dumnezeu, şi dacă 
aşa este această poruncă cerească. Eu voi vorbi cu voi şi cu 
cei ce vor auzi această lecţie, şi să fie lecţie vouă şi păstorilor 
cu care am spus că voi sta în sfat ceresc, în sfat aparte. Şi iată, 
treziţi-vă înţelepciunea şi înţelesul, păstori ai poporului cel 
chemat spre această lucrare. Luaţi această carte şi mâncaţi-o, 
măi tată, că dacă veţi vrea şi Mă veţi asculta, nu va mai fi ne- 
voie să rostesc peste voi cuvânt de trezire şi de atenţie pentru 
cele cereşti ale voastre; pentru cele cereşti, şi iarăşi zic: pen- 
tru cele cereşti. Şi dacă am zis aşa, Eu, Cel Care din suferinţă 
am zis, iată, zic vouă: nu mai fiţi pământ, păstori ai poporului 
cel scris pe nume în sulul acestei lucrări, căci nu vorbesc des- 
pre această lecţie pentru locul acesta; nu, pentru că locul aces- 
ta şi ce este pe el este pus de Dumnezeu deoparte şi lucrez 
deosebit, şi lucrez peste el. Şi de ce lucrez peste el? Lucrez 
pentru că am loc prielnic la lucru, pentru că ceea ce este pus 
aici la lucru este în ascultare şi stă sub ascultare, şi aceasta es- 
te taina tainelor locului acesta. Cei răsădiţi în această grădină 
sunt nădejdea lui Dumnezeu, rămasă în ei de partea Dom- 
nului, Cel Care i-a aşezat pe aceştia în această grădină, şi de 
aceea am rostit poruncă de lege nouă şi am spus: «Să nu pă- 


trundă cele întunecate, peste lucrarea cea dinlăuntru l acestei 
grădini aşezate de cer». Şi cum adică „cele întunecate “? O, 
voi ştiţi cuvântul care se întreabă pe sine şi spune: «Cine se 
va sălăşlui în muntele cel sfânt al Tău? Va locui neprihănirea 
şi dreptatea şi adevărul cel din inimă, şi acestea nu se vor 
clătina în veac». Aşa spune cuvântul, iubiţii Mei, şi cele ce se 
clatină am zis să nu locuiască în această grădină. Am zis 
pentru că Eu voiesc să locuiesc aici, măi tată. Voi vreţi să lo- 
cuiesc Eu aici? Şi dacă spuneţi că vreţi, Eu nu Mă pot mul- 
ţumi cu cuvântul gurii. Voiesc mulţumire întreagă să am în 
această grădină în care Eu voiesc să am aşternut şi să lucrez 
din acest aşternut, lată, Eu sunt Dumnezeu şi vă întreb să-Mi 
spuneţi: oare, fi-va să vină o zi când voi putea să fiu cu voi 
aici ca şi în cer? Vă întreb pe voi, pentru că Eu nu ştiu, şi ia- 
răşi zic: nu ştiu ceea ce trebuie să ştiu de la voi, adică dinspre 
voi spre Mine. Eu am îndrăznit să rostesc şi să spun: «Nu mai 
fiţi pământ!». Am îndrăznit, pentru că Eu nu pot fi cu voi aici 
cu tot cu pământul vostru. Nu pot în cerul acesta aşa cum sun- 
teţi voi învăţaţi pe pământ. Am pus deoparte acest loc ca să 
fie cer, să nu fie tot pământ, şi nici un suflet al acestui popor 
care este dincolo de porţi, nici unul dacă l-aş lua şi i-aş spu- 
ne: „Hai şi intră în acest cer al Meu!“, n-ar fi nici unul care 
să spună cu toată iubirea, cu toată frica şi credinţa lui să 
spună: „Doamne, nu sunt vrednic să intru fără de haină ce- 
rească, şi zi numai cuvântul Tău şi sunt ca şi intrat, şi sunt 
mulţumit că ai Tu loc curat “, şi n-ar fi nici unul care să spună 
cuvânt bucuros faţă de curăţenia acestui loc adus de Mine din 
cer, cu aşezare din cer. 

Cel din vremea trupului Meu care a crezut în Mine şi în 
sfinţenia Mea, aşa a spus: «Doamne, nu sunt vrednic să vii Tu 
sub acoperământul casei mele, şi îmi e de ajuns cuvântul Tău, 
şi voi afla mântuire şi împlinire rugii mele». Acela a spus aşa 
pentru că preţuia sfinţenia Mea şi nu voia să se apropie din 
pricina nevredniciei sale. Dar acela Mă primise în el şi a lucrat 
minune prin aplecarea lui şi L-a slăvit pe Domnul prin minu- 
nea credinţei lui şi i-a fost de ajuns ca să facă cer şi Ierusalim 
ceresc în inima lui. Eu am intrat în casa lui prin uşa inimii lui, 
nu prin uşa casei lui, şi iată, vă spun că poporul acestei lucrări 
nu are în el ce a avut acela şi nu este nici unul care să nu intre 
aici în aşternutul pregătit de Mine şi pentru Mine şi în care du- 
pă voia Mea am aşezat slugi şi servi şi vase de trebuinţă lui 
Dumnezeu după a Sa voie şi nu după altă voie. 

O, iubiţii Mei, nu v-am spus niciodată ceea ce vă spun 
acum, că Mi-a ajuns durerea până la cele mai dinăuntru ale 
duhului, şi iată ce spun Eu astăzi, după aproape patruzeci de 
ani de lucru în mijlocul acestui popor lipsit de dragoste, lipsit 
de milă, că n-a fost creştin să aibă milă de Mine, Domnul. Vă 
spun, şi pentru tot poporul spun că nici un popor al vremilor 
lui Israel, nici o generaţie a lui Israel, nimeni din cei ce i-am 
iubit şi i-am sprijinit prin vreme, n-a ispitit pe Dumnezeu aşa 
cum a ispitit acest popor pe Domnul prin această lucrare, prin 
vasele acestei lucrări. Atâtea taine, atâtea aşezări, atâta ordine 
trebuia să aduc peste vremea aceasta, şi în tot timpul acestei 
lucrări am voit să aduc ordinea care oricum va veni peste pă- 
mânt şi peste biserica de pe pământ, adică peste oamenii care 
cred că Domnul este în ceruri. Dar n-a fost aşezare venită cu 
Mine prin această lucrare, n-a fost iubire prin cuvânt, n-a fost 
îndreptare venită din cer care să nu fie apoi vândută şi dată la 
moarte, şi n-am avut loc pe pământ ca să îndrept măcar peste 
acest popor pe cele stricate şi să curăţ pe cele murdare şi să 
menţin legile Mele între oameni. Şi a trebuit să lucrez peste 
amestecătură, şi amestecătura n-a voit să se cureţe şi să se 

despartă ca să dea Do mn ul deoparte binele care s-ar fi ales 
dacă ar fi voit să se aleagă. Dar nu s-a ales ca să fie grâul în 
dreapta şi neghina lui în stânga şi să pot lucra peste grâu, şi 
grâul să lucreze peste neghină şi să lucreze altoire în neghină. 
Se întorcea cuvântul Meu înapoi cu Mine în cer, că nu puteam 
să spun de biserică şi de preoţii ei, care au fost ai cezarului şi 
care au mânjit biserica dând-o cezarului şi dându-se pe sine 
cezarului cu tot cu turmă. N-am putut să-l fac pe om să fie cu 
Mine în taină şi să nu se schimbe după aluatul cezarului. N-am 
putut, că Mă vindea poporul Meu şi n-am putut. Şi de ce Mă 
vindea? Mă vindea pentru că omul nu L-a mai avut pe Dom- 
nul prin preoţie, pentru că nu se poate să fii preot al Domnului 
dacă nu eşti despărţit de păgâni, dacă nu stai cu Dumnezeu. 

Iubiţii Mei, oamenii nebotezaţi nu sunt creştini, măi 
tată, dar n-am putut să fiu cu acest cuvânt până acum. Şi cum 
adică aşa ceva în vremea aceasta peste biserică? Iată, Do mn ul 
lasă peste voi cuvintele cu care mereu Se întorcea în cer, căci 
a fost pustiire peste biserică şi a fost lungă vremea aceasta de 
pustiire după ce preoţii şi arhiereii au făcut zapis cu antichrist 
şi s-au lăsat ca să fie dezbrăcaţi de Duhul Sfânt, iar cei de 
după aceea, care au lucrat zapisul, n-au mai văzut lucrarea 
cea goală şi trupul cel gol al bisericii. Şi dacă s-a rupt legătura 
cu Dumnezeu şi cu legea cea din strămoşi, această legătură 
ruptă căreia nu i s-a văzut ruptura şi întreruperea ei, această 
legătură ruptă n-a mai avut lucrare de înaintare ca să aibă 
Domnul biserică cu preoţi îmbrăcaţi cu Duhul Sfânt, care să 
lase urmaşi îmbrăcaţi cu Duhul Sfânt. Dacă preoţia lui Hris- 
tos a fost din una în alta, adică din uns în uns, şi dacă unsul 
unei vremi a vândut lui antichrist această haină, şi dacă anti- 
christ prin vicleşug i-a şters ungerea, n-a mai fost apoi lucra- 
rea aceea care să ţină legătura lanţului cea din uns în uns, şi 
aşa a rămas ungerea pentru preoţie numai ca o orânduială fă- 
cută de oameni, orânduială goală de darul ungerii în preoţie. 
Dar nu numai atâta a fost stricăciunea aceasta şi pustiirea 
aceasta, căci după aceea s-a ridicat lucrarea de stârpire a celor 
ce n-au ascultat să lepede legile strămoşeşti, adică să asculte 
de lepădarea de credinţă, adică să-şi vândă botezul prin zapi- 
sul făcut cu antichrist, care a reuşit să strămute legea lui Dum- 
nezeu de la locul ei. Şi s-a făcut prigoană peste cei ce n-au le- 
pădat ungerea Duhului Sfânt, şi au fost închişi şi omorâţi de 
puterea întunericului, şi puţini a avut Domnul, în ascunzişul 
inimii lor, care au slujit şi au putut lăsa slujirea cea din uns în 
uns. Şi de aceea spun Eu că nu poţi să fii preot dacă eşti ne- 
botezat şi neîncreştinat, căci preoţii cei care au fost apoi aşe- 
zaţi de cei care dăduseră de la ei legea străbună, aceia nu au 
mai avut lucrarea Duhului Sfânt peste ei, şi ungerea de preot 
n-a mai fost pusă la Domnul, şi de aceea nici botezul cel după 
orânduială datinei n-a mai fost pus botez, şi iată că preoţii cei 
puşi după întreruperea cea de atunci, n-au mai avut ungere, şi 
botezul n-a mai fost cu putere, pentru că nu este scrisă la 
Domnul preoţia celor fără de ungere din uns în uns, şi vreme 
după vreme s-a stins de tot puterea botezului, pentru că prea 
puţini au mai avut parte de preoţi unşi de Duhul Sfânt. 

Am voit să lupt şi să rup ceaţa aceasta şi să Mă ajut cu 
poporul cel hrănit cu cuvântul Meu. Am aşteptat să găsesc loc 
să pot vorbi cu acest popor, să-i pot încredinţa taina despre 
stricăciunea cea din biserică, dar el nu M-a ascultat în lucra- 
rea legilor sfinte, dară să Mă mai fi ascultat ca să îndrept cu 
el stricăciunea care a stricat biserica! O, este un sul în cer ca- 
re este scris pe pământ din poruncă cerească. Şi ce este în 
acest sul? Este scris legătură împotriva celor ce au rupt un- 
gerea cea adevărată a preoţiei, căci dacă cei ce au scris zapis 


cu antichrist ca să schimbe legile Domnului, dacă aceia au 
schimbat, am dat poruncă să se întocmească sul scris, care să 
lege din lucru pe cei ce au schimbat lucrul lăsat de urmaşii 
Mei cei unşi până la ei. Şi scris este: «Ce este legat pe pă- 
mânt, este legat şi în cer», iar această legătură s-a legat pe pă- 
mânt din porunca cerului, măi tată. Şi dacă e greu de crezut 
aceasta, uitaţi-vă la faţa bisericii şi spuneţi voi lui Dumnezeu 
ce a rămas din ea şi ce este în spatele acestei feţe. Şi iată lume 
nebotezată şi neîncreştinată de nimeni atâta vreme. Şi dacă 
eşti neîncreştinat, cum se poate să fii preot după legea lui 
Iisus Hristos? 

O, aşa am dus Eu această durere lungă şi n-am putut s-o 
spun poporului acestei lucrări, şi nici acum nu crede acest 
popor, şi nici chiar voi, iubiţii Mei păstori, nu credeţi durerea 
Mea şi plânsul Meu şi lucrarea pe care abia am putut s-o aşez 
pe pământ aşa cum este ea acum, aşa cum aş fi voit de mult 
să fie şi să trăiască peste acest popor. Că n-am avut nici vouă 
cum să vă spun cum poate omul să fie preot aşa cum este scris 
în cartea Mea. 

Nu mai este preot pe pământ, căci preotul trebuie să fie 
bărbat al unei singure femei în viaţa lui de om, dar cine să mai 
citească şi să înţeleagă acest cuvânt? De ce, oare, credeţi voi 
că am zis să fie preoţi dintre cei curaţi în poporul Meu? Şi de 
ce am zis Eu să Mă lăsaţi pe Mine să fiu mare peste acest 
popor? Pentru că Eu ştiu când aşez pe cineva la lucrul preo- 
ţiei şi ştiu dacă acela are mâinile curate şi după lege, şi ştiu 
toate mâinile, şi pe cele curate, şi pe cele cu sânge pe ele. Şi 
n-ar fi asta tot, dar alta e durerea, că dacă omul s-ar lăsa năs- 
cut încă o dată, adică s-ar lăsa născut de sus, şi născut să fie 
apoi, atunci acela ar fi o făptură nouă şi n-ar mai da să moa- 
ră, de vreme ce se lasă născut de sus. 

Iubiţii Mei păstori, v-am spus Eu vouă, demult, un dor 
pe care voiam să-l plinesc peste poporul Meu, şi aşa am spus: 
«Măi păstorilor, aş voi ca voi să duceţi viaţă de monah». Şi 
de ce am spus Eu aşa? Am spus ca să duceţi viaţă de felul 
acesta şi să prăsiţi din ea în poporul Meu. Şi dacă am spus 
atunci. Eu am spus acest cuvânt peste tot poporul Meu care 
voieşte să se lase născut de sus. Şi ce înseamnă să ducă viaţă 
de monah creştinul Meu? înseamnă să iasă din trup şi din lu- 
me şi din pământul său şi să-Mi urmeze Mie. Iată tâlcul vor- 
birii de atunci. 

Măi tată, ce făceau oamenii care voiau să aibă viaţă de 
monah? Căci a plecat un om din familia lui, din casa lui, din 
pământul lui şi din trupul lui şi s-a dus din lume ca să ducă 
viaţă de monah. Şi au început cei din rudenii să-l caute, şi s-au 
dus şi l-au găsit şi l-au strigat să iasă ca să-i dea hrană adusă 
de ei, dar n-a ieşit monahul la ei, şi a rostit cuvânt din pă- 
mântul său cel nou şi s-a auzit cuvântul său de către cei din 
rudenia cea după trup, şi a spus lor: „în tot drumul bătut de 
voi până la mine n-aţi mai găsit şi pe altul flămând? Voi aţi 
adus hrană pentru că aveţi de mine dragoste trupească şi 
firească, şi eu nu primesc din pricina aceasta 

Iată, iubiţii Mei, câtă naştere de sus! Că nu se scrie la 
Dumnezeu monah cu rude trupeşti, şi se scrie monah cu rude- 
nie cerească, şi n-am putut să fac această lucrare nici peste cei 
mari, nici peste cei mici ai poporului Meu. Am voit să fac din 
această turmă, turmă cerească, dar Avraam n-ar fi putut fi pă- 
rinte al celor din făgăduinţă şi nu al celor după trup da- 
că n-ar fi ascultat ca să iasă din pământul său şi să meargă 
în pământul dat lui de Mine. Iată de ce nu poate nimeni înţe- 
lege de ce nu trebuie să vină aici creştinii, pentru că aici Şi-a 
împlinit Domnul dorul Său cel mistuitor, ca să vadă în vre- 

mea aceasta pe pământ viaţă şi trăire de monah după rându- 
iala lui Melchisedec, care a fost fără neam şi fără spiţă. Cel ce 
are înţelepciune, să înţeleagă cum vine aceasta peste lucrarea 
şi peste viaţa unui creştin monah. Lucrarea aceasta este prea 
mare, iubiţii Mei, este prea cerească, şi de aceea n-o puteţi 
trăi până ce nu vă lăsaţi născuţi de sus, după rânduiala lui 
Melchisedec. Şi voiesc să tâlcuiesc în faptă această lucrătură, 
şi de aceea am luat un om şi l-am atins de sus şi l-am adus în 
casa aceasta a Mea şi l-am uns preot şi arhiereu şi lupt din 
greu să-Mi desăvârşesc prin el înnoirea bisericii şi tragerea ei 
în matcă. L-am uns pentru că nu avea cine să-l mai ungă de 
vreme ce atâta timp a fost rupt firul unşilor. Eu l-am uns, nu 
l-au uns cei ce se zic pe sine că sunt cei ce ung. Eu l-am uns, 
iar aceia vrând-nevrând, l-au primit ca pe un uns al Meu. El 
lucrează lucrarea ascultării. El este în ascultarea Mea şi stă 
sub ascultarea Mea; stă, pentru că Eu trag din greu să-i dau 
putere să stea. Şi iată ce vă spun: ferice de bisericile cele ri- 
dicate după căderea stâlpului bisericii, ferice acelor biserici în 
care a intrat şi a slujit acest fiu uns, că acelea au primit sfin- 
ţirea cea din cer. 

Vai oamenilor care se zic pe sine că sunt cu legea bise- 
ricii şi care au scris cărţi peste cărţi despre numele Meu şi al 
legilor Mele, căci nu sunt cărţile acelea! Acelea sunt pământ, 
şi în pământ se întorc, căci duhul cărţilor acelea nu este duh 
cu viaţă, din pricina celor fără de viaţă care le-au făcut pe ele, 
şi nu sunt cărţile acelea, şi stau împotriva lor aceste făptuiri. 
Acest fiu uns, care este numit în cer îngerul bisericii, stă prin 
alegerea Mea, căci Eu şi nu aceia l-au ales pe el, dar vai celor 
ce ştirbesc puterea lui cea de la Mine! Vai celor ce vor să um- 
ble peste lumina lucrării acestui fiu! Acest fiu este ca o sabie, 
şi vai celor ce se încearcă în tăişul ei, pentru că Eu sunt cu- 
vântul acestui fiu uns cu mare ungere în această vreme de 
strâmtoare şi de necredinţă. El este apostolul neamurilor pă- 
mântului şi numai Eu ştiu cum să lucrez peste el. Dar aici are 
Domnul Iisus Hristos de vorbit cu voi, păstori ai poporului 
acestei lucrări, căci se fac lucruri fără de rânduiala cea venită 
de sus, şi aceste ascunzişuri se numesc lucrări fără de ascul- 
tare, se numesc lucrări care nu sunt venite din cer spre lucra- 
re şi se numesc lucrări lucrate din pământ, şi îmi faceţi Mie 
bube lucrate în ascuns şi făurite în afară de duhul ascultării. 
Se luptă duhul vostru cu duhul Meu şi ţineţi morţiş să biruiţi 
după voia duhului vostru, şi nu duce la bine această luptă lu- 
crată din lături. Iubiţi şi îmbrăţişaţi cu bucurie această clipă 
de sfatuire cu Dumnezeu şi lăsaţi-vă sub ascultare de Mine, 
fiindcă este mai bine să ascultaţi voi de Mine decât să ascult 
Eu de voi. Să vină, tată, şi vremea Mea, mai întoarceţi şi ce- 
lălalt capăt, că nu e bine să ascult numai Eu de voi. Vă prind 
necazuri dureroase din lucrarea aceasta pe care o lucraţi voi 
de jos în sus şi Mă ţineţi supus pe Mine sub voinţele inimii 
voastre. Oare, nu vă este cu crezare ceea ce vă spun Eu? Eu 
sunt fericit cu duhul că a venit clipa să stau cu voi în sfat, păs- 
tori ai poporului Meu. 

Stau cu Măicuţa Mea şi cu voi la masă, stăm împreună 
şi Ne bucurăm de cele din cer şi de cele pentru cer aduse în 
ziua aceasta. Eu primesc pentru Măicuţa Mea cele ale iubirii 
voastre, iar voi primiţi pentru slava Mea cele ale iubirii Mele. 
Iubire pentru iubire, şi mergem înainte cu sfatul nostru îm- 
preună, iubiţii Domnului Iisus Hristos. Şi iată, sunt fericit cu 
duhul că am prilej plăcut să stau cu voi în sfat, păstori ai po- 
porului Meu. Căci am venit cu această lucrare şi am învăţat 
pe cel ce a stat să asculte, iar cel care a putut să înveţe auzind, 
acela lucrează peste viaţa lui poruncile Mele fără să mai ispi- 


tească şi să obosească Duhul Domnului de jos în sus prin firul 
acestei lucrări. Este vorba de fiecare creştin în parte, dar da- 
că tu, creştine care ai fost primit cu această lucrare, dacă tu 
vii la poarta Domnului şi pui plocon în faţă urmarea greşale- 
lor tale, venite de la neîmplinire şi de la călcare peste sfinţe- 
nie şi de la călcarea celor scrise în cartea Mea, atunci tu îl 
bagi pe Domnul în noroiul faptelor tale, ca pe o slugă pe care 
o pui să-ţi facă curăţenie şi să frece murdăria ta. Aşa este cel 
ce vine cu murdării şi cu necazuri făcute de neascultarea legii 
şi cere cuvânt peste necazul adus plocon la poarta Domnului. 
De patruzeci de ani sunt străpuns de această durere şi Mă las 
târât în noroiul faptelor şi al necazurilor care vin de la neîm- 
plinirile cele sfinte. Dar în acest loc pus Mie deoparte dacă aş 
fi lăsat poarta deschisă la îndemâna celui ce nu s-ar fi sfiit să 
vină nespălat, dacă legea sfinţeniei nu era pusă la hotarele ce- 
le de aici, ar fi slăbit şi aici puterea Mea şi dreptul Meu şi aş- 
ternutul Meu, adică aşternutul Meu cel din creştin, că nu in- 
tră creştinul cu frică, şi intră cu mândrie că el poate intra. 

Am copii bolnavi trupeşte şi sufleteşte dintre cei care 
au intrat aici şi apoi s-au atins cu cele ce nu pot intra aici, şi 
le-am făcut hotar de oprire, adică s-au îmbolnăvit în trup de 
la atingerea cu cele ce nu pot intra aici, că nu rămâne creştinul 
cel intrat aici, nu rămâne în cele de aici, şi pune mâna pe fă- 
rădelege şi pune mâna pe sânge, măi tată, şi pune mâna pe 
preţ de sânge, dar nu numai mâna, ci şi inima o pune, şi vai, 
aceasta este moartea cea de a doua, după prima sa înviere 
odată cu atingerea de locul Meu de aici. Eu sunt aici înviere 
şi viaţă în sfinţenie, şi cine moare după această înviere, ce să 
mai fac cu acela care se atinge cu moartea cea dinainte? Şi ia- 
tă ce vă spun: creştinul acestei lucrări trage de Domnul să-i 
profeţească pace şi împăcare când nu este pace între el şi 
Dumnezeu. Şi dacă el trage de la Domnul cuvânt de pace ace- 
la este cuvânt tras, şi nu este după lucrarea păcii dacă nu are 
creştinul împăcare cu Dumnezeu prin păzirea poruncilor şi a 
sfinţeniei de duh şi de faptă, căci taina împlinirii iubirii ce- 
reşti este să iubeşti pe cel ce te duşmăneşte şi te loveşte, dar 
nu se poate întregi lucrarea aceasta dacă cel ce te loveşte nu 
ajunge să te iubească şi el pe tine. Iată, tată, că duşmanul tău 
trebuie să te iubească, şi atunci se poate numi cuvânt de pace, 
şi nu atunci când nu e pace. Dacă ar pricepe creştinul această 
înviere, abia atunci ar fi în drept să bată la poarta Domnului 
şi să ceară. Altfel nu se pune că i s-a dat, şi se pune că şi-a luat 
singur, că a îndrăznit să ia în numele Domnului şi de la 
Domnul. 

Este o poruncă între poruncile Mele care spune: «Să nu 
te închini la alţi dumnezei, în afară de Mine»; este, dar nu 
este înţeleasă această împlinire, pentru că aici altul este tâlcul 
prin această lucrare, adică să nu faci din nimic şi din nimeni 
prilej de a te ascunde sub această lucrare cu altă lucrare care 
vine din afara ei, cu fapte care vin din afara ei, cu lucruri 
străine de duhul acestei lucrări, ca să nu fiţi învinuiţi la Dom- 
nul de slujire la alţi dumnezei, că asta încearcă duhul rău, 
adică să vă învinuiască după lege, şi mare greutate poartă în 
el cuvântul venit astăzi cu Mine. 

Am pus aici, la temelia de aici, lege din cer, pentru că 
Eu nu pot să stau altfel între oameni, dar cei care au intrat în 
această grădină nu se pot deprinde ca să nu mai slujească la 
alţi dumnezei. O, dacă tu, creştine, ai făcut copil, şi dacă l-ai 
făcut şi peste lege, dacă nu Mă are pe Mine copilul tău şi nea- 
mul tău şi casa ta, şi dacă tu ai venit şi te-ai atins de baia 
aceasta de înviere şi iarăşi mergi şi te atingi de sânge, adică 
de neîmplinire, asta înseamnă că ieşi de la Mine şi te închini 

la altceva, şi te atingi până şi cu inima de cei morţi şi de 
moartea în care stau cei morţi, şi doreşti apoi să vii să te atingi 
cu Dumnezeu şi cu locul lui Dumnezeu. 

O, iubitul Meu păstor, ce cauţi tu, măi tată, în lume? O, 
cum să mai am Eu oi cu păstor? Şi ce să mai facă oile dacă 
păstorul caută prin lume? Mă uit la tine că vrei cu două turme, 
că eşti şi cu turma lui Hristos, dar stai şi în lucrarea lui Caiafa, 
şi Eu aşa am spus: «Ieşi din lume, poporul Meu!». Măcar 
acum ieşi, că acum poţi, iubitul Meu popor, iubitul Meu păs- 
tor. Ieşi, tată, că nu voiesc să te găsesc în lume şi în lucrarea 
ei. Ieşi din lume şi nu mai mânca şi tu cu Anna şi Caiafa, că 
aceia sunt răstignitorii Mei, de atunci şi până acum. Eu te-am 
deosebit prin această lucrare din cer. Ieşi, tată, măcar acum 
ieşi, şi fii cuminte cu Dumnezeu şi cu legile sfinţeniei. O, am 
intrat şi Eu în templu, dar n-am stat lipit cu Caiafa. Am intrat 
ca să împlinesc cele scrise, dar Eu nu M-am băgat în sinedriul 
acelora. Ce cauţi tu printre cei din lume? Şi de ce amesteci 
moarte peste viaţa pe care o iei de la Mine şi după rânduială 
curată? Niciodată nu-şi va schimba Caiafa haina, căci Caiafa 
iată ce face: se duce şi dă în pretoriu pe creştin, şi uitaţi-vă că 
Pilat şi cu Irod se au iarăşi bine ca şi atunci. Fii înţelept şi vezi 
ce dai în dreapta şi ce dai în stânga, căci în dreapta trebuie să 
ai această lucrare şi pe unşii ei, şi trebuie să înţelegi această 
deosebire. Iată, copiii tăi nu sunt cu Mine. Crezi tu că este 
aşa? Cei ce sunt băgaţi în monahie nu pot fi monahi în felul 
acesta, şi nu vrei, tată, să Mă asculţi ca să nu mai lucrezi cu 
ei din lături şi să faci cu ei planuri fără de Mine. Nu ei sunt 
Dumnezeul tău. Eu sunt Dumnezeul tău, şi pe Mine se cade 
să Mă iubeşti din tot cugetul şi inima şi virtutea şi fapta ta. 
Fiţi credincioşi, că nu aşa înseamnă să fii monah. Sfântul 
Serafim al Sarovului era de neam înstărit şi distins în vremea 
aceea, şi dacă a plecat din dragostea lui la monahism, acela a 
lepădat mărire şi neam şi cetate şi rudenie, că nu se numeşte 
că eşti monah dacă stai tot în lume, dacă stai tot în rudenii. Ce 
vă spuneam Eu înainte? Vă spuneam că nu mai am nădejde 
decât în monahie pentru că ea este curată şi nu este lume. Aşa 
este, iubiţii Mei, şi de aceea am zis: «Aş voi să duceţi viaţă de 
monah, ca să am acest fel de viaţă în faţa Mea şi să aibă 
Domnul nădejde şi lucrare». Dacă monahismul cel dinainte 
era aşa de sfânt, aşa de rupt de lume şi de rudenie, de la voi 
se cerea şi mai mult, şi iată, n-am nădejde rămasă. Am pus 
aici această ordine, iar cei de aici au lăsat trupul şi lumea şi 
rudeniile şi voia şi-au lăsat-o, ca să am nădejde rămasă. O, e 
mare lucru să mai aibă Domnul aşa ceva în vremea aceas- 
ta atât de întunecată, şi uitaţi-vă în toate laturile şi înţelegeţi, 
ca să vedeţi cerul şi pământul în amurg şi în amorţire. Dar 
uitaţi-vă din întuneric şi vedeţi această fereastră de lumină 
care stă în mijlocul întunericului şi care nu este iubită de 
stăpânii pământului, căci lucrul acestei grădini este această 
fereastră, şi Eu aşa am zis să lucrez din mijlocul acestui po- 
por: o spărtură în zidul întunericului şi să pătrundă lumina 
prin această fereastră. Şi iată lumina acestei lucrări care curge 
din cer ca să hrănească pământul cu lumină! Dar oamenii nu 
mai sunt obişnuiţi cu lumina, şi lumina le iese în cale şi ei nu 
pot s-o primească, fiindcă lungă a fost vremea întunericului, 
căci nu mai este viaţă de monah în acest pustiu străin de lu- 
mină. Am deschis din cer această fereastră şi se vede lumină 
prin ea şi oamenii se supără. Se supără oamenii care sunt stă- 
pâni peste întuneric, se supără pe această lumină, că nu mai 
sunt obişnuiţi să vadă şi să întindă mâinile spre lumină. Se 
supără, şi au deschis război împotriva luminii şi a arătării ei 
în mijlocul oamenilor, dar lumina aceasta le iese în cale, şi 


fereastra ei se lărgeşte peste întuneric, căci nu poate întune- 
ricul să biruiască lumina atunci când ea se arată din culmile 
ei cereşti; şi dacă dă să citească cineva în ea, nu voieşte ni- 
meni să se plece şi să înţeleagă, fiindcă aşa este scris: «Au- 
zind nu vor auzi şi văzând nu vor vedea». Dar vor vedea, 
fiindcă vremea este să vadă orbii şi să vorbească cei muţi şi 
să meargă cei ologi, căci vai oilor fără păstor! 

Iubiţii Mei, dacă credinţa nu este lucrătoare, zadarnică 
este o astfel de credinţă şi nu este credinţă. Şi iată ce voi face: 
voi coborî o lege forţată, o lege sfântă, din care va ieşi ea în- 
săşi. Am spus nu demult că iau de jur împrejur popoarele din 
jurul României şi voi slobozi foc şi durere peste ele spre în- 
ţelepţire. Am spus că Măicuţa Mea stă veghetoare peste Ro- 
mânia, căci România este grădina strălucirilor care vin peste 
ea. Am spus că voi lucra şi peste România apoi, şi deosebit 
voi lucra. Voi coborî o lege sfântă din care va ieşi ea însăşi. 
Şi ce voi coborî? Voi coborî plăgi şi urgie peste trupul făpturii 
Mele din România şi o voi curăţi până la os, şi iată, iubiţii 
Mei, suferinţa în trup va fi legea cea sfântă care va sfinţi cor- 
tul Meu cel ales în creştin. Daţi de veste peste poporul Meu, 
şi cine este sfânt, să se sfinţească şi mai mult, iar cine stă pri- 
hănit, acela va primi legea suferinţei, care va arăta în trup 
semnele Domnului Iisus Hristos şi nimeni nu se va mai se- 
meţi în dreptul acestei lucrări. 

Iubiţi postul, cu trupul şi cu inima. Ieşiţi din lume şi 
scoateţi lumea din voi. Intraţi şi trageţi uşa după voi şi lucraţi 
privegheri şi slăviţi pe Cel ce Se slăveşte prin semnele care 
vin cu El. Daţi drumul celor robiţi de voi, şi iarăşi zic: folosi- 
ţi-vă de prilejul de a ieşi din robie. Cinstiţi serbările cerului în 
voi şi între voi şi nu mai răspundeţi la apelul cezarului în zi- 
lele Domnului. Sfmţiţi-vă din creştet până în tălpi, şi iarăşi 
zic, fiţi sfinţi, căci vremea este să începem judecata de la casa 
Domnului. 

Nu mai fiţi pământ, copii ai slavei care vine cu Mine. 
Fiţi cer, şi cer să rămâneţi, dar şi cerul să fie nou, iubiţii Mei. 
Cercetaţi-vă simţirile şi simţurile şi nu ieşiţi din cămara Mea 
şi din viaţa Mea, că nici Eu nu voi ieşi din viaţa voastră dacă 
vă veţi asemăna Mie. Lăsaţi-Mă să lucrez Eu peste voi, după 
a Mea voie, că nu mai aveţi vreme să lucraţi după voia voas- 
tră spre Mine. 

Cine este sfânt, să se sfinţească încă, fiindcă nu este 
armă care să poată lucra împotriva acestei legi. Iar cine este 
prihănit şi împărţit şi amestecat, acela să primească legea 
sfinţeniei care vine de la suferinţa cea lămuritoare şi lucrătoa- 
re de curăţenie. Eu sunt cu cei credincioşi, şi lucrătoare este 
credinţa din ei. Eu sunt, şi planul Meu este cu Mine. Amin. Şi 
voi da fiecăruia agoniseala sa. 

Mi-e greu să vă spun mereu să fiţi cu Mine, păstori ai 
poporului Meu. Fiţi cu Mine, ca să fie şi poporul cu Mine şi 
nu fără Mine. Cum adică fără Mine? Adică fără păstor. O, po- 
porul acesta este ca oile fără păstor, că face creştinul ce vrea, 
de parcă n-ar şti ce are de împlinit. Dacă i se întâmplă ceva 
prin dreapta socoteală a Domnului, trece peste păstor, trece şi 
vine şi pune plata păcatului plocon în faţa lui Dumnezeu, de 
parcă n-ar şti Domnul ce trimite peste cel fără de ascultare. 
Aceasta este ispitire, păstori ai poporului Meu. E ca şi cum ai 
merge la Domnul după ce te-ai băgat prin spini, şi te duci şi 
Ii spui: „Doamne, mi s-a rupt haina, mi s-a agăţat în spini şi 
s-a rupt“. O, pune mâna, creştine, şi ţi-o coase tu. Nu-L pune 
pe Domnul, că nu El ţi-a rupt-o. Chiar şi dacă ţi-ar rupe-o El, 
coase-o tu, tată, coase-o tu şi nu El, că Eu sunt mai sus decât 
tine, şi trebuie ca Eu să rămân deasupra şi nu sub tine să Mă 

aşezi. Un aşa fel de ispitire aduce o răsplată grea şi aduce o 
ruşine grea peste tine, creştine. Să-şi coasă creştinul haina cea 
ruptă, că Domnul nu i-a dat-o ruptă, şi i-a dat-o nouă, şi când 
se rupe să şi-o coasă creştinul, să şi-o coasă cu căinţă, cu post, 
cu rugăciune, cu smerenie şi cu pace, dar nu cu zbucium şi nu 
cu răsunet, ci să nu ştie mâna stângă ce face cea dreaptă, şi 
aşa se cheamă că eşti ostaş care lupţi, aşa se numeşte că lupţi 
şi că iei răsplată luptând. Tu, măi tată, faci o greşeală, şi 
Do mn ul spune să n-o mai faci încă o dată. Şi ca să te facă să 
nu mai faci, aşează cuvânt peste tine ca să fie cuvântul împo- 
triva greşealei care se zbate să lucreze iar dinlăuntrul tău, şi 
tu te superi şi începi să te plângi şi să Mă dai în vileag pe Mi- 
ne, Domnul, şi să dai în vileag rânduiala Mea. Şi ce crezi că 
faci cu asta? O, e greu acest păcat, măi tată, şi iată cum staţi 
voi faţă de Mine. Oare, aşa vă fac Eu vouă? Oare, Mă mai 
ţineţi voi de Dumnezeu? 

O, cel care zici că e copilul tău a plecat dintr-un loc 
într-altul după a sa voie, a plecat să dea de bine şi să-şi facă 
un rost mai bun şi mai liber şi mai de stăpân (preotul Natanail, 
n.r.). O, Eu n-am luat parte la această faptă şi nu-1 va duce la 
bine această alergare de colo-colo, şi de aceea spun Eu că nu 
mai este pe pământul Meu viaţă de monah. Dacă ţi-aş spune 
apucăturile rele ale acestui fiu al tău, te-ai supăra pe Mine, 
măi tată. Dacă el ar fi monah cu adevărat şi dacă tu ai fi voit 
să fii monah după adevăr, atunci el n-ar mai fi fost fiul tău, şi 
tu n-ai mai fi fost tatăl lui, şi s-ar fi numit că sunteţi fraţi ai 
Domnului Iisus Hristos. Aşa să se fi înţeles această viaţă, şi 
atunci se putea vorbi că este monah acest fiu al tău. Şi dacă 
ar fi fost monah, s-ar fi arătat prin viaţă, prin lepădare de trup 
şi de rudenie, şi nu s-ar fi arătat prin haină, că haina de mo- 
nah, purtată pe dinafară, aceea stă împotriva celui ce nu stă 
monah înăuntrul său. El s-a dus acolo ca să facă necazuri lu- 
crării lui Dumnezeu, şi să ştii că face. Dacă ar fi voit să stea 
acolo unde a fost mai înainte, acolo ar fi putut lucra câte ceva 
pentru lucrarea Mea şi nu pentru lucrarea sa, căci unde este el 
acum, lucrează pentru lucrarea sa şi face rău cu ea lucrării 
Mele. Sunt taine, tată, cele ce vă dau Eu vouă spre ştire; sunt 
taine pecetluite între Mine şi voi, păstori ai poporului Meu, şi 
ce bine faci tu dacă le iei şi le spui copiilor tăi cei monahi? Ei 
sunt monahi pentru tine, dar nu şi pentru Mine, căci ca să fii 
monah pentru Domnul, v-am spus cum vine această sfinţenie 
lucrată de monahul Domnului. Monahul trebuie să fie fără 
neam şi fără spiţă, şi de aceea v-am spus Eu că nu mai este 
viaţă de monah. 

Dacă voieşti să Mă asculţi, iubeşte această viaţă, tată, 
şi nu mai căuta să pleci pe drumuri, că duhul de pe drum e 
duh lumesc şi te atinge în inimă şi te încântă dacă-1 vezi, căci 
dacă ieşi pe drum, îl vezi. De ce ţineţi voi morţiş să lucraţi pe 
furiş de Mine? Nu, tată, nu mai slujiţi Mie în felul acesta, că 
Eu nu scriu slujire Mie un lucru care este de la voi. Voi ştiţi 
ce aveţi de lucrat, căci vai oilor fără păstor! Păstoriţi oile Me- 
le cu cele ce aveţi de la Mine şi nu daţi altfel de mâncare oilor 
Mele. Şi dacă nu sunt împlinite cu viaţa, acelea sunt oi mici 
şi firave, şi nu le daţi acelora mâncare tare, că se ridică din 
greşeală, din greşeala păstorilor, se ridică şi dau să-şi sfâşie 
păstorii. Vedeţi voi ce înseamnă ordinea la lucru şi chibzuinţă 
cea din cer? Oile care nu sunt împlinitoare sau care nu pot îm- 
plini din pricina strâmtorării, acelea sunt oi neîmplinite, şi nu 
daţi tainele Mele pe jos, că ele le iau şi le pasc, şi tainele aces- 
tea tari omoară oile cele firave, că aşa a pierit poporul acesta 
şi nu mai are Domnul turmă vestită prin puterea ei şi prin 
mulţimea ei. 


Nu arătaţi la nimeni tainele cele încuiate între Mine şi 
voi, şi între cei ce sunt între Mine şi voi, că facem rău lui 
Du mn ezeu şi facem rău celui ce se luptă cu fariseii şi cu căr- 
turarii bisericii acestei vremi. Lăsaţi-Mă pe Mine să lucrez 
peste el, că nu mai voiesc să se strice legătura Mea cu el şi 
credinţa lui în cele ce am Eu în această grădină. Voi l-aţi mai 
despărţit o dată de Mine şi de cei pe care-i am Eu în faţa Mea. 
Nu mai lucra prin fiii tăi, măi păstorule, că nu fiii tăi sunt le- 
gătura ta cu cel uns de Mine, ci fiii Mei sunt legătura Mea cu 
el. Legătura care vine din alte fire, aceea nu este legătură. 
Daţi de la voi acest obicei, că iată ce aud: aud că nu e de la 
Domnul această lucrare de cuvânt ceresc. Aşa spune fiul tău 
care a venit să-şi facă oi din oile Mele. S-a supărat fiul tău, 
dar Eu nu puteam să dau la tăiere oaia Mea. Fiul tău nu îm- 
plineşte poruncile Mele şi nu împlineşte smerenia şi n-a voit 
să stea acolo unde a fost ca să-i fi dat câte ceva de lucru şi să 
fi lucrat ce i-aş fi dat. El este în lume şi este cu lumea, dar vo- 
iesc să crezi ce-ţi spun. O, şi Eu sunt în lume, dar lumea nu 
are putere asupra Mea, pentru că Eu nu iubesc lumea, pentru 
că Eu nu sunt din lume dacă sunt în lume. Sunt în ea, dar nu 
sunt din ea, ci sunt de la Tatăl, şi la El Mă uit, şi cu El petrec 
în pustiul lumii; şi hăinuţa Mea e săracă şi smerită, şi Eu n-am 
ciucuri la haină şi n-am haine cu fir şi cu pietre scumpe şi n-am 
cruce scumpă, căci crucea Mea e grea şi plină de sânge şi o 
duc în spate din greu şi plâng prin lume. O, plângeţi cu Mine, 
că nimeni nu mai plânge lângă Mine şi cu Mine. Toţi creştinii 
plâng cu copiii şi după copii, plâng cu rudeniile de pe pământ, 
plâng şi se tem de necazuri şi vin şi plâng să le iau necazurile 
şi să le duc Eu, şi nimeni nu mai are milă de Mine. Sunt plin 
de sarcină grea şi cad sub ea şi nu voiţi să ştiţi cum vine asta 
în lucrarea Mea. 

O, de ce nu vreţi voi s-o ajutaţi şi pe sora lui Verginica, 
măi păstorilor? lată, iar vă spun: ajutaţi-o şi pe ea să fie cu 
Mine. Vă spun mereu, şi nu voiesc să stea împotriva voastră 
acest cuvânt mereu spus. Păstoriţi oile, măi tată. învăţaţi-le să 
nu mai întindă mâna. învăţaţi-le să lucreze şi cum să lucreze. 
Voi vreţi să pierdem toate oile? S-a umplut masa cea din cer 
cu cuvinte de ispitire de la creştini. în loc să slăvească pe 
Dumnezeu creştinul de câte ori are de suferit, el vine la vasul 
Meu şi bate şi îi zice ce a păţit, dar Eu sunt mai înainte de pă- 
ţania lui. Creştinii vor să meargă cu ispitirea. Opriţi păcatul 
ispitirii de Dumnezeu, care se urcă de la acest popor! Moise 
a pus căpetenii peste o mie, peste o sută, peste cincizeci, peste 
zece, şi aşa a lucrat Dumnezeu în poporul Său. Dar cum se 
mai numeşte ce se întâmplă în vremea aceasta? Cel ce a stat 
lângă Verginica, stă, şi voieşte să stea şi lângă surioara ei. Dar 
ce a făcut acest popor? Ştiţi voi ce a făcut? Că dă deoparte pe 
acest străjer ca să poată lua, ca să poată fura de la Domnul. 
Dar să aibă oile păstor, măi tată, şi puneţi şi voi peste o sută 
şi peste cincizeci şi peste zece, că dacă nu este orânduială, 
atunci se numeşte babilon această îmbulzeală fără de orându- 
ială, fără de aşezare. Puneţi străjeri pe ziduri, şi să se ţină sea- 
mă de aşezările cele puse, că iată ce încurcătură de limbi 
ajunge la uşa lui Dumnezeu! Vorbesc cu voi din cer, şi vă rog 
să nu vă mai îndoiţi de lucrarea Mea, că dacă nu v-aţi îndoi 
întru ea, Eu M-aş vedea din lucrul vostru, din duhul vostru, 
din iubirea voastră, din moartea şi din viaţa voastră. Puneţi-Mă 
la încercare, ca să vedeţi că Eu sunt, dar nu vă mai îndoiţi în- 
tru cele ce sunt cu Mine în această grădină. Şi dacă nu Mă 
veţi pune la încercare, atunci ce să fac? Să vă pun Eu, ca să 
vă fac credincioşi? Eu vă mai spun o dată cuvântul Meu: Eu 
sunt, şi sunt adevărat în această grădină. Sunt în luptă grea cu 

întunericul şi cu necredinţa din vremea voastră. Abia mai pot 
în cei prin care lupt să-Mi ridic slava Mea pe culmi şi pe înăl- 
ţimi. Şi dacă mai sunt atacat şi de îndoiala de la voi, voi vreţi 
să cad sub cruce? Eu voiesc să biruiesc împotriva Golgotei şi 
să nu mai fie Golgotă în faţa lucrării şi desăvârşirii lucrării 
Mele, că nu sunt eroi cei ce biruiesc pentru neam fără de Mi- 
ne, ci sunt eroi şi ostaşi biruitori cei ce biruiesc pentru Mine 
şi pentru poporul cerului sfânt, şi care slujeşte cerului sfânt. 
Eu voiesc să biruiesc, dar să voiţi şi voi, şi să Mă ajutaţi sub 
crucea vremii de azi. 

Eu din iubire am stat cu voi în sfatul zilei de azi, şi fe- 
rice vouă dacă Mă primiţi. Ferice celui ce iubeşte lucrul aces- 
tei grădini şi îşi spală veşmintele lui, şi prin porţi să intre cu 
Mine. 

Tatăl şi Fiul şi Sfântul Duh simte odihnă după acest 
sfat. Să fie odihnă peste Duhul lui Dumnezeu Care lucrează 
din această grădină. Duhul este duh, iar trupul este trup. Să 
biruiască duhul împotriva trupului întru mădularele voastre, 
păstori ai poporului Meu. Eu las pacea şi Duhul Meu peste 
voi, iar voi fiţi locaş prielnic şi primitor de Dumnezeu. Fiţi 
ascultători Mie, precum Eu am fost Tatălui Meu. Eu sunt mai 
înainte de voi. Fiţi ascultători Celui mai mare decât voi. Ru- 
gaţi- vă Tatălui cerurilor, aşa cum Mă rugam Eu, dar ziceţi ca 
şi Mine: «Nu voia mea , ci a Ta să se facă, Tată al cerurilor, 
al fiilor cerurilor». Amin. 

Pace vouă de la Domnul! Pace Domnului, de la voi! O, 
pace am lucrat între Mine şi voi prin izvorul acestui sfat ce- 
resc. Amin, amin, amin. 

21 noiembrie/4 decembrie 1992 

Sărbătoarea de un an de la târnosirea Sfintei Sfintelor 
Noului Ierusalim 

Glasul Domnului şi al trâmbiţei Sale: măsura lucrării lui Dumne- 
zeu este o zi şi o noapte. Pregătirea hainei de nuntă. Pedeapsa celor 
necredincioşi şi ocrotirea arhiereului Irineu. 

ă fie praznic ceresc în ziua aceasta, să fie întreit 
serbat praznicul de hram al bisericii Sfintei Sfin- 
telor Noului Ierusalim. Slavă din cer şi până pe pământul 
Sfintei Sfintelor Domnului, căci în ziua aceasta de praznic, 
sfinţii şi îngerii cântă Sfintei şi nedespărţitei Treimi, cântă 
Tatălui şi Fiului şi Sfântului Duh, cântă pe Măicuţa Fiului 
Treimii cereşti şi, alături de ea cântă pentru Verginica sfinţii 
şi îngerii, cântă din trâmbiţe pentru serbarea ei. 

Pace din cer, pace de la Domnul lisus Hristos, Cel lu- 
crător în Tatăl şi în Duhul Sfânt, că se apropie vremea să pli- 
nesc lucrarea Mea şi să dau Tatălui în primire tot ceea ce Mi-a 
poruncit să lucrez, pentru că Eu am lucrat prin Tatăl, şi pen- 
tru aceasta Lui îi voi da împlinirea lucrării ce am avut-o de 
lucrat între oameni. 

Te du, Verginico! Du-te şi îţi începe lucrarea cuvân- 
tului ceresc peste sărbătoarea ta, căci eşti serbată în cer. 
Aceasta este ziua serbării tale de către cei din cer, şi iată cân- 
tare de slavă şi de acatist de la cei din cer, întru cei vii ai gră- 
dinii celei sfinte, pregătită pentru ca să fie lăcaş celor din cer, 
căci astăzi cântăm cântarea cea pentru tine, cântăm astăzi 
cântarea cea pentru Sfânta Sfintelor care a fost pecetluită cu 
cuvântul puterii după ce a fost coborâtă şi aşezată pe pământ. 
Şi cântăm pentru întâmpinarea serbării apostolului Andrei, 
întâiul chemat de Domnul lisus Hristos şi care a fost apoi tri- 
mis să lase lumina Mea peste România. Eu eram întru acela, 


pentru că acela era întru Mine, şi am pus temelie de lumină şi 
de mântuire peste România şi am ridicat pe ea neamul ei, şi 
acum iarăşi o voi albi şi o voi lumina şi o voi ridica pe piatra 
ei, pe temelia ei cea dintâi, căci pe ruinele ei voi ridica-o ia- 
răşi pe ea, şi ea va sta înaintea Mea şi Mă va primi. Eu vin cu- 
rând, şi ea Mă va primi. Eu Mă voi arăta, şi ea Mă va vedea. 
Eu voi cuvânta, şi ea se va pleca, şi apoi se va ridica şi va sta 
înaintea Mea în haină de sărbătoare. Eu voi fi Mire, şi ea va 
fi mireasa Mea, şi de la legământul Meu cu ea, se va arăta se- 
minţia lui Avraam, după cum a fost făgăduinţa Mea. 

Nu mai este cunoştinţă peste făptura Mea, dar voi sufla 
duh de viaţă şi voi lucra din această grădină, căci mântuirea 
cea mare îşi va arăta lucrarea ei în zilele ce vin. Aşa va fi, 
pentru că aşa este scris, pentru că aşa este făgăduinţa cea din 
moşi-strămoşi, cea de la Avraam, şi întru Treimea Cea Una şi 
lucrătoare, de atunci şi până la plinirea cea mare. Şi iată că lu- 
mina Mea va vădi tot ce a fost, ce este şi ce va fi, şi ea va lu- 
cra împotriva celor ce se împotrivesc luminii, căci lumina a 
venit, dar lumea nu iubeşte lumina, pentru că lumina vădeşte 
faptele rele ale lumii şi nu poate lumina să-şi oprească lu- 
crarea ei, pentru că lumina lucrează lucrând şi se vede lumi- 
nând; pentru că Domnul zice iarăşi să fie lumină, şi iată, este 
şi va fi, precum zice cuvântul, căci Domnul aşa a spus: «Să 
fie lumină!», şi a fost lumină. Dumnezeu iarăşi zice să fie lu- 
mină, şi este, şi va fi. Amin. 

Te du, Verginico, şi lasă carte peste ieslea lui Dumne- 
zeu, căci Domnul este întru toţi şi întru toate câte sunt aşezate 
peste ieslea cerească. Amin. 

M ama Gigi vă spune vouă, celor purtători 
de Dumnezeu, pace vouă! Precum vă 
spune Domnul lisus Hristos, aşa şi eu lucrez, căci lucrul lu- 
crătorilor trebuie să fie ca lucrul Stăpânului lor. 

Iată, am început lucrul meu în ziua aceasta. De la hota- 
rul dintre zi şi noapte am venit, şi am dat mai întâi de la voi 
durerile şi neputinţele şi greutatea care vine peste voi din lu- 
crarea pe care o purtaţi în numele lucrărilor cereşti care se lu- 
crează pe pământ. Am venit din timp şi am făcut uşurare şi 
am luat de pe voi tot ce vă slăbeşte fiinţa şi trupul, ca să fie 
uşurare vouă în ziua aceasta şi să pot veni prin voi şi să pot 
întocmi cartea acestei sărbători. Mi-e milă de voi. Eu văd că 
sunteţi frânţi, că sunteţi mici, că vă doboară cele grele şi cele 
multe. Mi-e milă, că sunteţi puţini sub crucea acestei lucrări, 
dar puterea stă în puterea lui Dumnezeu, şi nimeni nu va pu- 
tea birui această lucrare, iubiţii mei. Acesta să vă fie gândul 
cel mângâietor, şi mângâiaţi-vă cu aceste cuvinte şi cu aceas- 
tă nădejde. Iată, când vine dimineaţa şi ziua se aşează în fă- 
gaşul ei, ea nu mai pleacă până ce nu vine seara, şi noaptea o 
biruieşte pe ea. Dar este şi altfel, că şi noaptea se depărtează 
odată cu lupta dintre noapte şi zi, căci zorile dimineţii se 
apropie şi se întind, şi se împrăştie puterea nopţii şi se face 
ziuă, şi lumină se face peste noapte, căci noaptea este biruită 
de zi. Aşa a fost cu vremile Domnului, cu vremea făpturii 
Domnului, de la începutul făpturii şi până la învierea cea de 
după moarte, căci după ce omul a fost creat, a început lucrul 
lui Dumnezeu peste om, şi de atunci, din zorii aceia, din di- 
mineaţa aceea şi până s-a făcut seară şi noapte, a stat diminea- 
ţa cea vie peste făptura cea creată de Dumnezeu şi a venit 
apoi noaptea peste zi, căci a fost o dimineaţă şi o seară, şi 
aceasta a fost vremea lucrării lui Dumnezeu. Iar plinirea şi 
desăvârşirea lucrării Sfintei Treimi se întregeşte în zilele ce 
vin, căci noaptea va fi biruită de zorii dimineţii, şi zorii ei se 
vor întinde şi se va arăta ziua, iubiţii mei, şi noapte nu va mai 

fi apoi, căci lucrarea lui Dumnezeu aşa este, o zi şi o noapte 
este, după care intră zorii şi se întind, şi rămân în veci întru 
lucrare împlinită, întru taina lucrării dumnezeieşti. 

Mângâiaţi-vă cu aceste cuvinte, mângâiaţi-vă unii pe 
alţii cu aceste cuvinte, că noapte nu va mai fi apoi. Un pic, şi 
Domnul va acoperi cu slavă lucrarea Sa, şi moarte nu va mai 
fi, şi va fi învierea care vine cu Domnul, şi noapte nu va mai 
fi, şi va fi lumina cea neînserată, care vine cu Domnul şi cu 
zecile de mii de sfinţi ai Săi, întru slava pregătită cu trudă şi 
cu nădejde. Fiţi fii ai nădejdii celei făgăduite, căci făgăduin- 
ţele, Domnul nu le ia înapoi, şi vi le dă vouă, celor ce credeţi 
în ele. Amin. 

Astăzi este serbare cerească. Mama Gigi serbează în 
cerul cel de sus şi în cel de jos ziua înălţării ei între cei vii şi 
veşnic vii. Şi lângă această zi care este aşezată ca zi de hram 
peste grădina Domnului, serbăm şi sărbătoarea întru cinstirea 
zilei de pecetluire a hotarelor cele din afară şi a cortului cel 
dinăuntru care s-a săvârşit cu un an în urmă după ce voi aţi 
împlinit această piatră de mărturie a lucrării Domnului care a 
fost de la El prin noi, căci noi am fost şi suntem în Domnul, 
şi Domnul în noi a fost şi este întru lucrarea Sa. 

Această masă de nuntă să-şi aibă legile ei, de la aşe- 
zarea ei şi până la nesfârşitul ei, că nu se poate masă de nuntă, 
masă cerească de nuntă, fără de nuntaşi îmbrăcaţi după legea 
mesei nunţii cereşti. Nu cumva să se încumete vreun mesean 
să intre prin lături sau peste porţi la această masă; nu cumva 
să intre fără de haină, că ştiţi ce este cu unul ca acela. O, nu 
veniţi la masa acestei grădini, nu veniţi cu haină ruptă sau ne- 
spălată; nu veniţi cu pete pe haină. Spălaţi-vă bine, iubiţii mei 
cei scrişi în Cartea Vieţii Mielului, căci turma aceasta mică 
este scrisă în cer, şi din ea se va ridica o turmă mare, care va 
intra pe porţi la Dumnezeu. Fiţi sfetnici cereşti şi atenţi pentru 
această grădină şi pentru împrejmuirile ei, dar nu mai puneţi 
mâna pe cei morţi, că aduceţi suferinţă şi aduceţi atingere 
străină de sfinţenia acestei grădini. Păstraţi-vă locaş dăruit lui 
Dumnezeu, căci inima este locaşul lui Dumnezeu în voi. Să 
nu mai fie nici cea mai mică urmă de idol în inima purtători- 
lor de Dumnezeu şi peste lumina care vine cu Dumnezeu. Eu 
voi lucra fără timp, căci Domnul a spus că este vremea mea 
şi este vremea să lucrez. Voi lucra fără timp şi voi face lucrare 
tare, şi prin ea îi voi face pe toţi necredincioşii care s-au depăr- 
tat de la mine şi m-au hulit, care au păcătuit asupra duhului 
meu, îi voi face pe aceia să-şi rostească cu gura lor învinuirea 
nebuniei lor; îi voi face să profeţească cele ce au fost şi cele 
ce sunt, şi se va îngrozi inima din ei şi vor crede că Domnul 
a lucrat lucrarea acestei grădini. îi voi înţepa până la os, şi ei 
vor sări de durerea duhului şi de durerea trupului, căci eu mă 
voi ridica şi voi fi dacă voi lucra. Voi îngenunchea pe cei 
necredincioşi, pe cei ce-L fac eretic pe Domnul în această 
lucrare. Voi amuţi cuvântul necredinţei lor şi mă voi grăbi, 


căci crucea celui uns peste biserica de azi, dă să-mi slăbească 
puterea acestui fiu. Mă voi grăbi spre el şi mă voi împărţi în 
toate laturile şi voi fi lângă el şi în el şi în tot jurul lui, şi voi 
fi lui armătură din partea Domnului. Voi sta eu în laturile 
toate, şi pe el îl voi ţine înăuntrul meu, şi voi lucra eu, şi voi 
lupta eu, că mi l-au slăbit fariseii şi cărturarii şi arhiereii care 
s-au pus pe sine peste turmă în numele Domnului Iisus Hris- 
tos. Această înşelăciune va fi vădită, că eu voi lucra şi voi vă- 
di putreziciunea lor, căci Domnul aşa a zis: 

T e du, Verginico, şi ia puterea luptei şi biru- 
ieşte pentru îngerul bisericii şi pentru fiii 
cei vii ai Noştri! Amin. 

Ş i voi merge la unsul României şi voi vorbi 
în el şi voi curăţi aria din jurul lui, căci pa- 
iul uscat este uscat şi nu este verde, şi el va vedea că este us- 
cat şi îl va da de la el. Şi nu te teme, turmă mică, eu sunt cu 
tine, din partea Domnului Iisus Hristos sunt cu tine. 

Nu vă temeţi, voi, vestitorii buneivestiri, căci vine vre- 
mea cea de după ea, iubiţii mei copii. Duhul rău voieşte să vă 
biruiască, şi iată ce vă spun, că el va fi prins în însăşi cursa 
pusă de el. 

încă o dată vă spun că am întors armele asupra celor ce 
le-au făurit, şi aceia vor mânca rodul agoniselii lor, fiindcă 
biserica este pregătită să intre în matca ei cea dintâi. Do mn ul 
nu dă înapoi întru voi. Nu vă lăsaţi spre deznădejde, nu se 
poate aşa la Dumnezeu, şi Domnul merge înainte, întru voi, şi 
veţi birui prin Cel ce este în voi. Lăsaţi-i pe cei potrivnici să-şi 
scoată armele pe masă şi să fie văzute, căci după aceea voi lu- 
cra la timp, să ştiţi că voi lucra, şi îi voi face să mărturisească 
ei înşişi lucrarea lor murdară. Lucraţi cu arme cereşti, că mare 
este biruinţa lor şi a celor ce le poartă pe ele, căci ele nu lu- 
crează moarte, şi lucrează înviere. 

Am întocmit carte şi cuvânt, ca să se împlinească cu- 
vântul. Vă voi înconjura pe voi din toate laturile şi voi pleca 
numaidecât să stau lângă cel uns din biserică, şi mă voi îm- 
părţi în zeci de mii de laturi şi îl voi înconjura cu armătură de 
biruinţă şi mă voi arăta în jurul lui lucrătoare. Sunt cu voi şi 
cu el. Până şi cu cei potrivnici sunt; sunt, ca să le stârpesc îm- 
potrivirea. 

Hai să mergem înainte în numele Sfintei Treimi! Să 
mergem înainte, iubita mea cetate, cereasca mea cetate, că în- 
tărite îţi sunt ţie temeliile şi nici un neam nu te va birui, şi ţi 
se vor pleca ţie neamurile pământului. Amin. 

Pacea mea o las vouă! Precum a biruit întru mine Dom- 
nul, şi eu voi birui întru voi, şi Domnul va hrăni încă o dată 
mulţimile cu apă vie, cu hrană vie, şi mulţimile vor străbate 
pustiul şi vor ajunge la Domnul, şi Domnul va cuvânta şi va 
lua şi va împărţi şi va hrăni încă o dată mulţimile. Amin, 
amin, amin. 

29 noiembrie/12 decembrie 1992 

Praznicul Naşterii Domnului 

Domnul arată necredinţa arhiereilor şi a cărturarilor. 

S lavă întru cei de sus lui Dumnezeu şi pe pământ 
pace, iar între oameni, bunăvoire! Aşa cântau în- 
gerii deasupra ieslei cea primitoare de Dumnezeu, iar păstorii 
de la stână, auzind cântul îngeraşilor, au coborât spre iesle să 
se bucure de arătarea în mijlocul oamenilor a Domnului Iisus 
Hristos, împăratul Cel vestit prin prooroci. 

Slavă dintru cele de sus pruncului Iisus Hristos, Cel 
născut în ieslea cea credincioasă Lui! Slavă, iubiţii Mei, şi pa- 
ce peste voi, pace şi bună orânduială, căci astăzi îngeraşii au 
umplut văzduhul cel de deasupra ieslei Fiului ceresc, Iisus 
Hristos, căci iesle cerească şi credincioasă are Hristos Cuvân- 
tul pe pământul care este de la voi dat Celui ce a făcut cerul 
şi pământul. Slavă şi pace pe pământ, căci puţin pământ se 
mai află lăsat spre sălăşluire lui Dumnezeu. Pace vouă cu Mi- 
ne, Fiul lui Dumnezeu, Cel întrupat din Sfânta Treime ca să 
fie Treimea Dumnezeiască în oameni. 

Pace, şi iarăşi zic, pacea Mea peste voi! Eu nu sunt su- 
părat pe voi. Chiar dacă unii din voi ar fi supăraţi pe Mine, 
Domnul, Eu nu sunt supărat. Eu folosesc măsură bună şi dul- 
ce, nu folosesc măsura cu care-Mi este măsurat. Şi iată, vă 
vestesc bucuria amintirii naşterii Mele, a Fiului Treimii Dum- 
nezeieşti, şi vă vestesc bucuria cântării Maicii cea Născătoa- 
re, care a cântat cu bucurie şi a zis: «Măreşte sufletul meu pe 
Domnul, căci duhul meu se bucură de Mântuitorul meu». 
Cântă Născătoarea Mea la voi în ziua serbării naşterii Mele 
între oameni, cântă, şi se aude cântarea ei, şi cântă: «Măreşte, 
duhule al meu, pe Mântuitorul şi pe Răscumpărătorul, Care 
face tărie cu braţul tăriei Sale şi risipeşte mândria de pe înăl- 
ţimile ei; Care coboară la pământ puternicia de pe tronurile 
ei şi înalţă la cer smerenia celor de jos; Care dă bunătăţi ce- 
lor înfometaţi şi scoate spre deşertăciune pe cei îndestulaţi cu 
bogăţii pământeşti, căci Domnul, Mântuitorul, ridică şi ves- 
teşte pe Israel, sluga Sa, şi îşi aduce aminte de făgăduinţa 
cea bună către Avraam peste veacuri, iar cugetele cele seme- 
ţe se vor face ţărână». Amin. 

Eu sunt Fiul lui Dumnezeu, Cel vestit prin prooroci, 
dar când a fost să Mă arăt şi ca să vin spre făptura lui Dum- 
nezeu şi ca să petrec văzut în mijlocul oamenilor, era mare se- 
meţia omului de atunci, şi cu bună-ştiinţă a lucrat Irod atunci 
şi a făcut adunare de arhierei şi de cărturari ca să cerceteze şi 
să înţeleagă din Scripturi locul în care va fi să apară Mesia lui 
Dumnezeu. Şi când au aflat de cetatea Betleemului, aşa cum 
era scris în prooroci, s-au sculat ca să nimicească împlinirea 
proorociilor, că aceia nu s-au uitat mai departe ca să poată pri- 
cepe că Fiul Cel Sfânt, ieşit de la Betleem, va fi în veac îm- 
părat peste oameni şi va fi nesfârşită viaţa şi dăinuirea Sa pes- 


te pământ, şi va fi Biruitorul Cel de la Tatăl Treimii cereşti. 
Şi, ca şi cei de atunci, nici cei de azi nu vor să Mă primească 
cu cele ce stau scrise în prooroci pentru vremile Mele; nu vor, 
pentru că nu pricep de la came şi de la sânge, şi pricep de la 
Duhul Sfânt dacă ar fi să priceapă, dar vă spun vouă, nu le 
este dat să priceapă, iubiţii Mei. Şi de ce nu le este dat? Nu le 
este dat, aşa cum a grăit Născătoarea de Dumnezeu şi a spus 
atunci că «vor fi risipiţi cei mândri în cugetul inimii lor şi vor 
fi coborâţi de pe tronuri şi vor fi scoşi afară cei bogaţi în 
deşert şi va ridica pe Israel, cel ce slujeşte întru smerenie stă- 
tător şi întru credinţă lucrător». Şi dacă aşa este scris, nu 
poate fi neadevărat cuvântul Maicii lui Dumnezeu cel proo- 
rocit de ea în vremea bunei şi marii vestiri a arătării Mele în- 
tre oameni. 

Arhiereii şi cărturarii vremii de acum zic că ştiu tot şi 
zic că au totul. O, şi cei de atunci nu ziceau altfel, dar şi Eu 
am fost Arhiereu, şi încă ce ungere am avut de la Tatăl, şi nu 
ştiau mai-marii legii şi nu ştiu nici acum cum vine o astfel de 
ungere, căci ungerea pe pământ este una, şi ungerea în cer 
este alta, iubiţii Mei. Slavă Tatălui Meu şi mulţumire aduc, 
împreună cu cerni şi cu voi, că a lucrat Tatăl întru puterea 
Treimii şi a dat de veste naşterea acestei lucrări şi creşterea ei 
şi arătarea ei între oameni şi împărăţia ei între oameni, adică 
în mijlocul oamenilor, aşa cum cuvântă Ioan cel viu şi spune 
acestei vremi şi vesteşte aşa: «Iată cortul Domnului între oa- 
meni, şi va împărăţi şi va cuprinde pe Israel cel credincios». 
Voi face să fie înţeleasă această lucrare şi o voi vesti învăţă- 
torilor legii, şi aceştia vor fi prinşi de ea, căci vor fi judecaţi 
de ea, fiindcă ei nu vor să vină Domnul, nu vor să împărăţeas- 
că împăratul Cel Care vine, şi vor ei să împărăţească peste 
turma Mea, dar cei ce nu ştiu să împărăţească nu vor mai îm- 
părăţi, şi vor împărăţi cei slabi şi cei mici şi cei smeriţi cu du- 
hul, că a lor este împărăţia cerurilor, aşa cum Eu am cuvântat 
din vârful împărăţiei fericirilor ce vin cu Mine. Şi aceasta va 
fi minunea, că voi fi pe pământ cu oamenii şi îmi voi arăta vă- 
zut împărăţia Mea între cei credincioşi cărţii proorociilor 
Domnului. Vor, nu vor aceştia, cred sau nu cred. Eu sunt, şi 
voi fi împlinitor întru împărăţie cerească pe pământ, căci al 
Meu este pământul şi nu al celor ce au uitat că Eu aşa am 
spus. Atunci ei vor fi judecaţi după lege; ei şi nu voi, cei ce 
aţi fost judecaţi cu legea lor. Eu sunt Judecătorul, Eu sunt Ico- 
nomul Cel credincios, Care am voit să fiu crezut prin această 
lucrare cerească între oameni, şi am voit să şterg vina şi să 
scriu jumătate, şi am voit să şterg păcatul osândirii şi să scriu 
jumătate, dar dacă ei nu vor să lucreze după pilda iconomului 
cel păgân, ca să meargă spre fapte credincioase, Eu cum să-i 
primesc în corturile drepţilor Mei? Când ei fac nedreptate 
oilor Mele şi sunt cruzi cu cei credincioşi minunilor Mele, Eu 
nu pot să fiu nedrept ca şi ei. Iată, Eu nu voi fi judecătorul 

acestora, dar le voi pune în faţă legea, care va osândi faptele 
cele făcute împotriva cuvântului legii, căci ei nu au iubit mila, 
ci au cerut jertfa pentru cuvântul legii călcate. Biserica Mea 
este cu acoperământul legii dragostei şi nici o lege nu o va 
apăsa pe ea, căci scris este: «Legea este pentru cei nedrepţi şi 
nu pentru cei ce lucrează dreptate şi milă». Voi vorbi încă o 
dată în casa Tatălui Meu şi voi înfricoşa pe tot sufletul necre- 
dincios care propovăduieşte cartea legii nesupunându-se 
acestei cărţi. Această lucrare se numeşte Cuvântul lui Dum- 
nezeu şi aşa este menirea ei, să vorbească şi să nu fie legat 
cuvântul cel din cer. Eu nu voi lucra peste necredinţa aceasta, 
ci din iubire voi lucra ca să deschid inima cea închisă, cea se- 
meaţă, cea plină de sine, pentru că Eu sunt Stăpânul făpturii 
şi nu voi lăsa făptura să se abată de la adevăr, că voi ieşi în 
calea ei, după adevăr, şi voi împlini ce mai este de lucrat. 

Eu sunt împăratul lui Israel. Eu sunt Cel născut din 
Fecioară în peştera necuvântătoarelor, şi acestea vor cuvânta 
şi vor mărturisi minunea cu care M-am coborât iarăşi, după 
cum am făgăduit când M-am dus la Tatăl Meu şi al vostru. Eu 
sunt fructul vieţii; Eu şi grădina Mea de aici; Eu şi ieslea Mea 
cea caldă, care este la voi cu Mine. Voi coborî naştere nouă, 
din Duh Sfânt şi din foc, şi voi cuvânta înăuntrul inimilor 
moarte, şi acelea vor lua foc şi vor fi jertfă plăcută Mie, căci 
împărăţia Mea este scrisă în prooroci ca să fie în vremea 
aceasta. Adevăr adevărat vă spun vouă: Eu sunt această lucra- 
re, şi adevărată este ea în mijlocul vostru. 

Eu sunt Cel Unul născut din Tatăl, şi din Duhul Sfânt 
sunt născut în voi, iubiţii Mei fii, iar voi sunteţi iesle Mie, şi 
iată, serbăm amintirea naşterii Mele ca Om şi Dumnezeu din 
pântecele Preacuratei Fecioare Maria, împărăteasa cerului şi 
a pământului, căci aşa se numeşte locaşul Meu; şi serbăm îm- 
preună bucuria naşterii Mele în voi, copii ai naşterii cea de 
sus, cea de la Duhul Sfânt, întru bucuria Tatălui nostru. Bine- 
vestiţi taina cerurilor între oameni! Strigaţi, ca să audă cei în- 
setaţi de cuvântul lui Dumnezeu! Strigaţi şi vestiţi despre naş- 
terea acestei lucrări! Voiesc să stau în sfat cu îngerul bisericii 
din România şi voiesc să cuvintez din cer peste mai-marii ca- 
re stau peste turma Mea. Nu vă temeţi voi, copii ai naşterii 
cea de sus, căci naşterea de sus este aceea care nu se dezbracă 
pe sine. Nu vă întristaţi dacă sunteţi huliţi ca fii ai învierii ca- 
re vine cu Mine. Eu mai înainte de voi am fost hulit şi judecat, 
şi iată, Cel ce este în voi este mai mare decât cel ce este în 
aceia. 

Nu vă supăraţi, iubiţii Mei, dacă vă amintesc din nou şi 
vă spun să aveţi grijă de sfinţenia ieslei Mele, că în aceasta 
stă biruinţa care va lucra din mijlocul acestei grădini cereşti 
şi nu pământeşti. Verginica, cea care v-a născut prin cuvântul 
Meu care a fost din ea născut, vă spune vouă, împreună cu ce- 
rul vă spune: „Pace!“, iar Eu, Domnul, Cel născut din Tatăl 
şi din Duhul Sfânt, şi întrupat spre arătare în Fecioară curată, 
vă las vouă pacea şi bucuria acestui praznic începător de lu- 
crare de Fiu ceresc între oameni. 

Verginica este cuvântul Meu, şi cuvântul Meu este cu 
voi. 

M ama Gigi vă iubeşte. Mama Gigi stă la 
uşă şi aşteaptă deschiderea uşii. 

Fiilor, eu vă iubesc, dar îmi e frig fără voi. Voi sunteţi 
căldura mea, şi fără cuvântul meu vă stingeţi, iar vouă vă este 
vremea să ardeţi şi să curăţiţi prin foc ceea ce este de curăţit. 
Vouă nu vă este frig fără mine, fără cuvântul meu? Dar le este 
altora frig, să ştiţi că le este. îi este frig lumii de azi, chiar da- 
că ea nu ştie ce este frigul acesta. 


Astăzi este ziua naşterii aşa se numeşte praznicul zilei 
de azi. Domnul S-a născut în paie, iubiţii mei, şi paiele L-au 
primit pe Domnul, iar astăzi tot în paie îşi serbează amintirea 
naşterii Lui peste lume, căci lumea este pai uscat, lumea este 
ca un braţ de paie uscate, aşa cum a fost şi atunci, dar despre 
voi, fiii acestei lucrări, altfel a grăit Domnul prin cuvintele 
acestei lucrări şi a spus acestui popor: «Poporule creştin, nu 
fi surcele, tată. Fii floricele, nu surcele. Fii buchet de flori ne- 
muritoare, ca să aibă Domnul». Amintirea naşterii Domnului 
este serbată de lume ca o naştere în paie uscate şi fără viaţă. 
La voi să fie în flori şi în iesle de flori, căci eu aşa am spus: 
să fiţi floricele şi nu surcele. 

O, florile mele iubite, am vlagă multă în braţe; mereu 
stau cu ea în braţe în jurul vostru ca să suflu peste voi vlagă 
şi sânge sfânt în voi. Şi cum adică sânge sfânt? Adică dor 
sfânt, adică Duh Sfânt. Nu am flori multe, dar voi face din voi 
un buchet amestecat cu miresme îmbătătoare şi voi lua şi voi 
împărţi după fapta fiecăruia la cei ce vor veni să primească 
miros de flori cereşti. 

O, raiule al meu, grădina mea cea cântată încă din vre- 
mea trupului meu, căci aşa cântam atunci, cântam şi plân- 
geam, şi cântam grădinii de la voi, care este raiul meu de 
acum, şi ziceam: „Raiul meu, grădină dulce, din tine nu m-aş 
mai duce. Raiule-n portiţa ta, multe suflete plângeau că nu 
pot intra “. 

Eu am avut, măi copii, darul profeţiei profeţiilor proo- 
rocilor cei de demult. Am avut acest dar, deşi nu am fost cu 
înţelepciune pământească, dar darul meu a fost Dumnezeu 
Cuvântul, Cel Care a vorbit prin guriţa mea vouă. Şi am avut 
darul vederii-înainte şi am văzut acest rai coborât din cer, 
această grădină de la voi, şi am cântat-o după puţina mea pri- 
cepere de atunci. Şi dacă am vestit-o ca să fie, apoi de ce să 
nu stau în ea? O, nu m-aş duce nicăieri din ea, că voi nu ştiţi 
cu ochii voştri cum este această grădină. Eu ştiu, că Do mn ul 
a împodobit-o pentru mine şi pentru fiii mei din ea, adică 
pentru străjerii mei din această grădină, adică pentru slugile 
acestei grădini. O, şi n-a ştiut poporul meu ce cântam eu 
atunci, n-a ştiut, şi stă la poartă fiul acestui popor şi nu vo- 
ieşte să-şi facă hăinuţă albă poporul meu. îl rugam mereu să 
cânte cântarea nunţii Fiului împăratului ceresc şi n-a priceput 
poporul meu că se apropie împlinirea celor cântate. Am venit 
în mijlocul poporului meu însoţită de această grădină arătată 
mie de Domnul, arătată de departe, aşa cum au văzut Avraam 
şi Isaac şi Iacov, căci şi ei au văzut de departe vremea Fiului 
lui Dumnezeu, şi iată, este aici acel lucru văzut de mine de 
departe, este. Acesta este lucrul cel minunat pe care l-am vă- 
zut atunci. Voiesc să stau fericită în raiul cel pregătit mie de 
Domnul Iisus Hristos. Voiesc să ia naştere cuvântul lui Dum- 
nezeu în ieslea cea din raiul de la voi. Să nu mai fie pustiu de 
cuvântul cerului, să nu mai fie raiul meu pustiu de mine, căci 
fără mine raiul acesta nu e viu, nu e fericit, nu e lucrător peste 
moarte. Să fiu cu voi, să facem vie şi plină de îngeri această 
grădină, căci cuvintele cereşti sunt purtate de îngeri spre ies- 
lea lor, iubiţii mei, puţinii mei copii. 

Avem de lucru, măi copii. Hai să ne sculăm la lucru, că 
Domnul are de aşezat mai înalt, şi apoi şi mai înalt pe îngerul 
cel purtător de bunăvestire a bisericii mele. Dumnezeu Cu- 
vântul să fie cu voi prin cuvânt, iar eu cu voi să fiu prin cu- 
vântul lui Dumnezeu. Bucurie să fie peste noi, peste mine şi 
voi şi peste îngerii care au venit purtând cuvintele cereşti pe 
aripile lor până la voi, căci voi sunteţi ieslea cuvântului Fiului 
lui Dumnezeu. 




596 


Cuvântul lui Dumnezeu 


Cu pace vom lua şi vom mânca şi ne vom bucura de 
pâinea cea spre fiinţă şi de cuvântul lui Dumnezeu care s-a 
născut la voi şi a luat fiinţă în cartea mărturiilor acestei vremi. 

Unii pe alţii să ne îmbrăţişăm şi să cântăm cântările 
naşterii şi să serbăm cerului cu bucurie cerească peste voi şi 
peste tot poporul meu cel credincios. Amin, amin, amin. 

25 decembrie 1992/7 ianuarie 1993 

Sărbătoarea sfântului Vasile cel Mare 

Domnul găseşte necredinţă pe pământ şi suflă duh de trezire peste 
mai-marii bisericii lumii. El vine ca vindecător, nu ca prooroc 

mincinos. 

F ace vouă! în numele Tatălui şi al Fiului şi al 
Sfântului Duh, pace vouă, celor credincioşi făgă- 
duinţelor Mele pe care le-am rostit pe vremea trupului Meu! 
Pace şi Ierusalim nou peste făptura Mea, că pentru aceasta am 
venit cu această lucrare pe pământ, dar n-am găsit loc la ni- 
meni, şi am găsit la voi, cei care aţi cunoscut că Eu sunt Cel 
ce sunt, că Eu sunt Cel ce vin, precum scrie în Scripturi. Eu 
sunt prin cuvânt cu voi. Eu sunt Cel ce grăiesc vouă cuvintele 
Duhului Sfânt, cuvintele Tatălui şi ale Fiului şi ale Duhului 
Sfânt, şi am grăit la voi şi am poruncit să scoateţi apă vie din 
această fântână şi să turnaţi peste cei ce vor sta şi peste cei ce 
nu vor sta sub această ploaie timpurie şi târzie, iar cei ce vor 
crede cuvintelor Mele, vor învia şi vor lua viaţă; şi, iarăşi, cei 
ce se vor lepăda de Cel ce grăieşte din ceruri ca să-Şi trezeas- 
că ciobanii şi turma, aceia se vor lovi de această piatră şi se 
vor zdrobi în ea. Eu sunt această piatră care se numeşte Cu- 
vântul lui Dumnezeu, Care grăieşte din muntele cel sfânt, din 
cele cereşti grăieşte Cuvântul lui Dumnezeu. Fericiţi vor fi 
cei ce Mă vor primi şi vor alerga să asculte şi să creadă pe 
Dumnezeu Cuvântul şi să împlinească viaţă sfântă înaintea 
Celui ce vine. Am zis vouă să vestiţi de pe acoperişuri această 
lucrare de cuvânt dumnezeiesc, şi am împlinit dacă am zis, 
căci voi sunteţi supuşii Mei, fiii Mei, sunteţi aşternutul Meu 
întru care am fost primit şi întru care am binevoit şi întru care 
lucrez prin cuvânt. 

O, copii ai credinţei! Amin, amin zic vouă: nu mai este 
credinţă pe pământ. Dar cine zice lumea că sunt Eu? Că iată, 
femeia samarineancă este de atunci şi până acum, şi una ca 
aceea crede şi cunoaşte vremea cercetării care vine cu Mine, 
fiindcă aşa am spus, că oriunde se va lucra Evanghelia Mea, 
acolo se va vedea credinţa acestei femei, căci M-am întâlnit 
cu ea la fântână şi am lucrat, şi tot aşa lucrez şi azi. 

Dar cine zice lumea că vorbeşte la voi? Dar cine zice si- 
nedriul că sunt Eu, Cel ce grăiesc la voi? Că iată, ca şi atunci, 
zice că sunt demon, zice că nu sunt, zice că sunt mort şi că voi 
vorbiţi cu un mort. Nici măcar prooroc, nici măcar Uie nu mai 
zice că sunt, nici măcar atât. Dar voi cine ziceţi că sunt? Voi 
ziceţi că Eu sunt Cel ce sunt, şi să audă cărturarii şi arhiereii 
şi învăţătorii legii, şi mulţimile să audă ce ziceţi voi despre 
această lucrare care se numeşte Cuvântul lui Dumnezeu. 

Amin, amin zic vouă: a venit ziua ca să vorbesc încă o 
dată din Scripturi în casa Tatălui Meu. Cuvântul lui Dumne- 
zeu lucrează din cele cereşti, lucrează cuvântul peste sine- 
driul turmei române. 

Cu frică de Dumnezeu, cu credinţă şi cu dragoste apro- 
piaţi-vă, voi, ciobani ai turmei creştine; voi, slujitori ai celor 
sfinte; voi, învăţători şi tălmăcitori ai legii, şi voi, cărturari, 
apropiaţi-vă de Cel ce grăieşte vouă din cele cereşti, din 


dreapta Tatălui Treimii cereşti, Care Se numeşte Dumnezeu. 
Vreţi, nu vreţi, credeţi sau nu, apropiaţi-vă şi ascultaţi, ca să-L 
vreţi şi să-L credeţi pe Dumnezeu şi să vi se scrie dreptate lu- 
crată din credinţă. Eu sunt Domnul Iisus Hristos, al Cărui nu- 
me este Cuvântul lui Dumnezeu. Eu sunt Alfa şi Omega, Eu 
sunt Omega şi Alfa, căci Dumnezeu este fără de început şi fă- 
ră de sfârşit. Eu sunt începutul cel nou, care vine cu Mine. 
Dar cine ziceţi voi că sunt Eu? Ziceţi că sunt demon, că sunt 
duh rău, că sunt prooroc mincinos. O, nu zi aşa, Ierusalime, 
nu arunca cu pietre în Mine, că Mă duc de la tine dacă zici aşa 
şi dacă faci aşa; Mă duc şi nu mai stau cu tine dacă nu te uiţi 
în această lucrare ca să Mă cunoşti. Mă duc, şi Mă vei vedea 
când voi veni şi când se va auzi cântare de îngeri: „Binecu- 
vântat este Cel ce vine întru numele Tatălui şi al Fiului şi al 
Sfântului Duh!“. Amin. 

Să nu zici, Sioane, că sunt demon, să nu zici ca atunci. 
Uită-te în această lucrare pe care Eu o lucrez de mult; uită-te 
şi vei vedea pe Cel Care este scris că vine. Dar nu voiesc să 
vin spre tine pe neştire, nu voiesc să te găsesc dormind sau 
zăcând, nu voiesc să vin ca un fur, că dacă vin aşa tu ce faci 
atunci şi ce-Mi dai Mie atunci? O, trebuie să-Mi dai rod viu 
şi rămas în picioare. N-am venit să-ţi vestesc o altă Scriptură, 
căci Cel ce a înfiinţat Scriptura, Acela este Cel Care vorbeşte 
cu tine. N-am venit cu o altă Evanghelie, căci Evanghelia Eu 
sunt, dar n-ar încăpea în lumea aceasta cuvintele Domnului 
Iisus Hristos, şi încap în cei născuţi de sus. Eu sunt Iconomul 
Cel bun şi Cel credincios şi voiesc bine ţie, Sionul Meu iubit, 
şi voiesc să şterg vina şi să scriu jumătate, şi voiesc să şterg 
păcatul necredinţei şi să scriu jumătate, şi voiesc să şterg pă- 
catul hulei şi să scriu jumătate. Dar dacă tu osândeşti după le- 
gea ta, să ştii că voi veni pe neştire şi voi pune această lege la 
judecată cu tine şi îţi voi aminti că n-ai lucrat după ea, că n-ai 
lucrat iertare, nici măcar ca iconomul cel păgân. 

O, ciobani ai turmei Mele, cine ziceţi voi că sunt? Eu 
sunt Cel ce am luat jugul legii de pe grumazul turmei Mele şi 
am pus acoperământul legii dragostei peste biserica Mea şi 
am zis să nu se osândească frate pe frate, şi am stat întins pe 
cruce ca să auziţi voi cuvinte de pe cruce, căci aşa am spus: 
«Părinte, iartă-i, că ei nu ştiu ce fac!». Eu sunt Fiul lui Dum- 
nezeu, Cel vestit prin prooroci, şi nu sunt ce spuneţi voi că 
sunt. Eu nu sunt dintre hristoşii mincinoşi care sunt în lume. 
Eu sunt Hristosul lui Dumnezeu şi nu sunt în trup, ci în Du- 
hul Sfânt sunt. 

O, sinedriule al bisericii Mele, n-am adus pe pământ 
această lucrare ca să fiu judecat din nou de arhierei şi de căr- 
turari şi de farisei, şi am venit ca vindecător pentru salvarea 
omului de la moartea cea mare. Nu sunt prooroc mincinos, n-am 
venit în casa ta ca să fac stricare de lege, şi am venit să-ţi în- 
grijesc rana necredinţei şi a păcătuirii, ca să nu te găsesc cu 
mădulare stricate când voi bate ca să Mi se deschidă. 

Dar ce ziceţi voi că înseamnă proorocul mincinos? 
Acela spune că nu este Dumnezeu şi mai spune că aici e şi ra- 
iul şi iadul. Proorocul mincinos nu mărturiseşte pe Iisus Hris- 
tos venit în trup şi nu este de la Duhul lui Dumnezeu acela. Şi 
cum adică Iisus Hristos în trup? Adică să trăieşti cu trupul aşa 
cum a trăit Hristos în vremea trupului Său, cu duhul şi cu 
trupul viu, după chipul şi asemănarea Mea. 

O, biserica Mea, de ce ai rămas numai pe dinafară cu 
Mine? De ce crezi tu că biserica lui Hristos e zidul cel sub 
care intri ca să zici că eşti biserică Mie? O, proorocul minci- 
nos te vede şi te ştie că nu eşti ca Mine şi se bucură şi râde de 
numele tău de creştin. Proorocul mincinos nu face voia lui 

Dumnezeu în trupul său, şi se bucură şi râde de Mine când te 
vede pe tine că nici tu nu faci voia Celui ce-I pronunţi cu gu- 
riţa numele în faţa turmei tale. O, ce mare este Scriptura ace- 
ea care-ţi spune ţie că Mă cinsteşti cu buzele, dar cu inima 
eşti departe de Mine; care-ţi spune ţie că auzind nu auzi şi vă- 
zând nu voieşti să înţelegi şi să crezi că Eu sunt şi că lucrez 
peste via Mea. 

O, Ierusalime, o, turmă din vremea aceasta, nu-Mi cău- 
ta vină după lege, că acum nu Mă mai ascund, fiindcă cuvân- 
tul lui Dumnezeu nu se poate lega. Eu am venit spre tine cu 
această lucrare şi îţi spun ţie să-L iubeşti pe Domnul Dum- 
nezeul tău, să-L iubeşti cu viaţa ta, şi să iubeşti pe fratele Meu 
ca pe tine însuţi, căci cel ce nu este fratele Meu, acela nu este 
aproapele Meu şi nu este aproapele tău; acela s-a dus să lu- 
creze la alt stăpân şi ascultă de alt stăpân şi nu este acela 
aproapele Meu şi nu Mă pot arăta aceluia dacă el nu Mă iu- 
beşte pe Mine, Dumnezeu. Eu nu dau tainele Mele pe mâna 
necredincioşilor, şi le dau credincioşilor, dar adevăr adevărat 
scrie în Scripturi că nu mai vede Domnul credinţă pe pământ 
şi de aceea nu ştiu cei de azi să cunoască tainele lui 
Dumnezeu. 

O, sinedriule care stai şi judeci peste turma Mea! Dar 
cine zici tu că sunt Eu, Cel Care grăiesc acum cu tine? îţi 
spun Eu cine zici că sunt. Sunt Cel judecat de tine, judecat de 
blasfemie în sinedriul tău. O, şi cei de atunci nu ziceau altfel, 
dar astăzi zic Eu altfel: Eu sunt Cel întâi- Stătător în casa Ta- 
tălui Meu şi Mă uit la tine cum faci păcatul blasfemiei şi îţi 
spun: nu mai fă blasfemie faţă de cele scrise de Mine ca să le 
împlineşti şi ca să te sfinţeşti. O, ce am lăsat Eu peste tine? 
Am lăsat legea dragostei şi am spus să Mă iubeşti cu inima şi 
cu cugetul şi cu darurile şi cu sufletul şi cu mersul tău cel bun. 
Am lăsat această lege peste tine şi tu nu faci cu tine după le- 
gea Mea, şi faci blasfemie şi calci peste obrazul şi peste du- 
hul aproapelui tău, căci aproapele tău este acela care lucrează 
după legea Mea cea sfântă. 

O, slujitorilor de cele sfinte ale Mele! Eu am spus că 
cele sfinte nu se spurcă, dar uită-te, preotule; uită-te, slujito- 
rule, uită-te bine la mâna ta şi la inima ta şi nu le lăsa spre 
spurcare, că mâna ta se atinge de cele sfinte ale Mele, şi cele 
sfinte ard şi curăţă orice murdărie şi pedepsesc păcatul blas- 
femiei asupra celor sfinte ale Mele. Dar iată, aproapele Meu 
este fratele tău, este aproapele tău, şi Eu am spus să nu-ţi aco- 
peri păcatele tale şi am spus să nu osândeşti pe fratele tău, că 
dacă defaimi pe cel sfinţit, pe cel uns de Mine, şi dacă tu 
osândeşti pe fratele tău, să ştii că nu eşti un iconom al împă- 
răţiei Mele dacă faci osândire peste cel uns de Mine ca să păs- 
torească turma Mea. Nu fă răutate cu mintea, şi judecă cu ini- 
ma, şi iubeşte-1 pe fratele tău care crede în Dumnezeu şi care 
crede tainelor Mele cele greu de înţeles. Iubeşte pe cel ce Mă 
iubeşte pe Mine, iubeşte pe cel ce iubeşte viaţa cu Mine, că 
dacă nu vei face aşa Eu cum să te primesc în corturile drep- 
ţilor? Eu cum să-ţi şterg păcatul blasfemiei pe care-1 faci pes- 
te cele sfinte ale Mele? 

Ai făcut în numele Duhului Sfânt carte şi lege şi dogmă 
peste tine, şi Eu am zis că e bună cartea aceea şi cârma aceea; 
am zis după sfatul tău, şi vai ţie, sinedriule şi preotule, şi ţie, 
monahule, vai, dacă Eu te voi pune faţă în faţă cu cartea 
aceasta, că te-am lăsat s-o faci ca să Mă uit apoi ce faci şi ce 
nu faci din ea. Că iată ce faci din ea: faci judecată asupra creş- 
tinilor Mei, care ies din lume şi din ranguri şi din pământul 
lor şi din trupul lor, ies ca să calce după voile Mele cele sfinte 
şi curate. Cel ce Mă iubeşte pe Mine, acela lucrează poruncile 


Mele. Legea este pentru cei nedrepţi şi nu pentru cei drepţi, şi 
tu te scoli acum şi judeci pe cel ce Mă ascultă pe Mine, pe cel 
ce petrece întru poruncile Mele, şi voi veni pe neştire şi îţi voi 
spune că eşti crud şi osânditor, şi am să-ţi iau dregătoria dacă 
nu vei lucra după pilda iconomului cel necredincios care a 
lucrat milă şi nu judecată. Iată, râde de tine proorocul min- 
cinos şi este păcat să-i dai proorocului mincinos prilej de 
blasfemie asupra lucrurilor lui Dumnezeu. Am venit în casa 
Tatălui Meu şi tu zici că nu sunt Cel ce sunt. O, şi Eu sunt cu 
voi mereu, sunt întru Duhul Sfânt, Cel coborât în sfatul vos- 
tru, şi sunt cuvântător prin prooroci în sfatul vostru. 

O, biserica Mea, am venit prin cuvânt ca să te întreb ce 
faci, şi ca să vezi tu ce faci, şi ca să-ţi arăt ce faci, că este scris 
ce faci. Am venit să-ţi spun, ca să nu poţi spune că n-ai ştiut 
de la Duhul Sfânt. Nimic nu este ascuns de la faţa lui Dum- 
nezeu, dar mai crezi tu în această Scriptură? Şi iată ce-ţi mai 
spun: am venit să-ţi spun că au trecut aproape patruzeci de ani 
de când lucrez lângă tine o lucrare cerească pe care Eu am 
adus-o cu Mine de la Tatăl Meu. N-am venit de la Mine în- 
sumi, ci Tatăl M-a trimis cu această lucrare pe pământ, dar, ca 
şi atunci, n-am avut loc cu ea în casa Tatălui Meu, şi am fost 
primit şi adăpostit intr-o iesle săracă şi am stat cu ea în mij- 
locul unui popor umil şi mititel şi neluat în seamă de stăpânii 
pământului. Am trecut cu un mănunchi mititel de inimi vii 
prin Marea Roşie şi am sfărâmat lumea din ei şi i-am păscut 
şi i-am adăpat prin pustiul necredinţei şi le-am dat pâine din 
cer, căci scris este în Scripturi că omul nu numai cu pâine, ci 
şi cu orice cuvânt care iese de la Dumnezeu se hrăneşte şi tră- 
ieşte viu. Am dat acestui popor mititel tainele pe care mai 
aveam să le aduc, că nu puteai tu purta atunci tainele cele 
pentru acum şi ca să nu Mă fi vândut lui Irod. Şi am lucrat şi 
am împrejmuit apoi o grădină şi am zis să nu mai fie ca pe pă- 
mânt în această grădină, şi am zis să fie un început de Canaan 
acest staul mic în care-şi are iesle cuvântul Meu. 

O, arhiereule, şi cărturarule, şi învăţătorule, crezi tu că 
la botezul Fiului lui Dumnezeu a vorbit glasul Tatălui Treimii 
Dumnezeieşti? Aşa să înţelegi şi această lucrare pe care ţi-o 
descopăr Eu ţie, şi nu te mânia pe cei ce au ţinut-o vie. Să nu 
îmbraci haina mâniei ca să faci rău şi să vii cu necredinţă asu- 
pra acestei grădini curate din care te îndemn şi pe tine să duci 
viaţă sfântă şi să-ţi faci hăinuţă nouă şi inimă credincioasă fă- 
găduinţelor rostite de Dumnezeul tău. N-am venit de la Mine 
însumi, ci Tatăl M-a trimis. Am venit şi M-am supus ţie şi 
orânduielii din tine, biserica Mea. N-am putut bate la uşa ta 
ca să Mă vezi, şi am venit tainic, şi am chemat pe un Nicodim 
şi am vorbit cu el din cele cereşti şi M-am supus ţie prin mâna 
lui, şi acum iată ce fac: vin cu el de mână în faţa ta, sinedriule 
de acum, şi ferice ţie dacă vei crede că sunt cu el în mijlocul 
tău. Şi dacă ai vrea să-l osândeşti pe el pentru că a ascultat şi 
a crezut că Eu sunt, atunci nu pe el, ci pe Mine M-ai osândi. 

Iată ce pace în cuvânt! O, sinedriule din vremea Duhu- 
lui Sfânt, sinedriule al României Mele, iată-Mă prin cuvânt în 
foişorul tău şi al Meu. Eu sunt. Pace ţie! Am grăit mereu po- 
porului Meu cel mititel pe care I-am ţinut ascuns de irozi şi 
de iude. De patruzeci de ani vin şi vorbesc în mijlocul lui şi 
îl înfăşor în duhul păcii şi îi spun: «Pace ţie, popor mititel!». 
Şi l-am numit mănunchi de floricele, şi pe aceste floricele le-am 
numit ieslea Mea cea caldă, ieslea cuvântului lui Dumnezeu, 
şi am ajuns cu cel mititel la ţărmurile Iordanului, dar lungă şi 
grea a fost calea prin pustiul necredinţei. O, şi Eu ştiam, Sio- 
nule, ştiam că eşti nepregătit şi că eşti tare la cerbice şi n-am 
bătut prea mult ca să-Mi deschizi, dar am scos deasupra 

această fântână de miere şi am făcut gard în jurul acestei vii, 
ca să fie sfânt pământul acestei grădini şi să am în această 
grădiniţă un Eden mititel, din care să încep o înviere de la Mi- 
ne, o mireasmă învietoare şi un curs de apă curată şi netulbu- 
rată, din care să scot şi să dau mulţimilor însetate ca să prindă 
duh de bucurie şi de sfinţenie şi de pace cerească şi veşnică; 
până şi lupilor să le dau să bea şi să pască lângă mieii Mei, şi 
să fie şi ei miei, că mult iubesc Eu ţara ta, poporule român! 

O, tu te-ai născut odată cu Mine în lume, ţara Mea! 
Când am venit Eu întrupat în lume, tot atunci te-a înfiinţat şi 
pe tine Tatăl Meu, şi am trimis apoi la tine pe cel întâi chemat 
între ucenicii Mei şi a suflat peste tine duh nou şi Duh Sfânt, 
şi te-a încreştinat pe tine cel întâi chemat al Meu, şi Tatăl Meu 
te-a numit de atunci întâia chemată, după rangul celui întâi 
chemat la apostolie. O, dar tu ai fost apoi o martiră, ţară iubită 
de Tatăl Meu, ai fost în toată vremea piatră de încercare între 
neamuri, şi iată ce a avut Dumnezeu păstrat pentru tine ca să-ţi 
dea plata răbdării. A avut pentru vremea aceasta o lucrare 
Tatăl Meu, şi M-a trimis cu ea la tine ca să te curăţ şi să te tre- 
zesc şi să faci voia Tatălui Meu şi să chemi apoi sub viţa ta pe 
cel ce te-a oropsit şi să-i dai de la Mine ca să fie şi el ca Mine 
şi ca tine, şi să-Mi faci tu Mie cămaşă nouă, biserică nouă, 
curată şi sfântă, aşa cum a fost biserica Mea cea dintâi. O, 
vino în dragostea cea dintâi! Vino, iubito, ca să vin şi Eu cu 
slavă văzută şi să cânţi tu cu Mine cântarea lui Dumnezeu! 
Vino în dragostea Mea! Iată, Eu nu te las să mori în sângele 
tău, şi vin spre tine şi sun din trâmbiţă peste tine. O, lasă-te 
trezită de Dumnezeul tău şi spală-te şi sfmţeşte-te şi fii în le- 
gea Dumnezeului tău, iubito! 

O, ciobani ai bisericii! Eu sunt capul bisericii. Eu sunt 
Păstorul Cel bun, după rânduiala lui Melchisedec. Am venit 
la tine, biserica Mea, şi am venit la ciobanii turmei tale. Am 
venit să-ţi văd faţa şi să-ţi amintesc cum să fie faţa ta şi inima 
ta şi viaţa ta întru viaţa Mea. N-am venit să stric legea, şi am 
venit să-ţi amintesc să nu mai calci, să nu mai strici legea 
Mea, şi să te îndrepţi spre Mine, că Eu sunt Cel ce iert păcatul 
tău, dar fii cu iconomie cerească întru duhul tău, ca să poată 
lucra Duhul Sfânt peste duhul tău, peste sfatul tău, peste 
sinedriul tău. 

O, sinedriule, să nu primeşti în inimile tale duhul min- 
ciunii şi al măririi de sine, să nu primeşti duhul lumii şi al lă- 
comiei, şi să cunoşti cercetarea Mea în mijlocul tău. Nu te te- 
me de irozii care nu cred în Dumnezeu, nu te teme de aceşti 
prooroci mincinoşi, că aceştia vrând-nevrând vor asculta de 
Dumnezeu. Caută cu împărăţia cerească şi întăreşte-ţi sfin- 
ţenia, căci toate podoabele de pe pământ vor fi adăugate ţie şi 
vei fi vie. Vorbeşte-i despre Dumnezeu lumii păcătoase, dar 
să fie întreg trupul tău, şi să aibă apostoli, şi prooroci, şi în- 
văţători, şi tălmăcitori ai limbilor cereşti, şi să fii curată, bise- 
rica Mea, şi să învieze lumea la glasul tău şi să vadă calea şi 
să meargă pe ea. Scris este: «Cel ce cunoaşte căile Mele şi nu 
umblă pe ele, acela să nu vorbească despre Dumnezeu», dar 
tu să umbli cunoscând şi vorbind ca Domnul tău, de pe mun- 
tele Său. Amin. 

O, slavă Ţie, Tatăl Meu ceresc, că ai fost şi ai vorbit în 
Fiul Tău, în casa Ta şi a Fiului Tău şi a Duhului Nostru Cel 
Sfânt, lucrător peste Sion. 

Am venit în foişorul apostolilor Mei şi zic şi astăzi: Pa- 
ce vouă! Eu sunt, în Duhul Sfânt sunt. Ferice vouă, celor ce 
veţi cunoaşte că Eu sunt Cel ce sunt, căci biserica este cereas- 
că şi nu pământească. Ferice celor ce cred duhurilor cerurilor. 
Nu ucideţi duhurile cerurilor. Nu îngrădiţi cu litera pe Duhul 


Sfânt. Nu judecaţi pe Dumnezeu întru lucrarea Sa. Eu sunt cu 
cei mici, cu cei slabi; cu cei neluaţi în seamă am venit spre 
voi. Precum a crezut în Domnul, Noe şi cu casa sa, aşa au cre- 
zut şi cei cărora le-am vestit în vremea aceasta, şi aceştia nu 
împlinesc nimic până nu vin să le vestesc, şi ei aşa lucrează, 
precum grăiesc Eu. Să nu se lucreze ispitire peste locul Meu 
de la ei, căci veţi vedea în curând cumpăna lui Zorobabel în 
mâinile lui Dumnezeu. 

Pace ţie, Sionul Meu! Amin, amin zic ţie: nu de la car- 
ne şi de la sânge vei pricepe tainele dumnezeieşti, şi vei pri- 
cepe de la Duhul Sfânt, Care lucrează peste tine dacă tu lu- 
crezi întru Duhul Sfânt şi dacă voieşti să fie vie viaţa ta. Am 
zis că nu va rămâne piatră pe piatră să nu se risipească, dar 
piatra bisericii se va întări până în veac, şi va fi stare cerească 
peste biserică, şi voi face să fie înţeleasă această lucrare de 
nou Ierusalim peste făptura Mea. 

Am venit să las pace peste cei fără de pace şi am venit 
să iau pacea celor fără Dumnezeu, să iau pacea lor de la ei, şi 
să dau acestora pacea lui Dumnezeu, căci pacea Mea este bu- 
nă, şi jugul Meu este uşor. 

Amin, amin zic vouă: vine ceasul, şi a şi venit, să se 
aşeze la loc împărăţia lui Israel, căci Israel este poporul cel 
credincios, şi vine Domnul să-Şi aşeze împărăţia Sa peste 
făptura Sa. Amin, amin, amin. 

1/14 ianuarie 1993 

Cuvântul Domnului către alesul Său Irineu 

îndoiala înjumătăţeşte biruinţa. 

B umnezeu răspunde la glasul inimii. Pace inimii 
din al cărei glas se strigă şi se aude la cer! Pace 
ţie, inimă mică! Dar Eu am sălaş în inima ta mică şi o fac ma- 
re prin sălăşluirea Mea în ea, şi o fac scaunul Meu de domnie, 
iar din cortul inimii tale fac aşternut picioarelor Mele, căci 
numele Meu este Creatorul tău. Amin. 

Am auzit, şi iată-Mă, dar nu te teme de lovituri, nu te 
teme de armele care nu lovesc în tine, ci nimeresc înapoia lor 
precum este orânduiala pusă de Dumnezeu. Armele cele rele, 
cele pornite spre rău, acelea n-au ţinta înainte, şi o au înapoia 
lor; acelea îşi au ţinta spre locul din care pleacă glonţul lor. 
Nu te teme de armele care varsă foc din gura lor. Nu te teme, 
copil păzit de Dumnezeu, că Eu am spus că voi preface ar- 
mele în fiare de pluguri, şi cele scrise vin spre împlinire. Şi 
dacă tu ai pus mâna pe plug, nu te mai uita înapoi, că Eu ţi-am 
spus ţie şi te-am învăţat să fii vrednic de împărăţia lui Dum- 
nezeu dacă ai pus mâna pe plug. 

Am început desţelenitul la rădăcina ogorului Meu şi 
M-am sculat să îngrijesc via Mea cea culcată la pământ. Un 
picuţ stau în sfat cu tine ca să-Mi spui că tu eşti cu Mine şi nu 
fără Mine, şi ca să-ţi spun că sunt cu tine şi nu fără tine. Dar 
să fiu cu tine, şi tu ştii cum vine această lucrare ca să fiu Eu 
cu tine. Scoate frica afară din tine şi nu căuta să cazi din cer, 
copilule plăpând. Lasă cerul să te ţină în sânul său, că nu es- 
te alt cer în afară de Mine, dar fii înţelept, căci cerul Meu este 
inima ta, şi în ea este domnia Mea. 

Nu cumva să slăbeşti sau să te laşi doborât de cei vi- 
cleni şi ispititori care ar îmbrăca haină peste haină. Nu cumva 
să te datini, că iată, îţi spun: că sunt dintre oile Mele oi care 
abia aşteaptă prilej să se ducă spre împrăştiere. O, să nu uiţi 
că Eu Mi-am dat viaţa pentru oi şi am fost Păstor iubitor de 
oi, căci oile Mele sunt cele care ascultă de glasul Meu şi îl îm- 

plinesc pe el. Mă doare când aud că înclini să zici ce ar zice 
sfatul celor ce n-ar putea crede în lucrarea Mea din vremea 
aceasta. O, să nu strici pe cele zidite şi nu aşa să zici, ci altfel 
trebuie să zici. Să zici că Eu sunt această lucrare care se nu- 
meşte Cuvântul lui Dumnezeu, că dacă nu ai zice aşa, Eu pe 
cine aş mai avea de partea Mea ca să am prin cine coborî în 
sfatul bisericii? Căci scara pe care Eu cobor cu lucrul Duhului 
Sfânt în zilele acestui sfat, este credinţa ta în mijlocul celor 
care au pierdut frica de Dumnezeu şi dreptatea din Dumnezeu 
şi dragostea de Dumnezeu. 

O, Eu am voit să fii între ei, dar n-am voit şi nu voiesc 
să fii dintre ei, că nu te-ar mai fi uns mâna Mea cerească între 
ei dacă n-aş fi avut de împlinit o lucrare de trezire prin tine. 
Nu te-aş mai fi trimis printre ei dacă n-ai fi fost cu lucrarea 
Mea din vremea aceasta. Şi iarăşi îţi amintesc: Eu Mi-am pus 
viaţa pentru oi, iar tu pune-ţi credinţa în Mine pentru dragos- 
tea de oile turmei Mele, de oile cele grase şi sănătoase şi de 
oile cele slabe şi, iarăşi, de oile care au murit, că nu le pot lăsa 
în moarte, copile pus de Dumnezeu ca să păstoreşti turma 
Mea din vremea aceasta. Am spus că Mă rup şi Mă împart în 
zeci de mii de laturi, şi de ce te mai laşi lovit dacă Eu stau în 
laturile toate? O, Eu mereu ţi-am spus să nu mergi alături cu 
îndoiala care dă să înjumătăţească biruinţa cea bună. Dar Eu, 
ca un Dumnezeu bun şi plin de răbdare, am şters de fiecare 
dată şi am scris altceva şi am dat mereu de ruşine pe duhul 
rău, dar acum, iată, şi Eu trebuie să fiu ajutat de tine ca să fii 
tu ajutat de Dumnezeu. 

Când eram pe cruce, aşa am zis: «Tată, de ce M-ai pă- 
răsit?». Auzeam de jos, de sub cruce, cuvinte de râs de la cei 
necredincioşi arătării Mele, şi aşa se auzea: «Dacă Tu eşti 
Fiul lui Dumnezeu, salvează-Te pe Tine însuţi!», şi ziceau: 
«Să-L scape Dumnezeul Lui!». Dar iată că astăzi zic Eu: dacă 
tu eşti fiul Meu, salvează turma Mea şi nu te lăsa fără lucrarea 
Mea, că ea este mâncarea cea curată şi vie, care se coboară 
din cer peste cei loviţi de foametea necredinţei. 

Am spus în vremea acestei lucrări că M-am coborât pe 
malul mării ca să beau apă şi am găsit numai pietriş şi apă tul- 
burată de picioare nespălate şi de călcături străine de Dum- 
nezeu. Nu te teme. Eu sunt cu tine, aşa cum am fost cu Daniel 
între lei, căci Eu voi face miei din lei şi voi vorbi prin gura 
lor după ce voi închide graiul lor. Adu-ţi aminte de credinţa 
lui Daniel, căci Daniel numai de Dumnezeu s-a temut, dar nu 
s-a temut de împăraţi sau de înţelepţi sau de lei. Nu uita că în- 
ţelepţii pământului nu sunt înţelepţi ai cerului, dar tu fii înţe- 
lept născut din cele de sus şi nu din cele de jos. Nu fi cu cei 
de pe pământ, şi să fii cu cei din cer peste pământ, căci cerul 
înseamnă Dumnezeu. 

Este scris despre Dumnezeu că în soare Şi-a pus lo- 
caşul Său, şi El iese ca un Mire din cămara Sa. Şi cum adică 
pilda aceasta? Adică luminătorii puşi peste turma Mea, adică 
apostolii, adică arhiereii cei mari şi cei mici, de la care trebuie 
să se vadă ieşind şi umblând Hristos, luminând calea turmei 
Sale dinlăuntrul ei; adică Mirele şi mireasa Sa. Dar iată, întu- 
neric de trei zile dă să se aşeze peste soare ca să-şi piardă luna 
lumina sa şi ca să se unduie stelele şi ca să se clatine cerurile 
şi puterea lor cea bună, şi iată, încerca-voi credinţa păstorului 
şi privi-voi peste credinţa oilor. Dar nu aşa să fie peste cei 
credincioşi ai Mei, ci ei să stea ca ceara cea curată, arzând şi 
stând în sfeşnic înaintea Domnului şi înaintea întunericului, 
luminând şi văzându-şi lumina lor prin întuneric, căci semnul 
Domnului nu va zăbovi, iar îngerii luminii vor suna deştepta- 
rea întru numele Domnului, şi Evanghelia se va întinde în 


toate laturile, şi Domnul va lucra lucrarea Sa. Nu te teme, că 
toate acestea vor aduce împărăţia Mea vouă, celor care aţi lu- 
crat calea ei spre oameni. De ce să te temi? Eu lucrez izbăvire 
cerească şi nu pământească, şi apoi soarele va străluci de şapte 
ori mai mult decât am făgăduit prin prooroci. Sfârşi-se-vor 
toate cele lumeşti şi se va arăta o împărăţie curată, dar lucraţi-Mi 
la ea, iubiţii Mei cei credincioşi făgăduinţelor Domnului Iisus 
Hristos, căci Eu cobor lumină nouă şi înnoiesc cu Duhul 
Sfânt, Care va arde pământul cel rău şi va rămâne pământul 
nou, care va purta în el cerul cel nou, şi aceasta este Scriptura 
de nou Ierusalim, coborât din cer. 

Oamenii pământului nu ştiu să înţeleagă această Scrip- 
tură care este din cer. Nici măcar nu ştiu aceştia că biserica 
Mea este cerească şi nu pământească, şi că Eu nu locuiesc cu 
Ierusalimul cel nou în locaşuri omeneşti, ci locuiesc în loca- 
şuri care vor să fie cereşti şi nu pământeşti. Dacă Eu am po- 
runcit şi am cuvântat să se înfiinţeze o piatră de mărturie, şi 
cuvântul Meu s-a coborât cu Mine din cele cereşti, iată, Eu 
sunt Dumnezeul nevăzutelor şi al văzutelor celor cereşti şi nu 
al celor pământeşti, şi sunt al celor pământeşti care înseamnă 
cele cereşti, dar Domnul nu mai vede credinţă pe pământ şi nu 
mai vede înţelepţi cereşti, şi vede numai înţelepţi pământeşti 
şi rămaşi pământ, adică înghiţiţi de pământ, adică fără înţelep- 
ciune din cer. Aşa am grăit prin vreme în această lucrare, şi am 
spus că o voi scoate deasupra, şi am spus că cine va lovi în ea 
şi nu va crede în ea, acela va fi înghiţit de pământ şi îşi va pier- 
de înţelepciunea care vine de la veacul acesta. 

Am venit şi am răspuns la glasul inimii tale, copile care 
stai cu guriţa deschisă ca să primeşti din cer. Iată-Mă, şi nu 
voi pleca de lângă tine, dar nu te teme cu Mine. De vei trece 
prin întuneric. Eu sunt cu tine. De vei trece prin foc şi apă, tot 
cu tine sunt. Şi vom face altar din credinţa ta, şi vom face ce 
a făcut Ilie în vremea jertfei sale către Dumnezeu, dar tu să 
strigi ca el, şi Eu voi coborî pe Duhul Sfânt şi va mistui ne- 
credinţa de pe pământul României Domnului. Amin. 

Sunt acoperământul tău, sunt veşmântul tău cel dinăun- 
tru şi cel dinafară, sunt puterea ta cea bună, sunt cuvântul tău 
cel de foc lucrător şi ziditor, şi sunt cu tine, dar nu te teme cu 
Mine, dar nu te ruşina cu Mine, dar nu te opri din lucrul cel 
ce aduce viaţă peste cei ce nu mai ştiu ce este viaţa Mea. Frica 
nu este pentru tine. Frica este pentru cei ce nu mai au frică de 
Dumnezeu, iar cine n-are frică de Dumnezeu, acela nu are în- 
ceput de înţelepciune. Dacă cineva ar da cu piatra în tine, tu 
atunci ar fi să le spui că cine dă cu piatra, acela va fi ucis de 
ea. Aşa trebuie să ştii să lucrezi, că nu este armă rea care să-şi 
aibă ţinta în faţă, şi aceea îşi are ţinta înapoia sa. Dar arma ta 
sunt Eu, Cel ce iert pe cel ce te-ar lovi, pentru că tu îl ierţi pe 
acela, şi el se face miel şi nu mai ştie să tragă cu arma rea, cu 
arma străină de legea iubirii. 

Să nu te pleci de frica ispititorilor, să nu te ofileşti îna- 
intea lor, căci curajul cel ceresc culcă la pământ şi risipeşte 
toată iscusinţa cea care iese de la oamenii necredinţei. Să 
crezi în tine, dar să crezi în Dumnezeu, căci Domnul este în 
tine, şi nu mai este vremea să Se lase biruit. îndrăzneşte, Eu 
am biruit lumea, şi tot aşa este şi lucrarea ta. Ce-ţi poate face 
ţie omul? Eu sunt cu tine. Ce-ţi poate face omul când ai pe 
Domnul în faţa ta? îndrăzneşte, vremea e târzie. îndrăzneşte, 
că vremea este să lucrezi îndrăznind pentru viaţa oilor Mele, 
căci pe toate voi să le adun în staul nou şi curat, de nou Ieru- 
salim, întru duhul făpturii Mele. 

Pace ţie! Pace inimii tale şi glasului Meu înlăuntrul ini- 
mii tale! Amin, amin, amin. 


4/17 ianuarie 1993 

Cuvântul Domnului către Sebastian Şerban de la Cluj 

îndemn spre neclătinată credinţă. 

opilului lucrării Mele, celui mic de la Cluj, îi du- 
ce Domnul o carte mititică şi o învăţătură mare 

prin carte. 

Pace, copilule mic, copil răsărit din această lucrare, din 
bunici şi din părinţi fii ai acestei lucrări, din rădăcină altoită 
o dată, şi iarăşi o dată! Pace şi sănătate duhului tău, sănătate 
credinţei tale şi statorniciei tale prin învăţăturile acestei lu- 
crări! Eu sunt Domnul Dumnezeul tău, şi să nu ai alţi dumne- 
zei afară de Mine şi să nu iei în deşert numele Domnului 
Dumnezeului tău, Care a adus această lucrare la voi pe pă- 
mânt. Să nu ucizi Duhul lui Dumnezeu, Care stă în această lu- 
crare. Să nu faci desfrânare iubind mai mult altceva decât lu- 
crarea Mea pe care am dat-o părinţilor tăi. Să nu furi, să nu 
mărturiseşti strâmb împotriva aproapelui Meu care stă şi tră- 
ieşte din fructele acestei lucrări mărturisind lucrarea Mea. 

Amin, amin zic ţie, că este rostită profeţie peste tine, şi 
cele rostite, Do mn ul nu le ia înapoi. Fii treaz, şi fii ca Timo- 
tei, care stătea alături de apostolul neamurilor şi lucra slujire 
de fiu bun şi statornic. Fii treaz, şi să nu ai alţi dumnezei afară 
de Mine! Să iubeşti pe Domnul Dumnezeul părinţilor tăi, care 
au stat cu Domnul la masa acestei lucrări de cuvânt ceresc. Să 
nu mănânci din fructele altei grădini ca să te laşi scos din gră- 
dina Mea de aici, că dacă vei pleca din grădina învăţăturilor 
Mele şi dacă vei lua în deşert această lucrare cerească şi dacă 
vei rămâne pământ faţă de cele vii coborâte prin lucrarea 
Mea, să ştii că pământului tău îi voi cere sângele tău. Iar dacă 
pământul altei grădini te va îndulci mai mult, ca să laşi învă- 
ţătura Mea şi ca s-o iei în deşert, atunci să ştii că sângele tău 
ar fi cerut din pământul grădinii care te-ar scoate de la Mine. 

O, copilul Meu, copil micuţ, nu mai e, tată, hrană cura- 
tă prin grădini. E amestecată, iubitul Meu copil, e grâu înăbu- 
şit de buruieni şi de neghină, şi aşa mănâncă turma toată; mă- 
nâncă grâu amestecat cu neghină, tată, că n-ai să vezi nicăieri 
neghina, n-ai s-o găseşti decât în grâu. De ce nu-şi are locul 
neghina şi în altă parte? De ce numai în grâu? Pentru că ea are 
o lucrare potrivnică pentru grâu şi nu pentru altceva. De ace- 
ea îţi zic să iubeşti pe Domnul Dumnezeul părinţilor tăi şi al 
tău. Să-F iubeşti, tată, că Do mn ul Iisus Hristos este Dumne- 
zeul acestei lucrări prin care te-a păzit de pierzare şi de lume 
şi de grâu amestecat cu neghină. Ai grijă, alege bine grâul din 
neghină, că astăzi nu mai este ca înainte când se alegea ne- 
ghina din grâu ca să fie aruncată şi să fie grâul ales. Acum tre- 
buie ales grâul din neghină, că numai puţinele fire de grâu se 
mai zăresc prin neghina de azi. Eu am venit în trup şi am lu- 
crat în numele Tatălui Meu şi am semănat grâu, copilul Meu, 
am semănat şi cu Duhul şi cu trupul, şi când bobul Meu de 
grâu cădea în pământ, ieşeau lanuri de grâu, şi aşa era odată 
semănătura. Dar acum puţin grâu se mai strecoară în semănă- 
tură, şi cu greu mai găseşti firicele de grâu, şi cine mănâncă 
neghină, moare, copilul Meu. 

Stai sub cortul acestei lucrări de nou Ierusalim, că vei 
vedea prooroci şi magi şi crai şi regi plecându-se la acest iz- 
vor ceresc, căci Duhul Sfânt îşi are lărgime în grădina acestei 
lucrări, şi se va vedea lumina acestei grădini, iar fiii Mei din 
ea vor lumina la porţi şi vor străluci curaţi. Fii înţelept şi nu 
uita învăţătura Mea de aici şi nu cârti şi nu şopti nici cu gân- 
dul cuvinte de dispreţ faţă de Domnul, Care lucrează, faţă de 
cuvântul Domnului, căci cuvântul bun mântuieşte, iar cuvân- 
tul rău osândeşte pe cel ce-1 rosteşte. Ţine-te treaz şi curat şi 


credincios faţă de locul din care ai fost cerut spre însoţire în 
lucru, şi niciodată să nu te ştii în alt loc în afară de cel care 
te-a născut duhovniceşte, căci voi, copiii acestei lucrări, din 
mamă duhovnicească sunteţi. Iubirea ta să n-o iei de aici, şi 
dacă o iei, ia-o cu tot ce este aici şi să nu stai fără locul Meu 
de aici şi fără aşezarea Mea de aici. Ţine-te treaz, şi să fii cu 
vedere bună, ca să vezi că nu mai e credinţă pe pământ. Strigă 
la Domnul tău ca să te aibă în sânul Său, şi cereţi, tată, apă 
din acest izvor. Cere şi tu, şi cel mare să ceară. Cereţi, şi veţi 
avea apă. Cereţi ca să aveţi în cămară, că vine lepădarea de 
credinţă, vine ca un fur, vine în haină de miel, şi n-o veţi cu- 
noaşte dacă nu veţi fi cu Mine şi cu învăţătura Mea şi cu tre- 
zirea de la Mine. Şi dacă veţi fi cu Mine, Eu vă voi vesti din 
vreme şi vă voi izbăvi din vreme, căci după lepădarea de cre- 
dinţă, lumina nu se va mai vedea, dar în lucrarea Mea de aici 
voi fi cu toată lumina Mea. Aşa să cereţi, precum ziceţi când 
ziceţi: „ pâinea noastră, cea spre fiinţă, dă-ne-o nouă astăzi “, 
aşa să cereţi cuvântul lucrării Mele prin întunericul care este 
şi care vine. 

Verginica a venit şi a vestit pe copiii ei să aibă grijă de 
tine. Iată, ţi-am trimis carte spre întărirea credinţei tale ca să 
nu fii nici rece, nici căldicel, ci să fii fierbinte, şi să fii cu fiii 
Mei în toată vremea lucrului tău. Fii lucrare luminată lângă cel 
ce te-a cerut de la Mine pentru lucrul său, dar fii lucrarea Mea 
în tot statul tău cu el. Cu mica ta putere şi înţelepciune şi cu 
multa ta iubire, ţine-te treaz cu lucrarea Mea, dar ţine-1 treaz 
pe cel ce umblă printre fiii necredinţei, care dau să-i ciugule 
lucrarea Mea de la el şi s-o sfâşie. Dar Eu îl am mare, aşa îl 
am scris la Mine. Mai crede el, oare, că este mare la Mine şi 
că va fi mare de la Mine precum am făgăduit? O, ajută-1 în 
necredinţă, ca să pot să împlinesc cu el cele făgăduite peste el. 
Gândeşte-te la Mine şi la lucrul Meu de aici, şi Eu voi avea în 
tine gândul lucrării Mele. Nu te depărta de Ierusalim, că vine 
vremea îmbrăcării cu putere şi cu slavă văzută, copilul Meu, 
şi vine vremea să fie o singură grădină şi o singură lumină. 

Pace inimii tale, copil răsărit în grădina lucrării Mele, 
căci această grădină se va întinde pe tot pământul Domnului. 
Domnul îţi trimite mângâiere şi carte de învăţat. învaţă din ea 
calea vieţii şi fii împărăţia Mea, precum în cer aşa şi întru ti- 
ne. Pace şi înviere între tine şi lucrarea Mea! Şi vă voi da din 
acest izvor şi vă voi stâmpăra setea din această fântână ce- 
rească. Iată, vă adun cum adună cloşca puii sub aripi, şi vă 
hrănesc şi vă adăp şi vă încălzesc, şi nu vă las. Amin, amin, 
amin. 

9/22 februarie 1993 

Cuvântul Domnului către monahiile mănăstirii 
Dobric, Cluj 

îndemn la lucrarea ascultării şi la viaţă vie în mănăstire. 

Î n numele Tatălui şi al Fiului şi al Sfântului Duh, 
împarte Domnul Iisus Hristos cuvânt de învăţătură 
pentru fiii şi fiicele acestei lucrări. Domnul dă de ştire celor 
trimişi de El, să stea aşa cum cere învăţătura Domnului care 
curge din această lucrare de izvor ceresc. 

O, copii şi copile, copii ai Ierusalimului ceresc, lucrat 
de Dumnezeu pe pământ! Amin, amin zic vouă: nu vă depăr- 
taţi de Ierusalimul lucrărilor cereşti, căci lucrarea Ierusalimu- 
lui nu se va opri în loc niciodată, şi se va vesti şi se va întinde 
această grădină de nou Ierusalim, dar vai celor ce n-au statul 
bun în vremea aceasta! 

Vin cu cuvântul spre voi, căci v-am trimis aici ca să vă 
ocrotesc, tată, ca să fiţi de o singură mână şi să-Mi fiţi Mie 
mână dreaptă şi să staţi de-a dreapta Mea şi să vă iubiţi ca fii 
ai aceleiaşi lucrări, că nimeni din voi nu este care să nu fi fost 
trimis prin această lucrare. 

Copila Mea Varvara, cine te-a născut pe tine, tată, şi ci- 
ne te-a dus pe tine la viaţa cea monahală? Domnul Dumneze- 
ul acestei lucrări, ca să mărturiseşti în mănăstire lucrarea Mea. 
Prin ce să mărturiseşti? Prin trăirea ta după învăţătura Mea, că 
nu mai este viaţă de monah pe pământ. Te-am crescut de mi- 
cuţă în leagănul acestei profeţii de lucru ceresc, şi să fii, tată, 
oglindă de copil ascultător, oglindă de smerenie şi de cuminţe- 
nie şi de mănăstire. Cine vă poate pe voi despărţi de lucrarea 
Mea în care sunteţi de o viaţă şi care v-a condus prin pustie? 

Fiicele Mele Anisia şi Teodora, Eu sunt Dumnezeul pă- 
rinţilor voştri, care au stat la masă cu Mine în vremea acestei 
lucrări. Din pântece v-am arătat călugăriţe. V-am arătat ma- 
mei voastre până să vă crească şi i-am spus că voi sunteţi ceea 
ce vede ea. Şi v-am crescut la sânul acestei lucrări, şi iată ce 
a făcut Domnul cu voi: v-am unit într-o lucrare pe toate co- 
pilele cele călugăriţe ale lucrării Mele, şi le voi aduce şi pe 
celelalte pe care le mai am în mănăstiri şi voi arăta prin voi 
ce fel de fii şi fiice a crescut Domnul pentru biserica Sa, prin 
lucrarea Sa. Fiţi pline de dăruire sfântă, de învăţătură sfântă 
unele altora aşa cum sunt copiii dintr-o mamă. Fiţi oglindă în 
care să Se uite Du mn ezeu şi să-Şi vadă asemănarea Sa în voi, 
căci voi n-aţi avut altă creştere în afară de creşterea întru lu- 
crarea Domnului, întru lucrarea de nou Ierusalim. 

Mioriţa Mea Minodora, copilă blândă care n-ai iubit 
nimic din lume! O, tată, aşa cum aţi stat cuminţi şi neumblate 
prin drumul lumii acolo unde aţi fost până acum, aşa şi aici, 
fiţi cu trăire monahală aşa cum îi place lui Dumnezeu, căci 
monahul Domnului de aceea iese din lume şi din trup şi din 
rudenii, de aceea, ca să stea, ieşit, cu Domnul şi să stea stare 
îngerească în loc sfinţit şi curat prin curăţenia celor ce îl lo- 
cuiesc. Bucuraţi-vă cu Domnul şi cu virtuţile umilinţei, tată! 

Mai are Domnul două floricele, două surioare bune. la- 
tă, vă întăresc cu învăţături de iubire şi suflu peste voi trezire 
sfântă şi viaţă sfântă şi iubire cerească, tată. Ieşiţi din rudenii, 
şi din voi ieşiţi afară, şi daţi- Mi Mie locaşul trupului vostru şi 
al duhului vostru, ca să fie tron lui Dumnezeu locaşurile voas- 
tre cele curate şi păstrate curate. Fugiţi de lume, tată, că pe 
drum umblă duhul lumii şi intră în oamenii lui Dumnezeu, in- 
tră şi prin ochi şi prin urechi şi prin miros şi prin auz şi prin 
atingere, intră şi îmi loveşte locaşul Meu care este în voi. 
Această lucrare v-a luat pe voi în sân şi v-a aşezat în viaţă 
monahală şi v-a adus acum, aici, într-un buchet, dar să fie viu 
acest buchet. Udaţi-vă unele pe altele cu apa învăţăturii Mele 
care curge prin această fântână cerească. Veniţi când şi când 
şi luaţi şi beţi şi fiţi vii şi fiţi flori, că e plin pământul de ciu- 
lini şi de pălămidă, tată. Fiţi flori şi pliviţi din jurul vostru 
toate buruienile şi măturaţi-vă căsuţa, ca să stea îngerii ceru- 
lui în ea, şi fiţi copii ai vieţii. 

Mioriţa cea sprijinită de Mine şi adusă în casa lucrării 
Mele, Veronica după numele cel nou! Vreau, tată, să ştii ce în- 
seamnă numele de monah, că tu eşti copilă în care este turnat 
mir plăcut, dar mult ar voi Domnul să stea de vorbă cu tine şi 
să-ţi aducă împărăţia cea nouă în casa înţelepciunii tale. Te-am 
luat din lume te-am luat de mânuţă, şi am folosit o mânuţă 
cuminte şi credincioasă, o mânuţă necăjită ca şi mânuţa ta. Şi 
am lucrat peste această mânuţă, am lucrat acum din ea o 
mânuţă sfinţită, şi am pus-o să facă mâncare cerească, din 


Dumnezeu, şi să aveţi voi mânuţă cunoscută vouă. Mânuţa 
aceasta de copil al Meu te-a luat pe tine de mânuţă şi te-a adus 
la sânul lucrării Mele, şi apoi Eu te-am îmbrăcat în haină 
îngerească şi am lucrat să vă adun iar, şi să lucraţi şi în Dom- 
nul împreună şi să vă înţelegeţi bine şi în Domnul. Iată ce 
lucrare minunată am lucrat de v-am strâns laolaltă pe toţi, 
tată, şi nu mai aveţi lupi şi vulpi printre voi, şi sunteţi numai 
voi, dar sunteţi din lucrarea Mea de nou Eden, de nou Ierusa- 
lim. Nimic nu vă trebuie vouă decât iubire între voi şi milă 
unul de altul şi răbdare şi umilinţă şi sfială întru lucrare sfân- 
tă. Nimic nu vă trebuie vouă decât împărăţia cerurilor în voi 
şi între voi. O, copila Mea, Mi-e milă de inima mânuţei care 
vă face vouă mâncare cerească de la Domnul. A fost o inimă 
zdrobită şi străină şi dispreţuită, şi nu-i altul mai bun pentru 
voi ca să vă ştie şi ca să fie un duh cu voi. Daţi-vă mâna unii 
altora în slăbiciuni şi în neîndemânări, şi să nu fie, tată, 
dispreţ între voi, şi să fie milă şi ajutorare şi să nu ştie nimeni 
neajunsurile familiei voastre din mănăstirea cea nouă pe care 
v-a dat-o Domnul vouă s-o faceţi nouă, s-o faceţi Ierusalim 
nou şi trăire de nou Ierusalim, şi să se ducă vestea de sfinţenia 
voastră şi de biserica voastră, căci voi sunteţi biserica lui 
Du mn ezeu cea iubită, cea păstorită de Domnul. Tu ai fost co- 
pilă orfană, dar Măicuţa Domnului ţi-a fost ţie mamă şi ţi-a 
purtat paşii spre porţile acestei lucrări cereşti. Ţie îţi zic mai 
mult decât la toate să faceţi, tată, bucurie celui ce este mare 
peste voi, căci am arhiereu de la Mine peste voi. Faceţi-i 
bucurie de la voi, şi să se laude cu voi printre cei necre- 
dincioşi, că mult a suferit el pentru lucrarea Mea. El a ascultat 
de Mine, şi la cuvântul Meu v-a luat sub ocrotirea lui, dar 
arătaţi- vă cu viaţă bineplăcută, cu rânduială bine aşezată, ca 
nişte fiice trimise de o lucrare cerească, şi aşa mângâiaţi-i lui 
încrederea în voi. Luptaţi-vă să nu se ducă spre el nici o su- 
părare de la voi, că dacă el vede că vă iubiţi şi vă sfinţiţi, îi va 
fi lui spre mângâiere, dar dacă va vedea că vă înţepaţi, rămâ- 
neţi, tată, de sub mâna lui şi îmi faceţi Mie ruşine. El v-a luat 
acolo pentru că ştia că veniţi din lucrarea Mea. Dar să vadă 
creştere întreagă la voi, şi să mărturisiţi lucrarea care v-a dat 
pe voi şi să spuneţi despre ea prin viaţa voastră, prin purtarea 
voastră cea plăcută. 

Fiţi cu mâinile curate, tată. Duhovniceşte este această 
vorbire. Fiţi cu mâinile curate. Feriţi-vă una pe alta de duhul 
trufiei şi al mândriei, că omul niciodată nu se poate vedea pe 
sine. Dar să se lase omul spre paza celuilalt, căci aceasta este 
lucrarea smereniei de duh şi de inimă. Domnul voieşte să 
trăiţi ca în cer, tată, căci cer am venit să aşez pe pământ şi în 
inimile cele credincioase şi aplecate. Iubiţi lucrarea ascultării, 
căci aceasta se numeşte viaţă vie în mănăstire. Aveţi grijă şi 
iubire de cel ce este între voi, că sufletul lui e cald. Dacă este 
slab, nu-1 lăsaţi slab, dar cu iubire daţi-vă mâna unul altuia. 
Voi sunteţi scrişi toţi într-acelaşi bucheţel, şi aşa voi să vă iau, 
tată. 

O, inimioară pribeagă, ţi-a dat Do mn ul să-L lucrezi pe 
El şi să-L dai acestor copile. Fii ca un copil slujitor întru sme- 
renie. Iubeşte răbdarea, şi sfatul iubeşte-1. Iată, Domnul îţi zi- 
ce ţie: lasă-te spre sfat, tată. Chiar şi un copil dacă-ţi dă ceva 
bun, ia şi de la el, şi foloseşte ce e bun. Ajută-Mi aceste co- 
pile şi le întreabă ce să faci să le fii de ajutor, că pe Mine Mă 
ajuţi aşa. Nu te bizui pe tine niciodată, şi numai aşa vei avea 
îndemânare plăcută în faţa Domnului. Căutaţi mereu să ştiţi 
unul de altul, în lucrarea iubirii şi a măririi de duh şi de pace. 
Iubiţi-vă unii pe alţii precum Eu vă iubesc pe voi. Iată, v-am 
strâns laolaltă. Fiţi plăcuţi unii altora, şi Dumnezeu îşi va găsi 

plăcerea în voi şi între voi. Am trimis la voi două copile cu 
îndemânare mănăstirească, şi fiţi de ajutor unii altora, din da- 
rul fiecăruia, tată. 

Când veţi veni să luaţi de la izvorul Meu, să vestiţi, iu- 
biţii Mei, pe cei de la gura izvorului Meu. Nu umblaţi cu carte 
între voi şi izvorul Meu. Eu îi zic carte, dar voi ziceţi scrisoa- 
re. Antichrist se uită, şi nu e bine să ştie de la noi. Vestiţi voi 
cu atenţie şi cu puţine cuvinte, tată, şi Eu vă voi învăţa pe voi. 
Cel ce a venit şi s-a aşezat lângă arhiereul Meu, acela este cu 
inimă bună, dar să ştie de voi că sunteţi aşezaţi şi cuminţi şi 
bineplăcuţi în biserica Domnului. 

Am stat de vorbă cu duhurile voastre. Şi acum, pace 
vouă! Şi iarăşi zic: pace vouă! Binecuvântată să fie intrarea 
voastră în această mănăstire! Binecuvântaţi să fiţi, şi vii, şi 
aplecaţi cu duhul să fiţi, copii ai cetăţii cereşti! Sunt cu voi. 
Privesc mereu peste voi. Vă iubesc, tată, şi am voit să fiţi voi 
cu toţii împlinind viaţa cu Dumnezeu. Eu sunt Domnul, şi să 
nu aveţi alţi dumnezei afară de Mine, iar Eu voi fi cu voi pe 
cărare. 

Pace vouă! Pacea Mea o las vouă! Amin, amin, amin. 

9/22 februarie 1993 

Cuvântul Domnului către alesul Său Irineu 

Slăbiciunea lui în faţa arhiereilor necredincioşi. 

F ace sfântă, pace dumnezeiască, pace roditoare de 
înţelepciune cerească peste fiinţa ta, peste ini- 
mioara ta, copil slăbit, copil lovit şi zdrobit, copil lovit în lup- 
tă cu necredinţa din vremea aceasta. Eu pe cei drepţi îi încerc 
cu necazuri şi cu neînţelegeri, îi mustru, îi bat ca să le cunosc 
credinţa, iar pe cei păcătoşi îi iert, numai să vină la Mine; 
nu-i mai bat, numai să vină la Mine. Dar dacă nu vin, îi iau 
Eu dintr-ale lor, şi îi voi scula odată cu venirea Mea şi le voi 
arăta atunci ce am făcut Eu pentru salvarea lor, ce am făcut 
Eu prin cei care sunt puşi la lucru de Mine pentru salvarea 
făpturii Mele. 

Pace ţie, fiule slăbit, copil trecut prin furtună mare, 
copil legat în lanţuri de împăraţii şi puternicii veacului acesta 
al necredinţei! Deschide-Mi, tată! Eu sunt. Plângând sunt. Eu 
îţi zic iară: nu te teme. Ridică-te şi te întăreşte. Tu eşti un co- 
pac mare pe malul unui râu mare şi ceresc, dar necredinţa de 
pe pământ a oprit ploaia lui Dumnezeu şi s-au veştejit rădăci- 
nile copăceilor de lipsa apei cereşti, şi Mă uit că se ofileşte ră- 
dăcina ta de lipsa apei care s-a tras spre cer, şi râului vieţii i 
se zvântă albia de secetă, şi tu dai să te usuci, şi nu pot, nu 
pot, tată, să te las să te usuci, căci lucrarea Mea va izvorî de 
acum cu îmbelşugare. Am luat apă cu guriţa şi am coborât să 
stropesc albia râului vieţii şi s-o fac să-i fie sete şi să vrea apă 
şi s-o umplu apoi, şi să creşti tu pe colinele acestei lucrări, 
după cum îţi este menirea de la Dumnezeu în vremea aceas- 
ta, şi să vină păsările cerului să-şi facă cuibuşor ceresc în 
coroana copacului tău. 

E plin pământul de păcură şi nu mai am oază verde şi 
nu mai am cu ce să-Mi hrănesc turma cea flămândă, şi Mă uit 
la oaia care nu vrea să moară. De aceea te-am luat şi te-am al- 
toit din vreme şi te-am crescut cu bucătura şi te-am făcut ma- 
re şi te-am vestit pe nume şi te-am numit îngerul bisericii Me- 
le din vremea aceasta, şi am zis: nimeni să nu ia cununa de la 
tine, şi să fii, de la Domnul, salvatorul oilor care vor viaţă 
adevărată. Şi dacă aceasta este lucrarea Mea peste tine, iată, 
vin să-ţi vestesc că Mă scol întru dreptate ca să împlinesc o 
Scriptură care este scrisă de Duhul Sfânt, de cele şapte Du- 


huri ale lui Dumnezeu. Mă scol, copilul Meu, ca să te scol Eu 
pe tine, ca să te trec de ceasul ispitei, că vine ispita peste lu- 
me, vine încercarea peste biserica Mea, dar ţine ce ai de la 
Mine, ca să te găsesc întru cele ce ai de la Mine şi să te fac 
stâlpul bisericii lui Dumnezeu şi să nu mai ieşi afară, şi să 
vestim numele cetăţii lui Dumnezeu, al Noului Ierusalim, ca- 
re vine cu Mine din cele cereşti, căci nou este numele Meu, 
cel din veac nou. 

Vine lepădarea de credinţă peste biserica Mea, căci pă- 
catul pustiirii a cuprins locaşul sfinţeniei Mele. Şi atunci pi- 
cioarele tale se vor descălţa şi vor primi închinarea celor ce 
se zic pe sine că sunt cu Mine, dar nu sunt cu Mine, şi aceia 
vor vedea că te-am împodobit şi că te-am iubit, căci cei ce n-au 
nevoie de cuvântul care vine de la Mine, aceia n-au vedere şi 
n-au veşmânt, şi vor veni la fântâna acestei lucrări şi vor ce- 
re pe Dumnezeu şi se vor unge şi vor lua vedere, şi hăinuţă 
vor lua, căci voi împărţi cu tine şi le vom acoperi goliciunea 
şi le vom spăla ruşinea. 

Mă scol, copilul Meu, şi las pe pământ glas de trâmbiţă 
şi nu te voi lăsa să te pierzi sau să spui că piere lucrarea Mea, 
şi îţi zic ţie să spui despre lucrarea Mea celor ce te vor întreba 
de ea şi să n-o ascunzi, că tu nu poţi s-o ascunzi, pentru că lu- 
crarea aceasta nu va pieri, şi se va întări şi se va împlini. Mă 
scol şi voi lucra şi nu voi lăsa să se ridice nimeni la luptă cu 
Mine şi cu lucrarea Mea. Eu am ieşit biruitor în faţa arhierei- 
lor pământului şi n-am îngenuncheat lucrarea Mea în faţa lor, 
căci sunt Cel ce am înviat din moarte, din moartea cea gătită 
Mie de arhierei şi de cărturari, şi nu Mă las îngenuncheat de 
cei fără de lege, de cei cu viaţă moartă, dar Mă las biruitor în 
cei cu viaţă şi cu moarte vie, că nu ştiu înţelepţii pământului 
să cunoască taina aceasta, a vieţii celei vii şi a morţii celei vii. 

Mi-e dor de tine. Am venit prin cuvânt, şi cu el suflu 
peste tine. Trezeşte-te! Mi-e dor de tine, şi am împărţit acest 
dor în vasele Mele în care Eu Mă deşert şi îmi lucrez lucrarea. 
Mi-e dor de lucrul vaselor Mele. Mi-e dor să ud grădiniţa 
Mea în care Mi-am strâns copilaşii ca să rămân cu ei şi ca să 
ud cu ei pământul cel uscat. 

Se uită cerul cum cere apă oaia cea sfâşiată de sete. 
Mulţimi multe de oi au luat şi au cunoscut gustul fântânii 
Mele cereşti atunci când Eu am luat şi am turnat peste păstori. 
Mulţimi multe de oi M-au cunoscut şi au luat şi au băut şi au 
prins duh de viaţă şi au plecat la drum spre izvor, şi voiesc să 
tom din cer şi să le deschid guriţa să bea şi să se ridice pe 
picioare. De patruzeci de ani lucrez la această potecuţă; de 
patruzeci de ani iau piatră cu piatră şi pietruiesc această 
cărare de slavă pe care am coborât în vale la oi. Am coborât 
mereu şi cobor mereu, căci Eu sunt Cel ce Mi-am dat viaţa 
pentru oi şi dat sunt, copilul Meu, şi nu voi fără oi. Eu pe 
toate voi să le strig şi să le adun şi să le adăp şi să le pasc, şi 
voi binevesti prin cei ce stau la gura izvorului Meu ca să ia şi 
să împartă glasul Meu şi cuvântul Meu la oi, că nu voiesc să 
găsesc numai aguridă în via cea de azi. Voiesc să ies şi să în- 
călzesc cu soare ceresc şi cu ploaie binecuvântată via Mea de 
azi, şi să se coacă strugurii cei legaţi şi să vin să-Mi culeg via 
şi să stau în mijlocul viei Mele. Dar via Mea din România nu 
ştie ce este cu tine, fiule trimis de Mine. Nu ştie unde eşti şi 
cum eşti şi ce faci. O săptămână întreagă Mi-am ţinut turma 
trează şi aşteptând când tu ai stat pentru Mine în faţa arhierei- 
lor şi cărturarilor. Acest om care-Mi tulbură planurile este tri- 
misul celor pecetluiţi în lucrarea duhului minciunii (Sorin Du- 
mitrescu, n.r.), că aceia au intrat în frică în faţa adevărului de 
nou Ierusalim pe pământ. România Mea ştia şi aştepta. E des- 
tulă vreme de când am profeţit taina de nou Ierusalim, şi ştiau 

mulţimile că se va arăta această lucrare. Mă împărţisem în mii 
de laturi şi venisem să pun putere şi credinţă şi iubire peste 
tine, şi eram în lucru, şi era în clocot şi în copt fructul ade- 
vărului de nou Ierusalim, şi tu erai aşezat de Mine. Şi s-a ară- 
tat duhul minciunii şi a urzit stricăciune şi necredinţă şi a 
intrat intr-un om şi l-a mânuit ca să semene duh de rătăcire şi 
de pâclă peste lumina adevărului Meu care se zbate să biru- 
iască necredinţa. Şi ce zici că voi face cu acest lucifer? Acest 
om este trimisul celor pecetluiţi în lucrarea duhului minciu- 
nii, că aceia au intrat în frică în faţa adevărului de nou Ieru- 
salim pe pământ. 

Cei ce sunt în rândurile lucrării potrivnice, aceia sunt 
oamenii slavei deşarte, sunt împăraţii pământului, cărturarii 
pământului, arhiereii pământului, şi au ceata lor de slavă pă- 
mântească şi au semnat legământ cu împărăţia pământului şi 
au ordin să lupte împotriva împărăţiei cea din credinţă răsă- 
rită pe pământ, căci mândria şi trufia omului este slava deşar- 
tă, care vine de la lucrarea întunericului, precum smerenia şi 
iubirea vin de la lucrarea luminii. Oamenii trufiei şi ai mân- 
driei pământului sunt luceferi ai pământului şi nu ai cerului, 
dar oamenii umiliţi şi lucrători întru curăţenie, aceia sunt ai 
Duhului Sfânt şi sunt luceferi ai luminii veşnice. 

Iată, vin în faţa acestei grădini mulţime de inimi, iar 
din vreme în vreme dau târcoale iscoadele cele trimise de 
arhierei, cele îmbrăcate în haine de slujitori ai bisericii, şi 
aceia se dovedesc fii ai necredinţei din vremea aceasta. Un 
slujitor al bisericii dacă este curat cu inima şi cu viaţa şi cu 
legea lui Dumnezeu, unul ca acela nu este luat pe neştire de 
lucrul Domnului; unul ca acela nu lucrează împotrivire pe 
nici o cale şi peste nimeni; unul ca acela nu se teme şi nu fo- 
loseşte iscodire. Acela stă întru Dumnezeu şi primeşte minu- 
nile lucrătoare din cer şi primeşte pe Dumnezeu prin oamenii 
lui Dumnezeu. 

Această lucrare de cuvânt coborât din cer, este o spăr- 
tură prin întuneric, este o fereastră prin care vine lumina lui 
Dumnezeu şi Duhul lui Dumnezeu Cel curăţitor, dar cei ce 
sunt pământ se tem de lumina aceasta. 

Ştii tu ce fac împăraţii pământului, puternicii pămân- 
tului? Aceia fac ce a făcut Irod când s-a temut de pruncul cel 
proorocit ca să vină de la Dumnezeu. Irod n-a fost ceresc nici 
atunci şi nici acum, dar acum Domnul este văzut tainic, şi 
este văzut numai de cei ce-L primesc pe El. Iată, vin şi intru 
şi rostesc pace, aşa cum a grăit Tatăl Meu la botezul de la 
Ioan. Grăiesc şi spun: aceasta este lucrarea şi biserica întru 
care binevoiesc şi din care voi prăsi biserică nouă şi curată pe 
pământ, turmă vie între neamurile pământului. 

O, dar tu te-ai lăsat biruit, măi tată. M-ai lăsat pe Mine 
mic, şi pe cei ce te-au încercat i-ai lăsat mari peste tine, şi Eu 
am fost doborât întru tine. îţi trimisesem carte cerească şi 
eram cu tine, dar M-a doborât îndoiala ta, de la locul Meu de 
lângă tine şi şi-a făcut loc urzirea vicleşugului celor de pe pă- 
mânt, şi Duhul Sfânt a fost bătut în cuie şi n-au lucrat mulţi 
la această răstignire. Puţini au lucrat, crezi? Dar dacă te-ai lă- 
sat în jos, s-au luat după această lucrătură şi nu s-a mai văzut 
credinţa şi lucrarea ta, şi mulţi dintre ei s-au supărat că te-ai 
lăsat în jos şi nu M-ai ţinut bine pe Mine, şi M-ai scăpat jos 
şi M-ai fărâmat. Dar nu te teme. Eu de prea mult timp vorbesc 
din cer cu tine, şi de aceea îţi zic: nu te teme. Eu Mă ridic şi 
Mă adun şi lucrez cu putere, căci e vremea zilelor Domnului, 
despre care scrie în Scripturi. Crede tu ce-ţi spun, că şi cel ce 
este acum alături de tine (arhiereul Bartolomeu Anania, n.r.), şi 
acela a spus: „De ce a făcut aceasta, de ce s-a lăsat? Inimi 
multe şi mari au spus la fel în noaptea aceea. România Mea, 


cea care Mă aşteaptă cu Noul Ierusalim, era rănită, era ca o 
răstignită în noaptea aceea, şi voiesc să o scot din deznădej- 
de, că nimeni, tată, nici o oaie grasă şi sănătoasă şi vie nu mai 
are curaj să meargă după păstorii de acum. Tu erai o nădejde 
pentru oile Mele din România, şi acum numai cei orbi se fac 
că merg în turmă cu păstor, dar n-au păstori, căci toţi sunt furi 
şi omorâtori de Dumnezeu şi de oi şi de viaţă sfântă, şi oile se 
ascund şi mai mult. 

Mă uit mereu la cei din cetatea în care stai. Mă uit în 
urma celor ce plângeau la glasul tău de păstor, Mă uit la cei 
ce şi-au dat girul pentru tine, că aceia erau oameni curaţi faţă 
de tine şi faţă de cauza ta cea întru Mine, oameni mari, cu ran- 
guri şi cu speranţă, şi Mă uit şi îi văd că nu mai ştiu aceia cine 
eşti, şi zic că te-ai dat de partea celor îmbrăcaţi în piei de oi 
şi încărcaţi de nedreptate şi de vicleşug, şi zic că te-ai făcut şi 
tu asemenea acelora, şi se întreabă toţi: „De ce n-a rămas 
acesta pentru cei curaţi? Iată, îţi zic ţie: nimeni din ei nu se 
aştepta să te laşi biruit, şi a fost cutremur mare în clipa aceea 
de clătinare a ta, dar lucrarea Mea a biruit, şi a fost glorie de 
partea lucrării Mele. 

O, dacă nu aveai îndoială şi dacă M-ai fi ascultat ca să 
nu te temi, era mare biruinţa, şi ar fi cântat cete multe cânta- 
rea biruinţei României şi vremea Noului Ierusalim, că iată, îţi 
spun: plânge duhul regelui României şi nimeni nu e curat 
pentru el, şi voiesc să biruiesc mai din vreme pentru el şi pen- 
tru România, aşa cum am cuvântat. El a crezut în Mine şi în 
tine şi a aşteptat de atunci mereu, şi a venit şi la el furtuna, dar 
el n-a cunoscut-o, şi a depărtat-o. O, mare este stricăciunea 
care vine de la îndoială, căci iată, îndoiala aduce suferinţă 
peste cei ce aşteaptă pe Dumnezeu. 

Eu voi lovi pe România pentru cei necredincioşi din ea. 
Eu voi merge înainte cu cele cuvântate spre împlinire, dar 
greu e lucrul peste necredinţă, şi am să cobor o lege sfântă din 
care va ieşi ea însăşi, şi voi slobozi plăgi şi suferinţă şi sete şi 
foame împrejurul celor ce se luptă cu lucrul Meu. Voi lua 
rodul de pe pământ, şi am spus din vreme că-1 voi lua, şi voi 
rosti apoi o zi de pocăinţă. Şi în ziua aceea voi face cu tine ce 
am făcut cu Ilie în vremea jertfei sale, iar pe cei ce slujesc lui 
Baal îi voi lua de pe pământ. 

Spune-i celui ce este acum alături de tine, spune-i des- 
pre lucrarea Mea, spune-i că Eu sunt şi că am de lucrat biruin- 
ţă pentru România, şi spune-i că tu n-ai împăcare fără de lu- 
crarea Mea, căci vreau să te scoli bine şi să vadă România 
Mea că te scoli cu Mine, şi să aducem pe unsul României, ca 
să-Mi retrag mânia şi certarea şi să dau binecuvântare peste 
ţara iubirii Mele, peste grădina Măicuţei Mele. 

Eu nu pot să rămân fără de tine. Este mare şi adevărat 
acest cuvânt: Eu nu pot să te las fără această lucrare. Eu nu 
voiesc să te trezesc cu spaimă. Eu nu voiesc să-i pedepsesc pe 
cei ce te-au smuls de lângă lucrarea Mea. Voiesc să fii stâlpul 
cel tare al bisericii Mele din România şi să fie biserica Mea 
aşa cum a fost întâi, curată şi sfântă şi tare ca aceea, vie şi 
adevărată ca aceea, căci vin, iubitul Meu, vin cu slavă văzută 
peste România Mea, şi de ani de zile am grăit peste tine, şi am 
împlinit ce am grăit. 

Am venit spre tine iar. Scoală-te, tată, scoală-te iar! E 
vremea României Mele şi voiesc să aduc pe unsul României. 
Nu fi plăpând. Fii tare şi scoală-te! Uită-te peste faţa pămân- 
tului şi vezi că nu mai este cale sfântă ca să se vadă bine. Aşa 
îţi zic: scoală-te! Şi dacă nu poţi, scoală-te pic cu pic, dar 
scoală-te, şi iarăşi zic, scoală-te! Sprijineşte-te cu cel ce este 
cu tine şi spune-i despre lucrul Meu şi te ridică sprijinit de el, 

Cuvântul lui Dumnezeu 


că sufletul lui te iubeşte, dar spune-i tu despre Mine, şi el va 
lupta pentru Mine şi pentru tine. Eu şi cu lucrarea Mea sunt 
cu tine, şi vei vedea că sunt să-Mi împlinesc lucrarea, dar 
păzeşte-ţi viaţa întru sfinţenie, căci viaţa monahului trebuie 
să fie cerul Meu şi puterea Mea şi biserica Mea cea cerească. 
Să nu te atingi de moarte. Să fii curat, aşa cum ştii că este în- 
văţătura Mea din locul ieslei Mele. Să fie pace între Mine şi 
tine, să fie dragostea dintâi între tine şi lucrarea Mea, căci cel 
ce este scris în sulul acestei lucrări, pe acela îl voi striga pe 
nume şi voi sta cu el la masa Mea. Amin. 

Copilul Meu, să nu te loveşti, să nu te murdăreşti, să nu 
pierzi lucrarea Mea şi lucrul ei, căci ea te va vesti mare, şi vei 
lucra din loc în loc Ierusalim nou peste biserica Mea, peste 
făptura Mea. 

Pace ţie! Cu dor dumnezeiesc, pace ţie, unsul Meu după 
rânduială cerească! Să nu părăseşti pe copiii Mei. Ei sunt mici 
şi n-au frică. Tu eşti mai mare, şi nici atât să n-ai frică. Ei sunt 
fără de apărare pe lume, dar Eu sunt apărarea lor cerească. 

Pace ţie, şi stai pe cărare! Eu sunt cărarea şi viaţa ta. Eu 
sunt şi adevărul tău. Eu sunt, şi sunt cu cei credincioşi făgă- 
duinţelor Mele. 

Am luat masă cerească cu tine. Să fie hrana Mea întru 
tine! Să fie pace şi iubire între tine şi lucrarea Mea! Mângâ- 
ierea Mea o las peste tine. Mângâierea Măicuţei Mele o las 
peste tine. Amin, Amin, Amin. 

9/22 februarie 1993 

Praznicul învierii Domnului 

îndemn şi mângâiere spre putere duhovnicească. Domnul aşează 
poporul creştin la rugăciune pentru alesul Său Irineu. 

B inecuvântată este această aleasă şi sfântă sărbă- 
toare, praznic al praznicelor când Fiul Treimii 
Dumnezeieşti, după ce S-a arătat oamenilor şi S-a dat spre 
răstignire, S-a ridicat deasupra morţii şi a călcat cu moartea 
pe moarte şi a înviat Domnul. Amin. 

Eu sunt Domnul. Eu sunt Cel ce a înviat. Am înviat ca 
să fie vii toţi cei care au crezut şi care cred şi care va fi să 
creadă acestei mântuiri. Eu sunt, şi sunt cu pacea deasupra 
voastră ca să cobor cu ea în voi şi peste voi. 

Pace în voi şi peste voi, iubiţilor, căci pacea din voi 
plânge după mângâierea şi după viaţa şi după învierea Fiului 
Domnului, Care a adus învierea peste fii. Pace în voi şi peste 
voi, căci v-a umplut de durere tăcerea Mea, dar nu vă va birui 
durerea. 

Iată, sunteţi aproape biruiţi, dar Domnul a venit la voi 
şi cuvintează şi rosteşte lucrare de pace şi de nădejde şi de în- 
viere din durere. Eu vă iubesc, dar voi, cei tari ai Mei, ştiţi du- 
rerea Mea şi cuiele Mele şi ranele Mele. Mi-e dor de vinde- 
carea ranelor Duhului Meu, aşa cum vă e şi vouă dor, căci 
dorul Meu s-a deşertat în voi şi strigă din voi la Tatăl Meu şi 
al vostru, şi iată, Tatăl M-a trimis la voi, M-a trimis pentru 
dorul care plânge în voi; şi iată-Mă cu voi, şi binecuvântând 
între voi. 

Eu sunt. Hristos a înviat! Bucuraţi-vă! Cel ce a înviat 
rosteşte urarea Paştelui cel veşnic rosteşte la voi şi cu voi. Bu- 
curaţi-vă, şi daţi drumul durerii din voi! Şi Eu sunt îndurerat, 
şi sunt în voi îndurerat, că n-am altă iesle, iubiţii Mei. Aici 
Mi-e ieslea binecuvântată în care vin şi cuvintez cu bucurie şi 
cu durere, dar peste durere va birui bucuria biruinţei, prin cei 
credincioşi ai Mei, prin cei curaţi şi mari dintre cei mici şi 
curaţi ai Mei. 


O, copiii Mei cei mititei, Eu nu pot cu toată lucrarea pu- 
terii în voi dacă voi sunteţi doborâţi de dureri şi de încercări şi 
de ispite care bat înspre voi. Nu aşa vreme este pentru voi, şi 
pentru voi este vreme de biruinţă şi de mărire, şi ridicaţi-vă 
mari întru mărirea Domnului. Răstigniţi durerile voastre, 
osândindu-le prin cuvântul nădejdii care lucrează de la Dom- 
nul în voi, dar să biruiască lucrarea nădejdii celor făgăduite de 
Domnul prin voi. Voi nu aveţi ajutor pe pământ, căci pământul 
a amorţit şi e străin de viaţă înviată întru Domnul, dar aveţi 
armata cerească cu voi, să ştiţi că o aveţi. Deschideţi ochii ca 
să vedeţi cetele cereşti biruind pentru voi şi prin voi şi din voi. 
Deschideţi ochii mari şi priviţi şi vedeţi cum vine biruinţa de 
la Domnul, căci oamenii pământului se vor trezi pe neştire cu 
biruinţa pe care o lasă Domnul peste lucrarea Sa şi prin lu- 
crarea Sa. Sculaţi-vă! Supuneţi sub cuvânt durerea şi legaţi-o 
prin cuvânt ca să stea departe de voi. Sculaţi-vă în Domnul, 
sculaţi-vă tari, căci Domnul este! Şi dacă este, este şi cu vre- 
mea biruinţei în faţa Sa, şi trimite biruinţa Sa înaintea Sa. 

O, nu mai fiţi aşa de mititei, şi staţi mari, iubiţilor, căci 
vine vremea celor mari de la Domnul şi vine vremea măririi. 
Aduceţi Mie mereu inimile voastre durute şi lucraţi cu lucra- 
rea credinţei în faţă, lucraţi prin Domnul Iisus Hristos, căci 
biruitor este numele Meu. Nu vă uitaţi spre pământ, căci 
pământul va fi de ajutor lucrării Domnului şi vă veţi minuna 
de minune mare. Voi pune lucrul lucrării Mele peste tot pe 
unde voi lucra, şi voi fi ascultat de orice făptură, şi făptura se 
va supune sub lucrul Creatorului. Dar voi nu slăbiţi, şi fiţi tari 
şi sănătoşi în toate, şi în toată vremea, aşteptând slava Mea, 
care va veni la voi, şi de la voi se va vedea peste pământ. 

în numele Tatălui Meu, rostesc cuvânt la voi şi spun: 
ridicaţi-vă din dureri şi din neputinţe şi lucraţi cu nădejde prin 
lucrarea cuvântului Meu aşa cum aţi lucrat şi până acum. Vin- 
decaţi ranele de la voi, că nu este loc pentru ele la voi. Nu daţi 
loc ranelor şi durerilor să se aşeze la voi. Voi sunteţi fiii Dom- 
nului. Nu vă lăsaţi biruiţi de neputinţele care vin spre voi. Ele 
nu pot birui împotriva voastră. Ele ascultă de Mine. Aceasta 
să ştiţi voi, şi aşa să lucraţi. Lucraţi lucrul ce vă este dat. 
Orice ar veni străin la voi ca să vă încerce, spuneţi-Mi Mie, 
Stăpânului vostru, şi Eu voi veghea şi voi păzi pe ai Mei şi îi 
voi îngriji în toată vremea. Voi binecuvânta pe toţi cei care 
lucrează bine în dreptul acestei lucrări dumnezeieşti şi voi 
avea grijă de locul ieslei Mele şi de toate câte vor ieşi ca să 
fie lucrate prin cuvânt. 

Iată, Domnul suflă peste voi. Luaţi putere, şi bucuraţi-vă 
lucrând în numele acestei lucrări, a Tatălui şi a Fiului şi a 
Sfântului Duh, Duhul Preasfintei Treimi, Care a lucrat pe cele 
văzute şi pe cele nevăzute. 

Duhul Domnului să fie cu voi, să fie cu putere, cu lu- 
crare de înviere, şi lucraţi! Amin. 

Verginica este vie peste voi. Să învieze cu putere lucra- 
rea duhului ei deasupra ieslei Mele şi să lucreze Verginica 
peste voi. Amin. 

F ace vouă! Mama Gigi coboară mângâierea 
ei. Hristos a înviat! Hristos să fie viu în voi, 
întru nădejdea celor făgăduite prin această lucrare de cuvânt. 

Do mn ul este cu voi. L-a trimis Tatăl la voi, că I-a fost 
milă de inimile voastre îndurerate. Am venit şi eu, prin cu- 
vânt, ca să vă mângâi durerea. O, nu e bună durerea asta a 
voastră. Iată, vă slăbeşte în lucru şi pune cerul sub tăcere, şi 
nu e bine la voi fără vorbirea cerească. 

Copiii mei, acum vorbim în sărbătoare, şi aş voi să vor- 
bim şi mai cu sărbătoare, chiar şi când nu scrie sărbătoare. Aş 
voi să petrec cu voi şi cu sărbătoare mereu la voi, dar sărbătoa- 

rea mea de la voi este sfinţirea voastră, copii ai celor sfinte. 
Am venit la voi cu sărbătoare, şi vă dau sărbătoare şi binecu- 
vântare cu sărbătoare şi vă umplu de pace inimioarele durute. 

Binecuvântată să vă fie hrana cea pentru duh şi cea 
pentru trup, şi cumpătarea să vă fie binecuvântată. 

Iubirea mea tânjeşte după voi, dar v-am rugat pe voi să 
învăţaţi faţa lui Dumnezeu, şi iarăşi vă rog: învăţaţi-o. Iară şi 
iară vă rog: învăţaţi faţa lui Dumnezeu în voi, că multe lucruri 
minunate dau să vină la voi prin această lucrare. Fiţi după chi- 
pul şi asemănarea lui Dumnezeu, şi aceasta să vă fie lucrarea, 
căci cerul are la voi lucrarea sa, după asemănarea sa. 

Iubiţii mei, Hristos a înviat! Această urare să fie adevă- 
rată în cei ce o rostesc, căci altfel, mincinoşi sunt unii ca ace- 
ia. Cei ce nu-L au viu pe Hristos în ei şi rostesc cu guriţa şi 
zic: „Hristos a înviat ! aceia mincinoşi sunt, şi adevărul nu 
este în ei. 

Hristos a înviat, rosteşte mama Gigi pentru toţi copiii 
mei care au rămas sub ascultarea şi sub împlinirea acestei lu- 
crări de cuvânt ceresc, căci lucrarea Domnului va birui peste 
tot ce este cu neputinţă la oameni, şi oamenii vor vedea pe 
Dumnezeu. Amin. 

Copiii mei care aveţi sub grijă acest cuibuşor de copii 
ai mei! Copiii mei Marian şi Victoria, cei ascultători, cei du- 
hovniceşti şi tari în credinţă, lucraţi cu credinţa voastră în fa- 
ţă şi în toate laturile, căci voi sunteţi copii ai biruinţei cereşti, 
iar sfinţii care au biruit în vremea aceasta lucrează cu voi şi 
în voi şi peste voi şi pentru voi. Mă uit la voi şi vă iubesc şi 
văd cât mă aşteptaţi, şi m-am arătat ridicându-mă şi m-am 
lăsat văzută de cei cu darul vederii, căci mi-a fost milă de voi. 
Mă uit cât dor vă este de cer, şi de Domnul, şi de mine, şi iată, 
cuvântul cerului a venit pentru voi şi s-a sălăşluit la ieslea sa 
şi a stat în sfat. Dorul vostru a coborât la voi cerul, că v-a fost 
dor de cer şi de mângâiere, şi de nădejde vă e dor. Cerul nu 
îngenunchează în faţa necredincioşilor. 

O, cerul biruieşte, şi acum lucrează cu grabă biruinţa 
aşa cum vedeţi voi că lucrăm. Că va veni, aşa cum am rostit, 
va veni de la mari depărtări şi va fi închinat Domnului mult 
lucru pentru lucrat, şi voi veţi fi ca împăraţii care primiţi da- 
rurile pentru împăratul vostru, Dumnezeu, Cel ce Se sălăşlu- 
ieşte în ieslea pregătită şi arătată aici. 

Rostiţi mereu purtând pe buze numele celui din bise- 
rică şi nu vă descurajaţi de tăcerea lui, căci mare este strâm- 
torarea lui care vine de la necredinţa fariseilor şi cărturarilor 
şi învăţătorilor cei morţi cu viaţa. Nu-1 daţi din inimă şi din 
guriţă, că nici el nu mai are bucurii. Rugaţi-vă pentru el, ru- 
gaţi- vă mereu, şi să ştiţi că cele rostite pentru el nu se pot des- 
fiinţa, şi va fi să lucreze Domnul cu mânie ca să-Şi împlineas- 
că făgăduinţele rostite. Rostesc şi pentru el: Hristos a înviat, 
şi pace de la Cel înviat! Do mn ul îl poartă pe umerii Săi, că el 
nu mai poate merge. El este ca un om care stă, că i s-a luat 
mersul, dar Do mn ul îl duce până în faţa slavei, şi îl va aşeza 
Do mn ul ca să stea şi ca să meargă şi îi va da răbdare şi putere 
şi îl va duce pe umerii Săi Domnul. 

Pace vouă împreună cu el, şi lui împreună cu voi, căci 
sunteţi fiii aceleiaşi lucrări cereşti. Amin, amin, amin. 

6/19 aprilie 1993 

Praznicul înălţării Domnului 

Legea sfinţeniei va fi legea poporului român. 

F iul Treimii Dumnezeieşti rosteşte cuvânt peste 
grădina Sa cea pregătită prin cuvânt ca să stea 


înaintea Sa şi să se audă glasul Său peste grădina Sa cea alea- 
să. Amin. 

Eu sunt Cuvântul. Pace vouă, căci numele Meu este 
Cuvântul! Pace vouă, şi înălţare vouă, că e praznic de înăl- 
ţare! Iată, înălţarea Mea la Tatăl a fost ca să Mă duc şi ca să 
pot veni la cei ce poartă numele Meu întru ei. Iar înălţarea ce- 
lor ce cred în Mine, este întoarcerea Mea la ei şi întru ale lor, 
ca să fiu cu ei, ca acolo unde sunt ei, să fiu şi Eu. Şi iată, sunt 
cu ai Mei, cu cei ce cred şi aud pe Domnul, căci Domnul aşa 
lucru are în vremea aceasta. 

Pace peste România Mea şi înălţare spre Mine ca să pot 
veni la ea, după cum am Îngăduit, căci în ziua când Eu M-am 
înălţat lângă Tatăl, am văzut planul în mâna Tatălui Nostru şi 
am văzut naşterea unui popor şi slava pe care i-a dat-o Tatăl 
la naştere, căci de la naştere a fost uns acest popor, şi de 
atunci şi până acum cerul îi lucrează slava. 

Duhul potrivnic n-a mai avut tihnă şi s-a sculat ca să 
prigonească acest popor, şi România a fost în toată vremea 
sub crucea ei, dar ungerea cea dintru început i-a păstrat sănă- 
toasă sămânţa, şi a ajuns Sfânta Treime cu România, şi vine 
vremea să-i fie plătită răbdarea de sub cruce. Iar voi, cei 
aşezaţi de Mine ca să staţi în faţa Mea, întăriţi-vă inimile şi 
genunchii întru nădejdea acestei făgăduinţe şi staţi cu mâinile 
în sus, ca să primească România slava ei. E zi de înălţare, 
înălţaţi inimile şi credinţa şi strigarea şi staţi bine în numele 
României. Staţi în slava Mea, staţi cu România în faţa Mea şi 
purtaţi-o spre Mine, ca să Mă port spre ea şi să-i dau slava 
Mea. 

Cobor la voi cu întărire şi cu putere ca să vă dau din ele 
şi să puteţi, iubiţii Mei, că nu vă las fără cer, nu vă las fără bi- 
ruinţă, şi veţi putea cu Mine. Eu pentru aceasta M-am dus la 
Tatăl, ca să pot veni iar la ai Mei, ca să pot veni la voi, cei ce 
staţi înaintea slavei Mele, care va fi văzută peste România. 

Să nu se tulbure inimile voastre pentru cercetarea Ro- 
mâniei. Eu sunt, şi sunt ca s-o trezesc şi ca să n-o găsesc fără 
de veghe. Eu sunt cu milă peste ea. Sunt venit cu zdruncin, 
dar am amestecat mila şi lucrez ca s-o deştept. Am trimis car- 
te unsului României şi i-am spus că voi trece ca s-o trezesc pe 
ea şi n-am lucrat până n-am cuvântat mai întâi. I-am spus un- 
sului Meu că voi fi necruţător ca să-i gătesc venirea. I-am 
spus că prin puterea pe care o las peste această grădină voi lu- 
cra cu putere, şi el va veni la locul său. Voiesc să vin şi să las 
iar carte, şi să meargă spre el cartea Mea, şi să fie el întru cele 
de la Mine, ca să se lucreze cu cerul pentru cărarea cea bună, 
dar ridicaţi glasul credinţei celor făgăduite şi staţi întru pu- 
terea Mea, ca să răspândesc credinţă adevărată pentru lucrul 
acestei grădini, căci Eu sunt. 

Cel ce grăieşte la voi, să Se audă şi să nu fie tăgăduit, 
că iată, cerul lucrează cu pământul. Lucrează Domnul cer nou 
şi pământ nou, şi biruinţa aceasta este aşteptată de veacuri, iu- 
biţii Mei. Voiesc să întrupez cerul cel sfânt în cei aleşi ai nea- 
mului României, ca să aibă Do mn ul stâlpi în preajma unsului 
Său. O, Mă uit peste înţelepţii României şi Mă doare, şi voi 
să-i strig şi să le spun de Mine, şi ca să fie ca Mine şi nu ca 
ei, căci am cerul în braţe şi voiesc să-l aşez întru ai Mei şi să 
lucrăm minuni şi slavă despre care nu s-a mai pomenit. 

O, dacă tu, România Mea, dacă ai şti tu să Mă primeşti 
ca pe bunul tău, te-aş slăvi fără să mai guşti plata necredinţei 
şi a netrezirii. Dar iată, trec pe deasupra ta şi strig ca să te ri- 
dic şi ca să ştii cum să-ţi fie statul şi umblatul, şi ca să înveţi 
să deosebeşti dreapta de stânga ta şi să te îmbrăţişezi cu Crea- 
torul tău, Care vine ca un Mire la tine, şi ca să vii în dragostea 

dintâi şi întru sărbătoare la masă cu Mine. Căci voi întinde 
masă cerească în mijlocul tău, şi va veni ca să te vadă mul- 
ţime însetată de Dumnezeu, dar legea ta va fi cerească, şi va 
fi legea sfinţeniei peste tine, şi Eden curat în tine, şi Duh 
Sfânt lucrător şi împărţitor de la Mine prin tine, prin cei ce 
vor voi cu Mine şi ca Mine, dar scoală-te şi te înalţă şi caută 
spre Mine şi dă de la tine necredinţa. 

O, iubiţii grădinii Mele, fericiţi sunt cei ce cred acestei 
lucrări dumnezeieşti care este născută în România, iar cei ce 
nu cred, vor fi luaţi cu spaimă ca să vină spre cele lucrate de 
Dumnezeu în ea. 

Sărbătoare cu pace. Pacea Mea dau vouă; vouă, celor 
ce staţi înaintea Mea; vouă şi celor veniţi la izvor, ca să beţi 
şi să fiţi vii şi să aveţi pe Duhul Sfânt şi să-L împărţiţi pentru 
slava României şi pentru înălţarea ei spre slavă văzută. Iată, 
suflu peste voi şi peste inimioarele cele dulci care au venit la 
izvor. Dulcele lor şi dulcele cel ceresc să se facă un vas ce- 
resc din care să ia şi să învieze cei ce vor lua. îmi ating mâna 
Mea cea cerească, cea nevăzută, şi pun pace şi veşnicie şi 
iubire şi putere de neînvins pun pe creştetul celor ce beau din 
cer în ziua aceasta de mărturie cerească. Eu sunt. Prin cuvânt 
sunt. Din veac şi până în veac prin cuvânt sunt şi lucrez întru 
cei ce se sfinţesc pentru ca să primească pe Domnul. 

Hristos, Domnul Cel înălţat la Tatăl şi nedespărţit de 
cei ce ştiu să creadă şi să lucreze prin El, vă dă vouă urare 
creştinească. Din cele cereşti rosteşte Domnul: Hristos S-a 
înălţat! Adevărat să fie cuvântul acesta, căci dacă nu S-ar fi 
înălţat, n-ar fi venit la ai Săi ca să fie cu ei şi în ei cu împărăţia 
Sa cea veşnică. Şi iată, vremea biruinţei şi a arătării slavei vă- 
zute vine din ceruri şi se pregăteşte venind. 

Iată, cu voi sunt! Binecuvântată să vă fie vouă iubirea 
şi credinţa şi veghea şi sărbătoarea acestei clipe cereşti cu tot 
ce aduceţi numelui Meu şi în numele Meu. Vă prind şi vă cu- 
prind şi vă încălduresc şi suflu Duh ceresc peste voi şi peste 
cei împreună cu voi care iau de la Do mn ul ca să aibă şi să fie 
duhovniceşti şi sfinţi pentru vremea slavei celei mari. 

Verginica este cu oastea de sfinţi şi de îngeri şi lucrează 
deasupra României şi cântă împreună cu Maica cerească şi nu 
va fi încetată cântarea cea pentru România: 

„ O, Doamne sfinte, ceresc Părinte, 

Susţine cu a Ta mână coroana română! 

Cerul cântă la voi şi în voi. Nu vă ofiliţi sub loviturile 
aruncate în voi. Ce vă poate face omul? Cereţi pe Duhul Sfânt 
peste cei ce batjocoresc locul ieslei cuvântului Meu; cereţi să 
le iau solzii şi să vadă; cereţi, şi aceştia vor primi, şi vor lăsa 
armele lor şi vor lua sfinţenia Mea şi vor sta în ea, şi prin ea 
vor crede. 

Pace vouă! Ca unor copii mititei vă dau pacea şi liniş- 
tea cea întru Mine. Pace vouă, şi celor ce vor crede prin voi! 
Cel ce primeşte cuvântul vestit, plată de vestitor va avea. 
Amin, amin, amin. 

14/27 mai 1993 

Praznicul Pogorârii Duhului Sfânt 

Domnul îndeamnă la rugăciune pentru lucrarea de Duh Sfânt 
peste pământ. 

B inecuvântare de la Sfânta Treime, şi sărbătoare 
de Duh Sfânt peste Sfânta Sfintelor Noului Ieru- 
salim, care s-a lăsat din cer pe pământ ca să fie cer nou şi pă- 
mânt nou de la Dumnezeu. Duhul Sfânt întreit lucrătorul adu- 


ce cuvântul, căci Dumnezeu este Cuvântul. Aduce Domnul 
praznic ceresc, căci cei din cer vin la voi şi prăznuiesc cu voi 
sărbătoarea cea de praznic a acestor zile însemnate în praz- 
nicele acestui aşezământ venit de la cer. 

Binecuvântată în cer şi pe pământ să fie prăznuirea cea 
cu voi. Apostolii cei de atunci se bucură la voi la amintirea 
minunii limbilor de foc care au fost atunci coborâte peste ei. 
Erau limbile Duhului Sfânt, iar focul Duhului Sfânt s-a arătat 
atunci în forma limbilor de foc, aşa precum este scris despre 
botezul cu Duh Sfânt şi cu foc, în numele Domnului Iisus 
Hristos, Fiul lui Dumnezeu. 

Pace peste sărbătoarea Duhului Sfânt! Pace peste lu- 
crarea Duhului Sfânt cu Care lucrează Dumnezeu în grădina 
Sa cea pusă de cer peste România! 

Pace vouă, celor din grădina Domnului! Pace, şi duhul 
descoperirilor cereşti să vă însoţească în lucrare! Pace şi ru- 
găciuni de cerere să se audă de la voi, şi să cereţi din mâna 
Mea duhul descoperirilor cereşti peste voi şi peste toată Ro- 
mânia, şi de la ea să ia fiinţă toată făptura care va să se ridice 
spre înviere şi spre lucrarea Duhului Sfânt. Cuvintele Duhu- 
lui Sfânt sunt pentru cei duhovniceşti care au pe Duhul Sfânt 
coborât de la Dumnezeu înlăuntrul lor; care stau învăluiţi cu 
Duhul Sfânt şi lucrează tainele Lui în mijlocul oamenilor. 
Do mn ul lucrează şi de pe pământ şi de deasupra, şi aceasta 
este taina cu care a lucrat Domnul lucrarea aceasta, dar cine 
n-a înţeles până acum, cu greu va înţelege de acum, şi de 
aceea zic vouă să cereţi lucrare de Duh Sfânt peste cei de pe 
pământ, ca să fie cer şi Duh Sfânt peste făptura lui Dumnezeu 
şi să se vadă cerul Domnului lucrând şi luminând şi nimicind 
puterea întunecimii de duh care este peste trupuri. 

Eram cu apostolii Mei, şi cât am fost cu ei îi învăţam 
tainele împărăţiei cereşti şi lucrare de Duh Sfânt îi învăţam, 
şi minuni de Duh Sfânt lucram în mijlocul lor, ca să ştie cum 
să poarte lucrarea Duhului Sfânt peste vreme. Şi nici unul n-a 
putut pricepe de la carne şi de la fire, dar când S-a lăsat Du- 
hul Sfânt peste ei, atunci au rămas lucrând şi răspândind din 
Duhul Sfânt până acum, iubiţii Mei. Şi iată, Domnul a ajuns 
cu Duhul Sfânt lucrând, şi voi sunteţi cei mititei luaţi în bra- 
ţul Meu şi hrăniţi cu Duh Sfânt ca să lucraţi cu Mine, dar 
rugaţi-vă în Duhul Sfânt şi învăţaţi Duhul Adevărului şi 
rugaţi-vă şi cereţi ca să primiţi, căci şi Eu tot aşa am făcut în 
toată vremea în mijlocul poporului care Mă urma în drumul 
spre Tatăl. Stăteam la mijloc şi împărţeam Duh Sfânt şi lu- 
cram lucrare de minuni şi coboram cer pe pământ şi lucram 
hrană cerească între oameni, şi după lucru Mă trăgeam în 
munte şi Mă rugam cu cereri către Tatăl, şi apoi am zis şi uce- 
nicilor Mei să lucreze la fel, şi le-am zis: «Cereţi, şi veţi primi 
de la Tatăl, în numele Meu». Aşa şi azi spun: cereţi, iubiţii 
Mei, cereţi în numele Meu, şi Tatăl Nostru vă dă vouă în nu- 
mele Meu. Eu sunt Mijlocitorul, şi Tatăl vă iubeşte, şi pe 
mulţi îi va iubi prin voi, dar fiţi copiii cererilor, cerând pe 
Duhul Sfânt să facă lumină şi să se descopere lucrarea lu- 
minii. Cereţi şi veţi primi; cereţi în Duhul Sfânt al adevărului. 
Iată, Domnul v-a dăruit bucuria în Duhul Sfânt ca să vă bucu- 
raţi în această sărbătoare, să vă bucuraţi în duhul descope- 
ririlor şi să vă hrăniţi cu el. 

Lucrarea Duhului Sfânt, nu din voi, ci din Sine lucrea- 
ză în voi, ca să vă facă să ieşiţi din voi şi să poată intra în voi 
Domnul şi Duhul Sfânt al Domnului. Eu sunt mijlocitor la Ta- 
tăl, şi sunt însoţit de îngeri şi de cetele sfinţilor, şi sunt peste 
voi cu cei din cer şi lucrăm prin rugăciunile voastre, dar ce- 
reţi pe Duhul Sfânt să Se roage în voi în toată vremea, aşa 

cum şi Eu am lucrat în faţa Tatălui Meu. Cereţi înnoirea lu- 
mii, cereţi pentru oameni duhul credinţei în Dumnezeu şi al 
dragostei de Dumnezeu şi al pocăinţei peste România. 

Iubiţi-vă unii pe alţii aşa cum este lăsată porunca aceea 
care le-a cuprins pe toate întru ea. Eu sunt iubire şi locuiesc 
în loc cu iubire. Iubiţi şi preţuiţi timpul şi faceţi timp bun pes- 
te voi şi faceţi unul altuia timp bun şi inimă tare şi lucraţi du- 
hul mângâierii, şi să treacă de la unul la altul duhul mângâie- 
rii şi al îndulcirii cereşti. învăţaţi-vă unii pe alţii spre duhul 
cel curat al rugăciunii celei vii. învăţaţi din zi în zi mai mult 
rugăciunea cea vie, cea care trăieşte în ea, şi prin ea se face 
lucrare vie. Rostiţi numele sfinţilor şi chemaţi lucrarea înge- 
rilor ca să ia şi să ducă rugăciunile voastre în potirul ceresc, 
ca să aveţi hrană de la potirul ceresc spre voi. învăţaţi-vă unul 
pe altul cum să vă fie gândul şi cuvântul pentru ca să fie 
Do mn ul întru tărie şi întru lărgime la voi şi peste voi. Fiţi de- 
săvârşiţi întru toate ca să fiţi oglindă unii altora. Fiţi sfinţi în 
tot ceea ce faceţi, fiţi cer în tot ce faceţi, ca să aibă Domnul 
cerul întreg pe pământ şi să se întindă în lături pământul cel 
nou şi să odrăslească această sămânţă nouă de viaţă îndumne- 
zeită pe pământ. 

Se bucură Verginica, în taina bucuriei se bucură şi 
lucrează peste voi, alături cu toţi cei din cer. Cei din cer pri- 
vesc la lucrul lui Verginica şi la copiii ei şi la vorbirea ei cu 
copiii ei: 

F ace vouă, copiii mei, copii care aţi rămas cu 
mine ca să mă ajutaţi şi să mă ascultaţi şi 
să-mi aştemeţi lucrarea şi grădina şi locul! Iată, cu tot cerul 
suntem, şi suntem cu sărbătoare. Mama Gigi se bucură şi vă 
cercetează şi se uită înăuntru şi în jur. Iată, eu vă însoţesc pe 
toţi în zilele acestea de prăznuire lungă. Vă însoţesc cu duhul 
descoperirilor cereşti, că aceste zile sunt trecute la Do mn ul ca 
zile de praznic ale acestui aşezământ ceresc. Cerul sărbăto- 
reşte zilele de sărbătoare ale acestei grădini, şi iată voi ce fa- 
ceţi, că voi aduceţi această grădină spre starea de început 
când Domnul a aşezat viaţa pe pământ. Ce bucurie pe ei când 
văd ce pregătire se începe şi ce reparare se urcă spre cer! Du- 
hul vieţii se coboară iar, pentru ca să se înnoiască făptura, şi 
iată, unim începutul cu vremea de acum şi Domnul face îm- 
păcarea făpturii Sale. 

Domnul aşa a spus odinioară: să nu se smintească po- 
porul creştin că trupul meu nu începuse starea de post ca în 
grădina cea de la început, că va veni vremea când eu voi posti 
şi iarăşi voi posti spre plinirea vremilor Domnului. Şi iată 
vremea, căci eu sunt în voi, şi voi fi, şi voi împlini în voi toată 
lucrarea spre săvârşire, şi ne vom uni întru împlinirea tainei 
mântuirii, care iată, se arată şi înmugureşte şi înfloreşte peste 
mulţimi, şi va înmiresma mulţimile şi le va hrăni cu Duhul 
Sfânt. 

întăriţi- vă pe această piatră a mărturisirii vieţii fără de 
moarte şi staţi întru viaţa aceasta până va birui viaţa aceasta 
peste mulţimile care vor lua calea lui Dumnezeu. Eu sunt cu 
voi şi veghez neîncetat şi ridic cereri pentru voi. Cereţi în nu- 
mele meu, cereţi Domnului Iisus Hristos, cereţi şi veţi primi, 
în numele meu. Precum Tatăl vă dă în numele Fiului, aşa şi 
Do mn ul Iisus Hristos vă dă tot ce cereţi în numele meu, căci 
sunt mijlocitoare la Domnul pentru voi, iar voi sunteţi ai mei 
din partea Domnului. Toţi sfinţii mă însoţesc şi lucrăm ace- 
eaşi lucrare de ocrotire şi de ajutorare pentru voi şi pentru toţi 
cei ce lucrează. Toţi sfinţii lucrează peste România ca s-o tre- 
zească şi ca s-o sfinţească, fiindcă legea sfinţeniei va acoperi 
pe România, şi ea va fi făclia Domnului. întăriţi-vă şi iarăşi 


zic întăriţi-vă pe piatra acestei mărturisiri şi staţi bine pe 
această temelie cerească şi fiţi fii ai desăvârşirii Domnului 
între oameni! 

Să se coboare rod de trezire peste poporul creştin care 
are numele scris în această carte de lucrare cerească. Să se co- 
boare rod de înţelepciune peste biserica cea din afară, ca să 
aducă lucrare de pocăinţă şi de luminare turma cea din afară 
şi să caute să pască păşune adevărată, precum la început aşa 
şi în vremea aceasta. 

în numele Tatălui şi al Fiului şi al Sfântului Duh, să se 
lase această pecetluire peste voi, spre bucuria prăznuirii care 
este sărbătorită la voi, căci zilele acestea sunt zile care poartă 
numele prăznuirii grădinii în care sunteţi aşezaţi. 

Pace vouă, iar Ierusalimul de la voi să ia viaţă peste 
neamurile pământului şi să se mărească neamul cel ceresc! 
Amin, amin, amin. 

24 mai/6 iunie 1993 

Cuvântul Domnului către regele Mihai 
România, ţara strălucirilor. 

D umnezeu este Domnul, şi Se arată, şi lucrează 
prin cuvânt, căci Cuvântul este numele Domnu- 
lui. Cuvântul lui Dumnezeu se lasă peste ieslea cea nouă, care 
este aşezată în România. 

Pacea Mea şi cuvântul Meu şi masă cerească între Mi- 
ne şi tine, unsul Meu, căci tu ai ungere cerească şi nu pămân- 
tească. Stau din nou în sfat ceresc cu tine şi lucrez prin cuvânt 
ca să-ţi întăresc şi să-ţi desăvârşesc credinţa şi statura faţă de 
lucrarea pe care o lucrez din cer peste pământ după cum este 
scris în vremea aceasta. Ia aminte şi te aşează bine. Ia arma 
credinţei şi coiful mântuirii şi stai bine, iubitul Meu. Nu te 
teme, nu te clătina. Eu sunt; Eu şi slugile Mele prin care-Mi 
cobor lucrul şi cuvântul, căci Domnul aşa a lucrat în veacurile 
Sale. Aşa şi acum este lucrul Domnului, căci România Mea şi 
a ta are pregătită cunună de slavă şi rochie de serbare în 
mijlocul neamurilor, după cum am vestit Eu din vreme. 

Am vestit-o pe România prin proorocii cei mari, prin 
care Tatăl Meu îmi pregătea venirea în lume. Am vestit de un 
popor nou, de un lucru nou, de o ţară a strălucirilor, care va fi 
piatră de tocmeală între neamurile pământului şi care va lua 
cununa biruinţei la plinirea răbdării ei. Am coborât această 
lucrare pe pământ şi sunt prin ea în mijlocul României şi stă 
cerul deasupra României lucrând şi binecuvântând din aceas- 
tă grădină în care Mi-am aşternut văzut ieslea cuvântului 
Meu. Dar voiesc să Mă las văzut şi slăvit peste România Mea, 
că iată ce-ţi spune Do mn ul tău, rege al României. M-am suit 
la Tatăl după înviere şi am văzut în mâna Tatălui Meu planul 
pentru ţara alegerii cereşti, căci odată cu întruparea Mea între 
oameni a întrupat Tatăl Meu pe România, şi aşa s-a născut un 
popor care a mers odată cu Mine, purtând prin vreme crucea 
Mea şi taina biruinţei cu care Mă voi întoarce în faţa tuturor 
neamurilor pământului. 

Este scris în Scripturi despre taina întoarcerii Mele, căci 
am lăsat făgăduinţa înfăptuirii de cer şi de pământ nou, peste 
care va domni dreptatea şi adevărul şi peste care se va lucra 
viaţă fără de moarte, şi peste care nu va mai lucra timpul. Şi 
iată, dau să vin văzut şi să suflu peste România Duh Sfânt de 
încopilărire şi de naştere de sus, de naştere cerească, după cum 
este scris în Scripturi în vorbirea Mea cu Nicodim cel de 
atunci, căci aşa i-am spus: «Cine nu se va naşte de sus, din 

Duhul Sfânt, nu va intra cu împărăţia cerurilor, care se lasă 
pe pământ». Iată, dau să suflu cer nou şi pământ nou, căci cele 
rostite vin spre împlinire şi nu se iau înapoi cele făgăduite. 

Nici un popor nu are rostită o pildă mai frumoasă şi 
mai veşnică peste el ca şi pilda rostită de poporul român. 
Eram cu apostolii cei de atunci şi rosteam pilde şi ziceam: 
«Cu cine voi asemăna împărăţia cerurilor? ». Şi ucenicii în- 
ţelegeau pildele şi înţelegeau ce este împărăţia cerurilor. Dar 
poporul român a dat din el o pildă şi a vorbit din sufletul său 
despre un împărat care are întru sine o împărăţie prin care va 
aduce tinereţe fără de bătrâneţe şi viaţă fără de moarte. Eu 
sunt, şi sunt în braţe cu această împărăţie ca să o dau celor ce 
au ridicat pilda aceasta spre ceruri, şi nimic nu împlinesc fără 
să vestesc mai întâi. Şi iată, dau să lucrez văzut şi să suflu 
peste acest neam duh de încopilărire şi de înviere şi de nepri- 
hănire, că vine vremea Scripturii care spune că pământul va 
da înapoi pe morţii de sub el. 

Iată, trâmbiţa cerească sună de şaptezeci de ani în mij- 
locul României. Au trecut şaptezeci de ani de stăpânire străi- 
nă de Dumnezeu, şi fiara roşie îşi risipeşte ultimele zvârcoliri 
şi se arată zorile împărăţiei cea care va lucra dreptatea Dom- 
nului şi cununa dreptăţii şi a fiilor ei. Scoală-te, tată, scoală-te 
bine, şi să crezi tu apoi în lucrarea Mea, să crezi mai mult de- 
cât până acum. Eu sunt această lucrare de nouă şi bună ves- 
tire şi nu sunt străin prin cele ce lucrez, căci am vestit din vre- 
me şi apoi am lucrat. De patruzeci de ani cobor cuvânt în mij- 
locul României, de patruzeci de ani pietruiesc calea Mea ca 
să vin cu slavă văzută peste ţara cea născută odată cu Mine în 
trup şi în duh. E mare taina despre România; e cerească şi e 
adevărată, iubitul Meu. E mare taina Mea cu tine. Nu e înţe- 
lept pe lume ca să priceapă taina Mea, dar este înţelepciune 
cerească pe pământ, şi cu ea lucrez spre desăvârşire peste cei 
credincioşi care nu Mă tăgăduiesc. 

Iată, înţelepţii României nu ştiu să Mă iubească după 
adevăr şi nu ştiu să te iubească nici pe tine, căci taina iubirii 
nu se poate lucra de cei ce iubesc slava cea trecătoare. înţe- 
lepţii României nu au viaţa Mea întru ei şi nu sunt deprinşi să 
lucreze întru Mine prin lucrul lor peste România. Iată, iubitul 
Meu, Duhul Meu e îndurerat pentru necredinţa care lucrează 
împotriva acestei grădini cereşti, aşezată de Mine prin cuvânt 
în mijlocul României. Vin spre tine şi îţi spun să nu lucrezi 
după sfatul celor ce dau să lovească în această piatră, căci vei 
vedea în curând pe unii ca aceştia învinovăţiţi de cer că sunt 
împotriva Mea şi a ta. îi voi scoate vinovaţi faţă de Mine şi 
faţă de tine pe cei ce au căutat şi caută încă să se lupte în drep- 
tul acestei lucrări. Eu am lucrat prin cei mititei, prin cei ce 
ştiu să se lepede de sine şi să creadă lucrărilor Mele ca să pot 
da trup şi fiinţă tainelor Mele cele vestite prin prooroci. Eu 
stau cu cerul mâinilor Mele peste creştetul acestui aşezământ 
ivit din cele cereşti pe pământ. Nici tu să nu stai altfel, şi să-ţi 
laşi mâna pusă deasupra numelui acestei grădini, căci eşti 
rostit de Dumnezeu, eşti rostit pe nume şi eşti mărturisit prin 
piatra care stă de strajă peste grădina cuvântului Meu. Am pus 
înaintea ta această piatră şi această lucrătură curată, şi de aici 
lucrez putere în fiecare zi şi îţi gătesc calea ca să vii. 

Mai-marii bisericii s-au împietrit şi au lovit în cel ce 
este între ei şi l-au ameninţat şi i-au oprit paşii spre izvorul 
Meu de aici, dar el rabdă şi aşteaptă în taina inimii şi crede 
împlinirilor vestite şi crede că vor veni şi se vor vedea împli- 
nindu-se. El s-a izbit de zidul necredinţei lor şi stă rănit, şi 
stă; stă, că i s-a luat mersul său şi stă cu paşii, dar cu duhul 
strigă: „Până când, Doamne, ca să-Ţi arăţi lucrarea Ta între 


ei şi să-Ţi urmeze? Dar taina acestei lucrări lucrează peste 
România şi mulţimi multe vin să vadă ieslea cuvântului Meu 
prin care curg izvoarele sfinţeniei şi arătarea nădejdii care va 
slăvi pe România şi făptura cea credincioasă din ea. 

Iată, aşa am spus atunci: «Când va veni Fiul Omului, 
va mai găsi, oare, credinţă pe pământ?». Dar am o rămăşiţă 
rămasă vie, şi vom sufla Duh viu şi va lucra Duhul Cel viu şi 
va învia peste făpturi. Pleacă-ţi genunchii tăi, rege al Româ- 
niei. Ridică mâinile spre ceruri şi cere, şi va primi România, 
dar cere prin credinţa ta, cere biruinţă pentru grădina cuvân- 
tului Meu şi peste credinţa fiilor Mei din ea, şi cere izbândă 
cerească pentru cel din biserică, cere biruinţa Mea, şi a ta, şi 
a lui, căci aşa va lucra lucrarea Mea cea vie şi curată şi dreap- 
tă peste România. Cel ce se iubeşte pe sine, nu poate peste 
România, iar cărturarii şi învăţătorii şi înţelepţii României nu 
ştiu cum să se trezească, nu ştiu cum să stea pentru România, 
căci fără Mine nu se poate sta. 

Au trecut trei ani de când cei de rang mare voiesc să te 
aducă la locul tău. Ei voiesc, dar nu ştiu cum să voiască. Ei te 
iubesc, dar nu ştiu cum să te iubească, fiindcă voinţa şi iubi- 
rea dacă nu-şi arată rodul lor, acestea sunt neputincioase prin 
ele, dar în Domnul nu tot aşa este. Domnul este împlinire prin 
iubire, este împlinire prin credinţa cea bună. Fii credincios, că 
vremea e târzie şi avem de pregătit cărarea slavei. Fii dârz şi 
îndeamnă pe poporul Meu şi al tău spre duh statornic şi spre 
iubire de Dumnezeu. 

Voi sufla cu Duhul Sfânt ca să întrupez cerul sfânt în 
cei curaţi ai neamului României, ca să aibă Domnul stâlpi cu- 
raţi şi adevăraţi în preajma ta. Voi depărta din preajma ta pe 
toţi cei ce se iubesc pe sine mai mult decât pe România. Voi 
lucra să deosebesc adevărul de neadevăr şi voi întări scaunul 
României şi îi voi da sfetnici buni şi cu inima curată şi cu 
iubire nefăţamică. Nimic nu este mai plăcut înaintea Mea ca 
şi omul bun şi curat în gândurile şi în lucrările sale. Şi voi lu- 
cra această lucrare în jurul tău şi voi întări calea Mea printre 
oameni şi le voi da pe Duhul Sfânt, căci duhul lumii a ajuns 
la sfârşit. 

Ai grijă, iubitul Meu, nimic fără Mine. Când Eu lucram 
o lucrare în faţa Tatălui Meu Mă aşezam mai întâi cu mâinile 
ridicate şi ceream la Tatăl înfăptuirea cea bună, cea din cre- 
dinţă, şi apoi Mă ridicam şi lucram ceea ce ceream spre 
împlinire. Când l-am ridicat pe Lazăr din moarte am stat mai 
întâi cu mâinile spre Tatăl şi I-am cerut, şi apoi I-am mulţu- 
mit, şi numai apoi am împlinit strigare peste Lazăr. Iar tu lu- 
crează ca Mine, şi vei primi de la Sfânta Treime. Vremea este 
ca numai aşa să lucrăm. Dacă vei crede în oameni, să crezi 
prin Mine, ca să se împlinească după credinţa ta. Eu prin cre- 
dinţa unşilor Mei lucrez şi împlinesc, iar planurile cele rele şi 
ascunse le zădărnicesc prin cei ce nu au mâinile curate şi lu- 
crează cu ele împotriva unşilor Mei şi a copiilor Mei. Fiii îm- 
părăţiei Mele sunt purtaţi de braţele ei şi nu este altă putere 
pe pământ şi în cer. 

Iată ce-ţi trimit: îţi trimit binecuvântare pentru întoar- 
cerea acasă. Eu voi fi întru cei ce lucrează pentru calea ta aca- 
să. România va învia şi te va cere, şi vei fi lucrător peste su- 
fletul României. Voi lucra minuni văzute, ca să dau deoparte 
pe cei ce sunt acum, căci răbdarea Mea voieşte întoarcerea tu- 
turor celor ce au păcătuit împotriva Mea şi a ta şi a României. 
Dar vom avea de lucrat apoi, ca să aşezăm înviere bună şi tare 
peste sufletul României. 

România Mea şi a ta a uitat de Dumnezeu, nu-şi mai 
ştie Dumnezeul şi datinile ei curate şi sfinte şi nu ştie cum să 

se întoarcă şi ca să fie plăcută Mie viaţa ei. Voiesc stâlp viu 
în biserica Mea, şi care să lucreze dreptate peste turma Mea 
şi a ta. Nu mai pot cu păstori care nu au milă de turmă, care 
dorm şi se veselesc din sângele turmei Mele. Eu nu aşa am lu- 
crat în mijlocul turmei. Eu umblam şi alinam şi hrăneam şi 
cercetam, şi eram ca o slugă pentru turmă, vindecându-i ra- 
nele şi înţelegându-i credinţa şi suferinţa. Eu nu aveam tron 
şi casă. Casa Mea era aceea ca să fac voia Tatălui Meu şi să 
lucrez lucrarea pentru care am venit de la Tatăl. Iată, voiesc 
să stau cu împărăţia Mea pe pământ şi să lucrez din ea cer nou 
şi pământ nou şi viaţă fără de moarte să lucrăm. Stai întru 
Mine, dar întăreşte-te întru Mine şi scoală toată casa ta ca să 
stea bine întru Mine şi întru sfinţenie, căci aşa vom putea pes- 
te România, ca să se ridice spre Mine sufletul României. 
Adu-ţi aminte de toate cuvintele Mele trimise ţie, şi hai, ca să 
fim gata pentru începutul cel nou, cel ceresc, cel fără de 
sfârşit. E vremea Scripturilor împărăţiei cerurilor pe pământ 
nou. E vremea să înceapă cerul cu România. 

Iată, am pus înaintea ta lucrare de mărturie şi grădină 
de început nou, şi cât aş vrea să te văd intrând cu Mine pe 
poarta cea gătită de cer pentru slava Mea şi a ta! Scoală-te, 
tată! Scoală-te aşa cum M-am sculat Eu prin această grădină, 
căci M-am ridicat în picioare ca să arăt încă o dată cum să 
stea înaintea Mea fiii împărăţiei care vine cu Mine. Gă- 
teşte-te, tu şi toată casa ta, căci Eu am ales pe România pentru 
slava Mea din ea, şi iată, voiesc să-i scot deasupra slava ei cea 
ascunsă în taina cea cerească şi să-i dăm frumuseţea cea din- 
tâi, şi veşmântul cel alb să-l dăm pe ea, şi să cânte ea înaintea 
Mea: „ Sfânt , sfânt, sfânt, Domnul Savaot, Cel ce iarăşi 
vine!“. Amin. 

Fii credincios ca Avraam, căci el a dorit să vadă zilele 
acestea, şi iată, le vede venind şi se bucură toată seminţia lui 
Avraam care a crezut de departe şi a nădăjduit spre zilele 
acestea. Voi lucra să-l scot din durere şi din aşteptare pe cel 
ce-1 am uns din biserica Mea, şi voiesc să lucraţi împreună ca 
doi unşi cereşti, vestiţi din acelaşi izvor, vestiţi de Dumnezeu 
şi nu de oameni. Eu sunt Dumnezeul minunilor şi al împlini- 
rilor cereşti, rostite prin cuvânt, prin Duhul Sfânt al Treimii 
Dumnezeieşti. 

Cerul rosteşte binecuvântare pentru întoarcerea regelui 
României. Dumnezeu Cuvântul învăluieşte cu Duhul Sfânt pe 
România ca să se pregătească pentru slava ei. Domnul va da 
la o parte pe cele şubrede şi va pregăti biruinţa împlinirilor 
Sale. Amin. 

Pace ţie, Mihail, rege al României! Pace şi sfinţenie şi 
credinţă care se cere în vremea aceasta! Vom fi şi vom lucra 
şi se vor aşeza la loc cele ce au fost, iar tu, iarăşi vei fi. Fii 
întru Mine, şi iarăşi vei fi văzut peste România şi în casa ei şi 
a ta. Am luat cu tine masă cerească. Nimeni, şi nici un duh 
străin de Mine să nu împuţineze masa Mea cu tine. Şi vom sta 
în taină la masă cerească şi vom face sfat şi vom lucra cereşte 
peste România. 

Binecuvântată să fie lucrarea ta peste sufletul Româ- 
niei, că-ţi voi da sfetnici curaţi şi buni, pe care să-i deprinzi 
întru Mine, dar casa ta să fie oglinda cea în care va să se uite 
România şi să lucreze împărăţia Mea peste ea, căci voiesc să 
scot răul din casa Mea şi din viaţa poporului Meu cel binecu- 
vântat, iar fărădelegea şi viaţa fără Dumnezeu să iasă din ho- 
tarele cele alese pentru slava şi sfinţenia zilelor ce vin. Eu 
sunt cu tine, dar să fiu prin lucrarea ta. Lucrarea ta să semene 
cu lucrarea Mea, după chipul şi asemănarea Mea. Mi-e milă 
de România şi nu voiesc să o mai bat, nu voiesc să o mai 


zdruncin sau să o curăţesc cu mustrare. Voiesc să vin cu li- 
nişte şi cu pace şi cu nădejde peste ea. Voiesc să-i pun veş- 
mânt de mântuire şi cunună de biruinţă. Voiesc să fie ca Mine, 
şi să am împărăţia Mea în ea, şi să lucrez din ea lucrarea 
Duhului Sfânt, aşa cum scrie în Scripturi şi în prooroci. 

Dumnezeul cerurilor a întocmit carte de mărturie peste 
unsul României. Harul Duhului Sfânt să fie cu tine, rege al ce- 
lei binecuvântate; cu tine, şi cu toată casa ta. Amin, amin, amin. 

30 mai/12 iunie 1993 

Cuvântul Domnului către Ioana Giosan 

Chemarea ei la solie cerească. 

F ace solului Meu! Pace ţie, inimioară dulce! Pace 
de la Fiul lui Dumnezeu! Pace ţie şi Duh Sfânt! 
Eu sunt Cuvântul. Pace ţie, căci vei merge cu solia Mea către 
unsul Meu, Mihail al României. Iată lucrarea ta din mâna 
Mea. Vei fi sol ceresc şi nu pământesc, şi vei lucra lucrare de 
Duh Sfânt peste cel uns al Meu. Iţi dau însoţitor pe Duhul 
Sfânt, şi El va mărturisi prin tine. Scoală-te întru lucrare ce- 
rească şi împarte-o pe ea cu măsura Mea, căci măsura Mea va 
fi prin inima şi prin cuvintele tale. Nimeni să nu ciugule cre- 
dinţa celor ce cred lucrărilor lui Dumnezeu. Fereşte-te, ca un 
sol înţelept, fereşte-te de păsările care umblă să ciugule să- 
mânţa cea de la Dumnezeu semănată. Lucrează lucrarea cre- 
dinţei şi să iasă rodul ei peste cei ce nu ştiu şi nu vor să creadă 
vremilor şi zilelor Domnului. 

Mergi cu solia Mea, şi binecuvântată să-ţi fie calea, şi 
cerească să-ţi fie, căci Eu, Domnul, te voi însoţi pe tine cu ce- 
te de sfinţi şi de îngeri lucrători de la Mine. Iată, aşez cuvân- 
tul Meu în tine şi voi lucra înaintea regelui României, iar 
mai-marii Mihail şi Gavriil vor lucra cu darurile lor şi te vor 
însoţi şi vor fi prin lucrarea ta de sol din partea Domnului 
Savaot. 

Iată, cerul lucrează cu pământul. Se uneşte cer şi pă- 
mânt şi se întocmeşte cer nou şi pământ nou, prin care se lu- 
crează lucrarea dreptăţii, cea prin credinţă aşezată la lucru. 

Pace ţie, şi mergi, în numele Meu, către regele Româ- 
niei, iar Eu voi fi cu tine. Iată, suflu Duh Sfânt. Ia din Duhul 
Meu şi fii solul Meu înaintea celui uns al Meu. Binecuvântată 
să-ţi fie calea şi hrana şi apa şi odihna şi pacea. Do mn ul lasă 
binecuvântarea Sa deasupra ta şi îşi lasă ocrotirea Sa cea fără 
de sfârşit peste tine. Fii întru Mine, şi Eu voi lucra mereu cu 
tine, şi prin tine voi lucra ori de câte ori te voi găsi la lucrul 
Meu, dar Eu voiesc să fii mereu întru toată viaţa cea plăcută, 
pe care voi s-o aşez peste toată făptura Mea. 

Pace inimii tale bineplăcută Mie! Amin, amin, amin. 

30 mai/12 iunie 1993 
Duminica tuturor sfinţilor 

Sfinţirea troiţei ridicată pentru cinstirea zilei naşterii sfintei Virginia. 

e binecuvintează şi se sfinţeşte cântarea de slavă 
pe care o aduceţi în ziua aceasta de serbare ce- 
rească. Se serbează şi pe pământ şi întru cele cereşti sărbătoa- 
rea duminicii tuturor sfinţilor. 

Pace şi binecuvântare cerească peste aşezământul ies- 
lei cuvântului Meu şi peste voi toţi cei care staţi, şi cei care 
sunteţi alăturaţi, şi cei care iubiţi aşezământul Domnului Iisus 
Hristos. Iată Eu şi ieslea Mea în mijlocul oamenilor, ca să-Mi 

Cuvântul lui Dumnezeu 


pot lucra împărăţie veşnică între cei iubiţi care vor îmbrăţişa 
viaţa împărăţiei Mele. O, şi când văd sfinţii cerului, care as- 
tăzi sunt serbaţi, când văd că se găteşte plata răbdării şi a cre- 
dinţei şi a iubirii lor cu care au luptat spre Domnul, se vese- 
lesc sfinţii şi vă înconjoară şi vă învăluie, fiilor, şi vă poartă 
pe aripile slavei cereşti din iubire în iubire, căci sfinţii sunt iu- 
bire şi vă poartă pe voi din slavă în slavă, căci sfinţii sunt în 
slavă cerească. 

E mare sărbătoare, şi în mijlocul serbării stă Verginica 
în haina slavei şi serbează cu sfinţii trecerea a şaptezeci de ani 
de la venirea ei între oameni. E mare taina venirii lui Vergi- 
nica, dar e mare taina venirii ei între sfinţii cerului, căci pu- 
terea cea pentru voi este de atunci o îmbrăcare cerească şi o 
tărie cu care aţi fost îmbrăcaţi voi, cei care aţi fost găsiţi lân- 
gă ea atunci când ea a pătruns în slava cerească. Ferice creş- 
tinilor care o au pe Verginica. Ferice celor care ştiu bine cum 
să o aibă pe ea. Ea se poartă alături de Maica Fiului lui Dum- 
nezeu. Ea are trecerea zilelor de acum când cei din necazul 
cel mare au pătruns şi pătrund în taina împărăţiei cea din cer 
lucrată pe pământ. 

Ferice celor ce au înţeles taina acestei lucrări dumne- 
zeieşti, care s-a născut de la Verginica. Eu am spus că ea se 
va arăta celor ce o ştiu pe ea, şi i se va vedea slava pe care o 
are de la Dumnezeu, căci trupul ei a fost sălaşul Meu cel 
supus, şi Eu voi lucra cu ea mai mult decât cu Moise în faţa 
slavei cereşti. Ea este însoţită în lucrarea ei de Moise şi Ilie, 
aşa cum am fost Eu, dar ea are pe Măicuţa Mea şi pe fiul cel 
dăruit de Mine ei când eram pe cruce, şi toţi lucrează în 
vremea lui Verginica, toţi sfinţii şi părinţii, toţi arhanghelii şi 
îngerii, toţi au intrat cu Verginica în sărbătoarea pregătirii 
României pentru slava cea văzută a împărăţiei lui Iisus Flris- 
tos, Fiul lui Dumnezeu. Şi va veni Stăpânul viei şi va fi fru- 
museţe cerească şi se vor împărţi fericirile pentru fiecare 
ceată, pentru fiecare slavă, şi se vor aşeza scaunele, dar se va 
aşeza masa apoi, şi Domnul lucrează împreună cu cerul şi va 
sta la masă cerească împreună cu cei ce lucrează de pe pă- 
mânt pentru gătirea cămării de nuntă şi pentru muzica ce va 
fi cântată de corurile îngereşti deasupra pământului nou care 
răsare din el şi care va da din el rodul vieţii cea fără de moarte 
a veşniciei. 

Lucraţi cu sfinţii, fiilor, şi fiţi precauţi şi iarăşi fiţi, ca 
nu cumva să se mai stingă flacăra care arde la voi. Să nu cum- 
va să slăbească fierbinţeala cu care stăruiţi acum. Să nu aveţi 
grijă mai mare ca şi grija pentru a ţine aprins focul jertfei care 
arde de la rugăciunea cea vie a Duhului Sfânt lucrător în voi. 
Asta a fost aşteptarea Mea de veacuri, să am lucrarea Duhului 
Sfânt, Cel fără robie, Care lucrează din Sine şi Care grăieşte 
din Sine. Nu cumva să se stingă această trăire la voi, şi din zi 
în zi să fiţi tot mai adevăraţi prin ceea ce aduceţi voi jertfa din 
inimile voastre, din duhul vostru spre Duhul Sfânt, căci Tatăl 
Meu aşa închinători voieşte. Vă dau pe Duhul Sfânt ca să 
lucreze în voi, şi mereu vă dau puteri cereşti ca să purtaţi pe 
Duhul Sfânt şi să daţi din El lui Dumnezeu şi celor ce vor fi 
cu Dumnezeu. Duhul să nu-L stingeţi, iubiţii Mei, dar aici 
trebuie să vă lăsaţi ajutaţi încă. Nimic nu este mai de preţ ca 
viaţa Duhului Sfânt în voi, dar în privinţa asta nu se poate 
copilărie în voi, nu se poate. Puneţi-vă control şi staţi sub 
semnul atenţiei de duh, şi staţi, iubiţii Mei, dar nu staţi voi. 
Staţi întru Duhul Sfânt ca să staţi, că iar vă spun: nimic nu-i 
mai de preţ ca Duhul Sfânt din voi; din voi spre Mine, şi din 
Mine spre voi. Căutaţi această libertate de neînvins şi nu veţi 


fi învinşi întru nimic, pentru că Duhul Sfânt vă face liberi şi 
cu îndrăzneală la Sfânta Treime. 

Eu voi vorbi peste pământ, şi pământul va auzi glasul 
Meu şi se va bucura. Eu voi cuprinde în Duhul Sfânt mare 
parte din făptura Mea din România, şi apoi multe gloate vor 
sta aplecate la slava Mea din ea şi vom vedea lucrarea credin- 
ţei care va ieşi din România, dar staţi lumină în faţa Mea, şi 
Eu voi da lumină peste mulţi, care vor primi vestea cea mare 
a împărăţiei care vine cu Mine. 

Verginica are armură cerească pentru voi. Ea este ar- 
mură pentru voi. Ea şi cordoanele de sfinţi şi de îngeri vă în- 
văluiesc pe voi şi acoperă de jur împrejur ieslea Mea de la 
voi. Ea este stăpâna grădinii de la voi şi are în grijă pătuţul 
Meu de la voi. 

Verginica aşează serbare cerească peste voi. Amin, 
amin, amin. 

M ama Gigi grăieşte de deasupra şi din lă- 
turi şi de jur împrejur şi se dă vouă ca o 
sărbătorită între cei cereşti, care sunt aici cu voi pentru ea, 
pentru sărbătoarea ei în mijlocul sfinţilor. 

Pace dumnezeiască, şi vestire de pace vă dau vouă! Pa- 
ce vouă de la Domnul lisus Flristos, Cel ce este în Tatăl! Pace 
vouă întru cei cereşti, care sunt la voi! Sunt cu voi, sunt, şi 
voiesc să ţinem strânsă legătura, dar voiesc să fiţi mari cu 
atenţia şi cu lumina Duhului Sfânt, căci vreau să trec cu voi 
din slavă în slavă, şi iarăşi să aduc la voi şi peste voi slavă ce- 
rească. Vreau să lucrez mereu peste voi lucrarea duhului des- 
coperirilor cereşti, aşa cum sunt proorociile cele din Scripturi. 
Vreau să mă vadă cerul lucrând în voi şi de la voi, dar vouă 
vă trebuie lucrare de atenţie în voi şi din voi. Vreau să înţele- 
geţi cu Duhul Sfânt şi să ştiţi să ieşiţi mereu din voi, ca să nu 
greşiţi în luptă, măi copii. Acum nu mai este vreme să staţi 
voi în voi, că uitaţi-vă şi voi ca să vedeţi ce bine se cunoaşte 
la voi atunci când sunteţi voi înăuntrul vostru, şi să nu vă pară 
rău apoi când lucraţi voi din voi. O, să nu vă ascundeţi în voi! 
Eu am vedere cerească între voi, şi o pun la lucru dacă o am, 
dar cel mai greu este atunci când voi daţi să vă ascundeţi 
chiar şi atunci când nu mai aveţi cum. Aici este măsurătoarea 
mea peste voi, şi vă măsor curăţia inimii şi duhul umilinţei 
faţă de cele cereşti, şi vă măsor mărimea lucrării voastre lăun- 
trice, dar pentru mine nu puteţi intra înăuntrul vostru şi ca să 
nu ştiu ce faceţi înăuntru, pentru că eu vă am de la Domnul, 
şi dacă vă am, nu se poate ascundere în voi. O, dacă aş vedea 
bucurie pentru scoaterea celor ascunse din voi, aş lucra în- 
continuu şi v-aş curăţi înăuntrul din voi, şi aţi vedea atunci 
puterea luminii Duhului Sfânt care ar ieşi din voi spre Dum- 
nezeu. Sunteţi atât cât sunteţi, şi nimeni din voi nu are în- 
tâietate peste voi; nimeni. Dar să aibă Duhul Sfânt libertatea 
Sa în voi şi de la unul la altul, căci eu sunt cu cerul peste voi, 
iar voi slujiţi unul altuia în numele cerului, şi aş voi să fiţi 
plini de toate darurile ca să slujiţi unul altuia cu ele spre de- 
săvârşirea sfinţeniei, măi copii. Lucraţi lucrarea desăvârşirii 
sfinţeniei din voi. Lucraţi, şi va fi lucrarea Duhului Sfânt pe 
faţă lucrând şi văzându-se lucrând. Eu v-am spus mereu că 
pacea de la voi este cel mai frumos şi mai prielnic aşternut 
pentru Duhul Sfânt al Domnului şi pentru învederarea lucrării 
Duhului Sfânt. 

Ascunderea înăuntru se numeşte moarte, atunci când 
lucrarea învederării Duhului Sfânt stă lucrând peste voi şi în- 
tre voi. Nici măcar cea mai mică mâhnire sau tăcere în voi nu 
trece peste voi fără să nu lucreze moarte pentru Duhul Sfânt. 

De aceea stau de atâtea ori între voi şi lucrez prin cine pot în 
fiecare clipă ca să dobor şi să scot moartea din voi şi s-o ard 
şi s-o arunc apoi în braţele ei ca să nu mai caute la voi, căci 
când vreunul din voi se caută mai mare decât altul, atunci 
acela cade prăbuşindu-se în clipa aceea, şi iată, nu iese decât 
prăbuşire pentru cel ce se măreşte pe sine împotriva celui mai 
slab sau mai stângaci sau mai răbdător. Lucrarea iubirii dintre 
voi, aceea s-o căutaţi, iar lucrarea măririi deşarte nici să se 
pomenească între voi, aşa cum se cuvine sfinţilor. 

E ziua mea în voi, şi eu vă sărbătoresc pe voi întru nu- 
mele meu pe pământ, dar şi între cei din cer, pentru că voi 
sunteţi întru mine şi vă am cu mine între cei din cer. De aceea 
am zis vouă să cereţi în numele meu şi veţi primi de la Dom- 
nul. Cereţi, şi veţi vedea primind şi veţi înţelege ce mare tre- 
cere am la Dumnezeu. Cereţi în numele meu, dar e mare în- 
ţelepciune ca să ştiţi cum să cereţi în numele meu. Nimic să 
nu vă despartă de numele meu. Purtaţi numele meu când vă 
rugaţi, purtaţi- vă spre cer cu mine în faţă şi luaţi numele meu. 
Fiţi precauţi, ca să nu se cuibărească răul duhului rău între 
voi. Stricaţi de fiecare dată cuibarul duhului rău, ca să nu-şi 
lase rod în voi. împotriviţi-vă răului cu toţii laolaltă, şi el va 
pleca de la voi, dar iară vă rog, şi mereu vă rog: faceţi cât mai 
des cercetare peste voi. Cercetaţi-vă unul pe altul şi desfiin- 
ţaţi mărirea de sine şi ascunderea de sine dintre voi. Nu staţi 
ascunşi în voi, nu staţi nici unul, şi să vă vedeţi unul pe altul, 
căci aşa puteţi lucra unul peste altul cu iubire şi cu mântuire. 

Nu mai folosiţi dezvinovăţirea faţă de cele rău lucrate 
sau neatent judecate. învăţaţi rugăciunea nedezvinovăţirii 
voastre înşivă. Eu nu pot mătura bine colţurile şi cele ascunse 
ale voastre dacă puneţi mâna ca să nu se vadă praful care vă 
îneacă, dar se vede; şi nu vreau să suflu, şi vreau să mătur cu 
blândeţe şi cu răbdare, numai să am uşa deschisă în voi şi să 
pot face curat în voi. Aş voi să nu mai am ce curăţi de peste 
voi, şi de aceea caut să lucrez mai mult cu cele curate, ca să 
vă deprindeţi să nu vă mai murdăriţi niciodată, dar să şi ştiţi 
cum vine şi în ce fel se pune murdărie pe voi. 

Voi sunteţi fiii hăinuţei albe şi ai cununiţei albe şi ne- 
prihănite. Fiţi vrednici şi faceţi-vă vrednici de acest veşmânt 
dat vouă de împăratul nunţii cereşti. Fiţi fii ai nunţii care s-a 
coborât la voi şi staţi în haina nunţii la masă. Am venit la ma- 
să cerească, am venit cu ea la voi, cu masă cerească şi cu me- 
seni cereşti la ea între voi. 

Binecuvântată să fie sărbătoarea tuturor celor din cer 
între voi. Iată ce rostesc eu azi la voi: rostesc mulţumire pen- 
tru darul ridicat de voi şi zic: se sfinţeşte şi se binecuvintează 
crucea cea întreit lăudată şi lucrătoare, pe care aţi pus-o de 
strajă în numele meu, iar voi, stropiţi peste ea cu apa cuvân- 
tului acesta, şi stropiţi şi peste voi, şi stropiţi tot aşezământul 
ceresc de la voi, şi staţi apoi de prânziţi, şi cerească să vă fie 
hrana voastră! 

Mama Gigi vă dăruieşte vouă sănătate de duh şi de 
trup, şi pecete cerească peste voi, faţă de cele din jurul vostru 
prin care treceţi. 

Cei doi copii ai mei care poartă grijă de grădina mea, 
să aibă binecuvântarea cerească pentru călătoria lor şi să se 
întoarcă pentru lucrul de aici şi să aibă rod dumnezeiesc pes- 
te lucrul şi prin lucrul lor. Să stea atenţi cu faţa spre mine, că 
eu sunt aceea care cercetez tot ce trebuie să se lucreze şi tot 
ce e nevoie, şi aduc la timp. Vă voi trimite mereu tot ce este 
nevoie şi vă veţi minuna pentru grija ce o port eu pentru lu- 
crarea lui Dumnezeu prin care voi lucraţi. 


La toţi copiii mei cei lipiţi de voi le dau îmbrăţişarea 
mea care este cu voi. Staţi atenţi la semnalul ceresc, căci vo- 
iesc să mângâi şi să dau putere celui ce este în biserica cea din 
afară, să-i mai întărească Do mn ul nădejdea şi răbdarea încă 
un pic. Un pic, şi picul acesta va pleca de la el şi se va scula 
pentru dreptatea cea cerească. Staţi atenţi, că va veni Domnul 
pentru el. 

Măi copii, las lucrarea păcii peste voi, şi să pătrundă în 
voi lucrarea păcii, ca să pot lucra prin ea. Lucraţi lucrarea pă- 
cii unul peste altul şi staţi descoperiţi prin ea. Staţi în duhul 
păcii cereşti, căci cerul vă învăluieşte pe voi în mantia sa. 

Binecuvântarea cerului să rămână peste voi. Ocrotirea 
cea fără de sfârşit a cerului sfânt să vă facă demni de ea şi tari 
prin ea. 

Mama Gigi vă sărută frunţile şi inimile, în duhul sărbă- 
torii de azi. Amin, amin, amin. 

31 mai/13 iunie 1993 

Cuvântul Domnului către alesul Său Irineu 

Domnul îl îmbrăţişează şi îl povăţuieşte prin pacea Sa. Se binecu- 
vintează crucea din faţa porţii aşezământului sfânt. 

D umnezeu Cuvântul lasă lucrare de pace peste 
voi şi în pacea Sa din voi. Lucrarea păcii de la 
voi este pătuţul Meu cel cald şi cel primitor de cuvinte cereşti. 

Eu sunt. în cuvânt sunt, căci Cuvântul este numele 
Meu şi lucrez peste grădina Mea aşezată peste voi. 

Iată, în zorii duminicii de azi rostesc din nou cuvânt 
peste lucrările cereşti, răsărite de la voi. Rostesc cuvânt de bi- 
necuvântare şi zic: Se sfinţeşte şi se binecuvintează prin cu- 
vântul Meu semnul Meu aşezat prin mânuţele voastre înain- 
tea porţii Domnului. Se binecuvintează semnul sfintei cruci 
care a răsărit, în numele Tatălui şi al Fiului şi al Sfântului 
Duh. Amin, amin, amin. 

Binecuvântaţi să fiţi voi, binecuvântaţii Mei. Iată, las 
peste voi cuvântul binecuvântării Mele pentru semnul îmbră- 
ţişării Mele, care va sta în faţa voastră înăuntrul ieslei Mele, 
înaintea mesei Mele cu voi. Semnul îmbrăţişării prin crucea 
îmbrăţişării şi a slavei Mele prin această lucrare. 

O, dacă cei care aud despre lucrarea Mea cu voi ar şti 
câtă slavă cerească este prin ea în cer şi pe pământ şi la voi şi 
cu voi mereu, nici unul n-ar mai mânca şi n-ar mai bea, şi 
şi-ar pune haină de nuntă şi s-ar apropia de Mine, şi de cer, şi 
de voi, şi ar lăsa calea lor cea spinoasă. O, dar voi începe sla- 
va cea văzută, căci voi aţi lucrat şi lucraţi mereu cărarea ei, şi 
cărarea se va împlini, şi Eu voi străluci peste voi întru slavă 
şi întru îngerii slavei Mele. 

Acesta este locul sfinţeniei, locul slavei Mele. Dacă pe 
muntele Sinai a fost aşa pentru coborârea Mea întru legile cele 
de la Moise, cu mult mai mult este astăzi prin locul coborârii 
sfinţeniei Mele şi al cuvântului, căci Eu sunt Cuvântul. Voi 
sunteţi străjerii sfinţeniei Mele şi ai locului coborârii Mele 
întru cuvânt, întru Evanghelie de cer şi de pământ sfânt, căci 
Evanghelie se numeşte cuvântul lui Iisus Hristos, rostit de 
Iisus Hristos, Fiul Tatălui Treimii cereşti. Şi s-a întins, şi încă 
se va întinde Evanghelia slavei Sale, până la toate marginile 
cerului, şi apoi Eu voi fi Mire încununat de slavă peste Ro- 
mânia Mea, peste muntele coborârii Mele, şi de aici va merge 
slava Mea şi va aduna pe cei ce vor fi fiii slavei care vine. 

Dar iată, am în ziua aceasta coborâre de cuvânt peste 
cel firav care este în biserica cea din afară. Am adus semnal 

la voi că voi veni pentru masa Mea cu el, şi iată, aşez masă 
între Mine şi el. Se binecuvintează această masă cerească, în 
numele Tatălui şi al Fiului şi al Sfântului Duh. Amin. 

Iubirea Mea cerească, şi masa Mea cu tine şi după tine! 
Căci Mă port după tine cu cele coborâte, iubitul Meu, copilul 
Meu cel firav, cel fricos, cel pitit cu lucrarea Mea, pitit printre 
cei răstignitori ai Mei, care nu ştiu să cunoască lumina Mea 
şi să stea în ea şi în duhul descoperirilor cereşti prin lumină. 
îmi desfac braţele de pe semnul răstignirii şi te cuprind şi stau 
cu tine în braţe şi stăm cuprinşi şi, voieşti sau nu, iau masă cu 
tine, copil flămând, care nu mai ştii să mănânci. Copilul care 
nu mănâncă, slăbeşte, se îmbolnăveşte şi slăbeşte, iubitul 
Meu copil, flămândul Meu copilaş. în loc să fi fost voinic şi 
înalt şi tare, iată, eşti un copilaş, un copilaş firav, care nu mai 
poate lucra de slăbit ce este. Dar Eu vin şi îţi desfac guriţa în- 
cleştată şi inimioara învârtoşată şi tom din râul vieţii şi îţi 
adaug apă şi hrană tare ca să suflu întărire peste viaţa ta cu 
Mine, dar să nu Mă tăgăduieşti. Eu sunt. Nu cumva să Mă tă- 
găduieşti. Dacă din slăbiciune, dacă din teamă sau din necre- 
dinţă ai dat uneori să Mă tăgăduieşti, nu te mai lupta nici cu 
tine, nici cu Mine, tată. Eu sunt. Caută să fii întreg şi să ştii 
bine că Eu sunt, şi sunt cu izvorul vieţii, care curge din tronul 
lui Dumnezeu, care curge netulburat, neamestecat, şi care 
curge, iubitul Meu. Dacă te temi de arhiereii lumii, dacă du- 
hul temerii de ei te-a smuls de la izvor, Eu Mă voi judeca cu 
ei şi te voi scoate din lanţuri. Dar dacă duhul ruşinii te va în- 
vinge ca să te facă să te ruşinezi cu lucrarea Mea în faţa celor 
ce sunt pe pământ, măsoară-te cu cuvintele care spun că cel 
ce se va ruşina cu Mine înaintea oamenilor lumii, aceeaşi mă- 
sură o voi da lui înaintea Tatălui Meu din ceruri. 

Duhul încopilăririi, Eu îl iubesc fără de margini, dar nu 
se poate copilărie întru credinţă şi întru lucrarea credinţei; nu 
se poate aşa. în numele cerului Meu şi al sfinţilor cerului Meu 
îţi dau în dar duhul bărbăţiei pentru cele venite de la cer în 
vremea aceasta. Eu vin să Mă desăvârşesc în zilele ce vin, dar 
aceasta cere o pregătire mare, o lucrare mare de la Mine, o 
bărbăţie cum n-a mai fost la cei de până acum. Dacă slava va 
fi mare, dacă ea va fi să fie aşa de mare ca să ajungă pentru 
toţi cei care vor fi şi pentru toţi cei care au fost şi care iarăşi 
sunt, dacă slava aceasta va covârşi cerul şi pământul, apoi 
bărbăţia pregătirii slavei ar fi să fie cea mai mare lucrare care 
s-a văzut vreodată lăsată din cer peste fiii săi de pe pământ. 

Să nu te ruşinezi lângă lucrarea Mea care aduce cu ea 
slava Mea peste pământ. Să nu te ascunzi ca s-o mărturiseşti 
când eşti întrebat despre ea. Să te scoli, tată, şi s-o ţii în faţă 
şi să spui că Eu sunt. Tu n-ai cum să te piteşti de lucrarea Mea 
cu tine, de lucrarea Mea şi de grădina Mea aşezată în mijlocul 
României. Tu n-ai cum să fugi, n-ai unde şi n-ai cum. Tu eşti 
scris în cartea Mea, eşti prins în ea cu începutul cel nou, care 
vine cu Mine, căci vin cu naşterea din nou, vin cu naşterea de 
sus şi cu înnoirea lumii, şi vin, iubitul Meu, şi lucrez cu soco- 
tinţă cerească. 

O, dacă Eu lucram minuni înţelese de oameni, nu 
această slavă voiesc Eu să aduc acum; nu aşa, tată, că n-aş fi 
ajuns prin vreme cu lucrarea şi cu locul lucrării şi cu fiii lu- 
crării Mele dacă n-aş fi fost ascuns de slava cea văzută. Eu 
n-am voit să las din nou mărturii împotriva celor ce ar fi văzut 
lucrarea Mea lucrând prin semne. Eu voiesc să arăt slava 
Mea, şi lucrarea Mea lângă ea, dar pentru aceasta a trebuit şi 
trebuie o credinţă minunată de la cei ce sunt aşezaţi în staulul 
acestei lucrări, şi nu este din veac în veac minune mai mare 
decât credinţa cea care a lucrat şi a rămas lucrarea ei de la 


Avraam şi până peste toată seminţia lui, căci cei ce sunt pur- 
taţi de sânul lui Avraam, lucrează ca Avraam, şi mai mare se 
va chema cel ce va lucra acum. 

O, cât ţi-am dat Eu ţie, tată! Am scos mereu din această 
fântână cerească şi ţi-am dat ca să ai bogăţie cerească şi să te 
hrăneşti cu ea şi să creşti prin ea şi să crezi şi să înţelegi vre- 
mea în care suntem şi să pot să-ţi cer şi Eu ţie după măsura 
pe care ţi-am dat-o, că iată, vrăjmaşii vieţii veşnice s-au scu- 
lat şi se scoală împotriva acestei lucrări minunate, că ei nu 
ştiu ce este sub această taină. Şi Eu spun la toţi lucrătorii Mei, 
la cei ţinuţi în braţele acestei lucrări, că mai mare păcat au cei 
ce cunosc taina şi nu o lucrează pe ea peste inimile lor, decât 
cei ce nu ştiu ce este această venire a Mea. Eu am dat mult, şi 
ţi-am dat şi ţie mult, şi ai cu ce lucra peste cei ce nu cunosc. 
Şi dacă nu poţi să vorbeşti, dacă nu te lasă să vorbeşti, nu 
scrie ce vor necredincioşii, şi scrie, tată, ce voiesc Eu şi spu- 
ne-le cum sunt Eu întru lucrarea Mea, şi scrie tu pentru toată 
România Mea, căci ţi-am făcut loc peste loc ca să poţi mărtu- 
risi, ca să poată mărturisi inima credinţei tale. 

Vino, tată, întru învierea ta, şi a bisericii Mele din Ro- 
mânia! Vino, că ai spus că-ţi este milă de biserica Mea şi de 
cei ce stau peste ea. îţi trebuie curajul mărturisirii peste turma 
Mea, ca să vin cu mila Mea văzută peste România, ca să n-o 
mai bat, ca s-o întorc cu milă şi nu cu durere şi nu cu spaimă. 
Aşteaptă cerul cu slavă deasupra României, şi adevărată este 
această aşteptare. Eu aşa ţi-am zis: scoală-te, tată, ca să măr- 
turiseşti pentru Mine! Scoală-te ca un viteaz şi scoate din 
moarte biserica Mea! 

Iată, Mă port după tine şi Mă uit că ţi-a slăbit duhul 
vorbirii în faţa mulţimilor. Nu aşa, tată, ci spune despre lucra- 
rea Duhului Sfânt peste pământ şi despre duhul descoperiri- 
lor cereşti pe pământ. Nu te teme de trupuri; tu ai ungere ce- 
rească şi nu pământească. Ai fi fost de neînvins dacă ai fi voit 
să stai prin această lucrare atunci când a fost să o mărturiseşti 
pe ea. Dar fii de neînvins, că asta este lucrarea Mea cu tine. 

Am pus peste tine duhul înţelepciunii vorbirilor cereşti, 
şi lucrează, tată, cu el. O, de când ai dat lucrarea Mea de lân- 
gă tine a slăbit lucrarea ta şi tăria ta, şi Eu aştept lângă aceas- 
tă fântână, te aştept să vii. Vino, şi iarăşi zic: vino! Şi dacă am 
zis să vii, să ştii că vei veni, căci adevărat sunt prin cuvânt. Şi 
vei veni, şi te va durea vremea despărţirii, dar Eu, ca un bun, 
te voi mângâia şi te voi cuprinde. 

Am spus mereu că îndoiala înjumătăţeşte biruinţa Mea 
peste pământ, şi ai văzut că aşa este. Scoală-te cu Mine, şi să 
cazi apoi în genunchi şi să ceri să ajut necredinţei tale, că ma- 
re îmi este întârzierea slavei din pricina credinţei tale care s-a 
zbătut cu necredinţa care vine peste tine. Cuvântul Meu este 
mai dulce şi mai veşnic decât cuvintele care vin peste tine de 
la slujitorii bisericii. Ia de la Mine şi urcă tu la Mine cu tine, 
căci sunt adevărat prin această lucrare de cuvânt dumneze- 
iesc. Din nou îţi zic: Mi-e dor de tine şi de slava ta de la Mine; 
de la Mine şi nu de la arhiereii pământului. 

Iată, las sănătate trupului şi duhului tău ca să nu te mai 
temi de cei de pe pământ. Sănătate ţie, căci duhul tău este bol- 
nav, iubitul Meu. Eu te iubesc ca Dumnezeu şi nu ca omul. Ei 
au duhul geloziei asupra ta, dar Eu voi scutura duhul împo- 
trivirii de la ei, şi cu cine să fac Eu această lucrare de scutu- 
rare? O, am nevoie de trup de pe pământ, de trup şi de gură şi 
de lucrare între ei. 

Scrie tu epistolă către mai-marii bisericii şi să pui în ea 
descoperirea lucrării Duhului Sfânt din vremea aceasta şi să 
cunoască toată România cea care aşteaptă biruinţa ta prin 

această lucrare. Eu prin această lucrare te voi ridica să stai în 
faţa turmei Mele şi înaintea slavei Mele. Prin lucrarea Mea, 
tată, şi nu altfel; şi iarăşi zic: nu altfel. Prin ea te-am ridicat 
ca să fii. Am rostit cuvânt şi am împlinit peste tine şi aşa am 
lucrat, şi tot aşa lucrez. Lasă-te cuprins de duhul înţelepciunii 
care vine din cer, că mare taină este ca să ştii ce este cerul şi 
cele ce vin din cer. Lasă-te cuprins de Mine şi stai îmbrăţişat 
cu Mine, şi iarăşi zic: mare taină este ca să înţelegi îmbrăţi- 
şarea Mea cu tine prin această lucrare cerească. Lasă-te hrănit 
de Mine şi din dulceaţa fructului pe care l-am lăsat din cer 
prin cuvânt peste această grădină, şi vei vedea din nou pu- 
terea de neînvins prin tine de la Mine. Nu este greu, tată. A 
fost greu până ce am luat capacul fântânii Mele, dar acum s-a 
umplut pământul de bunăvestirea izvorului Meu, care vine de 
la cer şi care se vede în mijlocul României. Mulţimi multe îţi 
văd numele întipărit pe această piatră nouă, şi Eu nu iau îna- 
poi cele rostite, căci credincios sunt pentru cele rostite. 

O, să nu mai mori, copilul Meu. Să nu te mai laşi ucis 
de nimeni şi de nimic, şi să fii viu, alături de lucrarea Mea, 
căci prin ea vei fi solul Meu şi vestirea Mea peste veacuri, 
căci vin cu cele de sus, întru împărăţie de viaţă fără de moarte 
peste făptura Mea. înnoadă firul şi mergi pe el spre cei ce stau 
în faţa Mea în grădina binecuvântării Mele. De cine te înspăi- 
mânţi? Cine te înspăimântă? Tu eşti din partea Mea arhiereu 
în grădina Mea cerească, adusă pe pământ pentru înnoirea lu- 
mii, şi vei fi peste biserica Mea, şi ea se va ridica şi va lua ca- 
lea Domnului după adevăr. 

lată, suflu peste tine: scoală-te! Aşteaptă cerul, aşteaptă 
ţara alegerii Mele. Scoală-te şi biruieşte necredinţa, căci voi 
pune cuvintele Mele în gura ta şi în mâna ta. Se apropie în- 
toarcerea unsului Meu Mihail, şi să fii, tată, aşezat bine cu 
Mine şi cu lucrarea Mea care va fi ridicată de Dumnezeu pes- 
te România. Spală-te cu apa cea din grădina iubirii Mele şi ni- 
meni să nu se ridice împotriva ta şi a locului tău lângă lucra- 
rea Mea! 

lată, te cuprind în pacea Mea, te cuprind în mângâierea 
Mea şi te întăresc cu biruinţa Mea, căci voiesc să Mă ridic din 
junghierea în care sunt aşezat pentru mântuirea făpturii Mele, 
căci a venit vremea împărăţiei cerurilor pe pământ, după cum 
este scris în Scripturi. 

Darul păcii şi al tăriei cereşti să te mărească pe tine din 
partea Domnului Savaot, Care M-a trimis. 

Pace peste grădina cuvântului Meu, şi peste izvorul ei, 
şi peste fiii Mei din ea! Amin, amin, amin. 

7/20 iunie 1993 

Duminica a patra după Rusalii 

Binecuvântarea troiţei din grădina Sfintei Sfintelor. 

C uvântul Preasfmtei Treimi rosteşte la voi grăire 
cerească, din nou, căci este de rostit binecuvân- 
tare peste lucrul cel ceresc, lucrat de Dumnezeu prin voi. Ma- 
re bucurie este în cer şi pe pământul cel ceresc atunci când 
pot să grăiesc la voi. Mi-e milă de voi, că Eu văd lupta voastră 
şi durerile în luptă. Mă doare amar, şi sunt cu voi la tot amarul 
şi lupt în voi, şi biruim, căci Eu sunt Biruitorul. Şi iată, am bi- 
ruit ca să mergem înainte, biruind durerile cele urzite de du- 
hul cel negru al răutăţii, care are mare suspinare şi mare arsu- 
ră pentru locul de la voi şi pentru lucrul vostru cu Mine. 

Dar iată, în dimineaţa aceasta rostesc la voi a treia bi- 
necuvântare, pentru cel de al treilea semn al Fiului lui Dum- 


nezeu, semn ceresc, care a intrat în Sfânta Sfintelor Noului 
Ierusalim, şi va fi lucrător de minuni acest semn ceresc. 

Se binecuvintează şi se sfinţeşte semnul sfintei şi plină 
de biruinţă cruce a Domnului cerurilor. Se binecuvintează 
aşezarea ei în cortul cel ceresc. Se binecuvintează cu mulţu- 
mirea cerului mânuţele cele lucrătoare de slavă cerească şi 
nouă pe pământ nou. 

Binecuvântaţi să fiţi, fiilor. Să fiţi fără de timp binecu- 
vântaţi de Sfânta Treime, Care Se odihneşte în voi şi peste 
voi. Luaţi putere cerească, de la atingerea cu crucea cea bine- 
cuvântată. Luaţi, şi biruiţi greutăţile timpului. încă un pic de 
biruinţă, şi timpul, adică veacul, se va termina, şi vom fi fără 
de timp, aşa cum a fost aşezarea la începutul cel curat. Fiţi 
deştepţi ca să înţelegeţi taina lui Dumnezeu, căci vai inimilor 
uşoare care nu-şi pun sârguinţa la lucrarea credinţei vii în 
Dumnezeu, care nu lucrează cu credinţa lor alături de făptui- 
rea cea bună a cunoştinţei din Dumnezeu, alături de înfrâna- 
rea de la rele, de răbdarea cea întru toate, de evlavia cea plă- 
cută tuturor celor buni, de frăţietatea fără de care nu este lu- 
crare şi de dragostea cea care le cuprinde pe toate, căci cel ce 
nu le poate pe acestea, acela este cu duhul vederii lui şi nu cu 
duhul vederii Duhului Sfânt; acela cade ca un orb şi nu ţine 
seamă de iertarea păcatelor lui cele din vremea necunoştinţei, 
şi se duce înapoi cu ale sale, cu ale duhului său şi îşi zdrobeş- 
te alegerea, ca să intre cu anevoie apoi în împărăţia cea veş- 
nică; cu anevoie, şi cu sârguinţa altora care ştiu să se lupte 
luptând. 

Mi-e Duhul îndurerat în voi, dar Eu sunt Biruitorul şi 
sunt duhul dragostei; aşa se mai cheamă numele Meu, copii 
ai duhului dragostei Mele. Ce greu îi este celui fără de dra- 
goste! Acela este un om chinuit, pustiit şi urât, şi pentru acela 
suferă Dumnezeu în dureri. Acela face rană luminilor cereşti, 
care încălzesc pe pământul dragostei de Dumnezeu. Fiţi fiii 
dragostei şi ai bucuriei duhului dragostei, căci Eu voi curăţi 
de dureri locul dragostei pe care Eu l-am ales ca să nu mai fie 
pământ. Fericiţi cei săraci cu duhul lor, că a acelora este du- 
hul împărăţiei lui Dumnezeu. 

Copiii Mei, Marian şi Victoria, ajutaţi-Mă, tată! Pentru 
pacea şi pentru numele Meu, care este purtat de această lu- 
crare, ajutaţi-Mă la neputinţă, căci sunt în neputinţă peste ies- 
lea cuvântului Meu. Sunt, că pacea acestui cuibuşor îmi este 
mereu pusă la pământ. Voi ştiţi ce vă cer, şi faceţi aceasta cu 
dragoste, căci voi sunteţi fiii dragostei, fiii jertfei cea din ini- 
ma dragostei lucrătoare prin răbdare. Vă voi sprijini Eu în 
toate. Vom face acolo la voi aşezare care să ajungă. Facem tot 
ce se poate face, facem până la capătul facerii, căci dacă vom 
izbuti să salvăm o făptură lucrată de Dumnezeu, mare va fi 
plata care va fi. Dar fiţi atenţi şi daţi din voi lucrare înţeleaptă 
şi bine măsurată, ca să luaţi înapoi ceea ce daţi, dar să luaţi, 
tată, căci preţuire se cere în schimbul preţuirii, şi recunoştinţă 
şi sfiiciune sfântă se cere, şi mulţumire şi nu altfel. Aşa a fost 
calea lui Dumnezeu în timp, dar va fi o zi când Domnul va 
ieşi din timp cu veacurile, şi va fi timpul cel fără de măsură, 
şi va fi înnoirea cea care a fost la început. Ferice celor ce sunt 
deştepţi în duhul lor şi în gândirea lor cea dreaptă, cea cereas- 
că, cea înţeleaptă. Iar vouă vă zic: fiţi deştepţi faţă de diferi- 
tele duhuri şi de diferitele feluri de duhuri care stau peste 
oameni. Fiţi deştepţi şi daţi măsură cerească şi sfântă, în faţa 
căreia nu poate nimic pământesc, nimic omenesc, nimic 
lumesc. 

Binecuvântată să fie la voi ziua cea de sărbătoare a 
Mea cu voi, şi pacea voastră să fie binecuvântată. Nu pot să 

stau mult în sfat cu voi, ca să nu lăsăm astăzi sfat îndurerat, 
după cum am avut de luptat împreună cu durerea. Suntem ai 
biruinţei, şi mângâierea s-o găsim în aceste cuvinte şi să biru- 
im mângâindu-ne unii pe alţii în duhul dragostei pe care îl 
iubim. 

Pace vouă! Pace vouă! Pace vouă! Acoperământul 
Meu să stea peste voi în orice bucurie, în orice durere şi, ia- 
răşi, în bucurie. Amin, amin, amin. 

14/27 iunie 1993 

Sărbătoarea sfântului prooroc Ilie 

Lucrarea de pregătire a zilei venirii slavei Domnului. 

E zi de sărbătoare cerească peste grădina Sfintei 
Sfintelor Ierusalimului cel nou, care a luat fiinţă 
prin lucrarea cuvântului lui Dumnezeu pe pământul Româ- 
niei. E zi de praznic sfânt şi ales, alături de celelalte praznice 
cu cerul, peste aşezământul Domnului de la voi. Domnul ros- 
teşte cuvântul Său peste ieslea Sa, peste muntele Său cel sfânt 
din vremea voastră. 

Pace vouă! Din muntele Meu cel sfânt lucrez prin cu- 
vânt. Pace vouă, copiii Mei, fraţii Mei, prietenii Mei, iubiţii 
Mei, şi ai Tatălui Meu, şi ai cerului cel ceresc ! Pace vouă, şi 
sărbătoare de la voi, căci cei cereşti şi-au luat locul cete-cete 
şi rânduri-rânduri peste grădina serbărilor cereşti aşezată la 
voi prin cuvântul lui Dumnezeu. Marele înaintemergător al 
slavei care vine după el, marele Ilie proorocul, mergând în 
faţa cetelor slavei, dă ocol ceresc şi se bucură de cărarea cea 
gătită Mie şi de ieslea cea împodobită Mie de voi; se bucură 
de vremea lucrării lui şi se grăbeşte să-şi împlinească lucrarea 
de pregătire a arătării Domnului Iisus Hristos peste via Sa. 

O, dar România este călăuzită de ocrotirea Preacuratei 
Maicii Mele, şi proorocul Ilie lucrează peste România alături 
de Măicuţa Mea, şi unit cu Verginica în lucrarea sa, pentru că 
Verginica are trecerea acestor zile, măi iubiţii Mei, şi fiecare, 
până la facere, stă în faţa cetei sale şi priveşte la lucrarea lui 
Verginica. Verginica este ajutată de tot cerul, de toţi arhan- 
ghelii şi îngerii, pentru că acum se pregăteşte plinirea lucră- 
rilor dumnezeieşti peste făptură şi se găteşte slava cea proo- 
rocită în Scripturi pentru arătarea veacului cel nou al Domnu- 
lui şi al făpturii Domnului, cea din veac şi până în veac. De 
aceea a coborât Dumnezeu cu această lucrare, şi iată, acum, 
cu această grădină pe pământ, ca să lucreze începutul veacu- 
lui cel nou, despre care este scris în Scripturi, şi este scris de 
lucrarea pe care o are marele prooroc Ilie, prin fiii acestei lu- 
crări care este din cer cu voi. Binecuvântată să fie lucrarea sa 
cu voi, şi se va vedea bine cărarea Mea printre oamenii pă- 
mântului, şi pe această cărare va trece slava Mea din loc în 
loc, şi ea va aduce cu ea şi va întocmi veacul cel nou, al ce- 
rului şi al pământului cel ceresc şi nestricăcios, căci Eu aşa 
am spus: «Fac ceruri noi şi pământ nou, în care va locui 
dreptatea şi pacea şi viaţa». Amin. 

Vine vremea, măi copii, să-L vadă lumea pe Domnul, 
pentru că aşa este scris, şi cuvintele Mele se vor vedea împli- 
nindu-se şi toate se vor împlini, şi iată, de aceea am lucrat 
prin voi acest loc de coborâre a cuvântului Meu şi a slavei cu- 
vântului Meu, ca să am cărare de coborâre şi să nu zică lumea 
că n-a auzit glasul acestei trâmbiţări care a vorbit din cer pen- 
tru îndemnul la înviere şi la viaţă nouă peste făptură. Iar în 
urma trâmbiţei lucrează carul proorocului Ilie şi caii săi, du- 
pă cum este scris, iar carul acesta vine să culeagă de pe cale 


tot ce este stricat şi uscat, ca să fie calea netedă, să se arate 
slava cărării lui Dumnezeu, Care iarăşi vine, şi să se audă 
peste voi şi apoi peste mulţimi glasul proorocului care va spu- 
ne: «Iată, vine Domnul cu zecile de mii de sfinţi ai Săi!», şi 
tot ochiul va vedea această slavă. Amin. 

Iubiţii Mei copii, aceasta este lucrarea pe care a cui- 
bărit-o Domnul în grădină la voi, lucrarea de pregătire a sla- 
vei care vine cu Mine peste făpturi. Voi sunteţi lucrători toc- 
miţi de cer, şi fericiţi sunteţi pentru această tocmire, că aţi lă- 
sat pământ, şi case, şi neam, şi tată, şi mamă, şi fraţi, şi v-aţi 
lăsat tocmiţi la via Mea. Eu sunt viţa, voi sunteţi mlădiţele, şi 
vom bea şi vom mânca la masa cea din toamnă, căci vara este 
pe sfârşite, şi se apropie masa toamnei binecuvântate când va 
fi adunat şi pus pe masă tot rodul pentru care am trudit. Şi va 
fi pe masă vin de viţă nouă, căci vinul va fi nou, iubiţii Mei, 
iar vinul cel vechi se va preface în apă, fiindcă aşa este când 
se caută să se pună apă în vin sau când se încearcă să se facă 
din apă vin. O, nu se poate aşa la Dumnezeu, nu încape un aşa 
vin în faţa lui Dumnezeu. Şi va fi vin nou şi curat şi neames- 
tecat şi lucrat cu trudă; şi pentru aceasta, Eu, Domnul, îi voi 
da un gust nou, şi bun, şi ceresc, ca să aibă cei trudiţi, şi să le 
dau să aibă. Şi vom sta în această sărbătoare a viţei celei noi 
şi a vinului cel nou, a cerului şi pământului cel nou, căci toate 
se fac noi şi nestricăcioase. Amin. 

Se serbează la voi marele prooroc Ilie, care are în pri- 
mire lucrarea de pregătire a cărării slavei lui Dumnezeu, Care 
iarăşi vine. Iată, şi voi şi el aduceţi slavă şi mulţumire unii al- 
tora în ziua aceasta. El vă atinge cu toiagul binecuvântării şi 
cu cojocul puterii şi vă însemnează pe voi ca lucrători ai vre- 
mii slavei lucrării lui Dumnezeu. Sfinţii lucrează cu voi, iar 
voi lucraţi cu ei, şi iată cer şi pământ lucrând ca să se vadă 
aşezat veacul cel nou şi nestricăcios. Şi Domnul iarăşi Se va 
arăta, şi va fi alături cu făptura Sa cea în trup, care este în 
Duhul Domnului, care lucrează în Duhul Domnului. 

O, ce mare ar fi fost slava acestui popor cules de cu- 
vântul acestei lucrări, cules de prin bălţi şi noroaie, de prin 
spini şi de prin strâmtori, din munţi şi din văi; ce mare ar fi 
fost slava lui Israel dacă el ar fi ales pe Domnul şi ar fi lepădat 
idolii săi! Era plin pământul de râuri, şi de daruri, şi de lu- 
mină, şi de sare, şi de cuvântul Meu, care a fost dat mereu. De 
patruzeci de ani stau în faţa acestui popor, aşa cum am stat în 
vremea lui Moise până ce am ajuns la Iordan. Şi unde-i po- 
porul, ca să trecem acum în cântare şi să se arate pământul cel 
nou? Dar unde sunt cei născuţi pe drum? Şi iată, aceştia se 
vor naşte într-o singură zi, şi Domnul va avea pe poporul Său 
şi îl va aşeza în Eden, căci le voi arăta viaţa din Eden, şi ei 
vor lăsa moartea şi se vor naşte din cer, şi va avea Do mn ul 
popor şi îl va aduce până la izvor şi va bea el din legea sfin- 
ţeniei şi va cunoaşte pe Dumnezeu. 

Verginica este mare în sărbătoarea de azi. Ea lucrează 
peste voi alături de Ilie proorocul şi de apostolul care a vestit 
vremea cea nouă. Verginica vă atinge şi vă aduce mulţumire 
pentru lucrul vostru cu cerul şi vă îmbracă cu veşmântul pu- 
terii cereşti ca să puteţi termina lucrarea slavei dumnezeieşti 
care se va arăta lângă voi. 

Verginica se uită să vadă pe poporul ei. Se uită şi iarăşi 
se uită, şi îl găseşte pe scară şi nu ştie poporul să urce treptele, 
şi voieşte Verginica să vorbească cu poporul ei. Sunaţi din 
trâmbiţă, să audă poporul, şi să vorbească Verginica peste po- 
porul ei şi să-i spună să înceapă să urce pe scară, că ea stă 
aplecată ca să dea fiecăruia mâna şi să treacă urcuşul. Să se 
vestească o zi de întâlnire cu cuvântul lui Verginica şi să stea 

poporul s-o asculte ca odinioară. Să se strângă câte doi, câte 
trei din fiecare cetate şi să ducă vestirea ei cea din urmă. Şi 
va avea Domnul de împărţit cuvânt peste mulţimi apoi, şi ia- 
tă, duhul păcii cereşti şi al puterii de pace să vă învăluie pe 
voi, copiii grădinii cuvântului Meu, ca să vin la voi cu lucrul 
ce-1 avem de lucrat. Să fie duhul păcii Mele în voi. Să fie as- 
cuţimea Duhului Sfânt, Cel învăţător în voi şi peste voi, căci 
fericiţi cei ce stau lucrând în Duhul Sfânt al descoperirilor 
dumnezeieşti. Goliţi din voi tot ce este străin Duhului Sfânt, 
căci Duhul Sfânt este din cer, în cei ce sunt din cer. Cerul este 
locaşul Duhului Sfânt. Fiţi locaş ceresc al Duhului Sfânt, fiţi 
casă smereniei, iubiţii Mei, că aşa este casa Duhului Sfânt. Iu- 
biţi slava care vine de la lucrarea smereniei şi nu iubiţi rodul 
altui fel de slavă, căci altfel de slavă nu va rămâne în veacul 
cel nou. 

Am spus, şi iar vă mai spun: nu îngăduiţi să-şi facă 
cuib duhul rău între voi, şi stricaţi de fiecare dată cuibarul du- 
hului cel străin de Dumnezeu. Nu fiţi îngăduitori cu faţa du- 
hului rău. Nu vă uitaţi la faţă, şi cercetaţi duhul, cercetaţi cu 
vederea Duhului Sfânt, iar cele acoperite să fie descoperite şi 
învederate, şi aşa să lucraţi. Lucrarea cea ascunsă se numeşte 
întuneric între voi. Lucraţi totul la lumină ca să se poată cer- 
ceta lucrul fiecăruia dacă este sau nu ca Duhul Sfânt. Daţi 
unul altuia lumină descoperită, căci cele bune sunt descoperi- 
te prin ele, dar şi cele rele se descoperă prin ele, căci aici la 
voi se lucrează totul la lumină, fiindcă şi pe cele ascunse le 
scoate la iveală lumina Mea, care lucrează să scoată totul spre 
vederea celor lucrate. Fiţi fii ai luminii care lucrează cu voi şi 
care vine peste pământ ca să lumineze din ceruri. 

Binecuvântată să fie peste voi sărbătoarea sfântului 
prooroc Ilie. Urare cerească, de bucurie, să fie peste voi. înge- 
raşii slavei ridică gomiţele şi sună cântarea acestei sărbători, 
căci cerul este în mare bucurie întru sărbătorile sale, până la 
aşezarea serbării veşnice, în care nu se vor mai sfârşi cântările 
slavei cereşti, cântările veacului cel nou şi ceresc şi veşnic. 

Binecuvântată să vă fie cântarea de slavă pentru ser- 
barea de azi, şi hrana cea de bucurie a serbării de azi. Binecu- 
vântaţi să fiţi voi, copii ai binecuvântărilor cereşti, care încep 
cu voi. Amin, amin, amin. 

20 iulie/2 august 1993 

Cuvântul Domnului peste soborul de la ieslea cuvântului 

Ocrotirea în toată vremea a poporului Domnului. 

obor cuvânt la voi ca să fiu cu voi prin cuvânt, 
ca să fac sfat cu voi, ca să vă spun că Eu veghez 
cu toată puterea cerească peste ai Mei. Amin. 

Cuvânt de pace aduc între voi. Pace vouă! Dar păstraţi- vă 
pacea întru Mine, şi Eu voi păstra pacea Mea între voi. Eu 
sunt Domnul păcii veşnice şi împart de la Tatăl Meu pacea 
cea adevărată peste cei ce iubesc adevărata pace. Numai creş- 
tinii cei desăvârşiţi în lucrarea poruncilor cereşti, numai aceia 
cunosc pacea cea adevărată, căci alta este faţa şi simţirea ade- 
văratei lucrări de pace, alta decât se înţelege despre ea. Voi 
sunteţi mereu în zbucium, mereu în lucru cu greu, dar aceasta 
este pacea cea adevărată, şi dacă n-aţi fi aşa, n-aţi fi ai Mei, 
iubiţii Mei, căci aşa sunt ai Mei şi nu altfel. 

Iată, aţi avut o aşa de mare frământare peste voi, măi 
tată, mare, mare de tot, căci v-aţi frământat şi vi s-au desfăcut 
încheieturile păcii. Dar voi, pentru Mine v-aţi frământat, pen- 
tru Mine, ca nu cumva să Mă supăraţi pe Mine şi locul Meu 


de la voi, că nu vă trebuie vouă altfel de pace, şi Eu văd că nu 
vă mai puteţi mângâia cu altă faţă a păcii şi că iubiţi pacea cea 
zdrobită şi cea încercată şi cea tare. Acest fel de pace este pa- 
cea cea mai tare, pacea cea din timpul zbuciumului cel venit 
fără de veste, pacea cea din timpul lucrului cel mai greu şi cel 
mai zbuciumat. De aceea v-am spus Eu vouă să învăţaţi faţa 
lui Dumnezeu, şi să fie lucrată această lecţie, să fie mereu lu- 
crată şi să se dea premiu bun sau rău, să se dea la fiecare, să 
se dea adesea acest fel de probă, că la voi cercetarea vederii 
cereşti este mereu pe masa de lucru şi totul se cercetează din 
cer, căci Duhul Sfânt vă arată mereu legea acestei grădini, şi 
vai celor ce ar cădea sub această legătură legată de Dumnezeu 
pentru paza sfinţeniei locului cuvântului Meu! 

Eu spun poporului Meu să nu mai meargă pe cale cu 
omul fărădelegii şi să nu se încredinţeze lui. Corăbiile lumii 
sunt primejdioase, tată. Valurile lumii sunt prea ridicate. Câr- 
macii corăbiilor sunt cu totul tină şi spurcăciune, şi vai celor 
ce stau pe scaunul corăbiilor lor, că scaunele lor şi corăbiile 
lor sunt aşa de întinate şi aşa de afumate de fumul iadului, că 
din greu mai pot băga Eu mâna după un fiu de al Meu care 
cade prin întunecimea cea de pe drum. 

O, nu ştiu cum să facem să fie bine ascultată lucrarea 
cuvântului rostit. Ce fericit ar fi creştinul care ar vrea să înţe- 
leagă cărarea cuvântului Meu şi minunea cuvântului! A ajuns 
Do mn ul să aştepte să vadă minuni de felul acesta în poporul 
Său. E prea mare minune să vadă Domnul împlinirea cuvân- 
tului rostit prin cei purtători de cuvânt. Lucrarea ascultării 
prin cuvânt este cea mai mare minune văzută de cer între fiii 
acestui popor. Spun aşa pentru că se pune aşa de mică atenţie 
pentru împlinirea cuvântului rostit! Acesta este un lucru greu, 
este o necredinţă, dar Domnul rabdă aşteptând să vadă minu- 
nea ascultării cuvântului odată rostit, care nu aduce decât pla- 
ta ascultării şi nu altceva, aşa cum neascultarea cuvântului dă 
să atragă plata neascultării. 

Iată, îi roagă Domnul pe cei ce mai sunt ai Lui, şi pe al- 
ţii, care vor să mai asculte, să nu se mai atingă să călătoreas- 
că cu lucruri străine. Vine vremea, şi a şi venit, când acest po- 
por va înţelege din zi în zi mai mult de ce am stat Eu şi l-am 
rugat să stea fiecare la locul său şi să se roage neîncetat şi să 
aştepte pe Domnul. Poporul Meu M-a batjocorit şi Mi-a stat 
împotrivă atunci când am rostit cuvânt şi l-am rugat pe creş- 
tin să nu mai umble pe drum, şi să stea cuminte, că pe drum 
umblă duhul rău ca să fure sfinţenia copiilor Mei care umblă 
pe drum. 

Am vestit o zi de întâlnire cu poporul cel de acum, şi 
voi avea lucruri mari de coborât şi de lucrat prin cuvânt. Fe- 
riţi-vă de atingerea cea de pe drum, ca să nu vă pună cursă du- 
hul cel potrivnic, care vă vede măreţia slavei lucrului vostru. 
Mai e un picuţ, şi slava copiilor Mei va străluci în ei şi peste 
ei, şi lumea se va uimi şi va spune: „Oare, nu-i ştim noi pe 
ei? Şi ce este peste ei acum?“. 

Vine vremea să nu mai mergeţi nici cu corăbiuţa voas- 
tră. Vine vremea să nu mai mergeţi nici cu carul, nici cu că- 
milele cezarului, că nu veţi fi primiţi voi, cei ce nu aveţi sem- 
nul cel de pe pământ. Şi atunci poporul Meu va fi să stea cu- 
minte şi să intre în odăiţă şi să primească prin îngeri hrană, şi 
să treacă vaiul fără să simtă vreo grijă sau vreo durere. De 
aceea am venit şi am spus: poporul Meu să înceapă din zi în 
zi mai mult să-şi aibă mâinile lui, că tot ceea ce se vinde şi se 
cumpără are licoarea cea care încântă şi semnul lui satana, 
după cum este scris. 

Am dat de veste să ieşiţi cu un ceas mai devreme şi să 
folosiţi această înţelepciune ca să nu vă smulgeţi atunci. Fe- 

ricit acela care a înţeles ce fel de lucrare este aceasta, ca să 
scapi mai din vreme, că atunci satana te vede că fugi, şi nu 
trebuie, tată, să te vadă el fugind, şi trebuie să fii intrat din 
vreme sub adăpostul lui Dumnezeu. Nu-i niciodată prea de- 
vreme, nu-i devreme, tată, că iată ce devreme a venit vremea 
cea rea, şi voi n-aţi priceput ca Dumnezeu. Vreme pentru cei 
răi nu mai este de mult. Ei şi-au împlinit lucrul lor, dar vre- 
mea am mai oprit-o Eu, tată, ca să Mă lupt să vă bag la adă- 
post, şi iată, voi nici acum nu sunteţi intraţi. 

Deschideţi-vă înţelepciunea şi veţi vedea cu ea vremea 
şi veţi cunoaşte semnele ei. Ferice de cei ce stau sub lucrarea 
cuvântului Meu, că aceia vor fărâma lucrarea lui Antichrist, 
şi va veni izbăvirea şi se va arăta împărăţia puterii lui 
Dumnezeu. 

Ferice de casele de creştini care n-au sub acoperămân- 
tul lor vreun fiu al fărădelegii, că acelea vor fi ocrotite şi as- 
cultate de Dumnezeu. Dar nici pe drum să nu vă întovărăşiţi 
cu vreunul care chiar numindu-se frate calcă în picioare mă- 
car cea mai micuţă poruncă din cele ale sfinţeniei. Cercetaţi-vă 
căsuţele să nu fie nimic mort în ele, şi să fie veghe şi să fie 
curat întru totul şi clipă de clipă, că nu ştiţi, ori dimineaţa, ori 
noaptea, ori în alt ceas al zilei veţi auzi bătând la uşă pe Stă- 
pânul vostru, Care Se întoarce. 

Pace vouă, şi trezire cu veghe şi bucurie peste voi, 
copii ai vremii care vine cu Mine! Amin, amin, amin. 

31 iulie/13 august 1993 

Praznicul Adormirii Maicii Domnului 

întoarcerea ta hrană curată. Urâciunea pustiirii este în biserica 

lumii. 

D umnezeu a vestit lucrare de cuvânt ceresc peste 
ieslea cuvântului Său, care s-a coborât în Ro- 
mânia. Cuvântul Tatălui şi al Fiului şi al Sfântului Duh se co- 
boară şi aşează masă cerească. Domnul Iisus Hristos ia masă 
cerească în mijlocul poporului Său hrănit vreme de aproape 
patruzeci de ani în pământul României. 

Cel ce primeşte cuvântul Meu, pe Mine Mă primeşte 
acela, căci iată, în zilele voastre am lucrat şi lucrez o lucrare 
pe care dacă o aude cineva nu ştie să creadă în ea, nu ştie cum 
să creadă în ea, dar voi ştiţi că această lucrare sunt Eu şi că 
lucrez în Duhul Sfânt, aşa cum am lăsat cuvânt când M-am 
dus la Tatăl, căci aşa am spus ucenicilor Mei cei de atunci: 
«Nu vă întristaţi. Vă va fi de folos ca Eu să Mă duc la Tatăl. 
Şi pentru că Mă duc, vă voi trimite pe Mângâietorul, pe Du- 
hul Sfânt, Care vă va vesti vouă de la Mine, Care din al Meu 
va lua şi va aduce vouă, şi cele viitoare vă va da vouă de şti- 
re». Şi dacă M-am dus la Tatăl Meu, am spus cuvânt peste cei 
ce-i aveam din lume daţi de Tatăl Meu; i-am trimis şi le-am 
spus: «Mergeţi în toată lumea şi spuneţi că s-a apropiat îm- 
părăţia cerurilor. Mergeţi şi botezaţi şi lucraţi în numele Meu 
peste cei ce vor crede în Mine prin voi». Amin. 

O, de două mii de ani lucrez şi strig făptura Mea să 
vină la masa Mea. Am venit acum două mii de ani şi M-am 
dat să fiu viaţă şi hrană şi veşnicie peste făptura care vrea să 
creadă în Mine, şi tot de atâta vreme am aşteptat naşterea 
acestei lucrări care este cu voi. Aceasta este lucrarea Duhului 
Sfânt al Sfintei Treimi, Care a venit să întregească întreita lu- 
crare a Treimii Dumnezeieşti. Toţi cei care sunt lucrători ai 
cerului sfânt, care au venit intr-ale cerului sfânt, toate cetele 
cereşti au aşteptat naşterea acestei lucrări care se numeşte Cu- 
vântul lui Dumnezeu. 


Am pregătit un vas pe pământ şi am lucrat ca să-Mi fie 
Mie trâmbiţă, ca să am cum să vorbesc, ca să las cuvântul 
Meu vouă, celor ce eraţi scrişi în cartea Tatălui Meu ca să vă 
naşteţi din nou prin această lucrare. Şi dacă voi aţi cunoscut 
de la Duhul Sfânt că Eu sunt, am venit mereu să fiu cu voi 
prin cuvânt şi să fiţi voi poporul Meu. Eu să vă fiu Dumne- 
zeu, şi voi să-Mi fiţi fii, după cum este scris: «Voi locui în ei 
şi voi umbla şi voi fi Domnul lor, şi ei vor fi poporul Meu şi 
însuşi Dumnezeu va fi cu ei şi va şterge lacrima de pe obra- 
zul lor». 

Când am venit întrupat în lume ca să lucrez lucrarea cu 
care Mă trimisese Tatăl, n-am încăput cu ea în cei de atunci, 
că n-au cunoscut aceia vremea cercetării care venise cu Mine 
de la Tatăl. Şi dacă toţi au dat să Mă stârpească, aşa le-am 
spus: «Voi vreţi să Mă ucideţi, pentru că nu încape în voi cu- 
vântul Meu, pentru că voi nu sunteţi din Tatăl Meu, că dacă 
aţi fi din Tatăl, aţi cunoaşte că de la Tatăl am venit şi că El 
M-a trimis». 

O, copii ai Ierusalimului cel coborât cu Mine prin 
această lucrare! Iată-Mă cu voi prin cuvânt. Ferice celor ce au 
încăpere pentru naşterea cuvântului Fiului lui Dumnezeu, 
Care lucrează din veac şi până-n veac prin cuvânt. Iată, am 
sunat şi v-am cules de la locurile voastre ca să stăm şi să ci- 
năm din nou. Pace vouă! Eu sunt cina cea tainică din care vă 
hrăniţi voi împreună cu Mine. Eu sunt Mirele, voi sunteţi mi- 
reasa Mea cea adevărată, cea cu candela aprinsă, cea înţeleap- 
tă, care ştie de la Mine cum să vegheze, cum să se îmbrace şi 
cine s-o îmbrace. 

O, poporul Meu iubit, te-am strigat ca să vii, şi să stau 
din nou în sfat cu tine, şi să stai tu la masă cu Mine şi cu Măi- 
cuţa Mea şi cu sărbătoarea sa în mijlocul tău, popor iubit de 
Dumnezeu; şi cu Verginica, măi poporule, căci ea este cea ca- 
re te-a născut pe tine pentru Mine prin această iesle gătită 
pentru cuvântul Meu, care vine şi se lasă peste tine să ai tu 
viaţă din Duhul Meu, Cel ce grăieşte peste tine. 

Mă uit cu patruzeci de ani înapoi şi o văd pe Verginica 
lăsându-se sub arsura Duhului Sfânt cu Care venisem s-o pe- 
ţesc ca să fac din ea trâmbiţă a cuvântului lui Dumnezeu şi ca 
să-Mi ridic un popor luminat, în mijlocul acestui neam pe 
care-1 iubeşte Dumnezeu şi pe care îl pregăteşte ca să-I fie 
scaun de domnie şi cărare de slavă peste popoare. Venisem 
din cer în calea unei copile pe care Eu o aveam săracă cu du- 
hul, sărăcuţă cu rangul, sărmană sărmănuţă între oameni, şi 
am lăsat Duhul Meu peste ea ca să ştie ea prin Mine şi să Mă 
cunoască şi să se lase sub arşiţa Duhului Sfânt şi să cuvintez 
cu cuvântul Meu prin ea şi să dau hrană din cer poporului 
care era scris să se nască prin lucrul Meu cu Verginica. O, şi 
ce pustiu a fost pustiul prin care am trecut Eu cu tine, popor 
chemat de Domnul la masa cea de nuntă! Că dacă am văzut 
că cei de până la tine nu mai voiau să vină, dacă am văzut că-şi 
vedeau de ale lor, dacă am văzut că s-au încurcat cu cele scoa- 
se astăzi şi că au de făcut de ale lor, atunci am ieşit la drum şi 
am plâns amar în faţa mesei Mele plină cu cele de la Mine, şi 
am zis să văd masa plină. Şi am început să strig şi să Mă uit 
să văd venind săracii şi şchiopii şi muţii şi rătăciţii şi leproşii, 
dar ei nu ştiau cum să vină, nu mai ştiau cărarea dacă cei ce-i 
învăţau pe ei nu mai vegheau cu Dumnezeu şi nu mai ştiau că 
trebuie să vină Mirele. Strigam şi iar strigam, şi plângeam 
după oile Mele, şi ele nu mai ştiau cum este glasul Păstorului. 
Şi am plecat din loc în loc la răspântii şi am strigat din cortul 
acestei copile care s-a lăsat folosită de Dumnezeu, şi ai venit 
tu la masa Mea cea sfântă, poporule care erai scris ca să fii 

pentru această lucrare, şi stau de atunci cu tine la masă şi 
te-am deprins să mănânci şi cum să mănânci şi ce să mănânci 
şi ce să nu mănânci ca să poţi să fii viu prin valea morţii 
care-şi desface gura ca să înghită făptura lui Dumnezeu. O, şi 
te-am văzut flămând din nou, şi te-am văzut slăbind, căci 
copilul care nu mănâncă slăbeşte şi se îngălbeneşte, şi tu 
trebuie să înfloreşti şi să te desfaci acum, că vine vremea cea 
vestită de Mine peste tine, popor aşteptat de Dumnezeu. Că 
Eu am ridicat din tine fii, şi fii din fii, şi merg înaintea ta ca 
să te aduc până la Iordan şi ca să te trec în Canaan şi ca să te 
aşez în grădina Edenului, ca să nu fie ea lipsită de tine, popor 
al Ierusalimului care se va arăta peste tine şi de la tine. 

O, Eu am aşezat începutul cel nou, care vine cu Mine 
la tine, dar tu să te laşi pregătit, să te laşi hrănit până la creş- 
terea deplină, până la învierea cea mare care lucrează peste ti- 
ne, că iată, M-am uitat peste tine, turmă iubită, şi am ales din 
mijlocul tău fii sănătoşi şi curaţi pentru Mine şi i-am pus la 
lucru în faţa ta, şi i-am pus înaintea Mea pentru tine şi pentru 
slava ta, popor al cuvântului Meu. Şi am împrejmuit o grădi- 
niţă şi i-am aşezat în ea şi am pus la hotarele ei legea sfinţe- 
niei, şi am pus peste ea viaţă de Eden şi de cer coborât dintru 
ale Mele, şi iată ce fac: îi strămut pentru o clipă ca să vină în 
calea ta, turmă iubită, şi ca să aducă glasul Meu peste tine şi 
ca să stai tu din nou la masa cuvântului Meu. Eu sunt; Eu şi 
trimişii Mei spre tine. 

Dacă eşti şchiop, popor iubit, scoală-te şi umblă; şi 
umblă pe urmele Mele ca să nu mai şchiopătezi niciodată. 
Dacă eşti slab, ridică-te şi te-ntăreşte şi ia din Duhul Meu şi 
stai cu Mine pe cărare, că la capătul cărării e sărbătoarea ce- 
rului pe pământ. Dacă ţi-a slăbit văzul sau auzul, iată, Duhul 
Meu stă gata să Se atingă de tine şi să fii vindecat. Dacă 
graiul ţi-a amorţit şi dacă înăuntrul tău nu mai are grai despre 
Mine şi despre împărăţia Mea din tine. Eu dau râu cuvântului 
Meu, şi să te faci tu râu al cuvântului vieţii peste făpturile cele 
însetate, că a venit vremea să fii tu sare şi să sărezi în jurul tău 
pe cei ce nu Mă au pe Mine. Eu sunt întru tine, copil al po- 
porului cel nou. Eu sunt iar, precum am fost atunci. Sunt Cel 
ce dau vedere orbilor şi iau vederea celor ce nu ştiu să-L vadă 
pe Dumnezeu. Sunt Cel ce dau cuvânt muţilor şi îi scol pe cei 
din moarte. Eu sunt Cel ce aduc sfârşit lumii şi început făp- 
turii Mele. Eu am venit la tine ca să te vestesc din timp, că 
nimic nu lucrează Dumnezeu fără să vină să vestească mai 
întâi, poporul Meu. 

Am ridicat în zilele acestea piatra de mărturie, în nu- 
mele lucrării Mele cu voi, şi am împlinit peste mulţimi vesti- 
rea acestei lucrări pe care Eu o săvârşesc în taină cu tine de 
patruzeci de ani. Am ridicat piatra mărturiei, dar am trecut 
mai întâi pe la tine, popor al acestei mărturii. Am străbătut ce- 
tate cu cetate, pe unde are Dumnezeu pe cei ce au stat la masa 
acestei lucrări, ca să vestesc pe poporul cel hrănit şi să-i spun 
să fie cu veghe şi cu hăinuţă îngrijită şi cu lumină cerească 
peste el, şi să fie gata pentru începutul cel nou, care vine cu 
Mine. Am întocmit carte de mărturie peste fiecare cetate şi 
am stat în sfat ceresc cu tot poporul acestei lucrări, şi apoi am 
dat de veste să se ridice tum de mărturie care să stea în faţa 
lui Dumnezeu şi spre care să privească Do mn ul şi din care să 
lucreze salvarea cea mare şi răsplata cea biruitoare, care vine 
de la Mine. Şi iată, lucrez la cârma acestei corăbii şi stau ca 
pe muntele fericirilor şi grăiesc peste tine ca să te aşez în le- 
gea sfinţeniei şi să te am după chipul şi asemănarea Mea pen- 
tru sărbătoarea care vine cu Mine. Am venit să te învăţ din 
nou, ca să fii după chipul şi asemănarea Mea, căci cele ce au 


ieşit astăzi, dau să te prindă şi să te ascundă de la faţa Mea ca 
să nu mai poţi tu să stai în faţa Mea, poporul Meu. 

O, Ierusalime, ştii tu de ce am venit la tine şi te-am 
adunat ca să-ţi vestesc cele din urmă? Deschide-ţi inima, Is- 
raele, şi să nu fii, tată, mititel cu inima sau cu credinţa, că iată, 
a venit vremea să te sprijini tu pe povaţa Mea şi numai pe ea, 
ca să nu pieri tu sub greutatea zilei de acum. Eu ţi-am vestit 
ţie, popor iubit, că se ridică dinspre apus o vreme rea. Ţi-am 
spus mereu, şi n-am dormit în faţa ta, şi ţi-am vestit din vreme 
să te laşi îmbrăcat în haina nunţii şi să intri în odaia nunţii ca 
să nu pieri pe afară, copil hrănit din masa cerului. Am fost cu 
tine pe cale şi te-am învăţat mereu şi ţi-am spus cu uşorul tot 
ce vei avea de trecut, dar ai fost greoi pe drum cu Mine şi n-ai 
lucrat de ajuns de bine, de ajuns de mult, de ajuns de răbdător, 
şi iată, acum te-a înconjurat din părţi pâcla zilei de azi, şi tu 
nu eşti deprins s-o simţi şi s-o cunoşti, căci pâcla aceasta are 
multe învelişuri, şi se iau unul câte unul ca să nu-i vezi tu 
miezul şi ca să te scape din cale şi ca să intri în odaie şi ca să 
fii adăpostit sub cortul lui Dumnezeu. 

Iată, tată, că tu ai fost cu veghea slabă şi n-ai plâns aşa 
cum a plâns proorocul Ilie când se tânguia în faţa lui Dumne- 
zeu că nu mai este nimeni de partea Domnului şi că a rămas 
singur în pustiul necredinţei. Ilie nu mai avea nimic în el 
decât râvna pentru întoarcerea lui Israel spre Dumnezeu. Şi 
dacă el, pe pământ fiind, se lăsase mistuit de râvna pentru 
mântuirea poporului cel ales, oare, ce este cu el acum când 
este ceresc? 

Poporul Meu cel nou, tu nu ştii, tată, ce pildă a fost cu 
Ilie când plângea la Dumnezeu să i Se arate Domnul şi să-i 
mângâie durerea care venea din râvna lui cerească. Şi s-a dus 
pe munte şi a mers nemâncând şi nebând, ca să-L vadă pe 
Domnul apoi, şi Domnul i-a spus să intre la adăpost în gura 
unei peşteri, şi a fost venită vijelie mare, şi a venit apoi cutre- 
mur mare, şi apoi a fost foc venit, şi toate acestea zguduiau 
muntele şi stâncile, şi Domnul nu S-a arătat lui Ilie în acestea. 
Şi a venit apoi o adiere de vânt uşor şi lin, şi numai atunci a 
fost să vadă Ilie slava şi glasul Domnului. Aşa să înţelegi tu 
vremea dinaintea arătării slavei Domnului, căci în jurul tău 
suflă vijelie şi munţii se clatină şi focul mistuie în jur, şi 
Do mn ul pune mâna Sa peste tine aşa cum a pus-o pe ochii lui 
Moise când a trecut Domnul prin faţa sa cu slava Sa. Şi apoi 
vine Domnul cu adierea Sa la tine şi va sta cu tine ca să te ai- 
bă mereu, dar ai grijă prin cele ce te înconjoară până la arăta- 
rea slavei Domnului, cea care vine pentru tine fără înspăi- 
mântam, şi vine cu blândeţe şi cu pace dacă tu vei şti să stai 
atent şi ascuns de cele ce suflă până la trecerea lor. Fii atent, 
că Domnul trece cu răsplata Sa, cu slava Sa, cu dreptatea Sa 
şi cu despărţirea binelui din rău, şi vrea să te scoată din vijelie 
şi din cutremur şi din foc, şi vrea să te dea de-a dreapta slavei 
Sale şi nu de-a stânga slavei Sale, căci toată lucrarea Sa se nu- 
meşte slava Sa, după cum este scris: «Lăudaţi pe Domnul ste- 
lele şi lumina; lăudaţi pe Domnul focul şi grindina!». 

Ierusalime, popor cu nume dumnezeiesc! Deschide-ţi 
înţelepciunea ca să cunoşti cum e vremea în care eşti şi sem- 
nele ei, măi tată, ca să pot Eu fărâma cu tine lucrarea lui anti- 
christ, care lucrează de mult şi stă la pândă în calea biruinţei 
Mele, în calea biruinţei tale cu Mine, poporul Meu cel de la 
sfârşit. Antichrist a lucrat odată cu Mine şi a furat mereu taina 
Mea pentru pregătirea biruinţei cereşti pe pământ, şi a fost 
mereu neliniştit, şi a căutat să-şi facă armură ca să scape cu 
viaţă lucrarea lui cea fără de sfinţenie, că nu-i place lui anti- 
christ sfinţenia; nu-i place, că nu-1 lasă sfinţenia să fie în pofte 

şi în măriri şi în desfătări. O, şi ce Mi-au făcut Mie slugile lui 
antichrist! Că iată, a acoperit faţa pământului cu ostaşii lui, şi 
lucrează bine instruiţi ca nu cumva să-şi piardă stăpânirea ce 
o are peste pământ, că el nu poate suporta să înţeleagă că pă- 
mântul a fost creat prin cuvântul lui Dumnezeu şi că Domnul 
este Stăpânul puterilor în cer şi pe pământ. Şi iată, lucrarea 
cea potrivnică lui Dumnezeu s-a ridicat în picioare pe pământ 
şi s-a unit cu cele ascunse în adânc, şi şi-au ascuns bine faţa 
slugile lui satana, şi şi-au făcut împărăţie ascunsă, şi acum dă 
să iasă deasupra cu cele lucrate în ascuns şi să se dea drept 
Dumnezeu şi să meargă toată făptura Mea după el. 

O, de când a aflat omul duhului rău că Eu M-am apro- 
piat cu slava pe care o pregătesc de o bună bucată de vreme 
pentru arătarea Mea, după cum este scris, şi-a făcut ascunzi- 
şuri în peşteri şi în stânci şi şi-a făcut împărăţie peste împără- 
ţie pe pământul lui Dumnezeu, şi lucrează cu dibăcie şi cu în- 
ţelepciune omenească, şi Eu aşa v-am cuvântat când am zis 
s-o iau pe Verginica întru cele cereşti. Aşa ţi-am spus: «Ce vei 
face tu, poporul Meu, când voi lua cuvântul Meu din mijlocul 
tău şi te voi lăsa pentru o vreme? Că tu vei zice răului bine, 
şi vei zice că omul este Dumnezeu». Şi iată, vine vremea 
aceasta, şi ea este în faţa ta ajunsă, că oamenii duhului rău au 
luat din învăţătura Mea şi au pus-o deasupra lucrării lor ca să 
nu se vadă, şi au furat de peste tot lucrarea tainelor cereşti, 
pentru că iubitorii lui Dumnezeu n-au avut învăţători destoi- 
nici peste ei. Şi de ce n-au avut? N-au avut, fiindcă toţi cei ce 
s-au aşezat peste turma lui Dumnezeu au făcut legătură cu ce- 
le ale cezarului şi au lăsat pe cezarul să intre peste toate cele 
ale Domnului până ce a nimicit curăţenia şi sfinţenia cea din 
biserică, până ce a strămutat tot ce a fost bine aşezat de pă- 
rinţi, iar slujitorii lui Dumnezeu s-au lăsat cumpăraţi de cele 
de pe pământ, şi apoi s-au lăsat înghiţiţi de tot ce este astăzi 
în lucru, iar pe Domnul L-au înşelat aşa cum înşeală mireasa 
pe mire şi înainte de nuntă şi după nuntă, şi nu mai este veş- 
mânt adevărat şi curat. Aşa sunt slujitorii bisericii de azi, ca- 
re-şi ascund ruşinea trădării învelindu-se cu haina nunţii, cu 
haina de mireasă, şi înşeală un norod mare care se strânge la 
nuntă. Tot aşa şi cei ascunşi sub haina bisericii, înşeală no- 
rodul cel mult, şi aşa a ajuns vremea orbului care cade în pră- 
pastie bazându-se pe călăuză oarbă. Şi precum haina cea din 
afară ascunde pe cel întinat, tot aşa este şi cu lucrarea lui an- 
tichrist, care a cuprins totul, care s-a atins şi a pus învăţătură 
de a lui Dumnezeu peste întinarea sa, ca să nu se vadă înşelă- 
ciunea sa şi ca să tragă de pe cale pe cel ce merge cu Dumne- 
zeu, şi să nu ştie acesta că duhul lui antichrist îl momeşte cu 
faţă ascunsă. Şi iată că v-a prins şi pe voi în mari ispite, şi 
plânge Dumnezeu deasupra voastră şi vine şi vă aminteşte 
cele vestite vouă din vreme, că Domnul vede înainte şi vine 
să vă aducă vouă de ştire ca să nu cădeţi în ispită, copii ai lu- 
crărilor cereşti. 

Măi tată, aşa am spus Eu, din vreme am spus: «Copil 
hrănit din cer, ia aminte şi nu uita, că vine ziua să fii ispitit 
cu cele scoase astăzi, dar Eu îţi spun să fii cuminte şi să stai 
în ograda Domnului şi să nu te întinzi să iei să mănânci din 
fructele altei grădini, străină de învăţătura pe care o cunoşti, 
că vine duhul rău peste tine şi îţi face dulce hrana străină şi 
te duci şi Mă laşi fără tine, copil hrănit din cer». Şi iată, văd 
copii din poporul Meu care au luat şi au mâncat amestecătură 
otrăvită, care vine din lucrarea iadului, şi îi văd ofiliţi şi abă- 
tuţi şi atinşi de licoarea cea cu faţă ascunsă, care ucide cu uşo- 
rul sufletul celui drept care ia din altă grădină. Şi dacă tu, po- 
por iubit, nu te trezeşti acum ca să crezi şi să asculţi ce-ţi aduc 


Eu de ştire din cer, să ştii că oamenii duhului rău, care umblă 
acum să te otrăvească cu învăţătura cea cu faţă ascunsă, nu 
vor avea ce face cu tine şi te vor azvârli, că Eu un picuţ mai 
am şi voi lăsa descoperit se mn ul Meu, şi omul rău va vedea 
acest semn cu care ai fost tu însemnat şi binecuvântat de Mi- 
ne. Eu ţi-am spus ţie şi aceasta: ţi-am spus că nu vei avea cum 
să te furişezi de lucrarea cuvântului Meu, că dacă nu de multe 
ori, măcar o dată ai fost însemnat de semnul cel ceresc al bi- 
necuvântării care a coborât cu Mine de câte ori am venit şi am 
grăit peste tine şi am binecuvântat pe cel ce a stat la masă ce- 
rească cu Mine. Un picuţ mai am de întocmit lucrarea cuvân- 
tului Meu, şi va fi să-ţi arăt semnul Meu deasupra ta, copil al 
poporului hrănit de Dumnezeu. Voi arăta cuvântul Meu şi voi 
arăta şi cuvântul tău faţă în faţă cu Mine. Şi dacă nu vei fi 
găsit sub cortul Meu, vei fi întrebat de îngerii care se ridică 
să-Mi culeagă rodul lucrării şi te vor întreba: „Suflete, când 
ai minţit pe Dumnezeu? Atunci, sau acum?“. Şi vei fi găsit 
scris în cartea acestei lucrări când îngerii o vor deschide şi 
vor rosti din ea, şi tu nu înţelegi cum va fi această lucrare 
când se va vorbi de pe acoperişuri despre taina cea lucrată cu 
tine de Dumnezeu, şi acoperişurile se vor pleca la pământ, şi 
tu vei fi sub ele şi te vor prinde sub ele ca pe un trădător, şi 
nu vei ieşi de acolo până nu vei plăti cel din urmă bănuţ, că 
Domnul nu uită nimic din cele lucrate cu tine, popor al cuvân- 
tului Meu. 

Eu am venit din cer cu această lucrare de cuvânt şi am 
strâns sub mantia Mea pe cel cu duhul sărac, pe cel sărac cu 
mărirea şi cu rangul, pe cel curat cu inima, şi a fost să vorbesc 
unui popor mic cu învăţătura, smerit cu inima, umilit sub pia- 
tra vremii şi depărtat de lucrarea lui antichrist, cel cu deşertă- 
ciune oarbă şi ieşită de la trup. Eu am căutat spre cel cu duhul 
mic, spre cel ce ştie să se lase mic sub mâna lui Dumnezeu 
cea ocrotitoare, şi a fost să vorbesc cu cei smeriţi, care ştiu să 
primească de la Dumnezeu, că iată, duhul măririi de sine a iz- 
gonit înţelepciunea din oameni, şi a rămas peste oameni du- 
hul rătăcirii de sine, şi înţelepciunea trupească s-a făcut stăpâ- 
nă peste om şi s-a umplut pământul de trupuri. Şi a venit du- 
hul rău şi a găsit case pustii şi a intrat şi s-a aşezat şi a lucrat 
înţelepciune din iad, şi rătăcirea cea de la sfârşit este mai ma- 
re decât în toate veacurile. Şi Se uită Dumnezeu la tine, po- 
por hrănit din mană cerească şi adăpat din apa râului vieţii; Se 
uită şi întinde mâna după tine ca să te deosebească şi să te cu- 
noască şi să te binecuvinteze, şi să te respingă lucrarea lui 
antichrist atunci când va lucra să pună pecetea cea groaznică 
peste tot trupul laolaltă. Eu pentru asta am venit şi te-am che- 
mat şi te-am ales apoi, ca să stai la masă cu Mine şi ca să pun 
semnul cel viu peste tine, pentru ca să se zdrobească prin tine 
puterea semnului celui rău. 

O, duhule potrivnic, ce-ai făcut tu cu întinderea ta cea 
rea! Dar ce zdrobire îţi pregătesc Eu ţie, şi ce biruinţă se va 
coborî din cer asupra ta şi a servilor tăi, care n-au mai avut 
odihnă ca să-ţi plinească lucrarea ta cea oarbă! lată, vine cea- 
sul, şi a şi venit, să te culc la pământ şi să-ţi dezvelesc planul 
cel mârşav, cu care ai stat ascuns şi ai lucrat împărăţie minci- 
noasă. Eu sunt Cel ce a făcut fiinţa ta cea dintâi, dar tu te-ai 
semeţit peste Creatorul tău şi ai căzut spre stricăciune. Dar 
iată, cele fără Dumnezeu nu vor mai rămâne, şi se va aşeza 
împărăţia Domnului şi voi răscumpăra făptura. 

Israele hrănit de Dumnezeu, tu eşti unealta Mea cu ca- 
re voi ara şi voi grăpa şi voi însămânţa din nou, ca la început, 
şi se va arăta din nou Edenul cel sfânt şi curat şi nestricăcios. 
Dar fii credincios şi fii mare, Israele, căci cele ce sunt astăzi, 

nu sunt cele ce vor fi mâine. Nu te lăsa prins sub puterea ba- 
nului, că banul este singura unealtă cu care lucrează din toate 
laturile faţa lui antichrist, omul fărădelegii. 

Ce vei face tu când vei vedea cu ochii duhului semnul 
pieirii pe care-1 foloseşte antichrist? Ce vei face, tată, tu, cel 
care ai semnul Domnului pe creştetul tău? Te vei îngrozi şi 
vei da să fugi şi vei da să arunci de la tine punga şi haina zilei 
de azi, a stăpânirii de azi. O, dar vei fi văzut fugind, pentru că 
tu va trebui să fugi atunci, că vei fi oricum azvârlit pentru 
se mn ul de pe tine, tată. Şi cum va fi aceasta? Aşa va fi, că nu 
va putea lucra peste tine semnul lui antichrist, şi toţi se vor în- 
treba: „ Ce este cu acesta? De ce nu se aşează pe el sceptrul 
nostru? “. 

O, îngerii Mei cei nevăzuţi vor împlini răsturnarea cea 
mare a lucrării lui antichrist, dar trebuie să-ţi vestesc ţie, po- 
por cu pecete cerească, să te grăbeşti ceas cu ceas şi să ieşi 
din timp şi să intri cu Mine în corabia sfinţeniei de duh şi de 
trup şi să fii înţelept, că Eu ţi-am dat prilejul să poţi lucra, şi 
ţi-am făcut cale şi loc ca să te aşezi cu Mine şi să lucrezi la 
împărăţia Mea, popor tocmit pentru viţa şi vinul cel nou. Fugi 
de iubirea de argint şi nu mai umbla în piaţa duhului rău, că 
duhul rău a scos o învăţătură nouă şi a aruncat-o pe drumuri 
ca să te apleci şi tu s-o iei şi s-o mănânci. Dar nu lua; fii înţe- 
lept şi nu-ţi murdări nici ochii, nici auzul, nici mintea, nici 
hrana, şi pune mânuţa la lucru şi fa-ţi cu munca ta şi te în- 
deletniceşte să te dezlipeşti de duşmanii Duhului Sfânt. 

Ţi-am spus din vreme să te îndeletniceşti, popor iubit, 
şi să ştii să-ţi faci singur şi să cunoşti darurile lui Dumnezeu, 
şi măiestriile toate să le ai în mijlocul tău, ca să ai timp să te 
curăţeşti de sub mâna stăpânului cel murdar pe mâini, cel 
murdar de sânge şi de moarte, cel mort faţă de Mine. Eu 
vreau să-l înviez şi pe el prin tine. Aceasta e lucrarea Mea cu 
tine, dar ridică-te deasupra răului, ridică-te, că e târziu şi nu 
mai este vreme, şi tu trebuie să fii curat, curat şi spălat de cele 
nelucrate de Mine şi de tine. Nu-i niciodată prea devreme, dar 
e târziu, târziu de tot, tată. Satana şi-a împlinit lucrarea, şi iată 
ce devreme a venit împlinirea lui cea rea, şi voi n-aţi priceput 
ca Dumnezeu. Vreme pentru cei răi nu mai este de mult. Răul 
şi-a plinit lucrarea şi cupa sa, dar am mai zăbovit Eu, tată, ca 
să vă bag la adăpost, fie cu voia, fie cu spaimă să vă bag sub 
mantia Mea, ca să pot slobozi vijelia şi cutremurul şi focul 
peste cei ce se cred stăpâni pe lucrul mâinilor lor, pe lucrul cel 
rău, pregătit împotriva lui Dumnezeu. 

O, poporul Meu, câte te-am învăţat Eu pe tine, tată! 
Am stat cu tine în sfat aşa cum învaţă tatăl pe fiii săi, şi ţi-am 
spus ce vine şi ţi-am spus mereu ce să faci ca să fii pregătit. 
Am stat ascuns cu tine prin vremea cea roşie şi te-am povăţuit 
pas cu pas şi ţi-am vestit dinainte şi am spus să fii după chi- 
pul şi asemănarea Mea, ca să nu-şi lărgească duhul rău gura 
ca să te sperie şi să te slăbească şi să te înghită apoi. Când te 
vedeam slab şi fricos şi încercat de ispite, îmi întindeam mâ- 
na şi nu te lăsam aşa, şi tu cunoşteai braţul salvării, întins dea- 
supra ta. Aşa am fost Eu pentru tine, popor mititel, popor din 
vremea aceasta, pentru că nu tu M-ai ales, ci Eu te-am ales pe 
tine. Şi dacă Eu te-am ales ca să fii al Meu, alege şi tu acum, 
tată, alege-Mă pe Mine şi rămâi cu cele ale Mele, că dacă vei 
face aşa, Eu voi trimite pe îngerii Mei şi îţi voi aduce hrană 
cerească şi îngerească după ce antichrist nu-ţi va mai da 
nimic şi nu-ţi va mai lua nimic un picuţ de vreme pentru în- 
cercarea ta întru Mine. 

Pe vremea împăraţilor tirani şi păgâni s-a dat poruncă 
odată să se mânjească cu sângele jertfelor idoleşti hrana cea 


din piaţă, şi din care mergeau şi cumpărau şi cei credincioşi 
ai lui Iisus Hristos. Şi am dat duhul descoperirii şi am vestit 
pe creştinii Mei să nu ia nimic de la păgâni, din pricina celor 
ce au spurcat hrana cea spre vânzare, şi le-am spus să moaie 
grâu şi să mănânce şi să nu se atingă de stricăciune, şi au as- 
cultat pe trimisul Domnului şi şi-au scăpat viaţa şi curăţenia 
vieţii. Aşa să fii şi tu, popor din vremea de azi. Fă tot ce poţi 
şi lucrează cu mâinile tale şi ară şi seamănă şi roagă-te şi dă 
Domnului munca ta, iar Domnul îţi va da rodul muncii tale şi 
vei avea curăţenie şi duh de sfinţenie peste tine. Eu mereu am 
venit şi te-am rugat. O, şi cât te-am rugat, şi câte ţi-am spus 
Eu să le laşi, şi să nu le mai iei şi să nu le mai faci! Şi acum, 
iată, te prind toate fără de veste, că tu n-ai voit să asculţi şi să 
împlineşti încă de când ţi-am spus, ca să fi fost acum deprins 
cu ascultarea şi cu răsplata ascultării. Eu am venit acum şi 
te-am strâns ca să-ţi spun să Mă asculţi şi să ieşi de sub 
învinuirea duhului rău şi să te scoli asupra lui antichrist şi să 
lucrezi cu cele ce te învăţ Eu, că Eu îţi vin în ajutor şi îi port 
de grijă celui ce Mă ascultă în vremea aceasta. 

Scoate de la tine neatenţia şi veghează, şi iarăşi zic: ve- 
ghează bine, creştine, că vremea e ceţoasă şi are faţă ascunsă, 
şi tu trebuie să fii găsit curat şi neamestecat. Nu te frământa; 
ajunge zilei grija ei, şi Eu voi lucra minuni cu tine, poporule 
creştin. Dacă tu te-ai frământa, Eu ce mai am de făcut? Eu 
sunt Cel ce port grijă de tine, Israele, dar îndeletniceşte-te să 
stai de vorbă cu Mine şi să ştii să te hrăneşti cu cele din cer, 
şi să crezi că celelalte îţi vor fi adăugate, lată, lucrarea lui Lu- 
cifer a intrat în toate trupurile, şi unde nu poate mai mult, pu- 
ne frământare peste cei neputincioşi, dar nu poate omul să 
adauge nimic la statura sa. 

Copilul Meu, cine Mă are pe Mine de Dumnezeu, acela 
îmi dă Mie viaţa şi veghea şi grija. Uneşte-te, tată, uniţi-vă 
într-un singur gând, într-o singură voie şi fiţi asemenea unii 
altora întru Hristos. Fiţi după chipul şi asemănarea Mea şi fiţi 
unul altuia asemenea. Uitaţi-vă la doi fraţi gemeni, că uneori 
se deosebesc greu unul de altul. Mai mult trebuie să vă ase- 
mănaţi voi unul cu altul întru Hristos, întru sfinţenie şi veghe. 
Fiţi după chipul şi asemănarea Mea. De atâta vreme vorbesc 
din cer cu voi ca să vă ridic întru cele ce sunt din cer peste 
voi! 

Am venit să fac cer pe pământ şi am aşezat la lucrul cel 
de bunăvestire lucrarea cuvântului peste mulţimi. O, dar lu- 
mea nu ştie cât ştiţi voi de la Mine! Vine vremea să vă ceară 
lumea pâine şi sare şi apă din cer. Vine ziua să fiţi lumină prin 
întuneric. Vreţi sau nu, meritaţi sau nu meritaţi, dar această 
lucrare de cuvânt dumnezeiesc va vădi pe fiii cei ascunşi sub 
aripa ei, şi ei vor fi împărţitori ale celor ce vin pentru înnoirea 
făpturii şi pentru ridicarea din moarte. E mare taină lucrarea 
care vă cuprinde pe voi în taina ei. E mare lumina care va lu- 
cra dinăuntrul ei, căci semnele dumnezeieşti o vor însoţi pe 
ea şi orice cuvânt rostit prin ea se va face faptă văzută. 

Am venit, Israele, să-ţi aduc cele ce mai ai de lucrat şi 
de împlinit, să-ţi spun să te îndeletniceşti cu cele în care va 
trebui să fii găsit atunci când va trece mânia Mea peste cei 
fără Dumnezeu. A venit vremea să iei pe tine cămaşa sfinţe- 
niei, care nu va arde pe tine, şi tu nu vei arde în ea atunci când 
mânia Mea va trece peste pământ ca să-l curăţ de lume şi de 
duhul lumii şi de fărădelege. Nu te încânta ca să te duci să te 
scape cineva şi să te hrănească cu altă nădejde, mincinoasă, 
că iată, arhiereii şi preoţii nu Mi-au deschis ca să vadă cine 
bate, şi au spus că nu sunt Eu, şi au spus că am demon. Au 
spus şi acum cum au spus atunci, că n-aveau cum să spună 





620 


Cuvântul lui Dumnezeu 


altfel, de vreme ce ei nu iubesc căile Mele şi legea sfinţeniei, 
în care trebuie să stea un slujitor al cerului sfânt. 

A ajuns vremea cea grea când s-a aşezat urâciunea pus- 
tiirii pe scaunul cel lăsat să fie sfânt, şi iată ce şir de slujitori 
rabdă Dumnezeu, că fac negoţ cu Duhul Sfânt şi îşi cumpără 
scaune şi nu se mai aşează astăzi slujitori după descoperire 
cerească aşa cum era aşezarea în biserică, şi nu mai are cine 
cerceta şi cine judeca purtarea unui slujitor; nu mai are, tată, 
că seamănă unul cu altul, de la cel mai mic până la cel aşezat 
în capul turmei, şi turma se prăbuşeşte sub stricăciunea 
vremii, şi numai Domnul are milă de turma cea pribeagă. Nu 
mai am păstori care să-Mi caute turma şi s-o hrănească din 
duhul descoperirilor cereşti aşa cum era aşezarea în mijlocul 
bisericii Mele, şi iată, antichrist se bucură şi îşi desfăşoară 
ţăruşul şi învăţătura cea stricată, din care iau şi gustă până şi 
creştinii Mei, şi nu mai e durere mai mare în cer. 

O, tată, după ce trebuie să se cunoască un trimis al Meu? 
După ce să cunoşti tu pe cel ce vorbeşte de la Mine sau cu- 
vintează în numele Meu? întreabă legea, tată, şi cu cele din ea 
uită-te peste cel ce vorbeşte despre Dumnezeu, că scris este: nu 
lua să mănânci sau să rumegi fără să cunoşti hrana, şi caută să 
cunoşti învăţătura falsă, că nu mai e decât să învieze morţii şi 
să facă se mn ele cele din urmă, cele scrise că vor fi făcute. Tu 
să nu vrei semne, tată, şi să nu crezi în alt dumnezeu în afară 
de Mine. Că va veni cernere mare, şi ispită lucrată cu trudă; va 
veni şi va spune că sunt trimişi să te ia şi să te ocrotească, şi îţi 
vor promite viaţă şi hrană şi scăpare, dar tu nu vei fi luat fără 
de veste, şi vei cunoaşte pe cel ce vine înaintea Mea dacă vei 
fi găsit în duhul sfinţeniei, în cămaşa sfinţeniei. 

Fereşte-te de iubirea de argint şi dă pe cât poţi de la 
tine toate poftele, fie ele cât de mici. Pe cât poţi de mult, tată, 
iubeşte sărăcia şi umilinţa de bunăvoie şi fii ca strămoşii tăi 
cei de la început, ca să nu te încânte ispitele care vin ca să te 
încerce şi să te scoată de la Dumnezeu. Că va veni un duh de 
nepăsare peste oameni, dar Eu spun că a şi venit, şi lumea nu 
cunoaşte faţa acestui duh, şi omul se vinde rob duhului cel de 
la sfârşit, şi nu ştie lumea şi duhul lumii cel de la sfârşit că se 
va sfârşi pe veci. Eu în lume n-am loc cu cuvântul, că nu în- 
cape cuvântul Meu în ei. Nu Mă duc nici la împăraţi, nici la 
cărturari, nici la înţelepţii pământului, nici la bogaţii acestui 
veac, nici la arhierei. Nu Mă duc, şi stau cu tine şi te învăţ şi 
te luminez şi te păzesc de lupi, şi de iude te păzesc dacă tu pă- 
zeşti paşii tăi şi îi aşezi pe urmele Mele. Te hrănesc pe tine cu 
cele din urmă, şi voi arăta peste tine slava Mea, iar peste cei 
ce nu vor vrea să Mă cunoască nici atunci, voi lucra să-i dau 
la o parte din calea slavei Mele şi voi birui cu împărăţia Mea 
care se va vedea de la tine. Tu eşti poporul Meu prin care Eu 
Mă voi slăvi în faţa necredinţei de pe pământ, ca să ştie ne- 
credincioşii că Eu sunt Dumnezeu, ca să ştie că nu este alt 
dumnezeu în afară de Mine; şi îşi va vedea înţeleptul acestui 
veac nimicnicia şi fuga lui după deşertăciune. 

O, se miră cei din cer de creştinul care mai are astăzi 
pe Dumnezeu, dar de creştinii cei tari se bucură cerul, şi de 
peste tot oastea celor cereşti se apropie şi lucrează, strigaţi ori 
nestrigaţi. O, chemaţi sfinţii şi îngerii, chemaţi-i, că oastea 
cerească este în lucru cu voi, şi toţi sfinţii fac cordon în jurul 
copiilor Mei şi se luptă pentru ei. Dar Măicuţa Mea stă cu 
braţele şi cu lucrarea şi cu veghea şi cu minunile deasupra 
României celei alese de Dumnezeu, şi când te vede pe tine, 
popor ales de Mine şi hrănit de Mine, ea ridică mâinile înain- 
tea Treimii Dumnezeieşti şi cere mereu, şi primeşte pentru ti- 
ne şi pentru România. 


Iată prăznuire în cer şi pe pământ, în numele Preasfm- 
tei Născătoare de Dumnezeu, în numele zilei ei de înălţare 
când ea s-a ridicat de pe pământ la cer. E praznic sfânt în mij- 
locul tău, popor iubit de Dumnezeu. O, lumea a călcat în pi- 
cioare prăznuirile cereşti, căci Antichrist a făcut stricăciune 
peste biserică, şi Dumnezeu a răbdat mult de tot şi a ascultat 
plânsul strămoşilor şi al sfinţilor care strigă mereu: „Până 
când, Doamne? 

O, copiii Mei, Eu vin cu slava Mea şi voi da iar înfăţişa- 
re cerului pe pământ şi voi sfârşi cu duhul lumii, că lumea a 
ajuns la sfârşit. Ai grijă, fiule tată, ai grijă să nu ai în tine du- 
hul lumii, ca nu cumva când Mă voi atinge, să tragă la tine 
unealta de curăţire. Ai grijă să n-ai în casa ta nici un pic de 
moarte, şi dacă ai, strigă la Dumnezeu fără răgaz, strigă cu ini- 
ma zdrobită, să dea din casa ta duhul lumii, că iată, şi între voi 
am case în care doi sunt împotriva a trei, şi trei împotriva a doi. 

O, creştine, Mă doare când văd că tu mergi pe calea cea 
cu sfinţenie şi copilul tău iese şi vine şi iubeşte lumea şi lu- 
crează fărădelege şi stă împotriva Mea şi a ta, şi unii din ei 
vând viaţa ta şi a Mea, şi se duc la oamenii lumii şi petrec cu 
ei, şi vin şi pleacă de la tine, şi iar vin şi stau cu lumea în ei 
lângă tine şi lângă adăpostul tău, tată. Şi te întreb pe tine: ce 
să fac cu tine ca să te ţin curat şi neatins de cel fără de lege şi 
să nu fii găsit alături cu cel ce calcă în picioare sfinţenia cea 
cerută acum pentru scăparea copiilor Mei? Ai văzut pe Israel 
când era răspândit printre cei din Egipt, că M-am dus şi am 
însemnat peste casa lui, şi când am trimis îngerul morţii, a 
fost ocolit Israel. Dar acum, cum să-ţi în s emnez locul tău şi 
ograda ta ca s-o bag sub ocrotire? Că fiul casei tale şi fiica ta 
ies şi se duc în lume şi fac ce face lumea şi poartă haine ca lu- 
mea, şi nu iubeşte pe Dumnezeu copilul tău. Iată, iar îţi spun, 
precum ţi-am mai spus: dă de la tine mila cea dăunătoare şi 
deosebeşte-te de cel ce nu vrea ca Mine şi ca tine, şi nu sta 
părtaş la îngăduinţa păcatului, şi curăţă de moarte ograda ta. 
Nu-ţi mai lua în braţe copilul greşit, care cheltuie în fără- 
delegi sufletul său, că te scrie duhul rău şi pe tine, tată, şi îţi 
găseşte casa întinată, şi nu mai este vremea să te întinezi. Şi 
va fi iar ca în vremea lui Noe, şi tu să fii ca Noe, cu toată casa 
ta, că iată, precum atunci oamenii mâncau şi beau, se însurau 
şi se măritau şi nu credeau pe Noe, aidoma şi acum este, şi tot 
aşa se va întâmpla, dar tu îndeletniceşte-ţi toată casa să fie gă- 
sită aşa cum a fost casa lui Noe, sub curăţenie, sub ascultare 
şi plină de credinţă şi de lumină cerească. Fii aşa cum a fost 
Iov şi nu sta nepăsător şi roagă-te Domnului pentru cei ce nu 
ascultă din casa ta, şi dacă Do mn ul vede că nu se ridică spre 
sfinţenie şi spre ieşire din duhul lumii, vine ceasul alegerii, şi 
va fi tras fiecare acolo unde trage, şi voi lucra prin rugăciunea 
ta şi voi scoate de la tine pe cel ce nu ascultă de legea sfinţe- 
niei, care pregăteşte slava lui Dumnezeu, că vremea este aşa 
cum scrie: «Cel ce este sfânt , să se sfinţească încă, iar cel ce 
se spurcă, să se spurce încă». 

Dacă nu vrea copilul tău să iasă azi din lume şi din ale 
lumii, mâine nu mai poate ieşi, tată, şi rămâne lipit acolo unde 
trage, şi va fi găsit acolo. Scoală-te şi strânge casa ta şi spu- 
ne-i de la Dumnezeu şi vezi ce alege casa ta, şi fă început nou 
şi curat şi tainic în ograda ta şi despică binele de rău la dreap- 
ta şi la stânga şi stai de veghe cu Mine în dreapta Mea, tată, 
şi nu te apleca spre cel ce stă în stânga Mea. Stai de-a dreap- 
ta Mea până ce voi pune pe cel potrivnic sub puterea Mea. 
Când faci curăţenie în casa ta, tu dai afară praful şi gunoiul şi 
ce este alterat şi stricat, care împrăştie miros rău, şi scuturi şi 
mături şi speli murdăria. Aşa să faci şi pentru Domnul, şi 

pentru locul Său din casa ta, din ograda ta, şi să miroasă a 
smirnă şi a tămâie în casa ta, copil al Edenului care vine cu 
Mine. 

Am trimis cuvânt ceresc peste poporul Meu şi am spus 
să se întoarcă la hrana cea din Eden creştinul, ca să rămână 
viu şi ca să se sfinţească. Eu aşa am lucrat cu tine, popor cules 
din lume, şi ţi-am adus de ştire una câte una, cu uşorul, ca să 
nu ţi se pară greu. Şi când era calea mai largă, Eu strigam şi 
îţi spuneam că vine vremea să fie uşa strâmtă când va fi să in- 
tri în odaia slavei lui Dumnezeu, Care va veni înaintea ta ca 
să te întâmpine în necazul cel mare. Eu ştiu ca Mine şi nu ca 
tine. Eu ştiu, tată, de ce-ţi cer şi această treaptă. Eu nu vreau 
să te las să-ţi fie greu atunci când nimeni nu-ţi va mai da ni- 
mic, şi vreau să fii pregătit bine şi din vreme, ca să te cunoas- 
că Dumnezeu şi să-ţi trimită atunci hrană cerească, aşa cum 
i-am dat lui Israel în pustie, că şi atunci am voit cu tot dina- 
dinsul să-l fac curat pe cel ce era binecuvântat, dar el a poftit 
de pe pământ şi a picat din cer, şi nu s-a bucurat de mana 
care venea din cer. Aşa este şi acum: nu se bucură creştinul 
ca să înveţe cum să se întoarcă acasă, şi vrea ca pe pământ, 
dar Eu voi face cer pe pământ, şi va fi precum în cer aşa şi pe 
pământ. 

Primeşte, tată, vestirea Mea şi hrăneşte-te cu cele ce au 
fost date la început spre hrana făpturii Mele, că vreau să 
sfârşesc cu duhul cărnii, cu duhul lumii din tine. Tu vezi bine 
că duhul pofteşte împotriva trupului, iar trupul, împotriva du- 
hului. Să biruiască duhul, tată, să-ţi fie duhul mai tare decât 
trupul, căci ceea ce iese de la trup, trup este, iar ceea ce iese 
de la duh, duh este. Eu am binecuvântat, aşa cum spui tu, şi 
am zis să se mănânce dacă omul a mâncat, dar de la început 
n-a fost aşa. La început l-am făcut pe om şi i-am suflat viaţă 
fără de moarte, şi omul nu M-a ascultat, şi a cunoscut moartea 
şi a murit. Dar Eu voiesc să-i dau înapoi viaţa cea fără de 
moarte şi tinereţea cea fără de bătrâneţe, şi aceasta este lucra- 
rea la care voieşte Domnul să ajungă. 

Te-am ales pe tine, popor cules din moarte, şi te-am ur- 
cat treaptă cu treaptă ca să te aduc până la sfinţenia Mea, şi 
ca să fii unealta Mea şi să lucrez cu tine învierea cea mare ca- 
re se aşteaptă de tot cerul sfânt. Iată, am descoperit lumii lu- 
crarea cuvântului Meu, care te-a însoţit pe tine din cer, şi apoi 
am aşezat un început nou şi curat şi sfânt în mijlocul oame- 
nilor şi am aşezat trăire cerească, şi voi mai aşeza tot ce mai 
este de aşezat, şi apoi Mă voi slăvi în faţa oamenilor de pe pă- 
mânt şi va înţelege făptura Mea taina Ierusalimului nou care 
vine din cer pe pământ, care coboară pic cu pic şi care se în- 
tocmeşte prin cuvântul lui Dumnezeu. 

O, popor român, tu ai dat din tine o pildă care a venit 
de la Duhul Sfânt întocmită. Nici un popor de pe pământ n-a 
mai dat-o; numai tu ai dat-o, şi s-a scris profeţie din sufletul 
tău, popor al slavei care vine cu Mine la tine, după cuvântul 
tău ieşit de la Duhul Sfânt. Eram cu ucenicii şi cutreieram din 
loc în loc şi slobozeam pilde şi spuneam: «Cu ce voi asemăna 
împărăţia cerurilor? », şi multe pilde am lăsat spre învăţătură 
şi spre făptuire, căci tot cuvântul care iese de la Dumnezeu, 
care iese de la Duhul Sfânt, acela este faptă încă de la rostirea 
lui. O, popor român, tu ai dat din tine pilda despre împăratul 
care are tinereţe fără bătrâneţe şi viaţă fără de moarte, şi dacă 
aşa ai grăit, iată, Eu am ieşit cu această lucrare în întâmpina- 
rea ta şi am ales din tine şi am început lucrul acestei împără- 
ţii a împăratului Cel ce are cele rostite de tine. Eu sunt împă- 
ratul Care are acea împărăţie, şi voiesc să vin cu ea la tine şi 
s-o las în tine şi să încep cu tine întoarcerea spre începutul cel 
în care nu era moarte. Şi va înceta orice ştiinţă, şi va fi împă- 


răţie cerească, precum a fost întâi. întoarce-te la starea cea 
dintâi, întoarce-te spre cele fără de moarte şi bea din fructul 
vieţii şi fa, creştine, ce te învaţă Dumnezeu, căci toate se vor 
sfârşi, dar Domnul va rămâne cu moştenirea Sa şi cu fiii ei. 

Iată, Verginica este cu Mine şi se bucură cu duhul, şi 
este slăvită şi iubită şi ajutată de toţi sfinţii cei de până la ea. 
Ea are trecerea acestor zile şi este vie, şi este viu şi lucrător 
duhul ei. Ea are trecere mare, tată, că M-a purtat pe Mine vre- 
me de douăzeci şi cinci de ani, prin cuvânt, şi acum, iată, şi 
Eu sunt cuvântul ei, precum ea a fost cuvântul Meu, şi n-a 
mai fost vreodată o lucrare mai mare ca aceea care a fost şi 
este prin Verginica. Că dacă am luat-o, iată de ce am luat-o: 
ca s-o pot trimite iar la voi, ca să vă aducă spre cele ce au fost 
dintru început, ca iarăşi să fie. 

Verginica, fiică iubită, Eu, Domnul, poruncesc duhului 
tău să dea glas peste ieslea cuvântului care vine din cer cu 
Dumnezeu şi cu trimişii lui Dumnezeu. Amin. 

Adevăr adevărat grăiesc, că Verginica lucrează de lân- 
gă Mine; din cele cereşti lucrează Verginica peste poporul ei. 

Verginico, slobozeşte cuvânt, tată, Eu în tine, şi tu în 
Mine, căci aceasta este plata lucrătorilor cei mari ai cerului, 
aşa cum a fost pentru Moise şi pentru Ilie, care au venit din 
cer şi s-au aşezat lângă Mine în ziua când Mi-am schimbat fa- 
ţa slavei în ochii ucenicilor Mei. Pace ţie, fiică cerească! Pa- 
cea Mea şi cuvântul Meu prin tine! Amin, amin, amin. 

Verginica are poruncă dumnezeiască să lase glas şi cu- 
vânt peste ieslea cuvântului ceresc. 

F ace vouă, fiilor! Dacă aici este vreun fiu al 
lumii, acela poate şi el spune cum au mai 
spus şi alţi fii ai lumii, care au spus despre voi că voi vorbiţi 
cu morţii. 

Pace vouă, celor vii, care credeţi în minunile lui Dum- 
nezeu coborâte în vremea aceasta! Precum Domnul este viu 
şi lucrează până peste toţi vecii, şi eu sunt vie şi lucrez, că eu 
am fost unealtă dumnezeiască, făcută de Dumnezeu am fost, 
şi n-am făcut ce am voit eu aşa cum fac oamenii cei fără 
Dumnezeu, şi am stat sub voinţa Celui ce m-a făcut, ca să-I 
fiu Lui unealtă, şi trâmbiţă să-I fiu, şi cort, şi să ridic fii din 
fii şi apoi să vin întru cele cereşti, şi din cer să-l hrănesc şi 
să-l adăp pe cel născut din cuvântul lui Dumnezeu care v-a 
grăit de la mine. 

Pace vouă, măi fiilor! Pace vouă, celor ce mă cunoaş- 
teţi cu trupul! Pace vouă, celor ce mă cunoaşteţi cu duhul! 
Dacă sfântul mucenic Mina a ieşit în calea celui ce l-a chemat 
şi l-a însoţit pe el pe drumul primejdiei, aşa să credeţi şi voi 
în însoţirea mea, dar lumea nu ştie cum vine această lucrare. 
O, şi biserica Domnului pe astfel de mărturii stă în picioare 
dacă stă, căci cei vii au lucrat şi după trecerea din trup, şi au 
lucrat cu adevărat, şi a rămas la temelia credinţei bisericii 
creştine lucrarea lor. 

Dacă Domnul a lucrat prin mine atâtea minuni cât am 
stat cu voi, cum să nu fie aceeaşi lucrare de la mine când 
acum sunt cerească? Ba şi mai mare lucrare se începe acum 
de la Domnul prin mine şi prin duhul meu şi prin arătarea 
mea între voi. 

Eu am venit în calea ta, popor iubit şi hrănit de Dum- 
nezeu prin mine. Eu de aceea m-am dus; m-am dus ca să pot 
veni din cer la tine, şi cu putere cerească să vin. Eu sunt cu ti- 
ne ca să te ajut. Când ridici o greutate, eu te găsesc sub ea şi 
mă bag sub ea lângă tine. Când intri prin spini şi îţi sângerezi 
picioarele şi braţele, eu şi acolo mă bag după tine, şi te scot şi 
te aşez pe cărare şi te îndemn să stai pe cărare. O, şi tu nu vrei 

să intri la adăpost când vine Domnul şi îţi spune că toate se 
vor clătina. Eu sunt deasupra cu veghea şi mă uit să te văd ve- 
ghind, dar tu trudeşti mereu pentru grămada ta. O, copilul 
meu, caută să strângi numai ce-I place lui Dumnezeu, numai 
ce seamănă cu legea cea cerească şi nouă, care va rămâne stă- 
până peste cele noi care vin de la Tatăl. Domnul iarăşi vine, 
şi vine cu legea sfinţeniei, şi nu vine cu altă lege aşa cum dai 
tu să spui, că în afară de legea sfinţeniei nu va mai fi altă lege. 
Cele vechi trec şi se şterg, şi se aştern în locul lor cer nou şi 
pământ nou, şi nimic necurat, nimic vechi, nimic omenesc nu 
va mai rămâne între cele noi. Şi va fi hrană îngerească, aşa 
cum a fost la început, şi sfârşitul merge să se apropie de înce- 
putul cel dintâi. Iată, cei ce sunt furaţi de frumosul cel de azi 
şi de minunile cele rele de azi, aceia niciodată nu vor putea 
cunoaşte adevărul, că faţa lumii a acoperit pe cele ce sunt din 
lume, şi lumea s-a ascuns de adevăr. 

Popor cu nume nou, stai aproape de mine şi de duhul 
meu, care lucrează în tine cele cereşti. Stai lângă mine, că eu 
sunt o făclie care te încălzeşte şi te ţine treaz, fiule. Căutaţi să 
semănaţi cu mine, şi veţi vedea apoi cu cine semănaţi şi vă 
veţi bucura. Eu mă arăt, dar dacă nu veţi semăna cu mine cum 
veţi putea îndura clipa aceea, fiilor? 

Am venit spre tine, copil care te-ai depărtat de lucrarea 
mea, şi grăiesc peste cel ce s-a depărtat şi întreb: de ce ai ple- 
cat de lângă mine? Că eu voiesc să-ţi aud glasul şi să-mi spui: 
„ O, dacă nu-i târziu, primeşte-mă iar, ca pe cel pierdut! Eu 
am venit mereu la voi şi v-am spus să lăsaţi poverile, că po- 
verile fac din voi pământ şi nu mai ştiţi să vă sculaţi pentru 
masa cerească. Iubiţii mei, dacă voi sunteţi ai lui Hristos ca 
să vă asemănaţi cu Domnul, apoi voi trebuie să vă asemănaţi 
între voi, unul cu altul să vă asemănaţi. 

Sun din trâmbiţă peste tot poporul meu. Am sunat şi l-am 
adunat, de peste tot l-am adunat, ca să-i spun să folosească 
veghea cu un ceas mai devreme. Domnul te cheamă spre cele 
ce vor rămâne, te cheamă, popor iubit, şi îţi spune iar să fă- 
râmi idolii tăi, şi pofta s-o fărâmi, şi fărădelegea s-o fărâmi 
din calea ta, că Domnul stă cu dragoste, stă cu timpul oprit ca 
să te bage la adăpostul Său şi ca să dea drumul apoi la cură- 
ţirea drumului slavei Sale. 

Am venit cu Domnul în calea ta, popor al Ierusalimu- 
lui, şi iată, te îmbiu să mergi atent şi să te tragi din faţa mâ- 
niei care va veni. Sună şi tu, aşa cum am sunat eu şi te-am 
adunat în casa ta şi a mea, căci casa ta este lucrarea lui Dum- 
nezeu, care te-a hrănit şi te-a crescut pe tine prin mine. Sună 
şi tu, şi adună-ţi casa şi fă sfat şi trezire. Fă-ţi datoria, aşa cum 
mi-o fac eu, şi ieşi din moarte, tu şi toată casa ta. O, iată ce te 
povăţuiesc eu: nu mai întinde mâna ca să mănânci din masa 
lumii, că tu eşti un popor ales de Dumnezeu şi deosebit pentru 
Dumnezeu. Stă satana pe la toate răspântiile, pe la toate col- 
ţurile ca să iei de la el şi să mănânci şi să bei şi să nu fii curat. 
El iese în calea ta ca să-ţi momească pofta şi să te atragă să 
iei de la el, şi el este întinat şi murdar şi rob şi face lucrare rea 
pe pământ, ca să-ţi iasă ţie în cale şi să te ademenească. Şi da- 
că tu nu voieşti să intri şi să stai cuminte în ograda ta, în gră- 
dina ta, măcar atât să faci, să nu mai iei din mâna celor fără 
de Dumnezeu. Obişnuieşte-te din timp, fiule, şi te deprinde 
să-ţi ai mâinile tale, că oamenii mănâncă oameni, mănâncă 
mortăciune şi fac licoare din iad şi pun spurcăciune în ea ca 
să te atingă pe tine de spurcăciune şi să-ţi slăbească mintea şi 
credinţa şi iubirea. 

O, nu mai lua, creştine, învăţătură de pe drum, căci 
ceea ce înveţi tu, de pe drum luat, nu este bun pentru tine. Tu 


eşti fiul lui Dumnezeu, şi nu te băga în încurcarea limbilor ce- 
lor străini de Dumnezeu. Mă uit la tine cum te duci pe drum 
şi aduni ştiinţă şi îţi învălmăşeşti mintea cu cele scrise de slu- 
gile lui antichrist, că toate cele ieşite azi sunt presărate cu 
otravă din iad ca să te facă să nu-L mai înţelegi pe Dumnezeu, 
ca să te facă să dai deoparte cele ce vin de la cer, cele ce iz- 
vorăsc din cuvântul lui Dumnezeu, şi să nu-L mai înţelegi pe 
Do mn ul apoi. 

Am spus copiilor mei cei ce sunt puşi de veghe la ies- 
lea cuvântului meu, le-am dat de ştire să nu pună mâna pe ni- 
mic din ceea ce este astăzi ieşit, să nu cerceteze limbile cele 
încâlcite, care au ieşit să momească şi să încurce calea spre 
cerul cel din Dumnezeu. 

Nu mai pune mâna, creştine, ca să citeşti învăţătura 
care vine de la om cu faţa ascunsă. Nu mai căuta altceva decât 
cele ce-ţi aduc eu, că eu ştiu ce-ţi aduc, dar tu nu ştii ce să iei 
ca să înveţi. Tu nu-i cunoşti pe cei ce se strecoară cu învăţă- 
tură cu faţa ascunsă. Aceia sunt slugile iadului, copilul meu. 
întreabă-te tu de unde vin aceia, şi stai bine, ca să deosebeşti 
duhul cel rău, care vine cu faţa ascunsă ca să iei de la el şi să 
te învinuiască apoi la Dumnezeu. Tu eşti popor binecuvântat 
şi ai hrană de la mine şi ai apă neamestecată. De la mine ai 
ceea ce-ţi trebuie ţie, dar nu mai întinde mâna în alt blid, că 
eu am stat în faţa ta cu Dumnezeu şi ţi-am spus ce să faci în 
vremea aceasta. 

Mi-e dor de viaţa ta, de sfinţenia ta, de duhul tău curat 
mi-e dor. Mă aşteaptă Dumnezeu cu tine, popor al Noului Ie- 
rusalim. Sun din trâmbiţă ca să te adun întru cele cereşti, ca 
să suflu praful de pe tine, ca să te învăţ să stai în haina nunţii 
şi să stai cu cerul la masă, şi să stai cu mine. 

Ferice de casele de creştini care n-au sub adăpostul lor 
vreun fiu al fărădelegii, că acelea vor fi sub acoperământul lui 
Dumnezeu. Vreau să scot moartea din voi şi s-o arunc apoi în 
braţele ei şi s-o ard, să nu mai caute spre voi. Luaţi mânuţele 
voastre şi puneţi-le la lucru pentru voi, că mâinile voastre 
sunt binecuvântate de Domnul, şi nu vă mai folosiţi de mâini 
străine. Pe cât puteţi de mult începeţi această trecere, şi cerul 
va veni în ajutorul vostru. 

Nu iubiţi luxul, nu iubiţi argintul, nu iubiţi poftele vea- 
cului acesta. Salvaţi-vă copiii din mâinile lui antichrist, că se 
va frânge inima în voi când veţi vedea pe copiii voştri fără de 
scăpare. învăţătura de afară este stricată mai mult decât ori- 
când, şi îţi dezbracă de sfinţenie copilul tău. O, dacă eu aş ve- 
ni şi ţi-aş cere un copil ca să lucreze cu mine, tu nu te-ai teme 
să spui că e al tău şi că nu-1 dai. Şi decât să te împotriveşti, eu 
nu vin să ţi-1 cer, că împotrivirea ta ar însemna pieirea copi- 
lului tău, aşa cum a arătat Domnul plata împotrivirii. Dar în 
braţele lui antichrist îţi dai copilul, şi la învăţătura lui îl laşi. 

O, creştine, deschide ochii şi uită-te bine ce fel de vre- 
me este afară şi nu mai lua în glumă cuvântul lui Dumnezeu 
care-ţi spune să intri sub adăpostul Său şi să-ţi faci adăpost 
aşa cum te învaţă Domnul. Vine vremea când nu mai poţi să 
te urci pe carul sau pe cămila cezarului, că-ţi va cere semnul, 
şi dacă nu-1 ai nu te va primi. Vine vremea să nu mai poţi să 
mergi nici cu corăbiuţa ta, că şi acolo ai nevoie de cezarul, de 
la care nu poţi lua şi la care nu poţi da tu, cel ce n-ai zis ca el. 
Dacă tu vei înţelege, va lucra Domnul prin tine sfărâmarea lui 
Antichrist şi vei doborî planul lui şi puterea lui, dar agoniseş- 
te-ţi putere prin lucrarea sfinţeniei, copilul meu. Fii înţelept, 
că ţi-a venit Domnul în ajutor ca să poţi să-ţi faci adăpost şi 
ca să asculţi, căci de la lucrarea ascultării de Dumnezeu va ră- 

sări sfărâmarea lucrării potrivnice lui Dumnezeu. Do mn ul 
strigă de multă vreme şi îţi spune de mult, fiule. Deschide 
cartea acestei lucrări, şi nu vei mai putea spune că nu ţi-a 
cerut Domnul să ieşi din cele ce sunt astăzi. 

O, mă uit, şi mi se umple duhul de bucurie şi de iubire 
pentru voi. Şi iarăşi mă uit, şi mi se umple iarăşi duhul, dar 
de durere se umple pentru unii din voi. Vai, fiilor, vai, că pe 
unii din voi v-au atins din plin învăţăturile de azi şi stricăciu- 
nea din care se nasc ele. Lasă-mă să te învăţ, creştine, că 
vremea este prea rea, fiule, şi este ascunsă de faţa ta şi nu ştii 
s-o cunoşti. Lasă-mă să-ţi deschid mintea şi înţelepciunea şi 
lasă-mă în calea ta să stau, că eu privesc cu ochi cereşti în 
jurul tău şi văd lupi şi vulpi care dau să te tragă în vizuina lor 
şi să te sfâşie. 

Măi creştine, ai grijă de copilul tău dacă zici că e al tău; 
ai grijă ca să-l ai, şi dă-i mereu cele din cer. Dă-i şi lui, şi ia 
şi tu pe cele de la Domnul, ca să ai şi ca să fii, creştine. Tu 
eşti ca aurul pentru Dumnezeu, dar să fii, copilul meu. Tu eşti 
comoara lui Dumnezeu, dar să fii, şi să nu te cheltuieşti, că 
Domnul va răscumpăra cu tine toată făptura, cea care a fost şi 
care este, şi vei fi lumină de la Dumnezeu şi vei sta peste în- 
tuneric şi vei lumina pe veci. 

Eu iar am să sun şi am să te mai strâng ca să mănânci 
cu Dumnezeu şi să-ţi aduc la timp cele ce mai sunt, iar tu 
adună-te de pe drum şi intră şi veghează şi te roagă. Te-ai su- 
părat pe mine, popor iubit, când ţi-am vestit să stai în căsuţa 
ta şi să lucrezi sfinţenie peste tine, că nu mai e vremea să ieşi 
şi să treci printre morţi. Dar eu ştiam şi ştiu de ce ţi-am cerut 
să nu mai ieşi, şi tu nici acum nu înţelegi cum vine această 
taină şi de ce am venit ca să ţi-o spun. în lume-i numai moar- 
te, creştine. Mâinile şi lucrul lumii sunt murdare şi întinate, şi 
tu eşti popor binecuvântat şi cu mâini binecuvântate. învaţă-te 
să fii gospodar peste tine. învaţă să fii cum au fost cei de la 
început, că tot pământul va fi să fie scos de sub talpa lui anti- 
christ, şi tu vei fi aşezat pe pământ nou, după cum Domnul 
ţi- a făgăduit. 

Să fie pace între tine şi Dumnezeu, şi aşa să trăieşti în 
veci, căci Domnul a lăsat numai pace peste voi. 

Pace vouă, copii ai lucrărilor cereşti care lucrează pe 
pământ! Pace şi răbdare sfântă! Pace sfântă peste voi, fiilor! 
Binecuvântaţi să vă fie de Domnul paşii întoarcerii întru ale 
voastre. Cerul vă aduce mulţumire, şi veţi simţi plata cea bu- 
nă pentru că aţi venit să cinaţi cu Dumnezeu. Mirul Duhului 
Sfânt să curgă peste voi şi să vă umple de puterea care vine 
de la lucrarea sfinţeniei. Dau Domnului mulţumire şi spun: 
Doamne, am făcut cum mi-ai poruncit. Amin. 

F ace ţie, Verginico! Pace vouă, copii ai Nou- 
lui Ierusalim! Pacea Mea cea sfântă să fie 

peste voi! 

Eu sunt; Eu şi trimişii Mei, şi cine-i primeşte pe ei, pe 
Mine Mă primeşte, iar cine nu-i primeşte pe ei, pe Mine nu 
Mă primeşte acela, şi tot aşa va fi şi el primit. Precum sunt Eu 
primit, tot aşa va afla primire cel care primeşte. 

Pace şi Ierusalim nou peste tine, popor al slavei care 
vine de la Mine! Ierusalime, fii vrednic de numele tău nou, 
care vine la tine din ceruri, că slava Mea te va însoţi, şi vor 
cunoaşte noroadele pe poporul Meu cel binecuvântat. 

Amin, amin zic vouă, că s-a coborât la voi împărăţia lui 
Dumnezeu şi slava care vine cu ea, şi tu, Ierusalime, vei fi po- 
porul Domnului, căci Eu sunt Dumnezeul tău. Amin, amin, 
amin. 

Binecuvântare pentru călătorie în numele Domnului. 

E u sunt cu voi tot timpul. Pace vouă! Eu sunt tot 
timpul cu voi, dar să şi grăiesc la voi atunci când 

am de grăit. 

Pace vouă! Eu sunt pacea cea din voi şi cea dintre voi 
şi cea între voi. Amin. Sunt din toate laturile cu pacea Mea în 
voi şi cu pacea Mea din voi. Eu sunt Fiul Tatălui ceresc, şi n-am 
adus altceva mai mult decât pacea Treimii Dumnezeieşti pe 
pământul cel creat prin cuvântul lui Dumnezeu Tatăl, Fiul şi 
Sfântul Duh. 

Pace ţie, Ierusalime nou şi mititel! Dar vei fi mare, tată, 
că dintr-o scânteie voi aprinde totul. Foc am venit să arunc pe 
pământ, şi cât aş vrea să se aprindă de acum focul Duhului 
Sfânt, care luminează înăuntrul făpturii Mele! Despre focul 
acesta vorbesc Eu cu voi, copii ai Duhului Sfânt. Iată ce în- 
fiere, măi copii, copii ai Duhului Sfânt al Sfintei Treimi, Care 
este în Tatăl şi în Fiul, copii de la sfârşitul lucrării dumneze- 
ieşti. Am venit să cuvintez între voi ca să se împlinească cu- 
vântul; să arunc focul Duhului Sfânt pe pământ şi să se aprin- 
dă de-acum; să pregătesc frumos cărarea slavei Mele, cu 
focul Duhului Sfânt, şi să vin să stau apoi în mijlocul po- 
porului român şi să-l păstoresc cu toiagul păcii şi al dreptăţii, 
măi tată. Aşa se roagă Verginica, se roagă să cobor pe Duhul 
Sfânt peste România şi să-L vadă România şi să iasă în întâm- 
pinarea Lui. Dar Eu am coborât mai întâi scânteia, ca să nu fi 
venit pe neştire, fără să fi vestit mai întâi. 

Grădina de la voi şi Duhul Sfânt din ea, aceasta este 
scânteia, tată, şi va lua foc tot pământul României din focul 
de la voi. Fericiţi cei ce iau pe ei cămaşa sfinţeniei, că acelora 
nu le va lua foc cămaşa şi nici nu vor arde în cămaşa lor. Fe- 
riciţi veţi fi voi când vor veni din zi în zi munţii plecându-se 
şi acoperişurile înclinându-se ca să ceară din râul vieţii şi ca 
să înveţe legile sfinţeniei, că nu va mai fi ca şi până acum, 
fiindcă altfel va lucra Domnul acum. Va lucra văzut, va lucra 
cu cele cereşti, care nu s-au văzut până acum. Căci dacă cerul 
va coborî pe pământ ca să se aşeze cer nou şi pământ nou, du- 
pă cum este făgăduinţa din Scripturi, altfel va fi decât în vre- 
mea lui Moise, altfel va fi acum, la sfârşitul plinirii lucrării lui 
Dumnezeu, pentru că va trebui să nu se mai întrebe omul unul 
pe altul cum este sau ce este sau ce spune Dumnezeu, fiindcă 
însuşi Domnul va fi, pentru că Eu voi veni văzut înspre făp- 
turi, căci dacă focul Duhului Sfânt se va coborî peste făpturi, 
apoi ochii făpturii va fi să se deschidă şi să vadă ce este din- 
colo de cele nevăzute până acum, şi apoi împărăţia va fi în 
Domnul, Cel ce a făcut cerul şi pământul. 

«lată, vine Domnul cu zecile de mii de sfinţi ai Săi, şi 
tot ochiul va vedea această slavă». Acesta este cuvântul care 
va fi să fie văzut de dincolo şi de dincoace de cele nevăzute 
acum. Şi vor fi văzute de ochii Duhului Sfânt, Care va coborî 
peste făpturi. De aceea v-am spus Eu mereu că dacă numai o 
mână de inimi am care să vrea să se alăture pentru pregătirea 
acestei cărări pe care va veni slava aceasta, apoi Eu, Domnul, 
cu mâna aceea de inimi îmi voi aduce la îndeplinire planul 
pentru care trudeşte Sfânta Treime, trudeşte de şapte mii de 
ani, de atâta vreme, tată. Omul nu a căutat în nici o vreme să 
întrevadă îndeajuns şi să se pregătească pregătindu-se, şi să 
întocmească împărăţia lui Dumnezeu şi să-I iasă Domnului 
înainte cu împărăţia pregătită, după cum o pregătise Do mn ul 
în Eden. Omul nu a mai căutat de atunci să dea iar înfăţişarea 
Edenului pe pământ. A căutat, dar nu aşa cum zice Domnul ca 




624 


Cuvântul lui Dumnezeu 


să fie precum în cer aşa şi pe pământ. De aceea îmi trebuia un 
popor pe care să-l iau şi să-l scutur de moartea din el şi de cea 
de pe el şi să-l aşez în legea sfinţeniei şi să-l pun să lucreze 
precum în cer aşa şi pe pământ, că altfel nu se poate întocmi 
din nou grădina Edenului pe pământ. Nu se poate fără Dum- 
nezeu, nu se poate, tată. Nu se poate fără cuvântul lui Dum- 
nezeu, pentru că la început, cuvântul a fost, şi aşa a lucrat 
Domnul, prin cuvânt a lucrat. Şi fiindcă omul lui Dumnezeu 
nu a mai înţeles cum trebuie această lucrare a cuvântului, de 
aceea nu s-a mai aşezat omul lui Dumnezeu la lucru ca să 
aducă din nou pământul întru grădină de Eden, unde nu mai 
este decât viaţă fără de sfârşit, întru Duhul Sfânt al vieţii Trei- 
mii Dumnezeieşti, Care este fără de sfârşit. 

De atâtea ori a încercat cuvântul să se facă faptă! Atâţia 
prooroci care au vorbit din Dumnezeu! Dar le trebuia la aceş- 
tia şi popor care să împlinească cuvântul cel viu. Şi iată, tată, 
M-am aşezat la lucru şi cuvântăm, şi cuvântul se face faptă şi 
se lucrează viaţa cea din Eden, şi Duhul Sfânt suflă în această 
scânteie până se aprinde înjur, şi peste tot apoi, şi moartea va 
fi înghiţită de biruinţă şi nu va mai fi. Iar voi întăriţi-vă şi lu- 
craţi, căci Eu şi cuvântul Meu lucrez. Nu-i nimic dacă satana 
lucrează zi şi noapte, dar Dumnezeu lucrează de zeci de mii 
de ori mai mult, şi noapte nu va mai fi, şi va fi ziua lui Dum- 
nezeu, cea fără de apus, şi Domnul va lumina pe pământul cel 
nou. 

Copiii Mei, rosteşte Domnul cuvânt peste cei doi care 
au de îngrijit lucrarea lui Dumnezeu. Binecuvântaţii Mei, să 
vă fie drumul vostru binecuvântat, şi să vă fie îngerii Mei în 
dreapta şi în stânga şi în faţă şi în spate şi în toate laturile care 
întocmesc întregul cel ce este de la Dumnezeu, căci din Sama- 
ria veţi aduce Domnului cele ce are Domnul trebuinţă. Al Meu 
este pământul şi tot ce e pe el, şi pământul se închină Domnu- 
lui întru roadele sale. Mergeţi şi culegeţi, tată, culegeţi roadele 
ascultării şi înmulţiţi talantul, şi din unul să fie apoi zece, şi 
din zece să fie zeci de mii, şi să cuprindă Domnul pământul cu 
planul cel nou, care se numeşte mântuire. Mântuirea este 
aproape, tată, este la uşi, şi împărăţia ei va fi aşezată pe pă- 
mânt, şi pământul va fi nou, împreună cu cerul cel nou. Fiţi cer 
nou pe pământ, ca să ia viaţă pământul. Mergeţi, în numele 
Tatălui şi al Fiului şi al Sfântului Duh, şi binecuvântată să vă 
fie calea cea pentru Dumnezeu, căci cerul şi cei din cer merg 
cu voi şi lucrează în voi şi din voi şi pentru voi şi pentru Noi, 
fiilor. Vă voi arăta în orice clipă că sunt cu voi şi în voi şi pen- 
tru voi înspre voi din lături. Mergem să lucrăm, tată, şi vom 
lucra minunat, măi copii. Verginica va fi mare cu voi, şi se va 
împărţi şi va lucra mai mult ca oricând, că e vremea, tată, să 
înteţim graba şi împlinirea, şi biruinţa să o înteţim. 

Verginico, iată, îţi dau bucuria ca să le dai tu cuvântul 
bucuriei tale copiilor tăi cu care vom călători. Binecuvântată 
să-ţi fie grăirea ta cu ei. Amin, amin, amin. 

M ama Gigi grăieşte vouă de lângă Domnul, 
măi copii. Mama Gigi merge în călătorie. 
Se duce în Samaria cu copiii ei. Se împarte ca să se ducă şi în 
călătorie. 

Pace vouă, celor ce călătoriţi în numele Domnului! 
Marian şi Victoria şi Verginica sunt pregătiţi de călătorie bi- 
necuvântată de Dumnezeu, şi însoţiţi de Dumnezeu şi de 
sfinţi şi de îngeri şi de puteri şi de daruri, măi fiilor. Vom fi 
purtaţi de îngeri şi de aripile cereşti, şi toate se vor binecuvân- 
ta în faţa noastră, şi toate ne vor primi, şi se vor pleca toate 
cele ce sunt în calea noastră. Mergem în misiune cerească, şi 
vom lucra repede ca să venim şi înapoi, ca să lucrăm. Să lu- 


crăm mereu şi bine şi cu cerul, şi cerul să ne dea apoi răsplata 
muncii lucrate cu dragoste şi cu credinţă în Cel ce ne poartă. 

Toată oastea cerească se uneşte pentru însoţire pe cale. 
Fiţi curaţi cu inima. Eu sunt cu voi tot timpul, precum Dom- 
nul tot timpul e cu voi. Fiţi curaţi cu inima, fiilor. Fiţi smeriţi 
sub mâna Domnului, sub puterea Domnului, Care lucrează 
peste voi, cei ce aţi luat spre ocrotire via Domnului cea nouă. 
Fiţi curaţi cu inima. Eu sunt cu voi pe cale şi ţin ştergar ceresc 
în mână şi vă şterg mereu pe mâini şi pe picioare. Vă spăl şi 
vă şterg de tot ceea ce vă atinge străin, dar voi sunteţi curaţi, 
pentru că eu v-am spălat şi v-am şters, şi cine este spălat şi 
curat, nu mai trebuie să se spele decât pe picioare, şi pe mâini 
uneori. Pe picioare mai mult, şi pe mâini uneori. Eu sunt cu 
ştergar ceresc în mână şi sunt lângă voi în călătoria care în- 
cepe, şi vă şterg şi seara şi dimineaţa şi în toată clipa de câte 
ori ştiu eu că trebuie. Luaţi apă sfinţită şi folosiţi-o cu pică- 
tura, ca să ajungă să vă ştergeţi cu ea pe picioare şi pe mâini, 
şi să o atingeţi şi de hrană, cu picătura să o atingeţi. Umeziţi-vă 
mânuţele cu apă sfinţită şi cu mir sfinţit, şi se vor sfinţi prin 
voi cele ce se ating de voi, cele pe care le atingeţi voi. Fiţi 
uşori, şi nimic nu este greu, şi toate vor trage la ce este uşor. 
Fiţi sfinţi între cei care vă vor întâlni pe voi. Fiţi binecuvân- 
taţi de Tatăl, de Fiul şi de Duhul Sfânt. Mireasmă cerească şi 
duhovnicească să vă însoţească pe voi, şi din ea să răspândiţi 
pe cale şi să vă miroasă toţi ca pe nişte flori din Ierusalim, ca 
pe nişte roade din Eden. Amin. 

O, copiii mei cei cu veghea, mai vorbiţi între voi şi 
căutaţi să vă asemănaţi unul cu altul şi învăţaţi pe toţi cei uniţi 
cu voi să se asemene cu voi, să fie ca aici şi nu ca ei. Las bine- 
cuvântarea Domnului peste graiul vostru. Cuvântul meu să 
fie prin voi, şi fericit este cel ce primeşte îndreptarea, căci va 
lua cununa vieţii şi nu va rămâne neîndreptat. Daţi cununa 
vieţii. Celor ce muşcă din această cunună, să-i învăţaţi să nu 
mai rupă din ea. Fericit cel ce rabdă mustrarea spre îndrep- 
tare, că acela va avea cununa vieţii, pe care a pregătit-o Dum- 
nezeu celor ce cred în El. 

O, veghetorii mei, v-am dat şi vă mai dau mereu darul 
vederii celor dinăuntrul inimilor. Intraţi înăuntrul inimilor 
dacă vedeţi că iese miros străin, şi aerisiţi locaşul din creştin. 
O, cât aş voi să fiţi unul asemenea celuilalt! Aţi văzut glasul 
Domnului despre pilda celor doi fraţi gemeni, pe care cu greu 
îi deosebeşti. Mai mult trebuie să semănaţi voi unul cu altul. 
Fiţi asemenea unul altuia în Domnul, şi veţi fi după chipul şi 
asemănarea lui lisus Flristos. Lucraţi unul peste altul. Lucraţi 
des cu cercetarea. Lucraţi după aşezarea de la Domnul. 

Binecuvântată să vă fie lucrarea veghii, că eu lucrez; 
eu şi nu voi; Domnul şi nu voi. Amin, amin, amin. 

16/29 august 1993 

Sărbătoarea Tăierii capului sfântului loan Botezătorul 

Cântarea răscumpărării făpturii. îndemn la sfinţenie stârnitoare 
şi la înfrănare prin post. 

F ace din cerul de sus peste cerul cel de jos, căci 
cerul este scaunul Meu de domnie, iar aşternutul 
Meu este pământul cel ceresc, cel duhovnicesc, cel nou, este 
creştinul care trăieşte şi se sfinţeşte ca să-I fie casă şi cort lui 
Dumnezeu, Cel întru Treime lucrător peste făptura Sa. 

Eu sunt. Pace vouă! E sărbătoare la voi, şi serbăm cu 
voi pe proorocul loan, pe cel ce a mers înaintea Mea cu lu- 
mina pe care o avea de la Mine dată lui. Nici el nu a fost pri- 

mit de cei din vremea trupului Nostru; nici el şi nici Eu n-am 
fost primiţi de cei de atunci, dar Dumnezeu a răbdat până în 
vremea voastră când iarăşi lucrează venind, şi nici măcar po- 
porul Meu n-a priceput de ajuns cum este această venire a 
Mea prin lucrarea Mea cu care am venit prin Verginica. Dar 
nici n-a fost vreodată să lucrez mai mult ca acum, şi iată, sunt 
patruzeci de ani de lucrare. De patruzeci de ani stau cu voi, 
copii ai poporului sfânt, şi mereu zic între voi aşa cum am zis 
atunci când lucram în trup în mijlocul lui Israel. Zic mereu, şi 
iată, şi acum zic: Pace vouă! Vouă şi sărbătorii de azi, şi sfin- 
ţilor care stau cu voi la masă în ziua serbării înălţării prooro- 
cului Ioan la slava cea care era pregătită pentru el în preajma 
tronului Treimii Dumnezeieşti. Cei de atunci s-au atins de 
trupul lui şi l-au stârpit, pentru că el nu era din lume, şi lumea 
nu l-a iubit, şi l-a stârpit, şi el şi-a luat locul în slava cea pre- 
gătită pentru el. Eu nici atât n-am fost primit, şi lumea M-a 
stâipit, dar a fost scris să calc cu moartea pe moarte şi să Mă 
ridic iar, ca şi cum n-am fost stârpit, şi M-am ridicat şi M-am 
dus la Tatăl, şi iar am venit, iubiţii Mei. Dar n-am făgăduit Eu 
că vin? Am făgăduit că Mă duc la Tatăl ca să vin iar, şi să fiu 
cu ai Mei până la plinirea veacului, şi să Mă arăt apoi şi peste 
cei ce nu cred în Mine, ca să vadă că sunt, şi să-L vadă pe 
Dumnezeu. Dar voi credeţi că sunt, şi arătarea Mea la voi şi 
cu voi nu este şi nu va fi pe neştire şi pe neaşteptate. 

Ferice vouă, copii ai poporului Meu, cei care v-aţi năs- 
cut din sânul acestei lucrări şi n-aţi tăgăduit pe Dumnezeu! 
Ferice vouă, căci voi veţi fi fiii arătării Mele atunci când no- 
roadele de pe pământ vor da ochii cu slava Fiului lui Dumne- 
zeu. Ferice vouă, şi pregătiţi-vă mereu hăinuţa slavei pe care 
Eu v-am dat-o, căci nu voi, ci Eu v-am ales pe voi ca să-Mi 
fiţi Mie fii, şi Eu să vă fiu Dumnezeu şi să umblu cu voi, pre- 
cum este scris să se lucreze aşa. Iată, umblu cu voi, umblăm 
împreună ca să aşezăm împărăţia cea din cer peste poporul 
cel chemat la această masă venită cu Mine din cerul Tatălui 
Meu, ca să cinez cu ai Mei. Umblăm, iubiţii Mei, că aceasta 
este lucrarea ce este de săvârşit în zilele care mai sunt până la 
slava cea văzută. Mergem la ei ca să nu-i lăsăm să cadă din 
cer, căci cine cade pe pământ, căderea aceea e aproape, şi 
dacă nu se sfărâmă se ridică, se unge, se spală, se şterge şi se 
întregeşte iar dacă este al Meu. Dar cel ce ar da să cadă din 
cer, o, nu se poate, nu se poate aşa ceva, copiii Mei! Nu tre- 
buie să fie aşa, şi vine Domnul la voi, vine şi vă cercetează 
cum cercetează păstorul oile când este în mijlocul lor. Staţi pe 
pajişte, tată, staţi pe colina cea cu iarbă curată şi cerească şi 
fiţi atenţi, că pentru voi de o parte şi de alta este adâncul din 
care se urcă spre Mine cel ce se luptă să-şi scape viaţa. Staţi 
pe vârful muntelui Meu cel fără de primejdie, cel cu Mine. 
Daţi lumea de lângă voi, că omul lumii e om, tată, iar Eu sunt 
Domnul, şi am venit la voi ca să vă iau din lume şi să fiţi ai 
Mei în mijlocul lumii, şi lumea să vadă pe Dumnezeu în voi. 
Lumea va cădea în sabia Mea, tată, va cădea cu tot cu cei care 
o păstoresc pe ea, dar tu stai sub ocrotirea Mea, ca să fii ocro- 
titul Meu. 

Ai grijă, copilule al acestei lucrări, că iată ce am venit 
să te învăţ: am venit să-ţi spun să ai grijă de cuvintele tale şi 
de izvorul din care ţâşnesc ele, căci iarăşi se începe lucrarea 
prin cuvânt, chiar şi prin cei ce nu stau bine cu Dumnezeu. Şi 
de ce şi prin aceia? Pentru că fiul acestei lucrări a fost pece- 
tluit cu semnul proorociei, cu semnul binecuvântării, şi pe 
unul ca acela îl cunoaşte şi cerul şi pământul cel care lucrea- 
ză, şi adâncul, şi toate câte sunt vor mărturisi, şi de sus, şi de 
jos, şi văzutele, şi nevăzutele, şi frunzele, şi pietrele, şi lem- 
nele; şi apele vor susura şi vor vorbi despre această lucrare; şi 


soarele, şi luna, şi lumina, şi întunericul, şi ascunsul, şi des- 
coperirile vor mărturisi această lucrare coborâtă din cer şi ca- 
re v-a născut pe voi din ea, copii ai poporului cel nou, şi 
aceasta va fi sabia în care vor cădea necredincioşii. Dar Eu vă 
spun că au şi căzut, şi cu grămada au căzut şi s-au tăiat în ea. 
S-au tăiat şi la mâini, şi la picioare, şi la ochi, şi la inimă, şi 
la înţelepciune, că nu este înţelepciune pe pământ ca să Mă 
cunoască pe Mine în această lucrare, dar este înţelepciune din 
cer, pe care am strâns-o şi am pecetluit-o între fiii acestei lu- 
crări, căci cununa acestei lucrări este a ta, măi poporul Meu, 
este a celor însemnaţi prin semnul binecuvântării, pe care l-ai 
primit tu din mâna Domnului, şi a trâmbiţei Domnului, şi a 
unşilor Domnului, care stau de la Mine în faţa ta. 

Am coborât cuvânt tare, ca să adun poporul şi să-i dau 
de ştire cum să vegheze, şi l-am adunat şi am binecuvântat în 
mijlocul poporului Meu, dar nu să se aleagă poporul, nu asta 
să facă, ci să se aşeze, că de aceea am venit să-i dau de ştire, 
ca să se lupte cu cele ce sunt în faţă şi să treacă înainte po- 
porul Meu; să treacă, nu să rămână în urmă; nu aşa, tată, că 
nu este loc pentru acest popor, nu este nicăieri în cer sau pe 
pământ, nu este decât în lucrarea Domnului şi în plinirea lu- 
crării în care a fost aşezat. 

A început cântarea marşului cel triumfător, şi nu ieşiţi 
din rând, copiii Mei. Voi sunteţi mari, şi aţi trecut cu Do mn ul 
cale lungă. învăţaţi şi înţelegeţi că ostaşul când este chemat la 
ostăşie trece prin toate stările şi face tot ce i se cere. Şi dacă 
el dă să iasă din rând sau dacă nu ascultă după legea ostăşiei 
încălcând-o, atunci este scos şi băgat la corecţie în loc separat 
şi pregătit prin lege pentru cei ce se abat de la legea ostăşiei, 
şi acolo este dat spre muncă şi spre pedeapsă grea şi spre bă- 
taie, şi este lepădat de toţi şi pus la muncile cele mai de jos, 
că aşa este cu cel ce cade din cinste şi din ordine şi nu stă cu 
veghe în serviciul ostăşiei trecând treaptă cu treaptă sub lu- 
crarea ascultării şi împlinind ca un supus tot ce i se dă să facă 
sub ordinul unei căpetenii până ce ajunge la ziua eliberării 
sau la grad de căpetenie peste cete de ostaşi. 

Nu ieşiţi, tată, din rând, că voiesc să vă fac căpetenii 
mari şi mici, şi voiesc să lucraţi şi voi peste zece, peste o sută, 
peste o mie şi peste zeci de mii, ca să plinesc cu voi cântarea 
marşului cel triumfător al răscumpărării făpturii Mele. Fiţi cu 
inima curată şi nu vă murdăriţi nici pe mâini, nici pe picioare, 
nici pe faţă. Fiţi cu veghe peste voi şi, dacă puteţi birui, în- 
dreptaţi-i pe toţi cei din casa voastră, şi dacă nu sunteţi ascul- 
taţi, nu vă aplecaţi spre ei şi spre trăirea lor fără Dumnezeu şi 
fără lucrarea lui Dumnezeu din care sunteţi voi născuţi. Nu 
folosiţi mila cea care păgubeşte sufletele voastre de străluci- 
rea pe care voiesc s-o aduc vouă, şi faceţi ce a făcut Iov, ru- 
gându-vă pentru cei ce nu ascultă de Domnul şi de legea cea 
curată cu care am venit la voi ca s-o aşez cu voi peste făptura 
Mea cea credincioasă. Faceţi ca Iov, dar nu altfel, tată, şi staţi 
neamestecaţi cu inima şi cu iubirea, şi Eu vă voi elibera pe 
voi, aşa cum l-am eliberat pe Lot. Dacă numai unul din casă 
ar fi să trăiască aşa cum cere vremea de acum, Eu îmi voi în- 
drepta scăparea spre el, măi copii. 

Nu vă supăraţi că vă cer să fiţi sfinţi, căci sfântă este 
lucrarea care vă hrăneşte pe voi. Nu vă potriviţi cu nimic cu 
acest veac. Fiii veacului acesta se însoară şi se mărită, beau şi 
mănâncă, dar voi fiţi ca Noe în mijlocul necredinţei, şi fiţi ca 
Lot, şi fiţi ca Iov, dar fiţi cu Mine, fiilor, căci Eu sunt cu voi 
dacă iubiţi cuvântul Meu între voi. 

Nu vă împotriviţi cuvântului rostit, că iarăşi se lucrează 
prin cuvânt. De aceea v-am spus să fiţi atenţi ce cuvinte ros- 
tiţi, căci iarăşi se lucrează prin cuvânt, iar cel ce este purtător 

de Dumnezeu şi de tainele lui Dumnezeu, acela rosteşte cu- 
vânt de bine sau de rău şi se împlineşte cuvântul, căci iarăşi 
lucrează Domnul prin cuvânt, şi lucrează prin poporul Său, 
care are de la Domnul darul proorociei, prin cuvânt. Nu pro- 
nunţaţi cu uşurinţă cuvânt, şi lucraţi numai cu cuvinte bune şi 
sfinte şi după legea cea sfântă, căci numai ea va mai rămâne 
în faţa slavei Mele. Toate se vor topi de faţa slavei Mele, dar 
sfinţenia şi fiii ei vor lua slavă din slava Mea şi vor rămâne 
înaintea Mea. 

Domnul vă roagă să fiţi sfinţi în toată purtarea voastră. 
Nu vă despărţiţi de fructul vieţii pe care l-am coborât din iu- 
bire ca să vă dau şi să aveţi viaţă cu Mine, că după cum lu- 
crează cu Mine slujitorii care au luat bisericile de azi, n-aţi 
mai fi ajuns voi în faţa slavei sfinţeniei Mele, căci a venit vre- 
mea când orbul cade în adânc, sprijinit de călăuză oarbă, care 
ştie, dar nu se călăuzeşte după cum îi cere Dumnezeu. 

Verginica a venit cu Domnul ca să vă spună să nu ieşiţi 
din rând, iar Eu îi dau rând ca să grăiască. 

F ace vouă, copiii mei, şi nu ieşiţi din rând! 
Nu vă jucaţi de-a cuvintele, nu fiţi pripiţi la 
gândire sau la hotărâre, nu hotărâţi singuri asupra voastră, că 
nu voi sunteţi vouă Dumnezeu, ci Domnul este Dumnezeul 
vostru. Nu vă descurajaţi. Luptaţi, şi nu descurajaţi, dar lup- 
taţi. Luptaţi să fiţi aşa cum vi se cere să fiţi în vremea aceasta, 
dar nu vă alegeţi, nu vă deosebiţi, nu ieşiţi din rând, ci înro- 
laţi-vă cu toată inima, cu toată împlinirea, fără cârtire şi fără 
şovăire, căci vouă vi se cere atât cât vi s-a dat. Luptaţi-vă 
plângând şi priveghind bine, să nu călcaţi aşezările în care 
trebuie să fie poporul Domnului. Liţi statornici în dragostea 
voastră şi fiţi pretenţioşi cu voi înşivă pentru calea Domnului. 
Inimile voastre să nu vă fie lipite de nimic străin de Dum- 
nezeu, şi Domnul să vă fie vouă iubire şi bogăţie şi slavă, că 
vine vremea de mare strâmtorare peste lume, şi voi trebuie să 
fiţi învăţaţi de Dumnezeu prin vremea grea şi trebuie să fiţi 
hrăniţi cu cuvântul Domnului mai mult decât cu oricare hra- 
nă, că hrana se împuţinează, şi pământul nu-şi mai desface sâ- 
nul pentru lume, iar voi trebuie să fiţi deprinşi să înfruntaţi 
strâmtorarea şi să răzbateţi prin înfrânare, şi Domnul vă va 
face pe voi biruitori peste vremea de strâmtorare. Eu ştiu de 
ce vă cere Domnul sfinţenia vieţii şi a hranei şi a faptei şi a 
trăirii sfinte; ştiu, fiilor, şi veţi şti şi voi, şi vă veţi aminti că 
Domnul v-a învăţat şi v-a voit binele şi scăparea. 

îmi pare rău după copiii voştri care nu voiesc să fie nu- 
mai pentru Domnul, dar voi fiţi tari pe calea sfinţeniei şi fa- 
ceţi-vă datoria cât de cât, atâta vreme cât mai aveţi copiii sub 
acoperământul vostru, dar nu le daţi întâietate peste voi, peste 
viaţa voastră, peste credinţa voastră, peste veghea voastră cea 
bună. Nu daţi tainele Domnului pe mâinile lor, şi lucraţi cu 
înţelepciune, ca să nu aşezaţi peste ei taine grele de purtat, că 
ei nu iubesc sfinţenia aşa cum o cere Domnul acum de la po- 
porul Său. Dar voi staţi cu Domnul şi cu tăria lucrărilor Dom- 
nului, ca să se bucure de voi şi cei care nu mai vor acum cu 
Dumnezeu, căci iată, aşa este vremea, că şi în poporul meu 
sunt familii cu doi împotriva a trei, şi trei împotriva a doi. 
Do mn ul ştie şi vede şi cercetează deosebit, şi nu cercetează 
ca omul. Domnul cercetează deosebit orice faptă, orice stare, 
orice încurcătură sau descurcătură, că una este să-ţi fie copi- 
lul dus la casa lui, şi alta este să-l ai încă sub acoperământul 
tău. Domnul Se uită la toate câte sunt de cercetat şi de lucrat 
peste fiecare, dar să-L lăsăm pe Domnul să facă aceasta, iar 
noi să veghem fiecare asupra noastră şi, pe cât se poate, peste 


cei aproape, căci cei aproape dacă nu ascultă de învăţătura pe 
care o coboară cerul peste poporul său, asta nu înseamnă să 
piară şi cel ce are pe Domnul de Stăpân. 

Dar iată, după atâta vreme de lucrare cerească, copiii 
cei mici ai acestui popor dau să intre în vremea neştiinţei. O, 
nu e greu de înţeles, de vreme ce atâţia ani copilul de creştin 
trece prin mâna învăţăturii acestui veac, care-i înghite înţe- 
lepciunea şi frica lui de Dumnezeu şi îţi lasă copilul trup mort 
şi îl trage spre moarte. Copilul care nu-şi dă seama ca să se 
tragă spre scăpare, n-ai tu ce să-i mai faci acum, dar nici nu 
trebuie să-l ridici împotrivă stâmindu-i mintea cu cele pe care 
el nu le poate iubi, şi roagă-te Domnului, Care are putere să-l 
lumineze sau să-ţi elibereze ţie calea şi paşii şi lucrarea ta cu 
Dumnezeu. Stai tu cu Dumnezeu, şi când va vedea cel care n-a 
crezut, când va vedea pe Cel Căruia îi slujeşti tu, se va ruşi- 
na şi va sta aplecat şi îţi va cere scăpare şi îţi va cere iertare 
şi te va ruga să-l primeşti. 

Căutaţi să-i faceţi pe copii să nu hulească lucrarea lui 
Dumnezeu, să nu o ducă la străinii cei răi şi cei necredincioşi 
şi să nu se ridice împotriva Domnului, cu mintea lor cea sla- 
bă. O, dacă i-ar fi plăcut poporului meu să ducă viaţă de mo- 
nah, să aibă inimă de monah aşa cum toată vremea l-a îndem- 
nat Dumnezeu, nu s-ar mai fi născut atâţia copii veniţi din 
pofta cea trupească şi n-ar mai fi avut creştinul atâtea piedici, 
că iată, cele dintâi piedici vedeţi şi voi de unde vin, din ce 
pricină vin în calea sfinţeniei care se cere acum. Dar să lup- 
tăm să luăm tot ce am pierdut, să luăm de la Domnul, prin 
sfinţenie şi prin ascultare de Dumnezeu, măi copii. Să nu ne 
tragem în lături, să nu descurajăm, şi Domnul va pregăti tot 
binele şi toată scăparea. 

Am venit la voi ca să vă aduc îndemnul meu. Nu ieşiţi 
din rând, fiilor! Păstorii mei să fie cu veghea blândă, cu veghe 
paşnică, dar să dea întâietate şi cuvântului care iese de la 
Do mn ul prin această lucrare, că nu voieşte Do mn ul să cadă 
cineva dintre cei care cred lui Dumnezeu. Păstorii mei, aveţi 
grijă să întăriţi pe cei ce stau aşezaţi pe cărare, pe cei care n-au 
hulit hrana Domnului. Pe aceia să-i întăriţi şi să-i încălziţi şi 
să-i ajutaţi să nu-i înţepe spinii care le ies în cale sau care sunt 
de o parte şi de alta pe calea strâmtorării spre cerul cel care 
va fi. îndemnaţi-vă unii pe alţii spre veghe, dar calea este 
abruptă, şi fiţi cu blândeţe, ca nu cumva să alunece careva 
înapoi. Sprijiniţi pasul cel harnic la urcare, iar pe cel moale la 
pas sprijiniţi-1 şi mai mult. Oile să ajute şi ele pe păstori şi să 
primească pe trimişii Domnului, şi să lucraţi cu toţii prin cu- 
vântul Domnului care însoţeşte pe poporul cel ce urcă spre 
cele ce vor rămâne. 

Liţi ca la începutul cel dintâi, şi iarăşi zic, în numele 
Domnului vă spun vouă: întoarceţi-vă pic cu pic spre starea 
cea din început când cerul şi pământul lucrau împreună, învă- 
luind în legea sfinţeniei făptura cea dintâi. 

Mama Gigi vă întăreşte pe voi, dar staţi pe cărare, co- 
piii mei cu care am grăit acum. Nu slăbiţi, şi întăriţi-vă în 
sfinţenie, şi ea vă va face liberi, şi ea va zdrobi piedicile toate 
şi neputinţele toate. 

Pace vouă! Precum Domnul lasă pace peste poporul 
Său, şi eu lucrez tot aşa. Binecuvântarea Tatălui şi a fiului şi 
a Sfântului Duh să vă întărească inima şi credinţa şi lucrarea 
voastră cu Dumnezeu. Pace şi unire sfântă să vă lege unii de 
alţii, pentru ca să Se bizuie Domnul pe voi atunci când îşi va 
arăta văzut slava Sa cea din voi. Amin, amin, amin. 

29 august/ 11 septembrie 1993 

Cuvântul Domnului peste soborul de la ieslea cuvântului 
Taina Evangheliei celei noi. 

B u sunt. Pace vouă! Cuvântul lui Dumnezeu este 
numele Meu, şi am deschis cerurile şi vin mereu 
şi săvârşesc ceea ce este scris pentru vremea în care suntem 
ajunşi cu veacurile lui Dumnezeu. 

Eu sunt Cuvântul, măi copii ai lucrului Cuvântului. 
Bucuraţi- vă că numele vostru este scris în această lucrare a zi- 
lelor de dinaintea arătării Mele peste pământ, dar bucuraţi-vă 
aşteptând şi împlinind lucrul slavei în care sunteţi aşezaţi. 
Bucuraţi-vă şi răscumpăraţi vremea, iubiţii Mei, că vremea 
este să încep să judec şi să Mă războiesc întru dreptate, căci 
adevăr şi credinţă stă scris pe numele Meu, şi nimeni nu înţe- 
lege numele Meu. Numele Meu este Cuvântul lui Dumnezeu, 
şi nimeni nu înţelege numele Meu. Numele Meu şi cuvântul 
Meu este sabie ascuţită, şi Eu vin să lovesc cu ea pe cei ce nu 
înţeleg numele Meu, pe cei păgâni cu credinţa şi cu viaţa, şi 
vin să stau la cârmă cu cuvântul Meu, căci acesta este toiagul 
cu care voi sta păstorind şi împărăţind peste împăraţi şi peste 
domni şi peste înţelepţi, şi cu acest toiag voi răpune Eu pe vi- 
teji şi pe căpetenii şi pe împăraţi şi voi zdrobi proorocia min- 
cinoasă de la toţi cei care au purtat semnele fiarei închinân- 
du-se chipului ei. Eu sunt, şi cu voi sunt, şi vă însoţesc cu nu- 
mele Meu, care se cheamă Cuvântul lui Dumnezeu, căci fiara 
nu mai are pace, nu mai are astâmpăr, dar toţi slujitorii ei vor 
fi daţi spre mâncare păsărilor, după cum este cuvântul lui 
Dumnezeu. întăriţi-vă ca nişte viteji, ca nişte fii ai Cuvântului 
lui Dumnezeu, măi copii, că pentru voi nu mai este altă lucra- 
re. Aceasta este lucrarea pe care o aveţi coborâtă de la Mine, 
şi cu Mine la voi. 

Pace şi binecuvântare peste ieslea cuvântului lui Dum- 
nezeu, peste tronul lui Dumnezeu, care este în mijloc! Şi cine 
va fi să nu priceapă aceasta în zilele pe care le pregătim să 
vină? O, iată pregătirea cu care am venit să-l învăţ pe poporul 
acestei lucrări! De patruzeci de ani stau în mijlocul lui şi îl în- 
văţ, şi iată, puterea poporului Meu tot la pământ stă, că nu 
vrea poporul Meu să se îmbrace cu acest veşmânt al puterii 
care stă cu Mine în sfat peste acest popor de atâta vreme. 

O, voi, cei tocmiţi în grădina cuvântului Meu, învăţaţi 
şi trăiţi în fiecare zi puterea care nu trebuie să cadă din mijlo- 
cul poporului Meu. Să nu moară, să nu fie nimicită puterea 
poporului Meu. întunecimea e groasă; să nu se stingă făclia 
puterii lui Dumnezeu din fiii cei cu care am rămas, din rămă- 
şiţa cea pe care am supus-o sub puterea Mea. Fiţi fii ai puterii, 
fiţi puternicii cei care luptă în luptă cu fiara vremii, alături de 
Cel ce are nume minunat, căci nimeni nu înţelege numele 
Meu şi nimeni nu înţelege această venire a Mea, şi cu voi lu- 
crez şi pregătesc slava care se va vedea cu Mine la voi, şi tot 
ochiul va înţelege în clipa aceea, în ziua aceea. 

Aşa spuneam poporului Meu: «Creştine, vorbeşte de 
Mine pe cale!». De ce, oare, spuneam Eu aşa? De ce, tată? 
Spuneţi voi poporului Meu, de ce-i spuneam Eu lui aşa ceva? 
Ca să-l deprind setos şi credincios şi iar setos după Mine, căci 
scris este: «Cel ce crede în Mine, voi veni la el şi voi face casă 
la el şi voi cina cu el şi Mă voi arăta lui». Iată întregimea lu- 
crării şi tâlcul lucrării care este cu voi. Hai să mai rostim o da- 
tă şi să înţelegem mai mult ca până acum, că iată ce va să spu- 
nă această taină minunată: «Cel ce crede în Mine, voi veni la 
el şi voi face casă la el şi voi cina cu el şi Mă voi arăta lui». 
Fiecare cuvânt cuprins în această taină, are ca piatră cuvântul. 
Iată cum vine această taină, această piatră pe care am zidit Eu 


această lucrare, această biserică din cer pe pământ, aşa pre- 
cum în cer, măi tată. 

„Cel ce crede în Mine“. Şi cum adică aceasta? Cel ce 
crede în Mine, acela ascultă cuvântul Meu şi îl împlineşte cre- 
zând în Mine şi crezând prin cuvântul pe care-1 ascultă. Şi ia- 
tă piatra: piatra este cuvântul prin care crezi. 

„Şi la acela voi veni Adică la acela vine cuvântul Meu, 
la acela care aşteaptă cuvântul Meu, care aşteaptă crezând. 

„Şi voi face casă la el“. Adică va locui în el cuvântul 
Meu, căci la cel credincios vin şi fac casă; şi iată, cuvântul 
este piatra casei. 

„Şi voi cina cu el“. Şi ce voi cina? Cuvântul Meu îl voi 
cina împreună cu el în casa cuvântului Meu. în el voi cina 
dacă voi veni, dacă va crede acela. 

„Şi Mă voi arăta lui“, căci aceasta este plata celui ce 
primeşte pregătirea cărării pe care vine şi Se arată Fiul cu- 
vântului. 

Apostolii cuvântului Meu care mergeau spre Emaus, 
cum mergeau aceia pe calea lor? Mergeau pe calea lor cu Mi- 
ne, tată. Vedeţi voi de ce spuneam Eu: «Creştine, vorbeşte de 
Mine pe cale!»? Dar vorbeşte cu toate mădularele tale de Mi- 
ne. Vorbeşte cu inima, cu mintea, cu dorul, cu simţul, cu cre- 
dinţa şi cu arătarea ta alături de Mine. Acestea sunt mădulare 
duhovniceşti, căci cu mădulare aşa cum ai crezut tu că în- 
seamnă mădulare, nu mai ajungi tu să înţelegi vorbirea Duhu- 
lui Sfânt. Ucenicii Mei care călătoreau cu Mine spre Emaus 
vorbeau despre Mine, vorbeau de Mine, vorbeau cu inima, cu 
mintea, cu dorul, cu credinţa lor vorbeau de Mine pe cale, şi 
am venit lângă ei şi am intrat în cuvânt cu ei şi am stat în ca- 
sa lor şi am cinat cu ei, şi cinând, M-am arătat lor, căci nu este 
altfel făgăduinţa despre care cuvintez Eu astăzi cu voi, copii 
ai pietrei celei noi, care se despecetluieşte întru tainele ei pes- 
te voi. Cei ce mergeau spre Emaus, vorbeau de Mine, de tot 
ce ştiau de Mine şi de la Mine, de Scriptura cea despre Mine, 
şi dacă am văzut aşa, am venit la ei şi le-am tâlcuit această 
Scriptură şi le-am plătit cu bucurie pentru dragostea lor, pen- 
tru cuvântul lor pe care-1 foloseau pe calea lor. 

O, poporule iubit, cum n-ai priceput tu această Scrip- 
tură spusă de Mine mai înainte de împlinirea ei, mai înainte 
ca să crezi împlinindu-se, şi să rămâi crezând apoi, căci pe 
calea spre Emaus am împlinit Eu această Scriptură, cuvânt cu 
cuvânt am împlinit-o, ca să ai tu cunoştinţă auzind, şi să crezi 
în Scripturi, căci dacă este rostit cuvântul, nu se poate în 
Do mn ul să nu se împlinească el. Şi ce faci tu cu atâtea cuvinte 
rostite peste tine? Ce faci când stai în faţa împlinirilor lor? Ce 
faci? Că urmează împlinirea lor, urmează să ţi se deschidă 
ochii care sunt ţinuţi acum să vadă. Şi de ce sunt ţinuţi? Ar fi 
fost să fie ţinuţi să vadă pentru bucuria împlinirii celor nă- 
dăjduite prin credinţa ta vie şi neclintită în lucrarea cu- 
vântului Meu care a fost cu tine, şi după care urma să Mă arăt 
ţie şi să cinez cu tine dacă ai fi avut statornicie pe cale cu 
Mine. Urmează să stau la masă şi să frâng pâinea şi să ţi se 
deschidă ochii ca să cunoşti ce a fost lucrarea cuvântului Meu 
în mijlocul tău, dar aşează-te la masă, tată, aşează-te după 
cum cere rânduiala mesei şi îmbracă-te după cum cere ţinuta 
pentru cina frângerii peceţii tainei ţinută ascunsă de ochii tăi. 
Primeşte-Mă să Mă ating şi să-ţi ung ochii ca să vezi venirea 
Mea, ca să nu vin pe neştire la tine, tată. Tu trebuie să vezi, 
nu trebuie să fii luat pe neştire. Scoală-te şi trezeşte-te bine şi 
te spală pe faţă şi te spală în urechi şi ia pe tine veşmântul 
dimineţii celei noi şi stai să auzi bătând şi să deschizi, şi să 
vezi ca să deschizi, să vezi bine, tată, că fii atent, să nu vină 

altcineva înaintea Mea; fii atent, că e vremea cu pâclă. Dă-i 
voie dimineţii să se arate, că la lumină vezi cine este. Cine 
vine în vremea dimineţii, acela vine în vremea luminii tale, şi 
vezi, şi îl primeşti deschizându-i, dar cel ce vine în vreme de 
întuneric, acela vine ca turul şi te leagă pe întuneric şi îţi su- 
pune casa şi ţi-o ia pradă. Ai grijă! Priveghează, creştine! Cel 
ce priveghează ca să se arate zorile, acela depărtează pe tâl- 
harii şi pe furii care dau să vină înaintea Mea, şi în numele 
Meu dau să vină. Cel ce nu priveghează, acela este luat pe ne- 
ştire, dormind şi neaşteptând. Aşa este creştinul care nu aş- 
teaptă împlinind pregătirea zorilor cereşti înăuntrul său, în 
casa sa şi la masa sa. Este scris: «Cei ce dorm, noaptea dorm; 
şi cei ce se îmbată, noaptea se îmbată». Noaptea este necre- 
dinţa, tată, şi beţia este fapta păcătoasă a nopţii, a necredinţei, 
a nepăsării de suflet, măi copii, dar voi fiţi fii ai zilei, fii ai 
credinţei în cuvântul lui Dumnezeu, care vine mereu la voi ca 
să vă înveţe să privegheaţi, ca să vă ajute să vedeţi pe Cel ce 
vine. 

Eu sunt ziua cea care vine la voi cu zorile ei cele de 
bucurie. Eu sunt mereu Domnul zilei voastre, iar voi sunteţi 
fiii zilei dacă aveţi credinţă în Mine. Cei dinspre Emaus au 
văzut ziua Mea de bucurie cu ei, căci Eu eram ziua cea din 
vremea serii. Se făcuse seară, mergând cu ei, şi ei M-au rugat 
să nu plec noaptea, străin cum eram pe acolo. Eram străin în 
ochii lor ţinuţi să vadă. Eu i-am iubit şi i-am ascultat. M-au 
iubit şi ei pentru cuvintele minunate cu care i-am însoţit, şi 
M-au luat să-Mi dea adăpost şi să-Mi dea să mănânc cu ei, şi 
iată, numaidecât li s-au deschis ochii când Eu am luat şi am 
frânt pâinea, când am frânt pecetea, tată. lată ce înseamnă pu- 
terea şi lumina care vine de la taina frângerii pâinii, taină pe 
care am lăsat-o Eu întru amintirea Mea peste ai Mei şi între 
ai Mei, căci prin această veşnică taină pe care am lăsat-o Eu 
peste cei adevăraţi, rup mereu peceţile şi vin, aşa cum am 
venit la cei cu care am cinat în Emaus şi care M-au cunoscut 
în vremea frângerii pâinii, lată cum se face cuvântul Meu 
pâine spre hrană, dar pâine cerească, tată, căci scris este: 
omul se hrăneşte cu orice cuvânt din Dumnezeu, nu numai cu 
pâine, dar cuvântul, iată, se face pâine spre hrană, pâine din 
cer, nu de pe pământ. 

Creştinii Mei se adunau mereu, se adună şi azi, dar 
puţin de tot vorbesc de Mine pe calea lor unul cu altul, la în- 
tâlnirile lor unii cu alţii, şi vorbesc pământeşte şi nu vorbesc 
cereşte creştinii poporului Meu. Vorbesc unii de alţii, vorbesc 
despre ei şi despre toate câte-i robesc pe ei, dar nu se potri- 
veşte vorbirea lor cu a Mea. N-are cine să-i înveţe mereu şi să 
le aducă mereu aminte de cuvântul care spune aşa: «Dacă 
vorbeşte cineva, cuvintele lui să fie ca ale lui Dumnezeu», să 
fie aşa cum învaţă învăţătura Scripturii, tată, căci Duhul Sfânt 
a vorbit prin apostolii Mei, şi a vorbit minunat, prea minunat 
a vorbit, ca să luaţi seama mereu la această învăţătură a Du- 
hului Sfânt. Şi dacă atunci Eu am lucrat prin ei, învăţând aşa 
de minunat pe fiii bisericii Mele, acum şi mai minunat lucrez 
şi învăţ, dar iată, nu sunt cunoscut de fiii poporului Meu. 
Creştinii vorbesc de pâine când se întâlnesc. Se îngrijesc ce 
să facă să aibă pâine, să aibă mâncare din care trebuie să se 
mănânce acum. O, numai atâta au învăţat ei din cuvintele mi- 
nunate cu care ploua Domnul peste ei mereu! 

O, copii ai Ierusalimului care a venit cu Mine la voi! 
Altfel este taina Ierusalimului care vine din cer; alta, şi altfel 
este, faţă de cum şi de cât aţi priceput-o voi; şi este cerească 
şi nu este pământească. învăţaţi-vă s-o înţelegeţi precum în 
cer, ca să se împlinească precum în cer aşa şi pe pământ. 


învăţaţi-vă cum să vă fie trecerea spre Ierusalimul cel din cer 
coborât. 

Ce fel de pâine am mâncat Eu în casa celor din Emaus? 
O, pâinea aceea a avut harul şi puterea şi minunea de a des- 
chide ochii cei ţinuţi ca să vadă, şi am frânt pâinea spre mân- 
care şi am făcut-o din cer şi le-am lăsat-o pe masă, şi Eu, îm- 
plinind peste ei despecetluirea tainelor cereşti, M-am lăsat 
nevăzut şi am lăsat bucuria Mea peste ei, am lăsat peste ei 
împărăţia Mea şi pâinea cea din cer, căci pâinea pe care am 
lăsat-o Eu pe masa lor, pâinea aceasta sunt Eu, uşor purtat de 
ai Mei. Aşa sunt Eu pentru cei ce cred, sunt Cel văzut cu cre- 
dinţa Duhului Sfânt din creştin. Aşa sunt Eu întru ai Mei până 
la serbarea cea mare, cea întinsă peste tot, serbarea Paştelui 
cel nou, întru împărăţia cea nouă, care se întocmeşte şi se pre- 
găteşte în zilele acestea, şi din care Paşti voi lua şi voi rupe şi 
voi împărţi şi voi da la toţi cei care au ştiut să creadă în în- 
toarcerea Mea, şi li se vor desface peceţile ochilor lor şi vor 
vedea slava Celui tainic, Care a fost peste cina lor, ascuns 
înăuntrul pâinii cea cu faţă ascunsă. 

Mare taină şi mare putere cerească este ascunsă în cu- 
vântul pe care l-am lăsat Eu în mijlocul poporului Meu când 
am spus creştinului să vorbească de Mine pe cale. Iată ce au 
însemnat acele cuvinte întru care se cuprinde toată taina 
Evangheliei celei vii, toată taina lucrării care s-a aşezat peste 
acest popor. Cel care vorbeşte despre Mine şi despre lucrările 
Mele cele din cer lucrate, acela ajunge să trăiască întru Mine, 
şi Eu, întru acela; acela ajunge să Mă cunoască întru frânge- 
rea pâinii celei tainice. 

Este scris cuvânt ceresc, şi adevărat este cuvântul aces- 
ta care spune: «Cel ce săvârşeşte păcatul, acela nu este din 
Dumnezeu», acela nu Mă cunoaşte întru frângerea pâinii, ace- 
la îşi lucrează osândă şi nu cunoştinţa vieţii şi nu mântuire. 
Cel ce rămâne întru Mine, nu păcătuieşte, iar cel care păcătu- 
ieşte, acela nu M-a văzut şi nu M-a cunoscut încă; din acela 
nu iese nimic bun. Cel care lucrează păcat, acela este de la 
diavolul, care păcătuieşte din început. 

Iată de ce nu se cunoaşte că merge omul la biserică, 
pentru că omul nu înţelege, nu are cunoaştere; nu înţelege ce 
va să spună cuvântul biserică sau slujitor al bisericii. Nu înţe- 
lege nimic omul, că nu are călăuză cu ochi buni şi cu trup 
bun, şi iată, dacă ochiul este rău, şi trupul este tot rău. Dacă 
cel ce slujeşte biserica este rău şi în păcate, atunci şi trupul bi- 
sericii este tot rău. Altceva înseamnă slujitor pentru biserică, 
dar lumea nu înţelege numele Meu. 

Când Eu am luat şi am binecuvântat şi am frânt pâinea, 
am dat-o împărţind-o ucenicilor Mei şi le-am spus: «Faceţi şi 
voi ca Mine, faceţi spre pomenirea Mea». I-am făcut aseme- 
nea Mie şi le-am spus să facă şi ei ce am făcut Eu, dar am 
avut grijă să-i învăţ să nu se ridice cu mintea şi le-am desluşit 
şi le-am adăugat cuvânt spunându-le despre împăraţii pă- 
mântului care împărăţesc peste oameni şi care se fălesc că 
stăpânesc făcând bine oamenilor dacă împărăţesc peste ei. 
Le-am spus că nu ştiu împăraţii ce înseamnă să împărăţeşti, şi 
aşa le-am spus: «Intre voi să nu fie tot aşa; şi cel care vrea să 
împărătească, acela să fie ca o slugă care slujeşte la masă», 
acela să ţină în cinste pe cei ce stau la masă. Şi le-am spus: 
«Iată, Eu sunt ca o slugă între voi, sunt ca unul dintre voi, şi 
aşa să faceţi şi voi unul altuia». Şi unde se mai vede astăzi 
biserică cu slujitori de felul acesta? O, este ca în lume în 
biserică, şi slujitorul împărăţeşte şi ia cheile împărăţiei şi su- 
ge vlaga bisericii, şi puterea bisericii este culcată la pământ, 
şi Eu nu pot să stau la masă cu păcatul şi cu slava deşartă. Eu 

Mă scol şi scutur praful acolo unde nu sunt cunoscut, şi Mă 
duc spre neamuri şi chem săracii şi le pun masa şi le dau 
înmulţind-o prin cuvântul Meu. Eu prin cuvânt am înmulţit 
pâinea, dar aceea a fost pâine cerească, tată. Aşa vreau Eu, 
vreau să las această taină minunată peste poporul Meu, că Mă 
doare şi Mă ustură rana pe care Mi-o face poporul Meu când 
văd pe creştin cât se zbate, cât se gândeşte, cât se îngrijeşte 
de mult şi cât timp îşi pierde dacă am venit şi i-am spus cum 
să mănânce şi cum să asculte ca să ajungă apoi să primească 
hrană îngerească după ce nu va mai fi să fie hrana pămân- 
tească. Mă ustură şi Mă doare rău, copilul Meu, că nu vrei şi 
tu să înveţi lucrarea cuvântului Meu. Dar n-am spus Eu: 
«Faceţi şi voi ce fac Eu»? Am spus, dar nu se vede înţeles ce- 
resc de la cuvântul Meu. 

Caută, tată, să vorbeşti de Mine pe cale. Vorbeşte, tată, 
nu sta mut şi nu te fa surd, că dacă nu faci rod întru Mine, 
ocupi locul degeaba, şi vine altul, care doreşte rodind, şi se 
sădeşte în locul sterp, şi se ocupă locul cel sterp, şi înviază lo- 
cul cel sterp. 

O, Verginico, hai, tată! Tu ai de vorbit cu poporul tău, 
să ştii că ai. Ai multe de spus. Vorbeşte-le pe cale şi vindecă-i 
de duhul cel mut şi surd şi pune apă la rădăcină, la tulpină, la 
frunze, şi pune apă la flori, Verginico, că dacă nu pui rădăcinii 
şi tulpinii, se usucă frunzele, dar se usucă florile, tată. 

Nu e vremea să taci, tată. învaţă poporul să vorbească 
pe cale, de Mine şi de tine, şi să venim la el şi să facem casă 
la el şi să cinăm cu el şi să Ne arătăm, Verginico. Scoală-te şi 
udă, tată! Scoală-te, că e secetă peste semănătură! Scoală, şi 
udă, şi lucrează, Verginico! Tu în Mine, şi Eu în tine, tată, şi 
hai să lucrăm, că via e pe sfârşite. 

M ă scol, Doamne, dar eu sunt sculată, şi 
mereu sunt hotărâtă pentru lucrul Tău şi 
al meu, dar alta e durerea mea, şi Tu o ştii, dar ajută-mă Tu să 
pot da la o parte ceea ce loveşte lucrarea mea care aşteaptă să 
lucreze. Duhul mut şi surd care este găsit în calea lucrării me- 
le, acela mă face să nu fiu auzită şi primită şi adăpostită cu 
cuvântul învăţăturii şi al lucrării cereşti. Porunceşte Tu, cu 
cuvântul Tău puternic, să iasă din calea mea acest duh strică- 
tor de lumină, stricător de părtăşie cerească cu ogorul nostru 
cel însetat. Tu în mine, şi eu în Tine şi să poruncim piedicilor 
să se desfacă şi să cadă şi să meargă pe cale cu noi duhul 
acestui popor. 

Mama Gigi porunceşte duhului mut şi surd să iasă cu 
înfăţişarea lui de orice fel, să iasă din lucrarea lui Dumnezeu 
care-şi are lucrul pe pământ! Mama Gigi lucrează cu cuvântul 
peste ieslea cuvântului. 

Pace vouă şi deşteptare vouă, copii străjeri ai ieslei cu- 
vântului! Dar ce străjuiţi voi aici, măi fiilor? Străjuiţi să nu vi- 
nă hoţii şi furii şi răufăcătorii? Străjuiţi să nu vi se prade bo- 
găţia cerească? O, fiilor, altceva este numirea voastră de stră- 
jeri peste această grădină. Voi staţi de strajă în calea venirii 
cuvântului ceresc, măi copii; staţi ca să întâmpinaţi şi să pri- 
miţi cuvântul ca să vină la voi şi să facă la voi casă şi să ci- 
neze cu voi şi să se arate împlinindu-se, şi să Se arate Cuvân- 
tul, căci Domnul este Cuvântul. De aceea aici la voi nu trebu- 
ie să amuţească Domnul Cuvântul, dar nu trebuie să se astu- 
pe urechea voastră în faţa cuvântului care vorbeşte înspre voi 
şi între voi de la unul la altul, din nor în nor. 

S-a coborât astăzi la voi o lecţie minunată şi cerească, 
dar lecţiile care se aştern peste voi trebuie să aibă viaţă văzută 
peste voi, viaţă fără de moarte peste voi. Viaţa acestor lecţii 
să fie fără de moarte, iar lucrarea lor să ia viaţă în viaţa voas- 
tră, în trăirea voastră. Am venit să pun apă mai întâi în gră- 


dina începutului cel nou, să pun apă peste frunzuliţe şi peste 
flori. Voi sunteţi cei mai mititei ai mei, sunteţi frunzuliţe şi 
flori. Dar am alăturaţi cu voi pe cei ce sunt rădăcină şi tulpină 
şi ramuri şi care dau să se usuce fără să ţină seama de frun- 
zuliţe şi de flori şi de fructul care este în pârgă şi care trebuie 
să ajungă la coacerea cea întreagă. 

Iată ce v-a spus Domnul în lecţia cea de azi: v-a spus 
care este piatra lucrării care este cu voi, începând de la mine 
până la voi. Cuvântul este piatra de temelie a oricărei împli- 
niri prin această lucrare. 

O, ce mult am de stat în sfat cu voi, cei din grădina 
mea! Ce mult am de stat în această grădină! Şi cum să stau 
dacă statul meu este cuvântul rostit? Iată, voi sta cu voi în 
sfat, în curând voi sta. Voi sta şi vă voi uda pe voi, şi voi uda 
rădăcinile şi tulpinile şi ramurile şi, iarăşi, voi uda frunzuliţe- 
le şi florile, şi fructul îl voi uda, şi voi grăbi coacerea deplină 
a fructului şi voi culege fructul deosebit, ca să nu mai sufere 
de lipsa apei, căci fructul deplin copt are apă din de ajuns, are 
tot ce trebuie, şi stă pe masa nunţii gata pregătit. O, de aţi în- 
ţelege vorbirea mea între voi! De aţi înţelege voi ce vreau să 
spun atunci când trec cu vorba mea printre voi! Dar nici voi 
nu înţelegeţi cu toţii că sunteţi fii ai cuvântului rostit prin voi. 
Nici în voi nu arde în toţi focul care a ars înăuntrul celor care 
călătoreau cu Domnul spre Emaus. Am spus cândva că dacă 
voi vedea că trebuie, vă voi mai naşte o dată, că eu nu pot să 
ţin în grădina mea butuci fără sevă. Eu am nevoie aici de 
coarde de viţă vie cu rod copt şi împlinit, în care locuieşte 
sfinţenia şi viaţa lui Iisus Hristos şi sărbătoarea Paştelui cu 
Hristos. Via când o îngrijeşti îi rupi ramurile cele care sug apa 
rodului, şi îi dai drumul la creştere şi la putere. 

Fiecare din voi să căutaţi să purtaţi rod, iar rodul aces- 
tei viţe cereşti este cuvântul şi este fapta împlinită a cuvân- 
tului, este cuvântul văzut. 

Cei cu care a cinat Domnul în Emaus, au cunoscut pe 
Domnul, Care li S-a arătat în frângerea pâinii. Şi ce au făcut 
ei apoi? S-au sculat şi s-au dus iar la Ierusalim ca să le spună 
şi apostolilor arătarea Domnului cu ei. Şi pe când le spuneau 
lor, vorbind despre Domnul, iată iar bucurie cu arătare, căci 
Domnul iar S-a arătat între ei toţi şi le-a spus: «Pace vouă!». 
Aşa şi voi, iară şi iară de Domnul să vorbiţi şi să vă bucuraţi 
şi să vă fie dor, şi să ardă inima în toţi deopotrivă, aşa cum 
ardea inima în cei ce călătoreau spre Emaus când Domnul în 
chip de călător pe cale le tâlcuia Scripturile. Inima le ardea, 
dar ochii erau ţinuţi ca să nu-L cunoască pe Domnul. Şi pen- 
tru dorul care ardea după Domnul, iată, Domnul S-a arătat lor. 

Căutaţi să vorbiţi cu această Scriptură aşa cum a vorbit 
Do mn ul astăzi cu ea, şi din ea cu voi. Căutaţi să înţelegeţi pu- 
terea lui Dumnezeu, Care a înmulţit pâinea, săturând mulţi- 
mile care părăseau ale lor şi umblau după Domnul ascul- 
tându-I cuvântul. Vine vremea să fie nevoie de putere de cu- 
vânt la voi. Vine vremea să se slăvească această lucrare de cu- 
vânt. Cerul e plin de sfinţi care au lăsat totul şi au ieşit din 
viaţa lor şi au luat viaţa cea cerească pe pământ şi au ajuns în- 
geri în trup, şi aşa au mâncat hrană îngerească. Fiţi pe calea 
desăvârşirii şi fiţi desăvârşiţi pe calea aceasta, că mult vi s-a 
dat şi mult vi se cere vouă dacă aţi fost în plan să vi se dea 
vouă. 

Mama Gigi vă lasă întru Duhul Sfânt lucrând. Lucraţi 
întru Duhul Domnului! Mama Gigi iar vine şi iar lucrează, 
după cum v-a lăsat cuvânt de lucrat. 

Pace vouă, şi lucrare vouă, precum în cer aşa şi la voi, 
şi fiţi cereşti, căci cerul e cu voi. Amin, amin, amin. 

4/17 octombrie 1993 

Cuvântul lui Dumnezeu 


Cuvântul sfintei Virginia peste soborul de la ieslea 
cuvântului 

Biserica întreagă lucrează prin toate mădularele ei. 

M ama Gigi se scoală la lucru şi lucrează în gră- 
dină şi udă grădina şi o pliveşte şi o desţele- 
neşte pe la rădăcinile cele ce sunt şi dau din ele viaţă dumne- 
zeiască sub cer. 

Mama Gigi aduce ploaie peste grădina cuvântului. 
Cuvântul lui Dumnezeu locuieşte în această grădină. 
Al Domnului este acest petecuţ de pământ, acest staul mititel 
şi curat; curat, aşa cum voieşte Domnul să arate pământul. 
Dar oamenii au uitat pe Cel ce a făcut cerul şi pământul, şi de 
aceea au luat sub stăpânire pământul. L-au luat şi l-au murdă- 
rit şi l-au umplut de spini şi de pălămidă, l-au umplut de ne- 
credinţă, măi copii ai Domnului. 

Iată, vine Domnul, şi nu este credinţă pe pământ. Dar 
iată, pământul credinţei a răsărit la voi, şi are Domnul cre- 
dinţă pe pământ, şi are loc ca să calce piciorul Său pe acest 
pământ. 

O, copii ai Ierusalimului cel din cer venit la voi! Am 
venit să glăsuiesc cu voi. îmi spune Domnul să lucrez peste 
voi, şi îmi spune să lucrez peste poporul acestei lucrări de nou 
Ierusalim între oameni. Oamenii nu ştiu ce va să zică acest 
nume nou. De unde să ştie omul de azi? Omul de azi nu mai 
are nici un fel de călăuză, nici un fel de păşune, căci pământul 
s-a umplut şi s-a acoperit de spini şi de pălămidă, măi copii ai 
sânului meu ceresc. Aşa vorbesc cu voi, ca o mamă care-şi iu- 
beşte nemărginit copiii, ca o mamă iubită şi preţuită de copii, 
şi ascultată şi aşteptată de copii. Ca o călăuză cerească vin la 
voi; ca Domnul, Care apărea venind spre ai Săi care pescuiau 
pentru hrană. Venea Domnul şi Se suia cu ei în corabie şi 
hrănea sufletele lor cu hrana cuvântului şi a împlinirii cuvân- 
tului. Aşa vin eu la voi. Vin şi las cuvânt, şi împlinesc acest 
cuvânt lăsat, căci nu lucru de prooroc, ci mai mult decât atât 
lucrez eu cu voi în grădina cuvântului, care iarăşi a venit pe 
pământ, după cum era scris cuvântul acesta. Am venit, că 
multe sunt de întărit şi de îndreptat şi de lucrat peste acest 
pământ în care-Şi are Domnul aşternut şi Betanie pentru Du- 
hul Sfânt, cu Care a coborât Domnul la voi. 

O, dacă aş putea mereu să las cuvânt peste voi! O, mult 
am de stat eu în această grădină. Eu stau, dar să lucrez dacă 
stau, şi să nu stau fără de lucru. Eu vreau să fiţi copii fără de 
vină. Vreau să nu vă apese nici o vină pentru nelucrarea mea 
între voi, dar asta nu este veghea mea, asta este veghea voastră. 

Voi trebuie să fiţi fiecare vase în care să locuiască şi să 
lucreze Do mn ul. în trupul bisericii de la voi trebuie să tră- 
iască lucrând toate mădularele lui Hristos; să fie apostolie 
lucrând, să fie proorocie lucrând, să fie învăţătură şi tămă- 
duire şi tălmăciri de taine lucrând, dar nici un mădular să nu 
fie fără de lucrare. Nici un mădular să nu-şi dea dreptul în- 
tâietăţii sale la lucru, să nu-1 dea altui mădular, şi fiecare să 
lucreze după cum îi este ordinea la lucru în trup, şi fiţi atenţi, 
că trupul lui Iisus Hristos este ceresc. Fiţi atenţi, că sunt şi 
trupuri pământeşti, şi trupuri cereşti. Fiţi bine atenţi, ca să în- 
ţelegeţi cum este slava celor cereşti şi cum este slava celor 
pământeşti. Eu am lucrat şi de pe pământ între voi, dar voi nu 
ştiţi, nu înţelegeţi cum vine ca să împlineşti şi ca să vezi cine 
lucrează cu voi. 

Daţi curs râului vieţii. în curând nu va mai rămâne nici 
proorocie, nici Scriptură neîmplinită, şi ce veţi face voi, care 
sunteţi aşteptaţi de toate oştirile cereşti care sunt din cer şi de 


pe pământ unite în cer aşteptând? Ce faceţi voi? Mă uit la voi, 
mă uit la lucrul vostru şi voiesc să vă întrebaţi şi voi tot aşa, 
şi să spuneţi unul altuia întrebând: „ Ce facem noi, fraţilor? 
Ce lucrăm, cum lucrăm şi ce se vede în urma lucrului nostru 
cu Domnul? sau să mă întrebaţi pe mine ce faceţi, şi eu vă 
spun. Eu văd înăuntru, eu văd din cer peste voi şi în voi; văd 
mereu, că n-am alt lucru. Acesta este lucrul ce-1 am de lucrat, 
şi cu acest lucru trebuie să lucrez şi peste turma poporului 
meu, şi să lucrez peste România, şi ea să lucreze peste popoa- 
re. Ori poate daţi să ziceţi că Domnul întârzie cu împlinirea? 
Dar ce să împlinească Domnul fără de mădularele Sale? Ce 
poate face inima fără trup, sau mintea fără lucrarea ei? 

Adâncă, şi mai adâncă s-ar lăsa vorbirea mea în voi, 
dar multe greutăţi apasă peste voi, şi de la duhul poporului 
creştin, şi de la fiecare creştin care stă fără rod faţă de această 
lucrare. Voi purtaţi acest popor spre cer, în fiecare zi îl purtaţi, 
şi el e greu, greu de păcatul cârtirii, greu de necredinţă, şi vin 
aceste duhuri în luptă cu voi şi trage greu acest popor spre cer. 
Dar de aceea trebuie veghe la voi, şi râuri desfundate la voi, 
şi cuvinte aerisite şi lucrătoare de la voi, de la mine la voi spre 
viaţă. 

Poporul meu nu vrea să lucreze ca voi. Mă uit şi nu mai 
văd ceva bun, ceva de ajuns de bun ca să adaug ajutor vouă. 
Ar fi fost să adaug la lucrul vostru să vă ajut, să mă ajut cu 
poporul meu, dar el a întârziat pe cale. Toţi ar voi să dăm de 
vârful biruinţei, să dăm repede de vârf, dar nimeni nu este ca 
să vă ajute pe voi, ca să Se bizuie Domnul pe ei. Nimeni nu 
poate lăsa nimic pentru mine ca să lucreze pentru mine şi să 
nu pregete lucrând. 

Iată ce a ieşit după patruzeci de ani! Toţi ar voi să vină 
Domnul cu bucuria pe pământ, dar zăduful zilei Domnului nu 
vrea să-l simtă nimeni. O, primăvara se face din multe flori, 
nu numai din una. Via se culege culegând. 

O, pe cine să mai scol eu? Cine mai ştie cum să se 
scoale la lucru cu Domnul? Creştinii mei cred că sunt treji. 
Dacă ar înţelege cereşte cum trebuie să fie creştinul treaz, 
atunci şi-ar vedea creştinul orbirea şi lenevirea duhului şi a 
înţelepciunii din cer, pe care nu o are. 

O, copiii mei, mă uit, dar n-am ce să ridic la lucru lângă 
voi. Trebuie să lucraţi voi. Moise avea popor mult şi lucra cu 
Domnul peste el. Voi veţi avea şi mai mult, dar începeţi lucrul 
acesta peste voi şi între voi, căci lucrul vostru va fi să iasă în 
lături. Cine nu vrea să lucreze, acela va fi tăiat, după cum este 
scris. Dar nu numai că nu vrea creştinul să lucreze rodind, ba 
se mai lasă şi greu peste lucrul lui Dumnezeu, care abia mai 
stă pe picioare înaintea poporului meu. Creştinii din lume au 
mai multă iubire şi lucrare pentru cuvântul lui Dumnezeu, 
chiar dacă nu atârnă de fapte credinţa lor, şi din ei voi lua şi 
îi voi sădi în locul cel uscat de rod, şi îi voi uda, şi ei vor che- 
ma sub viţa aceasta pe cei din sămânţa lor, şi se va naşte se- 
minţie sfântă, din cuvântul lui Dumnezeu. Cine a avut de la 
începutul chemării râvnă şi deschidere pentru lucrul cuvân- 
tului, aceia au şi acum, dar cine a venit în lucrarea aceasta lă- 
sându-se greu peste ea, tot aşa stă şi azi. 

Cei aşezaţi în grădina mea, lucraţi, fiilor, şi veţi vedea 
curând de ce trebuie aşa. Domnul nu voieşte să nimicească de 
tot lumea şi pământul care o ţine. Pământul îl cere pe Dum- 
nezeu, şi voi aveţi menirea să semănaţi la cererea pământului. 
Fiţi atenţi cu acest aşezământ sfânt. Aveţi grijă de ordinea 
sfinţeniei şi nu faceţi atingere aici cu părtăşia duhului hulei 
sau al călcării sfinţeniei care este aşezată peste această iesle 
sfântă. Nu voi, ci Domnul este Stăpânul acestei grădini, iar 

voi sunteţi veghetorii sfinţeniei ei. Nu fiţi pripiţi. Cele odată 
aşezate nu se pot strămuta, dar se vor întări prin semnele lui 
Dumnezeu. Nici un fel de atingere cu cei ce hulesc! Să nu se 
încumete nimeni să aducă vreun pic de atingere cu duhul 
hulei, care lucrează nu din altă parte, ci dinăuntrul poporului 
creştin. Lumea n-are vină faţă de această lucrare. Cei ce n-au 
luat din hrana aceasta, din ungerea aceasta, n-au vină faţă de 
ea. Dar cei ce au stat la această masă furişaţi tară de haină, 
acelora li s-a vădit îmbrăcămintea cea străină şi au început să 
dea cu unealta hulei, căci cu aceea au fost înveliţi pe dedesub- 
tul cămăşii de creştin. 

Iată, este libertate, dar creştinul a folosit-o ducându-se 
în lume, şi va fi găsit acolo în vremea când va trece îngerul 
pierzării lumii. Nu daţi curs duhului rău ca să bată înspre voi 
şi să vă aţâţe la nedreptate. El nu lucrează dacă voi staţi tari. 
El se teme de cei tari şi nu se apropie să se lupte cu ei, căci 
cei tari au putere să calce pe grumazul şi pe capul duhului rău. 

Nu fiţi necredincioşi. Voi să fiţi cei dintâi credincioşi 
ai Domnului. Căutaţi cu lucrul împărăţiei Lui, căci celelalte, 
de trebuinţă, toate vi le adaugă Domnul prin îngerii cei pre- 
gătiţi. El porunceşte îngerilor Săi pentru voi, dar voi lucraţi 
în via cea cerească şi aveţi grijă de ce a mai rămas, aveţi grijă 
pentru lucrul vostru în vremea ridicării noroadelor către 
Dumnezeu. 

Deprinde-te cu destoinicia cuvântului şi ia această torţă 
şi luminează cu ea faţa ta, şi de la ea faţa poporului creştin, 
întăreşte-i şi pe ceilalţi la lucrul pentru cer, că n-am alţii. Cei 
ce au fost n-au înţeles ca în cer şi nici acum nu pot înţelege, 
dar să curgă desluşirea pildelor care au rămas încă pecetluite 
pentru inima cea rece a poporului Domnului. 

Nicuşor, deschide cartea şi scoate din ea şi nu pune ca- 
pac acestei fântâni. Dacă tu zici că nu te pricepi, dă de la mi- 
ne. Eu de aceea îţi dau; îţi dau ca să dai din cele ce-ţi dau. O, 
câtă bogăţie aveţi! Daţi-o la săraci şi urmaţi- mi mie şi nu va 
seca bogăţia, şi veţi da mereu. Domnul a luat capacul; voi 
doar să scoateţi apă şi să puneţi în cofiţe şi în ulcioare şi în 
vase goale, şi umpleţi-le pe toate, că din această apă vie se va 
face vin ceresc, vin nou, Paşti nou şi om nou. îndemnaţi- vă 
unul pe altul şi scoateţi apă din fântâna care curge la voi şi 
adăpaţi oile. Căutaţi numai aşa, şi toate cele de trebuinţă vor 
fi cu voi. 

Iată, am pe surioara mea amărâtă şi lipsită de toate, de 
toate. Ea nu se îndură să lase totul pentru împărăţia cea din 
cer. E slabă surioara mea, e mică surioara mea; nu are putere 
să-i lase pe cei răi. Vă dă mămica ajutor, ca să-i daţi şi ei. Fa- 
ceţi o cutiuţă, şi în ea puneţi două, trei vase micuţe, şi să i se 
ducă şi ei de aici câte un pic de hrană, dar să ia bine seama 
cel ce merge cu hrana. Aşa cum de hrana cea din cer nu ştie 
nimeni şi nu dă la nimeni decât ei, în strâmtorarea ei, tot aşa 
şi din această cutiuţă, să ia numai ea, şi dacă nu ia tot ce i se 
duce, să rămână în cutiuţă şi să se întoarcă în grădina de aici. 
Un picuţ de pâine curată, de mămăligă curată şi de legumă 
curată pentru ea, căci inima ei este curată, dar este lovită de 
murdăria cea din jur, de lucrurile iadului, care o înconjoară pe 
ea şi inima ei sărmană. O, mai bine decât ea nici un creştin 
n-a iubit sfinţenia acestei grădini. Ea este mereu cu inima şi 
cu iubirea ei aici, dar cei fără de lege, care se lăfăiesc în 
păcate sub acoperământul ei, îi leagă paşii cei trupeşti, dar ea 
iese din trup şi zboară în grădina mea şi spre puii mei din ea. 
Trupul rămâne la locul lui, iar inima zboară spre aşternutul de 
aici. Legaţi-i o cutiuţă subţirică la gât şi la brâu. Aşa cum 
zgârcitul îşi ţine banii la brâu în chimir şi doarme cu banii 


lipiţi de el, aşa şi ea, să-şi lege la gât cele scrise de la Domnul 
şi să le dea spre chivemisire copilului care este lăsat peste ea 
cu veghea cea bună. 

O, surioara mea, dacă n-ai mai pune mâna pe ce nu-I 
place lui Dumnezeu, nici tovarăşul tău nu te-ar mai ocări 
atâta. Nu e el vinovat, dar duhul rău îţi face necaz dacă tu nu 
poţi să iei mâna de pe tot ce nu este curat pentru cer şi pentru 
tine. Dacă tu ai vrea să mă laşi să-i curăţ de buboaie pe cei din 
casa ta! Dar nu mă laşi. Ţi-e milă, cum mi-a fost mie, şi cu 
mila mea i-am pierdut pe toţi. Mi-e milă de tine, şi iată, vreau 
să-ţi port de grijă cu cele curate. Dar ţie când ţi-e milă de mi- 
ne ca să pun mâna pe tine şi să te simt curată şi neatinsă de 
cele străine de curăţenia Duhului Sfânt? 

O, lelica mea, ce multă veghe lucrez eu peste tine şi cât 
de mult aştept să veghezi şi tu pentru mine aşa cum cere 
Dumnezeu azi! învaţă, lelico, poporul, ca să ştie el ce mult în- 
seamnă sfinţenia care trăieşte neatinsă de stricăciune a lu- 
crului din grădina mea. Aceasta este grădina pe care o cântam 
eu când eram cu voi, grădina raiului cel dulce, pe care o ves- 
team eu de pe atunci, căci aşa cântam: „Raiule-n portiţa ta/ 
Multe suflete plângeau/ Că nu pot intra E grădina sfinţeni- 
ei, pe care a lucrat-o Dumnezeu în mijlocul acestei lucrări, 
după cum a vestit Domnul. 

Emilian al lui mămica Gigi, ai grijă de această rugă- 
minte pentru surioara mea! Copiii mei de aici au griji multe, 
dar ai tu grijă să mergi cu cutiuţa cea cu mâncare din grădina 
mea, şi să-i dai din două cutiuţe de acum, că va veni şi ziua 
când vor cădea aceste legături şi piedici. 

Copiii mei, fiţi treji, fiţi în aşteptare, fiţi ca puii care aş- 
teaptă să audă cloncănitul mamei ca să le dea adunătură de 
hrană. Cloşca adună şi apoi îşi strigă puii, şi ei fug spre ea şi 
iau din ciocul ei şi se satură, şi iar, şi iar aşteaptă. 

Vom pregăti loc bun şi sfânt pentru cea de a treia ves- 
tire a învierii ce va să urmeze de la Domnul. Vom pregăti ară- 
tarea tainelor Domnului, a lucrării Domnului, căci aşa a zis 
Domnul: «Dacă vestitorii tac, vor vesti pietrele şi lemnele şi 
fierul, şi uneltele vor vesti». 

Pace duhurilor voastre! Pace şi înţelepciune şi bucurie 
de la mine peste voi! Proorocul David s-a sculat şi a jucat de 
bucuria lucrărilor Domnului. Bucuraţi-vă şi voi, şi săltaţi cu 
inimioara şi cu iubirea, ca să am bucurie în sfatul meu cu voi, 
ca să văd duhul vostru aşteptând întoarcerea mea. 

Binecuvântată să fie cântarea şi rugăciunea şi strigarea 
sunetului de toacă şi de clopot, şi ruşinată să fie împotrivirea 
duhului rău, iar voi să aveţi peste voi trezirea cea vie, întru 
veghea cea vie. Pace duhurilor voastre şi duhului meu întru 
duhurile voastre, copii ai lui mama Gigi! 

Pace ţie, Israele! Amin, amin, amin. 

11/24 octombrie 1993 

Sărbătoarea cuvioasei Parascheva 

Statornicia cu Dumnezeu. Cel ce iubeşte sfatul, îl ia de pretutin- 
deni, ca pe un bun sfetnic. Domnul povăţuieşte casele de creştini. 

umnezeu Cuvântul lucrează peste ieslea cuvân- 
tului. 

Eu sunt, copiii Mei. Cuvântul lui Dumnezeu este 
numele Meu, dar nimeni nu înţelege numele Meu. Acesta este 
numele Meu întru cea de a doua venire a Mea pe pământ. Şi 
de ce aşa? Aşa, pentru că şi la începutul cel ce se numeşte 
început, tot Cuvântul lui Dumnezeu a fost numele Meu. La 

început era Cuvântul, şi la Dumnezeu era, căci Cuvântul era 
Dumnezeu, şi fără de Cuvântul nu s-a făcut nimic din cele 
făcute. Cuvântul a fost Lumina, căci El purta viaţa, şi viaţa 
era lumină peste oameni. 

Mare taină şi cerească taină este numele Meu, care se 
cheamă Cuvântul lui Dumnezeu. De aceea am coborât cu 
această lucrare între oameni, ca să fiu viaţă întru cuvântul 
adus şi să luminez cu această viaţă prin oameni, prin creştinii 
acestui popor născut din cuvântul acestei lucrări, şi din mijlo- 
cul căruia să luminez peste oameni prin cuvânt. 

Pace vouă, căci v-am spus vouă să fiţi atenţi, că vine 
cuvântul Meu să se aşeze la voi! Pace vouă, ca să pot lucra 
prin cuvânt şi prin voi! Pace sărbătorii de azi şi rugăciunii şi 
jertfei de laudă care se ia azi de la voi pentru cer! 

Din ceata sfinţilor cuvioşi, care au avut viaţa lui Dum- 
nezeu pe pământ, se serbează în cer şi pe pământ cuvioasa Pa- 
rascheva, maica multor minuni, din care au răsărit fii pentru 
calea lui Dumnezeu, fii care au văzut minuni de au crezut prin 
ele. Aşa este omul învăţat de şapte mii de ani, este învăţat să 
vadă minuni ca să creadă, să vadă semne şi minuni, dar sunt 
unii care cad sub semnele lui Dumnezeu, Care lucrează peste 
necredinţa oamenilor. 

Sfânta Parascheva a plecat din viaţa cea de pe pământ 
şi s-a dus în viaţa cea plăcută pentru cer. A lăsat plăceri şi 
avuţii şi haine, şi-a lăsat neamul ei şi a ieşit din casa părinţi- 
lor ei şi ieşită a fost, şi a fost apoi casnică a cerului şi a lucră- 
rilor cereşti pe pământ, şi apoi în cerul sfânt. Dar cine mai fa- 
ce aşa ceva pentru Dumnezeu şi pentru suflet? O, puţină, pu- 
ţină iubire, puţină de tot! Nu mai este la oameni iubire în- 
treagă pentru Dumnezeu. Oamenii nu-şi mai jertfesc trăirea 
pentru cele plăcute lui Dumnezeu. Cei din casa cuvioasei Pa- 
rascheva, părinţii şi rudele, o iubeau pe ea şi o duceau la bi- 
serică şi o învăţau despre Dumnezeu şi o îngrijeau cu hrană şi 
cu îmbrăcăminte şi cu înţelepciune, căci aşa înţelegeau ei nu- 
mele lui Dumnezeu, atâta de puţin, fiilor. Dar în ea a pătruns 
lumina cea întreagă şi s-a luminat şi a lucrat faptele lepădării 
de sine în casa părinţilor ei, cărora li s-a descoperit atunci pu- 
ţina lor iubire de Dumnezeu, căci au oropsit-o pe ea pentru 
faptele ei strălucite întru Dumnezeu, şi atunci ea a trebuit să 
aleagă, şi a ales lumina, şi a plecat cu ea şi a luminat cu ea, şi 
a lăsat în urmă puţinătatea credinţei şi a iubirii de Dumnezeu, 
de care au dat dovadă părinţii acestei fiice, lată ce va să zică 
să alegi pe Dumnezeu şi viaţa lui Dumnezeu s-o alegi. Iată ce 
va să zică să înţelegi numele lui Dumnezeu şi să-l porţi şi 
să-I fii fiu şi să fii întreg în iubire. 

Eu am venit şi am ales un popor şi am venit mereu la 
el şi i-am vorbit din cer. Am venit pe pământ, am venit tainic 
pe pământ, ca să pregătesc pe cel ce era să fie ales cu această 
lucrare, dar poporul Meu cel ales n-a avut curaj, n-a avut. I-a 
plăcut să-i vorbesc, i-a plăcut să-l numesc fiu al Meu şi să-i 
făgăduiesc împărăţia Mea, i-a plăcut să fiu bun, dar dacă am 
voit să fiu drept, nu i-a mai plăcut. Dacă am voit să-l deprind 
să înţeleagă ce înseamnă să fii fiu al împărăţiei Mele din cer, 
a şovăit şi nu M-a urmat. Eu am umblat mereu după el cu în- 
demnul şi cu învăţătura, dar el n-a urmat învăţătura Mea. A 
făcut atât cât au făcut şi părinţii fiicei serbată astăzi. Puţin de 
tot au voit cu Mine copiii acestui popor; puţin, puţin, fiilor. 
Ce durere! Şi câte cuvinte le-am vorbit! Şi câtă iertare am lu- 
crat peste ei! Şi cuvintele acestea sunt toate, căci Eu sunt Cu- 
vântul, Eu sunt această lucrare, şi cuvântul stă pe masa aces- 
tei lucrări, stă şi azi, stă şi strigă încă, dar nimeni nu înţelege 
numele Meu. 


Ca să fii fiu al cuvântului Meu, nu poţi fi cu poftele 
tale, cu plăceri, cu pretenţii şi cu scumpeturi de care-ţi legi 
viaţa şi inima. Şi are creştinul pe buze că aşa a lăsat Dumne- 
zeu. O, nu huli viaţa Mea, că Eu nu aşa M-am arătat în mij- 
locul oamenilor, ci, din contră, am învăţat peste tot şi am 
spus: «Cel ce vine după Mine, să se lepede de sine şi să Mă 
ia pe Mine întru crucea sa, ca să urmeze Mie», şi am spus că 
unde e comoara, acolo e şi inima. Nu aşa am lăsat Eu, dar n-a 
rămas Duhul Meu în acest popor. 

Aşa plângea Dumnezeu şi în zilele lui Noe. Duhul 
Domnului nu mai era în oameni, şi Domnul i-a dat deoparte 
pe toţi cei fără de Mine şi fără Duhul Meu. Şi iată, aşa zice 
omul, zice că aşa a lăsat Dumnezeu, şi dacă zice aşa, Do mn ul 
trebuie să arate că nu aşa a lăsat El. Şi am venit şi am povăţuit 
duhul acestui popor ca să trăiască cu Mine şi ca Mine, dar po- 
porul acesta nu M-a iubit, că dacă Mă iubea nu mai păcătuia, 
nu mai Mă părăsea, nu mai pleca de lângă Mine. Şi s-a iubit 
pe sine poporul cel la care am venit, şi el n-a avut vreme de 
împărăţia cea din cer. Fiii acestui popor n-au vrut să fie ca pă- 
sările cerului, ca crinii câmpului ca să am Eu grijă de ei, şi au 
voit să aibă ei grijă de ei, şi n-a rămas Duhul Meu în ei. O, şi 
câtă iubire se cerea să aibă acest popor! 

O, n-am mai făcut cu nimeni o lucrare mai mare ca şi 
cu tine, popor iubit. Unde eşti, tată? Unde eşti tu, cel chemat 
şi ales de Mine? Unde eşti, şi ce aştepţi, şi ce faci? Ce vrei să 
faci, ce alegi să faci? De ce nu vrei tu să faci voia Mea cea 
sfântă? De ce nu plângi după Mine cum plângeau ucenicii 
Mei după Mine şi după drumurile lor cu Mine? Oamenii se 
folosesc numai de lumea aceasta şi de viaţa ei, dar nici tu, 
creştine, nu ai o altfel de dragoste. Te foloseşti de toate, îţi 
pierzi toată inima, toată vremea, dar nu aşa a lăsat Dumnezeu. 
Am voit ca prin acest popor să ies cu cele ce am lăsat Eu, să 
arăt în faţa lumii cum am lăsat Eu să fie viaţa oamenilor şi 
cum să iubească oamenii pe Dumnezeu. Iubirea de sine şi 
grija de sine îl face pe om să-şi piardă viaţa, că scris este: 
«Cine caută să-şi câştige viaţa, acela şi-o va pierde». Dum- 
nezeu este viaţa ta, creştine, dar ştii tu, oare, ce va să zică 
acest cuvânt, viaţă? Iată, Cuvântul S-a făcut viaţă, şi viaţa 
este lumina oamenilor, şi Eu sunt Cuvântul. Hai, tată, hai mă- 
car creştinii Mei, hai să înţelegem, căci Cuvântul S-a întrupat 
ca să se arate viaţa oamenilor şi să fie Domnul cu oamenii 
Săi. Hai, poporule al Meu, să nu fie iar ca în zilele lui Noe. 
Tu să fii cu Duhul Meu în tine, ca să nu cadă poporul Meu 
lovit de minunile lui Dumnezeu aşa cum a fost în zilele lui 
Noe când plângea Dumnezeu şi îi părea rău că l-a făcut pe 
om. O, multe şi mari şi minunate cuvinte de taină am de rostit 
în mijlocul poporului Meu, şi voi din nou să-l adun şi să-l 
strâng la sânul cuvântului Meu, şi să suflu peste duhul lui din 
nou, şi să-l îmbiu din nou spre cele din cer, care se lasă pe 
pământ. Vom face cum s-o putea, şi iarăşi voi aduna pe fiii 
acestui popor, ca să cineze Domnul cu duhul acestui popor. 

Verginica intră cu cuvântul Meu. Verginico, tu eşti păs- 
toriţă de la Mine, tată. Ia şi dă celor cu care stai în sfatul zilei 
de azi şi ţine-i tari pe cărare, ca să fie aceşti copii aşa cum a 
lăsat Domnul să fie creştinul Său. 

M ama Gigi se aşează cu iubire, cu mare şi 
sfântă iubire în sfat cu voi. 

Pacea şi liniştea cerului peste voi, căci pe acestea le iau 
cu mine şi le aşez peste inima poporului meu. Iată, vin la voi 
cu sfaturi sfinte, cu îndemnuri tari, cu duh de statornicie în 
sfinţenie pe calea voastră cu Domnul. E mare lucru să aibă 
Do mn ul creştini rupţi de cele ce lasă mânjire pe cămaşa de 

creştin, de fiu al slavei care va cuprinde pe creştinul care a 
scos şi a lepădat de la el orice spin, orice buruiană, orice us- 
căciune, care aduce înţepături lui Dumnezeu şi sfinţeniei Sale 
din creştin. Nimeni nu înţelege îndeajuns să ferească această 
lucrare de atingerea cu lumea, cu păcatul, cu cămaşa murdară 
şi vândută păcatului, şi vândută neascultării şi lumii. Nu vă 
temeţi de ceea ce se va întâmpla peste tot pe unde Domnul va 
curăţi locul creştinului Său. Ce este lume se trage într-ale 
sale, şi ce este sfinţenie curată, se deosebeşte cu ale sale, iar 
cine va lua în râs această vorbire cerească, acela va rămâne cu 
cele cu care stă atins. 

Grâul trebuie bine ales, de trei ori ales, de trei ori trecut 
prin el, ca nu cumva vreo neghină să se pitească, să fie ră- 
masă în grâu. Să nu aibă satana după ce se uita în ograda creş- 
tinului desăvârşit, în lucrarea lui şi în viaţa lui şi a celor de 
lângă el, de la aceeaşi masă cu el şi casă cu el. Eu n-aş vrea 
să aleagă Domnul fără de veste grâul. Am creştini care stau 
cu cele sfinte, dar atinşi cu cei ce fac negriciune de păcate. 
Aceşti creştini iau pe mână atingere cu iadul şi îi storc pute- 
rea sfinţeniei lui Dumnezeu. Nu este ca atunci când femeia 
bolnavă s-a atins de Do mn ul şi I-a stors puterea, că aceea a 
fost venită cu credinţă şi cu umilinţă, şi venită a rămas. Dar 
acum se atinge creştinul bolnav de păcate, atins de păcate, şi 
îl zgârie pe Dumnezeu, şi suferă Dumnezeu. De aceea pe cel 
ce vrea curat, îl ajut, îl scap de piedici şi de tot ce este străin 
pe lângă el şi îl pecetluiesc cu totul, cu tot ce are cu mine, şi 
stau bine de veghe şi în lărgime de veghe lângă el. De aceea 
lucrează Domnul aşa cu cei ce iubesc întru toate sfinţenia, 
căci sfinţenia este legea care va mai rămâne şi peste care nu 
poate avea stăpânire nici un fel de pieire. 

Statornicia cu Dumnezeu are un mai mare înţeles. Nu 
numai să faci tu şi să trăieşti cele curate, dar să ai şi ograda ta 
curată, şi mâna, şi inima, şi îmbrăţişarea curată şi neatinsă cu 
cei ce stau păcătoşi, cu cei ce stau ei în ei. Dacă vrei să fii cu- 
rat faţă de fructul care s-a pus pe masa celor curaţi de azi, 
apoi tu te faci una cu acest fruct din cer, una cu Domnul sla- 
vei care va fi în curând, şi nu se poate să te mai atingi cu ceea 
ce răneşte sfinţenia din tine, căci Domnul are mari zgârieturi 
de la această atingere cu necurăţenia. 

O, copilul meu, tu nu vezi pe deasupra, nu vezi nimic, 
şi mă doare că n-ai ajuns să vezi şi să dai deoparte tot ce nu 
seamănă cu tine şi cu ce faci tu. Lumea nu are păcat faţă de 
această lucrare. Nu despre lume vorbesc eu aici. Vorbesc de 
cel ce a ştiut, de cel ce a luat în urechi, de cel ce a fost însem- 
nat de Dumnezeu şi iertat de Dumnezeu, iar el şi azi face pă- 
cate grele, şi păcatele lui de azi sunt mult mai grele decât cele 
din neştiinţă. O, numai atât ai înţeles sfinţenia pe care o cere 
Domnul azi şi care va fi ţie salvare pentru mâine? Vorbesc cu 
duhul acestui popor şi vorbesc cu tot sufletul care ştie ce este 
încă ascuns de tot poporul. O, n-are Domnul în popor copii 
care să fi lăsat tot ce nu e cu Dumnezeu; n-are. Şi ce să fac cu 
creştinul care este numai jumătate plecat cu Domnul? 

Fiţi desăvârşiţi şi lăsaţi şi din inimă şi din faptă şi din 
gând atingerea cu cele ce se dezlipesc de sfinţenie. Fiţi sfinţi, 
că de aceea lucrează Domnul în felul acesta. întăriţi-vă în cu- 
răţenie ca nişte fraţi curaţi şi nicidecum ca părinţi şi copii sau 
ca bărbat şi femeie, că mare este taina aceasta în biserica lu- 
crării Domnului care este cu voi, cei ce ascultaţi pentru pre- 
gătirea slavei lui Iisus Hristos întru a Sa venire. 

Iubiţi şi iar iubiţi dragostea şi răbdarea şi blândeţea şi 
sfatul. Cel ce iubeşte sfatul, îl ia de peste tot şi îl face ca un 
bun, ca o hrană fără de care nu poate trăi. Iubiţi şi iar iubiţi 


sfatul, dar să fie sfatul. Cei ce primesc sfatul unul de la altul, 
aceia se iubesc unul pe altul. îndulciţi-vă unul pe altul, că 
Domnul vă iubeşte; vă iubeşte şi vă curăţă ograda şi cărarea 
spre El şi vă dă mâna şi vă scoate din furtuni. Vine vreme bu- 
nă pentru cei sfinţi, pentru cei curaţi, şi toţi cei neascultători 
vor vedea slava lor şi vor alerga spre ea ca s-o cuprindă, dar 
slava cere sfinţenie, măi copii. 

Iubiţi pe Veronica mea, că mama Gigi vrea să-i plăteas- 
că cu iubire pentru măreţia şi dragostea cu care lucrează în 
ogorul Domnului. Iată, o foloseşte mămica şi în grădina ei, şi 
pe ogorul ei. Ea merge cu păstorul meu şi lucrează în ogorul 
meu alături de păstor. 

Păstorule al meu, ţi-am vestit că-ţi voi da înapoi pu- 
terea, şi ai văzut că ţi-am dat-o, căci ţi-am adunat poporul şi 
m-am scuturat peste tine şi ai lucrat putere peste poporul meu. 
Dar ai grijă de Domnul, ai grijă de mine, să mă simt bine cu 
tine. Am durere că nu mă înţelegi de ajuns de bine, nu crezi 
de ajuns de bine lucrul grădinii mele şi lucrul meu cu copiii 
din grădina cuvântului. Mama Gigi te roagă să te scuturi de 
spinii care zboară înspre tine. Vreau să lucrezi cu mine, vreau 
să semănăm în lucru. Copiii care vin să mă servesc de ei, 
copiii mei, Veronica şi celălalt copil cu care mă sprijinesc în 
lucru, şi cu care te sprijineşti tu, aceşti copii vin şi spre tine 
cu veşti din grădina mea ca să lucrăm la fel. Do mn ul îţi dă 
putere ca să fii apostol al vremii slavei, ca să lucrezi bine lu- 
crul de apostol, lucrul în care eşti aşezat, dar să lucrăm la fel 
ca să rămână lucrul. Aş voi să-ţi dau nişte sfaturi dacă şi tu 
voieşti să le iei. Şi dacă vei voi, eu ţi le voi da, şi te vei folosi 
de ele mai mult decât te aştepţi. Fii pildă de curăţenie peste ai 
mei şi învaţă pe poporul meu. Păstorii sunt puşi de Dumnezeu 
şi trebuie să lucreze dacă sunt puşi, dar să lucrăm la fel, 
mereu la fel, şi cu atenţie cerească să lucrăm făcându-ne pildă 
peste turmă. 

Pace vouă! Eu mult vă iubesc, şi de aceea nu vă las în 
slăbire şi în durere. Ţineţi bine mâna pe împărăţia cea din cer 
şi să nu-i daţi drumul din mână. Domnul lucrează binele, 
chiar dacă n-aveţi putere să pricepeţi îndeajuns. 

Binecuvântată să vă fie împlinirea sfinţeniei de duh şi 
de trup şi de inimă, măi copii. Mama Gigi rosteşte şi ea, de 
lângă Domnul rosteşte bucurie şi binecuvântare cu bucurie 
pentru întoarcerea copiilor ei, Marian şi Victoria, căci am fost 
în călătorie cu ei. Mama Gigi îi îmbrăţişează şi îi întâmpină 
cu bucurii cereşti, că ea este cerească. Aveţi grijă că avem de 
vestit cea de a treia vestire a învierii Duhului Sfânt. Mama 
Gigi vă ajută să găsiţi locul cel mai bun al acestei vestiri şi 
acoperişul cel mai înalt al acestei trâmbiţări. Mama Gigi vă 
şterge de praful de pe drum şi vă spală cu apă cerească. Bine- 
cuvântaţi să fiţi, alături de cei binecuvântaţi! 

Mama Gigi a lucrat cu cuvântul ei în ziua cea vestită de 
ea. Pace peste cei ce iau cuvântul ca să-l dea de ştire şi ca să-l 
ducă spre ştire, spre întărire şi spre înviere, căci înviere lu- 
crează mama Gigi! Amin, amin, amin. 

14/27 octombrie 1993 

Cuvântul Domnului peste soborul de la ieslea cuvântului 

Binecuvântarea corăbiuţei cea nouă, spre împărţirea cuvântului 
Domnului în cetăţile creştinilor. 

E u voiesc să lucrez prin voi, dar dacă voi întârziaţi 
să lucraţi, Eu lucrez, pentru că Tatăl Meu lucrea- 
ză, şi Eu lucrez. 

Cuvântul lui Dumnezeu 


Se binecuvintează de Tatăl Meu şi de Mine şi de Duhul 
Sfânt, se binecuvintează prin cuvânt ceresc corăbiuţa care v-a 
fost dăruită pentru lucrul cel ceresc cu voi; cu voi şi cu lucrarea 
Mea cerească. Se sfinţesc şi se binecuvintează toate mădulare- 
le corăbiuţei aceasta, şi să asculte ele de Domnul şi de voi, dar 
voi să ascultaţi de Domnul, măi copii, să ascultaţi mereu şi să 
fiţi mereu cu Mine şi cu cerul. Amin. Se binecuvintează şi se 
sfinţesc, şi se aşează în faţă şi în spate, în dreapta şi în stânga 
şi pe toate laturile, chipurile cele cereşti, dimpreună cu fiinţa 
lor cerească şi cu sfinţenia cerească a lor, căci Sfânta Treime, 
şi Măicuţa Mea, şi Verginica, şi toţi sfinţii cei lucrători, care fac 
cordon de jur împrejurul vostru şi al corăbiuţei cu care veţi 
călători voi şi cu lucrarea Mea cu voi, iată, îşi iau loc la lucru, 
la călătorii şi la lucrul pentru care mergeţi, tată. 

Iată, sfinţi şi îngeri lucrători se aşează lângă voi şi în 
voi, dimpreună cu toată oastea cerească. Dacă chiar vreunul 
din voi ar călători, acela are cu el oastea Domnului, oastea ce- 
rească a Domnului, şi va lucra Dumnezeu şi va face minune 
pe pământ, căci pe pământ va sta pregătită oastea lui Dumne- 
zeu şi va lucra cărarea venirii Domnului, alături de oastea ce- 
rească a arătării Domnului. Sfinţii care îşi iau locul lângă voi 
pentru călătoriile lucrării Mele cu voi, au cu ei în lucru pe toţi 
cei cereşti care au răsărit din lucrarea lor cu Mine. O, dacă aţi 
vedea voi cu ochii trupului cum nici un casnic al cerului nu 
mai stă în cer! Nici unul, tată! Toţi se coboară şi stau cu voi 
şi lucrează lucrare cerească cu voi, şi stau la lucrul vostru 
pentru cer şi pentru făptura lui Dumnezeu care a fost şi care 
este, ca să fie, tată. Vorbirile voastre să fie mereu, şi să fie ce- 
reşti, căci cei din cer stau mereu lângă voi şi vin cu zecile de 
mii, şi cu oştirile vin ca să asculte cuvintele Duhului Sfânt 
care trec prin voi, care se rostesc de voi pentru cer şi pentru 
pământ, pentru făpturile din cer şi de pe pământ şi pentru nu- 
mele Meu, pe care-1 purtaţi voi pe pământ şi în cer, căci şi Eu 
şi tot cerul poartă numele vostru în cer şi pe pământ. 

Vine vremea unei vremi minunate când numele Meu, 
cel purtat de voi, va fi purtat pentru voi de către cei din cer, 
va fi purtat din loc în loc în toate cele patru laturi ale pămân- 
tului, ca să se slăvească această lucrare şi să stea la mijloc şi 
să se facă spre ea cale din toate laturile. Cuvintele voastre să 
fie cuvintele Duhului Sfânt, căci cerul stă şi ascultă cuvintele 
voastre şi ia de la fiecare şi duce cerul în slava sa cuvintele 
voastre care au în ele pe Duhul Sfânt. 

Binecuvântate să vă fie cuvintele Duhului Sfânt, rostite 
prin guriţele voastre! Râul vieţii să fie albia cuvintelor voas- 
tre şi să se hrănească pământul cel însetat. Cerul pregăteşte 
lucrare cerească văzută, măi tată. Fiţi bine îmbrăcaţi cu haină 
cerească. Fiţi bine încălţaţi cu încălţăminte slăvită de Dom- 
nul. Fiţi bine înarmaţi cu armele cereşti şi cu cutiuţa de lea- 
curi şi de doctorii cereşti şi de alifii purtătoare de minuni, ta- 
tă, căci mult v-am dat Eu vouă şi mult trebuie să aveţi şi să 
daţi, şi veţi avea dacă veţi da. 

Verginica e cu Mine şi cu cuvântul ei lângă Mine, şi de 
lângă Mine lucrează cu voi. 

M ama Gigi v-a ieşit în cale şi a pus degetul 
şi v-a arătat să luaţi în grădina mea coră- 
biuţa pe care v-a dat-o ea vouă. Binecuvântată să fie, sfinţită 
şi tare să fie, şi ocrotită de cer şi de voi să fie! 

Se curăţă şi se spală şi se împodobeşte cu sfinţenia şi 
lucrarea sfinţilor cerului şi se dăruieşte vouă această corăbiu- 
ţă. E darul meu vouă, şi lucrării mele cu voi. Se sfinţeşte şi se 
curăţă şi se binecuvintează prin cuvânt această corăbiuţă ca să 
fie cerească şi nu pământească. Mânuţele voastre luaţi-le şi, 


în numele lui Dumnezeu şi în numele meu şi al sfântului zilei 
în care v-a fost dăruită, mânuţele voastre să spele şi să ungă 
şi să sfinţească şi să aşeze ocrotitorii şi lucrătorii cei cereşti 
să ia loc, şi să luaţi şi voi apoi loc, şi să fiţi binecuvântaţi în 
cer şi pe pământ. Sfânta şi ocrotitoarea cruce să-i fie braţe şi 
punte şi aripi şi slavă şi ocrotire ei şi lucrătorilor care vor fi 
purtaţi pentru lucrările cereşti. 

Mama Gigi vă iubeşte. Fucraţi, fiilor, lucraţi, că mult 
este de lucru prin cuvânt. Prin cuvânt se întocmesc toate câte 
mai sunt de aşezat şi de întocmit. Eu sunt gata mereu de lu- 
cru, dar să vă am la lucru gata. Eu sunt gata să hrănesc popo- 
rul meu, dar să vă am pe voi vase pentru hrana mea. Eu sunt 
gata să dau naştere cerească poporului cel nou care va fi, dar 
am nevoie de ajutor de la voi, copiii mei care aţi rămas lucră- 
tori pe urma lucrului meu cu Domnul. 

Fiţi binecuvântaţi, fiilor! Fiţi harnici pentru cer, căci 
cerul vi se dăruieşte vouă ca plată pentru lucrul vostru. Mama 
Gigi vă poartă în braţele ei cereşti şi sfinţeşte mereu lucrul 
vostru şi tot ce este pentru voi. 

Pace vouă, copiii mei cei mititei, dar fiţi mari! Şi veţi 
fi mari, căci Domnul aşa are planul Său: să fiţi mari, în nu- 
mele Preasfmtei Treimi, Tatăl, Fiul şi Duhul Sfânt; mari în 
sfinţenie, mari în credinţă şi în cuvântul credinţei şi în făptura 
cuvântului credinţei, care are pe Dumnezeu Cuvântul întru 
lucrul cuvântului credinţei voastre. 

Pace vouă de la sfinţii şi de la proorocii cerului! Pace 
vouă în cer şi pe pământ! Pace vouă, întru lucrarea cerului cu 
voi! Binecuvântate să vă fie intrările şi ieşirile în toată vre- 
mea. Eu sunt cu voi în toată vremea. Amin, amin, amin. 

30 octombrie/12 noiembrie 1993 

Soborul sfinţilor arhangheli Mihail şi Gavriil 

Domnul este Pomul Vieţii. Strigare peste România şi peste Sine- 
driul bisericii ei. Melchisedec şi taina lui Dumnezeu prin el. 

e rosteşte binecuvântarea lui Dumnezeu Tatăl, Fiul 
şi Duhul Sfânt. Se binecuvintează prin rostire de 
cuvânt cerul cel nou şi pământul cel nou şi Ierusalimul cel nou, 
care s-au lucrat şi s-au coborât de la Dumnezeu, întru purtarea 
tronului şi a cortului lui Dumnezeu în mijlocul oamenilor. 

Iată, deschid izvoarele Mele ca să curg Eu spre voi şi 
să beţi voi, să beţi mereu din râul vieţii şi să vă hrăniţi din po- 
mul vieţii, care este udat de râul vieţii şi care creşte şi rodeşte 
în mijlocul Ierusalimului ceresc. 

Pace vouă de la Tatăl! Pace vouă, copii ai Fiului Meu 
întru Care am binevoit! Pace vouă de la Mângâietorul, pe 
Care F-am trimis fiilor Fiului Meu după ce Fiul Meu Şi-a pli- 
nit lucrarea Sa peste voi, aşezându-Se apoi în voi prin acest 
Mângâietor dat Fui de Mine pentru ca să vină cu El la voi, 
pentru ca să vi-F dea vouă şi ca să fie cu voi până la sfârşitul 
veacurilor. 

Pacea Mea v-o dau vouă, pacea Mea o las vouă, tată! 
Precum v-o dă Fiul, aşa şi Tatăl v-o dă, ca să aveţi voi purtare 
de Duh Sfânt întru Noi, întru Mine şi Fiul Meu iubit, întru 
Care am binevoit. Dacă Eu sunt fără de început, dacă sunt 
mai înainte de toţi vecii, tot aşa şi Fiul Meu, tot aşa şi Adevă- 
rul Meu, Care este Fiul Meu şi Moştenitorul Cel cu Mine în 
moştenire. 

Dar îngerii cei făcuţi pentru slava Noastră, pentru lu- 
crarea Noastră nu au putut fi decât slavă până ce Dumnezeu 
a făcut cerul şi pământul şi pe toate cele văzute şi pe cele ne- 
văzute, şi pe om luat din pământ. Şi iată, făptura cea făcută de 

Noi din pământ şi căreia am suflat Noi duh de viaţă, făptura 
aceea a stârnit tulburare în lumea îngerilor cei făcuţi prin cu- 
vânt aşa cum toate s-au făcut prin cuvânt; toate, în afară de 
om. Toate oştirile îngereşti formau slava lui Dumnezeu ascul- 
tând lucrarea slavei. Dar după ce Noi l-am făcut pe om, am 
zis omului să asculte de cuvântul cel rostit, pentru ca să fie as- 
cultat cuvântul, pentru ca să se împlinească el. Dar cuvântul 
rostit peste om nu s-a împlinit, tată. De ce, tată, nu s-a împli- 
nit? De ce s-a călcat peste cuvânt, şi cum s-a putut întâmpla 
aceasta? S-a semeţit omul, tată. îngerii erau duhuri, şi duhu- 
rile nu fac nici o lucrare fără trupuri, fără să aibă locaş tru- 
puri. Şi dacă l-am făcut pe om cu trup şi dacă am suflat duh 
de viaţă peste el şi dacă apoi M-am odihnit în el, M-am odih- 
nit cu tot cerul în el, în pământul pe care l-am lucrat, căci du- 
pă ce l-am lucrat şi l-am terminat M-am odihnit în el, M-am 
odihnit în lucrarea Mea, tată, a Mea şi a Fiului Meu, întru 
Duh dumnezeiesc. 

Fiţi atenţi, măi copii, luaţi aminte bine, că astăzi este 
sărbătoare de îngeri, dar voiesc să înţelegeţi bine şi atent. Fiţi 
cu duhul atent şi aplecat spre înţelegerea întru Dumnezeu, 
căci facem sfat îngeresc şi ceresc ca să înţelegem lucrarea în- 
gerilor. Mai-marii oştilor îngerilor, Mihail şi Gavriil, aduc 
serbare în sobor peste Ierusalimul cel din cer dat vouă ca să 
fie îngerii lucrând peste voi în această zi de sărbătoare. Fiţi cu 
duhul atent şi ridicaţi-1 spre Mine, ca să înţelegeţi sfatul Dom- 
nului între voi, că după ce l-am Scut pe om, M-am odihnit în- 
tru el. Şi cât M-am odihnit? Puţin de tot M-am putut odihni 
în lucrarea mâinilor Mele, căci în vremea odihnei Mele în 
om, omul s-a bucurat de toată slava lui Dumnezeu care mişca 
în Eden, care plutea în Eden, purtată de om, de trupul omului 
şi de mişcarea trupului omului, care purta în ea slava Mea. 

Am Scut om din om ca să nu fie omul singur, ca să fie 
mare slava Mea întru lucrarea omului. îngerii erau cu Mine şi 
cu slava Mea în om, şi omul era atunci purtător de Dumne- 
zeu, locaş al slavei lui Dumnezeu. Toate cetele de arhangheli 
şi de îngeri îşi găsiseră odihna în om, căci Sceau parte din 
slava Mea, şi omul era slujit de îngeri, precum Dumnezeu. Şi 
l-am iubit pe om şi l-am pus împărat în Eden, căci i-am Scut 
o grădină de Eden peste care să fie omul împărat. Şi dacă l-am 
pus împărat peste Eden, a folosit gând ascuns, care a fost slu- 
jit de îngeri, şi acest gând ascuns a primit slujirea îngerilor 
prin căpetenia îngerilor. 

Omul era pus împărat, şi apoi s-a semeţit şi a spus: 
«Pune-voi scaunul meu şi îl voi aşeza deasupra norilor; peste 
Cel Preaînalt îl voi pune». Şi iată, acest gând ascuns al omu- 
lui, care ar fi fost să primească slujirea îngerilor, a cutremurat 
Edenul şi cerul cel de deasupra, căci omul cel din pământ fă- 
cut a tânjit să se înalţe deasupra Creatorului său. Şi cum a în- 
ceput îngerul cel întâi peste cetele îngerilor, cum a început să 
cugete a sluji gândului cel ascuns al omului, s-a zdrobit de 
muntele semeţiei care crescuse în om, şi Domnul nu a mai 
simţit odihna în om, şi îngerii au început să cadă de la faţa lui 
Dumnezeu, din cinstea în care erau. Şi pe când îngerii cădeau, 
Domnul a trezit pe Mihail şi a strigat prin el: «Să stăm bine şi 
să luăm aminte cu frică!». Şi când a zis „cu frică“, s-a oprit 
căderea îngerilor, din pricina cuvântului de supunere. 

lată, tată, ce a făcut omul! S-a făcut prilej şi locaş de 
cădere a îngerilor. Ca fulgerul de repede s-a produs această 
cădere a omului, ca gândul de repede, căci când omul a gân- 
dit, au căzut îngerii şi s-au făcut satane. Şi ce înseamnă sa- 
tană? Satană înseamnă schimbarea binelui în rău, şi când bi- 
nele se transformă în rău, începe o luptă de vrăjmăşie împo- 
triva binelui, şi se naşte o putere care se numeşte rău, puterea 


răului împotriva puterii binelui, a lui Dumnezeu. Şi iată, aşa 
s-a format atunci satana, născând putere vrăjmaşă, care se 
duce la Dumnezeu şi învinuieşte pe om în faţa lui Dumnezeu. 
Ca fulgerul s-a născut această putere potrivnică binelui, şi se 
numeşte satană această putere rea, dar ea a căzut de la faţa lui 
Dumnezeu, după cum este scris: «Am văzut pe satana, ca ful- 
gerul căzând din cer». 

Şi după ce puterea aceasta a căzut pe pământ, pe care 
pământ a căzut? A căzut în om, a căzut peste om şi peste în- 
ţelepciunea omului, căci satana a luat apoi chip de şarpe, şi a 
lucrat acest înger căzut, a lucrat prin şarpe şi a rostit cuvânt 
de ispită îndemnându-1 pe om să nu asculte de Du mn ezeu ca 
să cadă şi omul dacă el a căzut cu ceata lui cu tot. Căci Luci- 
fer era cel dintâi înger peste îngeri şi peste cetele de îngeri şi 
avea ceata cea dintâi, alături de lumina şi de fericirea lui 
Dumnezeu; adică era primul, el şi ceata lui lângă scaunul lui 
Dumnezeu, lângă lumină şi fericire, măi tată, şi de aceea i se 
zicea Lucifer, adică Luceafăr, căci el îşi lua strălucirea din lu- 
mina fericirii dumnezeieşti. 

S-a supărat Lucifer pe om; a dat vina pe om pentru că- 
derea lui. El era îngerul înţelepciunii lui Dumnezeu, şi când 
S-a odihnit Do mn ul în om, s-a odihnit şi el şi ceata sa, dim- 
preună cu toate oştirile cereşti, şi în om s-a întâmplat căderea 
lui, căci duhurile îngerilor lucrează prin trupuri lucrarea lor. 
Şi s-a luptat apoi Lucifer ca să-l cadă şi el pe om din cer, şi a 
intrat în şarpe şi a ademenit pe om, şi s-a născut de atunci lu- 
crarea vrăjmaşă binelui şi fericirii omului în cer, şi omul a 
fost dat afară din cer şi a fost pus în locuinţa morţilor. Dar Eu 
am trimis pe Fiul Meu ca să ia trup şi să strice lucrul lui sa- 
tana dărâmându-1 de peste tot, şi apoi să plinească înfrânge- 
rea şi distrugerea lui la venirea Lui. 

Iată ce înseamnă să se lase omul stăpânit de satană! Şi 
de aceea Eu am ridicat oameni dintre oameni, care alungă pe 
satana. Când regele Saul era chinuit de duhul lui satana pen- 
tru păcatul măririi de sine, el a fost eliberat de satana prin 
cântarea lui David. Dar cu greu se poate face aşezare de 
Dumnezeu în omul în care locuieşte acest înger, căci Saul era 
mereu văzut cu Lucifer în lucrarea sa. lată păcatul lui Lucifer 
lucrând în om prin mărirea de sine, prin părerea de sine! De 
aceea L-am trimis pe Fiul Meu; L-am trimis să strice lucrarea 
satanică şi să Se arate oamenilor ca să-i înveţe să ia din nou 
chipul şi asemănarea lui Dumnezeu. Şi cine se lasă învăţat şi 
ajutat de Fiul Meu, acela face ce a făcut Fiul Meu şi se coboa- 
ră la smerenie, ca să nu-şi încerce Lucifer stăpânirea în omul 
care primeşte pe Fiul Meu. 

O, Tatăl Meu, de aceea am zis Eu la oameni: «Eu sunt 
calea!». Aşa le-am zis când Tu M-ai trimis la oameni, şi cine 
M-a crezut, a luat-o pe calea aceasta şi s-a izbăvit de acest în- 
ger vrăjmaş. Amin. 

O, iubiţii Mei, prietenii Mei, fraţii Mei întru Tatăl! Aşa 
am zis: «Eu sunt calea!». Şi cum adică Eu? Eu am fost cobo- 
rât până la voi ca să vă iau apoi cu Mine la Tatăl, lată coborâ- 
re şi înălţare. Aceasta este calea pe care v-am arătat-o Eu. în- 
tâi M-am coborât, şi apoi M-am înălţat. Dacă Eu nu Mă cobor 
la voi, cum aţi putea să vă înălţaţi voi la Tatăl? Tatăl nu pri- 
meşte pe nimeni fără Mine, pentru că El M-a trimis să Mă co- 
bor şi să-i aduc cu Mine pe cei la care Mă cobor, pe cei în ca- 
re Mă cobor. Eu sunt Fiul Tatălui, şi M-am coborât în voi ca 
să vă învăţ şi pe voi să lucraţi şi să stricaţi lucrarea lui satana. 

Când a venit la Mine cel bolnav cerându-Mi să-i vin- 
dec trupul de boală şi de duh rău, l-am vindecat şi i-am zis: 
«Du-te, dar de acum să nu mai păcătuieşti, ca să nu-ţi fie ţie 
ceva mai rău». Şi ţie, măi poporul Meu, ţie cum ţi-am zis 

când ai venit ca să fii cu Mine? Căci te-am primit şi te-am 
vindecat prin cuvânt de plata păcatelor de până atunci, adică 
te-am iertat şi te-am primit şi nu ţi-am zis: „Du-te, şi să nu 
mai păcătuieşti! şi ţi-am zis: „ Vino, şi să nu mai greşeşti; 
vino şi stai cu Mine ca să nu-ţi fie ţie rău!“. 

O, măi copii, iată, în ziua aceasta de sărbătoare vorbesc 
cu poporul acestei lucrări. Am vorbit atâţia ani cu poporul 
acestei lucrări. Sunam din trâmbiţa cea dumnezeiască şi îl 
anunţam să se adune la masa cuvântului Meu, şi venea po- 
porul acestei lucrări, dar auzind nu auzea şi venind nu venea. 
Nu venea, fiilor, nu venea, că dacă venea, venit era şi venit ră- 
mânea. Venea şi se întorcea, venea şi pleca, şi nu venea. Nu 
venea dacă făcea aşa. 11 strângeam mereu, ca să-l vindec me- 
reu. De câte ori cădea, îl sculam iertându-1, că el nu se scula. 
11 sculam Eu, că el nu se scula, căci ca să te scoli înseamnă să 
urăşti căderea şi să nu mai cazi. Dar Eu îl sculam, şi el se du- 
cea de la Mine şi cădea iar. Cădea, pentru că era semeţ, că nu 
o să se audă niciodată să cadă cineva dacă nu se semeţeşte 
ridicându-se deasupra lui Dumnezeu. Dacă Eu veneam şi îi 
spuneam să nu mai facă, el nu făcea aşa, el făcea mereu îm- 
potrivă, şi asta se numeşte că iar cădea semeţindu-se deasu- 
pra scaunului lui Dumnezeu. O, şi când auzeam mereu aşa 
cum aud şi acum de la acest popor că zice că „Dumnezeu e 
bun şi ştie că satana e de vină şi vede lupta noastră cu sata- 
na “! O, măi creştine, nu ai să vezi niciodată pe cel ce se luptă 
cu satana, şi ca să nu-1 biruiască pe satana; niciodată, fiule. Şi 
ai să vezi mereu pe satana în calea omului biruindu-1 pe cel 
ce nu se luptă cu satana. Numai cel ce nu se luptă, numai ace- 
la e biruit, numai acela. Cel ce primeşte pe acest înger, acela 
devine satană care luptă împotriva lui Dumnezeu, împotriva 
împărăţiei lui Dumnezeu, şi acela îi răstoarnă scaunul lui 
Dumnezeu, statul lui Dumnezeu înăuntrul său. Eu de aceea 
am venit cu această lucrare, ca să aşez la loc drept scaunul lui 
Dumnezeu, să-l aşez ca să stea, şi ca să împărăţească stând. 
Dar de la căderea lui Lucifer nu s-a mai pomenit să stea Dom- 
nul în omul care are pe acest înger înăuntrul său. 

Iată, vorbesc cu voi despre îngeri, ca să cunoaşteţi voi 
pe acest înger rău şi să nu-i daţi împărăţie, fiilor, să nu-i daţi, 
să nu-i mai daţi. La o parte din voi vă zic să nu-i daţi, dar la 
o parte din voi vă zic să nu-i mai daţi. Eu am venit să dărâm 
scaunul lui Lucifer, dar dacă poporul Meu nu va deosebi pe 
acest înger căzut din cer, se va lăsa mereu momit de şarpele 
care muşcă după ce momeşte, şi apoi Lucifer, văzând, se duce 
şi învinuieşte pe om. De aceea, creştine, îţi zic ţie: ascultă de 
Dumnezeu şi de cuvântul Său, căci dacă omul cel din Eden ar 
fi ascultat de cuvântul rostit peste el, nu ar mai fi ajuns să 
vadă rodul păcatului acesta. 

Iată cel mai mare şi cel mai bătrân păcat! Neascultarea 
este acum ca o brăţară pe care creştinul poporului Meu o 
poartă cu el în toată vremea, şi această brăţară se va desface 
în două şi îţi va prinde amândouă mâinile, măi creştine, şi vei 
fi dus acolo unde nu voieşti. Şi dacă nu voieşti să fii dus la lo- 
cul neascultării, aruncă de la tine, aruncă brăţara cumpărată 
de la străinii lui Dumnezeu, şi cumpără de la Mine salbă de 
nuntă şi haină de nuntă şi nu umbla pe drumul neascultării de 
cuvântul lui Dumnezeu; nu umbla în tine cu acest înger rău, 
că el te pică din cer, fiule, te trage din cer. Nu fi nepăsător, nu 
fi azi nepăsător, că mâine nu vei putea să te tragi de la plata 
nepăsării. 

O, Eu aşa am spus: «Privegheaţi şi vă rugaţi neîncetat, 
ca să nu cădeţi în ispită!». Dar ce înseamnă să te rogi? în- 
seamnă să te pleci lui Dumnezeu, ca să nu te pândească acest 
înger întunecat. Ce făceam Eu când mergeam în casa Tatălui 


Meu? Luam cartea Tatălui Meu şi citeam din ea şi arătam tu- 
turor lucrarea Tatălui Meu, şi aşa făceau şi apostolii Mei apoi, 
şi aşa să faceţi şi voi, fiilor; neîncetat să fiţi aşa, ca să nu că- 
deţi în ispite. Cel ce face aşa mereu, acela se ridică mereu 
spre cer, dar pe scara pe care M-am coborât Eu, pe calea pe 
care M-am coborât Eu. Eu sunt calea, şi v-am dat-o vouă, căci 
v-am dat vouă mai mult decât la oricare popor al vremii lui 
Israel. Eu sunt, şi ţi-am zis: «Vino! Vino, şi de acum să nu mai 
greşeşti calea! Vino, ca să sărbătorească îngerii în tine, înge- 
rii cei care nu au căzut!». Şi de ce nu au căzut şi aceia? Aceia 
au stat cu frică în lucrul lui Dumnezeu şi au luat aminte la 
statul lor cu Dumnezeu. 

Venea mereu acest popor la această sărbătoare, venea 
la praznicul sfinţilor arhangheli Mihail şi Gavriil. Eu când 
prăznuiam cu ucenicii Mei praznicul împărăţiei lui Dumne- 
zeu, care venise cu Mine, hrăneam mulţimile cu vederea mi- 
nunilor şi a semnelor care Mă însoţeau de la Tatăl. Le hră- 
neam vederea şi auzul şi mirosul şi gustul cuvântului şi lucra- 
rea văzută şi pipăită la vederea cuvântului împlinit, şi apoi 
sfârşeam minunea punând masa cu hrana cea pentru trup, şi 
tot din cer puneam şi hrana pentru trup, care se gătea prin cu- 
vânt şi prin rugăciunea Mea către Tatăl, de la Care ceream şi 
de la Care primeam. 

Când am fost chemat în casa fariseului care făcuse os- 
păţ mare, Eu M-am dus. Şi de ce M-am dus? Pentru că aşa 
este scris: «Cel ce îţi zice să mergi cu el o milă, mergi două; 
cel ce îţi cere, dă-i, şi nu te întoarce de la el». Şi Eu M-am în- 
tors spre acela şi M-am dus la ospăţul său, dar M-am dus cu 
ospăţul Meu în mijlocul ospăţului său, şi le-am înmulţit ospă- 
ţul Meu, adică am înmulţit cuvântul Meu, căci el pentru cu- 
vintele Mele Mă căuta. Şi ce am mâncat Eu în casa lui şi la 
masa lui? N-am mâncat, dar am mâncat mâncarea pe care o 
aveam Eu de mâncat, şi am lucrat de l-am scos pe îngerul 
acesta rău din ei şi le-am arătat calea Mea în ei, ca să ştie ei 
lucrul lui satana, căci pentru aceasta venisem. Am intrat şi am 
văzut acest înger semeţ, care-şi lua loc la masă cu semeţie pă- 
mântească dacă a căzut pe pământ. Erau veniţi la masă oa- 
meni bogaţi şi cu haine moi, şi duhul lui Lucifer care era în ei 
dădea târcoale să Mă ispitească spre slava deşartă. Şi, de un- 
de, că voi ştiţi ce am făcut Eu acolo şi pentru ce M-am dus 
acolo. Am intrat şi am privit şi am văzut cum se aşezau toţi la 
masă, şi am privit peste hainele lor moi, care purtau în ele 
mărirea slavei pământeşti, şi M-am apucat de lucru, şi de dă- 
râmat M-am apucat, de dărâmat lucrarea lui Lucifer, şi am 
spus: «Când eşti chemat la masă, nu te grăbi să iei locul cel 
mai bun şi cel mai sus, că vine în urma ta unul care e de rang 
mai mare, şi te scoală şi te dă pe un loc mai jos, şi se aşează 
cel pentru care e pregătit scaunul». De ce am spus Eu aşa? 
Ca să nu iau loc la masa aceea, ca să le stric gustul cel trecă- 
tor, căci Eu nu M-am aşezat la masa bucatelor lor şi pe scau- 
nul împărăţiei lor, şi nu aveam cum să lucrez altfel ca să nu 
Mă aşez, şi i-am smerit şi pe ei, şi s-au sculat şi ei de la masa 
lor. Şi iar am adăugat cuvânt, ca nu cumva să-Mi întindă pâi- 
nea lor, şi am zis aşa: «Când faci ospăţ, să nu chemi neamu- 
rile sau prietenii sau cunoscuţii, ci cheamă săracii, care nu-ţi 
pot da înapoi, ca să fie primit la Dumnezeu lucrul tău şi os- 
păţul tău în numele lui Dumnezeu». Şi iată, aşa l-am slăbit pe 
acest înger care stăpânea în ei, şi am lucrat calea coborârii 
Mele în ei. Şi dacă Eu nu Mă coboram, nu-i puteam înălţa 
spre smerenie, nu-i puteam scula de la masa semeţiei deşarte. 

Aşa făceam Eu la praznicul sfinţilor arhangheli, unde 
venea şi se aduna aproape tot poporul Meu, dar Eu nu încă- 
peam atunci mai întâi cu calea Mea în inima poporului Meu, 

căci se puneau mese lungi cu bucate, şi stăteam şi aşteptam să 
se sature poporul Meu, că altfel el nu mai stătea la masa sme- 
reniei cuvântului Meu. De aceea nu a stat poporul Meu cu 
Mine, şi de aceea nici nu puteam să-l pierd cerându-i să aibă 
acelaşi lucru cu Mine. îl lăsam să mănânce, ca nu cumva să 
cârtească pe cale spre Mine, că nu pot spune pe cale cu Mine, 
şi pot spune pe cale spre Mine. Eu i-am spus: „ Vino, poporul 
Meu, vino şi să nu mai greşeşti!". I-am spus „ Vino!", pentru 
că Eu am venit să stau cu el, dar el nu a stat cu Mine. Nu i-am 
spus: „Du-te, şi să nu mai păcătuieşti! ", şi i-am zis: „ Vino, şi 
să nu mai greşeşti, şi stai cu Mine, ca să nu mai greşeşti şi ca 
să nu mai flămânzeşti! Dar iată, Eu am pus masă la praz- 
nicul sfinţilor arhangheli în grădina începutului cel nou şi pe 
care-1 unesc cu începutul cel dintâi. Nu mai am popor cu trup 
cum aveam altădată când era uşa chemării largă şi aşteptând, 
dar Duhul Sfânt vorbeşte cu poporul Său, şi va merge să-i dea 
cuvântul Său. 

Vorbeşte Domnul cu tine, poporul Meu care eşti cu du- 
hul venit la praznicul cerului. Dar iată, sloboade Domnul un 
picuţ de tăcere de cuvânt, şi merg cei din grădina cuvântului, 
merg să guste ale Mele dintru ale Mele, şi iar vom lua cartea 
şi vom aşeza în ea cele ce vor fi să ia fiinţă în cartea aceasta. 
Binecuvântată să fie hrana cea pentru trup, şi cerească să fie 
prin binecuvântare. Şi nu se zice: „Poftă bună!" la masă, căci 
pofta a scos pe om de la masa cerului, şi se zice „ Binecuvân- 
tată să fie masa, şi bucatele ei să fie cereşti! Şi vom merge 
apoi înainte cu cuvântul cel despre îngeri în această zi de săr- 
bătoare. Amin, amin, amin. 

* 

I ată, mergem înainte şi cu duhul atent, căci duhul îl 
ţine treaz pe creştin în faţa înţelesurilor tainelor lui 
Dumnezeu. Să nu fim slabi nici cu trupul, dar îngreuierea tru- 
pului vine de la neatenţia duhului, iubiţii Mei. Eu am vorbit 
mult de tot poporului Meu cel de azi, care a avut pe masă tai- 
nele lui Dumnezeu, şi poporul nu a îmbătrânit în înţelepciune 
după câtă carte a mâncat de la Mine. Şi unii din poporul Meu 
nu au folosit nimic din multa vorbire a lui Dumnezeu, şi ca şi 
tânărul care la vorbirea lui Pavel i s-a îngreuiat duhul şi trupul 
şi a căzut de sus şi a murit, aşa şi trupul acestui popor, dacă 
nu a avut în el duh atent a adormit în casa tainelor înalte şi a 
căzut jos din pricina somnului adânc al duhului, şi a stat cu 
trupul căzut, şi Eu mereu îl deşteptam şi îl înviam, aşa cum 
Pavel a înviat pe tânărul care a căzut de sus din pricina în- 
greuierii şi a somnului adânc în care stătea. 

O, iubiţii Mei, cât de greu a pătruns Dumnezeu cu lu- 
crarea Lui peste om, cu lucrarea de răscumpărare din plata 
păcatului neascultării şi a robiei lui Lucifer! Căci oamenii au 
făcut numai rău pe pământ, şi a pierdut Domnul pe tot omul 
de pe pământ aducând înec peste pământ, şi a rămas un om cu 
casa sa, un om pe care l-a văzut Dumnezeu că-i plăceau căi- 
le dreptăţii, şi apoi a lucrat Dumnezeu peste Avraam şi a ros- 
tit prin el făgăduinţa mântuirii omului. A venit atunci Tatăl 
Meu şi S-a folosit de trup şi a ieşit înaintea lui Avraam şi l-a 
binecuvântat pe Avraam, şi a răscumpărat Dumnezeu pe om 
prin făgăduinţa făcută peste Avraam şi peste urmaşul lui 
Avraam, Care avea să vină la vremea cuvenită să plinească 
taina răscumpărării. Iată, Tatăl Meu Ta binecuvântat pe Avra- 
am, Melchisedec Ta binecuvântat pe Avraam, căci Melchise- 
dec era preotul lui Dumnezeu şi era mai mare ca Avraam. Ni- 
meni nu putea fi mai mare ca Avraam pe pământ, căci lui îi 
dăduse Tatăl Meu făgăduinţa, şi iată, Cel mai mare ca Avra- 


am 1-a binecuvântat pe el. A folosit trup Tatăl Meu şi L-a 
binecuvântat pe Cel mic, pe Fiul Său L-a binecuvântat în 
Avraam. Şi cine Ta făcut preot pe Melchisedec? Căci tatăl său 
cel după trup era slujitor la idoli şi jertfea copii ai cetăţii Sale- 
mului închinându-se idolilor, şi pe Melchisedec 1-a durut prea 
tare această nelegiuire şi a ridicat mâinile spre Tatăl Meu şi a 
rostit cerere să fie pierdută toată ţara Salemului şi să nu mai 
rămână nimic din ea, ca să nu se mai săvârşească atâta ră- 
tăcire şi minciună. Şi a pierit în clipa aceea, într-o clipă a pie- 
rit cetatea şi nu s-a mai cunoscut că a fost, şi a rămas el sin- 
gur şi a plecat la Dumnezeu şi s-a sălăşluit în munţi, şi Tatăl 
Meu 1-a numit preot al Său, pentru că Melchisedec a adus 
jertfa dragostei sale pentru Domnul, şi nimeni nu a adus o mai 
mare jertfă ca şi el. El a adus jertfa Domnului toată cetatea, 
toată spiţa, şi tot neamul său Ta adus jertfa numai cu cuvân- 
tul, iubiţii Mei, şi a rămas fără spiţă, fără neam, fără început 
şi fără sfârşit. Nu se mai cunoştea începutul său, începutul 
neamului său pe nicăieri, şi nici urmă din sfârşitul neamului 
său, că aşa de bine s-a aşezat locul în care era Salemul, că 
nimeni dacă ar fi trecut pe deasupra nu ar fi bănuit că acolo 
ar fi avut loc o schimbare. Cine mai putea şti de începutul 
zilelor sale? Nimeni, aşa cum nimeni nu a cunoscut sfârşitul 
său. El era preotul lui Dumnezeu, pentru că îi adusese jertfă 
lui Dumnezeu tot ce a fost al său, toată moştenirea lui, şi el 
nu a rămas cu nimic decât cu trupul său şi cu Dumnezeul său. 

O, mare taină este aceasta, dar voi nu o puteţi purta 
acum, copii ai poporului Meu, căci Tatăl Meu a folosit trup şi 
a binecuvântat pe Avraam şi pe urmaşul său, şi aceasta este 
lucrarea Tatălui Meu, în care şi voi staţi, şi iată, lucraţi după 
rânduiala lui Melchisedec, şi prin cuvânt lucraţi, aşa cum 
Melchisedec prin cuvânt a adus jertfă lui Du mn ezeu şi a fost 
numit preot în veac, preotul lui Dumnezeu, prin care Tatăl 
Meu Şi-a făcut lucrarea Sa de pecetluire a făgăduinţei făcute 
peste Avraam. 

Cu cine să vorbesc Eu despre lucrarea Tatălui Meu? Să 
vorbesc cu bătrânii acestui popor, căci cu tinerii nu pot vorbi 
tainele cele mari. Dar unde să fie bătrânii? Dar sunt bătrâni în 
poporul Meu? Iată, cei tineri sunt bătrânii poporului Meu, şi 
vorbesc spre ei, şi să îmbătrânească poporul Meu, că vremea 
e pe sfârşite, şi a îmbătrânit vremea aşteptând să crească înţe- 
lepciunea lui Dumnezeu peste oameni. 

O, poporul Meu, te-am tras lângă Mine ca să te aşez 
apoi şi să judeci toate seminţiile pământului, după cum am 
rostit peste Avraam când i-am spus: «In tine se vor binecu- 
vânta toate neamurile». Avraam a fost omul peste care Tatăl 
ceresc a rostit făgăduinţa, şi în calea căruia a ieşit cu pâine şi 
cu vin şi cu untdelemnul ceresc al cuvântului făgăduinţei. 
Avraam a fost cu binecuvântare tainică, şi a lucrat Ea însăşi, 
Sfânta Treime apoi, şi Şi-a plinit făgăduinţa până la capătul 
lucrării ei, căci aşa s-a spus: «Ţie, şi urmaşului tău». Şi iată, 
Cel ce a purtat rodul pomului vieţii a fost făgăduit lui Avra- 
am, măi copii, şi de aceea Avraam a avut făgăduinţa, şi de 
aceea se spune aşa, dar nu se înţelege lucrarea aceasta de că- 
tre fiii poporului Meu, de către bătrânii poporului Meu. Eu, 
Domnul Iisus Hristos, eram în sânul lui Avraam, eram făgă- 
duit de Tatăl Meu, şi de aceea s-a pus peste Avraam Scriptura 
care spune: «In tine se vor binecuvânta toate neamurile!», 
adică în coapsele lui Avraam, prin cuvântul făgăduinţei. 

lată de ce s-a mântuit omul care a fost mai înaintea în- 
trupării Mele între oameni: pentru că Tatăl Meu a pregătit în 
sânul lui Avraam locul aşteptării Fiului Său Cel întrupat, căci 
pomul vieţii, măi copii. Eu sunt, şi am fost aşteptat să port rod 

şi să fiu catapeteasmă de intrare în rai, şi de aceea zice Scrip- 
tura că nimeni nu poate să intre decât prin Mine, şi zice că Eu 
sunt uşa, şi pe ea s-a făcut primul pas în rai. Eu am înviat întâi 
dintre morţi, şi apoi fiecare, la rândul cetei sale după cum a 
fost făgăduinţa rostită. Şi cine a fost primul intrat în rai? lată, 
tâlharul a intrat în rai, şi deşi a avut cu el cheia nu i s-a des- 
chis uşa până ce Eu n-am înviat mai întâi. El a ajuns cu crucea 
şi a vestit pe îngerul din faţa raiului, dar acela nu i-a deschis 
până ce Eu n-am ajuns, căci mai întâi am fost în iad, şi apoi 
am înviat, şi am devenit uşa de intrare spre pomul vieţii, care 
este în rai, care este Sfânta Sfintelor Treimii Dumnezeieşti, şi 
atunci s-a început împărăţia lui Dumnezeu peste cei vii şi 
peste cei morţi. 

Dar lumea cea fără cunoştinţă nu înţelege nimic, căci 
atunci a biruit Dumnezeu peste moarte, şi moartea a fost în- 
ghiţită de biruinţă, căci fiecare suflet, de atunci, se ridică la 
rândul cetei sale şi înviază dacă a plecat spre Mine însoţit de 
Mine, după cum este scris: «Fericiţi şi sfinţi sunt cei care au 
parte de învierea cea dintâi, căci asupra lor moartea cea de 
a doua nu mai are putere, şi sunt preoţi ai lui Dumnezeu şi 
împărăţesc cu Hristos o mie de ani». Iar cei ce nu au plecat 
întru Hristos, aceia nu înviază, şi aşteaptă cealaltă mie de ani, 
şi iată, satana şi-a sfârşit, aproape, nimicirea sa şi înşelarea sa 
peste neamurile pământului, iar cei morţi întru Hristos se vor 
ridica cu toţii, spre răscumpărarea trupurilor lor, căci ei au 
împărăţit cu Hristos, şi împărăţia lui Hristos se aşează să 
judece. 

O, poporul Meu, nici acum nu poţi purta această taină 
a învierii morţilor, nici acum, şi ar fi trebuit să o pricepi până 
acum. Dar Eu am pus capac bine aşezat peste taina aceasta, şi 
iată, cei înţelepţi pricep această taină care este rostită atunci 
când tu spui aşa: «Aştept învierea morţilor şi viaţa veacului 
ce va să fie». O, dacă aşteptai, ştiai ce aştepţi, şi dacă ştiai, aş- 
teptai. Dar nu ai aşteptat, şi iată, nu ştii, şi ochii tăi sunt ţinuţi 
să vadă şi nu vezi, că nu citeşti cartea şi nu ştii dacă nu citeşti. 
Şi ca să citeşti în ea şi ca să înţelegi, trebuie să fii coborât din 
cer, măi creştine, trebuie să te sui la cer şi să te cobori să 
citeşti apoi. Eu am venit să-ţi dau mâna şi să-ţi arăt cele ce- 
reşti, şi tu nu Mi-ai dat mâna ca să vii cu Mine şi să vezi şi să 
înţelegi şi să crezi. Eu am venit cu cerul spre tine, poporul 
Meu, dar tu nu vezi, căci ochii tăi sunt ţinuţi să vadă, sunt 
ţinuţi de necredinţă şi nu Mă cunoşti în frângerea pâinii aşa 
cum M-au cunoscut după înviere cei din Emaus. Dar şi acum 
tot după înviere sunt, şi sunt cu tine pe cale şi îţi vorbesc din 
Scripturi, dar ochii tăi nu-şi mai dau drumul ca să vadă, şi Eu 
vin să te rog să-ţi cumperi untdelemn de la Mine şi să-ţi ungi 
ochii şi să vezi, ca să iei aurul şi veşmântul Meu pe tine, că 
iată, Eu stau şi bat la uşa ta. Deschide-Mi, deschide, ca să 
vezi! Şi dacă nu vei vedea, înseamnă că nu-Mi vei deschide, 
dar dacă Eu te iubesc, te voi mustra cu dreptate ca să vii spre 
pocăinţă, poporul Meu de la sfârşit, că străin eşti tu, popor de 
la sfârşit, şi nu te mai uiţi spre începutul tău. 

Eu vreau să te unesc cu începutul tău, fiule, ca să nu ră- 
mâi pentru sfârşit. Vreau să te aduc iar întru început, că iată, 
pomul vieţii, care era în rai, în raiul cel din Eden, era singurul 
din pomii raiului care nu avea rod; era alături de pomul cu- 
noştinţei binelui şi a răului, dar nu avea rod pomul vieţii, că 
dacă avea, lua omul şi din acela, că nu a ascultat omul ca să 
nu ia şi ca să nu moară, şi de aceea a fost omul scos, ca nu 
cumva să întindă mâna în vremea rodului şi să rupă rodul fără 
să fie împlinit; ca nu cumva să ia şi să trăiască în veci în rai 
în neascultare. Şi a fost pus iarăşi pe pământ omul, şi el a tras 


spre pământ şi s-a întors în pământ. Dar pomul vieţii Eu 
eram, şi am purtat rod acum două mii de ani şi am fost uşa de 
intrare spre pomul vieţii. Eu eram pomul vieţii, şi tot Eu eram 
uşa spre pomul vieţii, şi am înviat şi am legat pe diavolul 
pentru o mie de ani şi am împărăţit întru împărăţia Mea. Dar 
voi nu înţelegeţi cum a fost aceasta, că omul cel ce se închina 
lui Lucifer, acela forţa fiii împărăţiei Mele, forţa pe cel ce 
credea în Hristos să se plece fiarei făcute de mâna omului, şi 
dacă nu se închina fiarei, era mucenicit pentru mărturia lui 
Hristos, căci Eu împărăţeam în cei credincioşi Mie şi biruiam 
prin sângele cel vărsat întru numele Meu şi pentru mărturia 
Mea şi ridicam gloatele spre credinţă şi împărăţeam şi sfin- 
ţeam pământul, şi diavolul era legat. Cel ce aude bine, acela 
să înţeleagă, căci diavolul nu biruia pe creştinii Mei, pe fiii 
împărăţiei Mele peste care Eu împărăţeam. 

Şi iată, tată, ce străin eşti tu de început, poporule creş- 
tin de la sfârşit. Că după ce au biruit toţi din vremea aceea cât 
diavolul a fost legat, apoi Eu i-am sculat pe toţi ca să împă- 
răţească cu Mine o mie de ani, şi aceştia sunt cei ce te ajută 
pe tine azi, poporule de la sfârşit. Aceasta este biserica Mea 
cea de la început, cea dintâi, dar iată, cea de la sfârşit, ajutată 
de atâţia sfinţi mucenici care s-au sculat şi au împărăţit lu- 
crând întru putere, s-a lăsat momită de diavolul, cel care a 
fost dezlegat pentru puţină vreme, şi a intrat sămânţa rătăcirii 
în cei credincioşi, căci faţa ascunsă a diavolului a rămas în 
mintea oamenilor şi s-au despărţit oile de capre, şi oile au ră- 
mas puţine şi s-au făcut capre şi s-au ales la dreapta şi la stân- 
ga. Dar lupul cel pribeag căuta mereu la oi, că ele erau puţine, 
şi băga frica în oi şi în ciobanii de la oi, şi oile nu s-au luptat, 
şi nu trezeau pe ciobani, şi au început să se ascundă pe dea- 
luri şi pe munţi, până ce nu au mai ştiut drumul spre staul. Şi 
iată, biserica cea de la sfârşit s-a înstrăinat de început, căci 
oaia nu a mai păscut păşune cunoscută şi s-a învăţat să ră- 
tăcească fără păstor şi nu Mă mai cunosc oile de la sfârşit, 
nu mai cunosc glasul Păstorului. Şi ce să fi făcut Dumne- 
zeu, decât ceea ce era scris, ca să înceapă să sune din trâmbi- 
ţele Sale şi să anunţe calea venirii Mirelui la mireasă, la bi- 
serica Sa. 

Dar odată cu trâmbiţarea, iată, şi Gog şi Magog au pri- 
mit dezlegarea diavolului peste ei, ca să-şi umple cupa rătăci- 
rii lor şi să fie apoi mistuiţi de focul cel din cer coborât, de Du- 
hul lui Dumnezeu, Care va curăţi fărădelegea de pe pământ. 
Iată şi sfârşitul acestei săptămâni dumnezeieşti, care a purtat în 
mijlocul ei trâmbiţarea legământului cel pentru sfârşitul tainei 
lui Dumnezeu şi pentru încetarea jertfei şi pentru venirea şi 
pregătirea venirii Domnului Iisus Hristos. Şi dacă Eu am venit, 
totul a încetat dacă am venit, şi am lucrat apoi ca să mai scap 
ceea ce mai era de scăpat, şi de aceea am spus Eu atunci că s-a 
luat de pe pământ scaunul împăraţilor, iar cei ce mai vor să îm- 
părăţească, să stea ca Domnul, pe cruce, şi nu altfel. Şi, de un- 
de?! că împăraţii nu au cunoscut nimic, şi au rămas la locul lor. 
Dar aceia nu au împărăţia Mea, şi o au pe a lor, şi nu rămâne 
nimic la deschiderea cărţilor care se vor citi, aşa cum am spus 
Eu acestui popor, că aşa i-am spus, şi demult i-am spus: «Copii 
ai poporului Meu, puţin mai e şi vom da mâna, şi vom citi car- 
tea proorociei de azi, de la început şi până la sfârşit, în faţa a 
mii şi milioane de făpturi». Şi am spus că «Mare va fi ziua ace- 
ea când Eu, Domnul, voi profeţi în faţa a multe popoare şi se 
va zidi din nou biserica cea dintâi». 

Şi iată, Gog şi Magog cântă şi ţipă şi se zvârcoleşte, şi 
diavolul zbiară ca niciodată, şi proorocul mincinos îşi vede 
minciuna, căci veacurile sunt în mâinile Tatălui Meu şi nu es- 

te înţelept să priceapă aceasta. Nici profeţii nu au priceput ce 
scriu, nici cei de departe, nici cei de aproape, şi stau şi se uită 
din cer şi nu pricep cum vine, căci iată, tainele se descurcă pe 
pământ, şi raiul şi Ierusalimul se aşează ca să primească pe 
cei ce vor veni la sărbătoarea acelei zile când se va deschide 
cartea aceasta şi se va citi din ea, şi vor sta în faţă morţii cei 
mari şi cei mici şi se va deschide iezerul cu foc pentru cei 
mincinoşi, pentru moartea cea de a doua. 

Copii ai poporului Meu, sculaţi-vă şi învăţaţi lecţia 
aceasta, ca să ştiţi cum vine să aşteptaţi învierea morţilor şi 
viaţa veacului ce va să fie. Toată lumea zice că e mincinos 
Domnul prin profeţii Săi, dar nu e aşa. Lumea nu înţelege că 
Eu Mi-am anunţat împărăţia, şi nu înţelege dacă nu se întoar- 
ce să se uite spre început. Şi iată, morţii vor învia, dar Eu vă 
spun că au şi înviat, şi lumea nu va avea ochi să vadă, căci 
ochii lumii sunt ţinuţi să vadă. 

O, poporul Meu, de câte ori am voit să-ţi deschid ochii, 
şi nu ai voit! De câte ori te-am băgat sub mantia Mea, şi nu ai 
stat! Iată, eşti cu inima pustie. Deschide-Mi, ca să intru şi să-L 
cunoşti pe Cel ce vine întru numele Tatălui şi al Fiului şi al 
Sfântului Duh şi să mănânci cu Mine Paştele cel nou întru 
împărăţie nouă, poporul Meu de la sfârşit care eşti lângă ve- 
nirea Mea. Dar Eu îţi zic că am venit, şi tu nu M-ai cunoscut. 
Cine a grăit cu tine, popor de la sfârşit? Nu a grăit Dumnezeu 
cu tine? Oare, altcineva a grăit cu tine? Şi tu ce ai făcut? Tu 
ai mâncat şi ai băut şi te-ai însurat şi te-ai măritat şi ai înmul- 
ţit păcatul trupului tău şi ai zis că trăieşti după carte. Şi Eu 
lucram lângă tine cetate de scăpare, şi rai, şi Ierusalim nou; 
lucram şi te strigam să intri şi ziceam: «Intră, poporul Meu, 
şi trage uşa după tine!». Şi îţi mai spun şi azi: intră, poporul 
Meu, în binele tău şi al Meu, că pentru tine am binele Meu! 
Intră, ca să nu rămâi pe afară, că nu ai să mai cunoşti locul 
unde ai stat! Intră, şi să nu mai ieşi afară, că afară sunt câinii 
şi desfrânaţii şi vrăjitorii şi închinătorii la idoli şi cei ce iu- 
besc minciuna. Minciună este în gura celor ce mai spun că 
este încă vreme. Nu mai este vreme, dar te aşteaptă Dumne- 
zeu să intri în binele tău, popor binecuvântat de Mine. Un pi- 
cuţ mai avem de călătorit, şi la capătul călătoriei e sărbătoarea 
cerului pe pământ, şi voi frânge pâine şi îţi voi da, şi Mă vei 
cunoaşte şi te vei bucura pe veci. întreabă pe Dumnezeu ca să 
înţelegi. Vino şi bate şi Mă întreabă ca să-ţi spun ce nu înţe- 
legi, poporul Meu de la sfârşit, ca să nu rămâi pentru sfârşit. 

Am încă multe să-ţi spun mai înainte ca să Mă arăt 
venind în faţa ta, dar le poţi tu purta de acum? Puţine mai sunt 
de călătorit şi de împlinit, dar cine, tată, te-a orbit? Cine ţi-a 
făcut aşa ceva? Eu am venit şi M-am răstignit şi am rămas 
pentru tine şi ţi-am dat cheia împărăţiei Mele; ţi-am dat cru- 
cea, cu care am descuiat Eu raiul, căci pentru tine l-am des- 
cuiat, iar Eu am luat ca să port cheia morţii şi a iadului ca să 
nu te mai bage nimeni acolo. Dacă o dădeam la altcineva, te 
băga altul înapoi. Dacă ţi-o dădeam ţie, tu eşti răutăcios, şi îl 
bagi pe fratele tău în iad când te superi pe el. Ţi-am dat cheia 
raiului ca să descui şi să intri, căci Eu sunt uşa pomului vieţii, 
şi să biruieşti, fiule, ca să mănânci cu Mine, poporul Meu, că 
tu nu ştii cum vine această taină mare, care este în mâna Mea 
şi pe care voiesc să ţi-o întind şi să te prinzi de mână cu Mine. 

Trezeşte-te spre Mine, că Eu sunt uşa, şi sunt împără- 
ţind cu sfinţii şi cu proorocii, care lucrează cu tine, popor de 
la sfârşit. Trezeşte-te, că tu trebuie să mergi cu Mine şi s-o tre- 
zim pe cea iubită, s-o trezim pe România, că pentru asta te-am 
trecut prin această şcoală, ca să mergi cu Mine când te chem 
să mergi. Mergi cu Mine, măcar o milă mergi dacă nu vrei să 


mergi două, că te iau Eu apoi în spate pe drumul vestirii di- 
mineţii. Mergi, că iată, îţi dau binecuvântare ca să mergi, că 
te chem la praznicul cerului pe pământ. 

Iată, Eu strig peste România, strig să o trezesc, şi tu să 
nu stai cu mâinile în buzunar, să nu mai stai aşa. Nu vă învaţă 
însăşi firea cât de urât este ca să stea omul cu mâinile în bu- 
zunar? Dar creştinului îi stă rău, şi necuviincios îi stă, când 
stă de vorbă unul cu altul, când stă cu mâinile în buzunar 
creştinul. Creştinul cel plăcut de cer nu ar trebui să aibă bu- 
zunar pe haina lui, că dacă are, bagă mâna şi stă cu mâinile în 
buzunar, şi rău Mă umple de durere satana, că se bucură sata- 
na de creştinul care stă în această poziţie necuviincioasă. 
Creştinul cel împlinit în statul său cu Dumnezeu, trebuie să-şi 
aibă la gât sau la piept trăistuţa sa, ca să nu poată sta cu mâi- 
nile. Creştinul trebuie să fie cu îmbrăcăminte cuviincioasă şi 
acoperită de slavă cerească şi nu pământească. Dacă i-aş spu- 
ne cum ar fi să aibă haina sa, aş fi hulit de creştin. Dar vouă, 
celor ce credeţi în întoarcerea Mea, vă spun: nu mai folosiţi 
buzunarele, şi acoperiţi cu haină înfăţişarea trupului vostru, 
cu haină de creştin şi nu cu haină de păgân. Vine vremea să 
aveţi înfăţişare plăcută, de creştin. Faceţi-vă cu mânuţele 
voastre hăinuţele şi lăsaţi-le să cadă bine şi plăcut pe voi, că 
e vremea să ieşiţi din lume şi cu această înfăţişare. Deosebiţi-vă, 
ca să cunoască lumea pe creştinul Meu şi după veşmântul cel 
de afară. 

Nu mai purta, creştine, haine moi şi subţiri. Nu aşa, fiu- 
le. Până când aşa? Eu vreau să te deosebeşti în mijlocul celor 
cu viaţa păgână. Creştinii cei mai bătrâni ai neamului tău 
aveau îmbrăcăminte smerită, care acoperea necuvioşia trupu- 
lui. O, nu am avut cum să-ţi spun că nu-Mi place acoperămân- 
tul trupului tău, creştine. Nu ai avut dragoste ca să fii şi ca să 
pari smerit în mijlocul oamenilor. Ai fi avut mai multă putere 
în faţa morţii, dar nici tu nu ai iubit viaţa. O, ce fel de haină aş 
fi iubit Eu ca să o ai pe tine! Dar nu am putut pătrunde peste 
tine cu această lege sfântă şi cuvioasă, şi nu te-ai cunoscut nici 
aşa din lume. Şi dacă te-aş ruga acum să fii cuviincios la portul 
de creştin, ai zice că nu ai bani, aşa ai zice, aşa ai să zici. Dar 
nu aşa, măi creştine, nu mai sta aşa, nu mai sta cu mâinile în 
buzunar de-acum. Fă-ţi o trăistuţă mică şi leagă-ţi-o de gât sau 
prinde-ţi-o de cămăşuţă în dreptul pieptului. O, când văd 
hăinuţa ta aşa de puţină, aşa de mică, aşa de strânsă. Mă doare, 
să ştii că Mă doare, şi nu vrei să ieşi din lume. 

Nu mai sta, creştine, cu mâinile în buzunar. Rupe bu- 
zunarul de pe haina ta şi nu mai sta cu mâinile în buzunar, şi 
hai la lucrul cărării Mele, hai să terminăm de pietruit cărarea 
venirii Mele cea văzută de tot ochiul! Hai să pregătim pe Ro- 
mânia, că acest pământ după ce va fi curat va sta în faţa sla- 
vei Mele şi va purta slava Mea şi a ta dacă tu te scoli acum să 
iubeşti slava Mea în tine. 

* 

© răiesc cuvânt ceresc peste ieslea cuvântului 
Meu din mijlocul României. Eu sunt Do mn ul 
duhului şi al trupului tău, căci trupul tău este de la trupul Meu 
şi până la plinirea vremii cerurilor, o, România Mea, ţara ale- 
gerii Mele! Şi de ce te-a ales Tatăl Meu pe tine? O, tu te-ai 
născut odată cu Mine pe lume. Ţi-a făcut Tatăl Meu un trup, 
odată cu trupul Meu ţi-a făcut ţie trup, şi a suflat apoi peste 
trupul tău duh de viaţă, căci a venit la tine cel întâi chemat al 
Meu şi te-a încreştinat şi te-a botezat întru numele Meu şi de 
aceea te numeşti întâia chemată între neamuri. Dar neamul 

tău ştie, oare, taina aceasta? Crede, oare, minunea aceasta 
cerească? 

Erai frumos lucrată în mijlocul neamurilor pământului, 
căci pământul tău poartă o taină mare, pe care tu nu o ştii, şi 
taina aceea te-a învăţat în taină să fii cuminte şi să nu doreşti 
nimic din ceea ce este al aproapelui tău, şi numai tu ai împli- 
nit porunca aceasta între neamurile pământului. Şi te-ai păs- 
trat mireasă Mie, căci Tatăl Meu M-a logodit cu tine la naşte- 
rea ta, şi a sălăşluit Dumnezeu în tine cu Duhul, pentru că tu 
nu ai iubit alţi dumnezei, de la naşterea ta şi până la capătul 
bisericii cea dintâi, care a vieţuit cu trupul în mijlocul tău. Iar 
tu apoi, tu, din una curată şi neîntinată, te-ai lăsat amăgită, şi 
s-a ales din tine, apoi, la dreapta şi la stânga, şi oile Mele cele 
credincioase au rămas puţine la dreapta Mea, iar celelalte, 
dând să Mă despartă în două, şi-au rupt cămaşa cea dintâi şi 
au luat o cămaşă nouă şi o purtare nouă, şi ai devenit din una, 
două, biserica Mea, căci în tine, Românie, a lucrat Tatăl Meu 
proorocia cea din urmă, şi tu nu ai cunoscut aceasta. Iar când 
diavolul a fost slobozit ca să lucreze înaintea venirii Mele, 
după cum este scris, tu, biserica Mea, nu ai vegheat atunci, şi 
a pătruns în tine păcătuire, şi ţi-ai întors faţa ta de la părinţi şi 
de la Mine. Şi iată, taină neînţeleasă, că dintr-o femeie desfrâ- 
nată, dintr-o biserică desfrânată care a înşelat pe Iubitul ei, s-a 
născut antichrist, cel care te-a prins în păcat, şi te-a pustiit 
mereu de atunci, şi ţi-a murdărit veşmântul trupului tău. Dar 
Mirele tău te răscumpără şi face din mijlocul tău salvare ţie, 
căci tu ai fost dintru început în dreaptă credinţă, şi Do mn ul 
tău nu uită veşmântul tău cel dintâi. 

Eu sunt Cel ce am cheile morţii şi ale iadului; le am de 
atunci de când l-am legat pe cel rău ţie, iar ţie ţi-am dat cheia 
împărăţiei Mele ca să stai în ea şi să nu ieşi din ea şi să nu te 
duci să lucrezi la alt stăpân. Dar iată, duhul potrivnic a fost 
slobozit la vremea sa şi a înconjurat cetatea ta, dar Eu vin iar 
şi ca şi atunci voi birui pentru tine, biserica Mea cea de la 
sfârşit. Dar străină eşti tu de început, străin e omul de la sfâr- 
şit, străin este de început, căci cel de la sfârşit nu s-a jertfit cu 
trupul şi nu a cunoscut pe cel ce ucide duhul său, pe cel ce a 
înconjurat cetatea duhului său. Dar iată, Eu sunt în mijlocul 
tău, şi tu nu cunoşti vremea cercetării tale, care vine cu Mine 
la tine, căci Eu am început să sun din trâmbiţe (prima trâmbiţă 
apocaliptică: prooroc preot Iosif Trifa, n.r.) odată cu dezlegarea 
celui rău (anul 1921: înfiinţarea Partidului Comunist din Româ- 
nia, n.r.) şi am lucrat lucrarea Mea, şi voi birui prin ea, căci din 
tine, Românie, am ridicat lăstari şi am sunat în toată vremea 
cea roşie, şi a fost treaz Duhul Meu în mijlocul tău. Şi va în- 
via în tine biserica cea dintâi şi se va zidi din nou, căci Dum- 
nezeu lucrează şi uneşte sfârşitul cu începutul, şi va fi Ieru- 
salim ceresc pe pământ. 

România Mea, trezeşte-ţi păstorii şi te adună întru Du- 
hul Meu şi paşte păşune curată, ca şi cei de la început, care 
cer răscumpărarea strigând: „Până când, Doamne? “. Scoală-ţi 
bine păstorii, şi ca să te păstorească şi nu să împărăţească 
peste tine şi nu să ia cheile împărăţiei Mele şi să le ascundă 
de la faţa ta. Sun din trâmbiţă peste tine. Eu sunt, şi prin cu- 
vânt sunt în mijlocul tău ca să te scol din moarte. Scoală-te, 
nu te pierde vremii acesteia, că e vremea să te scoli şi să stai 
înaintea Mea. Eu sunt, şi sunt în calea ta cu calea Mea, ca să 
te adun şi să-ţi iau crucea şi să fac din ea steag de biruinţă 
pentru tine. Dar iată, păstorii tăi Mă gonesc ca pe un stricător 
şi, ca şi cei de atunci, zic că nu sunt Eu. Eu sunt, prin cuvânt 
sunt, şi lucrez prin cuvânt ca să-Mi îmbrac mireasa în haină 
cerească şi curată şi sfântă, dar păstorii tăi au ieşit la Mine cu 


săbii şi cu ciomege, ca şi atunci. Am bătut la uşa lor ca să le 
spun de Mine şi de tine, dar ei împărăţesc şi se odihnesc şi nu 
vor să iasă din ei ca să intre întru Mine. 

Eu sunt, şi am venit să ridic biserica cea ruinată şi s-o 
clădesc pe temelia cea dintâi, şi am ridicat un vestitor (arhie- 
reul Irineu, n.r.) şi l-am trimis cu vestea cea din urmă, dar ei l-au 
luat şi l-au răstignit şi i-au luat mersul şi i-au dat hlamidă de 
ocară şi l-au îmbrăcat, ca şi pe ei, în haina lui antichrist şi l-au 
forţat să tacă şi să nu vestească peste tine ridicare şi înviere în 
faţa Celui ce vine, şi au răstignit pe Duhul Sfânt sculându-şi 
iscoadele ca să pună în temniţă cuvântul lui Dumnezeu. O, dar 
cuvântul nu se poate lega! El iese din cuie şi zideşte biserica. 

O, biserica Mea, cum nu ai cunoscut tu vremea cerce- 
tării tale! Căci Simeon a fost legat să nu moară până ce a vă- 
zut pe Fecioara purtând pe Fiul lui Dumnezeu. Iar tu prin ace- 
laşi cuvânt eşti legată ca să nu poţi învia până ce vei vedea lu- 
crarea cuvântului Meu în mijlocul cerului, până ce vei vedea 
pe Cuvântul cuvântând şi rostind: „Aceasta este lucrarea 
întru care binevoiesc şi prin care vin apoi văzut de toţi cei ca- 
re Mă împung acum, căci iată, am venit pe neştire şi nu ai fost 
pregătit, poporule de la sfârşit “. Şi iată, vin şi îţi vestesc că 
vin, şi tu eşti tare la cerbice şi nu iei de la Mine untdelemn ca 
să-ţi ungi ochii şi să cunoşti venirea Mea. 

Românie, Românie, trezeşte-ţi păstorii, că vine Dum- 
nezeu la tine! Şi va veni un Leu şi va lega toţi lupii, şi vei cu- 
noaşte pe cel ce este venit la tine, şi îţi vei spăla faţa şi vei sta 
înaintea Mea, căci Eu întru tine binevoiesc. Cuvântul Meu, 
cuvântul Duhului Sfânt este primit de cei ce au pe Duhul 
Sfânt, de cei purtaţi de Duhul Sfânt, dar păstorii bisericii Me- 
le din România au primit pe Iuda, cel care vinde pe copiii cu- 
vântului Meu. I-au deschis lui Iuda, dar cuvântului Meu nu i-au 
deschis ca să-L priceapă pe Duhul Sfânt şi să creadă venirii 
Mele şi ca şi atunci Mă fac eretic şi stricat şi Mă scot din casa 
Tatălui Meu, aşa cum Mi-au scos ca pe nişte eretici, pe cei ce 
poartă cuvântul Meu întru venirea sa. 

Iată Eu şi pruncii Mei şi ieslea cuvântului Meu, Româ- 
nia! O, sinedriule din vremea cea din urmă! Nu ai cunoscut 
pe Cel ce vine; nu ai cunoscut, că nu ai vegheat la vreme ca 
să nu ţi se spargă casa, şi a venit furul şi te-a legat pe întuneric 
şi ţi-a prădat bogăţia cea de la Mine, dar Eu i-am cerut soco- 
teală furului şi am venit înapoi la tine cu cele furate de fur, ca 
să ţi le dau înapoi şi să clădeşti biserica Mea cea dintâi. Nu 
am venit să-ţi stric casa ta, ci am venit să o repar cu tine, dar 
dacă nu Mă primeşti, Eu te iau de pe temelie şi zidesc cu cei 
credincioşi, şi biserica Mea va fi curată cu trupul, că duhul ei 
strigă din pământ la Mine, şi voi răscumpăra făptura Mea, şi 
voi lucra după rânduiala Tatălui Meu, după rânduiala lui Mel- 
chisedec, şi nu va pieri biserica Mea dinaintea Mea. 

Iată, Eu fac un lucru nou, un lucru ceresc în mijlocul 
tău, un timp ceresc şi un trup ceresc peste biserica Mea din ti- 
ne, Românie blagoslovită de Tatăl Meu. Şi voi fi împlinitor 
prin cuvânt, şi sfârşitul se uneşte cu începutul, şi pământul se 
uneşte cu cerul în lucru văzut. Eu bat la uşă, Eu stau la uşă şi 
bat. De va deschide cineva glasului Meu, voi cina cu el prin 
cuvânt şi Mă voi arăta lui, că Eu pe cei smeriţi îi iubesc, iar 
pe cei semeţi în duhul lor îi voi pleca, şi se va auzi Scriptura 
care spune: «Unde este înţeleptul acestui veac?». Iată, cei 
mari nu-Mi deschid, dar pruncii aud glasul Meu şi se bucură 
văzând ziua aceasta şi vremea aceasta. 

O, dacă Eu nu aş fi scurtat apăsarea acestor zile, nu ar 
mai sta nici un trup înaintea Mea, dar pentru cei cu duhul 
smerit, Eu ascund faţa urgiilor care sunt peste lume ca să în- 

cerce pe toţi câţi locuiesc pe pământ. Iar tu, Românie, vei fi 
Mie domnie, şi cel necurat va fi luat din tine. Scoală-te, ca să-Mi 
auzi glasul şi ca să cinez cu tine, căci Tatăl Meu aşează în ti- 
ne nuntă cerească şi biserică curată, şi va da fiecăruia după 
cum este fapta sa. Amin, amin, amin. 

8/21 noiembrie 1993 

Sărbătoarea de doi ani de la târnosirea Sfintei Sfintelor 
Noului Ierusalim 

Misiunea poporului Domnului. îndemn la hrană curată. Mustrare 
pentru credinţă nelucrătoare. 

F ace vouă, căci Eu, Domnul Iisus Hristos, grăiesc 
şi las cuvânt la ieslea cuvântului. Pace vouă, ca 
să lucrez, căci Eu aşa şi nu altfel lucrez. Aşa lucrez, şi ca să 
rămână lucrul şi ca să rodească înmiit lucrul Domnului Iisus 
Hristos, şi ca să se înfiripe împărăţia cea văzută a Domnului. 

Sunt cu Tatăl şi cu Duhul Cel Unul al Nostru, suntem 
cu sărbătoare venită de la cer peste aşternutul cel ceresc care 
s-a lăsat prin cuvânt peste voi; prin cuvânt, după rânduiala lui 
Melchisedec, măi copii. Se rosteşte de Sfânta Treime cuvânt 
de binecuvântare peste sărbătoarea grădinii cereşti, peste gră- 
dina care poartă în ea pe Cuvântul, lucrând şi împlinind cu- 
vântul. 

E sărbătoarea pecetluirii grădinii Domnului, a pecetlui- 
rii cu legea sfinţeniei. E sărbătoarea cuvântului rostit pentru 
pecetluirea Sfintei Sfintelor Domnului Iisus Hristos din vre- 
mea aceasta, şi e sărbătoarea lui Verginica peste grădina cea 
cerească, măi copii. Astăzi începe sărbătoarea de intrare a lui 
Verginica întru cele cereşti şi întru biruinţă asupra morţii. Ea 
a intrat pentru poporul ei întru cele cereşti, ca să pregătească 
locul poporului ei, care va birui ca şi ea, măi copii. 

E sărbătoarea lui Verginica în grădina cuvântului, pes- 
te ieslea cuvântului. O, poporul ei nu ştie ce este Verginica, 
nu ştie, pentru că nu s-a descoperit acest trup, dar se va des- 
coperi, şi va vedea poporul ce a fost şi ce este acest trup. Şi 
ce vor face necredincioşii? Ce vor face, oare? Şi ce va face 
poporul ei care n-a voit să priceapă ce este acest trup? căci 
acest trup era numit cu nume de trâmbiţă a lui Dumnezeu. 
Dar ce bucurie va fi peste sfinţii cei de sus când va sta desco- 
perită această taină a acestui trup! O, măi copii, păcat şi iar 
păcat, păcat că nu a priceput poporul creştin această taină. Ar 
fi ştiut cei din cer, ar fi avut bucuria mai din vreme, căci tai- 
nele dumnezeieşti se descoperă pe pământ, se lucrează prin 
trupuri şi peste trupuri, dar bietul popor creştin nu avea cum 
să priceapă, de vreme ce n-a voit să-şi priceapă menirea 
trupului său creştinul acestui popor. Creştinul acestei lucrări 
trebuia să înţeleagă pe Cel ce l-a chemat, şi trebuia să se lase 
ales, şi să creadă tot ce a lucrat Dumnezeu; trebuia să fie lu- 
crător de mari taine, de mari minuni creştinul acestei lucrări; 
trebuia să aştepte şi să grăbească aşteptând şi grăbind venirea 
Domnului, întru lucrare văzută, prin această lucrare de 
cuvânt. 

Măi poporul Meu, popor slab cu vederea duhului! De 
ce zici tu că a venit această lucrare la tine? Ea a venit ca să 
lucreze prin tine, şi tu n-ai priceput, şi un pic mai e, şi va pri- 
cepe lumea această Evanghelie rostită de Fiul lui Dumnezeu 
în vremea ta. Şi ce înseamnă Evanghelie? Ştii tu ce înseam- 
nă? Dacă ştii, spune, ca să audă cerul că ştii, iar dacă nu ştii, 
ascultă, şi crede ce-ţi grăiesc Eu, Domnul, Care am venit cu 
cerul tot la tine. Evanghelie înseamnă cuvântul rostit de 


Do mn ul Iisus Hristos, atunci şi apoi. Atunci l-au auzit apos- 
tolii, şi au scris Evanghelia cea de atunci, şi acum îl auzi tu, 
şi îl scrii tu, şi apoi îl împărţi spre lucrare. Şi iată ce mic eşti 
la credinţă şi la înţelepciune, căci cartea Mea pe care o las 
acum prin cuvânt, va fi vestită la lume, şi lumea va pricepe şi 
te va căuta pe tine, şi se va uita bine ca să vadă pe cel ce să- 
vârşeşte minuni întru cuvântul cel primit al Evangheliei Me- 
le. Şi îţi va cere lumea să înviezi morţii şi să vindeci ologii şi 
să hrăneşti mulţimile şi să opreşti urgiile şi să-i iei sub cortul 
Meu, adică sub cortul tău. Şi fii atent, popor iubit de Dumne- 
zeu, fii atent, că lumea va căuta scăpare la tine; fii atent, că se 
va ţine de tine ca să-i dai ce ţi-am dat Eu, şi tu va trebui să-i dai, 
şi să faci dintr-o măsură, două, şi din cinci măsuri să faci ze- 
ce, iar de nu vei lucra aşa, de nu vei lucra atunci, ce este scris 
despre cel ce a ascuns darul, despre cel ce n-a adus rodul da- 
rului dat de Dumnezeu? 

O, popor iubit, e sărbătoare azi, şi Eu stau de vorbă cu 
tine. E zi de duminică, e zi de odihnă a Duhului Meu întru du- 
hul tău, creştine al poporului Meu. Dar pentru Mine nu mai 
este odihnă întru tine, fiule. Eu nu Mă pot odihni întru tine. 
Eu lucrez peste tine şi azi, ca să te lucrez încă, şi ca să-ţi dau 
asemănare şi chip după chipul şi asemănarea Mea, şi ca să Mă 
pot odihni şi Eu apoi. Iată, Eu lucrez, pentru că Tatăl Meu lu- 
crează, şi Eu lucrez. Dar tu când vei lucra, poporul Meu? E zi 
de lucru, fiule, a venit ziua să lucrezi, că Eu te-am frământat 
şi te-am alcătuit în aşa fel ca să fii de folos, creştine. Şi ce 
deosebire este între tine şi între cel care nu a fost frământat de 
Mine? Este deosebire, fiule? Se aude glasul Meu în glasul 
tău, care să spună la morţi să se scoale? Şi de ce nu se aude? 
Nu ştii să lucrezi? După atâta lucrare a Mea cu tine nici acum 
nu ştii? Sau nu poţi? Sau nu ai timp? Sau ce te ţine ca să nu 
lucrezi după cum ai fost tocmit? Căci tu ai fost tocmit de 
Dumnezeu ca să lucrezi tainele cereşti pe pământ, tainele 
pentru vremea aceasta, măi poporule din vremea aceasta, po- 
por de la sfârşitul vremilor, popor din vremea împlinirilor 
vremilor. Orice om când îşi face o casă o termină şi apoi stă 
în ea şi e stăpân în ea. Şi eu lucrez de atâta vreme casă Mie 
în pământul tău! Şi când stau în ea? Când, oare? Când Mă voi 
odihni de osteneală? Când va veni ziua de odihnă cea aştep- 
tată de cei din cer care lucrează, lucrează mereu ca să-şi afle 
odihna? De şapte mii de ani lucrează cerul ca să-l facă iar pe 
om şi să se odihnească apoi în el. 

Poporul Meu, tu trebuie să lucrezi şi să se vadă la tine 
omul cel nou după chipul şi asemănarea lui Dumnezeu, Care 
lucrează lângă tine. Stau lângă tine şi aştept să pot lucra peste 
tine şi să fac omul cel nou, aşteptat de veacuri. Te aşteaptă 
strămoşul tău ca să ieşi în întâmpinarea lui cu cerul şi cu pă- 
mântul nou, după cum Eu am făgăduit strămoşului tău. 

Poporul Meu, lucrarea Mea cu tine este viaţă fără de 
moarte. Omul nu a fost făcut ca să moară, şi dacă omul a mu- 
rit, Eu voiesc să repar această neascultare a omului, şi cu tine 
vreau s-o repar. E zi de sărbătoare în numele lucrării Mele cu 
tine. E ziua trâmbiţei Mele pe care am folosit-o ca să-L vezi 
tu pe Dumnezeu, popor al Domnului Iisus Hristos. Nu mai fi 
îndărătnic, copilule de la sfârşitul lucrării Mele. Nu fa ca Is- 
rael care n-a crezut nimic. N-a crezut nimic; n-a ascultat nici 
pe Moise, nici pe David, nici pe Domnul Iisus Hristos, nu a 
primit nici pe prooroci, căci Ilie aşa a spus: «Doamne, am ră- 
mas numai eu, şi vor să-mi ia viaţa». Cine voia să-i ia viaţa? 
Israel voia. N-a ascultat de nimeni Israel. N-a voit să dom- 
nească Domnul peste el, n-a voit Israel. Ba, şi în vremea ro- 
biei lui a slujit tot la idoli, şi aţi văzut că cei ce nu au voit să 

domnesc Eu peste ei, i-au luat slugile cereşti şi i-au tăiat în 
faţa Mea şi i-au ars şi i-au pustiit şi au fost lepădaţi. O, nu tot 
aşa să fie şi acum; nu aşa, şi mai bine stai sub domnia Mea, 
Israele de azi, că Eu te pun dregător peste Egipt şi peste Sa- 
maria şi peste Efraim, şi vei fi Mie scaun de domnie, şi îţi voi 
întinde paharul cel cu vin nou şi te voi servi Eu atunci dacă tu 
vei fi acum credincios şi destoinic peste lucrurile Mele. Dacă 
te uiţi înapoi, ameţeşti, copilul Meu. Dar uită-te înainte me- 
reu, că se vede bine vremea sărbătorii cerului pe pământ, şi 
această sărbătoare va fi cu două tăişuri, şi dacă nu înţelegi 
aceasta, în zadar te mai simţi tu că eşti înţelept. Dacă tu nu 
crezi de la Domnul, nu se ia de la tine nici un fel de rod de în- 
ţelepciune, Israele. 

Dacă Israel ar fi crezut în Moise, cel trimis de Mine, nu 
pierea Israel. Dar nu a crezut, şi s-a crezut deştept, şi a pierit 
pentru mărirea de sine, pentru părerea de sine, şi a căzut, ca 
Lucifer a căzut Israel. Şi iată, vai, Israele, vai, dacă Eu am ve- 
nit la tine cu lucrarea Mea, cu trimisul Meu, care a venit cu 
lucrarea Mea, şi tu nu ai primit-o şi n-ai crezut-o ca să lucrezi 
după ea! Vai, că Eu te voi mustra, ca să vii spre pocăinţă, şi 
să-ţi arăt apoi câte ai avut de făcut, şi tu nu ai vrut să lucrezi 
în via Mea. Şi ai lucrat în via ta, dar via ta nu te va putea hrăni 
atunci. Via ta trebuia să fie via Mea, şi ai fi mâncat de la acest 
altar şi n-ai fi dus lipsă de nimic dacă ai fi voit să neguţăto- 
reşti comoara Mea, şi aţi fi fost acum prinţi cu slugi, şi prin- 
ţese, şi crai, şi crăiese, şi aţi fi fost purtaţi pe braţele slavei ca- 
re venea de la Mine pentru voi. 

Dar încă n-am dat altuia slava ta, popor al lucrării sla- 
vei cereşti care nu a fost pricepută de tine. Iată, Verginica vi- 
ne pe nori la tine şi îţi spune să nu-ţi dai altuia slava. Ea te are 
în primire şi nu voieşte să te lepede aşa cum am lepădat Eu 
pe Israel dându-1 pustiirii. Verginica este în sărbătoarea ei cu 
voi. Pace ţie, Verginico! Şi din pacea aceasta să se prăsească 
pace peste fiii poporului tău. 

F ace vouă, măi fiilor, dacă Do mn ul aşa a 
spus! Pace vouă, celor ce credeţi în Dumne- 
zeu prin această lucrare cerească de Duh Sfânt şi de prooro- 
cie şi de împlinire prin cuvânt! Dar voi n-aţi priceput ce este 
acest trup, şi nu mai e mult şi voi fi cu cei ce au ştiut cum să 
creadă prin această lucrare, şi va fi să se întindă această slavă 
nouă şi această Evanghelie venită din cer pentru ca să se ves- 
tească prin voi în zilele acestea până la toate marginile, căci 
iată, v-a dat Domnul binecuvântare mare pentru vestirea 
Evangheliei Domnului prin mine. Eu am fost catapeteasma 
cuvântului lui Dumnezeu care a venit la voi, copii ai poporu- 
lui meu, şi acum voiesc să vă îndeletnicesc să vedeţi uşa prin 
care intraţi la Domnul şi la slava care vă aşteaptă. Eu sunt 
uşa, eu sunt catapeteasma cea pentru acest popor şi prin care 
trece poporul meu ca să fie primit la Domnul. Dar dacă faceţi 
ce a făcut Israel cu Moise, dacă nu voiţi să vă fiu uşă spre 
Domnul, fiţi precauţi, că acum nu ar mai fi ca atunci, căci eu 
acum sunt în locul făgăduinţei şi lucrez din el şi aştept po- 
porul să treacă greul şi să vină. 

Duhovniceşte grăiesc, căci iată ce a făcut Domnul: 
m-a trimis să-mi întâmpin poporul şi să-l iau de mână şi să-i 
pun calea sub picioare şi să stea pe cale şi să lucreze cu mine 
cărarea slavei sale, care vine de la Domnul, din lucrul lui cu 
Domnul, şi de la plata lucrului, căci plata lucrului este pentru 
cei ce lucrează. Şi ce să lucraţi? Să postiţi şi să staţi în ge- 
nunchi la rugăciune şi să faceţi mătănii şi să aveţi înfăţişare 
de creştin? Numai atâta, fiilor? Credeţi voi că e de ajuns? O, 
mă tem să nu fie osteneala zadarnică. Oare, prin acestea aţi 


crezut voi? Oare, de la acestea vă vine totul? Oare, cu ce aţi 
primit voi acestea? Cu mintea, sau cu inima? Dacă le-aţi pri- 
mit cu mintea şi cu auzul minţii, să ştiţi, fiilor, că acestea nu 
vă desăvârşesc. Dar dacă le-aţi primit cu inima, atunci de ce 
nu se vede lucrarea lor întru duh lucrător? Pe acestea se cade 
să le faceţi, dar pe cele lucrătoare ale lor să nu le daţi de la 
voi. 

Nu judecaţi pământeşte, copiii mei. Nu numiţi lege 
această rânduială venită la voi de la Dumnezeu. Nu faceţi 
lege vouă din învăţăturile cereşti. Dar atunci cum să fie ele? 
Să fie jertfa inimii voastre iubitoare de ţara cea cerească, ţara 
care se va împlini cu voi. întreceţi-vă în această jertfire dacă 
Do mn ul v-a arătat calea de scăpare în zilele acestea. Această 
trăire vă ţine uşori şi vă este ca o armură care ţine departe ori- 
ce nenorocire care este pe lume. Faceţi din iubire această 
jertfă a iubirii voastre, că Domnul ştie de ce v-a rugat pe voi 
să nu vă mai atingeţi de moartea care a luat loc în toate câte 
foloseşte şi atinge lumea. Dar mai presus de toate, ţineţi din 
răsputeri la rodul cel ceresc, care răsare de la jertfa iubirii 
voastre. Domnul vrea să stea în voi, şi voi să fiţi curaţi de 
atingerea cea murdară, că lumea e murdară, fiilor, şi murdar 
este tot ce face lumea. Lumea spurcă tot ce mai este curat. Fe- 
reşte-te, creştine, de moartea cea de azi, că lumea face cu unt- 
delemnul ceea ce face şi pentru alcool (distilare, n.r.). Mănân- 
că seminţele, creştine, până ce vei putea să ştii să storci unt- 
delemnul din ele, şi ca să-ţi facă ţie bine şi vindecare şi unge- 
re adevărată untdelemnul. S-a atins de mult antichrist de unt- 
delemn, de mult, măi copii, dar I-a fost teamă Domnului să vă 
spună şi aceasta, că Domnul a văzut şi a privit peste acest po- 
por că este numai trup, şi a răbdat Domnul, şi L-a durut, dar 
n-a putut să facă altceva până acum. 

Alegeţi bine grâul din neghină, fiilor. Nu mai băgaţi 
nici o fărâmă de neghină în trupurile voastre, căci trupurile 
voastre sunt pietre de altar, sunt temple ale Duhului Sfânt, 
Care locuieşte în voi. Când eram cu voi în trup, vă spunea 
Domnul să folosiţi băuturi răcoritoare din fructe, şi acum vă 
spun şi din cer: Domnul are nevoie de sănătate la voi, la tru- 
purile voastre, şi voieşte să vă treacă greul şi să treceţi din- 
colo de el şi să nu fie bolnavi în poporul meu. Voiesc să fiţi 
sănătoşi, dar mâncaţi mâncare adevărată, care vă face sănă- 
tate şi nu boală, măi copii. Lăsaţi de la voi pofta şi gustul, că 
acestea dacă le-aţi folosit v-au îmbolnăvit trupul. întoarceţi-vă 
la cele vii, căci cele moarte iau viaţă în voi dacă le mâncaţi, 
precum şi cele vii iau viaţă în voi dacă le mâncaţi vii, şi veţi 
fi sănătoşi şi cu trupul şi cu duhul. 

Dar avem de mers în turmă, în mijlocul turmei, cu cu- 
vântul cel venit la praznicul sfinţilor arhangheli. Mama Gigi 
vă dă voie pentru călătorie. Voi veni iar la voi, şi cu voi, la po- 
porul nostru. Fiţi lucrători cu Domnul şi cu mine peste po- 
porul nostru. 

E sărbătoarea mea cu cerul şi cu voi. Mi-e dor de voi şi 
vreau să vă adun cum adună cloşca puişorii când vede că vine 
ploaia şi furtuna. Mi-e dor de poporul meu şi voiesc să-l ocro- 
tesc, dar poporul meu trebuie să fie credincios. Sunt cloşca 
cea care cloncăne ca să audă puii şi să intre sub acoperămân- 
tul meu şi să nu rămână rătăciţi prin furtună. Intraţi, fiilor, in- 
traţi şi mâncaţi hrană cerească de la mine, căci furtuna nu aş- 
teaptă, dar Domnul voieşte să vă bage la adăpost. 

Pace vouă, celor credincioşi! Iar pe cei necredincioşi şi 
împietriţi cu duhul, îi îndemn spre pocăinţă, dar de nu vor 
veni spre pocăinţă îi voi mustra aşa cum ştiu eu, ca să vină 
după mine. Amin, amin, amin. 

29 noiembrie/ 12 decembrie 1993 

Sărbătoarea sfântului apostol Andrei 
Glasul sfintei Virginia pentru creştinii răzvrătiţi. 

ucură-te, sfinte apostol Andrei, botezătorul Ro- 
mâniei! Măi copii ai cuibului meu, ieri am Scut 
sfat cu voi prin cuvânt, dar şi astăzi am de lăsat cuvântul bu- 
curiei cu sfântul apostol Andrei. 

Mama Gigi are cu ea pe sfântul apostol Andrei. Pace 
vouă de la mine şi de la el, fiilor! El are această cinste în cer, 
de a fi botezat-o pe ţara alegerii Domnului. El suflă în ziua 
aceasta, suflă Duh Sfânt peste România. El îşi întinde mâna 
sa cerească din nou peste creştetul României şi apoi ridică 
mâna sa către Domnul şi cere împlinirea lucrării de Duh Sfânt 
peste România. El a fost curat, fecior cu trupul şi cu inima, şi 
aceasta a fost un mare dar peste România, o mare putere de 
binecuvântare. Aceasta a fost o proorocie, şi iată, Domnul a 
ridicat un popor în România, şi va mai adăuga o mulţime de 
trupuri curate şi neîntinate, şi aceasta va fi o mare minune, o 
mare lucrare, măi copii. 

Azi sărbătorim a doua zi de sărbătoare a pecetluirii şi a 
sfinţirii locului Domnului şi al cuvântului Domnului. E sărbă- 
toare de Duh Sfânt, adică sărbătoare de Ierusalim. Dar ce în- 
seamnă Ierusalim? înseamnă sărbătoare de Rusalii, sărbătoa- 
re de coborâre a Duhului Sfânt, iar România va fi Ierusalim, 
şi va fi Tabor, şi va fi loc de coborâre a Duhului Sfânt, loc de 
coborâre a Ierusalimului cel de sus, locul în care, iată, vine 
Domnul mereu, mereu vine dacă a venit acum patruzeci de 
ani. A venit atunci, dar poporul cu care a stat nu L-a văzut 
când a venit, dar eu L-am văzut şi am crezut în venirea Lui. 

A venit Domnul la acest popor şi a stat mereu în mijlo- 
cul lui cu slava Lui. Este, oare, cineva din acest popor care să 
mărturisească slava Lui, care a văzut slava Lui în mijlocul 
acestui popor? L-aţi văzut, fiilor, pe Domnul? El este de pa- 
truzeci de ani venit la voi. L-aţi văzut vreodată în cei patru- 
zeci de ani? Căci scris este cuvântul Domnului: «Cel ce crede 
în Mine, Eu vin la acela şi fac casă la el şi cinez cu el şi Mă 
arăt lui». 

Poporul meu, tu ai crezut în Domnul? Căci dacă ai cre- 
zut, L-ai şi văzut, pentru că El aşa a spus, că cine crede în El, 
El Se arată aceluia. Domnul e de patruzeci de ani venit la tine, 
şi a stat cu tine mereu. Mereu a stat în mijlocul tău, dar a stat 
cu toată slava Sa în mijlocul tău. Şi cum este slava Lui, măi 
copii? Puteţi mărturisi la mulţimi aşa cum au mărturisit 
apostolii? Apostolii au văzut pe Domnul şi după înviere, şi 
le-a spus Domnul că până la sfârşitul veacului este cu ei, 
adică până la voi, măi copii. Şi acum ce urmează? Urmează 
să vadă cei necredincioşi slava Lui, căci tu ai văzut-o, mereu 
ai văzut-o şi ai stat cu ea. Vei putea mărturisi aceasta? Şi cum 
va fi mărturisirea ta? Cum, copilule al slavei Domnului? Va 
trebui să mărturiseşti această minune. Domnul le vorbea la 
apostoli şi le spunea lucrul slavei, le spunea despre slava Lui, 
şi apostolii au mărturisit-o. Va trebui şi tu să o mărturiseşti, 
căci minunea Domnului care a stat cu tine a fost mai mare de- 
cât minunile pe care le vedeau atunci apostolii şi cei credin- 
cioşi de atunci. De aceea, măi poporul meu, mă ţin mereu de 
tine ca să te rog să lucrezi, căci lucrând vei vedea slava Dom- 
nului. Apostolii au văzut-o mereu, şi a rămas de mărturie în 
biserica lui Iisus Hristos. Vei vedea slava care a locuit în mij- 
locul tău, creştine, şi te vei întreba de ce nu ai văzut-o dacă a 
stat cu tine mereu, şi vei înţelege că a fost cu tine şi că nu ai 
văzut-o. Măcar să fi crezut în ea poporul meu, căci dacă ştia 
să creadă, avea lucrarea slavei însoţindu-1 pe creştin. De 
aceea nu te poate Domnul ridica să mărturiseşti lucrarea 


slavei Lui, pentru că n-ai ştiut să te uiţi, creştine, şi să înţelegi 
ce vezi. Şi îşi va cere moartea creştinul care va vedea ce a 
făcut el cu slava lui Dumnezeu, şi se va îngălbeni ca ceara 
acela care a dispreţuit sau a ispitit sau a lovit sau a întinat 
locul slavei atingându-se necurăţat şi neînviat şi necredincios 
de Cel ce a fost Dumnezeul slavei în mijlocul acestui popor. 
Cuvântul slavei care a însoţit acest popor n-a lucrat niciodată 
ca acum, şi vine Domnul acum, însoţit de slava cu care a stat 
în mijlocul acestui popor, şi atunci se vor deschide ochii 
acestui popor, iar cei fără de inimă se vor îngălbeni ca ceara 
la vederea acestei slave. 

Rugaţi-vă pentru iertarea celor necredincioşi din acest 
popor; rugaţi-vă mai dinainte, fiilor, fiindcă acea clipă care 
vine îi va îngrozi pe cei necredincioşi, pe cei ce au lepădat 
această lucrare de slavă dumnezeiască, şi de aceea zice cu- 
vântul acestei lucrări că mai bine le era la aceştia să nu se fi 
născut. Rugaţi-vă pentru pocăinţa acestora mai din vreme, că 
pe mine mă îngrozeşte venirea acestei clipe de vedere a slavei 
care a stat în mijlocul acestui popor. Nu vor mai avea puterea 
nici să mai spună: „ Doamne, şi noi am fost cu slava Ta!“. Dar 
cine îi cunoaşte pe aceia? Mulţi vor voi să fie, dar dacă au fost 
cu această lucrare şi nu mai sunt acum cu ea, atunci nu vor 
mai putea să fie fii ai acestei lucrări. Lucrarea de mântuire es- 
te acum. Atunci va fi numai să se deschidă floarea, măi fiilor. 
Se va deschide floarea şi va fi sărbătoarea aceea cu două tăi- 
şuri. Pentru unii va fi biruinţă şi bucurie, iar pentru cei ce s-au 
lepădat va fi vierme neadormit. Să se audă rugăciune la cer 
pentru lucrare de pocăinţă peste cei ce au călcat sub picioa- 
rele lor slava acestei lucrări. Eu aşa mă rog Domnului, să fo- 
losească trezire pentru cei ce se mai pot ridica cu adevărat, 
căci se întâlnesc cei răzvrătiţi, şi e de groază ce-şi aştern aceş- 
tia cu loviturile pe care le aruncă spre această lucrare. Este o 
ceată de defăimători, ieşită din rândul celor ce au fost miluiţi 
de cuvântul lui Dumnezeu Care a lucrat cu acest popor, şi 
care acum s-au sculat cu hulă şi cu judecată şi cu dispreţ asu- 
pra minunii care nu va înceta să lucreze până la arătarea sla- 
vei ei. Şi decât să-i văd în iezer în ziua aceea, atinge-Te, 
Doamne, de ochii lor şi fa-i să vadă slava Ta mai înainte de 
cei ce cred până nu văd! ferice de cei ce cred până să vadă ce 
au crezut, dar dă-le fericirea scăpării şi la cei răzvrătiţi! 

M-am rugat pentru cei răzvrătiţi, pentru cei mândri 
care au aruncat această lucrare. Şi acum, îndemn poporul la 
rugăciune vie. Avem de zdrobit toată puterea cea potrivnică, 
măi poporul meu. Să te scoli, fiule, să nu mai stai aşa. Să stai 
bine şi cu luare-aminte, şi cu frică să stai, dar să lucrezi 
de-acum, şi să te cureţi şi să te aperi de orice înţepătură, de 
orice ispită, şi să nu te opreşti în sfatul celor răzvrătiţi. 
Roagă-te pentru ei, dar nu te opri în sfatul lor, căci aceia, 
chiar de s-ar pocăi pentru strigătul tău către Domnul, vor tre- 
bui puşi la încercare apoi. 

Când Domnul a lăsat biserică la plecarea Sa, fiii biseri- 
cii lucrau atent şi nu primeau oricum şi pe oricine ar fi venit. 
Era pus la încercare cel ce voia să fie credincios, şi nu era 
primit oricum. Voi nu aţi lucrat aşa, măi fiilor, şi ăsta era lu- 
crul vostru şi veghea voastră. Aşa au venit unii din ei, şi voi nu 
i-aţi cunoscut atunci când i-aţi adus, şi Domnul v-a deschis 
uşa vouă ca să intraţi cu ei, şi apoi ei ce au făcut cu Domnul şi 
cu voi? Ei nu au fost credincioşi acestei lucrări, ei nu au văzut 
ce au de făcut, pentru că ei aveau multe de făcut. Ei aveau 
multe fântâni, şi au şi acum, şi n-au înţeles măreţia acestei fân- 
tâni. Credeţi voi că n-au înţeles? Şi voi le-aţi arătat toate vis- 
tieriile, şi ei n-au înţeles, pentru că n-au luat ca pe cea mai 
mare comoară această vistierie. Şi acum, iată ce dureros este, 

că dacă au venit, au mărturie împotriva lor, care-i apasă la 
Domnul. Au lucrat spre lovirea acestei lucrări, spre dezbinarea 
acestui popor şi spre vânzarea acestei taine. Duhul lor este 
măreţ, măi copii, şi nu au cu ce înţelege, dar voi n-aţi văzut 
aceasta când ei au intrat ca să iscodească această lucrare. Eu 
am spus demult, dar nu m-a crezut poporul meu cel bun. Mulţi 
au venit aduşi, ca să fie şi ei, dar voi nu v-aţi făcut datoria de 
ocrotitori ai acestei taine cereşti. N-aţi cercetat pe cel adus aşa 
cum se lucra la începutul bisericii Domnului. N-aţi avut şi voi 
mândria de a ţine la această bogăţie, şi iată, a fost dată pe jos 
şi călcată în picioare de inimi uşoare, de minţi uşoare, care 
umblă de colo-colo fără căpătâi. O, câte suflete au fost aduse, 
şi li s-au dat toate tainele, şi apoi s-au dus şi le-au dat pe jos şi 
le-au lepădat. Fiţi atenţi, că aceia au o mulţime de buzunare pe 
veşmântul lor şi defaimă această lucrare. Ei sunt căzuţi din 
această lucrare, dar voi nu înţelegeţi cum vine asta. Domnul 
aşa a spus la apostoli: «Mergeţi, în numele Meu, şi în orice 
casă veţi intra şi vă vor primi, lăsaţi pacea Mea casei aceleia, 
şi câţi nu vă vor primi, scuturaţi praful de pe picioarele 
voastre şi ieşiţi». Fiţi precauţi, măi copii, căci cine se joacă cu 
această lucrare de cuvânt dumnezeiesc, cu această Evanghelie 
a lui lisus Flristos, acela să nu aibă nici o greutate, acela să nu 
fie pus la lucrul acestei lucrări de taină cerească. 

Ce să fac dacă poporul meu nu crede ce-i spune Dum- 
nezeu? Creştinul acestei lucrări, nici el nu stă cu lucrarea 
bine; şi voi nu vedeţi ce se întâmplă? Mai aduce şi pe altul la 
poarta cuvântului lui Dumnezeu. 11 aduce ca să-i mărească 
osânda şi răspunsul faţă de Du mn ezeul acestei taine. Să fi în- 
văţat creştinul acestei lucrări, să-l fi învăţat pe creştinul din 
lume, pe creştinul de dincolo de acest staul, dar nu să-l fi adus 
musai la această masă de cuvânt. Dacă afară nu stai cum tre- 
buie să stai, înăuntru tot aşa stai, şi faci dezordine în lucrul în 
care eşti adus. Eu nu am bucurie când văd că nu-şi înţelege 
menirea poporul meu, căci una este să fii chemat de Dumne- 
zeu, şi alta este ce face fiul acestei lucrări. S-ar fi putut evita 
mulţime de hulă, mulţime de vânzare, mulţime de necredinţă, 
dar nu a lucrat ca Domnul acest popor. 

Fiţi precauţi, fiilor, că altceva înseamnă să împărţiţi din 
această lucrare, dar creştinii nu ştiu cum să se poarte unii cu 
alţii, cum să vorbească unii cu alţii, cum să se întâlnească şi 
ce să facă atunci, şi cum să stea la locul lui creştinul. Asta nu 
ştie deloc, cum să stea la locul lui creştinul. Umblă creştinul 
pe drum toată ziua, umblă să ia de la Domnul. Dacă ar avea 
creştinul pe Domnul, de ce ar mai fi să umble? Dar aceştia, 
numai ei ştiu ce caută, că pe Domnul nu-L caută în felul 
acesta. Ei caută, dar eu vă spun că altceva caută. Caută mărire 
de sine, caută ispitire, caută clevetire, caută să supere pe 
Domnul, măi copii, şi ei nu cred că aşa fac. 

Creştinul nu ştie câte virtuţi sfinte îi dă liniştea şi pacea 
şi cugetarea cea liniştită şi cea cuminte. Să mai stea şi el de 
vorbă cu Domnul, şi să asculte apoi şi el de la Domnul, că aşa 
erau creştinii odată, erau cu bun simţ, erau cu credinţă cumin- 
te şi curată şi întreagă, erau cu sfială sfântă şi cu vorbire alea- 
să, iar voi, copii ai acestui cuvânt, vorbiţi urât în casă unii cu 
alţii şi nu aveţi şi voi mândria să nu mai fie nimeni ca voi de 
aleşi în purtare şi în vorbire sfântă şi în sfială sfântă şi în vor- 
bire cu rost şi cu rod de biserică cerească pe pământ. 

Iată, sfântul apostol Andrei doreşte cu voi biserică ce- 
rească, purtare cerească, virtute cerească şi lucrare de apos- 
tolie peste popor şi peste lume cu voi. Am venit cu el în gră- 
dina cea de azi a Domnului. El pune mâna pe creştetul vostru 
şi vă dăruieşte putere şi Duh Sfânt de la Cel ce a luat Duh 
Sfânt. 


Iubiţii mei, am vorbit cu duhul acestui popor în ziua 
sărbătorii sfântului Andrei. Eu voiesc să stau mereu în sfat cu 
voi, că asta este să fac, şi voi sta. Acum, pace vouă! Acesta 
este salutul meu, ca al apostolilor. Pace vouă, şi în toată vre- 
mea pace vouă! Amin, amin, amin. 

30 noiembrie/13 decembrie 1993 

Sărbătoarea sfintei muceniţe Varvara 

Necredinţa lumii. Credinţa poporului creştin. 

E u sunt Cel ce sunt. Amin, amin zic vouă: Eu sunt 
Cel ce sunt. Eu sunt cu voi tot timpul. Nu voi M-aţi 
ales pe Mine, ci Eu v-am ales pe voi, ca să fiu cu voi tot tim- 
pul, şi să fiu prin cuvânt peste lume prin voi. Dacă voi aţi lă- 
sat case şi ţarini şi mamă şi tată şi neamuri şi ranguri pentru 
ca să vă lăsaţi aleşi de Mine, iată, şi Eu, cu voi sunt, şi vă sunt 
Tată, şi bogăţie de slavă vă sunt Eu vouă, şi mângâiere vă sunt 
dacă v-am ales ca să fiu cu voi în lume şi apoi să vă port pe 
braţele slavei, iar voi să lucraţi pentru cer, după cum şi lu- 
craţi, ca să răscumpăr făptura cea căzută, ca să lucraţi cu 
Mine această salvare a făpturii. 

Eu vă sunt adăpost şi ocrotire tare în lume. Eu cu voi 
sunt dacă v-am ales pentru lucrul Meu, pentru lucrul plinirii 
vremilor cerurilor, şi v-am dat putere să credeţi în Mine şi să 
săvârşiţi faptele credinţei şi să vă socotesc pârga începutului 
cel nou, care vine cu Mine, şi apoi să vă înveşnicesc, căci asta 
este plata pentru care staţi după adevăr întru Mine în vremea 
aceasta când nimeni nu Mă mai are după adevăr. 

Dar lumea e tare la cerbice şi nu crede în înveşnicirea 
care vine cu Mine în vremea aceasta. Nu crede lumea, căci lu- 
mea e deprinsă cu cele ale morţii şi nu are putere să creadă 
aşa cum credeţi voi. Nici voi nu aţi fi crezut dacă Eu nu v-aş 
fi dat putere să credeţi. Puterea credinţei în cele ce Eu vă ves- 
tesc vouă pentru ca să vă înveşnicesc, puterea credinţei voas- 
tre va înnoi pământul, şi va fi cer nou şi pământ nou, după a 
Mea făgăduinţă pentru vremea aceasta, căci aceasta este vre- 
mea în care sunt ajuns cu voi, copii ai credinţei celei nemai- 
auzite prin veacuri. Că iată, a venit vremea răscumpărării tru- 
purilor şi nu mai este credinţă pe pământ. Tocmai acum, iubi- 
ţilor, tocmai acum este această vreme a necredinţei celei mari, 
nemaiauzite prin veacurile cerurilor, o, tocmai acum! Dar 
iată, am în voi rămăşiţă, dar micuţă este rămăşiţa aceasta, şi 
din voi voi prăsi fii ai credinţei şi credinţă din credinţă, şi aşa 
voi pregăti calea întoarcerii Mele după cum am făgăduit la 
început. 

Dar lumea şi duhul ei nu are timp să audă de la Dom- 
nul, de la Cel ce vine luminând prin întuneric, căci lumea are 
idolul ei, are dumnezeul ei, dar Eu le voi sta împotrivă celor 
mândri şi le voi descoperi goliciunea şi goana rătăcirii lor. 
Lumea M-a cumpărat pe Mine pe bani; pe bani M-a cumpă- 
rat, ca să Mă răstignească M-a cumpărat. Iată, de aceea M-a 
cumpărat. Să Mă fi cumpărat să le fiu Mântuitor, dar nu a fost 
aşa, şi nici azi nu este altfel, căci cel mare grăieşte după pofta 
sufletului său ca să osândească lumina cea de la înţelepciu- 
nea adevărului. Cel mai bun este ca spinul de pe fruntea Mea, 
iar cel mai curat este ca o cursă pentru cel de lângă el, şi nu 
mai este om drept şi nepătat de vreme, şi iată, Eu vin ca să pe- 
cetluiesc cu pecetea cea vie pe tot sufletul care va fi să ia 
calea cea veşnică a slavei Mele între oameni. 

Eu sunt Domnul, Care iert şi trec cu vederea păcatele 
rămăşiţei cea spre moştenire Mie, şi voi strânge cu această lu- 

crare de lumină prin cuvânt pe toţi cei de care Mă voi îndura 
în vremea aceasta, căci Eu iubesc îndurarea, măi copii, şi scot 
de la faţa Mea păcatele rămăşiţei făpturii Mele, şi printr-o ră- 
măşiţă mică voi lucra ca să-Mi întind îndurarea peste toată 
făptura care a fost, şi voi fi Mântuitor făpturii Mele şi o voi 
răscumpăra, şi ea se va bucura de îndurarea Mea. 

Dar ce am Eu să vă spun vouă, şi pentru ce am coborât 
ca să rostesc cuvânt? Iată, în numele Tatălui şi al Fiului şi 
al Sfântului Duh, să fie binecuvântată cea de a treia vestire a 
învierii Duhului Sfânt, spre vestirea şi pregătirea slavei în- 
toarcerii Domnului Iisus Hristos, după cum este scris. Dar Eu 
vă spun vouă că M-am şi întors, şi lumea nu ştie cum vine 
aceasta. 

Iată-Mă prin cuvânt. Eu sunt Cuvântul, iar numele 
Meu, cel întru cea de a doua venire a Mea, acesta este numele 
Meu: Cuvântul lui Dumnezeu este numele Meu, şi prin cu- 
vânt îmi pregătesc arătarea şi slava Mea întru care Mă voi lă- 
sa arătat şi celor care Mă împung în cuvântul Meu cel care es- 
te cu voi pentru ca să-l vestiţi de pe acoperişuri. Şi iată, voi, 
aşa lucraţi, căci v-am făgăduit să folosim locul cel mai sfânt 
ca să vestim din culmile lui, şi să folosim acoperişul cel mai 
înalt, din care să grăiesc, căci dacă vestitorii tac, vor vorbi 
piatra şi fierul şi lemnul, şi uneltele vor vesti, şi Domnul va 
împrăştia lucrarea de vestire a slavei care vine pe pământ, pe 
pământul României, ţara cea aleasă de Tatăl Meu. 

Fiţi binecuvântaţi! Eu iarăşi ies cu voi; cu voi întru 
Mine ca să vindecăm omul de necredinţă şi de împietrire şi de 
lăcomia cea pieritoare de viaţă vie, iar voi să nu ziceţi că sun- 
teţi săraci acum, că iată, totuşi lucrăm şi dăm înainte prin 
greul vremii. Voi Mă aveţi pe Mine bogăţie şi slavă, şi Eu vă 
făgăduiesc că Mă voi îngriji pentru voi ca să puteţi vesti pe 
Dumnezeu la cei din întuneric. Lumea nu are iubire pentru 
Domnul, dar Domnul are iubire. Lucraţi, şi binecuvântată să 
vă fie lucrarea inimilor voastre şi a mâinilor voastre, căci Eu 
sunt Creatorul, Care lucrez prin voi, şi vom scrie această lu- 
crare de slavă pe orice bucăţică, pe orice petec; vom scrie şi 
pe apă, şi pe frunză, şi pe soare, şi pe lună, şi pe multe inimi 
vom scrie această lucrare de cuvânt dumnezeiesc. V-am dat 
ajutorul, şi iată, scriem slovele acestei lucrări, căci îngerilor 
Mei poruncesc şi vă ajută vouă, şi iarăşi vom lucra şi vom îm- 
părţi viaţă. 

Pace vouă şi binecuvântare vouă! Eu le fac pe toate 
noi, prin înţelepciune cerească, lucrătoare în vremea aceasta 
de început nou peste făptura Mea. 

4/17 decembrie 1993 

Cuvântul Domnului către doctorul Edgar Nicolau 
îndemn la viaţă sfântă. 

I ată, rostesc vouă o cărticică mică şi vă spun prin ea 
să fiţi precauţi şi să cereţi binele cel ceresc peste 
omul care v-a găsit pe voi lucrând întru Mine şi care a rupt de 
la el şi a dat lui Dumnezeu, de Şi-a împlinit Domnul ivirea în- 
ceputului cel nou care se va lăsa peste România, şi, de la ea 
peste neamurile pământului. El a dus sfinţenia Mea în casa 
lui, căci tot ce lucraţi voi este planul Meu din vremea aceas- 
ta. El a cumpărat pe bani mântuire, iubiţilor, chiar dacă el 
n-ar putea crede întru totul mântuirea pe care Eu am fă- 
găduit-o peste cei de care Eu Mă îndur în acest întuneric. Ce- 
reţi binele ceresc peste el, că el umblă printre morţi, şi moar- 
tea se atinge de el pe toate uliţele, dar puterea Mea este îndu- 


rătoare ca să-l ocrotesc şi să-i scot sufletul din cursele sale, 
căci nimeni nu-1 iubeşte pe el după adevăr, iar adevărul Eu 
sunt, şi voi sunteţi fiii Mei, şi iubiţi după adevăr precum v-a 
învăţat Dumnezeu, lubiţi-1 pe acesta după adevăr şi daţi-i de 
la Mine ceea ce nimeni nu-i poate da, căci nimeni nu-i dă lui 
cu adevărat. O, Eu i-aş lucra scăpare tare şi slavă mare şi i-aş 
pregăti un loc în care să intre şi să se cureţe mereu de moartea 
din el şi de cea din jurul lui, că nici el nu se grăbeşte să prindă 
gustul vieţii Mele, şi zăboveşte, şi Eu va trebui să-i pregătesc 
plata pentru lucrarea lui de înger ajutător. 

Eu aşa v-am spus vouă, şi din vreme v-am spus când 
nu înţelegeaţi cum vom lucra dacă v-am spus să arătaţi înce- 
putul cel nou peste pământ. Şi v-am spus că am pregătiţi în- 
geri ajutători pe pământ şi pe care-i voi da pildă în ziua Mea 
cea mare, că au avut şi au dat Domnului şi ucenicilor Săi, şi 
iată, ferice celui ce dă din bogăţia sa săracilor. Eu sunt Omul 
Cel sărac, sălăşluit în cei săraci cu duhul, şi nu am bogăţii vă- 
zute, dar am grijă de planul Meu cel ceresc, spre răscumpăra- 
rea făpturii. Am iconomi în lume şi pregătesc pentru ei fapte 
spre lucrare ca să le fac loc în corturile drepţilor Mei. Aş voi 
să-l înveşnicesc şi pe acesta cu un ceas mai devreme, dar scris 
este: «Nu treziţi pe draga Mea până nu-i va fi ei voia». Şi ia- 
tă, Eu vă spun şi vouă, ca şi celor de atunci: «Cel ce nu este 
împotriva noastră, acela este cu noi». Amin. El v-a mărturisit 
pe voi ca fii ai cuminţeniei cereşti şi ai lucrării cereşti. Să fie 
cunoscut acest nume ca slujitor pentru descoperirea minunii 
care s-a lăsat descoperită în mijlocul României Domnului. 
Dacă el vă cinsteşte pe voi pentru Mine, iată, Eu las cuvânt 
vouă: daţi-i acestuia nume de cinste, ca să ştie cei îngâmfaţi 
în duhul lor şi să-L caute pe Domnul cu inima şi nu cu min- 
tea, ca să Se lase Domnul descoperit. 

Această cărticică să fie aşezată spre mărturie, căci toate 
vor mărturisi în ziua aceea a mărturiilor. 

Când am venit întrupat între oameni, tot aşa a fost şi 
atunci; tot din depărtări au venit magii, cu purtarea de grijă a 
Tatălui Meu, ca să propăşească lucrarea Fiului între oameni. 
Lucrarea Mea avea trebuinţă de ajutor, şi am avut pe Mel- 
chior, şi a purtat grijă de lipsurile lucrării Mele. Măicuţa Mea 
era de neam de rege, dar era săracă şi neluată în seamă de stă- 
pânii lumii de atunci. Aşa a fost mereu, cu greu s-a purtat lu- 
crarea lui Dumnezeu în strâmtoarea vremii. Iar voi, cei care 
ştiţi acestea, fiţi credincioşi, căci Cel ce a făcut minuni atunci, 
va face şi mai mari minuni acum cu voi, cei ce pliniţi răbda- 
rea Mea în lume. Şi spuneţi de la Domnul acestei inimioare 
de fiu al trudei Domnului pe pământ, aşa să-i spuneţi: „Fe- 
reşte-te, fiule, de prieteni, că de duşmani te feresc Eu, te iz- 
băvesc Eu. Fereşte-te să dai inima Mea şi a ta prietenului 
tău, căci prevederea este adevărată salvare pe drumul cel 
plin de ispite, şi te roagă Mie să nu cazi în ispite. Eu nu te cad 
în ispite, dar să nu cazi, tată. Eu binecuvintez strigătul inimi- 
lor către Dumnezeu. Eu vin curând, şi plata Mea este cu Mine 
ca să dau fiecăruia după cum este fapta sa “. Amin. 

Eu pe câţi îi iubesc îi sprijin prin cuvânt în vremea 
aceasta. Ferice celor ce au găsit lucrarea cuvântului Meu în 
mijlocul lumii şi ieslea cea caldă unde am sălaş prin cuvânt. 
Ferice celor ce primesc pe trimişii Mei cei micuţi, că aceia 
plată de trimişi ai Mei vor lua de la Mine în ziua slavei Mele 
care vine cu Mine. Eu vin curând, curând. Amin. 

Pace vouă, copii ai cuvântului Meu! Pace şi binecuvân- 
tare peste ieslea Mea, căci numele Meu este Cuvântul lui 
Dumnezeu! 

Pace vouă întru Mine! Amin, amin, amin. 

4/17 decembrie 1993 

Praznicul Naşterii Domnului 

înţelepciunea credinţei cea din cer. 

E u sunt învierea şi viaţa celor ce ştiu cum să crea- 
dă în Mine. Eu sunt uşa, şi cine ştie cum se intră 
pe această uşă, acela va fi cu Mine întru împărăţie de credin- 
ţă. Cel ce crede în Mine, acela ştie cum să creadă, iar cel ce 
nu ştie cum să creadă, puţină împărăţie de cer are unul ca ace- 
la. Unul ca acela are împărăţie de pământ, nu de cer, şi acela 
stă pe pământ cu Mine, şi nu merge cu Mine întru cele din cer 
coborâte. 

Pace vouă, fiilor, căci pacea Mea o dau celor ce ştiu 
cum să creadă în Mine, celor ce Mă cunosc pe Mine întru cele 
zidite de Mine şi lucrate de Mine în toată clipa. 

Pace vouă, şi sărbătoririi naşterii Mele din Fecioară, 
căci proorocii au proorocit, şi Eu am împlinit şi M-am sălăş- 
luit în pântecele Fecioarei şi M-am arătat apoi Om între oa- 
meni, ca să repar pe om şi să-l aşez din nou întru cele din care 
a căzut omul, să repar calea omului spre Mine, iar omul să re- 
pare calea lui spre Mine. Şi iată ce fel de credinţă se cere de 
la om pentru această reparare, ce fel de umilinţă ar fi să se va- 
dă la fiii oamenilor care ar da să ia calea spre Mine şi ca să 
fie cu Mine şi cu cele cereşti întru Mine. Dar iată, tată, că nici 
fiii lui Dumnezeu nu ştiu cum să creadă în Mine, cum să Mă 
cunoască pe Mine întru lucrările cereşti, şi ce să mai zicem 
despre fiii oamenilor, dacă fiii lui Dumnezeu n-au înţelepciu- 
nea credinţei! Au înţelepciune, au, dar înţelepciunea credinţei 
covârşeşte orice cunoştinţă care vine de la om. 

Fereşte-te, creştine, de înţelepciunea care vine de la 
om, căci fiii lui Du mn ezeu trebuie să fie aşa cum a fost 
Avraam întru credinţă, aşa cum a fost Melchisedec întru cre- 
dinţa sa în Cel Preaînalt. De ce v-am spus Eu vouă că voi tre- 
buie să aveţi credinţă cum nu s-a mai pomenit în veacurile ce- 
rurilor? lată, de aceea v-am spus, că uitaţi-vă voi că nu mai 
este credinţă pe pământ. Vedeţi voi despre ce fel de credinţă 
am vorbit Eu când am spus că «Atunci când Mă voi arăta la 
oameni, voi mai găsi credinţă de la oameni pe pământ»! 

O, căutaţi credinţa în cer, măi copii, că pe pământ nu 
este credinţă. Hai să judecăm cu înţelepciune cerească, ce fă- 
cea Dumnezeu dacă nu găsea credinţă atunci când Eu am ve- 
nit ca să Mă nasc din Fecioară şi să Mă arăt oamenilor? Căci 
am lucrat duh de credinţă peste păstorii de la stână, peste craii 
cei ce au străbătut depărtările, şi pe care i-am călăuzit prin 
stea până la ieslea naşterii Mele ca să mărturisească aceştia 
despre împlinirea proorociilor naşterii Mele din Fecioara cea 
proorocită de prooroci. Iată, unii ca aceia din vremea naşterii 
Mele au ştiut cum să creadă şi cum să mărturisească ceea ce 
au crezut. 


Avraam a ştiut să creadă şi să-şi mărturisească credinţa 
şi să rămână în faţa Domnului părintele celor ce cred în Dum- 
nezeu prin lucrările cereşti, lucrate de Dumnezeu între oa- 
meni. Şi iată, popor iubit, că în mijlocul tău am avut şi voi 
avea mereu iesle şi lucrare, şi tu nu vrei să crezi aşa cum se 
cădea să crezi, şi nici în mijlocul tău când voi căuta nu voi gă- 
si credinţă ca în cer. Credinţa trebuie să coboare din cer pes- 
te tine, dar iată, cerul la cer trage, şi credinţa la credinţă tra- 
ge. Eu am lucrat peste oameni mântuire şi vindecare prin cre- 
dinţă, măi copii, dar poporul Meu nu lucrează tot aşa cu 
Dumnezeu, iar Dumnezeu aşa şi nu altfel lucrează. 

Iată, păstorii şi magii au crezut ce au văzut şi ce le-a 
vorbit Duhul Sfânt, şi apoi au mărturisit şi s-a răspândit prin 
veacuri mărturisirea lor şi credinţa lor, întărind adevărul lu- 
crării lui Dumnezeu între oameni din veac în veac. Aşa va fi 
şi cu lucrarea pe care o lucrez Eu în mijlocul tău, popor ales 
de Mine ca să Mă aciuez în mijlocul tău cu lucrarea Mea, cu 
ieslea cuvântului Meu în mijlocul tău, căci oamenii vor înţe- 
lege şi vor crede şi se vor face fiii lui Du mn ezeu prin credin- 
ţă, prin credinţa fiilor acestei lucrări, care ştiu să creadă aşa 
cum a crezut Avraam, şi cărora le socotesc dreptate, precum 
lui Avraam i-am socotit credinţa lui neprihănire şi dreptate. 

E sărbătoarea Crăciunului, dar lumea nu ştie cum să se 
bucure de această sărbătoare. Lumea face altceva în amintirea 
naşterii Domnului Iisus Hristos. O, e mare lucru să ştie omul 
ce este bucuria umilinţei întru această sărbătoare, întru sărbă- 
torile cerului pe pământ, şi vreau să înţeleagă poporul creştin 
ce înseamnă umilinţa bucuriei, şi bucuria umilinţei întru săr- 
bătoare cerească. Dar iată, cea mai mare sărbătoare cerească 
în creştin este credinţa lui în lucrările lui Dumnezeu şi înţe- 
lepciunea cerească coborâtă peste el prin lucrarea credinţei. 

Eu vreau să stau de vorbă cu duhul acestui popor, şi vin 
să-Mi vestesc pe străjerii ieslei cuvântului Meu să stea cu du- 
hul atent, cu auzul atent, că Eu voi coborî cuvânt pentru naş- 
tere de sus întru creştinul Meu şi voi hrăni din nou pe poporul 
Meu prin cuvânt, căci Eu sunt pâinea vieţii, şi cine mănâncă 
din ea i se vor deschide ochii ca să vadă pe Dumnezeu. Cine 
mănâncă din această pâine, acela ştie cum să mănânce, iar ci- 
ne nu mănâncă din ea, acela rămâne tot flămând, tot fără saţ 
şi fără înţelepciune cerească. 

Pace vouă, celor din grădina cuvântului Meu! Eu sunt 
Cel ce am venit născut din Fecioară ca să stau cu cei credin- 
cioşi, cu cei cereşti întru cei credincioşi şi cu slava cerească 
în mijlocul credinţei. Credinţa este împărăţia cerurilor înăun- 
trul celui credincios, dar credinţa cea din cer şi nu din pă- 
mânt, măi copii ai poporului Meu; din cer, tată, ca să fiţi cei 
mici din care va răsări un popor nou, după făgăduinţa făcută 
peste Avraam şi ai cărei moştenitori mici sunteţi voi, cei ce 
credeţi ca Avraam în vremea aceasta de bunăvestire a aşeză- 

rii împărăţiei lui Dumnezeu aşa cum a fost ea la început în 
om. 

Pacea Mea o las peste voi, ca să credeţi în Mine întru 
Duhul Sfânt şi prin Duhul Sfânt. Aceasta este credinţa care 
vine de la Duhul Sfânt, adică din cer peste voi, căci credinţa 
nu este pentru toţi, şi este numai pentru cei ce stau întru Du- 
hul Sfânt. Amin. 

Binecuvântată să vă fie vouă călătoria de azi. Duceţi cu 
voi chipul sfinţilor şi puterea sfinţilor care au crezut ca Avra- 
am, iar această putere luată din locul lucrării Mele, să se atin- 
gă de duhul şi de inima mulţimilor şi să ia focul Duhului 
Sfânt mulţimile şi să încălzească pretutindeni. 

Ce bucurie pe cer, măi copii, pe sfinţii din cer când voi 
ieşiţi cu lucrarea lor în mijlocul lumii ca să învieze duhul lu- 
mii şi să ia Duh Sfânt duhul lumii! Mergeţi cu toată slava 
Mea după voi, căci slava Mea s-a odihnit şi se odihneşte peste 
lucrarea sfinţilor Mei şi peste voi, cei ce credeţi prin cei sfinţi 
care au crezut mai înainte de voi. 

Binecuvântată să fie toată lucrarea acelui loc de bună- 
vestire a Domnului între oameni. Binecuvântare de Duh Sfânt 
să stea peste graiul şi peste inima vestitorilor Mei care stau în 
numele acestei lucrări în faţa mulţimilor. Pace peste voi şi 
peste ei, şi peste cei ce cred ca voi şi ca ei, dar înfierbântaţi-vă 
duhul credinţei şi duhul vestirii celei mari, căci împărăţia 
Mea se împarte celor ce cred prin voi, copii ai lucrărilor ce- 
reşti coborâtă prin credinţa voastră între oameni. Amin. 

25 decembrie 1993/7 ianuarie 1994 

Sărbătoarea sfântului mucenic şi arhidiacon Ştefan 

Taina lucrării de famen în trupul şi în duhul omului. Lecţie de fire 
dumnezeiască în trup. Păcatul trebuie osândit în însuşi trupul 

omului. 

D umnezeu Tatăl, Fiul şi Duhul Sfânt binecuvin- 
tează cuvântul şi sfatul cuvântului care se co- 
boară acum din sânul Treimii cereşti pentru ca să hrănească 
poporul cel cu nume sfânt. Amin. 

Eu sunt pâinea care se coboară din cer. Eu sunt Cuvân- 
tul, şi cobor la poporul cel cu nume sfânt, ca să-l hrănesc prin 
cuvânt. Cuvântul este pâinea care se coboară din cer şi din ca- 
re se hrănesc cei ce cred din poporul cel cu nume sfânt, iar cei 
ce nu cred pe Dumnezeu Cuvântul, Care Se coboară prin cu- 
vânt, aceia se hrănesc prin auz, dar nu şi prin credinţă, şi ace- 
ia nu se hrănesc, şi aceia nu cresc mari prin cuvânt. Aceia 
sunt piperniciţi, şi dacă au putere, n-au putere bună, şi au pu- 
tere dăunătoare pentru mântuire, şi au putere de necredinţă 
cei ce nu cred. 

Pace ţie, popor cu nume sfânt! în numele Tatălui şi al 
Fiului şi al Sfântului Duh, pace ţie, popor cu nume de Ierusa- 
lim, căci Ierusalim este nume sfânt, şi acesta este numele pe 
care-1 porţi din darul lui Dumnezeu, popor cu nume sfânt, po- 
por unit cu Ierusalimul cel de sus, care s-a coborât peste tine, 
după cum era scris în Scripturi pentru vremea aceasta, şi des- 
pre care a scris Ioan cel iubit prin Scriptura care grăieşte: 
«Am văzut cetatea sfântă, Noul Ierusalim , coborăndu-se din 
cer, de la Dumnezeu, iar glasul Celui de pe tron a grăit: iată, 
noi le fac pe toate». Amin. 

O, popor cu nume sfânt, proorocit din vremea începu- 
tului împărăţiei cea nouă a lui Iisus Hristos! Am hotărât să co- 
bor iar spre tine prin cuvânt şi să-ţi amintesc să nu fii numai 
cu numele popor al lui Dumnezeu, ci să fii cu viaţă sfântă şi 


pregătită bine înaintea Celui ce vine. Dar nu să te pocăieşti 
numai pentru o vreme, nu aşa, şi să stai mereu priveghind. Nu 
priveghea numai un timp, ci priveghează până la capăt şi cre- 
de până la capăt şi lasă-L pe Dumnezeu să lucreze peste tine 
cum ştie El, cum vede El că trebuie. Să nu fii numai cu nu- 
mele popor al acestei lucrări dumnezeieşti, şi să fii cu fiinţa 
şi cu viaţa şi cu toate îndeletnicirile, şi să fii cu credinţă şi 
prin credinţă, că aceasta va fi prima fericire rostită peste fiii 
acestui popor: ferice celui ce a fost chemat şi a crezut apoi în 
această lucrare a lui Iisus Hristos, Care a venit prin cuvânt ca 
să-Şi gătească bine calea celei de a doua arătări în mijlocul 
oamenilor. Ferice vouă, celor ce credeţi în această coborâre 
cerească pe pământ! Şi iarăşi zic: vai vouă, celor ce aţi dat de 
acest izvor, de acest cuvânt de mântuire, şi aţi fost necredin- 
cioşi şi ispititori şi aţi părăsit această coborâre cerească! 

Poporule iubit, scoală-te spre fericire şi nu spre vaiet, 
că aceste două cuvinte vor conduce de-a dreapta şi de-a stân- 
ga pe fiii acestei lucrări. 

O, am încă multe să-ţi spun, popor cu nume sfânt, dal- 
ie poţi tu purta de-acum? Iată, cei ce cred pe Dumnezeu Cu- 
vântul se bucură purtând tot ce aduce cuvântul de la Dumne- 
zeu, iar cei ce nu cred, aceia nu pot purta cele cu care Eu vin 
de-acum. Aceia nu pot crede, fiindcă celor ce ispitesc pe 
Dumnezeu Cuvântul întru lucrarea Sa, acelora nu le este dată 
puterea să creadă. Eu aşa am spus celui ce M-a rugat de vin- 
decare zicându-Mi: «Doamne, dacă poţi, fă-mi bine», iar Eu 
i-am răspuns: «Dacă poţi crede, totul se poate împlini». Şi am 
auzit credinţa lui şi rugăciunea lui ca să-l ajut şi ca să-i dau 
putere să creadă, căci a spus: «Cred, Doamne. Ajută-mi în ne- 
credinţă, ajută-mi să cred». 

Apostolii Mei credeau, şi se rugau să le măresc credin- 
ţa, dar nu stăteau nepăsători în credinţă. Se rugau spunându-Mi: 
«Adaugă, Doamne, credinţei noastre, adaugă credinţă». Şi 
tu, iubitul Meu popor, ai avut în mijlocul tău slava lui Dum- 
nezeu, şi tot n-ai ştiut cum să crezi în ea, căci lucrarea aceasta 
este slava lui Dumnezeu în mijlocul tău, dar cine n-a stat mic 
sub ea, acela n-a înţeles pe Dumnezeu întru lucrarea Sa, întru 
mărirea Sa, căci acela n-a folosit sfiala cea sfântă de care avea 
atâta nevoie acest popor chemat, ca prin sfiala cea sfântă să fi 
dobândit har înaintea lui Dumnezeu. 

Iată ce veste îţi dau, iubitul Meu popor, chematul Meu 
ucenic, primitul şi miluitul Domnului. îţi dau veste pentru lu- 
crarea smereniei şi a pocăinţei întru tine, tată. îţi dau de ştire 
că tu n-ai avut sfială faţă de Mine şi faţă de cuvântul Meu lă- 
sat peste tine şi faţă de măreţia Mea în mijlocul tău. Şi dacă 
n-ai avut, şi dacă n-a fost să se defăimeze numele Meu şi lu- 
crarea Mea, iată, te-am ţinut aşa cum ai stat, aşa cum ai vrut 
să stai şi cum ai vrut tu să-L înţelegi pe Dumnezeu. Şi s-a în- 
tâmplat cu fiul acestui popor aşa cum a fost cu Saul, care era 
uns prin prooroc, dar care făcea ca el şi nu ca Dumnezeu, că 
venea să întrebe pe Dumnezeu şi după ce a plecat Samuel 
proorocul din mijlocul poporului Israel, dar Domnul nu S-a 
mai uitat spre Saul şi nu i-a dat răspuns prin nimeni şi prin ni- 
mic. Şi când el a văzut aşa, s-a dus să întrebe prin fir străin de 
Dumnezeu, străin de lucrarea care-1 unsese pe el, şi a rostit 
Samuel din mormânt moartea lui Saul pentru necredinţă şi 
pentru mărire de sine şi pentru împotrivire, măi copii. 

O, n-ai fost smerit, popor iubit, şi mereu M-ai ispitit, 
iar când nu-ţi mai plăcea să Mă port cu dreptate cu tine, ple- 
cai, tată, şi te duceai să întrebi pe la prooroci, ca să faci tu din 
ei prooroci mincinoşi împotriva Mea şi a lucrării Mele cu ti- 
ne, popor miluit de cuvântul cel rupt din braţele Treimii ce- 

reşti. Şi te duceai din acest braţ şi nu stăteai cu Mine şi cu ci- 
na cuvântului Meu în mijlocul tău. Şi Eu am venit mereu şi 
te-am învăţat şi te-am îndemnat şi ţi-am pus mereu mâna pe 
ochi ca să vezi, dar tu nu cunoşteai mâna Mea cerească şi te 
supărai pe mâna Mea şi pe alifia Mea, pentru că tu ziceai me- 
reu că vezi bine, poporul Meu iubit, şi nu te-ai lăsat lucrat de 
Mine, tată, şi iată, acum vin în calea ta ca să te îndemn spre 
pocăinţă şi ca să lucrez Eu pentru pocăinţa ta şi nu pentru ne- 
credinţa ta, că va fi greu şi dureros dacă vei rămâne să lucrez 
peste necredinţa ta, că Eu voi veni, şi vei vedea că am fost Cel 
ce am lucrat ca să te izbăvesc. Adu-ţi aminte de Petru, care a 
plâns cu amar când a ajuns să înţeleagă că Eu am fost Cel 
mărturisit de el Hristosul lui Dumnezeu şi că n-am fost min- 
cinos întru lucrarea Mea între ucenicii Mei de atunci. Şi după 
aceea i-a părut rău pe veci lui Petru că n-a lucrat cu sfială faţă 
de Dumnezeu, Care venise să fie cu el. Că Eu când M-am ple- 
cat să-l spăl pe picioare, el s-a scuturat împotrivindu-se, deşi 
Eu îi spusesem lui prin cuvânt: «Ceea ce fac Eu acum, tu nu 
înţelegi, dar vei înţelege». Şi iar, din nou fără sfială, a zis 
apoi: «Doamne, spală-mi şi capul». Şi Eu, răbdător şi smerit, 
i-am spus: «Cel ce s-a spălat este curat». Eu lucram ca să-i 
pregătesc şi să-i împlinesc întru lucrarea Mea pe care aveau 
s-o ducă din loc în loc apoi, dar ei, ca nişte neînţelegători şi 
nesfioşi, loveau în cuvântul Meu cel rostit peste ei şi îmi în- 
torceau cuvântul cu alt cuvânt, că nici ei şi nici tu, poporul 
Meu, nici tu, ucenicul Meu cel de acum, nu înţelegi că da e 
da şi nu e nu, iar cel ce nu face aşa, acela cade în judecată prin 
această împotrivire. Aşa este scris: «Da al vostru să fie da şi 
nu să fie nu, ca să nu cădeţi în judecată». 

Eram la cină şi vorbeam cu ucenicii Mei, ca să-i pregă- 
tesc prin cuvântul rostit peste ei şi prin împlinirea cuvântului 
rostit, că de aceea rosteam cuvinte, rosteam ca să se împli- 
nească. Le-am dăruit cina ca să înţeleagă ei că în felul acesta 
voi rămâne cu ei în veac. Şi pe când îi învăţam, i-am spus lui 
Petru, care M-a mărturisit Hristosul lui Dumnezeu, i-am spus 
că satana vrea să-i cearnă vânturându-i ca pe grâu. I-am spus: 
«Petre, Eu M-am rugat ca să nu piară credinţa ta cea mărtu- 
risită şi să te întorci după patima Mea ca să întăreşti pe uce- 
nici cu această mărturisire». Eu am fost adevărat Hristosul 
Domnului, dar ei n-aveau atunci cum înţelege decât cu cre- 
dinţa, aşa cum a fost şi cu Avraam. Aşa i-am spus lui Petru: 
«M-am rugat ca să nu piară credinţa ta», dar el din nou şi-a 
întărit cuvântul său spunând că el este gata să meargă la 
moarte cu Mine şi că nu Mă va părăsi. Iată ce înseamnă cu- 
vântul rostit, căci ei aveau ungere de la Mine şi aşa era şi la 
ei, da al lor trebuia să fie da. S-a grăbit Petru, şi dacă nu s-a 
ţinut de cuvânt, a căzut în judecată, după cum este scris: «Da, 
da, şi nu, nu, ca să nu cădeţi în judecată». N-a stat Petru cu 
sfială de vorbă cu Mine, şi atunci i-am vestit că până la cân- 
tatul cocoşilor se va lepăda de Mine. Nu era smerit acest uce- 
nic, n-avea sfială, şi se purta cu Mine ca şi cu un om, dar Eu 
eram şi Dumnezeu. 

O, poporul Meu iubit, tot aşa te-ai purtat şi tu cu Mine 
prin această lucrare, şi de aceea te-ai lepădat mereu de Mine 
până acum. Te-ai lepădat de Mine, tată, şi n-ai stat până la ca- 
pătul cinei cu Mine. Cine a plecat înainte de terminarea cinei? 
Stăteam cu ucenicii întru cina cea tainică şi am frânt din pâi- 
ne şi le-am pus pe masă, şi am pus şi paharul, şi am rostit lu- 
crarea cinei, şi Iuda a luat bucăţica, şi apoi a ieşit numaidecât, 
şi a făcut rău dacă a plecat mai înainte de sfârşitul cinei. Iată 
ce înseamnă să nu stai până la sfârşit cu Dumnezeu şi cu iz- 
vorul care ţi-a spălat ochii ca să vezi. Aşa se întâmplă cu cel 


ce pleacă de lângă Mine, acolo ajunge cel ce pleacă, fiindcă 
cel ce pleacă, acela M-a şi vândut. Dar n-ai înţeles Scriptura 
aceasta, popor chemat de Mine la cina cuvântului Meu, că da- 
că înţelegeai, nu plecai şi nu Mă vindeai, şi erai acum ucenic 
întărit, şi ai fi plecat cu Evanghelia Mea ca să deschizi ochii 
oamenilor mărturisind această lucrare cerească, această cină 
cu care Eu stau în mijlocul tău de patruzeci de ani, popor cu 
nume sfânt, care ai mâncat din cer şi nu de pe pământ, ca să 
ai nume sfânt şi ca să fii sfânt, că nu poţi să ajungi cu sfinţii 
din cer dacă acum nu eşti sfânt, dar cine înţelege această 
adâncime de cuvânt? 

Am auzit cuvântul unui preot care a spus că sfinţii nu 
sunt pe pământ, şi sunt numai în cer. Dar prin ce au ajuns ace- 
ia sfinţi ai cerului? Nimeni nu poate fi în ceata sfinţilor în cer 
dacă nu a fost sfânt pentru această plată de sfânt, căci în cer 
nu este ca pe pământ. Pe pământ e numai nedreptate şi slavă 
deşartă şi răsplată mincinoasă, dar în cer nu e ca pe pământ, 
iubitul Meu popor, şi acest adevăr trebuie să-l înţelegi acum, 
tată, că dacă ai fi ştiut să înţelegi că în cer nu este ca pe pă- 
mânt, poate că te-ai fi sfiit mai mult în faţa lui Dumnezeu. 
Dar tu ai fost mai neaplecat decât Petru atunci, şi mult mai 
lungă vreme am stat Eu biruit de tine aşteptându-te să te în- 
dupleci şi ca să înţelegi cuvântul rostit de Dumnezeu şi să stai 
cu sfială lângă Mine. O, Eu sunt prietenul tău, aşa cum am 
spus, dar sunt din cer, tată, şi Eu am spus că împărăţia Mea 
nu este de pe pământ, şi este din cer. O, de câte ori M-ai pus 
tu dregător peste pământul tău, de câte ori! Şi tu ştiai că Eu 
nu sunt de pe pământ, dar în zadar ştiai, că tu n-ai fost cu sfia- 
lă faţă de Dumnezeu, Care este din cer. Aşa şi Petru a făcut, 
tot ca tine a făcut, cu toate că Mă mărturisise pe numele Meu 
de Fiu al lui Dumnezeu. Aşa şi tu, fiule, şi M-ai învârtit cu 
tine patruzeci de ani. Şi dacă acum am făcut o iesle nouă şi 
un cuvânt nou, lasă-Mă ca în cer în această iesle, poporule iu- 
bit, că de aici Eu te învăţ numai din cer, ca să te deprind să fii 
ceresc, copilul Meu. Te aşteaptă cerul, tată, şi tu nici acum nu 
ştii ce înseamnă cer, dar iată, Eu vin acum prin cuvânt nou şi 
îţi spun că nu este cer lucrarea ta, că ţie ţi-a pierit credinţa cea 
bună, şi nici nu te-ai rugat să-ţi ajut în necredinţă, să-ţi ajut ca 
să nu păţeşti ce a păţit Petru, căci câtă isteţime a dat el să do- 
vedească, pe atâta nevrednicie şi nestatornicie a dovedit faţă 
de Dumnezeu. 

Cerul nu este pământ, tată. Cerul este cer, şi pământul 
este pământ, şi este cerească unirea cerului cu pământul, nu 
este pământească. Dar cum să fac Eu cu tine ca să ştii bine 
această taină cerească? Iată, pentru această înţelepciune îţi 
trebuie ţie aplecare şi pocăinţă adevărată şi amănunţită, şi 
sfială sfântă îţi trebuie în faţa cerului, că s-a aplecat cerul 
până la tine, poporul Meu iubit, s-a aplecat ca să te înveţe ce 
este cer, şi ce este pământ, şi ce este om ceresc şi trup ceresc, 
că, fii atent, sunt şi trupuri cereşti, şi trupuri pământeşti. O, de 
când trebuia să fii tu ceresc, popor cu nume din cer, popor cu 
nume sfânt, că asta este lucrarea la care trebuie să ajung Eu 
cu tine, Israele al făgăduinţei. Am venit prin cuvânt în calea 
ta ca să te îndemn spre pocăinţă, şi ca să lucrez apoi lecţie ce- 
rească peste tine. Am venit să te nasc din nou, să te nasc din 
cer şi să nu-ţi mai întinezi apoi cămaşa cea pentru vremea 
aceasta, căci trebuie, tată, să-ţi dau pe tine cămaşa slavei care 
vine din cer pe pământul României, poporul Meu cel sfânt din 
mijlocul acestui pământ binecuvântat şi proorocit de 
Dumnezeu. 

Iată, lucrez lecţie cerească peste tine, dar tu trebuie să 
înveţi, tată, să înveţi ca să ştii ce să faci să fii moştenitor al 

slavei care vine cu Mine. Un picuţ, şi vin pe nori la tine ca să 
vadă şi lumea că sunt cu tine, poporul Meu cel mic, întru care 
am binevoit Eu pentru răscumpărarea făpturii. Tatăl Meu a bi- 
nevoit întru Mine, iar Eu L-am ascultat întru toate pe Tatăl, 
dar tu, popor iubit, puţin de tot L-ai ascultat pe Cel ce a bine- 
voit în mijlocul tău cu lucrare cerească. 

O, popor cu nume sfânt, atâta răbdare am avut cu tine! 
Cu atâta răbdare te-am hrănit şi te-am răbdat învăţându-te, ca 
să ştii lecţia împărăţiei cerurilor, tată, şi să încep cu tine îm- 
părăţia cerurilor cea văzută, împărăţia Mea întru duhul şi tru- 
pul tău, popor cu nume sfânt şi cu alegere cerească, fiindcă 
din nou amintesc: nu voi M-aţi ales pe Mine, ci Eu v-am ales 
pe voi, copii ai poporului Meu, şi v-am ales ca să vă deprind 
să aveţi fire dumnezeiască, aşa cum a fost firea trupului Meu. 
Eu de aceea am venit de la Tatăl şi am luat trup, ca să arăt la 
oameni ce va să zică firea dumnezeiască în om. Am luat asu- 
pra Mea toată firea omenească pentru ca să pot risipi păcatele 
oamenilor osândindu-le în trupul Meu, şi să le osândească şi 
oamenii apoi în trupul lor, dar oamenii au rămas uniţi tot cu 
păcatele, pentru că oamenii n-au luat de la Mine chipul firii 
dumnezeieşti. 

O, ce lecţii de fire dumnezeiască am lăsat Eu la oa- 
meni, dar oamenii nu s-au folosit de această minune, căci Eu 
am fost minunea întrupată a lui Dumnezeu în om, şi am de- 
venit apoi calea oamenilor spre împărăţia Tatălui Meu, Care 
M-a mărturisit pe Mine din cer ca Fiu al Său în vremea bote- 
zului Meu prin loan. 

O, poporul Meu, învaţă de la Mine, măcar de acum în- 
vaţă, măcar de acum mănâncă pâine din cer, căci cuvântul 
acesta este pâine cerească, şi nici nu ştii tu ce înseamnă aceas- 
tă taină de coborâre a cuvântului la tine. Dar Eu vreau să lu- 
crezi cu Mine ca să ştii tu taina cuvântului Meu, că iată ce-ţi 
spun Eu, iar ceea ce spun, pe unii vă va bucura, iar pe mulţi 
din voi îi va îndemna spre pocăinţă, şi apoi spre înţelepciune. 
Şi iată ce-ţi spun, popor iubit: îţi spun că Eu, cât am stat cu 
oamenii, am lăsat cuvintele Mele pe pământ, şi am lucrat în 
două feluri şi atunci, aşa cum am lucrat şi cu tine, poporule 
chemat la mila Mea cerească. Şi cine M-a osândit atunci, ace- 
ia Mă osândesc şi azi prin aceleaşi cuvinte de ispitire. M-au 
osândit atunci oamenii legii şi ai cărţii. Mă osândeau pentru 
că nu Mă cunoşteau, fiindcă Eu eram din cer şi nu din pă- 
mânt. Eram Omul Cel nou, Cel ceresc, Cel născut de la Duhul 
Sfânt, fără de sămânţă, Cel născut din Fecioară, ca să fiu Om 
şi să port fire dumnezeiască arătând omul cel nou, născut din 
Duhul Sfânt, ca să-l sui din nou la cer pe omul cel făcut din 
pământ, precum este scris: «Făcutu-s-a omul cel dintâi cu su- 
flet viu, iar cel de al doilea, cu duh dătător de viaţă». 

Am venit de la Tatăl şi M-am făcut Om de la Duhul 
Sfânt, şi când un om a venit şi Mi-a spus «învăţătorule bun», 
Eu am coborât până la starea lui de om şi i-am zis: «Să nu-Mi 
zici bun, că Unul Dumnezeu este bun». O, dacă ar fi făcut aşa 
oamenii, dacă măcar tu, poporul Meu, te-ai fi purtat ca şi 
Mine mai înainte de arătarea Mea cu care vin curând, dacă ai 
fi voit tu să porţi această fire a Mea, Eu te aveam şi acum, şi 
te aveam mare, şi aş fi lăsat putere peste tine, dar n-ai avut loc 
în tine pentru puterea Mea. Ai văzut în ce stătea puterea Mea? 
în smerenia Mea faţă de Tatăl, Cel ce Se numeşte Dumnezeu. 
Dar tu, popor iubit, nu te-ai smerit în faţa acestei lucrări care 
a venit cu Mine de la Tatăl. Dacă te-ai fi smerit ca şi Mine, ai 
fi văzut pe Domnul în această lucrare şi nu te-ai fi despărţit 
niciodată de El, că de tine a fost mai uşor decât atunci, pe vre- 
mea apostolilor Mei. Tu n-ai suferit ce au suferit mucenicii 


Mei de la cei ce încercau credinţa lor în Domnul, că ucenicul 
Meu cel de atunci Mă alegea pe Mine până la moarte, şi dacă 
era omorât de necredincioşi, era minune mare, că din unul se 
ridicau zece, şi o mie, şi milioane de fii ai împărăţiei Mele cea 
nevăzută de ochii cei ce nu văd. Dar tu, tată, numai un pic ai 
fost luat la întrebări despre Mine, şi te-ai şi clătinat, şi te-ai şi 
speriat, şi te-ai şi ascuns, că Eu ştiam că eşti laş şi fricos şi fă- 
ră dragostea cea întreagă, şi te îndemnam să te ascunzi cu lu- 
crarea Mea. Dacă aş fi văzut că ai putere de credinţă şi de mi- 
nuni prin credinţă, nu te-aş mai fi îndemnat să te ascunzi, şi 
te-aş fi trimis din vreme la dregători şi la împăraţi şi la cei 
morţi. Dar tu ai fost fără curaj, şi Eu te-am miluit, că dacă aş 
fi vestit la vreunul din voi patimă aşa cum am vestit pe Petru, 
n-aş mai fi avut acum popor. Dacă te-aş fi lăsat în suferinţă, 
poporul Meu, ai fi spus că nu sunt cu adevărat cu tine prin 
această lucrare şi M-ai fi tăgăduit. Dar te-am ţinut Eu ca să 
stai, tată. Şi pentru că Eu te-am ţinut şi te-am numit poporul 
Meu, tu ai zis în cugetul tău că eşti bun, şi ai zis şi altfel că 
eşti bun, că dacă Eu încercam să te curăţ de nedreptate şi de 
fire, tu nu Mă primeai, şi te supărai, pentru că tu credeai că 
eşti bun şi nu voiai să zici cum am zis Eu celui ce Mi-a zis că 
sunt bun, iar Eu în tot timpul lucrării Mele peste acest popor 
n-am putut să ţin pe nimeni cu Mine decât mângâindu-1 şi nu- 
mindu-1 bun, şi fiul Meu numindu-1, fiul Meu bun. O, cu câţi 
a trebuit să Mă port aşa! Aproape cu toţi, tată, că altfel nu 
aveam acum popor din lume luat. Din lume l-am luat pe fiul 
acestui popor şi i-am zis fiu bun, dar n-am auzit de la fiul 
acestui popor să spună şi el ca Mine ca să se asemene cu Mi- 
ne, să spună şi el: „Doamne, numai Tu eşti bun, căci Unul es- 
te bun, şi Acela este Dumnezeu “. N-ai avut fire dumnezeiască 
aşa cum M-am arătat Eu pentru ca să înveţi de la Mine, dar 
nici de la părinţii tăi cei de după Mine n-ai luat pildă, creştine, 
că ei prin umilinţă şi smerenie şi prin frângerea voii şi a firii 
au ajuns în ceata drepţilor cei buni, care au luat fire dumne- 
zeiască între oameni. 

Eu dacă nu te-aş fi mângâiat şi dacă nu te-aş fi lăudat, 
nu stăteai cu Mine, poporule iubit de Dumnezeu, că iată, te-am 
pus la probă ca să-ţi încerc inima ta cea ascunsă înăuntrul tău, 
şi ca să-ţi arăt cum ai stat tu cu Mine până acum, şi ca să-ţi 
spun cum trebuie să stai lângă Mine. Te-am pus la probă fo- 
losind acum cuvântul Meu precum în cer, nu precum pe pă- 
mânt. Am făcut o grădină nouă şi curată, şi lucrez cu glasul 
cuvântului Meu în ea, şi iau din această grădină apoi, şi îţi 
arăt şi ţie cuvântul glasului Meu, al Evangheliei cea nouă, 
care vine la tine cu dreptatea cea dumnezeiască. Şi dacă am 
ieşit cu fiii acestei grădini trimiţându-i în numele Meu cu cu- 
vântul Meu în calea ta şi dacă nici aşa n-ai cunoscut că Eu 
sunt Cel ce am bătut la poarta cetăţilor poporului Meu, am în- 
ceput apoi să lucrez peste locul grădinii cuvântului Meu şi am 
împrejmuit cu legea sfinţeniei ieslea aceasta şi am mers îna- 
inte cu mărturisirea lucrării Mele în mijlocul tău, poporul 
Meu iubit, şi am început să strig peste mulţimile care n-au cu- 
noscut glasul Meu aşa cum l-ai cunoscut tu şi să spun mulţi- 
milor despre un popor care a stat la masa cuvântului Meu şi 
să le dau şi mulţimilor cuvântul Meu. Dar cuvântul Meu lu- 
crează acum după dreptatea Mea şi nu după dreptatea ta, po- 
porul Meu. Şi iată, aşa te-am pus Eu la încercare, tată, ca să 
văd dacă te apleci măcar acum să Mă primeşti să lucrez peste 
tine întru dreptate, tată. 

Am lucrat multă vreme în două feluri peste tine, po- 
porul Meu. Am lucrat peste inimi ispititoare, şi puţin ogor am 
avut din inimi neprihănite. Aşa am lucrat şi când am venit în 

trup, că veneau ispititori ca să Mă prindă în cuvânt, şi Eu le 
răspundeam acelora, dar ucenicilor Mei cei curaţi cu inima le 
răspundeam deosebit şi cereşte, tată. 

Ia adu-ţi tu aminte, ucenicule de acum, de convorbirea 
Mea cu cel ce M-a ispitit întrebându-Mă: «Doamne, se cuvi- 
ne să-şi lase omul femeia?». Vedeţi voi ce a avut el să Mă în- 
trebe? Eu i-am răspuns după cum a fost întrebarea, căci a fost 
întrebare de la trup şi de la fire dacă a întrebat aşa ceva. l-am 
răspuns întrebând legea, că el avea de gând să Mă prindă ca 
pe un călcător de lege, şi i-am zis: «Ce v-a spus Moise?». Şi 
a continuat şi el şi Eu amintindu-i de orânduiala lui Dumne- 
zeu cea dintru începutul cel curat. El Mi-a zis că «Moise a dat 
voie de despărţire cu carte de despărţire», iar Eu i-am răs- 
puns arătând învârtoşarea celor pentru care s-a scris această 
lege, că legea nu este scrisă pentru cei ce lucrează drept, ci 
pentru cei ce lucrează nelegiuire, căci pentru cei nelegiuiţi es- 
te lege aparte, adică lege mai îngăduitoare cu nelegiuirea, ca 
să nu piară omul până la capăt, tată. l-am răspuns celui ispi- 
titor, celui trupesc, celui învârtoşat şi i-am spus că n-a fost aşa 
de la început, şi i-am spus că în vremea învârtoşării inimii 
omului a venit legea. I-am spus că de la început a fost bărbat 
şi femeie, şi vor fi amândoi un trup, precum a fost de la în- 
ceput. întâi a fost un singur trup, şi după aceea s-a făcut încă 
unul, ca din unul să fie bărbat şi femeie întru unirea cea de la 
început. Şi ce ziceţi voi că a înţeles cel ispititor? Vă spun Eu 
ce a înţeles, că a înţeles trupeşte şi nu cereşte, fiindcă înţelep- 
ciunea care vine de la trup, aceea este lege peste trup, şi legea 
osândeşte duhul şi îl trage la trup şi la înţelepciune de trup, şi 
nu M-a putut prinde în cuvânt cel ispititor, că el nici n-a înţe- 
les vorbirea Mea cea dintru început. Dar peste ucenicii Mei, 
care erau de faţă, a lucrat înţelepciunea cea dintru început, şi 
ei au înţeles vorbirea Mea în celălalt fel, în felul cel bun din- 
tre cele două feluri de vorbiri peste două feluri de inimi. Ei au 
înţeles cum a fost lucrarea şi aşezarea întru început şi că Cel 
ce i-a făcut pe cei doi la început i-a făcut bărbat şi femeie, şi 
nu sunt doi, ci sunt unul, uniţi întru Domnul, şi ceea ce a unit 
Do mn ul să nu despartă omul. 

Ucenicii au înţeles taina cea dintru început şi au spus: 
«Doamne, dacă astfel este pricina omului cu femeia, nu este 
omului de folos să se însoare». Iar Eu le-am spus lor că nu toţi 
pricep această taină, ci numai cei cărora le este dat de la 
Dumnezeu să priceapă, şi le-am desluşit lor lucrarea curăţe- 
niei de fire şi de trup şi le-am adăugat că unii încă din pânte- 
cele mamei lor iau fire duhovnicească şi se nasc cu ea şi vie- 
ţuiesc cu ea în mijlocul oamenilor, şi sunt aceştia, aşa cum 
spune cuvântul, fameni încă din naştere. Dar fiţi atenţi, copiii 
Mei, că în această grupă de fameni puţini de tot sunt născuţi 
aşa pentru ca să fie lucrători ai împărăţiei cerurilor, aşa cum 
a fost Pavel apostolul şi multe alte scule dumnezeieşti. Fiţi 
atenţi, că în această grupă de fameni este altceva, este lucru 
care vine de la păcate trupeşti, tată. în ordinea lucrării de fa- 
meni, sunt fameni născuţi aşa din pântecele mamei lor, şi sunt 
alţi fameni făcuţi de oameni să fie fameni, dar sunt fameni, 
măi copii, care din dragoste de sfinţenie de fire şi de trup s-au 
făcut pe ei înşişi fameni, pentru ca să aibă în ei tronul îm- 
părăţiei cerurilor. Aceştia din urmă sunt adevăraţii monahi, 
după vorba care se tâlcuieşte în biserica de azi, cu viaţă de 
famen. Acest fel de oameni, şi dintre bărbaţi şi dintre femei, 
sunt şi vor fi mulţi laolaltă, şi sunt mulţi laolaltă bărbaţi şi 
femei, aşa cum a fost întru început dintru unul. Că monahul 
de azi care pleacă dintre oameni ca să ducă viaţă de famen, 
acela este în luptă cu firea, de vreme ce se piteşte şi pleacă din 


calea ispitei trupeşti, şi acela nu s-a făcut mai întâi famen, şi 
este pe cale de a se lupta să fie găsit famen. Dar cel care se 
face pe el însuşi famen pentru ca să fie locaş al împărăţiei 
cereşti cea dintru început, această taină este altceva, măi 
copii ai poporului Meu, căci această lucrare este calea şi 
viaţa în care trebuie să te aşez Eu pe tine, tată, ca să fii tu po- 
por cu trupuri cereşti, ca la început când era bărbat şi femeie 
dintr-unul. Eu aş voi să poţi purta de acum taina aceasta pe 
care am să ţi-o spun de mult, pe care ţi-am spus-o demult, dar 
n-ai putut-o purta întru tot înţelesul ei cel tainic şi adânc înfipt 
în veacurile cerurilor, căci rădăcina acestei taine îşi are firul 
ei întru început când omul era în Eden şi când din bărbat a 
luat Do mn ul pe femeie, şi a făcut Domnul bărbat şi femeie 
într-un singur trup, de vreme ce dintr-un trup a făcut două tru- 
puri. Mâna lui Dumnezeu a făcut două trupuri dintr-un singur 
trup, bărbat şi femeie numindu-se acest trup. 

De aceea am zis Eu că te-am pus la încercare ca să-ţi 
arăt credinţa şi înţelepciunea cu care ai stat în această lucrare 
vreme de patruzeci de ani, popor cu nume sfânt, căci numele 
tău este numele Meu pe care-1 porţi tu mâncând de la masa 
Mea de cuvânt dumnezeiesc. De patruzeci de ani am coborât 
prin cuvânt în România, pe care Tatăl Meu a logodit-o cu Mi- 
ne la naşterea Mea şi a ei ca să-Mi fie ea mireasă la venirea 
Mea de acum. 

Aş veni la tine, popor iubit, ca să-ţi spun de acum taina 
despre România, dar tu nu o poţi purta nici acum, şi iată, Eu 
mai aştept un pic. Tu n-ai putut purta nici taina Mea despre 
tine, tată, pentru că tu nu M-ai ascultat ca să vorbesc Eu cu 
tine ca în cer şi ca să înţelegi ce înseamnă cer, să înţelegi 
de-acum. Tu n-ai putut să Mă asculţi ca să te fi făcut famen 
pentru ca să fii locaş al împărăţiei Mele întru tine, să te fi 
făcut famen tu şi toată casa ta şi să încep cu tine să repar stri- 
căciunea care s-a iscat din pricina necredinţei şi a neascultării 
omului cel de la început. 

Omul cel de la început n-a crezut că va muri dacă va 
lua din cele oprite de Mine, şi i s-a socotit necredinţă dacă a 
luat, şi de la necredinţă a murit omul prin păcatul neascultă- 
rii. Dacă tu credeai, creştine, tot ce ţi-am spus Eu din cer, era 
acum cer pe pământul acestei lucrări, aşa cum a fost la înce- 
put când nu era moartea venită peste om, şi aş fi lucrat pentru 
tine cer nou şi pământ nou şi om nou, îmbrăcat întru nestrică- 
ciune, şi aş fi dat mâna prin mâna ta la mulţi. Dar din lipsa ta 
de smerenie, tu n-ai dobândit har, creştine, şi te-ai împotrivit 
ca şi Petru când lucram Eu peste apostolii Mei taina cuvântu- 
lui despre împărăţia cerurilor, care este făcută şi întocmită din 
clipa când Eu M-am întrupat născându-Mă Om din Fecioară. 
Nici ţie, popor iubit, nu ţi-a spus mai mult această taină a Mea 
despre naşterea Mea din Fecioară, venit de la Tatăl şi de la 
Duhul Sfânt în Fecioară, ca să Mă nasc şi din trup şi să iau 
asupra Mea firea omului, şi să repare Dumnezeu ce a stricat 
omul. Iată, întru început a lucrat Tatăl Meu, şi spre sfârşitul 
vremilor iarăşi a lucrat făcându-1 iar pe om din cer, şi iarăşi 
lucrează, voind să-l învieze pe tot omul prin lucrarea Duhului 
Sfânt întru Tatăl şi Fiul, prin Care toate s-au lucrat. 

O, poporul Meu, măcar să fi voit şi tu să zici cum am 
zis Eu celui ce Mi-a zis „bun “, să fi zis şi tu la fel, că nu eşti 
bun şi că Unul singur este bun, că dacă tu ai fi zis aşa, ai fi 
căpătat har, tată, şi ţi s-ar fi înmulţit harul Meu peste tine, şi 
ţi-ar fi fost de-ajuns şi nu ţi-ar mai fi trebuit nimic, că Eu Mă 
desăvârşeam întru tine prin harul Meu aşa cum în neputinţa 
lui Pavel Eu M-am desăvârşit prin harul Meu. Iată, Pavel, 
apostolul Meu, câtă vreme a zis că e bun, el a făcut numai rău 

lui Dumnezeu când S-a arătat Domnul la oameni prin Fiul 
Său Cel întrupat. 

Am venit întrupat, şi am crescut, şi am lucrat trei ani şi 
jumătate descoperit, şi vindecam orbi şi ologi ca să se ducă 
vestea despre împărăţia cu care venisem de la Tatăl, iar Saul 
cel râvnitor al legii căuta să afle pe cei vindecaţi şi îi afla şi îi 
omora ca să stârpească lucrarea de vestire a venirii lui Mesia, 
că după ce l-am vindecat pe orbul cel din naştere, după câte- 
va zile a plecat Saul după el şi l-a omorât. Şi zicea Saul că era 
bun pentru Dumnezeu şi râvnitor pentru lege, şi Eu am ieşit 
în calea lui şi i-am oprit nebunia şi l-am mustrat cu orbire şi 
l-am lăsat cu semn, şi l-am trimis apoi să Mă vestească pe 
Mine mărturisind întâlnirea Mea cu el spre Damasc când Eu 
l-am orbit şi nu i-am mai dat înapoi vederea decât prea puţin, 
că Eu n-am tras înapoi semnul Meu de pe el chiar dacă el 
M-a rugat cu rugă întreită să-Mi trag semnul de pe el, căci în- 
gerul satanei îl chinuia cu ruşinea în faţa iudeilor, în faţa celor 
de un neam cu el. Iată, tată, Eu nu M-am putut desăvârşi cu 
harul Meu în Saul până ce nu l-am umilit, până ce nu l-am 
smerit forţându-1 să slujească neamurilor cu numele Meu şi al 
împărăţiei Mele, supunându-1 sub înţelepciunea cea din cer şi 
nu de pe pământ. Şi s-a pocăit Pavel, împins de Dumnezeu, şi 
s-a lăsat apoi sub harul lui Dumnezeu mărturisindu-şi tuturor 
faptele lui potrivnice lui Flristos şi tragerea lui de partea lui 
FIristos, la lucrul lui Flristos, Cel pe Care-L prigonise cu atâ- 
ta râvnă. 

Iubitul Meu popor. Eu am avut răbdare mare, tată, şi 
încă mai am şi acum. Mai am câteva clipe de răbdare pentru 
ca să-ţi dau ţie har, că scris este: «Dacă cel ce ţi-a greşit se 
întoarce pocăindu-se, iartă-l. Chiar dacă de şaptezeci de ori 
câte şapte îţi greşeşte şi se întoarce cerând iertare şi po- 
căindu-se, iartă-l». Dacă se întoarce, tată. Dar şi dacă se în- 
toarce, caută şi îl îndreaptă pe acela cu duhul blândeţii, dar ia 
seama peste tine însuţi, să nu te laşi ispitit de slăbiciunea lui; 
ia seama să nu cazi şi tu în ispită; ia seama la dreptatea Dom- 
nului şi nu altfel. Foloseşte-te de Dumnezeu, şi să-ţi fie da, 
da, şi nu, nu, ca să nu cazi în judecată, copile al poporului 
Meu. De aceea ţi-am spus în cuvântul acesta că Eu am lucrat 
în două feluri peste poporul Meu. Am răspuns într-un fel 
peste cel ce venea trupeşte la Mine şi Mă ispitea, aşa cum a 
venit cel ce M-a întrebat dacă e bine să-şi lase omul femeia, 
şi Eu i-am răspuns după cum a fost ispitirea lui, dar în alt fel 
le-am răspuns Eu ucenicilor Mei, care înţeleseseră taina lui 
Dumnezeu şi împărăţia lui Dumnezeu în om. 

Aşa am păţit Eu şi în mijlocul tău, popor cu nume 
sfânt, şi cât aş fi voit să ai tu pe Duhul Sfânt ca să fii cu Du- 
hul Sfânt în duhul tău şi să te întorci la viaţă din cer! Câtă răb- 
dare am avut Eu cu tine şi cât de frumos te-am povăţuit ca să 
ajungi să înţelegi şi să te laşi cu împărăţia Mea în trupul şi în 
duhul tău! Dar să ştii, tată, că voi ieşi în calea ta văzut, voi 
ieşi, ca să crezi în Mine aşa cum a crezut Pavel, şi să las apoi 
har peste tine, şi să te folosesc pentru pregătirea cărării întoar- 
cerii Mele, căci orice lucrare, orice sărbătoare trebuie pregă- 
tită ca să vină. Când se apropie ziua nunţii, trebuie pregătită 
această sărbătoare, tată. Şi cu cine s-o pregătesc? Cu cei la 
care n-am fost cu cuvântul Meu de pregătire? O, Eu pe tine 
te-am pregătit, poporul Meu, şi ţi-am dat nume nou şi sfânt, 
şi vreau să-ţi dau har, creştine. Scoală-te şi umblă, tată, şi 
umblă repede, ca să răscumperi vremea şi lucrul cel rămas în 
urmă, că iată, se aşează mesele şi bucatele şi nunta, şi Eu vin 
să stau în faţa ta şi să te sărbătoresc, şi să Mă sărbătoreşti, şi 
unul altuia să ne dăm cinste pentru lucrarea cerului. Eu să iau 


de la Tatăl cinstea pentru că am lucrat cu voi, iar voi să luaţi 
de la Mine cinstea pentru că aţi lucrat cu Mine, copii ai po- 
porului Meu. Iată, vine clipa să dau rodul Meu Tatălui, dar 
caută, creştine, să fii în mâna Mea, ca să te cunoască Tatăl 
Meu în lucrul Meu. 

Ia de la Mine fire dumnezeiască, poporul Meu, şi să nu 
mai fie dezbinare în trupul tău, tată, şi să fii trup tare şi întreg 
în mădulare, şi după numărul mădularelor. Nu cumva să fie 
lipsă în trup. Să se scoale unul din poporul Meu şi să rosteas- 
că numărul mădularelor trupului lui Hristos în poporul lui 
Hristos, în biserica lui Hristos. 

Lasă-te născut de sus, creştine tată, ia fire dumnezeias- 
că între oameni, ia lucrarea Mea, ia puterea Mea, şi arată-te 
oamenilor cu Mine. Dacă eşti bolnav şi nu poţi, iată, Eu te 
vindec de tot ce este rău ţie, şi nu mai spun: «Du-te, şi să nu 
spui nimănui», şi îţi spun: du-te şi să spui tuturor despre lu- 
crarea lui Iisus Hristos care este cu tine. Scoală-te şi Mă ves- 
teşte pe Mine, că pe tine te vesteşti, pe tine lângă Mine, ca să 
vin lângă tine şi să Mă arăt că sunt lângă tine, şi să te vadă 
lumea cu Mine, creştine al împărăţiei lui Dumnezeu. 

Lucrarea voastră să se asemene, şi să nu- Mi faceţi răni. 
Sunt ca şi pus în lanţuri, tată. Necredinţa oamenilor, ba şi ne- 
credinţa poporului Meu, e lanţ pentru Mine în vestirea cuvân- 
tului Meu. Vestiţi lucrarea cuvântului Meu şi adevărul ei, şi să 
vă asemănaţi unul cu altul la lucrul Evangheliei Mele. Puţini 
din voi au îndrăzneală pentru vestirea lucrării Mele, şi iată, nu 
sunteţi la fel în lucru, ca să aibă rod lucrul, ca să se grăbească 
ziua venirii Domnului în chip văzut. Aduceţi-vă aminte de 
Pavel când spunea despre vestitorii lui Hristos, că unii ves- 
teau pe Domnul din pizmă, din ceartă, iar alţii, cu voie bună. 
Unii erau apărători ca să apere pe Pavel, pe care-1 iubeau pen- 
tru Evanghelia Mea, iar alţii, cu gânduri necurate, vesteau pe 
Hristos din invidie, spre dezbinare şi spre gelozie şi spre 
suferinţa lui Pavel. Dar la voi să nu fie aşa, să nu fie făţărnicie 
în vestirea cea mare a cuvântului Meu peste lume, şi să fie 
adevăr şi credinţă, şi să fie dragoste şi umilinţă, şi să nu fie 
dezbinare în trup. 

Primiţi cuvântul Meu şi luaţi-1 în voi şi mâncaţi-1, şi fiţi 
atenţi întru venirea Mea, fiţi atenţi că numele Meu este Cu- 
vântul lui Dumnezeu. Credeţi în cuvintele Mele şi nu le des- 
fiinţaţi, că voi veni în curând şi vă voi arăta adevărul lor. Eu 
sunt Domnul, măi copii. Eu nu sunt omul, Eu sunt Domnul, 
tată, şi cuvântul Meu este adevăr, nu este minciună cuvântul 
Meu. Cuvântul Meu sunt Eu, şi tu de ce Mă faci mincinos, co- 
pile îndoielnic? Dacă M-aş supăra pe tine şi te-aş mustra pen- 
tru că Mă înjoseşti, tu n-ai putea purta arătarea Mea cu mus- 
trare. Ce-ţi foloseşte răzvrătirea, copile al poporului Meu? 
Acesta este duhul măririi de sine care robeşte pe om, măi 
creştine. Acesta este duh de lucifer, tată. Eşti tu aşa de mare 
ca să judeci? De ce nu stai un pic să aştepţi şi să ai răbdare 
pentru adevărul Meu în tine? 

Copii ai poporului Meu, nu lucraţi în această lucrare cu 
duh de pizmă şi de ceartă. Nu este de la Dumnezeu acest fel 
de duh. Este de la duhul rău, tată, este de la duhul omului, de 
la duhul măririi de sine şi al îngâmfării care stăpâneşte pe 
omul cel fără dragoste, căci dragostea nu este aşa. Ea are altă 
faţă, altă lucrare. Ea când lucrează în creştinul Meu, ea nu 
pizmuieşte, ea nu ceartă, nu se trufeşte, nu caută ale sale, nu 
se mânie, nu iubeşte minciuna, nu foloseşte necuviinţa. Ea 
când lucrează este binevoitoare. Ea pe toate le crede şi le rab- 
dă şi le suferă cu dragoste, şi numai ea este darul care nu ca- 
de, şi dacă ea cade, aceea nu s-a numit dragoste, căci dragos- 
tea nu cade, tată. Nedragostea cade, dar nu dragostea. 

Poporul Meu, iată ce naştere nouă voiesc să-ţi dau. Nu 
te învârtoşa astăzi. Iată astăzi glasul Meu peste tine. Astăzi 
cinez cu tine, şi vreau prin cuvânt să-ţi dau naştere de sus şi 
să nu mai mori, tată. Nimeni nu-ţi poate da viaţă, căci numai 
Eu sunt viaţă şi adevăr întru viaţă. Numai Eu îţi pot da ce tre- 
buie să primeşti. 

în biserica lui Iisus Hristos să fie trup întreg, să fie toa- 
te mădularele, şi să fie bine încheiate în trup, şi să fie neador- 
mită biserica lui Iisus Hristos cea din vremea întoarcerii 
Domnului, iar numele Domnului este Cuvântul lui Dumnezeu 
peste biserică. Să nu se păcătuiască în biserică, fiindcă bise- 
rica este cerească şi nu este pământească. Numai biserica este 
cerească pe pământ, şi ce este afară de aceasta este pămân- 
tesc. Biserica este din cer. Să nu se păcătuiască în biserică, şi 
să fie ceresc trupul bisericii întru toate mădularele sale, şi se 
va alipi începutul cu sfârşitul dacă biserica de la sfârşit se va 
uni cu începutul lui Dumnezeu. 

Eu sunt Alfa şi Omega, şi sunt cu începutul peste voi, 
copii ai poporului Meu, ca să vă aşez întru cerul Meu cel din- 
tru început. Am venit prin cuvânt să vă dau naştere ca întru 
început, naştere de viaţă, iar voi să vă aşezaţi în dragoste, tată, 
căci dragostea nu cade niciodată, nu moare niciodată, şi 
moarte nu va mai fi dacă va fi ascultare cu dragoste. 

Eu sunt Omul Cel nou, după chipul şi asemănarea lui 
Dumnezeu, aşa cum M-am arătat, cu Duh dătător de viaţă, şi 
voiesc să vă arăt lângă Mine, copii ai poporului Meu. Lumea 
nu crede, tată, ce fac Eu cu voi, ce vorbesc Eu la voi. Lumea 
n-are dragoste şi nu crede, căci toate ale dragostei, de la 
Domnul vin, şi sunt cereşti, şi nu sunt pământeşti. 

Sunt în mijlocul vostru prin cuvânt, şi Mă scol cu duh de 
mulţumire şi îi mulţumesc Tatălui Meu pentru vestirea lucrării 
cuvântului Meu şi a glasului Meu peste oameni, peste mulţimi, 
căci vreme de patruzeci de ani a fost această aşteptare, şi zic: 
Tată, prin fiii Noştri am făcut ce Mi-ai poruncit. Amin. 

Mergem înainte până la ziua de odihnă şi vom lucra 
cuvântând vestea împărăţiei lui Dumnezeu care vine peste cei 
credincioşi şi peste cei necredincioşi. Şi după ce vom ter- 
mina, ne vom odihni de osteneli, căci mare şi cerească este 
această lucrare. 

S-a ridicat Sfânta Treime să împartă din această hrană 
cerească mulţimilor, şi de aceea trebuie adusă mulţumire lui 
Dumnezeu. Eu când lucram o lucrare Mă aşezam în faţa Tată- 
lui Meu şi îi aduceam mulţumire şi înainte de lucrarea pe care 
o aveam de împlinit, şi după aceea. 

Poporul Meu, s-a împlinit cuvântul pe care ţi l-am 
vestit demult, că voi vesti prin tine această lucrare peste mul- 
ţimi, şi mulţimile vor înseta şi vor veni să vadă pe poporul cu- 
vântului lui Dumnezeu. Şi iată, vin spre tine, popor hrănit din 
cer ca să fii din cer, şi îţi spun să fii din cer, tată, nu din lumea 
aceasta. Să te naşti de sus, să te naşti din nou dacă nu mai eşti 
acum, că altceva înseamnă să fii, altceva, tată. Am multe să-ţi 
iert, copile al cuvântului Meu, am multe să-ţi iert, dar crezi tu 
ce-ţi spun? că naştere de sus înseamnă viaţă fără de moarte, 
şi tu nu ştii cum vine taina aceasta, că scris este: «Cei ce sunt 
ai lui Hristos, aceia şi-au răstignit trupul, împreună cu pati- 
mile şi cu poftele, şi trăiesc în Duhul, şi umblă în Duhul, adi- 
că în Domnul, şi nu iubesc slava deşartă care vine de la om». 

O, poporul Meu, am stat înaintea ta ca să-ţi dau naştere 
de sus prin cuvânt, şi n-ai ştiut să înţelegi cum vine această 
taină, această lucrare de credinţă, ca să te naşti din credinţă ca 
Avraam, tată. Eu ţi-am spus demult că în împărăţia cu care 
sunt venit nu va rămâne nimic în afară de Avraam, şi tu n-ai 


ştiut cum adică Avraam. Să te înveţe din nou învăţătorii tăi, 
ca să ştii şi tu cum adică Avraam, căci atâta va rămâne: Avra- 
am, fiule. 

Iubitul Meu popor, Eu am venit să-ţi dau un mare dar, 
tată, şi voiesc să-l las peste tine chiar acum. Darul lucrării po- 
căinţei, acesta este darul cu care vin la tine azi, şi primeşte-1, 
să nu te împotriveşti, primeşte acest dar care te trage la cer, 
căci David, unsul Meu, lucra dar peste dar întru darul acesta. 
Dacă te uiţi în inima lui David, unsul Meu, dacă te uiţi bine, 
dacă ştii să te uiţi bine, vei vedea bine că David a plâns mereu 
către Mine socotindu-se păcătos, şi rugăciunea lui ajungea 
până la Domnul, şi avea har, şi avea David pocăinţă neînce- 
tată, căci pocăinţa neîncetată este har nestăvilit, dar ea vine de 
la frica de Domnul şi de la credinţa cea adevărată, şi ea des- 
chide uşa milei Domnului. David, când a fost dispreţuit de 
unul din supuşii săi, el a spus să nu fie pedepsit acela, şi a 
spus că Domnul a poruncit aceluia să defaime pe David spre 
pocăinţă. 

E târziu, poporul Meu, şi tu nu ştii să lucrezi lucrarea 
mântuirii, lucrarea pocăinţei neîncetate în faţa lui Dumnezeu. 
E târziu, tată, şi inima ta e rece încă, şi nu simte după Do mn ul 
inima ta. Să te scoli, tată. Deşteaptă-ţi inima la frica de Dom- 
nul, că acest dar este ca o săgeată spre ţinta mântuirii, spre 
virtutea pocăinţei şi spre naşterea de sus. 

Te-am ospătat din masa Mea cerească şi te-am hrănit cu 
linguriţa, tată. Ca pe un prunc te-am hrănit, popor iubit. Cu- 
vântul Meu a fost hrana cu care te-am hrănit; pâine cerească 
pentru saţiul duhului tău. Am multe să-ţi iert, şi tu nu eşti atent 
ca să lucrezi spre har, ca să capeţi har prin pocăinţă, creştine, 
că tu nu te-ai rupt de la răutate ca să lucrezi dreptate, nu te-ai 
rupt din braţele stricăciunii ca să fii al lui Hristos şi n-ai cerut 
ce a cerut David când zicea: «Doamne, desparte-mă de oame- 
nii acestei lumi, ce-şi iau partea în viaţă, că s-a umplut pânte- 
cele lor de bunătăţile Tale, Doamne», şi nu înceta David lu- 
crarea pocăinţei, şi zicea David: «Pentru numele Tău, Doam- 
ne, curăţeşte păcatul meu, că mult este, şi vezi smerenia mea 
şi aşteptarea mea, şi îmi iartă toate păcatele mele». 

Am multe să-ţi iert, poporul Meu, că în păcate te-ai 
născut, căci unirea femeii cu bărbatul, unirea cea după trup 
este păcatul, şi nu s-a înţeles ce a fost păcatul. în păcat se ză- 
misleşte omul, din păcate se naşte omul, şi se mai şi mândreş- 
te omul, şi nu face ce a făcut David, care-şi rupea inima la 
gândul păcatelor sale, căci după călcarea poruncii s-a născut 
în Adam firea, firea cea trupească, cea păcătoasă, măi copii. 
Nu Domnul a lăsat aşa, ci omul a născut această fire, prin pă- 
catul neascultării, tată. De atunci veghez mereu peste om, ca 
să fac prilej de reparare din stricăciune, că Mi-e milă să las 
stricată lucrarea Mea în om. 

Eu sunt Omul Cel nou, Omul Cel dintâi, născut din 
Tatăl mai înainte de veci, şi am făcut omul după chipul şi ase- 
mănarea lui Dumnezeu Tatăl, Fiul şi Duhul Sfânt, şi când am 
făcut încă un trup dintr-unul, am lucrat ca în cer, şi aşa am fă- 
cut Noi două trupuri dintr-unul. Noi n-am lucrat cum lucrează 
lucrarea omului şi a firii trupului omului. Şi, apoi, Eu sunt 
Omul Cel născut din om, adică din Fecioara cea care M-a 
născut de la Duhul Sfânt, şi aşa este lucrarea lui Dumnezeu, 
şi nu este ca lucrarea omului, şi, iarăşi, lucrarea omului nu 
este ca lucrarea lui Dumnezeu, şi de aceea omului îi trebuie 
lucrare de pocăinţă în toată vremea trupului său cel stricăcios, 
până ce acest trup se va îmbrăca cu lucrarea nestricăciunii 
prin repararea care va veni de la Dumnezeu. Dar Eu vă spun 
că a şi venit Domnul cu lucrarea de reparare a stricăciunii 
care vine de la omul cel firesc. 

Măi copii, cum a Scut Tatăl, Fiul şi Duhul Sfânt, cum 
l-a Scut pe om? lată întrebare din cer. Cum M-am născut Eu 
dintr-o Fecioară apoi? Dintr-o Fecioară M-am Scut Om, 
luând toată firea omului, ca să arăt omului că omul poate avea 
fire dumnezeiască în trup. M-am născut om ca şi tine, omule, 
ca să-ţi fiu ţie Mântuitor omorând şi osândind în trup păcatul, 
ca să nu mai fie păcat în trup, ca să nu fie omul osândit până 
în veci. Dar lucrarea Mea se potriveşte cu lucrarea ta? Repa- 
rarea Mea se potriveşte cu repararea ta? Nu se potriveşte, şi 
îţi trebuie pocăinţă în toată vremea trupului tău. Din Adam a 
luat Domnul pe femeie, şi acest trup s-a numit apoi bărbat şi 
femeie. Din Fecioară a luat Domnul pe om, ca să fie Do mn ul 
cu oamenii, ca să coboare Domnul până la om şi ca să-l ridice 
iar la ceruri pe om, şi i-am dat iarăşi omului naştere de sus. Şi 
prin ce i-am dat? Prin credinţa în Dumnezeu Iisus Flristos, 
Care prin naşterea Sa din om a reparat lucrarea de pieire a 
omului, a trupului omului, prin credinţa omului în Cel cobo- 
rât din cer în om. 

O, poporul Meu, vreau să te ajut ca să ştii pentru ce am 
coborât Eu la tine prin cuvânt. Uită-te tu în carte şi spune ce 
scrie în ea? Aşa scrie, că numele Meu este Cuvântul lui Dum- 
nezeu întru cea de a doua venire a Mea. Uită-te, ca să vezi, 
tată, ce loc ai tu în carte. Uită-te ca să vezi şi ca să ştii şi ca 
să crezi prin ştiinţă cerească, poporule creştin, că după ce 
Domnul rosteşte numele lui Israel cel din seminţii, rosteşte 
apoi numele tău, popor de la sfârşit, luat din necazul cel mare, 
din neamurile pământului luat, căci Eu te-am făgăduit lui 
Dumnezeu încă din vremea lui Avraam şi Isaac şi Iacov. Eu 
am rostit mare binecuvântare pentru tine la capătul lucrării 
acestor părinţi ai tăi, Israele al făgăduinţei, şi te-am făgăduit 
cerului încă de pe atunci, popor mititel prin care voi ridica 
mulţimea aceea mare care va răsări din necazul cel mare şi va 
sta în faţa acestui tron. Vine vremea alipirii lui Israel cel du- 
pă seminţie, dar vine vremea făgăduinţei şi a fiilor ei, tată. Va 
veni Israel cel după trup şi se va uita să-l vadă pe cel după fă- 
găduinţă Israel, şi toată făptura va sta în faţa acestui tron ce- 
resc în care- Şi are aşezare Dumnezeu Cuvântul. întreabă- Mă 
pe Mine ca să-ţi arăt locul pe care-1 ai în carte, tată. Întreabă-Mă, 
că tu nu ştii, şi îţi spun să Mă întrebi pe Mine, popor făgăduit 
biruinţei Fiului lui Dumnezeu. Întreabă-Mă, şi Eu îţi voi răs- 
punde. Amin. 

O, iubitul Meu Israel, tu eşti ales prin har, tată, ca să fii 
duhovnicesc şi nu trupesc. O, greu îmi este să te părăsesc, şi 
greu îmi este să-Mi cobor glasul şi cuvântul glasului Meu 
peste tine, popor cu nume duhovnicesc. Nu vreau, tată, să te 
părăsesc, dar greu îmi este când vin la tine prin cuvânt aşa 
cum vezi că vin. Greu îmi este, greu de tot, că n-am iesle cal- 
dă în trupul tău, n-am iesle curată, n-am popor curat cu trupul, 
curat cu inima, căci trupul pe care-1 folosesc Eu de la tine este 
inima trupului tău. Ea este trup pentru Mine, trup duhovni- 
cesc şi nu trup trupesc, copilule ales prin harul Meu. 

«Fericiţi cei curaţi cu inima», aşa am rostit când am lă- 
sat învăţătura cea nouă. Şi cum asta? O, tu nu ştii ce înseamnă 
această comoară de har ca să-Mi poţi răspunde la întrebarea 
Mea. «Fericiţi cei curaţi cu inima , că aceia vor vedea pe 
Dumnezeu». Mare este această Scriptură, Israele cel după 
duh, ca să fii duhovnicesc şi nu trupesc, tată. Cei curaţi cu ini- 
ma sunt aceia care n-au în ea gânduri trupeşti, şi aceia sunt ai 
lui Hristos, aceia care şi-au răstignit trupul, împreună cu pati- 
mile şi cu poftele sale, şi care trăiesc şi umblă în duhul şi nu 
după trup, tată. Trupul trebuie păstrat pentru duh, ca să fie de 
folos duhului, adică faptelor duhului, dar nici acum nu te-ai 
născut din cer şi din duh, Israele care eşti ales ca să fii pentru 


duh şi nu pentru trup, tată. Cei după trup nici legea n-au 
ţinut-o, şi nici pe Mine nu M-au primit ca să-i izbăvesc de sub 
lege, şi iată, Israel cel după trup zace şi azi neridicat. Dar se 
va ridica, după cum stă scris, prin rămăşiţa lui cea după har, 
prin Petru, prin Pavel, prin Ioan, prin Iacov, prin Toma şi prin 
toţi cei după har Israel, că aceştia au mers cu Iisus Hristos, şi 
cu inima curată pentru Iisus Hristos dându-L oamenilor. 

Poporul Meu, greu îmi este să te părăsesc pentru puţina 
ta primire a Domnului tău, dar greu îmi este să te şi păstoresc 
prin cuvânt, căci cuvântul e mare lucru, tată. Eu prin cuvânt 
am lucrat cerul şi pământul întru lucrare de Treime Dumne- 
zeiască. Eu prin cuvânt M-am zdrobit în preajma ta, popor 
ales prin har, ca să-ţi dau naştere de sus prin cuvânt şi să fii 
de sus, şi să nu fii de jos, ca să pot lucra cu tine repararea pe 
care o aşteaptă toată făptura cea de la Adam şi până la tine, 
tată. Greu îmi este păstorindu-te, căci, ca şi Israel cel lucrat 
prin Moise, alesul Meu cel de atunci, tot aşa şi tu, nu stai cu 
Mine nici cu trupul, nici cu duhul. O, şi când va veni ceasul 
să-ţi arăt menirea ta şi haina ta între veacurile Mele, atunci 
vei face lucrarea pe care o face lumânarea când arde, tată. 
Aceasta este lucrarea pe care o aveai de lucrat pentru făptura 
cea din toate veacurile, căci lumânarea îşi mistuie trupul ca să 
poată arde şi ca să poată lumina în faţa Mea şi a ta, omule al 
Meu, căci tu trebuia să fii lumină şi nu trup, tată. Lumânarea 
fără de lumină nu arde dacă nu-i pui foc ca s-o aprinzi, şi ră- 
mâne trup şi nu face lumină spre cer şi spre pământ. Trupul 
omului cel ales de Dumnezeu dacă nu arde de duh şi de har, 
nu poate supune lucrarea trupului, şi nu este de folos. Fericiţi 
şi iar fericiţi sunt cei curaţi cu inima, şi aceia văd pe Dumne- 
zeu, că aceia nu au gânduri trupeşti în inimă, adică în trupul 
în care locuieşte Domnul. Inima este trupul lui Dumnezeu în 
om; inima cea după duh şi nu după trup; inima cea cerească, 
nu cea trupească. 

Poporule de la sfârşit, dă-i voie inimii tale să fie cu 
Mine de-acum. Fă aşa cum au făcut Petru şi Pavel după ce 
Domnul a frământat inima lor. Eu am lucrat trei ani şi jumă- 
tate peste ei, dar peste tine am lucrat patruzeci de ani, Israele 
al harului. E vremea harului, tată. Aprinde-ţi inima cu harul 
vremii de acum, căci Noe, după ce şi-a sfârşit lucrarea ce i-am 
dat-o, a mai lăsat şapte zile de har pentru cei ce ar fi voit să 
fie ai Domnului şi ai biruinţei, şi nimeni din ei n-a crezut ca 
să scape prin credinţă şi să fie viu. 

O, popor mic cu inima şi cu credinţa, scoală, tată, şi 
strigă tu şi toată casa ta, strigă şi zi: „Doamne, ajută necre- 
dinţei mele, ajută necredinţei din vremea aceasta!". 

Popor cu inima uşoară, fii înţelept de-acum şi cere în- 
ţelepciune cerească pentru ca să ştii să crezi ca proorocii şi ca 
David şi ca Solomon, că şi ei au fost făpturi slabe şi greşite la 
Domnul, dar au ştiut să creadă cu toată inima în lucrările lui 
Dumnezeu, şi nimic nu era la ei ca să nu fi fost de la Dum- 
nezeu trimise, fie pentru slavă, fie pentru înţelepţire. Scoală, 
tată, şi strigă la Mine şi aprinde-ţi duhul credinţei, că aşa este 
scris: «Rugaţi- vă neîncetat. Duhul să nu-l stingeţi, şi credeţi 
cuvintelor lui Dumnezeu, credeţi proorociilor şi nu le de- 
făimaţi». 

Poporul Meu, caută să ai un singur cuget întru toate, un 
singur fel de credinţă şi de iubire, că iată, de acum nu mai 
lucrez în două feluri peste tine, nu mai lucrez după tine, şi voi 
lucra după Mine, tată, şi după cum sunt în cer lucrate toate 
dintru început. Tu citeşti în carte şi te sminteşti întru Mine, 
dar uită-te bine, că Eu am lucrat cu cuvântul cărţii şi peste cei 
credincioşi şi curaţi cu inima, şi peste cei necredincioşi şi tru- 
peşti cu inima. 

O, poporul Meu, spală-ţi ochii cu învăţătura Mea, ca să 
fie curaţi, şi ca să pot vorbi cu tine după curăţenia inimii tale 
şi a ochiului tău, că greu îmi este să te părăsesc pentru întina- 
rea inimii tale şi a ochiului tău. Greu îmi este să lucrez peste 
amestecătură, tată, că tu eşti amestecat şi eşti numai trup cu 
inima ta. Vreau să lucrez cu tine aşa cum am Eu de lucru, şi 
nu aşa cum ai tu de lucru. Iată, după patruzeci de ani Eu nu 
am lucrători ca să ies să-Mi culeg agoniseala. 

Să te scoli, Israele tată, să stai bine şi cu frică şi cu 
luare-aminte, că vreau să Mă uit peste tine şi să-ţi văd statura, 
şi să pun peste zece, şi peste cincizeci, şi peste o sută, şi peste 
o mie, ca să lucrăm lucru de acelaşi fel, ca să nu vin să lovesc 
cu blestem via Mea şi neamul tău, căci neamul din care te 
tragi tu este aşteptat să se scoale prin tine, că tu eşti propteaua 
Mea în care Mă sprijin întru planul biruinţei Mele cu tine, 
Israele al harului Meu. Ia de la Mine pricepere cerească şi 
fugi de înţelepciunea care vine de la om, că oamenii au 
schimbat pe Domnul cu slava deşartă care vine de la om. Eu 
am purtat coroană de spini şi haină de ocară pentru salvarea 
turmei Mele cea aleasă după har, dar cei ce au pus mâna pe 
frâiele turmei au dat de la ei lucrarea cea de har şi au înăbuşit 
învăţătura cea din Dumnezeu, şi iată, învăţătura care vine de 
la omul mort cu inima şi cu credinţa a închis împărăţia ceru- 
rilor pentru cei ce dau să o ia cu stăruinţă şi cu credinţă. Aceia 
au peste ei cuvântul care spune: «Inima nebunului este în gu- 
ra sa, precum şi gura înţeleptului este în inima sa». 

Vine vremea să se arate deşertăciunea ştiinţei care vine 
de la om, şi ce veţi face voi, copii ai poporului Meu care vă 
bizuiţi pe om, tată? De unde credeţi că vă voi cere Eu atunci? 
Cine vă va da înapoi lui Dumnezeu? O, greu îmi este să vă 
cer din mâini neputincioase care n-au în ele răspuns bun pen- 
tru Domnul! Dar voi n-aţi priceput lucrarea care v-a purtat pe 
voi patruzeci de ani, şi de aceea nu ştiţi să staţi pe drumul 
Meu. Voi aţi avut o alegere cu mult mai mare decât aceea pe 
care vă bizuiţi voi, cei mulţi ai poporului Meu, şi nu v-aţi pre- 
ţuit alegerea cea de la Mine lucrată pentru voi, şi pentru cei 
ce aveau să creadă prin voi. Şi acum, când s-a stârnit luptă în- 
tre voi şi cei care nu au această alegere, voi tocmai acum v-aţi 
ascuns de alegerea Mea pentru voi, şi iată, vă întreb: pentru 
ce, oare, a lucrat Domnul cu voi timp de patruzeci de ani, 
copii ai poporului cel ales şi deosebit din lume? Din lume 
v-am luat pentru ca să staţi cu Mine şi ca Mine, adică aşa cum 
vă spun Eu să staţi. Şi acum se ceartă cu Mine copiii po- 
porului Meu care-şi pun nădejdea în oameni, şi aceşti copii 
răzvrătiţi dau să se tragă acolo de unde au fost luaţi de Mine. 
O, dacă era bine lucrată lucrarea Mea în lume, dacă ar fi 
lucrat bine cei pe care vă bizuiţi voi, după cum aţi fost în- 
văţaţi, de ce aş mai fi venit Eu să-Mi aleg un popor şi să-l învăţ 
din cer şi să-i dau viaţă sfântă prin cuvânt în mijlocul oame- 
nilor cei care au dat de la ei frica de Domnul? 

O, greu îmi este să lucrez peste tine când văd că nu vrei 
să-ţi pricepi menirea şi alegerea ta, copile al poporului Meu! 
Dacă acei ce nu mai cred în lucrările lui Dumnezeu între oa- 
meni, dacă aceia nu cred cuvântul lui Dumnezeu care te în- 
soţeşte pe tine, te duci şi tu, tată, la necredinţă? Scoţi şi tu să- 
geţi ca să tragi în Dumnezeu? îţi faci şi tu arc şi săgeţi ca să 
omori lumina care luminează? 

O, popor cu nume sfânt, vino-ţi în fire, în fire dumne- 
zeiască, tată, în dragoste de Dumnezeu vino, că dragostea pe 
toate le crede. Dragostea de Dumnezeu nu dă greş niciodată, 
şi ea ştie să creadă totul, căci totul vine de la Dumnezeu pen- 
tru cei cu dragoste de Dumnezeu. 


Vezi tu de ce te-am rugat Eu pe tine să nu mai umbli pe 
drum, tată? Eu ştiam că duhul rău îţi vede acum alegerea şi 
veşmântul tău cel de la Mine şi dă să te despoaie de tot ce ai 
prin harul Meu. Eu ţi-am spus că dacă umbli pe drum, cazi în 
păcat, tată, cazi în lepădare de Domnul şi cazi în vânzarea 
Domnului şi a aproapelui Domnului, că tu nu ştii cum vine 
asta, fiindcă nu vrei să fii deosebit de cei ce umblă pe drum, 
şi te duci şi te atingi cu ei dacă te duci pe drum, şi te despoaie, 
tată, şi rămâi gol de har, că ţie nu-ţi place liniştea cea dinăun- 
trul tău, liniştea ta cu Mine şi cu tainele Mele care te-ar fi 
crescut şi te-ar fi ţinut curat cu inima, curat cu urechea şi cu 
ochiul şi cu atingerea cea aducătoare de moarte ca să fi avut 
Domnul salvatori tari şi pregătiţi şi curaţi pentru ridicarea 
făpturii şi a turmei din vremea aceasta. Eu de aceea ţi-am 
spus să fii deosebit din lume, tată, şi să nu te atingi cu cele 
scoase astăzi, cu cele stricate ale făpturii omeneşti; de aceea, 
ca să te pot primi cu lucrarea Mea întru tine şi ca să salvez cu 
tine pe toţi cei din moarte, că Eu nu te mint, şi Eu ţi-am spus 
demult că mai mari minuni decât oricând va fi să fac cu tine 
spre sfârşit. 

Vezi tu, poporul Meu, ce greu îmi este să cobor la tine? 
Vezi tu câtă umilinţă aduci tu peste ochiul Meu şi peste lumi- 
na Mea şi peste calea Mea spre tine? Dar e vremea zilei ha- 
rului, şi Eu încă un picuţ te mai aştept ca să-ţi vii în fire şi să 
dobândeşti fire dumnezeiască aşa cum a fost omul cel de la 
început, aşa cum am fost Eu când am luat trup. Dacă nu ve- 
neam să iau trup din om, nu-Mi dădea Tatăl puterea să fac ju- 
decată omului. Dar iată, sunt Fiul Omului, om fără de păcat 
sunt, şi în locul omului cel din păcat M-am răstignit Eu cu 
trupul, ca să repar pe om şi să osândesc moartea. Şi iată, vine 
vremea, şi a şi venit, când morţii se vor scula întru viaţă, şi 
întru judecată; unii întru viaţă, şi alţii întru judecată. Vine 
Scriptura care vorbeşte despre naşterea din nou a lumii, căci 
iarăşi voi ridica din pământ pe om, pe tot omul care a avut 
trup, pe toată făptura, tată. Aşa am spus primilor Mei ucenici, 
care şi-au răstignit ale lor şi au luat viaţa Mea şi adevărul 
Meu şi cuvintele Mele, ale împărăţiei Mele ca să le împrăştie 
şi să facă fii pentru Mine; le-am spus că la naşterea din nou a 
lumii ei vor sta şi vor judeca pe Israel. Şi iată, cerul cel de sus 
uneşte dreapta cu cei din trup, şi se lucrează ce mai este de 
lucrat până la terminarea tainei mântuirii cea de la Iisus Hris- 
tos, Care Se numeşte Cuvântul lui Dumnezeu întru venirea 
cea de a doua a Fiului lui Dumnezeu. 

Poporul Meu cel iubit, cel mic cu credinţa, cel mic cu 
fapta ta în Domnul! Să te ridici mare, tată. Iată, rostesc cu- 
vânt. Ridică-te mare, ca să lucrez prin tine în aşteptarea cu- 
vântului care spune: „Aştept învierea morţilor şi viaţa veacu- 
lui ce va să fie Popor lucrător pentru veacul ce vine, te-am 
lucrat, tată, destulă vreme ca să te am acum, ca să iei plugul 
de-acum şi să nu te uiţi înapoi, şi să-ţi dau împărăţia ceruri- 
lor, care este pregătită pentru tine şi pentru toată făptura Mea. 
Sună gongul cel mare al arătării văzute a acestei lucrări care 
te-a născut pe tine de la Mine, ca să fii cu Mine acum, şi în 
veacul veacului apoi. Să nu stai nepăsător, să nu stai surd, 
căci gongul cel ceresc va fi să scoale morţii din morminte, da- 
ră pe tine, care ai încă trup, trup cu duh dătător de viaţă, dat 
de Mine! Eu, din îndurarea Mea, luminez şi sfinţesc pe tot 
omul care vine în lume. Şi prin ce fac Eu lucrarea aceasta pes- 
te făptură? Prin credinţă, tată, prin botezul credinţei şi prin 
baia naşterii cea de sus, nu prin meritul omului, că nu este om 
fără păcat şi care să merite îndurarea Mea, ci prin umilinţa 
Mea înspre om, tată, ca să repar păcatul omului cel făcut de 

om după ce a fost scos omul din cer pentru neascultare. Şi l-am 
pus pe om pe pământ şi l-am iertat şi l-am binecuvântat pe 
fiecare om care s-a născut din om, şi care a crezut în Dumne- 
zeu, şi care a lucrat dreptate înaintea Mea. Şi după felul cum 
a lucrat omul, a căpătat îndurare de la Dumnezeu. 

Omul din păcate se naşte, şi Eu n-am rostit binecuvân- 
tare pentru păcat, că nu se putea aşa ceva, dar am binecuvân- 
tat pe omul care, născut din om, a căutat spre Domnul, ur- 
mându-I Lui. Şi acum prin tine, popor al harului Meu, vreau 
să sfârşesc ce mai am de lucrat şi de reparat peste om. Nu Mă 
lăsa tară mâini şi fără picioare peste pământul tău, peste ogo- 
rul tău, că vreau să dau viaţă fără de moarte ogorului tău, ca 
să binecuvintez apoi această lucrare întru terminarea ei. Tu 
eşti poporul cel de la sfârşitul lucrării Mele. Nu te lua după 
omul care lungeşte boala, că vine Domnul, tată, vine şi vin- 
decă ce mai este neînviat, şi se întocmeşte spre vedere profe- 
ţia cea de viaţă fără de moarte, profeţia cea pentru răscumpă- 
rarea trupurilor, tată, căci la naşterea din nou a lumii când 
pântecele cel dintâi va lucra iar, multă făptură se va ridica 
spre chinuire în trup, că multă făptură s-a dus din cele din 
care a fost luată, s-a dus fără viaţă, fără cer, fără Dumnezeu, 
şi aceea va lua trup spre chinuire, şi nu va sfârşi chinuirea 
până ce nu va plăti cel din urmă ban, cea din urmă datorie. 
Dar Eu lucrez, tată, lucrez şi iar lucrez pentru uşurarea făptu- 
rii Mele, şi poporul Meu nu mai ştie ce face Dumnezeu. Şi 
iată, se vor arăta cei de sus, adică Ierusalimul cel de sus, cei 
ce au plecat cu viaţă vie, şi care sunt vii întru întoarcerea lor 
la Domnul. Se va arăta Ierusalimul cel de sus, care este mama 
celor credincioşi, celor chemaţi, aleşi şi credincioşi, şi va 
mărturisi această mamă pe fiii ei, măi copii ai Noului Ierusa- 
lim cel întocmit prin cuvântul cel de sus. 

Am venit să te iert, iubitul Meu popor, şi voiesc să iert 
prin tine şi prin cuvântul tău păcatele făpturii, tată, aşa cum 
Eu am făgăduit peste toate câte se vor dezlega pe pământ ca 
să fie dezlegate în cer. Această lucrare se primeşte la Do mn ul 
din lucrarea celor chemaţi, aleşi şi credincioşi ai vremii de 
sfârşit. Amin. 

Eu sunt Paştele cel nou, care se aşează peste voi prin 
cuvânt. Binecuvântată să fie cina cuvântului Meu în mijlocul 
poporului cel ales şi cu nume sfânt în mijlocul oamenilor ne- 
credincioşi şi puţin credincioşi. Binecuvântată să fie credinţa 
cea după Avraam peste fiii poporului Meu. Fiţi fii ai lui Avra- 
am întru credinţă, tată, dar nu mai ispitiţi pe Dumnezeu, că nu 
aşa a lucrat Avraam, părintele credinţei în Dumnezeu. 

Sculaţi-vă! Aceasta este vremea, copii ai Noului Ieru- 
salim. Nu vă uitaţi la cei ce nu cred ca şi voi, nu vă uitaţi îna- 
poi, că dacă veţi merge înainte cu credinţă, îi veţi vedea ve- 
nind după noi şi pe cei ce zăbovesc în necredinţă şi în ispitire 
şi în cârtire. 

Am venit să vă dau naştere de sus. De aceea am venit. 
Plângând am venit ca să cuvintez peste voi. Plângând vă 
aştept ca să fiţi cu toţii şi să vă ajutaţi unul pe altul toţi câţi aţi 
băut din această stâncă, toţi, tată, ca să nu vă rugaţi cu dispe- 
rare mai pe urmă să vă acopere şi pe voi această stâncă, acest 
munte ocrotitor, care vă păzeşte întru cuvântul Meu cel rostit. 
Vreau să vă deprind cu înţelesul cel ceresc al celor profeţite 
până acum. Veniţi-vă în fire, copii ai Noului Ierusalim. Nu vă 
mai iubiţi pe voi înşivă, că dacă voieşte cineva să-şi câştige 
sufletul, acela şi-l pierde dacă face ca el. 

Vă întind mâna Mea cerească şi rostesc prin cuvânt să 
fiţi credincioşi lucrării cuvântului Meu, copii ai poporului 
Meu. Cât ai fi de răzvrătit, de împietrit, Eu te primesc iar, şi te 


fac din nou, te fac ceresc prin cuvânt, şi îţi dau putere să crezi 
în Mine dacă te întorci. întoarce-te, tată, şi Eu te voi vindeca 
de păcatul neascultării şi al necredinţei. întoarce-te, popor 
hrănit cu pâine cerească, fiindcă tu nu ştii ce este această hra- 
nă pe care n-a mâncat-o nimeni aşa ca tine din cei de până la 
tine. Să te scoli, tată, şi să crezi ca Avraam şi ca David şi ca 
ucenicii Mei, care M-au dat ţie prin lucrarea Mea cu ei. Ei te 
aşteaptă ca să le deschizi. Ei sunt nerăbdători de-acum. Eu 
sunt gata cu masa, dar să ocupăm loc la masă, tată: cei de sus, 
cu cei de acum, şi se va vedea văzut unirea cerului cu pămân- 
tul, şi prin aceste vederi voi adeveri lucrarea Mea de mântuire 
întru capătul ei. Atunci va fi târziu, dar tu să nu vii atunci. Nu 
cumva să leneveşti până atunci, tată, căci cei ce lenevesc vor 
fi bătuţi mult atunci. Vino acum, ca să nu întristezi cerul când 
te-ar vedea pe tine bătut atunci de cei cu răsplata cea pentru 
fapte. Nu cumva să fii leneş întru venirea ta la masa Mea, că 
dacă văd aşa, să ştii, tată, că Eu te bat încă de pe acum, te bat 
ca un tată, ca să vii spre înţelepţire şi spre pocăinţă şi spre umi- 
linţă din credinţă. Vino cu Mine la lucru pentru ridicarea făp- 
turii! Vezi ce au făcut cei ce au crezut în Hristos până la tine, 
şi tu să faci mai mult decât ei, că mare va fi plata celor ce 
plinesc lucrarea lui Dumnezeu cea prin har. 

Rostesc pace peste tine. în numele Preasfmtei Treimi, 
Tatăl, Fiul şi Duhul Sfânt, pace cerească peste poporul Meu 
cel cu nume sfânt! Pace şi ridicare, pace şi pocăinţă peste ini- 
ma poporului Meu! Pocăinţă şi umilinţă, şi nu semeţie, şi nu 
îndrăzneală fără de pocăinţă. 

Poporul Meu, voi privi peste tine cum îmi vei deschi- 
de, iar dacă eşti necredincios şi nu vei deschide Domnului, Eu 
voi trece prin uşile închise şi te voi cerceta ca să vii spre po- 
căinţă. Amin, amin, amin. 

27 decembrie 1993/9 ianuarie 1994 

Sărbătoarea sfinţilor trei ierarhi, Vasile, Grigorie şi 

loan 

Poporul Domnului este îndemnat să se ridice spre duh de ascul- 
tare şi de credinţă roditoare de Duh Sfânt. 

ucuria Tatălui şi a Fiului şi a Sfântului Duh, în- 
tru îmbrăţişare cerească cuprinde aşezământul 
tronului Cuvântului, şi pe fiii aşezământului ceresc. 

Pace dumnezeiască vouă, celor ce staţi înaintea acestui 
tron! Şi din această pace să aibă parte toţi cei puţini care ştiu 
prin credinţă şi prin iubire ca şi a voastră să stea în faţa Mea 
aşa cum staţi şi voi, aşa, cu acelaşi fel de cuget şi de inimă în- 
tru cele noi, din veac lucrate ca să fie arătate în zilele acestea. 
Cei ce stau în faţa Mea aşa cum este astăzi de stat, aceia sunt 
bucuria Mea şi sunt fiii biruinţei Mele peste făptură, pentru ca 
să răscumpere făptura din moarte. Făptura are moarte peste 
ea prin păcatul cel din fire, tată, din firea cea trupească, măi 
copii, căci Adam n-a crezut dacă i-am spus să asculte ce-i 
spun şi să nu ia din cele oprite, n-a crezut când i-am spus că 
dacă va lua va muri negreşit, şi asta a fost, că Adam a murit 
şi a rămas această plagă peste făptura cea de la Adam; de la 
Adam, tată, că Eu pe Adam l-am scos din cer apoi şi l-am aşe- 
zat pe pământ, şi a căzut blestem peste pământ din pricina pă- 
catului lui Adam, şi a lucrat omul din greu pământul pe care 
creştea spini şi pălămidă, şi cu sudoarea feţei şi-a scos omul 
hrana, şi apoi se întorcea omul în pământul din care a fost lu- 
crat Adam, căci Eu i-am spus lui Adam: «Vei muri, şi nu vei 
trăi dacă nu vei asculta». 

Copii ai bucuriei Domnului, iată, neascultarea a lucrat 
lucrare de stricare peste lucrul Domnului, dar ascultarea repa- 
ră pe cele stricate întru început. Omul a făcut greşeala neas- 
cultării. în rai a greşit omul, şi raiul nu l-a mai ţinut pe om în 
sânul său, şi omul s-a întors în pământul din care l-a luat 
Dumnezeu când l-a făcut. 

Am ales un popor acum, după trecerea celor şapte vea- 
curi care au fost arătate prin profetul Ieremia, căci el a spus 
despre Domnul, Cel ce a întemeiat pământul cu şapte vremi 
şi cu şapte peceţi. Am ales poporul cel prin alegere cerească 
şi am lucrat încă o dată aşa cum am lucrat cu Israel cel după 
trup, şi iată, a venit vremea să răscumpăr trupul făpturii căzu- 
te, şi vreau să trimit poporul Meu spre lucru. Să fi fost pregă- 
tit bine până acum poporul Meu. Să nu mai fi trebuit să lucrez 
tot pentru el şi pentru trupul poporului Meu. Să fi lucrat cu el 
pentru trupul restului făpturii care n-a fost aleasă şi pregătită 
prin har. Să fi lucrat până acum lucrarea ascultării poporul 
Meu. 

De şapte mii de ani lucrez să repar pe om, să iau moar- 
tea de peste el, dar omul n-a dat moartea de pe trupul lui. De 
două mii de ani am venit şi am aşezat împărăţia Mea cea nouă 
prin jertfa Mea, căci Tatăl M-a dat ca să mor Eu în locul făp- 
turii căzute şi care moare de şapte mii de ani. Am venit acum 
două mii de ani şi omul n-a dat moartea de la el, dar, măi co- 
pii, aceasta este lucrarea pe care o face Tatăl Meu prin Mine, 
şi de aceea M-a trimis iar în lume, ca să grăiesc pe pământ lu- 
crarea de nimicire a morţii şi a iadului şi a stricăciunii, tată. 

Ce ai înţeles tu, poporul Meu iubit? Ce ai înţeles, tată, 
prin această lucrare cu care vin Eu de atâta vreme la tine? 
Vorbesc cu poporul Meu creştin, măi copii ai ieslei cuvântu- 
lui Meu. Slobod glasul Meu peste voi ca să-l daţi poporului 
creştin spre ştire. 

Am coborât o carte frumoasă la tine în zilele acestea, 
tată, şi tu, poporule creştin, n-ai auzit-o încă. Vreau să vin cu 
ea spre urechea ta ca s-o auzi şi să lucrezi lecţia ei peste tine 
(cuvântul Domnului din 9 ianuarie 1994, n.r.). Dar iată, n-am 
lucrători ca să-i trimit spre tine, ca să ia de la Mine şi să vină 
la tine cu cele de la Mine, căci cele de la Mine au acum o mare 
ordine, şi această hrană trebuie lucrată de inimi bine pregătite, 
ca s-o aducă în poporul Meu şi să pună masă poporului Meu. 
Cum adică, inimi pregătite? Adică inimi curate, inimi ascul- 
tătoare, care pot intra în cele venite din cer; adică inimi fără 
cugete şi gânduri trupeşti; adică inimi care stau sub ascultarea 
Duhului Sfânt, şi în care inimi locuiesc Eu, şi am templu ini- 
mile acestea, şi le sunt Domn dacă ei s-au lăsat deosebiţi cu 
Mine. Eu pe aceştia îi primesc şi le sunt tată numindu-i fii şi 
fete, copii ai Mei, tată. l-am deosebit dintre ceilalţi, ca să fie 
pentru ceilalţi care nu tot ca şi ei Mă iubesc pe Mine, Do mn ul. 

Poporul Meu, nu M-ai iubit, tată, că iată, azi nu mergi 
cu Mine şi pentru Mine. Ai casă şi soţie şi copii şi grădini şi 
ocupaţie, şi nu M-ai iubit dacă tu ai atâtea. Dacă Mă iubeai nu 
aveai nimic, şi pe toate le lăsai pentru ca să iei pe tine împă- 
răţia Mea, care-ţi ţinea de cald în vremea frigului, şi răcoare 
în vremea căldurii, şi erai bun pentru ca să te trimit acum pes- 
te poporul Meu cel mic cu inima, cel slab cu credinţa. Iată, Eu 
vin, şi poporul Meu e slab cu credinţa, şi dacă e slab cu cre- 
dinţa nu-i mai trebuie altă neputinţă ca să stea slab. Iată, Eu 
vin, şi nu este ascultare de Dumnezeu. Sutaşul care a zis: 
«Doamne, zi numai cuvântul şi mi-e de ajuns, că şi eu sunt 
rob sub stăpânire şi am sub mine slugi, şi zic aceluia să se du- 
că şi se duce, iar celuilalt „Vino!“ şi vine şi ascultă». Sutaşul 
acela n-avea ce ai tu, şi tot a ştiut să creadă şi să caute după 
Mine, şi tu, popor iubit de Dumnezeu, ai împărăţia Mea dată 


ţie, şi nu pot să-ţi zic ţie „Du-te!“ şi să te duci, sau să-ţi zic 
„ Vino!“ şi să vii. De ce nu vrei şi tu să fii ca acela, tată, ca 
să-ţi spun şi Eu ţie cum spunea acela slugilor lui? Oare, nu 
eşti tu poporul Meu, răscumpărat prin Sângele Meu şi iertat 
de păcatele tale prin cuvântul Meu, tată? A mai avut cineva în 
veacuri cuvântul Meu aşa cum îl ai tu, atât cât îl ai tu? Şi iată, 
nu asculţi de Dumnezeu. Lucrezi neascultare încă, lucrezi ca 
şi până acum. Pe cine să trimit Eu cu cuvântul Meu la poporul 
Meu cel slab? Afară este frig şi n-am unde să-Mi plec capul 
Eu şi cu poporul Meu. E frig afară, tată. Pe unde mai găseam 
alte dăţi vreun colţ de adăpost, nu mai am acum, că acolo este 
acum naştere pentru păcatul morţii, nu pentru cuvântul Meu. 
O, ce împotrivire, ce izgonire dureroasă! Mai rea ca aceea 
când am fost izgonit de urgia lui Irod, tată. Voi pedepsi aceas- 
tă nelegiuire, căci Fiul lui Dumnezeu pribegeşte şi plânge 
după poporul Său, şi n-are unde să-Şi plece capul şi n-are 
unde să pună masă şi să-Şi înmulţească pâinea cerească pen- 
tru poporul Său. 

Copiii Mei din cetatea Valea Voievozilor, cei ascultă- 
tori, care au început ridicare de locaş ca să aibă Do mn ul unde 
să-Şi plece capul! Domnul vă binecuvintează pe voi ca să 
ajungeţi cu grabă la întocmirea întreagă a acestui loc duhov- 
nicesc (Ro-Emaus, Tărgovişte, n.r.). 

Voi pedepsi pe toţi cei care se împotrivesc planurilor 
Mele şi trudei Mele în mijlocul poporului Meu. Trudesc din 
greu să pot lucra în poporul Meu, şi poporul Meu are multe 
de Scut, n-are de Domnul vreme poporul Meu. O, măi popor 
iubit, are să te usture, tată, nepăsarea ta de acum. Am să-ţi 
plătesc nepăsarea cu plata ei, creştine care judeci pe Dumne- 
zeu şi pe copiii care trag cu Dumnezeu şi cu greul lui Dum- 
nezeu. Voi da usturime în parte peste tot pe unde am copii răz- 
vrătiţi şi împotrivitori şi judecători şi cârtitori şi răutăcioşi cu 
firea şi cu purtarea. Voi scula pe mulţi cu usturime, ca nu 
cumva să-i prindă ziua Domnului nevindecaţi de moarte. Mai 
am un pic şi Mă arăt în faţa poporului care nu are inima cu- 
rată, care are cugete trupeşti şi pământeşti. 

Fericiţi cei curaţi cu inima, că aceia vor vedea pe Dum- 
nezeu, şi cuvântul acesta este al Meu, nu este al tău, creştine 
necredincios. Cei cereşti cu inima vor vedea pe Dumnezeu, 
dar Eu vă spun că aceia îl văd pe Dumnezeu. Dar mai am un 
pic şi Mă arăt ca să Mă vadă şi ceilalţi, şi cei care Mă împung 
acum. 

Popor iubit, sunt cu serbarea sfinţilor trei ierarhi în gră- 
dina ieslei cuvântului Meu. Aceştia au fost trimişi de Mine la 
Verginica după ce ea a împlinit porunca Mea pentru postul de 
patruzeci de zile în anul 1955. Au coborât din cer aceşti sfinţi 
şi au adus lui Verginica Sfintele Sfintelor, măi copii, şi după 
aceea Eu am coborât cu cuvântul Meu în ea şi am grăit po- 
porului cel care avea să se nască din cer prin cuvântul Meu, 
şi l-am strigat pe nume pe acest popor şi i-am pus nume nou, 
nume din cer, nume sfânt şi binecuvântat, şi l-am binecu- 
vântat, tată, şi l-am însemnat cu ungere cerească, şi nimeni pe 
pământ nu are acum dar şi har asemenea cu darul şi harul 
acestui popor. Dar cine să priceapă aceasta? Cine, tată, cine? 
că iată, n-are cine. Nu pricepe acest popor. Nici cel înzestrat 
cu un pic de înţelepciune, nu mai pricepe nici acela, şi s-a în- 
tors unul ca acela, s-a întors spre cei din lume dacă Verginica 
este acum lângă Mine. 

O, popor care ţi-ai cheltuit puţina credinţă prin care ai 
stat cum-necum cu Mine prin această lucrare! O, ce am să te 
mustru, tată! Am să te mustru cu usturime şi am să-ţi cer ce 
ţi-am dat. Să ştii că nu va fi altfel, şi nu vei mai vorbi tot ca 
acum. Nu ştiu dacă vei mai putea vorbi ceva atunci. Dar iată 

ce-ţi spun, că n-ai să pieri, tată, şi te voi cere din marea necre- 
dinţei, căci marea va da înapoi pe morţii ei, şi moartea şi iadul 
vor da înapoi pe morţii lor, şi voi deschide toate cărţile şi vor 
citi îngerii Mei din cărţi, şi va începe bucuria şi întristarea. 
Dar cei ce nu vor fi găsiţi atunci pentru bucurie, aceia vor îm- 
brăţişa întristarea şi vor suferi până ce vor plăti cea din urmă 
datorie, măi poporul Meu iubit şi aşteptat la masa credinţei, 
la masa bucuriei, tată. Nu căuta să fii pentru întristare, şi intră 
cu Duhul Sfânt, cu darul şi cu harul ce ţi-au fost dăruite la 
naşterea ta prin cuvântul acestei lucrări, căci această lucrare 
te-a născut pe tine pentru ca să fii fiul cel lucrător al acestui 
timp ceresc care vine cu Mine. Să nu stai necredincios. Să te 
apropii bine cu Mine şi cu tainele Mele care sunt în mijlocul 
tău prin cuvânt, şi să nu faci lucrarea lui luda, tată, că nu mai 
poţi acum să faci nimic rău, fiindcă Eu am ieşit, creştine, am 
ieşit cu tine, şi tu unde eşti? Scoală-te, tată, şi vino lângă Mi- 
ne, tu şi toată casa ta, şi împarte împărăţia Mea la cei ce o do- 
bândesc prin credinţa ta. O, lasă-te tocmit. Ascultarea te va iz- 
băvi de toate păcatele tale, popor mititel, că eşti slab şi miti- 
tel, tată, mititel cu inima şi cu dragostea şi cu credinţa. Eu îţi 
dau statură întreagă într-o clipă, dar intră şi ia ogor de la Cel 
ce împarte, şi nu mai fă altceva de-acum. Am să vin cum voi 
putea ca să-ţi dau cuvântul cel coborât la ieslea cuvântului 
Meu. Mă voi sprijini cu cei ce au rămas la lucrul viei Mele şi 
te voi îngriji din nou, copil al viţei cea nouă care este pe ma- 
să. Şi tu unde eşti? Vino, să te apropii, să se ocupe mesele, că 
Eu Mă încing şi te servesc pe tine, popor al lui Israel. 

Binecuvântată să fie bucuria ta cu Mine, copil credin- 
cios al poporului Meu. 

Binecuvântată să fie ridicarea ta spre Mine, copil slab 
şi îndoielnic al acestui popor. 

Binecuvântată să fie întoarcerea ta la Mine, copil răz- 
vrătit şi împrăştiat prin străini şi plecat din poporul Meu, că 
tu ai pecetea acestei alegeri, tată. 

Binecuvântare pentru cei credincioşi, şi iertare pentru 
cei şovăielnici care se pocăiesc de păcatele lor, tată. 

încă o clipă de har, şi voi rămâne descoperit apoi, şi voi 
sta cu voi şi vom lucra minuni mai mari decât atunci, aşa pre- 
cum v-am promis atunci. 

Pace peste ieslea cuvântului Meu şi peste fiii Mei de la 
gura ieslei Mele! Voi cuvânta pentru împărţirea cuvântului 
venit pentru poporul Meu. Voi răzbate prin cei ce lucrează lu- 
cru spre împărţire, hrană spre împărţire. 

Pace vouă de la Domnul şi de la sfinţii zilei de azi, căci 
mult se bucură întru această sărbătoare aceşti sfinţi azi ser- 
baţi, şi toate se vor lăsa descoperite spre vedere, şi vor fi mi- 
nuni mai mari ca oricând. Amin, amin, amin. 

30 ianuarie/ 12 februarie 1994 

Praznicul întâmpinării Domnului 

„Frigul" Domnului şi „ frigul" poporului creştin. Necredinţa în 
împlinirea proorociilor îndurerează pe Dumnezeu. 

A stăzi este zi de întâmpinare. Domnul întâmpină 
pe Israel, şi Israel întâmpină pe Domnul. 

Pace peste Israel! Pace ţie, iubitul Meu Israel! 
în numele Tatălui şi al Fiului şi al Sfântului Duh, pace 
întru cei de sus şi întru cei de jos, că Israelul cel de sus, cel 
din har, de sus, are pe Domnul în mijloc întru coborâre de ci- 
nă cerească în mijlocul tău, Israele care întâmpini pe Do mn ul 
astăzi. Şi voi veni pe nori cu mare serbare, şi Israel Mă va 
întâmpina. 


Israele tată, iată, intru în templul tău, în inima ta intru. 
Ce face inima ta, copile al poporului Meu? Am vestit pe co- 
piii poporului Meu să-şi pregătească frumos casa inimii ca să 
primească pe Domnul, ca să întâmpine pe Do mn ul. Nu-i ni- 
mic dacă-i frig afară. Afară e frig, şi acest frig este trimis de 
Mine, ca să vorbesc în frig cu poporul Meu Israel. Iată, po- 
porul Meu iubit, iată ce întâlnire ţi-a dat Domnul tău. Te-ai 
supărat, tată? Iată, suflu cuvintele Duhului Sfânt peste tine, 
copile îngheţat şi înfrigurat. E frig în casa inimii tale, copile 
al vremii venirii Mele pe nori. E frig, tată, şi n-am unde să-Mi 
plec capul sub adăpostul tău. Am venit să fac milă şi îndurare 
peste tine. Am venit să-ţi ţin de cald, poporule amorţit pe ca- 
lea către cele cereşti; să te-ncălzesc, tată, la sânul slavei cu- 
vântului Meu şi să te îndemn spre căldură, că Eu încălduresc 
inima ta. Iată astăzi glasul cuvântului Meu care a coborât pen- 
tru tine la ieslea cuvântului Meu; pentru tine, tată, ca să-l las 
astăzi peste tine, ca să te încălduresc, că e frig, tată, şi unul pe 
altul să ne încăldurim în vremea frigului. 

Iată astăzi glasul Meu. Nimeni să nu-şi învârtoşeze au- 
zul la glasul Meu. Să nu faci, tată, ce a făcut Israel, care şi-a 
învârtoşat inima patruzeci de ani, şi care tot aşa este şi acum, 
căci Eu l-am lepădat pentru învârtoşarea inimii lui, dar iată, 
am un Israel al răscumpărării celui de atunci. Te-am făgăduit 
ca să fii, Israele, ca să fii tu Israel în vremea aceasta şi ca să 
dau prin tine mâna la toată făptura care a fost, şi care este în- 
că, şi ca să răscumpăr prin tine pe cel pierdut de la faţa Mea. 
Să nu fii necredincios în această profeţie pe care ţi-o spun iar, 
că de mult ţi-am spus-o că va fi să se împlinească. Să crezi 
proorociilor, să nu le defăimezi, căci bătrânul Simeon a mâ- 
niat pe Dumnezeu dacă n-a crezut proorocia în care scria Du- 
hul Sfânt despre Fecioara care va naşte pe Emanuel şi care va 
rămâne fecioară, şi a dat să şteargă această profeţie, dar înge- 
rul Meu o adăuga iar în carte, şi el se-nvârtoşa şi iar ştergea 
din fila cărţii aceste cuvinte, şi cuvintele iar se aştemeau la lo- 
cul lor în carte, şi atunci M-am mâniat şi am rostit peste el 
prin înger: «Nu vei muri până nu se va naşte Fecioara aceas- 
ta, ca s-o vezi apoi, şi să vezi şi pe Domnul, Care va ieşi prin 
ea». Şi bătrânul Simeon a mai trăit încă de patru ori mai mult 
viaţa unui om şi nu mai murea. Dar a venit după trei sute de 
ani vremea Fecioarei care s-a născut şi a crescut şi a născut 
pe Domnul Iisus Hristos, şi Simeon a văzut împlinirea proo- 
rociei pe care el nu putea s-o creadă, şi apoi, îngreuiat de vre- 
me, a fost iertat de Dumnezeu. 

Să crezi cuvintelor Mele, Israele, că Eu nu te-am minţit 
cu nimic din cele ce ţi-am vestit vreme de patruzeci de ani, şi 
iată astăzi glasul Meu peste tine. E frig afară, tată, e iarnă cu 
frig. Să nu fugi din braţul Meu cel cald. E frig şi în cer, căci 
cerului îi este frig fără tine, Israele de la sfârşit. îi este frig lui 
Domnul fără tine, şi tu să nu mai stai pribeag de Domnul tău 
şi de Duhul Sfânt. Să nu mai stai pribeag, iubitul Meu Israel, 
că nu vreau să te văd Eu pe tine plângând şi fără mângâiere şi 
fără acoperământ. Eu sunt acoperământul tău, şi tu să stai cu 
Domnul tău. Amin. în numele Tatălui şi al Fiului şi al Sfân- 
tului Duh, îţi zic să stai cu Dumnezeu, popor al lui Dumne- 
zeu, popor cu pecete cerească, luată de la masa acestei lucrări 
de cuvânt dumnezeiesc. 

Apropie-te, poporul Meu. Binecuvântată să-ţi fie astăzi 
urechea inimii tale şi casa inimii tale ca să întâmpine glasul 
cuvântului Meu casa inimii tale, templul Meu din tine. E frig 
afară, tată. Binecuvântat să fii sub căldura Duhului Sfânt, 
Care te acoperă astăzi, şi unul pe altul să ne întâmpinăm şi să 
ne încăldurim, iubitul Meu popor. Să stai bine treaz cu inima 

Cuvântul lui Dumnezeu 


şi roagă-te să-ţi dau credinţă ca să înţelegi cu ea glasul cuvân- 
tului Meu. Amin. 

Binecuvântată să fie toată inima lui Israel cel mic al 
Domnului, ca să mănânce cu folos şi să crească Israel cel mic 
şi să prăsească fii pentru vremea făgăduinţei, că Eu Mă întorc 
pe nori, după cum este scris în Scripturi. 

Pace şi binecuvântare peste cina cuvântului Meu în 
mijlocul poporului Meu! Pace vouă, fiilor, şi duh de înţelep- 
ciune las astăzi peste voi! Rămâneţi întru Duhul Meu. Luaţi 
şi hrăniţi-vă; acesta este cuvântul Meu. Eu sunt Cuvântul, co- 
pii ai poporului Meu. Fiţi cu duhul atent, căci Tatăl este cu 
Mine în mijlocul vostru. 

Verginica este venită cu Mine, Domnul, în mijlocul po- 
porului ei: 

F ace vouă, măi copii! Luaţi îndemnul Dom- 
nului, fiţi cu duhul atent. E greu, fiilor, 
fiindcă n-aţi stat bine cu Domnul până acum, şi e greu să în- 
ţelegeţi acum cele cereşti. Fiţi, dar, cu duhul atent. Aduceţi-vă 
aminte de Domnul, Care a spus ispititorilor de atunci care nu 
înţelegeau nimic din cer şi cărora aşa le-a spus lor: «Dacă nu 
înţelegeţi cele pământeşti, cum veţi înţelege dacă vă voi spu- 
ne cele cereşti?». 

Iată, Domnul vorbeşte astăzi cu voi cele cereşti, cele ce 
au fost întru început. Fiţi cu duhul atent. Primiţi cuvântul 
Domnului şi faceţi să-i fie cald cuvântului în voi. Sunt cereşti 
şi nu sunt pământeşti cele ce vă aduce Do mn ul vouă. Do mn ul 
vorbeşte ca în cer, nu ca pe pământ; nu ca până acum este 
această vorbire. 

Iată, suflu căldură în voi. Să fie iesle caldă în voi, să in- 
tre cuvântul în voi şi să-i fie cald, fiilor. Nu fiţi reci, nu fiţi ne- 
credincioşi. Eu sunt aici cu Domnul, măi copii. Fiţi cu duhul 
atent şi să creşteţi întru Duhul Sfânt, că vine vremea minuni- 
lor cereşti, lucrate de Domnul peste voi. Vedeţi să nu vă zdro- 
bească aceste minuni care vin, că vin minunile care vor vorbi 
de la Domnul despre acest popor care a mâncat din cer. Eu am 
fost linguriţa prin care Domnul v-a hrănit, şi am loc pregătit 
pe pământ unde vin cu Domnul pentru poporul cel cu nume 
sfânt. Iată, am venit cu Domnul în mijlocul vostru, şi cu cei 
credincioşi şi ascultători care stau de veghe la ieslea cuvân- 
tului ceresc. Pregătiţi- vă hăinuţele, că în curând se vor ridica 
porţile slavei Domnului şi ale fiilor slavei care vin cu Dom- 
nul, că vine Domnul, fiilor, vine văzut, copiii mei, şi toţi din 
voi îl veţi vedea pe Domnul, şi mă veţi vedea pe mine cu 
Domnul la voi. Să nu vă găsesc prin frig, şi să vă găsesc în 
casă, în credinţă, măi copii, şi în ascultare de cele ce vin la voi 
din cer. 

Mama Gigi atinge pe tot fiul acestui popor care a venit 
în întâmpinarea Domnului. Aceasta este sărbătoarea de azi a 
poporului meu. E zi de întâmpinare. Pace ţie, iubitul meu Is- 
rael! Fii cu duhul atent, şi iarăşi zic: fii cu duhul atent, copil 
hrănit de Dumnezeu. 

Pace vouă, celor adunaţi la cină cerească! Aici este loc 
de Emaus pentru Domnul, locul hranei prin cuvânt, căci 
Domnul este Cuvântul. Amin, amin, amin. 

2/15 februarie 1994 

Cuvântul Domnului către poporul creştin 

Vremea despecetluirii tainelor Scripturii. Fapta bună din fire şi 
fapta bună din credinţă. Credinţa din fire şi darul credinţei. 

ă se audă glasul Domnului şi să se aştearnă spre 
mărturie cuvântul glasului Domnului, căci aici la 


voi şi cu voi este izvorul glasului Domnului. Aceasta este 
grădina glasului Domnului, munte întocmit prin cuvântul 
Domnului. 

Pace străjerilor muntelui cuvântului Meu! Pace glasu- 
lui Domnului întru cuvânt de mărturie, căci astăzi rosteşte 
Domnul binecuvântare pentru răspândirea cuvântului peste 
mulţimi, peste încă o cetate a României, şi vom merge înainte 
până la ziua de odihnă şi vom lucra cuvântând vestea împără- 
ţiei lui Dumnezeu peste cei ce cred şi peste cei ce nu cred, ca 
să creadă toată făptura, fiindcă nimic nu este cu neputinţă la 
Dumnezeu; să creadă prin credinţa adevărului, măi copii, şi 
să fie înghiţită de adevăr făptura cea căzută, ca să ia libertate 
prin adevărul lui Dumnezeu. Amin. 

Se binecuvintează această lucrare de înviere şi de jude- 
cată; de înviere prin cuvânt, şi de judecată prin cuvânt. Stăpâ- 
nitorul acestei lumi a şi fost judecat încă din vremea răstig- 
nirii Mele prin cruce, a înălţării Mele pe cruce. Şi iată acum 
pe Cel răstignit, iată-L prin cuvânt peste lume. 

Cuvântul Meu vine pe nori la voi, ca să-l daţi peste lu- 
me, ca să-l răspândiţi voi, cei purtători ai tainelor lui Dumne- 
zeu, care se despecetluiesc prin această lucrare cerească. 
Aceasta este vremea despecetluirii, căci până acum s-a desco- 
perit în parte şi s-a înţeles în parte, măi copii. în parte a fost 
cunoaşterea şi profeţia, şi ceea ce este în parte se desfiinţează 
când este vorba de desăvârşirea celor cunoscute în parte. 
Ceea ce este mic se dă deoparte, şi îşi face loc ceea ce este 
mare şi desăvârşit. Ceea ce este mic, ceea ce este în parte, este 
înghiţit de desăvârşirea din care au fost cunoscute cele ce au 
fost în parte cunoscute. Până acum am crezut ceea ce a fost 
profeţit în parte, dar de acum, măi copii, ele vin faţă către 
faţă, ca să cunoaştem pe deplin, precum pe deplin suntem şi 
noi cunoscuţi de Domnul. 

Scris este despre cele ce au fost cunoscute în parte că 
se vor desfiinţa. Proorocia se va desfiinţa, ştiinţa se va sfârşi 
şi limbile cu darurile lor vor tăcea, şi va veni ceea ce este de- 
săvârşit. De aceea întreb Eu pe poporul Meu zicându-i: po- 
porul Meu, am multe să-ţi spun, dar le poţi purta de-acum? 
Este scris în Scripturi: «Cei fără de lege nu vor pricepe, şi nu- 
mai cei înţelepţi vor pricepe înţelepciunea cerească», şi dacă 
tu nu pricepi, cum înseamnă că eşti? Nu înseamnă că eşti în 
fărădelege dacă nu pricepi? Şi dacă eşti înţelept şi pricepi ce- 
le cereşti care se despecetluiesc acum prin ştiinţă cerească, 
asta nu înseamnă că tu eşti împlinitorul legii lui Dumnezeu? 
Iată, aşa se deosebeşte lucrul tău de până acum, creştine tată. 
Dacă înţelegi crezând în cele cereşti care vin desăvârşindu-se 
în faţa celor ce au fost numai în parte până acum, atunci în- 
seamnă că tu ai avut legea lui Dumnezeu în inima şi în trăirea 
şi în fapta credinţei tale prin această lucrare de coborâre a cu- 
vântului lui Dumnezeu, iar dacă nu înţelegi cele cereşti care 
vin de-acum desăvârşindu-se, atunci înseamnă că tu nu ai 
avut în inima ta legea Domnului, şi nici în trăirea şi în fapta 
ta nu ai avut-o. Vorbesc de copiii acestei lucrări care au avut 
alegere cerească şi primire în acest popor, alegere şi primire, 
tată. Creştinii acestui popor nu ştiu ce înseamnă faptă bună 
pentru cer. Una este fapta bună pentru cer, şi alta pentru fire 
şi pentru trupul firii. Dacă am lua porunca cea care spune „ Să 
nu furi“ sau aceea care spune „Să nu fii desfrânat “, una este 
să împlineşti aceasta din firea ta cea liniştită, şi cu totul alt- 
ceva este să faci aceasta din credinţa în Dumnezeu, adică pen- 
tru că ţi-a spus Dumnezeu să nu faci aşa. Iată deosebirea din- 
tre fapta bună din fire şi fapta din credinţă lucrată. Fapta bună 
din fire, nu are plată, dar fapta bună din credinţă, are mare 

plată şi mare binecuvântare, şi are lucrare de mântuire, măi 
copii. Iată, vă încerc înţelepciunea. încerc inima poporului 
Meu şi îi încerc înţelepciunea, ca să dovedesc înţelepciunea 
sau neînţelepciunea fiului poporului Meu. 

Iubitul Meu Israel, am coborât la tine cu un pic înainte 
şi ţi-am spus că numai Avraam va rămâne cu cerul, şi te-am 
întrebat: «Cum adică Avraam?», şi tu ai răspuns mai mult sau 
mai puţin la întrebarea Mea cerească. O, poporul Meu piere 
pe cale din lipsă de înţelepciune, şi Eu cobor prin cuvânt spre 
el şi îi spun să nu piară pe cale, şi îi spun să fie ca Avraam fiul 
acestei lucrări. Şi cum ca Avraam? Iată, tată, lui Avraam i s-au 
socotit credinţă faptele lui. Şi cum vine asta? Avraam a luat 
cuvântul lui Dumnezeu şi l-a crezut şi l-a împlinit. L-a împli- 
nit fără cârtire, cu toate că Eu l-am încercat prin cuvânt cu 
două tăişuri. I-am spus că va avea pe Isaac, şi că din Isaac voi 
înmulţi pe Avraam, şi a crezut Avraam pe Domnul. Şi apoi i-am 
spus să-l taie şi să-l dea jertfă Domnului pe Isaac, şi nu s-a 
îndoit Avraam, şi nu s-a dat înţelept ca să cerceteze ce va să 
zică Dumnezeu prin aceste lucrări. întâi i-am spus să creadă 
ce-i spun şi i-am spus că va avea pe Isaac, şi apoi i-am încer- 
cat credinţa prin fapta credinţei lui, şi Avraam a rămas cu Mi- 
ne fără să cârtească, fără să se dea el înţelept. El credea că Eu 
eram în el, şi el a stat fără îndoială în faptă, şi pentru aceasta 
am scris în dreptul lui neprihănire şi dreptate. Avraam n-a cu- 
getat că Domnul este nedrept când a cerut sacrificarea lui 
Isaac. Avraam a crezut că şi din morţi îl voi învia pe Isaac da- 
că i-am făgăduit pe Isaac. Şi când am făgăduit Eu aceasta lui 
Avraam? I-am făgăduit când firea cea trupească nu lucra la 
Avraam şi la Sarra cea steaipă, şi aceasta s-a lucrat mai presus 
de fire, prin credinţa lui Avraam, şi încă de pe atunci am în- 
ceput Eu repararea prin credinţă. Avraam nu a lucrat din fire 
fapta cea bună, şi a lucrat din credinţă, a lucrat în numele lui 
Dumnezeu. 

Voi ştiţi că mulţi păgâni fac o mulţime de bine unii al- 
tora, dar nimic nu se pune pentru Dumnezeu. Acestea sunt 
faptele firii căzute, chiar dacă omul face bine cu firea lui cea 
căzută prin păcat şi din păcat răsărită, dar faptele credinţei 
sunt altceva, şi nu se pot aşeza nicicum spre asemănare între 
ele. Una este să faci bine din firea ta, şi alta este să lucrezi 
fapta credinţei, căci credinţa nici nu trăieşte decât prin faptele 
ei, tată, prin jertfele ei, măi copii ai lucrărilor lui Dumnezeu. 

Copiii acestui popor au schimbat cuvintele lui Dumne- 
zeu cu cuvintele lor, au schimbat credinţa lui Dumnezeu în ei 
cu credinţa lor în Dumnezeu, şi ei nu ştiau bine cum să creadă 
în Dumnezeu. Credinţa în Dumnezeu, credinţa cea din fire, 
nu este lucrătoare pentru cer şi pentru mântuire, după cum şi 
vedeţi dacă vă uitaţi peste făptura cea căzută, din fire căzută. 
Dar credinţa care vine de la Dumnezeu în calea omului căzut, 
aceea este credinţă lucrătoare, este dar dăruit de Dumnezeu, 
aşa cum a fost peste Avraam. Una este credinţa din fire, din 
firea cea căzută, una este firea credinţei, şi alta este darul cre- 
dinţei, şi aceasta din urmă se numeşte credinţa adevărului. 
Iată de ce am spus Eu poporului Meu că Avraam va rămâne; 
Avraam şi cei asemenea lui în credinţă. Avraam Mi-a dat pe 
fiul său, şi s-a dat pe el întâi, şi apoi a dat pe fiul său, şi de 
aceea este Avraam, şi de aceea este fiul său, de aceea, pentru 
că s-au dat lui Dumnezeu la cererea lui Dumnezeu, şi pentru 
aceea au primit darul lui Dumnezeu, au primit credinţa şi fă- 
găduinţa cea pentru credinţă. 

Lumea crede că este Dumnezeu, crede din obişnuinţa 
firii căzute, dar această credinţă nu lucrează la mântuirea 
omului, nu este lucrătoare cu cerul acest fel de credinţă. O, nu 


aşa, tată, şi de aceea Eu am ales din lume un popor, ca să-i dau 
darul credinţei, şi cu acest dar să stea în lucrarea lui Dum- 
nezeu şi să lucreze după cuvântul lui Dumnezeu, ca Avraam, 
tată, şi ca să scriu dreptate şi neprihănire în dreptul fiului 
acestui popor. Această lucrare de cuvânt din cer, a venit în ca- 
lea poporului Meu ca să-l fac să creadă prin ea, să creadă ca 
Avraam, şi ca să rămână în lucrarea Mea fiul acestui popor, şi 
iată, tată, că se cunoaşte bine dacă a crezut acest popor în lu- 
crarea lui Dumnezeu, care a venit ca şi la Avraam, şi toată lu- 
crarea Mea cu Avraam a fost făgăduinţa lui Dumnezeu, Care 
avea să dea pe Fiul Său jertfa pentru salvarea făpturii căzute. 

Avraam a primit pe Fiul lui Dumnezeu prin preotul lui 
Dumnezeu, şi aceasta a fost făgăduinţa mântuirii, pâinea şi 
vinul, Trupul şi Sângele lui Hristos, făgăduit încă de pe 
atunci, dat încă de pe atunci, dat lui Avraam prin preotul lui 
Dumnezeu, Melchisedec, cel uns în chip tainic de mâna cea 
tainică a lui Dumnezeu. Şi de atunci Avraam a primit pe 
Domnul Iisus Hristos în el, şi prin El a lucrat întru duhul cre- 
dinţei, întru darul credinţei. 

Mare este taina mântuirii, tată, dar când voi putea vorbi 
cu tine despre ea aşa cum este ea? că tu o ştii prea puţin, tu o 
crezi prea puţin, copile al poporului Meu, şi nu poţi să crezi 
aşa cum a crezut Avraam ca să lucrezi ca Avraam, tată; că 
uneori îţi venea greu să crezi în lucrarea Mea cu tine, şi dacă 
făceai aşa, nu mai lucram. Lucram cum voiai tu, ca să nu le- 
pezi credinţa ta în lucrarea Mea, dar credinţa ta nu era lucră- 
toare în lucrarea Mea cu tine, că tu lucrai cu Mine pămân- 
teşte, tată, şi Eu n-aveam cum să lucrez cu tine cereşte, aşa 
cum am avut lucrare peste Avraam. Şi fii atent, că numai 
Avraam va fi să aibă lucrarea Mea, numai cei ce se aşează să 
creadă bine în lucrarea Mea de acum. 

Iată, tată, slujitorii bisericii de azi care n-au parte ca să 
creadă în lucrările cele mari ale lui Dumnezeu, căci ei au le- 
pădat frica de Dumnezeu şi stau în duhul lor, tată. Ei dau 
acum să-ţi omoare puterea credinţei tale, creştine. Ei urzesc 
război cu adevărul Meu care se lasă la voi prin această lucra- 
re cerească. Lor nu le este dat să creadă, pentru că nu pentru 
toţi este această credinţă în această lucrare. Această sămânţă 
de credinţă nu face rod în cei care au vină faţă de Trupul şi 
Sângele Meu, faţă de Duhul Sfânt al vremii Domnului, Care 
vine pe nori, vină faţă de botezul făcut în numele lui Iisus 
Hristos, şi pe care botez l-au întinat cu mult mai greu decât 
restul făpturii. Pentru aceştia nu se lasă rodul acestei lucrări, 
şi se lasă doar iertare prin această lucrare, şi dacă s-ar în- 
toarce spre aplecare, spre iertare. Dacă se-ntorc, tată, dar nu 
se-ntorc, că nu le este dat, că ei au răstignit puterea Mea cea 
care trebuia să fie purtată de făptura cea credincioasă şi bine- 
credincioasă. Ei au stat la pândă ca nu cumva să se întoarcă 
cineva spre adevărul cel lucrat de Mine prin această lucrare. 
De şaptezeci de ani biserica bâjbâie prin întuneric şi nu mai 
stă ca la început, căci cezarul a cumpărat biserica Mea, şi ea 
s-a lăsat cumpărată, tată. 

Voi, copii ai lucrării Mele prin care am coborât la voi, 
faceţi, tată, ce au făcut apostolii Mei după învierea Mea, şi 
vindecaţi-vă de necredinţă, şi vindecaţi lumea de necredinţă, 
că nu biserica a dat pe sfinţi, aşa cum spun arhiereii lumii, ci 
sfinţii au dat biserica, sfinţii au însemnat biserica cea întru 
adevăr biserică, şi tot ei sunt şi azi, sunt şi lucrează peste cei 
ce cred ca Avraam. 

Poporului Meu îi trebuie aplecare şi credinţă neclătina- 
tă în această lucrare cerească, fiindcă slujitorii bisericii se 
luptă, tată, să stingă această făclie cerească, dar ea se va rupe 

în părţi şi va face lumină în inimi, şi inimile lor vor lua de la 
Mine darul credinţei lucrătoare de viaţă. Dar voi staţi deopar- 
te de ispititorii aceştia, că lucrarea Mea nu se împiedică de 
necredinţa sau de ameninţarea celor ce se zic pe sine că sunt 
ai Mei. Dar şi cei din vremea trupului Meu nu ziceau altfel. 
Ziceau că sunt ai lui Avraam, şi ei lucrau faptele diavolului. 
Aşa şi cei de acum, tată. Dar Eu sunt cu voi şi vă conduc, şi 
vom lucra să întoarcem pe om de la minciună şi de la rătăcire 
şi să arătăm omului calea şi să iertăm pe cei ce se pocăiesc de 
necredinţă. Mare este alegerea şi harul acestui popor, dar ha- 
rul lucrează prin credinţă, iar slava lui Dumnezeu se descope- 
ră lucrând. Amin. 

Iată, măi copii, se rosteşte de cer binecuvântarea lucru- 
lui vostru duhovnicesc cu încă o corăbiuţă de călătorie, iar Eu 
voi fi şi în ea cu voi la lucru. Eu şi atunci am călătorit pe mare 
cu corăbiuţă. Iată, şi acum tot aşa lucrez, ca să mergem pentru 
răspândirea luminii peste lume, tată. 

Se binecuvintează şi se sfinţeşte, prin cuvânt ceresc şi 
prin apă sfinţită prin cuvânt, încă o corăbiuţă, şi voi lucra 
pentru încă un cârmaci, ca să fie la vreme pentru lucru, tată. 
Domnul vă binecuvintează pe voi, şi lucrările voastre în 
Domnul. Binecuvântate să fie drumurile şi cetăţile vestirii în- 
vierii şi judecăţii prin cuvânt. Vom merge, tată, până ce Evan- 
ghelia cea nouă a lui Iisus Hristos va fi primită de toate nea- 
murile, şi apoi Mă voi lăsa văzut cu voi şi la voi şi peste lume. 

Pace vouă! Eu am grijă de voi. Suntem în război cu ne- 
credinţa, dar Eu vă conduc, şi voi înmuia necredinţa. Nu vă 
lăsaţi pătaţi de cei ce nu cred, de cei ce vin cu ispitire şi cu 
haină ascunsă. Voi rămâneţi numai cu Mine, că numai aşa va 
fi curată această lucrare de înviere. Cei ce nu cred în această 
lucrare vestită din cer pentru venirea pe nori a lui Iisus Hris- 
tos, aceia nu cred în Iisus Hristos, căci dacă aceia ar fi adevă- 
raţi fii ai lui Iisus Hristos, aceia ar cunoaşte că Eu sunt această 
lucrare, aceia ar recunoaşte glasul cuvântului Meu. 

Pace vouă prin cuvântul Meu! Amin, amin, amin. 

7/20 februarie 1994 

Duminica fiului risipitor 

Despărţirea celor credincioşi de cei necredincioşi. 

E u vin cu glasul Meu, iar voi, copii ai cuvântului 
Meu, ascultaţi, tată, glasul Meu şi daţi-i trup în 
această carte, că vouă vă va cere Domnul această lucrare spre 
mărturie că a lucrat cu glasul Său pe pământ şi în cer. Se scrie 
şi pe pământ, se scrie şi în cer, şi stau martori cereşti la înfiin- 
ţarea cuvântului Meu. Toate cuvintele din vremea acestei lu- 
crări dumnezeieşti vor sta mărturie pe pământ şi în cer pentru 
acest popor al acestei lucrări. Măi fiilor, nu va fi altfel. Po- 
porul Meu care nu a crezut bine cuvintele Mele ca să nu le 
calce va vedea că nu va fi altfel, şi i se va socoti poporului 
Meu neascultare a cuvântului rostit de Dumnezeu, şi dureros 
se va plăti neascultarea! 

Pace şi duh de linişte la voi şi în voi, ca să pot un picuţ 
lucra cu glasul Meu la voi, că iată, las cuvânt de mărturie, ca 
să fie la Domnul şi la voi. Toate iau fiinţă prin cuvânt. Cuvân- 
tul ia fiinţă cuvântându-1, şi după aceea ia fiinţă împlinirea 
cuvântului. 

Am spus odinioară, prin cuvântul acestei lucrări, să nu 
se ducă acest popor pe apa sâmbetei, şi n-a ascultat acest po- 
por pe Domnul şi ca să facă aşa cum Domnul i-a spus. Eu am 
ascultat tot păsul poporului Meu, care a fost numai trup, dar 


poporul Meu n-a făcut şi el tot aşa. Eu spuneam, ca să mai 
scap ceva din poporul Meu, spuneam creştinului să nu umble 
lângă el cu cel ce nu crede şi nu ascultă de Mine prin această 
lucrare, căci cel ce nu Mă ascultă, acela Mă urăşte, tată, şi de 
aceea nu Mă ascultă, că dacă M-ar iubi, M-ar asculta cu iu- 
bire. Am spus aşa: «Nu umbla, creştine, pe lângă tine cu cel 
ce Mă urăşte pe Mine şi nu crede ca să împlinească ce-i spun. 
Nu sta neatent şi fără veghe tare, căci chiar dacă te ţii tu de 
Mine, dar dacă stai lângă acela, ţi se desface mâna ta şi eşti 
tras şi smuls de cel ce Mă nesocoteşte pe Mine şi pe tine, şi 
te smulge, tată, cu toată tăria sa de lângă Mine». Eu spuneam 
mereu aşa, şi poporul Meu se uita cu trupul la cuvântul spus, 
şi nu se uita cu duhul, şi iată, trupul n-are putere să vadă 
duhul, tată. Eu aşa am spus: «Fericit va fi acela care se va le- 
păda de toate, numai să nu se lepede de învăţătura Mea cu 
care am venit să împlinesc legea sfinţeniei cea pentru venirea 
Mea». Şi a rămas mărturie ce am spus, căci am spus aceste 
cuvinte poporului Meu cel chemat la masa cuvântului Meu. 
Am spus că puţini de tot vor vrea să rămână cu Mine şi cu as- 
cultare de Mine, că unii vor ţine la femeie, alţii la soţi, alţii la 
copii şi alţii la plăceri şi la idoli de tot felul, şi puţini de tot 
Mă vor iubi pe Mine ca să Mă aştepte cu ascultare, împlinind 
curăţenia de duh şi de trup şi de iubire pentru Domnul. Spu- 
neam prin cuvântul apostolilor Mei, spuneam peste cei ce vo- 
iau numai cu Mine: «Ieşiţi şi vă deosebiţi şi nu vă atingeţi de 
cele ce nu sunt curate, şi Eu vă voi primi pe voi şi vă voi înfia, 
fiindu-vă Tată, iar voi Mie, fii». 

O, plângând mărturiseşte Domnul în faţa poporului 
Său, plângând vă spun că n-am găsit această ascultare la du- 
hul şi la trupul şi la inima fiului acestei lucrări. Mă uit plân- 
gând, şi plâng cu Tatăl Meu şi cu cerul cel bun; Mă uit cum 
se prăbuşesc din această lucrare fiii ei; Mă uit cum o aruncă 
ducându-se în Sodoma, cheltuindu-şi ultima picătură de frică 
şi de credinţă în Dumnezeu, făcând ca fiii cei risipitori, care 
pleacă în întâmpinarea potopului, şi nimeni nu-i opreşte şi ni- 
meni nu le spune de Mine, Domnul. Şi iată, adevărată este 
mărturisirea Mea prin care am spus de mult că acei ce se în- 
torc spre păcat şi spre murdărie, îi smulg şi pe cei curaţi şi 
credincioşi pe care-i găsesc lângă Mine. 

O, plângând Mă zbucium, că nu vreau să se păteze cel 
curat. Vreau să scape cel curat, să stea deosebit şi să nu moară 
cel curat. 

Iată, a venit creştinul la Mine, şi Eu l-am pecetluit cu 
binecuvântare şi cu credinţă şi cu sfinţenie, şi el apoi s-a apu- 
cat să-şi facă de toate ca să aibă pentru el. Şi-a făcut rost de 
viaţă pentru el, şi-a făcut casă, şi-a făcut nevastă, şi-a făcut 
copii, şi-a făcut ranguri şi slavă şi haină, şi zice că trăieşte, 
zice că este al lui Dumnezeu. Da’ de unde, tată! că el e în rând 
cu lumea, în afară de un pic de post şi de citiri sfinte şi un pic 
de înclinare spre lege. Dar, iată, legea creştinului trebuia să 
fie legea lui Dumnezeu şi nu legea lumii, tată. Legea lumii 
este însurat şi măritat şi mâncărică bună şi un pic de băutură 
bună şi de rostuire bună, până ce le iei pe toate la rând, că 
după una şi după încă una vin toate şi te prind sub ele şi intri 
sub lege şi zici că aşa a lăsat Domnul. Da’ de unde, tată! că 
legea lui Dumnezeu este iubirea de Dumnezeu şi nu de idoli, 
este credinţa în Dumnezeu şi nu în om, şi nu în tine, creştine, 
că tu nu te poţi salva decât prea puţin, şi e salvare de trup, 
pentru o vreme, tată, şi această salvare de trup, fără ca trupul 
să servească duhului, aceasta este deşertăciune şi goană după 
vânt, şi goană după moarte, tată, şi tu erai să fii rămăşiţă 
aleasă de Dumnezeu pentru har, nu pentru lege, tată. 

Feciorul sau fecioara se îngrijeşte să placă Domnului şi 
cerului cel sfânt şi veşnic şi curat, dar feciorul sau fecioara 
care se însoară, care se mărită, se îngrijeşte să placă femeii, 
bărbatului, şi gustului cel trupesc al firii căzute prin păcat, şi 
intră sub lege unul ca acesta, şi dacă intră, e de două ori vai 
lui dacă nu stăruie măcar în cele ale legii, că legea s-a dat din 
pricina învârtoşării inimii omului care n-a vrut ca Dumnezeu, 
şi a vrut ca omul, tată. 

Am creştini în poporul Meu care au copii însuraţi şi 
măritaţi tară binecuvântarea părinţilor lor, şi casa care se 
aşează fără această temelie, aceea nu este casă, şi este altceva. 
Aceea este neascultare, este piatră de neascultare pe care se 
clădeşte numai neascultare până la ultima piatră. Creştinii 
acestui popor care şi-au dat consimţământul pentru însurat şi 
măritat copiilor lor, aceia n-au făcut de la Do mn ul nimic, ace- 
ia au făcut de la ei, şi sunt la fel de mult părtaşi la temelia şi 
la clădirea casei neascultării. Dar răul cel mai însăgetător spre 
Du mn ezeu este acela că fiecare creştin nu s-a uitat la Dom- 
nul, tată, şi s-a uitat la alt creştin care a pierdut înaintea lui ha- 
rul, şi se aşează şi îl pierde şi acela dacă şi altul l-a pierdut. 
O, nu omul este Dumnezeu. Eu sunt Dumnezeu, nu omul, 
tată. Nu ţi-am spus să te iei după om, şi te-am învăţat să te iei 
după Mine, creştine, după cuvântul Meu cu care te-am învă- 
ţat să fii cu cerul sfânt prin această lucrare de învăţătură şi 
prin care Eu Mi-am pregătit un popor pentru ca să stea înain- 
tea Mea la venirea Mea. Domnul n-a îngăduit la nimeni păca- 
tul şi neascultarea, şi creştinul singur şi-a îngăduit, nu Dom- 
nul, tată. Şi voi ce faceţi? Vă luaţi unul după altul şi intraţi 
sub lege şi sub păcat, măi copii, căci legea nu face altceva de- 
cât să învedereze păcatul. Cel care alege păcatul, acela intră 
sub lege, după cum Eu am spus când am spus: «Să nu credeţi 
că Eu vă voi învinui la Tatăl; nu Eu, ci legea care a venit prin 
Moise pentru cei neascultători de Dumnezeu, pentru cei fi- 
reşti şi trupeşti». Dar iarăşi scris este: «Cei ce sunt ai lui 
Hristos, aceia şi-au răstignit trupul, dimpreună cu patimile şi 
cu poftele lui». Cei ce intră sub lege, aceia sunt cu patimi şi 
cu pofte şi cu fire, şi Eu am spus celor ce voiesc cu Mine, să 
iasă din mijlocul celor pătimaşi şi poftitori de trup şi de păcat 
şi să nu se atingă de aceia, ca să-i primesc pe ei, tată, şi să le 
fiu Dumnezeu. 

Iată, creştinilor, din nou vă spun. Eu, Dumnezeu, vă 
spun: lepădaţi din preajma voastră şi a vieţii voastre cu Dom- 
nul, lepădaţi pe copiii care se duc în lume, şi staţi cu Dumne- 
zeu, tată, curaţi şi neatinşi cu neascultarea, ca să fiţi salvatori 
şi pentru cei ce pleacă la păcat şi la înrudire cu lumea, care nu 
este a acestei lucrări. Nu vă aşezaţi la masă sau la sfat cu cei 
ce pleacă din braţele acestei lucrări. Rugaţi-i să nu vă umple 
şi pe voi de vină, pe voi, cei care rămâneţi pentru Domnul şi 
pentru sfinţenie. Iar dacă nu veţi face aşa, vă va face pată atin- 
gerea cu cei din casa voastră care se duc în lume. Nu căutaţi 
să-Mi spuneţi că şi alţii au făcut aşa, că toţi cei care au făcut 
aşa sunt în aceeaşi vină, în aceeaşi învinuire, tată. Nu căutaţi 
să fiţi ambiţioşi întrecându-vă în fărădelegi numai pentru 
că şi alţii au făcut aşa. Nu vă pierdeţi cumpătul cel sfânt 
uitându-vă ce fac alţi creştini neascultători, că iar vă spun: nu 
omul este Dumnezeul vostru, ci Domnul este calea voastră şi 
pilda voastră. 

Nu aruncaţi înfierea, tată. Nu aruncaţi haina slavei, a 
slavei care vine cu Mine, şi despre care v-am spus cum să fie 
şi cum să vă îmbrăcaţi cu ea. Nu pătaţi cămaşa sfinţeniei nu- 
mai pentru dragostea pe care o aveţi de copiii care pleacă de 
lângă Mine şi de lângă voi. Lăsaţi-i să se ducă, fiindcă la 


Domnul nu încape iubire forţată, dar voi staţi cu iubire şi cu 
inima curată lângă Domnul şi lângă această lucrare. Nu aju- 
taţi, nu puneţi nici un fel de proptea la fapta celor care pleacă 
pe alte cărări; nu vă duceţi după ei şi pentru ei. Nu vă duceţi 
la nunţi şi nu ajutaţi nunţii, că nu se duc pentru curăţenie şi 
pentru sfinţenie şi pentru iubire de Domnul, ci se duc pentru 
patimi şi pentru pofte şi pentru păcate grele, tată. Nu vă 
gândiţi că şi alţii au fost la nunţi. Aceia au păcătuit amar, şi le 
trebuie pocăinţă despre care nu s-a mai auzit. Nu vă faceţi şi 
voi rost de vină faţă de Dumnezeu. Domnul n-a îngăduit la 
nici un fiu al acestui popor, dar dacă omul a cerut, Eu i-am în- 
lesnit ieşirea din binecuvântarea Mea, chiar dacă prin binecu- 
vântare cerută i-am înlesnit ieşirea de sub acoperământul 
acestei lucrări cereşti şi nu pământeşti, tată. 

O, poporul Meu, dacă tu ai fi înţeles îndeajuns că 
această lucrare este cerească şi nu pământească, dacă ai fi în- 
ţeles că ea este pentru cer şi pentru voi cu cerul şi că nu este 
pământească şi pentru pământ şi pentru trupul firii, atunci ai 
fi înţeles că trupul tău, măi Israele, trebuia să servească Du- 
hului Sfânt şi nu firii, tată. Şi spune-Mi tu acum, pentru ce 
te-am binecuvântat şi ţi-am spus Eu să creşti şi să te înmul- 
ţeşti? Iată pentru ce ţi-am spus Eu să creşti şi să te înmulţeşti, 
iată pentru ce: pentru ceea ce ţi-ai ales tu, tată, că dacă era 
pentru ceea ce-ţi alegeam Eu, tu trebuia să fii acum cu trupuri 
cereşti, măi Israele care M-ai chinuit atâta vreme cu poftele 
tale. Eu n-am putut să am poftă de tine şi să te poftesc cu ge- 
lozie şi cu iubire pentru Mine şi pentru lucrarea Mea cereas- 
că, pentru că Eu pofteam duhul tău, tată, inima ta pentru Mi- 
ne şi nu pentru tine; pentru cer şi pentru veşnicie, şi nu pentru 
trup şi pentru vremelnicie. 

O, Israele, o, iubitul Meu popor care M-ai înspinat mai 
mult decât cei ce M-au bătut în cuie pe cruce şi Mi-au înspi- 
nat fruntea Mea cerească! De ce, tată, să fii tu vremelnic? Eu 
te alesesem să încep cu tine veşnicia, care începe cu trupul 
tău, poporule ales din lume şi din moartea cea din lume şi din 
păcate şi de sub lege, tată. De ce-ţi place ţie numai vremelni- 
cia? De ce nu vrei tu veşnicia şi cu duhul, şi cu trupul? Şi 
când viaţa aceasta vremelnică ţi se ia, ce ai să faci, poporule 
cu alegere cerească? Tu nu eşti un oarecare, tată. Tu eşti tre- 
cut pe masa Mea în faţa Mea, pentru ca să închei cu tine 
Scripturile Mele, tată. Ele trebuie încheiate. De ce vrei tu să 
fii oropsit de cei care-ţi vor lua locul şi ca să-ţi pierzi dreptul 
de întâi înviat pentru veacul ce vine cu Mine, şi care va fi veş- 
nic, tată? De ce eşti slab cu Mine? De ce eşti fără dragoste de 
Dumnezeu? Cea mai dulce dragoste e dragostea de Dumne- 
zeu, şi de aceea va rămâne ea înaintea Mea. Şi tu unde ai să 
stai cu dragostea ta? 

Copiii acestui popor nu trebuie să facă voia lor, ci tre- 
buie să facă voia Mea, tată, că Eu i-am numit fii şi fiice, şi 
trebuia să asculte de Cel ce i-a răscumpărat de sub legea cea 
învinuitoare, trebuia să asculte de Cel ce i-a iertat pe ei de 
păcate. 

Măi Israele, copil pribeag prin patimi şi prin pofte, 
cum de n-ai putut să Mă iubeşti pe Mine, tată? Iată, te închini 
la tine şi la gustul tău, că numai ţie îţi slujeşti. Te închini la 
trup şi îi aduci jertfe după pofta lui, şi pe Mine Mă răstigneşti 
întru tine, tată. Ce păcat greu, măi Israele! Iată-Mă din nou 
răstignit de poporul ales, de cel ales la sfârşit. Nu-i nimic, ta- 
tă, Eu voi şterge fărădelegea ta, dar cu unealta ei, măi Israele. 
Fărădelegii îi va sta împotrivă legea, şi te voi curăţi de bube 
şi de păcate şi de nepăsare şi de înstrăinare. Iată, am rostit 
acest cuvânt ca să se împlinească, de aceea l-am rostit, căci 

iarăşi se lucrează prin cuvânt. Şi vei fi lovit pe pământ, ca să 
strigi la cer cu pocăinţă şi cu disperare şi ca să te audă Dum- 
nezeu, fiindcă tu eşti popor ales de Dumnezeu şi nu eşti un 
oarecare, copilule al acestui popor. 

Ce să fac? Să-i iau din trup pe cei drepţi cu inima, pe 
cei neprihăniţi cu credinţa? Să-i iau dacă sunt ameninţaţi cu 
atingerea de cei ce nu ascultă de cele ale păcatului acestor 
vremi, de cele care se luptă să-Mi mânjească pe tot fiul po- 
porului Meu? Despre cei drepţi cu inima şi cu credinţa, des- 
pre aceia vorbesc. Să-i iau din trup de lângă cei ce păcătu- 
iesc? Puţini am din aceştia, căci cei care se dau ei drepţi nu 
sunt tot aşa scrişi. 

Am o casă de creştin care se uneşte acum cu păcatul cel 
greu, şi în care casă am şi un om drept. Eu n-aş voi să-l iau 
acum pe cel drept, că din această casă nu mai rămâne nici un 
salvator pentru această casă. Aş voi pe acest drept să-l fac să- 
nătos de durerea cea din suflet, şi aş voi să-l am neatins de 
moartea cea din casa lui, căci în casa lui este un mort, şi toţi 
cei din casă care fac părtăşie cu acest mort se fac vinovaţi fa- 
ţă de Mine şi de lucrarea Mea cea de foc, a cuvântului cel de 
foc, căci numele Meu este Cuvântul lui Dumnezeu. Am făcut 
semn proorocesc, că acesta care pleacă acum la păcat va fi 
prins sub moarte şi va cădea sub greutatea morţii, şi iată, acel 
semn a fost profeţie şi s-a împlinit cu repeziciune şi cu urgie 
peste această casă. Aş cere celor din casă, dacă acesta nu se 
scoală din morţi, aş cere celor din casă să-l uite pe el, să-l uite 
ca şi cum ai îngropa pe un mort şi nu-1 mai ai, că dacă veţi fa- 
ce aşa, tată, acest mort va învia şi el, dar dacă vă atingeţi cu 
cele alese de el spre păcat, nu mai are şi Domnul loc cu voi. 

Dar am o inimă neprihănită în casă la voi. Daţi-i liber- 
tatea să fie cu Mine această inimă, şi să nu-1 puneţi la masă 
cu voi, cei neascultători, pe cel ce rămâne cu Mine, că Eu am 
putere să-l ţin cu Mine şi pentru Mine pe acest drept pe care-1 
iubesc, pentru că el ştie să Mă iubească şi nu dă de la el iubi- 
rea de Dumnezeu. Eu voi privi de departe şi voi folosi martori 
cereşti şi voi lucra pentru cel ce voieşte să rămână pentru cer 
şi pentru împărăţia Mea în el. Voi privi amănunţit peste cei 
din această casă, peste gândurile lor, peste iubirea din inima 
lor şi peste ceea ce înclină aceştia. Eu am legământ scris cu 
această casă, şi am pe Verginica martor, şi Eu voi cerceta 
această casă şi viaţa acestei case şi moartea acestei case. 

Iată ce spun Eu despre această casă: cine este sfânt, să 
se sfinţească încă, iar cine se spurcă, să se spurce, dar să se 
deosebească şi să nu se amestece aluatul; să se aleagă de-a 
dreapta şi de-a stânga Mea, şi Eu voi pecetlui cu pecetea cea 
din dreapta şi cu pecetea cea din stânga. Să fie ascultare de 
acest cuvânt de la cei ce aleg ascultarea de Dumnezeu. Dom- 
nul vă cere ascultare, copii ai acestei case. Amin. 

Iar voi, cei ce staţi înaintea glasului Meu, duceţi spre 
cunoaştere cuvântul lui Dumnezeu, că spre aceasta aţi fost 
tocmiţi. Domnul rosteşte pace şi binecuvântare pentru cei ce 
lucrează lucrarea Sa peste poporul Său. Aşa lucrează Dumne- 
zeu, că este vremea să se lucreze cu dreptatea lui Dumnezeu, 
că iată, Israele, ai stricat dreptatea Mea şi ai schimbat-o cu a 
ta, dar Eu sunt mai mare ca tine. Adu-ţi aminte că Eu sunt 
Dumnezeu, Israele, şi nu uita că omul este om, şi Dumnezeu 
este Dumnezeu. 

Pace ţie, Israele credincios, şi prin tine voi rosti drep- 
tate şi înviere peste cei necredincioşi din Israel, şi toţi vor 
simţi pe viu că Eu sunt Dumnezeul lui Israel. Amin. 

E sărbătoarea cuvântului Evangheliei fiului risipitor. 
Nu vă duceţi să vă atingeţi cu fiii care risipesc pe Dumnezeu 


şi leapădă această lucrare. Nu vă prindeţi cu cei ce le place 
risipirea în plăceri, căci fiii acestei lucrări vor fi adunaţi din 
toate cele patru vânturi şi vor sta cu bucurie în faţa acestui 
tron ceresc, iar cei care au fost ai acestei lucrări şi s-au dus 
spre risipire, aceia vor fi aduşi şi vor da socoteală tot aşa, tot 
în faţa acestui tron de coborâre cerească prin care se lucrează 
înviere şi judecată. 

Fiţi fii ai învierii! Israele, să iubeşti veşnicia şi nu vre- 
melnicia, că iată, vremelnicia se ia de la tine, şi va fi să stai 
în faţa acestui tron. 

Sunt însoţit de martori cereşti la coborârea acestui cu- 
vânt de mărturie. Eu am rostit acum cuvânt de mărturie. 
Israele, nu-ţi fă rost de vremelnicie, şi fă-ţi rost de veşnicie, 
tată, că Eu vin cu veşnicia înaintea poporului Meu. Să nu te 
găsesc pe căi străine, Israele, pe căi vremelnice, şi să stai pe 
calea acestei lucrări dumnezeieşti prin care voi rosti început 
de veşnicie, căci trupul slavei Mele se va arăta în curând, şi 
vremelnicia se va sfârşi înaintea slavei Mele, şi acest popor 
va sta în faţa acestui tron. 

Israele, să iubeşti veşnicia, că iată, vremelnicia ia sfâr- 
şit înaintea trupului slavei Mele, şi tu, popor ales de Mine, vei 
sta mărturie şi vei da mărturie şi vei da răspuns şi vei sta îna- 
intea acestui tron. Amin, amin, amin. 

14/27 februarie 1994 

Duminica înfricoşatei judecăţi 

Pregătire pentru ziua arătării trupului slavei Domnului. îndem- 
nuri către părinţi şi către copii. 

B omnul Iisus Hristos înmulţeşte hrana pentru po- 
porul Său cel chemat ca să ia naştere din cer, 
din sânul acestei lucrări cereşti, şi lucrarea aceasta cerească se 
numeşte Cuvântul lui Dumnezeu, şi acesta este numele Dom- 
nului Iisus Hristos, Cuvântul lui Dumnezeu este numele 
Domnului Iisus Hristos. 

Israele, tu cunoşti numele Meu, măi Israele? Ia deschi- 
de cartea şi îmi arată locul acestui nume al Meu. în ce loc 
scrie Dumnezeu numele acesta? Acesta este numele Meu 
pentru cea de a doua venire a Mea. Lumea nu înţelege şi nu 
ştie această taină a numelui Meu cel de azi. Dar tu înţelegi, 
Israele? Tu ştii ce înseamnă vremea ta cu Mine? Vremea Mea 
cu tine o înţelegi? 

Iată, înmulţesc hrana din cer, hrana cuvântului Meu 
peste poporul Meu. Eu sunt Cuvântul, şi cobor glasul Meu 
peste ieslea cuvântului Meu şi stau la masă cerească cu Israe- 
lul harului Meu. 

Pace ţie, Israele al harului Meu! Iată glasul Meu peste 
tine, tată, şi tu să stai în faţa Mea ca să Mă întâmpini cu cre- 
dinţă şi cu înţelepciune, ca să cunoşti glasul Meu, aşa cum 
oile cunosc glasul păstorului lor. Eu sunt Păstorul tău, Israele, 
căci Tatăl M-a trimis o dată, şi iată, încă o dată, să păstoresc 
şi să împlinesc mântuirea până la capătul lucrării ei. 

Sunt cu glasul Meu peste poporul Meu, peste părinţi şi 
peste copii, peste cei mari şi peste cei mici, şi voiesc pentru 
cei mici să fie mari, tată, mari la înţelepciune, mari la iubire 
de Păstorul lor Cel din cer, mari la sfinţenie, mai mari decât 
cei ce şi-au vărsat sângele pentru numele Meu; mari, tată, şi 
de ajuns de mari, aşa cum spune cuvântul Meu despre cei din 
urmă care vor fi întâi; despre cei mici care vor fi mari şi prin 
care Eu voi lucra minuni dumnezeieşti şi iubire dumnezeiască 
în ei, în cei mici ai poporului Meu; în cei mici, tată, căci cei 

mari nu M-au înţeles îndeajuns prin această lucrare. Căsătoria 
celor mari din poporul Meu trebuia să fie taină sfântă şi nu 
jug pentru cel ce şi-a ales căsătorie, că nimeni din poporul 
Meu ales nu şi-a ales altceva, tată. Şi dacă cei mari nu şi-au 
ales altceva şi dacă nici căsătoria nu şi-au păstrat-o în toată 
legea cea rânduită căsătoriei, iată, Domnul lucrează cu darul 
înţelepciunii peste poporul Său, peste cei mici şi peste cei 
mari. 

Am coborât la tine, popor iubit, am coborât un picuţ 
mai înainte şi ţi-am adus darul cel mai de preţ, pentru ca să-l 
ai şi să-l foloseşti cu iubire şi cu credinţă şi cu stăruinţă, tată. 
Darul pocăinţei, Israele, pe acela ţi l-am dat, şi voiesc să te 
găsesc în lucrarea acestui dar, fiindcă numai prin acest dar te 
mai pot Eu pregăti acum, ca să te am aşezat în întâmpinarea 
Mea, la venirea Mea. Iată, vin la tine, tată, vin la tine, Israele 
iubit, şi voi veni tot mai des şi te voi găti frumos şi voi stărui 
pe lângă tine, şi tu să nu mai fii trupesc sau firesc sau vremel- 
nic. Ai grijă cum înveţi tot ce-ţi aduc de învăţat; ai grijă să te 
am la învăţat, că grea ţi-ar fi judecata dacă tu nu vei fi găsit 
cu cerul la arătarea trupului slavei Mele. 

O, Israele, n-am şi Eu în mijlocul tău o căsătorie cura- 
tă, tată. Ce durere grea, măi Israele! O, cum n-ai înţeles tu 
cele cereşti! Cum n-ai avut tu dragoste de sfinţenie, aşa cum 
au avut atâtea trupuri în a căror inimă a bătut dragostea lui 
Dumnezeu! Nici măcar legea n-ai împlinit-o, tată, nici măcar 
atât. Nu ţi-a ajuns, tată, să fi născut fii dacă ai ales căsăto- 
rie, dar să mai fi avut în tine căsătorii curate, tată! Iată de 
ce te-am rugat Eu cu darul pocăinţei ca să-l primeşti şi să te 
laşi din nou născut prin cuvântul acestei lucrări, că iată, Is- 
raele, lucrul tău nu este bun. Trupul tău a poftit mereu împo- 
triva Duhului Sfânt, Care-Şi face loc întru cele curate, întru 
trupuri curate. Au nu ştiaţi voi, oare, că trupurile voastre tre- 
buiau să fie temple ale Duhului Sfânt şi că voi nu trebuia să 
fiţi ai voştri? O, de ce v-am ales Eu din lume, copii ai po- 
porului Meu? Ca să fiţi tot lume, tată? Tot trup şi tot fire şi tot 
departe de voia lui Dumnezeu? Iată, poporul Meu cel ales a 
slujit tot trupului şi după alegerea cu care i-am însemnat şi 
i-am deosebit din lume, şi de aceea totul este dureros, şi de 
aceea rodul trupului tău este trupesc, măi Israele, că iată, co- 
piii tăi se duc să fie trup. 

Era Verginica cu poporul Meu şi grăiam prin ea, şi este 
mărturie scrisă ce am spus prin ea. Aşa am spus prin ea: 
«Israele, nu mai fi trup, tată, că iată, au ieşit din voi copii ne- 
credincioşi şi răi, care la vremea sfârşitului lumii vor fi gunoi 
şi vor fi trup fără Duh Sfânt». Au nu aţi înţeles că voi nu sun- 
teţi ai voştri dacă Eu v-am ales şi v-am scris în cartea acestui 
popor ales? Iată, n-aţi înţeles aceasta. 

Voi, copii ai acestui popor, înţelegeţi- vă menirea şi hai, 
tată, să răscumpărăm înţelepciunea pierdută, şi hai să pregă- 
tim întoarcerea trupului slavei Mele, că dacă Eu nu vin nu- 
maidecât, se risipeşte trupul tău, Israele al harului. 

Nimeni nu poate să-ţi facă ţie rău, pentru că tu eşti cel 
binecuvântat în această vreme, binecuvântat cu lucrare ce- 
rească, măi creştine chemat şi ales şi binecuvântat. Să nu te 
mai aud că spui că nu eşti un popor ales şi aparte ales, pentru 
că nu ai dreptate dacă spui aşa. Tu spui aşa ca să te poţi crede 
că poţi face şi tu ce face toată lumea şi că nu eşti mai mult de- 
cât cei din lume. Tu spui aşa, dar la Mine nu e tot aşa, măi 
Israele, şi îţi voi cere altceva decât la lume, tată. Oare, tu te-ai 
întrebat vreodată de ce te-am numit Eu pe tine Israel? Iată în- 
trebare din cer! Şi va aştepta cerul răspunsul tău, popor ales 
de Dumnezeu ca să înveţi lecţia împărăţiei lui Dumnezeu. 


Astăzi te întreb, şi voi veni apoi să Mă uit peste tine ca să văd 
înţelepciunea răspunsului tău, şi vom pune faţă în faţă rodul 
înţelepciunii. Eu am învăţat de la Tatăl, şi voi învăţaţi de la 
Fiul, iar Duhul Sfânt este Cel ce lucrează împlinirea şi deslu- 
şirea tainelor Sale de Treime Dumnezeiască. 

Israele, Eu vin de-acum să înmulţesc hrana peste tine şi 
să stau faţă în faţă cu tine, tată, ca să fii tu pregătit bine pentru 
ziua arătării trupului slavei Mele. Vrei tu să te am de-acum la 
învăţat această lecţie de pregătire? 

Eu vă rog pe voi, copiilor, şi pe voi, părinţilor, să fiţi 
atenţi la Mine, tată, că iată, vin să vă pun pe voi podoabe de 
înţelepciune, şi voi lucra minuni prin voi şi Mă voi bucura cu 
voi. Dar iată, Domnul Iisus Hristos vă desluşeşte un înţeles 
adânc, iar voi fiţi cu duhul atent, căci atunci când am lucrat 
peste apostolii Mei de atunci, i-am ales pe cei doisprezece şi 
pe cei şaptezeci, şi i-am trimis pe cei şaptezeci, doi câte doi, 
pe unde aveam Eu apoi de trecut cu ucenicii Mei cei întâi, iar 
la întoarcere de la lucrul lor ei veneau cu bucurie şi îmi spu- 
neau: «Doamne, ni se închină şi ni se pleacă nouă duhurile 
rele», şi Eu numaidecât M-am aşezat la lucru peste ei, că tre- 
buia, tată. Numaidecât trebuia să fac înţelepciune peste ei, 
pentru că duhurile rele lucrau să-i prindă în semeţie şi să-i ca- 
dă apoi de la faţa Mea şi a Tatălui Meu. Când un om supune 
pe duhul rău, acela nu trebuie să-L uite pe Domnul, Care lu- 
crează. Puterea Domnului lucrează, măi copii, şi Eu a trebuit 
să lucrez peste aceia şi să le spun să nu se bucure de supune- 
rea duhului rău ca şi cum cu puterea lor au lucrat. Omul din 
puterea sa nu poate scoate ceva bun, ci numai Domnul are 
această lucrare în om, şi această aşezare s-a stricat în om încă 
de când Adam a dat să se ridice peste puterea care-1 crease pe 
el. Ce le-am spus Eu apostolilor? Le-am spus aşa: «Nu vă bu- 
curaţi că duhurile rele vi se supun, şi bucuraţi-vă pentru că 
numele vostru este scris în ceruri». Eu le-am spus că acei ce-i 
ascultă pe ei Mă ascultă pe Mine, iar acei ce se leapădă de ei 
se leapădă de Mine, şi ei n-au înţeles ce va să zică această pu- 
tere care lucra în ei. Am lucrat peste ei, că ei s-au întors bu- 
curându-se şi zicându-Mi că demonii li se supun în numele 
Meu, iar Eu le-am spus atunci că am văzut pe satana ca un 
fulger căzând din cer. Fiţi bine atenţi cu Duhul Meu Cel din 
voi, măi copii, ca să învăţaţi de la Mine, tată. Fiţi atenţi la ce 
le-am spus Eu lor: «Am văzut pe satana ca un fulger căzând 
din cer». Nimeni în afară de Mine, Fiul Tatălui, n-a văzut pe 
satana când a căzut din cer. Eu l-am văzut, şi tot Eu l-am trezit 
pe Mihail ca să rostească luarea-aminte a îngerilor şi statul lor 
sub Cel ce i-a creat pe ei. Şi dacă Eu am fost de faţă la această 
stricăciune care a venit de la bucuria cea semeaţă a omului cel 
dintru început, iată, de aceea le-am amintit Eu aceasta apos- 
tolilor Mei, şi le-am spus că am văzut duhul bucuriei semeţe, 
care l-a căzut pe om de la viaţa cea întru Duhul Domnului. 
Le-am spus că Eu le-am dat putere să calce peste puterea 
vrăjmaşă care a căzut de la cer, şi că nimic nu-i va vătăma pe 
ei, dar i-am învăţat smerenia duhului lor spunându-le să nu se 
bucure că li se pleacă lor duhurile rele, ci să se bucure că au 
numele lor scrise în ceruri. 

Măi copii, dacă un duh rău vi se supune vouă, ce bucu- 
rie poate fi aceasta pentru voi? Nu numiţi bucurie această lu- 
crare, ci altceva să numiţi voi bucurie, şi fiţi atenţi la acest fel 
de lucrare şi pregătiţi-vă duhul vostru, că voi veţi avea o lu- 
crare cu mult mai mare de îndeplinit în vremea care urmează, 
în vremea Mea cu voi, măi copii. Când duhul rău luptându-se 
cu omul este învins de om, aceasta se numeşte luptă, tată, dar 
soldatul nu se numeşte biruitor în luptă decât în clipa când 

termină războiul în întregime, şi nu în vremea luptei, măi 
copii. Vremea luptei este luptă, şi nu este bucurie. în luptă 
soldatul este ameninţat de cădere până la capătul luptei. 
Apostolii Mei abia începuseră lupta şi se credeau biruitori, iar 
Eu i-am învăţat pe ei cum să lupte şi cum să stea în luptă şi 
cu cine să lupte şi ce pavăză să aibă în luptă, pentru că Eu 
scrisesem numele lor în ceruri, tată. Şi când îl scrisesem? 
Când i-am ales pentru lucru ca să-i trimit în numele Meu. De- 
monii li se supuneau, că auzeau de numele Meu, iar Eu de 
aceea i-am trimis, ca să vadă şi ei cine este lisus Hristos şi ca 
să creadă în Mine. 

Iată, Israele, vine vremea ta, măi tată, şi vei lucra şi tu 
semne mari peste cei necredincioşi, ca să creadă lumea în 
această lucrare şi ca să înţeleagă până la sfârşit că Eu sunt 
această lucrare, Eu şi nu tu, fiule al acestei lucrări, şi ca să 
creadă lumea că Eu te-am trimis. Cine te va primi pe tine, Mă 
va primi pe Mine. Şi de ce pe Mine? Pentru că Eu te-am tri- 
mis, şi ai lucrare de trimis al Meu, adică lucrarea Mea şi nu 
lucrarea ta. Pregăteşte-te, tată, şi fii cu duhul smerit şi dă-Mi 
Mie dreptul luptei tale, pentru că cine luptă în numele Meu nu 
este ca şi cel ce luptă în numele său. Numele tău să fie numele 
Meu, pentru că tu eşti fiu al lucrării Mele cu tine, măi Israele, 
şi voi veni la tine, tată, ca să văd ce ştii tu despre acest nume 
cu care Eu te strig. 

Vreau să-ţi dau premiu ca la şcoală, tată, să am şi Eu 
şcolari la şcoala Mea, că iată cine-i învaţă carte pe fiii po- 
porului Meu. Omul fără Dumnezeu şi fără legea lui Dum- 
nezeu, acela învaţă înţelepciunea pe fiii Israelului Meu, şi 
omul cezarului caută ale sale, nu ale lui Dumnezeu şi nu 
cuvântul vieţii, şi se poartă ca vrăjmaşi ai cuvântului vieţii, ca 
unii care trag la cele pământeşti cu gândul lor, cu înţelep- 
ciunea lor. Dar voi, copii ai acestui popor ales de cer, nu staţi, 
tată, nepăsători de harul care este peste voi prin proorocie şi 
prin lisus Hristos, Cel Care v-a uns pe voi, şi păziţi-vă pe voi, 
şi păziţi învăţătura înţelepciunii pe care o primiţi de la Dom- 
nul prin cuvântul Său, care se lasă spre voi. Păziţi-vă fără de 
pată până la arătarea Mea lângă voi. Eu vin numaidecât, dar 
să fie pregătit poporul Meu ales. Oamenii lumii care învaţă 
lumea se folosesc de înfăţişarea credinţei adevărate, dar pu- 
terea credinţei nu-şi află lucru în ei. Dar voi, tată, trăiţi înţe- 
lepciunea cea de la Mine dată vouă şi fiţi fericiţi în calea 
apropierii trupului slavei Mele şi fiţi cununa Mea de slavă 
spre întâmpinare cerească. 

Voi, cei mici din Israel, daţi-vă silinţa să fiţi curaţi în 
duh şi în faptă, şi răvăşiţi-vă unul altuia inimile spre iubirea 
de sfinţenie şi curăţenie, şi îmbrăţişaţi pentru totdeauna sfin- 
ţenia, fără de care nimeni nu va vedea pe Domnul. Vă voi tri- 
mite descoperiri cereşti spre întărirea cea bună şi voi căuta 
mereu spre voi cu cuvântul, cu duhul şi cu fapta credinţei 
voastre întru Mine. 

Poporul Meu venea la Mine la începutul acestei lucrări, 
şi Eu Mă purtam blând cu el dacă am văzut că el nu-Mi 
dăduse inima locaş, şi am stat cu el aşa cum a voit el să stea 
cu Mine şi nu l-am părăsit, că am dorit să răsară ceva bun din 
el, care să ia de la Mine şi să vestească această Evanghelie de 
aşezare a împărăţiei lui Dumnezeu în om. Am aşteptat un rod, 
tată, şi iată, rodul a ieşit, şi Eu l-am luat şi l-am pus pe masa 
Tatălui Meu, şi voiesc să iasă la altoit poporul Meu cel mic, 
cel cu care am mai rămas întru ascultare de Dumnezeu. 

Măi Israele, scoală-te spre înţelepciunea Mea şi vezi ce 
înseamnă vremelnicie şi ce înseamnă veşnicie şi nu uita ce-ţi 
spune Dumnezeu, că iată ce spun Eu celui ce rămâne în rodul 


cel rămas: «Cei ce sunt ai lui Hristos, aceia şi-au răstignit 
trupul, dimpreună cu patimile şi cu poftele», şi aceasta este 
Scriptura pe care o am de îndeplinit prin tine, Israele al vremii 
întoarcerii Mele. Şi tu să nu uiţi că ţi-am dat să înveţi lecţia 
Mea peste tine, şi iată, las Duhul Meu peste tine, ca să înveţi 
întru Duhul Meu. învaţă-te să citeşti şi să scrii şi să dai celui 
ce nu are ce ai tu, şi să-ţi faci ucenici, tată, că Eu am avut uce- 
nici în lucrarea Mea cu Tatăl, iar tu să ai ucenici în lucrarea 
ta cu Mine, şi să pui sămânţă la însămânţat şi să rodeşti 
sămânţă din sămânţă, că iată, Eu vin, şi voi privi să-ţi văd 
rodul şi să-ţi văd ucenicii. Şi iar te rog, aşa cum te-am mai 
rugat, să vii şi să baţi şi să ceri de la Mine ca să înţelegi, căci 
Duhul Sfânt lucrează după cum este aşezată lucrarea Sa şi 
coborârea Sa. 

Eu vin în sfatul tău, Israele, dar să te găsesc aşezat la 
sfat în numele Meu şi să stai cu Mine, tată, şi să nu laşi pe fra- 
tele tău să plece în lume, şi du-te după el, şi dacă nu se întoar- 
ce cu tine la Mine, mai ia cu tine doi şi trei şi luptă-te pentru 
fratele tău. Şi dacă fratele tău nu mai vrea viaţă, acela nu este 
fratele tău şi nu este fratele Meu. Acela moare de lângă tine 
şi de lângă Mine şi se naşte păgân din păcat şi din depărtare 
de Dumnezeu. Dar tu stai cu Mine şi adu-ţi aminte de cel ce 
a căzut, şi cere la Domnul putere de întoarcere la viaţă pentru 
cel mort. 

Măi Israele, nu te potrivi cu veacul acesta, că iată, vine 
sfârşitul veacului acesta şi începe începutul cel de la început, 
căci cele ce au fost la început iarăşi vin şi se încep, şi cu tine 
începe Domnul unirea sfârşitului cu începutul cel curat. Să 
stai cu Duhul Sfânt, iubitul Meu popor, şi El te va învăţa veş- 
nicia, care începe cu tine, că nu mai este altcineva care să fi 
avut alegerea ta, Israele al harului, Israele al trupului slavei 
Mele întru întoarcerea Mea cea plină de slava Mea. Amin. 

21 februarie/6 martie 1994 

Duminica întâi a Postului Mare, a ortodoxiei 

Ucenicii Domnului călătoresc în cetatea Cluj. Domnul grăieşte 
pentru alesul Său Irineu. 

E u, Domnul lisus Hristos, merg în călătorie cu fiii 
cuvântului Meu, cu fiii Tatălui Meu; ei în Mine 
şi în Tatăl, iar Eu în Tatăl şi în ei. 

Pace vouă, fiilor! Pace vouă, şi sunt cu voi pe cale; Eu 
şi cuvântul Meu. Mergem o clipă în călătorie, pentru ca să las 
prin voi binecuvântarea Mea peste lucrarea Mea cu voi, că 
merg din loc în loc cu lucrarea Mea şi cu voi. Mergem ca să 
vestim celor vii şi celor morţi învierea, tată. Ferice celor ce 
ies în calea învierii, care străbate prin lucrarea ei cerul şi pă- 
mântul, ca să le facă noi pe toate. V-am ales şi v-am pregătit 
ca să mergeţi pentru Mine şi întru numele Meu cu vestea îm- 
părăţiei cerurilor, care se aşează văzut ca să împărăţească. Bi- 
necuvântată să fie calea, şi voi, copii ai acestei lucrări cereşti, 
că mare este această lucrare de cuvânt între lucrările Mele 
prin veacuri. 

Poposim în această cetate a Clujului, aici, unde am Eu 
pe cel uns de Mine cu această lucrare, şi el iată ce face. în loc 
să fie cel dintâi în faţa vestirii învierii şi înnoirii care vine cu 
Mine, el se teme, fiilor, se teme de oameni, dar Eu îl iubesc 
şi îl aştept cu multă răbdare şi cu multă iertare. El e mare la 
chip, dar e plăpând şi neputincios, e mic şi plăpând faţă de 
Mine, şi de aceea trebuie să-l iubim şi să ne rugăm Tatălui să 
nu-1 lase să apună de la faţa acestei lucrări de cuvânt dumne- 
zeiesc. El se luptă să uite, să se ascundă, să se facă străin de 

ungerea pe care a luat-o din raza acestei lucrări de duh ceresc, 
coborât în lucrare. Da’ de unde, tată! că Eu am ochi ceresc şi 
îi ţin urma, că Eu am spus că prin această lucrare el va lucra 
lucrarea Mea. El nu va lucra lucrarea Mea în alt fel. Şi de ce 
aşa? Pentru că aşa a fost cuvântul Meu, şi nu poate cădea cu- 
vântul. Cerul şi pământul pot cădea, dar cuvântul Meu nu, 
măi tată. Mi-e milă de el, că-1 văd mereu frământat, dar nu va 
avea pace fără de Mine şi fără de voi, pentru că Eu nu-i voi 
da pacea fără voi şi fără lucrarea Mea cu voi. lată, el vă pri- 
goneşte, şi Eu ies cu voi în calea lui, şi el fuge şi se piteşte. 
O, mult nu va mai fi, şi iar veţi fi cu el întru Mine, şi îl vom 
iubi şi vom uita tot ce a fost dureros. 

O, l-aş pedepsi pe cel ce a cutezat să rostească cuvânt 
de legătură peste acest fiu pe care nu-1 poate nimeni blestema 
sau opri de la Mine. L-aş pedepsi pe cel ce s-a încumetat să-l 
oprească înspre Mine, dar acesta e pedepsit de ceea ce a făcut, 
şi iată, nu pot să încălduresc pe fiul cel uns cu ungerea acestei 
vremi. I-aş pedepsi pe toţi cei care suflă în făclia credinţei 
acestui fiu uns în vremea aceasta, dar toţi cei care se luptă să 
sufle în lumina aceasta sunt pedepsiţi de ceea ce fac ei, pen- 
tru că ei iubesc întunericul şi nu lumina, care a venit în lume 
prin această lucrare de înviere a duhurilor, a bisericii lui Hris- 
tos. Şi voi fiţi credincioşi întru Mine, că lucrăm lucrare mare, 
măi copii. Nu vă temeţi voi de cei necredincioşi, că Domnul 
biruieşte pentru voi şi pentru adevărul cel din cer. Adevărul 
cel de pe pământ, cel ieşit de la om, un picuţ şi nu va mai rosti 
nici un cuvânt acest adevăr, că Unul este Adevărul, şi Acela 
este Dumnezeu, şi este din cer adevărul, nu din pământ, tată, 
nu din om, ci din Dumnezeu, şi omul va cunoaşte deşertăciu- 
nea adevărului său. 

Se binecuvintează începutul vestirii adevărului, care 
vine cu Mine din cer. Se binecuvintează începutul şi sfârşitul 
vestirii împărăţiei care vine cu Mine, începutul vestirii cuvân- 
tului lui Dumnezeu peste cetatea aceasta în care poposeşte 
Domnul şi lucrarea Sa de vestire nouă şi fiii vestirii cuvântu- 
lui Său; se binecuvintează cu tărie de cuvânt şi cu biruinţă 
prin cuvânt şi cu lumină cerească şi cu înviere prin cuvânt, 
căci sunteţi solii învierii prin cuvânt, tată. 

Se binecuvintează fiul Meu care este în această cetate, 
în lumea acestei cetăţi, dar nu este din lumea ei, măi copii. El 
face şi lucrează voia Mea şi iubeşte harul cel de la Mine şi e 
lovit de peste tot de duhul cel întunecat al necredinţei acestei 
vremi, al bisericii acestei vremi, care nu mai are ochii aţintiţi 
spre părinţii ei cei sfinţi, că iar vă spun, nu biserica a dat pe 
sfinţi, ci sfinţii au dat biserica, sfinţii au însemnat biserica, şi 
tot ei sunt şi astăzi şi lucrează prin biserica cea sfântă a lui 
Iisus Hristos, prin cei care-şi răstignesc trupul, dimpreună cu 
patimile şi cu poftele lui, şi umblă în Duhul lui lisus Hristos. 

Binecuvântat să fie acest fiu al Meu din această cetate, 
şi cuvântul acesta rostit să lucreze peste el şi peste inima lui, 
căci cu inima şi nu cu mintea cunoaşte pe Do mn ul prin lucra- 
rea cuvântului lui Dumnezeu. 

O, fiule iubit, deschide, tată, cartea şi te uită să vezi şi 
să citeşti şi să înţelegi numele Meu cel de azi. Acesta este nu- 
mele Meu cel de azi: Cuvântul lui Dumnezeu este numele 
Meu cel de azi, şi nimeni nu înţelege numele Meu întru cea 
de a doua venire a Mea. Eu sunt Cuvântul, şi tu să nu Mă mai 
prigoneşti, tată. Nu te lua după omul cel de azi, nu te lua după 
omul care lungeşte boala, tată. Eu sunt Omul Cel nou, Cel 
născut din Tatăl mai înainte de veci. Sunt Omul Cel dintâi, 
născut din Tatăl. Eu sunt Cuvântul lui Dumnezeu, măi copi- 
lule al Meu. De ce, tată, te piteşti de Cel ce grăieşte din ceruri 
şi caută după tine ca să te încăldurească cu cuvântul născut 


din Cuvântul? O, n-ar trebui să plâng după urma ta, şi ar tre- 
bui să fie altfel, tată. Tu Mă iubeşti, dar nu ştii cum să Mă iu- 
beşti, nu ştii, nu mai ştii, tată. întoarce-te către Mine, că te 
strig şi te aştept să te întorci. întoarce-te, Eu sunt! Până când, 
oare, lungeşti aşteptarea Mea? Sun din trâmbiţă în urma ta. 
întoarce-te, ca să vezi al cui este glasul care te strigă. Eu sunt 
Fiul Omului, şi glasul Meu curge ca un vuiet de ape şi de 
vânt, ca o sabie ascuţită, care despică lumina de întuneric. Eu 
sunt Cel dintâi şi Cel de pe urmă, şi nimeni nu înţelege nume- 
le Meu. Nu vei avea nici o mângâiere, tată, până ce nu te vei 
întoarce la ceea ce ai lăsat în urma ta, căci ai lăsat călăuza în 
urma ta şi tu mergi înainte, şi Eu caut suspinând în urma ta. 
întoarce-te, Eu sunt! Cuvântul lui Dumnezeu este numele 
Meu, care strigă în urma ta. Eu stau şi privesc de departe după 
tine şi în preajma ta. Eşti aspru la glas şi la cuvânt, dar eşti 
plăpând, tată. O, cum poţi fără Mine, fără Mine prin lucrarea 
Mea, care ţi-a încăldurit duhul şi puterea Mea din tine? 

Iată, rostesc cuvânt de binecuvântare pentru tine. Tu 
Mă prigoneşti, şi Eu te binecuvintez şi te iert şi te ung cu un- 
gerea pe care o ai de la Mine, ca să nu se şteargă. Tu o ştergi, 
şi Eu iar o pun, că Eu sunt tainic în lucrare. Nu fugi de Mine, 
tată. Eu voi fi mai iute ca tine şi te voi ajunge din urmă. Nu 
mai fugi de Dumnezeu şi de cuvântul Său. Ţi-aş da să mă- 
nânci şi să înviezi pe calea Mea cu tine şi nu pe calea ta cu 
Mine, căci calea ta e de la tine, iar calea Mea cu tine e de la 
Mine, tată. Şi când n-ai să mai poţi merge, şi când n-ai să mai 
simţi calea Mea cu tine, Eu sunt cu calea Mea aproape de 
tine, ca să ţi-o aşez sub picioare şi să cunoşti mersul Meu în- 
tru tine şi să-ţi aminteşti atunci de mersul tău fără Mine şi să 
te căieşti de durerea Mea de la tine şi să Mă laşi să fiu cu ca- 
lea Mea întru tine. 

Binecuvântat să fii, copil dorit de Dumnezeu. Mi-e dor 
de tine, tată, în lucrarea Mea pe care o ştii şi prin care sunt ve- 
nit în lucru de patruzeci de ani, tată. Binecuvântat să fii, şi să 
te întărească acest cuvânt rostit la ieslea cuvântului Meu 
pentru tine. Amin. 

Copii ai cuvântului Meu, staţi în picioare, măi tată. 
Sunteţi trimişii Mei în mijlocul leilor şi al necredincioşilor, 
dar am aici o mulţime de inimi de miei şi de oiţe. Am de îm- 
părţit în această cetate adevăr şi înviere prin cuvânt. Lucraţi, 
în numele Meu lucraţi, şi să rămână lucrul, tată. Lucraţi cu 
putere, cu blândeţe. Cuvântul vostru să fie ca al lui Dumne- 
zeu; purtarea voastră să arate ai cui slujitori sunteţi voi, şi 
vom merge până la ziua de odihnă, tată, şi vom chema sub 
această viţă pe tot omul care va căuta scăpare la Domnul, că 
vine netezirea şi curăţirea şi pregătirea cărării întoarcerii Me- 
le, măi copii ai slavei care vine cu Mine. 

Copiii Mei, binecuvântaţi să fiţi întru ducere şi întoar- 
cere. Oastea cerească vă poartă pe voi pe deasupra pământu- 
lui. Pace vouă, tată, şi prin voi să se lase puterea Mea şi biru- 
inţa Mea întru cei doi copii care stau în faţa mulţimilor prin 
cuvântul Meu, prin cuvântul lui Dumnezeu, care se lasă peste 
voi spre lucrarea sa, spre împlinirea cuvântului. Amin. 

Voiesc să împlinesc cuvântul rostit pentru întoarcerea 
unsului României, şi iată, voi ridica între cer şi pământ aceas- 
tă lucrare de pregătire a slavei care vine cu Mine, şi prin 
această lucrare voi aduce Eu pe unsul României. Lucrez prin 
biserica cea vie, cea cu duhul viu şi cu trupul pregătit pentru 
ca să stea înaintea Mea, înaintea slavei Mele. 

Binecuvântată să fie răbdarea unsului Meu, Mihail al 
României. încă un picuţ de răbdare până voi sfârşi de trâmbi- 
ţat vestea cea sfântă peste România. Cuvântul este rostit, tată. 
Cuvântul rostit vine spre împlinire şi voi aduce pe unsul Ro- 

mâniei. Eu, Domnul, am cuvântat, şi voi fi împlinitor şi va fi 
slavă peste România, căci îmi voi întoarce faţa peste acest 
neam şi voi ridica crucea acestui neam şi voi face din ea armă 
de biruinţă pentru întoarcerea Mea, după cum scrie în 
Scripturi. 

Să se ridice spre înviere duhul acestui neam românesc 
şi să stea înaintea Mea, că Eu l-am ales pentru slava Mea, şi 
voi fi împlinitor. Amin, amin, amin. 

7/20 martie 1994 

Praznicul Buneivestiri 

Hrana minţii şi a inimii. Sfaturi pentru cei răzvrătiţi. 

E zi de praznic ceresc, şi Eu vin cu glasul Meu la 
poporul Meu. în numele Tatălui Meu, Dum- 
nezeu Savaot, M-am coborât între oameni şi M-am făcut Fiul 
Omului, şi Tatăl era întru Mine când M-am făcut Fiul 
Omului. 

în numele Tatălui Meu cobor mereu la tine, poporule 
ales, ca să stau cu tine în faţa Tatălui şi să Se bucure Tatăl 
Meu de munca Mea. Eu sunt Păstorul Cel bun, Care Mi-am 
pus viaţa pentru oi. Pace ţie, Israele mic, popor al lui Dumne- 
zeu! Pace ţie, tată, şi nu te sminti că-ţi spun aşa. Tatăl este în- 
tru Mine când vorbesc cu tine, măi Israele. Eu nu pot fi fără 
Tatăl. Eu sunt în Tatăl, şi Tatăl în Mine, şi să nu te laşi sub ră- 
văşeală cu gândul credinţei întru Tatăl şi întru Mine. Aşa ar fi 
trebuit să lucrezi tu întru Mine, iubitul Meu popor, pentru că 
Eu am în mijlocul tău o lucrare cu mult mai mare ca aceea pe 
care am făcut-o atunci când am venit de M-am făcut Fiul 
Omului. O lucrare mai mare ca atunci lucrez acum, pentru că 
Eu M-am dus la Tatăl, şi de acolo vin şi lucrez, şi de aceea 
trebuie să fii tare în credinţă, Israele. Eu sunt mereu, mereu 
lângă tine, dar stau nevăzut, tată, şi tu ar trebui să Mă vezi, să 
Mă vezi de-acum, că Eu aşa am spus: «Voi fi cu voi până la 
sfârşitul veacurilor» şi cuvântul Meu este adevărul, şi iată ce 
lucrare fac cu tine, popor iubit, că am cuvântul Meu în mij- 
locul tău, şi sunt cu tine, după cum am cuvântat. Acum e pe 
sfârşite lucrarea Mea cea de două veacuri, după cum scrie în 
Scripturi, şi tu va fi să Mă vezi, tată, va fi să Mă las descoperit 
lângă tine, popor al Domnului. 

Pace ţie, iubitul Meu Israel! E zi de serbare cu cerul în 
mijlocul tău. Am venit la tine prin cuvânt, am venit la tine cu 
lucrarea Mea cea de acum două mii de ani, cu Fecioara care 
M-a primit întru ea ca să Mă nasc trup din ea şi să fiu Fiul 
Omului şi să lucrez văzut. O, ce mult te iubesc, măi Israele! 
Ce mult te-a iubit Tatăl Meu, că iată, iar M-a trimis la tine, şi 
stau cu tine de patruzeci de ani. O, ce mult te iubesc, Israele 
iubit, Israele al întoarcerii Mele pe nori! Dar şi pe Israel cel 
după trup l-am iubit mult şi l-am răbdat mult, şi am aşteptat 
să facă struguri buni via lui Israel, şi a făcut aguridă, măi 
copii. 

Copiilor şi copilaşilor care aveţi numele Meu, numele 
lui Avraam, Isaac şi Iacov! Acesta este numele lui Israel în 
care M-am sălăşluit prin făgăduinţa rostită peste Avraam. 
Creştinii şi învăţătorii lor cei care sunt pentru lume, aceia nu 
vor să înţeleagă ce înseamnă Israel, dar Eu vreau ca tu să ştii 
ce este acest nume, să ştii şi să creşti prin ştiinţă cerească şi 
nu prin ştiinţa care vine de la om. Să scrii această lecţie şi s-o 
dai Domnului tău, şi Domnul tău Se va uita din cer şi îţi va 
spune că ştii sau că încă nu ştii, sau îţi va spune să cauţi să ştii 
aşa cum este de ştiut, că Eu am aşezare în mijlocul tău, şi las 
cuvânt la ieslea cuvântului Meu şi vin în calea ta, Israele. Iată, 


vin în calea ta, tată. în zorii acestei zile M-am lăsat spre tine 
şi am adus glasul Meu spre tine, şi trimit pe străjerii Mei să-ţi 
dea de ştire cuvintele glasului Meu. 

O, ce mult te iubesc, iubitul Meu popor, că şi pe Israel 
l-am iubit, dar el n-a înţeles ce înseamnă Dumnezeu, şi M-a 
lepădat, şi ne-am lepădat unul pe altul apoi, că şi Eu l-am le- 
pădat pe el dacă el M-a scos afară din mijlocul lui, şi M-am 
dus apoi spre neamuri. Şi iată, acum am sălăşluire în mijlocul 
tău, popor ales din lume ca să fiu cu tine, tată, în mijlocul 
lumii, şi acum ştie lumea că sunt cu tine şi că lucrez cu tine 
prin cuvânt şi îţi pun masă, tată, prin cuvânt, şi te hrănesc cu 
cuvântul Meu, cu Mine te hrănesc, căci Eu sunt Cuvântul. De 
aceea am numit Eu acest loc lucrare de Emaus (Ro-Emaus, 
Tărgovişte, n.r.), că iată, aici e locul în care Eu şi cu poporul 
Meu, Eu şi cu tine, copilul Meu, frângem pecetea tainei cu- 
vântului şi intrăm în taina aceasta şi vedem împărăţia lui 
Dumnezeu, care va să se vadă, care are văl încă, fiindcă tu nu 
eşti încă bine pregătit, măi Israele al slavei Mele. 

Când Moise vorbea cu poporul lui Israel, nu putea po- 
porul să privească slava feţei lui Moise când el dădea cuvin- 
tele Mele la popor, şi îşi punea Moise văl, şi aşa vorbea cu po- 
porul. Era trup poporul lui Israel, era cel după trup Israel, şi 
era trup, şi nu era duhovnicesc, dar Moise era cu Mine şi cu 
trupul, şi cu duhul, şi Eu străluceam faţa lui Moise, căci lu- 
cram prin el, măi copii. 

Eu am numit locul acesta loc de Emaus. Eu iubesc 
acest loc care s-a întocmit prin cuvântul Meu, şi vă iubesc pe 
voi, copii care aţi împlinit cuvântul Meu. Staţi aproape de Ie- 
rusalim, staţi cu duhul întru Duhul Sfânt, tată, şi nu vă înstrăi- 
naţi de Mine, şi Eu voi veni mereu la această scăldătoare şi vă 
voi vindeca de aşteptare, căci va fi să Mă las văzut, ca să-i 
bucur pe cei ce ştiu cum să fie cu Dumnezeu, că nu poţi să fii 
bine cu Mine decât prin ascultare, tată, şi prin aplecare şi prin 
umilinţa care vă dă har şi binecuvântare vouă, celor ce aveţi 
pe Domnul aşa cum este El; aşa cum este El, măi copii şi măi 
copilaşi. 

Copilaşi curaţi, au venit în întâmpinarea Mea copilaşii 
cei curaţi, şi Eu am venit în întâmpinarea lor. Cel ce se naşte 
din om şi Mă alege pe Mine ca să-i fiu Dumnezeu şi ca să 
creadă şi să lucreze faptele credinţei, pe acela Eu îl fac fiu al 
Meu, aceluia îi dau putere să se facă fiu al Meu dacă-1 văd că 
Mă alege pe Mine. E dureros, tată, e dureros pentru Dumne- 
zeu că acest popor ales din lume n-a ales pe Dumnezeu după 
cum a fost şi el, ales de Dumnezeu. N-a făcut ascultare de 
aşezarea cu care am stat în mijlocul lui, şi s-a răzvrătit mereu 
poporul Meu ales, şi n-am fii tari prin ascultare şi nu Mă pot 
bizui pe poporul Meu. S-a sculat să Mă judece, să se judece 
unul pe altul, să-şi facă dreptate, să se dezvinovăţească, să se 
dea înţelept şi să nu facă ascultare. Cei ce fac aşa, aceia nu pot 
face ascultare, aceia se luptă să cadă din cer, adică din ascul- 
tare, măi copii, măi copilaşilor. 

Israele tată, nu Mă mai judeca, nu te mai răzvrăti şi nu 
mai căuta nemulţumire, tată, căci Adam a dorit să fie Dum- 
nezeu, şi a căzut din cer şi din viaţă, şi din ascultare a căzut. 
Ce a folosit Israel dacă n-a ascultat de Moise, cel pus peste 
el? Dacă l-a judecat, dacă l-a bătut cu pietre, ce a folosit Is- 
rael? că iată, a căzut Israel. O, nu aşa, Israele de azi, că te le- 
păd şi pe tine, tată, dacă faci aşa, dacă mai faci aşa, dacă mai 
lucrezi aşa înaintea Mea. Eu nu te lepăd, dar te lepezi tu sin- 
gur, prin purtarea ta, prin neascultare, tată. Şi ce faci după 
aceea? Că iată, se apropie ziua slavei Mele cea văzută de 
ochii tăi, şi necredinţa ta va sta la judecată cu tine în clipa 
aceea. O, Mie nu Mi-e greu să-ţi arăt slava Mea şi lucrarea 

Mea în slavă, aşa cum este ea, dar îţi va fi ţie greu apoi, că 
apoi nu-ţi va mai sta timpul înainte, şi toate se vor trage la lo- 
cul lor, căci toate au căzut prin om, şi apoi s-au ascuns de om, 
şi omul n-a mai înţeles nimic. Omul este căzut, şi omul cel 
căzut nu pricepe nimic, dar omul cel ridicat spre Dumnezeu, 
capătă pricepere şi har de la Dumnezeu şi începe drumul îna- 
poi spre locul de unde a căzut. 

O, poporul Meu, când Mă uit la tine, tată, şi văd ce mă- 
nânci, sunt ca şi unul beat de durere. Când văd Eu că tu mă- 
nânci hrană străină de cer, ce să fac Eu cu tine? Vorbesc de 
hrana minţii şi a inimii, tată, că tu iei de la om înţelepciune şi 
nu iei de la Mine, şi omul fără de Mine nu are de la Mine, 
tată, şi nu crezi ce-ţi spun. Cum adică omul fără Mine? Adică 
omul care nu face ascultare de Mine. Acela este om căzut de 
la Mine prin neascultare, şi în zadar dai tu, creştine, să spui 
altfel, că tot Eu am dreptate. Chiar dacă ţie nu-ţi place că aşa 
este, omul care calcă legile lui Dumnezeu nu este omul lui 
Dumnezeu. Oare, în zadar zice Scriptura că legea nu desăvâr- 
şeşte? Şi de ce nu desăvârşeşte? Pentru că legea lui Dumne- 
zeu nu se ţine de oameni, şi iată, litera legii stă împotriva 
omului şi îl îngrădeşte şi îl bagă la pedeapsă, îl bagă la închi- 
soare, şi nu mai este liber omul care nu stăruieşte în ale legii, 
şi oamenii nu iubesc legea lui Dumnezeu, măi copii, şi voi 
luaţi şi învăţaţi de la oameni, tată. Şi când va fi să ştie toţi oa- 
menii ce lucrare cerească v-a însoţit pe voi, ce înţelepciune 
dumnezeiască a suflat peste voi ca să fiţi înţelepţi ai cerului şi 
să învieze oamenii cei fără Dumnezeu, o, ce veţi face voi, co- 
pii ai acestui popor? Iată, de aceea voiesc să staţi sub pregă- 
tirea Mea, tată, şi dacă nu toţi vreţi, alegeţi-vă la dreapta Mea 
cei ce vreţi ca în cer, şi deosebiţi-vă de cei din acest popor 
care lucrează neascultare, care nu iau învăţătura Mea ca să 
lucreze din ea. 

Măi creştine, ia aminte ce-ţi spun, tată, nu lucra ceea ce 
nu rămâne, şi să nu faci ceea ce se va desface. Să nu faci ceea 
ce desfaci, şi să faci numai ce rămâne făcut, tată. Tu eşti po- 
porul Meu, şi porţi numele Meu. Nu mai fă de la tine, şi fă de 
la Mine, fă ce-ţi dau Eu să faci. Şi dacă Eu îţi dau să faci ceva 
din planul Meu, şi dacă tu laşi ce-ţi dau Eu şi dai să faci ce-ţi 
iese sau ce alegi tu să faci, asta mai înseamnă că faci ceea ce 
nu se desface? Se desface ceea ce nu faci de la Mine, se des- 
face de la Mine, şi iată, se cheamă că lucrezi în ogor străin şi 
după cuvânt străin, tată. Cine nu vrea să lucreze în această lu- 
crare, să-şi aleagă ce vrea, căci Domnul iubeşte pe cel ce stă 
de bunăvoie în lucrul acestei lucrări. Dar cine vrea să aibă 
această lucrare cerească şi să i se dea lucru de nou Ierusalim 
şi de faptă prin cuvânt, acela să treacă de-a dreapta Mea, şi Eu 
îi voi da de lucru în lucrarea Mea. Amin. 

Copiilor şi copilaşilor, nu lucraţi de la voi, şi lucraţi de 
la Mine, tată. Nu staţi întru voi, şi staţi întru Mine, că Eu sunt 
fără de moarte prin cei ce stau întru Mine. 

Copilaşii şi tinerii poporului Meu să ia aminte la glasul 
Meu şi să se apropie de Mine. Şi cum să se apropie? 

Iată, grăiesc cu voi, copilaşilor şi tinerilor curaţi cu tru- 
pul şi cu inima, căci cei ce nu sunt curaţi cu trupul şi cu inima 
şi cu viaţa, aceia n-au cum să audă graiul Meu, aceia stau ne- 
păsători şi nu aud pe Do mn ul. Voiesc, tată, să-Mi vindec ra- 
nele pe care le am de la acest popor. De patruzeci de ani îl 
păstoresc, şi nu s-a prins mâncarea de el ca să fi fost mare şi 
sănătos şi curat şi cu iubire sfântă. Puţină iubire, puţină de tot, 
puţină ascultare a lucrat poporul Meu cel dintâi, cel de la în- 
ceputul lucrării Mele. Iubea cuvântul Meu, dar nu iubea viaţa 
cu Mine poporul cel de la început, şi l-am mărit pe cel de la 
început şi l-am hrănit şi l-am adăpat prin vreme grea, şi n-a 


luat pe el cămaşa Mea, n-a luat-o, tată, şi n-a luat crucea Mea, 
că una e să duci crucea ta, şi alta e să duci crucea Mea, po- 
porule creştin. Sunt departe una de alta aceste două poveri; 
departe, tată. Şi iată, venea creştinul la Mine şi îmi punea în 
spate şi crucea lui, şi Eu plângeam şi sufeream pentru poporul 
Meu cel fără dragoste. Să fi voit să-şi ducă creştinul crucea 
lui, dar şi pe aceea o îngrămădea tot pe Mine, măi copii. Să fi 
voit să-şi fi cusut creştinul cămaşa lui cea ruptă; da’ de unde! 
că venea să i-o cos Eu, de parcă i-aş fi rupt-o Eu. Să fi voit să 
ia haina Mea, tată, că haina Mea are alt gust, alt har, altă lu- 
crare, altă iubire şi altă înţelepciune. Iată ce înseamnă haina 
Mea şi crucea Mea. 

Copilaşilor şi tinerilor, cei ce sunteţi vii, cei ce înviaţi 
la glasul Meu, voiesc să fac din voi o plămadă cerească, tată, 
o alifie şi un har nou cu care să-Mi ung ranele făcute de neas- 
cultarea poporului Meu care a greşit şi care nici acum nu vo- 
ieşte altfel. Trebuie să desţelenim ogorul acesta, şi am nevoie 
de pluguri şi de cârmaci de pluguri. Iată, după patruzeci de 
ani n-am în cine să Mă sălăşluiesc ca să lucrez de-acum. Am 
hrănit acest popor, ca să crească şi să lucrez cu el, şi iată, nu 
vine nimeni să lucreze. Unii au altceva de lucru, alţii au soţii 
şi copii, alţii au ranguri, alţii au mândrie deşartă, alţii se hră- 
nesc cu înţelepciunea care vine de la om şi au aruncat-o pe a 
Mea, iar alţii se ceartă cu Mine şi Mă judecă şi se răzvrătesc, 
căci sunt căzuţi în necredinţă dacă s-au întors de la Mine. 
Veniţi voi, tată, şi staţi cuminţi cu Mine şi învăţaţi de la Mine 
ce este această lucrare prin care am păstorit Eu pe părinţii 
voştri, pe fraţii voştri cei mai mari. Veniţi la Mine, şi lăsaţi-vă 
veniţi, şi să vă lase părinţii voştri să veniţi la Mine. La Mine 
şi nu la lume; la învăţătura Mea şi nu la ştiinţa care vine de la 
om şi care în curând se va opri, se va desfiinţa şi nu va sta 
înaintea Mea. Strângeţi-vă grămadă şi lăsaţi-vă culeşi în ham- 
bare, căci această lucrare se va împărţi vouă ca s-o aveţi pe 
masă şi să daţi din ea celor ce vor lua calea învierii. Intraţi în 
arca Mea. Eu sunt cârmaciul. Intraţi şi nu umblaţi pe drumu- 
rile lumii, căci cei dintre voi care n-au ascultat să nu umble 
pe drum, au fost înghiţiţi de golul de sub picioarele lor. Am 
mulţi creştini care au mâncat din masa cuvântului Meu, şi 
mulţi şi-au făcut copii, dar mulţi copii sunt duşi în lume şi nu 
Mi-au fost daţi Mie ca să am rod tânăr şi să altoiesc Eu în ei 
rod ceresc. Iată, acei părinţi sunt părinţi fără iubire de copii, 
fără milă şi fără teamă de Dumnezeu. Au deschis ograda, au 
deschis fereastra spre lume şi s-au dus copiii, şi nu Mă pot du- 
ce după ei, că nu Mă cunosc copiii cei mici ai poporului Meu. 

O, nici părinţi vitregi dacă aţi fi fost voi, cei mai mari 
ai poporului Meu, şi tot nu trebuia să vă daţi copiii la moarte. 
Copiii voştri nu ştiu ce este moartea, şi nici voi n-aţi voit să 
credeţi de la Mine. V-am învăţat oftând şi pribegind după voi, 
şi v-am rugat mereu să nu muriţi nici voi, nici fiii voştri, şi 
voi n-aţi iubit ascultarea de cuvântul Meu. Am adus de ştire 
cuvinte dureroase pentru cei ce nu vor sta bine cu Mine în 
această lucrare, şi voi le-aţi uitat, tată. Dar Eu n-am uitat 
nimic, n-am uitat de voi, şi veţi vedea că n-am uitat. M-am 
sculat şi am plecat din nou după voi, şi v-am strigat de peste 
tot ca să luaţi trâmbiţarea cuvintelor Mele cele pentru sfârşi- 
tul aşteptării, şi v-am rugat cereşte: «întoarceţi-vă la Mine!», 
dar lumea şi faţa ei v-a ţinut în ea şi v-a amăgit ca să nu vă 
întoarceţi. O, ce veţi face când vă voi întreba de voi şi de co- 
piii voştri? Ce veţi face când veţi vedea cartea care vă poartă 
pe voi întru cuvintele Mele spre voi? Unde vă sunt copiii, 
tată? Dar unde sunteţi voi, copii ai lui Israel? Iată, Eu vă voi 
cere pe voi şi vă voi cere pe copiii voştri, care vă poartă nu- 
mele, tată. Copiii cei tineri au dat de pe ei haina creştinească, 

şi au luat-o pe cea păgânească, pe cea străină de Mine şi de 
voi, şi voi nu i-aţi oprit şi nu v-a fost milă de ei, şi i-aţi vândut 
robi lumii pe copiii voştri, şi plânge cerul după voi şi după 
rodul vostru. Frângeţi-vă de durere şi luaţi calea înapoi, că 
iată, Eu stau la cârmă şi aştept întoarcerea celor rătăciţi. 

Iată, din cetatea cea mică din care a plecat Verginica nu 
mai am decât puţine sufleţele. Restul s-au dus la moarte, căci 
s-au lăsat momiţi de faţa cea ascunsă a morţii. Mă uit pes- 
te cetăţile poporului Meu, şi Mi s-a risipit urma Mea din ele. 
S-a şters urma picioarelor Mele din casa creştinului Meu cel 
dintâi, cel de la început, şi ceea ce a mai rămas la masa Mea 
e numai trup, dar vreau să fii cu Duhul Sfânt în tine, creşti- 
nule rămas. Iată, Eu voi veni mereu la această scăldătoare şi 
voi lucra lecţia Duhului Sfânt peste tine, Israele. Vino, tată! 
Cu mic, cu mare, vino! Vino, şi rămâi întru Mine dacă vii! 
Vino şi nu te mai juca de-acum, că te-ai jucat cu Dumnezeu, 
Israele, şi M-ai umplut de răni şi de durere, tată. 

Copii şi tineri, luaţi firul şi duceţi-1 mai departe, dar să-l 
duceţi cum l-am dus Eu. Luaţi crucea Mea, de-acum, dacă 
voiţi să atingeţi vârful biruinţei. Una este crucea ta, şi alta es- 
te crucea Mea, măi Israele. Eu am ascultat pe Tatăl sub cruce, 
iar tu să asculţi de Mine, Israele de azi, că M-a trimis Tatăl la 
tine, măi Israele, şi tu să iei de la Mine şi să faci ca Mine, şi 
să nu iei de la tine ca să faci ca tine, că ai văzut ce a păţit 
Adam dacă a dorit să fie Dumnezeu. Tu să nu doreşti aşa, 
adică să nu faci ce vrei tu. Tu să fii fiul Meu, şi dacă eşti fiul 
Meu, vei face ce-ţi dau Eu să faci. Uită-te în viaţa Mea şi 
naşte-te din ea, tată, că Eu îţi dau putere să te faci fiu al Meu. 
Fiţi şi voi cu Mine, că nu e bine să fiu numai Eu cu voi, şi tre- 
buie să fiţi şi voi cu Mine, şi se va împlini lucrarea Mea în voi 
apoi, şi veţi face lucruri mai mari decât cele de până acum 
între lucrările cerului. Eu pe cel ce stă întru Mine vin şi îl 
povăţuiesc şi îi dau prin cuvânt, dar pe cel ce stă întru el şi 
întru altă voie, nu-1 mai povăţuiesc, şi îl aştept să intre întru 
Mine, ca să-i fiu Dumnezeu, şi să-l fac fiu al Meu apoi. Dacă 
a fost fiul Meu şi acum nu mai seamănă cu Mine, acela nu 
mai este fiul Meu, acela trebuie născut iar, din pocăinţă şi din 
credinţă şi din ascultare. 

Copiii cei tineri să deschidă inima spre Mine, şi Eu voi 
deschide uşa cerului şi voi ploua binecuvântarea Mea şi înţe- 
lepciunea Mea peste ei. 

Păstorii Mei şi cei daţi lor de Mine spre lucru, să ve- 
gheze bine peste turma rămasă în ascultare, să păstorească 
bine şi cu folos, şi să le ia pe cele noi, căci toate se fac noi 
prin cuvânt. Păstorii Mei să pună străjeri din loc în loc, şi lu- 
crători din loc în loc, şi să lucreze peste ei; ei în lucrători, şi 
lucrătorii în ei, aşa cum este lucrarea Tatălui cu a Fiului, una. 

Am lecţii multe de coborât peste Israel, peste păstori şi 
peste oi, peste cei dintâi şi peste cei de pe urmă. Am de vestit 
vestirea cea mare peste mulţimi, tată. Aşa cum am poposit la 
poarta cetăţilor poporului Meu, tot aşa merg acum printre 
mulţimi, merg cu trimişii Mei, aşa cum mirele de la nuntă tri- 
mite vomiceii cu cofiţele pe la porţi şi cheamă mulţimea la 
nuntă. Eu sunt Mirele, voi sunteţi mireasa Mea, iar mulţimea 
care primeşte acum bunăvestirea este mulţimea nuntaşilor ca- 
re se vor apropia la nuntă, tată, la nunta cea proorocită ca să 
fie, dar avem de pregătit multe, că multe zăbovesc, pentru ne- 
ascultarea poporului Meu. 

Nu mai băgaţi, tată, în cămara voastră pe cel ce nu are 
ascultare în această lucrare, căci au venit între voi inimi pe 
care Eu nu le cunosc prin această lucrare. Fiţi precauţi şi nu 
lăsaţi să vi se spargă casa de necunoscuţi, că această lucrare 
este casa voastră: lucrarea şi cele prin ea, şi mereu v-am în- 


văţat să nu mai băgaţi în casa Mea pe cel necunoscut de Mine, 
pe cel ce nu seamănă cu Mine. Staţi cuminţi în casă, şi iubiţi 
şi păziţi această casă, că aşa i-am spus şi lui Adam; i-am dat 
Edenul şi i-am spus să-l lucreze şi să-l păzească, şi el n-a fă- 
cut cum i-am spus Eu, şi a făcut altceva. Dacă vedeţi că cine- 
va nu-L cunoaşte pe Domnul aşa cum este Domnul, dacă ve- 
deţi că nu lucrează ca Domnul, nu-1 băgaţi în casa Domnului 
pe cel necunoscut, că unul ca acesta vă ia stăpânirea dată 
vouă de Mine. Nu vă vindeţi dreptul de aleşi ai Mei, nu vă lă- 
saţi hărţuiţi de inimi uşoare. Şi vă roagă Domnul, Eu, Dom- 
nul, vă rog, nu vă opriţi în ceata celor răzvrătiţi din acest po- 
por, din cei care au fost şi au părăsit apoi această lumină, căci 
cine dă de la el această lumină, aceluia i se plăteşte cu întu- 
neric şi cu neînţelepciunea. Rugaţi-vă pentru întoarcerea ce- 
lor răzvrătiţi, celor necredincioşi, celor hulitori, dar nu vă 
opriţi în sfatul lor, iar cine nu va împlini acest cuvânt, acela 
va fi însemnat şi dat într-o parte, ca să nu se strice aluatul 
Meu între voi. Nu este voie ca un aluat care s-a stricat să mai 
stea amestecat cu aluatul Meu între voi. Domnul a lăsat omu- 
lui libertatea, dar voi fiţi fiii Mei, după cuvântul înţelepciunii 
care spune: „Robeşte-mă Tu, Doamne, ca să fiu liber“. 

Eu dau inimă cerească celor tineri din poporul Meu 
care-şi aleg să semene cu Domnul şi să umble cu Do mn ul şi 
să le fiu Eu Dumnezeul lor. Eu dau har şi biruinţă cerească 
celor ce-şi răstignesc trupul şi firea şi poftele şi voia, ca să fie 
cu Mine şi cu Duhul Sfânt. Eu vin mereu la această scăldă- 
toare şi voi aduce slava cuvântului Meu vouă, celor ce staţi 
sub ascultarea Mea şi nu altfel. învăţaţi-vă unul pe altul cum 
să staţi sub ascultarea Mea. Măi copii, să nu faceţi nimic fără 
Mine, voi, cei ce alegeţi să ascultaţi de cele din cer. Nu vă ui- 
taţi la faţa omului, la pretenţiile omului, la planurile omului, 
că ele nu sunt ca planurile Mele. Fiţi cu mâinile curate, şi ia- 
răşi zic, fiţi cu mâinile curate, ca să nu vă smulgă nimeni de 
lângă Mine. Cel ce este curat întru toate, acela nu este smuls 
de lângă Mine, căci cei smeriţi şi curaţi nu cad de la Mine, iar 
semnul celor mândri este căderea, măi copii. 

Eu vă ating pe fiecare din voi care aveţi dragoste aşa 
cum cere Dumnezeu; Eu şi Fecioara, care a fost punte a Fiului 
lui Dumnezeu spre oameni; Eu şi Verginica, cea care v-a năs- 
cut pe voi prin această lucrare; Eu şi trimişii Mei, întru lucra- 
re de trimişi prin cuvânt, şi cine-i judecă pe ei, aceia se ating 
de lumina ochilor Mei. 

Eu sunt cu voi mereu. Binecuvântat să vă fie lucrul 
vostru, copilaşi ai acestui popor binecuvântat. Binecuvântată 
să vă fie ascultarea cea cu folos, că ascultarea are înfăţişarea 
ei, tată. Eu, şi cu Măicuţa Mea cea plină de har, şi Verginica, 
cea purtătoare de daruri pentru voi, Eu şi cerul Tatălui Meu, 
vă ating cu pacea Mea, cu lucrarea păcii Mele. Pace vouă! 
Fiţi bucuria Mea. Fiţi nemuritori de-acum, că moarte nu va 
mai fi dacă veţi fi cu Mine. 

Pace vouă! Pace ţie, iubitul Meu Israel! Amin, amin, 

amin. 

25 martie/7 aprilie 1994 

Praznicul Intrării Domnului în Ierusalim. Duminica 
Floriilor 

Cuvânt de bunavestire peste cetatea Timişoara. Preţuire pentru 
jertfa de izbăvire ieşită din trupul ei. 

© laşul Meu cuvintează peste ieslea cuvântului 
Meu. Eu sunt Cuvântul. Acesta este numele Meu, 
Cuvântul lui Dumnezeu este numele Meu întru cea de a doua 

venire a Mea. Să se aştearnă cuvântul Meu şi să se dea de 
ştire, şi spre lucru apoi. Amin. 

Voi, cei ce străjuiţi întru întâmpinarea glasului Meu, 
lucraţi, tată, şi daţi trup cuvântului glasului Meu. Pace vouă, 
şi aşezaţi-vă să daţi cuvântului Meu fiinţă în această carte, 
căci cartea aceasta. Eu sunt, Eu, întru cuvânt rostit, pentru ca 
să se împlinească cuvântul cel rostit de Dumnezeu. Amin. 

O, copii ai cuvântului Meu, mare slavă s-ar arăta de la 
această lucrare de cuvânt dacă ar fi credinţă pe pământ, dar 
iată, Fiul Omului nu mai vede credinţă pe pământ, nu mai 
vede la nimeni, tată, la nimeni dintre cei spre care am venit 
prin glasul cuvântului Meu pe care-1 las peste voi. Tot aşa am 
păţit şi când am venit în mijlocul lui Israel, tot aşa, tată. Ve- 
nisem la poporul Meu, venisem între ai Mei, dar n-am fost 
preţuit şi n-am fost crezut şi n-am fost cunoscut că am venit 
de la Tatăl. Tot aşa şi acum, am venit în mijlocul celor ce sunt 
ai Mei în mijlocul bisericii Mele, dar iată, biserica Mea nu 
Mă cunoaşte, căci ceea ce a fost, iarăşi este, şi nu Mă preţu- 
ieşte, şi trec prin ea ca un necunoscut, şi ea nu cunoaşte Du- 
hul Meu, şi nu cunosc pe Cuvântul oamenii bisericii. 

O, copii ai cuvântului, ce mare slavă s-ar arăta de la 
această lucrare de cuvânt din cer coborât dacă aş fi primit şi 
cunoscut de cei ce sunt ai Mei prin mărturisirea lor întru cre- 
dinţa cea dreaptă, întru biserica cea una sfântă şi apostoleas- 
că şi sobornicească. V-am trimis pe voi cu cuvântul Meu din 
loc în loc, din cetate în cetate, şi voi merge cu voi până la ziua 
de odihnă, tată, şi ne vom odihni de osteneli, că Mă voi lăsa 
văzut, şi slava Mea va prinde sub ea toată necredinţa. Eu nu 
lucrez nimic fără să vestesc mai întâi, aşa după cum a fost în 
toată vremea lucrarea dumnezeiască, fiindcă scris este: «Ni- 
mic nu împlinesc fără să dau de ştire», că nu vreau să lucrez 
pe neştire. 

Eu sunt Domnul milei şi al îndurărilor, şi iată, trâmbi- 
ţez în calea arătării slavei Mele, ca să audă străjerii bisericii 
şi să nu lucrez pe neştire. Binecuvântată să fie vestirea cuvân- 
tului Meu din loc în loc, vestirea serbării întoarcerii slavei pe 
norii slavei, după cum scrie în Scripturi. 

Iată încă o cetate vestită. Binecuvântată să fie lucrarea 
începutului vestirii Fiului lui Dumnezeu peste cetatea Timi- 
şoara. Binecuvântat să fie duhul şi inima celor credincioşi din 
această cetate. Dar această cetate are trecere la Mine, şi iată ce 
vă spun: vă amintesc de cuvântul Meu adus vouă, că v-am 
spus să credeţi în Mine şi să nu vă tulburaţi sau să vă speriaţi 
când vor veni peste voi stăpânii veacului acesta ca să vă piar- 
dă dinaintea Mea, şi v-am făgăduit vouă cu puţin înainte, că 
vor veni spre voi, dar Eu voi întoarce atunci armele lor spre ei, 
şi vă voi izbăvi, şi vor pieri ei la vremea hotărâtă de Mine, şi 
pe care v-am vestit-o vouă până să se împlinească. Şi iată, 
această cetate a dat din ea preţul pentru ocrotirea lucrării cu- 
vântului Meu, şi în clipa cea grea care venise pentru voi, ea a 
scos foc din mijlocul ei şi i-a doborât pe cei ce se întăriseră 
peste Dumnezeu, şi Eu v-am izbăvit pe voi, copii ai cuvântu- 
lui Meu. Şi iată, s-au scurs patruzeci de ani de când Eu cuvin- 
tez şi vestesc din vreme şi lucrez la vreme, şi lucrez peste voi, 
căci voi sunteţi martorii Mei din vremea aceasta. Eu sunt fără 
de timp, dar iată, sunt cu voi în timp şi lucrăm peste timp, ca 
să ieşim din el şi să le aşezăm pe toate la locul lor cel dintru 
începutul lor, căci toate au căzut prin om, prin căderea omului 
cea de la început, şi se lucrează la întoarcerea acasă, tată. Şi ia- 
tă, vine Fiul lui Du mn ezeu să-Şi aşeze la loc cele ruinate, ce- 
le risipite, cele răvăşite, să-Şi aşeze la loc împărăţia cea dintru 
început, aşezată de Tatăl şi de Fiul şi de Duhul Sfânt. Amin. 


Eu trebuia să ies deasupra cu acest izvor ceresc, cu 
acest râu al vieţii, ca să se întoarcă la matca sa, la matca râului 
vieţii, tată, şi să se deprindă făptura cu întoarcerea acasă, cu 
întoarcerea la Mine, ca să nu mai fie moarte şi fărădelege, şi 
de aceea vă folosesc pe voi, care purtaţi lucrarea Mea, ca să 
vestim toată făptura că vine Domnul întru ale Sale, şi să se 
aşeze la veghe toate ale Sale şi la viaţă fără de moarte. 

Să nu mai fie nepăsare, şi să fie veghe şi aşteptare. Să 
nu mai fie necredinţă, şi să fie mărturisirea Duhului Sfânt 
peste toată făptura. Să nu mai fie fărădelege, şi să fie sfinţenie 
de duh şi de trup înaintea Celui ce vine cu slavă, că scris este 
despre sfinţenie că fără de ea, nimeni nu va vedea pe Dumne- 
zeu, şi cele scrise nu se pot desfiinţa la Dumnezeu. Dacă oa- 
menii desfiinţează cele rostite de Domnul, călcând peste cele 
rostite, iată, cele rostite vor sta faţă în faţă cu cei ce le calcă 
pe ele, şi Domnul Iisus Hristos va birui prin sfinţenie, prin cei 
ce o iubesc pe ea. Amin. 

Iată, tată, mai-marii cei de peste voi vă ridică vină 
vouă, vă aduc vină de mândrie şi vă sfătuiesc să lepădaţi cu- 
vântul şi glasul Meu care se lasă deasupra voastră, deasupra 
ieslei cuvântului Meu. Ei vă învinuiesc de mândrie, dar Eu 
rostesc cuvânt şi spun: o, de ar cădea toată făptura în ceea ce 
sunteţi voi căzuţi! căci voi sunteţi căzuţi în braţele dragostei 
de sfinţenie şi de cer şi de veşnicie cu Mine. Această viaţă 
este o datorie, este şi mai mult decât atât înaintea lui Dumne- 
zeu. Cei ce iubesc pe Domnul cu adevărat, unii ca aceia nu 
pun vină peste voi, dar iată, Eu nu mai văd credinţă şi lumină 
la fiii oamenilor. Fiii oamenilor nu caută spre fiii lui Dumne- 
zeu ca să primească mărturisire despre Mine şi ca să creadă 
în Mine. O, nu mai este frică de Dumnezeu, căci înţelepciu- 
nea care vine de la om a înşelat şi pe fiii credinţei, măi copii, 
şi pier fiii credinţei din lipsă de înţelepciunea care vine din 
cer. Dar n-am făgăduit Eu acest har al Duhului Adevărului pe 
Care lumea nu-L cunoaşte? Şi iată, nici fiii credinţei nu-L cu- 
nosc pe El întru lucrarea Sa. Şi se va ridica Israel cel după 
trup şi va primi botezul credinţei cea de la Iisus Hristos, şi tu, 
poporule creştin, ce vei face dacă nu-L cunoşti pe Cel mărtu- 
risit de tine, pe Fiul Omului, Care a venit să te răscumpere din 
fărădelegile şi din firea cea căzută prin păcat? Ce vei face, 
tată, dacă nu te vei ridica să stai bine şi să stai cu frică şi cu 
luare-aminte înaintea Celui ce vine pe nori la tine? că iată, s-au 
scurs cele două veacuri despre care cuvântă Scriptura, şi Eu 
Mă voi lăsa văzut, după cum este scris. Amin. 

Copii ai vestirii cuvântului Meu, vin după voi cu cu- 
vântul Meu, ca să începem lucrul împreună peste această 
cetate care are trecere la Mine. Ea a plătit preţul vostru, şi Eu 
v-am izbăvit pe voi, iar celor ce au plătit preţul vostru le-am 
dat loc aparte până la arătarea Mea, până la ziua cea mare, 
tată, iar pe voi v-am îndemnat să staţi tari întru lucrarea Mea 
şi să lucraţi întru ea pentru toată făptura. Nu vă temeţi de cei 
ce vă împung. Tot aşa am fost şi Eu împuns de cei care ziceau 
că sunt ai Mei, dar Eu lucram întru Tatăl şi mergeam înainte, 
şi am mers înainte pentru cei ce au crezut că am venit de la 
Tatăl. Nu vă temeţi, nu lăsaţi jos lucrarea Mea, că dacă cei ce 
vă împung nu cred că Eu sunt între voi prin cuvânt, ei cred că 
aduc slujire lui Dumnezeu împungându-vă pe voi. Da’ de un- 
de! că ei împung pe Cuvântul, şi ei nu ştiu şi nu înţeleg că voi 
lucraţi tot ce vă aduc Eu să lucraţi pentru făptura cea căzută, 
şi lucraţi întru Mine, aşa cum şi Eu am lucrat întru Tatăl du- 
pă întruparea Mea din om. Nu vă clătinaţi, lăsaţi necredinţa 
celor ce nu cred şi rugaţi-vă la Mine pentru ca să cobor pe 
Duhul Sfânt şi să stârpesc necredinţa. Cei ce vă lovesc pe voi 

nu iubesc sfinţenia şi nu-L văd pe Domnul, dar cei ce sunt ai 
lui Hristos, aceia şi-au răstignit trupul şi patimile şi gusturile 
şi voia, şi aceia umblă în Duhul, şi aceia dacă ar mai fi ar 
înţelege că voi aţi fost aleşi de Mine ca să lucraţi întru Mine. 
Nu voi M-aţi ales pe Mine, ci Eu v-am ales pe voi, şi v-am 
cerut ca să staţi sub ascultarea voii Mele şi să lăsaţi voia voas- 
tră, şi nu este har mai presus de harul celor ce se dau lui Dum- 
nezeu la cererea lui Dumnezeu, întru frângerea voii libere. 
Cei ce lovesc în voi, aceia au lovit şi în Mine. Cei ce au păzit 
cuvântul Meu, aceia îl păzesc şi pe cel dat de Mine vouă spre 
ştirea tuturor, iar cei ce-1 leapădă ca pe o minciună, aceia nu 
cred în Dumnezeu şi nu păzesc cuvântul Meu. 

Se binecuvintează călătoria voastră, copii ai rostirii cu- 
vântului Meu peste mulţimi. Binecuvântaţi să fiţi voi, cei care 
luaţi cuvântul Meu să-l duceţi la Timişoara şi la copiii care au 
misiunea vestirii cuvântului lui Dumnezeu. Sunt cu voi pe 
cale, tată. Binecuvântată să vă fie corăbiuţa, şi iată, Eu şi cu 
oştirile cereşti mergem pe cale cu voi întru ducere şi întoar- 
cere, întru intrări şi ieşiri, întru ieşiri şi intrări. Amin. 

Binecuvântată să fie România, ţara întoarcerii Mele la 
ai Mei, ţara trâmbiţării cuvântului lui Dumnezeu peste fiii cei 
credincioşi ai tuturor neamurilor pământului. Şi se va coborî 
pe pământ cer nou şi pământ nou, întocmit la cuvântul Meu, 
şi toate neamurile pământului vor vedea lumină mare şi se 
vor boteza, căci Eu sunt Domnul, şi sunt credincios făgăduin- 
ţelor Mele. Şi va învia Israel cel căzut, şi la vederea luminii 
va primi mărturisirea mântuirii cea de la Iisus Hristos, căci 
Tatăl Meu nu primeşte pe nimeni fără Mine. Şi va fi altoit Is- 
rael, şi va fi făptură nouă Israel şi va lucra lucrare de nou Ie- 
rusalim, căci toate se fac noi prin cuvânt, şi iarăşi se lucrează 
prin cuvânt. La început a făcut Dumnezeu cerul şi pământul 
şi pe om, iar acum iarăşi se lucrează prin cuvânt şi se fac cer 
nou şi pământ nou şi om nou, după chipul şi după asemănarea 
lui Dumnezeu, precum a fost la început chipul şi asemănarea 
lui Dumnezeu în om. Dar iată, trebuie trudă în cer şi pe pă- 
mânt, căci Noul Ierusalim se coboară din cer, şi nimeni nu 
pricepe această taină întru lucrarea ei. 

O, Românie aleasă de Tatăl Meu ca să te îmbrace întru 
rochie nouă de nuntă, ca să stai înaintea Mea întru sfinţenie şi 
întru slavă! Suflu peste tine, ca să-ţi cunoşti menirea ta întru 
neamurile pământului, şi voi lucra cu toate oştirile cereşti şi 
voi birui ca să aduc pe cel pus peste tine, pe cel pus de Mine, 
şi care aşteaptă mâna Mea cea tare ca să lucreze şi să-l aducă. 
Eu voiesc sărbătoare şi nu întristare. Eu voiesc iubire ţie. Eu 
voiesc să aduc pe cel uns de Mine pentru tine, şi voi lucra ca 
să biruiesc împotrivirea cea omenească, voi lucra prin puterea 
care iese de la sfinţenia celor ce umblă cu Mine. 

Binecuvântată să fie cărarea unsului Meu, Mihail al 
României, căci iarăşi înnoiesc binecuvântarea acestei cărări 
de întoarcere acasă a celui uns. Binecuvântată să-i fie răbda- 
rea şi aşteptarea, intrările şi ieşirile, duhul şi iubirea şi credin- 
ţa lui în lucrările Mele peste România şi peste lucrarea mân- 
tuirii care lucrează de la Dumnezeu în România. 

«Iată, noi le fac pe toate». Eu aşa am făgăduit, dar e 
mare lucru să înţeleagă omul ce va să zică această împlinire. 
De două mii de ani Mă zbucium cu tot cerul sfânt ca să iau 
moartea şi fărădelegea de pe pământ. Dar iată, am ieşit cu lu- 
crarea cuvântului, şi voi lucra prin cuvânt, şi cuvântul se va 
întrupa şi toate se vor înnoi la cuvântul lui Dumnezeu. 

Rostesc binecuvântare peste păstorul bisericii din ce- 
tatea Timişoara, peste cel blând, peste cel credincios, dar 
vreau să fie credincios, şi să-i dea şi celui plăpând pe care-1 


am scris în această carte şi care s-a ascuns de Dumnezeu. Vai 
celor ce au stins lumina acestei lucrări din inima acestui fiu al 
Meu, Irineu, care a greşit lui Dumnezeu clătinându-se. Să fie 
duh de credinţă peste duhul bisericii Mele şi să învieze sfin- 
ţenia cea care va sta înaintea Mea în biserica Mea. Iată, vin la 
turma Mea, şi ea se întoarce de la Mine. Eu sunt, şi ea se în- 
toarce cu spatele la Mine, dar Eu o voi tămădui de necredin- 
ţă şi voi sufla peste ea, şi ea va sta înaintea Mea. 

Pace cerească peste păstorul bisericii din această 
cetate! Pace ţie, păstor al bisericii Mele, căci biserica este ce- 
rească, nu este pământească, precum nici Eu nu sunt. Eu sunt 
din cer, nu din pământ, şi tot aşa şi biserica Mea, care voieşte 
cu Mine şi cu cerul. Pace ţie, şi nu privi cu îndoială lucrul 
Meu din vremea aceasta. Eu sunt. întru cuvântul glasului 
Meu lucrez, şi am iesle de coborâre a glasului Meu. Eu sunt 
cu România, dar vreau să fie viu trupul bisericii Mele din ea 
şi să stea cu faţa spre părinţi, ca să se întoarcă şi părinţii cu 
faţa, şi să lucreze din cer peste biserică părinţii, şi să se vadă 
peste ea chipul ei cel dintâi. Amin. 

Pace vouă, celor ce staţi cu cuvântul Meu înaintea 
mulţimilor din această cetate! Şi vom merge cu vestea ce- 
rească până la ziua de odihnă. 

Pace vouă, celor ce aţi adus cuvântul Meu de la ieslea 
lui pentru această cetate, ca să fie întocmit şi rostit pentru ea! 
Pace şi Ierusalim nou şi ceresc peste duhul şi trupul acestei 
cetăţi! 

Pace şi biruinţă pentru cărarea unsului Meu Mihail, 
căci cerul sfânt duce luptă spre biruinţă pentru întoarcerea ce- 
lui uns. Eu sunt. Pace vouă! Eu sunt Cuvântul lui Dumnezeu. 

Pace peste Israel! căci Israel înseamnă popor credincios 
lucrărilor cereşti, întru duh dumnezeiesc. Amin, amin, amin. 

10/23 aprilie 1994 

Praznicul învierii Domnului 

Adevărata biserică a Ini Iisus Hristos. Ştiinţa a ispitit tainele 
facerii. 

A ceasta este ziua pe care a făcut-o Domnul să ne 
bucurăm şi să ne veselim într-însa! Aceasta este 
zi de Paşti, ziua Fiului lui Dumnezeu, întâiul născut din 
morţi, şi Cel dintâi întru toate. 

Eu sunt, bucuraţi-vă! Şi iarăşi zic, bucuraţi-vă! Eu sunt 
Cel dintâi şi Cel de pe urmă, şi iată, sunt cu voi, cei din urmă. 
Bucuraţi-vă că sunt cu voi, cu voi, cei din urmă, cei de dina- 
intea arătării Mele pe norii slavei, întru slăvită venire pe nori. 
Sunt cu tine, Israele mititel, popor ales de Mine din lume ca 
să fiu cu tine în vremea cea din urmă, şi ca să fii tu creştin du- 
pă adevărul numelui Meu. 

De unde vine numele de creştin? Israele, dacă Eu te în- 
treb ce înseamnă numele creştin, tu ce răspuns îmi dai? Aces- 
ta este numele Meu, Israele, şi din el vine numele de creştin. 
Dar ce răspuns îmi dai tu despre viaţa ta cu numele de creş- 
tin? căci tu trebuie să semeni cu Cel de la Care se desprinde 
acest nume minunat. 

O, popor creştin, să te lupţi, tată, să semeni cu Mine, că 
Eu cu nimeni n-am vorbit ca şi cu tine, şi am multe să-ţi cer, 
şi să le văd peste tine, ca să trăiesc Eu întru tine, iubitul Meu 
copil cu numele de creştin, cu nume nou, după numele Meu 
rostit. 

Israele, pace ţie! De peste tot Israele al acestei lucrări, 
pace ţie! Ascultă cuvântul Domnului, Israele mic. Ia aminte şi 

te întăreşte întru Mine şi de la Mine, de la hrana Mea, care se 
cheamă cuvântul lui Dumnezeu, lată, rostesc peste tine, în 
numele Meu şi în numele tău, tot cerul rosteşte odată cu Mine 
şi cu tine salutul Paştelui Meu şi al tău: Hristos a înviat! Şi tu 
să zici cu Mine odată: „Adevărat a înviat! Adevărat să fie 
acest răspuns peste fiinţa ta, peste împlinirea ta întru Mine, 
întru învierea Mea întru tine. 

Hristos a înviat, creştinii Mei, care purtaţi întru adevăr 
acest nume minunat! Acest nume este purtat de cei ce seamă- 
nă cu Mine, fiilor. Hristos a înviat, întru întreită cântare şi 
urare şi adeverire! Pentru tot poporul Meu să fie praznic de 
înviere, şi asemănare de înviere, şi bucurie în inimile voastre, 
fiilor. O, nu e bine în lume, nu e bine cu lumea, tată. E bine 
cu Mine şi cu slava Mea şi cu bucuria Mea. Numai aşa fel de 
bucurie se numeşte bucurie veşnică. Bucuria acestei sărbători 
de înviere, nu ştie lumea s-o păstreze curată şi vie. Nu Mă pot 
bucura cu lumea, tată. Lumea se strânge la slujba învierii şi 
se bucură în felul ei, se bucură că se strânge buluc, se bucură 
din obişnuinţă, dar bucuria lumii acesteia nu este ajunsă până 
la cer. Mare suspinare este pe îngeri şi pe sfinţi că n-au şi ei 
loc în biserici şi în oamenii care merg la slujba învierii Dom- 
nului, la slujba bisericii, fiilor, că iată, una este să zici bise- 
rică, şi alta este să zici biserica lui Iisus Hristos. Dar Eu vreau 
ca tu să fii biserică a lui Iisus Hristos, iubita şi micuţa Mea 
turmă. Să nu fii ca biserica lumii, care se foloseşte de numele 
lui Iisus Hristos şi care se strânge la slujba învierii ca să în- 
tristeze pe sfinţi şi pe îngeri şi pe Domnul; se strânge şi face 
fărădelege în biserică şi în casa ei şi în jurul ei, şi blesteamă 
şi înjură şi fumează şi face desfrânare şi destrăbălare, şi nu 
văd, tată, să doară pe careva această blasfemie dureroasă. 
Sunt preoţi puţini, puţini de tot, şi ar trebui să fie mulţime 
mare de preoţi, ca să fie ordine cerească întru biserică cereas- 
că. Este câte o cetate mare, şi are pus peste ea un preot, şi nu 
poate face nimic aşa. Nu aşa se cădea să fie ca să se spună pe 
drept biserică a lui Iisus Hristos. 

Măi copii, vă spun şi Eu vouă că e mare rătăcire pe 
pământ. Cerul face socoteală, şi e mare înşelare pe pământ, şi 
voiesc s-o dau de veste, ca să nu lucrez pe neştire peste rătă- 
cire; să dau de ştire că una înseamnă cuvântul biserică, şi alta 
înseamnă biserica lui Iisus Hristos. Cea a lui Hristos înseam- 
nă sfinţenie, credinţă, smerenie, iubire şi rugăciune vie, măi 
creştine, nu rugăciune moartă, nu mândrie, nu sminteală; în- 
seamnă ascultare biserica lui Iisus Hristos. Cel ce calcă ascul- 
tarea din biserica lui Hristos, acela iese din biserică, iese prin 
neascultare lucrată împotriva Duhului Sfânt, Care trebuie să 
conducă biserica. Preotul trebuie să fie om vrednic, om curat 
şi neobosit în slujire, om ales de iubirea creştinilor, de iubirea 
lor, care se hrănesc cu Dumnezeu. Aşa se cade să fie ales 
preotul, şi se cade să fie cel mai bun, mai bun şi mai sfânt de- 
cât toată biserica; mai bun, ca să fie pildă bisericii. 

Oare, ştiţi voi cum se aşezau şi cum erau preoţii în 
vremea bisericii de la început? O, ce mult voiesc să ştiţi şi să 
credeţi că preotul trebuie să fie curat şi să se asemene cu 
Mine, că scris este: «Nu este ucenic mai mare ca învăţătorul 
său, dar orice ucenic desăvârşit va fi ca învăţătorul său». Aşa 
şi numai aşa înseamnă biserică a lui Hristos. E lumea moartă, 
şi nu o pot învia şi nu Mă pot strecura s-o trezesc, că preoţii 
ei fac altceva, nu slujesc lui Hristos. Ei au tocmit darul pe 
bani şi nu răsar din cetate, şi vin necunoscuţi de cetate, şi nu 
se mai ştie rânduiala cea din început când apostolii Mei intrau 
prin cetăţi şi era ales cel mai vrednic din cetate şi era aşezat 
peste cetate, prin descoperire cerească era ales. 


Dar unde sunt, tată, cheile împărăţiei cerurilor? Iată, 
ele sunt stăpânite de cei ce nu iubesc împărăţia cerurilor. Dar 
voi nu vă temeţi. E vremea de înşelare şi de minciună şi de 
făţărnicie cum n-a mai fost de când e veacul şi nu va mai fi, 
dar voi nu vă temeţi, că iată, Eu sunt prin cuvânt cu voi şi vă 
ţin treji şi vă îndemn la veghe şi la atenţie şi la biserică întru 
Iisus Hristos. Voi sunteţi biserica Mea, pentru că Eu sunt 
capul ei. Dar la biserica lumii n-am cum să-Mi plec capul, iar 
cei ce păstoresc peste ea vor da seamă, şi le voi cere rodul, şi 
le voi cere oile păstorite şi le voi arăta ce au făcut, că n-au 
făcut altceva decât negoţ şi înjosire peste Fiul lui Dumnezeu. 
Dar voi nu vă temeţi în ziua aceea când le voi cere socoteală 
păstorilor de turme, păstorilor de cetăţi, că le voi cere talanţii, 
le voi cere rodul muncii lor şi felul rodului. 

Iată, tată, Eu vă spun vouă: nu toate muştele fac miere. 
Miere fac numai albinuţele, şi aceasta este pildă şi răspuns 
când toate cele făptuite se vor socoti cu Dumnezeu. Miere fac 
numai albinuţele, tată, şi voi nu vă temeţi, căci Stăpânul viei 
va lucra împlinirea pildei pentru salvarea viei Sale. Iată, am 
coborât această lucrare între cer şi pământ şi am lucrat cu voi 
patruzeci de ani în taină cerească, şi acum am ieşit cu acest 
popor pe care l-am urcat treaptă cu treaptă, încetul cu încetul, 
până la vremea strâmtorării, dar cei uşori trec prin vremea 
aceasta şi rămân şi se înnoiesc pentru vremea cea de după ea. 

Te-am ales pe tine, poporule creştin, ca să judec lumea 
care a ales calea cea largă, şi iată, Eu te dau pildă de portiţă 
strâmtă, că tu vei fi portiţă de intrare la Mine pentru lumea ca- 
re va asculta de trăirea ta, de cuvântul tău pe care-1 ai de la 
Mine, tată. Fii credincios, şi să nu faci şi tu ca ninivitenii, că- 
rora le-am cerut pocăinţă şi sfinţenie, ca să-i salvez de la pră- 
pădire, că păcatele ninivitenilor M-au făcut să hotărăsc scu- 
fundarea lor şi pieirea lor, dar Eu am profeţit prin trimisul 
Meu, şi cetatea s-a pocăit, şi Eu Mi-am băgat sabia în teacă. 
Şi după o vreme ninivitenii au cugetat că a fost minciună pro- 
feţia, şi din nou s-au întors de la Dumnezeu, şi atunci. Eu am 
scufundat Ninivea dacă n-a stat credincioasă şi întru ascul- 
tare. Eu n-am lăsat nelucrată salvarea, dar dacă a fost necre- 
dinţă la om, omul şi-a ales singur plata. Aşa am făcut şi cu Iu- 
da, dar Iuda n-a crezut că este adevărat ce spun Eu din vreme. 
I-am dat să înţeleagă că el Mă va vinde. Am vestit patima şi 
moartea Mea, ca să-l opresc să facă necredinţă, dar el nu cre- 
dea ce spun Eu, ce profeţesc Eu, şi când a văzut că a fost ade- 
vărat, atunci şi-a pierdut minţile şi şi-a luat singur plata ne- 
credinţei. L-am ajutat din timp, ca să înţeleagă, ca să Mă spăl 
de sângele lui, căci aşa trebuia să fac Eu ca străjer dumneze- 
iesc. Străjerul care vede sabia venind şi nu anunţă cetatea, se 
face vinovat de sângele celui ce piere în fărădelege, dar cel ce 
vesteşte apropierea prăpădului, acela nu este vinovat de viaţa 
celui ce nu crede vestea străjerului. Dar şi ţie ţi-am vestit, po- 
porul Meu iubit, şi câte ţi-am vestit! Şi dacă tu dai să nu crezi, 
mai am Eu ce să-ţi fac ţie dacă vor veni peste tine cele ce sunt 
vestite că vor veni? 

O, Eu am avut mereu străjeri puşi de Mine peste tine, 
poporul Meu ales din lume ca să fii pentru Mine, dar tu ai dis- 
preţuit pe străjeri când voiam îndreptare ţie. Iată, acum am 
înălţime mare de strajă, şi vestesc mereu pe străjeri, şi ei stau 
în faţa Mea pentru tine şi te vestesc pe tine de la Mine ce să 
faci şi ce să nu faci, ca să fii şi să rămâi viu. Şi dacă tu nu stai 
să crezi şi să lucrezi după glasul trâmbiţei care te vesteşte în- 
tru bucurie, dar şi întru veghe, atunci străjerii tăi n-au vină 
pentru clătinarea şi pentru zdrobirea ta, precum nici Eu n-am 
vină, fiindcă te-am vestit şi am trimis străjerii la tine. Fii aşa 

cum cere veghea vremii de acum, fii precaut, măi Israele, şi 
nu te lua după ce este astăzi, că Eu ţi-am vestit din vreme ce 
este astăzi şi ce este mâine, dar dacă eşti cu Mine, nu te vei 
stropi nici pe picioare, şi vei trece cu bine şi vei întâmpina pe 
Domnul tău, întru răsplata ta în cele nădăjduite. 

Să nu te superi pe Mine, Israele. Eu te îndemn spre 
sfinţenie, că nu mai am mângâiere decât de la tine, iubitul 
Meu popor. E ziua învierii, dar de la lume M-am umplut de 
răni şi de cuie şi de blestem. Se duc femei la biserică şi iau 
cele sfinţite şi le folosesc pentru blestem şi pentru rătăcire, şi 
îşi fac rost de lumânări şi de tămâie şi de floare închinată Mie, 
şi folosesc, zic ele, putere de la Mine ca să facă cu acestea 
rele; rele pentru oamenii cei rătăciţi, şi folosesc cele sfinţite 
în slujba duhului rău. O, ce durere pe Mine, Fiul lui Dumne- 
zeu, Care am înviat pentru învierea lumii! 

A venit lume multă să fie la biserici, dar ce fărădelege 
am văzut în biserici şi în jurul lor, e de stat pe cruce, tată, nu 
e de înviat pentru aşa lume străină de Dumnezeu. N-are cine 
s-o înveţe, n-are cine s-o oprească, n-are, că lumea se smin- 
teşte de la cei mari, după cum este scris că peştele se strică de 
la capul lui, tată. Aşa este şi această pildă; este pentru biseri- 
că, deosebit pentru biserică, şi iată, biserica nu este biserica 
Mea, şi nu este decât de stat pe cruce pentru o aşa biserică. 
Nu mai e de înviat, că pe vremea aceea când Eu am înviat, la 
vestea învierii Mele s-au sculat trupurile sfinţilor şi au ieşit 
din morminte şi au stat în Ierusalim şi au fost văzuţi înviaţi, 
dar acum, cei vii cu trupul nu vor să audă vestea învierii Mele 
şi să învieze, ba îmi pecetluiesc mormântul Meu în ei, ca nu 
cumva să Mă scol întru ei şi să fie vii. Atunci au auzit morţii 
şi au ieşit din morminte şi au înviat, dar acum nimeni nu mai 
aude glasul învierii ca să fie viu. 

Eu voiesc alinare de la tine, Israele, că iată, sunt în pa- 
timă de la lumea care-şi bate joc de numele Meu, şi scris este: 
«Cu cel fără de lege nu voi sta la masă», dar lumea nu înţe- 
lege Scripturile şi nu vrea să audă de ele şi să le ştie şi să le 
creadă. Dar tu să crezi, iubitul Meu popor, şi să fie, tată, zi de 
înviere peste tine şi întru tine şi în mijlocul tău. 

E praznic sfânt, e zi de bucurie şi de iubire, şi iată, Mă 
adun cu tine întru învierea Mea, Israele mititel. Sunt cu duhul 
acestui popor întru lucrare de cuvânt, căci tu, popor iubit, ştii 
cum să serbezi Paştile învierii, iar acum este cel mai iubit 
Paşti din viaţa ta cu Mine, măi Israele, căci cu adevărat Mă ai 
pe Mine Cel mai drag. Nu te-ai mai dat, tată, la mâncări şi la 
bucurii de mâncări, şi Eu am fost cea mai dulce mâncare pen- 
tru tine; Eu, cu viaţa Mea cea sfântă întru tine; iar tu trăieşti 
acum nu cu hrană asortată, şi nu cu bucate lumeşti, ci cu bu- 
cate cereşti, aşa cum a fost la începutul Meu cel curat, şi te 
hrăneşti cu cuvântul Meu, care te face nou, care te împuterni- 
ceşte, ca să poţi să fii ca la începutul cel fără de moarte, şi tu 
să stai cu multă bucurie întru aşa viaţă dată ţie de Mine, căci 
viaţa aceasta Eu ţi-am profeţit-o din vreme şi ţi-am promis că 
te voi duce la ea, şi la izvorul cel ceresc apoi, căci după mân- 
care îţi va trebui să bei apă, tată, şi îţi voi da apă vie din râul 
vieţii, popor al vieţii care vine. 

Eu mereu te-am povăţuit să nu mai ţii la trupul tău, şi 
să ţii la trupul cel pentru Duhul Sfânt, căci trupul tău, creştine 
tată, scris este că este templu al Duhului Sfânt. Şi iarăşi scris 
este în Scripturi că voi, creştinii Mei, nu sunteţi ai voştri şi că 
trupurile în care staţi voi, trebuie să fie sălaşe ale lucrării Du- 
hului Sfânt. Chiar dacă ai da să zici că Avraam sau Ilie sau 
David sau apostolii au mâncat lapte şi carne şi unt, tu să nu 
mai zici aşa de-acum, şi să te gândeşti bine ce zici şi să cer- 


cetezi bine ce însemni tu pentru ei, pentru cer şi pentru veacul 
care vine acum pregătindu-se prin tine, Israele al ascultării 
cea din urmă. Cu tine este altceva. Tu împlineşti ce n-au îm- 
plinit ei, ce a mai rămas de împlinit pentru întoarcerea în 
Eden, unde moartea va fi aruncată afară şi când prin tine se 
va ierta toată neîmplinirea celor de până la tine, căci tu împli- 
neşti ce a mai rămas neîmplinit. Nu te sminti cu sfânta Scrip- 
tură pe care o ţii în faţă, şi fii atent că sfânta Scriptură este 
Duh Sfânt, nu este came şi fire, chiar dacă în ea se găsesc în- 
demnuri pentru cei fără de orânduiala sfinţeniei, fără de pute- 
rea iubirii de Dumnezeu. Este în ea şi lege pentru oameni, ca 
să fie oamenii călăuziţi până la starea de sfinţenie, dar fiii lui 
Dumnezeu se ridică deasupra legii, ca să treacă spre starea 
cea sfântă de la început. Pe vremea apostolilor, vreme despre 
care au rămas în Scriptură orânduieli şi lucrare peste biserică, 
uitaţi-vă bine că biserica neascultătoare de pe atunci primea 
rânduială prin apostoli, după starea bisericii, dar asta nu în- 
seamnă să faci şi tu, ascultătorule, ca şi cei care nu ascultau, 
şi pentru care se scriau rânduieli prin apostoli. Ce faci tu când 
citeşti în carte despre văduvele tinere pe care le-a povăţuit 
Pavel să se mărite? Şi de ce a vrut apostolul Pavel să se mărite 
acestea după moartea bărbaţilor lor? Ca să nu preacurvească 
fără lege, tată, pentru că acelea nu alegeau viaţa cea curată în 
Hristos, şi trebuia să rămână sub lege acelea, pentru că pe 
atunci nici iudeii şi nici apostolii nu pricepeau de ajuns că le- 
gea nu-1 poate avea pe om pentru Hristos. Apostolii price- 
peau, dar nu puteau îndeajuns să pătrundă cu cele noi peste 
cele vechi aşa, deodată, că era împietrire şi nu pricepeau iu- 
deii care veneau spre încreştinare şi care erau învăţaţi cu le- 
gea. Dar tu, Israele de azi, trebuie să înţelegi că truda Mea e 
pe sfârşite, şi trebuie să am un popor aşa cum este cerul sfânt. 
Aşa, şi nu te sminti că-ţi cer să fii cum este cerul sfânt, cum 
este Ierusalimul cel de sus, cel prin har Ierusalim, şi care a 
câştigat prin har Ierusalimul cel de sus, după cum a fost ros- 
tită făgăduinţa peste Avraam. 

Ascultă, Israele, glasul Meu, ascultă povaţa Mea, măi 
Israele, că tu eşti ales pentru sfinţire, nu eşti după trup; eşti 
ales pentru cele ce vor fi mai presus de trup, tată. Nu te lua 
după cei din poporul Meu care n-au vrut să împlinească cele 
profeţite încă din vremea trupului lui Verginica. Eu ţi-am spus 
azi că este cel mai frumos şi cel mai sfânt Paşti şi cea mai 
sfântă zi de înviere din viaţa ta cu Mine, măi Israele. Vorbesc 
de cei care n-au lepădat cele aşezate pentru acum, pentru de 
acum înainte până la arătarea Mea pe nori, tată. Acum rămâne 
să văd ce să fac cu cei ce au scuipat peste aşezarea cerută pen- 
tru vremea în care suntem ajunşi cu veacurile cerului. Eu, 
Domnul, îmi voi aduce aminte de toţi cei ce au numele rostit 
de cer prin această profeţie, şi voi scormoni şi în came şi în 
piatră, şi voi zgudui toate casele de creştini care au peste ele 
mărturia acestei profeţii, şi voi pune întrebarea: „De ce ai pă- 
răsit pe Domnul, tu, casă a lui Israel, şi ca să te închini la 
idolii trupului tău şi ai veacului cel rău? îi voi întoarce cu 
faţa la Mine pe toţi cei care au auzit de la Domnul şi au scui- 
pat pe cuvintele aduse de Mine pentru ca să fie împlinite, că 
le-am adus ca să trăiască în voi, copii ai acestei profeţii. 

îi este dor lui Verginica de poporul cel păstorit de Mine 
prin ea. Dar ţie ţi-e dor de trâmbiţa Mea? Ţi-e dor, măi 
Israele? îi este dor trâmbiţei Mele de tine, şi Eu îi dau glas 
trâmbiţei Mele peste tine. Am spus când am venit s-o iau cu 
cerul pe Verginica, am profeţit peste tine, Israele, că vine vre- 
mea să grăiesc cuvinte sfinte peste tine dacă te voi avea pen- 
tru Mine. întreabă pe păstorii tăi cei de la Mine, şi spuneţi la 

poporul nostru, păstorilor iubiţi, spuneţi ce am spus Eu când 
am luat-o cu cerul pe Verginica. Caută, măi păstorule care ai 
spre păstrare comoara cea de la sfârşit a cuvântului venit de 
la Mine la Israel; caută şi scoate din ea şi dă de ştire lui Israel, 
ca să vadă Israel împlinirea cuvintelor profeţite. 

Verginica are glas peste voi în ziua Mea de serbare cu 
voi. Pace glasului cuvântului tău întru Mine, Verginico! şi 
adapă-ţi turma, tată, şi dă-i din vinul cel nou al nunţii, din cu- 
vântul cel mai nou al Meu şi al tău, ca să se îngraşe poporul 
tău, să se veselească, tată, că e zi de bucurie, e zi de înviere 
peste fiii învierii, peste fiii harului. Amin. 

F acă-se, Doamne, după cuvântul Tău. Amin. 
Iată glasul Domnului întru duhul meu. 

Eu sunt, fiilor. Domnul mi-a spus să fiu acum cu voi. 
Domnul îmi vede arsura duhului după voi. Hristos a înviat! 
Pace peste cei mari şi peste cei mai mici! Pace peste cei mici 
şi peste cei mari, peste cei ce au venit cu iubire în împrejuri- 
mea ieslei cuvântului meu în ziua aceasta de Paşti ceresc! E 
zi de Paşti ceresc şi dumnezeiesc peste Israel, că voi sunteţi 
poporul Domnului. Mi-e dor de voi, mi-e dor să grăiesc cu- 
vântul meu cu cei ascultători. Mi-e dor şi de paşii celor neas- 
cultători care, ca şi caprele neastâmpărate, dau cu corniţele în 
hotar şi îl pun jos şi se duc din staul şi fac neascultare şi nu 
vor cu cele ce vin. Mi-e dor de oi, mi-e dor de oile care s-au 
făcut capre, mi-e dor să le dau naştere nouă şi să fie iarăşi oi. 
Dar mi-e dor să glăsuiesc peste cei ce mă iubesc, mi-e dor de 
voi, copii ai grădinii mele, copii ai ieslei cuvântului. Mi-e dor 
să cuvintez şi eu, şi e mult de când nu m-am mai strecurat cu 
cuvântul meu. 

Hristos a înviat! peste ieslea cea nouă, peste voi, cei 
puşi de strajă la lucrul ieslei cerului, la gura izvorului cuvân- 
tului ceresc. 

Hristos a înviat! iubiţii mei păstori, care aţi rămas cu 
greul de la acest popor; dar un picuţ de greu, şi vine ziua de 
odihnă când vine Domnul văzut în mijlocul acestei lucrări. 

Hristos a înviat! iubitul meu popor ascultător şi iubitor 
de cuvântul Domnului şi de împlinirea Domnului peste tine. 

Şi iată, Hristos a înviat! poporule îndoielnic şi puţin 
credincios, fiule al acestei lucrări care te alegi pe tine, şi apoi 
pe Domnul. Şi pentru tine rostesc salutul cel adevărat, şi îmi 
pare rău de paşii tăi purtaţi pe căi străine de această profeţie. 
Iată, cei ce au stat fără putere bună în vremea trupului meu, 
tot aceia şi azi sunt cei fără putere de împlinire şi de credinţă. 
Dar Se scoală Domnul şi va lovi cu toiagul în fiecare poartă 
pecetluită prin această profeţie şi va striga: „Ridicaţi-vă, voi, 
porţilor, ca să intre împăratul slavei, Domnul lui Israel!" , iar 
porţile care nu se vor ridica, acelea vor fi lovite cu toiagul şi 
se vor zdrobi la lovitura toiagului Domnului, şi Domnul va 
sta descoperit în porţi. Dar vine vremea apoi să se ridice aces- 
te porţi ale grădinii cea nouă, ale aşezării cea nouă, şi cine va 
intra, va intra, şi cine nu va intra, nu va intra. Pentru asta a ve- 
nit Domnul cu anunţarea pregătirii sfinţeniei, că vine ziua 
când această sfântă grădiniţă să fie învăluită şi scăldată în 
mare slavă, în văzută slavă, în lumină mare, măi copii, şi 
atunci această grădiniţă va primi pe fiii ei. Măi fiilor, ce voi 
face eu atunci când îi voi vedea plângând pe fiii acestei pro- 
feţii, pe cei ce vor fi ţinuţi de puterea cerului ca să nu treacă 
prin porţi? Ce să fac eu cu cei împietriţi şi nepăsători, cu cei 
ce încă păcătuiesc faţă de această profeţie? că iată, s-a ridicat 
această lucrare între cer şi pământ şi toate neamurile pămân- 
tului au auzit de ea şi s-au bucurat şi au prins nădejde, şi va fi 
să ştie lumea care n-a ştiut până acum şi va veni să vadă pe 


poporul cel scris pe nume în această carte. Eu am venit cu fiii 
acestei grădini, am trecut prin fiecare cetate şi am vestit pe 
Israel, şi apoi S-a apucat Domnul de împlinit cele anunţate. 

Voi, cei care aţi rămas pentru cele aduse de Domnul, 
pentru cele ce vor rămâne, voi, fiilor, să staţi şi iar să staţi în- 
tru mare sfinţenie de trup şi de inimă şi de hrană şi de purta- 
re şi de vorbire şi de veghe, că vine Domnul, măi copii. Vine 
Domnul, fiilor, şi toată oastea cerească este pregătită să se 
coboare cu Domnul, să se coboare văzut, şi va prinde sub ea 
toată necredinţa, toată neascultarea şi pe toţi fiii ei. Sculaţi-vă 
şi lucraţi, voi, cei ce lucraţi. 

Păstorii mei, întăriţi-vă, şi să vă întăriţi ucenicii, aşa 
cum i-au întărit apostolii pe Tit, pe Timotei, pe Barnaba, pe 
Marcu, pe Prohor şi pe toţi ucenicii cei lucrători. Fiţi cu 
luare-aminte. Vegheaţi în straja nopţii şi a zilei şi lucraţi lu- 
crarea aceasta de pregătire a întoarcerii Stăpânului viei. Cei 
ce nu vor să asculte cu cerul, să se dea de-a stânga, dar cei ce 
se dăruiesc pentru lucru şi pentru ascultare la lucru, aceia să 
treacă de-a dreapta şi să lucreze şi pentru cei leneşi, pentru cei 
ce zăbovesc în necredinţă şi în cârtire şi în neascultare. 

Eu vin şi vă îndemn. Mi-e dor de voi la lucru, măi 
copii. La lucru mi-e dor de voi, pentru că eu la lucru sunt, şi 
îi văd pe cei ce sunt cu mine la lucru. Eu vin şi vă îndemn, ca 
şi Domnul vă îndemn: nu vă opriţi în sfatul celor răzvrătiţi şi 
neascultători în lucrarea aceasta, că dacă aţi şti voi de ce vi se 
cere aşa ceva, v-aţi scoate şi ochii, v-aţi tăia şi mădularele, 
numai să ascultaţi de acest îndemn, căci trebuie mai presus de 
orice să fie împlinit acest îndemn. Voi nu vă daţi seama ce va 
ieşi de la această neascultare dacă nu veţi asculta să nu ză- 
boviţi în sfatul celor răzvrătiţi şi judecători ai aşezării Dom- 
nului peste voi, copii ai cerului. Nu vă mai îngăduiţi neascul- 
tare, că neascultarea pierde pe fiii ascultării. Folosiţi prevede- 
rea, şi iarăşi zic, folosiţi prevederea în toată lucrarea voastră 
cu cerul, că prevederea, măi copii, vă scapă pe voi de toate 
cele ce pândesc lucrarea Domnului ca s-o vatăme. Prevederea 
voastră va scula din neascultare şi pe cei ce se înfurie acum 
pe cele cereşti, pe cele coborâte din cer. Adunaţi-vă toţi cei 
buni într-un singur duh, într-o deplină ascultare, că această 
virtute dacă este lucrată, ea va fi slava bisericii Ierusalimului, 
măi copii. 

Copii aşezaţi la ieslea cuvântului Domnului, vegheaţi 
cu nemaiauzită iubire şi dreptate peste poporul Domnului, ve- 
gheaţi prin sfatul cel venit cu glasul Domnului. Voi, cei buni 
şi cuminţi şi iubitori de lucru cu cerul, lucraţi peste cei vii, şi 
să fie viu Israel. 

Veronica mea cea din vremea aceasta, stai întru dragos- 
tea mea, întru dragostea cea mare, şi ai grijă cerească de uce- 
nicele cele micuţe, cele tinere. Hrăneşte-le cu cele din cer şi 
cu înţelepciunea care trebuie să fie şi cu lucrarea ascultării, şi 
îţi voi da har şi Duh Sfânt de la Domnul, că Domnul îmi dă 
să împart cele cereşti peste cei cereşti. înmulţeşte-ţi înţelep- 
ciunea şi prevederea cea sfântă şi pune dragoste de ajunsă 
peste ucenicele cele tinere, cele mici. Am la voi, în cetatea 
Valea Voievozilor, lucrători peste poporul meu, lucrători ală- 
turi de tine şi de păstori. Toţi cei tocmiţi, lucraţi întru Duhul 
Sfânt peste poporul creştin. Folosiţi timpul şi îndemnul şi 
veghea cea fără pregetare, şi vă voi pune la lucru. Mare bu- 
curie se suie la cer de la cetatea din Valea Voievozilor. Eu mă 
rog pentru această cetate care s-a ridicat spre lucru ceresc, 
spre lucru de cuvânt peste Israel. Eu voi veni cu Domnul în 
sfatul vostru şi vom orândui lucru peste turma Domnului, 
care are lucrarea ascultării. 

E zi de mare bucurie. Domnul e plin de bucuria voas- 
tră, fiilor. Iubiţi bucuria cumpătată. Folosiţi cumpăna dumne- 
zeiască pentru bucurie. Folosiţi-vă de prilejurile de bucurie 
cu cerul, de bucurie folositoare. Dacă o bucurie cu cerul nu 
ştiţi s-o folosiţi cu folos, nu se lasă rodul ei întru lucrarea ei. 
Fiţi copii ai înţelepciunii, nu ai voii libere, nu ai înţelepciunii 
libere, ci ai înţelepciunii din ascultarea de Dumnezeu, din cu- 
vântul care vă învaţă de patruzeci de ani. Nici un fel de înţe- 
lepciune nu va mai vorbi, şi va vorbi înţelepciunea cea cobo- 
râtă din cer pentru cele ce vor rămâne înaintea Domnului. Iu- 
biţi-vă unii pe alţii cu folos pentru Domnul, şi nu pentru cele 
ce nu vor mai rămâne. Eu am cărare spre voi, ca să vă învăţ, 
dar cărarea mea spre voi este lucrarea ascultării de la voi. Pe 
cei ce dau să priceapă pe Domnul şi nu pot singuri, ajutaţi-i 
voi, cei ce aveţi tâlcul de la Domnul, şi zidiţi-vă şi fiţi temelie 
tare a celor ce se aşează acum spre neclătinare şi spre vecie. 

E zi de înviere. Pace şi înviere să rămână azi peste voi, 
azi, şi în vecii vecilor! Amin. E ziua Domnului Iisus Hristos 
întru amintirea Paştelui nostru. Hristos a înviat, iubitul meu 
popor! Bucuraţi-vă, copii ai Domnului, dar întru bucurie plă- 
cută Domnului. 

Măi copii, cine vă mai povăţuieşte pe voi spre viaţă aşa 
cum vă povăţuieşte cerul sfânt? Nimeni, măi copii. Staţi în 
braţele cerului, staţi întru întâmpinarea Domnului. Mama 
Gigi vă pomeneşte pe fiecare pe nume în faţa Tatălui şi a Fiu- 
lui şi a Sfântului Duh, pe fiecare din voi, care v-aţi adunat azi 
pe colina grădinii care străjuieşte înaintea glasului Domnului; 
pe fiecare din voi, după cum este fiecare din voi, căci Domnul 
iubeşte mila şi iubirea, dar şi dreptatea cea după faptele cele 
întru Domnul. Iată, vă îndemn să fiţi pregătiţi, să fiţi bine pre- 
gătiţi, că Domnul va alege lucrători din popor, şi vor lucra lu- 
crare nouă şi cuvânt nou peste mulţimi, peste cei ce vor lua 
numele Domnului. Sculaţi- vă să ascultaţi şi să lucraţi, că ma- 
re este plata celor ce lucrează în vremea aceasta de arătare a 
împlinirilor cele profeţite. 

Mama Gigi se opreşte din cuvânt şi vă pecetluieşte cu 
adevărul cuvintelor sărbătorite întru zi de Paşti ceresc. 

Hristos a înviat! Pace peste voi, şi lucrare de nou Ieru- 
salim de la voi peste cei ce vor lua numele Domnului! 

Pace ţie, Israele! Pace ţie de la Domnul Dumnezeul 
tău! Amin, amin, amin. 

erginica a stat în sfat cu Israel. Eu, Dom- 
nul, am dat loc cuvântului lui Verginica. 
Ea este mare între sfinţi, ea este lăudată şi cinstită de Avraam 
şi Isaac şi Iacov şi de profeţi şi de sfinţi. Lucrarea Mea care a 
început de la Verginica, iată, are rod, şi rodul rodeşte. Să se 
aşeze la lucrarea rodului tot trupul lui Israel. Să fie vie şi lu- 
crătoare rădăcina şi tulpina şi ramurile, ca să aibă viaţă rodul, 
şi să stea pe masa nunţii. 

Te-am învăţat, iubitul Meu popor, te-am trecut prin ape 
mari, şi am spus furtunii să nu te nimicească şi să nu se atingă 
de cei cu semnul acestei profeţii. Şi iată, te aşteaptă tot cerul 
pe tine, Israele mititel, Israele mezin, şi să nu-1 mai faci să te 
aştepte. Nu Mă pune la încercare, tată, că iată, toată ştiinţa ca- 
re vine de la om se stinge şi se adevereşte deşertăciunea ei, 
căci cerul şi pământul sunt făcute de Domnul, şi nu poate 
omul tâlcui taina acestei întocmiri. Omul a ispitit tainele fa- 
cerii, şi a zis omul că le cunoaşte, şi L-a dat deoparte pe Fă- 
cătorul. Da’ de unde, tată! că omul n-a priceput nimic, că nu 
poate să fie viu omul care ispiteşte pe Făcătorul. Domnul a zis 
să fie lumină, şi a fost lumină. Lumina s-a numit ziuă, şi în- 
tunericul s-a numit noapte, şi lumina a fost făcută prin cuvânt, 


precum luminătorul zilei a fost făcut apoi prin cuvânt. Iată, 
întâi a fost făcută lumina de ziuă, şi după aceea s-a făcut lu- 
minătorul zilei, pentru ca să încălzească ziua, pentru ca să în- 
soţească ziua. Aceasta este numai una din tainele pe care 
omul cel ce este pământ nu le poate pricepe. Mi-e milă de oa- 
menii care se pun să cerceteze pe Făcătorul întru lucrarea fa- 
cerii cea prin cuvânt. Mi-e milă, că omul nu ştie că toate s-au 
făcut prin cuvânt şi nu prin timp. Iată, vine pe pământ înţelep- 
ciunea cea dintru începutul cel dintâi şi va prinde sub ea pe 
cei mândri ai veacului acesta, căci prinţul lumii a iscodit pe 
Făcătorul, L-a iscodit prin oameni, prin trupuri, tată. Dar iată, 
Domnul cerului vine iar prin cuvânt şi lasă peste cele înve- 
chite cer nou şi pământ nou, lucrate prin cuvânt. 

Măi Israele, nu te mai lua după oameni, tată. Ia-te după 
Mine, că Eu sunt Cuvântul Cel Făcător, şi lucrez prin cei vii, 
nu prin cei morţi, nu prin cei fără de Domnul. Oamenii au răs- 
tignit pe Cuvântul, asta au făcut oamenii. Nu te lua după om, 
Israele, că oamenii vor să cumpere pe Dumnezeu cu bani, dar 
banul este măsura cezarului, nu este măsură dumnezeiască. 
Iată, cezarul are măsura lui, dar darul Domnului este fără mă- 
sură şi nu se dobândeşte prin măsură. Mereu ţi-am spus că 
multe am să-ţi spun, şi mereu ţi-am spus că nu le poţi purta. 
De ce, tată, nu le poţi purta? Pentru că tu foloseşti măsura 
omenească, nu măsura îngerească, şi omul nu poate şti ce nu 
este de ştiut de om. 

Când M-a dat Tatăl să Mă întrupez, n-a ştiut nimeni din 
cer, dară de pe pământ! N-a ştiut nimeni din cer decât Tatăl 
şi Gavriil arhanghelul, iar de pe pământ n-au ştiut decât cei 
ce au avut de ştiut această taină. Au ştiut profetul Zaharia 
şi Maica Mea şi Iosif, şi a ştiut Elisabeta, şi apoi dreptul 
Simeon, şi a ştiut Duhul Sfânt întru aceştia, şi omul cel fără 
de Do mn ul zice că ştie şi înţelege cele ale facerii. 

Fii cu Mine, Israele, că Eu sunt Domnul Du mn ezeul 
tău. Eu sunt Făcătorul, şi nu voi da nimănui slava Mea. Slava 
Mea este şi a ta, şi ţi-o voi da ţie dacă vei lucra cu smerenie 
înaintea arătării slavei Mele cea dintru început. Fii cuminte, 
Israele tată, şi ia înţelepciune de la Mine, şi ia pe tine haina 
sfinţeniei, că nimănui nu voi da slava Mea, şi ţi-o voi da ţie 
dacă vei rămâne întru sfinţenie, tată. Nu te încânta cu cele ce 
se vor opri în curând, căci înaintea slavei Mele cea tainică nu 
va mai fi nimic de vorbit. Voiesc să dau curs râului vieţii peste 
tine, poporul Meu binecuvântat. Voiesc să stai înaintea Mea, 
Israele, căci Eu sunt Domnul Du mn ezeul tău. Amin. 

Să fie încă atenţie la glasul Domnului, că se desprinde 
încă şi alt cuvânt de binecuvântare şi de urare şi de în- 
dumnezeire pentru copiii cei ce poartă cuvântul Meu în cele 
patru vânturi ale cerului şi ale pământului, pentru copiii Mei 
Marian şi Victoria, copii aleşi de Mine pentru ducerea Evan- 
gheliei cea de sfârşit peste neamurile pământului. O, tată, 
iată, iar vă trimit, şi să mergeţi cu dragoste pentru Mine şi în 
numele Meu. Veţi merge iar dincolo de România, iar şi iar, şi 
vom zidi Ierusalimul cel nou, cel nevăzut şi cel văzut, şi se va 
vedea cel nevăzut. Se binecuvintează calea şi călătoria voas- 
tră peste ţări, iar Eu şi cu cerul Meu vă voi însoţi pe voi; pe 
voi şi planul Meu. 

Copiii Mei, Hristos a înviat, tată! Şi voi învia din ce în 
ce mai mult, ca să sfârşesc lucrarea cea de înviere, lucrarea 
cea de împărăţie a cerurilor în fiii care vor fi sălaş al lui Iisus 
Hristos. Cerul aşteaptă chiar şi numai după unul care s-ar în- 
toarce, dară după atâta mulţime de popoare care se vor întoar- 
ce într-o zi! adică în ziua când Eu voi învălui cu slavă văzută 
ieslea cuvântului Meu pe care voi îl luaţi şi le daţi oamenilor 
să bea din râul cuvântului vieţii. 

Binecuvântaţi să fiţi întru ducere şi întoarcere, întru 
intrări şi ieşiri, întru ieşiri şi intrări, în culcare şi în sculare, şi 
întru sfinţenie, tată. Mergeţi şi propovăduiţi împărăţia Mea. 
Vă trimit aşa cum i-am trimis pe apostolii de atunci şi vă spun 
şi vouă, ca şi lor vă spun: mergeţi, şi în căile păgânilor să nu 
umblaţi, şi pe cele străine de Mine să nu le luaţi, şi Eu Mă voi 
odihni peste voi cu Duhul Meu Cel Sfânt, lată, vă dau tărie de 
duh, dar să nu daţi de la voi duhul temerii de Dumnezeu, măi 
copii. Rugaţi-vă înainte de orice lucrare, de orice zi, de orice 
noapte, rugaţi-vă dinainte, tată. Folosiţi rugăciunea cea vie 
mai mult decât orice în călătoria voastră cu Mine, că Pavel, 
apostolul Meu, s-a rugat atât de puternic, de au căzut de pe el 
şi lanţurile cu care era legat, de s-a cutremurat toată închi- 
soarea şi s-au spăimântat străjerii. Aşa de vie a fost rugăciu- 
nea lui. Aşa şi voi, rugaţi-vă mai înainte de orice lucrare şi de 
gând şi de faptă, ca să se zguduie pământul şi închisorile întu- 
nericului lumii şi să cadă toţi solzii de la cei ce nu văd pe 
Domnul întru minunile Sale. Vestiţi ortodoxia alături de Ie- 
rusalimul care este cu voi, pentru că ea a păstrat portretul îm- 
părăţiei Mele, şi va fi să fie iar ca la începutul ei cel de la 
Mine, cel de la apostoli, fiilor. Binecuvântate să vă fie gândul 
şi pacea şi grăirea unul cu altul, şi cu gloatele apoi, căci voi 
deschide porţi largi, dar să staţi bine şi cu prevedere de cuvânt 
la porţi. Vorbiţi aşa cum vorbesc Eu, lucraţi aşa cum lucrez 
Eu, şi Eu Mă voi odihni peste voi şi Mă voi scutura peste voi, 
şi vor vedea gloatele că sunteţi ai Mei şi că sunt cu voi în 
adevăr. 

Binecuvântată să vă fie iubirea pentru Dumnezeu, ca să 
fie ca a lui Dumnezeu iubirea voastră. Fiţi una, dar să înţe- 
legeţi ce vă spun. Fiţi una cu copiii de la ieslea cuvântului 
Meu. Fiţi una, în orice fiţi una, şi vom fi toţi una şi întru Unul 
Tatăl Dumnezeu Savaot. 

Hristos a înviat! Şi merge cu voi Hristos Cel înviat, şi 
merge cu voi Verginica. Ea nu vă poate lăsa în călătorie fără 
ea. Ea merge cu voi şi va gânguri cu voi mereu şi va cânta cu 
voi „Hristos a înviat! Iată, am bucuria Mea în mijlocul ce- 
lor din poporul Meu, iar duhul vostru este cu Noi la lucru, cu 
Mine şi cu fiii cuvântului Meu. Iubiţi trăirea pe care v-am dat-o 
s-o purtaţi peste voi şi staţi cuminţi în această hăinuţă, că nu 
este hăinuţă mai călduroasă şi mai moale şi mai cu trecere 
decât aceasta pe care o aveţi de la Mine. 

Iată, iar vă binecuvintez întru călătorie. Să nu vă fie 
greu. E uşor cu Mine, măi copii, cu pacea Mea şi cu înţelep- 
ciunea Mea. Pace vouă, iubiţii Mei copii, zburătorii Mei co- 
pilaşi! Pace şi aripi tari! Şi staţi numai deasupra tuturor, nu- 
mai deasupra, tată, numai deasupra. Eu sunt cu voi. Amin, 
amin, amin. 

18 aprilie/l mai 1994 

Sărbătoarea izvorul tămăduirii 

Poveţe pentru cei ce au ales calea mântuirii. „ Un monah dăruit 
lui Dumnezeu trebuie să fie scump la vedere". 

B omnul Iisus Hristos Se vesteşte pe El însuşi 
întru sărbătoare de aducere-aminte a Paştelui 

cel nou. 

Hristos a înviat, copii ai glasului Meu! Ascultaţi glasul 
Meu şi înfiinţaţi-1 în cartea aceasta şi mergeţi cu cartea de azi, 
mergeţi cu Mine şi cu popas ceresc în casa lui Ionel Branşa, 
măi copii. 

Hristos a înviat! Iată urare de înviere peste această casă 
cerească. Sunt cu voi în sfat. Facem sfat ceresc, şi lucrăm 


după el apoi, că voi sunteţi lucrători cu lucru luat din grădina 
cuvântului glasului Meu, şi vă trimit cu lucrul Meu în poporul 
Meu. Dar iată, acum facem popas de cuvânt ceresc în casă la 
voi, tată, la voi, lucrătorii Mei. Iar şi iar vă dau de lucru. Vă 
supăraţi, tată? Eu adun pe cei risipiţi ai Mei, îi adun întru 
lucrare de nou Ierusalim, iar voi să vă bucuraţi, chiar dacă 
veţi avea de lucrat mai mult decât restul poporului Meu. 

Voi, cei din cetatea Mea, Valea Voievozilor, v-aţi alătu- 
rat cu toată credinţa, cu toată fiinţa şi voinţa, ca să ridicăm la 
înălţimea ei lucrarea de nou Ierusalim în poporul Meu, lu- 
crare vestită demult, încă de pe vremea Mea cu Verginica, 
tată. Şi iată, Verginica se bucură adunându-şi copiii, adu- 
nându-i în staul pentru ocrotire, pentru hrănire şi pentru slava 
ei cu poporul ei. 

Măi copii, iată ce fac, nimic nu fac decât ceea ce a fost 
vestit din timp prin această profeţie. Am zis că monahiile vor 
fi trimise la casele lor, şi cine e monah adevărat, acela este dat 
deoparte de Dumnezeu, este pus deoparte de Dumnezeu, deo- 
sebit pus deoparte. Şi iată, înmulţesc şi măresc biserica aceas- 
ta. Vă supăraţi, tată? Ştiu că nu vă supăraţi, pentru că voi Mă 
iubiţi, pentru că voia voastră stă în voia Mea, pentru că aţi pă- 
răsit voile voastre şi staţi întru voile Mele şi ale planului Meu, 
tată. Am adus în staulul Meu pe cele două copile care au fost 
trimise în mănăstire spre mărturie din poporul Meu, şi care 
acum s-au sculat cu credinţă şi au dat mărturie în numele 
acestei lucrări cu care Eu păstoresc de patruzeci de ani acest 
popor. Şi dacă ele au ieşit cu cele în care au crescut desăvâr- 
şindu-se, prin aceste copile am prins în laţul necredinţei pe 
cei ce stau mari pe scaunul bisericii, iar cei necredincioşi lui 
Dumnezeu şi Duhului Său Cel Sfânt scot din biserica lor pe 
cei ce vieţuiesc întru Mine şi întru biserică adevărată. Iese 
untdelemnul deasupra, tată, iese de-acum, şi vom strânge unt- 
delemnul în locuri curate, şi să fie păstrat pentru mărturie, 
tată. 

Iată, au venit înapoi la Mine cele două copile, Anisia şi 
Teodora. Am venit să fac sfat cu voi pentru încă două copile 
care au stat pe drumul Meu alături de aceste două. Eu n-aş voi 
să le despart nici un ceas măcar, şi aş voi să le facem căsuţă 
şi să ducă viaţă sfântă înaintea Mea, iar Eu să vă dau plata 
pentru îngrijirea lor, că Eu sunt vistierul, Eu, tată, şi am grijă 
de copiii Mei cei buni. Hai să ne sfătuim cum e bine, dacă e 
bine aşa şi dacă se poate aşa, şi apoi să vorbească Domnul cu 
aceste copile şi să le dea cuvântul cel mai bun. 

Eu voiesc bine vouă, copii ai poporului Meu, şi umblu 
după voi mereu, ca să vă gătesc loc ceresc, ca acolo unde sunt 
Eu, să fiţi şi voi, copii ai poporului Meu. 

Iată, copile iubite, a venit vremea, tată, să nu vă mai as- 
cundeţi, să nu vă mai temeţi, să poată creştinul să-Mi slujeas- 
că Mie după voia cerului. Am lucrat ca să ies deasupra cu lu- 
crarea Mea cea de patruzeci de ani ascunsă sub obroc, şi am 
ieşit. Dar acum trebuie să-Mi pregătesc bine poporul, să-l îm- 
brac cu credinţă, cu înţelepciune, cu sfială sfântă, cu duhul te- 
merii de Dumnezeu şi cu lucrare cerească. A venit ziua să ve- 
niţi acasă la Mine, la lucrarea Mea pentru care aţi fost jude- 
cate voi, cele care aţi trăit-o pe ea. Şi dacă aţi iubit trăirea ei 
şi sfinţenia pe care o cer Eu azi peste cei ce vor rămâne, iată, 
Eu pentru asta v-am adus în staul, tată. Aşa voi aduna Eu pe 
toţi ai Mei. A venit vremea ca toţi cei care vă depărtează pe 
voi, copiii Mei, să aducă cu adevărat slujbă lui Dumnezeu, să 
Mă ajute pe Mine să-Mi culeg copiii în staul viu de nou Ieru- 
salim, şi să se ridice apoi spre minunea ce se va ivi, să se 
ridice şi cei ce nu înţeleg acum. Eu voiesc pe voi să nu vă 

despart nici un ceas, dar trebuie, tată, să voiţi şi voi la fel. 
Iată, vă dau poveţe noi pe care nu le-aţi trăit până acum. Un 
creştin al Meu, un monah al Meu nu are de umblat pe drum, 
tată, nu are de mers cu lumea pe cărarea ei. Voi n-aţi făcut 
până acum aşa, că n-aţi avut cum, dar vrea-veţi voi să Mă 
ascultaţi aşa cum doresc Eu de la voi ascultare? Lucrarea 
creştinului, lucrarea monahului nu este alta, decât ascultarea 
şi sfârşirea voii sale şi sfiala cea sfântă şi iubirea de sfinţenie, 
tată. Creştinul cel care Mă iubeşte şi Mă ascultă cu adevărat, 
nu mai are nimic de făcut decât să asculte lucrând ce-i dă 
Domnul din planul Său. Eu voiesc, tată, să vă fac cuib ceresc 
şi să vă dau Eu de lucru, şi să am grijă de voi. Dacă Eu am 
grijă de voi, voi nu trebuie să mai voiţi nimica, tată, dar e 
lucru mare să Mă asculte un creştin, că poporul Meu până 
acum n-a vrut să înveţe şi să trăiască lucrarea ascultării. A 
vrut să facă Do mn ul ca el, şi greu Mi-a fost Mie peste Israel, 
că n-am putut să-l modelez şi să-l frământ ca să fi fost acum 
aluat nou poporul Meu, obişnuit cu frământătura Mea. 

Iată, Verginica este de-a dreapta Mea, şi voiesc să-şi ia 
în primire mioarele pribege şi să le dea din păşunea staulului 
cel nou al izvorului cuvântului ceresc. Ea duce oftat greu du- 
pă ea pentru toţi copiii, şi după toţi aşteaptă ca să-i bage la 
adăpost. 

Verginico, ia în primire lucrarea cuvântului Meu de azi 
şi încheie cu biruinţă sfatul acestei zile pentru poporul Dom- 
nului. Eu în tine, şi tu în Mine, şi adapă-ţi oile, tată, şi dă-le 
din cer şi învaţă-le să stea în păşune, că greu e prin spini şi 
prin ciulini, greu e pe la izvoare tulburi şi seci. Ia-ţi oile în 
primire, Verginico, şi fă unire cerească în ziua aceasta şi 
pune-ţi poporul în staul, şi la lucru, Verginico. Amin. 

M ama Gigi este în sfatul Domnului, în 
sfatul cel de azi. Iată, iubiţii mei, se între- 
geşte trupul vostru şi odrăsleşte pentru cer. Fiecare ucenic al 
acestei lucrări trebuie să ridice ucenici, aşa cum şi eu am lu- 
crat şi am lăsat ucenici în lucru cu Domnul. Voi trebuie să 
mergeţi până vine Domnul, până vin eu înapoi, şi să mergeţi 
cu ceată de ucenici, cu rod rămas în picioare. Aşa să fi lucrat 
tot poporul meu, că nu de altceva a fost miluit şi primit fiul 
acestui popor. 

Mi-e drag să vin cu cuvântul în acest acoperământ, mi-e 
drag, pentru Veronica mea şi pentru toţi ai ei, ai sufletului ei 
care mă iubeşte şi îmi lucrează mie şi îmi duce vestea mea şi 
a Domnului spre poporul meu cel credincios, şi lucrează cu 
ucenici Veronica mea, şi cu uceniţe merge după ea, cu uceniţe 
mari şi mici. Şi iată, îţi mai adaug pentru lucrul sfinţeniei 
acestor copile, Veronica mea de azi. în numele meu, să le ai 
în primire şi pe aceste patru copile venite din spini şi din ciu- 
lini, căci tu iei din grădina mea şi cuvânt şi putere şi înţelep- 
ciune. învaţă-le duhul sfielii sfinte, şi apoi al iubirii sfinte. în- 
vaţă-le duhul temerii de Dumnezeu, dar mai vârtos învaţă-le 
duhul liniştii lăuntrice şi viaţa monahală pe care n-au avut un- 
de s-o trăiască aşa cum cere Domnul unui monah, unui creş- 
tin cu viaţă de monah. întăreşte-le, ca să poată să nu doreas- 
că mângâiere afară de mângâierea care vine din cer. O, Vero- 
nica mea, e mare lucru să ştii să vorbeşti, să ştii să taci, să ştii 
să zâmbeşti cereşte şi să fii în toată clipa mulţumit întru Dum- 
nezeu. Aşa să stai la sfat de iubire cu cele ce ţi le dau azi să 
le aduci până la întoarcerea mea, pentru că tu ai luat de la du- 
hul grădinii mele. în numele meu, să te asculte pe tine, pen- 
tru că eu, aşa aşez, şi ştiu de ce lucrez aşa. Să fie aici la voi 
frăţie şi nesupărare. Să fie iubire, că fără de ea e greu. Să fie 
milă şi răbdare, dar să fie ascultare de cer. Să fie preţuit te- 


zaurul ceresc, şi să nu fie dat pe jos, iar voi ştiţi ce vreau să 
spun prin această grăire. Să fie cântare de slavă pentru cer, şi 
pururea bucurie cu Domnul, şi eu vă voi hrăni pe voi. 

Copilă Varvara, tu să ştii mai mult ca până acum că 
mama ta şi fraţii tăi sunt cei ce au pe Domnul, şi să nu te da- 
tini nici cu gândul, nici cu dorul, nici cu ascultarea. Când erai 
copilaş, eu te înduhovniceam printr-o altă copilă bună a mea, 
iar acum s-o ai pe Veronica mea ca şi pe aceea care te-a ţinut 
aproape cu inima de Do mn ul. Să n-ai pe nimeni pe lume, de- 
cât pe Domnul şi pe poporul Său cel ascultător şi lucrător. Să 
stai sub ascultare cu toată bucuria, căci cel ce stă sub asculta- 
re, acela se numeşte om fără grijă şi în ocrotire sufletească. 
Iubeşte sfiala cea sfântă şi frumuseţea cea cerească a înţelep- 
ciunii şi păstrează-te în duhul acestei case care te ia de-acum 
sub acoperământ ceresc. Eu am grijă de tine, iar tu să ai grijă 
să iubeşti toate cele ce vin de la Do mn ul spre împlinire. Să fii 
mai bună ca până acum, şi să-ţi dobândeşti tot ce ţi-a lipsit 
până acum din cele ce aşteaptă Do mn ul de la tine, şi să ai 
inimă deschisă, larg deschisă, ca să se poată uita oricine în ea, 
şi să vadă în ea împărăţia cerurilor. Eu te-am avut de micuţă 
aproape de ieslea Domnului, iar acum mi-am adus aminte de 
credinţa ta şi te-am luat iar aproape, ca să fii în dragostea 
mea. Ascultă de cei puşi peste voi, şi fii cu cerul până la slava 
cea văzută, bucurând inimile cele din jurul tău. 

Copilă Minodora, să te hrăneşti şi tu cu aceste învăţă- 
turi şi să stai pe cărare. Dacă tu crezi că vei putea să-ţi tai voia 
şi dorul de ai tăi şi să fii cu voinţă cerească, atunci eu te îm- 
brăţişez şi îţi dau de la mine şi te dau în grija acestui acope- 
rământ, că nu e bine să caute creştinul după dorul inimii lui, 
după placul voii lui. Un monah dăruit lui Dumnezeu trebuie 
să fie scump la vedere dacă pleacă pe această cale, pentru că 
dragostea lui I-o dă lui Dumnezeu, şi de aceea se face monah. 
Eu voi da Duh Sfânt de la Domnul peste copiii de la ieslea cu- 
vântului meu, ca să vă înveţe pe voi şi să ascultaţi de ei ca de 
Domnul. Eu vreau să vă am alese în poporul meu creştin, în 
poporul meu monah, că iată, am pus viaţă de monah peste tot 
poporul meu. 

Copilele mele Anisia şi Teodora, viaţa voastră să fie o 
mângâiere şi o încurajare sfântă în acest acoperământ. Iată, eu 
voi lucra prin cei unşi la lucrul Domnului şi vă voi face ros- 
tuire dulce şi cerească de nou Ierusalim. Aveţi grijă de sfatu- 
rile primite de la cei din grădina cuvântului, că aceia grăiesc 
întru Duhul Sfânt şi rânduiesc peste popor lucrul spre lucru, 
lucrul Domnului. Să nu fie tristeţe sau cârtire, căci un copil al 
Domnului are veşnic mulţumire şi pace lăuntrică. Rugaţi-vă 
pentru toţi cei care nu înţeleg pe Domnul întru lucrare. Lăsaţi 
amintirea oricărei supărări şi nu judecaţi cu gândul sau cu 
vorba pe cei ce au lucrat venirea voastră în staul. Aşa a voit 
Do mn ul să fie, şi nimeni nu poate face ceva asupra poporului 
meu, în afară de planul pe care-1 face Domnul dinainte. Aju- 
taţi pe Veronica mea să săvârşească marama ce o are de lu- 
crat, chipul meu pe maramă, aşa cum a fost chipul Domnului 
pe marama Veronicăi de atunci. Ajutaţi-o să poată lucra lucrul 
Domnului şi să fiţi în iubire şi în cerească pace sub acest aco- 
perământ sfânt. Şi mai am de grăit aparte cu voi, aparte şi cu 
veghe, şi mă voi folosi de solii grădinii Domnului. Mai am o 
lecţie de adus peste voi, dar am de lucrat peste voi cu copiii 
cei de la ieslea cuvântului. Apoi voi veni iar şi voi rândui cu- 
vânt spre trăire peste voi. 

Mama Gigi vă primeşte în braţe. Hristos a înviat! şi bu- 
curaţi-vă! Să fie lucrare cerească peste acest aşezământ sfânt. 
Să fie ascultare, iubiţii mei. Să ne ţinem unii pe alţii întru as- 

cultare cerească. Mama Gigi v-a adunat la sânul lucrării, la 
gura izvorului cuvântului ceresc. Vă voi da sfaturi prin cei din 
grădina cea nouă, cei care sunt cuvântul Domnului. 

Eu în curând voi vorbi cu poporul meu. Vestiţi zi de 
întâlnire cu glasul Domnului. Domnul iarăşi va poposi în sfat 
cu poporul Său şi va aştepta să se strângă fiii acestei lucrări, 
şi va veni Domnul şi va înfiinţa praznic ceresc, de cuvânt 
ceresc. 

Pace ţie, cetate a mea din Valea Voievozilor! Pace vo- 
uă, ucenicilor! Şi orice ucenic desăvârşit să fie ca învăţătorul 
său. Amin, amin, amin. 

22 aprilie/ 5 mai 1994 

Duminica a doua după înviere, a sfântului apostol Toma 

Credinţa în cele ce nu se văd este mult răsplătită. îndemn la 
hrană fără de carne. 

Î n ziua întâi a lunii mai a acestui an M-am coborât 
cu sobor ceresc de sărbătoare prin cuvânt pe coli- 
na din împrejurimile ieslei cuvântului Meu şi am hrănit pe 
poporul Meu cel adunat deasupra ieslei Mele. Şi iată, în ziua 
a opta a acestei luni, a opta după înviere, aşez din nou sărbă- 
toare şi praznic ceresc în mijlocul poporului Meu. 

Te-am adunat, poporul Meu, ca să sărbătoresc ziua a 
opta, duminica întâi după înviere când Eu am luat degetul lui 
Toma şi l-am lipit de coasta Mea împunsă şi de mâinile Mele 
străpunse. 

Pace ţie, Israele, popor iubit de Dumnezeu! Hristos a 
înviat, Israele! şi încep sfatul Meu cu tine, sărbătoare cereas- 
că şi Paşti nou, sărbătoare de cuvânt întru înviere. Hristos a 
înviat! Domnul Iisus Hristos Cel înviat Se vesteşte pe Sine că 
a înviat Cel întâi dintre morţi, iar ziua învierii, ziua cea dintâi 
a fiecărei săptămâni a rămas de la Mine şi pentru Mine cu cei 
credincioşi sărbătoare de înviere. 

Hristos a înviat, iubitul Meu popor! Şi iată, frâng pece- 
tea cuvântului Meu şi Mă împart ţie prin cuvânt, şi tu mă- 
nânci şi creşti cu duhul, ca să fii popor tare şi să stau Eu întru 
tine şi să împlinesc prin tine Scripturile cele de pe urmă, măi 
Israele al harului. îmi întind Duhul şi iubirea deasupra ta şi te 
mângâi prin cuvânt, ca să-ţi desţelenesc credinţa cea amorţită 
şi dragostea ta pentru Mine, ca să te jertfeşti şi tu pentru Cel 
ce S-a jertfit cu trupul pentru tine. Iubire pentru iubire, fiule, 
că e vremea să lucrez lucrare de sfinţenie peste tine. 

Eu sunt Domnul Iisus Hristos, Cel cu coasta împunsă 
şi cu palmele străpunse. Aşa sunt şi acum, că mărturia aceasta 
a rămas pecete veşnică, s-o vadă toată făptura când va sta 
înaintea tronului slavei Mele, înaintea Tatălui şi a Fiului şi a 
Sfântului Duh. O, dar Eu sunt Mielul Cel junghiat în toată 
vremea, poporul Meu. Iată câtă iubire am lăsat peste cei cre- 
dincioşi, câtă jertfă, măi copii şi măi copilaşi! O, poporul 
Meu, nici tu nu ştii cum să înţelegi ce înseamnă aceasta, nu 
ştii, căci cei de azi nu mai simt nimic, nu mai pot trece în cele 
nevăzute ca să creadă, ca să-i facă pe oameni să ştie ce este 
Mielul Cel junghiat, Care spală păcatele lumii. Nu mai este 
astăzi trăirea acestui Paşti întru simţire cerească. A rămas to- 
tul ca o orânduială şi nu pot pune petec nou la haină veche, şi 
nu pot pune vin nou în burdufuri vechi, în burdufuri învechi- 
te, măi copii; nu pot, că se strică vinul şi îşi pierde gustul şi 
nimeni nu mai înţelege nimic, şi Eu Mă zbat şi Mă grăbesc şi 
lucrez, ca să pun vinul nou în burdufuri noi şi bine spălate cu 
apă curată, şi să îmbrac cu hăinuţe noi pe cei ce beau vin nou. 


Mă mistui de durere pentru tine şi pe lângă tine, Is- 
raele, că nu poţi purta tainele împărăţiei lui Dumnezeu, ale 
împărăţiei cea ascunsă în mijlocul tău. Toma, apostolul Meu, 
a crezut când i-am luat degetul şi l-am pus pe ranele Mele, şi 
a rostit dinăuntrul inimii sale zicând: «Domnul meu, şi Dum- 
nezeul meu!», şi a fost fericit că a văzut pe Domnul, şi a cre- 
zut că este Domnul. Dar Eu am rostit o mai mare fericire 
pentru cei de după înălţarea Mea la cer, la Tatăl Meu, şi am 
spus că mai fericiţi vor fi acei care vor crede până să vadă 
ceea ce au crezut, că asta înseamnă credinţă. E uşor să crezi 
văzând, dar aceea e credinţă de-a gata şi nu are plată ca acea 
credinţă cu care te hrăneşti în cele nevăzute, dar crezute, în 
cele auzite prin martorii Mei şi nădăjduite spre arătare. Dar 
după înălţarea Mea la Tatăl, Eu, Cel mărturisit de martorii 
Mei, M-am sălăşluit în inimile credincioşilor care M-au sim- 
ţit trăind în ei şi nu M-au dat din ei cu nici un preţ, pentru că 
ei doreau să meargă cu Mine în împărăţia Tatălui Meu şi îşi 
lăsau trupul spre jertfire, şi ei mergeau cu Mine dincolo de 
cele ce se văd cu ochii trupului. 

Eu sunt Mielul Cel înjunghiat, dar dacă lumea ar şti 
cum să creadă în Mine, lumea M-ar avea pe Mine, ar avea 
omul pe Dumnezeu în el şi ar fi călăuzit de Dumnezeu, şi s-ar 
vedea Domnul cu oamenii trăind şi lucrând lucrare de cer nou 
şi de pământ nou. Iată, iubitul Meu popor, Eu această lucrare 
vreau s-o lucrez cu tine, şi tu să înţelegi ce vreau să fac cu tine 
şi să vrei cu Mine, Israele, că Eu trebuie să am un popor sfânt 
şi curat pentru zilele arătării Mele. De aceea vin mereu prin 
cuvânt în mijlocul tău şi îţi spun „Pace ţie! “ şi te învăţ lecţia 
împărăţiei întru care voi veni, ca să te pomenesc întru împă- 
răţia Mea când voi veni. Israele, tu eşti împărăţia Mea, şi 
vreau să pomenesc numele tău înaintea neamurilor pămân- 
tului, care au aflat despre Mine şi despre tine şi despre lucra- 
rea aceasta de împărăţie cerească, şi Eu nu-ţi cer altceva decât 
să te jertfeşti pentru pregătirea întoarcerii Mele, tată. Eu 
M-am jertfit prin răstignire grea şi dureroasă şi însângerată şi 
chinuitoare, ca să-Mi dea Tatăl un popor prin testament nou, 
lucrat de Tatăl, şi nu se poate iubire fără jertfire, nu se poate 
viaţă fără de moarte, nu se poate viaţă veşnică fără să dai ceva 
în schimbul ei. Eu v-am cerut vouă moartea poftelor, moartea 
patimilor, moartea necredinţei, şi v-am cerut răstignirea voii 
voastre trupeşti, ca să-Mi fiţi Mie popor nou şi curat, şi rod 
de sfinţenie înaintea Mea. V-am cerut să vă întoarceţi la viaţă 
prin moartea omului cel pământesc din voi. V-am cerut vouă 
să vă întoarceţi la viaţa cea de dinaintea venirii morţii spre 
voi, şi pentru asta Eu am venit din viaţă şi am dat preţul mor- 
ţii, ca să vă răscumpăr din moarte, şi vreau ca voi să nu mai 
plătiţi viaţa. V-am plătit-o Eu, dar n-o mai vindeţi, fiilor. 
Ţineţi la viaţa cea fără de moarte, că Eu v-am spus încă din 
vremea trupului lui Verginica, v-am spus că voi nu veţi mai 
avea moarte. O, şi pe nimeni n-a putut să-l pregătească acel 
cuvânt şi să lepede moartea de la el. Dar, oare, tu, măi Israele, 
nu iubeşti viaţa? Sau poate nu înţelegi ce înseamnă viaţă. Sau 
poate înţelegi şi tu ca lumea cea păcătoasă, care se bizuie pe 
Mine că am murit Eu în locul ei şi că ea poate trăi în păcate. 
O, aceasta este răstignire veşnică pentru Mine, şi nu înviere 
pentru răscumpărarea din moarte. Dar învierea Mea pentru 
om este ca să înviez Eu în om, nu este altfel, tată. O, iubitul 
Meu popor, aşa am spus, că voi nu veţi mai avea moarte, copii 
ai poporului sfânt. V-am întrebat ca să văd cum ştiţi şi v-am 
spus: «Ştiţi voi că nu veţi mai avea moarte?». Acest cuvânt al 
Meu de atunci, trebuie să se împlinească în voi, iubiţii Mei fii 
şi fiice. 

Cuvântul lui Dumnezeu 


Omul care ucide o viaţă a unui trup ca să mănânce tru- 
pul cel ucis, acela face moarte, şi acela mănâncă trupul omo- 
rât de el, şi moartea este luată în pântece. Iată ce face omul: 
hrăneşte trupul cel pregătit pentru moarte, hrăneşte porci şi 
păsări şi vite şi munceşte pentru hrana lor, şi apoi isprăveşte 
de muncit şi ucide animalul sau pasărea necuvântătoare, şi se 
face mormânt omul, mormânt pentru ceea ce ucide, şi zice 
omul că este viu, dar el este cu moarte în pântece, căci din ou 
se face came, şi din came iese ou, şi din came iese lapte, iar 
Eu la începutul cel curat am spus omului să se hrănească din 
pântecele cel pregătit pentru hrana omului, din pământ, din 
cele ce cresc din pământ, că pentru asta am creat Eu aşa de 
minunat cele dintru început, ca să fie armonie şi slujire şi hra- 
nă curată şi bucurie şi sfinţenie. Eu am lăsat tot ce trebuie să 
fie pentru om, dar omul a schimbat voia lui Dumnezeu. Nu 
mai pot acum să-l învăţ pe om lecţia cea de la început, şi iată, 
Eu o iau de la capăt, tată. O iau de la capăt şi iar lucrez prin 
cuvânt şi iar îl fac pe om, dar prin cuvânt îl fac. Şi cum adică 
aşa? Iată, te lucrez pe tine, Israele, şi cu cuvântul lucrez peste 
tine şi îţi spun să te laşi lucrat, că Eu o iau de la capăt cu tine 
şi te întocmesc întru grădină de viaţă, întru Eden de împărăţie 
nouă, ca la început, şi tu să mănânci ce-ţi spun Eu, şi să nu 
faci ca omul cel de la început, care n-a voit cum i-am spus Eu, 
şi a voit să guste moarte, adică neascultare. 

Aş voi să ştiu căile tale, Israele, căile sufletului tău să 
le ştiu, ca să văd unde să te dau, în dreapta Mea sau în stânga 
Mea. Aş voi să alegi, dar Eu aş voi să fii în dreapta Mea, să 
te tragi de-a dreapta slavei Mele şi să nu te mai iei după sfatul 
voii tale libere, că nu poţi să fii rob al Meu dacă nu asculţi de 
Stăpânul tău. Eu te învăţ calea vieţii, calea cea dintru început 
când nu se născuse moartea. Calea aceasta vine de la Mine 
spre tine, vine cu înviere, dar fii atent şi alege, că una înseam- 
nă înviere, şi alta înseamnă moarte. Iată, oamenii pământului 
au stricat învăţătura cea curată a vieţii şi au amestecat-o cu 
faptele morţii, şi tu nu mai ai de unde să înveţi lecţia vieţii. 
De aceea cobor mereu cuvânt din cer şi vin cu el spre tine, şi 
te rog să alegi viaţa, că Eu trebuie să am un popor prin care 
să condamn moartea. Trupurile trebuie şi ele să împărăţească 
împreună cu sufletele, după cum scrie în Scripturi lecţia de 
răscumpărare a trupurilor, dar Eu trebuie să am un început al 
acestei lucrări de răscumpărare a trupurilor. 

Caută, măi Israele, să-ţi înţelegi menirea şi să lucrezi 
de la sfârşit spre început, că iată, Eu te-am tocmit ca să stai în 
lucrarea Mea, şi tu să nu te împotriveşti, că Eu îţi plătesc dacă 
te-am tocmit. Dar îţi plătesc şi dacă nu stai în lucrarea Mea, 
îţi plătesc cu plata neascultării dacă nu Mă vei asculta să stai 
şi să lucrezi aşa cum spune Dumnezeu. Te superi pe Mine că 
te-am ales pe tine? Nu te supăra, măi Israele, nu te supăra că 
te-am iubit şi te-am ales; dar tu nu-ţi dai seama cum trebuie 
să fii ca să-ţi laşi voia ta în mâna Mea. Poate tu vrei să te ajut 
ca să crezi în lucrarea Mea. Cu ce să te ajut, măi Israele? Dar 
te-am ajutat, fiule, că lucrarea Mea mărturiseşte de două mii 
de ani, de şapte mii de ani, şi este scris în Scripturi despre 
vremea de azi, şi este scris că Eu voi lucra prin cuvânt înain- 
tea Mea, este scris despre vremea sfinţeniei, care Mă va în- 
tâmpina pe Mine pe nori. Scris este că nu toţi vor muri înain- 
tea arătării Mele, şi unii doar se vor schimba întru nestrică- 
ciune ca să întâmpine învierea celor adormiţi în Domnul, şi 
apoi să se răpească întru slavă pentru primirea lui Iisus Hris- 
tos. Dar schimbarea întru nestricăciune, ce ziceţi voi că în- 
seamnă? Eu de aceea v-am cerut inimile, ca să pun Eu în ele 
cârma Mea şi dragostea Mea, ca să îndrăgiţi lucrarea nestri- 


căciunii de trup, lucrarea îmbrăcării în nestricăciune de trup. 
Aceasta este cămaşa pe care ţi-am adus-o de la Tatăl Meu, 
pentru ca să te găsesc în ea, iubitul Meu popor, şi să te învă- 
luiesc în nestricăciune şi să moştenească sufletul în trupul 
său, căci trupurile care vă poartă pe voi fi-va să fie cereşti în 
ziua rostirii nestricăciunii lor. Nu e grea înţelepciunea cereas- 
că, dar lasă-Mi Mie inima, copilul Meu, şi dă-Mi voie să-ţi fiu 
tată dacă aşa Mă numeşti. O, dacă voi ziceţi „Tatăl nostru, 
Care eşti în ceruri“, apoi să vă fiu Tată, măi copii, dacă aşa 
Mă numiţi, că Eu nu în ceruri, ci în inima voastră voi să dom- 
nesc şi să lucrez. Eu pentru asta am făcut cerurile şi pământul, 
pentru om le-am făcut, căci lucrarea Mea se poate numi om 
dacă ştii, creştine, să înţelegi, fiindcă pentru om am creat Eu 
totul, ca să-l aşez pe om întru creaţia Mea de cer şi de pământ. 
Dacă vrei să vezi cortul Meu peste tine, Israele, uită-te şi îl 
vei vedea deasupra ta, împodobit şi în slavă de creaţie dumne- 
zeiască, cu lumină şi cu podoabe. 

Eu când am lucrat la început cerul şi pământul am zis 
mai întâi luminii să fie, şi a fost lumină dacă am zis să fie, şi 
din lumină le-am luat pe toate, şi prin cuvânt le-am creat. Şi 
apoi, la sfârşitul creaţiei prin cuvânt, l-am lucrat pe om ase- 
menea chipului lui Dumnezeu, a chipului Fiului lui Dumne- 
zeu, căci Eu am fost Cel Unul născut din Tatăl mai înainte de 
toţi vecii, şi sunt Cel de o fiinţă cu Tatăl. L-am făcut pe om şi 
am pus duh de viaţă în el şi l-am aşezat în mijlocul celor crea- 
te, şi iată, omul a stricat prin neascultare bucuria lui Dumne- 
zeu, şi de atunci aşteaptă Domnul vremea reparării celor stri- 
cate de om. Te-aşteaptă Domnul pe tine, Israele. Tu eşti cel 
aşteptat ca să facă Domnul cu tine lucrare de reparare prin 
lucrarea ascultării tale. Sau poate că nu crezi că eşti aşteptat 
de cer, că aşteaptă cerul sfinţenia ta, că aşteaptă harul dea- 
supra ta. Crede în Dumnezeu, Israele. Să nu fii necredincios 
în cuvântul glasului Meu, că Eu pentru tine las glasul Meu pe 
pământ. Pentru tine, tată, că oamenii bisericii nu cred în 
Dumnezeu, nu vor să lucreze Domnul din cer, şi vor să lucre- 
ze ei de pe pământ, că Eu te pregătesc pentru sfinţenie, iar cei 
ce stau peste tine din biserică iubesc păcatul şi sunt departe 
de sfinţenie şi nu te iubesc pe tine aceştia, şi te hulesc pe tine 
şi te fac eretic şi rătăcit şi mândru. Ei prigonesc lumina cu 
care te acopăr Eu pe tine, popor ales din lume, şi te înţeapă, 
tată, şi te judecă şi te urmăresc cu necredinţă, şi iată, din nou 
lumina a venit în lume, dar oamenii iubesc mai mult în- 
tunericul. 

Să nu te superi, creştine, că eşti prigonit de cei mari din 
biserică. Tot aşa au făcut şi cu Mine, crezând că aduc slujire 
lui Dumnezeu. Dar iată, acum este altfel, căci cei ce te scot pe 
tine din sinagogă aduc întru adevăr slujire lui Dumnezeu, că 
ei te ajută să te deosebeşti cu Dumnezeu, ca să te dea Domnul 
de-a dreapta Sa, aşa cum Tatăl Meu M-a luat pe Mine de-a 
dreapta Sa când M-au alungat oamenii bisericii, că iar vă 
spun: una este cuvântul biserică, şi alta este cuvântul biserică 
a lui Iisus Hristos, întru ascultare de Iisus Hristos. Oamenii 
bisericii îşi bat joc de Dumnezeu, iar Eu le voi cere răspuns 
numaidecât şi le voi arăta rodul lor. Le voi arăta cu degetul 
lumea cea păstorită de ei, care n-are post, n-are rugăciune, 
n-are sfială, n-are acoperământ creştinesc, şi are podoabe 
păgâneşti. N-are pocăinţă lumea şi nu se dă din calea păcate- 
lor, şi toată lumea şi-a făcut împărăţie şi tronuri pe pământ şi 
veşmânt pe pământ, şi se duce lumea la biserică să ia Trupul 
lui Hristos. O, ce blasfemie, că şi porcii au fugit dinaintea 
Mea când am intrat în cetatea păzitorilor de porci, dar lumea 
cea iubitoare de păcate vine şi cere de la biserică Trupul Meu 

ca să-l bage în iad, că nimeni nu mai face lucrarea adevă- 
rată de străjer al celor sfinte, că zice că cele sfinte nu se 
spurcă. O, nu aşa Se foloseşte Dumnezeu! Aşa îşi bate lumea 
joc de Dumnezeu. Dar tu, măi Israele, stai pe ranele Mele şi 
păzeşte-Mi-le tu, că nu mai vine de la nimeni alinare pentru 
ranele Mele. Vine gunoi peste ele, vin spini şi ciulini, şi Mă 
ţine pe cruce lumea, fiule. Ia-Mă tu şi Mă dă jos de pe cruce 
şi fă ce au făcut cei de atunci care M-au dat jos de pe cruce şi 
M-au pregătit pentru înviere. 

lată, Eu la tine vin; vin şi vorbesc cu tine. Numai cu 
tine vorbesc, şi tu să înţelegi lucrarea Mea cu tine şi să stai în 
ea până la venirea Mea, că Eu vin pe neştire, vin curând, 
Israele. Au trecut cele două veacuri despre care profeţeşte 
Scriptura cea din urmă, şi Mă întorc cu arătare, şi ţi se vor 
deschide ochii şi Mă vei vedea în slava Mea aşa cum M-au 
văzut martorii învierii Mele, că şi acum tot după înviere sunt, 
şi umblu pretutindeni şi cercetez, dar iată, cu tine sunt prin 
cuvânt, cu tine Mă bucur şi te învăţ să te pregăteşti pentru în- 
toarcerea Mea, şi te învăţ să fii cu trupul şi cu duhul viu, măi 
Israele, şi cu credinţă, fiule. Iată, stau cu tine prin cuvânt, că 
nu mai am loc în lume. Eu şi acum sunt tot după înviere, sunt 
aşa cum M-au văzut martorii învierii, sunt aşa cum sunt pe 
icoana Mea lângă Verginica, pe fotografia cea făcută de cer, 
care mărturiseşte lucrarea Mea cu Verginica, lucrarea Mea în 
mijlocul tău, Israele de la sfârşit. 

Iată, surioara lui Verginica a stat la locul ei, pentru în- 
groparea trupului tovarăşului ei, tovarăş iubitor de păcat şi de 
neascultare. Trebuia să stea ca să-i uşureze drumul lui, că s-a 
întâmplat cu neamul acesta al lui Verginica aşa cum s-a 
întâmplat cu Israel cel după trup, care n-a crezut, învârto- 
şându-se. Dar iată, pentru învârtoşarea lor a făcut Do mn ul 
milă cu tine, Israele cel ales dintre neamuri, şi prin neascul- 
tarea acestora ai fost tu miluit, popor al alegerii prin har. Şi ce 
este dacă Eu îl altoiesc şi pe acesta care a iubit lucrarea Mea, 
dar n-a împlinit-o? A crezut-o, dar n-a trăit-o. Voi face cu el 
ca şi cu tâlharul din dreapta crucii Mele şi îi voi da să vadă ce 
a fost această lucrare de Israel răscumpărat prin jertfa iubirii 
cea de la sfârşit. Eu lucrez şi judec cu judecăţi adânci, ca să 
ruşinez pe îngerii cei ce s-ar făli cu cei ce au avut această 
lucrare, şi îngerii cei învinuitori vor fi şi ei legaţi şi aruncaţi, 
căci Eu lucrez lucrare de mântuire, şi voi deschide ochii celor 
necredincioşi. O, cu ce să ajut Eu pe cei necredincioşi să crea- 
dă şi să vadă de unde vine această lucrare de cuvânt dumne- 
zeiesc, de glas dumnezeiesc pe pământ? Pe cei credincioşi îi 
ajut şi le deschid ochii, dar celor necredincioşi nu le dau 
ajutor; îi las aşa, căci necredinţa lor Mă depărtează şi îmi taie 
puterea Mea spre ei. Şi precum totul este cu putinţă celui ce 
crede, tot aşa celui ce nu crede îi este cu neputinţă să creadă 
şi să-L vadă pe Dumnezeu întru lucrarea Lui fără de capăt. 
Dar când clipa adevărului va sosi, nu se va mai vorbi despre 
necredinţă, că în ziua aceea cei ce M-au împuns vor vedea pe 
Cel ce L-au împuns. Mă vor vedea pe Mine, Cel împuns de 
ei, Cel respins de ei. 

Eu sunt Domnul învierii, Eu sunt învierea şi viaţa celor 
ce cred în Mine. Israele, cu ce să te ajut să crezi în Mine prin 
această lucrare? Eu te întreb, şi tu trebuie să-Mi răspunzi, măi 
Israele. Tu vrei să te ajut să crezi în Mine prin lucrarea cu- 
vântului Meu? Dar pe cine întreb Eu aceste cuvinte? Pe tine, 
creştine care nu crezi, care ai crede dacă ai vedea ce crezi. Cu 
ce, tată, să te ajut? Ce să-ţi fac să crezi? Pe Toma l-am ajutat, 
şi a crezut Toma, dar au crezut şi cei cărora Toma le-a mărtu- 
risit învierea Mea. Tu n-ai destule mărturii, fiule? Tu nu vrei 


să capeţi plata credinţei? Dar voi deschide cartea şi îţi voi ară- 
ta din ea, că Eu voi lucra cu cartea aceasta în faţa împlinirilor 
ce vin. 

Creştinii care nu mai cred în Mine şi în lucrarea Mea, 
aceia s-au întors la vărsătura lor. Nu-i nimic, fiilor. Eu sunt 
Mielul Cel junghiat, Care plătesc răscumpărarea celor din 
moartea necredinţei şi a neascultării. Vine slava Mea întru 
arătare, după cum scrie în Scripturi, căci aşa cum s-au împli- 
nit cele scrise pentru întruparea Mea, tot aşa trebuie să vină 
spre împlinire şi Scripturile cele pentru întoarcerea Mea pe 
nori; tot aşa trebuie să se împlinească toate cuvintele acestei 
profeţii cu care Eu, Domnul Iisus Hristos, locuiesc în mijlo- 
cul tău de patruzeci de ani, popor al lui Israel. 

Israele tată, stai viu cu credinţa, că vine vremea celor 
ce cred în Dumnezeu şi în lucrările Sale. Vine ziua să se scoa- 
le morţii, după cum este scris, şi te vor mărturisi pe tine de la 
Mine, popor al Domnului. 

Hristos a înviat, iubitul Meu popor! Voiesc să spun şi 
Eu despre tine, Israele înviat din morţi, să spun şi Eu că ai în- 
viat, aşa cum spui şi tu de Mine. Să fii viu cu duhul şi cu cre- 
dinţa şi cu trupul duhului tău, ca să Mă duc în faţa Tatălui şi 
să spun: Israel a înviat! şi prin el a înviat tot trupul lui Israel! 

E zi de praznic şi de înviere, Israele. Te-am adunat şi am 
făcut sfat şi cină în mijlocul tău. Vino, tată, spre înviere veş- 
nică şi te roagă pentru tot poporul care are nume de Israel, dar 
ai grijă de cămaşa ta, ca să nu se mânjească de nimic străin. 

Pace ţie, popor blagoslovit, că nimeni nu are pe pământ 
un har mai mare decât harul pe care îl am Eu dat ţie, Israele 
binecuvântat de cuvântul Meu. Eu lucrez prin cuvânt peste 
tine, Eu iar lucrez prin cuvânt. La început a fost lucrarea cu- 
vântului şi tot aşa este şi la sfârşit, şi se uneşte începutul cu 
sfârşitul, şi voi răscumpăra pe cei de la mijloc. 

Pace ţie, Ierusalime al odihnei Mele, Ierusalime nou, şi 
înviere ţie! că Eu Mă odihnesc în mijlocul tău cu lucrarea cu- 
vântului Meu. Eu ţi-am vestit zi de întâlnire cu cerul, şi am 
împlinit. Vesteşte-Mă şi tu pe Mine, şi te adună, şi îţi voi răs- 
punde şi voi veni să cinez în mijlocul tău şi îţi voi da hrană 
îngerească, Israele. Amin. 

Eu te binecuvintez întru praznic de înviere. Binecuvân- 
tat să fie tot poporul Meu Israel, şi cel credincios, şi cel puţin 
credincios, şi cel necredincios, tot poporul care a mâncat din 
praznicul acestei lucrări, care se numeşte Cuvântul lui Dum- 
nezeu întru cină de patruzeci de ani. 

Israele, lasă-te sub harul Meu. Scoală-te spre lucrare de 
înviere şi de credinţă, ca să iei pe tine lucrarea harului. Bine- 
cuvântarea Mea peste tine, Israele al harului cel de la sfârşit. 
Amin, amin, amin. 

25 aprilie/8 mai 1994 

Sărbătoarea sfinţilor împăraţi Constantin şi Elena 

Cele trei cărţi. Ucenici aşezaţi lucrători ai Evangheliei venirii 
Domnului. Mărturisirea aduce tămăduire sufletului. Domnul n-a 

binecuvântat nunta. Lucrarea de trimis al Domnului. 

A scultă, poporule, glasul Meu, şi împlineşte cu- 
vântul Meu, Israele. Cuvântul Meu te însoţeşte 
pe tine de patruzeci de ani, tată, şi te-a trecut peste ape mari 
şi te-a condus spre zilele acestea pe care le-au dorit a le ve- 
dea toate seminţiile de până acum, şi iată, zilele acestea ale 
Mele sunt cu tine, Israele tată. Acestea sunt zilele cele aştep- 
tate ale Fiului Omului, ale Fiului lui Dumnezeu. 

Cuvântul lui Dumnezeu 


Pace peste duhul tău, popor blagoslovit de cuvântul 
Meu! Pace, Israele, peste duhul tău, tată, ca să pot coborî cu 
sfatul Meu deasupra ta şi să-l las apoi peste tine. Am venit să 
Mă sfătuiesc cu tine, cu poporul cel mai tare dintre fiii acestui 
popor. O, şi n-am pe cine să chem la acest sfat ca să pun lucru 
peste poporul Meu aşa cum a pus Moise căpetenii din număr 
în număr ca să se lucreze după Domnul. N-am pe cine să 
chem ca să-i dau spre veghe şi spre îndemn o cetate sau o 
mână de creştini sau o mână de copii pentru ca să le arate co- 
piilor drumul spre veacul care se lasă de acum peste pământ. 
Avem de înnoit pământul, măi Israele, şi n-am, tată, cu cine 
să suflu peste el aşa cum este profeţit despre învierea celor 
din pământ şi a celor de pe pământ şi a celor de pe pământul 
tău, Israele. 

O, copii ai poporului Meu, vin mereu în mijlocul vos- 
tru şi vă îndemn să facem sfat ceresc, şi voi nu ştiţi ce vreau 
să fac Eu peste voi, că dau mereu să vă vindec, să vă ajut să 
vă deschideţi ranele şi bubele şi puroiul, care nu sunt altceva 
decât neascultare şi gândire vătămătoare, care nu seamănă cu 
planul Meu, şi sunt neîmpăcare cu Dumnezeu. Iată, vreau să 
aşez lucrători peste popor, lucrători din loc în loc peste popor. 
Să ia de la Mine lucrătorul şi să pună peste voi; să ia de pe 
voi şi să cureţe ce nu-I place lui Dumnezeu, ce nu intră cu 
veacul cel nou, care dă să se lase peste voi, copii ai poporului 
sfânt, că Mă frământ cu tot cerul, şi Mă întreb: ce veţi face voi 
când această carte va sta cu voi la socoteală? Această carte lu- 
crată de Dumnezeu vreme de patruzeci de ani, este adevărată 
această carte, şi voi staţi la îndoială pentru ea. Eu spun aceas- 
ta peste cei neascultători: adevărată şi dumnezeiască este 
această carte scrisă de Duhul Sfânt în vremea voastră. 

A fost cartea cea dintâi, pe care Eu am dictat-o lui 
Moise, alesul Meu; fir cu fir i-am dictat-o, toată facerea lumii 
şi tainele ei, toată truda Mea cu Israel cel de atunci şi prooro- 
ciile cele de atunci, căci Moise a fost mare prooroc. Şi au fost 
toţi proorocii aşezaţi în cartea aceea, căci s-a vorbit din cer şi 
s-a aşezat pe pământ tot cuvântul rostit de cer. Şi toată cartea 
cea dintâi a vorbit de venirea întrupată a Fiului lui Dumnezeu 
din Fecioară, de începutul împărăţiei lui Dumnezeu peste oa- 
meni şi în oameni. 

Şi a fost apoi cartea cea de a doua, pe care am dictat-o 
Eu, Domnul, apostolilor Mei, lăsând prin ea cuvântul Meu 
peste pământ. Dar cartea aceasta a doua e mare, fiilor, mare 
de tot, dar n-a putut fi cuprinsă de pământ, căci a fost puţin 
pământ nou şi ceresc, născut de la cuvântul Meu, că lumea era 
dată la idoli şi nu ştia de Dumnezeu, dar apostolii Mei s-au 
apucat apoi şi au lucrat pe viu cu Mine peste lume, şi s-a 
răspândit împărăţia Mea din loc în loc atunci, şi au recunoscut 
mulţimi de oameni pe Dumnezeu, Creatorul şi Stăpânul a toa- 
te. Şi acum, învăţătura împărăţiei Mele este cunoscută de tot 
pământul, dar Domnul, Creatorul, plânge cu cerul, că nimeni 
nu mai are trăire cerească, şi toată lumea are păcat dacă a ştiut 
ce vrea Domnul de la ea. Tot pământul în lung şi în lat ştie de 
Iisus Hristos, Fiul lui Dumnezeu, Cel întrupat în Fecioară 
prin cuvântul Duhului Sfânt, şi M-am zbuciumat cu Tatăl 
Meu şi cu cerul tot, ca să fac izbăvire peste lumea care are 
numai idoli, peste tot omul care a făcut din el idol, din el, şi 
din tot ce-i place lui. Şi te-am ales pe tine, popor care erai 
scris ca să fii pentru Mine şi pentru învierea ta şi a lumii, şi 
am aşezat în mijlocul tău un vas curat, ca să te uiţi în el şi să 
te speli din el, căci în el a fost apa cea vie, a fost cuvântul 
Meu întru izvor ceresc. Şi iată, aşa am lucrat cartea cea de a 
treia, pe care v-am dictat-o vouă şi pe care n-am sfârşit-o de 


dictat, căci acest izvor curge din tronul Treimii cereşti şi va să 
inunde pământul cu viaţă şi cu împărăţie de cer şi de nestri- 
căciune pe pământ. 

Iată, Israele, omul vorbeşte cu telefonul, şi crede omul, 
crede când face aşa, crede şi înţelege că vorbeşte cu capătul 
celălalt al pământului, dar tu, creştine tată, nu-L crezi pe Cel 
ce te-a făcut pe tine şi tot ce se vede şi ce nu se vede. Eu sunt 
mai presus decât felul vostru de vorbiri şi de legături dintre 
voi. Crede şi în Mine, măi creştine îndoielnic. Crede, tată, şi 
cercetează, ca să vezi că Eu sunt Creatorul acestei cărţi ce- 
reşti. Crede, măi creştine, că doar Eu te-am înfiat pe tine, şi 
tu nu eşti mai deştept şi mai iscusit ca Mine. Crede şi în Mine, 
nu numai în tine. Crede şi în Dumnezeu, Care vorbeşte din 
cer cu tine, Care vorbeşte pentru tine de deasupra ta, Care are 
putere să vorbească cu glasul Său peste tine. Aştept, tată, în- 
credinţarea ta, ca să ajungi să ai şi tu firul cel din cer în casa 
ta, telefonul cel din cer, ca să auzi şi tu, creştine. Eu sunt gla- 
sul care umple cerul şi pământul, de la o margine la alta, şi nu 
am nevoie de fire şi de ştiinţa oamenilor şi a meşterilor deş- 
tepţi, ci am nevoie de tine şi de credinţa ta şi de casa ta curată 
şi cerească, şi ca să te cunosc că eşti servul Meu, şi ca să pot 
să vin spre urechea ta şi să ţi-o destup, ca să auzi glasul cu- 
vântului Meu. Eu sunt Cuvântul, şi am putere să vorbesc pes- 
te tine şi să Mă fac auzit de tine. 

E vremea ca o mlaştină, şi tu să crezi ce-ţi spune Dum- 
nezeu. E greu fără Dumnezeu, dar să nu-Mi spună lumea că e 
cu Mine, că nu-i aşa, tată. Lumea e cu ea şi cu poftele ei, şi 
nu poate să fie şi cu Mine. Cine vrea să fie cu Mine, numai 
cu Mine să fie, că altfel îl pierd în lume, altfel nu-1 cunosc să 
fie al Meu, că Eu sunt curat şi viu. Umblu ca un Mântuitor în- 
durerat şi caut să împart mântuirea Mea tuturor, şi iată, caut 
la tine, popor iubit şi ales din lume ca să fii şi tu mântuitor 
peste lume, împreună cu Mine în lucru. 

O, popor mic şi slab şi fără putere, câtă putere aveai să 
ai dacă tu ai fi împlinit toate cuvintele Mele pe care ţi le-am 
dat, şi este mărturie că ţi le-am dat! Am ajuns între voi ca un 
negustor care vine cu podoabe fără plată, şi voi, tată, iubiţi 
mai mult praful cel fără de preţ, praful lumii, iubiţii Mei, şi 
sărăcia de Dumnezeu, măi copii, că voi trebuia să fiţi bogaţi 
în Dumnezeu şi să fi lucrat de mult în numele Meu, dar voi 
iubiţi numai ce se vede, şi aceea credeţi, ce se vede, ce vedeţi 
acum în trup, şi nu vreţi, tată, să credeţi că dincolo de aceasta 
este ceva mai bun care vă aşteaptă, şi iată, zăboviţi în îndo- 
ială şi în necredinţă şi în neascultare. 

O, poporul Meu iubit, de ce nu ai tu putere? Iată, pun 
din nou sfat ceresc peste tine şi te ajut ca să scapi de neascul- 
tare şi de nepăsare. Nu mai sta aşa, tată. Poporul Meu, nu mai 
sta ca oile fără păstor, că sunt lupi peste tot în jurul tău, lupi 
cu trup şi lupi fără trup şi te sfâşie şi te muşcă de inimă şi ră- 
mâi pribeag. Dacă tu, creştine, nu-ţi arăţi la păstor sau la 
prooroc gândurile tale care te tulbură, care te robesc şi te îm- 
bolnăvesc la suflet şi la credinţă şi la blândeţe, dacă tu nu le 
spui la sfătuitori, ca să vadă cei puşi de Mine peste tine, să 
vadă de unde şi din ce atingere şi din ce nărav rău îţi vine 
această boală de gânduri tulburătoare, această năvală de lupi 
fără de trup, care-ţi sfâşie statura Mea întru tine, dacă tu nu te 
duci să spui, ca să primeşti apoi doctorie şi leac tămăduitor, 
şi poruncă să primeşti împotriva lupilor de suflet, care te fură 
de lângă Mine, dacă tu nu vii la Domnul şi la sfătuitorii tăi, 
ce să-ţi fac Eu, tată? Dacă tu nu-ţi dezveleşti buba şi lovitura 
şi muşcătura de lup, ca să primeşti alifie după boala ta, doc- 
torie dureroasă sau mai puţin dureroasă, ca prin ea să-ţi vină 

apoi vindecare, o, tată, iată, este o vorbă care spune: „ Cui pe 
cui se scoate“, şi adevărată este vorba asta. 

Dacă tu înţepi pe Domnul înţepându-te pe tine, că pe 
tine te înţepi, şi dacă te duci la tămăduitor, la cel ce Mă ascul- 
tă pe Mine, acela care ştie de la Mine ce să facă, acela bagă 
unealtă de scoatere a spinului, a cuiului, a veninului; acela 
bagă unealtă în foc şi o înroşeşte, ca să ardă cu ea rana ta şi 
să oprească stricăciunea sufletului tău, şi unealta aceea doare 
când umblă cu ea în carnea ta. Şi tu să nu-i dai peste mână 
păstorului tău şi să nu fugi de tămăduitorul, să nu-1 loveşti ca 
să-i sară din mână unealta de curăţire, că rămâi, tată, cu spinul 
în came, cu boldul în inimă, şi acela e veninos şi îţi strică ini- 
ma şi nu te mai vindeci în veac. Unealta celui cu leacul este 
de le Mine, şi Eu o folosesc aşa cum vreau Eu să fac cu tine, 
după cum este moartea sau viaţa ta sau îngâmfarea ta sau cu- 
loarea feţei tale şi a inimii tale. Dacă inima ta e cu pete nea- 
rătate, de ce ai pretenţie să Mă mai port uşor cu tine? O, cu 
cel făţarnic nu se poate să fii bun, că măsura lui Dumnezeu se 
foloseşte după măsura inimii omului. Eu văd dacă este în 
inimă pocăinţă sau aplecare sau umilinţă, dar unde nu le văd 
pe acestea, nu se poate să dau de la Mine, şi îşi ia omul înapoi 
de la Mine ceea ce-Mi dă şi se întoarce înapoi cu ce-Mi dă el. 
La doctor când alergi, creştine tată, pentru boala trupului tău, 
doctorul are unelte dureroase cu care-ţi arde rana, ca să 
oprească puroiul şi putrezirea cărnii tale. Sunt injecţii dure- 
roase rău, care luptă împotriva durerii tale, şi tu le primeşti de 
la doctor şi nu-i dai doctorului peste mână; ba dimpotrivă, te 
duci şi îl cauţi ca să te vindece. Te şi leagă doctorul, te leagă 
de mâini şi de picioare, ca să stai pentru curăţire de boală. Şi 
la Mine de ce, tată, nu stai? de ce nu vii? că nu vii cu boala ta 
la Mine. 

Voi, creştinii Mei, nici nu ştiţi să vă mărturisiţi păca- 
tele, tată. De la cel mai mic şi până la cel mai mare, nu ştiţi 
să vă mărturisiţi păcatele, şi de aceea nu scăpaţi de cursa lor. 
Nu ştiţi să iubiţi pe Dumnezeu, şi de aceea nu sunteţi vinde- 
caţi. O, numai trupul, tată? numai atât? numai el trebuie spă- 
lat şi vindecat şi fardat şi luxat şi păzit de rău şi de încercări? 
Numai trupul, măi fsraele? Şi dacă n-ar avea suflet trupul tău, 
te-ar mai durea trupul, tată? Nu te-ar mai durea, n-ar avea 
viaţă trupul tău. lată, pe suflet îl doare, căci sufletul e viaţa 
trupului, sufletul suferă când trupul are bube şi rane şi um- 
flături şi pete. Şi fii atent, creştine tată, că de la suflet face 
trupul bube şi boli şi înţepături, căci pe trup sufletul îl poartă 
încotro vrea el să-l poarte, şi pentru suflet vin lovituri spre 
trup, ca să-l vindece de lupi, de gânduri rele, de planuri fără 
Dumnezeu, care nasc din ele boală de suflet, plătită prin trup, 
care nasc depărtare de Dumnezeu, şi de aicea vine vorba că 
ce-1 dai lui Dumnezeu, cu aceea te întorci de la El. 

O, creştinilor, câte păcate aveţi voi faţă de această lu- 
crare cerească, şi pe care nu le puteţi spune la preoţii voştri 
duhovnici, că ei sunt împotriva acestei lucrări dumnezeieşti 
prin cuvânt, ei sunt potrivnicii acestui sfat ceresc pe care-1 am 
Eu între voi de patruzeci de ani. Voi aveţi păcate împotriva lui 
Dumnezeu, împotriva vieţii sufletului care stă în trupul 
vostru, iar sufletul este suflat de Dumnezeu în trupul vostru. 
Aveţi păcate faţă de Dumnezeu şi nu sunteţi vindecaţi de ele, 
tată. Ce să fac Eu cu voi? că de aceea nu puteţi să staţi în 
picioare cu Mine şi întru Mine, de aceea, că nu sunteţi împă- 
caţi cu Mine, nu sunteţi curaţi cu Mine, nu sunteţi descoperiţi 
Mie. Eu vă văd ascunşi în voi, dar văd ce ascundeţi. Voi ziceţi 
că nu văd, dar Eu sunt Văzătorul celor ascunse, tată. lată, 
creştinilor, Eu pe cele ascunse ale înţelepciunii Mele vi le arăt 


vouă şi vi le descopăr, dar voi nu faceţi aşa cu Dumnezeu, ca 
să vă descoperiţi Lui înţelepciunea voastră şi neînţelepciunea 
voastră. Spun aşa ca să nu vă supăr, ca să nu zic numai de ne- 
înţelepciunea voastră, de cele ascunse ale voastre. Niciodată 
un om n-a fost omul lui Dumnezeu dacă nu s-a mărturisit lui 
Dumnezeu prin sfătuitorii lui Dumnezeu. De aceea, Israele, 
nu ştii tu ce să faci, pentru că n-ai făcut niciodată ceea ce tre- 
buia să faci mai întâi. Tu trebuia să vii descoperit la Mine, şi 
să fi rămas aşa, şi să fi lucrat aşa; să fi lucrat descoperit în via 
aceasta, ca să te fi putut alege acum la culesul ei, tată. lată că 
acum Mă uit peste tine, poporul Meu iubit, şi Mă învârt pe 
lângă tine ca unul năuc de supărare, că nu pot să găsesc în tine 
fii de ajuns de tari ca să-i pun la culesul rodului Meu, la 
ultimele îngrijiri ale viei Mele, şi apoi la cules, tată. Vreau să 
aşez peste tine fii din mijlocul tău şi Mă tem că nu-i vei primi 
peste creştetul sufletului tău, al cetăţii tale, al străduţei tale, al 
căsuţei tale, tată. 

Iată, am case de creştini în care găsesc trei, patru, cinci 
împotriva a unul, care a rămas cu împărăţia Mea, dar nu am 
nici o casă în care stă unul împotriva a trei, patru sau cinci ca- 
re sunt cu Mine. Ce suspinare pe Mine! Sunt patruzeci de ani 
de lucru peste ogorul tău, Israele, dar unde, tată, este rădăcina 
şi tulpina şi ramurile şi frunzele? Şi unde este rodul tău, 
Israele tată? O, de ce nu te-ai lăsat lucrat? De ce nu te laşi lu- 
crat, de ce, oare? Ce vrei să faci cu tine, creştine? Ne întâlnim 
curând, că ţi se vor deschide ochii să Mă vezi, şi atunci ce ai 
să faci când vei înţelege că Eu am fost Cuvântul Cel din mij- 
locul tău, jertfa iubirii cea de la sfârşit? 

Am stat într-un trup în mijlocul tău, şi nici aşa n-ai ştiut 
să crezi. Acum vorbesc de deasupra ta şi las cuvânt spre ştire 
peste tine, şi nici aşa nu ştii ce să faci şi ce să crezi, căci Ver- 
ginica a fost fecioară, şi n-a avut neam din trupul ei pentru 
care să se jertfească, şi s-a lăsat jertfa pentru tine, Israele tată, 
ca să te răscumpere, măi Israele, şi să te scoată din lume şi din 
idoli şi din moarte şi din înşelare. Ea este acum fără de trup 
şi fără de loc, şi este după tine umblând, şi întinde mâna prin 
spini şi prin spurcăciuni după tine ca să te tragă la Mine, pen- 
tru că s-a pus jertfă pentru tine. Am să-ţi spun într-o zi cum a 
fost jertfa ei întru Mine şi jertfa Mea întru ea, dar în ziua 
aceea ai să Mă vezi, popor iubit, ai s-o vezi şi pe ea, şi n-ai să 
ştii Care sunt Eu, şi care este ea, pentru că Duhul Meu a stat 
în trupul ei, pentru că ea a fost tronul Meu pe care am stat Eu 
în faţa ta, Israele, ca să te învăţ calea vieţii şi a învierii tale, 
tată. Ea a purtat Duhul Meu Cel de după învierea Mea, pentru 
că după învierea Mea am trecut prin uşile închise şi am stat 
cu apostolii. Şi dacă trupul Meu n-a fost ţinut de nimic după 
înviere, nici de mormânt, nici de pereţii foişorului apostolilor, 
nici de timp, tată, că acum eram în Ierusalim, acum în Emaus, 
acum pe malul mării la pescuitul apostolilor, tu să nu uiţi, 
Israele tată, că acum tot după înviere sunt, şi întru puterea în- 
vierii sunt în lucrare peste tine, şi să nu te mire cum de intram 
Eu în pieptul lui Verginica şi cum dinăuntrul ei vorbeam cu 
gura ei, pentru că tu altfel nu Mă puteai privi, tată, aşa cum 
Sângele şi Trupul Meu nu l-ai putea mânca dacă l-ai vedea 
sânge şi trup. O, şi să nu te mire cum de vorbesc Eu acum cu 
tine şi cum Mă las auzit peste ieslea cuvântului Meu ca să-ţi 
aduc ţie cuvântul Meu prin străjerii cuvântului Meu, că Eu nu 
sunt un Dumnezeu neputincios, tată. Eu pe toate le pot, numai 
tu nu vrei să poţi şi tu cu Dumnezeu şi să crezi că Domnul pe 
toate le poate pentru tine şi pentru răscumpărarea ta. 

Iată, lucrez şi pe marginea ta, popor chemat ca să faci 
voia Mea. Şi n-ar fi să lucrez pe margini, dar necurăţenia ini- 

mii tale, când tu ar trebui să fii un duh şi un sfat cu Mine, nu 
e bună, şi 11 depărtează pe Domnul din lucrul tău cu El, şi n-am 
ce să pun la lucrul de strajă peste tine, poporul Meu chemat, 
căci în sfatul tău, poporul Meu, nu trebuie să aibă cuvânt de 
ridicat şi de spus cel ce nu împlineşte cuvântul Meu şi al tău. 
Să nu vorbească în sfatul lui Israel acel ce nu ia cuvântul Meu 
spre împlinire, să nu vorbească peste Israel unul ca acesta, că 
acela este sminteală în Israel. Acela să fie însemnat, şi să se 
lucreze cu prevedere cu unul ca acela. Să se încheie sfatul 
vostru atunci când un duh certăreţ sau îngâmfat vă cere vouă 
socoteală de lucrarea pe care o lucraţi în numele Meu. Acela 
să stea pe margine dacă stă pe lângă voi, dar să nu stea între 
voi la sfat, între voi, cei ce lucraţi cu Mine, între voi şi cei pe 
care-i voi numi de acum încolo lucrători. Vom lua şi vom 
scrie numele celor ce vor lucra, şi apoi să ştie tot Israelul aşe- 
zarea aceasta. 

Iată, lucrez şi pe margine pentru cei ce s-au tras spre 
margine ca să nu facă ascultare de Dumnezeu, şi ei cred că 
sunt bine cu Dumnezeu şi că de aceea s-au tras, ca să facă ce 
cred ei că e mai bine să facă. Nu-i mai numesc pe nume, că 
se răzvrătesc cu voi şi cu Mine, cu voi, cei ce staţi în sfat ce- 
resc cu Mine. Sunt răzvrătiţi şi se răzvrătesc mereu, că lor nu 
le place să stea sub ascultare de cuvântul Meu. Ei nu cred în 
cuvântul Meu dacă fac neascultare, şi când vor vedea că 
acesta a fost cuvântul Meu şi că n-a fost aşa cum au crezut ei 
cu mintea lor nestatornică, atunci va învia în inima lor mus- 
trarea conştiinţei lor bolnave şi aparte de planul Domnului. 

O, creştinule tată, nu-ţi place lucrarea ascultării, nu-ţi 
place cortul Meu peste tine şi alifia Mea, şi îmi dai peste 
mână de patruzeci de ani. îmi spui că nu-i adevărat, de patru- 
zeci de ani îmi spui că nu-i adevărat ce-ţi spun când îţi spun 
că eşti rău cu Dumnezeu şi că nu vrei să-ţi arate că eşti rău şi 
cu tine, şi cu Dumnezeu. Ba îmi mai şi spui că nu sunt Eu. De 
patruzeci de ani numai aşa faci cu Mine, că tu eşti mai bun ca 
Mine, tată, dacă Mă mustri mereu şi dacă Mă opreşti mereu. 
Dar nu e nimeni bun, în afară de Tatăl, şi tu de ce nu vrei să 
crezi această Scriptură? 

Aşa ai stat la masa Mea, creştine tată. Ai stat fără s-o 
meriţi, şi îngerii Mei te-au scris că ai stat, şi de câte ori ai stat, 
şi ce a vorbit Dumnezeu cu tine. Când mergi la biserică, este 
un cuvânt care spune înaintea rugăciunii pentru venirea Du- 
hului Sfânt spre prefacerea Trupului Meu şi a Sângelui Meu 
din pâine şi din vin, şi cuvântul acela spune: „ Cei chemaţi să 
iasă, şi să rămână numai cei credincioşi numai cei pregătiţi 
pentru împărtăşirea cu Mine, cu Trupul şi Sângele Meu. 
Acum nu se mai spune această lucrare în biserică, şi stau toţi 
care cum intră, care cum vor, că nu mai este nici un fel de or- 
dine cerească în biserică, şi se apropie ca să ia şi să-şi bată joc 
de Mine şi de sfinţenie, şi se îmbracă lumea ca la bâlci, ca la 
circ, tată, şi se vopseşte şi se îmbălsămează cu toate stricăciu- 
nile diavoleşti şi intră în biserică, şi străjerul care este pus 
peste biserică nu ia aminte la această blasfemie, nu-1 doare de 
durerea Mea, şi zice că e păstor pentru turma lui Hristos, dar 
iată ce turmă este în biserică! Se zice că este turma lui Hris- 
tos, da’ de unde, tată! că taina de biserică este înfricoşătoare, 
şi stau îngerii cu frică înaintea tainei de biserică a lui Hristos, 
şi se clatină cerul şi pământul de mărirea slavei tainei bise- 
ricii. Şi dacă duhul cel vopsit şi rău îşi are loc şi lărgime în bi- 
serică, mai vine Duhul Sfânt, tată? La ce să vină? Să Se 
unească cu stricăciunea? 

Şi iată ce vă spun: a fost odată un preot al lui Iisus Hris- 
tos care lungea sfânta Liturghie uneori până după-amiază, 


uneori până seara, şi lumea acelei cetăţi s-a dus la episcopul 
lor şi a pârât pe preotul lor că-i ţine în biserică toată ziua şi nu 
face sfânta Liturghie la vreme. Şi a chemat episcopul pe preot 
şi l-a întrebat ce este cu această plângere a cetăţii. Şi atunci, 
preotul a spus episcopului că el nu înaintează terminarea sfin- 
tei Liturghii decât după coborârea Duhului Sfânt peste pâine 
şi vin. Atunci, episcopul a învăţat pe cei din cetate cum să 
meargă şi cum să stea în biserică dacă vor să meargă mai re- 
pede la casele lor; i-a învăţat cum să fie în biserică, cum să 
stea, ca să Se coboare Duhul Sfânt la vremea chemării Lui de 
către preot. Dar unde se mai ţine seamă de taina aceasta? că 
preoţii, nici ei nu vin pregătiţi la biserică, dar turma, tată! Este 
o zicală prea potrivită cu aceasta, care spune aşa: „ Cum e tur- 
cii e şi pistolul “. Turcul a fost un om rece şi rău şi răzvrătit, 
şi nu în zadar i s-a pus neamului acesta zicala aceasta. Şi iată, 
cum e preotul, aşa este şi arma lui, aşa este şi turma lui. 

Iată, tată, aş vrea să aleg din fiii poporului Meu. De 
aceea am dat veste la păstori şi la lucrătorii care sunt în lucru, 
ca să facem sfat şi să cerem de la Tatăl să ridice lucrători, căci 
Tatăl Meu lucrează, şi Eu lucrez, şi voi trebuie să lucraţi, nu- 
miţi de Domnul. Eu am stat o noapte întreagă şi M-am rugat 
fierbinte Tatălui în noaptea aceea, şi am coborât apoi spre cei 
chemaţi şi am deosebit din ei doisprezece ucenici, ca să-i am 
apropiaţi tainelor Mele şi lucrării Mele cea tainică. Iată, una 
este să fii chemat, şi alta este să fii ales dintre cei chemaţi, 
ales cu mare cercetare. I-am ales şi le-am dat tainele Mele la 
cina cea de taină, le-am dat Trupul şi Sângele Meu. Iată cu 
câtă cercetare se dau tainele Mele la cei din biserică, şi nu aşa 
cum se dau ele azi, dacă se dau. Dar numai Do mn ul ştie ce 
mai dă şi ce mai ia, şi aceasta este o taină între Mine şi voi, o 
taină pe care n-o mai vindeţi şi pe aceasta, că nimic n-a mai 
rămas nevândut din cele aduse de Mine. V-am spus vouă că 
am plâns mult în noaptea Mea de rugăciune, căci Tatăl Meu 
Mi-i arătase pe cine să-i deosebesc, şi îmi spusese şi de Iuda, 
ca să-l aleg şi pe el, ca să Mă vândă fariseilor. Şi am plâns 
pentru Iuda, am plâns toată noaptea, şi apoi i-am ales pe cei 
doisprezece. Dar tu, creştine tată, cum ai lucrat în lucrarea 
Mea ca să se asemene cu a Mea? Că tu n-ai stat bine cu Mine 
nici măcar ca un chemat la masa Mea, şi te-ai băgat în lucrul 
Meu şi ai hotărât cum ai vrut tu peste tine şi chiar peste lucra- 
rea Mea, şi Mi-ai băgat la această masă după dorinţa ta, şi ia- 
tă, azi tot aşa lucrezi peste cei slabi din poporul Meu şi îi tragi 
spre alte izvoare şi îmi răneşti trupul cel slab al turmei Mele. 

Am spus că azi lucrez şi pe margine, ca să ştie apoi cei 
pe care-i numesc, să ştie cum lucrează cei ce nu sunt puşi şi 
numiţi la lucru, de vreme ce nici ei nu fac ascultare de Mine. 

Eu n-am avut în tine doisprezece aleşi, că n-am avut ce 
să aleg, şi am ales doi, trei, ca să asculţi de ei ca de Mine, 
creştine. Şi nici pe acei puţini nu i-ai primit ca să te ajute, ca 
să fi putut Eu acum să te aleg şi pe tine lângă ei la lucrul Meu, 
aşa cum şi-au ridicat cei doisprezece, ucenici, şi ucenici din 
ucenici, asemenea lor la lucrul Meu. 

O, judecătorilor ce sunteţi, popor judecător ce eşti! Nu 
te supăra pe Mine că-ţi spun aşa, că nu te mustru, ci te ajut să 
nu mai faci aşa, ca să nu fii judecat pentru toate câte ai făcut 
împotriva acestei lucrări de cuvânt rostit de Duhul Sfânt. Am 
pus, tată, peste tine păstori, dar nu i-am pus să-i judeci. I-am 
pus să-i asculţi, să te păstorească i-am pus. Dar tu te-ai ascuns 
de ei şi ai păscut ce ai vrut şi pe unde ai vrut, şi ai zis că eşti 
oaie a păstorilor Mei. Păi, păstorul îşi cunoaşte oile, că oile 
lui ascultă de el şi nu umblă răzleţe. Zici că păstorii au fost răi 
cu tine, ştiu că zici mereu aşa. Dar de ce au fost răi cu tine, 

tată? Dacă tu ai fi fost oaie bună şi cuminte şi fără nărav, ce 
ar fi avut păstorul cu tine? Dacă tu erai cuminte, ar fi rămas 
Duhul Meu în mijlocul tău, măi Israele al acestei stâne. Iată, 
în stâna aceasta Eu trebuia să am oi numai de o culoare, căci 
această lucrare a fost una dumnezeiască lucrare, şi iată, în 
această stână le-au crescut corniţe aproape la toate oile şi se 
unesc între ele după năravul lor şi lovesc în hotar şi îl pun jos, 
şi se duc şi se întorc şi lovesc în păstori, dar nu lovesc în ei, 
ci în Dumnezeu lovesc, şi pe Domnul îl judecă. Căci s-a scu- 
lat cel pus să păstorească şi a spus la un creştin să nu mai facă 
el ordine în staulul oilor, în stâna oilor, şi acela a ţipat la 
păstor şi a spus că nu face cum i-a spus păstorul. Şi dacă nu 
faci aşa, nu faci. Ştiu, creştine, că nu faci, că nu asculţi, ştiu 
că- Mi faci stricăciune şi ştiu că nu crezi ce-ţi spun. Dar Eu nu 
pe tine te-am pus păstor peste stâna Mea. Pe tine doar te-am 
primit în stână, tată. Şi tu de ce umbli peste oile fără de min- 
te când nici tu nu ai minte? Ba poate eşti mai fără de minte, 
de vreme ce le îndemni la rătăcire din stână. De ce, tată, le 
scoţi la altă păşune fără să vreau Eu, Păstorul Cel ceresc? că 
Eu sunt Păstorul tău, şi nimeni nu Mă are pe Mine de Păstor 
aşa cum Mă are această stână. Dar tu nu vrei să fie aşa, şi zici 
că toţi Mă au pe Mine aşa cum Mă ai tu. N-ai dreptate, tată, 
căci ca aici, nicăieri nu am Eu lucrare şi salvare. De ce scoţi 
tu oile afară din păşunea aceasta? că Eu am spus să nu iasă 
oile din staulul acesta. Eu am aici tot ce-Mi trebuie. De ce-ţi 
trebuie ţie prooroci care nu sunt din staulul acesta? Oare, Eu 
nu sunt nici măcar prooroc în această stână, de vreme ce tu 
prooroci cauţi? 

Iată, am spus că lucrez pe margine pentru cei de pe 
margine, care sar mereu hotarul. Am spus că lucrez, fiindcă 
cei ce s-au tras spre margine, au corniţe crescute şi îmi îm- 
pung tot ce mai este sănătos în stână. Eu, Domnul, poruncesc 
oilor care au minte, adică ascultare, să ia aminte la Mine şi la 
cuvântul Meu, că rostesc cuvânt hotărâtor peste oile care s-au 
ales de-a dreapta Mea cu duh de ascultare şi de sfinţenie prin 
ascultare. Le spun să asculte de Mine, căci viaţa cu sfinţenie 
care nu este lucrată sub ascultare, vă spun Eu că nu se pune 
la Domnul. Sunt şi mulţi oameni fireşti, cu purtare sfântă şi 
curată, dar nu se pune dacă nu cred în Mine aceia, dacă nu fac 
în numele Meu ceea ce fac ei bine şi sfânt. 

Măi oilor care M-aţi ascultat ca să staţi de-a dreapta 
Mea! Staţi în stână cu păstor, tată; cu păstor şi nu fără păstor; 
cu Mine, măi copii. Cine vrea fără păstor, acela să se dea de-a 
stânga. Se dă singur, că se vede că se dă. Cine vrea să-şi caute 
păstori în alte părţi, să-şi caute, că această stână va fi deose- 
bită în toate, ca să fie numai pentru Dumnezeu şi pentru pla- 
nul cel de sfârşit al răului neascultării de pe pământ. 

Lucrarea aceasta de Duh Sfânt se va restrânge iar, că 
iată ce se petrece în stâna Mea! Găsesc beţivi şi curvari şi fu- 
mători şi hulitori şi împotrivitori şi iubitori ai modei lumii de 
azi, ai portului păgânesc din veacul acesta, şi împrăştietori de 
agoniseală cerească şi neascultători, care s-au dezbrăcat de 
lucrarea ascultării şi care cugetă că nu-i nimic dacă fac aşa, şi 
aceştia rostesc cu obrăznicie satanicească şi spun că fiecare 
răspunde de ceea ce face. O, aşa au spus şi cei ce au strigat 
«Osana!» în ziua Floriilor, şi apoi, la judecata Mea, au zis 
Sângelui Meu să fie asupra lor şi a copiilor lor, şi a fost aşa 
dacă au spus aşa. Tot aşa e şi vorba aceasta care se aude din 
guriţe trufaşe şi îngâmfate, care zic unele către altele: „Fie- 
care răspunde de ceea ce face“. Unii ca aceştia n-au nevoie 
de călăuză. O, dacă zici aşa, dă-te deoparte din drumul aces- 
tei lucrări, din drumul fiilor ei; nu sta să încurci semănătura 


Mea, ca o pălămidă sau ca o neghină care se aşează în grâu 
ca să strice cursul grâului, căci neghina niciodată nu poate 
purta numele grâului. Du-te, tată, cu capul în norii tăi, că nu 
te ţin Eu forţat. Du-te, şi nu te îngâmfa înaintea Mea, că tot 
aşa a făcut şi Lucifer, tot aşa, şi nu altfel, şi a căzut din cer. Şi 
fii atent, tu, cel care faci aşa, că această lucrare din Mine 
venită, cer este. 

Lucrez pe margine şi nu rostesc numele tău, creştinule 
îngâmfat în duhul tău. Şi dacă nu-ţi iei partea din cuvântul 
Meu, puterea Mea va lucra prin cuvântul rostit şi va face sor- 
tare în stâna aceasta şi se vor deosebi cei credincioşi dintre 
cei chemaţi care au rămas tot ca înainte de chemare. 

Te duci, creştine tată, şi iei hrană din spini. Du-te dacă 
vrei aşa, dar nu Mă mai învinui tot pe Mine de păcatul mân- 
driei. Du-te, tată, dacă eşti mândru şi n-ai nevoie de călăuză. 
Du-te şi fă cum vrei dacă te încrezi în tine şi în judecata minţii 
tale. Du-te, că tu nu iubeşti pe Dumnezeu, şi de aceea tragi la 
ce iubeşti, că tu iubeşti neascultarea de Dumnezeu şi îţi place 
să fii liber. Du-te, tată, dar Eu n-am ce să-ţi doresc decât în- 
toarcerea la Mine, căci calea ta se înfundă; întoarcerea prin 
umilinţă usturătoare, ca să înţelegi ce înseamnă Dumnezeu, 
că Dumnezeu înseamnă altceva decât cugeti tu că înseamnă 
Dumnezeu. Vrei să te tragi în lături? Cine poate să te 
oprească? Eu nu Mă lupt decât cu cel credincios ca să-l ajut, 
dar cu cel ce nu crede lucrului Meu cu care însoţesc acest 
popor, cu acela nu Mă mai lupt. Acum trage fiecare la ceea ce 
a lucrat şi până acum. Şi când se va trage cortina pentru lumi- 
narea vederii celor nevăzute şi necrezute, atunci va fi desco- 
perit lucrul fiecăruia. 

Iată, îmi fac datoria şi lucrez, şi voi lucra prin cei puşi 
la lucru, şi fără rod nu voi rămâne. Dar iată, rodul credinţei 
trebuie să fie strâns, ca nu cumva la vremea foametei să fie 
strivit de cei ce vor alerga disperaţi după un pic de putere din 
cer, că pe pământ se stinge orice putere, orice iscusinţă, orice 
mândrie, orice ştiinţă, fiindcă Eu Mă voi lăsa văzut şi desco- 
perit, şi Eu întrec soarele în strălucire, şi toate vor păli la ve- 
derea slavei Mele. Numai cei credincioşi ai Mei nu vor păli, 
şi vor fi încălziţi în lumina slavei Mele şi vor fi şi ei lumină 
din lumina Mea. Dar mulţi dintre voi zic că acestea sunt bas- 
me. O, atunci toate acestea vor deveni adevărate, şi va fi vea- 
cul cel ce nu poate fi priceput de omul cel pământesc, şi bas- 
mele cele mai frumoase vor fi trăite pe veci. 

O, măi oilor, ce bine vă era vouă dacă nu v-aţi fi făcut 
corniţe, tată! Oile nu trebuie să aibă corniţe. Oile sunt blânde 
şi pasc în pace. Dacă voi, creştinii Mei, nu credeţi în trimişii 
Mei, dacă nu credeţi că sunt trimişi de Mine, vă vor lăsa în 
pacea voastră, în banii voştri. Dacă nu credeţi că sunt trimişii 
Mei, credeţi măcar în aceste cuvinte de viaţă şi de îndreptare; 
credeţi, şi nu-i judecaţi pe trimişi. Ei nu vin de capul lor ca 
să-şi piardă vremea. Şi despre păstorii tăi, nu-i mai învinui, 
Israele. Lasă, tată, nu-i mai lovi, nu-i judeca tu ca să te faci 
mai mare ca Mine. 

Iar voi, cei ce veţi fi numiţi ca ajutor al Domnului la 
lucru, nu vă opriţi în sfatul celor răzvrătiţi şi nu pregetaţi să 
fiţi de ajutor Domnului. Alţii au lăsat familii şi au mers cu 
Mine. Alţii au lăsat mirese îmbrăcate curat şi au plecat la 
apostolie cu Domnul. M-am dus în Cana Galileii la nuntă şi 
am făcut minunea vinului din apă, şi dacă a văzut mirele pe 
Do mn ul minunilor, a lăsat mireasa şi a plecat ca apostol al 
Domnului, şi a rămas cu Mine acela şi a lucrat mult pentru 
împărăţia Mea peste oameni. Iată de ce am fost Eu la nuntă, 
şi nu aşa cum spun oamenii lumii. 

Cuvântul lui Dumnezeu 


Am grăit cu cei pe care-i adaug sfatului lui Israel. Am 
grăit şi pentru cei din marginea acestei stâne, dar acum te vei 
da la răzvrătire, creştine vinovat cerului. Dă-te, tată, dacă asta 
alegi. Poate vrei să te duci în drumul oilor slabe, ca să ţipi că 
nu sunt Eu Cel ce-ţi spun acestea, şi că sunt unii care strică 
legea lui Dumnezeu. Du-te, creştine, şi zi ce vrei, dar aceasta 
este adevărat, că Adam a Scut acest păcat în rai, şi tu îl faci 
pe pământ de şapte mii de ani. 

Eu n-am binecuvântat nunta şi patul nunţii, şi tu vei 
spune, poate, că Eu vin şi stric legea ta, dar Eu, de la început, 
nu aşa aveam să înmulţesc făptura, ci prin Duhul Sfânt şi prin 
cuvânt. în loc să fi mers şi tu cu Mine aşa cum a mers mirele 
de la nunta din Cana Galileii, tu zici că nu sunt Eu Do mn ul 
Iisus Hristos, Cel Care vorbesc cu tine. Dacă zici aşa, du-te şi 
îţi pierde minţile, că aşa vrei tu, de frică să nu ţi se ia poftele 
trupului. De luat tot ţi se ia, că n-o să-ţi mai ardă de păcat, dar 
deschide cartea şi citeşte cum a fost pedeapsa poporului Israel 
pentru cârtire. Mai bine pune, tată, mâna pe coamele plugului 
şi uită-te spre Dumnezeu şi ia ca iubire virtuţile creştineşti pe 
care le-am avut Eu în mijlocul oamenilor, că unii învăţaţi au 
plecat din învăţătura lumii şi au îmbrăţişat lucrarea virtuţilor, 
fugind din lume şi din duhul ei şi din ştiinţa lumii. Fericit vei 
fi tu, Israele, dacă vei pune în faţa ta mustrarea Mea, ca să 
alegi cununa care vine din lucrarea ei, că iată, caut bine, şi voi 
pune peste tine veghetori, şi le voi da de la Mine ca să ai tu, 
care vei alege lucrarea ascultării. 

Şi iată ce înseamnă trimis! Trimisul nu caută slava sa, 
ci a Celui ce l-a trimis pe el. Prin aceasta se pune la probă tri- 
misul şi păstorul şi lucrătorul şi tămăduitorul şi sfătuitorul. 
Cel ce vorbeşte de la sine, acela îşi caută slava sa, dar cel ce 
caută slava Celui ce l-a trimis, acela are adevărul, şi nedrep- 
tatea nu este cu el. Aşa trebuie să lucreze un lucrător al Dom- 
nului, şi această Scriptură o pun Eu astăzi peste cei aleşi la lu- 
cru peste poporul Meu, şi vom în s e mn a în această carte pe cei 
ce vor avea de lucru peste poporul Domnului. 

Eu iar îţi zic, Israele: ferice ţie dacă-ţi vei însuşi mus- 
trarea Mea pentru pocăinţa ta şi pentru mărturisirea, în mij- 
locul poporului Meu, a inimii tale ascunse. Eu voi coborî iar, 
cu voia Tatălui Meu. în curând voi coborî cuvântul Meu peste 
tine, Israele. Adună-te de peste tot, şi vom prăznui hrană de 
cuvânt ceresc, şi după ce vom mânca din cuvântul praznicului 
bucuriei, voi pune pe străjerii Mei să-ţi aducă la cunoaştere şi 
acest cuvânt de descoperire a ascultării şi a neascultării tale, 
a pocăinţei şi a nepocăinţei tale, tată; şi ia cămaşa pocăinţei 
pe tine, ia-o, măi Israele, nu mai sta dezbrăcat de acest veş- 
mânt, că nu cunoşti încă această cămaşă. Pocăieşte-te! din 
nou îţi zic, din nou te îndemn cu acest dar, cu acest mărgări- 
tar, cu acest bilet de intrare la serbarea Noului Ierusalim, care 
se va serba pe pământ, pe pământ nou şi cu oameni noi, după 
chipul şi asemănarea lui Dumnezeu. 

Voi sta curând în sfat mare cu poporul Israel din vre- 
mea aceasta, că mare este taina acestui nume. Israel, şi te voi 
întreba iar, fiule, ce înseamnă acest nume? 

Sculaţi-vă la lucru de cuvânt şi semănaţi cuvântul Meu 
pe pământ după cum vă va fi dat sorţul cel din cer, cel prin 
Duhul Sfânt împărţit, prin lucrarea Duhului Sfânt, în sobor de 
sfat ceresc. Să se adune tot trupul lui Israel, căci vin în sfatul 
lui Israel. 

Te voi aduna, Israele, şi voi scrie carte de cuvânt, căci 
glasul cuvântului Meu se va lăsa din nou peste ieslea cuvân- 
tului, şi apoi peste tine, Israele. Vreau să te învăţ ce înseamnă 
să aibă creştinul harul lui Dumnezeu peste el şi în lucrul său 


cu Dumnezeu. Eu vreau să nu te las să te desparţi de Mine, 
popor hrănit cu harul Meu. 

Se binecuvintează începutul şi sfârşitul sfatului de azi 
şi se înscrie în cartea cea de azi. Pace ţie, popor al lui Israel, 
popor al lui Dumnezeu! Pace ţie! în numele Tatălui şi al Fiu- 
lui şi al Sfântului Duh, pace ţie, şi har ţie, Israele al Domnu- 
lui! Amin, amin, amin. 

21 mai/3 iunie 1994 

Duminica a şasea după Paşii, a orbului 

Descoperirea creştinilor făţarnici. 

E u, Domnul, cobor în sfat ceresc pentru voi, copii 
ai aşezării celei noi, căci am de rostit cuvânt, 
tată. Să fie atenţie pentru coborârea cuvântului Meu, dar să 
fie împlinire a cuvântului coborât. Pace şi har peste voi, prin 
harul Meu cel mare în care sunteţi aşezaţi. 

Iată, am durere, port durere mare că lucrarea Mea cu 
voi este lovită de lucrarea creştinilor făţarnici, care se stre- 
coară în lucrarea Mea pe furiş, pe firul făţărniciei de inimă, şi 
de aceea am de rostit cuvânt peste făţărnicie, ca să asculte 
duhul făţărniciei şi să se depărteze cu atacul lui. Amin. 

Dar mai întâi de acest cuvânt, cobor cuvânt pentru voi, 
slujitori ai cortului cel ceresc, pentru voi, unşii Mei cei de 
mijlocire puşi înaintea cerului. Aşezaţi-vă spre rugăciune cu 
mâinile ridicate şi rugaţi-vă la Mine pentru deschiderea că- 
mărilor care ţin ploaia cea pentru pământ. Luaţi, tată, cheia 
rugăciunii şi deschideţi aceste cămări, ca să se lase din ele 
ploaie peste pământul de la voi, că are pământul nevoie de 
hrană, tată. Se roagă pământul la Mine, dar Eu nu pot trece 
peste voi, de vreme ce v-am pus mijlocitori între cer şi pă- 
mânt. Iată, Eu am pregătit ploaia, dar aştept cerere, tată. Aveţi 
grijă de cuvintele rostite între voi şi nicicum să nu le amânaţi 
spre lucrare. Şi să aveţi, tată, grijă de pacea şi de mulţumirea 
Mea în inimile voastre, că am de lucru, măi copii, şi vreau să 
pot în lucru. Să nu fiţi voi în voi. Să fiu Eu, cu mulţumirea 
Mea în voi. Adunaţi-vă şi vedeţi cum vine această lecţie şi 
împlinirea în voi a acestei lecţii, că nu vreau să am vreo pie- 
dică şi de la voi. 

Voi, tată, să iubiţi dreptatea cea dumnezeiască şi să nu 
vă înclinaţi spre slăbiciunea sau uşurătatea minţii unor creş- 
tini care-Mi fac atâta stricăciune peste lucrarea Mea, peste 
credinţa în lucrarea Mea, că iată, v-am dat veste vouă s-o 
aduceţi pe surioara lui Verginica să audă ea glasul cuvântului 
care umple această grădiniţă bucurându-se şi suspinând, că 
uneori glasul Meu coboară bucurându-se, iar alteori suspi- 
nând când văd de pe undeva lucrarea Mea cu voi lovită de 
creştini făţarnici, care nu ştiu să asculte de Dumnezeu ca să le 
fie bine. Surioara lui Verginica trebuie întărită şi hrănită cu 
duh de dreptate cerească, cu duh de atenţie cerească, fiindcă 
ea nu mai lucrează această bogăţie de duh cu atenţie cereas- 
că. Au distrus-o creştinii făţarnici, şi ea se ascunde de voi, ba 
chiar ar da să scape de hrana Mea pe care Eu o iau de la voi 
ca să-i duc ei şi să fie şi ea cu voi. Se frământă Verginica pe 
lângă Mine şi nu îndrăzneşte să mijlocească pentru ea, de vre- 
me ce o vede şi pe ea că se înclină spre lucrare fără atenţie, 
că vin mereu creştini care fac de capul lor, vin şi se linguşesc 
pe lângă ea, şi nu pleacă de la ea decât cu ceea ce au în inima 
lor. Voi ce ziceţi? S-o lăsăm aşa pe surioara lui Verginica? 
S-o lăsăm pradă făţărniciei creştinilor care vin să fure bine- 
cuvântare? 

O, Mi s-a întâmplat batjocură peste numele Meu cu 
voi, că sunt creştini care au cuvânt scris şi se fălesc cu el îm- 
potriva lucrării Mele de nou Ierusalim, care este cu voi de la 
Mine. Au ajuns creştinii să zică între ei că Eu, Domnul, lucrez 
în două feluri, şi se duc la surioara lui Verginica să găsească 
binecuvântare şi cuvânt, fie cum o fi starea creştinului, şi se 
fălesc creştinii cu cuvinte de laudă, date lor de Domnul, şi lu- 
crarea cea dreaptă de nou Ierusalim prin cuvânt, o fac aceştia 
mică şi fără cinstire, tată. Dar Eu aici, la voi, M-am coborât 
lucrând în duhul dreptăţii şi nu al îngăduinţei, căci am îngă- 
duit patruzeci de ani acest popor, şi a stat creştinul cum a vrut 
el, nu cum a vrut Domnul să stea. 

Eu v-am dat vouă cuvânt să sprijiniţi pe surioara lui 
Verginica, şi n-aţi făcut aceasta fără să vă spun Eu, şi iată, M-aţi 
ascultat şi Mă ascultaţi, dar ea nu poate să Mă asculte. Ea nu 
înţelege îndeajuns cât bine îi lucrez Eu prin voi, câtă binecu- 
vântare, câtă pază sufletească şi câtă curăţire de lume vreau 
Eu să aşez peste ea prin voi, cei care M-aţi ascultat pe Mine, 
că nimeni, nimeni din poporul Meu nu M-a ascultat ca şi voi, 
şi de aceea am ales locul unde sunteţi voi, ca să-l fac ceresc 
şi să fiu cu voi, şi să fiu din văzduh peste voi, şi voi să Mă 
auziţi şi să lucraţi după cuvântul Meu. 

O, tată, cum să fac Eu, oare, cu surioara lui Verginica? 
Mereu i-am şoptit să fie plăcută Mie, şi ea nu poate, că n-aş 
voi să spun că nu vrea. Eu nu voiesc s-o supăr aşa cum Mă 
supără ea pe Mine când dă cuvânt creştinilor făţarnici, că în 
zadar ai, creştine, inimă durută când te duci la surioara lui 
Verginica. în zadar ai inimă nemulţumită dacă nu cauţi să 
mergi pe cărarea mântuirii, tată. Altfel se cheamă că merge 
creştinul pe calea mântuirii. Un creştin, oricâtă parte ar avea 
de necazuri şi de viaţă grea şi de încercări, nimic nu este prea 
mult pentru ispăşirea păcatelor sale, chiar dacă ar trăi o mie 
de ani în suferinţe de tot felul. Dar cine înţelege aceasta între 
cei din poporul Meu? 

Vin creştini la surioara lui Verginica şi se plâng împo- 
triva altora. O, mai este aceasta cărare sau viaţă cu smerenie? 
Cuvântul rugăciunii spune aşa: „Ajută-mi, Doamne, să nu 
grăiesc în deşert şi să nu-mi dezvinovăţesc păcatele mele şi 
să nu osândesc pe semenul meu O, când vii, creştine, şi te 
plângi spunând greşalele fratelui tău, ce lucrare se mai chea- 
mă că ai tu? Ai tu pe Dumnezeu? Vii tu la Dumnezeu dacă vii 
să faci aşa? Şi iată, surioara lui Verginica e slabă şi nu te 
opreşte, şi te ascultă şi îţi scrie cuvânt, şi te duci cu cuvântul 
şi te făleşti cu el împotriva adevărului pe care tu îl ascunzi 
când vii la Domnul ca să vorbeşti rău despre semenul tău. 

O, Verginico, Eu te ştiu, tată, că nu vrei să mijloceşti, 
că te sfieşti să vii să-Mi ceri ajutor pentru surioara ta, de vre- 
me ce o vezi cum lucrează, dar Mie Mi-e milă de tine, că tu 
trebuie să lucrezi cu pace, nu să fii sfâşiată de durere. Tot ce- 
rul vede că lucrarea Noastră de nou Ierusalim suferă defăima- 
re de la creştinii care se ascund şi fură cuvânt şi binecuvânta- 
re de la surioara ta. Tu ai cerut-o de la Mine ca să te ajute la 
lucru atunci când Eu te-am luat la Mine. Dar iată, este încon- 
jurată de toate cele neplăcute cerului, şi vin la ea creştini cu 
haina pe dos, şi ea nu se mai uită să vadă ce e bine şi ce e rău 
şi ca să lucreze după faţa dreptăţii, tată. Verginico, dacă Eu îţi 
dau ţie cuvântul învăţăturii pentru surioara ta, te bucuri, tată? 

O Doamne, n-am cum să mă bucur. Eu aş fi 
^ voit să lucrezi Tu, că ai putere mare. Eu 
sunt mică în faţa Ta şi ştii că n-am putere peste ea ca s-o fac 
să asculte numai cum cere cerul. 

M ăi Verginico, Eu nu sunt neputincios întru 
tine, tată. Tu ştii că mila ta de surioara ta 


nu Mă lasă pe Mine să grăiesc cu ea întru dreptate. Cuvântul 
Meu nu mai este acum cu milă, şi este numai cu dreptate, că 
vreau, tată, să sfârşesc lucrarea mântuirii şi nu mai e vreme 
de lucru după voia omului. Dar mai ai tu, Verginico, încă o 
dată lucrare cu milă, şi stai tu în sfat cu surioara ta. Eu nu Mă 
supăr pe mila ta de ea, dar se zăboveşte vremea Mea dacă mai 
lungim duhul milei, tată. Spune-i tu cu milă de suflet, spune-i 
tu să Mă aleagă pe Mine mai mult decât pe cei ce Mă calcă în 
picioare blestemându-Mă şi înjurându-Mă şi desfrânându-se 
lângă ea. Vorbeşte tu, tată, cu ea, şi Eu voi privi la tine cum 
vei lucra, şi voi binecuvânta lucrarea ta peste surioara ta. 

E u, Doamne, nu mă trag din lucru, dar ca şi 
Tine voi folosi dreptatea Ta, căci cuvântul 
meu de azi va rămâne în cartea Ta, în cartea drepţilor Tăi, 
Doamne. 

Mama Gigi grăieşte din cer, de lângă Domnul, iar voi, 
străjeri ai glasului ceresc, adăugaţi în cartea drepţilor cartea 
mea de azi către surioara mea, Maria. Voi să lucraţi mereu ca 
Domnul, că din această grădiniţă nu va ieşi Domnul cu lucrul 
cuvântului decât numai cu lucrarea dreptăţii Sale. 

Pace vouă, copii ai ieslei cuvântului meu! Şi iată, pace 
ţie, surioara mea! Mă primeşti, mămică? Mă laşi să te ajut? 
Vei vrea tu, oare, să împlineşti de-acum dreptatea şi prevede- 
rea şi cercetarea celor ascunse în creştin? 

O, de ce zici tu că ţi-am dat pe Milicuţă şi pe copiii mei 
din grădina Domnului? Şi iată, tu te ascunzi de ei, şi eu văd 
şi descopăr, şi uneori îţi este necaz că descopăr. Dar mult mai 
rău ar fi să rămână acoperite, căci tot ce este acum acoperit se 
va vorbi de pe acoperişuri, măi surioara mea, şi eu nu vreau 
să fii atunci ruşinată pentru cele ascunse. Dacă strig la po- 
porul acesta rece şi nepăsător, oare la tine să nu strig? Dacă 
de sufletul poporului mă îngrijesc mereu, oare de tine să nu 
mă îngrijesc? Dar cine te-a făcut să foloseşti năravul de a te 
ascunde de cei ce veghează peste mersul tău, peste hrana ta, 
peste lucrul tău cu cerul? Copiii pe care ţi i-am dat să te îngri- 
jească sunt destoinici şi sunt aleşi de cer pentru lucrarea drep- 
tăţii, pentru descoperirea celor ascunse. Dacă şi tu faci aşa, eu 
cu poporul ce să mai fac? că vine mereu vestea la cer că „şi 
lelica tot aşa face“, „că şi ea stă amestecată cu fărăde- 
legea", „că şi lelica face neascultare" , „că lelica a spus alt- 
fel", „că lelica ne-a dat binecuvântare de la Domnul". Dar 
cine sunt acei care vin la tine, lelica mea? Cine sunt acei ce 
spun că tu lucrezi altfel şi că nu lucrezi ca la Noul Ierusalim? 
Oare, o parte din creştini e cu tine, şi altă parte e cu mine? O, 
ce voi face eu dacă se va mai spune aşa în poporul Domnului? 
Dacă pe cei ce-i dau eu în lături, tu îi iei şi îi îmbrăţişezi, de 
aceea mă fac pe mine mincinoasă creştinii. Auzi tu? Mă fac 
mincinoasă creştinii, lelico. O, Domnul lucrează aşa din pri- 
cina ta, din pricina milei tale, şi nu-i vom mai putea îndrepta 
pe cei puşi deoparte spre certare. Pe cei pe care eu îi dau deo- 
parte şi îi pedepsesc spre pocăinţă dacă tu îi primeşti şi le 
crezi făţărnicia şi le oblojeşti greşeala făcută Domnului şi lu- 
crării Domnului, când mai ies eu la capăt cu poporul acesta? 
Oare, înţelegi tu de ce te-a rugat Domnul să stai liniştită şi să 
nu mai mergi în popor la cererea poporului? Iată, aşa te-a 
mânuit pe tine poporul creştin după ce au aflat că eu mă folo- 
sesc de tine. Şi dacă Do mn ul a văzut că se foloseau ei de tine 
cum voiau ei, şi nu cum voia Domnul, atunci Domnul te-a oprit 
să mai stai în faţa lor, că şi-a bătut poporul joc de Dumnezeu 
atâta vreme. 

Eu, lelico, stăteam mereu departe de lume. Eu aveam 
mare atenţie să nu fiu învinuită de Domnul. Eu nu dădeam 

mărgăritarele Domnului în noroi, şi dacă lucram un pic de ne- 
atenţie, mă făcea Domnul „cu ou şi cu oţet“ şi nu mă lăsa să 
greşesc. Eu am ajutat pe fetele tale, dar atunci ele erau mici şi 
mă ascultau cât de cât, şi posteau şi lucrau de ruşinea mea, şi 
nu petreceau cu lumea aşa cum fac ele acum. în templul 
Domnului nu intra lumea aşa cum intră acum, şi eram eu cu 
toată ordinea cea cerească. Aş fi voit să lucrezi şi tu tot ca 
mine, că eu de aceea te-am ales să mă ajuţi. Eu nu ajutam la 
păcat, dar tu, lelico, ajuţi la păcat pe fetele tale şi rău suspin 
e pe mine. O, de ce nu vrei tu să fii cu mâinile curate? De ce 
nu vrei să le păstrezi pentru Dumnezeu? Te-am scăpat de 
Gheorghe (tovarăşul de viaţă, adormit, n.r.), şi acum e de zece 
ori mai rea amestecarea ta. Am zis că vei avea dragoste mai 
mare de mine, lelico. Da’ de unde! că eu văd că dai să scapi 
de mine şi de copiii pe care ţi i-am dat să te ţină în picioare. 
O, nu aşa, lelico. Primeşte-mă, ca să te sfinţesc din cap 
până-n picioare. Primeşte-mă, şi ţine departe de tine mila cea 
lumească. Copiii tăi sunt lume. Vrei cu ei, lelico? De ce nu 
stai tu liniştită în cămăruţa ta? Eu i-aş face să te lase în pace, 
dar nu vrei tu fără ei, şi mai bine mă laşi pe mine fără tine. 

O, de ce, lelico, se ascund de mine creştinii care vin la 
tine pe furiş? De ce vin ei pe furiş? Pentru că nu sunt împăcaţi 
cu Dumnezeu. O, dacă nu sunt împăcaţi cu Dumnezeu, tu cu 
cine tragi? Cu ei, sau cu Dumnezeu? Că iată, creştina aceea 
pe care tu o primeşti mereu, nici unul din casa ei nu este cu 
Dumnezeu, nici unul, lelico, şi ea zice că e bine cu Dumne- 
zeu. Zice, dacă tu o primeşti. Eu nu zic să n-o primeşti în 
casă, că nu poţi tu să lucrezi aşa, dar zic să n-o primeşti în ale 
Domnului, zic să nu-i dai de la Domnul, pentru că această fa- 
milie e dată la o parte pentru pocăinţă, pentru îndreptare, pen- 
tru răbdare, pentru smerenie, că e familie îngâmfată din cap 
până-n tălpi, lelico. Că l-am adus în pragul morţii pe cel mai 
mare din casa aceasta (Gavrilă, n.r), şi apoi iar l-am adus la 
viaţă, şi i-am spus atunci că dacă se mai răzvrăteşte şi mai 
strică, voi sta altfel de vorbă cu el. Şi el iar s-a îngâmfat şi iar 
a stricat, şi am zis să-l bag la închisoare. Eu am zis, mai 
dinainte am zis; eu, nu omul cel de lângă el. Dar el a venit la 
Domnul ca să-l scape de la închisoare, şi a stat fugit de frică, 
şi a venit apoi să ceară cuvânt că se bagă în mănăstire. Şi dacă 
s-a băgat, acolo trebuia să stea smerit şi să se fi pocăit până la 
sfârşitul veacului, nu să primească lucru pe care nu-1 merită, 
pentru că el este neîmpăcat cu Dumnezeu. 

Au fost sfinţi mari, lelico, făcători de minuni, şi când 
venea episcopul să-i preoţească, ei nu primeau, că-şi ziceau 
nevrednici. Dar unul ca acesta care e supărat pe Domnul, nu 
se teme, şi în loc să fi ales pocăinţa şi umilinţa, el tot măriri 
caută, şi unde mai pui, de la cine măriri! Se făleşte că Dom- 
nul a zis, şi Do mn ul l-a trimis, şi că el e mare, dar Do mn ul l-a 
scos afară din acest popor, că făcea numai rău lucrării lui 
Dumnezeu, şi nu era bun de nimic decât de pocăinţă era 
vrednic, de pocăinţă până la sfârşitul veacului. Şi fiica cea 
care a ieşit de la el, nu se mulţumeşte cu răbdarea şi cu umi- 
linţa, şi caută mereu mângâiere, în loc să caute durere. Dă să 
fugă de durere, dă să dea de bine iar, dar binele nu l-a preţuit 
pe nicăieri, şi n-am avut ce să fi făcut din ea ca să-mi fie de 
folos. Acum ea singură şi-a ales locul, şi vrednică este de 
locul acela plin de zbucium, că mult zbucium a făcut peste tot 
cu mofturile cele mândre ale ei. Mi-a făcut pată, lelico, pe 
lucrarea mea. Mi-a tulburat locul grădinii mele, că mofturile 
sunt lucrarea îngâmfării. Eu cu creştinii îngâmfaţi nu pot 
merge pe drumul meu; mă încurcă la lucru, lelico. Nu încape 
îngâmfare în faţa Domnului. învaţ-o să se ascundă şi să nu 


mai caute după cum pofteşte ea. Să caute zi şi noapte po- 
căinţă, şi mulţumire în pocăinţă, şi nimic să nu mai caute 
de-acum, că orice ar suferi un om, nimic nu e prea mult pen- 
tru ispăşire şi pentru mântuire şi pentru iertarea cea de la 
Dumnezeu. Creştinii cei îndărătnici caută ca în lume cu Dum- 
nezeu. Când vrei să deschizi o uşă pe pământ, te duci şi mitui 
pe cel dinăuntru şi intri. Dar tu să înveţi creştinii că la Dom- 
nul nu se intră cu mită, cu mângâieri mincinoase şi cu sme- 
renie neadevărată. 

Ajută-mă, lelico, ca să nu mi se facă de râs lucrarea, ca 
să nu mi se defaime lucrarea mea peste poporul meu. Eu lu- 
crez bine peste poporul meu, lucrez cu fii ascultători. Ascultă-i 
pe fiii mei cei după duh. Ei îţi înţeleg greutăţile tale şi strâm- 
torarea ta, dar ei te ajută să fii curată pe cât îţi stă în putinţă. 

Iată ce-ţi dau eu ţie azi! îţi dau un dar mare, lelico. îţi 
dau să porţi duhul temerii de Dumnezeu, care te va opri de la 
multe fapte pe care le faci după voinţa altora sau după voinţa 
ta. Voinţa ta să fie voinţa cerului, surioara mea, iubita mea 
lelică. Primeşte-mă, nu arunca ajutorul meu. Eu nu te iau de 
acolo, că ştiu că nu vrei. Eu aş putea să te iau, dar nu pot fără 
voia ta. Dar fă tot ce poţi, ca să mă mulţumeşti, ca să te văd 
luptând pe cât poţi în duhul temerii de Dumnezeu. Iată, nu 
poţi singură. Faci greşeli mari singură. Nu-i depărta pe copiii 
pe care ţi i-am dat ca să fie ai tăi, ai mei şi ai tăi. Vezi cine te 
iubeşte? Vezi câtă iubire au ei de tine? Dar copiii tăi nu te iu- 
besc, lelico, nici pe tine, nici pe mine, nici pe Domnul. Nu 
mai lua, măi lelico, de la ei pentru trupul tău, aşa cum nu iei 
nimic de la ei pentru sufletul tău. Nu lua nici pentru trup. Dă-le 
tot ce ai, dar tu de la ei nu lua. Nu lua de la nimeni. Ia din gră- 
dina mea ceea ce este binecuvântat de copiii mei cei lucrători. 
Ia numai de la ei, că iată cu câtă dragoste vin după tine copiii 
aceştia! Fii atentă cu această hrană binecuvântată; nu rupe din 
ea pentru nimeni. Nu mai fă aşa, că tu nu ştii ce faci când faci 
aşa ceva. Te scrie duhul rău şi se făleşte că fură din cea mai 
mare binecuvântare de pe pământ. Cei ce gustă de aici şi nu 
au meritul acestei binecuvântări, aceia prind putere împotriva 
grădinii mele şi a lucrării sfinte de nou Ierusalim. Eu nu-ţi 
dau voie să dai nimănui din tot ceea ce-ţi aduc eu din grădina 
mea. Te voi pedepsi, lelico, dacă nu mă vei asculta, că mai 
bine e să te pedepsesc eu decât să te scrie duhul rău că a furat 
de la tine din binecuvântarea cea de grădină de Eden. Nu rupe 
pentru nimeni; aceasta este pentru cei binecuvântaţi. 

Vino, lelico, spre ascultare, vino! Nu-ţi mai lucra sin- 
gură piedici şi pete pe binecuvântarea ta cu cerul. Ia tămâie şi 
apă sfinţită şi dă mereu în jurul tău şi cere la Domnul să te 
ocrotească de întinăciunea cea din jurul tău. 

Să nu te mâhneşti că am vorbit cu tine aşa. Să te bucuri, 
măi lelico. Tu ştii că adevăr este ce grăiesc azi cu tine. Iată, 
iar te învăluiesc cu iubirea mea şi cu duhul temerii de Dum- 
nezeu, ca să fii de temut celor din jur care nu au pe Dumne- 
zeu. Fugi de lângă trupul lumii, că lumea ia foc în curând. 
Fugi, lelico, fugi, şi stai cuminte în cămăruţa ta cea cu cande- 
la aprinsă. Eu te-am pedepsit de ţi-am luat untdelemnul prin 
cei din casa ta; eu, lelico. Dacă tu îţi stingi candela inimii, şi 
eu îţi sting candela pe care o dai cerului, şi ţi-o aprind iar dacă 
te vei aprinde iar. Eu ţi-aş da untdelemn de la copiii mei, dar 
nu-ţi dau, că ar fi vai dacă ar lua ei din el; ar fi vai de mine, 
nu de tine. Fii atentă, măi lelico, stai cu veghe, stai trează, stai 
cu candela aprinsă înăuntrul tău. Să nu stai fără harul Dom- 
nului. Voi coborî peste câteva zile ca să învăţ poporul ce în- 
seamnă să aibă creştinul harul Domnului, şi vei învăţa şi tu 
lecţia Domnului, ca să lucrezi în harul Domnului. Eu cer la 
Do mn ul har pentru tine, lelico. 

Pace ţie, şi să ai mereu pacea cerului cel sfânt! 

Pace între mine şi tine, lelico, surioara mea! Amin, 
amin, amin. 

23 mai/5 iunie 1994 

Praznicul înălţării Domnului 

Schisma schimbării calendarului. Şcoala harului este mustrarea. 

Hrana ca în Eden. Învăţătorii legii au schimbat Scripturile. 

erul grăieşte pământului. Do mn ul trâmbiţează 
pe pământ. Eu, Domnul, grăiesc din cer, şi se 
aude pe pământ. Eu, Domnul Iisus Hristos, Fiul Tatălui; Eu, 
Cel ce am norii suire şi coborâre; Eu, Cel ce am umblare pe 
aripa şi şoapta vântului; Eu, Cel ce răsar iarbă dobitoacelor şi 
verdeaţă spre hrană oamenilor; Eu, Domnul, grăiesc din cer 
peste pământ, şi ferice celui ce aude cuvintele glasului Meu 
şi crede în Fiul lui Dumnezeu. Aceasta este lucrarea lui Dum- 
nezeu: să creadă omul în Cel pe Care L-a trimis Dumnezeu. 
Iar pe acela pe care Tatăl Mi-1 dă, acela vine la Mine, şi pe cel 
ce vine, nu-1 voi scoate de la Mine, şi aceasta este voia Tată- 
lui, Care M-a trimis, ca pe toţi cei ce Mi-i dă Tatăl, să-i ţin şi 
să-i întăresc şi să-i înviez, căci cel ce crede în Mine, acela are 
viaţă veşnică şi înviere şi zi de înviere. 

în numele Tatălui şi al Fiului şi al Sfântului Duh, acesta 
este semnul celor ce Mă primesc pe Mine, acesta este numele 
celor ce cred în Dumnezeu, şi Eu îi voi învia, îi voi aduce la 
ziua învierii. Eu sunt învierea, şi oricine a auzit şi a învăţat de 
la Tatăl, acela vine la Mine, şi va fi acela învăţat de Dumne- 
zeu. Eu sunt Cuvântul Tatălui, Cel Unul născut din Tatăl; sunt 
trimisul Tatălui; sunt Cel ce am grăit lui Israel, lui Avraam, 
Isaac şi Iacov; sunt Cel ce am grăit cu Moise şi cu profeţii. Eu 
sunt îngerul sfatului cel mare, Care am grăit cu Israel. 

Eu grăiesc cu poporul Meu, care se numeşte Israel. 

Pace ţie, Israele, poporul Meu binecuvântat! căci tu cu- 
noşti pe Tatăl Meu, pentru că Mă cunoşti pe Mine, măi Israe- 
le al făgăduinţei. Tatăl este în Mine, şi tu crezi această Scrip- 
tură, pentru că eşti învăţat de Dumnezeu, după cum scrie în 
Scripturi: «Şi vor fi învăţaţi de Dumnezeu», şi aşa se cheamă 
că învaţă de la Tatăl cel ce vine la Mine. 

Israele, poporul Meu, Duhul Tatălui Meu Se odihneşte 
peste tine, pentru că tu ai crezut în Cel pe Care Tatăl L-a tri- 
mis acum la tine, şi te am martor, Israele, şi te numesc po- 
porul Meu Israel. Te-am ales şi te numesc Israel, că şi pe po- 
porul cel ales la început l-am numit tot aşa; tot Israel l-am 
strigat şi pe el, tot Ierusalim l-am numit şi l-am strigat şi pe 
el, dară pe tine, care eşti după harul Meu Israel, nu după trup 
Israel! Acela a fost după trup Israel, iar tu eşti după har Israel, 
şi după cuvântul Meu, care stă în sfat cu tine de patruzeci de 
ani, Israele al venirii Mele pe nori. Şi tu eşti martorul Meu de 
azi, martorul întoarcerii Mele pe nori, că din nori şi din vânt 
şi de deasupra creştetului tău şi de lângă tine vorbesc cu tine, 
şi te numesc Israel, şi te hrănesc cu cuvântul Meu, mai mult 
decât pe tot Israelul din alte veacuri. O, tu eşti martorul Meu 
din vremea aceasta, şi lumea nu ştie, şi sătuţul acesta nu ştie 
cine eşti tu, popor adunat în staulul acestei lucrări de cuvânt 
dumnezeiesc; nu vrea să ştie că Eu am avut o trâmbiţă în satul 
acesta, o cântăreaţă din care Eu am cântat şi am vorbit ca în 
cer pe pământ. Am vorbit douăzeci şi cinci de ani prin vas 
ales de Mine, prin vas ales de Dumnezeu, şi în aceşti ani Eu 
am ridicat rod, şi rodul rodeşte, şi Domnul grăieşte din rod, şi 
lucrarea Mea nu stă, şi merge până la slava ei, până la capătul 
ei merge. 


Eu sunt cuvântul acestei lucrări, şi dacă Eu sunt, ferice 
ţie, Israele, de credinţa ta, căci prin credinţa ta voi merge cu 
tine până la capătul lucrării Mele şi voi cuvânta deasupra ta, 
şi tu vei împlini cuvântul Meu. Eu pe toate le pot, ca un Dum- 
nezeu, şi iată, cuvintez peste tine şi nu te las să mori, poporul 
Meu, alesul Meu Israel, dar să nu uiţi că Eu te-am ales, şi nu 
tu; Eu, şi de aceea eşti tu poporul Meu, şi de aceea nu te las 
în voia ta. Nu te las, pentru că poporul Meu ales trebuie să fa- 
că voia Celui ce M-a trimis pe Mine la acest popor ca să-l 
aleg să asculte de Dumnezeu. 

O, Israele tată, tu ştii, tu crezi că nimeni nu mai ascultă 
de Dumnezeu? Nu mai ascultă nimeni de Mine, măi poporul 
Meu; nimeni, şi nici tu n-ai fi ascultat dacă Eu nu ţi-aş fi dat 
putere să crezi şi să asculţi pe Dumnezeu. Eu de aceea vin şi 
cuvintez deasupra ta, ca să crezi în cuvântul Meu rostit şi să-l 
împlinesc prin credinţa ta. Iată ce durere împart azi cu tine ca 
şi cu un martor, tată, că tu eşti martorul unei lucrări dumne- 
zeieşti de patruzeci de ani. Eu sunt cu tine în sfat şi în cuvânt, 
şi lumea n-a ştiut această taină, şi iată, acum am spus lumii 
taina Mea cu tine, şi lumea n-are credinţă, nu poate să creadă 
că Eu grăiesc peste pământ, că mereu am lucrat şi am grăit pe 
pământ. Mereu, mereu am avut un popor pregătit, un cuib tai- 
nic cu care am mers înainte lângă om, ca să rămână mărturie 
de la om cum Eu, Domnul, am lucrat, şi n-am tăcut, şi n-am 
stat în cer, şi am stat cu omul şi am lucrat în mijlocul oame- 
nilor, şi oamenii lui Dumnezeu au mărturisit din veac în veac 
lucrarea Mea, prin care Eu sunt cu oamenii cei credincioşi, 
sunt din veac în veac. 

Iată ce durere împart Eu azi cu tine, Israele, martorul 
Meu cel de azi. Am dat bunăvestire lumii şi am spus că sunt 
cu tine în lucrare şi în cuvânt, şi lumea are lumea ei şi duhul 
ei şi nu ştie cum să-şi aleagă duhul. Nu ştie lumea şi nu crede 
că sunt cu tine, ca să vină prin tine, să vină şi ea la Mine aşa 
cum ai venit tu, să mărturisească şi ea ce mărturiseşti tu, să 
înveţe şi ea, tată, să înveţe de la Dumnezeu, aşa cum iei tu de 
la Mine din cer, ca să fii cu Mine şi nu cu lumea, şi nu fără 
Mine. 

Vreau să te dau de mărturie, Israele, poporul Meu de 
azi, popor hrănit de Mine în vreme de necredinţă, că e veacul 
necredinţei cea de dinaintea arătării Mele pe norii slavei. Eu 
sunt pe nori, sunt, dar ochii lumii sunt ţinuţi să vadă că sunt 
pe nori. Eu am norii suire şi coborâre, precum este scris în 
Scripturi. O, Mi-am coborât glasul peste ieslea cuvântului 
Meu, iar fiii cuvântului Meu ies cu Mine în mijlocul tău şi îţi 
dau ţie ce le-am dat Eu pentru tine, că i-am pus pe aceştia îna- 
intea Mea pentru tine, tată, şi în numele Meu stau ei înaintea 
ta cu Mine, Israele, cu cuvântul Meu, căci Eu sunt Cuvântul. 
Eu ţi-am mai spus că numele Meu cel de azi este Cuvântul lui 
Dumnezeu. Acesta e numele Meu în mijlocul tău. Eu sunt Cu- 
vântul lui Dumnezeu, şi ţie, Israele, ferice ţie, că eşti ales de 
Tatăl Meu ca să fii poporul Meu cel de azi, că lumea cea de 
azi care merge la biserică, nici nu ştie cum cere Iisus Hristos 
să fie un om credincios. Cine să-i spună lumii? Cine, tată? că 
n-are cine. Şi tu, când azi te întreb Eu, tu să spui ca proorocul: 
«lată-mă, Doamne, ca să fac voia Ta». Spune, Israele, spune 
tu la lume ce te-am învăţat Eu pe tine, ce te-am învăţat să în- 
veţi şi tu, ca să fii de acelaşi lucru cu Mine şi să nu lucrezi ne- 
dreptate ca să te ruşinezi de cel cu podoabe pământeşti, de cel 
cu scaune pământeşti; de cel cu ştiinţă să nu te ruşinezi, şi să-i 
spui omului acesta să ia înţelepciune din cer, că pe pământ e 
ca pe pământ, nu e ca în cer. 

Israele, martor al lui Iisus Hristos şi al înţelepciunii cu- 
vântului Său, ia de la cer şi dă şi lumii, şi să-i spui omului din 

lume să nu spună că e cu Mine. Spune-i că nu se poate şi cu 
duhul lumii şi cu Duhul Meu. Cine i-a spus ei, lumii, cine i-a 
spus că se poate cu Dumnezeu aşa cum vrea ea? Vreau să te 
scol învăţăcel peste lumea cea fără de Mine. Vreau să sufli tu, 
în numele Meu, să sufli Duhul Meu peste omul din lume care 
vine să te caute, şi să-l ajuţi să Mă găsească pe Mine şi să Mă 
guste cu credinţă, căci cel ce Mă ia pe Mine de hrană cereas- 
că, acela în Mine rămâne, şi Eu întru acela rămân. Eu ţi-am 
spus ţie că împart cu tine durerea care vine peste Mine de la 
necredinţa lumii de azi, că n-am avut cum să ies cu tine măr- 
turie până acum, n-am avut cum, tată, că Eu am căutat să te 
am, şi nu te-am lăsat să te înghită călăii tăi. Dar acum să nu 
mai stai; vin spre tine şi îţi spun să nu mai stai cu Mine sub 
obroc, să nu mai stai, că vreau să poruncesc necredinţei să se 
tragă în lături şi să vadă omul calea şi să meargă pe ea. Tu eşti 
calea Mea printre oameni. Tu eşti poporul Meu cel pregătit ca 
să fii minune pe pământ, şi lumină şi sare şi apă şi jertfa de 
iubire în numele Meu, şi pildă de sfinţenie, Israele, popor cu 
nume sfânt, şi mărturie între popoare, popor mititel, luat din 
mijlocul României ca să fii pentru ea începătură de înviere şi 
de slavă cerească. 

Eu sunt în mijlocul tău, iubitul Meu Israel, şi sărbăto- 
resc cu tine praznic ceresc, sărbătoarea înălţării Mele la Tatăl, 
că de aceea M-am înălţat, ca să pot veni apoi la ai Mei. Şi am 
venit dacă aşa am făgăduit celor ce au fost martorii înălţării 
Mele către Tatăl, că după zece zile apostolii Mei s-au îmbră- 
cat întru Mine, întru puterea Mea, căci Duhul Sfânt a fost tri- 
mis de Tatăl şi de Mine. Iată de ce a trebuit să merg la Tatăl: 
ca să lucreze cu Mine Tatăl, că pe toate le-a lucrat cu Fiul, Cel 
născut din Tatăl mai înainte de veci. 

E sărbătoare de înălţare în mijlocul tău. Pace ţie întru 
Mine, şi pace Mie întru tine! Dar cine ar putea înţelege bucu- 
ria ta cu Mine în ziua aceasta de înălţare? E zi de înălţare, şi 
vin să te înalţ la lucru de mărturie, poporul Meu Israel. Câţi 
martori au fost la înălţarea Mea, au mărturisit spre credinţă 
oamenilor. Tot aşa au mărturisit martorii naşterii Mele din 
Fecioară, păstorii de la oi şi magii. în ziua schimbării Mele la 
faţă erau trei martori pe care deosebi i-am luat ca să mărturi- 
sească slava Mea. O, tată, slava Mea era mereu cu Mine, şi nu 
M-am schimbat Eu atunci în ziua când se zice la voi săr- 
bătoarea schimbării la faţă a Domnului vostru. Nu aşa să în- 
ţelegeţi şi voi, şi să spuneţi că Eu Mi-am lăsat o clipă desco- 
perită slava, pentru ca să-i încredinţez de slava Mea de la 
Tatăl pe cei pe care Mi-i dăduse Tatăl. O clipă ochii acelora 
au fost sloboziţi să vadă, şi au văzut slava Mea şi au mărturi- 
sit, şi a rămas mărturia lor. La întâlnirea Mea cu cei din 
Emaus, tot aşa să înţelegeţi că s-a lăsat văzută slava Mea, care 
era mereu cu Mine. Tot aşa şi acum. O, şi de câte ori Mi-am 
arătat Eu slava Mea în lucrarea Mea cu voi! Şi câte mărturii 
sunt şi vor mărturisi în mijlocul vostru! Dar ce durere! că iată, 
slava Mea văzută stă să se lase descoperită în lucrarea aceas- 
ta, şi nu este credinţă pe pământ. O, şi tu trebuia să fi crezut, 
măi Israele, că Eu cu tine am lucrat fapte mari de la Tatăl; cu 
tine împlinesc tot ce mai am de împlinit; cu tine grăiesc cum 
n-am grăit până acum prin veacuri; cu tine a fost slava Mea 
mereu, şi vom mărturisi toată lucrarea acestei slave. Şi dacă 
ar mai fi veacul, ar fi mărturie mare, tată, dar altfel, va măr- 
turisi vremea voastră cu Mine. Ea va mărturisi şi va împlini 
şi va deschide ochii multora, căci toţi vor fi învăţaţi de Dum- 
nezeu prin slava acestei lucrări. Lucrarea aceasta cerească cu 
atâţia martori, cartea acestei lucrări dumnezeieşti între oa- 
meni, va fi scrisă cu degetul de Dumnezeu pe orice bucăţică, 
pe orice rămurică, pe orice pietricică; şi pe râuri, şi pe izvoa- 


re, şi pe munţi, şi pe căi, şi pe vânt, şi pe nori, căci Eu am fost 
această lucrare, Eu, Cel ce am mers cu voi din loc în loc şi am 
stropit pământul cu rouă cuvântului Meu, care va fi mărturisit 
de toate cele văzute şi nevăzute. Toate vor mărturisi: şi tim- 
pul, şi locul, şi cerul, şi pământul, şi apa, şi uscatul, şi frun- 
zele din pom, aşa cum numai în închipuiri toate vorbesc. Aşa 
va fi vestită această lucrare dumnezeiască, şi va fi luată şi 
purtată ca pe cea mai moale hăinuţă, ca pe cel mai sfânt izvor, 
căci acesta este râul vieţii, care curge din tronul Tatălui şi al 
Fiului şi al Sfântului Duh. Şi vei mărturisi tu, popor ales la 
această masă, şi tu vei fi mărturisit de slava care te va învălui 
pe tine înaintea oamenilor. Dar mai ai un pic de răbdare până 
va fi vestit peste tot, până ce Eu voi sfârşi de profeţit vestea 
de nou Ierusalim coborât între oameni ca să fie cu oamenii în 
vecii vecilor. 

Să nu te pierzi, Ierusalime, că tot aşa îl numeam şi pe 
Israel. Să nu te prăpădeşti, Ierusalime, că tu eşti rămăşiţa cea 
cu har cu care Eu am mai rămas în vremea aceasta, şi ţi se vor 
pleca ţie toate noroadele de pe pământ şi vor sta sub lumina 
ta. Scoală-te şi mărturiseşte ce am lucrat Eu pe pământ în 
zilele acestea. Mărturiseşte, Israele, martorul Meu, că vei fi 
Mie martor de pe pământ şi până în cer, din zori şi până în 
zori. Spune, tată, la lume şi la omul mort şi rece, spune tot ce 
am lucrat Eu cu tine, şi tu cu Mine, toate faptele minunate. 
Spune tu, lucrătorule şi ascultătorule, că voi face pe cei slabi 
să te caute, tată, şi să mărturiseşti despre Mine şi despre vre- 
mea Mea. Spune şi tu, ludo, scoală-te şi tu să spui ce ai făcut 
tu în această lucrare. Spune, tată, şi nu-ţi mai pierde minţile 
ca să te mai spânzuri ca atunci. Spune, cu numărul tău cât ar 
fi de mare, cu prietenul tău, cu argatul tău, cu stăpânul tău, cu 
toţi cei care au avut aceeaşi lucrare cu tine, spune şi tu ce ai 
făcut, şi ca să te pocăieşti, nu să-ţi mai pierzi iar minţile spân- 
zurându-te. E vremea să mărturisim această lucrare dumneze- 
iască, fiindcă tu eşti aici, că n-ai să vezi, Israele, n-ai să vezi 
iudă decât numai în mijlocul tău, tată. El nu se naşte nicăieri 
decât în tine, Israele. Numai în tine are Iuda numele acesta, 
numai lângă Dumnezeu. Acum e vremea să se mărturisească 
lucrarea aceasta dumnezeiască, şi tu faci parte din ea şi n-ai 
unde să te tragi; eşti prins în ea, eşti în cartea acestei profeţii. 
Ai în faţă pocăinţa. Nu mai fă ca atunci, nu fi prost ca atunci. 
Mărturiseşte-Mă pe Mine şi crezi în Mine, şi vei fi viu prin 
credinţă. Un iudă are năravul cel rău de a se ascunde, dar uită-te, 
ca să vezi, că slava Mea va cuprinde totul. Unde ar fi să te mai 
piteşti? Ce-ar mai fi să faci atunci cu preţ străin? Cu ura, cu 
minciuna, cu judecata n-ai să mai ai ce face, că e vremea să 
învieze tot ce este mort şi să se înalţe spre Dumnezeu. 

Poporul Meu de azi, lumea din acest sătuţ nu ştia, nu 
ştia bine pentru ce veneai tu pe dealul acesta, nu ştia despre 
izvorul Meu pentru tine, nu ştia că aici era staulul cel pentru 
tine şi pentru Mine. Frumoasă a fost lucrarea Mea cu tine, po- 
porul Meu de azi. Verginica a fost cavalul din care am cântat 
Eu pentru tine, Israele, poporul Meu de azi, dar lumea de aici 
îţi punea curse şi ţie, şi Mie. Aşa am păţit şi atunci. Cei din 
neamul Meu, cei din cetatea Mea nu M-au preţuit, nu M-au 
primit. Aşa a fost şi trâmbiţa Mea, Verginica. Ea a fost vas 
ales de Dumnezeu, dar n-au preţuit-o nici sătenii, nici vecinii, 
nici naşii, nici finii, nici neamurile, nici rudele cele mai de 
aproape. Tot aşa a fost şi atunci când am venit Eu prin Fecioa- 
ră, tot ca şi acum când am venit în Duhul Sfânt ca să te aleg 
pe tine din lume; pe tine, Israele, poporul Meu de azi. Şi nici 
n-am avut loc pe pământ ca să te învăţ cum era să te învăţ, că 
biserica de pe pământ care poartă numele Meu şi haina Mea, 
ortodoxia căreia i-am zis Eu două mii de ani mireasa Mea, s-a 

lepădat de Dumnezeu. Voieşte să se lepede de Mine, dar Eu 
spun că s-a şi lepădat, că n-a fost de două mii de ani o mai 
mare schismă peste biserica Mea ca aceea care a fost acum 
şaptezeci de ani când s-a împlinit Scriptura aceea care spune: 
«Se vor încumeta să schimbe şi vremurile», lată, schisma 
aceea de atunci, a fost lepădarea de credinţă şi de sfinţii cei în 
sobor ceresc serbaţi, lepădarea de ortodoxia cea din părinţi. 
Ortodoxia nu mai ştie ce înseamnă Dumnezeu; s-a luat după 
ştiinţa acestui veac şi crede ce zice ştiinţa. Dar cea mai mare 
ştiinţă este aceea să lucrezi poruncile sfinţeniei şi virtuţile 
creştineşti şi dumnezeieşti, pentru care unii învăţaţi au plecat 
din învăţătura lumii şi au îmbrăţişat lumina virtuţilor cereşti, 
căci scris este: «Cei ce sunt ai lui Hristos, şi-au răstignit 
trupul şi patimile şi pofta» şi legea, care învinuieşte pe om la 
Dumnezeu aşa cum azi pe voi vă învinuiesc cunoscătorii le- 
gii şi vă condamnă vouă dragostea cea pentru cer. 

O, Eu te-am vestit pe tine ca să te aduni în împrejuri- 
mea ieslei cuvântului Meu, şi tu M-ai iubit şi ai venit. De 
când am rostit cuvânt să vii, tu ai venit, Israele, şi Eu am pri- 
vit înaintea ta şi ţi-am pregătit cărarea, tată. Sunt trei, patru 
zile de când am coborât cuvânt aici, la ieslea Mea, şi am în- 
văţat pe copiii cuvântului Meu să se aşeze în genunchi, cu 
mâinile ridicate, şi să ceară la Mine să hrănesc pământul cu 
ploaie. Ei M-au ascultat, şi Eu am gătit ploaia şi am adăpat 
pământul. Şi iar le-am spus să ceară la Mine, să ceară senin şi 
vreme dulce, ca să lucrez la cererea ta, poporule ales de azi, 
şi aşa lucrez. Eu lucrez în mijlocul tău, ca să te încredinţez 
mereu că sunt în mijlocul tău prin cuvânt. 

Măi copii, aveţi credinţă în Dumnezeu. Aceasta este 
lucrarea pe care o aveţi de împlinit: să credeţi în Mine. Fiţi 
atenţi şi să nu vă îngreunaţi de oboseala de pe drum. Fiţi cu 
duhul atent, că vreau să vă povăţuiesc pentru lucrarea de har, 
tată. Vreau să ştiţi bine ce va să zică să aibă creştinul har de 
la Dumnezeu. Creştinul poporului Meu trebuie să aibă har, şi 
dacă n-are, să ceară la Dumnezeu această lucrare, şi va veni. 

O, creştinilor, inima din voi este casa pentru Mine, tată, 
şi dacă în ea locuieşte harul Meu, creştinul stă mereu cu casa 
deschisă, pentru ca să intre harul Meu în ea. Faţa ta, creştine 
tată, este fereastra inimii tale. Te uiţi pe faţă şi înţelegi dacă 
omul are har. Harul din om mângâie şi încălzeşte tot ce are 
omul în preajma sa. Harul Meu din tine te face senin şi mul- 
ţumit, te face paşnic şi curat. Harul Meu din tine cheamă la 
viaţă şi la linişte şi la credinţă şi la înviere. De aceea te învăţ, 
poporul Meu, că vreau, tată, să ştii cum să lucrezi prin har, dar 
prin harul Meu, şi nu prin harul tău. Tu să înveţi de la Mine 
lucrarea de har, că e mare lucru să stai sub harul Meu, Israele. 
Nu te supăra de suferinţele tale, de încercările care vin peste 
tine nu te supăra, că ele sunt vestiri de îngeri ajutători, lată prin 
ce capătă omul har! Omul care n-are cercetare de îngeri, care 
n-are nimic de suferit, care n-are de luptat pe pământ, acela nu 
a intrat încă la şcoala harului. Harul este o şcoală, se capătă 
prin şcoala lui, şi fără şcoală nu poţi învăţa harul. Mustrarea 
care vine la tine, creştine, de la cel de lângă tine, de la cel mai 
mare ca tine, aceea este şcoala harului. încercarea de la se- 
menul tău, tot aşa este, este şcoală. Durerile şi umilinţa lucrată 
de dureri, este lucrarea şcolii harului. Dacă pe acestea şi pe 
cele ca acestea ştii să le înveţi şi să le tălmăceşti, atunci tu eşti 
un şcolar silitor şi atent, dar dacă acestea nu te învaţă nimic, 
dacă nu te duc la Dumnezeu şi la lucrarea harului, atunci tu 
eşti un om fără de minte şi fără de dragoste. 

Israele, lucrarea pregătirii harului este binefacere de la 
Mine, tată. Nu te văita, creştine, când te încearcă Domnul pe 
pământ. Aceea este lucrarea harului, tată. Nu-ţi mâhni inima; 


faţa inimii tale nu ţi-o înceţoşa, nu ţi-o aspri. Lasă-ţi casa inimii 
în mâna Mea, şi să înţelegi cât har vreau să-ţi dau. Harul prin 
vedere este mult mai mic decât harul dobândit prin credinţă. 
Credinţa în cele văzute e uşor s-o lucrezi, dar harul credinţei 
este lucrare mare; căci apostolii au văzut şi au crezut şi au avut 
har, dar harul tău, Israele, este mai mare ca al acelora, şi de 
aceea eşti tu iubit de cer şi de Tatăl Meu, şi nu mai e mult şi vei 
vedea că ce-ţi spun Eu acum, este adevărat peste tine. 

Eu ţi-am spus ţie, popor iubit, să arunci de la tine slava 
cea deşartă, să n-o mai pui pe tine, să n-o mai ţii în casă şi să 
n-o mai iei în casă. Dacă Eu intru în casa ta ca să văd ce ai în 
ea, acest tablou este tabloul inimii tale. Eu te-am îndemnat la 
sfinţenie, Israele, la curăţenie, la smerenie, la sărăcie de duh, 
la ascultare, şi te-am rugat să lepezi zbuciumul de la tine. De 
ce te zbuciumi? Că n-ai mâncare? Că n-ai hăinuţă? Că n-ai lu- 
cruri scumpe sau casă bună? Că n-ai ce-ţi trebuie ţie? Să nu 
te zbuciumi de acestea, că acestea te fac pe tine să munceşti 
toată ziua şi să uiţi de împărăţia cea din cer. O, cât aş voi să 
nu mai faci aşa! Mi-era milă de tine, creştine, că te vedeam 
muncind mai mult pentru o văcuţă, pentru o găinuţă, şi erai 
legat şi ocupat şi îngrijorat şi muncit. Mi-era milă de copiii 
tăi, că se duceau cu văcuţa ta la iarbă şi veneau acasă cu lecţii 
străine, cu lecţii rele şi ascunse; veneau morţi şi răniţi, şi tu 
nu ştiai. Lasă, tată, e bine aşa cum te-am învăţat Eu, şi nu te 
mâhni pentru viaţa aceasta. Poţi şi tu mânca aşa cum a fost 
mâncarea cea dintâi, dată omului. 

Fiecare să mănânce de la mama lui; fiecare să mănânce 
de la cel ce l-a făcut. Animalul să mănânce de la animal şi de 
la hrana dată pentru el de la Dumnezeu, şi omul să mănânce 
de la om şi de la hrana dată pentru el de la Dumnezeu; de la 
Du mn ezeu şi nu de la animal. Tu eşti om din om, nu eşti din 
animal ca să mănânci altfel. Fiecare să mănânce de la mama 
lui şi din mâna lui Dumnezeu, Care face să răsară iarbă pentru 
dobitoace şi verdeaţă spre hrană oamenilor. Aşa a fost de la 
începutul cel curat, dar dacă moartea a stricat acest cuib curat, 
a luat puii din cuib şi i-a aruncat pe pământ, şi puii au murit. 
Dar iată, Dumnezeu o ia de la început, şi iarăşi le aşează pe 
cele dintru început. 

Israele, învaţă harul, tată. Nu te mira că lumea nu înţe- 
lege cele dintru început. De ce să te miri? Lumea îşi alege pă- 
mântul, iar tu ţi-ai ales cerul, şi dacă vei stărui cu cerul pe pă- 
mânt, pământul se va face cer prin lucrarea ta, şi cerul va lup- 
ta pentru pământ. Nu te mira de nimic, nu te supăra de nimic, 
şi lucrează lucrare de cer nou şi de pământ nou, că pentru asta 
eşti tu ales din lume, ca să fii cu Dumnezeu, şi vei fi de ajutor 
pentru vremea nemângâierii care va veni peste cei din lume, 
că lumea a ajuns la sfârşit, iar Domnul, la început. A ajuns 
Domnul la început cu tine, Israele. Te bucuri, tată? îţi place 
cu începutul? Se bucură Adam şi Eva de vitejia duhului tău şi 
a trupului tău, măi Israele care eşti pentru Duhul Sfânt. Vino, 
tată, în dragostea cea dintâi, cea din Eden, cea fără de moar- 
te, şi fii copil supus, Israele, şi nu fi curios, şi nu fi pofticios, 
şi nu te mări ca să treci peste Dumnezeu, că Adam te are pe 
tine ca să-i repari grădina şi viaţa şi greşeala, dar tu nu mai ai 
pe altul după tine. Nu cumva să te iei după lumea care lun- 
geşte veacul. Citeşte în Scripturi şi vezi ce scrie de venirea 
Mea, dar vezi cum citeşti. Citeşte bine, că nu se mai vede ce 
scrie în Scripturi. învăţătorii despre Scripturi, au ascuns 
Scripturile venirii Mele şi nu Mă mai aşteaptă să vin, nu mai 
veghează. Au lungit veacul de la ei citire, au schimbat cuvin- 
tele cărţii lui Dumnezeu. O, câtă răbdare am avut în zilele 
acestea! Când dreptul Simeon a şters din Scripturi cuvântul 
naşterii Mele din Fecioară, Eu am lucrat de lângă Tatăl şi l-am 

ruşinat pe Simeon, şi l-am făcut să vadă ce a şters el din 
cartea lui Dumnezeu. Dar pe aceştia de azi, care lucrează fără 
de părinţii lor, care au făcut furtună în cer, adică în Scripturi, 
ce să le mai fac mai mult? Aceştia sunt pedepsiţi prin ceea ce 
au făcut, că au schimbat numărul rostit de Dumnezeu prin 
Duhul Sfânt, au scos cărţile Duhului Sfânt. 

O, Israele, nu cumva să te iei după omul care lungeşte 
suferinţa, care lungeşte veacul cel rău, care nu vrea să vină 
Domnul cu împărăţia Sa cea fără de veac, cea fără de sfârşit. 
Uită-te tu, că dacă pui zece dascăli să-ţi arate drumul şi Scrip- 
tura, nu se potrivesc unul cu altul. Şi cum mai vine asta? Şi 
iată, lumea nu se trezeşte ca să vadă că străjerii ei nu străju- 
iesc de la Domnul, şi străjuiesc de la ei. Să nu mai zică lumea 
că este cu Mine, că mai mare păcat are dacă zice aşa. Şi iar 
vă zic vouă: una este să zici biserică cu slujitori, şi alta este 
să zici biserică a lui Iisus Hristos, cu slujitori ca lisus Hristos, 
ca învăţătorul ei, Iisus Hristos. 

Israele, Mi-a fost dor să stau în sfat cu tine, tată, să-Mi 
răcoresc dorul; Mi-a fost dor, şi am voit să-ţi răcoresc dorul 
tău, Israele care Mă iubeşti. Şi dacă ai în tine fii care nu Mă 
iubesc. Eu cobor duh de iubire de la cer, ca să vindec de ră- 
ceală pe fiii tăi, Israele, şi să nu te mai moi pe drum cu Mine, 
creştine tată. Iată, am întocmit sărbătoare cerească şi duh de 
bucurie cu cerul. Eu sunt deasupra ta cu cerul Meu, cu tronul 
Meu şi cu toată aşezarea slavei Mele. Verginica este serbată 
de cerul Meu, întru sărbătoarea naşterii ei. Iată, azi serbaţi 
ziua înălţării Mele la cer, şi ziua naşterii lui Verginica, şi ce 
bine se aşează aceste două prăznuiri! Eu M-am dus, şi ea a 
venit. Eu Mă duc, şi ea vine. Eu Mă înalţ, şi ea coboară. Eu 
Mă opresc din grăire, şi ea începe grăirea ei cu poporul Meu. 
Nici un sfânt nu este întru moarte, nici un sfânt nu este nepu- 
tincios. Toţi sfinţii sunt îmbrăcaţi întru Dumnezeu, şi nu tre- 
buie să-ţi mai spun Eu, Israele, că Verginica este vie şi lucră- 
toare şi cuvântătoare de lângă Dumnezeu, de lângă Avraam, 
Isaac şi Iacov. 

Nu te teme, Israele, de ar fi să stai o zi şi o noapte pe 
drum, nu te îngrijora. Eu am stat mereu numai pe drum, pe ar- 
şiţă şi pe vânt. Nu te teme. Eu lucrez pentru tine, dar lasă-ţi 
inima spre Mine, tată. Nu te lăsa spre somn, spre moleşeală 
nu te lăsa, şi ia aminte la trâmbiţa Mea, că slobod glasul trâm- 
biţei Mele peste tine. Ea a trâmbiţat şi pe pământ, şi 
trâmbiţează şi din cer. 

Binecuvântată să-ţi fie trâmbiţarea, Verginico. Eu în 
tine, şi tu în Mine, tată. Pace ţie, în mijlocul poporului tău! 

H ristos S-a înălţat, Israele al Domnului! 
Rostesc din mijlocul tău salutul praznicu- 
lui de azi. Hristos S-a înălţat, popor al Domnului Iisus Hris- 
tos! Şi ai grijă, fiule, Domnul nu voieşte să piardă pe nimeni, 
şi să ai numărul întreg şi să te înmulţeşti chemând la Do mn ul 
pe cei ce vor învăţa de la tine calea cea cerească pe pământ. 

Iată eu şi martorii lucrării lui Dumnezeu, care a fost 
lucrată şi începută cu mine în anul 1955. Eu m-am născut cu 
un an înainte de căderea din biserică. Şi dacă m-am născut 
atunci, m-a ales Domnul ca să fiu unealtă de îndreptare a ce- 
lor ce s-au stricat atunci, a celor ce s-au dărâmat atunci. Şi s-a 
aşteptat şaptezeci de ani, şi Domnul Şi-a aşezat la loc cele 
dărâmate, cele lovite şi desfiinţate de om. Vai, că s-au încu- 
metat oamenii să schimbe cele ale Domnului, care au venit de 
la părinţi şi până în zilele acestea! Iată, poporul meu, ce lu- 
crare a fost aceasta pe care a avut-o Domnul cu mine. Şi după 
trecerea celor şaptezeci de ani, a început Domnul ridicarea la 
loc a celor desfiinţate, a început cu voi întoarcerea la începu- 
tul cel dintâi, şi nu mai spun la începutul bisericii lui Iisus 


Hristos. Rămâneţi atenţi cu această lucrare, că eu, fiilor, sunt 
cu rodul în picioare şi grăiesc din cer, şi rodul meu mă aude, 
căci oile aud glasul păstorului lor. Un păstor al lui Dumnezeu 
nu moare niciodată, şi păstoreşte în veci, şi are turmă în veci. 
Să nu fii plăpând, Israele, iar tu, creştine, cel ce eşti de la în- 
ceputul acestei lucrări, să te înveţi s-o mărturiseşti de-acum, 
ca nu în zadar să fi muncit Domnul peste această vie. 

O, ce scump eşti tu lui Dumnezeu, Israele, tu şi fiii tăi, 
care sunt pe calea acestei lucrări! Iar într-o zi va fi să strălu- 
cească harul Domnului, învăluindu-te de peste tot, şi nu vei 
mai avea trebuinţă de soare, căci soarele va păli înaintea Ce- 
lui ce a făcut lumina. La început a fost înţelepciunea, şi apoi 
s-a făcut lumină. în ziua întâi s-a făcut lumina, şi a fost o 
seară şi o dimineaţă, şi s-a numit ziua întâi. Şi după ce a făcut 
Domnul cerul şi pământul, a făcut apoi, în ziua a patra, soa- 
rele şi luna, luminătorul zilei şi al nopţii. 

Să stai la această şcoală de har, Israele; să stai, fiule, şi 
să înveţi lecţia harului. Să te aduni mereu cu cerul şi să ceri 
har şi să stai sub har. Să fii senin la chip şi la suflet, să fii curat 
la trup şi la duh şi să nu te laşi spre moleşeală. Vindecaţi-vă 
de somn şi de moleşeală, copii ai Domnului. Va fi să lucrăm 
mult; va fi să se deschidă porţile grădinii Domnului. Vinde- 
caţi-vă inimile de somn şi de ceaţă. Lăsaţi seninul cerului 
sfânt să vi se aşeze pe inimi şi pe chipuri, şi eu vă voi vedea 
pe voi şi vă voi spune ai cui fii sunteţi şi cu cine semănaţi. 
Sculaţi-vă la lucru. învăţaţi- vă să vestiţi pe Domnul şi ţineţi 
urma ciobănaşilor, iar ciobănaşii să ţină urma Păstorului lor. 

Israele, o, ce dar mi-ai adus tu mie! Ai ieşit la mine de 
ziua naşterii mele. Domnul Dumnezeu să te binecuvinteze, 
Israele. Când eu am venit pe lume, era în anul acela ziua 
duminicii tuturor sfinţilor, şi s-au strâns în jurul meu în ziua 
aceea toţi sfinţii cerului, care aflaseră de la Domnul că s-a 
născut pe lume o lucrare de salvare. 

Ţineţi urma trâmbiţei, măi copii. Mergeţi spre cerul 
sfânt, că iată cum coboară cerul sfânt în calea voastră. Eu ce 
să vă dau mai mult în ziua aceasta? Vă dau făgăduinţa că în 
curând vine Domnul cu cerul sfânt, şi eu voi veni cu Domnul. 

Astăzi e zi de sărbătoare şi nu de întristare, dar nu pot 
să nu mă arunc şi spre cei desprinşi de la mine. întoarceţi-vă, 
voi, cei desprinşi din pântecele acestei lucrări, şi nu staţi des- 
prinşi de trupul acestui popor! întoarceţi-vă, oricât de mare 
vă este depărtarea! întoarceţi-vă la mine! că eu sunt de la 
Do mn ul peste voi. E sărbătoarea acestei lucrări pe pământ. 
De trei ani de zile sunt în serbare cu această lucrare în cer şi 
pe pământ deodată. Veniţi la serbarea acestei lucrări! întoar- 
ceţi-vă la ea cu pocăinţă! întoarceţi-vă voi, să nu vă întoarcă 
Domnul. Vine clipa celor ce nu se văd, ale cerului şi ale voas- 
tre. Lăsaţi-vă descoperiţi mai dinainte, ca să fie zi de slavă 
ziua aceea, şi nu zi de întristare. 

Eu sunt serbată de Israel. Rămâi în veşnică serbare, 
Israele; rămâi, fiule, şi fii pe veci cu Dumnezeul tău. Cerul stă 
deschis deasupra şi vă însoţeşte pe voi şi merge cu cântec 
deasupra, precum şi voi mergeţi, sărbătorind cerul cu cântul 
vostru, cu dorul vostru. E sărbătoare cerească în satul meu de 
naştere. Cerul stă deschis şi vă însoţeşte până la poarta cea 
din vale, până la poarta Noului Ierusalim, despre care v-a 
spus Domnul demult, demult prin această lucrare. 

Mi-e dor să vă dau iubirea mea prin cuvânt, să vă ves- 
tesc acest cuvânt de iubire. Iată, serbez ziua mea, şi satul 
meu, şi pe poporul meu. 

Pace ţie, popor al Domnului Dumnezeului meu! şi să 
rămână pacea acestei sărbători, ca o pecete să rămână peste 
cetatea aceasta. Israele, mărturiseşte lucrarea aceasta care a 

fost cu Domnul şi cu mine peste tine. Să aibă lumea raza 
aceasta de lucrare cerească aşa cum o ai tu, popor hrănit de 
cuvântul cel venit din cer. Iată glasul Domnului peste aceste 
meleaguri pe unde atâta vreme Şi-a păscut Domnul turma 
acestui popor. Şi iată glasul trâmbiţei Domnului. Pacea mea 
să fie cu tine, Israele, pacea şi bucuria pe care o am eu de la 
Domnul Dumnezeul tău! Astăzi nu mi-e ruşine cu tine în cer. 
Aşa să trăieşti şi aşa să-ţi înmulţeşti harul Domnului peste 
tine. 

Pace vouă, tineri şi bătrâni, cei de demult şi cei de mai 
încoace! Pace vouă, martori ai Domnului! Şi duceţi această 
mărturie până la marginile cerului şi ale pământului, duceţi 
pacea Domnului şi vestea Domnului, ca să ia popoarele duh 
de înviere. Binecuvântată să fie bucuria voastră cu cerul. Să 
se înalţe la cer spre mărturie această zi de bucurie, şi să vă în- 
tâmpine spre mărturie. 

Pace ţie, Israele! căci Do mn ul este Dumnezeul tău. 
Amin, amin, amin. 

27 mai/9 iunie 1994 

Cuvântul Domnului către preotul Ioan 

Mărturisirea păcatelor. Pregătire pentru sfânta împărtăşanie. 

Lucrarea smereniei. 

E u iar cobor spre ieslea Mea, spre ieslea naşterii 
cuvântului Meu. Iată, cuvântul Meu ia fiinţă în 
această iesle, în această grădiniţă cerească. Aceasta este gră- 
dina cuvântului Domnului, grădiniţă cerească pe pământ. 

Fiţi atenţi la glasul Meu peste grădină, voi, cei ce aveţi 
de stat atenţi la glasul care vine din cer pe nori şi pe vânt. Am 
de lucru, am iar de lăsat o lecţie pentru poporul Meu, o lecţie 
tainică, o lecţie de duh de pocăinţă, pentru ca să fie lucrată în 
poporul Meu, că am adus şi am condus spre această stână un 
tămăduitor de boli duhovniceşti, care este de la Mine, tată. De 
la Mine şi prin cuvântul Meu şi prin lucrarea Mea i-am dat să 
aibă lucrare de tămăduire a duhurilor, a sufletelor, a trupuri- 
lor, şi am zis să poposească la poporul Meu cel ales, şi voi să-i 
dau un ajutor iscusit pentru lucrul său în poporul Meu, că din 
poporul Meu l-am luat, şi l-am alipit cu cel ce are ungerea 
Mea, ungere de arhiereu al Meu; al Meu şi nu al lumii, tată. 
Dar el e legat în lanţuri de necredincioşi şi stă şi aşteaptă să-i 
dau drumul din lanţuri. Şi fiţi atenţi, că Eu, Domnul, voi 
porunci în curând lanţurilor lui, şi ele vor cădea şi vor zăngăni 
cu spaimă, şi se vor teme de Mine toţi necredincioşii şi vor fi 
prinşi sub lanţuri, căci slava celui uns de Mine arhiereu va 
umple de roşeaţă pe toţi necredincioşii care se zic pe sine că 
sunt mai-marii turmei lui Iisus Hristos. Şi din poporul Meu 
am luat şi pe acesta mai mic şi l-am pus la lucrul tămăduirii 
de duhuri şi l-am condus o clipă spre stâna Mea, ca să-Mi 
trateze oile cu doctorii de la Mine, să vadă ce au oile şi să le 
dea doctorii şi alifii, şi să le dea cu Mine, tată. O, dar oile 
Mele îşi ascund bubele, îşi sparg capul una la alta, se împung 
una pe alta, zbiară una la alta, umblă prin spini şi ciulini şi se 
umplu de murdărie, şi nici vorbă de blândeţe de oi, şi nici 
vorbă de cuminţenie ca să pască după păstori şi înconjurate 
de păstori; nici vorbă, tată. De aceea am zis acestui tămădui- 
tor să se oprească o clipă în dreptul stânei Mele, pentru că el 
este al Meu, tată, şi este de la Mine, şi din lucrarea Mea luat 
şi aşezat la tămăduiri şi la îngrijiri de duhuri şi de suflete şi 
de case de suflete. 

O, copilul Meu, să nu te superi că-ţi zic copilul Meu, 
chiar dacă eşti slujitor de al Meu. îţi zic copilul Meu pentru 


că Eu sunt Păstorul tău, şi iată ce fac: îţi dau ca să ai, tată, ca 
să ai ce da la oi, că n-am avut cum să te învăţ până acum, dar 
te-a învăţat arhiereul Meu, care este de la Mine şi care te-a 
ridicat la lucru, tată. N-am ce face cu cei cu şcoală pămân- 
tească şi lumească. Aceia n-au doctorii nici pentru ei. Sunt să- 
raci cei cu şcoală lumească. Din lume nu-L poţi lua pe Dum- 
nezeu ca să-L dai la cei ce nu-L au pe Dumnezeu, şi numai 
din cer vine Domnul, din viaţă de cer şi de sfinţenie ca în cer. 
De aceea n-am slujitori pentru Mine din lume, că se iau după 
ştiinţa lumii, şi Domnul nu mai are ştiinţă bună pentru ei. 
Pentru ei e mai bun omul, tată. N-am avut cum să te învăţ pâ- 
nă acum, că iată, şi ai Mei au şcoală, nu numai cei lumeşti au 
şcoală. Şcoala Mea este cerească, dar să te am la învăţat, tată, 
că este greu la lucru cu acest popor, că poporul n-a avut tămă- 
duitori, căci toţi pe care i-am ridicat din popor să fie slujitori 
de suflete, s-au înecat, tată, şi nu-i mai am pentru poporul 
Meu. Nu s-au păstrat să fie cu această lucrare cerească; s-au 
înecat în duhul lumii, în ştiinţa lumii, în ştiinţa omului, şi se 
iau după om, nu se iau după Domnul şi după dreptatea 
Domnului şi după cuvântul Domnului; s-au înecat de 
două ori mai rău decât cei luaţi din lume ca să slujească 
bisericii lumii. Dar lasă, tată, Eu voi ieşi cu bine la capăt, iar 
când voi ridica harul Meu spre cer, atunci poporul Meu va 
înţelege cât har a avut el faţă de cei ce slujesc lumii. Poporul 
acesta al Meu, poporul Meu Israel de azi, are mare har, tată, 
şi de aceea Mă frământ şi lucrez cu tot cerul ca să-l fac să în- 
ţeleagă ce este lucrarea Mea cu el, ce i-a dat lucrarea Mea cu 
el şi ce n-a vrut el să ştie şi să poarte şi să aibă. Mă lupt să-l 
ridic la harul său, la harul pe care-1 are de la Mine acest popor 
Israel, dar uite că nu pot, şi am nevoie de lucrători ridicaţi din 
acest popor, am nevoie de sprijin, tată, că oile Mele se îm- 
pung una pe alta şi zbiară una la alta, şi nu aşa se face lucrarea 
pocăinţei şi a harului pocăinţei. 

Măi copilul Meu, am zis oilor să vină ca să le cauţi de 
zgârieturi şi de bube şi de scaieţi şi de murdărie ascunsă, tată, 
şi tu M-ai ascultat şi ai stat înaintea lor. Cum să facem, oare? 
Cum să facem vindecare bună? O, numai cu ameliorarea, nu-i 
nădejde de ridicare; e primejdie, nu e nădejde, tată. Eu la oi 
în zadar le cânt, că până nu iau toiagul să le mân, ele nu se 
lasă purtate la păşunea Mea. Trebuie să am pe margini şi de 
jur împrejur, îmi trebuie veghe peste turmă, tată, îmi trebuie 
lucrători în turmă, şi de aceea am luat şi am pus ici şi colo 
păzitori şi lucrători, şi n-am avut mare lucru ce alege, că e 
somn mare peste Israel. Creştinii dorm la cuvântul Meu. Este 
câte unul care adoarme numaidecât în vremea rostirii cuvân- 
tului Meu peste poporul cel adunat la cuvântul Meu. Mă uit 
şi plâng cu sfinţii şi cu proorocii şi cu Tatăl Meu, plângem 
sub defăimare. 

O, ce obosit e Israel! De ce, oare, e obosit? Lucrează, 
oare, lucrul Meu şi e obosit? Da’ de unde, tată! Israel lucrea- 
ză lucrul lui, şi la lucrul lui oboseşte. La lucrul Meu n-ai să 
oboseşti, Israele tată, pentru că Eu îţi dau putere, şi de toate 
îţi dau la lucrul tău cu Mine. 

Unii dorm cu sufletul, adică auzind nu aud cuvântul 
Meu, şi văzând nu văd, şi învăţând nu învaţă să facă faptă cu- 
vântul Meu. Mănâncă degeaba, măi copii, mănâncă mierea 
Mea în zadar şi dorm la vremea lucrului. Mănâncă mierea al- 
binuţelor care se sârguiesc în stupul lucrării Mele, aşa cum 
trântorii între albine mănâncă binecuvântarea albinuţelor, 
truda albinuţelor, tată, mănâncă degeaba. Albinuţele umblă cu 
rost, umblă după strânsul mierii, şi de altceva nu umblă; um- 
blă şi vin înapoi în stup, şi lucrează din zori în zori. Ce să fa- 

cem noi cu trântorii acestei lucrări, ai acestui stup ceresc pe 
pământ? Ei nu fac miere, măi copii, şi ei sunt mulţi şi mănân- 
că degeaba, mănâncă degeaba, tată. Dacă le-aş lua mierea de 
la gură, ce s-ar întâmpla cu ei? O, iată, aşa este creştinul care 
se duce şi nu ştie cum să se pocăiască, cum să se cureţe, şi 
rămâne aşa cum este, şi se apropie să ia pe Domnul. Aceşti 
creştini trebuie puşi la lucrul pocăinţei şi să nu se apropie ne- 
vindecaţi, că le voi cere socoteală pentru furt de cele sfinte. 

Pregăteşte-te bine, creştine, şi nu oricum, tată. Pre- 
găteşte-te după dreptarul pregătirii şi cercetează-te tu mai 
întâi, şi descoperă-te tămăduitorului tău şi rămâi descoperit 
mereu, şi numai aşa să îndrăzneşti, că de data aceasta Eu îţi 
voi cere mare socoteală, fiindcă dacă mergi la cel ce este aşe- 
zat de Mine şi care umblă ca şi Mine în lucrul său, apoi, de 
data aceasta vei vedea că nu Mă vei mai păcăli ca să te apropii 
de Mine oricum ai fi; că tu, Israele, nu ştii ce înseamnă un slu- 
jitor cu har curat şi ceresc; nu ştii, că n-ai dat de el până acum, 
că toţi slujitorii sunt robi oamenilor, sunt robi pântecelui şi 
poftelor şi mândriei lor lăuntrice şi îngâmfării lor şi ştiinţei 
lor, tată. Dar un slujitor care ştie numai de la Mine şi nu ia 
nimic de pe nicăieri, n-ai dat tu de el până acum, Israele, ca 
să vezi şi tu ce înseamnă să te apropii nepregătit şi neîmpăcat 
cu Domnul. 

Vai de slujitorii măririi deşarte, care-şi arată slava lor 
oamenilor şi cuvântul lor oamenilor! Vai de cei ce se vestesc 
pe ei înşişi, că aceia şi-au luat plata lor. Cel ce vorbeşte de la 
sine, acela îşi caută slava sa, dar cel trimis caută slava celui 
care l-a trimis pe el. 

Iată, copilul Meu, slujitorul Meu, te aşez o clipă înain- 
tea poporului Meu pentru ca să-l trec prin poarta vindecării de 
duh şi de suflet. La scaunul de mărturisanie nu are ce căuta 
cel care are de rostit alt nume în afară de numele lui şi de 
numărul greşalelor lui. Numai păcatele tale se lasă sub scau- 
nul mărturisaniei, iar traistă străină să nu aduci cu tine, creş- 
tine, sau alt fel de vorbire să nu iei cu tine la scaunul vinde- 
cării şi al arătării bolii tale. Acesta este locul razei de duh şi 
de suflet. Aşa cum te duci la rază când eşti bolnav trupeşte şi 
cum acolo nu bagi alt trup la rază, nici aici să nu intri cu altul 
la rază. Intră tu, cu boala ta, că medicament se dă pentru tine, 
tată, pentru boala ta, creştine, şi fiecare să-şi arate boala lui. 
N-ai să te vindeci în veac, Israele, dacă nu vei face aşa cum 
îţi spun Eu. 

Nu mai vorbi, măi Israele, vorbire deşartă, nu mai 
vorbi ceea ce-ţi face ţie fratele tău. Vorbeşte ceea ce-I faci tu 
lui Dumnezeu, tată. Oare, nu te învăţ bine când îţi spun să faci 
aşa? Şi atunci, ce-ţi mai trebuie să judeci pe altul? Pe tine 
când ai să te judeci? Pe tine când ai să te vindeci de pedeapsa 
judecăţii? Măcar să nu te superi când şi pe tine te judecă 
aproapele tău, măcar atât să faci, că fii atent, creştine, că dacă 
tu ai greşit cu cuvântul, eşti pedepsit de Dumnezeu tot cu cu- 
vântul, ori de la aproapele, ori de la duşman. Dacă ai greşit cu 
gândul, tot cu gândul vei fi pedepsit, că vin apoi gânduri şi 
mai stricate peste tine, până te face să oboseşti şi să nu mai 
poţi. Dacă ai greşit cu fapta neplăcută sau neascultătoare, tot 
cu faptă te pedepseşte Domnul, ori prin aproapele, ori prin 
străinul tău. Dacă ai greşit, creştine, în afară de trup, vine pes- 
te tine ceea ce ai lucrat în afara ta, vine de la aproapele sau de 
la străin, vine de la Dumnezeu răsplata. O, şi altă stare şi mai 
grea este aceea că dacă ai greşit în însuşi trupul tău, atunci nu 
te mira de ce nu-L ai pe Dumnezeu în tine sau în ajutor, că nu 
mai ai pe Domnul, tată. Eu nu sunt slujitor păcatului, dar tu 
nu crezi ce-ţi spun, şi de aceea îţi spun Eu că nu ştii să te vin- 


deci şi să te pregăteşti. Tu zici că te spovedeşti de fiecare 
dată. Cine, tată, te-a învăţat să crezi că Mă poţi răstigni de 
câte ori îţi vine ţie să păcătuieşti? Eu, tată, nu sunt păpuşă ne- 
însufleţită, nu sunt nici om ca tine, şi sunt ca Mine, şi sunt ca 
în cer, şi sunt Dumnezeu, Una cu Tatăl Meu. Dacă tu pleci cu 
Mine şi cu viaţa cerească şi dacă te apuci iar să păcătuieşti în 
însuşi trupul tău, aceasta este dărâmare de templu dumne- 
zeiesc, este dărâmarea împărăţiei cerurilor înăuntrul tău, şi Eu 
îmi iau Duhul şi te las pe tine pe tronul tău, şi Eu Mă duc pe 
tronul Meu, pe tron curat şi dăruit Mie, tată. Şi ce zici tu, creş- 
tine, că înseamnă păcat în însuşi trupul tău? O, e mare lucru 
să fie creştinul al lui Iisus Hristos, şi tu, creştine, nu ştii cum 
vine asta, ca să poţi să zici că eşti al lui Iisus Hristos. 

La scaunul de mărturisanie trebuie umilinţă mare, tată, 
trebuie pocăinţă întreagă şi curată, ca să te scoli vindecat; tre- 
buie credinţă mare şi ştiinţă cerească. La Domnul nu încapi 
pe lărgime, şi încapi pe îngustime, tată. Tu nu eşti în faţa 
omului când te duci la lucrarea pocăinţei, şi Eu văd ce fel de 
pocăinţă lucrezi tu, că-ţi faci îndreptăţire mai înainte să slo- 
bod Eu cuvânt prin preot. Nici nu-i dai voie preotului să se 
dea deoparte ca să stau Eu prin el, să stau Eu drept înaintea 
ta, şi nu strâmb cum ai vrea tu, creştine. 

Eu voiesc vindecare ţie, Israele, poporul Meu, dar dor- 
mind n-ai să te faci sănătos. Dormind ai să mori de tot, şi am 
să te găsesc dormind când voi veni văzut la tine. Şi pe cine 
mai dai vina atunci? 

Iubeşte, creştine, pe cel ce te mustră şi fugi departe de 
cel ce te îndreptăţeşte, de cel ce te compătimeşte, de cel ce te 
înalţă ca să cazi. Caută la cel ce ştie să te spele, că tu nu te 
speli. Lasă-te spălat, lasă-te lustruit, ca să străluceşti înaintea 
Mea. Nu te mai acoperi cu atâtea moşmoande ca să nu ţi se 
vadă zgârieturile şi ruşinea. Dă de la tine haina murdară, că 
haina nespălată şi capul nespălat face păduchi, creştine, şi vei 
fi scos din turmă, tată. Ai să vezi că aşa va fi dacă mai stai ne- 
spălat la masa cuvântului Meu, la masa Mea de sărbătoare. 

O, pe cei ce-i dau Eu în stânga, de ce-i dau, oare? Pen- 
tru că nu sunt buni pentru dreapta Mea. Nu lucraţi altfel. Lu- 
craţi aşa cum lucrez Eu; e mai bine aşa. Căutaţi legea drep- 
tăţii, măi copii. Nu-i luaţi pe cei din stânga ca să-i mutaţi în 
dreapta. Nu se poate oricum în dreapta. Şi dacă nici în stânga 
nu se încuminţeşte cel pus la pocăinţă şi la smerenie, căutaţi 
ce este scris pentru unul ca acesta. Dacă s-ar fi lucrat aşa în 
staulul acesta, n-ar fi picat Israel în răzvrătire, şi ar fi învăţat 
de la Mine dreptatea şi faptele dreptăţii şi ale neprihănirii. 

Măi copii veghetori de la Mine, vegheaţi, tată, bine 
peste staulul acesta, să nu se stea oricum în el, să nu se mai 
intre în el oricum. Iată, am zis vouă să Mă ajut cu acest tămă- 
duitor al Meu, dar să fie consultat bine cel bolnav şi să i se 
dea medicamentul acestei lucrări. Una este să iei medicament 
aşa, de capul tău, creştine, şi alta este să-l iei cu sfatul tămă- 
duitorului, cu ascultare, tată, că numai ascultarea te mai poate 
vindeca pe tine. 

Nu mai fiţi ai voştri, nu mai fiţi voi, că voi sunteţi slabi. 
Cel pretenţios nu are pe Dumnezeu, nu Mă are pe Mine de 
Dumnezeu. Acela îşi este sieşi Dumnezeu şi nu ajunge pe 
urmele Mele nici în veac. Cine nu se lasă ca Mine şi cu Mine, 
să nu stea, să nu mai stea la sărbătoarea acestei lucrări, că va 
fi greu osândit de înseşi faptele şi cuvintele şi lucrările sale, 
care nu seamănă cu cele venite din cer spre lucrare. Nu oblo- 
jiţi răul, nu îmbrobodiţi răul, nu-i puneţi răului aureolă, nu 
mai luaţi minciuna în braţe, că iată ce vă spun: cel ce lucrează 
şi oblojeşte şi îmbrobodeşte minciuna şi o primeşte pe ea 

necunoscând-o, acela este din diavolul, tată. Să nu mai crezi 
tu, creştine care faci aşa, să nu mai crezi că eşti cu Dumnezeu, 
că nici tu, nici minciuna ta nu intră pe portiţa Mea. 

Copii lucrători, folosiţi prevederea, tată, şi cine n-o are 
pe ea, şi cine n-o lasă pe ea înainte, acela să nu lucreze ca 
lucrător în lucrarea Mea de nou Ierusalim. Voi veni la voi în 
curând, voi sta iar cu poporul în sfat şi voi desface această 
lecţie cerească şi vom învăţa din sulul ei, că ea va fi folosită 
de acum, va fi tot mai mult lucrată de cei ce lucrează în po- 
porul Meu. 

Copilul Meu cel slujitor de tămăduiri de duh, să faci, 
tată, în aşa fel, să fii şi Mie de ajutor. Dacă te duci în mijlocul 
lumii, e bine şi acolo dacă Mă ai pe Mine cu tine, că şi acolo 
trebuie să bag sapa în adânc, doar voi mai găsi ceva de înviat 
şi pe acolo. Dar orice ai face bun, să nu faci fără Mine, fără 
această învăţătură de lucrare cerească între oameni. Să nu te 
ruşinezi ascunzând de teama iudeilor această lucrare. Să nu te 
temi că te dezbracă de har. Nu te teme ca cei din lume, ca cei 
de pe pământ. Eu nu iau înapoi cele date. Ai răbdare şi ţine 
urma oilor Mele, că Eu voi avea tot pământul în curând sub 
această lumină. Eu ştiu că tu cauţi să nu-i faci greutăţi pămân- 
teşti celui ce ţi-a dat de la Mine harul şi lucrarea harului, dar 
el ţi-a dat de la Mine, şi nu de la el. Cuvântul Meu s-a împli- 
nit, nu cuvântul lui, iar Eu lucrez prin cei ce sunt ai Mei. Lasă, 
tată; şi el M-a supărat, şi mult M-a supărat, dar Eu, ca un bun, 
îl voi îmbrăţişa când va veni şi nu-i voi pomeni de nici un cui, 
căci singur el va vedea urma cuielor şi va căuta să le astupe 
rând pe rând, aşa cum le-a bătut şi aşa cum le va scoate, rând 
pe rând. Eu stau în aşteptarea lui. Mă uit să-l zăresc, să-l văd 
plecând spre Mine, să-l văd venind, şi îi voi ieşi înainte şi îl 
voi primi cu flori şi cu har şi cu Duh Sfânt, şi florile Mele se 
vor pleca înaintea lui cu salutare, şi harul Meu îl va împodobi, 
şi Duhul Sfânt îl va slăvi şi îl va ierta, că el va şti cum să re- 
pare despărţirea şi va şti cum să facă podul de trecere, şi va 
trece, şi Eu îl voi iubi şi îi voi mulţumi că s-a întors. Eu voi 
lucra înaintea lui şi înaintea ta, ca să nu se atingă nimeni de 
ceea ce este o dată aşezat şi lucrat. Tu ai venit înaintea lui, ca 
să-i găteşti calea, şi el va veni după tine, ca să împlinească 
Scripturile Mele de nou Ierusalim şi să stea sub cuvântul 
Meu. 

Eu te voi călăuzi cu grija Mea, cu îngerii Mei, cu Vergi- 
nica te voi însoţi, şi îţi voi face calea cu har, şi nu cu împo- 
trivire de la cei ce stau peste biserică. Nu te îngrijora decât să 
calci pe urmele Mele, căci orice ucenic trebuie să fie ca învă- 
ţătorul său, Iisus Hristos. Ai grijă, că şi Eu am; ai grijă de tine, 
de la cine mănânci şi ce mănânci, că mâinile lumii sunt pe 
sfârşite, tată. De aceea Eu am dat să te mai ţin în mijlocul 
stânei Mele, ca să mănânci din mâna Mea, din mâna copiilor 
Mei. Voi lucra cât mai repede ca să nu stai pribeag, ca să nu 
stai departe de copiii poporului Meu. Am un plan bine ascuns, 
dar ai grijă de Mine, să fiu cu tine, şi tu să fii cu Mine şi să 
stai sub cuvântul Meu biruitor. Cel ce ascultă lucrând după 
cuvântul Meu, acela are tot ce trebuie să aibă de la Dum- 
nezeu. Ai grijă de harul dat ţie, să-l găsesc peste tine mereu, 
căci harul, tată, va fi ridicat la cer, şi coborât apoi peste acest 
popor scris pentru harul cel de la sfârşit. 

Biserica de azi Mă va pierde, că nu M-a păstrat ca să 
nu Mă fi pierdut, iar acest popor va fi popor de regi şi de 
preoţi şi de sfinţi. Iată de ce Mă lupt să-l ţin cu Mine pe Israe- 
lul de azi. în curând, voi ieşi ca untdelemnul deasupra, ca să 
nu se piardă cei ce mai sunt de înviat, iar tu să fii cu poporul 
Meu, cu Israel să fii, că mare este Israel între neamuri, şi să 


te apropii de rana lui Israel şi s-o îngrijeşti, tată, cu duhul 
dreptăţii, întru lucrare de pocăinţă curată şi întreagă. Pocăinţa 
înjumătăţită a fiilor poporului Meu nu M-a lăsat să-l ridic pe 
Israel cu un ceas mai devreme. Şi dacă voi vedea, voi face iar 
sortare, ca să pot desface ferestrele slavei şi să pot deschide 
porţile şi să vadă noroadele slava Mea peste Israel. 

Poporul Meu să nu vorbească tot ca pe pământ, să nu 
vorbească în deşert; aşa să-l înveţi pe Israel. Să vorbească de 
Mine pe cale, ca să Mă arăt lui. învaţă-1 pe poporul Meu aşa 
cum îl învăţ Eu, tată. Lucrătorii Mei să semene cu Mine în 
lucru. Iată, şi ţie îţi zic: nu te opri în ceata celor răzvrătiţi din 
Israel; nu-i primi în nici un fel; lasă-i în stânga, tată. Dar nu 
primi în nici un fel duhul răzvrătirii, că, fii atent, acest duh îşi 
pune mănuşă ca să se strecoare. Ţine-te aproape cu sfatul din 
Israel, cu bătrânii poporului Meu, cu cei înţelepţi care cunosc 
faţa fiilor lui Israel, care cunosc măsura arătată lor de Mine. 
Să nu binecuvintezi pe satana, tată, că el e hoţ şi are mască şi 
se strecoară să fure binecuvântare. Să nu împuterniceşti pe 
turul cel ascuns sub mască. Pe cel necunoscut în numărul lui 
Israel să nu-1 amesteci la număr. Cu Israel să lucrezi într-un 
fel, şi cu restul, în celălalt fel. Eu cu fariseii şi cu iudeii vor- 
beam ca în lege, dar cu ucenicii Mei, care ştiau că sunt de la 
Tatăl, vorbeam deosebit şi cereşte, tată. Taina e taină, şi aşa 
se cheamă ea, şi aşa să fie până la arătarea Mea. Să-l sfătuieşti 
pe cel curios şi pofticios să nu mai vină decât după vindecare 
dacă vrea vindecare. La tine să nu bată decât cei ce caută cu- 
minţenia şi pocăinţa şi sfinţenia, iar pe creştinul mofturos şi 
pretenţios, care are apucături de stăpân şi nu de slugă a lui 
Hristos, pe acela să nu-1 cruţi şi să-Mi dai voie Mie peste 
acela. Pe acela trimite-1 la sfatul lui Israel, ca să-l cunoască 
tot poporul, şi să fie acesta însemnat în mijlocul lui Israel. 
Aşa să lucrezi, şi să te asemeni la lucru cu cei din sfatul lui 
Israel, care au de la Mine lecţia spre lucrare. 

Eu, iată, rostesc primul cuvânt de binecuvântare în lu- 
crarea ta de slujitor cu cerul, şi îţi las semnul Meu pe tine, 
semnul din grădina Mea luat, degetul Meu pe creştetul tău, ca 
să ai lucrare întregită de mâna Mea, de arhieria Mea, căci Eu 
sunt Arhiereul Tatălui cerurilor, şi sunt deasupra tuturor, şi te 
ating şi Eu, şi tu ştii orânduiala Mea şi aşezarea Mea. Atinge- 
rea Mea de tine este biruinţa Mea în calea ta, în jurul tău; este 
acoperământul Meu şi statul Meu desăvârşit întru tine. Şi să 
ştii să stai sub harul Meu, căci cel ce stă mic sub harul Meu, 
acela va cunoaşte lucrarea mărimii harului. Aceasta este sca- 
ra, tată: să fii mic ca să fii mare, ca să fiu Eu mare peste tine 
şi să Mă văd cu tine şi peste tine. Niciodată să nu cauţi mărire 
şi să nu primeşti mărire. Lasă, îţi este de ajuns harul Meu. Cel 
mic este copil al lui Dumnezeu, şi Domnul are grijă de cel 
mic. De cel mare îi e mai greu lui Dumnezeu să-i poarte de 
grijă, dar de cel mic are Domnul grijă în toate. 

Binecuvântat să fii de Tatăl, de Fiul şi de Duhul Sfânt, 
şi fericit să fii că eşti copil al acestui popor. Binecuvântare de 
la Verginica. Iată, pune şi ea mânuţa peste tine, că ea are pece- 
tea cea vie de la Mine pentru poporul ei. Semnul ei să vor- 
bească, să arate că eşti copilul ei. Semnul ei te ajută peste tot. 
Ea are mare trecere înaintea Mea; ea are grijă de calea ta. 
Lasă-te sub grija ei, lasă-te purtat de ea; nu te îngrijora de ni- 
mic. Ferice celor ce nu-şi fac griji pe pământ. Aceia sunt cu 
totul ai Domnului, aceia s-au dat Domnului. Cheam-o pe Ver- 
ginica în toate clipele să fie cu tine. 

Pace ţie, copil ascultător, copil care fericeşti cerul cu 
ascultarea şi cu credinţa ta. Ai fost necăjit, dar să nu mai fii 
de acum. Nici un necaz nu e necaz, ci este slavă şi har. Rămâi 

cu pacea Mea în inima ta, în tronul Meu din tine. Tronul Meu 
este pacea din creştin. Pacea aceasta este împărăţia Mea 
înăuntrul celor ce cred în Mine. Pace ţie, copil al lui Israel! 
Ţine urma oilor Mele. Eu te însoţesc cu binecuvântarea Mea 
şi nu te las, şi te îngrijesc după cum şi tu stai şi veghezi cu lu- 
crarea Mea peste tine, cu cuvântul Meu peste tine. 

Binecuvântate să-ţi fie intrările şi ieşirile şi paşii şi 
lucrarea ta cea bună şi statul tău cu Mine în toate. Amin, 
amin, amin. 

31 mai/13 iunie 1994 

Praznicul Pogorârii Duhului Sfânt 

Toată făptura suspină de şapte mii de ani. Limba Duhului Sfânt. 
Chemarea neamurilor şi a celor căzuţi de la credinţă. 

B uhul Sfânt este Duhul lui Dumnezeu. Ferice de 
omul care dobândeşte prin stăruinţă şi prin cre- 
dinţă lucrarea Duhului Sfânt, lucrarea lui Dumnezeu. 

Să fie străjerii atenţi, că Dumnezeu Cuvântul îşi lasă 
un picuţ glasul peste ieslea cuvântului, ca să fie şi cartea 
acestei zile de praznic ceresc pe pământ. 

Eu vin să serbez cu voi, copii ai ieslei Mele din zilele 
acestea, căci în această iesle îmi găsesc plăcerea şi adevărata 
Mea lucrare de Duh Sfânt. Pace vouă! Luaţi cuvintele Mele, 
luaţi Duh Sfânt şi daţi şi poporului Meu Israel. Aşa am zis 
apostolilor Mei, suflând peste ei: «Luaţi Duh Sfânt!». 

O, Israele, poporul Meu de azi, de câte ori am suflat Eu 
peste tine, tată! O, de câte ori am suflat ca să iei Duh Sfânt 
prin darul şi prin harul Meu! Iată, şi azi îţi zic: ia, tată, Duh 
Sfânt de la Mine, şi înduhovniceşte-te cu Duhul Sfânt şi suflă 
peste lume, măi poporul Meu. Pentru asta te-am ales Eu pe 
tine şi te-am şcolit la această şcoală a Duhului Sfânt, şcoală 
cerească, tată. Pace ţie, poporul Meu Israel! Pace ţie, şi Duh 
Sfânt de la Tatăl, Fiul şi Duhul Sfânt! Focul Duhului Sfânt 
este fiinţă, tată, fiinţă a Treimii Dumnezeieşti. Limba lui 
Dumnezeu este focul Duhului Sfânt, limba lui Dumnezeu în- 
tre oameni. Eu peste oameni am lucrarea Mea de cuvânt, căci 
celelalte făpturi ascultă şi împlinesc întru totul lucrarea lui 
Dumnezeu, dar cu omul este altceva, şi din pricina învârto- 
şării omului s-au schimbat toate, şi toate suferă de şapte mii 
de ani, aşteptând pe cele neclătinate. Toate suspină aşteptând 
pe cele neclătinate, căci din pricina căderii omului din cele 
neclătinate, toate s-au clătinat, şi omului îi trebuie mare po- 
căinţă. Prin tine, Israele, poporul Meu, vreau să fac şi lucrarea 
acestei pocăinţe a omului. Fii înţelept, că iată ce ai de făcut: 
ai de adus înaintea cerului pocăinţă pentru tot omul, de la 
Adam şi până la venirea Mea cea văzută de tot ochiul de pe 
pământ şi de sub pământ, căci ochii cei care sunt cu cerul, 
aceia văd pe Domnul pe norii slavei Sale. Tu, poporul Meu, 
nu numai pentru păcatele tale trebuie să te pocăieşti, ci pentru 
toată făptura de la început şi până la sfârşit. înfricoşează-te de 
taina pe care o porţi, şi stai în lucrarea temerii de Dumnezeu, 
căci duhul temerii de Dumnezeu te va ridica pe tine spre 
lucrarea de Duh Sfânt peste făptură, Israele, poporul Meu. 

Foc am venit să arunc pe pământ, focul Duhului Sfânt, 
că acesta este focul lui Dumnezeu. Focul care mistuie făptura 
este lucrarea mâniei, dar focul Duhului Sfânt este lucrarea cu- 
răţiei. Eu n-am venit să pierd lumea, ci am venit s-o mântu- 
iesc, şi M-am născut din om, şi M-am lăsat spre moarte cu 
trupul, şi am înviat şi M-am dus la Tatăl, şi am trimis focul 
Duhului Sfânt pentru curăţire înaintea venirii Mele pe nori, şi 


voi înteţi acest foc peste fii şi fiice, şi le voi da putere să se 
facă fii ai lui Dumnezeu, fii născuţi din cer, din Duhul Sfânt, 
Care vine din cer, spre naştere nouă, spre lume nouă. De 
aceea trebuia să merg la Tatăl. Nu M-am dus ca să părăsesc 
lumea, ci M-am dus ca să vin la ea întru Duhul Sfânt, purces 
din Tatăl Meu, din Care şi Eu M-am născut fără de veci şi fără 
de timp. 

Israele, poporul Meu iubit, poporul Meu de azi, luat 
din neamul român, tu ştii, tată, cum a fost coborât Duhul 
Sfânt în ziua Sa de slavă? E mare lucru dacă ştii, dar mare lu- 
cru este cum să ştii să înţelegi şi să ai în minte această zi şi 
lucrarea ei, tată. Erau oameni adunaţi la Ierusalim din toate 
părţile lumii, şi Duhul Sfânt S-a coborât peste toţi. Cum adică 
peste toţi? Eu îţi spun că aşa este. Nu numai peste apostoli S-a 
coborât Duhul Sfânt. Peste apostoli s-a arătat fiinţa Duhului 
Sfânt, ca să arate lucrarea lor de la Iisus Hristos; s-a arătat 
chipul Duhului Sfânt peste ei, ca să creadă ceilalţi în Iisus 
Hristos, Cel propovăduit de apostoli, Cel înviat şi înălţat la 
ceruri. Şi cei care rosteau că apostolii sunt plini de must, şi 
aceia primiseră pe Duhul Sfânt, căci fiecare om de acolo în- 
ţelegea ce vorbesc apostolii, înţelegea în limba lui fiecare, 
căci în clipa aceea s-au descurcat limbile oamenilor, şi era nu- 
mai o limbă, limba Duhului Sfânt, care era înţeleasă de tot 
omul în ziua aceea, şi lucrarea acelei zile a fost faţa cea des- 
luşită a împărăţiei Mele peste oamenii cei credincioşi şi peste 
cei ce aveau să creadă prin cei credincioşi. 

Iată, vine ziua când toată suflarea de pe pământ, toată 
câtă va fi în trup şi în afară de trup, toată să aibă numai o lim- 
bă, limba Duhului Sfânt. Cel ce vorbeşte azi în limba Duhului 
Sfânt la cei neştiutori, acela are nevoie să şi tălmăcească 
tâlcul cuvintelor Duhului Sfânt, dar în ziua Mea de slavă nu 
va mai fi nimic de întrebat, nimic de tălmăcit, căci Duhul 
Sfânt va fi Acela Care Se va împărţi, şi se va împlini Scriptura 
aceea despre naşterea din nou a lumii. Dar până atunci, lucrez 
cu tine peste lume, popor al Meu, popor al Duhului Sfânt, 
Care curge peste tine în limba înţelepciunii nevăzute a lui 
Dumnezeu. 

Iată, limba cea încâlcită a lumii, limba cea încurcată 
care a acoperit pământul din pricina duhului omului care s-a 
semeţit până la scaunul lui Dumnezeu, limba aceasta a primit 
pedeapsa amestecării ei, şi omul nu are cum să mai desluşeas- 
că nimic, şi se zbate om cu om, om peste om, şi nu mai este 
capăt de ieşire din această încurcătură. Dar tu, poporul Meu, 
ai limba Duhului Sfânt peste tine, şi s-o vorbeşti, fiule, pe pă- 
mânt, că mare stricăciune s-a lăsat peste pământ de la semeţia 
omului, care a voit să ispitească tainele cele ascunse ale lui 
Dumnezeu, care a nădăjduit în cunoştinţa lui, şi scris este: 
«Cel ce vorbeşte de la sine, acela îşi caută slava sa», şi omul 
îşi dă slavă unul altuia, şi omul se bizuie pe om, şi iată încurcă- 
tură nedescurcată până azi şi până mâine, căci şcoala Duhului 
Sfânt nu se poate învăţa pe pământ. Numai în cer se poate 
învăţa această şcoală. Dar vei spune: „ Cine se poate sui în cet- 
ea să înveţe la această şcoală? “. Adevărat vă spun, că numai 
în cer se poate învăţa această limbă şi această şcoală, că pe 
pământ e amestecarea limbilor, măi copii, şi de aceea vă spun 
mereu să staţi în cer, copiii Mei, şi să nu ieşiţi din cer, că pe 
pământ e amestecare mare de limbi, şi de duhuri de limbi, şi 
nimeni n-ar crede dacă i-aş spune că limba de pe pământ e 
străină cu totul de cer, de limba cea din cer. Eu de aceea caut 
clipă cu clipă să iau de pe tine pământul, măi Israele, şi să pun 
pe tine cerul, şi tu înţelegi această limbă cu care-ţi vorbesc, că 
tu înveţi în cer, fiule. Dacă Eu sunt lângă tine cu cuvântul 

Meu, unde se cheamă că eşti tu, de vreme ce locul Meu este 
în cer, de-a dreapta Tatălui Meu şi al tău, Israele, poporul 
Meu? 

Măi iubiţii Mei copii, pe Avraam l-am scos din în- 
curcătura limbilor de pe pământ, şi l-am deosebit, şi l-am bi- 
necuvântat, şi în el am binecuvântat toate neamurile, tată, şi 
de la el am ridicat un popor, şi am fost mereu cu acest popor, 
şi din neamurile pământului am avut acest popor, şi am stat în 
mijlocul lui şi am vorbit în limba Mea cerească, cea care era 
peste oameni până la încurcarea limbilor, până la naşterea Ba- 
bilonului peste limbile cele încâlcite. Căci pe când se vorbea 
pe pământ numai un grai, oamenii cei de după potop s-au îm- 
prăştiat apoi pe toată faţa pământului, dar mai întâi au căutat 
să-şi zidească o cetate şi un tum în mijlocul ei, cu gândul să 
ajungă până la cer, şi ca să rămână mărturie această lucrare a 
lor, şi apoi să se risipească pe toată faţa pământului. Aceasta 
a fost lucrarea omului, tată, şi S-a uitat Domnul la cetatea 
zidită de fiii oamenilor, de fii ieşiţi cu mintea lor dintre cei- 
lalţi oameni de pe pământ. Şi dacă Dumnezeu a văzut că oa- 
menii nu se vor opri de la gândul lor semeţ, a coborât ames- 
tecarea limbilor lor şi nu s-au mai putut înţelege între ei, şi ei 
n-au mai mers înainte cu tumul lor, şi s-a numit Babilon lu- 
crarea aceasta, cetatea aceasta, şi Domnul a împrăştiat de 
acolo pe oameni pe toată faţa pământului. Şi oamenii au ră- 
mas aşa, şi nu mai au oamenii limba Duhului Sfânt, şi aşa este 
şi azi, şi de aceea am zis Eu vouă că limba Duhului Sfânt nu 
se poate învăţa pe pământ, şi numai în cer, Israele, poporul 
Meu, că numai cu tine vorbesc tainele Mele cele cereşti. 

Este scris că cei ce calcă una din cele ale legii, aceia 
sunt vinovaţi, dar azi toate se calcă, toate poruncile cele pen- 
tru sfinţenie, şi cum să înveţe oamenii pe oameni, şi ca să mai 
fie bună această limbă când oamenii sunt vinovaţi faţă de cele 
sfinte, tată? învăţătorii care învaţă şi vorbesc în numele lui 
Dumnezeu, aceia au citit cartea limbii Duhului Sfânt, dar 
dacă ei nu împlinesc cele scrise, nu se cheamă că învaţă, şi 
când ei vor spune: „Doamne, am învăţat lumea prin pieţe şi 
am urmat Ţie vai, ce dureros va fi răspunsul Duhului Sfânt, 
al limbii Duhului Sfânt, care este din cer şi care nu poate fi 
cuprinsă în cartea cea de pe pământ! Limba aceasta şi grăirea 
ei este fără de sfârşit pe pământ şi în cer, şi iată, cartea stă des- 
chisă până la sfârşit, până la începutul cel dintâi, care iarăşi 
va să fie întru aşezarea celor neclătinate. Eu n-am fost cu în- 
văţătura Mea numai până atunci, numai cât a fost scris atunci 
şi până atunci; Eu sunt în lucrare fără de sfârşit, şi iată, lucrez 
şi cuvintez din cer peste poporul lui Avraam şi Isaac şi Iacov, 
şi peste poporul lui Verginica, fiindcă tu eşti de la Avraam şi 
de la Isaac şi de la Iacov, şi eşti de la Verginica, măi poporul 
Meu făgăduit ca să fii şi să începi să fii, ca prin tine să vină 
toate neamurile pământului, să vină la Dumnezeu şi la şcoala 
Duhului Sfânt, după cum este scris: «Din muntele Sionului va 
ieşi legea, şi toate popoarele vor curge într-acolo». Muntele 
Sionului este tronul lui Dumnezeu, de unde curge această 
lucrare de Duh Sfânt peste tine, Israele, poporul Meu. Ia, tată, 
şi dă din ea, şi cel ce va crede şi se va boteza în ea, în apa 
aceasta a râului vieţii, în apa Iordanului cel care curge din tro- 
nul Tatălui şi al Fiului şi al Sfântului Duh, şi cel ce se va bo- 
teza în vasul acesta ceresc, acela va veni la Mine şi va fi pri- 
mit şi va avea înviere şi zi de înviere. Dar vezi ce faci, Israele, 
vezi cum bei din apa aceasta şi vezi cum dai din ea. Ia cofiţa 
în mână şi ia apă în ea şi dă neamurilor pământului. Aşa cum 
te duci în ziua de Bobotează ca să iei apă sfinţită din Iordanul 
lui Iisus Hristos şi te duci la gospodăria ta şi stropeşti cu ea 


ca să se sfinţească toate, aşa să iei în cofiţa ta apa Duhului 
Sfânt şi să botezi în ea toată făptura, tată, ca să cunoască făp- 
tura gustul lui Dumnezeu, să guste şi să flămânzească după 
Dumnezeu. 

împărăţia Mea Eu am asemănat-o şi cu pildele cele fi- 
reşti, dar pildele fireşti nu sunt veşnice, tată, sunt doar închi- 
puirea celor veşnice. Aţi văzut ce a făcut prinţul lumii, că l-a 
lipit pe om de cele văzute ale sale, ale prinţului lumii, măi co- 
pii. Şi acum, la sfârşitul său, prinţul lumii şi-a făcut o maşi- 
nărie şi a deschis o fereastră a celor văzute şi a încântat cu ea 
toată făptura, şi se uită omul la această fereastră şi uită de cer 
omul, şi se uită la încurcarea limbilor de pe pământ, care se 
văd prin această fereastră. Dar Eu îl voi păcăli şi voi întoarce 
această armă împotriva lui, că Mă voi folosi de arma lui şi de 
fereastra lui, şi voi strecura prin ea lucrarea Duhului Sfânt şi 
vederea vieţii cereşti pe care o lucrez peste tine şi o întocmesc 
peste tine, Israele, poporul Meu de azi. Iată, am venit să-ţi 
arăt prin fereastra aceasta, să-ţi arăt mărturia sărbătorii tale cu 
Mine la praznicul înălţării, la praznicul lui Verginica şi al 
satului lui Verginica. Eu am de întors pe toate spre cele ce nu 
se vor mai strica în veac, dar stai la şcoala Duhului Sfânt, măi 
poporul Meu, stai, fiule, şi învaţă bine, ca să iei coroniţă şi 
dar şi premiu de mântuire, Israele. 

Nu găseşti pe pământ învăţătura Duhului Sfânt, şi o 
găseşti în cer, poporul Meu. Stai în cer, tată, stai cu Mine şi 
să nu ieşi de la Mine şi de lângă Mine, că afară sunt lupi cu 
trup şi fără de trup; afară sunt câinii şi vrăjitorii şi închinătorii 
la idoli şi mincinoşii şi desfrânaţii şi ucigaşii; afară este ames- 
tecarea limbilor, măi poporul Meu. Să intre înapoi la Mine şi 
cei ce au fost şi au ieşit de la Mine ducându-se în Babilon. Să 
intre pocăindu-se pentru ei şi pentru toată făptura, că afară e 
amestecarea limbilor, măi copii. Cu Mine este numai o sin- 
gură limbă, tată, limba Duhului Sfânt, focul Duhului Sfânt, 
curăţitor de moarte, şi toate se vor întoarce spre cele neclă- 
tinate. 

Toţi oamenii care erau adunaţi la Ierusalim în ziua 
Cincizecimii, toţi au fost cuprinşi de lucrarea Duhului Sfânt, 
toţi auzeau în limba lor limba Duhului Sfânt, şi ei credeau că 
vorbeşte mustul, măi copii. Apostolii Mei erau plini de mustul 
cel nou, de duhul cel înnoit, de vinul cel nou, beţie de Duh 
Sfânt peste pământ, veselie de Duh Sfânt peste oameni, duhul 
biruinţei lui Iisus Hristos, Cel înălţat la Tatăl, Cel înălţat prin 
moarte şi prin înviere. Toţi oamenii erau cuprinşi în această 
veselie de limbă nouă în Ierusalim, limba din cer peste făpturi. 

Tot trupul tău, Israele, poporul Meu, tot trupul tău să 
fie botezat în toată vremea cu botezul Duhului Sfânt, cu focul 
Duhului Sfânt, şi să lucrezi, tată, de la apostoli şi până azi şi 
până mâine; de la început şi până azi şi până mâine, măi po- 
porul Meu, că mâine Eu Mă voi odihni iar în om, în omul cel 
de la început, şi voi sărbători ziua odihnei Domnului. 

Să iubeşti pe Domnul Dumnezeul tău, Israele, să-L iu- 
beşti din toată inima, din tot cugetul şi din tot sufletul tău, şi 
vei iubi pe aproapele tău ca pe tine însuţi, poporul Meu. Voi 
veni la tine, căci te voi aduna să vorbesc cu tine despre aceas- 
tă poruncă în care se cuprinde toată împărăţia Mea întru tine, 
Israele. 

Binecuvântat să fii, măi poporul Meu. Binecuvântaţi să 
fiţi, copii ai ieslei cuvântului, care luaţi cu trăistuţa şi duceţi 
poporului Meu. Luaţi şi daţi! Acesta este cuvântul Meu pes- 
te Israel. Luaţi Duh Sfânt! Binecuvântat să fie Israel, poporul 
Meu cel binecuvântat de Avraam şi Isaac şi Iacov şi de 
Verginica. 

Cuvântul lui Dumnezeu 


Iar vom sta în sfat ceresc, iar voi veni la tine, Israele. 
Voi lua pe fiii grădinii Mele şi îţi voi aduce de la Mine, şi fe- 
ricit vei fi dacă vei lua de la Mine, dacă se va cunoaşte că iei 
de la Mine, că şi Eu te voi cunoaşte pe tine dacă tu vei fi cu- 
noscut de Tatăl Meu. 

Mi-e drag să petrec cu tine, măi poporul Meu, şi dacă 
şi ţie îţi este drag, vom lucra de-acum, vom lucra mult, şi vom 
aduna pe cei risipiţi ai tăi, şi apoi vom chema mesenii la nunta 
ta cu Mine, măi poporul Meu, că te vor vedea în slavă învăluit 
şi vor veni după tine, şi vor veni după Mine, şi va vorbi limba 
Duhului Sfânt peste fii şi fiice, peste bătrâni şi tineri, peste 
robi şi roabe, şi va fi veşnică serbare de Duh Sfânt în cer şi pe 
pământ, şi totul va fi nou şi în strai de serbare, poporul Meu 
Israel. 

în numele Tatălui şi al Fiului şi al Sfântului Duh, luaţi 
şi daţi Duh Sfânt, căci Eu sunt Cuvântul Duhului Sfânt al 
Treimii Dumnezeieşti. 

Cine te poate blestema pe tine, poporul Meu? Cine, 
Israele? Binecuvântat să fii; să fii veşnic binecuvântat! Amin, 
amin, amin. 

6/19 iunie 1994 

Duminica tuturor sfinţilor 

Firea întreagă suferă de la neascultarea omului. Jugul căsătoriei. 
Hrană ca în Eden. Treptele chemării la lucru de ucenic. Desluşirea 
poruncii iubirii de aproapele. 

e binecuvintează întâlnirea Mea cu tine, Israele. 
în numele Tatălui şi al Fiului şi al Sfântului Duh, 
cobor la tine, fiule, cu serbare de sobor de sfinţi şi de îngeri, 
şi cu tine serbez serbarea cea de azi, serbarea tuturor sfinţilor, 
Israele, poporul Meu de azi. Pace ţie! Pace duhurilor voastre, 
fiilor! Să nu vă prindă somnul, să nu vă prindă moleşeala. Fiţi 
treji cu trezire cerească şi dumnezeiască, şi mai vârtos decât 
toate câte sunt de făcut, fiţi sfinţi cu duhul şi cu trupul. Fiţi 
sfinţi cu ascultarea, şi iarăşi zic vouă, fiţi sfinţi cu ascultarea, 
copiii Mei, că neascultarea a făcut pământul şi cerul şi omul 
şi creaţia să sufere, şi iată, suferă toate de şapte mii de ani. 
Măcar tu, măi Israele, ascultă de Domnul Du mn ezeul tău, şi 
să nu ai alţi dumnezei afară de Mine, măi poporul Meu. 

Iată cu ce încep Eu azi vorbirea ta cu Mine, vorbirea 
Mea cu tine. Fii atent cu ce încep Eu azi peste tine. Să iubeşti 
pe Domnul Dumnezeul tău, Israele, poporul Meu. Să-L iu- 
beşti din toată inima ta, din tot cugetul tău, din toată virtutea 
ta şi din tot sufletul tău, şi să nu pângăreşti numele Dumne- 
zeului tău, căci tu porţi numele Meu, măi Israele. Să nu pân- 
găreşti numele Meu, fiule. Să se uite lumea la tine şi să te fe- 
ricească pe tine şi numele Meu pe care îl ai de la Mine. Vreau 
să vorbesc cu tine despre această Scriptură, fiule, şi vreau să 
găsesc peste tine această lucrătură de poruncă dumnezeiască, 
şi atunci tu vei şti să iubeşti, şi cum să iubeşti, ca să nu se în- 
tâmple să iei numele Meu în deşert sau să-l pângăreşti cu fap- 
ta ta. Fereşte-te de proorocii mincinoşi, fereşte-te cu atenţie 
cerească, Israele, că proorocul mincinos te îndeamnă şi te 
momeşte mereu să slujeşti la idoli şi la lucruri făcute de om, 
fiule. Fereşte-te de cel care te îndeamnă să-ţi slujeşti ţie, creş- 
tine, şi gustului tău şi trupului tău şi nevoilor tale cele de 
multe feluri, căci cel ce spune aşa, e prooroc mincinos, ori- 
cine ar fi el, dar tu să-L iubeşti pe Domnul Du mn ezeul tău, 
Israele, poporul Meu, şi nu pe tine. Tu eşti făcut să-L iubeşti 
pe Dumnezeu, şi Dumnezeu pe tine, fiule, şi toate celelalte îţi 
sunt ţie adăugate. 


Măi copii, oare, nu Eu v-am spus să vă uitaţi la crinii 
câmpului şi la păsările cerului? Oare, nu Eu v-am spus că voi 
sunteţi cu mult mai mult ca acestea, ca să înţelegeţi că de om 
am grijă şi mai mare? Păsările cerului şi toată creaţia se roagă 
la Mine pentru tine, omule, că firea toată ştie de la Mine că 
dacă omul îl iubeşte pe Dumnezeu, va avea de la Dumnezeu, 
şi va avea şi firea cele trebuincioase. Toată firea suferă când 
omul este rău cu Dumnezeu, că dacă Domnul pedepseşte pe 
om din pricina neascultării sale, atunci şi firea suferă. 

Măi copii, voi aveţi multe griji, multe de tot, şi Eu aş 
voi să vi le iau Eu, să vi le curm aş vrea, să fie acestea grija 
Tatălui, măi copii. Avraam şi Isaac şi Iacov locuiau în corturi, 
şi n-au avut lucruri făcute de mâini, şi aveau de toate de la 
Dumnezeu, Care purta de grijă de copiii Săi. Acum este altfel, 
dar şi acum te poţi lăsa pe grija Tatălui dacă ştii să fii cre- 
dincios, Israele. 

O, creştinilor, împărăţia voastră nu trebuie să fie din lu- 
mea aceasta. Mucenicii, care sunt acum sfinţii cerului, apos- 
tolii, şi cei ce plecau din duhul lumii au înţeles această Scrip- 
tură, şi se foloseau de lumea aceasta ca şi cum nu se foloseau 
de ea. Omul şi-a întocmit lege peste el, şi între om şi om, şi 
nu e liber omul. Iată, acum, la sfârşitul veacului, pot să spun 
cu libertate de cuvânt, că nu mai am pe cezarul, nici pe Anna 
şi Caiafa de care să Mă furişez; pot să spun că e greu de omul 
care se căsătoreşte, greu de tot, că un astfel de om este legat, 
este rob, şi nu este liber, este plin de griji, este greu de el. Iată, 
nu este de folos omului să se căsătorească, dar pe cine mai 
vezi că înţelege această Scriptură a Mea pe care am lăsat-o 
prin apostolii Mei? Nici un folos nu vine de la această lege, 
că lege este, măi copii. Nimic nu iese bun din legea aceasta, 
decât oameni din oameni, robi din robi, oameni fără libertate 
pe pământ, şi nu poate omul căsătorit să fie robul Meu, nu 
poate, că are multe piedici, multe de dus pe calea sa. Chiar şi 
tu, poporul Meu, ai crezut că se poate. Nu se poate, tată, nu 
se poate. Eu n-am venit să-ţi spun niciodată această zdrobire 
a ta şi a Mea. De două mii de ani, puţin de tot a fost înţeleasă 
această Scriptură, şi puţini s-au lăsat smulşi din robia aceasta. 
Omul căsătorit este rob legii acesteia, şi este păcătos, şi nu are 
cum, nu are libertatea să fie al lui Hristos, ucenic al lui 
Hristos. Omul care se leagă de ceva sau de cineva în viaţa lui 
de om, nu poate să fie ucenic al lui Hristos, din pricina legă- 
turii. îşi lasă omul urmaşi asemenea lui, şi nu asemenea Mie. 
Eu pe apostolii Mei i-am despărţit de tot ce era al lor ca să pot 
să-i am ucenici şi una cu Mine şi ca să se cheme că sunt sub 
grija Tatălui. 

Greu s-a înţeles această Scriptură pe pământ, greu de 
tot. Nici călugării de azi, nu zic de cei de demult, zic de cei 
de azi, că nici ei nu au libertatea în Hristos. Au rude, au mamă 
şi tată, au prieteni în lume, au robia luxului şi au averi pămân- 
teşti şi sunt robi a cele ce au, a ceea ce-i robeşte pe ei, nu sunt 
robi ai lui Iisus Hristos, ucenici ai lui Iisus Hristos. N-ai 
înţeles nici tu, poporul Meu, nici tu n-ai ştiut să te foloseşti de 
prilejul de a nu mai fi rob. O, de ce ziceţi voi că zice Scrip- 
tura când zice de cei ce au femei să fie ca şi cum n-ar avea, 
că vremea s-a scurtat; şi de cei ce se folosesc de lumea aceas- 
ta să fie ca şi cum nu s-ar folosi de ea? 

N-ai înţeles nici tu, poporul Meu, şi Eu n-am avut cum 
să te aduc să înţelegi, că dacă Eu nu căutam la inima ta pe ca- 
re o vedeam că nu poate fără căsătorie. Eu n-aş mai fi avut 
acum cu cine să vorbesc pe pământ, n-ai mai fi stat să asculţi 
cuvântul Meu şi să-l scrii ca să rămână înfiinţată vorbirea Mea 
de azi. N-ai mai fi stat să Mă asculţi ce vorbesc Eu din cer, ca 
să rămână mărturie că am vorbit pe pământ şi că nimeni n-a 

înţeles vorbirea Mea, că nici tu n-ai înţeles planul Meu şi 
vorbirea Mea, Israele. Măcar copiii tăi, măcar ei să nu mai ia 
jugul robiei, să nu mai caute şi ei împărăţia acestei lumi, şi s-o 
ia de la Mine pe cea care nu este din lumea aceasta. 

Eu n-am venit să unesc omul cu omul, şi am venit să 
unesc pe om cu Mine, Care sunt din cer, nu din lumea aceasta. 
Eu sunt de dincolo de ea, fiilor. Eu, ştiţi de ce am venit, că 
scris este de ce am venit. Am venit să despart pe om de fe- 
meia sa, nu de femeie, ci de femeia sa; pe mamă, de fiică; pe 
soacră, de noră; pe frate, de soră; pe creştin, de lume, şi iată, 
pe creştin, de creştin, că nu toţi creştinii s-au lepădat de lume. 
Cei ce s-au lepădat de trup şi de lume, să se dea de-a dreapta 
Mea, iar cei ce nu pot să facă aceasta, să nu se dea de-a 
dreapta Mea şi să nu stea cu cei din dreapta. Iar pe cel ce Eu 
îl dau în stânga Mea, tu să nu-1 iei să-l pui în dreapta, că nu e 
bun pentru dreapta Mea acela. 

Eu am spus: „Iubiţi-vă unul pe altul", n-am spus 
„Iubiţi-vă unul cu altul". Am spus să fie iubire între cei ce 
sunt ai lui Hristos. Eu pentru aceia vorbeam. N-am spus lumii 
aşa ceva, ci am spus celor ce nu sunt din lumea aceasta. Iubi- 
rea nu este pentru lume, fiilor, nu este în lume. Iubirea nu este 
din lumea aceasta, pentru că iubirea, Eu sunt. Dacă un om îşi 
dă viaţa pentru ca să scape viaţa altui om, nu este nimic 
aceasta. Eu sufletul Mi l-am pus pentru lume, nu trupul. Eu 
sufletul Mi-am răstignit, dar omului îi vine greu să înţeleagă 
jertfa iubirii Mele. Cei ce sunt trupeşti, în zadar îşi dau su- 
fletul şi trupul pentru alţii, căci nu este tot la fel, măi copii. 

De ce crezi tu, Israele, că îţi spun să nu te iei după 
proorocul mincinos, care aseamănă cele pământeşti cu iubi- 
rea cea din cer? Păi împărăţia cea de pe pământ, cea din pă- 
mânt făcută, i-a tras pe toţi spre ea, şi au clădit toţi la ea, şi 
rămân toţi de ea, toţi cei care îşi pun nădejdea în ea, pentru că 
de acum, în locul ei îşi face loc împărăţia Mea cea din cer, cea 
de cer, şi pentru ea nu-ţi trebuie munca trupului tău, şi îţi 
trebuie numai aripi sufletului şi libertate, fiule. Una este să 
faci ceva în numele Meu, şi alta este să faci ceva în numele 
tău, căci iubirea Mea e din cer, nu e din lumea aceasta. 

Eu am venit să te scot pe tine de sub robie, măi Israele, 
poporul Meu luat din lume, că te-am luat de pe pământ şi te-am 
suit la ceruri, că dacă Eu sunt lângă tine şi în mijlocul tău cu 
graiul Meu, fii înţelept cum vine aceasta. Eu sunt din cer, Eu 
sunt cu cerul lângă tine. Eu aşa am voit, ca să merg la Tatăl 
după patima şi învierea Mea, şi să pregătesc loc, ca acolo 
unde sunt Eu, să fie şi ai Mei, care Mă vor alege pe Mine ca 
să-Mi fie ucenici, care vor ieşi din robie ca să fie liberi şi ca 
să poată fi ucenici ai lui Iisus Hristos. Omul legat de femeie 
sau femeia legată de bărbat nu poate fi pentru Hristos. De 
aceea ţi-am spus demult, poporul Meu, şi te-am povăţuit s-o 
ai ca pe o soră curată pe soţia ta şi să fii ucenic Mie, tu şi toată 
casa ta, şi să fii poporul Meu cu tot ce ai tu, măi creştine, şi 
să te numeşti liber, şi să nu te mai însori, şi să nu te mai 
măriţi, şi să nu mai bei şi să nu mai mănânci ca în lume, şi să 
veghezi ţi-am spus, şi te-am învăţat să nu mai zici cum zice 
lumea, care zice că aşa a lăsat Dumnezeu. O, tu să nu zici aşa, 
măi poporul Meu. Nu aşa am lăsat Eu. Eu la Cana Galileii nu 
M-am dus să binecuvintez nunta şi patul nunţii. Eu nu pentru 
asta am venit de la Tatăl. M-am dus să despart pe mire de mi- 
reasă, şi aşa am făcut. I-am scos de sub lege pe cei ce erau 
gata să ia jugul robiei. 

Eu i-am ştiut mai dinainte pe cei doisprezece, căci Mi 
i-a spus Tatăl Meu pe toţi, dar să nu te sminteşti că de ce Mi 
l-a dat şi pe Iuda dacă el nu era bun. Era scris că trebuie să 
pătimesc, şi Iuda avea de împlinit Scriptura ca să Mă vândă 


fariseilor spre răstignire. Dar îl voi ierta, că de atunci l-am 
iertat, dar el a fost prost şi s-a dus să stea în iad până la veni- 
rea Mea pe norii slavei. Şi-a luat singur plata pentru fapta lui. 
S-a pocăit de ceea ce a făcut şi s-a osândit pe sine, şi Eu l-am 
iertat, măi copii, şi îi voi da ridicare şi înviere pentru rugăciu- 
nile tale, poporul Meu, că te-am pus rugător la Mine pentru 
Iuda, şi tu M-ai ascultat şi ai pomenit pe Iuda înaintea Mea, 
şi ascultată ţi-a fost ţie rugăciunea. 

Am spus că i-am ştiut mai dinainte pe cei doisprezece, 
şi printre ei era ales de Tatăl Meu şi mirele de la Cana 
Galileii, şi M-am dus să-l iau cu Mine ucenic, şi l-am luat, iar 
pe mireasă am trecut-o între cei ce slujeau lui Hristos şi îm- 
părăţiei cerurilor. Măi copii, Eu nu pot să Mă amestec cu bi- 
necuvântare peste patul nunţii, pentru că scris este de cei ce 
sunt ai lui Hristos, că aceia şi-au răstignit trupul şi poftele şi 
sunt liberi faţă de lege. Un fluturaş e mai liber ca omul. El 
zboară din floare în floare şi se bucură şi e liber. Păsările ce- 
rului sunt libere şi până ce intră în veşnicie, şi după aceea sunt 
libere, dar cu omul nu s-a întâmplat tot aşa, că omul este legat 
de om până la moarte; soţul este legat de soţie şi de copii şi 
de neamuri şi de casă, şi n-are cum să fie un astfel de om 
ucenic al lui Iisus Hristos, nu are cum merge după Hristos. 

Apostolii, şi ei aveau cu ei femeie, dar nu era a lor, ci 
era ucenică a lui Hristos, pentru că Dumnezeu aşa a făcut de 
la început, bărbat şi femeie a făcut, ca să fie de ajutor femeia, 
că aşa am spus Noi, să facem un ajutor bărbatului, un ajutor 
potrivit pentru el. Când l-a făcut Dumnezeu pe om, bărbat şi 
femeie a făcut, şi apoi trupul acesta s-a smuls din braţul lui 
Dumnezeu şi a făcut altceva, şi n-a mai înmulţit Domnul pe 
oameni, şi oamenii s-au înmulţit ei, şi de aceea Do mn ul i-a 
spus femeii: «în dureri vei naşte fii». Eu când am făcut încă 
un om dintr-unul, nu l-a durut nimic pe Adam, dar când omul 
îl face pe om, omul naşte în dureri, şi în dureri trăieşte şi în 
dureri moare, şi vai omului dacă se duce tot la durere aşa cum 
s-a dus Iuda! Omul legat prin lege, are împărăţia lui, şi dacă 
aş intra în casa lui şi i-aş spune: „ Vino după Mine!", omul nu 
poate să meargă, că e legat, nu e liber să meargă după Mine, 
şi cu Mine pe cale nu se poate altfel. Eu nu pot lua cu Mine 
omul cu tot cu casa lui, cu tot cu soţia şi cu copiii lui, că în 
împărăţia Mea nu este însurat şi măritat, ci e viaţă îngerească 
în trup. Eu Mă duc departe şi las omul acolo unde şi-a ales să 
fie. Eu n-am piedici, n-am patrie statornică, n-am tată şi 
mamă pe pământ, n-am fraţi şi surori din pământ, n-am decât 
pe Tatăl Meu Cel ceresc, Cel veşnic, Cel stăpân peste toate, şi 
te am pe tine, poporul Meu, care voieşti să fii ucenic al Meu, 
care voieşti să-Mi fii mamă şi tată şi frate după voia Mea. 

O, cum să fac Eu cu tine, măi poporul Meu? Că iată, 
nici după patruzeci de ani de cuvânt şi de îndemn peste tine 
nu pot să te iau la lucru de ucenic, ca să mergi cu cerul şi cu 
Mine din loc în loc, din timp în timp, până la coborârea cea 
văzută a împărăţiei cerurilor pe pământ. Atunci va fi prea 
târziu ca să mai mergi. Atunci lucrarea se aşează pe temelia 
ei. Acum este de mers şi de lucrat lucrarea împărăţiei Mele. 

Casa ta şi averea ta, creştine, trebuia să fie împărăţia 
cerurilor. Ce bine era să-ţi fi dat Eu casă! Eu şi nu tu, tată; 
să-ţi fi făcut Eu soţii şi copii, duhovniceşte, aşa cum le-am 
făcut ucenicilor Mei, că erau cu miile pe urmele lor. Ce bine 
era să fi stat tu în planul Meu şi să nu strici planul Meu! Ce 
bine era dacă voiai să semeni cu Mine mai mult decât cu 
lumea, măi poporul Meu! Oare, nu-i mai bine să-ţi fac Eu 
viitor ţie şi celor ce au ieşit de la tine? Oare, nu-i bine măcar 
copiilor tăi să le fac Eu viitor? Eu şi nu tu, că tu nu le poţi da 
ce le dau Eu. Tu le dai ce ai tu, şi nu le ţine ce le dai tu; se 

sfârşeşte, se sfârşesc şi ei aşa. Iată, dacă ai voit să le faci tu 
viitor, i-ai pierdut şi tu, şi Eu. I-a luat lumea pe copiii tăi, i-a 
luat cu ea, i-a luat în ea, şi sunt în rândul lumii, nu sunt în 
rândul ucenicilor lui Hristos. Au mai rămas puţini cu Mine, şi 
pe câţi au voit să fie cu Mine prin tine şi de la tine, vreau 
să-i scot mărturie din mijlocul tău, Israele, poporul Meu. 
Dacă tu ai fi ascultat ce ţi-am spus Eu mereu, ca să fereşti pe 
cât poţi pe cei mici de drumurile lumii, de învăţătura din lume 
şi de şcolile lumii, aveai şi pentru Mine ceva acum, ceva mai 
mult, tată. O, şi cât M-am zbătut pe lângă tine, măi poporul 
Meu, şi te-am îndemnat spre cer, doară vei alege numai calea 
cerească! 

învăţătura cea de pe pământ se naşte din ştiinţa firii 
omului, iar ştiinţa firii nu este rod ceresc, şi nimeni nu poate 
pricepe că această plămadă, această ştiinţă are rădăcină străi- 
nă de cele din cer, şi Eu mereu ţi-am spus: «Fereşte-te de 
proorocul mincinos, care zice de cele plăcute ţie că sunt ce- 
reşti». Da’ de unde, tată! că firea omului tot căzută va rămâne 
până la arătarea Mea pe norii slavei şi întru cele cereşti ve- 
nind, că nu vrea omul să lucreze ca în cer pe pământ, nu vrea 
să înveţe în cer, şi învaţă pe pământ. Nu vrea omul să caute 
să intre pe poarta cea îngustă, care e îngustă de lipsa celor 
care nu apucă pe ea. Dar calea cea largă e largă din pricina 
numărului celor ce merg pe ea, şi scris este: «Largă este ca- 
lea care duce la pieire şi mulţi apucă pe ea». 

O, toate cresc sub ploaia cerului când Eu îmbrac norii 
cu ploaie; toate cresc, toate florile, toate ramurile. Numai tu, 
Israele, nu mai creşti mare sub ploaia harului Meu, nu mai 
creşti odată, nu te mai împlineşti îndeajuns, şi eşti încă piper- 
nicit, eşti slab, slab de tot faţă de cum trebuia să lucrezi. Eşti 
slab, măi poporul Meu, de parcă nu se prinde hrana Mea de 
tine. Vindecă-te, Israele. Eu sunt gata să te vindec, să vindec 
tot trupul tău, tot numărul tău cât a fost el în toată vremea lu- 
crării Mele de patruzeci de ani, că ai rămas puţin cu trupul, 
puţin cu numărul, şi iată ce fac! Mă scol şi te strig să vii îna- 
poi, să vii să Mă asculţi aşa cum cere vremea Mea în vremea 
acestui veac, căci fiii veacului acesta se însoară şi se mărită, 
mănâncă şi beau, dar cei ce se învrednicesc să intre cu împă- 
răţia Mea şi cu învierea din morţii veacului acesta, nu vor mai 
muri, şi vor fi la fel cu îngerii, fii ai învierii, fii ai lui Dum- 
nezeu. Eu sunt gata să te vindec, Israele, oricât ar fi de mare 
numărul tău, de la începutul acestei lucrări şi până azi, din 
anul 1955 şi până azi. Vino, tată, la Mine, dar ştii cum vine 
asta? De ce-ţi zic Eu: „ Vino la Mine! “? Poate tu zici că eşti 
venit la Mine, dar numai tu înţelegi ce zici, că Eu n-am ce să 
înţeleg. Vino, Israele, la Mine; la Mine, şi nu la tine. Vino tu 
la Mine, nu Eu la tine. Vino tu la cer, şi vino cu cerul, că pe 
pământ e amestecarea limbilor, e rodul nelegiuirii, dar tu vino 
şi te naşte din cer, din rodul sfinţeniei de duh şi de trup, şi fa-ţi 
şi tu ucenici aşa cum Mi-am făcut Eu, şi hai să lucrezi pentru 
cele ce vor rămâne, iubitul Meu Israel. 

O, poporul Meu care te-ai adunat azi cu Mine, ridică-te, 
tată, şi stai drept cu Mine, ca să adunăm pe cei risipiţi ai Mei 
şi ai tăi, că mulţi s-au rătăcit prin calea cea largă. Scoală-te la 
lucrare cerească pe pământ, măi poporul Meu care ai rămas 
cu Mine, că atunci Eu am avut doisprezece ucenici şi am 
ridicat gloate întregi prin ei, dar acum am mult mai mare nu- 
măr de martori, şi voiesc să ridic spre cer toate noroadele, aşa 
cum i-am făgăduit lui Avraam. 

O, poporul Meu, de câte ori ţi-am spus să mănânci hra- 
nă curată şi binecuvântată, hrană făcută de tine! pentru că tu 
eşti binecuvântat pe pământ. De câte ori te-am pus să mă- 
nânci cu mâinile curate, cu mâini spălate de lume! Dar nu 


aveai cum să te îndeletniceşti bine, că iar o luai cu cele dina- 
inte, iar te lăsai şi iar mâneai din mâna lumii pâine făcută de 
mâini necurate, hrană străină de binecuvântarea ta. De două 
mii de ani voiesc să aşez pe pământ hrana cea din Eden, dar 
puţini au voit să semene cu cei dintru începutul cel curat. De 
şapte mii de ani mănâncă omul came şi nu se mai satură de 
ea. De şapte mii de ani stă omul căzut, şi nu se mai scoală să 
stea din nou întru început. De aceea voiesc să te ridic pe tine, 
poporul Meu Israel, şi să te numesc Israel în locul celui care 
n-a ascultat de Dumnezeu. De şapte mii de ani mănâncă omul 
animale şi păsări şi trupuri cu suflare de viaţă în ele, şi zice 
că aşa a lăsat Dumnezeu. O, poporul Meu, Mă tângui şi Eu 
ţie, că omul zice că aşa a lăsat Dumnezeu, nu zice că omul a 
lăsat aşa, că omul a făcut aşa, şi că Dumnezeu l-a răbdat pe 
om şi îl rabdă de şapte mii de ani şi îl binecuvintează aşa cum 
este el de şapte mii de ani, doar se va lipi de om binecuvân- 
tarea Mea. Ce să-i fac? Să-l blestem? Dar omul e blestemat 
prin ceea ce face pe pământ şi peste trupul lui. Să-l mai bles- 
tem şi Eu? Eu aştept să se prindă de om binecuvântarea Mea, 
să se prindă de-acum, că veacul e pe sfârşit. Veacul înseamnă 
omul, tată, veacul omului, timpul omului, voia omului, asta 
înseamnă veacul acesta. Dar veacul ce va să vină nu mai este 
al omului, şi este al omului îndumnezeit din tălpi şi până-n 
creştet, al omului născut din cer, al omului cel nou, care este 
după chipul şi asemănarea lui Dumnezeu Iisus Hristos, Care 
S-a arătat oamenilor, Care S-a dat spre răscumpărarea oame- 
nilor care vor crede în El. 

Mai aud şi pe câte un creştin că aşa a fost să fie, că dacă 
nu era aşa, nu se-ntâmpla aceasta sau aceea. Aceasta este o 
tălmăcire omenească, poporul Meu. Cine, tată, te îndeamnă 
să spui şi tu aşa, să crezi şi tu aşa? Aşa a fost de la om, dar nu 
de la Dumnezeu, că Eu, Domnul, nu sunt părtaş, nu Mă fac 
părtaş greşalelor sau păcatelor lumii. Aceasta este lucrarea 
omului, oricine ar fi fost omul acela, căci omul, cât de bun ar 
fi lui Dumnezeu, când caută să facă ceva bun, dar de la el şi 
nu de la Dumnezeu, atunci Domnul îl lasă să cadă de sus, că 
n-are ce să-i facă altceva unui astfel de om. îl lasă să cadă din 
cer, ca să vadă că nu se poate după voia omului şi că omul tre- 
buie să fie în Do mn ul dacă vrea omul să fie, iar dacă nu vrea 
aşa, acel om nu este, nu este încă, şi mai are până se va scula 
ca să fie şi ca să-l cunoască Dumnezeu. Să nu cugeti, Israele, 
în felul acesta, că iată, azi te învăţ şi acest tâlc. Nu aşa a lăsat 
Dumnezeu. Dacă Iuda, unul din cei doisprezece patriarhi, a 
avut trei băieţi, şi dacă toţi băieţii lui au murit prin faptele lor 
rele înaintea lui Dumnezeu, oare aşa a lăsat Dumnezeu, ca să 
moară ei, urmaşii lui Iuda? Nu, tată, ci aşa au voit ei, nu 
Dumnezeu a voit aşa, nu Do mn ul a voit ca ei să păcătuiască; 
Do mn ul doar a reparat păcatele lor şi pieirea lor. Şi prin ce a 
reparat? Tu vei zice altfel. Iată, stau pe loc şi te întreb: prin ce 
a reparat Domnul păcatele băieţilor lui Iuda, strămoşul Meu? 
Şi acum îţi spun Eu prin ce s-a făcut repararea, că s-a făcut 
prin Mine, Care am ridicat ocara şi blestemul care venise prin 
păcatele lor; prin Mine, Care M-am sălăşluit în trupul omului 
cel urmaş lor ca să răscumpăr pe Israel şi pe Iuda. Dacă fiii 
preotului Eli au făcut atâta rău înaintea lui Dumnezeu şi au 
murit prin faptele lor rele, nu Eu am lăsat aşa, ci omul a lucrat 
aşa. Nu pentru ca să ridic pe Samuel am lucrat ca să-l aleg pe 
Samuel, ci pentru ca să repar greşalele lor am ridicat pe 
Samuel. Dacă fiii lui Israel au făcut atâta necredinţă înaintea 
lui Dumnezeu, nu aşa a fost să fie, şi am suferit pentru Israel 
şi până la întruparea Mea de la Tatăl, am suferit cu Tatăl şi cu 
Duhul Sfânt şi înainte, şi pe urmă, căci Israel nu s-a lăsat până 
nu s-a lepădat de Mine. Şi prin tine vreau să-l răscumpăr 

acum şi pe el, pe cel ce s-a lepădat de Mine. Să nu mai zici, 
măcar tu să nu mai zici că dacă nu era asta, nu era cealaltă, şi 
să zici că aceasta este o tălmăcire omenească. 

Eu nu îndreptăţesc păcatul. Eu nu-Mi pun pavăză păca- 
tul, şi nici tu să nu faci altfel, poporul Meu, şi fii înţelept şi 
nu căuta să tălmăceşti ale omului, şi tălmăceşte pe cele din 
cer pe care Eu le aduc spre tine de patruzeci de ani. Dacă 
Avraam a greşit ca un om, greşeala lui şi-a primit plata ei şi 
trupul ei, iar dreptatea lui Avraam şi-a primit plata ei şi făgă- 
duinţa ei. Aşa şi tu, creştine, dacă ai stat mândru lângă Mine 
şi poftind lângă Mine, Eu te-am lăsat să te prindă sub ea ispita 
căderii şi a întunecimii ei, că Eu n-am putut să Mă amestec în 
eul tău, în mândria ta. Eu nu am părtăşie cu păcatul tău, cu 
mândria ta, cu eul tău, şi te las să cazi, ca să vezi ce înseamnă 
să te numeşti tu singur Dumnezeu, să-ţi faci alt dumnezeu 
afară de Mine şi să te închini lui. Dumnezeu, numai Unul 
este, dar când tu dai să te numeşti drept Dumnezeu, ajungi să 
vezi că nu eşti şi că Eu nu sunt amestecat în mândria ta. Şi 
când începi să zaci fără de putere, fără de mângâiere, atunci 
tu dai să te scoli singur şi să baţi din nou la uşa Mea. Eu 
atunci te cercetez dacă eşti venit cu pocăinţă întreagă şi plă- 
cută Mie, dacă eşti cu îndreptare întreagă şi dacă eşti vinde- 
cat prin pocăinţă, Eu deschid uşa largă şi te iau înăuntrul 
Meu, dar dacă eşti pe jumătate rămas cu moartea şi cu tine şi 
numai pe jumătate te îndrepţi spre Mine, atunci Eu nu-ţi des- 
chid, oricine ai fi tu. Sau dacă Eu, privind înainte, te văd că 
te vei întoarce iar la rele după ce te întorci la Mine, Eu, tot 
aşa. Mă opresc să te primesc cu Mine. 

Iată, Israele, judecăţile Mele, tată, prevedere născută 
din Mine însumi. Dacă omul greşeşte cu mintea sau cu cu- 
vântul sau cu fapta, atunci primeşte pedeapsă tot ca greşeala 
lui, ori prin aproapele, ori prin vrăjmaşi, ori prin străinul lui; 
faptă pentru faptă. Dacă omul greşeşte în afară de trup, este 
pedepsit la fel cu greşeala sa, de însăşi greşeala sa, dar când 
omul păcătuieşte în însuşi trupul său, atunci a dărâmat omul 
templul lui Dumnezeu dinăuntrul său, şi ia loc mândria şi că- 
derea şi păcatul şi pustiirea. Şi când văd pe om că se duce la 
biserică, şi la cele sfinte se duce omul, se duce fără pocăinţă, 
şi mai zice omul că aşa a lăsat Dumnezeu, vai, până când, 
oare, voi mai răbda? 

Măi poporul Meu, roagă-te lui Dumnezeu pentru duhul 
înţelepciunii peste om, fiule. Omul nu ştie ce înseamnă om 
credincios, şi zice omul că e credincios. O, un om, până să se 
dovedească la Domnul credincios, are de lucru, tată. Mai întâi 
trebuie să aibă chemare la Hristos, şi după lucrarea de chemat 
trebuie să fie ales la lucrul celor aleşi pentru lucrul cu cerul, 
şi numai după aceea primeşte numele de credincios. Nu ştie 
omul ce înseamnă să fie credincios, şi iată ce puţini credin- 
cioşi sunt! lată ce puţini şi în mijlocul tău, Israele, poporul 
Meu! Că unii din voi aţi rămas la treapta celor primiţi; o parte 
din voi aţi fost ridicaţi la treapta celor chemaţi; o parte mai 
mică apoi, aţi fost numiţi pe treapta celor aleşi, şi puţini de tot 
aţi fost aşezaţi pe treapta celor credincioşi, cărora să le încre- 
dinţez lucrare asemenea cu lucrarea Mea peste oameni. 

Iată, mai-marii legii, cunoscătorii legii zic că nu se 
poate astăzi să mai vorbească Dumnezeu. Dar cine sunt aceia 
care spun aşa? Eu nu-i cunosc pe aceştia care nu Mă cunosc 
pe Mine, care zic că Eu nu mai sunt, care zic că Domnul nu 
vede, că Domnul nu aude, că Domnul nu grăieşte. Dar Eu vă 
zic: feriţi-vă de minciună şi de cele ce izvorăsc din ea şi fo- 
losiţi prevederea întru toate, şi folosiţi pe Duhul Sfânt peste 
voi, şi nu folosiţi duhul omului, care stă şi stăpâneşte peste 
voi. Să nu vă lăsaţi sufletele voastre sub stăpânirea omului 


care zice că Domnul e mut şi surd şi orb. Luaţi duhul preve- 
derii, luaţi pe voi lucrarea nestricăciunii de trup şi de duh şi 
întăriţi-vă cu Duhul Sfânt, copii ai acestui popor. Ferice de 
omul care a dobândit de la Dumnezeu lucrarea duhului preve- 
derii, a înainte-vederii celor lucrate, celor ce trebuie lucrate. 

îmbracă-te întru nestricăciune, poporul Meu, şi după 
aceea vei vedea cu privirea ta că toată firea cea văzută va fi 
nestricăcioasă pe veci, tată. Pe tine te aşteaptă tot şi toate, că 
Eu pe om l-am pus împărat peste toate atunci când l-am creat, 
şi l-am pus să pună nume la tot şi la toate, şi i-am dat cunoş- 
tinţa Duhului Sfânt. Pe tine, omule, te aşteaptă tot şi toate ca 
să intri întru nestricăciune, că toate cele ale firii văzute, toate 
vorbesc cu Dumnezeu: şi pământul, şi apa, şi piatra, şi frunza, 
şi floarea, şi păsările, şi peştii, şi animalele; toate au limbă şi 
vorbesc cu Dumnezeu, şi toate se roagă pentru nestricăciunea 
ta, omule; toate suspină după nestricăciune. 

Neamul tău cel de la început, poporule român, po- 
porule creştin, vorbea cu pământul şi ştia limba pământului şi 
glasul pământului, ştia limba şi glasul pomului, al izvorului, 
al muntelui, al vremii, măi copii, ştia limba păsărilor, ştia 
limba calului, ştia limba îngerului şi se întâlnea cu îngerul lui 
Dumnezeu, şi vorbea omul cu toată firea cea văzută şi cu cea 
nevăzută, vorbea şi îi înţelegea şoapta, măi poporul Meu. 
Vorbea omul cu Dumnezeu, tată, şi acum iată ce face omul: 
crede în cele făcute de om şi nu mai vorbeşte cu cele create 
de Dumnezeu. Dar voi treceţi dincolo, tată, dincolo de cele 
ale lumii şi ale omului. Treceţi dincolo şi feriţi-vă de prooro- 
cul mincinos, care închipuie împărăţia lui cu împărăţia lui 
Dumnezeu, ca să înşele pe fiii oamenilor, ba chiar şi pe fiii lui 
Dumnezeu. 

Voi să nu căutaţi ca lumea cea din afară, şi altfel să um- 
blaţi înaintea Mea, că vreau, poporul Meu, să pun peste tine 
Scriptura aceea care a rostit prin graiul Meu şi aşa a spus: 
«Voi să nu căutaţi ce veţi mânca sau ce veţi bea sau cu ce vă 
veţi înveli, că toate acestea păgânii lumii le caută. Tatăl vos- 
tru ştie că vă trebuie vouă acestea. Voi căutaţi împărăţia 
Tatălui, şi toate acestea vi se adaugă vouă». Voi vindeţi ave- 
rea voastră, şi apoi privegheaţi o clipă cu Mine, o clipă, tată. 
Puneţi-Mă la încercare, şi veţi vedea că Tatăl vostru ştie că 
aveţi trebuinţă de acestea. Dar dacă Tatăl vostru nu ştie că vă 
trebuie vouă toate acestea şi vă lasă să vă munciţi voi din 
greu, atunci înseamnă că voi nu ştiţi pe Tatăl, că voi nu căutaţi 
împărăţia Tatălui vostru; înseamnă că voi nu sunteţi fiii Ta- 
tălui ca să aibă grijă Tatăl. Eu v-am spus că toate acestea pă- 
gânii lumii le caută, dar nu fiii lui Dumnezeu; păgânii le caută 
şi se trudesc să le facă, dar fiii lui Dumnezeu nu le caută, pen- 
tru că Tatăl le adaugă lor cele de trebuinţă. 

O, poporul Meu, nu dormi la cuvântul Meu, tată, că 
vreau să văd că ai auzit ce ţi-am spus. Ferice ţie dacă ai auzit, 
că se va vedea dacă ai auzit. Este câte un creştin care adoarme 
numaidecât când Eu las cuvântul Meu peste Israelul cel 
adunat la cuvântul Meu. Unii dorm cu sufletul, şi auzind nu 
aud, şi mănâncă degeaba. Dar când aude de la lume şi de la 
ştiinţa firii căzute, atunci creştinul e treaz şi veghează, şi 
dacă-i spui că nu e cu Dumnezeu, el zice că nu-i aşa, zice că 
e cu Dumnezeu. Ascultă-Mă pe Mine, poporul Meu, că nu aşa 
se cheamă că eşti cu Dumnezeu. Cu Dumnezeu când eşti, tu 
eşti un om deştept, care alege bine binele din rău, că astăzi 
nici nu se mai poate în alt fel. Alege-1, tată, pe omul care are 
pe Dumnezeu, şi urmează-i sfatul şi crede-1 când îţi spune 
despre pasul tău cel rău, şi ascultă sfatul lui pentru îndrepta- 
rea ta. Un om al lui Dumnezeu are duhul dreptăţii şi al cum- 
pătării şi al prevederii, şi cine nu-1 are, nu te lua după el. 

Cuvântul lui Dumnezeu 


Omul necumpătat nu se poate sprijini nici pe el, dară să mai 
sprijine pe altul! 

Dar Eu am o durere din mijlocul tău, Israele, că văd pe 
ici, pe colo că vorbeşte în tine şi cel care nu stă bine întru Mi- 
ne; îl văd că se bagă în lucrul Meu pe cel care nu împlineşte 
aşezarea Mea de azi şi viaţa Mea de azi, şi unul ca acela este 
sminteală, şi să stea în stânga unul ca acela, că lucrul Meu din 
dreapta lucrează cu împlinire întreagă şi cu prevedere şi cu 
cumpătare; că n-ai vrut, măi poporul Meu, să fii numai cu 
Mine, şi iată, acum nu te pot pune la lucru, şi te ţin în stâna 
Mea aşa şchiop cum eşti, şi am destui cu care nu pot să lu- 
crez nimic. Şi Eu vin şi azi cu toată oastea cerească înaintea 
ta, şi vin cu sfinţii cei în sobor serbaţi în mijlocul tău, Israele, 
serbaţi de Mine şi de tine; vin şi las din nou porunca cea una 
şi cerească: «Să iubeşti pe Domnul Dumnezeul tă, din toată 
inima ta, din tot sufletul tău, din toată virtutea ta şi din tot cu- 
getul tău», ca să ştii apoi cum să iubeşti pe aproapele tău da- 
că tu vei şti să fii aproapele Meu, că iată, tu nu ştii să iubeşti 
pe aproapele tău. Nici măcar nu ştii cine e aproapele tău, nici 
măcar atâta nu ştii. Ţi-aş da şi această lecţie, dar mai rău te-ai 
osândi prin ea, că tu zici tot ca tine şi nu ca Mine. O, dacă eşti 
mândru, creştine, nici n-ai cum să zici altfel. Tu zici că eşti 
mai bun ca Mine când Eu îţi zic ţie să nu-1 primeşti pe cel ce 
nu crede în Dumnezeu. O, de câte ori ai iubit tu pe satana, şi 
ai zis că iubeşti pe aproapele tău! De câte ori ai iubit tu răul, 
şi ai zis că iubeşti pe aproapele tău! Ai zis că eşti mai bun şi 
mai milostiv ca Mine; ai zis că tu deschizi tuturor. Deschide, 
tată, cui vrei, dar să ştii că aproapele tău este al tău nu şi al 
Meu. Aproapele tău seamănă cu tine şi la tine trage, nu la 
Mine. Dacă tu ai şti să te iubeşti pe tine însuţi şi cum şi cât să 
te iubeşti, abia atunci ai înţelege cum şi cât şi când să iubeşti 
pe aproapele tău. Dacă tu te iubeşti pe tine însuţi mai mult de- 
cât pe Dumnezeu, şi pe aproapele tău îl iubeşti tot ca pe tine 
însuţi, dar când îl iubeşti pe aproapele ca pe Dumnezeu, aici 
ţine de felul cum îl iubeşti pe Dumnezeu. Dacă Eu îl dau deo- 
parte pe duşmanul împărăţiei Mele şi tu eşti mai bun şi îl iei 
de partea ta, atunci tu semeni cu aproapele tău, care răstoarnă 
pe Dumnezeu. 

Poporul Meu, aproapele tău să fie cel ce face voia lui 
Dumnezeu, tată, că tu nu ştii să ţi-1 alegi pe aproapele. Lasă-Mă 
să ţi-1 aleg Eu dacă zici că eşti cu Mine şi cu această lucrare. 
Uită-te cum lucrez Eu cu această lucrare şi cu fiii ei, şi aşa să 
lucrezi şi tu, dar nu mai lua tu pe cel din stânga Mea ca să-l 
pui în dreapta Mea. Şi dacă-1 iei, nu la dreapta Mea îl pui, şi 
îl pui la dreapta ta. Fii atent, iubitul Meu Israel, şi să iubeşti 
pe Domnul Dumnezeul tău, tată; să-L iubeşti, dar nu să-L 
înşeli, dar nu să-L sapi, dar nu să-L împiedici, tată. Să-L iu- 
beşti. Şi cum să-L iubeşti? Ca să-L iubeşti, înseamnă să-L as- 
culţi tu pe El, şi nu El pe tine. Să-L iubeşti înseamnă să-I dai 
Lui inima şi sufletul şi virtutea şi cugetul tău. Să I le dai Lui, 
şi El să ţi le dea ţie după voia Lui, nu după voia ta. Iată ce în- 
seamnă să iubeşti pe Dumnezeu: înseamnă să-L iubeşti pe El 
şi nu pe tine, şi tot aşa înseamnă să-l iubeşti pe aproapele, ca 
pe tine însuţi. Să-L iubeşti pe Domnul în tine, şi tot pe 
Do mn ul să-L iubeşti şi în aproapele tău. Israele. Să-L iubeşti 
pe Domnul în aproapele tău, şi nu altfel, poporul Meu. 

Iată ziua lui Verginica în mijlocul sfinţilor cerului. Era 
duminica tuturor sfinţilor în ziua naşterii lui Verginica. Aşa 
am voit Eu cu naşterea ei, ca să-i bucur pe sfinţii care-şi 
aşteaptă răscumpărarea de şapte mii de ani. Eu nu-i mai dau 
azi cuvântul, pentru că sunt încă în poporul tău, Israele, sunt 
alţii strecuraţi în poporul tău, care nu înţeleg că cei din cer 


sunt vii în vecii vecilor, care nu înţeleg că cei ce sunt ai Mei, 
vii vor fi dacă vor pleca din trup. Verginica este de-a dreapta 
Mea, că ea a fost cuvântul Meu, şi ea este cuvântul Meu. Cine 
a fost prooroc, prooroc rămâne. Cine a fost păstor, tot păstor 
rămâne. Cine a fost viu în trup, tot viu rămâne în veci, şi lu- 
crează în veci. Dar am cârtitori aciuaţi în mijlocul tău, măi 
poporul Meu, cârtitori care abia pot să creadă în cuvântul 
Meu. Se zbat să creadă, dar necredinţa e mare pe lume. Şi 
dacă cei ce sunt în mijlocul tău atinşi de lume, se luptă cu ne- 
credinţa, iată, Verginica nu voieşte să lase cuvântul ei. Ea e 
fericită că este cu Mine în mijlocul tău, poporul Meu. Ea este 
mare între sfinţi, şi este iubită şi cinstită, că e venită din 
strâmtorarea cea mare a vremii de sfârşit, că a purtat lucrarea 
Mea cea de la sfârşit. Va fi şi ea cu cuvântul ei când vei fi mai 
mic la număr adunat, dar pentru necredinţă ea nu poate acum 
lucra. Totul este cu putinţă la cei credincioşi, dar la cei necre- 
dincioşi, e greu, tată. 

Toţi sfinţii te sprijină pe tine, Israele; toţi te poartă spre 
Mine, şi să ştii cum să mijloceşti prin ei la Mine, că Eu te am 
mare, poporul Meu, şi sfinţii ştiu mărirea şi harul tău. 

Binecuvântat să fii cu binecuvântare de sobor de sfinţi 
şi cu binecuvântarea lui Verginica, cea sărbătorită de Mine şi 
de cer şi de tine, poporul Meu. Să fii veşnic binecuvântat, 
Israele. Să iubeşti pe Domnul Dumnezeul tău aşa cum te în- 
vaţă Domnul tău, nu cum te învaţă omul, fiule. Tu eşti po- 
porul Domnului, poporul cel binecuvântat. Binecuvântat să 
fii, Israele adunat azi, şi tu, Israele care te vei aduna mâine, 
că mâine vei fi mare, şi Eu voi avea nuntaşi la nunta ta cu 
Mine. 

Pace ţie, iubitul Meu Israel! îi este dor cuvântului lui 
Verginica să stea în sfat cu fiii cei credincioşi. Ea ştie cu du- 
hul pe cei care poartă dorul cuvântului ei, dar Verginica folo- 
seşte prevederea cerească; ea vede înainte-vedere şi nu dă 
acum cuvântul ei, din pricina necredinţei care stă aciuată în 
poporul tău, Israele, dar ea se bucură deasupra ta, şi mare 
bucurie e pe Mine şi pe ea de sărbătoarea acestei lucrări dum- 
nezeieşti. Lucrarea aceasta de patruzeci de ani, este intrată în 
sărbătoarea ei. S-au împlinit trei ani de sărbătoare. Un pic, şi 
sărbătorim trei ani de la punerea pietrei de temelie a lucrării 
văzute. E sărbătoare de nou Ierusalim în mijlocul tău, măi po- 
porul Meu. De trei ani e sărbătoare, şi sărbătoarea merge îna- 
inte până la ziua de odihnă, tată, şi va fi din zi în zi mai mult 
să iubeşti pe Domnul Dumnezeul tău, Israele, că Eu te iubesc 
şi Mă slăvesc în mijlocul tău, şi te vor căuta noroade multe 
când voi opri apa din izvorârea ei, şi tu vei avea apă de har, 
apă din cer, învăţătură din cer pe pământ, că voi lua duhul 
mângâierii de la fiii oamenilor, şi ei vor alerga după răcoare 
de suflet şi nu o vor găsi decât la tine, poporul Meu, şi tu vei 
lua în ziua aceea apă cu cofiţa şi cuvânt de Duh Sfânt în legă- 
turica ta, şi vei împărţi la cei fără de mângâiere. Vreau să te 
văd că lucrezi cu prevederea alături, tată, căci cu ea alături vei 
gândi înainte, şi ea va lucra înaintea pasului tău, înaintea fap- 
tei tale. Prevederea se gândeşte înainte de orice, şi numai fiii 
lui Dumnezeu o au pe ea în lucrul lor. Fiii oamenilor nu folo- 
sesc Duhul Sfânt al prevederii, şi de aceea nu scapă de rău, ba 
uneori lucrează răul cu patimă, până ce răul îşi desface cap- 
cana lui şi îl prinde pe cel ce îl lucrează pe el. 

Poporul Meu, e Duhul Sfânt deasupra ta, măi tată. 
Luaţi Duh Sfânt, copii ai lui Israel, şi să se vadă că aţi luat. 
Vreau să mai ridic din fiii tăi spre lucru, Israele. Vreau s-o văd 
pe Verginica bucurându-se în rodul ei, tată, hrănindu-se din 
rodul ei. Binecuvântat să fie rodul tău cel nou, poporul Meu, 

şi din sămânţă să iasă sămânţă clipă de clipă, şi din har să iasă 
fii ai lui Dumnezeu, şi din Duhul Sfânt să curgă izvoare de 
cuvânt dumnezeiesc peste făptură. 

Te voi adăpa pe tine, grădina Mea, şi pe fiii tăi. Voi slo- 
bozi tot timpul glasul Meu peste tine, şi le voi spune copiilor 
tăi să ia cu trăistuţa şi să-ţi ducă cuvântul Meu cel de bucuria 
ta cu Mine, poporul Meu. 

Binecuvântaţi să fiţi voi, copii ai grădinii Mele, grădi- 
nă a începutului cel nou, cel profeţit prin vasul acestei lucrări, 
prin Verginica. 

Binecuvântat să fii, Ierusalime, şi binecuvântat să fie 
începutul tău cel nou. 

Binecuvântat să fii, Israele, poporul Meu, şi să iubeşti 
pe Domnul Du mn ezeul tău aşa cum te iubeşte pe tine Dom- 
nul Du mn ezeul tău. Pace ţie! Aş sta cu tine în sfat pe veci de 
veci. Voiesc să înmulţesc focul inimii tale după Mine şi după 
lucrarea Mea cu tine. Voiesc să te văd arzând de duh şi de har, 
că vreau să te însoţească pe tine semnele cereşti, tată. Pace 
ţie, Israele, poporul Meu, cel ce stai cu duhul treaz şi lucrând! 

Pace şi ţie, măi Israele care te-ai dus şi ai gustat din 
vinul lumii, tată! întoarce-te la Mine, întoarce-te şi nu mai sta 
lângă alţi dumnezei, Israele pribeag. întoarce-te, fiule. Eu 
stau şi te aştept, dar vezi cum te întorci, să nu rămâi pe jumă- 
tate pe afară. Intră înăuntru, tată, intră în duhul acestei lucrări 
care se numeşte Cuvântul lui Dumnezeu. Eu sunt Cuvântul, 
întoarce-te, Israele pribeag, şi ia, tată, chipul Meu şi asemă- 
narea Mea, şi întreabă pe cei ce au tâlcul Meu ca să te înveţe 
cum să stai dacă te întorci, cum să intri şi cum să stai şi cum 
să vorbeşti şi cum să taci şi cum să mănânci şi cum să fii viu. 

Binecuvântată să fie învierea celor ce se întorc din 
moartea cea din lume, iar Eu Mă voi scula din răstignire şi voi 
fi viu peste tot trupul tău, poporul Meu, peste tot numărul tău, 
şi vom atrage nuntaşii la nuntă, şi serbarea de nou Ierusalim 
va fi frumoasă pe pământ. 

Iată veste cerească: te voi aduna în curând, Israele, şi 
vom flutura steguleţe, şi va cânta Duhul Sfânt în mijlocul tău, 
din psaltire şi din strune, şi vom stropi pământul cu Duhul 
Sfânt. Voi trâmbiţa şi voi trimite străjerii să te vestească, şi iar 
vom serba sărbătoarea Cuvântului, şi lucrarea Mea se va scu- 
la în mijlocul cetăţii ei de naştere, şi oamenii vor vedea că a 
fost Domnul în mijlocul lor, şi ei nu L-au cunoscut că a fost. 

Israele, pace ţie, măi poporul Meu! şi glasuri de copii 
să iasă din tine înaintea Domnului, glasuri de copii ai Dom- 
nului, Israele. îmbracă-te frumos, îmbracă-te curat, şi ia cân- 
tarea cea nouă şi mergi spre cer lângă Mine, că Eu sunt cu 
tine, sunt în întâmpinarea ta, poporul Meu, şi Tatăl ne va în- 
tâmpina, şi moarte nu va mai fi. 

Eu sunt Domnul Dumnezeul tău, Israele, poporul Meu. 
Amin, amin, amin. 

13/26 iunie 1994 

Sărbătoarea Naşterii sfântului loan Botezătorul 

Domnul a vorbit în toate vremurile pe pământ. învăţătură despre 
taina iertării şi a pocăinţei. Proorocie pentru viaţă fără de moarte. 

Răstignirea patimilor. 

M ărul Meu să fie întru tine şi peste tine, popor al 
lui Israel, că mare este numele acesta, măi Israe- 
le, şi să-l porţi tu până la arătarea Mea pe norii slavei, ca să-i 
arăt lui Israel ce a însemnat acest nume în cer şi pe pământ. 

Pace peste tine, grădina Mea în care-Mi deşert râul cu- 
vântului Meu! Iar voi, străjerii Mei din grădină, aveţi grijă de 


această grădină, căci duhul rău se zbate împotriva acestei gră- 
dini. Vegheaţi din zi în zi mai treji, şi să rămâneţi în deştep- 
tare bine chivernisită, căci harul Meu va mistui toată musca 
rea, toată omida care vine din afară, zbătându-se să-şi facă loc 
de aşezare pe vreo ramură a grădinii Mele. Vegheaţi, ca să fiţi 
plini de har în toată vremea, ca să fiţi plini de pacea Mea pe 
care mereu o lucrez peste voi, că fără ea Eu sunt olog şi ciung 
şi mut şi orb la voi. Fără pacea Mea din voi Eu sunt neputin- 
cios, tată, chiar dacă sunt Dumnezeu. Voi sunteţi mâinile şi 
picioarele Mele şi lucrul şi umbletul Meu; voi sunteţi graiul 
Meu; voi sunteţi harul Meu din vremea aceasta, căci harul din 
vremea aceasta este un har despre care nu s-a mai pomenit 
prin veacuri. Credinţa voastră din vremea aceasta este o cre- 
dinţă despre care nu s-a pomenit în poporul lui Israel. Eu pe 
Israel l-am avut de popor. Eu în mijlocul lui am avut lucrare 
de cuvânt şi fir ceresc pe pământ şi domnie prin profeţi şi prin 
apostoli şi prin sfinţi şi prin îngeri, tată. 

Iată, măi poporul Meu, Eu am vorbit toată vremea pe 
pământ ca şi în cer, dar cu cine am vorbit pe pământ, aceia s-au 
făcut prooroci. Şi tu când te mai faci prooroc? Prooroc în- 
seamnă om care vorbeşte cu Dumnezeu, om cu care vorbeşte 
Dumnezeu. O, măi Israele, să te uiţi, tată, în cartea cerului şi 
să vezi bine şi să înţelegi, că Eu cu cine am vorbit între oa- 
meni, aceia s-au făcut prooroci şi îngeri, s-au făcut căpetenii 
şi apostoli, s-au făcut arhierei şi preoţi şi împăraţi, tată, s-au 
făcut voievozi şi învăţători cereşti între oameni şi peste Israel, 
dar azi vorbesc de patruzeci de ani cu tine şi nu te pot ridica 
la nici una din aceste trepte, măi poporul Meu. Uită-te la lu- 
me, tată, că se înalţă mereu pe treptele ei şi se fac din ea că- 
petenii şi cârmuitori şi arhierei şi patriarhi şi prooroci, măi 
poporul Meu. Şi tu, tată, Mă ai pe Mine deasupra ta cu cuvânt 
şi cu har şi cu darurile cele pentru sfârşit, şi cum să fac Eu cu 
tine să te fac vrednic de treptele cereşti pe pământ? 

Eu cu proorocii lumii n-am ce să fac, cu mai-marii lu- 
mii n-am lucrare, că Eu n-am prietenie cu necredincioşii şi cu 
călcătorii poruncilor Mele cele cereşti şi sfinte. Aceştia zic şi 
ei că au pe Domnul, dar nu-i adevărat, tată, căci scris este: 
«Cu cei necuraţi nu voi şedea». Dar nici ţie, creştine al lui 
Iisus Hristos, nu ţi se cade să stai în prietenie cu necredincio- 
şii. Şi dacă stai, ce mai eşti tu atunci? Tu zici şi atunci că eşti 
creştin, dar Eu nu zic tot aşa. Eu zic ca Mine, nu ca tine. Eu 
zic ca legea Mea cea sfântă, nu ca a ta, măi popor greoi la fire 
şi la voinţă şi la curăţenie de duh şi de fire şi de trup, tată, că 
tu zici că e glumă Scriptura care spune despre Mine că nu voi 
sta la masă cu cei necuraţi, cu cei necredincioşi, care nu pă- 
zesc legile Mele. Şi iată, vine vremea să închid porţile haru- 
lui, şi vine vremea să pun în cinste lucrarea Mea de cuvânt, 
căci lucrarea aceasta de cuvânt este cortul Meu peste tine, es- 
te acoperământul Meu deasupra ta, Israele. Şi pe cine trebuie 
să stea acest cort? Peste cine, măi poporul Meu? că tu te-ai în- 
văţat să intri şi să stai cum vrei tu, dar iar îţi amintesc: «Cu 
cei necuraţi nu voi prânzi». 

Şi ce înseamnă necurat? Cel ce nu stă cum e voia Mea, 
acela este necurat. Cel ce stă în voia lui, cel ce nu ascultă de 
cuvântul Meu, cel încăpăţânat, cel fără de ruşine, cel cârtitor 
şi duşmănos, cel mofturos şi pretenţios, cel ce umblă cu lu- 
mea de mână, cel ce se uită peste hotar, cel ce are gânduri lu- 
meşti şi trupeşti, acela este necurat pentru cer şi pentru acest 
cort, adică pentru această lucrare care acoperă pe Israel. Şi 
iată, Israel s-a învăţat să stea cum o fi, şi nu curat cum e voia 
Mea. Dar iată ce rosteşte Domnul acum: cel ce voieşte să in- 
tre şi să stea în lucrarea aceasta de cuvânt din cer, acela să se 
cerceteze pe sine şi să se spele bine în vasul acesta, în râul 

acesta, să se spele de păcatele sale şi numai aşa să se strecoare 
sub cortul acesta, că voi pune îngeri de jur împrejur, şi am 
pus, şi voi pune, şi nu se va mai sări peste porţi. Altădată nu 
intrau creştini nebotezaţi în împărăţia Mea, şi aşa voi lucra şi 
cu tine, măi poporul Meu, şi nu vei mai putea intra nepocăit 
în cortul acesta, în biserica aceasta de nou Ierusalim, că tu, 
măi Israele, aşa eşti numit în cer: biserica Noului Ierusalim. 
Poate că tu n-ai ştiut care este numele bisericii tale. Şi iată, 
tată, taina de biserică este înfricoşătoare, şi tu stai în ea nepo- 
căit şi necurăţat. Nu mai sta aşa, Israele. Curăţă-te, că aşa se 
zice: „ Cei chemaţi, ieşiţi, şi să nu rămâneţi, iar cei credin- 
cioşi, rămâneţi şi rugaţi-vă Domnului că lucrarea cuvântu- 
lui Meu este pâine cerească, şi în cine nu se lasă ea cu rod, 
acela n-are parte de această pâine, acela n-o primeşte, tată, şi 
el nu ştie; nu ştie, că el doarme în vremea mesei, doarme şi 
cu duhul, şi cu trupul, şi cu auzul, şi cu inima. Doarme creş- 
tinul la cuvântul Meu şi zice că e creştin, şi zice că vine să se 
împărtăşească cu hrana cuvântului Meu. 

Eu am voit de multe ori să vă arăt cu arătare cerească 
felul lucrării Mele de cuvânt, să las văzută slava de îngeri, 
care are lucrarea de a hrăni pe poporul Meu cu cuvântul Meu, 
dar n-am putut lăsa descoperită această slavă, căci creştinii 
Mei au îndrăznit mereu şi au făcut păcate şi după ce au cu- 
noscut lucrarea Mea, înfricoşătoare lucrare de cuvânt ceresc, 
cuvânt purtat pe îngeri şi pe slavă cerească. Dar Eu, tată, n-am 
să Mă împac cu această amestecătură, şi pe cel necurat îl voi 
scoate din acest ogor, ca pe un pom fără de rod, ca pe o ramu- 
ră plină de omizi şi de muşte; că mare şi cerească este această 
lucrare, şi nu este omenească, ci este dreaptă şi cerească, măi 
Israele, dar creştinii au stat cu gândul lor lângă acest izvor şi 
au fost încărcaţi de pretenţii şi au cerut mereu să le grăiesc 
după cum era felul lor şi statul lor. O, să iei felul Meu peste 
tine şi să stai fără pretenţii cu cerul şi să înveţi viaţa cea cu 
smerenie şi să păstrezi acest aluat pentru toată vremea, ca să 
ai cu ce creşte, măi creştine. 

Iată, astăzi este sărbătoare creştinească pe pământ, şi 
tu, Israele, serbezi cu Mine. Lumea serbează cu lumea, şi tu 
cu Mine, tată. Ne-am adunat în bucheţel de mlădiţe tinere, bu- 
cheţel de muguri în mâna Mea, şi stau cu tine în mâna Mea şi 
grăiesc cu tine. I-am adunat pe cei tinerei şi am făcut un bu- 
chet, şi îl parfumez cu miresme noi, de cuvânt nou, şi vreau 
să am grijă de bucheţelul cel tânăr, şi el să aibă grijă ca şi 
Mine, şi să lucrăm acelaşi fel de lucru unii spre alţii. 

Poporul Meu, să iubeşti pe Domnul Dumnezeul tău, 
Care te iartă pe tine de şaptezeci de ori câte şapte, dar să nu 
foloseşti acest cuvânt în bătaie de joc, ci să stai în aluatul 
smereniei, popor mititel. Cu tine vreau să ies spre neamuri, 
popor mititel şi tinerel, dar să ştii să stai cu Mine, să ştii cum 
să stai şi cum să-ţi fie statura. Să nu judeci pe Domnul Dum- 
nezeul tău şi să nu-L ispiteşti ca şi cei mai mari, şi tu să-L iu- 
beşti pe Domnul Dumnezeul tău cu inima şi virtutea toată, şi 
cu gândul şi cu fapta, cu sufletul tău cel dumnezeiesc, căci su- 
fletul este dar dumnezeiesc peste trupul tău, şi trupul tău nu 
este nimic fără sufletul Meu în sufletul tău pe care-1 ai de la 
sufletul Meu suflat. Să nu foloseşti în bătaie de joc taina Mea, 
că Eu sunt Domnul Dumnezeul tău, Care te iartă de şaptezeci 
de ori câte şapte, măi Israele. Dar ce vrei tu să-ţi iert? Că fii 
atent, Eu la masă cu tine nu stau dacă nu eşti curat. Cine M-a 
întrebat pe Mine despre iertarea greşalelor? Şi Eu ce am răs- 
puns? Voi ştiţi, măi copii ai lui Israel? Eram cu apostolii Mei 
şi îi învăţam ca să ştie şi ca să împlinească ce le spun, şi le-am 
spus aşa: «De-ţi va greşi ţie fratele tău, mergi şi dojeneşte-l 
între tine şi el, şi dacă te ascultă, ai câştigat pe fratele tău. Şi 


dacă nu te ascultă, mai ia cu tine unul sau doi fraţi pentru 
mărturie. Şi dacă nici aşa nu se lasă câştigat, adu-l în sfatul 
bisericii. Şi dacă fratele nu se înduplecă, acela să-ţi fie ca pă- 
gân, nu ca frate. Şi ce legi, legat este; şi ce dezlegi, dezlegat 
este pe pământ şi în cer», după cum este scris. Dacă un frate 
ţi-a greşit şi se întoarce pocăindu-se, iartă-1. Dacă se întoarce 
iartă-1. Vedeţi voi ce taină? Şi dacă nu se întoarce, du-te tu şi 
încearcă. Şi dacă nu se întoarce, mai ia cu tine unul şi doi. Şi 
dacă nu se întoarce, dă-1 sfatului bisericii. Şi dacă nici aşa nu 
se întoarce, să-ţi fie ţie ca un păgân, ca un călcător de lege. Şi 
s-a sculat Petru şi M-a întrebat: «De câte ori, Doamne, va fi 
să iert pe fratele care-mi greşeşte? De şapte ori, oare?». Şi 
atunci am zis: «Nu de şapte, ci de şaptezeci de ori câte şapte 
să ierţi pe cel care-ţi greşeşte ţie dacă se întoarce cel ce ţi-a 
greşit». Dar fii atent la mersul fratelui cel vinovat, ca să vezi 
dacă şi el iartă pe cel ce-i greşeşte lui, şi învaţă-1 taina iertării, 
tată, şi să-i spui celui iertat să ierte şi el fratelui care-i greşeşte 
lui, că dacă nu, acela este slugă vicleană, care nu iartă din ini- 
mă pe fratele său. 

Măi copii, dacă Israel avea slava Mea văzută înaintea 
lui, de ce a mai căzut de la faţa Mea? îl călăuzeam cu stâlp de 
foc şi cu stâlp de nor, şi tot în zadar a fost, tot necredincios a 
murit Israel, necinstind minunea Mea din calea lui. Aşa este 
şi această minune a cuvântului Meu, cu care stau înaintea ta, 
Israele, că te-am luminat cu lumina cea de la început, pentru 
că la început era Cuvântul, şi Dumnezeu era Cuvântul, şi 
Dumnezeu este şi acum Cuvântul şi lumina, precum la în- 
ceput; şi te-am condus cu acest stâlp luminos, poporul Meu, 
şi te-am iertat de şaptezeci de ori câte şapte, ca apoi să înveţi 
să stai cu Mine. Şi de ce te-am iertat? O, mare lucru este să 
ştii să-Mi răspunzi de ce te-am iertat. Te-am iertat ca să fii cu- 
rat şi spălat de păcate şi ca să te pun apoi la masă cu Mine, la 
masa cuvântului Meu, să te pun curat, că scris este: «Cu cel 
necurat nu voi mânca». Iată, de aceea te-am iertat. Te-am ier- 
tat ca să te curăţ prin taina iertării, şi apoi să te folosesc pen- 
tru Mine, să te folosesc cu duhul şi cu trupul tău, să am Eu 
duhul şi trupul tău, şi să fii al Meu apoi. Şi de unde aşa? că tu 
îmi dai în cap cu cuvântul iertării cea de şaptezeci de ori câte 
şapte. Dar Eu altfel te-am învăţat. Nu aşa te-am învăţat să în- 
ţelegi, şi de aceea îţi spun: să nu iei în bătaie de joc această 
taină, măi poporul Meu. Ce am spus Eu atunci? Am spus: 
«De-ţi va greşi ţie fratele tău», ţie, dar nu Mie; de-ţi va greşi 
ţie, nu de va păcătui Mie. De-ţi va greşi ţie, iartă-1, prin păre- 
rea lui de rău. Vezi tu, tată, că am dreptate când îţi spun că nu 
ştii să-ţi alegi şi să cunoşti care este aproapele tău? Dacă un 
creştin, aşa zis creştin, păcătuieşte Mie, acela mai este al 
Meu? acela mai este al tău? Ce fel de aproape al tău mai este 
acela dacă aproape al Meu nu este el? Acela Mă sapă, nu Mă 
apropie. Acela Mă alungă. Mă pironeşte cu păcatele sale. 

Aşa erai tu, măi Israele, când te-am chemat ca să-Mi fii 
aproapele Meu, şi Eu, aproapele tău, şi te-am iertat şi de pă- 
cate, şi de greşale apoi, ca să fii curat şi ca să pot pune masă 
cu tine, şi ţi-am spus: «Dacă nu vei fi ca pruncul, nu vei intra 
cu împărăţia Mea, cu masa Mea». Ştii cum am fost Eu cu ti- 
ne, măi Israele? Am făcut ceea ce am zis Eu când am zis de 
omul cu o sută de oi, care a lăsat pe cele nouăzeci şi nouă şi 
s-a dus după una rătăcită, şi dacă se întâmplă s-o găsească, să 
se bucure de ea mai mult decât de cele nouăzeci şi nouă. Aşa 
am vrut Eu să Mă bucur cu tine, iubitul Meu Israel, şi te-am 
aflat şi te-am iertat prin darul Meu, ca să fii curat şi ca să pot 
sta în mijlocul tău cu masa cuvântului Meu. I-am lăsat pe cei 
drepţi din cer, şi M-am coborât pe pământ la tine, tată, aşa 
cum omul cel cu o sută de oi le-a lăsat pe cele drepte, nouă- 

zeci şi nouă, şi a plecat după cea rătăcită. Am venit pe pământ 
la tine, tată, ca să te caut şi ca să te număr în ceata drepţilor 
cei curaţi, şi să lucrezi ce a mai rămas nelucrat de ei, ce n-au 
mai apucat ei să lucreze. Să lucrezi şi tu în ogorul drepţilor, 
ca să iei şi tu plată de drept şi de prooroc şi de apostol şi de 
înger, tată. 

Măi poporul Meu, mare este taina pocăinţei, şi când te 
voi vedea cu ea întru tine? Când, oare? «Cel ce-ţi greşeşte ţie 
şi nu se întoarce pocăindu-se, să-ţi fie ţie ca un păgân şi ca 
un vameş»', aşa am spus Eu. Acela n-are lucrarea pocăinţei, n-are 
pe Dumnezeu acela. Să-ţi fie ţie ca un păgân unul ca acela. 
Dar cel ce păcătuieşte faţă de stăpânirea cea cerească, faţă de 
domniile cereşti, faţă de îngeri şi de sfinţi, acela cum să-ţi fie? 
Vrăjmaşul lui Dumnezeu cum să-ţi fie ţie? Cel ce păcătuieşte 
asupra Duhului Sfânt, cum să-ţi fie acela? Cel ce păcătuieşte 
împotriva cuvântului Meu rostit în vremea aceasta, acela cum 
să-ţi mai fie ţie? 

Iată, Israele, vine vremea să fac aşezare nouă şi tare în 
mijlocul tău, ca să am pe pământ, şi să vadă omul pământului 
faţa lucrării lui Dumnezeu peste cei cu lege şi peste cei fără 
de lege; peste cei cu lege din poporul Meu, şi peste cei fără 
de legea Mea în poporul Meu, şi poporul Meu va învăţa şi va 
lucra şi va avea atunci legea cerească pe care am lăsat-o Eu 
spre lucru, şi nu va mai pătrunde sub acest cort de cuvânt 
dumnezeiesc cel necurat cu ascultarea şi cu credinţa şi cu 
inima şi cu fapta mâinilor sale şi a inimii sale. Cel pretenţios 
se va umple de ocară atunci, şi va suferi ruşinea care vine de 
la lucrarea îngâmfării sale, şi nu va mai lua în bătaie de joc 
taina pocăinţei şi a umilinţei, că Dumnezeu a avut milă mare 
de acest popor, şi minunată este taina aceasta ca să i se ierte 
omului de şaptezeci de ori câte şapte. Aceasta este lucrarea 
umilinţei de duh, ca atunci când îi greşeşti fratelui tău, să 
mergi să-i spui să te ierte, să-ţi vezi greşeala şi să repari iubi- 
rea pentru fratele tău şi să-l iubeşti. Pocăinţa aceasta este o 
iubire care te face să-l iubeşti pe aproapele tău mai mult decât 
pe tine însuţi, sau măcar ca pe tine însuţi. 

Omul îndumnezeit nu stă cu greutăţi pe suflet, şi se 
duce şi le dă jos, se duce la fratele lui şi cere ajutor, şi cere 
iertare şi sfat şi sprijin de la Dumnezeu, adică de la fratele 
său, că rău este de omul care după ce se naşte în păcate şi tră- 
ieşte în păcate, să mai şi moară în păcate; greu este, greu de 
tot, dar omul păgân nu ştie ce înseamnă Dumnezeu. Mai greu 
este de cel ce se zice că e creştin, că a auzit cât de cât de po- 
căinţă. Greu este de unul ca acesta căruia i s-a iertat de şapte- 
zeci de ori câte şapte, şi să mai moară tot în păcate. Unul ca 
acesta e mai de plâns decât orice om păcătos care nu cunoaşte 
pe Dumnezeu. Minunat lucru este să se hrănească omul cu 
Trupul şi Sângele Domnului, dar greu păcat este ca omul să 
se apropie nepocăit de această milă dumnezeiască. 

O, Israele, sunt cutremurat, tată, că şi tu tot aşa eşti. 
Eşti nepocăit întru mila aceasta şi mănânci din ea nepocăit, 
nevindecat, şi zici că de aceea iei, ca să te cureţi. Dar trebuie 
să fii pregătit, să fii curăţat, să fii iertat când mănânci mila 
Mea, şi apoi să nu mai mori, căci cel ce moare iar, acela n-a 
luat din viaţa Mea, acela n-a luat din moartea Mea. Minune 
mare este această taină: ca să ţi se ierte de şaptezeci de ori 
câte şapte. Şi tot în păcat să stai? şi tot în păcat să te sfârşeşti? 

Măi poporul Meu, nu mai lepăda de pe tine pocăinţa, 
tată. Cel ce dă de la el pocăinţa, acela cade iar. Dacă faci aşa, 
nu mai sta, nu mai intra sub acest cort, sub acest acoperământ 
al cuvântului Meu, căci cuvântul acesta te va osândi şi te va 
însemna şi te va da deoparte ca pe un putregai. Nu mai intra 
cu haină murdară şi străină, că nu se cheamă că intri dacă vii 


aşa sub acest acoperământ, şi se cheamă că intri să strici, să 
întinezi, să jefuieşti, să culci puterea Mea la pământ şi să te 
faci stricător de cele sfinte, de popor sfânt, să te faci ucigător 
de popor sfânt, care voieşte cu Mine, care voieşte ca Mine şi 
nu ca tine. Dacă tu nu dai să înveţi lucrarea pocăinţei, şi în ca- 
re lucrare să rămâi pentru vecie, nu mai sta cu poporul acesta. 
Şi dacă eşti obraznic şi stai, nu se cheamă că stai, şi altfel se 
cheamă, şi nu-ţi foloseşte, cum nici până acum nu ţi-a folosit 
nimic, aşa cum nu ţi-a folosit iertarea Mea ca să te fac curat 
de păcatele cu care erai venit la Mine. Dar cu Mine nu se fac 
păcate, tată; cu Mine se stă fără să păcătuieşti, se stă aşa cum 
cere împărăţia Mea cea din cer, se stă cu trupuri cereşti, aşa 
cum spune Scriptura despre cei ce sunt ai lui Hristos, care şi-au 
răstignit trupul şi poftele şi patimile cele de dinainte de 
înviere; şi se stă viu şi nu mort în împărăţia cea vie a Mea, 
întru care te-am aşezat venind cu ea la tine, că am venit la tine 
pe pământ ca să stau cu tine şi ca să nu mai păcătuieşti dacă 
Eu stau cu tine. 

O, măi poporul Meu, ascultă, tată, sfatul cuvântului 
Meu, căci cuvântul Meu este cortul cel sfânt deasupra ta, şi te 
numesc popor al cortului sfânt, popor al Noului Ierusalim, 
care s-a coborât din cer, după cum este scris: «Iată cortul lui 
Dumnezeu între oameni, şi va sălăşlui cu ei, şi ei vor fi po- 
porul Lui, şi însuşi Dumnezeu va fi cu ei, şi moarte nu va mai 
fi». Auzi tu, măi Israele, că moarte nu va mai fi? Şi cum vine 
asta, măi poporul Meu? Se mai poate moarte sub cortul 
acesta? Se poate moarte în biserică, popor al Noului Ierusa- 
lim? că aşa este numele bisericii tale, poporul Meu de azi. Tu 
te numeşti popor al bisericii Noului Ierusalim, din pricina 
cortului sfânt, care te acoperă pe tine, căci cuvântul Meu cu 
care stau deasupra ta este cortul Meu peste tine, popor al bise- 
ricii Noului Ierusalim care a venit din cer la tine; la tine pe pă- 
mânt, căci dacă Eu M-am coborât la tine pe pământ, Eu sunt 
însoţit de slava Noului Ierusalim, care te acoperă pe tine, măi 
Israele fără de minte, fără de ochi, că nu mai faci ochi, tată. 
Ia de la Mine pocăinţă şi ochi şi minte şi duh şi viaţă sfântă. 
Ia, ca să poţi sta sub cortul Meu, popor al cortului sfânt. Auzi 
tu că moarte nu va mai fi sub acest cort? Adică păcat nu va 
mai fi. Intră, tată, sub cortul acesta. Şi prin ce să intri? Prin 
sfinţenie, măi poporul Meu. Am pus peste tine străjeri, şi voi 
mai pune, şi să te înveţe ei ce înseamnă sfinţenie, ce trebuie 
să faci ca să ai sfinţenie. 

Măi fiilor, cuvântul Meu este sfânt şi cere de la voi 
sfinţenie. Trupul şi Sângele Meu este sfânt. Fiţi şi voi sfinţi, 
că altfel nu pot să vă numesc fiii Mei, şi vă numesc furi, tată. 
La sfânta slujbă vorbeşte preotul, şi e sfântă slujba, dar la voi 
vorbeşte Domnul, măi fiilor, şi tot sfântă este slujba Domnu- 
lui. Că iată, am venit la voi pe pământ şi nu M-aţi cunoscut, 
şi cel ce nu M-a cunoscut nu Mă poate cunoaşte acum, că 
acum Eu am luat trupul care Mi-a fost sălaş şi adăpost, şi dacă 
atunci când aveai în faţă trupul în care Mă adăposteam n-ai 
putut să Mă cunoşti, acum nici atât n-ai minte, creştine. Dacă 
n-ai avut atunci minte, acum n-ai nici cât atunci, că acum Eu 
grăiesc de sus, din nori, din vânt, din văzduh şi prin îngeri; 
acum s-a luat culcuşul Meu dintre voi dacă nu M-aţi cunos- 
cut. Dar să Mă cunoască fiii tăi cei mai mici, şi să răscumpăr 
prin ei vremea Mea pierdută cu tine, Israele de la sfârşit, care 
ai fost tot atât de împietrit ca şi cel de demult, care a văzut fo- 
cul şi norul înaintea lui, şi tot M-a tăgăduit. Şi tu ai avut să- 
laşul Meu în mijlocul tău, şi tot aşa, şi tu M-ai tăgăduit ca 
acela. 

Măi poporul Meu, când aveai vrăjmaşii la pândă în 
calea ta cu Mine, tu te furişai şi veneai să bei şi să te saturi şi 

să ai putere, Israele. Veneai pe dealul acesta la izvorul Meu, 
veneai să bei, tată. Şi acum nu mai ai pe vrăjmaşi la pândă, că 
Eu i-am luat de pe pământ ca să-ţi fac ţie loc şi să nu te mai 
pândească, şi tu, tată, azi nu lucrezi ce te-am învăţat Eu pa- 
truzeci de ani. Acum când te vezi liber, dai să-ţi pierzi mintea 
şi inima şi gândul de la Mine, şi credinţa şi frica, tată. Oa- 
menii pământului care învaţă pe oameni, aceia şi-au pierdut 
judecata şi lucrează totul fără Dumnezeu pe lume, lucrează ei, 
şi te cheamă şi pe tine să te facă să-ţi pierzi judecata cea de la 
Mine, că tu stai în faţa icoanei omului şi te uiţi la deşertăciune 
şi înveţi, că icoana vorbeşte cuvinte deşarte şi îţi răscoleşte fi- 
rea şi trupul şi simţul, şi iei şi guşti vinul desffânării Babilo- 
nului; bei şi cu ochiul, şi cu urechea, şi cu gura, şi cu inima, 
şi cu gândul, măi poporul Meu, că nu s-a prins pocăinţa de 
tine până acum, ca să fi fost viu şi să nu cauţi cu cele moarte 
ale vremii tale. Ca rouă pe iarbă a stat învăţătura Mea peste 
tine, şi te-am învăţat tăria şi desăvârşirea şi credincioşia, ca să 
nu bei din vinul lumii şi al desfrânării, şi te-am păzit, ca pe 
lumina ochilor Mei te-am păzit, iubitul Meu Israel. Aşa cum 
vulturul se roteşte deasupra cuibului în care-şi are puii, aşa 
am stat Eu deasupra ta, Israele, poporul Meu de azi, ca să Mă 
iubeşti pe Mine, Tatăl tău, şi să nu iubeşti alt dumnezeu. Şi tu 
te-ai făcut îndărătnic şi M-ai bătut în cuie şi nu M-ai lăsat să 
fiu Eu Domn înăuntrul tău ca să fii curat ca Mine, tată; şi Mă 
doare de truda Mea, că iată, tu nu-Mi slujeşti acum, că tu ţii 
la trup, creştine, şi nu eşti fiul Meu dacă faci aşa. Ispita poftei 
trupeşti când se aprinde în om, omul îl scoate numaidecât pe 
Do mn ul de pe tronul inimii lui, că uită omul de Dumnezeu. 
Oricât de creştin ai fi, îl uiţi atunci pe Domnul, şi îl scoţi afară 
cu voia ta, şi chiar de nu-L uiţi, tu tot primeşti păcatul să se 
nască în tine. Atunci Domnul iese dinăuntrul tău, că El a fost 
ispitit de toate, dar de păcat n-a fost ispitit. 

Iată, omul nu are pe Dumnezeu în el, pentru că omul, 
toată viaţa lui îşi slujeşte lui şi nevoilor lui trupeşti şi poftelor 
trupului. Necazurile trupeşti şi sufleteşti sunt ispite binefă- 
cătoare mântuirii atunci când omul le ia ca pe nişte medica- 
mente pentru întoarcere la viaţa cea de veci, şi iată, măi fiilor, 
Eu, Do mn ul Iisus Hristos, M-am coborât pe pământ la voi, şi 
vă spun că cei de la început n-au avut darurile voastre. Vreau 
să vă fiu Părinte şi vreau să vă numesc pe voi fii ai Mei, ca să 
vă fac cunoscute toate lucrurile Mele, tată. Cei de la început 
n-au avut ce aveţi voi dăruit, că la voi S-a coborât Dumnezeu 
cu lucrare de conducere şi cu har şi cu cuvânt peste voi. Şi Mă 
uit mereu peste voi şi peste mersul vostru şi nu vreau să văd 
cum voi călcaţi în picioare harul Meu şi cuvintele Mele. Eu 
vreau să vă ajut să scăpaţi de jugul necredinţei, căci cel ce 
aude cuvintele Mele şi nu le împlineşte în toată clipa şi starea, 
şi face altfel, acela are pe el jugul necredinţei. 

Măi creştinilor, fiţi fiii Mei, că robul nu ştie ce face stă- 
pânul său, dar fiul ştie lucrurile tatălui său. Fiţi fiii Mei, că 
dacă nu vă veţi învrednici să auziţi peste voi cuvintele Duhu- 
lui Sfânt şi dacă nu vă veţi ridica şi nu vă veţi îndrepta, să ştiţi 
că şi voi veţi avea parte de întunericul care vine şi se lasă pes- 
te lume, se lasă de-acum; să ştiţi că şi voi veţi suferi dacă nu 
veţi asculta, că v-am profeţit din cer că voi porunci fiarelor să 
iasă din culcuşurile lor şi să le dau hrană pe oamenii de pe pă- 
mânt. Am profeţit că voi desface porţile cerului şi voi coborî 
foc, ca pe vremea Sodomei şi a Gomorei, peste desfrânaţii 
pământului, şi vor arde desfrânaţii ca lemnele uscate, şi ar fi 
ruşine grea pe voi, creştinii Mei, să mergeţi sub foc şi să 
ardeţi cu desfrânaţii şi cu necredincioşii şi cu cei ce M-au în- 
şelat. Ruşine mare ar fi pe voi să mergeţi şi voi cu nelegiuiţii 
şi să strigaţi la morminte să iasă morţii şi să intraţi voi în mor- 


minte. E ruşine, tată, pentru voi, să mergeţi cu necredincioşii 
să strigaţi la munţi să vă acopere ca să vă ascundă de mânia 
Mea, că Eu v-am profeţit vouă că în zilele acelea, şi întuneri- 
cul, şi fiarele care vor sfâşia, şi focul care va arde, şi morţii 
care vor ieşi, şi munţii care vor fi strigaţi, toate vor prooroci 
ruşinea voastră. Că Eu v-am spus vouă că toată firea este mar- 
toră înaintea venirii Mele şi va rosti judecata voastră, că M-aţi 
avut pe Mine prooroc între voi, şi voi aţi fost creştini răi şi ne- 
ascultători; că dacă nu Mă veţi asculta cu sfinţenie şi cu cură- 
ţenie, veţi fi şi voi răpiţi de fiarele sălbatice şi veţi fi sfâşiaţi 
şi voi cu lumea cea fără ascultare, după cum este scris: «Unul 
va fi răpit, şi altul va Ji lăsat». 

Măi poporul Meu, duhurile rele stau pâlcuri, pâlcuri în 
jurul vostru, în jurul tău, creştine, dar să crezi ce-ţi spun Eu, 
măi fiule creştin, şi să veghezi ca nimeni altul, măi poporul 
Meu. Eu în cer împărăţesc. Dar vreau să împărăţesc şi pe pă- 
mânt precum în cerul sfânt, dar să fii sfânt, măi Israele, să fii 
poporul Meu cel sfânt şi să-Mi fii fiu. Iată taina Mea cu tine, 
ca să fii ca Mine, pentru că poporul Meu este fiul Meu, popor 
de fii ai lui Dumnezeu. 

Eu, Fiul lui Dumnezeu, sunt pildă pentru tine, Israele, 
că numai lui Israel i-am fost Dumnezeu şi atunci, iar azi nu- 
mai ţie îţi sunt Dumnezeu, că lumii nu-i sunt Dumnezeu. Lu- 
mea are dumnezeul ei, îl are pe prinţul lumii, iar tu Mă ai pe 
Mine. Eu sunt Domnul Dumnezeul tău, dar să nu semeni cu 
fiii lumii, tată, cu fiii Sodomei să nu semeni, şi să semeni cu 
Mine întru trăirea ta, şi să fii aşa cum am fost Eu, blând şi 
smerit cu inima, ca să fii fratele Meu şi să fii popor de fii ai 
Tatălui, popor al lui Dumnezeu să fii, popor de fraţi ai lui 
Iisus Hristos, Fiul lui Dumnezeu. 

Măi poporul Meu, iată, trebuie să semeni cu Mine, şi tu 
ce zici de taina aceasta? Eu nu defăimez pe Tatăl Meu cu ni- 
mic, şi semăn cu El, nu cu lumea, măi poporul Meu. Hăinuţa 
Mea seamănă cu a Tatălui Meu; şi purtarea Mea, tot aşa; şi 
slujirea Mea, la fel, şi Tatăl Meu vă cere să fiţi asemenea cu 
Mine, că nimeni nu va fi ca tine, Israele, dacă tu vei semăna 
cu Mine. Să te am pe tine frate, şi să fii viu cu trupul, precum 
şi Eu sunt, şi să nu mai mori cu trupul, să nu mai mori tu, cel 
ales acum pentru nemurire. Dar dacă nu vei semăna cu Mine, 
vei muri, fiule. Eu te-am iubit şi am cerut la Tatăl să nu mai 
mori nici cu trupul, nici cu duhul, poporule al Meu, dat Mie 
de Tatăl, dar asta nu se poate fără să meriţi, fără să semeni cu 
Mine. 

Eu sunt pilda pe care a dat-o Tatăl ca să vă uitaţi şi să 
vă luaţi după chipul şi asemănarea Mea, că şi Eu am fost în 
toate ispitit, în afară de păcat, Israele, poporul Meu de azi, şi 
tot aşa şi tu trebuie să trăieşti. Cum aşa? Păi, Eu am fost cel 
mai mic, cel mai smerit, cel mai umilit, cel mai dispreţuit în- 
tre oameni, că pe unii ca aceştia îi iubeşte Tatăl. Aşează-Mă 
în faţa ta şi vezi ce faci de-acum, şi te răstigneşte şi tu, şi stai 
pe cruce cum stau Eu, şi nu te mai da jos de pe cruce, căci cel 
pironit pe cruce nu mai are voia sa. Cel ce şi-a răstignit trupul 
şi voia trupului, este viu în Duhul Sfânt, este ca Mine şi face 
minuni în trup şi înviază morţii şi vindecă de patimi şi mân- 
tuieşte de la pieire pe mulţi din cei ce se uită la un frate de al 
Meu care seamănă cu Mine în lume. Stai aşa, răstignit, până 
la înviere, că şi Eu tot aşa am stat, şi tu să nu faci altfel. Să nu 
scoţi mâna din cuie, şi nici picioarele, şi nici trupul, că dacă-ţi 
scoţi trupul din cuie, vei muri, şi nu vei mai trăi întru Mine şi 
întru Tatăl. Aşa i-am spus şi lui Adam, i-am spus că dacă nu 
va asculta, va muri, şi nu va mai trăi, dar el n-a crezut, şi s-a 
lăsat înşelat. Tu să nu te mai laşi înşelat, că ai văzut ce a păţit 
Adam dacă s-a ridicat prin neascultare. Stai aşa cu Mine până 

la venirea Mea pe nori când voi fi desăvârşit prin vedere şi 
când toţi Mă vor vedea în slavă, şi viii şi morţii, şi cerul şi pă- 
mântul, şi toate cele văzute şi nevăzute, poporul Meu. 

Măi fiilor, fiţi curaţi, tată, şi luaţi fire dumnezeiască în 
trupul vostru, ca să semănaţi cu Mine. Eu am zis că nu veţi 
mai avea moarte, şi adevăr grăiesc, dar învăţaţi lecţia vieţii şi 
nu mai daţi prilej morţii înspre voi. Fiţi fiii vieţii şi ai curăţiei. 
Unii dintre voi nu ştiţi bine această lecţie, dar am pe fiii 
grădinii Mele, că Eu am pus la temelia acestei grădini legea 
sfinţeniei şi a curăţeniei. Ce vei face tu, poporul Meu, când 
Eu, Domnul, voi deschide porţile grădinii Mele ca să te trec 
prin filtrul acesta? că în ziua aceea porţile acestea vor fi vii şi 
nu vor trebui ajutate de nimeni ca să vădească pe cei buni şi 
pe cei nebuni din poporul Meu. Ce vei face, creştine care zici 
că eşti fiul Meu? Ce vei face dacă nu eşti şi dacă nu vei fi 
găsit fiu al Meu? Mai e o clipă, şi aceste porţi se vor ridica, şi 
ele vor lucra cu minuni mari. Dar Eu îţi profeţesc de pe acum 
să te pregăteşti de intrare şi să-ţi fie fapta sfântă şi gândul 
sfânt şi cămaşa curată, măi fiule, că s-a coborât pe pământ 
piatra ta de încercare, iar în ziua aceea se va vădi cel cu viaţă 
sfântă şi cel cu viaţă întinată înaintea Mea. 

Eu vă învăţ, Eu vă îndemn să Mă aveţi pe Mine în gând 
şi să fiţi smeriţi cu inima, măi fiilor, lată, sunteţi tinerei şi tre- 
buie să iubiţi pe Domnul Dumnezeul vostru cu tărie de duh şi 
de inimă, că de afară se luptă nejudecata minţii să vă stăpâ- 
nească şi să vă scoată din această stână. învăţaţi de la Mine, 
că Eu sunt blând şi smerit cu inima. Mi-e ruşine, măi fiule, să 
te arate lumea cu degetul pe tine în ziua aceea şi să râdă de 
Mine că ai fost al Meu aşa, necurat şi străin de cele sfinte. Să 
nu Mă ruşinezi în ziua aceea. Dar ziua aceea e lungă, tată, e 
lungă cât de la chemarea ta şi până la venirea Mea. Acum e 
vorba de ceas, măi fiule, de ceasul al unsprezecelea, tată. Re- 
pară-ţi cămaşa zilei Mele, a zilei întoarcerii Mele, măi Israe- 
le. Nu mai fi copil, măi creştine, nu mai fi copil sau bătrân. 
Nu mai fi bătrân fără minte sau copil fără minte. Fii tânăr şi 
frumos duhovniceşte, şi nu cumva să te văd când voi veni că 
eşti cu capul pe sus. Să te găsesc smerit, iertând pe fratele tău 
tot ce-ţi greşeşte ţie, ca şi Tatăl Meu să-ţi ierte ţie desaga ta cu 
care ai venit şi de care n-ai scăpat dacă iar te-ai întors să iei 
din ea, că luând un bob din ea, ea vine iar în spatele tău. 

Iată, te las în sfat cu străjerii, popor mititel; te las şi Mă 
uit peste tine ca să văd cum înveţi tu lecţia sfinţeniei de duh 
şi de trup în care trebuie să stai şi să te găsesc stând la ară- 
tarea Mea cea cu slavă. Să nu cazi jos la vederea slavei Mele, 
care va întrece soarele în strălucire. Dacă vei cădea jos, atunci 
tu vei fi trupesc, iar dacă vei sta drept şi aşteptând şi primind 
slava Mea, atunci tu vei lua din ea şi vei fi cu Mine, asemenea 
Mie, şi toată făptura va şti că tu eşti ceresc pe pământ, că tu 
eşti din cer născut, şi că ai stat cu cerul. 

Măi fiilor, să fiţi tari în sfinţenie şi să vă supuneţi unii 
altora în cele sfinte, şi unul altuia daţi-vă cinste, că dacă se 
mai vede între voi învinuire, Eu iau izvorul din faţa aceluia. 
Pocăinţa, aşa să fie: să vină cel ce a greşit şi să se plece, şi să 
fie iertat de fratele său. Şi dacă nu vine, mergi şi îndeamnă-1 
spre pocăinţă, după cum este aşezarea aceasta. Şi dacă nu se 
lasă câştigat cel făţarnic, să fie dat în stânga acestei lucrări. 

Iar voi, străjeri ai Mei, să nu lăsaţi pe cel ce nu are sta- 
tură întreagă întru Mine să vorbească în sfatul şi în lucrul lui 
Israel. Cel ce nu ascultă, cel mândru, cel ce face de capul lui, 
acela nu este iubit de Dumnezeu, şi nici voi să nu-1 iubiţi pe 
acela. Cel ce nu are cuvânt dat de Domnul şi îndrăzneşte fără 
de orânduială, acela îşi alege plata semeţiei, acela cade din 
har. Eu cu har vreau să te învălui, Israele, dar pe fiii cei din 


tine care lucrează fără de cuvântul Meu, pe fiii aceştia îi am 
cu răceală şi nu cu iubire, căci iubirea este ascultare cu sme- 
renie, nu îndrăzneală şi nesfială. Am mulţi creştini care au ca- 
pul pe sus. Lasă să-l aibă dacă aşa vor, dar aceia stau acum cu 
capul în sus, şi în ziua aceea cum vor sta? Lazăr a fost smerit 
aici pe pământ, iar acum este în sânul lui Avraam; iar bogatul 
a fost semeţ aici, şi acum este în smerenie fără de mângâiere. 

învaţă-te să fii smerit. Israele, învaţă-te odată, şi nu lu- 
cra fără cuvânt, măi creştine, nu lucra fără păstor peste tine. 
Urâtă este lucrarea ta cea fără de păstor, urâtă este la faţa 
Mea, şi Eu o dau deoparte de la faţa Mea, şi rămâi fără rod 
pentru ziua aceea dacă nu ştii să ţi-1 agoniseşti după orându- 
iala Mea, dacă nu strângi cu Mine, adică prin cuvântul Meu, 
şi nu prin cuvântul tău. Măi fiule, fii desăvârşit şi învaţă de la 
Mine cum trebuie să stai în acest cort, în această lucrare, că 
iată, am străbătut pustiul cu tine şi tot nu te-ai călit ca să ştii 
să asculţi de Mine. 

Iar voi, cei ce ascultaţi, cei ce vreţi să vă aşezaţi bine 
înaintea Mea, lăsaţi-Mă pe Mine să vă aşez şi staţi cum vă 
aşez Eu, şi nu mai fiţi, măi fiilor, în gândurile voastre, şi fiţi 
în gândurile Mele şi ale drepţilor Mei. Luaţi-vă după cele ce 
am lucrat Eu în mijlocul oamenilor, în mijlocul vostru, şi pă- 
şiţi pe urmele Mele, pe urmele Domnului vostru Iisus Hris- 
tos. Eu las harul Meu peste voi, iar voi deschideţi porţile 
voastre, ca să intre harul Meu în voi şi să vă înveţe lucrarea 
sa. Măi fiilor, e mare lucrarea care vă cuprinde pe voi sub 
cortul ei, dar fiţi deştepţi, ca să înţelegeţi cele cereşti şi pilda 
acestei lucrări de cuvânt din cer izvorât, din cer coborât pe 
nori. Iubiţi înfăţişarea Mea peste voi, şi veţi face rod pentru 
cer, şi vor învia morţii şi vi se vor închina vouă, şi veţi zice: 
„De ce ni se închină nouă? Dar nu vouă, ci Mie se închină 
dacă veţi iubi înfăţişarea Mea peste voi. 

Pace vouă de la Ioan, botezătorul Meu! Lucraţi şi voi 
peste voi şi peste cei ce vor crede prin voi, lucraţi botezul po- 
căinţei, că a sosit împărăţia cerurilor şi vom merge cu ea şi cu 
haina ei din loc în loc şi vom înveşmânta cu ea din loc în loc. 

Israele, să stai cu harul Meu încins peste mijlocul tău, 
că Eu voi scoate sabia şi voi închide pe cei ce prigonesc cre- 
dinţa şi îţi voi face loc ţie, şi vor crede noroadele prin tine şi 
vor lua calea spre Mine, iar tu să fii pildă de sfinţenie şi de în- 
ţelepciune şi de pas ceresc pe pământ, Israele, poporul Meu. 

Pace ţie, Israele! Pace peste fiii tăi cei curaţi, şi ridicare 
peste cei slabi şi neîmpliniţi, că este ceasul al unsprezecelea, 
măi poporul Meu! Sună gongul îngeraşilor şi se desface cerul 
în curând; pentru unii, cu slavă şi cu mângâiere, iar pentru alţii, 
cu spaimă şi cu foc de îngrozire şi de curăţire a pământului. 

Să fie duh de înviere şi de pace peste tine, popor al lui 
Israel, popor al Noului Ierusalim. Pace ţie, poporul Meu! 
Amin, amin, amin. 

24 iunie/7 iulie 1994 

Sărbătoarea sfântului prooroc Ilie 

Părăsirea păcatelor aduce iertarea lor. Ascultarea e mai presus de- 
cât postul şi decât rugăciunea. Despărţirea de duhul lumii. Mărtu- 
risirea păcatelor. Pilda crinilor câmpului. Ştiinţa stă împotriva 
adevărului facerii. 

E u, Domnul Iisus Hristos, Mă numesc Cuvântul 
lui Dumnezeu şi lucrez în numele Tatălui şi al 
Fiului şi al Sfântului Duh. Amin. Numele Meu este Cuvântul 
lui Dumnezeu, iar poporul Meu cel hrănit trebuie să poarte 
numele Meu, numele Celui ce îl hrăneşte pe el. Fericit popor 
este acela care stă sub această pecete cerească, sub acest aco- 

perământ veşnic, aşa cum a stat Noe sub cortul cuvântului lui 
Dumnezeu la sfârşitul cel de la început. 

Israele, popor al cuvântului Meu, Eu fac popas deasu- 
pra ta şi stau o clipă peste tine cu cuvântul Meu. Dar mai în- 
tâi, pace ţie, măi poporul Meu! că Eu nu pot peste tine fără 
pacea Mea în tine, şi tu nu poţi înţelege nimic de la Mine fără 
pacea ta întru Mine. Iată, de aceea nu poate creştinul cum tre- 
buie să poată cu Dumnezeu, de aceea, că nu are pace între el 
şi Dumnezeu, adică nu are împăcare şi nu are îndrăzneală 
întru Dumnezeu dacă nu este împăcat cu Dumnezeu, iar Eu 
pe cel străin îl ţin afară; pe cel străin de Mine, nu pe un altfel 
de străin. 

Eu binecuvintez sfatul cel de azi pentru poporul Meu 
de azi, că vreau să mai îmbucăturesc pe cel flămând de Mine, 
pe cel dornic de cuvântul lui Dumnezeu. Eu aduc cuvântul 
hranei Mele, pentru că cel dornic îl mănâncă şi creşte şi se cu- 
noaşte credinţa lui şi lumina lui între ceilalţi care sunt de un 
nume cu Mine. Ferice ţie, măi Israele care ai credinţă în lu- 
crarea cuvântului Meu aşa cum a avut Noe, robul Meu, care 
a rămas prin credinţa lui în cuvântul Meu de profeţie. Aşa şi 
tu trebuie să rămâi, dar poporul Meu ia în glumă lucrarea 
cuvântului Meu, şi de aceea n-are putere până la punte, că 
merge până la punte, şi când să treacă la scăpare, când să 
pună piciorul pe punte, când să sară în barca Mea de scăpare, 
nu mai are timp să sară. Că iată, nici pe Noe nu l-a ascultat 
nimeni ca să se lase de lume şi să vină cu Noe, că Israelul 
Meu, cât a avut pe copiii lui mici, a stat să-Mi audă cuvântul 
Meu de scăpare şi de înviere şi de salvare, dar dacă i-au cres- 
cut copiii, nu mai ştie, că are de lucru pentru copii, şi apoi se 
duce cu ei în lume, se duc de lângă Mine. O, ce trădare! că au 
mâncat până acum din sânul Meu, şi acum se duc la chema- 
rea lumii. Ce părăsire dureroasă! Că acum aceştia nu mai au 
timp şi haină de masa Mea, şi s-au apucat să lucreze la case 
sparte şi la duhul lumii, care seamănă vânt şi care spulberă 
sămânţa Mea din creştin. 

Iată, tată, acum să Mă credeţi ce v-am spus Eu când v-am 
spus că greu e de omul care se căsătoreşte, că dacă stă 
cum-necum cu Mine în vremea cea mică a copiilor lui, el e 
luat de lângă Mine în vremea mărimii copiilor lui, mărime 
fără Mine, ca şi copiii lui Iov, care în fiecare zi se distrau şi 
se adunau unii la alţii şi uitau de Dumnezeu tot mai mult, dar 
Iov se culca seara cu rugăciunea în gură şi se scula în zori cu 
rugăciunea în inimă şi aducea jertfa de ispăşire pentru el şi 
pentru copiii lui, pentru iertarea păcatelor, tată. Iov era preo- 
tul casei lui şi aducea zilnic jertfa pentru iertarea păcatelor 
casei lui, dar păcatele care nu se curmă ca să nu se mai săvâr- 
şească după rugăciunea de ispăşire a păcatelor, păcatele ne- 
curmate nu se iartă, tată. Omul care se roagă lui Dumnezeu 
pentru iertarea păcatelor lui, nu i se iartă păcatele dacă nu le 
curmă după ce se roagă de iertare. Iată, copiii dreptului Iov 
n-au căpătat iertarea păcatelor, pentru că ei stăruiau în ele 
zilnic, că se mutau unul la altul copiii lui Iov, şi zilnic petre- 
ceau şi trăiau în mâncări şi în plăceri, până ce a venit pieirea 
cea neaşteptată de ei. Dar care părinte mai face ca Iov, ca să 
rămână cu Mine şi să nu se ducă cu copiii spre lumea care-i 
cheamă pe copii? A stat Iov, apoi, ca o jertfa vie în faţa lui 
Dumnezeu atâta vreme, şi Dumnezeu l-a numit drept pe omul 
acesta. Mare preot a fost Iov, care a ajuns mai apoi el însuşi 
jertfa vie înaintea lui Dumnezeu, iar pentru dreptatea lui, 
Domnul l-a luat ca pe un drept al Său, împodobind cartea 
drepţilor cu numele lui Iov. Dar părinţii din poporul Meu se 
dau de partea copiilor care pleacă spre patimă şi spre viaţă 


trupească atunci când se măresc, şi Eu trebuie să-l nasc din 
nou pe Israel, că tu, măi Israele, n-ai stat cu Mine până la 
punte ca să treci puntea de la capătul ei până la Mine, tată. 

Ţi-au crescut copiii, Israele, şi M-ai părăsit şi te-ai dus 
să le vezi viitorul şi să ajuţi viitorului lor, că n-ai vrut, tată, să 
Mă asculţi, că Eu te-am învăţat să te rogi din timp la Mine ca 
să vin, ca să nu mai apuce copiii tăi să crească mari, că ţi-am 
profeţit că-i fură lumea, tată. Şi iată, profeţia Mea n-ai crezut-o 
ca să te fi rugat cu lacrimi la Mine, Izbăvitorul tău. Să te fi 
rugat să vin, că veneam, tată, veneam pentru tine şi Mă lăsam 
descoperit şi lucram prin rugăciunea ta şi te izbăveam pe tine 
şi pe toată casa ta, dar tu nu te-ai rugat. Şi acum, când vin să 
te opresc să nu pleci după copii, sunt dat afară din ograda ta, 
şi M-ai lepădat şi nu mai ai cuvântul Meu, şi tu nici măcar nu 
ştii să te pocăieşti, măi tată, că te-am hrănit ca un tată. Că tu, 
în loc să te pocăieşti când te tragi la stânga sau când te dau Eu 
la stânga pentru pocăinţă, tu te apuci şi te răzvrăteşti şi Mă 
urăşti şi Mă vorbeşti de rău şi Mă faci mincinos, şi Eu am să-ţi 
arăt că pe Mine te răzvrăteşti, nu pe cei ce stau în lucru pentru 
numele Meu. Eu mereu am avut judecători peste Israel ca să 
judece pricinile şi căile lui Israel. Şi acum tot aşa, dar cui nu-i 
place această rânduială dumnezeiască, acela nu este născut 
din Dumnezeu. 

Poporul fără de prooroc, adică fără de cuvântul Meu în 
mijlocul lui, poporul acela este fără Dumnezeu, şi nu este în 
siguranţă un astfel de popor, de vreme ce Eu nu am loc cu câr- 
ma în mijlocul lui, că scris este în Scripturi: «Vai de cetatea 
peste care nu este prooroc!», şi iar este scris: «Vai de cetatea 
peste care se aşează mulţi conducători, că aceea se va pră- 
buşi». O, tu, măi Israele, nu eşti luat sub cortul Meu ca să 
conduci tot tu peste tine, ca să conducă fiecare cârma acestei 
corăbii care are în faţă Cuvântul lui Dumnezeu. Eşti luat ca 
să-ţi fiu Eu cârmaci, că pe Mine furtuna Mă ascultă, ca să nu-ţi 
facă ţie şi Mie rău, ţie şi Mie când sunt Eu cu tine. Dar când 
nu sunt Eu cu tine, pe tine se poate supăra furtuna, de vreme 
ce nu te ascultă. Ea pe Mine Mă ascultă, pentru că Eu îl ascult 
pe Tatăl Meu, Făcătorul. Dar tu, tată, nu Mă asculţi pe Mine, 
Cel trimis în întâmpinarea ta de Tatăl, măi Israele călător, că 
eşti călător spre Tatăl, dar nu ştii drumul fără Mine. Eu sunt 
calea, Eu sunt drumul, şi drumul Meu e îngust rău, şi tu tre- 
buieşti sprijinit pe tot drumul, că pe drum dai de scoipii şi de 
lupi şi de primejdii ascunse în cale, şi tu nu eşti tare la încer- 
care ca să zbori pe deasupra, să dai pinteni îngerului care te 
poartă, dacă-1 laşi să te poarte. Dar tu nu Mă asculţi pe Mine, 
de vreme ce faci ca tine şi nu cum îţi spun Eu. Când eşti tu cu 
mâna pe cârma ta, tu poţi cădea oricând, tată, că de câte ori ai 
căzut, nu te-ai învăţat minte ca să Mă laşi pe Mine să te port, 
şi iar îţi spun: rău este fără prooroc, adică fără de cuvântul 
Meu înaintea ta. 

Iată, măi fiilor, că fac ce fac şi iar dau cu cuvântul spre 
durerea Mea de la voi. Eu n-aş mai voi să vorbim aşa, dar 
când, oare, Mă veţi vindeca de durerea neascultării de la voi? 
că spinii de la lume nu-Mi sunt aşa de veninoşi ca spinii pe 
care Mi-i înfigeţi voi în fruntea Mea miloasă. Poate că nu ştiţi 
cum se mai poate spini pe fruntea Mea şi coroană de spini ca 
atunci. Eu vă spun vouă cum: Mi-i bate satana de câte ori 
vine, că mereu vine în faţa Mea şi vă învinuieşte pe voi de ne- 
ascultare şi îmi aduce păcate şi urâciune de la voi, cei ce sun- 
teţi numiţi poporul Meu de azi. Fac horă în jurul Meu slujito- 
rii satanei, că vin buluc, cu verzi şi cu uscate de la voi, cu cele 
proaspete şi cu cele vechi, că de câte ori vine satana cu cele 
verzi, adică cu cele proaspete, vine şi cu cele uscate, cu cele 

vechi pe care le-aţi făcut sau pe care nu le-aţi scos la vedere 
ca să fie osândite şi desfiinţate din cartea lui satana, că am pe 
câte unii din voi aşa de îndărătnici, aşa de stăruitori în rău şi 
în prostie, aşa de neascultători, că Mă înspăimânt când văd ce 
face satana pe lângă ei. Satana e lucru rău, care este semănat 
de creştin, e duh de neascultare, care este întreţinut de creştin, 
e duh de împrăştiere a Duhului Meu Cel Sfânt din om. O, tată, 
rău este de voi fără Duhul Sfânt în voi. Dacă voi aţi avea pe 
Duhul Sfânt în voi, aţi vedea şi voi cu El în urma voastră, aţi 
vedea răul care v-a ţinut robi şi străini de Mine, aţi vedea 
rodul nepăsării voastre. 

Voi, măi fiilor, nu cunoaşteţi toţi poarta cea strâmtă, că 
poarta cea strâmtă este legea Mea şi statul în ea aşa cum am 
stat Eu, şi apoi apostolii Mei, şi toţi cei care şi-au frânt voia 
lor pentru ca să Mă aibă pe Mine; iar poarta cea largă este le- 
gea lumii, măi fiilor. Şi iată, Eu plâng sub spinii lui satana, 
care-Mi arată cu degetul purtarea creştinului Meu şi portul şi 
năravul creştinului Meu. 

Eu de patruzeci de ani ţi-am spus, măi fiule, să te 
îmbraci şi să te încalţi frumos, dar frumos înseamnă cum îi 
place lui Dumnezeu, nu cum îi place lumii, înseamnă să n-ai 
gusturi la îmbrăcat şi la încălţat, că după gustul acesta vin 
multe, vine şi pofta trupului dacă te tot uiţi la trup să-l vezi 
cum e, să vezi cum îţi stă şi cum te aranjează, şi te pierzi apoi, 
căci pofta zămisleşte păcatul, măi fiilor. Aşa s-au dus copiii 
acestui popor şi, încet, încet, M-au uitat pe Mine, şi s-au uitat 
la ei şi la trupul lor şi s-au dus în lume, măi fiilor. 

Am coborât iar, ca să las cuvânt peste Israel, să-l mai 
învăţ iar, căci cuvântul Meu este stâlpul de foc şi norul cel lu- 
minos, care l-a condus în fiecare zi pe Israel. Cuvântul Meu 
de azi este călăuza de azi a lui Israel, precum odinioară îl că- 
lăuzeam pe Israel. Măi fiilor, când l-am scos pe poporul Israel 
din lume, adică din Egipt, am lucrat mare minune cu el şi l-am 
scos cu mână tare, vărsând urgie peste faraon şi peste stăpâ- 
nirea lui, dar Israel nu M-a ascultat cum trebuie, şi l-am pe- 
depsit să rătăcească patruzeci de ani prin pustie. Dar am avut 
grijă de el, că Israel n-a avut casă şi nici rost ca în Egipt. Isra- 
el n-a tors, n-a ţesut, n-a arat, n-a semănat, şi a avut darul 
Meu. Dar acela era darul Meu şi nu meritul lui Israel, şi nici 
aşa n-a voit să fie el poporul Meu. 

Măi fiilor, de ce credeţi voi că am zis Eu vouă prin 
Evanghelia Mea să vă uitaţi la crinii câmpului, care nu torc şi 
nu ţes, şi să vă uitaţi la păsările cerului, care nu ară şi nu sea- 
mănă şi nu strâng în hambare, şi care au veşmânt frumos şi 
hrană de la Dumnezeu? Pentru că Eu pusesem această trăire 
de dar peste Israel în pustie. Israel, măi fiilor, când a fost scos 
din lume, a crezut în Mine şi în Moise, şi l-am vindecat de 
toate bolile într-o clipă, şi nu era în seminţia lui bolnav. Toţi 
au plecat din lume cu sănătate, adică din Egipt, şi apoi, în cei 
patruzeci de ani de rătăcire pentru cârtire, Eu am coborât pes- 
te el darul Meu, şi nu s-a rupt hăinuţa lor pe care o aveau pe 
ei când au plecat din lume, şi nu s-a rupt încălţămintea lor, nu 
s-a rupt timp de patruzeci de ani, şi nu au arat şi nici nu au se- 
mănat timp de patruzeci de ani, şi au avut darul Meu ceresc 
ca hrană, dar ei s-au răzvrătit şi au cârtit şi au vrut hrană de 
pe pământ, aşa cum erau învăţaţi în lume, măi copii. Şi i-au 
învinuit pe cei puşi peste ei, pe Moise şi pe Aaron, şi au jertfit 
la idoli, ca în lume, dar Eu darul Meu nu l-am retras până la 
malul Iordanului, până aproape de Ierihon, căci fiii lui Israel 
n-au tors, n-au ţesut, n-au arat, n-au semănat şi n-au strâns în 
hambare, n-au avut case, şi au mers din loc în loc, purtând pe 
umeri chivotul Domnului, şi a rămas de mărturie darul cu 


care l-am însoţit Eu pe Israel cel cârtitor, că de atunci s-a 
făcut vinovat Israel faţă de Mine, şi aşa a rămas până ce l-am 
lepădat, până ce ne-am lepădat unul pe altul. Ce am putut face 
Eu pentru el şi n-am făcut? Dar pentru tine, Israele, ce am 
putut să fac şi n-am făcut, ca să fii până la capătul cerului cu 
Mine, şi apoi să ies cu luntrea Mea înaintea ta? Te-am scos 
din robia lui faraon, adică din robia lumii, tată, ca să mergi 
după Mine şi după cuvântul Meu, şi să rămânem împreună 
până la capătul slavei. Fii atent, că numai pe tine te-am scos 
din lume, Israele; n-am scos şi pe altcineva, că numai cu tine 
am fost prin cuvânt acum, la sfârşitul veacurilor lumii. Aşa şi 
atunci, măi fiilor, n-am scos din robie decât numai pe Israel; 
pe ceilalţi din lume nu i-am scos. 

Vin mereu şi azi şi te învăţ să iei seama ca lumina din 
tine să nu fie întuneric, să iei seama să nu fii mormânt în care 
nu se vede, de care nu se ştie, şi să fii treaz pe cale şi să nu fii 
tot ca lumea din care Eu te-am scos. Iată, măi fiule, lumea Mă 
înjură, şi tu Mă binecuvintezi; lumea îl cheamă pe diavolul, şi 
tu îl blestemi pe diavolul, şi de aceea vin şi îţi spun din nou 
să fii atent şi să nu cauţi să placi oamenilor, că tu ştii că scris 
este în Scripturi: «Dumnezeu a risipit oasele celor ce plac oa- 
menilor». Lasă-te învăţat de la Dumnezeu, iar tu, învăţătorule 
al Meu, caută să-l poţi pătrunde pe cel pe care-1 înveţi. Vreau 
să-i strâng pe cei ce învaţă pe Israel, ca să-i învăţ cum să în- 
veţe bine şi cum să se cunoască rodul înţelepciunii. 

Măi fiilor, pacea din casele voastre este începutul Meu 
în casele voastre. Cuvintele din casele voastre să fie ca ale 
Mele, şi legea din casele voastre să fie legea Mea, nu legea 
lumii, măi fiilor. Cine-şi face voia sa, acela este din lume, iar 
cine face voia Mea, acela este din Tatăl Meu. Dacă tu ai voia 
ta şi nu a Mea, tu nu vei avea niciodată pace, chiar dacă pos- 
teşti şi te rogi cât ai vrea tu. Eu fără de pace nu stau cu tine, 
nu stau în casa ta, căci ascultarea e pusă mai presus decât pos- 
tul şi decât rugăciunea. Ascultarea e frângerea voii tale, e lu- 
crarea smereniei tale întru Dumnezeu. Altfel, tu eşti un om 
bolnav de duhul mândriei şi mereu te vei plânge că e greu, 
căci rugăciunea ta e curată şi ascultată numai atunci când tu 
nu trăieşti în voile tale. 

Creştinul acestei lucrări care nu lucrează totul din as- 
cultare, acela dispreţuieşte stăpâniile şi domniile cereşti, şi pe 
Mine, Care ascult pe Tatăl şi sunt pildă de ascultare peste voi. 
Măi fiilor, când vedeţi că nu aveţi pace şi linişte, când vedeţi 
că nu vă merge cu pace viaţa, duceţi-vă, tată, cu mintea la ini- 
mă şi cercetaţi-vă ce aţi păcătuit, că pacea numai din pricina 
păcatului se pierde din suflet, fuge din suflet şi iese pribegind 
şi suspinând. Nimic nu poate mulţumi un suflet mândru. 
Acela găseşte numai noduri şi caz de îndreptăţire. Creştinul 
care se plânge de ale sale şi de cele din jur, acela este mândru, 
este atacat de plata mândriei, şi ar voi să scape de cele atâr- 
nate de el. Iată, aşa este plata neascultării, şi măcar du-o, creş- 
tine, du-o pentru ispăşire dacă n-ai vrut să asculţi nici de 
Domnul, nici de păstor, nici de aproapele tău, care te-a sfătuit 
frăţeşte, şi ai ascultat numai de voinţa ta. Şi acum du-ţi desa- 
ga în care ai strâns greşeală cu greşeală. 

Nu mai citi, Israele, ziare şi cărţi lumeşti, că-ţi pustiesc 
sufletul, şi îl duc la întristare, că sufletul gol de Dumnezeu n-are 
pace, n-are răcoare. De ce să ştii tu ce zice lumea, ce păţeşte 
lumea? De ce să te uiţi peste hotare? că peste hotar este al al- 
tuia, nu este al tău. Al tău este Dumnezeul cerului, iar ce este 
peste hotar este dumnezeul lumii. O, şi ziare şi cărţi lumeşti 
şi veşti trupeşti şi iscodire ca în lume, şi Eu în acelaşi loc? 
Dar Eu în lume nu stau şi nu Mă duc, şi nu stau în inima ta 

aşa, şi te las pustiu de Mine. De ce te uiţi în lume, tată? Nu te 
mai uita în ea, că lumea e oceanul în care se îneacă omul, şi 
iată, cine din creştinii Mei au încercat să intre în acest ocean, 
s-au înecat în el, s-au dus la fund şi nu mai sunt cu Mine, şi 
Eu după ei în lume nu Mă bag şi nici nu Mă rog Tatălui pentru 
ei. Eu sunt Cel Care am zis: «Tată, Eu nu Mă rog pentru lu- 
me, ci pentru cei pe care Tu Mi i-ai dat din lume, că nici ei nu 
erau din lume, precum nici Eu nu sunt». Lumea e oceanul 
plin de aspide şi de şerpi veninoşi şi de mlaştini, şi tot la fel 
este şi duhul lumii care este în creştin şi care-1 scoate pe creş- 
tin de la Dumnezeu, că tu, creştine, şi dacă nu te duci în lume, 
dar dacă ai în tine duhul lumii, duh de lume şi de trup şi de 
fire, lumea din tine stă împotriva ta înaintea Mea. 

Păcatul dintre om şi om este dezvăluit de unul din cei 
doi, şi se poate salva cel ce a păcătuit împotriva omului dacă 
omul cel cu care a păcătuit se smereşte. Dar când omul păcă- 
tuieşte faţă de Dumnezeu, cum poţi să-l mai ajuţi pe unul ca 
acela? Acela se pierde, adăugând la cele ascunse altele mai 
noi şi mai ascunse. Cum să se mai aducă jertfă de rugăciune 
pentru păcatul cel ascuns, pentru păcatul făcut împotriva lui 
Dumnezeu? Cine să se roage pentru cele ascunse ca să fie 
cerere de îndreptare? Să ştiţi, măi fiilor, că mult poate rugă- 
ciunea dreptului întru lucrarea sa, dar păcatul descoperit de 
Dumnezeu la creştin, îl aţâţă pe creştin în loc să-l smerească, 
în loc să-l aducă la pocăinţă. Şi de ce aşa? Pentru că omul as- 
cuns în el este diavol, măi copii. 

Aveţi grijă, tată, de cuvintele pe care vi le dau Eu azi, 
ca să nu vină proorocul Ilie şi să vă lovească pe voi pentru ne- 
curaţii ascunse, că după Mine vine Ilie, măi fiilor. Aveţi grijă 
să nu dosiţi ceva, nici bani, nici avere, nici patimi, nici duh 
lumesc în voi să nu dosiţi. Staţi descoperiţi, nu vă pitiţi de 
Dumnezeu cum a făcut Cain, care a dat să ascundă fapta mâi- 
nilor sale. Să veniţi cu totul la Mine, fără să dosiţi ceva, fără 
ascunderi. Haina ta, poporul Meu, şi măi fiule, să nu aibă 
două feţe, adică una pentru Mine, şi una pentru tine, că dacă 
faci aşa, tu singur te păcăleşti. Să nu fii ca ţolul murdar pe 
care-1 întorci când ştii că vine un oaspete la tine, că mirosul 
de dedesubt te va da de gol. Tu nu vei străluci dinăuntru, căci 
strălucirea ta dinăuntru va lucra dinăuntrul tău, nu din afară 
când ea este. Eu, şi pe dinăuntru şi pe dinafară Mă voi desfă- 
şura cu tine peste mulţimi, dar dacă Mă ţii numai pe afară, tu 
eşti cu două feţe, haină cu două feţe, tată. Haina ta să fie la fel 
pe amândouă părţile, ca să nu rămâi păcălit când toate se vor 
răvăşi la vedere. 

Cuvântul Meu să fie înrămat şi să te închini lui, po- 
porul Meu, căci Eu sunt Cuvântul. Şi cum adică să te închini 
lui? Adică să nu ieşi în afară de cuvântul Meu, de Mine şi de 
legea Mea cea cerească. Să ştii, măi fiule, că mulţi fii din lu- 
me care au luat cuvântul Meu prin vestirea ta, mulţi l-au pus 
în ramă şi se conduc după el şi nu mai ies din el dacă l-au 
auzit de la Mine. Şi tu, măi fiule, nu mai pune mâna pe topor 
ca să-ţi tai propteaua de sub picior. Nu mai da cu toporul în 
Dumnezeu, că Eu sunt propteaua de sub piciorul tău, şi tu ţii 
cuvântul Meu sub călcâiul tău. Pune-1 în ramă, tată, şi ia-te 
după el, că el este propteaua ta. Sub piciorul tău stau, numai 
să Mă recunoşti că-ţi sunt proptea şi sprijin şi scăpare deasu- 
pra prăpastiei morţii. Vorbesc cu tine din tot sufletul cerului 
şi sunt flămând după tine şi voiesc să te uiţi la crinii câmpului 
şi la păsările cerului şi să nu pui nimic înaintea acestei Scrip- 
turi, împotriva acestei profeţii cereşti. 

Am venit să te aşez în grădina raiului, măi Israele. Vrei, 
tată? în grădina raiului sunt Eu, Domnul, şi cu sfinţii, şi cu 


proorocii, şi cu cei asemenea Mie, şi stau la masă în adunare 
de sfinţi. Şi ce se mănâncă în grădina raiului? Ce trebuie să 
mănânci tu dacă vrei să trăieşti în această grădină? Dar să nu 
mănânci numai cu gura, măi Israele, că în grădina raiului se 
mănâncă cu inima, cu mintea, cu simţurile tale, cu cugetul 
tău, cu dragostea ta, nu cu gura, tată. Mâncarea din grădina 
raiului e legea Mea, e legea lui Dumnezeu, şi pe ea s-o mă- 
nânci ca să poţi sta în grădina raiului. Legea ascultării, aceas- 
ta este legea lui Dumnezeu. Mănâncă, tată, legea lui Dumne- 
zeu mai mult decât pâinea mâinilor tale. Mănâncă Scriptura, 
măi Israele, dar să nu mănânci din ea ce au mâncat cei neas- 
cultători de Dumnezeu, şi să mănânci ca poporul Israel din 
pustie în vremea ascultării lui, că lor le-am dat grădina raiu- 
lui, şi ei au ieşit apoi afară din ea, din legea Mea, şi au luat le- 
gea lor, adică voia lor, şi au lepădat-o pe a Mea, până la sfâr- 
şitul lui Israel, şi Eu am scris lege împotriva legii lor, pentru 
că Eu am văzut înainte ceea ce avea să facă Israel, şi s-au 
scris peste Israel legi împotriva păcatului, spre pedepsirea pă- 
catului, spre ispăşirea păcatului. Dacă Israel ar fi mâncat ce i-am 
dat Eu în pustie, n-ar mai fi ajuns să mănânce iar trupuri, şi ar 
fi mâncat hrana cerească, mana care venea în fiecare zori de 
zi peste Israel. 

Măi Israele, vine iar vremea aceea, vine iar peste Israel, 
căci ceea ce a fost, iarăşi este, iarăşi va fi; vine iar pâine din 
cer peste Israel, dar dacă nu vei fi, măi creştine, la numără- 
toarea celor ascultători, tu nu vei avea pâinea aceea. Vine vre- 
mea să nu se mai strice haina de pe tine dacă te voi găsi îm- 
brăcat aşa cum te-am învăţat Eu, dacă te voi găsi ascultând. 
Dar dacă nu vei avea vrednicia aceasta, vei pierde darul aces- 
ta, Israele. Această vreme vine iar, vine numaidecât, că e scris 
că vine, şi dacă nu te găseşte în ea şi în grădina ei, pe unde 
crezi că mai poţi intra în această sfinţenie? că Eu, ca unul ame- 
ţit de vin am strigat atâta vreme la tine şi am spus: «Intră, tată, 
sub cortul acesta, adică sub ascultare, adică sub sfinţenie de 
inimă şi de fire, adică în grădina raiului, măi poporul Meu!». 

Bucuria ta să fie zdrobirea inimii după Dumnezeu, Is- 
raele, şi dacă inima ta e fără de pace, umblă, tată, după pacea 
Mea şi împacă-te cu Mine şi te pregăteşte pentru cer, şi hai să 
fim bucurie unii pentru alţii, şi vindecare unii pentru alţii, şi 
iubire în cer şi pe pământ. Eu, măi fiilor, nu plec de la voi, că 
nu pot fără voi. Nici voi să nu puteţi fără Mine până la venirea 
cea mare. 

Să ai, Israele, credinţă în lucrarea cuvântului Meu, aşa 
cum a fost Noe, care a scăpat prin credinţa lui, că la potop Eu 
am deschis izvoarele adâncului şi jgheaburile cerului, dar pe 
Noe, care era la mijloc, l-am păzit nevătămat. Am deschis iz- 
voarele adâncului, măi fiilor, şi la aceasta am adăugat izvoa- 
rele cele de deasupra tăriei, şi s-au unit de jos şi de sus, şi am 
prins pe om la mijloc, dar pe cel credincios l-am avut în sânul 
cuvântului Meu, cuvânt prin care Noe şi-a întocmit barca de 
salvare. 

Să nu mai zică omul veacului acesta că ploaia se face 
de pe pământ spre tăria cerului. Să nu mai asculţi la minciu- 
nile omului ştiinţei fireşti, că omul acesta nu ştie nimic, măi 
fiule. Eu sunt Cel ce îmbrac norii cu ploaie, şi numai dacă 
vreau Eu, pun ploaie în nori. Eu am spânzurat pământul pe 
ape, şi întăriturile lui nu se vor clătina în veac, pentru că Eu 
din apă am scos pământul şi tăria cerului. La început era apă 
şi întuneric şi adânc fără capăt, şi s-a ivit apoi lumină prin cu- 
vânt, şi apoi s-au despărţit ape de ape, ca să se arate tăria ce- 
rului, să se arate cerul cel ce dă viaţă, cel ce poartă viaţa celor 
vii, cel ce ţine sufletul în viaţă, măi fiilor, sufletul în trup, măi 

copii. Şi după aceea, apele cele de sub cer s-au dat în părţi şi 
s-a înfiinţat pământul pe ape şi s-a numit uscat şi ape, pământ 
şi mare, măi fiilor, dar până n-au venit pe pământ apele cele 
de deasupra tăriei, pământul n-a odrăslit cele înfiinţate pe el 
prin cuvânt. Prin cuvânt erau înfiinţate, iar prin apă au luat 
fiinţă văzută iarba şi pomii şi tot ce este verde şi cu rod pe pă- 
mânt. Iar apoi Şi-a înfrumuseţat Domnul tăria cerului cu cei 
doi luminători, ai zilei şi ai nopţii, care luminau şi încălzeau 
şi lucrau prin cuvântul lui Dumnezeu, şi apoi, din apă şi din 
pământ s-au născut toate vietăţile care stau în ape şi pe 
pământ şi pe deasupra pământului. Omul ştiinţei veacului 
acesta nu mai vorbeşte aşa, şi din contra, se minte om pe om, 
şi de aceea am spus Eu mereu vouă că şcoala de azi n-a fost 
bună. N-a fost, că a minţit împotriva lui Dumnezeu şi l-a în- 
văţat pe om fără de Dumnezeu. Noe n-a învăţat de la om cre- 
dinţa. El era patriarh, dar nu l-a făcut omul patriarh; credinţa 
lui l-a făcut slujitor al cerului, şi Eu l-am îmbrăcat cu cerul pe 
Noe, şi cerul l-a avut în sânul lui şi l-a purtat pe ape, şi am 
luat-o iar de la început cu omul, am luat-o prin Noe cel 
credincios. 

Ploaia nu se face din ştiinţa omului de ştiinţă, şi se face 
la porunca Mea. Ea îşi cunoaşte hotarul încă de la facere, căci 
apa are legile lui Dumnezeu peste ea. Pe vremea marelui Ilie, 
de unde, tată, a mai fost făcută ploaia? Ea a fost făcută din ru- 
găciunea lui Ilie, căci ea a ascultat de hotarele ei prin rugăciu- 
nea preotului Meu Ilie, şi după aceea el a slobozit-o pe pă- 
mânt tot prin jertfa rugăciunii lui. 

Mare durere mai are un slujitor al lui Dumnezeu, un 
profet al lui Dumnezeu între oameni, că oamenii sunt deprinşi 
să-L uite pe Domnul prin îndeletniciri pământeşti şi trupeşti, 
dar un slujitor al cerului are durere mare pentru rătăcirea oa- 
menilor de la căile cerului. Ilie lucra cu mare putere şi cu 
mare milă. Ilie n-a fost crud dacă a pedepsit pe omul minci- 
nos; El a fost plin de durere din pricina minciunii şi a luptat 
să stârpească minciuna şi trupul ei. Dar azi, măi fiilor, nimeni 
nu se mai ridică împotriva minciunii, împotriva ştiinţei 
mincinoase, care vine de la om, de la omul cel ce se dă drept 
Dumnezeu, de la omul ştiinţei acestui veac. Ilie a supus pe 
oameni prin puterea jertfei lui şi a rugăciunii lui şi a nestră- 
mutatei lui credinţe în puterea lui Dumnezeu, cea pusă de 
Dumnezeu peste el. Când el a aruncat mantia lui peste Elisei 
ca să-l aşeze prooroc mai departe, Elisei s-a supus, şi a lăsat 
plugul în brazdă şi s-a dus ca ucenic al lui Ilie. Ba a mai şi dat 
foc plugului şi boilor şi s-a dus slujitor pentru Dumnezeu, 
căci Ilie, ce făcuse, făcut a rămas, şi a rămas Elisei lucrător cu 
puterea lui Ilie, care era puterea lui Dumnezeu peste cel cre- 
dincios. Aşa râvnă cer Eu de la tine, măi Israele de azi, că azi 
Ilie te întoarce pe tine cu faţa spre început şi întoarce înce- 
putul cu faţa spre tine, că el nu vine să te lovească pe tine. El 
cu Baal are ce are, el cu idolul tău are ce are, nu cu tine, tată. 
Dar dacă tu ai trupul idol, ieşi de sub această minciună şi fii 
atent, că Ilie, robul Meu, are milă de tine, copilule al Meu de 
la sfârşitul vremii veacului omului; are milă să te întoarcă la 
legea lui Dumnezeu, în care nu mai încape moarte, tată. Să nu 
te mai găsească idol, şi să te găsească creştin slujitor lui Dum- 
nezeu, că toate celelalte câte-ţi trebuie ţie, are grijă Tatăl să ţi 
le adauge. 

Măi fiilor, ce am spus Eu lui Marta? Aşa i-am spus: 
«Marto, Marto, pentru multe te sileşti şi te îngrijeşti, dar un 
lucru trebuieşte. Maria şi-a ales partea cea bună, care nu se 
va lua de la ea». Stai, Israele, o clipă opreşte-te în faţa acestei 
Scripturi şi vorbeşte cu Mine, iubitul Meu cel învăţat de 


Dumnezeu, şi spune-Mi, tată, cum vine acest cuvânt al Meu, 
că fii atent ce am spus; aşa am spus: «Un lucru trebuieşte, şi 
Maria şi l-a ales pe acela». De Maria are Domnul grijă, iar 
de Marta are Marta grijă. De cel ce-Mi lasă Mie dreptul 
acesta, am Eu grijă, iar cel ce îmi ia Mie dreptul, are el singur 
grijă, dar acela păţeşte ca Adam şi duce greul prin sudoarea 
frunţii sale. Dar tot Eu am venit apoi şi am arătat peste Israel 
darul Meu, că Israel patruzeci de ani n-a tors, n-a ţesut, n-a 
arat, n-a semănat, şi doar a mâncat din mâna Mea, şi a fost 
păstrată nestricăcioasă haina şi încălţămintea lui. Tot Eu am 
venit şi am spus că mai mult decât de crinii câmpului şi mai 
mult decât de păsările cerului are Tatăl Meu grijă de cel ce-şi 
alege partea cea bună, care nu se va lua de la el. 

Măi fiilor, vă spun mărunt. Eu ştiu că ştiţi, dar iar şi iar 
vă spun să-Mi simţiţi dorul după cele ce Eu am rostit şi aştept 
să le văd înviind peste voi. Vreau, Israele, să fii credincios, 
tată. Vreau să nu te îndoieşti de puterea Mea şi de mila Mea 
şi de învăţătura Mea cea din legea Mea. Legea lumii nu are 
nimic cu legea Mea, dar tu fii cu legea Mea, măi poporul 
Meu, şi fii deştept aşa cum cere greutatea vremii de azi. Lu- 
crează şi tu cu duhul şi cu puterea lui Ilie, slujitorul Meu care 
a surpat minciuna. Eu rămân pentru tine, şi te voi învăţa până în 
pragul slavei Mele, tată, ca să fii pregătit să întâmpini pragul 
peste care Eu voi trece ca să fiu cu voi descoperit, aşa cum am 
stat cu Moise şi cu Ilie pe Taborul cel cu nori de slavă. 

Vino, tată, spre înţelepciune şi spre râvnă, şi fii iscusit 
în credinţă şi fii măsurat în cuvinte, ca să semeni cu Mine, 
măi poporul Meu. Mi-e râvna arsă după tine şi te râvnesc, măi 
Israele. Fă şi tu ca Mine, tată, că ţi-am dat putere peste pă- 
mânt, ţi-am întins mantia aceasta, şi ce este făcut, făcut ră- 
mâne, dar fii iscusit în credinţă, măi fiule mic, că eşti cel din 
urmă, tată, cel mai mic, dar şi cel mai aşteptat ca să lucrezi cu 
iscusinţa cea pentru acum. 

Te îmbrac cu cuvânt de binecuvântare şi te aştept să 
creşti, că Eu te fac mare numaidecât dacă vrei să fii iscusit; 
mare prin puterea Mea, nu prin puterea ta. Puterea omului l-a 
luat pe om din braţul Meu, de sub cortul Meu, dar tu stai sub 
mantia Mea, Israele, poporul Meu cel mic, şi să iubeşti duhul 
credinţei şi să asculţi numai de Mine, Israele, popor al Dom- 
nului. Amin, amin, amin. 

20 iulie/2 august 1994 

Praznicul Schimbării la Faţă a Domnului 

Cuvântul Domnului trebuie să prindă viaţă în creştin. Unirea 
creştinilor cu lumea este neascultare. 

B uhul Sfânt, Cel prin cuvânt lucrător, vine spre 
tine, Israele, să te îmbucăturească cu hrană de 
viaţă cerească pe pământ, că tu, popor al Domnului, trebuie 
să ai viaţă cerească pe pământ, trebuie să fii templu sfânt pe 
pământ, cer pe pământ trebuie să fii tu, popor creştin care 
porţi numele Domnului tău Iisus Hristos. Fă-Mi culcuş de 
pace în mijlocul tău, căci Cuvântul Cel de viaţă aducător Se 
naşte în culcuşul păcii şi creşte în templul tău, copile credin- 
cios din Israel. 

Iată ce vă învaţă azi Cuvântul. Cuvântul este Domnul, 
măi copii, şi Domnul este Cuvântul Care vine la voi, iar voi 
sunteţi fii ai Cuvântului dacă daţi viaţă cuvântului în voi. Şi 
cum să daţi viaţă cuvântului în voi? în numele Tatălui şi al 
Fiului şi al Sfântului Duh, daţi viaţă cuvântului în voi, măi 
fiilor ai Cuvântului. Cei ce nu dau viaţă cuvântului acesta în 

ei, aceia fac altceva, şi se vede bine ce fac. Aceia se muşcă în- 
tre ei, muşcă pe cei ce trăiesc prin Cuvântul; aceia sunt mof- 
turoşi, sunt pretenţioşi; aceia sunt pe drum cu lumea; aceia nu 
fac ascultare de Cuvântul, şi se ridică împotriva Cuvântului 
şi merg pe căi lăturalnice şi n-au statura lui Dumnezeu 
Cuvântul. 

Am venit un picuţ spre tine, Israele tată, ca să mai 
înmulţesc rugămintea Mea faţă de tine, ca să-ţi mai cerşesc 
ascultare, măi poporul Meu, ca să te mai rog iar să nu te smin- 
teşti prin cel ce nu ascultă, să nu te uneşti cu cel ce nu ascultă 
în acest popor, cu cel ce face ca el şi nu ca sfatul Cuvântului 
lui Dumnezeu. Am venit la tine să te rog din nou, să lucrez cu 
rugămintea în dreapta şi în stânga Mea, tată, că unii s-au tras 
la dreapta Mea prin ascultare, iar câţiva s-au tras în stânga 
Mea prin neascultare. Unii şi cei mai mulţi au înţeles ce va să 
zică duhul ascultării şi al neatingerii cu neascultarea, iar alţi 
câţiva fac altfel decât cuvântul coborât de la Duhul Sfânt; şi 
nu numai că fac altfel, dar murdăresc şi pe cel ce vrea să se 
şteargă pe mâini şi pe picioare şi pe faţă şi pe paşi de duhul 
neascultării. 

Măi copil care nu ţi-e teamă de neascultare, de ce te 
lupţi să-l murdăreşti şi pe cel ce pune la împlinire cuvântul 
Meu? că Eu, măi fiule nepăsător, am spus să stai la stânga 
dacă nu stai în ascultare. Şi cum la stânga? Adică în pocăinţă 
şi în umilinţă şi deoparte de cei ce au ales să slujească Cuvân- 
tului prin ascultare, că dacă nu stai deoparte, îl pătezi şi pe cel 
ce împlineşte cuvântul Duhului Sfânt, care vine din cer peste 
Israel, şi pata celui ce stă cum spune Cuvântul, pata cea de la 
tine, neascultătorule care nu stai acolo unde -ţi alegi cu neas- 
cultarea, pata aceea ţi se scrie ţie păcat, şi ţi se scrie că asu- 
preşti pe cel ce ascultă. Schimbă-te, măi Israele care nu vrei 
să asculţi, care zici că ai asculta, dar nu poţi. Cum adică aşa 
ceva? Nu poţi din pricina strâmtorării din casă? Dar cine te 
pune să stai rob, să stai în strâmtorare? Cine, tată, ţi-a făcut 
strâmtorare în casă? O, dacă tu te simţi în strâmtorare în casa 
în care stai, din pricina amestecului cu păcatul cel negru, dacă 
tu nu poţi de strâmtorare, oare Domnul Dumnezeul tău, crezi 
că poate să stea acolo cu tine? Dacă ai avea umilinţă, tată, 
Domnul ar putea să lucreze îndreptare înspre tine, dar nu ai, 
şi iată, îmi pătezi cu atingerea pe cei ce vor să asculte, pe cei 
ce-şi fac curat în casă şi în inimă, pe cei ce se spală pe mâini 
şi pe picioare şi pe faţă. Am venit să te îndemn spre vindecare 
şi să-ţi dau doctoria umilinţei de duh şi să-ţi dau sfială sfântă 
în duhul tău, creştine care nu mai ai teamă. Măi fiule, dacă nu 
poţi să-I placi lui Dumnezeu, măcar nu te mai răzvrăti, măcar 
nu mai tulbura duhul acestei lucrări, că mereu a fost cuvânt 
rostit peste nepăsătorii acestui popor, dar nici un nepăsător n-a 
venit spre umilinţă şi spre pocăinţă. 

Am venit să-ţi aranjez statura, măi Israele, ca să ies cu 
tine spre mărturie în faţa lumii cea fără de Dumnezeu în lume, 
că lumea are dumnezeul ei, tată, nu Mă are pe Mine de Dum- 
nezeu. Nu Mă are, şi tu nu vrei să crezi că lumea nu Mă are 
pe Mine de Dumnezeu. Şi când te văd Eu pe tine, tată, cu lu- 
mea de pe drum în casa ta şi în viaţa ta şi în blidul tău şi în 
patul tău, când te văd prieten cu lumea, pe tine, cel ce te-am 
primit şi te-am scos din lume, Mi se sfârşeşte nădejdea pentru 
statul tău lângă Mine, că tu nu eşti lângă Mine, şi eşti lângă 
lume, tată. Am copii care au trimitere în mijlocul necredinţei 
lumii, dar aceia sunt îmbrăcaţi cu cuvântul trimiterii şi cu cete 
de îngeri sunt înconjuraţi, cu luptători cereşti, măi copii, căci 
i-am trimis să mărturisească pe cei ce lucrează după împli- 
nirea cuvântului Meu, şi aceia merg numai pe deasupra, tată, 


şi nu se scufundă în oceanul lumii. Dar când te văd Eu pe tine, 
creştine, prieten bun cu lumea, asta este altceva, asta este 
greu. E greu pentru Domnul când aude de la tine că eşti cu 
Dumnezeu, că tu eşti cu lumea şi de aceea ai căzut în nepu- 
tinţa de a te mai ridica spre cele curate. 

Am voit cu tot dinadinsul să nu mai rostesc numele ce- 
lui neascultător. Am căutat, ca un tată al milei şi al nădejdii, 
în umilinţa poporului Meu. Am zis să nu mai scot cuiul din 
fruntea Mea şi să-l arăt celui ce Mi-1 bate şi ca să-i spun că nu 
este cu Dumnezeu cel ce bate cuie Domnului său. Dar azi vin 
cu atenţionare desluşită, pentru ca să nu se mai batjocorească 
această lucrare dumnezeiască prin glasul celor ce se ridică cu 
judecată şi cu pretenţie şi cu defăimare peste truda lui Dum- 
nezeu. în curând voi avea sărbătoare cu slavă de la poporul 
Meu, dar atunci va fi duh de mângâiere, duh de serbare, duh 
de mărturie cerească, şi nu duh de certare. 

Iată, duhul certării vine spre îndreptare peste Israel, 
peste fiii lui Israel cei îndărătnici, cei fără sfială, cei ce se scu- 
tură de Domnul, şi nu de cele ale neascultării. Se ridică la tro- 
nul ceresc învinuiri şi judecată şi defăimare peste lucrarea 
Mea de nou Ierusalim. De ce, tată, se ridică? De unde, măi 
fiilor? Iată, în mijlocul lui Israel am familii îndărătnice, măi 
fiilor. Şi fiindcă nu se vede umilinţă spre pocăinţă, să stea 
Do mn ul umilit? Tu vrei să stea Domnul umilit, măi poporul 
Meu? Nu se vede umilinţă acolo unde aştept umilinţă, şi se 
vede duh de răzvrătire, care răzvrăteşte pe alocuri, care loveş- 
te pe alocuri lucrarea cerească de nou Ierusalim. 

Iată, cer umilinţă de duh şi de inimă familiei care zice 
că Eu nimic n-am zis de îndreptare peste această familie care 
zice că n-are de îndreptat nimic. Rostesc numele acestei fa- 
milii care este o singură familie. Una şi nu două, şi nu trei; un 
singur cort, un singur acoperământ, şi nu două, şi nu trei, şi 
nu mai mult de atât; familie care n-a voit să facă ascultare, şi 
care acum suferă de îngâmfare, că această familie a pierdut 
simţul Duhului Sfânt, a pierdut mustrarea conştiinţei, a pier- 
dut duhul pocăinţei şi stă în duhul măririi de sine şi judecă pe 
Dumnezeu şi pe fiii ascultării, care au ales să scoată de la ei 
pe cele necurate. Familia lui Vasile şi Victoria are cuvântul 
Domnului peste ea, pentru ca să nu se mai petreacă din ne- 
ştiinţă atâtea greşeli ale fiilor poporului Meu care vor cu as- 
cultarea. Această familie M-a dat pe Mine de-a stânga, şi s-a 
dovedit ce fel de iubire a fost în inima acestei familii, căci a 
defăimat lucrarea Mea. Şi prin ce a defăimat-o, şi când a de- 
făimat-o? A defăimat-o demult, tată, că duhul veghii a fost 
slab în acest cort. Şi dacă duhul veghii a fost slab, şi dacă 
poarta spre lume a fost zi şi noapte deschisă, iată, duhul rău a 
pătat cu curvie locul acesta în care avea Domnul cum-necum 
popas cu Israel. Eu făcusem un cort al întâlnirii în acest cort, 
dar dacă duhul veghii a fost slab, a plecat Domnul pribeag şi 
lovit şi pătat de atingere murdară, de atingere cu fărădelegea 
care s-a aciuat peste binecuvântarea rostită de Dumnezeu, şi 
n-am putut să mai scot acest cui înfipt încă de la temelia aces- 
tei case. Că am rostit cuvânt la începutul acestei zidiri şi am 
zis să fie trupuri curate şi sfinte în acest cort, ca să fie şi Dom- 
nul în acest cort, Domnul cu poporul Său, şi nu s-a făcut as- 
cultare, şi s-a început pata cea neagră, care nu poate sta cu 
Domnul alături, şi de atunci a pătruns neveghea şi slăbirea şi 
înlocuirea cuvântului lui Dumnezeu cu cuvântul firii şi al căr- 
nii, şi n-am văzut umilinţă şi părere de rău, şi am văzut pre- 
tenţii şi îngâmfare, şi a fost de partea cerului răbdarea şi ofta- 
tul, căci cei dintâi copii trebuiau să fie curaţi, după cuvântul 
lui Dumnezeu. Şi iată, acum, unul după altul se iau; ba, unde 

mai pui, fără nici un fel de lege se lărgeşte ţăruşul care a venit 
din lume în această casă. 

Iată, tată, ce face unirea cu lumea. Când un om lumesc 
intră în hotarele binecuvântate ale unui creştin din lucrarea 
aceasta, omul cel lumesc lasă pată şi vină cu călcătura lui. Eu 
am zis să fie deosebit de lume acest popor, dar el n-a voit nici 
măcar cât ar fi putut. Eu am zis mereu: «Fugi din lume, po- 
porul Meu! Scoate lumea din tine, poporul Meu, şi stai curat 
pe cât poţi, iar pe cât nu poţi, te curăţ Eu dacă nu eşti tu vi- 
novat». Să-şi aducă aminte această familie că Eu am plecat 
plângând şi învins de necredinţa ei când am fost bătând la 
fiecare poartă a fiilor poporului Meu, a cetăţilor poporului 
Meu. Şi dacă am fost primit cu necredinţă, am rostit zicând: 
„Nu Mă mai duc“, şi este scris acest cuvânt, dar n-am văzut 
umilinţă sănătoasă şi n-am văzut îndreptare de credinţă, şi din 
această neorânduială s-a folosit din afară duhul rău şi şi-a 
făcut din nou cuib şi mai trainic prin cel de al doilea fiu al 
acestei case. Şi ce zici tu, măi copil al acestei case? Ce bine 
îşi agonisesc creştinii pe care tu îi tragi mereu să intre la tine 
în curte? Că iată. Eu la aceia le scriu păcat de neascultare şi 
de atingere cu paşii celui ce stă în nelegiuire faţă de sfinţenia 
care se cere acum în casele lui Israel. Nu le faci nici un bine, 
tată, chiar dacă-i găzduieşti şi le dai mâncare şi apă. Nu-ţi faci 
nici ţie fapte bune, nici lor, că dacă alegeai umilinţa şi pocă- 
inţa şi ascultarea, te ridicai tu şi spuneai creştinilor să meargă 
după Domnul, nu după tine, iar pe tine să te lase liniştit, spre 
curăţire şi spre pocăinţă, de vreme ce ţi-ai ales copiii în locul 
Domnului. Să fi văzut umilinţă de felul acesta, atunci Mă 
ajutai şi îmi făceai cărare să lucrez îndreptare, şi Eu lucram 
dacă aveam ascultare de la tine. Dar iată, azi Mă învinuieşti 
că n-am rostit cuvânt peste casa ta. Dar ai rostit tu cuvânt 
peste casa ta, şi cuvântul tău a fost împotriva cuvântului rostit 
de Dumnezeu. Iată, acum rostesc cuvânt, şi ferice ţie dacă vei 
alege să asculţi măcar acum, măcar ce-L doare pe Do mn ul 
tău. Nu mai înlesni pe fiii acestui popor să-ţi treacă pragul, de 
vreme ce te-ai tras spre neascultare, că să ştii că le scriu şi lor 
păcat de neascultare, şi mulţi au scrisă această învinuire dacă 
te-ai luptat după voia ta. 

O, familie cu care grăiesc, fiii tăi cei mari zic că vor cu 
Dumnezeu. Dar cum? Cu duhul răzvrătirii pe buze? Cu duhul 
prieteniilor lumeşti? Cu duhul judecăţii asupra lucrării lui 
Du mn ezeu şi a fiilor ei cei lucrători? O, ceapa şi cartofii şi 
morcovii stau în aceeaşi oală la fiert şi îşi iau gustul fiecare 
din fiecare în aceeaşi apă. Nu se poate, tată, numi la voi că voi 
sunteţi două sau trei naţii de creştini. Nu se poate, că voi aţi 
fost de la început, şi aţi fost întru aceeaşi lucrare, aşa cum le- 
gumele stau în aceeaşi oală la fiert, şi voi ştiţi cu toţii lucrarea 
lui Du mn ezeu pe care aţi mâncat-o, şi nu se poate judeca cum 
aţi vrea voi. Dacă duhul umilinţei ar fi avut loc în voi, întin- 
deam mâna, tată, şi vă izbăveam la strigătul vostru disperat, 
dar voi aţi luptat să nu mai fie nimeni ca voi şi ca ceea ce 
aveţi voi, şi asta s-a numit îngâmfare, şi a fost rănit Do mn ul 
şi a fost alungat de duhul îngâmfării. Iată, nici peste cel mai 
mic nu puneţi veghe şi rugăciune fierbinte spre Cel ce izbă- 
veşte. Dar Eu aşa am spus celui fără de umilinţă, că acela, de 
s-ar ruga şi ar posti şi ar lucra fapte cât o vrea el, nu se pune 
celui măreţ, celui fără aplecare. 

Nu mai faceţi planuri fără Mine, tată. Nu mai lucraţi lu- 
crarea voastră, şi staţi cuminţi şi umiliţi, până ce Domnul va 
curăţi ograda voastră cu lacrimile voastre şi cu pocăinţa voas- 
tră. Eu în zadar v-aş spune să nu mergeţi cum vreţi voi şi un- 
de vreţi voi, că voi n-aveţi vreme să Mă ascultaţi, n-aveţi vre- 


me să fiţi atenţi. Eu am rugat acest popor să nu se oprească în 
sfatul celor răzvrătiţi, dar voi lucraţi cot la cot cu cei răzvră- 
tiţi, cu cei ce au aruncat lucrarea Mea, şi îi mai trageţi şi pe 
alţii pe drum cu voi, ca să aibă şi ei aceeaşi vină, şi iată, lu- 
craţi întru planurile voastre şi nu întru cele ale Domnului. 

Mă învinuiesc creştinii că la unii le dau voie, şi la alţii 
nu le dau voie. Eu, tată, nu dau voie voilor voastre, şi dau voie 
voii Mele în voi, aşa cum şi Eu sunt deprins să las voia Tatălui 
în Mine. Şi iată, trebuie să ştie Israel că Eu n-am spus ni- 
mănui din poporul Meu să se ia după cuvântul fiicei cea ne- 
ascultătoare din ograda care a purtat numele lui Zaharia, ro- 
bul Meu cel drept. Am spus acest cuvânt nu ca să judec pe cei 
ce lucrează în voile lor, ci ca să ştie Israel că n-am trimis pe 
nimeni să ajute acestei fiice neascultătoare, şi s-au dus că aşa 
au voit ei să se ducă. Şi iată, poporul se sminteşte că face 
Domnul casă celui din lume, celui ce a dezbrăcat statura de 
creştin. 

O, câtă dezbinare se suie la cer atunci când poporul 
Meu nu Mă are pe Mine cu el! Câţi fii au fost prinşi sub ne- 
ascultare şi sub duh de dezbinare din pricina poftelor celor ce 
au dat la spate lucrarea cea cu binecuvântare, aşa cum era 
orânduiala dumnezeiască! înainte vreme era sfatul Domnului 
peste cei ce stăteau în stâna acestei lucrări, dar nu şi peste 
ceilalţi. Eu, tată, unde este măcar numai un fiu al neascultării 
într-o casă, nu pot să-Mi fac loc cu binecuvântarea, dar acolo 
nu e numai unul neascultător, şi e altfel acolo, altfel decât 
orânduiala lucrării Mele. Nu învinuiţi pe Domnul acolo unde 
nu încape Domnul cu ungerea Sa, şi fiţi atenţi că aşa iese creş- 
tinul de sub ungere şi nu ştie că nu face bine. Creştinul care nu 
ascultă, acela nu mai are măsura voinţei lui Dumnezeu. 

Eu, tată, aş voi să vă treziţi şi să deosebiţi voia Dom- 
nului de voia voastră şi să închideţi poarta spre lume, măi 
copii. Familia lui Vasile şi Victoria, familie de moldoveni, în- 
cercaţi, tată, şi cu ascultarea. Puneţi-Mă şi aşa la încercare, nu 
numai cu răzvrătire, nu numai cu judecată. De ce nu vă place 
vouă să ascultaţi? De ce, oare? Voi aveţi pretenţii rele, tată. 
Oare, voi vreţi să vedeţi poporul lui Israel din nou în curtea 
voastră şi atât? Oare, asta vă este pocăinţa? Oare, nu-i mai 
bine să voiţi iertare şi curăţire şi pocăinţă şi recunoaşterea 
păcatului nepăsării în care aţi lucrat? Lăsaţi prietenia cu 
lumea, că nu voiţi s-o lăsaţi, nu voiţi deloc, dar este scris în 
Scripturi: «Prietenia cu lumea este vrăjmăşie cu Dumnezeu». 
Mergeţi, tată, la păstori să vă arate aceste cuvinte ale Duhului 
Sfânt, despre prieteşugul cu lumea. Vreau să deosebesc pe 
poporul Meu, ca să-l pot avea curat şi neatins cu trupul păca- 
tului. Căutaţi cu cei ce au tâlcul cel de la Mine şi nu mai 
lucraţi după voi. Cei neascultători care vor să se îndrepte spre 
ascultare, să asculte de sfatul celor care ascultă de cuvântul 
lui Dumnezeu. Poporul Meu se sminteşte; se sminteşte creş- 
tin pe creştin, creştin de creştin. Oare, pentru asta a venit creş- 
tinul în poporul acesta? Ferice de cei ce nu s-au smintit şi nu 
se smintesc de cele rele ale poporului Meu, şi aşa fel de fii am 
strâns Eu în grădina cuvântului Meu. Dar numai ei aşa, măi 
copii? Eu vreau să semănaţi cu ei. Vreau tot poporul să nu se 
mai învinuiască frate pe frate. Vreau să se adune Israel spre 
întărire de duh şi nu spre întristare de duh. 

Eu cer duh de umilinţă la familia cea adusă azi în sfat, 
şi cer umilinţă la toţi fiii lui Israel care au voile lor şi planurile 
lor. Să-şi îndrepte paşii spre umilinţă, că e grea vremea, tată, 
şi vremea vine să apese tot mai mult. 

Israele tată, să te lupţi, măi poporul Meu, să nu cadă 
sub neascultare fiii tăi. E vremea mângâierii de inimi. Mân- 

gâiaţi-vă unii pe alţii, că vremea e apăsătoare, tată. Voi sunteţi 
sortiţi să plângeţi acum, să plângeţi după Domnul, după veni- 
rea Mea, că vremea se ridică să apese tot mai mult, tot mai 
greu. Voi sunteţi sortiţi să plângeţi acum când lumea râde şi 
se bucură şi dansează şi doarme în fărădelege, iar după încă 
puţine zile voi veţi râde, şi lumea va lua tânguirea spre plată 
a nepăsării de suflet. 

Aveţi grijă de sufletul din voi, măi fiilor. Lucraţi! Fie- 
care în dreptul lui să lucreze pentru suflet, că iată, nu pot cere 
altfel de lucru la poporul Meu. Puţini fii au fost ca să-i am 
ridicaţi la lucru de mărturie, căci cei ce n-au dovedit statorni- 
cie şi inimă pentru Domnul, nu-i pot pune în sfatul Meu. Ace- 
ia să lucreze fiecare pentru sufletul lui, că peste alte suflete nu 
pot lucra, nu se lasă rod ceresc spre lucrare. 

Măi Israele, vino, măi poporul Meu, spre lucrare ce- 
rească. Vino-ţi în fire, măi Israele, că altfel trebuie să stai tu 
înaintea Mea. Eu iar vă spun: lăsaţi traista altuia şi duceţi-o pe 
a voastră, măi fiilor, şi pe a voastră s-o descărcaţi, şi s-o um- 
pleţi apoi cu duh de umilinţă şi de sfială sfântă şi de pocăinţă, 
măi fiilor. Voiesc să se schimbe faţa Mea în voi, că mai e un 
pic, şi soarele de pe cer va fi să se mute în voi, măi fiilor, şi 
veţi lumina de şapte ori mai mult ca soarele de pe cer, dar fiţi 
Mie cort sfânt şi nu vă mai abateţi paşii de pe drumul Meu, de 
pe drumul acestei lucrări. în curând voi coborî duhul mângâ- 
ierii peste voi, dar sfinţiţi-vă, tată, şi lucraţi după schiţa Mea. 
Voi ieşi cu voi spre mărturie, şi să nu Mă ruşinez, tată, cu voi. 
Vreau să se cunoască lucrarea Mea peste voi şi să vadă lumea 
lucrarea Mea în voi. Primiţi sfatul celor puşi la lucru şi fiţi cu- 
minţi, tată. în curând vom serba cereşte pe pământ, dar ascul- 
taţi de ghidul ceresc al cuvântului Meu. lată, am dat sfat celor 
cu veghea şi cu tâlcul Meu să vă înveţe cum să lucraţi la întâl- 
nirea Mea cu Israel, că iarăşi vom poposi în jurul ieslei cuvân- 
tului. Cei ce vă ghidează au cuvântul ordinii, luat de la Mine. 
Tot poporul Meu să audă trâmbiţa şi să se adune, şi să Se 
coboare Duhul Sfânt peste Israel, şi să aibă Israel Duh Sfânt. 

Israele, să faci pace între Mine şi tine, măi poporul 
Meu, între tine şi păstorii tăi cei puşi de Mine, între tine şi 
ucenicii Mei cei ce lucrează peste tine. Să fie zi de slavă, 
Israele, slava cea de sus cu slava cea de jos, spre mărturie a 
lucrării cereşti care te creşte până la mărimea cea cerească. 

Pace peste tine, Israele, popor al Domnului Iisus 
Hristos! Amin, amin, amin. 

6/19 august 1994 

Cuvântul Domnului către poporul creştin 

Ieşirea poporului spre vestirea Evangheliei. Fericiţi sunt cei ce nu 
se smintesc întru cuvântul Domnului. Adevărata milostenie. Cei 
duhovniceşti nu lucrează fără călăuză. 

e binecuvintează călătoria poporului Israel. De 
cine se binecuvintează călătoria ta, Israele? Se 
binecuvintează, în numele Tatălui şi al Fiului şi al Sfântului 
Duh. Amin. 

Cuvântul acestei lucrări este cuvântul lui Dumnezeu, 
care lucrează pe pământ până la întoarcerea Mea pe norii sla- 
vei, măi Israele. Dar mai am inimi de copii ai acestei lucrări 
care aşteaptă să vadă dacă această lucrare de cuvânt şi de în- 
viere este sau nu este de la Dumnezeu. Mai am aşa ceva în 
mijlocul tău, Israele, popor născut din cuvântul Meu. Oare, ce 
să fac Eu pentru aceştia? Ce să fac cu aceştia? Aceştia nu sunt 
numai dintre cei care s-au tras înapoi sau în lături şi care nu 


stau în popor cu păstor, dar sunt şi dintre cei care stau la masa 
cuvântului Meu, stau fără să mănânce. Se fac că mănâncă, dar 
nu mănâncă; şi dacă nu mănâncă, aceştia se cunosc că nu mă- 
nâncă. Cine mănâncă cu foame şi cine bea cu sete de la aceas- 
tă cină cerească, acela se cunoaşte, tată. 

Nu luaţi, măi fiilor, unii de la alţii, nu luaţi ceea ce nu 
este luat de pe masa cuvântului Meu. Nu luaţi din mâna celor 
ce se ocupă cu ghicitul c-o fi sau că n-o fi cuvântul lui Dum- 
nezeu, şi să luaţi din mâna Mea cu toţii, măi fiilor, că mâna 
Mea e curată şi e neamestecată cu masa necredinţei. Luaţi din 
gura Mea. Acesta este cuvântul Meu, şi Eu sunt Cel ce vă îm- 
bucăturesc. Voi numai să fiţi fiii dragostei şi ai credinţei, că 
dragostea de Dumnezeu pe toate le crede, tată, şi pe toate le 
nădăjduieşte de la Dumnezeu. Fiii dragostei de Du mn ezeu au 
Duhul lui Dumnezeu în ei, şi Acela cunoaşte că Eu sunt 
această lucrare. Această lucrare care te însoţeşte pe tine, măi 
Israele, această lucrare se numeşte Dumnezeu, aşa se numeş- 
te. Iată, măi fiilor, cu cine vă certaţi voi atunci când judecaţi 
acest cuvânt, atunci când nu-1 primiţi şi nu-1 credeţi, atunci 
când vă certaţi şi vă răzvrătiţi pentru cuvântul rostit de Dum- 
nezeu, de Duhul Sfânt al lui Dumnezeu. 

Mănâncă, Israele, cu credinţă, că nu este de pe pământ 
această mâncare, şi este coborâtă din cer pe nori, pe scară ce- 
rească, tată, prin lucrare cerească, măi poporul Meu. De şapte 
mii de ani lucrez, şi acum să nu lucrez? Eu am pecetluit pă- 
mântul cu şapte vremi şi cu şapte peceţi, şi chiar acum să nu 
lucrez mai mult decât oricând? 

Iată, fiilor, de aceea lucrez acum mai mult ca oricând, 
pentru că timpul s-a scurs şi nu mai este ce să se scurgă, că 
timpul a avut şi el legea lui de la Dumnezeu, dar Dumnezeu, 
Cel fără de timp şi fără de loc, lucrează să întoarcă totul la 
veacul cel fără de început şi fără de sfârşit. Timpul este al 
omului, tată, nu este al Domnului. Pentru om a fost timpul 
născut, nu pentru Dumnezeu. 

Vreau să aduc cerul pe pământ, măi fiilor. Ce ziceţi voi, 
pot Eu să aduc cerul pe pământ? Măi poporul Meu, dacă fiii 
tăi ştiu să-Mi răspundă bine la această întrebare, atunci se 
cheamă că găsesc credinţă în mijlocul tău, credinţă în lucra- 
rea Mea cerească. Vreau să aduc cerul pe tot pământul, măi 
fiilor, şi după aceea să Mă las descoperit, să-Mi las văzută 
slava şi cerul în care stau şi din care lucrez şi cu care te port 
pe tine spre Tatăl Meu, Israele al Tatălui Meu. 

Am venit iar cu cuvântul Meu cel rostit deasupra ieslei 
cuvântului. Ca să binecuvintez călătoria ta am venit, călătoria 
ta cu Mine, Israele. Călătoria Mea cu tine o binecuvintează 
Tatăl Meu şi al tău, iar călătoria ta cu Mine o binecuvintez Eu, 
Cel ce sunt din Tatăl, şi Una cu Tatăl, întru Duhul Cel Sfânt. 

Binecuvântată să fie călătoria lui Israel şi întâlnirea lui 
Israel în numele Domnului, iar Eu, Domnul, voi fi deasupra 
şi voi sta cu voi prin fiii cuvântului Meu. Binecuvântate să vă 
fie intrările şi ieşirile, ieşirile şi intrările, şi cuminţenia şi cre- 
dinţa, şi dorul şi bucuria, măi fiilor, dar şi umilinţa, tată. Eu 
ies cu poporul Meu, ca să-l arăt lumii de pe pământ. A venit 
vremea cea profeţită, ca să arăt lucrarea dintre cer şi pământ, 
să arăt începutul la sfârşit şi sfârşitul la început, şi să arăt la 
lume pe poporul Domnului, care a vorbit cu Domnul pe pă- 
mânt, care a avut cerul aplecat până la el, acoperindu-1 şi cu- 
vântându-i. 

Să fii cuminte, măi poporul Meu, că Eu binecuvintez 
paşii tăi ca să trec cu tine prin lume, ca să te vadă lumea pe 
tine, cel ce eşti cu Mine în lucrare, ca să anunţăm nuntaşii că 
Se coboară Mirele în mijlocul serbării, măi fiilor. Să fii cu- 
minte, Israele, că se va apropia norod mult să te privească şi 

să-ţi înţeleagă slava ta cu Mine. Dacă nu poţi fi cuminte, tată, 
Eu, Domnul, te rog să stai pe loc la locul tău. Dacă nu poţi să 
fii treaz, stai la locul tău, şi mai mare plată vei avea. Nu-Mi în- 
spina zilele Mele, tată, că acestea sunt zilele Fiului lui Dum- 
nezeu, despre care este scris în Scripturi că vor veni. Ele vin 
la tine mai întâi. La tine vin cu bucurie aceste zile. Dacă nu 
eşti întreg, să nu te aşezi în sărbătoare. Mergi la vindecător, 
mergi la păstor, mergi la sfătuitor şi stai să te vindeci de moar- 
te şi de îndoială şi de necredinţă, că să ştii, nu e de glumă, tată. 
Eu vin cu slava Mea peste tine, şi să nu te înşeli să intri sub ea 
dacă nu eşti întreg şi deştept şi cuminte şi credincios. Nu Mă 
pune la încercare, că acum a trecut vremea ca să mai pui 
degetul şi ca să crezi. Cine mai stă aşa, cine pentru asta vine şi 
stă, acela nu este, măi fiilor, acela n-a venit, şi nu este. 

Ai grijă, Israele, să nu vii cu trupul, tată, şi să vii cu 
duhul şi cu trupul. Ai grijă să asculţi de cei puşi de Mine pen- 
tru tine, pentru ca să ştii de la Mine prin ei. Eu voi fi deasu- 
pra, cu veşmântul slavei Mele învăluindu-vă, şi voi fi cu în- 
geraşii slavei, şi se va uni cântarea cerului cu cântarea popo- 
rului Meu. A venit vremea să ieşim de sub obroc, şi să fii deş- 
tept, măi poporul Meu, că să ştii că se va uita lumea la tine, 
şi să se ia lumea după tine ca să vadă drumul, tată. Drumul 
sunt Eu, căci aşa este scris: «Eu sunt calea»; Eu, cu calea 
Mea în voi; Eu, cu voi prin lume, dar nu în lume, ci pe dea- 
supra ei cu voi. 

Numai un picuţ de cuvânt am adus cu Mine azi, pentru 
binecuvântarea călătoriei poporului Meu. Cei mai slabi să fie 
ajutaţi, tată. Daţi ale Mele dintru ale Mele, daţi şi celor care 
nu au cum să ajungă până la iesle. Cei slabi să fie ajutaţi de 
cei ce au, aşa cum se ajutau apostolii Mei şi cum ajutau sfinţii 
pe sfinţi. Voi numai aşa ar fi trebuit să lucraţi, tată. Vă spun 
aşa, că voi nu ştiţi ce înseamnă faptă bună ajunsă la Domnul. 
Aveţi mormane strânse la împotrivitorul, aveţi mormane date 
pământului şi nu cerului, mormane de fapte murdărite de 
mândrie şi de făţărnicie şi de nesocotire, şi la cer aşa de puţin 
aveţi ajuns! Şi asta pentru că nu ştii, măi poporul Meu, ce în- 
seamnă faptă bună, ce înseamnă milostenie după adevărul 
acestui cuvânt. 

Eu, tată, nu Mă apucam să fac înmulţirea hranei tru- 
peşti decât numai la nevoie, măi copii, că Eu nu pentru asta 
venisem, ca să îngraş trupurile. Venisem pentru cele cereşti, 
nu pentru cele pământeşti. Cele pământeşti sunt de la sine, că 
nu trebuie mult, dar voi sunteţi învăţaţi cu mult şi alergaţi 
după mult şi după împestriţat şi după lux şi după lăcomie, şi 
de aceea nu aveţi. Creştinul nu trebuie să aibă decât puţin, că 
iată, din cauză că are mult, nu le poate lăsa să vină cu Mine. 
Voi, măi fiilor, aveţi grijă prea multă de trup şi de stomac, dar 
nu de asta v-am numit Eu oi din această stână. Creştinul care 
are prea multe, are multă treabă, are multe încurcături. Eu 
când petreceam şi poposeam în casa celor din Betania, acolo 
nu era bogăţie, tată; era un acoperământ şi atât, iar cele de 
trebuinţă nu erau mai mult decât trebuie. Dar creştinul Meu 
are lăzi cu haine, are scaune în toată casa, şi nimic frumos nu 
mai are creştinul Meu în acoperământul lui, şi pe alocuri nu-1 
mai încape casa pe creştin. 

Măi tată, de aceea sunteţi bolnăviori, că puneţi pe voi 
haine pe care Eu nu le cunosc, că vă atingeţi cu lucruri pe care 
Eu nu le cunosc, lucruri de la neamurile pământului, iar lu- 
crurile sfinte le-aţi uitat, tată. Am spus lui Israel să nu poarte 
podoabe pe trupul lui, şi el şi-a înzorzonat casa cu podoabe 
deşarte, şi oboseşte Duhul Meu când poposesc în casa creşti- 
nului Meu. Dar Eu am început aşezare sfântă şi umilinţă sfân- 
tă şi cerească, şi primiţi, măi fiilor, îndemnul ceresc pe care-1 


dau Eu pentru Israel. îmbrăcaţi-vă în sfinţenie şi în umilinţă, 
voi şi casele voastre, voi şi fiii voştri, şi luaţi, tată, înfăţişare 
sfântă şi nu mai munciţi pentru ca să vă înzorzonaţi. Nu-i fru- 
mos, măi fiilor. Daţi afară din voi şi de pe voi şi din casele 
voastre, daţi afară slava deşartă. Nu-i frumoasă slava deşartă, 
tată; e obositoare şi pentru ochi, şi pentru suflet, şi pentru Du- 
hul Meu, Care locuieşte în voi sau lângă voi. Munciţi şi voi 
ce am muncit Eu, cum am muncit Eu prin lume. Iată, de aceea 
am coborât cuvântul Meu ca să ia fiinţă acest cort în care azi 
stau Eu cu poporul Meu la sfat (Ro-Emaus, Tărgovişte, n.r.), ca 
să vă deprind apoi să lucraţi şi voi ce am lucrat Eu, să lucrăm 
cer, tată, cer pe pământ, şi să-l suflăm apoi peste tot. Să avem 
o singură voie cu toţii, o singură cale, o singură masă, o sin- 
gură avere cerească, măi fiilor, că vine apoi o vreme şi mai 
dulce dacă acum veţi asculta puţine zile. Vine vremea să in- 
trăm în viaţă, măi fiilor. Eu viaţa asta care vine v-o aduc me- 
reu, dar Sarra lui Lot îşi are asemănare în voi şi nu vă lasă să 
vă uitaţi la vremea bucuriei pe care o aduc Eu cu Mine. Voi 
sunteţi sortiţi să nu vedeţi răul care vine peste lume, aşa cum 
ucenicul proorocului Ieremia n-a văzut căderea Ierusalimului 
în vremea aceea de demult. Voi sunteţi ţinuţi în braţele şi în 
sânul Meu. O, şi câţi din voi dau să scape de sânul Meu! 

Eu vă dau putere, tată, ca să aveţi credinţă, dar fiţi pre- 
cauţi, că puterea credinţei vine tot prin credinţă. Fiţi credin- 
cioşi şi fiţi curajoşi şi fiţi una cu cele cereşti, cu cuvântul Meu 
fiţi una, măi fiilor. îndeletniciţi-vă să trăiţi fără de griji, pic cu 
pic îndeletniciţi-vă, şi nu mai umblaţi pe drumuri, tată. Iar vă 
cer şi iar vă spun cerinţă cerească: nu mai umblaţi pe drumuri, 
nu mai staţi la toartă cu neamurile voastre sau cu neamurile 
pământului. Faceţi şi voi ce fac copiii cei străjeri ai ieslei 
Mele. De ce, oare, nu vreţi să Mă ascultaţi? De ce nu vreţi să 
duceţi viaţă ca apostolii Mei cei de la început? De ce nu vreţi 
cu Mine şi nu cu neamurile voastre? De ce nu vreţi să fim la 
fel, tată? Uitaţi-vă la o stână de oi şi luaţi pildă. Oile nu ies 
nicăieri fără păstori, nu ies decât în turmă şi cu păstori în faţă 
şi în spate, şi mănâncă sub ochii păstorilor, pe unde le poartă 
păstorii. Şi dacă vreo oaie cade în spini sau în şanţ, păstorul 
o vede şi o ridică şi o curăţă, şi oaia stă, iar seara vine la staul 
şi tot laptele îl pune la un loc, şi sunt de folos oile. Aşa şi voi, 
măi oilor duhovniceşti, staţi, tată, în staulul acestei lucrări, şi 
dacă ieşiţi la păşune sau la hrănit din hrana voastră, să ieşiţi 
cu stâna toată şi cu păstorii, măi oilor, aşa cum vom ieşi 
acum, măi fiilor. Până când veţi mai umbla? Şi dacă tot aşa 
umblaţi, Eu, Domnul, vă întreb: de ce aţi mai venit la Mine, 
tată? Ca să vă bateţi joc de Mine şi de slava Mea? Fiţi o sin- 
gură stână, tată, iar oaia care sare mereu gardul şi pleacă şi 
paşte când vrea ea şi de pe unde vrea ea, aceea să se ducă, 
fiindcă aceea n-are ţarc. Aceea să fie însemnată, şi întăriţi ho- 
tarul stânei, şi toată stâna să lucreze lucrarea veghii, că iar vă 
spun: acest popor rămas va fi deosebit de toată lumea de pe 
pământ, şi cine vrea pe pământ, acela să stea deoparte de 
această stână. 

Umbli pe drumuri, măi fiule uşamic, şi vii apoi să stai 
între cei ascultători. în zadar stai, şi ţi se va cere socoteală de 
lucrarea ta care zgârie faţa Mea, faţa poporului Meu. Mai 
bine ar fi să asculţi de cei ce te îmbie să stai în staul, să stai 
cuminte, să stai supus şi să te laşi stăpânit de Dumnezeu şi nu 
de voia ta. Dar dacă nu vrei şi dacă stai atins cu cei din afară 
de popor, dacă te petreci şi te vizitezi cu lumea şi cu vorba cu 
lumea, atunci tu atingi lumea ta de poporul Meu, şi îţi va sta 
înaintea ta acest păcat al neascultării. Eu te-am primit cu 
Mine şi ţi-am zis să te tragi deoparte de lume dacă vrei cu po- 
porul acesta. Eu aşa am zis, şi tu M-ai înşelat, că n-ai stat aşa 

cum am zis Eu, şi iată, vine ziua să te cunosc. Şi cum să te cu- 
nosc? Vine clipa să stea deschisă poarta slavei, ca să mângâi 
pe poporul Meu în staulul Meu, şi ce faci tu? că azi faci ca 
tine şi nu te pregăteşti după schiţa pregătirii ca să stai deo- 
sebit de lumea cea de pe pământ. 

Caută să iubeşti cuvântul Meu şi să-l împlineşti, creşti- 
nule greoi la auz, şi nu te împietri ca să nu auzi, că dacă nu 
lucrezi după cuvântul pregătirii, înseamnă că nu auzi, că nu 
mănânci din sânul Meu. Acestea sunt învăţături cu care stărui 
pe lângă cei împrăştiaţi cu ascultarea şi cu paşii. O, şi cât aş 
vrea să se prindă de inima celor cărora li se potriveşte învă- 
ţătura cea de îndreptare şi să-şi formeze de acum statură ce- 
rească! Luaţi pildă de la stâna de oi şi puneţi-vă în rânduială, 
măi fiilor, că viitorul tău, Israele, va fi cel mai frumos viitor 
de pe pământ şi din cer, şi va fi veşnic viitorul tău. Nu Mă 
lăsa fără de tine, tată. Fii ascultător, şi să iubeşti slava Mea, 
nu slava ta; să iubeşti slava ta cu Mine şi nu slava ta. Stai cu- 
minte în ograda acestei lucrări, şi binecuvântat să-ţi fie statul, 
şi binecuvântate să-ţi fie intrările şi ieşirile cu Mine în turmă 
când ies Eu cu tine spre mărturie în faţa lumii. 

Iată, o parte din Israel a plecat de lângă această lucrare, 
s-a dus în lume, a dezbrăcat lucrarea cuvântului Meu şi M-a 
făcut mincinos şi M-a făcut demon şi M-a făcut fermecător şi 
în tot felul M-a numit, ca să aibă pricină de părăsire şi de ple- 
care în lume, dar îi vom vedea de jur împrejurul acestei slave 
de lucrare cerească şi căutând să se aciueze în stâna aceasta. 
Fiţi atenţi, şi iarăşi zic, fiţi atenţi, că pentru cei ce s-au făcut 
din oi câini, nu mai sunt firimituri. Firimiturile se strâng cu 
mare grijă şi se aşează la loc pe blid pentru hrana poporului 
Meu cel statornic. Fiţi precauţi cu câinii care v-au dat pe voi 
spre moarte, căci câinii au colţi veninoşi şi muşcă pe neştiute, 
şi nu mai deschideţi, tată, voi poarta. Daţi-Mi Mie cheia de 
intrare şi de ieşire. Şi dacă vrea cineva să iasă şi să se ducă, 
Eu îi deschid să se ducă, dar dacă vrea să intre cineva din cei 
plecaţi de la masa aceasta, să fie lucrare de precauţie, să nu 
cumva să fie câine sau câine-lup, măi fiilor. N-are putere, dar 
dacă lucraţi fără ascultare de Domnul, Eu vă las în ispită, ca 
să vedeţi rodul neascultării. 

Iar vă rog, că mereu v-am rugat: nu vă opriţi în ceata şi 
în sfatul celor răzvrătiţi, ca să nu vă scrie duhul rău cu cei răz- 
vrătiţi, ca să nu vă tragă cu cei răzvrătiţi, că vă trage, tată, 
dacă nu ascultaţi. Neascultarea te scoate de la Mine, măi fiu- 
le. Nu umbla în neascultare, şi fii cuminte, fiule. 

Pregăteşte-te, Israele, ca să mergem pe drum cu slavă 
şi cu cântare de strune şi cu steagul biruinţei şi al sfinţeniei, 
măi poporul Meu. Nu-ţi pierde vremea cu altceva, că vremea 
e pe sfârşite, tată. Fă numai ce este de făcut acum, numai as- 
cultare, Israele al Domnului. Să fii frumos la purtare şi la sta- 
tură şi la uitătură şi la inimă şi la bucurie, ca să-l vadă lumea 
cea necredincioasă pe Israel şi să-L caute pe Domnul, Mân- 
tuitorul credincioşilor. 

îmi scutur Duhul Meu peste tine, popor al slavei Mele. 
îmi întind pacea Mea peste tine ca un acoperământ. Iubiţi-vă 
unii pe alţii, măi fiilor, iar cei ce vă iubiţi unii pe alţii, să vă 
asemănaţi unii cu alţii în ascultare, dar aceasta să n-o uitaţi, 
măi fiilor. Iubiţi-vă cei ce vă asemănaţi în iubire şi în ascul- 
tare, iar cu ceilalţi fiţi precauţi în iubire şi în asemănare. Nu 
vă luaţi după inimi uşoare, şi fiţi întru Domnul şi nu altfel, că 
dacă vă defaimă cel neascultător, aceasta nu este cu supărare 
pentru voi. 

Să se pregătească Israel, şi să nu încurce nimeni bucu- 
ria ta cu Mine, Israele. Mergeţi, tată, ca fii ai lui Dumnezeu; 
mergeţi în stână cu păstori. Şi iarăşi zic: se binecuvintează 


întâlnirea Mea cu tine, Israele, pentru prăznuirea serbării înăl- 
ţării la cer a Maicii Fiului Treimii cereşti. Ea cântă cântarea 
pentru România, şi cântă Verginica cu ea, şi cântă îngerii cu 
Măicuţa Mea, şi cântă poporul Meu Israel. Cântă, Israele, 
cântă, tată, că tu ştii să cânţi. Mulţi cântă cântarea Domnului, 
dar aceia nu ştiu ce cântă, dar tu ştii să cânţi şi ştii să-L pre- 
ţuieşti pe Domnul Dumnezeul tău. Te voi întâmpina cu duhul 
mângâierii, cu Duhul Adevărului. Eu sunt Adevărul, şi ade- 
vărul vă face liberi. Să fii şi tu adevărul, iubitul Meu popor, 
căci cu adevărat Mă voi arăta lângă tine. Amin, amin, amin. 

8/21 august 1994 

Praznicul Adormirii Maicii Domnului 

Ieşirea de sub taină a lucrării cuvântului Domnului. Aşezarea şi 
binecuvântarea troiţei din dealul mănăstirii. Amestecarea limbilor 
s-a coborât peste oameni. Va veni proorocul mincinos cu semne, cu 
minuni şi cu „învierea morţilor". Cămaşa Duhului Sfânt. Limba 
Duhului Sfânt peste limba românească. România, Ierusalim nou, 
ţara slavei Domnului. 

ă fie luare-aminte la glasul lui Dumnezeu, care 
vine de sus. Cerul grăieşte pământului. Eu, Dom- 
nul, grăiesc din cer peste cei credincioşi. Eu, Cel ce am înviat 
şi M-am înălţat la ceruri, Eu, Domnul Iisus Hristos, grăiesc 
din cer pe pământ, în numele Tatălui şi al Fiului şi al Sfântu- 
lui Duh. Amin, amin, amin. 

Pace ţie, poporul Meu! Pace vouă, fiilor; vouă, din po- 
porul Meu cel credincios! Lumea nu ştie cum grăiesc Eu dea- 
supra voastră. Lumea nu crede în Dumnezeu aşa cum credeţi 
voi. Lumea are lumea ei şi nu ştie ce lucrez Eu pe pământ în 
vremea aceasta, dar Eu trec cu voi prin lume, ca să audă şi lu- 
mea că Eu, Domnul, am un popor luat din lume şi vorbesc din 
cer în mijlocul lui şi îl povăţuiesc spre sfinţenie de duh şi de 
trup, ca să pot sta de vorbă cu el şi să împlinesc planul Meu 
ceresc pentru cea de a doua venire a Mea. Fiţi credincioşi, că 
Eu, Domnul, ridic de acum această lucrare de cuvânt între cer 
şi pământ, ca să-l cunoască lumea pe poporul cu care a stat 
Dumnezeu de vorbă vreme de patruzeci de ani. 

Pace vouă! Binecuvântată să fie împărăţia lui Dumne- 
zeu, Tatăl, Fiul şi Duhul Sfânt. Binecuvântaţi să fiţi voi, fii ai 
poporului Meu din vremea aceasta. Binecuvântată să fie săr- 
bătoarea de prăznuire a înălţării la cer a Maicii lui Dumnezeu, 
şi iată, Eu, Domnul, şi Măicuţa Mea, şi cerul Meu, suntem 
deasupra cu coruri de îngeraşi şi cu slavă. Cântă, măi poporul 
Meu, cântă, fiule, cântă lui Dumnezeu, şi cerul cântă deasu- 
pra ta, popor credincios. Binecuvântată să fie această zi şi cu- 
vântul Meu cel rostit din cer în această zi, şi iată, binecuvân- 
tată să fie crucea cea biruitoare, ridicată de fiii grădinii cuvân- 
tului Meu; binecuvântată şi sfinţită să fie de toţi sfinţii şi de 
toate puterile cereşti, spre bucuria lucrării de nou Ierusalim 
pe pământ. 

Se rosteşte cuvântul lui Dumnezeu: se binecuvintează 
şi se sfinţeşte crucea aceasta, în numele Tatălui şi al Fiului şi 
al Sfântului Duh. Amin. Se binecuvintează şi se sfinţeşte 
întâlnirea Mea cu poporul Meu cel credincios. Se binecuvin- 
tează şi se sfinţeşte sfatul Meu cu poporul Meu. Luaţi aminte, 
voi, străjeri ai cuvântului, luaţi de la Mine şi daţi poporului 
Meu, cel ce crede cuvântului Meu. Luaţi aminte la glasul care 
vine de sus peste voi, peste grădina cuvântului Meu. Iată, vin 
deasupra cu cuvântul Meu. Luaţi-1 şi daţi-i fiinţă în această 
carte, că Eu îmi hrănesc poporul Meu şi îl însoţesc cu glasul 
Meu aşa cum l-am însoţit pe poporul Israel cel de la început, 

pe cel credincios de la început, iar cel credincios de la sfârşit 
este Israel cel de la sfârşit. Pe Israel cel de la început l-am în- 
soţit pe calea lui cu Mine; ziua, în stâlp de nor, iar noaptea, în 
stâlp de foc, iar cu cuvântul Meu mergeam pe deasupra şi îl 
spuneam proorocului Moise şi vorbeam cu Israel. 

Pace ţie, poporul Meu Israel! Eu sunt deasupra ta şi te 
însoţesc prin cuvânt, precum pe Israel îl însoţeam cu stâlp de 
nor şi de foc spre pământul făgăduinţei, dar pe tine te însoţesc 
cu slava Mea cea prin cuvânt şi te numesc Israel cel de la sfâr- 
şit. Iată, Israele, ies în întâmpinarea ta cu cuvântul Meu, rostit 
pentru tine deasupra ieslei cuvântului Meu. Israel înseamnă 
popor credincios. Fii credincios, Israele, aşa cum a fost rămă- 
şiţa lui Israel cu care am mai rămas după ce Israel s-a lepădat 
de Mine, că Eu din rămăşiţa cea credincioasă a lui Israel am 
făcut sărătură cu care am sărat pământul, măi fiilor. Şi cine au 
fost cei din rămăşiţa lui Israel? Au fost Petru şi Pavel şi Iacov 
şi Ioan şi toţi apostolii Mei, care au propovăduit numele Meu 
şi împărăţia cerurilor până la marginile pământului. Măi po- 
porul Meu cel de azi, rămăşiţa aceasta a lui Israel am făcut 
din ea ceată de apostoli şi de prooroci şi de sfinţi şi am sărat 
tot pământul cu sarea cuvântului Meu, care curgea prin gura 
şi prin duhul acestor slujitori cereşti pe lume. Am sărat lumea 
cu cuvântul Meu prin ei, că Eu după înălţarea Mea aşa le-am 
spus: «Mergeţi şi propovăduiţi că s-a apropiat împărăţia lui 
Dumnezeu. Mergeţi până la marginile pământului şi botezaţi 
pe cei ce vor crede, în numele Tatălui şi al Fiului şi al Sfân- 
tului Duh, amin». 

Şi iată, măi poporul Meu, tu eşti poporul cel de azi cu 
care vorbeşte Dumnezeu pe pământ, că Eu după ce am înviat 
am rămas viu, şi am rămas pentru om, dar omul n-a înţeles ce 
am spus Eu în vremea înălţării Mele la cer, că aşa am spus: 
«Iată, Eu voi fi cu voi până la sfârşitul vremurilor». Dar cel 
necredincios sau cel greoi la credinţă cum să creadă? Cum, 
măi Israele, să creadă cel necredincios că Eu grăiesc din cer 
peste tine? De aceea dau să ies cu tine înaintea lumii, ca să în- 
ţeleagă lumea că tu eşti trimisul Meu în lume, aşa cum am 
trimis şi pe apostolii Mei cei de atunci. Şi tu, ca şi ei, mergi 
acum ca să spui din nou ce au spus ei. Ei spuneau că s-a apro- 
piat împărăţia cerurilor. Şi ce este împărăţia cerurilor, măi 
Israele de azi? Oare, minţeau apostolii Mei Petru şi Pavel, ca- 
re erau întâi dintre apostoli? Minţeau ei când spuneau că s-a 
apropiat împărăţia cerurilor? Ei spuneau acum două mii de 
ani, şi tu spui astăzi, tată. Dar ce este împărăţia cerurilor? Dar 
ce nu este împărăţia cerurilor? O, măi fiilor, împărăţia ceru- 
rilor nu este mâncare şi băutură, nu este însurat şi măritat. îm- 
părăţia cerurilor este mâncarea cuvântului lui Dumnezeu, este 
sfinţenie şi curăţenie şi cuvânt de Duh Sfânt. Fiii veacului 
acesta se însoară şi se mărită, dar cei ce se învrednicesc să fie 
fii ai împărăţiei cerurilor, aceia duc viaţă îngerească în trup, 
aceia nu se însoară şi nu se mărită şi trăiesc precum îngerii în 
ceruri, şi de aceştia are grijă Tatăl Cel ceresc, Care le este Tată 
lor. împărăţia cerurilor este cu tine, poporul Meu Israel de azi, 
pentru că tu ai înăuntrul tău tronul Meu, cuvântul Meu în mij- 
locul tău. Tu eşti poporul care Mă ai pe Mine, Domnul, în 
mijlocul tău cu povaţa Mea, cu porunca Mea, tată. Eu nu dau 
porunci decât celor ce au ales să asculte de Dumnezeu, dar cei 
ce fac după voia trupului lor, aceia nu sunt fii ai lui Dumne- 
zeu, aceia sunt fiii veacului acesta. 

Spune, măi poporul Meu, spune, tată, la lume, şi să nu 
taci; spune-i omului din lume să nu spună că e cu Mine. Dacă 
el e cu traiul veacului acesta, dacă nu se ia după poruncile 
Mele, să nu spună că e cu Mine, că scris este: «Cei ce sunt ai 


lui Hristos şi-au răstignit trupul şi patimile şi poftele şi slava 
deşartă, care vine de la om». învaţă, poporul Meu, pe cel ce 
vine şi te întreabă ce vorbesc Eu cu tine; să-i spui şi tu aşa 
cum spuneau apostolii Mei, să spui că s-a apropiat împărăţia 
cerurilor şi să-i spui ce înseamnă taina acestui cuvânt 
dumnezeiesc. 

Israele, să nu ieşi, tată, din împărăţia Mea, să nu ieşi 
afară din ea, că afară sunt câinii şi hulitorii şi mincinoşii şi 
desfrânaţii şi descântătorii şi slujitorii de trup şi proorocii 
mincinoşi, care spun că nu este Dumnezeu. Fii atent, Israele 
credincios, că proorocul mincinos de azi e viclean mai mult 
decât în vremile trecute, că acum el se foloseşte de învăţătura 
Mea ca să te facă să crezi că el este cu Dumnezeu. Fii atent, 
că el vine cu semne şi cu minuni ca să te desprindă pe tine din 
împărăţia Mea, că el are invidie pe tine când te vede că tu 
iubeşti sfinţenia şi el nu o iubeşte. Tu îl încurci în lucrul lui 
cel mincinos, că îl vădeşti că e mincinos. Minciună este cu- 
vântul celui ce vorbeşte despre Dumnezeu, dar nu iubeşte 
sfinţenia şi cuvioşia şi adevărul cel cu viaţă sfântă. Proorocul 
mincinos şi-a împrumutat faţă smerită şi se foloseşte de nu- 
mele Meu pentru ca să murdărească pe cei aleşi ai Mei, pe cei 
ce şi-au ales să-Mi slujească Mie. De unde, tată, şi-a împru- 
mutat proorocul mincinos faţă smerită? De la minciună, măi 
fiilor. Faţa smerită e minciună, tată. Un creştin iubitor de îm- 
părăţie de cer, acela are o faţă senină şi sfântă şi dulce şi plină 
de lumină cerească; acela nu se ruşinează în faţa oamenilor. 
Unul ca acela împarte cer sfânt celor de pe pământ. Omul cu 
faţa smerită e mincinos, măi fiilor, şi nu cunoaşte smerenia. 
Acela îşi dă de gol minciuna dinăuntrul său şi e vădit de cel 
credincios care are pe Duhul Sfânt înăuntrul inimii sale. Mai 
e o clipă, şi proorocul mincinos va face ultimele semne şi mi- 
nuni cu care va dărâma pe cei ce se clatină acum. Un creştin 
al împărăţiei Mele nu caută semne şi minuni, nu cercetează 
tainele facerii şi nu ispiteşte pe Dumnezeu Făcătorul. Iată ce 
a făcut proorocul mincinos, că l-a învăţat pe om că nu este 
Dumnezeu. Nu i-a spus omului că nu este Dumnezeu, dar i-a 
spus minciuni omului. Eu sunt Făcătorul celor văzute şi nevă- 
zute, şi nu va putea omul cel pământesc să pătrundă cu ştiin- 
ţa lui în tainele Făcătorului. Nu îngăduie Domnul aşa ceva, şi 
de aceea omul veacului acesta e mincinos, e prooroc minci- 
nos omul ştiinţei veacului acesta. 

Pe vremea lui Avraam când a văzut Dumnezeu că oa- 
menii au înălţat un turn ca să se suie în el să cerceteze pe Fă- 
cătorul, ce am făcut Eu, Domnul? Am încurcat atunci limbile 
oamenilor, ca să nu se mai înţeleagă ce spun şi ce vor. Am în- 
curcat limbile oamenilor mândri, şi tot aşa fac şi azi cu oame- 
nii, şi nu le dau voie să pătrundă tainele cereşti. Iată, măi fii- 
lor, că oamenii au primit amestecarea limbilor; a căzut acest 
blestem pe oamenii care au ispitit tainele Făcătorului. Tu să 
nu crezi, Israele, să nu crezi ce-ţi spune omul, că omul e min- 
cinos, măi poporul Meu. Omul care a cercetat cele făcute de 
Făcătorul, acela a căzut din cunoaştere, acela a căzut şi nu 
mai este la faţa lui Dumnezeu, acela rămâne pământ şi pă- 
mânt naşte, dar omul care se lasă născut din Dumnezeu, acela 
naşte cer şi Duh Sfânt şi rai şi foc ceresc pe pământ, acela slu- 
jeşte Cuvântului lui Dumnezeu şi nimic nu face fără 
Cuvântul. 

Israele care ai pe Făcătorul în mijlocul tău, să fugi de 
omul care vorbeşte de la sine, că acela aiureşte, tată. Să fugi 
de omul pe care-1 auzi că vorbeşte despre Dumnezeu fără 
să-L cunoască pe Dumnezeu, fără să-L caute cu lumânarea în 
mână pe Dumnezeu, adică cu stăruinţă, adică cu împlinirea 

poruncilor sfinte în trup. Dar de omul necunoscut să fugi, 
creştine, că Domnul nu vine la tine necunoscut. Adu-ţi aminte 
că pe apostolii aleşi de Mine Mi-i făcuse Tatăl cunoscuţi, şi 
apoi vedeam că Eu Mă cunosc în ei, vedeam că-i cunoaşte Ta- 
tăl Meu. Fugi de omul care este necunoscut de Tatăl, fugi, 
măi fiule creştine, căci cel necunoscut e cursă pentru tine. Nu 
te lua după om, Israele, că omul şi-a făcut împărăţie care-i 
ţine de cald aici, şi este luat din ea, şi nu-i ţine de cald. Vine 
proorocul mincinos, cel cu ultimele semne mincinoase, şi va 
zice că înviază mortul, şi îl va învia în faţa ta, dar acela nu e 
mortul, şi e altceva această minciună. Vine să te facă să-l 
crezi că lucrează în numele Meu, dar nu-i adevărat. Eu voi fi 
Acela Care voi ridica pe cei morţi; Eu, şi nu proorocul min- 
cinos, care-ţi aduce în faţă trupul minciunii lui. Vai de omul 
care nu are pe Duhul Sfânt în el ca să vadă minciuna minci- 
nosului de azi! Că vreme de şapte mii de ani s-au sculat oa- 
menii ca să se dea drept dumnezei, drept înţelepţi, ca să-şi 
facă nume oamenii, ca să se amăgească oameni pe oameni, că 
aşa păţesc oamenii care ies de sub cortul lui Dumnezeu. Omul 
are curaj în viaţă şi face o mulţime de lucruri. Omul cu curaj 
face azi una, mâine alta, până ce-L uită pe Dumnezeu, şi apoi 
nu mai are călăuza în faţă şi se face sieşi călăuză. Nu te lua 
după om, măi poporul Meu, şi tu să stai de mână cu cuvântul 
Meu, care te învaţă sfinţenia şi împărăţia cea din cer. Omul 
s-a băgat în pământ să cerceteze, s-a suit în cer să cerceteze, 
s-a băgat în mare să cerceteze, s-a băgat în om să cerceteze, 
măi fiilor, şi zice omul că ştie. O, bietul de el, că e numai trup 
fără duh, şi am să-l ruşinez pe omul trufaş, că am să iau soa- 
rele de pe cer şi am să-l mut în cel credincios, şi va lumina 
din locaşul credinţei, din fiul credinţei, ca să descopăr ce este 
înţelepciunea. înţelepciunea este frica de Dumnezeu. înţelep- 
ciunea este în omul care are pe Duhul Sfânt, iar Duhul Sfânt 
stă în vas curat, în om curat, om după chipul şi asemănarea 
lui Dumnezeu. 

O, poporul Meu, stau de patruzeci de ani în mijlocul 
tău şi te hrănesc din cer cu bucătura, cu cuvântul Meu, cu foc 
de Duh Sfânt te hrănesc, ca să te folosesc pentru curăţirea pă- 
mântului, să-l curăţ de prostie şi de minciună şi de semeţie pe 
omul cel de pe pământ; să ştie de la tine omul de pe pământ 
că altceva înseamnă să fii, şi să fii veşnic. 

Eu pe vremea credinciosului Avraam M-am coborât 
peste oameni şi am încurcat limbile oamenilor care ispiteau 
tainele Făcătorului. Dar acum, iată ce am făcut, că am venit 
iar pe pământ şi Mi-am ales un popor pe care Mi l-a dat Tatăl, 
şi în mijlocul căruia Eu descurc limbile de pe pământ şi le vă- 
desc învelitoarea cea mincinoasă, pieliţa limbii mincinoase o 
vădesc, şi aduc poporului Meu Duh Sfânt. Duhul Sfânt este 
cunoscătorul, nu omul. Cămaşa Duhului Sfânt e scumpă, tată, 
şi nu se îndură omul s-o cumpere, că omul trebuie să dea pe 
ea tot ce are rău, nu tot ce are bun. Şi cum aşa? Aşa este, măi 
fiilor, şi mare taină este aceasta. Cămaşa Duhului Sfânt, tre- 
buie să dai pe ea tot ce ai tu mai rău, omule, toate poftele, toa- 
te patimile, toată nepăsarea şi minciuna, toată puterea ta cea 
stricăcioasă de suflet şi de înţelepciune, toate păcatele tale 
trebuie să le dai în schimbul ei; să te speli de tine şi să iei că- 
maşa Duhului Sfânt pe tine. Eu sunt acest veşmânt; Eu, cu 
viaţa Mea în tine; Eu, cu lumina Duhului Sfânt în tine, că 
omul, până nu se dă pe sine în schimbul Duhului Sfânt, nu 
poate avea calea sub picioare. Unul ca acela calcă în gol; unul 
ca acela nu este. Acela poate deveni un om viu prin moartea 
patimilor şi a poftelor sale. Iată, Israele, iubitul Meu popor, tu 
aşa M-ai dobândit pe Mine, şi de ce, oare, se mai miră de tine 


cel necredincios, care nu crede că Eu grăiesc cu tine din cer? 
Eu grăiesc din cer, şi tu Mă auzi, dar nu Mă auzi tu, ci Duhul 
Sfânt, Care glăsuieşte cu Mine în tine şi deasupra ta. Tu ai ve- 
nit la ieslea cuvântului Meu, şi Eu iau din iesle şi te îmbucă- 
turesc şi te bucur, măi poporul Meu, şi cobor din cer deasupra 
ta şi las cuvântul Meu peste ieslea cuvântului. Acesta e cuibul 
unde se lasă cuvântul Meu pentru hrana poporului Meu. 

Eu, Domnul Iisus Hristos, sunt Păstorul tău, Israele, 
iubitul Meu popor, şi n-a fost de când e veacul o aşa lucrare 
cerească pe pământ. Eu sunt glasul, Eu sunt Cuvântul lui 
Dumnezeu, şi am ales un vas sărac şi uitat, şi am suflat peste 
el Duh Sfânt şi l-am umplut până sus, până ce a început să iz- 
vorască din el râul vieţii peste pământ, că din acest sătuţ am 
ridicat o vlăstărică firavă şi am pus apă la rădăcina ei, până ce 
s-a făcut copac mare, de s-au sălăşluit în el păsările cerului. 
Cine este copacul, tată, şi cine sunt păsările cerului? Copacul 
sunt Eu, Domnul, Care am fost sălăşluit cu Duhul Meu Cel 
Sfânt într-o unealtă de lucru, într-o inimă cerească, într-o co- 
pilă, o trâmbiţă din care am glăsuit Eu pe pământ în vremea 
aceasta de sfârşit. într-o vlăstărică din satul acesta, în inima ei 
am avut Eu sălaş, şi prin gura ei, Eu, Domnul, am glăsuit cu- 
vântul Meu unui popor chemat la această lucrare cerească. Iar 
păsările cerului sunt inimile fiilor poporului Meu, care s-au 
sălăşluit cu duhul lor în Duhul Meu, ascultându-Mi cuvântul 
şi împlinindu-1. Şi iată, această copilă vlăstărică este acum 
luată la cer şi lucrează din cer de lângă sfinţi, căci nimeni nu 
este să fi lucrat pentru Dumnezeu şi să nu fie viu în vecii ve- 
cilor. Aşa şi tu, poporul Meu iubit, vei fi viu pe veci dacă Mă 
vei asculta până la arătarea Mea pe nori. 

O, popor creştin, Eu, Domnul, am lucrat ca să dau li- 
bertate credinţei tale şi te-am ajutat să fii şi azi cu Mine, îm- 
plinind voia Mea, că dacă am luat-o pe Verginica la cer. Eu 
te-am pregătit şi mai departe, ca să ajung cu tine până la zilele 
biruinţei, ca să-Mi aduc aminte de paşii tăi care au umblat pe 
cărăruţele tainice ale satului acesta, de veneai la izvorul cu- 
vântului ceresc. Atunci veneai pe furiş, iar acum vii cântând, 
tu şi fiii tăi, popor iubit de Dumnezeu. Te strecurai pe furiş, 
ca să ocroteşti vasul Meu prin care vorbeam cu tine, să ocro- 
teşti trâmbiţa Mea din care-ţi glăsuiam ţie cuvântul Meu ce- 
resc, că stătea în calea ta vânătorul lui antichrist ca să te dea 
pe mâna prigonitorului, ca să-Mi bage unealta Mea la tăcere, 
la închisoare, măi poporul Meu, căci aşa au suferit toţi cei 
care au stat în lucrul Meu ceresc. Am suferit în om, în omul 
care a purtat în el Duhul Meu Cel Sfânt, căci Verginica a fost 
locaşul Duhului Meu Cel Sfânt, şi lumea n-a ştiut. Numai tu, 
poporul Meu, numai tu, tată, ai ştiut şi ai văzut ce am lucrat 
Eu peste tine, şi iată, tu eşti martorul Meu şi eşti cu Mine, 
tată, căci te-am trecut prin vreme cu ceaţă şi te-am adus la zi- 
lele tale de sărbătoare, şi iată, cuvântul Meu coboară şi azi 
înaintea ta, căci Verginica are rodul în picioare, are ucenici, şi 
ucenici din ucenici. 

Ferice celui ce a crezut până azi lucrării Mele cereşti cu 
care am fost sălăşluit în satul acesta, în vasul acesta din care 
Eu am glăsuit pe pământ. Aşa au fost fiii credinţei între ne- 
credincioşi şi aşa au mers cu Mine prin vreme. Aşa te am Eu 
pe tine, poporul Meu, răsad şi rod al lucrării Mele care a în- 
ceput în satul acesta în anul 1955, şi iată, tată, s-au scurs pa- 
truzeci de ani de mers prin duh de necredinţă, şi azi Mă întorc 
înapoi cu tine şi îţi fac loc ca să mărturiseşti lucrarea Mea ce- 
rească şi vremea profeţiei Mele, căci Eu prin Verginica am 
profeţit, şi prin tine vin să împlinesc cele profeţite vreme de 
patruzeci de ani. Eu am profeţit; Eu, şi nu ea. Ea a fost vasul 

în care am stat Eu cu Duhul Meu Cel Sfânt, cu cuvântul Meu 
prin glasul ei, că şi acum două mii de ani când am venit din 
cer, tot printr-o fecioară am venit ca să iau trup văzut între oa- 
meni, Fecioara care se numeşte Maica lui Dumnezeu. Iar 
acum, pentru naşterea Duhului Meu Cel Sfânt, tot printr-o 
fecioară am venit în mijlocul unui popor credincios, şi l-am 
hrănit cu Duhul Sfânt pe poporul Meu, pe tine, măi Israele, 
tot printr-o fecioară, tată. Măicuţa Mea, Fecioara mamă, dacă 
a avut însoţitor pe Iosif, logodnicul ei, a fost ca s-o îngrijeas- 
că şi ca s-o ocrotească pe ea şi pe Fiul ei, pe Mine, măi fiilor, 
în vremea Mea de copil. Şi Verginica, dacă a avut cu ea un în- 
soţitor pe care-1 ştie şi satul acesta, n-a fost trupeşte însoţirea, 
şi a fost duhovniceşte, pentru ocrotire, pentru acoperirea tai- 
nei Mele, şi ea a fost vas curat pentru Dumnezeu, pentru Du- 
hul Sfânt, Care intra în trupul ei pentru glăsuirea Mea prin ea. 
Prin ea s-a născut cuvântul Duhului Sfânt vreme de douăzeci 
şi cinci de ani, din anul 1955 şi până în anul 1980 când Eu, 
Domnul, am venit şi am luat-o la cer, şi ea lucrează acum din 
cer, de lângă Mine peste poporul Meu, peste poporul ei, căci 
ea a născut acest popor, ea, din cuvântul Meu sălăşluit în ea, 
popor născut prin cuvântul Meu, popor născut de sus, din cu- 
vântul cel din cer coborât în vas ales de Dumnezeu. 

Aceasta este lucrarea Mea prin Verginica, lucrarea Mea 
cerească de azi, iar azi cobor cuvântul Meu pe nori până dea- 
supra ieslei cuvântului Meu, până deasupra acestei grădiniţe 
cereşti, care se numeşte grădina cuvântului lui Dumnezeu, iar 
cei ce stau la gura acestui izvor de cuvânt venit din cer, aceia 
sunt copiii cei străjeri în calea cuvântului. Ca un râu de cu- 
vânt curge cuvântul Meu din cer peste această grădină aleasă 
de Mine ca să-Mi fie iesle a cuvântului Meu cu care-Mi pre- 
gătesc poporul pentru slava întoarcerii Mele pe nori. îngerii 
care au venit în clipa înălţării Mele la cer au spus apostolilor 
care M-au văzut ridicându-Mă în sus, au spus că «Acest Iisus, 
Care Se suie acum, tot aşa va veni iar, precum S-a suit». Şi 
iată-Mă venit prin cuvânt, căci cuvântul coboară din cer ca 
să-Mi pregătesc cărarea întoarcerii Mele, ca să pregătesc sfin- 
ţenia şi curăţenia poporului care Mă va întâmpina la întoarce- 
rea Mea. Iată, Eu Mă întorc, Eu vin curând, şi voi găsi lumea 
nepregătită, că lumea nu vrea să-şi pregătească viaţa, lumea 
şi acum bea şi mănâncă şi se însoară şi se mărită şi se naşte şi 
nu are timp să se pregătească. Cel ce nu iubeşte pe Dumne- 
zeu, acela nu se înveşmântează pentru Dumnezeu, dar tu, po- 
porul Meu, Mă iubeşti şi asculţi glasul Meu ceresc şi te hră- 
neşti cu cuvântul Meu şi creşti şi înviezi din ce în ce mai 
mult, până la ziua când Eu Mă voi lăsa văzut în nori, şi apoi 
în mijlocul celor ce Mă aşteaptă să vin. Şi tu vei fi cel ce vei 
cânta, măi Israele, vei cânta în ziua aceea cântarea îngerilor 
care vor anunţa întoarcerea Mea, că în ziua aceea va cânta ce- 
rul şi pământul: „Binecuvântat este Cel ce vine întru numele 
Domnului! Tu eşti cel ce cânţi şi azi în jurul ieslei cuvân- 
tului Meu. Cântă, tată! Eu sunt deasupra ta cu cerul şi te scriu 
mereu în cartea Mea, şi cartea aceasta va mărturisi că tu eşti 
poporul Meu. 

Lumea cântă şi ea când se adună la biserică, dar nu ştie 
ce cântă, nu simte ce cântă, că lumea are lumea ei, are dum- 
nezeul ei, nu Mă are pe Mine de Dumnezeu. Lumea iubeşte 
păcatul, şi Eu nu stau cu omul care se hrăneşte cu plăcerea pă- 
catelor. Eu sunt din cer, Eu sunt fără de păcat, dar lumea nu 
vrea să se lase de păcat şi să Mă aleagă pe Mine. N-are lumea 
timp de Dumnezeu. Ea, în loc să meargă la biserică în ziua 
Mea de sărbătoare, ea merge la târg, la bâlci şi la treburile ei, 
şi nu se va ierta în veac acest păcat, şi va fi ispăşit de cei ce 


stau în nepăsare de Dumnezeu, căci aşa vor fi găsiţi de ziua 
venirii Mele. Ziua Mea vine ca o cursă şi îl va prinde în cursă 
pe cel ce n-a avut timp să-L aibă pe Domnul de tată. Pântecele 
este dumnezeul lumii, pântecele şi munca pentru pântece şi 
atâta, căci omul lumesc şi-a uitat menirea şi L-a uitat pe Tatăl 
şi pe Fiul şi pe Duhul Sfânt. 

Poporul Meu, iubitul Meu popor, să fii pildă pentru lu- 
me, măi poporul Meu, pildă de sfinţenie şi portiţă pentru 
omul din lume, ca să vină lumea la Dumnezeu. Eu te învălu- 
iesc pe tine cu glasul cuvântului Meu, iar tu să dai lumii apa 
cea vie a cuvântului Meu, să meargă lumea după Mine şi du- 
pă tine, poporule creştin. Să te vadă slujitorii bisericilor şi să 
se uite ce va să zică ortodoxie întru trăirea ei şi să nu te mai 
hulească, să nu te mai vorbească de rău, că pe Mine Mă vor- 
beşte cel ce te vorbeşte pe tine de rău, pentru că Eu sunt cu 
tine şi te hrănesc cu cuvântul Meu venit la tine pe nori. Cu- 
vântul Meu deasupra ta este călăuza care te aduce pe tine în 
faţa slavei Mele, la ziua slavei Mele, căci tu, poporul Meu 
creştin, popor al cuvântului Meu, tu grăbeşti venirea Mea cea 
văzută. Eu ţi-am făgăduit biruinţa ta cu Mine, şi iată, azi, cine 
te urmărea şi te strângea în cătuşe, aceia te ocrotesc pe dru- 
mul slavei tale cu Mine. Iată, judecătorii tăi au trăit să vadă 
veşmântul slavei tale, căci tu te ascundeai cu Mine şi cu lu- 
crarea cuvântului Meu, şi acum eşti viu cu duhul şi cu trupul 
dacă M-ai ascultat, şi îmi aduci zile de serbare cerească, cu 
cântec şi cu bucuria inimilor tale, popor iubit de Dumnezeu. 
Şi voi face un popor mare, tată, că tu vei hrăni mulţimile cu 
rouă cuvântului Meu, care vine spre tine cu căldură şi cu Du- 
hul Sfânt. Nu te teme, poporul Meu, nu te mai teme, tată. De 
acum încolo, cântă! Cântă şi aşteaptă-Mă! Dar să Mă strigi să 
vin, că dulce este pentru cer glasul strigării tale, glasul rugă- 
ciunii tale. Şi de ce aşa? Pentru că tu iubeşti curăţenia şi sfin- 
ţenia şi pe Duhul Sfânt. 

Mă doare adânc, am rană adâncită, căci slujitorii bise- 
ricii nu mai iubesc curăţenia şi sfinţenia şi pe Duhul Sfânt. 
Plânge cerul sub apăsare, că biserica Mea care s-a născut 
acum două mii de ani a avut viaţă puţină pentru Domnul ei, 
şi mai mult pentru ea a avut viaţă. Dar acum doare adânc, 
doare rău, că Mă duc rănit şi plec rănit de la întâlnirea Mea 
cu sufletul bisericii, că biserica Mea se strânge cu trupurile, 
dar cu duhul ei este slabă, este goală de Duh Sfânt, căci Du- 
hul Sfânt, măi fiilor, nu-Şi află lărgime şi lucrare în omul care 
stă amestecat în păcate şi în plăceri trupeşti. Nu poţi să spui 
acestora că îl rănesc pe Duhul Sfânt, nu poţi, că ei se simt stă- 
pâni pe Duhul Sfânt, pe darurile Duhului Sfânt, iar pe tine, 
care stai sub ploaia cea de har a cuvântului Meu, nu te cunosc 
aceştia că eşti cu Mine. 

Cine te iubeşte pe tine, acela are pe Duhul Sfânt. Cine 
nu te iubeşte pe tine, poporul Meu, acela nu Mă are pe Mine, 
căci cu tine se împlineşte ceea ce s-a întâmplat şi cu Mine, că 
nici pe Mine nu M-au iubit şi nu M-au primit slujitorii lui 
Dumnezeu; nu M-au cunoscut. Şi de ce nu M-au cunoscut? 
Pentru că erau în duhul lor şi nu în Duhul Meu. Aşa şi cei de 
azi din biserică, te resping pe tine, te vorbesc de rău, şi s-a cu- 
noscut cine au fost aceia care te vindeau pe tine, poporul 
Meu, căci cu lingura îţi dădeau, şi prin spate te vindeau, şi au 
voit cu tot dinadinsul să te distrugă. Da’ de unde, tată! că Eu 
i-am vădit şi M-am ridicat să te ocrotesc şi să arăt slujitorilor 
bisericii, care te prigonesc, să le arăt ortodoxia ta şi educaţia 
ta de la Mine, că ei nu s-au lăsat educaţi de legea Mea cea 
sfântă, şi stau cu cărţile pe masă, şi ei nu cunosc cartea Mea 
şi viaţa Mea. Cine cunoaşte viaţa Mea, acela se ridică să im- 

plinească lucrarea Duhului Sfânt, acela are rod de viaţă şi de 
cer, dar cine n-are acest rod, acela nu Mă cunoaşte pe Mine. 

Nu te teme, poporul Meu, Eu de ai Mei am fost prigo- 
nit, Eu de ai Mei am fost dat în mâna lui Pilat şi a lui Irod. Şi 
tu tot aşa ai păţit, tot aşa este şi azi. Nu te teme, poporul Meu, 
nu te teme tu. Tu stai sub cortul Meu şi vino mereu spre Mine, 
spre Domnul Dumnezeul tău, Care te creşte şi te iubeşte şi te 
ocroteşte. Tu vei fi cel ocrotit, cel iubit, şi fiarele care dau să 
te muşte pe tine li se vor strepezi dinţii şi vor rămâne fără 
dinţi şi vor rămâne fără limbă, căci limba care te înţeapă pe 
tine azi, va fi să putrezească de vie, ca să nu mai înţepe pe fiii 
cuvântului lui Dumnezeu. Vino, tată, cu bărbăţie de Duh 
Sfânt, vino spre biruinţă. Lasă-i pe necredincioşi şi uită-te la 
cer şi roagă-te pentru cei ce te împung. E vreme de necredin- 
ţă, e vreme de întuneric, dar tu mergi cu lumina cuvântului 
Meu înaintea ta şi lasă-Mă pe Mine să ocrotesc în lături, că 
Eu am adus mereu cu Mine cordon de îngeri şi de sfinţi, care 
te împrejmuiesc de jur împrejur, şi nu te mira de cei din bise- 
rică, de cei care dau în tine nu te mira. Eu, Domnul, îi voi 
aduce cu fruntea la picioare şi îi voi îndemna spre pocăinţă, 
dar dacă nu vor avea aplecare, nu pot să-l iert pe cel ce nu se 
întoarce pocăindu-se, căci aşa este scris: «Dacă cel ce ţi-a 
greşit se întoarce pocăindu-se, iartă-l». Dacă se întoarce 
iartă-1, dar dacă nu se întoarce, pe cine să ierţi? pe cine să 
tragi de la pieirea care va prinde sub ea pe cei necredincioşi? 
Ca să fii credincios, înseamnă altceva decât înţelege omul 
vremii de azi. Ca să-L ai de tată pe Dumnezeu, altfel înseam- 
nă decât înţelege omul veacului acesta. Omul veacului acesta 
nu mai are învăţători de la Mine peste el, că învăţătorii de azi 
nu mai au putere să ridice pe om din păcate şi din nepăsare, 
de vreme ce nu le place nici lor să stea în Duhul Sfânt al cu- 
noaşterii cereşti. Eu aş voi să iert pe tot sufletul dacă se în- 
toarce la Mine, dar nu ştie omul ce va să zică să se întoarcă la 
viaţă dumnezeiască, fiindcă omul şi-a vândut trupul poftelor 
şi lăcomiei şi frumosului cel de azi, şi nu mai simte binele cel 
adevărat. 

Nu te întrista, poporul Meu iubit. Eu vin să te mângâi 
cu Duhul Sfânt, cu cuvântul sfânt. Lasă, tată, să se împlineas- 
că şi cu tine Scripturile care sunt scrise demult, căci şi atunci, 
demult, demult, Eu am grăit pe pământ prin prooroci despre 
venirea Mea între oameni, şi apoi am venit coborând din cer 
şi am împlinit ce am profeţit prin prooroci. Am profeţit că Mă 
va răstigni poporul Meu, că Mă va vinde slujitorul Meu, şi au 
fost adevărate cele profeţite. Lasă să se împlinească şi cu tine 
Scripturile, că Duhul Meu Cel Sfânt a profeţit din gura Mea 
că voi veţi fi scoşi afară din biserici, copii ai poporului cel 
ales din lume, cel deosebit din lume ca să fii poporul cuvân- 
tului Meu. Şi să ştii că Eu azi îţi profeţesc cuvânt nou, şi să te 
uiţi să-i vezi împlinirea. îţi profeţesc din cer că orice ispită 
venită împotriva ta este o cărare spre bine şi spre slava ta, po- 
por al cuvântului Meu. Numele Meu este Cuvântul lui Dum- 
nezeu, iar tu eşti popor al Cuvântului lui Dumnezeu. îţi pro- 
feţesc azi de cei din biserică, de cei ce au pus mâna lor pe 
cheile împărăţiei Mele, că acelora în curând le vor cădea chei- 
le din mână, căci pe tine, care eşti cu Mine, nu te-au cunos- 
cut, şi te-au hulit ca pe un rătăcit, ca pe un popor fără de 
Dumnezeu. Eu nu aşa am lucrat, dar aceştia nu au lucrare ase- 
menea cu Dumnezeu. 

Vine, tată, ziua să Mă socotesc cu lucrătorii viei Mele, 
şi le voi cere rodul lor, şi le voi cere culesul şi fructul şi talan- 
ţii, şi în ziua aceea ei vor fi cu mâinile goale înaintea Mea, iar 
tu vei fi pregătit să-ţi dau via în primire, şi Eu să stau cu tine 


la masă şi să te slujesc, aşa cum şi tu azi stai în numele Meu 
înaintea cuvântului Meu. Voi împlini Scripturile de azi cu 
tine, popor al Domnului, şi le voi da un semn celor necredin- 
cioşi, dar Eu vă spun că le-am şi dat, şi ei nu s-au uitat la tine, 
şi dacă s-au uitat, nu te-au cunoscut al cui eşti tu, popor al 
Domnului, că Eu am stat cu tine sub obroc până azi, dar azi 
ies cu voi, măi fiilor, şi voi veţi fi semne între neamurile 
pământului. 

O, popor al Noului Ierusalim, până şi păgânii neamu- 
rilor au profeţit venirea ta în lume, că tu eşti născut de cuvân- 
tul Duhului Sfânt, eşti născut de sus prin botezul cu Duhul 
Sfânt al cuvântului Meu cu care te umbresc de patruzeci de 
ani. Numai cei ce stau în numele Meu peste biserică, numai 
aceia nu vor să te cunoască pe tine că eşti de la Mine, popor 
al Domnului. Când am venit Eu întrupat din Fecioară, au ve- 
nit magii popoarelor păgâne profeţind lui Israel naşterea Mea, 
naşterea împăratului lumii. Erau aceştia prezicători şi cititori 
ai semnelor vremilor, şi erau sfătuitorii împăraţilor neamuri- 
lor aceşti profeţi ai semnelor vremilor. Şi am trimis pe arhan- 
ghelul Meu în chip de stea în calea lor, şi mai degrabă au cre- 
zut profeţii păgânilor că S-a născut împăratul Cel ceresc 
prunc în Betleem, dar Israel n-a crezut de la cei care au avut 
pe arhanghelul Meu călăuză până la ieslea Mea. Tot aşa au 
profeţit mulţi şi azi despre naşterea unui popor sfânt şi curat 
şi neprihănit cu credinţa, şi iată, să ştii, poporule iubit, că mai 
mult te vor cunoaşte pe tine păgânii că eşti poporul Meu, 
născut din cuvântul Meu, iar la cei ce se zic că sunt ai Mei nu 
le mai fac cunoscut nimic din tainele Mele. La cei ce au as- 
cuns Scripturile venirii Mele pe nori nu le mai desfac nici o 
taină, şi vor fi luaţi pe neştire de slava care vine cu Mine şi 
care va prinde sub ea toată semeţia omenească şi trupească. 

Vino spre slava cerului, poporul Meu. Tu nu te vei ofili, 
ci vei înverzi şi vei înflori şi vei rodi, că Eu te voi uda cu hrana 
cea din cer, cu mana cuvântului Meu, căci locul grădinii Mele 
spre care te aduni tu, locul acesta se numeşte locul Cuvântului 
lui Dumnezeu, Care vine pe nori. Eu am norii suire şi cobo- 
râre, Eu nu sunt un Dumnezeu neputincios. Eu vorbesc româ- 
neşte că aşa voiesc Eu, şi nimeni nu-Mi poate strica planurile 
Mele. Eu dau limbi Duhului Sfânt, Eu dau pe Duhul Sfânt 
peste limba românească, şi fiii şi fiicele României vor profeţi 
în faţa popoarelor de pe pământ, că Eu pe România am ales-o 
de ţară a Mea. Ţara Mea M-a răstignit. Poporul pe care l-am 
ales la început M-a scos afară din mijlocul lui, şi Eu de atunci 
am îmbrăţişat pe România şi pământul ţării ei, şi atunci am lu- 
crat cu Tatăl Meu şi am născut poporul român, odată cu Mine 
l-am lucrat şi l-am născut, şi l-am încreştinat cu numele Meu, 
şi am ales din nou Ierusalimul şi l-am numit tot Ierusalim, ca 
şi pe cel care M-a răstignit. De aceea se numeşte această ţară 
Ierusalim nou, pentru că Eu dacă am plecat din cele ale Mele 
am luat cu Mine darurile şi bogăţia darurilor Mele cereşti, care 
erau de la Mine peste Israel şi peste Ierusalimul Israelului 
Meu, şi am pus la temelia poporului român toată bogăţia Mea 
cerească, şi am născut acest popor şi l-am uns prin mâna lui 
Melchisedec, ca să fie popor de sfinţi la vremea de sfârşit, la 
vremea apropierii venirii Mele din nou pe pământ. 

Eu, Cel ce am trecut cu trupul prin moarte, Eu, Cel ce 
am înviat cu trupul cel răstignit, Eu, Domnul, Cel ce sunt cu 
trupul ridicat la cer, în curând voi sta deasupra României cu 
slava Mea descoperită. Nu mai trimit pe arhanghelul Meu, şi 
voi veni Eu, însoţit de trupul Meu cel luat de la Duhul Sfânt 
şi din Fecioară, şi Mă voi slăvi cu slavă mare peste ieslea 
cuvântului Meu, peste această grădiniţă, peste această piatră 

nouă şi sfântă, şi se vor auzi cântecele îngerilor din cer şi ale 
celor de pe pământ: „Sfânt, Sfânt . Sfânt, Domnul Dumnezeu 
Savaot, Cel ce vine întru numele Domnului! “, în numele 
Tatălui şi al Fiului şi al Sfântului Duh. Amin. 

Eu, Domnul, am ales-o pe România, şi cine poate să-Mi 
tulbure planurile? Eu aşa am binevoit; Eu, şi nu tu, poporule 
al Meu din mijlocul României. Eu am voit să-ţi aduc ţie cu- 
vântul Meu şi să te chem să fii poporul Meu, poporul cel mic, 
deosebit din lume ca să fii poporul primirii cuvântului Meu 
de azi, al Scripturilor Mele care sunt scrise azi de cer şi de 
tine. Eu profeţesc şi împlinesc cer nou şi pământ nou. Nu-i 
nimic dacă slujitorii bisericii nu voiesc să vin. Ei vor rămâne 
cu zidurile, şi zidurile lor vor striga împotriva lor. Biserica 
Mea nu este zid rece de piatră, şi este duh viu şi ceresc bise- 
rica. Biserica nu este de pe pământ, şi este din cer. Numai bi- 
serica este cerească pe pământ, este din cer coborâtă pe pă- 
mânt, căci fiii bisericii Mele, fiii bisericii lui Iisus Hristos, 
sunt născuţi din cer, de sus, după cum am spus Eu cărturarului 
Meu cel de atunci, că aşa i-am spus: «Cine nu se naşte de sus, 
din cer, nu poate să fie cu Mine, nu poate să fie fiul împărăţiei 
Mele», şi iată, fiii bisericii nu mai sunt ai veacului acesta, şi 
sunt ai cerului sfânt, iar cerul sfânt este însoţitorul fiilor lui. 
Aşa se cheamă că biserica este a lui Iisus Hristos şi a cerului. 
Altfel biserica este lumească, nu este cerească. 

Poporule iubit, fii tare cât cerul, tată, îmbracă-te cu 
cerul, iubitul Meu Israel, noul Meu popor, micuţul Meu po- 
por, puţinul Meu cel mai de preţ. Aşa am spus: «Când va veni 
Fiul Omului, va mai găsi credinţă pe pământ?». De ce am 
spus Eu aşa atunci? Iată, am fost adevărat în ceea ce am pro- 
feţit, Eu, Care ştiam şi vedeam până la sfârşitul veacului 
omului. Dar am un sâmburel mic de credinţă, şi cu el voi în- 
sămânţa şi voi împlini cu puterea Mea Scripturile cele despre 
Noul Ierusalim care se coboară din cer, după cum am spus că 
fiii bisericii sunt din cer şi nu de pe pământ. 

Popor al Noului Ierusalim, stai, tată, să fii împlinitorul 
Scripturilor Mele, stai sub ploaia harului Meu şi cântă, po- 
porul Meu, iubitul Meu Israel de azi, că aşa a rămas numele 
poporului cel ce crede în Dumnezeu Iisus Hristos. Israele, po- 
por al Ierusalimului cel din cer, binecuvântat să fii de Do mn ul 
Dumnezeul tău, Tatăl, Fiul şi Duhul Sfânt. 

E sărbătoarea Maicii lui Dumnezeu, sărbătoarea înălţă- 
rii ei la cer, la Fiul ei. Ierusalime, cântă Măicuţii Mele cântare 
de slavă, cântă cântarea cerului, Ierusalime nou. Să audă Ro- 
mânia, măi poporul Meu. Să se nască din cer România şi să 
fie cerească ţara alegerii Mele. Să fie binecuvântată România 
Mea cea cerească şi unsul ei cel de la Mine, căci unsul Româ- 
niei se roagă pentru tine, Românie blagoslovită de Tatăl şi de 
Fiul şi de Duhul Sfânt. 

Să cânţi, Ierusalime, de pe pământ şi până-n cer să 
cânţi, căci cântul tău de slavă este luat de aripile cerului şi 
purtat din slavă în slavă. Binecuvântat să fii, poporul Meu cel 
nou, şi binecuvântaţi să fie cei ce te iubesc pe tine, cei ce cred 
că tu eşti de la Dumnezeu în lume. Toţi cei ce au inima curată 
pentru tine, să fie binecuvântaţi şi să cunoască rodul binecu- 
vântării Mele, că aşa plătesc Eu celor ce te iubesc pe tine. Le 
plătesc şi celor ce nu te iubesc, le plătesc cu munca lor, mun- 
că şi răsplată. 

Binecuvântată să fie această zi de slavă, căci satul cu- 
vântului Meu este azi în sărbătoare de cer pe pământul său. 
Nu va fi pe nicăieri mai frumos şi mai cereşte aşa cum va fi 
pe aici, pe unde Eu, Domnul, am lucrat prin cuvânt. Iată, noi 
le fac pe toate. Eu, Domnul, lucrez din nou prin cuvânt, pre- 


cum la început, şi fac cer nou şi pământ nou şi om nou şi veac 
nou şi ceresc. Dintr-un sâmburel mititel voi însămânţa cer 
nou şi pământ nou, la cuvântul Meu. 

Pace vouă, şi Ierusalim nou să fie peste voi, cei ce ser- 
baţi cerul pe pământ! Pace vouă! Sărbătoare cu pace şi imn 
de slavă veşnică să iasă din piepturi pline de rodul credinţei 
întru venirea Domnului. Eu vin curând. Binecuvântată să fie 
întâmpinarea Mea de către poporul Ierusalimului nou. 

Pace vouă, copii ai Noului Ierusalim! Duhul Sfânt Se 
lasă peste voi prin cuvântul Meu cel ce vă sfinţeşte. Sfmţeşte-te, 
Ierusalime, şi păstrează-te cu veşmânt de slavă. Eu sunt Dum- 
nezeu Tatăl, Fiul şi Duhul Sfânt. Duhul mângâierii să te înmu- 
gurească, Ierusalime. Pace ţie de la Domnul Du mn ezeul tău! 

Eu sunt. Eu sunt Cuvântul lui Dumnezeu. Eu nu sunt 
un Dumnezeu neputincios. Eu grăiesc pe româneşte şi bine- 
cuvintez poporul Meu din mijlocul României. Pace ţie, iubi- 
tul Meu popor! căci Eu sunt Domnul Dumnezeul tău. 

Binecuvântată să fie călătoria ta spre ale tale, popor ca- 
re ai venit la serbare cerească. Eu sunt cu pacea Mea peste 
tine. Amin, amin, amin. 

15/28 august 1994 

Cuvântul Domnului către preotul Ioan 

Lepădarea de sine pentru voia Domnului în om. Duhul păcii. 

„Soarele să nu apună peste mânia voastră". Duhul ascultării. 

D umnezeu Tatăl, Fiul şi Duhul Sfânt lasă cuvân- 
tul Său peste ieslea cuvântului. Eu sunt Dum- 
nezeu Tatăl, Fiul şi Duhul Sfânt, şi sunt în duh, şi sunt prin 
glasul cuvântului Meu. Şi ce este glasul şi cuvântul Meu? 
Este Fiul Meu, este Cel ce a grăit cuvântul în prooroci şi prin 
prooroci. 

Iată, Eu sunt Cuvântul întru Duhul Sfintei Treimi, Care 
a făcut cerul şi pământul. Şi de ce vă spun Eu iar acest fel de 
cuvânt? Vă spun pentru ca să fie crezut cuvântul lăsat azi la 
voi, că vine din tronul Tatălui şi al Fiului şi al Sfântului Duh 
şi ia fiinţă în această carte deschisă de Mine la voi, şi se scrie 
şi în cer, şi se scrie şi pe pământ. 

Pace vouă, copii ai grădinii Mele care este cu voi! Vă 
dau cuvintele Mele, tată, şi voi să mergeţi cu ele şi să le daţi 
de ştire acolo unde vedeţi că se îndreaptă ele. Mergem astăzi 
în cetatea Valea Voievozilor, şi voi vorbi prin această carte cu 
un slujitor căruia i-am dat ceva de lucru în poporul Meu. L-am 
pus la lucru ca să-i pregătesc şi o plată apoi, după cum va fi 
să fie găsit lucrul său în vremea cercetării lucrate de fiecare 
copil al poporului Meu. 

Vouă, celor ce vă am în grădina Mea, v-am rostit cu- 
vânt mai demult şi am zis să aveţi grijă de acest copil care s-a 
ridicat slujitor, să aveţi grijă de el ca să fie cu Mine şi să nu 
cadă din lucrarea aceasta cu care Eu însoţesc pe Israel. Şi voi 
aţi făcut tot ce s-a ivit de făcut, şi l-aţi trimis spre aşezare ca 
să-l pot folosi şi Eu la greutăţile Mele cu poporul Meu. Prin 
voi l-am trimis la cel ce este uns de Mine, şi acela i-a dat de 
lucru peste poporul Meu, căci cei cărora trebuia să le slu- 
jească erau copii ai poporului Meu şi erau mai mari decât el, 
adică mai înainte de el în lucrarea Mea, ca să se lase ajutat de 
cei din lucrarea Mea şi de voi, fiilor, de voi, cei cu care am 
ajuns să-Mi împlinesc planul cel profeţit prin lucrarea Mea. 
Cum să facem Noi ca să-l putem ajuta până la arătarea Mea? 
Mai întâi să-l vedem ascultând cu credinţă mare de lucrarea 
cuvântului Meu, şi apoi să facem sfat cu atenţie, că dacă nu 

se va ţine seama de atenţie şi de răbdare mare lângă atenţie, 
nu iese bine lucrul cel ceresc. 

Copiii Mei cu care Eu stau în sobor şi în sfat pe pămân- 
tul Meu cel sfânt, fiţi atenţi, fiţi voi atenţi şi deştepţi cu Mine, 
şi cu prevedere în faţă şi în spate, şi cu rugăciunea voastră 
spre puterile cereşti, care lucrează cu voi peste poporul Meu. 
Fiţi voi atenţi, că poporul Meu este uşuratic şi este neatent, 
dar Eu îl iubesc mult de tot pe poporul Meu. E poporul Meu, 
tată, şi îl iubesc, că Eu nu pot sta fără iubire. Eu trebuie să am 
ce iubi şi cui să-i împart iubirea şi răbdarea Mea. Pentru lume 
n-aş mai răbda nici cea mai scurtă clipă, dar pentru poporul 
acesta al Meu, rabd, tată, şi îl iubesc cu patimă cerească şi 
rabd, că doar rabd de la poporul Meu şi nu de la străin. 

O, iubiţii Mei, mare este taina răbdării. Eu prin această 
taină voi salva cerul şi pământul de la pieire. Eu prin această 
taină lucrez de şapte mii de ani; şi să aud că nu mai aveţi răb- 
dare, Mă răniţi, măi copii. Să nu ziceţi aşa, să nu pierdeţi din 
mână şi din inimă această armă bună, căci cu ea le vom sfârşi 
pe toate lucrările cu bine şi cu pace, tată. Răbdarea este casa 
păcii. Cine n-o are pe ea, n-are casă pacea, şi are altfel de lo- 
caş. Are locaş zbuciumul, are locaş tulburarea şi, până la ur- 
mă, are locaş întunericul, care nu este din Dumnezeu. 

Iubitul Meu copil spre care vin azi cu fiii cuvântului 
Meu! Las cuvânt din cer peste tine, fiule, şi ţi-1 aduc prin fiii 
cuvântului Meu. Vin înaintea ta şi las rugăminte peste tine să 
te lupţi să semeni cu Mine, tată, că scris este: «Nu este ucenic 
mai mare decât învăţătorul său, dar orice ucenic desăvârşit va 
fi ca învăţătorul său». Să te lupţi să semeni cu Mine, măi fiu- 
le, cu învăţătorul tău, tată, că iată ce învăţătură am Eu pe pă- 
mânt în mijlocul poporului Meu. Dacă nu erai din lucrarea 
Mea, nu-ţi dădeam Eu nici o ungere, dar te-am văzut că ai dra- 
goste de cer şi îndrăzneală spre cer şi te-am trimis să iei de lu- 
cru întru Mine, tată. Oare, ai priceput tu de ajuns că nu ţi-am 
dat de lucru pentru lume? Oare, crezi tu că după tine în lume 
nu vin dacă ai da să asculţi de gândul tău? O, gândul tău Mă 
face să suspin, tată. Nu, fiule, nu-Mi fă suspin, nu-Mi fă rană 
ca să Mă uit în urma ta când te-ai băga în mlaştini după peşte 
curat. Nu mai este peşte curat; peştele este stricat, tată. Ai vă- 
zut sufletul acela pe care l-ai adus tu cu câţiva ani în urmă, ai 
văzut că a tras tot spre mlaştină dacă nu era curat ca peştele 
curat. Eu, Domnul, îţi spun că nu mai este peşte curat, bun de 
pescuit, bun de băgat în peştele Meu cel ales cu trudă lungă. Şi 
să te uiţi bine, că şi peştele izvorului Meu sare pe mal să moa- 
ră, dară peştele străin, cum ar fi să stea în apa Mea curată!? 
Lasă, tată, aşa. Eu ştiu mai bine cum să lucrez şi când să lucrez 
ca să nasc peşte nou la cuvântul Meu. Adu-ţi aminte că la pes- 
cuitul lor, apostolii Mei, după o noapte întreagă n-au luat nici 
un peşte. Şi ştii de ce n-au luat? Nu era peşte, tată, nu mai era 
peşte de prins, dar la cuvântul Meu s-a făcut peşte nou, şi apos- 
tolii au luat peşte, dar acela nu era peşte, şi era cuvântul Meu, 
care s-a făcut peşte bun. Eu la cuvântul Meu am făcut cerul şi 
pământul. Eu la cuvântul Meu le lucrez pe toate şi acum, pe 
toate cele noi care vor rămâne cu Mine şi cu poporul Meu. 

Caută să stai lângă iazul Meu, măi fiule, că în apele lu- 
mii e altceva, nu e peşte. în apele lumii sunt şerpi şi aspide, 
tată, şi te muşcă de inimă, şi de nădejde te muşcă, şi te slăbesc 
în sfinţenie şi în credinţă faţă de lucrarea Mea, care va birui 
în curând prin Mine, Fiul Domnului. Tu prin această lucrare 
M-ai câştigat pe Mine şi i-ai câştigat aproape cu tine pe copiii 
Mei, pe poporul Meu. Tu prin această lucrare eşti pus la lucru 
de către slujitor al Meu, şi nu uita că-i eşti dator acestei lu- 
crări de cuvânt ceresc. Prin ea te-am smuls din mlaştinile 


morţii şi ale păcatului, şi Eu nu te cunosc decât prin ea, prin 
cea care ţi-a dat viaţă, prin lucrarea cuvântului Meu, măi fiu- 
le. Şi dacă vrei să pleci de acasă, adică din lucrarea aceasta, 
atunci Eu nu mai pot să fiu Tatăl tău, căci fiii cei care s-au 
născut de sus prin această lucrare, Eu nu-i cunosc decât acasă 
la ei, tată, acasă la Mine, măi fiule. Eu am venit cu casa Mea, 
cu împărăţia Mea în mijlocul acestui popor, şi Mi-am făcut 
casă la ei, la fiii acestei lucrări, şi cinez cu ei şi Mă arăt lor în 
lucrare minunată, după cum este scris: «Cel ce crede în Mine, 
voi veni la el şi voi face casă la el şi voi cina cu el şi Mă voi 
arăta lui». 

Iată, am venit şi îţi stau înainte ca să primesc răspunsul 
inimii tale şi ca să am în cer acest răspuns, căci Maica Mea, 
până ce n-a zis: «Iată roaba Ta. Fie mie după cuvântul Tău», 
până ce n-a zis aşa. Eu nu M-am sălăşluit în ea ca să Mă nasc 
apoi din ea şi ca să fiu cu poporul Meu Israel şi prin el să îm- 
part împărăţia Mea la cei ce cred în Mine. Eu, tată, nu te 
vreau fără voia ta lucrător în lucrarea Mea, dar dacă tu vrei în 
lucrarea Mea, tu trebuie să-Mi spui, şi să te laşi apoi cu um- 
bletul tău în mijlocul lucrării Mele, ca să te pot feri de fariseii 
şi de arhiereii lumii, care sunt puşi să-Mi risipească adevărata 
Mea biserică, adevăratul Meu popor. Eu la ei nu-Mi mai gă- 
sesc plăcerea, şi de tine nu Mă pot bucura dacă eşti printre ei. 
Nu tu trebuie să bagi undiţa, tată, că tu zici în gândul tău că 
ar mai fi oameni în lume care să se scoale spre Mine. Eu îţi 
spun că nu mai sunt, şi îţi spun că acest popor al Meu este pe- 
cetluit de Mine, şi chiar pecetluiţi, unii din poporul Meu dau 
să iasă în lume, dar cu cel din lume ce să fac şi unde să-l pun 
aşa cum este? Iată, acum este altă vreme. E vremea ca cel ce 
vine din lume la tine să nu se poată scula, şi dimpotrivă, să te 
culce şi pe tine jos, dar să Mă crezi ce-ţi spun, fiindcă omul 
care dă să vină după tine are peste el Scriptura care zice des- 
pre duhul rău care iese din om şi care se pregăteşte de şapte 
ori mai tare ca să vină iarăşi înapoi, şi ca să-ţi facă apoi şi ţie 
cursă duhul rău. Ascultă ce-ţi spun, că nu este altfel de vreme, 
nu este, pentru că omul este prins de trup, şi chiar dacă se 
smulge de trupul său omul, el este iarăşi tras de trup şi se face 
mai rău ca înainte. Omul care vine la Dumnezeu ca să-i fie bi- 
ne, acela ajunge numaidecât mai rău ca înainte de pornirea lui 
după Mine. Omul care pleacă după Mine ca să semene cu 
Mine, acela este om rar, măi fiule, acela are chemarea Mea 
dacă va rămâne cu Mine, dar omul fără de chemarea Mea la 
Mine nu rămâne cu Mine. 

Iată, şi la poarta Mea cea mare vin o mulţime de oa- 
meni, şi unii din ei dau să înţeleagă că fac tot ce este bun de 
făcut, dar acesta este cuvântul lor, nu al Meu, nu al chemării 
Mele. Zaheu s-a suit şi el în dud ca să Mă vadă pe Mine, dar 
până n-am rostit Eu chemarea Mea prin cuvânt împlinit, Za- 
heu n-a putut fi fiu al lucrării Mele. Sutaşul Cornelie era bun 
şi temător de Dumnezeu, dar până n-am lucrat Eu din cer pen- 
tru el ca să rostesc chemarea lui în lucrarea Mea, el n-a fost 
înscris la faţa Mea. Dacă Eu, tată, nu Mă pot băga după om 
în lume, că ştiu că nu vrea omul cu cele sfinte, apoi tu crezi 
că ai putea mai mult ca Mine? 

Omul lumii de azi nici nu ştie ce înseamnă botez, nu 
ştie omul lumii de azi ce înseamnă naştere de sus, din cer, şi 
este scris despre cel ce nu se naşte din cer, adică din apă şi din 
Duh, că nu poate să fie cu împărăţia Mea, nu poate intra în ea. 
Omul lumii de azi nu are botez peste el, că n-a avut cine să-l 
lucreze peste el ca să se numească apă şi Duh. Vino, măi co- 
pilul Meu, spre izvorul înţelepciunii cereşti, că pe pământ apa 
şi Duhul nu mai mărturisesc, că apa e tulburată, şi Duhul fără 

apă nu mărturiseşte. Eu îţi spun ţie azi că dacă dai să ieşi pe 
drum, nu vei mai fi al Meu şi al acestei lucrări de cort ceresc 
pe pământ. Eu îţi spun ţie că duhul rău voieşte să te scoată de 
sub cortul Meu. Eu îţi spun ţie să stai cu Mine, tată, şi să nu te 
joci, că nu e vreme să ne mai jucăm, măi fiule. E vreme să 
stăm bine şi cu frică şi cu luare-aminte, că iată, Lucifer vrea 
să-Mi facă praf munca Mea. Fereşte-te de duhul mândriei şi al 
nerăbdării, şi iată, scriu ceea ce-ţi spun, ca să vadă duhul rău 
şi să se sperie şi să asculte ca să se depărteze de la culcuşul 
său, unde pândeşte ca să te atace şi să te scoată de la Mine. Eu 
îţi spun ţie că duhul nerăbdării este duhul mândriei, tată, şi îţi 
mai spun să iubeşti viaţa de monah, măi fiule, s-o iubeşti mai 
mult decât oricine, pentru că tu eşti prins şi sub legătura legii 
bisericii de azi, şi vei fi întrebat şi după lege, şi asta pentru că 
tu nu vrei să fii liber, tată, nu vrei să scapi de robie, nu vrei să 
fii de ajuns de înţelept şi de răbdător, şi Eu văd la tine izul 
literei legii, tată, şi te înţeleg de ce eşti aşa. Eşti apăsat de lege, 
eşti prins sub ea, şi greu e de omul care stă sub aceste cătuşe. 
Eu te-am ajutat aşa de minunat, şi îmi pare rău că n-ai priceput 
tot ce am făcut Eu cu tine şi pentru tine ca să faci şi tu acum 
pentru Mine; îmi pare rău, şi aştept să vii spre pricepere, dar 
apoi îţi trebuie schimbare mare, copilul Meu, smerenie mare 
şi schimbare mare, mare de tot, ca să poţi fi de folos în numele 
Meu. Tu ai pildă pe cel mare de la care ai luat harul Meu. Ai 
văzut că dacă n-a putut să se rupă de robie, s-a prins acum rob 
de două ori mai greu. Un om închis de lege, dacă dă să fugă şi 
să-şi afle libertatea, dacă este prins când fuge, vai omului ace- 
la! că legea osândeşte rău pe cel ce o calcă. Nu te du să te vadă 
omul legii, tată. Eu i-am dat înţelepciunea Mea celui ce ţi-a 
semnat ţie actul libertăţii, şi el a făcut ce am voit să fac Eu cu 
tine. Şi tu vrei să te vadă soldaţii legii? 

Stai, fiule, cuminte şi caută să înţelegi cărarea Mea 
spre tine, că preoţii şi arhiereii de azi sunt ai lumii, sunt lupi 
sub piele de oaie, şi vine vremea, şi a şi venit, că se vor sfâşia 
unul pe altul cu ajutorul linguriţei care hrăneşte în numele 
Meu. Vine vremea, şi a şi venit, să se pună otravă în vin, măi 
copilul Meu, şi Eu am zis de mult că vine această vreme, şi 
voiesc să fac ospăţ aparte pentru poporul Meu, că preoţii vor 
fi puşi de mai-marii lor să folosească bucăţică spre moarte 
pentru creştinii Mei. Unde, tată, vrei să te duci, şi de cine vrei 
să asculţi, şi în cine vrei să te încrezi? Stai acasă, copilul Meu, 
dacă ai venit acasă, şi să iubeşti viaţa de monah, că viaţa de 
monah e cu nevoinţă şi cu umilinţă, măi fiule, nu e cu 
desfătare. 

Iată-i pe creştinii Mei, o duc greu pe pământ, au fel de 
fel de cârtiri şi de tânguiri, dar cel ce nu M-a ascultat şi n-a 
crezut aşa cum i-am cerut Eu, acela suferă şi acum, acela este 
bolnav şi acum din pricina bolii neascultării de lucrarea cu- 
vântului Meu. 

Măi fiule tată, cei doi copii ai Mei din grădina Mea, 
rudenie a ta pe care Eu Mă bizui azi cu greul lucrării Mele, ei 
au avut cel mai greu de suferit în poporul Meu şi de la po- 
porul Meu, şi nici ei n-au avut unde să stea, şi nici ei n-au fost 
cu linişte pământească, dar Eu, pentru iubirea şi răbdarea lor, 
le-am pregătit plata. Le-au luat creştinii Mei căsuţa, tată, le-au 
luat şi pe Dumnezeu, şi ei au stat îmbrăţişaţi cu răbdarea şi au 
biruit prin ea. Să semeni cu ei, măi fiule, să te uiţi la ei şi după 
pasul lor şi să-i asculţi, că iată, dacă ei M-au ascultat şi M-au 
crezut întru totul, i-am pus ca să asculte poporul Meu de Mine 
prin ei. Dacă Mi-au fost slugi supuse şi răbdătoare şi iubi- 
toare, le-am dat via Mea, tată, le-am dat agoniseala Mea cea 
de patruzeci de ani şi i-am pus să vegheze până vine Stăpânul, 


şi au vegheat, şi veghează, şi voi veni, dar iată. Eu sunt cu ei 
şi prin ei cu poporul Meu. Ei nu zic ca ei niciodată, tată, şi 
dacă ei te văd că vrei să zici ca tine, ei intră în grijă şi în du- 
rere şi se uită la cer, se uită la Mine să vin să le spun ce să 
facă cu tine. Dar Eu îţi spun ţie ca să le spui tu lor, să le spui 
cuvântul tău, şi prin ei, Eu voi auzi de la tine şi voi scrie în 
cer cuvântul tău. 

O, greu îmi vine să rostesc cuvânt peste cel ce-1 văd că 
are planurile lui şi că e mulţumit pe pământ, lată, de aceea 
îmi este încurcat drumul cuvântului Meu, şi copiii Mei nu fac 
nimic peste nimeni fără cuvântul Meu. Peste cel ce este mul- 
ţumit pe pământ Eu nu privesc şi nu lucrez. Creştinul Meu 
trebuie să câştige cerul cu trudă şi nu cu desfătare, tată. Unul 
ridică treptele mai cu anevoie, altul mai repede, dar asta este 
socotinţa Domnului, Care vede înaintea omului şi în urma 
omului. Cei doi copii din grădina Mea, care sunt şi de ai tăi, 
aceia au avut chemare mare, tată, şi ei au ascultat de ea fără 
de cârtire, şi au iubit pe poporul Meu, chiar dacă poporul Meu 
le-a pus cătuşe din prima zi a chemării lor. Dar Eu i-am pece- 
tluit prin mâna lui Verginica, şi Verginica i-a înfiat pe veci şi 
le-a lăsat îndemnul să stea până la capăt. Aşa şi tu, tată, dacă 
vrei să iubeşti pe poporul Meu, lucrează ca ei şi iubeşte ca ei 
şi nu judeca pe nimeni, chiar dacă ai avea de ce, căci poporul 
Meu e mare în faţa Mea, tată. îţi trebuie blândeţe, îţi trebuie 
cumpătare în cuvinte, îţi trebuie răbdare cerească, tată, căci 
cu răbdare omenească nu faci nimic. Răbdarea cerească este 
iubire cerească, este cunună cerească şi nu pământească. Să 
nu tânjeşti după cunună pământească, măi fiule, şi pe pământ 
să iubeşti şi să cauţi umilinţa în toată clipa, că dacă stai fără 
ea, n-ai cum să iubeşti în numele Meu. Eu umilit am stat în 
faţa tuturor, şi dacă vrei să semeni cu Mine, atunci tu vei fi 
fratele Meu şi vei fi după chipul şi asemănarea Mea, că vreau, 
tată, să am încredere în tine, dar dacă eşti supărăcios, Mă faci 
să Mă tem. Omul supărăcios poate face rău lui Dumnezeu şi 
fiilor lui Dumnezeu. Să ştii, tată, că Eu lucrez prin fiii po- 
porului Meu, nu prin fiii lumii, şi de aceea ungerea pe care o 
ai şi de la Mine, Eu Mă folosesc de ea numai pentru fiii po- 
porului Meu, dar dacă ai da să te apropii de blid străin de lu- 
crarea Mea, Eu pun ungerea deoparte şi nu ţi-o las pentru cei 
din afară de staulul acesta. Ceea ce ţi-am pus Eu pe tine, am 
pus pentru lucrul tău cu Mine în poporul Meu, dar nu-ţi las 
ceea ce ţi-am dat ca să lucrezi şi pentru cei din afară. Şi să ai 
grijă, tată, că este cineva pe pământ care are lucrare să te 
scoată afară din mijlocul lui Israel, dar nu fi slab, măi fiule, 
că duhul rău ţi-a pus gând rău şi lucrează cu dibăcie mare şi 
lucrează cu mănuşi, tată. Ascunde-te, şi te rog să Mă asculţi: 
ascunde-te de omul necunoscut, de omul încurcat prin lume, 
că acela are din lume dacă este în lume, dacă vine din lume. 

Văd în inima ta un păcat. Lasă- Mă să-l smulg din tine, 
că te ameţeşte, tată, şi e păcat să te laşi tulburat şi neliniştit. 
Nu te lăsa târât de nelinişte şi de zbucium, nu te lăsa scos din 
cer, că de aceea eşti neliniştit. Eu am aici copii de ai Mei. 
Adună-ţi gândul cu ei şi pentru ei, că de Mă vei asculta, vei 
da de bucurie, tată. Şi ţine seama ce-ţi spun, că iată ce-ţi spun: 
cel ce nu este vinovat de cele ce este învinuit, acela rămâne 
în pace şi cu senin şi cu iubire, dar cel ce are vină prin cele ce 
este el învinuit, acela are în el cele învinuitoare, şi se răzvră- 
teşte pentru cele ascunse în el. 

Ochiul Meu este împărţit în tot poporul Meu, şi Mă uit 
prin poporul Meu, prin ochii poporului Meu, prin ochii fiilor 
Mei care au credinţă tare în lucrarea Mea. La aceia le împart 
ochii Mei, ca să Mă uit Eu şi să văd în poporul Meu. La aceia 

le împart Eu veghea Mea în poporul Meu, pentru ca să mear- 
gă bine poporul Meu şi să pun degetul şi să depărtez primej- 
dia care stă la pândă peste poporul Meu. 

Eu grăiesc cu tine, şi tu să înţelegi cu darul înţelepciu- 
nii cereşti, şi să Mă asculţi, tată, ca să Mă pot sprijini cu tine, 
ca să te pot aşeza întru tărie de duh şi de cer, şi să Mă sprijin 
cu tine, tată. Caută să fii înţeles de fiii poporului Meu, dar 
pentru asta trebuie să cauţi să-i înţelegi pe fiii poporului Meu. 
Caută să iubeşti pe poporul Meu, tată, că fără să-i iubeşti, nu 
vei putea să stai cu ei. E poporul Meu, măi fiule, şi poartă nu- 
mele Meu pe pământ. Rămâi slujitor în poporul Meu, ca să 
pot să-ţi dau de lucru şi să am nădejde în tine. Şi dacă vrei 
aşa, să Mă laşi să te ajut la vreme în toate câte voi vedea că 
sunt de aşezat peste inima ta. Tu eşti rudenie cu fiii grădinii 
Mele şi trebuie să le faci cinste şi să fii bun şi cumpătat şi cu- 
rat cu inima şi cu iubirea şi cu blândeţea şi cu mila şi cu cu- 
vântul tău, tată. Cuvântul tău să nu-1 rosteşti fără de sare. Să 
nu fii nervos, să nu fii fără preţuire pentru poporul Meu, că 
aşa vei avea aceeaşi plată de la poporul Meu. Dacă până acum 
ai zis că ai suferit, asta a fost din pricina neobişnuinţei cea bu- 
nă cu cinstirea aproapelui, şi din aceasta iese necinstire între 
fraţi. Să nu Mă faci de ruşine, tată. Uită-te în purtarea celor 
sfinţi care sunt acum cu cerul, şi fii cumpătat în gând şi în 
cuvinte şi în răbdare, căci prin răbdare şi iubire îl faci bun pe 
omul rău, bun, şi pe omul necredincios îl faci să creadă în 
Dumnezeu şi în tine. 

Vino, tată, întru bărbăţie de Duh Sfânt şi lasă-L pe Du- 
hul Sfânt să te poarte ca pe cei din cer. Vino, măi fiule, cu 
gândul tău în staulul Meu, şi Eu voi lucra cu tine, tată. Curăţă-te 
de tulburări şi nu Mă lăsa să apun întru tine, că scris este: 
«Soarele să nu apună peste mânia voastră». Eu sunt soarele, 
şi să nu apun întru tine. Şi de ce-ţi spun aşa? Iată de ce: fiule, 
n-ai voie să te superi pe nimeni nici dacă te-ar răstigni pe cru- 
ce. Dacă vrei să semeni cu Mine, n-ai voie să te superi pe ni- 
meni. Purtarea ta să-l facă pe om să se îndrepte spre bunătate 
şi spre pocăinţă, tată. Eu înapoi nu mai dau cu lucrarea Mea, 
ci numai înainte. Eu sub obroc nu mai bag slava lucrării Me- 
le, şi numai pe înălţimi o voi ridica de-acum, şi cine pleacă 
acum din cer, adică din această lucrare cerească, acela pierde 
uşa slavei. Eu nu pot să te am în poporul Meu dacă te mai 
amesteci şi cu lumea. Dacă te mai amesteci şi cu lumea, te 
vor prinde cei ce au cheile bisericii lumii şi te vor urmări apoi 
până ce te vor birui de tot, pentru că tu, tată, eşti şi slab şi nu 
te porţi cu atenţie prin valea morţii ca să nu fii prins în 
capcană. 

Iată, te întreb: vrei să rămâi? Vrei, tată, să rămâi pentru 
Mine şi de partea Mea? Las loc pentru cuvântul tău şi las des- 
chisă cartea, şi voi cuvânta iar peste tine, după cum va fi de 
înţelept cuvântul tău. înţelepciunea Mea te va ajuta, dar înţe- 
lepciunea ta nu te va ajuta. Eu stau din cuvânt acum, şi voi 
privi peste răspunsul tău. Amin, amin, amin. 

12/25 septembrie 1994 

Praznicul înălţării sfintei cruci 

De la început a fost Cuvântul. Domnul lucrează început de veac 
nou, cu poporul Său cel nou. Suspinul firii după nestricăciune. Pă- 
mântul e mamă vie. îndemn la rugăciune pentru alesul Domnului, 

Irineu. 

O măi fiilor, fii ai poporului Meu! M-am adunat 
^ pe deal cu voi înjurai crucii, la poala crucii de 
viaţă odrăslitoare, tată. 


Pace vouă, iubiţii Mei copilaşi! Pace între Mine şi voi, 
măi fiilor! Eu sunt Dumnezeu Tatăl, Fiul şi Duhul Sfânt. Eu 
sunt în duh, fiilor, şi sunt prin glasul cuvântului Meu. Şi ce 
este Cuvântul? Cuvântul este Fiul Meu, Care este întru Mine. 
Eu prin Cuvânt am zis şi s-au făcut cerul şi pământul, văzu- 
tele şi nevăzutele; prin Cuvânt, adică prin Fiul Meu, Iisus 
Hristos, Care S-a născut din Tatăl mai înainte de toţi vecii. 
Când El S-a coborât din cer ca să Se nască pe pământ, Fiul 
Meu era, Cel ce S-a întrupat de la Duhul Sfânt în Fecioară. 
Aşa a fost cuvântul Meu pentru facerea omului: «Să facem 
om după chipul şi asemănarea Noastră». Era Fiul Meu, şi 
Noi l-am făcut pe om după Fiul Meu şi după Tatăl Său, căci 
Eu eram în Fiul Meu, şi El, întru Mine. El era Dumnezeu ade- 
vărat din Dumnezeu adevărat şi S-a coborât pentru mântuirea 
omului şi S-a făcut Om Dumnezeu. Dumnezeu S-a făcut Om, 
măi fiilor, şi a murit ca omul, şi a înviat ca un Dumnezeu. 

De ce, Israele, am făcut Eu atâta pentru omul cel căzut? 
Ca să-l sui înapoi, să-l sui iar acolo de unde a căzut şi să-l 
aşez la loc. Aşa am Eu de lucra cu tine, şi să Mă laşi să lucrez 
această lucrare de punere la loc a omului şi să nu Mă încurci, 
iubitul Meu popor, că Eu ţi-am spus în vremea lui Verginica, 
ţi-am spus că Eu cu tine voi încheia veacurile omului; ţi-am 
spus că tu eşti cheia, şi să crezi ce ţi-am spus, să-L crezi pe 
Tatăl tău, Israele, şi să nu crezi pe vrăjmaşul tău sau pe altci- 
neva. Nu te mai îndoi, poporal Meu, că nu este lucrare mai 
vrăjmaşă ca îndoiala, tată. Dacă fiii tăi au căzut, Israele, de 
îndoială au căzut, şi acesta este păcat strigător la cer. 

Vreau să vă învăţ cum să vă ajutaţi între voi, măi fiilor, 
dar mai întâi de toate, iată ce vă spun: adunaţi- vă laolaltă me- 
reu, mereu, şi să nu staţi fără mângâiere, că e greu acum, e 
greu de tot, şi numai aşa vom trece înainte. Să n-aşteptaţi să 
mâncaţi sau să dormiţi sau să munciţi, cum aşteptaţi să vă 
adunaţi unii cu alţii, că Eu, măi fiilor, am pe Duhul Sfânt 
coborât peste voi când vă adunaţi în Duhul Sfânt. Adunaţi- vă 
pururea şi bucuraţi-vă pururea şi mângâiaţi-vă pururea, dar 
fiţi atenţi cu gunoaiele, tată, că sunt gunoaie printre voi. Nu 
daţi voie gândurilor voastre să plece din adunarea Mea cu voi. 
Nu daţi voie izului judecăţii, care se iscă între frate şi frate, şi 
între voi şi lucrarea cuvântului Meu. Fiţi adunaţi numai cu 
Duhul Meu Cel Sfânt, şi întru El să petreceţi puţinul care mai 
este de lucrat pentru pregătirea Mea cu voi. Aşa e şi pe pă- 
mânt; o serbare trebuie pregătită, măi fiilor, şi Eu asta fac în 
mijlocul vostru. 

Binecuvântaţi să fiţi în jurul crucii de pe deal, crucea 
binecuvântării şi a gloriei lucrării Mele. Ea este acum stâlpul 
de aducere-aminte pentru ziua ieşirii când Eu, Domnul, am 
ieşit cu poporal Meu. Ziua aceea a ieşirii este un Paşti al po- 
porului Meu, şi am de adăugat la ea pe toţi cei care vor învia 
întru Duhul Sfânt în vremea care vine acum. 

Eu când am scos pe Israel din Egipt, n-am putut să-l 
scot cu cuvântul păcii, n-am putut să-l scot cu cuvântul, căci 
omul cel potrivnic nu-1 slobozea pe Israel, şi Mi-1 urmărea şi 
Mi-1 chinuia şi mai rău ca până atunci. Şi dacă aşa s-a întâm- 
plat, am slobozit tăria Mea, căci Israel striga la Mine cu la- 
crimi, tată, şi am întocmit zece urgii şi le-am slobozit peste 
cei potrivnici planului Meu, iar a zecea urgie s-a numit înge- 
rul morţii, şi l-am scos la viaţă pe Israel. Tremura şi Israel de 
frică, dar Eu l-am mângâiat prin îngerul Meu, prin Moise, 
tată. Ce să fi făcut dacă n-am putut să-l scot prin cuvânt? Ce 
să fi făcut dacă omul cel rău nu se mai teme de cuvânt? Am 
slobozit tăria Mea pentru cel ce plângea sub apăsare, şi fiţi 
atenţi, că tot aşa voi face şi acum, dar să nu vă temeţi voi, măi 

fiilor, căci am vestit cu cuvântul şi a fost împietrire şi necre- 
dinţă, şi iată, acum vine clipa să-Mi arăt slava Mea peste lu- 
crarea Mea, şi apoi să lucrez cu tărie peste stăpânitorii lumii, 
care nu lasă lucrarea Mea să lumineze cărarea întoarcerii Me- 
le, care nu lasă pe fiii Mei să lumineze peste mulţimi şi să 
creadă mulţimile în lucrarea Mea de mântuire şi de înviere. 
Voi slobozi pe îngerul morţii, aşa cum am făcut şi atunci 
pentru faraon cel împietrit. Dar Eu vă spun că l-am şi slobo- 
zit, şi veţi vedea că sunt adevărat prin cuvânt. 

Eu pe vremea lui Verginica aşa am spus: «Vine sfârşi- 
tul, dar mai întâi se va sfârşi cu hulitorii, cu desfrânaţii, cu 
beţivii, cu tutunarii, cu curvarii şi cu antichriştii, care dau să 
întunece necontenit cărarea slavei Mele». Şi fii atent, popor 
iubit, că Eu voiesc ca tu să nu suferi, tată, şi de aceea, iată, te 
îndemn azi. Azi sărbătorim ziua ieşirii, azi e ziua ridicării, 
ziua când Eu am ieşit cu poporul, şi serbăm lângă semnul de 
aducere-aminte al acestei ieşiri, şi te îndemn, roagă-te pentru 
tine, iubitul Meu popor, că şi Eu Mă rog. Eu Mă rog Tatălui 
pentru tine. Roagă-te şi tu, Israele, roagă-te cu duh de pocă- 
inţă şi de umilinţă, roagă-te cu putere, ca să te am la rugăciu- 
ne, şi te roagă Domnul Dumnezeul tău să nu te uiţi să vezi ce 
păţeşte lumea, ca să nu te sperii, copilul Meu. Uită-te în gră- 
dina ta, unde sunt Eu cu tine, că iată, am venit în casa Mea, şi 
zic: pace casei acesteia, căci tu, poporul Meu, eşti casa Mea, 
tată. Ai grijă să fie curat în casa Mea şi să nu te culci seara 
fără să fie curat în casă. Să nu fie ceva stricat în casă, să nu 
miroasă a hoit în casa aceasta, că lupii, tată, la hoit trag. Să nu 
miroasă a ceva urât, şi să fie numai zi de înviere în casa 
aceasta, ca să pot intra mereu şi să zic: pace casei acesteia! 
Această casă să fie casa rugăciunii, casa untdelemnului sfânt, 
că rugăciunea este untdelemn, poporule iubit, untdelemn pe 
care-1 iau îngerii şi îl duc la cer şi îmi ung ranele Mele cu el, 
şi ranele slujitorilor cerului, tată. 

Am să vin în casa aceasta ca s-o învăţ lecţia rugăciunii, 
dar până atunci roagă-te cu duhul tău, Israele, ca să văd ce se 
roagă duhul tău şi ce-Mi cere duhul tău. Roagă-te, Israele, 
frate pentru frate, şi dacă am pe cineva mititel, adică abia ivit 
în mijlocul tău, pentru acela trebuie să te rogi cel mai întâi şi 
cel mai mult. Dacă-1 vezi că Mă iubeşte şi trage cu Mine şi cu 
tine, cere-Mi Mie sprijinul pentru el, că tu nu poţi să faci ni- 
mic fără Mine, tată, dar îndeletniciţi-vă să vă uitaţi bine la cel 
venit, şi mai ales să vă uitaţi pe unde a venit şi prin ce poartă 
a venit. 

Aveţi grijă de porţi, să fie porţi, tată, şi să nu fie alt- 
ceva, că iată, s-a intrat în acest popor, au intrat să se uite înăun- 
tru oameni care cumpără şi vând. Şi de ce aşa? Pentru că n-au 
intrat pe poartă, pentru că au intrat prin spărturi făcute de cei 
slabi ai casei acesteia. Iată-1 pe preotul de la Valea Voievozi- 
lor, care a fost băgat înăuntru prin cei slabi ai poporului Meu, 
şi n-ai ascultat, creştine, ca să nu treci peste Mine, şi iată, 
acum el îţi pregăteşte cătuşe, pentru că nu este curat, pentru 
că este întinat. Dar nu despre întinarea lui vorbesc, ci vorbesc 
despre întinarea lui faţă de poporul Meu, căci a furat o inimă 
din trupul unei fiinţe care se zicea că este în ţarcul oilor Mele, 
o inimă vicleană, o inimă de capră, nu de oaie, că dacă era 
oaie nu se lăsa cumpărată, dar e capră şi nu e oaie, capră şi 
duhovniceşte, şi trupeşte, capră care a încercat să scormone în 
tainele Mele cele puse bine şi să le dea la cei ce cumpără, şi 
e folosită această inimă. Fiţi atenţi cu cei ce nu sunt oi, şi să 
nu le numiţi oi, că iată, cele ce sunt capre, sunt luate de lupi, 
sunt luate, că ies din ţarc, şi lupii înconjoară ţarcul acesta de 
jur împrejur. Şi fiţi atenţi când mergeţi la ospăţ, că se va da 


ordin să se pună otravă în vin, tată. Un preot care este iudă 
pentru oile Mele, acela se întunecă şi vinde oaia Mea şi o în- 
junghie şi o dă la moarte până la urmă. Eu v-am spus vouă 
prin Verginica şi am rostit cuvânt că preotul care vă urăşte pe 
voi, acela nu este unsul Meu, şi ce puţin s-a înţeles această 
profeţie! şi iată, acum vedeţi împlinirea, tată. 

Nu vă daţi spre junghiere, că Eu am nevoie de voi, fii- 
lor. Fiţi precauţi, tată, şi lucraţi cu atenţie, şi dacă luaţi de la 
biserică, să nu ştie preotul bisericii că sunteţi copiii acestui 
popor. Mai bine spuneţi păgânilor, dar nu lor, tată, că ei vă 
pregătesc junghierea, şi nu trebuie să fie aşa. 

Iată, o parte din cei ai poporului Meu, o parte din creş- 
tinii care au fost aduşi prin spărturi, s-au dus la altă masă, şi 
vă spun vouă că văd la acea masă că li se pregăteşte o cursă 
urâtă, tată. Acolo ei nu lucrează cu duhul prevederii, şi vor că- 
dea în capcană urâtă, măi copii. Aşa păţeşte tot creştinul care 
vine şi pleacă şi trădează masa aceasta de cuvânt ceresc. Daţi-vă 
bine deoparte de cei ce au plecat cu altă grădină, că Eu pe 
aceia nu-i ocrotesc, de vreme ce au ieşit de sub ascultarea 
Mea şi a cuvântului Meu. Aceştia sunt nori purtaţi de vânt. Şi 
dacă Eu vă voi descoperi pe cei ce nu vor lua în seamă acest 
cuvânt, voi să ştiţi că aceştia trebuie să fie socotiţi neascultă- 
tori, şi în stânga, tată. Nu le pomeniţi nimic, dar să nu-i mai 
aveţi în dreapta Mea, şi să-i lăsaţi în cursa lor, să nu-i trageţi 
voi înapoi, că asta aşteaptă aceştia, să cumpere şi să vândă. 
Iar preotul slujitor care v-a judecat şi v-a vândut pe voi, voi 
folosi ceva din cer ca să-l ruşinez şi îi voi da de gol făţărnicia 
şi unealta lui cea ascunsă, ca să ştie că Dumnezeu este această 
lucrare, ca să i se taie pofta lui cea omenească. Şi tu să nu te 
temi, poporul Meu, că nu eşti singur, tată, eşti purtat de îngeri 
şi de puterile care vin cu Mine la tine. Să nu te temi dacă vei 
vedea că Mă ating şi de cei care vând la cei ce cumpără, căci 
din acest popor sunt oi care s-au făcut capre şi care au ieşit 
din ţarc şi care nu mai lucrează după cuvântul cel din cer, şi 
lucrează cu pământul, măi fiilor. 

Iată, vă vestesc cu milă cerească, să fiţi precauţi cu cei 
din cetatea Colentina, şi cu cei ce stau lipiţi cu partea cea rup- 
tă din lucrarea Mea. Fiţi precauţi, că aceia au între ei oameni 
care îi vând la cei mari şi la Pilat, oameni care au misiune pă- 
mântească între creştinii care duc viaţă de creştini şi care nu 
ştiu să priceapă ascunzişurile din cei ce sunt urmăritorii lor, şi 
nicidecum creştini. Eu pe cel ce iese din ţarc nu Mă duc afară 
să-l ajut dacă iese afară cu voia sa. 

Eu am spus cu doi, trei ani în urmă la copiii ieslei cu- 
vântului Meu că duhul cel potrivnic se va scula să facă şi el o 
biserică împotriva acestei biserici pe care Eu am aşezat-o prin 
cuvânt aici. Şi iată, cuvântul Meu n-a fost minciună, şi se ara- 
tă adevărul cuvântului, pentru că Eu am văzut dinainte, tată. 
Şi de ce ziceţi voi că se zbat cei ce vor să facă ceva la fel? 
Pentru ca să poată duhul rău să lupte prin cei ce au fost intraţi 
în casa aceasta, în lucrarea aceasta, şi să-i mânuie şi să-i 
cumpere, cu gând să întindă cursă grădinii Mele şi poporului 
Meu cel rămas în stână cu păstor. Dar iată, Eu vin să anunţ pe 
păstori şi pe oi să se ferească de capre. 

Fereşte-te de capre, poporul Meu, că de lupi te feresc 
Eu şi te scap de ei. Roagă-te pentru tine, poporule iubit, ca să 
fiu milostiv cu tine şi ocrotitor ţie, şi să Mă cauţi din zori şi 
până-n zori, şi să stai în stână cu păstori, Israele. Rugaţi-vă 
unii pentru alţii, voi, fraţi răsăriţi din pântecele acestei lucrări 
cereşti. Frate pentru frate să se roage, şi să te uiţi bine, frate, 
să nu te rogi pentru lup sau pentru câine sau pentru vânzătorul 
tău. Pe acela lasă-1 pe mâna dreptăţii Mele. învaţă-te, Israele, 
să ştii pe fratele tău. Şi cum ai să poţi să-l ştii? De la Mine, 

tată, poţi să ştii cine este fratele tău, că tu nu vezi în om, dar 
Eu văd şi îţi spun care-ţi este frate şi care-ţi este cursă. De ce 
crezi tu că Mă plec mereu la picioarele tale, Israele, ca să te 
fac să Mă crezi şi să nu mai umbli pe drum, şi să stai cu ru- 
găciunea pe buze şi cu mâini curate şi cu picioarele spălate şi 
cu pecetea Mea pe tine, tată? O, nu căuta să crezi aceasta când 
nu-ţi va mai folosi credinţa în lucrarea Mea, că Eu am venit 
cu această lucrare din cer şi Mi-am Scut casă la tine cu ea, 
poporul Meu luat din lume, şi nimănui nu i-am dat ce ţi-am 
dat ţie, dar tu erai de la sfârşit, şi trebuia să-ţi dau cele ce sunt 
întocmite din veac pentru acum. 

Dacă nu veneam cu această lucrare şi dacă nu te creş- 
team prin ea, Israele, Eu nu mai aveam nimic acum, că nimic 
nu mai am în afară de tine, tată; nimic, iubitul Meu popor. O, 
şi câte am răbdat Eu de la tine! Şi de ce am Scut aşa? Pentru 
că te-am iubit, Israele, pentru că te-am găsit scris de la Tatăl 
Meu că te vei naşte azi. Eu trebuie să-i iubesc pe cei ce-i am 
daţi de Tatăl, dar de ce, măi Israele, nu-Mi dai şi tu ce-ţi dau 
Eu? Dă-Mi, tată, inimă curată şi ascultă de Mine, că Eu te po- 
văţuiesc şi te conduc şi îţi fac cărare prin spini şi vin mereu 
la tine pe nori. Vin pe valurile albastre şi Mă grăbesc mereu 
să vin, dar greu mai vin, măi Israele, greu de tot dacă tu nu 
Mă ajuţi. Puterea Mea stă în puterea ta, şi niciodată nu ţi-am 
spus Eu ţie acest cuvânt. Niciodată nu M-am umilit atât de 
tare ca acum când Mă plec să-ţi spun că puterea Mea stă în 
puterea ta, copilule din urmă, şi de aceea îţi spun să lucrezi. 
Omul Sră de mişcare ameţeşte şi stă ameţit pe loc. Creştinul 
Sră de lucrare cade în lâncezeală şi n-are putere din cer. De 
aceea ţi-am spus Eu azi, sub braţul crucii Mele stau şi îţi 
spun, copile, să nu te grăbeşti să mănânci sau să te culci sau 
să te plimbi sau să munceşti, atât cât te grăbeşti să te aduni 
mereu laolaltă, Israele, fiindcă Eu atunci am pe Duhul Sfânt 
în mijlocul tău, şi după El vin şi Eu, şi cuvintez peste tine şi 
te hrănesc cu cerul, tată, şi te învăţ mereu să te speli şi să stai 
înaintea Mea. 

Eu pe vremea potopului am avut mare milă de lumea 
cea fără de Dumnezeu, şi tot aşa voi avea şi acum, dar tu să 
nu te sperii, Israele. Eu la potop am lucrat lucrarea milei, 
chiar dacă s-a numit mânie, căci apa este mare taină, tată. I-am 
făcut pe oameni să Mă vadă şi să Mă strige cu disperare. Le-am 
luat dreptul de la desfrânare şi de la rătăcire şi i-am trezit cu 
mânie, şi i-am ţinut treji apoi, până în ceasul când i-am aco- 
perit cu apă. Şi în clipa când ei strigau cu disperare la cer, Eu 
am slobozit botez ceresc peste ei şi i-am luat apoi din ale lor, 
că mare este taina apei, şi voi trebuie să fiţi mereu curaţi, tată. 
Scris este: «Cine nu se naşte din cer, de sus, nu poate intra în 
împărăţia cerurilor Cine nu se naşte din apă şi din Duh, nu 
poate moşteni împărăţia Mea». Eu, Domnul Iisus Hristos, am 
fost mai înainte de toate veacurile. Eu am fost Lucrătorul Cel 
de la Tatăl, şi omul nu poate pricepe tainele Mele, căci când 
am pregătit pieirea necredinţei, am făcut pe necredincioşi să 
Mă vadă mai întâi, şi după aceea am stârpit necredinţa şi 
trupul ei, şi tot aşa voi face şi azi, dar a trebuit să cuvintez şi 
să binevestesc. De aceea zice Scriptura: «Vai de cei ce chea- 
mă ziua Domnului! că ziua Domnului este groază şi întuneric 
şi nu poate omul să se uite la ea». 

Apa şi Duhul este naşterea din cer, dar iată, apa s-a tul- 
burat, şi Duhul fără apă nu mărturiseşte. înţelepţeşte-te, Israe- 
le, că vine zbuciumul, şi tu să nu fii zbuciumat. Roagă-te pen- 
tru biruinţa mântuirii şi ia pe tine cămaşa Duhului Sfânt şi în- 
cinge-te bine peste ea, ca să nu ţi-o ia vântul. Furtuna e mare; 
pune-ţi brâul, Israele, ca să nu-ţi fie cămaşa smulsă de furtună 
şi să rămâi gol înaintea Mea. Dacă stai în această casă, aici nu 


bate vântul, aici nu se simte furtună, că dacă Eu sunt în casa 
aceasta şi la cârma aceasta, de Mine ascultă furtuna şi vântul 
şi firea. 

Suspină firea, Israele, suspină de şapte mii de ani, sus- 
pină după nestricăciune, că şi ea moare mereu, mai mult decât 
tine, omule, şi plânge mai mult decât tine, plânge după tine şi 
după Mine. Suspină firea, tată, şi se roagă suspinând de câte 
ori o prinde zăpada sub ea. Numai omul nu plânge. O, popo- 
rul Meu, ia, tată, pe tine, cămaşa nestricăciunii şi îmbracă-ţi 
trupul cu ea, că plânge cerul şi pământul pe urma ta. Poate că 
tu nu credeai când Eu îţi spuneam mereu că strigă pământul 
la Mine să-l curăţ de tina de pe el. Să crezi, tată, că aşa este, 
că pământul te hrăneşte pe tine din sânul lui, şi laptele lui a 
slăbit şi s-a amestecat cu faptele desfrânării de pe pământ, şi 
plânge pământul care te hrăneşte, că pământul nu este materie 
aşa cum spune omul veacului acesta. Pământul e fiinţă vie şi 
mamă vie, care l-a dat pe om şi care l-a luat pe om în sânul 
său până la ziua învierii. Nu este materie pământul, ci este cu- 
vântul Meu pământul, şi cuvântul Meu este viaţă, măi po- 
porul Meu. Să nu zici ca omul veacului acesta că lumina zilei 
este de la soare. Nu-i aşa, tată, şi tu să zici ca Mine, că Eu, 
Fiul Cel din Tatăl, Eu am zis mai întâi de toate, până să fac 
cerul şi pământul, am zis să fie lumină, şi a fost lumină. Şi am 
despărţit întunericul de lumină, şi a fost lumină şi întuneric, 
ziuă şi noapte, şi din lumină am lucrat şi am făcut apoi cerul 
şi pământul, iar după trei zile am făcut soarele şi luna. Tu să 
zici ca Dumnezeu, Israele, că omul veacului acesta a omorât 
adevărul, şi iată, Eu vin să mărturisesc acum, şi întunericul se 
supără pe Mine când vede că lumina Mea îl acoperă şi îl 
depărtează de pe pământ. 

Scoală-te la rugăciune, Israele, poporul Meu, scoală-te, 
tată, că se zoreşte de zorii zilei Domnului, şi totul va fi în lu- 
mină, şi toate cele lucrate se vor vedea. Vindecă-te de cele fă- 
cute la întuneric, vindecă-te, fiule de la sfârşit, că întunericul 
se trage în lături de-acum. Să fii bun şi blând şi să te dezveţi 
de duhul mâniei, căci când se mânie un om credincios, atunci 
se face furtună în cer, tată, şi voi, măi fiilor, nu ştiţi cât poate 
dărâma mânia. Fiţi blânzi, până şi cu cei răi fiţi buni şi blânzi, 
dar dreptatea să n-o ascundeţi, tată, căci cu ea veţi rămâne pe 
stânca Mea. Nu amestecaţi întunericul în lumină, şi nici lumi- 
na în întuneric, că Eu, Domnul, am făcut hotar pentru fiecare. 
Aşa şi voi să lucraţi, ascultând legile facerii, şi să nu vorbiţi 
ca omul veacului acesta, să nu vorbiţi lumeşte, măi fiilor, că 
vă ia puterea acest fel de vorbire. Staţi în casa aceasta, că Eu 
întăresc cuvântul Meu şi iarăşi spun: pace casei acesteia! 

Râvniţi la darurile duhovniceşti pe cea mai scurtă cale, 
pe calea dragostei dintre fraţi, dar dintre fraţi, măi fiilor, din- 
tre oi, măi oilor. Rugaţi-vă Mie să despart Eu caprele din oi, 
căci vai celui ce a stat la această masă de nuntă şi n-a fost oa- 
ie, adică n-a avut haină ca la masa aceasta! Am zis că cel ce 
nu se poate găti cu haina slavei, să nu se încumete să intre sub 
cortul slavei, că va fi vădit, şi îngerii cei învinuitori vor veni 
după el şi îl vor scoate, pentru lipsa hainei. Nu vă lăsaţi mo- 
miţi de îngerii cei răi, care vor să vă tragă afară de la masa 
aceasta. Mai bine staţi în casă, tată, şi fiţi atenţi, să fie curat 
în casă, să fiţi curaţi în casă şi spălaţi cu apă limpede, care se 
vede bine că e limpede, că dacă e tulbure, în ea se ascund 
şerpi şi aspide şi vă muşcă cu muşcătură de moarte, măi fiilor. 
Să fiţi curaţi în casă, că după cel murdar şi nespălat vine du- 
hul rău şi duşmanul Meu şi îl trage afară pe cel murdar, şi să 
nu fiţi traşi şi voi, cei curaţi. 

Am o durere grea pentru arhiereul Meu cel ce a fost cu 
Mine din biserica din lume, că a slăbit de tot, tată, şi i se pre- 

găteşte o cursă ascunsă, dar Eu vreau să ascund de el cursa 
aceasta, şi să nu fie prins în ea. El nu se mai luptă, de vreme 
ce este legat de mâini şi de picioare, şi vă dau vouă cursa 
aceasta ca s-o dezlegaţi, şi să nu mai fie cursă. Rugaţi-vă pen- 
tru el, tată, tot poporul Meu, copil şi tânăr şi bătrân, să se roa- 
ge pentru ca să cadă lanţurile de pe cel legat. Aşa s-a rugat bi- 
serica cea dintâi pentru apostolul cel închis şi legat în lanţuri, 
şi la rugăciunea bisericii Eu M-am dus şi am dezlegat lanţu- 
rile şi l-am scos pe apostolul Meu; l-am scos prin uşile închi- 
se şi nu s-a cunoscut că s-a umblat prin uşi, şi nimeni nu s-a 
îndreptat, dar am liberat pe apostolul Meu. Acum este mai 
greu ca atunci, căci apostolul Meu cel închis acum, a slăbit în 
nădejde şi în credinţă, că nu mai are hrană, măi fiilor, şi a slă- 
bit aproape de moarte. Cădeţi în genunchi şi strigaţi la cer cu 
mâinile ridicate, că vremea e cu mlaştină grea, şi mlaştina se 
întinde, şi vai vouă dacă veţi sta pe afară! Eu vreau să merg 
să-l scap pe fiul cel închis, nu vreau să-l las să piară. Hai să 
ne unim, că nu pot lucra fără puterea voastră. Puterea Mea nu 
poate fără puterea voastră. Şi ce este puterea voastră, măi fii- 
lor? Voi ştiţi, oare, să-Mi răspundeţi? Puterea voastră întru 
Mine este rugăciunea cea plină de Duh Sfânt, cea ruptă din 
inimi pline de credinţă şi de dor ceresc. Dacă voi, măi fiilor, 
credeţi în lucrarea cuvântului Meu, iată, Eu vă dau Duh Sfânt. 
Luaţi Duh Sfânt, şi câte veţi cere veţi primi, şi câte nu veţi 
cere nu veţi primi. Cereţi împărăţia cerurilor pe pământ, acea- 
sta să cereţi, şi toate celelalte se vor coborî în slujba împă- 
răţiei Mele. Cereţi să se arate slava Mea peste lucrarea Mea 
cu voi, şi dacă nu vă veţi îndoi, veţi vedea slava Mea lângă 
voi, şi vor vedea necredincioşii slava Mea cu voi. Rugaţi-vă 
şi pentru slujitorul care a fost luat la închisoare. El este în ma- 
re cumpănă şi e şi slab. Cereţi pentru el putere de la Mine ca 
să nu se lepede de Mine, ca să nu se lase spre moarte. Duceţi-i 
mâncare de la voi, şi să nu ia nimic din mâini necunoscute, 
iar cu rugăciunea staţi lângă el, că e slab, tată, e slab şi mititel, 
şi Eu voiesc să nu se piardă din lucrarea Mea, că greu e de cel 
ce se pierde, greu de tot, că nu mai vede drumul unul ca acela. 

Credeţi în Mine, măi fiilor, căci cel ce crede în Mine, 
la acela voi veni şi voi face casă la el şi voi cina cu el şi Mă 
voi arăta lui. 

Binecuvântată să fie întâlnirea Mea cu Israel şi cu sem- 
nul crucii Mele de pe deal. Aceasta este crucea de pe deal, 
crucea binecuvântării, stâlpul de aducere-aminte când Eu am 
ieşit cu Israel. 

Binecuvântat să fii, Israele, poporul Meu, dacă eşti al 
Meu. Dacă eşti al tău, nu eşti al Meu, dar dacă eşti al Meu, să 
fii binecuvântat, tată. Cel îmbrăcat să fie binecuvântat şi să 
stea sub cortul acesta. Cel despuiat să stea acolo unde trage, 
căci în casa aceasta trebuie să fie curat. 

Pace casei acesteia! căci am casă la tine, Israele, iubitul 
Meu popor. Să nu-ţi vinzi slava pe care o ai de la Mine, să n-o 
vinzi nici pe bani, nici pe ţarini, nici pe averi, nici pe patimi; 
să nu vinzi lumina pe întuneric, copile al poporului Meu. Să 
nu-ţi vinzi dreptul de copil născut din pântecele acestei lu- 
crări care vine din cer să te crească până la slava cea mare. 

Binecuvântat să fii, iubitul Meu Israel. Să fie sub 
veghea Mea intrările şi ieşirile tale şi lucrarea ta cu Mine, şi 
să te rogi pentru cel abia ieşit din valuri, că scris este: «Marea 
va da înapoi pe morţii ei»; să te rogi pentru cel ce caută cu 
trezie pe urma Mea. Să nu fii israelit, copile al poporului 
Meu, ci să fii samarinean, tată, şi să nu fii evreu. Să fii român 
din românii cerului, şi să fii samarinean ca Domnul tău. 

Este un sufleţel mititel, mititel, care a suferit pentru lu- 
crarea Mea. Ce ziceţi voi, tată? Să ne rugăm Tatălui pentru el? 


Poate ni-1 dă Tatăl nouă. Voi ce ziceţi, fiilor? Vă întreb pe voi, 
fiii Mei cei lucrători. A fost prins sub vină pentru lucrarea 
Mea. Eu i-aş da tărie pentru cele cereşti, i-aş dezlega piedicile 
pământeşti, dar stăm să ne uităm la el cum stă în luptă. Zic 
vouă să vă rugaţi pentru cărarea lui, să vedem pe ce cărare 
rămâne. E copil mititel, dar pe cărarea Mea trebuie să nu mai 
aibă agăţători. Eu îi dau îngeri ajutători şi cordon de sfinţi, 
pentru iubirea lui de Dumnezeu. El Mă iubeşte, tată, şi Eu văd 
că Mă iubeşte, dar e mititel de tot şi îi sunt legate aripioarele. 
Să ne rugăm Tatălui, şi să lucreze Tatăl, şi noi lângă Tatăl. 

Să nu se stingă duhul rugăciunii de la tine, Israele. Să 
fii viteaz în rugăciunea ta, iubitul Meu Israel. Eu pe Israel l-am 
izbăvit la rugăciunea lui, la cererea lui. 

Binecuvântat să fie duhul rugăciunii poporului Meu, 
dar să se iubească frate pe frate ca să aibă viaţă vie rugăciunea 
lui Israel. Frate pe frate, tată, şi să-l ştii de la Mine dacă este 
frate, dacă e fratele Meu acela care trebuie să fie fratele tău. 

Binecuvântată să fie această zi, şi voi păzi cu crucea 
Mea pe poporul Meu. Amin, amin, amin. 

14/27 septembrie 1994 

Cuvântul Domnului către poporul creştin 

învăţătură despre firea cea fără de trup a îngerilor. Proorocie pen- 
tru cer nou şi pământ nou. Ochii su fletului văd pe cele ce nu se văd. 
Duhul lumii este amăgitor. Lucrarea Cuvântului este locul şi timpul 
unde se face omul cel nestricăcios, omul cel nou. 

I a aminte, Israele, că Eu, Domnul Dumnezeul tău, 
vin să te întăresc, vin pe cărarea cuvântului Meu, 
cărare croită de mâna Mea, Israele al harului. Am cărare spre 
tine, tată, că scris este în Scripturi şi în prooroci că voi veni 
la tine ca o ploaie timpurie şi ca o ploaie târzie şi te voi adăpa, 
ca să nu se risipească dragostea ta faţă de Mine, Domnul 
Dumnezeul tău. Eu am fost Acela Care a cuvântat prin cuvân- 
tul profeţilor, şi sunt Acelaşi şi azi, dar azi nu sunt prooroc, şi 
sunt Domnul Iisus Hristos, Cuvântul lui Dumnezeu, Cel în- 
trupat, şi lucrez în Duhul Sfânt şi îmi cern ploaia cuvântului 
Meu peste semănătura Mea, peste România Mea, ca s-o fac 
cerească în mijlocul neamurilor de sub cer. 

Vino, Israele, în dragostea Mea! Vino, tată, vino! Vino, 
şi iar îţi zic, vino! Vino, tată, ca să nu te temi! Eu vreau ca tu 
să Mă iubeşti, nu vreau ca să te temi. N-am venit să-ţi cer ni- 
mic, tată, şi am venit să-ţi spun: vino, poporul Meu, în dra- 
gostea Mea, vino, şi lasă ale tale, că nu-ţi sunt de folos. 

Vin pe cărarea cuvântului Meu, şi nu sunt prooroc, şi 
sunt Domnul Iisus Hristos Cuvântul, şi fii atent, Israele al 
Meu, la ochiul tău cel dinăuntru, tată, ca să vezi firea slavei 
Mele cea fără de trup, fire nevăzută de ochii trupului tău. Fii 
înţelept, tată. Fii cu duhul treaz şi cu ochii duhului deschişi 
bine, că puterile cereşti şi îngerii şi serafimii şi heruvimii şi 
arhanghelii au fost văzuţi de mulţi, dar cu ochii cei sufleteşti 
au fost văzuţi. Şi iar îţi zic: fii atent, şi cu dragoste fii, că su- 
fletul este nevăzut, precum Dumnezeu este nevăzut de ochii 
trupeşti, dar sufletul are ochi mai pătrunzători ca trupul, şi de 
aceea vin şi îţi spun să fii ager la ochii sufletului, Israele, căci 
cerurile vor pieri şi se vor stinge luminile de pe cer, şi după 
acest semn va rămâne Domnul văzut în veacul veacului. Şi de 
ce, tată, trebuie să piară cerurile? Tu te temi, Israele, în loc să 
ştii de ce trebuie să fie aşa. Nu te teme, popor mititel, nu te 
teme. Vin şi îţi poruncesc cu poruncă dumnezeiască să iubeşti 
pe Domnul Dumnezeul tău din tot sufletul tău, şi să-L vezi cu 
ochii sufletului tău; să-L iubeşti din toată inima ta, din tot cu- 

getul tău şi din toate virtuţile tale sufleteşti, şi să-L vezi prin 
ochii sufletului tău, copile din Israel. 

îndrăzneşte, Israele! şi fii atent cum să îndrăzneşti. în- 
drăzneşte! Eu am biruit lumea, şi tot aşa şi tu să lucrezi, în- 
drăznind, ca să dai libertate la ochii sufletului tău, căci sufle- 
tul tău sunt Eu, şi M-am dat ţie în dar când ai ieşit din pântece 
şi te-ai făcut om. Sufletul tău sunt Eu, sunt darul Tatălui Meu, 
ţie dat, ca să fii trup şi suflet, şi iată, sufletul te mişcă, sufletul 
te poartă, dar tu, Israele, să nu mai vinzi acest dar, să nu Mă 
mai vinzi, tată. Păstrează- Mă pentru tine şi pentru Mine, că de 
la Mine ai mişcarea şi cugetarea şi inima cea cerească şi su- 
fletul şi ochii sufletului. Şi iată, firea cea fără de trup a slavei 
Domnului, îngerii şi serafimii şi heruvimii şi slava cea toată 
a Mea este văzută cu ochiul lăuntric, şi ochiul sufletului îi dă 
formă firii cea fără de trup, fire nevăzută de ochii trupului. 

Iată, iubitul Meu Israel, de ce trebuie să piară cerurile 
şi să se strângă şi să se tragă la locul lor cel dintâi. De aceea, 
tată, ca să rămână slava Domnului descoperită peste voi, cei 
ce sunteţi aşezaţi în dragostea Mea; să rămână Creatorul tău 
văzut de ochii sufletului tău; să vezi şi tu de unde se trage su- 
fletul tău, din ce slavă îţi este dăruit în dar, din ce bucată este 
rupt şi pus în trupul tău, şi atunci trupul tău va fi numai ce- 
resc, căci sufletul îi va arăta ca să vadă pe cele dăruite. Atunci 
vei vedea firea cea fără de trup şi slava cea de nedescris, care 
este acum ţinută să se vadă. îndrăzneşte, Israele, şi nu te te- 
me, că îţi poruncesc cu poruncă cerească să nu te temi şi să 
fii ager la ochii sufletului tău, pe care-i ai de la Mine. Azi stau 
un picuţ în sfat cu tine, nu stau mult, dar să fii ager şi să-ţi în- 
mulţeşti vederea cerească prin porunca Mea dumnezeiască, 
fiindcă ţi-am poruncit să nu te temi. Să te bucuri, dar să nu te 
temi, că Eu am venit şi mereu ţi-am spus, Israele, ţi-am spus 
dinainte totul, dar ţi-am spus să te scoli bine, să te întăreşti 
bine, să te aşezi bine, şi iată de ce ţi-am spus, de aceea, ca să 
nu te temi în vremea împlinirilor, tată. 

Deschide iarăşi cartea acestei profeţii, căci cum a ră- 
mas cartea lui Moise, a lui Isaia, a lui Ieremia, a lui Matei, a 
lui Pavel, aşa a rămas şi rămâne cartea lui Verginica, Israele, 
cartea Mea prin ea, căci Eu am fost în trupul ei, aşa cum într-un 
sâmbure este miez. Cine vrea să mănânce miezul dintr-un 
sâmbure, acela trebuie să desfacă sâmburele şi să mănânce 
miezul. Aşa trebuia să crezi tu în Duhul Meu Cel Sfânt, aco- 
perit de trupul lui Verginica. Aşa şi în tine, copile din Israel, 
tot aşa şi în tine Mă aciuez, ca să fiu în tine şi ca să fii tu în 
Mine, dar nu numai Eu în tine, ci şi tu în Mine, tată. Să nu 
stau nelucrător în tine, poporul Meu, că în Verginica n-am stat 
nelucrător, şi am făcut din ea greblă, şi sapă, şi târnăcop, şi 
coasă, şi seceră, şi secure, şi vas de băut şi de mâncat am fă- 
cut, şi fir ceresc de cuvântat cuvântul Meu, şi soare am făcut 
din ea, dar tu de ce n-ai văzut lumina lui, popor mititel la 
ochii sufletului tău? Iată, tată, Eu am cuvânt proorocesc în 
mijlocul tău şi am grădină cu prooroci în ea şi am în ea cu- 
vântul Meu, şi aşa să fii şi tu, Israele, şi să fii un singur trup, 
ca să te unească Duhul Meu şi Trupul Meu, să te unească într-un 
singur trup, căci mare este taina Mea în mijlocul tău, şi pe 
Mine Mă doare că tu nu o ştii, că n-ai vrut să fii vrednic s-o 
ştii şi s-o poţi purta, şi iată, vin la tine şi îţi spun: pregăteşte-te, 
Israele, că se va da cerul în lături şi voi rămâne descoperit 
deasupra ta, şi dacă vei fi numai trup, te vei topi sub lumina 
slavei Mele. 

Am venit mereu şi ţi-am spus să nu iubeşti binele 
lumesc, că nu este bine lumesc care să nu se sfârşească cu rău 
şi cu moarte, că lumea este amestecată şi nu poate face nimă- 


nui nici un fel de bine, poporul Meu. Omul trupesc nădăjdu- 
ieşte în ea, dar ea îl amăgeşte. Omul o iubeşte, şi ea îl înşeală. 
Lumea, tată, îţi promite aur, şi când să-ţi dea, îţi dă noroi; ea 
îţi promite pâine, şi îţi dă piatră; ea te încântă că-ţi dă miere, 
şi când să-ţi dea, îţi dă oţet şi fiere. Vezi tu, măi Israele, de ce 
e supărată lumea pe tine? E supărată lumea toată pe tine pen- 
tru că Eu prin tine şi în mijlocul tău vădesc faptele cele rele 
şi trupeşti şi trecătoare ale lumii. Ai văzut, Israele, ce a păţit 
Iuda. Lumea i-a făgăduit lui arginţi, şi când să-i dea, i-a dat 
ştreang, şi lăcomia pe care o învăţase de la lume l-a scos de 
la Dumnezeu. Iuda, când a luat cina, când a luat Trupul şi 
Sângele Meu, era nepregătit pentru cina aceasta, şi dacă a 
luat, s-a făcut vinovat. Şi cum a fost nepregătit? Era lacom, 
tată, şi lăcomia este din lume, şi el n-a fost vindecat de lume 
când s-a apropiat de cina Mea cerească, şi M-a vândut lumii. 
Aşa fac şi cei de azi care Mă dau lumii, şi lumea este nepre- 
gătită, precum şi cei care Mă dau lumii pentru bani, nu sunt 
pregătiţi, şi sunt lacomi şi Mă vând pe bani, şi se va împlini 
cu ei Scriptura aceea care spune: «Facă-se masa lor înaintea 
lor cursă, răsplătire şi sminteală». In zadar spun cuvântul 
Meu cu gura lor, căci scris este: «Muiatu-s-au cuvintele lor 
mai mult decât untdelemnul, dar ele sunt săgeţi», căci cine 
nu-şi rânduieşte propria lui casă, nu poate purta grijă de bise- 
rica lui Dumnezeu. 

Iată vremea, Israele, iată vremea aceea când oamenii 
nu mai pot suferi învăţătura cea sănătoasă şi, precum scrie în 
prooroci, oamenii aleargă să-şi desfăteze auzul grămă- 
dindu-şi învăţători după pofta lor, dar cu lucrarea cuvântului 
Meu nu e uşor să se lipească lumea şi să o creadă, şi Eu aşa 
am spus: «De vrea cineva să facă voia lui Dumnezeu, acela 
va cunoaşte despre învăţătura aceasta dacă este de la Dum- 
nezeu sau dacă Eu vorbesc de la Mine însumi, căci învăţătu- 
ra Mea nu este a Mea, ci a Celui ce M-a trimis, că Eu nu caut 
slava Mea, ci a Celui ce M-a trimis». 

Israele tată, se desface învelişul slavei Mele, şi îngerii 
vor trâmbiţa capătul tainei lui Dumnezeu. O, mulţi în tine, 
Israele, stau la îndoială, mulţi stau ca la vânat, tată, şi nu aşa 
trebuia să stea cei mulţi ai poporului Meu. Dar cei puţini care 
stau de veghe înaintea Mea, aceia au dar proorocesc de la 
Mine, şi Eu lucrez cu aceia împlinirile care mai sunt de săvâr- 
şit pentru arătarea celor ce nu se văd de trup, şi se văd de su- 
flet, se văd de ochii cei dinăuntru, care se numesc ochii cre- 
dinţei în cele ce nu se văd. Lumea este fire trupească, dar tu, 
Israele, să fii fire duhovnicească, tată, ca să cânţi laolaltă cu 
îngerii cei fără de trup. Tu ai văzut, măi Israele, că Eu am luat 
trup ca şi tine şi ţi-am arătat ce putere poate avea sufletul lui 
Dumnezeu în trup când am spus: «Putere am să-Mi pun su- 
fletul, şi putere am să-l iau iar». Aceasta este puterea sufletu- 
lui care sălăşluieşte în trup, şi trebuie să văd această lucrare 
la tine, copile din Israel. Am sfinţi care au fost cu trup pe pă- 
mânt şi dintre copii, şi dintre tineri, şi dintre bătrâni, şi la 
Mine s-a pus vârsta duhului şi puterea credinţei sufletului, şi 
tu nu vei fi cruţat că ai fost copil sau tânăr sau bătrân dacă 
vrei să te dezvinovăţeşti cumva, căci scris este: «Fiii veacului 
acesta se însoară şi se mărită, dar cei ce se învrednicesc să 
fie fiii lui Dumnezeu, aceia nu se mai însoară şi nu se mai 
mărită, şi nici să moară nu mai pot, şi sunt ca îngerii din ce- 
ruri». Acesta este drumul şi statul tău, poporul Meu iubit. E 
vremea să înţelegi cine eşti tu, tată, e vremea să înţelegi de 
bunăvoie, că altfel, va fi să te temi în curând şi să dai să 
alergi, dar atunci drumul se face sul şi n-ai pe unde s-o mai 
iei. Eu sunt drumul, dar când voi fi la capăt, Eu stau acolo şi 

merg cu cele viitoare, şi tu vei moşteni teama dacă rămâi 
acum, dacă dai să schimbi drumul tău şi lucrarea aceasta de 
pe el. 

O, ce mofturos eşti, măi poporul Meu! Până când, 
Israele? Pune-ţi capul pe umeri, tată, şi du-ţi crucea aşa cum 
am dus-o Eu. Du-ţi sarcina, pe drumul Meu du-o, că pe drum 
cu Mine Eu te ajut şi ţi-o iau dacă nu vei mai adăuga la ea din 
lumea ta şi din cea din afara ta. Pune-ţi capul pe umeri şi 
mergi apoi aşa, şi să mergi bine, că Eu Mă scol să-Mi săvâr- 
şesc prin tine cele profeţite şi încă nearătate, şi nu te teme, 
Israele, că iată, Eu rostesc acum de deasupra ta şi spun: bine- 
cuvântat să fii, poporul Meu Israel. Binecuvântată să-ţi fie în- 
ţelepciunea şi fapta înţelepciunii cea cu binecuvântare. Dacă 
încă mai greşeşti, nu ai înţelepciune. Să îndrăzneşti să bi- 
ruieşti lumea, că în aceasta stă toată taina lucrării înţelepciu- 
nii şi a vederii slavei lui Dumnezeu. Să nu te temi de ploi şi 
de furtuni, să nu te temi de foc şi de apă, să nu te temi de ceaţă 
şi de întuneric, să nu te temi de duhul rău. Tu eşti binecuvân- 
tat, să nu te temi. Eu, Domnul Iisus Hristos, îţi spun să nu te 
temi, că toate acestea îţi vor sluji ţie la porunca Mea, Israele; 
ele vor lupta pentru izbăvirea ta şi pentru slava Mea. 

Să fii un duh cu Mine, ca să pot sta Eu întru tine, copile 
din Israel, să am sălaş în tine, tată, şi să te întăresc în locaşul 
tău, în trupul tău, în templul Meu din tine. Lasă, tată, să piară 
toate, numai tu să nu pieri, că tu le vei aduce pe toate întru ne- 
stricăciune, le vei aduce iar la locul lor cel dintâi, că Eu, cu 
tine sunt în lucru, şi iată, iarăşi îl fac pe om. Această lucrare 
este împărăţia lui Dumnezeu, este locul şi timpul unde se face 
omul, omul cel din cer, lucrat prin cuvântul Meu, prin lucra- 
rea cuvântului Meu. Şi vine, tată, ziua de odihnă apoi, şi 
România va fi pentru Mine şi pentru tine o zi de odihnă, va fi 
ziua Domnului România. 

Binecuvântat să fie pământul României, şi cerul Româ- 
niei, şi trupul cel ceresc al ei. Binecuvântată să fie ziua în- 
vierii României. Binecuvântată să fie lucrarea cuvântului 
Meu peste România. Binecuvântat să fii, poporul Meu Israel 
prin care toate se fac în vremea aceasta, iar cele ce se fac, se 
fac nevăzut, ca să se vadă lucrate în vremea vederii celor ce 
nu se văd. 

Nu te teme, Israele, poporul Meu, şi să fii cuminte şi să 
mănânci cuvântul Meu, că multe cuvinte ţi-am dat, şi acum să 
le iei şi să le mănânci şi să fii viu. Nu mai vorbi deşertăciune, 
tată, şi vorbeşte cele ce ţi-am profeţit Eu până acum. Nu cum- 
va să te uiţi peste hotar, nu cumva să te uiţi pe fereastră, Israe- 
le, că pe fereastră afară se vede iadul, şi tu trebuie să te uiţi 
numai în rai, numai în rai, măi poporul Meu. Ia seama ce-ţi 
spun, că dacă n-ai să faci aşa, vei slăbi prin neascultare. 

Nu mai fi curios, Israele. Păstorii şi ucenicii cei ridicaţi 
acum, să strângă aproape cu duhul pe toţi copiii lui Israel, ca 
să fie Israel un duh şi o credinţă. Curăţă-te de stricăciune, po- 
porul Meu, curăţă-te de lăcomie, tată, că duhul lăcomiei este 
acela care nu te lasă pe tine să mergi cu Mine şi ca Mine. Du- 
hul lăcomiei te face să ai treabă şi să te lupţi pentru rostuire 
pământească. Vreau să întind cortul Meu peste tine, ca să te 
ocrotesc de ceasul ispitei, Israele. Vreau, tată, să pun înaintea 
ta stâlp de foc ca să te lumineze, şi vreau să fac din tine stâlp 
de foc şi de lumină. 

Te binecuvintez cu sănătate de duh şi de trup. Po- 
căieşte-te de păcatele trecute şi nu te mai uita spre ele şi nu te 
mai coborî din cer, poporul Meu, că vine vaiul, şi tu eşti şi 
slab, şi mic, şi necredincios. Lasă-Mă să te ţin Eu în mâna 
Mea, că nu vreau să te pierd. Nici tu să nu vrei altfel. Nu te 


teme, şi adu-ţi aminte de Mine în vreme de teamă, şi Eu voi 
fi cu tine şi nu vei pieri, Israele. Vine împlinirea profeţiilor, şi 
să nu faci ca cei din Ninive, că Eu am trimis pe Iona, şi 
cetatea s-a pocăit, şi după o vreme a cugetat că Eu, Domnul, 
am fost mincinos dacă cetatea nu a pierit, şi s-au dat iar la 
plăceri şi la deşertăciuni, şi atunci am dat pieirii cetatea 
aceea. Nu aşa, Israele; ţine-te de Mine, tată. Nu asculta de 
şoapte din afară de lucrarea Mea, şi stai înăuntru şi trage bine 
uşa şi fii desăvârşit şi curat şi sfânt. Sfinţenia ta este împlini- 
rea celor profeţite până acum. Sfinţenia ta, Israele, va lucra 
cărarea împlinirilor veacului cel nestricăcios, şi firea va vorbi 
atunci şi te va mărturisi pe tine, cel aşteptat, după cum scris 
este că firea aşteaptă descoperirea fiilor lui Dumnezeu. 

Binecuvântat să fii, poporul Meu Israel, şi stai în jurul 
candelei, cu cana cu untdelemn şi cu lumânarea cea curată şi 
cu inima vie de credinţă şi de pace. Eu voi fi cu slava Mea 
deasupra ta, şi se va descoperi poporul fiilor lui Dumnezeu. 
Amin, amin, amin. 

3/16 octombrie 1994 

Cuvântul Domnului către poporul creştin 

Tălmăcire despre chipul cioplit. împlinirea celor zece porunci. 
Darul lucrării pocăinţei. Iubirea de aproapele să fie închinată 

Domnului. 

I erusalime, poporul Meu iubit, Mă las, tată, deasu- 
pra ta cu cuvântul Meu dumnezeiesc, ca să te po- 
văţuiesc, Ierusalime, şi să nu stai fără povaţa Mea şi fără pa- 
cea Mea rostită peste tine prin cuvânt. Cuvântul a făcut cerul 
şi pământul, văzutele şi nevăzutele. Iată ce este cuvântul ros- 
tit. Cuvântul, şi azi face cer şi pământ, şi face văzute şi face 
nevăzute, măi poporul Meu. 

Pace ţie, Ierusalime, Ierusalime nou! căci prin tine, 
tată, fac cer nou şi pământ nou şi fac văzute şi nevăzute, dar 
cel mai mult lucrez prin tine pe cele ce nu se văd, şi dac-ai şti 
tu, tată, câte sunt făcute şi nevăzute, nu ţi-ar mai plăcea cum 
eşti, şi numaidecât te-ai grăbi să faci cărări peste cărări, cărări 
şi iar cărări paşilor sufletului tău spre cele nevăzute, dar în- 
tocmite de Mine şi de tine, poporul Meu cu har. Bucură-te, Ie- 
rusalime care ai clădit cu Mine cele cereşti, şi încă acoperite 
de ochii trupului tău! Şi iată, încă rostesc, îngrozeşte-te, tu, 
cel slab din Israel şi nepriceput în cele ce faci nevăzut, căci 
cele rele ale tale, lucrate nevăzut, şi acelea s-au lucrat, şi stau 
lucrate ca să se descopere, precum şi cele lucrate de tine se 
vor ivi la vedere. în curând vor rămâne descoperite toate cele 
lucrate, tată. 

Vin şi te povăţuiesc, Ierusalimul Meu, popor de fii năs- 
cuţi prin lucrare cerească, prin cuvânt rostit de Dumnezeu. 
Vin să te anunţ iar, să-L iubeşti pe Domnul Dumnezeul tău şi 
să nu ai alţi dumnezei afară de Mine, măi Ierusalime. Ierusa- 
limul cel de sus este cu tine, tată, şi luptă alături de tine, pen- 
tru că Eu i-am decoperit lui pe poporul fiilor lui Dumnezeu 
din vremea aceasta. 

Să-L iubeşti pe Dumnezeul tău şi să nu ai alţi dumne- 
zei, Israele nou. Şi ce înseamnă să nu ai alţi dumnezei? Şi ce 
înseamnă să ai alţi dumnezei? Ia-ţi caietul de şcolar şi însem- 
nează-ţi lecţia cea de azi şi învaţ-o şi scrie-o şi te îndeletni- 
ceşte s-o împlineşti peste tine, ca să nu ai alţi dumnezei afară 
de Mine, măi fiule din Israel. Să înveţi pe de rost această lec- 
ţie şi s-o ai veşnică apoi dacă vrei să fii veşnicul Meu popor. 
Dar pentru asta, Ierusalime, trebuie să nu-ţi mai faci chip 

cioplit, tată, şi trebuie să nu mai iei în deşert acest nume al 
Domnului Dumnezeului tău, acest cuvânt pe care-1 plantez 
mereu în pământul tău, ca să-l fac cer, ca să te fac cer, măi 
fiule greoi şi la auz, şi la făptuit. Nu aşa, măi Israele, nu aşa, 
tată, nu aşa greoi. Nu Mă mai du cu vorba, tată, că Mă duci 
mereu cu vorba, şi calea ta se înfundă dacă faci aşa, dacă iei 
acest nume în deşert, acest cuvânt de lucrare dumnezeiască, 
lucrare care înseamnă Dumnezeu. 

Nu-ţi mai fă chip cioplit, măi fiule, nu-ţi mai fă, tată, că 
Eu te povăţuiesc să nu-ţi mai faci chip cioplit şi să nu te mai 
închini lui. Dar vei zice: „ Ce vrea Domnul să ne spună, oa- 
re?". O, nepriceput şi mititel ce eşti! Vezi, tată, dacă nu eşti 
ceresc? Cei cereşti înţeleg pe cele nevăzute ale cuvântului 
Meu. Vino, tată, cu cerul, ca să înţelegi ceea ce nu vezi. Nu-ţi 
mai fă chip cioplit ca să te închini lui, că de aceea nu-L iubeşti 
pe Domnul Dumnezeul tău, şi de aceea ai alţi dumnezei, şi de 
aceea te închini la alţi dumnezei. Iată, cele ce nu se văd, din ti- 
ne, Eu le văd, şi văd cum întrebi: „Ce vrea Domnul să spu- 
nă? De aceea nu înţelegi ce vreau să-ţi spun, de aceea, că ai 
chip cioplit, făcut de tine, şi te închini lui, iar Eu am spus: «Să 
nu-ţi faci chip cioplit ca să te închini lui». Eu când l-am făcut 
pe om l-am făcut întreg, tată, întreg şi la minte, şi la suflet, şi 
la duh, şi la trup, după chipul Meu şi după asemănarea Mea, şi 
el şi-a cioplit chipul prin neascultare, şi apoi s-a închinat chi- 
pului lui cioplit, care nu şi-a mai păstrat asemănarea chipului 
Meu, şi omul n-a mai fost după chipul şi asemănarea Mea. 

Ierusalime, copilul Meu de azi, poporul Meu! întru 
tine, tată, Eu iar îl fac pe om; în tine se întocmeşte omul cel 
de la început, care avea chipul Meu şi asemănarea Mea, şi de 
aceea vin şi te povăţuiesc să nu mai strici şi tu ce fac Eu, că 
Adam se repară prin tine, dar tu nu mai ai după tine pe altul 
care să-ţi repare chipul tău cioplit dacă vei fi găsit aşa. Nu-ţi 
mai fă, tată, altă formă şi alt chip, că mare taină ţi-am des- 
coperit Eu azi, şi nimeni pe pământ nu înţelege ca Mine şi ca 
tine cartea Mea. Cartea Mea este din cer. Poruncile Mele pe 
care le-am pus în ea sunt din cer, sunt de la început, şi nu sunt 
de la Moise, ci sunt de la început. Ele sunt chipul Meu, măi 
Israele. Dacă vrei să înţelegi ce înseamnă să nu-ţi faci chip 
cioplit, iată, azi îţi spun din cer ce înseamnă. înseamnă să îm- 
plineşti toate poruncile Mele cele dintru început, căci cel ce 
nu le împlineşte, acela le taie, acela îşi ciopleşte chipul şi i se 
închină lui, chipului cioplit, ciopârţit. Iată, unii din voi nu mai 
aveţi capul; alţii din voi nu mai aveţi ochii; alţii nu mai au 
urechi sau picioare; alţii nu mai au ascultare; alţii şi-au cioplit 
credinţa, tată; alţii şi-au cioplit iubirea şi şi-au lipit în loc ură 
şi dispreţ; alţii şi L-au cioplit pe Domnul de pe ei şi şi-au lipit 
pe diavolul de ei. Iată, Israele, ce este chipul cioplit, chipul 
care nu mai seamănă cu Domnul Dumnezeul tău, chipul că- 
ruia tu te închini, şi aceasta înseamnă alt dumnezeu. Eu n-am 
judecat pe om până în clipa când am dat fiinţă văzută acestei 
porunci dumnezeieşti, iar când am rostit-o prin cuvânt peste 
Moise, atunci lumea a fost judecată, măi fiilor. 

Mare şi înfricoşătoare taină este lucrarea cuvântului 
Meu, care te însoţeşte pe tine, Israele, popor ivit prin cuvântul 
Meu. Erai scris ca să te naşti, ca să Mă arăt cu tine, tată. Şi tu 
ce faci? ce faci, oare, poporul Meu? Am lucrat prin tine cele 
ce nu se văd; am lucrat prin tine, tată, prin fiii cei care au as- 
cultat crezând în cele rostite prin cuvântul Meu. Şi iată, lângă 
lucrul Meu stă nevăzut şi chipul cioplit, care nu seamănă cu 
cele ce am lucrat Eu, că mulţi în tine, Israele, au lucrat multe 
şi nevăzute, şi sunt lucrate şi se vor vedea toate. Iată, Israele, 
cele lucrate nu de Mine peste tine, cele lucrate în ascuns de 


tine se pregătesc spre arătare, precum şi cele lucrate de Mine 
prin tine se pregătesc spre arătare. Cele lucrate nevăzut de ti- 
ne vor să se arate acum ca să te şteargă din Cartea Vieţii şi să 
te osândească mai rău ca pe Lucifer, care a lucrat de la el şi 
nu de la Mine. Vin şi te anunţ cele ce tu nu vezi. Pune, tată, 
mâna şi întocmeşte-te după chipul şi asemănarea Mea. Dă-te 
la o parte dinaintea Mea cu chipul tău cioplit şi fa-ţi numai- 
decât chip după chipul şi asemănarea Mea ca să te închini 
Mie, Israele, şi să nu te închini ţie, tată. Nu te mai închina ţie, 
măi fiule, că tot ce vrei tu e închinare la tine, iar tot ce vreau 
Eu e închinare la Mine. 

Să nu ucizi pe fratele tău şi să te speli apoi pe mâini ca 
să nu se cunoască, ci tu să-l înviezi pe cel ucis de tine, că Eu 
am putere în tine, dar am putere de înviere, nu de ucidere, 
căci învierea este chipul Meu în tine. Nu asculta de şoapta 
şarpelui care intră în tine ca să te facă să calci cuvântul ascul- 
tării, că dacă tu vei face aşa, va mai muri şi altul lângă tine, 
aşa cum a murit şi Adam pe lângă Eva. Nu aşa, măi Israele, 
şi de aceea vin să te povăţuiesc să nu mai fii chip cioplit şi să 
nu te mai închini lui. Fii întreg la chip şi nu cioplit, căci cine 
se ciopleşte după voia sa, acela îşi este sieşi dumnezeu, acela 
se închină la alt dumnezeu. De aceea am venit la tine nu de- 
mult şi ţi-am spus: «Vino, tată, în dragostea Mea! Vino, tată, 
vino! Vino în dragostea Mea, că dragostea Mea în tine, este 
a Mea, nu este a ta, iar dragostea ta în tine, nu este a Mea, şi 
este a ta, şi este chip cioplit, măi Israele». Vreau să te scoli, 
că Eu am zis să te aşezi în chipul Meu şi să dărâmăm cele lu- 
crate de tine nevăzut, şi care sunt, şi care vor să se ridice să 
mărturisească împotriva ta înaintea Mea şi să te scoată din 
cartea aceasta. Cele nevăzute ale tale Eu le am înaintea Mea 
împotriva ta. Ce facem cu ele? Că vine lumina peste cele ce 
nu se văd. Vor pieri cerurile, şi stihiile toate vor pieri, iar Eu, 
Lumina cea dintâi, voi fi lumina celor ce nu se văd, a celor lu- 
crate nevăzut, căci dacă Eu am lucrat nevăzut, iată, şi tu ai lu- 
crat nevăzut atâtea lucrări de ale tale şi nu de ale Mele. 

îţi aduc aminte de darul pe care ţi l-am dăruit, Israele, 
darul lucrării pocăinţei. Dacă încă n-ai lucrat întru acest dar 
de la Mine, grăbeşte-te, tată, şi aleargă să dărâmi dinaintea 
Mea cele lucrate de tine nevăzut, şi apoi tu vei vedea faţa 
Mea. Cel ce nu vede faţa Mea, de aceea nu o vede. Acela să 
desfacă cele ce stau lucrate de el între Mine şi el, iar cel ce nu 
face aşa, va fi ruşinat în cer şi pe pământ. Ia chipul cel dintâi, 
copile din Israel, şi nu mai sta cioplit, că Eu am rostit poruncă 
şi am spus: «Să nu-ţi faci chip cioplit ca să te închini lui». în- 
chină-te Mie şi nu ţie; slujeşte-Mi Mie şi nu ţie dacă vrei să 
fiu Eu Domnul Dumnezeul tău, că dacă tu slujeşti ţie, atunci 
se cheamă că tu eşti dumnezeul tău. Nu cumva să crezi şi tu 
că Eu sunt Dumnezeul celor cu chip cioplit; să nu crezi şi tu 
ca lumea care-şi are chip cioplit. Eu sunt Dumnezeul celor 
vii, nu al celor morţi. Eu sunt Domnul Dumnezeul tău, Israele 
viu, dacă eşti viu şi dacă vei fi viu şi dacă vei învia după chi- 
pul Meu cel întreg. 

Nu te mai ţin mult ca alte dăţi, şi îţi spun să înveţi şi să 
lucrezi poruncile Mele, Ierusalime, şi să nu le desfiinţezi ca 
un vrăjmaş al Meu, căci cel ce desfiinţează poruncile Mele în 
trupul şi în duhul său, acela este vrăjmaşul Meu. Să nu furi 
nimic din ce nu este al tău; să nu ucizi pe nimeni în cer şi pe 
pământ, şi, mai cu seamă, să nu fii desfrânat minţind pe Dum- 
nezeu. Nu merge aşa, tată. Eu nu Mă las minţit. Eu văd şi 
scriu prin îngeri cele nevăzute lucrate de tine. 

împacă-te cu adevărul, Israele, cu Mine, fiule, că Eu 
sunt adevărul tău, nu sunt minciuna ta. Nu-ţi pierde înfierea, 

nu ţi-o vinde, nu vinde ce ţi-am dăruit, că darul vândut se în- 
toarce la Mine şi nu se poate vinde, şi nu iei nimic pe darul 
vândut. Darul pe care ţi-1 dau când dai să-l vinzi se întoarce 
la Mine, şi tu rămâi sărac şi gol şi osândit de fapta ta. Vreau, 
tată, să-Mi fii popor de fii, măi Ierusalime, şi să nu te joci cu 
darurile Mele. Vreau să nu-ţi ascunzi talanţii. Nu cumva să-i 
ascunzi. Fiţi atenţi în lucru, ca să rămână lucrul. Apostolii 
Mei lucrau după cum Eu le-am rânduit. Nici voi să nu lucraţi 
altfel, şi oricine se scoală la lucru, să nu plece pe ogor fără 
toiag, fără cazma, fără sapă, fără greblă şi fără sămânţă. 

Copiii grădinii Mele să ia aminte la Mine şi la cuvântul 
Meu, că le voi da înţelepciunea Mea mereu, ca să povăţuias- 
că, să proorocească cu ea în poporul Meu. 

Cei doi păstori ai poporului Meu să fie treji şi fericiţi 
de ucenicii cei noi, şi să se ridice ucenici din ucenici, spre lu- 
crare cu temelie cerească lucrată, şi nu fără temelie. Mai întâi 
temelie, şi după aceea zidire. Mai întâi terenul, şi după aceea 
unealta de însămânţare şi sămânţa, dar fără toiag să nu se 
plece la lucru. Ce este toiagul, tată? Şi dacă nu veţi şti cum 
vine, întrebaţi în grădina Mea şi veţi vedea tâlcul acestei lu- 
crări. Vreau să mănânc din mâna ta, din rodul lucrării tale cu 
Mine, poporul Meu de fii ai lui Dumnezeu. 

Israele, să nu ai alţi dumnezei afară de Mine. Ierusali- 
me, să nu iubeşti pe nimeni în afară de Mine. Popor al Nou- 
lui Ierusalim, iubeşte tot ce este al Meu şi nu-ţi alege ceva 
anume, că dacă faci aşa, vei pieri din cartea Mea, că Eu, tată, 
nu pot călca peste carte. Iubeşte pe toţi ai Mei şi nu-ţi fă idoli. 
Să nu faci din nimic şi din nimeni un idol, că dacă faci aşa, te 
închini la idoli şi faci război cu Dumnezeu şi cu fiii lui Dum- 
nezeu din pricina idolilor tăi, după cum este scris: «Unde este 
comoara ta, acolo este şi inima ta». Iubeşte-1 pe aproapele 
Meu ca pe Mine, Israele, căci peste tine nu pot să spun să 
iubeşti pe aproapele tău ca pe tine însuţi. Nu pot, tată, să spun 
şi peste tine, aşa. Azi nu pot să mai spun aşa, de vreme ce nici 
măcar creştinii Mei nu mai ştiu cum trebuie să fie creştinul 
Meu şi cum să se iubească pe sine şi cum să nu se iubească 
pe sine. 

Vino, Israele, în dragostea Mea, vino! De ce crezi tu 
că-ţi spun mereu aşa? Vino, Ierusalime, în dragostea Domnu- 
lui Dumnezeul tău şi pune-ţi capul pe umeri şi nu fi chip cio- 
plit sau stâlcit sau sucit. Fii după chipul şi asemănarea Mea, 
căci Adam şi Eva au greşit, Israele, şi tu ştii greşeala lor şi ştii 
ce înseamnă când îţi zic: «Vino în dragostea Mea!», şi nu te 
potrivi cărnii şi firii tale, care te scoate din har şi din cer. Ţi-am 
spus să iei pe tine cămaşa Duhului Sfânt, şi ţi-am spus să-ţi 
pui brâul peste ea, ca să nu ţi-o ia vântul. Eu ştiu de ce ţi-am 
spus, şi ferice ţie, cel ce Mă asculţi cu toată credinţa ta în cele 
ce-ţi cuvintez. 

Nu mai fi neatent, că vreau să mănânc din mâna ta, din 
blidul tău mâncare plăcută Mie, Ierusalime, popor de fii ai 
Domnului. Primeşte-Mă, şi să ştii ce înseamnă să Mă pri- 
meşti. Să nu Mă faci să plec din faţa ta, că dacă cineva din Is- 
rael nu Mă ascultă, Eu voi pleca din faţa aceluia şi îmi voi 
anunţa plecarea Mea din faţa lui. 

Fiţi purtători de daruri cereşti, după rânduială şi nu fără 
de rânduiala cuvântului Meu. 

Ierusalime, binecuvântat să fii de Domnul Dumnezeul 
tău, şi să fii după chipul şi asemănarea Mea, Ierusalime, po- 
porul Meu cel binecuvântat. Amin. 

Sărbătoarea cuvioasei Parascheva 

Poporul Cuvântului, lucrător al salvării făpturii. Rugăciunea îm- 
plinitoare. Alegerea grâului din neghină. 

E u sunt. Eu sunt, Ierusalime nou. Staţi atenţi la 
cuvântul Meu, voi, străjeri ai Cuvântului. Pace 
ţie, Ierusalimul Meu! Eu sunt. Eu sunt Domnul Du mn ezeul 
tău, Ierusalime. Eu sunt Cel ce te hrănesc cu hrana cuvântului 
Meu şi nu numai cu pâinea cea spre fiinţă. Tu nu trăieşti nu- 
mai cu pâine, măi Ierusalime, şi de aceea eşti tu mare. Asta-ţi 
este mărirea, măi poporul Meu, căci tu, tată, ai mâncat cel 
mai mult cuvânt din cer, aşa cum n-a fost până acum în Israel 
sau între neamurile cele de sub cer. Aşa a fost scris pentru 
vremea aceasta, şi eşti ales de Mine din vremea aceasta şi ai 
nume de Israel al harului, aşa cum a fost făgăduinţa cea peste 
Avraam când Eu, Domnul, am fost dat lui prin Melchisedec, 
preotul lui Dumnezeu, tainicul preot al Tatălui Meu. 

Pacea Mea o pun peste tine, Ierusalime adunat azi în 
cetatea Căprioru! Iată, vin în cetatea aceasta, dar cuvintez 
peste tot Ierusalimul Meu de azi. O, ce nume mare, dar cei de 
pe pământ nu ştiu ce înseamnă acest nume minunat. De unde 
să ştie, măi Israele? Cine să le spună? Dar cine să creadă dacă 
le-ar spune? 

Să nu te mai datini, măi poporul Meu, că Ierusalimul 
cel de sus te poartă pe tine şi se poartă lângă tine, că tu eşti 
nădejdea celor din cer, iubitul Meu popor de azi. Tu eşti cu 
trupul, tată, şi fără de trup n-a lucrat Domnul peste trupuri. 
Ţine-te cu trupul treaz şi viu, şi să nu te mai datini, căci 
trupul acestui popor şi mâna acestui Israel va da mâna la toa- 
tă făptura care a fost şi care este. Să nu te mai datini, tată. De 
ar fi să vezi cerul şi pământul sfărâmându-se, de ar fi să vezi 
în curând stele şi lună şi soare curgând de deasupra ta, de vei 
vedea munţii în câmpie şi morţii ieşind spre tine, nu te clă- 
tina, că tu eşti cel aşteptat. De ar fi să piară tot şi toate, numai 
tu, măi Israele, să nu pieri şi să nu te temi, şi să fii credincios 
şi nu mofturos, şi să foloseşti de acum mai mult ca oricând 
smerita cugetare, măi poporul Meu, şi să ai grijă de Duhul 
Meu la întâlnirile tale cu Mine, la întâlnirile Mele cu tine, 
adică cu fratele tău din Israel, întru numele Meu întâlnire. Să 
nu te mai datini, şi să te faci vrednic să cunoşti tainele Mele 
cele încă ascunse de tine, cele lucrate şi întocmite, dar încă 
ascunse de tine. De aceea îţi cer cugetul smerit. O, dacă tu, 
tată, ai fi voit să lucrezi cu cugetul smerit, aveai cerurile des- 
chise deasupra ta de mult spre vedere. Eu de aceea vin azi şi 
cuvintez, ca să te învăţ să te rogi, iar cel ce se roagă are pri- 
mire la Mine numai dacă are cugetare smerită. E mare lucru 
rugăciunea care este împlinită peste tine de la Dumnezeu. Şi 
care rugăciune este primită, măi Israele? Eu îţi spun că este 
primită aceea care se împlineşte, iar cea care nu ţi se împli- 
neşte, aceea n-a venit la Mine, aceea a rămas pe pământ. 

Mă uit în tine, Ierusalime, Mă uit mereu în inima celor 
din Israel şi nu-Mi place duhul tău, Israele, copilul Meu. O, 
eşti tare mofturos! Până când aşa? Mă încurcă mofturile tale, 
tată, Mă încurcă şi îmi întârzie venirea, că nu vreau să te dau 
deoparte. Mă încurci în calea venirii Mele, şi îmi vine să Mă 
mânii pe tine şi îmi calc mereu pe răbdare, şi iată. Mă întârzii, 
Israele, poporul Meu. Vino, tată, spre rugăciune cu smerenie. 
Cheamă-Mă, că ai nevoie de ajutorul Meu, dar cheamă-Mă cu 
cugetul smerit, că n-am cum să vin altfel. Eu sunt Dumnezeu, 
nu sunt om, măi poporul Meu. Eu nu sunt omul, tată. Eu sunt 
Domnul, şi am pus peste tine străjeri. în numele Meu am lu- 
crat de i-am pus, şi te-am păstorit patruzeci de ani, dar şi tu l-ai 

bătut pe Moise cu pietre, şi el ţi-a luat toată suferinţa ta asupra 
lui, şi tot l-ai bătut. Am pus peste tine păstori, şi tu i-ai scos 
din firea Duhului Sfânt, şi ai spus apoi că ei te păstoresc rău. 
Tată, tată, cui nu-i este sete, dacă-i dai apă forţat, acela nu te 
înghite. Cui nu-i place ascultarea, acela nu-L cunoaşte pe 
Dumnezeu întru venirea Sa, întru proorocii Săi. 

Poporul Meu, mai fă şi peste tine control, nu fă numai 
peste Mine control. Tu mereu M-ai controlat întru cele aşe- 
zate, dar pe tine nu te-ai controlat. Şi când ai găsit vinovată 
aşezarea Mea, pe Mine M-ai găsit, şi Eu atunci M-am retras, 
şi a rămas păstorul fără Mine pentru tine, şi a rămas proorocul 
cu tine, nu cu Mine, şi ţi-a făcut voia ta, că n-ai vrut altfel, co- 
pile din Israel. Până când, tată, până când aşa? Spune şi tu ce 
spun Eu; spune, Israele, spune; să spui şi tu: „Până când, 
Doamne, Te vom mai opri? Până când vom mai zăbovi fără 
înţelepciune? 

Nu sunt vinovat Eu, Israele tată. Eu nu ţi-am vrut decât 
binele şi harul, măi poporul Meu, dar n-am voit să te apăs cu 
darurile Mele. Ţi-am spus Eu ţie, nu demult, că dacă M-ai fi 
ascultat cu smerenie, dacă M-ai fi ascultat numai pe Mine, ar 
fi rămas Duhul Meu în mijlocul tău, şi tu nu te-ai fi împrăş- 
tiat. O, trupul tău a fost desfăcut, Israele, şi iată, şi acum tot 
aşa stă, că nu vrei să înveţi să te împlineşti întru Mine, tată, 
să faci ce am făcut Eu, să lucrezi ce am lucrat Eu şi să nu fii 
mofturos, şi să iubeşti mustrarea, copile care ai numele scris 
în cartea aceasta, în lucrarea aceasta. Vai celui fără de mustra- 
re, vai! Vai vouă, măi copii care staţi fără de mustrare, care nu 
căutaţi nuiaua spre ridicare şi spre cercetarea cugetului vos- 
tru! Vai celui ce nu primeşte nici acum pe Domnul, Cel ce 
ceartă şi mustră spre înţelepţire! O, nu se poate, Israele, să fii 
fiu al poporului Meu şi să stai tot în tine şi să faci tot ca tine, 
că aşa nu eşti al Meu; eşti al tău, şi eşti al grijilor veacului 
acesta, şi eşti al nesupunerii, tată. Eu voiesc să te scot din la- 
ţul acesta şi să te ajut să te uiţi spre biserica vremii celor din- 
tâi apostoli ai Mei şi să te obişnuieşti cu Scripturile vremii 
aceea când biserica Mea judeca toate pricinile lui Israel, lui 
Israel cel nou, cel după har, cel de la Iisus Hristos. 

Iată, tată, ce am făcut spre capătul lucrării Mele. Am 
ridicat străjeri încercaţi de Mine şi i-am numit pentru tine ca 
să stea înaintea ta şi ca să stea înaintea Mea cu tine, Israele, 
şi să-Mi facă spre tine cărare şi să vin şi să te hrănesc cu cu- 
vântul Duhului Sfânt, şi să vin prin cuvânt să te învăţ viaţa, şi 
să vin prin cuvânt să te mângâi în nădejde, să te îndrept în 
purtare, să te mustru în greşeală, şi să Mă primeşti când vin, 
şi să trăieşti în iubire, măi Ierusalime. N-ai cum să zici că Mă 
iubeşti pe Mine dacă nu-1 iubeşti pe aproapele Meu ca pe 
Mine. Eu sunt în el pentru tine şi înaintea ta ca să văd prin 
ochii lui, ca să vorbesc cuvântul Meu prin graiul lui, ca să aud 
prin urechea lui ce vorbeşti tu rău, ca să văd prin el ce faci tu 
şi cum mergi tu spre Mine. Dar dacă te ascunzi de aproapele 
Meu, care este lângă tine, şi dacă te mai şi mofturezi când te 
descopăr, atunci să ştii că tu încă n-ai venit la Mine şi nu eşti 
în obştea bisericii Mele cea de la sfârşit, care trebuie să se- 
mene cu Mine şi nu cu tine, cu Duhul Meu şi nu cu duhul tău. 
Este rău dacă eşti aşa, că vei pleca de lângă cer chiar dacă 
acum zici că stai cu cerul. 

învaţă, Israele, cum se stă în cer; învaţă-te cu Mine, 
Do mn ul Iisus Hristos, învăţătorul tău. De patruzeci de ani vin 
cu sânul plin de sămânţă şi o semăn peste tine. Semăn mereu, 
şi orice semănător are şi rod de cules. Iată, şi acum am tot ve- 
nit cu sânul plin, şi mult am venit şi am semănat peste tine; şi 
acum, am zis să semăn mai cu măsură, că Mi s-a risipit atâta 


sămânţă pe pământ înţelenit. Am aşezat unelte de lucru peste 
pământul tău, şi le trimit înaintea Mea doi câte doi, trei câte 
trei, cinci câte cinci şi zece câte zece, ca să-ţi pregătească 
ogorul, tată, ca să nu mai cadă sămânţa în zadar. 

Vino, Israele, în dragostea Mea şi nu mai umbla pe la 
prooroci, că iar îţi spun: Eu nu sunt prooroc, şi sunt Domnul 
Iisus Hristos, Care am venit să te păstoresc ca să nu te rătă- 
ceşti, tată. De ţi-ar da altcineva ceruri peste ceruri şi daruri 
peste daruri, nu Mă da pe Mine, tată, în schimbul nici unei 
bogăţii. Nu fi mititel, Ierusalime, nu te lăsa ameţit pe pământ. 
Ascultă de cuvântul Meu şi nu te du pe câmp deschis, unde 
bate vântul din toate laturile, şi ca să te laşi bătut de vânt ori 
în ce parte. Israele, nu pleca din casa Mea, din lucrarea Mea, 
că vreau să te găsesc acasă când Mă întorc. Nu mai sta fără 
de smerenie, şi cugetă cu aplecare despre tine şi nu te semeţi, 
tată, că mult M-ai alungat din tine cu semeţia ta, cu ameste- 
carea ta. Nu mai sta amestecat în duhul tău, că dacă nu vrei 
să Mă asculţi azi, mâine vei pleca de lângă Mine. 

Iată, s-a rostit numele unei zile, şi tu, Israele, te-ai spe- 
riat, şi tu, Ierusalime, te-ai îndoit întru Mine, şi să ştii că ziua 
aceea a fost zi de cutremur, că am în tine pleavă, nu numai 
grâu am în tine, şi cu pleava Mi-e ruşine la Tatăl, şi pleava 
trebuie vânturată din grâu. Am în Israel trupuri fără duhul 
acestei lucrări, fără credinţa dreaptă în lucrarea cuvântului 
Meu şi fără statură de nuntă cerească, şi aceia trebuie să cadă 
din vasul cu grâu, ca să rămână grâul ales bob cu bob. Acea 
zi a fost zi de cutremur, zi de vânturat grâul, măi fiilor, dar 
ziua aceea s-a înscris ca o zi de groază peste cei ce stau fără 
credinţă întru această lucrare. Ziua aceea va vorbi de la sine, 
măi Israele, şi îţi va cuvânta că n-a fost minciună cuvântul 
rostit peste ea, şi tu tată, te-ai speriat, şi rău M-ai supărat, că 
te văd fără statură şi te văd fire fără credinţă în bucuria ce va 
să vină. Ce am spus Eu apostolilor Mei când i-a încercat fur- 
tuna pe mare? Eu îmi odihneam Duhul la capătul corăbiei, şi 
ei M-au deşteptat din somn ca să-Mi spună că pier sub fur- 
tună, şi Eu am supus furtuna sub cuvântul Meu, iar lor le-am 
spus: «Pentru ce sunteţi aşa de fricoşi? Cum de nu aveţi cre- 
dinţă?», şi i-am făcut să se înfricoşeze de Mine, nu de fur- 
tună, căci ei, înfricoşaţi, au spus: «Cine este Acesta pe Care 
II ascultă şi marea, şi vântul?». 

Ierusalime, schimbă-ţi frica, tată, şi să-ţi fie de Mine 
frică şi nu de altceva. Dacă ai face aşa, M-ai cunoaşte că sunt 
cu tine şi ai fi întru Mine până la arătarea Mea. Nu mai risi- 
pesc sămânţă multă, că sămânţa e scumpă şi nu are nimeni să- 
mânţă în afară de Mine, şi nu vreau s-o risipesc. Lasă-te lu- 
crat, Ierusalime, că dintr-o sămânţă prinsă se face spic bogat 
dacă se prinde o sămânţă, dar lasă-i pe lucrătorii Mei să-ţi 
pregătească ogorul vieţii tale cu Mine, Ierusalime de azi. 

Nu mai fi mofturos, copile din Israel, că tu nu eşti mai 
mare ca Mine, tată. Lasă, să fii mare la vremea arătării măririi 
tale pe care o ai pe creştetul tău de la Mine. Dar dacă Mă ai 
de toiag şi Mă arunci, şi iar Mă iei, şi iar Mă arunci, fii atent, 
că voi pleca din faţa ta, şi îmi voi anunţa plecarea, că Eu aşa 
ţi-am spus odată, Israele, ţi-am spus că Eu n-am venit să pierd 
vremea, şi am venit să împlinesc Scripturile care au mai ră- 
mas pentru acum. Lasă, tată, mâinile Mele cele lucrătoare pe 
pământ, lasă-le să te cureţe de scaieţi şi de greşale şi de 
mofturi, şi nu te mai juca mereu întorcându-Mi spatele. Mai 
bine stai la albit, că nealbit şi neînsemnat de unşii Mei nu vei 
avea trecere cu Mine în ziua care se va arăta peste Israel. N-am 
avut popor mai mofturos ca acum; mai mângâiat ca acum şi 
mai mofturos ca acum. De aceea s-a risipit poporul Meu, de 

aceea te-ai jucat cu Dumnezeu, copile de ceară. Numai ceara, 
tată, curge la vremea încălzirii ei, dar tu adună-te sub căldura 
Duhului Sfânt şi nu te topi şi nu te risipi, şi stai în trup şi nu 
sta în lături. 

Eu sufăr de la tine, că n-am voit să suferi tu de la tine, 
şi tot nu M-ai iubit, Israele. Eram în Verginica pe vremea tru- 
pului ei cel văzut, şi veneai, Israele, cu toate durerile tale, cu 
toate bolile şi zgârieturile tale şi nu-ţi era milă de trâmbiţa 
Mea. Plecai acasă, tată, şi îţi lăsai acolo şi boala şi mâhnirea 
şi durerea şi înţepătura, şi pe duşmanul tău îl lăsai tot acolo, 
şi tu plecai într-ale tale şi lăsai toată povara ta pe trupul Meu, 
pe trupul care a purtat Duhul Meu Cel Sfânt înaintea ta. Şi da- 
că mergeai acasă, Eu nu vedeam în Israel durere pentru trâm- 
biţa Mea ca să ceară Israel la Mine vindecare peste trâmbiţa 
Mea. Să fi plâns acest popor, să fi plâns fără de astâmpăr, fără 
de mângâiere să fi plâns ca să iau durerile de pe Verginica 
Mea, dar n-a plâns nimeni, şi tot ce a avut Israel de dus prin 
păcatele sale, le-a adus pe toate pe trupul acela. Toată sarcina 
lui Israel era adusă la Domnul, de nu mai puteam lucra prin 
vasul Meu ales. De aceea am pus Eu azi lucrarea Mea la adă- 
post, ca să nu mai fie prilej de zdrobire a lucrării cuvântului 
Meu, şi de aceea am rostit poruncă între poruncile aşezămân- 
tului Meu cel nou, ca să nu intre întunericul din afară peste 
lumina dinăuntru, ca să pot lucra cu toată puterea Mea în 
vremea aceasta şi să nu-Mi fie şchiopătată puterea şi trupul 
cel sfinţit al purtătorilor Mei. 

Du-ţi crucea, Israele, şi nu cârti, că vreme de patruzeci 
de ani ai cârtit şi te-ai scuturat de cruce. Vezi, tată, de ce am 
pus Eu pe copiii Mei deoparte? Şi să nu te încumeţi să te gân- 
deşti să-i zdrobeşti cu ceva, că iată, nu mai ai pe unde sări cu 
sarcina păcatelor tale. Las-o jos, şi scoală-te apoi şi nu te mai 
încrosnia cu sarcini păcătoase. Vino după Mine, vino, Ierusa- 
lime! Vino, şi ia jugul Meu, că jugul Meu e uşor şi sarcina 
Mea e bună. Cum adică vine asta? Adică să iei viaţa Mea pe 
umerii tăi şi s-o trăieşti şi s-o arăţi trăind în tine; să Mi-o arăţi 
Mie şi s-o vadă toţi înăuntrul tău, şi să nu fii pricină de smin- 
teală pentru lucrarea Mea, şi să nu-1 faci pe omul din lume să 
batjocorească lucrarea Mea şi numele tău cel ceresc. Deose- 
biţi pe cel ce are necredinţă şi neascultare şi socotiţi-1 necurat 
pe unul ca acela şi rugaţi-vă Mie să despart caprele din oi. 
Roagă-te, Israele, roagă-te cu duhul tău, că iar îţi spun, vreau 
să văd ce se roagă duhul tău. 

Te-am pus să te rogi, Ierusalime, pentru un sufleţel 
mititel care a înghiţit cartea cuvântului Meu şi care vesteşte 
acum cuvântul Meu şi ieslea Mea cărturarilor şi fariseilor şi 
mai-marilor bisericii. Şi să ştii că te-ai rugat dacă rugăciunea 
ta s-a ascultat de cer. Şi se va asculta rugăciunea ta, şi după 
aceea se va adăuga ţie acest copil pus la încercare încă de la 
naşterea sa. O, tată, mult poate rugăciunea dreptului întru lu- 
crarea sa. Roagă-te, iubitul Meu popor, până ce acest copil 
mic va doborî toţi stâlpii care s-au pus în calea slavei Mele ca 
să nu mai vin, ca să nu fiu crezut de cei apăsaţi sub povara 
legii. 

Binecuvântată să fie lupta, şi apoi cununa acestui copil 
mititel, dar să stea mititel ca să poată sta, căci cel ce stă sub 
mâna Mea, acela este sub acoperământ şi este pe stâncă. Să-şi 
pregătească putere pentru credinţa lui în lucrarea Mea şi să se 
uite mereu la Mine şi la tine, Israele lucrător. Binecuvântată 
să fie cărarea lui spre lucrarea Mea, cărare fără piedici şi fără 
împotrivire pe pământ, aşa precum în cer, căci cerul nu-i stă 
împotrivă, ba, din contra, îi face cale şi îi iese în cale cu 
iubire. 


Ierusalime, Eu sunt Domnul Dumnezeul tău, aşa cum 
ţi-am făgăduit. Adu-ţi aminte de făgăduinţele Mele peste tine 
şi cere tu la Mine aceste făgăduinţe, ca să lucrez şi Eu şi tu, 
ca să lucrăm noi împreună, Ierusalime. 

Binecuvântată să fie împărăţia Mea peste tine, Ierusa- 
lime nou, Ierusalime iubit de Domnul Dumnezeul tău, Ierusa- 
lime aşteptat de tot cerul. Amin, amin, amin. 

învăţătură despre lucrarea păcii şi a lucrului duhovnicesc în po- 
porul cuvântului. Umilinţa cea spre lucrul slavei Domnului. Grija 
pentru lucrarea harului. 

D eschideţi, ca să intru şi să las cuvânt peste voi, 
copii de la ieslea Mea; să las învăţătură proas- 
pătă în voi, şi voi să staţi în duhul păcii Mele şi să-Mi daţi 
dreptul să îngrijesc de toate câte sunt făcute şi nefăcute, vă- 
zute şi nevăzute. Eu lucrez nevăzut, şi pe urmă vă arăt ce lu- 
crez Eu cu voi şi pentru voi, căci voi, iubiţilor, Mă ascultaţi şi 
Mă iubiţi şi n-aveţi alt dumnezeu afară de Mine, Domnul, şi 
Adevărul Domnului, şi Cuvântul Tatălui. 

Eu sunt Cuvântul. Sunt Cuvântul Tatălui, măi fiilor, 
sunt în numele Tatălui peste voi prin cuvânt, şi voiesc ca voi 
să aveţi tărie şi credinţă tare, în numele Tatălui şi al Fiului şi 
al Sfântului Duh. Iată, întreită putere îmbrac peste voi şi cu 
întreită lucrare de pace vă învăluiesc. Giulgiul păcii Mele vi-1 
dau şi vă înfăşor cu el, căci mâna Mea vă acoperă şi vă înfă- 
şoară în giulgiul păcii, ca să nu fiţi plăpânzi în putere sau în 
durere. Nu, tată, să nu fiţi plăpânzi, şi să fiţi tari, ca unii care 
aveţi pe Dumnezeu, Cel ce vă poartă de grijă. Rămâneţi sub 
iubirea Mea şi staţi sub ea şi sub acoperământul ei, dar staţi 
cu nădejde tare, căci duhul cel care are pică pe voi se clatină 
din ce în ce mai tare şi iese din rădăcină şi se usucă din ce în 
ce până nu mai este, pentru că vremea este să păţească aşa 
duhul cel vrăjmaş Mie şi vouă, că Eu îi scriu pieirea, i-o scriu, 
tată, ca să pot să-Mi desfac lucrarea slavei Mele peste voi şi 
peste tot ceea ce Mă doreşte pe Mine în venirea Mea cea 
mare. 

Pace vouă, pace vouă, pace vouă! căci nu sunteţi buni 
de nimic fără această cerească lucrare. Păstraţi-vă puterea pă- 
cii, şi Eu vin şi adaug până la umplere această cupă dulce şi 
Mie şi vouă. Păstraţi-vă nădejdea, tată, şi lucraţi nădăjduind, 
aşa cum şi Eu lucrez, nădăjduind în voi, cei prin care Eu Mă 
mişc şi suflu şi înviez pe cel din moarte. Staţi în jurul harului 
Meu, căci voi, pe harul Meu trebuie să vă bizuiţi, de vreme ce 
prin harul Meu v-am izbăvit şi vă izbăvesc, şi voi face aceasta 
până la venirea Mea cea văzută. 

E slab poporul Israel de azi, ştiu, tată, că e slab, şi de 
aceea vă trimit la poporul Meu cel slab, şi suflu prin voi peste 
el, şi el nu înţelege ce fac Eu cu voi peste el. Dacă voi aţi voi 
să vă măresc în faţa poporului Meu, Eu aşa aş face, dar Mă 
uit la voi că nu vreţi, că vă trageţi înapoi din calea slavei vă- 
zute. Eu ştiu, tată, de ce faceţi voi aşa, ştiu că voi vreţi să fiu 
numai Eu, dar Eu sunt cu trupul ascuns, că altfel nădejdea nu 
s-ar mai numi nădejde. Poporul nostru e slab, tată, slab şi la 
chip, şi la asemănare, slab şi la virtute, şi la umilinţă, slab în 
frică de Dumnezeu, şi Mi-e milă de el când îl văd aşa de slab, 
şi zic: după ce că e aşa de firav, ce să-l mai pedepsesc spre în- 
ţelepţire? Şi iarăşi zic: lăsaţi-vă folosiţi de Mine peste poporul 
acesta. Nu vă trageţi din slava Mea cea pe care vreau s-o arăt 

în faţa poporului Meu. Faceţi şi voi ce a făcut Moise, că el M-a 
ascultat când l-am aşezat să arate slava Mea înaintea lui 
Israel. E bună umilinţa, tată, dar e vremea să-Mi şi desfăşor 
slava cea văzută, şi cu cine să fac această descoperire? Ştiu 
ce-Mi veţi spune, dar cu semne este altceva, şi Eu vreau ca 
mărturiile să rămână în poporul Meu care merită să le vadă, 
să rămână între cei pecetluiţi cu tainele Mele cele ce nu se 
văd pe dinafară. 

V-am îndemnat, tată, să proorociţi cuvânt ca să-l aduc 
la vedere apoi. Poporul este necredincios, dar vreau să-l fa- 
cem să ştie cum să creadă, să-i adăugăm credinţă. Iată, se lup- 
tă latura de creştini care s-au tras cu ale lor, cu cele alese de 
ei şi nu de Mine, se luptă cu voi, cei care v-aţi tras de-a dreap- 
ta Mea după cum v-am povăţuit. Nu cumva să vă temeţi de 
această luptă. Şedeţi de-a dreapta Mea până vom aşterne la 
pământ necredinţa cea din stânga. Eu, Domnul, v-am rugat să 
ţineţi departe pe cei ce s-au ales în stânga, dar dacă nu veţi 
face aşa, aceasta se scrie neascultare de cele ce Eu cuvintez 
din dreapta Tatălui. Şi iată, tată, că iarăşi trebuie să spun: cel 
ce-şi caută slava lui, acela vorbeşte de la sine şi nu de la Tatăl, 
şi se cunoaşte această lucrare. Şi prin ce se cunoaşte, măi fii- 
lor? Prin necazurile care vin peste lucrarea Mea, prin ranele 
care se aşează peste ea. Şi de unde rane? De la cei ce nu sunt 
lăsaţi să stea în stânga. 

Vorbesc cu voi, cei ce vă am ca pe o nădejde în truda 
Mea peste Israel, ca pe o mână a Mea în Israel. Stau în mijlo- 
cul vostru şi facem sfat, tată. 

O, măi fiilor, dacă Eu aş fi avut scule în Israel ca şi cele 
pe care le-am născut Eu acum, n-aş mai plânge acum pe urma 
poporului Meu. De aceea vă îndemn să lucraţi. Eu am pus în 
voi pe Duhul Sfânt al prevederii, şi am pus în voi duhul care 
caută slava Tatălui nostru. Ce să fac Eu cu cei ce nu Mă cu- 
nosc pe Mine în voi, cu cei ce n-au făcut ochi nici până acum? 
Cum să-l rog Eu pe Israel să asculte de Mine prin voi şi prin 
cei adăugaţi vouă dintre fraţii voştri care seamănă cu voi, ca- 
re se uită să calce precum călcaţi voi, care n-au bube, tată? 
Cine are bube vechi şi n-are nici umilinţă pentru vremea Mea 
cu voi, acela vorbeşte de la sine, de vreme ce n-are încă umi- 
linţă. Eu am vorbit cu acest popor aşa cum a voit el să vor- 
besc, şi câţi din ei au luat vorbirea Mea ca pe o profeţie ce- 
rească? Şi dacă nu au luat-o aşa, au greşit faţă de curăţenia ce- 
rească şi au pierdut puterea harului Meu. Profeţia cerească e 
venită de la Mine, iar profeţia pământească e venită de la om, 
tată, şi omul îşi ia lauri pe pământ şi zice că-s lauri din cer, şi 
nu pot face mai nimic cu omul care stă în neputinţă, căci 
aceasta este o mare neputinţă pentru Mine în om. Rău e de 
omul care-şi caută slava sa, rău e, tată, şi unul ca acela vor- 
beşte întru Mine, dar nu de la Mine, ci de la sine, de la slava 
pe care o iubeşte, şi Eu, iată, n-am avut folos peste Israel, şi 
Israel e slab şi fără har. Harul Meu cel ce se revarsă, dacă 
găseşte în cale vreo spărtură, curge în vânt şi nu ajunge la 
ţinta la care este trimis. E ca furtunul care poartă apă dinspre 
izvor şi care e spart din loc în loc şi nu ţine apa ca să ajungă 
apa până la cel însetat de har şi de apa harului. 

Copiii Mei, faceţi-Mi loc la iesle, că vreau să vin cu o 
carte nouă, cu o învăţătură tare şi cerească, nu pământească, 
fiindcă Eu la voi nu Mă mai încurc de om, căci voi lucraţi ca 
Mine, nu ca voi şi nu din voi. 

Vreau, tată, să stau în sfat cu păstorii şi cu apostolii cei 
înnoiţi din harul Meu. Vreau să stau cu voi în faţa poporului 
Meu apoi. Să se dea de veste zi de întâlnire cu Israel. Aş voi 
la serbarea sfinţilor arhangheli să vin pentru Israel. Vă dau 


putere vouă; îi dau şi poporului putere şi ajutor să vină la 
praznicul Meu cu ai Mei. Voi lucra să nu fie frig, ca să pot 
intra în peşteră (Ro-Emaus, n.r.) cu Israel şi să-l povăţuiesc din 
nou. Amin. 

Dar şi la voi am acum de dat, şi iată, tată, ce am de dat. 
Este scris în Scripturi că femeia când naşte trece prin dureri 
mari, dar după ce naşte copilul, ea uită de durere şi se bucură, 
pentru că s-a născut un fiu. Lăsaţi grija şi durerile naşterii 
pentru fiul cel mic şi nou, căci Eu rostesc cuvântul Meu şi zic: 
Binecuvântat cu voi să fie fiul cel mic, şi să se sfârşească du- 
rerile naşterii, căci el s-a născut şi va creşte sub harul Meu 
prin voi. Durerile naşterii să nu vă mai doară pe voi, iar ceea 
ce mai este de durut, Eu voi depărta şi voi lua sub stăpânirea 
Mea. Se vaită duhul lumii că a pierdut un fiu, dar acest fiu era 
în lume şi nu era din lume, şi de aceea Tatăl ni l-a dat nouă. 
Ridicaţi mâinile la Tatăl şi rostiţi mulţumire pentru ce ne-a 
dat, iar peste cuvântul mulţumirii, şi după rostirea acestui cu- 
vânt vor învia cele bune pentru fiul acesta. Rostiţi cuvânt de 
mulţumire, şi ziceţi ca Mine apoi: Tată, îţi mulţumim că prin 
Fiul Tău ne-ai ascultat. Aduceţi acatist marelui şi sfântului 
mucenic Mina, că el este viu, şi va merge să ia cele furate de 
la fiul cel mic. 

Iar tu, fiule mititel, dacă vei iubi să fii mititel, vei fi 
mare, tată. Dacă vei iubi să fii ascultător cuvântului rostit, nu 
te va prinde nici o neputinţă. Cel mic nu are griji până creşte 
mare, dar vreau, tată, să creşti mare, ca să-ţi dau întrebuinţare 
în truda Mea de azi, şi să-ţi dau apoi şi premiu în lucrul tău 
cu Mine, cu copiii Mei, tată, cu fraţii tăi întru Mine, copilul 
Meu, cu fraţii Mei, tată. Să nu fii plăpând. Să te uiţi după cei- 
lalţi şi să nu doreşti faţa tainelor Mele, până ce Eu îţi voi arăta 
puţin câte puţin, dar iată, ţi-am şi arătat, dar nimănui să 
nu spunem, tată. E cerul pe pământ aici, dar să nu spunem ce- 
lor ce nu văd. Voi veni să te învăţ, ca să înveţi tu de la Mine, 
învăţătorul tău, căci am scris numele tău în cartea Mea de 
aici. Eu sunt Cel ce voi lucra să mai desfac ce a mai rămas de 
desfăcut în urmă. Voi trimite soli cereşti şi voi lua cu Mine o 
adiere de vânt şi voi sufla în urma ta, ca să netezesc urma ta 
pe unde ai venit spre Mine, şi nu te va găsi nimeni şi nu va 
întreba nimeni de tine. Eu, Domnul, voi lucra, ca să nu mai 
fie dureri ale naşterii, şi să fie bucurie, tată. Iar tu să fii cu- 
minte cu inimioara şi cu cugetarea şi să nu te sminteşti întru 
Mine, căci lucrarea Mea are greutăţi pe pământ, are zbatere, 
tată. Păzeşte-te cu gândul numai în Mine, tată, şi păstrează 
această rugă a Mea. Păzeşte-ţi gândul să nu iasă pe drum, să 
nu iasă spre cele din care ai ieşit, că tu eşti născut de sus şi nu 
de jos, fiindcă Eu din nou te-am întocmit. Iubeşte duhul rugă- 
ciunii şi cere-Mi sfinţi în ajutor. Ei vor să te înconjoare ca pe 
un prunc şi să-ţi facă scutece noi şi să te ţină curat şi să alun- 
ge din preajma ta toate firele de praf şi de vânt şi de zgomot 
pământesc. 

Ia aminte la cartea vieţii şi la cântarea psalmilor, că fru- 
moasă este inima cea care cântă din strunele acestea. Strunele 
acestea M-au cântat pe Mine în inima unsului Meu, David. 
Cântă-Mă şi tu, cu inima ta mică, fiindcă cel ce se vede mic, 
acela zice: «Domnul este ajutorul meu şi nu mă voi teme; ce-mi 
va face mie omul?». 

Cheamă-Mă să te înconjor şi să te ascund sub aripile 
Mele, şi cu cât Mă vei chema. Eu voi împlini. Pace ţie! Amin, 
amin, amin. 

31 octombrie/13 noiembrie 1994 

Cuvântul Domnului către păstorii poporului creştin 

Lucrarea facerii omului nou. înţelepciunea pentru lucrarea vesti- 
rii cuvântului. Nu poate pomul rău să facă roade bune. 

I ată, am venit şi aştept să cuvintez şi să ia fiinţă în 
cartea Mea de azi cuvântul Meu cu care vin acum. 
Mă aplec înaintea ieslei Mele şi dau să intru pe poartă. Cum 
adică pe poartă? Ce este cuvântul acesta? O, măi copii ai ies- 
lei Mele, ce poartă aduc Eu în vorbire? Iată, voi sunteţi poarta 
prin care Eu intru în carte şi Mă înfiinţez prin cuvânt. Dacă 
Eu sunt Cuvântul, Eu sunt cartea. Eu, măi fiilor, de vreme ce 
Eu sunt Cuvântul cărţii. Eu sunt Cuvântul, şi voi sunteţi 
poarta Cuvântului, poarta Domnului Iisus Hristos, prin care 
Domnul intră în Ierusalim, intră în Israel, intră Domnul, tată. 

O, fiilor de la poartă, poarta cerului spre pământ, poar- 
ta intrării Cuvântului în Ierusalim! O, măi fiilor, scris este în 
carte că porţile acestea vor fi deschise zi şi noapte, şi noapte 
nu va mai fi. Iată, tată, zi şi noapte să fiţi voi pregătiţi înaintea 
Mea ca să intru, că Eu, cum ajung până la porţi, porţile trebu- 
ie să vegheze pentru Stăpânul lor, măi fiilor, şi pe cine nu- 
mesc la porţi, apoi să fie la porţi şi să ridice porţile la vreme. 
Tată, nu vă supăraţi pe Mine, dar nu e bine să aştept, că Eu v-am 
spus în cartea lucrării Mele că fiecare clipă îşi are binecu- 
vântarea ei. Fiţi portari însufleţiţi pentru ca Eu să pot intra 
când vin şi să nu trebuiască să fie amânată intrarea Mea. Nu 
vă trageţi din lucru, că Eu, iată, iarăşi rostesc lucrare de pace 
peste aşezământul muntelui Meu cel sfânt. Pacea Mea v-o 
dau, şi dacă v-o dau, să vă găsesc în ea, să vă scăldaţi în ea şi 
să nu ieşiţi din această putere, ca să puteţi fi în stare să staţi 
întru întâmpinarea Mea. 

V-am rostit vouă că vin pentru păstorii de oi, şi după 
aceea vin pentru toată turma Mea. Păstorii să-şi strângă apoi 
stâna şi să stea înaintea Mea, căci voi veni cu aghiotanţii Mei, 
Mihail şi Gavriil, şi cu toată ceata lor, şi vom sta cu Israel la 
masa de cer şi de pământ înnoit prin cuvânt. 

Iată, începem cartea cea peste păstori. 

Binecuvântată să fie întâlnirea voastră cu Mine, iubiţii 
Mei, păstori iubiţi de Dumnezeu. Pacea Mea între Mine şi 
voi, între voi şi Mine, că nu e tot la fel una cu alta. De la Mine 
spre voi e un fel, şi de la voi spre Mine, altfel, şi de aceea am 
spus: pacea Mea, ca să fie şi de la voi la Mine pacea Mea; a 
Mea, tată, căci pacea Mea are felul ei, cerul ei, fructul ei şi 
gustul ei. 

Pace vouă, şi gust plăcut de pace, iubiţii Mei păstori! E 
mult de când n-am stat noi împreună aşa ca azi. De ce, oare, 
o fi trecut atâta vreme? Cum de s-a întâmplat aşa ceva? Aţi 
fost trişti, măi tată, că n-am mai făcut de mult aşa? Şi dacă Eu 
n-am mai făcut, şi dacă nici voi n-aţi făcut, şi dacă drumul 
n-a fost prielnic şi de ajuns de larg ca să vin, iată, n-am mai 
stat împreună la sfat. Dar hai să stăm acum, şi bine ar fi să se 
cunoască bine că am stat, şi să începem să facem totul prin 
sfat, şi după sfat apoi. Am fost necăjit, tată, când Mă uitam la 
voi, pentru că Eu doresc, cu dor şi cu iubire doresc să semă- 
naţi numai cu Mine, numai cu Mine, păstorii Mei, mereu, me- 
reu numai cu Do mn ul. E mare lucru să semene păstorii de oi 
cu Stăpânul lor, dar pentru asta păstorul trebuie să fie atent. 
Am venit să învăţăm să fim atenţi, că Eu am învăţat şi învăţ 
mereu de la Tatăl, şi vă dau şi vouă ce iau de la Tatăl. Să iu- 
bim lucrarea Tatălui peste noi, căci Eu îl iubesc cu mare as- 
cultare pe Tatăl, dar ajutaţi-Mă să-L ascult. Şi cum adică să 
Mă ajutaţi să-L ascult Eu pe Tatăl? O, Mă cutremur de ceea 
ce am rostit, şi Tatăl Se uită la Mine, că M-a văzut că M-am 
cutremurat, şi îmi spune: 


F iule al Meu, Eu sunt în Tine, tată, şi ce faci 
Tu, fac şi Eu. Eu în Tine şi Tu, în Mine, Fiu- 
le Cel Unul al Meu, precum şi Tu, ce fac Eu, şi Tu faci. Şi Eu, 
Fiule, Mă cutremur în Tine, căci iată ce lucrare avem iar de 
făcut! Lucrare cutremurătoare, mai mare ca la început, căci 
lucrăm din om, om după chipul şi asemănarea Noastră, şi 
greu mai lucrăm faţă de vremea de început; greu, tată, greu 
să-l facem pe om să fie după chipul şi asemănarea Noastră, 
greu este lucrul ce-1 avem de întocmit, greu şi cutremurător. 
Toată puterea o avem în cer şi pe pământ; ba încă am rostit şi 
peste om această lucrare, şi iată, dacă atâta l-am iubit Noi pe 
om, de am spus să aibă puterea în cer şi pe pământ, omul, măi 
Fiule, Ne-a luat puterea şi n-a făcut cu ea ce am făcut Noi cu 
ea, că omul nu şi-a mai lăsat peste el chipul şi asemănarea 
Noastră aşa cum Noi l-am întocmit la început. Şi acum, la 
sfârşit, când omul a luat puterea Noastră prin Tine, Fiule tri- 
mis la om, iată omul ce a ajuns! Şi e înfricoşătoare lucrarea 
ce o avem de lucrat, ca să lucrăm iar om după chipul şi ase- 
mănarea Noastră. E înfricoşător ce avem de întocmit, căci 
acum trebuie să lucrăm din om această lucrare, trebuie din om 
să facem om după chipul şi asemănarea Noastră. Atunci am 
lucrat din lut, şi lutul s-a lăsat moale şi am lucrat, şi dacă s-a 
lăsat moale de l-am putut modela, de aceea i-am dat viaţă din 
Viaţă, din Noi, Fiule, i-am dat viaţă, şi omul, odată întocmit 
şi cu duh de viaţă, s-a ridicat împotriva Noastră, şi iată, sunt 
şapte mii de ani de împotrivire a omului, şi acum am rostit 
oprire, şi cu greu lucrăm om din om. Una este când omul este 
lucrat din om, şi înfricoşător este când Noi, acum, trebuie să 
facem omul din om. Una este să-l întocmească omul pe om, 
şi înfricoşătoare taină este să-l întocmească Dumnezeu pe 
omul cel din om ieşit, căci acum nu mai lucrăm din lut pe om, 
Fiule iubit; acum lucrăm cu alte mâini, şi iată, mâinile sunt 
stângace. Hai să slobozim lucrare nouă peste mâinile Noastre 
de pe pământ. Eu sunt în Tine, Fiule. Eu în Tine, şi Tu în 
Mine, ca să-l lucrăm pe omul cel cu duh dătător de viaţă. 

Plâng cu Tine, Fiule, sub greutatea acestei lucrări pe 
care am început-o peste om, dar puţini plâng cu Noi, puţini 
şi-au lăsat mâinile spre această lucrare de om nou, după 
chipul şi asemănarea lui Dumnezeu Tatăl, Fiul şi Duhul 
Sfânt. Cei pe care îi avem în locul pe care Tu l-ai pregătit, 
Fiule, sunt mititei, tată, dar bucuria Noastră e deplină în ei, că 
ei Ne-au dat Nouă mâinile lor, şi Noi lucrăm cu mâinile lor pe 
omul cel de la sfârşit. O, Fiule, n-am avut până acum mâini 
peste acest popor Israel, că mâinile Noastre sunt cereşti, tată, 
şi Tu ai venit lângă Mine, Fiule scump. Dar ai o grădiniţă pe 
pământ şi ai mânuţe de lucru în grădiniţa Ta, şi eşti în ei, iar 
Eu sunt întru Tine, Fiule. 

Binecuvântată să fie grădiniţa Ta, care este şi a Mea, a 
Noastră, Fiule, că iată, prin Tine rostesc şi Eu cuvânt peste 
grădina Noastră din lume. Avem împărăţie în lume, dar nu 
este din lume această grădiniţă. Ea este pământ ales dintru în- 
ceput pentru ceea ce se lucrează azi peste lutul acesta, şi lutul 
acestei grădini poartă duh dătător de viaţă, om dătător de 
viaţă, fii dătători de mântuire, precum Tu însuţi eşti, Tu în ei, 
şi ei în Tine, în numele Meu, Fiule iubit. Amin. 

O Tatăl Meu, sunt cu Tine şi stau întru Tine 
^în sfat cu martorii de azi, cu păstorii lui Is- 
rael, şi întocmim împreună sfat spre lucrare după chipul şi 
asemănarea lucrării care este a Mea şi a Ta. Facem lucrare 
după chipul şi asemănarea lucrării Noastre, facem mâini după 
chipul şi asemănarea mâinilor Noastre, şi prin ele lucrăm om 
din om, om după chipul şi asemănarea Noastră; lucrăm iarăşi 
prin cuvânt, tot ca la început. 

Binecuvântată să fie iubirea Noastră şi răbdarea Noa- 
stră prin această nouă lucrare coborâtă cu Noi. Binecuvântată 
să fie împărăţia Mea, Israel. 

Israele, binecuvântat să fii, tu şi păstorii tăi. 

O, păstori din Israel, Eu sunt Do mn ul lui Israel, Eu sunt. 
Am venit cu Tatăl, şi hai să ne uităm peste turma lui Israel. E 
slabă turma, e speriată, e ameţită, de parcă n-a mâncat din 
mâna Mea. E gălbejită oaia, şi de ce, oare? N-a mâncat din 
mâna Mea Israel? Iată, tată, lucrarea mâinii, căci mâna cea din 
cer trebuie să semene cu mâna cea de pe pământ la lucrul 
acestei lucrări de om nou. E slab poporul, măi păstorilor, şi fiţi 
atenţi, că el trebuie să fie tare acum; trebuia de mult să fie tare 
acest Israel. Vin neamurile, tată, şi se altoiesc în acest altoi nou, 
şi Israel e sălbatic, nu e nou. Vreau să am apostoli la lucru. Voi 
vreţi ce vreau Eu? Scris este în Scripturi că Eu, Domnul, Care 
M-am suit mai presus decât toate cerurile, am dat pe unii să fie 
apostoli, pe alţii prooroci, pe alţii binevestitori, pe alţii păstori 
şi învăţători la zidăria trupului lui Israel, ca să-L cunoască 
Israel pe Fiul lui Du mn ezeu şi să ajungă Israel la vârsta depli- 
nătăţii lui Hristos. Vreau să încredinţez lucrul la cei credincioşi 
şi destoinici să înveţe. Vreau să învăţ destoinicia cerească pe 
fiii cei lucrători, pe cei pe care i-am sculat spre lucru, tată, şi 
vreau, iubiţilor, să lucrăm după legile lucrului. Aşa cum pe pă- 
mânt cel ce ia premiu trebuie să lupte după legile alergării, tot 
aşa şi noi, trebuie să lucrăm după legile lucrului. 

Văd dezbinare în trupul cel lucrător peste Israel. Nu e 
bine, tată. Se lungeşte vremea, se lungeşte boala oilor; nu e 
bine. Mă uit peste statura lui Israel şi văd încheieturi desfăcu- 
te şi împrăştiate în toate părţile. Acesta este Israel. Iosua când 
a fost pus de Moise a sunat din corn şi a adunat pe Israel şi a 
făcut ordine peste Israel, şi a făcut sfat apoi, dând lucru fiecă- 
ruia de jur împrejurul zidurilor Ierihonului, şi a lucrat tot Is- 
raelul după ordinea lui Iosua, şi am dat Ierihonul sub mâna 
poporului Meu, dar au lucrat toţi după legea sfatului făcut. 

Am venit adesea la voi cu cuvântul şi v-am povăţuit în 
fel şi chip, cu nădejdea că vom lucra ca să stea poporul în 
picioare şi să fie sănătos creştinul, şi să aibă încredere în noi 
creştinul din Israel. Se uită creştinul la călcătura voastră cu 
Mine; se uită, tată, la voi, păstorii Mei, şi nu se îndreaptă ui- 
tându-se la voi. De ce nu se îndreaptă? Oare, nu vede oaia 
bine? Este şi aşa, dar este şi altfel, căci oaia se uită la păstor. 
Nu uitaţi, tată, că oaia ascultă de cel blând şi bun, de cel cre- 
dincios ascultă. Oaia fără de păstor se face capră, adică sare 
şi se duce, căci caprele ţopăie, nu sunt ca oile. Sunt capre 
multe în stâna noastră, şi caprele nu stau locului, de vreme ce 
nu le-a plăcut în stână de oi. E târziu să se mai facă din capră 
oaie dacă oaia s-a făcut capră în stâna aceasta, căci Eu am 
spus că e greu să mai faci din om om după placul lui Dumne- 
zeu. Şi dacă această lucrare e grea, ea e cu mult mai grea pes- 
te poporul acesta care a avut hrană curată şi care a scuipat-o 
mereu. îmi pare rău şi îmi pare greu, tată, că multe capre vi 
s-au părut vouă oi, şi ele au intrat şi au jupuit oi multe, şi pe 
multe le-au făcut capre după obiceiuri, şi mereu v-am rugat să 
fiţi atenţi în lucru şi să lucrăm la fel. Şi de unde? că Mă învârt 
în loc cu voi, şi Mi se frânge lucrul în drum spre cer, că nu 
este prevedere în lucru. Păi, tată, e uşor să judeci acum pe 
creştin că de ce nu e cu Mine creştinul, că de ce nu are încre- 
dere în Mine creştinul. Eu v-am numit pe voi peste popor, şi 
oile din popor ştiu că v-am numit. Când păstorul cel pus de 
Mine peste oi nu este ca Mine, atunci oile au dreptate, în 
parte. Sunt creştini în acest popor, cărora le-aţi vestit pace de 
la Mine peste ei când ei nu aveau pace între Mine şi ei. Şi 


iarăşi, sunt alţii cărora le-aţi vestit furtună între Mine şi ei 
când ei nu aveau furtună între Mine şi ei. Sunt mulţi din 
poporul acesta peste care nu s-a lucrat în sobor, în lucru de 
sobor. O, dacă se zice: «una sfântă, sobornicească şi aposto- 
lească biserică», ce fel de judecată trebuie să trăiască în 
biserică? Cum trebuie să judeci tu pricinile bisericii? Oare, nu 
în soborul ei, tată? O, iubiţilor, vreţi să ne aşezăm? Vreţi să 
lucrăm lucrare întreagă peste acest popor? De aceea, tată, am 
pus apostoli şi vestitori şi povăţuitori pe lângă păstori. Până 
acum trupul lui Israel n-a avut statură de biserică după ase- 
mănarea trupului întreg, dar acum, iată, Tatăl ne-a dat apos- 
toli şi profeţi şi binevestitori şi învăţători, ca să aibă păstorii 
trupul întreg. Şi dacă acum nu se lucrează cu întreg trupul, ce 
va ieşi pentru Dumnezeu? Până acum au fost numai păstorii 
şi oile. Acum, tată, a venit vremea bisericii din cer peste Isra- 
el, şi biserica îşi are asemănarea ei şi închegarea ei în trup. 
Aceasta a fost aşezarea aşteptată ca să ia fiinţă peste Israel, şi 
destul Mă doare că nu poate poporul purta taina aceasta în 
întregimea ei. Mai e un pic şi vor şti mulţimile toate de acest 
început nou, de biserică cu trupuri curate, şi va fi mare bucu- 
rie peste mulţimile amorţite şi fără de viaţă, dar atunci, trupul 
bisericii lui Israel trebuie să-şi arate peste el viaţa Domnului 
ei, Iisus Hristos. 

Nu mai vin să semăn oricum sămânţa, şi M-am sculat 
să trimit lucrători înaintea Mea, şi aceştia să înveţe bine lucrul 
de pregătire a însămânţării. Nu mai daţi, tată, nici voi, nici 
voi, păstorii Mei, nu mai daţi din sămânţa Mea peste locuri 
nemărunţite, necunoscute, că iar vă spun: cel necunoscut e 
cursă pentru tine, fiule. Mă cutremur la câtă vânzare de taine 
aţi dat prilej, şi asta pentru că n-aţi lucrat în sobor, iubiţii Mei 
păstori. Aţi dat, tată, tainele cele ascunse, le-aţi dat la inimi 
necunoscute, care s-au făţămicit iubindu-vă pe voi, căci voi 
aţi iubit pe cel ce vă iubea, şi asta este un lucru rău pe pământ, 
acesta este un obicei păgânesc, tată, nu este creştinesc. Păgâ- 
nii iubesc pe cei ce-i iubesc pe ei, dar creştinii fug de această 
slavă deşartă. Creştinii sunt măsuraţi în toate, după cum a fost 
Domnul lor, tată. 

O, iubirea nu trebuie vindecată; nu, tată. Ura trebuie 
vindecată din oameni. Dacă iubiţi pe cei ce vă iubesc, sunteţi 
fără de lucrare înaintea Mea, sunteţi fără de plată în ziua 
Domnului, dar dacă vindecaţi pe cei ce vă urăsc, atunci faceţi 
lucrarea pe care am făcut-o Eu. V-am învăţat să căutaţi să-l 
pătrunderi pe creştin, ca să-i ştiţi şi inima şi cugetul şi să ştiţi 
apoi ce să folosiţi din farmacia Mea pentru boala din creştin, 
pentru starea din creştin. Dar în farmacie trebuie să ştii cum 
să crezi, şi fii atent, fiule, că farmacie înseamnă medica- 
mente, nu înseamnă otravă; înseamnă vindecare şi nu răzbu- 
nare. Farmacia este pentru cei ce suferă de boli, nu pentru cei 
ce n-au nevoie de farmacie. Farmacia e pentru cei ce vin la 
farmacie, nu pentru cei ce stau în nepăsare. Bolnavul care se 
teme în vremea bolii, acela aleargă la farmacie, aleargă dispe- 
rat, dar cel bolnav care stă în nepăsare de boala lui, acela nu 
trebuie tras. De ce, tată, nu trebuie tras? Pentru că Domnul îi 
stă în faţă numai celui ce crede în El. Cel ce nu crede, dacă 
dai să-l faci să creadă, crede până la o vreme, şi apoi se usucă 
cu tot cu sămânţa cea semănată în el, şi iată sămânţă uscată în 
pământ uscat, şi e păcat de sămânţă, că e de la Dumnezeu 
sămânţa. 

Iată ce taină vă spun Eu azi. Nu este mai mare dar între 
darurile duhovniceşti ca darul vestirii cuvântului lui Dum- 
nezeu. Acest dar este cel mai mare dar între daruri. O, şi când 
văd Eu că darul acesta pe care îl aveţi mereu adus în mijlocul 

vostru îl lăsaţi să stea din lucru şi vă vestiţi pe voi, Mi se usu- 
că sămânţa pe buze, căci sămânţa este cuvântul lui Dumne- 
zeu. Şi vă mai spun încă o taină, tot la fel de mare, căci să- 
mânţa cuvântului Meu are mai multe feluri de miez, tată. 
Luaţi sămânţa cea cu miezul uleios, şi pe aceea s-o puneţi cel 
mai în faţă dacă vreţi să vedeţi grădina înverzind. Şi cum 
adică? Iată cum, măi păstorilor, şi măi apostolilor, şi măi ves- 
titorilor: când Eu, Domnul cuvântului, am în faţă un creştin 
slab cu credinţa, slab cu virtutea, slab cu mintea şi cu iubirea, 
sămânţa ce o dau pentru el este ca şi el, este ca şi ogorul care 
s-a lăsat puţin pregătit. Aceea e o sămânţă tot slabă, căci scris 
este: «Nu poate pomul rău să facă roade bune», şi Eu dau cu 
dreptate sămânţa, ca nu cumva să se mândrească mărăcinii în 
faţa grâului. Dar când am în faţă un trup şi un suflet duhov- 
nicesc şi viu întru Mine, Eu pun în mâna aceluia şi în traista 
acelui semănător sămânţă de soi ales, sămânţă cu miezul 
uleios, care poartă în miezul ei înviere şi binecuvântare şi pu- 
tere de încolţire şi de rod grăbit. Luaţi din sămânţa cea mai 
bună şi daţi-o la cei credincioşi şi pregătiţi în credinţa acestei 
lucrări. Luaţi din căldura ei şi pregătiţi cu unealta ei ogorul 
dinaintea voastră, căci sămânţa trebuie să fie însoţită de 
unelte de pregătire a ogorului; cuvântul cel mai tare, sămânţa 
cea mai miezoasă, că nu mai e vremea să lucrăm cu cei slabi. 
Eu acum nu mai lucrez cu cei slabi. Lucrez prin scule întărite 
cu binecuvântare, iar cei slabi dintre ai Mei, să stea, dacă vor, 
sub harul înţelepciunii şi al credinţei, ca să fie tari apoi, dacă 
vor, tată. Şi dacă nu vor, nu-i mai trageţi voi, păstorii Mei, nu-i 
mai trageţi, tată, nu-i treziţi până nu le va fi voia, că Eu nu 
mai lucrez peste cei ce nu vor, peste cei slabi în credinţă. Nu 
mai lucrez, chiar dacă aceştia încă mai stau ascunşi în stână. 
Celor ce nu au umilinţă şi sfială în această lucrare cerească nu 
le mai dau de la Mine, că n-am cum. Eu nu fac aşa ca voi, că 
iată, le-am dat putere, şi nu e bine aşa, că puterea lui Dumne- 
zeu e scumpă, tată, şi nu trebuie s-o aibă şi cel necredincios, 
şi cel viclean. 

Copiii Mei cei lucrători stau neputincioşi când văd 
viaţa acestui popor. Lucraţi, iubiţii Mei păstori, lucraţi în lu- 
cru de sobor şi aveţi încredere şi sprijin în vestitorii şi împăr- 
ţitorii cuvântului Meu. Eu i-am ales, Eu, tată. Dacă nu e bine 
ce am făcut, spuneţi-Mi, căci Eu sunt blând şi smerit cu ini- 
ma. Eu sunt deprins să zic ca voi, dacă încă altfel nu se poate. 
Eu Mă supun, tată, ca să vă deprind cu supunerea cea care 
poartă rod de mântuire peste mulţi. 

Daniele tată, tu să nu fii supărat niciodată pentru glasul 
tău slab. lată ce am făcut Eu. Strig cât pot cu glasul Meu peste 
Israel şi te ajut Eu, şi Eu vorbesc din cer şi nu de pe pământ, 
şi e mai bine aşa. Ce zici, e mai bine aşa, măi păstorule? Ţi-am 
adus ajutor tare şi ţi-am dat lângă tine apostoli, lângă tine şi 
lângă tovarăşul tău, căci voi sunteţi o pereche de păstori, şi 
acum v-am adăugat apostoli şi vestitori şi ajutori, tată. Să nu 
te superi. Eu sunt glasul, tată. Vorbeşte din cartea Mea, din 
cartea lucrării Mele să vorbeşti, şi să dai din ea sămânţa cea 
care are cel mai uleios miez, că fii atent, Eu am vorbit şi pen- 
tru cei fără de pregătire pentru taine. Tu ai cuvântul Meu şi ai 
ce vorbi, şi arată, tată, la popor lucrarea Mea de azi, pe care 
am vestit-o de mult. S-au ridicat oameni necredincioşi din 
popor, şi se luptă să spună că e diavolul în om la Noul Meu 
Ierusalim; să spună că Eu nu sunt Domnul la Noul Ierusalim. 
Iată inimi uşoare, care au fost hrănite forţat cu cuvântul Meu, 
căci trupul prin care vorbea cuvântul Meu era la voia tuturor 
purtat, dar acela era cuvânt la cerere, nu era cuvânt la voinţa 
lui Dumnezeu; era cuvânt condus de pe pământ, de inima cea 


de pe pământ a creştinului, căci creştinul a cerut la Mine nu- 
mai ocrotire, nu şi înţelepciune din cer. Şi i-am dat ocrotire, 
dar şi pe aceea a aruncat-o acum, de vreme ce nu mai sunt cu- 
noscut de creştin prin această lucrare. 

Să Mă ierţi, Daniele, că ţi-am dat puţin ajutor, dar co- 
piii Mei sunt tare firavi, şi nu vreau să-i doboare suferinţele 
ca şi pe Verginica Mea. Eu îţi mulţumesc pentru tăria ta, că 
tu, tată, ţi-ai dus crucea ta, nu Mi-ai dat-o Mie, şi aceasta este 
o mare izbăvire pentru mulţi. Ai dus crucea ta prin suferinţă 
trupească, şi ai dus şi crucea Mea prin suferinţă duhovniceas- 
că. Să nu te temi de nimic atunci când Eu sunt, dar să fii tot 
mai atent să-l birui pe satana, măi fiule Daniele. El vine să-ţi 
profeţească pe furate şi să te facă s-o iei ca de la Do mn ul. Eu 
nu vin să vă profeţesc rele, tată, că Eu nu vă vreau rele. Eu cât 
aş putea să vă ocrotesc, nu să vă aduc suferinţă. Nu mai bate 
toba, tată, când vine el cu ameninţări, că el, odată cu rostirea 
ta după el, el şi împlineşte. Poporului acesta nu-i mai trebuie 
nici un dar, şi iar zic: cel mai mare dintre daruri este vestirea 
cuvântului lui Dumnezeu. 

Cuvântul lui satana să nu mai fie repetat de voi. Să nu 
credeţi visurilor, tată. Cele trimise de la Mine au înfăţişare ce- 
rească, nu trupească, nu au înfăţişarea răului. Voi aveţi cuvân- 
tul Meu. Nu-1 micşoraţi, nu-1 schimbaţi pe închipuiri, căci Eu 
sunt adevăr, nu închipuire. 

Iată, Daniele, s-a prăbuşit mult popor care a fost primit 
de voi în această lucrare. Şi-a făcut lucrare din vise şi s-a lăsat 
purtat de vise şi a lepădat cuvântul lui Dumnezeu. O, ce-am 
să le fac la aceştia, ce-am să le fac! căci aleargă după daruri 
şi după închipuiri, şi iată, au rămas departe, şi după ei nu Mă 
duc. Am spus prin Verginica să nu plece poporul Meu după 
alte proorocii, că se duce pe apa sâmbetei poporul, şi n-a as- 
cultat, şi s-au dus pe apa sâmbetei toţi cei slabi, toţi cei care 
aleargă după închipuiri. Creştinii care în schimbul acestei lu- 
crări cereşti au luat alt fel de lucrare, pe care o numesc ei tot 
cerească, aceia niciodată nu vor mai avea ceva de la cer în 
lucrarea lor. Aceia au vină scrisă la Dumnezeu că au părăsit 
această lucrare, şi de la Mine nu le mai dau, că Eu nu lucrez 
cu închipuiri, şi lucrez adevărat, tată. 

Daniele fiule, fii tare cum erai tu odată, şi să nu uiţi 
niciodată că muştele nu fac miere. Muştele zboară turbate 
după loc murdar şi numai din murdărie mănâncă, numai din 
cele străine de sfinţenie. Dar albinuţele sunt cele ce stau în 
stup şi culeg hrană din flori şi o dau oamenilor, şi albinuţele 
sunt binecuvântatele cerului. Creştinii care umblă pe toate 
văile şi drumurile, aceia nu sunt ai acestei lucrări. Aceia, în 
curând vor rămâne fără grădină, fără aşternut sub picioarele 
lor, că n-au voit să stea cu izvorul Meu cel ceresc. Nu străinii 
după care s-au dus au vină. Vină au ei, că au plecat păscuţi de 
străini, căci cine loveşte şi dezbină această lucrare, acela e 
străin pentru Mine, că mare este această lucrare a Mea şi acest 
popor al Meu. Cine pleacă din acest popor, acela este lup, nu 
capră, căci acela se sfâşie pe sine. 

Daniele, să îmbii oile să stea cu Mine, să le îmblân- 
zeşti, să le întăreşti, să le rabzi, ca nu cumva să ia oaia nărav 
de capră, adică să plece. Şi, lasă, tată, voi alege Eu caprele din 
oi. Eu ştiu mai bine, sunt din cer şi ştiu mai bine. Fă aşa fel 
să nu te urască oile din pricina ta. Dacă te urăsc, să te urască 
din pricina lor dacă aşa vor. Dar noi să facem bine, ca să se 
vindece ura. Lasă-ţi trupul în seama Mea, că Eu am grijă mai 
bine. Tu ai grijă de templul Meu din tine, şi fă aşa să fii blând 
şi să nu fii nervos cu nici o stare. Sprijină-te cu cei puşi de 
Mine ca toiag, căci i-am pus între voi şi popor, ca să lucrăm 
bine peste popor. Sprijină-te cu cei ce iau de la Mine, Daniele. 

Şi tu, păstorule Cristea, să fii, tată, precaut, dar asta nu 
poţi singur, căci firea ta iese mai greu din firea ta, adică din 
ale tale. Tată, aduceţi-vă bine aminte pe cine aveam Eu pentru 
voi, între Mine şi voi apostol al Meu. Am avut un fiu cuminte 
şi curat cu gândul şi cu dorirea, şi îl trimiteam spre voi, păs- 
torii Mei, atunci când voi nu nimereaţi lucrul cel bun peste 
poporul Meu. Tot aşa lucrez şi acum, dar primeşte-Mi aju- 
torul Meu şi cuvântul Meu. Nu te încrede în tine, tată. Nu e 
bine să te încrezi şi în Mine atunci când te încrezi în tine, că 
nu iese ceva bun. Şi dacă iese ceva rău, pică pe Mine vina, şi 
creştinul nu mai crede apoi în Dumnezeu prin această lucrare. 
Dacă tu ai vrea de-acum să nu mai zic Eu ca tine, o, ar fi mare 
biruinţa pentru lucrarea Mea cu Israel! Iar tu să întăreşti lu- 
crătorii Mei cu voi, şi să le fii mare sprijin şi să le faci cale 
spre popor şi să te bucuri de ei privind la lucrul Meu cu ei, şi 
să-i faci să te aibă ca pe unul încercat şi ca pe un înţelept care 
se bucură de cumpăna Mea cea bună. Tată, numai de un fel să 
vă fie pasul peste Israel. Să vă uitaţi unul la altul şi să înţele- 
geţi ce voieşte celălalt. Să fie un singur gând în toţi, precum 
Eu, Unul sunt. Arătaţi poporului Meu că Eu, Unul sunt în toţi 
cei buni pe care Eu Mă bizui. Ai grijă, tată, de cei mici pe care 
i-ai adunat la tine în casă. Dă-i spre învăţătură, dă-i să înveţe 
carte, să înveţe de la Dumnezeu. Să nu ţii în casa ta pe cel ce 
învaţă de la Mine, că aşa a fost în toate veacurile, şi tu să nu 
faci altfel, tată. Fii înţelept, păstorule iubit, că Eu, tată, cu alţii 
M-am înţeles bine, cu alţii M-am potrivit, nu cu cei din casa 
Mea, şi aceasta a fost o pildă. Lasă copiii să meargă să înveţe 
carte, dar vreau să ştii ce spun. Lasă-i, pe cei ce au minte, pe 
cei ce au lege, lasă-i să înveţe carte, tată, iar cartea se învaţă 
tot aşa ca pe pământ. Voi veni să iau masă cu voi şi cu poporul 
Israel şi iar voi vorbi. 

Măi tată, pe vremea Mea cu Verginica veneaţi mereu şi 
Mă întrebaţi de lucrurile voastre pământeşti şi trupeşti, şi 
acum de ce nu faceţi tot aşa pentru cele cereşti şi duhovni- 
ceşti? Eu am fir de legătură, dat vouă, iar Duhul Meu Cel 
Sfânt Se sfărâmă şi Se împarte, dar credeţi aşezării Mele şi 
fiilor Mei, că nu ei, ci Eu i-am ales, ca să fie şi să lucreze, şi 
să aveţi ajutor şi bucurie. Eu n-am venit să vă scot ochii, tată. 
Eu am venit să vi-i deschid şi să vă zic să fiţi ca Mine, să fiţi 
toţi la fel întru Mine, că asta înseamnă să fiţi ca Mine. Nu 
cumva să vă mai sfădiţi pe cuvinte înaintea poporului. Am 
trecut cu o lecţie de Duh Sfânt prin fiii grădinii Mele şi Eu îi 
rog pe ei să v-o spună şi vouă, şi aşa să faceţi şi voi, căci ei 
aşa fac, iubiţii Mei păstori. 

Acum las pacea Mea peste voi, tată, şi voiesc să iau şi 
Eu din ea de la voi. Eu n-am venit să vă fac durere; am venit 
să vă învăţ pacea Mea cu voi, şi a voastră cu Mine. Pacea Mea 
să fie peste voi şi între voi, ca să pot să mai vin la voi cu sfatul 
Meu. Amin, amin, amin. 

5/18 noiembrie 1994 

Soborul sfinţilor arhangheli Mihail şi Gavriil 

Slava Domnului este tainică. Vederea slavei Domnului semeţeşte pe 
om. Să nu ucizi ca să mănânci. Viaţă fără de cuvânt, şi cuvânt fără 

de viaţă. 

I erusalime, poporul Meu, am venit din nou să stau 
în sfat cu tine şi să-ţi dau har, Ierusalime nou. 
Harul Meu şi darul Meu să fie cu tine, Ierusalime al Meu, ca 
să fii al Meu până la venirea Mea, şi ca să te găsesc că eşti al 
Meu la venirea Mea. 


Iată, te-am adunat iar. Te bucuri, Ierusalime? Am cobo- 
rât cu sărbătoare de îngeri şi de arhangheli, dar îţi trebuie ochi 
cereşti ca să vezi ce slavă am coborât cu Mine. Stau în ea dea- 
supra ta, stau în straie de slavă, înconjurat de îngeri cu gomiţe 
şi cu glasuri de slavă. E mare bucurie peste lumea îngerilor. 
Ei au auzit cuvânt rostit de Mine că voi veni cu sărbătoare de 
îngeri la Ierusalim, şi bucuria îngerilor a zguduit cerul şi l-a 
umplut de freamăt de sărbătoare, şi iată, precum în cer aşa şi 
pe pământ, căci acum sunt deasupra ta, poporul Meu, şi am în 
jur slavă de îngeri, freamăt de bucurie a îngerilor, tată. 

E sărbătoare în cer şi pe pământ, e sărbătoare mereu 
de-o vreme încoace. Te serbează cerul, Ierusalime nou, şi te 
strânge cerul la sărbătoare, tată. Te-ai îmbrăcat frumos? Te-ai 
pregătit frumos? Eu când coboram slava Mea în faţa lui Israel 
îi vesteam din vreme lui Moise, şi el vestea pe Israel să se 
curăţească, să se pregătească frumos, şi vedea Israel slava 
Mea, şi credea când o vedea, şi o vedea mereu, că era mereu 
înaintea lui, şi de la o vreme s-a învăţat cu ea şi n-a mai pre- 
ţuit-o şi n-a mai fost cuminte Israel, şi s-a întors la dumnezei 
străini. Ce i-a folosit lui Israel dacă a văzut slava Mea? A ră- 
mas credincios pentru Mine Israel dacă a avut slava Mea des- 
coperită înaintea lui? Vezi, tată, ce a făcut poporul acela? O, 
Israele de azi, să nu păţeşti şi tu la fel ca acela, să nu păţeşti 
tot aşa. Să fii atent până voi veni văzut, ca să fii primit de por- 
ţile slavei şi să nu fii zdrobit atunci de slava care va sta atunci 
înaintea ta. Nu te învârtoşa la inimă şi la ureche. Mănâncă, 
tată, cu urechea, căci cuvântul Meu se mănâncă cu urechea, 
nu cu gura, iar pântecele cuvântului Meu este în inima ta. 
Iată, cuvântul Meu se mănâncă altfel, se mănâncă cu duhul, 
nu cu trupul. Tot aşa şi slava Mea pe care tu nu o vezi, se 
mănâncă cu credinţa, nu cu trupul, tată, nu cu ochii trupului, 
copilul Meu. Ai văzut ce puţin s-a folosit Israel care a văzut 
slava Mea înaintea lui, că nu i-a fost cu putinţă să ia plata cea 
din Canaan, şi a căzut pe drum poporul acela care s-a hrănit 
cu cele văzute, nu prin credinţă. Am rostit apoi prin prooroci 
cuvântul Meu, şi poporul acela se depărta din ce în ce mai rău 
de Mine, iar când vedea cuvântul proorocesc la împlinire, se 
aşeza să plângă înaintea Mea ca să-i iert necredinţa şi să nu-1 
stârpesc. Am tot făcut aşa, până ce a fost să vin Eu însumi la 
el, şi de unde, tată? că nu i-a folosit mai mult ca până atunci 
lucrarea Mea cerească, şi ei M-au omorât, iar Eu, apoi, M-am 
ridicat din mormânt, dar pe ei i-am lepădat. Iată, măi fiilor, că 
nici aşa nu foloseşte omului, nici slava Mea cea descoperită 
nu-1 face pe om să fie om al cerului sfânt. 

Măi tată, nu este om mai mare pe pământ sau în cer ca 
omul care crede în Dumnezeu. De aceea am spus Eu azi că nu 
i-a folosit lui Israel slava Mea cea văzută, căci cel ce Mă vede 
are plată puţină sau nu are deloc. De ce credeţi voi că-1 feresc 
pe om de cele nevăzute ale cerului? Păi, omul este slab cu 
mintea, omul de azi e zdrobit de duhul mândriei de sine, de 
duhul îngâmfării de sine, şi omul se ridică peste om, ca să fie 
unul mai mare ca altul. Creştinul care vede slava Mea, acela 
pică, în loc să stea cu Mine, că scris este: «Nu poate omul să 
vadă faţa slavei Mele şi să rămână viu». Măi fiule credincios, 
ce este această pildă care este scrisă în carte? Omul, tată, e se- 
meţ, nu e smerit. Uitaţi-vă la cei ce au picat din acest popor, 
că unii au picat din necredinţă, şi de aceia e mai uşor decât de 
cei ce-au picat din semeţie. Cei ce au picat din semeţie, au ce- 
rut semne, au alergat după vedenii şi după tălmăciri de vise şi 
după daruri de la cer, şi iată, au picat din această lucrare vie. 
Omul care zice că vede slava Mea, acela pică, tată, după cum 
este scris, că nu e deprins omul să se smerească, şi aşa se în- 

tâmplă pentru că omul nu are frică de Dumnezeu. Eu când 
miluiesc pe câte un om cu câte o arătare din cele ce nu se văd 
ca să-l aşez în credinţă şi în întoarcere de la pierzare, omul 
acela bate toba, şi apoi se crede vrednic înaintea Mea şi asu- 
preşte pe cel ce nu vede. Cum adică asupreşte? Adică se crede 
mai bun şi mai drept şi mai ales şi mai cu preţ înaintea Mea. 

O, poporul Meu, că mare este omul care crede în 
Dumnezeu şi în cuvântul lui Dumnezeu, şi de aceea am spus 
Eu: «Fericit cel ce vede şi crede, dar mai fericit este cel ce nu 
vede şi crede», căci credinţă nu se cheamă ceea ce vezi. Ace- 
ea nu se mai cheamă nici nădejde, nici credinţă. Iată, Israele, 
mult M-ai mâhnit cu necredinţa ta. Eu ţi-am dat destul ajutor 
ca să crezi în Mine, Domnul, căci în aceşti patruzeci de ani nu 
stâlp de nor sau de foc am lăsat înaintea ta, ci cuvântul Meu 
l-am lăsat peste tine, şi am lăsat vindecare şi ocrotire peste 
tine, şi am lăsat minuni şi semne înaintea ta, ca să nădăjdu- 
ieşti tu în Mine şi să stai cu Mine până la arătarea Mea înain- 
tea ta, cu braţele pline de cele făgăduite ţie de la Mine. Iată, 
tată, nu mai este vremea să pui degetul ca să crezi, că nu mai 
fac Eu semne aşa cum ai dori tu, şi acum fac semne de care 
vreau Eu, tată, că iată, niciodată nu te-am hrănit ca acum, şi 
tu nu vrei să Mă cunoşti. Nimic nu-ţi trebuie ţie decât cuvân- 
tul Meu, ca să-l împlineşti şi să fii viu împlinind viaţa Mea 
întru tine, şi să fii mititel sub mâna Mea cea tare dacă altceva 
nu faci. E bine şi aşa, dar numai să faci aşa. De unde, tată? că 
tu nu eşti ascultător, şi iată, trupul tău se sfărâmă din pricina 
neascultării. 

Am venit iar înaintea ta, şi îmi desfac puntea Mea din- 
spre Mine spre tine şi îţi dau iar mâna ca să pui piciorul pe 
punte, că pe pământ cu piciorul dacă stai, nu mai pleci tu 
după Mine. Pe pământ e momeală mare şi nu scapi de ea, aşa 
cum nu scapi dintr-o mlaştină moale dacă cineva nu-ţi aruncă 
un mijloc de salvare. O, şi cât am stăruit pe lângă tine să nu 
mai stai în mlaştini, să nu mai umbli pe drumuri, măi Israele! 
Eu desfăşor din nou puntea Mea spre tine, dar până când va 
fi să te mai rog, tată, să vii pe puntea Mea de salvare? 

Tu, Mă iubeşti, dar eşti slab, poporul Meu, şi foloseşti 
puţină veghe. E slabă veghea ta întru întâmpinarea Mea, şi Eu 
nu-ţi mai dau semne ca să vezi drumul. Fă şi tu, tată, ce face 
omul care merge pe şosea cu maşina. El, dacă nu respectă 
toate poruncile care sunt pentru acest mers, e pedepsit de le- 
gea acestor porunci. Şi dacă nici aşa nu ascultă ca să meargă 
respectând legea drumului, atunci el moare sau îşi zdrobeşte 
mădularele izbindu-se de piatra acestor porunci. Aşa şi tu, 
Israele, să iubeşti poruncile Mele cele de la început şi cele de 
azi, tată, că nimic nu ţi-am cerut mai mult ca la început. La 
început ţi-am spus să asculţi, şi la sfârşit tot aşa ţi-am spus. 
La început ţi-am spus să mănânci tot ce este verde şi cu să- 
mânţă pe pământ, şi tot rodul pomului cu sămânţă într-însul, 
şi la sfârşit tot aşa ţi-am spus. Şi fii atent, că la sfârşit ţi-am 
spus mai mult ca la început, te-am învăţat mai mult ca la în- 
ceput şi ţi-am spus că sânul de la care mănânci tu, să fie pă- 
mântul din care a fost făcut omul. La început ţi-am spus să nu 
ucizi nimic, şi la sfârşit tot la fel îţi spun. Să nu ucizi, şi să te 
gândeşti bine la porunca aceasta, Israele. Cel ce ucide ca să 
mănânce, acela după aceea calcă şi celelalte porunci care 
spun: să nu fii desfrânat, să nu furi, să nu minţi asupra aproa- 
pelui tău, să nu doreşti cele ale aproapelui tău. 

Măi copile tată, tu nu vrei să Mă asculţi acum, la sfâr- 
şit, şi iată ce împestriţat eşti cu împlinirea, Israele tată, că nu 
seamănă creştin cu creştin în Israelul de azi. Unii din voi lu- 
crează ca întru început, mănâncă aşa ca la începutul cel curat, 


ascultă mai mult ca la început. Alţii, câţiva din voi, zic că 
junca şi oaia mănâncă iarbă, zic că pasărea mănâncă boabe şi 
iarbă. O, măi fiule, de ce, tată, încă zici aşa? Tu crezi că Eu 
îţi vreau răul dacă am venit şi ţi-am spus ce să mănânci 
acum? Acum a venit vremea ascultării, tată, şi tu iată ce faci! 
Faci ce a făcut omul cel de la început, căruia i-am spus să nu 
mănânce, şi el n-a ascultat şi a mâncat; şi după ce a mâncat 
le-a călcat pe toate la rând până ce a murit aruncat pe pământ. 
Da, junca şi oaia şi pasărea ta mănâncă iarbă, dar Eu ţi-am 
spus ţie să mănânci de la Mine şi nu de la junca ta şi nu de la 
găina ta, pentru că Eu sunt Domnul Dumnezeul tău, tată, şi de 
la Mine trebuie să iei ce-ţi spun să iei, ce ţi-am spus Eu să mă- 
nânci. Te-am învăţat mai întâi să nu mai ucizi, că tu ucideai 
şi mâneai cele ucise. Te-am învăţat apoi să te sui până sus, 
tată, până la Mine, adică până la prima poruncă rostită de 
Mine, că poruncile le-am rostit ca să te sui prin ele la cele din 
care ai căzut şi te-ai zdrobit căzând. Mi-e şi ruşine să-ţi mai 
spun că laptele e came şi sânge, şi pe urmă lapte; că oul e car- 
ne şi sânge. Mi-e şi ruşine să-ţi mai desluşesc ce înseamnă să 
nu ucizi. Lasă, tată, oul pentru legea lui, pentru sămânţa lui, 
şi nu mânca fructul sămânţei de la pasăre. Ai mâncat destul. 
Ajunge, tată; mai fii şi pentru Mine, măi fiule. Dacă femeia 
care naşte pruncul, l-ar da spre folosire pentru hrană, ce ar 
mai fi asta, tată? Vezi tu? Unul este trupul omului, unul este 
trupul peştilor, altul este trupul păsărilor, altul este trupul ani- 
malelor, şi toate sunt deosebite prin legile facerii. Nu mai 
amestecaţi trupurile, tată. Omul e om, pasărea e pasăre, ani- 
malul e animal; şi iarăşi zic: omul este om, după legea facerii. 

De ce, Ierusalime tată, de ce crezi că am venit Eu, Fă- 
cătorul tău? Am venit acum două mii de ani, am venit născut, 
şi nu făcut, şi fii atent ce-ţi spun: născut, şi nu făcut. Am lu- 
crat aşa spre sfârşit, ca să te învăţ, tată, ce este naştere şi ce 
este facere; ce este facere şi ce este naştere. La început a fost 
facere, şi la sfârşit este naştere, naştere de sus, naştere din 
Domnul, din cer naştere, nu de pe pământ. Dar dacă nu te laşi 
modelat de Mine acum, iată, n-am cum să-ţi dau apoi naştere 
de sus după cum este scris despre naşterea din nou a lumii. 

A venit vremea ascultării, tată, şi Eu voi scoate pe cel 
ce nu ascultă la sfârşit şi îl voi arunca pe pământ ca pe cel ce 
nu a ascultat la început. A venit vremea să răscumpăr trupul 
făpturii, şi nu se poate să te răscumpăr dacă nu asculţi, şi iată 
ce-ţi spun: dacă tu, creştine, nu vrei sau nu poţi să asculţi, dă-te 
singur deoparte, că mai uşor îţi va fi în ziua răscumpărării. 
Dă-te în părţi, tată, ca să am curat restul poporului, că dacă ţi-ar 
spune păstorul tău să te dai deoparte sau să te aşezi în ascul- 
tare, nu-ţi convine ce-ţi spune. Iată, îţi spun Eu, ca să nu mai 
învinuieşti pe om. Dacă nu ţi-a plăcut, şi dacă nici acum cu 
nici un chip nu-ţi place să stai în poporul acesta şi să nu mai 
umbli prin lume şi pe drum şi pe la alte fântâni şi cu planurile 
tale şi cu ascunzişurile tale, dă-te cu pace deoparte, tată, căci 
cu trupul şi cu pasul neascultării tale îmi stingi pe cel ce Mă 
ascultă, şi Eu te voi pedepsi îndoit. Ia-ţi ce este al tău şi du-te 
unde tragi, şi dacă nu vei lua cu tine ce este al Meu, îţi va fi 
mai bine în ziua răscumpărării, iar dacă vei lua din cele ale 
Mele şi vei pângări numele Meu din lucrarea aceasta de cu- 
vânt dumnezeiesc, vei fi bătut mult în ziua răscumpărării, şi 
ţi se va părea o veşnicie clipa pedepsirii. 

Am venit cu sobor de arhangheli şi de heruvimi şi de 
serafimi şi de îngeri, Israele. Ce s-ar întâmpla cu tine dacă aş 
porunci slavei acesteia să se lase în ochii tăi? Tu eşti ne- 
pregătit. Ce s-ar întâmpla, oare? Asta este întrebarea ta, şi Eu 
ştiu de ce spun aşa. Eu nu am întrebări. Eu am răspunsul mai 

înainte de a Mă întreba. Aş fi voit, tată, să fac Eu, împreună 
cu tine azi, o zi de bucurie arhanghelilor şi îngerilor cu care 
sunt în sobor venit la tine, în sărbătoare cerească la tine, 
Ierusalime. 

O, îngeri ai slavei, nu fiţi îndureraţi! Bucuraţi-vă! Ieru- 
salimul cel de pe pământ e tare, chiar dacă nu e peste tot 
trupul tare. Bucuraţi-vă cereşte! E sărbătoare de sobor de în- 
geri, e zi de bucurie peste Ierusalim. Eu iubesc Ierusalimul, 
că de aceea l-am răbdat şi l-am învăţat şi l-am rugat să fie Ie- 
rusalim. Cine M-a ascultat s-a făcut Ierusalim, iar cine nu 
M-a ascultat nu s-a făcut Ierusalim, iar ceea ce nu seamănă cu 
acest nume va fi desfăcut din trupul Ierusalimului nou. Ieru- 
salimul nou nu este ceea ce ziceţi voi, cei care căutaţi pe dru- 
muri Ierusalimul. Ierusalimul nou este lucrat din fiii cuvân- 
tului Meu, din fiii acestui cuvânt. Ierusalimul nou nu are în el 
şi pe fiii cei ce s-au răzvrătit împotriva cuvântului acestei lu- 
crări dumnezeieşti. Cuvântul, Eu sunt, nu omul cel ce primeş- 
te cuvântul Meu, ci Eu sunt Cuvântul. Numai Eu sunt Cuvân- 
tul, de la început şi până la sfârşit. Amin. 

Ce vrei să-ţi mai fac, fiule care ai căutat mereu să te 
tocmeşti cu cuvântul Meu? Cuvântul Meu nu este o lucrare de 
târguială. Eu din târgul lumii te-am cumpărat, şi am dat pe 
tine cuvântul Meu, şi ţi-am spus să stai în această grădină, nu 
ţi-am spus să faci ce faci tu acum. De multă vreme Mă feresc 
să mai rostesc numele tău, creştine mofturos. Altădată aşa fă- 
ceam, şi Mi-am agonisit duşmani şi ură. Dar tu, creştine îm- 
pestriţat, şi aşa îmi eşti duşman, că prieten nu-Mi eşti, frate 
nici atât nu-Mi eşti. Eu te-am primit ca pe un străin ce erai, 
creştine care ai venit să intri în lucrarea Mea, că pe unii nu 
i-am chemat Eu, şi dacă au fost aduşi de cei ce erau intraţi în 
această lucrare, ei n-au folosit teama de Dumnezeu, sfiala de 
Dumnezeu, şi s-au dat aleşii Mei, în loc să se dea miluiţii 
Mei, primiţii Mei. Dacă vii ca să te primesc, apoi tu să fii cu 
capul aplecat înaintea celor chemaţi de Mine, dar tu n-ai făcut 
aşa. 

Iată ce am Eu scris în cer: a venit o inimă trufaşă, a ve- 
nit ca să fie cu această lucrare, şi Eu am primit-o, şi apoi ea a 
zis: „Doamne, ajută-mă să fiu unul dintre cei mai buni copii 
ai Tăi Ce a vrut inima aceea să spună, tată? Acum se vede 
ce a vrut să spună, că Mă uit la ea ce face. Vine şi trage de 
proorocul Meu ca să-i dea cuvântul Meu, şi vine să tragă pe 
proorocul Meu de partea ei ca să-i profeţească după placul ei 
şi nu după placul Meu; vine să facă ordine în lucrarea Mea 
cerească. Iată de ce a zis că vrea să fie cea mai bună, iată ce 
fel de bună. O, măi fiilor, cine este inima aceasta? Este o ini- 
mă care-şi face vedenii şi vise şi se hrăneşte cu aşa ceva, şi pe 
Cuvântul L-a dat în stânga şi vrea să-i profeţească Domnul că 
este bine ce face ea. Dar ştii ce am făcut Eu cu această fiinţă? 
I-am dat ce a vrut ea, tată. I-am dat necredinţă în lucrarea 
Mea, că ea a dorit să nu fie de la Mine şi cu Mine cei din gră- 
diniţa Noului Ierusalim, şi a voit ca Eu să fiu cu ea şi cu cei 
ce fac ca ea, şi a voit, şi voieşte şi ea, şi alţii ca ea, să scriu pe 
unde vor ei numele de nou Ierusalim. Dar iară spun: nou Ie- 
rusalim înseamnă fii născuţi şi crescuţi şi hrăniţi din cuvântul 
acestei lucrări şi cu cuvântul acestei lucrări. Noul Ierusalim şi 
începutul lui e făcut din fiii cei ce au ascultat numai ca Mine 
şi nu ca ei, dar cei ce M-au mânuit pe Mine după planul şi 
dorinţa lor, aceia n-au mai voit acum cu poporul cel rămas 
sub cuvântul Meu. 

Iată ce vă spun: vine la Mine un străin, şi Eu îl primesc 
în această lucrare şi îl miluiesc şi îl laud pentru darurile lui, şi 
apoi el se semeţeşte în ograda aceasta şi se apucă să-Mi facă 


ordine în ograda cuvântului Meu. Ce zici, Israele, se cade aşa 
ceva? Vezi tu, tată, de ce am ascuns Eu acum lucrarea Mea şi 
sculele Mele? Vezi, tată, de ce am făcut Eu gard în jurul tău? 
începuseră să vină străinii şi să-Mi desfacă trupul poporului 
Meu, şi cine a fost slab s-a desfăcut şi s-a dus să mănânce din 
vise şi din vedenii. Cuvântul Meu n-a fost bun pentru ei, şi 
pentru dispreţul lor le-am pregătit prilej de desprindere din 
trupul acestui popor, şi s-au desprins, şi acum se zbat de jur 
împrejur să intre iar, şi să ia de la cei rămaşi cu Mine şi să 
ducă acolo unde s-au tras ei. Ar vrea să ia de aici profeţi şi 
preoţi, ca să piară preoţii până la unul, să piară şi cei ce au tras 
cu lucrarea cuvântului Meu, ca să nu mai scape nici un preot. 
O, preotul care a venit spre lucrarea Mea şi apoi se dezbracă 
de ea, acela rămâne şi fără cămaşă, şi fără haină, acela rămâne 
cu trădarea, tată. Cine vrea să plece, Eu nu-1 opresc să stea, 
Eu nu-1 opresc. Iar cel ce vrea să stea, să nu ia aminte la cei 
străini care au venit şi au plecat, căci cine a plecat, străin a ve- 
nit, străin a plecat. Lucrarea aceasta a Mea n-o las de jucărie, 
tată. Ea nu este jucărie. Ea este cuvântul Meu. Ea nu e făcută 
din vise şi din închipuiri şi din vedenii omeneşti şi din tăl- 
măciri de semne sau din ghiceală. Ea este cuvântul Meu cel 
adevărat, precum Eu sunt adevărat în cer şi pe pământ. Lu- 
crarea aceasta a cuvântului Meu este mai mare decât toate lu- 
crările din cer şi de pe pământ, iar cine s-a încumetat să um- 
ble în trupul acestui popor, acela rămâne gol şi sărac şi străin. 

Măi fiilor. Eu, cu câteva zile înainte de înălţarea lui 
Verginica la Mine, Eu am spus: «Fiilor, vom trece printr-un 
mare măcel, printr-un mare război, dar dacă vei fi cu Mine, 
fiule, nu se va atinge sita de tine». Şi iată, Israele, sita te-a 
luat în ea şi te-a cernut, tată, pentru că nu ţi-ai mai adus amin- 
te de cuvântul Meu de atunci. Cine a rămas în sită, a rămas cu 
Mine, iar cine a trecut prin sită, au plecat, tată, şi ei nu cred 
că au plecat. Ei zic că sunt cu Mine, dar cel ce M-a schimbat 
pe Mine măcar cu ceva cât vârful acului, acela M-a schimbat, 
tată. De aceea îţi spuneam Eu, Israele, să nu primeşti nimic 
străin, nici cât vârful de ac să nu primeşti, că te scoate de la 
Mine. O, ce-ar fi, tată, să M-apuc Eu să aduc trupuri şi daruri 
din afara acestui popor? Dar Eu nu sunt în stare să am ce-Mi 
trebuie, tată? Nu sunt Eu Vistierul, măi fiilor? Iată, cel ce vine 
înaintea Mea, acela este fur. Nimeni nu poate să-Mi dea Mie 
ce am Eu, iar în poporul Meu darul nu se ia de la om şi nici 
prin om, ci prin Mine şi prin cuvântul Meu, tată. Eu nu împart 
darurile prin om. Eu le împart şi le întocmesc prin cuvânt, că 
aşa este lucrarea aceasta. Nu dau darurile la cererea creştinu- 
lui, Eu nu fac aşa ceva. Numai omul face aşa, dar asta în po- 
porul Meu nu se poate, nu se poate aşa aici, în poporul pe care 
îl nasc şi îl cresc şi îl hrănesc şi îl păstoresc Eu, Dumnezeu 
Cuvântul. Dar ţie, tată, ţie, poporul Meu, ce-ţi trebuie mai 
mult decât cuvântul Meu? căci acesta este cel mai mare dar: 
cuvântul care pe toate le-a făcut, şi pe cele văzute, şi pe cele 
nevăzute, şi iată, cuvântul te naşte acum pe tine, te naşte din 
cer, tată, şi tot prin cuvânt. Cuvântul a făcut lumea îngerilor, 
tată, şi iată, sunt venit cu lumea îngerilor cei fără de trup, sunt 
venit la tine, Ierusalime nou, şi ne unim în serbare cerească 
pe pământ, tată. Eu, Eu sunt, Cel ce am făcut îngerii, şi l-am 
pus pe Mihail să fie întâi peste îngeri, prin cuvânt l-am pus. 
Cuvântul este viaţă, este întocmire, tată. 

Ia fii atent ce-ţi voi spune Eu acum, şi cât aş voi să în- 
veţi şi să trăieşti aşa cum îţi spun Eu acum cu cuvântul, Israe- 
le! Viaţa fără de cuvânt este de două feluri, tată. Unul din fe- 
luri este omul care nu împlineşte cuvântul lui Dumnezeu, iar 
cel de al doilea fel este creştinul care trăieşte fără să cuvin- 

teze, dar care arată prin viaţa lui trăirea cuvântului lui Dum- 
nezeu. Acela rodeşte în jurul său viaţă cerească, şi este un în- 
văţător iscusit acela. Acela face tot cuvântul Domnului, şi 
este oglindă în care Domnul Se vede, şi este văzut Domnul de 
cei din jur, şi este lumină Domnul în omul cel fără de cuvânt, 
dar împlinitor de cuvânt. Aşa să fii tu, Ierusalime, popor al 
împlinirilor care vin peste tine. Dar Eu suspin, tată, când Mă 
uit la statura ta, căci viaţa fără de cuvânt pe care o ai, este 
aceea că tu nu împlineşti cuvântul lui Dumnezeu, nu lucrezi 
după cuvânt, dar cuvinte de sfadă şi de clevetire şi de împo- 
trivire şi de cârtire, ai; acelea nu-ţi lipsesc din viaţa ta, şi Eu 
voiesc să te îndrepţi după cei ce au viaţă după cuvântul Meu. 

Am grăit despre viaţa fără de cuvânt, şi acum îţi spun 
despre cuvântul fără de viaţă. Viaţa fără de cuvânt este mai 
bună decât cuvântul fără de viaţă. începi să te întrebi, dar Eu 
îţi desluşesc mai bine ce va să zică aceasta. Cuvântul fără de 
viaţă este cuvântul tău, care nu are putere de viaţă chiar 
dacă-1 repeţi după Mine sau chiar dacă vorbeşti tu în numele 
Meu. Vino, fiule, spre umilinţă pentru ceea ce-ţi spun Eu 
acum. Israele, cuvântul tău este fără de viaţă chiar dacă-1 
repeţi după Mine, chiar dacă, auzindu-1 la Mine, îl repeţi 
dându-1 altuia, după Mine. Iată de ce-ţi trebuie ţie duh de 
ascultare, căci viaţa Mea înăuntrul tău şi în afara ta, n-ai cum 
s-o ai decât prin ascultare întreagă, tată, şi dacă tu nu o ai, tu, 
prin atingerea ta, fiule neascultător, îl faci părtaş la neascul- 
tare şi pe cel ce a luat să aibă viaţa Mea cu ascultare. Tu eşti 
în toată ziua de mână cu pământul din care ai ieşit, şi zici că 
ai ieşit din el, şi, de unde? că mergi mereu în casa din care ai 
ieşit şi eşti mereu cu neamurile tale şi cu părinţii şi cu fraţii 
cei după trup, cei după lume, şi zici că ai ieşit din pământul 
tău şi din ale părinţilor tăi. De unde, tată? că puţini în Israel 
au făcut ca Avraam, ca să iasă din pământul şi din neamul lui. 
Măi fiilor, vouă vi s-a părut glumă această pildă. Unii din voi 
zic că şi părinţii şi fraţii lui şi neamul lui e cu lucrarea aceasta, 
şi de aceea se duc toată ziua unii la alţii. O, lângă ai tăi cei 
după trup dacă rămâi, n-ai să-I placi niciodată lui Dumnezeu. 
Tu fă ce vrei, tată, dar nu mai încurca drumul acestei lucrări. 
Cine se ţine mână în mână cu părinţii sau cu fraţii sau cu co- 
piii, aceia nu sunt Israelul Meu cel după duh; aceia au rămas 
în pământul lor. 

Te vei răzvrăti, creştine, şi n-o să-ţi convină, că Eu văd 
dinainte că te vei răzvrăti. Mai bine fă altceva, tată. Mai bine 
trage-te în lături şi taci, că tu şi aşa eşti vădit şi însemnat, şi 
stai ca un străin şi ca un cumpărător de veşti în poporul aces- 
ta. Să nu crezi că nu eşti observat, că Eu te am scris în carte 
pe tine, cel însemnat, dar Eu sunt precaut şi nu te spun pe 
nume, ca să nu faci păcatul răstignirii Mele pe văzute. Destul 
că-1 faci pe ascuns, destul că Mă vinzi şi Mă povesteşti cu ură 
la alţii asemenea cu tine; destul atât, că Eu nu lucrez aţâţare 
spre rău. Eu stau fără de cuvânt despre numele aceluia, dar 
am semnată în carte statura fiecărui creştin, şi cartea cuvin- 
tează şi va cuvânta. De aceea îţi spun, creştine împrăştiat de 
duhul şi ascultarea acestei lucrări, mai bine este să te dai deo- 
parte, căci aceasta îţi este mai de folos, tată. O, când te văd 
Eu cum stai în mijlocul acestei mese de cuvânt, cum stai ca 
un străin, ca un gol, ca un nemulţumit şi mofturos şi scan- 
dalos, îţi mai dau Eu ceva? Nu-ţi mai dau, şi să ştii că nu-ţi 
mai dau. Nu-ţi mai dau nici putere, nici har, nici ajutor, nici 
cuvânt şi nici numire de fiu al acestui popor. Poate ai crezut 
că este altfel. Nu e altfel, şi Eu abia te mai rabd printre fiii 
acestei lucrări, dar te rabd ca pe un buboi care doare în lumina 
ochilor Mei, că-Mi stropşeşti mereu duhul şi pacea Mea din 


poporul Meu. Numai Eu ştiu ce rabd, dar tu eşti fără de simţ, 
eşti nesimţit, creştine, şi te crezi că ştii să judeci. Judecă ce 
vrei, că Eu, buboaiele le mai rabd un picuţ. Un picuţ, şi toate 
se vor trage la locul lor. în zadar te înfumurezi acum. Asta o 
faci spre plata ta, nu spre plata Mea. Iată, îngerii sunt trişti din 
pricina ta, popor neascultător, că ei privesc la vorbirea aceas- 
ta. Ar fi fost să le fac bucurie, dar în cerul sfânt trebuie ase- 
mănare, şi nu e aşa cum este pe pământ, că nu seamănă creş- 
tin cu creştin în Israel. 

Iată cuvântul fără de viaţă cât rău face, cât iad zideşte, 
cât rai dărâmă, câţi fii striveşte. Fiţi atenţi la cuvântul vostru 
cel rostit, să semene cu cel trăit de voi, să semene cu Mine cu- 
vântul, căci Cuvântul Mă numesc Eu, iar cuvântul fără de 
viaţă e mare jale înaintea cerului. 

Măi fiilor care aţi ales poporul cel ascultător, care în- 
semnaţi poporul ascultător! Să nu lucraţi, tată, cuvânt fără de 
viaţă, că mare jale s-a mai scris în cer din lucrarea cea uşura- 
tică a cuvântului fără de viaţă. Mai bine viaţă fără de cuvânt, 
dar nu cuvânt fără de viaţă. Eu privesc mereu şi vă cântăresc 
tot cuvântul, ca să văd câtă viaţă poartă, câtă viaţă împarte 
sau câtă moarte împarte, ca să văd câtă putere împarte şi câtă 
slăbire împarte. Fiţi atenţi pentru cei ce vor intra de-acum, fiţi 
atenţi să intre pe porţi, iar cei ce au intrat prin spărturi şi au 
plecat şi fac ce vor ei, cu aceia fiţi precauţi, că rău Mă apasă 
aceste buboaie. Lasă, tată, că soarta buboiului ştiţi care este. 
Buboiul coace, şi apoi sparge, măi fiilor, şi Eu mai am un pic 
de răbdat, dar voi fiţi precauţi, să nu ţâşnească pe voi puroiul 
când va ţâşni prin spargere. Mihail arhanghelul aşteaptă să-i 
spun să rostească încă o dată ce a rostit la început, căci aşa a 
rostit în vremea căderii îngerilor: «Să stăm bine şi cu frică şi 
cu luare-aminte!», şi în clipa aceea a rămas fiecare unde l-a 
găsit căderea de la cer spre pământ. El este pregătit să ros- 
tească peste tine, Israele, această poruncă, şi atunci, tată, fiii 
tăi se vor vedea unde sunt şi unde rămân. 

Iată, nu văd pe nimeni să vină la Mine şi să se smereas- 
că şi să spună: „ Doamne, iată ce fac eu rău în lucrarea 
aceasta, iată cu ce umblu eu; nu umblu aşa cum vrea cuvân- 
tul Tău Văd părinţi împotriva copiilor, şi aceşti copii să stri- 
ge la Mine, căci Eu îi voi auzi. Văd copii împotriva părinţilor, 
şi aceşti părinţi să strige la Mine, căci Eu îi voi auzi. Văd 
creştini cu pasul împrăştiat şi risipiţi cu duhul şi cu împlini- 
rea, şi aceşti creştini în zadar stau, şi le va fi mai rău că stau. 

Daniele, păstorul oilor Mele, cum era, tată, controlul 
creştinului dacă este bine faţă de lucrarea aceasta cerească? 
Aceasta se vedea după statura vasului Meu peste acela. Iată, şi 
azi spun statura creştinului faţă de Mine şi de lucrarea Mea, şi 
copiii Mei cei de la ieslea Mea, cei de la filtrul Meu, se poar- 
tă cu creştinul după cum le spun Eu. Nu se poartă urât cu cel 
ce nu este ascultător şi plăcut Mie, dar se poartă de departe cu 
acela. Pe unul ca acela ei nu-1 apropie, ei îl ţin departe pe unul 
ca acela. Dar sunt între cei săraci de credinţă, între cei nemul- 
ţumitori, sunt între ei creştini care lovesc cu putere în piatra 
Mea de nou Ierusalim, ca s-o spargă şi să ia din ea să pună la 
temelii străine. Şi iar spun, pentru a treia oară: lucrarea şi zi- 
direa Ierusalimului nou va fi zidită şi rostită numai prin cu- 
vântul acestei lucrări, numai prin cuvântul Meu întru această 
lucrare, căci nimănui nu voi da slava Mea, şi ţi-o voi da ţie, Is- 
raele care stai întru cuvântul Meu, şi tu, tată, s-o împărţi şi s-o 
zideşti acolo unde îţi însemnez Eu, aşa cum în toată vremea 
acestei lucrări am lucrat. Nimeni nu poate pune din temelia 
acestei lucrări în altă parte sau cu alte mâini, în afară de mâna 
Mea, care lucrează prin această lucrare, iar cei care dezbină şi 

dau să fure pietre şi cărămizi. Eu, Domnul, le voi pune în gând 
să plece din acest popor, dar roagă-te, Israele statornic, roagă-te 
să despart Eu caprele din oi, şi voi fi împlinitor, şi vei înţelege, 
că vei vedea că aşa fac, şi caprele se vor vădi că sunt capre, 
căci caprele ţopăie, tată, şi sar peste ţarc şi umblă şi rup pomi 
şi flori şi muguri şi îşi rup picioarele. Cel ce este al acestei 
lucrări, acela nu are lucru aparte, nu are planuri dosite, şi are 
ascultare. Cel ce se ajută cu lumea, acela este încă din lume, 
acela este încă îndărătnic. Mulţi din acest popor nu s-au lăsat 
modelaţi de cuvântul Meu, de Mine nu s-au lăsat modelaţi, şi 
mai bine au plecat cu altfel de lucrări, cu altfel de păstori, şi 
precum M-au înşelat pe Mine, aşa îi vor înşela şi pe alţii. Cine 
nu stă bine într-un loc, acela nicăieri nu stă mai bine, că Eu am 
spus că ridic pacea de la cei ce au înşelat această lucrare. 
Această lucrare este cărarea cea mai dreaptă înspre împărăţia 
cerurilor, iar voi, cei ascultători şi lucrători, sunteţi cărări prin 
care vor veni cei ce se vor ridica spre lucrarea de nou Ierusa- 
lim, ca să fie şi ei ca voi. 

E sărbătoare de îngeri, tată. îngerii sunt fire fără de 
trup, iar Eu, Domnul, sunt de două firi: şi cu trup, şi fără de 
trup. Aşa şi sfinţii, aşa şi Verginica este. Vedeţi voi, măi fiilor, 
dacă Eu sunt Mielul Cel junghiat prin mâna preotului, sunt şi 
Dumnezeu întreg. Eu Mă sfărâm şi Mă desfac şi Mă împart 
prin junghiere şi Mă dau vouă, creştinilor, dar sunt şi Domnul 
întreg. Eu sunt Dumnezeu ceresc, şi sunt Dumnezeu cu fire 
dumnezeiască în trup. Aşa şi sfinţii, pot fi şi cu trup şi fără de 
trup, şi ei se pot împărţi în părţi, şi se împart şi ajută lumea 
oamenilor, precum îngerii ajută lumea oamenilor. Lumea în- 
gerilor este fără de trup, dar îngerul poate intra în trup ca să-şi 
facă lucrarea. Eu şi mai mult pot, şi iată, am ajutor îngerii, 
căci îngerii nu au voia lor liberă; ei fac numai ce este din voia 
Mea. Omul însă a fost făcut să nu fie rob; el are voia liberă, e 
liber să facă şi să aleagă ce vrea, pentru că aşa l-am întocmit, 
şi de aceea omul alege, şi Eu Mă uit la el ce alege şi îl las să 
fie liber să aleagă. Numai când el îmi lasă Mie dreptul de a 
alege pentru el, numai atunci aleg Eu, Domnul, peste om; alt- 
fel, omul e liber să aleagă. Numai omul are libertatea aceasta 
între tot ceea ce este făcut de Dumnezeu. Dar la tine, Israele, 
am venit şi ţi-am arătat ce este bine ţie, şi cu tine este altceva 
decât cu omul căruia nu i-am arătat, şi de aceea ţi-am spus Eu 
că tu, tată, casa ta şi averea ta trebuie să fie împărăţia ceruri- 
lor, pentru că Eu ţi-am arătat această casă, şi cu această casă, 
cu această lucrare am început Eu împărăţia cerurilor pe pă- 
mânt, dar ai înţeles tu, oare? 

Nu mai fiţi largi spre lume. Ieşiţi din pământul vostru, 
aşa cum a făcut Avraam. Nu poţi, creştine, să rămâi cu aceas- 
tă lucrare şi cu împărăţia ei, nu poţi cum eşti tu acum, şi poţi 
numai cum îţi spun Eu să fii. Ce să-ţi fac Eu dacă n-ai voit să 
te aşezi din vreme? Ţi s-a părut o glumă, un lucru oarecare 
această lucrare, dar ea este împărăţia Mea şi Edenul Meu. Eu 
nu te vreau de silă, dar dacă n-ai, şi dacă nu vrei să ai haină 
de nuntă aşa cum cere masa aceasta, dă-te deoparte din calea 
Mea, că nu te cunosc fără haină, şi îţi va fi mai rău dacă va 
trebui să te scol de la masă. Nu sta la masă cum vrei tu, că lu- 
crarea aceasta nu este cum vrei tu, şi ea va fi ca la început, şi 
se vor pleca ei soarele şi luna şi stelele şi făptura toată, că de 
şapte veacuri este aşteptată lucrarea aceasta, iar Eu semne 
nu-ţi dau în afară de se mn ul acesta. Ce să-ţi fac dacă n-ai ce- 
rut înţelepciune cu smerenie? Ai cerut numai ocrotire pentru 
trup şi sănătate pentru trup şi atât. Acestea ţi s-ar fi adăugat 
dacă ai fi ales acest semn, căci am venit cu se mn ul acesta 
înaintea ta şi tu n-ai cunoscut această lucrare care sunt Eu, 


Do mn ul Dumnezeul tău. Tu zici că Eu sunt Domnul Dumne- 
zeul tău, dar acesta este cuvânt fără de viaţă, de vreme ce nu 
Mă laşi să-ţi fiu după adevăr Dumnezeu. Iată, nu ştiţi ziua 
când Mihail arhanghelul va rosti peste Israel să stea bine, să 
stea cu frică şi să ia aminte, şi atunci fiecare va rămâne aşa 
cum va fi găsit, acolo unde va fi găsit. 

De ce, Israele, n-ai dragoste pentru aproapele Meu? Nu 
mai fi mândru, creştine care vrei să fii al acestei lucrări, că 
dacă nu iubeşti pe aproapele Meu, eşti mândru, tată, şi nu te 
pot ţine mult aşa. 

Am un mănunchi de fete undeva în lucrarea Mea, în 
cetatea Coşereni, şi Mi-e milă de ele că sunt fără mângâiere, 
iar Eu sunt cu mângâierea peste cel cu iubire de Dumnezeu. 
Le-am trimis o mângâiere de la Mine şi tot nemângâiate le 
văd. Eu le iubesc, tată, Eu le văd dorul şi statul lor cu cerul şi 
le iubesc, şi vreau să le ies cu mângâierea în cale. 

O, fiice ale Ierusalimului, de ce aţi venit voi la Mine? 
Dar nu ştiţi să-Mi răspundeţi. N-aţi venit că M-aţi iubit. Aţi 
venit că v-am găsit, tată, şi dacă v-am găsit, voi M-aţi iubit. 
Pace vouă, fete din Ierusalim! Şi să vă fie de mângâiere cu- 
vântul Meu şi să staţi zi şi noapte cu rochia curată, măi fetelor 
din Ierusalim. Aşa-Mi place Mie, şi aşa să vă placă şi vouă 
mereu. Nu vă fie greu la greu, căci cu greul e bine, nu cu uşo- 
rul. Daţi iubire în locul urii, căci nu iubirea trebuie vindecată, 
ci ura trebuie vindecată cu iubire. învăţaţi lecţia sfinţeniei de 
inimă şi de fire şi de iubire şi fiţi iubite ale Mele, căci Eu sunt 
un Mire scump şi sfânt. Trăiţi după cuvântul Meu, trăiţi o 
viaţă fără de cuvânt, plăcută Mie. Decât un cuvânt fără de 
viaţă, e mai frumos o viaţă fără de cuvânt, în care Eu să Mă 
văd. Urcaţi pe cursul râului vieţii până sus la izvor, şi beţi şi 
creşteţi şi vă înmulţiţi întru Duhul. Nu luaţi hrană din grădini 
străine. Luaţi din Duhul Meu, din cuvântul Meu, şi deprin- 
deţi- vă cum să paşteţi iarba cea nouă, hrana cea curată, iarba 
cea sfântă, care este din cer. Cine mănâncă din mana aceasta, 
acela rămâne întru Duhul Meu. Rămâneţi în iubirea Mea, cu 
înţelepciune, tată, şi nu uitaţi cum învăţ Eu acest popor şi cum 
vreau să-l am. Astupaţi-vă urechile înspre lume şi staţi aşa 
cum staţi, şi să vă întăriţi statul, căci în lupta voastră cu răul, 
Eu vă dau biruinţa. Să nu iubiţi niciodată slava deşartă şi să 
nu staţi din căutarea spre cer. Fiţi binecuvântatele Mele, şi să 
vă dea putere în luptă această binecuvântare. Amin. 

Israele, poporul Meu ascultător, să fii în toate ascul- 
tător. Să te vadă îngerii şi să se apropie să te ajute, tată, şi să 
vină îngerii la Mine şi să se fălească cu tine înaintea Mea, că 
iată, cel ce se făleşte înaintea Mea cu tine, Eu îi scriu pieire, 
şi pe tine te dau îngerilor Mei, tată, numai să vrei să fie aşa, 
că, fii atent, pe tine te-am făcut liber şi nu rob, că Mie nu-Mi 
place să fii tu rob. Eu nu vreau să te am ca pe un rob, că Eu 
M-am pus în slujba ta ca să fii liber şi vreau să te am ca pe un 
fiu, ca pe un frate, Israele. Nu te mai lăsa spre cele ce se văd, 
că acestea sunt partea ochilor trupului, tată. Am venit să-ţi 
desfac ochii sufletului şi să vezi ce te aşteaptă şi să te laşi spre 
ceea ce vezi cu ochii sufletului. O, unde îţi este sufletul, tată? 
Ce ai făcut cu el de nu mai vezi cu el? Cui l-ai vândut? Fii 
atent, că sufletul este de la Mine, şi trebuie să Mă vezi pe 
Mine cu ochii sufletului, copile al Ierusalimului nou. Nu-ţi da 
sufletul pe cele ce se văd, că nimic nu e adevărat din cele ce 
se văd. Cele ce nu se văd sunt mai frumoase, tată. 

Am o fotografie pe pământ cu Verginica în lucrare, şi 
am arătat drumul Golgotei Mele şi al ei în fotografia aceea. 
De unde, tată, s-a văzut în fotografia aceea drumul Golgotei? 
Verginica era în camera ei de suferinţă, şi Eu stăteam cu ea de 

vorbă, faţă către faţă, şi am arătat drumul Golgotei, care nu se 
vede cu ochii trupului, lată, cele ce nu se văd, sunt, Israele. 
Vino, tată, cu sufletul spre cele ce nu se văd, că acelea sunt 
nestricăcioase şi sunt frumoase, Ierusalime. Vino, Ierusalime, 
vino spre cele ce nu se văd şi care în curând se vor descoperi, 
se vor lăsa văzute. 

Ierusalime, să nu mai întinezi acest nume nou. Mihail, 
arhanghelul Meu, şi toţi însoţitorii lui care au venit cu Mine, 
rostesc peste voi lucrare îngerească şi spun: „Ierusalime nou, 
să stai bine, să stai cu frică şi cu sfială, şi să iei aminte la 
Domnul Dumnezeul tău Amin, amin, amin. 

8/21 noiembrie 1994 

Cuvântul Domnului către poporul creştin 

Taina ieslei Cuvântului. Domnul grăieşte pentru preotul Nicu 
Gabriel. 

M ăi fiilor de la iesle, Eu sunt Cel ce am lucrat 
prin voi această iesle. Eu am lucrat-o prin cu- 
vânt, iar voi aţi lucrat pentru fiinţa ei, voi aţi luat cuvântul 
Meu şi i-aţi dat fiinţă văzută, şi iată, aşa am făcut iesle pentru 
Cuvântul, pentru Fiul Cuvântul, pentru Mine, fiilor. 

Pace vouă! în numele Tatălui şi al Fiului şi al Sfântului 
Duh, voiesc să Mă aşez în carte în ziua aceasta, că azi aştep- 
taţi ogor de lucru, şi Eu trebuie să fiu alături de voi la lucru. 
Daţi-Mi aşternut în carte, măi fii ai ieslei Mele. Şi cum aţi dat 
voi fiinţă ieslei acesteia? Eu am lucrat prin cuvânt, iar voi aţi 
dat fiinţă văzută acestui aşternut dumnezeiesc. Ia să vedeţi 
voi cum, căci Eu am rostit mereu cuvântul Meu peste voi, şi 
voi aţi stat sub hrana aceasta şi aţi crescut prin cuvânt şi 
Mi-aţi fost Mie iesle. Voi aţi stat cu credinţă şi cu frică înain- 
tea Mea. Voi v-aţi lăsat cer nou şi pământ nou, şi după aceea 
Eu am coborât în voi dreptatea şi pacea Mea. V-am luat din 
timp ca să vă dau formă şi am lucrat ca să vă întocmesc, şi 
după ce v-am întocmit, v-am dat ungere mare peste timpul 
acesta, peste poporul acesta, şi v-am trimis să sunaţi din corn 
să se adune Israel, ca să-i fac cunoscut planul Meu. Am mers 
cu voi din loc în loc peste pământul lui Israel şi i-am vestit că 
se coboară cele din cer peste pământul lui Israel. O parte din 
Israel s-a pregătit, o parte din el a zăbovit, şi altă parte s-a îm- 
pietrit. Dar în trupul lui Israel v-am luat pe voi din timp, tată, 
şi v-am dat formă, şi v-am zis apoi să fiţi sănătoşi cu mintea 
şi cu inima şi cu ascultarea şi cu sfiala cea sfântă şi cu drep- 
tatea cea atât de aşteptată, măi fiilor, şi apoi v-am cuvântat că 
va să se arate piatra de mărturie a acestei lucrări, ieslea cea 
nouă a cuvântului Meu, grădina cea împrejmuită cu legea 
sfinţeniei, tată, căci scris este: «Fără de sfinţenie nimeni nu 
va vedea pe Domnul»] sfinţenie de trup şi de înţelepciune şi 
de inimă şi de vorbire şi de ascultare; sfinţenie întru toate, nu 
numai cu trupul; sfinţenie în purtare şi în privire şi în umi- 
linţă; sfinţenie şi cer nou şi pământ nou, din sfinţenie răsărit; 
sfinţenie sănătoasă, dar lecţia aceasta este grea în Israel, tată. 
Fiţi sănătoşi, şi rămâneţi aşa până ce-Mi voi da vălul deo- 
parte, tată. Luaţi şi daţi din lecţia sănătăţii de sfinţenie, şi cine 
va lua, se va cunoaşte că a luat, şi cine nu va lua, vi-1 voi face 
cunoscut că n-a luat, căci se va cunoaşte acela. 

Astăzi aşteptaţi ogorul de lucru (preotul Nicu Gabriel, 
n.r.). Astăzi e zi de lucru, pentru că Tatăl Meu lucrează, şi Eu 
lucrez, şi iată, şi voi lucraţi. Lucraţi! Aceasta este vremea, 
tată, dar ogorul pe care-1 lucraţi azi are şi altă stăpânire peste 
el, şi e greu, tată, că nu e numai sub cer ogorul acesta, şi e şi 


sub pământ, e şi sub stăpânire, că astăzi nu se mai lucrează ca 
pe vremea apostolilor Mei când toţi îşi lepădau stăpânirile şi 
veneau să slujească cerului în obşte duhovnicească. Acum 
sunt stăpâni mulţi, şi Domnul e numai o slugă. Acum sunt îm- 
păraţi mulţi şi judecători mulţi, şi Domnul e slugă, tată. Aş 
voi să lucrez prin cuvânt, dar nu voi veni acum, şi voi veni 
apoi. Acum lucrăm pe viu, tată, şi Eu voi fi în voi, şi apoi voi 
lucra să-i dau învăţătură slujitorului care vine azi ca să înţe- 
leagă cu mintea Duhului Sfânt că una este să slujeşti, şi alta 
să împărăţeşti şi să ai împărăţia ta. Una este să slujeşti, şi alta 
să judeci în lucru de slujire. Iar când e vorba de acest popor 
ales şi primit la Dumnezeu, sunt Eu, tată, slujitor peste po- 
porul acesta, şi îl slujesc şi îl hrănesc şi îl învăţ cum să mă- 
nânce şi cum să slujească lui Dumnezeu. Voi veni apoi, ca să-i 
dau creştere acestui slujitor, şi îl voi învăţa ce va să zică îm- 
părăţia Mea întru sine, şi iarăşi, ce va să zică împărăţia sa 
întru sine şi întru Mine. Acum, voi lucra pe viu, tată, şi îl vom 
îmbucături şi cu cele de la Mine, şi cu cele puse de Mine în 
voi, mâncare caldă, măi fiilor. 

Eu sunt cuvântul Tatălui, şi voi sunteţi cuvântul Meu. 
Ferice celui ce vă primeşte pe voi întru numele Meu, şi vai 
celui ce dă să vă primească pe voi întru numele vostru! căci 
voi, tată, nu staţi în numele vostru, şi să ştie tot poporul Israel, 
de la cel mai mic până la cel mai mare, că voi nu staţi în nu- 
mele vostru şi că voi sunteţi darul Meu, dat de Mine lui Israel, 
întru darul dreptăţii şi al păcii, după cum scrie Scriptura care 
zice: «Aşteptăm, potrivit făgăduinţelor, ceruri noi şi pământ 
nou, în care locuieşte dreptatea», iar voi sunteţi această înce- 
pătură nouă, şi vreau să fac din voi sămânţă de însămânţat cer 
nou şi pământ nou. 

Aş voi, măi fiilor, să fiţi atenţi mai departe, că voi veni 
apoi şi voi lăsa învăţătură de creştere ca în cer pentru slujito- 
rul de la Urziceni, şi dacă se va lăsa să fie slujitor de la Mine, 
atunci bine îi va fi, şi va lucra apoi cu folos, şi va rămâne lu- 
crul său, căci dacă lucrul cuiva nu va rămâne pentru Mine, pe 
acela nu-1 voi cunoaşte când voi rămâne descoperit în această 
lucrare. I-am trimis ceva de mare preţ. Am luat din rodul cel 
rămas, am luat un fiu bineplăcut lui Dumnezeu, şi i l-am dat 
ca pe un dar dumnezeiesc, şi vreau să-l ajut să cunoască pe 
acest fiu, aşa precum îl cunosc Eu pe fiul acesta, dat de Mine 
lui. I l-am dat ca să aibă din vistieria Mea, ca să aibă un fiu al 
binecuvântării celei tari. Acest fiu a făcut ce au făcut apostolii 
Mei cei dintâi, şi s-a dus pe ogorul Meu, după cum i-am dat 
Eu sorţul, şi nu l-aş fi dus acolo pe acest fiu, dar am voit să 
intru şi în cetatea aceasta cu cei ce sunt lămuriţi şi albiţi de 
mâna Mea cerească şi pregătiţi între lucrători, de mâna Mea 
cerească. L-am dus acolo ca să am acolo temelie din temelia 
cea dintâi, pentru că Eu, tată, pe nicăieri nu voi zidi această 
lucrare pe altă temelie. Dar slujitorul din biserica de acolo n-a 
înţeles taina aceasta, şi voiesc să-l ajut să înţeleagă. Iar voi să 
fiţi atenţi la Mine, căci voi veni pentru el ca să-l pregătesc să 
fie slujitor aşa cum cere cerul, şi nu aşa cum a învăţat el pe 
pământ. Cine învaţă de pe pământ, nu poate să fie slujitorul 
Meu în această lucrare, iar cine învaţă din cer şi se lasă cu 
şcoala Duhului Sfânt prin această şcoală de cuvânt, acela creş- 
te şi i se dă o întrebuinţare după statura sa în Domnul. Vreau 
să arăt drumul acesta, măi fiilor, că până acum poporul acesta 
a mers pe drumul acesta fără să înţeleagă ce înseamnă calea 
Mea şi gândul Meu în om şi asemănarea Mea întru faptă. 

Să fie zi de lucru, şi să rămână lucrul în picioare, dar 
pentru aceasta trebuie credinţă întru aşezarea Mea, că Eu lu- 
crez de pe temelie pusă de Mine, măi fiilor. 

Cuvântul lui Dumnezeu 


Binecuvântată să fie lucrarea Mea în toată vremea, şi 
binecuvântat să fie cuvântul vostru, măi fiilor. Eu sunt în voi 
în toată vremea lucrului vostru peste Israel, şi ferice celui ce 
are această credinţă cerească, ferice celui ce vine să ia şi să 
trăiască prin ceea ce ia de la izvorul vieţii, căci izvorul care 
curge aici este Cuvântul lui Dumnezeu. 

Trebuie mare sfială faţă de locul acesta, trebuie mare 
supunere, tată. Altfel, cuvântul rămâne nefaptuit în cel ce 
aude. Dar Eu vă am pe voi tălmăcitori ai acestor limbi cereşti, 
şi ferice celui ce-şi lasă cămara înţelepciunii deschisă spre 
priceperea acestor limbi din cer cuvântătoare. Faceţi, tată, pe 
toţi cei împreună cu voi din Israel, faceţi-i să prindă price- 
perea acestor limbi dătătoare de viaţă şi de răscumpărare a 
făpturii. Eu vreau să am un popor sănătos, care să semene cu 
Mine, Cel dintâi între fraţi. 

Pace vouă, fiii Mei, fraţii Mei cei mici, şi dacă va tre- 
bui, vom lungi această zi şi vom lucra peste ogorul cel ce se 
va aşterne să fie mărunţit de voi dacă se va aşterne la mărun- 
ţii Lucrarea Mea este ziuă, tată, nu este noapte, şi vom lungi 
ziua şi vom lucra lucrarea zilei, de-acum. 

Am încă multe să vă spun şi pe care trebuie să le poarte 
această carte, şi ca să ies cu carte în Israel. Am încă multe să 
vă spun, dar să fiţi ochi şi urechi, măi fiilor. Nu daţi voie să 
Mi se încurce cărarea Mea spre carte. Fiţi un singur duh, fiţi 
întru Duhul Meu Cel lucrat la ieslea Duhului Meu. Odihna 
Mea şi pacea Mea s-o am în voi, tată, că iată, la început am 
pornit cu doi, apoi am pornit cu opt, şi acum am pornit cu voi, 
întru Scriptura cea despre naşterea din nou a lumii. Amin. 

Am multe să aduc la iesle. Să fie cald în iesle, măi 
fiilor. Fiţi iscusiţi cu duhul ieslei, ca să fie unul duhul cel de 
aici, căci am încă multe, am de păstorit cerul şi pământul cu 
toiagul dreptăţii Mele. Eu Mă sprijin pe voi. Eu de aceea v-am 
binecuvântat, ca să Mă sprijin pe voi pentru întoarcerea Mea, 
ca să fiu întâmpinat de voi întru întoarcerea Mea. Amin, 
amin, amin. 

14/27 noiembrie 1994 

Praznicul Intrării Maicii Domnului în biserică 

Fericiţi făcătorii de pace. Poporul Cuvântului este ziua de odihnă 
a Domnului. Poştele cel nou. Ştiinţa sfântă vine de la Duhul Sfânt. 

E u sunt Fiul şi Cuvântul Tatălui, şi Mă las cu săr- 
bătoare la ieslea cuvântului şi cuvintez înaintea 
lui Israel cuvânt de sărbătoare. Iată, Mă apropii, căci am ves- 
tit lucrare de cuvânt, şi Mă apropii spre iesle şi găsesc veghe 
la porţi şi intru şi îmi încep cuvântul. 

Pace peste porţi, şi dincoace de porţi, şi în inimi pace! 
Pace vouă, fiilor de la iesle, pace vouă întru Tatăl şi întru Fiul 
şi întru Duhul Sfânt! că mare este lucrarea păcii, şi nu ştie Is- 
rael ce va să zică acel cuvânt al Meu prin care am rostit: «Fe- 
riciţi făcătorii de pace, că aceia fiii lui Dumnezeu se vor che- 
ma». Lumea, nici atât nu ştie ce înseamnă această Scriptură 
care spune: «Fericiţi făcătorii de pace», dar voi, străjerii Mei, 
ştiţi. Şi de ce ştiţi? Pentru că v-am dat pe Duhul Sfânt, tată. Şi 
de ce vi L-am dat? Pentru că L-aţi primit, de aceea vi L-am 
dat, şi de aceea ştiţi ce înseamnă acest fel de fericire. 

Vin mereu la poporul Meu şi zic mereu: Pace ţie, po- 
porul Meu! O, şi nu ştii, măi poporul Meu, de ce-ţi spun me- 
reu aşa, şi Eu văd că nu ştii, şi îmi pare rău, fiule. Astăzi este 
sărbătoare pentru Maica Mea, şi las cuvânt de sărbătoare 
peste grădina Mea şi îţi dau să mănânci din el, Ierusalime, po- 
porul Meu de pe pământ. Măicuţa Mea, Fecioara, a împlinit 


această Scriptură, şi nici nu era rostită aşa cum a fost rostită 
în vremea trupului Meu peste Israel, dar această Scriptură era 
în Mine, şi Eu eram născut din Tatăl şi lucram, căci de la 
început lucrez. Maica Mea împlinea această Scriptură, şi ea a 
fost a lui Dumnezeu fiică, pentru că era făcătoare de pace, 
măi fiilor, şi Eu am putut să-Mi fac sălaş în ea ca să Mă arăt 
oamenilor, că am făcut din ea poartă pentru Mine, ca să ies 
spre Israel; am făcut din ea cer nou şi pământ nou, şi poartă 
de ieşire şi de arătare, că am făcut-o pe ea din cuvântul Meu 
cel sălăşluit în prooroci. Mi-am făcut sălaş prin cuvânt, şi du- 
pă ce cuvântul s-a întrupat şi s-a făcut faptă, Eu M-am sălăş- 
luit în cortul Meu cel pregătit, şi M-am arătat în mijlocul lui 
Israel, căci Maica Mea a fost făcătoare de pace, a împăcat pe 
om cu Dumnezeu, a împăcat pe Dumnezeu cu omul, şi a în- 
ceput cu ea. între ea şi Dumnezeu a fost pace, căci ea s-a năs- 
cut, şi a ascultat de Dumnezeu prin lucrarea păcii între ea şi 
Dumnezeu, şi a fost numită fiică a lui Dumnezeu, şi Dumne- 
zeu a luat-o întru ale Sale şi în vremea trupului ei, şi după 
aceea. Sărbătorim intrarea ei în Sfânta Sfintelor de pe pă- 
mânt, căci Maica Mea era făcută, prin cuvânt, Sfânta Sfin- 
telor Tatălui, fiindcă întruparea Mea în Fecioară s-a întocmit 
încă din vremea rostirii acestei profeţii, iar la vremea arătării 
celor nevăzute s-a arătat această întocmire. Iată, Maica Mea a 
intrat în Sfânta Sfintelor, şi apoi Eu am venit la ea şi am fost 
sămânţa ei, că ea a fost fără de sămânţă, ea a fost Fecioară, a 
fost făcătoare de pace între ea şi Dumnezeu, între Dumnezeu 
şi om, că aceasta şi nu altceva înseamnă Scriptura: «Fericiţi 
făcătorii de pace». 

Nu te lua, Ierusalime, după omul care a furat ştiinţă de 
la Dumnezeu după îndemnul vrăjmaşului lui Dumnezeu, căci 
omul care a furat ştiinţa nu ştie ce înseamnă făcătorul de pace. 
Ia de la Mine ca să ştii, căci cei ce încă învaţă pe oameni cu- 
vânt despre Dumnezeu, aceia nu ştiu să tălmăcească limbile 
lui Dumnezeu, şi fac pământ din aceste limbi, precum şi ei 
sunt. Omul care a furat ştiinţă, ştii ce zice? Zice că Scriptura 
aceasta înseamnă să faci pace între cei certaţi, între om şi om, 
între duşman şi prieten, între duşman şi duşman, între pârâş şi 
pârât, între cel drept şi cel nedrept. Nu-i adevărat, Israele, nu 
pentru asta am venit Eu ca să rostesc această lumină. Nu cum- 
va să stai şi tu în această neştiinţă. Nu aceea e pace: între om 
şi om. Aceea e de la om, că de la Mine dacă ar fi, ar fi altfel 
peste om. Lucrarea omului nu seamănă cu lucrarea Mea, că 
Eu am rostit vrăjmăşie între rău şi bine. 

Şi cum să înţelegi tu Scriptura aceasta, Israele? Cum 
adică «Fericiţi făcătorii de pace»! Adică aşa cum a fost Mai- 
ca Mea, ca să împace pe om cu Dumnezeu, şi pe Dumnezeu 
cu omul, adică şi tu să-l împaci pe om cu Dumnezeu, şi pe 
Dumnezeu cu omul; şi tu tot aşa să împlineşti, măi fiule, dacă 
vrei să te numeşti făcător de pace şi să te chemi fiu al lui 
Dumnezeu. 

S-au certat mereu creştin cu creştin, s-au certat de la 
invidie, de la mândrie, de la hotar, de la neiubire s-au certat, 
de la întâietate s-au certat, de la copii s-au certat; s-au certat 
de la lume şi de la trup, şi apoi trebuia să se lucreze pace între 
creştin şi creştin, şi se lucra, dacă se lucra, dacă se încăpea aşa 
ceva, iar dacă nu, rămâneau aşa, sau se împăcau şi iar se cer- 
tau, şi îşi zic creştinii fii ai lui Dumnezeu. Dar îşi zic oamenii 
lumii aşa ceva, însă aceasta este minciună, că nu este pace în- 
tre om şi om, dară între Dumnezeu şi om! Nu cei ce fac pace 
între om şi om sunt făcătorii de pace despre care spune Scrip- 
tura, ci e mult mai mare această Scriptură. Dar ştiinţa prin 
care omul a murit a înşelat pe om şi l-a căzut de la Dumne- 
zeu, căci duhul cel potrivnic aşa a spus omului: «Ia şi mănăn- 

că; nu vei muri, ci vei cunoaşte, vei avea ştiinţă», şi aşa a că- 
pătat omul ştiinţă, şi după ce a căpătat ştiinţa, a murit, căci 
s-a socotit fur, şi s-a împlinit cuvântul care spune: «în ziua 
când vei mânca, vei muri», şi a murit în ziua aceea, a pierdut 
raiul în ziua aceea, şi a căzut pe pământ omul. Scris este: «Nu 
poate omul să vadă faţa lui Dumnezeu şi să fie viu omul», şi 
omul n-a ascultat, şi a voit să vadă faţa acestei taine dumne- 
zeieşti care spune: «Să nu mănânci din pomul acela». Pomul 
acela dădea ştiinţă, şi i-a făcut ochi lui Adam şi lui Eva, dar 
neascultarea l-a căzut pe om, şi de atunci ştiinţa s-a făcut pă- 
mânt prin neascultare. 

Omul era ştiinţa lui Dumnezeu, lucrătura ştiinţei lui 
Dumnezeu, şi era bine aşa, dar omul n-a ascultat, şi i s-au 
închis ochii sufletului şi i s-au deschis ochii trupului, şi n-a 
mai văzut cele ce nu se văd cu trupul, şi iată ce greu mai e să 
se facă omul om din Eden, cu ochi pentru cele ce nu se văd. 
Ucenicul proorocului Elisei a văzut o clipă cele ce nu se văd, 
şi s-a bucurat la vederea aceasta, căci a văzut prin Dumnezeu. 
Proorocul Elisei a văzut o clipă cele ce nu se văd, căci a văzut 
răpirea lui Ilie cu car şi cai din cer, din cele ce nu se văd. 

Ştiinţa era lucrul lui Dumnezeu, şi omul era lucrul lui 
Dumnezeu, şi iată, omul a întins mâna şi a luat ştiinţă ca să se 
îndumnezeiască. Dar nu era lucrat el din dumnezeire, din în- 
ţelepciune? O, fericit de omul sărac cu duhul, că acela stă mic 
şi ascultă de Dumnezeu, dar omul care a furat ştiinţa, acela a 
murit, nu a înviat. Să nu se mai semeţească omul că ştie, că 
iată cum ştie şi de ce ştie, şi omul nu e fericit, că în ziua aceea 
s-a rupt pacea dintre Dumnezeu şi om, căci omul a furat ştiin- 
ţa, şi de atunci se zbate să-şi găsească pacea şi nu şi-o mai 
găseşte. Dar am venit să i-o dau înapoi, căci M-am coborât 
după om. Am găsit pe Fecioara care era împăcată cu Dumne- 
zeu prin ascultare şi supunere, şi am dat arvuna păcii, şi apoi 
am ieşit şi am rostit: «Fericiţi făcătorii de pace, că aceia se 
vor face fii ai lui Dumnezeu». 

Măcar tu, fsraele, poporul Meu, măcar tu să nu te în- 
gâmfi că ştii. Să nu mai vrei să ştii nimic, că iată ce fac Eu 
pentru tine: îţi aduc ştiinţă din cer, ca să înveţi în cer, nu pe 
pământ, şi să nu doreşti ştiinţă de la trup şi de pe pământ şi de 
la om. Am făcut minune mare de te-am ales ca să-ţi dau din 
cer şi ca să întocmesc în tine grădină de Eden şi om după chi- 
pul şi asemănarea lui Dumnezeu. Eu am venit ca să te aşez în 
rai, şi tu să-l lucrezi şi să-l păzeşti şi să mănânci din el, din 
mâna Mea să mănânci şi să nu asculţi de şarpe aşa cum a 
făcut omul la început, şi să asculţi de Mine, nu de şarpe, tată. 
Omul de la început, n-a ascultat de Mine; a ascultat de vrăj- 
maş, de parcă vrăjmaşul l-ar fi întocmit pe om; şi s-a dat omul 
rob ascultător altui stăpân, şi atunci l-am scos din Eden, şi am 
pus pază peste Eden, căci acolo era şi pomul vieţii, şi omul 
era în neascultare, şi avea ştiinţă, după cum este scris: «Iată, 
Adam s-a făcut ca unul dintre Noi». De atunci, omul a luat 
ştiinţa, dar a pierdut viaţa şi raiul, şi s-a aşezat pe pământ, şi 
n-a mai mâncat din rai şi n-a mai avut omul putere. 

O, şi ce frumos s-au întocmit toate cele ce se văd, şi ce 
fericit ar fi fost omul! Pământul este făcut din apă şi din 
cuvânt, din apă şi din duh, căci după întocmirea lui, el a scos 
din el duh de viaţă, a scos din el fiinţe vii, şi apa a scos din ea 
fiinţe vii, care trăiesc în mare, şi aşa s-a făcut cerul şi pămân- 
tul şi toată oştirea lor. Iar la naşterea din nou a lumii, toate vor 
ieşi iarăşi din pământ şi din mare, din apă şi din duh şi din 
cuvânt, căci scris este: «Fiul omului, prooroceşte oaselor us- 
cate să prindă duh de viaţă!», şi iarăşi, scris este: «Pământul 
va da înapoi pe morţii lui, şi marea va da înapoi pe morţii ei, 
şi lumea va da înapoi pe morţii ei», căci lumea este acum ca 


un iad cu gura deschisă, care dă să-Mi înghită toată nădejdea 
şi să-Mi sluţească până la capăt pe omul cel de la început. 

Omul care-şi consumă trupul, acela îmbătrâneşte şi se 
urâţeşte şi trece, dar iată ce am făcut, Ierusalime! Te-am în- 
tocmit şi te-am pus hotar între iad şi rai şi te-am învăţat să pui 
oprire morţii şi vremelniciei. Am despărţit veacurile şi am 
scris început şi sfârşit. Eu sunt Alfa şi Omega, Eu sunt, Ieru- 
salime, şi am scris început şi sfârşit, şi vreau ca tu să fii zi de 
odihnă pentru Mine, că omul nu mai ştie ce înseamnă zi de 
odihnă. Zi de odihnă înseamnă odihna Mea în om, înseamnă 
om după chipul şi asemănarea Mea, în care lucrare Eu Mă 
odihnesc. Păi, tată, poruncile Mele au fost scrise pe pământ 
tocmai ca să judec neascultarea omului, ca să ştie omul că nu 
a ascultat şi că nu ascultă. Poruncile n-au fost niciodată urma- 
te, şi le-am scris pe pământ pentru că nu sunt urmate, pentru 
că de la început au fost desfiinţate, şi iată, omul nu ştie ce în- 
seamnă zi de odihnă, căci când vezi porunca cea care zice: 
«Adu-ţi aminte de ziua Domnului şi o cinsteşte pe ea», asta 
înseamnă să-şi aducă omul aminte de ziua cea de atunci când 
Eu M-am odihnit în om după ce pe toate le-am întocmit, şi pe 
om apoi l-am întocmit, şi apoi M-am odihnit. Dar numai un 
pic M-am odihnit, tată, un pic, şi după aceea nu M-am mai 
odihnit, şi am tras din greu pe lângă om, şi apoi am rupt pe 
Fiul Meu de la sânul Meu şi I-am dat trup şi L-am pus să 
moară ca să plătească preţul morţii omului, şi să scoată pe om 
de la vrăjmaşul său. 

Am fost cu Fiul Meu între oameni şi am lucrat, şi apoi 
a murit Fiul Meu, şi când a murit, a strigat: «Dumnezeule, 
pentru ce M-ai părăsit?». în clipa aceea L-am părăsit, tată, 
căci dacă Eu nu-L părăseam, nu se apropia vrăjmaşul de El ca 
să-L omoare, ca să moară El pentru omul cel căzut din viaţă. 
L-am părăsit o clipă. O clipă am plâns singur. Şi după ce Fiul 
Meu a murit, am fost iar întru El, şi El a fost iar întru Mine, 
şi am fost puterea Lui. Când Fiul Meu a murit, am tras de lân- 
gă El şi pe îngeri. M-am tras din El, ca să aibă moartea putere 
asupra Lui şi ca să întocmesc răscumpărarea omului, şi apoi 
iar L-am făcut pe Fiul Meu. L-am luat dintre morţi şi L-am 
înviat, şi S-a făcut El Mântuitor omului care a gustat moartea, 
căci Fiul Meu a gustat moartea pentru fiecare om. 

Măi fiilor, cum se mai poate vorbi de zi de odihnă? căci 
iată, Eu lucrez, şi Tatăl Meu lucrează, după cum vedeţi că Ta- 
tăl vorbeşte în Mine. Nu te sminti, Israele, dacă vezi că Tatăl 
vorbeşte în Mine odată cu Mine, căci taina aceasta vine spre 
arătare, după cum va veni spre arătare şi taina Mea în Vergi- 
nica, fiindcă Eu vorbeam în ea. Eu eram în ea, şi ea întru 
Mine, şi vei vedea în curând, Israele, ce a fost trupul acesta, 
căci a fost ziua Mea de odihnă, şi n-a fost o zi sau două, şi a 
fost multă vreme, căci ce înseamnă la Dumnezeu o zi sau ze- 
ce ani sau o sută sau o mie de ani? Dar Scriptura nu este în- 
ţeleasă de om, şi omul de aceea s-a împărţit în multe tâlcuiri. 
Şi, de unde? că e numai o singură tâlcuire, căci când va trâm- 
biţa al şaptelea înger, sfârşi-se-va orice tâlcuire şi vom intra 
iar în odihnă. Dar Eu vă spun vouă, fiilor din Ierusalim, că am 
şi intrat, că iată, am loc în care să Mă odihnesc şi din care lu- 
crez ca să întocmesc peste tot rai şi râu care să izvorască şi să 
ude raiul, că iată, din această grădină izvorăşte un râu, şi râul 
acesta prinde acum vene şi braţe şi se împarte în patru părţi şi 
udă pământul, udă raiul, şi iată, udă pământul. Am întocmit 
această grădină şi această piatră şi am scris pe ea Alfa şi 
Omega, început şi sfârşit, şi lucrez să sfârşesc fărădelegea şi 
moartea, şi încep veac nou, şi încep cu tine, Ierusalime, popor 
lucrat de Mine şi născut prin cuvântul Meu, rostit peste tine 
din cer. Eu prin cuvânt lucrez, ca la început lucrez, dar omul 

nu ştie, nu vrea să ştie. Numai când oamenii vor vrea cu ade- 
vărat să fie fiii bisericii lui lisus Hristos şi se vor pregăti după 
porunci ca să lucreze fructul vieţii şi să-l mănânce fiii bise- 
ricii, numai atunci când biserica nu va mai avea fii nepre- 
gătiţi, numai atunci când toţi vor iubi sfinţenia, atunci va ră- 
mâne un singur izvor şi o singură învăţătură şi o singură vie 
şi o singură turmă şi un singur Păstor, şi nu va mai fi omul 
păstor, şi va fi Domnul, şi va fi toiagul Său, cuvântul Său. Aşa 
ceva vreau Eu să pregătesc pentru tine, Israele, poporul Meu, 
ca să nu mai mănânci din mâini străine, fiule, şi să mănânci 
din casa ta şi să înţelegi ce înseamnă casa ta, căci preoţii bise- 
ricii care sunt amestecaţi cu lumea şi cu călcarea poruncilor 
Mele, pe aceia Eu nu-i cunosc, Eu nu ştiu de unde sunt aceia, 
că aceia nu se învaţă pe ei înşişi, dară să mai înveţe pe alţii! 

Israele tată, vreau să desfac catapeteasma, şi tu să fii 
vrednic să te apropii şi să iei din Paştele cel nou, pregătit de 
Mine pentru tine. Israele, numai un picuţ mai este, şi voi tăia 
felii şi voi împărţi fiilor tăi, şi după aceea toţi fiii tăi vor fi 
plini de cunoştinţa care s-a coborât din cer, în dar. De ce crezi 
tu, Israele, că am stăruit Eu patruzeci de ani pe lângă tine ca 
să fii cu sfinţenie în zilele acestea? Eu ştiam, tată, că se apro- 
pie Paştele Meu cel nou şi că va fi să vin, după cum scrie în 
prooroci, şi Eu, măi Israele, n-am voit să te văd pe tine des- 
părţit de la masa Paştelui cel nou. Eu n-am voit aşa ceva, şi 
te-am împins mereu de la spate ca să intri, tată, în sfinţenie şi 
să iubeşti sfinţenia fără de care nimeni nu va vedea pe Dom- 
nul. Şi tu ai fost mereu greoi, şi o parte din fiii tăi s-au îm- 
pietrit şi au plecat şi s-au amestecat din nou cu lumea, din nou 
cu iadul, tată. Dar pe cel rămas îl îmbiu şi acum şi îi spun: fiu- 
le tată, întregeşte-ţi sfinţenia şi fii aşa cum am spus Eu să fie 
omul în Eden, că Eu am venit acum două mii de ani şi am 
spus: «la- ţi crucea şi urmează Mie», şi tot aşa îţi spun şi 
acum, că n-ai să vezi pe drumul Meu om care să nu aibă cru- 
ce. Pe drumul Meu nu se poate fără cruce, fiule. Dacă Eu sunt 
cu cruce, apoi şi tu tot aşa să mergi, şi să cunoşti cele ce sunt 
spre pacea ta şi care acum sunt ascunse de ochii tăi, şi să nu 
mai fii bolnav, fiule din Israel. Nu vreau, fiule, să fii bolnav, 
şi nici tu să nu vrei. Nu vreau, fiule, ca tu să mai calci po- 
runcile Mele, că asta înseamnă boală. 

Am început pic cu pic să-ţi desluşesc poruncile Mele, 
măi fiule, şi tu să le înţelegi, că vreme de şapte mii de ani 
omul nu le-a înţeles. O, dacă a învăţat carte la şcoală, cum să 
înţeleagă omul? Şi dacă s-a dus la şcoală fără Mine, cum să fi 
învăţat omul ceva? că numai Duhul Sfânt este învăţătorul, şi 
nici un alt învăţător nu mai este. Carte nu se învaţă de la 
şcoală, ci de la Duhul Sfânt, dar dacă omul nu vrea aşa şi dacă 
omul se lasă ispitit pe pământ, Eu ce să-i fac? Eu n-am lăsat 
pe satana să Mă ispitească atunci când a venit să-Mi promită 
de toate, şi i-am spus: «Du-te înapoia Mea, satano, şi nu is- 
piti pe Dumnezeu!». Dar tu n-ai spus tot aşa. Tu te-ai lăsat is- 
pitit de cele din lume şi te-ai lăsat învăţat de lume, tată, şi Eu 
am venit să te chem la Mine şi la învăţătura Duhului Sfânt, ca 
să te scot din lume, şi cine a stat la învăţat şi la albit şi la cu- 
răţat, acela este viu acum. O, dacă Eu aş fi învăţat pe om toate 
câte aveam să-l învăţ, era bine de om, dar omul lumii n-a cre- 
zut nici câte sunt scrise în carte. Măi fiilor, nu toate au fost 
scrise în carte. Credeţi voi ce vă spun Eu? Şi ce n-a fost scris 
în carte? Iată, cele ce vi le-am dat şi vi le dau Eu acum de ştire 
n-au încăput în carte, n-au încăput în om şi peste om, n-ar fi 
încăput cartea pe pământ, adică omul n-ar fi voit aşa, precum 
nici azi nu voieşte. Dar azi. Eu îi fac cunoscut omului de 
peste tot desluşirea poruncilor dumnezeieşti şi îl învăţ pe om 
cum să fie viu şi îi spun prin tine, Israele al cuvântului Meu. 


Israele, pe tine cum te-am învăţat? Te-am învăţat uşor, 
şi te-am luat nu cu prima poruncă, ci cu ultima te-am luat, şi 
vreau să ajung cu tine până la cea dintâi, până la cea de sus, 
tată. Acum două mii de ani am învăţat deosebit pe apostoli şi 
le-am spus de toate, dar le-am vorbit în multe pilde, măi 
fiilor, aducându-le vorbă de taina împărăţiei lui Dumnezeu în 
om şi pe pământ, şi apostolii au scris cartea Mea şi au dat-o 
oamenilor, dar oamenii nu cunosc cartea Mea, nu citesc în ea 
şi nu cunosc. Ei citesc în ei, nu în ea, şi de aceea nu cunosc. 
Oamenii scriu cărţi, scriu ei cărţi, şi cartea Mea nu mai este 
peste oameni. Până şi oamenii care se zic învăţători de la 
Mine peste lume scriu cărţi despre Dumnezeu, dar aceste 
cărţi n-au puterea să mărească iubirea şi împlinirea lor întru 
poruncile lui Dumnezeu. Citeşte omul învăţături, citeşte cărţi 
şi îşi hrăneşte mândria de a cunoaşte, şi tot nu-L cunoaşte 
omul pe Dumnezeu, căci una este ca să faci şi să-L cunoşti pe 
Dumnezeu: să împlineşti poruncile Lui şi să te lepezi de tine 
şi să-ţi iei crucea şi să mergi cu Do mn ul. Iată, învăţaţii vea- 
cului, care nu se învaţă pe ei înşişi, aceştia n-au putere să în- 
vieze pe om, şi Eu nu-i cunosc pe aceştia. Eu nu ştiu de unde 
sunt aceştia, şi aceştia se vor îngrămădi să-Mi spună: «N-am 
învăţat noi în numele Tău în pieţe? N-am făcut noi semne şi 
minuni? N-am scos noi pe demoni în numele Tău şi n-am 
vindecat în numele Tău?». O, tată, cine sunt aceştia? Aceştia 
sunt cei ce cunosc legile Mele, dar întru ele nu trăiesc şi nu se 
ating de ele, ca de ceva oprit, şi aceştia au vină că au ştiut şi 
au luat, şi li se va cere ce au luat, şi iată, aluatul lor este făţăr- 
nicia, şi M-am sculat, tată, să judec făţărnicia şi s-o dau de 
gol, că n-o mai pot purta. Nici pământul nu mai poate purta 
atâta făţărnicie. Fărădelegea celor care nu ştiu ce trebuie să 
facă e mai uşor de suportat decât făţărnicia. Trei ani de zile 
am mers să caut rod în via Tatălui Meu şi n-am găsit nimic 
nici atunci, căci biserica Mea, nici atunci, nici acum nu are 
unde să-şi plece capul, precum nici Eu nu am avut, iar bise- 
rica înseamnă adevăr, nu făţărnicie. 

Măi fiilor, vestiţi întoarcerea Mea, vestiţi împărăţia 
Mea, împărăţia cerurilor pe pământ. Eu de aceea am lucrat 
tainic această lucrare; altfel n-o puteam lucra. Şi acum vestiţi 
acest hotar dintre moarte şi viaţă, căci chem omul de la moar- 
te la viaţă. Vestiţi cuvântul acestui început nou, căci piatra 
aceasta are scris pe ea Alfa şi Omega, după cum cuvintează 
profeţia cea pentru vremea aceasta, şi nici o carte nu mai 
poartă aceste se mn e. Semnele acestea Mă însoţesc acum pe 
Mine, Cel întors din cer prin cuvânt, şi aşa este scris despre 
Mine, aşa am spus: «Eu sunt Alfa şi Omega», şi aşa este, fii- 
lor, şi aşa să vestiţi cerul şi pământul. Eu trebuie să fac şi ce- 
ruri noi şi pământ nou. Cu cei iubiţi lucrez într-un fel această 
lucrătură, iar cu cei nelegiuiţi lucrez în alt fel. 

Bucuraţi-vă că numele vostru este scris în această 
carte, şi să lucraţi în numele Meu cu vestirea aceasta, cu ho- 
tarul acesta. Este hotarul dintre zi şi noapte, măi fiilor, dintre 
cer şi pământ, dintre moarte şi viaţă, şi ferice vouă, celor ce 
înţelegeţi cele vestite acum de Mine, Domnul Du mn ezeul 
vostru. 

Tot cerul se strânge când Eu vorbesc lui Israel, ca să 
afle cei din cer tainele lui Dumnezeu. De aceea, tată, te iubeş- 
te pe tine cerul; nu pentru că meriţi, Israele, ci pentru că Eu 
vorbesc cu tine. Mănâncă cerul la o masă cu tine, Ierusalime, 
şi se bucură Avraam întru plinirea făgăduinţei făcute peste el. 
Mai e un pic, şi îmi dau vălul în lături şi vor rămâne desco- 
perite cele ce nu se văd. 

Se binecuvintează lucrarea de vestire a cuvântului lui 
Dumnezeu. Să ia lumea şi să guste, şi să i se vestească lumii, 
ca să nu vin pe neştire. Se binecuvintează vestirea României. 
Să vină la masa Mea România, la masa credinţei, ca să nu vin 
şi să găsesc şi în ea necredinţă. Cu dor am dorit să vestesc, şi 
apoi să împlinesc, iar vouă, celor ce vestiţi, celor ce daţi fiinţă 
cuvântului rostit de Mine peste pământ, vouă vă dau putere şi 
sănătate şi duh de mulţumire de la cer, şi pace, tată, vă dau. 

Măi fiilor de la iesle, cercetaţi mereu fructul păcii Mele 
în voi şi între voi, că am încă multe să grăiesc, tată. Voi avea 
Eu grijă, că iată, se ivesc rupturi, şi nu se poate aşa ceva. Eu 
voi îngriji de toată pacea şi de toată mulţumirea voastră întru 
Mine, dar voi fiţi străjeri ageri, că vremea este la hotar. întă- 
riţi zidurile şi staţi întru învăţătura Mea şi nimic din ea să nu 
fie uitat. 

Toţi copiii lui Israel să întărească pacea din grădina cu- 
vântului Meu. Voi coborî o lecţie pentru această lucrare de 
pace, şi să se lase împlinitor tot fiul Ierusalimului şi să fiţi pri- 
miţi de Israel în numele Meu. Păstraţi-vă statura în care sun- 
teţi aşezaţi de Dumnezeu, pentru că nu voi aţi luat, ci Eu v-am 
dat şi v-am încredinţat. Nu vă abateţi cu nimic din lucrarea 
cea cu înfăţişare dumnezeiască, pentru că Eu, astăzi, aşa M-am 
aşezat ca să lucrez. Altădată eraţi timizi, tată, şi ştiţi de ce vă 
spun aşa, dar acum păstraţi în voi statura Mea cea de acum. 
Vremea este să fie tărie bună întru toate şi întru toţi, dar cine 
n-a stat la albit şi la curăţit, acela e încă în lucru, e încă slab 
şi îmi încurcă puterea Mea din Israel. Lucraţi cu cei mai tari, 
şi deosebiţi-i pe cei tari cu credinţa şi cu umilinţa, căci Eu v-am 
dat via Mea. Lucraţi ca Mine în vie, măi fiilor. Eu sunt viţa 
din vie, iar voi să fiţi mlădiţe sănătoase şi să lăstăriţi din viţă, 
tată. De la smochinul din vie n-am găsit rod, dar viţa de vie a 
purtat rod, şi am lăstari, şi am înnoit tot ce era de înnoit, şi am 
lucrat din Mine, măi fiilor, şi mare este taina aceasta. Voi 
sunteţi născuţi din Domnul prin cuvânt, şi v-aţi lăsat crescuţi, 
şi nimeni să nu dispreţuiască creşterea voastră. Tinereţea 
voastră să n-o dispreţuiască nimeni, căci înţelepciunea este de 
la Mine, nu de la voi; este de la harul care vă umbreşte pe voi, 
şi în care staţi. învăţaţi pe Israel să nu caute semne, şi să caute 
să fie credincios Israel şi să-şi împlinească statura întru 
Hristos, căci Domnul în curând Se va lăsa descoperit prin fiii 
Săi cei tari. 

Nimeni să nu dispreţuiască ce am făcut Eu, şi vino, 
Ierusalime, spre ascultare, că fără de sfinţenie, tată, nu vei 
vedea pe Domnul. Eu îţi cercetez, Israele, şi mintea, şi vorba, 
şi voinţa, şi credinţa, şi odihna ta întru Mine, şi odihna Mea 
întru tine, şi voi lucra întru dreptate, că Eu te-am învăţat cum 
să stai tu înaintea Mea la venirea Mea. 

Această lucrare pune sfârşit proorociei mincinoase şi 
capilor ei, că Eu vin curând, şi nimeni nu va avea cuvânt de 
adăugat sau cuvânt împotrivă. Eu vin curând peste toată făp- 
tura, şi toate cele ce aşteaptă se vor bucura, că de mult aşteap- 
tă. Aşteaptă Avraam, fiilor. Eu vin descoperit în curând. 
Curând, curând Eu vin. 

Pace vouă, şi pregătire vouă în toată vremea, fii ai Ie- 
rusalimului! Pace vouă, şi lucrare de veghe să aveţi înaintea 
Stăpânului vostru! Eu vin, şi cu Mine vine plata cea de la 
Mine. Amin. 

Duhul Meu Se odihneşte în voi, că Eu am înviat în voi 
şi mult am aşteptat această lucrare în om. Să se bucure Israel 
de această minune şi să stea Israel la gura râului vieţii şi să 
bea cu ascultare şi nu fără de ascultare. Cine ascultă, de Mine 


ascultă, şi Mă voi arăta lui, căci plata Mea este cu Mine, şi 
cuvântul Meu a înviat pe pământ, a înviat în om, a înviat în 
voi, căci voi l-aţi împlinit. 

Eu cuvintez deasupra voastră, şi fiţi mereu atenţi, că 
am încă multe să vă spun, şi minunate sunt toate cele ce vor 
fi aduse. Amin, amin, amin. 

21 noiembrie/4 decembrie 1994 

Sărbătoarea de trei ani de Ia târnosirea Sfintei 
Sfintelor Noului Ierusalim 

Proorocie împlinită: zidirea Bisericii Noului Ierusalim. Irineu, 
alesul Domnului, se va bucura de ziua ridicării lui 

E u sunt Tatăl, Fiul şi Duhul Sfânt, iar piatra aceas- 
ta de nou Ierusalim este mărturia lucrării cuvân- 
tului lui Dumnezeu. 

Eu las cuvânt în carte în ziua aceasta. Se scrie în carte 
trei ani de la sărbătoarea pecetluirii cu legea sfinţeniei a Sfin- 
tei Sfintelor bisericii Noului Ierusalim. Această sărbătoare 
s-a pecetluit în cer şi pe pământ, şi nimeni în cer sau pe 
pământ nu poate desfiinţa hotarul acesta dintre vremuri. 
Această piatră este hotarul dintre lumină şi întuneric, dintre 
moarte şi viaţă, dintre început şi sfârşit. Această piatră este 
împlinirea cea pentru scoaterea deasupra a Cuvântului lui 
Dumnezeu, Care a grăit acoperit patruzeci de ani; este piatra 
jertfelnicului Sfintei Sfintelor şi are scris pe ea Alfa şi Ome- 
ga. Eu, Domnul, am scris pe ea Alfa şi Omega, şi adevărată 
este această taină. 

Eu, Domnul Iisus Hristos, grăiesc de pe această piatră 
şi spun aşa: acest aşezământ întocmit de cuvântul Meu şi de 
mâna Mea, care este în lucru pe pământ, nu se va clătina la 
nici un fel de furtună, pentru că Eu, Domnul, aşa am zis prin 
această lucrare, încă din vremea lui Verginica; am spus: «Is- 
raele, ţine minte la semnul Meu, căci cu un ceas mai înainte 
de a se închide uşa bisericii, vine Domnul, Israele». Şi iată 
împlinirea, căci uşile bisericii se închid şi cad, dar Eu vă spun 
că s-au şi închis, că au şi căzut de mult, şi Eu sunt venit la 
tine, Israele, şi am întocmit piatră nouă, jertfelnic nou, altar 
nou din care Eu, Domnul, stau şi cuvintez peste pământ. 

Mă uit bine la vremea cea de acum trei ani şi vă văd pe 
voi, martorii Mei, în jurul acestei taine, căci taină este această 
zi, fiindcă lângă voi am avut un martor din biserica cea din 
lume şi i-am dat o folosinţă în lucrarea Mea şi l-am scris pe 
piatra vremii, şi vremea mărturiseşte şi pe acest martor. El a 
fost martor dintre cei din biserica din lume, iar voi aţi fost 
martori din biserica lui Iisus Hristos, şi este scris dedesubtul 
acestei pietre numele lui de martor al vremii de acum. 

Iată, azi, ziua de doisprezece decembrie, acum trei ani, 
s-a întocmit cuvântul de sfinţire şi de pecetluire a Sfintei 
Sfintelor Noului Ierusalim; trei ani de când Eu, Domnul, Mie- 
lul lui Dumnezeu, M-am lăsat pe acest altar şi M-am împărţit 
vouă, celor ce aţi fost martorii acestor zile, iar Eu, tată, vă fo- 
losesc pe voi martori ai Mei înaintea lui Israel cel de azi, cel 
cu care Eu grăiesc de patruzeci de ani. Martorul cel din bise- 
rica din lume dă acum să clatine de la locul ei pecetea acestei 
pietre, dar vai, această piatră este întocmită pe cuvântul Meu 
şi stă pe cuvântul Meu, nu pe cuvântul lui. Acest martor care 
se teme de oameni a păţit mai rău ca Petru, care s-a lepădat 
de Mine atunci. Iată-1 şi pe acesta de acum. I-a fost frică de 
om şi a dat să spună că nu sunt Eu această piatră, şi a dat să 
spună că-şi ia numele de pe această piatră, şi a dat să spună 

că s-a rugat la Mine pentru zdrobirea peceţii puse de Mine 
peste această grădină. Dar cine, tată, l-a auzit dacă s-a rugat? 
Şi unde s-a rugat? Şi cum ar putea fi adevărat aşa ceva? Eu, 
Domnul, nu-1 voi zdrobi, dar îl voi face să mărturisească cu 
disperare taina acelei zile în care Eu l-am avut martor întru 
pecetluirea cu legea sfinţeniei peste piatra aceasta. El nu este 
mai mare ca Mine, dar vai celor ce l-au adus pe acesta să ros- 
tească acum cuvinte necunoscute în cer şi pe pământ! Eu sunt 
mare, tată, şi îmi am odihna peste acest munte aşezat în mij- 
locul României, iar voi sunteţi martorii Mei şi străjeri de la 
Mine. Nu vă clătinaţi nici la cea mai mică furtună, că Eu ros- 
tesc acum peste furtună şi zic: taci şi te linişteşte şi retrage-te 
înspre izvorul tău şi să nu sufli, căci Eu sunt Domnul, Care 
am făcut semn şi hotar şi lege pentru toate acum! 

Iată, se prăbuşesc oamenii bisericii izbindu-se în aceas- 
tă piatră, iar pe martorul cel din biserică, cel care a fost mar- 
torul Meu împreună cu voi, îl voi păstra ca să Mă cunoască şi 
să vadă că Eu sunt Dumnezeu şi Mă odihnesc peste acest 
aşezământ. El se luptă să nu mai creadă în Mine prin această 
piatră; se luptă, dar în zadar se luptă. Dă să se ţină de mări- 
mea pe care o are de la Mine, dă să se bizuie pe puterea lui de 
apostol, dar puterea apostolului este a Mea, şi Eu nu lucrez cu 
puterea Mea împotriva Mea. O, dacă el nu mai crede în Mine 
prin acest aşezământ, măcar în cuvântul Meu să creadă, căci 
Eu sunt Cuvântul, şi se vede în cuvânt că Eu sunt, dar el nu 
mai are cuvântul Meu, el nu mai mănâncă aşa ceva, că e pân- 
dit de toţi cei necredincioşi din biserică, şi se uită toţi mereu 
la el să nu cumva să mai bage ceva în gură din hrana cuvân- 
tului Meu. Stăruiţi cu iubire şi cu gânduri miloase înspre el şi 
înspre Mine, Domnul, ca să-i pregătesc o zi de milostivire, 
dar greu mai îmi caut loc pe lângă el, greu, tată, greu de tot. 
El şi-a ales coroana în schimbul cuvântului Meu şi nu mai ve- 
de calea cea plăcută Mie, şi iată, vă spun că el pe altă cale nu 
poate veni la Mine, de vreme ce piatra aceasta mărturiseşte 
calea lui pe calea lucrării cuvântului Meu. Voi porunci înge- 
rului Meu ca să-l ocrotească până ce va fi întors din spate şi 
va sta înaintea Mea ruşinat şi aplecat şi umilit. Tată, el nu mai 
are pace, chiar dacă el zice că are, căci Eu mereu îl zdruncin 
şi nu-1 las în pacea lui. El tânjeşte după voi, dar n-are pe unde 
veni la voi, căci singur şi-a blocat calea, dar Eu ies mereu 
înaintea lui cu voi şi cu lucrarea Mea, şi îl voi zbuciuma până 
ce-şi va plăti toată datoria, pentru că Eu l-am pus să stea mare 
pentru Mine, nu pentru lume, nu pentru omul minciunii, ci 
pentru omul care pe toate căile duce cu el cuvântul lui Dum- 
nezeu şi poruncile lui Dumnezeu. 

Se binecuvintează ziua de sărbătoare de azi, că azi este 
sărbătoare cerească cu voi, sărbătoare de aducere-aminte a 
Paştelui cel nou pe care l-am mâncat cu voi în ziua pecetluirii 
pietrei celei noi când Eu, ca un Miel ceresc, M-am lăsat pe 
această masă întocmită la cuvântul Meu. E mare, tată, ziua 
aceasta de sărbătoare. Verginica este purtată pe aripi de înge- 
raşi de jur împrejurul acestui aşezământ ceresc. 

Bucură-te, Israele! Dar cum să te bucuri când tu nici nu 
ştii bucuria aceasta? când tu, tată, nici nu ştii ce este sub 
această pecete? Bucură-te, Israele care ştii, căci nu mai e 
mult, şi toate vor fi mărturisite, că a venit vremea să-ţi măr- 
turisească ţie Dumnezeu tot ce n-ai putut tu purta. Mai e un 
pic, şi vei vedea lucruri şi mai mari, şi iată, tu, Israele, nu le 
ştii nici pe cele de până acum. De aceea zic mereu: îmbracă-te 
frumos, îmbracă-te cereşte, Ierusalime, poporul Meu. Ia pe 
tine veşmânt de om nou şi nu umbla neatent, ca nu cumva să 
te mai murdăreşti, tată. Vin zile mari şi frumoase; tu să nu fii 


fugar din pricina hainei sau din pricina inimii sau din pricina 
faptei tale. Tu să fii cu Mine, tată, cu Mine, Ierusalime, po- 
porul Meu, căci Eu voi deschide porţile şi Mă voi uita cum 
eşti îmbrăcat, cum eşti pregătit. 

Binecuvântată să fie taina zilei de azi, şi neclătinată să 
fie de la locul ei, iar tu să serbezi Paştele acesta, Israele, căci 
ziua aceasta de Paşti nou este aşezată lângă ziua de înălţare la 
cer a lui Verginica. Iată, Ierusalime, acolo unde e Verginica, 
acolo e şi ziua aceasta; Verginica şi zilele ei, tată; Domnul şi 
Ierusalimul Său cel iubit; Domnul şi Paştele Său cel nou, 
întru împărăţia Tatălui Meu, căci tu, Ierusalime, eşti împărăţia 
Tatălui Meu. Amin, amin, amin. 

29 noiembrie/ 12 decembrie 1994 

Sărbătoarea sfântului apostol Andrei 

Pildă de preoţie adevărată. Preoţii lumii vând pe bani Trupul şi 
Sângele Domnului. Domnul grăieşte cu preotul Nicu Gabriel. 

uvântul Tatălui şi al Fiului şi al Sfântului Duh 
întocmeşte sfat şi lucrare de cuvânt peste Israel. 
Binecuvântat să fie sfatul Domnului şi lucrul cel din Israel. 

Pacea Mea v-o dau vouă, celor adunaţi acum la sfat cu 
Mine; voi cu Mine, şi Eu cu voi, tată, că nu mai este om care 
să Mă iubească astăzi pe Mine, şi nu mai este nimeni cu care 
să vorbesc Eu, Domnul. 

Iată, vin cu harul Meu ca să-l pun peste voi, fii lucrători 
în Israel. Pe vremea lui Israel cel după trup, a pus Moise din 
număr în număr lucrători, a pus mulţi lucrători, a pus după 
numărul lui Israel, şi apoi, duhul lui Moise s-a coborât peste 
cei mai de seamă lucrători, şi aceia au început a prooroci şi a 
lucra peste Israel cu lucrul Domnului. Pe vremea aceasta am 
început cu voi ca să-l întocmesc pe Israel cel ce a fost făgă- 
duit lui Avraam, măi fiilor, dar de data aceasta trebuie să lu- 
crăm numai bine şi cu mare credinţă în cuvântul lui Dumne- 
zeu, şi cu mare atenţie la lucru, căci vai, dacă ceva din lucrul 
Meu s-ar strica în vremea aceasta, că vremea e pe sfârşite, 
tată. 

V-am adunat, măi fiilor. Am spus cu cuvântul, şi cu- 
vântul v-a adunat. Facem sfat pentru ordine la lucru, pentru 
ca să vă asemănaţi la lucru, să vă asemănaţi cu Mine, şi între 
voi să vă asemănaţi în lucru, dar pentru asta trebuie să vă 
strângeţi mai des şi să vă sfătuiţi despre toate câte sunt de lu- 
crat peste Israel; să vă adunaţi ca să vă deprindeţi cu lucrul 
cel bun, cel la fel cu Mine. Fiţi atenţi cum lucraţi în lucrul 
Domnului, că nu trebuie, tată, să amestecaţi cuvintele cereşti, 
cuvintele creştineşti, cu cele din lume, că asta supără Duhul 
Meu. Eu am spus să nu vă mai uitaţi peste hotar şi să nu ştiţi 
nimic despre lume şi din lume, şi voi să vă hrăniţi cu cele din 
cer, tată. Stăruiesc mult pe lângă voi, iubiţii Mei, că până 
acum n-am avut aşa lucru peste acest popor. O, şi iată ce po- 
por firav avem! Să-l facem să creadă, să-l facem apoi să as- 
culte de legile vieţii, de legile sfinţeniei, să-l facem să nu se 
răzvrătească aşa cum s-a răzvrătit Israel asupra lui Moise şi a 
lui Aaron; să-l ajutăm pe poporul acesta, că Eu, tată, nu mai 
am alt popor martor al cuvântului Meu în vremea aceasta. De 
aceea stăruiesc în sfatul de azi să vă învăţ să nu mai ames- 
tecaţi cuvintele creştineşti cu cuvinte ca în lume, că iată, dra- 
cul dă încă să intre prin cele ce vorbiţi. 

O, tată, trebuie să fiţi deştepţi, musai trebuie să fiţi 
deştepţi şi plini de Duhul Meu şi atenţi la Mine şi unul la 
altul, ca să semănaţi cu Mine. Dar pentru asta vă trebuie 
aducere-aminte la cele ce am spus Eu ucenicilor Mei de 

atunci, că aşa le spuneam: «Să nu numiţi pe nimeni tată pe 
pământ, că Tatăl vostru este în ceruri, şi Unul este. Să nu vă 
numiţi învăţători, că Unul este învăţătorul vostru. Să nu voiţi 
să fiţi mari şi să împărăţiţi, iar cel ce se voieşte mare, acela 
să fie slugă tuturor, slugă şi nu stăpân, lucrător şi nu stăpâ- 
nitoi ; pildă făcăndu-vă turmei», şi apostolii Mei aşa au făcut; 
ba au fost înjosiţi peste tot, şi de lume, şi de biserică, şi lucrau 
cu răbdare, şi ca Mine lucrau şi sfătuiau şi nu forţau, dar ei 
erau pildă de împlinire în cele ce cuvântau în numele Meu. 

Regele Irod, de teamă să nu piardă tronul şi stăpânirea, 
s-a ridicat să omoare pe cei mici, printre care eram şi Eu copil 
atunci, că el aflase de la magi că Eu voi fi împăratul lumii, dar 
Irod cel negru n-a înţeles că împărăţia cea din cer nu are ne- 
voie de cea văzută, de cea peste care stăpâneşte omul. Aşa şi 
preoţii de azi, care s-au aşezat să stăpânească şi nicidecum să 
se facă pildă turmei, se tem ca nu cumva să-şi piardă stăpâni- 
rea peste lume, ca nu cumva să piardă laptele supt de la truda 
omului cel necăjit pe pământ, că omul de azi e pe pământ, nu 
este în cer, şi e necăjit şi nu vrea să nu mai fie necăjit. Aşa au 
fost mereu oamenii; au tras de viaţă, de parcă ar fi fost să nu 
mai moară, bieţii de ei. Aşa şi azi, şi nimeni nu se mai opreşte 
să gândească la întâlnirea lui cu Dumnezeu. Omul de azi s-a 
făcut zmeu, şi se zbate să aibă şi să facă, şi uită ce este omul, 
căci omul este o suflare. O, şi mult am iubit Eu pe om, dar n-a 
înţeles omul pe pământ, şi Eu, tată, sunt fericit că te am pe ti- 
ne, Israele, şi te păzesc, tată, în toată vremea, şi te ţin în pal- 
ma Mea şi Mă bucur de tine când te văd cu tragere de inimă 
şi cu inima ta în inima Mea. 

Iată, tată, ce vă spun Eu vouă, şi voi să spuneţi lui Is- 
rael. Nu e bine să spună creştinul cel cu dragoste de Dumne- 
zeu, nu e bine să spună: „Doamne, să fii Tu în inima mea ci 
e mai bine să spună: „Ajută-mă, Doamne, să fiu şi eu în inima 
Ta“. Tată, să nu spui: „Domnul e în inima mea“, şi să spui: 
„Eu sunt în inima Domnului" . Această taină este cu înţeles 
adânc, măi fiilor, căci iubirea nu se dăruie decât pe sine şi nu 
ia decât de la sine. Când iubirea vă creşte, ea vă curăţă de cele 
uscate din voi, ca să puteţi deveni o bucată din inima Mea, 
măi fiilor. Chiar dacă potecile iubirii sunt anevoioase, voi să-i 
urmaţi chemarea, tată, şi să-i daţi crezământ dacă ea vă spune 
să vă aşezaţi pe cruce şi să vă daţi ei jertfă. Eu am spus po- 
porului Meu să se aşeze pe cruce, ca şi Mine, şi poporul Meu 
n-a înţeles de chemarea aceasta, n-a înţeles ce înseamnă să te 
laşi crucificat în numele lui Iisus Hristos, Care S-a dăruit pe 
Sine omului. 

Iată, fiilor, ce deosebire mare: una este să fiu Eu, Dom- 
nul, în inima ta, şi alta este să fii tu în inima Mea, o parte din 
inima Mea, măi fiule din Israel. Eu sunt în inima ta, dar nu 
sunt mereu, căci inima ta mai trage şi la tine, şi ca tine, şi 
atunci Eu sunt lăsat afară din ea. Dar în inima cea trupească, 
e greu de Mine în aşa adăpost, şi de aceea am rostit Eu şi am 
zis: «Fiule, dă-Mi inima ta». N-am zis ca să stau Eu în ea. Ţi-am 
cerut-o ca s-o iau şi ca s-o ascund în inima Mea, unde nu mai 
moare, precum nici Eu nu mor. Fii atent, fiule lucrător, că Eu 
te-am învăţat azi taina aceasta. în inima ta eşti tu, dar în inima 
Mea sunt numai Eu, Domnul. 

Mare este taina cuvântului biserică. Fiilor, inima Mea 
este biserică. Aceasta înseamnă biserică şi nimic altceva nu 
înseamnă biserică. Vino, fiule, în biserica aceasta, al cărei cap 
şi a cărei inimă Eu sunt. 

Iată, fiilor lucrători, strig prin voi peste Israel şi zic: Is- 
raele, dă-Mi, fiule, inima ta, ca s-o iau şi s-o aşez în inima 
Mea. Eu sunt viaţa, fiule, şi v-am dat-o vouă, v-am dat vouă 
Trupul şi Sângele Meu, inima Mea; Eu sunt viaţă fără de 


moarte în fiecare zi, cu fiecare zi. O, fiule, cum de n-ai putut 
tu să te laşi plămădit de mâna Mea ca să te fi luat în inima 
Mea şi să vezi ce n-ai văzut şi să ştii ce n-ai ştiut? Iată, azi, 
nu ştii ce lucrez Eu. Ţi-am vorbit, Israele, de viaţă fără de 
moarte, şi tu nu ştii ce este această viaţă. Ţi-am promis de 
mult să-ţi dau acest dar, şi iată, azi tu nu-1 ai. Tu nu te-ai 
smuls din lume, tu nu te-ai pus pe cruce, tu nu te-ai dat Mie 
aşa cum M-am dat Eu ţie, şi iată, tu vii la masa Mea şi încă 
nu ştii ce este masa Mea. Masa Mea sunt Eu, Israele. Mă aşez 
pe masă ca să Mă dau spre hrană şi spre viaţă ţie, spre viaţă 
fără de moarte, şi tu, Israele, nu te-ai lăsat vindecat la ochi şi 
la inimă. Ochiul tău trebuia şi trebuie să vadă cele ce nu se 
văd. Eu sunt venit cu taine mari şi nu pot să ţi le descopăr, 
pentru că nu te-ai lăsat pe cruce, ca apoi să înviezi prin cruce 
şi ca să vezi apoi dincolo de cele ce se văd. N-am avut, Israe- 
le, în tine decât trupuri, fiule. Am şi Eu trup, dar Eu Mi l-am 
răstignit în numele Tatălui Meu, şi apoi M-am împărţit la cei 
săraci. Răstignitorii Mei M-au pus pe cruce, şi Eu am stat să 
Mă pună, fiule. Dar pe tine te pun Eu pe cruce, şi nu te doare 
aşa cum M-au durut pe Mine rănile trupului şi cuiele şi spinii. 
Pe tine nu te dau pe mâna răstignitorilor. Cu tine este altfel, şi 
tot nu te laşi ca să fii ca Mine şi cu Mine, Israele, poporul 
Meu. Răstignitorii M-au dat pentru cei ce cred în Mine, dar ei 
n-au ştiut ce au împlinit. Aşa şi preoţii de azi, tot răstignitori 
sunt pentru Mine, dar ei fac altă răstignire, mai dureroasă 
pentru Mine decât cea de atunci. 

Te duci, creştine, la biserică şi îţi dă preotul Trupul şi 
Sângele Meu, şi preotul este răstignitorul Meu şi tu nu crezi 
ce-ţi spun, şi nu pot să vorbesc cu tine durerea Mea. Alta este 
să Mă iei pe Mine din mâna unui răstignit, şi alta este să Mă 
iei din mâna unui răstignitor, căci preoţii care stau peste lume, 
aceia Mă răstignesc cu faptele lor şi nu stau cuminţi ca omul 
răstignit, care, pe cruce fiind, nu poate curvi, nu poate fura, 
nu poate înşela, nu poate ucide şi, ca unul ucis, nu poate face 
rău. Omul care se cheamă că stă pe cruce, acela îşi răstigneşte 
trupul şi poftele şi patimile trupului, acela este un răstignit. 
Din mâna unuia ca acela trebuie să vină la tine Trupul şi Sân- 
gele Meu, nu tot de la răstignitorii Mei, măi Israele. Răstigni- 
torii Mei de atunci, nu L-au cunoscut pe Fiul lui Dumnezeu, 
că n-au crezut în El, dar preoţii de azi, care s-au dus să ia 
preoţie, aceia, chiar dacă nu cred în Mine, s-au dus să ia, în 
numele Meu, Trupul Meu şi să-l junghie şi să-l vândă lumii 
pe bani, măi Israele. Du-te tu la spovedit şi la împărtăşit fără 
să-i dai bani preotului, că nu-ţi dă ce are el de vânzare. El de 
vânzare M-a luat, şi nu de altceva, şi cu banii pe care-i ia de 
la tine pentru vânzarea Mea, ce face preotul cu banii aceia? 
că nu-i pune pentru biserică, fiindcă biserica înseamnă tu şi 
Eu, Eu şi tu, şi săracul cu duhul, şi cel ce plânge, şi cel prigo- 
nit, şi cel curat la inimă. Dar biserica de azi este peşteră de 
tâlhari, ca şi atunci, este locul unde sunt vândut Eu pe bani, 
ca şi atunci, şi preotul ia bani pe Mine şi îşi face gustul pati- 
milor sale şi îşi face împărăţie din fiare vechi şi din deşertă- 
ciune, şi preotul este răstignitorul Meu, nu este răstignit ca şi 
Mine, şi lumea se înşeală şi se încântă, că zice că preotul o 
duce la groapă când moare. Da, la groapă o duce şi atât, şi de 
la groapă mai încolo n-o mai poate duce, că nu este călăuză 
bună preotul de azi. Preotul trebuie să lumineze cu viaţa lui 
întru Mine, dar nu aşa ce se întâmplă azi cu această ceată de 
răstignitori. 

Eu, tată, mereu trebuie să vă aduc pe masă Scriptura 
aceea care spune: «Cei ce sunt ai lui Hristos, aceia şi-au răs- 
tignit patimile şi trupul şi poftele trupului şi umblă în duhul», 
şi numai aceia sunt ai lui Hristos. Ceilalţi nu au cum să lucre- 

ze ceva din Hristos. De aceea, Israele, te-am pregătit şi te-am 
ridicat dintre oamenii lumii ca să încep cu tine biserică după 
asemănarea Mea, că Eu sunt capul bisericii, Cel spre hrană 
vie, Cel spre viaţă tară de moarte. Cei ce sunt ai lui Hristos 
nu stau la masă cu cei fără de lege, iar în biserica lumii se 
adună tot felul de trupuri care cu faptele lor răstignesc şi iar 
răstignesc pe Fiul lui Dumnezeu, Care a dat numele Lui oa- 
menilor, l-a dat ca să-l poarte, căci creştin înseamnă Hristos, 
şi cine mai poartă numele Meu? lată, creştin înseamnă Hris- 
tos, măi fiilor. 

Israele lucrător, trebuie, tată, să îndeletniceşti pe Israel, 
să-l pregăteşti pentru răstignire deplină, măi fiule lucrător, 
aşa cum a fost omul cel de la început, curat şi lucrat de Dum- 
nezeu. Să-l înveţi pe creştin să iubească sărăcia şi cu duhul, şi 
cu trupul, şi cu haina, şi cu hrana, şi cu pofta, şi cu pasul. Nu- 
mai aşa, creştine, tu nu vei duce lipsă de nimic în lume, numai 
dacă vei iubi acest fel de sărăcie pe care trebuie s-o aibă creş- 
tinul lui Iisus Hristos. Şi fiţi atenţi, că apostolii Mei adunau 
ajutoare pentru cei sfinţi, adică pentru cei săraci din fiii 
bisericii. 

Fiţi atenţi şi băgaţi bine de seamă, voi, păstori şi lucră- 
tori, că sunt lipsuri mari, şi sunt săraci în biserica aceasta a 
poporului Israel. Până acum, altfel a lucrat Israel. Israel adu- 
cea plocoane şi jertfe Domnului, acolo unde ştia el că e uşa 
Domnului. Dar uşa Domnului este săracul cel dintre voi, măi 
fiilor, săracul, şi nu tot cel ce are. Nu unul să aibă două pâini, 
şi altul nici una; nu unul să aibă doi bani, şi altul nici un ban 
pentru ca să poată merge, căci ca să mergi azi, trebuie să plă- 
teşti, tată, şi ca să mănânci azi, trebuie să ai ce. Uitaţi-vă mai 
bine, măi păstorilor şi măi apostolilor, dar să fie din biserică 
cel ce e lipsit în biserică, să-l faceţi să fie biserică cel ce s-a 
apropiat să fie cu noi. Staţi în sfat, tată, şi ochiul vostru pe 
care l-am pus să se uite în Israel, să fie ochi ager şi să lucreze 
în numele dreptăţii, măi fiilor iubiţi şi aleşi şi credincioşi la 
lucru. Să nu aveţi pretenţie la lucru cum că voi sunteţi lucră- 
tori. Să nu daţi cu coatele în lături ca să vă faceţi loc vestit şi 
ales la masa aceasta. Nu aşa să fiţi voi, tată. Voi să fiţi pildă 
de împlinire şi de smerenie şi de jertfire înaintea lui Israel şi 
să vă spălaţi de bubele vechi, că Israel le vede şi se sminteşte 
şi cade Israel. Aud glasul dureros al lui Israel cel şchiop, că a 
văzut că şi cei mari calcă şchiop, şi se simt că Eu le fac lor 
nedreptate. De aceea vă rog, măcar să fiţi blânzi, cei ce aveţi 
urme vechi şi greşite, că iată, Israel se scaldă în aceeaşi zea- 
mă, tată. E mare lucru să fie păstorul şi lucrătorul pildă înă- 
untrul bisericii lui Hristos, căci când te vede Israel pe tine, lu- 
crătorule, că nu ţi-ai curăţit de la tine uscăciunile şi mila cea 
dăunătoare, Mă învinuieşte pe Mine că fac nedreptate peste 
turma aceasta, dar sprijiniţi-vă unul pe altul duhovniceşte, ca 
să nu aveţi lipsuri întru Mine, ca să nu vadă Israel şi ca să 
moară Israel. O, tată, niciodată nu M-am îndurat să-ţi spun 
rana Mea din Israel, care este făcută de tine, şi am zis să înţe- 
legi tu şi să vii să-Mi spui că nu lucrezi ca Mine, şi să mărtu- 
riseşti, ca nu cumva pentru şchiopătarea ta să fiu Eu învinuit 
în Israel şi să zică Israel că Eu omor pe fiii lui. Că n-ai vrut, 
tată, să faci ce ţi-am spus Eu, ca să dai din inima ta mila cea 
dăunătoare şi ca să nu mai pui mâna pe tăciuni, că după aceea 
se ia de pe mână pe faţă, şi Israel te vede cu tăciuni pe mână 
şi pe faţă, măi lucrătorule care stai în numele Meu înaintea lui 
Israel. De ce nu te rupi, tată, de lângă cei răi, de lângă cei ce 
nu sunt curaţi, de lângă cei ce nu sunt cu Mine? Sau de ce nu-i 
rupi pe ei de lângă tine? De ce nu faci hotar între tine şi ei? 
O, fii atent, puţin aluat dospeşte toată ffământătura, măi fiule 
ales ca să te dau de pildă înaintea lui Israel. Eu ţi-am spus de 


mult toate acestea, şi voi ruga pe fiii cărţii ca să scoată din 
carte şi să-ţi arate că Eu ţi-am spus, şi tu n-ai împlinit ca să te 
aşezi întru nefăţămicie, tată. Făţărnicie este acea lucrare pe 
care tu o spui, dar pe care tu nu o faci, căci Eu aşa am spus: 
«Depărtaţi- vă de aluatul făţărniciei». 

Te-am adunat în sobor, fiule lucrător, numit de Mine 
lucrător, aşa cum l-am numit pe Moise şi aşa cum am numit 
pe mulţi din poporul lui Moise. O, ce puţini am cu adevărat 
în picioare! Te-a stricat şcoala pe care ai învăţat-o la un loc cu 
lumea, creştine tată, şi tu n-ai vrut să crezi când îţi spuneam 
Eu că şcoala din lume nu e bună pentru creştinii Mei din Is- 
rael. Eu am voit să-l scot bine din lume pe Israel, dar el n-a 
vrut tot aşa. Şi iată, urmele de la şcoală sunt pe tine, Israele, 
şi nu ţi le pot curăţa, că sunt adânci, tată. 

Să nu vă miraţi voi, cei din Israel, să nu vă miraţi de 
această copilă a Mea pe care Eu am pus-o întâi între lucrătorii 
cei ridicaţi acum. Pe această copilă a Mea am pregătit-o de 
mică, şi am spus celor ce o creşteau să o tragă deoparte din 
şcoala din lume, şi ei au ascultat şi au pus-o deoparte, şi ea 
n-are urme de felul acesta. Nu e totul să fii deştept, şi totul 
este să fii curat şi fără vină de la lume, şi dacă eşti aşa, eşti 
iubit de Dumnezeu, şi Domnul te face deştept, şi te numeşte 
înţeleptul Său. Vorbesc de copila aceasta ca să vă dau vouă să 
înţelegeţi cum îl scoate şcoala lumii pe om din planul lui 
Dumnezeu. Această copilă este azi bucuria Mea, că a crescut 
sub crucea Mea şi am făcut-o împărţitoare de hrană cerească 
peste Israel. S-a tras din şcoala lumii încă de micuţă, şi a stat 
la şcoala Mea, şi stă la şcoala Mea, şi o dă şi altora, şi este în- 
văţătoare cu şcoala Mea, tată. Să iubiţi şi să ascultaţi cuvântul 
ei, că ea ascultă cuvântul Meu, ea lucrează aşa cum vreau Eu, 
cu prevederea în faţă. Eu îi voi da mereu blândeţe şi răbdare 
şi sprijin, căci ea stă cu bucurie şi sub lucrarea mustrării Mele 
când Eu lucrez până şi cu mustrare peste ea. Scris este: «Fiul 
cel fără de mustrare este socotit fiu din desfrănare şi nu are 
legitimitatea Mea». Ea când găseşte de la Mine mustrare se 
aşează să împlinească şi să vadă şi mai bine, şi aşa stă ea me- 
reu la şcoala învăţăturii Mele. învăţătura Mea nu iese din lu- 
crare cu iubire, ci din lucrare cu învăţătură, cu mustrare şi cu 
îndreptare. Este o vorbă lumească şi trupească, şi spune aşa 
vorba aceea: „Cine vrea să-şi crească bine pe copilul său , 
acela trebuie să nu-şi sărute copilul nici dacă-l iubeşte cu 
mare patimă, sau să şi-l sărute în somn, când copilul doarme 
şi nu vede că-l sărută tatăl sau mama sa “. Aşa şi Eu fac, şi 
înţeleaptă vorbă este vorba aceasta, şi înţelept este omul care 
înţelege această lucrare. M-am uitat patruzeci de ani la fiul 
acestui popor, că n-am putut să fac nici o treabă cu el dacă nu-1 
mângâiam şi nu-1 sărutam şi nu-1 lăudam mereu. Mă uitam că 
nu se temea când Eu făceam aşa cu el, nu se temea de Mine, 
ba mai prindea şi curaj, până ce s-a aşezat în el pretenţia. 
Avea pretenţie ca să Mă port cu el cu mângâieri şi cu sărutări 
şi cu laudă şi cu bineţe în calea lui, iar calea Mea în el nu-şi 
făcea loc, măi fiilor. Iată de ce am iubit Eu pe această copilă. 
Am iubit-o şi am ales-o pentru că M-a lăsat să-Mi fac cale în 
ea cu calea Mea, şi Eu o iubesc, şi Verginica o iubeşte şi şi-a 
dobândit-o de fiică şi de nădejde în lucrarea sa peste Israel. 

O, fiică a Domnului, să iubeşti, tată, slujirea aceasta, şi 
Eu îţi voi da răbdare şi duh treaz, şi voi privi mereu spre ruga 
ta şi spre veghea ta. Foloseşte-te de alte mâini pentru cele ale 
slujirii şi îngrijirii trupului, căci ţi-am dat pe surioarele tale. 
Ţi le-am dat înapoi, iar tu să te îngrijeşti de sufletul poporului 
Meu, de inima poporului Meu, şi să fii ajutată de toţi lucră- 
torii Mei şi de tot poporul Meu. Şi să spui, tată, la popor să 
nu fie rău, să nu fie popor cu păcate şi cu încurcături, că po- 

porul acesta este pomenit în fiecare zi înaintea Mea, este în- 
făţişat înaintea Mea prin jertfelnicul cel de foc, aşezat de 
Mine, şi prin fiii cei de foc, care stau înaintea Mea. Să învăţaţi 
poporul să fugă de greutăţi şi de supărări şi de boli, şi de ne- 
ascultare să fugă, şi să le spuneţi că toată fapta cea rea a aces- 
tui popor se simte acolo sus, adică peste fiii cei puşi înaintea 
Mea. Să nu mai aibă poporul apăsări, că apăsările lui apasă 
acolo unde trebuie să fie pace şi uşurare spre purtarea acestui 
popor spre cer. Să învăţaţi, tată, să nu mai fie bolnav poporul 
lui Israel. Să lucraţi bine peste boala acestui popor şi să lecuiţi 
poporul de boala sa. Vorbesc cu drag cu tine, că tu n-ai fost în 
lume şi n-ai stat cu omul din lume. Tu n-ai dorit şi n-ai cerut 
la Mine să te duci în lume, şi ţi-am dat Eu ce-ţi trebuie, şi ai 
avut, şi vei avea, căci Eu voi putea din ce în ce mai mult prin 
cei prin care Eu aduc cele trebuincioase pentru Israel. învăţaţi 
poporul să iubească sărăcia şi puţinul din toate, să fie cum am 
fost Eu, şi să nu aibă şi să nu mai poarte slava deşartă cu el 
creştinul. Vorbesc cu tine, dar vorbesc cu toţi lucrătorii Mei, 
şi le-am spus şi lor de ce te-am pus Eu de pildă în faţa lucră- 
torilor Mei, în faţa poporului Meu. Eu, tată, la începutul aces- 
tei lucrări am pornit cu un mănunchi de prooroci, de văzători, 
de lucrători, şi iată, din nou facem aşa. Să se uite Israel la în- 
ceputul acestei lucrări, că am mărturii cu lucrătorii de atunci. 
Aveţi grijă de păstori, tată, să fie poporul cu păstorii, şi 
păstorii cu poporul, căci pe voi v-am pus la mijloc, v-am pus 
toiag la mijloc. Să se sprijine şi păstorii în voi, să se sprijine 
şi poporul în voi. Iată ce lucrare frumoasă, ce minunată lucra- 
re! Prevederea cea sănătoasă să vă însoţească pe voi în tot lu- 
crul, şi să vă uitaţi unul la altul în toată vremea lucrului, tată. 
Nu mai e mult de lucru, dar acum trebuie să fie bun lucrul, 
puţin şi bun, că mai e puţin de lucru şi vom ajunge la ziua de 
odihnă, măi fiilor. Ai grijă tu, şi toţi lucrătorii cei puşi, aveţi 
grijă de preoţii care ajută pentru hrana poporului şi pentru 
dezlegarea poporului. Aici trebuie grijă mare în toată vremea 
care mai este. Preoţii să nu lucreze singuri, că ei nu ştiu mer- 
sul şi statul poporului. Creştinul cel greu să nu îngreuieze ini- 
ma preotului şi să nu fure hrana, tată. Să nu se facă creştinul 
fur de cele sfinte, şi să fie creştinul împăcat cu Domnul şi cu 
păstorul şi cu apostolul şi cu vestitorul, şi să-şi dezvelească 
creştinul viaţa şi inima înaintea Domnului, înaintea bisericii 
şi nu pe furiş şi nu să îngreuieze inima preotului. 

Nu te poate ajuta numai preotul, tată, nu aşa, să nu faci 
aşa ceva. Preotul doar să-ţi facă rugăciunea de împăcare cu 
Mine şi cu poporul. Auzi tu? Rugăciunea de împăcare cu 
Mine şi cu poporul, tată. Cel ce mai are de ascuns ceva, acela 
este fur. La împăcare cu Mine nu poţi veni pe ocolite, ci pe 
drumul cel văzut, tată. 

Fiţi atenţi, că se duc la spovedanie creştini care nu cred 
în lucrarea Mea, care cârtesc, care hulesc, care pun piedici 
celor ce merg, care vă învinuiesc de mândrie. Aceia să stea la 
stânga şi să nu ia din masa poporului Meu. Aceia să se ducă 
să ia de la răstignitorii Mei, care Mă dau spre vânzare pe bani, 
că o mulţime de creştini au nădejde în preoţii din lume, dar 
Eu în aceşti preoţi n-am nădejde, de vreme ce sunt răstignito- 
rii Mei. Ei nu stau răstigniţi cu trupul lor, ei calcă poruncile 
Mele şi Mă vând pe Mine la lume pe bani, şi cu banii îşi fac 
nevoile lor. Dar preoţii care au rămas cu sfinţenia şi cu lucra- 
rea aceasta de cuvânt, să stea răstigniţi pe cruce şi aşa să dea 
Trupul şi Sângele Meu la creştinii Mei, că Eu, măi fiilor, de 
pe cruce am dat Trupul şi Sângele Meu la cei ce au crezut în 
Mine, la cei ce cred în Mine; de pe cruce şi nu din desfătări 
trupeşti, ci din răstignire trupească, fiilor. 


Am rostit cuvânt că voi aduce lecţie de viaţă pentru 
slujitorul de la Urziceni ca să-l învăţ şi pe el ce va să zică să 
poţi fi preot cu această lucrare. 

Măi copilule plăpând, tu, tată, Mă iubeşti, dar nu ştii 
cum să Mă iubeşti. Ia aminte la sfatul Meu de azi, şi să zici 
mereu aşa: „Doamne, să fiu în inima Ta, că în inima Ta e nu- 
mai ca în cer, numai ca Tine, Doamne, numai pe cruce cu 
trupul şi în cer cu sufletul. Nu Te mai rog să fii Tu în inima 
mea, că în inima mea sunt eu, iar Tu eşti sfânt, Doamne. Ia-mă 
să fiu eu în inima Ta, să fiu cuprins de inima Ta, unde e nu- 
mai cer. Şi atunci când eu mă uit spre pământ, dă-mă din ini- 
ma Ta afară, ca să văd ce este ameţeala şi să nu mai voiesc 
să ies din Tine, Doamne, căci Tu eşti curat şi sfânt". Aşa să 
te rogi, copile plăpând, şi să nu te superi pe Mine că-ţi zic plă- 
pând. Eşti plăpând şi cu inima, şi cu trupul, şi cu puterea su- 
fletului, şi de aceea îţi zic să te laşi Mie ca să te plămădesc 
din nou. Să nu doreşti, tată, să fii mai mare decât ceilalţi fraţi, 
căci Eu pe apostoli i-am numit fraţii Mei, M-am numit frate 
cu ei. Eu, Cel ce M-am coborât din cer. Să slujeşti cu iubire 
şi cu supunere fraţilor Mei, că poporul acesta e popor de fraţi 
ai Mei, tată. Şi dacă Eu Mă plec la suferinţa şi la dragostea 
lor, apoi tu să nu faci altfel şi să nu doreşti să fii mai mare ca 
Mine. Eu M-am aşezat cu păcătoşii şi cu suferinzii la masă, şi 
i-am făcut creştini şi fraţi ai Mei şi fii ai împărăţiei Mele, şi 
pe nimeni n-am alungat din cei ce veneau după Mine, din cei 
ce voiau cu Mine. Tot aşa să faci şi tu, tată, căci Eu te numesc 
fratele Meu dacă semeni cu Mine în lucru şi în iubire şi în 
jertfire. Am învăţat azi pe lucrători, şi ai învăţat şi tu azi. Iată, 
nu puteam să Mă bucur în cetatea aceea în care tu erai stăpân. 
Eu, unde este stăpân, nu Mă mai bag şi Eu, dar am lucrat pe 
de lături ca să te dezbar de dorul de stăpânire şi ţi-am spus că 
una este împărăţia ta întru tine şi întru ale tale, şi alta este îm- 
părăţia Mea întru tine şi cu tine şi cu ale tale, că Eu, tată, nu 
te păgubesc de ale tale când împărăţesc Eu viaţa ta, ci, din 
contra, te împodobesc şi cu ale Mele, şi facem o împărăţie ce- 
rească din împărăţia ta atunci când tu Mă cunoşti de Dumne- 
zeu peste toate. 

Ţi-am dat, tată, o proptea de la Mine, că tu erai plă- 
pând, şi eşti încă plăpând, şi nu l-am trimis pe acesta într-o 
cetate de pace, ci într-o cetate de război l-am trimis. Ţi-am dat 
această proptea, ca să te pot alege apoi şi pe tine, şi să întoc- 
mesc o cetate a poporului Meu din cetatea în care eşti tu slu- 
jitor, că M-am lăsat găsit de cei ce nu Mă căutau. Am găsit 
acolo o mână de fete, şi am zis să le fac fete ale Ierusalimului, 
şi ca să le fac, îmi trebuia temelie pentru această zidire. Ai vă- 
zut tu ce am făcut Eu, tată? Căci când tu ai venit la Mine, Eu 
te-am primit, chiar dacă nu te-ai lepădat de tine. Te-am primit 
şi te-am aşteptat, şi te aştept să te lepezi de tine, că dacă era 
să te aleg Eu, Eu nu te alegeam, şi mai întâi Mă uitam la sta- 
tura ta, la voinţa ta întru Mine, şi apoi lucram ca să te întoc- 
mesc după voia Mea, dacă voia ta ar fi tras spre Mine, şi nu- 
mai după aceea te alegeam. Dar tu Mi-ai luat-o înainte şi ai 
venit, şi Eu a trebuit să Mă aplec în faţa ta, pentru că Eu în fa- 
ţa celui ce este mare Mă plec, tată. Aşa scrie în lege, şi Eu aşa 
fac, şi după aceea lucrez să-l cobor pe cel mare de pe tronul 
său şi să-l iau întru slujirea Mea, căci slujirea Mea este aşa 
cum M-am arătat Eu între oameni, răstignit şi răbdător, şi 
apoi înviat din răstignire. Eu numai după răstignire Mi-am 
dovedit deplina Mea dumnezeire, şi am arătat-o oamenilor 
care credeau în Mine, căci credinţa face minuni, nu altceva 
face minunile. Credinţa omului face să se vadă lucrarea Mea 
prin minuni, şi ţine minte ce te învăţ Eu acum şi ce scriu Eu 
în carte acum. Un creştin credincios poate să facă din orice 

om pe care-1 are în cale un preot al minunilor. Dacă preotul ar 
fi bun şi credincios şi drept, şi dacă cel care vine la preot nu 
crede cele cerute de la Dumnezeu, nu face Domnul minune, 
tată. Crede tu ce-ţi spun şi adu-ţi aminte cele ce spuneam Eu, 
că aşa spuneam: «Crezi tu că Eu pot să te ajut? „Da, Doam- 
ne, cred, ajută-mi să cred“». Iar Eu, întru smerenia Mea, îi 
dădeam dreptul de făcător de minuni unui astfel de om, şi îi 
spuneam: «Mergi, fie după credinţa ta», sau îi spuneam: 
«Du-te în pace, credinţa ta te-a mântuit». Acestea toate le iau 
din lucrarea Mea şi ţi le amintesc, tată, ca să te deprinzi cu 
smerenia Mea întru tine, ca să crezi aşa cum credeam Eu când 
Tatăl Meu lucra minuni la credinţa omului. 

lată astăzi cum se ridică preoţii, şi nu e bine aşa, tată. 
Nu e bine fără de alegerea Mea, nu e bine, şi nu crede preotul 
de azi că nu e bine aşa. 

Cum ar trebui să se aşeze un preot? Cei ce aşează 
preoţi, aceia trebuie să semene cu Mine, Cel ce am aşezat 
preoţi, iar preoţii trebuie să fie numiţi după ce sunt cercetaţi 
aşa cum scrie în Scripturi. Cel ce este să fie ales preot, acela 
trebuie să nu fie născut din desfrânare, şi trebuie să fie ridicat 
din cetatea sa, ca să-l cunoască bine cei din cetate; trebuie să 
fie ales la această slujire dintre cei mai buni. Iată, tată, cum se 
lucrează. Se lucrează aşa cum am lucrat Eu în poporul Meu. 
Iată cum aşez Eu preoţi şi slujitori. Eu ridic din poporul Meu, 
nu iau din altă parte, nu iau din altă viţă, nu iau din lume pen- 
tru poporul Meu. Altfel nu e ca Mine, şi e ca lumea. Eu din 
poporul Meu M-am ridicat, tată. Eu din Israel M-am sculat şi 
am slujit celor credincioşi din Israel. Iată ce am început Eu cu 
poporul Meu, că am ales un copil curat din poporul Meu şi l-am 
făcut începătură nouă de preoţie sfântă şi l-am dat spre creş- 
tere duhovnicească pe acest copil, ca să-l deprind să fie sfânt 
şi credincios şi aplecat înaintea Mea şi a cuvântului Meu, şi i-am 
ursit hăinuţa pe care o poartă acum, şi nimeni din afara 
acestei lucrări nu poate să se fălească cu lucrul Meu din 
această lucrare. L-am luat şi l-am scuturat de cea mai mică 
urmă de lumea în care a fost ţinut până la naşterea lui de sus; 
l-am trecut prin suferinţă şi prin încercări, şi apoi l-am luat şi 
l-am numit prin cuvântul Meu şi l-am hrănit cu lapte şi miere, 
şi după creşterea lui cea întru Mine l-am pus înaintea Mea şi 
l-am învăluit în cămaşa harului Meu, că altfel nu se poate lu- 
cra în această grădină, în această lucrare. Nu l-am luat din 
mijlocul cărţilor, şi l-am scris pe el în cartea Mea şi l-am în- 
văţat Eu carte, că el n-a tânjit să se facă mare prin oameni. 

Eu aşa lucrez, şi am începătură nouă şi am luat-o de la 
capăt, că n-are, tată, cine să mai ungă în vremea aceasta, căci 
răstignitorii Mei nu pot numi în lucrul Meu. Eu am lucru 
curat şi deosebit, prin sfinţenie, şi fiii Mei să nu se atingă de 
ce nu este curat, că dacă se atinge fiul acestei lucrări de ceea 
ce nu este curat, Eu nu-1 primesc pe acela, după cum este 
scris: «De ce este necurat să nu vă atingeţi, şi Eu vă voi primi 
pe voi, şi prin voi voi primi pe cei ce vin spre sfinţenie, şi îmi 
veţi fi Mie fii, iar Eu vă voi fi Tată». 

Iată, tată, începătură nouă şi grădină nouă şi cuvântul 
Meu întru ungere cerească! Iar dacă tu te vei lăsa numai întru 
învăţătura Mea, Eu voi face şi peste tine aşezare de la Mine, 
aşa cum am lucrat şi peste încă un slujitor pe care l-am pus să 
lucreze în poporul Meu, dar l-am numit prin dreapta fiilor 
Mei, care sunt începătură nouă, căci iarăşi am luat-o de la în- 
ceput. Piatra aceasta şi ungerea aceasta se numeşte Alfa şi 
Omega. Am despărţit încă o dată veacurile, începând cu 
această piatră care se numeşte Alfa şi Omega, început şi sfâr- 
şit. Dar aştept, tată, cuvântul tău pentru tine, şi apoi îl trec în- 
tre mărturii, şi apoi ar fi să-ţi dau lucru cu ungere, căci masa 


Mea nu stă la un loc cu masa lumii. Tu pentru lume trebuie să 
stai intr-un fel, iar pentru masa aceasta, în alt fel, dar pentru 
asta trebuie să te propteşti în lucrătorii Mei, în temelia Mea, 
tată. Cel ce ţi l-am dat să te poarte în braţele sale întru lucra- 
rea Mea, o, puţini de tot au făcut ce a făcut el. El, ca şi apos- 
tolii, a plecat din pământul său şi din neamul său şi a mers cu 
Mine ca să păzească turma Mea. Lasă-te purtat de mânuţa lui, 
că mânuţa lui e binecuvântată prin cuvânt, ca să te ţină de mâ- 
nă să nu cazi, să nu te zgârii, să nu te agăţi de ceva străin. Şi 
caută, tată, să fii tot mai rupt de lume şi de obiceiul acesta. 
Staţi în grămadă mereu, acolo unde aveţi culcuş pentru voi în 
numele Meu, că Eu am scris cetate din cetăţile Mele şi locul 
de creştini de la Urziceni. 

Iar pe cel ce este dat de la Mine la voi, îl rog Eu, Dom- 
nul, să-şi înmulţească răbdarea şi bărbăţia şi veghea şi cerce- 
tarea, tată. Eu îl voi cerceta pe el deosebit, aşa cum deosebit 
cercetez pe lucrători, şi îl voi învăţa mereu cum să stea el îna- 
intea Mea şi înaintea ta, cetate de la Urziceni, căci acum ai te- 
melie. Acolo, tată, trebuie trup răstignit, că nu e răstignit. 
Acolo, cel ce face hrană pentru oile Mele, trebuie să-şi răstig- 
nească bine trupul, să-l bată bine în cuie şi să nu scoată mâi- 
nile din cuie, că dacă le scoate, acelea sunt mâini libere, şi nu 
e răstignită mâna liberă. Fiţi atenţi la cuvântul Meu şi trăiţi-1, 
tată, şi faceţi-vă voinici cu această hrană, ca să Mă uit cu drag 
la voi şi la creşterea voastră şi la întregirea voastră, şi să nu 
slăbească veghea străjerului Meu care este dat acolo la veghe. 

Măi iubiţii Mei, este astăzi a doua zi din praznic, este 
praznic trei zile, tată, iar azi serbăm pe botezătorul României, 
Andrei apostolul, şi tot lângă Verginica îl serbăm. în ziua care 
a trecut am scris sărbătoarea cuvântului de sfinţire şi de pe- 
cetluire a grădinii Sfintei Sfintelor, a altarului cel coborât din 
cer pe pământ. Iar în ziua care urmează, măi fiilor, serbăm pe 
Verginica, tată, şi iată praznic lung peste jertfelnicul de nou 
Ierusalim. 

Am stat în sfat cu voi întru creştere şi statură duhovni- 
cească, tată. Toţi lucrătorii cei numiţi, să lucreze unul în jurul 
altuia şi în jurul cuvântului Meu venit pe nori. învăţaţi po- 
porul cum să creadă în Mine prin cuvântul acesta venit pe 
nori. Cercetaţi inima poporului Meu, şi inimioarele cele moi 
ale celor tineri, căci mult îi iubesc. Ei se luptă să placă Mie, 
tată, dar trebuie ajutaţi. De aceea am ales între lucrători şi ti- 
nerei mai măricei cu mintea şi cu ungerea. De aceea, tată, 
v-am ales pe toţi, şi iată, şi copiii Mei de la iesle sunt mititei, 
dar nimeni să nu dispreţuiască tinereţea lor. Să-i ascultaţi pe 
cei ce Mă ascultă şi să vă muşcaţi limba dacă ea ar da să se 
mişte spre clevetirea unşilor Mei. Spălaţi-vă de acest păcat, şi 
să se oprească păcatul acesta. 

E praznic sfânt şi mare, tată. Sărbătorim pe Verginica 
şi ziua ei de înălţare, şi pe încă o fiică iubită, care a lucrat în 
poporul Meu, şi care lucrează şi din cer, căci a fost mare între 
lucrători, şi mare este şi din cer, şi stăruie pe lângă toate pu- 
terile cereşti pentru tine, Israele. Este cea care a stat lângă 
Verginica patruzeci de zile în vremea ei de post. Mă voi stre- 
cura cu cuvântul lui Verginica, şi mult aşteaptă Verginica, şi 
va avea cu ea pe fiica cea care a avut-o lângă lucrul ei. 

Israele, e praznic mare, tată, şi trebuia să fie mare şi cu 
tine, Israele. 

Ierusalime, vino spre creştere şi te grăbeşte să creşti, ca 
să vezi tainele cele ascunse ale acestei lucrări de cuvânt dum- 
nezeiesc. 

Păstorii Mei, să fiţi fericiţi, tată, că iată ce avem! Avem 
fii din fii, şi vom merge lucrând, nu vom sta, căci iată, lu- 
crăm, şi mult aş fi voit să fi lucrat de mult aşa. Fiţi cu duh de 

bucurie, iubiţii Mei păstori, căci Israel se va întări. Ceea ce 
este de întărit, se va întări, iar ceea ce este de îndoit, se va în- 
doi, şi vom deosebi acest popor. Dar această lucrare se va fa- 
ce din cer şi nu de la voi; de la Tatăl şi nu altfel, măi fiilor. 
Păstorii Mei, fiţi pildă mai mult ca oricând, lată, voi veni cu 
Verginica şi ea vă va aduce poveţe de Duh Sfânt, că Eu sunt 
cuvântul ei, şi cu cuvântul ei vom pecetlui praznicul cel lung 
al acestei grădini, care stă înaintea poporului Meu spre slujbă. 

Aduceţi pe surioara lui Verginica să audă cuvântul Meu 
şi să se întărească şi ea cu voi. Aveţi grijă de ea, aveţi cu toţii 
grijă. Nu de cele pământeşti, că pe acelea le are, dar aveţi gri- 
jă de Mine, ca să fiu cu ea întru dreptate, că iată, poporul cel 
făţarnic s-a prăbuşit, după cum este scris: «îi voi prăbuşi prin 
gura profeţilor Mei». 

Aveţi grijă unul de altul, şi să vă potriviţi la lucru cu 
Mine, tată. Eu vă ating cu mâna Mea, Eu vă dau pacea Mea. 
Pace vouă, fiilor! Harul Meu vi-1 dau vouă, ca să aveţi har şi 
să daţi peste Israel lucru cu har. 

Pace vouă, şi înălţare vouă întru Duhul Sfânt! Amin, 
amin, amin. 

30 noiembrie/ 1 3 decembrie 1994 

Sărbătoarea sfintei Virginia, trâmbiţa Domnului 

Omul nou: om născut prin cuvântul Domnului. Grăirea sfintei 
Virginia cu poporul şi cu păstorii lui. 

B zi de sobor ceresc peste grădina începutului cel 
nou, de nou Ierusalim, iar Eu, Domnul Iisus Hris- 
tos, Cuvântul lui Dumnezeu, însemnez prin cuvânt această zi 
şi aşez cuvântul în carte, şi de aceea rostesc mai întâi: pace! 

Pace vouă, fii ai grădinii cuvântului Meu, căci în gră- 
dina în care sunteţi aşezaţi, se lasă din nori glasul Meu peste 
grădină, râu de cuvânt, izvorât din cer, care-şi are curs în nori 
ai slavei, măi fiilor, nu în nori de ploaie, tată, ci în nori de 
ploaie de cuvânt, şi curge cuvântul din râul său şi udă această 
grădină, precum norii de ploaie udă cu apă pământul. 

Eu sunt Domnul, Cel ce umplu pământul şi cerul de 
glasul cuvântului Meu, dar cine, tată, Mă aude? că nu are ni- 
meni urechi de auzit, nu are lumea credinţă în lucrarea lui 
Dumnezeu cea dintre început şi sfârşit, cea de şapte veacuri 
şi mai bine, şi iată, această profeţie de şapte vremi s-a împli- 
nit, şi dacă s-a împlinit, s-a sfârşit, şi Eu am luat-o de la capăt 
şi aşez nestricăciune pe pământ, aşez om nou pe pământ, om 
născut din cuvânt. Nu mai aşez om făcut, şi aşez de data 
aceasta om născut prin cuvânt. Eu număr din nou de la capăt, 
încă un pic mai număr, un pic, un pic, şi nu mai număr apoi, 
căci timpul se face sul şi nu se mai numeşte timpul timp. 

Măi fiilor, de când a început să se numere timpul? Iată 
taină vă spun vouă azi, că timpul s-a numărat de om şi şi-a în- 
ceput numărătoarea după ce omul a fost aşezat pe pământ, 
după ce Eu l-am luat pe om din Eden, după ce omul a luat 
ştiinţă, tată. în Eden era altfel omul, nu era cum este acum, 
măi fiilor, şi e mare taină omul din Eden. De aceea vin mereu 
şi te rog, fiule de azi, să nu mai cauţi să ştii nimic din cele de 
pe pământ, din cele de la om, căci omul era altfel în Eden şi 
nu ştia ce ştie omul de pe pământ. Altfel a fost omul întocmit, 
nu cum este el acum. Şi numai după ce s-a făcut altfel decât 
era în Eden, numai după aceea a fost să numere omul, şi şi-a 
numărat timpul său; ba a numărat şi timpul său din Eden, dar 
după aceea, tată, căci după ce a gustat din cele oprite, omul a 
ştiut ce ştia Dumnezeu. 


Timpul, măi fiilor, s-a numărat începând cu ieşirea 
omului din rai, şi iată, una este legea raiului, şi alta este legea 
omului de pe pământ, şi mare taină poartă această piatră pe 
care sunteţi voi aşezaţi prin cuvânt, iar pe piatra voastră este 
săpată Verginica, trâmbiţa Mea cea de apoi. Verginica este 
piatra voastră, şi această temelie a scris sfârşit peste timpul 
omului, măi fiilor. E greu de înţeles aşa precum în cer, chiar 
şi de voi e greu de înţeles, pentru că voi încă sunteţi pe drum, 
şi pentru că Eu încă îmi continui drumul spre venirea cea vă- 
zută. în cer, măi fiilor, nu tot aşa se vorbeşte. Cu cerul e altă 
lege; e lege de rai cu cei din cer, care şi-au recăpătat sufletul 
şi trupul ca în rai. E grea această taină adâncă, dar suntem pe 
drumul ei, măi fiilor, şi îi vom ajunge capătul, şi ea se va des- 
coperi, şi se va cunoaşte bine Scriptura cea de răscumpărare 
a trupurilor, Scriptura cea de Eden veşnic şi nezdruncinat, 
căci Edenul aşteaptă pe cei de pe urmă, care au cheia de la 
Dumnezeu. Amin. 

Verginica este cu Mine, este întru Mine, şi Eu întru ea 
sunt, şi suntem veniţi cu mare bucurie, cu mare slavă cerească 
şi cu mare aşezare de slavă, căci ea este trâmbiţa Mea, pre- 
cum pe pământ a fost, precum în trup a fost. Dar iată ce trâm- 
biţează ea, căci pământul şi trupul se fac noi, şi se împlineşte 
Scriptura aceasta. 

Verginico, intră, tată, în carte, că de mult n-ai intrat. 
Cartea Noastră e poarta Noastră spre cei din trup, şi ei mă- 
nâncă din carte şi se fac nestricăcioşi; se fac, pentru că mă- 
nâncă din cer, Verginico. O, intră, tată, în carte şi dă-le să mă- 
nânce şi să-şi desăvârşească ochii şi cuvântul proorocesc, ca- 
re este aşteptat de cer. Pace ţie, Verginica Mea! Cuvântul tău 
sunt Eu, iar tu eşti cuvântul Meu. Amin. 

F ace ţie, grădiniţa mea de fii, grădiniţa mea 
de copii! Mă uit peste statura fiilor mei, şi 
vin cum vine o pasăre cu boabe în cioc şi le dă la pui boabe. 

O, măi fiilor, mare este pentru cer taina acestei grădini, 
şi mare să fie şi pentru voi, şi mari să fiţi şi voi, după cum 
taina în care staţi e mare. 

Suflă Duhul Sfânt peste grădină. Iată, mă aşez în carte, 
îl las mereu pe Domnul, măi copii, că poporul meu e slab în 
credinţă şi nu înţelege bine ce a fost şi cum a fost Do mn ul 
întru mine. E plăpând poporul în credinţă şi abia crede în cu- 
vântul rostit de Domnul. De aceea fac eu aşa, de aceea nu-mi 
mai grăbesc graiul spre carte, dar de popor nu mă despart, şi 
îl slujesc mereu, şi îi aduc mereu cerul, şi îl îngrădesc de pes- 
te tot cu pază, căci locul meu este poporul meu, şi vreau să 
fac din el cer pentru Domnul şi pentru mine şi pentru cer. 

O, e mare fericire în cer când Domnul grăieşte peste 
poporul acesta! Domnul grăieşte cu omul, şi cerul îşi face 
urechi de auzit cu ajutorul trupului lui Israel, şi să ştiţi, măi 
copii, că e dornic cerul să vă ajute, e dornic să vă audă ce- 
rându-i voi ajutor. Sunt dornici sfinţii să coboare la voi şi să 
lucreze plată pentru voi şi credinţă prin voi. Mi-e dor, fiilor, 
să lucrez prin voi, şi ce mare bucurie e pe duhul meu când aud 
copiii că mă strigă spre ei, că mă cheamă să lucrez pentru ei, 
că mă trimit să lucrez pentru ei şi că îmi dau de lucru pentru 
binele ceresc al lor! 

E mare taina lui Dumnezeu care a fost lucrată prin 
mine, căci eu îl acopeream pe Domnul cu trupul meu, ca să 
poată sta înaintea lui Israel cel de azi, că omul, fiilor, nu poate 
vedea pe Du mn ezeu şi să rămână omul viu, dar fiul cel cre- 
dincios din lucrarea aceasta, a priceput bine şi a crezut bine 
taina lui Dumnezeu în trupul meu, şi iată taină, că Domnul a 
fost în mijlocul acestui popor şi mulţi nu L-au cunoscut nici 
măcar prin credinţă. Cu Moise vorbea Domnul din nori şi din 

rug şi din văzduh şi din cele nevăzute, şi Moise credea fără să 
vadă faţa Domnului, şi faţa Domnului era aceea a împlinirii 
cuvântului Său, rostit către Moise. 

Dar faţa Domnului de azi, ce este, măi copii? O, şi veţi 
vedea tot mai desluşit de acum faţa Domnului în împlinirea 
cuvântului Său. Aceasta este faţa lui Dumnezeu: împlinirea 
cuvântului lui Dumnezeu, iar împlinirea cea tainică a cuvân- 
tului Său este faţa cea nevăzută a Domnului. Această îm- 
plinire tainică a celor nevăzute e lucrare mare, măi fiilor. Cele 
nevăzute lucrate de Domnul prin acest popor şi înfăptuite prin 
cuvântul Său, rostit peste acest popor martor, aceste împliniri 
nevăzute sunt multe de tot, multe şi mari şi minunate, şi vă 
aşteaptă, măi fiilor credincioşi. Taina celor nevăzute e o taină 
frumoasă, şi de aceea Se luptă Domnul să vindece ochii aces- 
tui popor ca să vadă cu ei cele ce ochiul omenesc nu a văzut 
şi la mintea omului nu s-au suit. 

O, măi fiilor, eu am cu mine pe sora Leana, şi se bucură 
cu mine, şi eu mă bucur cu ea, şi ne bucurăm cu toţii, fiilor. 
Ea a umblat mult lângă mine pe vremea trupului cel văzut al 
nostru, şi tot mult umblăm şi acum, căci mulţi din poporul 
acesta o cheamă în rugăciunea lor, şi ea se grăbeşte să le îm- 
plinească lipsurile de putere, căci ea are putere ca în cer, şi are 
trecere uşoară şi pătrunde uşor pe unde nu poate omul pă- 
trunde. Aşa este cel ce este cu cerul. Ea a avut mare smerenie 
în trup, şi tot aşa lucrează şi în cer, faţă de toţi sfinţii. Cel ce- 
resc care a venit din această lucrare, are trecere mare, măi 
fiilor. Rugaţi-vă la cei din cer care sunt din această lucrare. 
Măi copii, să nu mai suferiţi. Vă încurcă suferinţa. Eu voiesc 
să nu fie suferinţă în poporul meu, să nu mai fie nici în trup, 
nici în duh. Dar suferinţa cea în duh lăcrimează cerul. Sufe- 
rinţa cea în trup vă lăcrimează pe voi, iar suferinţa cea în duh 
lăcrimează cerul şi puterea cerului. O mulţime de lucruri v-aş 
spune eu acum de prin poporul nostru, dar vreau să fiţi cu 
bucurie, că azi e zi de praznic sfânt, şi eu serbez la voi. Nu 
vreau să mă plâng la voi. Vreau să serbez ziua mea de înăl- 
ţare când eu m-am unit cu cerul pentru mijlocire la Dumne- 
zeu, pentru ca să port spre cer pe poporul meu. 

Iată, timpul cel de până acum s-a depănat şi şi-a sfârşit 
depănarea, căci voi, măi fiilor, sunteţi numiţi în cer înce- 
pătură nouă, după cum a fost făgăduinţa în Scripturi despre 
Paştele cel nou pe care Domnul îl aşează în împărăţia Sa, 
fiindcă aici este împărăţie cerească. împărăţie cerească în- 
seamnă acolo unde toţi mănâncă Paştele Domnului. Tinereţe 
fără de bătrâneţe şi viaţă fără de moarte este acolo unde în fie- 
care zi se mănâncă Paştele Domnului întru sfinţenie. E îngro- 
zitoare pentru duhul rău această taină de viaţă fără de moarte, 
căci viaţa fără de moarte este Domnul lisus Hristos fără de 
oprire în om. Şi fiţi atenţi, copiii mei, ca să arătaţi bine înviaţi 
prin acest veşnic Paşti al sărbătorii Mielului lui Dumnezeu, 
căci voi prin Sângele Mielului lui Dumnezeu aţi biruit. Voi nu 
trebuie să fiţi pământeşti, că mare este taina care vă cuprinde 
pe voi. Voi sunteţi semnul lui Dumnezeu între vremi, şi duceţi 
acest semn până la toate marginile, căci judecata Domnului se 
scrie de Dumnezeu până la margini. Amin. 

Se binecuvintează masa mea de praznic cu voi, şi cele 
ce veţi gusta din masa mea, şi să vă fie fruct de sănătate de 
duh şi de trup şi de pace, măi fiilor. 

Se binecuvintează credinţa şi viaţa şi împlinirea cea cu 
Domnul, pentru surioara mea, ca să aibă putere cu Do mn ul 
surioara mea. Iată, trag în jurul ei hotar şi însemnez hotarul şi 
curăţ mereu cele ale ei şi îi dau de la Domnul îngeri îngrijitori 
şi ştergar ceresc, ca să fie mereu ştearsă de necurăţia din jur, 
şi îi dau putere să vă asculte. Să vă asculte şi să vă iubească 


şi să vă vestească la poporul meu cel credincios şi la cel ne- 
credincios; şi îi dau duh şi cuvânt bun şi drept; şi îi dau duh 
de ascultare şi de atenţie, iar voi să-i vestiţi aceste daruri pe 
care eu azi i le dăruiesc, şi o rog să facă mai des rost de ru- 
găciuni de dezlegare şi de împăcare şi de curăţire, ca să aibă 
ea putere din puterea cea bună, şi să vă asculte pe voi, copii 
ai cuvântului lui Dumnezeu. Cine iese din cuvântul vostru, 
iese din cuvântul lui Dumnezeu, dar poporul acesta nu pri- 
cepe această înfricoşată taină în care voi staţi. 

Se binecuvintează păstorii, măi copii, şi să se îmbrace 
cu putere şi să înţeleagă bine cum vine această îmbrăcăminte 
şi din ce este alcătuită această armătură. Peste ei să nu-şi fa- 
că loc descurajarea, dar să nu-şi lucreze descurajare, şi, din 
contra, să-şi cureţe din jurul lor tot ce pot curăţi cu mâinile 
lor, iar pe celelalte să le lase în grija Domnului. Eu le dau dar 
de sănătate, că mult este de folos acum darul acesta. Eu le dau 
darul răbdării şi al bunei prevederi, dar le-am dat daruri mari, 
le-am dat fii lucrători, le-am dat toiag făgăduit încă de mult, 
dar eu nu ştiu cât au înţeles ei atunci. 

Iar vouă, fiilor din grădiniţă, care luaţi şi vestiţi împă- 
răţia cerurilor, vă dau puterea împlinirilor peste voi; vă umplu 
guriţele cu izvor de râuri de ape vii, cu izvor de minuni lu- 
crate prin cuvânt, şi cu duh de îndrăzneală peste vremea care 
îşi vede, de-acum, hotarul. Voi, şi piatra pe care staţi, purtaţi 
semnele Alfa şi Omega, dar să fiţi desăvârşiţi întru această 
credinţă. 

Pe cei doi vestitori îi îmbrac în armătură cerească şi le 
lipesc aripioare ca să poată zbura pe deasupra răului pămân- 
tului. Eu binecuvintez locul unde-şi aşează masa de vestire a 
Noului Ierusalim şi a întoarcerii omului spre cele nestrică- 
cioase. Eu binecuvintez intrările şi ieşirile lor şi cuvintele lor, 
şi voi face din cuvintele lor săbii de Duh Sfânt, săbii de foc şi 
pară de foc, ca să învieze sufletul omului cel pământesc. 

Se binecuvintează cele ieşite din carte înaintea oame- 
nilor. Să ia oamenii şi să mănânce cuvântul lui Dumnezeu; să 
mănânce şi să-L simtă pe Dumnezeu. 

Se binecuvintează paza cerească, cea care este în jurul 
lui Israel şi cea care este în jurul grădiniţei mele de copii. 
Sfinţii arhangheli Mihail şi Gavriil sunt în faţa ocrotitorilor 
cereşti. 

Şi iată, binecuvintez cu binecuvântare cerească pe cei 
mai mititei, pe cei mai moi, pe copiii cei tinerei care urmează 
această lucrare, pe cei ce cântă în mijlocul lui Israel, pe cei ce 
strigă la mine. O, eu îi iubesc şi îi cercetez şi lucrez în gândul 
şi în mintea lor şi le fac curat în inimă, dar lucrez prin voi, co- 
pii lucrători. Eu stau în voi la lucru, şi voi să vă adunaţi spre 
lucru duhovnicesc, că mare bucurie e pe cer şi pe mine când 
are cerul la cine veni, când are unde să-şi plece capul ca să 
asculte cântarea celor răscumpăraţi. 

Binecuvintez pe cei ce sunt învăţaţi de cer, şi pe cei ce 
învaţă din cer; pe cei ce se lasă învăţaţi, şi pe cei ce învaţă în 
numele meu, căci eu sunt învăţătoare în poporul meu, şi 
lucrez prin fii. 

Iată, ziua cea lungă de prăznuire o pecetluiesc cu cu- 
vântul meu cel ceresc. Pace ţie, Israele iubit, care mă iubeşti! 
Iubeşte-mă, că eu mult te iubesc. 

Pace ţie, grădiniţa mea de copii! Luaţi din grădiniţă şi 
daţi această hrană şi celorlalţi din Israel, căci grădiniţa e la 
mijloc, măi fiilor. Pace vouă, întru sărbătoare binecuvântată! 
Eu mă odihnesc întru ale mele şi mă întăresc întru cele ale 
mele, întru ai mei. Amin, amin, amin. 

Praznicul Naşterii Domnului 

Taina venirii Domnului atunci şi acum, trup şi cuvânt, „la glasul 
arhanghelului şi întru trâmbiţa lui Dumnezeu" . împlinirea prooro- 
ciilor din Scripturi. 

B u cânt poporului Meu cântarea îngerilor naşterii 
Mele din Fecioară. Eu cânt cu îngeraşii care au 
vestit naşterea Mea între oameni. 

Pace ţie, poporul Meu! în numele Tatălui şi al Fiului şi 
al Sfântului Duh, pace ţie, poporul Meu, poporul Meu cel 
nou! Eu cânt ţie cu îngeraşii care au vestit naşterea Mea, după 
cum a fost proorocia cea rostită despre această minune ce- 
rească, despre naşterea Mea între oameni. Eu M-am născut 
din Tatăl mai înainte de toţi vecii. Eu M-am născut din Dum- 
nezeu, şi din Lumină M-am născut, ca să fiu Lumina oameni- 
lor. M-am născut din Lumină, şi sunt Lumină. Mai întâi a zis 
Dumnezeu să fie lumină, şi a fost lumină dacă a zis Dumne- 
zeu. Mai întâi s-a făcut lumina, aşa a fost începutul celor vă- 
zute şi nevăzute. în ziua întâi s-a făcut lumina la început, iar 
la sfârşit, în ziua întâi din săptămână Eu, Domnul, Lumina lu- 
mii, am înviat dintre cei morţi, dintre cei din întuneric, măi 
fiilor, în ziua întâi am înviat. Amin. 

Eu cânt poporului Meu cântarea îngeraşilor naşterii 
Mele din lumină. Slavă şi mărire întru cei de sus, slavă lui 
Dumnezeu întru cei de sus, şi pace pe pământ, şi lumină pe 
pământ, şi bunăvoire între oamenii care au lumină, cei ce Mă 
au pe Mine de lumină, căci Eu sunt lumina oamenilor care 
stau întru lumină. 

Pace şi bunăvoire peste ieslea cuvântului Meu, ieslea 
Mea cea iubită, despre care scrie în prooroci, ieslea în care-Mi 
am sălăşluire, căci acest pământ în care-Mi am Eu ieslea 
acum, este pământ proorocit şi ales ca să- Mi fie Mie petec de 
pământ şi vârf de munte şi Sion binecuvântat, din vârful că- 
ruia Eu stau şi binevestesc bunăvestire de lumină cerească 
peste oamenii care-şi aleg calea aceasta. Pace vouă, fiii Mei 
de la iesle, străjerii Mei cei mititei! Pace vouă, că Mi-aţi făcut 
sălaşul păcii la voi, că Mi-aţi dat voie să-Mi fac prin voi sălaş 
de pace şi de cuvânt peste pământ, lată cer nou şi pământ nou, 
căci deasupra ieslei de la voi am cerul deschis, tată. Deschid 
mereu şi cuvintez şi îmi las glasul peste pământul acesta nou. 
O, să nu doriţi nimic altceva. Vă este de ajuns harul Meu, măi 
fiilor mititei. Staţi înaintea Mea. Vă este de ajuns. Staţi, tată, 
ca să pot Eu sta înaintea poporului Meu, aşa cum am stat îna- 
intea lui Israel prin Moise. 

Oamenii lumii îşi fac daruri unii altora când vine 
această sărbătoare. Acesta este un obicei rămas din vremea 
naşterii Mele când cei trei crai care au mers după stea au adus 
daruri la ieslea naşterii Mele, au adus aur, smirnă şi tămâie, şi 
a rămas de pomenire acest obicei, şi a luat şi lumea obiceiul 


acesta. Dar lumea aduce daruri lumii; lume pe lume se cin- 
steşte, nu pe Mine, măi fiilor. Dar iată, Eu, Cel primit de ies- 
lea necuvântătoarelor, vă aduc din cer darul păcii Mele şi îl 
pun peste voi, copii ai ieslei Mele, că iată, am ieslea sălăşluire 
şi în vremea aceasta. Mai-marii bisericii din lume zic că voi 
sunteţi uscaţi şi nu Mă primesc pe Mine prin voi. Ei zic că voi 
sunteţi sterpi şi că nu aveţi rod dumnezeiesc prin această 
lucrare de cuvânt. Dar iată, şi atunci a fost să fiu primit pe 
pământ în ieslea cu paie, şi paiele M-au cunoscut şi Mi-au în- 
călzit trupul Meu cel mic, care n-a găsit loc să vină pe pă- 
mânt, şi a găsit loc în paie. Şi astăzi, tot aşa, iar Eu fac din us- 
cat verde, dar fac şi din verde uscat, că fără de cuvântul Meu 
totul este uscat şi secetos. 

Slava Mea să fie întru voi, copii ai ieslei cuvântului 
Meu, şi să rodiţi bunăvoire peste poporul Meu cel din vremea 
aceasta, peste poporul lui Verginica, măi fiilor. Iată taină vă 
spun vouă, şi o despecetluiesc între ai Mei; vă spun despre tai- 
na venirii Mele atunci şi acum. Scris este în Scripturi: «Dom- 
nul însuşi, la glasul arhanghelului şi întru trâmbiţa lui Dum- 
nezeu, Se va coborî din cer, şi cei morţi vor învia întâi, iar cei 
vii se vor îmbrăca întru nestricăciune, şi moarte nu va mai fi, 
şi pururea vom fi cu Domnul apoi». 

O, Ierusalime, iubitul Meu popor, aşa scrie în cartea 
mărturiilor, şi precum magii credeau în proorocia cea despre 
naşterea împăratului lumii, şi precum ei au înţeles din proo- 
roci naşterea Mea şi au crezut, şi precum au plecat ei dinspre 
răsărit după stea ca să-L afle pe Cel născut din cer, şi precum 
ei au crezut prezicerilor cele din vreme făcute de înţelepţii cei 
de demult, aşa şi tu să crezi, şi să crezi mai bine ca aceia, fiu- 
le, că aceia erau înţelepţi păgâni, şi aveau credinţă în profeţii- 
le rostite pe pământ, dar tu, poporul Meu, eşti creştin, şi tu 
trebuie să crezi mai tare ca aceia, că iată, îţi desfac taina ve- 
nirii Mele. Aşa scrie în Scripturi: «însuşi Domnul, la glasul 
arhanghelului şi întru trâmbiţa lui Dumnezeu, Se va coborî 
din cer». 

O, Ierusalime, copilul Meu de azi, pruncul Meu, po- 
porul Meu de azi! Eu am pus nume lui Verginica. O numeam 
în mijlocul tău trâmbiţa lui Dumnezeu, Ierusalime de azi. 
Verginica s-a numit trâmbiţa lui Dumnezeu, şi tu n-ai priceput 
venirea Mea prin cuvântul cel rostit al Scripturii. Când M-am 
coborât în trup prin Maica Mea Fecioara, am coborât la glasul 
arhanghelului şi am venit spre arătare, iar acum am venit şi 
M-am coborât întru trâmbiţa lui Dumnezeu, după cum este 
scris: «La glasul arhanghelului şi întru trâmbiţa lui Dumne- 
zeu». Mă coboram din cer în ea, măi poporul Meu, în trâmbiţa 
Mea Mă coboram din cer, şi eram înaintea ta în ea, ca să te în- 
viez pe tine şi ca să înviez morţii tăi, tată, că dacă tu auzeai 
glasul Meu, îl auzea tot trupul tău, tot poporul tău, tot neamul 
tău, până la Avraam, tată, până la al miilea neam al tău, până 
la Avraam, părintele celor credincioşi, şi morţii tăi înviau la 

glasul trâmbiţei lui Dumnezeu, iar pe tine, cel ce erai viu, te 
luam în lucrarea Mea ca să stai în ea, copilul Meu de azi. 

Ai stat tu în lucrarea Mea, măi fiule? Iată, tată, am fă- 
cut o sită pe măsura bobului de grâu, şi acum se va vedea cum 
ai stat tu în lucrarea Mea, copilul Meu din Ierusalim. Am fă- 
cut sită şi voi cerne cu ea pe fiii acestui popor. în vremea lui 
Noe am avut şi atunci sită, şi am pus în sită şi atunci pe toţi, 
şi n-a rămas în sită decât bobul de grâu, bobul curat şi întreg 
în ascultare şi în credinţă. în vremea aceasta am făcut iarăşi 
sită pentru poporul Meu, şi îi spun poporului Meu să fie ca 
grâul curat, ca bobul de grâu întreg şi curat şi nepătat şi ne- 
amestecat. Ce este întreg şi împlinit şi curat şi sănătos va ră- 
mâne în sită, iar ce este mic şi sterp şi neîmplinit şi străin de 
Mine va trece prin sită. Eu nu mai am vremea înainte, că Eu 
am venit şi am spus mereu că fiii acestei lucrări sunt încheie- 
rea veacului omului. O, puţini din Ierusalim au crezut cuvin- 
tele Mele. Le-au pus pe seama omului şi nu le-au crezut de la 
Mine, şi dacă au făcut aşa, au rămas cu veacul acesta cei ce 
n-au ştiut să creadă şi să se împlinească. Să fi zis copilul aces- 
tui popor, să fi zis cum a zis Fecioara Maica Mea: «Iată roaba 
Domnului. Fie mie după cuvântul Domnului». Şi iată, copile 
din Ierusalim, dacă tu ai stat întru lucrarea Mea, se va vedea 
acum, căci în sita de alegere şi de sortare va rămâne bobul cel 
întreg, şi de aceea ţi-am zis Eu mereu, să te îndrăgosteşti de 
Mine, Ierusalime, aşa cum şi Eu, tată, sunt îndrăgostit de tine. 
Dar acum vreau să-Mi văd pe cel ce Mi-a fost credincios şi 
să-l iau în sânul Meu şi să fiu pururea apoi cu el, după cum 
scrie în Scripturi, căci Verginica a fost trâmbiţa lui Dumnezeu 
întru care Eu am coborât la tine ca să te nasc, Ierusalime, ca 
să stai apoi îmbrăţişat cu Mine şi ca să-ţi dau îmbrăţişarea 
Mea şi să te numesc Ierusalim şi să te am la inimă, să te am 
în inima Mea cerească, fiindcă Eu am inimă, fiule, am inimă 
ca omul, şi nu poţi să spui că nu am. 

Eu M-am născut din om la glasul arhanghelului, şi 
M-am născut în chip minunat, iar Fecioara întru care am luat 
trup a rămas fecioară şi după naşterea Mea. Eu M-am născut 
în chip minunat, şi tu nu poţi să înţelegi. îţi trebuie credinţă 
mare, tată. Tatăl Meu M-a născut din Fecioară, prin uşile în- 
chise M-a scos, şi n-a stricat trupul Fecioarei, şi a rămas fe- 
cior trupul Fecioarei. 

Femeia a fost luată din bărbat, măi fiilor. A luat Dum- 
nezeu o mână de came din coastele bărbatului şi i-a umplut 
înapoi locul cu came, de nu s-a mai cunoscut ce a luat Dum- 
nezeu, şi din carnea aceea a făcut pe femeie, din came şi din 
cuvânt a făcut-o. Pe bărbat l-a făcut din lut şi din cuvânt şi din 
duh, iar pe femeie a făcut-o din bărbat şi din cuvânt, din came 
şi din cuvânt. Eu când am ieşit din pântecele Fecioarei, tot aşa 
am fost. M-a luat Tatăl din ea fără să se cunoască, fără să stri- 
ce trupul Fecioarei. Prin cuvânt M-a scos din pântecele 
Fecioarei în care Mă sălăşluisem la glasul arhanghelului. 
M-am născut în chip minunat, în chip dumnezeiesc, măi fii- 
lor. Este scris, dar puţin se pătrund cele scrise; este scris că 
dreptul Iosif a luat pe Fecioara la el acasă, dar n-a cunoscut-o 
până ce a născut pe Fiul lui Dumnezeu. Când Iosif a văzut pe 
Fiul Cel născut lângă Fecioară, atunci a înţeles desăvârşit, 
atunci a crezut şi a cunoscut desăvârşit minunea naşterii Mele 
din Fecioară, şi apoi a mărturisit, dar la puţini a mărturisit, la 
puţini şi atunci, dar nici astăzi, nici lumea, nici creştinii nu 
ştiu să înţeleagă bine minunea naşterii Mele din Fecioară. 

O, Ierusalime, ce bine era de tine dacă ai fi citit şi tu 
profeţiile şi Scriptura şi tainele ei, şi să fi crezut, tată! Ai fi 
ştiut şi tu să crezi ca magii, ca samarineanca şi ca toţi cei care 
cunoşteau cartea proorociilor. Samarineanca era de neam pă- 


gân şi citea cartea proorociilor şi ştia că trebuie să vină Me- 
sia, şi când L-a întâlnit, a crezut că este El, Cel ce trebuia să 
vină. Iată, poporul Meu, tu nu citeşti proorociile. Vezi tu, 
creştine, de ce am venit Eu ca să vorbesc cu tine iar? Am ve- 
nit că tu nu citeşti, şi am venit să-ţi spun să citeşti, ca să crezi 
în împlinirea proorociilor, fiule. Am venit să-ţi spun Eu des- 
pre Mine dacă tu nu citeşti ca să ştii şi ca să aştepţi, şi îţi spun 
lucruri şi mai mari dacă am venit la tine. Dar tu trebuia să ştii 
cuvântul Meu cel prin prooroci şi prin apostoli, aşa cum ştia 
samarineanca, măcar că ea era de neam străin. Magii ştiau, 
pentru că citiseră cartea proorociilor. Şi tu trebuia să ştii, Ie- 
rusalime, trebuia să ştii de Mine şi de tine şi să cauţi să fii cu 
Mine, să cauţi să vezi că eşti proorocit de prooroci, şi să stai 
în lucrarea Mea cea proorocită de Dumnezeu prin prooroci. 
O, dar cum vine asta, să stai în lucrarea Mea? O, nu este pom 
bun, şi ca să facă roade rele, şi nu este pom rău, să facă roade 
bune, şi fiecăruia i se văd roadele, şi de aceea am făcut o sită, 
ca să văd care este rod şi care nu este rod. Scris este că omul 
scoate bune sau rele din vistieria inimii lui, şi aşa se văd roa- 
dele inimii lui. 

Eu, Domnul, M-am săturat de duhul iscodirii din mij- 
locul acestui popor. Vă spun şi Eu vouă că M-am săturat, şi îi 
poruncesc acestui duh al iscodirii să iasă din poporul Meu, să 
cadă jos din sită şi să fie scos din hotarele poporului Meu. M-am 
săturat de el, măi fiilor. Se făleşte şi scoate limba la masa 
Mea, şi scoate cele rele din vistieriile lui. Eu v-am rugat pe 
voi, lucrătorii Mei, şi iar vă rog, nu mai băgaţi în sfatul lui Is- 
rael vorbire cu cei iscoditori, cu cei seci de credinţă, cu cei 
obraznici prin cuvinte şi cu pieptul semeţ de cele iscoditoare 
din inima lor. Şi fiţi atenţi că voi folosi sita, măi fiilor. Mie 
îmi trebuie acum bobul cel de grâu curat, bobul cel din ham- 
bar, nu bobul cel răzleţ, nu orice fel de bob de grâu, ci bobul 
cel ales de Mine, cel ales cu sita aceasta, căci tu, poporul 
Meu, eşti un grâu de soi, tată, şi din acest soi opresc numai 
bobul cel împlinit, care se lasă lucrat de mâna Mea, de moara 
Mea, de râşniţa Mea, ca să-l decojesc şi să-l vântur de pleavă 
şi să-l râşnesc ca să-l fac făină şi să-l frământ şi să-l supun şi 
să-l dau Duhului Sfânt, ca prin acest cuptor să fac din grâu 
pâine pentru masa Mea cea veşnică. 

Ierusalime, copilul Meu, ia căldură de la Mine, tată, ca 
să nu mai fii rece şi nepăsător şi neştiutor. 

O, fiilor iubiţi, fiilor lucrători, care lucraţi în poporul 
Meu peste fiii poporului Meu! Voi aveţi durere, aveţi durerea 
Mea în voi, aveţi zdrobirea Mea în voi. Durerea voastră Mă 
cheamă lângă voi, şi să Mă lăsaţi să v-o iau, că rău vă apasă, 
şi milă Mi-e de voi. E răzvrătit Ierusalimul şi nu ştie ce să 
facă, dar să Mă primească şi să Mă lase să-i vindec nestator- 
nicia. 

Ierusalime, am în tine fii nestatornici, care-Mi tulbură 
duhul poporului Meu. O, până când îmi mai fac aceştia zdro- 
biri peste pacea poporului Meu? Ierusalime, poporul Meu, 
copilul Meu, am în tine putregaiuri, tată, şi îmi îmbolnăvesc 
trupul tău, Ierusalime. Eu sunt capul tău, şi tu eşti trupul Meu, 
şi nu mai vreau să ai mădulare bolnave, Ierusalime. Vreau să 
te îngrijesc, să te curăţ, aşa cum se curăţă şi se taie pomul pri- 
măvara, şi vreau să sortez mlădiţele cele sălbatice, care nici 
până acum nu ştiu din ce trup sunt. Poporul Meu va fi deose- 
bit de toată lumea de pe pământ, căci aşa am profeţit în cartea 
acestei lucrări. Şi iată, iau cartea şi scot apă din ea şi dau la 
lume, ca să creadă lumea în proorociile acestei lucrări, care s-au 
prezis din vreme, şi vor veni de la răsărit şi de la apus şi vor 
sta la această masă, iar fiii acestei mese vor fi sortaţi cu sita 
de sortare, ca să am grâu curat pe masă şi să fie masă de 

praznic curat şi neamestecat cu jertfele idolilor. Cine încă mai 
slujeşte la idoli, cine încă se mai închină la idoli şi la trup, 
acela va trece prin sită. Nu-i nimic dacă acela nu crede ce-i 
spun, dar Eu cred ce spun, şi poporul Meu de la masa Mea va 
fi ales bob cu bob. 

Ierusalime, copilul Meu cel născut din sânul Meu, din 
cuvântul Meu, că din sânul Meu iau cuvântul Meu; lasă-te 
născut din Mine, Ierusalime, iubitul Meu copil, şi să fii prunc, 
şi să fii copil şi să mănânci din cer, că iată ce fac: îţi dau cu 
linguriţa din cer hrană gata mestecată, copilul Meu. Vai de 
tine dacă te vei mai răzvrăti la masa Mea! Când se răzvrăteşte 
frate pe frate în acest popor, pe Mine se răzvrăteşte. Când aud 
Eu grai de judecată peste lucrarea Mea, peste fiii Mei cei lu- 
crători, care duc zdrobirea Mea cu inima lor, o, când aud Eu 
cuvinte de iscodire şi de răzvrătire de la cei nestatornici din 
tine, Ierusalime, îmi vine să Mă mânii, dar Eu Mă gândesc, 
ca un Dumnezeu, să nu strivesc grâul. Şi voi folosi sita de 
sortare şi voi lucra cu înţelepciune cerească să nu se dea vina 
pe om, să nu se dea vina pe cel ce stă înaintea Mea pentru 
tine, Ierusalime. 

O, copile care eşti nestatornic şi răzvrătit! Cum te-ai 
strecurat tu în grâul Meu ca să-Mi tulburi semănătura? Şi da- 
că te-ai strecurat aşa soi rău cum eşti, de ce nu te-ai lăsat îm- 
brăcat şi altoit ca la masa aceasta? Ai venit şi ai intrat în se- 
mănătura Mea ca să ţipi la Mine, ca să calci pe spice şi să-Mi 
striveşti bobul cel proaspăt. Ce să fac Eu cu tine? Cu nesta- 
tornicia şi cu duhul tău iscoditor, ce să fac? Iată, voi face ceea 
ce este scris în prooroci, dar tu nu te temi, de vreme ce nu ştii 
ce am rostit prin prooroci. Şi vei pieri din îngâmfare, căci so- 
iul rău nu poate face roade bune decât dacă este altoit. Dar 
dacă nu te-ai lăsat altoit nici până acum, ai rămas soi rău, şi 
proorociile se vor împlini cuvânt cu cuvânt. Am scris Alfa şi 
Omega, şi aceasta înseamnă pecetluirea vremii. Această pia- 
tră pe care am scris această lucrare este hotarul de despărţire 
dintre noapte şi zi, şi Eu am vestit această împlinire. Eu sunt 
Alfa şi Omega. Eu sunt temelia cea nouă. 

Ierusalime, lasă, tată, ştiinţa ta, şi să fii omul cel de la 
sfârşit, care ia ştiinţa Mea în el, că omul cel de la început a 
forat ştiinţa lui Dumnezeu, şi iată, ştiinţa este moarte. Copilul 
Meu, intră, tată, în cele dintru început, intră în ascultare şi nu 
te mai amesteca să ştii ceva de pe pământ, ceva din lume, ce- 
va din ştiinţa care vine de la om. Mă doare când văd că nu Mă 
asculţi. Vorbeşte cu proorocii şi cu apostolii, copilul Meu, 
vorbeşte cu Mine, Cel proorocit de prooroci şi de apostoli, că 
şi apostolii au fost proorocii Mei, şi a fost cuvântul Meu cu- 
vântul lor. Nu mai vorbi cu lumea, nu mai vorbi din lume. 
Vorbeşte cu cerul, şi din cer vorbeşte, căci din cer sunt o mul- 
ţime de vorbiri. Omul cel de la început a vorbit altceva decât 
îi spusese Dumnezeu, şi a pierdut Edenul, tată. Te-am aşteptat 
să înveţi să vorbeşti din cer, şi tu faci ce faci, şi iar vorbeşti 
din cele din lume. Nu aşa, tată. Eu vreau să te întorc în lumi- 
nă, vreau să te întorc în Mine, fiule din Ierusalim; vreau să fii 
Ierusalim ceresc, nu Ierusalim pământesc, că Eu vreau să co- 
bor cerul pe pământ, vreau să aduc cerul pe pământ, căci pă- 
mântul este aşternut picioarelor Mele, după cum este scris. 

E sărbătoare de naştere, copile din Ierusalim, şi Eu am 
deschis cerul deasupra ieslei Mele şi te-am udat pe tine, Israe- 
le, cu ploaia cuvântului Meu. Tu să trăieşti din cuvântul Meu, 
să iei viaţă din el, şi să iei ascultare din el, căci cuvântul Meu 
sunt Eu. 

Te aşteaptă cele nevăzute ca să te facă să le vezi, Israe- 
le, copil al venirii Mele întru trâmbiţa Mea. E Verginica cu şi- 
ruri de îngeraşi ca să cânte ieslei Mele şi sărbătorii naşterii. 


La început a fost facere, şi la sfârşit e naştere, iar tu să fii un 
neam născut din cer, Ierusalime; tu şi fiii tăi să fii poporul 
Meu cel sfânt şi trupul Meu cel sfânt şi templul Meu cel sfânt 
şi aşternutul Meu întru care binevoiesc. 

Pace vouă, copii şi bătrâni, tineri şi vârstnici, că iată, 
pământul cântă cerului, şi cerul cântă pământului Meu cel 
nou, şi se înnoieşte cerul întru bucurie nouă. De şapte veacuri 
aşteaptă cerul să se arate Ierusalimul cel de la sfârşit, cel năs- 
cut de sus prin cuvânt, la glasul trâmbiţei Mele. Slavă întru 
cei de sus lui Dumnezeu, şi peste voi pace şi bunăvoire şi 
mulţumire întru Duhul Sfânt! 

Lumea zice „La mulţi ani!“ la sărbătoarea Crăciunu- 
lui, şi îşi fac daruri unii altora fiii lumii, iar Eu, Domnul, vă 
aduc veşnicie, tată, şi tinereţe fără bătrâneţe şi început fără de 
sfârşit. Iată Eu şi copiii Mei şi bucuria Mea cu ei! 

Pace peste păstori şi peste oi! Pace între cer şi pământ! 
Pace între tine şi Dumnezeu, Ierusalime, copilul Meu, fiul 
Meu cel iubit, întru care am binevoit! 

Ierusalime, tu eşti fiul Meu, tată, iar fiii tăi să se odih- 
nească unul într-altul, în numele Meu. Precum Eu sunt întru 
Tatăl, şi Tatăl întru Mine, aşa, Ierusalime, să fii tu întru Mine, 
şi Eu întru tine, şi unii într-alţii să fiţi, copii din Ierusalim. Să 
fiţi ca Mine, fără de păcat, că Eu v-am iertat păcatele voastre 
cele de până acum; le-am iertat, tată, dacă voi Mi le-aţi arătat 
la vedere şi la auzire. Dar am în Ierusalim fii care au dosit, şi 
voi folosi acum sita, căci grâul Meu are preţuire după cum îi 
este bobul. 

Pace ţie şi veşnicie şi naştere veşnică! Să nu mai fie 
moarte după naştere, şi să fie naştere veşnică, întru viaţă veş- 
nică, în Fiul Cel Unul născut şi din Care eşti tu născut, Ieru- 
salime. Iată Duhul Meu peste tine. La botezul Meu în Iordan 
a venit peste Mine în chip trupesc Duhul Sfânt. Aşa va fi şi cu 
tine, Ierusalime, înaintea neamurilor pământului, şi te voi nu- 
mi poporul Meu întru care binevoiesc. Amin. 

25 decembrie 1994/7 ianuarie 1995 

Sărbătoarea sfântului mucenic şi arhidiacon Ştefan 

Naşterea din nou, prin sfinţenie, împlineşte Scriptura de om nou şi 
de înnoire a lumii. Hrană ca în Eden rânduieşte Domnul pentru 
ucenicii Săi din urmă. 

C olindul poporului cel nou a colindat cerul, dar 
iată, cerul colindă şi el pământului Meu cel nou, 
Ierusalimului Meu cel mititel şi nou, şi ieslei Mele, măi Ieru- 
salime, căci am ieslea Mea în mijlocul tău, şi la iesle vin co- 
lindătorii. 

E pacea Mea cu voi, copii ai Ierusalimului. Pace vouă! 
în numele Tatălui şi al Fiului şi al Sfântului Duh, se uneşte 
cerul şi pământul spre lucrare de cuvânt. Am serbat sărbătoa- 
re de naştere trei zile. Am cuvântat la început de sărbătoare 
peste ieslea Mea, şi cuvintez şi la capătul sărbătorii, căci am 
primit veste, tată, că vin colindători din cer la ieslea Mea de 
pe pământ. 

Astăzi serbăm soborul unui tânăr, măi fiilor, tânăr ca şi 
tinerii Mei din Ierusalim care s-au pornit spre ieslea Mea cu 
colindele naşterii. Mucenicul Ştefan, cel întâi mucenicit după 
învierea Mea dintre cei morţi, vine să colinde cu mucenicii nu- 
melui Meu şi să se închine ieslei Mele, căci am iesle sălăşlui- 
re în mijlocul Ierusalimului, am staul sfinţit şi împrejmuit în 
mijlocul vremii rele în care s-a născut poporul Meu Ierusalim. 

Ierusalime tată, Eu te-am născut pe vreme rea, rea de 
tot, măi fiule de azi, vreme de mare necaz între vremile ceru- 




756 


Cuvântul lui Dumnezeu 


lui, dar te-am născut. Te-am născut şi te-am crescut, Ierusali- 
me, şi unii din fiii tăi şi-au luat partea şi au plecat s-o cheltuie 
în străini, şi nu s-au mai întors în staul, şi iată, staulul are ho- 
tarul pus, şi poporul Meu este însemnat şi pecetluit, şi l-am 
pus să dea la râşniţă ca să pregătim hrană şi masă nouă. Rău 
îmi pare de fiii care s-au dus pierzând averea cea de la Mine, 
şi iată, acum ei sunt cu mâinile goale şi cu braţele pline de 
vânt, şi îi bate vântul într-o parte şi în alta, şi n-au ţară, căci 
ţara lor era Ierusalimul. Cine M-a înşelat pe Mine, cine M-a 
părăsit, cine M-a minţit, cine M-a hulit, cine M-a defăimat şi 
Mi-a pus nume de ocară, acela trebuia să plece, trebuia să 
pice de pe acest munte, că nu e de glumă în lucrarea cuvân- 
tului lui Dumnezeu, care vine din cer şi care se lucrează cu 
măiestrie cerească prin sfinţi şi prin îngeri şi prin Dumnezeu, 
Care este slujit de sfinţi şi de îngeri, după cum este scris des- 
pre rugăciunile sfinţilor care stau înaintea Mea. 

Ştefan cel tinerel a luat o ceată de mucenici şi a venit 
la Mine ca să mergem să aducem colind la ieslea Mea. O, Is- 
raele, tu nu ştii, măi poporul Meu, ce face cerul pentru tine. 
O, Ierusalime viu, tu nu ştii, tată, ce statură ai tu în cer; nu ştii, 
şi nu M-ai crezut când ţi-am spus, că mereu ţi-am spus, dar tu 
ţi-ai astupat inima şi mintea ca să nu ştii. Iată, copiii cei tine- 
rei din Israel care s-au pornit cu cântări de colind la ieslea 
Mea, copiii aceştia au stârnit râvna cerului, râvna tinerilor ce- 
rului şi a mucenicilor numelui Meu, şi venim cu colindul la 
iesle. Cine, măi fiilor, au colindat la ieslea Mea de atunci? Au 
colindat îngeraşii din cer, şi au auzit păstoraşii de pe pământ. 
Păstoraşii au văzut pe îngeri, au văzut alai ceresc, alai mare şi 
lumină mare în vreme de noapte, şi au coborât de la stână şi 
au venit să afle pe Copilul Cel culcat în iesle, după cum a fost 
peste ei anunţul îngeraşilor. îngeraşii, tată, au vorbit cu ciobă- 
naşii şi le-au spus de Mine că M-am născut şi că sunt culcat 
în iesle. Nu că nu M-au primit cei bogaţi ca să Mă nasc în ca- 
sa lor, nu, fiilor. Mie nu Mi-a plăcut să vin în palate bogate, 
nu Mi-a plăcut aşa ceva. îmi trebuia loc curat, şi în case era 
murdar, măi fiilor, era lume, era stricăciune. Omul nu ştie 
limba lui Dumnezeu, şi nu are cine să înţeleagă nimic, dar 
firea ştie limba lui Dumnezeu; şi animalele şi păsările ştiu 
limba lui Dumnezeu. Mie nu Mi-a fost drag de învelişuri şi 
paturi moi. Mi-a fost drag să vin în mijlocul firii. Mi-a fost 
drag să fiu primit de paie şi de sufletul cel cald al vitelor care 
au suflat peste Mine ca să-Mi încălzească trupul Meu cel 
dumnezeiesc. Am trimis îngeraşii înaintea păstoraşilor pe 
munte, în mijlocul firii, şi au colindat la păstoraşi vestea cea 
mare a veacurilor. Ce au colindat îngeraşii, măi fiilor? Ce co- 
lind au cântat ei în noaptea naşterii Mele? Iată, adună cerul 
colindul cel de atunci cu colindele de acum, şi întregeşte şi 
uneşte colindul de atunci şi de acum: Slavă întru cei de sus lui 
Dumnezeu, şi pe pământ pace, între oameni bunăvoire! 
Amin. Slavă ieslei Cuvântului, slavă Cuvântului de la iesle, şi 
pace peste iesle, că Mie nu-Mi place în palate şi în podoabe 
omeneşti. Slavă pietricelei albe, căci această pietricică din 
mijlocul acestei grădiniţe, este podoabă cerească, este cuvân- 
tul Meu, căci din cuvânt s-a zidit, şi de fiii cuvântului a fost 
întocmită această pietricică, şi nu este un basm, şi este ade- 
vărat, măi fiilor, căci basmul pe care Eu vi l-am povestit me- 
reu de când am venit la voi, vi l-am făcut adevăr şi credinţă. 
Cine a crezut, acum vede şi crede, iar cine nu a crezut, nu ve- 
de şi nu crede şi nu înţelege dacă vede, de vreme ce nu a cre- 
zut până acum. 

Se mânie iudeii pe voi şi dau să vă sfâşie şi dau cu pie- 
tre în voi când vă văd strălucirea, când văd ei strălucirea Mea 


cu voi. Biserica a fost călăuză spre lucrarea Mea, spre cuvân- 
tul Meu, care vă însoţeşte şi care vă împrejmuieşte acum; v-a 
fost călăuză atâta timp cât n-a ştiut că voi aveţi izvorul cuvân- 
tului Meu şi pe Mine cu voi prin cuvânt. Dar când M-a aflat 
pe Mine cu voi, atunci ea s-a sculat asupra voastră, şi s-a vă- 
zut ce este sub veşmântul cel de deasupra al bisericii lumii. S-a 
întâmplat cu voi ca şi cu Ştefan, fiilor, căci când el s-a sculat 
să descurce nedumerirea iudeilor care se întrebau cine este 
Hristos, atunci iudeii s-au umplut de indignare şi de mare ru- 
şine când M-au văzut pe Mine strălucind pe faţa lui Ştefan, 
după cum este scris: «Şi s-a făcut faţa lui cu strălucire de în- 
ger». Aşa şi voi străluciţi în mijlocul cuvântului Meu, care 
vădeşte stricăciunea şi necredinţa oamenilor bisericii. Ştefan, 
măi fiilor, şi-a dat sufletul în culmea fericirii, căci pentru 
Mine l-a dat, şi Mie Mi l-a dat, şi n-a simţit fiorul morţii, pen- 
tru că era pe buze şi pe inimă cu numele Meu, cu Mine, cu 
mărturisirea Celui fără de moarte, pentru că Mă iubea pe 
Mine mai mult decât pe el însuşi, mai mult decât viaţa lui, şi 
a venit la Mine şi lângă Mine, şi biserica cea de atunci l-a nu- 
mit întâiul mucenic al lui Iisus Hristos. Dar au fost şi alţi mu- 
cenici ai numelui Meu, mai înainte de Ştefan. A fost Zaharia, 
rudenia Mea de la templu, rudenie după Fecioara mamă; au 
fost pruncii ucişi de Irod pentru numele Meu; a fost orbul cel 
vindecat, şi pe care l-a omorât Saul în râvna lui pentru lege; 
au fost atâţia creştini omorâţi de mai-marii templului, pentru 
că-i vedeau vindecaţi sau pentru că se purtau după Mine şi 
credeau în Mine; a fost Ioan, naşul Meu de botez, şi a fost 
Ştefan, mucenicit după învierea Mea, întâiul mucenicit după 
învierea Mea. Şi iată unde sunt aceştia, că vin cu ei la ieslea 
Mea şi rostim colindul îngerilor şi urare cerească peste Ieru- 
salim şi mulţumire pentru colindul tinerilor din Ierusalim. 

A plâns cerul plâns de bucurie la cântecul de colind al 
celor din Ierusalim, şi s-au bucurat străjerii Mei de la iesle, cu 
bucuria Mea în ei. Frăţiori doi câte doi, şi câte trei, îmbujoraţi 
de ger şi de drum. Frăţior cu surioară, surioară cu frăţior, o, 
ce frumos este aceasta! Aşa au fost, fiilor, şi apostolii Mei, 
frăţiori perechi, şi rudenii, aşa cum am fost Eu, rudenie după 
Maica Mea şi după Iosif, cel ce M-a ocrotit, rudenie cu Zaha- 
ria, cu Ioan, naşul Meu de botez, şi cu apostolii, ucenicii Mei. 
Aşa şi azi am lucrat. S-a găsit şi atunci iudă, s-a găsit şi acum, 
că Eu sunt acelaşi, măi fiilor, şi unde sunt Eu, acolo este şi 
Iuda. Dar sunt şi ucenici, sunt, şi Eu am mare bucurie, mare 
de tot, că văd copiii răsăriţi pe cale, care au luat cârma în lo- 
cul părinţilor lor. Eu plâng de bucuria aceasta şi Mă rog Tată- 
lui Meu şi al tău, Ierusalime, Mă rog pentru aceştia de azi şi 
suflu Duh Sfânt peste ei şi îi îmbrac cu cuvântul Meu mereu. 

O, copii frumoşi, aşa cum a fost Daniel cel preaiubit şi 
scump al Meu! Era frumos Daniel, şi n-a voit să mănânce din 
hrana împăratului veacului acesta, şi era frumos mâncând se- 
minţe şi legume, căci sămânţa, tată, încolţeşte şi dă rod fru- 
mos şi tânăr. Cine mănâncă mâncare cu came, acela nu este 
frumos ca Daniel. Cine mănâncă legume din seminţe, şi se- 
minţe din legume şi din fructe, acela este frumos ca Daniel şi 
ca cei trei prieteni ai săi, care iubeau pe Dumnezeu şi care iu- 
beau curăţenia de trup, tată. Să fiţi frumoşi, şi sănătoşi să fiţi, 
măi fiilor colindători, măi fiilor din Ierusalim. Să fiţi curaţi, 
tată, că sufletele şi trupurile tinerilor lumii sunt murdare şi în- 
tinate şi urâte şi vândute patimilor şi duhului destrăbălat al lui 
Baal, care învaţă să cânte şi să joace la trâmbiţa lui Baal. Fiţi 
cuminţi cu mintea şi cu inima şi fiţi uniţi cu Mine şi întru 
Mine, că şi Eu am fost tânăr, şi n-am îmbătrânit. Am fost tâ- 
năr şi am fost ispitit de cele ale veacului acesta, că am plecat 

în pustie şi am stat flămând patruzeci de zile şi patruzeci de 
nopţi ca să-Mi pregătesc ieşirea Mea cea dumnezeiască, dina- 
inte de patimă. Şi a venit după Mine duhul veacului acesta şi 
M-a ispitit în clipa când am flămânzit, după cele patruzeci de 
zile, şi a voit să-Mi ispitească statornicia şi Mi-a arătat faţa 
lumii şi împărăţia ei ca să Mi-o dea Mie dacă voiesc. Cine se 
închină duhului veacului acesta, acela are toată bogăţia 
veacului acesta, dar Eu am respins această bogăţie pe care el 
Mi-o pusese în faţă, şi de necaz el a voit să Mă omoare, a voit 
să Mă arunce jos de pe înălţimea templului. Dar n-a putut să 
Mă biruie, măi fiilor, şi apoi Eu i-am spus: «Treci înapoia 
Mea, satano, şi să nu ispiteşti pe Domnul Dumnezeul tău, 
după cum este scris». 

Am fost ispitit întru toate, în afară de păcat, măi fiilor. 
Iată ce taină: în afară de păcat. Cu aceasta n-a putut să Mă 
ispitească, de vreme ce Eu nu aveam peste Mine păcatul stră- 
moşesc, căci Eu M-am născut de la Duhul Sfânt, nu din să- 
mânţă a poftei trupeşti. Căutaţi să fiţi ca Mine, fiilor. Lăsaţi-vă 
născuţi din Mine, din Duhul Sfânt, ca Mine, fără de păcat, că 
Eu îl lucrez pe omul cel nou după chipul şi asemănarea Mea, 
cu duh dătător de viaţă. Eu te nasc din cer, fiule, din Duhul 
Sfânt la credinţa ta. Eu M-am născut din Fecioară la glasul ar- 
hanghelului, şi din Duhul Sfânt, zămislit în Fecioară. Iar tu, 
Ierusalime, să te naşti din Mine, din bărbat, din fecior ceresc, 
la credinţa ta şi din cuvântul Meu. Pe Adam l-am făcut din cu- 
vânt şi din lut. Am zis cuvânt: «Să facem om după chipul şi 
asemănarea Noastră». Acesta a fost cuvântul, şi apoi lutul s-a 
supus cuvântului şi Duhului, şi din bărbat am luat pe femeie, 
măi fiilor. Iată cum s-a făcut omul la început. Nu din poftă, 
nu din sămânţă, ci din cuvânt şi din duh, şi acum îl fac din 
credinţă şi din cuvânt, adică din Mine născut, căci Eu Mă nu- 
mesc Cuvântul. 

Fiule, la credinţa ta Eu te nasc din Dumnezeu, din cer, 
după cum este scris: «Cine nu se naşte de sus, acela nu poate 
intra cu împărăţia cerurilor». Dacă eşti născut de jos, din să- 
mânţă de poftă trupească, dacă aşa eşti născut, din om tru- 
pesc, acum lasă-te la cuvântul Meu născut, ca să te numesc 
fără de păcat şi să nu mai aibă ispita putere asupra ta, Ierusa- 
lime, fiul Meu cel născut de sus. Mă doare durerea de la sfâr- 
şitul veacului. Mă doare după cei plecaţi din cer şi care au că- 
zut iar în lume, că iată ce am păţit Eu! Am pierdut familii în- 
tregi pentru copii, şi rău Mă ustură locul de unde s-au des- 
prins aceste mădulare, căci s-au desprins din trupul lui Hris- 
tos mădulare, şi locul Mă ustură şi Mă arde, şi se făleşte du- 
hul veacului acesta la usturimile Mele. 

Iată, copiilor şi tinerilor, că nu demult Mi s-a prăbuşit o 
familie de fii şi au căzut pe pământ, căci i-a aruncat pe pământ 
nestatornicia care vine de la veacul acesta. Am avut o familie 
de fini, şi unul din ei a plecat spunând aşa: „ Tată, decât să fac 
alte păcate, decât să păcătuiesc, mai bine mă însor şi intru 
sub lege şi stau aşa cum pot“. Iată, măi fiilor, usturime pe 
Mine, usturime fără de mângâiere. Eu voiesc să te scot de sub 
lege, Ierusalime, şi tu te smulgi de la Mine şi te bagi sub piatra 
legii şi îmi culci la pământ tot neamul tău. O, şi îţi voi cere 
neamul tău din mâna ta, să vezi ce-ţi voi face, că îţi voi cere 
ce Mi-ai doborât de la faţa Mea, tu, care te făleşti acum cu 
casă nouă, cu trai lumesc, şi cu trupul te făleşti, şi ai să vezi că 
nu vor trece cuvintele Mele, şi le voi aduce la împlinire. 

Vă aduc aminte, tinerilor, de usturimea aceasta a Mea, 
că rău Mă ustură, că acesta a fost ispitit de păcat. Eu am fost 
ispitit de toate, în afară de păcat. Iată ce este păcatul! Acesta 
este păcatul şi nu altceva. Ispita este ispită, şi păcatul este pă- 


cat, şi nu este acelaşi lucru. Nu cumva să vă lăsaţi omorâţi de 
păcat. Să nu căutaţi moartea, fiilor, căci numai în braţele Me- 
le este viaţa şi grădina ta, Ierusalime. Eu te nasc din Mine. Eu 
sunt fără de păcat. Eu sunt din Duhul Sfânt născut, din cer, Ie- 
rusalime. Este scris în profeţia acestei lucrări de carte cereas- 
că, spre sfârşit este scris aşa: «Pune-ţi, fiule, acoperământ pe 
capul tău, căci pentru cârpa aceasta sau pentru basca aceas- 
ta vei pieri pe cale, tu şi toată casa ta». Şi iată, n-a fost min- 
ciună cuvântul profeţit, căci cei ce n-au ascultat şi n-au crezut 
profeţiei acestea au pierit, după cum a fost profeţia, au pierit 
în păcate, căci i-au ajuns păcatele neascultării şi i-au făcut 
robi legii şi au fost răscumpăraţi de veacul acesta. O, şi vine 
o durere mare pentru aceste fapte de necredinţă, dar voi, cei 
ce aţi rămas cu Mine, fiţi fără de păcat şi rămâneţi aşa întru 
Mine, rămâneţi ai lui Hristos, că nu minte Scriptura care zice: 
«Cei ce sunt ai lui Hristos şi-au răstignit trupul şi patimile şi 
poftele, ca să umble întru Duhul». Părinţii voştri au stat în lu- 
crarea Mea, dar au stat cu trupul, tată, iar voi să staţi cu duhul. 
Voi să nu mai cereţi de la Mine trup, şi să cereţi duh şi cer şi 
rai, şi sfinţenie să cereţi de la Mine, ca să pot, măi fiilor, să 
fac din voi hrană cerească, de jertfa şi de credinţă mare peste 
vreme. Inimile voastre şi credinţa din ele să fie hrana Mea şi 
masa Mea şi odihna Mea şi ziua Mea de odihnă şi ieslea Mea 
de poposire cu cuvântul cel de viaţă întocmitor. îmbrăcaţi-vă 
cu straie creştineşti şi hrăniţi-vă cu lapte şi miere, aşa cum v-am 
făgăduit, şi fiţi sfinţi, precum Eu sunt sfânt. Nu vă smintiţi de 
cuvântul lapte, căci sânul cu lapte este pământul. Fructele şi 
legumele sunt lapte; lapte este numele lor, căci toate au lapte 
în ele, lapte dulce şi sănătos şi dat omului de Mine. Laptele 
de la animale l-a luat omul, dar laptele adevărat Eu vi l-am 
dat spre hrană. Cine nu vrea, nu vrea. Ce să-i fac celui ce nu 
vrea? Celui ce nu ştie, ce să-i mai fac? Acela ştie numai împo- 
trivire, numai neascultare. Acela nu iubeşte viaţa; acela iubeş- 
te boala, şi are boală dacă o iubeşte, căci boala se face din ne- 
ascultare. Lumea toată e bolnavă din came, şi nu ştie lumea 
de unde are boala. Din carnea ucisă de om vine boala şi năra- 
vul rău al omului. Dacă treci printr-un codru des şi te întâl- 
neşti cu un leu, acela trage la carne, pentru că este carnivor. 
Carnea la came trage. Dacă te întâlneşti cu un cerb, acela nu 
te sfâşie, că el mănâncă verdeaţă. Iată ce deosebire. Sfinţii din 
pustie nu erau sfâşiaţi de fiare, pentru că aceia nu erau vino- 
vaţi de came, nu miroseau a fapte ucigaşe, nu miroseau a sân- 
ge, şi fiarele le slujeau şi li se supuneau ca lui Dumnezeu. De 
la came vine şi pofta cărnii, măi fiilor. Dar Eu am zis, şi voi 
împliniţi acum; am zis să fiţi de acum ai Duhului Sfânt şi să 
fiţi duhovniceşti. Amin. 

Pace vouă, celor ce sunteţi duhovniceşti! Din fireşti v-aţi 
făcut duhovniceşti, dar fiţi, tată, duhovniceşti, şi cu mintea, şi 
cu inima, şi cu ochii, şi cu urechea, şi cu graiul, şi cu purtarea, 
ca să se cunoască ai cui fii sunteţi. Nu căutaţi să fiţi avuţi în 
vremea aceasta, şi căutaţi să lucraţi planul Meu în vremea 
aceasta. 

Vino, Ierusalime, întru nestricăciune, vino! Vino, că 
aceasta e profeţia cea pentru tine, Ierusalime, fiul Meu cel 
născut din Mine, din făt ceresc născut şi nu luat din lut sau din 
om. Vino, Ierusalime, vino! Vino, fiule, întru veacul cel fără 
de sfârşit, şi să nu te plictiseşti cu Mine, să nu-ţi pierzi răbda- 
rea şi credinţa, căci cele ce nu se văd se vor lăsa spre tine. 
Caută să fii fără de sfârşit, că fără căutarea ta Eu nu pot să-ţi 
fac veşnicie peste tine. Caută să intri întru cele ce vor fi fără 
de sfârşit, şi cântă colindă de veac nou şi fără de sfârşit, co- 
lindă de naştere fără de moarte. Ierusalime, vino, tată, să ne 

odihnim de osteneala cea de şapte mii de ani, căci aşa am fă- 
găduit părintelui Avraam! Vino, Ierusalime, întru cele pro- 
feţite pentru tine! Nu te lăsa tras din staulul Meu, că lupul, 
fiule, nu trage la cel ce este curat şi cuminte. 

Slavă întru cei de sus lui Dumnezeu, şi pace peste tine, 
Ierusalime, nădejdea Mea cea din vremea din urmă! Pace şi 
bunăvoire peste ograda ta, Ierusalime, peste lucrarea Mea cu 
tine, peste lucrarea ta cu Mine, iubitul Meu fiu, Ierusalimul 
Meu iubit! Amin, amin, amin. 

27 decembrie 1994/9 ianuarie 1995 

Praznicul Botezului Domnului 

Credinţa lui Avraam este pildă pentru poporul cuvântului. Botezul 
cu Duhul Sfânt şi cu foc. Pocăinţa şi mărturisirea sunt lucrări 
înaintemergătoare sfinţeniei, credinţei şi Duhului Sfânt în om. 

I ată călătorie cerească de la cer la pământ şi de la 
pământ la cer. Eu vin din cer la voi, şi voi de pe pă- 
mânt căutaţi spre cer, şi ne întâlnim şi sărbătorim sărbătoare 
de cuvânt ceresc şi de botez ceresc întru numele Meu. 

O, popor ceresc, vezi tu, Israele, de ce te-am rugat să te 
laşi cu cerul, de ce te-am rugat să fii ceresc? O, n-am vorbit 
cu nimeni până acum aşa cum am vorbit cu tine, atât cât am 
vorbit cu tine în vremea Mea de patruzeci de ani cu tine, că 
M-am coborât din cer la tine întru trâmbiţa lui Dumnezeu. 
După cum era scris în Scripturi, aşa M-am coborât la tine. M-am 
coborât să vorbesc cu tine cum vorbea Avraam cu îngerul lui 
Dumnezeu care se ducea să prăpădească Sodoma şi Gomora. 
Aşa am făcut şi cu tine, Israele, copilul Meu cel făgăduit lui 
Avraam. M-am pornit să nimicesc fărădelegea de pe pământ 
şi M-am oprit de vorbă cu tine în călătoria Mea, aşa cum am 
făcut vorbire cu Avraam. Tu crezi că Avraam n-ar fi putut să 
nu creadă? Ar fi putut să facă şi el ca tine, dar n-a făcut ca tine. 
El a crezut că Eu sunt Cel ce vorbesc cu el. El a cunoscut co- 
borârea Sfintei Treimi şi a zis: «Doamne, dacă am aflat har 
înaintea Ta, intră şi la mine», şi a pus masă lui Dumnezeu, 
Avraam, şi s-a scris în dreptul lui Avraam dreptate şi neprihă- 
nire. Şi Avraam ar fi putut spune că nu sunt Eu, dar el a fost 
cu credinţă şi i-a rămas numele de părinte al celor credincioşi. 

Iată călătorie cerească. Fiul lui Dumnezeu Se apropie 
de scăldătoarea cuvântului Său, aşa cum S-a apropiat la Ior- 
dan, de i-a ieşit în cale lui Ioan ca să înceapă botezul pocăin- 
ţei în numele Lui şi cu El. Eu, măi fiilor, M-am lăsat însemnat 
de botezul lui Ioan ca să întregesc taina botezului cu apă, căci 
la botezul Meu în Iordan am fost botezat cu apă şi cu Duhul 
Sfânt, că M-a acoperit Duhul Sfânt în chipul Său trupesc, cu 
chipul porumbelului, măi Israele, botez cu apă şi cu Duhul 
Sfânt. Ioan M-a botezat cu apă, şi Tatăl M-a botezat cu Duhul 
Sfânt în chip văzut, ca să fie la Iordan Tatăl, Fiul şi Duhul 
Sfânt. Amin. 

Iată-Mă cu ceruri deschise deasupra ieslei cuvântului 
Meu, deasupra scăldătoarei Siloamului cel nou, deasupra râu- 
lui vieţii, Ierusalime, căci din cer curge Iordanul vieţii. Râul 
vieţii curge din cer peste gura izvorului cuvântului Meu, iar 
Eu, Domnul, rostesc vestire şi cuvânt de Bobotează cerească: 
Se binecuvântează şi se sfinţeşte cu Duhul Sfânt apa râului 
vieţii şi apa izvoarelor din grădina râului vieţii, în numele 
Tatălui şi al Fiului şi al Sfântului Duh. Amin. 

Acum două mii de ani aşa i-am spus lui Ioan la Iordan: 
«Lasă aşa acum, că Nouă Ni se cuvine să împlinim toată 
dreptatea», iar acum Eu botez cu Duhul Sfânt şi cu foc, după 


cum a fost proorocia cea de la Ioan Botezătorul. Şi cum cu 
Duh Sfânt şi cu foc? Tu trebuie să ştii să răspunzi, Ierusalime, 
copil hrănit cu Duhul Sfânt. Ce înseamnă cu Duh Sfânt şi cu 
foc? înseamnă grâu şi pleavă. Grâul se botează cu Duhul 
Sfânt, şi pleava se botează cu foc. Ce este grâul, şi ce este 
pleava, măi fiilor? O, bine este să fie omul grâu şi să nu fie 
pleavă, dar e pleavă toată lumea, şi nu ştie ce înseamnă bote- 
zul cu Duhul Sfânt şi botezul cu foc. Aceste două taine sunt 
una la un capăt, şi alta la celălalt capăt. Botezul cu Duhul 
Sfânt este pentru cei ce cred şi împlinesc legea cerului sfânt, 
de unde vine Duhul Sfânt. Iar botezul cu foc este pentru cei 
ce s-au despărţit de voia cerului şi de legea Domnului, şi ace- 
ia sunt botezaţi cu foc, după cum este scris: «Se vor mântui 
ca prin foc». Şi, iarăşi, scris este: «Domnul are lopata în mâ- 
nă ca să cureţe aria Sa şi ca să adune grâul Său în jitniţe, iar 
pleava să o ardă cu foc nestins». Aşa a spus Ioan: „aria Sa şi 
grâul Său “, că nu toată aria şi nu tot grâul sunt ale Domnului, 
pentru că unii numai din fire fac cele ale ariei şi ale grâului, 
dar nu şi din credinţă în Iisus Hristos, Fiul lui Dumnezeu, căci 
scris este: «Eu sunt Lumina lumii»-, şi, iarăşi, scris este: «Fiţi 
fii ai zilei, căci lumina a fost numită ziuă». Ziua vine de la 
Mine, din Mine este făcută, căci Eu sunt ziua. Nu de la soare 
vine ziua. Soarele acoperă taina zilei, dar ziua este din ea în- 
săşi, din Mine, fiilor, din lumină, căci numele Meu este Lu- 
mină şi este Cuvânt. Voi, cei care aţi rămas cu Mine în încer- 
cările Mele, vouă v-am dat cuvântul Meu să-l suflaţi peste po- 
porul Meu şi peste lume. 

Israele, am în tine fii născuţi de sus, din cuvânt şi din 
credinţă şi din Duhul Sfânt. Aceştia s-au lăsat născuţi şi pece- 
tluiţi de cuvântul Meu ca să iasă înaintea ta cu Mine şi să-ţi 
dea cuvântul Meu. Te caut, fiule, te caut, Israele, şi te chem 
să vii să cuvintez peste tine. Te chem să crezi cuvântul Meu, 
că asta înseamnă să vii. Dacă vii şi nu crezi, să nu mai vii, că 
asta nu înseamnă că vii. Să nu mai vii aşa. Aşa a fost şi atunci 
când se ţineau mulţi ucenici după Mine, şi să vezi ce păţanie 
s-a petrecut şi atunci! Se certau iudeii pentru cuvintele Mele 
când le spuneam: «Eu sunt pâinea care se coboară din cer, şi 
cine va mânca din ea, va trăi prin Mine». Cel ce Mă mănâncă 
pe Mine, va trăi prin Mine. Mulţi ucenici care auzeau aceasta, 
ziceau: «E greu cuvântul acesta. Cine poate să-l asculte?», 
căci şi ucenicii Mei cârteau împotriva Mea dacă nu s-au lăsat 
să fie grâu de al Meu, şi atunci le-am spus: «De ce vă smin- 
teşte aceasta? Dacă Mă veţi vedea suindu-Mă acolo unde 
eram mai înainte?». Iată, Israele, cuvântul Meu era Duh, iar 
ei erau trup. Scris este în cuvântul Meu că Duhul este Cel ce 
dă viaţă, şi trupul nu foloseşte la nimic. Trupul fără viaţă, fără 
Duh, nu foloseşte la nimic. Erau între aceia şi din cei care cre- 
deau, şi de aceea am spus lor: «Nimeni nu poate să vină la 
Mine dacă nu-i este dat de la Tatăl». Dar cei trupeşti n-au în- 
ţeles, şi atunci mulţi dintre ei s-au retras şi n-au mai umblat 
cu Mine, şi am rămas numai cu cei doisprezece, care au înţe- 
les de la Mine cuvintele vieţii veşnice, şi aceia au crezut că 
sunt Fiul lui Dumnezeu Cel viu. 

Vezi, măi Israele, de ce ţi-am amintit Eu lucrul Meu de 
atunci? Ca să vezi că aşa a fost şi atunci. Mulţi au venit să as- 
culte cuvântul Meu, dar a fost greu pentru mulţi, greu de îm- 
plinit dacă ţineau la trup, şi iată, trupul nu foloseşte la nimic. 
Aşa şi acum, cu lucrarea Mea de cuvânt. O mulţime de tru- 
puri au venit să audă, şi venind nu veneau, şi auzind nu au- 
zeau şi nu împlineau cuvintele vieţii. Şi iată de ce-ţi spun Eu 
ţie azi, Israele: dacă vii şi nu crezi, să nu mai vii, să nu mai 
vii aşa. Dacă vii şi nu vrei să împlineşti cuvântul Meu, să nu 

mai vii. Tu de ce crezi că vorbeam vorbire cu greutate acum 
două mii de ani? Făceam aşa, ca să sortez grâul de pleavă. 
Făceam aşa, ca să plece cei ce nu credeau, cei ce erau trup 
fără credinţă, adică fără duh. Aşa fac şi acum, şi voi aduce 
cuvinte de taină tot mai greu de înţeles pentru cei ce n-au voit 
să-şi dea trupul deoparte. Aşa am să fac, ca să pot rămâne cu 
aria Mea şi cu grâul Meu, ca să mai pot lucra, tată, că nu se 
mai poate să mai lucrăm ca până acum. Dacă vii şi nu crezi, 
să nu mai vii, iar Eu voi împlini acest cuvânt al Meu. Cine 
crede, acela împlineşte cuvântul Meu fără nici un fel de 
vorbă. Cine crede, acela înţelege. Cine nu crede nu înţelege 
cuvintele Mele. lerusalime, nu vezi, fiule, că acestea sunt cu- 
vintele Mele? îţi spun şi ţie aşa cum am spus acum două mii 
de ani, că aşa le-am spus celor de atunci: «Dacă nu credeţi în 
Mine, credeţi în cuvintele acestea ale lui Dumnezeu». Şi ţie 
îţi spun azi: dacă tu nu crezi că Eu sunt Cel ce grăiesc de dea- 
supra ta, crede măcar în aceste cuvinte dumnezeieşti căci sunt 
dumnezeieşti, şi nu omeneşti. Cuvintele omeneşti sunt altce- 
va decât acestea, Israele. O, în zadar te mai iau Eu în toate 
felurile, că tu n-ai să te poţi dezvinovăţi în faţa Mea. Dacă vii 
şi nu crezi, să nu mai vii, iar dacă vii şi crezi, să vii şi să stai 
supus aşezării Mele, iar altfel să nu stai şi altfel să nu vii, 
altfel să nu mai vii. Nu cumva să mai vii şi să mai ţipi la 
Mine. Ajunge, tată! Eu închid uşa pentru cei ce ţipă la Mine 
şi umblă la aşezarea Mea ca să judece de pe pământ. 

Măi lerusalime, uită-te ce ordine a avut lucrarea Mea 
în lume acum două mii de ani. Când a fost să rostesc mântui- 
rea omului prin răstignirea şi prin învierea Mea, am lucrat 
mai întâi cu vestea pocăinţei, şi cine se aşeza întru pocăinţă şi 
întru credinţă şi întru sfinţenie, acela era botezat cu apă şi cu 
Duhul Sfânt apoi. Cel ce alege să lucreze pocăinţa primeşte 
după aceea botezul cu apă, şi după aceea, botezul cu Duhul 
Sfânt. Israele, tu ai venit la Mine în vremea aceasta. Ai auzit 
că am venit şi vorbesc pe pământ, şi ai venit să Mă auzi, şi Eu 
te-am învăţat să te pocăieşti de toate relele tale, şi tu n-ai făcut 
aşa. Cei din vremea lui loan care veneau la botezul pocăinţei 
întrebau pe loan: «Noi ce să facem?». Veneau mulţimile, şi el 
zicea: «Pui de vipere, care fugiţi de mânia ce va să fie, faceţi 
roade vrednice de pocăinţă, şi să nu ziceţi că aveţi de tată pe 
Avraam, căci din pietre se vor ridica fiii lui Avraam». Veneau 
vameşii şi soldaţii şi întrebau: «Noi ce să facem?», şi la toţi 
le spunea loan să facă dreptate, să nu asuprească, să se mul- 
ţumească doar cu ce au, şi dacă au mai mult, să dea şi celui 
necăjit care umblă după Dumnezeu întru necazul său. Şi tu 
veneai şi Mă întrebai ce să faci, dar nu întrebai de pocăinţă, 
şi întrebai ce să faci cu treburile tale trupeşti şi pământeşti, şi 
apoi ziceai că asculţi pe Domnul ce-ţi spune. Şi de unde, tată, 
că tu îmi spuneai Mie, şi Eu îţi ziceam „da “. Dacă veneai să 
Mă întrebi de botezul pocăinţei, erai acum pecetluit cu cu- 
vântul împlinirii şi cu Duhul Sfânt, şi erai împărţitor de Duh 
Sfânt. Vezi tu, Israele, mai întâi este botezul pocăinţei, şi tu 
n-ai făcut aşa. O, taina pocăinţei este înaintemergătoare sfin- 
ţeniei şi credinţei, şi Duhului Sfânt apoi. Acum biserica nu 
mai lucrează aşa, că dacă vine cineva cu un prunc ca să-l bo- 
teze în numele Meu, ca să Mi-1 încredinţeze Mie, acela minte 
când vine, că nici el nu este pocăit şi sfânt şi credincios şi nici 
pe prunc nu-1 face să vină la Mine şi după Mine aşa cum a 
făcut Cornelie cu toată casa sa când s-a botezat de mâna apos- 
tolului Meu. O, nu mai este, tată, pocăinţă la lume, dar nici la 
tine, Israele, nu este, căci pocăinţa lucrează sfinţenie şi atra- 
gere de Duh Sfânt de la Cel ce botează cu Duh Sfânt. Spune 
tu, poporul Meu, dacă se cunoaşte botezul de la Dumnezeu 


peste oameni. Nu se cunoaşte, tată. O, şi ce vor răspunde cei 
ce botează în numele Meu pe cei ce nu sunt cu Dumnezeu, pe 
cei ce nu rămân cu Dumnezeu după botez? O, să Mă crezi 
ce-ţi spun, că totul a rămas numai un obicei şi atât. Dar tu, 
poporul Meu, să înţelegi, tată, calea Mea, şi cum se merge pe 
ea, şi de unde trebuie să începi. Aşa trebuia să începi, cu po- 
căinţa trebuia. 

Eu când am fost încercat de duhul veacului acesta M-am 
mărturisit Tatălui Meu de faţă cu ucenicii Mei şi am spus tot 
ce am păţit de la duhul veacului acesta şi n-am ascuns nimic. 
Aşa trebuie să lucreze cel ce se mărturiseşte; trebuie să spu- 
nă tot în faţa fraţilor, aşa cum am făcut şi Eu. Pe toate le-am 
făcut spre pildă celor de după Mine, dar omul n-a făcut ca Mi- 
ne. Cine nu face ca Mine, Eu nu sunt învăţătorul aceluia. Ace- 
la n-a venit la Mine, acela nu are învăţător pe Iisus Hristos. 

Israele, de aceea ţi-am spus Eu ţie să fugi de omul ne- 
cunoscut de tine. Iată ce cuvânt las Eu azi pentru lucrătorii 
Mei din Ierusalim: Fugiţi voi, lucrătorii Mei, fugiţi de cel pe 
care nu-1 cunoaşteţi voi, că pe acela nici Eu nu-1 cunosc. Cine 
nu se lasă cunoscut de voi, nici de Mine nu este cunoscut. 
Cum adică vine aceasta, fiilor lucrători? Iată, cel ce nu face 
cum am făcut Eu în faţa ucenicilor Mei spre pildă vouă, acela 
nu este cunoscut de voi. Cel ce nu se descoperă vouă, acela 
este necunoscut de voi şi de Mine, acela nu este aria şi grâul 
acestei jitniţe, acela nu poate intra la râşniţa aceasta ca să fie 
prelucrat şi frământat şi copt şi folosit pentru hrana Mea, pen- 
tru cuvântul Meu, căci hrana Mea este cuvântul Meu. Fugiţi 
de oricine zice că este fiu al acestei lucrări şi care nu se des- 
coperă vouă aşa cum M-am descoperit Eu apostolilor Mei. Eu 
eram învăţătorul lor, şi tot M-am descoperit, iar ei sunt uce- 
nici, şi tot nu se descoperă, şi nu sunt ucenici acei care nu se 
descoperă. 

Iată ce fac după patruzeci de ani de lucru cu Israel. Fac 
un popor nou, căci cel de până acum n-a fost nou. Cine vrea 
să rămână la trupul poporului nou, acela să se lase cunoscut 
bine. Cine nu vrea, iată, iar zic pentru acela: dacă vii şi nu 
crezi acest cuvânt de cunoaştere între ucenici, să nu mai vii, 
fiule străin, căci cel ce este ascuns, este străin şi fur. Să nu vii 
ca străin şi ca fur, şi să cunoşti legea inimii şi legea lui Dum- 
nezeu în inimă. O inimă născută din Dumnezeu este totdeau- 
na deschisă, căci nu lucrează răul de care să se ascundă. Din 
pricina răului din inimă se ascunde şi se închide o inimă, dar 
o inimă frumoasă şi luminoasă nu se ascunde cu lumina ei. 
Lumina nu ascunde, şi, din contra, vădeşte. întunericul ascun- 
de prin însăşi firea lui, căci la întuneric nu se văd cele făcute 
la întuneric. Eu sunt Lumina, şi vă voi spune o taină mare, 
tată, şi la mulţi din voi le va fi grea. Şi vă voi mai spune şi 
altele, şi vă voi spune lucrarea Mea şi lucrarea omului, şi vă 
voi mai spune că omul pune lucrarea sa pe seama Mea, şi nu 
se poate aşa. 

Iată, azi serbăm sărbătoare de Bobotează şi iar rostesc: 
Se binecuvintează şi se sfinţeşte râul cuvântului vieţii şi apa 
izvoarelor Sfintei Sfintelor Noului Ierusalim, izvoarelor gră- 
dinii cuvântului Meu. Stropiţi peste tot, şi să învieze duh de 
sfinţenie şi dor de sfinţenie peste oameni. Luaţi, fiilor, în sti- 
cluţe, peste tot pe unde mergeţi, şi picuraţi din apa aceasta 
peste tot şi mereu, şi să fie apa aceasta spre vindecarea sufle- 
telor făpturii, ca să se boteze făptura cu botezul pocăinţei şi al 
credinţei şi al Duhului Sfânt apoi. 

E mare sub cer acest petecuţ de pământ. E mare taina 
acestei grădini cereşti, şi va fi s-o priceapă în curând toată lu- 
mea de pe pământ. 

Azi e sărbătoare de Bobotează a Fiului lui Dumnezeu, 
şi apoi e sărbătoarea naşului Meu de botez, şi iar voi lucra, 
tată. Stăm un picuţ şi iar lucrăm, că am să aduc taine peste 
voi, cuvinte de taină, măi fiilor, cuvinte adânci şi mari. 

Ierusalime, e sărbătoare de la cer la pământ; e sărbătoa- 
re de Bobotează, tată. Să fii un popor botezat cu Duhul Sfânt, 
Ierusalime, popor al Duhului Sfânt. Vreau să văd pe Duhul 
Sfânt mărturisindu-te pe tine. Vreau să vadă omul necredinţei 
că tu eşti fiul Duhului Sfânt, născut din Mine întru voia 
Tatălui Meu. 

Pace vouă! Pace ţie întru serbare de Bobotează, Ierusa- 
lime, iubitul Meu popor! Pace fiilor tăi, cei ce stau sub izvo- 
rul Duhului Sfânt! Amin, amin, amin. 

6/19 ianuarie 1995 

Soborul sfântului loan Botezătorul 

Ziua întâi este ziua facerii lumii şi ziua învierii Domnului. Carnea 
omoară mintea omului. Proorocie pentru învierea morţilor. Naşte- 
rea din nou a lumii. 

M ai întâi a făcut Dumnezeu lumina. Dumnezeu 
era lumină, şi din lumină a făcut Dumnezeu lu- 
mina; lumină din Lumină a făcut. A făcut lumină, căci peste 
adânc era întuneric. Şi când a făcut lumina, a despărţit Dum- 
nezeu lumina de întuneric şi a numit lumina ziuă, şi a numit 
întunericul noapte. Amin. 

Eu, Domnul Iisus Hristos, iarăşi întocmesc cuvânt. 
Desfac cerurile şi rostesc de deasupra, şi am însoţitor pe loan, 
naşul Meu de botez, şi îl serbez în sobor în mijlocul poporului 
Meu Ierusalim, în grădiniţa Mea de fii născuţi de sus. loan 
mărturisea despre lumină, măi fiilor. 

Pace vouă, şi lumină! Lumină din Lumină vă dau, ca să 
fiţi fii ai zilei, ca să nu mai fiţi fireşti, şi să fiţi duhovniceşti, 
ca să vă pot vorbi cele duhovniceşti. Cele duhovniceşti sunt 
pricepute numai de cei duhovniceşti, şi n-ai să vezi, Israele, 
om firesc ca să priceapă cuvintele acestea cu care Eu te hră- 
nesc pe tine de atâta timp. 

Dar iată ce taină: mai întâi a făcut Dumnezeu lumina; 
în ziua întâi a făcut lumina, iar în ziua a şasea a făcut omul. 
în ziua întâi Eu am înviat dintre morţi, iar în ziua a şasea am 
murit ca un om, căci în ziua a şasea s-a făcut omul. Ziua întâi 
se cheamă duminică, iar ziua a şasea se cheamă vineri. Vineri 
am murit ca un om, iar duminică am înviat ca un Dumnezeu, 
în ziua întâi, căci, când a făcut Dumnezeu cerul şi pământul, 
în ziua întâi a făcut Dumnezeu lumina. 

«Eu sunt Lumina lumii», aşa am spus Eu. Am spus: 
«Fiţi fii ai zilei», căci lumina a fost numită ziuă. Cuvântul 
este lumina care luminează în întuneric. Eu am fost Lumina 
Care am luminat peste întuneric, şi am despărţit lumina de în- 
tuneric, pentru că Eu eram din Tatăl şi aveam puterea aceas- 
ta de am făcut toate cele văzute şi nevăzute. Dumnezeu era 
Lumină, iar Fiul Cel cuprins de Tatăl, Cel născut din Tatăl, 
Cel ce Se numeşte Cuvântul, Acela a făcut cele văzute şi ne- 
văzute, după cum este scris că toate prin El s-au făcut; Lumi- 
nă din Lumină, Dumnezeu din Dumnezeu născut. 

Iată, fiilor, ce să spuneţi voi celor ce nu ştiu să preţu- 
iască ziua întâi. în ziua întâi a făcut Dumnezeu lumina. în zi- 
ua întâi s-a făcut lumină la învierea Mea din morţi. Ziua întâi 
este ziua când sărbătorim facerea luminii. De aceea am pro- 
feţit Eu în sulul acestei lucrări şi am zis: «Blestemat să fie cel 
ce va face vreun lucru de al său, în afară de lumină, de sâm- 
bătă de la asfinţit şi până luni la răsărit de soare». Lumina 


s-a făcut noaptea, fiilor, nu s-a făcut ziua. Lumina zilei este 
cuprinsă între două nopţi, şi întunericul nopţii este cuprins 
între două zile. Ziua întâi este cea mai mare zi, pentru că în 
ziua întâi a făcut Dumnezeu lumina. Aşa să spuneţi voi celor 
ce nu preţuiesc taina luminii, taina zilei. Aceia nu Mă preţu- 
iesc pe Mine, Cel născut din Tatăl, Lumină din Lumină. Scris 
este: «Eu sunt Lumina lumii», şi sunt Lumină din Lumină, şi 
M-am arătat peste pământ Lumină în ziua întâi, măi fiilor. în 
ziua întâi s-a făcut lumină la început şi la sfârşit, căci la sfâr- 
şit Eu M-am ridicat din noaptea morţii în ziua întâi din 
săptămână. 

Eu sunt Lumină din Lumină, născut din Tatăl. Tatăl 
este şi tată şi mamă. După chipul lui Dumnezeu l-a făcut 
Dumnezeu pe om. Bărbat şi femeie a făcut Dumnezeu; Dum- 
nezeu şi nu omul. A făcut tată şi mamă după chipul şi asemă- 
narea Sa Dumnezeu. Eu M-am născut şi din tată, şi M-am 
născut şi din mamă, căci în împărăţia lui Dumnezeu nu este 
parte bărbătească şi parte femeiască, şi este totul îngeresc şi 
minunat şi fără de fire stricăcioasă şi fără de păcat, precum în 
cer aşa şi pe pământul împărăţiei lui Dumnezeu. 

împărăţia lui Dumnezeu este cerul şi pământul, pentru 
că Dumnezeu a făcut cerul şi pământul. Cerul este tron, şi pă- 
mântul, aşternut. Unul fără altul nu este întru facere, şi este 
împărăţia lui Dumnezeu această facere. Numai omul cel făcut 
în ziua a şasea, numai acela n-a stat supus Cuvântului lui 
Dumnezeu prin Care toate s-au făcut. Toate celelalte au ascul- 
tat, şi Domnul le dăduse pe toate în stăpânirea omului cel 
creat în ziua a şasea. Şi dacă omul a căzut, au căzut toate, căci 
pe toate le dăduse omului sub stăpânire. Iată ce s-a întâmplat, 
că omul a căzut, şi au căzut toate câte erau sub stăpânirea lui. 
O, şi iată, tată: «Adevărul din pământ a răsărit, şi dreptatea 
din cer a privit», căci Eu am venit şi am luat fire omenească, 
aşa cum a fost omul cel făcut din pământ, şi am adăugat drep- 
tatea cea din cer şi am ridicat prin Mine făgăduinţa răscum- 
părării tuturor celor ce au căzut, şi a omului, măi fiilor, dar 
greu înţelege omul această taină. Omului îi place să rămână 
numai din ţărână, nu şi din Hristos, şi Eu, tată, mare milă am 
avut de neînţelepciunea omului cel pierdut, care moare 
mereu. 

Ferice de omul care Mă primeşte pe Mine, căci scris 
este: «Celor câţi L-au primit, care cred în El, le-a dat putere 
să se facă fii ai lui Dumnezeu, să se nască de la Dumnezeu, 
nu din sânge, nici din poftă trupească, nu din poftă bărbă- 
tească, ci de la Dumnezeu», din tată fără mamă şi din mamă 
fără tată; din Dumnezeu, măi fiilor, prin Mine, Cel Unul năs- 
cut din Tatăl. Numai Eu sunt Cel Care pot mărturisi pe Tatăl, 
căci vin de la Tatăl, măi fiilor, şi sunt nedespărţit de El cu voi, 
căci Tatăl este întru Mine. 

Iată, Israele, taina luminii, taina luminii din om. Omul 
luminat la faţă şi la inimă Mă are pe Mine, căci Eu sunt lumi- 
nă. Cel neluminat la faţă n-a despărţit lumina de întuneric, 
căci Eu am despărţit lumina de întuneric. Cine se roagă Mie, 
cine se închină Mie, acela este luminat la faţă. Acesta este 
semnul celor ce se închină Mie. Cine este posomorât, acela 
stă întru noapte, acela nu ştie ce este rugăciunea chiar dacă se 
roagă. Unul ca acela nu ascultă de Mine, nu are sfială faţă de 
Mine, şi de aceea stă neluminat. Mare este taina luminii în 
om, măi Israele, şi ce bine era dacă se vedea în tine această 
înţelepciune! De aceea, tată, am venit, şi rup mereu din lumi- 
nă şi îţi dau să mănânci cuvânt de lumină ca să te întocmesc 
prin cuvânt, aşa cum pe toate le-am întocmit, ca să nasc în 
tine credinţă şi închinare Mie. Tu citeşti destulă rugăciune, 
dar numai tu ştii cui o dai, că închinare Mie nu este aşa ceva 

dacă tu nu eşti luminat, dacă nu eşti lumină din lumină. Eu 
aşa am cuvântat peste tine, aşa am zis: să fii lumină. Iată că 
tu nu stai în taina luminii, şi lumina plânge supusă de noap- 
tea din tine. Dacă tu erai lumină, era de mult lumină peste 
toate, şi era împărăţia Mea văzută cu tine. 

Vreau să înţelegi taina luminii, fiule. îmi vine, tată, să 
te las şi să nu mai vin la tine şi să Mă duc să cuvintez întune- 
ricului cel de afară de lucrarea Mea. îmi vine să te las şi să nu 
mai vin la tine. îmi vine să fac cu tine ce am făcut cu Israel. 
Dacă văd că nu iubeşti lumina, ce să mai zic de tine? Tu eşti 
ascuns în tine, copile din poporul Meu, eşti posomorât, eşti 
mofturos, eşti plictisit în tine, şi îmi vine să te las şi să plec 
când văd că nu cunoşti ce este lumina. Tu ai avut cerul deschis 
deasupra ta, Israele de azi. Unde, tată, ţi-a fost inima şi privi- 
rea? lată, îmi vine să Mă supăr pe tine, că n-ai vrut să te laşi 
să înviez Eu în tine în ziua întâi când ai venit la Mine. Să fi 
început şi cu tine facerea, tată, căci facerea începe cu ziua în- 
tâi, şi în ziua întâi se face lumina, măi fiule lipsit de Mine. 
Sunt mereu lângă tine, şi tu tot lipsit de Mine eşti. De ce, oa- 
re, nu Mă bagi înăuntru? Tu ştii, tată, cum este un om care are 
în el pe Iisus Hristos? Uită-te la Mine şi la tine, ca să ştii oda- 
tă şi ca să Mă iei întru tine şi să fii aşa cum sunt Eu şi să Mă 
mărturiseşti întru lumină, să fii lumină din Lumină, aşa cum 
sunt Eu Lumină din Lumină, Tată şi Fiu. Aşa şi tu să fii, lu- 
mină din Lumină. O, ce va fi să fac, oare, cu tine, Israele? Ai 
în mijlocul tău lumina. Ia, tată, şi te hrăneşte şi scoate noaptea 
din tine, căci Eu nu sunt noapte. Eu sunt ziuă, fiule. Cel cu faţa 
posomorâtă, acela are alt dumnezeu. Eu nu aduc întunecime 
de faţă şi de inimă. Alt dumnezeu face aşa ceva în om. 

O, neuitatul Meu popor! Apostolii Mei mergeau mereu 
cu cuvântul Meu să întărească cetăţile creştine, şi iată, aşa 
este şi azi. Lasă-Mă, tată, să-ţi mai ţin calea încă, să te mai în- 
demn încă; încă o fărâmă mică de vreme, că o fărâmă de vre- 
me mai este. Ţi-am spus mereu să ţii poruncile, tată. Ţi-am 
spus, şi iată, îţi spun să iubeşti pe Dumnezeu şi pe cel ce slu- 
jeşte lui Dumnezeu. Să nu-ţi faci alţi dumnezei ţi-am spus. Să 
nu-ţi faci averi şi pofte, şi voia ta să n-o faci. Ţi-am spus să 
respecţi pe Dumnezeu întru ale Sale. Ţi-am spus, tată, să nu 
ucizi, să nu faci desfrânare, să nu furi, să nu minţi, să nu fii 
lacom de bunul cuiva. Şi iată, acum din nou ţi-am spus: ia-Mă, 
tată, de bunăvoia ta în sufletul tău şi întreabă-Mă să-ţi spun 
ce să înţelegi şi ce să faci în dreptul fiecărei porunci. De ce, 
oare, s-au scris aceste porunci? S-au scris pentru că oamenii 
făceau aceste păcate, şi Eu am scris să nu se facă aceste 
păcate. 

Vreau să sun gongul deşteptării, tată. Ce înseamnă 
aceasta ce vreau? Vreau să nu mai verşi sânge, fiule; aşa 
vreau. Tu ai să zici că nu verşi sânge şi că nu ucizi, că nu mai 
ucizi. Tată, nici Israel nu spunea că ucide, pentru că el nu ştia 
ce înseamnă testamentul în care stătea. Testament înseamnă 
sânge. Israel aducea sânge pentru păcat. Israel păcătuia, şi 
după aceea trebuia să spele cu sânge păcatul. Ucidea un ani- 
mal sau o pasăre şi plătea păcatul cu sânge. Pentru păcat tre- 
buie să se verse sânge. Sângele din om păcătuia, şi sângele de 
la animale şi de la păsări se vărsa pentru ispăşirea omului. Nu 
este obligaţie să faci păcat, dar este datorie să dai sânge pen- 
tru păcat. Când se aduce sânge, atunci se ştie că cineva a pă- 
cătuit. O, ce ruşine, tată! Să facă omul păcat şi să plătească 
animalul pentru curăţirea păcatului omului! Să moară vită sau 
pasăre pentru păcatul omului! Şi asta nu a fost de ajuns, că 
omul tot nu s-a curăţit, de vreme ce nu a scăpat de păcat, de 
vreme ce omul a păcătuit până la sfârşit. Aud peste tot pe om 
că spune despre mântuirea lui prin Mine. Spune cu fală omul 


că Eu Mi-am vărsat sângele pentru păcatele oamenilor. Asta 
nu este o fală, tată, şi ar trebui să-i fie ruşine şi sfială omului 
şi să se îndrepteze omul înspre dreptate, că pentru dreptate nu 
trebuie nici o jertfa, nici o ucidere. Eu, măi fiilor de azi, n-am 
spus lui Israel să aducă jertfe de animale când au ajuns în 
Canaan, dar dacă ei ştiau că pentru păcate trebuie sânge şi 
jertfa şi dacă ştiau că păcătuiseră, ei au adus jertfa, dar Eu nu 
le-am spus aceasta. Din contra, Eu am spus: «Mi-e scârbă de 
jertfele voastre şi îmi sunt dezgustătoare. Cine vi le cere ca 
să le aduceţi?». Eu le cerusem să Mă iubească şi să nu păcă- 
tuiască. Le spusesem să nu ucidă, să nu se desfrâneze, să nu 
fure, să nu mintă, să nu facă nedreptate. Eu asta le spusesem. 
Ruşine, tată, să moară o pasăre nevinovată sau un miel sau un 
ied sau un june pentru păcatul săvârşit de om, şi scris este în 
Scripturi: «Pământul va da pe morţii lui, şi marea, pe morţii 
ei, şi iadul, pe morţii lui». Şi ce va face omul? Că şi omul 
trebuie să dea pe morţii lui, fiinţe nevinovate, înghiţite de 
pântecele omului sau ucise în numele păcatului omului. Ruşi- 
ne, tată, să moară Dumnezeu pentru omul păcătos. Ruşine 
este să facă omul păcat şi să-L omoare pe Dumnezeu pentru 
păcatul său. Scris este: «Pentru un drept nu moare nimeni, 
dar pentru un păcătos trebuie să se găsească cineva să 
moară». 

Carnea mâncată de om îi omoară omului mintea, îi 
aduce vină omului. Eu n-am voit să mănânce omul came. Eu 
n-am voit să fie moarte peste făpturi. De la început a fost voia 
omului înaintea Mea, şi aceasta a adus moartea. Voia omului 
a adus moartea. Eu nu-i cerusem lui Abel să ucidă mielul. El 
a voit; a voit să facă dragoste pentru Dumnezeu. Aşa a voit el 
pentru Dumnezeu, şi Eu am luat dragostea inimii lui, dar pen- 
tru ucidere a plătit Abel cu sângele său. 

De la început a fost ucidere, măi fiilor. Eu n-am cerut 
oamenilor să aducă animale jertfite înaintea Mea, dar pentru 
păcatele oamenilor omul a făcut lege, a scris dinte pentru 
dinte, aşa a scris omul pentru păcatul săvârşit, păcat pentru 
păcat a scris, păcat şters cu alt păcat, şi Eu am văzut că aceas- 
ta nu avea nici o putere pentru salvarea omului din stricăciu- 
ne. Legea vădeşte păcatul, căci pentru păcat, cel păcătos adu- 
ce jertfa de ispăşire, şi i se află păcatul. Eu am venit pe pă- 
mânt şi am murit jertfă pe cruce, Mi-am vărsat sângele pentru 
păcatul omului, şi omul se laudă şi stă tolănit în păcate, că 
zice că Eu Mi-am vărsat sângele pentru păcatul lui. Ce ruşine! 
Măi fiilor. Eu Mi-am vărsat sângele pentru cel ce se foloseşte 
de această jertfă, pentru cel ce se lasă luminat de lumina din 
Mine, nu pentru omul care păcătuieşte pe seama jertfei Mele. 

Israele, poporul Meu, nu mai sta în noapte. Fii fiu al 
zilei, căci noaptea se doarme, iar ziua este trezire. Eu sunt 
ziua, şi tu să fii fiul Meu. Eu sunt lumina, şi tu să fii fiul Meu. 
îndură-te de Mine şi nu mai păcătui, că Eu, tată, sunt mereu 
Mielul Cel junghiat şi însângerat pentru păcatul tău. Ce vei 
răspunde pentru atâta înjunghiere, tată? Măcar tu, poporul 
Meu, să fii drept înaintea Mea, să fii treaz înaintea Mea. în 
lume este noapte, tată, noapte şi adânc, şi Duhul Meu pluteş- 
te. Fiule, porunceşte să se facă lumină şi să se despartă întu- 
nericul de lumină, ca să lucrez la cuvântul tău, la credinţa ta, 
căci cuvântul a fost de la început întru lucrare de facere. Ia tu 
seama bine, căci tu te aşezi să faci un lucru, dar mai întâi îţi 
spui ce faci, şi după aceea împlineşti. Fără să-ţi şopteşti nu 
faci. Spune, tată, lui Dumnezeu să facă lumină, că Dumnezeu 
lucrează facere nouă la cuvântul tău. Spune să se facă împă- 
răţia Mea pe pământ precum în cer. îmi vine să Mă mânii pe 
tine că stai nelucrător pentru Duhul Sfânt. Ziua lucrezi pentru 
împărăţia trupului tău şi noaptea te odihneşti întru împărăţia 

ta, dar trupul nu foloseşte la nimic. Duhul este Cel ce dă viaţă, 
îmi vine să Mă mânii pe tine că nu vrei să lucrezi ca Mine. 
Eu am lucrat ca tine, că aşa ai zis tu, şi Eu am ascultat. Şi tu 
de ce nu faci tot aşa, ca să asculţi şi tu de Mine şi ca să lucrezi 
şi tu ca Mine? Eu în ziua întâi am zis să fie lumină, şi s-a 
făcut lumină din Lumină la început. Iar la sfârşit tot aşa am 
făcut în ziua întâi; am înviat întru lumină în ziua întâi. O, 
aştept să vină peste tine ziua, tată, ziua întâi, ziua cea dintru 
început să vină şi la sfârşit peste tine, ca să fii lumină din Lu- 
mină, fiule din Israel. Am scris istoria lui Israel atunci; am 
scris, tată, şi istoria ta acum. Nu Mă ruşina înaintea îngerilor! 
Lasă-te cuprins de lumină, tată, că mare este taina luminii, şi 
toate se vor scula spre nestricăciune, aşa cum la început toate 
s-au făcut prin cuvânt. Din nou va da pământul din el tot ce 
are aşteptând în el. Aşa cum la început pământul a scos din el 
fiinţe vii, aşa va scoate şi la sfârşit, căci toate trupurile sunt în 
aşteptarea naşterii din nou a lumii. 

Nu mai este om să facă dreptate şi judecată, nu mai 
este până la unul, căci toţi s-au abătut şi împreună netrebnici 
s-au făcut, şi Eu, Domnul, am ajuns ocara lor. Iată, cine să 
mai judece, cine să mai îndrepte pe cel greşit, pe cel vinovat? 
Cine, tată? Iată cine: cel ce iubeşte pe Domnul, cel ce nu uci- 
de, cel ce nu face desfrânare, cel ce nu fură şi nu minte şi nu 
se lăcomeşte, acela să facă dreptate şi judecată. Amin. 

Israele, dă-ţi silinţa să dobândeşti veacul cel nou, unde 
nu se mai moare, tată. Ai văzut pe cei trei tineri curaţi, că n-au 
ars în focul din cuptor, şi s-au minunat necredincioşii. Să fii 
ca ei, fiule din Israel, şi să nu arzi, tată, dar să fii ca ei ca să 
nu arzi, că vine veacul cel nou spre vedere, şi va primi pe fiii 
săi. Amin. 

Ioan mărturisea despre Lumină. Aşa şi tu, Israele, să 
faci ce a făcut Ioan. Ioan a mărturisit începutul, şi tot aşa să 
faci şi tu. Ioan şi-a răstignit trupul, şi aşa şi tu să faci, şi să iu- 
beşti dreptatea Mea, nu pe a ta, fiule, că scris este: «în cerul 
şi în pământul cel nou va locui dreptatea şi fiii ei». 

La început a făcut Dumnezeu lumina; în ziua întâi a fă- 
cut lumina. Ziua întâi să te cuprindă în taina ei, Ierusalime. 
Luminează-te, luminează-te, Ierusalime, că slava Mea stă 
deschisă deasupra ta, şi lumina cea dintâi voieşte să te cuprin- 
dă! Vino, fiule, că te chem să vii, şi cheamă-Mă şi tu, aşa cum 
este scris: «Vino, Doamne Iisusel». Cheamă-Mă, că Eu vin cu 
ziua, tată, şi voi înveşmânta totul în lumină. 

împrunceşte-te, Ierusalime, ca să intri în veacul cel 
nou. Vino, fiule, întru nestricăciune, căci lumina va vădi pe 
fiii ei. Vino, fiule, de sus, şi nu veni de jos. Lasă-te născut de 
sus, căci cine nu se naşte de sus rămâne născut de jos. Vino, 
Ierusalime, întru împărăţia Mea, că slava Mea a răsărit peste 
tine! Amin, amin, amin. 

7/20 ianuarie 1995 

Sărbătoarea sfinţilor trei ierarhi, Vasile, Grigorie şi 

Ioan 

La începutul şi la sfârşitul tainei cuvântului sfinţii trei ierarhi lu- 
crează în mijlocul poporului cuvântului. Sfinţenia înseamnă fire 
dumnezeiască în trup. 

A m venit deasupra ieslei cuvântului Meu. Am ve- 
nit la voi să vă spun ceva, măi fiilor de la iesle, 
ceva frumos, ceva de mare preţ pentru Mine şi pentru voi, şi 
iată ce am să vă spun: Pace vouă, fiilor! Pace în voi, pace în 
inimile şi în gândurile voastre! De aceea am venit. Lăsaţi pa- 
cea să vă cuprindă, să vă învăluiască, şi să Mă văd zâmbind 


din voi, măi copilaşi. Copilaşii zâmbesc, copilaşii sunt plini 
de pace şi sunt lipsiţi de teamă, tată. Să se aşeze pe chipurile 
voastre şi în inimile voastre zâmbetul Duhului Sfânt, zâmbe- 
tul cuminţeniei cereşti, şi aşa să rămâneţi până când voi sta cu 
arătare între voi. Staţi aşa acum, tată, ca să staţi aşa şi atunci. 

Pace din cer, fiilor! Acesta este darul Meu de azi, că azi 
aveţi cu voi aici pe cei trei ierarhi care au lucrat de la început 
cu trimitere din cer peste lucrarea Mea. Unde s-a mai auzit 
aşa lucrare, aşa ungere din cer pe pământ? Şi ceea ce au avut 
ei de făcut, au făcut şi la începutul acestei lucrări, au făcut şi 
la sfârşit, adică acum. Ei au venit din cer la început şi M-au 
adus pe Mine din cer în potir şi M-au dat lui Verginica, din 
potirul adus din cer, şi a rămas ungerea lor peste lucrarea 
Mea, ungere arhierească, fiilor, ungere mai presus de fire. De 
aceea s-a coborât ungerea lor peste cei trei fii unşi de cer în 
grădiniţa Mea de fii, în grădiniţa Mea cea de la sfârşit. 

Să nu uitaţi, măi fiilor serbaţi de cer în ziua aceasta, să 
nu uitaţi că ungerea voastră e din cer, adusă de ierarhi din cer, 
nu de ierarhi de pe pământ. Să nu uitaţi ce ungere aveţi voi, 
ce naştere din cer aveţi voi. Piţi, fiilor, ca florile care se bucu- 
ră pe câmpie înaintea Domnului, sub acoperământul Domnu- 
lui. Să nu vă lăsaţi niciodată spre mâhnire, fiilor. Mâhnirea 
este împotriva Duhului Sfânt. Am venit la voi ca să stăm la 
masă cu voi, am venit cu arhiereii Mei, cu arhiereii voştri şi 
ai lui Verginica. Vedeţi voi ce dar i-am dat Eu lui Verginica 
după postul ei de patruzeci de zile? I-am dat Trupul şi Sân- 
gele Meu, lucrat în cer de arhiereii cei veniţi de pe pământ. 
Vedeţi voi ce dar v-am dat Eu vouă? Vedeţi ce dar am coborât 
Eu peste această grădină? Am pus peste ea ungere de la 
arhierei din cer, măi fiilor. Cei trei arhierei au pus ungere pes- 
te voi şi au rupt din pomul vieţii şi l-au pus în mijlocul po- 
porului. Dar iată, veste vă aduc: poporul Meu trebuie pregătit. 
Nu vă supăraţi că treceţi prin lecţii tari, că iată, vom lua aces- 
te lecţii şi va fi să lucrăm cu ele peste poporul Meu, că vreau 
să fac din poporul Meu familie mare de sfinţiţi şi de sfinţi. 

Ce înseamnă sfânt? înseamnă curat. Sfinţenie înseam- 
nă curăţenie cerească în om, fire dumnezeiască în trup; asta 
înseamnă sfânt. Cine se uită la un om sfânt şi nu este curat cel 
ce se uită, şi se gândeşte cu gând necurat cel ce se uită la un 
sfânt, unul ca acela nu poate învinui cu gândul lui pe cel 
sfânt, nu poate învinui înaintea Domnului pe cel sfânt, căci 
scris este: «Fericit este bărbatul căruia nu-i va socoti Dom- 
nul păcatul», păcatul cel pârât. O, măi fiilor, fericit bărbatul 
căruia nu-i va socoti Do mn ul păcatul, că acela este scris sfânt. 

Iată, fiilor, să nu ne temem, să mergem la poporul Meu 
şi să facem lecţie peste el ca să-l aşezăm pe drumul sfinţeniei. 
Nu ştie poporul nostru ce este sfinţenia. Dar iată ce vă spun 
Eu vouă: fericiţi cărora s-au iertat fărădelegile şi cărora s-au 
acoperit păcatele. Am peste voi ungere de arhierei şi vreau să 
topesc sub mâna voastră păcatele poporului Meu. Oare, voi 
ştiţi că aceşti arhierei sunt în toată vremea cu voi? Ei sunt 
coborâţi în lucrare cu voi, ca să fie şi din cer şi de pe pământ 
putere în lucrarea pentru dezlegarea poporului Meu şi pentru 
dezlegarea făpturii şi a firii cea dintru facere, tată. 

Mergem la stână, măi ciobănaşi de stână. Mergem să le 
învăţăm pe oi să nu mai caute prin scaieţi şi să ştie oile ce este 
scaiete. Să le mânăm pe oi spre iarbă curată, spre păşune fără 
spini, ca să nu ia cu gura spini; să nu ia nici cu gura, nici cu 
gândul, nici cu mintea, nici cu inima să nu ia spini, şi să fie 
smerite oile, adică să fie cu gânduri curate, cu priviri curate 
înspre ciobănaşi. Să învăţăm oile ce înseamnă curăţie, că Eu 
le-am mai învăţat, dar trebuie stăruinţă, trebuie să lucraţi şi 

voi cu Mine şi ca Mine şi să înţelegeţi semnalele, fiilor, şi să 
vă aşezaţi la lucru după cum arată semnalele. Să nu fiţi îngă- 
duitori cu mintea cea păcătoasă a creştinului, şi aşa să înce- 
peţi voi lucrul. Să aveţi o temelie în lucrul vostru, iar temelia 
iată care este: păcatul sau greşeala nu vine în om până ce 
omul nu se învoieşte, până ce omul nu-şi lucrează cărare în- 
spre păcat. Aceasta să fie singura dreptate pe care voi va fi s-o 
daţi celui ce nu are sfinţenie în trup. Mergem să învăţăm po- 
porul lecţia iubirii de Dumnezeu; să-l învăţăm să-L iubească 
din toată inima pe Dumnezeu, şi unii pe alţii, în numele Dom- 
nului şi întru curăţie. Mergem să învăţăm pe fii ce înseamnă 
să aibă îndrăzneală la Dumnezeu. 

O, poporul Meu nu se scoală bine până ce nu va avea 
rugăciune curată. Vom aduna iarăşi poporul, vom lucra cu pu- 
teri din cer, cu arhierei din cer şi cu ungere de arhierei din cer, 
căci ei lucrează prin corturile voastre. Arhiereii slujesc Dom- 
nului în biserică. Voi sunteţi biserica lor cea întreită, şi vin în 
voi să vă ungă cu mirul puterii, ca să vindecaţi poporul şi să-l 
aşezaţi întru duh de curăţie. Eu am în voi fii destoinici, şi să 
ne sculăm să facem ce avem de făcut. Eu de aceea am coborât 
cursul lucrării Mele peste voi, ca să facem împăcarea şi dez- 
legarea şi sfinţirea făpturii. Staţi întru Verginica. Ea a fost lo- 
caş ceresc şi am pus în ea ungerea lui Melchisedec, şi am tre- 
cut prin ea cu această ungere, şi iată, ungerea aceasta peste ea 
a purtat rod, şi rodul sunteţi voi, arhiereii Mei cei unşi de cer 
şi nu de pământ unşi. Şi mai e un pic şi voi veni la voi cu braţe 
de pomi, ca să sădim pomi, fiilor, pomi şi vie nouă, vie cu vin 
bun, dar trebuie să sfinţim poporul şi să-l curăţim de fire şi de 
cele din lume şi de cele de la vrăjmaş. 

Vai celui ce vine înaintea Mea ca să se bage în via Mea, 
în poporul Meu! Vai celui ce vine din afară şi zice că vine în 
numele Meu! Dacă vine în numele Meu, acela să stea la for- 
mat şi să stea la ascultare şi să nu-Mi strice Mie casa şi via şi 
să nu-Mi ia stăpânirea, căci peste via aceasta Eu sunt Stăpâ- 
nul şi sluga. Eu pot să fiu şi Stăpân şi slugă. Cine nu poate fi 
şi stăpân şi slugă, acela nu stă în numele Meu, şi stă în numele 
său. Avem de reparat drumul spre Mine al poporului Meu şi 
drumul spre voi al poporului Meu. Avem de pregătit poporul. 

Şi iată, fiilor, se binecuvintează lucrarea de răspândire 
a cuvântului lui Dumnezeu. Desfacem peceţile cărţii, că Eu 
voi avea de toate, fiilor. Eu sunt vistierul, şi voi putea să vă 
ajut. Nu vă îndoiţi. Voi doar să doriţi să împliniţi această pro- 
feţie. Am profeţit de multe ori, din vremea Mea cu Verginica, 
şi am spus că voi scoate acest sul şi voi citi toată profeţia 
Mea. Iată cine Mă ajută. Eu cu voi Mă ajut, şi se va împlini 
ce am profeţit. 

Vindecaţi-vă, fiilor, de dureri şi de slăbiri, că Eu cobor 
peste voi vindecare. Luaţi vindecare şi lucraţi cartea Mea, 
cartea vremii de azi, cartea acestei lucrări, căci se împlineşte 
această profeţie, şi de acum se împlinesc toate cele ce sunt 
scrise în cartea aceasta, şi iată, fiii ştiu ce face Tatăl lor. 

O, rău Mă doare de poporul cel scris în cartea aceasta 
şi care a lepădat cartea aceasta, şi poporul este scris în carte, 
tată. Mă înspăimânt şi nu ştiu ce să mai spun. Atâta spun, că 
Mă doare de cel ce s-a născut prin această lucrare şi are act 
de naştere trecut în această carte, iar el, ca un necredincios, a 
murit înainte de deschiderea cărţii. Şi iată, cartea va vorbi, dar 
o luăm cu uşorul şi cu această rostire până ce va fi să rostim 
toată cartea. Acum rostim din ea cele spre înviere, şi după 
aceea vom mai face sfat, şi iar vom scoate din carte. 

Adun pe poporul Meu să-i spun şi lui ce fac. De ce n-a 
crezut poporul Meu? De ce n-a crezut până la sfârşit? E scris 
în carte poporul Meu, şi el încă şi acum se răzvrăteşte. 


Binecuvântată să fie deschiderea cărţii, după cum este 
scris: «Şi altă carte s-a deschis». Fericit este cel care citeşte 
şi cel care ascultă cuvântul acestei profeţii, şi cel care păzeşte 
cele ce sunt scrise în cartea aceasta, că vremea este aici, 
aproape. De aceea vreau să-Mi pregătesc Eu mireasa Mea, 
căci tu, poporul Meu, îmi eşti Mie mireasă. Avem de împlinit 
Scripturile, tată, iar Eu de aceea am venit la voi, ca să le îm- 
plinesc cu voi, cu voi lângă Mine, şi cu Mine lângă voi. 

La început şi la sfârşit vă dau pace. Pace vouă! Pace, şi 
masă vouă cu cei din cer, cu ierarhii acestei lucrări de sfârşit! 
Cu pace să fiu întru voi, tată! Amin, amin, amin. 

30 ianuarie/12 februarie 1995 

Praznicul întâmpinării Domnului 

Sămânţa este taina untdelemnului, a mirului nădejdii, care nu se 
şterge. Şcoala este cartea Duhului Sfânt. Credinţa înseamnă minu- 
ne, iar păcatul înseamnă închisoare. Cartea Apocalipsei nu poate fi 
schimbată; ea se va împlini. Poporul creştin să înalţe rugă pentru 
arhiereul Irineu. „ Vai vouă dacă veţi căuta să ştiţi ce păţeşte 

lumea!". 

I sraele, Israele, scumpul Meu popor, dulci sunt 
pentru Mine clipele cele cu tine, dulce-Mi este 
viaţa Mea în tine când cu graiul Meu te cuprind. O, copii şi 
copile care aveţi pe Domnul Iisus Hristos de Păstor! Iată-Mă 
cu voi la păşune; păşune dulce şi nu păşune din sămânţă care 
se trece ca sămânţa de pe pământul de acum; păşune de viaţă 
fără de moarte, păşune din cer între voi. Amin. 

Cu pace Mă aşez în sfat cu tine, Ierusalime, copilul 
Meu de azi. Pace îţi dau, tată! Pace ţie! Pace şi Mie, fiule! 

în numele Tatălui şi al Fiului şi al Sfântului Duh, M-am 
coborât la tine, poporul Meu, că tu eşti ogorul Meu. M-am 
coborât să răspândesc sămânţă peste tine. O, sămânţa e mare 
taină, fiule, şi tu nici nu ştii toată taina ei, şi nu ştii de ce am 
spus Eu la început să mănânci sămânţă. Vin la tine, poporul 
Meu, şi îţi dau să înveţi carte de la Dumnezeu, şi nu este ni- 
căieri ce-ţi dau Eu. Au scris, tată, mulţi sfinţi cuvinte despre 
cer şi despre Mine, ca să ai tu să înveţi. Au fost mulţi care au 
scris carte despre sfinţi. Au fost alţii care au făcut tălmăciri de 
cuvinte scrise de sfinţi, ca să aibă omul să citească şi să por- 
nească. Dar la tine, poporul Meu, am venit Eu, şi nu sunt nici 
sfânt, nici prooroc, şi sunt Domnul tău Iisus Hristos, şi îţi 
grăiesc cuvintele Duhului Tatălui şi ale Fiului şi ale Sfântului 
Duh, sămânţă nestricăcioasă, fiule, poporul Meu. O, sămânţa 
e mare taină, şi am dat omului pe care l-am lucrat şi pe care 
l-am făcut suflet viu, i-am dat să mănânce sămânţă. Fiule, 
grăiesc cu tine şi îţi spun că Eu am dat omului să mănânce să- 
mânţă. Dacă omul ar fi făcut aşa, să mănânce sămânţă şi ro- 
dul ei, Eu, tată, nu mai plângeam acum pe om. Omul a mân- 
cat altceva după aceea. Omul a mirosit miros de sânge, şi a 
uitat mirosul de sămânţă şi l-am scăpat din mână pe om. Să- 
mânţa, fiule, înseamnă binecuvântare şi ungere, e se mn ul 
Meu de ungere. Sămânţa este nădejdea a ceea ce va fi din ea 
apoi. Sămânţa are untdelemn în trupul ei şi poartă în ea mirul 
ungerii Mele, mirul nădejdii, şi mirul nu se şterge, şi mirul nu 
murdăreşte, şi este semnul Meu peste om. Sămânţa înseamnă 
rodul cel nădăjduit, din care iese fructul şi sămânţă în fruct. 
Cine mănâncă sămânţa, acela ia ungere în trupul său, căci ea 
poartă untdelemn în trupul său. Orice sămânţă poartă untde- 
lemn în trupul său. Sămânţa este trupul ei, iar untdelemnul 
este duhul ei. Omul care mănâncă sămânţă şi untdelemn din 
sămânţă, acela are Duhul lui Dumnezeu, are ungerea Duhului 

Cuvântul lui Dumnezeu 


Sfânt în trupul său, căci sămânţa poartă în ea taina aceasta. 
Iată, fiule de azi, cum înseamnă să înveţi carte. Cine, tată, să 
mai vorbească pe pământ ca să ştie şi fiul pământului? Iată, 
peste tine grăiesc Eu, şi tu grăieşti peste fiul pământului şi îi 
spui de taina purtată de sămânţă. I-am spus omului de la în- 
ceput să mănânce sămânţă şi rod din sămânţă şi cu sămânţă 
în rod. Iată, aşa i-am spus şi omului de la sfârşit. 

O, Israele, omul Meu cel de la sfârşit! Mănâncă, tată, 
sămânţă multă, mănâncă şi pentru omul cel de la început, care 
a dat sămânţa pe sânge. Mănâncă sămânţă, că-ţi va mulţumi 
omul din veac şi până în veac, că omul veacului nu a voit să 
iubească sămânţa şi să fi rămas în această iubire. Sămânţa 
creşte în pământ şi în rodul ei, şi este fără de păcat, ca şi Mi- 
ne, fiule iubit de Dumnezeu, că mult te iubesc, şi multă carte 
pun peste tine ca să înveţi, şi să-ţi dau Eu ţie cunună de flori 
la învăţătură. Suspină cerul, tată, când se uită pe pământ şi ve- 
de copii premiaţi cu cununiţă pentru învăţătura cea fără de 
Mine. Suspin şi Eu, copile, ca să te văd silitor la şcoala Mea 
cerească şi să înmulţesc cununiţele cele pentru tine. Nu are, 
tată, cine să-ţi dea ce-ţi dau Eu. Ce-ţi dau Eu nu mai pierzi, şi 
rămâi încoronat veşnic, şi nu înveţi în deşert dacă iubeşti 
şcoala Mea şi cartea Mea. Cartea Mea este cunoscută de Du- 
hul Sfânt, de Duhul Sfânt din om. 

Iată ce sărbătoare pe pământ! M-am întâlnit cu tine, Ie- 
rusalime nou, şi vreau să-ţi spun că voi veni curând ca să te 
trec clasa. Şi la şcoala cerească se trece clasa. Am făcut ser- 
bare de sfârşit de şcoală şi vreau să te premiez. Ne întâmpi- 
năm unii pe alţii şi serbăm cu cerul. Pace şi întâmpinare cu 
pace! Pace de la Mine peste tine, Israele, doritul Meu popor! 
Ce este dorul, tată? Tu iubeşti pe cineva şi ţi-e dor de cel pe 
care-1 iubeşti. Eu, tată, te iubesc pe tine şi Mi-e dor de tine, 
Ierusalime. Vezi tu, măi fiule, omului îi este dor de cineva pe 
care nu-1 are aproape. Şi Mie, tată, cum îmi este dorul? Dacă 
te-aş avea aproape, de ce Mi-ar mai fi dor de tine? Mi-e dor 
de tine, Ierusalime. Pace ţie, şi vino, că Mi-e dor! Şi iată, ai 
venit, iar Eu arunc sămânţa. Sămânţa are pilda ei. Ea cade şi 
în piatră, şi în spini, şi în pământ bun, şi se deosebeşte prin 
creştere. Ea creşte bine pe ogor bun. Eu am făcut din tine 
ogor bun şi te-am numit ogorul Meu, poporul Meu. Roagă-te 
Semănătorului, tată, roagă-te, ogorul Meu, poporul Meu, 
roagă-te, că rugăciunea te creşte şi te măreşte şi te rodeşte, 
fiule. Rugăciunea este aripă pentru tine, fiule. Dacă rugăciu- 
nea ta nu te duce pe aripa ei până acolo unde cauţi tu, atunci 
nu este aripă rugăciunea ta. Fiule, să nu te rogi fără folos. Nu 
te amăgi, tată. Dacă trupul tău nu este curat, atunci nici gân- 
dul tău nu stă cu tine la rugăciune, şi se întoarce în trup. Dacă 
gândul tău din vremea rugăciunii nu te duce pe tine la sim- 
ţirea rugăciunii, atunci tu nu eşti curat şi nu ajungi la Do mn ul 
pe drumul rugăciunii. Rugăciunea este cărare, tată, este duhul 
tău către Dumnezeu, este cuvântul tău către Mine. Fără rugă- 
ciunea ta nu ştie Dumnezeu că tu eşti. Dacă cineva vrea ceva 
de la tine chiar străin fiind de tine, şi dacă nu vine să-ţi spu- 
nă, tu de unde ai şti că el vrea ceva? O, Eu te-am înzestrat cu 
duh şi cu minte şi cu gândire şi cu simţire, şi Eu, fiule, nu te 
cercetez dacă tu nu ceri să te cercetez. Ţi-am dat zestre să te 
foloseşti de ea întru Mine. Omul se culcă pe urechea că ştie 
Dumnezeu, şi zice: „Lasă, că ştie El Dumnezeu dar cine nu 
se descoperă pe sine înaintea Mea, pe acela Eu nu-1 cunosc, 
că acela are mărire de sine şi Eu nu caut spre el, pentru că Eu 
sunt smerit şi blând. Eu eram venit din cer pe pământ, şi tot 
M-am rugat cerului. Cât am fost pe pământ M-am rugat neîn- 
cetat Tatălui Meu. Eram venit din cer şi Mă rugam cerului. O, 


fiule, dacă tu te rogi cerului, atunci tu eşti o pară de foc bine- 
plăcută, şi toţi cei din jur văd aripioarele tale, căci rugăciunea 
face din tine aripă spre cer, suire şi coborâre, fiule. 

O, iubitul Meu popor, ca o pasăre care cloncăne cu hra- 
nă pentru pui, aşa a fost lucrarea Mea în jurul tău, Ierusalime, 
şi am stat ca pasărea cu hrana în cioc ca să ţi-o dau, ca să nu 
mănânci altceva, şi ţi-am spus aşa: sămânţa pe care o mănânci 
să nu fie păcatul, tată, că păcatul este mir străin şi ungere 
urâtă, fiule. Nu numai cu gura mănâncă omul. Omul mănân- 
că şi cu mintea şi cu inima. Ce mănâncă cu mintea şi cu ini- 
ma şi cu simţurile? Mănâncă ori pe Dumnezeu, ori pe satana; 
ori sfinţenie, ori păcat. Fiule, să cauţi cu gândul tău la cele 
sfinte, căci cele sfinte fac din tine flacără cerească pe pământ 
şi în cerul sfânt, dar cele păcătoase îţi iau curajul către cer şi 
te fac nevăzut de cer. Fiule, ce vrei tu să fii? Vrei să fii Adam, 
sau vrei să fii Hristos? Ai grijă, că Adam a murit, iar Hristos 
a înviat, tată. Dacă tu ieşi după altă mâncare şi te prinde 
vremea rea pe afară, ploaia îţi udă aripioarele şi furtuna ţi le 
rupe, şi rămâi pe afară fără aripi. Fără aripi nimeni nu va pu- 
tea pluti pe deasupra răului care vine să cureţe pământul de 
răul de pe el. 

Dacă duhul rău iese din om prin pocăinţă şi prin cre- 
dinţă şi dacă apoi iarăşi se întoarce, atunci înseamnă că vin- 
decarea nu s-a născut peste om. De ce, tată, aşa? Iată, nu mai 
este rugăciune curată şi mereu. Rugăciunea este veghe, asta 
este rugăciunea. Nu după ce te rogi să te culci. Nu, tată, şi să 
veghezi apoi împreună cu Dumnezeu. Dacă eşti păstor, să ve- 
ghezi peste turmă după ce te rogi, şi dacă eşti fiu, să veghezi 
cu păstorul după ce te rogi, căci rugăciunea este veghe, fiule. 

Umblă, tată, şi Mă caută pe Mine, căci ca să găseşti tre- 
buie să cauţi. Caută-Mă ca să Mă las în calea ta, să Mă las gă- 
sit, poporul Meu, găsit de tine, tată. Crede în Mine şi nu cău- 
ta minuni ca să crezi. Minunea, aceasta este: să crezi în Mine. 
Ioan nu a lucrat nici o minune şi tot a fost crezut de cei ce se 
pocăiau dacă aşa a fost planul lui Dumnezeu. îţi trimit carte 
de învăţat, ca să înveţi din ea calea spre Mine, Ierusalime, po- 
porul Meu. La doctor şi la judecător se plăteşte şi se pun mij- 
locitori ca să scoţi trupul de la moarte şi de la închisoare. Um- 
blă, tată, şi pentru suflet, că de la Mine toate le primeşti în 
dar, numai să-ţi iei crucea şi să vii după Mine. Umblă cu 
Mine şi nu fără Mine. Eu nu-ţi cer nimic ca să te scap de 
moarte şi de boală şi de închisoare. închisoarea cea de pe pă- 
mânt, aceea nu este închisoare, aceea este pocăinţă dacă vrei 
s-o lucrezi. închisoarea este păcatul care te închide în el, căci 
plata păcatului este iadul. Am venit să te întâmpin şi să-ţi 
spun să te faci sănătos şi de acum să nu mai greşeşti, Israele, 
copilul Meu de lângă sfârşit. 

O, copii şi copile, fiţi oglindă de copii ascultători şi de 
cuminţenie. O, ce creştere v-am dat şi ce şcoală v-am învăţat 
ca să nu fiţi fără de credinţă! Să nu fiţi slabi la învăţătură, măi 
fiilor, ca să vin să vă dau premiu şi lucru sfânt să vă dau. 

Iată ce lacrimi vărs pentru tine, Israele. Cuvintele Mele 
sunt lacrimile Mele pentru tine, copile de azi. Am plâns pe la 
porţi, tată, când am mers peste fiecare cetate, şi intram şi gă- 
seam idoli mulţi peste tot, şi plecam plângând, rugându-vă să 
vă întoarceţi la iubirea Mea şi să veniţi la şcoala cerului, ca să 
vă trec clasa. Iată, scot la lumină vorbirea Mea cu Israel, şi lu- 
mea va bea şi se va îmbăta de iubire după Dumnezeu. Ai gri- 
jă, Israele, să nu cumva să rămâi mărturie de nepăsare sau de 
necredinţă sau de cârtire sau de fapta lui Iuda, că împietrirea 
ta va aduce credinţă peste lume şi mântuire peste lume. Am 
spus demult, când umblam prin cetăţile tale, că vom trece un 

examen ceresc, Israele, şi unii n-au mai mers după Mine de 
atunci. O, dar nu este nicăieri loc pentru Israel cel hrănit din 
această lucrare. Cei ce au plecat n-au voit nici mustrare, nici 
certare, nici trezire, nici îndreptare, nici duh smerit. Eu am 
voit să fii tu iubirea Mea din urmă, Ierusalime, că dacă te-am 
certat spre îndreptare, am Scut aşa că te-am iubit. De ce nu 
M-ai primit aşa? Şi dacă ai plecat din casa iubirii, din lucrarea 
aceasta, tu crezi că te-ai ascuns? Nu se poate furişa nimeni de 
mărturia acestei cărţi, căci cuvintele cărţii acesteia vor scula 
pe morţi din gropile lor, dară pe tine, care eşti deasupra! Cu- 
vintele acestei profeţii au vorbit de învierea celor morţi şi au 
spus că se vor scula afară, şi morţii vor împlini cuvintele 
cărţii acesteia şi se vor scula. Amin. 

Iată, e plin văzduhul grădinii Mele de glasul Meu, aşa 
cum era grădina Edenului, plină de glasul Meu care vorbea cu 
Adam. Şi va întreba lumea: „ Unde este cel scris în Cartea 
aceasta? “, şi vor răspunde îngerii cei păzitori ai acestei pro- 
feţii şi vor zice: „Aceia s-au dus hulind şi cârtind Eu am 
spus că Mă duc să fac loc pentru Mine ca să fii şi tu cu Mine, 
şi trebuia să fii dacă am zis. Şi iată, am gătit acest loc ca să 
fiu cu tine, şi vin spre tine ca să fiu cu tine acolo unde eşti tu, 
că tu nu te-ai pregătit ca să fii cu Mine acolo unde sunt Eu şi 
lucrez pentru tine. Iată, lucrez aici pentru iertarea ta şi nu te 
pot ierta, că tu nu vrei. Te voi ierta când te vei opri din calea 
ta şi vei lua calea Mea şi când vei fi curat de păcat; iar până 
atunci voi lucra. Să-ţi fi făcut cărare prin lucrarea Mea ca să 
fii în curţile Domnului. De ce, oare, nu înţelegi ce este lucra- 
rea Mea cu tine, Israele? Dacă ai venit să crezi în această lu- 
crare, să fi crezut până la sfârşit în ea, căci o iubire părăsită 
se răzbună pe tine. Tot ce ţi-am adus prin ea, până la sfârşit să 
fi crezut. La sfârşit ţi-am adus ce am adus la început, ca să 
răscumpăr omul de la cădere. 

Să vină cetăţile lui Israel, să vină să cineze cu Mine 
prin cuvânt, că şi Eu M-am dus în ele după fii. M-am dus şi 
i-am strigat de peste tot, am bătut pe la toate porţile şi am in- 
trat ca să spun la toţi ce vreme este şi ce vreme vine. Am lăsat 
carte pe pământ pentru fiecare cetate şi am scris iubirea sau 
neiubirea, primirea sau neprimirea, am scris peste tot, şi se va 
desface acest sul. 

Iată, am scos apă. Am scos apă multă, ca să ia lumea; 
să ia, aşa cum ia la Bobotează, şi să bea duh de sfinţenie şi de 
învăţătură din cer pe pământ. Şi lumea ia şi se sfinţeşte, şi 
Domnul împlineşte tot cuvântul rostit prin acest izvor. Am 
scos apă multă din acest râu. O, şi câţi peşti au trecut prin râul 
acesta! Peşti mici şi peşti mari au trecut şi s-au ales şi au ple- 
cat şi au rămas. O, ce rău va fi de acela care a băut din vadul 
acesta şi n-a rămas ca să fie viu şi însemnat cu cele ce am 
adus azi! Azi am adus ceea ce mai era de adus, dar n-am scos 
şi nici n-am adăugat. 

Va veni omul necunoştinţei de Dumnezeu şi îţi va spu- 
ne că nu este adevărată cartea aceasta pe care Eu o scriu în 
mijlocul tău de patruzeci de ani, că Eu am scos apă din aceas- 
tă carte, am scos multă apă bună ca să bea lumea. Apă amară 
n-am scos încă din ea, că am în ea şi apă bună şi apă amară. 
Apă bună este cuvântul Meu de bucurie, iar apă amară este 
cuvântul Meu de durere în mijlocul tău, poporul Meu. în cu- 
vântul Meu de durere se găseşte numele tău în sfat cu Dum- 
nezeu, în carte cu Dumnezeu. în acest cuvânt se vede aştep- 
tarea Mea pe urma ta, se vede chemarea Mea, se vede mus- 
trarea Mea, se vede durerea Mea pe urma ta, poporul Meu, şi 
iată, îţi spun că mai este o bucurie pe care o aştept de la tine; 
mai e încă o speranţă de bucurie. îţi voi lăsa o mână dată ţie. 


Şi cum va fi aceasta? Aceasta este starea ta pe care o ai acum, 
pe care o vei avea acum. Eu de aceea am venit la cetăţile Me- 
le din Israel. Am venit ca să pricepi vremea şi să te aşezi în 
cele bune, ca să fii găsit bine. Dacă n-ai fost niciodată bine, 
măcar să fii găsit bine în vremea aceasta, fiule. 

Am scos cuvinte de bucurie şi am dat la cel ce n-a răs- 
tignit cuvântul Meu, la cel ce n-a cunoscut că Eu vorbesc cu 
un popor pe pământ. Poporul Meu a răstignit cuvântul Meu, 
a răstignit pe Duhul Sfânt, şi zice că s-a ascuns. Nu s-a as- 
cuns. Este în cartea sa poporul. în sfânta Scriptură este Israel 
cel de atunci, şi în cartea de azi eşti tu, cel de acum Israel. Şi 
cel de atunci şi cel de acum M-a chinuit şi M-a răstignit. Să 
se fi răstignit pe el copilul acestei profeţii, şi Eu i-aş fi scris 
înviere prin cruce. Eu prin cruce am înviat, şi tu tot aşa tre- 
buia să fii. Tu trebuia să fii un popor curat Israel chiar dacă ai 
născut fii. Să fi născut copii fără poftă, aşa cum au născut 
părinţii de demult, Zaharia şi Elisabeta, Ioachim şi Ana, 
Avraam pe Isaac, şi mulţi copii născuţi fără de poftă, şi să fi 
fost curat acest popor. 

Dacă omul a voit came, Eu i-am zis să mănânce came, 
şi a ieşit că i-am zis Eu. Eu am zis pentru că a zis omul. Dacă 
tu ai voit prunci, Eu am zis să-ţi faci prunci, şi iată, iar îmi 
pare rău că l-am făcut pe om, că omul cel tânăr al poporului 
Meu s-a dus la potop apoi, iar cel bătrân al său s-a dus după 
cel tânăr, şi iată ce potop a căzut peste poporul Meu. Lui Is- 
rael i-am zis atunci când l-am pornit spre Canaan, i-am zis să 
omoare pe tot neamul străin din cale şi să-şi facă loc spre Ca- 
naan. Şi ce a făcut Israel? Israel şi-a luat femeie şi bărbat din 
neamurile din cale şi a fost măcelărit de neascultare până la 
unul. A fost omorât pentru că a luat trup de pe cale, iar el era 
popor sfinţit de Mine. Aşa a făcut şi azi Israel, şi n-am avut 
cu cine să intru în Canaan. Dar Eu am spus ţie, Israele, că fac 
Canaan, şi fac Ierusalim văzut, şi fac grădină sfântă, ca să 
intri în ea cu Mine. Iată, Eu n-am minţit, şi îţi aduc aminte că 
de aceea ţi-am cerut să fii sfânt. Cum adică sfânt să fii? Nu te 
scutura la acest cuvânt, nu te mânia, nu te fa judecător de 
cuvânt dumnezeiesc. Să Mă scutur Eu, că Eu ţi-am spus să fii 
sfânt, şi tu n-ai vrut aşa, şi acum te baţi în piept că eşti cu 
Mine sau că ai fost cu Mine, şi îl duşmăneşti pe cel mai mic 
care a venit la Mine ascultând, care n-are păcatul neascultării 
de cuvântul Meu, că M-am rugat de tine patruzeci de ani să 
fii sfânt şi nu pământ, şi să-ţi spun Ierusalim. Ierusalim în- 
seamnă popor al Duhului Sfânt în sărbătoare de Rusalii. Dacă 
ai fi vrut tu aşa, Israele, îţi dădeam toate bunătăţile ca să le ai 
şi să te odihneşti în ele cu trupul sfânt. Ce nu ţi-aş fi dat Eu 
ţie dacă ai fi iubit să ai trup sfânt şi să-Mi fii Mie templu?! O, 
nu te supăra, nu te mai mânia pe cei mici care s-au născut în 
urma ta şi care au ascultat ca să stea cu trupul sfânt. în zadar 
te mânii, şi ai păcat îndoit dacă faci ce au făcut copiii lui Ia- 
cov fratelui lor cel mai mic. Ţie nu-ţi place aşa, dar iată, ce a 
fost iarăşi este. Cel mai mic care a venit în urmă din Egipt, a 
luat cuvântul Meu şi l-a pus la inimă şi s-a sfinţit şi n-a cârtit, 
şi voi ridica un neam mare din cel mic, din lucrarea credinţei 
şi a ascultării celui mic. Decât să te răzvrăteşti, mai bine este 
să fii cuminte şi mulţumit, că n-ai de ce să te îngâmfi, n-ai de 
ce, că voi scoate într-o zi şi apa cea amară, şi ai să vezi că n-ai 
de ce să te răzvrăteşti, că Eu mult am suspinat ca să fi fost tu 
după voia Mea. Am scos apă dulce şi am dat la mulţimi şi am 
spus mulţimilor că Eu am un popor, şi de aceea vin la tine, 
poporul Meu, şi mereu te rog să fii tare cu Mine şi să fii ca 
Mine, căci precum căsătoria va merge pe pământ până la sfâr- 
şitul de acum, tot aşa cuvântul Meu cel dulce şi cel amar va 
merge până la sfârşit, până la pragul celor ce sunt nesfârşite. 

Cuvântul lui Dumnezeu 


Eu aş fi vrut ca tu să fii stea cerească, dar tu M-ai jude- 
cat când ţi-am spus să nu mergi cu şcoli de pe pământ, că nu 
pământul are nevoie de tine. Pământul n-are nevoie de ni- 
meni, decât de cei din cer, fiule, şi de aceea aş fi voit Eu să fii 
tu stea cerească şi să nu cauţi să ai strălucire pământească. Tu 
nu trebuia să mănânci din mâna nimănui învăţătură, şi trebuia 
să iubeşti şcoala cea cerească, cea care începe cu sfinţenia şi 
care se termină cu plata ei şi cu cerul coborât pe pământ. 

Ce bine era să nu mai fi avut iudă în poporul Meu! Dar 
Eu sunt Dumnezeu şi ştiu bine cum este fapta lui Iuda. Fapta 
lui Iuda este neascultare de cele rânduite de Dumnezeu. Fapta 
lui Iuda este să stai la mijloc ca să iei şi să dai. Fapta lui Iuda 
este ca să cumperi de pe piaţă şi să răspândeşti în poporul lui 
Dumnezeu, şi ca să iei din poporul lui Dumnezeu şi să duci 
afară la tur. Un creştin care nu este iudă, acela este plin de se- 
ninul Duhului Sfânt, plin de pace şi de iubire şi de ascultare 
şi de umilinţă în mijlocul poporului Domnului. Iuda se cu- 
noaşte după faţă, şi tu nu vrei, fiule, să nu fii iudă, pentru că 
nu crezi cum este fapta lui Iuda şi purtarea lui Iuda. Cel ce are 
buzunarul lui, acela este Iuda. Cel ce are de la Mine şi de la 
tine şi ia cu umilinţă, acela este frate în turmă. 

O, copii şi copile, am spus aşa la început: «Să iubeşti 
pe Dumnezeul tău din toată inima şi cugetul tău»', din toată 
inima am spus. Cine se iubeşte pe sine, acela face voia sa şi 
pofta sa şi nu se cheamă că acela iubeşte pe Dumnezeu. Cine 
se iubeşte pe sine, acela lucrează păcat în trup. Să ştii, măi Is- 
raele, că azi îţi spun ceva, măi tată. Iţi spun că nu ştii să fii 
credincios, şi te faci că nu ştii ce este păcatul. Păcatul pleacă 
în trup de la inimă, nu de la trup. Nu trupul este de vină, şi 
nici firea trupului, ci inima naşte păcatul, căci mintea ta este 
în inima ta, şi îţi cobori mintea la inimă, şi atunci ai făcut pă- 
catul în trup, şi după aceea urmează fapta lui în trupul tău. 

Vezi tu, Israele, de ce am spus Eu să iubeşti din toată 
inima pe Dumnezeu? Inima când e ocupată toată cu Dumne- 
zeu, atunci nu mai rămâne loc şi pentru păcat în ea. Cugetul 
şi inima nasc păcatul, şi păcatul apoi se aşează în trup. Am 
venit, tată, să te smeresc, ca să vezi tu cum nu-L iubeşti pe 
Dumnezeu. De aceea nu scapi tu de păcat, pentru că nu-L iu- 
beşti pe Dumnezeu din toată inima. De aceea eşti tu aşa de 
necăjit pe pământ. Fără Dumnezeu e greu pe pământ, fiule. 
Cu Dumnezeu eşti atunci când îl iubeşti cu tot cugetul şi cu 
toată inima, nu când te temi de El, ci când îl iubeşti cu totul. 
Nu ai priceput tu, fiule, că nu poţi să fii şi tu şi Dumnezeu, iu- 
bit de inima ta. Tu când te iubeşti pe tine, de aceea te iubeşti, 
ca să-ţi faci voia. Tu când îl iubeşti pe Domnul, de aceea îl 
iubeşti, ca să-I faci voia. Vezi tu, tată, de ce nu scapi de pă- 
cat? Iată ce te învăţ Eu azi. Te învăţ să-L iubeşti cu tot cugetul 
şi cu toată inima pe Dumnezeu, ca să scapi, tată, de păcat, ca 
să scapi de greu, fiule, şi ca să nu mai fii dat păcatului, căci 
din nou îţi spun: nu fapta păcatului este păcatul, nu de acolo 
începe păcatul. Păcatul începe de la cuget şi de la inimă, fiule. 
Tu nu eşti forţat să-L iubeşti pe Dumnezeu. Tu alegi ce vrei, 
dar îţi spun să nu mai spui că-L iubeşti pe Dumnezeu dacă 
mai trăieşti tu în tine. Cine iubeşte pe Domnul, acela iese din 
sine, acela se leapădă de sine şi are în el împărăţia lui Dum- 
nezeu. Cine dă cer tuturor celor din jur, acela are pe Dum- 
nezeu cu împărăţia Sa în el. Să nu Mă faci mincinos, tată. Eu 
adevăr grăiesc despre cel ce împarte cer: acela împarte ce are 
în el, şi de aceea împarte. Cine are în el altceva, împarte 
altceva, şi îmi face dezbinare în trup şi tulburare în trupul cel 
închegat al poporului Meu. Cine nu poate lăsa pentru Dum- 
nezeu totul ca să-şi ia crucea şi să-Mi urmeze Mie, acela nu 


s-a lepădat de sine, acela este întru sine, şi iată, n-a plecat ca 
să-Mi urmeze Mie. 

Dacă nu te-aş iubi, poporul Meu, n-aş fi aşa milog pe 
urma ta. Te iubesc pentru că ai pecetea Mea pe tine, pecetea 
acestei lucrări, fiule. O ai din părinţi sau de mai încoace, şi o 
ai pe tine din ziua când am vorbit cu tine. 

Iată, va veni la tine omul şi îţi va spune că nu este din 
Dumnezeu această carte pe care Eu am scos-o acum şi pe care 
o voi da ca merinde vie la sărbătoarea Mea de patruzeci de 
ani cu tine, poporul Meu. îţi va spune omul că scrie în Scrip- 
tură să nu mai adauge şi nici să mai scoată nimeni din cartea 
aceea. Eu, Domnul, vin şi îţi spun ce este cuvântul acela. Cu- 
vântul acela este pentru cartea lui Ioan, pentru cartea Apoca- 
lipsei, nu pentru cuvântul lui Dumnezeu, care nu se va sfârşi 
în veac. Acolo este vorba de profeţia lui Ioan, de profeţia sfâr- 
şitului lumii şi de venirea Mea, nu este vorba de sfintele 
Scripturi, care nu se vor sfârşi, şi vor fi cu Domnul în veac. 
Este vorba de cuvântul Apocalipsei şi de numărul scris în ea, 
şi să vezi ce-ţi mai spun Eu acum. Scoate cartea aceea, tată, 
şi citeşte cu Mine în ea şi vezi că s-a împlinit scoaterea şi 
adăugarea aceasta în ea. Oamenii bisericii din lume au călcat 
acest cuvânt, au scos din ea şi au adăugat în ea; au schimbat 
cuvântul şi numărul profeţit, şi vor păţi aceia ca dreptul Sime- 
on, care n-a mai murit până ce n-a văzut cele şterse de el în 
profeţia cu naşterea Fecioarei. De ce, tată, a făcut omul bise- 
ricii de azi aşa ceva? A făcut aşa, ca să te omoare pe tine şi ca 
să-şi facă loc cu dreptatea sa, ca să nu te mai temi tu că Eu 
vin acum, şi ca să nu te mai pregăteşti şi ca să te ia dinaintea 
cuvântului Meu. Duhul veacului acesta a intrat în biserică, şi 
de aceea biserica este a veacului acesta şi nu este a cerului. 
Dar tu eşti biserica Mea cerească, Ierusalime, şi fii atent, că 
omul bisericii din lume a schimbat Scripturile despre venirea 
Mea şi numărul cel profeţit de Duhul Sfânt. Eu am scris în 
carte o mie şi încă o mie până la venirea Mea, dar omul bise- 
ricii din lume a scris drum lung, căruia nu i se cunoaşte ca- 
pătul, a schimbat şi a scris mii de ani. Iată, aceasta va cădea 
peste omul care a lungit drumul. Au adăugat la număr şi au 
scos venirea Mea, şi dacă aceia care au scos Mi-au tăiat Mie 
numărul şi drumul, dacă ei stau în nepăsare, aşa stă şi turma 
lor. Dar Eu vin la tine şi nu tac şi îţi spun să fii gata, că sunt 
lângă arătare, şi voi trimite înaintea Mea pe Ilie proorocul, ca- 
re va face curăţirea cărării Mele şi va culege din calea Mea 
trupurile şi va aşeza serbare cerească înaintea Mea. 

O, fiule, omul din lume ştie mai bine ca tine venirea 
Mea, că el a citit şi nu e prost, şi încearcă să-şi lungească sta- 
tul şi veacul lui. Dar Eu vin şi îţi spun să-L iubeşti pe Dum- 
nezeu din toată inima, cu veghe, tată, şi din tot cugetul, cu 
veghea cugetului tău, şi să nu zici că Domnul nu mai vine, şi 
tu să fii pregătit bine, că dacă eşti gata, Eu vin, fiule. Tu Mă 
ţii să nu vin; tu, cu zăbava ta. Nu vreau, tată, să te trimit în lu- 
me când voi veni. Nu vreau să tragi acolo unde nu-Mi place 
Mie, că Eu acolo nu Mă duc; nu Mă duc în lume. în lume este 
Ilie cu curăţirea pământului, că multă râvnă are el de Dumne- 
zeu, şi de aceea el este cu trupul. Ilie n-a voit să moară cu tru- 
pul, şi dacă n-a voit, Eu am împlinit, şi iată ce mare este acest 
sfânt. Enoh n-a voit să moară cu trupul, şi dacă n-a voit, nu a 
murit. Aşa şi tu să vrei, Israele, copilul Meu de la venirea 
Mea. Mă doare că nu te-ai învrednicit să ai tu de la Mine fruc- 
tul vieţii, căci fructul vieţii este curat, curat, tată, şi tu nu eşti 
curat, şi nu pot sta la masă cu tine ca în cer, şi stau ca pe pă- 
mânt. Mi se frânge inima că nu te-ai învrednicit să ai tu de la 
Mine darul pe care l-am coborât Eu în grădina Mea. în aceas- 

tă grădiniţă am ungere mare, tată. Am trimis pe cei trei sfinţi 
ierarhi la Verginica după postul ei de patruzeci de zile şi pa- 
truzeci de nopţi, şi M-au dat ei din potir ceresc, i-au dat Tru- 
pul Meu, lucrat de cer, de cei trei ierarhi care stau la temelia 
cea de la început, alături de cei dintâi apostoli ai Mei. Acesta 
a fost darul pe care i l-am dat Eu lui Verginica după postul ei 
de patruzeci de zile. Darul a fost Iisus Hristos, adus din cer, 
de ierarhi din cer. Ei sunt ierarhii acestei lucrări şi au ungerea 
lor peste fiii grădiniţei Mele de azi. Ei sunt de la început cu 
Verginica, din anul 1955, şi nimeni nu poate umbla la această 
lucrare aşezată de cer. 

Mereu ţi-am spus: «Israele, am multe să-ţi spun, şi tu 
nu le poţi purta», şi de aceea nu te am în curţile Mele, în tai- 
nele Mele, căci tainele Mele sunt purtate de trupuri curate, şi 
de aceea ţi-am spus să Mă iubeşti cu toată inima ta, ca să se- 
meni cu grădina Mea, şi să rup din ea şi să te sfinţesc cu cele 
din grădina Mea, aşa cum am Scut cu Verginica la început. E 
mare taină această grădiniţă, e mare ungere peste fiii grădinii 
Mele, şi tu, poporul Meu, nu poţi duce această taină, şi de 
aceea îţi spun: pregăteşte-te bine, poporul Meu. Tu zici că ştii, 
dar nu ştii. Ce ştii tu e ce ştii tu, nu e ce ştiu Eu. Această gră- 
dină Mă poartă pe Mine, şi în zadar zici că ştii, şi Eu îţi spun 
că nu ştii, şi îţi spun că eşti ispititor. Şi dacă faci aşa, Eu nu te 
scriu cu cei curaţi la inimă. Cine a umblat aşa, acela a rămas 
cu pipăitul, şi Eu nu mai cred în acela. 

Eu îţi spun, Israele, să te pregăteşti bine cu trupul şi cu 
sufletul şi să mergi la scaunul de pocăinţă, şi să mergi tară pă- 
cate, că mult Mă înţeapă duhul rău în coasta Mea durută şi 
sângerândă când te aude pe tine că încă ai mai avea păcate. 
Aş vrea să nu mai ai păcate, tată, şi am dat de la Mine un om 
ca să te hrănească cu Trupul şi Sângele Meu, ca să nu mai fii 
tu amestecat cu cei care Mă răstignesc, că preoţii bisericii lu- 
mii, toţi Mă răstignesc, Mă răstignesc greu, că au mâinile pli- 
ne de păcate, şi au trupurile pline de plăceri şi de came, că ei 
nu mănâncă seminţe şi mustul din seminţe ca tine. Ei mănân- 
că untdelemn mort, nu untdelemn viu; mănâncă ungere moar- 
tă, şi la Mine toate au viaţă, fiule. Sămânţa are viaţă în ea, iar 
mirul ei unge viaţa şi sufletul şi inima, dar mirul acesta când 
e pus pe foc ca să facă cu el ce face cu alcoolul, acel mir uci- 
de şi sufletul şi trupul, şi nimeni nu mai ştie că de mult s-a 
atins antichrist de untdelemn şi de vin. Ţi-am adus un slujitor 
care stă curat cu trupul şi i-am zis să stea cu tine şi să te hră- 
nească pe tine întru curăţenie şi întru cuminţenie, ca să te 
smulg pe tine din braţele străinilor tăi, care nu sunt din aceas- 
tă lucrare. Omul care îl ia pe Iisus Hristos trebuie apoi să nu 
mai facă păcate, ca nu cumva să-L bage pe Do mn ul în mădu- 
lar stricat şi mort mereu. Ai văzut, tată, sămânţa se dă o dată 
jertfă, şi după aceea îşi face un trup nou şi ţi se dă ţie spre hra- 
nă. Aşa şi trupul omului păcătos, să-şi lase păcatele şi să-L ia 
pe Domnul, şi după aceea să nu mai facă păcat în trupul său 
şi cu mădularul său, că acela se face mădular al lui Iisus 
Hristos. 

Am fost cu mare îngăduinţă două mii de ani, şi de 
atunci numai în mormânt am stat şi numai din mormânt am 
lucrat, căci chiar dacă am avut preoţi cu viaţă curată în trup şi 
în duh, dar pe Mine M-au dat tot la omul care a făcut mereu 
păcat, şi am intrat în mormânt mereu, fiule, în omul care era 
mormânt pentru Mine. Sau dacă omul cel ce se apropia era 
curat, aşa cum au fost şi mulţi dintre fiii tăi, Israele, dar n-ai 
avut preot curat, tată, şi ai avut preot străin de poporul tău şi 
de viaţa ta, şi n-ai avut ce-ţi trebuie. Am luat un martor din 
biserică şi i-am dat cuvânt să se facă arhiereu, şi cuvântul 


Meu l-a făcut arhiereu, şi l-am păstrat în lucrarea Mea şi l-am 
purtat prin cuvânt şi l-am scris în cartea aceasta ca martor de 
pe pământ, din biserica cea de pe pământ, ca să mărturisească 
această vreme şi lucrul Meu cu tine, poporul Meu, lucrul cu- 
vântului Meu peste tine. Şi am pus prin cuvânt ungere peste 
locul grădinii Mele de azi, şi am ridicat piatra legământului 
cel curat, şi am pus la temelia ei chipul Meu şi legea Mea cea 
sfântă, şi am zidit pe această temelie fii cu ungere cerească 
prin cuvântul Meu cel din cer. Şi la această aşezare nouă am 
avut martor arhiereu de pe pământ, numit de Mine prin lucra- 
rea Mea, că el a fost cu lucrarea Mea demult, demult, tată, şi 
a fost cu trupul curat, şi l-am adăugat atunci poporului Meu 
şi l-am făcut martorul Meu, şi iată, el mărturiseşte de la teme- 
lia Mea cea nouă. El este plăpând şi cu paşii legaţi, căci l-au 
duşmănit arhiereii cei trupeşti şi i-au oprit pasul şi glasul, dar 
Eu am lucrat prin el şi cu el ce am avut astăzi de lucrat şi ce 
a fost de intrat în vreme, în istoria vremii, şi iată, ţipă duhul 
cel potrivnic, ţipă de durere şi nu ştie cum să-şi mai facă loc, 
dar în zadar îşi face, că Eu Mi-am lucrat lucrarea Mea, şi ea 
mărturiseşte, şi acest martor al Meu este mare întru Mine. 
Roagă-te, Israele, să se ridice în picioare cel neputincios şi să-i 
cadă lanţurile celui închis de arhiereii de azi. Eu, tată, numai 
înainte voi da de-acum, şi am bătut la poarta ta ca să te pre- 
găteşti de împlinirile cele profeţite vreme de patruzeci de ani. 

Israele care eşti bolnav de mărirea din tine, nu te mai 
supăra, tată, pe lucrătorii cei puşi peste tine. Nu mai umbla cu 
descusutul şi cu pipăitul şi cu împărţitul. Vino-ţi, fiule, în fire 
şi adună-te, că tare eşti tu risipit cu inima şi cu credinţa, măi 
fiule, şi iată, faci mereu lacrimi Duhului Sfânt. Nu mai sta ca 
un străin în poporul Meu, că poporul Meu trebuie să fie un 
duh şi un cuvânt tot poporul Meu. Şi dacă nu este aşa, nu este 
din pricina Mea sau din vina sa, ci din vina ta, cel ce nu stai 
curat şi deschis la masa cuvântului Meu, şi îmi pare rău că 
trec în carte mărturii cu durere, că mai am pe câte unul în po- 
porul Meu, care-Mi face durere, că tu, fiule, nu vezi îngeraşii 
care trec prin faţa ta şi te cercetează şi te scriu la numărul de 
azi al cuvântului Meu, la fiecare masă te scriu îngeraşii cum 
vii şi cum stai şi ce faci şi ce ai în tine, şi cartea va mărturisi, 
că Eu i-am rupt peceţile, şi ea va cuvânta. O, cât a plâns car- 
tea vremii de azi, cât a plâns închisă! Dar a venit vremea să o 
deschid şi să vorbească pentru sau împotriva ta. Tu n-ai crezut 
vreme de patruzeci de ani, şi iată, Eu astăzi împlinesc, şi nu 
te poţi ascunde nicăieri, fiule. Aşa este şi în Scriptură vorbirea 
Mea cu Israel şi istoria Mea de până atunci. Tot aşa de dure- 
roasă este şi cartea aceea, şi iată, scriu încă în ea, scriu şi vor- 
birea Mea cu tine, şi după ce scriu, lucrez. Acum e încă rost 
de înviere, dar nu înviere amestecată cu păcat, că aceea nu se 
scrie înviere. 

Israele tată, lasă-te spre înţelepciune, măi fiule, că de 
aceea te-am rugat să nu mai ucizi ca să mănânci, şi să mă- 
nânci fără să mai ucizi. Să mănânci seminţe şi rod de seminţe, 
şi să ai înţelepciunea ca să pricepi cele cereşti, şi să stea peste 
tine cele cereşti. Să nu se supere cel ce s-a făcut de atâtea ori 
vinovat faţă de cuvântul Meu din vremea celor patruzeci de 
ani, că dacă te-ai făcut vinovat faţă de lucrarea Mea, nu pot, 
tată, să te pun lucrător acum. Şi de ce nu pot? Pentru că este 
scris în carte mărturie rea despre tine. Şi cine a scris în carte, 
tată? Iată, tu eşti cel ce ai scris, nu Eu. Eu doar ţi-am arătat ce 
ai făcut nepotrivit lucrării lui Dumnezeu care te purta prin 
ceaţa vremii. 

Să te pocăieşti, Ierusalime, că mare îţi este numele în- 
tre neamuri, şi nici unul din poporul Meu nu poate fugi din 

carte. E prins în carte tot fiul care a crezut măcar o dată în lu- 
crarea cuvântului Meu. De aceea îţi spun Eu că Mi-e dor de 
tine, poporul Meu, şi că te aştept de patruzeci de ani, tată. Ţi-am 
spus, de patruzeci de ani îţi spun mereu că cel ce bea o pică- 
tură de ţuică se topeşte din faţa Mea şi este luat prin învinui- 
re, prin călcare de cuvânt profeţit. Şi să vezi ce-ţi mai spun Eu 
azi, Israele, că am fii în tine care s-au dus la fund la capătul 
drumului, şi bea ţuică cel ce a vorbit cu Dumnezeu. O, fiule, 
gâtul şi inima nu te-au usturat, dar ochiul te va ustura mult de 
tot, că Eu voi da cuvântul pe faţă, şi vei fi strivit de cuvântul 
cărţii şi vei fi vădit că ai călcat peste cuvântul lui Dumnezeu. 

Eu vin să fac întâlnire cu tine, Israele, ca să vin să-ţi 
spun să fii tu un popor fără de păcate. Eu rostesc acum peste 
tine din nou: iartă-ţi-se ţie păcatele, Israele, dar nu te mai ţine 
de ele, că nu eşti bun de nimic dacă faci aşa. Să nu uiţi, Israe- 
le, ce te-am învăţat Eu astăzi, căci te-am întâmpinat cu o în- 
văţătură adâncă şi ţi-am spus că păcatul se face cu inima şi cu 
cugetul, şi numai după aceea se coboară în trup şi îşi face loc 
în trup. Tu să nu dai vina pe trup, să nu te îndreptăţeşti, că am 
în poporul acesta trupuri care au păcatul în came şi nu ştiu 
sau nu vor să ştie că acesta este păcatul. Trupul dacă nu ar 
avea inimă vie şi minte vie nu ar mai face nimic. 

Israele, să-ţi faci inima locaş iubirii de Dumnezeu, şi 
dacă ai să faci aşa, te vei cunoaşte pe faţă, fiule. Omul până 
nu se învoieşte cu gustul păcatului nu vine fapta păcatului. 
Scoate, fiule, rădăcina, ca să nu mai dea din ea. 

Sunt cu duh de bucurie în sfat cu Israel. îţi mulţumesc, 
poporul Meu, că ai venit în întâmpinarea Mea, şi aş voi să fii 
şi tu mulţumit în duhul tău. Aş vrea, tată, să te vindec de toate 
neputinţele tale, dar îmi trebuie loc şi scaun în tine. în tine, 
fiule din Israel, să nu găsesc mormânt pentru Mine, şi să gă- 
sesc scaun de domnie pentru împărăţia Mea în tine. Vine, şi 
se vede bine, vine plânsul pe pământ, şi ţie îţi trebuie aripioa- 
re, şi iată, iar îţi spun: dacă nu poţi, dacă nu vrei să fii curat 
cu inima şi cu trupul, nu e bine să-Mi încurci statul Meu în 
poporul Meu. Eu M-am săturat de trădători, tată. Eu M-am 
săturat de aşteptat. Sunt lângă arătare, dar rău îi va fi celui ce 
a fost în cartea aceasta, în ogorul acesta, şi s-a dus apoi să nu 
facă ce i-a spus Dumnezeu să facă. Vine usturimea peste cei 
ce au călcat în picioare această învăţătură. 

încercaţi voi, cei vii, şi spuneţi vestea pocăinţei la cei 
ce au căzut din leagănul acesta, din bărcuţa aceasta de lucrare 
cerească. Nu le zic să vină la masa cuvântului Meu, dar le zic 
să caute cu viaţă sfântă, aşa cum cer Eu celui ce va scăpa. Şi 
fiţi atenţi la otrava de pe piaţă, la învăţătura de pe piaţă, să nu 
luaţi nici cu gura, nici cu ochii, nici cu urechea să nu luaţi. Vai 
vouă, tată, dacă nu veţi asculta de acum ca să nu mai căutaţi 
să ştiţi ce păţeşte lumea! Dacă nu veţi sta în această ascultare, 
vai vouă! Nu vă jucaţi cu acest cuvânt, fiilor. Nu mai ascultaţi 
la lume. închideţi ferestrele spre lume, închideţi uşile şi por- 
ţile, închideţi ochii şi urechile şi nu vă mai uitaţi peste lume. 
Este păcat de moarte ceea ce vă spun. Pe cât puteţi, pe cât vă 
stă în putinţă împliniţi aceste cuvinte. Citiţi de la Domnul, 
ascultaţi de la Domnul, uniţi-vă cu cerul, că iată, n-aţi ascultat 
la vreme ca să ieşiţi din lume. Cel ce nu vrea. Eu, Domnul, îl 
rog să se dea deoparte din turma Mea, că Eu trebuie să am o 
turmă fără de vină. De mult timp îţi spun: dacă nu crezi, dacă 
nu vrei cum vreau Eu, dacă stai cum vrei tu, să nu stai în po- 
porul Meu, că- Mi atingi poporul de neascultare. Am fii dobo- 
râţi de la faţa Mea pentru că n-au ascultat şi au făcut altceva, 
şi fac şi acum tot aşa. Acum duhul cel înşelător se făleşte cu 
ei, şi o să le dea cu piciorul duhul cel rău, îmbrăcat în haine 


de creştin, şi aceşti creştini neascultători vor rămâne goi şi în- 
vinuiţi de neascultare. Nu Mă tem de duhul omului, dar îmi 
pare rău de creştinii Mei care s-au lăsat murdăriţi şi doborâţi 
de cei ce au plecat din Mine. 

Ca să stai în această lucrare nu este aşa cum zice 
oricine; este aşa cum zic Eu, Domnul. Eu, tată, am tras mereu 
de inima ta ca să te iau în Duhul Meu, iar tu te-ai ascuns de 
toată aşezarea Mea, dar de Mine n-ai putut să te ascunzi, şi 
Mă uit la tine cum stai răzleţ şi ameţit de cei fără de statură, 
şi Mă uit la alţii care au plecat din lucrarea Mea de frica 
omului cel clătinat, şi Mă uit unde s-au dus; Mă uit şi le arăt 
şi fiilor Mei ce văd Eu, ca să ştie şi ei cele ascunse de cei cu 
inima ascunsă. Eu am căutat mereu cu vindecare, dar cine a 
fost prea vinovat împotriva acestei raze de lucrare cerească, 
acela a luat plata inimii sale, că inima aceluia n-a mai căutat 
spre întoarcere şi s-a dus din turma aceasta, şi aceştia nu sunt 
nicăieri. Ei sunt în cartea aceasta, şi din altă parte Eu nu-i ştiu. 
Aceştia pe nicăieri nu Mă vor mai găsi, decât în staulul Meu 
de lucrare cerească în vremea aceasta. Eu nu Mă mai duc ni- 
căieri pe pământ. Pe unde Mă duc e numai amestecătură, nu- 
mai spini, numai pământ moale, şi nu Mă mai duc, şi stau cu 
tine, fiule, poporul Meu. Eu am venit să-Mi iubesc poporul, 
şi cu iubire să stau pe lângă el, că omul de azi zice că nu mai 
vin, dar iată-Mă cu tine, poporul Meu, şi în lume nu Mă mai 
duc, şi stau cu tine şi suflu peste tine şi te învăluiesc în sfatul 
Meu ceresc, în graiul Meu ceresc, ca să nu rămân fără tine, că 
toate dau să te apuce pe tine şi să-ţi fure lumina cea de la Mi- 
ne, dar lumina este de la Mine, şi nu-ţi poate fura ţie nimeni 
această lumină. 

E dragostea Mea cu tine, Ierusalime, mireasa Mea; e 
dragostea dintre Mire şi mireasă. Un mire şi o mireasă sunt 
curaţi câtă vreme sunt miri. Aşa iubire să fie între Mine şi 
tine, Ierusalime, mireasa Mea de azi, şi să nu doreşti căsăto- 
rie, tată, adică pofte, adică idoli, adică voie după voia ta. Ră- 
mâi mireasă, Ierusalime, că mireasa este curată şi nu este înti- 
nată. Vine lumea, tată, şi Mă întreabă de tine; vine în curând, 
şi va fi să-ţi arăţi veşmântul şi statura şi lucrarea ta. Vine 
omul cel înşelat de cele ale veacului acesta; vine ca să se uite 
la tine şi ca să facă ce faci tu, şi ca să facă ce fac Eu; vine să 
înveţe lecţia vieţii fără de moarte. E dragostea Mea cu tine, e 
cartea Mea cu tine, cartea drumului Meu cu tine, şi tu va fi să 
spui ce a spus Pavel apostolul după ce s-a trezit din sine, du- 
pă ce M-a prigonit pe Mine şi pe fiii bisericii Mele. 

Vor veni preoţii şi arhiereii să le dai şi lor ce ai tu şi să 
stea sub slava ta, dar fii mireasă curată, poporul Meu din ur- 
mă. Te-am îmbrăcat frumos, tată. Vezi să nu te pătezi, vezi să 
nu te agăţi, vezi să nu-ţi pierzi veşmântul. Furtuna e mare şi 
vremea e ceţoasă. Vezi să nu te ia vântul, fiule. Vântul, tată, 
ascultă de Mine dacă tu vei fi cu Mine. Dacă vei fi cu tine, 
vântului nu-i este teamă de trup. 

Eu te cuprind în dragostea Mea, în mantia Mea, şi n-ai 
să mai auzi pe nicăieri cântarea aceasta de dragoste. E dragos- 
tea Mea cu tine, Ierusalime, şi vreau să ai faţă după chipul şi 
asemănarea Mea. 

Pace vouă, copii şi copile din poporul Meu! Ce bine e 
să fie copil poporul Meu, să fie copil, aşa cum Eu am profeţit. 
Dar cine nu este copil, se vede că nu este copil. Iubiţi duhul 
de copil în voi. Copiii nu ştiu ce este teama. Fiţi copii ai Ta- 
tălui şi ai Fiului şi ai Sfântului Duh, şi veţi pluti pe deasupra. 

Vine primăvara Mea şi a ta, Ierusalime. Vine, tată, pa- 
jiştea cea nestricăcioasă, că mult aşteaptă firea descoperirea 
fiilor lui Dumnezeu, care o vor salva pe ea din stricăciune. Eu 

rostesc vindecare peste tine, poporul Meu Israel. Vindecă-te 
de tot ce te doare şi aleargă sănătos spre cele ce nu se vor mai 
sfârşi. Cele nesfârşite vin odată cu Mine şi sunt făcute pentru 
tine, poporul Meu cel moştenitor. Vino, tată, să moştenim ce- 
le ce nu se văd, şi ochii tăi să se desfacă. Amin. 

Să se desfacă ochii tăi, Ierusalime! Ascultă această po- 
runcă, fiule, poporul Meu. Eu sunt cuvânt peste tine, şi lumea 
nu ştie cum sunt Eu cu tine. Am spus la lume despre taina 
Mea cu tine, şi lumea va vedea pe poporul Meu. Să se desfacă 
ochii tăi, Ierusalime! Pace ţie! Pace prin cuvânt, şi cuvântul 
să fie cu viaţă peste tine! Eu am sărbătoarea Mea deasupra ta, 
am cerul cu Mine deasupra ta. Amin, amin, amin. 

2/15 februarie 1995 

Cuvântul Domnului pentru România 

Proorocie despre desfacerea peceţilor cărţii cuvântului. Domnul 
aşează poporul în post de patruzeci de zile. Taina seminţelor de 
grâu şi de untdelemn. „ Civilizaţia “ este înstrăinare de Dumnezeu. 
Şcoala este sfinţenia. România: corabia salvării. întărirea ungerii 
arhiereului Irineu. Cartea: scaunul de judecată. 

M am coborât deasupra ieslei Mele, M-am cobo- 
rât cu scaun de îngeri. Pun din nou pecetea 
Mea peste Israel, în numele Tatălui şi al Fiului şi al Sfântului 
Duh. Amin. Aceasta este pecetea şi semnul prin care Eu, 
Domnul Iisus Hristos, cobor şi lucrez peste Israel, care împli- 
neşte patruzeci de ani, patruzeci de ani de hrană prin cuvântul 
acestei lucrări. 

Pace vouă, străjeri ai ieslei în care coboară cuvântul 
Meu! Iată ce fac: Mă zidesc în cuvânt înaintea ta, poporul 
Meu. Mă zidesc în grădina Mea şi Mă fac cuvânt. Mă întoc- 
mesc şi Mă numesc Cuvântul lui Dumnezeu, şi cuvântul ră- 
mâne pe masa ta, pe inima ta şi în cartea Mea din Israel, în is- 
toria Mea de cuvânt în vremea aceasta. Cuvântul Meu rămâne 
cu tine, Israele, şi să-l împlineşti, tată, că n-are cine să împli- 
nească pe pământ cuvântul Meu. Cuvântul Meu a fost zidit 
prin prooroci, că ei au scris cuvântul Meu, iar Eu l-am împli- 
nit. Măi fiilor, cuvântul Meu a fost prin Verginica şi tu l-ai as- 
cultat, poporul Meu, atâta vreme l-ai ascultat, căci M-am zidit 
înaintea ta prin cuvânt. 

Ierusalime, popor al lui Israel, am fost cu tine patruzeci 
de ani şi am trimis glas de trâmbiţă peste tine ca să te aduni 
acum la sărbătoarea cea mare, căci Eu, Domnul, desfac pece- 
ţile cărţii, şi voi sărbători această carte care se numeşte Cu- 
vântul lui Dumnezeu. Dar cartea aceasta nu mai ai când s-o 
înveţi, şi de aceea vin înaintea ta. Iau pe fiii grădinii Mele şi 
Mă cobor cu ei în calea ta, la poala muntelui, căci tu eşti mun- 
tele Meu şi ai vârf şi ai poale. Nu mai ai, tată, când să înveţi 
să faci cele din carte. Vremea învăţatului a fost până acum. 
Acum e sărbătoare de trecere. Cartea aceasta trebuie acum 
s-o împlineşti mereu, mereu, şi de aceea am coborât Eu acum. 
Am coborât să-ţi spun cuvânt. Şi ce cuvânt? Cuvânt de împli- 
nit. Fii atent, că Moise a postit patruzeci de zile ca să vorbeas- 
că cu Mine şi să se sfinţească apoi, şi să rămână întru Mine. 
Ilie a postit patruzeci de zile ca să vorbească cu Mine şi să-l 
iau la cer cu trăsură şi cu cai cereşti. Verginica, fiule, a postit 
patruzeci de zile, şi apoi am coborât în ea şi am făcut din ea 
izvorul râului vieţii, şi din râul acesta ai băut tu. Eu sunt râul 
vieţii, şi am izvorât din Verginica în calea ta, că am făcut din 
ea stâncă, şi temelie pe stâncă, şi am venit şi Mi-am atins to- 
iagul Meu de ea, şi a ţâşnit din ea izvorul râului vieţii, şi tu, 
Israele, ai băut din râul vieţii. Dacă până acum nu ai ştiut ce 


ai băut tu prin această stâncă, iată, azi îţi spun din ce ai băut 
tu. Ai băut din râul vieţii, râul despre care scrie în Scripturi. 
Şi cum aşa? M-am coborât şi am biruit lumea din tine, şi am 
biruit necredinţa din tine, şi ţi-am făcut cu mâna şi ţi-am ară- 
tat izvorul Meu şi ţi-am dat să bei din el şi să înviezi, şi să-ţi 
dau, tată, drum de rai sub picioare. Am stat cu potecuţa cea 
spre rai în calea ta şi mereu ţi-am arătat-o, şi mereu te-am îm- 
biat spre rai. Râul curgea spre tine, că am făcut din Verginica 
albie de râu. O, ce n-am făcut Eu din ea ca să stau înaintea ta! 
în vremea lui Moise stăteam acoperit şi lucram. Eram acope- 
rit de nor sau de negură, sau de văzduh eram acoperit, iar 
Moise asculta glasul Meu şi spunea poporului cuvântul Meu, 
şi am lucrat atunci după cum era omul, tată. în vremea lui Ilie 
tot aşa am lucrat, şi am fost ascuns în vânt şi am vorbit cu Ilie. 
Cu proorocii tot aşa am lucrat. Cu Avraam, cu Isaac şi cu Ia- 
cov am lucrat la fel. Iată, Israele, câţi fii ai credinţei! Şi astăzi 
ai fost tu scris şi ales ca să ai glasul Meu şi cuvântul Meu pes- 
te tine, şi acum îţi pun carte pe braţe, că dacă o bucăţeleam 
până acum, tu n-ai mai fi fost popor al Meu, că te-ar fi rupt în 
bucăţi vremea şi fiii vremii, dar am poruncit să se desfacă pe- 
ceţile cărţii, căci vrednic sunt să iau şi să deschid aceste pe- 
ceţi. Am spus cu puţin timp înainte: «Vai de cel ce moare mai 
înainte de deschiderea cărţii!». Şi iată de ce am venit. Am ve- 
nit să-ţi spun să înviezi bine, bine, Israele, mai înainte de des- 
chiderea cărţii, şi să fii în mare sfinţenie de-acum, şi să fii cu- 
minte de-acum, cuminte cum n-ai fost niciodată, căci se des- 
chide cartea Mea din vremea ta. Fii atent, poporul Meu, că nu 
e de joacă, şi e de înviat de-acum. înviază, înviază, Ierusali- 
me, că slava Domnului vine şi te acoperă pe tine! înviază şi 
te bucură întru înviere, iar moarte în tine să nu mai fie 
de-acum, căci cine mai face moarte de-acum în tine, acela va 
fi mai de plâns decât orice păcătos. 

Sun din trâmbiţă peste tine să te pregăteşti cu post de 
patruzeci de zile, şi vom întâmpina sărbătoarea deschiderii 
cărţii, a desfacerii peceţilor cărţii, iar tu eşti scris în cartea 
aceasta şi te numeşti Israel, popor al Domnului. Să vină stră- 
jerii, să vină sutaşii tăi înaintea ta şi să-ţi aducă cuvântul Meu 
ca să-l împlineşti, şi să rămâi apoi pe veci în sfinţenie cereas- 
că pe pământ şi în trupul duhului tău, căci trupul tău fi-va să 
se vadă templu al Meu în vremea care mai este, şi va umbla 
după tine omul care va căuta pocăinţă şi scăpare. 

Fiule, poporul Meu, să posteşti, tată, patruzeci de zile; 
să nu te mai dai la mâncări timp de patruzeci de zile. îţi voi 
da putere mare, fiule, poporul Meu. îţi voi da saţ ceresc, Is- 
raele, iubitul Meu fiu. Mănâncă, tată, pâine după ce trece 
ziua. Mănâncă, fiule, grâu, aşa cum a mâncat Rut, fiica Moa- 
bului, care a găsit milă în Israel culegând spice de grâu de pe 
urma secerătorilor. Rut era rudenie cu neamul lui Avraam, şi 
am adăugat-o lui Israel şi am scris-o în numărul strămoşilor 
Mei cei de după trup. Iată ce face postul, căci pe această fiică 
a condus-o spre Dumnezeul lui Israel. Omul care mănâncă 
grâu, acela se îndumnezeieşte în duh şi în trup, căci taina bo- 
bului de grâu este ca de aici şi până la cer de mare, fiule, 
poporul Meu; este o putere mare în om. Eu i-am deprins pe 
apostolii Mei întru această taină, şi vreau să te deprind şi pe 
tine, Israele de azi, popor de apostoli de la sfârşit. Vreau şi tu 
să mănânci grâu, şi îţi voi da multă, multă sănătate dacă Mă 
vei asculta să iubeşti hrana aceasta; şi îţi voi da duh de sfin- 
ţenie, căci bobul cel viu de grâu va lucra în tine şi Mă va creş- 
te pe Mine întru tine, şi tu Mă vei iubi cu mare har şi cu mare 
iubire. Vin să te pregătesc bine şi să te învăţ să mănânci să- 
mânţa de grâu şi sămânţa de untdelemn, lapte şi miere din 

cele crescute de Mine pentru cel sfânt de pe pământ. Vin şi 
Mă zidesc prin cuvânt înaintea ta şi îţi dau învăţătură de înţe- 
lepciune a vieţii tară de sfârşit, căci va fi să treci cu Mine o 
punte, ca să nu rămâi să guşti şi tu din sfârşitul lumii. Iată, 
lumea va rămâne pe pământ şi îi va sluji lui antichrist, dar cu 
tine voi fi Eu, şi îţi voi sfinţi trupul şi mintea şi îţi voi bine- 
cuvânta pâinea şi apa şi sămânţa de grâu şi de untdelemn, şi 
îţi voi binecuvânta roadele cele curate, bucate curate din pă- 
mânt binecuvântat de Mine. Postul este de folos numai celor 
ce iubesc postul. în vremea postului cel curat diavolii nu mai 
au curajul asupra ta, iar îngerii se desfată cu cei ce postesc. în 
vremea postului trebuie să se stingă mândriile, pretenţiile şi 
vicleşugul cel ascuns din om, dar omul lumii de azi nu ştie 
rostul şi puterea postului. Postul însănătoşeşte pe om şi îl hră- 
neşte sufleteşte. Tot trupul omului trece spre însănătoşire prin 
post. Omul, tată, nu crede că toată boala trupului şi a sufletu- 
lui vine de la mâncare şi de la pântecele cel cu mâncare. Nu 
mai crede omul aşa ceva. Zice omul că nu are vitamine dacă 
nu mănâncă, aşa zice omul ştiinţei. O, are dreptate omul ştiin- 
ţei, dar nu ştie cum să aibă. O, dacă omul omoară mâncarea 
şi numai apoi o mănâncă, şi dacă aşa face cu toată viaţa din 
mâncare, de unde, tată, să aibă mâncarea viaţă şi putere? 
Mâncarea este muncă trupească, iar postul este muncă duhov- 
nicească, măi fiilor. Proorocii aveau postul peste viaţa lor, şi 
de aceea vorbea Duhul Sfânt peste ei. Cine, Israele, să mai 
creadă că glasul Meu cu tine este Duhul Sfânt de peste tine? 
Tu, poporul Meu, ai avut rânduială de post şi de mâncare şi 
de trăire şi de sfinţire, tată. Ferice ţie dacă M-ai ascultat! Ia- 
tă, dacă nu M-ai ascultat întru toate, ascultă-Mă, poporul 
Meu, ascultă-Mă întru toate, până la punte, tată, şi vei vedea 
apoi pentru ce M-ai ascultat. 

îi voi spune la lume că este Dumnezeu. Să vezi tu ce o 
să-i spun Eu la lume că este Dumnezeu şi cum este Dumne- 
zeu. Aşează-te, Israele, mireasa Mea, că va vedea lumea că tu 
ai Mire şi că L-ai iubit pe Mirele tău. Mirele lumii este păca- 
tul, tată, dar Mirele creştinului este Domnul Iisus Hristos. Po- 
porul Meu, tu eşti mireasa Mea, fiule. Să fii mireasă neîntina- 
tă, fiule, poporul Meu, căci vai celui ce va fi dat în stânga 
atunci când vom pune piciorul pe punte, când vom trece por- 
tiţa fericirii! Curăţă-te bine, Israele, şi curăţă-ţi simţurile tale, 
şi cu ele să Mă simţi pe Mine, că sunt aproape de tine, şi cu 
ele să Mă iubeşti pe Mine, ca să nu rămâi tară de Mine, fiule, 
mireasa Mea. Eu sunt fără de păcat, şi tot aşa vreau să am şi 
mireasa, căci te-am scos din lume ca să te fac vrednic de 
Mine, poporule, mireasa Mea. Te-am luat din poporul român 
şi vreau să fac din poporul român nuntaşi la nunta Mea cu 
tine, Israele, mireasă iubită de Dumnezeu. 

O, românule, românule creştin, adu-ţi aminte de Mine, 
românule, poporul Meu ales! O, că te-a încântat un cuvânt 
urât şi l-ai luat pe limbă şi ţi s-a părut dulce şi ai mâncat şi 
te-ai înveşmântat cu rodul acestui cuvânt! Că a venit la tine 
cel străin şi ţi-a şoptit la ureche acest cuvânt: civilizaţie. La 
Mine nu este acest cuvânt, iar în cartea limbii tale nu era nici 
acolo acest cuvânt. Dar acest cuvânt este păgânie, tată. Nu 
este de la Dumnezeu nimic în acest cuvânt cu faţă ascunsă. Şi 
acum cine te mai scapă pe tine de această dulceaţă? O, iată ce 
ai păţit, românule, că la această dulceaţă trag muştele şi mă- 
nâncă din tine şi te lasă sărac de Mine. Iată ce cuvânt, ce lim- 
bă străină de Mine: civilizaţie. Românule tată, tu trebuia să 
slujeşti lui Dumnezeu, românule, poporul Meu, că ai ungere 
de la începutul tău, creştinule român, ai semnul Meu pe tine, 
iar semnul, acesta este: în numele Tatălui şi al Fiului şi al 


Sfântului Duh. Amin. Tu nu trebuia să-i slujeşti trupului tău, 
căci cu trupul faci păcat dacă slujeşti aşa. Tu trebuia să slu- 
jeşti Duhului lui Dumnezeu cu cugetul tău, căci cu duhul tău 
faci cer şi sfinţenie şi viaţă adevărată. O, poporule român, 
te-ai civilizat, şi de Dumnezeu te-ai depărtat. Eu te-am născut 
din Duhul Sfânt la naşterea Mea din Fecioară. Eu M-am năs- 
cut prunc, şi tu te-ai născut popor într-o singură zi, în ziua cu- 
vântului Meu rostit peste tine, ţară română, ţară creştină! O, 
tu ştii ce înseamnă român? Nu ştii ce înseamnă acest cuvânt, 
român. Pe ce limbă să vorbesc Eu cu tine ca să Mă înţeleg cu 
tine ca la începutul tău, românule, poporul Meu? O, te-ai bă- 
gat şi tu în cutie, tată, şi nu mai ai ogradă şi iarbă şi pomi şi 
pădure şi poiană şi căsuţe cu miere şi sapă şi grapă, şi nu mai 
eşti român. Eşti neamţ, că te-ai lăsat după praznicele nem- 
ţeşti. Eşti francez, că te-ai îmbrăcat cu haină franţuză. Eşti en- 
glez, că ţi-ai stâlcit limba ta cea dulce. Eşti turc, şi ai făcut ca 
Israel, care s-a unit cu trup de pe cale. Eşti american, că ţi-ai 
uitat vârsta ta, care este cât a Mea, şi ţi-ai uitat strămoşii pe 
care-i ai dedesubtul tău. Eşti american, de parcă nu mai ai 
strămoşi şi frumuseţe străbună. Ţi-ai uitat bunicii, poporule 
român. O, românule tată, de ce nu mai vorbeşti româneşte, 
măi fiule al Meu şi al bunicilor tăi? Nu mai vorbeşti frumos, 
şi Eu, iată, vorbesc româneşte, că frumoasă este limba româ- 
nească pe pământ şi în cer. Nu mai este astăzi frumoasă limba 
ta. Ţi-ai stâlcit-o cu împrumutatul de la străinii neamului tău, 
şi n-a fost frumos ce ai făcut. O, unde-ţi este limba ta creşti- 
nă? Ţi-am dat de veste împărăţia cerurilor încă de la naşterea 
ta, şi am pus pe tine pânză albă de botez şi te-am învăţat ru- 
găciunea „ Tatăl nostru “ şi ţi-am trimis limba cea cerească, 
limba Evangheliei împărăţiei cerurilor pe pământul tău. Ţi-am 
trimis fecior curat, născut din Mine, ca să te facă mireasă 
Mie, poporule român, şi ţi-a adus veşmânt ţesut din apă şi din 
duh şi din sânge şi ţi-am dat nume nou şi te-am numit român. 
Duhul Meu Cel sfânt te-a numit cu nume nou, ţară creştină, 
aşa cum naşul Meu Mi-a dat Mie la botez numele Iisus Hris- 
tos. Aşa ţi-a dat ţie Dumnezeu numele de român la botezul 
tău. Şi aşa cum toate neamurile s-au binecuvântat în Avraam 
cu numele de Israel, tot aşa acum, Israele de azi, se vor bine- 
cuvânta neamurile toate în numele tău cel nou, şi pe care-1 ai 
de la Mine de două mii de ani, căci tot omul care se va îmbră- 
ca cu cămăşuţa de creştin se va numi român. 

O, vin să te strig. Te strigă începutul tău şi dragostea 
Mea cea dintâi întru tine, că Eu pe limba ta rostesc judecata 
păcatului şi Evanghelia învierii făpturii, şi tu, românule, ţi-ai 
urât limba ta, Evanghelia Mea, şi ai luat în ea de la alte po- 
poare, care n-au ungerea ta. Numai tu ai ungere încă din scu- 
tece; numai tu între popoarele vremii; numai tu, Românie, 
ţară a întoarcerii Mele. De aceea te-am pregătit şi te-am năs- 
cut şi la începutul tău, şi la sfârşitul tău, şi tu de ce ţi-ai uitat 
limba şi Evanghelia? De ce? O, aceasta este desfrânare, tată. 
Ai făcut şi tu ce au făcut popoarele păgâne. Ai făcut fabrici de 
fum şi uzine de moarte, ca să pregăteşti moartea trupului tău, 
şi omul cel mic din tine nu ştie ce faci tu peste el. Te-ai făcut 
şi tu stăpân pe om, românule, poporul Meu, dar Eu l-am făcut 
pe om să fie liber şi nu rob omului. Ai învăţat şi tu calea pă- 
gână şi ştiinţă păgână, şi nu te-a dus la bine, şi te-a dus la min- 
ciună şi la moarte. Dar Eu vin să te dezrobesc. Tu eşti poporul 
Meu ales, eşti omul cel născut de sus la naşterea Mea şi a ta, 
căci Tatăl ne-a născut odată pe Mine şi pe tine, Mire şi mirea- 
să din cer, din apă, duh şi sânge. 

Am pus peste tine regi şi voievozi viteji şi plini de Du- 
hul Meu, iar când greşeai, te pedepseam prin unealta Mea. Te 

pedepseam după cum era statul tău cu Mine şi te mângâiam 
după cum era credincioşia ta, ca să nu te pierd din braţe, ca să 
nu rămân cu braţele goale de mireasă. O, te-ai dezbrăcat de 
Mine, şi Eu te-am părăsit. Stau ascuns de faţa ta şi aştept clipa 
răscumpărării tale. Trezeşte-te, te strig! Auzi tu glasul Meu? 
Ridică-te şi du-te după cel vândut şi alungat, căci ungerea ta 
e pe creştetul lui. Când el a fost alungat de tine, Eu am dat 
toată ungerea ta cu el, şi a plecat cu ea pe frunte şi nici un rău 
nu a pierdut pe cel pribeag al tău. 

O, poporule român, plânge voievodul tău în mijlocul 
Egiptului; plânge regele tău, românule; plânge şi te binecuvin- 
tează mereu plângând, ca să nu pieri; plânge şi se roagă cu toa- 
tă inima lui, aşa cum plângea David, unsul Meu, când îşi scria 
rugăciunile pe pământ. Plânge regele tău, românule, că i s-a 
luat casa şi ţara şi neamul, şi nimeni nu-1 doreşte cu adevărat 
dintre cei ce se zbat pentru el, că aceia nu fac voia Mea pe 
pământ, şi el prin voia Mea va birui împotriva omului duşman 
pe Dumnezeu, va birui prin poporul Meu cel sfinţit, şi regele 
tău va veni la Mine şi la tine, poporul Meu român. O, el a fost 
aruncat de la locul lui, şi de atunci ţie nu ţi-a mai mers bine, 
că pe cel mic l-ai dus departe ca să-l mănânce fiarele. Ai făcut 
şi tu ca fraţii lui Iosif, care l-au alungat pe cel mic, şi de atunci 
tu eşti rob, aşa cum a fost Israel rob în Babilon. 

O, românule, românule, oare, tu eşti un popor cu suflet 
rău? Nu eşti cu suflet rău, dar de ce, tată, l-ai alungat pe cel 
născut de Mine pentru tine? Cine, tată, te-a învăţat pe tine să 
faci aşa? Eu am pedepsit şi mai pedepsesc pe cei ce te-au scos 
pe tine de la om cu suflet bun la om cu suflet crud. O, nu e 
voie să se omoare frate pe frate, Israele român. Nu dă voie 
Dumnezeu să faci nimicire şi moarte. Eu te-am iertat, şi te voi 
împrospăta cu Duhul Sfânt, dar spală-ţi, tată, acest păcat stri- 
gător la cer, că Eu am scris în poruncile Mele să nu ucizi, să 
nu mărturiseşti strâmb, să nu iei dreptul aproapelui tău. Eu nu 
ţi-am spus să-ţi tai capul, şi tu de ce ţi l-ai tăiat? Ţi l-ai tăiat, 
şi ţi-ai pus altceva în locul lui. Eu n-am spus să-ţi alungi un- 
sul, şi tu de ce l-ai alungat? Şi unde este unsul acestui popor? 
O, Eu l-am ocrotit, că el a strigat la Mine pentru el şi pentru 
tine. Eu n-am avut niciodată popor fără păstor şi păstor fără 
popor. 

Spală-ţi păcatul, Românie, şi te pocăieşte, tată, că tu 
mărturiseşti prin faptele tale că eşti fiu şi fiică celor ce au în- 
cuviinţat fapta cea rea cu care să se omoare şi să se alunge 
unşii Mei din tine. Iată, vin şi suflu peste tine cu cuvântul 
Meu. Ia-ţi straie sfinte pe tine, românule, poporul Meu. Unde 
îţi este, tată, portul tău de român, de creştin? O, tu eşti popor 
păgân după port. Se uită bunicii tăi să te zărească, să te cu- 
noască între cei de pe pământ, şi nu te zăresc bunicii tăi. Tot 
cerul poartă numele românului pe buze şi pe cânt. Tot cerul şi 
toţi îngerii cântă cântarea coroanei române. Numai românul 
nu se mai arată ca să fie zărit de bunicii săi. Românule, unde 
îţi este cămaşa românească? Caută bine ca să-ţi găseşti cămă- 
şuţa, fiule român, că Eu deschid cartea, şi tu vei vedea unde 
va merge lumea cea păgână la chip şi la port. Ia, tată, chipul 
Meu, chipul bunicilor tăi, dar să nu te ascunzi sub chipul Meu 
ca să-Mi spui că eşti creştin şi să nu fii creştin. 

O, tu nu ştii ce am gătit Eu pentru tine, românule tată. 
Am în tine un popor mititel. L-am luat din tine şi l-am crescut 
sub raza cuvântului Meu şi l-am făcut mare la duh şi la cu- 
vânt, şi l-am ţinut ascuns de irozi şi de iude, şi am străbătut 
cu el pustiul necredinţei, şi îl scot deasupra, tată, şi îl pun în 
sfeşnic, ca să te lumineze şi ca să te iei după viaţa lui şi să faci 
din el un model de viaţă fără de moarte peste tine. O, fiule ro- 


mân, ce micuţ eşti, tată! De ce eşti aşa de mic, aşa de fără de 
duh? O, nu e bun păcatul. Te-a despărţit de Mine; nu e bun. 
Te-a despărţit de curăţenie şi te-a unit cu stricăciunea, fiule 
român. 

Cuvântul Meu vine pe vânt, vine cu vântul, pe vânt 
subţire vine cu Mine la tine, românule, poporul Meu. Vine pe 
adiere de vânt, ca la Avraam, ca la Moise, ca la Ilie. Cu lumea 
păgână vorbesc altfel. Vorbesc prin fapte cu lumea păgână. 
Am rostit, şi tot aşa rostesc şi azi prin prooroci. Rostesc plăgi 
peste lumea păgână, şi cuvântul se face faptă. Cu lumea vor- 
besc prin tunet, prin trăsnet, prin înec, prin zguduituri de pă- 
mânt, prin foc, prin palmă rea, prin lipsă de înţelepciune peste 
lume. 

O, popor român, n-am ce face cu oamenii cu şcoli, n-am 
la ce îi pune. Şcoala este sfinţenia, şi cei învăţaţi de pe pă- 
mânt nu au şcoala sfinţeniei şi lucrarea ei. N-am ce face cu 
cei cu şcoală, n-am. N-am decât să-i orbesc ca pe Saul, care 
avea şcoală şi Mă prigonea de multă şcoală ce avea, şi după 
aceea l-am pus să Mă vestească la cei de alt neam şi l-am 
smerit facându-Mă biruitor în el. Aşa l-am biruit Eu pe Saul, 
pe cel cu şcoală de pe pământ. N-am ce face cu cei mândri, 
cu cei ce au cugetul mândru. Mie îmi trebuie om sărac cu du- 
hul. Cel mândru îşi este sieşi dumnezeu. N-am ce face cu cel 
mândru. N-am, tată, ce face cu cel vopsit, cu cel fardat, căci 
vopsitul este o lucrare urâtă, care acoperă răul şi urâtul şi 
minciuna ca să nu se vadă. Fardul este faţa vopsită ca să nu 
se vadă faţa urâtă. Stau ascuns de faţa ta şi aştept clipa răs- 
cumpărării tale, românule, creştinul Meu. Trezeşte-te! Auzi tu 
glasul Meu? 

Spală-ţi păcatul, Românie, şi te pocăieşte, tată. Sunt 
gata să-ţi iert păcatul. 

Am în tine un om uns de Mine, un om din planul Meu 
cel de peste tine. Am făcut în tine un lucru minunat şi ţi-am 
adus o pietricică albă, şi vreau să scriu pe ea numele tău, şi 
vreau să cunoşti izvorul Meu. Am în tine o pietricică albă şi 
sfântă şi cu ochi mulţi, şi am cele şapte duhuri dumnezeieşti 
scrise pe ea, iar în vârful ei scrie: Cuvântul lui Dumnezeu. Şi 
am avut în vremea aceasta un martor la piatra acestui izvor, 
ca să-ţi dau ţie piatră de izvor, poporule român. Am luat pe 
acest martor şi i-am poruncit să dea cu toiagul în piatra aceas- 
ta ca să iasă din ea râul vieţii înaintea ta, poporule, românule 
creştin. Am din fiii bisericii lumii un fiu uns de cuvântul Meu 
de acum. 

O, Petrul Meu cel de azi, cel ce Mi-ai pus biserica pe 
piatră prin mărturisirea ta! O, Irineu, cuvânt de pace peste bi- 
serică, Petrul Meu de azi, îţi mulţumesc, tată, pentru că ai 
venit pe apă la Mine, dar te-ai îndoit în drum spre Mine. Dar 
Eu îţi voi întări apa de sub picioarele tale şi nu te vei scufun- 
da. îţi mulţumesc că M-ai ajutat să-Mi ridic biserica pe piatra 
ei cea dintâi, pe fapta ei cea dintâi. Pace ţie! Numele tău în- 
seamnă pace. Pace ţie, unsul Meu cel de azi! îţi mulţumesc, 
tată, cu tot cerul îţi mulţumesc, cu apostolii Mei cei doispre- 
zece, care au pus piatră bisericii Mele; îţi mulţumesc că ai as- 
cultat de curajul pe care Eu ţi l-am dat, de Mi-ai ridicat la loc 
biserica Mea ca s-o pun în sfeşnic, tată. Era ruinată biserica 
Mea cea de la început şi nu avea cine să Mi-o mai pună înapoi 
pe piatră. îţi mulţumesc şi te numesc fericitul Meu. Te nu- 
mesc preafericit pentru a ta menire de la Mine. Iată, unii au 
stricat biserica, iar alţii o zidesc la loc. Când am putut, am fă- 
cut mână întinsă bisericii lumii. Te-am uns şi te-am aşezat pe 
tronul bisericii şi am făcut din tine mână întinsă bisericii 
lumii. Când am putut, Mi-am făcut loc. Acum, tată, nu mai 

pot întinde mâna bisericii lumii, care s-a depărtat de Mine. 
Mi-e ruşine cu ea la Tatăl. E plină de sodomie şi de malahie 
şi de curvie şi de pântece şi de fărădelege. A rămas din ea nu- 
mai pântece şi fărădelege, lată, Eu îi mai dau ceva, îi dau car- 
tea cuvântului Meu de azi, scaunul Meu de judecată, şi o în- 
treb: de ce M-a părăsit? De ce s-a lăsat cumpărată de duhul 
cel străin de Mine? 

Fiule uns de Mine în vremea aceasta, uns de cuvântul 
lui Dumnezeu! Eu nu-ţi scriu ţie clătinare. în zadar se bucură 
de tine vrăjmaşii Mei şi ai tăi. Eu nu-ţi scriu ţie clătinare, căci 
omul bisericii lumii ţi-a luat ţie izvorul Meu şi ţi-a luat paşii. 
Dacă-Mi spui acum că nu mai crezi în lucrarea cuvântului 
Meu, Eu nu-ţi scriu ţie lepădare, şi le-o scriu celor ce le place 
să te audă pe tine zicând că te lepezi de lucrarea cuvântului 
Meu. Nu are seamăn inima ta cu inima lor. Tu nu ai loc, aşa 
cum eşti tu, între oameni. Oamenii nu ştiu ce este Dumnezeu, 
dar tu ştii de la Mine ce este Dumnezeu şi ce este viaţă, viaţă 
fără de moarte. O, de ar şti omul bisericii lumii ce este viaţă 
fără de moarte! Viaţă fără de moarte este sfinţenie în trup, în 
cuget şi în suflet, este trăire de Eden veşnic în trup. Asta în- 
seamnă viaţă fără de moarte. Omul care iubeşte viaţa, acela 
ascultă cuvântul lui Dumnezeu şi îl crede şi îl împlineşte. Aş 
vrea, fiule, să împaci pe România cu Mine, Fiul lui Dum- 
nezeu. Aş vrea să vină România la pocăinţă, şi tu să faci între 
Mine şi ea act de naştere de sus, din apă, din duh şi din sânge, 
act de împăcare cu Dumnezeu. Aş vrea să ştie şi să creadă 
România Mea că tu eşti unsul Meu, şi cuvântul Meu eşti peste 
ea. O, ce salvare minunată am voit şi voiesc să fac Eu prin 
tine peste România Mea, poporul Meu ales! Nu-ţi mai spun 
„Scoală-te şi vino!“, că tu eşti rob şi nu poţi, dar îţi spun să 
stai cu Mine, cu Mine întru tine, până ce Eu îţi voi da înapoi 
cărarea spre izvorul Meu. îţi mulţumesc pentru lucrul tău 
lucrat la cuvântul Meu, că am întins mâna să se ridice din 
cădere cel ce rătăceşte fără Mine. îţi mulţumesc, tată, pentru 
suferinţa duhului tău, purtată de la cei necredincioşi întru cu- 
vântul Meu. De şaptezeci de ori câte şapte îţi mulţumesc, în 
numele Tatălui şi al Fiului şi al Sfântului Duh. Amin. Şi voi 
lucra cu tot cerul peste România, poporul Meu ales, şi tot cel 
ce va fi creştin se va numi român, că am semnul Meu în po- 
porul român, am pe poporul cuvântului Meu, munte al Sio- 
nului Meu, şi toate popoarele vor lua legea Mea din muntele 
acesta, din Siloamul Meu de azi, şi voi boteza pe cel ce va 
crede, în apa vindecătoare a Siloamului cel nou, în numele 
Tatălui şi al Fiului şi al Sfântului Duh. Amin. îi voi boteza pe 
unii cu apa Duhului Sfânt, iar pe alţii, cu focul Duhului Sfânt. 
Cu apă şi foc voi lucra peste grâu şi peste pleavă, şi voi întări 
lucrarea Mea şi voi desface sulul ei. Aşteaptă cerul desfacerea 
sulului cărţii. 

Românule, românule creştin, ia-ţi, tată, cămaşa de ro- 
mân pe tine; ia-ţi, fiule român, cămaşa de botez pe tine şi stai 
înaintea Mea, că vin la tine, poporule român, şi voi ridica din 
tine popor de apostoli ai Cuvântului lui Dumnezeu. Amin, 
amin, amin. 

Străjerii Mei, mai stau, tată, o clipă deasupra ieslei. 
Mai stau cu Israel al Meu, mai stau un pic. Mai am un pic de 
cuvânt peste Israel. 

Israele, ce faci tu, măi tată? O, mereu am plâns că n-ai 
vrut să citeşti Scriptura, şi mereu ţi-am spus s-o citeşti, şi me- 
reu am rugat pe mai-marii tăi să te înveţe lecţia Scripturii, 
tată. Dacă tu citeai Scriptura, vedeai ce este păcatul şi nu-1 
mai făceai. Eşti necunoscător de Scriptură şi n-ai să-Mi poţi 
spune că n-ai avut Scriptură. Iată, cartea Mea de azi este una 


cu Scriptura, tată. De aceea am venit cu lucrarea aceasta, că 
tu n-ai vrut să citeşti şi să înţelegi Scriptura. în Scriptură scrie 
bine despre păcat şi despre plata păcatului. Acolo mai scrie că 
pocăinţa este sfârşitul păcatului, dar nu numai pentru o vre- 
me. Ai ştiut tu că aşa scrie în Scriptură? Eu ştiam că am ne- 
voie de tine să fii sfânt, şi de aceea te rugam să citeşti Scrip- 
tura şi să stai cu Mine întru duh de pocăinţă. Femeia păcătoa- 
să n-a fost osândită de nimeni, şi i-am spus şi Eu: «Nici Eu nu 
te osândesc, dar de acum să nu mai păcătuieşti». Aşa trebuia 
să faci tu când ai venit la Mine ca să te iert. Trebuia apoi să 
nu mai păcătuieşti Israele. Eu nu te-am osândit, dar tu trebuia 
să nu mai păcătuieşti apoi. Cine a venit la Mine, a venit să nu 
mai păcătuiască, dar tu, tată, ai păcătuit şi apoi, şi ai făcut 
fapte ruşinoase înaintea cerului, că era să-Mi nimiceşti toată 
lucrarea Mea dacă Eu nu lucram ca în cer, cu dreptate. La 
Mine este altfel. Să fii al Meu înseamnă să nu mai păcătuieşti, 
să nu mai stai cu poftele şi cu patimile; asta înseamnă să fii al 
Meu. Altfel, eşti al trupului. Iată, ai de ce plânge, iar Eu cu la- 
crimile tale îţi voi spăla ţie cămaşa, fiule. De unde, tată! că tu 
nu plângi. Dar să plângi, şi să te ridici în ultimul ceas, fiule. 
Te văd şi azi că ai în tine gând de poftă ruşinoasă. Sfântul 
Martinian s-a aruncat în foc ca să alunge dinaintea lui trupul 
poftei ruşinoase. Şi tu ce faci? Tu te povesteşti că ai poftă ru- 
şinoasă. Vin şi îţi spun să te curăţeşti prin lacrimi şi prin iu- 
bire de cer şi nu prin iubire de trup şi de prostie ruşinoasă. O, 
de ce nu vrei tu să mori? Iată, n-ai murit nici până acum, nu 
te-ai răstignit nici până acum. Ţi-am spus, fiule, să mori, şi tu 
nu M-ai ascultat, că dacă M-ai fi ascultat, ai fi murit demult, 
şi erai viu acum. Fiule, păcatul se face cu simţul, tată, cu 
cugetul, măi Israele. Ia-Mă pe Mine în cugetul tău şi vorbeşte 
cu Mine în rugăciune şi în sfat. Tu zici că ai frică de Dum- 
nezeu, dar nu ştii ce înseamnă să ai frică de Dumnezeu, nu 
ştii. Dacă n-ai frică, n-ai nici oprire de la cele rele. Şi dacă 
faci aşa, stai acasă, tată, nu mai merge la creştini, că nu mai e 
vremea să te sminteşti cu poftă ruşinoasă. O, rău îmi pare că 
nu ţi-ai sfinţit cugetul şi inima şi iubirea, că dacă ai fi făcut 
aşa, erai acum vindecător. Pe tâlharul de pe cruce l-am iertat 
în clipa când s-a pocăit de relele lui şi a crezut în Mine, iar Eu 
i-am dat raiul pentru pocăinţa lui. Dar tu, poporul Meu, Mă 
cunoşti de mult, şi ai avut vreme lungă să te pocăieşti. Pocă- 
inţa înseamnă să nu mai faci păcate şi să te lepezi de tine şi 
să-Mi urmezi Mie întru purtare de cruce curată şi sfântă, nu 
de cruce întinată, fiule. 

Măi apostolii Mei, măi lucrătorii Mei, strângeţi, tată, 
turma lui Israel şi spălaţi-o de păcatele de până acum. Staţi ca 
martori, străjerii Mei din grădina cuvântului Meu. Cei trei fii 
unşi în grădina Mea, staţi, tată, ca martori în vremea când po- 
porul se va strânge, şi Eu voi rosti peste el duh de pocăinţă şi 
de dezlegare de păcate şi de împăcare cu Dumnezeu, că iată, 
avem, fiilor, patruzeci de zile de îmbrăcare în sfinţenie. Spu- 
neţi poporului lui Israel să nu mai facă păcate cu simţul şi cu 
cugetul. Pe unul ca acela îl voi da de la Mine dacă se va mai 
hrăni cu cele ce murdăresc locul Meu din creştin. Acela va ră- 
mâne om fără duh, şi îl voi sluţi pe unul ca acela, ca să vi-1 
fac cunoscut. Vreau să fie sfânt Israel. Dacă până acum nu a 
fost aşa cum cere Dumnezeu, acum să fie poporul Meu sfânt 
cu cugetul şi cu inima şi cu iubirea şi cu trupul. Cine nu vrea, 
acela nu poate. Pe cel ce vrea, pe acela Eu îl voi ajuta şi îl voi 
milui cu ajutor de sfinţi şi de îngeri. 

Fiilor, nu vă încredeţi în copii. Nu lăsaţi pe copii să-Mi 
pună foc lucrării Mele. Lucraţi lucrare de veghe, că sunt plin 
de buboaie de la copiii voştri. O, că n-a vrut creştinul să crea- 

dă că şcoala lumii ucide pe fiii poporului Meu! Dar cine Mă 
iubeşte pe Mine, acela nu este biruit de păcat. De ce nu este? 
Pentru că Mă iubeşte pe Mine, pentru că nu vrea să Mă dea 
afară din el. 

O, fiilor, nu Mă daţi afară din voi. Vine sfârşitul lumii, 
tată. Nu vă voi putea ocroti de sfârşit dacă nu veţi fi Mie fii 
curaţi. Nu minte Scriptura care spune: «Unul va fi luat, şi 
altul, lăsat». Fiţi treji şi atenţi la aceste cuvinte. 

Slujitorul care Mă ajută pe Mine să facă lucrarea po- 
căinţei peste poporul Meu, iar fiii grădinii Mele vor fi martori 
în clipa aceea, iar după aceea să nu mai păcătuiţi în trup, măi 
fiilor. Luaţi cu dragoste lecţia postului, şi cu fericire mare să 
lucraţi vremea postului, şi cu rugăciune plină de nădejde să 
lucraţi. Ne vom întâlni după vremea postului şi vom desface 
peceţile cărţii şi voi coborî pe Duhul Sfânt peste poporul 
Meu. Va veni un popor curat, curat, şi slab de came şi de trup. 
Am fii care trăiesc mai sfânt decât voi. Să nu se smintească 
aceştia când vor veni, că vai vouă dacă va veni de la voi spre 
ei sminteală! Luaţi lecţia Mea, şi binecuvântată să vă fie hra- 
na cea sfântă a postului. Postul să vă fie însoţit de laude du- 
hovniceşti, de slujbe sfinte şi de rugăciuni de împăcare cu 
Dumnezeu. îl rog pe slujitorul care Mă ajută în popor să facă 
rugăciuni cu poporul. Să se adune când şi când în locul unde 
Mă adun Eu cu poporul şi să aducă rugăciune cerului în 
mijlocul poporului. Să nu obosească, şi să lucreze la cuvântul 
Meu, nu la cuvântul poporului cel slab. Nu vă mai duceţi la 
acest slujitor, cei care nu vreţi să ascultaţi de cuvântul acestei 
lucrări. Cei ce lucraţi altfel sau altceva decât cuvântul Meu, 
nu vă mai duceţi. Lăsaţi-1 pe acesta să fie pentru cei ce ascultă 
şi se sfinţesc. O, slujitorul Meu, ascultă-Mă pe Mine, tată, nu 
pe cel ce te face să ieşi din legea Mea cea orânduită pentru 
sfinţenia poporului Meu. Ceilalţi care încă nu au înviat bine, 
aceia să meargă la preoţii din lume. Iar voi, străjerii Mei, cer- 
cetaţi bine paşii poporului Meu şi feriţi-Mi pe acest slujitor de 
cei cu duh nestatornic. Amin. 

Poporul Meu, aceasta este ziua ridicării tale, şi de acum 
să nu mai păcătuieşti. Fiilor, strângeţi-vă puterile. Sunteţi la 
capătul frontului de luptă. Alegeţi cele sfinte şi luaţi pe voi 
sfinţenia şi despărţirea de lume şi de duhul lumii. 

Sun din trâmbiţă peste Israel. Israele, să te aduni, tată, 
la praznicul Paştelui Meu cel de patruzeci de ani cu tine, căci 
cuvântul Meu în mijlocul tău a fost praznic de înviere, Ieru- 
salime sfinţit. Pregăteşte-te curat, cu cămăşuţă curată, fiule 
din Israel. Pregăteşte psalmi, şi cântare de sărbătoare să pre- 
găteşti, şi cunună, fiule, să-ţi găteşti. Uniţi-vă întru pregătire 
şi despărţiţi-vă de cugete neplăcute lui Dumnezeu. Daţi Mie 
inimile voastre. Eu voi intra în ele şi vă voi cârmui spre pun- 
tea care va apărea la capătul cărării. Se deschide cartea, tată, 
se împlineşte această Scriptură. Să se adune poporul şi învă- 
ţătorii lui, ca să pregătească sărbătoarea deschiderii cărţii. Să 
fii popor de sfinţi, măi Ierusalime, ca să-ţi pot da cele ce ţi-am 
pregătit. Amin, amin, amin. 

19 februarie/4 martie 1995 

Cuvântul Domnului către poporul creştin 

Toate proorociile vor seca, şi va rămâne Cuvântul lui Dumnezeu. 
Domnul, Arhiereul Tatălui, face spovedanie poporului cuvântului 
Său. Pregătirea poporului pentru desfacerea peceţilor cărţii. 

I sraele, Israele, am venit la tine şi ţi-am adus pacea 
Mea şi dragostea Mea. Pace ţie, că Eu, Do mn ul 


Iisus Hristos, asta vreau. Vreau pacea Mea peste tine şi pacea 
ta peste Mine şi întru Mine, dar să ai pace la fel cu pacea Mea, 
Israele, copilaşul Meu de la sfârşitul vremilor. Mi-e drag, tată, 
să-ţi văd grămadă pe fiii tăi, şi Mi-e tare drag să grăiesc cu- 
vântul Meu în mijlocul tău. De aceea te strămut şi te adun şi 
Mă mângâi cu tine, că n-am, tată, mângâiere, căci nici cerul 
nu-Mi poate mângâia durerea care vine peste Mine de la omul 
cel de pe pământ, de la plânsul pământului, care-Mi rupe pa- 
cea. Iată ce fac. Mă ascund cu pacea Mea în tine, măi popo- 
rul Meu, şi îmi leg ranele cu tine şi te fac pe tine alifie pentru 
ranele Mele. Mă dor ranele, fiule. îţi spun şi Eu ţie, Mă 
tângui, tată, şi te aştept să faci tu minunea aceasta aşteptată de 
Mine de şapte mii de ani; să faci tu minune, ca să-Mi vindeci 
ranele şi zăcerea Mea şi multa Mea durere care Mi se face de 
la omul de pe pământ. Nimeni nu mai are milă de Mine. Sunt 
o mulţime de prooroci pe pământ, şi să-i vezi, tată, ce fac 
aceştia, că mănâncă de toate şi fac şi păcate, şi proorocesc 
după dragul omului, şi cu aceştia nu mai ajung Eu la bun sfâr- 
şit. De aceea am plâns adânc, şi mereu te-am rugat să nu mai 
umbli după hrană străină de această grădină, că ţie, Israele, 
nu-ţi trebuie piaţă, măi fiule. Ai cămară plină, ai hambare 
pline, şi mai stau şi Eu mereu în calea ta cu cuvântul Meu, 
tată, cu cuvânt curat şi neamestecat, că Eu sunt curat şi nea- 
mestecat. N-ai ştiut tu să înţelegi de ce am plâns Eu mereu ca 
să te rog să te opreşti de la străini şi să nu mai iei de la străinii 
acestei lucrări. Stai cu Mine, tată, ca să te deprinzi cu ascul- 
tarea stând lângă Mine. Măi Israele, Eu îţi spun ţie, tată, că nu 
are nimeni ce am Eu pentru tine. Tu de la nimeni nu Mă poţi 
lua dacă îţi este numele scris în cartea Mea de azi. Ba le mai 
goleşti şi traista celor la care te duci ca să Mă cauţi. Şi de ce? 
Iată de ce. Eu pe aceia îi golesc, ca să nu mănânci tu din altă 
parte cuvântul Meu, şi ca să rămâi flămând atunci când nu ră- 
mâi statornic la casa ta, la masa aceasta de cuvânt din cer, ca- 
re nu va fi goală niciodată. Hai, fiule, să stăm îmbrăţişaţi la 
masa aceasta, că iată, când am început această lucrare, am 
pornit cu încă patru prooroci alături de trâmbiţa Mea Vergini- 
ca. Unde, tată, sunt aceia? De ce n-au stat până la sfârşit la 
această masă dulce şi curată şi cu Mine la masă? Şi-au făcut 
ei masă, că a Mea era cu post, aşa cum îmi place Mie şi aşa 
cum este de vieţuit pe pământ, precum în cer. S-au dus din 
pricina mâncării, fiule tată, aşa cum bietul Adam s-a dus de la 
masa cea de rai, tot din pricina mâncării s-a dus, bietul de el. 
Şi tot aşa fac oamenii, fac ca şi Adam, şi nu vor cu cele din 
rai. Vor cu mâncare din neascultare, şi omul de azi nu mai tra- 
ge la sănătate; vrea numai mâncare, vrea numai boală şi nu- 
mai pofte vrea. Vrea sarmale şi gogoşi omul cel creştin de azi. 
O, aşa ceva nu este obicei creştin, şi este încă rămăşiţă de pof- 
tă veche acest obicei. înviază, înviază, Noule Israele, Noule 
Ierusalime! înviază, tată, întru viaţă fără de moarte, întru via- 
ţă de Eden nestricăcios şi curat şi veşnic ! 

Am venit, Israele, Israele scump şi iubit, am venit cu 
cei prea iubiţi, ca să fac un act de împăcare trainică între Mine 
şi tine. Şi tu, fiule, să fii atent, atent cum n-ai fost niciodată, 
că mult am plâns şi am tânjit că nu aveam în tine bucătar 
aparte pentru tine. Bucătarii lumii au mâini murdare, fiule, au 
trupuri murdare şi nu merită să pună mâna pe cele din cer. Lor 
le place cu pământul şi cu tina lor. Iată, am ieşit înaintea ta, 
am venit la poala muntelui. Am aplecat vârful muntelui şi 
M-am lăsat la poale să-ţi dau păşunea Mea şi să-ţi iau păşu- 
nea ta. Ţi-o iau pe a ta şi ţi-o dau pe a Mea. Israele, dă-Mi 
Mie păşunea ta ca s-o arunc în foc şi s-o ard şi s-o pedepsesc, 
iar pe tine să te iau numai cu păşunea Mea. Am venit să-ţi iau 

iarba ta de la gură, că nu e bună iarba ta, şi să iei, fiule, iarba 
cea din cer şi să stai întru ea. Şi ce vreau Eu, oare, să-ţi spun, 
tată? O, n-am venit să te ocărăsc, n-am venit la poala munte- 
lui să te osândesc, nu, tată. Dar am venit să te iert de tot ce ai 
greşit tu până acum, şi să-ţi spun aşa: iartă-ţi-se ţie, şi de 
acum să nu mai păcătuieşti, şi să fii dezlegat de legătura pă- 
catelor tale, şi să te scriu om născut de sus, şi să intri la masa 
cea de sus, ca să o aşez înaintea ta. Dar trebuie să-ţi amintesc 
de cele ce ai făcut, şi lucrez cu blândeţe, tată, ca să osândim 
păcatul, măi fiilor. O, Eu n-am venit să vă osândesc pe voi. 
Am venit să osândesc păcatul care v-a luat dinaintea Mea atâ- 
ta vreme, fiilor. Dar acum tu eşti un popor ascultător, şi aşa 
vreau să fii, şi să nu te temi de post, şi să te temi de mâncări, 
fiule din Israel. Nu vrea omul să creadă că mâncarea l-a scos 
din rai, că mâncarea i-a îngreuiat trupul şi l-a făcut fără simţ 
ceresc, că mâncarea i-a îmbolnăvit trupul şi sufletul de atâtea 
felurite boli, că mâncarea l-a învăţat pe om la poftă şi la sânge 
şi că mâncarea l-a dezbrăcat de haina Duhului Sfânt. Toate 
spitalele sunt pline de trupuri care s-au îmbolnăvit din mân- 
care şi din pofte şi din păcate. Numai creştinul Meu mai iu- 
beşte sănătatea; sănătatea, fiilor, unul din cele mai mari daruri 
peste om. Cine-şi calcă în picioare acest dar, pe acela darul îl 
părăseşte şi se întoarce la Dumnezeu. Eu de aceea am venit şi 
ţi-am spus să mănânci grâu. Ţi-am dat acest medicament că 
te-am consultat şi te-am găsit lipsit de sănătate. în bobul de 
grâu stă ascuns medicamentul sănătăţii de trup şi de suflet. El 
are darul şi harul pe care trebuie să-l aibă omul Meu cel nou, 
şi voi face din tine hambar pentru Mine şi pentru Duhul Meu 
Cel Sfânt şi pentru înviere şi pentru lumină, hambar de pâine 
şi de vin, întru împărăţie înnoită şi împrospătată. 

O, Ierusalim iubit, am venit nu demult şi ţi-am spus să 
nu ucizi, şi acum vin şi îţi spun să nu ucizi bobul de grâu. Mă- 
nâncă-1 viu, fiule. Spală-1 şi ţine-1 în baie şi pregăteşte-1 cu 
viaţă în el şi mănâncă viaţă, tată. Mănâncă în fiecare zi viaţă, 
că vreau după aceea să-ţi dau în fiecare zi pâine şi vin nou, că 
te voi strânge mănunchi şi te voi ţine la masa Mea şi îţi voi 
răsplăti cu pâine şi cu vin, şi nu va mai fi moartea şi supărarea 
şi grijile şi oboseala. Lasă-te, fiule, spre sănătate. Să nu ucizi 
ca să mănânci. Am să vin mereu cu toate câte am să-ţi dau ţie, 
că vreau, tată, să te pregătesc cu haină cerească şi vreau să-ţi 
lipesc aripioare şi vreau să te fac să treci prin piatră şi prin apă 
şi prin fier, şi prin pământ să treci, ca să- Mi scoţi pe morţii cei 
care zac aşteptând. Vreau să bagi mâna în gropi şi să scoţi pe 
morţi afară, şi să fac pământul nou şi să stea pe el trupuri vii, 
înviate prin tine. 

Cel ce mănâncă ar tot mânca mereu. Cel ce nu mănân- 
că n-ar mai mânca deloc, dar acela mănâncă să aibă grijă de 
viaţa şi de taina Mea în om. 

Poporul Meu, vreau să am putere în tine, fiule, poporul 
Meu. Vreau să am loc şi locaş în tine. Vreau să fac din trupul 
tău templu pentru tine şi biserică în care să intre Fiul lui 
Dumnezeu prin pâine şi vin. Am pregătit pentru tine pâine şi 
vin nou. M-am pregătit pentru tine ca să Mă dau ţie întru pu- 
tere. Am pus acest fruct în pământul grădinii Mele cea nouă, 
şi îl las, tată, să se coacă bine. Cum adică aşa? Iată cum. Fii 
atent ce-ţi spun Eu azi. Mă las spre jertfire pentru tine în fie- 
care zi, până ce te vei face sănătos, până vei fi bine pregătit 
pentru mărul Meu cel nou. Mă jertfesc pentru tine în fiecare 
zi în grădiniţa Mea, în ieslea Mea de azi, până ce voi face din 
tine făptură nouă şi sfântă şi fără de păcat, aşa precum sunt 
Eu, şi îţi voi da să mănânci din pomul vieţii, şi din rai, copilul 
Meu. Nu voi rupe nici un pic de fruct până nu vei învia, po- 


porul Meu, şi apoi vom face serbare de Paşti nou înaintea ta. 
Eu aşa am spus la ucenici la cina Mea din urmă: «Luaţi şi 
mâncaţi Trupul şi Sângele Meu, că nu-l voi mai bea cu voi 
până nu-l vom bea nou întru împărăţia cea nouă a Tatălui 
Meu». Vreau pe pământ să serbez acest Paşti, şi de aceea am 
tras de tine patruzeci de ani, Israele. Vreau să te scap de trudă 
şi de griji, şi vreau să te aduc la vremea cântărilor şi a îngeri- 
lor care vor cânta cu poporul Meu laolaltă. 

Pregăteşte-te, poporul Meu. Am căutat să pun înaintea 
ta un slujitor din lucrarea Mea. Eu, Domnul, îl rog să facă du- 
pă lege rânduiala pentru mărturisirea păcatelor, şi apoi iau un 
fiu şi îl pun să-ţi amintească de păcatele pe care le face omul 
pe pământ. Să nu te ruşinezi, tată. Fiecare din voi are acum pe 
îngeraşul păzitor lângă el, şi îi cercetează inima şi glasul şi 
cugetul, iar cu pană cerească scrie lucrarea pocăinţei. Spune, 
tată, că eşti cel mai căzut, cel mai pierdut. Spune că n-a păcă- 
tuit nimeni cât ai păcătuit tu. Spune că ai păcătuit şapte mii de 
ani, şi se va ierta prin tine până la al miilea neam. Lasă-te să 
fii mijlocitorul omului care păcătuieşte de şapte mii de ani, şi 
îţi va mulţumi omul cel din toate veacurile. Iată, la această 
mărturie este de faţă tot cerul şi tot iadul, dar nu vă temeţi, Eu 
sunt aici, întru scaun de domnie, ca să curăţim păcatul şi 
osânda păcatului. Spuneţi: „Da, Doamne, am făcut, am greşit 
la cer şi înaintea Ta “. Spune aşa înaintea Mea, şi vor pleca 
diavolii tânguindu-se şi vor pleca fără de putere, şi se va sfâ- 
şia lucrarea lor. Spune: „Da, Doamne, am greşit întru toate, 
şi prin toate sunt vinovat şi vor auzi morţii din morminte şi 
se vor bucura şi vor învia când vor auzi că tu spui: „Am gre- 
şit, Doamne, ca Adam, şi mai mult decât atât. Iartă-mă şi mă 
înviază şi nu mă lepăda pe mine, osănditul “. 

Să se ridice fiul care va rosti numele păcatului, iar apoi 
să se citească actul de iertare. Stau cerul şi iadul în aşteptarea 
iertării. 

Pace vouă! Binecuvântată să vă fie mărturisirea şi po- 
căinţa. Eu sunt aici cu tot cerul sfânt. Amin, amin, amin. 

(Domnul face loc spovedaniei poporului creştin, n.r.) 

Fiilor, fiilor, ascultaţi glasul Meu. Eu sunt mai înainte 
de mărturisirea voastră. Adăugaţi acum şi aceste cuvinte spre 
desăvârşita pocăinţă, şi ziceţi: 

Doamne, Dumnezeul părinţilor noştri cei de la început 
şi până azi, până la trâmbiţa Ta, Verginica, şi până la noi, 
mărturisim necredinţa pe care am avut-o faţă de cuvântul 
Tău; mărturisim clătinarea şi neascultarea faţă de cuvântul 
Tău. 

- Am hulit, cu voie sau fără de voie, cu ştiinţă sau cu 
neştiinţă, cu gândul, cu inima şi cu fapta şi cu viaţa noastră 
cea cu neascultare, am hulit lucrarea cuvântului Tău; 

- Am necinstit cuvântul Tău, mergând de la masa 
aceasta la alte mese, la alţi prooroci; 

- Am zis că este diavolul şi nu Dumnezeu în lucrarea 
cuvântului Tău, şi nu am împlinit ce mi-ai cerut ca să stau cu- 
rat cu trupul şi cu sufletul; 

- Nu m-am temut să vin să stau întinat înaintea cu- 
vântului Tău, şi am stat cu neruşinare şi fără simţ şi am rănit 
trupul trâmbiţei Tale Verginica, atingăndu-mă întinat şi neas- 
cultător; 

- Cuvântul Tău l-am auzit, dar nu l-am împlinit, şi m-am 
dus să fac ca mine atâta vreme, Doamne; 

-Am trecut mereu peste aşezarea Ta, peste trâmbiţa Ta 
Verginica, peste păstori şi peste lucrători, făcăndu-i şi pe ei 
să greşească înaintea Ta; 

- N-am avut teamă de Tine, Doamne, şi de aceea am 
pierdut înţelepciunea şi umilinţa; 

- Doamne, Doamne, Tu mi-ai spus mereu să nu mă 
opresc în sfatul celor răzvrătiţi, iar eu, din contra, am mers 
cu ei pe aceeaşi cale şi am zis ca ei şi am fost unit cu ei; 

- M-am despărţit de lucrarea Ta şi am stat fără ea şi 
fără viaţa pe care Tu mi-ai cerut-o; 

-Am răstignit pe Duhul Sfânt în toate chipurile, fie din 
neînţelepciune, fie din necunoaştere, fie din mândrie, fie prin 
judecată, judecăndu-L; 

- O, de câte ori am zis că nu este Dumnezeu şi că este 
numai omul, alegând să împlinesc sau să nu împlinesc şi cău- 
tând să scap de apăsarea aceasta. Am socotit cuvântul Tău 
apăsare peste mine; 

- Am dus păstorii în stare să facă judecată strâmbă 
peste creştini şi peste unşii lui Dumnezeu; 

-Am făcut pe alţi creştini să hulească şi să dărâme lu- 
crarea cuvântului Tău şi să nu o creadă a fi de la Dumnezeu; 

-Am iubit omul şi nu pe Dumnezeu în această turmă; 

-Am călcat în picioare cuvântul Tău de pregătire, îm- 
bătându-mă, fumând, curvind, minţind şi împrăştiindu-mi 
mintea şi inima în lume şi cu oamenii din lume; 

- N-am ascultat să ies din lume, şi m-am dus să mun- 
cesc omului din lume ca să-mi dea bani să-mi fac lucruri în 
casă şi haine frumoase şi mâncare de pe piaţă, că am mâncat 
mâncări necurate, înjurate, dăruite diavolului, şi nu le-am 
curăţit prin stropirea cu agheasmă şi prin rugăciune aşa cum 
ai spus Tu: «nici apă să nu beţi fără Mine»; 

- Tu mi-ai spus să renunţ la mizeria din curte, la porc 
şi la vacă şi la capră şi la găini, şi nu Te-am ascultat la 
vreme, sau nu Te ascult nici acum, şi nu mi-am grăbit 
pregătirea; 

- N-am ascultat să nu mai cumpăr haine de material 
plastic şi îmbrăcăminte păgână şi lumească, şi mi-a plăcut să 
fiu bine îmbrăcat şi colorat şi nesmerit; 

- Am fost la nunţi şi la botezuri, peste legea Ta cea 
sfântă; 

- Doamne, n-am avut grijă de copii, şi copiii mei au 
păcătuit înaintea Ta; 

- Copil fiind, n-am ascultat de Dumnezeu şi de părinţi, 
şi am făcut desfrănare pe ascuns înaintea lui Dumnezeu şi a 
acestei lucrări; 

- Am iubit lumea şi duhul lumii şi am zăbovit cu omul 
din lume, complăcăndu-mă cu vorbe fără Dumnezeu; 

-Am ucis de atâtea ori duhul fiilor acestei lucrări şi 
n-am fost adevărat frate întru Hristos în această lucrare; 

- Am avut gândurile mele, ascunzişurile mele, faptele 
mele aparte, şi n-am stat bine în trupul acestui popor ales. 
Am stat cum am voit eu şi nu cum ai voit Tu, Doamne 
Dumnezeul meu; 

- Am voit şi am tânjit să fiu pe treaptă mare între fiii 
acestei lucrări, şi dacă n-am putut, am scos armele duşmă- 
niei şi ale răzvrătirii şi ale hulei şi ale cârtirii şi ale împrăş- 
tierii oilor din popor; 

- Am tras oile acestei stâne prin alte grădini, pe la 
prooroci străini de lucrarea aceasta, şi am omorât credinţa şi 
statornicia fiilor din această lucrare; 

-Am clevetit paşii şi faptele fraţilor lui Hristos în acest 
popor In loc să mă smeresc şi să mă rog pentru mine şi 
pentru fratele meu, aşa am făcut, am clevetit, şi apoi m-am 
ascuns cu fapta aceasta şi am aţâţat foc diavolesc în turma 
Ta, Doamne; 


- Am căutat numai binele şi uşorul şi neascultarea, şi 
de cruce m-am scuturat şi am căutat să-mi fie numai bine; 

- Nu m-am bucurat în necazuri ca şi în bucurii şi n-am 
putut pricepe ce mare strălucire îmi pot aduce încercările; 

- Am căutat să am de toate, şi bani şi stare, şi le-am 
luat în schimbul Tău, Doamne. Dar când toate acestea vor 
cădea, să nu mă arunci de la faţa Ta. Primeşte-mă acum şi 
dă-mi putere să nu mai vreau altceva în afară de Tine. 

Ce rău n-am făcut eu în lucrarea aceasta şi împotriva 
ei! Iartă-mă, Cel ce ai venit astăzi să mă ierţi, Dumnezeul 
meu, Iisus Hristos, Mântuitorul meu, Fiule trimis de Tatăl 
înaintea mea! Iartă-mă şi ţine-mă întru lucrare de împărăţie, 
că eu nu Te-am ascultat să dau răul de lângă mine, să dau 
mila dăunătoare de la mine şi să nu stau alături cu cel ce face 
păcat în trupul său şi în jurul său, că am zis că-mi este soţ, 
sau soţie, sau copil, sau mamă, sau tată, sau rudă, sau prie- 
ten. I-am iubit pe ei mai mult decât pe Tine şi nu sunt acum 
vrednic de Tine. Dezleagă-mă, Doamne, dezleagă-mi paşii 
mei, ca să fiu numai cu Tine şi cu împărăţia Ta în inima mea. 

(Se fac rugăciunile de dezlegare a păcatelor şi de împăcare 
cu Dumnezeu, n.r.) 

Fiilor din Israel, iată, tată, spălatu-v-aţi, curăţitu-v-aţi, 
luminatu-v-aţi şi miruitu-v-aţi şi însemnatu-v-aţi cu numele 
Meu. O, fiilor, aveţi grijă de această hăinuţă pe care v-am dat-o 
Eu astăzi, iar de ce este necurat să nu vă mai atingeţi, şi Eu 
vă voi primi pe voi şi voi fi cu voi. Scris este în lege: «Cel cu- 
rat care se atinge de cel necurat, apoi şi cel curat este necu- 
rat până seara». Luptaţi-vă de acum, lăsaţi-vă dincoace de 
prag. Treceţi pragul înainte, dar înapoi să nu-1 mai treceţi, că 
ne pregătim de mare sărbătoare. Mâncaţi mâncare curată, 
trăiţi viaţă curată şi cuget curat, cu cântec curat şi cuvânt 
curat. Dacă cineva din voi se va mai încumeta să rămână bu- 
ruiană şi nu grâu, lăsaţi aşa, că Eu sunt Acela Care sortez nu- 
maidecât, că e vremea poporului cel curat. Cine are prilejul să 
stea curat şi sfânt şi nu stă, acela va fi vai de el. Cine nu are 
prilejul şi este încă rob sub lege şi sub strâmtorare, acela să-şi 
păstreze viaţa şi hrana sfântă şi să stea mereu pe mână şi pe 
trup cu agheasmă sfântă şi să dea mereu în jurul său cu apa 
Mea cea sfântă, luată din grădina cuvântului Meu. Veniţi cu 
cofiţe şi luaţi apa cea curăţitoare din izvoarele grădinii cuvân- 
tului Meu. Veniţi şi luaţi şi păstraţi-vă curaţi şi sfinţi şi pregă- 
tiţi-vă de serbare cerească. Fiilor, nimeni nu are voie să che- 
me la serbare. Aceasta o voi face Eu, prin aşezarea Mea. Nu 
să se anunţe unul pe altul, şi să anunţe trimisul Meu, şi nu 
altfel să se anunţe. Iată, acum luaţi din hrana vieţii şi pregăti- 
ţi-vă mereu pentru viaţă veşnică şi curată şi îngerească, fiilor. 
Lăsaţi poverile jos. Lăsaţi poverile jos şi luaţi crucea Mea; 
crucea Mea, fiilor, iar povara voastră lăsaţi-o jos de-acum. 
Povara voastră să fie ca un fulg, dar crucea Mea şi viaţa Mea 
să vă fie povară, ca să vă plătesc că Mi-aţi dus crucea Mea 
cea grea din vremea aceasta. 

Israele, iubitul Meu copil, să nu ucizi ca să mănânci, să 
nu ucizi hrana pe care o mănânci. S-o mănânci vie, tată. Uită-te 
şi numără până la o sută când fierbi hrana ta, şi las-o apoi să 
se moaie şi mănânc-o. N-o mai fierbe până ce o omori de tot, 
nu mai ucide viaţa, măi Israele. Esau pentru o mâncare fiartă 
şi-a vândut dreptul pe care l-a avut înaintea Mea. Tu să nu-ţi 
pierzi slava pe care o ai de la Mine, Israele, noul Meu născut, 
pruncul Meu cel mic, copilul Meu cel mai iubit, întru care am 
binevoit. 




776 


Cuvântul lui Dumnezeu 


Pace ţie şi inimii tale, copile nou-născut, şi să creşti 
fiiguţa, tată, iubindu-Mă pe Mine. Cine Mă iubeşte pe Mine, 
Eu întru acela cresc. Să Mă iubeşti, copile scump, şi să-L iu- 
beşti pe Dumnezeu în om. Cine iubeşte pe Dumnezeu în om, 
acela este mare. Eu sunt ascuns în faţa ta, dar curând, curând 
Mă voi lăsa descoperit, aşa cum în casa lui Luca şi Cleopa în 
Emaus M-am lăsat descoperit la masa lor. De la ei M-am dus 
la cer, dar la tine vin, şi Mă voi descoperi. 

Te iubesc cu mare iubire, Israele, fiul Meu. Pace ţie, şi 
hăinuţă curată, fiule scump! Pace ţie, Noule Ierusalime, şi 
vom veni unii spre alţii. Vă mângâi cu harul Meu şi vă dau ha- 
rul Meu. în numele Tatălui şi al Fiului şi al Sfântului Duh, pe- 
cetea Mea să fie peste tine, Israele, copilul Meu iubit. Amin. 

Vom sărbători deschiderea cărţii şi patruzeci de ani cu 
voi. Eu sunt Cuvântul lui Dumnezeu. Eu sunt cartea, căci car- 
tea aceasta se numeşte Cuvântul lui Dumnezeu. Amin, amin, 
amin. 

25 februarie/ 10 martie 1995 
Praznicul Buneivestiri 

Cele nevăzute sunt cuprinse în cele văzute. Biserica este cerească, 
nu este pământească; aceasta este taina ortodoxiei. Slujitorul 
Domnului este cel numit de Domnul. Binecuvântare pentru lucrul 
cărţii cuvântului. Poporul Noului Ierusalim va primi veşnicia 

învierii. 

I erusalime, Ierusalime, am coborât pentru tine cu 
cuvântul Meu, şi sărbătoreşte cerul cu tine, scum- 
pul Meu Ierusalim, poporul Meu cel de la sfârşit. Am scris în- 
ceput, Ierusalime. Am scris început de cer nou şi pământ nou, 
căci cerul se odihneşte peste tine şi în tine. Sfânta Treime, 
Tatăl, Fiul şi Duhul Sfânt, Şi-a început odihna, măi Ierusali- 
me. Un picuţ mai este până la odihna deplină a Tatălui şi a 
Fiului şi a Duhului Sfânt. 

Pace şi sărbătoare de bunăvestire! Bucură-te, Ierusali- 
me, cel ce ai harul Meu, Domnul este cu tine, şi vei fi spre lu- 
mină neamurilor şi spre slava celor ce vor crede în Dum- 
nezeu. Amin. 

Vin să te binevestesc, fiule. Vin, tată, cu arhangheli şi 
cu îngeri şi cu sfinţi înaintea ta, în preajma ta şi în inima ta, 
ca să fie ca în cer în tine, copile din Ierusalim, dar să Mă pri- 
meşti cu cele ale Mele întru tine, fiule, copilul Meu. Pri- 
meşte-Mă cu împărăţia Mea întru tine, că vin oaspete cu tot 
cerul în inima ta, şi vom sărbători sărbătoarea împlinirii lu- 
crării lui Dumnezeu pe care am lucrat-o timp de patruzeci de 
ani înaintea ta, Ierusalime român. Vine ziua Paştelui po- 
porului Meu, şi în ziua aceea voi veţi fi cuprinşi de inima din 
voi. Nu voi veţi fi aceia care vor cuprinde inima din voi, ci 
inima din voi vă va cuprinde pe voi, şi veţi trăi această stare 
dumnezeiască în ziua aceea. Vin şi vă binevestesc sărbătoare 
şi pregătire de sărbătoare ca în cer, nu ca pe pământ, că lumea, 
măi fiilor, n-are de unde să ştie ce înseamnă bucurie şi săr- 
bătoare. Sărbătoare înseamnă tot ce este ceresc peste pământ, 
şi nimic altceva nu mai înseamnă sărbătoare. Până acum a 
fost numai jale şi numai deşertăciune, dar va fi sărbătoare în 
cer şi pe pământ, căci Eu te am pe tine, poporul Meu, şi te de- 
prind să stai întru zi de odihnă şi să fii tu zi de odihnă a Dom- 
nului Dumnezeului tău. Vin cu arhangheli şi cu îngeri şi cu 
sfinţi înaintea ta. Vin cu zeci de mii; vin, şi voi serba cu tine 
sărbătoare cerească şi duhovnicească. 

Iată, fiilor, sunt cu Măicuţa Mea întru serbare de bună- 
vestire. E praznicul buneivestiri, cel ce s-a născut acum două 


mii de ani când Maica Mea s-a supus Fiului ei, ca să-L pri- 
mească să-i fie fiu, să-L primească pe Fiul lui Dumnezeu în 
inima ei şi în coapsele ei ca să Se nască prunc şi să crească 
Dumnezeu şi să facă răscumpărarea omului căzut din rai, din 
Eden, din braţele lui Dumnezeu, măi fiilor. Eu, Domnul, am 
fost primit ca să fiu purtat în pântecele Maicii Mele, prin care 
am luat trup între oameni. Şi s-a supus Măicuţa Mea şi M-a 
primit, iar Tatăl M-a crescut şi M-a născut din Fecioara mama 
Mea, şi Şi-a Scut Tatăl prin Mine lucrarea de răscumpărare a 
omului cel pierdut în moarte, cel înghiţit de moarte. 

O, Ierusalime, sunt aproape de capăt şi vreau să crezi 
ce-ţi spun, şi vreau să fii tu temelie a celor ce se vor ivi acum 
spre vedere din cele cereşti. Cele ce nu se văd sunt toate pre- 
gătite spre arătare, numai tu trebuie să fii gata, poporul Meu 
de pe pământ, căci voi reteza buturuga de vie şi voi creşte din 
rădăcina ei mlădiţe noi şi tinere şi voi întineri via Mea şi vom 
avea vin ceresc, vin curat, lucrat de inimi cereşti şi de mâini 
cereşti înaintea ta, Ierusalime, şi va fi lucrare de credinţă şi 
din credinţă, şi voi întocmi lucrarea cea făgăduită lui Avraam, 
omul Meu cel credincios. 

Măi fiilor, cele cereşti nu pot fi purtate şi lucrate de cei 
trupeşti, de cei pământeşti, dar pot fi lucrate de fii duhovni- 
ceşti, împreună cu cei cereşti. Am mulţime de sfinţi veniţi de 
pe pământ, şi aceştia împreună cu îngerii lucrează, tată, şi în 
toată vremea te însoţesc pe tine, fiule al Ierusalimului cel du- 
hovnicesc. Măi fiilor, voi credeţi, tată? Credeţi că nu este clipă 
să nu aveţi alături sfinţii spre cercetare şi spre vedere şi spre 
ajutor şi spre împlinire lângă voi? O, tată, să credeţi şi să fiţi 
buni şi cuminţi, măi fiilor. Credeţi că tot ce faceţi şi cugetaţi şi 
simţiţi şi trăiţi voi, totul este văzut şi ştiut de sfinţi şi de îngeri? 
în toată clipa să fiţi ca cei din cer, să fiţi buni şi blânzi şi răb- 
dători şi atenţi, şi să fiţi priveghetori asupra voastră, căci cele 
ce nu se văd vă cuprind pe voi, şi voi nu vedeţi. Fiilor, fiilor, 
cele nevăzute, care sunt, acelea sunt cuprinse în cele văzute, 
iar cele ce se văd sunt cuprinse de cele ce nu se văd. Eu când 
cobor la voi, e mare frumuseţe cerească venită cu Mine. Eu 
vin cuprins şi învăluit de cele ce nu se văd de voi. Sunt însoţit 
de sfinţi cu zecile de mii şi vreau ca voi să fiţi duhovniceşti şi 
nestricăcioşi ca să vă învrednicesc de ziua celor ce se vor arăta 
spre vederea celor ce nu se văd. Mare este lucrarea umilinţei 
şi a smereniei de duh şi de trup, mare este, iar această lucrare 
dacă o veţi lucra până la arătarea Mea, veţi fi număraţi între 
cei ce li se vor desface ochii ca să vadă cu ei cele ce nu se văd. 
Eu vin mereu şi vă pregătesc prin cuvânt, dar voi trebuie să 
împliniţi cuvântul Meu pe care-1 rostesc peste voi. Măi fiilor, 
aţi împlinit voi cuvintele pe care le-am lăsat peste voi? Am 
coborât cuvânt patruzeci de ani peste voi. L-aţi împlinit, tată? 
A fost cuvântul cel de pregătire peste un popor care va în- 
tâmpina slava Mea la arătarea Mea. Aţi împlinit voi cuvintele 
acestei lucrări de coborâre a cuvântului din cer? Ştiţi voi ce 
înseamnă Cuvântul? Cuvântul sunt Eu. 

O, poporul Meu, poporul Meu, am coborât peste tine 
patruzeci de ani cuvânt, şi unii dintre cei care au intrat în 
această scăldătoare n-au înţeles mai nimic, şi au făcut ca Lu- 
cifer. Cum adică aşa, ca Lucifer? O, tată, când un creştin s-a 
ridicat cu judecată şi cu semeţie şi cu obrăznicie împotriva 
păstorului pus de Mine peste turma aceasta şi peste aşezarea 
Mea, acest fel de creştin a făcut ca Lucifer, care s-a ridicat să 
facă el ce vrea să facă, şi aceşti creştini au căzut din acest cer, 
din această lucrare cerească. Măi poporul Meu, măi fiule hră- 
nit de cer, Eu am pus peste tine pe cel ce a crezut în Mine şi 
în coborârea Mea la tine. Pe cine, tată, voiai să pun? Voiai să 

te pun pe tine, fiule care Mi-ai adus împotrivire şi dureri? Dar 
păstorii îi pusesem Eu, şi tu ai zis că nu e bine ce am făcut Eu. 
Aşa se cheamă că ai zis, de vreme ce tu te-ai ridicat cu vorbă 
semeaţă peste ei. Ei au crezut în Mine, şi de aceea i-am pus, 
dar tu n-ai crezut în ei, şi te-ai ridicat asupra lor. Cel ce a făcut 
aşa, acela a căzut din această aşezare. O, nu e om care să nu 
fi greşit, dar cel ce este pus peste tine nu te învaţă să greşeşti. 
El te învaţă de la Mine, şi dacă tu nu i-ai vrut să stea de la 
Mine peste tine, tu crezi, fiule, că ai găsit altceva de care să 
te agăţi ca să fii înaintea Mea. 

Iată, Ierusalime, încă o dată rostesc: cel ce a apucat de 
a băut din această stâncă, cel ce a apucat să fie în acest popor, 
cel ce a zis: „Da, Doamne acela chiar dacă a împlinit cele 
de la Mine şi chiar dacă nu le-a împlinit, unul ca acela nică- 
ieri în cer sau pe pământ nu mai poate veni la Mine pe alte 
cărări sau din alte căi. E adevărat, fiule, Eu sunt Dumnezeu 
peste tot, dar dacă tu ai apucat să iei cu gura din iarba aceasta 
şi apoi ai scuipat-o şi ai călcat-o, vai, pentru tine nu mai este 
altă strigare! Eu, tată, nu sunt doi Dumnezeu. Eu sunt Unul 
Dumnezeu, Tatăl, Fiul şi Duhul Sfânt. Ştii tu, poporul Meu, 
cum se numeşte un fiu al acestei lucrări care vine în această 
lucrare şi pleacă din ea la altă masă? Acela este numit cu 
nume mai rău decât sectanţii care s-au rătăcit. Acela nu se mai 
numeşte creştin-ortodox chiar dacă ar face mai mult în altă 
parte, în altă grădină. Grădina ortodoxiei nu este numai una, 
măi fiilor. în această grădină a ortodoxiei sunt multe grădini 
şi multe trepte. Eu vă spun vouă, fiilor, că e mare lucrare să 
fie ortodox creştinul, ortodox după cum este să fie. Biserica 
cea care se zice că este ortodoxă şi nu face împlinit acest cu- 
vânt peste ea, această biserică va avea cea mai mare judecată 
de pe pământ, că a pus în faţa ei această dreaptă numire şi n-a 
trăit-o şi a făcut altceva în spatele acestei numiri. Când un 
preot care îşi zice că este păstor întru Hristos, când acela îşi 
lasă turma în păcătuire şi când şi el stă tot aşa, acela mai este 
ortodox? Acela mai este drept întru credinţă? Acela mai are 
turmă? Nu mai are nimic înaintea Mea, şi e cu mâinile goale 
de suflete şi de rod ceresc, căci mâinile mânjite de păcatul 
lăcomiei nu pot fi cereşti şi duhovniceşti. De aceea spun că 
voi reteza buturuga de vie şi voi lăsa să crească vie înnoită şi 
întinerită, căci biserica de azi e lacomă şi e abătută, şi e a ce- 
zarului şi nu este a Mea, nu este. Ea este lume, nu este bise- 
rică. Aşa spuneam şi lui Israel, care îşi zicea că este al lui 
Dumnezeu, şi el slujea la idoli şi nu lui Dumnezeu. Aşa şi po- 
porul bisericii de azi, are în faţă acest nume de popor creştin 
al lui Dumnezeu, dar el este popor lumesc, şi va intra la ju- 
decată după faptă. 

Poporul Meu, caută să fii ortodox întru toate cele du- 
hovniceşti şi nu întru cele pământeşti, căci biserica este ce- 
rească şi nu pământească. O, fiule care umbli după apă prin 
toate grădinile, în zadar umbli dacă ai băut de aici. Dacă ai 
căzut din braţele acestei lucrări, în zadar umbli, că eşti cunos- 
cut şi de vânt, şi de apă, şi de Duhul Sfânt, şi de duhul rău, şi 
de văzduh, şi de fire. în zadar umbli tu, cel ce ai fost însem- 
nat din această călimară de untdelemn ales. în curând voi 
rosti numele acestei lucrări, şi tot şi toate se vor pleca la poa- 
lele ei şi vor privi spre vârful ei, spre piscul ei cel luminos, 
care Mă ţine pe Mine, Domnul, întru slavă cerească. 

Credinţa dreaptă este aceea care se hrăneşte cu faptele 
ei, care face faptă din duhul ei. Aceea este credinţa dreaptă 
care se numeşte ortodoxie, iar Eu, poporul Meu, te-am scos 
pe tine din această amăgire care stă ascunsă sub această nu- 
mire şi ţi-am spus să fii ortodox, că nu mai este nimeni orto- 


dox, măi poporul Meu. Nimeni nu mai împlineşte această 
trăire. Crede-L tu pe Dumnezeu, că nu mai ştie omul ce este 
dreptatea cea din Dumnezeu. Eu sunt Domnul Iisus Hristos 
pentru toţi cei care trăiesc aşa cum au trăit apostolii Mei, care 
au pornit acum două mii de ani întru biserică de Duh Sfânt şi 
întru credinţă dreaptă prin lume. Aceea a fost biserică numită 
de Mine, şi întru aşa biserică trebuie să te aduc Eu pe tine, 
Ierusalime iubit. Slujitorul numit de Dumnezeu, acela este 
slujitorul lui Dumnezeu. Cel numit de oameni, acela nu poate 
să facă cele ale lui Dumnezeu, nu poate, pentru că nu are 
după cine să se ia ca să poată. Duhul Sfânt şi harul sfânt nu 
Se pot cumpăra, nu Se pot lua de pe pământ, ci numai prin 
chemare şi prin numire cerească. Ierusalime, de aceea, tată, te 
strig mereu. Mereu strig după tine. Strig numele tău, ca să fii 
numit de Mine şi să nu poată nimeni peste tine, şi să ştie 
oricine că tu eşti poporul Meu şi numitul Meu, căci pentru 
lucrul celor cereşti nu se poate numire ca pe pământ, nu se 
poate să cumperi numire în lucrarea lui Dumnezeu. Ia spune 
tu, fiule, ce răspuns a primit omul acela care a cerut de la 
apostolii Mei să cumpere pe Duhul Sfânt, Cel lucrător de 
minuni şi de semne cereşti? Aşa a spus apostolul Meu: «Banii 
tăi să fie asupra capului tău». Iată, fiilor, cel ce a cumpărat 
numire cerească pe bani, acela are banul asupra capului său, 
şi de aceea preotul de azi nu mai scapă de păcatul lăcomiei şi 
de robia banului. Nu aşa preoţi aveam Eu înainte vreme. O, 
de mult nu mai am preoţi plăcuţi de cer, şi de aceea am făcut 
milă cu tine, iubitul Meu Ierusalim, şi ţi-am pus nume mare, 
tată, nume din cer, şi iată, i-am spus lui faraon să te lase liber, 
şi i-am spus că eşti poporul Meu. Eu în toată vremea te-am 
ocrotit prin puterea Mea, căci ungerea Mea peste tine a fost 
ocrotire, fiule, şi nimeni nu te-a vătămat, iar cine a ridicat 
sabia să dea în tine, acela s-a tăiat în sabia Mea, căci tu, po- 
porul Meu, eşti unealta Mea în care se taie tot cel ce ridică 
sabia asupra ta, căci scris este: «Cu zăbală şi cu frâu fălcile 
lor voi strânge, ca să nu se apropie de tine». 

Copilule, copilule duhovnicesc, să fii, tată, ceresc, ca 
nu cumva să treci prin sită. Să nu fii bob de grâu sec sau mic. 
Să fii întreg şi sănătos la minte şi la inimă şi la fire duhovni- 
cească şi la faptă cerută de Mine. Să nu fii uşuratic, să nu fii 
nepăsător, să nu te ridici peste cei puşi de Mine înaintea ta ca 
să te slujească şi să te hrănească şi să te călăuzească de la 
Mine. Să nu fii, tată, mofturos şi nervos, şi să ştii că nervii se 
numesc păcat făcut cu sângele. Nervii mişcă sângele spre pă- 
cat. Spre ce păcat? Spre păcatul semeţiei, fiule, spre păcatul 
nemulţumirii, al judecăţii, al urii şi al dezbrăcării de sfinţenie. 
Un om care spune un cuvânt cu îndreptăţire de sine şi din 
nemulţumire, acela face păcat cu sângele. Sângele pornit spre 
răzvrătire şi spre nemulţumire şi spre cârtire, acela este păcat. 
De aceea te-am rugat mereu să nu mai verşi sânge, fiule. 
Sânge se varsă şi duhovniceşte, nu numai trupeşte. Voiesc de 
la tine fire duhovnicească, poporul Meu, şi vorbire cu iubire 
şi răbdare cu umilinţă şi bunătate între fraţii cei de un sânge 
cu Mine, cei de un lucru cu Mine. Să semănaţi cu Mine, măi 
fiilor, căci Tatăl Meu Se va uita bine la voi, ca să semănaţi cu 
Mine, Fiul Tatălui. Nimeni de până acum nu au fost învăţaţi 
cât aţi fost voi învăţaţi. Cel ce a învăţat la această şcoală, la 
această lucrare dumnezeiască, acela va fi cel în care Eu voi 
lumina, că iată, am împlinit cuvântul acesta, că am ridicat din 
poporul Meu mlădiţe noi, prin care am împlinit să fac lumină 
peste pământ. 

Am rostit cuvânt că voi împlini lumina lucrării cuvân- 
tului Meu peste pământ, şi dacă am rostit, iată, am împlinit, şi 




778 


Cuvântul lui Dumnezeu 


încă împlinesc, şi poruncesc piedicilor toate să se dea în lături 
şi să trec înainte cu lumina Mea şi cu fiii lucrării luminii peste 
pământ. Am rostit de mult că te voi da mărturie la lume, po- 
porul Meu, şi iată, tată, cum împlinesc cele rostite, dar să fii 
cărare prin lume, să fii adevărată cărare şi adevărat pas păşit 
pe cărarea Mea în mijlocul lumii. Să te vadă lumea, şi tu să 
meriţi numele pe care-1 porţi şi să nu fii mincinos întru pur- 
tarea numelui sfânt, nume de popor sfinţit şi sfânt. Am rostit 
din vreme că vom trece şi vom cânta şi vom flutura steagul 
biruinţei prin lume, şi iată, tată, Eu nu sunt un Dumnezeu 
mincinos. Am rostit că-ţi voi face cale, şi iată, îţi fac, şi voi 
lărgi această cale a Mea cu tine, şi nu va fi făptură pe pământ 
să nu audă şi să nu vadă calea Mea cu tine spre cele cereşti şi 
vei vedea cum se prăbuşesc cei semeţi de pe tronurile lor, iar 
cei ce s-au bizuit pe om vor tremura neputincioşi. Eu împli- 
nesc Scripturile Mele şi nu stau din lucru până la ultimul 
lucru ce-1 am de împlinit înaintea Tatălui. 

Iată, te binevestesc că Mă voi aduna cu tine pe colina 
Mea cea dragă şi vom merge şi vom însemna cu semn nou 
locul mărturiei coborârii cuvântului Meu (în satul Maluri, n.r.). 
Mă voi aduna cu tine, poporul Meu cel nou, şi voi serba cu 
tine Paştele cel de patruzeci de ani al cuvântului Meu cu tine, 
şi Mă voi da ţie prin cuvânt, căci voi coborî cuvântul Meu 
peste tine, Ierusalime. Şi voi sfinţi pământul cu tine şi prin 
tine, că te voi învălui cu Duh Sfânt, şi mulţi din fiii poporu- 
lui Meu se vor bucura cu bucurie cerească întru lucrare de 
Duh Sfânt peste pământ. 

Se binecuvintează lucrarea cărţii Cuvântului lui Dum- 
nezeu. Cu întreită binecuvântare se binecuvintează fiii lucră- 
rii Mele care lucrează şi care cu nădejde lucrează. Iată, Eu, 
Domnul Iisus Hristos, lucrez cu tot cerul şi poruncesc piedi- 
cilor şi duhului rău să se dea în lături de peste tot, căci Eu 
lucrez cartea cuvântului Meu şi Mă aşez să împărăţesc prin 
cuvânt. Să se destrame orice ţesătură de duh rău care se ridi- 
că împotriva lucrării de răspândire a luminii cuvântului lui 
Dumnezeu. Eu, Do mn ul Iisus Hristos, de lângă Tatăl porun- 
cesc arhanghelilor şi îngerilor luminii, îngerilor cărărilor, în- 
gerilor biruitori, îngerilor ocrotitori, îngerilor deşteptători, în- 
gerilor veghetori şi tuturor sfinţilor, să se alăture la lucrarea 
de împlinire a cărţii Cuvântului lui Dumnezeu, şi te alătur şi 
pe tine de pe pământ, poporul Meu. Să faci, tată, câte două- 
sprezece metanii însoţite de rugăciunea „ Tatăl nostru pen- 
tru ca să dau deoparte toate piedicile şi să destram toate pân- 
zele şi toate potecile duhului rău, care plânge când vede că se 
apropie judecata lui. E lucrare mare lucrarea Mea cu voi, şi 
vă dau tot cerul în ajutor, fiilor lucrători. Fiţi fără de piedici 
în lucrul vostru cu Mine, că iată, Eu iau locul cel dintâi în 
lucru şi binecuvintez lucrarea cărţii, în numele Tatălui şi al 
Fiului şi al Sfântului Duh. Amin. 

Vom întâmpina sărbătoarea învierii şi voi ieşi cu tine, 
poporul Meu, şi să fii plăcutul Meu, măi fiule poporul Meu. 
Caută, fiule, să fii plăcut lui Dumnezeu, că se uită sfinţii la 
tine, tată, se uită îngerii la tine, şi se va uita lumea la tine, se 
va uita din zi în zi mai mult ca să te vadă cum eşti şi dacă se- 
meni cu cei din cer. Voi coborî cu cerul pe pământ, voi aduce 
toată frumuseţea cerului pe pământ la voi, copiii Mei cei 
purtători de har dumnezeiesc. Biruiţi-vă, fiilor, biruiţi-vă, şi 
iarăşi zic: biruiţi-vă pe voi, că Eu vreau să iau fiinţă în voi, 
aşa cum am luat fiinţă în apostolii Mei, care au împărţit lumii 
împărăţia cea de cer. Dar această împărăţie vestită de ei de pe 
atunci, trebuie acum să se întocmească spre vedere, spre îm- 
părăţie peste toate şi spre sfârşire a duhului lumii, care este 


străin de cele cereşti. Vine împărăţia Mea! Vine mai întâi la 
tine, Ierusalime, tronul Meu de pe pământ, căci tu îmi eşti 
tron şi aşternut, aşa cum Măicuţa Mea Mi-a fost sălaş spre 
naşterea Mea între oameni. 

Vreau să fii cer nou şi pământ nou, Israele român. 
Vreau să cuprinzi cu numele tău tot pământul, tată, toată su- 
flarea, Ierusalime român. Te binevestesc că voi face din tine 
cărări de lumină şi raze de soare peste pământul îngheţat şi 
peste omul cel fără de duh. 

Măicuţa Mea, de lângă Mine rosteşte peste tine lucra- 
rea cea îngerească şi spune: 

B ucură-te, Ierusalime cel plin de har! Dom- 
nul este cu tine, precum a fost cu mine. Cu 
tine este şi cu Trupul, şi cu Duhul, şi Se numeşte Fiul meu. 
Fiul lui Dumnezeu este Fiul meu, iar tu eşti poporul Său cel 
iubit. 

Bucură-te, Ierusalime cel plin de har! Domnul este cu 
tine. Binecuvântat eşti tu între neamurile pământului şi bine- 
cuvântată este lucrarea Fiului meu în mijlocul tău, căci tu 
porţi pe Dumnezeu întru cuvântul Său. Voi fi cu Fiul meu la 
sărbătoarea Paştelui cel mare şi te voi ocroti, aşa cum am 
ocrotit şi pe Fiul meu, şi voi lucra peste tine alături de Fiul 
meu. Amin, amin, amin. 

I ată, Ierusalime, Măicuţa Mea a rostit cuvân- 
tul buneivestiri peste tine, şi să ai parte de 
bucuria aceasta, măi poporul Meu, să ai fire dumnezeiască şi 
să iubeşti pe Domnul Dumnezeul tău, Care te-a născut din 
coapsele acestei lucrări, prin Verginica, trâmbiţa lui Dumne- 
zeu, trâmbiţa din care a sunat Duhul lui Dumnezeu peste pă- 
mânt. Din nou îţi spun: să te împrunceşti, copilul Meu, să te 
încopilăreşti şi să întinereşti, şi apoi aşa să rămâi. Să fii de 
aceeaşi statură cu Mine, de aceeaşi vârstă cu Mine, de aceeaşi 
mântuire cu Mine, Ierusalime, fiu de român, că mare este po- 
porul român între neamurile de sub cer. Mi l-a dat Tatăl de 
mireasă şi vreau să suflu cu tine peste neamul acesta, Ieru- 
salime român. Nu mai fi slab, copilul Meu de azi. Fii înţelept 
cu înţelepciunea acestui timp ceresc, şi cântă cântare de înţe- 
lepciune, aşa cum a cântat David, unsul Meu. David a avut 
ungerea Mea şi a vestit din gura lui ungere de cântare duhov- 
nicească. 

Să cânţi, copile, cântarea învierii peste lume, căci peste 
lume Eu nu am înviat. Cântă, fiule, cântă, să audă lumea cân- 
tarea învierii. Cântă mult şi cu iubire şi cu mărire cerească pe 
pământ. Cântă cântul învierii morţilor, căci cei adormiţi în- 
tind mâinile să-i trag în sus. Aşteaptă iadul şuviţa învierii şi 
glasul care va străpunge temniţa lui cea grea, căci «iadul va 
da înapoi pe morţii lui», după cum este scris. Fung a fost 
veacul aşteptării, lung şi cuprins de jale, dar să cânţi cântul 
învierii, Ierusalime, că vreau să unesc cerul cu pământul în 
vedere descoperită, întru slavă văzută. Ţi-am dat, tată, să- 
nătate, şi îţi voi da de toate, căci Eu am fost bob de grâu şi am 
adus rod bun Tatălui Meu, şi voiesc să aduci şi tu întru Mine 
rod bun înaintea Tatălui Meu. Mai e puţin şi scriu în cer 
patruzeci de zile de post de la poporul Meu cel împlinitor de 
post prin cuvântul lui Dumnezeu. Apostolii Mei au mâncat 
grâu şi s-au înduhovnicit, şi, de ce mâncau, se înduhovniceau 
şi îmi făceau loc cu Duhul Sfânt în ei, până ce am turnat peste 
ei această lucrare cerească, iar ei, rămânând în ea, au purtat 
pe Dumnezeu Cuvântul. Acum s-a apropiat capătul celor scri- 
se în Scripturi şi am binevestit biruinţa Fiului lui Dumnezeu 
prin tine, popor născut din Dumnezeu. Păzeşte-te de cel rău, 
copilul Meu, poporul Meu, ca să rămân cu tine, tată, căci cu 

cei cu care am plecat la început, n-am rămas. N-am putut 
până acum să fac nimic cu poporul Meu de până acum. M-am 
luptat de când am venit în anul 1955, mereu am cuvântat de 
atunci, şi nu s-a ridicat poporul acesta. N-a ieşit decât însurat 
şi măritat, şi fii daţi lumii şi lui Gog, cel cu faţa nevăzută. Dar 
acum am slobozit Duh Sfânt peste copiii ridicaţi din mijlocul 
poporului Meu şi am ridicat lucrarea Mea în picioare, dar cei 
ce nu i-au primit pe aceşti fii trimişi de Mine, aceia au rămas 
pentru însurat şi măritat. Dar vouă, celor rămaşi cu Mine, iată 
ce vă spun: iubiţi pe aceşti fii de care Eu Mă folosesc să vin 
la voi. Luaţi-Mă pe Mine, căci Eu trec prin grădina cuvântu- 
lui Meu spre voi, copii ai poporului Meu. Aceşti copii îmi 
sunt Mie poartă de intrare în Ierusalim, şi iată, cuvântul Meu 
se întocmeşte şi mărturiseşte. 

Mă doare de cei ce au plecat, de cei ce au murit, de cei 
ce au amorţit. Aceia s-au dat deştepţi, şi vai lor, că nu va intra 
nici un fel de îndreptăţire înaintea Mea. Fiţi precauţi, copiii 
Mei. Nu numiţi voi nici un fel de îndreptăţire peste nimeni. 
Eu sunt Acela Care hotărăsc. Voi fiţi copii, iar Eu, Tată. Voi 
să nu vestiţi pe cei cărora Eu le-am vestit şi ei s-au dat deş- 
tepţi. Pe aceia lăsaţi-i, nu rostiţi nimic pentru ei. Voi să vestiţi 
pretutindeni peste întuneric, ca să facem lucrarea de anunţare 
a luminii, căci mulţi se vor ridica din întuneric spre lumină, 
dar Cel ce va cerceta pe fiecare, Acela sunt Eu, tată. Şi vom 
face din România ţară nouă, de Duh Sfânt, şi pământ curat, 
care va purta pe el trupuri curate şi neîntinate şi vase pline de 
Duh Sfânt pe pământul României. Cel ce s-a dat mai deştept 
decât cuvântul cel coborât din cer, cel ce şi-a ales să creadă 
cum vrea el, acela n-a înţeles ce înseamnă să crezi în Dum- 
nezeu, acela n-a fost pregătit să creadă în Cuvântul lui 
Dumnezeu, Care S-a coborât pe pământ să plinească vremea 
Scripturilor. Cea mai mare sfâşiere se va coborî peste omul 
semeţ cu duhul şi neaplecat cu inima spre ascultarea de Dum- 
nezeu prin acest cuvânt de învăţătură curată de la Dumnezeu. 

Cerul tânjeşte de dor după Ierusalimul Meu cel de pe 
pământ. Cerul se pregăteşte cu straie cereşti. Poporul cel din 
cer care a venit din lucrarea Mea cu Verginica, poporul acesta 
este în locul său, este în poporul Meu şi în grădina poporului 
Meu, este din cer în ajutorul poporului Meu, împreună cu 
Verginica. Până şi călăii care au călcat peste acest popor au 
fost sloboziţi din iad ca să vadă slava peste care au călcat. Ce- 
rul îşi pregăteşte sărbătoarea de înviere alături de poporul 
Meu de pe pământ. Eu voi fi însoţit de tot cerul, şi vom scrie 
patruzeci de ani de lucrare dumnezeiască şi vom scrie Paşti 
nou şi vom scrie dragostea cerului sfânt; vom scrie cu ea şi pe 
văzduh, şi pe ape, şi pe frunze, şi pe flori, şi pe piatră, şi pes- 
te toate vom scrie dragostea lui Dumnezeu şi învierea Du- 
hului Sfânt peste firea cea văzută şi peste cea nevăzută, căci 
va fi mare în cer şi pe pământ această sărbătoare. Să te porţi 
cu pas de înger, copile care vei fi în sărbătoare. Să păşeşti fru- 
mos şi cereşte şi cântând ca îngerii, tată, copilul Meu şi al 
Tatălui Meu. Să fii senin la privire şi la purtare şi la iubire, şi 
să fii senin la inimă şi curat de lume, fiule, iubitul Meu. 

O, fiule, rău Mă zgârie statul tău amestecat prin lume, 
şi tu nu Mă vezi ce-Mi faci. Rău Mă doare rana aceasta când 
te văd că stai în ceata lui Gog cu trupul tău, cu ochiul tău, cu 
pasul tău. Te-am învăţat cu multă dragoste să nu mai stai 
lângă trupuri nelegiuite, şi ţie îţi este teamă că mori de foame. 
Dar nu de foame mori, şi iată, mori neascultând, mori de 
amestecare cu duhul rău al lumii, cu omul rău al lumii. Cine 
iubeşte curăţenia şi sfinţenia şi ascultarea de Dumnezeu, ace- 
la este bogat prin acestea. Cine stă amestecat printre oamenii 


lumii, acela mai rău se păgubeşte şi sufleteşte, şi trupeşte; 
acela se îmbolnăveşte de neascultare, şi neascultarea îl învi- 
nuieşte la Dumnezeu. Vin mereu îngerii cei răi şi îmi spun de 
amestecarea cu cel rău a copiilor din popor care se numesc că 
stau în poporul acesta. O, tată, în poporul acesta nu se stă cu 
trupul şi cu pasul. Nu, fiule, nu este aşa statul în poporul Meu 
cel curat şi nou. în poporul cel deosebit din lume se stă cu 
ascultarea, nu cu trupul şi cu pasul. De ce crezi tu că poţi să 
stai cu sufletul în lucrul Meu, în poporul Meu, când stai cu 
trupul printre fiii lumii? Cine, tată, te-a învăţat să crezi cum 
vrei tu să crezi? Am spus acest cuvânt că văd pe câţiva dintre 
fiii poporului Meu care vor cum vor ei, şi care cred în inima 
lor că Eu pot purta aşa ceva în poporul Meu. Eu am numai 
zgârieturi de la aceştia, numai împunsături, numai învinuiri 
de la îngerii cei răi. Tot ce faci tu pentru lumea păcătoasă, 
creştine, acel lucru al tău este cruce pentru Mine, cruce de la 
poporul Meu, cruce şi piroane înroşite în foc. Cu Mine, tată, 
nu te poţi contra. Eu nu-Mi calc plăcerea Mea cea sfântă şi 
curată ca să te pot înţelege şi pe tine. Eu ştiu strâmtorarea în 
care stai tu, poporul Meu, dar ştiu bine şi lipsa ta de credinţă 
şi de ascultare. Ceea ce nu poţi tu prin vremea cea de pe pă- 
mânt, Eu ştiu, ca un Dumnezeu, să-ţi chivernisesc strâmtora- 
rea şi dreptatea pentru strâmtorare. Dar când te văd că faci ce 
vrei ca să dai apoi vina pe vremea în care eşti ajuns, Eu Mă 
dau în lături şi nu Mă contrez cu tine. 

Tot omul a uitat că Eu Mă îndur de cine voiesc. Eu nu 
din datorie mântuiesc omul care caută mântuirea, ci din îndu- 
rare fac aceasta. Mă doare când văd pe creştinul Meu ascuns 
şi zicând: „Lasă, că ştie Dumnezeu inima mea“. O, n-ai înţe- 
les tu, cel care zici aşa, n-ai înţeles ce înseamnă Dumnezeu. 
Du mn ezeu înseamnă descoperirea inimii tale înaintea Lui, 
înaintea sfatului Lui pe pământ. Dacă vrei să-ţi fii ţie sfat, 
atunci îţi eşti şi Dumnezeu, şi de aceea spui aşa: „Lasă, că 
ştie Dumnezeu inima mea “. îţi zici ţie aceasta, şi nu lui Dum- 
nezeu, dar tu nu înţelegi ce înseamnă cuvântul Dumnezeu. 

Fiule neascultător, ce frumos te învăţ încă! Pe tine, fiu- 
le neascultător, nu pot să te învăţ decât aşa, ca pe un neascul- 
tător. Te învăţ încă, şi din milă te învăţ, nu că sunt dator. Te în- 
văţ să-ţi faci ochi, să-ţi faci urechi, şi minte să-ţi faci, ca să în- 
ţelegi ce înseamnă Dumnezeu. Aşa credea şi Petru, apostolul 
Meu, credea că poate oricum cu Mine, dar Mi-am arătat dum- 
nezeirea înaintea lui, şi s-a smerit Petru şi M-a mărturisit Dum- 
nezeu aşa cum este Dumnezeu şi nu aşa cum înţelegea el. 

O, copiii Mei, vă aşteaptă cerul la sărbătoare. Gătiţi-vă 
duhovniceşte şi luaţi pe voi cămăşuţa harului, şi luaţi pe voi 
veşmântul înţelepciunii lui Du mn ezeu ca să ştiţi să-L iubiţi pe 
Dumnezeu. Să răsune glasurile voastre de cântarea învierii, 
de cântarea Ierusalimului nou, care s-a arătat în calea Mea. Să 
fie zi cu soare şi cu cântec de fii şi de fete şi de cer pe pământ. 

însufleţeşte-te, Ierusalime român! însufleţeşte-te cu 
Duhul Sfânt în sufletul tău şi în trupul tău! Tu eşti oastea Mea 
cea mică, dar am peste tine mare har şi mare lucrare. Nici 
atunci când am venit în trup nu aveam mulţi, dar am însămân- 
ţat tot pământul cu sămânţa cea nouă. Aşa şi acum, voi trece 
cu voi în veacul cel fără de sfârşit, care începe cu voi. Amin. 

Binecuvântată să vă fie călătoria spre locul sărbătorii, 
spre satul lucrării Mele, spre colina Mea cea dragă, unde Mă 
adun cu poporul la sărbători. Binecuvântat să fii, poporul 
Meu, şi în tine să se binecuvinteze tot sufletul care va crede 
ca şi tine în Dumnezeu, Care a lucrat această lucrare de plini- 
re dumnezeiască între pământ şi cer. Se binecuvintează învie- 
rea lucrării lui Dumnezeu şi descoperirea ei şi lumina ei şi 

harul ei peste cei ce se vor face fiii învierii. Ascultaţi de stră- 
jerii care pregătesc serbarea voastră cu Domnul. Ascultarea 
este rodul care vă va slăvi pe voi înaintea Mea, copii ai bucu- 
riei învierii. 

învierea cea de la Mine să se scrie între cer şi pământ, 
învierea ta să fie veşnică, Ierusalime, popor al învierii! Amin, 
amin, amin. 

25 martie/7 aprilie 1995 

Praznicul Intrării Domnului în Ierusalim. Duminica 
Floriilor 

Domnul cheamă poporul la sărbătoarea învierii, învăţăndu-l să 
aibă haine de nuntă şi cântare cerească de înviere. 

F iilor de la iesle, măi fiilor, ia să fiţi atenţi câteva 
clipe la glasul Meu care se lasă la voi. Eu voiesc 
să rostesc cuvânt de binecuvântare şi de ordine cerească pen- 
tru sărbătoarea Mea cu poporul Meu, pentru Paştele cel aştep- 
tat de tot cerul, de Tatăl, de Fiul şi de Duhul Sfânt, şi de tot 
cerul, fiilor. Eu sunt Cuvântul, prin Care toate s-au făcut, şi 
cuvintez acum pentru serbarea Paştelui Meu în poporul Meu. 

întâi, binecuvântată să fie sărbătoarea intrării în Ieru- 
salim a Cuvântului. Binecuvântată să fie serbarea stâlpărilor, 
fiilor, duminica Floriilor, şi voi da drumul florilor să înflo- 
rească şi să ia parte la serbarea Paştelui cel nou. Binecuvân- 
tată să fie această zi, că vin cu îngeraşii şi cu pruncii cei cu 
stâlpări în mâini, cu stâlpări şi cu flori din rai, fiilor. Presar 
mireasmă de flori de rai peste fiii Mei de pe pământ şi vestesc 
serbarea cea apropiată a Paştelui cel nou. 

Iată, intru în Ierusalim cu cuvântul, nu purtat de asin, 
ci purtat de nori şi de îngeri şi de cerul Meu cel sfânt. Intru şi 
binecuvintez tot ce este de sărbătorit şi de binecuvântat. Po- 
runcesc cuvânt ceresc, şi să se împlinească tot cuvântul Meu. 
Poruncesc luminătorului zilei şi luminătorului nopţii şi stele- 
lor şi căldurii şi răcorii în vremea căldurii, poruncesc şi la 
rouă să moaie praful cărării poporului Meu. Le poruncesc la 
toate să slujească sărbătorii Fiului lui Dumnezeu cu poporul 
cel de pe pământ. Poruncesc şi cuvintez cuvânt dulce păsări- 
lor toate, să cânte cu poporul Meu la praznicul învierii. Po- 
runcesc florilor să înflorească, frunzelor să înfrunzească, co- 
drului să odrăslească, vântului să răcorească trupul şi duhul 
poporului Meu, văzduhului să ia aminte la praznicul Meu cu 
Ierusalimul Meu cel de pe pământ. Cuvintez să Mă audă şi să 
se bucure toţi îngerii din toate stările şi lucrările de îngeri, să 
se bucure coborând la sărbătoare şi, dimpreună cu sfinţii cei 
ce au înviat cu cerul, să meargă şi pe deasupra, şi pe pământ, 
şi în inimile fiilor Mei, care se lasă sălaş celor din cer veniţi 
la serbare. Să audă tot cerul sfânt cuvântul Meu şi să se bucu- 
re, că vom veni la poporul Meu cel cu nume nou, cel proo- 
rocit şi aşteptat şi iubit; şi voi cuvânta morţilor să învieze, şi 
ei vor învia şi vor sta pe picioarele lor în ziua când va fi trâm- 
biţarea cea pentru această Scriptură. 

O, poporul Meu, Eu sunt învierea, Eu sunt Fiul învierii, 
Domnul învierii, Do mn ul Cel fără de moarte. Cuvintez ploii 
şi zăpezii şi frigului să intre în cămările lor şi să dea loc po- 
porului Meu. Cuvintez poporului Meu să ceară la Dumnezeu 
împlinirea cuvintelor rostite pentru sărbătoarea cea de Ieru- 
salim nou. Cuvintez poporului Meu să aibă inimă cerească şi 
trup duhovnicesc, şi de acum încolo aşa să fie fiul acestui po- 
por, că vreau să păşesc cu poporul Meu pas de veac nou, de 
început nou, căci Duhul Sfânt împlineşte lucrarea Treimii ce- 


reşti, lucrarea Scripturii, fiilor, şi începe Tatăl şi Fiul şi Duhul 
Sfânt cele profeţite pentru sfârşit şi pentru început. 

Veniţi, binecuvântaţii Tatălui Meu, veniţi la sărbătoa- 
rea Mea cu voi, şi binecuvântată să vă fie călătoria spre colina 
Mea şi puterea duhului şi a trupului! Veniţi şi gustaţi Paştele 
Meu! Amin. 

Cuvintez copiilor ieslei Mele să înmulţească vasul cel 
cu Paşti nou şi să-l dea poporului Meu să-l guste. 

Măi fiilor din popor, staţi cuminţi, fără să gustaţi ceva 
mai înainte de a lua din Paştele grădinii Mele. Vă veţi opri în 
poartă şi veţi primi bucăţică din binecuvântarea grădinii cu- 
vântului Meu, şi vom sui apoi cu puterea aceasta la locul unde 
am coborât Eu în anul 1955. Vom însemna cu semn nou locul 
coborârii cuvântului Meu, şi se va bucura trâmbiţa Mea Ver- 
ginica şi va lucra pentru locul în care Eu am petrecut cu 
cuvântul Meu peste ea. Vom aşeza cel dintâi semn (troiţă, n.r.), 
şi Eu voi împlini apoi cele proorocite pentru locul acela. Ne 
vom întoarce la crucea binecuvântării şi vom serba prăznuire 
de înviere şi vom cuvânta, fiilor, şi vom cânta şi ne vom arăta 
cu lucrare cerească. Aveţi, tată, grijă să aveţi haină de nuntă, 
că ziua aceea va fi zi din zilele nunţii Fiului lui Du mn ezeu şi 
a miresei Sale, ziua ta cu Mirele tău, Ierusalime, mireasă alea- 
să de Dumnezeu. Iar şi iar rostesc cuvânt: aveţi grijă să aveţi 
haină de nuntă, haină potrivită nunţii, ca nu cumva haina 
aceasta de nuntă să nu aibă în ea fiu pe potriva ei. 

Iată cum va fi chemarea la nuntă: străjerii şi lucrătorii 
Mei vor aşeza în rânduri pe toţi cei ce au împlinit ascultarea 
cea de fii ai acestui popor, ai acestui cuvânt de lucrare 
cerească a Fiului lui Dumnezeu. Dacă vor veni şi cei ce n-au 
împlinit cele cerute pentru intrarea în începutul cel nou, aceia 
să meargă în urma turmei Mele. Voi, tată, îi cunoaşteţi pe cei 
ce s-au ţinut de urmele Mele, iar altfel să nu lucraţi. Mai am 
şi printre aceştia inimi depărtate de Duhul Cel Unul, Care stă 
peste poporul Meu, dar pentru aceştia care au venit la masa 
Mea, chiar dacă au stat cu inimă împestriţată, nu lucraţi voi. 
Lasă, tată, că Eu sunt Dumnezeu. Cu durere rostesc, am încă 
inimi răvăşite, inimi îmbrăcate în haină de nuntă, dar numai 
pe deasupra. Am spus din vremea Mea cu Verginica, îi rugam 
pe păstorii Mei şi spuneam aşa: «împărţiţi, măi păstorilor, 
împărţiţi din cuvântul Meu, dar nu şi la cei care spun: „Ştiu 
eu cine m-a spus, ştiu eu cine m-a pârât la prooroc sau la 
păstor“». O, am şi acum aşa creştini în poporul Meu. 

Măi creştinilor care aţi rămas aşa de mult în urmă! Nu 
zic „măi fiilor zic „măi creştinilor" . Tată, ferice de tine da- 
că te bucuri atunci când Domnul prin toate felurile de lucru 
îţi descoperă ţie mersul şi inima, purtarea şi ascultarea, cre- 
dinţa şi iubirea, necredinţa şi neiubirea. Ferice ţie dacă toate 
acestea îţi sunt descoperite înaintea lui Dumnezeu prin servi- 
torii lui Dumnezeu, căci Eu, fiilor, nu trec peste proorocii 
Mei, aşa cum nici peste Moise n-am trecut dacă l-am pus să 
stea înaintea Mea cu Israel. Ferice celui ce stă cu calea lui 
descoperită înaintea lui Dumnezeu şi a proorocilor lui Dum- 
nezeu. Cel ce-şi ascunde inima şi duhul şi pasul şi voia sa, 
acela ascuns rămâne şi înaintea Mea. Eu nu privesc spre ace- 
la. Eu nu trec peste servii Mei cei puşi să stea înaintea Mea. 
Eu, fiilor, n-am lucrat niciodată altfel. Cercetaţi Scripturile şi 
vedeţi şi înţelegeţi lucrarea lui Dumnezeu şi fiţi aşa cum vrea 
Dumnezeu să fie fiii cei cunoscuţi de Dumnezeu. 

Nu te supăra, poporul Meu. Am rostit un picuţ de cu- 
vânt în felul acesta pentru cei care nu sunt potriviţi în haina 
care va fi arătată în ziua aceea. Am câţiva care nu sunt pe plă- 
cerea Mea, dar îi suport pentru voi, cei ce ascultaţi. Am câţi- 




Anul 1995 


781 


va care-Mi fac dureri destul de mari, care-Mi fac zgârieturi pe 
faţa poporului Meu. Am spus aceasta ca să ştie şi îngerii că 
nu sunt nedrept, ci sunt încă cu răbdare pentru cei din poporul 
Meu care nu au inimă sfântă şi purtare sfântă. Am spus pen- 
tru ca să ia aceste cuvinte cei ce nu sunt pe placul Meu, cei ce 
se cred a fi ai Mei aşa cum vor ei şi nu cum voiesc Eu, cei ce 
au abateri de la sfinţenie, de la sfială sfântă şi de la inimă du- 
hovnicească, şi să ia îndemn de îndreptare, că nu e de glumă, 
tată, să ai haină de nuntă. Cine are haină de nuntă, să semene 
cu haina şi să fie împăcat cu această haină. 

Fiţi cu ordine, fiilor. Nu mergeţi tară ordine, că iată ce 
vă spun: sărbătoarea va însemna mersul vostru de la sosire, 
până la întoarcere; mersul vostru, mers duhovnicesc şi sfânt 
prin cetatea cuvântului Meu, mersul poporului Meu cu cântec 
şi cu ordine cerească, pasul lui prin cetatea cuvântului Meu, 
cetatea mărturiei lucrării cuvântului Meu, şi apoi Eu vă voi 
dărui Paşti nou, şi vă voi dărui cuvântul Meu. Voi îmi veţi dă- 
rui inimi pline de cântări de slavă şi mers slăvit de sărbătoare, 
iar Eu cu cerul sfânt vom merge pe deasupra şi vom fi îm- 
preună, cer şi pământ unit în slavă cerească. Voi fi cu zeci de 
mii de mii, vom fi cu voi, fii ai Ierusalimului nou, şi vom cân- 
ta cântarea învierii, şi toţi morţii vor auzi cântarea Mea cu 
poporul cel aşteptat să se ivească şi să poruncească morţilor 
să învieze. Vom cânta cântările învierii, cântările Noului Ieru- 
salim. Vom cânta slava lui Dumnezeu înaintea mulţimilor. 
Iată, vom da veste mulţimilor că Eu serbez serbare cerească 
pe pământ cu poporul Meu cel ales din lume. Să vină mulţi- 
mile să vadă slava lui Dumnezeu, să vadă pe fiii poporului 
Meu, că tu, poporul Meu, eşti slava Mea, că în tine Eu Mă slă- 
vesc şi Mă desăvârşesc şi împărăţesc prin cuvânt, şi prin cu- 
vânt voi lucra, şi toate vor asculta de Dumnezeu Cuvântul, 
Care împărăţeşte, căci împărăţia este în mâinile lui Dum- 
nezeu. Amin. 

Bucură-te, Noule Ierusalime, şi vino spre Mine, că Eu 
vin spre tine, fiule, poporul Meu cu care-Mi plinesc Scriptu- 
rile venirii Mele! Bucură-te, Ierusalime, oaste micuţă şi sfin- 
ţită de cuvântul lui Dumnezeu, şi să mergi, tată, frumos, fru- 
mos! Cei din faţă să nu meargă prea repede dacă cei din spate 
nu pot merge repede. Fiecare din voi să păstreze rândul. Să nu 
se iasă din rând, să nu mergeţi răsfiraţi, să nu mergeţi vorbind 
unul cu altul, ci numai cu Dumnezeu, prin cântare de slavă, 
prin cântare de înviere şi de biruinţă, prin cântare de strune 
binecuvântate de cuvântul lui Dumnezeu. Uitaţi- vă unul după 
altul şi ţineţi frumos pasul şi cântul, rândul şi ordinea cea plă- 
cută. Cerul merge pe deasupra în mare ordine, şi aşa să mear- 
gă şi poporul cel însoţit de cerul sfânt. 

Roagă-te, poporul Meu, pentru împlinirea cuvântului 
Meu pentru tine şi peste tine. Roagă-te aşa cum Mă rugam Eu 
Tatălui Meu în orice era de împlinit şi de lucrat. Să fii curat, 
Ierusalime nou, curat, tată, curat cu inima şi cu voinţa şi cu 
credinţa, şi cu bucuria să fii curat. Fiţi curaţi în bucurie, fiţi 
cu bucurie sfântă, că asta înseamnă să fiţi curaţi în bucurie. 
Lucrarea Mea se împlineşte pe pământ, căci cartea cuvântului 
lui Dumnezeu este lucrată de Sfânta Treime, Tatăl, Fiul şi 
Duhul Sfânt. 

Fiilor, fiilor, vom sărbători desfacerea peceţilor cărţii, 
şi va vedea lumea lucrarea Mea cu poporul Meu vreme de 
patruzeci de ani de lucrare cerească pe pământ. Să fii bine în- 
viat mai înainte de deschiderea cărţii, fiule, poporul Meu, Ie- 
rusalime, fiul Meu cel din urmă. 

E sărbătoarea cărţii Cuvântului lui Dumnezeu, şi după 
sărbătoare vom da cartea, vom da-o după ordinea care va fi 


arătată de cer. Ziua învierii să fie zi de înviere, şi în sărbătoare 
să fie. Vom citi şi din carte în ziua aceea, vom citi şi ne vom 
bucura de lucrarea cea de patruzeci de ani a cerului împreunat 
cu pământul prin cuvântul lui Dumnezeu. 

Cântaţi odată cu toţii, cântaţi ca în cer, fiilor. Vă dau 
binecuvântare să cântaţi ca în cer pe pământ. Fiţi senini, şi 
frumoşi să fiţi, copii ai Ierusalimului nou. Inima frumoasă are 
o faţă frumoasă şi senină în creştin. Iubiţi-vă unii pe alţii ca 
să fiţi fii ai învierii. Staţi descoperiţi cu inima, ca să semănaţi 
unii cu alţii, ca să vă vedeţi unii pe alţii întru asemănare 
cerească. 

Voi scrie spre mărturie pe toţi cei care vor fi în rânduri 
la această sărbătoare de glorie cerească după patruzeci de ani 
de lucru dumnezeiesc pe pământ şi voi pune faţă în faţă acest 
număr cu poporul care a fost trecut prin vreme în cartea 
aceasta de cuvânt dumnezeiesc. Cei care sunt acum la sărbă- 
toare, aceia sunt, dar să fiţi atenţi cum veţi fi, măi fiilor din 
popor, că vine clipa cea mare când fiecare va sta alături cu lu- 
crul său pe care l-a lucrat, şi va sta faţă în faţă cu cuvântul lui 
Dumnezeu. Voi scrie apoi spre mărturie şi pe cei care nu vor 
fi la sărbătoare dintre cei care au apucat să mănânce de la 
acest praznic ceresc de patruzeci de ani cu cuvântul lui Dum- 
nezeu. Patruzeci de ani am prăznuit praznic de cuvânt pe pă- 
mânt. O, şi ce mulţi au mâncat, şi ce puţini au rămas! 

Vreau să prăsesc popor sfânt din neamul român, prin 
tine, fiule, Ierusalime nou ales. Vom lucra fuguţa, tată, ca să 
plinim tot ce mai este de împlinit pentru arătarea Mea cea 
mare şi desluşită în ochii cei trupeşti, care se vor schimba la 
arătarea Mea. Mai e puţinei timp, şi trebuie să lucrăm fuguţa 
ce mai este de lucrat, ca să dau drumul slavei celei mari, care 
va rămâne pe veci peste poporul Meu cel ales. Fiţi cereşti, că 
v-am născut din cer prin cuvântul Meu. Fiţi duhovniceşti, 
căci cele fireşti vor îmbrăca haina nestricăciunii, şi toate vor 
sta înaintea slavei Mele. 

Veniţi, binecuvântaţii Mei, la sărbătoare de Paşti nou, 
şi binecuvântată să vă fie întâlnirea voastră cu cerul! Toţi şi 
toate să vă fie binecuvântate, şi să se împlinească tot cuvântul 
binecuvântării! Amin, amin, amin. 

3/16 aprilie 1995 

Praznicul învierii Domnului 

Sfinţirea troiţei aşezate în satul Maluri, pe locul coborârii Cuvân- 
tului, înscrie patruzeci de ani ai Domnului în poporul român creş- 
tin: 1955-1995. Mielul desface peceţile cărţii. îndemn către 
România spre simţire cerească. 

I erusalime român, Ierusalime nou, te întâmpină 
Domnul, Cel ce a înviat a treia zi din mormânt. 
Ierusalime, poporul Meu peste care scriu astăzi patruzeci de 
ani cu cerul! Ierusalime scump şi iubit, popor al cuvântului 
Meu! Eu, Domnul Iisus Hristos, te întâmpin cu salutul învie- 
rii Mele, ca şi în anul 1955: Hristos a înviat! Hristos a înviat! 
Hristos a înviat! 

Eu sunt Cuvântul lui Dumnezeu. Eu sunt Fiul lui Dum- 
nezeu. Eu sunt, Ierusalime român. Cobor la tine în sărbătoare 
cerească şi te bucur cu vestea cea creştinească, cea rostită 
acum două mii de ani în ziua învierii Mele dintre morţi: 
Hristos a înviat! 

Am tot cerul spre însoţire cu cântare şi serbare, cu 
cântec de înviere peste tine, poporul Meu cel mic, luat din 
neamul român ca să fii popor al cuvântului Meu din vremea 

aceasta. Eu sunt împăratul slavei, Domnul, Cel tare şi puter- 
nic, şi cuvintez deasupra ta, popor al cuvântului coborât din 
cer peste tine. Aceasta este ziua pe care am făcut-o Eu pentru 
slava Mea cu tine, Israele român, pentru slava ta cu Mine, pe 
care ţi-am profeţit-o demult, fiule, poporul Meu. Am despărţit 
veacul pământesc de veacul duhovnicesc cu tine, popor al 
cuvântului Meu, şi am scris cu tine început nou. 

Eu, Domnul Iisus Hristos, M-am coborât în anul 1955 
cu lucrare de cuvânt dumnezeiesc, ca să-Mi culeg un popor, 
şi am cules un popor şi am vorbit din cer cu el şi am înfiinţat 
în el cartea cuvântului Meu din vremea aceasta. Eu, Do mn ul 
Iisus Hristos, cobor şi azi cuvântul Meu pe nori până dea- 
supra ieslei cuvântului Meu şi strig: să se ridice porţile, ca să 
intre împăratul slavei şi să cuvinteze! Până acum am folosit 
omul. Acum sunt în slavă şi grăiesc. Sunt îmbrăcat în cuvânt, 
şi nu folosesc potecă. Stau prin cuvânt pe nori de slavă şi îmi 
las glasul peste pământul Meu cel nou, peste poporul Meu cel 
mic şi nou, că am promis pe Dumnezeu Duhul Sfânt, şi am 
cuvântat că-L voi trimite după înălţarea Mea la Tatăl, şi iată, 
Mă desăvârşesc, precum am Îngăduit. 

Pace ţie, poporul Meu! Vin la tine cu cuvântul Meu şi 
cuvintez din nori deasupra ta. Binecuvântată este această zi, 
acest Paşti, această mare sărbătoare între cer şi pământ. Bine- 
cuvântată să fie desfacerea peceţilor cărţii cuvântului Meu, că 
am cuvântat cuvântul Meu în România peste poporul Meu 
luat din neamul român. Binecuvântat să fii, poporul Meu, cel 
la care cobor cuvântul Meu! Pace ţie, şi Paşti ceresc de 
sărbătoare a Mea cu tine! De patruzeci de ani Mă ascund cu 
tine în vreme şi vorbesc peste tine, dar azi ţi-am făcut loc, po- 
porul Meu, şi te numesc Ierusalim, şi vorbesc cu tine în mij- 
locul mulţimilor şi le dau şi mulţimilor cartea cuvântului 
Meu. Am vorbit cu tine din cer pe pământ şi am scris într-o 
carte mare toată vorbirea Mea, toată înnoirea Mea. Ţi-am dat 
să mănânci cuvânt şi să creşti, poporul Meu. Cine a mâncat, 
a mâncat şi a crezut şi a crescut şi a înviat şi a rămas viu, şi 
se numeşte poporul Meu cel ce a rămas viu de pe urma naş- 
terii prin cuvânt. 

Vino, fiule, să vorbesc cu tine şi să sărbătoresc patru- 
zeci de ani de cuvânt! Vino! Şi iată, ai venit dacă am zis să 
vii. Vino, fiule, că te numesc fiul Meu! Vino, poporul Meu, că 
te numesc fiul Meu! De şapte mii de ani am folosit pe om şi 
am vorbit prin om cuvântul Meu şi am întocmit lucrare dum- 
nezeiască pe pământ, dar acum Eu împărăţesc şi vorbesc Eu 
însumi. Până acum a fost şi omul, dar acum sunt Eu însumi 
şi vin şi strig: ridicaţi-vă, voi, porţilor, ca să intre împăratul 
slavei! Străjerii grădinii ridică porţile, iar Eu intru şi Mă fac 
cuvânt şi Mă las în grădina Mea. 

Iată cartea Mea care e lucrată din cuvânt! Eu sunt car- 
tea, Eu sunt Mielul Cel Care desfac peceţile acestei cărţi şi 
scot din ea mâncare de cuvânt şi pun masă mulţimilor, aşa 
cum am făcut odată. Eu Mă fac cuvânt, şi să ştii, poporul 
Meu, că Mă rup în mâna ta şi Mă dau mulţimilor să Mă guste 
şi să Mă poarte şi să Mă ia în pântece, şi să cresc şi să Mă 
nasc în inima omului care n-a auzit până acum cuvântul Meu 
şi Duhul Meu Cel Sfânt vorbind peste pământ. Vorbesc cu 
tine, poporul Meu, şi de acum înainte vor şti mulţimi multe ce 
vorbesc Eu cu tine şi ce întocmire îmi dau prin cuvânt în mij- 
locul tău, Ierusalime, poporul Meu. Fericit cel ce ascultă gla- 
sul cuvântului Meu şi îmi deschide ca să intru şi să înviez în 
omul cel de la sfârşit, şi să-l iau să-l nasc de sus şi să-i dau 
trup nou şi duh nou şi naştere de sus, lucrată prin cuvânt. Eu 
am vorbit în vremea aceasta de sfârşit în limba Mea dumne- 
zeiască, şi am folosit graiul poporului român şi Mi-am ridicat 


un popor mic din neamul român şi l-am numit poporul Meu, 
fiul Meu, dar n-am lucrat această lucrare fără să nu scrie des- 
pre ea în prooroci. 

Vin curând să Mă desăvârşesc în slavă văzută, precum 
este scris, dar mai întâi dau bunăvestire de venire slăvită a 
Fiului Cel înviat şi înălţat, căci n-am lucrat niciodată nimic 
peste om până ce mai întâi nu am vestit prin prooroci. Vin cu- 
rând, şi voi porunci ochilor tăi să se desfacă, poporul Meu iu- 
bit, şi apoi lângă tine Mă voi arăta văzut, şi voi lucra peste 
tine în slavă descoperită în ochii cei ţinuţi să vadă cele cereşti. 
Vin curând, şi voi fi cu tine, aşa cum am fost cu Luca şi cu 
Cleopa în Emaus, dar nu voi mai pleca, şi voi rămâne peste 
tine şi lângă tine înaintea lumii, şi lumea va fi botezată apoi 
cu Duhul Sfânt al credinţei şi al învierii şi al înduhovnicirii, 
şi va fi botezată cu focul curăţirii de fărădelege a lumii. Cu 
Duhul Sfânt şi cu foc voi boteza, şi te voi lua la lucru, poporul 
Meu, fiule al cuvântului. Dar Eu îţi spun că te-am şi luat în 
lucrul Meu, şi iată, lucrez peste tine şi cu tine peste fărăde- 
legea din lume şi peste duhul lumii, ca să fac loc Duhului 
Sfânt şi slavei Duhului Treimii Dumnezeieşti, Tatăl, Fiul şi 
Duhul Sfânt. 

Am coborât cu sărbătoare de cer nou şi de pământ nou 
în cetatea cuvântului Meu, căci cetatea aceasta este Betania 
vremii de acum, Betania Mea cea iubită, în care atâtea şi 
atâtea ori am coborât cu cerul, am poposit cu cerul şi cu cu- 
vântul; Betania Mea în care Mi-am scris cuvântul graiului 
Meu din vremea aceasta de glorie cerească. Sunt însoţit de 
trupul Meu cel înviat dintre morţi şi stau în slava Mea cea ne- 
văzută de omul cel trupesc. Bucură-te, Ierusalime, poporul 
Meu cel de pe pământ, căci sunt cu Ierusalimul cel de sus în 
sărbătoare cu tine! în numele Tatălui şi al Fiului şi al Sfân- 
tului Duh, vino, binecuvântatul Meu popor, să fii aşternut al 
slavei Mele! Vino, tată, că te-am născut din cer prin cuvânt, 
şi vor şti noroade multe că tu eşti poporul cuvântului Meu, şi 
vor umbla să te caute ca să li se deschidă mintea şi văzul şi 
auzul şi iubirea de cer la glasul cuvântului Meu. Nu e bun tra- 
iul fără Dumnezeu. Nu e bună viaţa omului fără ca să aibă 
omul pe Dumnezeu. Mi-e dor să dau înfăţişare cerului pe pă- 
mânt şi peste om şi în omul cel creat după chipul şi asemăna- 
rea lui Dumnezeu. 

O, unde eşti, unde eşti, chipule al Meu? Nici Lucifer n-a 
făcut atâta de mare păcat cât a făcut omul cel creat după 
tiparul lui Dumnezeu. S-a ridicat omul peste Dumnezeu şi s-a 
dărâmat tronul lui Dumnezeu din omul cel creat după sfat 
dumnezeiesc. Nu mai este omul om, şi este altceva. 

O, unde eşti, făptură a Mea? Unde-ţi este chipul şi ase- 
mănarea cea din Dumnezeu? Umblu şi caut pe omul cel creat 
de Dumnezeu şi nu-1 mai găsesc. 

Poporul Meu! Unde este, tată, omul cel făcut de Mine? 
Vreau să-l întocmesc din nou, dar unde este? Omul s-a smuls 
din mâna Creatorului său şi şi-a dat altă întrebuinţare şi s-a 
supus morţii. S-a smuls din viaţă şi s-a supus morţii. 

Omule, unde eşti? Nu e bună moartea. întoarce-te! în- 
toarce-te la Creatorul tău Cel dintâi! Mă voi lăsa văzut de 
ochii tăi. Omule, întoarce-te la Mine! 

Omule lucrat de Tatăl şi de Fiul şi de Duhul Sfânt! 
Puţin, puţin, şi vin iar, şi iar îl voi face pe om, şi voi lucra 
plângând de durerea şi de mila omului şi voi scoate pe om de 
la moarte. 

O, trupule şi sufletule pe care te-am numit om după ce 
te-am lucrat! Să ştii că te voi cere înapoi şi iar voi întocmi pe 
om. Voi întocmi pe om din omul care şi-a sluţit chipul şi ase- 
mănarea cea din Dumnezeu. 

Am spus lui Noe să-şi lucreze casă, şi Noe şi-a făcut 
casă din porunca Mea şi a plutit în ea pe ape, şi am luat-o de 
la capăt ca să-l fac pe om şi am lucrat cu casa lui Noe. 

Omule, te caută Creatorul tău Cel dintâi ca să te întoc- 
mească din nou. Caut mult, caut suspinând, caut şi iar caut ca 
să-l găsesc pe omul cel creat de Mine, şi îl voi purta în sânul 
Meu şi voi curăţi fărădelegea şi îl voi pune pe omul cel purtat 
în sânul Meu, îl voi pune pe pământ nou, şi voi împărăţi în el, 
şi voi face casă la el, şi voi cina cu el, şi Mă voi arăta lui. 

Poporul Meu cel purtat de sânul Meu, să plângi, tată, 
de durerea Mea şi să stai în mâna Mea şi să fii unealta Mea, 
că vreau să-Mi răscumpăr munca pierdută şi să isprăvesc cu 
duhul morţii, că iată, strig făptura Mea pe care am numit-o 
om. Am lucrat din lut făptură după chipul şi asemănarea lui 
Dumnezeu Tatăl, Fiul şi Duhul Sfânt, şi pe această făptură am 
numit-o om, ca să fie lucrătură de folos Creatorului ei. 

Omule, Eu sunt Creatorul tău Cel dintâi. Cel ce tu îi 
slujeşti te-a îndemnat să-ţi schimbi chipul şi iubirea şi te-a de- 
părtat de Mine ca să nu mai bei din izvorul din care eşti luat. 

Omule, Mi-e dor de tine, tată! Se făleşte înaintea Mea 
duhul rău, cel duşman pe Mine şi pe tine, se făleşte cu lucră- 
tura Mea. Eu ţi-am dat chip din chipul Meu, şi tu nu Mă iu- 
beşti, omule, şi nu-Mi urmezi ca să fii viu. Duşmanul Meu nu 
este tatăl tău, şi tu pe el îl iubeşti, şi ţi-ai împrumutat chip 
străin de Mine. 

Omule, lucrarea Mea, vreau să iau moartea de pe 
pământ, precum în cer aşa şi pe pământ. Vreau să-ţi dau ce ai 
pierdut. Vreau să-ţi dau locul din care ai căzut. Vreau să te 
răscumpăr, omule. Acum două mii de ani M-a trimis Tatăl să 
iau trup de om, şi am ales o mânuţă de popor, o mânuţă mică 
de ucenici, şi am însemnat peste om lecţia răscumpărării şi 
deschiderea uşii împărăţiei de cer nou şi de pământ nou, şi am 
lucrat cu cei puţinei de atunci, care s-au lăsat născuţi din 
Mine, Fiul lui Dumnezeu, Cel întrupat în Fecioară, şi am 
deschis larg calea întoarcerii omului spre viaţă şi am promis 
omului că voi veni cu viaţă fără de moarte. Şi iată, omule, 
Mi-am coborât lucrul cuvântului Meu în România în anul 
1955, şi de atunci Mă întocmesc şi Mă fac cuvânt, iar acum 
M-am ridicat cu tot cerul sfânt la lucru ca să plinesc făgă- 
duinţele cele cuvântate vreme de patruzeci de ani. 

E mare taină ţara Mea română. Trupul ei este de la 
trupul Meu; anii ei sunt cât anii Mei; naşterea ei este odată cu 
naşterea Mea. în ziua naşterii Mele Tatăl Meu a plămădit 
schiţa acestui popor şi a acestui pământ binecuvântat la naş- 
terea Mea şi a lui. A născut Tatăl Meu Mire şi mireasă şi masă 
de nuntă şi praznic de nuntă, şi iată, îmi iau din ţara română 
mireasă şi o peţesc, dar Eu spun că am şi peţit-o, că tu, Ieru- 
salime, eşti mireasa Mea, eşti darul Meu din mâna Tatălui, 
eşti iubita Mea, tu, ţară română, tu şi fiii cei din tine, care sunt 
daţi Mie de Tatăl, precum din Israel Mi-a dat la naşterea Mea 
o mână de ucenici cu care am pus masă nouă de nuntă. 

Iată nunta Mea cu tine, Ierusalime, mireasă dată Mie de 
Tatăl, din neamul român, şi voi odrăsli fii din fii, şi se vor 
naşte de sus prin cuvânt, precum am lucrat şi la început. Tu 
vei fi Mie masă de nuntă nouă şi de vin nou şi de pâine înnoi- 
tă prin cuvânt şi de ungere cerească peste timp, şi nimeni nu 
va birui împotriva ta, poporul Meu cel binecuvântat vreme de 
patruzeci de ani. De patruzeci de ani te binecuvintez, şi Mă 
pitesc cu tine, popor micuţ şi sfinţit de Cuvântul Creator. 
Bucură-te, fiule, popor sfinţit şi binecuvântat! Am întocmit 
nuntă cerească în ziua aceasta. E zi de Paşti nou, că Eu te-am 
scos pe tine de sub robia lui faraon cel fără de Dumnezeu şi 
ţi-am dat libertatea să te arăţi cu Mine, Domnul şi Stăpânul 


tău, Care te hrăneşte de patruzeci de ani în taină cerească. 
Pentru tine, tată, am făcut minune mare, că dacă nu făceam, 
faraon se sculase să-ţi ia viaţa, fiule, poporul Meu. Dar Eu am 
nevoie de viaţa ta, că te-am hrănit cu viaţă din viaţa Mea şi 
te-am făcut mare, ca să-Mi fii de folos pentru lucrarea de răs- 
cumpărare a omului cel luat din faţa Mea. Tu eşti un popor 
mititel, dar puterea Mea te umbreşte şi te unge cu putere şi te 
îngrădeşte şi te arată mare, fiule mititel, poporule român din 
români. 

O, Românie, iubita Mea, iată ce am Eu în tine. Am pe 
poporul cuvântului lui Dumnezeu în mijlocul tău. De patru- 
zeci de ani îl îmbucăturesc cu cuvântul Meu venit cu Mine pe 
nori, şi l-am ţinut la adăpost, căci vremea aceasta e vreme de 
moarte, nu este vreme de viaţă. Scoală-te spre simţire cereas- 
că, Românie numită de Mine cu nume nou, Românie, Ierusa- 
limul Meu cel nou, unit cu Ierusalimul cel de sus, cel din slava 
cea nevăzută! Scoală-te, iubito! Am în tine un sâmburel miti- 
tel, o sămânţă nouă, lucrată din cer, şi vreau să fac din tine 
ogorul Meu, şi neamul Meu cel sfânt să fac din tine. Israel 
M-a răstignit şi M-a lepădat, şi Tatăl Meu M-a dat ţie ca să-ţi 
fiu născător şi ca să te naşti din Mine, din apă şi din Duh, din 
Fiul lui Dumnezeu să te naşti, iubito. Trec cu glasul Meu prin 
poporul Meu, prin porţile Mele, şi glăsuiesc peste tine. Las 
pentru tine ştiinţă cerească, şi tu să te hrăneşti cu ea şi să crezi 
născându-te din ea, şi să te smulgi din mâna duşmanului de 
suflet. Las carte pentru tine. Citeşte, iubito, şi răspunde-Mi! 
Vino spre Mine, că Eu vin spre tine. Şi chiar dacă tu nu vei 
veni spre Mine, Eu voi veni spre tine, că aşa este scris. Iată, te 
chem la nunta Mea cu mireasa Mea cea luată din tine. Vino, 
Românie, să-Mi fii nuntaşă la nunta Mea cu poporul Meu cel 
care a răbdat pe urma Mea, cu mireasa Mea cea gătită de Mine 
cu straie cereşti, cu podoabe cereşti. Am străbătut patruzeci de 
ani de pustiu, ca şi odinioară cu Israel, şi acum iată-Mă la Ior- 
dan cu mireasa cu care am rămas din lume. E zi de veac nou, 
e zi de Paşti nou. Vino, Românie, la ziua Mea de Paşti, căci las 
Paşti veşnic în tine, şi îmi încep nunta şi îmi înmulţesc Paştele 
Meu cel nou, şi vin şi te sărut cu cuvântul Meu. Trec uşor pe 
lângă tine şi te mângâi cu grăiri cereşti şi dau să te trezesc din 
moarte. Nu te teme, dar scoală-te! Nu mai sta fără Mine, că îţi 
aduc aminte de alegerea ta la naşterea ta. S-au înmulţit câinii 
şi lupii în tine, şi tu nu erai aşa cum eşti. Vino, iubito, spre 
viaţă fără de moarte, că stau înaintea ta cu poporul Meu cel 
mic, care şi-a răstignit trupul şi voia şi pofta cea lumească 
pentru ca să slujească Duhului Sfânt, şi ca să fac din el răs- 
cumpărare din moarte peste tine. 

Românie, nu mai ai nici un samarinean în tine. Trec 
preoţi şi leviţi pe lângă tine, trec înainte şi nu-ţi fac bine nici 
unul din ei. Românie, ortodoxia Mea, nu-ţi stâlci dragostea ta 
dintâi. Piere credinţa în Mine, piere din tine, şi omul se bizuie 
pe om, şi omul este lovit de om, omul este înşelat de om, 
orbul este înşelat de orb, iar fariseul îşi lărgeşte veşmântul şi 
fărădelegea cea ascunsă. Iată, Eu, Domnul Iisus Hristos, retez 
buturuga de vie din tine. E bătrână şi nu mai vrea să dea rod 
întru Mine. O retez, şi cresc din ea mlădiţe noi, cu sevă ce- 
rească, fiindcă pe pământ e ca pe pământ, nu e ca în cer. Eu 
am bătut ţăruş de veac duhovnicesc şi am început vie nouă şi 
popor nou, căci cele vechi nu mai au rod, nu mai au altoaie 
cereşti. Nu se mai scoală omul cel vechi, iar Eu întocmesc om 
nou şi Paşti nou şi fiu nou. Este scris în Scripturi ceea ce fac 
Eu, şi cine poate să oprească împlinirile cele proorocite? 

E zi de nuntă cerească în cetatea cuvântului Meu. E zi 
de Paşti nou. Chem omul de la moarte la viaţă, chem omul la 
viaţa cu Dumnezeu şi nu fără Dumnezeu. E sărbătoarea Mea 

cu poporul Meu, sărbătoare de trecere, sărbătoare de cer nou 
şi de pământ nou. E praznic sfânt de nou Ierusalim şi Eu ies 
cu poporul Meu cel binecuvântat şi lucrez cu el peste 
România. 

O, popor frumos şi sfinţit, să cânţi, fiule, de acum şi 
până-n vecii cerurilor, că Eu în tine întocmesc cer nou şi pă- 
mânt nou. întind prin tine mâna înspre cel căzut din cer. Să 
audă omul care s-a făcut pământ, să audă şoapta cerului, 
şoapta Mea care trece prin mijlocul tău, popor al înnoirii şi al 
prăznuirii de cer pe pământ, cer şi pământ, unite în serbare 
cerească. 

Iată cartea cuvântului Meu. Binecuvântată să fie 
desfacerea peceţilor cărţii, şi prin cuvântul ei voi răscumpăra 
oameni din toată seminţia şi limba şi poporul şi neamul. 
Această carte este cuvântul lui Dumnezeu, şi am dat poruncă 
cerească să fie desfăcută, şi cuvântul Meu s-a întrupat, şi Eu 
iau şi deschid cartea. Binecuvântată să fie deschiderea cărţii 
Cuvântului. Să Mă ia omul ca hrană şi să guste din cuvântul 
Meu şi să crească aşa cum te-am crescut şi pe tine, poporul 
Meu. Să Mă afle omul cel cu cărarea pierdută şi să Mă ia de 
călăuză, şi să ia omul chip după chipul lui Dumnezeu, întru 
asemănare cu Dumnezeu. 

E sărbătoarea Mea cu poporul, e sărbătoarea cărţii. Să 
ia popoarele cunoaştere, că vă voi da putere, fiilor, să înmul- 
ţiţi această merinde de viaţă nestricăcioasă în trup. Eu sunt 
vistier în cer şi pe pământ, dar lucrul Meu are greul lui, că aşa 
este lucrul lui Dumnezeu, este cu jertfire şi cu strâmtorare pe 
pământ, dar Eu voi lucra întru această lucrare şi voi birui prin 
ea împotriva întunericului din om, şi voi presăra lumina Du- 
hului Sfânt peste cei fără de simţire cerească. 

Aşteaptă cerul să se lase cu slavă peste pământ. Ierusa- 
lime, poporul Meu din români, să stai, fiule, înaintea Mea 
pentru om, că vreau să-i dau omului viaţa înapoi, şi aşa să 
vrei şi tu, că Eu în tine lucrez răscumpărarea cea pentru om. 
Să ştie România Mea că tu nu eşti un popor rătăcit, căci se 
loveşte în tine cu ocară. Biserica Mea loveşte în tine aşa cum 
a lovit şi în Mine poporul Meu cel de atunci. Oamenii necre- 
dinţei ţi-au scos nume rău, popor mititel, dar tu eşti poporul 
Meu cel cu trăire ortodoxă, aşa cum vreau Eu să fie viaţa 
bisericii Mele. Lovesc în tine preoţi şi arhierei aşa cum lo- 
veau în Mine, dar tu ascunde-ţi capul şi stai cu capul pe umeri 
şi nu te lăsa lovit, că Eu sunt capul tău, poporul Meu iubit. Să 
se uite omul la tine şi să înţeleagă ce va să zică ortodoxie întru 
trăire şi întru simţire. Cei ce te hulesc pe tine, aceia n-au sim- 
ţire cerească. Roagă-te, poporul Meu, pentru omul cel fără de 
cărare, pentru omul care slujeşte la trup, pentru slujitorii bise- 
ricii care slujesc trupului şi nu lui Dumnezeu. Roagă-te, fiule, 
să trezesc lucrători la lucrul viei, ca să nu piară sămânţa cea 
dintru începutul României. Nu aceea e ortodoxie, sub care 
stau ascunşi cei ce slujesc trupului. Ortodoxie este cale dreap- 
tă şi cu împliniri cereşti pe cale, cu împlinirea poruncilor 
dumnezeieşti în trup şi cu pas de cină cerească întru viaţă fără 
de moarte. 

O, Tatăl Meu, e Paştele Meu cu poporul Meu pe care 
Mi l-ai dat Tu din trupul român. Binecuvintează darul Meu de 
la Tine, şi să rămână puterea binecuvântării peste poporul Ie- 
rusalimului nou care se iveşte şi care va creşte şi se va sfinţi. 
Binecuvintează, Tată, bucuria Mea şi Paştele Meu cu poporul 
cel mireasă Mie. 

F iule iubit şi scump, Ţi-am dat toată puterea 
în cer şi pe pământ, şi Te-am făcut începă- 
tură şi Ţi-am pornit sădire din Tine, şi iată, ogorul cel de la 
sfârşit va fi verde, Fiule scump. Vom lucra om nou din om. 


Vom înmulţi lumina care se numeşte cartea Cuvântului, şi 
cartea va cuvânta, şi omul va învia şi va căuta după cărarea 
care duce la rai, iar Noi vom da omului cerul înapoi şi vom 
aşeza cerul cel nou şi pământul cel nou peste om. O, Fiule, să 
lăsăm bucuria Noastră să cuprindă pe poporul cel mic cu care 
am mai rămas la masa cuvântului. 

Popor al Fiului Meu, să te binecuvinteze Fiul Meu 
întru Tatăl Său; Eu în El, şi El în Mine înaintea ta, poporule, 
lumina Mea de pe pământ! Şi te voi hrăni, tată, cu lumină, şi 
din zi în zi tu vei lumina, şi soarele va păli din ce în ce mai 
mult la vederea slavei Mele cu tine, şi omul te va căuta ca să-i 
pui paşii pe cărare, că nu sunt mai multe cărări. Numai o 
cărare este, iar altceva este cale spre moarte. 

Omule, ia-ţi viaţa înapoi. Eu n-am rostit peste tine 
moarte, dar rostesc acum morţii să te dea înapoi lui Dumne- 
zeu. Eu sunt Tatăl, Fiul şi Duhul Sfânt şi lucrez lucrarea ne- 
stricăciunii înspre om. Amin. 

© Tatăl Meu, las bucuria Ta şi a Mea peste 
^ poporul cel ce este binecuvântat prin cu- 
vânt. Las Paşti veşnic şi cină nouă şi sfântă prin sfinţenie de 
trup şi de duh, că Eu aşa închinători voiesc. 

Israele român, să creşti şi să te înveşmântezi cu harul 
Meu, fiule, Ierusalime nou. îmi întind harul Meu cel cu bogă- 
ţie peste tine şi te binecuvintez întru Tatăl, Fiul şi Duhul 
Sfânt, căci cuvântul Meu va schimba la faţă trupul şi duhul 
poporului român. 

Am venit cu cuvântul în anul 1955 şi am rostit cuvântul 
învierii: Hristos a înviat! 

Pace vouă! Bucuraţi-vă! Eu sunt Domnul Cel înviat, şi 
sunt cu tine pe cale, Israele român. Voiesc să-l altoiesc şi pe 
Israel cel care M-a dat la moarte pe cruce. Voiesc să-l lipesc 
la neamul cel care crede în Dumnezeu Iisus Hristos, Fiul lui 
Dumnezeu. Vreau şi peste el să fac trezire, şi să Mă primească 
din partea Tatălui, Care M-a trimis. 

Stai descoperit de acum înainte; stai însemnat de slava 
Mea, Israele român. Stai, poporul Meu, cuprins de slava care 
te cuprinde pe tine, şi vei fi unealta Mea prin care-Mi voi în- 
tocmi prin cuvânt lucrarea de răscumpărare a omului, lu- 
crarea de înviere a morţilor şi început de cer nou şi de pământ 
nou, lucrate prin cuvânt, şi să fii lumină în calea ta cu Mine, 
Israele român. 

Ierusalime nou, Hristos a înviat! Am înviat în tine, 
fiule duhovnicesc, şi să duci această zi de înviere până la toa- 
te marginile. Pace ţie cu cerul sfânt! Pace cerului sfânt cu tine 
prin cuvânt! Pace vouă, copii ai Ierusalimului care începe pe 
pământ cu cerul! Pace celor ce te iubesc pe tine, Ierusalime! 
Eu, Domnul învierii, te binecuvintez întru lucrare de înviere 
peste cei în care Eu n-am înviat. 

Binecuvântare şi înviere peste tine, Ierusalime nou, că 
slava Mea peste tine a răsărit! Amin, amin, amin. 

10/23 aprilie 1995 

Sărbătoarea sfântului mare mucenic Gheorghe 

Lumea este lanul de neghină. împărăţia lui Dumnezeu nu înseamnă 
însurat şi măritat. Împărăţia lumii este sfârşitul lumii. Războiul 
nevăzut al satanei. 

C oboară Păstorul la turmă. Coboară Domnul Iisus 
Hristos la Israel. Să se bucure Israel şi să deschi- 
dă Păstorului Care vine cu cina cuvântului şi aşterne masă ce- 
rească între cer şi pământ. 

Eu, Domnul Iisus Hristos, M-am coborât la tine, Israe- 
le român. Mult timp M-am coborât, şi am însemnat în cartea 
vremii Mele cu tine patruzeci de ani. Şi iată, rămân cu tine şi 
peste acest hotar, rămân şi lucrez cereşte şi tot mai cereşte de 
acum şi până la deplina zi de odihnă peste toată creaţia Mea 
de cer nou şi de pământ nou, că pic cu pic voi întinde peste 
tot raza luminii cereşti şi voi însemna din loc în loc numele 
acestei lucrări care se numeşte Cuvântul lui Dumnezeu. Eu 
sunt semnul. Eu sunt Cuvântul lui Dumnezeu. Amin. 

Hristos a înviat! Acest salut de bucurie să aibă în tine 
adevăr, fiule din Israel. Hristos a înviat, Ierusalime român! 
Te-ai adunat la sunetul Meu, şi Eu te hrănesc ca şi la început, 
cu cuvânt. La început cuvântul Meu a întocmit cerul şi pă- 
mântul şi tot ce este văzut şi nevăzut. La început vorbeam cu 
omul ca şi acum. La început cuvântam şi împlineam, şi iarăşi 
se lucrează ca la început. Amin. 

Hristos a înviat, Ierusalime român! Pace ţie, copilul 
Meu care eşti Ierusalim, dar să ştii că numai copilul Meu se 
numeşte Ierusalim, numai copilul Meu se numeşte Israel în 
vremea aceasta. Şi cum adică eşti copilul Meu? Cel ce este 
copil de al Meu, acela şi numai acela ştie să răspundă cu ade- 
vărat, ştie să fie cu adevărat în Israel. 

Hristos a înviat, Israele român, şi să fii copilul Meu, 
Israele, ca să te numeri în trupul cel nou al Meu, în trupul lui 
Israel. Fii atent, Israele, că Eu îţi spun ţie ca să ştii, că multe 
trupuri care au fost văzute la masa aceasta nu sunt din Israe- 
lul acesta. Cum adică această desluşire? Fiilor, fiilor, nu vă 
smintiţi de cei ce au plecat pe calea cealaltă. Aceia nici n-au 
fost, măi fiilor. Nu vă smintiţi de vreunul care ar fi să plece 
chiar şi de acum pe calea cealaltă, că acela nici n-a fost fiu al 
lui Israel, de vreme ce s-a dovedit că nu este şi nu trăieşte. Eu, 
ca un Dumnezeu plin de aşteptare şi de îndelungă răbdare, am 
fost aşa cum am spus, şi am lăsat lanul de grâu cu duşmani 
prin lan, căci grâul poartă în lanul său semnul neghinei, sem- 
nul bobului cel negru de neghină. Şi de ce aşa, fiilor? Pentru 
ca să se vadă lucrul şi cursul grâului şi ca să se ştie că e grâu. 
Grâul e grâu, şi neghina e neghină. Nu pentru grâu este ruşine 
dacă a stat şi dacă stă neghina în el. Ruşine este şi va fi de 
partea neghinei, căci neghina are o soartă urâtă şi dureroasă, 
pe când grâul este lucrarea lui Dumnezeu, lucrarea fericirilor 
cereşti şi a mângâierilor veşnice, fiilor. 

Iubiţii Mei care vă numiţi grâu! Purtaţi, fiilor, acest 
nume al Meu, că Eu am fost bob de grâu şi am fost semănat 
pe pământ şi am adus rod de mântuire şi de iubire şi de cer 
veşnic în omul cel creat de Tatăl, de Fiul şi de Duhul Sfânt. 
Nu tot omul este al Tatălui şi al Fiului şi al Sfântului Duh, şi 
este numai acela care are pe Fiul Tatălui ceresc în el, prin 
asemănare cu Fiul. Acela este om creat de Dumnezeu. Oa- 
menii de azi au alt creator şi i se închină creatorului de azi. 
Oamenii de azi au înfăţişarea sfârşitului lumii, şi omul nu ştie 
ce înseamnă sfârşitul lumii şi ce înseamnă lume. Lume în- 
seamnă omul de azi şi creatorul căruia îi slujeşte, duhului 
lumesc şi trupesc care stă în omul de azi, duhul cel de la sfâr- 
şit care ţine în el pe fiii săi. Israele, omul de azi poartă în el şi 
pe el semnul sfârşitului lumii, căci duhul lumii l-a sfârşit pe 
om şi l-a legat de împărăţia lumii, care înseamnă sfârşitul lu- 
mii. Sfârşitul lumii înseamnă începutul duhului lumii în om, 
care-1 sfârşeşte pe om şi îl dezmoşteneşte de Dumnezeu. Sfâr- 
şitul lumii este omul care slujeşte trupului şi poftelor şi lucru- 
rilor care trec, care ard, care sunt lumeşti şi trupeşti, care sunt 
de folosinţă pentru trup. 

Israele, Israele, nu te sminti tu, fiule care te-ai agăţat cu 


mâna şi cu inima şi cu credinţa de luntrea Mea pe care stă 
scris: Cuvântul lui Dumnezeu. Tu să nu te sminteşti de cel 
care nu a stat sau nu stă cu această împărăţie de cer în om. Am 
avut pe drumul Meu cu tine o mulţime de lucru rău. Am avut 
neghină venită în semănătura Mea cu gând să se facă grâu, cu 
gând să-şi ia viaţă din grâu, ca să fie grâu. Şi dacă bobul cel 
străin nu s-a făcut grâu, acela a tras la lanul de neghină, căci 
lumea, fiule, este lanul de neghină. Pe drumul Meu cu tine, 
Israele, multă neghină venită în grâu nu s-a făcut grâu, şi s-a 
întors la lanul ei. Fii atent, şi iarăşi fii atent tu, fiule care ai lu- 
crarea grâului peste tine. Nu te sminti de bobul de neghină 
care este în mijlocul tău şi care stă fără lucrare de grâu, dar 
stă în grâu. Şi veţi vedea cuvântul Meu cum se împlineşte, că 
de aceea l-am spus. L-am spus ca să se împlinească ascultarea 
pentru despărţirea neghinei din grâu. Am spus aşa celor ce vin 
la masa Mea cu Israel, celor ce vin fără să vină şi fără să stea, 
căci ca să stai înseamnă să fii grâu şi nu neghină. Am spus 
aşa: «Dacă vii şi nu crezi, să nu mai vii», şi Eu voi împlini 
acest cuvânt. Voi împlini cuvântul acesta, Israele fiule, căci 
fiul neghinei va pleca în lanul cel trupesc al lumii, dar nu te 
sminti ca să pleci şi tu dacă pleacă cel ce nu este grâu de al 
Meu. Cine este neghină se trage pentru cuvântul pe care Eu 
l-am spus: «Dacă vii şi nu crezi, să nu mai vii la masa aceas- 
ta cu grâu pe ea», că iată, Israele, neghina îşi zice că e grâu, 
dar Eu nu zic ca neghina, şi o voi arăta că e neghină. Cel ce 
pică de pe masă, acela este neghină. Vai de neghina care în- 
drăzneşte să stea cu trup de neghină în grâu! Vai de neghina 
care stă până la ziua de glorie a Mea, căci va fi mai rău osân- 
dită neghina în ziua aceea. Neghina putea să ia în trupul ei 
grâu şi să se facă grâu. De aceea am zis să stea în grâu dacă 
stă, ca să nu zică neghina că nu se putea face grâu. Dar dacă 
a stat la masa aceasta cu grâu din cer şi dacă a stat cu duh de 
neghină, un asemenea om poate să se acopere cu orice haină 
şi cu orice hrană şi cu orice îndeletnicire; dacă acela a picat 
de pe masa aceasta de grâu ceresc pe pământ, îl trec în soarta 
neghinei pe acela, pentru că acela a defăimat grâul Meu, cu- 
vântul Meu, masa Mea şi pe poporul mesei Mele. 

Israele fiule, ia seama la întocmirea ta, fiule, la trupul 
tău, tată, să nu fie trup străin de Mine, ca să nu te duci pe apă, 
căci voi ridica o apă pentru ca să se ducă pe ea bobul care stă 
străin în grâu, iar în locul celui ce cade de pe această masă voi 
aşeza popor nou, care va fi nou la vedere şi la duh şi la cre- 
dinţă şi va descoperi pe cel ce stă ca străinul în grâu. Voi în- 
tinde masă mare în lung şi în lat, şi tu, Israele, vei fi cinstea 
Mea la masă. Nu-ţi pierde cinstea aceasta, căci cei ce vor veni 
la masa ta cu Mine, aceia vor fi rodul lucrului tău cu Mine. 
Chiar dacă voi rămâne din tine numai cu un mănunchi mic, 
voi face din acest mănunchi nume nou de piatră nouă, şi voi 
fi cu tine la masă şi voi lucra cu tine ca să dăm hrană celor ce 
se vor naşte din cer, iar cine nu se va scula, acela nu poate să 
se scoale. 

Iată, azi avem în sărbătoare pe sfântul mucenic 
Gheorghe. îl am cu Mine la serbarea lui cu voi, şi vă spun că 
Eu am lucrat minunat prin el în vremea lucrului lui. El a fost 
unit cu Mine şi M-a luat pe Mine în el şi s-a făcut bob de grâu 
şi s-a apucat de însămânţat cu trupul şi cu Duhul lui Hristos, 
Căruia îi slujea, şi pe Care îl semăna peste neghină, peste la- 
nul de neghină şi de idoli ai acelei vremi, dar cine n-a voit să 
ia lucrarea grâului, n-a luat-o. împăratul n-a voit să primeas- 
că puterea lui Hristos care se vedea lucrând spre viaţă cereas- 
că în om. împărăteasa a voit, şi s-a făcut grâu şi a fost pusă în 
hambar. Unii au voit, alţii n-au voit, chiar dacă au trăit cu 

ochii lor vederi de minuni mai presus de fire. Iată, aşa este 
lupta Duhului Sfânt, Care lucrează prin sfinţi. Oamenii întu- 
necaţi îl numeau cu nume de fermecător pe sfântul Gheorghe, 
iar alţii îl numeau cu numele lui Iisus Hristos, cu numele de 
creştin al lui Hristos, care arată oamenilor împărăţia lui 
Dumnezeu. 

Fiule de azi, ţie ţi se cade să fii mai mare în lucrare, dar 
cel ce nu lucrează n-am ce face cu el la masa aceasta. Cu cel 
nelucrător Mi-e greu, tată. Acela este necredincios, şi nu va 
sta, şi va fi luat de val şi se va sfârşi pierzându-se în lanul 
lumii, în lanul neghinei, care are lucrare trupească. 

Acum e vremea ca fiul nepăsător să fie tras la plata 
nepăsării, aşa cum a fost familia de la Căprioru care a fost 
trasă de la masa Mea prin păcatul nepăsării, şi care în locul 
lui Du mn ezeu şi-a ales copiii. Vai de copiii care prin lucrarea 
trupului lor trag după ei toată casa lor şi toată masa lor! lată 
ce face nepăsarea părinţilor. Părinţii şi-au lăsat copiii în voile 
lor şi nu i-au ţinut cu Dumnezeu, şi s-a scris păcat de nepăsa- 
re, şi păcatul acesta îşi cere rodul la vreme. Nepăsarea rodeşte 
fii neascultători, care trag jos şi pe părinţi, că Eu am profeţit 
în cartea aceasta şi am spus: «Vai de casa care are în ea un 
fiu al neascultării , că acela trage după sine tot neamul său!». 
Nu le-a păsat de copii părinţilor. Părinţii nu şi-au iubit copiii, 
şi i-au lăsat să plece spre trupul morţii; părinţi fără iubire de 
copii, mai rău ca părinţii vitregi. Aceştia vor da seama înain- 
tea Mea, vor da seamă şi părinţii şi copiii, dar mai cu seamă 
părinţii. Vine ziua să se scoale copilul tău, care va vedea piei- 
rea venind, şi îţi va cere socoteală că l-ai lăsat să piară în lanul 
lumii, în lanul neghinei, în lanul care este scris pentru foc. Se 
vor scula copiii împotriva părinţilor şi îşi vor osândi părinţii, 
lată, la masa aceasta părinţii nu şi-au iubit copiii, şi de aceea 
n-am copii la trupul acestui popor, dar îmi voi face ucenici 
din fiii pe care-i mai am la masă, şi se va împlini toată lu- 
crarea Mea. 

Israele fiule, nu te lua după cel ce trage la ceea ce-şi 
lucrează, la-te după cel ce-şi lucrează mântuire înaintea Mea, 
mântuire şi curăţenie sfântă şi iubire de Dumnezeu. După cel 
ce-şi aranjează trupul şi viaţa trupească, nu te lua după el, că 
acela îşi pregăteşte singur, şi nu rămâne cu munca lui. la-te 
după cel ce lucrează cu tot ce are el pentru împlinirea lucrării 
cuvântului Meu. la-te după cel ce nu-şi agoniseşte nimic în 
afară de împlinirea cuvintelor profeţite de Mine prin această 
lucrare. Ferice de cel ce ştie ce să-şi adune spre moştenire! 

Fiilor, fiţi semănători. Cei ce sunt grâu al mesei Mele, 
aceşti fii să se facă semănători. Fiţi semănători, că vin şi vă 
dau trăistuţă cu grâu. Semănaţi peste voi lucrare de grâu, lu- 
crarea lui Iisus Hristos în trupul vostru, şi apoi să fiţi ca 
Hristos, şi să semănaţi din această trăistuţă peste cei ce nu cu- 
nosc calea care duce spre împărăţia cerească pe pământ. Fii- 
lor, fiţi atenţi, că fac împărăţie cerească pe pământ şi întind 
masa aceasta pe pământ. Iată cartea cuvântului Meu! Iată trăi- 
stuţa din care trebuie să semănaţi peste voi ca să puteţi fi grâu 
de soi, şi apoi să vă faceţi semănători, tată. Cine nu se alege 
la această lucrare, acela va fi fără de lucrare. Semănaţi unul 
peste altul. Faceţi ce au făcut apostolii, ce au făcut mirono- 
siţele. Faceţi ce au făcut ucenicii lui Hristos în lume şi peste 
lume. Cine nu vrea aşa, acela este neghină. Acela să iasă din 
semănătura Mea. îi poruncesc neghinei să iasă afară din grâu 
dacă vrea să fie neghină, dacă vrea să fie trup. 

Fiilor, aştern împărăţia cerurilor pe pământ, şi din nou 
înnoiesc statul întru împărăţia cea cerească, şi spun: în împă- 
răţia cerească nu se însoară şi nu se mărită, ci se trăieşte viaţă 


de apostoli şi de mironosiţe, de ucenici şi uceniţe întru Hris- 
tos, de fraţi cu Iisus Hristos, Care este fără de păcat. Cine vrea 
să fie în rând cu lumea, acela este neghină, acela este înghiţit 
de valul sfârşitului lui Hristos din om. 

Această carte, Israele, este o carte pe care trebuie să ştii 
să o înţelegi, şi să ştii că Eu am lucrat greu peste tine, poporul 
Meu. Vei găsi în cartea aceasta vorbirea Mea cu tine când tu, 
Israele, erai numai trup, tată. Eu n-am putut să fac din tine de 
la început un popor sfânt, pentru că tu ai fost învăţat ca pe 
pământ, cu însurat şi măritat, şi n-am putut să te aşez în sfin- 
ţenie dacă n-ai vrut. De aceea am spus peste tine că n-am 
putut să fac din tine nimic bun până acum. Nimic nu s-a ales, 
decât însurat şi măritat şi fii daţi lumii. Nu am fii din trupul 
poporului Meu, că aceştia s-au dus în lume, i-au lăsat părinţii 
să se ducă în lume sau n-au vrut ei să stea cu Mine; s-au dus 
la trup, s-au dus la însurat şi măritat, iar pentru copii au pier- 
dut şi părinţii. Poate că voi nu credeţi nici acum ce vă spun, 
dar vine disperare mare peste cei ce s-au dus din braţul Meu, 
peste cei ce s-au smuls prin copii, peste cei ce s-au dus spre 
lume şi spre viaţă de trup. Dar Eu nu rămân cu mâinile goale, 
că iată, între cer şi pământ am coborât grădina Mea şi am 
sădit în ea viaţă cerească şi pun masă de împărăţie cerească 
pe pământ. 

Tu, fiule care vrei să duci viaţă de grâu, nu te sminti de 
cei ce au plecat din grâu sau de cei ce pleacă din grâu, din 
poporul Meu. Acei ce sunt neghină trebuie să iasă, şi nu te 
sminti de cel ce este neghină ca să te duci şi tu ca neghina în 
foc, că vei vedea curând unde duce drumul neghinei. Voi lua 
grâul în pumni şi voi sufla peste el, ca să zboare pleava din el 
şi să rămân în pumnii Mei cu grâul fără pleavă. Israele, să nu 
te ia vântul care iese de la suflarea Mea. Eu nu suflu tare, tată, 
dar pleava zboară şi la adiere. Fiule, întocmeşte-te cu trupul 
sfânt, cu bobul sfânt, şi să fii bob de grâu, aşa cum am fost 
Eu, şi să porţi rod, aşa cum am purtat Eu. 

întocmiţi-vă, fii ai Ierusalimului, şi faceţi-vă cuvânt şi 
daţi-1 oamenilor care aşteaptă învierea. Nu este dar mai mare 
între daruri ca darul vestirii cuvântului lui Dumnezeu. Cel 
care în Israel nu vorbeşte cuvântul lui Dumnezeu, acela vor- 
beşte altceva şi dărâmă pe Dumnezeu din cel ce caută cu 
Dumnezeu. 

îţi dau trăistuţa cu hrană, fiule tată. Vezi cum mănânci 
din ea, vezi ce gust îi dai, că tu îi vei da gustul. Aşa cum albi- 
nuţa din trupul ei dă întocmire mierii care e culeasă, aşa cum 
ea dă înfăţişare culesului ei şi face miere din culesul ei cu 
ceea ce pune ea din trupul ei peste culesul ei, aşa şi tu, fiule, 
să ştii ce gust şi ce fruct să pui pentru hrana pe care o vei 
mânca din trăistuţa pe care Eu astăzi ţi-o dau. N-am voit să 
ţi-o dau fără de rânduială şi fără de învăţătură, ca să ştii cum 
să foloseşti hrana cuvântului Meu. Să fii deştept, fiule care 
mănânci din trăistuţa Semănătorului cerului. Fii atent, că Eu, 
fiule, am vorbit mult timp cu trupurile care veneau să asculte. 
Am vorbit mult după cum era trupul omului, cu nădejdea că 
va intra Duhul Meu în trupul omului ca să vină după Mine şi 
întru legea cea sfântă şi cerească. Şi iarăşi zic: fii atent, că am 
în trăistuţa aceasta lecţie de împărăţie cerească în om. Vezi că 
Eu am mers din treaptă în treaptă ca să urc cu tine până la îm- 
plinire sfântă în trup, ca să ai apoi trup ceresc. Cine n-a urcat 
treptele pe care le-am adus Eu înaintea acestui popor, acela, 
bietul de el, a rămas ca şi înainte de venirea Mea şi n-a cunos- 
cut venirea Mea, şi a rămas în trup, iar trupul fără duh este 
trup, este mort cu duhul şi nu are împărăţia cerului în el. Te 
învăţ să nu înţelegi greşit semănătura Mea, că Eu am semănat 

urcând spre cele din cer cu Israel. O, tu, cel de la capăt, să nu 
înţelegi ca fiul cel de la început, căci cel ce a ascultat cuvântul 
Meu în anul 1955 şi apoi, acela n-a pus piciorul pe treptele 
cereşti, şi a stat cu cuvântul în faţă, dar tară să urce; a stat 
însurându-se şi măritându-se, aşa cum este lucrarea trupului 
cel tară de duh dumnezeiesc. O, tu, fiule cel de la capăt, să nu 
înţelegi vorbirea cea de atunci ca şi cea de acum când Eu, 
Domnul, vorbesc cu duhurile voastre. Răspundeţi-Mi, voi, 
duhuri ale fiilor poporului Meu, şi faceţi-vă trup şi duh 
ceresc, aşa cum am fost Eu, şi petreceţi aşa cum am petrecut 
Eu, Fiul împărăţiei cerurilor pe pământ, Eu, începătura voas- 
tră, fiilor. Nu vă smintiţi dacă veţi vedea ieşind dintre voi 
trupuri ca să se ducă la trupuri. Aceia au stat din îndrăzneală, 
dar nu s-au făcut nici până acum fii ai acestui popor. Nu vă 
smintiţi de lipsa Mea din ei, de vreme ce ei nici nu M-au 
purtat. I-aş spune pe nume, dar nu vreau să fie războiul pe 
văzute. Războiul este nevăzut, aşa cum nevăzută este fapta şi 
purtarea şi necredinţa şi nestatornicia celor ce stau în pla- 
nurile lor, dar vin şi printre fiii poporului Meu. Vă voi ajuta 
să-i ştiţi pe cei ce n-au temelie, că Eu îi voi vădi că nu sunt ai 
Mei şi voi lucra cu grabă pentru despărţirea musafirilor 
străini de Duhul Meu şi de viaţa Mea în om, că poporul Meu 
trebuie să fie despărţit numaidecât de cei străini de viaţa cea 
sfântă. Nu vor mai fi la numărul Meu mofturoşii, certăreţii, 
cei cu vorbire lumească, cei cu obiceiuri lumeşti, cei cu ames- 
tec lumesc, cei iubitori de bani şi de stare pământească, cei cu 
gânduri trupeşti, cu pofte trupeşti, cei cu inimă păcătoasă nu 
vor mai fi. Cei ce nici până acum nu s-au aşezat spre ascultare 
şi spre deschidere întru pocăinţă, aceia vor fi suflaţi ca 
pleava, din pumnul Meu cu grâu. Eu am spus mereu: «Nu mai 
sta, creştine, în unire cu lumea!», şi creştinul n-a ascultat. Ci- 
ne n-a voit să asculte, acela nu va rămâne numărat de Mine 
ca fiu înviat prin ascultare şi prin sfinţenie. Creştinul care a 
rămas în lume şi cu lumea acum când Eu am dat libertate 
pentru ai Mei, acela a rămas cu duhul lăcomiei şi a făcut din 
libertate un prilej de depărtare şi mai mare de la sfinţenie, că 
n-a crezut creştinul când i-am spus că unirea cu lumea îi mă- 
nâncă sfinţenia pe care Eu am pus-o peste cel ce a mâncat la 
masa Mea. 

Ferice ţie, fiule din lucrarea Mea care în mijlocul lumii 
lucrezi trimis de Mine pentru împlinirea lucrării Mele de ves- 
tire a cuvântului învierii şi al judecăţii celui ce nu ia înviere 
de la Mine. Eu pentru vestire peste lume te-am pregătit şi te-am 
crescut cu hrana cuvântului Meu, şi tu, tată, te îngrijeşti de ale 
tale, de cele trebuitoare trupului tău, dar în felul acesta nu eşti 
ucenicul Meu. 

Este în vremea aceasta un anume fel de satană care îi 
face pe creştini să se creadă creştini oricum ar fi ei. Acest duh 
este intrat şi în poporul acesta care a mâncat la masa cuvân- 
tului Meu. Dar poporul acesta nu se numeşte poporul Meu 
oricum, şi se numeşte poporul Meu acela care stă la masa 
aceasta întru toată împlinirea Mea şi rânduiala Mea. Iată, voi 
sta la masă cu cei ce împlinesc legea cerului sfânt, şi voi che- 
ma la masa aceasta meseni cu inima curată, şi vor mânca şi se 
vor face ucenici ai fiilor poporului Meu, aşa precum şi Eu am 
avut ucenici. Şi voi avea o masă mare, că Eu aşa am spus: 
«Dacă voi pierde poporul care a mâncat până acum, voi um- 
ple masa Mea cu ucenici noi şi înviaţi prin cuvânt». Iată, aşa 
lucrez, precum am cuvântat, căci masa Mea s-a întins. Cartea 
cuvântului Meu este masa. Mai întâi o dau poporului Meu, şi 
merg apoi şi o pun în loc deschis şi îi chem pe cei ce vor să 
vină la masa învierii. 


Mi-e milă de cel ce a fost în lucrarea Mea, şi n-a fost, 
şi nu este, şi nu va fi dacă n-a ştiut să stea cum se stă. Mi-e 
milă, căci cei ce se vor ridica în zilele ce vin vor fi judecătorii 
poporului care a mâncat atâta timp şi n-a înviat nici până 
acum din morţi. Dar Eu Mi-am făcut misiunea de bunăvestire 
în vreme de mare întuneric şi strâmtorare şi, ca un bun, am 
aşteptat să am un trup ceresc, un popor ceresc, şi iată, azi cu 
durere spun că puţinei este mănunchiul cu care am mai rămas 
în mână, şi pe care-1 pot număra în numărul Meu. O, fiule, ai 
fost nepăsător şi ai vrut să fii tu în tine, şi eşti dacă aşa ai vrut, 
şi iată, acum toate se împlinesc, şi tu rămâi dezamăgit. 

Eu întăresc cuvântul Meu şi rostesc: Hristos a înviat! 
peste toţi fiii şi peste toate fiicele poporului sfânt, poporului 
cuvântului Meu. Hristos a înviat, poporule sfânt şi sfinţit! Eu 
întăresc făgăduinţele făcute peste poporul Meu, şi voi da 
poporului Meu duh de viaţă fără de moarte. 

Să fii popor al rugăciunii, Israele român. Nu sta, tată, 
fără să te rogi la Dumnezeu. Cere, fiule, împărăţia cerurilor 
peste pământ. Cere, tată, nimicirea morţii. Cereţi, voi, copiii 
Mei, sănătate trupurilor şi duhurilor voastre şi credinţei voas- 
tre, fiilor. Cereţi, tată, lumina Noului Ierusalim peste omul 
vremii de azi, care e stăpânit de nepăsarea vremii de acum. 
Veniţi la Mine, binecuvântaţii Mei, că de patruzeci de ani vă 
binecuvintez! Veniţi la Mine şi rămâneţi cu Mine pentru 
vecie! 

Ierusalime, e război mare în văzduh. E duhul rău răs- 
pândit şi ţipă să apuce pe cel nestatornic. Roagă-te să nu fii 
cuprins de războiul cel nevăzut. îmbracă-te în zale, acoperă-te 
cu coif, pune-ţi cingătoarea cea de fiu al cerului, şi pe frunte 
însemnează-te mereu cu semnul care înseamnă: în numele 
Tatălui şi al Fiului şi al Sfântului Duh, căci pe pământ se 
coboară semnul şi războiul cel nevăzut al lui satana cel supă- 
rat cu supărare mare, că te-a văzut luminând, poporul Meu, şi 
s-a speriat satana cel bătrân în rele şi a început războiul cel 
dinaintea sfârşitului lui. Să stai îmbrăcat şi încălţat şi înarmat 
şi însemnat cu semnul Dumnezeului tău, Israele român, că 
satana dacă te vede pregătit de război, se teme de tine ca şi de 
Mine, Ierusalime al cerului sfânt. Dacă nu eşti pregătit, nu se 
teme satana, şi vine şi îţi arată războiul lui şi te răneşte în 
război. Dar Eu din nou rostesc: binecuvântat este Israel, de 
Dumnezeul său este binecuvântat. Israel cel sfânt cu trupul şi 
cu duhul este binecuvântat de Duhul lui Dumnezeu. Vai de 
cel ce este binecuvântat de omul cel fără de sfinţenia lui Hris- 
tos, că iată, înţeleptul acestui veac şi înţelepciunea omenească 
nu se va mai găsi, că îi ia locul înţelepciunea lui Dumnezeu 
şi cuvântul lui Dumnezeu, care este împărăţia lui Dumnezeu. 

Duhul sănătăţii de duh şi de trup, duhul învierii, duhul 
înţelepciunii, duhul vieţii fără de moarte să te învăluiască pe 
tine, Ierusalime, poporul Meu care iubeşti pe Dumnezeul tău, 
poporule care Mă iubeşti pe Mine. Iubeşte-Mă, fiule, ca să te 
iubesc şi Eu, ca să te ocrotesc, fiule. Iubirea cea de la sfârşitul 
vremii trebuie să înceapă de la tine spre Dumnezeu, de la om 
spre Dumnezeu, ca să vină iubirea lui Dumnezeu spre om. La 
început a iubit Dumnezeu. Acum trebuie să iubească omul pe 
Dumnezeu, ca să aibă Dumnezeu ce iubi şi ce ocroti şi ce 
învia. Iar tu să fii înviatul Meu, Ierusalime, popor al învierii. 
Să fii, tată, un popor de fii semănători, că azi Eu îţi dau ţie 
trăistuţa în care se găseşte împărăţia lui Dumnezeu, venită pe 
pământ. Fiecare casă să fie o împărăţie a lui Dumnezeu, iar 
casele împărăţiei lui Dumnezeu să fie însemnate cu se mn ul 
cel binecuvântat, în numele Tatălui şi al Fiului şi al Sfântului 
Duh. Amin, amin, amin. 

„Hristos a înviat “ vă spune vouă Măicuţa lui Iisus 
Hristos, Maica Mea, fiilor. 

Vă spune vouă „Hristos a înviat !“ trâmbiţa Mea Ver- 
ginica, locaşul Meu în care am venit a doua oară, cortul în 
care am stat Eu înaintea ta, Israele. 

„Hristos a înviat “ vă spune din cer mucenicul Meu 
Gheorghe, care a semănat sămânţa împărăţiei cerurilor peste 
împărăţia pământului. 

Fiilor, fiilor, vă spun vouă „Hristos a înviat! “ mirono- 
siţele, iubitele lui Iisus Hristos Cel înviat. Iată-le în ajun de 
serbare cu Mine la voi, la poporul Meu. Sunt însoţit şi de 
mironosiţele învierii Mele, şi lasă şi ele peste voi salutul în- 
vierii. Acesta era praznicul lui Verginica. Rugaţi-vă Dom- 
nului vostru să dea peste voi vreme dulce şi serbare de 
mironosiţe, că mâine e ziua de sobor a mironosiţelor, şi ve- 
niţi, voi, fetele din Ierusalim, şi prăznuiţi lângă grădina Mea, 
lângă ieslea Mea, veniţi şi luaţi lumină! Amin. Veniţi şi cân- 
taţi: Hristos a înviat! Veniţi, voi, cer şi pământ, şi gustaţi săr- 
bătoare de cer nou şi de pământ nou! 

Pace vouă, fii şi fete din Ierusalim! Bucuraţi-vă întru 
Do mn ul Dumnezeul vostru! Cereţi şi vi se va da. Binecuvân- 
tată să fie sămânţa cuvântului lui Dumnezeu, şi să rodească în 
voi această sămânţă pe care o luaţi azi spre lucrare de semă- 
nat. Semănaţi sămânţa cea cerească. 

Ierusalime nou, tu vei cuprinde pământul şi cerul, şi lu- 
crarea aceasta va rămâne pe veci, că aceasta este lucrarea feri- 
cirilor făgăduite de Mine, Domnul Dumnezeul tău. 

Ierusalime binecuvântat, luminează-te, fiule, luminea- 
ză-te, şi să luminezi lumină din Lumină! Pace ţie, Ierusalime 
român! Hristos a înviat! Pace ţie, Israele român! Amin, amin, 
amin. 

23 aprilie/6 mai 1995 

Duminica a treia după Paşti, a mironosiţelor 

Ce înseamnă să fii ucenic al lui Hristos. Viaţa duhovnicească este 
fără de sfârşit. Omul deştept este cel ce 11 iubeşte numai pe Hristos. 

A min, amin zic vouă, fii ai Ierusalimului: se co- 
boară din cer peste voi lucrarea Duhului Sfânt, 
ca să mâncăm din ea şi să creştem prin ea, că Eu, Do mn ul 
Iisus Hristos, de la naşterea Mea şi până la Tatăl Meu, am fost 
crescut cu hrana Duhului Sfânt, Care este din cer peste pă- 
mânt, şi aţi văzut şi aţi auzit din Scripturi şi din cărţi cereşti 
cum am crescut şi cum M-am arătat pe pământ. Vine vremea, 
şi vremea este din ce în ce mai aproape, să te îmbrac, poporul 
Meu, în mare slavă văzută, şi de aceea cer Eu fiilor şi fetelor 
din popor să aleagă să fie ucenici şi uceniţe pentru Hristos, 
Fiul Cel din cer, Fiul Cel din Tatăl. 

Pace vouă, pace vouă, pace vouă, fii şi fete, copiii Mei, 
popor de nou Ierusalim! Măi fiilor, sunteţi înconjuraţi de mi- 
ronosiţele Mele, de uceniţele Mele, care au fost atunci aşa 
cum voi sunteţi acum. Ele au fost atunci, iar voi, acum. Iată, 
şi Eu am avut femei cu Mine, şi erau ale Mele şi Mă îngrijeau 
şi îngrijeau pe apostoli şi pe ucenicii Mei, dar nu erau tru- 
peşti, şi erau duhovniceşti. Erau un popor, aşa cum şi acum 
este un popor. Erau o familie cu toţii, aşa cum şi acum po- 
porul Meu este o familie a lui Du mn ezeu Tatăl, Fiul şi Duhul 
Sfânt, şi unde le cădea sorţul lucrului, acolo lucrau. Lucrau 
unde era nevoie, şi nu-şi făcea nimeni nici o stare pe pământ, 
nici o casă pe pământ, nici un loc anume pe pământ. Pe tine, 
poporul Meu, nu te-am strămutat când te-am tras la lucrul 


Meu. Ai rămas la locul tău şi în starea ta, şi nici aşa nu te-ai 
dat Mie cât puteai să te dai. Nu te-am luat din familia ta ca să 
fii în familia Mea, aşa cum i-am luat pe apostoli şi pe ucenici 
şi pe mironosiţe şi pe mulţi care-şi alegeau iubirea cea pentru 
suflet şi pentru cer. Pe cine am mai strămutat dintre voi dintr-un 
loc în alt loc, n-am zis la nimeni să se despartă decât de păcat 
şi de cel împotrivitor acestei lucrări de curăţenie şi de înviere. 
N-am mers din ţară în ţară până acum, dar acum voi merge şi 
voi lua cu Mine pe ucenici din loc în loc. Amin. 

Pace vouă, fiilor şi fetelor! Zic vouă ca şi mironosiţelor 
Mele: bucuraţi-vă! Bucuraţi-vă de împărăţia cerurilor care vă 
este dată vouă! Bucuraţi-vă întru creşterea Mea peste voi, 
căci iată, v-am strâns ca la şcoala pământească şi fac lecţie cu 
voi, lecţie de sfinţenie şi de cuminţenie şi de ucenicie întru 
Hristos. Eu, Domnul Iisus Hristos, trebuie să am ucenici şi 
uceniţe şi mironosiţe, şi aceştia trebuie să Mă iubească, şi să 
ştie cum să Mă iubească. De ce să Mă iubească? Pentru că Eu 
sunt Iubirea, şi trebuie să iubească Iubirea. 

O, iubiţii Mei ucenici, micuţii Mei ucenici, ce bine e să 
fie omul deştept, şi ce rău e să fie omul prost! Ce înseamnă 
deştept, şi ce înseamnă prost? Vorbesc aşa din râvna Mea cea 
mare, cea dumnezeiască, fiindcă vreau să vă înţelepţesc şi să 
vă îndeşteptăţesc, că dacă creştinul va rămâne prost şi neştiu- 
tor, acela Mă va pierde. Omul deştept este acela care nu tră- 
ieşte fără de Hristos şi fără voia lui Hristos în el. De unde 
poate şti omul care este voia lui Hristos ca să o împlinească? 

O, fiilor şi fetelor, o, ucenicii Mei! Eu am venit atunci 
prin Fecioară şi M-am făcut Om, şi am lăsat povaţa Mea care 
este scrisă în Scripturi, şi am spus ce să facă omul ca să Mă 
aibă pe Mine şi ca să aibă viaţă veşnică, precum Eu am viaţă 
veşnică şi Mă numesc Cel fără de moarte. Omul care-L are pe 
Hristos, acela are ce trebuie dacă îl are pe Hristos, dar aici nu 
înseamnă o nimica toată şi atât, aşa cum a înţeles poporul 
Meu de până acum. Poporul Meu nu s-a uitat în Scripturi ca 
să ştie cum vine să fii ucenic al lui Iisus Hristos, căci cine se 
făcea atunci ucenic al Meu, acela vindea tot ce avea, ca să nu-1 
încurce cele ale lui, şi dădea la ucenicii lui Hristos cele ale 
lor, şi pe ei, şi intrau în familia Mea, al cărei cap eram Eu, 
Domnul, Eu, Fiul Domnului, şi mergeau din loc în loc cu 
Mine, şi eram şi Eu şi ei semănători. Ce semănăm? Semănăm 
împărăţia cerurilor în om şi peste om. Cei ce făceau aşa cu 
viaţa lor, aceia erau deştepţi, tată, şi câştigau împărăţia ceru- 
rilor. Să nu crezi şi tu, fiule de azi, că dacă de şapte mii de ani 
au murit cu trupul şi ucenicii Domnului, asta ar însemna că au 
murit. Asta nu înseamnă că au murit. De şapte mii de ani 
trupurile trec, pentru că Adam şi Eva au băgat moartea în tru- 
puri, dar numai trupurile au trecut pentru o vreme, şi ai să 
vezi că pentru o vreme au trecut aceste trupuri sfinte, că ele 
se vor scula curând, curând, că ele se vor arăta curând, cu- 
rând. Fiilor, credeţi voi că mironosiţele şi cei ce sunt acum cu 
Mine la voi sunt cu trupurile venite la voi? Sfinţii au puteri 
cereşti, şi au putere să-şi ia trupul, şi dacă au, şi-au luat trupul 
şi sunt cu trupul, dar trupul lor este ca şi al Meu după înviere. 
Eu după înviere am trecut cu trupul prin zid şi prin uşă închi- 
să. Eu după înviere n-am mai folosit pasul pe cale, şi M-am 
mutat din cetate în cetate şi M-am purtat printre cei la care 
M-am arătat. Mi-am purtat trupul din loc în loc cu puterea 
Duhului. Trupul duhovnicesc nu este văzut de trupurile tru- 
peşti, dar este văzut de cei duhovniceşti. 

O, fiilor, fiilor, scris este în Scripturi: «Vai de omul 
care-şi pune nădejdea în Dumnezeu numai pentru viaţa 
aceasta!». Iată, omul, pentru viaţa aceasta o pierde pe cea 

fără de sfârşit. Viaţa duhovnicească este fără de sfârşit. Cine 
duce viaţă duhovnicească în trup, acela şi-o continuă dacă 
trupul trece în odihna lui până la învierea trupului cel nou. 
Dar cine duce viaţă trupească în trup, acela sfârşeşte viaţa 
trupului şi trece la plata cea pentru fapta trupului, trece la 
muncire grea, nu trece la viaţă duhovnicească lângă Do mn ul 
Iisus Hristos. Omul cel deştept ştie să-şi chivernisească viaţa 
şi îşi face rost de veşnicie duhovnicească. Omul prost nu ştie 
ce este viaţa. El crede că viaţa înseamnă numai vremea trupu- 
lui, şi stă nepăsător şi îşi clădeşte ce vrea el, şi apoi termină, 
că îi moare trupul, şi apoi el vede că a fost prost şi că s-a 
înşelat. Ucenicii Mei n-au gândit şi nu gândesc aşa. Ei, tată, 
gândesc cu sfinţenie şi îşi aleg cerul pe pământ, şi Eu îi trec 
spre cele nemuritoare şi veşnic mângâietoare, pentru că plata 
vieţii lor de cer pe pământ acolo îi conduce. Omul prost îşi 
alege trupul şi pe cele ce se văd cu trupul. Lucrarea Mea cu 
voi vreme de patruzeci de ani a fost o lucrare de urcare spre 
cer, dar n-a vrut poporul Meu să fie deştept, şi a rămas cu 
trupul peste el, bietul creştin. Dar voi avea şi fii deştepţi, că 
bine este să fie omul deştept. Cel prost rămâne trup şi gân- 
deşte ca omul trupesc. Cel deştept se ridică cu gândul şi cu 
inima la Omul Iubirii. Eu sunt Omul Iubirii. Eu sunt Cel ce 
dau omului iubire şi viaţă veşnică prin iubire. 

Omul care are trupul întinat în poftă trupească, acela 
miroase urât înaintea cerului, şi cerul nu-i dă deşteptăciune 
unuia ca acela. Gândul unui astfel de om miroase urât, tată, 
iar duhul omului curat respinge duhul şi trupul omului întinat. 

Mare lucrare este să fie omul deştept. Omul deştept se 
numeşte numai acela care îşi alege iubirea cerească şi care o 
creşte în el cu înţelepciune, aşa cum am făcut Eu şi urmaşii 
Mei până la voi. Şi iarăşi zic: ferice de omul prost, adică omul 
fără iubire de Dumnezeu, care se întoarce ca Maria Mag- 
dalena, mironosiţa Mea cea iubită, mai iubită decât toţi şi de- 
cât toate din vremea aceea. Ea a iubit cu putere păcatul şi 
trupul, dar şi mai mare iubire a dat când a venit după Mine ca 
să Mă iubească pe Mine. Cine Mă iubeşte pe Mine, acela nu 
păcătuieşte întru nimic. Cine Mă iubeşte pe Mine, acela nu se 
mai iubeşte pe sine, acela nu-şi mai iubeşte faptele trupului, 
şi iubeşte faptele Duhului lui Iisus Hristos în trupul său. 

O, ce mult am iubit Eu pe Maria, pe Maria cea din 
Magdala! De ce am iubit-o aşa de mult? Pentru că aşa ca ea 
nimeni nu M-a iubit mai mult, şi am hrănit-o cu iubirea 
Duhului Sfânt, şi s-a făcut mare în iubire şi M-a iubit de 
atunci şi până acum, şi veşnic Mă va iubi, şi e mireasa Mea 
Maria. Maria, fiica aceasta, s-a ridicat împotriva lui Pilat du- 
pă ce Eu M-am aşezat lângă Tatăl. Ea n-a putut mult purta du- 
rerea aceasta ca să Mă ştie pe Mine cineva vinovat, şi M-a 
scos din vinovăţia cu care fusesem osândit şi M-a mărturisit 
Dumnezeu din cer. Iată iubire! Eu după înviere M-am arătat 
ei cel mai întâi, şi după aceea celorlalţi. Ea era sigură că Eu 
nu voi pieri şi că voi fi viu cu trupul. Ea credea ce i-am spus 
Eu, că Eu i-am spus că a treia zi voi fi iarăşi viu. Toţi s-au în- 
doit, dar ea nu s-a îndoit nici un pic, şi Eu la ea M-am dus 
întâi înviat. 

O, ce plată mare are credinţa în cele ce Eu, Domnul, 
spun! O, fiilor, câte v-am spus Eu vouă prin cuvintele acestei 
lucrări! Iată ce vă arăt Eu azi! Vă arăt pe copiii din grădina 
Mea, care au crezut toate cuvintele lucrării Mele, şi de aceea 
am împlinit şi împlinesc prin ei, pentru că ei au crezut şi cred 
ce le spun Eu. Fiilor, fiilor, credeţi în cuvintele Mele şi nu vă 
jucaţi cu ele. Cine se joacă cu cuvintele Mele, acela va avea 
durere mare, şi ruşine mare îl va cuprinde pe unul ca acela. 


Acela va fi prigonit de îngeri şi de oameni. Fiilor, nu vă jucaţi 
cu cele ce Eu am cuvântat peste voi. Dacă aţi fost păcătoşi, 
faceţi ca Maria şi iubiţi pe Dumnezeu, ca să se înmulţească 
harul în voi, şi prin harul Meu în voi să Mă iubiţi pe Mine. în- 
locuiţi faptele trupului cu faptele duhului, că este deosebire 
între creştin şi între ucenic. Ucenicul nu se lasă condus de 
simţuri, dar creştinul se mai lasă, fiilor. Până acum ziceam 
creştin poporului Meu. De ce îi ziceam creştin? Că era sub 
legea trupului, legea însuratului şi a măritatului; era sub lege 
şi nu sub har. Dar acum poporului Meu îi voi zice popor de 
ucenici şi de uceniţe care-şi slujesc unii altora în iubire. De 
aceea am învăţat prin fiii grădinii Mele pe tinerii şi pe tinere- 
le din popor să nu-şi aleagă pe careva la care să ţină cu su- 
fletul, şi să ţină la toţi la fel, şi să ţină la Iisus Hristos, aşa cum 
a fost lucrarea celor dintâi ucenici ai Mei, care mergeau unde 
era nevoie în slujba Domnului şi nefiind legaţi de nimeni şi 
de nimic puteau răspunde lucrărilor cereşti. 

Cartea Mea urcă cu poporul din treaptă în treaptă. Citiţi 
şi vedeţi câtă vreme am vorbit cu trupurile acestui popor, şi 
tot trup a rămas poporul, şi mulţi şi astăzi sunt trup. O, Mă 
întreb acum, de ce, oare, a făcut acest păcat cel ce a venit în 
poporul acesta dacă el n-a fost iubitor de Hristos, dacă a avut 
de gând să fie tot trup? Aceasta a fost mare sminteală, şi vai 
celui ce sminteşte pe cel micuţ la minte! 

Vă roagă apostolii, vă roagă ucenicii Mei, vă roagă 
mironosiţele şi uceniţele Mele, care M-au iubit, fiţi ca ei şi ca 
ele în iubire şi nu vă mai înjugaţi cu jug străin de ucenicia 
întru Hristos. Eu sunt Domnul, Eu sunt Mirele tău, Eu sunt 
soţul tău, tânărule şi tânăra Mea din popor. Iată câte mirese 
am avut Eu. Aşa să lucraţi şi voi dacă vreţi să fiţi scrişi uce- 
nicii Mei. Maria din Magdala, mironosiţa Mea, a slujit apos- 
tolului Ioan, a slujit Maicii Mele după ce Eu M-am aşezat 
lângă Tatăl, a slujit acolo unde era nevoie în lucrul lui Hristos. 
Toţi ai Mei au făcut aşa. Cine nu vrea aşa, acela să iasă dintre 
ucenicii Mei, ca să nu fie sminteală pentru cei micuţi ai Mei. 
Nu sta în poporul Meu dacă nu vrei cu Mine şi cu cerul. Nu 
sta, că sminteşti dacă te dai drept ucenic în poporul Meu fără 
să fii ucenic. Trage-te afară din popor şi stai ca lumea cea din 
afară, ca să nu creadă cei din poporul Meu că tu eşti al po- 
porului Meu. 

Fiilor, cei ce s-au tras în lume şi la trup, aceia n-au fost 
din poporul Meu. Aceia au păcătuit amar de tot dacă au intrat 
la această masă. Aceia au făcut şi fac ca Iuda, şi stau la cina 
cuvântului Meu şi iau bucăţica de pe masă şi apoi fug şi fac 
faptele trupului şi ale întunericului de trup. Nu vă smintiţi de 
cel bătut de vânt, de omul prost nu vă smintiţi. Omul prost 
este omul care se alege pe sine, care-şi alege voia inimii lui şi 
îndemnul cel trupesc. Vă spun vouă să fiţi deştepţi, tată. Cine 
iubeşte altceva în afară de Iisus Hristos, acela nu este om 
deştept. Am nevoie de fii deştepţi, tată. Măi fiilor, voi vreţi să 
fiţi deştepţi? Dacă vreţi, iată ce vă spun: bucuraţi-vă! 
Bucuraţi-vă iubind pe Dumnezeu în vremea aceasta când 
oamenii nu-L mai iubesc pe Dumnezeu. 

Cobor pe Duhul Sfânt peste copiii grădinii Mele şi trec 
prin graiul lor cu cuvântul învăţăturii cereşti. 

Fiilor din grădină, Duhul Sfânt vă dă vouă astăzi limbă 
nouă. Ridicaţi-vă rând pe rând în serbare cerească şi daţi 
limba Duhului Sfânt peste ucenicii aceştia. Eu în voi, şi voi în 
Mine, întru lucrare de Duh Sfânt. I-am chemat lângă iesle pe 
fii şi pe fete ca să-i învăţaţi voi lucrarea de ucenici şi de uce- 
niţe, ca să-i învăţaţi ce înseamnă bucurie, şi bucuraţi-vă cu ei, 
fiilor, şi faceţi ucenici din ucenici. învăţaţi-i să se ferească de 

păcat, prin iubire de Dumnezeu, nu prin lupta cu păcatul. Ci- 
ne se luptă cu păcatul, acela are încă altceva de făcut până ce 
va face lucrare de iubire pentru Dumnezeu. Sculaţi-vă la lu- 
cru, fiilor. Luaţi Duh Sfânt şi daţi Duh Sfânt. Amin. Iată, păs- 
torii stau şi se uită la voi aşa cum se uitau învăţătorii templu- 
lui când Eu vorbeam în templu la doisprezece ani şi mai apoi. 
întâi învăţaţi, şi după aceea cântaţi. Binecuvântat să vă fie 
cuvântul Meu în voi; binecuvântat să fie Cuvântul. Eu sunt 
Cuvântul, şi sunt în voi. Intru în voi, şi din voi intru în uce- 
nici. Iată, prin uşi nevăzute intru şi ies, şi lucrez prin voi. Pre- 
gătiţi-vă, fiilor, că veţi sta în faţa mulţimilor şi le veţi învăţa 
iubirea de Dumnezeu şi învierea trupului şi a sufletului. 

Binecuvântaţi să fiţi voi, apostoli şi ucenici şi uceniţe. 
Binecuvântaţi să fiţi voi, învăţători şi tălmăcitori ai cuvintelor 
cereşti. Binecuvântaţi să fiţi voi, priveghetori întru Duhul 
Sfânt. Binecuvântată să fie împărăţia Tatălui şi a Fiului şi a 
Sfântului Duh. Amin, amin, amin. 

Hristos a înviat! Bucuraţi- vă, şi iarăşi zic: bucuraţi- vă 
întru Do mn ul vostru Iisus Hristos! 

Pace vouă, pace vouă, pace vouă! Pacea Mea v-o dau 
vouă, fiilor ai Ierusalimului nou! Amin, amin, amin. 

24 aprilie/7 mai 1995 

Duminica a patra după Paşti, a slăbănogului 

Cuvântul este toiagul de păstorire. Proorocie împlinită: se vor face 
două tabere. Pilda credinţei lui Avraam. E dureros să se facă oaia 
lup. Cuvânt pentru România. Cântarea regală. 

obor cuvântul Meu, îl cobor cu norii, şi de dea- 
supra grădinii cuvântului Meu grăiesc cu voi, fii 
ai grădinii Mele. E grădina Mea cu voi, şi Duhul Meu suflă 
peste voi cuvântul Meu. Luaţi aminte şi înfiinţaţi cuvântul 
Meu, şi să stea acest toiag în mijlocul Israelului Meu de azi. 

O, ce popor am Eu azi! Am popor tare, dar am în el şi 
uscături rămase. Ce fel de uscături? Am în poporul acesta, au 
rămas aciuaţi între fiii acestui popor, au rămas şi din cei ce nu 
cred în lucrarea cuvântului Meu, şi îşi fac lucrarea lor urâtă, 
că urâtă a fost lucrarea asta de necredinţă care şi-a făcut loc 
să stea şi ea la masa aceasta. Dar Eu cobor cuvânt şi vă amin- 
tesc cuvântul Meu prin care am spus că se vor face două ta- 
bere în acest popor, şi se va război cel cu necredinţă şi va 
cleveti pe cel ce are credinţă, şi va culca jos pe cel ce abia stă 
în credinţă, căci poporul cel de la mijloc a hulit pe Duhul 
Sfânt al acestei lucrări şi a născut fii ai hulei şi ai obiceiurilor 
născute din necredinţă. Eu am dat poporului Meu cartea Mea, 
cartea lucrării Mele, dar cei cârtitori, cei răzvrătiţi dau să ridi- 
ce cuvânt împotriva cărţii. Vai lor, că li se înmulţeşte păcatul 
hulei asupra Duhului Sfânt! De ce, oare, măcar nu tace cel ce 
s-a ales în tabăra cea opusă? De ce îşi grămădesc păcate peste 
păcate? O, voi răzbate prin greul acestei vremi sărăcite de 
Duh Sfânt şi voi scoate pic cu pic toată cartea, toată vorbirea 
Mea cu Israelul cel de azi. Pic cu pic voi înainta cu cei ce au 
rămas şi cu cei ce se vor naşte din cei rămaşi, şi îmi voi face 
popor nou, căci lucrarea Mea e mare, şi prin ea va fi să cobor 
tot cerul pe pământ; tot ce este în cer trebuie să coboare pe 
pământ prin această lucrare. 

Dar voi, fii ai grădinii Mele, fiilor prin care Eu trudesc 
prin întunericul vremii, ba chiar şi prin întunericul celor ne- 
credincioşi care stau la masa cuvântului Meu, fiilor din gră- 
dină, voi să nu slăbiţi şi să nu vă temeţi de săgeţile cele din 
afară şi cele dinăuntrul poporului Meu. Nu vă temeţi, nu vă 


temeţi, nu vă temeţi voi, căci voi aveţi de lucrat cu Mine şi 
întru Mine. Nu vă temeţi, fiilor, căci tot cerul este cu voi, şi 
vă înconjoară sfinţii toţi, şi îngeraşii toţi, şi toate puterile ce- 
reşti vă ajută şi lucrează prin voi şi peste voi, că voi sunteţi 
mititei, şi lucrarea aceasta este mare de tot, şi vreau prin ea să 
împlinesc tot ce mai este scris în Scripturi, tot ce am cuvântat 
prin prooroci pentru vremea de sfârşit şi tot ce am cuvântat 
Eu, Domnul, în cartea acestei proorocii care este cu voi, care 
coboară la voi de la Mine şi se face cuvânt ca să se împlineas- 
că lucrarea Mea prin cuvânt, Eu în Tatăl, şi Tatăl în Mine, căci 
aşa se lucrează, fiilor ai Tatălui şi ai Fiului şi ai Sfântului 
Duh. Nimic nu se întâmplă în acest popor decât ceea ce este 
proorocit. Este proorocit că vor fi două tabere în poporul 
acesta, şi iată, sunt două tabere, şi iată, am oi şi am lupi, după 
cum a fost rostită proorocia. Cel ce nu crede sau cel ce alege 
ce să creadă, acela ce este? Cel ce merge de colo-colo pe la 
cei slabi cu clevetitul şi nu cu vorbirea despre Hristos, acela 
ce este? Oaie, sau lup? Cel ce nu împlineşte cuvântul venit 
întru lucrarea aceasta, cel ce nu mănâncă din masa Mea, acela 
ce este? Oaie, sau lup? Acela de ce vine? Şi iată, unul ca acela 
este vădit întru lucrarea necredinţei lui şi întru cele lucrate ale 
lui. L-am rugat pe unul ca acesta să nu mai vină la masa Mea 
cu poporul Meu. L-am rugat, şi el nu ascultă. Are curaj să Mă 
înţepe, are curaj să nu asculte, şi îşi are locul în tabăra care 
sfâşie oaia poporului Meu cu atingerea lui cea străină de as- 
cultare după rânduiala mesei pentru cei ce au rămas în ascul- 
tare de Dumnezeu şi întru frică de Dumnezeu. Eu Mi-am lăsat 
trupul în mijlocul poporului Meu ca să aibă poporul Meu, şi 
să stea în foişorul Meu poporul Meu, şi să nu mai stea la masă 
cu cei fără de lege din lume. Eu Mi-am lăsat iubirea şi am 
pus-o pe masă, ca să aibă poporul Meu iubire în blid, şi iubi- 
rea Eu sunt. L-am iubit şi M-am pregătit şi am venit să Mă 
dau poporului Meu întru rânduială rostită prin cuvântul Meu, 
ca să fie poporul Meu curat şi spălat şi hrănit la masa Mea. 
Dar cine n-a iubit bucătăria Mea, acela n-a crezut în cele 
proorocite prin lucrarea cuvântului Meu, şi de aceea n-a în- 
viat prin credinţă unul ca acela. 

La Avraam am trimis pe Melchisedec, şi Avraam a 
crezut şi M-a primit, şi Eu am rămas întru Avraam şi am bine- 
cuvântat pe Avraam. Acum am fii pecetluiţi de pecetea Dum- 
nezeului Cel viu, dar nu am pe Avraam ca să ies la el cu pâine 
şi vin din Sfânta Sfintelor cerurilor, căci Avraam înseamnă 
creştin-ucenic, înseamnă ucenic al lui Hristos, înseamnă să se 
facă şi creştinul ucenic al lui Hristos, ca să intre Hristos în el, 
în cel ce crede aşa cum a crezut Avraam. Dar Eu voi face în 
curând un popor credincios, că de aceea am cerut mereu fiului 
acestui popor să fie credincios şi ascultător, dar el n-a voit, şi 
a voit ca el şi nu ca Mine, şi n-am din fiii lui Avraam, n-am 
fii cu credinţă nestrămutată aşa cum a fost Avraam, care a cre- 
zut şi a împlinit tot ce i-am cerut. Tot aşa vorbeam şi cu Avra- 
am, tot aşa ca şi acum vorbeam, şi iată, vă voi spune lucrarea 
cea de atunci şi lucrarea cea de acum. 

Pe vremea lui Avraam am lucrat peste el, şi el avea pe 
Lot, rudenia sa, care şi acela a crezut ceea ce credea Avraam, 
ceea ce-i spunea Avraam de la Dumnezeu, Care vorbea, şi a 
crezut şi Lot şi s-a dus şi el după Dumnezeu, împreună cu 
Avraam. Pe vremea venirii Mele din Fecioară, tot aşa a fost. 
A fost lucrarea şi peste rudeniile trupeşti, ca să lucrez cu bine- 
cuvântarea Mea peste cel ce avea să creadă în Mine prin cei 
peste care Eu vorbeam. Aşa a fost şi azi, şi Mi-am făcut ru- 
denii ca să le iau cu Mine pe cale, aşa cum a luat Avraam pe 
Lot, şi rudeniile lucrării Mele de azi au făcut tot ca Lot; tot 

aşa s-a întâmplat şi cu acest popor pe care l-am făcut rudenie 
cu Mine. Măi fiilor, ce pildă a fost aceea cu Lot? Iată, tată, 
pildă vie pe care v-o arăt Eu vouă azi, că iarăşi s-a repetat 
această lucrare, căci Lot este şi acum, şi este viu în cei ce au 
plecat cu lucrarea Mea şi apoi au plecat din ea. Dar lui Avra- 
am i-am înmulţit prin Mine neamul, şi tot aşa voi lucra şi azi, 
căci neamul cel după trup nu este deprins cu Mine, nu vrea cu 
Mine. Căci te-am luat cu Mine în lucru pe tine, cel ce ai cre- 
zut că Eu sunt în vasul Meu prin care vorbeam pe pământ, şi 
tu ai tras la Mine cu tine pe rudenia ta, pe prietenul tău, ca să 
fie şi ei cu Mine şi cu tine, ca să vadă şi ei pe Dumnezeu şi 
ca să-şi lucreze şi ei scăpare şi ocrotire pentru când va fi ne- 
voie de ocrotirea Mea peste voi. Şi ce s-a întâmplat? S-a în- 
tâmplat ca şi cu Avraam cu Lot, că s-a certat creştin cu creş- 
tin pe cale şi apoi s-au despărţit ca Lot de Avraam, şi s-a dus 
creştinul care a venit la Mine ca să creadă şi să stea cu Mine, 
s-a dus după aceea spre Sodoma, spre lume s-a dus, şi s-a aşe- 
zat lângă lume şi a lăsat lucrarea Mea şi pe rudenia sa care a 
rămas cu Mine aşa cum a rămas Avraam. fiule tată, dar ai 
văzut tu ce a păţit Lot dacă a plecat de lângă omul lui Dum- 
nezeu? Iată, Eu n-am mai putut să-l ocrotesc acolo unde era 
el, în Sodoma. îmi întorsesem gândul Meu de la el dacă el a 
plecat de lângă binele Meu, de lângă omul lui Dumnezeu, 
Avraam. A plecat Lot de lângă rudenia sa, a plecat din pricina 
măririi de sine, căci se supăra pe Avraam de la avere, de la 
lucrurile cele văzute, de la vorbe, tată, de la ambiţia şi neumi- 
linţa care vine de la om. Aşa păţesc Eu şi azi cu creştinii la ca- 
re dau să Mă strecor cu sfatul Meu peste ei, că se supără creş- 
tinul când îi dau sfat, şi mai bine pleacă de lângă Mine şi de 
lângă rudenia Mea, şi mai bine se duce de lângă lucrarea Mea 
până ce ajunge lângă lume, lângă Sodoma, tată. 

O, rău e de omul mofturos şi neprimitor de sfat duhov- 
nicesc! O, rău e de omul care se bizuie pe sine, că acela cade, 
fiilor, şi păţeşte ce a păţit Lot, care nu s-a putut pleca spre 
iubire şi spre bunătate între el şi rudenia sa, Avraam. Şi când 
s-a văzut tare şi bogat, s-a îngâmfat Lot, şi Avraam nu s-a mai 
putut împăca bine cu el, că Avraam vedea ce este în inima lui 
Lot, care trăgea spre mărirea de sine, spre bogăţia de sine. Şi 
ca să nu se certe Avraam cu el, i-a dat voie să plece să-şi ia 
stăpânire şi să aibă stăpânire aparte. N-a stat Lot sub asculta- 
rea celui mai mare, şi a picat în grele ispite apoi, între oame- 
nii lumii din Sodoma. Stătea Lot în mijlocul stricăciunii şi al 
desfrânărilor, stătea şi se gândea la Dumnezeu şi se căia că a 
plecat de lângă Dumnezeu, că n-a ascultat pe Dumnezeul lui 
Avraam, şi a picat rob bietul de el, căci Sodoma a fost jefuită 
de unealta care pedepseşte păcatul, şi a pierdut şi Lot liberta- 
tea şi avuţia, şi şi-a plătit neascultarea. Dar Avraam a mers şi 
a întors din robie cetatea Sodomei şi l-a aşezat şi pe Lot la lo- 
cul său. I-a fost milă lui Avraam, aşa cum şi Mie îmi era milă 
de tine, creştine, când te prindeau ispitele şi robia pentru 
neascultare, şi Mă ridicam ca să te izbăvesc, şi ca să faci apoi 
voia Mea. 

O, fiilor, mare a fost pilda cu Lot şi cu Avraam, şi iată, 
ea a mers mereu prin veacuri, şi iată, în poporul Meu cel de 
la sfârşit am şi pe Avraam, am şi pe Lot; am şi fii ai credinţei, 
ca Avraam, am şi fii ai măririi de sine, ca Lot, căci Lot n-a ter- 
minat de plătit plata neascultării nici după ce a fost întors din 
robie de către Avraam. Cetatea lui Lot a rămas tot în păcate, 
şi Lot era în Sodoma cu casa sa, cu traiul său, şi Eu am trimis 
pe cei din cer să ardă cu foc şi cu pucioasă cetatea Sodomei, 
că erau grele păcatele lumii din Sodoma. Dar pentru că Avra- 
am s-a rugat la Sfânta Treime ca să-l scape pe cel drept din 


Sodoma, a găsit Lot milă în faţa puterii lui Dumnezeu şi a fost 
scos din Sodoma cu o clipă mai înainte de căderea focului şi 
a pucioasei din cer. Pentru Avraam, omul Meu cel credincios, 
am întins mereu mâna după Lot, dar Lot a căzut pradă neas- 
cultării. Greu e de omul care nu ascultă pe Dumnezeu. Greu 
a fost de Lot şi după ce a scăpat de focul Sodomei, că a trăit 
cu fetele sale într-o peşteră, şi acolo s-au zămislit fii din tată 
şi din fiică, şi a ieşit seminţie din Lot, seminţie din beţie de 
vin, că rău e de omul care nu ascultă de Dumnezeu, dar feri- 
cit este omul care rămâne credincios Domnului şi care-şi păs- 
trează seminţia sa pentru Domnul, căci Avraam s-a rugat la 
Mine şi în cer pentru Lot, iar Eu Mi-am adus aminte de cre- 
dinţa lui Avraam şi am ridicat pe Rut din neamul lui Lot şi am 
scris-o în spiţa cea după trup din care Eu am răsărit la naş- 
terea Mea din Maica Mea fecioară. Iată, tată, ce greu a fost 
de bietul Lot, care a venit să fie cu Dumnezeu şi care a plecat 
în lume apoi, căci chiar dacă a fost el om drept, dar n-a scăpat 
de pedeapsă în mijlocul lumii, că soarta lumii e soartă rea, ca 
şi păcatele ei, fiule. 

Cu omul mândru şi semeţ, cu omul care se bizuie pe 
sine şi care dă de lângă el sprijinul Meu pe pământ, cu un aşa 
om e greu să lucrezi ca să-l ajuţi în greu. Oamenii au obiceiul 
să se bizuie pe Dumnezeu. O, când stai cum vrei tu, când nu 
stai treaz, când nu faci toate cele plăcute Domnului, cum să 
te ajute Dumnezeu, omule care te bizui pe Dumnezeu? Pe 
Dumnezeu să te bizui atunci când Se bizuie şi El în tine; altfel 
nu, tată. Ce să le fac Eu creştinilor care vor da de necazuri ca 
Lot? Eu te-am strigat, poporul Meu, şi te-am învăţat calea 
scăpării, şi tu, tată, n-ai crezut în Mine. Te-ai dus şi ţi-ai făcut 
loc lângă fiii lumii, că ai zis că şi fiii lumii sunt ai lui Dum- 
nezeu; dar fiii lumii nu sunt fiii lui Dumnezeu decât numai 
atunci când se nasc din cer, numai atunci când se întorc să lu- 
creze poruncile lui Dumnezeu şi cuvintele lui Dumnezeu. 

O, ce nepăsare urâtă şi dezgustătoare văd în câţiva din 
poporul Meu! Am câţiva care încă mai vin, că am două tabere 
în poporul acesta; am şi oi, şi lupi, după cum am proorocit 
prin Verginica. Dar Mie de lupi nu-Mi este frică, şi îi va ajun- 
ge pe ei frica cea plină de durere, aşa cum s-a întâmplat şi cu 
Lot, care a luat în glumă credinţa în Dumnezeu, credinţa lui 
Avraam. Nimic nu este mai urât înaintea Mea ca lupul care se 
dă drept oaie între oi. Nu ştie lupul că oaia e oaie. Lupul zice 
că şi oaia e lup, căci lupul n-are minte de oaie. Eu sunt Acela 
Care ştie cine sunt oile. Eu sunt Păstorul oilor, ba chiar şi al 
lupilor care se dau drept oi între oi, al oilor care se fac lupi 
dintre oi şi stau printre oi. Dureros lucru este, măi fiilor, să se 
facă oaia lup. Oaia care se face lup, aceea sfâşie apoi, aceea 
îşi foloseşte minte împrumutată, după cum are nevoie în 
semeţia sa. 

Dar tu, poporul Meu, cel ce crezi că Eu sunt Cel ce am 
venit ca să te păstoresc ca pe Avraam, să stai, fiule, sub pova- 
ţa Mea şi să te mângâi şi să te întăreşti din ea. Să nu te smin- 
teşti de cel ce a plecat ca Lot de lângă Avraam, şi tu să stai 
strâns legat cu Mine şi să Mă aştepţi cu ascultare şi cu credin- 
ţă, că Eu voi sta văzut în mijlocul tău curând, curând. Stai ali- 
pit cu Mine, ca să te am începătură nouă de om nou, de veac 
nou, că Eu, fiule, îţi voi adăuga popor mare la masa ta cu Mi- 
ne. Mulţime multă va mânca la masa aceasta de înviere, la 
masa cuvântului Meu, căci omul va trăi mâncând cuvântul 
Meu, şi va creşte Dumnezeu în om. Amin. 

Glasul lui Dumnezeu coboară pe nori şi se lasă auzit în 
România. Glasul Domnului se vesteşte, şi grăieşte Dumnezeu 
din văzduh peste România. Amin, amin, amin. 

Cuvântul lui Dumnezeu 


Din nor în nor cobor cuvântul Meu până la ieslea cu- 
vântului, până deasupra grădinii cuvântului. Pace vouă, stră- 
jeri ai cuvântului Meu! Amin, amin zic vouă: a venit vremea 
să hrănesc mulţimile din masa cuvântului Meu pe care îl 
cobor la voi. Eu, Domnul Iisus Hristos, grăiesc peste România. 

Pace ţie, România Mea! Pace ţie, românule, poporul 
Meu cel născut odată cu Mine ca să-Mi fii mireasă Mie la ve- 
nirea Mea! Eu sunt Domnul Du mn ezeul tău, Cel Unul născut 
din Tatăl mai înainte de toţi vecii. Eu sunt Cel ce am înviat 
acum două mii de ani după ce Israel M-a dat la moarte pe cru- 
ce. Şi dacă Israel s-a lepădat de Cel ce a venit de la Tatăl, iată 
ce Mi-a dat Tatăl după ce am înviat. Mi-a dat un Israel nou, 
un neam nou pe care Tatăl l-a făcut neam cu Mine, şi de 
atunci te am Eu de la Tatăl, Israele român, căci Israel înseam- 
nă popor credincios, popor ales. Tatăl Meu te-a ales la naşte- 
rea Mea, că ştia Tatăl că Israel, poporul cel ales. Mă va lepăda 
şi Mă va răstigni pe cruce, iar după învierea Mea Mi-a dat 
Tatăl un dar nou, un popor nou, născut din cuvântul Meu, din 
Evanghelia Mea cea nouă. 

Hristos a înviat, Israele român! Am în mijlocul tău o 
grădiniţă plină de iubire, şi peste care Eu cobor ploaia cuvân- 
tului Meu de la sfârşit. Românule, românule, să nu fii necre- 
dincios. Să crezi, fiule, că Eu cuvintez de patruzeci de ani din 
cer peste România. Românie, am în mijlocul tău un popor mi- 
titel, luat din tine, şi se numeşte poporul cuvântului lui Dum- 
nezeu, şi acest popor a auzit din cer cuvântul Meu şi a scris 
cuvântul Meu pe pământ, şi cuvântul mărturiseşte ca şi acum 
două mii de ani, ca şi acum şapte mii de ani. Eu sunt Cuvân- 
tul. Eu sunt Domnul Iisus Hristos, Fiul Tatălui Treimii cereşti, 
Care Se numeşte Dumnezeu. Numele Meu este Cuvântul lui 
Dumnezeu. 

Israele român. România Mea, ai auzit, tată, despre o 
mulţime de dumnezei, căci te-au împresurat duşmanii şi au 
venit la tine în haină de oaie şi îţi dau târcoale ca să te scoată 
de la Mine, şi păstorii tăi dorm, iubito. Dar nu te mai pleca la 
şoapte străine, că Eu îţi spun ţie să nu ai alt dumnezeu afară 
de Mine. Eu sunt Dumnezeu nu numai pentru că îţi spun, ci 
pentru că M-am arătat că sunt Dumnezeu. Dumnezeii care se 
vestesc acum nu s-au arătat ca Mine, nu s-au coborât din cer 
ca Mine, nu s-au înălţat ca Mine şi nu sunt ca Mine, din cer. 

O, Românie, ortodoxia Mea, tu ai păstrat portretul 
Meu, portretul împărăţiei lui Dumnezeu, şi nimeni nu l-a mai 
păstrat ca tine după ce Eu am înviat ca un Dumnezeu. Tu te-ai 
născut din Mine, Israele român, Israele nou, şi tu eşti Ieru- 
salimul venirii Mele, precum cel de atunci a fost Ierusalimul 
pătimirii Mele, Ierusalimul durerilor Mele. Pe tine te-am ales 
să fii Ierusalimul gloriei Mele, şi iată, spre sfârşitul aşteptării 
Mele Eu Mi-am ridicat din tine o mireasă şi am pus pe ea stra- 
ie noi şi am suflat peste ea duh de om nou, după chipul şi du- 
pă asemănarea Mea, precum am lucrat la început, şi Mi-am 
gătit în tine sărbătoare şi nuntă cerească şi masă cerească de 
nuntă, şi vreau să-Mi fii nuntaşă, Românie, popor ales de 
Dumnezeu. 

De patruzeci de ani stau ascuns cu Duhul Meu şi cu 
glasul cuvântului Meu în mijlocul unui popor mititel, luat din 
tine, Românie; un popor martor, precum martori Mi-au fost la 
început Avraam, Isaac şi Iacov, şi Moise şi Uie şi profeţii, şi 
mai apoi apostolii şi ucenicii, martori şi ai învierii şi ai înăl- 
ţării Mele la Tatăl. Şi iată acum ucenicii întoarcerii Mele în- 
tru cuvânt rostit din cer peste tine, Românie blagoslovită de 
Tatăl şi de Fiul şi de Duhul Sfânt! Nimic nu lucrez fără să nu 
fi vestit prin Scripturi. Numele Meu este Cuvântul lui Dum- 


nezeu, din veac şi până în veac. Eu sunt Cel viu. Eu sunt 
Dumnezeul Cel răstignit şi Cel înviat. Eu sunt Cel ce am spus 
că voi fi cu ai Mei până la sfârşitul veacului, dar acum sunt şi 
cuvintez întru început nou, şi nimeni nu înţelege numele 
Meu. Numele Meu este Cuvântul lui Dumnezeu, şi nimeni nu 
înţelege numele Meu. 

O, fiule român, stau înaintea ta cu începutul cel dintâi, 
şi unesc sfârşitul cu începutul şi grăiesc cu cuvântul din cele 
cereşti, şi fac cer nou şi pământ nou, şi voiesc să-ţi dau de 
veste ce fac. De patruzeci de ani se scriu pe pământ cele ce 
Eu grăiesc din cer, şi am poruncit martorilor Mei să pună pe 
masa ta cuvânt din masa Mea, Românie, poporul Meu cel de 
două mii de ani. Ungerea ta de la Mine are două mii de ani. 
Ungerea ta cea tainică, cea după rânduiala lui Melchisedec, 
aşa precum este rânduiala Mea, ungerea ta te cheamă la Mine, 
ţară română. Aş voi să vin să-ţi spun ce înseamnă ţară româ- 
nă, dar vreau şi tu să vii. Eu vin, dar vino şi tu, iubito, şi să fii 
ca Avraam, care a crezut în Dumnezeu şi care s-a numit pă- 
rintele credinţei. Trec cu cuvântul Meu prin tine şi iar îţi zic: 
scoală-te! Ascultă şoapta Mea. Scoală-te, iubito, vino, Româ- 
nie, şi ia apă cerească din râul vieţii şi spală-ţi urechile ca să 
Mă auzi, precum fiii grădinii cuvântului Meu aud glasul Meu 
care vine pe nori! Ia apă din acest râu al vieţii cea fără de 
moarte şi spală-ţi şi ochii, ca să-ţi cadă solzii de pe ei şi să Mă 
vezi, şi spală-ţi şi faţa, şi spală-ţi şi trupul, şi ia pe tine veş- 
mântul cel frumos de român şi scoală-te înaintea Mea, că Eu 
te vestesc că vin spre tine şi tu Mă vei vedea că vin, dar 
învaţă-te să Mă vezi cu ochi cereşti, şi nu mai fi pământ, şi să 
fii pământ şi cer, aşa cum Eu te-am lucrat la început. Eu sunt 
Creatorul tău. La început am făcut cerul şi pământul, şi la 
sfârşit te-am făcut pe tine, Israele român, ca să te pregătesc să 
stai cu cer nou şi cu pământ nou înaintea Mea la venirea Mea. 
Vreau să aşez peste tine cer nou şi pământ nou, lucrate prin 
cuvânt. La început a fost Cuvântul. Eu am fost Cuvântul la în- 
ceput, şi tot Eu sunt şi acum, la acest sfârşit. La începutul 
sfârşitului Eu M-am născut din Fecioara mama Mea, ca să fiu 
Om şi ca să-l fac Dumnezeu pe om, şi te-am întocmit pe tine 
popor şi te-am numit român, fiule. Şi iată, precum din Israel 
Mi-am ridicat o mână de ucenici şi am făcut din ei sare pe 
pământ, aşa şi din tine, popor român, Mi-am întocmit martori 
ucenici care poartă cuvântul Meu cel venit pe nori, ca să am 
martori şi acum, la întoarcerea Mea pe nori, că am făgăduit că 
Mă întorc. Şi iată-Mă prin cuvânt peste tine, fiule român, şi 
vreau să te scoli ca şi apostolii Mei de atunci şi să fii tu fiu 
de samarinean, românule, poporul Meu. Ia cuvântul Meu şi 
uită-te în el, ca să Mă vezi şi ca să Mă cunoşti că sunt venit 
prin cuvânt, căci îţi dau cartea Mea din vremea aceasta. Iată, 
Eu stau şi bat la uşa ta, popor iubit de Dumnezeu. M-am dus 
în casa Tatălui Meu cu cuvântul Meu, dar nu M-au cunoscut 
străjerii casei, n-au deschis cuvântului Meu. Iată, Eu stau la 
uşă şi bat, şi nimeni nu răspunde Celui ce strigă. Am venit la 
tine, Românie, aşa cum am venit la Avraam când i-am vestit 
nimicirea Sodomei şi a Gomorei, şi n-am nimicit nimic până 
n-am vestit mai întâi. Nimic nu lucrez până nu vestesc cuvânt 
mai întâi, aşa cum am lucrat prin prooroci în toate vremurile. 

Vino spre Dumnezeu, România Mea! Vino, tată, şi nu 
sta în necredinţă, că ai în tine popor ca în Sodoma. Vino şi 
ascultă-Mi glasul, că am în tine fii care cred ca Avraam, care 
sunt făgăduiţi să fie. Vino spre trezire, că omul fără Dumne- 
zeu n-are ochi şi urechi ca să Mă audă. Vino, biserica Mea, 
să-Mi auzi glasul, şi fă-te pildă de înviere peste omul cel 
fără de veghere. Veghează şi sună din trâmbiţă şi vesteşte 
turma română să-şi iubească pe Dumnezeul ei Cel adevărat. 

Scoală-ţi păstorii, România Mea, şi pune-i de veghe peste 
tine, că au intrat în vatra ta dumnezei mincinoşi. Vatra ta e 
sfântă, vatra ta e vatra Mea. Scutură şi mătură vatra Mea din 
tine, că vin cu masă cerească la tine, fiule român, şi îţi dau să 
mănânci cuvânt din cer. 

Iată cartea cuvântului Meu, că am vorbit din cer în mij- 
locul tău, Israele român. Am venit prin cuvânt să te povăţu- 
iesc spre împărăţia cerurilor, să-ţi amintesc povaţă caldă şi 
proaspătă din cer. Ia pe tine împărăţia Mea, ia în tine împără- 
ţia Mea, ca să ştii că vin, şi vei vedea că vin. Dacă acum nu 
crezi, îţi voi mai spune iar că vin, îţi voi spune când voi veni. 
O, n-aş voi să fii gol când voi veni. Să nu arunci, fiule, povaţa 
Mea, căci străbat cu ea văzduhul şi vin. De patruzeci de ani 
vin cu povaţa Mea pe drum ascuns, pe cărăruţă dosită, ca să 
nu prindă duşmanii cerului pe cei hrăniţi din cer. Am venit 
mereu în şoaptă, şi mereu M-am pitit cu cuvântul Meu în 
mijlocul tău, dar acum strig tare. Deşteaptă-te, creştine, 
deşteaptă-te, române, şi roagă-te Domnului Dumnezeului tău, 
căci tu, Românie, ai coroană binecuvântată pe fruntea ta. în- 
genunchează, poporul Meu iubit, şi roagă-te aşa cum se roagă 
Maica Mea Fecioară. De la începutul tău, ţară română, şi până 
la sfârşitul răutăţii se roagă Maica Mea Fecioară pentru ţara 
română, şi strigă: 

„ O, Doamne sfinte, ceresc Părinte, 

Susţine cu a Ta mână coroana română! 

România are coroană de la Dumnezeu, şi este regină 
România. 

O, Românie, voiesc să-ţi dau înapoi rodul binecuvân- 
tării pe care l-ai înstrăinat de tine. Ascultă glasul Meu, glasul 
Domnului Dumnezeului tău. Eu grăiesc din nori deasupra ta. 
Eu am munte binecuvântat, munte de taină cerească în mijlo- 
cul tău. Ia cartea şi mănânc-o şi te adapă din râul vieţii, care 
curge din tronul Meu peste tine, căci tu, Românie, trebuie să 
prooroceşti la popoare şi la neamuri şi la limbi şi la împăraţi 
vestea împărăţiei cerurilor, vestea de cer nou şi de pământ 
nou peste tine, ţară aleasă de Tatăl Meu, vestea de înnoire a 
omului, vestea de om nou, născut din cer. Amin. 

Vino întru trăire sfântă, ţară creştină, şi pliveşte-te de 
spini şi de ciulini, şi să fie ogorul tău grâu curat şi verde şi 
frumos, care să stea la copt sub lumina cuvântului Meu, că 
vreau să fac în tine pâine nouă, şi cine va mânca din ea, să se 
facă fiu al învierii. Scoală-te şi vino, că vreau să-ţi dau căma- 
şă de înviere şi viaţă fără de moarte, după cuvântul tău, căci 
tu ai spus despre o ţară a tinereţii fără de bătrâneţe şi a vieţii 
fără de moarte, şi iată, Eu vin la tine să-ţi dau viaţă înviată, 
căci toate trec, dar cuvintele Mele nu trec, şi vin spre împli- 
nire. Apleacă-te, fiule român, şi spală-te în râul acesta, în cu- 
vântul vieţii. Şi dacă nu vei face aşa, Eu te voi mustra ca să 
vii spre pocăinţă, căci Eu te iubesc. Eu iubesc pe cei ce Mi i-a 
dat Tatăl, dar vino în dragostea Mea, Israele român, că nu 
vreau, tată, să plângi la vederea slavei Mele. Vreau să te învăţ 
cu slava Mea şi să stai în aşteptarea Mea, că vin curând, cu- 
rând. Amin. 

Pace ţie, Românie! Iată cartea cuvântului Meu. în nu- 
mele Tatălui şi al Fiului şi al Sfântului Duh, aceasta este pe- 
cetea Dumnezeului Cel viu şi adevărat, care stă pe creştetul 
tău, România Mea. Cel ce este de la Dumnezeu, acela ascultă 
cuvintele lui Dumnezeu, iar cel ce nu este de la Dumnezeu, 
acela nu ascultă cuvintele lui Dumnezeu. Cel ce este cu Mine, 
acela nu este împotriva Mea. 

Amin, amin zic vouă, Eu sunt Cuvântul lui Dumnezeu. 
Mi-am lăsat trupul pe pământ, şi cine nu mănâncă pâinea care 
a venit din cer, acela nu are viaţă întru el. Cel ce nu împlineşte 


poruncile lui Dumnezeu, acela nu are viaţă întru el, acela nu 
poate avea viaţa Mea în el. 

Duhul lui Dumnezeu grăieşte peste România. Dumne- 
zeu grăieşte în limba română. Pace ţie, românule, poporul 
Meu! Pacea Mea şi înţelepciunea Mea cerească să coboare 
peste tine, fiu de român, fiule creştin. Ferice celui care crede 
în Dumnezeu întru lucrare de sfinţenie şi de înviere. 

Pace ţie, Ierusalime român, care vesteşti vestea împă- 
răţiei cerurilor! Eu sunt Domnul Dumnezeul tău, şi grăiesc 
deasupra ta şi spun: luminează-te, Românie, luminează-te, 
Noule Ierusalime, că slava Mea răsare peste tine, şi tu vei 
vedea slava Mea, şi multora o vei da spre zi de înviere, spre 
început de veac nou, în numele Tatălui şi al Fiului şi al Sfân- 
tului Duh. Amin, amin, amin. 

1/14 mai 1995 

Praznicul înălţării Domnului 

Plânsul Domnului în mijlocul poporului cuvântului. Slava de azi a 
cuvântului e mai mare decât în vremea proorocilor Moise şi Ilie. 
învăţătura lumii: rod luciferic. 

H ristos S-a înălţat! Hristos, Cel ce este cu tine, 
Israele. E zi de sărbătoare în Israel, iar Eu Mă 
cobor cu hrană la poporul Meu. 

Pace ţie, Israele român! O, mare este între lucrări lucra- 
rea păcii. Pacea nu vine de pe nicăieri decât numai de la Mi- 
ne din cer. Am venit cu pacea pe pământ acum două mii de 
ani, dar puţini au împlinit lucrarea ei. Am venit şi la tine cu 
pacea cea de atunci şi cu pacea cea de acum, căci pe cât este 
de mare durerea Mea cerească pentru fărădelegile de pe pă- 
mânt, tot aşa de mare este şi lucrarea păcii Mele, mai mare 
decât acum două mii de ani, că vremea este grea de tot, grea, 
măi fiilor iubiţi, grea şi înăbuşitoare pentru Mine şi pentru 
voi, cei mai mititei copilaşi ai Mei. întăresc lucrarea Mea pes- 
te voi şi vin mereu şi rostesc peste voi acest cuvânt lucrător. 
Pace vouă, pace vouă, pace vouă, că voi nu pricepeţi îndea- 
juns câtă pace vă trebuie, cât de mult vă întăreşte această lu- 
crare fără de care nimeni nu poate în cer şi pe pământ. 

Vino, fiule scump, şi ia cuvânt nou, cuvânt cald, şi te 
încălzeşte, tată, şi te înfierbântă întru lucrarea lui Dumnezeu, 
că este greu fără Dumnezeu, măi Israele tată. Dacă tu ţi-ai da 
seama cât este de greu fără de Mine în vremea aceasta de azi 
şi de mâine, tu n-ai mai avea pe buze şi pe inimă nimic decât 
numele Meu şi vorbire cu Mine, fiule. Vorbeşte cu Mine, tată, 
vorbeşte, copile de azi, că e grea vremea, e grea şi pentru tine, 
şi Eu te văd în greu, şi îţi spun să vorbeşti cu Mine, ca să fiu 
Eu mereu cu tine, că vremea e grea. O, tu n-ai voit să Mă 
crezi pe Mine, şi Eu mereu ţi-am spus de cele ce vor să fie. 
Eu de aceea am plâns mereu prin cuvânt, căci cuvântul Meu 
rostit mereu peste tine a fost un plâns al Meu înaintea ta, Is- 
raele tată. Am plâns mereu prin cuvânt, căci ce altceva se 
poate numi stăruinţa Mea atâta timp pe lângă tine, poporul 
Meu cel mic? O, fiule iubit, tu aştepţi să vin să-ţi cuvintez, 
dar nu ştii, tată, ce mult aştept Eu, cu mult mai mult ca tine 
aştept să pot să-ţi vorbesc. Şi ţi-aş vorbi mereu, mereu, dar 
vremea e grea de tot şi dă să-Mi slăbească puterea fiilor Mei 
cei străjeri în calea cuvântului Meu. 

O, Israele tată, tu nu ştii, fiule, să înţelegi ce vorbesc 
Eu cu tine, că ţi-am grăit cuvânt adevărat şi te-am rugat să nu 
te mai uiţi în lume, şi ţi-am spus aşa: «Vai ţie, poporul Meu, 
dacă nu Mă vei asculta să nu te mai uiţi ca să ştii şi tu ce pă- 
ţeşte lumea!». Lumea, tată, va intra în rele tot mai mari, în du- 

reri tot mai mari, că sfântul prooroc Ilie s-a dus în lume, tată, 
s-a dus ca să Mă răzbune pe Mine, Cel ce sunt defăimat şi 
batjocorit de lume şi călcat în picioare de lume şi de slujitorii 
cei din lume, care stau în numele Meu în faţa omului din lu- 
me. Aceştia stau, şi în zadar stau, că lumea se strică din ce în 
ce mai rău, şi peştele îşi strică şi el capul din ce în ce mai tare. 
Tot ce mai era sfânt s-a pângărit, şi nu mai este loc curat, şi 
proorocul Ilie s-a umplut de râvnă şi de durere, că e cu mult 
mai rău omul care se zice că e creştin, e cu mult mai rău decât 
Israelul cel din vremea aceea când Ilie plângea la Mine de 
lipsa lui Dumnezeu din om. 

O, poporul Meu Israel, Eu, tată, ţi-am spus ţie că tu eşti 
mai mult decât Moise, decât Ilie; Eu aşa ţi-am spus în vremea 
lui Verginica. Umblă, tată, în carte, că acum ai ce învăţa, şi 
vezi că Eu aşa ţi-am spus. Ţi-am spus să fii mai mult ca ei 
pentru Mine, mai tare în lucrare ca ei, că ţie, fiule, ţi-am dat 
mai mult decât le-am dat lor, ţi-am dat ce n-am dat nimănui 
până la tine, şi nu mai am ce-ţi da, că tot ce am avut, tot ce 
am mai avut de dat ţi-am dat ţie. 

Proorocul Ilie petrecea zi şi noapte întru lucrarea râv- 
nei după Dumnezeu. Atât de mult M-a iubit el pe Mine, măi 
fiilor, de M-a făcut să nu-i pot respinge nimic din cele ce el 
cerea de la Mine întru râvna sa dumnezeiască. Dar ţie dacă 
ţi-am dat mai mult decât lui fără să-Mi ceri cum Mi-a cerut 
el, o, fiule tată, tu cum se cerea să fii, măi Israele? Tu ai fost 
cel mai miluit şi cel mai ocrotit, şi te-am păstrat ca pe o po- 
doabă cerească a vremii de acum. O, şi n-ai avut râvnă ca Ilie, 
proorocul Meu, că el plângea pentru fărădelegea lui Israel 
care se urca spre Mine, şi tu în loc să plângi ca şi el, tu stai în 
mijlocul fărădelegii şi nu te temi de unealta de nimicire a fă- 
rădelegii. Ia aminte, copilul Meu, că trece Ilie proorocul, 
trece peste tot, tată. întăreşte peste tine pecetea Dumnezeului 
Cel viu, că şi Eu o întăresc, şi mereu ţi-o împrospătez, că 
vreau, tată, să te am şi să te numesc unealta Mea din vremea 
arătării Mele, din vremea venirii Mele, că vin curând spre 
arătare, vin, fiule, şi tu să crezi ce-ţi spun. Eu în curând Mă 
las văzut, şi vreau ca tu să fii cu pacea Mea peste tine, ca să 
te bucuri în vremea celor ce se vor descoperi spre vedere. Mai 
e numai un picuţ şi această lucrare va lucra descoperită, şi vei 
vedea cum am lucrat Eu această lucrare peste tine, Israele ro- 
mân. Vei vedea, tată, cum am vorbit şi cum vorbesc lângă tine 
şi deasupra ta. Vei vedea cum te-am purtat şi cum te port Eu 
pe tine în timpul acesta ceresc, că tu eşti în timp ceresc, şi 
lumea e în timp pământesc. Şi tu, tată, eşti în timp, dar tu eşti 
cereşte, pentru că aşa ai fost tu scris, ca să fii poporul Meu ce- 
resc în timp şi să fii lucru de mărturie pentru ziua mărturiilor, 
pentru clipa judecăţii tuturor celor ce s-au petrecut în timp. E 
greu timpul, tată, dar am păşit cu tine pas de veac nou. Am 
scris început de pas peste timp, am scris cu tine sfârşit şi în- 
ceput. Şi când vei vedea ce a purtat în taina ei ziua aceea de 
Paşti când am făcut pasul cu tine, o, te vei minuna, copilul 
Meu, când vei afla ce am făcut Eu prin tine în ziua aceea. 

La naşterea Mea din Fecioară Eu am despărţit cele 
două lumi, şi lumea de pe atunci n-a ştiut şi n-a simţit, că pu- 
ţini au fost aceia care au purtat taina plinirii proorociilor în- 
trupării lui Dumnezeu între oameni. Şi după ce Eu am împli- 
nit lucrarea care era proorocită din vreme, M-am dus la locul 
Meu, lângă Tatăl, dar nu M-am dus până n-am vestit prin în- 
geri întoarcerea Mea cea de acum. Caută, tată, în Scripturi, că 
vei găsi glasul îngerilor care au spus că voi veni în chipul cel 
cu care M-am înălţat la Tatăl. De atunci mereu cobor, şi me- 
reu Mă sui în chip nevăzut, şi mereu lucrez în chip nevăzut de 
om, dar la tine, poporul Meu, M-am lăsat prin cuvânt. La tine 


am venit mereu de lângă Tatăl, şi de deasupra ta am cuvântat 
cuvântul Meu, şi am lucrat peste tine patruzeci de ani, ca şi 
peste Israelul din vremea lui Moise. Atunci am avut pe 
Moise, şi acum am avut pe Verginica, pe trâmbiţa despre care 
scria în Scripturi. Este scris în Scripturi că însuşi Domnul Se 
va coborî din cer întru trâmbiţa Lui, ca să învieze morţii la 
glasul trâmbiţei. Fiule, crezi tu în cuvântul acestei Scripturi? 
Crezi tu, tată, că Verginica a fost împlinirea acestei Scripturi? 
Crezi că ea este trâmbiţa lui Dumnezeu? 

O, Verginico, fiica Mea prin care am coborât a doua 
oară şi prin care Mă voi şi lăsa văzut cum am venit şi cum voi 
veni văzut de tot ochiul! O, fiică înţeleaptă, că tu şcoală n-ai 
avut, şi de aceea ai fost înţeleaptă. Tu n-ai învăţat nimic de la 
om, nimic de pe pământ, şi ai învăţat învăţătură din cer dacă 
Eu am fost în tine, şi ai bucurat pe Tatăl Meu şi al tău cu 
îndemnul cel sfânt, pus peste turma Mea şi a ta, că mâneai ci- 
reşe şi le adunai sâmburii, măi Verginico, şi puneai oiţele să 
facă rugăciunea „ Tatăl nostru “ pentru fiecare sâmbure. Le 
umpleai pumnişorii cu sâmburi, iar ei pentru fiecare sâmbure 
rosteau un „ Tatăl nostru “. Când era vreunul din ei bolnăvior, 
tu ştiai că boala şi durerea veneau de la cele lumeşti care in- 
trau în el, şi îl prindeai pe acela şi îi dădeai sâmburi şi îl pu- 
neai să zică: «Tatăl nostru, Care eşti în cer, sfinţească-se nu- 
mele Tău, vie împărăţia Ta, şi să se facă voia Ta aşa cum se 
face în cer, ca să fie tot aşa şi pe pământ. Şi ne dă pâine, Tată, 
şi ne iartă greşeala aşa cum şi noi iertăm. Şi nu ne lăsa spre 
ispită, şi ne izbăveşte de lucrul cel rău». O, Verginico, cine, 
tată, mai vrea să ştie ce înseamnă să se sfinţească numele Ta- 
tălui în om, în creştin, în fiul acestei lucrări? Cine mai ştie să 
creadă ce spune atunci când rosteşte «facă-se, Tată, voia Ta, 
precum în cer aşa şi pe pământ »? Auzi tu, Verginica Mea, ce 
spune această rugăciune? Spune să se facă voia Tatălui ca şi 
în cer. Vorbesc cu tine, tată, că tu ştii să înţelegi. Cu cine să 
Mă mai înţeleg Eu, cu cine? Vreau să Mă înţeleg cu poporul 
tău, cu poporul Meu pe care-1 am din munca ta cu Mine, din 
truda ta alături de Mine. Vreau să rostească Israel rugăciunea 
„ Tatăl nostru “ şi să zică să se facă voia Tatălui, precum în cer 
să se facă şi pe pământ, ca să fie pământul cer, ca să fie cerul 
pe pământ, şi pământul în cer. Şi când zice Israel: «pâinea 
noastră dă-ne-o nouă, Tată», când zice Israel aşa, să Mă cea- 
ră pe Mine, că Eu sunt pâinea care se coboară din cer. 

O, Israele, iată, fiule, pâine. Mănâncă, Israele, pâine 
din cer. Mănâncă, Israele, mănâncă şi nu sta flămând, nu sta 
nemâncat, nu sta. Ţi-am dat, fiule, cămară de-a gata, şi plân- 
gând am lucrat ca să ţi-o dau, să ai ce mânca, să ai, ca să nu 
mori, că cine nu mănâncă nu are putere cu Mine. Ţi-am întoc- 
mit cămară. Verginica a strâns în cămară, iar fiii Mei cei lu- 
crători de azi care umblă cu Verginica pe pământ, cu Vergini- 
ca şi cu Mine, aceşti fii merg plângând prin spini, şi spinii le 
rănesc picioarele şi mersul, şi ei merg întăriţi de Mine ca 
să-ţi rupă ţie din pâine şi să ai pâine, Israele român. E grea 
vremea, şi ei merg, pentru că Eu i-am tocmit ca să-ţi slujesc 
ţie cu ei, şi tu să stai la adăpost şi la căldură şi să mănânci, 
Israele. Eu sunt pâinea care se coboară din cer, şi Mă fac cu- 
vânt şi Mă aşez în faţa ta. Mănâncă, fiule, cu folos, şi fii ca 
Mine dacă mănânci această pâine. Omul din lume mănâncă 
minciuna şi creşte prin ea şi se numeşte omul minciunii. Tu 
să mănânci cuvânt din cer, pâine din cer, ca nu cumva de 
foame să iei să mănânci din lume şi să te molipseşti de boala 
minciunii, că la şcoală numai minciuni ai învăţat, măi Israele, 
şi iată câtă muncă trebuie să muncesc peste tine ca să te curăţ 
de grăsimea minciunii. Minciuna s-a făcut grăsime şi came în 
om, şi a crescut omul în trup şi în duh, a crescut din rodul 

minciunii. Nimic n-a fost adevărat ce ai învăţat la şcoala 
omului mincinos care este în lume, şi să Mă crezi, tată, ce-ţi 
spun. Nici măcar de neamul tău n-ai învăţat cu dreptate, şi 
când vei vedea povestea acestui neam aşa cum este ea în cer, 
atunci te vei înspăimânta de minciuna pe care ai luat-o de la 
cel ce te-a luat de la învăţătura Mea cea din cer. Cartea cea de 
pe pământ a luat o formă bine ticluită de om, dar n-are viaţă 
în ea, şi este minciună mare, fiule. Dacă tu vei vrea, vei crede 
ce-ţi spun, dar dacă nu vei vrea, vei rămâne străin de cele ce-ţi 
spun Eu acum. Căci am trimis pe Moise la faraon, l-am trimis 
cu cele învăţate din cer şi l-am îmbrăcat cu puterea Mea, ca 
să-l trimit să stric puterea care iese de la om. Lucrarea care 
iese de la om seamănă cu faţa lucrării Mele, dar e minciună 
şi nu e adevăr, l-am dat lui Moise lecţie din cer, ca să lucreze 
cu ea peste omul cel fără Dumnezeu şi să-Mi învieze cu ea pe 
Israel şi să-l scot pe Israel din lumea minciunii, ca să fie al 
Meu, să-l scot din Egipt, să-l scot de la oameni, ca să fie cu 
Mine şi nu cu omul, şi i-am spus lui Moise să lase puterea 
Mea să lucreze văzut, căci l-am înzestrat cu cele adevărate 
din cer. l-am spus să facă semne cereşti cu toiagul cel pe care 
i-1 dăduse faraon în Egipt la plecarea lui în pustie. îi dăduse 
faraon un băţ, şi Moise l-a luat cu el şi l-a păstrat, şi când s-a 
dus pe munte la Domnul, toiagul acela a primit lucrarea lui 
Dumnezeu, ca să lucreze împotriva lucrării omului şi să nimi- 
cească armele omului, care lucrau fără Dumnezeu. Moise a 
făcut semne cu toiagul înaintea lui faraon, şi a chemat faraon 
şi pe înţelepţii lui, şi au făcut şi aceia semne ca Moise, dar cu 
toiagul lor. Făcea şi omul ce făcea Dumnezeu, şi se lupta 
omul împotriva adevărului şi a puterii lui Dumnezeu. Făcea 
puterea minciunii, făcea şi ea semne ca semnele lui Dumne- 
zeu, şi aşa a lucrat duhul omului vreme de şapte mii de ani 
împotriva lui Dumnezeu, Care este din cer, Care vine din cer, 
şi mare şcoală este aceasta la om, ca să-L răstoarne omul pe 
Dumnezeu, aşa cum a voit Lucifer să facă. Ce a făcut faraon 
dacă s-a crezut mare şi cu şcoală? Puterea lui Dumnezeu biru- 
ieşte mereu minciuna care imită pe Dumnezeu, şi de aceea 
Mă doare când fiii lui Dumnezeu iau de la oameni sfat şi în- 
văţătură pentru ei. 

Nu e bună învăţătura care vine de la om, şi n-am cu ci- 
ne să Mă înţeleg pe pământ. Toată şcoala care a ieşit de la om 
a lucrat împotriva lui Dumnezeu, aşa cum toiagul filozofilor 
Egiptului întărea aceleaşi semne ca şi ale Mele prin Moise, ca 
să desfiinţeze pe Dumnezeu şi să rămână numai omul cu 
dreptatea lui. 

Dreptatea omului se numeşte minciună, fiilor. De ce se 
numeşte minciună? Pentru că se pune în dreptul lui Dumne- 
zeu ca să se semeţească, pentru că dreptatea omului n-a lucrat 
altceva decât lucrarea lui Lucifer vreme de şapte veacuri. 
Dreptatea omului şi ştiinţa omului a fost rod din rodul cel se- 
meţ al lui Lucifer, care a căutat să-l slujească pe om atunci 
când omul cel dintâi s-a crezut singur mare. învăţătura care 
este luată din şcoli l-a depărtat pe om de Duhul lui Dumne- 
zeu. Şi dacă n-am dreptate ce spun, ridicaţi-vă şi dovediţi. O, 
Israele, am dreptate, tată. Omul nu mai are pe Dumnezeu, dar 
are nevoie de Dumnezeu, şi îl caută şi nu-L mai găseşte omul 
pe Dumnezeu. Dar Dumnezeu nu Se caută, pentru că nimeni 
nu Mă poate găsi pe Mine decât în om. Omul Mă poate găsi 
în el. Dacă Eu nu sunt în om, omul n-are de unde Mă găsi. O, 
de ce l-am făcut Eu pe om? L-am făcut ca să Mă odihnesc în 
el; l-am făcut ca să am locaş în el, ca să stau în el şi să cresc 
în el. 

O, Israele român, Eu de aceea te-am născut pe tine. 
Te-am născut, fiule, ca să Mă odihnesc în tine, ca să am locaş 


în tine, şi ca să stau şi ca să cresc în tine şi ca să fiu cu omul 
prin tine, că omul nu Mă are, fiule. Omul are altceva în el. Ştii 
tu cum este un om care Mă are pe Mine în el? Fiule, fiule, 
caută-Mă bine în tine şi găseşte-Mă numaidecât şi odih- 
neşte-Mă în tine şi lărgeşte-Mi statul şi împărăţia Mea în tine, 
căci tu eşti tronul Meu, fiule din Israel, şi de aceea te-am 
născut din Mine, din cuvânt. Te-am născut din Mine ca să fii 
tu întru Mine şi ca să fiu Eu întru tine. De aceea ţi-am spus: 
mănâncă, fiule, mănâncă cu foame cuvântul Meu. Mănâncă, 
fiule, cuvânt, căci ţi-am dat cămară ca să ai, şi să n-o ţii în- 
chisă, şi să stai numai la masă, că e vremea să creşti mare, 
mare de tot, să poţi da mâna morţilor să se scoale şi să stea pe 
picioare. Dar ai grijă, tată, să mănânci şi pâine caldă, fiindcă 
Eu trebuie să fiu veşnic viu şi veşnic cu tine. Iată, Mă dau ţie. 
Azi e sărbătoare de masă nouă, şi vin cu pâine caldă şi proas- 
pătă, ca să te împrospătez şi ca să te întăresc, că te văd slăbit, 
fiule tată. E vremea grea, şi te văd slăbit, şi vin ca să suflu 
peste tine şi să te înfiripez. Vin să fiu cu tine şi să-ţi spun: pa- 
ce ţie! Ai nevoie de pace multă, de pâine multă, că e vremea 
grea, fiule din Israel, şi ar fi să fiu mereu cald pe masa ta, co- 
pilul Meu, dar vremea cea grea dă să-Mi slăbească pe fiii cei 
străjeri în calea cuvântului Meu. O, Eu de aceea ţi-am spus să 
fii bun şi să fii tare şi să fii sănătos cu duhul şi cu trupul, Is- 
raele iubit, şi fiecare să fie tare cu Mine, că dacă piciorul sau 
mâna sau ochiul sau auzul sau graiul sau duhul lui Israel e 
slab, slăbeşte tot trupul din pricina unui mădular slab. E vre- 
mea să fii sănătos în toate, copile din vremea aceasta grea, dar 
pentru asta trebuie să-Mi faci locaş tare în tine, tată, şi trebuie 
să ai semn întărit pe tine, pe creştetul tău, şi trebuie mereu să 
lucrezi şi să trăieşti în numele Tatălui şi al Fiului şi al Sfântu- 
lui Duh, amin, că aceasta este pecetea Dumnezeului Cel viu, 
care este pusă peste tine, fiule român care te numeşti Israel. 
Şi mai ai ceva de făcut alături de Mine, şi iată ce ai: să plângi 
cu Mine, că rău Mă doare în vremea aceasta de la păcatele lu- 
mii. Mă doare, că trebuie să Mă las văzut; Mă doare, că lumea 
nu ştie de lucrarea proorocului Meu Ilie despre care scrie în 
Scripturi că va să pregătească ziua şi calea arătării Mele. 

Fiule tată, este scris să tragi uşa inimii tale şi să stai 
ascuns în Dumnezeu, sub aripile lui Dumnezeu până la ziua 
bucuriei, tată, şi să lucrezi ce ţi-am dat şi să te împodobeşti cu 
podoabele curăţiei şi ale sfinţeniei cereşti, că nu va fi ochi pe 
pământ şi în cer care să nu privească la tine, că vei fi căutat, 
poporul Meu, şi cine va voi să te găsească după adevăr, acela 
trebuie să ia să mănânce cuvântul Meu şi să-l lucreze şi să-l 
păzească, iar cine te va căuta pe tine, acela Mă va găsi pe 
Mine, dar tu să nu te temi. Nu te teme, Israele, cel ce eşti cu 
Mine. Nu te teme, popor al mângâierii, că tu eşti mângâierea 
Mea, şi de aceea vin şi te mângâi mereu cu mână caldă, cu cu- 
vânt cald şi nou şi proaspăt, ca să te bucuri aşa cum te bucuri 
când scoţi din cuptor pâinea cea caldă şi crescută şi rumenită 
prin foc. E bună hrana din cămară, dar e bună şi cea caldă, şi 
să nu te mulţumeşti cu pâinea cea din legătură, că am pâine şi 
în mâna Mea, pe care o cobor când vin, că Eu de aceea vin. 
Iar pe cămară să nu te faci stăpân, tată. Să nu te faci aşa, şi să 
fii supus, supus şi aplecat aşezării Mele cu care stau înaintea 
ta, cu care-ţi slujesc ţie, Israele, poporul Meu. Să nu te seme- 
ţeşti ca un om bogat care ai cămară, căci pâinea este din cer, 
nu de la tine. Cine mănâncă, să-I mulţumească Celui ce-i dă, 
că Eu sunt Cel ce Mă dau ţie în dar. 

Veghează cu Mine alături în vremea aceasta, Israele, ca 
să poţi omorî din calea ta tot duhul cel străin, şi să nu păţeşti 
ca Israel cel de atunci care n-a voit să Mă asculte când Eu i-am 
spus prin Moise, i-am spus să omoare din cale pe tot neamul 

străin. De ce i-am spus, tată, să omoare pe tot neamul din 
cale? I-am spus aşa, ca să ştie să nu se aplece, să nu se uneas- 
că cu cel ce este străin şi ca să-Mi spurce seminţia cea bine- 
cuvântată de Mine, dar Israel n-a făcut aşa, n-a ascultat, şi 
s-a amestecat cu trupurile de pe cale şi s-a prăbuşit Israel, şi 
n-am rămas cu el. Fiule de azi, Eu îţi amintesc mereu despre 
lucrarea neascultării ca să te fac copil ascultător, ca să nu te 
las să pieri din cer, tată. Şi să ştii că nici un fiu al acestei lu- 
crări care nu a ascultat nu va scăpa de pedeapsa neascultării. 
Şi precum pentru ascultare va veni dreptatea şi bucuria, tot 
aşa pentru neascultare şi pentru întinarea duhului şi a trupu- 
lui tot fiul neascultării va primi ce este de primit. 

O, nu mai este vremea bucuriei, şi lumea nu ştie nimic. 
Atât mai este bucurie, atât a mai rămas bucurie pe pământ, 
când Eu, Domnul, Mă bucur cu tine, fiule, poporul Meu, şi 
când tu te bucuri cu Mine întru serbare cerească. Tu nu trebu- 
ie, tată, să te întristezi în neputinţele tale, că ele sunt ale Mele, 
şi sufăr cu tine, şi nu sufăr singur, căci am cu cine să-Mi îm- 
part suferinţa, şi aceasta este o iubire mare de la tine spre 
Mine. Sunt suferinţe între suferinţe în tine, Israele. Este sufe- 
rinţă şi pentru păcate, ca să se şteargă; este suferinţă şi pentru 
umilinţă, ca să te ţină Domnul lângă El; este suferinţă şi pen- 
tru lucrul ce este de lucrat, dar puţini în Israel au aşa suferinţă 
care vine de la greul lucrului lui Dumnezeu. Este suferinţă 
care vine din necazul ce-1 are duhul rău pe fiii poporului Meu, 
dar aceasta se biruieşte prin unirea cu Mine, prin credinţa cea 
bună şi prin lupta cea frumoasă, dusă în numele Meu. 

Israele fiule, cere, tată, cu credinţă, cere de la Mine bi- 
ruinţă asupra răului, şi Eu îl biruiesc şi lucrez cu tine împo- 
triva răului, tată, dar să nu ai nici un fir de lume în tine, să nu 
ai amorţire, să nu ai nepăsare, să nu ai clipe fără Mine, tată. 
Nu te mai teme, Israele, atunci când Mă asculţi pe Mine, nu 
te mai teme. Ascultă-Mă pe Mine şi să nu te temi în vremea 
ascultării. Să te temi în vremea neascultării. Să te temi în vre- 
mea când Mă laşi să slăbesc în tine. Dar când Mă ai pe Mine, 
nu te teme, tată, că Eu te ocrotesc chiar dacă simţi apăsarea 
vremii. Israele, îţi trebuie veghe mare, tată, şi trebuie să Mă 
ceri mereu şi să-Mi ceri Mie îngeri veghetori şi ajutători şi lu- 
crători, şi să-Mi ceri în ajutor sfinţii, că sfinţii stau înaintea 
Mea ca să-Mi spună că n-au de lucru. Cheamă, tată, sfinţii, că 
ei stau între Mine şi tine ca să lucreze pentru tine şi pentru 
cer, ca să lucreze peste vremea aceasta. 

O, Verginico, să fie mereu binecuvântată lupta cea pen- 
tru poporul tău, că mare a fost taina trupului tău între cer şi 
pământ. Copiii tăi sunt slăbiţi, unii de teamă, alţii de neputin- 
ţă, alţii de dureri şi de mâhniri. E grea vremea, tată, şi Ne tre- 
buie lucru cu putere de cuvânt, ca să se împlinească tot cu- 
vântul. Mă uit la tine cât lupţi şi cât alergi, Verginico, şi de 
aceea am amintit fiilor Noştri cum îi învăţai tu să se roage Ta- 
tălui pentru ca să-i scape de cel rău, pentru ca să le dea pâine 
şi pentru ca să vină cerul pe pământ. Dar acum să înţeleagă 
fiii tăi şi ai Mei, să înţeleagă ce spune rugăciunea aceasta, 
căci Tatăl voieşte ca să fie precum este în cer, aşa voieşte să 
fie în acest popor, voieşte să fie ca şi în cer. 

Verginico, astăzi nu mai grăiesc despre cei ce nu ascul- 
tă încă nici acum. Azi grăiesc cu cei ce sunt înrădăcinaţi, şi le 
spun să nu se teamă de furtuni, şi să se bizuie pe Tatăl şi pe 
Fiul şi pe Duhul Sfânt. Nădejde se numeşte aceea care nu se 
îndoieşte în lucrul ei. 

Fiilor, fiilor, Eu v-am iertat păcatele, iar voi să nu le 
împrospătaţi, şi să învăţaţi bine lecţia aceasta şi să staţi în ea, 
tată, că Verginica plângea mereu la Mine când eraţi în sufe- 
rinţe, şi Eu o ascultam, şi ea se făcea ispăşitoarea greşalelor 


voastre, şi Eu slăbeam în lucru, că ea nu mai avea putere şi 
pentru Mine. Ea se punea în lucru numai pentru ocrotirea lui 
Israel, şi când să-l mai şi îndrept pe Israel, ea nu mai putea de 
durerile şi de zdrobirile pe care le primea în locul celor ce-şi 
făceau rost de suferinţă. 

O, poporul Meu, ce crud ai fost tu cu trâmbiţa Mea! 
Veneai, tată, şi puneai pe ea numai suferinţă. Toată suferinţa 
ta o aduceai la ea, şi Mi-ai zdrobit-o, fiule, şi zdrobită am 
luat-o când am luat-o. Până în ultimele clipe numai ai 
zdrobit-o, Israele, că tu păcătuiai amar, poporul Meu. Măi 
tată, când vei da ochii cu ea, vei vedea pe ea ranele pe care i 
le-ai făcut. Ea te învăţa să fii sfânt şi curat, şi tu trăiai ca lu- 
mea, şi veneai apoi şi te numeai fiul ei, şi ea, ca o mamă, te 
mângâia şi suferea şi se sufoca de mirosul păcatelor tale, şi tu 
nu ştiai ce pildă vie a fost ea înaintea ta. Iată, tată, ai de ce să 
plângi. Plângi, poporul Meu, că trupul acesta va fi arătat ţie 
spre mărturie. Plângi, tată, şi fă-i rost de vindecare mai înain- 
te de arătare, că peste o clipă te vei întâlni cu ea. Să-ţi plângi 
păcatele prin care tu ai rănit-o, că ea a stat ca o bubă vie în 
mijlocul tău, ca un jertfelnic a stat, ca un cuptor încins în care 
erau aruncate toate fărădelegile lui Israel. Să plângi, copilul 
Meu, şi să-I spui Tatălui să şteargă de pe ea toate semnele 
rămase de la loviturile tale. împacă-te cu ea, Israele, căci ea a 
fost cortul Meu în care Eu am stat înaintea ta. în vremea lui 
Moise M-am făcut stâlp de nor şi de foc, şi din nor şi din foc 
am vorbit cu Moise înaintea lui Israel. în vremea ta, Israele, 
M-am făcut cuvânt şi foc în trupul lui Verginica, în stâlpul 
acesta care s-a numit trâmbiţa lui Dumnezeu. Ea aleargă după 
tine mereu. Ea are cu ea cete cereşti de sfinţi şi de îngeri. Ea 
te înconjoară ca să nu pieri, fiule. Ea are fii lucrători, şi Mă 
cere mereu să cobor şi să cuvintez peste tine, şi îmi zice: 
„Rosteşte, Doamne, cuvântul Tău până în clipa când toate se 
vor lăsa văzute în lucru, după cum lucrează toate. Dă-le, 
Doamne, hrană caldă şi încălzeşte-i şi tămăduieşte-le mâhni- 
rile şi alungă-le teama, că e vremea grea. Nu-mi lăsa copiii 
fără de cuvânt. Rosteşte cele bune peste ei şi împlineşte, 
Doamne, tot ce rosteşti peste Israel“. 

O, Verginico, e grea vremea, tată, şi voi lucra cu putere 
de cuvânt. Amin. în numele Tatălui şi al Fiului şi al Sfântului 
Duh, Eu, Domnul Iisus Hristos, rostesc cuvânt. Binecuvântat 
este poporul Meu Israel, iar peste cel binecuvântat să nu aibă 
putere nici un rău, nici o mâhnire, nici o durere. Amin. 

Israele, poporul Meu, întăresc peste tine pecetea Dum- 
nezeului Cel viu, în numele Tatălui şi al Fiului şi al Sfântului 
Duh. Amin. Israele, poporul Meu, întăreşte-te sub pecetea 
Dumnezeului Cel viu şi să nu ridici mâna ta ca să ştergi 
această pecete de pe tine. Amin. 

Popor al Domnului, scoală-te din toate neputinţele tale 
şi le biruieşte, că Eu, Domnul, îţi poruncesc aceasta. Amin. 
Scoală-te, tată, şi aşa să stai, şi să nu te găsească culcat nepu- 
tinţele care se luptă împotriva ta şi a Mea, că dacă chiar nepu- 
tinţele te găsesc culcat, dau să se aşeze peste tine. Scoală-te, 
poporul Meu, şi stai în picioare, şi stai înaintea Mea. Amin. 
Scoală-te după cuvântul Meu, nu te scula cum vrei tu sau cum 
se întâmplă. Scoală-te ca Mine şi nu ca tine. Amin. Pecetlu- 
iesc cu „Amin “ tot cuvântul Meu. Ţie îţi zic: scoală-te, Israe- 
le, scoală-te, tată, şi de dormit să nu dormi, căci Eu sunt îna- 
intea ta ca să fim treji şi lucrători. Dacă ai în trupul tău nepu- 
tinţă şi slăbire şi moleşeală, Eu intru în tine şi scot afară tot 
duhul cel supărător şi zic: binecuvântate să fie mădularele du- 
hului şi ale trupului tău, Israele, fiul Meu. Fiecare fiu al tău, 
poporul Meu, să fie pecetluit cu pecetea Dumnezeului Cel 
viu. Amin. 

Fiilor, fiilor, Eu sunt vindecarea, Eu, cu sfinţenia Mea 
în voi. Priviţi numai la Mine şi nu în lături şi nu în spate; nu- 
mai la Mine, tată. Luaţi din mâna Mea împărăţia Mea. Luaţi 
în voi împărăţia Mea. Credeţi în Mine şi nu vă îndoiţi. Cre- 
deţi în Mine şi nu în om. Strigaţi la Mine şi nu la om, că voi 
sunteţi fraţi împreună ocrotiţi de Dumnezeu. Cel ce crede în 
Mine, să ştie cum să creadă, că şi Eu trebuie să cred în acela 
ca să se poată spune că acela crede în Mine. Feriţi-vă de rău, 
că şi Eu vă feresc. Aceasta înseamnă să credeţi în Mine. Fii- 
lor, nu mai lăsaţi pe voi neîmplinirea cuvântului lui Dumne- 
zeu, şi abia după aceea veţi avea toată uşurarea. Fiilor, fiilor, 
căutaţi-vă peste tot, să nu aveţi neîmplinire pe voi. Cuvântul 
Meu să fie cuvânt împlinit pe voi şi peste voi. Fiilor, fiilor, nu 
vă mai lăsaţi să semănaţi cu lumea. Să vă fie ruşine când nu 
puteţi scăpa de asemănarea cu lumea. Măi fiilor, trupurile 
lumii vor fi sub sabie. Fugiţi, tată, şi staţi acasă lângă Dum- 
nezeu şi puneţi pe voi şi pe casele voastre pecetea Dumnezeu- 
lui Cel viu şi nu vă temeţi sub această pecete. Israel şi-a uns 
uşorii uşilor cu semnul Mielului jertfit. Voi, fiilor, tot aşa să 
faceţi şi să staţi unşi cu mir şi cu apă şi cu sfinţenie, şi să staţi 
săraci cu duhul, şi să aveţi Duhul lui Dumnezeu. Amin. De- 
părtaţi-vă de cei ce numindu-se fraţi cu voi nu împlinesc cele 
pentru ocrotirea cea de la Mine. Cine nu vrea să fie ocrotit să 
se tragă intr-ale sale întru care stă şi să nu stea între cei ce 
ascultă, şi Eu voi împlini acest cuvânt. Amin. 

Din nou vă spun vouă, celor lucrători, vă spun să ascul- 
taţi. Nu mai primiţi nici un fel de cuvânt de la cei ce nu îm- 
plinesc lucrarea harului Meu de azi. Fiţi atenţi voi, da să fie 
da, şi nu să fie nu. Nu daţi voie celor neîmplinitori să vor- 
bească în dreptul lucrării de har care se măreşte tot mai mult 
peste fiii care s-au tras în dreapta pentru ascultare şi lucrare, 
învăţaţi poporul să-şi cântărească vorba şi rostirea celor dină- 
untrul inimii. Vreau să-l feresc de pânda duhului rău pe po- 
porul Meu cel ascultător. Cel ce nu iubeşte împărăţia ceru- 
rilor, pe acela să-l ştie tot poporul, ca să fie poporul Meu pus 
deoparte pentru Mine şi în dreapta Mea. Iar voi, cei ce Mă as- 
cultaţi, nu vă temeţi de cele ce sunt pe pământ. Ele nu se vor 
atinge de cei ce au pecetea Dumnezeului Cel viu. Cel ce este 
mare, acela să fie mic înaintea Mea, ca să pot lucra prin el lu- 
crarea Mea. 

Israele fiule, Eu, Domnul Iisus Hristos, iau de pe tine 
toate neputinţele, iar tu să te odihneşti frate în frate şi nimic 
să nu faci de la tine şi îţi va fi ţie bine. Amin. 

Israele tată, lucrează şi nu sta fără de lucru. Lucrează, 
tată, şi nu te lăsa greu, ca să nu fii greutate nici pentru Mine, 
nici pentru fratele tău. Lucrează smerenie, fiule, căci prin 
smerenie vei căpăta ocrotire şi sănătate şi bucurie şi pace în 
inimă şi înţelepciune prin smerenie, că rău Mă simt Eu cu cel 
mândru lângă lucrarea Mea. De cel mândru fuge cel drept şi 
cel umilit. De cel mândru fuge şi ajutorul de la Dumnezeu. 
De cel mândru fuge şi binele, fuge şi pacea, fuge şi sfinţenia 
de cel mândru. De cel smerit şi umilit şi aplecat cu duhul se 
apropie pacea şi iubirea lui Dumnezeu, şi totdeauna Duhul 
Sfânt îl hrăneşte pe cel smerit cu inima, şi toate ale lui sunt 
spre pace şi spre bucurie cu cerul. 

O, fiule al cerului, ţi-am dat putere să-ţi lucrezi binele 
peste tine. Ţi-am dat putere să stai tare şi să fii de temut duhu- 
lui rău. Ia această putere, şi întreită să-ţi fie dată de la Dum- 
nezeu, şi prin lucrarea ei să ajungi să ai împărăţia cerurilor 
înăuntrul tău. în împărăţia cerurilor este tot cerul. Israele, 
fiule al cerului, tu eşti cer nou şi pământ nou, dar să fii. Tu 
eşti tron de odihnă pentru Tatăl, Fiul şi Duhul Sfânt, dar să fii. 


Tu eşti scăpare celor ce vor alerga spre Dumnezeu, dar să fii 
şi să binecuvintezi pe Dumnezeu întru smerenia ta. Amin. 

Aşa au spus îngerii înălţării Mele, că voi veni aşa pre- 
cum M-am suit la cer. Dar tu să ştii să fii credincios, căci toate 
cele rostite sunt adevărate întru Dumnezeu. învaţă din şcoala 
cerului, că tot ce se învaţă de pe pământ e numai minciună. 
Minciună se numeşte orice lucrare fără Dumnezeu. Iată, Is- 
raele, înţelepciunea cea din cer îi ia locul celei de pe pământ, 
îl voi ruşina pe omul cel ce s-a dat drept învăţător, drept ştiu- 
tor. Voi veni la tine, poporul Meu, şi îţi voi vorbi, tată, despre 
minciuna înţelepciunii care vine de la om, şi vei înţelege că 
omul fără Dumnezeu este om fără duh şi este dat în folosinţă 
duhului rău de bunăvoia sa. Cine iese de sub mâna Creato- 
rului, acela cade din cele adevărate. Dar tu, poporul Meu, să 
fii mângâierea Mea, să fii popor al mângâierii şi al iubirii veş- 
nice, şi să creşti, tată, prin binecuvântarea Mea, şi să fii un 
popor fără de moarte şi să stai înaintea Mea întru venirea Mea 
şi să fii poporul mângâierilor Mele. Amin. 

Hristos S-a înălţat! Iar Cel ce S-a înălţat a venit la tine, 
Israele român, căci aşa este scris în Scripturi. Amin, amin, 
amin. 

19 mai/l iunie 1995 

Sărbătoarea sfinţilor împăraţi Constantin şi Elena 

Scriptura este Cartea Adevărului. Omul cel nou este minunea lui 
Dumnezeu. Legea raiului, din nou pe pământ. Omul ştiinţei a ispitit 
tainele facerii. împlinirea cuvântului Domnului este învierea cea 

dintâi. 

I ar şi iar cobor la Israel, căci scris este în Scripturi 
că precum M-am suit la cer, tot aşa voi şi coborî, 
şi iată, cobor mereu. Cobor, că scrie în Scripturi, şi Eu trebuie 
să împlinesc Scripturile toate, până ce nu va mai rămâne ni- 
mic din Scripturi neîmplinit. Precum M-am înălţat, tot aşa şi 
cobor, şi nimeni nu se coboară din cer decât cel ce se suie. Fe- 
rice celui ce se suie la cer că acela şi coboară, precum este 
scris că cine nu se naşte din cer nu poate fi al împărăţiei ce- 
rurilor. Amin. 

Israele, Israele, scumpul Meu popor. Eu din cer M-am 
coborât când M-am născut din Fecioara mama Mea. Măi co- 
pilul Meu, Eu de aceea M-am putut sui la cer în ziua înălţării, 
pentru că am fost născut din cer, şi sunt Fiul Cel dintâi al 
împărăţiei cerurilor, şi omul Mă are pildă de naştere de sus, 
de coborâre şi de suire. Eu până n-am împlinit aceasta n-am 
rostit Scriptura care spune despre naşterea de sus. Am venit, 
tată, iar la tine, M-am coborât din cer pe nori aşa precum 
M-am suit, pe nori de îngeri, aşa precum M-am înălţat. Stau 
deasupra ta şi grăiesc din nori de îngeri şi îţi pun iar masă; 
masă de cuvânt cald, izvor de cuvânt proaspăt, mană cereas- 
că, fiule, ca să mănânci şi să bei şi să te îmbeţi de dragoste de 
Dumnezeu şi să Mă iubeşti, poporul Meu, şi să calci pe ur- 
mele Mele şi să-Mi fii tu cărare Mie, cărare, tată, între cer şi 
pământ, că dacă n-ai fi tu cărarea Mea, Eu cum aş mai 
coborî? Eu la ce aş mai coborî? Dar iată, am cărare şi cobor 
şi te scriu în carte că vorbeşti cu Dumnezeu, şi apoi Mă fac 
carte prin mâna ta, Israele, şi Mă fac cunoscut omului cel fără 
de duh şi lucrez precum am lucrat când am scris Scriptura, 
tată. Eu aşa am scris Scriptura pe pământ, aşa precum o scriu 
şi acum, iar Scriptura se numeşte Dumnezeu, se numeşte Cu- 
vântul lui Dumnezeu. Nici o carte nu este adevărată. Numai 
Scriptura este adevărată, pentru că ea este din Mine şi pentru 
că Eu sunt cărarea şi adevărul şi viaţa. Amin. Cine nu are 

această viaţă, acela nu are viaţă şi nu are adevăr şi cărare sub 
picioare. 

Ţi-am făgăduit, copilul Meu Israel, că voi veni la tine 
ca să scriu în carte despre minciuna înţelepciunii care vine de 
la om; să scriu în carte că omul fără Dumnezeu este om fără 
duh şi este dat împrumut duhului rău de bunăvoia sa, aşa cum 
s-a întâmplat cu omul cel de la început, care a trecut peste 
Duhul lui Dumnezeu ca să fie mai mare, şi atunci s-au clătinat 
toate de la locul lor, tot ce a creat Dumnezeu s-a clătinat 
atunci. Dar este scris în Scripturi cuvântul Meu care spune: 
«încă o dată voi mai clătina cerul şi pământul», că Eu, 
Israele, trebuie să aşez la locul lor pe cele clătinate, şi se va 
simţi punerea la loc a celor clătinate. Am grăit prin gura apos- 
tolului Meu din grădina Mea care rosteşte peste tine cuvântul 
cel venit la el din cer, am grăit prin guriţa lui înaintea ta şi am 
spus prin Duhul Sfânt, prin vorbire de Duh Sfânt am spus că 
cea mai mare minune pe care am făcut-o Eu prin această 
lucrare din cer coborâtă este minunea omului cel nou, care 
trăieşte după cuvântul lui Dumnezeu, care se mişcă întru cu- 
vântul rostit de Dumnezeu, care-şi ia prin cuvânt şi prin 
împlinire de cuvânt chipul şi asemănarea lui Dumnezeu, aşa 
precum Eu l-am făcut pe om la început. Atunci l-am făcut, iar 
acum l-am născut din cer, aşa precum Eu M-am născut din 
cer, şi apoi M-am suit, şi iată, cobor din cer dacă M-am suit 
la cer. Aşa şi tu, copil născut prin cuvântul Meu, care a venit 
din cer la tine. Iată naştere de sus, naştere prin cuvânt. O, ce 
minune am lucrat Eu în tine, Israele! De aceea am plămădit 
Eu această lucrare şi acest popor, ca să nasc în el fii de sus, fii 
din cer, aşa precum am fost Eu. Eu prin cuvânt M-am născut 
din cer. Cum, tată, cum prin cuvânt? 

Israele, Israele, stai sub învăţătura învăţătorului tău şi 
să nu cumva să-ţi trebuiască învăţătură împrumutată, că omul 
cel dintâi pe care l-am făcut Eu aşa a făcut, a împrumutat de 
la duhul rău învăţătură şi a pierdut omul învăţătura lui Dum- 
nezeu dacă a făcut aşa. Eu sunt învăţătorul tău, şi tu să nu iei 
de la nimeni decât de la Mine. Să nu iei de la tine, să nu faci 
ca Adam, Israele, fiul Meu. Să nu iei de la tine, şi să faci ce 
am făcut Eu cât am stat lucrător între oameni. Eu am luat de 
la Tatăl şi am lucrat tot ce Mi-a spus Tatăl, şi de la Mine n-am 
lucrat. Să nu iei de la tine, că iată ce a păţit poporul acesta 
care a fost pornit de Mine la început când Eu am deschis ce- 
rul şi M-am coborât în stâlp de foc înaintea lui ca să-i vorbesc 
din rug aşa precum am grăit lui Moise. Verginica a fost rugul 
cel aprins înaintea poporului Meu de azi, iar Eu din rug vor- 
beam cu poporul de azi şi scriam legea omului nou, legea 
raiului, aşa cum am scris-o pe vremea lui Moise. Poruncile 
date de Mine lui Moise, aceea este legea raiului, legea din ca- 
re a căzut omul. Şi acum, vezi tu ce fac, Israele? Vin la tine şi 
îţi împrospătez lecţia raiului şi îţi descurc înţelesul poruncilor 
lui Dumnezeu, căci Verginica dacă a venit la Mine n-a luat cu 
ea focul din rug, şi l-a lăsat înaintea ta, Israele român. Focul 
din rug, ce era? Era cuvântul lui Dumnezeu, care curăţă ar- 
zând. Şi iată, focul din rug nu se stinge în veci, precum Eu nu 
Mă sfârşesc în veci. De aceea, tată, îţi spun să nu iei de la tine 
ca să lucrezi peste tine, şi să iei de la Mine, că iată, focul din 
rug s-a născut înaintea ta prin Verginica, şi ceea ce se naşte 
din cer, aceea rămâne. 

Fiule, dacă tu eşti născut din cer, tu trebuie să rămâi, şi 
dacă rămâi, trebuie să mănânci foc aşa cum a mâncat Ilie, 
proorocul Meu. Mănâncă foc, Israele, şi să arzi, tată, ca Mine, 
şi să stai înaintea Mea ca o făclie arzând, că Eu cu această fă- 
clie dau foc pămânului şi cerului şi îmi împlinesc cele pentru 


arătarea celor ce nu se văd. De aceea ţi-am spus să te înflăcă- 
rezi, să te îmbujorezi de arşiţa focului sfânt şi să fii în Mine, 
în inima Mea să fii, şi să n-ai alt dor şi altă iubire. Iubeşte-Mă 
cu tot focul inimii tale, că bună este iubirea de Dumnezeu, şi 
va învăţa omul, va învăţa de la tine că numai Dumnezeu este 
adevărul, iar înţelepciunea omului este minciună, şi se va uita 
omul la minciuna lui şi va vedea că nu aşa trebuia să lucreze. 
Omul trebuia să lucreze numai ce i-a spus Dumnezeu la înce- 
put când i-a dat raiul. Omul trebuia să lucreze ce i-a dat Dum- 
nezeu să lucreze şi nu altceva, că vreau să te scot pic cu pic, 
Israele, ca să nu mai stai înconjurat de lucrul minciunii, şi te 
voi da pildă de om nou şi de ascultare şi de lucrare cerească. 
Eu pic cu pic te scot, şi lucrez prin tine ca să te scot din 
lucrarea minciunii care a fost lucrată de om, şi tu vei lucra 
apoi ce i-am zis Eu omului întâi. 

Israele, ce i-am zis Eu omului să lucreze? I-am dat 
raiul lucrat din Mine, şi i-am zis omului să-l păzească şi să-l 
lucreze aşa cum Eu l-am lucrat, aşa cum Eu i-am arătat, aşa 
cum îţi arăt şi ţie, omul Meu cel de azi, că tu, Israele, eşti 
omul Meu cel de azi, nu omul cel de azi. Omul cel de azi e 
omul minciunii, iar omul Meu cel de azi eşti tu, poporul Meu, 
care trăieşti şi te hrăneşti cu Mine, cu cuvântul Meu. Vezi, 
tată, cum este învăţătura? Ai învăţat tu aşa ceva de la omul 
care te-a legat de şcoala lui când tu te-ai dus să înveţi şcoală? 
Şcoala nu se învaţă aşa cum ai învăţat tu. Şcoala aceea a fost 
minciună, şi fii atent, că şcoala e şcoală, şi minciuna e min- 
ciună, fiule. Şcoala este ceva veşnic, iar minciuna se face de- 
şertăciune. Numai ceea ce este veşnic se numeşte şcoală, iar 
ceea ce se destramă este deşertăciune şi goană după aur, adică 
după vânt. Ai văzut ce a făcut aurul din om? Ai văzut, Israele, 
ce a făcut aurul? A făcut mai rău ca ceea ce a făcut Lucifer. 
Aurul s-a făcut avere pentru om şi l-a înşelat pe om cu stră- 
lucirea lui şi l-a făcut rob pe om, iar omul pentru aur a născut 
minciună, s-a zbătut să nască minciună şi să-i dea trup şi s-o 
arate în faţa omului şi să cumpere aur pe minciună. Iată cum 
vine această lucrare: cu minciuna capeţi aur, iar cu aur cum- 
peri minciună şi rodul minciunii. Şi voi lua aurul şi voi cum- 
păra cu el împărăţia cerurilor şi o voi arăta omului, ca să vadă 
omul ce trebuia să facă el cu aur dacă a vrut să umble cu 
aurul. Omul nu avea împărăţia lui Dumnezeu când aflase 
aurul, că o pierduse dintru început. Dar cu aurul trebuia să se 
zbată să-l dea în schimbul împărăţiei pierdute. 

Iată ce fac Eu azi cu aurul. Tu nu ai aur, Israele, că tu ai 
fost un popor de jos, fiindcă Eu din cele ce nu sunt te-am în- 
tocmit, nu din cele ce sunt, ci din cele ce nu sunt pe pământ. 
Te-am întocmit din nimic, aşa cum din nimic am întocmit peş- 
te acolo unde nu era peşte, şi am spus apostolilor Mei care se 
trudiseră o noapte întreagă pentru peşte, le-am spus să bage 
năvodul şi să ia peşte, şi au luat peşte; dar nu era peşte, şi era 
cuvânt, şi aşa i-am hrănit Eu pe ei cu cuvântul cel întrupat, şi 
aşa M-am întocmit Eu întru ei. Pic cu pic M-am întocmit întru 
ei, căci din nimic am lucrat prin cuvânt peşte şi pâine şi vin, şi 
viaţă din moarte am lucrat, şi lumină din întuneric am lucrat 
peste orbi şi peste surzi, căci am făcut auz acolo unde nu era 
auzul, şi am făcut vedere acolo unde nu era vedere. Dar omul 
care te-a luat la şcoala lui ca să înveţi de la el, a făcut aşa cum 
am făcut Eu? Omul a voit să facă, dar a făcut bietul de el aşa 
cum au făcut filozofii lui faraon atunci când făceau şi ei, cu 
duhul răului şi al minciunii, minuni ca şi Moise. Dar la ei se 
chemau minuni, iar la Moise se chema puterea lui Dumnezeu. 
Vai şi iar vai de omul care lucrează minuni şi lucrări minunate 
care ies de la om, că acela face ce au făcut înţelepţii lui faraon, 

înţelepţii pământului, care nasc puterea răului, iar răul se face 
trup, şi se face fiu al lumii, şi din el se naşte rău, se naşte fiu 
al minciunii şi filozof lumesc, aşa cum erau cei de la faraon. 
Acest fel este lucrarea care se numeşte „ştiinţă acest fel este 
omul care se numeşte „om de ştiinţă “ şi „ filozof ', dar Eu nu 
l-am numit „om de ştiinţa', şi l-am numit „ştiinţific", aşa am 
numit Eu lucrul acesta. Ştiinţa a fost furată, fiule, căci prin ne- 
ascultare omul a luat ştiinţă, şi aşa s-a început veacul ştiinţei 
omului, veacul omului, Israele, căci Domnul este fără de veac, 
Domnul este veşnic şi fără de timp. 

Poporul Meu, nu cârti tu, cel ce eşti învăţat să Mă îm- 
pungi şi să Mă tachinezi, şi nu te sminti nici tu, cel ce te în- 
trebi de cele ce te înconjoară şi care sunt născute din ştiinţa 
omului, ştiinţa cea furată prin neascultare, prin furt, Israele. 
Pe tine, poporul Meu, te-am făcut năvod de prins peşte, iar 
năvodul se aruncă în mare, în apă se aruncă. Pe tine, poporul 
Meu, te-am luat din mijlocul veacului omului, te-am luat din- 
tre oameni ca să-Mi fii Mie ogor şi popor, aşa cum l-am luat 
pe Avraam dintre cei cu amestecarea limbilor, şi te-am născut 
prin cuvânt, aşa cum Eu M-am născut prin cuvânt. Eu prin 
cuvânt M-am născut din cer şi de pe pământ. Cum, tată? Dar 
tu ştii cum. A venit cuvântul din cer prin prooroci, şi apoi prin 
îngerul buneivestiri, şi cuvântul s-a împlinit; s-a întrupat în 
mama Mea Fecioară, care a crezut în cuvântul lui Dumnezeu, 
în proorocii şi în trimişii cerului, şi M-am întrupat şi M-am 
născut în veac. Pe tine, Israele, tot aşa te-am născut. A coborât 
cuvântul din cer, şi te-a suit la cer cuvântul Meu, şi tu ai 
crezut, şi apoi te-ai născut din cer prin cuvânt, şi te-ai făcut 
om al lui Dumnezeu şi te-ai smuls din amorţire şi te-ai lăsat 
spre înviere, şi fericiţi vor fi cei ce au avut şi vor avea parte 
de învierea cea dintâi, că moartea a doua nu mai are putere 
peste ei. Te-am născut din mijlocul morţii veacului, în mijlo- 
cul morţii veacului omului, şi te-am numit poporul Meu, Is- 
raele, şi te-am numit fiul Meu născut din cer, şi pic cu pic 
stârpesc din jurul tău veacul care te-a ţinut în moarte, că pe 
tine din moartea cea dintâi te-am luat şi te-am întocmit fiu 
născut de sus, din moartea aceea pe care omul o numeşte 
viaţă. Stau cu tine în mijlocul morţii veacului omului şi pic cu 
pic stârpesc din jurul tău ştiinţa care vine de la om, şi fac raiul 
iar, aşa cum l-am făcut la început, dar lucrez prin tine în mij- 
locul iadului de pe pământ, în mijlocul fiarelor de pe pământ, 
că şi Eu, tată, am venit pe pământ şi am stat treizeci şi trei de 
ani în mijlocul ştiinţei omului şi al lucrului ei. Iar tu să ai răb- 
dare mare, căci răbdarea Mea nu s-a terminat când am trecut 
în cele ce nu se văd, ci am mers cu răbdarea înainte prin cei 
ce au fost născuţi din cer, prin cei ce sunt născuţi din cer. 

Ce se întâmpla, Israele, dacă Eu nu treceam în cele ne- 
văzute? Tu nu ştii ce se întâmpla dacă Eu nu M-aş fi acoperit 
cu cele ce se văd. Stau acoperit cu cele ce se văd, ca să ai tu 
loc în timp. Eu n-am plecat niciodată de lângă ai Mei, dar 
M-am ascuns în ei, şi de aceea am spus Eu că omul Mă caută 
şi nu Mă mai găseşte, că Eu sunt acoperit. 

Omul nu Mă poate găsi decât în el. Cum Mă poate găsi 
omul în el? Prin asemănarea lui cu Mine, întru ascultare de 
Tatăl. 

Vreau să Mă arăt omului în tine, fiule din Israel, şi de 
aceea am zis să te laşi să fii după chipul şi asemănarea Mea 
şi la chip, şi la duh, şi la lucrare, căci împărăţia Mea eşti tu, 
omule al Meu întru care Eu Mă odihnesc în vremea aceasta. 
O, fiule, fiule, ştii tu că niciodată nu M-am odihnit în om ca 
acum? Acum, iată, încap şi cu odihna, şi cu lucrarea Mea în 
om, şi lucrez de pe tron peste pământ, că tu eşti tronul Meu 


de înviere şi de judecată, Israele, copilul Meu. Dacă eşti în- 
conjurat de veacul ştiinţei omului, de cele ale ştiinţei omului, 
nu te îndoi, dar nici nu te bucura, căci tu ai de lucrat cu Mine, 
şi vom desfiinţa prin ascultare de Tatăl toată deşertăciunea 
care vine de la om şi de la aur, fiule. Omul pentru aur face 
ştiinţă şi o dă pe aur, ca să aibă aur omul, iar aurul este un 
dumnezeu mincinos chiar dacă străluceşte. Omul trebuia să 
lucreze ce i-a dat Dumnezeu să lucreze, şi nimic altceva nu 
trebuia să facă, dar dacă a făcut, Eu lucrez cu tine ca să ajut 
pe om să capete înapoi slava pe care a pierdut-o. Ştiinţa era a 
lui Dumnezeu, şi omul n-a ascultat să nu ia din pomul ştiinţei, 
şi iată, de atunci omul este al ştiinţei, nu al lui Dumnezeu, şi 
nu vrea omul ştiinţei să creadă că el nu este omul lui Dumne- 
zeu. Cea mai mare minciună este spusă atunci când omul 
ştiinţei spune că este omul lui Dumnezeu. Sunt mulţi între oa- 
menii ştiinţei care se roagă lui Dumnezeu să-i ajute în ştiinţa 
lor, să-i ajute să facă aşa şi aşa, dar cine-i aude? De auzit îi 
aude Dumnezeu, dar auzind nu aude Dumnezeu, căci Dum- 
nezeu nu Se dezbină pe Sine. 

O, Israele, mare şi grea este, tată, lucrarea de răscumpă- 
rare a omului pe care l-am pierdut la început. Greu am mai lu- 
crat şi atunci cu Israel, şi nu M-am ales decât cu Avraam şi cu 
făgăduinţa făcută peste el, şi care Mă frământ şi Mă zbat ală- 
turi de tine, Israele de azi, s-o săvârşesc cu bine şi cu pace, 
tată, şi cu înviere. Numai cu Avraam M-am ales din toată tru- 
da Mea; cu el şi cu cel care seamănă cu el în lucrare, căci 
Avraam a fugit din mijlocul amestecării limbilor şi a stat cu 
Mine în lucru, şi tot aşa vreau să fac şi cu tine, fiule al lui 
Avraam, fiule născut din cuvântul Meu. Să fugi, fiule, şi să 
fugi bine dacă fugi, să fugi de tumul Babei, să fugi, că tumul 
acesta va avea prăbuşire mare de tot. Să fugi, Israele, de acest 
turn care se numeşte Babei, adică Babilon. Fugi, tată, din mâ- 
na omului care te ţine în mâna lui. Fugi, fiule, că-ţi dau pu- 
tere, şi ţi-am dat putere să te smulgi. Când erai rob, nu te pu- 
teai smulge, şi te chema forţat la şcoala lui, şi ai auzit numai 
minciuni de la el, dar acum eşti liber, şi vino la Mine şi la 
şcoala Mea, că avem mare lucrare de lucrat. Am de împlinit cu 
tine Scriptura care spune că ştiinţa se va sfârşi, că darul lim- 
bilor va avea capăt, că omul înţelept şi cărturar nu va mai fi 
găsit pe nicăieri, şi se va auzi glasul Meu care va grăi: «O, de- 
şertăciune a deşertăciunilor, care ai gonit şapte veacuri ca să 
prinzi vânt şi ai prins furtună, şi furtuna te-a şters de pe 
pământ!». 

Fiule, ce ai învăţat tu la şcoala cea care vine de la om? 
Te întreb pământeşte, tată. Ai învăţat fizica şi chimia şi mate- 
matica şi biologia şi botanica şi agricultura. Aşa scria pe car- 
tea pe care tu învăţai, aşa cum pe cartea Mea scrie Scriptură, 
scrie Cuvântul lui Dumnezeu. Oare, ţie, poporul Meu, îţi tre- 
buiau aceste cărţi? Şi dacă îţi trebuiau, pentm ce îţi trebuiau, 
tată? Omul de ce învaţă aceste cărţi? învaţă ca să zidească la 
veacul acesta omenesc, de aceea învaţă. învaţă omul ca să 
clădească ceea ce se va dărâma. Vezi tu de ce învaţă şi de ce 
clădeşte omul veacului acesta, omul cel fără Dumnezeu? Vezi 
tu ce scrie pe cărţile scrise de om? Scrie deşertăciune, nu scrie 
Dumnezeu. O, dacă ar fi de la Dumnezeu cărţile acestei învă- 
ţături, ar scrie pe ele numele Meu şi nu alt fel de nume. 

Omul de ştiinţă a scormonit cu mintea lui şi s-a băgat 
în tainele facerii, aşa cum s-a băgat Adam să mănânce de un- 
de nu trebuia să mănânce. Omul a scormonit cu mintea lui şi 
apoi a zis că e deştept, şi şi-a făcut cărţi şi le-a dat nume de 
om, şi a scris pe ele fizică şi chimie şi biologie şi filozofie, 
dar pe niciuna din cărţile omului nu scrie neascultare, nu scrie 

moarte, nu scrie deşertăciune. Cei mai deştepţi oameni au fost 
cei care s-au făcut creştini, cei care au lepădat toată ştiinţa pă- 
mântească şi s-au întors la Dumnezeu ca să fie răscumpăraţi 
de viaţă şi de ascultarea de Dumnezeu. Dar e mare lucru să 
fie omul creştin, adică Hristos, adică om în care stă ascuns 
Hristos. Omul creştin trebuie să fie ca Hristos în purtare şi în 
lucrare şi la vedere, ca să poată Hristos să-l ia şi să-l facă uce- 
nic lucrător, adică Hristos lucrător pe pământ între oameni. 
Creştinul care nu lucrează cum trebuie asemănarea lui Hristos 
în el, acela este în căutarea lui Hristos, dar creştinul care este 
creştin adevărat, acela îl găseşte pe Hristos înăuntrul său, după 
cum este scris: «împărăţia lui Dumnezeu este înăuntrul vostru». 

Vreau să fac din aur pâine de la Dumnezeu, ca să înţe- 
leagă omul ce este bine de făcut, fsraele, Israele, veacul omu- 
lui e veacul aurului, e veacul lăcomiei, tată. Dacă omul nu ar 
avea duhul lăcomiei peste el, n-ar munci omul atât de mult ca 
să-şi agonisească deşertăciunea şi nume mare peste deşertă- 
ciunea lucrată de el. Nimic nu cunoaşte omul după ce atât de 
mult a scormonit şi a învăţat. Nimic nu-1 ajută pe om învăţă- 
tura lui, şi vreau să scriu sfârşit peste ştiinţa omului, şi vreau 
cu tine să lucrez şi cu ştiinţa Mea în tine, cu cea dată de Mine, 
nu luată de tine, Israele român, poporul Meu prin care îmi 
anunţ împărăţia. Voi nimici tot ce a făcut omul, şi va rămâne 
tot ce a făcut Dumnezeu. Voi coborî pe Duhul Sfânt, şi cu 
acest foc voi preface în cenuşă toată ştiinţa omului şi toată fa- 
cerea care vine de la ştiinţa omului. 

Fiule care ai pe Dumnezeu, să înveţi carte de la Mine, 
tată, şi să te faci iscusit prin ascultarea cuvântului Meu, că Eu 
mereu voi cuvânta peste tine, fiindcă Eu sunt fără de sfârşit, 
în cartea care iese de la om scrie să faci păcat chiar dacă nu 
se vede bine ce scrie. Scrie că păcatul e viaţă, aşa scrie, tată. 
Scrie că dacă nu păcătuieşti te îmbolnăveşti. Să ştii şi să crezi 
că aşa scrie, tată. Aud oameni pe pământ care se învaţă unul 
pe altul să facă păcat ca să nu mai fie bolnav. O, copilul Meu, 
tu nu ştii, tată, de ce s-au plămădit cărţile pe care le învaţă 
omul de la om. O, ce lucrare a fost aceasta! Ce minciună min- 
cinoasă a fost cartea omului! Omul ispititor te-a învăţat să 
crezi în cele ce el a ispitit, şi te-a învăţat să ştii şi tu lecţia is- 
pitirii de Dumnezeu. Eu i-am spus duhului acesta: «înapoia 
Mea, satano, şi să nu ispiteşti!». Dar când duhul acesta a ve- 
nit la tine, omule, ca să ţi se pună la picioare, tu nu i-ai spus 
„înapoia mea, satano! “. De unde, că omul l-a învăţat pe de 
rost şi i-a stat supus şi a învăţat de la el, şi omul zice că păca- 
tul este viaţă, şi nu mai zice omul că e păcătos. Când l-am în- 
trebat Eu pe Adam: «Unde eşti, Adame?», Adam Mi-a răs- 
puns: «M-am ascuns, Doamne. Am păcătuit şi m-am temut 
apoi de Tine şi m-am ascuns», dar omul cel de azi nu se mai 
lasă nici căutat, nici strigat, că Eu mereu strig şi spun: «Omu- 
le, unde eşti?», dar omul nu mai răspunde nici cât a răspuns 
Adam, care a spus că a păcătuit şi că s-a ascuns de teama de 
Dumnezeu. 

Omule, omule al veacului, tu nu mai ştii că păcatul e 
păcat, nu mai ştii ce este păcatul. O, nu mai ştii, căci din păcat 
eşti făcut, şi nu mai ştii ce nu este păcatul. Tu ştii numai pă- 
catul şi atât, şi altceva nu mai ştii. O, şi ai să ştii, şi n-ai să zici 
că nu ştii. Ai să ştii că Eu sunt Dumnezeu, şi că ai auzit de la 
Dumnezeu şi n-ai vrut să-L crezi. Tu eşti învăţat să crezi altfel 
în Dumnezeu, că aşa te-au învăţat învăţătorii tăi. 

Omule, am să te găsesc, să ştii că te voi găsi, şi iată, am 
venit la tine şi ţi-am spus că este Dumnezeu şi că vine la tine. 
Te vei întâlni cu Mine, omule, şi îţi voi arăta mormanele de- 
şertăciunii tale şi îţi voi spune că ai fost mincinos şi deştept 


la minciună, şi am să-ţi arăt slava lui Dumnezeu şi ai să vezi 
ce a fost adevărul, că Eu am în mijlocul oamenilor, am fii năs- 
cuţi de sus, care au stat în mijlocul oamenilor cu Mine, şi Mă 
voi lăsa văzut lângă cei de un chip şi de o asemănare cu Mine, 
iar duhul îngâmfării se va face cenuşă. Amin. 

Israele, Israele, preaiubitul Meu popor, a venit vremea 
să-ţi înţelegi lucrarea pe care o ai tu de lucrat cu Mine, tată. 
Vezi tu, măi fiule, că Eu am dreptate când îţi spun că avem de 
lucrat cer nou şi pământ nou? Trebuie, fiule, să le facem iar 
pe toate, că omul veacului acesta a lucrat şapte veacuri numai 
minciună, tată. Vezi tu de ce plângeam Eu şi te rugam şi îţi 
spuneam: «Israele, Israele, nu mai citi ziare şi cărţi lumeşti, 
şi citeşte Scriptura, fiule!»! îţi spuneam în mare şoaptă, fiule 
strâmtorat, că erau numai lupi în jurul tău şi în tine. Dar acum 
când nu ne mai temem de lupi, îţi spun cu glas puternic: 
Israele, Israele, citeşte, fiule, Scriptura, că scriu în ea mereu, 
ca să ai ce să citeşti, ca să ai ce să mănânci, că a venit vremea 
să mănânci, măi fiule, şi să te îngraşi, ca să ai putere mare, 
tată. 

O, ce milă am făcut Eu cu tine, copile născut prin lu- 
crarea Mea de înviere! Te-am luat, tată, dintre oamenii vea- 
cului acesta şi te-am născut, şi printre morţi te-am născut, şi 
te-am crescut cu greu până azi, şi azi îţi spun să fii mare, după 
cât de mare este lucrarea Mea de azi, lucrarea de nimicire a 
deşertăciunii ştiinţei care vine de la om. Ţi-am adus să ai tu 
de la Mine şi să nu mai iei nimic de la om, şi să te hrăneşti 
frate pe frate cu mană cerească şi să crezi ce-ţi spun, că iată 
ce-ţi spun: vine vremea, şi a şi venit, când vei mânca numai 
cuvântul lui Dumnezeu şi atât. Şi cum va fi, oare? Aşa va fi, 
şi va trebui atunci să faci şi tu ce am făcut Eu când nu aveam 
ce mânca, Eu şi cu cei ce se ţineau după Mine. Eu trebuie să 
fiu în tine, Israele, în tine, copile din Israel, şi din tine să ros- 
tesc cuvânt, şi să pun masă prin cuvânt, şi să fac din nimic 
peşte şi pâine şi vin, apă şi răcoare şi vindecare, lapte şi mie- 
re, cer şi pământ, înviere şi viaţă fără de sfârşit. 

Eu cu cei ce au plecat după moarte, cu cei ce pleacă 
după moarte şi după urâciunea păcatului, cu aceia nu mai vor- 
besc de-acum, că am făcut pas nou, şi trecere peste Iordan am 
făcut, şi cine n-a trecut, n-a trecut. Eu merg înainte şi binecu- 
vintez pe Israel cel ce a trecut şi îl învăţ învierea şi lucrarea 
învierii. Dar iată, mai spun ceva: Israele, nu te teme de lupii 
care mai sunt pe lângă tine. Tu fa-ţi lucrarea ta pe care o ai de 
la Mine, că lupul are după el cursa în care va fi prins, şi va 
muri de foame pe cale. Lupului nu-i place de Mine, şi de la 
Mine nu mănâncă, fiindcă lupul nu ştie să mănânce ca Mine. 
El ştie ca el, şi va muri de foame lupul cel rămas flămând. 
Hrana Mea se prinde numai de fii, nu şi de lupi, şi lupul va 
urla de foame, şi cursa îl va prinde cu foame, şi Israel va scă- 
pa de lucrarea lupului. Lupul merge până unde se poate mer- 
ge, şi apoi nu mai trece înainte. 

Israele, te-am binecuvântat, tată, şi nu te teme de ni- 
mic, dar teme-te de Dumnezeu, căci fericit este cel ce se teme 
de Dumnezeu, că acela ia învăţătură de la Dumnezeu şi îşi 
lucrează salvare. Eu am rostit cuvânt şi am făgăduit că se va 
ridica dintre morţi un popor mare şi va sta la nunta ta cu Mine 
întru bucurie şi va vedea pe Dumnezeu. Toate cuvintele 
acestei cărţi trebuie să înveţi să le vezi împlinirea, căci toate 
vin spre împlinire. Cine stă după perdea ca să vadă dacă se 
împlineşte cuvântul acestei lucrări şi apoi să vină, acela nici- 
odată nu se va mai bucura, că acela a ispitit pe Dumnezeu, 
acela a pipăit pe Dumnezeu ca să vadă dacă este sau dacă 
nu este Dumnezeu. Cine a împlinit pe jumătate şi nu întreg 

cuvântul Meu, acela va ofta adânc şi va sta oftând şi nu 
bucurându-se înaintea Mea. 

Poporul Meu, să ştii, tată, că azi se cere să lucrezi bine 
şi nu oricum. Să ştii, fiule, că azi îţi trebuie iubire mare, ca 
să-L ai pe Dumnezeu în tine şi să fii îmbrăcat cu Dumnezeu, 
că vine vremea să-ţi pun masă prin cuvânt, că pe pământul 
omului nu va mai fi de mâncare. Vine vremea să faci ce a 
făcut Ilie din făina şi untdelemnul văduvei, şi vei fi bogat în 
untdelemn şi în pâine, căci lumea va intra la plata deşertăciu- 
nii, şi apoi va creşte pe pământ grâu ceresc şi sfânt, grâu sfânt 
pe pământ sfânt. îngrămădeşte-te, Israele, dă năvală, tată, 
spre pământul acela sfânt care va rămâne înaintea Mea cu ce- 
rul cel nou deasupra sa şi cu slava Mea întru lumină de şapte 
ori mai luminoasă ca acum. Tată, Eu nu-ţi spun poveşti, să nu 
crezi că-ţi înşir basme, fiule. Avem de răscumpărat pământul 
şi pe morţii din el, şi toate acestea vor fi lucrate prin cuvânt, 
ca la început. La început le-am făcut pe toate prin cuvânt, şi 
la sfârşit este tot aşa, dar la sfârşit va vedea omul toată slava 
lui Dumnezeu, iar omul cel ce s-a născut din Mine va fi mai 
presus de orice iubire în mâna Mea şi va juca în mâna Mea, 
căci mâna Mea va fi leagăn de iubire veşnică pentru omul cel 
de la sfârşit care a ascultat de cuvântul Meu, de s-a făcut om 
nou, după chipul şi asemănarea lui Dumnezeu Tatăl, Fiul şi 
Duhul Sfânt. în omul Meu cel de la sfârşit se va odihni toată 
slava Mea, şi slava aceasta va fi văzută de omul cel fără iubire 
de Dumnezeu. 

Eu te îndumnezeiesc, copilul Meu iubit, copilul Meu 
de azi, numai să vrei, tată, că Eu te vreau pentru cer de 
bunăvoia ta. Tu îmi vei spune că vrei, iar Eu îţi spun să te 
aşezi la învăţat, fiule, ca să înveţi cum se vrea, să înveţi cum 
să fii ca să vrei. Tu nu trebuie să-Mi spui că vrei. Tu trebuie 
să fii, nu să vrei. Una e să vrei, şi alta e să fii. Poporul Meu, 
să nu mai ai nimic în afară de Mine, dar trebuie să vrei, şi 
trebuie să înveţi să Mă ai pe Mine. învaţă, tată, aşa cum au 
învăţat fiii grădinii Mele, care stau întru iubire şi care se 
iubesc unii pe alţii aşa cum Eu am poruncit şi nu altfel. 

O, fiilor din grădiniţa Mea, voi, tată, numai pe Mine să 
Mă ascultaţi, şi aşa să învăţaţi tot poporul. Poporul să înveţe 
să nu asculte de voi, ci să asculte de Mine şi de trimiterea 
Mea spre ei, că Eu am cuvântul Meu în mijlocul poporului 
Meu, şi cuvântul Meu e al Meu. învăţaţi să staţi mai bine de- 
cât oricând înaintea Mea, şi păstraţi, fiilor, legile sfinţeniei 
acestui aşezământ, şi staţi bine de veghe, căci muntele acesta 
este munte sfânt. Grădiniţa aceasta este unealtă vie şi sfinţită, 
învăţaţi poporul să nu hulească nici cât un vârf de ac muntele 
Meu cel sfânt, şi să-şi pregătească hăinuţa şi să-şi ţeasă şi 
să-şi coasă singuri cămăşuţa slavei pentru ziua în care cerul 
şi pământul se vor săruta întru întâmpinare nouă, aşteptată de 
şapte veacuri, fiilor. învăţaţi poporul să aibă trup şi suflet şi 
duh nou, precum în cer, tată. 

Vino, poporul Meu, la lecţia cea dulce de cer nou şi de 
pământ nou, a cărei cărare este dreptatea şi pacea! Vino, Ieru- 
salime, vino! Vino, tată, că tu eşti iubirea Mea din urmă! 
Vino, Ierusalime român, că te-am numit mireasa Mea! Vino, 
iubito, vino, mireasa Mea, că Domnul tău te iubeşte cu iubire 
mare! Voi binecuvânta toate întâlnirile Mele cu tine, numai să 
vrei să vii la lecţia de fiu al slavei care vine văzându-se 
venind. Nu numai Eu să te chem să vii, şi să te văd şi pe tine 
că Mă chemi să vin, că vin din cer la tine, Ierusalime care te 
aduni la masa harului Meu prin cuvânt. Să te văd venind, şi 
Eu îmi voi anunţa venirea şi voi binecuvânta cortul Meu dea- 
supra ta, ca să te umbrească, şi Eu să stau cu tine cuvântând 


în mijlocul tău. Vino şi tu, că şi Eu vin, dar să nu spui că te 
stingheresc, şi să vii dorindu-Mă şi dând orice să vii, că Eu te 
hrănesc şi te adăp şi binecuvintez popasul Meu cu tine şi po- 
pasul tău cu Mine între cer şi pământ. 

Binecuvântat să fii, Israele. Eu, Domnul, îţi mulţumesc 
pentru truda ta, şi vino, tată, că Mi-e dor de tine! Vino la fân- 
tână, vino şi dă-Mi să beau, că şi Eu îţi dau. Să ne astâmpă- 
răm setea unul la altul şi să trăim iubirea lui Dumnezeu şi să 
scoatem din fântână şi să bem, că voi face din tine fântână de 
miere, şi te vei împărţi şi vei fi ca mierea, Ierusalime, căci Eu 
întru tine binevoiesc. Luminează-te şi vino, căci cărarea Mea 
vine spre tine. 

Pace ţie de la Mirele tău, Ierusalime, mireasa Mea! 
Amin, amin, amin. 

21 mai/3 iunie 1995 

Praznicul Pogorârii Duhului Sfânt 

Ucenicii de azi, ca şi cei de atunci sunt numiţi „sectă". Lepăda- 
rea de credinţă este lepădarea de cuvântul care vine cu norii. 
Biserica-mamă a luminat peste fiii ei şi a murit pentru fii. Tatăl şi 
Fiul în sfat, îndureraţi. 

F acea şi liniştea Duhului Sfânt stă deasupra ta ca 
să se aşeze peste tine, Ierusalime, poporul Meu 
iubit. Vin la tine să te mângâi cu Duhul Sfânt Mângâietorul, 
căci aşa Se numeşte El, tată; Duhul Sfânt Se numeşte Mângâ- 
ietorul. Amin. 

Pace şi mângâiere în zi de Duh Sfânt peste ieslea Mea 
în care-Mi aştern cuvântul ca să fie în carte, căci orice cuvânt 
rostit îşi începe împlinirea sa. 

O, poporul Meu iubit, s-a ridicat de la apus o ploaie cu 
piatră ca să bată peste via Mea. Tu eşti via Mea, şi Eu sunt 
vierul şi păzesc via Mea şi Mă rog Tatălui pentru ea, şi dea- 
supra ei stau şi conduc norii cei negri să se îndrepte în pustiu, 
unde om de al Meu nu locuieşte. Eu sunt Cel ce poruncesc 
furtunii şi grindinii să se depărteze de deasupra viei Mele, 
căci via Mea este via Mea. Amin. 

Fiilor, fiilor, să fiţi cuminţi şi credincioşi, tată, şi să 
staţi înaintea Mea cu credinţă mare şi cu nădejde tare, căci 
cartea Mea, care este focul cel ieşit din mijlocul poporului 
Meu, a început să ardă, tată, în părţi, dar în acest foc nu poate 
nimeni sufla ca să-l stingă, fiindcă această carte este Duhul 
Sfânt. 

S-a stârnit dinspre apus o ploaie cu piatră ca să bată via 
Mea, dar Eu, Domnul, rostesc cuvânt şi zic: în numele Tatălui 
şi al Fiului şi al Sfântului Duh, să fie linişte şi pace şi mângâ- 
iere şi Duh Sfânt peste via Mea, iar ploaia cea cu piatră să se 
întoarcă la locul de unde a ieşit. Amin. 

Poporul Meu, poporul Meu, scoate cartea şi caută bine 
în ea, că Eu prin Duhul Meu Cel Sfânt ţi-am spus că va veni 
o vreme când vor veni peste tine zvonuri că tu nu eşti bun, că 
tu nu eşti poporul Meu. Şi iată, a venit vremea aceea, tată, dar 
Eu îţi spun că tu eşti poporul Meu şi via Mea cea nouă. Via 
lumii e via lumii, şi a făcut aguridă via lumii, aguridă în loc 
de struguri, dar via Mea este udată şi îngrijită de Mine, şi are 
struguri şi vin nou. Poporul Meu, să nu ieşi, tată, din vie, că 
de jur împrejur trece ploaie cu piatră peste via lumii şi peste 
păstorii viei lumii. Stai sub cortul Duhului Sfânt, sub ploaia 
Duhului Sfânt. O, via Mea, stai pe masa Mea, că lungă trudă 
am dus ca să te am pe masa Mea. Vin zvonuri peste tine din 
lume că tu nu eşti vie de soi şi nu eşti bună. O, închide uşa şi 
stai cu urechile înfundate la şoaptele cele făcătoare de rău şi 

de întristare. Nu te întrista, via Mea, nu te lua după cei străini 
care te duşmănesc pe tine. la-te după cuvântul Meu şi nu ieşi 
de sub cortul Meu, că sunt deasupra ta ca să te ocrotesc şi să 
te mângâi şi să poruncesc grindinii de la apus să se ducă în lo- 
curi neumblate, unde om de al Meu nu locuieşte. Vrăjmaşul 
tău nu va spune niciodată că tu eşti poporul Duhului Sfânt, şi 
iată, Israele nou, îţi pune nume de păcat vrăjmaşul Meu şi al 
tău. Cine, tată, îţi pune nume de păcat? Cine, poporul Meu? 
Să nu te temi, Israele, de aceste şoapte, că ele se vor pierde în 
întuneric, iar tu vei sta în lumina Mea. Eu sunt Domnul Dum- 
nezeul tău, Ierusalime nou şi iubit de Dumnezeu, şi să nu 
aştepţi iubire şi mângâiere şi laudă de pe pământul cel străin 
de pace. Tu să-ţi păstrezi lucrarea păcii Mele, că de aceea îţi 
spun mereu „Pace ţie! Pace ţie în vremea când vrăjmaşii 
lucrării Mele se războiesc împotriva ta! Dar Eu stau în faţa ta 
şi întorc această vrăjmăşie la locul de unde se naşte ea. De 
unde, fiilor, se naşte vrăjmăşia şi răzvrătirea? Din necredinţă, 
din neascultare, din desffânare, din îngâmfare şi din lipsă de 
iubire, tată. O, poporul Meu iubit, cobor să pun peste tine 
lucrare de iubire, ca să-L iubeşti pe Dumnezeu în vremea cea 
rea care te înconjoară de peste tot, că Eu poruncesc grindinii 
să ocolească via Mea, şi ea să stea la copt, şi să stea pe masa 
Mea. 

Eu rostesc lucrare de Duh Sfânt peste tine, Israele nou, 
Israele român. Binecuvântat să fii, cu paza şi cu ocrotirea şi cu 
mângâierea şi cu strălucirea Duhului Sfânt. Binecuvântat să 
fii, poporul Meu, în numele Tatălui şi al Fiului şi al Sfântului 
Duh. Amin. Să nu te superi, tată, pe cel ce-1 vezi că aruncă cu 
pietre în tine, căci pietrele din mâna lui nu le-a luat cu inima 
lui. Iată, a venit vremea să-l vezi pe cel ce este numit martorul 
Meu în mijlocul bisericii lumii că dă cu pietre în tine. Nu te 
supăra pe el, nu te supăra pe nimeni, tată. Era scris în cartea 
Mea de azi şi trebuia să se vadă împlinit acest cuvânt. Este 
scris în carte că «păstorii de azi vor face dosare şi vor duce în 
judecată oiţele Mele cele bune zicăndu-le „sectă rea“». Nu te 
nedumeri dacă chiar prin mânuţa şi prin guriţa aceluiaşi mar- 
tor se rostesc aceste cuvinte spuse de Mine din vreme, că Eu 
am spus să te ridici şi să spui: „înapoia mea, satano, căci 
aceste cuvinte sunt satane! Tu eşti poporul Meu, nu eşti sec- 
tă, iar aceste cuvinte sunt satane, şi tu să spui: „înapoia mea, 
satano! Aşa să spui acestor vorbe lumeşti, şi să nu faci altfel 
ca să te descurajezi pe drumul tău cu Mine. 

Israele, Israele, pe cel ce era cu Mine şi nu mai este 
acum, cel ce este rob, acela nu este liber, acela trebuie să as- 
culte de stăpânul care îl robeşte, şi nu poate acela să lucreze 
lucrarea Mea, şi va putea el lucra lucrarea Mea din nou când 
nu va mai avea acest stăpân, căci stăpânul necredincios nu va 
mai fi stăpân, iar slugile îşi vor căpăta libertatea. Roagă-te 
pentru acest fiu care are acum pumnul plin de pietre şi dă în 
tine, dar el trebuie să asculte de stăpânul căruia îi este rob. 
Pietrele acestea nu te vor lovi pe tine, şi să te uiţi bine unde 
îşi vor avea ţinta. Iar pentru martorul Meu cel care M-a măr- 
turisit odată şi acum nu Mă mai mărturiseşte, roagă-te pentru 
acest martor şi iartă-1, că Eu vreau să-l iert, şi aşa să vrei şi tu, 
Israele. Cei ce l-au scos pe el de la Mine, aceia se tem să ia 
piatra şi să dea, şi îl împing pe acesta să facă această urâciu- 
ne, dar tu iartă-1, tată, pe cel robit care nu-şi are voia sa. Să 
audă cerul rugăciune din guriţa ta, fiule din Israel, că vine 
clipa când vei vedea biruinţă mare, lucrată cu răbdare şi cu 
iubire, tată. Să răbdăm şi să iubim şi să iertăm pe pământ, ca 
să fie tot aşa şi în cer. Să nu legi pe cel ce aruncă azi în tine 
cu pietre, că acelea sunt florile tale, Israele, fiindcă Eu voi 
face din pietre fii, şi flori pentru fii. Piatra aruncată niciodată 


nu rămâne piatră, niciodată, Israele scump şi iubit. Piatra este 
floare, şi Eu ţi-am făgăduit să-ţi pregătesc podoabă scumpă, 
fiule. Cei ce sunt veniţi de pe pământ la cer şi care au suferit 
pietre şi batjocuri şi lovituri, aceia sunt acum fii ai slavei, şi 
sunt cu braţele pline de flori şi de slavă. Eu lucrez să-ţi pre- 
gătesc cunună mare, dar cununa pentru cer nu se lucrează din 
slavă deşartă, şi se lucrează din umilinţă şi din răbdare şi din 
iubire, tată. Nu te supăra pe martorul Meu care aruncă în tine 
ca un rob. Tu eşti liber şi te poţi feri. Ascunde-te sub aripa 
Mea, poporul Meu, că Eu te acopăr aşa cum îşi acoperă cloş- 
ca puii sub aripi când vine furtuna şi ploaia şi grindina. 

Măi fiilor, Eu am adunat vreme de patruzeci de ani nu- 
mai vreascuri uscate, tată. Le-am adunat mereu şi v-am spus 
mereu când le adunam, şi am făcut o grămadă mare de vreas- 
curi, ca să le osândesc apoi prin foc. în grămada asta de 
vreascuri stau ascunşi şerpi şi aspide, şi dacă Eu am dat acum 
foc la vreascuri ca să ardă şi să facă dogoare în jur, iată, şer- 
pii şi aspidele ţipă, tată, prin foc când îşi văd culcuşul ame- 
ninţat de foc. Cum vine aceasta, fiilor? Iată, Eu vreme de pa- 
truzeci de ani am adunat mărturia păcatelor lumii şi ale păs- 
torilor lumii şi le-am strâns grămadă, aşa cum am făcut me- 
reu, mereu peste vreme. Uitaţi-vă în proorocii Scripturii, ca 
să vedeţi că tot aşa am lucrat şi până acum. Scris este că fără- 
delegii i se dă foc ca să ardă, şi ca să fie pământul înnoit prin 
curăţirea fărădelegii de pe el. Aşa am făcut şi în vremea ta cu 
Mine, Israele român, şi te-am pus pe tine străjer în vremea ta 
cu Mine, ca să stai lângă grămada Mea de mărturii. 

Omul fărădelegii zice că tu eşti duh rău. Să nu te iei 
după omul care iubeşte păcatul şi despărţirea de poruncile 
sfinte, după omul care te porecleşte pe tine, poporul Meu ales 
prin har. Cine te face pe tine „sectă ", acela are dreptate în fe- 
lul lui, şi tu să nu te superi, tată. El are dreptate. Tot aşa erau 
numiţi şi apostolii Mei, tot sectă, şi i se zicea „secta Nazari- 
neanului Tu eşti o sectă în sânul bisericii de azi, aşa cum 
ucenicii Mei erau sectă în sânul bisericii de atunci. Eu iar vă 
spun vouă, fiilor, şi vă vorbesc pământeşte: biserica cea care 
este oficială pe pământ, aceea este a cezarului şi a lumii şi a 
gustului omului, iar cei din biserică aleşi de Mine prin sfinţe- 
nie şi prin iubire şi prin despărţire de duhul lumii din biserică, 
aceia sunt numiţi „sectă", că asta înseamnă „sectă", fiilor, 
asta înseamnă în limbă pământească. Cel care îţi pune ţie 
nume de „sectă" în limbă pământească, acela are dreptate, 
tată. Cine se deosebeşte şi se trage deoparte ca să fie credin- 
cios crezului cel sfânt al bisericii şi lui Dumnezeu, acela este 
numit „sectă" după limba cea de pe pământ, iar după limba 
cea din cer se numeşte alegere, se numeşte popor ales, aşa 
cum Eu am ales pe cei din Israel pe care i-am făcut ucenicii 
sfinţeniei şi ai cuvântului Meu cu care venisem din cer să-i 
trezesc pe cei ce dorm. Aşa şi acum am făcut. Am coborât din 
cer cuvânt de trezire şi de înviere şi de curăţire, iar cei ce au 
dormit nu au auzit. Dar tu, poporul Meu, ai auzit şi te-ai 
sculat şi ai stat înaintea Mea şi te-ai deosebit de cei mulţi care 
dorm înaintea Mea, care nu aud aşa cum nici cei de acum 
două mii de ani nu au avut timp să audă. Şi dacă cei ce s-au 
trezit au ascultat apoi de Mine, au fost numiţi „sectă" în 
Israel, iar pe Mine M-au numit „învăţătorul sectei". 

Eu ţi-am spus ţie, Israele ales, că tot ce vine cu rău în- 
spre tine se face cărare de slavă pentru tine. Nici un rău care 
bate înspre tine nu aduce rău peste tine, dar stai, tată, sub 
cortul Meu, că întăresc acest cuvânt şi spun: Israele, Israele, 
să nu ieşi, tată, din lucrarea Mea. Lasă să râdă toată lumea de 
tine, las-o să te poreclească, las-o să te înjosească, dar nu te 
speria, nu te ofili, şi să fii mândru de Mine că sunt cu tine, po- 

porul Meu. Nici un vrăjmaş nu poate lucra împotriva ta. Vrăj- 
maşul este o sculă care lucrează ce nu ştie, căci el lucrează la 
plata bucuriei celui vrăjmăşit de el. Eu aşa am spus: «Cine-şi 
capătă lauri pentru pământ şi pentru trup, acela găseşte 
osândă după ce termină de lucrat, dar cine îndură durere şi 
umilinţă şi dispreţ, acela sfârşeşte cu plata răbdării, şi răb- 
darea are altă plată». Răbdarea, fiilor, are o aşteptare, nu o 
alergare după vânt. Ea are o lucrare minunată şi slăvită, pe ca- 
re numai robii lui Dumnezeu cei adevăraţi o pot gusta şi avea 
ca plată pe pământ şi în cer. Răbdarea este începutul răsplăţii 
ei. Răbdarea este fructul ei încă din vremea lucrului ei. 
Răbdarea este dulce, fiilor, şi este cunună de slavă, iar Eu, 
Domnul, de şapte veacuri stau sub această cunună. E rău de 
omul care nu are răbdare, care nu are această cunună pe creş- 
tetul său. 

Fiilor, fiilor, mânia este de la diavolul, tată. Cei ce s-au 
mâniat pe tine acum, cei ce dau cu pietre în tine acum, cei ce 
te poreclesc pe tine, aceia sunt oameni mânioşi, şi mânia este 
unealta diavolului, iar de diavolul să nu te temi, căci armele 
lui sunt putrede, tată. Tu, Israele, să nu te mânii pe nimeni. Tu 
să rabzi, că mare este această cunună. Tu să te rogi, aşa cum 
M-am rugat Eu pentru cei ce s-au mâniat pe Mine. Cei ce se 
mânie pe tine, Eu îi aştept să se întoarcă spre pocăinţă. Eu 
nu-i pedepsesc, că îi pedepseşte cuvântul cel proorocesc dacă 
nu se întorc spre pocăinţă. Dacă Eu am spus omului să nu ia 
numele Domnului în deşert, şi omul nu ascultă, Eu nu-1 pe- 
depsesc, dar îl pedepseşte cuvântul care spune: «Să nu iei nu- 
mele Domnului în deşert». Aşa şi azi, cartea Mea stă la jude- 
cată cu cei ce nu se întorc, ca să facă dreptate şi pace între cer 
şi pământ. 

Israele, martorul Meu, popor al Duhului Sfânt, Mă 
doare, tată, când omul cel mânios pe tine te numeşte pe tine 
popor împotriva Mea şi a Duhului Sfânt. Mă doare şi oftez 
din greu, dar răbdarea Mă ţine blând. Aşa am păţit şi acum 
două mii de ani. în ziua când am coborât pe Duhul Sfânt, Cel 
făgăduit ucenicilor Mei, tot aşa de răi erau iudeii şi atunci, tot 
ca azi erau oamenii bisericii, tot aşa mânioşi erau pe Mine cei 
ce erau stăpâni pe pământ. Ucenicii Mei erau în aşteptarea 
făgăduinţei Duhului Sfânt, şi erau fricoşi, bieţii de ei, şi se 
adunau grămadă ca să-şi ţină nădejdea şi pacea, iar Eu i-am 
slăvit înaintea mulţimilor şi am slobozit coborârea Duhului 
Sfânt în Ierusalim, aşa cum am făgăduit. Ucenicii Mei stăteau 
strânşi grămadă într-un foişor, căci se temeau de iudeii care 
se războiseră cu Mine şi cu ei, dar am coborât focul Duhului 
Sfânt, şi ucenicii Mei împărţeau această limbă la toţi cei ce 
erau adunaţi în ziua aceea de Rusalii la Ierusalim. Şi iată, 
Israele de azi, iată, tată, şi azi focul Duhului Sfânt a început 
să vorbească pe pământ, şi încurcă limbile şi descurcă limbi- 
le şi face de ruşine toată deşertăciunea, şi deşertăciunea stri- 
gă la voi că sunteţi nebuni, dar nu voi sunteţi nebunii, ci acei 
ce nu înţeleg nimic din vorbirea Duhului Sfânt. Iar cel ce este 
neştiutor sau slab, acela se vădeşte acum, căci Eu vorbesc în 
limba bisericii Mele cereşti, fiindcă Eu din cer sunt, şi am dat 
judecata sfinţilor care se uită ce este pe pământ şi în bisericile 
de pe pământ, şi sfinţii încep judecata, că a venit vremea 
dreptăţii. 

Fiilor, fiilor, intraţi sub ocrotirea Mea, intraţi sub aripa 
sfinţilor şi a îngerilor. Nu staţi fără ocrotire, că a venit lepă- 
darea de credinţă. Atât mai este credinţă, la fiii cei din lucra- 
rea Mea. Pe nicăieri nu se mai crede în Dumnezeu. Nimeni nu 
mai ştie cum se crede în Dumnezeu, şi lepădarea de credinţă 
se desfăşoară din om în om. Ce înseamnă lepădarea de cre- 
dinţă? Ce înseamnă, fiilor, această lucrare? Fiilor, fiilor, 


această lucrare este Domnul Iisus Hristos venit pe pământ în 
cuvânt, şi S-a făcut cunoscut Domnul Iisus Hristos şi a cu- 
vântat peste pământ, iar oamenii care-L aud zic că Domnul e 
demonul, şi nimeni nu recunoaşte glasul şi cuvântul lui Dum- 
nezeu, şi lepădarea de credinţă se desfăşoară din stâlp în stâlp 
începând de la stâlpi. Stâlpii sunt oamenii bisericii, că la ei 
M-am dus mai întâi cu cuvântul şi atunci şi acum, şi numai 
apoi M-am îndreptat spre neamurile pământului şi atunci şi 
acum, iar de la stâlpi se desfăşoară lepădarea de Dumnezeu 
din om în om. Te pune omul bisericii să te lepezi de Hristos, 
să te lepezi de această lucrare care este Dumnezeu, care se 
numeşte Cuvântul lui Dumnezeu. Te pune să faci şi tu ce face 
el, să minţi şi tu ca el, că el spune că este cu biserica-mamă, 
cu biserica de răsărit. Auzi tu, fiule, ce spune? Biserica-mamă, 
biserica de răsărit! O, dacă el era cu biserica-mamă, cu cea de 
răsărit, mai era el om al fărădelegii, al păcatului, al slavei de- 
şarte? Biserica-mamă este cea care a murit pentru fii. Biserica 
de răsărit este cea care a luminat peste fii, este cea cu care se 
făleşte omul bisericii de azi, omul bisericii lumii, care stă cu 
fărădelegea lui pe scaunul bisericii-mamă. De aceea am venit 
Eu şi am plâns către tine, Israele, şi ţi-am spus că duşmanul 
Mi-a luat căsuţa şi Mi-a luat hăinuţa şi M-a furat şi s-a dat 
drept Dumnezeu, şi Eu nu mai am drept în căsuţa Tatălui 
Meu, şi duşmanul zice că-Mi slujeşte Mie şi că este al Meu. 
Este al Meu, dar ca duşman, nu ca prieten; este ca unul care 
Mi-a luat ce am avut de la Tatăl şi despre care scrie în 
Scripturi că Mi-a luat via. Dar Eu am luat darul şi harul viei 
şi le-am dat celor ce Mă iubesc, şi iată, am vie nouă, iar pe 
lucrătorii viei i-am lăsat în necredinţă şi am pus peste ei 
cuvântul cel rostit în vremea Mea cu tine, Israele, via Mea cea 
de la venirea Mea, şi nimeni nu-ţi poate face ţie rău, că tu eşti 
sub cortul Meu, şi eşti credinţă în Dumnezeu. Te-am aşezat 
prin cuvânt pe pământ, ca să fii popor al credinţei în Dum- 
nezeu, să fii lumină şi cărare pentru oamenii fără sfinţenie în 
trup, şi cine se leapădă de tine, acela se leapădă de Mine, şi 
nimeni nu înţelege Scriptura aceea care spune despre lepă- 
darea de credinţă din vremea de sfârşit. 

Iată, rostesc cuvânt, aştern cuvânt în cartea Mea şi spun: 
am adus pe pământ această lucrare de cuvânt şi am spus să 
facă omul voia lui Dumnezeu, să creadă omul în Dumnezeu şi 
să se sfinţească prin cuvântul cel sfânt care îndeamnă pe om 
spre împărăţia cerurilor, căci iarăşi am venit cuvântând pe pă- 
mânt. Această lucrare se numeşte Dumnezeu, şi cuvântul lui 
Dumnezeu, care vine de la Dumnezeu. Acest popor este po- 
porul Cuvântului lui Dumnezeu, şi l-am făcut cunoscut prin 
lucrarea cuvântului rostit din slavă peste pământ. Cine aude 
această lucrare de cuvânt, cine aude pe Cel ce grăieşte din ce- 
ruri şi se leapădă de acest cuvânt, acela se leapădă de Dum- 
nezeu. Eu am lucrat cuvânt ceresc pe pământ vreme de patru- 
zeci de ani ca să pun omul faţă în faţă cu Mine prin cuvânt şi 
să-l încerc în credinţă. Iată, fiilor, lepădarea de credinţă este le- 
pădarea de această lucrare dumnezeiască între oameni. 

Am spus arhiereului cel martor al lucrării Mele, i-am 
spus din vreme că dacă va părăsi lucrarea Mea, nu va cunoaş- 
te vremea lepădării de credinţă. I-am spus că vine lepădarea 
de credinţă peste biserică, şi iată, a venit, şi el nu cunoaşte că 
a venit, pentru că nu a rămas cu Mine ca să ştie de la Mine. 
El vrea să fugă, el vrea să spună că nu e adevărat Domnul prin 
acest cuvânt venit din cer, dar nu are norocul acesta. Pentru el 
ar pica bine acum să fie mincinoasă lucrarea cuvântului Meu, 
ar da bine când el ţine cu mâna de coroană ca să nu i-o ia 
careva de pe creştet. Dar el nu ştie ce înseamnă să ai coroană. 
Coroană ai tu, poporul Meu. Tu eşti cel încoronat, dar el n-a 

vrut să stea sub coroana ta, şi şi-a luat coroană de slavă deşar- 
tă, ca şi arhiereii lumii, care se folosesc de numele lui Dum- 
nezeu şi de locurile închinate lui Dumnezeu şi fac fărădelege 
în loc sfinţit de părinţi şi stau pe pieptul părinţilor, pe pieptul 
bisericii-mamă, pe pieptul bisericii de răsărit, căci răsărit în- 
seamnă Dumnezeu, înseamnă sfinţenie în trup şi viaţă cereas- 
că între oameni. 

Cine se mânie pe tine, poporul Meu ales din biserica 
lumii, acela se mânie pe Dumnezeu. Omul mânios îşi pierde 
orice înfăţişare. Omul mânios trebuie să se umilească şi să-şi 
ia înfăţişarea cea de la Duhul Sfânt al blândeţii, al iubirii şi al 
răbdării dacă vrea să fie om al lui lisus Hristos. 

Roagă-te, Israele tată, roagă-te, fiule Israele, roagă-te 
pentru arhiereul care are numele scris pe piatra acestei vremi. 
Roagă-te să scape el de duhul mâniei, căci mânia este de la 
diavolul, fiule. Să te rogi Tatălui şi să-l spui Tatălui să-l în- 
toarcă pe acest fiu mânios, să-l întoarcă spre poarta dreptăţii, 
căci poarta care înseamnă mântuire nu se numeşte altceva 
decât dreptate. Iată, arhiereul care este scris la Mine pe masă 
cu tine, iată-1, tată, că se ruşinează în faţa lumii cu tine, care 
eşti poporul Meu. Dacă i-aş fi dat cunună de-a gata, te-ar fi 
pus în nume de cinste, dar dacă i-am încercat credinţa şi răb- 
darea, a început să lovească în Mine şi în tine. Dar Eu fără 
tine nu-1 primesc, că nimeni nu l-a forţat să vină la masa 
aceasta. O, dacă atunci când stătea la masă cu Mine şi cu tine 
n-am fost sectă, acum ce mai este de spus când el rosteşte 
peste lucrul Meu „sectă ' ‘? Lucrul Meu nu este sectă. Lucrul 
Meu este iubire şi credinţă în sfinţenie, fără de care nimeni nu 
va vedea pe Do mn ul. Cine a apucat să cunoască şi să creadă 
apoi în această lucrare, din nou vă spun că pe nici un drum 
nu-şi mai poate căpăta mântuirea dacă pleacă după Mine pe 
altă cărare, căci această lucrare va sta înaintea Mea în numele 
celor şapte veacuri, cât am lucrat Eu, Domnul, peste om. Cine 
a venit în această lucrare ca să capete altceva în afară de cre- 
dinţă în Dumnezeu şi de sfinţenie în trup, acela este un om de 
plâns şi i se va cere socoteală. 

Israele, Israele, fii atent cu cei ce se vor uni ca să ascul- 
te şi să vină la masa Mea. Veghează bine, fiule lucrător, că se 
vor îndrepta mulţi spre Mine şi spre tine, dar pe cel pe care-1 
vei vedea că-şi caută altceva în afară de credinţă în Dumne- 
zeu şi de sfinţenie în trup şi în duh, pe acela ţine-1 departe de 
această adăpătoare care-şi are rădăcina izvorului în cer, în 
Dumnezeu. 

Iată, din nou întăresc cuvântul pe care l-am mai rostit: 
să nu te uiţi, copilul Meu, în lume, să nu te uiţi, tată, că de 
aceea eşti numit tu „sectă", de aceea, că te-ai tras din cercul 
cel mare şi te-ai deosebit cu Dumnezeu şi cu sfinţenia, tată. 
Eiule, nimeni nu mai este ortodox în afară de Mine şi de tine, 
Israele, fiule din urmă al lui Avraam. întăresc cu rugăciunea 
Mea către Tatăl, întăresc darul Duhului Sfânt peste tine şi zic: 
Tatăl Meu, Tată al lui Israel, ridic spre Tine mâinile Mele stră- 
punse de cei ce s-au lepădat de Mine, Cel trimis de Tine. 
Ridic spre Tine această mărturie, aceste mâini găurite de cuie, 
şi îţi arăt dragostea Ta şi a Mea pentru cei ce cred în Tine prin 
Mine. Tatăl Meu, să Ne sculăm în picioare în faţa poporului 
cel mic şi să stăm în faţa lui Israel şi în spatele lui Israel cel 
de azi, şi în lături, Tată, şi în sus şi în jos, şi în mijlocul lui Is- 
rael să stăm. 

Tatăl Meu, păzeşte-1 pe Israel cel mic de mânia care 
vine de la omul cel fără de frică de Dumnezeu. Păzeşte-1 de 
omul cel puternic de pe pământ şi grăbeşte-Te întru Piui Tău 
şi întru poporul Tău, care este fiul Tău cel mic, ca să strici pu- 
ternicia care vine de la om. Tatăl Meu, întăreşte-i pe copiii de 


azi, că lucrarea de azi e mare, Tatăl Meu. Eu pentru aceştia 
Mă rog, nu Mă rog pentru lume şi pentru biserica lumii, care 
se zice că este a Mea şi că este a mamei ei. Mama ei plânge 
în cer, plânge când vede întinate altarele şi locurile sfinţite de 
viaţa celor sfinţi care au venit de pe pământ la cer. Bi- 
serica-mamă plânge în cer când se uită pe pământ şi vede 
slujitori ai păcatului care s-au pus slujitori ai lui Dumnezeu. 
Biserica-mamă se ruşinează cu cei ce au pus mâna pe locurile 
sfinţite cu sânge de părinţi şi cu jertfă de viaţă sfântă. 

O, Tatăl Meu, ce este pe pământ! O, ce este pe pământ 
şi în biserica lumii, că iată, n-am mai încăput cu cei mici ai 
Noştri printre trupurile lumii, dar am voit să fie deosebiţi, 
căci scris este în Scripturi: «Cu cei fără de lege nu voi sta la 
masă». Şi Mi-am făcut masă curată pentru fiii cei mici, vie 
nouă şi cerească, pâine şi vin nou, precum a fost făgăduinţa 
rostită în Scripturi pentru vremea aceasta. 

Tatăl Meu, se leapădă omul de Tine şi de Mine, că Noi 
am venit pe pământ cu această lucrare de cuvânt, ca să che- 
măm omul la răscumpărare din păcat şi din moartea fărăde- 
legii. Nu mai avem nici o moştenire, nici o avere pe pământ. 
Atât mai avem: acest popor mic şi hulit şi albit prin focul 
Duhului Sfânt, prin cuvântul Duhului Sfânt. Păzeşte-i pe cei 
mici şi opreşte grindina, că Eu în numele Tău lucrez peste 
Israel, Tată. 

O Fiule scump, Tu eşti în foişor cu ucenicii 
^Tăi cei mici. Sunt mici ucenicii Tăi, tată, 
dar sunt iubiţi de Mine şi de Tine, Fiule iubit şi scump, că Tu 
M-ai ascultat când Te-am trimis pe pământ ca să Te întrupezi 
şi să ştie lumea că eşti Fiul Meu întrupat. Tu M-ai ascultat şi 
acum când Te-am trimis în lume ca să Te faci cuvânt, ca să 
rosteşti cuvânt nou de facere, ca la început, ca să se facă cer 
nou şi pământ nou. Iată, Fiule, şi Eu Te ascult, căci pe cel ce 
se roagă întru Duhul Sfânt al dreptăţii, Eu pe acela îl ascult. 
Tu eşti uşa spre Mine a celor ce vor să vină la Mine, şi Eu Te 
ascult, Fiule. 

Binecuvântat să fie cel mic, Israel cel mic. Fiule al 
Meu, voi lăsa descoperit semnul Tatălui şi al Fiului şi al Sfân- 
tului Duh pe creştetul celor mici din urmă. Şi cum îl voi lăsa 
descoperit? Iată, nimeni nu le va putea face nici un rău, căci 
semnul Meu de pe ei va lucra şi îi va ocroti, aşa cum mereu 
i-am ocrotit pe cei pe care Mi i-ai adus la Mine, pe cei pe care 
Ţi i-am dat să Mi-i aduci la Mine ca să fie ai Noştri. 

Sunt cu Tine prin cuvânt, Fiule scump. Să se destrame 
toată lucrarea mâniei care s-a pornit împotriva fiilor Cuvân- 
tului, împotriva poporului Cuvântului lui Dumnezeu! Să se 
risipească norii şi ceaţa şi durerea, şi să nu fie necăjit poporul 
cel mic! Poporul cel mic are de lucru cu cerul. Poporul cel 
mic e mic, şi e ocrotit cel mic. Ferice de cel ce este mic, că 
acela este ocrotit. Vai de cel ce este mare că acela nu este de- 
prins să stea mic ca să fie ocrotit de Cel mare, de Dumnezeu, 
Care este singur mare. Iată, cel mare, care este arhiereu între 
cei mari de pe pământ, iată, caută scăpare la om, şi a strigat 
la om să-i salveze viaţa şi numele şi tronul. O, ce durere este 
să fie omul mare, că aşa se învaţă, şi nu se mai poate înţelege 
Dumnezeu cu cel mare, cu cel ce are de pe pământ tron, căci 
tron din cer este numai umilinţa şi dreptatea şi sfinţenia. Fiu- 
le, omul nu ştie ce va să zică să fie mare, că mare este Cel ce 
stă pe cruce pironit de oameni mari. Tu eşti mare, Fiule, că 
numai Tu ai ştiut această mărire, acest tron care este crucea şi 
suferinţa cea dusă pentru om. 

O, popor al Meu, popor al Fiului Meu, să nu te superi, 
tată, că eşti mic, că eşti hulit de oamenii timpului, şi să stai ca 
Fiul Meu, în umilinţă, şi să te bucuri în umilinţă. Nu e bine să 

fii văzut bine de oameni, că Fiul Meu a lăsat scris în Scripturi 
şi a zis: «Vai vouă dacă lumea vă va vorbi de bine, că aşa fă- 
ceau proorocilor mincinoşi părinţii lor. Binecuvântaţi pe cei 
ce vă blesteamă şi vă hulesc şi vă prigonesc». Aşa a spus Fiul 
Meu, o, popor al Fiului Meu. Tu eşti un semn pe pământ, şi 
lumea nu ştie, dar va şti, şi iată, ştie lumea, că Eu şi Fiul Meu 
am dat trezirea, am dat cuvântul peste lume, şi nimeni nu va 
putea să se ridice împotriva ta. Eu sunt Cel ce am dat Cuvân- 
tul; Eu, Tatăl, Fiul şi Duhul Sfânt; Eu şi nu tu, şi nimeni nu se 
va ridica împotriva ta. Cel ce se ridică împotriva ta, se ridică 
împotriva Mea, şi cu Mine dă piept, nu cu tine, fiule mititel, 
că de aceea te ocrotesc, că eşti mititel şi că eşti ascultător. O, 
popor mititel, să stai, tată, în lecţia ascultării şi să nu fii uşor 
cu cei ce nu ştiu să asculte, şi să-i pui să stea la ascultat aşa 
cum stai tu, că greu se mai face din fiii lumii un fiu al lui 
Dumnezeu. Eu prin mâna ta voi da mâna multora, dar nu 
dintre cei mari, căci cei mari au peste ei capcană lucrată din 
mărire, dar vine clipa să-şi plângă numele tot cel ce are acum 
nume. Vine clipa să cadă sub tron cei ce şi-au făcut tron, dar 
Eu vă spun că a şi venit clipa. 

O, Fiul Meu, Emanuel, Fiul Meu, am rostit cuvântul 
Meu peste cel mititel şi Te-am mângâiat, Fiule. Mângâie şi Tu 
după Mine, şi să fie înconjurat de sfinţi şi de îngeri şi de 
Duhul Sfânt poporul cel mic, şi să fii binecuvântat, Fiule 
scump, Trimisule scump, căci Te-am trimis, şi iată, lucrezi şi 
faci iar facere nouă, ca la începutul cel dintâi. Tu eşti temelia, 
şi nu se va clinti temelia Mea. 

O Tată, sunt în foişor cu ucenicii, lată Eu şi ai 
^Mei. Mă plec cu ai Mei înaintea Ta şi îţi 
mulţumim, Tată, că Ne-ai ascultat. Eu ştiam că Ne asculţi, şi 
fă să vadă lumea că Ne asculţi şi că ocroteşti ce este al Tău, 
ca să vadă lumea că este al Tău acest popor peste care Eu ve- 
ghez şi întru care lucrez şi scriu Scriptura cerurilor. 

Fiilor, fiilor, Tatăl Meu a întărit ogorul Meu, şi aşa să 
faceţi şi voi, precum şi Noi lucrăm. întăriţi întăriturile voas- 
tre, întăriţi temelia, fiilor. 

Poporul Meu, nu uita că tu eşti mărturie peste timp, că 
tu eşti semn care stârneşti împotrivire peste oamenii cei fără 
de Duhul Sfânt. Israele, Israele, Duhul Sfânt, Cel Care purce- 
de de la Tatăl, te-a adunat pe dealul cel plin de mărturii. Ia- 
tă-Mă iar în satul Meu cu poporul Meu, în satul cuvântului 
Meu. Acest sat se va numi satul Cuvântului lui Dumnezeu şi 
va purta numele Meu. 

Verginico, iată, tată, bucurie pentru tine. Am venit cu 
copiii în sat la Noi. Verginico, Verginico, să alergi me- 
reu şi să-ţi îndemni copiii la răbdare şi la liniştire, că sunt fi- 
ravi copiii. Copiii tăi trebuie să lucreze cu tine în ei, căci du- 
hul tău trebuie să lucreze, tată. Tu eşti mare lucrătoare peste 
vremea de acum. Vino, tată, cu îndemnul tău şi suflă mângâ- 
iere peste fii. 

in, Doamne, că mi-e dor. Vin cu dor şi Te 
ascult, şi vin şi mângâi pe cei mici care au 
mai rămas. Cei care au mai rămas se numesc mici. Cei mari 
de aceea au plecat, pentru că cel mare e îngâmfat. Cel ce a 
iubit să fie mic, a rămas, şi se numeşte cel mic şi cel ocrotit. 

Pace ţie, popor mititel! Domnul mi-a spus să te mân- 
gâi. Şi cu ce să te mângâi? Te mângâi cu ceea ce am de la tine. 
Tot ce am eu de la tine este o mângâiere, şi din ea îţi dau, ale 
tale dintru ale tale. Te mângâi cu ascultarea pe care o dai lui 
Dumnezeu, căci ascultarea este plată, este mângâiere. Te 
mângâi cu iubire, fiule, fiindcă iubirea este plata iubirii. Te 
mângâi, fiule, cu binecuvântarea lui Dumnezeu Tatăl, Fiul şi 
Duhul Sfânt, cu pecetea cu care eu te-am pecetluit când te-am 


însemnat să fii popor al Domnului. Şi te-aş mai însemna şi 
acum, dar acum trebuie atenţie mare, că se aşează la însem- 
nare şi cel ce vine lângă tine fără de credinţă, fără de sfială, 
fără de umilinţă, şi nu mai fac ca pe vremea trupului, de mi-am 
făcut fii puternici în zdrobire de Duh Sfânt. Acum te însem- 
nez în mare taină pe tine, cel ce lucrezi cu puterea cea bună 
sub semnul puterii. Cel ce nu stă bine în această lucrare şi este 
însemnat cu semnul acestei lucrări lucrătoare pe pământ, unul 
ca acela devine puternic în duhul său şi nu în Duhul Sfânt. 
Cel ce nu stă bine întru ascultarea cuvântului, aceluia încet, 
încet i se şterge semnul prin neascultare. Dar eu îţi zic să-ţi 
întăreşti semnul cel pus peste tine, să-l întăreşti prin ascultare, 
fiule, şi să intri sub ocrotire, că vremea e grea şi urâtă şi mâni- 
oasă pe tine, şi fiii veacului acesta se supără că le strici traiul 
nepăsării. 

O, satul meu, iată ce foişor şi ce ucenici! Se uită toţi cei 
din cer peste sat şi peste cei adunaţi acum la sărbătoare de 
Rusalii cereşti. Mă duc cu cei din cer la piatra din grădina 
unde a venit Domnul (satul Maluri, n.r.). Mă duc, mămică, să 
pun binecuvântare din cer, şi să se împlinească slava lui 
Du mn ezeu pentru locul mărturiei coborârii lui Du mn ezeu la 
sfârşit. 

Poporul meu, te iubesc şi te port înaintea Tatălui şi a 
Fiului şi a Sfântului Duh. Nu cumva să te ofileşti, nu cumva 
să te sperii tu, cel ce vrei cu mine şi cu Dumnezeu. Eu sunt 
din partea cerului ocrotitoare. Eu sunt din tine, poporul meu, 
şi te ocrotesc din cer. 

E satul meu în sărbătoare. Iată, Domnul cu ucenicii, ca 
şi acum două mii de ani. Duhul Sfânt Mângâietorul să vă 
cuprindă pe voi şi pe cei ce vor lua calea Domnului ca şi voi. 
Binecuvântată să vă fie calea începutului cel nou, şi nu vă te- 
meţi pe temelia cea nouă care este pusă de cer. Este scris des- 
pre ea în Scripturi, şi în cele de demult, şi în cele de azi. De 
aceea spune Dumnezeu să fii deştept, Ierusalime, popor al 
Domnului. Cine nu este deştept, acela nu poate să stea cu 
Dumnezeu şi cu această lucrare cerească. 

Să fii deştept, poporul meu, aşa să fii, căci cei deştepţi 
vor răsturna tronul deşertăciunii, şi deşertăciunea va ţipa pe 
uliţele ei, va ţipa cu ţipăt mare la căderea ei. Dar tu să nu te 
înspăimânţi, popor iubit de Dumnezeu, că şi eu ca şi Do mn ul 
rostesc peste tine: pace peste tine, Israele! O, sunt cu îngerii 
deasupra ta. Tot cerul e deasupra. Deschide ochii, fiule. Nu te 
teme cu cerul, nu te îndoi, şi stai cum se stă, că mare putere 
este să stai cum este de stat. 

Eu am cuvântat cuvânt peste tine, poporul meu, şi îi 
dau Domnului mulţumire pentru lucrul pe care mi l-a dat, iar 
tu, Ierusalime, să nu ieşi de sub acoperământul Duhului 
Sfânt. Amin, amin, amin. 

O Verginico, tot cerul a tresărit când te-a au- 
^zit cu glas peste poporul Israel de azi. Tot 
cerul îţi mulţumeşte că-i ajuţi pe cei mici. Să nu te descura- 
jezi, Verginico. Să lucrezi, tată, şi să-ţi înteţeşti copiii spre lu- 
cru şi să asculţi ce-ţi spun. Cine crede, crede, şi cine nu cre- 
de, îşi alege ce voieşte, dar Noi trebuie să lucrăm, Verginico. 

O, Israele, Israele, e satul începutului cuvântului Meu, 
e plin de oaspeţi cereşti. E satul acesta plin de Duhul Sfânt, şi 
vei auzi despre lucrarea de azi, de taina zilei de azi şi de mă- 
reţia serbării de Duh Sfânt, Care lucrează peste tine, Israele, 
şi peste satul Cuvântului lui Dumnezeu. 

Fiilor, fiilor, bucuria Duhului Sfânt să vă cuprindă şi să 
staţi în ea, tată. Să se risipească orice mânie, orice judecată 
care se mânie pe voi. Eu, Domnul, destram orice rău şi îl 
opresc şi îl risipesc, iar voi mergeţi pe drumul veacului cel 

nou care a început cu voi, şi nu vă mai uitaţi în veacul acesta. 
Voi aveţi veac nou; voi staţi în el, şi binecuvântată să fie 
bucuria Mea cu voi. 

Duhul Sfânt să Se bucure în voi, şi din voi spre mul- 
ţimi. Pace vouă întru Duhul Sfânt al nădejdii! Nu vă potriviţi 
la veacul acesta, la glasul veacului acesta. E veacul cel nou şi 
cel sfânt cu voi. E împărăţia cerurilor cu voi pe pământ. E cer 
nou şi pământ nou. Amin, amin, amin. 

29 mai/11 iunie 1995 
Duminica tuturor sfinţilor 

Măsura zilei este de o seară şi de o dimineaţă. Moartea vine de la 
mâncarea de carne. Duhovnicul trebuie să fie duhovnicesc. 

Î mi aştern pacea Mea dumnezeiască peste tine, iu- 
bitul Meu popor. Vin la tine, fiule, şi lucrez de dea- 
supra ta şi Mă fac cuvânt în calea ta şi Mă dau ţie spre hrană, 
ca să creşti, iubitul Meu copil, şi să Mă mărturiseşti pe Mine, 
Domnul Dumnezeul tău, Care locuieşte întru cele cereşti, şi 
ca să fii tu cerul Meu de domnie, cerul Meu cel de la sfârşitul 
răului care a venit de la neascultarea omului. 

Sunt cu tot cerul sfânt în sărbătoare de sfinţi peste 
poporul Meu cel mic, care este din români. Sunt cu Avraam, 
şi cu el sunt toţi cei ce îşi au odihna în sânul acesta de odihnă, 
care se numeşte Ierusalimul cel de sus. Eu sunt Dumnezeul 
celor vii, al lui Avraam, Isaac şi Iacov, şi până la tine, fiule 
Israele care ai fost făgăduit lui Avraam, Israel cel din făgădu- 
inţă, cel din cuvânt ieşit. Eu sunt Dumnezeul lui Verginica, 
cea purtată pe braţe de sfinţi şi de prooroci, că la naşterea ei, 
în ziua aceea, aflaseră de la Mine toţi sfinţii că se naşte o nă- 
dejde care va fi numită trâmbiţa lui Dumnezeu cea dinaintea 
arătării în slavă a Domnului, Cel înălţat în slavă. Ea s-a năs- 
cut în duminica tuturor sfinţilor şi a fost împodobită pentru 
Mine, că ea M-a purtat pe Mine în ea, şi din acest rug am cu- 
vântat şi am născut un popor prin cuvânt şi am lucrat planul 
Meu pe pământ, şi mare pildă a fost această lucrare, şi am 
numit-o trâmbiţa a şasea, după Scripturi. Şi l-am făcut pe om 
în această vreme, pe omul cel ce este azi cu Dumnezeu, pe 
tine, poporul Meu, te-am întocmit în vremea Mea cu Vergi- 
nica, şi această lucrare se numeşte ziuă, fiule, ziuă în vreme 
de noapte, căci «la Domnul, o mie de ani ecao zi», după cum 
este scris în Scripturi; la Dumnezeu, dar nu la om, nu cum 
zice omul ştiinţei. Poporul Meu, să nu zici şi tu ca lumea, tată. 
Eu când am făcut cerul şi pământul şi tot ce este văzut şi 
nevăzut, am lucrat şase zile, şi apoi M-am odihnit. Dar tu să 
nu zici ca omul ispititor peste facere, şi să ştii că măsura cea 
omenească este aşa cum a lăsat-o Dumnezeu şi nu mai mult. 
Să ştii, poporul Meu, că măsura zilei în vremea facerii a fost 
măsura cea care este întocmită, cea care mărturiseşte până azi 
peste ziuă, peste măsura care se numeşte o ziuă, o seară şi o 
dimineaţă. Dar omul care a făcut timpul peste el a lungit ziua, 
le-a lungit pe toate, şi omul cel ieşit din om nu mai vorbeşte 
ca Dumnezeu, căci Dumnezeu aşa a zis: «A fost o seară şi o 
dimineaţă», şi s-a numit ziuă această măsură dumnezeiască, 
aşa precum şi azi o seară şi o dimineaţă măsoară ziua care 
s-a întocmit în vremea facerii. Omul se frământă, omul care 
ispiteşte se frământă, şi frământându-se, schimbă tainele lui 
Dumnezeu şi le înţelege ca un om, şi omul a pierdut măsura 
cea dumnezeiască din vremea facerii. Ziua este măsurată prin 
dimineaţă şi prin seară, şi această taină se numeşte ziuă, iar 
cuvântul noapte nu este tot una cu cuvântul seară, care face 
parte din cuvântul ziuă. 


Fiilor, ziua îşi are măsură dumnezeiască, şi omul spune 
minciuni peste această taină a zilei de la început. Eu şase zile 
am lucrat facerea, iar în ziua a şaptea M-am odihnit de cele 
ale facerii şi am sărbătorit facerea privind la ea. Priveam pes- 
te ea şi Mă odihneam privind, dar omul Mi-a stricat bucuria 
şi M-a întristat. 

Nu înţelege omul tainele Mele, nu înţelege, tată, omul 
fără Dumnezeu, dar tu să fii cu Dumnezeu, copilul Meu, căci 
Eu prin cuvânt te-am întocmit, şi ţi-am dat har şi înţelepciune 
ca să ştii ca Dumnezeu şi nu ca cei de pe pământ care învaţă 
fără Dumnezeu. Vezi tu, poporul Meu, de ce am zis Eu proo- 
roc de al lui Dumnezeu, şi prooroc mincinos? Proorocul lui 
Dumnezeu îi slujeşte lui Dumnezeu şi poruncilor cereşti şi 
are de la Dumnezeu. Proorocul mincinos îşi slujeşte trupului 
său şi duhului său, nu Duhului lui Dumnezeu, şi acela vorbeş- 
te din duhul său. Ţie, poporul Meu, ţi-am spus să citeşti 
Scriptura ca să vorbeşti din Duhul lui Dumnezeu şi să te de- 
prinzi din această vorbire cerească. Eu aşa ţi-am spus, să slu- 
jeşti după poruncile puse de Dumnezeu şi să iei de la Dum- 
nezeu vorbirea ta. Ai învăţat carte de la om, aşa a fost lucrarea 
robiei, dar acum te-am chemat la libertate şi te-am luat uce- 
nic ca să-Mi slujeşti Mie şi Duhului Sfânt şi vorbirilor cereşti, 
fiule. Uită-te la tine când nu Mă asculţi şi când vorbeşti cu 
lumea şi ca lumea. Atunci Duhul Meu Se depărtează de la 
tine, şi tu nu cunoşti. Iată ce este noapte. Noapte este lipsa 
Duhului Domnului din vederea omului, şi noaptea a umplut 
cu golul ei peste tot şi l-a înşelat pe om. 

Mare taină este omul lui Dumnezeu în timp, proorocul 
lui Dumnezeu în vreme. Acela se hrăneşte cu Scripturile şi cu 
Duhul Cel de la Dumnezeu, împlinindu-L în el prin ascultare 
şi umilinţă, prin blândeţe şi cumpătare, prin înţelepciune de 
sus şi nu de jos, şi greu a fost să înţelegi, poporul Meu, că 
grea a fost şi vremea în care te-ai născut şi care te-a supus în 
ea. E mare lucrare omul lui Dumnezeu pe pământ, dar cine 
mai ştie această lucrare? Cine, şi unde s-o înveţe omul? Vino 
la Mine, fiule, că n-ai de unde să înveţi, tată. Cei ce s-au făcut 
învăţători peste tine nu te învaţă tainele Mele, că nu le cu- 
nosc, nu cunosc smerenia şi umilinţa şi ascultarea şi Duhul lui 
Dumnezeu. Se duce omul la învăţător, la tămăduitorul de azi, 
şi nu învaţă pe Dumnezeu omul, căci Domnul este întru umi- 
linţă. Eu vă învăţ pe voi un lucru mare, tată, şi veţi învăţa din 
el cum să lucraţi unul peste altul, şi din zi în zi veţi intra în 
Duhul Meu tot mai mult, iar Eu vă voi cuprinde, şi voi veţi 
vorbi de la Dumnezeu. 

Fiilor, fiilor, când Eu am lucrat între oameni, n-am lu- 
crat ca învăţătorii de azi, ca păstorii de azi. Mă uit, şi nimeni 
nu lucrează ca Mine peste om. Dar pe tine, poporul Meu, te 
învăţ să lucrezi ca Mine. îţi dau pilda cu samarineanca. Eu 
M-am întâlnit cu ea şi i-am cerut să-Mi dea să beau din apa 
ei. Şi dacă am făcut aşa, am înviat-o pe fiica aceea. Nu M-am 
dat învăţător, şi M-am dat umilit şi călător smerit, şi prin sme- 
renie am lucrat ca s-o izbăvesc de duhul ei. Care învăţător 
mai face azi aşa? Nimeni nu mai ştie ce este umilinţa. învăţă- 
torul e îngâmfat şi dă sfaturi, şi el nu le aude, el nu este pildă 
înaintea celorlalţi, şi nu mai e un rău mai mare ca acesta. Eu 
n-am făcut aşa. Eu n-am lucrat aşa. Eu, din Dumnezeu cum 
eram, M-am făcut om, dar omul se face dumnezeu peste om 
şi se dă mare învăţător, şi nu este duh de umilinţă, duh de 
Dumnezeu. Eu i-am spus samarinencii: «Dă-Mi să beau». 
Eu M-am lăsat cunoscut de ea şi M-am smerit în faţa ei 
cerându-i apă să beau, şi duhul umilinţei Mele a lucrat întru 
Tatăl, şi a câştigat lui Dumnezeu pe fiica aceea, dimpreună cu 

mult norod din neamul ei. M-am Scut duhovnicul sufletului 
ei şi ne-am mărturisit unul altuia ce am avut de mărturisit. Ea 
s-a mărturisit păcătoasă şi credincioasă şi umilită, iar Eu 
M-am mărturisit ca trimis al lui Dumnezeu, ca ajutor înaintea 
omului cu cărarea rătăcită. 

Fiilor, fiilor, iată, în grădiniţa Mea cea de azi Eu am fii 
care au ascultat să lucreze ca Mine. Eu aşa am spus: «Mărtu- 
risiţi-vă unii altora». Dar care duhovnic mai face aşa ceva? 
Că toţi se dau învăţători şi pe scaun stătători, şi ei nu fac ce 
am Scut Eu prin umilinţă. în grădina Mea se lucrează cum 
am lucrat Eu. Duhovnicul îşi spune cel dintâi neputinţele lui 
în faţa fraţilor lui. întâi se curăţă el, şi după aceea curăţă cu 
Mine neputinţele celorlalţi dacă sunt neputinţe. Duhovnicul 
trebuie să fie cel dintâi cunoscut, să se lase cunoscut prin 
umilinţă şi nu să stea mare, căci cine nu face aşa, acela nu este 
mare, acela nu poate da viaţă. Eu i-am spus samarinencei des- 
pre puterea şi lucrarea Tatălui Meu întru Mine, dar mai întâi 
M-am umilit, mai întâi M-am plecat ei. Dar cel ce se numeşte 
azi duhovnic nu seamănă cu Cel ce a lăsat pe pământ această 
lucrare. N-ai să mai auzi pe nicăieri o aşa cerească învăţătură, 
fiule. Un duhovnic de al Meu face ca Mine şi nu ca omul. 
Duhovnicul trebuie să fie cunoscut de inima celui ce bate la 
uşa sa. Un adevărat duhovnic îşi face sieşi duhovnic pe tot 
fiul care vine la Dumnezeu pentru mărturisanie. Samarinean- 
ca n-ar fi avut încredere şi sprijin în Mine dacă Eu nu Mă 
aplecam înaintea ei cerându-i apă să beau. Duhovnicul tre- 
buie să se mărturisească înaintea celui ce vine la el, şi apoi cel 
ce a venit. Duhovnicul nu este stăpân pe cel ce vine la el după 
cele de la Domnul. Duhovnicul este mărturisitor prin tot ceea 
ce face înaintea celor care vin până la el. Duhovnicul trebuie 
să se aşeze ca o oglindă în care să-şi vadă faţa toţi cei care vin 
la el. Dacă duhovnicul nu se descoperă pe sine înaintea celui 
ce stă în faţa lui, acela este altceva, nu este duhovnic. Acela 
ştiţi ce este? Acela este un înşiruitor de vorbe, de slavă lu- 
mească. Unul ca acela nu-1 poate urca la Domnul pe cel ce co- 
boară prin umilinţă venind spre duhovnic. De aceea omul nu 
poate urca. Omul care se mărturiseşte la preot nu poate urca 
şi nu urcă spre Dumnezeu. De ce, tată, nu urcă? Nu urcă pen- 
tru că duhovnicul nu a coborât spre acela care vine şi bate. 

Ca să-i deschizi celui ce bate la uşa ta, asta înseamnă 
nu să-i deschizi, şi să te deschizi tu spre el, aşa cum Eu am lu- 
crat cu samarineanca. Eu n-am folosit judecata peste fiica 
aceea, ci duh de pocăinţă am slobozit peste ea. Eu nu i-am 
spus să nu mai păcătuiască, şi i-am spus să-Mi ceară apă, şi 
Eu i-am dat dacă ea a cerut. Am făcut-o să-Mi ceară, şi Eu 
M-am dat ei prin cuvânt. Aşa trebuie să se dea şi duhovnicul, 
aşa cum Eu M-am dat. Dar în cel ce Eu nu stau din pricina în- 
gustimii lui, acela nu poate fi duhovnic în numele Meu, ci 
este duhovnic în numele său. 

Eu am făcut altfel de începătură odată cu începătura 
Mea cu poporul Meu cel nou de azi, cu tine, iubitul Meu po- 
por. Eu, fiule, lucrez ca Mine în poporul Meu şi nu ca omul 
care a învăţat de la om. Cartea lui Dumnezeu nu se învaţă de 
la om, că omul bisericii Mi-a făcut Mie pătrăţică şi îmi spune 
să-Mi ştiu hotarul pus de el peste Mine. Eu am venit şi am 
desfiinţat legea care apăsa biserica, şi iată iar lege care-Mi 
îngrădeşte Duhul Meu întru lucrarea Sa. Eu M-am făcut pâine 
şi vin ca să Mă dau omului să Mă mănânce, şi să fie ca Mine 
cel ce Mă mănâncă. Ca să Mă ia omul în el, de aceea M-am 
făcut pâine şi vin, iar cel ce Mă ia, să se cunoască, să arate că 
M-a luat în el. Cine nu se cunoaşte că M-a luat în el, acela 
M-a luat şi M-a strivit înăuntrul său. M-am făcut pâine şi vin, 


căci Dumnezeu este mare taină. M-am făcut cuvânt şi am 
vindecat leproşii de lepră. Am rostit cuvânt şi i-am vindecat, 
şi toţi au plecat, în afară de unul, care a stat să-Mi mulţumeas- 
că aşa cum tu, poporul Meu, ai rămas să Mă mulţumeşti pe 
Mine, ai rămas din cei mulţi care au venit să-Mi ceară vinde- 
care şi putere şi au plecat apoi cu puterea şi au făcut rău cu 
ea, căci n-au rămas cu Mine cei pe care-i vindecasem. 

Creştinii din primele veacuri, care veneau să-I slujeas- 
că lui Dumnezeu, aceia lepădau păcatele trupeşti prin cele 
bune sufleteşti cu care veneau la Mine, dar poporul Meu care 
venea la cuvântul Meu, acela n-a lepădat păcatele, şi a stat cu 
ele lângă cuvântul Meu şi s-a strivit prin ele, căci a plecat îna- 
poi la păcate. De aceea au plecat cei ce au plecat. Au plecat 
să slujească porcilor şi vitelor şi trupurilor lor, în loc să fi stat 
să-Mi slujească Mie, şi îmi aduc aminte de neamul gadareni- 
lor care Mi-au spus să plec, de teamă că şi-au pierdut în mare 
porcii lor. Mulţi au plecat de lângă cuvântul Meu din pricina 
acestei plăgi care se numeşte came, came de porc, came de 
vietate ucisă de mâna omului vreme de şapte mii de ani. O, 
dacă a luat omul din pomul cel ce era pus deoparte de Dum- 
nezeu, dară din came de vietate, cum să nu fi luat? Era la în- 
demâna lui, şi omul a ucis vietatea şi a luat-o moartă în pân- 
tece, şi a luat omul în pântece şi a născut ce a luat. Eu am 
venit şi M-am făcut pâine şi vin, ca să Mă ia omul în el şi să 
Mă nască în el şi să Mă crească în el, şi să moştenesc în el cu 
împărăţia Mea cea din facerea de la început, dar în om 
împărăţeşte facerea cea de la om, căci şi omul a făcut facere. 
A luat din facerea Mea şi a făcut cu ea facerea lui, şi s-a dat 
omul drept Dumnezeu, şi nu mai am tron în om. Dar am tron 
în tine, copil născut prin cuvânt, şi te-am luat în grădina face- 
rii cea dintâi, în trăirea cea dintâi, şi ţi-am spus să nu mai cu- 
noşti păcatul şi să nu mai fii cunoscut de păcat, şi să iei în tine 
grădina cea de rai şi să mănânci din pomul vieţii şi să fii viu. 

Iată, poporul Meu, te-am luat de pe mâna învăţătorilor 
care te învăţau şi care te hrăneau din mâna lor, că Eu am ajuns 
la mâna celor ce se pun învăţători şi aceia au pus stăpânire pe 
Mine şi pe cele ale Mele, şi Eu stau răstignit şi întemniţat sub 
mâna lor şi nu pot mişca din cuie, şi nu pot ieşi spre lucru prin 
gura şi prin calea lor, că ei fac altceva cu Mine. Eu prin aceia 
am ajuns marfă de câştig pentru ei, şi aceia stăpânesc mulţi- 
mile necunoscătoare, le stăpânesc sub numele de învăţători ai 
lui Iisus Hristos. Aceşti învăţători învaţă pe oameni dacă în- 
vaţă, dar pe ei nu se învaţă nicidecum. Ei nu fac ce am făcut 
Eu ca să îndumnezeiesc pe om. Ei zic că Mă păcălesc pe Mi- 
ne, dar păcăleala a căzut pe capul lor, că Eu te-am întocmit pe 
tine şi ţi-am dat har, şi în tine Mă odihnesc, şi am însemnat în 
vreme ţăruş nou şi ungere nouă şi biserică aşa cum am lucrat 
la începutul Meu între oameni, şi am plecat din mijlocul sla- 
vei deşarte, care Mă pusese pe Mine la zid ca să se folosească 
de numele Meu peste ei. N-am mai putut purta înjosirea şi în- 
chisoarea şi crucea. Am rupt legăturile şi am ieşit, şi am năs- 
cut din pietre fii, precum era scris în Scripturi, şi Mi-am făcut 
odihnă în mijlocul tău, poporul Meu iubit. O, ce mult te-am 
iubit, dar înţelegi tu, oare, ce am făcut Eu pentru tine ca să te 
întocmesc? O, tată, cum să nu ţipe cei ce M-au ţinut în undiţă 
pentru câştigul lor? Aceia îşi făceau ucenici pentru câştigul 
lor, dar tu îmi faci Mie ucenici. Tu faci cerului fii, şi îi faci lui 
Dumnezeu împărăţie nestricăcioasă şi Mi-o dai să Mă odih- 
nesc în ea, că Eu Mă odihnesc în tine, copil născut la sfârşit, 
născut din dureri şi din mare necaz, şi mereu îţi spun să nu te 
temi, că Eu te ocrotesc şi te iubesc, şi Mă aplec în faţa ta ca 
să-ţi dau mâna şi să te port de mânuţă spre ziua cea neînsera- 

tă care te aşteaptă cu masă de sfinţi, cu sobor de sărbătoare, 
căci sfinţii îi aşteaptă pe cei din urmă, după cum este scris în 
Scriptura care spune: «Toţi şi toate aşteaptă descoperirea fii- 
lor lui Dumnezeu». 

Iţi spun mereu să fii curat, şi ortodox să fii, şi să nu fii 
ca sectanţii, care nu sunt curaţi, că de aceea au plecat din bi- 
serica-mamă. Au plecat ca să nu fie curaţi, şi de aceea o po- 
negresc pe mama Mea Fecioara, pentru că nu le place să fie 
curaţi. Iată, fiule, a venit clipa să-ţi spun o taină frumoasă, că 
mare este taina creştinătăţii! Mare este taina bisericii în care 
sălăşluieşte Trupul şi Sângele Fiului lui Dumnezeu, Care S-a 
arătat oamenilor prin Fecioară! Cine Mă iubeşte pe Mine, tot 
aşa iubeşte şi pe mama Mea Fecioară, care M-a născut din cu- 
răţenie. Cine Mă iubeşte pe Mine şi pe ea, acela iubeşte şi fe- 
cioria, acela iubeşte şi curăţenia, şi se face fecior şi fecioară 
cel ce Mă iubeşte pe Mine şi pe mama Mea Fecioară. Creş- 
tinul cel împlinit iubeşte fecioria şi curăţia şi se fereşte ca de 
iad şi ca de moarte de pofta cea de la trup, care strică fecioria 
şi curăţia. Iată ce înseamnă ucenic al lui Iisus Hristos. Se bate 
lumea cu tine, poporul Meu, şi se teme să nu o molipseşti de 
curăţenie şi de feciorie, se teme că opreşti căsătoriile şi naş- 
terea cea de la om, că lumea nu ştie ce vreau Eu să aduc prin 
tine pe pământ. Eu prin tine aduc cerul pe pământ, şi omul se 
teme de cer, că omul vrea să rămână cu poftă până în veac, 
până la venirea Mea. E vreme de pregătire mare, tată, şi omul 
nu ia aminte prin tine, şi se uită omul la trup şi nu la cer ca să 
vin după cum este scris. Dar Eu îi spun prin tine omului că nu 
aşa am voit să-l fac Eu pe om când am spus «Creşteţi şi vă 
înmulţiţi». Eu am vrut să înmulţesc pe om din cuvânt, dar 
omul n-a vrut, şi a zis să se înmulţească prin poftă, prin trup, 
prin om, nu prin Dumnezeu. De aceea am lăsat botezul în 
numele Meu, ca să-l înfiez pe om prin botez, căci omul din 
păcate omeneşti se naşte. 

Iată, poporul Meu, în ziua aceasta de sobor de sfinţi 
mama Mea Fecioară te îndeamnă s-o iubeşti şi s-o iei înăun- 
trul tău cu Mine, fiule. Eu pe câţi Mi i-am făcut ucenici am 
pus în ei şi peste ei nepătimirea, şi tot aşa a lucrat şi Fecioara 
mama Mea. Toţi cei ce o hulesc pe mama Mea Fecioară, aceia 
nu iubesc curăţenia şi sfinţenia. Toţi cei ce nu iubesc curăţe- 
nia, aceia n-o iubesc pe Fecioara mama Mea. Dar tu o iubeşti, 
precum Mă iubeşti pe Mine, că tu, poporul Meu, eşti ucenicul 
Meu, şi ai înţeles ce înseamnă să fii ucenic al lui Iisus Hristos, 
Cel din Fecioară. Am venit prin Fecioară spre judecata omu- 
lui care se naşte din om, că Eu, Domnul, nu aşa am voit să se 
înmulţească omul, dar omul Mi-a stricat această lucrare cura- 
tă şi s-a făcut păcat peste ea, şi păcatul se naşte păcat, se naş- 
te de şapte mii de ani, iar Eu am rostit: «Ajunge!», şi mulţi în 
tine M-au ascultat, Israele al lui Avraam, Israele român. 

Eu trebuia să am un popor curat, dar omul lumii nu ştie 
Scripturile venirii Mele. Nu le ştiu nici preoţii bisericii. Ei 
ştiu de toate, numai Scripturile nu le ştiu. Ei ştiu să se dea în- 
văţători şi duhovnici, dar iată ce vă spun Eu azi: fiilor, fiilor, 
una este să fii duhovnic, şi tocmai la celălalt capăt este să fii 
duhovnicesc, ca să poţi să fii duhovnic. Duhovnicul care nu 
este duhovnicesc înaintea Mea, acela este prooroc mincinos, 
aşezat de la el citire în loc numit sfânt, şi strică sfinţenia locu- 
lui sfânt unul ca acela, că Eu ridic pe cele ale Mele dacă le 
văd călcate sub picioare. Fiilor, fiilor, scrieţi pe tăbliţa inimii 
voastre: una este să fii duhovnic, şi alta este să fii duhovni- 
cesc, după asemănarea cu Iisus Hristos. Eu sunt blând şi sme- 
rit cu inima, că una este să fii smerit, şi alta este să fii smerit 
cu inima. Cel smerit e smolit şi greu de purtat în spate, iar cel 


smerit cu inima, e blând şi senin şi uşor de purtat de către toţi 
cei din jur. Unul ca acela nu este greutate pentru nimeni. Unul 
ca acela înduhovniceşte pe toţi prin trăirea Mea în el. De ace- 
ea, tată, la începutul bisericii, acum două mii de ani, preotul 
era ales din cetate, din mijlocul neamului său, ca să fie cunos- 
cut bine, şi era numit şi pus slugă pentru neamul său înaintea 
lui Dumnezeu; slugă şi nu stăpân cum este astăzi preotul. 
Astăzi vine câte unul de la cealaltă margine şi se aşează epis- 
cop sau preot peste loc necunoscut. O, aceasta este rânduială 
omenească şi străină de cele lăsate de Dumnezeu. Nu aşa a 
fost în poporul Meu, şi a fost aşa în poporul din lume, în bise- 
rica lumii, nu în cea a lui Iisus Hristos. 

O, poporul Meu, o, neamul Meu pe care te-am întocmit 
şi te-am cunoscut ca să Mă cunoşti şi tu pe Mine! M-am 
înrudit cu tine, fiule, şi te-am numit fiul Meu, poporul Meu, 
şi din mijlocul tău lucrez cu învăţători şi cu slujitori, şi îţi voi 
mări neamul, şi vei fi cunoscut, fiule, şi vei fi numit poporul 
Domnului, aşa cum te numesc Eu. Nu ştiu preoţii de ce te 
numesc Eu pe tine Israel. O, tată. Israel înseamnă uns, asta 
înseamnă; înseamnă numele Meu. Pe Iacov l-a chemat Iacov, 
nu l-a chemat Israel, dar i-am pus acest nume pentru ca să fie 
din cer numele lui Avraam, Isaac şi Iacov. Israel este numele 
ceresc al unşilor Mei, ori din ce popor ar fi ei, ori din ce neam 
de pe pământ ar fi. Acesta este numele cel făgăduit al celor ce 
vor iubi cerul pe pământ. Se miră preoţii şi arhiereii de acest 
nume pus peste România, dar cine nu citeşte pe Dumnezeu, 
acela nu ştie lucrarea lui Dumnezeu. 

Israele, unsul Meu, ungerea ta să fie puterea Mea peste 
tine şi să te stăpânească, şi să stăpâneşti prin ea pe tot omul 
cel străin care ar da să ridice mâna asupra ta. Nimeni nu poa- 
te să te blesteme pe tine, că tu eşti unsul Meu. Eu sunt Cel ce 
rostesc acest cuvânt. Amin. 

Fiilor, fiilor, mărturisiţi-vă unii altora toate cele dină- 
untru ale voastre, aşa cum Eu am poruncit, că oamenii au stri- 
cat această orânduială. Chiar dacă ei te fac sectă, chiar dacă 
se va spune că tu strici orânduiala bisericii, tu fă ce am spus 
Eu, că altfel nu vei găsi vindecare, fiule. Eu sunt Cel ce am 
spus: «Mărturisiţi-vă unii altora», şi tot Eu sunt Cel ce am 
spus: «Impăcaţi-vă cu pâr aşii voştri încă de pe cale, până să 
ajungeţi în faţa Mea», că dacă nu veţi face aşa, cuvântul 
acesta va fi judecătorul. Aceste două spuse ale Mele sunt 
amândouă una. Trăiţi-le pe acestea două întru una, şi de veţi 
face aşa, nu-Mi veţi mai chinui Duhul Meu. 

La spovedanie nu vă mai jucaţi, tată. Vin îngerii răi cu 
tabloul mărturisaniei şi îmi arată că aveţi păcate. Nu vă mai 
jucaţi, fiilor. Nu vă mai pârâţi unii pe alţii, nu mai faceţi 
această urâciune. Dacă nu ştiţi să fiţi cu frică la acest scaun 
de mărturie, mai bine staţi muţi şi cereţi o rugăciune de împă- 
care cu Dumnezeu şi de curăţire de prostie, că iată, aştept 
creşterea cea deplină a ta, fiule din Israel. Tată, vreţi să vin să 
vă învăţ lecţia aceasta? Eu pe copiii grădinii Mele i-am învă- 
ţat la vreme totul. Eu peste ei am lucrat, că M-au lăsat să lu- 
crez. Vreţi, tată, să vin să vă învăţ? Vreţi, fiilor, să veniţi să vă 
învăţ? Eu aştept cuvântul vostru, tată. Cereţi, şi vă voi da, că 
e altceva când cereţi. Am întrebat odată pe un fiu dacă vrea să 
Mă primească cu sfatul Meu peste el, şi nu Mi-a răspuns fiul 
acela, şi nu M-am dus dacă nu M-a primit, şi se cunoaşte că 
nu M-am dus şi că nu M-a primit. 

Israele, Israele, cheamă-Mă în neputinţele tale ca să te 
învăţ. Cheamă-Mă, şi Eu vin. învaţă-te să Mă chemi şi obiş- 
nuieşte-te să Mă chemi, că Eu stau şi aştept. Cheamă-Mă să 
te învăţ să te rogi, să te învăţ meşteşugul vindecărilor. Chea- 
mă-Mă, tată. Să nu mai fie în seminţia ta neputincioşi, nici cu 

duhul, nici cu trupul. Cheamă-Mă să fac ordine pentru tine şi 
peste tine, că Mă tem să vin Eu, Mă tem că nu Mă primeşti, 
Mă tem că te superi. Mă tem că te ascunzi de cele ce-ţi spun, 
Mă tem de tine, fiule, că vorbeşti urât cu Mine. Eu sunt tri- 
misul Tatălui, şi am trimişii Mei în tine şi peste tine, şi cine 
nu-i primeşte pe ei, pe Mine nu Mă primeşte. Cine nu-i pri- 
meşte pe ei, cine nu înţelege limba Mea, care este pe limba 
lor, acela nu crede în coborârea Mea, în lucrarea Mea cu care 
sunt şi lucrez prin fii şi între fii şi peste fii. Cheamă-Mă ca să 
vin! Cheamă-Mă şi vino! Vino să Mă înţelegi, tată, căci cei ce 
sunt fără de învăţătură, fără de mustrare, aceia nu-Mi sunt fii, 
şi se numesc fii de desfrâu cei ce nu fac după sfatul Meu. 

Fiilor, nu staţi răzleţi cu inima unul de altul. Nu vă 
deosebiţi unul de altul, că acesta este duh de mândrie, tată. 
Fiule tată, nu gândi de unul singur, şi lasă-1 pe celălalt să gân- 
dească pentru tine. Iată, iar repet cuvântul acesta: lasă-1 pe 
celălalt să gândească pentru tine, căci ca să stai la învăţat asta 
înseamnă şi nu altceva. Te învăţ frumos şi doresc să creşti 
mare şi să ştii să mănânci din blid, iar blidul este în faţa ta, nu 
în tine. Blidul este blid, şi tu eşti tu, şi sunt două lucruri faţă 
în faţă, nu sunt amândouă acelaşi lucru. Cine nu lucrează 
întru aşa aşezare, acela are în el duhul său şi nu Duhul lui 
Iisus Hristos, că Eu am spus samarinencei: «Dă-Mi să beau». 
Aşa şi tu, fiule, să faci. Să ceri să bei de la cel din faţa ta, că 
Eu aşa am făcut. Cheamă-Mă să te învăţ să semeni cu Mine 
în lucru. Cheamă-Mă să te învăţ să nu te mai făleşti, şi să 
scapi din această cădere. Nu te lua după tine, şi ia-te după 
Mine, iar Eu stau înaintea ta ca să te călăuzesc, şi Mă întrupez 
ca să-ţi arăt calea cu Mine. Eu îţi zic ţie: fereşte-te de străini, 
tată, şi stai cu poporul tău, cu poporul Meu din care te tragi 
după Duhul Meu, după alegerea şi numirea Mea. 

Nu te speria de cel ce te porecleşte pe tine, şi tu să crezi 
în Mine, fiule, că numai Eu grăiesc adevărul despre Mine şi 
despre tine. Vin arhiereii să te ia în braţe, dar Eu nu te dau lor, 
pentru că tu eşti al Meu, popor ales dintre cei ce te caută 
acum. Şi te vor căuta tot mai mult, şi te vor cere să rosteşti 
binecuvântare peste ei, dar tu să nu te rătăceşti în lucrare şi 
să nu treci peste Mine, fiule. Umblă în carte şi vezi ce te-am 
învăţat până acum şi nu ieşi din sfaturile Mele. 

Fiilor, fiilor, cuvintele rostite nu se pot desfiinţa. Ele au 
fost din timp rostite, ca să stea faţă în faţă cu cele ce se ridică 
împotriva acestor cuvinte. Lăsaţi cuvintele Mele să lucreze, 
iar voi să lucraţi întru ele, căci taina cuvântului rostit este în 
mâna lui Dumnezeu, şi Domnul o foloseşte. Cartea, fiilor, să 
nu stea închisă, căci voi trebuie să lucraţi cele scrise în ea, şi 
cu atenţie să lucraţi, căci cartea aceasta este o rostire peste 
cele ce sunt astăzi. Staţi în dreapta Mea, că Eu lucrez deosebit 
în dreapta, precum în stânga deosebit lucrez. S-a împlinit 
păcatul lepădării de credinţă, căci lucrarea aceasta înseamnă 
Do mn ul Iisus Hristos, iar voi să fiţi cuminţi în ogradă, căci 
ograda voastră este Domnul Iisus Hristos şi roadele Lui din 
ogradă. 

Eu, Domnul Iisus Hristos, rostesc cuvânt, şi zic: să fiu 
lucrat şi să fiu pus pe blid înaintea ta, Israele, iar cine înţe- 
lege, să înţeleagă. Amin. Cine nu înţelege, să nu înţeleagă şi 
să nu vândă, că Eu nu mai sunt de vânzare, Eu rămân în 
mijlocul poporului Meu. Amin. Am un bucătar tocmit, şi voi 
veni să-l întreb dacă voieşte să Mă asculte ca să Mă aşeze pe 
blid pentru ca să fiu masă poporului Meu. Dar să lucrăm 
precum la început, căci pentru tine, poporul Meu, Eu am şters 
toată legea cea apăsătoare şi am rămas numai Eu. Legea este 
pentru cei ce păcătuiesc, pentru cei ce fac nedreptate. Legea 
nu are ce căuta peste cei liberi. Legea se aplică acolo unde ea 


se calcă. în altă parte ea nu are cuvânt, iar Eu să nu fiu judecat 
de nimeni de pe pământ, căci singura lege care va mai rămâne 
va fi sfinţenia în cer şi pe pământ, şi iubirea Mea peste omul 
cel nou. 

Fericit eşti tu, poporul Meu de azi, căci Eu aşa am 
spus: «Fericiţi se vor numi cei ce ascultă cuvintele Mele şi le 
împlinesc pe ele». Tu eşti acela despre care Eu am rostit prin 
Evanghelia Mea. Te-am numit fericit, mai presus decât pe 
mama Mea Fecioară, pentru că acum este vremea cuvântului 
rostit din cer, şi fericiţi se numesc cei ce cred această venire 
a Mea. Mi-a spus atunci cineva: «Fericit pântecele care Te-a 
purtat şi sănii pe care i-ai supt», iar Eu am adăugat şi am zis: 
«Mai fericiţi sunt cei ce ascultă cuvântul lui Dumnezeu cre- 
zăndu-l şi împlinindu-l». Ţi-am ursit atât de mare fericire! 
Te-am numit fericit, poporul Meu, şi fericită este Fecioara 
mama Mea, pentru cei ce ascultă cuvântul Meu, cuvântul Fiu- 
lui ei. Ea nu s-a întristat pentru alegerea fericirii tale, şi s-a 
bucurat pentru Mine că voi fi ascultat şi crezut de tine prin 
cuvânt. Ea este cu Mine lângă tine şi lucrăm la fericirea ta, că 
mare este cel ce crede cuvântul lui Dumnezeu din vremea 
aceasta. Eu sunt Cel ce am proorocit pe Cuvântul lui Dumne- 
zeu, şi iată, cuvântul se împlineşte. Eu am venit, şi tu ai crezut 
şi ai ascultat, şi eşti fericitul cel proorocit de Mine, eşti fiul 
cel pregătit de Mine pentru ca să întâmpini cuvântul Meu cel 
ce grăieşte de deasupra ta. Fericit eşti tu, fiule poporul Meu, 
dar îţi dai tu seama ce-ţi spun Eu? Şi dacă-ţi dai, cum îţi dai? 
O, să nu cazi din fericire prin mândrie, şi să te umileşti 
înaintea fratelui tău ca şi înaintea Mea. Să nu te dai vrednic 
de darul pe care ţi l-am dat, că de milă ţi l-am dat. Ţine-te 
strâns cu Mine şi dărâmă din calea ta orice urmă de babilon. 
Strânge-te bine lângă Mine, ca să te simt aproape şi să-Mi 
întind ocrotirea Mea deasupra ta. 

E sărbătoare de sfinţi şi de părinţi. E Verginica serbată 
de toţi sfinţii, şi toţi te aşteaptă pe tine să ajungi cu bine pe 
vârful Golgotei Duhului Sfânt. E Golgota Duhului Sfânt sub 
paşii tăi, popor al lui Israel, iar tu eşti crucea Duhului Sfânt, 
purtată de umerii Mei ce se strecoară în taină lângă tine ca să 
te ia pe umeri, popor iubit de Dumnezeu. Crucea este semnul 
biruinţei, unealta sfinţeniei şi jertfă de iubire de la tine spre 
Mine. Tu eşti cel ce duci crucea acestei vremi, alături de Mine 
pe drumul Golgotei Duhului Sfânt, care se sfârşeşte în vârf, şi 
iată, vârful este cu voi, căci Domnul este vârful. Eu sunt Cel 
ce te-am purtat şi Cel ce te-am ajutat, şi te voi ocroti ca pe cel 
mic, şi binecuvântarea Mea va fi peste tine până voi slobozi 
glasul cel din urmă care va aşeza ziua cea neînserată peste cer 
şi peste pământ întru înnoirea lor. 

Pecetea binecuvântării să stea peste tine, iar cortul 
Duhului Sfânt să te acopere pe tine, popor ursit să fii fericit 
cu Domnul Dumnezeul tău. Lasă-te de robie, tată, că eşti li- 
ber. Robia să n-o iubeşti, şi trage-te de sub ea, că tu eşti liber, 
poporul Meu. Ce este robia, fiule? Ne vom întâlni iar, şi tu vei 
veni să-Mi răspunzi la acest cuvânt, şi îţi voi cerceta înţelep- 
ciunea şi ascuţimea ei. 

Israele, Israele, Domnul Iisus Hristos te binecuvintează 
întru serbare de sfinţi în sobor sărbătoriţi. O, ce sărbătoare, o, 
ce bucurie pe sfinţi! Poruncesc sfinţilor şi îngerilor să veghe- 
ze peste tine, să te ocrotească din partea Mea, să te vestească, 
tată, la cei din lume, şi vei vedea ce este acest cuvânt, că Eu 
îl voi împlini în sfinţii Mei. 

Verginica te binecuvintează cu iubirea ei, cu grija ce 
ţi-o poartă şi cu dorul ce ţi-1 poartă. Mama Mea Fecioară lu- 
crează tot aşa peste tine, şi te păzeşte şi face minuni cereşti 
pentru tine, poporul Meu. Iar Tatăl Meu şi al tău Se bucură şi 

îşi întinde dreapta peste tine şi o ţine deasupra ta până la 
bucuria cea mare. Tu eşti binecuvântatul Tatălui şi al Fiului şi 
al Sfântului Duh. Să nu ieşi de sub mâna Tatălui Meu, că Eu 
te am în faţa Lui şi te mărturisesc poporul Meu şi zic: pace 
ţie, iubitul Meu popor, şi dă-Mi să beau din apa ta! Amin, 
amin, amin. 

5/18 iunie 1995 

Cuvântul Domnului la începerea săpării fântânii sfintei 

Virginia 

Binecuvântare la începutul lucrului fântânii. Sfânta Virginia des- 
pecetluieşte taina cuvântului şi a poporului creştin. 

L a începutul lucrului celui de al treilea izvor al 
grădinii Cuvântului vine Domnul cu cuvântul de 
binecuvântare pentru început de lucru, pentru lucru şi pentru 
săvârşirea cea bună a lucrului. Amin. 

Eu, Domnul lisus Hristos, rostesc de deasupra şi zic: 
Tatăl, Fiul şi Duhul Sfânt binecuvintează lucrarea aceasta, în 
numele Tatălui şi al Fiului şi al Sfântului Duh. Amin. Binecu- 
vântată să fie pacea şi puterea şi lucrarea celor ce lucrează 
acest semn binecuvântat, cel de al treilea semn care se numeş- 
te semn de izvor, căci cele trei izvoare au nume ceresc: Iz- 
vorul Domnului, Cel în Treime lucrător, izvorul Maicii Dom- 
nului şi izvorul trâmbiţei lui Dumnezeu, Verginica. Amin. 

Verginica binecuvintează acest izvor întru început de 
lucru şi întru sfârşit binecuvântat, spre întocmire de izvor ce- 
resc. Cerul este deasupra cu ajutor şi cu putere şi cu pace, iar 
îngerii ajutători şi sfinţii lucrători lucrează cu voi, şi Vergi- 
nica lucrează cu voi. Fiţi şi voi cu cerul, fiilor, precum cerul 
este cu voi. 

Am voit să-Mi fac cărare de cuvânt. Am voit, dar n-aţi 
priceput. O, ce bine e să fiu Eu cu voi, dar voi nu pricepeţi ce 
vă spun. Rostiţi şi voi întâmpinarea cerului, căci cerul rosteş- 
te peste voi. Rostiţi la locul începerii rugăciunea cea spre 
Dumnezeu pentru lucrarea izvorului. Eu pentru această lucra- 
re, pentru acest semn trebuia să rostesc cuvântul Meu, pentru 
că aici este grădina lui Dumnezeu. Cuvântului Meu îi trebuie 
cărare, tată, iar cărarea se face de jos în sus, şi apoi se lu- 
crează de sus în jos. Iubiţi coborârea cuvântului Meu, iubiţi 
cuvântul lui Dumnezeu, iubiţi-1, tată, şi faceţi-i cale spre 
grădina Mea, căci grădina aceasta este semnul Meu cel cobo- 
rât în mijlocul oamenilor. Amin. 

Binecuvântată să fie lucrarea celui de al treilea izvor, şi 
acest izvor se va numi cu numele lui Verginica, fiindcă ea este 
trâmbiţa lui Dumnezeu şi este în mare lucrare. Binecuvântaţi 
să fiţi voi, cei ce lucraţi cele cereşti pe pământ. 

Pace şi duh ceresc peste voi şi în voi şi între voi! Pace 
şi lucrare cu pace! Amin, amin, amin. 

13/26 iunie 1995 

Cuvântul Domnului în ziua sfinţirii fântânii sfânta 
Virginia 

întemeierea Fundaţiei Sfânta Virginia - Cetatea Noul Ierusalim. 
Pilda lucrării cea de patruzeci de ani a Domnului cu poporul creştin. 

I ată, glasul Meu se lasă de deasupra ieslei Cu- 
vântului lui Dumnezeu. Eu sunt Domnul lisus 
Hristos, Fiul Tatălui ceresc. Nu spun aceasta pentru ca să 
spun şi atât. Nu numai pentru aceasta spun că Eu sunt 
Do mn ul lisus Hristos. Fiilor, fiilor, Eu trebuie să spun cine 


sunt. Să nu vă plictisiţi sau să vă întrebaţi de ce spun mereu 
cuvinte asemănătoare. 

Fiilor, fiilor, Eu sunt Domnul lisus Hristos, Fiul Tată- 
lui, şi binecuvântaţi să fie cei ce aud glasul Meu, căci după 
rostirea numelui Meu rostesc binecuvântare ca să se ştie de 
toate neamurile pământului că Eu sunt Cel ce grăiesc deasu- 
pra acestui munte de taină. 

Fiilor, fiilor, dacă este Dumnezeu şi toate cele create de 
El, voi ştiţi mai mult ca oricine că este şi duhul cel potrivnic 
lui Dumnezeu. Oamenii care zic că-L au pe Dumnezeu în 
lucrare cu ei nu ştiu să încerce duhurile. De aceea Eu rostesc 
la voi binecuvântare, căci din faţa acestui cuvânt se scufundă 
de la faţa Mea şi a voastră toată lucrarea cea potrivnică a du- 
hului duşman pe Dumnezeu şi pe voi, poporul Meu din urmă. 

Daţi piedicile deoparte, fii ai cuvântului Meu. Să nu se 
mai săvârşească piedici care dau să oprească coborârea glasu- 
lui Meu peste grădină. Grădiniţa aceasta este unealta lui Dum- 
nezeu Cuvântul, şi peste ea şi în ea Eu, Domnul, lucrez şi cu- 
vintez peste pământ, ca să audă pământul, şi va auzi. Amin. 

Verginica este trâmbiţa lui Dumnezeu. Am venit cu 
Verginica şi suntem cu cerul în sărbătoare, căci voi, unşii Mei 
din Israel, aţi lucrat încă o lucrare cerească peste grădina 
Domnului cea de la sfârşit. Şase zile aţi lucrat, şi azi, a şaptea 
zi, vă odihniţi de lucrarea aceasta. Şase zile aţi lucrat. Ce aţi 
lucrat, fiilor? 

O Doamne, primeşte -mă întru glasul Tău, că 
^ cu sunt trâmbiţa Ta, precum ai spus, 
precum ai lucrat, căci fiii cei unşi din grădină au lucrat fân- 
tâna numelui meu, care se va numi fântâna Sfânta Virginia. 
Eu sunt trâmbiţa Ta, şi la porunca Ta lucrez şi nu stau. Am 
lucrat şi am înscris numele meu în vreme şi am înscris cetatea 
aceasta de nou Ierusalim şi am lucrat prin fiii cei unşi izvor 
nou şi binecuvântat, cel de al treilea izvor al grădinii care stă 
înaintea cerului. Amin. 

Fiilor, vorbesc în Domnul. în glasul Domnului mă stre- 
cor, că Do mn ul a venit la voi cu mine ca să însemnăm fântâna 
a treia. Domnul îmi lasă cuvântul Său, şi prin Do mn ul rostesc: 
Se binecuvintează şi se sfinţeşte această fântână, în numele 
Tatălui şi al Fiului şi al Sfântului Duh. Amin, amin, amin. 

Este aici fântâna cea dintâi a curţii Sfintei Sfintelor, şi 
se numeşte fântâna lui Dumnezeu Tatăl, Fiul şi Sfântul Duh. 
Este, iarăşi, fântâna cea de a doua a curţii Sfintei Sfintelor, şi 
se numeşte fântâna Maicii Domnului, Fecioara mamă. Iar 
aceasta, însemnată azi, este fântâna trâmbiţei lui Dumnezeu 
Verginica, fântâna Sfânta Virginia, că eu m-am înscris în vre- 
me şi m-am pus temelie la vremea cea cerească, şi această în- 
scriere pentru vreme nouă se numeşte Fundaţia Sfânta Virgi- 
nia, Cetatea Noul Ierusalim, iar această fântână este semnul 
de pecetluire a temeliei cea nouă, şi pe această piatră de te- 
melie se va zidi România cea care vine de la Dumnezeu. 
Amin, amin, amin. 

erginico tată, ce minunat este al tău cuvânt! 
O, Verginico, trâmbiţa Mea, ce frumos 
lucrezi, tată! Ce mare dar ai tu, că aşa îţi spuneam şi cât erai 
în trup! Binecuvântată să-ţi fie temelia ta, şi pe ea vom zidi pe 
România. Vom zidi o cetate frumoasă, care va străjui peste 
România, şi vom zidi apoi o Românie cerească pe pământul 
ei, şi toate neamurile vor aduce prinoase Domnului, Care-Şi 
are sălaş în România, şi glas ceresc peste pământul ei. 

Fiilor, fiilor, iată, tată, temelia. Şi să scrieţi pe această 
piatră numele trâmbiţei Mele Verginica. Şase zile aţi lucrat, şi 
iată, a şaptea zi Eu şi cu cerul Meu Mă odihnesc în voi, Mă 
odihnesc de această lucrare, de această temelie lucrată. 

O, Verginico, ce alergare pe tine, ce muncă pe tine, ta- 
tă! Dar acum să te mângâi întru săvârşirea cea bună a acestei 
temelii. Amin. 

O Domnul meu iubit, pe Care Te-am dorit, eu 
^ şase zile am trudit ca să-mi acopăr puii, şi 
am luat cu mine îngeraşi şi sfinţi şi m-am luptat împotriva 
răului care dădea să-mi tulbure lucrul temeliei mele. Duhul 
rău a stat la pândă să-mi lovească pe copiii cei unşi, dar eu am 
fost luptătoare de la Tine şi am biruit răul şi am ieşit până dea- 
supra, şi iată, însemnăm fântâna cea lucrată şase zile, iar azi 
ne odihnim de această lucrare. 

Măi fiilor, au trecut trei ani şi jumătate de la pecetluirea 
Sfintei Sfintelor Noului Ierusalim. Cum adică Noul Ierusa- 
lim? România este Noul Ierusalim, şi va fi nouă şi curată, şi 
Domnul va lucra cu iubire peste ea, şi va lucra cu Duh Sfânt 
peste ea, şi cu sfinţi şi cu îngeri, şi veţi înţelege în zilele ce 
vin aceste cuvinte şi tâlcul lor cel tainic lucrat. 

Am trudit şase zile lângă voi şi v-am dat putere şi ocro- 
tire ca să puteţi împlini această temelie. Lucrarea aceasta a 
fost grea, dar voi n-aţi simţit toată greutatea ei. Lucrarea 
aceasta şi fântâna aceasta este lucrarea mea cea de patruzeci 
de ani cu acest popor. Am început să sap la această fântână în 
anul 1955, iar pe la mijloc a început să se rupă din pereţii fân- 
tânii, şi am avut ajutor din cer şi de pe pământ şi am întărit 
pereţii fântânii şi am mers înainte cu fântâna. Fântâna era 
poporul meu şi lucrul cel peste el. Am mers tot mai jos, că în 
jos am mers, şi mai jos s-au rupt iar din pereţi, şi am pus încă 
o oprire surpăturii, şi am înconjurat de jur împrejur pereţii cu 
armătură, ca să pot ajunge până la izvor, până la apă. Poporul 
meu s-a rupt mereu, s-a dărâmat mereu, şi nicidecum nu m-a 
ajutat să sap la această fântână a vremii de sfârşit. S-a rupt şi 
s-a surpat poporul meu, şi nu i-a păsat de apa care trebuia să 
se arate la capătul săpăturii. Dar am avut păstori tari, care au 
săpat înainte, au săpat cât au putut şi ei, dar au săpat cu nă- 
dejde că vor ajunge până la izvor. Şi dacă au crescut fiii, am 
luat din fii şi i-am uns la lucru şi i-am pus să sape. Şi a văzut 
duhul rău ce am făcut, şi s-a răvăşit şi s-a ridicat să-mi stâr- 
pească apoi copiii. Dar m-am sculat eu, cu puterea Domnului, 
şi mi-am ocrotit munca, şi fiii m-au ajutat la săpat, şi am 
ajuns cu săpatul la izvor, iar a şasea zi am zidit întăritura 
pereţilor, şi surpătura s-a aşezat înapoi la locul ei şi s-a strâns 
pe lângă temelie, şi izvorul este desfăcut înaintea cerului, şi 
apa este luată spre folosire. 

O, lucrarea aceasta a fost grea, dar voi n-aţi priceput şi 
n-aţi simţit greutatea ei, căci fântâna aceasta a fost pilda mea 
cu poporul cel de la început, cel de la mijloc, cel de mai în- 
coace şi cel de la capătul drumului, adică de la izvor, căci am 
ajuns la izvor cu fiii cei mici care au mers până la izvor şi care 
beau din izvor, din apa cea vie, din masa cea nouă care este 
coborâtă din cer prin cuvânt şi aşezată pe pământ. 

Am voit, şi patruzeci de ani m-am trudit, ca să fac din 
acest popor coroană de sfinţi pentru cer. Am voit să-i împle- 
tesc acestui popor coroană de mireasă pentru nunta lui cu 
Domnul, şi poporul meu n-a vrut să fie mireasă cinstită, şi 
s-a surpat mereu şi s-a dărâmat mereu de la locul lui. 

Măi fiilor, casa care s-a dărâmat la Maluri, la locul 
unde a coborât Do mn ul întâi la mine, a fost pilda prăbuşirii 
poporului meu, care nu voia să vină curat şi să stea curat la 
masa cerului, care cobora cu cuvântul pe pământ. Fiilor, fii- 
lor, plecarea mea din mijlocul poporului a fost pilda dărâmă- 
rii poporului care n-a iubit sfinţenia lângă cuvântul cel din 
cer. Dar acum la izvor s-au pus întărituri şi opriri, aşa cum la 
o fântână se zideşte piatră tare şi pereţi tari, ca să nu vină 


surpătura peste apă, şi apa este pusă la adăpost, şi izvorul este 
împrejmuit, şi poporul este afară, şi nu mai e durere mai mare 
ca a mea. Vreau să pregătesc poporul cel din urmă, vreau să-l 
hrănesc cu sfinţenie, că acum şi el vrea. Mai am pe ici, pe 
colo fii care se plictisesc, care nu lucrează sfinţenia cu iubire. 
Dar am destui care iubesc şi îşi lucrează sfinţenie şi pregătire 
pentru bucuria care va cuprinde pe veci pe poporul meu. 

Fiilor din grădină, învăţaţi pe poporul meu lucrarea 
sfinţeniei. învăţaţi pe cei mici, dar şi cei mai vârstnici să în- 
veţe, că nu toţi lucrează cu dragoste sfinţenia. Poporul meu a 
iubit orice, dar nu sfinţenia. Poporul meu a fost lipsit de sfin- 
ţenie, şi vreau să fie sfânt poporul la sfârşit, căci iată, s-a îm- 
plinit şi se împlinesc toate cele profeţite prin cuvântul lui 
Dumnezeu vreme de şapte mii de ani şi, iarăşi, vreme de pa- 
truzeci de ani. Aşa am lucrat eu peste popor, aşa, greu, aşa 
cum aţi lucrat voi la această fântână a mea. Dar am ajuns la 
izvor, şi temelia s-a întocmit, şi numele meu s-a plantat în 
timp, şi voi lucra peste România, aşa cum Domnul mi-a po- 
runcit. Amin. 

O Verginico, ce carte frumoasă ai scris tu azi 
2 între mărturiile cerului! Şi vom întări pe 
temelie pe poporul tău de la izvor şi care vine la izvor, şi vom 
pune România pe temelia ta, şi va fi curată România, după 
cum este numele tău, căci numele tău înseamnă curăţenie şi 
feciorie şi sfinţenie. Acesta este numele tău, şi iată, l-am pus 
la temelia României ce va să fie, şi vom lucra fiiguţa, tată, ca 
să dăm înfăţişare sfântă acestui pământ, şi vom face cer peste 
România. 

Binecuvântată să fie temelia aceasta, în numele Tatălui 
şi al Fiului şi al Sfântului Duh. Amin, amin, amin. 

Binecuvântat să fie unsul lui Dumnezeu, Mihail cel 
numit de Dumnezeu peste România, şi voi lucra pentru el că- 
rare ca să-l aduc acasă la Mine şi la el, şi voi lucra cu iubire, 
căci oamenii lucrează cu ură. Iubirea Mea va face din piatră 
ceară, şi orice piedică se va topi cum se topeşte ceara, şi din 
ceară vom face sfeşnic, şi voi pune lumină în sfeşnic, şi Ro- 
mânia va fi sfeşnic peste neamurile cele de sub cer, şi neamu- 
rile vor veni spre Dumnezeu. 

Binecuvântată să fie temelia cea curată, şi se va numi: 
Temelia Sfânta Virginia, Cetatea Noul Ierusalim. Amin, 
amin, amin. 

19 iunie/2 iulie 1995 

Sărbătoarea sfinţilor apostoli Petru şi Pavel 

Omul trebuie să fie făcătorul Domnului. Cartea Domnului este o 
rană. Pacea aduce vindecare sufletului. 

P oporule, poporule, nu pot, tată, să te hrănesc azi 
cu cuvânt. Nu pot, că am rane la porţi, şi nu pot 
să Mă aşez peste rane. O, de unde atâtea rane pe porţile Mele? 
Porţile cuvântului Meu sunt fiii din grădina Mea de pe pă- 
mânt. Mă strecor un picuţ printre rane, ca să vin în calea ta şi 
să-ţi spun din mijlocul ranelor: pace ţie! 

Pace ţie, poporul Meu, că Eu pace nu mai am. Pace ţie, 
tată, că Mie îmi lipseşte pacea. Pace ţie, şi nu da să te pierzi, 
că Eu port rane multe pentru tine. Pace ţie, poporul Meu, şi 
hrăneşte-ţi mintea cu cele de la Mine luate, şi nu-ţi mai hrăni, 
tată, mintea cu cele ce fac păcat în tine. Să nu-ţi mai hrăneşti 
mintea cu tine, şi să ţi-o hrăneşti cu Mine, Cel ce sunt fără de 
păcat. Mă dor ranele şi nu pot să poposesc cu cuvânt lung îna- 
intea ta, dar o clipă cât pot sta, stau pe rane şi îţi spun să cauţi 
să mănânci, tată, şi să nu mai faci cu cartea Mea cea de azi ca 

şi cu Scriptura. Pe asta ia-o şi mănânc-o, şi nu sta fără să mă- 
nânci, ca să nu te usuci de arşiţa de azi, ca să nu Mi se usuce 
rodul muncii Mele peste tine. O mulţime de cuvânt ţi-am dat, 
şi mereu ţi-am dat, şi nu se cunoaşte că mănânci, că Eu vin în 
calea ta şi te găsesc mut, ba chiar şi surd te găsesc, ba chiar şi 
dormind te găsesc, şi cuvântul e scump, poporul Meu. 

Vin rane multe şi lovituri crude peste grădina Mea şi 
îmi slăbesc venirea Mea prin cuvânt. Duhul păcii tale să vină, 
măi poporul Meu, peste grădina Mea, dar să porţi pacea Mea, 
nu pacea ta. Să nu-ţi mai găseşti pacea dacă păcatul caută să 
stea tot în tine. Să nu mai râzi, să nu mai glumeşti şi să nu mai 
fii liniştit dacă vezi că nu mai scapi de cele păcătoase. E mare 
rană păcatul tău, e rană şi pentru Mine şi pentru tine. O, po- 
porul Meu, tu n-ai ajuns la disperare, dar Eu am ajuns. Tu nu 
ştii ce este disperarea, că dacă ai şti ai fugi de ea. Mereu te-am 
rugat, şi te rog şi azi, din porţi pline de durere te rog, să iu- 
beşti pe Domnul Dumnezeul tău din toată inima şi cugetul 
tău. Acesta este singurul medicament cu care vei omorî până 
şi urma păcatului, poporul Meu, şi toate celelalte ţi se vor 
adăuga apoi, ca să ai tu ce-ţi trebuie, şi să nu ai ce vrei tu, ci 
numai ce trebuie să ai. Vrei tu să-Mi răspunzi ce trebuie să ai? 
Vrei, poporul Meu? Vrei să te întrebi ce trebuie să ai? Caută 
să vrei să ai mereu această întrebare peste tine, că tu, fiule, nu 
eşti făcut de Mine numai din trup, numai din stomac. Tu eşti 
făcut cu altă lucrare, cu altă menire. Eu am lucrat şase zile ca 
să fac tot ce trebuie să ai tu, şi pentru ca să fii tu. Dar tu cât 
trebuie să lucrezi ca să Mă faci pe Mine şi ca să Mă ai în tine 
şi cu tine? Eu te-am făcut pe tine, poporul Meu, ca să Mă faci 
şi tu pe Mine apoi. Fii şi tu făcătorul Meu, precum Eu sunt 
Făcătorul tău şi al celor ce-ţi trebuie ţie. Dă-Mi înfăţişare în 
tine, poporule născut de Mine. Dă-Mi creştere în tine, că iată, 
nu mai pot lucra de răni. Am venit plângând, că dacă nu ve- 
neam plângând nu puteam intra pe porţi, că la porţi am găsit 
rane şi dureri. Mi-e milă de rane şi de dureri, că şi Eu tot aşa 
sunt, dar te-am ştiut adunat la masă, şi tu eşti învăţat cu mân- 
care caldă. Dar nu numai să mănânci şi-apoi să te scoli de la 
masă şi-atât. Nu numai atât, ci să simţi prin câte rane Mă stre- 
cor ca să vin să-ţi dau cuvânt. 

Ţi-am dat sămânţă să mănânci şi să te îndumnezeieşti, 
că Eu pentru cei păcătoşi M-am întrupat şi M-am lăsat hrană. 
Dar cât am stat Eu văzut cu lucrul şi cu trupul, veneau la Mi- 
ne păcătoşii, şi dacă veneau nu mai păcătuiau, şi Mă iubeau 
pe Mine, şi se hrăneau cu Mine şi nu mai puneau mâna pe 
păcat şi nici mintea şi nici inima, şi se înduhovniceau cu Duh 
Sfânt şi aşa rămâneau până ce Eu veneam şi îi puneam în 
cămările Tatălui Meu. Veneau păcătoşii şi luau Duh Sfânt şi 
se hrăneau apoi cu Duh Sfânt şi rămâneau cuprinşi de Duhul 
Sfânt şi nu mai ieşeau din baia aceasta, şi erau curaţi păcătoşii 
care se curăţeau, şi Mă iubeau păcătoşii care-şi lăsau păcate- 
le, şi plângeau cu amar vremea lor cea din moarte şi vărsau 
izvoare de lacrimi şi păreri de rău pentru vremea păcătoşeniei 
lor, şi rămâneau întru smerenie şi întru iubire caldă şi curată 
şi sfântă, şi se hrăneau cu iubire cerească unii pe alţii şi îşi le- 
gau ranele iubirii, că iubirea, tată, are cele mai multe rane. 
Adevărata rană numai iubirea o are. Când rana iubirii se aşea- 
ză pe o bubă plină de puroi şi de putreziciune, buba aceea nu 
mai înviază şi nu-şi mai găseşte culcuş în omul cel ce poartă 
o aşa bubă. Dar dacă rana iubirii nu-şi poate găsi loc peste o 
aşa bubă, buba trăieşte şi infectează toată împărăţia ei. 

O, poporul Meu, aş vrea să Mă crezi, tată, că tu trebuia 
să fii acum un popor fără de păcate, pentru că Eu aşa am vrut. 
Aveam nevoie de tine, ca să te fac alifie. Aveam nevoie de iu- 


bire în tine. Aveam nevoie de rana Mea în tine, căci rana Mea 
este vindecătoare. Iubirea alungă păcatul din cuget şi din trup. 
Aveam nevoie de tine. Voiam să fii un popor rănit de iubirea 
Mea. Voiam să fii un popor cu rană în suflet pentru Mine, 
poporul Meu. Eu ţi-am dat o carte plină de iubire, şi tu nu vezi 
că ea este o rană. Cartea Mea de azi este o rană, căci cartea 
sunt Eu, şi Eu sunt rana cea care plânge înaintea ta. Ia-Mă şi 
Mă pune pe buba ta, că inima ta e o bubă ascunsă. Pune-Mă 
pe bubă şi te fă iubire, precum Eu M-am făcut pentru tine, şi 
te fă îngerime în trup, ca să fac din tine o ţară de îngeri în trup 
pe pământ. Eu nu te-am făcut pe tine numai trup şi pântece 
când te-am făcut, şi te-am făcut altfel. Te-am făcut casă pen- 
tru suflet şi am pus sufletul stăpân în casă. Sufletul înseamnă 
Dumnezeu în dar, la naşterea omului din om. Eu te-am făcut 
ca să fii liber, dar tu apoi M-ai făcut pe Mine rob, şi Eu M-am 
lăsat şi omorât de tine, ca să ştii apoi ce ai omorât. Dacă nu 
muream, nu ştia omul că Eu sunt Dumnezeul lui. Numai iubi- 
rea este în stare să moară pentru rodul ei, ca să nu fie fără rod. 
Păcatul nu este în stare să moară. Păcatul este fără putere de 
viaţă. Păcatul nu moare pentru iubire. El trăieşte până la ju- 
decata lui, căci iubirea este judecător peste păcat. 

Cuvântul Meu se rupe din durere. Cuvântul Meu plân- 
ge pentru fiii care nu se aşează în răstignire. O, fiule, cu tine 
vorbesc, nu cu altul. Aşa să gândeşti, că până nu gândeşti 
aşa n-ai să dai de mântuire, n-ai să dai de cărare. Şi aşa să 
mergi pe cărare dacă dai de ea. 

Este în poporul Meu o inimă care nu poate pricepe 
lucrarea aceasta. Mi-am amintit de inima unui fiu care e nu- 
mai cu trupul fiu al lucrării Mele. Mi-a promis mereu că va fi 
al Meu, şi M-a înşelat mereu, şi acum Mă caută în felul lui, 
ca să fiu cu el cum vrea el şi pe unde vrea el, că n-a putut să 
iasă din el ca să pot Eu fi şi cu el, şi acum râde de cuvântul 
Meu şi se atinge de el şi vai lui, că nu ştie ce-şi face! Nici 
unul din poporul Meu n-a priceput că acesta îşi schimbă capul 
după cum îi foloseşte. Voi trage de lângă el pe îngerii Mei şi 
îl voi lăsa cu îngerii lui, că are şi el îngerii lui, dar el nu ştie 
ce are cu el. Cine se ia după el ajunge ca şi el. Nu voi mai lua 
din mâna lui ca să mănânc, căci masa lui cu Mine e amară 
(preotul Nicu Gabriel, n.r.). 

Să fii precaut, poporul Meu, că iată ce uşor moare 
Dumnezeu în omul cel ce-şi schimbă capul după voia pe care 
o are. Pe vremea lui Verginica vorbeam cu fiul cel păţit, cu 
fiul cel slab, vorbeam cu cel tare, dar acum Mă tem să-i spun 
fiului pe nume, Mă tem, tată, că mărturia cuvântului rostit şi 
însemnat în carte e lucru care apasă prea rău. Eu voi trage pe 
îngerii Mei de lângă el, şi veţi vedea că Eu nu voi sta zdrobit 
sub cuvântul celui ce loveşte în cuvântul Meu, coborât prin 
mari dureri de la cer. 

Nu pot pune masă bogată, nu pot de rane, nu pot de 
plânset, căci într-un plâns am venit. Ieslea Mea este brăzdată 
de durerile iubirii şi de ranele ei, şi nu pot, poporul Meu, nu 
pot, tată, să împart cu tine sarcina Mea. Aş voi să fii popor 
fără de păcate. Aş voi să Mă iubeşti pe Mine şi nu pe tine, fiu- 
le. Dacă te iubeşti pe tine, îţi faci voia. Dacă Mă iubeşti pe 
Mine, îmi faci voile Mele în trupul şi în sufletul şi în duhul 
tău. 

Poporul Meu, nu te mai opri în sfatul celor răzvrătiţi. 
Te-aş lăsa să te opreşti, ca să vadă cel răzvrătit lumina Mea 
din tine, dar tu, fiule, nu foloseşti cuvântul Meu pe cale. Ţi-am 
dat să ai şi să înveţi şi să foloseşti rodul iubirii Mele şi să dai 
din el după cum este fapta fiecăruia, şi să nu dai de la tine, că 
mulţi dau de la ei, şi ei îl strivesc pe cel ce se trudeşte să se 

scoale, şi nu se poate scula dacă-i dai de la tine. Nu te da pildă 
cu păcatul tău spre îndreptăţire, şi dă-te pildă cu păcatul tău 
spre a osândi păcatul tău, nu să-l îndreptăţeşti pe cel murdar 
de păcate. 

Poporule, poporule, te-am învăţat lucrul zidirii. Eu 
te-am învăţat. Nu lua alţi zidari pentru tine. Nu lua lucrul zi- 
dăriei de la om, că Eu, fiule, celui ce a venit să Mă întrebe tru- 
peşte Eu i-am dat răspunsul care era ascuns în inima lui. Eu 
nu i-am dat răspuns cu sfinţenie celui ce venea cu trupul în 
inima lui. Nu te uita ce a făcut bun fratele tău, că tu nu ştii să 
măsori binele. Binele are deasupra un înveliş, dar Eu Mă uit 
la rădăcină şi scriu bine, sau scriu binele rău. Numai după 
Mine să te iei, poporul Meu, şi să te iei, tată, după cel pus de 
Mine înaintea ta şi pe care-1 vezi că nu iubeşte nedreptatea 
asupra cuvântului Meu. 

Poporul Meu, să nu-i pui răului aureolă. Poporul Meu, 
lasă semeţia, ca să nu plângi când ea îşi va arăta plata. Ţi-am 
dat darul lacrimilor pocăinţei, şi nu l-ai primit dacă nu l-ai lu- 
crat. Păcatul s-a făcut sarcină în spatele tău, dar cu semeţia şi 
cu judecata nu vei scăpa de sarcina ta. Poporul Meu, nu ţi-e 
ruşine, tată, de rodul păcatelor tale, că dacă ţi-ar fi nu te-ai 
mai semeţi sub sarcină. 

Poporul Meu, vorbesc cu tine din ranele iubirii, şi ra- 
nele au lacrimi, şi lacrimile se fac cuvinte, şi ele plâng înain- 
tea ta. Eu te iubesc, dar să nu crezi că sunt fericit dacă eşti în- 
că rob. Te-am întrebat când am coborât la tine, şi te-am rugat 
să-Mi spui ce este robia. Nu-Mi vine să mai vin în vale la tine. 
Te găsesc mut, te găsesc surd, ba chiar şi dormind te găsesc. 
Poporul Israel după ce a trecut Iordanul s-a dezbrăcat de pla- 
ta sfinţeniei, de plata de la Dumnezeu, şi s-a întors spre moar- 
te şi apoi a murit, şi nu mai este. Am trecut şi cu tine Iorda- 
nul, dar rămâi, tată, în hrana Mea şi în slujirea Mea cea cu 
sfinţenie, şi ia şi mănâncă şi te îngraşă cu mierea şi cu laptele 
iubirii. Nu sta cu mierea şi cu laptele pe masă. Mănâncă, tată, 
şi cheamă-1 şi pe fratele tău la masă şi stai cu masa întinsă, ca 
nu cumva să mori, poporul Meu. Scriptura, tată, n-ai citit-o. 
Citeşte-o de acum, citeşte-o măcar pe cea din vremea ta. Mă- 
car să ştii ce înseamnă Scriptură, că nimeni nu ştie ce înseam- 
nă Scriptură. Vino la Mine şi vorbeşte cu Mine ca să înţelegi 
ce înseamnă Scriptură. Vino, tată, dar Eu sunt plin de răni, şi 
iată ce greu mai cobor. Mi-e puntea cu frânturi, Mi-e cărarea 
rănită, că în grădina cuvântului Meu Mi-e cărarea. Mănâncă, 
Israele, miere şi lapte, ca să te cunoşti că mănânci, şi să iu- 
beşti pe cel ce-ţi dă, ca să fii iubire, că numai cu iubirea Mea 
vei putea vindeca pe Dumnezeu. Dumnezeul tău este rănit, 
Israele, şi printre rane Se zbate ca să-ţi întindă ţie bucătura. 

Cuvântul Meu este sfânt. Sfmţeşte-te la cuvântul Meu. 
Spală-te pe mâini, poporul Meu, spală-ţi trupul, tată, şi să fii 
curat, că scris este: «Cel ce păcătuieşte, acela este necurat, 
iar cel ce se atinge cu cel necurat va fi necurat şi el până sea- 
ra». Spală-te, tată, spală-te. Ce înseamnă să te speli? Tu ştii 
altceva, şi de aceea faci altfel, dar ca să te speli înseamnă să 
te speli şi să nu te mai murdăreşti apoi, că aşa făceau păcă- 
toşii care veneau la Mine şi care rămâneau în baia iubirii, în 
baia Duhului Sfânt. Nu murdăriţi locaşul Duhului Sfânt. Dar 
nu veţi putea face această curăţire de locaş până ce nu veţi 
învăţa să spuneţi şi în duh şi în faptă: „Ajută-mi, Doamne, să 
nu-mi dezvinovăţesc păcatele mele şi să nu învinuiesc pe fra- 
tele meu “. 

Multe cuvinte v-am dat, şi au căzut pe jos în loc să cadă 
pe voi. Culegeţi-le şi puneţi-le la locul lor, că multe cuvinte 
sfinte v-am dat. Ranele Mă îndeamnă să nu mai vin la voi. 


Vin şi Mă întorc tot suspinând. Plânge Dumnezeul tău, 
Ierusalime. 

Iartă-Mă, poporul Meu, te-a supărat durerea Mea. 
Ţi-am întristat duhul tău, şi tu eşti fratele Meu. Să nu Mă în- 
vinuieşti la Tatăl că ţi-am întristat duhul tău. 

Duhul Sfânt al Tatălui este întristat pentru tine, poporul 
Meu de azi. împacă-te cu Duhul Sfânt şi dă-te Lui locaş curat 
şi sfânt, fiule, poporul Meu. Leagă, tată, ranele pe care le faci. 
Cine nu ştie să lege răni, acela să nu le mai facă. 

Cine se face casă de bucurie Duhului Sfânt, acela este 
cu suflet şi cu trup sfânt şi răstignit înaintea Domnului. Răs- 
tigneşte-te pentru Mine, fiule, că şi Eu M-am răstignit pentru 
tine. Leagă-Mi ranele, Israele, şi deschide, tată, guriţa, ca să 
curgă din ea râuri de apă vie. înghite râul cuvântului Meu şi 
deschide guriţa, poporul Meu, şi hrăneşte-ţi mintea cu cele 
din cer, ca să scapi de robie, că plâng ranele iubirii Mele, Is- 
raele, poporul Meu. Amin. 

Aş voi să mai stau cu tine, dar nu pot sta mult peste 
rane. Mi-e milă de rane. Te binecuvintez şi te înmiresmez cu 
Duhul Sfânt, Care te poate face una cu iubirea Mea. Pace ţie 
şi vindecare ţie, Israele! Tatăl Meu plânge de mila Mea când 
cobor la tine. Amin, amin, amin. 

29 iunie/12 iulie 1995 

Sărbătoarea de patru ani de la punerea pietrei de 

temelie a Sfintei Sfintelor Noului Ierusalim 

Fiecare vreme îşi are cartea ei şi judecata ei scrisă. Adevărata 
biserică a lui Iisus Hristos. Banii daţi preoţilor sunt folosiţi pentru 
viaţă păcătoasă. Chemarea la înfeciorire şi la împruncirea făpturii. 

E glasul Meu peste grădină, şi să se audă la porţi 
glasul Meu şi să se ridice porţile ca să intre îm- 
păratul slavei. Amin. 

Eu, Domnul Iisus Hristos, aduc binecuvântarea Tatălui 
şi a Fiului şi a Sfântului Duh peste piatra cea nouă şi de mare 
preţ care s-a lăsat peste această grădină. Au trecut patru ani de 
la sărbătoarea punerii pietrei cea dintâi a temeliei Noului 
Ierusalim. Ziua aceea a umplut cerul de serbare de îngeri şi de 
sfinţi şi de speranţa cea care trebuia să se vadă apoi îm- 
plinindu-se. 

Pace peste sărbătoarea cerului cu grădina Mea de pe 
pământ! în ziua aceea de punere a primei pietre era slabă de 
tot speranţa celor ce au primit porunca împlinirii grădinii 
Sfintei Sfintelor Domnului. în ziua aceea era doar credinţa 
care întărea sărbătoarea, căci toate mâinile erau slabe şi nedu- 
merite la cuvântul cel pentru zidirea aceasta cerească. Eu, 
Domnul, am fost Cel ce am împlinit cuvântul Meu cel rostit, 
căci cei ce nu aveau au arătat puterea Mea, care a putut ceea 
ce era cu neputinţă în mijlocul poporului Meu. 

Pace ţie, poporul Meu, că vorbesc cu tine din vârful 
acestei pietre. Pace ţie, tată! Şi va fi vestită ţie pacea aceasta 
şi serbarea grădinii Mele peste care Eu am cuvântat cuvânt de 
mărturie. 

O, poporul Meu, doritul Meu popor, am la porţi, tată, 
cuvântul Meu de mărturie, şi pe acest cuvânt de mărturie s-a 
zidit biserica cea aşteptată de două mii de ani, de şapte mii de 
ani, măi poporul Meu. Cuvântul de mărturie care străjuieşte 
la temelie şi la porţi a zguduit cerul şi pământul şi iadul şi 
marea şi văzduhul, că avea să se apropie izbăvirea pe care 
nici tu, tată, nici tu, poporul Meu, nu ştiai s-o aştepţi. Nici nu 
ştiai ce să aştepţi ca să fi aşteptat să vină. Cuvântul de măr- 
turie care este temelie bisericii Mele de la sfârşit, acest cuvânt 

Cuvântul lui Dumnezeu 


este o lucrare care să Mă aşeze pe Mine în tine, fiule, poporul 
Meu, şi să nu mai fii tu în tine, tată. 

Am însemnat peste tine în ziua aceea lucrare de 
nepătimire peste tine, lucrare de fire dumnezeiască în trup, ca 
apoi judecata să nu mai caute spre tine, tată, fiindcă trebuia să 
vină judecata Mea, şi a venit. Cartea Mea pe care ţi-am dat-o, 
aceea este judecata lumii, şi de aceea ţi-am dat din timp cu- 
vânt de mărturie nouă şi curată, ca să nu cazi în judecată când 
ea va veni peste lume. Să nu fii prins şi tu în judecată, şi pe 
tine să te găsească cu Mine şi lângă Mine cartea judecăţii pă- 
catelor lumii, cartea care a fost proorocită de prooroci, după 
cum în Scripturi este scris: «Va să Se înalţe Domnul şi să facă 
între cuvioşii Săi judecată scrisă». Amin. Şi iată, am scris ju- 
decată scrisă, ca să Mă răzbun pe neamuri şi pe popoare, să 
leg în obezi pe împăraţii pământului şi să pun cătuşe de fier 
peste cei slăviţi ai pământului şi ca să fac între ei judecată 
scrisă, după cum grăiesc Scripturile, şi să pun slava Mea 
peste cuvioşii Mei. 

Poporul Meu, poporul Meu, nu mai este sfinţenie pe 
pământ, nu mai e nici un strop pe nicăieri, nu mai e, tată, nu 
mai e. Nu vă supăraţi voi, copiii Mei, că vă dau preoţii afară 
din biserici. Dar n-am proorocit Eu între voi că aşa va fi? Nu 
vă supăraţi că ei vă alungă din bisericile lor. Lasă, tată, să vă 
alunge, ca să vă pot strânge la pieptul Meu, la sânul Meu, că 
în biserici nu mai e în nimeni strop de sfinţenie, nu mai e pe 
nicăieri. La Mine eşti scris ca tu să fii sfântul acestei vremi, 
poporule iubit, că te iubesc, poporul Meu, şi te-am menit să 
fii tu fratele Meu în vremea aceasta a Mea de pribegie. Am 
pribegit patruzeci de ani pe urma ta, poporul Meu, ca să fii 
fratele Meu, şi să am fraţi în numele Tatălui şi să sădesc în ei 
fire dumnezeiască în trup, aşa cum Eu am fost în trup. 

Sunt patru ani de când am scris cu degetul Meu tablă 
nouă, şi te-am învăţat nepătimirea, poporul Meu, căci trebuia 
să te găsesc în ea la arătarea Mea. Ce este nepătimirea, copile 
al poporului Meu? Unde, tată, aş mai putea găsi nepătimire la 
omul cel de pe pământ? Poporule, poporule, fa-ţi rost de ne- 
pătimire, fiule, că tu nu ştii ce ţi-ar fi scris ţie dacă te-aş găsi 
rob trupului. Poporule, poporule, Scriptura cea de până la tine 
îi judecă pe toţi cei de până la tine, dar Scriptura cea scrisă de 
Mine în vremea aceasta îi judecă pe cei din vremea aceasta, 
pe cei de la venirea Mea. fiecare vreme îşi are cartea ei şi ju- 
decata ei scrisă. 

Strig la tine, poporul Meu. De unde, tată, strig? Ştii tu 
de unde strig? De sub piatră, fiule, strig. Am aşezat cuvântul 
Meu sub piatra aceasta nouă, şi am mărturie de piatră, şi iată 
piatra cum strigă împotriva ta dacă tu nu vei fi găsit întru ne- 
pătimire, după cum cere venirea Mea. Strigă, tată, şi tu, 
strigă, poporul Meu, strigă la Tatăl şi la Piui şi la Duhul Sfânt 
să-Şi facă în tine împărăţie de piatră vie şi veşnică prin Piui 
Treimii cereşti, Care Se numeşte Dumnezeu. Cuvântul Meu, 
de sub piatră strigă la tine. îmbracă-te întru nestricăciune, 
Israele, poporul Meu cel mic, şi să nu mai zici când citeşti ru- 
găciunea să-ţi dau sfârşit creştinesc şi răspuns bun la înfrico- 
şata Mea judecată, şi să zici: schimbare întru nestricăciune şi 
răspuns bun la apropiata Mea venire să-ţi dau, poporul Meu, 
şi să te numesc fratele Meu. 

Măi fiule de azi, de ce, oare, îţi spuneam Eu mereu să 
nu doreşti să mori? Că te voiam sfânt pe tine, şi te voiam întru 
nepătimire, aşa cum a fost loan cel curat, care stătea alipit cu 
sânul Meu curat. înfecioreşte-ţi inima, Israele, fiule al Meu, 
ca să nu te poată judeca nimeni cu cartea aceasta. Fugi, fiule, 
de faţa cea schimonosită a fiilor lumii care zic că sunt creş- 
tini. Cine mai ştie azi ce înseamnă să fie omul creştin? Ni- 


meni nu mai ştie, până la unul nu mai ştie. Preoţii şi arhiereii 
şi-au pierdut toată înţelepciunea; au jucat-o la cărţi, la zaruri, 
la popice; s-au dus cu ea la meciurile iadului, care au ieşit din 
pământ şi care sunt pe pământ; au dat înţelepciunea pe curvie 
şi pe băutură şi pe fumat şi pe femei, şi încă îşi zic creştini. 
Nimeni, tată, nu mai iubeşte nepătimirea, şi se duc la altar 
nespălaţi de păcate, şi nu mai e pe nicăieri nici un strop de 
sfinţenie, măi poporul Meu. De o mie de ani Mă înşeală bise- 
rica şi îşi zice că e a Mea. Ba chiar şi de două mii de ani Mă 
înşeală ea, că n-am putut nici acum două mii de ani să fac prin 
apostoli nepătimire în creştini, şi se uitau bieţii Mei ucenici la 
strâmtorarea omului şi la firea omului, şi au lăsat îngăduinţă 
la multe şi neplăcute în biserică, fiindcă biserica nu voia nici 
atunci numai cu cerul, şi voia şi cu trupul, şi aşa se pretindea 
ea că e biserică. 

Biserica adevărată a lui Iisus Hristos în om abia acum 
la sfârşit Mi-am făcut cale şi cuvânt cu ea, căci dacă de pe 
atunci s-ar fi scris toate câte Eu am grăit şi am lucrat, nu ar fi 
încăput cartea pe pământ, după cum este scris aceasta. Nu ar 
mai fi încăput în nimeni dintre robi credinţa în Iisus Hristos, 
Cel ce a venit din cer, Mântuitor de la Tatăl. Adevărata bise- 
rică a lui Iisus Hristos este acolo unde se adună fraţii laolaltă 
pentru ca să se facă una cu trupul Meu, să fie toţi întru ne- 
pătimire şi să ia toţi pe Iisus Hristos, întru pregătire sfântă şi 
veşnică în trup; nu cum este azi în biserici, lume şi iar lume 
care vine la împărtăşanie din an în Paşti, nepregătiţi, nejude- 
caţi de păcate, neşterşi de păcate, căci oamenii nu-şi spun pă- 
catele şi nu se curăţesc de ele, şi aceasta nu înseamnă bise- 
rică, cu preot care trăieşte în păcate şi mai grele decât restul 
turmei lui. E turma lui, că a Mea nu este, şi turma rătăceşte ca 
oile fără păstor, căci păstorul de azi joacă barbut, trage la roa- 
ta norocului, se duce şi se dezgoleşte în soare, iar prezbiterele 
de azi, se sperie sfinţii şi îngerii de ele, că au ajuns cu schi- 
monositul mai rău decât desfrânatele care erau cunoscute pe 
la casele lor. îşi face preoteasa părul pe fier roşu, îşi înroşeşte 
unghiile, se unge cu unsori spre păcătuire, că la ce altceva i-ar 
folosi unsorile şi culorile şi schimonoseala în care se aşează 
preotesele? îşi cumpără preotesele vopsele şi pălării şi pân- 
zeturi subţiri, îşi cumpără din banii tăi, creştinule care zici că 
te duci la biserică. Te duci şi dai bani la altar, şi bagă preotul 
banul în Sfânta Sfintelor, ca apoi să se ducă să-l dea pe fard 
şi pe podoabe, să-şi scoată preoteasa la piaţă, ca să semene şi 
ea a preoteasă, şi nici un bici nu mai lucrează în mâna ni- 
mănui aşa cum am lucrat Eu să scot tâlhăria din casa Tatălui 
Meu. 

Dacă tu, preotule de azi, nu-ţi poţi ţine casa în rându- 
ială sfântă, cine, mă’, te face pe tine preot? Oare, bani n-ai 
mai găsi pe ce să iei ca să-ţi faci gusturi păcătoase cu ei? De 
ce iei tu banul omului necăjit ca să-l cheltui pe păcat? De ce 
îngropi omul pe bani? De aceea te-ai făcut tu levit? Vai ţie, şi 
iar vai! Iată judecată scrisă. Pe cine crezi tu că înşeli? O, nu 
te mai zbate să-ţi umpli pumnul cu pietre şi să arunci peste 
poporul Meu, cel ce face voia Mea în trup. în tine când ai să 
arunci? O, de ai fi tu, preotule de azi, aşa ca fiii poporului 
Meu, ca fiii Ierusalimului Meu, ai spune şi tu la lume să se 
lase de păcate, să se îmbrace creştineşte şi nu păgâneşte, ai 
îndrepta spre Mine pe omul rătăcit, ca să-şi găsească omul pa- 
cea în biserică, nu în crâşme, nu în desfătări lumeşti. O, cum 
să-l înveţi aşa pe om când tu faci şi mai rău ca omul care-ţi 
dă ca să ai tu pentru duhul lumii din tine? 

Biserica trebuia să fie numai şi numai a creştinilor, pre- 
cum şi cârciuma numai a beţivilor. Dar iată ce este pe pământ, 
şi nimeni nu este povăţuitor, căci creştinii intră să se roage 

Mie în biserică, şi intră şi păgânii şi beţivii în biserică. Scris 
este: «Cu cei fără de lege nu voi sta la masă», dar cine mai 
vede ce scrie în Scripturi? Creştinii care-şi zic creştini merg 
şi la biserică şi la cârciumă, merg şi la împărtăşanie şi la 
curvie. O, asta înseamnă creştinism? 

O, preotule care te-ai pus preot azi! Pune mâna şi te po- 
căieşte, şi nu mai numi sectă pe creştinii Mei, şi să te numeşti 
pe tine sectă, pe tine şi pe preoteasa ta pe care o pui în strana 
cea dintâi ca s-o cinstească oamenii. Uită-te la Maica Mea şi 
vezi cum s-a purtat ea în biserică, şi uită-te la creştinele sfinte 
ale lui lisus Hristos, şi întoarce-te cu judecată asupra ta şi a 
casei tale pe care n-o dai pildă înaintea turmei. O, ce-am să-ţi 
fac! Că iată, am făcut judecată scrisă în vremea ta, am făcut 
şi fac până voi nimici pe cel din urmă vrăjmaş, iar tu, cel ce 
stai aşezat peste gloata cea ameţită de fărădelegi, închide gura 
şi taci, că n-ai cuvânt de dezvinovăţire. Iată, Eu te dezvălu- 
iesc, şi tu în zadar înşeli pe Dumnezeu, că nu pe El, ci pe tine 
te înşeli, că Eu am temelie nouă, şi stau cu ea înaintea ta şi îţi 
arăt ce va să zică temelie şi mărturie şi biserică a lui lisus 
Hristos între oameni. O, nu mai este credinţă pe pământ 
acum, la venirea Mea! Dar am o rămăşiţă mică, rămăşiţă care 
nu a îngenuncheat înaintea lui Baal. Şi voi merge înaintea po- 
porului Meu mai mult decât am mers prin Moise şi voi face 
din poporul Meu stâlp de lumină şi sare de sărat, iar în undiţa 
ta nu mai stau, că tu nu ştii să pescuieşti fii pentru cer, şi scris 
este despre smochinul fără rod că va fi tăiat şi aruncat în foc, 
şi cele scrise nu se pot desfiinţa. Amin. 

Poporule, iubitul Meu, am făcut, tată, şi fac judecată 
scrisă din mijlocul tău, ca să judec fărădelegea şi s-o pun la 
locul ei. Poporule, pe lume o pot înşela preoţii care se cred 
preoţi, dar pe Mine şi pe tine nu se poate, tată. Eu şi cu tine 
facem biserică întărită pe poruncile ei cele dintâi, şi de aceea 
am făcut preoţie nouă în mijlocul tău şi ungere nouă, că n-are 
cine mai unge un slujitor pentru cer. Am dus şi Eu din poporul 
Meu la teologie omenească fii ca să se facă preoţi, şi s-au fă- 
cut păgâni cu viaţa faţă de viaţa pe care Eu i-am învăţat s-o 
aibă înaintea Mea, şi acum sunt şi ei preoţi de lume, preoţi ai 
lumii şi nu ai lui lisus Hristos, căci cei ai lui Hristos, aceia 
şi-au răstignit patimile şi poftele şi trupul, ca să umble în 
Duhul Sfânt al curăţeniei de duh şi de trup. 

Poporule, poporule iubit, scrie, tată, pe tăbliţă şi leagă 
de gât cuvântul mărturiei care stă azi la temelia bisericii vii. 
Răstignirea pe care ţi-o cer Eu azi este nepătimirea, fiule, şi 
să nu-ţi vinzi pe bani sau pe averi sau pe trup de femeie aceas- 
tă slavă de Mine dată ţie. Eu mereu te întâmpin cu îndemn 
nou şi cald, şi iată ce-ţi spun: înfecioreşte-ţi inima şi cugetul 
şi iubirea şi nu te depărta de această slavă până la venirea 
Mea văzută, că Eu îţi voi da ţie nestricăciunea de trup şi de 
duh, căci scris este în Scripturi că trupurile trebuie să împără- 
ţească laolaltă cu duhul. Citeşte din Scripturi lecţia răscumpă- 
rării trupurilor şi a firii care suspină după răscumpărare prin 
tine, poporule, unealta Mea de la sfârşitul lucrării Mele. Vino, 
tată, să cinezi cu Mine! Vino, fiule, vino! Cum adică să vii? 
Vino întru nepătimire, poporul Meu, cu mic cu mare vino, ca 
să Mă frâng şi să stau cu tine la masă, întru Paşti nou. Paştele 
Meu cel nou în om este omul care după ce se uneşte cu Tru- 
pul şi Sângele Meu întru pocăinţă şi curăţire, acela nu mai 
păcătuieşte apoi. Asta înseamnă Paşti nou şi veşnic nou, cină 
şi Emaus veşnic, şi Dumnezeu odihnit în om şi văzut în om şi 
de om. 

Eu sunt un Dumnezeu cu mult mai mare decât ştii tu că 
sunt, că iată, tu eşti neputincios peste vreme, şi vremea dă să 
te strivească sub greutatea ei, dar Eu cu tine am lucrat mult şi 


am împlinit dorul Meu cel de şapte mii de ani, de atunci de 
când omul a căzut din grădina Mea. O, poporul Meu, numai 
într-un zbucium şi într-un oftat stau de atunci, şi te-am aştep- 
tat să te naşti din cuvânt, că era scris că te naşti. Şi am făcut 
legământ nou cu tine, ca să fac cu tine curăţenie de fărădele- 
gea de pe pământ, de păcatul cel din om. Of, şi încă of, păca- 
tul cel în afară de trup e şi el păcat, dar păcatul săvârşit înăun- 
trul trupului Mi-a luat Mie stăpânirea din om. 

Poporul Meu, ţine-te, tată, de urma fiilor grădinii Mele, 
să te înveţe mereu ce este iubirea, ca nu cumva tu să greşeşti 
când zici că iubeşti. învaţă-te ce e iubirea, ce e nepătimirea. 
învaţă-te cu Mine în tine, învaţă-te pe veci cu Mine, că am 
început sfârşitul lumii, şi cu tine am început. Eu M-am făcut 
una cu voi, duh şi trup. Trupul Meu vi-1 dau vouă, ca să fiţi 
ca Mine şi una cu Mine, şi să Mă odihnesc în voi. Fiule, 
dă-Mi şi tu trupul tău, că şi Eu ţi l-am dat pe al Meu. Dă-Mi-1 
să ţi-1 fac nestricăcios, aşa cum am lucrat cu Enoh, cu Ilie, cu 
loan. Dă-Mi trupul tău Mie, ca să sărbătoresc în tine, poporul 
Meu, fiul Meu. De când M-a păcălit Adam prin neascultare 
Eu nu M-am mai odihnit în om, dar a venit vremea Cuvântu- 
lui lui Dumnezeu, şi astăzi este vremea aceea, după cum este 
scris: «Astăzi dacă veţi auzi glasul Meu, nu vă învârtoşaţi ini- 
mile», şi iarăşi, este scris: «Fericiţi cei ce aud glasul Meu şi 
îl împlinesc pe el». 

Am scris patru ani de sărbătoare, patru ani de veac nou. 
Eu la Mine nu mai număr, dar numărăm pentru vremea omu- 
lui care este om şi nu este al lui Dumnezeu, căci cartea Mea 
este carte de judecată, şi cuvântul rostit este judecător peste 
cele săvârşite împotriva lui. 

Binecuvântare şi înfeciorire şi împruncire peste duhul 
şi peste trupul tău, Ierusalime, popor numit Israel! Eu voi 
merge cu tine pe drumul împlinirilor şi toate se vor împlini, 
după cum stau scrise. 

Verginica este piatră nouă de vreme nouă. Puneţi aici 
pe carte pecetea lui Verginica peste vremi, căci pecetea ei v-a 
dat-o vouă ca s-o puneţi peste vreme. Amin, amin, amin. 

9/22 iulie 1995 

Cuvântul Domnului către regele Mihai 

„ Vino pe punte, nu veni pe mare fără punte, că e furtună pe mare. “ 
Preoţii României o înmormântează de tot şi nu o învie. 

K glasul Meu peste grădină, ca să las în carte cu- 
vânt. Fiilor, fiilor, aduc la voi cuvânt, ca să-l 
scoateţi apoi din carte şi să-l trimiteţi celui ce rabdă şi suspină 
cu inima, că şi Eu, Domnul, suspin; suspin şi îl aştept ca 
să-Mi încep planul de înviere peste România. Staţi în porţi şi 
daţi fiinţă cuvântului Meu în carte. Eu, Domnul, cuvintez 
peste grădină. 

îmi îndrept cuvântul Meu după tine, unsul Meu, fiul 
Meu, fiu îndurerat. Vino, tată, la Mine, că iată ce grădină am 
pregătit pentru Mine şi pentru tine şi pentru cei ce ne iubesc. 
Pentru tine, tată, am lucrat, ca să ies înaintea ta cu grădina 
Mea curată şi sfântă şi ca să te întâmpin cu sfinţenia copiilor 
Mei. Vin înaintea ta. Pace ţie, şi vino, că te vreau după voia 
Mea. Nu e bine după voia Mea? Dar iată că altfel de voie nu 
te ajută să vii. Vino să fii cu planul Meu lângă tine! Vino, că 
oamenii au stricat orice cărăruţă, orice potecuţă! Vino pe 
calea Mea, că numai ea mai este cale de mers şi de venit! Am 
lucrat patruzeci de ani ca să-ţi gătesc calea. De patruzeci de 
ani îmi pregătesc un popor curat în România, cu care să-ţi 
începi lucrul tău cu Mine peste ea. Ţi-am binecuvântat întoar- 

cerea acasă, şi de mult ţi-am trimis-o, şi de mult te aştept. îţi 
întind, tată, puntea Mea, ca să treci marea şi să vii. Vino pe 
punte, nu veni pe mare fără punte, că e furtună pe mare. Vino, 
şi să nu-ţi mai trebuiască nimic, ca să-ţi pot Eu adăuga tot ce 
va trebui să ai. Dacă vii la ieslea Mea, Eu te ajut, şi vei vedea 
că te ajut să vii. Dar dacă vii pe altă cărare, Mă doare dacă vii 
aşa, şi vei vedea că Mă doare. Nu căuta prin oameni, că Eu 
n-am nădejde în oameni. Ajută-Mă să am nădejde în tine, şi 
vei vedea că oamenii vor avea apoi nădejde în Mine şi în tine, 
şi vom vindeca pe România, că e bolnavă, tată. 

O, fiule scump. România Mea şi a ta nu mai are bise- 
rică cu preoţi de ai Mei, şi are cu preoţi de ai ei. Preoţii ei Mi-o 
înmormântează de tot. Vino, tată, să stăm la sfat. Vino să ne 
aşezăm întru sfinţenie, că ai nevoie de putere cerească de data 
aceasta. Vino, fiule, la copiii Mei, că am pregătit acest loc 
sfânt ca să ies cu el înaintea ta. Nu veni la chemarea omului. 
Vino la strigătul Domnului tău Cel din cer, că iată, glasul Meu 
se poartă spre tine. Vino şi nu te teme, căci Moise era om şi 
el când Duhul Meu Cel Sfânt l-a chemat pe muntele Sinai ca 
să stau de vorbă cu el pentru poporul lui. Şi după aceea Moise 
s-a coborât sfânt de pe munte, şi îmbrăcat cu putere pentru 
poporul său. Tu trebuie să fii rege peste România Mea, căci 
România Mea este cea care face voia Mea, şi din cea micuţă 
la număr vom naşte din nou pe cea care nu voieşte acum să 
facă voia Mea. Eu sunt Cel ce am îngăduit să fii alungat în 
anul 1947, pentru că România luase drum fără Mine, iar Eu 
pe tine te vreau rege peste România Mea, şi să vii, tată, să lu- 
crăm duh nou de Românie nouă, şi ea va odrăsli de pe temelia 
aceasta, de pe piatra aceasta pe care stă scris «Cuvântul lui 
Dumnezeu» şi numele tău lângă Dumnezeu. 

E mult de când nu te-am mai mângâiat în durerea ta, că 
a Mea e mai grea, şi stau şi aştept şi Eu; ca şi tine stau şi aş- 
tept. Aştept credinţa ta şi fapta credinţei tale. Credinţa fără 
fapta ei nu are viaţă. Eu sunt. Vino spre Mine crezând, şi vei 
vedea că Eu sunt Cel ce vin înaintea ta. Eu din veci aşa lucrez. 
Aşa am lucrat şi cu Avraam, părintele credinţei. 

România s-a dat desfrâului, şi e împătimită mai rău ca 
în vremea robiei ei de până acum. Vreau să-i dau capul îna- 
poi, dar vreau Eu să i-1 dau. O, rege al României Mele, ascul- 
tă pe Domnul Dumnezeul tău, că nimeni nu este Dumnezeu 
afară de Mine. O, fiule scump. Eu nu lucrez pentru tine prin 
oamenii care nu împlinesc poruncile Mele în trupul lor. Nu te 
clătina, că iată, mâna Mea s-a întins să te treacă puntea spre 
acasă. Vino de mână cu Mine, că nu mai sunt cărări. Eu sunt 
Tatăl, Fiul şi Duhul Sfânt. Eu sunt cărarea. Eu voi merge cu 
cei tocmiţi în grădina Mea şi voi face din piatră ceară, şi ceara 
se va modela sub căldura şi sub bunătatea cuvântului Meu. 

Am dat cartea Mea poporului român, şi au luat-o şi cei 
ce stau mari peste ţara Mea şi au aflat din ea planul Meu cu 
România şi cu tine, unsul Meu. Eu numai cărări îţi fac, tată, 
dar fii credincios, că nimeni nu mai lucrează ca Mine pentru 
tine. Am întocmit tot ce ţi-am vestit că voi întocmi. Ţi-am fă- 
găduit că voi veni să te iau acasă. Vii, tată? Vino, şi nu te mai 
opri nici cu pasul, nici cu inima. Vino, şi vom lucra cu uşorul 
peste cei ce au aflat despre planul Meu cel ceresc peste Ro- 
mânia. Vino să te hrănesc cu cele sfinte şi curate şi să te fac 
tare prin puterea Mea şi să te încopilăreşti sub raza binecu- 
vântării Mele. Vino să vorbim despre cer şi despre pământ, 
despre viaţă fără de moarte. Vino, tată, că vreau să nu mai 
rostesc acest cuvânt, „ Vino!“. Trimite-Mi carte la ieslea Mea 
şi spune-Mi „Da“, şi Eu voi lucra pentru credinţa ta. Nu te 
clătina de clătinarea arhiereului Meu, şi adu-ţi aminte de Pe- 


tru, care de trei ori s-a lepădat de Mine, dar Eu i-am ştiut ini- 
ma lui Petru, aşa cum şi inima acestuia o ştiu. Nu te întrista. 
El va învia, şi Noi îl vom ierta şi vom uita toată durerea, toată 
despărţirea. 

O, fiule scump, îţi trimit pace, tată, pace sufletului tău 
durut. Pace ţie şi curaj ceresc şi credinţă din cer peste tine şi 
peste regina ta! Iată, Eu stau în poartă şi aştept. Fereşte-te de 
oameni îmbrăcaţi în haină de oaie, că nimeni nu mai ştie cum 
este o oaie. Ţine urma oilor Mele. Binecuvântată să-ţi fie că- 
rarea pe care ţi-o întind. Eu sunt cărarea ta. 

Pace ţie cu poporul Meu cel plin de har, că mult har şi 
dar am pus peste poporul Meu, pentru ca să ia de la Mine 
România şi să fac din ea poporul Meu. 

Pecetluiesc cărarea ta cu pecetea numelui Meu, în nu- 
mele Tatălui şi al Fiului şi al Sfântului Duh, şi îţi dau 
însoţitori pe arhanghelii Mihail şi Gavriil, care vor împlini 
porunca Mea. Amin, amin, amin. 

* 

P ecetea Mea cerească şi binecuvântarea Mea, a 
Tatălui şi a Fiului şi a Sfântului Duh, şi ţie, celui 
ce duci solia Mea spre rege (Mircea Ciobanii, n.r.). O, sufletul 
tău e cald, e subţirel, dar să înveţi de la Mine să te fereşti de 
omul care poartă haină peste haină, că Eu am avut o cămaşă 
şi atât, o singură cămaşă. 

Te binecuvintez şi te numesc aghiotantul Meu în misiu- 
ne cerească. Lucrează, tată, şi cugetă bătrâneşte şi foloseşte, 
fiule, prevederea, căci prevederea este duhul vederii înainte, 
care nu lasă pe om fără adăpostul cortului ceresc. învaţă să ai 
misiune cerească pe pământ, şi rămâi de partea Mea şi a lu- 
crului cel curat al Meu, căci duhul lui Lucifer a murdărit pe 
mulţi care par curaţi din faţă, şi tu ştii ce lucifer s-a ridicat 
să-Mi sufle în lumina lucrării Mele de nou Ierusalim peste 
România, şi unul ca acela îşi zice că Mă iubeşte pe Mine şi pe 
rege şi pe România, dar Eu îl am trecut în ceata lui Lucifer. 

învaţă de la Mine, fiule, învaţă lucrul mâinilor curate şi 
mergi, tată, cu mâinile curate spre unsul Meu Mihail şi tă- 
măduieşte-i usturimile inimii. Ia-Mă pe Mine, cum ştii tu că 
sunt, de aici, din grădina lucrării Mele, şi pune-Mă peste us- 
turimile celui scump şi iubit, care plânge în Egipt de dor. 

O, de mult, de mult umblu să te ocrotesc, că văd mereu 
duh făţarnic, care se apropie de tine ca să-l crezi că e duh ce- 
resc. Fiule, fiule, omul cu duh ceresc este omul care Mă lasă 
pe Mine să iau înfăţişare în el, şi prin care îmi împlinesc cele 
curate ale Mele, cele care au rod văzut. Aş voi să te ocrotesc 
cu ştirea ta, că tu eşti cu suflet de copil, şi ai nevoie de Tatăl 
Cel tare, ca să-ţi fie ocrotitor în lucrarea ta cu El. Dar cu El 
să lucrezi pe cât poţi, pe cât crezi în El, şi să crezi că Tatăl e 
mare, fiule. 

Du-te şi ia cu tine lucrul Meu şi deosebeşte lucrul Meu 
de lucrul care vine de la om, şi vei fi mare în lucru, şi vei fi 
aghiotant de nădejde pentru cele cereşti care se aşează peste 
România. 

Să nu foloseşti spărturi de zid, să nu foloseşti cărări 
străine pentru cel uns peste România. Să stai cu Mine în 
lucru, căci oamenii folosesc spărturi de zid. Tu eşti înţelept, 
şi îţi voi adăuga înţelepciune din cer, ca să-ţi pot vorbi în pil- 
de şi ca să înveţi lucrarea cea de taină, aşa cum Eu am învăţat 
pe poporul cuvântului Meu. 

Te învăluiesc cu ocrotire de îngeri. Te înmiresmez cu 
mireasmă de rai. Te cuprind în binecuvântare, ca să lucrezi 

cerului, căci planul Domnului plânge şi se zbuciumă să-şi 
afle împlinirea şi s-o nască din cer pe România. 

O, fiule, nu mai am inimi de ajuns de curate pentru 
rege şi pentru România, şi plâng că nu mai am. Dar vom avea, 
şi multe inimi îşi vor arăta pocăinţa, şi apoi iubirea, căci 
oamenii nu mai ştiu iubirea. Le voi ieşi în cale cu iubirea şi le 
voi da să guste din ea şi să-i cunoască fructul, căci iubirea, 
fiule, e cerul pe pământ. Iubirea Eu sunt. O, fiule, rămâi în 
iubire, şi prin ea să fii. Du-te, tată, şi lucrează cu credincioşie, 
că via Mea e în copt, şi puţini lucrători găsesc pe potriva Mea. 
Du-te la cel scump, că scumpă este plata suferinţei lui, şi iată, 
plata îi iese înainte şi toate vor veni spre pocăinţă, precum 
odinioară am lucrat plata lui Iosif cel vândut de fraţii săi. 

Pace ţie pe cale! Binecuvântate să-ţi fie intrările şi 
ieşirile, şi voiesc, tată, să te învăţ din cer şi să am în tine tron 
de odihnă. 

Pace ţie, şi ca Mine să lucrezi peste cel uns al Meu. 
Amin, amin, amin. 

9/22 iulie 1995 

Sărbătoarea sfântului prooroc Ilie 

Moartea va fi luată de pe pământ şi nu va mai fi. Ce înseamnă 
Scriptura: „Vor fi amândoi un singur trup". Această lucrare este 
Ilie. Lumea se va naşte din nou. 

B u vin pe nori şi cuvintez peste pământ. Eu sunt 
Dumnezeu Cuvântul. Amin, amin, amin. O, co- 
pii ai Ierusalimului, M-am coborât cu toată oastea cerească, şi 
din mijlocul slavei cuvintez peste voi. Când ploaia cade peste 
pământ, izvoarele ţin apă din destul, şi pământul înfloreşte de 
viaţă, dar când cămările ploii se închid, izvoarele dau să sece 
şi sânul lor se usucă. Aşa fac Eu cu tine, poporul Meu; te ţin 
la sân ca să mănânci şi să nu sece viaţa ta şi să nu se usuce 
mlădiţa ta. Ca un izvor curge glasul cuvântului Meu peste 
tine, şi te cresc cu mană din cer mai mult ca pe Israelul lui 
Moise. Cobor izvor de cuvânt din cer, ca să fac din tine izvor 
de cuvânt pe pământ, şi ca să bea din tine trecătorii şi să le fie 
sete de apa cea vie şi s-o caute, şi să crească cei ce beau. 
Israele, Israele, de aceea, tată, te-am născut Eu pe tine în 
vremea întoarcerii Mele, ca să vesteşti la lume întoarcerea 
Mea şi slava Mea şi împărăţia Mea. Să se uite omul la tine şi 
să te urmeze şi să bea din râul cuvântului Meu. Pace ţie, po- 
porul Meu! în numele Tatălui şi al Fiului şi al Sfântului Duh, 
îmi desfac sânul şi Mă apropii ca să-ţi dau să mănânci. Ia, 
tată, şi mănâncă. Ia, poporul Meu, ia de la Dumnezeu şi în- 
deletniceşte-te cu viaţa Mea în tine, cu Mine în tine, căci cine 
Mă are pe Mine întru sine, acela are viaţă în el; o, şi ce viaţă 
are în el! 

Omul lumii nu are viaţa Mea în el. Israele, Israele, 
învaţă-1 şi pe omul lumii ce înseamnă să aibă viaţă în el; 
învaţă-1 dacă poţi, şi Eu, tată, îţi voi plăti cu plată scumpă, 
fiule, dar să lucrezi atent, ca nu cumva să greşeşti, ca nu cum- 
va să iei să înveţi şi tu ceva de la omul lumii. Să nu înveţi lu- 
crarea lumii, că omul lumii nu are viaţă în el. Viaţa Eu sunt, 
şi cine nu Mă are pe Mine în el nu are viaţă în el. 

E Duhul Sfânt deasupra ta, poporul Meu. E Tatăl, Fiul 
şi Duhul Sfânt, şi se lucrează prin cuvânt, prin izvor de cu- 
vânt de Duh Sfânt, că am promis pe Duhul Sfânt că va veni 
şi va vesti toate câte vor fi de aşezat spre vedere între cer şi 
pământ. 

Mă uit peste lucrarea Mea din cer şi o văd în vremea 
lui Ahab când proorocul Meu Ilie a închis sânul cerului prin 


rugăciunea sa spre Do mn ul. Trei ani şi ceva n-a primit pă- 
mântul ploaie. Izvoarele secaseră, pământul îşi deschisese 
gura şi cerea apă. Crăpase pământul, fiilor, şi era cu guriţa 
deschisă spre Dumnezeu, dar îmi stătea în faţă rugăciunea lui 
Ilie şi îmi era mila legată sub cuvântul râvnei acestui slujitor 
ceresc pe pământ, că mai bună a fost râvna lui decât mila 
Mea. Ici colea mai avea apă câte un izvor. Şi de unde mai 
avea? Din mila Mea, tată. 

Fii atent, Israele, să ai izvor binecuvântat de Mine în 
ograda ta, că mare lucrare va fi cu izvorul tău. Fii atent, po- 
porul Meu, să Mă ai pe Mine în tine, că voi face cu tine lu- 
crare mare, fiule. Şi de ce voi face? Pentru că am rostit cuvânt 
că voi face, că poporul cel care a fost cu Mine şi a plecat din 
nou în lume, nu s-a mai gândit când a plecat că Eu voi împlini 
toate cele rostite şi că va fi greu de cel ce M-a lepădat pe 
Mine. Va zice că nu M-a lepădat, dar nu va avea dreptate în 
nici un fel, pentru că Eu sunt cuvântul şi Mă desăvârşesc, şi 
cei ce au plecat nu Mă aud. Aceia sunt departe de izvor şi nu 
Mă aud şi nu se hrănesc, iar izvorul care nu are apă, acela 
seacă, şi nu ştie cel ce a plecat ce înseamnă izvor secat; nu 
ştie bietul de el că izvorul Eu sunt, şi că dacă Eu nu intru în 
urechea şi în inima lui, el nu Mă are. Eu altă cărare pentru fiii 
acestei lucrări nu am, şi urechea este poarta de intrare a 
cuvântului. Numai cei ce stau la hrănit, numai aceia aud. Nu- 
mai izvoarele care primesc apă au apă. Celelalte seacă şi li se 
înfundă cursul izvorului. O, ce jale era în Israel când sânul 
cerului nu mai dădea ploaie! Abia, abia s-a întors Israel spre 
Mine, Domnul. Era legat de idoli, era cuprins de idoli şi de 
păcătoşenie şi nu mai putea să scape cu gândul spre Dumne- 
zeu. Era mort şi neputincios Israel, căci cel fără de Do mn ul e 
mort, şi cel fără de hrană e neputincios. Cel fără de Mine în 
el e mort, dar el nu zice că e mort. Dar am zis Eu, şi aşa am 
zis: «Cel ce nu mănâncă şi nu bea Trupul şi Sângele Meu, 
acela nu are viaţă în el». 

Eu am venit acum două mii de ani ca să dau viaţă omu- 
lui, dar Israel ce a făcut? M-a omorât şi n-a crezut că am 
înviat ca să creadă că Eu sunt Dumnezeul Cel promis. Ce a 
făcut, tată. Israel? A cumpărat pe bani străjerii care au stat la 
mormântul Meu de strajă şi le-a spus să spună că pe când ei 
dormeau, M-au furat ucenicii Mei. O, dacă era adevărat că 
M-au furat ucenicii pe când straja dormea, atunci straja tre- 
buia omorâtă pentru că a dormit în strajă. Fiilor, fiilor, mare a 
fost minciuna arhiereilor din vremea slavei Mele prin înviere. 
Mare a fost necredinţa lor, tot aşa de mare ca a arhiereilor de 
azi. Minciună cumpărată pe bani şi împrăştiată în lături, căci 
vestea aceasta a rămas până azi, cum că Eu am fost furat din 
mormânt de către ucenici. Până azi în Israel nu se crede că Eu 
am fost Dumnezeu şi că am înviat după ce M-am dat jertfa de 
răscumpărare pentru om. A avut putere cuvântul mincinos al 
arhiereilor, căci oamenii sunt cu mintea uşoară când nu au 
Duhul lui Dumnezeu. Israel nici nu avea de gând să creadă în 
Hristosul Cel trimis din cer, şi de aceea minciuna i-a cumpă- 
rat aşa de uşor. Până azi nu crede Israel, până azi el aşa ştie, 
el aşa crede, că M-au furat ucenicii pe când straja dormea. 
Dar Eu înviasem, şi mărturiile învierii Mele au vorbit mai 
mult decât minciuna lor, dar ei tot n-au voit să Mă primească 
de Dumnezeu. Am avut o mână de martori care au stat în 
apropierea Mea şi cărora M-am arătat înviat după înviere şi 
cu care am petrecut după înviere, şi Israel a ieşit mincinos, 
dar mândria lui Ta ţinut împotrivitor până azi. Iată şi azi. Azi 
te am pe tine, Israele de azi. Te-am avut aproape de minunea 
cuvântului Meu, te-am avut popor al întoarcerii Mele, căci 

M-am întors prin cuvânt şi lucrez aşa de minunat, tată, şi ca 
şi atunci nimeni nu crede, nimeni din biserică, şi arhiereii 
bisericii dau să mintă ca şi atunci. Dar Eu am ieşit ca şi atunci 
şi M-am arătat în cuvânt, iar cu tine, Israele, stau la masă de 
cină cerească şi îţi dau să mănânci înţelepciune din cer, şi tu 
Mă mărturiseşti, precum cei puţini care au fost cu Mine în 
vremea lucrului trupului Meu au mărturisit vremea Mea în 
trup şi slava Mea prin înviere. 

Poporul Meu, să ştii, tată, că te vei întâlni în curând cu 
cortul cel care M-a adăpostit pe Mine în vremea venirii Mele 
de azi. Te vei întâlni cu trâmbiţa Mea, şi o vei vedea în slavă 
mare dacă vei fi cu Mine şi credincios cu Mine. Cei ce s-au 
lepădat de lucrarea Mea, aceia s-au lepădat şi de trâmbiţa 
Mea, şi aceia n-o vor vedea. Poporul Meu, vei păţi ca Petru, 
lacov şi loan în ziua când Eu Mi-am schimbat faţa înaintea 
lor, că ei au văzut lângă Mine pe Moise şi pe Ilie. Aşa vei 
vedea tu slava Mea în curând, şi n-ai să ştii cine sunt Eu şi 
cine este trâmbiţa Mea, căci Verginica a fost cortul Meu pe 
pământ, trupul în care Eu M-am adăpostit înaintea ta. Şi va 
rămâne peste tine slavă mare, poporul Meu, şi lumea nu va 
pricepe iubirea Mea cea de peste tine. Dar mai am un picuţ de 
cernut, mai am câteva boabe de grâu seci, care nu vor putea 
să stea alături de slava Mea. Mai am un picuţ de curăţit la 
masa Mea, căci credincios la masa Mea este numai acela care 
crede împlinind toate cuvintele venite cu Mine, toată aşezarea 
cea de om edenic pe pământ nou. Omul cu viaţă de eden în el, 
acela este om nou, şi sub el se face pământ nou, şi el va lucra 
lucrare de pământ nou peste România. Amin. 

Ce păcat, măi Israele, ce păcat de fiul cel care a auzit 
şi a gustat din masa aceasta şi n-a stat până la împărţirea da- 
rurilor mesei! Ce păcat de cel ce a cunoscut acest sân şi n-a 
stat să mănânce pe veci din el! Ce păcat! Şi de ce spun aşa? 
Pentru că acesta e cel mai mare păcat. Şi de ce e cel mai mare 
păcat? Pentru că nu mai este cu ce să fie spălat, căci sulul se 
strânge, şi drumul se împătureşte, şi timpul se face sul, şi cel 
necredincios piere pe veci. Ce păcat de omul care se încântă 
cu bani, cu zile ca pe pământ, cu lăcomie de lucruri pămân- 
teşti! îl plâng pe omul cel fără Dumnezeu aşa cum se plânge 
un mort. Voi lua moartea de pe pământ, voi lua păcatele de pe 
pământ, le voi lua, ca să nu mai fie pe pământ, căci păcatele 
au adus moartea omului, şi vor plânge oamenii de dorul pă- 
catelor, de dorul desfătărilor şi al bucuriilor păcătoase, vor 
plânge oamenii de dorul morţii, şi moarte nu va mai fi. O voi 
lua şi o voi pedepsi la nefiinţă, pentru că aşa este scris în 
Scripturi, şi păcat nu va mai fi, şi va fi plata păcatului, pentru 
că aşa este scris în Scripturi, şi sunt adevărate Scripturile. 

Tu, poporul Meu, să crezi ce-ţi cuvintez Eu, că nu de 
azi îţi cuvintez. Eu de mult cuvintez, de şapte mii de ani cu- 
vintez, şi puţini au crezut, dar în curând nu va mai fi necre- 
dincios între cer şi pământ, căci se încheie aşteptarea, şi toate 
cele împlinite vor fi simţite şi cunoscute. Tu, poporul Meu, să 
fii poporul Meu, să fii, tată, poporul Meu şi fructul Meu cel 
aşteptat şi dorul Meu cel împlinit şi copilul Meu cel gătit de 
serbarea de sfârşit. Fiule, poporul Meu, dacă Eu acum te mint 
pe tine, să ştii că nici Scriptura n-ar face altceva, dar să ştii 
bine şi întărit să fii că nici Scriptura nu te minte nici atunci, 
nici acum, şi nici Eu, Care proaspăt stau cu tine şi mereu îţi 
amintesc de cele proorocite pentru vremea cea din urmă. 
Numai aşa ar fi să zici că Eu te mint azi, atunci când vei da 
să zici că Scriptura minte. N-am minţit nici ieri, nici azi, dar 
învaţă-te să ştii, tată, vremile şi să socoteşti bine drumul Meu 
cel de şapte mii de ani cu omul şi să înţelegi bine lucrarea 


Mea cea nevăzută, care încet, încet vine toată spre vedere sub 
ochii tăi. Lucrarea Mea cu tine este Ilie, fiule. Ilie este scris 
pentru pregătirea cărării Mele. Ilie se numeşte cel ce îmi pre- 
găteşte cărarea. 

Poporul Meu, ia, tată, în tine duhul şi puterea lui Ilie, 
râvna şi credinţa acestui slujitor ceresc între cer şi pământ, 
căci focul Duhului Sfânt te-a îmbrăcat pe tine cu foc mai mult 
ca pe Ilie, fiule. Ţi-am Scut cojoc care să te ocrotească şi să 
te îmbrace cu putere. Ia-1 pe tine, poporul Meu, şi desparte cu 
el apele cele tulburi ale lumii acesteia şi vino după Mine, că 
Eu vin în urma ta. Fii atent bine ce-ţi spun şi nu te sminti ce-ţi 
spun: vino, tată, după Mine, că Eu vin în urma ta. Ia-o tu 
înainte după Mine, că Eu vin în urma ta, fiindcă aşa este as- 
tăzi lucrarea lui Ilie: este să-Mi pregătească el calea, ca să vin 
pe ea. Tu eşti calea Mea. Aşează-te, poporul Meu, ca să-Mi fii 
cale de venire, şi apoi Eu vin. Eu pe tine te aştept ca să vin, 
căci tu eşti calea Mea, şi să vezi tu ce venire slăvită va fi să 
fie, că se va ţine lumea după tine ca după focul cel ce lumi- 
nează şi încălzeşte în vreme de întuneric şi de frig. Se va ţine 
lumea după tine ca după pâine, ca după apă, poporul Meu, şi 
se va sătura şi va vedea venirea Mea, şi se va deştepta cel ce 
este scris să se deştepte. Dar cel ce M-a cunoscut şi M-a pă- 
răsit, acela nu va mai avea atunci curaj să se apropie ca să că- 
lătorească cu Mine, că nu va avea putere să vină. Va voi să 
vină, dar putere nu va avea şi nu va veni, şi aşa va fi vădit cine 
a fost şi ce a făcut unul ca acela. De ce, tată, crezi tu că oftez 
Eu aşa de greu pentru cel ce s-a dezbrăcat de acest cojoc, de 
această lucrare de salvare? Iată, cel fără de cojocul acesta nu 
va avea cu ce să despartă apa ca să treacă, şi apa va fi mare şi 
nervoasă, şi pe apă nu vor fi salvatori, căci salvatorii sunt în- 
tru Mine, şi aceeaşi lucrare au. Mai fericit va fi acela care abia 
vine decât cel ce a fost şi s-a dus. Mai fericit va fi cel din 
lume care va trage în barca Mea, că acela vine crezând şi cu- 
vântând lucrul cel nou şi pe poporul cel nou. 

O, nu se mai vede drumul, nu se mai vede! Puhoi de 
duhuri rele zămislite de oameni, puhoi de duh întunecat a 
înceţoşat calea. Calea nu se mai vede, dar se va vedea lumina 
poporului Meu şi haina lui cea albă şi slava lui Dumnezeu 
deasupra. Atât va fi lumină, locul poporului Meu, pământul 
poporului Meu, pământul cel nou, care va odrăsli apoi şi va 
cuprinde în el toate cele lucrate întru început, şi atunci Adam 
şi Eva îşi vor sfârşi drumul întoarcerii acasă la Dumnezeu şi 
vor fi amândoi un singur trup. Amin. 

Israele, Israele, mare este această Scriptură: «Şi vor fi 
amândoi un singur trup, femeie şi bărbat». O, ce a făcut, tată, 
omul cu această Scriptură? A desfiinţat omul Scriptura 
aceasta şi a făcut el altceva. Plânge cerul şi plânge pământul 
cel ce fost făcut odată cu cerul, că omul a călcat în picioare 
cele create, cele curate. întreabă, poporul Meu, pe preoţii şi 
pe arhiereii şi pe teologii veacului acesta, şi să vezi tu ce-ţi 
spun ei de Scriptura aceasta care spune: «Şi vor fi amândoi un 
singur trup». Dar tu întoarce-te acolo, tată, acolo unde omul 
şi femeia erau amândoi un trup. Lasă-1 pe tatăl tău şi pe mama 
ta, lasă-i, că este scris să-i laşi, că tu nu eşti din sămânţa 
aceea. Lasă-i, şi ia cuvântul Meu de născător al tău. 

Fiilor, fiilor, când au păcătuit Adam şi Eva? Au păcă- 
tuit când nu mai erau amândoi un singur trup, că dacă ar fi ră- 
mas amândoi un singur trup, ar fi rămas în Domnul, ar fi gân- 
dit la fel amândoi, la fel ca Dumnezeu. Am voit să repar gre- 
şeala cea făcută de Eva, şi i-am spus lui Adam să se desfacă 
de Eva, ca să încep iar de acolo de unde încă nu era făcută 
Eva. I-am spus lui Adam să dea deoparte răul care se născuse 

în Eva, adică pe Eva. I-am spus că Eva va muri, că a dat naş- 
tere păcatului. I-am spus să nu se lase şi el spre moarte, şi că 
Eva va muri. Dar Adam n-a voit să se mai desprindă de Eva, 
şi a spus că dacă ea va muri, nici el nu voieşte altfel. 

Vezi tu, poporul Meu, de ce-ţi spun Eu, tată, să te 
desparţi de cel din casa ta care nu este cu Mine? Ca să te sal- 
vez, fiule, şi ca să fii tu apoi salvator şi nu pieritor. Fii un trup 
cu Mine, fiule, că nu mai ai, tată, cu cine să fii un trup, aşa 
cum spune Scriptura. Nu fă ce a făcut Adam, care n-a vrut să 
se despartă de Eva, care ascultase pe diavolul, cel ce dezbină 
pe om de Dumnezeu. Adam şi Eva au fost un singur trup atâta 
timp cât au ascultat de Făcătorul lor, şi ei erau desăvârşirea 
Domnului în om. Când femeia şi bărbatul sunt amândoi un 
singur trup, atunci ei nu păcătuiesc. Când femeia şi bărbatul 
se despart de taţii şi de mamele lor, atunci ei se nasc din Dum- 
nezeu şi se fac un singur trup, un singur Hristos în amândoi, 
şi se nasc din sămânţă nestricăcioasă, din Hristos, Cel Care l-a 
lucrat pe Adam dimpreună cu Tatăl. 

Iată, fiilor, lumea se va naşte din nou, lumea se va înnoi, 
după cum este scris. Lumea va lua înfăţişarea cea dintâi, cea 
de la facerea ei. Lumea cea văzută va fi cuprinsă iar în cea 
nevăzută, ca să se poată vedea cea nevăzută în cea văzută, lu- 
mea cea creată de Dumnezeu şi nu de om. Omul care s-a 
născut din om a intrat iar în pământ, şi iar va ieşi din pământ 
omul, ca şi la început, la cuvântul lui Dumnezeu, la lucrul 
mâinii lui Dumnezeu. Omul se va întocmi iar, din pământ. Tot 
omul care a ştiut pe Dumnezeu se va scula cu trup nestricăcios 
şi va sta înaintea Domnului. Omul lui Dumnezeu se va în- 
toarce în Eden. Scris este în Scripturi despre naşterea din nou 
a lumii, despre înnoirea lumii. Să nu te mai datini tu, poporul 
Meu, că mare lucrare este de la Dumnezeu prin tine, cel ce eşti 
azi în trup, cel ce eşti azi cu Dumnezeu şi care ai cojoc de la 
Dumnezeu. Te voi pune faţă în faţă cu Ilie proorocul, că se 
uneşte începutul cu sfârşitul, se unesc cele dintâi cu cele din 
urmă şi vom fi cu toţii un singur trup. Amin. 

Israele, Israele, ce înseamnă aceasta, un singur trup? în 
curând va fi să răspunzi ce este această Scriptură. Cine se 
lipeşte cu trupul unei desfrânate este un singur trup cu ea, căci 
zice Scriptura: «Vor fi amândoi un singur trup». Cine se 
lipeşte cu Hristos este un singur trup cu Hristos; tu şi cu El, 
un singur trup. Poporul Meu, vine vremea cea dintâi, vine ne- 
pătimirea pe pământ. Vine pe pământ omul cel ce nu păcătu- 
ieşte în trup. Vine Hristos, vine, fiilor, vine. Eu sunt Do mn ul 
lisus Hristos, şi M-am făcut un trup cu tine, poporul Meu. 
Cine este un trup cu Mine, acela nu poate să mai păcătuiască. 
Cine nu este un trup cu Mine, acela păcătuieşte, acela se face 
un trup cu păcatul. Ilie proorocul a avut nepătimire în trup, şi 
de aceea a avut atâta putere de cuvânt şi de faptă. Nu căuta, 
Israele, să-ţi dea trupul răspuns pentru ca să-ţi scape sufletul 
de osânda păcatului. Trupul nu păcătuieşte până nu-i dă min- 
tea zămislirea păcatului în trup. Fă-ţi mintea cer, ca să stea 
Dumnezeu în ea, fiule de la sfârşit, că tot cerul trebuie să co- 
boare în tine şi pe pământ prin tine. Cerul se sfârşeşte şi el, 
după cum este scris, şi va coborî peste tine când îşi va sfârşi 
locaşul şi aşteptarea; se va strânge sul şi ţi se va dărui ţie, fiu- 
le al lui Dumnezeu de la sfârşit. Eu vin cu norii, aşa este scris. 
Vin şi norii cu Mine, şi rămân şi ei cu Mine peste tine şi în 
tine. Şi de ce rămân şi norii cu tine? Ca să ai tu, fiule, cu ce 
te purta întru cele văzute; să te porţi ca Mine, pe nori şi cu 
norii. Dacă Eu vin, vin cu tot ce am, vin ca să te iau cu Mine, 
vin ca să Mă iei cu tine şi să stăm în faţa Tatălui cu această 
împărăţie de cer nou şi de pământ nou, aşa precum a fost la 


început. Cine a mai auzit să te încurce pe tine o împlinire mi- 
cuţă care-ţi stă la îndemână s-o împlineşti? Şi dacă nu vrei să 
împlineşti toată pregătirea, cine a mai pierdut vreodată ce ai 
pierde tu, fiule chemat şi ales ca să stai înaintea Mea la 
venirea Mea? Fii credincios, Israele, căci chemat şi ales dacă 
eşti, nu este de ajuns, tată. Credinţa te împlineşte, ea te face 
să te împlineşti. Fără ea nu faci tot ce este de făcut. De aceea 
am rostit Eu în vremea ta: «Credinţă ca a ta să nu se mai fi 
auzit prin veacuri». Pe cel cu inima curată care nu poate scă- 
pa şi care vrea cu Mine, pe acela îl scap Eu cu îngerii Mei, dar 
pe cel ce Mă ia în glumă pe Mine, pe acela îl las. «Unul va fi 
luat, şi altul va fi lăsat». Uită-te bine, că această proorocie se 
vede în lucrarea Mea. Cel ce va fi lăsat, acela este cel ce se 
lasă de lucrarea Mea, de cojocul cel dăruit de Mine vouă în 
vremea aceasta. Cel ce va fi luat este acela care merge cu 
Mine şi cu cuvântul Meu până la locul unde cerul şi pământul 
sunt unite spre aşteptarea celor ce vor încheia cu bine calea. 

Mergi, Israele, mergi! Mergi, tată, pe cale cu Mine, 
chiar dacă nu vezi cu ochii calea, că vine ziua să vadă lumea 
că tu ai calea Mea sub paşii tăi. Nu tu trebuie s-o vezi. Cel ne- 
credincios trebuie s-o vadă. Proorocul Elisei n-a văzut cu 
ochii oastea cerească, pregătită în luptă pentru el şi pentru 
scăparea lui, dar a văzut ucenicul său, Ghehazi, a văzut carele 
şi oastea cerească, a văzut la cererea lui Elisei către Domnul, 
şi a crezut ucenicul în cuvântul credinţei lui Elisei. 

Mergi, Israele, mergi! Mergi, poporul Meu, mergi, tată, 
pe calea Mea cu tine, că şi Eu merg pe calea ta cu Mine, şi 
iată, merg. Iar azi facem popas de cuvânt şi stăm la masă întru 
cină de Emaus, şi după ce mâncăm, din nou lucrăm ce avem 
de lucrat. Cu ce lucrăm noi, tată? Lucrăm cu mintea, cu ini- 
ma, cu fapta, cu pasul, cu toate mădularele duhovniceşti lu- 
crăm: cu credinţa, cu iubirea, cu răbdarea, cu pacea, cu vesti- 
rea cea nouă lucrăm, cu învierea, tată, lucrăm. Acum poposim 
şi mâncăm şi bem, şi apoi iar călătorim, şi puţinei mai călăto- 
rim, şi la capătul călătoriei e serbarea de sfârşit. 

Mergi, Israele, mergi, că dacă stai, nu mai mergi. 
Mergi, tată, că cine stă se pierde de pe drum, că drumul în ur- 
mă se face sul, nu rămâne întins drumul cel ce merge spre 
Domnul. în urmă se strânge, şi sulul este ţinut de îngeri în 
urma ta. Mergi, tată, cu bărbăţie, că un singur drum merge 
spre Domnul. Păzeşte-te, şi pe cărări lăturalnice să nu te abaţi, 
că drumul în urmă se face sul, şi rămâi pe cărări fără duh pe 
ele. Mergi, tată, mergi. Eu te aştept la izvor ca să-ţi dau să bei. 
Mergi, că iată ce fac: îţi ies înainte cu cofiţa şi îţi dau să bei. 
Mergi, fiule Israele, că asta îmi este dorinţa, şi vom fi amân- 
doi un singur trup, Eu şi cu tine. Mire şi mireasă, femeie şi 
bărbat, căci dintru Unul sunteţi toţi, fii ai lui Israel; o pâine, 
un trup sunteţi toţi, şi din aceeaşi pâine mâncaţi, şi vom fi me- 
reu un singur trup. Amin. 

Binecuvântată să fie cina Mea de azi cu tine, Ierusali- 
me, fiu iubit, şi să fii viu, poporul Meu. Să-ţi fie faţa îmbujo- 
rată de focul Duhului Sfânt, de iubirea focului ceresc. Să te 
binecuvinteze pe tine cerul şi pământul şi văzduhul şi apa şi 
tot ce este în calea Mea cu tine. Pe unde treci tu să rămână mi- 
reasmă de înviere. Pe unde calci tu să iasă morţii din mormin- 
te şi să cânte „Hristos a înviat! ca să audă Israel cel ce până 
azi este necredincios în învierea Mea. 

Mergi, Israele, mergi, poporul Meu, mergi, tată, cum a 
mers Israel cu Moise, dar mergi ascultător spre Canaan, şi 
intră viu în grădina cea cu lapte şi cu miere. 

Mergi, Israele, mergi. Mergi, tată, cum a mers Ilie 
proorocul, că el a mers plin de dor ca să se întâlnească cu Mi- 
ne, şi s-a întâlnit. 

Mergi, Israele, până la unirea cea văzută a cerului cu 
pământul, până acolo unde cele două lumi se fac una, căci 
peretele cel din mijloc se va da deoparte şi vom fi cu toţii un 
singur trup. 

Mergi şi iar mergi. Mergi, Israele, mergi, că mergi pe 
calea slavei Noului Ierusalim, şi ţi-am făcut paşaport de tre- 
cere prin barierele lumii, şi lumea te va cunoaşte pe tine de 
Ierusalim. 

Mergi, Israele cu nume nou, căci ţi-am cumpărat bilet 
de călătorie, şi toată lumea ştie cum te cheamă pe tine. 

Mergi, Israele, căci trâmbiţa Mea este pe fruntea ta cu 
numele ei, şi cetatea Noului Ierusalim s-a vestit pe pământ, şi 
se aşează pe pământ, şi după aceea o voi aşeza întru nestrică- 
ciune. Amin. 

Domnul Dumnezeul lui Israel a grăit poporului Său. 
Amin, amin, amin. 

20 iulie/2 august 1995 

Praznicul Schimbării la Faţă a Domnului 

Omul îndumnezeit vede slava Domnului. Slava Domnului în om 
este veşnicia şi fecioria. Vestirea unei noi împărăţii. 

E u sunt Cuvântul Care vine spre Israel, spre popo- 
rul Domnului. Amin. Eu de aceea M-am întrupat 
prin cuvânt. Eu de aceea Mă numesc Cuvântul, pentru că 
M-am întrupat prin cuvânt. Dumnezeu Cuvântul S-a întrupat 
şi S-a făcut trup înaintea oamenilor. Iată cum se face trup cu- 
vântul Meu, iată cum se face faptă cuvântul. Aşa s-a făcut 
cerul şi pământul, văzutele şi nevăzutele. Cuvântul cel ce ia 
trup prin împlinirea lui, aceasta este lucrarea lui Dumnezeu. 

Eu sunt Cuvântul Care vine spre Israel. Pace ţie, po- 
porul Meu! O, poporul Meu, poporul Meu, Eu trebuie să fiu 
cuvântul tău. 

Fiilor din grădina cuvântului Meu, iată, fiilor, vorbesc 
cu Israel. E serbare dumnezeiască, e praznicul serbării schim- 
bării la faţă a Domnului lui Israel. Am lăsat mărturia feţei 
Mele cea întru slavă celor trei martori aleşi dintre apostolii 
Mei cei de atunci. 

Pace ţie, Israele, că tu vei primi biruinţa Domnului cea 
de la sfârşit, fiindcă Eu voi arăta lumii slava Mea cea cu tine. 
Tu eşti trimisul Meu în lume, şi de aceea te-am făcut şi te-am 
numit popor al Domnului. 

O, Israele, Israele, ce zici tu, fiule, oare numai în ziua 
aceea de demult am avut Eu slava aceea? O, fiule Israele, sla- 
va aceea am avut-o mereu, mereu, în toată vremea trupului 
Meu, dar stătea sub acoperământul nevederii omului. Scris 
este că nu poate omul să vadă slava Mea şi să rămână viu. Ce 
înseamnă această Scriptură, fiule? Acest cuvânt este duhovni- 
cesc, căci a trebuit Dumnezeu să Se facă Om ca să Se poată 
arăta omului, ca să-l poată face Dumnezeu pe om, şi să vadă 
apoi slava Domnului omul cel îndumnezeit. Am venit prin 
cuvânt şi M-am făcut trup şi am îndumnezeit pe om prin 
cuvânt, şi după aceea M-am arătat omului. Iată ce taină fru- 
moasă, ce taină dumnezeiască, Israele, poporul Meu! 

O, Israele, Israele, ce taină mare te însoţeşte pe tine, 
tată, şi încă tu îţi mai pierzi timpul pentru cele neadevărate, 
fiule Israele, căci numai Eu sunt adevărat, Eu şi lucrările 
Mele între oameni. Lucrările omului sunt neadevărate. Lucră- 
rile omului neîndumnezeit sunt neadevărate, precum omul 
neîndumnezeit nu este om adevărat. Omul adevărat este omul 
cel îndumnezeit, şi pe tine, Israele, te însoţeşte taina cuvântu- 


lui Meu, Israele, om îndumnezeit de Dumnezeul tău. Ţi-am 
poruncit demult să deschizi ochii ca să vezi slava Mea care te 
însoţeşte. Ascultă, tată, de porunca Mea, măcar cu vederea 
ochiului minţii să vezi slava Mea şi să crezi în ea, că ea te 
însoţeşte. Să vezi tu, măi fiule Israele, câţi ostaşi cereşti, câte 
duhuri cereşti se poartă cu tine din loc în loc, din noapte în zi 
şi din zi în noapte. Ţi-am poruncit să deschizi ochii şi să vezi, 
dar dacă tu crezi în slava Mea care te însoţeşte şi dacă o simţi 
cu inima şi cu mintea, mai fericit, de o mie de ori mai fericit 
eşti tu decât toţi cei care au văzut slava feţei Mele. Adeseori 
Mi-am lăsat văzută slava ca să îndemn omul la credinţă. 
Adam auzea umbletul Meu prin grădina Edenului şi credea că 
Eu sunt. îmi auzea glasul, îmi auzea pasul şi treacătul Meu 
prin grădină. Aşa am voit Eu să Mă port cu omul, pe cât a 
putut omul purta, căci slava Mea este fără de cuvinte în 
măreţia ei, în puterea ei. De aceea este bine să trăiesc Eu în 
om şi să Mă slăvesc în el şi din el, că aşa am voit Eu să-Mi 
arăt lucrarea, dar mintea omului este slabă de tot şi nu-şi 
schimbă omul mintea. Dar tu, poporul Meu, să nu stai cu min- 
te de om, şi să ţi-o schimbi, tată, ca să ştii să pricepi slava 
Mea din tine. Cea mai mare slavă a lui Dumnezeu în om a 
fost veşnicia şi fecioria pe care o avea omul cel creat de Dum- 
nezeu. Şi dacă omul şi-a pierdut fecioria, curăţia lui Dum- 
nezeu în el, atunci a pierdut şi veşnicia. Dar vreau să-l răs- 
cumpăr pe om şi să-i dau înapoi darurile cele de la început, şi 
de două mii de ani lucrez, şi voiesc să sfârşesc lucrarea de 
răscumpărare a omului. 

Schimbă-ţi mintea, poporul Meu, căci tu eşti începă- 
tura Mea de la sfârşit cu care merg spre început ca să repar cu 
tine tot drumul omului şi să nu mai aibă omul drum apoi, şi 
să fiu Eu drumul omului, şi să fie omul drumul Meu cel veş- 
nic. Amin. 

Israele, Israele, nume binecuvântat pe pământ şi în cer! 
Tu nu trebuie să fii ţărână, fiule Israele. Tu să fii duh şi cuvânt 
să fii, copilul Meu, că dacă nu era omul ţărână, Eu nu trebuia 
să mai mor ca omul. Dar omul a rămas ţărână atâta vreme 
după ce a pierdut cerul prin neascultare! De aceea a trebuit să 
mor Eu ca omul. Dar pentru tine, poporul Meu, nu vreau, tată, 
să mai mor, şi vreau să înviez în tine, şi tu să fii duh, că tu nu 
trebuie să fii ţărână, Israele, omul Meu cel nou. Omul cel nou 
a răsărit pe pământ, a răsărit din ţărână. Iată de ce ţi-am spus 
Eu ţie, poporul Meu, să mănânci Paşti nou; de aceea, ca să fii 
omul cel nou, aşteptat de toţi cei care s-au întors în ţărână. Tu 
să nu fii ţărână. Tu să fii omul cel nou, din duh, nu din ţărână, 
căci ţărâna la ţărână trage. Israele, Israele, să tragem ţărâna la 
duh şi să facem din ea duh, precum am făcut Eu la început de 
i-am dat duh de viaţă veşnică, dar ea a tras la ţărână. 

Israele, Israele, să nu mai ai pe tine ţărână nici cât un 
vârf de ac, că tu eşti omul cel nou, care mănânci Paşti nou; 
om curat şi Paşti curat, cină curată, lucrată de mâini şi de tru- 
puri curate. 

Nu mai lua, Israele, Paşti din mâna preotului care are 
femeie, că tu eşti omul Paştelui cel nou. Nu te mai întoarce 
spre ţărână, fiule, că ţi-am ursit viaţă fără de moarte, dar stai 
întru cină de Paşti nou şi de om nou. Mai am un pic şi rup din 
pom şi îţi voi întinde să iei din grădină, dar mâna care se va 
întinde să ia va fi duh, nu va fi ţărână. Nu mai sta întru ţărână, 
Israele. îmbracă-te cu lucrarea Duhului Sfânt şi fă-te cuvânt, 
fiule, aşa cum s-a făcut apostolul Pavel, că el te aşteaptă să-i 
dai şi lui cămaşa cea pentru Paşti nou şi veşnic. Tu eşti pilda 
lui Prâslea cel voinic. Tu eşti cel mic care ai mărul de aur, 
păstrat şi nejefuit de hoţi. Să stai treaz, Israele, copil de la 

sfârşit, că mărul trebuie vegheat, şi va fi să mănânci din el cu 
împăratul cerului şi al pământului, cu împăratul Cel văzut, cu 
Mine, Domnul tău, poporul Meu, cu Mine la masă, întru slavă 
văzută. Fiii ţărânei nu sunt fiii Paştelui cel nou, că ei întind 
mână de ţărână când dau să ia de pe masă, şi fac din Dum- 
nezeu ţărână fiii ţărânei. Mă fac ţărână, una cu ţărâna lor, şi 
nu se fac duh fiii ţărânei, şi nu se schimbă la faţă şi la inimă 
fiii pământului. 

E sărbătoare de schimbare la faţă, şi am coborât pentru 
Israel. Te binecuvintez, Israele, poporul Meu. Tu eşti partea 
Mea, tu eşti moştenirea Mea, şi de aceea trebuie să fii Duhul 
Meu. Toate neamurile au îngeri moştenitori după împărţirea 
hotarelor neamurilor, dar partea Mea de moştenire eşti tu, 
Israele, nume sfânt. Tu eşti moştenirea Mea, dar să fii. Amin. 
Să fii în veci moştenirea Mea, căci te aşteaptă tot numărul stră- 
moşilor tăi cei după duh, cei care sunt cu duhul; te aşteaptă să 
intre şi ei cu trupul şi cu duhul în moştenirea Mea şi a ta. 

Ne vom strânge în curând pentru serbare nouă pe dea- 
lul cuvântului Meu, în cetatea cuvântului Meu, căci cetatea 
aceasta va străluci de slava Mea între cer şi pământ şi va fi 
Ierusalim ceresc, aşezat pe pământ nou, care va purta pe el 
om nou şi Paşti nou. Amin. 

Binecuvântat să fii de Dumnezeul tău, Israele. Binecu- 
vântate să-ţi fie sărbătorile cele cu cerul. Toţi cei care ştiu de 
tine că eşti poporul Meu, să vină să te vadă, tată, lângă slava 
Mea. 

Pace ţie, poporul Meu, şi îngeri păzitori să stea de ve- 
ghe la hotarele tale şi peste tine şi cu tine. învaţă bine ce este 
ţărână şi ce este Duh Sfânt, şi să fii popor al cuvântului Meu. 
Pace ţie, Israele, şi duh de sănătate şi de ocrotire şi de iubire 
şi de veşnicie de la Domnul Dumnezeul tău! Pace ţie, Ierusa- 
lime nou! Amin, amin, amin. 

Pentru fiii din grădină las un pic de cuvânt, ca să le 
dăruiesc încă îngeri păzitori şi sfinţi întăritori. Măi copii. Eu 
am fost trimis de Tatăl la oameni pe pământ ca să fac lucrarea 
Tatălui, iar voi aţi fost trimişi de Mine la oameni pe pământ 
şi aţi semănat sămânţa cea de la sfârşit. Eram dator celor la 
care v-am trimis şi M-am dus cu voi acolo să le dau vestea 
cea de scăpare. M-am dus, că am avut cu cine, că la ei eram 
dator. Dar acum, tată, fiţi liniştiţi în grădiniţa Mea, şi vă dau 
îngeri păzitori mai mulţi, ca să vă fie vouă mângâiere duhul 
îngerilor, şi vă dau, tată, sănătate, că am nevoie de voi sănă- 
toşi şi plini de pace. Voi cu Mine să nu vă temeţi. Voi cu Mi- 
ne să nu vă aplecaţi gândul la nici un fel de rău, căci răul nu 
are ce căuta la voi. Eu, Domnul, vă dau vouă sănătate de duh 
şi de trup, dar fiţi veghetori peste acest dar dat vouă de la 
Mine. Copiii Mei trebuie să aibă grijă de sănătatea lor, şi Eu 
v-am învăţat pe voi toate lucrurile, tată. 

Fiule Emilian, să fii, tată, sănătos şi tare şi cu duhul şi 
cu trupul, tare în Domnul, tare în cele sfinte şi cereşti în gră- 
dina Mea, care va cuprinde pământul ca să-l facă nou, fiule, 
îi dau sănătate şi acestei copile, îi dau, tată, şi o port cu mare 
grijă de mânuţă, ca să stea ea de mână cu Mine şi cu cerul şi 
cu voi. Ea este sănătoasă, dar are mici neputinţe, aşa cum am 
avut şi Eu. Durerile duhovniceşti sunt neputinţele voastre, dar 
pe toate Eu le vindec mereu şi le dau de lângă voi. 

Fiilor, vă dau încă îngeri păzitori, ca să lucreze ei cu 
paza şi cu veghea, iar voi să lucraţi cu Mine cele ce sunt de 
lucrat. Vă dau sănătate, fiilor, vă vindec de tot ce vă doare, ca 
să nu vă mai doară. Să vă doară de ieşirea la capăt a lucrului 
lui Dumnezeu cu voi, şi să-l lucraţi cu pace şi cu îndumnezei- 
re în voi. Voiesc să vadă oamenii în voi om îndumnezeit, 


omul cel aşteptat. Voi sunteţi ţara Mea cea tară de hotare, ţara 
Mea de sfinţiţi, peste care Eu am moştenire. 

Fiilor, fiilor, pace vouă, tată! Iubiţi rugăciunea mai 
presus de orice mişcare. Iubiţi adevărul, fiilor, şi mâncaţi-1 cu 
linguriţa mai mult decât pe orice merinde. Adevărul să fie 
mereu pe masa voastră spre hrana voastră. Iubiţi sănătatea de 
duh şi de trup. Vă mângâi şi vă întăresc şi vă binecuvintez şi 
vă înveşnicesc mereu prin cuvântul Meu, şi vă îmbrac cu via- 
ţă fără de moarte, căci voi sunteţi moştenirea Mea. Amin. 
Aveţi grijă de Israel, să fie moştenirea Mea Israel. Aveţi grijă 
de ogor, tată. 

Iliuţă, copilul Meu, aveţi grijă de cele duhovniceşti, iar 
cele de trebuinţă vi se vor adăuga vouă. Ai grijă de iubirea 
Mea din tine, că fără ea trage din greu carul cu boi în care este 
lucrarea Mea. Tu trebuie să fii oglindă de iubire şi de veghe 
cerească, şi toată lucrarea Mea merge cu bine când tu îm- 
plineşti pe Domnul în tine. Ai grijă, tată, de mersul cel bun al 
carului cel de foc pe care se poartă lucrarea Mea între cer şi 
pământ. Mănâncă, tată, cu linguriţa adevărul Meu, şi staţi la 
masa adevărului şi turnaţi în blid cuvântul adevărului, care vă 
face vii şi veşnic vii. 

Nicuşor, copilul Meu, dă drumul cuvântului Meu, dă-i 
grai din tine, că asta e lucrarea care vă cuprinde în ea. Toţi să 
fiţi cuvânt, toţi, tată, dar voi, cei din faţă, să fiţi cuvânt înain- 
tea Cuvântului. Pace vouă, copilaşi iubiţi de Dumnezeu! Ver- 
ginica vă umple de sănătate de la Mine. Ea vă poartă în sân, 
tată, şi nici un rău nu vă ajunge pe voi. Eu vă port în palmă, 
şi aşa voi fi cu voi înaintea Tatălui. Măicuţa Mea vă iubeşte 
şi vă ocroteşte cu mare ocrotire. 

Pace vouă! Eu sunt în voi şi cu voi. Amin, amin, amin. 

6/19 august 1995 

Praznicul Adormirii Maicii Domnului 

Iubirea s-a făcut cuvânt peste România. Omul trebuie înfiat de 
iubire. Lucrarea Fiului în cele şapte veacuri pentru răscumpărarea 
omului. Fiul lui Dumnezeu S-a făcut Fiul Omului ca să-l facă pe om 
fiu al lui Dumnezeu. Biserica îşi doarme somnul ei. Cuvântul este 
pâine din cer. 

I ubirea coboară din cer pe pământ. Amin. Iubirea 
s-a făcut cuvânt şi s-a aşternut peste România şi 
grăieşte şi se împlineşte glasul şi cuvântul Iubirii. Iubirea co- 
boară şi cuvintează. Dumnezeu este iubirea. Amin. Dumne- 
zeu cuvintează în România. Cuvintează Domnul peste popo- 
rul cuvântului Său. Cuvânt de iubire cuvintează Dumnezeu. 

Pace ţie, poporul Meu cel născut din cuvânt, şi voiesc 
prin tine să nasc pe toată România prin cuvântul Meu, şi vo- 
iesc s-o nasc din iubire, ca să fie ea iubire înaintea Mea. Pa- 
ce ţie, poporul Meu, că s-a dus vestea până la toate marginile 
că Dumnezeu grăieşte din cer cu tine, că stă Domnul deasupra 
ta şi grăieşte cuvântul Său peste tine. Am făcut din tine poar- 
tă, poporul Meu, poartă prin care intră cuvântul Meu la oa- 
meni. Pace ţie, popor binecuvântat! Pace şi celor ce te iubesc 
pe tine, celor care cred în Mine prin tine, prin cuvântul Meu 
dat de tine oamenilor. 

O, câtă iubire am pus pentru oameni! căci omul a căzut 
din veşnicie şi din feciorie. De ce, tată, n-a înţeles omul câtă 
iubire am pus Eu pentru om? Mai întâi am creat toate frumu- 
seţile, tot ce poate fi mai frumos şi mai fericit, şi apoi M-am 
aşezat şi am lucrat cu mâna pe om, ca să am cui să-i dau tot 
ce am creat. O, câtă durere M-a cuprins pe Mine, Tatăl, Fiul 
şi Duhul Sfânt! Câtă suferinţă pe Mine când am văzut pe om 




822 


Cuvântul lui Dumnezeu 


că a căzut din binele cel ceresc! O, poporul Meu, câtă iubire 
am amestecat cu durerea Mea şi cât am suferit iubind, iubind 
şi aşteptând să-l văd din nou pe om lângă Dumnezeu! Am 
lucrat apoi cinci mii de ani ca să repar pe cele stricate de om. 
M-am sălăşluit prin cuvânt în prooroci şi am lăsat ungerea 
Mea între oameni, căci proorocii şi unşii Mei au lucrat cu 
cuvântul Meu în ei cinci mii de ani, poporul Meu. La început 
am lucrat cinci zile, şi a şasea zi l-am făcut pe om ca să-i dau 
cele ce le lucrasem timp de cinci zile, şi omul le-a strivit pe 
toate, a strivit viaţa cea veşnică a celor create de Mine. Am 
lucrat apoi cinci mii de ani ca să-l sui pe om din nou la veş- 
nicie, iar în a şasea mie de ani am lucrat om nou. O, poporul 
Meu, cum am făcut Eu aceasta? Iată, Eu am fost Omul, că 
M-am făcut Eu Fiul Omului în a şasea mie de ani. M-am făcut 
Om ca să ştie omul cum trebuia să fie, cum trebuia să se în- 
mulţească şi cum trebuia să lucreze înaintea lui Dumnezeu. Şi 
iată, în a şaptea mie de ani Eu sunt cu cuvântul peste pământ, 
şi nimeni nu e pregătit pentru această iubire, pentru această 
coborâre de iubire. 

Iubirea a venit pe pământ, şi omul nu cunoaşte ce este 
înţelepciunea. Iubirea îl strigă pe om. Omule, unde eşti? O, 
te-ai ascuns, te-ai ascuns că eşti gol. De şapte mii de ani um- 
bli gol. Omul născut din om este gol, este golaş. Gol se naşte 
din om, gol se duce înapoi, şi iată. Iubirea îl strigă pe om să 
nu se mai ducă înapoi. Să se scoale, să se acopere şi să mear- 
gă înainte, căci înaintea lui aşteaptă Iubirea. Omule născut 
din om, te aşteaptă Iubirea ca să te naşti din ea şi să cunoşti 
apoi ce este înţelepciunea, căci înţelepciunea este duh iubitor 
de oameni. 

Poporul Meu, intru, tată, pe porţi ca să strig omul. Po- 
porul Meu, copilul Meu, stai în poartă şi dă fiinţă cuvântului 
care strigă la om. Eu sunt Cuvântul. Eu, Domnul Iisus Hris- 
tos. Mă numesc Cuvântul lui Dumnezeu, Dumnezeu din 
Dumnezeu, Dumnezeu de la Dumnezeu venit între oameni. 
La început l-am avut pe Israel de popor, şi vorbeam deasupra 
lui, şi Moise Mă auzea şi lucra ca să-i dau lui Israel veşnicia 
şi fecioria şi Canaanul, şi n-a vrut nici atunci omul să se în- 
toarcă în Dumnezeu. La sfârşit am iarăşi pe Israel, şi l-am nu- 
mit român pe Israel. Israel înseamnă popor al Domnului. Is- 
rael este numele poporului Domnului. O, Israele român, la 
sfârşit, iată, te-am făcut pe tine popor al Meu şi te-am numit 
român, Israele nou ales, şi ţi-am spus: «Pace ţie!». Israele, 
Israele, Domnul Dumnezeu te strigă să te faci popor al ferici- 
rii cereşti. Israele român, te strigă Făcătorul tău, că iată, am 
născut în tine cuvântul Meu, şi îl nasc mereu, că mereu Mă 
fac cuvânt înaintea ta şi te chem să mergi înainte şi să nu te 
mai întorci înapoi. Priveşte, Israele, cum îmi pasc Eu oile 
născute din cuvântul Meu cel nou, şi ţine, tată, urma oilor 
Mele, că am pus turma Mea înaintea ta, şi Eu sunt Păstorul şi 
învăţătorul. Ţine, Israele, urma oilor Mele şi mănâncă şi tu, 
ca să te faci măricel la înţelepciune şi să înveţi lecţia împără- 
ţiei cerurilor pe pământ şi să te faci zidar, fiule român, zidar 
de împărăţie cerească între cer şi pământ. Cele ce a zidit omul 
şapte mii de ani nu sunt bune, tată. Sunt bune numai cele fă- 
cute de Dumnezeu. Vino în lucrare de zidărie cerească pe pă- 
mânt! Vino, omule român, vino, tată, că românul este poporul 
cel ales la sfârşit. Vino să zidim împărăţia cerurilor, că aşa am 
făcut şi cu Adam. L-am făcut ca să zidească împărăţia ceru- 
rilor, şi el şi-a zidit neascultare. Prima piatră a fost neascul- 
tarea, şi pe ea se zideşte tot ce se zideşte de şapte mii de ani. 
Şi ce s-a zidit pe ea? S-a zidit pofta pe ea, şi pofta a zămislit 
şi s-a făcut păcat, şi păcatul l-a învinuit pe om şi stă împotriva 


lui de şapte veacuri. Dar Eu am făcut în al şaselea veac o lu- 
crare mare, rostită de Mine prin prooroci. Am venit şi M-am 
însămânţat în Fecioară, şi sămânţa Eu am fost, Eu, venit din 
cer; şi M-am înfiinţat Om în Fecioară şi M-am născut prunc 
şi am crescut Om desăvârşit, şi apoi cu multă iubire M-am 
aşezat să gust moartea ca un om şi să frâng puterea ei prin 
învierea Mea din moarte. 

Poporul Meu, poporul Meu, cine poate înţelege ce am 
făcut Eu în al şaselea veac? L-am făcut pe Omul Cel nou, năs- 
cut şi nu făcut. Am făcut lucrarea de naştere a Omului Cel 
nou. Am coborât din cer între oameni, aşa cum trebuia să-l 
nasc Eu pe fiecare om din Mine; din Mine, nu din om; din 
Mine prin om, prin lucrul mâinilor lui Dumnezeu. Omul cel 
dintâi a fost lucrul mâinilor lui Dumnezeu, şi tot aşa voiesc să 
fac lucrare şi la sfârşit. La început a fost facere de om, facere 
lucrată, iar la sfârşit este naştere de om, naştere prin cuvânt, 
nu prin om; naştere din cer pe pământ, după cum este scris: 
«Cine nu se naşte de sus, din cer, nu poate intra cu împărăţia 
lui Dumnezeu». 

Israele, Israele, scumpul Meu popor, am lăsat prin 
Scripturi cuvânt şi am zis despre naşterea din nou a lumii, 
despre înnoirea lumii am profeţit. O, poporul Meu, am în- 
cheiat şi al şaptelea veac, şi am păşit pas de veac nou, şi cine, 
tată, mai înţelege Scripturile? Cine mai aşteaptă naşterea din 
nou a lumii, aşa cum Eu am proorocit în Scripturi? Am trimis 
pe înger şi am cerut-o pe Fecioară ca să Mă însămânţez în ea, 
şi ea M-a primit. Prin ce M-a primit? Prin cuvântul ei M-a 
primit, şi a spus: «Iată roaba Domnului», şi în clipa aceea 
Cuvântul S-a zămislit şi a crescut şi S-a născut; prin uşă în- 
chisă S-a născut, căci uşa aceasta a rămas neumblată, şi 
Fecioara a rămas fecioară. Iată, aşa a lucrat Dumnezeu, Cel 
ce a făcut cerul şi pământul şi pe om. A lucrat Dumnezeu naş- 
tere din Fecioară şi n-a stricat fecioria prin naştere, dar omul 
nu mai are înţelepciune. 

O, poporul Meu, sunt cu tine în serbare cerească pe 
pământ şi serbăm pe Fecioara mamă. E bucuria cerului cu 
tine în serbare. E Fecioara mama Mea serbată de poporul cel 
ales la sfârşit. 

Bucură-te, mamă Fecioară, bucură-te lângă poporul cel 
nou şi ajută-1 pe cel mic, aşa cum M-ai ajutat pe Mine în vre- 
mea prunciei şi a copilăriei, până la desăvârşirea cea deplină. 
Ajută-1 pe cel mic, înfaşă-1, hrăneşte-1 şi creşte-1 fuguţa pe cel 
mititel, pe cel născut din Dumnezeu prin cuvânt, căci cine 
este născut din Dumnezeu, acela este cuprins de împărăţia lui 
Dumnezeu. Bucură-te, mamă Fecioară, şi învaţă-1 pe cel mic 
nădejdea în cele făgăduite de Tatăl, Fiul şi Duhul Sfânt, nă- 
dejdea în înnoirea lumii. Amin. 

O, câtă iubire am pus Eu pentru om! Eu, Fiul lui Dum- 
nezeu, M-am făcut Fiul Omului ca să-l fac pe om fiu al lui 
Dumnezeu, născut din Fiul lui Dumnezeu. 

Omule, unde eşti? Auzi tu glasul Meu? O, te-ai ascuns, 
că eşti gol! De şapte mii de ani eşti gol. Iată, cuvântul Meu 
suflă peste tine. Ia din Duhul Meu şi lasă-te născut din Duhul 
Sfânt şi stai înfăşat cu Duhul lui Dumnezeu, că Eu te numesc 
fiu. Omule, te iubesc şi te strig. Te strigă Iubirea. E lungă du- 
rerea iubirii, e lungă de şapte mii de ani. Omule, lucrarea Mea, 
am coborât din cer după tine, am coborât în acest sătuţ şi 
Mi-am făcut în el staul de cuvânt şi cale spre oameni. Am fă- 
cut grădină de rai, şi Mă port deasupra ei şi cuvintez cuvânt de 
înnoire a lumii şi strig omul să se înveşnicească, să se în- 
feciorească şi să se lase cuprins de viaţă fără de moarte. Amin. 

Omule, fruct al păcatului, vino, tată, spre îndumne- 
zeire, căci Cuvântul a venit să te nască din El şi să fii apoi viu. 




Anul 1995 


823 


Omule, ia din fructul vieţii şi te umple de viaţă, că Eu sunt 
calea, adevărul şi viaţa. Amin. 

Ce cale ţi-ai ales tu, omule scump? Că scump a fost, 
tată, preţul pe care l-am dat ca să te răscumpăr de pe calea pe 
care ţi-ai ales-o. A murit Dumnezeu pentru tine, şi apoi a în- 
viat şi a zis: «Eu sunt calea, adevărul şi viaţa». 

O, poporul Meu, Eu sunt cărarea, Israele român, şi M-am 
dat ţie ca să ai cărare şi ca să mergi pe ea. îngrijeşte-ţi mersul 
şi te cercetează şi te aşează pe cărare, fiule. 

Omul trebuie înfiat de iubire. Omul trebuie să aibă iu- 
birea de mamă. Omul trebuie să se facă prunc la sânul iubirii 
şi să-i zică mamă. Omul trebuie să fie fruct al iubirii. 

Omule, fruct al păcatului, lasă-te născut din iubire, din 
cuvântul ei. Ea te aşteaptă ca să te hrănească cu fructul ei. Iu- 
birea este viaţă fără de moarte. Iubirea este Dumnezeu. Dum- 
nezeu este iubirea, şi omul va fi om nou, om după chipul şi 
asemănarea lui Dumnezeu. Aşa este lucrarea pentru naşterea 
din nou a lumii, şi iată, înţelepciunea cea din cer grăieşte 
peste pământ şi se aşează peste oameni ca să înnoiască lumea, 
după cum este scris în Scripturi. De patruzeci de ani cobor şi 
Mă fac cuvânt şi Mă fac cărare de coborâre la om, cărare de 
urcare a omului la Mine. 

M-am făcut cunoscut oamenilor bisericii de azi, şi nu 
M-au primit şi n-au cunoscut Duhul lui Dumnezeu, Care gră- 
ieşte la sfârşit, şi n-au luat mângâierea Duhului Sfânt în bise- 
rica lor. Au pus din nou Cuvântul sub lege şi sub judecată, aşa 
cum a fost acum două mii de ani. Oamenii bisericii zic că au 
şcoală, zic că au cunoştinţă. De unde au cunoştinţă? O, şi 
Pavel, apostolul Meu, avea cunoştinţă şi şcoală învăţată pe 
pământ, dar până ce Eu nu am orbit cunoştinţa lui, n-am putut 
să-l folosesc ca unealtă a cuvântului Meu, n-am putut, aşa 
cum nici azi nu pot cu omul bisericii. Biserica are treburile ei, 
nu are timp de Cuvântul Care vine din cer de la Dumnezeu. 
Cuvântul vine, Cuvântul a venit, după cum a fost scris în 
Scripturi, dar biserica I-a frânt calea. Cuvântul lui Dumnezeu 
a venit şi Şi-a făcut popor, şi are popor, şi are biserică, şi are 
iesle şi Se naşte în ea Cuvântul lui Dumnezeu. Cuvântul este 
Tatăl, Fiul şi Duhul Sfânt. 

O, popor al Cuvântului, o, biserică a lui Iisus Hristos, 
Ierusalime, Ierusalime nou, întocmit de Dumnezeu! Ia, tată, şi 
mănâncă tu cuvânt, că biserica din lume s-a culcat, şi nu se 
mai scoală ca să mănânce. Biserica doarme somnul ei, şi nu 
se trezeşte din somnul ei. Am trezit-o ca să-Mi audă cuvântul, 
şi s-a culcat iar, şi nu se scoală ca să stea înaintea Mea. Cine 
slujeşte păcatului, acela nu înţelege pe Dumnezeu, acela are 
de tată păcatul, acela nu are timp de Dumnezeu. Dar omul 
care slujeşte poruncile lui Dumnezeu, acela are cunoştinţă, 
are duh treaz şi este fiu al iubirii, fiu al lui Dumnezeu, căci 
scris este în Scripturi: «Celor ce cred în El şi celor câţi L-au 
primit le-a dat putere să se facă fii ai lui Dumnezeu, care nu 
din sânge, nu din poftă trupească şi bărbătească, ci de la 
Dumnezeu s-au născut». 

Iubirea coboară din cer pe pământ. Iubirea S-a făcut 
cuvânt şi Se aşterne peste România. Pace ţie, Românie, că ai 
în tine poporul cuvântului Meu! Pace ţie, că voiesc să te îm- 
brac mireasă, să te nasc din cer şi să te iau de mireasă, să te 
înfecioresc şi să te înveşnicesc, să-ţi dau ţie darurile pe care 
omul le-a pierdut de la început. Când Adam a avut din nou un 
fiu în locul celui ucis, a zis Adam: «Iată om după chipul şi 
asemănarea mea», şi din acel fiu s-a înmulţit omul pe pământ 
după chipul şi asemănarea lui Adam, după cum este scris. 
Adam a fost făcut de Dumnezeu după chipul şi asemănarea 
lui Dumnezeu, dar când omul s-a născut apoi din om, a fost 


după chipul şi asemănarea lui Adam. Omul născut din păcate 
trebuie să se lase născut din cer, din Dumnezeu, din iubirea 
lui Dumnezeu pentru om. 

Poporul Meu, să fii iubire, fiule, şi să se nască din tine 
fii ai iubirii. Poporul Meu, să fii făclie, tată, şi să se poarte 
după tine spre Mine toţi cei care vor crede în venirea Mea şi 
în naşterea cea de sus. Poporul Meu, să fii cărare pentru omul 
din lume, că lumea a ajuns la sfârşit. Poporul Meu, să fii pâi- 
ne pentru cei ce vor flămânzi după venirea Mea şi să înmul- 
ţeşti cuvântul Meu şi să-l dai de pâine pentru cei ce nu ştiu că 
este pâine cuvântul, fiule. Lumea nu ştie, dar tu ştii ce este 
pâinea cea din cer, căci din cuvânt se fac toate, toate, şi pâine 
se face, şi apă se face, şi pace se face, şi lumină se face prin 
cuvânt. Poporul Meu, să fii cuvânt. Poporul Meu, să fii veş- 
mânt de Duh Sfânt pentru cei ce n-au veşmânt, pentru omul 
cel gol de şapte mii de ani, căci strig omul, şi omul se ascun- 
de, că este gol. Aşa a zis Adam când l-am strigat după ce a 
greşit: «Unde eşti, Adame?», iar el a zis: «Doamne, m-am as- 
cuns, că sunt gol». 

Poporul Meu, să fii, tată, pâine şi sare pentru săraci şi 
pentru bogaţi. Poporul Meu, să fii toiag pentru neputincioşii 
care vor trage pe cărare. Poporul Meu iubit, să fii binecuvân- 
tat, şi să sărbătoreşti venirea Mea, că iată, vin mereu la tine şi 
îţi grăiesc de deasupra şi te călăuzesc şi îţi sunt cărare, po- 
porul Meu. 

Israele român, vino, tată, la praznicul cuvântului Meu, 
că masă cerească este în mijlocul României. Israele, Israele, 
să faci crucea dreaptă şi să-ţi faci viaţa dreaptă şi să mergi pe 
urma Mea şi să vii la masa Mea. Pace ţie, poporul Meu! Pace 
ţie, fiule, ţie şi celor ce cred în Mine şi în tine! Celor ce cred 
că tu eşti poporul Meu Eu le dau pacea Mea şi desfăşor căra- 
rea Mea, ca să vadă cărarea şi s-o urmeze. 

Poporul Meu, iată cină cerească, cină de cuvânt în Ro- 
mânia! Românie, Românie, să te binecuvinteze pe tine tot 
cerul sfânt şi toate puterile cereşti, şi să te scoli, tată, şi să fii 
biserică cerească în mijlocul neamurilor pământului. Pace ţie, 
ţara Mea! Pace ţie, Ierusalime, Ierusalime nou! Pace unsului 
tău, care are de la Mine ungere! Pace trupului tău şi duhului 
tău! Pace ţie, Românie, Israele nou, Ierusalime nou! Amin, 
amin, amin. 

15/28 august 1995 

Praznicul Naşterii Maicii Domnului 

Pe pământ este furtună de prooroci mincinoşi. Maica Domnului: 
taină începută în rai. Cerul începe de la pământ în sus. A venit 
vremea răscumpărării trupurilor. Fiii oamenilor nu sunt fiii lui 

Dumnezeu. 

C obor cu sărbătoare la Israel. Coboară Domnul, 
Israele, Domnul, cu zecile de mii de sfinţi ai Săi 
şi cu Fecioara mamă şi cu sărbătoare de naştere şi cu dor ce- 
resc. Amin. 

Cobor în livadă ca să văd rodul toamnei. 

Israele, Israele, copăcel de primăvară, a venit toamna, 
tată, şi tu eşti copăcel primăvăratic, eşti subţirel şi plăpând. 
Ţi-am pus proptele şi le-am întărit, ca să te sprijinească şi să 
te faci copac de toamnă în care să se adune păsările cerului, 
Duhurile Domnului. Toamna e cu rod, iar primăvara e cu 
floare. Toamna se culege şi se mănâncă din rod. Ce să fac Eu 
acum dacă tu nu eşti cu rod de toamnă? De ce nu eşti tu şi co- 
păcel şi copac? De ce, tată? Eu am fost şi om şi Dumnezeu, 
şi aşa să fii şi tu, Israele, să fii om îndumnezeit, fiule, ca să 

cerţi răul, şi el să se ducă din calea ta. Eu aşa am făcut, şi răul 
a plecat dinaintea Mea, şi tot aşa să lucrezi şi tu, Israele, co- 
păcel de primăvară; Israele, copilaş de sân. 

Domnul Dumnezeu cere lui Israel creştere deplină şi 
stare de bărbat desăvârşit. Amin. 

Pace ţie, poporul Meu! Pace ţie, buchetul Meu, mănun- 
chiul Meu de pomi, că mare sădire voi face din tine în zilele 
ce vin. Eu am fost şi om şi Dumnezeu, şi voiesc să te deprind 
şi pe tine cu lucrarea Mea de pe pământ şi din cer, ca să cerţi 
răul şi să plece din calea lucrului tău cu Dumnezeu. Eu am 
fost dus de duhul în pustie, şi în pustie am fost ispitit de 
diavolul. A voit să vadă dacă sunt Fiul lui Dumnezeu şi n-a 
putut afla, că nu i-am lucrat pe plac, şi am certat răul, şi răul 
s-a depărtat. Ce era răul? Răul era duhul lumii şi stăpânirea 
lumii, pe care voia satana să Mi-o dea aşa cum i-o dă fiecărui 
om. Dar Eu am fost şi om şi Dumnezeu, şi am biruit răul care 
a mers după Mine în pustie. Omul poate să înveţe de la Mine 
că dacă se închină lui Du mn ezeu îl ruşinează pe diavol şi nu 
i se închină lui. Ce înseamnă să te închini diavolului? înseam- 
nă să faci voia lui. 

Israele, sugarule de la sânul cerului, fii copac de toam- 
nă, tată, că furtuna vremii de acum îndoaie copacii. Furtună 
de prooroci falşi a umplut potecile lumii şi se dau prooroci ai 
lui Dumnezeu. O, de aceea îţi spuneam Eu mereu: «Citeşte, 
fiule, Scriptura, ca să te umpli de Duhul Sfânt». Fii iscusit în 
Duhul Sfânt, ca să ştii ce înseamnă prooroc, ca să ştii că toate 
încetează în dreptul acestei lucrări. Toate izvoarele vor seca, 
toate se vor tulbura, căci tot omul este plin de mândrie, ba în- 
că a pus numele lui Dumnezeu în faţă. Proorocii falşi nu ştiu 
ce înseamnă prooroc. Femei cu capul descoperit, unse cu far- 
duri, vopsite şi ojate şi luxate, oameni de toate felurile; se mai 
dau şi ortodocşi, şi unii din ei zic la lume că sunt şi ei cu 
lucrul Meu de nou Ierusalim. Dar lumii îi spun Eu acum ce 
înseamnă prooroc şi ce înseamnă acest popor al cuvântului 
Meu. Poporul Meu nu umblă pe drumuri. El umblă numai 
după Mine, numai la strigătul Meu vine. Poporul Meu nu are 
daruri, căci darul lui este cuvântul lui Dumnezeu care se co- 
boară să-l călăuzească. Poporul Meu nu se ia după prooroci, 
că Mă are pe Mine cârmaci, are cuvântul lui Dumnezeu în 
faţă. în faţa Mea se stinge ştiinţa şi limbile şi darurile şi proo- 
rociile, după cum este scris. 

Mama Mea Fecioara a văzut pe arhanghelul Meu care 
M-a vestit pe Mine ei, şi pe ea n-a auzit-o nimeni să se laude 
cu daruri sau că îşi dă cinste. Era copilă sfântă în noaptea de 
păcate a lumii, şi din carnea acestei copile S-a plămădit Fiul 
Omului, Care este Fiul lui Dumnezeu. Ea M-a crescut şi a stat 
sub umbra Mea, şi a stat la picioarele Mele, ca să slujească 
Dumnezeului ei. Copila aceasta fecioară este o taină. Aceas- 
tă taină s-a dus cu tot cu trup întru cele cereşti, întru cele ce 
nu se văd, căci cele cereşti sunt cele ce nu se văd. Cerul 
începe de la pământ în sus. Golul în care este omul cuprins, 
nefiinţa care nu se poate prinde în mână, aceea este fiinţa 
cerului, care cuprinde de jur împrejur pe om. Omul este cu- 
prins de cer, dar omul nu are această înţelepciune. Fiilor, fii- 
lor, Eu aşa am spus: «Cerul este scaunul Meu de domnie, iar 
pământul este aşternut picioarelor Mele». Omul este conţinut 
de cer, iar cerul este scaunul Meu de domnie. Trupul omului 
are forma pe care Eu, Domnul, i-am dat-o lui Adam, omul cel 
dintâi. Din Adam şi-a luat omul trup, şi tot din Adam şi-a luat 
şi sfârşit trupului. Din Hristos îşi ia omul naştere de sus, 
naştere din cer, şi tot din Hristos îşi ia apoi trup nestricăcios 
cu care va moşteni veşnic. 


Israele, Israele, a venit vremea să fac răscumpărarea 
trupului cel făcut de Dumnezeu, căci trupul cel făcut de Dum- 
nezeu a fost trup nemuritor când a fost făcut. Era lucrat numai 
din bine, numai din Dumnezeu, numai de Dumnezeu, şi l-am 
făcut stăpân pe bine ca să-l moştenească, să moştenească pe 
Dumnezeu, să nu aibă altă avere, să nu aibă altă întocmire 
omul. Şi dacă l-am făcut stăpân, Mi-a luat stăpânirea şi a fă- 
cut cu ea răul. Răul nu era în om. Răul a fost luat de om, a 
fost mâncat de om, a fost luat de om în pântece, şi din acest 
aluat se naşte omul din om. Fructul cel luat de om din pomul 
cunoştinţei binelui şi răului este aluatul din care se naşte 
omul. Aluat de neascultare a luat omul în pântece. Acest pom 
a căzut şi el, şi s-a făcut rău. El a stat atâta timp cât nu i s-a 
ispitit fructul, şi după aceea s-a făcut păcat şi a căzut din cer 
odată cu omul. De atunci am rostit Eu taina copilei Fecioare 
care a îndulcit rodul pomului căzut, ca să sui pomul înapoi, 
între pomii raiului, ca să sui omul între pomii raiului şi să mă- 
nânce cu ascultare din pomii raiului. 

Israele, copăcel de primăvară, vreau să întorc omul 
înapoi între pomii raiului. Fă-te, tată, copac de toamnă şi 
stai gata de mâncat, spre bucuria Domnului Creator. Copila 
Fecioară a fost pom din rai, şi pomul a purtat rod, şi rodul a 
tămăduit pomul, a tămăduit pe omul care a mâncat din rodul 
acestui pom. 

O, mamă Fecioară, pomişor cu o singură floare! O, ma- 
mă, copăcel din rai! Tu ai purtat un singur rod, şi rodul tău a 
tămăduit omul de moarte. 

Israele, popor iubit, ţi-aş spune, tată, o taină mare, dar 
nu pot, că Mă aude omul bisericii şi Mă face eretic şi pe Mine 
şi pe tine. Dar va veni cu Mine Fecioara mama Mea şi voi rosti 
atunci taina ei. Te huleşte omul bisericii din lume şi dă vina pe 
tine dacă află de la tine taina Mea despre copila Fecioară, 
despre mama Fecioară. Naşterea ei este mare taină. Ea se nu- 
meşte pom din rai. Ea s-a născut din rai. Ea a fost născută prin 
cuvântul pe care Eu l-am rostit şarpelui care înşelase gândul 
femeii. Sămânţa ei a fost Fiul lui Dumnezeu, şi din această 
sămânţă se naşte omul cel nou, din cuvânt, precum Fecioara 
aceasta a fost născută încă de pe atunci, din cuvântul rostit 
atunci. Cuvântul s-a născut atunci, iar ea s-a arătat acum. 

Mare taină este taina de prooroc, dar ce ştie omul? 
Omul crede că prooroc înseamnă mijloc de câştig de laudă, de 
câştig de avere. Omul crede ce crede, că nu ştie ce trebuie să 
creadă şi să lucreze. Mama Mea Fecioară nu s-a dat prooroc, 
nu s-a mărit cu întâietate între oameni. Ea a fost umilă şi cu- 
rată la fire şi la faptă, iar darul ei a fost iubirea de Dumnezeu. 
Dar azi e plin pământul de oameni care se dau oameni ai 
darurilor cereşti. Oameni care slujesc la idoli se dau oameni 
cu daruri cereşti, la care stau oamenii la rând ca să intre. Vin 
la poarta ieslei Mele oameni uşuratici, femei uşuratice, ca să-şi 
vestească darurile lor, oameni care nu caută învăţătură de pe 
nicăieri. Ei vin să înveţe şi aici pe ai Mei, dar aici sunt Eu 
izvorul darurilor. O, măi fiilor, dacă Eu îl călăuzesc pe om 
până la izvorul darurilor, dacă chiar printr-un dar de călăuză 
îl călăuzesc până aici, de aici încolo ar trebui să bea din izvor, 
că nu-i mai trebuie călăuză dacă a găsit ce căuta. Iar dacă n-a 
găsit, unul ca acela nu ştie ce caută dacă nu ştie să găsească 
şi să preţuiască şi să se smerească lui Dumnezeu-Izvorul. 
Mama Mea Fecioara stătea la picioarele Mele spre slujire şi 
Mă ruga cu ruga ei să fac bine celor necăjiţi şi supăraţi, celor 
ce umblă prin întuneric, iar darul ei eram Eu. Ea, cu iubirea 
ei, luminează întunericul vieţii omului din lume, că lumea nu 
are o cărare, lumea are cărări schimbătoare. Fecioara mama 

Mea s-a numit roaba Domnului, şi Dumnezeu a numit-o stă- 
până pe cea care s-a numit roabă. De ce se zice că ea e stă- 
până a cerului? Pentru că ea a stăpânit cerul, şi nu l-a făcut 
trup. Ea şi-a păstrat trupul cer şi scaun de domnie a lui Dum- 
nezeu, căci cerul este scaun de domnie a Domnului. 

Israele, scumpul Meu copăcel, mare este taina omului 
îndumnezeit, căci omul îndumnezeit este cer. Israele, copăcel 
subţirel, să fii pom al cunoştinţei binelui, şi să nu te mai în- 
cerci şi cu rod al răului, că rodul răului dacă-1 iei să-l mă- 
nânci, creşte în tine şi se face om, şi face din tine tată şi mamă 
a răului. Israele, Israele, prunc ieşit din cuvântul Meu cel de 
patruzeci de ani, cel din vremea lui Avraam rostit! Israele, po- 
por alăptat de cer! Vino, tată, spre creştere şi spre toamnă! 
Vino fuguţa, fiule, şi te coace deplin! Vino, că Eu vin! Toam- 
na se numără bobocii, şi Eu vin să te aleg de sămânţă şi să te 
iau în palmă şi să te aşez pe masa Sfintei Treimi, Tatăl, Fiul 
şi Duhul Sfânt. Iată, uită-te bine şi vezi bine. Toate ştiinţele şi 
toate limbile s-au sfârşit prin ele însele, şi va rămâne înaintea 
Mea omul îndumnezeit, care se hrăneşte cu ştiinţă din cer pe 
pământ. înţelepciunea cea de pe pământ este omenească, este 
născută din om, şi omul este căzut, precum căzută este înţe- 
lepciunea omenească. Omul care slujeşte păcatului are înţe- 
lepciune ca şi păcatul, căci ceea ce mănânci, aceea dai în lă- 
turi. înţelepciunea omului a voit să se pună în locul lui Dum- 
nezeu şi s-a pus sieşi dumnezeu, căci omul cu şcoală nu pri- 
meşte pe Dumnezeu de stăpân al său. Omul cu şcoală are 
şcoala păcatelor, că dacă n-o avea n-o iubea, nu iubea şcoala 
cea de la om. Omul cu şcoală nu poate scăpa de moarte, dar 
cel care pune capăt şcolii şi ştiinţei şi limbilor lui, acela învia- 
ză şi se face prunc la sânul lui Dumnezeu, şi se face iubire, şi 
iubirea naşte iubire şi ea nu moare niciodată. Fiilor, fiilor, 
şcoala este mândrie, şi mândria este moartea care stă peste 
om de şapte mii de ani. Omul şcolit nu-şi mai cunoaşte meni- 
rea, căci omul trebuie să vorbească cu Dumnezeu, dar iată, 
fiii oamenilor nu sunt fiii lui Dumnezeu. înţelepciunea omu- 
lui s-a voit a fi în locul lui Dumnezeu, dar iată, am venit, şi 
ea tace înaintea Mea; tace, şi va tăcea, precum este scris în 
Scripturi. 

Omule, poţi să faci tu numai bine pe calea ta; zadarnic 
îl faci dacă nu-1 faci pe cale cu Dumnezeu. Eu nu am nevoie 
de binele tău ca să-l iau şi să ţi-1 plătesc. Eu am nevoie de bi- 
nele Meu în tine, nu de al tău, căci cine nu este din Dumnezeu 
şi cu Dumnezeu pe cale, acela nu este. Fiul lui Dumnezeu S-a 
făcut Fiul Omului ca să-i întoarcă pe fiii oamenilor la Dum- 
nezeu, dar dacă oamenii nu cred în Dumnezeu, aceia nu pot 
face nici un fel de bine pentru cer. A murit Dumnezeu Omul, 
iar Dumnezeu Fiul S-a dus în iad şi a scos pe cei ce-L aştep- 
tau să vină după ei. Şi apoi a înviat Dumnezeu Omul, şi a 
înviat şi omul, şi s-a îndumnezeit omul. Oamenii pun pe oa- 
meni dumnezei; dumnezei care mor ca şi oamenii. Oamenii 
care fac aşa sunt călăuziţi de îngerii cei întunecaţi, care au 
căzut de la Dumnezeu. Oamenii care au pe Dumnezeu de stă- 
pân sunt călăuziţi de îngerii cei buni, care au stat cu frică şi 
cu luare-aminte în ascultare de Dumnezeu. Cum adică să-L 
aibă omul de stăpân pe Dumnezeu? Ce înseamnă om cu nume 
de creştin care are pe Domnul de stăpân? înseamnă să stea cu 
luare-aminte şi cu frică la poruncile lui Dumnezeu, şi cu as- 
cultare, precum au stat îngerii cei buni, care nu au căzut; în- 
seamnă să lucreze tot ceea ce porunceşte Dumnezeu, precum 
îngerii ascultă şi fac cele date lor spre lucrare bună şi cereas- 
că. Şi iată, fiii oamenilor îşi fac voia lor, şi nu au pe Do mn ul 
de stăpân al lor. Oamenii îmbâcsiţi de ştiinţa lor zic că Eu, 


Do mn ul Iisus Hristos, am fost un om din vremea aceea, un 
om cu putere şi atât. Ei Mă aduc la asemănarea cu ei, că ei îşi 
sunt lor dumnezei, şi îşi sunt împărăţie, dar ei n-au înviat ca 
Mine prin moarte, ei nu s-au înălţat la cer. Ei sunt de pe 
pământ, dar Eu sunt venit din cer, de la Tatăl, în Fecioară. Lor 
nu le place să creadă în Tatăl, Fiul şi Duhul Sfânt aşa cum 
trebuie să se creadă. Ei sunt fiii oamenilor, şi tot aşa trăiesc, 
dar cei ce au de stăpân pe Tatăl, Fiul şi Duhul Sfânt, aceia 
vorbesc cu Dumnezeu, cu aceia vorbeşte Dumnezeu, şi stau 
aceia întru viaţă, nu întru moarte. Eu sunt viaţa cea veşnică, 
şi cine Mă are pe Mine de hrană, acela se hrăneşte cu viaţa 
cea veşnică. 

Oamenii şcoliţi şi bogaţi sunt cei mai săraci de pe pă- 
mânt, căci slujesc minciunii, şi cu ea rămân de avere, cu ea şi 
cu multele duhuri care mişună peste gândurile şi inimile lor. 

Israele, Israele, am stat odată cu ucenicii Mei în mijlo- 
cul mulţimilor care se uitau după noi. Vorbeam cu ucenicii şi 
le spuneam despre cei fericiţi, despre cei care sunt fericiţi, şi 
îi numeam pe ei aşa, pe ei înaintea mulţimilor, pe ei, nu pe 
mulţimi. Le spuneam că fericiţi sunt cei săraci cu duhul, că a 
lor este împărăţia cerurilor. Cei bogaţi în duhul lor nu au loc 
de împărăţia cerurilor în gândurile lor, dar cei săraci şi curaţi 
în gândire, aceia sunt fericiţi, şi au această fericire şi această 
mângâiere în duhul lor. 

Omule, omule, de ai împlini toate cele potrivite cu po- 
runcile lui Dumnezeu, dar dacă eşti fălos şi semeţ, eşti înger 
întunecat, şi nu îţi foloseşte. Cel ce se mândreşte cu Dum- 
nezeu, acela se smereşte ca Dumnezeu. Cel ce se smereşte ca 
omul, acela nu este în Dumnezeu, acela are duh de om, care 
face binele fără Dumnezeu; acela lucrează binele răului, iar 
binele răului face parte din rău, nu din Dumnezeu. Cine nu 
crede în Fiul lui Dumnezeu, Care a venit din cer pe pământ, 
acela are păcat asupra Duhului Sfânt. O, dacă un animal ar 
avea grai ca omul, ar face de ruşine pe omul cel necredincios. 
O, necredinţa va avea sfârşit, căci Eu, Domnul Iisus Hristos, 
îmi voi arăta slava înaintea necredincioşilor, şi voi propăşi cu 
tine, popor al cuvântului lui Dumnezeu. 

Am venit în mijlocul tău, poporul Meu, cu Fecioara 
mama Mea, cu sărbătoare de naştere am venit. La început 
Dumnezeu a luat pe femeie din bărbat, şi la sfârşit a luat pe 
bărbat din femeie, căci bărbat şi femeie înseamnă om. Voi 
veni şi voi da naştere din cer la tot omul care va înţelege taina 
naşterii de sus spre viaţă veşnică. Voi veni văzut, Israele, po- 
porul Meu, că este scris de această venire. Cele şapte veacuri 
s-au pecetluit, căci Dumnezeu a numărat până la şapte şi la 
început. Mă voi arăta cu veacul cel veşnic care a început în- 
tre cer şi pământ, că Eu la această lucrare lucrez cu tine, po- 
porul Meu, şi vom face culesul, tată, şi la masa de veac nou 
vom mânca hrană nestricăcioasă, spre nestricăciune de trup şi 
de duh. Amin. 

Fiilor, fiilor, am plâns patruzeci de ani şi am rugat pe 
poporul Meu să asculte de tot ce-i dau să lucreze peste el, ca 
să-l îmbrac întru nestricăciune prin ascultare. Te-am învăţat, 
poporul Meu iubit, şi Mă uit, tată, la ascultarea ta şi văd încă 
nepăsare, şi văd că nu ţi-e teamă de cuvântul Meu cel rostit 
ţie. Te-am rugat, fiule, să fii curat şi tu şi casa ta, că ţi-am spus 
că vin îngeri şi casnici cereşti în casa ta şi la masa ta, şi ţi-am 
spus să fii cu grijă, ca să se simtă cerul bine cu tine şi în casa 
ta. Am binecuvântat mereu tot ce ai, şi aşa fac şi acum, dar 
am iar să-ţi amintesc să fii curat, tată, să fii curat, poporul 
Meu. Să mănânci din vase curate şi păstrate curate, iar când 
te ridici de la masă după ce mănânci, ia fuguţa apă şi picură 

în ea şi agheasmă şi spală blidele şi masa, că iată durere şi ru- 
şine pe Mine când văd că duhul rău se atinge şi suge din hrana 
binecuvântată prin rugăciune. Duhul rău se face muscă şi se 
pune pe cele cu care voi vă hrăniţi. O, cât am aşteptat să nu 
mai aveţi gunoi în gospodăriile voastre şi să puneţi flori miro- 
sitoare, tată, şi busuioc să puneţi, şi trandafiri să puneţi, şi 
crini să puneţi, ca să aveţi adunare de îngeri în jurul vostru, 
că îngerii, tată, trag la mirosuri cereşti şi la curăţenii cereşti. 
Spală şi mătură degrabă, fiule, după ce îi mulţumeşti lui 
Dumnezeu pentru hrana de pe masă. Ca la voi la nimeni să nu 
fie mai curat şi mai păstrat, că fiţi atenţi, nu numai curat, dar 
şi păstrat acest curat. Când stai la masă, fiule, să ai curat, cu- 
rat în casă şi la masă, că atunci Domnul şi casnicii Săi stau la 
masă cu tine. Să nu fie colţişor fără de ordine în ograda cea 
pecetluită de Dumnezeu ţie. Alungă musca, tată, şi fă rugă- 
ciune la cer pentru pieirea acestui duh rău, că musca poartă pe 
duhul rău pe tot locul, şi îl spurcă, şi lasă peste loc curat mur- 
dărie de duh rău. Duhul rău ia trup de muscă, fiilor. Umpleţi 
casele şi ogradele voastre de mirosuri de flori, că musca nu 
stă decât în mizerie, tată, şi din mizerie se naşte. De unde mi- 
zerie? De la om, de la animal. Dar mizeria de la om are în ea 
păcatul ei, iar Eu v-am rugat pe voi să fiţi sfinţi, că de cei 
sfinţi nu se atinge duhul rău ca să mănânce. 

Poporul Meu, nu mai fă atâta treabă, tată, mai întâi de 
a-ţi face ţie curat în gospodărie. Să nu se hrănească duhul rău 
din nimic ce sunt ale tale. Tu să ocroteşti binecuvântarea lui 
Dumnezeu şi să ai agheasmă stropită peste toate ale tale. 
Păstrează-ţi trupul şi duhul curat, poporul Meu, ca să ai pu- 
tere, tată. Ascultă de cele ce ţi-am cerut, ca să ai putere, tată, 
şi când cerţi răul, răul să plece şi să se supună plecând. 

Fiule, să te atingi curat de sfânta împărtăşanie, că Eu 
sunt Dumnezeu, fiule scump. Ai grijă mare să fii curat la 
masa Mea şi întreabă-Mă pe Mine ca să te învăţ desăvârşit 
curăţenia de la masa Mea, că altfel te loveşti, altfel te izbeşti 
în Mine, şi izbindu-te te loveşti şi Mă loveşti şi pe Mine. Fii 
atent, că acum mănânci Paşti nou. Fii atent, fiule, că acum 
mănânci veac nou, şi trebuie să fii întâi, precum la şcoala de 
pe pământ este întâi cel ce învaţă cel mai bine. 

Am pe cineva care a căzut şi s-a lovit. Fii atent, fiule, 
de câte ori vii la Mine, să vii curat, să vii pregătit, aşa cum se 
vine la Mine. Să nu vii nervos, să nu vii înscăiat, să nu vii 
nespălat sau cu mirosuri străine de mirosurile cereşti, să nu 
vii ameţit, şi să vii ca un bun prieten al Meu, ca cel mai apro- 
piat de Mine, ca cel mai iubit de Mine, ca cel mai cunoscut 
de Mine, poporul Meu iubit. Ştii cum să fii tu la masa Mea, 
fiule? Să fii ca apostolul iubirii, ca loan cel iubit de Mine, 
care a stat la masa Mea rezemat de pieptul Meu, şi era mân- 
gâiere Mie acest fiu curat şi iubit. F-am iubit mult, şi îl iubesc 
mult, pentru că este curat şi pentru că a iubit nepătimirea, şi 
avea îndrăzneală să stea alipit cu pieptul Meu. Ai văzut pe 
ucenicul cel nepregătit la masă; a venit, a mâncat nepregătit 
şi apoi a căzut în sabia lui şi s-a lovit. 

Fiilor, fiilor, renunţaţi la tulburări, renunţaţi la tot ce vă 
murdăreşte pe voi, şi fiţi, tată, aşa cum v-am cerut Eu. Fiţi ca 
în carte şi nu călcaţi peste cuvântul învăţăturii Mele şi apoi să 
vă numiţi nepregătiţi, adică furi. Fructul nu trebuie furat când 
îl mănânci. El trebuie luat cu voia stăpânului, cu ştirea stăpâ- 
nului şi după voia stăpânului. Fiţi ca loan la masa Mea ce- 
rească, şi apoi fiţi ca şi cei din cer dacă staţi la masă cerească. 
Eu vreau prin iubirea voastră să fiţi fiii Domnului. Eu vreau 
să iubiţi împlinirea cuvântului Meu, că Eu v-am spus cuvânt 
să nu mai staţi acoperiţi cu pânză care ia foc. O, de ce, tată, 


vă vine vouă aşa de greu să împliniţi acest cuvânt? Oare, 
trebuie să vi-1 spun din nou? Şi iată, iar vi-1 spun: scoateţi din 
casele voastre şi de pe trupurile voastre tot ce v-am spus să 
scoateţi. Nu vă văitaţi că nu aveţi bani, nu cârtiţi la împlinirea 
cuvântului Meu. Dar când te-ai dus să cumperi ce nu este 
binecuvântat cum de ai avut bani? 

O, faceţi curăţenie pe voi şi în casele voastre. Fucraţi 
împlinirea cuvântului Meu şi fiţi creştini, şi fiţi români ca 
românii, fiilor, şi luaţi din hrana Mea pregătiţi la masa Mea, 
pregătiţi cu împlinire întru toate câte vă cer la masa Mea. Să 
nu faceţi ca ţiganii care cer colaci la biserică şi apoi înjură şi 
stau murdari, precum murdari stau şi cer pâine. Să nu faceţi 
ca preoţii care dau la porci mâncarea cea binecuvântată în bi- 
serică. Eu vin şi pun numele Meu peste prinoasele aduse de 
om lui Dumnezeu, şi apoi ei iau şi duc acasă colăcei şi colivă 
binecuvântată şi o pun în teica porcilor. O, până când? Până 
când numele Meu va mai fi călcat de porci? Vezi tu, omule, 
cui îi aduci tu prinosul tău şi banul tău şi dragostea ta? Tu, po- 
porul Meu, să moi numai cât grâu poţi mânca, şi să nu se dea 
la gunoi grâul Meu cel binecuvântat pentru cer. Tu, poporul 
Meu, să ai grijă de pâine, tată, că pâinea este sfântă, fiule. 
Adu-ţi aminte când Eu am binecuvântat pâinea în pustie, că 
am spus apoi să se adune toate firimiturile şi să nu se piardă 
nimic. De ce am spus aşa? Pentru că era binecuvântată de 
Mine hrana aceea. Aşa îţi binecuvintez şi ţie hrana când îmi 
ceri să ţi-o binecuvintez, şi tu să nu arunci bucăţica cea care 
are binecuvântare rostită peste ea, ci s-o mănânci, fiule, ca să 
fii binecuvântat. 

O, fiică a Ierusalimului nou, nu mai sta acoperită cu 
maramă care arde ca focul, care e lucrată din foc. Aruncă de 
pe tine tot ce este trecut prin foc şi fa-ţi veşminte de pânză de 
in, de pânză de bumbac şi de lână, că lâna este darul oii, dat 
ţie spre veşmânt, şi este simbol sfânt acest dar. 

Fiule, fiule, caută să ai ţinută duhovnicească de apostol 
al lui Hristos; ţinută în vorbă, în purtare, în cuvânt; ţinută 
cerească între oameni. Nu fiţi mânioşi unii pe alţii, nu fiţi su- 
părăcioşi, şi mai degrabă căutaţi în orice timp să fiţi plăcuţi 
unii altora, că asta înseamnă iubire unii de alţii. Nu să iubeşti 
oricum pe oricine, nu aşa, tată. Să iubeşti pe cel ce caută să 
facă binele, pe cel ce caută să placă prin ceea ce face bine. 
Aşa şi nu oricum, că s-a învăţat greşit ce înseamnă să se iu- 
bească unii pe alţii cei ce se iubesc. Trebuie să iubeşti cu bu- 
curie şi nu din obligaţia de a iubi. Cei ce trăiesc unii pentru 
alţii, numai aceia se iubesc cu adevărat unii pe alţii. Cine nu 
dăruieşte altuia tot ceea ce face el, acela nu ştie nimic despre 
iubire. Şi cui altuia? Altuia care iubeşte şi el iubirea cea ros- 
tuită de legile ei. Israele, poporul Meu, să cauţi, fiule, să placi 
aproapelui tău, să placi prin tot ceea ce faci, iar dacă nu faci 
ca să placi, nu te mai supăra că nu găseşti iubire, căci iubirea, 
ceea ce seamănă, aceea şi seceră, fiule. 

Este printre fiii poporului Meu un om plin de trufie şi 
minte bolnavă, care seceră ceea ce seamănă el. El seamănă 
zavistie între copiii Mei, seamănă cârtire şi dispreţ pentru 
copiii acestui popor, şi iată, ceea ce seamănă, el îşi seceră şi 
mănâncă din această muncă, şi este gol, nu este plăcut de cei 
ce iubesc pe Dumnezeu. El nu are cum să iubească. El are 
mintea bolnăvicioasă şi este uşuratic în simţirea inimii lui, şi 
Scriptura spune că unii ca aceştia sunt căzuţi în patimi de 
ocară, că aşa este plata celor lucrate bolnăvicios. De aceea, 
poporul Meu, îţi cer ţie ţinută duhovnicească de apostol. De 
aceea vin şi te ţin treaz, şi să nu te superi şi să nu cârteşti îm- 
potriva Mea dacă dau mereu să te aşez în trezie plăcută Mie 

şi semenilor tăi. Fiţi unul altuia pe potrivă. Fiţi, fiilor, ase- 
menea Mie, ca să lucraţi binele şi iubirea unul peste altul. 
Lăsaţi-vă furaţi de cer. Lăsaţi-vă copleşiţi de cuvântul Meu şi 
fiţi cuvânt şi mâncaţi cuvânt şi daţi-vă unul altuia această 
hrană. Fiilor, nu fiţi sterpi de cuvânt. Fiţi născători de cuvânt, 
fiţi împărţitori de cuvânt. Daţi hrană cuvântului Meu. Cum 
adică aceasta? Cuvântul Meu este ca o floare care moare dacă 
nu are apă, care se usucă fără de hrană şi devine steip. Fiilor, 
nu stârpiţi cuvântul Meu dintre voi, că fără de cuvânt voi 
sunteţi sterpi. Fiilor, fiilor, pregătiţi calea cuvântului Meu 
spre voi şi fiţi cuvânt; fiţi hrană, tată, şi creşteţi în cuvânt. 

Poporul Meu, să nu uiţi că toate se fac prin cuvânt. Să 
nu uiţi, tată, ce este facerea. Pământul cel dintâi a fost făcut 
prin cuvânt, din apă. Pământul cel de acum tot prin cuvânt a 
fost făcut, şi prin apă. Dar fiţi atenţi, voi, cei care sunteţi 
acum lucrători ai cuvântului în numele Meu, fiţi atenţi că aş- 
teaptă cerul cel nou şi pământul cel nou să fie terminate de în- 
tocmit. Această facere nouă aşteaptă. Creşteţi, tată, şi vă în- 
mulţiţi în cuvânt şi prin cuvânt, şi naşteţi-vă din cuvântul 
Meu, şi naşteţi din cuvântul Meu pe toţi cei ce vor vrea să se 
nască din cer, din apă şi din duh. Fiţi pricepuţi ca la sfârşit, nu 
ca la început, că Eu când am făcut pământul cel dintâi am zis 
oamenilor: «Creşteţi şi vă înmulţiţi», şi ei n-au fost atenţi ca 
să facă această lucrare din cuvântul Meu şi prin cuvânt. Când 
am întocmit pământul cel de acum, tot aşa am zis oamenilor 
care erau rămaşi pe pământ; le-am zis: «Creşteţi şi vă în- 
mulţiţi». Şi nici atunci n-a fost pricepere la acest cuvânt ros- 
tit de Dumnezeu, că omul s-a îmbătat, şi la beţie a blestemat, 
şi s-a înmulţit ca şi cei de la început. Dar a treia oară voi sfârşi 
răul, şi iată, lucrez naştere din cer şi înmulţire din cer, şi 
lucrez pe om din cuvânt, şi se lucrează naştere nouă a lumii. 

O, poporul Meu, mare taină ţi-am strecurat Eu azi. Azi 
e zi de naştere, e zi din zilele facerii cea de a treia, de om năs- 
cut din lisus Flristos, Fiul lui Dumnezeu, Fiu al Fecioarei. 
Amin. 

Vreau să fac din România arcă de salvare. Vreau să fac 
din ea apă şi duh în mijlocul focului care arde azi şi care se 
aprinde mereu întru facere de cer nou şi de pământ nou, şi 
cerul se va da în lături şi vor rămâne descoperite toate cele ce 
nu se văd, toate cele veşnice. Amin. 

Poporul Meu scump şi iubit, întru care am binevoit, 
roagă-te pentru iertarea păcatelor tale, că numai aşa nu vei 
mai păcătui, şi vei sta smerit înaintea lui Dumnezeu, şi frate 
înaintea fratelui. Cine dă cuiva un sfat bun şi ceresc, să ia şi 
el din sfatul acela, că dacă face altfel, este fariseu. Un sfat bun 
dacă nu este primit, de aceea nu are primire şi putere, pentru 
că nu ia din el şi cel care dă sfatul, pentru că sfatul nu are 
viaţă în cel care-1 dă altuia. Să dai sfat cu frângere de inimă, 
şi să iei tu din el mai întâi, şi vei avea rod însutit şi cuvânt ca 
spicul de grâu bogat în rod. 

Israele, poporul Meu cel înnoit de cuvântul Meu, să ai 
statură cerească, să se vadă la tine creştere de viaţă veşnică şi 
să nu mai vorbeşti ca omul de pe pământ. Tu să vorbeşti ca 
omul coborât din cer pe pământ şi să spui la cei născuţi pe 
pământ taina cerului şi să cobori cerul pe pământ cu tine, fiule 
născut din cer, din Do mn ul lisus Flristos, Cel ce S-a suit la cer 
ca să poată coborî cu cerul la tine. 

Israele, copăcel de primăvară, creşti şi te îngroaşă. 
Israele, creşti şi prinde, tată, rod, că Sfânta Treime şi casnicii 
cerului vin să mănânce din rodul tău. Să fii copac în care să 
se aciueze tot ce este în cer, îngerii şi sfinţii, zecile de mii de 
sfinţi, după cum este scris în Scripturi. Pune, Israele, mâncare 


pe masă şi mănâncă, tată. Ţi-am dat un blid. Pune-1 la gătit şi 
ia din el şi mănâncă până voi veni Eu. 

O, binecuvântatul Meu popor, te binecuvintează pe tine 
Fecioara mama Mea şi îmi spune: „Fiule, iată fiii Tăi, iată 
fraţii Tăi“. Iar Eu, Cel întâi născut, vă spun: iată mama 
fecioară a fraţilor Mei lângă cel întâi născut al ei, căci fecioa- 
ra cea fără de bărbat are fii, are popor, are un fiu. 

Verginico, copăcel bogat în fruct, te binecuvintează 
mama Mea Fecioară. Verginico, copilă de la sfârşit care ai 
avut de la Mine lucrarea cea de a treia a Mea, fii, tată, serbată 
lângă mama creştinilor, că tu ai popor creştin, şi nimeni de 
până acum n-a avut popor creştin curat. A fost mereu popor 
creştin, dar nu curat la cererea cerului. Au fost pe vremea lui 
Noe opt oameni curaţi, dar când să se înmulţească de la Dum- 
nezeu, iar s-au întinat. O, măi Verginico, tu, tată, ai acum po- 
por neîntinat, care umblă după Miel oriunde voieşte Mielul. 
învaţă-1 mereu nepătimirea pe poporul tău. Ia cuvânt din 
cuvântul Meu şi rupe-1 şi dă poporului să mănânce nepătimi- 
re, ca să stea acest popor alipit de pieptul Meu în veci de veci. 
Amin. 

O Domnul meu, eu sunt trâmbiţa Ta, şi Te 
^ slăvesc pe Tine pentru poporul meu, care 
este al Tău. Nici un păstor de pe pământ nu vrea să-Ţi dea Ţie 
turma lui; zice că e a lui. Dar eu Ţi-am dat-o Ţie, Doamne, în 
primire, căci aşa este la sfârşitul lucrului: se dă Tatălui lucrul 
în primire, lucrul care pentru Tatăl s-a lucrat. 

Eu, Doamne, îţi slăvesc mila şi iubirea, pentru că nu- 
meşti curat acest popor. Este curat, dar mai are de lucru la 
cuget, la iubire, la atenţie, la suflet, la răbdare şi la creştere, 
Doamne. Este curat, dar mai are de curăţit, şi eu asta îl în- 
demn, să fie ca apostolul Ioan. Cea din urmă povaţă a mea 
asta a fost peste popor: să citească el cartea iubirii, cartea 
apostolului iubirii. 

Citeşte, poporule, ce ţi-am dat să citeşti, citeşte până 
vin, că vin cu Domnul în curând. Citeşte, ca să fii curat, ca să 
te umpli de Duhul Sfânt, că Duhul Sfânt te curăţă de tot ce 
mai ai neplăcut în tine şi pe tine. Ia seama, fiule, la cuvântul 
Domnului, că nu mai este de adăugat la el. înfecioreşte-te şi 
lasă-te spre înveşnicire, poporul meu. O, să creşti deplin şi să 
ai statură de apostol lucrător înaintea venirii slavei Domnului. 
Să creşti, că ai apă şi ai lumină şi ai cuvânt la masa ta. Să 
creşti, poporul meu, şi să fii slava Domnului şi scara Domnu- 
lui, aşa cum a fost mama cea care a adus pe Fiul pe pământ. 
Să fii scară cum am fost eu scară de coborâre a cuvântului la 
tine, poporul meu. Să creşti şi să fii masă Domnului lisus 
Hristos, la care să stea El şi să frângă pâinea şi să rămână veş- 
nic descoperit cu tine. Creşti, fiule, creşti, poporul meu, 
creşti. Creşti şi te dă lui Dumnezeu biserică nouă, curată şi 
veşnică, poporul meu iubit. Amin. 

O Verginico, ce frumoase sunt serbările 
^ cereşti când tu semeni sămânţă nouă peste 
poporul tău cel nou, că e nou, tată, e lucrul cel nou, aşteptat 
de şapte veacuri. Măicuţa Mea te fericeşte şi îţi mulţumeşte 
de tot ce-Mi dai tu Mie. Mama Fecioară mângâie pe poporul 
tău şi stă de veghe în ajutorul tău şi lucrează cu tine la mi- 
siunea ta. Pace ţie, Verginico! Pace poporului tău pe care Mi 
l-ai dat să-Mi fie fruct la sfârşit! 

O, popor nou, creşti, tată, creşti, şi treci din floare în 
rod. Creşti şi iară creşti, căci creştere ţi-am dat. Creşti şi te 
împlineşte, că Eu am venit, şi vin. Creşti, Ierusalime, şi te fa 
cetate din cer pe pământ. Creşti, tată, şi te suie la cele cereşti, 
ca să mănânci din ele şi să creşti. Creşti, Israele, creşti, po- 

porul Meu, că Israel a scăzut după ce l-am crescut, şi s-a unit 
cu fiii oamenilor şi Mi-a stricat seminţia peste care eram Eu 
Dumnezeu. Creşti, Israele, creşti. Creşti, tată, ca un copăcel 
al binelui şi fă-te fruct dulce şi creşti în fruct. Creşti, Israele, 
creşti. în numele Tatălui şi al Fiului şi al Sfântului Duh, creşti 
şi te înmulţeşte întru viaţă veşnică şi întru nestricăciune. 
Amin, amin, amin. 

8/21 septembrie 1995 

Praznicul înălţării sfintei cruci 

Trupul creştinului să fie crucea, iar Duhul Domnului să fie pe ea. 

Adeverirea lucrării cuvântului. Domnul grăieşte României. 

uvântul lui Dumnezeu Se face hrană, Se face 
mană care vine din cer. Cuvântul Se face pâine 
şi vin, Se face pâine Cuvântul Tatălui, căci Fiul este Cuvântul 
Tatălui. Cuvântul lui Dumnezeu S-a făcut Om în al şaselea 
veac şi S-a sălăşluit între oameni şi S-a dus apoi la Tatăl, ca 
să poată veni înapoi la oameni. De nu S-ar fi dus, n-ar fi venit 
iar la oameni, dar a venit ca să-i suie la Tatăl pe cei ce cred în 
taina facerii prin cuvânt. 

la aminte, Ierusalime, căci Cuvântul Se face iarăşi hra- 
nă. Ia şi culege această mană, ia şi mănâncă, poporul Meu, 
căci Eu sunt Cuvântul, Eu, Fiul Tatălui Savaot. Eu Mă ves- 
tesc, şi tu Mă auzi vestindu-Mă venind spre tine, Israele de la 
capătul timpului. Eu Mă vestesc din nori că vin, iar tu, popor 
mititel al grădinii Mele, deschide, fiule, ca să intru în grădină 
şi ca să intru în carte, ca să Mă vestesc lui Israel. Eu sunt pe 
nori. Eu sunt cu norii cei ce nu se văd. Eu sunt pe nori de 
stele. Eu sunt pe nori de soare. Eu sunt pe nori, şi norii nu se 
văd. Eu sunt pe nori de îngeri, pe nori de slavă, pe nori de 
heruvimi şi serafimi. Eu sunt purtat pe norii slavei Mele întru 
cele ce nu se văd, întru cele cereşti sunt. Israele, fiule al cu- 
vântului Meu, să trăieşti, fiule, întru cele cereşti. Să mănânci, 
fiule, mana aceasta, s-o mănânci în fiecare zi, să mănânci şi 
ziua şi noaptea, să mănânci cu foame, fiule Israele. Să mă- 
nânci lapte şi miere din cer, căci cele ce nu se văd sunt nestri- 
căcioase. Ia şi mănâncă din grădina celor ce nu se văd, ca să 
fii nestricăcios, poporul Meu, şi să faci ochi nestricăcioşi şi să 
vezi norii slavei Mele, şi pe Mine cu tine să Mă vezi, şi pe 
tine cu Mine să te vezi, şi să vezi, tată, pentru ce M-am trudit 
peste tine patruzeci de ani. Deschide-Mi ca să vezi, că orice 
cuvânt al Meu trebuie împlinit cu frică şi cu iubire mare, şi 
asta înseamnă să deschizi ca să vezi. 

O, copilaş poporul Meu, mănâncă, tată, mană, şi să 
nu-Mi ceri came, că nu-ţi mai dau. Dacă lui Israel i-am dat 
came, ce bine i-am făcut? Că s-a întors în moarte Israel dacă 
i-am făcut voia. Ţie, Ierusalime, omul Meu cel nou, nu vreau 
să-ţi mai fac voia, şi vreau, fiule, să te deprind să vrei voia 
Mea. Nu te mai tot întreba pe tine, şi întreabă-Mă pe Mine, 
fiule, de ce-ţi zic Eu ţie Ierusalim nou? Pentru că tu eşti făcut 
de Mine om nou, şi omul nou are pe Duhul Sfânt sălaş în Care 
stă. Tu eşti înconjurat de Duhul Meu Cel Sfânt, căci Duhul 
Sfânt este Dumnezeu în Tatăl şi în Fiul, din Tatăl şi din Fiul. 
Lucrarea Duhului Sfânt se numeşte Rusalii, se numeşte Ieru- 
salim, iar tu eşti omul Meu cel nou, născut din Fiul lui Dum- 
nezeu Cuvântul. Tu eşti Ierusalim nou, căci Cuvântul este 
Duhul Sfânt, este Dumnezeu în duh, Care vine şi face om nou 
din cuvânt. Mănâncă, Ierusalime, Duh Sfânt, şi să nu pofteşti 
carne ca Israelul lui Moise, că Israel de la Moise a cerut car- 
ne, fiindcă Moise era scula Mea pentru Israel. Am voit să-l 


fac pe Israel om nou şi să-l deprind să mănânce mană, şi apoi 
lapte şi miere. Da’ de unde, tată! că el n-a vrut, şi s-a întors 
iar la came. N-a voit ca Mine, şi a voit ca el, ca omul lui cel 
vechi a voit omul lui Israel. Omul, Israele, n-a întrebat pe 
Do mn ul când a mâncat came. Omul a mâncat, şi Domnul a 
văzut ce face omul. Mănâncă mană, Ierusalime, căci cuvântul 
este mană din cer. Mănâncă şi nu te plictisi ca Israel. 

Pace ţie, poporul Meu! Mă aşez cu tine la sfat, cu tine 
la masă de cuvânt, că e sărbătoare, tată. Pace ţie, casa Mea! 
Pace ţie, Israele, odihna Mea şi aşternutul Meu! E sărbătoare, 
fiule, şi Eu vin să cinez cu tine. Mă mp şi Mă pun pe masă de 
sărbătoare, aşa cum M-am pus pe cruce ca să Mă dau jertfa 
omului. Popoml lui Israel aducea jertfă lui Du mn ezeu carne 
de animal, iar Dumnezeu a pus jertfa pentru Israel pe Fiul Său 
Cel Unul. M-am pus jertfă pe cruce şi M-am fărâmat şi M-am 
pus omului pe masă spre hrană. Aşa cum pui tu pe masă hrană 
şi pâine ca să mănânci, aşa M-am pus Eu pe cruce, ca să ai tu 
ce mânca, tu, cel flămând de la sfârşit. Omul aduce jertfă din 
ceea ce are, iar Domnul a adus ceea ce are. Do mn ul S-a dat 
pe Sine, ca să aibă omul pe Domnul. Do mn ul S-a dat omului, 
şi omul a voit carne de animal şi de pasăre şi de alte vietăţi. 

O, poporul Meu, popor al mângâierii Mele! M-am dat 
lui Israel spre hrană, şi s-a săturat şi M-a lăsat. M-am făcut 
pâine care cobora din cer pe nori până deasupra taberei lui 
Israel, şi el M-a schimbat cu came. El came a poftit, şi cine 
pofteşte moare. Când am făcut întâi pământul şi pe om, omul 
a mâncat came şi nu L-a întrebat pe Do mn ul. Omul aducea 
jertfă Domnului, dar nu L-a întrebat pe Do mn ul. Do mn ul nu 
putea intra în pofta omului, căci omul poftea, şi apoi mânca, 
căci păcatul s-a făcut poftă şi a crescut în om. Când am făcut 
pământul cel de acum, omul a mâncat carne şi n-a întrebat pe 
Do mn ul dacă îi dă voie să mănânce. 

O, popoml Meu, cel mai bine este ca omul să-L lase pe 
Domnul să spună, căci cine spune întâi, acela a creat cuvântul 
şi fapta cuvântului. O, când omul se face Dumnezeu, ce să 
mai facă Do mn ul? Israel, de bine ce a mâncat viaţă din cer, a 
voit apoi să mănânce moarte de vietate, came a voit Israel. 
Noe după ce a ajuns la capătul potopului, după ce Domnul i-a 
spus să iasă din corabie el şi casa lui şi toate animalele ce erau 
în corabie, după aceea a făcut jertfelnic şi a jertfit animale 
pentru Dumnezeu. El a jertfit cu dragoste, dar cu dragostea lui 
din el, nu cu dragostea lui Dumnezeu în el. Nu i-am spus Eu 
lui Noe să aducă jertfă. Am luat dragostea lui şi am spus în 
inima Mea: «Să nu mai blestem pământul pentru pricina fap- 
tei omului, pentru că plăsmuirile gândului omului sunt pleca- 
te spre rele din tinereţile lui». Am zis în cugetul Meu să nu 
mai pierd, să nu mai nimicesc toate vieţuitoarele precum am 
făcut. Cugetul lui Noe s-a plecat spre a jertfi animale după ce 
a trecut potopul, şi dacă aşa am văzut, am lăsat tot aşa ca şi 
până în potop, că omul Mi-o luase înainte şi folosise tot jertfa 
lui. Aşa şi Israel, de bine ce ajunsese în Canaan a luat şi a 
adus jertfă lui Dumnezeu, dar fără să-i spună Dumnezeu. Ce 
să-i mai spună Dumnezeu omului care îşi alege ce să facă? 
De aceea zice Scriptura că jertfa plăcută Mie este duhul 
umilit. 

Israele, Israele, fii deştept, tată, că ai înaintea ta plata 
omului care a voit ca el. Israele tată, duhul cel umilit primeşte 
de la Domnul, şi nu aduce Domnului. Duhul omului umilit 
aduce Domnului ceea ce-i cere Domnul să aducă. Omul umi- 
lit aduce ascultare. Omul umilit aşteaptă pe Domnul. Omul 
umilit nu ia îndemn din sine. Acesta este un duh umilit şi nu 
altfel. Cel umilit se roagă pentru voia Domnului în el, aşa 

cum am învăţat Eu pe ai Mei să se roage, că aşa i-am învăţat 
să spună: «Facă-se, Doamne, voia Ta, precum în cer aşa şi pe 
pământ». 

O, Israele, mângâierea Mea de şapte veacuri! Pe pă- 
mânt e ca pe pământ, nu e ca în cer. Copilul Meu, Eu când am 
venit din cer pe pământ, a trebuit s-o iau de la pământ, nu de 
la cer. Am Scut ca pe pământ şi M-am pus jertfa pe cruce, ca 
pe pământ, nu ca în cer. Am Scut voia omului, ca pe pământ. 
Am judecat voia omului, asta am Scut prin jertS Mea de pe 
cruce. Noe plăsmuia în gândul lui să mănânce came, să bea 
vin, iar Eu i-am încuviinţat aşa cum a voit el, şi cu mare 
smerenie am adăugat şi voia Mea lângă voia lui, că aşa i-am 
spus: «Mănâncă tot ce se mişcă şi ce trăieşte, precum v-am 
dat Eu toată iarba verde». Eu dădusem omului, dar omul îşi 
dăduse şi el. I-am amintit lui Noe ce am dat Eu omului spre 
hrană, dar voia lui Noe a fost mai întâi, şi apoi i-am amintit şi 
de rânduiala Mea. 

O, Israele, Israele, cugetul omului şi plăsmuirile cuge- 
tului sunt aplecate spre rău din tinereţile omului, de la înce- 
put, fiilor. Dar vine, tată, vremea omului nou, vine, şi a şi ve- 
nit, căci Eu am venit. Am venit şi în trup, de M-am dat jertS 
ca pe pământ, de M-am dat hrană omului, ca să înţeleagă 
omul ce trebuie să mănânce. Am venit şi în duh, şi iată, Mă 
fac mană cerească. Mă fac cuvânt, şi în curând Mă voi face 
saţ îndestulat întru mâncare nestricăcioasă, venită din cer pe 
pământ. 

Poporul Meu, să-ţi fie crucea masă şi aşternut, fiule, 
masă pe care să stai tu înaintea Mea ca jertS plăcută şi umi- 
lită. Crucea pe care o serbez Eu cu tine azi este calea pe care 
am venit la oameni. Am Scut din ea cărare a omului spre 
Mine. Crucea Mea a fost din lemn, iar a ta este din duh şi din 
trup. Trupul tău să fie cruce, şi Duhul Meu să fie pe ea. Să 
porţi Duhul Meu în trupul tău şi să-Mi fii Mie jertS, poporul 
Meu, căci crucea, fiule, a fost prima masă de jertS pe care 
M-am aşezat spre hrană omului care voieşte să fie nou. Eu 
pentru naşterea omului nou M-am pus pe cruce, ca să vadă 
omul cărarea spre om nou, ca să vadă învierea prin cruce. Eu 
când am venit în calea apostolilor ca să fac din ei om nou, am 
început de unde i-am găsit pe ei. De la pescuit am început cu 
ei, de la peşte am început, căci din cuvânt am Scut peşte, ca 
să prindă ei peşte Scut prin cuvânt şi să Mă poată apoi lua şi 
pe Mine în năvodul lor, şi să fac din ei năvod şi pescari de 
oameni pentru împărăţia cerurilor, cea nevăzută de omul cel 
vechi, dar văzută de om nou, care se întoarce la chip şi la ase- 
mănare cu Hristos. 

Israele, să fii treaz la auzul cuvântului Meu, căci cel 
treaz împlineşte cuvântul lui Dumnezeu. Cel ce nu-1 împli- 
neşte, acela doarme. Fii atent, poporul Meu, căci cel ce împli- 
neşte este treaz, iar cel ce nu împlineşte doarme. Eu vin şi îl 
găsesc mereu dormind pe cel ce nu împlineşte. Aşa a Scut şi 
Israel. Când am venit, el a dormit, şi nu lăsa pe nimeni să se 
trezească. Dar tu, cel nou, să nu ai inimă de jidov, fiule, căci 
ţie îţi zic fiu. Se sStuiră atunci iudeii cei din frunte, mai-marii 
templului se sStuiră că dacă cineva din iudei va crede în 
Mine, acela să fie scos din sinagogă. Iată şi azi acelaşi sfat în 
biserica lumii. Mai-marii bisericii au hotărât pentru cei dintre 
ei care cred cuvântul lui Dumnezeu cel de azi, să fie amenin- 
ţaţi, să fie pedepsiţi, să fie puşi în lanţurile lor, şi iată, nici 
acum nu rămân cu cei prigonitori ai cuvântului Meu, aşa cum 
nici atunci nu am rămas. Am scuturat praful şi am ieşit, şi 
M-am alipit de cei umiliţi, de cei cu duhul curat, şi din ei am 
Scut sămânţă de vie nouă şi am început cerul pe pământ cu 
ei, cu cei înnoiţi. Aşa fac şi cu via de acum. 


O, vie plină de aguridă! Agurida e acră, nu e dulce, nu 
e bună de mâncat, nu e bună de luat. Ai amestecat mana cu 
carnea în pântecul pământului tău, şi a ieşit aguridă; şi în loc 
de om nou, a ieşit idol, a ieşit chip cioplit, căci omul se închi- 
nă chipului său cel cioplit. 

Am venit, şi Mă fac cuvânt, şi am zis să Mă dau în dar 
şi să trezesc turma care doarme. Am venit ca şi atunci, ca să 
fiu dar ceresc de la Tatăl pentru omul care trăieşte din came, 
şi vierii M-au scos afară din via lor şi M-au pus în teasc şi 
M-au zdrobit, şi din sângele Meu Eu am Scut vinul cel nou 
pentru cel ce crede în Dumnezeu venit pe pământ; şi trupul 
Meu s-a Scut pâine, şi M-am Scut mană din cer pentru cel 
credincios. Israel zicea că slujeşte lui Dumnezeu, şi când a 
venit Domnul să le plătească lor credinţa, a găsit aguridă în 
credinţa lui Israel. Biserica de azi zice că slujeşte lui Dumne- 
zeu, şi iată, Cuvântul Se vesteşte întru venirea Sa pe nori, 
precum este scris în Scripturi că vine să plătească pentru fap- 
tă, şi tot aguridă acră este în toată via de azi. Iată Scriptură 
împlinită: «Mânca-vor părinţii şi se vor strepezi dinţii fiilor». 
O, nu mai trebuia să fie aşa, că Eu M-am pus pe cruce pentru 
răscumpărare, şi iată, am fost iar deSimat de omul bisericii, 
sunt iar necunoscut de fii. Dar voi îneca toată necredinţa, căci 
apa râului vieţii curge, curge şi inundă peste tot. Cuvântul lui 
Dumnezeu odrăsleşte, şi apa râului vieţii se face cuvânt, şi 
este cuvânt apa râului vieţii, căci omul nu vrea mană. Omul 
vrea came, nu vrea mană, nu vrea cuvântul lui Dumnezeu. 
Mana este ascultare, iar carnea este neascultare, şi este voie 
liberă în om. 

O, ortodoxie, fiică a credinţei cea dintâi, pe care am 
dat-o s-o poarte apostolii Mei cu care am cutreierat pământul 
lui Israel! La Israel am venit cu trupul, şi la tine sunt venit cu 
duhul, după cum am făgăduit că vin. O, fiică a credinţei cea 
de atunci! Ai dus, tată, solia Mea până azi, şi când să-ţi dau 
plata şi strălucirea ta, şi sfinţenia când să ţi-o dau, ai făcut şi 
tu ca jidovii. Nu M-ai primit, nu M-ai cunoscut, nu Mi-ai cu- 
noscut glasul şi cuvântul care vine cu Mine pe nori. Te-ai în- 
gâmfat şi nu M-ai primit, şi Mi-ai pus mâna la gură şi pân- 
deşti pe ai tăi ca să nu-i laşi să creadă în Mine, în venirea Mea 
prin cuvânt, că Eu sunt Cuvântul. Iată, Mă goneşti, Mă dai 
afară din sinagoga ta, şi Eu am venit să-ţi fac ţie bine. Nimic 
nu ţi-am cerut decât să te laşi de păcatele tale şi să fii curată, 
biserică a Mea, dar tu nu vrei să fii a Mea. Eu de aceea M-am 
aplecat spre tine, ca să te rog să fii a Mea, ca să-ţi dau mană 
din cer. De aceea am venit, şi am venit pentru că era scris că 
vin. Deschide cartea Mea şi vezi că venirea Mea este scrisă în 
ea, şi vezi bine, ca să citeşti bine, şi vezi că numele Meu este 
Cuvântul lui Dumnezeu, şi iată, Cuvântul a venit întru veni- 
rea cea proorocită, şi tu, tată, dormi. Cine nu ia să mănânce 
cuvântul Meu, acela doarme. Cine nu aude, acela doarme. 
Dar nu vei spune că nu ai auzit, că vor mărturisi morţii din 
morminte că au auzit acest cuvânt, şi nu vei şti atunci unde să 
intri de mânia Mea. 

O, fiică de azi, am voit să-ţi dau inel de piatră scumpă, 
tată, pe care este scris numele Meu, Cuvântul lui Dumnezeu. 
Am venit cu inel la tine, ca să te ştie toţi de mireasă peţită de 
Mirele Care vine. Şi tu, fiică a părinţilor tăi, nu-L ştii pe Cel 
ce vine, şi iată, El vine, vine mereu, şi tu stai închisă în calea 
Lui. 

O, vie cu aguridă, M-am oprit în tine pe o colină şi am 
altoit o coardă din vie şi am pus-o la îngrijit şi la crescut şi la 
înmulţit şi am cules din ea struguri, tată, struguri împliniţi şi 
buni de pus pe masă. Am luat din tine, şi tu trebuia să te 
bucuri că am venit la tine ca să fac în tine rod, şi am cuvântat 

din via Mea cea îngrijită şi ţi-am spus să te întorci spre rodire 
şi spre îngrijire. Deschide, ca să vezi cu ce am venit. Nu vreau 
să-ţi iau ce e al tău, şi vreau să te laşi spre înnoire, spre viaţă 
veşnică să te laşi cu Mine. Deschide-Mi Mie, că lumea cea 
păcătoasă a călcat peste tine şi peste rochiţa ta şi a făcut din 
tine babilon. întoarce-te din robie, că au venit în palatele tale 
fiii babilonului şi te-ai pângărit cu ei, şi inima Mea văzând 
goliciunea ta s-a depărtat de tine, ca şi de sora ta, că fiii străini 
ţi-au luat haina şi au vândut-o şi te-au lăsat goală, şi iată, bei 
paharul surorii tale şi suferi pentru nelegiuirea ta. Vin străinii 
în tine, şi tu te găteşti pentru ei, şi îţi faci ochii cu dresuri, şi 
Eu am venit să te strig, căci tu Mă înşeli aşa cum înşeală o 
femeie pe bărbatul ei. Eu nu vreau ca tu să fii judecată după 
pravila cea pentru desfrânate, şi de aceea te strig: întoarce-te 
şi nu fa ce a făcut sora ta cea mare; nu fă ce a făcut Israel; nu 
fă cu Mine ce au făcut jidovii. 

O, ortodoxie, am scos din mijlocul tău un foc, şi voi 
arde în el fărădelegile tale. întoarce-te la părinţii tăi cei sfinţi, 
cei care s-au jertfit pentru tine. întoarce-te, tu, sămânţă a lui 
Iuda, căci Eu din această sămânţă M-am ivit, şi am lăsat în ea 
preoţie şi proorocie, şi iată, nu mai este curat ce am lăsat, şi 
este vândut pe preţ de desfrânare ce am lăsat în via Mea. Cel 
ce calcă legea lăsată de Mine peste turma Mea, acela este orb, 
acela devine orb, orb cu duhul. Eu ştiu că tu crezi că Eu sunt 
în cuvânt şi că strig la tine, dar îţi pare rău când vezi că dau 
să te despart de voia ta cea rea. Ţi-e ruşine cu goliciunea ta şi 
ţi-e greu să te pregăteşti în sfinţenie, omule al bisericii lumii, 
că al Domnului nu vrei să fii. Ţi-e ruşine să-ţi pierzi scaunul 
pe care stai fără de chemarea Mea. Cine te-a ales pe tine să 
slujeşti pe Dumnezeu? Şi dacă te-au ales arhiereii tăi, de ce 
nu slujeşti lui Dumnezeu? O, şirul unşilor din uns în uns s-a 
rupt de multe ori, şi tu duci cu vorba pe om ca să creadă omul 
că eşti unsul Meu, că eşti alesul Meu, şi să-ţi dea omul zeciu- 
ială, şi iată, tu o cheltui pe pofte, aşa cum făcea şi Israel. îţi 
plăteşte omul ca să-l bagi în pământ, îţi mai şi plăteşte pentru 
asta. Eu când l-am înviat pe Lazăr n-am cerut plată. Eu l-am 
înviat, nu l-am îngropat, şi tot n-am luat plată. Aşa înseamnă 
alesul Domnului pentru oameni, nu să-ţi plătească omul că-1 
botezi, că-1 cununi sau că-1 împărtăşeşti cu Dumnezeu. Eu ce 
să-ţi mai plătesc dacă ţi-aş plăti că-Mi lucrezi Mie? Eu nu cu 
bani plătesc omului. Eu cu mântuire plătesc omului slujitor 
lui Dumnezeu, şi iată pilda viei care face aguridă. îmi sparg 
capul cei din vie când vin de la Tatăl să cercetez via, şi iată, 
Semănătorul Care seamănă sămânţă găseşte piatră şi cărare 
bătută şi pământ uscat, nu găseşte pământ bun de însămânţat, 
căci omul are mult de lucru şi nu are vreme de sămânţă din 
cer. Mă voi duce să strig la omul cezarului, Mă voi duce să-i 
spun că vin şi că-Mi fac cărare să vin, şi voi striga pe Româ- 
nia şi voi lucra cu cuvânt dulce, ca un Dumnezeu. 

O, Românie, fă-te, tată, ţara Mea. Românie, oare, tu nu 
vrei, tată, să fii creştină? Creştinii postesc de cele nebinecu- 
vântate, de cele rele. Creştinii iubesc, iubesc umilinţa şi în- 
făţişarea lui Dumnezeu în ei şi sărăcia de duh ca să fie fericiţi. 
Creştinii iubesc lucrările Domnului pe pământ. Creştinii as- 
cultă pe Dumnezeu şi se tem de Domnul şi ascultă. 

O, Românie, poporul Meu pe care-1 hrănesc în mijlocul 
tău cinsteşte pe cezarul cu cinstea ce i se cuvine cezarului, du- 
pă cum scrie în Scripturi. Românie tată, Eu grăiesc cuvântul 
Meu în mijlocul tău, dar omul bisericii, care ar trebui să Mă 
primească, nu Mă primeşte, zice că sunt mortul. Eu nu sunt 
mortul. Eu sunt Domnul; Do mn ul proorocilor şi al drepţilor şi 
al celor ce cred în Do mn ul. Biserica zice că sunt mortul care 


vorbeşte. Dar ea cu cine vorbeşte? Toată slujba pe care o vor- 
beşte cu Dumnezeu şi cu sfinţii înseamnă vorbire cu mortul? 
Sfinţii care au luat cerul şi pe Domnul de casă şi de ţară, aceia 
sunt mortul cu care vorbesc oamenii bisericii? Toate slujbele 
bisericii sunt cuvinte către Do mn ul şi către sfinţi, nu e vorbire 
cu mortul, căci sfinţii nu sunt morţi. Cei vii vorbesc cu sfinţii 
în rugăciunile lor şi îi trimit pe sfinţi la Mine ca să primească 
de la Mine pentru cei vii în trup. Dacă toate rugăciunile bise- 
ricii vorbesc cu Domnul şi cu sfinţii, dar Domnul şi sfinţii să 
nu vorbească cu omul? Numai omul poate vorbi Domnului? 
Domnul nu poate vorbi omului? Eu pot mai mult ca omul, că 
Eu sunt Cuvântul din veac şi până în veac. Eu sunt viu. Eu 
sunt fără de moarte şi fără de sfârşit. Eu sunt Alfa şi Omega, 
Eu sunt, şi grăiesc peste pământ. Grăiesc în mijlocul tău, 
Românie, ţara Mea. Tu eşti ţara Mea, căci M-am întors, şi în 
tine M-am întors, şi în tine cuvintez cuvântul lui Dumnezeu, 
cuvântul Tatălui şi al Fiului şi al Sfântului Duh. Amin. 

Românie, am venit să-ţi pun salbă, tată. Am venit cu 
inel în mijlocul tău. Am darul Meu în tine, darul cel pentru 
tine. Am pe poporul cuvântului Meu în tine. L-am luat din 
tine şi l-am plămădit din cuvântul Meu, şi am cuvânt în tine, 
căci poporul Meu este cuvântul Meu, este rodul cuvântului 
Meu, şi grăiesc peste el şi spun: pace ţie, ţara Mea, Românie, 
mireasa Mea, că iată, cerul tău strigă la Mine pentru tine. 
Moşii şi strămoşii tăi cei sfinţi, aceia sunt cerul tău care este 
la Mine. Am praznic ceresc în mijlocul tău, Românie, aleasa 
Tatălui Meu pentru Fiul Său. E praznic în tine de patruzeci de 
ani. Cuvântul lui Dumnezeu se aşterne pe masă de praznic. 
Vino, tată, la praznicul cerului! Vino şi mănâncă! Vino şi te 
naşte din Dumnezeu! Vino şi spală-ţi rochiţa în râul vieţii, şi 
spală-ţi şi cămăşuţa, tată, şi caută-ţi cămăşuţa dacă n-o mai ai, 
că fără cămăşuţă ţi se vede goliciunea prin rochiţă. Am venit 
la tine cu straie cereşti, din apă şi din duh. Vreau să fac din 
tine apă şi duh, cristelniţă de botez, în care să se boteze toţi 
cei ce vor lua calea învierii şi a vieţii veşnice, toate popoarele 
care vor veni auzind de slava Mea din tine, căci crucea Mea 
s-a făcut cunună pe creştetul tău, s-a împletit şi s-a făcut cu- 
nună de slavă peste tine. Crucea Mea să fie năframa ta de 
pace între Mine şi tine. Dă- Mi solie de pace între Mine şi tine, 
Românie, ţara Mea dată Mie de Tatăl. înalţă-te înaintea po- 
poarelor, tu, ţară a întoarcerii Mele, căci pământul cel de 
acum trece la înnoit, şi se face cer nou şi pământ nou pe el, 
precum a fost pământul cel dintâi. Amin. 

Vino, Românie, să fii poporul Meu ales între neamurile 
pământului! Vino, tată, că poporul cel ales la început M-a pus 
pe cruce şi M-a lepădat, şi Eu te-am îmbrăţişat pe tine, că 
te-am găsit sub cruce şi te-am luat sub mantia Mea când am 
trecut pe lângă tine şi te-am văzut sub cruce. Vino să-ţi dau 
plata, să-ţi dau inelul cel de piatră scumpă! Dă-Mi mâna să-ţi 
pun inelul, căci pe această piatră scumpă este scris numele 
Meu: Cuvântul lui Dumnezeu. Amin. Vino spre zi de nuntă, 
ţara Mea, mireasa Mea, că asta este soarta ta! Vino, că Eu vin! 
Ascultă ruga Mea şi fii comoara Mea, şi fii cărarea Mea, că 
vin, şi M-am vestit că vin, ca să nu vin pe neştire când vin. 

Duhurile Domnului se odihnesc deasupra ta. Duhurile 
sfinţilor sunt ca stelele deasupra ta. Duhurile îngerilor stau 
coroană peste tine. Duhul Sfânt îşi are tron şi cuvânt în tine. 

Pace ţie, ţara Mea, pământ al praznicului Domnului, 
căci unde este stârvul, acolo se adună vulturii. Amin, amin, 
amin. 

Binecuvântat să fie poporul Meu din tine, Românie, 
ţară a întoarcerii Mele, că mare taină este poporul Meu din 

tine. Poporul cuvântului Meu este ramură verde, este pom 
plin de roadă lângă izvorul vieţii, şi ramurile lui trec peste 
zid, şi Eu, Domnul, revărs peste el binecuvântările cerului, 
binecuvântările pământului, binecuvântările strămoşilor, 
binecuvântările înălţimilor cele veşnice. Aşa binecuvântări 
am pus pe creştetul celui ales din tine, ţara Mea. 

O, popor luat din români, să fii binecuvântat înaintea 
neamului român şi să binecuvintezi înaintea Mea pe România 
şi să fii cuvântul Meu peste ea, şi ca un voievod să fii unul 
prin fiii şi fetele tale, poporul Meu cel din români. Aşa am 
luat şi din Israel un mănunchi de popor care a umblat cu 
Mine. Aşa am lucrat şi din români şi Mi-am luat popor, şi îl 
numesc începătură de veac nou, şi ca pe un voievod îl port 
înaintea Mea, şi îl numesc uns pe poporul cuvântului Meu, şi 
îl numesc miruitor de ungere nouă, de veac nou. Aşa îl nu- 
meşte Domnul pe cel ales, pe cel pus la plămadă ca să creas- 
că din el popor al întoarcerii Fiului lui Dumnezeu, Care vine 
cu norii. Amin, amin, amin. 

14/27 septembrie 1995 

Cuvântul Domnului către poporul creştin 

Proorocie despre zidirea babilonică de la Vulcana-Băi (Centrul 
Internaţional Ecumenic). Binecuvântarea noii grădini şi a troiţei 
aşezate în ea. 

C obor pentru o clipă în grădină. în carte cobor, nu 
în grădină. în grădină cobor mereu, stau mereu 
şi îmi las mereu voia Mea din cer peste grădină, dar azi cobor 
în carte, tată. Cobor şi binecuvintez prin cuvânt rostit pete- 
cuţul de pământ pe care l-am răscumpărat ca să am pentru 
poporul Meu, ca să-l adun când şi când pe poporul Meu 
aproape de ieslea Mea de coborâre a cuvântului, de naştere a 
cuvântului. 

în numele Tatălui şi al Fiului şi al Sfântului Duh, 
binecuvântat să fie petecuţul de grădină răscumpărat de la 
om, şi vom pune pe el un mărgăritar, un cuvânt de zidire care 
se va zidi ca în cer, ca să fie grădină a poporului Meu Israel. 
Eu, Domnul, am rostit cuvânt că în jurul acestui munte ce- 
resc, coborât prin cuvânt în cetatea Mea de coborâre, în jurul 
lui se va arăta un şirag de mărgăritare cereşti, un şirag de cu- 
vinte care se vor zidi pe pământ pentru facerea în faptă a lu- 
crării cuvântului lui Dumnezeu. Nu vă îngrijoraţi voi. Nu va 
fi greu. Se va lucra ca în cer. Numai tu, poporul Meu, să fii, 
tată, pregătit, că te-am făcut popor de fii şi te-am învăţat să 
porţi hăinuţă cerească, fiule Israele, căci aşa cum a avut 
Avraam soli cereşti cu el la masă, aşa vin Eu, Israele, vin cu 
cerul la tine, şi nu Mă fă, tată, să Mă întorc în cer cu lacrimi. 

O, Israele, pace ţie, tată! Pace ţie, măi copilul Meu, că 
tu trebuia să fii lucrat numai din pace după câtă pace ţi-am 
hărăzit Eu ţie. 

îmi iau copilaşii cei mai mici şi Mă duc cu ei într-o ce- 
tate ca să lucrez pace peste ea. Mergem o clipă în cetatea Că- 
prioru să vedem dacă mai încape pacea Mea pentru ca să fie 
lucrată. Să vedem dacă mai încape în ea sfială sfântă, cinstire 
duhovnicească, bună vieţuire şi iubire între cei ce se adună la 
masa cuvântului Meu, din zi de odihnă în zi de odihnă. 

O, poporul Meu, nimeni dintre sfinţi n-a avut ce ai tu 
azi de la Dumnezeu. O, şi ce rece eşti tu, Israele! Eşti rece, 
tată, şi de aceea nu eşti tu cald, de aceea, pentru că eşti rece, 
şi te-ai învăţat aşa şi nu mai tragi la căldură. E mult timp de 
când mănânci tu la masa Mea, poporul Meu, şi mereu ţi-am 
spus să nu te mai ascunzi de Mine şi de solii Mei în mijlocul 


tău, şi te-am învăţat să-I mulţumeşti lui Dumnezeu când El îţi 
mustră păcatul şi neorânduiala şi să te apropii de căldura Mea 
când dau să te dezgheţ şi să te încălduresc. 

Te-am învăţat, popor iubit, să nu ieşi, tată, din stână. 
Unde sunt cei ce s-au jucat de-a ieşitul pe drumurile lui Gog? 
Iată, aceştia nu mai vin, şi s-au făcut defăimători, şi s-au făcut 
stâlp de sare, şi s-au făcut sloi de gheaţă, că n-au mai vrut să 
asculte de cuvântul Meu, şi mai bine au lepădat cuvântul Meu 
decât drumul spre rătăcire. Israele, Israele, fiule risipitor, de 
ce te-ai dus să te cheltuieşti cu lumea care-şi cheltuieşte viaţa 
şi sufletul şi trupul şi timpul şi mântuirea? Iată, şi creştinul dă 
să se piardă pentru mâncare, pentru pofte, şi se prinde iar în 
robia păcatului. O, Israele care ai plecat! Când te-am strigat 
Eu, tată, erai pe drumurile lumii, pe drumurile Sodomei şi ale 
Gomorei; erai mânjit şi erai pe faţă murdar, şi te-am strigat să 
vii şi te-am curăţit Eu ca să stai cu Mine, şi tu iar ai plecat şi 
iar te-ai omorât. Se omoară creştinul singur, şi nu mai e 
creştinul aproapele Meu. Se duce şi se apropie de lume şi nu 
mai e aproapele Meu, căci aproapele Meu este cel ce face 
voia lui Dumnezeu. 

Israele, Israele, ţi-am spus, tată, că vin valuri de pieire 
peste lume, pentru că lumea e făcută din fiii pierzării. Iată, 
picur ploaie peste tine, Israele. Cuvântul Meu picură peste Is- 
rael cum picură ploaia peste pământ. Duhul Meu pluteşte 
deasupra ta, Israele, şi diavolul, tată, vine să-ţi fure ce-ţi dau; 
îţi fură şi te lasă sărac şi te face hoinar şi te face fiu risipitor. 

Poporul Meu, un picuţ mai înainte de serbarea ta cu 
Mine cea de patruzeci de ani când Eu ţi-am dat trăistuţă cu 
seminţe să mănânci şi să creşti şi să te îngraşi în cele cereşti, 
un picuţ mai din timp am rostit cuvânt şi am spus aşa: «Vai de 
cel ce moare mai înainte de deschiderea cărţii!». Şi acum ce 
să spun de cel ce dă să moară cu viaţa pe masă, cu viaţa în 
casă, de cel ce dă să moară după deschiderea cărţii? Acela se 
face iad, acela se dezbracă şi umblă gol şi se pregăteşte pentru 
ziua sfâşierii. 

Israele, Israele, rămâi, tată, în ascultare de Dumnezeu, 
că iată cum vin. Vin să te strâng la piept, şi tu să Mă simţi cine 
sunt şi ce sunt. Vin să te învăţ să Mă iubeşti şi să Mă strângi 
şi tu la pieptul tău, şi să nu te faci desfrânat, poporul Meu. Să 
nu strângi, tată, nimic la pieptul tău în afară de Mine. Ţine-te 
îmbrăţişat cu Dumnezeu. Ţineţi-vă îmbrăţişaţi unii pe alţii în 
iubire. Israele, nu te strivi frate pe frate cu neiubirea; nu fă, 
tată, lucrare de neiubire. Eu nu zic să nu faci lucrare de ură, 
şi zic ţie să nu faci lucrare de neiubire între frate şi frate. Ţi-am 
spus, şi nu demult am spus aşa: « Vai ţie, Israele, dacă vei mai 
căuta să auzi sau să ştii sau să vezi ce păţeşte lumea!», şi 
acest cuvânt era să nu mai umbli prin lume, tată, să nu mai iei 
din lume să aduci în casa ta, să aduci în poporul Meu. în po- 
porul Meu să aduci numai cuvântul Meu, şi să-l rumegi, tată, 
după ce îl aduci, iar înăuntrul creştinului să şi-l rumege fie- 
care după voinţă. Iar Scriptura aşa spune: «Pe cel fără de 
orănduială să-l însemnaţi şi să nu mai aveţi nici o treabă cu 
el, ca să-i fie ruşine, dar să nu-l socotiţi ca pe un vrăjmaş, ci 
să-l povăţuiţi ca pe un frate». Măi Israele, dacă aşa s-ar lucra 
în tine, tată, Eu gata aş fi, aş veni, dar tu îmi încurci venirea, 
că tu vrei să judeci tu mai înainte de venirea Mea. Nu aşa, 
tată. Fă cum zice Scriptura, nu cum zici tu, că tu nu te aduni 
ca să judeci când te aduni, ci te aduni ca să mănânci. Cine se 
adună la masă, se adună ca să mănânce, şi ia bine aminte la 
acest cuvânt, poporul Meu, că dacă l-am spus, spus rămâne, 
şi el îşi va cere dreptatea sa în ziua sa, căci fiecare cuvânt 
rostit îşi are ziua sa de împlinire şi de glorie. 

Cuvântul lui Dumnezeu 


Am binecuvântat petecuţul de pământ prin care îmi 
lărgesc încă lucrul şi aşternutul Meu cu poporul Meu. Să am 
unde Mă aciua când pun masă ţie, Israele, când vii la izvor, 
tată, că iată, setea îţi creşte, şi dorul te mişcă, şi dragostea te 
desăvârşeşte, poporul Meu. Israele tată, îţi doresc dragoste de 
Dumnezeu, îţi doresc dor şi îmbrăţişare cu Dumnezeu. De 
aceea fac faptă din cele dorite de Mine peste tine, şi îţi fac, 
tată, grădini de întâlnire şi de sărbătoare pentru tine. Roagă-te 
să pot împlini peste tine cele ce-ţi doresc, căci într-o zi te voi 
chema aproape, şi tu vei pleca pe jos în ziua aceea, şi când vei 
ajunge, vei intra în odihna Mea, în cetatea Mea, şi vei locui 
în locaş de Ierusalim nou, după cum Eu îţi voi găti, Eu şi cu 
tine alături, Israele. Şi vor veni neamurile să vadă mlădiţa cea 
nouă şi altoiul ei, dar deschide-ţi auzul bine, că iată ce-ţi 
spun: nu vei veni bolnav, nu vei veni şchiop, nu vei veni slă- 
bănog în cetate. Voi face o cetate cerească pe pământ, şi ceta- 
tea va fi lucrată din fii, nu din piatră, nu din cărămidă, nu din 
le mn aşa cum face omul bisericii din lume, care-şi zideşte 
turn de piatră şi zice că este biserică. Biserică înseamnă fii, 
asta înseamnă piatră de biserică, şi vei fi casă Mie, poporul 
Meu, şi Eu îţi voi fi ţie casă, şi Eu îţi voi face ţie casă. Vom 
face şi noi casă, dar mai întâi facem împărăţie de cer, şi după 
aceea vom lucra şi din piatră, căci piatra este a lui Dumnezeu, 
şi Domnul o sfinţeşte prin împărăţie cerească de piatră neclă- 
tinată între cer şi pământ. 

Iată cum se împlinesc cele rostite de Mine prin cuvânt, 
căci cei ce au bani fac turn de piatră alături de piatra Mea cea 
nouă de nou Ierusalim. Fac împărăţie pământească cei ce au 
bani. Mai face omul încă o dată un tum ca tumul Babei (Cen- 
trul Internaţional Ecumenic - Vulcana Băi, n.r.), şi se va da în el 
drept Dumnezeu. Omul cu bani a luat o cărămidă cunoscută, 
a cumpărat-o cu bani, şi lângă ea zideşte cărămizi necunoscu- 
te, şi iată, se foloseşte omul de numele lui Dumnezeu, de că- 
rămida cea cunoscută că ar fi a lui Dumnezeu, şi se va da 
omul drept Dumnezeu. Dar Eu am aici izvor din cer, şi omul 
care va veni va fugi de lângă tumul omenesc şi va da să guste 
din izvor şi va face omul alegerea, iar tu, poporul Meu, vei fi 
lumină şi te va alege omul de cărare spre Dumnezeu; numai 
tu să fii pregătit şi aşezat înaintea Mea. Voi face din tine că- 
lăuză, şi îţi voi da cuvântul nădejdii vieţii veşnice, ca să-l dai 
omului cel pământesc, căci tumul ce îl face omul va avea iz- 
vor de băuturi îmbătătoare şi de mâncăruri păgâneşti, dar la 
tine va sticli izvorul vieţii veşnice, izvoml nădejdii şi mânca- 
rea cuvântului lui Dumnezeu, care este ruptă din cele cinci 
pâini şi doi peşti, înmulţite prin cuvânt. 

Se binecuvintează sărbătoarea de punere a troiţei de 
nou Ierusalim în grădina cea dată vouă de Domnul Dumne- 
zeul vostru, căci pământul va fi răscumpărat de Dumnezeu. 
Se binecuvintează vremea cea bună pentru ziua serbării în- 
semnării grădinii adăugate la trupul pământului cel nou. Se 
binecuvintează poporul Meu care va veni să ia din serbare, să 
ia Duh Sfânt, şi bucurie să ia. Se binecuvintează şi se sfinţeşte 
crucea cea de la intrarea în grădină, în numele Tatălui şi al 
Fiului şi al Sfântului Duh. Amin. Şi va fi scris pe piatra aceea: 
Fundaţia Sfânta Virginia, Cetatea Noul Ierusalim, şi poporul 
Meu se va zidi pe această piatră vie, şi va fi viu poporul Meu 
şi bun pentru zidire. Ferice ţie, fiule care vei fi bun pentru 
zidire. învaţă, Israele, zidăria, că fiii lumii învaţă dărâmarea, 
învaţă, poporul Meu, stingerea focului, căci fiii lumii învaţă 
lecţia arderii lumii. Smulge focul de pe tine şi din ograda ta, 
căci foc înseamnă tot ceea ce este trecut prin foc, şi care arde 
când ia foc. Fă-te sănătos, poporul Meu, fa-te, tată, sănătos şi 


ieşi din foc, ieşi din mijlocul focului, căci omul a vândut foc 
pe bani, şi tu ai cumpărat şi ai stat învelit cu foc şi n-ai vrut 
să Mă crezi, că mereu ţi-am spus şi n-ai crezut. Vezi tu, Israe- 
le, ce înseamnă să ai Duh Sfânt peste tine? Poate că tu n-ai 
crezut când Eu ţi-am spus că cobor peste tine Duh Sfânt şi că 
te învăluiesc în Duhul Sfânt. Până acum n-ai avut, dar acum 
ai, că dacă nu aveai, nu puteai nici acum împlini lucrarea 
Mea. Vezi ce înseamnă Duh Sfânt în tine? Cu El poţi să dai 
răul de la tine; cu El poţi să arunci focul; cu El poţi să arunci 
păcatul; cu Duhul Sfânt, poporul Meu. Aşa ţi-am spus: «Is- 
raele, ia, tată, pe tine cămaşa Duhului Sfânt şi pune-ţi peste 
ea cingătoare, ca să nu ţi-o ia vântul». Şi iată, nu ţi-o ia, căci 
vântul a venit de la Mine, a venit să sufle pleava de la tine, a 
venit să sufle focul de la tine, a venit să sufle păcatul de pe 
tine şi tina de pe tine, şi nu ţi-a luat vântul cămaşa, şi o ai pe 
tine. Cu ea sufli şi tu, şi cu ea poţi să faci ce-ţi cer Eu pentru 
viaţa ta, pentru scăparea ta. 

Să nu cruţi, fiule, nici un fir de foc. Să nu mai piteşti 
prin vreun colţ ca să opreşti. Scoate-1 afară, că e foc, tată, e 
foc trecut prin foc, că Eu spuneam să nu mai porţi foc, şi creş- 
tinele îşi făceau rochii înflorate de mătase, şi îşi făceau mara- 
me înflorate şi aşternuturi păgâneşti în paturile lor. Dar vom 
face căsuţe albe şi curate şi necolorate şi vom respira în ele 
aerul Duhului Sfânt şi vom scăpa de vină, căci toate cele du- 
reroase vor fi atunci uitate şi osândite la uitare. Amin. 

îi trebuia creştinului hambare şi tronuri? Nu, tată, nu-i 
trebuia. Creştinului îi trebuia pe Dumnezeu şi pe Duhul Sfânt, 
iar toate celelalte se cereau numai pentru trebuinţa cea fireas- 
că. Ceea ce a avut creştinul până acum a fost nu cele după firea 
creştină, şi s-a asemănat creştinul cu lumea cea păgână la port 
şi la stat şi la avut. Dar acum fa-ţi aripi, Israele, că asta în- 
seamnă să ai tu aripioare. îţi erau mici şi rupte aripioarele şi 
nu puteai zbura din loc în loc după Dumnezeul tău. Aveai, tată, 
animale, păsări, avere, aşternuturi plăcute ţie, aveai împodo- 
bituri, aveai zorzoane în casă şi afară şi pe gard şi pe tine, şi 
toate îţi înăbuşeau zborul şi îţi răpeau timpul, şi munceai la 
lume ca să-ţi dea lumea bani şi să te ajustezi şi tu în rând cu 
lumea, şi Eu te-am tot aşteptat să-ţi piară pofta ta şi să iei pofta 
Mea în pântecele inimii tale şi să faci voia Mea, Israele, că 
dacă ai făcut copii, iată, acum plângi şi spui ca Scriptura care 
zice: «Fericiţi cei ce n-au purtat copii în braţe», căci copiii 
sunt rod al păcatului tău şi sunt robi ai aceloraşi păcate ale 
lumii, şi te doare şi pe tine şi pe Mine de rodul tău. Lasă, tată, 
să te doară, că durerea a mai rămas să te salveze, căci bucuria 
cu Mine n-ai mâncat-o cu folos la vremea ei. Acum fa-te mic 
în mâna Mea, ca să te pot plămădi om nou, după măsura ce- 
rului, după măsura îngerului, nu după măsura omului; să te fac 
om înaripat cu Duhul Sfânt, purtat în corabia salvării. 

Acum te las hrănit cu cuvânt. Pace ţie! Israele, pace ţie, 
tată! Te voi strânge din zi în zi mai mult la pieptul Meu, la 
pieptul ieslei Mele, dar să nu te laşi greu pe pieptul Meu, tată. 
Să nu fii greu, să nu te laşi greu, căci pieptul grădinii Mele 
este din trup. Fii atent ce-ţi spun, şi să înţelegi ce-ţi spun. 
Pieptul Meu este trup în grădină. Să stai alipit şi nu deasupra. 
Să nu stai pe el. Să stai doar alipit, şi să stai ca Ioan, cel alipit 
de pieptul Meu, şi să ajuţi pe Domnul, ca Ioan, fiule de azi. 

Binecuvântată să fie întâlnirea cu care vin la voi să 
pecetluim grădina care va prinde acum trup nou. Rugaţi-vă la 
Mine să aduc soare şi cald, să aduc bucurie de sărbătoare, 
căci prin post şi rugăciune voi face minuni cu tine, poporul 
Meu, fiindcă aşa ţi-am făgăduit. Amin, amin, amin. 

Sărbătoarea cuvioasei Parascheva 

Limba cerească a Domnului cu omul. îndemn la rugăciune pentru 
Israel cel după trup. Omul primitiv este omul care nu II are pe 

Dumnezeu. 

ine Domnul Iisus Hristos cu oaspeţi cereşti în 
grădină. Domnul bate la poartă, Domnul glăsu- 
ieşte din poartă, şi cuvântul Său intră pe porţi de slavă, intră 
din văzduh în văzduh, şi face Domnul văzduhuri noi. Amin. 

Eu sunt, fiilor. Eu sunt. Amin, amin, amin. Vă trezesc 
din timp, dinainte de zorii dimineţii de serbare, că vine po- 
porul Meu la izvor şi îi gătesc să mănânce, gătesc masă lui 
Israel. 

în numele Tatălui şi al Fiului şi al Sfântului Duh, aşa 
vin Eu când vin. Şi cum mai vin? Ce vă spun Eu când vin? 
Pace vouă, vă spun. Pace în grădina Mea! Amin, amin, amin. 
Luaţi şi daţi lui Israel pace, că mare este numele Israel. Ferice 
poporului care poartă acest nume, că mare este numele Israel. 

O, fiilor, limba Mea este cerească. Scrisoarea Mea este 
din Mine, şi Eu aşa grăiesc, ca din cer, nu ca de pe pământ. 
Vorbirea cerească este mereu cu stăruinţă în ea, cu trezire în 
ea, cu limbă cerească în ea, cu limbi cereşti peste Israel, că 
numai cu Israel vorbeşte cerul. 

Pace ţie, Israele, ţie, poporul Meu! Pace ţie, celui ce 
stai cu credinţă înaintea Mea! Eu cu stăruinţă cuvintez peste 
tine, iar tu să iubeşti limba Mea cerească. Ţie să nu-ţi placă 
vorbirea cea ca pe pământ, şi să-ţi placă limbajul cel din cer, 
care vine cu Mine până deasupra ta şi te cuprinde şi îţi tură 
inima din tine şi o ia întru sine, ca să te ajute să-L iubeşti pe 
Du mn ezeu şi să stai în El, Israele. 

Ia să-ţi spun ce văd Eu pe pământ. Văd pe câte cineva 
că scrie o scrisoare frumoasă unei fiinţe pe care n-o cunoaşte, 
ci doar a auzit de ea. îi scrie frumos şi cu iubire şi cu dor şi 
primeşte scrisoare de răspuns cu iubire, şi dorul creşte între 
cei doi, şi cei doi încep să se cunoască prin scrisori, şi încep 
să se vadă unul pe altul cu duhul lor, şi vine apoi ziua să-şi 
dea întâlnire, şi se întâlnesc şi se cunosc, şi bucuria îşi împli- 
neşte dorul, şi totul vine la arătare, la vedere. Aşa îţi scriu Eu 
ţie din cer pe pământ, şi le dau poştaşilor scrisoarea, şi ei o 
aduc la tine, şi tu te laşi cuprins în Mine şi îţi hrăneşti dorul, 
tată, şi grăbeşti ziua întâlnirii Mele cu tine pe pământ, că tu 
eşti locuitor pe pământ, şi Eu străbat cerurile până la tine şi 
Mă fac cuvânt pe masa ta şi stau nevăzut de tine până la 
iubirea cea desăvârşită, până ce tu te vei desăvârşi în Cel ce 
te poartă spre El prin cuvântul Său cel ceresc, prin graiul Său 
cel ceresc înaintea ta. Aşa am avut mereu lucru peste Israel, 
dar ca azi niciodată n-am lucrat de aproape, căci aproape este 
întâlnirea Domnului cu cei de pe pământ care stau în numele 
Lui înaintea Lui. 

Nu mai ştie omul drumul lui Dumnezeu înspre om, că 
omul are altă iubire, omul iubeşte ce are şi ce-şi face. Dar tu, 
Israele, eşti poporul Meu, şi ai ungere şi alegere aleasă şi ştii 
toate de la înţelepciunea cea de sus. Fii atent, ca să înţelegi 
cine ştie şi cine crede şi cine este ales. Ales este cel ce are un- 
gere de sus. Pavel, apostolul Meu, până n-a luat ungere de la 
Mine n-a ştiut de sus, şi a ştiut de jos. Fără ungere nu se poate 
şti de sus. Nu se poate credinţă în acest cuvânt venit pe nori 
de sus până nu ai ungere şi atingere cu Dumnezeu, cu Dum- 
nezeul lui Israel. Fii priceput, popor iubit, că mulţi pe pământ 
zic că ştiu din descoperiri, dar ei zic adevărul lor, iar desco- 
peririle lor vin de la trup şi de la sânge, nu de la Duhul Sfânt 
al Treimii Dumnezeieşti; vin de la duhul lor, nu de la Duhul 


lui Dumnezeu. Aceştia sunt călăuziţi de duhul lor, de dorul 
duhului lor, că fără ungerea Duhului Sfânt nu ai de la Duhul 
Sfânt. Apostolul Pavel până n-a primit ungere de la Duhul 
Sfânt n-a putut fi lucrător din cer, şi am lucrat apoi mereu 
peste el ca să nu se trufească pentru ungerea lui de sus, ca să 
nu se fălească el cu ungerea, ci ca să se fălească ungerea de 
el. Aşa şi tu, popor uns de Dumnezeu, să nu te trufeşti, tată, 
de ungerea ta de la Mine, ci să laşi ungerea să se bucure de 
tine, că altfel primeşti bold de la satana, de la îngerul rău, care 
te înţeapă cu trufia. Să nu te înţepi în acest bold aşa cum 
păţesc oamenii care se înţeapă în însuşi boldul lor, în boldul 
descoperirilor duhului lor. Tu ai descoperirea Mea cu tine, tu 
nu ai descoperiri de ale tale. Tu eşti altceva pe pământ. Tu, 
tată, nu eşti ca fiii oamenilor. Tu eşti al lui Dumnezeu, şi Lui 
îi slujeşti; El ţie, şi tu Lui. 

Să nu Mă laşi să pier, fiule. Să Mă ţii viu, poporul Meu. 
Să nu Mă dai la moarte şi în vremea aceasta. Dar tu eşti mic, 
şi ştii de la Mine să te faci micuţ în braţul Meu, ca să nu ştii 
răutatea omului mare, care Mă răstigneşte cu ascuţimea du- 
hului lui. O, cine ştie să Mă răstignească pe Mine mai bine 
decât cei pricepuţi, mai bine decât cei ce-Mi citesc în voile 
Mele fără să le ia pe ele înăuntrul lor? Cine, tată, a făcut răs- 
tignirea Domnului? Pilat sau Irod? Ei nu se pricepeau cine 
sunt Eu şi de unde venisem. Ei ştiau ale lor, nu ale Mele, dar 
preoţii ştiau, că citeau şi învăţau de Dumnezeu, şi nu s-a 
priceput nimeni ca ei să Mă dea la răstignire. Ei n-ar fi dat 
scaunul lor nici lui Dumnezeu, şi iată cine au fost cei mai răi 
oameni şi pe atunci. Preoţii au fost cei mai răi, cei mai rătăciţi 
de la calea dreptăţii. Nu că n-au crezut că Eu sunt Dumnezeu, 
dar au ţinut la împărăţia lor, care era întru nedreptate, şi n-au 
voit să deschidă uşa ca să li se vadă casa, căci casa lor era 
numai aur şi podoabe şi argint şi vase scumpe, strânse în loc 
neumblat, în loc de nepătruns, aşa precum era scris în proo- 
roci. O, şi ce osândă şi-au proorocit cu însăşi limba lor, că au 
spus că dacă Mă vor lăsa să propăşesc cu cele din cer, vor 
veni romanii şi le vor lua ţara şi neamul. De unde, tată! că 
dacă M-ar fi primit, ar fi devenit popor de neînvins pe pă- 
mânt, că nimeni nu poate face rău celui ce stă sub cortul lui 
Dumnezeu, celui puternic în Dumnezeu. Uitaţi-vă voi cu 
Mine peste cei de azi care au luat cuvântul lui Dumnezeu: 
cine au fost cei mai răi, cei mai străini, cei mai reci? Preoţii 
au fost. Numai ei n-au avut putere să se plece, să se bucure de 
cuvântul Meu; numai ei, tată; ca şi atunci, numai ei. Numai ei 
dau să aţâţe gloatele împotriva adevărului, numai ei răstig- 
nesc adevărul, şi iată, s-au vândut pentru bani şi pentru bo- 
găţii şi pentru împărăţie din paie, şi paiele la o furtună se 
răvăşesc şi nu rămân, şi la un trăsnet din cer ard şi nu mai 
sunt, aşa precum poporul Israel a căzut rob romanilor care 
i-au dat foc şi care l-au răvăşit pe toată faţa pământului. Dar 
am scos din el pe cei ce au crezut şi i-am făcut mănunchi în 
poala Mea şi le-am spus să fie sare bună de sărat, şi au fost şi 
au lucrat pe Domnul, ca să aibă neamurile pământului pe 
Domnul, ca să ai tu azi, poporul Meu. 

Tu, fiule, să iubeşti neamul din care am ieşit Eu, din 
care au ieşit apostolii, că poporul evreu a fost poporul Meu, 
şi rămăşiţa lui cea credincioasă a rămas poporul Meu, căci din 
trup, rămăşiţa s-a făcut duh, şi a lucrat Duh Sfânt pe pământ 
şi L-a dat neamurilor pământului, ca să fie creştin pământul, 
căci peste tot Hristos a fost vestit de cei rămaşi creştini în 
Israel. Eu Mă voi îndura de Israel, căci prin prăbuşirea lui tu 
ai locul lângă Mine, dar să te rogi să se trezească şi el şi să se 
uite la tine, cel ce eşti cu Fiul lui Dumnezeu, şi să Mă ia de 

moştenitor de la Tatăl şi să-i rostesc iertarea. Amin. Roagă-te, 
Israele, roagă-te pentru Israel cel după trup, că el a purtat nu- 
mele lui Dumnezeu pe pământ, fiindcă din neamul lui a 
răsărit credinţa în Fiul lui Dumnezeu, Cel trimis. 

Aşa le-am spus la cei iubiţi şi aleşi şi unşi din Israel: 
«Când vă rugaţi, aşa să ziceţi: Tatăl nostru, Care eşti în cer, 
sfmţească-se numele Tău şi împărăţia Ta din cer pe pământ», 
şi i-am învăţat să se roage în miez de noapte cu stăruinţă, căci 
aşa le-am adăugat: «Care om dacă vine un prieten în miez de 
noapte şi bate să-i ceară, şi să nu-i dea măcar pentru îndrăz- 
neala lui de a bate în miez de noapte?». îndrăzneşte, poporul 
Meu, bate, tată, în miez de noapte, că e noapte şi ziua, nu 
numai noaptea. Dar tu bate noaptea, în miezul ei, bate cu în- 
drăzneală, că Eu îţi voi da pentru îndrăzneala ta, căci prietenul 
care bate noaptea la tine ca să-l primeşti şi ca să-i dai pâine. Eu 
sunt, Israele. Eu sunt Cel ce bate noaptea ca să-L primeşti, că 
nu mai am, tată, adăpost şi nu mai găsesc pe nicăieri vreo 
streaşină şi vreun colţ de pâine, măcar de ar fi uscată. Pâinea 
pe care o cer Eu noaptea este veghea ta, este rugăciunea ta 
proaspătă, pâine proaspătă, pâine caldă, cuvânt cald, încălzit cu 
dragostea ta de Dumnezeu, că ai nevoie de Dumnezeu în miez 
de noapte, şi nu te teme ca preoţii care s-au temut că le iau 
romanii ţara şi neamul. Nu, tată, tu să fii ca cei ce au crezut din 
Israel, că iată ce fac cu tine: plămădesc ungere sfântă, ungere 
nouă, şi pe cea după lege o lepăd, că e uscată, e zvântată şi nu 
se mai cunoaşte, e ştearsă prin faptele legii omului. Eu am 
nevoie de unşi de ai Mei pe pământ, şi are şi pământul nevoie. 
Plânge pământul după ungere, după picior de om sfânt, care 
păzeşte poruncile lui Dumnezeu între oameni. 

E mare război pe pământ, mare cum n-a mai fost de 
când sunt veacurile şi nici nu va mai fi. Ce război poate fi mai 
mare ca războiul care nu se vede şi lucrează în tihna lui? Că 
iată, şi tu, Românie, nu ştii ce robită eşti. Eşti robită, tată, şi 
tu nu te scoli să te scuturi de duşmani. Nimeni nu te scoală ca 
să lupţi, căci străjerii tăi dorm, şi tu eşti robită. Până acum 
veneau cu arme şi cu trupe de război, veneau turcii, veneau 
nemţii, veneau hunii şi tătarii, şi tu îi vedeai şi te sculai şi îi 
alungai când puteai, iar când nu puteai, le dădeai tribut de 
robie până ce-Mi întindeam Eu mâna şi te scoteam de sub 
piatră. Aşa am făcut, dar azi nu mai vezi duşmanul, că e răz- 
boi nevăzut, şi îţi suge duşmanul şi sufletul, nu numai trupul. 
Acum nu mai e război cu arma peste tine. Acum banul e 
arma, şi cu banul te înşeală şi te cumpără străinul şi te mur- 
dăreşte cu ce-ţi dă şi îţi otrăveşte suflarea, şi tu nu ştii ce 
mănânci şi ce bei pe banii tăi. Eşti plină de duşmani, iubito, 
şi abia mai sufli, că sufletul tău sunt Eu, purtat de cei ce Mă 
iubesc. Că te-a învăţat străinul să gândeşti ca el şi cum vrea 
el, ca să te poată stăpâni şi să-ţi sugă vlaga. Numai minciuni 
au învăţat copiii tăi în şcoli, şi azi nu-ţi mai cunoşti povestea 
neamului tău, căci neamul tău de la început era plăcut lui 
Dumnezeu, şi nu era înapoiat, şi a venit omul cel nou al vre- 
mii de azi şi i-a pus nume de primitiv celui de demult. Dar ce 
este acest cuvânt: primitiv? Acest cuvânt este minciună, tată. 
O, poporul Meu, de aceea îţi spuneam Eu că nu e bună şcoala 
de pe pământ, şi iată, cel ce a învăţat minciună în şcoală stă 
şi azi în numele dreptăţii, şi nu pot curăţi duhul minciunii din 
pieptul omului. Mai primitiv ca omul de azi n-a fost pe pă- 
mânt de când e veacul, şi nici nu va mai fi. Mai orfan ca omul 
de azi n-a fost orfan pe pământ, şi mai mare război ca răz- 
boiul de azi nu mai poate fi altul. Până acum venea turcul cu 
arme, şi acum vine mascat şi vopsit şi suge şi pleacă sătul, şi 
în urma lui lasă numai fum şi murdărie de duh rău, şi calcă 
peste tot murdar şi străin peste ţara alegerii Mele. 


O, poporul Meu, rău este de cetatea peste care nu este 
cuvânt de prooroc, că aceea este sub sabie, şi n-are cine s-o 
anunţe, n-are cine s-o trezească din cer. Dar iată, cuvântul Meu 
va prooroci peste rău şi peste minciună şi va da să trezească pe 
cei ce dorm cu sabia întinsă deasupra lor cu ameninţare. 

Omul primitiv este omul care nu-L are pe Dumnezeu. 
Dacă acest cuvânt este adevărat, iată, acesta este rostul cu- 
vântului primitiv, că adevărată este istorioara cea de pe pă- 
mânt despre Mine, Domnul, Care eram casnic cu familia 
creştină şi smerită, şi nu este pildă această istorioară, ci este 
adevăr dumnezeiesc între oameni, şi a rămas doar pilda lui. 
Eram casnicul familiei creştine şi aveam adăpost în casa 
omului, şi se spune că era o familie de oameni iubitori de 
Dumnezeu. Un om avea femeie şi doi copilaşi, şi trăiau iu- 
bind pe Dumnezeu şi în mulţumire mare. îşi făcuseră o căsu- 
ţă, un adăpost de vreme rea, şi intraseră în el şi trăiau fericiţi 
de pe o zi pe alta. Aveau un pat din lemn pe o parte a căsuţei 
şi se odihneau în el cu toţii. în alt colţ îşi făcuseră o sobică de 
lut, să-şi facă focul în vreme de frig, şi mai aveau în cui o 
mesică, şi o luau să pună pe ea mămăliguţa şi udătura şi ce 
mai aveau ei din darul lui Dumnezeu. Şi se strângeau în ge- 
nunchi pe lângă mesică şi întindeau cu bucătura în blid şi se 
aplecau pentru fiecare bucătură. Se aşezau şi se sculau cu 
rugăciune şi cu mulţumire de la masă, şi apoi luau mesică şi 
o puneau în cui, şi vorbeau de Dumnezeu, şi vorbeau cu 
Dumnezeu, şi Dumnezeu era cu ei pe pământ. Şi M-am făcut 
om şi M-am dus în casa lor ca să fiu casnicul lor, şi ei M-au 
primit, şi dormeam cu ei şi mâneam cu ei şi Mă înveseleam 
cu ei şi cu Duhul lui Dumnezeu în casa lor şi în traiul lor. Şi 
a venit o vreme rea peste casa lor, peste inima lor. Duhul rău 
nu s-a bucurat de căsnicia Mea cu ei şi a urzit ispită şi M-a 
scos de la ei din casă, căci într-o zi a bătut la ei un om bogat 
din sat şi l-a rugat să meargă să-l ajute la lucru, că-i va plăti 
pentru ajutor. Iar el, om blând ce era, s-a dus să ajute pe cel 
ce l-a rugat, şi a văzut el atunci cum trăieşte cel bogat şi ce 
are în casă. Şi când a terminat lucrul, a luat plata şi a mers 
acasă şi a spus ce a văzut la bogat, şi cu banii s-a dus şi a luat 
un pat mai bun, mai frumos, mai moale, şi l-au pus în locul 
patului lor din casă. Eu când am văzut căldura inimii lor pen- 
tru patul cel bun şi nou, M-am simţit sărac de iubirea lor şi 
M-am sfiit, şi nu M-am mai culcat cu ei în pat, că ei aveau 
altă bucurie. Eu stăteam alături de patul lor cel nou, şi ei se 
strângeau în pat şi se bucurau, că-şi ziceau că i-a ajutat Dum- 
nezeu. Şi s-a dus iar şi a lucrat, şi şi-a luat şi o masă mai mare 
şi mai luxoasă, şi au pus-o în mijloc, iar Eu M-am tras mai în 
lături. Au mai adus şi scaune, şi alte lucruri, şi casa lor s-a 
umplut, şi Eu M-am tras la uşă. Mă rugau şi ziceau: „De ce, 
Doamne, nu mai stai pe pat, pe scaun, pe ladă? De ce stai la 
uşă? Eu ziceam că nu am loc, şi de aceea nu stau. Bucuria 
lor creştea pentru ceea ce aveau şi strângeau. Munceau şi îşi 
făceau ce le plăcea lor, şi Eu am ieşit îndurerat şi n-am mai 
încăput casnic în căsnicia lor. Ei n-au simţit durerea Mea, şi 
ziceau mereu: „Doamne, Iţi mulţumim că ne-ai ajutat şi că 
ne-ai dat atâtea ca să avem I-am lăsat să-şi aleagă iubirea, 
şi ei şi-au ales iubirea de sine. Eu eram de-acum mic în inima 
lor, mic şi tot mai mic, şi Mă foloseau doar pentru obiceiul lor 
cel dintâi de a mulţumi Domnului pentru toate. Aşa rămâne 
omul orfan de Dumnezeu. Aşa rămâne omul singur şi în 
duhul lui, prinzând curaj omenesc, pierzând frica de Dum- 
nezeu şi iubirea de Dumnezeu, bogăţia cea mai de preţ între 
bogăţii. 

O, poporul Meu, frumos îi mai stătea omului care se 
strângea lângă măsuţa cea scundă, în genunchi pe lângă ea. Se 

asemăna omul cu pasărea, care ridică în sus căpuşorul după ce 
înghite apa, în semn de mulţumire lui Dumnezeu. Omul făcea 
plecăciune cu trupul şi îngenunchere pentru fiecare bucătură, 
în chip de mulţumire către Cel ce dă spre fiinţă. Ţinea omul 
mesica în cui, în semn de respect pentru lucrul sfânt, căci 
mesica era obiect sfânt, pe care omul rupea pâinea, şi îşi punea 
pe ea hrana de la Dumnezeu. Acela nu era om primitiv, şi era 
om sfânt, şi avea de avere pe Dumnezeu, şi era bogat în har şi 
în cuvânt. Dar azi nimeni nu mai are pe Dumnezeu prin har. 
Nu mai este, tată, loc în casa omului pentru Dumnezeu. De 
aceea te-am crescut Eu pe tine, Israele nou, şi te-am învăţat, 
tată, să te întorci la Mine şi să Mă iei pe Mine în casa ta şi în 
viaţa ta, şi în haina ta să Mă iei şi să Mă încălzeşti, că mult te 
iubesc Eu pe tine, cel de azi care Mă ai pe Mine. Caută, po- 
porul Meu, să lucrezi ce am lucrat Eu, şi să nu lucrezi ce lu- 
crează omul, că omul, tată, ai văzut ce ţi-am zis, îşi face azi 
una, mâine alta, şi uită ce trebuie să ştie şi să facă. 

E forfotă mare pe pământ, poporul Meu, şi tu acum eşti 
înfăşurat în har şi nu mai poţi cu omul de pe pământ. Omul de 
azi e obositor pentru Mine şi pentru cei ce sunt cu Mine, e 
greoi şi se lasă greu şi nu ştie să se lase ajutat de cel cu har 
curat şi cu mâini curate. Mi-e milă de tine, copilul Meu, când 
văd că te apasă duhul care vine de la om, dar trebuie să semă- 
năm, tată, şi să terminăm de semănat, ca să nu zică nici un trup 
că n-am bătut ca să Mi se deschidă. Aşa eram şi Eu, suferind 
printre oameni, dar trebuia să lucrez ce aveam de lucrat. Fă-ţi, 
fiule, adăpost din cuvântul Meu şi împlineşte-te sub acest 
adăpost. împlineşte degrabă cuvântul pe care ţi-1 aduc, căci 
cine nu împlineşte, acela se numeşte necredincios în cuvântul 
Meu. O, vine o furtună şi vine un trăsnet lucrat de Dumnezeu 
pentru tot ce este fără Dumnezeu. Vezi să nu ai nimic în ho- 
tarele tale, să nu ai din cele la care trage focul. 

Unge-ţi, Israele, uşorii uşii cu ascultare, tată, şi nu te 
mai purta pe cale lângă omul din lume, lângă fiii pierzării, 
care lucrează numai pierzare peste lume. Zi şi noapte îşi lu- 
crează pierzarea omul, şi nu ştie omul la ce munceşte. Dar tu 
să fii treaz în aşteptarea Mea, că vin să te pun sub acoperă- 
mânt dacă te voi găsi veghind, veghind în miez de noapte, 
cerând în miez de noapte. Dar să nu-Mi ceri bogăţii şi lucruri 
lumeşti, şi să-Mi ceri smerenie şi ascultare şi iubire şi pâine 
din cer, şi sfinţenie să-Mi ceri, că Eu am cele ce sunt veşnice, 
dar ai grijă, tată, ai grijă mare să nu înjugi la carul tău vite de 
două soiuri, că nu este voie de la Dumnezeu să faci aşa. 

Mereu te învăţ. Să nu te superi, tată. Ce altceva să-ţi 
dau? îţi dau învăţătură, ca să fii copil deştept şi treaz. Să nu-ţi 
mai cumperi foc, Israele, copilul Meu. Ai văzut, tată, cum îşi 
cumpără lumea foc la pachet. Lumea fumează, toată lumea 
fumează şi are foc cumpărat. Vezi să ştii ce înseamnă să cum- 
peri foc. Să nu mai cumperi nimic făcut din foc, ca să nu te 
asemeni cu lumea care fumează. Să-ţi cumperi numai lucruri 
sfinte, Israele, să ai numai lucruri sfinte în casă şi pe tine; 
lucruri sfinte şi smerite, ca să nu-ţi pui inima la ele şi să-L uiţi 
pe Cel ce te iubeşte din cer, că vreau să vin cu tot cerul şi să 
stau cu tine pe pământ, poporul Meu. Pământul e făcut de 
Dumnezeu, nu de om, şi omul l-a umplut de păcat şi l-a luat 
în stăpânire, dar voi începe să-l scot din robie şi să-l pun la 
sfinţit, şi cu tine voi începe, dar Eu îţi spun că am şi început, 
încet, încet, dar am început. încet, că Eu nu sunt bogat în aur 
şi în bani, şi omul cere să-i plătesc ca să-Mi iau înapoi cele 
făcute de Mine. Omul lumesc nu merită să stăpânească pă- 
mântul lui Dumnezeu, iar tu, cel ce Mă iubeşti, îi plăteşti, 
tată, omului lumesc şi lumina zilei, de parcă el ţi-o dă, de par- 
că el e Dumnezeu. Dar Eu ţi-am rostit mari făgăduinţe, numai 


tu, poporul Meu, să Mă asculţi, ca să ajungi până în cetatea 
spre care nu vei călători cu maşina sau cu trenul sau cu avio- 
nul, ci vei călători cu pasul tău, cu mersul tău împreună cu 
Dumnezeu. 

O, popor bogat în făgăduinţe, fii atent, ca să cunoşti 
vremea lor, că Israel n-a cunoscut când a venit vremea făgă- 
duinţelor făcute prin proorocii Mei. Fii iscusit la înţelepciune, 
că ţi-am făgăduit ce n-a avut omul până acum. încet, încet vin 
cu cele făgăduite, dar să te găsesc plin de iubire, popor iubit. 
Iată, te strâng mereu şi lucrez peste tine aşa cum un grădinar 
îşi lucrează pământul. Te lucrez, Israele tată, ca să dai rod. Te 
sap, te greblez, te ud la vreme, te încălzesc şi vreau să te 
strâng în poala Mea, în împărăţie de cer pe pământ, că în cer 
am împărăţie, dar acum îmi fac pe pământ, ca să trec şi pă- 
mântul în cele ce sunt sfintele lui Dumnezeu. Amin. 

Iată încă o pălmuţă de pământ. Cobor acum cu oaspeţi 
cereşti, cu arhierei cereşti, cu apă cerească, cu mir ceresc, cu 
cuvânt, să ungem această bucăţică de pământ, ca să fie pentru 
cer. îmi iau copiii din grădină şi pe poporul Meu şi însemnăm 
cu binecuvântare acest bulgăraş de pământ. 

în numele Tatălui şi al Fiului şi al Sfântului Duh, se bi- 
necuvintează şi se sfinţeşte semnul cu care am însemnat pă- 
mântul cel răscumpărat de la om. Se binecuvintează şi se sfin- 
ţeşte crucea cea întreit lucrătoare care va sta de strajă şi de 
semn între cer şi pământ peste acest loc însemnat azi, şi acest 
pământ se va numi cu numele Dumnezeului lui Israel, Care 
lucrează peste pământ aşa cum a lucrat prin numele lui 
Avraam, Isaac şi Iacov, căci cei de azi prin care lucrez tot 
Israel se numesc, fiindcă Eu am sădit şi am făcut să crească. 
Amin, amin, amin. 

Şi vei veni, poporul Meu, şi ne vom întâlni în această 
grădină şi vom mânca din cer împreună, tată; Eu şi cu voi la 
masă cerească, copii ai poporului Meu. 

Israele, Israele, în curând voi coborî în grădina Mea cu- 
vânt pentru omul cezarului. Mă voi duce să-i spun despre lu- 
crul Meu peste România, şi de aceea spun: pace ţie, grădiniţa 
Mea de fii! Pace şi duh pregătitor înaintea Mea, ca să vin cu 
cuvântul proorocesc peste România Mea şi peste cei ce stau 
stăpâni peste ea. Voi veni purtat de aripile slavei nevăzute ale 
îngerilor şi ale heruvimilor şi ale arhanghelilor, iar voi, copii 
veghetori, veţi simţi fâlfâitul aripilor cereşti când voi veni să 
zdruncin din temelii duhul celor ce stau stăpâni peste ţara 
Mea, peste pământul cel ce va să fie şi va să stea înaintea 
Mea. Voi, fiilor, îmbrăcaţi-vă în sfinţenie şi în cămaşă de har, 
căci vouă v-am făgăduit că voi face din voi lumină pe pământ 
şi călăuză pentru omul lumesc care va căuta scăpare la Dum- 
nezeu. Voi, fiilor, căutaţi să fiţi săraci de cele pământeşti, care 
nu sunt pentru creştini. Voi, fiilor, căutaţi să Mă aveţi pe Mine 
casnic cu voi, şi hăinuţa harului să vă fie căpătâi când vă 
odihniţi şi când vă sculaţi. Voi, fiilor, căutaţi să aveţi o sin- 
gură cămaşă, cămaşa lui Iisus Hristos, Care S-a întors la voi 
ca să vă îmbrace cu har. Voi, fiilor, să nu slujiţi la idoli şi la 
plăceri şi la împodobituri şi la mâncări şi la băuturi şi la trai 
asortat, că iată în ce trebuie să fiţi bogaţi: în har, fiilor. O, fii 
ai lui Dumnezeu, iubiţi lucrarea harului. O, copii ai Ierusali- 
mului nou, iubiţi lucrarea celor făgăduite de Mine vouă, iubiţi 
cele ce nu se văd, că vin spre arătare. 

Mergi, Israele, mergi. Mergi, tată, cu credinţă în cele 
făgăduite ţie de Dumnezeu. Mergi, fiule Israele, spre ţara 
făgăduinţei, că ea merge spre tine. Mergi cu paşi curaţi şi 
scuturaţi bine de cele omeneşti, căci paşii tăi vor păşi în cetate 
şi vei fi mare cu Mine şi vei creşte. Amin. 

Creşti, Israele, creşti. Creşti, tată, căci toate se vor mic- 
şora înaintea Mea şi a ta, şi tu vei creşte prin slava Mea. 
Creşti, tată, creşti, Israele, creşti, şi te uită cum creşti dacă-ţi 
spun să creşti, căci cuvântul Meu se împlineşte întru tine. 
Creşti, Israele, creşti, că totul se pleacă pe unde treci când tu 
creşti. Creşti măricel şi învoiniceşte-te cu harul Duhului 
Sfânt, că mare lucrare avem de zidit între cer şi pământ. 
Creşti, tată, că iată, şi cerul se pleacă în faţa ta ca să te ridice 
mare. Creşti şi te hrăneşte cu cele vii, şi moarte să nu mai mă- 
nânci, căci trupul tău este templu al Duhului Sfânt, Care vine 
în tine să rostească cer nou şi pământ nou. 

Israele, mireasa Mea, să fie atenţi străjerii tăi, ce în- 
seamnă mireasă şi Mire şi ce înseamnă nuntaşi. Mirele şi mi- 
reasa îşi au un loc, iar nuntaşii îşi au alt loc. Mireasa şi Mirele 
au o haină şi o pregătire de miri, iar nuntaşii au altă haină. Să 
fie atenţi străjerii tăi, să nu dea pecetea ta şi peste cei ce nu 
ştiu ce înseamnă pecete. Pecetea Duhului Sfânt se pune nu- 
mai când are lărgime în lucru. Israele, nu amesteca două fe- 
luri în acelaşi nume, în acelaşi blid, în acelaşi rând. Tu să-ţi ai 
rândurile tale strânse, tată, iar cei ce vin să te vadă pe tine şi 
pe Mine să-şi aibă loc aparte la întâlniri. Eu de aceea îţi spun 
să-ţi fii hotar ţie însuţi şi Mie între tine şi lume, între împli- 
nitor şi neîmplinitor, şi să nu te sfieşti să separi răul de lângă 
bine şi roşul de lângă alb până se vor face toate albe şi sfinte 
între cer şi pământ. Fii trup unit, şi strânge bine rândul, ca să 
se deosebească de oricine ce este mers în rând şi ce este mers 
răsfirat pe cale. învaţă-1 şi pe om ce înseamnă să fii fiu al lui 
Dumnezeu, şi să mergi în rând cu fiii. Fiii oamenilor care 
caută la Dumnezeu şi care nu se deprind să înveţe mersul în 
rând, aceia nu s-au dezbrăcat de omul cel vechi, de omul cel 
străin de Dumnezeu. învaţă-1, Israele, şi pe om ce înseamnă 
lucrare de fiu şi nume de fiu, şi să vorbeşti tu cu omul despre 
Mine, nu omul cu tine despre sine. Ai grijă, fiule, să nu-ţi 
încarci duhul cu cele ale omului, şi roagă-1 pe om să ştie ce să 
caute şi ce să găsească dacă vrea să găsească, iar tu păs- 
trează-ţi statura Mea înaintea oamenilor. Ferice de omul care 
te caută şi care urmează ca şi tine după ce te găseşte pe tine 
lângă Mine. 

Fii curat, Israele, curat în duh, căci duhul tău trebuie să 
fie purtat de Duhul Sfânt, Care vine de sus. Amin. Păstrează-te 
trup sfânt, Israele, şi Duhul Sfânt va avea sălaş în trupul tău, 
în mijlocul tău, că mare este poporul Domnului. Iubirea Mea 
să-ţi fie coroană pe creştet. Iubirea ta să-Mi fie Mie masă la 
venirea Mea, că iată, vin mereu la tine, iubite Israele, numitul 
Meu fiu, că Eu te-am numit cu numele Meu. Pace ţie şi ser- 
bare cu dragoste de sfinţi în jurul tău! Pace ţie de la fecioara 
cea serbată azi în cer, fecioara Parascheva, care este în Ro- 
mânia cu trupul şi cu duhul! Ea se bucură cu ceata de fecioare 
venite cu ea la sărbătoarea Mea cu tine. Ea a lepădat toată ve- 
selia omenească şi toată podoaba omenească şi a luat pe ea 
cerul şi veşmântul harului sfânt. Vin sfinţii la serbarea ta cu 
Mine, Israele. Vin sfinţii şi te văd şi te cinstesc şi îţi stau îna- 
inte cu ajutor şi cu slujire, că binecuvântat eşti tu între cer şi 
pământ. Tânjesc sfinţii să te vadă, să te ajute, să te slujească. 
Cheamă-i, că toţi sunt pentru tine, precum tu eşti pentru Mine 
şi pentru viaţa ce va să fie. 

Binecuvântată să fie hrana cea spre fiinţă pe care o 
primeşti din grădina Mea de fii, poporul Meu. 

Mergi, Israele, mergi, tată, mergi, şi nu te opri din 
mers, căci cerul călătoreşte spre tine, şi se va face întâlnirea 
cea mare, şi mare va fi ziua aceea. Amin, amin, amin. 

14/27 octombrie 1995 


Cuvântul Domnului către poporul creştin 

Cuvântul este toiag de îndreptare. întoarcerea la izvoarele sfinte. 
Aurora este sfinţenia trăită de om. 

B ate Domnul cu toiagul în porţile grădinii; bate, 
şi se aude. Toiagul este cuvântul. Toiagul este 
glasul Domnului, Care bate ca să intre în grădină. Eu vin pen- 
tru poporul Meu, vin să-l cresc, vin să-i dau creştere cerească, 
precum în cer aşa şi pe pământ. Amin. 

Pace vouă, copii străjeri care sunteţi aşezaţi în grădină, 
care sunteţi sădiţi în grădină, în bucăţica de pământ nou pe 
care o am pe pământ! Pace vouă! Şi prin voi rostesc pace pes- 
te Israel. Deşteptaţi-vă bine, că Eu intru în carte şi Mă fac 
astăzi cuvânt ca să Mă dau poporului Meu. Astăzi este zi de 
lucru duhovnicesc, zi de odihnă a trupului, dar de lucru a 
duhului, zi de primăvară cerească, fiindcă primăvara se îngri- 
jeşte grădina, se greblează, se dă foc la uscături, se sapă, se 
nivelează, se seamănă, se udă, ca să încolţească sămânţa. Lu- 
crăm pentru un mănunchi de copii ai poporului Meu, că am 
vestit să vină la iesle mănunchiul Meu de la Bucureşti, ca 
să-i dau hrană proaspătă, creştere cerească, şi să crească 
dacă-i dau. Dar nu numai lor le dau, că mănâncă tot poporul 
din acelaşi blid, şi tot poporul creşte când creşte câte unul, doi 
din popor; creşte, că mâncarea nu scade, şi din ea se mănâncă 
şi rămâne de s-ar hrăni tot pământul; rămâne, pentru că aceas- 
tă mâncare nu scade. 

Pace vouă, celor ce aţi venit! O grămăjoară de fete, 
culese şi puse în glastră. Vin să vă pun apă proaspătă, apă vie, 
ca să creşteţi vii şi ca să fiţi nemuritoare, aşa cum a fost la în- 
ceput numele neamului român, căci se numeau nemuritori, 
pentru că cei de la începutul neamului român, prin botez ştiau 
de la Duhul Sfânt taina nemuririi. Dar a venit duhul rău, cel 
duşman pe Dumnezeu, şi a semănat neghină în vreme de 
noapte şi a slăbit puterea tainei cea din cer peste fiii lui Israel 
cel român. 

Israele, Israele, românule Israele, de două mii de ani 
n-am mai putut lucra ca azi peste tine, dar azi lucrez peste tine 
mai mult decât am lucrat în toate veacurile peste pământ. Azi 
a venit vremea să te întocmesc pentru cer. Azi e vremea aceea 
de înnoire a lumii, şi lumea nu ştie, şi nici omul iscusit şi 
priceput nu ştie. Nu ştie omul priceput, nu ştie, tată, nu ştie, 
că el îşi foloseşte iscusinţa la altceva, el îşi iroseşte iscusinţa 
şi priceperea, aşa cum fiul risipitor îşi risipeşte averea cerută 
de la tatăl său ca să fie a lui partea lui. Dar pe tine, poporul 
Meu, te-am oprit ca să fac treabă cu tine în ogorul Meu, în îm- 
părăţia Mea, nu în împărăţia lumii acesteia. împărăţia Mea 
este împărăţia cerurilor pe pământ, că pentru asta am Scut 
cerul şi pământul. Cerul fără pământ nu poate fi împărăţie, 
precum trupul fără suflet nu poate fi viu, precum sufletul fără 
de trup este fără de casă. Dar numai cu tine grăiesc cele din 
cer, precum numai cu Israel aveam lucrare pe pământ, şi 
moştenire în Israel aveam, şi aşa îi spuneam lui Israel: «Israe- 
le, să scoţi afară din tabără necurăţiile tale şi să le îngropi în 
pământ cu lopata, afară din tabăra ta, că Eu, Domnul, umblu 
prin tabără, şi să nu Mă scârbesc văzând necurăţia ta». Am 
stat cu Israel şi îl învăţam tot rostul vieţii vii, şi el s-a 
îngâmfat şi s-a amestecat cu neamuri străine şi a stricat îm- 
părăţia Mea cea din cer în mijlocul lui Israel. 

Israele, Israele, tu eşti cel de la sfârşit Israel. Tu eşti 
după duh, tu eşti după har, şi Eu te întocmesc cu măiestrie 
cerească, cu mână iscusită, de meşter ceresc, aşa cum un zu- 
grav se aşează în viaţă sfântă, şi apoi ia şi zugrăveşte chipul 

unui sfânt. El se apucă de lucru, îşi pregăteşte ce-i trebuie, îşi 
face vopsele din pământ, din fier, din piatră, le moaie şi apoi 
se apucă de zugrăvit chipul sfântului, şi lucrează, şi lucrează 
până ce-i dă chip, iar la urmă îi zugrăveşte auroră de sfânt şi 
îi sapă numele lângă chip. Aşa te întocmesc Eu pe tine, po- 
porul Meu iubit, şi îţi sap numele în piatra vremii cereşti, ca 
să ştie omul pământesc de vremea cea cerească, nu numai de 
cea pământească. Aşa lucrez Eu, Domnul, la creşterea ta ce- 
rească, şi te învăţ, tată, să te faci uşor ca fulgul şi să ieşi de 
sub greutatea vremii, ca să nu mai fii apăsat de cele ce sunt 
pământ fără de cer, pământ fără fiinţă cerească în el. 

E sărbătoare cu trâmbiţe de bucurie în cer. E cerul în 
veselie cum n-a mai fost de când veacurile când se uită la tine 
şi îţi vede aripioarele crescând, poporul Meu iubit. O, că prea 
iubit ai fost de Dumnezeu, şi Mă ruşinam în faţa sfinţilor când 
vedeam că iubirea Mea nu te face să creşti şi să fii uşor ca să 
zbori. Omul se îngreuiază singur. Omul se bagă singur sub 
greutate. Omul se rătăceşte de la calea cea fără de griji, fără 
de durere, fără de apăsare. Omul trudeşte din greu la sarcina 
sub care se bagă după ce singur şi-o strânge. Israele, Israele, 
omul este fără de minte cerească. Eu i-am dat omului tot ce 
trebuie să aibă între cer şi pământ, şi el îşi face altele, altele 
făcute de el. Aşa ai fost şi tu, poporul Meu, dar am ieşit în 
calea ta şi te-am numit cu numele Meu şi am zis să fii tu al 
Meu şi am lucrat peste tine vreme multă de învăţătură, şi ai 
fost greu la pricepere, dar acum a venit vremea priceperii cea 
din cer, că omul cu priceperea cea din pământ se bagă sub 
greutate, se bagă sub griji şi sub necazuri. 

O, popor iubit, tu eşti poporul Meu numit, şi voiesc să 
te fac om adevărat, precum Eu am fost. Voiesc să lucrezi şi tu 
ce am lucrat Eu, ce a lucrat mama Mea, ce a lucrat omul cel 
bogat în Dumnezeu. E vreme lungă de când am spus în mij- 
locul tău să iei seamă să nu ai în căsuţa ta ceva din lume la 
care să tragă pedeapsa şi focul şi judecata lui Dumnezeu. O, 
Israele, fiul Meu, dacă atunci ai fi fost treaz, ai fi auzit ce-ţi 
spun şi nu ţi-ai mai fi agonisit avere care nu-ţi trebuia ţie, 
poporul Meu. Tu trebuia să fii familia Mea cea sfântă, şi Eu 
trebuia să fiu casnic cu tine, aşa cum am fost casnic în familia 
în care Tatăl Meu Mă dăduse prunc născut din Fecioară. 

O, poporul Meu, lungă a fost vremea prunciei tale, şi 
iată, e vreme de mers în picioare, tată, e vreme să fii înalt, 
copilul Meu, că apa cea tulbure trece de glezne, şi valul ei e 
iute, fiule. Este câte o mamă care-şi înfaşă copilul cu dibăcie 
ca să crească drept şi înalt. îl strânge bine în scutec, îi aşează 
mânuţele drept, la fel şi picioarele, şi îl strânge bine cu faşa, 
nu-1 lasă liber; iar când îl scaldă în albie, îi aşează cu mâna ei 
toate încheieturile, şi apoi îl ia de căpuşor şi îl scutură ridi- 
cându-1 în sus, şi apoi îl înfaşă drept şi strâns cu faşă. Eu aşa 
M-am purtat mereu cu tine, poporul Meu iubit, şi te-am tras 
mereu în sus, ca să creşti înalt, fiule, şi să nu fii om pitic, pitic 
duhovniceşte, şi să fii înalt la statura cea duhovnicească, 
fiindcă apa e mare, şi nu poate omul mic prin ea. 

Cine are multe pe pământ, acela este om cu sarcină 
grea, om plin de griji, om fără timp pentru Dumnezeu. Tu, po- 
porul Meu, trebuie să lucrezi ce am lucrat Eu, dar dacă n-ai 
înţeles şi dacă n-ai ascultat, iată, ai făcut şi tu ca omul care-şi 
strânge sarcină grea şi se bagă sub ea şi şi-o ia în casă şi doar- 
me sub ea, şi nici somnul nu-i tihneşte sub greul sarcinii sale. 

Omul îşi strânge avere, ca s-o aibă de dumnezeu. Ave- 
rea omului de azi a devenit dumnezeu pentru om. Tu cu ave- 
rea ta să nu te făleşti, Israele. Tu cu Mine, tată, să te făleşti, 
căci vreau să stau cu tine casnic, că unde sunt Eu, nu vine ju- 


decata, nu trage judecata, dar să nu ai în casa ta ceva la care 
să tragă judecata. Să n-ai în casa ta lucru lumesc la care să tra- 
gă stăpânul ei, stăpânul lumii acesteia, şi să te strângi mănun- 
chiuri, mănunchiuri, Israele, poporul Meu, ca să cunosc tabă- 
ra ta şi să pot sta în ea, că te-am făcut să poţi să te tragi din 
Sodoma, fiule Israele. Decât să iei şi să ai lucru de la lume, 
mai bine fă tu cu mâna ta sfântă, şi să ia lumea de la tine lucru 
sfânt. Dar am încă în poporul Meu fii care lucrează cu mâna 
lor lucruri plăcute de lume, lucruri cerute de lume. O, fiilor, 
schimbaţi-vă îndeletnicirea şi lucraţi lucruri sfinte, care au 
fost date la o parte de omul creştin. Să lucrezi cu mâna ta lu- 
cruri care te îndeamnă la rugăciune şi la sfinţenie, poporul 
Meu. Să lucrezi frate pentru frate, ca să nu mai ia poporul 
Meu de la lume lucru neblagoslovit. Blagoslovite sunt numai 
cele create de Dumnezeu şi numai cele plăcute de Dumnezeu 
şi care sunt scrise în legea lui Dumnezeu. Lucrările şi înde- 
letnicirile cele cuprinse în legea cea din cer, acelea să fie 
pentru poporul Meu. 

O, fiule Israele, Eu te cresc, fiule, Eu lucrez la creşterea 
ta. Dacă tu te bagi sub povară adunată de mâna ta, să ştii, tată, 
că îţi piere gândul de la Dumnezeu. Când Eu nu sunt în gân- 
dul vostru, copii ai lui Israel, duhul rău şi duşman găseşte pri- 
lejul să vă ocupe mintea cu voile lui, cu lăcomia, cu gusturile 
lui, şi dacă gustaţi voile lui, vă piere gândul de la Dumnezeul 
vostru. Fără Mine în gând e ca şi cum ai merge singur pe alt 
drum, fără Domnul pe cale. Fără Mine în gând e alt drum. 

O, Israele, când tu nu ai sarcini, tu eşti uşor, şi dacă te 
culci, te culci şi te odihneşti fără griji, şi eşti sănătos fără griji, 
în aşternutul tău îmbrăţişează-te cu Mine, şi cu Mine în gând 
să te odihneşti, că Eu aşa ţi-am spus: «Fiule, când te culci, să 
te culci cu gândul la fericirea ta, la lucrarea Mea cu tine», iar 
fericirea ta Eu sunt. Eu sunt şi lucrarea ta. Copilul Meu, iată 
ce-ţi spun: cu Mine în gândul tău dacă eşti, te vindeci de orice 
boală, de orice suferinţă. Eu sunt toată alinarea, Eu sunt Cel 
ce pot totul. Eu şi nu omul poate pentru tine. 

Caută, poporul Meu, să fii plăcut, să fii omul cel plă- 
cut, şi să te numesc om preaiubit şi scump, sau să te numesc 
omul cel mai blând de pe pământ, aşa cum i-am numit Eu pe 
cei ce M-au purtat peste Israel: pe Daniel, pe Moise, pe 
David. Poporul Meu, să nu te laşi greu frate pe frate, că aceas- 
ta este o faptă rea, dintre cele mai rele fapte. 

Poporul Meu iubit, să ai simţ sfânt, să ai sfială sfântă 
frate între frate. Israele, să nu obişnuieşti să te câini, tată, că 
tu eşti numit popor fericit. Dacă cineva în tine nu este fericit, 
aceluia nu-i place cu fericirea, nu-i place fericirea. Dacă cine- 
va în tine este bolnav, aceluia nu-i place darul sănătăţii. Dacă 
cineva în tine nu iubeşte mustrarea, aceluia nu-i place să fie 
fiu, şi îi place să fie liber în voile lui. Cel ce nu caută mustra- 
rea, acela nu este fiu. Dacă cineva în tine, Israele, este lacom 
sau bogat, aceluia nu-i place împărăţia cerurilor. Iată, tată, ce 
greu este de voi când Eu v-am cerut rugându-vă să ieşiţi de 
sub sarcini, de sub apăsare! E greu, măi copii, că Mă uit la 
unii din voi că nu ştiu ce să facă aceştia cu averea lor. E tul- 
burat satana că vede că i se surpă împărăţia şi cuiul lui în 
care-şi ţinea toate gusturile lui în căsuţa creştinului lui Israel. 
E tulburat, dar e ruşinat şi e fără putere şi iese zdrobit de prin 
toate colţurile cuprinse în hotarele creştinilor Mei care Mă 
iubesc. Dar de la unii nu iese, că unii sunt lacomi şi dorm în 
munca lor. Acolo va trage judecata. Acolo se va face curat cu 
unelte de curăţire. 

O, poporul Meu, tu, tată, cel ce nu poţi să te laşi de cele 
plăcute ţie, să fi avut pretenţie să Mă ai pe Mine de avere. 

Vezi tu, tată, că Eu am scăpat de josnicia pe care o găseam 
pentru Mine în casa ta. Mă puneai să stau pe pat lumesc, pe 
pat păcătos. Mă puneai să stau la masă înaltă, Mă puneai să 
stau pe tron lumesc, şi stăteam pe peretele tău cu chipul în- 
mulţit de lume spre vânzare, îmbrăcat în hlamidă roşie în 
semn de răstignire, în semn de robie. Vreau să te îndeletni- 
cesc cu lucrul celor sfinte, dar să nu iei fără binecuvântare, să 
nu furi măiestriile fără să ai numire la lucrări sfinte, că 
poporul Israel primea de la Mine prin Moise. Ajută-Mă să lu- 
crez cu drag peste tine, că dacă Mă vei pleca şi acum la cere- 
rea ta, vei da înapoi şi nu vei creşte. Aşează-te în sfială sfân- 
tă, că tu nu ştii ce-ţi cer când îţi cer aceasta. Aceasta înseamnă 
să fii plăcut, să fii om fără de pretenţii, fără de mofturi, fără 
de dorinţe. Dorinţele sunt pentru cei ce-şi agonisesc sarcini 
pe pământ. Dar ţie îţi dă ce-ţi trebuie pământul, îţi dă pădurea, 
îţi dă soarele, îţi dă ploaia şi văzduhul, îţi dă iubirea Mea, îţi 
dă Domnul, fiule. Nu-ţi mai fă iar sac cu haine, măi fiule, şi 
să ai doar o trăistuţă cu haine, că sacul e prea greu pe cale. 
Trăistuţa e uşoară şi nu ţi-o fură nimeni de sub căpătâi, şi hoţii 
nu trag la ea. 

Eu vreau să fii sfânt, poporul Meu, şi vreau să-ţi dau 
auroră de slavă, tată, că omul nu ştie ce înseamnă auroră. 
Omul crede că o poate face cu creionul în jurul capului. Au- 
roră înseamnă viaţă sfântă, cu Dumnezeu mereu pe cale. 
începe diavolul să-i bage omului în minte că are auroră omul. 
Auroră are numai sfântul lui Dumnezeu. Aurora este sfinţenia 
trăită de om. Dar Eu risipesc de peste tot zidurile şcolii lui 
satana, că el nu poate da omului ce am Eu. El de la Mine nu 
poate lua, ci numai de la el, iar aurora este de la Dumnezeu, 
şi Domnul n-o dă la trupuri fără de sfinţenie, iar omul se aşea- 
ză la aparate ca să-şi citească sfinţenia, de parcă sfinţenia se 
măsoară de om. 

O, ce ai făcut tu, satano, din mintea omului?! Dar ni- 
mic n-ai câştigat, că acesta nu se numeşte câştig de la Mine, 
ci de la tine şi de la fiii tăi, că Eu sunt Dumnezeul fiilor Mei, 
nu şi al fiilor tăi. Fiii Mei sunt cei ce fac voia Mea, iar fiii tăi 
sunt fiii oamenilor, şi nu mai vine un potop mai mare ca 
acesta peste pământ, că la potop fiii lui Dumnezeu s-au unit 
cu fiii oamenilor, şi Eu am adus potopul peste toţi laolaltă. 
Dar potopul de azi este însăşi amestecarea, şi nu se mai cu- 
nosc fiii lui Dumnezeu dintre fiii oamenilor. Numai pe tine te 
mai cunosc, poporul Meu Israel. Numai tu te mai deosebeşti 
dintre fiii potopului. Intră, tată, la crescut. Intră, fiule, sub har 
şi sub ploaia harului, ca să creşti. Intră, poporul Meu, la sfin- 
ţit, că pentru sfinţire eşti ales. Şi dacă nu poţi să intri la sfinţit, 
ieşi din tabără, că dacă nu ieşi, vei fi osândit de legea sfinţe- 
niei, care va rămâne între cer şi pământ stăpână. 

Vreau să fii ca fulgul, Israele, ca un norişor să fii, ca o 
corabie de salvare peste valurile lumii. Vreau să te strâng mă- 
nunchiuri, mănunchiuri, dar mai stau să mai privesc peste tine 
ca să Mă socotesc cum pot să fac lucrarea aceasta din loc în 
loc până va fi să te am la sânul ieslei Mele, în cetatea în care 
Eu, Domnul, am coborât şi Mi-am păstorit turma, cetatea cu- 
vântului Meu. Fereşte-te să fii mofturos, fiule. Fereşte-te de 
meteahna de a te căina, căci cel ce se caină, acela este omul 
cel mândru, care nu scapă de iubirea de sine. Fereşte-te de tot 
ce-ţi ucide sufletul şi Duhul Meu din tine, şi să fii cântar 
drept, Israele, fiul Meu. Să nu înşeli la cântar când cântăreşti 
dreptatea ta şi a lui Dumnezeu, căci când se zbat două drep- 
tăţi, acolo trebuie cântar. 

O, ce mult aveam Eu nevoie de înţelepciune peste tine, 
Israele! Dar acum, tată, măcar să asculţi de cei ce au stat la 


înţelepţit, căci vom face ordine şi mai bună peste cei înţelepţi 
din popor, ca să poată lucra cu folos de creştere peste Israel. 
Ceartă şi duh pentru întâietate să nu se strecoare în poporul 
Meu, că Eu sunt Domnul. Să te zbaţi, fiule, să fii întâi la as- 
cultare şi la sfială sfântă, că scris este: «învăţătorii vor avea 
o mai mare osândă» dacă nu vor fi ca cele dintâi slugi la cele 
mai grele lucrări. învăţătorul este însăşi viaţa ta cea aşezată în 
Hristos înaintea celor ce stau la învăţat. Să nu mai pui, fiule, 
nici un boţ de lut la împărăţia făcută de lume, dar să pui tot 
ce este de la Dumnezeu dat ţie şi să fii zidar de împărăţie ce- 
rească pe pământ. 

Copii străjeri ai ieslei Mele, voi, tată, să lucraţi peste 
aceste copile, că Eu le dau nume de cetate în cetăţile Mele. 
Voi, tată, să fiţi cuvântul Meu peste fiii şi fetele poporului 
Meu, că poporul Meu vă ascultă pe voi, fiindcă acum are Duh 
Sfânt poporul Meu, are duh de ascultare. Cine ascultă de voi 
ascultă de Mine. Cine ascultă de Mine ascultă şi de voi, că voi 
de la Mine luaţi şi daţi, ca să aibă poporul Meu creştere. 

Creşti, Israele, creşti, şi să nu te superi că de câte ori 
vin îţi voi spune să creşti. Creşti, tată, creşti, şi biruieşte lu- 
mea. Creşti şi te înmulţeşte şi te uneşte în jurul cuvântului 
Meu, că iată ce am făcut. Acum nu mai intru în casele tale, 
unde Mă apăsa lumea şi semnele lumii din casa ta. Acum te 
strâng prin poiene, prin grădini sfinţite de Mine şi însemnate 
pentru tine. Acum te strâng unde vreau Eu, nu unde vrei tu. 
Creşti, Israele, creşti. Creşti, tată, creşti. Creşti, căci cerul s-a 
plecat până la tine. Creşti, că Dumnezeu îţi este creştere şi 
acoperământ şi veşmânt. Eu vin mereu să te cresc, Israele. Să 
nu ai alt dumnezeu afară de Mine, fiule Israele. 

Pace peste tine, poporul Meu! 

Luaţi şi duceţi poporului Meu hrană proaspătă. Pace 
vouă, pace vouă, pace vouă! 

în numele Tatălui şi al Fiului şi al Sfântului Duh, s-a 
aşternut masă în Israel, că binecuvântat este Israel. Amin, 
amin, amin. 

23 octombrie/5 noiembrie 1995 

Sărbătoarea sfântului mucenic Dimitrie, izvorâtorul de 

mir 

Taina creştinătăţii. Blândeţea dumnezeiască aduce rod ceresc. 

n strop de iubire vă dau în ziua aceasta de ser- 
bare, că-Mi amintesc de ziua aceasta când po- 
porul serba, şi a rămas zi de serbare în cer, şi cerul serbează 
în ziua aceasta, serbează pentru Israel, care serba cu cerul. 

Un strop de iubire vă dau, dar stropul de la Mine nu e 
strop, şi e râu, aşa de mare este stropul Meu de iubire. Vă dau 
iubire, că şi voi îmi daţi, copiii Mei care odinioară îmi găteaţi 
Mie zi de serbare în Israel. Iar azi vă gătesc Eu vouă, că azi e 
zi pentru voi, căci pe voi vă serbează cerul de atunci şi până 
azi şi până peste veci, fiii Mei cei iubiţi. Unde, tată, sunt cei 
ce vă huleau pe voi? Unde s-au dus? Ce este scris de cel ce 
vă pâra pe voi ziua şi noaptea înaintea divanului Meu? O, 
unde sunt cei care spuneau despre voi lucruri de batjocură? O, 
tată, tată, toţi cei care v-au batjocorit pe voi au căzut din cer, 
şi cine să-i mai suie înapoi? Poate iubirea voastră să-i suie? 
Ar fi fost un lucru mic dacă v-ar fi hulit doar pe voi, dacă 
v-ar fi greşit doar vouă, dar au hulit stăpânia cerească şi s-au 
lepădat de cele din cer şi au căzut pe pământ. Au hulit 
lucrarea întoarcerii Mele pe pământ prin Verginica şi s-au 
zdrobit în piatra hulei lor, în piatra aruncată de ei. Nici n-am 

cum să-i strig, că ei urechi de auzit nu au. Nici n-am cum să-i 
caut, că unde sunt ei, Eu nu merg. Eu nu merg după doi domni 
ca să-Mi fac fii, şi Eu iau fii numai din mâna Domnului 
Dumnezeului Meu, Tatăl Meu Cel Unul, Cel ce este Unul. 

O, mare este vorbirea cerească între voi! Vorbiţi, tată, 
vorbire din cer, căci cerul se aşează pe masa voastră ca să ştiţi 
din cer tot ce vrea cerul să ştiţi, că necredinţa în Dumnezeul 
Cel adevărat a cuprins pe tot omul de pe pământ. Vreau şi 
poporul Meu să ştie aşa cum ştiţi voi. 

Eu sunt Cel ce sunt, aşa cum l-am învăţat pe Moise să 
spună cine sunt Eu. Eu sunt Cel ce sunt, căci ceilalţi dumne- 
zei nu sunt. Numai Eu sunt, şi de aceea am învăţat pe Moise 
să spună despre Mine că Eu sunt Cel ce sunt. Voi nici nu pri- 
cepeţi câţi dumnezei sunt aşezaţi pe pământ, dar aceia nu 
sunt. Cum să fie aceia dumnezei? Eu sunt Cel ce sunt, iar alţi 
dumnezei nu sunt, şi numai Unul este, un singur Dumnezeu. 
Amin. 

Fiilor, fiilor, mare este taina creştinătăţii, dar creştinul 
care petrece în lume dă de dumnezeii cei făcuţi şi se înşeală 
cu ei. îşi vând pe nimic hăinuţa şi se fac lut bieţii de ei, şi se 
fac fii ai lumii, şi nu mai sunt, tată, creştini pe pământ. Ştiţi 
cum sunt creştinii pe pământ? Aşa cum a fost în poporul aces- 
ta o familie primită la Domnul şi care numai pe drumuri, nu- 
mai cu lumea şi cu necunoscutul şi cu furişul a umblat până 
ce s-a făcut ţăndări pe drumuri. De aşa creştini e plin pămân- 
tul, şi aceştia sunt goi, aşa cum gol este un om lumesc care 
merge şi îşi dezgoleşte trupul înaintea soarelui, înaintea omu- 
lui, fără nici o teamă. Aşa creştini nu ştiu ce este frica de 
Dumnezeu, şi sunt de două ori dezrădăcinaţi. A fost în po- 
porul Meu o aşa familie şi Mi-a murdărit obrazul şi haina 
Mea din popor, şi M-a vândut şi M-a dat la duşmanii popo- 
rului Meu, şi M-a dat pe Mine în lături, iar pe furiş aduce pe 
Iuda în casa lui şi nu ştie ce vrea Iuda. De aceea v-am spus 
Eu vouă: «Unde, tată, sunt cei ce v-au hulit pe voi? că s-au 
făcut ţăndări, şi Eu am luat de peste ei mâna Mea». Vin să 
vadă ce mai zice Domnul, dar pe voi vă hulesc şi acum, căci 
vă hulesc cei cu care ei umblă pe drumuri, şi ei cu aceia se 
aseamănă. 

Copiii Mei, copiii Mei, Eu, tată, mult v-am iubit. V-am 
probat iubirea, v-am probat statura şi statornicia, iar voi cu 
Mine aţi ales să fiţi, şi Eu v-am pus să lucraţi peste via Mea, 
că mult iubesc Eu via Mea, care este a Mea. Fiilor, fiilor, fiţi 
atenţi cu statornicia întru această lucrare şi învăţaţi poporul ce 
înseamnă să fie creştinul cu această lucrare. Luaţi pilda proo- 
rocului Meu care a fost omorât de o fiară numai pentru că a 
ascultat de prooroc străin de Israel, căci proorocul mincinos 
nu este al lui Israel, ci al minciunii lui. Am trimis odată pe un 
prooroc al Meu să lucreze cuvântul Meu în Israel şi i-am spus 
să nu mănânce pâine şi să nu bea apă acolo unde-1 trimit, să 
nu ia de la împotrivitor, şi M-a asculat, şi aşa a făcut. Dar a 
fost vândut de cei ce au ştiut ce a avut el de lucrat, şi a ieşit 
în calea lui un alt prooroc, şi l-a făcut să calce cuvântul Meu, 
şi s-a dus în casa proorocului cel ispititor şi a mâncat la el 
pâine şi a băut apă. Dar Eu i-am spus apoi aşa: «Pentru că ai 
călcat cuvântul Meu nu vei muri în cetatea ta». Şi când s-a 
sculat să plece spre casă, am trimis o fiară de l-a omorât pe 
cale, şi a fost luat şi îngropat în cetate străină. Aşa a fost şi 
iubirea voastră probată, şi ascultarea voastră probată, dar voi, 
tată, aţi ales învăţătura acestei lucrări, care este de la Cel ce 
este. V-am învăţat nu demult să ştiţi să strângeţi bine rândul 
şi să nu intre ceva străin printre voi. Să vedeţi voi ce am să 
fac cu cel ce încă vine fără haină printre voi, fără haina aces- 
tui popor care stă numai cu Mine, numai la masa aceasta. 


Fiilor, fiilor, un strop de iubire vă dau azi vouă, că me- 
reu v-am dat. Eu vă dau ce am mai scump, dar vă strig pe 
nume, tată, ca să ştie poporul că vă iubesc şi că purtaţi lu- 
crarea Mea spre capătul ei. înteţiţi duhul înţelepciunii peste 
poporul Meu şi nu vă temeţi că nu ştiţi să vorbiţi, că Eu revărs 
har din destul din zi în zi mai mult peste voi pentru poporul 
Meu. Fiilor unşi, faceţi-vă cuvânt peste popor după ordinea în 
care v-am aşezat. 

Iliuţă, copile uns de Dumnezeu, de tine-Mi este drag să 
fii copil, că am nevoie de pildă de copil în poporul Meu, că 
poporul Meu n-a ştiut să fie copil în braţul Meu, şi a vrut, tată, 
să fie mare, să meargă cum vrea el, nu cum vreau Eu. Măi 
fiule. Eu te-am pus în loc fertil. Eu te-am sădit cu mâna Mea 
să fii vlăstar, să fii altoi de viţă nouă şi să rodeşti pentru zilele 
ce vin, pentru vreme de foamete şi secetă, fiule. Şi tu să ai 
mereu grijă mare cum stai în sânul Meu, cum stai în braţul 
Meu. Să stai aşa cum au stat aceşti copii cărora Eu te-am dat 
la crescut şi la rodit, că ei au stat cum se stă, şi să ştie tot po- 
porul Meu cât i-am iubit Eu pe aceştia. Să fii toiag de sprijin 
pentru Mine, fiule. Aceasta este lucrarea ta: să Mă sprijin Eu 
în tine, tată; Eu, Cel ce sunt, iar tu să te sprijini în cei ce te au 
de la Mine, că pentru Mine te-am dat lor, fiindcă ei sunt ai 
Mei, şi Eu le-am dat de lucru în via Mea cea nouă. 

O, copiii Mei cei doi, Emilian şi Mihaela, e ziua Mea 
cu voi, e ziua voastră cu Mine; e şi acum pentru amintirea 
Mea cu poporul Meu la sărbătoare, e şi atunci când va fi ser- 
bare de arhangheli. O, tată, Verginica umple cerul de dra- 
gostea voastră, că voi aţi iubit-o pe Verginica, şi nimeni până 
la voi n-a ştiut, n-a putut s-o iubească aşa ca şi voi. Toţi au 
stors-o, toţi au rănit-o, dar voi aţi pansat-o, voi v-aţi văitat 
odată cu vaietul durerilor ei. Tu, copilă scumpă care ai îm- 
brăţişat pe Verginica şi ai fost găsită lângă ea când Eu am 
luat-o de-a dreapta Mea, tu, tată, să fii tare, că tărie îţi dau. E 
bine să fii şi blândă, dar cu blândeţea cea omenească nu fa- 
cem mare lucru. Tu să ai blândeţe dumnezeiască, fiindcă 
aceea poartă rod pentru cer şi pentru mântuire şi pentru înţe- 
lepciunea multora. Moise era cel mai blând om de pe pământ, 
dar nu cu neorânduiala, nu cu cei călcători de lege. Blândeţea 
lui îmblânzea mânia Mea, aceea era blândeţea lui Moise. El 
cu Mine era blând, dar omul nu ştie să înţeleagă ce este blân- 
deţea, de unde vine şi unde se duce ea. Tu, cu cuvântul drep- 
tăţii pe care-1 pui peste Israel, îl faci pe Domnul să Se îmblân- 
zească peste Israel. Să înveţe poporul Meu ce este blândeţea. 
Amin. 

Poporul Meu, fii atent, tată, că nu din ştiinţa lor vor- 
besc ţie aceşti copii. Eu pe ei nu i-am lăsat să capete ştiinţă. 
Tu, poporul Meu, tu, fiule, tot ai mai învăţat ştiinţă, dar pe 
aceştia nu i-am lăsat să ia de la oameni ştiinţă. Nu din ştiinţa 
lor au început aceştia să ştie a vorbi peste tine, ci din harul 
Meu iau ei de la Mine pentru tine. Să nu faci aşa greşeală, 
fiule din Israel. întreabă păstorii ce le spuneam Eu lor când 
vorbeam în Verginica. Spuneam că vorbesc prin această copi- 
lă, prin Verginica, fără ca ea să aibă iscusinţă omenească, şi 
tot nu crede omul care aude. Mai spuneam că dacă aş vorbi 
cu cineva care ştie să citească, ar zice poporul Meu că vorbeş- 
te omul care citeşte şi nu Domnul peste om. Nu fă aşa gre- 
şeală, poporul Meu. Nu Mă coborî ca să Mă faci om, tată. Să 
nu greşeşti şi tu, cel de azi, cum au greşit cei ce au căzut gre- 
şind aşa. Eu din văzduh îmi scutur cuvântul, iar în grădină am 
urechi de auzit, care aud glasul Meu cel venit de sus pentru 
tine, Israele, poporul Meu. Pe aceşti fii din grădină îi înţelep- 
ţesc Eu, ca să ştie pentru tine tot ce trebuie să ştii tu, poporul 

Meu; şi să ştii, Israele, pe aceşti fii Eu i-am ales, şi pentru tine 
i-am ales, ca să ai între Mine şi tine, Israele. 

O, copilul Meu cel ce rosteşti pe Domnul înaintea po- 
porului, Nicuşor, copil care nu vorbeai! Eu, tată, am spus că 
în vremea aceea muţii vor vorbi, dar nu tu, ci Eu vorbesc. Tu 
eşti doar gura Mea cea văzută în Israel. Ferice poporului 
Meu, ferice fiului poporului Meu care cere de la tine să-i spui 
despre Mine şi despre sine. Ferice celui ce vine la tine să-i 
spui despre sine, dar să ştii să iei din tulpină, fiule, şi să ai din 
tulpină, că voi ştiţi aşezarea Mea cea minunată cu voi. Lucraţi 
şi în stânga, şi în dreapta, fiilor, dar cu toţii în stânga, cu toţii 
în dreapta, că voi lucraţi nedespărţiţi, şi numai aşa este lu- 
crarea voastră. Eu lucrez unde sunt doi şi trei, Eu aşa am spus, 
doi şi trei şi mulţi de la numărul acesta în sus. Voi, unşii Mei, 
nu lăsaţi cuvântul ungerii voastre să se zvinte pe limba voas- 
tră, că limba voastră trebuie să aşeze împărăţia cerurilor pe 
pământ. Amin. 

Am venit la voi cu un strop de iubire să vă dau, dar 
stropul Meu este râu, aşa este de mare un strop al Meu. Aşa 
şi voi să lucraţi. Eu în voi, şi voi în Mine. 

Israele, Israele, să asculţi, tată, de cuvântul Meu. Israe- 
le, fericit popor între popoare, nu te vinde, fiule, pe plăceri. 
Plăcerea ta să fie cuvântul Meu. Ca mirul să curgă din tine 
cuvântul Meu, Israele român. 

E zi de serbare în cer, căci s-a obişnuit cerul cu această 
serbare, cu această zi. în curând voi veni cu fâlfâit de aripi de 
heruvimi şi de arhangheli pentru ca să-Mi fac lucrarea Mea. 
Vă las învăluiţi în iubire. Vă dau în dar acest fruct, acest pom 
care nu moare niciodată. 

Pace vouă! Aş sta mereu în cuvânt peste voi. Faceţi-vă 
cuvânt, fiilor. Luaţi şi daţi; acesta este cuvântul Meu. 

Pace ţie, Israele, şi să asculţi de cei puşi înaintea ta pe 
drumul biruinţei tale cu Mine, căci Eu sunt Cel ce sunt. Să nu 
ai alţi dumnezei afară de Mine, că aceia nu sunt. Eu sunt Cel 
ce sunt. Amin, amin, amin. 

26 octombrie/8 noiembrie 1995 

Cuvântul Domnului către poporul creştin 

Ridicarea harului din biserica lumii. Slujirea la dumnezei străini. 

„Lumea creştină". Mărturisirea în ascuns este întuneric. 

obor în carte. Să fie atenţie. Amin. Cobor în 
numele Tatălui şi al Fiului şi al Sfântului Duh. 

Amin. 

Eu sunt Cel ce sunt. în lume nu Mă mai duc, în ames- 
tecătură nu mai intru. în lume nu Mă mai duc, că lumea a 
ajuns la sfârşit dacă Eu nu Mă mai duc în lume. Era scris 
despre acest sfârşit al Meu peste lume. Eu peste lume nu mai 
lucrez cu harul Meu. Eu harul l-am luat, şi l-am dat poporului 
Meu cel numit de Mine cu numele de Israel. 

Am zis atunci lui Israel să omoare din calea lui pe toate 
neamurile care îi ies lui în cale. De ce am zis aşa? Ca să facă 
Israel omor? Nu, tată, ci ca să nu moară Israel prin amestecă- 
tură. Amestecătura celui ce este al Meu cu cel străin de Mine 
înseamnă, Israele, slujire la alţi dumnezei, cu alţi dumnezei 
înseamnă. Dacă Eu nu vedeam înainte faptele şi alunecarea 
lui Israel, nu-i spuneam să omoare pe tot neamul străin din 
cale, dar am văzut înainte şi am rostit dreptatea împotriva ne- 
dreptăţii pe care avea să Mi-o facă Israel, că el n-a ascultat, 
ba s-a şi unit cu neam străin şi Mi-a stricat seminţia şi s-a în- 
văţat cu idoli şi cu dumnezei care nu sunt dumnezei. Aşa te-am 
învăţat şi pe tine, poporul Meu de azi, şi nici tu n-ai ascultat 


ca să-l dai deoparte pe cel care se uneşte cu străinul, cu lu- 
mescul şi cu necunoscutul. A zis creştinul Meu că toţi sunt în- 
creştinaţi prin botez şi că merge amestecătură. A zis creştinul 
Meu că şi lumea e creştină. Unde, tată, s-a mai pomenit lume 
creştină? Să nu crezi, Israele, când auzi aşa ceva. Aceasta e 
minciună, tată, că zice omul de azi „Emisiunea Lumea creş- 
tină şi ascultă şi creştinii care au fost în acest popor şi uită 
de Mine când ascultă vorbirea acelora despre Dumnezeu. Iau 
de la „ lumea creştină “ vorbire despre Dumnezeu; iau de la 
radio vorbirea lumii care se zice creştină. 

Israele, abia tu poţi să fii creştin, abia te lupţi tu să fii 
pe placul Meu. Şi cum să crezi tu că lumea este creştină? Eu 
sunt Cel ce sunt, dar unde nu sunt, Eu nu sunt acolo. Eu sunt 
numai acolo unde sunt, unde trăiesc, unde lucrez. Lumea nu 
are timp de Dumnezeu şi nu are pe Dumnezeu. Acolo Eu nu 
sunt, acolo Eu nu Mă duc. Unde Eu nu încap cu omul, unde 
omul nu încape în Dumnezeu, Eu acolo nu Mă duc. 

Israele, Israele, binecuvântată să fie credinţa ta în acest 
cuvânt: în lume Eu nu Mă duc, nu Mă mai duc. Amin. Israele 
fiule, M-am grăbit să vin numaidecât la tine ca să-ţi spun 
această şoaptă care în curând va risipi în şoaptă toate acope- 
rişurile mincinoase care mint pe om cu numele lui Dumnezeu 
pe ele. 

Israele, fiule iubit, dacă vrei fără Mine, du-te în lume, 
că în acest popor al Meu nu poţi sta fără Mine, ci numai în 
Mine, Israele. în poporul Meu să stai numai dacă ştii să 
înţelegi şi să auzi şi să faci faptă tot cuvântul Meu cu care vin 
la tine să te acopăr şi să te înalţ cu acoperiş cu tot, ca să vadă 
lumea acoperământul Meu sub care te ţin, sub care te hrănesc 
şi te cresc ca să fii cel dintâi în mâna Mea. Tu, cel din urmă, 
să fii în mâna Mea întâi, că mare este plata celor ce au stat 
lângă glasul cuvântului Meu în vreme aşa de grea, în grea 
vreme de necredinţă în Dumnezeul Cel adevărat. 

De ce am venit iar să-ţi aduc cuvânt? Am venit numai- 
decât, poporul Meu, că am văzut că trebuie să vin să te zbu- 
cium şi pe tine cu zbuciumul pe care-1 am Eu pentru tine. Iau 
cu Mine pe fiii cei unşi cu ungere nouă, căci cele vechi s-au 
făcut vechi, n-au stat noi. S-au dat la plăceri cei de până 
acum, s-au vândut pe duh de lume, şi Eu am întocmit ungere 
nouă, ca să nu rămân păgubit de plata răbdării Mele. Şi am 
uns peste tine fii curaţi, poporul Meu, şi i-am învăţat în cele 
curate, şi i-am învăţat ca Mine, nu ca omul care zice că este 
cu Mine şi care Mi-a făcut Mie lege, care M-a pus pe Mine 
sub legea lui, ca să lucrez Eu după legea lui. Nu aşa, poporul 
Meu. Tu îmi eşti fiu, nu îmi eşti rob, şi fiul ţine la Tatăl, dar 
robul îşi înşeală stăpânul, ca să ia şi să ducă la el acasă. 

O, de ce am venit Eu numaidecât la tine? De ce am 
venit iar? Am venit să-ţi spun să asculţi de fiii Mei cei unşi, 
ca să nu te smulgă careva din mâna Mea, din sânul Meu, de 
sub acoperământul Meu şi ca să cazi în lume, unde Eu nu Mă 
mai duc. 

Fiilor, fiilor, mărturisiţi-vă unii altora păcatele, că iar 
vă spun: nu cumva să lucraţi altfel decât am cuvântat Eu. 
Lăsaţi obiceiul omenesc. Nu vă luaţi după oameni. Voi în- 
toarceţi-vă la începutul Meu din vremea Mea şi a apostolilor 
Mei când biserica nu era subjugată de legi ale păcatului. Este 
scris în Scripturi cuvântul Meu: «Lumina a venit în lume, dar 
oamenii au iubit întunericul, pentru că faptele lor erau rele», 
iar lumina le vădea faptele lor rele. De aceea s-a făcut în 
biserica lumii aşa obicei, mărturisire în ascuns. Cine-şi măr- 
turiseşte în ascuns faptele lui rele, acela să meargă la judecă- 
tori lumeşti, unde se fac păcate. Dar cine nu face fapte rele, 
acela să stea descoperit în poporul Meu. Cine a făcut fapte 

rele şi le-a mărturisit şi nu le mai face, acela este al poporului 
Meu. Cine ascultă numai de cuvântul Meu, acela este al po- 
porului Meu. Cine nu înţelege, cine nu împlineşte, cine face 
altfel decât îi cere cuvântul lui Dumnezeu care stă în mijlocul 
lui Israel, acela să iasă din tabără, că nu este fiu. Cine iubeşte 
întunericul, acela se ascunde cu faptele lui şi nu iese cu ele la 
lumină ca lumina să le vădească. Fiilor, fiţi fii, fiţi fii curaţi, 
fiţi fii atenţi. 

Ce este, fiilor, iubirea frăţească? Iubirea frăţească este 
aceea de a sluji fraţii unii altora. Iubirea frăţească este aceea 
de a sluji lui Dumnezeu fraţii cu toţii laolaltă; lui Dumnezeu 
şi nu lumii; lui Dumnezeu şi nu loruşi. Eu aşa am spus: «Ceea 
ce v-am făcut Eu vouă, aşa să faceţi şi voi unii altora în iubire 
frăţească». Eu ce făcusem lor? Eu le spălasem picioarele şi le 
ştersesem cu cingătoarea puterii Mele. Eu i-am spălat, nu i-am 
împroşcat. Eu i-am spălat, nu i-am vorbit de rău. Eu i-am 
spălat, nu M-am dat mare peste ei. Eu, fiilor, i-am spălat pe 
faţă, nu pe ascuns. îi spălasem şi până atunci prin învăţătura 
Mea care i-a învăţat să nu facă păcate care nu se spală cu apă. 
Sunt păcate care se spală numai cu apă. Numai de acelea să 
aveţi voi, fiilor. Ei călcau cu Mine pe unde călca şi lumea cea 
păcătoasă, şi Eu de praful acelor păcate îi spălasem, fiindcă ei 
erau curaţi, în afară de unul, care avea să Mă vândă, care s-a 
făcut antichrist şi iudă, care a iubit planul lui şi mărirea lui şi 
gândul lui. Dar voi la acesta să nu-i daţi de pe masă, că Eu 
poporului Meu îi amintesc că i-am spus că în curând voi rupe 
din măr ca să-i dau în vreme de foamete şi de secetă şi de 
strâmtorare şi de lipsă. Şi fii atent, poporul Meu, că mărul 
acesta e măr, tată. Fii atent, că Eu aici sunt Cel ce sunt; Eu 
aici sunt al Meu, nu al omului. Aici nu Mă dau omului, şi Mă 
dau numai la fii. Cine ştie bine cum a fost Fiul lui Dumnezeu, 
aşa să caute să fie şi el, şi aşa să se apropie să mănânce, că e 
vreme de foamete, tată. Lui Iuda şi lui antichrist să nu le daţi 
din cer, căci ungerea Mea cea nouă e din cer, nu e de pe pă- 
mânt, nu e de la om. Cei ce se ridică peste voi, cei ce trec pes- 
te voi, aceia să nu ia din cer. Cel ce nu vrea şi nu ştie să fie la 
fire prunc, acela să nu ia, şi se va vedea care sunt fiii acestui 
popor. Cel ce va lua ca Iuda, pe ascuns, pe întuneric, acela va 
avea soarta lui Iuda. 

Vezi, Israele, de ce am venit? Am venit să-ţi spun să fii. 
De aceea am venit. Să fii, precum Eu sunt Cel ce sunt. Am 
venit să-ţi spun să fii fiu, ca să mănânci ca fiul, nu ca furul. 
Ridică-te, tată, ca să ţi se vadă îmbrăcămintea. Scoală-te, şi să 
fii descoperit în lumină, şi dacă nu poţi să fii numai cu Dom- 
nul, să nu te grăbeşti să iei din mărul cel de aur. Aici este 
păstrat mărul cel de aur. Aici cel mai mic stă de pază lângă 
măr, stă de veghe lângă măr, căci mărul s-a copt şi hoţii vor 
fi prinşi. 

Au fost trei fii ai unui împărat care avea un măr de aur. 
Şi primii doi au adormit în vremea coacerii mărului, şi hoţii 
au furat merele, şi împăratul n-a mâncat din măr atâta vreme. 
Dar cel mai mic, cel de al treilea fiu, a stat treaz şi şi-a pre- 
gătit bine trezirea şi a prins pe hoţi, şi mărul a scăpat nejefuit, 
şi cel mai mic a pus tatălui său mere coapte pe masă, şi îm- 
păratul a mâncat mere din mărul lui numai a treia oară, numai 
la paza celui de al treilea fiu. Israele, pomul vieţii a fost în 
toată vremea furat, dar în vremea ta a fost grădina împrejmui- 
tă, iar fiii, treji lângă măr, şi mănâncă împăratul, fiilor. Până 
acum împăratul n-a mâncat, căci mărul era furat. Cei ce au 
mâncat din măr nu erau curaţi cu trupul, nu erau curaţi cu 
duhul, nu erau curaţi cu lucrul şi cu veghea, şi dădeau mărul 
tot la furi. 


Fiilor care vegheaţi lângă măr, adunaţi poporul din loc 
în loc şi spuneţi-i povestea mărului de aur şi a împăratului 
care are mărul. Iată, am luat mărul şi l-am aşezat în grădină. 
Nu l-am mai lăsat în drum aşa cum îmi era culcat la pământ 
gardul viei Mele de-Mi ciuguleau din trup atâtea trupuri străi- 
ne de trupul Meu. 

Fiilor, fiilor, fiţi atenţi, că e mare lucru să aveţi înţelep- 
ciune dumnezeiască. Cine a învăţat de la om, acela are înţe- 
lepciune omenească. Cine a învăţat de la Dumnezeu, acela 
are înţelepciune dumnezeiască. Israele, tu, tată, de la Dumne- 
zeu ai învăţat, şi tu să ştii de la Dumnezeu şi numai de la 
Dumnezeu. Nu te lua după omul care Mă închide pe Mine în 
filele Scripturii, căci Eu sunt Cel ce am făcut Scriptura şi 
atunci şi acum, şi sunt mai presus decât Scriptura. Scriptura 
nu M-a putut cuprinde, şi de aceea am spus că dacă s-ar fi 
scris tot ce voiam Eu în Scriptură, n-ar fi încăput cartea Mea 
pe pământ, n-ar fi încăput în inima omului cel de atunci cartea 
Mea cea întreagă. Eu acum lucrez la întregirea cărţii Mele, că 
iată, Israele, Eu sunt cartea. Eu Mă fac carte şi în vremea 
aceasta, dar în vremea aceasta scriu în ea după vremea aceas- 
ta, nu după vremea aceea. în vremea aceea am scris în carte 
despre vremea aceasta, dar nimeni nu ştie să citească în cartea 
cea scrisă atunci, şi citeşte după cum vrea fiecare. Atunci am 
scris cu greutate, că nu încăpeam de om, dar acum iată cum 
scriu: scriu ca în cer, nu ca pe pământ, căci atunci eram pe pă- 
mânt, iar acum sunt în cer, şi din cer lucrez peste pământ, şi 
nimeni nu Mă poate trage de lângă Tatăl ca să-Mi ceară soco- 
teală de cele ce scriu, căci cuvântul e Cuvântul, şi e Duh şi Se 
face trup în carte, şi omul nu înţelege că acest cuvânt este 
însuşi Dumnezeu, Care vine să judece peste pământ. 

Fiilor, fiţi înţelepţi. Fiilor din grădină, sculaţi-vă, tată. 
E vremea să vă sculaţi, că turma e pândită de antichrişti şi de 
iude. Nu vă temeţi, că iată ce vă spun: antichrist şi Iuda nu se 
naşte nicăieri decât în poporul Meu; nu luptă decât de lângă 
Mine, ca să Mă cunoască bine şi să ştie cum să-Mi stea îm- 
potrivă şi ce are de vânzare. Dar nu vă temeţi. Voi să nu uitaţi 
că Eu v-am spus să nu treceţi peste Mine, să nu fiţi îngădui- 
tori cu cei ce au hulit lucrarea cuvântului Meu şi pe voi, cei 
ce o duceţi înainte. Cei ce v-au hulit pe voi, aceia nu pot sta 
lângă voi decât cu lucrare de iudă sau de antichrist. Antichrist 
a fost om obraznic. Şi cui a făcut rău? Lui şi alor lui. Iuda, la 
fel, vinde ce are el, nu ce am Eu, chiar dacă el crede altfel. Fiţi 
cuminţi, că vom face aşezare şi ordine la masă. Vom rupe şi 
vom da de pe masă pâine pentru poporul Meu, că n-aveţi, 
tată, de unde să mai găsiţi vreo bucată de pâine de a Mea. 
Toată pâinea care mai este e a omului. Omul o mânuie după 
legea lui, după aerele lui, dar harul pâinii a trecut înapoi la 
Mine, şi apoi la poporul Meu. Amin. 

Fiilor, în curând va fi să lucrăm ca primii creştini cu 
statul la masa cea de cină nouă, dar nu ca la început, ci ca la 
sfârşit. Să te pregăteşti, Israele, pentru masă din cer coborâtă 
pentru tine, căci voi lua şi voi împărţi pâinea cea nouă, care 
nu din cuvânt omenesc va fi înaintea ta. Pregăteşte-te, Israele, 
ca nu cumva să te mai întorci din drum. Fă-ţi socoteala vieţii 
tale dacă poţi să-Mi dai Mie viaţa ta pe veci de veci, dacă 
vrei, fiule, că Eu vreau. Să posteşti de cele fireşti, de cele lu- 
meşti, să posteşti şi iar să posteşti, dar să nu posteşti de cele 
cereşti. îţi voi cere statură aşezată. îţi voi cere, Israele, grăire 
aleasă, purtare veşnic plăcută Mie. îţi voi cere să-ţi strângi că- 
rările şi să te tragi deoparte de lângă tot ce este străin de cer, 
că Eu aşa am scris în carte că poporul Meu va fi deosebit de 
toată lumea de pe pământ şi despărţit de toată lumea de pe 

pământ. Dacă n-ai să poţi aşa, să nu-Mi ceri loc deosebit şi în 
rând cu cei ce vor putea tot ce le cer Eu. 

Israele tată, fiii Mei nu Mă mai întreabă pe Mine nimic 
despre soarta lor, despre rostul lor, despre pasul lor, că ei cu- 
nosc de la Mine, ei Mă au pe Mine în ei, dar cei ce nu şi-au 
aşternut şi nu s-au aşezat, aceia bat şi acum la poarta Mea. 
Scoală-te, Israele, spre înţelepciune dumnezeiască şi te pregă- 
teşte şi îţi controlează bine hăinuţa, şi să nu vii să Mă întrebi 
despre soarta celor morţi, că Eu sunt Dumnezeul celor vii, 
celor care sunt vii în vremea aceasta. Eu pe fiii Mei din gră- 
dină i-am pregătit pentru cei vii, nu pentru cei morţi. Cel viu 
este cel ce ascultă de glasul Meu, de cuvântul Meu aşezat la 
masă cu tine, poporul Meu care asculţi. Cine nu citeşte nu as- 
cultă. Cine are şi nu citeşte, acela nu ştie şi nu ascultă. Ace- 
luia să nu-i cereţi să fie al Meu. Cine citeşte se cunoaşte că 
citeşte, se cunoaşte că trăieşte. 

Israele, nu cumva să-ţi fie zadarnică trăirea cu trupul, 
adică postul, rugăciunea şi statul în poporul Meu. Nu cumva 
să te trezeşti că le-ai făcut în zadar pe acestea în mijlocul 
poporului Meu; că dacă n-ai ştiut cum să crezi în cuvântul 
Meu şi în aşezarea Mea şi dacă n-ai ştiut să fii ceresc cu inima, 
atunci jertfa ta îţi va fi socotită nedreptate înaintea Mea şi vei 
fi judecat ca la această masă. Cine se aşează să se roage Mie 
şi să aducă jertfa Mie fără să iubească pe aproapele Meu, fără 
să creadă cum se crede în cuvântul Meu, în cuvântul Meu cel 
de azi, acela va da socoteală, dar nu ca cel de ieri, ci ca cel de 
azi, căci fiecare va sta în rândul cetei sale şi al vremii sale. Cel 
ce Mă iubeşte pe Mine, acela iubeşte şi pe cei puşi de Mine 
înaintea poporului. Cel ce nu ţine seamă de cei aşezaţi înain- 
tea Mea pentru popor, acela nu Mă iubeşte pe Mine. Cel ce 
vine în poporul Meu şi nu stă după aşezarea Mea, acela nu este 
fiu al poporului Meu; Eu nu-1 pun pe acela la lucrare de fiu. 

Fiilor unşi, daţi deoparte pe cei fără de rânduială, că 
puţin aluat dospeşte toată frământătura. Strângeţi rândurile, 
Eu aşa v-am spus. Aţi făcut ce v-am spus Eu, tată? Veţi face 
ce v-am spus Eu? Eu v-am spus să nu fie în poporul Meu 
mofturoşi, certăreţi, risipiţi, duşmănoşi, neînţelepţi, ispititori, 
grăitori de rău, hulitori, să nu fie am spus. Aceia să fie deose- 
biţi şi daţi în stânga. Faceţi numaidecât această lucrare. Fa- 
ceţi, fiilor, curăţenie peste duhul acestui popor. Nu lăsaţi pe 
nimeni să vă facă vouă curat. Faceţi voi, că a voastră este sla- 
va Mea, şi voi să n-o daţi altora. Nu lăsaţi pe nimeni să vor- 
bească în locul vostru, că Eu pe voi v-am aşezat înaintea Mea 
pentru Israel. Nu mai lăsaţi amestecaţi viii cu morţii. Cine 
vrea să fie cu morţii, să se dea de partea celor morţi. Cine vrea 
să fie cu cei vii, să se dea de partea celor vii. Vai de cei ce îi 
zic mort celui viu, şi vai de cel ce-i zice viu celui mort! Fiilor, 
să nu-1 credeţi pe cel mort când grăieşte că este viu. Eu sunt 
Cel ce vă spun vouă cine este viu şi cine este mort, căci aceas- 
tă lucrare e mare lucrare între viaţă şi moarte. 

Mărturisiţi-vă unii altora greşalele şi ascultaţi de Mine, 
fiilor. Lucraţi la lumină, lucraţi ca fii ai luminii. Eu iubesc pe 
poporul Meu. Eu am iubit şi pe cel ce a fost şi s-a lepădat şi 
s-a dus spre lume, dar acum nu-1 mai iubesc, căci iubirea îşi 
are soţii ei. Eu iubesc pe poporul Meu. 

Israele, să te lupţi să fii poporul Meu. Intr-o zi am să-ţi 
arăt adevărata faţă a Mea cu care stau şi lucrez în fiii Mei cei 
unşi peste grădina Mea, dar să te găsească ziua aceea lângă 
Mine şi lângă ei, fiule din Israel. 

Israele, bine este de tine dacă ai acum aşternut pregătit 
şi statură pregătită la vreme. O, e greu în vremea aceasta să te 
duci după untdelemn ca să ai dacă nu ai, căci uşa e în mâna 
Mea. Amin, amin, amin. 

Cuvântul Domnului peste soborul de la ieslea 
cuvântului 

Expoziţia de artă creştină „ Cărarea". Lemnele şi pietrele vestesc 
lucrarea slavei Domnului. Se anunţă cuvântul către conducătorii 

României. 

ă fie atenţie în grădină, în grădina cuvântului lui 
Dumnezeu. Amin. Eu sunt Fiul lui Dumnezeu 
Savaot. Eu grăiesc din nori de slavă peste grădină. Fiilor din 
grădină, e România serbată în cer, e România în rochiţă de 
serbare. Amin. în numele Tatălui şi al Fiului şi al Sfântului 
Duh, cobor în carte şi rostesc binecuvântare pentru vestirea 
lucrării Cuvântului, că iată, vorbesc lemnele, vorbesc pietrele 
şi vestesc lucrarea slavei Domnului. 

Eu sunt Cuvântul lui Dumnezeu. Amin. Grăiesc din 
nori de slavă şi Mă fac cuvânt în grădină şi Mă dau ţie, Ro- 
mânie dacă ştii să Mă primeşti. Primeşte-Mă, că Eu te pri- 
mesc ca să stai înaintea Mea şi ca să fii cea dintâi între nea- 
muri, precum Israel a fost poporul Meu, a fost şi iarăşi va fi, 
că Dumnezeu nu-Şi uită făgăduinţele Sale. 

Românie, tu eşti ţara alegerii Mele, dar mai găsesc Eu 
credinţă acum când vin? Românie, ţi-am vestit despre lucra- 
rea Mea din tine, şi ferice celui ce este în tine crezând în cu- 
vântul Meu care vine pe nori de slavă în mijlocul tău, la masă 
cu tine, Românie, ţara Mea. Eu profeţesc în tine şi te vestesc 
neamurilor pământului că eşti ţara întoarcerii Mele, dar am de 
cuvântat cuvântul Meu omului cezarului, şi voi cuvânta dul- 
ce. Mai am câteva zile şi voi cuvânta şi voi sta deasupra gră- 
dinii Mele pe nori de heruvimi şi de arhangheli şi voi grăi 
peste tot omul care stă pe scăunelele cezarului şi Mă voi vesti 
cu dragostea Mea peste România, cu lucrarea slavei Mele 
peste cea iubită şi aleasă dintre neamuri. Să se deschidă auzul 
tău, Israele român, şi să auzi! Amin. E zi de serbare în Româ- 
nia şi lucrez lucrare de profeţie peste pământ, peste omul de 
pe pământ şi peste omul din cer, căci am pe pământ cer, şi vo- 
iesc să strălucească bolta cerului pe pământ, şi voi începe cu 
România. 

Pace vouă, celor ce staţi astăzi în lucrul de nouă vesti- 
re, de cerească vestire în mijlocul României! Pace prin voi 
peste ţara Mea, peste Israelul cel nou, peste Ierusalimul cel 
nou de pe pământ! Pacea Mea să fie cu voi, cei ce Mă vestiţi 
oamenilor, şi de la voi să ia pacea Mea tot omul care voieşte 
nădejde şi scăpare cerească. E Duhul Sfânt cu voi. Cuvântul 
e Duhul Sfânt. E Do mn ul cu voi. Cuvântul este Domnul. 
Amin. 

Să fie atenţie în grădină, în grădina cuvântului lui 
Dumnezeu. Mai sunt câteva zile şi Mă voi face cuvânt dulce, 
cuvânt cu iubire peste tot omul care stă pe scaunele cezarului. 
Mă voi apropia prin cuvânt şi voi cuvânta cuvânt de mângâ- 
iere peste România. Eu sunt Cel ce sunt, căci alţi dumnezei 
nu sunt. Eu sunt Unul Dumnezeu, Tatăl, Fiul şi Duhul Sfânt. 

Eu sunt Cel ce sunt. Să fie atenţie în grădină. Amin, 
amin zic vouă, fiilor din grădină, că slava Mea se va coborî 
peste România, dar Eu vă spun că s-a şi coborât. Cine are 
ochi de văzut, să vadă. Cine are urechi de auzit, să audă. Cine 
are credinţă, să creadă în Dumnezeu aşa cum se crede în 
Dumnezeu, căci Eu, Domnul, grăiesc din ceruri peste pământ. 

Pace ţie, Românie, ţara Mea, că Eu, Domnul, am sălaş 
în tine şi îţi lucrez slavă mare şi Mă voi slăvi prin ea înaintea 
ta. Eu sunt Cel ce sunt, dar greu mai găsesc în tine o piatră pe 
care să Mă odihnesc cu lucrarea Mea, cu binecuvântarea 
Mea. Greu de tot Mă zbat să-Mi fac popas şi să-Mi vestesc 





Anul 1995 


843 


împărăţia cea cerească pe pământ. Binecuvântat să fie cel ce 
Mă primeşte la sine ca să poposesc pe piatra lui şi să scriu 
numele Meu pe piatra lui. Acela va fi vestit de îngeri înaintea 
Tatălui Meu. O, greu mai dă omul popas Domnului, greu de 
tot, că duhul omului a biruit Duhul Domnului, şi omul este 
prea mare pe pământ. Prea mare s-a făcut omul, prea mare! 
Nu pot să-i mai spun omului că Eu sunt Dumnezeu. Nu pot 
să-i mai spun omului să aibă temere de Dumnezeu. Omul s-a 
făcut prea mare înaintea Mea şi înaintea sa. Mai sunt câteva 
zile şi iarăşi voi striga pe om, pe omul cel mare, căci iubirea 
Mea se zbuciumă pentru om, ca să-i dau omului înapoi viaţa 
pierdută, viaţa risipită. 

Eu sunt Cel ce grăiesc. Eu sunt Dumnezeu Tatăl, Fiul 
şi Duhul Sfânt. Eu sunt Cel ce sunt. Amin, amin, amin. 

4/17 noiembrie 1995 

Soborul sfinţilor arhangheli Mihail şi Gavriil 

Cuvânt pentru România şi conducătorii ei. Pilda fraţilor Iacov şi 
Esau. Mihail al României este Iosiful român, alungat în surghiun de 

către ai săi. 

ă fie atenţie în grădină, în grădina cuvântului 
Meu. Vine Domnul, vine să grăiască peste gră- 
dină! Vine Domnul pentru Israel! Să fie atenţie în grădină. 
Amin. Vine Domnul pentru România! Dacă România este ţa- 
ra Domnului, de aceea am numit-o Israel. Eu, Domnul Iisus 
Hristos, din Israel M-am ivit când M-am făcut Fiul Omului. 
Eu, Domnul Iisus Hristos, din România Mi-am pornit glasul 
întoarcerii Mele pe nori când M-am întors, căci M-am întors, 
după cum era spus în Scripturi. Eu, Domnul Iisus Hristos, 
deasupra României stau pe nori de slavă; stau şi voi sta 
până-Mi voi lăsa văzut statul şi venirea Mea cea proorocită 
prin Scripturi. Un picuţ, şi Mă voi lăsa văzut întru venirea 
Mea, voi sta văzut pe norii slavei Mele deasupra României, 
ţara întoarcerii Celui înălţat la ceruri. 

Ascultă, poporule, glasul Meu! Eu sunt Cuvântul lui 
Dumnezeu. Amin, amin, amin. Eu din nori grăiesc şi îmi 
ocrotesc grăirea Mea peste pământ şi răspândesc până la toate 
marginile cerului şi ale pământului vestea întoarcerii Fiului 
lui Dumnezeu. A doua oară vin de lângă Tatăl la oameni. 
Acum două mii de ani am venit prunc prin Fecioară şi am 
vestit împărăţia cerurilor peste pământ, căci Cuvântul S-a 
făcut trup. Şi dacă a trecut vremea cea proorocită în Scripturi, 
iată, vin cu zeci de mii de sfinţi, purtat pe tron de heruvimi şi 
de serafimi şi de arhangheli. A doua oară vin, precum este 
scris, dar nu vin prunc, şi vin cuvânt, căci trupul Meu s-a 
făcut cuvânt. Eu sunt Cuvântul Care a rostit să fie lumină, şi 
a fost. Eu sunt Cuvântul lui Dumnezeu, Cel Care a rostit să 
fie cer şi pământ, şi aşa a fost. Eu sunt Cel de o fiinţă cu Tatăl, 
prin Care toate s-au făcut. Fericiţi sunt acei care la cuvântul 
Meu îmi gătesc venirea Mea cea văzută, că Eu vin de la Tatăl, 
şi vin prin România, că pe ea Mi-a dat-o Tatăl la naşterea 
Mea. Eu eram prunc, şi ea, pruncă. Eu M-am făcut Mire, şi 
ea, mireasă născută din Dumnezeu, din Cuvântul lui Dumne- 
zeu. Eu i-am fost vestit de Mire, şi ea s-a lăsat peţită şi iubită 
din pruncia ei, din tinereţea ei. 

Eu, Domnul, sunt pe tron de heruvimi şi de arhangheli 
deasupra grădinii cuvântului. E serbare cerească peste Israe- 
lul cel luat din români, şi să ştie România ce grăieşte Cuvân- 
tul lui Dumnezeu de deasupra ei. Din nori de slavă grăieşte 
Cuvântul lui Dumnezeu. 


Pace ţie, Israele român, şi pace peste România! Pacea 
Mea între Mine şi ea, căci ea nu mai veghează înaintea Mea. 
Ea a uitat ce înseamnă Dumnezeu adevărat. Eu sunt Cel ce 
sunt, căci alţi dumnezei nu sunt, dar ea s-a învăţat cu dumne- 
zei care nu sunt dumnezei. Pacea Mea din tine să fie peste tine, 
ţara Mea, căci vin să te trezesc. Nu te teme. Eu vin cu pace, 
vin cu iubire, vin cu mângâiere. Vin, Românie, vin, vin la tine. 
Eu stau la uşă şi bat. Deschide, iubito, că nu se şterge alegerea 
ta din pruncie, cea dintâi. Vin la tine, ţara Mea, şi tu, tată, nu 
mai ştii, nu mai crezi că vin, dar Eu vin, şi vin să te vestesc că 
vin. Eu nu iubesc minciuna. Eu sunt adevăr când îţi grăiesc că 
vin. O, ţara Mea, Eu nu iubesc minciuna. Ce să fac Eu cu tine 
dacă tu ai iubit minciuna? Ce să fac? Eu plâng la picioarele 
tale, că nu vreau să te văd pedepsită de fapta ta. O, iubito, vin 
cu mângâiere la tine. Nu e bună minciuna, că scris este: «Să 
nu mărturiseşti strâmb». Vino spre căinţă, vino, ţara Mea! 
Vino, că Eu vin pe nori de la Tatăl ca să te scot din vină şi să 
nu te afle venirea Mea cea văzută, să nu te afle sub faptele tale, 
ci să ieşi din timp, să te căieşti şi să te speli şi să te găteşti, ca 
să te ocrotesc, ca să te iert şi ca să nu fii rănită de plata celor 
lucrate în ascuns. Eu am fost în tine lumină, dar tu ai iubit 
întunericul, pentru că faptele tale lucrau răul, şi ai urât lumina 
de teamă să nu se învedereze faptele tale rele. Eu vin să te ridic 
de sub povara faptelor tale cele din urmă. 

O, ţară, ţară, unde, tată, ţi-ai pitit cununiţa răbdării tale 
de sub cruce? Tu erai ţara răbdării, erai cununa răbdării, 
cununa iubirii frăţeşti. O, ţară, ţară, a pătruns în tine vremea 
cea roşie, şi tu n-ai ştiut faţa ei. N-ai priceput că roşul este 
hlamidă de ocară. Ai uitat ce am păţit Eu sub învelişul hlami- 
dei roşii. A venit peste tine vremea lui Edom. 

Au fost doi fraţi. Unul se numea Iacov, şi celălalt, 
Esau. Esau era roşu peste tot şi şi-a vândut întâietatea pentru 
o fiertură roşcată. Pentru aceea s-a numit el Edom (roşu). 
Edom şi-a pierdut binecuvântarea şi şi-a agonisit traiul cu 
sabia sa. Edom a prins ură pe fratele său, căci aceste două 
neamuri s-au împuns din pântece, şi până să se fi născut ele, 
s-au despărţit din măruntaiele celei ce i-a născut. Esau când 
s-a născut, era roşu şi a trăit din sabia lui. 

O, Românie, dureros lucru este să se nască din trupul 
tău neam din neamul lui Esau. Ai fost necinstită de neamul lui 
Esau şi ai zămislit în tine vremea cea roşie, şi fiii tăi şi-au pân- 
gărit seminţia. Să te fi înrudit cu neamul lui Iacov, aşa cum Eu 
te-am plămădit. Să te fi înrudit cu neamul Meu creştin până la 
venirea Mea, dar nu cu vremea cea roşie şi cu fiii ei. 

Românie, am vestit pe fiii Mei din tine că voi veni în 
cuvânt peste tine. Eu stau la uşă şi bat. Eu stau la uşă în duhul 
mângâierii şi îţi aduc duh de înţelepciune dacă Mă primeşti. 
Eu stau la uşă şi bat. Primeşte-Mă! Amin, amin, amin. 

Eu sunt Cel ce sunt. Eu sunt Cuvântul lui Dumnezeu. 
Amin. Eu bat, Eu Mă întorc spre porţi, spre cei ce stau în 
porţi. Eu fac ocol şi ies la porţi şi bat la cei din porţile Româ- 
niei. Eu sunt Duhul lui Dumnezeu Tatăl, Fiul şi Duhul Sfânt. 
Eu bat la porţi. 

Ridicaţi-vă, voi, porţi, ca să intru şi să cuvintez cuvânt 
de iubire, cuvânt de mângâiere şi de nouă vestire şi de pace 
peste România! O, greu mai găsesc o piatră pe care să stau şi 
să Mă odihnesc cu lucrarea Mea, cu binecuvântarea Mea! 
Greu de tot, că duhul omului a biruit Duhul Domnului, şi 
omul e prea mare pe pământ. Prea mare s-a făcut omul, prea 
mare. Nu pot să-i mai spun omului că Eu sunt Dumnezeu. Nu 
pot să-i mai spun omului să aibă temere de Dumnezeu, căci 
omul s-a făcut prea mare. 

Eu dau ocol şi ies şi bat la porţile României. Amin. Ri- 
dicaţi-vă, voi, porţi, ca să intre Cuvântul lui Dumnezeu! Eu 
bat la porţile cezarului, ca să grăiesc cu tot omul care stă pe 
scaunele cezarului. Cuvânt de mângâiere aduc, cuvânt de 
iubire cuvintez. 

Iată, intru. O, oameni din porţi, din porţile României, 
luaţi şi mâncaţi şi înviaţi! Acesta este cuvântul Meu, care vine 
la voi spre iertarea păcatelor şi spre viaţă vie. Amin. Eu sunt 
Cel ce sunt. Când l-am trimis pe Moise în Egipt pentru po- 
porul Meu cel robit, M-a întrebat Moise: «Cine, Doamne, să 
le spun că eşti Tu, Cel ce mă trimiţi?». Şi Eu aşa i-am spus: 
«Mergi, şi să le spui că Eu sunt Cel ce sunt». 

Amin, amin zic vouă, o, oamenilor de la porţi: Eu sunt 
Cel ce sunt, căci alţi dumnezei nu sunt. Nimic nu înseamnă 
Dumnezeu, nici banul, nici rangul, nici bogăţia, nici înţelep- 
ciunea omenească, nici turnurile înalte, nici omul, nici sabia 
omului. Nimic nu înseamnă Dumnezeu în afară de Mine. Eu 
sunt Cel ce sunt, iar alţi dumnezei nu sunt. Eu stau în sfat cu 
cei din porţile României. 

Pace vouă, celor din porţi! Pacea Mea în voi şi între 
voi, că fără Mine omul este mort, nu este viu. Am stat şi Eu 
în faţa mai-marilor pământului, şi Eu, şi apostolii Mei, şi 
neamul Meu tot de până acum, căci cel ce mănâncă Trupul 
şi Sângele Meu, acela este rudenia Mea, neamul Meu, fra- 
tele Meu şi aproapele Meu. Am stat şi Eu şi ai Mei înaintea 
mai-marilor cezarului, dar greu, greu de tot s-a găsit popas 
pentru Dumnezeu în omul cel mare, căci omul s-a făcut prea 
mare înaintea Mea şi înaintea sa, prea mare. 

Eu stau în sfat cu cei din porţi. Eu frâng cuvântul Meu. 
Luaţi şi mâncaţi şi înviaţi! Amin. înviaţi în duhul păcii, şi 
lucraţi pace înaintea Mea, pace între Mine şi ţara Mea, pace 
între frate şi frate înaintea Mea; între frate şi frate înaintea 
Mea, nu altfel de pace, că omul nu ştie ce înseamnă făcătorul 
de pace. Făcătorul de pace împacă pe om cu Dumnezeu, şi pe 
Dumnezeu cu omul. Eu aşa am spus: «Fericiţi făcătorii de 
pace, că ei vor vedea pe Dumnezeu». 

Pace vouă, celor din porţi, pace între Mine şi voi! E 
sfatul Meu cu voi. Luaţi din Mine şi înviaţi şi lucraţi pace 
între Mine şi ţara Mea, căci România este ţara Mea, să ştiţi că 
este. Domnul grăieşte că este. Pace vouă, şi apoi duh de cre- 
dinţă peste voi, credinţa românului cea dintâi! Dragostea cea 
dintâi să vă cuprindă în ea pe voi, cei din urmă. Vin la voi, vin 
în sfat cu voi, căci vai de ţara peste care nu este prooroc, că 
aceea se scufundă. Eu sunt duhul proorocilor, din început şi 
până întru sfârşitul proorociilor, căci vor înceta toate darurile, 
toate proorociile, toate limbile, dar Eu vă spun că au şi în- 
cetat. Va înceta totul, şi va rămâne dragostea Mea şi fiii ei. Eu 
sunt duhul proorocilor cei care au avut numire de la Dum- 
nezeu şi trăire sfântă întru Dumnezeu, căci altfel de prooroci 
nu sunt ai lui Dumnezeu. 

Iubirea Mea v-o dau vouă, celor din porţi. Luaţi şi 
înviaţi în duhul iubirii şi naşteţi-vă din ea, din Domnul, căci 
Eu sunt iubire. Nu fiţi fii ai necredinţei, că a ajuns la sfârşit 
necredinţa şi fiii ei. Naşteţi-vă din iubirea Mea, nu din altă 
iubire. Naşteţi-vă din cer, nu din pământ. Treziţi iubirea Mea 
în voi, ca să se trezească România şi să înveţe ce este iubirea, 
ce este biserică slujitoare înaintea Mea, ce este jertfă adusă la 
altarul iubirii, jertfă înaintea Mea. Biserică înseamnă fii ai 
iubirii cea din cer şi care are pe masa ei trupul iubirii. Fiii 
iubirii cea din cer fac faptele iubirii. Aceia sunt fiii iubirii, nu 
alţii. Luaţi de la Mine şi daţi-vă unii altora, şi duh de credinţă 
în Dumnezeu să lucraţi peste voi, căci Domnul vine ca o 


cursă peste cei necredincioşi, peste cei ce nu veghează, şi 
vine ca o mângâiere peste cei ce înviază prin iubire. Luaţi şi 
înviaţi, luaţi şi împliniţi cuvântul lui Dumnezeu care vine pe 
nori de slavă şi se aşează în România, şi se face trup în carte 
cuvântul lui Dumnezeu. Eu Mă fac carte pe pământ. Eu şi 
acum Mă fac carte, căci nimic n-am lucrat fără să fi cuvântat 
mai întâi. Vin să învăţ pe român; pe român mai întâi, şi apoi 
pe iudeu, pe elin şi pe orice alt neam. Vin să învăţ pe om ce 
înseamnă biserică şi jertfă adusă înaintea Domnului. Biserică 
nu este altceva decât fiii care slujesc pe pământ lui Dum- 
nezeu; lui Dumnezeu şi nu loruşi; unii altora în Domnul şi nu 
loruşi. Cum adică aşa ceva? Cum adică în Domnul? Adică fii 
care au pe Domnul de hrană, de creştere, fii care au pe Dom- 
nul de viaţă, nu fii care slujesc plăcerilor lor şi veacului acesta 
şi stăpânului veacului acesta, duhului lumii acesteia. Iar jertfa 
adusă înaintea Mea este atunci când este împăcare între frate 
şi frate, între om şi Dumnezeu. Altfel de jertfă nu ajunge la 
Domnul, şi se întoarce. 

O, prea multă minciună naşte omul din duhul lui, din 
inima lui. Sunt şapte vremi de când l-am făcut pe om şi l-am 
aşezat în creaţie de cer şi pământ, dar prea multă minciună a 
acoperit acest adevăr. Prea multă vreme este de când oamenii 
sunt dumnezei, dumnezei mincinoşi. 

Omule, nu e bună ştiinţa care vine de la om, ştiinţa care 
dezmoşteneşte pe om de Dumnezeu, căci omul este dumne- 
zeu mincinos, omul se ia după dumnezei mincinoşi. Omule 
român, tu pentru mâncare plângeai când erai apăsat de omul 
cel mincinos care stătea peste tine. Să fi plâns pentru păcatul 
tău, omule român. Nu erai necăjit de lipsa mâncării, ci de pă- 
catul care apăsa peste tine. Şi tu ce ai făcut? Te-ai sculat şi ai 
făcut baltă de sânge din trupul feciorilor şi al fetelor tale şi ai 
făcut păcat peste păcat. Tu plângeai de foame sub omul cel ce 
stătea peste grumazul tău fără de Mine, şi ai vrut să te dezro- 
beşti de sub foame, de sub foamea ta, şi ai căzut în mai grea 
lipsă, ţara Mea, şi ai căzut în patimi de ocară, şi suge din tine 
tot străinul cel murdar pe mâini. E lipsă mare în tine, e lipsă 
de iubire, e lipsă de Dumnezeu. îi este foame Domnului de 
tine, neamule român! Unde-ţi este lacrima căinţei? O, ţară, 
unde te duci? Unde, iubito? Eu stau la uşă şi bat. 

O, ţară, ţi-ai făcut mereu şcoli pentru fiii şi fetele tale, 
ţară, ca să înveţe în şcoli depărtarea de Dumnezeu. Dar frica 
de Domnul şi căinţa şi învierea n-o mai înveţi? O, nu mai ai 
în tine dascăli cu inimă de samarinean. întoarce-te la Samari- 
neanul Cel din ceruri! întoarce-te, că pier fiii tăi sub necunoş- 
tinţă! întoarce-te, că tu ai pe creştet binecuvântare! O, prea 
mult se moare în tine, prea mult. Prea mult moare Domnul în 
trupul tău, că păcatele tale sunt prea grele. Prea de multă vre- 
me apasă peste tine vremea cea roşie, vremea lui Esau, care 
trăieşte din sabia sa. O, Românie, scutură-te de păcat! Ascul- 
tă, poporule, glasul Meu, căci preoţii tăi s-au dat la plăceri 
lumeşti şi la trup şi la desfrâu, şi nu mai ai judecători în tine, 
judecători ai păcatelor, ca să ia de peste tine păcatele. Ascultă 
glasul Meu, Românie. Stau în sfat cu cei din porţi şi grăiesc 
cu ei, şi grăiesc peste tine, fiică a iubirii Tatălui ceresc, mirea- 
să a Fiului lui Dumnezeu. 

Românie, trezeşte-te frate pe frate şi să zici fără să 
minţi rugăciunea „ Tatăl nostru “. E prea mult de când rosteşti 
această rugăciune fără să fii împăcată cu Dumnezeu, ţară iu- 
bită. Mergi şi te împacă frate cu frate, Israele român, neamule 
al Meu, Israele ales la sfârşit. Lasă-ţi darul jos şi du-te şi te 
împacă cu fratele tău, şi vino apoi să-Mi aduci jertfa de împă- 
care duhul căinţei tale, ca să nu cazi sub fapta ta. Să ştii, 

Românie, că Dumnezeu te-a făcut pe tine, şi când te-a făcut, 
te-a făcut creştină. Să ştii, tată, că de Dumnezeu eşti plămă- 
dită, după planul cel ce era la Dumnezeu pentru naşterea ta pe 
pământ, şi din tine vreau să scot om nou, popor nou, neam 
sfânt înaintea Mea. Deschide -ţi urechea, iubito, că Mi-am 
crescut în tine un popor mititel. Din cuvânt l-am născut, cu 
cuvânt l-am crescut, şi cuvânt las peste el, pentru el şi pentru 
tine, ţara Mea, căci pentru tine l-am născut. Scoală-te ca să 
crezi, ca să crezi ce-ţi spun, că te îmbiu spre căinţă. 

Tu eşti pedepsită de fapta ta, ţară iubită, şi nu e pace 
între Mine şi tine. Ai fost robită de minciună. Trezeşte-te! Ai 
minţit frate către frate. Ai alungat pe cel născut din tine şi ai 
minţit ca să scapi nevinovată de fapta ta urâtă. Ai făcut ca şi 
copiii cei de demult ai lui lacov, care şi-au înstrăinat fratele şi 
şi-au acoperit cu minciună fapta lor. O, şi ce greu au plătit, că 
au căzut în robie şi la muncă silnică în Egipt! 

O, neamule român, tu eşti neam creştin, şi nu e faptă 
creştinească această faptă, şi păcatul tău stă înaintea Mea îm- 
potriva ta. Românie, scutură-te de acest păcat. Tu n-ai văzut? 
Tu n-ai auzit, oare, ce a suferit Israel, poporul Meu, pentru 
alungarea fratelui său? Românie, tu nu te mai temi de Dum- 
nezeu, iubito? Eu vin cu duhul mângâierii şi al iubirii şi al 
căinţei peste tine. Tu eşti mama celor născuţi în tine. Tu eşti 
planul Meu cel de la sfârşitul timpului, ţară iubită, ţară aleasă. 

Românie, plânge un fiu de al tău, plânge după vatra ta, 
plânge departe, în Egipt. O, ce să-ţi fac, oare? Să te bag în du- 
rere ca să-ţi cunoşti acest păcat? Să-ţi dărâm în şoaptă toate 
turnurile tale, pe toţi puternicii tăi, care s-au aşezat împotriva 
dreptăţii? Nu aşa, iubito. Nu te lăsa să cazi sub povara păca- 
telor tale. împacă-te cu Dumnezeu. Plânge un fiu de al tău, 
plânge în Egipt, şi se aude la cer. Este pusă pe creştetul lui 
ungerea Mea peste tine, căci aşa a fost planul Meu cel ceresc. 
Plânge fiul după mamă. El are de mamă pe România. Această 
mamă i-a fost scutec şi faşă şi cristelniţă de botez şi casă şi 
masă şi leagăn şi hrană şi doică şi dascăl şi vatră. Şi s-a sculat 
Edom, neam desfrânat, care Mi-a întinat cu desfrânarea lui 
inima neamului Meu ales la sfârşit, şi Mi-a prigonit pe fiul cel 
uns cu mirul binecuvântării României. Eu, Domnul, am lucrat 
prin el pentru tine, ţara Mea, ca să te scot de la necaz şi de la 
încleştare, şi tu ce ai făcut? Ai alungat pe cel de la Mine pen- 
tru tine. Eu mereu te-am unit frate cu frate, ţară iubită, şi me- 
reu te-am învăţat ce este iubirea şi unirea şi puterea care se 
naşte din unire şi din iubire. 

O, Românie, ţi-ai alungat voievodul. Voievodul tău 
este de la Mine, este unsul Meu peste tine. Ţi-ai alungat unge- 
rea Mea de peste tine, semnul Meu de pe creştetul tău. Ţi-ai 
alungat capul trupului tău, semnul lui Dumnezeu cel pus pes- 
te tine, poporule român. O, e prea greu păcatul acesta, şi stri- 
gă la cer. Jertfele tale au oprire. Plâng îngerii lângă jertfele 
tale de iubire, că nu le pot ridica la cer. Plâng sfinţii tăi, Ro- 
mânie, că nu eşti curată în rugăciunea „ Tatăl nostru 

Voi, cei de la porţile României, ascultaţi glasul Dom- 
nului! Eu strig peste România, strig din porţile ei, şi nu trec 
peste porţi. Strig la cei din porţi şi la cei de dincolo de porţi. 
Românie, lacrima celui ce plânge are usturime în ea. Eu am 
strâns lacrimă cu lacrimă şi stau în mână cu această cupă 
plină. îmi dau îngerii cei răi peste mână ca să se verse cupa 
durerii peste tine, dar inima celui alungat suspină spre Mine 
şi îţi cere iertarea şi se roagă pentru învierea ta. Inima celui 
înstrăinat de tine a făcut rană de dorul tău, Israele român. Ce 
vrei să faci, Românie? Eu sunt Cel ce văd înainte. Tu n-ai să- 
vârşit niciodată păcate ca acum şi niciodată tu n-ai suferit ca 


acum, dar crezi tu ce-ţi spun? Preoţii tăi slujesc plăcerilor şi 
duhului lor şi numelui lor, şi n-au putere să împartă înviere 
peste tine, o, turmă fără păstor! Dar am venit să fiu Păstorul 
tău, turmă română, şi grăiesc din nori deasupra ta, ţară iubită. 
Plânge fiul tău cel alungat, şi tu, Românie, n-ai ştiut că a fost 
alungat, căci cei ce l-au alungat au mărturisit strâmb, aşa cum 
fraţii lui Iosif au minţit pe tatăl lor. Cel pribeag plânge departe 
şi dorul lui Mă mistuie. 

O, oameni care staţi pe scaunele cezarului, pe scaunele 
României! Nu-1 puneţi pe cel alungat să cumpere de la voi ce 
are de la Mine. Nu-1 puneţi şi pe el s-o mintă pe România, aşa 
cum au minţit-o cei ce l-au alungat, cei ce au şters de pe frun- 
tea României ungerea ei, care este peste el, peste cel prigonit. 
El poartă numele tău lângă numele său, şi acesta este numele 
lui: Mihail al României. El este al României, este fiul acestui 
pământ, precum Avraam a plătit pământul în care s-a odihnit, 
şi a fost al lui. Acesta este român, şi a răscumpărat acest neam 
de sub robie şi l-a scos din moarte şi din necaz, că a lucrat 
prin el binecuvântarea Mea. 

Voi, cei din porţile României, împăcaţi-vă cu Dumne- 
zeu, şi Domnul Se va împăca cu voi. E mare greutatea acestui 
păcat. Ieşiţi de sub ea. Iubiţi înţelepciunea cea de la Mine şi 
împăcaţi pe România cu Mine şi cu fiul ei cel alungat din ea. 

E cerul în suspin pentru tine, ţara Mea, pentru lacrima 
celui prigonit al tău, dar am coborât pe tron de heruvimi şi de 
serafimi şi de arhangheli. Sunt cu norii deasupra României în 
serbare cerească. E adunarea cetelor cereşti. Am cu Mine se- 
rafimii, heruvimii, scaunele, domniile, stăpâniile, începătorii- 
le, puterile, arhanghelii şi îngerii, iar Mihail, arhanghelul cel 
peste cetele îngereşti, iarăşi strigă: să stăm bine şi cu frică şi 
cu luare aminte! Amin. Mihail şi îngerii lui rostesc peste Ro- 
mânia să stea bine, să stea cu frică şi cu luare-aminte. E frea- 
măt de îngeri şi de arhangheli, şi fâlfâitul aripilor cereşti se 
agită, şi lucrează puterile cereşti pentru România, ca să fie 
pace şi iubire cerească între fiii tăi, ţară a slavei Mele, ţară a 
naşterii cuvântului Meu de la sfârşit. Eu vin cu veacul cel 
nou, cel ceresc, cel ca în cer, nu ca pe pământ; cel întocmit de 
Mine, nu de om. 

Voi, cei de pe scaunele cezarului, lucraţi iubire între 
frate şi frate, lucraţi duh de căinţă peste România, lucraţi 
căinţă şi dreptate ca Dumnezeu, nu ca omul. Veniţi la izvor şi 
beţi şi înviaţi! Amin. Veniţi, că România e ţara slavei Dom- 
nului! Veniţi! Să se stârpească păcatul din ţara Mea! Să te vin- 
deci, Israele român! Să nu mai fie în tine beţie şi curvie şi 
desfrânare şi duh de minciună. Să fie Domnul în tine; Dom- 
nul, cu fericirea Lui cea din cer peste tine; Domnul, cu veacul 
cel nou care se lasă peste pământ, căci iată, vin în şoaptă, vin 
să scot răul din tine, vin cu cele cereşti ca să le aşez pe pă- 
mântul tău şi peste fiii tăi, ţară iubită. O, Israele român, vrei 
nu vrei, crezi sau nu, e planul lui Dumnezeu lucrând peste 
tine, şi vom face sălaş ceresc pe pământul tău, ca să ia nea- 
murile lumina Mea din tine şi să vadă calea şi să apuce pe ea, 
căci Eu sunt Domnul. Eu sunt Cel ce sunt. Auzi tu, Românie? 
Eu sunt Cel ce sunt. 

O, fii ai României care staţi pe scaunele cezarului, fiţi 
fii adevăraţi. Sculaţi-vă şi închinaţi-vă lui Dumnezeu şi 
lucraţi pace între Mine şi neamul român. Deschideţi porţile să 
intre cel pribeag, şi fiţi cu mâinile curate şi cu inimile curate 
şi cu duh de căinţă, că nu este păcat care să biruiască bună- 
tatea Mea. Iubiţi pe România. Nu căutaţi ale voastre dacă 
iubiţi pe România. Căutaţi ale ei, şi toate celelalte vor fi din 
destul. Nu căutaţi slava voastră. Lăsaţi dreptatea Mea şi pla- 

nul Meu cel ceresc să se odihnească peste ţara alegerii. Ro- 
mânia este aleasă de Domnul, dintre popoare. învăţaţi calea 
luminii pe toţi fiii cei care n-au ştiut să înveţe, care n-au avut 
ce să înveţe. 

O, fii ai României care staţi pe scaunele cezarului! 
Nu staţi în duhul vostru. Luaţi Duh Sfânt şi înviaţi! Amin. 
Gătiţi-Mi serbare de împăcare între frate şi frate, că mare este 
România, cât să încapă în ea toţi fiii ei întru pace cerească. Eu 
sunt. Nu vă temeţi, şi lucraţi pace. Amin. 

E sărbătoare de arhangheli şi de îngeri. E cerul în frea- 
măt sfânt pentru tine, Românie. E Domnul pe tron de arhan- 
gheli şi de heruvimi şi de serafimi. E cerul în sărbătoare cu 
pământul. Cerul fără de pământ e ca sufletul fără de trup, e ca 
sufletul fără de casă. 

Eu sunt Cel ce sunt. Să fie atenţie în grădină. Mă trag 
din porţile României şi merg, că am sălaş cald, am iesle caldă, 
pregătită în România. Mă trag spre poporul cel mititel, spre 
Israelul cel luat din români. Amin, amin zic ţie, Românie, 
aceasta este ziua sfatului Meu cu tine când Eu, Domnul, M-am 
făcut cuvânt pe masa ta, ca să fac din el faptă înaintea ta, ca 
să fac din tine neam sfânt înaintea Mea. Pace ţie! Pace celor 
din porţile tale, dacă vor lua pacea Mea în ei. 

Eu sunt Cel ce sunt. 

Mă întorc cu cuvântul spre poporul Meu cel răsărit din 
cuvânt, cel crescut cu cuvânt, cel prin care intru şi Mă fac 
cuvânt în carte. 

Poporul Meu, pace ţie, măi copilaşul Meu, măi poporul 
Meu! Am trecut prin tine şi M-am purtat spre porţile 
României, spre cei din porţi, ca să Mă fac cuvânt înaintea lor. 
Poporul Meu, să stai bine, tată, şi să-Mi aminteşti mereu de 
făgăduinţele Mele făcute pentru tine şi pentru neamul român 
şi pentru cei ce vor crede în venirea Mea prin cuvânt. Poporul 
Meu, să rosteşti cărare pentru pacea Mea, să intre pacea Mea 
pe porţile României şi să lucreze pace. Poporul Meu, vezi să 
ştii să te rogi, să te rogi Dumnezeului tău pentru ca să vină 
veacul cel nou peste tine şi peste România. Lasă, tată, tot ce 
ai tu de făcut; lasă tot, şi să te rogi aşa cum Mă rugam Eu 
Tatălui înainte de orice împlinire minunată pe care o aveam 
de adus pe pământ. 

Creşti, Israele, creşti. Creşti, tată, creşti, că e prea mare 
lucrarea Mea cu tine. Creşti, poporul Meu, şi stai sub binecu- 
vântarea Mea. Binecuvântat să fii înaintea Mea. Binecuvântat 
să fii înaintea neamurilor pământului. Binecuvântat să fii pe 
vecii. Amin. 

E mare serbare de îngeri, e mare lucrare pe îngeri. în- 
gerii cărărilor pregătesc cărarea cuvântului Meu până la por- 
ţile României. îngerii luminilor pregătesc lumina Mea pentru 
România, iar Mihail, îngerul Meu, rosteşte din nou cuvântul 
peste toate, şi spune: «Să stăm bine, să stăm cu frică şi să 
luăm aminte!». Amin, amin, amin. 

Poporul Meu, pe tine te las în sfat cu fiii cuvântului 
Meu. Eu sunt în ei pentru tine. Eu am vorbit omului cezarului. 
Pace şi serbare îngerească între îngeri şi tine, Israele, poporul 
Meu! 

Creşti, fiule Israele, că numai lucrări mari avem de 
aşezat spre împlinire. în numele Tatălui şi al Fiului şi al 
Sfântului Duh, creşti, fiule Israele, creşti, copile, creşti, că e 
măreaţă vremea ta, şi tu ai de cuvântat peste ea cuvânt de 
viaţă veşnică, cuvânt de veac nou, rostit de Dumnezeu peste 
tine. Creşti, copile, creşti, şi sub creşterea ta va odrăsli cer 
nou şi pământ nou, căci toate înviază şi se fac noi sub paşii 
tăi când tu creşti. Amin, amin, amin. 

Praznicul Intrării Maicii Domnului în biserică 

Candela este veghe. Pilda celor zece fecioare. 

E praznic sfânt în Israel, şi Domnul vine. Vine 
Domnul din slava Sa, vine cu slava Sa. Amin. 
Fiilor, fiilor, Eu vin pentru Israel, că am gătit serbare în 
el. Vin să-l ţin în veghe pe poporul Meu. Vin să-l ajut Eu ca 
să stea în veghe şi întru înţelepciune. Să stea tot poporul întru 
înţelepciune, să stea gata pentru venirea Mirelui. 

Pace ţie, poporule Israele! Duhul rău nu are de unde 
să-ţi dea ce-ţi dau Eu, Domnul Dumnezeul tău. Pace ţie îţi 
dau, pace ţie rostesc! Aceasta este cheia cu care descui duhul 
tău, poporul Meu, ca să intru în mijlocul tău şi să-ţi aştern 
cină de cuvânt şi să mănânc cu tine, poporul Meu. Am venit 
şi ţi-am spus aşa: «In lume nu Mă mai duc, şi toată bogăţia 
Mea ţie ţi-o dau». Pace ţie, căci cine are această putere dată 
de Mine, acela poate prin ea, poate prin vreme rea. O, rău e 
de om când nu poate, dar ţie îţi dau ca să poţi. Pace ţie, po- 
porul Meu! Ia, tată, să ai, ia şi te îmbogăţeşte în pacea Mea, 
că ea este puterea ta. Din pacea Mea te hrăneşti şi cu credinţă, 
şi cu iubire, şi cu înţelepciune, şi cu viaţă veşnică, şi cu duh 
veghetor pentru întâmpinarea Mea, că Mă uit peste tine cum 
stai şi Mă aştepţi, poporul Meu iubit. Tu Mă aştepţi, şi Eu vin. 
Tu ştii că vin la tine, şi Mă aştepţi dacă ştii. Vezi, tată, ce va 
să zică fiul înţelept? Acela fie că veghează, fie că doarme, el 
este pregătit şi gata să dea foc la făclie şi să stea în întâmpi- 
narea Mea. Amin. 

Azi e zi de întâmpinare. Eu serbez cu Israel sărbătoarea 
de întâmpinare când mama Mea Fecioară era pruncă mică, şi 
intrând în cele ale Tatălui Meu a fost întâmpinată de slujitorul 
templului, pentru că era făgăduită lui Dumnezeu, şi a crescut 
această pruncă în Duhul Domnului şi s-a hrănit din El, şi a 
fost candelă feciorelnică cu duhul şi cu trupul, candelă ne- 
stinsă a fost până ce lumina candelei s-a făcut prunc în ea şi 
S-a născut Om între oameni. 

O, Israele, ce mare lucrare este candela! Candela este 
veghe, este lumină în întuneric, este arvuna luminii cea necu- 
prinsă de minţile întunecate ale celor ce nu veghează. O, măi 
Israele, în tine vreau să am veghe aprinsă. Vreau să fii fecioa- 
ră înţeleaptă, poporul Meu, că ţi-am dat înţelepciune, tată, şi 
trebuie să ai dacă ţi-am dat, nu să te duci să cumperi la cei ce 
vând. Nu, tată. Tu să ai de la Mine, că ţi-am dat să ai, şi te-am 
vestit mereu să ai împărăţie cerească deschisă înaintea Mea, 
împărăţie în aşteptarea Mea. Ai văzut tu ce am spus Eu, cu ce 
se aseamănă împărăţia cerurilor? Am zis de zece fecioare care 
au ieşit în întâmpinarea Mea luându-şi candelele lor, şi am zis 
că jumătate din ele erau nebune, şi numai jumătate erau înţe- 
lepte. Cele nebune şi-au luat numai candelele, dar cele înţe- 
lepte au luat şi untdelemn în vase, ca să aibă şi să nu li se stin- 
gă candelele. Aceasta înseamnă veghe şi înţelepciune. Cele ce 
şi-au luat în vase untdelemn erau pregătite pentru deşteptare 
chiar dacă ar fi să aţipească aşteptând pe Mirele lor, căci în 
vremea aşteptării lor au aţipit şi au adormit toate. Dar când în 
miez de noapte s-a strigat: «Iată, vine Mirele!», ele s-au deş- 
teptat şi şi-au împodobit candelele. Cele nebune au văzut că 
li se sfârşeşte untdelemnul, că li se sting candelele. Cele înţe- 
lepte aveau vase pregătite cu untdelemn. Dacă n-ar fi fost 
înţelepte, ar fi dat din untdelemnul lor la celelalte care nu mai 
aveau, care nu se pregătiseră, iar când acestora li s-a cerut 
untdelemn, au răspuns cu înţelepciune: «Nu aşa, ci, ca nu 
cumva să nu ne ajungă nici nouă, nici vouă, mai bine mergeţi 
la cei ce vând ca să luaţi pentru voi. Noi avem. Luaţi, dar, 

pentru voi; luaţi de la cei ce vând». Şi cum plecară cele ne- 
bune către cei ce vând, a venit Mirele, iar cele ce erau gata au 
intrat odată cu Mirele la nuntă, şi după ei uşa s-a închis. Iar 
când au sosit cele ce s-au dus spre cei ce vând, au început a 
striga la uşă: «Doamne, deschide-nel», dar a ieşit numai gla- 
sul Domnului: «Nu vă ştiu pe voi». 

O, Israele, vezi tu, tată, ce va să zică să fie omul cunos- 
cut de Dumnezeu? Omul zice din obişnuinţa lui: „Lasă că 
ştie Dumnezeu, ştie Domnul inima mea, ştie Domnul ce va 
face cu mine, ştie Domnul necazul meu şi iată ce le-am spus 
Eu fecioarelor neveghetoare, neînţelepte şi fără untdelemn; 
le-am spus: «Adevăr grăiesc vouă, nu vă cunosc pe voi». 

Israele, Israele, să fii, tată, atent, şi să ai, ca să nu te 
duci la cei ce vând. Eu ţi-am dat să ai. Nu te mai du la cei ce 
vând. Lasă, fiule, tu ai în dar. Cei ce vând au pentru cei ce 
cumpără. Tu ai în dar, tată. Ai, dacă veghezi. Ai, dacă iei de 
la Mine. Ai, dacă ai luat de la Mine; dacă ai luat, fiule. O, ve- 
ghează ca să ai! 

Vezi tu, Israele, ce înseamnă veghe? Veghe nu înseam- 
nă să nu mai adormi, nu, tată. Veghe înseamnă să fii atent să 
ai untdelemn pentru când te voi deştepta Eu cu strigătul care 
va zice: «Iată, Mirele vine!». Atunci, chiar dacă te trezeşti, 
dar dacă nu ai în vase pentru candele, zadarnic te trezeşti. Tu 
la cei ce vând n-ai cum să te mai duci atunci, n-ai cum să te 
mai întorci din drum, că cei ce vând, ţie n-au ce să-ţi dea. 
Marfa lor e marfa lor, nu e pentru Mine, nu mai este bună 
pentru candelă, pentru candela ta. Tu ai untdelemn curat în 
candela ta. Tu ai pentru că ţi-am dat Eu. Ce-ar fi să te duci să 
cumperi de la om? Am avut în popor şi din cei care se duceau 
să cumpere de la cei ce vând, dar aşa fii n-au stat cu Mine, ci 
au stat mai mult pe drum, mai mult cu cei ce vând. Cine, tată, 
sunt cei ce vând? Cei ce vând sunt cei ce cumpără pe bani 
darul lui Dumnezeu, zic ei. Numai aceia vând, şi dacă aşa fac, 
nu au ce vinde, căci darul Meu nu se capătă pe bani. Numai 
ei ştiu ce cumpără cei ce cumpără ca să aibă. De aceea am 
spus Eu fecioarelor nebune: «Nu vă cunosc pe voi». 

Israele, Israele, nici măcar în dar nu le poţi da celor ce 
nu au azi untdelemn, aşa cum fecioarele cele înţelepte n-au 
dat din untdelemnul lor. Lasă, tată, darul Meu în mâna Mea, 
că Eu îl dau numai celor pe care îi cunosc. Tu, Israele, nu ştii 
pe cei pe care Eu îi cunosc. Lasă, tată, pe Mine această grijă, 
că iată, nu mai am cui să dau. Nimeni nu Mă mai cunoaşte cu 
adevărat. Pe nimeni nu mai cunosc Eu bine, pe nimeni, tată. 
Ai văzut ce am răspuns celor cinci fecioare nebune: «Nu vă 
cunosc pe voi». O, poporul Meu, uşa care duce spre sălile de 
nuntă e în mâna Mea, fiule. Eu sunt uşa, dar cine n-a intrat 
prin Mine nu ştie ce este uşa. Uşa intră odată cu Mine, şi apoi 
nu se mai vede. Se vede altceva dacă se mai vede, dar nu uşa, 
ci altceva se mai vede, căci cei ce vând nu sunt uşă spre Dum- 
nezeu. Ei au altceva de lucru, ei lucrează altceva, şi omul nu 
mai ştie ce este pe pământ şi ce se lucrează pe pământ. De un- 
de să ştie omul? Cine să-i spună omului? Ce roade să mai mă- 
nânce omul? Că pomul nu mai e pom cu roade. Numai pom 
pădureţ peste tot, numai strepezire de dinţi peste tot, numai 
pom cu roade acre şi străine, numai roade crude, numai pom 
pădureţ peste tot. Zadarnic dă omul să se trezească şi să-şi 
cumpere adevăr pe bani. 

Omul a zis prea multă vreme că nu e făcut de Dumne- 
zeu. A zis că el e mai bătrân ca Dumnezeu, aşa a zis omul, fii- 
lor. O, ce să mai cumperi tu, poporul Meu, de la cei ce vând? 
Iată ce vinde omul. Vinde minciună omul. Cine mai ştie ce 
înseamnă untdelemn, şi ca să cumpere untdelemn? Omul zice 


că e mai bătrân ca pământul. Omul zice că nu este Dumnezeu 
dacă zice că e mai bătrân ca pământul omul. Nimeni, nimeni 
nu mai ştie ce înseamnă untdelemn. Untdelemnul nu se cum- 
pără, nu se poate cumpăra acest dar ceresc. Omul zice că unt- 
delemnul este cel ce se pune în oala cu mâncare. Omul nu mai 
are duh de înţelepciune. Omul e nebun, căci scrie în Scripturi 
aşa: «Nebunul zice în inima sa că nu este Dumnezeu». Tot 
omul înţelept de pe pământ aşa ştie, aşa zice, că e mai bătrân 
ca pământul şi ca cerul. Omul a înmulţit timpul de la el citire. 
Nici Lucifer n-a făcut ce a făcut omul care a căzut din cer, din 
cunoaşterea cea dumnezeiască. Omul a căzut şi s-a sfărâmat 
în adânc fără de fund, căci a numărat milioane şi miliarde de 
ani peste timp. Dar timpul atât înseamnă: cerul şi pământul; 
atâta, fiilor. Mai înainte de a face Domnul cerul şi pământul a 
fost veşnicia, iar după ce se va sfârşi cerul şi pământul, iarăşi 
va fi veşnicia şi răscumpărarea peste toate câte au fost purtate 
de timp şi răscumpărate pentru veşnicie. Omul a umblat să 
răstoarne pe Dumnezeu şi facerea cea de la Dumnezeu; a 
umblat să cunoască, şi s-a prăbuşit căzând în adânc, şi a 
rămas minciuna omului peste om, şi a luat din ea tot omul, şi 
nu se mai găseşte pe nicăieri untdelemn, nu se mai găseşte 
înţelepciune nici măcar pe bani. 

Israele, Israele, ce bogat eşti tu, tată, dar tu nu-ţi înţe- 
legi slava. N-are nimeni ce ai tu, poporul Meu. Nici Moise n-a 
avut ce ai tu, căci a coborât din cer înţelepciunea şi te-a năs- 
cut pe pământ pe tine, şi are Domnul înţelepciune din cer pe 
pământ şi în om. Tu eşti omul, tu eşti fiul Meu, Israele, şi eşti 
moştenitorul împărăţiei Mele. Eu pe toţi i-am chemat la îm- 
părăţia cerurilor, dar omul a avut altceva de făcut. Omul n-a 
vrut cu Dumnezeu şi cu legile adevărului. Vezi tu, tată, de ce 
ţi-am spus Eu ţie că n-am ce face cu omul cu şcoală? Acela 
este gunoi, Israele, şi sunt pe pământ numai mormane din loc 
în loc. Eu nu dau decât de mormane de trupuri fără duh, tru- 
puri care sună a gol. 

încearcă omul să se întoarcă la Dumnezeu. Omul vede 
că minciuna l-a înşelat. Omul vede că n-a căpătat nimic din 
minciună. Omul moare de şapte mii de ani. 

Israele, Israele, omul se va lăsa biruit. Eu sunt aproape 
de arătare, şi iată, fac zgomot, şi omul Mă aude, omul aude 
paşii Mei. O, poporul Meu, nimeni nu are bogăţie în afară de 
tine; bogăţie care nu piere, care n-o mănâncă nici moliile, nici 
rugina. Cine, tată, a făcut molia, cine a făcut rugina? Omul, fii- 
lor, omul fără duh, care face şi el facere; facere şi molie care-i 
mănâncă facerea, facerea lui, munca lui şi minciuna lui. Numai 
Eu nu pier, Israele, Eu şi moştenirea Mea şi fiii ei. Amin. 

Zice omul că omul nu e făcut de Dumnezeu, şi dacă 
zice aşa, ştie el ce zice, ştie de ce zice. Eu am zis celor fără 
de duh: «Voi aveţi de tată pe diavolul». Diavolul e tatăl celor 
ce zic că omul nu e făcut de Dumnezeu. O, cum să zică alt- 
fel? Eu l-am făcut pe Adam şi atât. Am mai făcut-o şi pe Eva, 
ca să fie omul întreg, întreg în Do mn ul. Dar omul s-a smuls 
din veşnicie şi a căzut cu tot cu pământ, cu tot cu facerea cea 
creată de Dumnezeu. 

O, ce Mi-a făcut Mie omul, omul făcut de Mine! Dar 
ce Mi-a făcut omul născut din om, e strigător la cer. De aceea 
are omul dreptate când spune că nu e făcut de Dumnezeu, şi 
spune uneori că e făcut din maimuţă, şi are dreptate omul 
când spune aşa; dar nu din maimuţa care a ieşit din pământ cu 
trup de maimuţă, că aceea este plăcută lui Dumnezeu, ci din 
altă specie de maimuţă, şi iată, gura omului grăieşte adevărul 
cel din om. Eu am semănat mereu sămânţă cerească peste om. 
Eu mereu am semănat, după cum este scris: «Ieşit-a semănă- 

torul să semene sămânţă, şi sămânţa cădea şi pe drum, şi în 
spini, şi pe piatră, şi pe pământ moale». Dar omul a bătătorit 
peste tot, şi a acoperit peste tot cu spini şi cu piatră, şi când 
pica sămânţa, venea satana şi o stârpea. 

O, poporul Meu, cei ce nu cred cuvântul Meu şi sămân- 
ţa Mea, aceia slujesc lui satana, şi de aceea ei nu cred. Vezi tu 
de ce nu cred cei ce nu cred? Cei ce slujesc lui satana nu iau 
din cuvântul Meu, nu iau viaţa cea veşnică, iar Eu la aceştia 
aşa le-am spus: «Voi aveţi de tată pe diavolul». Tu, Israele, de 
ce iei cuvântul Meu? Pentru că tu ai de tată pe Dumnezeu. 
Am venit la tine şi te-am făcut pământ bun şi moale şi am 
semănat sămânţă pe el, şi a dat rod, Israele, şi te-am numit 
ogorul Meu, şi eşti ogorul Meu. 

Iată, Israele, Semănătorul seamănă sămânţa Sa. Să- 
mânţa creşte şi se coace, şi apoi se face untdelemn din ea. 
Sămânţa e din cer, nu e de pe pământ. Din sămânţă iese să- 
mânţă şi iese untdelemn. Dumnezeu binecuvintează untde- 
lemnul care iese din sămânţă, şi unge cu el prooroci şi regi şi 
apostoli şi preoţi şi fii. 

Binecuvântat să fie untdelemnul cel din tine, poporul 
Meu. Binecuvântat să fie cuvântul tău care purcede din Cu- 
vântul lui Dumnezeu. Cuvântul tău va învia morţii, Israele, 
căci oamenii de pe pământ sunt morţi, fiule, dar prin tine su- 
flu peste oamenii de pe pământ, ca să ştie omul ce este Dum- 
nezeu şi câţi ani are omul, dacă omul are ani. Omul a şters de 
pe pământ tot adevărul cel din Dumnezeu, dar iată ce fac Eu: 
Eu vin să-i spun omului că este Dumnezeu. 

Ascultă, pământule, glasul Meu! Eu sunt Dumnezeu 
din veşnicie, şi de aici încolo Eu sunt. Nu voi da slava Mea 
nici unui dumnezeu, că nu este dumnezeu afară de Mine, şi 
va striga tot omul: „Este Dumnezeu! Este Dumnezeu! Este 
Dumnezeu! “, va striga aşa cum strigau pruncii din Ierusalim: 
«Osana, osana, binecuvântat este Cel ce vine întru numele 
Domnului!». Va striga omul ca să mărturisească pe Dumne- 
zeu, căci îl va vedea pe Dumnezeu pe nori, spre judecata ne- 
credinţei oamenilor. Amin. 

Israele, Israele, te va mărturisi şi pe tine tot omul şi va 
spune că eşti poporul Domnului şi cortul Domnului şi împă- 
răţia Domnului pe pământ. Israele, Eu trebuie să împărăţesc 
pe pământ, că de aceea am Scut pământul. îl voi face nou şi 
îl voi înveşnici, aşa cum am rostit Eu în mijlocul tău făgă- 
duinţă cerească şi veşnică. Israele fiule, ai grijă să ai vase cu 
untdelemn, şi ai grijă de vase, Israele, şi veghează, tată, peste 
untdelemn, că omul de azi face ce am Scut şi Eu, face şi el 
untdelemn, ca să Mă micşoreze pe Mine. Eu am Scut din apă 
vin, ca să-Mi fac lucrarea Mea cerească pe pământ. Şi omul a 
Scut şi el din apă vin, a Scut şi face mereu, face de mii de 
ori mai mult ca Mine, ca să-şi facă lucrarea lui satanicească 
pe pământ. Ai grijă, fiule, că omul care are de tată pe diavo- 
lul face ce am Scut Eu, face şi el, dar ţie să nu-ţi trebuiască 
facerea lui. Tu să stai sub binecuvântarea Tatălui şi a Fiului şi 
a Sfântului Duh, şi să fii sănătos cu înţelepciunea şi cu vede- 
rea, fiule Israele. Amin. 

Azi am luat pe fiii Mei cei unşi şi am venit spre tine, 
poporul Meu, ca să-ţi dau rodul rugăciunii: Duh Sfânt şi sănă- 
tate de duh şi de trup să-ţi dau. Cere, tată, cere, că şi Eu cer 
de la Tatăl. Cere, Israele, cere ce am Eu, nu ce vrei tu. Să fii 
atent, poporul Meu, să ceri ce am Eu. Eu am împărăţia Mea, 
Eu am împărăţia cerurilor, căci pământul Mi-a fost luat de 
om, dar voi răscumpăra prin tine tot ce am pierdut, că de 
aceea te-am născut, Israele. Te-am născut şi te-am crescut şi 
te-am şcolit ca să ieşi om drept şi să Mă sprijin cu tine când 


voi răscumpăra ce a fost al Meu. Am făcut şi Eu cum face un 
părinte care-şi dă copilul la şcoală ca să iasă avocat şi om 
drept, şi ca să aibă apărător omul cel neîndreptăţit. Te-am năs- 
cut şi te-am crescut ca să am moştenitor, fiule Israele, ca să fii 
tu moştenirea Mea, poporul Meu. Ia, tată, dar de sănătate de 
duh şi de trup. Ia, fiule, ia, că am fii împărţitori. Ia, Israele, şi 
te îmbracă în haină nouă, şi petec vechi să nu ai pe haina ta. 
Să nu ai haină cu petec, Israele, căci haina de nuntă este nouă, 
fiule. 

Roagă-te Tatălui, roagă-te prin Mine, Domnul Iisus 
Hristos, şi vei primi tot prin Mine. Amin. Roagă-te şi suspină 
după cer nou şi pământ nou şi după trup îmbrăcat întru nestri- 
căciune. Roagă-te, Israele, roagă-te lui Dumnezeu, şi El îţi va 
da ale Sale. Roagă-te şi veghează, ca să ai ce trebuie să ai. Să 
ai la venirea Mea cea văzută de tot ochiul, să ai ce trebuie să 
ai la venirea Mea. Roagă-te neîncetat, şi te bucură întru Dom- 
nul Dumnezeul tău, poporul Meu. Roagă-te, că mult poate 
rugăciunea celui drept întru lucrarea sa. Amin, amin, amin. 

21 noiembrie/4 decembrie 1995 

Sărbătoarea de patru ani de la târnosirea Sfintei 
Sfintelor Noului Ierusalim 

Cel ce va fi creştin se va numi român. Taina bisericii vii. 

F iilor, fiilor, Eu sunt. Eu sunt Domnul lui Israel, 
Dumnezeul lui Avraam, Isaac şi Iacov, al fiilor 
cei din făgăduinţă. Israele, Israele, scumpul Meu popor luat 
din români, tu eşti taina acestui neam, tu eşti taina României, 
taina cu care am ajuns să Mă descopăr peste pământ. Tu eşti 
un popor mic şi binecuvântat cu binecuvântare mare, fiule, 
poporul Meu luat din poporul român. De aceea am zis Eu că 
tot omul care va fi creştin se va numi român, aşa cum am 
făcut şi cu numele lui Israel. Dar tu eşti încă taină pentru tot 
neamul, ba chiar şi pentru român. Tu eşti taina Mea de la 
capătul timpului, şi eşti aşteptat să te iveşti, popor iubit. Bine- 
cuvântat să fii între cei de pe pământ. Tu eşti o taină, Israele 
mic, Israele român. O, iată, Eu grăiesc ţie din cer, şi din tine 
ies şi peste oamenii de pe pământ. Grăirea Mea cu tine este 
bună, fiule, bună pentru tot omul care-şi face urechi de auzit, 
căci fericiţi vor fi cei ce aud cuvântul lui Dumnezeu şi îl îm- 
plinesc pe el. Amin. 

Fiilor, fiilor, iubiţi- vă unii pe alţii. Faceţi- vă iubiţi unii 
altora în Domnul. Fiilor, iubirea îşi are soţii ei. Eu aşa v-am 
spus. 

O, Ierusalime, piatră nouă în mijlocul oamenilor, piatră 
ivită la cuvântul cerului! Eu azi sunt în serbare deasupra ta, o, 
grădiniţă mică, răsădită pe pământ din cuvântul Meu, şi îmi 
în s e mn ez în cartea Mea de azi ziua când Eu, Domnul, în mij- 
locul a multor martori am rostit lucrarea de pecetluire a Sfin- 
tei Sfintelor Bisericii Noului Ierusalim al României, fiilor. în 
ziua a douăsprezecea a lunii a douăsprezecea din an, în Israel 
este serbarea binecuvântării pietrei cea nouă, care s-a ivit în 
România în cetatea cuvântului Meu, căci am dat libertate 
cuvântului Meu care grăieşte peste România de patruzeci de 
ani. Binecuvântată să fie această zi de serbare cerească peste 
fiii lui Israel şi apoi peste toate marginile, căci Eu sunt Dom- 
nul, Cel ce M-am răstignit, Cel ce am înviat, Cel ce M-am 
înălţat şi Cel ce M-am întors prin cuvânt peste pământ. Eu 
sunt Cel ce-Mi voi arăta în curând slava întoarcerii Mele cea 
văzută, căci cele ce nu se văd sunt încă un pic de vreme ne- 
văzute, că Eu de lângă fii n-am plecat, după cum am făgăduit 
că voi fi cu ei până la capătul timpului, şi apoi în vecii. Amin. 




Anul 1995 


849 


Fiilor, fiilor, iubiţi-vă unii pe alţii. Faceţi-vă iubiţi unii 
altora în Domnul, căci iubirea îşi are soţii ei în Domnul, fiilor. 
O clipă poposesc în cuvânt lângă voi, ca să împodobesc ziua 
grădinii Mele de pe pământ. O clipă vă spun în şoaptă cereas- 
că: iubiţi-vă unii pe alţii în Domnul. Iubiţi pe Domnul, fiilor 
scumpi, şi aduceţi-I aminte de făgăduinţele Sale, căci voi sun- 
teţi străjerii Mei din Ierusalim, fiindcă scris este în Scripturi: 
«Pe zidurile Ierusalimului pun străjeri care nu vor tăcea nici 
ziua , nici noaptea , şi nu vor avea odihnă, aducăndu-Mi amin- 
te de făgăduinţele Mele, ca să aşez din nou Ierusalimul şi să 
fac din el slavă şi laudă pe pământ». Şi voi lucra în taină, 
după cum în taină am lucrat cu tine peste pământ, fiule 
Israele, iar fiii tăi să se iubească unii pe alţii, căci prin această 
jertfă veşnic plăcută Mie voi îmbrăca din nou totul întru 
nestricăciune. 

Fiilor, fiilor, Eu sunt viaţa. Fără Mine voi nu puteţi 
avea viaţă. Nu staţi fără viaţa Mea în voi, nu staţi fără de via- 
ţă. Luaţi şi mâncaţi viaţă, căci Eu sunt viaţă în voi. Biserica 
din trupul Meu a luat fiinţă pe pământ, ca şi în cer. Fiţi pe 
pământ precum în cer, fii ai bisericii cea din cer coborâtă pe 
pământ. Fiii bisericii sunt cei ce mănâncă Trupul şi Sângele 
Mielului lui Dumnezeu, Care S-a coborât din cer ca să spele 
păcatele lumii, ca să împace pe om cu Dumnezeu, şi pe Dum- 
nezeu cu omul prin Trupul şi Sângele Său, prin cruce, fiilor. 

Israele, Israele, ce văd Eu pe pământ! Se botează omul 
în numele lui Iisus Hristos, se cunună în numele lui Iisus 
Hristos, merge din când în când la biserică în numele lui Iisus 
Hristos, şi zadarnic face aşa dacă nu se împărtăşeşte cu Tru- 
pul şi Sângele lui Hristos, zadarnic, fiilor. Ce văd Eu pe pă- 
mânt, e jale mare. Nimeni nu ştie ce va să zică biserică. Bise- 
rică înseamnă fii care se împărtăşesc cu Trupul şi Sângele lui 
Hristos. Cei ce nu se împărtăşesc, în zadar se duc. O, cum să 
se împărtăşească dacă ei nu sunt pregătiţi pentru primirea 
Domnului, pentru venirea Domnului, dacă ei nu sunt gata în 
aşteptarea Domnului? Se împărtăşesc din an în Paşti, după 
obiceiul oamenilor, dar niciodată nu sunt pregătiţi, de vreme 
ce stau mereu în păcatele lor. Cine să-i înveţe pe oameni? 
Cine, tată, cine? că n-are cine. N-are cine să mai facă lucrarea 
de iertare a păcatelor oamenilor, lucrarea de împăcare a omu- 
lui cu Dumnezeu. N-are, fiilor, n-are cine, căci păstorul de azi 
e altceva, nu e păstor. Nu mai merge nimeni pe calea cea cu 
viaţă vie, şi de aceea te-am ridicat pe tine, poporul Meu, şi 
ţi-am grăit din cer mereu, şi tu ai crezut în Cel ce-ţi grăieşte, 
şi te-ai sculat la drum, şi iată, fac din tine cale a omului spre 
Dumnezeu, spre biserică vie, Israele. De aceea am împlinit 
această piatră pe pământ, ca să grăiesc din vârful ei şi să arăt 
omului calea. Omul trebuie să creadă în Dumnezeu, să-L 
iubească şi să-L urmeze pocăindu-se de toate cele muritoare 
şi trecătoare, vindecându-se de moarte, măi fiilor. 

O, străjeri ai Ierusalimului Meu din cer coborât pe pă- 
mânt cu zeci de mii de sfinţi! O, fiilor, voi să nu tăceţi. Voi să 
cereţi pe Domnul, să cereţi să vină Domnul pentru tot ochiul, 
şi Domnul va veni. Amin. Iubiţi-vă unul pe altul precum Eu 
v-am iubit, şi v-am născut din cuvânt şi v-am crescut şi v-am 
ocrotit şi v-am hrănit, dar fiţi cu atenţie, fiilor, că iubirea îşi 
are soţii ei. Tot fiul poporului Meu să caute să placă aproa- 
pelui său, să caute să fie iubit de fratele său, în Domnul, fiilor. 
Să caute să placă lui Dumnezeu şi să-L aibă pe Domnul de 
hrană. Cine este strâns în trupul bisericii şi nu se împărtăşeşte 
cu Hristos, acela nu este fiu al bisericii, acela zadarnic vine. 
O, nimeni nu ştie ce va să zică: una sobornicească şi apos- 
tolească biserică. Israele, să ştii, tată, că toţi fiii bisericii se 
împărtăşesc cu Hristos, şi aceea este una sobornicească bise- 


rică, iar unde nu este această orânduială, acolo biserica nu 
este una. 

Suntem în serbare întreită, şi voi veni la voi, fiilor, cu 
lecţie pentru tot omul, căci vom semăna sămânţa, fiindcă Eu 
am semănători între voi. Voi coborî o lecţie de viaţă, ca să ia 
omul lecţie, că nu mai este apă curată, nu mai este izvor curat 
şi netulburat. Nimeni nu mai ştie ce înseamnă oaie, ce în- 
seamnă capră, ce înseamnă lup. Dar nimeni, nimeni nu mai 
ştie ce înseamnă biserică credincioasă, rugătoare în Hristos, 
aşa cum se spunea odată în biserică: „ Câţi sunteţi credincioşi, 
Domnului să ne rugăm Nu se mai aude pe nicăieri o rugă- 
ciune curată, nu se mai poate spune de ea, de vreme ce nu 
poate preotul s-o spună. Preotul de azi nu este credincios lui 
Hristos, nu este. Vine omul la biserică şi pleacă acasă neîm- 
părtăşit. La ce mai vine? Vine că vine şi preotul, dar preotul 
de azi nu mai este „ uşă de biserică “, nu mai este. 

Voi veni în serbare cu voi şi voi semăna sămânţă peste 
oameni. Voi sădi şi voi răsădi, şi voi veţi fi Mie unelte de 
lucru. Cine iubeşte pe Dumnezeu, acela se face fiu al biseri- 
cii. Cine iubeşte lumea şi trupul, acela nu este fiu al bisericii. 
Fiii bisericii iubesc hrana cea de pe masa ei, şi de aceea vin 
ei întru lucrare de biserică. 

Israele, Israele, să nu fie, tată, în biserica ta ca în bise- 
rica din lume. Dacă în biserica ta este vreun fiu care nu este 
fratele lui Hristos, care nu este una cu Iisus Hristos, vezi, tată, 
ce este scris în Scripturi despre unul ca acela şi fii atent, Israe- 
le, că tu eşti la sfârşit, nu eşti la început. Tu să nu dai drumul 
în biserica ta la cel ce nu este împlinit întru Hristos. Tu să fii 
una, Israele, biserica Mea cea de la sfârşit. A venit vremea 
lucrării pocăinţei desăvârşite, dar cine să înţeleagă pe pământ 
venirea Mea? 

Fiilor, fiilor, iubiţi-vă unii pe alţii în Domnul, într-un 
singur trup adunaţi, în Domnul Iisus Hristos, fiilor. Iubiţi-vă 
unii pe alţii, cei din cer pe cei de pe pământ, şi cei de pe pă- 
mânt pe cei din cer, şi aşa veţi împlini legea lui Hristos. Amin, 
amin, amin. 

29 noiembrie/12 decembrie 1995 

Sărbătoarea sfântului apostol Andrei 

Iubirea îşi are soţii ei. Slava lui Dumnezeu este cuvântul. Taina 
sfintei Liturghii. în biserica lumii este numai pielea oii. 

K u iarăşi vin în sfat cu voi, iară, fiilor, şi sunt cu cel 
întâi chemat la apostolie, cu Andrei, ucenic curat, 
ucenic feciorelnic, ucenic credincios şi iubitor de dascăli, căci 
l-a avut pe Ioan de dascăl, şi după aceea a trecut spre Cel vestit 
de Ioan, spre Mine, fiilor. Şi iată, ieri şi azi şi mâine am venit 
şi vin, că voi aveţi oaspeţi cereşti, care vin cu Mine să vă 
cuprindă, să vă alinte, precum Eu vă alint, măi copilaşi. Dom- 
nul vă alintă pe voi, iar lumea care află de alintul Meu peste 
voi se miră şi zice: „Ce vorbire este aceasta? “. O, e vorbirea 
Tatălui cu cei mai mici ai Lui, căci Tatăl ceresc e mai dulce 
decât cel firesc, dar Eu vă spun vouă, fiilor, că Unul este Tatăl 
vostru. Voi nu vedeţi cum e pe pământ? Tot omul îşi învaţă pe 
copilul său să zică „mamă“ cel dintâi cuvânt. Nimeni nu e 
deprins să înveţe pe copil să zică primul cuvânt „ tată “. Dar 
oamenii mărturisesc adevărul când învaţă cuvântul cel dintâi 
„mama “. Numai creştinul ştie să zică „ tata “, numai cel născut 
din Tatăl zice „tata “. O, măi copilaşi, copilul cel din om ieşit 
se alintă cu cuvântul „marna", dar copilul cerului, cel care se 
lasă născut de sus, este recunoscut de cer ca fiu pentru că 
rosteşte „ Tată “ Tatălui ceresc. 

Cuvântul lui Dumnezeu 


O, măi fiilor scumpi, Eu vin să vă alint cu cuvinte 
scumpe, tată, cu vorbiri dulci şi mângâioase, că vremea 
voastră e amară, e grea, e rece, tată, şi n-aţi putea prin ea 
nemângâiaţi de Mine, Tatăl vostru, căci Eu vă sunt vouă tată, 
iar voi Mie, fii. Amin. Sunt cu voi şi cu Andrei, cel întâi 
chemat, care a vestit apoi pe Petru zicându-i: «Am aflat pe 
Hristos, Cel vestit de prooroci». De unde Mă aflase el pe 
Mine? De la loan, măi fiilor. El era cu Ioan, pe care l-a auzit 
mărturisindu-Mă şi zicând: «Iată Mielul lui Dumnezeu, Care 
spală păcatele lumii». O, de ce nu vrea lumea să ia aminte la 
proorocia lui loan? De ce nu vrea să se spele de păcate? Nu 
vrea lumea să vină după Mine aşa cum a venit Andrei; nu 
vrea, tată, nu vrea; nu vrea lumea, nu vrea. 

Amin, amin zic vouă, copilaşi ai lui Israel: fiţi atenţi, 
ca să ştiţi cum să vă rugaţi Tatălui prin Mine, şi să vă rugaţi 
ca Mine, fiilor. Eu aşa ziceam: «Tată, Eu nu Mă rog pentru 
lume, ci pentru cei ce Mi i-ai dat din lume». Aşa şi voi, fiilor, 
să vă rugaţi de pază peste voi şi peste cei ai Tatălui Meu, pe 
care Mi i-a dat Mie şi care urmează Mie aşa cum Mi-a urmat 
Andrei, apostolul Meu. Eu pe ai Mei îi alint cu mângâieri 
cereşti, cu cuvinte cereşti, şi îi numesc cu nume de copii, cu 
nume încopilărite, măi copilaşi iubiţi. Aveţi grijă, tată, de tot 
ce aveţi de făcut şi de lucrat, şi folosiţi peste tot aluatul cură- 
ţiei la frământătura acestui popor, şi fiţi atenţi, că puţin aluat 
rău dospeşte toată frământătura. De aceea v-am făcut atenţi, 
să ştiţi să vă iubiţi unii pe alţii cu atenţie, şi v-am spus că iu- 
birea îşi are soţii ei, însoţitorii ei. Ea îşi are însoţitori pe po- 
trivă, tată. Voi, fiilor, să nu amestecaţi slava lui Dumnezeu cu 
slava oamenilor, că puţin aluat dospeşte toată frământătura. 
Nu ştiu oamenii ce înseamnă slava lui Dumnezeu. Dar voi, 
fiilor, ştiţi, oare? Este vreunul între voi care nu ştie? Acela să 
se roage, ca să primească înţelepciune, fiilor. Eu lui Marta i-am 
spus la gura peşterii unde era pus trupul lui Lazăr, i-am spus 
că dacă va crede va vedea slava lui Dumnezeu. Şi a crezut 
Marta şi a văzut, căci slava Tatălui era Fiul, Care, după ce a 
mulţumit Tatălui că L-a ascultat, a adăugat apoi cuvântul care 
s-a făcut slavă văzută, şi a spus: «Lazăre, vino afară!». Iată, 
Israele, ce este slava lui Dumnezeu Tatăl. Slava lui Dumne- 
zeu este Fiul. Slava lui Dumnezeu este Lazăr cel înviat prin 
cuvântul Fiului. Slava lui Dumnezeu este Cuvântul. Amin, 
amin, amin. De trei ori amin zic vouă, ca să înţelegeţi slava 
lui Dumnezeu. Voi, fiilor, să nu amestecaţi slava lui Dumne- 
zeu cu slava oamenilor. Voi fiţi slava lui Dumnezeu şi numai 
a lui Dumnezeu. Fiţi slava cuvântului Meu care se împlineşte 
în voi aşa cum s-a împlinit în Lazăr cel sculat din morţi la 
cuvântul Meu. 

O, copilaşi scumpi! Vedeţi voi ce este rugăciunea? Ea 
este slava lui Dumnezeu, care se arată la strigătul ei. Ea este 
drumul pe care vine slava cuvântului împlinit. Aşa să te rogi 
tu, Israele, că iată ce fac: te cercetez prin fiii grădinii Mele şi 
toate nedumeririle tale le desfac, ca să te învăţ lucrarea cre- 
dinţei în Fiul lui Dumnezeu, Care stă cu tine prin cuvânt. Ai 
văzut că tot prin cuvânt s-a lucrat slava lui Dumnezeu şi 
atunci, în vorbirea Mea cu Marta. Fiule, dacă vezi că trebuie 
să-ţi ajut credinţa ta, strigă şi zi: „Ajută-mi, Doamne, în ne- 
credinţă, ajută-mi să cred, că eu cred". Fiule, fii înţelept, că 
Eu ajut numai celui ce crede, şi la acela adaug ajutor împli- 
nindu-i cele ce-Mi cere el prin rugăciune, adică arătându-i ca 
să vadă slava lui Dumnezeu, împlinirea rugăciunii lui. Rugă- 
ciunea care-L cere pe Dumnezeu, aceea este ea însăşi slava 
lui Dumnezeu. Rugăciunea care cere de la Dumnezeu slavă 
de om, slavă pentru om, aceea este ea însăşi slava oamenilor. 


Grăiesc ţie, Israele scump, şi să ia şi omul auz de auzit, să ia 
omul graiul lui Du mn ezeu şi să vină să-şi spele păcatele, să 
vină întru lucrare de biserică, unde-L găseşte pe Hristos, Care 
spală păcatele lumii. 

Israele tată, tot omul care-şi zice creştin, care se pre- 
tinde că este din biserică şi fiu al bisericii, tot omul care vine 
la biserică şi nu se împărtăşeşte cu Trupul lui Hristos, aceluia 
i se scrie necinstire faţă de Trupul şi Sângele Meu. Omul care 
merge la biserică numai de aceea să meargă, ca să se împăr- 
tăşească cu Domnul. Asta înseamnă mers la biserică. Dacă 
mergi mai rar, te împărtăşeşti mai rar, dar dacă mergi mereu, 
de aceea mergi mereu, ca să te împărtăşeşti mereu. Iată, tată, 
ce este pe pământ. Câtă necunoştinţă, câtă păcătuire, câtă ne- 
cinstire faţă de Mielul lui Dumnezeu, Care spală păcatele 
lumii! Dar lumea vine până la uşă, şi tot nespălată se duce 
acasă la ea. Cine să-i spună omului ce păcat mare face că vine 
şi stă în vremea jertfirii Mielului şi nu ia din Miel şi nu stă la 
masă? De ce mai vine la biserică un aşa om? Vine să facă ne- 
ascultare, de aceea vine. Vine nepregătit şi face păcatul necin- 
stirii de Dumnezeu. Vine să mintă prin ceea ce zice, că nu-i 
de ajuns că nu se apropie când aude: „ Cu frică şi cu dragos- 
te să vă apropiaţi la Sfintele Sfintelor “. Nu-i de ajuns că nu 
se apropie să ia, ba mai face şi păcatul de a cânta laudă lui 
Du mn ezeu că i-a învrednicit de sfintele Taine, şi se roagă să 
fie întăriţi întru sfinţenie toată ziua. Minte şi preotul, minte şi 
omul care cântă altceva decât ceea ce face. 

O, omule, tu nu vezi că sfânta Liturghie este pentru cei 
ce se împărtăşesc, este pentru cei botezaţi şi pregătiţi pentru 
Sfintele Domnului? Omule lumesc, alta este slava lui Dum- 
nezeu, şi alta este slava oamenilor. Alta este lauda lui Dum- 
nezeu, căci scris este: «Cine se laudă, în Domnul să se lau- 
de», adică unit cu Domnul în trup şi în sânge. Apostolii Mei 
când se adunau în Domnul, sfârşeau întâlnirea prin frângerea 
pâinii şi prin împărtăşirea credincioşilor. De aceea se adunau. 
Vremea cea de atunci nu mai este pe pământ, ca să se împăr- 
tăşească toată biserica. Dar să ştie tot omul că Eu cu cei ne- 
legiuiţi nu pun masă, nu stau la masă. Cu cei ce nu şi-au lăsat 
păcatele, ca să Mă ia apoi pe Mine în ei mereu, mereu, Eu cu 
aceia nu prânzesc, după cum este scris: «Cu cei necuraţi nu 
voi prânzi». Sunt multe locaşuri unde se adună lume multă în 
faţa frângerii Trupului Meu, şi nu ia din Trupul Meu lumea. 
Şi dacă ia nepregătită, în zadar ia, şi nu degeaba, ci ca să se 
facă vinovaţi de cele sfinte, de vreme ce nu stau spălaţi de pă- 
cate. Iată, pe pământ e piaţă, nu e cină de taină aşa cum se 
cântă cântarea cinei cea de taină. Mă ia preotul de azi şi Mă 
pune pe blid ca în piaţă şi nu ca la masă de cină tainică pentru 
cei credincioşi, ci ca cei ce spun vrăjmaşului taina cinei Mele. 
Intră la un loc, pregătiţi şi nepregătiţi, credincioşi şi necredin- 
cioşi, curaţi şi necuraţi; ca la piaţă intră, nu ca la cina cea de 
taină. Şi iată ce e pe pământ: una se zice, şi alta se face, după 
cum este scris, că a rămas totul ca o orânduială omenească. 

Israele, Israele, lucrarea rugăciunii e lucrare mare, fiu- 
le. Omul care se aşează să se roage fără să aibă dragoste de 
rugăciune, e ca omul care merge la biserică fără să se împăr- 
tăşească. Omul care stă la rugăciune şi nu simte pacea rugă- 
ciunii şi mângâierea din rugăciune, acela nu se roagă, acela 
nu capătă prin rugăciune. Dacă cuvântul din rugăciune nu-1 
mângâie, nu-1 vindecă, nu-1 înviază pe cel ce stă la rugăciune, 
acela nu a ajuns să se roage. Dacă omul cade după ce se ridi- 
că, acela nu s-a rugat, acela nu se roagă, şi nu s-a ridicat când 
se zice că s-a ridicat. Ca să te ridici din moarte este altceva, 
căci se cunoaşte când nu mai eşti în moarte, căci cine nu 

scapă de gustul păcatului, acela nu are în el frica de Dumne- 
zeu. Cel ce nu este osândit de inima lui, acela are îndrăzneală 
la Dumnezeu la rugăciune, dar cel mustrat de cuget, adică cel 
ce are viu în el păcatul, acela nu are îndrăzneală nici între 
fraţi, acela este învins de păcat şi de sine, şi stă biruit între cei 
de o credinţă cu el. Aceluia îi trebuie un sfătuitor tare căruia 
să-i urmeze pe pământ, ca apoi să ajungă să urmeze pe 
Do mn ul. 

Mare lucrare este rugăciunea. Mare lucrare este calea 
spre Dumnezeu. Mă uit la câte unul plin de zâmbet sfânt, Mă 
uit cum Se cunoaşte Domnul din el, şi iar privesc pe câte unul 
care se vădeşte singur că are păcatul la pândă ca să-l învinu- 
iască, şi iată, Dumnezeu Se vădeşte pe Sine, şi păcatul se vă- 
deşte pe sine, şi scris este: «Dacă vreunul greşeşte, pe unul ca 
acesta îndreaptă-l cu blândeţe, luând seama bine la tine 
însuţi să nu cazi şi tu în ispită», în ispita de a-i mângâia pă- 
catul, de a-i dezvinovăţi păcatul, de a-1 milui fără de ridicare. 
Este scris pentru păcatele de moarte, să nu te rogi pentru cel 
ce face păcate de moarte. Dar ce să-i faci? Să-i arăţi ce este 
cu el şi ce să facă. Şi dacă el se ridică prin înviere din moarte, 
numai apoi să vezi ce este de făcut cu el, că mare este această 
cale, rugăciunea. Dacă rugăciunea omului nu-1 duce pe om 
până înaintea Domnului, acela nu a mers pe drumul rugăciu- 
nii, că scris este: «Nimeni nu s-a coborât din cer decât cel ce 
s-a suit». Cine nu se suie, nu are de unde să vină înapoi cu 
plata rugăciunii lui. Israele, Israele, nu este om care să se roa- 
ge şi să nu primească. 

Copilaşi, copii ai poporului Meu Israel de la sfârşitul 
timpului! Măi copilaşi, vă alint şi vă mângâi pe voi şi vă vor- 
besc despre taina rugăciunii, căci vorbind peste voi va lua şi 
omul din lume, fiindcă sămânţa Eu v-o dau vouă, şi voi o 
semănaţi, căci mai văd pe ici, pe colo şi pământ moale şi cald 
pentru sămânţă, nu numai drum, nu numai spini, nu numai 
piatră. Mai am dintre cei care suspină după Domnul, şi îi voi 
adăuga cu cei înviaţi prin cuvânt, cu cei ce se nasc la sfârşit 
din cuvântul Meu care vine la voi ca să spele păcatele lumii 
şi ca să vină cel înviat la cina cea tainică a Mielului lui 
Dumnezeu. 

Iară şi iară rostesc: biserică înseamnă Trupul şi Sângele 
lui Iisus Hristos, luat şi mâncat de toţi cei adunaţi întru bi- 
serică cerească pe pământ. Numai acolo Eu sunt întreg, nu- 
mai acolo Eu vin întreg, acolo unde toţi cei adunaţi la masă 
iau şi mănâncă din cină, din Miel, din Paşti, fiilor. Dar nici la 
început n-am avut ce am azi pe pământ, căci azi te-am pre- 
gătit, Israele, pentru cină fără de sfârşit, şi ţi-am spus, tată, 
cum să te îmbraci, cum să te speli, cum să stai şi cum să 
mănânci, ca să iei mereu, mereu din cina Mea, după fiecare 
dimineaţă şi seară, după fiecare măsură de ziuă, fiule Israele, 
căci focul nu trebuie să se stingă, şi Mielul nu trebuie să fie 
luat de pe masă. De aceea ţi-am zis Eu ţie, copile Israele, că 
tu eşti o taină, tată, o cină de taină înaintea Mea, că tu nu dai 
vrăjmaşilor Mei taina Mea, cina Mea, şi nu Mă vinzi pe săru- 
tări aşa cum face Iuda de atunci şi până azi. Tu nu stai fără 
Mine nici o zi. Tu iei cina Mea veşnic, şi te faci veşnic, mân- 
când pe Cel veşnic, pentru că tu te-ai pregătit de nuntă, fiule 
scump, şi toate mădularele tale stau la masa cea de cină a 
nunţii Mielului ceresc pe pământ. Tu eşti taina Mea de la ca- 
pătul timpului, şi Eu stau, stau cu drag şi cu dor la masa cea 
de cină cu tine. în tine nu mai stau întru răstignire, în tine nu 
mai intru ca într-un mormânt, ci intru în lumină, pentru că 
te-am făcut lumină din lumina Mea, pentru că te-ai luminat la 
cuvântul Meu, care stă şi veghează de deasupra ta. Cuvânt şi 


pâine este Dumnezeu pe masa ta. Duh şi trup sunt cu tine şi 
în tine, şi tu eşti taina Mea, popor scump, tu eşti cel ce Mă 
iubeşti pe pământ, căci omul de pe pământ nu ştie ce este 
iubirea. Omul schimbă locul la toate cuvintele sfinte, şi nu 
mai ştie omul unde se potriveşte cuvântul pace, cuvântul iu- 
bire, cuvântul biserică, cuvântul creştin, cuvântul fiu al lui 
Dumnezeu şi cuvântul viaţă. A luat omul cuvintele sfinte şi 
le-a pus peste lucrarea lui, şi omul citeşte de la om. Dar iată, 
vin să iau ce este al Meu, că nu voi da nimănui slava cuvântu- 
lui cel sfânt, căci slava lui Dumnezeu nu este slava oamenilor. 

Fiilor scumpi, aduceţi-Mi necontenit aminte de făgă- 
duinţele Mele pentru aşezarea şi slava şi lauda Ierusalimului 
cel din nou aşezat pe pământ. Biserica este Ierusalimul, bise- 
rica cea vie, care are pe masa ei trupul ei, luat de pe masă de 
fiii ei cei vii până ce totul va fi înghiţit de viaţă. Lăsaţi-vă în- 
ghiţiţi de viaţă, fiilor. Voi în Mine, şi Eu în voi. Biserica, din 
Trupul Meu a luat fiinţă. Biserica s-a zidit din fiii care au 
mâncat Trupul Meu. Cei ce mănâncă Trupul Meu, aceia sunt 
biserica Mea. Cei ce mănâncă pregătiţi şi vii din Cel viu, 
aceia sunt biserică Mie. Cei ce mănâncă din cină şi nu se 
scoală din moarte, aceia sunt mormânt pentru Iisus Hristos, 
aceia rămân între morţi. Lăsaţi morţii cu morţii lor, voi, cei ce 
înţelegeţi taina învierii. Israele, Israele, se va trezi omul din 
somn şi va bate să ia lumină, dar tu să-l înveţi mai întâi ce 
este Dumnezeu şi cum este Dumnezeu, şi apoi să te uiţi dacă 
foloseşte omul pe Domnul, şi numai apoi să-i dai lumină. Să 
nu crezi în lumina omului, să nu crezi, Israele. Cine vine lu- 
minând din sine, să nu-i rupi din lumina Mea cea din tine. 
Cine vine, să vină gol, căci cele vechi trec cu trosnet. Cele ce 
se văd nu sunt cele ce vor fi. Omul trebuie să se vindece de 
toate cele muritoare şi trecătoare, măi fiilor, şi să nu aibă 
omul păcate de moarte dacă vine să fie cu cele ale vieţii. De 
aceea vă spun mereu că iubirea îşi are soţii ei; de aceea, ca să 
nu greşiţi când va veni omul să bată ca să ia lumină. Lumina 
îşi are fiii ei şi soţii ei, fiilor. Tot omul care se va lupta să-I 
placă lui Dumnezeu, acela se va cunoaşte, acela va fi cunos- 
cut de Dumnezeu. Prin ce se va face cunoscut? Prin strigarea 
lui la Dumnezeu, că numai atunci Se uită Domnul şi vede 
cine strigă şi cum strigă şi de ce strigă. 

Israele, Israele, să ştii, tată, că oaia este oaie, capra este 
capră, şi lupul este lup. Să ştii, tată, că în biserică sunt numai 
oile. Să ştii, măi Israele, că în biserica din lume este numai 
pielea oii. Să ştii, copilul Meu, că Păstorul Cel din cer îşi cu- 
noaşte oile. Eu sunt Păstorul Cel bun. Păstorul care nu-şi 
pune viaţa pentru oi, nu este păstor bun. Acela dă cu mâna lui 
oile, le dă lupului, că se are bine cu lupul. Dar am venit Eu la 
oile Mele şi nu las ce este al Meu. Le dau păşune curată, le 
dau apă curată, le dau Duh Sfânt la oi şi la miei, căci lupul 
fuge de Duhul Sfânt, şi aşa îmi scap Eu oile Mele. 

Israele, Israele, viaţa ta să fie întru Mine, şi viaţa Mea 
întru tine, fiule scump, căci cu această lucrare a vieţii tale în 
Do mn ul Eu am scris judecata lumii. Te-am crescut şi te-am 
împlinit în Duhul Sfânt şi te-am pus înaintea oamenilor, ca să 
vadă omul ce va să zică Dumnezeu în om, şi să fie omul ju- 
decat întru faptele vieţii sale. Amin. 

România este serbată în cer, între cei din cer, de către 
apostolul ei, Andrei, iar cerul tot dă mare cinste acestui uce- 
nic iubit al Meu, căci el a rostit numele cel nou al României 
înaintea Domnului. El a lucrat-o pentru Domnul pe România, 
el a pus temelia ei cea dintâi, iar Verginica, măi fiilor, a între- 
git temelia ţării Mele, căci România este numită în cer ţara 
strălucirii. Verginica a înnoit şi a întregit temelia României. 

Cerul tot s-a ridicat s-o serbeze pe Verginica lângă cel dintâi 
întemeietor al ţării Mele. Iată, unul la început, şi celălalt la 
sfârşit, şi Domnul Se odihneşte de lucrarea Sa. în curând Se 
odihneşte Domnul întru sărbătoare neînserată cu tine, Israele 
scump, luat din români, că tu eşti taina Mea de la capătul 
timpului. 

Pace ţie cu cei din cer! Pace ţie şi serbare dulce între 
Mine şi tine, Israele, scumpul Meu popor! Amin, amin, amin. 

30 noiembrie/13 decembrie 1995 

Sărbătoarea sfintei Virginia, trâmbiţa Domnului 

Neîntinarea este haină de mireasă. Zidirea cetăţii iubirii pe pământ. 

C uvântul Meu s-a făcut izvor peste Israel. Cuvân- 
tul Meu curge peste tine, poporule Israele, curge 
şi te adapă şi te spală şi te împrospătează şi te învăluieşte în 
slava lui, căci din cuvânt se face slava lui Du mn ezeu şi se ara- 
tă înaintea ta, Israele. 

Pace ţie iar! Iar, poporul Meu, iar, că azi este zi de 
slavă cerească deasupra taberelor lui Israel până-1 voi strânge 
pe Israel într-o singură tabără. Am zis ca floricelele să se 
strângă chiticele, chiticele, ca să cunosc tabăra lui Israel, şi 
am zis lui Israel: iubiţi- vă unul pe altul, copilaşi ai poporului 
Meu, şi am zis ca fiecare copilaş al Meu să aibă grijă să placă 
fratelui său, ca să fie pace multă, pace cerească şi Duh Sfânt 
peste tine, poporul Meu. 

Am venit iar, şi însemnez trei zile, căci cuvântul Meu 
s-a făcut izvor peste Israel. Am venit, căci avem serbare pen- 
tru Verginica şi serbăm cu Israel, cu casa lui Verginica ser- 
băm. Am venit, măi copilaşi, că e zi de praznic ceresc peste 
Sfânta Sfintelor bisericii Ierusalimului nou, e zi de hram 
sfânt, şi punem masă de cuvânt, şi punem cuvânt pe masă şi 
luăm şi mâncăm unii cu alţii la masă de hram sfânt, căci aşa 
plăteşte Domnul slugii Lui cea bună şi credincioasă, pe care 
peste multe o pune, ca să lucreze întru bucuria plăţii cereşti. 
Verginica este slava Mea şi în cer, aşa precum a fost şi pe pă- 
mânt, că Mă purtam cu slava Mea în ea din loc în loc, şi cu- 
vântam din ea, că făcusem din ea stâncă de izvor, izvor de cu- 
vânt din ea, şi cuvântam, şi cuvântul se făcea carte şi Mă în- 
fiinţam cuvânt pe pământ şi nu înţelegea poporul Meu ce fă- 
ceam Eu şi de ce l-am chemat Eu să-Mi fie popor în vremea 
Mea de la capătul timpului. 

Poporul Meu, ai văzut, tată, ce am spus Eu? Am spus 
că n-au trebuinţă de doctor cei sănătoşi, ci numai cei bolnavi. 
De ce s-ar duce doctorul la cei sănătoşi? De ce s-ar duce cei 
sănătoşi la doctor? Aceia nu se duc, aceia nu caută doctorul. 
Ai văzut ce au găsit de făcut cei sănătoşi? Şi-au cumpărat 
ţarini, şi-au cumpărat perechi de boi, şi-au luat nevastă, şi n-au 
venit la cină cei sănătoşi. Dar am dat zvon către cei bolnavi, 
către ologi, ciungi, orbi, săraci şi slăbănogi, şi aceia au venit, 
aceia aveau nevoie de doctor. Aşa ai venit tu la cina cuvân- 
tului Meu, măi Israele tată. Ai venit de prin toate răspântiile, 
şi Eu ţi-am vorbit dulce şi te-am hrănit blând şi te-am pansat 
cu milă şi te-am uns cu mir de sănătate, ca să te fac sănătos, 
fiule, şi ca să Mă iubeşti pe Mine, Cel ce ţi-am făcut bine. Şi 
te-am ţinut la masă de cină cerească şi am nuntit cu tine pe 
pământ, Israele fiule, şi am stat peţindu-te patruzeci de ani, ca 
să fac din tine mireasă îmbrăcată în alb, nu cum se îmbracă 
miresele de azi, în haină de minciună, punând albul peste 
negru. Cine acoperă negrul cu alb, acela întinează albul, căci 
albul este lucru sfânt şi port sfânt. Să ştii, măi Israele, că 


mireasă este numai aceea care se îmbracă în alb şi care ră- 
mâne mireasă, fiule. Mireasă nu este aceea care a doua zi se 
întinează cu păcatul trupesc. Mireasă este cea care rămâne 
veşnic îmbrăcată, începând cu ziua nunţii şi până în veci de 
veci. Amin. 

O, copile scump, ce dulce cuvânt las peste tine! Mă uit 
la tine, tată, şi văd că nu mai poţi cuprinde cuvintele cuvân- 
tului Meu, dar Eu te învăţ un lucru nou: lasă-te tu cuprins de 
cuvintele cuvântului Meu, că tu, fiule scump, nu le mai poţi 
cuprinde. Tu eşti mititel, fiule, şi cuvântul e mare, mare, po- 
porul Meu. Lasă-te tu cuprins în cuvânt, şi te voi numi cuvânt 
din cuvânt, şi te voi numi lumină din lumină dacă vei rămâne 
mireasă, veşnic mireasă. Ai văzut ce Mi-a făcut Mie duhul 
răului, cel cu faţa ascunsă în bine, ascunsă sub albul răului? 
Ai văzut, tată? Că Mi-a luat cuvântul cel mai sfânt şi Mi l-a 
pus peste trupul lui şi l-a numit mireasă. A luat acest cuvânt 
şi s-a dus cu el în lume şi l-a pus peste întinare, ca să ascundă 
sub el întinarea şi lucrarea care iese din ea. Fiii şi fiicele oa- 
menilor au pus peste ei haină de mireasă şi şi-au dat nume de 
mireasă, iar mireasă este port sfânt şi veşnic sfânt. Mireasă 
este numai cea care are mire, iar mire pe pământ nu este ni- 
căieri, fiilor. Mire este numai Unul, căci Tatăl împăratul are 
numai un singur Fiu, Care este Unul născut. Mireasă este cea 
care are mire. Mireasă este Verginica, fiilor. Ea a fost îmbră- 
cată mireasă din porunca Mea, dar ea a rămas îmbrăcată cu 
podoaba aceasta, ea a rămas fecioară, cu port sfânt pe pământ. 
Mireasă a fost cea de la nunta din Cana Galileii, care a rămas 
îmbrăcată în fecioară pe vecii, fiilor. Mireasă a fost ginerele 
de la Cana Galileii, că a rămas îmbrăcat în feciorie pe vecii şi 
care a mers după Miel, după Mire, oriunde a voit Mirele. 
Mireasă îmbrăcată în alb au fost toţi apostolii Mei, care au ră- 
mas în haina curăţeniei cu care i-a îmbrăcat Mirele Care i-a 
petit pe ei. Mireasă eşti tu, Israele care ai venit să fii sub haina 
cea albă de mireasă, şi care ai rămas în ea înaintea Mea. 
Mireasă va fi tot cel ce se naşte din cuvânt şi va rămâne 
cuprins în voalul cuvântului, în albul cuvântului care s-a făcut 
izvor de haină albă pentru Israel. 

Iată, nuntim pe pământ, cer şi pământ, Mire şi mireasă, 
Domnul cu poporul Său, şi mai avem un picuţ şi se va da în 
lături învelişul slavei nevăzute, şi multe popoare vor curge şi 
vor bea vin nou, viaţă nouă şi cerească şi cer pe pământ. De 
aceea vin mereu la cină de cuvânt cu tine, poporule Israele, ca 
să te întăresc, tată, în drum spre slava Mea care vine cu Mine. 
Să ştii, măi Israele, că Eu vin văzut curând, şi va fi frumos pe 
pământ cum n-a mai fost de când e veacul, şi toate se vor face 
noi şi cereşti. Să fii, tată, înţelept în rugăciune, să fii întreg în 
trezire şi să nu trăieşti pe pământ ca pe pământ. Să ai grijă de 
tine, copile Israele, că Eu ţi-am spus să stai mereu cu Mine în 
gândul tău. Dacă vezi că ceva Mă scoate din gândul tău, 
trage-Mă înapoi, copile Israele, şi nu sta fără Mine, tată, că 
fiecare stăpân trage la casa lui cu drag şi cu dor, fiindcă cine 
are casă, acela este şi stăpân. Aşa să am Eu casă în tine, în 
gândul tău, poporul Meu, că Eu aşa v-am spus: «Bucuraţi-vă 
pururea, şi iarăşi, bucuraţi-vă!». Una singură este bucuria: 
Domnul, fiilor. El e bucuria în toate, şi unde nu este El în 
toate, nu este bucurie în toate, dar să nu amestecaţi pe 
Domnul cu cezarul, măi fiilor. Bucuria în Domnul nu ţine cu 
nimic de cele ale cezarului. Să nu micşoraţi dumnezeirea lui 
Dumnezeu, că al Domnului este pământul cu tot ce e pe el. 
Cezarul este supusul Domnului, chiar dacă el nu ştie de Dum- 
nezeu, precum nici faraon nu era în Dumnezeu. Bucuria şi 
mulţumirea numai spre Mine s-o îndreptaţi, căci Eu pentru 

Israel în lume dau popoare întregi, şi îl cresc pe Israel între 
popoare şi îl înveşnicesc, dar să ai dor sfânt, poporul Meu, 
dor de sfinţenie, dor de Dumnezeu înăuntrul tău, aşa cum 
Mi-e dor Mie de slava ta cu Mine, de slava Mea cu tine, că 
Mă voi slăvi în curând în mijlocul tău, aşa cum am făcut 
atunci pe muntele Taborului. Amin. 

Iubiţi-vă unii pe alţii, fiilor ai cerului sfânt; cei din 
cer pe cei de pe pământ, şi cei de pe pământ pe cei din cer, că 
are cerul nevoie de iubire, fiilor. Cerul e plin de iubire şi vrea 
să v-o dea vouă. Vouă vă este dat să înţelegeţi taina ceruri- 
lor pe pământ. învăţaţi toate ale iubirii cereşti pe pământ. 
Curăţiţi- vă iubirea de toate cele ce nu sunt ale ei, că Mirele 
este aproape, fiilor. Se bucură Verginica de toate câte vă spun 
Eu vouă. Ea este serbată de sfinţi şi se bucură cu voi când 
vede cât vă mângâi, cât vă zidesc. Veniţi în iubire. Zidiţi-vă 
în cuvânt unii pe alţii în duhul păcii. Zidiţi iubirea pe pământ. 
Zidiţi pe Domnul în voi, şi iubirea va avea casă, va avea ce- 
tate care nu va cădea niciodată. Amin. 

Fiilor, nu fiţi uşori la minte. Limba voastră să nu mai 
dea cuvinte uşoare din mintea voastră, că lucrarea care vă cu- 
prinde pe voi e mare, fiilor. Cuvântul este Dumnezeu, măi 
Israele. Cuvântul tău să fie Dumnezeu. Amin. Tot cuvântul tău 
să aibă pe Dumnezeu în el, să ia Dumnezeu din el. Să fii 
înţelept în cuvânt, poporul Meu, în minte şi în cuvânt şi în 
lucrul cuvântului. Să fii atent cu timpul, tată, căci timpul tre- 
buie să fie înghiţit de veşnicie. Vezi ce faci cu timpul, vezi ce 
face el cu tine; vezi, tată, vezi, că trebuie să vezi acum şi pen- 
tru vremea în care nu ai văzut, şi pentru cei ce n-au văzut, 
învaţă-te să fii făclie pe pământ, făclie în mâna Mea şi nu 
oricum făclie. îndemnul Meu nu te părăseşte. Vezi, tată, ce 
faci cu cele ce te îndemn mereu, şi ai grijă de haina de mi- 
reasă, poporul Meu, şi nu te speria de cel rău. De duhul rău 
care te necăjeşte nu te speria, fiule Israele. El te necăjeşte, 
numai tu să nu-1 iubeşti, numai tu să nu-1 iei soţ pe calea ta cu 
Mine. El merge pe cale, dar să nu-1 iei de mână, şi tu să stai cu 
mâna prins de Mine şi de sfinţi şi de îngeri. Sfinţii şi îngerii te 
înconjoară din toate laturile, poporul Meu. Să nu-i superi, tată. 
Să-i iubeşti, fiule, că şi ei te iubesc pe tine. Iar de duhul rău să 
nu te temi, măi Israele măi, să nu te temi de duhul rău, să nu 
te temi, să nu te temi. Amin. Dacă el te înţeapă din lături, 
arată-Mi ţeapa, şi Eu o trag afară şi o aşez de unde a venit ea, 
dar arată-Mi înţepătura, fiule, că pe ea trebuie pus leac de 
vindecare şi pecete sfântă, măi fiule. Nu te speria de duhul rău. 
Tu să te lupţi cu bucurie şi să fii curat la inimă şi la cuvânt şi 
la iubire şi la duh, că duhul rău fuge de un aşa veşmânt. Ai 
văzut tu carele de război prin care nu pătrunde glonţul duş- 
man, şi aşa armătură să ai şi tu, fiule, că duhul duşman fuge, 
tată, de sfinţenie. Duhul rău din afara ta fuge când tu ai can- 
dela sfinţeniei aprinsă în casa ta, înăuntrul tău. Tu să nu-i 
deschizi uşa ca să-l vezi. Tu să nu-ţi deschizi gândul, fiule, 
aşa cum te învaţă de la Mine fiii grădinii Mele. Şi fii atent, 
Israele curat, că fiii grădinii Mele se roagă la Mine pentru tine, 


fiule, poporul Meu, cel ce stai la masa Mea. Fii atent să te 
aducă curat înaintea Mea, ca să nu se ruşineze cu tine. Ţine, 
tată, urma Mea şi umblă ca să Mă ai în sfatul tău mereu, că 
fără mâncare slăbeşti, Israele. Vreau să te adun, că greu mai e 
de tine când treci prin lume, tată, dar Eu pun pe cei din cer să 
facă zid în jurul tău şi să treci când treci ca să vii la izvor. O, 
vreau să te am lângă izvor, dar până nu eşti tu gata pentru 
venirea Mea nu pot aşeza cortul ca să te bag sub el. 

O, iubitul Meu popor Israel, o, biserică a Mirelui ce- 
resc ! Să ştii, tată, că până ce fiii tăi nu vor fi toţi în trupul Meu 
Eu nu pot să-Mi desăvârşesc slava pe pământ cu tine. La cină 
trebuie armonie. La cină trebuie să stai mâncând. Cei ce vor 
veni aduşi de Mine la cină, aceia să înveţe mult, să înveţe 
bine, să învieze bine, dar să lucraţi bine, fiilor, peste cei ce 
vor scăpa spre Noi şi spre voi, căci fi-va în zilele ce vin să Mă 
înalţ cu această lucrare şi să cuprind în ea mulţime înviată 
prin cuvânt. 

Israele, stai, tată, sub cortul Meu. Stai, Israele, stai, şi 
mănâncă la cina Mea şi fii cuvânt din cuvânt, fiule Israele. 
Frate pe frate să se îmbucăturească în iubire şi în pace. Nu vă 
judecaţi unii pe alţii. Iubiţi-vă unii pe alţii, fiilor. Nu fiţi mai 
mult decât sunteţi. Nu fiţi mai puţin decât sunteţi. Fiţi ceea ce 
sunteţi şi nu altfel, că M-a umplut de of duhul făţărniciei de 
pe pământ. De aceea am spus: «în lume nu Mă mai duc». 
îngăduiţi-vă unul pe altul în iubire, în pace fără de apăsare, 
măi copilaşi. Bucuraţi-vă unul pe altul, iar mărirea de sine 
daţi-o de la voi, că aceea face răni înăuntru şi slăbeşte puterea 
Duhului Sfânt din voi. Nu vă trageţi în lături. Fiţi un singur 
trup, iar cei din trup să nu se lase grei în trup. în trup să fie 
armonie, să nu fie greutate în trup, fiilor. Dacă un mădular nu 
stă bine în trup, vedeţi să nu se îngreuieze trupul. Vedeţi, ve- 
deţi ce faceţi, ca să fie pace şi trup curat, fiilor. Biserica este 
trupul, biserica este mireasa. Mireasa e una, Mirele e Unul, şi 
amândoi sunt un singur trup, aşa precum Eu am rostit în zilele 
facerii. 

Eu vin curând, dar voi să Mă strigaţi să vin, voi să fiţi 
mereu un trup cu Mine, că asta înseamnă să Mă strigaţi, şi Eu 
voi veni văzut, şi veţi vedea pe Cel ce L-aţi iubit şi L-aţi aş- 
teptat atâta vreme. 

Poporul Meu, fă-ţi, tată, trup nestricăcios, căci Eu sunt 
trup nestricăcios. Fă-ţi rost de credinţă cum n-a mai fost prin 
veacuri atunci când tu rosteşti cuvânt de rugăciune înaintea 
Mea, că Eu te ajut şi te învăţ să crezi, fiule scump. Fă-ţi rost 
de sănătate de duh şi de trup prin cuvânt şi prin credinţă, că 
pe pământ e lipsă de toate cele, fiule. Dar Eu îţi dau din cer, 
iar tu ajută-Mă să-ţi dau, căci Eu pe câţi îi cunosc le dau şi 
nu-i las săraci de nimic. Cereţi, ca să vă aud şi să vă dau să 
aveţi de toate de la Domnul. Cereţi, şi veţi primi, voi, binecu- 
vântaţii Mei, şi de duhul rău să nu vă speriaţi. Cereţi pe Duhul 
Sfânt, şi El va fi cu voi şi va cina cu voi. Cereţi, şi Eu vă dau. 
Amin, amin, amin. 

Praznicul Naşterii Domnului 

Nu este fericire fără Domnul. Lupta cu duhul nepăsării de cele 
duhovniceşti. Felurite îndemnuri din cer. 

F ace şi mângâiere pentru poporul cel credincios 
cuvântului lui Dumnezeu. E serbare de slavă în- 
tru cei de sus, întru cele ce nu se văd cu ochii trupului. E ser- 
barea Domnului, Israele. Slavă întru cei de sus lui Dumnezeu, 
iar peste tine pace, poporul Meu! îngerii cântă această cântare 
în văzduh aşa precum au cântat în vremea naşterii Cuvântului 
lui Dumnezeu acum două mii de ani. E cântec de îngeri, e 
freamăt de îngeri de la cer până la pământ, şi îngerii rostesc 
pace peste tine, poporul Meu. E cântecul poporului Meu, în- 
soţit de cântecul îngerilor. Binecuvântat şi mângâiat să fii, 
Israele. Te mângâie cerul, copile Israele, iar îngeraşii îţi mân- 
gâie trupul cu slava aripilor lor cele nevăzute. Cele nevăzute 
s-au văzut de atâtea ori pe pământ. Să fii curat, poporul Meu, 
că îţi hărăzesc duh de curăţie şi de nevinovăţie, tată, ca să 
vezi cele ce nu se văd şi ca să te bucuri de slava Mea aşa cum 
se bucură îngeraşii slavei Mele. 

Nu este nici un fel de fericire, poporul Meu, nu este în 
afară de cea de la Mine. Iacov cel din Avraam, cel din Isaac, 
era odată odihnindu-se cu o piatră sub căpătâi sub cerul liber, 
şi a văzut fericirea, fiilor, a văzut scara fericirii, şi n-avea în 
clipa aceea decât piatra de sub căpătâi. Vai de cel ce-şi încăl- 
zeşte inima cu cele ce are el, cu cele din truda lui! De aceea 
te-am învăţat, copilul Meu, să te mulţumeşti cu cele ce ai tu, 
cu Mine, fiule scump, căci tu, Israele, Mă ai pe Mine şi eşti 
fericit, poporul Meu, aşa precum poporul cel dintâi de după 
învierea Mea îşi vindea şi îşi dădea poverile şi averile ca să 
aibă libertate, ca să fie fericit fără poveri, ca să fie cu Mine, 
Care eram uşor de sarcini pământeşti. Aşa am fost din ziua 
naşterii Mele şi până ce am zburat înapoi lângă Tatăl Meu. 
Fericit este cel născut din Dumnezeu, fericit şi iar fericit! 
Cine este născut din Dumnezeu, acela se cunoaşte că este năs- 
cut din Dumnezeu. 

Israele, Israele, binecuvântat să fie cuvântul Meu peste 
tine, şi lucrător să fie peste tine. Să te laşi mereu lucrat de cu- 
vântul Meu şi să te rogi Domnului tău să nu lase să se apropie 
spre tine duhul nepăsării. Iată, duhul nepăsării Mi-a secerat 
din picioare atâtea spice, atâţia fii în vremea celor patruzeci 
de ani de cuvânt peste pământul lui Israel; că am luptat să fac 
din pământ trup înduhovnicit cu cele dumnezeieşti în trup. 
Israele care azi mergi cu Mine pe cale, care te bucuri de Mine 
şi cu Mine, Eu te lucrez trup înduhovnicit; din firesc te fac 
duhovnicesc, din stricăcios te fac nestricăcios, numai să stai 
la plămădit, copile scump, numai să nu laşi să te înşele duhul 
nepăsării de cele duhovniceşti, tată. Eu Mă zbat mult şi greu 
pe lângă tine ca să fac din tine mlădiţă binecuvântată, cu 


muguri mulţi, cu rod bogat între veacurile cerului. Eu trudesc 
pentru fericirea ta, poporul Meu. Hai, copile scump, să trudim 
unul pentru altul, Eu pentru fericirea ta, şi tu pentru fericirea 
Mea cu tine, că n-am altă fericire în afară de tine, nu mai am, 
poporul Meu, şi vreau din tine să fac munte al fericirilor ros- 
tite de Mine, şi pe care să stau şi să rostesc fericirea şi veacul 
ei cel veşnic. Eu cu tine am trudit patruzeci de ani, iar pe cel 
ce l-am văzut ajuns şi cu Mine după trecerea trudei Mele, l-am 
scris cu pană de către îngeri, l-am scris în cartea Mea şi l-am 
numărat şi l-am numit mireasă. 

Duhul de mireasă să-ţi cuprindă inima, poporul Meu 
care stai curat şi cu iubire întru Mirele tău. Stai în sărbătoare 
de nuntă, Israele curat, stai mireasă, Israele, stai în sala de 
nuntă, în lucrarea cuvântului Meu stai. Afară e duhul lumii, 
afară e piaţa duhului rău, înşirat de la o margine la alta a pă- 
mântului. Stai în sala de nuntă cu Mine, poporul Meu. Ai hra- 
nă, ai vin, ai apă curată, ai Mire, Israele. Stai cu îngerii şi cu 
sfinţii care te aşteaptă să-i strigi pe nume şi să-ţi dea de la 
Mine tot ce-ţi trebuie ţie. Sfinţii cerului au muncit, şi au în 
cer, şi au ce să-ţi dea, au bogăţie cerească în cer, iar Eu vreau 
să te am pe tine bogăţie pe pământ. Vreau să fii bogat în 
Dumnezeu, poporul Meu, şi te va ferici pe tine văzduhul şi tot 
cerul şi tot pământul şi toată facerea lui Dumnezeu. 

Ce fericită era mama Mea Fecioara, că pleca din loc în 
loc cu Mine şi n-avea nimic, decât pe Mine Mă avea, şi haina 
de pe ea. Ea n-avea decât grija Mea. Cel ce iubeşte pe Dum- 
nezeu, acela este fericit. Eu te iubesc pe tine, poporul Meu, 
dacă tu Mă iubeşti pe Mine. Să ne iubim unul pe altul, să ne 
unim în iubire, căci Tatăl Meu îşi întinde iubirea Sa peste lu- 
crarea Mea cu tine. Să nu te superi că nu stau mult în sfat cu 
tine, că nu cuvintele multe, ci cuvântul Meu te mângâie pe 
tine, iar tu roagă-te pentru întărirea ta cu Mine. 

Israele, îţi hărăzesc sănătate de duh şi de trup. Binecu- 
vântat şi sănătos şi curat să fii, poporul Meu. Binecuvântaţi 
să-ţi fie paşii tăi cu Mine. Să se risipească din preajma ta rău- 
tatea duhului rău. Să fie numai puterea cerească din toate la- 
turile cu tine, poporul Meu. Amin. 

E zi de naştere, de serbare între Dumnezeu şi tine, Is- 
raele. Pace şi mângâiere peste tine, şi linişte în inimile fiilor 
poporului Meu. Hrăneşte-te, poporul Meu, că ai cu ce, tată. 
Atâtea cuvinte din cer sunt puse peste tine. Hrăneşte-te cu ele 
şi creşti în curăţie şi în nevinovăţie, şi să vorbeşti cu Mine în 
rugăciunea ta, în privegherea ta pe calea ta cu Mine. Vezi cum 
vorbesc Eu cu tine. Vorbeşte şi tu cu Mine, copile scump, şi 
cere-Mi să-ţi dau duh de curăţie, cere-Mi mângâiere, cere-Mi 
ajutor, cere-Mi viaţă veşnică. Cere, tată, cere, că e cerul plin 
de bunătăţi nestricăcioase. Cere, poporul Meu, cere de la 
Dumnezeu. Umple-te de cele cereşti, căci cele pământeşti n-au 
în ele ce-ţi trebuie ţie. Iată, şi Eu îţi cer ţie să fii copilul Meu, 
fiule, ca să am grijă de tine, tată. 

Binecuvântaţi să fiţi voi, copii ai grădinii Mele. Scu- 
laţi-vă întru putere bună şi mântuitoare de suflete. întăriţi-vă! 
Să se depărteze de la voi toate neputinţele, şi fiţi în pacea 
Mea, în mângâierea Mea, în liniştea cea de la Mine. Am ne- 
voie de puterea Mea cu voi. Eu vă întăresc, Eu vă ajut. Mân- 
caţi cuvântul Meu şi întăriţi-vă îndeajuns, că vremea este să 
lucrăm mult şi cereşte, întru lucrare cerească. Feriţi-vă şi voi 
de neputinţe, că şi Eu vă feresc. Vă dau îngeraşi întăritori, vă 
dau ajutor sfinţii cei ocrotitori, vă dau sănătate de duh şi de 
trup. Luaţi şi daţi şi voi ale Mele dintru ale Mele. Amin. 

Aveţi nevoie de pace, fiilor. Pace vouă! Pacea Mea, li- 
niştea şi mângâierea Mea v-o dau. Aveţi nevoie de întărire 
proaspătă. Iată, Eu vă dau vouă întărire. Să se depărteze toată 
neputinţa de la voi, şi să fiţi sub acoperământul Meu ocrotiţi 
şi adăpostiţi. Aveţi grijă şi voi, că şi Eu am grijă de voi. Pace 
vouă, pace peste Israel, pace şi curăţie sfântă peste trupul şi 
duhul poporului Meu, ca să fie împlinire cerească pe pământ. 

Bucuraţi-vă cu bucurie sfântă şi nu altfel, fii ai poporu- 
lui Meu. învăţaţi- vă unul pe altul cum este bucuria cea sfântă, 
învăţaţi această lucrare, şi Eu vă voi ajuta s-o învăţaţi. Amin, 
amin, amin. 

25 decembrie 1995/7 ianuarie 1996 
Soborul Maicii Domnului 

Naşterea Domnului în inima omului. Timpul trebuie să fie înghiţit 
de veşnicie. Dorul Mirelui ceresc pentru mireasa Lui. 

P oporul Meu, Mi-e drag să fiu cu tine prin cuvânt, 
să Mă bucur cu sărbătoare în mijlocul tău, că am 
nevoie şi Eu de mângâiere, de bucurie şi de pace, fiule scump. 
Nu ştiu, tată, cum să te mai întăresc, cum să te mai bucur, 
cum să te mai mângâi, ca să Mă simţi cât de aproape sunt de 
tine, cât de aproape sunt! Pace ţie, fiule scump, că te-am făcut 
scump ca să am şi Eu ceva scump pe pământ, ca să am şi Eu 
ceva, tată, ca să nu fiu sărac în vremea cea de la sfârşit. Pace 
ţie! Ia pace, ia, copilul Meu, ia, tată, că îţi trebuie; ia, şi strân- 
ge mult, ca să fiu bogat cu pacea Mea în tine. Eu nu vin să-ţi 
spun „La mulţi ani!“, cum zice lumea la serbarea naşterii 
Domnului. Eu vin şi îţi spun: pace ţie! 

Pace vouă, copilaşi ai poporului Meu! O, cât Mă bucur 
Eu de fiii Mei cei curaţi, de cei în care Eu sunt născut şi cres- 
cut; născut în ei, în inima lor, şi crescut în ei prin credinţa şi 
dragostea lor. 

E mare sărbătoare în om naşterea Domnului. Această 
sărbătoare este nepricepută de lume. Eu M-am născut din trup 
de Fecioară pentru oamenii care vor vrea să creadă în Cel 
venit de la Tatăl. Dar M-am născut în Fecioară, şi asta este 
mai înainte de orice naştere. M-am născut în inima ei. Inima 
ei M-a născut în ea încă de pe când ea citea în profeţii despre 
Fiul lui Dumnezeu, Care va veni să scape lumea de la pierza- 
rea cea veşnică. Mă purta în inima ei, care Mă născuse în ea, 
şi M-a crescut în ea până ce a venit arhanghelul şi a vestit că 
Mă voi face trup în ea. Şi aşa S-a făcut trup Fiul lui Dum- 
nezeu, Care S-a numit Cuvântul. 

Poporul Meu, suntem în sărbătoare de naştere, şi iată, 
fiule, Cuvântul Se face trup în carte, Cuvântul Se aşează pe 
carte şi Se face carte, ca să rămână veşnic tot ce cuvintez Eu. 
Strânge, Israele, strânge, tată, strânge. Cuvântul Meu să nu 
rămână numai vorbit. Mi-am făcut aşezare întărită, ca să Mă 
pot înfiinţa cuvânt, să Mă pot întipări în carte, să Mă ia mulţi 
spre mâncare duhovnicească, spre naştere în inima lui să Mă 
ia omul care-Mi citeşte cuvântul rostit de gura Mea. Omul 


care crede că este Dumnezeu, acela crede că Dumnezeu lu- 
crează şi grăieşte din cer peste pământ. Omul care aude des- 
pre cuvântul lui Dumnezeu, acela crede că această grădină 
Mă poartă deasupra ei pe tron de heruvimi şi de serafimi ca 
să-Mi audă graiul Meu cei din grădină şi să-Mi scrie grăirea 
Mea peste pământ. 

Israele, Israele, omul slab de duh, omul împrăştiat, 
omul înşirat prin toate câte sunt făcute de om, un aşa om nu 
e bun pentru Dumnezeu. Dumnezeu are nevoie de om îndum- 
nezeit de dorul lui după Dumnezeu. N-am ce face cu om îm- 
prăştiat. Mie îmi trebuie duh şi trup adunat în Duhul Meu, şi 
de aceea mereu te-am învăţat, poporul Meu, să fii cum vreau 
Eu, ca să poţi să fii copilul Meu, şi ca să te cunosc, măi fiule. 
Eu îi cunosc doar pe ai Mei, şi fiecare şi îi cunoaşte pe ai lui. 
E mare lucru să poată învăţa omul viaţă dumnezeiască pe pă- 
mânt, că omul e împrăştiat, e înşirat pe drumurile făcute de 
paşii lui. 

Omul a rămas numai femeie. înţelegeţi voi, fiilor, ce vă 
spun Eu? Eu am făcut pe om din bărbat şi din femeie, ca să 
fie întregire de duh omul, ca să nu fie numai bărbat sau numai 
femeie omul. Dar iată, după cum scrie şi în prooroci, aşa este 
azi. Aşa scrie: «Vai de neamul peste care stăpâneşte femeie». 
Femeie nu înseamnă trup de femeie. Femeie înseamnă uşură- 
tate, înseamnă nebărbăţie, înseamnă om neîntregit în duh. 
Mama Mea Fecioara a fost şi ea, ca trup, parte femeiască, dar 
a fost om întreg în duh. Om înseamnă cel îndumnezeit. Ce să 
faci cu omul care este pământesc? Acela este numai femeie; 
acela umblă de colo-colo fără statornicie; acela se foloseşte 
de duhul lui. Şi cum adică umblă de colo-colo? Iată, am luat 
aminte la cuvântul rostit de un copilaş din poporul Meu care 
a zis că omul poate umbla pe drumuri stând în pat. Aşa este, 
măi fiilor, omul străbate drumul spre casa lui, şi după ce ajun- 
ge acasă se apucă şi se întoarce înapoi pe drumul pe care a 
venit spre casă; ba îl mai şi măsoară, ba îl mai şi cântăreşte, 
ba îi mai numără şi pietrele, ba le mai bagă şi în traistă, şi 
merge aşa îngreuiat, cu drumul în spate şi cu traista drumului, 
până ce i se rupe traista cu pietre, şi pietrele, căzând, îi zdro- 
besc picioarele, şi omul nu ştie că este olog şi strivit la picioa- 
re, la picioarele sufletului. Un aşa om a rămas numai din fe- 
meie născut, numai femeie, fiilor. 

Israele, Israele, fereşte-te, tată, de omul uşuratic, de 
omul care umblă pe drumurile lui şi cu drumul în spate. Tu, 
poporul Meu, să fii bărbat şi femeie, fiule, să fii mire şi mi- 
reasă, copilul Meu, să fii om întreg, aşa cum l-am făcut Eu pe 
om când l-am făcut. 

Omul care se lasă îndemnat de diavol, acela cade din 
cer. Israele, să nu te opreşti pe calea ta cu omul care este obiş- 
nuit să asculte şoapta diavolului. Ce este şoapta diavolului? 
Şoapta diavolului este bârfa, clevetirea, vorbirea de rău, min- 
ciuna, învinuirea, iscodirea, descusutul faptelor, ascunzişurile 
cele puse la întuneric, cele ferite de lumină, şi credinţa omu- 
lui în toate acestea, asta este şoapta diavolului. Iar şoapta 
Domnului, care este? Este cuvântul, fiilor; cuvântul care în- 
vaţă pacea cea din cer, iubirea, iertarea, umilinţa, smerita cu- 
getare, şi toate cele ce seamănă cu Dumnezeu în om. Vedeţi 
voi, fiilor, ce înseamnă om? A spune om, e cuvânt mare, măi 
copilaşi. 

Te-am învăţat, poporul Meu, te-am învăţat mereu; ba 
am pus învăţătură înaltă la cuvânt şi în fiii grădinii Mele, şi ei 
aşa ţi-au spus: să nu vorbeşti în ascuns, să nu vorbească po- 
porul Meu doi câte doi. Măi fiilor, duhul rău se foloseşte de 
voi dacă nu ascultaţi învăţăturile cele din cer. Tu numai des- 

pre Domnul să vorbeşti, Israele, că altceva de vorbit nu este 
vorbire cu folos, ci cu pagubă, tată. Eu aşa am spus: «Copilul 
Meu, vezi ce faci cu timpul, vezi ce face el cu tine, că timpul 
trebuie să fie înghiţit de veşnicie, fiule». Cum adică, măi Is- 
raele? Iată, te întreb: ai înţeles ce ţi-am spus Eu când ţi-am 
spus aşa? Şi dacă n-ai înţeles, ai venit să Mă întrebi ca să te 
învăţ ce înseamnă acest cuvânt? Acum vin Eu şi îţi spun ce 
înseamnă. 

Copile, copilaş, orice clipă de a ta trebuie să fie potri- 
vită şi vrednică să fie luată şi pusă în cele ce vor fi vrednice 
de veşnicie. Scriptura aşa îndeamnă: «Răscumpăraţi tim- 
pul!». Eu te-am înfiinţat pe pământ şi în timp, Israele, poporul 
Meu de azi, ca să răscumpăr timpul cu tine, tată, timpul care 
a fost înghiţit de deşertăciune, omul timpului pierdut de om. 
Timpul are prea mari şi prea mulţi duşmani, şi e greu de 
smuls o clipă din el ca s-o bagi în veşnicie. Clipele tale toate, 
măi Israele, trebuie să fie potrivite cu cele ce sunt vrednice de 
înghiţit de veşnicie. Poate că tu nu ştii cum să faci această lu- 
crare, dar Eu de ce, oare, vin şi te învăţ mereu? Te învăţ ca să 
ştii, fiule Israele. 

Se întreabă încă, se mai întreabă şi unii din Israel: „ Ce 
atâta vorbărie pe Dumnezeu, atât de des, atât de mult? Dum- 
nezeu nu mai are altceva de făcut? N-a fost aşa niciodată în 
timp “. N-a fost, fiilor, niciodată aşa, dar acum aşa este, după 
cum este scris de râul vieţii, care va curge şi va da peste 
margini. Râul este cuvântul. Acum aşa este, după cum scrie 
despre legea Domnului, din care vor lua toate neamurile pă- 
mântului, curgând ele spre muntele Domnului, spre legea vie- 
ţii. De aceea grăiesc mult şi des de deasupra ta, poporul Meu, 
ca să te învăţ naşterea Domnului în om, şi ca să fie om omul, 
pentru că modelul de om, Dumnezeu l-a făcut, măi Israele. Şi 
fii atent ce-ţi mai spun Eu ţie: modelul de Israel Dumnezeu 
l-a făcut, şi când l-a făcut l-a numit Israel pe acest model, şi 
mulţi necunoscători de Dumnezeu îşi fac semne şi se miră de 
cuvântul Israel, de numele cu care te numesc Eu pe tine, 
Israele. Când l-am făcut pe om din pământ şi din apă şi din 
Duh dumnezeiesc, l-am făcut bărbat şi femeie şi l-am numit 
om. Când l-am făcut pe Israel, am despărţit oamenii de pe 
pământ în două, şi Mi-am luat şi Eu o parte din cele două, şi 
am numit-o Israel. Din ce l-am făcut pe Israel? L-am făcut din 
Avraam, Isaac şi Iacov, şi i-am pus numele Israel. Şi n-a durat 
mult apoi, şi s-a băgat duhul rău pe fir, ca să-Mi culce iar 
lucrarea la pământ. Şi atunci am despărţit şi pe Israel în două 
dacă am văzut lucrarea Mea ameninţată. A lucrat duhul rău cu 
dibăcie, dar Eu am rostit cuvânt proorocesc şi încă din 
pântecele cel despărţitor în două neamuri am rostit pentru 
Israel despărţitură, am rostit pentru totdeauna numele pentru 
Israel şi am zis: «Din Iacov se vor numi fiii lui Dumnezeu, şi 
din Esau se vor numi fiii oamenilor», iar pe Iacov l-am numit 
Israel. Aşa a luat fiinţă Israel. Israel şi Edom s-au numit cele 
două neamuri ieşite din Isaac. Din Iacov şi Esau s-au schim- 
bat cu numele de Israel şi Edom până acum, până la venirea 
Mea cea văzută. Aşa a fost şi pe vremea pământului cel din- 
tâi. Au fost o parte fiii lui Dumnezeu, şi o parte, fiii oameni- 
lor. Fiii lui Dumnezeu erau din Set, şi fiii oamenilor erau din 
Cain. Au scăpat atunci opt oameni şi, iarăşi, după o vreme Eu 
am făcut despărţitură, şi de atunci Eu şi cuvântul Meu merg 
cu Israel până la capătul mersului, iar Edom merge şi el cu 
mersul lui până la capătul mersului lui. Mersul lui se sfâr- 
şeşte, dar Eu vă spun că s-a şi sfârşit, numai că el nu ştie ce 
înseamnă sfârşitul mersului lui, căci lucrarea lui Dumnezeu 
este duh şi taină, şi Eu nu dau vrăjmaşului Meu taina Mea. 


E mare taină naşterea Domnului, e mare taină naşterea 
lui Israel, e mare taină Domnul şi Israel. Vin şi te rog, poporul 
Meu, te rog, tată, să fii deştept şi să înţelegi tainele lui Dum- 
nezeu, care au lucrat şi lucrează în taină din veac şi până în 
veac. De aceea am spus: fericit este omul care are pe Dumne- 
zeu, că acela ştie de la Dumnezeu tainele lui Dumnezeu. A 
slăbit Edom, a slăbit de supărare, că nu mai are scris drum 
înaintea lui, şi el vede. El a fost viteaz în vremea cea scrisă 
pentru încercarea lui Israel, pentru călirea lui Israel, căci Isra- 
el înseamnă omul care are pe Dumnezeu. Eu nu se putea să 
stau ascuns sub învelişul care s-a numit Edom, că Mă învelise 
cu mantia lui ca să se dea el Dumnezeu. Dar Eu, fiilor, sunt 
Cel necuprins de cele create de Mine, şi sunt neţinut de cele 
create de om, căci Eu sunt Dumnezeul văzutelor şi nevăzu- 
telor, dar ce să înţeleagă omul cel slab, cel împrăştiat, cel ce 
are duhul lui? 

Tu, Israele, să vorbeşti, tată, de Dumnezeu mereu, că 
El te-a făcut, şi te-a purtat prin vreme până azi, fiule, şi tu eşti 
cel mititel cu care vreau să măsor tot ce a fost până acum; să 
măsor, să cântăresc, să isprăvesc lucrul şi să dau viaţă veşnică 
cerului cel nou şi pământului cel nou în care va locui drepta- 
tea şi fiii ei, că mare lucrare este naşterea Domnului. 

Fiii oamenilor, fiii lui Edom sărbătoresc naşterea Dom- 
nului, dar nu pentru Domnul, ci pentru ei sărbătoresc, că le 
place să sărbătorească şi să stăpânească peste timp. O, Israe- 
le, Israele, ridică-te ca un viteaz şi lucrează răscumpărare 
pentru timp, că de aceea ţi-am spus: «Vezi ce faci cu timpul, 
vezi ce face el cu tine». Dă-Mi Mie timpul tău, stai cu Mine 
în timp ca să-l răscumpărăm, tată. 

Să nu stai ca umplutură pe lângă poporul Meu, omule 
care nu ştii să fii fiu al lui Dumnezeu. Israele, să nu laşi pe 
omul cel slab, pe cel neîndumnezeit să ocupe loc în acest po- 
por şi să se creadă a fi din Israel. Ce ţi-am spus Eu ţie, Israe- 
le? Am spus că Dumnezeu Se vădeşte pe Sine dacă este în 
om, şi omul se vădeşte pe sine dacă nu are pe Dumnezeu, şi 
ţi-am spus ce să faci cu un aşa om. Ţi-am spus să-i arăţi ce 
este cu el, ce este el şi ce să facă. Şi numai dacă-I dă naştere 
lui Dumnezeu în el, numai apoi să vezi ce este de făcut cu el, 
că iar şi iar vă spun: mare lucrare şi mare taină este naşterea 
lui Dumnezeu în om. în faţa unui om în care Domnul S-a năs- 
cut şi a crescut se topeşte orice putere pământească şi ome- 
nească, orice înţelepciune, orice limbă şi orice împotrivire, că 
nu mai trăieşte omul în el, ci Domnul, fiilor; Domnul întru 
puterea pe care Şi-a agonisit-o prin învierea Sa dintre cei 
morţi, prin naşterea Sa în om. Amin. 

Omul care se teme de om, aceasta este răsplata deşer- 
tăciunii care vine de la om. Omul care se teme de Dumnezeu, 
acela are de Stăpân pe Dumnezeu. Fiilor, fiilor, cine nu are te- 
mere de Dumnezeu nu are pe Domnul de Stăpân, şi un aşa om 
îşi este sieşi stăpân, stăpân şi rob întru unul, om fără de că- 
pătâi, care risipeşte timpul cheltuindu-şi răscumpărarea. 

Lucraţi pentru naşterea Mea în voi, aşa vă spun vouă, 
celor în care Eu nu am înfăţişare. Cine nu poate, acela se păs- 
trează pentru sine şi de aceea nu poate. Cine nu poate, de 
lipsa dragostei sfinte nu poate. Cine vrea şi zice că nu poate, 
aceluia îi lipseşte rugăciunea de cerere, aşa cum v-am cuvân- 
tat Eu prin graiul fiilor grădinii Mele. Cine nu poate, acela 
nu-I dă naştere lui Hristos în el. Fiilor, fiilor, am spus mereu 
că omului nu-i trebuie luptă ca să fie cu Hristos în el; îi tre- 
buie dragoste de Domnul şi aplecare, ca să poată intra Dom- 
nul întru umilinţa inimii lui; îi trebuie control dacă vrea şi nu 
poate. 

Fiilor lucrători peste Israel, Eu vă spun vouă că sunt în 
acest popor dintre cei care nu împlinesc cuvântul Meu cel 
pentru pregătire, şi dacă îi spun unuia din aceştia, ştiţi ce 
face? Sare pe voi şi vă învinuieşte, şi se învinuiesc unul pe 
altul de pâră. O, nu pâra este supărarea cea mare, ci neîmpli- 
nirea ta este adevărata supărare care ar trebui să te facă să sai 
în sus, tu, cel care taci şi nu faci cele pentru pregătirea cea în- 
treagă a poporului Meu. Este o vorbă în lume care spune aşa: 
„Ai carte, ai parte“. Vezi, tată? E ca şi la şcoală. Mulţi în po- 
por nu sunt deştepţi, nu învaţă cartea Mea, le place să piardă 
timpul, aşa cum un şcolar nesilitor de la şcoală nu învaţă 
lecţia pentru la şcoală pentru că umblă liber, pentru că nu-i 
place să ştie carte. A uitat poporul Meu că Eu am pomenit de 
sita din care va curge grâul cel sec, bobul cel uscat. Eu, fiilor, 
de nimeni nu mai trag acum, iar pe cel ce nu este împlinit în 
Dumnezeu îl voi trece prin sită, căci sita e în mâna Mea me- 
reu, până ce voi vedea în ea numai bob curat şi întreg, unul şi 
unul. Eu sunt cu grâul în sită şi ajut grâul cel întreg şi îm- 
plinit. Duceţi-vă la moară să vă uitaţi ce se face cu grâul până 
ce ajunge să fie măcinat şi bun de pâine. 

Poporul Meu, stărui pe lângă tine ca să te pot altoi şi să 
fii de soi, ca să te arăt Tatălui Meu şi să Se bucure Tatăl, că 
plânge Tatăl de mila Mea, şi tu nu plângi. O, ce dulce este 
plânsul cu Dumnezeu! Acela întrece orice fericire, acela este 
bucurie sfântă. Iată, cu o zi în urmă ţi-am spus, poporul Meu, 
să înveţi lucrarea bucuriei sfinte, şi dacă vei ajunge, tată, să 
guşti din ea, atunci vei şti bine ce este Dumnezeu şi te vei 
simţi atins cu Mine. Dacă aşa ai fi pornit tu pe drumul tău 
spre Mine, ştiai şi tu ce este dragostea care te naşte din ea, şi 
ce este naşterea ta din Dumnezeu. învaţă, Israele, lucrarea bu- 
curiei sfinte, că dacă te împing Eu de la spate, nu vei atinge 
această stare cerească peste tine. îţi hărăzesc, poporul Meu, 
inimă plină de iubire pentru Mine. învaţă-te să simţi cine sunt 
Eu. învaţă-te să crezi, tată, că Eu sunt tot ce ai tu. 

O, Israele, mireasă peţită de Mine, inima de mireasă 
este în Mirele ei ascunsă. Israele, mireasa Mea, caută-Mă, iu- 
bito, caută-Mă, că Eu Mă las găsit, şi îţi voi dărui clipe de bu- 
curie sfântă. Caută-Mă! Eu sunt lângă tine; întinde mâna. în- 
vaţă-te să Mă simţi şi ia-Mă înăuntru şi încălzeşte-Mă ca pe 
un prunc mic, care aşteaptă iubire şi hrană şi căldură şi somn 
mângâietor în braţele calde ale iubirii. Voiesc să te numesc 
iubire, poporule, mireasa Mea. E praznicul iubirii cu tine, e zi 
de praznic sfânt. Iubirea se naşte în tine şi se face cuvânt şi se 
face faptă şi se face Dumnezeu în tine, fiule, mireasa Mea. O, 
fiule scump, bucuria sfântă este calea care te face să Mă simţi 
pe Mine îmbrăţişat cu tine şi nedespărţit de tine. Cei ce M-au 
iubit pe pământ M-au simţit în ei până şi în vremea chinurilor 
prin care erau trecuţi ca să vină la Mine. O, ce mult M-au iu- 
bit cei ce au venit la Mine pentru mărturisirea iubirii lor de 
Dumnezeu! Iubirea de Dumnezeu aduce biruinţa cerului pe 
pământ, dar să te am unealtă pe tine, copile Israele, că tu, 
fiule, ai cuvântul Meu, care-ţi este drum spre lumina care va 
veni cu Mine. 

Mi-e dor să stau în tine, poporul Meu. Mi-e dor să fiu 
în tine, Mi-e drag cu tine, şi tu ce puţin Mă înţelegi când îţi 
spun că Mi-e dor! Vreau să am clipe nesfârşite cu tine. Eu 
sunt Mirele, tu eşti mireasa. Oare, nu ştii ce-ţi spun? Oare, nu 
ştii ce este nunta, nunta cerului cu pământul? La nunta lu- 
mească e bucurie pe lume. Iată-L pe Tatăl cum aşteaptă bucu- 
ria Mea cu mireasa Mea. îi e milă lui Tatăl de Mine, că numai 
pe Mine M-a avut, şi pentru ca să-Mi facă mireasă nu M-a 
cruţat ca să Mă ţină lângă El, şi M-a trimis spre moarte, ca 


să-Mi nasc din dureri mireasa, şi să am mireasă înviată prin 
moartea Mea şi prin învierea Mea. Care tată se îndură să-şi 
dea copilul la moarte pentru ca să-şi răscumpere neamul de la 
moarte? Nici un tată pământesc nu poate să-şi vadă copilul 
dat de el la moarte dacă este tată adevărat. Tatăl Meu de dra- 
gul miresei Mele M-a dat, şi mult a suferit ca un Dumnezeu 
când M-a dat. 

O, mireasa Mea cea mică, fiica cea mai mică, Eu am 
muncit mult ca să te iau de mireasă. Vino, vino să nuntim, că 
Eu vin. Scoală-te să învăţăm să ne iubim, că la nuntă Se va 
uita Tatăl la iubirea ta, căci Tatăl Mă iubeşte şi Mă vrea cu 
mireasă de soi bun, şi Mă vrea cu nuntă între cer şi pământ. 
Hai să nuntim, Israele, mireasa Mea, căci Tatăl, împăratul, îşi 
adună nuntaşi la nunta Fiului Său. Amin, amin, amin. 

26 decembrie 1995/8 ianuarie 1996 

Sărbătoarea sfinţilor trei ierarhi, Vasile, Grigorie şi 

Ioan 

Cuvântul este călăuză. Lucrarea sfatului şi a rugăciunii. Trupul să 
lucreze cele ale duhului. 

O poporule, poporule al Domnului, vine cuvântul 
2 să te împrospăteze şi să-ţi sufle peste aripioare, 
ca să ştii să treci înainte şi numai înainte, ca să ştii să iubeşti 
ascultarea şi să stai fără de griji sub mantia Mea prin ascul- 
tare. Să nu uiţi, măi poporule, să fii cuminte. Să nu uiţi să te 
uiţi mereu în cuvânt ca să nu uiţi. întreabă cuvântul, şi el te 
povăţuieşte, că de aceea a plouat atâta ploaie cerească peste 
tine. O, dacă tu iubeşti cuvântul, îl vei purta ca pe un inel de 
mare preţ, la care-ţi vine mereu să te uiţi; îl vei purta ca pe o 
salbă la pieptul tău, şi vei fi cunoscut prin lucrarea cuvân- 
tului. învaţă-te să ştii ce înseamnă să aibă omul picioare, căci 
cuvântul te-a învăţat să ştii. învaţă bine, că ai din ce, şi fii 
ucenic destoinic la împlinire, dar fii destoinic la umilinţa ini- 
mii, care e ca o mână de care te ţii să nu aluneci. 

Cuvântul vine să te în s enineze din el însuşi. El iese ca 
un Mire din cămara Sa şi te însoreşte în vreme de ceaţă, iar tu 
să stai cuminte şi cu mulţumire în toate, precum scrie în 
Scripturi, căci celui desăvârşit în Domnul nu-i trebuie decât 
apă, pâine, haină şi acoperiş de vreme mai grea decât firea 
trupului. Cuvântul e mare lucrare, şi tu trebuie să ai datoria 
aceasta ca să-l împlineşti, precum este scris: „Dă-i cezarului 
ce-i al lui, şi Domnului, ce-i al Lui “. Cezarul n-a făcut om, şi 
cere omului datorie. Dar Dumnezeu a făcut om, şi cum să nu 
fie omul dator să dea datoria sa acolo unde se cere? 

E soare cuvântul, e soare peste ceaţă, e soare pe nori, 
dar e soare cuvântul. Luaţi şi vă luminaţi şi vă încălziţi, şi 
trăiţi din cuvânt şi mergeţi pe picioare, fiilor ai Cuvântului. E 
mare lucru să meargă omul în picioare, dar tu eşti fiu al 
Cuvântului, al botezului prin credinţa ta în Cuvântul lui Dum- 
nezeu, Care este Fiul lui Dumnezeu. Trebuie mers în picioare, 
fiilor ai Cuvântului, şi trebuie şi toiag. De aceea s-a pus din 
loc în loc toiag, căci pasul trebuie să păşească odată cu sfatul, 
dar nu cum eşti tu învăţat, măi poporule mic, ci altfel, fiule al 
Cuvântului. Crucea ta e crucea ta, fii atent ce-ţi spun, iar 
aceea este născută din sfatul tău cu tine însuţi. Despre ce sfat 
voiesc Eu să-ţi spun? Despre sfatul în cele duhovniceşti ale 
Domnului. Asta înseamnă să aibă creştinul picioare de la 
Domnul: sfatul de la cel ce străjuieşte, şi multă, multă apleca- 
re cu inima, că unuia ca acela nu i se întâmplă nici un rău. Da- 
vid aşa spunea: «Să vină, Doamne, puterea Ta peste mine, ca 
să mă întărească întru adevărul Tău». 

Cuvântul lui Dumnezeu 


Poporule al Cuvântului, ce este scris la începutul căr- 
ţii? «Nu este bine să fie omul singur, şi îi voi face ajutor pe 
potriva lui». De aceea am spus cuvânt: strângeţi-vă dacă pu- 
teţi, strângeţi-vă chiticele, că nu e bine să fie omul singur. 
Acolo unde este împlinită această Scriptură, acolo a hotărât 
Domnul binecuvântarea. Sfatul este cea mai mare lucrare, dar 
cele pământeşti să nu umbrească sfatul, căci sfatul e din firea 
lui duhovnicesc. Cei duhovniceşti trebuie să aibă peste ei 
Scriptura care spune: «Fiţi ca păsările cerului şi ca crinii 
câmpului». Cei trupeşti au peste ei Scriptura cea care spune 
celor ce nu ascultă: «Din sudoarea frunţii tale îţi vei agonisi 
ale tale». 

Poporule al Cuvântului, încearcă, fiule, să-ţi laşi ari- 
pioarele să-ţi lucreze. Pasărea, după ce-şi îndoapă puişorii 
până ce fac ei aripi, îi deprinde apoi să-şi pună aripioarele la 
lucru. Fă, fiule, din rugăciunea ta aripioare, dar să ai grijă să 
dai din aripioare, că de uiţi aceasta când te aşezi la zbor, cazi 
în jos. Fii atent, că rugăciunea îţi este aripi şi picioare, iar ca 
să ai trebuie să ceri. Vezi tu, fiule, ce lucrare mare? Iată, tre- 
buie să ştii mai mult de atât. Trebuie să ştii să stai şi în cuib 
şi trebuie să ştii să zbori stând în cuib; asta trebuie să ştii tu 
să faci acum. Tu, fiule, să ai văzduhul tău de zbor, nu văzdu- 
hul cel văzut şi înţeles de ochii cei trupeşti, căci vai omului 
care nu ştie să stea în cuib zburând prin văzduhul dumneze- 
iesc şi bucurându-se cu bucurie sfântă de apropierea zilei cea 
descoperită a venirii Fiului Cuvântului! Şi, iarăşi, ferice de 
copilul cel cuminte, cel pururea mulţumit şi plin de răbdare şi 
de bucurie sfântă. 

Cerul sfânt însoreşte serbarea cea din Israel a soboru- 
lui sfinţilor ierarhi Vasile, Grigorie şi Ioan. Ei au fost cu lu- 
crare de soare înaintea credincioşilor, iar voi fiţi cu lucrare de 
soare înaintea cerului, că iată, soarele s-a întunecat şi luna 
nu-şi mai dăruie lumina sa. Fiţi înaintea cerului cu lucrare 
ruptă din soare, că fiţi atenţi, soarele de sus luminează, nu de 
jos. Aveţi de lucrat lucrare mare, pe care până acum n-aţi 
simţit-o în plinul ei: lucrarea rugăciunii, lucrarea minţii în- 
dumnezeite, lucrarea cununiei voastre cu Mirele, Care vine 
curând, curând; stăruinţa miresei în aşteptarea Mirelui, rugă- 
ciunea cea uleioasă, care, dacă se pune pe pânză, rămâne şi 
nu se mai spală. Sămânţa din care se stoarce untdelemnul 
pentru gustul mâncării, aceasta este inima din care se stoarce 
rugăciunea, mâncarea pentru masa cea de nuntă. E mare 
Scriptura aceea care spune: «Răscumpăraţi timpul!». Dar ce 
este rugăciunea? Ea este nedespărţirea de Hristos în toată vre- 
mea. Ea este numele lui Hristos în inima ta, în mintea ta, iar 
acest nume e străjerul care trăieşte neobosit în locaşurile Sale, 
în împărăţia Sa. Amin. 

Fiilor, împărăţia Domnului este înăuntrul vostru. Aveţi 
grijă de această taină care nu s-a suit până acum la mintea 
omului. Omul a auzit acest cuvânt, dar nu ştie omul ce taină 
ascunde în el şi cum se poate ascunde împărăţia lui Dumne- 
zeu în om. Fiilor, aveţi grijă de această taină, şi să se suie la 
mintea voastră, ca să înţelegeţi ce frumuseţi are Domnul de 
aşezat în cămările Sale, în inima şi mintea fiilor Săi, şi veţi şti 
atunci desăvârşit că Eu sunt Domnul. Nu încurcaţi vestea şi 
drumul împărăţiei cerurilor care vine peste voi, nu încurcaţi 
cu griji de la trup această cale, că Eu v-am spus, şi v-am spus 
demult: «Treceţi din trup în duh, iar trupul să facă cele ale 
Duhului». Puneţi duhovnicie în orice mişcare a voastră, în 
orice mişcare a minţii voastre, şi aplecaţi-vă sfatului, fiilor. 
Citiţi în carte acolo unde e scris aşa: «Luaţi-vă după cei mai 
smeriţi şi mai înţelepţi dintre voi şi urmaţi-le, fiilor», în nu- 
mele Domnului urmaţi-le, căci cei puşi cu grijă peste voi vă 


vor binele cel de la Mine, fiilor. Veniţi spre ascultare din sfat 
şi cunoaşteţi-vă lucrul, aşa cum s-a rostit cuvântul: «Să nu fiţi 
mai mult decât ceea ce sunteţi sau mai puţin decât ceea ce 
sunteţi, şi fiţi ceea ce sunteţi». Lăsaţi agoniseala pământeas- 
că, fiindcă prea mult s-a strigat din cer cum trebuie să împăr- 
ţiţi timpul. învăţaţi să răscumpăraţi timpul, fiilor, dar nu vă 
pierdeţi răbdarea, voi, fii ai Cuvântului. Cuvântul are răbdare 
cu voi, dar aveţi mare grijă de picioare şi de aripioare. 

întăresc iarăşi rândul cărţii care spune aşa: «întuneri- 
cul din afară să nu intre peste lumina dinăuntrul ieslei păcii», 
că fără împlinirea cuvintelor Domnului nu se pune ascultare 
de la voi. Să se depărteze orice firicel de întuneric de la tot 
poporul Cuvântului. Să fie numai lumină şi bucurie sfântă în 
poporul Cuvântului, iar peste aceste mari taine să fie mare 
binecuvântare întru împlinirea lor. 

Poporule, poporule, păstrează bine locul care te hră- 
neşte, şi vei fi mângâiat de Domnul Dumnezeul tău. «Mân- 
gâiaţi, mângâiaţi pe poporul Meu», aşa este scris în Scripturi. 
Iată, şi celor din cer, sfinţi şi îngeri, puteri şi tării, le rostesc 
şi lor: mângâiaţi, mângâiaţi pe poporul Meu! 

E zi de serbare, căci sfinţii se roagă în faţa tronului 
ceresc pentru Israel. Poporule Israele, Domnul e în gând cu 
tine, iar tu, fiule, să fii în gând cu Domnul, că tu altă bogăţie 
nu ai. Fii bogat în Dumnezeu. Numele Domnului să-l ai co- 
moară şi bogăţie înăuntrul trăirii tale, şi vei şti ce este veşni- 
cia care vine cu Domnul. Amin, amin, amin. 

30 ianuarie/ 12 februarie 1996 

Praznicul întâmpinării Domnului 

Lucrarea păcii cereşti şi a bucuriei sfinte. Taina omului îndumne- 
zeit. ,, Vor fii asemenea Lui, căci îl vor vedea cum este". 

uvântul întâmpină pe Israel. Cuvântul este hrana 
cea de toate zilele. Cuvântul Se face cuvânt, Se 
face hrană, Se face pâine şi vin, Se face viaţă veşnică, Se face 
pace, Israele. Cuvântul face pace peste poporul Cuvântului. 

Pace, fiule, pace ţie, poporule al Cuvântului! E plină 
cartea cea de azi de acest cuvânt: pace. Pace şi iar pace, căci 
pacea aduce iubirea prin ea, prin lucrarea păcii cea din cer. 
Poporule, poporule, să fii atent, că este pace de două feluri: 
este pace cerească, şi este pace pământească, iar tu, fiule, 
n-ai fost lipsit de cuvântul care te-a învăţat lucrarea păcii 
cereşti. 

Iată, cuvântul te întâmpină, că e zi de întâmpinare. Is- 
raele, tu întâmpini cuvântul, şi cuvântul, pe tine, şi se face îm- 
brăţişare prin împlinire; prin împlinire şi nu altfel; prin vede- 
rea împlinirii îmbrăţişării. Cuvântul te înfiripă, cuvântul vine 
la tine ca un vânt subţire, fiule, ca să-ţi răcorească ce are de 
răcorit în tine. Această răcorire a acestui vânt de cuvânt lu- 
crează după cum este fiul cel ce este de răcorit. Unuia îi răco- 
reşte văpaia dorului după cele de sus, după cele ce vor veni 
de sus spre vedere. Altuia îi răcoreşte arşiţa pe care o are lup- 
tând să împlinească cuvântul. Altuia îi poate răcori zbuciumul 
care vine din micile neascultări. Altuia îi răcoreşte arşiţa care 
îl arde de la iuţeală, de la nerăbdare, de la neatenţie, de la cu- 
vântul folosit fără sare. Altuia îi răcoreşte firea, fiilor, şi acela 
simte binefacerea răcorii care vine de la cuvântul care se 
naşte din viaţă. 

Cuvântul vine la tine ca un vânt subţire, poporul Meu. 
Cuvântul Se roagă Tatălui pentru poporul Său, că iată, sfinţii 
au poruncă să nu se mai despartă de poporul Cuvântului, şi 
vreau să te povăţuiesc, Israele fiule, prin răcoarea cea binefă- 

cătoare a cuvântului, că duhurile cele potrivnice ard între cer 
şi pământ, şi cuvântul te răcoreşte prin această dogoare. Des- 
chide-ţi mintea şi cugetul, fiule, ca să scriu Eu pe locul acesta 
pace şi cuvânt, şi să-ţi fie mintea pace şi cuvânt. Eu demult 
am spus, dar acum întăresc acest adevăr, ca să ştii, poporul 
Meu, că sfinţii şi îngerii sunt locuitori cu tine, fiindcă este 
scris să Mi se pregătească venirea Mea cea scrisă în Scripturi. 
Eu voiesc să înţelegi, copile învăţat de Dumnezeu, că până 
acum tu n-ai înţeles, fiule, că zâmbetul e lacrimă, iar lacrima 
e zâmbet. îţi trebuie înţelepciune ca să ştii ce grăiesc Eu cu 
tine prin această pildă adâncă, pildă care atârnă greu prin tai- 
na ei, atârnă aşa de greu că poate trage cerul până pe pământ, 
că iată, lacrimile sfinţilor trag cerul spre pământ ca să facă lu- 
crare de întâmpinare a Fiului lui Dumnezeu, după cum este 
scris. 

O, popor mic, mititel de tot, fii de-acum mare, mare 
într-o clipă, că scris este la Domnul că «o mie de ani e ca o 
zi, şi o zi, ca o mie de ani». Fii mare, fiule, ca să ştii şi tu, ca 
să trăieşti şi tu lucrarea acestei taine, cum că lacrima ta e zâm- 
bet pentru cer şi pentru sfinţi, iar zâmbetul tău e lacrimă pen- 
tru aceeaşi ţintă. Ţi-am grăit despre lucrarea bucuriei sfinte, 
şi Mă uit peste tine ca să te văd deprinzându-te cu ea întru 
lucrare de trup întreg. Să nu fii greoi, fiule, cu cele ce grăiesc 
cu tine, că mereu cuvântul Mi se poticneşte de tine, de neîn- 
ţelegerea ta. întru lucrare de trup întreg să văd lucrarea bucu- 
riei sfinte în tine, poporule al Cuvântului, căci pentru orice 
cuvânt se va da socoteală. Mare taină este Cuvântul lui Dum- 
nezeu, şi tot mare taină este cuvântul minţii şi cugetului omu- 
lui, şi de aceea te rog cu stăruinţă să începi peste trupul tău 
lucrarea bucuriei sfinte, Israele numit. 

O, poporul Meu, acum e acum, căci trebuie să-ţi aduni 
mintea şi cugetul şi să le laşi să lucreze împreună cu sfinţii şi 
cu îngerii, fiule. Scoală-te, copile, scoală-te întru această ve- 
ghe, că Eu ţi-am spus să te culci îmbrăţişat cu Mine şi cu 
sfinţii, şi ţi-am spus să Mă creşti în tine, să Mă iei în tine şi să 
Mă faci mare în tine, şi să semeni cu Mine la mărime şi la fire 
dumnezeiască. Eu, fiule, sunt dator să vin să-ţi desluşesc lu- 
crarea bucuriei sfinte, iar tu eşti dator s-o iei înăuntrul tău şi 
s-o creşti, căci lucrarea aceasta va scoate afară din tine tot ce 
nu este asemenea cu împărăţia lui Dumnezeu, care iată, se co- 
boară întru tine prin lucrarea bucuriei sfinte. Aşa este, precum 
este scris, că la mintea omului nu s-a suit frumosul împărăţiei 
cerurilor, dar la mintea ta, fiule, nu numai să se suie, ci să şi 
fie această frumuseţe care este una, precum Eu Unul sunt. Şi 
dacă Eu Unul sunt, şi dacă aşa cum sunt vreau să stau în cele 
lucrate de Mine, în cele frământate de Mine atâta vreme, în 
mintea şi în cugetul tău, oare, nu se cade să-Mi dai acest ogor 
lucrat ca să fac din el împărăţie de cer nou şi pământ nou? Eu 
de unde să încep? încep şi Eu cu parceluţa Mea, cu ce Mi-a 
mai rămas, dar vreau să crezi, fiule, că lacrima e zâmbet pen- 
tru cer. Omul nu înţelege această taină, omul nu ştie lucrarea 
fericirii. Omul ştie că voia bună şi râsul şi zâmbetul şi bucuria 
pământească este tot ce trebuie să aibă el. Omul nu are deprin- 
dere spre cele ce vor fi. Omul se ia în braţe unul cu altul, şi de 
fericire râde şi plânge, şi omul nu ştie de unde vine fericirea, 
iar căldura omului e sloi de gheaţă pentru Domnul şi pentru 
cei din cer care dau să se apropie de om. 

Fiule Israele, lacrima este zâmbet, şi tu să încerci 
această mare taină a omului îndumnezeit, că te-am plămădit, 
tată, nu o zi, ci atâta vreme, şi iată, încă te lucrez ca să-ţi dau 
înfăţişare nepieritoare. Adu-ţi mereu aminte de iubire, de iu- 
birea Mea, şi fii şi tu cum am fost Eu, că vreau să semăn cu 


tine, fiule; vreau şi la mişcare, şi la purtare, şi la mâncare, şi 
la hăinuţă, şi la statură, şi la zâmbet, şi la lacrimă, şi la cuvânt. 
Vreau să-ţi fiu slugă. Primeşte-Mă să-ţi slujesc, că se va în- 
tâmpla altfel decât este pe pământ, că pe pământ sluga învaţă 
meşteşugul de la meşter, dar cu Mine şi cu tine e altfel, fiule. 
Vreau să-ţi fiu slugă, şi să înveţi şi tu să fii la fel. Şi ştii de 
ce-ţi spun aşa? Mai e un pic, şi totul va cădea. Vor cădea mă- 
riri, stăpânii, dregătorii, munţi şi dealuri, şi va rămâne dragos- 
tea, slujitoarea cerului cel nou şi a pământului cel nou. 

Poporule, poporule, tu să nu mai faci decât ce am făcut 
Eu, fiule. Dă-Mi drumul în mintea şi cugetul tău, ca să fac Eu 
de acolo ce trebuie să faci tu. Nu mai fa tu. Lasă-Mă să mun- 
cesc Eu pentru tine, şi ia aminte, tată, la cuvânt. Nu Mă lăsa 
să plâng când te văd că treci pe lângă cuvântul Meu şi nu te 
îmbraci cu el şi nu te încalţi cu el. Nu mai fa tu. Lasă, fiule, 
să fac Eu în tine, să fac ce am făcut cât am stat arătat oame- 
nilor. Nu te mai zbuciuma, că Eu spre sfârşitul cuvântului cel 
de atunci aşa am spus: «Cine este sfânt, să se sfinţească în- 
că», şi încă asta am de strigat şi acum: să se sfinţească în 
Mine, nu în sine, să se sfinţească în minte şi în cuget, în grai 
şi în faptă, în mişcare şi în lucrare, şi să înveţe de la Mine, că 
Eu sunt blând, blând şi smerit cu inima. Fii atent, fiule, la 
acest semn: cel ce nu este smerit cu inima, acela nu este 
blând. Primiţi-vă unul pe altul, că pe Mine Mă primiţi. Ce 
vreau Eu să spun? Fiţi primitori de sfat bun, căci cuvântul bun 
este din Mine, nu din om. Un obicei cu aplecare de la un frate 
te îndeamnă la obicei cu aplecare şi pe tine. El vrea să-i faci 
şi tu lui ce-ţi face el ţie. O lucrare de acest fel pleacă de la o 
singură vână de izvor, de la izvorul bucuriei sfinte, fiilor. Nu 
fiţi răzleţi cu mintea şi cu cugetul şi cu voinţa, că Eu, Eu Unul 
sunt. 

O, copii ai cuvântului, cel ce nu este smerit cu inima, 
acela nu este blând. Rugaţi-vă cu bucurie sfântă, până veţi 
ajunge toţi întru unul, căci Unul este Domnul. Sunt slugă de 
două mii de ani. Umblu smerit de două mii de ani. Vreau să-Mi 
iau plata şi s-o pun în braţele Tatălui Meu. Fiţi blânzi şi sme- 
riţi cu inima. E păcat să-L strici pe Du mn ezeu pentru voinţa 
ta. începe de la tine, fiule, că Eu cu Mine am început, şi după 
aceea am văzut asemănarea Mea în cei de un cuget cu Mine. 
Rugăciunea înlăcrimată de dor după asemănarea ta cu Mine, 
de dor după asemănarea fratelui tău cu Mine, aceea e cordo- 
nul care leagă într-un singur trup făptura cea nouă. Cere-Mi 
Mie, fiule, ce nu are fratele tău. Nu-i da tu, nu-i cere lui. 
Cere-Mi Mie, şi Eu îi voi da, dar cere-Mi, că e mare lucru 
să-Mi ceri, pentru că primeşte numai cel care cere. Cel care 
nu primeşte n-a ştiut ce este a cere. 

îţi amintesc ca să ştii şi să nu uiţi că sfinţii şi îngerii 
sunt locuitori cu tine, poporul Meu. Tu să nu-i întristezi. Tu 
să-i bucuri, că s-au pregătit de drum de la cer la pământ şi de 
la pământ la cer pentru tine, necontenit. Să aibă cu ce veni, să 
aibă ce aduce de la pământ la cer şi de la cer la pământ. Lă- 
saţi cuvântul să vă călăuzească. Lăsaţi tot ce este bun să se 
prindă de voi. Lăsaţi firea dumnezeiască să vă crească. Eu de 
aceea v-am spus că vă sunt slugă. Eu de la Tatăl am venit, şi 
de la El iau şi dau ca să învăţaţi. 

Tot poporul să creadă în Scripturi. Cel ce nu este smerit 
cu inima, acela nu este blând. O, poporul Meu, vreau să fii 
dulce, tată, dulce şi atent cu orice literă care pleacă din mintea 
şi cugetul tău. Cere-ţi ţie, fiule, căci celălalt va lua şi el obi- 
ceiul cel bun, fiindcă obiceiul cel din Dumnezeu se prinde şi 
se face sămânţă, şi se face copac al împărăţiei cerurilor. Nu 
închide cartea, fiule, nu uita ce-ţi grăiesc. Stai cu cartea des- 

chisă dacă nu eşti deprins să înveţi pe de rost şi să făptuieşti. 
Eu ţi-am dat ţie ştergar curat şi aparte, şi nu te-am mai lăsat 
să te ştergi cu ştergarul cu care se zice că se şterge lumea. Iar 
ţie ţi se cere asemănare cu Dumnezeu, că scris este: «Cei ase- 
menea Lui II vor vedea aşa cum este El». Eu sunt gata să Mă 
las văzut, dar nu asta aşteaptă Domnul. Domnul aşteaptă să fii 
tu gata, să fii tu asemenea Lui, ca să-L vezi aşa cum este El. 
Israele fiule, Israele puiule, că altfel cum să-ţi spun? Fă-te 
mare, că vremea e scursă. învaţă-te să stai bine pe picioare. 
Ai hambare pline, ai de prisos, şi pentru fiecare cuvânt este 
de lucrat. Roagă-te, ca să ştii să te rogi. Roagă-te şi tu aşa 
cum s-au rugat sfinţii care azi se roagă pentru tine, şi a căror 
cupă cu rugăciuni stă înaintea Mea. Fă din zâmbet lacrimă şi 
din lacrimă zâmbet pentru cer, că nu este zâmbet mai adevă- 
rat ca atunci când te scoli din genunchi în urma unei rugă- 
ciuni lucrată măcar numai din lacrimi, căci Duhul Domnului 
ştie suspinul tău. 

Iubeşte, fiule, iubeşte pe Dumnezeu, iar pe fratele tău 
iubeşte-1 mai mult decât pe tine. Acesta este cuvântul cu care 
azi te răcoresc prin Duhul Cuvântului. Pace şi răcoare de Duh 
Sfânt să fie peste tine, Israele! Amin, amin, amin. 

2/15 februarie 1996 

Duminica izgonirii lui Adam din rai 

Cuvântul este izvor. Neamul creştinilor şi neamul oamenilor. Taina 
bobului de grâu. Semnul ascultării. Ţinerea sărbătorilor Postul cel 
adevărat. Lucrarea sfatului. 

B omnul dă cuvântul Său celor ce vestesc cu pu- 
tere multă, precum scrie în Scripturi. Amin. 
Domnul, Cel ce S-a suit peste cerul cerului spre răsărit, 
Domnul dă glasul Său cu putere, cu puterea Lui în nori, după 
cum este scris: «Ploaie de bunăvoie osebeşte Dumnezeu 
moştenirii Sale, şi o întăreşte pe ea când ea slăbeşte», şi ia- 
răşi, după cum este scris: «Să Se scoale Dumnezeu şi să se 
risipească vrăjmaşii Lui de la faţa Lui, căci lăudat este Dom- 
nul, Cel ce străbate pustia». 

Israele, găteşte calea Domnului; Domnul, Cel ce stră- 
bate pustia şi vine cu toiagul Său, cu cuvântul Său. Vin şi cu- 
vintez ca un cântăreţ plăcut, şi cât aş vrea să fiu iubit şi aştep- 
tat ca să te pasc, o, turmă mică! Eu nu Mă tem că tu eşti mică, 
fiindcă Eu cu cei mari şi tari n-am plăcere, n-am ce face. 
Aceia sunt ca lupii care primesc mereu hrană de lup; aceia se 
uită la tine ce mănânci tu, şi ei nu pot să mănânce ce mănânci 
tu, căci pântecele lor e pântece de lup. îmi cobor cuvântul ca 
un cântăreţ plăcut, ca un ciobănaş peste oi, căci ciobănaşul 
trebuie să fluiere mereu, chiar şi când oile ar dormi, chiar şi 
atunci, nu numai când turma lui e trează, fiindcă duşmanul, 
lupul, dacă aude fluierul ciobănaşului nu are curaj, că-1 ştie 
treaz pe ciobănaş. 

Poporule, poporule, iată, la timp şi la netimp izvorul iz- 
vorăşte. Ţi-e sete sau nu, izvorul e izvor, fiule. Apa din stân- 
că izvorăşte nu numai când are nevoie cel ce trece însetat pe 
cale ca să bea din ea. Apa din stâncă izvorăşte fără timp chiar 
dacă este careva să bea din ea, chiar dacă nu este. Şi cum 
adică la timp şi la netimp? La timp, este iubită ţie învăţătura 
Mea care vine peste tine chiar dacă dă să-ţi îndrepte pasul tău 
şi mersul tău cu Mine; iar la netimp, învăţătura e ca o ciupi- 
tură care te doare şi te face să te superi, ba chiar să te mânii. 
Aşa este sunetul de toacă pentru cei ce n-au duh de rugăciune. 
Ei se strâng la timp în casa rugăciunii, pentru că toaca îi anun- 


ţă, iar alţii din ei abia aşteaptă să se întâlnească cu Domnul la 
sunetul de toacă atunci când ea anunţă despre Domnul. 

Israele fiule, iată, stânca din care izvorăşte apă se poar- 
tă după tine ca să-ţi stâmpere setea dacă ţi-e sete, sau ca să te 
îmbie să bei, că dacă bei, vezi ce bei. Bea, Israele, bea, tată, 
că eşti luat dintre neamurile pământului şi altoit în Do mn ul 
Iisus Hristos, Cuvântul lui Dumnezeu. Bea, fiule, şi să fii ca 
o samarineancă credincioasă în vorbirea ta cu Mine, că iată 
izvorul când Eu Mă întâlnesc cu tine şi ne cerem unul altuia 
apă, şi să facem mereu lucru cu rânduială, căci cele de dea- 
supra le vădesc pe cele dinăuntru cum sunt aşezate. Cele din 
afară ale omului le vădesc pe cele dinăuntru ale omului, şi de 
aceea Eu mereu izvorăsc apă vie din stâncă, din Mine, fiule, 
ca să te îndeletnicesc să fii unul, trup şi suflet, minte şi cuget, 
simţire şi mişcare, şi ca să-l iubeşti pe fratele tău ca pe Mine 
însumi, că se cere uneori să faci această lucrare vădită în nu- 
mele Meu. Pe fratele tău îl vezi, şi trebuie acum să iubeşti ce 
vezi până ce vei vedea pe Cel ce nu-L vezi acum. Acum vezi 
doar slava Lui, şi după slava Lui El vine, vine precum este 
scris, şi va fi văzut aşa cum este El. Amin. 

Poposesc cu tine la izvor şi te învăţ să bei, şi te învăţ să 
mănânci, căci Eu la întâlnirea Mea cu samarineanca am şi 
băut, am şi mâncat, căci băutura şi mâncarea Mea era aceea 
să fac voia Tatălui Meu. Aşa şi tu, fiule Israele, şi pe toate să 
le faci cu bună orânduială în suflet şi în trup, în minte şi în 
cuget. 

Iată, dacă eşti lângă fântână, Eu vin. O, ce mulţi din voi 
Mă aşteptaţi la fântână! Vin, fiilor, vin să stau de vorbă cu voi 
şi să vă spun cum să staţi de vorbă cu Mine, cum să lucraţi 
întru Mine, căci neamul creştinesc începe acum vremea pos- 
tului pentru serbarea Paştelui Domnului; ba chiar şi neamul 
omenesc ştie această orânduială. Nu te mira de cele ce vor- 
besc cu tine, Israele, că neamul creştinesc e un neam, iar nea- 
mul omenesc e alt neam, şi nici nu trebuie să-ţi mai desluşesc 
această înţelepciune. Dar ţie, Israele, îţi spun deosebit, şi te 
numesc rămăşiţă, fiule, rămăşiţă pusă de Mine deoparte din 
neamul creştinesc, că nici neamul cel numit creştinesc nu mai 
posteşte, fiule, nici măcar ca după lege. Şi ţie iată ce-ţi spun: 
binecuvântat să fie începutul pregătirii serbării Paştelui Dom- 
nului, că pentru tine n-am ce să-ţi deosebesc la cele ale mân- 
cării, că tu mănânci şi azi tot ca în zi de Paşti, fiindcă tu ştii 
ce înseamnă Paşti după adevăratul său cuvânt. Paştele tău es- 
te Mielul lui Dumnezeu, Care te-a spălat de păcate, Care S-a 
făcut pâine şi vin pentru tine, ca să-L ai întru tine până la ară- 
tarea Sa pe nori, până la unirea cea mare a cerului cu pămân- 
tul, fiule. 

Neamul omenesc se scoală azi de dimineaţă şi îşi frige 
cărnuri şi îşi amestecă băuturi şi îşi pregăteşte serbări cu cin- 
ste omenească, şi se numeşte: „serbarea lăsatului de sec“, 
numire după datina neamului creştinesc, zice omul, şi se duce 
cu serbatul şi cu mâncatul până la Paştele Domnului, de parcă 
Domnul ar fi idol şi nu Dumnezeu adevărat şi sfânt. 

Neamul creştinesc mai are ceva rămas din datina 
creştinilor, dar nu ştie ce înseamnă post. Tu, Israele, ştii de la 
Mine ce înseamnă post, că tu eşti rămăşiţă aleasă şi pregătită 
de Mine şi frământată bine ca să ştii să creşti creştineşte 
pentru Paştele Domnului. îţi amintesc cum ţi-am spus: «Mă- 
nâncă, fiule, grâu, şi îţi va mulţumi omul, din veac şi pănă-n 
veac». Ce post am pus Eu peste tine, poporul Meu? Am pus 
post de cele rele, de cele oprite de legea poruncilor lui Dum- 
nezeu, ca să încep cu tine mântuirea neamului creştinesc, care 
se va scula ca şi tine să stea înaintea Mea. Am pus peste tine 

legea ascultării, poporul Meu, legea pe care am pus-o peste 
omul cel făcut de Mine la început. Ce i-am dat lui să mănân- 
ce, aşa ţi-am spus şi ţie. Ce i-am dat lui să asculte, aşa ţi-am 
cerut şi ţie, şi ţi-am mai spus să mănânci grâu, fiule, ca să-ţi 
mulţumească omul, din veac şi până-n veac. Pune, tată, bo- 
bul de grâu în apă, pune-1 în baie şi spală-1 şi moaie-1 şi pre- 
găteşte-1 trei zile cu ploaie de apă peste el, cu apă pe măsură, 
iar a treia zi să ai şi să mănânci, şi aşa să ai mereu grâu pre- 
gătit de trei zile şi să-l adaugi la cele binecuvântate de Mine 
la început pentru ca să mănânce omul. 

O, rămăşiţă mică, luată din neamul creştinesc, din ro- 
mâni! Am pus peste tine legea ascultării, poporul Meu, şi te-am 
învăţat de la începutul tău cel de acum patruzeci de ani să ai 
pe capul tău semnul ascultării, dar nu ca iudeii să-l ai, că iu- 
deii îl purtau şi îl poartă pe cap fără rod de ascultare. Semnul 
ascultării este acoperământul care-ţi acoperă capul, creştine 
fiule, semnul supunerii, tată, ca să ştie toţi cei ce te văd pe 
tine că tu ai Stăpân, că tu ai pe Dumnezeu de tată. Cine um- 
blă cu creştetul descoperit, acela îşi este sieşi stăpân, acela nu 
are semnul supunerii şi nu se cunoaşte că este fiu al lui Dum- 
nezeu dacă-1 vede cineva. Eu am spus chiar şi pentru îngeri, 
am spus să fie creştetul acoperit pentru îngeri. Cum aşa, 
fiilor? lată cum: îngerii nu au voia liberă, şi Eu v-am spus 
vouă această lucrare, dar omul are voie liberă fiindcă aşa a 
fost făcut de Dumnezeu. însă omul care are creştetul acoperit, 
acela este creştin supus sub voia lui Dumnezeu, precum înge- 
rii, care nu au voia lor liberă. Când un zugrav zugrăveşte un 
chip de înger, îi face pe creştet un semn care se cheamă sem- 
nul supunerii faţă de Dumnezeu. Aşa şi ţie, Israele, ţi-am ce- 
rut; ţie, rămăşiţă mică a neamului creştinesc, ca să fii de aju- 
tor mare neamului creştinesc, care, botezat fiind în numele lui 
lisus Hristos, nu mai ştie de Stăpân, de legea părinţilor, de în- 
gerul cel dat lui de Hristos. 

Copile Israele, să mănânci grâu, fiule. Să-l pregăteşti 
trei zile şi să-l mănânci. Să adaugi grâu la mâncarea ta cea 
binecuvântată de Dumnezeu, că iată, iar spun: mâncaţi toată 
iarba verde care face sămânţă pe pământ şi tot rodul pomului 
cu sămânţă în el. Aveţi, tată, grijă de trup, că trupul este 
locaşul Duhului Sfânt, şi Duhului Sfânt îi place casă şi hrană 
după potriva Lui. Nu căutaţi să vă slăbiţi trupul de nemânca- 
re, că postul vostru este ca postul aşezat în Eden. Eu lui Adam 
nu i-am spus când şi cât să mănânce, ci i-am spus ce să mă- 
nânce şi ce să nu mănânce; şi vouă tot aşa v-am spus, şi v-am 
mai spus să ascultaţi spusele Mele, fiilor. 

Este proorocit că în vremile cele din urmă lua-voi 
binecuvântarea Mea de pe pământ, şi iată, fiilor, azi pământul 
nu mai are în el cele trebuincioase neamului omenesc, căci 
neamul omenesc M-a dat de peste el şi a rămas sieşi stăpân, 
şi Eu am tras pe ale Mele, căci chiar şi neamul creştinesc de 
azi e slab şi nu mai merită cele trebuincioase firii trupeşti 
dacă nu slujeşte poruncilor lui Dumnezeu şi înfăţişării lui 
Dumnezeu. Omul a alungat de pe pământ rodul binecuvân- 
tării, şi Eu am mai lăsat binecuvântare în rodul cel folosit de 
rămăşiţa creştinească, cea care foloseşte ca hrană cele binecu- 
vântate de Dumnezeu pentru hrană. Neamul omenesc nu ci- 
teşte pe Dumnezeu, nu ştie ce trebuie să mănânce şi cum şi 
când şi cât să mănânce, nu ştie nici măcar ca în legea cea 
creştinească să mănânce mâncare cu îngăduinţă de lege. Nea- 
mul creştinesc e neamul Meu, iar neamul Meu este cel ce se 
împărtăşeşte cu Trupul şi Sângele Meu, cu Paştele Domnului, 
prin biserica lui lisus Hristos, cea sobornicească şi aposto- 
lească, dar nu cea numai de formă aşa, nu cea pe deasupra 


sobornicească şi apostolească. Neamul creştinesc nu este cel 
ce pronunţă numele lui Hristos, ci este acela ce se pregăteşte, 
şi apoi mănâncă Trupul lui Hristos. Dacă M-aş coborî văzut 
şi aş întreba pe un creştin de rând ce înseamnă Hristos, n-ar 
şti să spună nimic. Cine să-l înveţe, cine, că şi preotul ia ne- 
pregătit pe Hristos. De aceea ţi-am spus Eu azi răspicat, po- 
porul Meu, despre taina grâului pregătit cu trei zile înainte de 
a-1 lua spre hrana trupului tău. E mare pildă această taină, căci 
bobul de grâu, îngrijit, înmuiat şi udat trei zile, dă colţ, prinde 
viaţă şi are binecuvântare de viaţă şi de sănătate, fiilor. Aşa 
trebuie să fie apostolul în sobor de biserică a lui Hristos, şi 
aşa trebuie să fie creştinul. 

De aceea v-am învăţat prin lucrătorii Mei să vă dezbă- 
raţi, fiilor, de a da cinste trupului omului, că acesta este păcat 
cu două capete. Nu vă uitaţi la faţa omului; fugiţi de această 
deprindere bolnăvicioasă de suflet, că adevăraţii creştini care 
aveau pe Duhul Sfânt în trupul şi în duhul lor fugeau şi de faţa 
împăraţilor şi de faţa patriarhilor şi de faţa oamenilor. Numai 
de Dumnezeu nu fugeau, ci fugeau de oameni, ca să nu fugă 
Do mn ul de la ei. 

Fiilor, fiilor, pe pământ sunt două feluri de neamuri: 
neamul omenesc şi neamul creştinesc. Fiilor, fiilor, pe pământ 
sunt două feluri de neamuri creştineşti: neamul cel după nume 
creştin, şi neamul cel după fapta credinţei creştin, căci credinţa 
în lisus Hristos este însuşi lisus Hristos vieţuind ca o oglindă 
în creştin. Neamul cel creştin după adevăr, acela nu vinde pe 
Hristos, acela nu vinde pe fratele său, pe fratele lui Hristos, şi 
acela nu judecă judecăţile lui Dumnezeu. Şi aşa este, aşa cum 
vorbesc Eu cu voi şi printre voi şi între voi, căci Iosif cel 
vândut n-a spus cumpărătorilor lui că cei ce l-au vândut erau 
fraţii lui; n-a spus nimic, şi a plecat cu Dumnezeu, vândut de 
fraţii lui. Dar el a fost om scump la suflet, şi aplecat lui Dum- 
nezeu, şi iată, tată, ce mari şi nepătrunse cu mintea sunt minu- 
nile şi judecăţile lui Dumnezeu! Cum a stat Iosif în Egipt atâta 
vreme fără ca să-L uite pe Domnul? Iată, fiilor, ce tare e creş- 
tinul cel după adevăr creştin. Dar creştinul cel de azi numai 
dacă iese pe drum şi vede idolii omului de azi, gata, se şi smin- 
teşte, se şi încântă, şi Domnul este uitat de creştin. 

Poporule tată, să stai în cuib zburând, aşa cum te-am 
povăţuit Eu, că idolii de azi au lucrare ascunsă, fiule. Iar când 
pleci, pune crucea în jurul tău, aşa cum a făcut copilul Iosif în 
mijlocul Egiptului, fără să se încânte de nici un lucru din 
Egipt. De aceea v-am pregătit din vreme învăţătură, că voi aţi 
văzut că şi fraţii cei buni au vândut frate, şi v-am povăţuit să 
aveţi grijă că omul necunoscut e cursă pentru fiul poporului 
Meu, e cursă pentru tine, copile numit în poporul Meu. 

Feriţi-vă de neascultare, că neascultarea aduce întrista- 
re, fiilor, iar întristarea e apăsătoare, şi Eu voiesc să fiţi cu 
pace până la venirea cea mare a Domnului vostru. Dar mai 
este o mare taină pe care trebuie s-o pătrundeţi mai adânc de- 
cât până acum. Fiilor, fiilor, nu vă mai uitaţi peste hotar dacă 
voiţi această pace. Căutaţi să ştiţi cum staţi în porţi. Porţile să 
se ridice numai pentru cei de sus, care au cu ei pe împăratul 
slavei cea de sus. Faceţi totul cu rânduială, şi iarăşi zic vouă: 
faceţi totul cu rânduială. Tot cuvântul care s-a născut din cer 
peste voi, să fie luat în pântece de către voi, ca să scăpaţi de 
întristări şi de apăsări. 

Eu vă iubesc şi vă povăţuiesc şi vă amintesc cu cuvinte 
de aur: nu călcaţi sărbătorile, şi fiţi ai sărbătorilor în sărbăto- 
rile Domnului şi ale sfinţilor; că şi aceasta este o lege, a nu 
trece peste hotar. Chiar dacă nu aveţi cele trebuincioase săr- 
bătorii, chiar dacă n-aţi pregătit totul până la hotarul sărbăto- 

rii, nu călcaţi sărbătorile, voi, copii ai acestui popor. Ziua în- 
tâi începe de la asfinţitul sâmbetei şi până la răsăritul soarelui 
de luni. Cine lucrează aşa, i se pun trei zile de serbare, căci 
din fiecare cele trei zile fiul acestei lucrări stă cu Domnul în 
sărbătoare dacă ştie să se deprindă cu hotarul. Hotarul zilei de 
serbare să te prindă în serbare începută până în hotar. De n-ai 
avea apă sau pâine, lasă că-ţi dă Domnul, numai nu călca 
trupeşte peste hotarul sărbătorii. Sărbătorile sfinţilor ţin şi ele 
între hotarele dintre asfinţit şi asfinţit, dar voi duceţi serbarea 
sfinţilor de la asfinţit până la al doilea răsărit, pentru că scris 
este: «Ieşi-va omul la lucrul său şi la lucrarea sa până sea- 
ra»; la lucrul său, adică la lucru pentru trup. Seara e lucrare 
de taină cerească, după cum este scris: «Ziua, zilei spune cu- 
vânt, iar noaptea, nopţii vesteşte ştiinţă». Hotarul de intrat în 
cele duhovniceşti să fie bine măsurat, că de aceea v-am în- 
văţat să vă strângeţi chiticele, chiticele, ca să puteţi laolaltă să 
lucraţi şi să împliniţi ca unul toţi toată legea Domnului şi a 
sfinţilor şi a celor cereşti, căci cele pământeşti n-au trebuinţă 
de vreme multă dacă fiii sunt din cer, dacă sunt cereşti. 

Cuvintele să vă fie cu sare cerească măsurate, dar aveţi 
grijă, tată, că naşterea lor este inima, iar gustul lor este sarea 
cea din cer, după cum am spus că cine nu este smerit cu ini- 
ma, acela nu este blând. învăţaţi-vă să socotiţi bine cele du- 
hovniceşti, vremea duhovniciei, că de prea multe ori am ros- 
tit în acest popor să lucreze numai un sfert din timp pentru 
cele ale trupului. E de ajuns, fiilor, e de ajuns atât, căci Dom- 
nul are grijă mai mare de voi dacă voi împliniţi legea Dom- 
nului şi dacă ţineţi la hotarele ei, că vreau să trimit prin voi 
binecuvântările văzduhului peste pământ, şi vreau, fiilor, să 
unesc cerul cu pământul în lucru binecuvântat până ce va rodi 
iar pământul de la sine, şi omul va lua şi va mânca cu ascul- 
tare. Hotarul este hotar. De aceea la creştini este o unealtă 
sfântă care anunţă hotarul. Toaca este sunetul care anunţă ho- 
tarul între lucrul omului şi lucrul Domnului în om. 

Vin cu grai dulce şi vă binecuvintez serbarea începutu- 
lui de pregătire a serbării Paştelui Domnului. Eu vă ştiu mici- 
le voastre slăbiciuni, şi nimic nu vă cer mai mult decât să le 
lucraţi pe toate ale voastre cu bună orânduială şi cu duh de ru- 
găciune, care vă dă putere bună în toate. Postul vostru este 
ascultarea; pe ea v-o pun Eu vouă post, nu nemâncarea, fiilor. 
Eu altfel socotesc lucrarea voastră. Eu inima şi iubirea şi buna 
orânduială între voi, aceea o iau Eu ca post de cele stricăcioa- 
se. Postul avea şi el nume în poporul Meu, nume şi cuvânt 
când eraţi şi voi ca tot celălalt neam creştinesc. Dar acum, 
dacă v-am adus până la hotarul ascultării cea de Eden, nu vă 
mai spun decât ce i-am spus lui Adam: lucraţi şi păziţi legea 
raiului Meu din voi, legea dragostei Mele din voi şi dintre 
voi, ca să vadă şi cerul şi pământul ai cui fii sunteţi. 

Sfinţii sunt mereu alături de voi, în stare nevăzută, şi vă 
ajută şi vă învaţă şi vă încălzesc şi fac cale de la cer la pământ 
şi de la pământ la cer pentru voi. Şi cum adică de la cer la 
pământ şi de la pământ la cer? Cuvântul este calea, cuvântul 
lor spre Mine, şi al Meu spre ei; cuvântul Meu spre voi, şi al 
vostru spre Mine. Cuvântul este calea, iar calea este cuvântul, 
bucuria sfântă de care Eu v-am grăit, fiilor. Să nu se răcească 
locul Meu din voi, că Eu sunt cald, măi fiilor, şi, mai mult de- 
cât atât, Eu sunt foc mistuitor. Să nu vă răciţi nici voi în 
cuvânt. Să nu daţi muţenie sfinţilor şi îngerilor, şi să fiţi săr- 
bătoare pentru sfinţi şi pentru îngeri, fiilor. Eu, tată, sunt cre- 
dincios întru făgăduinţele Mele, dar şi voi să credeţi în toate 
cele ce Eu v-am Îngăduit. Cea mai mare şi mai cu putere 
lucrare este lucrarea credinţei în făgăduinţele lui Dumnezeu, 


în Dumnezeu, măi fiilor, căci credincios este Cel ce făgă- 
duieşte. Am încă multe să vă învăţ mereu, că izvorul Meu 
curge nu numai când cel însetat trece pe lângă el. Am de curs 
cuvânt mult, până ce cuvântul se va arăta trup într-o clipeală 
de ochi, aşa cum este fulgerul care străbate într-o clipă cerul 
dintr-o parte în alta. Nu vă clătinaţi în credinţa celor făgăduite 
de Mine prin Scriptură, căci cine nu ştie să creadă, acela nu 
ajunge să vadă. Deschideţi ochişorii, copii ai lui Israel, şi iată, 
veţi şti să vedeţi cu ei, căci credincios este Cel ce a făgăduit. 
Luaţi şi cercetaţi cu înţelepciune toate cuvintele, şi aşa cum 
v-am povăţuit, îmbrăcaţi-vă şi încălţaţi-vă cu ele, şi păşiţi cu 
trupul şi cu duhul purtaţi fiind de Duhul Sfânt. 

Iubiţi sfatul, fiilor. Iubiţi pe străjerii cei ce veghează de 
la Mine peste mersul vostru duhovnicesc, căci celelalte vă 
vor fi adăugate de Domnul Dumnezeul vostru, Care este cre- 
dincios întru făgăduinţele Sale. învăţaţi ce este lucrarea sfa- 
tului, căci Domnul face sfat între voi duhovniceşte. Do mn ul 
este Domn, fiul este fiu, sfatul este sfat, dar învăţaţi ce este 
sfatul şi lucraţi cu credinţă lucrarea sfatului, lucrarea sănătăţii 
de duhovnicie trainică peste voi. Nu vă mâhniţi în sărbători, 
ci bucuraţi-vă cu bucurie sfântă, că nu lucrul cel pentru trup 
e bucurie; acela este doar adăugat lângă cele ale Domnului. 

Eu, fiilor, aşa vă spun: Pace vouă! Pace şi bucurie sfân- 
tă! Iar voi împliniţi ce vă spun. Staţi în cuib zburând şi zbu- 
raţi stând în cuib. Rugaţi-vă pentru binefacerile Mele peste 
voi şi peste toţi cei ce vor lua viaţa Mea în ei. Izvorul curge, 
şi vă va aduce din el mâncare şi băutură duhovnicească. 
Amin, amin, amin. 

12/25 februarie 1996 

Duminica a patra a Postului Mare, a sfântului Ioan 
Scărarul 

Omul va lua foc de la bani. Preţuirea sărbătorilor creştineşti în 
chip duhovnicesc. 

Î n numele Tatălui şi al Fiului şi al Sfântului Duh, 
din straja dimineţii şi până-n noapte să nădăjduias- 
că Israel spre Domnul. De acum şi până-n veac să nădăjdu- 
iască Israel spre Domnul Dumnezeul său, Tatăl, Fiul şi Duhul 
Sfânt. Amin. 

Pace ţie, poporule Israele care Mă chemi cu şoapta do- 
rului inimii tale, căci aproape este Domnul de toţi cei ce-L 
cheamă pe El întru adevăr, şi va face voia celor ce se tem de 
El, şi le va auzi glasul rugăciunii lor şi îi va izbăvi. Aşa zicea 
David, unsul Meu: «Doamne, pleacă cerurile şi Te coboa- 
ră!». Aşa să zici şi tu, Ierusalime de azi, şi să lauzi pe Do mn ul 
Dumnezeul tău, Cel ce trimite cuvântul Său pământului. 

Lucrează, poporul Meu, lucrează bine înaintea Mea. 
Lucrează cu dreapta, poporul Meu, lucrează totul cu credinţă 
bună, şi strigă la Mine: „Doamne, pleacă cerurile şi Te co- 
boară! “. Strigă, Israele, strigă. Strigă, fiule, şi te fă grâu cu- 
rat, că azi nu mai e vremea grâului, ci este vremea aurului, 
vremea banului, fiule. Toată suflarea care mai mişcă pe pă- 
mânt aleargă după bani, dar nimeni nu are nevoie de grâu. Şi 
vine vremea, poporul Meu, să fii tu căutat, în curând vine vre- 
mea aceasta, că dacă lumea ar şti ce câştig voi aduce Eu prin 
tine, te-ar căuta, poporul Meu, ca pe aur, fiule. Dar omul nu 
ştie ce este grâu; omul ştie numai de bani. Lucrează bine, po- 
porul Meu, lucrează cu dreapta, lucrează totul cu credinţă 
bună şi strigă, fiule, la Domnul Dumnezeul tău, strigă şi tu 
aşa cum strigam Eu la Tatăl când îi ceream să înmulţească 

pâinea pentru mulţimile care Mă căutau, pentru săracii care 
nu aveau grâu. Strigă, Israele, strigă, ca să scriu strigătul tău 
în Cartea Vieţii, să-l scriu mereu, şi în strigătele tale să Mă 
cobor văzut la tine, şi să Mă vadă omul stând cu tine şi stră- 
lucind de slava Mea peste tine, căci Eu sunt slavă şi mărire, 
după cum este scris. 

Vin să te pregătesc mereu, să te pregătesc pentru veş- 
nicie. Eu astă lucrare am de lucrat înaintea Tatălui Meu. Vin 
să te ţin la soare, la hrănit, la luminat, la albit, la înflorit, po- 
porul Meu; la masa Mea să te aşez şi să-ţi dau gust bun, că tu 
eşti grâul Meu cel îngrijit, cel plivit de buruieni şi de spini, 
cel din cuvânt înfiinţat. Aşa e scris de Duhul Sfânt în cartea 
cea de azi: vine vremea să fac minuni cu poporul Meu cel 
bun, şi îl voi face de mare preţ pe poporul Meu, că aurul piere 
în curând, piere şi puterea lui, şi va rămâne numai grâul îna- 
intea Mea, şi îi voi da valoare pentru venirea Mea. 

Vreau să scriu mereu numele tău, Israele, vreau să-l 
scriu peste tot, nu numai în cartea Mea să-l scriu, ci să fie 
scris şi pe vreme, şi pe piatră, şi pe ape, şi pe lemn, şi pe vânt, 
dar să fii şcolar bun, cu carte bună, cu carte curată, şi să nu 
cumva să murdăreşti cartea, să nu murdăreşti nici vremea, 
nici piatra, nici apa, nici lemnul, nici vântul care ia numele 
tău şi îl duce pe faţa întregului pământ şi îl seamănă ca pe 
grâu, iar Eu poruncesc, şi el este udat, şi creşte şi rodeşte aşa 
cum am zis că vine vremea aceea ca un bob de grâu să aibă 
un kilogram. Cum adică, fiilor, un kilogram? Aşa am zis Eu 
vouă: «Fiilor, fiilor, vine vremea ca un ciorchine de strugure 
din via Mea să aibă un kilogram». Cum aşa, măi fiilor? Adi- 
că o măsură întreagă, care are totul ei în ea, nu numai jumă- 
tate, nu numai o parte, ci un kilogram, un tot, unul, fiilor, pre- 
cum Eu Unul sunt. 

Vine vremea să aibă grâul valoare, căci banii vor lua 
foc, că numai foc se vinde şi se cumpără cu ei şi pe ei, numai 
şi numai foc. De aceea te-am rugat cu atâta iubire, cu atâta 
blândeţe, poporul Meu, să iubeşti sărăcia şi puţinul din toate, 
că Mie aşa îmi este plăcut. Tu nici nu ştii cum era în încăpe- 
rea aceea în care Eu am crescut. Nu ştii, fiule, şi Eu te-am în- 
văţat ca să ştii şi ţi-am spus să iubeşti sărăcia şi puţinul din 
toate, că numai aşa se pot face minuni cu cel credincios. Cum 
să poată vedea minunile Mele cel cuprins din toate părţile de 
minunile lui, de comorile lui, de facerile lui? Un om cuprins 
din toate laturile de minunile mâinilor lui, acela este din nea- 
mul fiilor oamenilor, acela nu strigă cu limba lui numele lui 
Dumnezeu Cel adevărat, căci Dumnezeul Cel adevărat nu 
este aşa cum înţeleg ei pe Dumnezeu. Numai când omul va 
lua foc de la bani, numai atunci va vedea omul că banul nu 
poate fi Dumnezeu. 

Poporule, poporule, ascultă sfatul Meu. Eu te sfătuiesc 
şi tu să împlineşti, poporul Meu. Fiule, fiule, să te speli pe 
mâini când pui mâna pe bani, când iei mâna de pe bani. 
Spală-te, fiule, căci hârtia aceasta este plină de murdărie, este 
purtată de colo-colo, din mână în mână, din munte în munte, 
din trup în trup. Nu-ţi mai spun ce este cu această hârtie, că 
tu eşti mic şi te sperii, tată, dar îţi zic: spală-te pe mâini de 
câte ori trebuie să umbli cu mâna ta pe bani. Când vii de unde 
vii, spală-te repede, fiule, şi dă cu apă sfinţită pe mâini, şi pe 
tine, şi pe poartă, şi pe uşă, şi pe toate ale tale, şi pe toate câte 
le iei pentru tine, pentru nevoile tale trupeşti. Şi te grăbeşte, 
poporul Meu, să treci din trup în duh, că şi Eu Mă grăbesc să 
aduc această vreme. De fiii lui Dumnezeu are grijă Dumne- 
zeu, dar să crezi, copile, să crezi ca să vezi, că vei vedea că 
duhul rău nu va mai putea avea grijă de fiii lui cărora acum le 
dă să bea, să mănânce, iar când n-o mai avea, îi leapădă. 


Poporule, poporule, lucrează bine, fiule, înaintea Mea, 
căci iată, lucrul care nu e după voia Mea se veştejeşte. Adu-ţi 
aminte de Noe, că nu după făptură l-am deosebit şi l-am păs- 
trat, ci după lucrul lui, după fapta lui, după nepăcătuirea lui, 
căci i-am spus să nu facă păcat, şi aşa l-am deosebit. Eu nu 
deosebesc după făptură, ci după păcat. Lucrează bine, po- 
porul Meu, lucrează cu dreapta, nu cu stânga; lucrează în 
dreapta Mea, nu în stânga Mea. De aceea am venit iar ca să-ţi 
spun: lucrează, poporul Meu, lucrează şi iar lucrează; lucrea- 
ză cu blândeţe multă şi cu neîmprăştiere de inimă şi de minte 
şi de lucru. O, scumpul Meu popor, lucrează-te grâu curat, că 
te-am pus la scumpit, şi scump vei fi, căci Eu sunt adevărat 
prin cuvântul cuvântat. Tu eşti poporul de la capătul cărţii. Tu 
eşti născut din cuvântul Meu în vreme de mare necaz, de 
mare strâmtorare, dar Eu am venit şi ţi-am turnat apă ca să-ţi 
speli hăinuţa vieţii, şi te-am însemnat cu Trupul şi Sângele 
Meu şi te-am unit cu Mine, fiule, poporul Meu. Şi acum lu- 
crează, lucrează şi iar lucrează, copile scump, că te-am pus la 
scumpit. Stai în hăinuţă albă, şi în ea să te găsesc strigând: 
„Doamne, pleacă cerurile şi Te coboară! Amin, amin, 
amin. 

Cobor curând, cobor la cei ce strigă: „ Vino, Doamne, 
şi Te coboară! lată, toţi sfinţii şi toţi mucenicii din cer lu- 
crează şi acum pentru cei din urmă; şi atunci şi acum. Atunci 
au lucrat de pe pământ, şi acum lucrează din cer, lucrează din 
dreapta Tatălui şi a Fiului şi a Sfântului Duh; lucrează sfinţii 
şi se pleacă spre pământ şi se fac ajutorul celor ce strigă la 
cer, căci cerul e plin de sfinţi şi de îngeri care lucrează din 
dreapta Domnului, Cel ce trimite cuvântul Său pământului. 

Am grăit vouă, fiilor, să nu vă mâhniţi în sărbători, şi 
să iubiţi serbările cerului şi ale sfinţilor, şi să lauzi, Ierusa- 
lime, pe Domnul. Ce am voit Eu să vă spun grăindu-vă aşa? 
O, fiilor, am grăit să nu vă mâhniţi în sărbători, ci să iubiţi 
sărbătorile; să nu vă supăraţi că e sărbătoare şi că nu puteţi 
face treabă de a voastră, de a trupului, fiilor. Am privit şi am 
văzut că poporul Meu n-a înţeles această vorbire în pilde, dar 
nu uita, poporul Meu, că ţie îţi este dat să înţelegi pe Duhul 
Sfânt întru dreptatea Lui, şi din faţă, fiule. De aceea uneori 
mai vin şi îţi mai spun: ce micuţ, ce mititel eşti, copile Israele, 
că privesc şi văd că nu toate se înţeleg din faţă, din dreapta, 
măi copii. Lucraţi cu dreapta, judecaţi cu dreapta şi vedeţi bi- 
ne, fiilor. Să nu grăiţi vorbiri pământeşti în sărbători, să nu 
tocmiţi tocmiri pământeşti şi trupeşti în sărbători, să nu mer- 
geţi în sărbători să vedeţi peste ţarinile voastre dacă au cres- 
cut. în sărbători staţi cu cerul şi cu dragostea de sfinţi, căci 
sfinţii au dus luptă mare pentru cer, şi mulţi au sângerat pă- 
mântul cu viaţa lor luată de mâini necredincioase care au lu- 
crat trimiterea sfinţilor între cei sfinţi ai cerului. Sfinţii să vă 
fie avere şi pace, căci ei v-au lucrat palate şi săli de serbare 
între cei ai cerului, şi toate vor veni însoţite de sfinţi la voi, 
cei ce v-aţi pus la scumpit şi la albit întru aşteptarea cerului 
care vine pe pământ întru slavă şi mărire. 

Eu dau duh întăritor poporului Meu. Eu dau pe Duhul 
Sfânt călăuză şi credinţă poporului Meu. Eu dau pe Duhul 
Sfânt stâlp de foc şi nor de lumină înaintea poporului Meu, 
înaintea Mea spre poporul Meu. Amin. 

Pace ţie, Ierusalime, poporul Meu, ogorul Meu! Pace 
ţie, şi laudă pe Dumnezeul tău din zori în seară şi roagă-L să 
vină, şi Domnul vine la strigătul tău. Amin. 

însemnăm în carte binecuvântare pentru copiii Mei 
Marian şi Victoria, care s-au alăturat cu trupul şi cu sufletul şi 
cu duhul şi cu nădejdea la trupul ieslei Mele, aşa cum am spus 
Eu poporului Meu să se strângă chiticele, chiticele. însem- 

Cuvântul lui Dumnezeu 


năm în carte, căci cartea e carte, e cuvânt cartea, iar Cuvântul 
este Dumnezeu. Binecuvântată să vă fie firea cea dumneze- 
iască pe care o cer de la voi, că Eu am cerut poporului Meu 
să aibă fire dumnezeiască în trup. Eu sunt cu ieslea Mea, şi o 
ţin în palmă şi lucrez peste ea şi din ea. Staţi în palma Mea, 
staţi ca fii ai ieslei Mele; staţi, şi fiţi binecuvântaţi. Amin. 

O, tată, copiii Mei Marian şi Victoria, aveţi grijă de ro- 
dul vostru cel bun în Domnul. Să aveţi grijă mare de inima 
voastră întru unitatea duhului ieslei Mele, dar să aveţi grijă de 
rodul trupului vostru, şi să fiţi cu înţelepciune la ceea ce vo- 
iesc să înţelegeţi. Aşezaţi lucrarea veghii peste inima acestui 
copil mic, mic de statură, dar fără creştere în cele curate ale 
inimii, şi mare în cele ale lui. Aş voi să fie mic şi umilit înă- 
untrul inimii lui, dar are împotrivire nevăzută. O, şi Eu văd 
cele ce nu se văd, cele ascunse ale inimii le văd. Eu umblu cu 
paşii Mei în urma lui, şi când e o clipă fără de veghe peste el, 
dă intr-ale lui, de parcă Eu văd numai prin ochii omului. Tată, 
Eu văd prin ochii Mei, şi ochii Mei sunt duh care nu se vede. 
Să facem în aşa fel, să facem un efort mai mare, mai duhov- 
niceşte, mai milităreşte cu acest copil. Staţi bine întru statură 
duhovnicească şi staţi şi de veghe. învăţaţi cum să staţi de ve- 
ghe şi nu obosiţi stând de veghe, că acest copil oboseşte pe 
cel de lângă el, că nu e un duh cu cel de lângă el. învăţaţi-1 să 
voiască să fie un duh cu cei de lângă el, că altfel e greu un 
astfel de om, e greu şi obositor de dus în spate. învăţaţi-1 să 
se facă iubit de toţi cei din jur. E lucru mare să fii iubit de cei 
din jur, că această lucrare se face dinăuntrul tău, tată. Staţi 
strâns legaţi cu lucrul cel ceresc, ca să puteţi lucra duhul în- 
ţelegerii şi al credinţei în Dumnezeu peste cel mic. Am fost şi 
Eu copil, dar numai în Duhul Tatălui am fost, şi nu Mă 
înduram să Mă despart de Tatăl nici o clipă, nici o clipă. Eu 
vorbeam cu cei de lângă Mine, iar Duhul Meu era în Tatăl, că 
nu puteam fără Tatăl, nu lucram nimic fără Tatăl, nu ascun- 
deam de Tatăl, ci stăteam întru Tatăl şi ascultam glasul Tatălui 
în Mine. Faceţi-Mi bucurie, cu creştere bună înăuntrul celui 
mic, mic de statură. Nu-1 lăsaţi întru el, şi să-i spuneţi aşa, că 
Domnul spune să-i fie gura ca şi în inimă şi nu altfel, iar 
inima să fie inimă şi nu gură. Lucraţi veghe, lucraţi lucrarea 
veghii. Eu vă ajut, dar să înţelegeţi ajutorul Meu, că Eu, tată, 
calc cu paşii pe urmele cele ce nu se văd. 

Binecuvântat să vă fie lucrul lucrurilor sfinte, căci cel 
ce lucrează lucruri sfinte, acela trebuie să fie întreg, acela 
trebuie să fie de un kilogram. Inima voastră să fie sus, şi a 
Mea jos la voi, copii ai ieslei cuvântului Meu. Vă iau în ini- 
ma Mea mereu, şi vă oblojesc mereu şi vă cresc mereu şi vă 
îndemn mereu. Fiţi blânzi şi smeriţi cu inima, copii ai ieslei 
Mele. Amin, amin, amin. 

11/24 martie 1996 

Praznicul Buneivestiri 

Rugăciunea este vorbirea cu Dumnezeu. Hrănirea cu grâu. 

B inecuvântat este Cel ce vine întru numele Ta- 
tălui şi al Fiului şi al Sfântului Duh. Amin. Bine- 
cuvântat este Fiul lui Dumnezeu, Cel ce iarăşi vine, precum 
este scris în Scripturi. Binecuvântat este Cuvântul. Cuvântul 
este Fiul lui Dumnezeu. Amin. Cuvântul Şi-a făcut popor, 
pentru ca să aibă popor la venirea Lui. 

E serbare de prăznuire a Cuvântului, Fiul lui Dumne- 
zeu, Cel ce intră cu slavă în inimile celor credincioşi. 

Pace ţie, Ierusalime credincios! Fericit este cel credin- 
cios, cel ce crede în Domnul Iisus Hristos, Fiul lui Dumne- 


zeu. Cel ce este credincios în Fiul, acela primeşte orice cere 
de la Tatăl. De aceea, poporule Israele, a venit Cuvântul la ti- 
ne şi ţi-a spus să te rogi, să stai în cuib şi să te rogi la Tatăl, 
Fiul şi Duhul Sfânt, şi să rogi pe sfinţi şi pe îngeri să-ţi fie 
mijlocitori, ca să lucreze sfinţii pentru tine, poporul Meu. E 
cerul plin de sfinţi care lucrează în numele Domnului. O, po- 
porule al Cuvântului, cea mai mare lucrare e rugăciunea, 
fiule, e vorbirea cu Dumnezeu, Israele. Ce să mai vorbeşti tu 
şi cu cine să mai vorbeşti decât cu Dumnezeu, Cel ce vine? 
Pentru cine să te mai pregăteşti decât pentru Dumnezeu, co- 
pile aşteptat de veacuri? 

Am vorbit patruzeci de ani cu tine, poporul Meu, şi 
ţi-am spus că Mă întreabă sfinţii de ce te-am iubit atât, de ce 
te-am ocrotit atât, şi Eu le-am răspuns că eşti micuţ, şi de 
aceea te-am iubit şi te-am ocrotit. Ei au suferit mult, ei au 
plâns mult, ei s-au rugat mult şi au luptat mult pentru ca să 
intre întru cele cereşti. Ei s-au dezlipit de pământ, ca să slu- 
jească cerului. Ei împărţeau ce aveau, mult sau puţin, împăr- 
ţeau la săraci, ca să scape de apăsare şi de griji, şi să aibă grijă 
de cele cereşti. Ei nu-şi agoniseau nimic, ba îşi dădeau agoni- 
seala şi scăpau de cele pământeşti şi slujeau celor cereşti şi se 
sfinţeau, iar când rosteau o rugă lui Dumnezeu, gata, se şi să- 
vârşea împlinirea de la Dumnezeu, căci lucrau totul în nu- 
mele Domnului, trăiau în numele Domnului şi se dădeau pe 
ei înşişi Domnului şi lucrau poruncile cereşti pe pământ. O, 
măi fiilor, sfinţii aveau inimă şi minte şi lucrare plină de sme- 
renie şi de umilinţă, şi se ascundeau cât puteau cu cele bune 
ale lor, ca să nu-i învinuiască duhul rău cu slavă deşartă, şi 
lucrau cu frică, lucrau cu rugăciune. Să fii deştept, fiule de 
azi, că tu trebuie să ajungi la mare lucrare a rugăciunii, dar ru- 
găciunea trebuie s-o ai în tine, şi ca s-o ai, îţi trebuie nerisi- 
pire de minte, îţi trebuie minte adunată în Domnul. 

O, poporule, poporule, tu ai fost luat cu uşorul şi te-ai 
lăsat aşteptat, că mult ai avut de zăbovit cu cele pământeşti şi 
trupeşti, dar acum fă-te dragoste, fiule, că dragostea la dra- 
goste trage. Adună-te şi dă-I lui Dumnezeu inima ta, vorbirea 
ta, dorirea ta, lucrarea ta, şi fii sărac de toate cele, numai nu 
de Dumnezeu, că iubirea de Dumnezeu te ajută să dai din 
lucrarea ta tot ce nu este ceresc. Eu aşa ţi-am spus: treci din 
trup în duh, că nimic nu-ţi trebuie ca să poţi această lucrare. 
Vino, poporul Meu, spre lucrare de rugăciune, de vorbire cu 
Dumnezeu! Vino, fiule, la bucuria rugăciunii şi nu te mira că 
te-am povăţuit să stai în cuib zburând şi să zbori stând în cuib 
şi iubind pe Dumnezeu, Cel ce vine. 

O, popor povăţuit prin pustiul lumii, povăţuit de Cu- 
vântul lui Dumnezeu, o, fiule, iată, ţi se cere rodul împlinirii 
cuvântului venit la tine. Cuvântul vine după tine ca să-ţi dea 
putere de împlinire, ca să-L împlineşti pe Dumnezeu în tine, 
fiule Israele, ca să fii tu Ierusalimul întâmpinării Domnului, 
să fii cetate, să fie inima ta cetate în care să se coboare şi să 
se odihnească cetele cereşti care vin cu Domnul, şi să strigi: 
„Doamne, pleacă cerurile şi Te coboară, şi vino să ne mân- 
tuieşti pe noi!“. Ascunde-te în cămara rugăciunii şi cheamă-L 
pe Domnul la tine, şi cheamă cerul să vină să facă biruinţă 
cerească pe pământ, că nu mai e loc pe pământ, că tu mergi 
pe drum şi nu ştii pe unde mergi. Zici că e drum, dar e mare, 
nu e drum, şi e numai valuri marea. Singurul loc adăpostit 
este locul rugăciunii tale, acolo unde prin rugăciune te pui la 
adăpostul sfinţilor şi al îngerilor, căci cerul tot e cu tine în 
cămara rugăciunii tale. Fă-te rugăciune pentru mântuirea făp- 
turii. Fă-te stâlp de foc, fiule, ca să se vadă la fereastra ta 
acest foc, acest semn al sfinţeniei, căci scris este: «Cel ce se 

foloseşte de lumea aceasta, să fie ca şi cum nu s-ar folosi de 
ea». Iată, iar îţi spun: nu te mira că te-am povăţuit să stai în 
cuib zburând şi să zbori stând în cuib, că să ştii, îţi trebuie 
aripioare, poporul Meu. în curând vei avea nevoie de ari- 
pioare, fiule. Aripioarele sunt făcute din rugăciune, din vor- 
birea ta cu Dumnezeu. E vremea să asculte cerul glasul cel de 
pe pământ. Fii atent ce-ţi spun şi fii bine atent, că Eu te de- 
prind cu viaţa cea fără de moarte. Rugăciunea nu te lasă să 
pieri, nu te lasă să cazi, nu te lasă să te împrăştii, nu te lasă 
să-L pierzi pe Domnul din tine. Mănâncă, fiule, acest fruct 
şi împodobeşte-ţi inima cu această floare, căci florile de pe 
pământ sunt rugăciunile, poporul Meu, flori culese de sfinţi şi 
de îngeri şi duse înaintea Domnului. 

O, fiule Israele, vremea e rea; să n-o iubeşti, să nu stai 
în ea, şi să stai în cămara rugăciunii, fiule. Cuvântul cerului 
ţi-a fost sămânţă de încolţit şi de rodit sfinţenie. Cuvântul ru- 
găciunii tale este sămânţă de semănat în vremea aceasta şi 
pentru vremea aceasta ca să răsară, fiule, vremea cea fără de 
sfârşit, să răsară din rugăciunea ta, din sămânţa rugăciunii 
tale peste pământ. Poporule, poporule, închină-te lui Dumne- 
zeu. Nu te închina la nimic şi la nimeni. Lui Dumnezeu închi- 
nă-te. lată ce cuvânt de bunăvestire îţi aduc: închină-te lui 
Dumnezeu, Israele. închină-te lui Dumnezeu şi cu mintea, şi 
cu inima, şi cu duhul, şi cu trupul, ca să faci împărăţie cereas- 
că pentru Domnul Dumnezeul tău. Mănâncă fiule, grâu, şi 
duhovniceşte şi trupeşte, căci Domnul este Duh şi trup. Mă- 
nâncă şi te fa măricel în sfinţenie, că sfinţii te ajută spre Dum- 
nezeu, şi sfinţii vin cu Domnul la tine. Să fii sărac cu duhul 
tău, şi să fii bogat cu Duhul lui Dumnezeu. 

O, câte te-am învăţat, poporul Meu! împlineşte-te în 
cuvintele pe care le ai date ţie, că iată, Eu vin să te mângâi cu 
Duhul mângâierii, pe Care lumea nu-L cunoaşte, Duhul Cel 
Mângâietor, pe Care omul nu-L pricepe. O, popor al mângâ- 
ierii, mângâie-L pe Dumnezeu cu duioşia rugăciunii tale. Taie 
suferinţele de la tine, taie-le cu duhul rugăciunii, dar să ştii să 
te rogi, să ştii ce ceri, ca să nu-I faci rău lui Dumnezeu prin 
cele ce ceri. Fii atent la paşi, să nu se împiedice în ceva rău, 
că fiecare când merge trebuie să se uite la paşii lui, ca să va- 
dă să meargă. Cine se uită la paşii altuia, acela se împiedică. 
O, fiule, uită-te la Domnul, Care are grijă de tot ce este al Lui, 
căci iubirea de Dumnezeu se naşte în om cu voia omului. 
Do mn ul Se naşte în om cu voia omului. Şi iată praznic de ser- 
bare, căci mama Fecioara la glasul arhanghelului şi-a plecat 
voia sa şi a zis: «Iată roaba Domnului. Fie mie după cuvân- 
tul Domnului». Domnul îl cere pe om, şi dacă omul voieşte, 
atunci se ridică şi face voia lui Dumnezeu cu sfinţenie şi cu 
frică şi cu bucurie. Poporul Meu, să nu intri cu pasul tău prin 
cele încurcate şi nedescurcate. Acesta este lucrul lui Dumne- 
zeu. Tu la Do mn ul să te uiţi, că milostiv este Domnul cu cei 
ce-L iubesc pe El. Duhul mângâierii vine şi te mângâie, vine 
şi te ţine treaz, vine să te învăluie în duhul păcii cereşti, în 
praznic de mângâiere şi de bunăvestire. Bucură-te, popor al 
harului! Domnul este cu tine, şi tu să fii cu Domnul, popor al 
mângâierii. Fă din lacrimă zâmbet, şi din zâmbet, lacrimă a 
mângâierii, şi stai cu veghe înaintea Domnului Dumnezeului 
tău. Nu te mâhni la mici încercări, că aurul se lucrează în vre- 
me de cercare, şi se face aur bun de folosit, şi se face vas de 
trebuinţă Domnului. Nu te teme, Israele! Domnul este cu tine 
şi te păzeşte şi te ocroteşte cu milă şi cu grijă, fiule. Mai e un 
picuţ, şi vine bucuria Domnului pe pământ, dar tu să fii cu- 
minte şi cu veghe, iubite Israele, râvnind la dragostea sfin- 
ţilor, care se bucurau în duhul rugăciunii şi nu-şi pierdeau 
vremea cu nici o risipire a cugetului. 


S-a dus odată un om doritor de Dumnezeu, s-a dus la 
un sfânt care-şi avea cămăruţa rugăciunii într-o stâncă, şi i-a 
zis sfântului să-l înveţe şi pe el să facă voia lui Dumnezeu, şi 
el va asculta de ceea ce-1 va învăţa. Şi sfântul a început să-l 
înveţe cuvintele psalmilor şi începând i-a citit celui venit pri- 
mele rânduri de la începutul psalmilor. Şi a voit apoi sfântul 
să citească şi rândurile care urmau după primele. Iar cel venit 
a rugat pe sfânt să se oprească a-1 mai învăţa şi să-l lase să 
împlinească mai întâi cele ce i-a citit în primele rânduri, şi nu- 
mai după aceea să-i mai dea următoarea povaţă. Dar cu tine, 
Israele, n-a fost aşa, şi te-am învăţat cu duhul mângâierii, şi 
ai rămas mic. Eu te mângâi şi te rog să te împlineşti cu multă 
sfinţenie şi să nu te miri că-ţi cer lucrarea rugăciunii, lucrarea 
minţii şi a inimii tale cu Dumnezeu şi cu ascultarea în toate 
cele venite atâta vreme spre povaţa ta. Tot poporul lui Israel 
să se sfinţească cu duhul rugăciunii, iar pentru cele ale trupu- 
lui să lase puţină vreme. 

îmbogăţeşte-te în Duhul lui Dumnezeu, Israele, că 
vreau să plinesc cu tine Scripturile care spun: «Uitaţi-vă la 
păsările cerului şi la crinii câmpului». De atâta vreme te rog, 
Israele, cu această Scriptură. Hai, fiule, să crezi în ea, că ni- 
mic nu s-a împlinit vreodată fără popor care crede, pentru că 
nimic nu e la Dumnezeu cu neputinţă. Ai văzut pe Israel cel 
de la început că n-a avut ploaie de la Dumnezeu peste pă- 
mântul lui mulţi ani, şi s-a dus în Egipt ca să treacă foametea. 
O, şi ce lungă a fost vremea foametei, ce lungă, că acolo 
aveau grâu, dar nu aveau duhul mângâierii, şi nu mai avea 
cine să-i scoată din Egipt. Dacă Domnul nu dă ploaie, nu 
creşte sămânţa oricât s-ar îngriji omul. Dacă Domnul nu tri- 
mitea sol să-l scoată pe Israel din foametea duhovnicească, 
n-ar mai fi văzut Israel pământul cel făgăduit lui, pământul 
părinţilor lui. Eu sunt Cel ce adăp pământul cu apele cele de 
deasupra cerului, căci cerul şi pământul sunt înconjurate de 
ape de jos şi de sus. Tăria este numită de Dumnezeu cer, şi 
tăria aceasta este mai tare decât apele, după cum s-a arătat ce- 
rul coborât în mijlocul mării de s-au dat apele mării de o par- 
te şi de alta a tăriei cerului care coborâse pentru trecerea lui 
Israel prin apă, prin mijlocul apei, ieşind din Egipt printr-un 
aşa de mare semn, căci toate stihiile ascultă de Dumnezeu. 

Nu te mira, Israele, că ţi-am spus să stai în cuib zbu- 
rând, că pe drum e mare de ape, nu e drum. Ascultă, fiule, ca 
să te îndeletniceşti cu lucrul cel ceresc al rugăciunii, căci ce- 
rul voieşte să asculte glasul tău de pe pământ. Să fie sărbă- 
toare în inima ta, copile Israele, şi să creşti mare în cuvântul 
rugăciunii, ca să te numesc bărbat întru măsura desăvârşirii. 
Iată, Eu cuvintez peste tine cu duhul mângâierii. Cobor ploaie 
peste semănătura Mea aşa cum cobor peste ogorul cu grâu 
ploaie de deasupra tăriei ca să fie grâu pe pământ. Să nu te 
laşi de lucrarea grâului, să nu laşi hrana cea cu grâu, că mare 
este taina bobului de grâu, şi voiesc să-ţi dau sănătate de duh 
şi de trup, copile plăpând prin vremea de azi. Pentru tine, tată, 
cobor binecuvântările văzduhului, că pe lume sunt supărat. 
Lumea nu simte nici o durere, orice i-aş da; nu vrea să se gân- 
dească la legea lui Dumnezeu. Pentru tine, Israele, fac ocro- 
tire şi milă pe pământ, şi te-am vestit pe tine pe pământ, ca să 
nu Mă învinuiască omul că nu am trimis sol înaintea Mea, 
înaintea venirii Mele. Acum să stai la scumpit, poporul Meu, 
la albit, la crescut, la îngrăşat, fiule, că Eu dau ploaie peste 
tine, duhul mângâierii Mele peste tine. Eu sunt aproape, me- 
reu aproape, şi semnul Meu de pe creştetul tău te ocroteşte, 
copile credincios. Dacă vrei să vezi împlinirile lui Dumnezeu, 
crede în ele, că sunt profeţite încă dintru început; Eu numai le 
împrospătez acum. 

Israele, Israele, când mergi la lucru pe ogoraşul tău, 
dacă ai ogoraş, ia cu tine cartea Mea, ia în tine cartea Mea, ia 
cu tine rugăciunea, fiule Israele, şi te aşează din când în când 
în genunchi şi vorbeşte cu Dumnezeu în vremea lucrului ogo- 
rului tău. Ridică mânuţele şi strigă: „Doamne, pleacă ceruri- 
le şi Te coboară! Nu zăbovi prea mult la lucrul tău cel pen- 
tru trup, să nu depăşeşti hotarul cel pentru duh, cel pentru 
trup, că iar îţi spun: omul credincios nu are nevoie decât de 
apă, de pâine, de hăinuţă şi de acoperământ de vreme rea. Nu-i 
trebuie omului credincios nici un fel de avere, că va veni vre- 
mea, poporul Meu, să vrei să nu mai ai nimic decât pe Dum- 
nezeu cu tine. Scoate din inima ta tot ce-ţi place ţie şi ia în ea 
tot ce-Mi place Mie, ca să-Mi găsesc plăcerea în tine şi să te 
numesc scump şi preaiubit, şi să te numesc fericit, poporul 
Meu. 

Nu îngădui duhului îndoielii să bată la uşa inimii tale, 
că primejdioasă este îndoiala, măi Israele. Ea te duce la câr- 
tire, la clevetire, la nemulţumire, la necredinţă şi la judecată 
asupra fratelui tău şi asupra lui Dumnezeu. Dacă ceva nu 
înţelegi, nu te supăra, nici nu te îndoi, căci grija ta este să faci 
voia Domnului. Dacă Eu voiesc să-ţi dau înţelepciune mai 
multă, îţi dau. Dacă voiesc să-ţi dau mai puţină, mai puţină îţi 
dau. îţi dau ceea ce văd că poţi tu să ştii şi să înţelegi. îţi dau 
după ascultarea pe care o văd la tine, că mare lucrare este as- 
cultarea. Ascultarea te ţine viu întru toate, viu şi mulţumit şi 
fără de zbucium şi fără de griji, căci grija o are Domnul Dum- 
nezeul tău dacă tu ai grijă să fii credincios şi să asculţi. Cere, 
poporul Meu, cere să-ţi dau credinţă duhovnicească, că multe 
s-au împlinit duhovniceşte, şi dacă n-ai ştiut a crede duhovni- 
ceşte, te uiţi în părţi şi nu ştii să crezi, căci ca să crezi înseam- 
nă să se împlinească cele ce crezi, fiindcă niciodată n-a fost 
altfel în Israel pentru cele împlinite după glasul Domnului, 
după cuvântul rostit şi înfiinţat spre împlinire. 

Poporul Meu, învaţă lucrarea îngerilor, căci îngerii îm- 
plinesc cuvântul auzit de la Dumnezeu. Din înger în înger 
vine cuvântul Domnului până la cei mai de aproape îngeri, că 
iată, arhanghelii sunt cei mai aproape de lumea oamenilor. Ei 
vin şi vestesc oamenilor cuvântul lui Dumnezeu, aşa cum 
Gavriil arhanghelul a binevestit pe Fecioara că va fi mama 
Fiului lui Dumnezeu întru feciorie veşnică. îngerii şi sfinţii 
duc la Do mn ul glasul lui Israel şi slujesc lui Dumnezeu întru 
lucrare cerească de la pământ şi până la masa Treimii cereşti, 
Tatăl, Fiul şi Duhul Sfânt. Fiţi cu luare-aminte în toată vre- 
mea şi fiţi în vremea rugăciunii cu luare-aminte, fiilor, că iată, 
grijile cele pentru trup vă slăbesc luarea-aminte. Fiţi cu dra- 
goste şi staţi cu dragoste înaintea Domnului. Amin. 

Eu dau peste Israel duhul mângâierii şi cânt cu Israel 
cântarea îngerului pentru mama Fecioară: «Născătoare de 
Dumnezeu Fecioară, bucură-te, ceea ce eşti plină de daruri, 
Mărie, Domnul este cu tine, şi prin tine cu noi! Binecuvântată 
eşti tu între femei, şi binecuvântat este rodul păntecelui tău, 
că ai născut pe Domnul, Mântuitorul sufletelor şi al trupu- 
rilor noastre». îngerii au învăţat pe oameni să slăvească pe 
Maica Fecioară, căci ea aşa a proorocit: «Mă vor ferici toate 
neamurile». 

Israele, Israele, să fii mare în lucrarea rugăciunii, dar să 
ai duhul umilit, ca să privească Domnul spre smerenia ta şi să 
ajungi fericit prin duhul smereniei, căci Domnul Du mn ezeul 
tău este blând şi smerit cu inima, şi îşi ascundea slava pe pă- 
mânt, ca să nu fie învinuit cu slava deşartă, care vine de la lu- 
me. Israele, Israele, binecuvântat să fii de Cel ce vine întru 
numele Tatălui şi al Fiului şi al Duhului Sfânt. Amin, amin, 
amin. 

Praznicul învierii Domnului 

Sărbătoarea Domnului nu este sărbătoarea omului. Proorocie des- 
pre a doua venire a Domnului. Strigătul Domnului peste România. 

A ceasta este ziua Domnului. Amin. Ierusalime, 
popor al Domnului, adu-ţi aminte de ziua Dom- 
nului şi o cinsteşte pe ea cu bucuria cea sfântă a inimii tale, 
dar să fii înţelept, că una este să zici bucurie, şi alta este să 
zici bucurie sfântă. 

E zi de serbare şi de bucurie sfântă. E ziua Domnului, 
Israele. E aducere-aminte de faptele zilei Domnului, de învie- 
rea Domnului Dumnezeului tău, Care S-a coborât din cer ca 
să Se facă Om, şi ca să fie răstignit, şi ca să învieze după trei 
zile de la răstignire. Aceasta este ziua Domnului; ziua Dom- 
nului Cel înviat dintre morţi, şi a rămas această zi veşnică de 
pomenit şi de cinstit cu bucurie sfântă de cei credincioşi. 

O, Mi-e drumul plin de împotriviri de la cer şi până la 
tine, Ierusalime, dar vin ca să-ţi dau salutarea zilei Domnului: 
Hristos a înviat! Cerul cântă sărbătorii zilei Domnului: Hris- 
tos a înviat! Hristos a înviat! Hristos a înviat! Eu vin din greu, 
dar vin, că tu, poporul Meu, Mă aştepţi, şi nu pot să te las ne- 
mângâiat. Aşa e Domnul, e Domn al mângâierii celor cre- 
dincioşi. 

Cei credincioşi spun azi: „Hristos a înviat! “, dar spun 
şi cei necredincioşi. Cei ce nu cinstesc cu bucurie sfântă 
această zi a Domnului, aceia sunt necredincioşi, aceia cioc- 
nesc pahar cu pahar şi se aşează la mese păgâneşti şi rostesc: 
„Hristos a înviat! “. 

în ziua când Eu am înviat nu le mai trebuia nimic la cei 
ce credeau în Mine. Umblau să Mă afle, umblau cu bucurie 
sfântă şi cu dor de Dumnezeu, Care venise să-i răscumpere de 
la cădere. în ziua aceea cei credincioşi n-au mâncat şi n-au 
băut, şi erau îndureraţi după Domnul lor în Care nădăjduiseră, 
iar Eu M-am sculat din moarte şi din răstignire şi M-am dus 
la ei ca să Mă arăt înviat a treia zi, după cum era scris în 
Scripturi. Trupul Meu cel înviat a pătruns în locul unde erau 
ucenicii Mei ascunşi, nu prin uşă, nu prin deschizătură, ci prin 
dumnezeirea Mea cea care a făcut toate cele văzute şi nevă- 
zute, ţinute şi neţinute. Am apărut în mijlocul lor ca să-i mân- 
gâi şi le-am zis: «Pace vouă, ucenicilor! Eu sunt, pace vouă, 
şi întăriţi-vă credinţa în Mine, că Eu sunt cu voi până la 
sfârşitul veacului». 

Şi la tine vin, poporul Meu de azi care Mă aştepţi. 
Acum stau pe nori şi îţi grăiesc, şi în curând voi sta în mijlo- 
cul tău ca şi în ziua învierii în mijlocul ucenicilor Mei, căci 
trupul Meu iarăşi se va vedea de pe pământ, şi pe pământ 
sfinţit de cuvântul Meu cel ce vine înaintea Mea, după cum 
este scris în Scripturi despre Cuvântul lui Dumnezeu, Care 
vine călare pe cal alb. Şi la tine vin, poporul Meu de azi, şi îţi 
spun: pace ţie, celui ce Mă aştepţi să vin! Fericiţi cei ce Mă 
aşteaptă să vin, că aceia sunt credincioşi în Domnul Cel 
înviat. 

Aceasta este ziua Domnului, şi am cuvântat cuvânt pe 
pământ şi am zis să se tocmească serbare cu ramuri umbroase 
până la capetele altarului, ca să se vadă sărbătoare cerească pe 
pământ şi peste Paştele Domnului, că omul nu ştie ce este săr- 
bătoare a Domnului. Sărbătoarea Domnului nu e sărbătoarea 
omului. Dacă Domnul nu serbează cu omul, aceea e sărbătoa- 
rea omului. Israele, Israele, Eu pe tine te-am învăţat să cin- 
steşti serbările Domnului, serbările cerului pe pământ, şi te-am 
învăţat serbarea bucuriei sfinte, cu mulţumire de inimă şi cu 
pacea lui Hristos în tine, fiule scump. Mă uit în tine, Israele, 

şi te văd că Mă aştepţi să vin. Iau cu Mine cerul şi vin, şi de 
la cer la pământ sunt numai nori negri, e numai ceaţă, sunt 
numai piedici de duh rău, care dau să-Mi îngreuieze venirea 
Mea la Israel. 

O, poporul Meu, poporul Meu, tu nu ştii, tată, zbuciu- 
mul Meu, tu nu ştii lupta Mea pentru tine ca să te pot pregăti 
la asemănare cu Mine, ca să Mă pot aduna lângă tine, şi pe 
tine să te pot aduna lângă Mine, căci cine se aseamănă se 
adună. Lumea zice că Eu n-am să mai vin, dar tu, Israele, să 
veghezi ca fecioarele cele înţelepte şi să nu te iei după lume, 
că lumea nu ştie ce înseamnă împlinirea Scripturilor. Vorbele 
lumii nu se împlinesc, dar Scriptura se împlineşte. O, fiilor, 
mereu v-am spus: ieşiţi din lume! De ce v-am spus mereu 
aşa? Cel ce stă în lume, acela aude de la lume şi nu mai ia 
aminte ca să audă de la Dumnezeu. Cel ce stă în lume crede 
ceea ce aude şi ceea ce vede. Ferice ţie, Ierusalime care M-ai 
ascultat să ieşi din lume şi să stai cu Mine şi cu şoapta Mea 
peste tine, că iată, din şoaptă s-a făcut cuvânt rostit de pe aco- 
perişuri, după cum scrie Duhul Sfânt din Scripturi. Eu nu se 
putea să ţin ascunsă taina Mea şi pe poporul tainei Mele, cu 
care sunt coborât pe pământ ca să pregătesc venirea Mea cea 
de a doua. Venirea Mea cea de a doua va face să creadă în 
Dumnezeu tot omul care a căutat să creadă şi să spună că nu 
este Dumnezeu, şi tot iudeul care s-a luat după minciuna plă- 
tită cu mulţi bani ca să fie împrăştiată peste poporul care M-a 
răstignit, căci mai-marii poporului iudeu M-au răstignit. De 
ce M-au răstignit? M-au răstignit pentru că erau mari, şi ca să 
domnească ei peste cei mici, şi ca să sugă din lâna oilor şi din 
sângele mieilor lor. M-au răstignit ca să-şi acopere fărădele- 
gile lor şi să nu aibă cine le vindeca ranele fărădelegilor lor. 

O, venirea Mea cea de a doua va fi cea mai mare zi din 
zilele Domnului, că nu va mai fi atunci decât Domnul birui- 
tor, iar toţi cei ce n-au crezut şi nu cred vor rămâne biruiţi şi 
vor crede în Dumnezeu, Cel ce vine, Cel ce are trup fără de 
moarte, Cel ce a biruit moartea cu viaţa dumnezeirii Lui. Ve- 
nirea Mea cea de a doua va lucra ca fulgerul care străbate 
cerul de la o margine la alta. Venirea Mea va fi cu toată stră- 
lucirea cerească descoperită în lumină ca a fulgerului, fiilor, 
căci învelişul se va da în lături şi va cădea omul din picioare 
aşa cum au căzut străjerii care erau puşi la mormântul învierii 
Mele. Israele, Israele, am spus că cine nu crede nu va ajunge 
să vadă, după cum străjerii puşi la mormântul învierii Mele 
nu au văzut nimic din ziua Domnului, căci ziua Domnului ca- 
de pe om din picioare. Israele, să fii fiu al Domnului, să fii 
copil al credinţei, ca să fii păstrat pentru lumină, căci fiii lu- 
minii, fiii zilei Domnului vor sta în lumină şi o vor primi şi 
nu se vor topi de strălucirea luminii Domnului. 

O, numai cei săraci cu duhul vor avea parte de ziua îm- 
părăţiei cerurilor, care vine pe pământ. Cei săraci cu duhul, 
aceia cred pe Dumnezeu şi numai pe Dumnezeu. Cei săraci 
cu duhul ştiu că totul este sărăcie fără Dumnezeu şi de aceea 
nu aleargă după bogăţii de duh, după înţelepciuni şi credinţe 
pământeşti, după avuţii pierzătoare de suflet. Vine vremea să 
treacă omul pe lângă mormane de aur şi de bogăţii şi îşi va 
abate ochii cu durere spre cer, dar cerul se va da în lături în 
vremea aceea, şi omul nu va mai găsi cerul, căci cerul stă 
deschis de două mii de ani, şi omul nu vede, şi omul nu ştie 
că cerul e deschis. Atâta Duh Sfânt suflă de două mii de ani 
din cele patru vânturi ale cerului, atâta binefacere din cer, şi 
omul nu vede şi nu ştie. Omul nu se întoarce să-I mulţumeas- 
că lui Dumnezeu şi cerului, căci ca să te întorci şi să mulţu- 
meşti înseamnă să rămâi apoi în slujba lui Iisus Hristos pe 


veci, aşa cum Simon cel vindecat de lepră a venit înapoi să-I 
mulţumească Domnului de vindecare şi să rămână pe veci cu 
Do mn ul vindecătorul. 

O, Românie, ce micuţă rămăşiţă am în tine care nu se 
pleacă să se închine la dumnezei străini! Aşa am găsit şi în Is- 
rael în vremea zilelor Mele, a zilelor Domnului. O, Românie, 
înviază, ca să auzi oftatul Domnului! Deschide-ţi auzul, ca să 
auzi şi ca să crezi că vine Do mn ul şi că îşi începe slava Sa în 
mijlocul tău! Am în mâna Mea o mânuţă de grâu, sămânţă 
luată din tine, şi o ţin în mâna Mea, ca să se facă scumpă şi 
să semăn peste tine grâu nou, veac nou, popor de sfinţi. Eu, 
Do mn ul Iisus Hristos, grăiesc în Duhul Sfânt. Auzi-Mă, Ro- 
mânie, şi împlineşte-te în credinţă, ca să faci faptă cuvântul 
Meu, şi ca să nu piară fiii tăi cei tari la cerbice, că nu vreau 
să vin să te lovesc pe neştire. 

Israele, poporul Meu cel din români, tu să nu te temi de 
nimic, fiule. Nu te teme că eşti mititel, nu te teme că eşti pu- 
ţin, că Eu când am plecat la Tatăl am lăsat de sămânţă vreo 
sută şi ceva de inimi credincioase, şi apoi au prăsit şi s-au 
înmulţit, şi s-a răsfirat pe tot pământul sămânţa din Iisus 
Hristos vreme de două mii de ani. Vestea despre întoarcerea 
Mea a fost luată de vânt şi s-a dus până la toate marginile, nu- 
mai tu să stai întru serbare de Paşti aşteptând pe Domnul tău. 
Tu, tată, pregăteşte Paştele, pregăteşte-1 mereu, că Eu vin, 
fiindcă Scripturile făgăduiesc întoarcerea Mea. Ierusalime, să 
fii mereu atent cum stai în aşteptarea Mea, ca să cunoşti, ca 
să nu fii luat într-o clipă de neştire, de neaşteptare. Nici una 
din lucrările Mele să nu te ia pe neaşteptate, că multe lucruri 
dumnezeieşti se vor coborî din cer pe pământ pentru împli- 
nire, dar să ai ochi duhovniceşti, căci cu cei trupeşti nu pă- 
trunzi înţelegerea tainelor lui Dumnezeu. 

Eu, fiule, vin mereu cu duhul mângâierii pentru cei 
credincioşi, pentru cei ce fac faptă din cuvântul Meu. Am să 
vin să te învăţ cum să te rogi, şi tu te vei ruga îndemnat de 
Duhul Sfânt în duhul tău, că Eu la cererea celui de pe pământ 
împlinesc făgăduinţele Mele. Poporul Meu, ai văzut în Israel 
că aveam pe câte cineva care se ruga în vreme de grea strâm- 
torare, şi Eu auzeam pe cel drept, pe cel mare la rugăciune, şi 
aduceam peste Israel dezlegarea din robii şi din grele încleş- 
tări. Mereu, mereu se ridica din Israel câte un mijlocitor ca să 
le fiu izbăvitor. 

Să Se coboare din cer Duhul Sfânt al rugăciunii ca să 
înveţe duhul lui Israel să se roage şi să ceară împlinirea făgă- 
duinţelor Domnului, că vine ziua Domnului, Israele, vine, 
fiule, şi să te găsească în duhul rugăciunii şi al ascultării. Şi 
am să cobor şi cuvânt în şoaptă pentru tine, poporul Meu, că 
văd că este de lucrat în şoaptă peste tine, peste ogorul tău din 
loc în loc. O, Ierusalime, înfiripează-te în lucrarea rugăciunii 
şi nu uita nici o clipă de această lucrare. Creştinul care voieşte 
să fiu mereu cu el, acela Mă ţine mereu lângă el şi cu el şi în 
el prin lucrarea rugăciunii. 

învaţă-te să mănânci şi să bei ca Dumnezeu, ca Mine, 
fiule Israele, mâncare pe care lumea nu ştie a o mânca. în- 
vaţă-te, fiule, ce înseamnă să calci pe urmele Mele şi să iei de 
dus jugul Meu, şi nu cum face lumea care zice „Hristos a în- 
viat! “ neînţelegând adevărul acestui cuvânt de credinţă. 
„Hristos a înviat !“ înseamnă mărturisirea credinţei în Hris- 
tos, Fiul lui Dumnezeu, Cel răstignit şi înviat, şi Care dacă 
S-a înălţat, iarăşi va să vină. Acest cuvânt de credinţă este 
folosit de mulţi din cei care calcă în picioare puterea Domnu- 
lui din om. Israele, să se uite lumea şi să te vadă, ca să pricea- 
pă ce înseamnă Hristos a înviat în om şi mărturisirea lui 

Hristos din om. Alt soi de sărbătoare face omul din sărbă- 
toarea Paştelui Domnului, iar Eu sunt plin de oftat şi de jale 
că nu mai găsesc pe pământ flori de cules pentru cer, că tot 
omul este încurcat şi greu de descurcat din spinii lui. Tu, 
poporul Meu, să paşti strânsură, tată, iar Eu te voi îmbucături 
din vreme în vreme cu iarbă cerească dacă ştii să mănânci cu 
folos. Să te văd mâncând şi crescând, să se prindă mâncarea 
de tine, iar tu de ea, că Eu şi cu tine duhovniceşte vorbim. 

Sună la uşi arătarea Mea cea de la sfârşitul veacurilor 
omului. Sună, şi omul nu aude, dar tu eşti martorul Meu care 
vei mărturisi pentru Mine că am sunat la toate uşile, la toate 
porţile, la dealuri şi la munţi, la soare şi la lună şi la toate 
stihiile de pe pământ care nu sunt deprinse cu glasul Făcăto- 
rului. Tu, poporul Meu, strigă să vină Domnul. Strigă, fiule, 
ca să vin, ca să răspund strigătului tău şi să vin; să vin şi să te 
găsesc cu Mine şi cu cele din dreapta. Eu Mă sălăşluiesc cu 
duhul păcii Mele în duhul tău, popor al Domnului. Eu trag din 
greu să te ocrotesc, dar ajută-Mă să te ocrotesc. 

E zi de Paşti ceresc cu tine. Stai în haină de cină, po- 
porul Meu. Când te culci şi când te scoli, ia jugul Meu, că e 
uşor şi e sfânt, şi să se cunoască acest semn la tine şi cu tine. 
Când te culci, pune-1 sub căpătâi ca o pemică, iar când te scoli, 
ia-1 ca semn al stăpânirii întru lisus Hristos, Domnul tău. Cu- 
vântul credinţei tale să se vadă la tine lucrător, şi să rosteşti 
după adevăr salutul Meu şi al tău: Hristos a înviat! Adevărat, 
Hristos a înviat! Amin, amin, amin. 

1/14 aprilie 1996 

Duminica a doua după Paşii, a sfântului apostol Toma 

Omul lui Dumnezeu împlineşte cuvântul lui Dumnezeu. Rugăciu- 
nea miresei: „ Vino, Doamne!". 

I arăşi zic vouă, fiilor iubiţi ai Ierusalimului Meu, 
iarăşi, a opta zi după învierea Mea vin şi zic: Pace 
vouă! Pace vouă, şi fiţi credincioşi, că acesta e cel mai mare 
dar pe care voi trebuie să-l aveţi şi să-l purtaţi înaintea Mea şi 
înaintea fiilor oamenilor, care nu-şi mai pierd vremea cu 
faptele credinţei în lisus Hristos, Cel înviat în ziua întâi după 
aşezarea zilelor, după facerea zilelor, că şi zilele au fost 
făcute, fiilor. 

O, popor învăţat de Domnul Dumnezeul tău, Eu sunt 
Cel ce M-am dovedit Domn al învierii Mele dintre cei morţi. 
Nu în zadar a rânduit Tatăl Meu să nu fiu văzut de Toma când 
M-am arătat întâia oară după înviere ucenicilor Mei, căci uce- 
nicul Toma a aflat după arătarea Mea cea dintâi după înviere, 
iar când a aflat de la ceilalţi care i-au zis lui: «Am văzut pe 
Domnul», el a zis cu dor şi cu durere, ca şi cum cu inima s-ar 
fi rugat să vin să Mă vadă şi el, şi aşa a zis: «Dacă nu voi ve- 
dea semnul cuielor în mâinile Lui şi dacă nu voi pune mâna 
mea în coasta Lui cea împunsă, nu voi crede». Ucenicul To- 
ma a spus aceasta de la Duhul Sfânt, fiilor, căci Do mn ul Cel 
înviat avea să dovedească îndeajuns învierea Sa. Şi după opt 
zile iarăşi s-au strâns grămadă ucenicii, şi era atunci şi Toma 
cu ei, tot cu uşile încuiate, căci iudeii căutau să stârpească 
orice bănuială în norod cum că Hristos a înviat cu adevărat, 
în ziua întâi după înviere am venit la ai Mei şi zicându-le lor: 
«Pace vouă!» le-am arătat palmele Mele străpunse de cuie şi 
coasta Mea cea împunsă, ca să-i ajut să creadă că sunt Cel 
adevărat Care stătusem cu ei trei ani şi jumătate şi cărora le 
vestisem totul dinainte. în ziua a opta când era şi Toma, am 
stat iar în mijlocul lor, plin de Duhul Sfânt al învierii, şi am 


zis: «Pace vouă!», şi am zis iarăşi: «Adu, Tomo, degetul tău 
şi pune-l pe mâinile Mele şi pe coasta Mea, şi crezi că lisus 
este Hristos, Fiul lui Dumnezeu, şi să creadă apoi toţi cei ce 
n-au văzut». Eu le-am dat ajutor la toţi să creadă, dar omul a 
rămas necredincios; omul fără de credinţă a rămas tot aşa. Eu 
l-am ajutat pe om să creadă, şi crezând să aibă viaţă în numele 
Meu. Eu M-am dovedit Dumnezeu înviat cu adevărat. Eu 
M-am dăruit omului ca Domn al învierii, şi omul n-a luat ca 
să aibă viaţă în numele Meu. 

Israele, Israele, poporul Meu de azi, cine nu are viaţă 
în numele Meu, acela este om fără de viaţă. Cine are viaţă în 
numele Meu, acela este veşnic, precum Eu sunt. O, fiule 
Israele, nimeni nu înţelege Scripturile, nimeni, măi copilul 
Meu, nimeni, căci cine le înţelege, acela are viaţă veşnică, 
acela nu gustă moarte niciodată, căci aşa zic Eu prin Scrip- 
turi: «Dacă cineva va păzi cuvântul Meu, nu va vedea moar- 
tea niciodată». Aşa am zis: «Cel ce este de la Dumnezeu 
ascultă cuvintele lui Dumnezeu, şi când nu ascultă, nu este 
din Dumnezeu». O, e mare Scriptură să fie omul din Dumne- 
zeu. Israele, Israele, nu te mira de ce nu crede omul, de ce nu 
împlineşte omul cuvântul lui Dumnezeu. Acela nu este din 
Dumnezeu, de aceea nu împlineşte şi nu ascultă. O, nimeni nu 
înţelege Scripturile, aşa cum nu înţelegeau fariseii şi cărtura- 
rii din vremea cea de atunci, care-Mi ziceau că am demon, 
pentru că Eu le-am zis lor că au de tată pe diavolul cel ucigă- 
tor de oameni, cel în care nu este adevăr, tatăl minciunii, care 
din ale sale grăieşte minciuna. în zadar ziceau ei că sunt ur- 
maşii lui Avraam, în zadar, fiilor, că ei erau ucigători de oa- 
meni. în zadar ziceau ei că sunt ucenicii lui Moise, aşa cum 
în zadar zic cei de azi care slujesc în numele Meu şi zic că 
sunt ucenici şi apostoli ai lui Hristos; în zadar zic că sunt dacă 
faptele lor sunt departe de cuvântul lui Dumnezeu care ră- 
mâne neîmplinit de ei, neascultat de ei. Iată Scriptură neîm- 
plinită. Aşa zice Scriptura: «Cel ce ascultă cuvintele lui Dum- 
nezeu nu va gusta moartea niciodată», dar aceştia ştiu cu- 
vântul lui Dumnezeu şi gustă mereu moarte, şi zadarnic ştiu 
ei ce este viaţă dacă gustă moarte. Dar Eu voi împlini această 
Scriptură şi voi sufla Duh Sfânt lucrător spre vedere, că Eu 
după înviere M-am arătat ucenicilor şi le-am arătat semnele 
răstignirii ca să creadă că Eu sunt, şi apoi am suflat peste ei 
şi le-am zis: «Luaţi Duh Sfânt!». Ei au văzut, au crezut şi au 
luat Duh Sfânt, şi au lucrat cu Duhul Sfânt în numele Meu, şi 
fericiţi s-au numit aceia, căci au văzut şi au lăsat mărturia în- 
vierii Mele şi a dumnezeirii Mele adevărate, şi au lăsat cre- 
dinţa întru Unul Dumnezeu Tatăl, Fiul şi Duhul Sfânt. Dar 
Scriptura mai făgăduieşte o mai mare fericire ca atunci, căci 
în a opta zi când Toma a şi pipăit semnele răstignirii Mele, 
atunci aşa am rostit: «Pentru că M-ai văzut ai crezut, dar mai 
fericiţi vor fi cei ce vor crede fără să vadă, cei ce vor crede 
în mărturia voastră că M-aţi văzut înviat şi cu semnele răs- 
tignirii pe trupul Meu cel înviat». 

O, Israele, popor care crezi împlinind cuvântul Meu 
care vine pe nori cu Mine la tine! O, fiule, trupul Meu cel 
înviat, cel fără de moarte, se va arăta curând, curând, după 
cum cuvintează Scriptura. Fiilor, fiilor, multe cuvinte ar fi 
voit omul să scoată din Scriptură, dar n-a îngăduit Dumnezeu 
să facă omul tot ce vrea el. Să ştii, tată, că omul de azi e su- 
părat că n-a scos din Scriptură cartea lui Ioan cea de la urmă. 
E supărat omul că n-a ascuns această carte. Aşa a voit să facă, 
dar s-a temut de cuvântul care leagă pe om să nu se atingă să 
strice cartea aceasta, căci aşa zice proorocul: «De va pune ci- 
neva ceva la cartea aceasta, Domnul va pune peste el pedep- 

sele scrise în ea, iar de va scoate cineva din ea, Domnul va 
scoate partea lui din pomul vieţii şi din cetatea sfântă despre 
care scrie în cartea aceasta». 

E supărat omul că n-a ascuns această carte, dar cuvân- 
tul care leagă a rămas puternic peste ea. Fiilor, fiilor, aşa scrie 
în cartea aceasta: «Amin, amin, vin curând. Amin, amin, vino, 
Doamne Iisusel». Vedeţi voi, măi fiilor, duhul miresei care 
răspunde: «Vino, Doamne Iisusel». Duhul miresei care zice: 
«Vino!», a rostit încă de atunci: «Vino, Doamne Iisusel», şi 
acest cuvânt al Duhului Sfânt trebuie să fie împlinit şi rostit 
de mireasa care va întâmpina trupul Meu cel înviat, care 
curând, curând va veni şi va avea mireasă, că M-a trimis Tatăl 
pe pământ să-Mi pregătesc mireasa, fiindcă la naşterea Mea 
Mi-a făcut şi mireasă, Mi-a născut şi mireasă, şi iată, din cea 
născută pe pământ odată cu naşterea Mea între oameni, din 
România îmi iau mireasă. Eu pe ea o peţesc de două mii de 
ani, şi nimeni dintre oameni n-a ştiut această taină a Tatălui şi 
a Fiului şi a Sfântului Duh. Cerul României este plin de sfinţi. 
Fiecare ţară are un cer cu sfinţi, dar România are sfinţi numiţi 
de Dumnezeu prin alegere, prin naştere odată cu naşterea 
Mea. România are nume de fată, nume de mireasă. 

Fiilor, fiilor, aşa scrie în Scripturi: «Da, vin curând». 
Iar mireasa zice: «Amin, amin, vino, Doamne Iisusel». «Eu 
sunt steaua strălucitoare a dimineţii celei veşnice, iar Duhul 
şi mireasa zic: vino! Şi cel ce aude să zică: vino!». 

Vino, Doamne Iisuse, vino! Vino şi împlineşte-Ţi făgă- 
duinţele pentru timpurile fericite despre care Duhul scrie în 
Scripturi! 

Vino, Doamne! Vino, cer nou şi pământ nou, vino! Vino 
cu slava ta peste noi, cetate sfântă de nou Ierusalim! Vino cu 
găteala miresei şi împodobeşte mireasa pentru Mire! 

Vino, Doamne! Vino şi glăsuieşte din tron şi întinde-Ţi 
cortul nunţii şi acoperă-Ţi mireasa şi rămâi pe veci cu ea, 
Mire şi Dumnezeu! Vino, şi să piară cele dintâi; lacrima şi 
moartea şi durerea şterge-le, şi rosteşte Scripturile care 
spun: «Iată, noi le fac pe toate». 

Vino, Doamne, vino, căci adevărate sunt cuvintele 

Tale! 

Vino, Doamne! Vino şi împlineşte-le pe toate cele 
rostite de Tine, şi să se audă glasul Tău care va spune: 
«Făcutu-s-a!». Amin. 

O, vino, Doamne, şi pregăteşte slava tainei muntelui 
cel înalt, care poartă pe el cetatea cea sfântă, Ierusalimul cel 
ceresc, venit de la Tine pe pământ, făgăduit dintru început, 
căci Tu eşti Alfa şi Omega! Vino să-Ţi întăreşti mireasa şi s-o 
vesteşti că vii! 

Vino, Doamne, Atotţiitorule şi Mielule! Vino şi lumi- 
nează cetatea Ta cu mărirea Ta, că Tu eşti făclia ei! 

Vino, Doamne Iisuse, şi luminează neamurile întru lu- 
mina cetăţii Tale, ca să Te mărească pe Tine împăraţii pă- 
mântului. O, vino şi ia noaptea de peste zi şi deschide calea 
zilei şi bucură totul de slava Ta! 

Vino, Doamne, şi cuvintează cuvânt de viaţă peste 
moarte, ca să dispară duhul pângăririi şi al minciunii, şi să 
se deschidă Cartea Vieţii şi să primească pe cei ce sunt ai ei! 

Vino, Doamne, Cel ce eşti izvorul răului vieţii, care 
curge din tronul Tău! O, Dumnezeule şi Mielule, Care dai 
roade pomului vieţii, roadă veşnică spre tămăduirea făpturii, 
vino cu îngerii şi cu sfinţii care vor sluji tronului Tău şi care 
au numele Tău pe frunţile lor! 

O, vino Doamne, că Tu eşti duhul proorocilor care au 
vestit făgăduinţa timpului fericit, a împărăţiei tinereţii veş- 


nice şi a vieţii veşnice! Vino, Mire iubit, căci Duhul Tău a 
spus: «Iată, vin curând, şi fericiţi sunt cei ce spală veşmintele 
lor ca să aibă intrare pe porţi spre pomul vieţii». 

Vino, stea strălucitoare a dimineţii celei veşnice, căci 
Duhul şi mireasa zic: «Vino!». 

Doamne, pleacă cerurile şi Te coboară şi vino să ne 
măntuieşti pe noi, căci Duhul şi mireasa zic: «Vino!». Vino şi 
slobozeşte glas din tronul Tău zicând celor ce Te iubesc: 
«Lăudaţi pe Domnul, voi, cei ce slujiţi Lui, cei ce vă temeţi 
de El!», şi toţi să glăsuiască înaintea Ta: «Aliluia, aliluia, ali- 
luia! Domnul nostru este împărat şi Mire cu mireasă învăluită 
în veşmânt de in curat, viaţă sfinţită înaintea Mirelui». 

Vino, Doamne! Vino, Mire iubit! Vino, că Tu ai rostit 
peste slujitorul Tău, şi ai zis: «Scrie: fericiţi chemaţii nunţii 
Mielului», şi iar ai zis: «Scrie, că acestea sunt cuvintele ade- 
vărului». 

Vino, Doamne Iisuse, şi ascunde durerea celor ce vor 
fi aşezaţi la masa Ta de nuntă! Vino şi ne fă părtaşi la mila 
Ta, la masa Ta de milă, la masa Ta de nuntă, căci Duhul şi 
mireasa zic: «Vino!». Vino, că dinaintea Ta se dau toate în 
lături ca să vii; cerul şi pământul se trag în lături, ca să Te 
arăţi venind, ca să fii văzut venind şi să Te sălăşluieşti lângă 
mireasă întru taina muntelui cel înalt al Tău. Amin. 

O, Israele, Israele, Duhul Se roagă pentru tine, Israele, 
mireasa Mea. Roagă-te şi tu cu duhul, roagă-te cu curăţenie, 
roagă-te cu aşteptare, Israele român. 

O, Românie, nume de fată, nume de mireasă, numele 
tău e frumos, numele tău e o taină, numele tău e un nume nou. 
Voiesc să fac din tine un pământ nou. Lasă-te spre odrăslire, 
căci Duhul şi mireasa strigă să vin. 

Israele, turmă micuţă, sămânţă nouă, cheamă-Mă ca pe 
o ploaie peste semănătura ta, cheamă-Mă, că vin! Vin, că eşti 
mică şi plăpândă, turmă iubită. întăreşte-te, şi iarăşi zic, întă- 
reşte-te şi te luminează întru sfinţenie şi întru iubire. Stai îna- 
intea Mea şi mereu adu-Mi aminte de cele ce Eu am făgăduit 
pentru răscumpărarea cea mare. 

Poporule, poporule, să fii credincios, fiule, ca să pot 
lucra prin credinţa ta. Vremea apasă, dar tu să nu slăbeşti în 
credinţă, căci credinţa ta va împlini tot ce este scris pentru ve- 
nirea Mirelui, pentru venirea Domnului. Eu te acopăr cu aco- 
perământul Meu, dar tu să fii tare în credinţă, tare ca Avraam, 
Isaac şi Iacov, ba şi mai tare. Eu te hrănesc ca să ai putere şi 
credinţă. Eu te iubesc ca să ai Mântuitor. Eu vin curând. Nu 
te teme. Nu te teme, poporul Meu. Stai înaintea Mea şi să fii 
credincios, poporul Meu. îţi hărăzesc credinţă şi sfinţenie şi 
mare mântuire. Amin. 

Binecuvântat să fii şi credincios să fii, căci fericiţi sunt 
cei ce cred că vin, că aceia Mă vor vedea când vin. 

Poporul Meu, Hristos a înviat! Hristos vine, vine Cel 

înviat! 

Hristos a înviat! Cu adevărat a înviat Cel ce vine. 
Amin, amin, amin. 

8/21 aprilie 1996 

Praznicul înălţării Domnului 

Credinţa este dar de la Domnul. Viţa şi mlădiţele. Rugăciune de 

rodire a veacului nou. Dragostea nu cade niciodată. 

M ai întâi se coboară pacea Tatălui şi a Fiului şi a 
Sfântului Duh. Amin. Se coboară cuvântul Ce- 
lui înălţat la Tatăl, se coboară la Israel, iar tu, Israele, să ridici 

braţele inimii tale şi să primeşti cuvântul şi să-l mănânci, 
fiule, să-l mănânci cu inima şi să te bucuri, poporul Meu. 
Te-am bucurat şi te-am mângâiat, fiule Israele, că Eu ştiam 
dintru început în ce vreme ai să fii tu, cel mic, şi fără mângâ- 
ierea Duhului Sfânt nu puteai, fiule mic. Te-am mângâiat că 
aşa este scris în Scripturi despre Duhul Sfânt Mângâietorul, 
pe Care Eu ţi L-am promis pentru vremea aceasta grea şi fără 
mângâiere. Omul lumesc nu are nevoie de mângâierea cea de 
la Duhul Sfânt. El este deprins cu mângâieri mincinoase, care 
nu ţin de foame sufletului. Dar pe tine te-am învăluit mereu 
în duhul mângâierii, în năframa cea mângâietoare a Duhului 
Sfânt, şi ca într-un scutec te-am ţinut, ca să te simţi ocrotit, 
aşa cum se simte copilul mic în braţele mamei lui. Ţie ţi-a dă- 
ruit Dumnezeu iubire de Duh Sfânt, popor al Domnului. O, 
am venit să te bucur. Ţi-am dat cuvânt mult şi cu bogăţie 
mare în el, şi ai, fiule, ai ce să mănânci ca să fii de ajuns de 
mare pentru vremea împlinirilor, care încet, încet vin spre 
arătare. Ţi-am dat cuvânt mult, şi ai. Ţi-am dat să creşti prin 
el, să te desăvârşeşti în el, dar iată, îţi trebuie bucurie sfântă 
şi dulce, şi vin să te bucur cu hrană caldă, fiule mic, fiule de 
la capăt, ca să vezi că Eu sunt cu tine până la capăt, aşa cum 
ţi-am promis prin Scripturi. 

O, ce mare este darul credinţei, măi fiule! E mare dar 
să crezi în tot ce am făgăduit Eu, e mare dar, copile Israele, 
mare de tot, că numai prin credinţa omului lui Dumnezeu s-au 
săvârşit toate câte a făcut Domnul în veacurile Sale. Drumul 
omului cu Dumnezeu se începe cu credinţa, şi dacă aşa se 
începe, el nu se mai termină, căci credinţa rămâne în veac 
prin faptele ei, şi drumul ei e veşnic, e veşnicie, fiule. Tu aşa 
să crezi, că Dumnezeu poate, şi niciodată să nu slăbeşti în 
acest dar purtător de puterea lui Dumnezeu. 

Israele, poporul Meu, tu porţi azi în inimă ziua serbării 
cea de acum două mii de ani când Eu în văzul celor ce cre- 
deau în Mine M-am înălţat la Tatăl după patruzeci de zile de 
la învierea Mea dintre cei morţi. De ce, fiule, M-am înălţat la 
Tatăl? Ai găsit tu în Scripturi cuvântul la această întrebare? 
M-am înălţat ca să pot să fiu cu voi, cei credincioşi, de atunci 
şi până acum. M-am înălţat ca să pot veni la poporul Meu, să 
fiu cu el până la capăt, iar la capăt să-i dau celui credincios 
locul lângă Tatăl, că Eu aşa am spus: «Mă duc să pregătesc 
loc, ca să fiu în el cu poporul Meu şi să-l păstoresc». Amin. 
Dacă nu M-aş fi dus la Tatăl, cum aş fi pregătit tot ce trebuia 
pregătit pentru cei credincioşi în Mine? Dacă rămâneam pe 
pământ, văzut de om, omul credincios se învăţa cu Mine şi nu 
mai avea ce să creadă dacă rămâneam văzut de omul credin- 
cios. Am făcut aşa, ca să aibă omul darul credinţei, şi prin cre- 
dinţă să lucrez să pregătesc locul cel minunat al casei Tatălui 
Meu, ca unde sunt Eu, să fie şi poporul Meu, şi să-l păstoresc 
întru plata fericirii celor credincioşi. Una e să fie Do mn ul 
Iisus Hristos cu fiul cel credincios în chip văzut, şi alta e să 
fie de lângă Tatăl cu cel ce crede în Fiul Tatălui. 

Israele, Eu sunt nedespărţit de Tatăl şi în cer şi pe 
pământ. Eu dacă sunt cu tine, cu Tatăl sunt lângă tine. Eu da- 
că sunt lângă Tatăl, cu tine sunt lângă Tatăl, şi îţi întăresc da- 
rul credinţei, copile Israele. Dar vreau cu tot dorul Meu dum- 
nezeiesc să fii priceput în credinţă, mai priceput decât eşti, 
mai priceput, mult mai priceput decât eşti, fiule, mai adâncit 
în această taină, mai plin de dar întru darul cel atât de mare al 
credinţei, ca să poţi vedea minunile cele nevăzute ale cre- 
dinţei omului îndumnezeit, aşa cum a văzut ucenicul lui 
Elisei, aşa cum au văzut toţi sfinţii, toate slugile lui Dumne- 
zeu, care te ajută azi pe tine pe drumul credinţei. Drumul 


credinţei este singurul drum. Nimic nu înseamnă drum în 
afară de acest drum. întăreşte-te pe drumul spre Mine, fiule, 
că de aceea te-am aşezat Eu acum pe treapta rugăciunii ade- 
vărate. Să nu ai odihnă în această lucrare a rugăciunii până ce 
nu o vezi că-şi desface fructul ei. Să te desfătezi, fiule, cu 
această mireasmă aducătoare de Dumnezeu, că prin ea Eu 
vin; ea e drumul Meu, ea Mă va descoperi văzut în mijlocul 
tău, Israele de azi, căci cel de ieri care a crezut, este cu Mine, 
şi se va lăsa văzut lângă Mine, şi lângă tine cu Mine. Eu ţi-am 
dat darul credinţei, ca să ai din belşug, şi te-am înfăşurat în 
darul rugăciunii adevărate, însoţit de darul credinţei, căci cum 
s-ar ruga cineva fără să creadă, fără să nădăjduiască? 

O, fiule scump, mâncarea, ca s-o mănânci, trebuie s-o 
faci întâi. Sămânţa, ca să-i vezi rodul, trebuie s-o pui mai întâi 
la crescut şi la udat şi la plivit şi la săpat şi la îngrijit. O, ce 
mult se bucură un grădinar când vede sămânţa pusă de el că 
iese şi aduce roadă! Aşa să te bucuri şi tu, fiule al credinţei, 
de rodul seminţei tale, de rodul rugăciunii tale. Rugăciunea ta 
va rodi veac nou, văzut de ochii tăi, va rodi cer nou şi pământ 
nou, după cum este făgăduinţa prin Scripturi, şi rodul nu va 
mai avea veştejire. Să nu te laşi ostenit la lucrul rugăciunii, 
fiule, că Eu te învăţ lucruri minunate, măi Israele. Te-am în- 
văţat să te strângi ciorchine şi să te aşezi la copt şi la împlinit. 
Ia în mână un ciorchine de strugure sănătos şi te uită bine la 
el, ca să vezi cum sunt strânse bobiţele pe ciorchine şi cum 
stau ele laolaltă sugând din viţă până ce este adus copt pe ma- 
să, până ce poţi mânca din dulceaţa lui, din mireasma lui, şi 
să bei din vinul lui, fiule, din bucuria lui, Israele. Te-am învă- 
ţat cum să stai grămadă, ca să rodeşti, ca să fii ciorchine cu 
bobiţe grase şi sănătoase laolaltă înaintea Mea, Care te cresc, 
căci Eu sunt viţa. Te-am învăţat să te rogi, fiule, te-am învăţat 
cum să sugi din viţă, cum să fii din viţă, cum să stai în viţă, 
căci ciorchinele este rodul viţei, fiule. Te-am învăţat ca să te 
faci din firesc duhovnicesc uitându-te la grămada de bobiţe 
care sunt adunate pe ciorchinele de strugure. 

O, poporul Meu, struguraşul Meu, rodul Meu cel mult 
aşteptat! Orice mamă aşteaptă să-şi vadă rodul crescut şi îm- 
plinit. Orice viţă aşteaptă să-şi vadă rodul, fiule. Eu sunt viţa, 
voi sunteţi mlădiţele, dar voi sunteţi struguraşii. O, poporul 
Meu, struguraşul Meu, să te uiţi, fiule, la ciorchinele de stru- 
gure, şi aşa să fii şi tu în viţă. Bobiţele stau grămadă, stau li- 
pite una lângă alta şi sunt de aceeaşi culoare, de aceeaşi mi- 
reasmă, de aceeaşi rouă învăluite spre răcoarea lor, de acelaşi 
soare încălzite, din pământ şi din cer hrănite. Fii atent, copile 
scump, din pământ şi din cer hrănite. Pământul fără de cer nu 
este, iar cerul fără pământ nu este. Aşa şi tu, copile, strugura- 
şul Meu, să fii făptură deplină, fiule, să fii întreg în toată cli- 
pa. O, Eu te învăţ, şi tu să înţelegi, că este musai să înţelegi, 
ca să te faci din firesc duhovnicesc, şi să nu spui şi tu ca cei de 
la început că nu e vremea, căci cei de acum treizeci-patruzeci 
de ani n-au vrut să se aşeze în vremea cea duhovnicească, 
fiindcă e greu când ai altceva de făcut să mai faci şi cele du- 
hovniceşti şi să le faci cu iubire şi cu credinţă. E greu să faci 
rugăciune adevărată când ai de făcut atâtea, când ai şi alte 
griji, când eşti şi firesc, şi duhovnicesc. O, greu i-a fost creşti- 
nului Meu cel hrănit prin această lucrare să se facă din firesc 
duhovnicesc, aşa cum învaţă Scriptura. Până când or fi voit ei, 
oare, să fi mers aşa? Dar am azi popor desprins de cele fireşti; 
am popor care se foloseşte de cele fireşti ca şi cum nu s-ar 
folosi de ele; am fii care lucrează cu toate întru duhovnicie de 
duh şi de trup; am, şi Mă rog Tatălui Meu, Care Mi i-a dat, 
să-i desăvârşească întru Mine, căci Tatăl aşa închinători 

voieşte, închinători în Duhul Adevărului. Israele, struguraşul 
Meu cel dulce Mie, să nu te laşi, fiule, furat de cele ce faci cu 
mâna. Tu să-ţi laşi inima înaintea Mea, în inima Mea, şi să faci 
lucrarea inimii în inimi, aşa cum bobiţele de pe ciorchine stau 
strugure una în alta, una lângă alta în viţă. Lasă, tată, inima ta 
în inima Mea. Eu am grijă de tine mai mult decât tine. Lasă-ţi 
dulceaţa să-ţi fie dulce în viţă, căci omul lui Dumnezeu este 
fiu al lui Dumnezeu, şi trebuie să fie în Dumnezeu. Amin. 

O, copile al Meu, lucrarea ta e dragostea, tată. învaţă 
bine această lucrare, că iată Eu cât stăruiesc să te învăţ. Vin 
cu duhul mângâierii şi te învăţ ca să ştii şi să crezi că lucrarea 
ta e dragostea, şi iar îţi spun să te uiţi la bobiţele din ciorchi- 
ne cum stau ele, cum se hrănesc ele, cum se desăvârşesc ele 
întru îndulcirea lor din viţă. Şi îţi mai amintesc, Israele 
scump, cum să lucrezi la zidirea ta, căci tu eşti zidirea lui 
Dumnezeu. Lucrează, tată, la zidirea ta, că asta este lucrarea 
ta: lucrarea duhovnicească. îţi amintesc de cuvântul Duhului 
Sfânt care a lucrat în voi şi a grăit aşa: când faci un zid mai 
mulţi laolaltă în Domnul, şi când cărămizile sunt puse în zid, 
şi dacă zidul nu este de ajuns de drept, şi dacă cineva din 
zidari vede că trebuie mai multă atenţie, mai multă vedere la 
lucrul zidirii, acela să pună cărămida lui şi să îndrepte zidul, 
ca să meargă zidul drept, din ce în ce mai drept, cu dragoste 
îndreptat, cu răbdare, cu înţelepciune şi cu dragoste, iar zida- 
rii vor lucra drept, cu atenţia lor sporită la zidire, şi să zideşti, 
măi Israele, şi să nu te opreşti din zidit, căci Domnul tău îţi 
plăteşte, fiindcă El este viţa, şi voi sunteţi lucrătorii Lui. Eu 
sunt Stăpânul viei, şi am plata lucrătorilor, şi îi învăţ pe 
lucrători dragostea, şi fiecare va avea un întreg ca plată, aşa 
cum scrie în Scripturi, căci dragostea se împarte egal, fiindcă 
în dragoste nu este părtinire, ci este dăruire şi iubire, şi fiecare 
va avea plată câte un dinar, câte un întreg. Când dragostea nu 
este toată, atunci ea nu este. Dragostea este aceeaşi de la 
început şi până în veac. 

Mângâiaţi-vă unii pe alţii cu aceste cuvinte. Mângâ- 
ie-te, Israele, cu cele de la Mine, şi unul pe altul să vă mân- 
gâiaţi cu Mine, că Eu sunt cuvântul cel viu, şi Mă dau spre 
hrană ţie, ca să fii viu. Tu când zici „ Tatăl nostru “, să crezi, 
fiule, ce zici, căci Tatăl îţi dă ţie pâinea cea de toate zilele, şi 
ţi-o va da în veci. Tu nu ţi-o poţi da şi de aceea o ceri de la 
Tatăl, pentru că tu eşti al Tatălui şi Lui te rogi. Să fii atent din 
zi în zi mai mult la cuvintele pe care Eu te-am învăţat să le 
aduci Tatălui spre rugăciune. Să fii atent la tâlcul lor şi să nu 
uiţi că ceri de la Tatăl, şi dacă ceri, trebuie să crezi şi să te bi- 
zui pe Tatăl tău de la Care ceri. Cere, fiule, că a venit vremea 
să ştii ce ceri şi să vezi ce ceri. Fii atent la rugăciunea „ Tatăl 
nostru din zi în zi fii tot mai atent către Tatăl, ca să vadă 
Tatăl că ştii să te rogi cu adevărat. Fii atent, copile scump, să 
nu te mai risipeşti cu mintea. Mintea ta să fie locul Duhului 
Sfânt, Care te adună bobiţă cu bobiţă în ciorchine, ca să fii 
struguraş, Israele. Fiţi adunaţi struguri, struguri, şi hrăniţi-vă 
din viţă, căci viţa Eu sunt. Plângeţi după laptele viţei cum 
plânge copilul după sânul mamei şi ţineţi cu toate mădularele 
voastre duhovniceşti lucrarea păcii între voi, lucrarea dragos- 
tei dintre voi. Zidiţi la zidul lui Dumnezeu, zidiţi dulce, zidiţi 
în iubire, căci iubirea gândeşte, grăieşte, mângâie, suferă şi se 
tămăduieşte una pe alta în trupul ei. Inimă pe inimă să se iu- 
bească, iubire pe iubire să se hrănească, şi să nu daţi loc, 
fiilor, la răni. Fiţi moi, fiţi blânzi, fiţi atenţi, că pentru voi sun- 
teţi, pentru binele vostru cu Mine, pentru grăbirea venirii Me- 
le în mijlocul iubirii voastre, fiilor. Iubirea din voi să ştie ce 
vrea, să ştie ce dă, să ştie cui dă şi de la cine va lua răsplata. 


Aceasta este mare înţelepciune în mintea omului lui Dumne- 
zeu. Această înţelepciune ţine pe om în iubire. Amin. 

O, Israele, struguraşul Meu, aşteaptă cerul rodul tău cel 
duhovnicesc. E greu pentru cel ce n-a înţeles duhovniceşte 
până acum, dar e uşor să asculţi acum, copilul Meu, şi să te 
faci mare la înţelepciune, aşa cum au fost sfinţii care vă aş- 
teaptă acum pe voi, cei mai mici, că mare le este dorul de lu- 
crul vostru cel duhovnicesc întru viţa cea care atât de mult 
v-a hrănit şi v-a dat îndemn la zbor ceresc între cer şi pământ. 
Eu de aceea v-am spus: mâncaţi strânsură, că în ea găsiţi lec- 
ţiile de zbor, în ea găsiţi şi izvor de lacrimi de pocăinţă dacă 
n-aţi fost mai din timp duhovniceşti. Iar Scriptura spune că o 
clipă de pocăinţă te naşte din cer, te naşte de sus într-o clipă, 
ca să fii de sus, fiule, ca să fii din împărăţia lui Dumnezeu. 

O, mănâncă strânsură, fiule, că a rămas nemâncată. Nu 
trebuie să rămână nemâncată, măi fiule; nici o firimitură să nu 
se piardă, că de aceea am strâns-o, ca să o mănânci, copilul 
Meu. Eu pentru mâncat am coborât-o din cer la tine. Mănân- 
că, Israele, că dacă Israel mânca de câte ori venea mâncarea 
la el, acum aveam poporul, dar poporul de la început a mân- 
cat cu urechile, bietul de el. Bucuria Mea era să fi mâncat şi 
să se fi cunoscut că mănâncă. Dar n-a mâncat, şi de aceea n-a 
ştiut gustul mâncării şi fructul mâncării şi creşterea lui du- 
hovnicească. 

Israele, struguraşul Meu, creşti, tată, în cele duhovni- 
ceşti, că nu pot să tac şi să nu-ţi amintesc iar că nu-ţi trebuie 
decât pâine, apă, haină şi acoperământ. Creşti, poporul Meu, 
în cele duhovniceşti, că pe celelalte tu le ceri de la Tatăl când 
zici rugăciunea „ Tatăl nostru O, fiule, când lucrezi cu mâna 
cele ce ţi le dă Tatăl, tu să ştii că sunt de la Tatăl şi să nu-ţi 
pui nădejdea în mâna ta, în munca ta, în strădania ta. în vre- 
mea lucrului mâinii tale tu să vorbeşti cu Tatăl, cu Fiul şi cu 
Duhul Sfânt, şi să stai ciorchine, Israele, aşa să stai la lucrul 
cel cu îndeletnicirea mâinilor, ca să fie şi Duhul Meu cuvân- 
tând în vremea îndeletnicirilor mâinilor tale, căci fericiţi a nu- 
mit Domnul tău pe fraţii care locuiesc împreună, fericiţi şi bi- 
necuvântaţi în veac, fericiţi şi lără teama păcatului când locu- 
iesc împreună, căci Domnul nu l-a lăcut pe om ca să fie 
singur. Aşa a spus Domnul: «Nu este bine să fie omul singur». 
Fericiţi cei ce stau împreună lără păcat, căci aşa a întocmit 
Domnul pe om, aşa, şi nu cum e omul. 

Poporul Meu, să te lupţi cu toată credinţa ta, cu toată 
inima ta să împlineşti toate cele ce au venit de la Mine spre 
tine. Să te lupţi, fiule, să dai fiinţă omului cel nou în tine, 
omului ascultării de Dumnezeu. Să te lupţi, copile scump, că 
Eu mult te ajut şi multe ajutoare ai întru Mine, că Eu, după 
cum este scris, sunt lângă tine cu zecile de mii de sfinţi, aşa 
cum scrie în Scripturi. Şi să ştii cum să te rogi la sfinţi, să-ţi 
vadă smerenia, să-ţi mărturiseşti nevrednicia, că tu prin mila 
Mea ai fost ales ca să fii poporul auzirii cuvântului lui Dum- 
nezeu, care vine pe norii săi de slavă la tine. Nimic n-a lăcut 
Dumnezeu lără să nu fi fost scris în Scripturi. 

îmi amintesc împreună cu tine, poporul Meu, când s-a 
împlinit Scriptura întrupării Mele din Fecioară. Numai o mâ- 
nuţă mică de inimi au crezut aşteptând şi cerând această îm- 
plinire. Zaharia, care era mare slujitor al templului, mare îm- 
plinitor al legilor Domnului şi credincios în cele proorocite în 
prooroci, a crezut şi a cerut împlinirea acestei Scripturi şi a 
lucrat ca un credincios, ca să dea loc împlinirii Domnului pe 
pământ, după cum tăgăduiau Scripturile, şi a lucrat tainic şi 
cu curaj de mare credinţă acest slujitor al credinţei, şi prin el 
am împlinit toată pregătirea coborârii Fiului lui Dumnezeu 
între oameni. 

Cuvântul lui Dumnezeu 


Vezi tu, măi Israele, cum lucrează credinţa omului? 
Vezi tu, fiule, cum trebuie să fie credinţa ta? Zaharia a cerut 
să împlinească Do mn ul venirea Lui prin Fecioară, şi dacă am 
avut om credincios, am adus împlinirea. Râvneşte, măi po- 
porul Meu, şi tu, căci mari sunt făgăduinţele cele pentru 
vremea în care eşti tu. Aşa de puţinei au fost şi atunci cei de 
care M-am folosit ca să împlinesc Scriptura naşterii Mele 
între oameni. Nimeni nu avea habar. Eram printre ei, şi nu 
ştiau lucrarea cea venită de la Dumnezeu. Aşa şi azi este cu 
lucrul lui Dumnezeu, cu cuvântul lui Dumnezeu, care pregă- 
teşte împlinirea a ceea ce mai este de împlinit, căci îngerii 
care s-au arătat în vremea înălţării Mele la Tatăl aşa au proo- 
rocit: «Acest Iisus Care merge la cer, aşa va veni, precum Se 
suie». Dar caută în cuvântul Meu, că Eu am rostit despre 
venirea Fiului Omului după ce credinţa şi dragostea se vor 
stinge înaintea venirii Domnului. Iar acum am venit cu 
această lucrare de cuvânt, fiindcă era scris în Scripturi de ea. 
Am venit să scot din necaz pe poporul pe care l-am numit 
popor martor al cuvântului Meu pe pământ mai înainte de 
arătarea Cuvântului întru trupul slavei Sale între oameni. De 
aceea ţi-am spus în cuvintele vremii tale că nu te-am chemat 
să lucrezi cu sapa şi cu lopata, poporul Meu, şi te-am chemat 
ca să crezi în Scripturi şi ca să împlinesc prin credinţa ta 
Scriptura venirii Mele, şi să descopăr cerul cel nou şi pămân- 
tul cel nou şi viaţa cea fără de moarte şi veacul cel ceresc, 
care sunt gătite de Mine, că M-am dus la Tatăl ca să fac 
acestea toate, ca să le pregătesc şi să fie descoperite prin cre- 
dinţa ta şi a tuturor celor ce au aşteptat crezând în această 
vreme, lată, fiule, cum te învăţ. Te învăţ să ştii să crezi şi 
crezând să pregăteşti slava Mea, să-Mi pregăteşti calea, Israe- 
le, aşa cum Mi-au pregătit-o cei din vremea naşterii Mele din 
Fecioară, şi am adăugat la credinţa lor semne cereşti în vre- 
mea aceea, căci au vorbit magii de naşterea Mea, au vorbit 
păstorii de la stână, a vorbit dreptul Simeon şi proorocii din 
vremea naşterii Mele, căci în Israel niciodată n-a lipsit şi nu 
lipseşte duhul proorociei de la Dumnezeu. 

întăreşte-te cu îndeletniciri duhovniceşti, poporul Meu 
de azi, şi să prinzi curaj în credinţă, fiule, căci prin credinţa ta 
Eu lucrez. îndeletniceşte-te bine cu lucrul acestei credinţe, şi 
duh de îndoială nici să se pomenească în Israel, căci Scriptu- 
rile se împlinesc întru totul. Amin. Mare lucru este să ştii să 
înţelegi cuvântul lui Dumnezeu. Cuvântul Meu a lucrat odată 
cu vremea, a lucrat după vreme, a vorbit după vreme şi a fost 
strâns în strânsorile vremii, şi de aceea poporul Meu n-a ştiut 
cum să creadă în cuvântul Meu şi nu l-a împlinit întru toată 
puterea lui. De aceea ţi-am spus: lasă, Israele, cele trupeşti şi 
pământeşti, vinde-ţi înţelepciunea ta şi dă-ţi averea pe ape şi 
aşează-te în sărăcie de averi şi de duh lumesc, ca să poţi să te 
aduni ciorchine din loc în loc şi să te îndemni la credinţă în 
făgăduinţele lui Dumnezeu, şi să-ţi faci hăinuţă albă, din Duh 
Sfânt şi din pânză curată, şi să faci iubire înaintea Mea, căci 
iubirea ta de Domnul este cărarea pe care Mi-o faci ca să vin. 
Şi te vei trezi cu Mine înaintea ta, aşa cum am venit în calea 
lui Luca şi Cleopa când ei îmi pregăteau calea Mea spre ei 
prin vorbirea inimii lor una cu alta despre Fiul lui Dumnezeu, 
Care venise să plinească Scriptura. La fel şi apostolii stăteau 
ciorchine, stăteau grămadă, şi lucrau rugăciune şi pocăinţă şi 
vorbire despre Dumnezeu, şi Eu M-am şi arătat biruitor pen- 
tru ei şi le-am zis: «Pace vouă!». Aşa şi vouă vă zic: Pace vo- 
uă, ucenicilor, că un picuţ mai este şi vă veţi opri cu ochii pe 
Mine şi ne vom vedea şi ne vom mângâia unii pe alţii şi vom 
ofta uşuraţi de apăsarea aşteptării. 


Faceţi-Mi cale, faceţi-Mi adevărată venirea, faceţi-Mi 
văzută cărarea Mea cu voi, şi pe Mine lângă voi. Eu vă ajut 
cu mare socotinţă cerească, cu mare har ceresc, ca să lucraţi 
lucrarea cărării Mele, a venirii Mele cea văzută. Voi Mă stri- 
gaţi, şi Eu vin. Voi credeţi, şi Eu vă dau plata credinţei. Voi 
cereţi, şi Eu vin şi împlinesc. Ţineţi-Mă viu între voi şi cu voi, 
că Eu sunt viu, şi sunt cu Tatăl lângă voi şi cu voi, şi lucrăm 
împlinirea Scripturii venirii Fiului Omului, însoţit de cerul 
cel nou şi pământul cel nou pe care le-am făgăduit pentru 
veacul cel fără de sfârşit. Amin. 

E sărbătoare de înălţare. E sărbătoare de venire a Fiului 
lui Dumnezeu la poporul Său. Fiţi cum sunt păsările cerului 
şi crinii câmpului, şi veţi fi aşa, că Eu, Domnul, pregătesc fe- 
ricirea celor credincioşi. învăţaţi-vă, tată, să trăiţi fără de 
griji, şi lucraţi ca Israel, care-şi strângea hrana care venea din 
cer în loc pustiu de hrană. Eu am pe îngerii Mei care îngrijesc 
de voi. Eu am pe corbii Mei care îngrijesc de voi, Eu sunt 
vistierul celor cereşti şi al celor de pe pământ. Eu voi împlini 
Ierusalimul nou pentru poporul Meu. El lucrează pentru 
venirea Mea, iar Eu lucrez pentru împlinirea Ierusalimului 
nou, văzut de tot ochiul din cer şi de pe pământ. Eu lucrez ce- 
reşte, Israele, struguraşul Meu. Eu pe toate le-am făcut. Eu şi 
acum pe toate le fac şi le întocmesc, precum scrie în Scripturi, 
precum scrie în cartea vremii Mele de azi cu tine, poporul 
Meu. 

Hrăneşte-te cu lumină, hrăneşte-te cu cuvântul Meu. 
Hrăneşte-te, fiule, crezând în cele făgăduite şi pregătite să 
vină în dar peste tine. Tu eşti grâul Meu cel pus la scumpit. 
Sfmţeşte-te prin rugăciune, smereşte-te prin rugăciune, 
bucură-te prin rugăciune. Rodeşte, fiule, venirea Domnului 
Iisus Hristos la rugăciunea ta. Dacă nu poţi singur să lucrezi 
din zâmbet lacrimă şi din lacrimă zâmbet, aşa cum te-am po- 
văţuit, Eu vin şi te ajut, fiule, ca să poţi, copilul Meu, şi să te 
găsesc întru ale Mele aşezat, că mult tânjesc Eu după dra- 
gostea ta şi după dragostea dintre voi. Lucraţi lucrarea venirii 
Mele şi nu vă temeţi de nimic şi de nimeni. Credeţi în făgă- 
duinţele Mele făcute vouă, copilaşi de la sfârşitul timpului, 
căci timpul se va numi veşnicie. 

Israele, să fii destoinic în credinţă şi să te îndeletniceşti 
cu temerea de Dumnezeu, fiule care încă te mai întristează 
cele neplăcute Domnului. Temerea de Dumnezeu te ţine în 
Dumnezeu, şi întru Mine nu eşti fără acoperământ. Eu lucrez 
la pregătirea ta, la iubirea ta de Dumnezeu, la aşezarea ta 
întru cele în care trebuie să fii găsit şi aşezat. Tu nu eşti slab; 
tu eşti tare, Israele, pentru că Eu te întăresc, copilul Meu. Te 
întăresc şi te ocrotesc şi te luminez cu lumina cea din Mine, 
ca să fii lumină din Mine înaintea Mea. 

Eu vin curând. Nu te teme, Israele, struguraşul Meu. 
Eu sunt cu tine, nu te teme. Eu sunt cu tine. Să fii credincios 
în cele ce-ţi spun. îţi hărăzesc credinţă, poporul Meu, credinţă 
care se cere s-o ai în vremea aceasta. Toţi sfinţii te ajută ca pe 
cel mai mic, şi se adună pe lângă tine cum se adună fraţii cei 
mai mari pe lângă cel mai mic. Iubiţi-vă unii pe alţii: cei din 
cer, pe cei de pe pământ, iar cei de pe pământ, pe cei din cer. 
Iubiţi-vă unii pe alţii, voi, copii ai iubirii, căci Eu sunt iubirea, 
şi din Mine sunteţi, şi sunteţi ai iubirii. Şi cerul şi pământul 
să cunoască şi să vadă bine la voi că sunteţi ucenicii Mei şi fii 
ai iubirii şi rudă cu cerul. Eu sunt cu voi şi vă dau puteri şi 
mângâiere. Amin. Toţi sfinţii din cer vin şi vă spun vouă 
cântarea sărbătorii de azi: Hristos S-a înălţat! Dar iată ce mai 
spun sfinţii cerului: Hristos vine! Vine Domnul Iisus Hristos 
cu zecile de mii de sfinţi ai Săi. Amin. 

Pace vouă, copilaşi ai cerului! Un duh şi o iubire să 
fim! Eu vă dau puteri şi mângâiere. Eu sunt cu voi şi vă ajut 
să fiţi cu Mine. Vorbiţi de Do mn ul pe cale, fiilor. Aceasta este 
de făcut în vremea aceasta. Cuvântul Meu vă alină şi sufle- 
teşte, şi trupeşte, şi cereşte, fiilor. Pace vouă! Pacea Mea să se 
odihnească peste voi şi între voi şi în inimile voastre. 

Copii ai grădinii cuvântului Meu, aveţi grijă de pacea 
cea deplină a Duhului Sfânt în grădină şi peste voi. Voiesc să 
fiu în voi aşa cum sunt Eu. închideţi bine porţile şi deschideţi 
bine inimile spre cer, ca să pot hrăni poporul care stă în lucra- 
re de rugăciune. Nu daţi voie duhului străin de Dumnezeu să 
pătrundă în grădină. Fiţi destoinici cu tragere de inimă, ca să 
pot da poporului Meu mângâiere prin cuvânt. Iar vouă mân- 
gâiere vă dau mereu, ca să vă mângâiaţi unul pe altul în Dom- 
nul vostru Iisus Hristos, Care vine cu hrană cerească pentru 
Israel. Aveţi grijă de cărarea Mea spre voi, spre Israel. Pace 
vouă vă dau, ca să aveţi pace în inimi, fiilor. întăriţi pacea în 
inimile voastre, căci pace vă dau. Eu am mare nevoie de pa- 
cea din voi, de pacea Mea din voi. Aceasta este cărarea Mea 
de la cer la pământ, de la Mine la Israel. Mângâiere ţie, popor 
mititel al grădiniţei Mele. 

Binecuvântat să fii, copile, struguraşul Meu. Binecu- 
vântat să fii, Israele, popor al aşteptării Mele. Amin, amin, 
amin. 

10/23 mai 1996 

Praznicul Pogorârii Duhului Sfânt 

Lucrarea poporului ales. Fericirea celui născut din cuvânt. Mân- 
gâierea Duhului Sfânt. Lucrarea umilinţei spre curăţire de greşale. 

oiesc să pun în carte şi serbarea cea de azi, s-o 
pun prin cuvânt, să cuvintez prin ea, aşa cum 
am cuvântat atunci peste ucenicii Mei, şi din ei peste mulţi- 
mile venite la Ierusalim, la sărbătoare venite. Voiesc să las cu- 
vânt peste Israel, ca să fiu cu Israel, ca să fie Israel cu Mine 
în serbare. Poporul Meu Mă aşteaptă. 

Poporul Meu, vede cerul că aştepţi cuvântul lui Dum- 
nezeu, şi uită-te şi tu în cer, fiule, ca să vezi şi tu cerul cum te 
aşteaptă pe tine, cum aşteaptă să te vadă, precum în cer aşa şi 
pe pământ, şi aşa să fii tu pe pământ înaintea Mea, precum 
sunt cei din cer, fiule. 

Pace ţie, copilul Meu, poporul Meu! O, fiule, tu nu ştii 
câtă nevoie de pace am Eu ca să pot veni spre tine. Tu nu ştii, 
dar Eu ştiu, că Eu sunt Cel ce sufăr şi azi de lipsa păcii pe 
drumul Meu înspre om. Te-am ales ca să Mă mângâi cu tine 
pe drumul Meu de la cer la pământ, pe care-1 străbat de două 
mii de ani, de şapte mii de ani, ca să aduc mântuire omului. 
Te-am ales pe tine ca să Mă sprijin pe tine, aşa cum am făcut 
şi acum două mii de ani cu o mână de ucenici din care Mi-am 
făcut mână şi gură pe pământ şi cuvânt pe pământ. Te-am 
ales, fiule, ca să te înfierbânt în lucrare de Duh Sfânt între cer 
şi pământ şi înaintea oamenilor care fac ale oamenilor şi nu 
ale lui Dumnezeu. Te-am ales, poporul Meu, şi te-am numit 
al Meu. Te-am ales să stai în Duhul Sfânt şi să trăieşti în El şi 
să mişti în El şi să cuvintezi în El, că iată ce-ţi spun: te-am 
ales ca să fac din tine cuvânt, cuvânt de Duh Sfânt. Eu de 
aceea te-am ales. 

Te-am ales, poporul Meu, ca să Mă mângâi cu tine, 
fiule, şi te-am uns cu mirul Duhului Sfânt, şi te-am uns prin 
cuvânt. Mereu, mereu te-am uns prin cuvânt; mereu, mereu, 
poporul Meu. Te-am uns ca să am aşternut în tine, ca să fii tu 
împărăţia Mea, şi Eu să fiu împărat peste tine, Domn peste 


tine, împărat bun, ca şi Tatăl Meu, împărat din împărat şi 
Domn adevărat, Păstor bun şi mângâios peste tine, fiule, îm- 
părăţia Mea. Te-am ales să fii şi tu asemenea cu Mine, mân- 
gâios cu Mine precum Eu sunt cu tine. Te-am ales ca să fii cer 
nou şi pământ nou, căci am găsit în carte Scriptură care aş- 
teaptă să ia înfăţişare şi împlinire. Nu de altceva te-am ales. 
O, te-am ales ca să fii glasul Duhului Sfânt prin care să proo- 
rocească Tatăl şi Fiul întru Duhul Sfânt, şi ca să se facă cer 
nou şi pământ nou, loc al dreptăţii şi al păcii, loc al drepţilor 
care aşteaptă făgăduinţa cea scrisă în Scripturi, cer nou şi 
pământ nou, om nou, născut de la Duhul Sfânt Cuvântul. 

O, fericit este omul care se lasă născut din cuvântul 
Meu, că Eu sunt din cer. Fericit este omul care se naşte din 
Tatăl, Fiul şi Duhul Sfânt, şi care ştie ce este această naştere, 
că naştere din cer am venit să las peste tine, poporul Meu, 
naştere din cuvânt am venit să-ţi dau. O, Tatăl Meu plânge cu 
Mine, şi tu îi ştii suspinul şi glasul suspinului Său, că aşa 
îmi zice Tatăl: «O, Fiule scump , greu este să facem om din 
om, greu, Fiule, greul». Aşa plânge Tatăl, aşa suspină tri- 
miţându-Mă mereu să Mă fac cuvânt şi să împlinesc Scrip- 
tura de cer nou şi de pământ nou şi de veac nou, fără de sfârşit. 
Te-am învăţat lucrul acestei case, poporul Meu, căci împără- 
ţia Mea este casă, fiule; este casă şi masă şi aşternut şi veşni- 
cie întru ele, nu cum este împărăţia cea şubredă a omului vea- 
cului acesta. Iată de ce te-am ales. Te-am ales ca să Mă 
mângâi cu tine în truda Mea, în munca Mea, în durerea Mea. 
Te-am ales aşa cum Mi-am ales atunci pe ucenicii Mei pe care 
i-am ţinut pe lângă Mine ca să-i învăţ să-Mi scrie Evan- 
ghelia Mea şi s-o dea la oameni, şi să cunoască oamenii că 
este Dumnezeu şi că adevărat este Dumnezeu întru venirea Sa 
prin Fecioară, după cum era scris de Duhul Sfânt în Scripturi. 

O, poporul Meu, o, mângâierea Mea, o, fiule din vre- 
mea aceasta! Intră, fiule, sub ploaia limbilor Duhului Sfânt şi 
te fă limbă cuvântătoare înaintea Mea, ca să vadă cerul şi pă- 
mântul că tu eşti din cer, precum Eu sunt. E serbare de Duh 
Sfânt, şi Eu scriu cartea acestei serbări, că tu eşti unealta Mea 
şi mâna Mea şi sărbătoarea Mea în tine. 

E vuiet de Duh Sfânt, şi tu eşti mititel, poporul Meu. 
Duhul Sfânt vuieşte, şi tu eşti mic, fiule. Adierea Lui e dulce, 
vuietul Lui e sfânt, cuvântul Lui e cuvânt şi nu trece fără să 
ia fiinţă cuvântul. Te-am ales ca să Mă mângâi cu tine, fiule. 
Duhul Sfânt Mângâietorul are nevoie de mângâiere, copilul 
Meu, are nevoie de îmbrăţişare de la tine, are nevoie de ari- 
pioare la tine, aşa cum au păsările aripioare şi zboară cu aju- 
torul lor. Ele vin şi îşi fac casă, fiule, îşi fac cuib la streaşină 
casei tale, unde nu ajunge ceva rău de pe pământ să le facă 
daune. Ele vin şi se bagă sub ocrotire de înţelepciune, sub 
streaşină casei omului, dar ele au şi aripioare. Au şi picioare, 
au şi aripioare. Picioarele sunt pentru ca să stea pe pământ, iar 
aripioarele sunt pentru ca să zboare între cer şi pământ, iar cu 
glasul lor dau slavă şi mulţumire lui Du mn ezeu că le poartă 
de grijă. Duhul Sfânt Mângâietorul e mângâiere şi e aripioare 
pentru omul care se naşte din cer, din Dumnezeu, din cuvânt 
şi din credinţă. Duhul Sfânt e mantie pentru tine, poporul 
Meu, şi Eu te strâng sub ea şi te ocrotesc sub ea, ca să nu te 
temi. Eu numai cu mângâiere lucrez peste tine, cu glasul Du- 
hului Sfânt al mângâierii, ca să te îndemn spre Duh Sfânt în- 
tru lucrare de umilinţă şi de stăruinţă pentru venirea plinirii 
desăvârşite a celor ce nu se văd şi care sunt pregătite să se 
descopere celor ce cred în Dumnezeu, Care vine iar, vine cu 
cer nou şi cu pământ nou în care locuieşte pacea şi dreptatea. 
Amin. 

Cuvântul lui Dumnezeu 


Poporul Meu, lucrează, tată, pentru mântuire. Lucrea- 
ză, fiule, că mult te-am învăţat cum să lucrezi. Lucrează, că 
te-am învăţat şi ţi-am dat să lucrezi, că vreau să te găsesc lu- 
crând, dar iubeşte, fiule, umilinţa aşa cum am iubit-o Eu, 
Do mn ul tău. Ea te ajută să fii aşa cum voiesc Eu. Ea te ajută 
în ce nu poţi. Ea îţi este salvare în toate neputinţele tale, dar 
lucreaz-o, fiule. Ea nu se propovăduieşte; ea se lucrează lu- 
crând întru ea. 

Te-am învăţat să stai ciorchine, poporul Meu, şi să te 
îndulceşti cu hrana Duhului Sfânt şi să te îmbucătureşti frate 
pe frate, că Eu am rostit binecuvântare peste fraţii laolaltă şi 
am rostit mângâiere de Duh Sfânt. O, să nu slăbeşti, fiule. Eu 
vin cu îndemnul Duhului Sfânt: întăreşte-te! Duhul Sfânt 
să-ţi cureţe inima şi gândurile şi faptele şi cuvintele şi viaţa. 
Duhul Sfânt să te ajute să fii plăcutul Meu. Caută să fii plăcut 
pe pământ şi în cer; caută, fiule, iar pentru asta îţi trebuie 
atenţie şi veghe şi Duh Sfânt. Să nu stai ascuns, să nu stai tă- 
cut, să nu faci aşa ceva. Ai văzut Adam ce a făcut. S-a ascuns 
după ce a greşit. S-a ascuns de Dumnezeu şi aşa a zis: «M-am 
ascuns că sunt gol». Mai bine era dacă spunea: „Am greşit, 
Doamne! mai bine era. Dar până nu l-am întrebat Eu ca să 
spună ce a greşit, el n-a spus, el s-a ascuns în el. Iar când a 
spus ce a făcut, nu s-a umilit, şi a dat vina pe Mine zicând: 
«Femeia pe care mi-ai dat-o m-a îndemnat la rău». A dat 
vina pe Mine şi pe femeie şi nu s-a umilit ca să fi spus: „Am 
greşit, Doamne, iartă-mă, Tu, Cel ce m-ai făcut! Nu mă lepă- 
da, Făcătorul meu! “. O, s-a ascuns Adam, s-a ascuns în el, şi 
Eu l-am cercetat, ca să vadă că n-are unde să se ascundă. 

Fiule, să nu stai ascuns, să nu te ascunzi, să nu stai 
tăcut. Să te laşi descoperit şi umilit înaintea Mea, ca să te iert, 
fiule, şi să te fac casă a Duhului Sfânt prin umilinţa ta. Să nu 
Mă goneşti ascunzându-te în tine, că Eu am nevoie de casă 
în tine. Să nu Mă goneşti din casă. Duhul Sfânt este lumină 
şi vede şi de afară în casă. Umileşte-te, poporul Meu, umi- 
leşte-te pentru tot omul cel de la Adam şi până acum, pentru 
tot omul care s-a ascuns în el. Domnul vede înăuntrul omului, 
dar omul, de om se fereşte când face o faptă rea. în loc să se 
ferească să facă rău ca să nu-1 vadă Domnul că face rău, el se 
ascunde de om. Omul se ascunde de om şi uită de Cel Care îl 
vede. 

Poporul Meu, Eu te învăţ lucrarea mântuirii, fiule. 
Omul curat chiar dacă se murdăreşte nu se ascunde cu mur- 
dăria, ci o curăţeşte de pe el, o curăţeşte la lumină, că nu se 
vede la întuneric să curăţeşti murdăria. Omul curat este omul 
umilit. Acela iubeşte pocăinţa şi nu se ascunde nici o clipă, 
acela se teme să se ascundă, acela se spală. Poporul Meu, te 
învăţ lucrarea vieţii, fiule, lucrarea Duhului Sfânt în tine, 
Care nu te lasă să te ascunzi. Care nu te îndeamnă să te as- 
cunzi. Dacă omul M-a răstignit, tu trebuie să spui azi: 
„Doamne, eu sunt cel ce Te-am răstignit, că Tu ai stat în răs- 
tignire pentru păcatele mele, Doamne. Eu sunt cel ce Ţi-am 
făcut tot răul, dar iartă-mă, Tu, Cel ce m-ai născut, ca să mă 
ai de fiu al Tău “. 

Fiule, când speli o cămăşuţă pe care se pune praf, tu fo- 
loseşti mâna ca s-o speli, şi foloseşti apă şi vas şi spălătură, şi 
apoi usuci cămăşuţă şi o iei pe tine curată şi primenită. Tot 
aşa şi cu omul dinăuntru să faci. Mai vârtos să faci aşa ceva 
cu partea dinăuntru, că de aceea am spus Eu ucenicilor Mei 
că cel ce s-a spălat este curat, şi numai pe picioare i-am spălat 
Eu pe ei. Aceasta a fost o pildă minunată, ca să înţelegi tu azi 
ce înseamnă să fie omul curat. Omul curat e cel ce nu se as- 
cunde înăuntrul lui. Omul curat este cel ce se spală ca să fie 
curat. 


Poporul Meu, Eu te învăţ lucrarea curăţeniei, fiule, lu- 
crarea Duhului Sfânt în tine. Spală-te cu Duhul Sfânt, ca să fii 
mereu curat, ca să nu fii nevoit să te ascunzi în tine. Ţine min- 
te mereu că Domnul vede mereu. Tu nu vezi în tine cum vede 
Do mn ul în tine. Vederea ta e mică; lasă-L pe Duhul Sfânt 
peste tine. El te va însănătoşi şi te va curăţi de toate neputin- 
ţele tale şi te va spăla cu umilinţa ta, fiule. Ce altă lucrare ai 
avea de lucrat înaintea Mea? Lucrarea umilinţei este cură- 
ţitoare şi te ţine înaintea Mea. Eu am stat umilit în faţa omu- 
lui, şi tot am stat umilit. Dar tu stai umilit în faţa Domnului, 
şi omul te vede şi te măreşte şi te numeşte omul lui Dum- 
nezeu, om curat. 

Am scuturat peste tine apă de Duh Sfânt, ploaie de Duh 
Sfânt. Stai sub ea, copilul Meu, spală-te cu ea, fiule. Te-am 
ales ca să Mă mângâi cu tine pe drumul Meu de la cer la pă- 
mânt, că vreau să-Mi sfârşesc drumul şi să stau să Mă odih- 
nesc de osteneli. Te-am ales ca să te înfierbânt cu focul Du- 
hului Sfânt, care va arde totul dinaintea slavei Mele. Te-am 
ales ca să fii foc, să fii flacără de Duh Sfânt, poporul Meu, şi 
să Mă încălzesc la flacăra ta la venirea Mea, că sunt înfrigurat 
de drum. E gheaţă şi rece peste tot, şi sunt înfrigurat şi umblu 
să-Mi caut casă şi căldură. Te-am ales, poporul Meu, să-Mi fii 
casă caldă şi flacără de Duh Sfânt înaintea Mea la venirea 
Mea. Cuvântul Duhului Sfânt s-a făcut în tine carte peste ser- 
barea de azi cu tine, fiule. 

Israele, Israele, mângâierea Mea, căldura Mea, căsuţa 
Mea, că Eu nu locuiesc în case făcute de mâini. Israele, Israe- 
le, căsuţa Mea cea mică! Lărgeşte-ţi casa, fiule, că Eu am cu 
Mine mulţi prieteni din cer, şi n-am unde să poposesc cu ei pe 
pământ. Pe toţi cei din cer i-am pus să te ajute şi să te ocro- 
tească, dar să crezi ce-ţi spune Dumnezeu ţie. îţi dau, tată, tot 
ce-Mi ceri, dar cere-Mi. îţi dau şi ce nu-Mi ceri, dar stai 
înaintea Mea cu mânuţele ridicate şi cere-Mi să vin, că vin cu 
tot ce am Eu bun şi veşnic. Vin, că este scris, fiule. Israele, 
Israele, scoală-te înaintea Mea, căci Do mn ul tău vine să-Şi 
plinească împărăţia Sa şi domnia Sa. Amin. Duhul Sfânt, ca o 
pasăre vine să-Şi facă cuib la streaşină ta, în inima ta, în lu- 
crarea ta, în viaţa ta. Duhul Sfânt este Domnul Mângâietorul. 
El vine să te învăluiască şi să rămâi veşnic în lucrare de Duh 
Sfânt. El vine să glăsuiască şi să I se audă glasul. Intră şi tu, 
poporul Meu, sub streaşină Duhului Sfânt, ca să fii ocrotit, 
fiule. El Se face ţie streaşină şi casă şi masă şi mângâiere, 
Israele iubit de Dumnezeu. Stai în sărbătoare, poporul Meu, 
că e vremea să serbezi întru veacul Duhului Sfânt. 

îţi doresc să fii mare cu duhul, cu Duhul Sfânt, poporul 
Meu. Să nu te plictiseşti în sărbătoare. Să serbezi, fiule, să-ţi 
faci mângâiere de Duh Sfânt şi să nu te temi cu Duhul Sfânt, 
că El este cu tine. Tatăl, Fiul şi Duhul Sfânt este cu tine, cu 
tine în sărbătoare. Te-am ales ca să Mă mângâi cu tine în lu- 
crare de Duh Sfânt. Eu cu tine, şi tu cu Mine, Israele. 

Iată, am venit, că văd şi ştiu că Mă aştepţi, dar şi Eu aş- 
tept rodul tău; aştept, Israele, să Mă fac rod în tine, fiule. Cu- 
vântul Duhului Sfânt suflă peste tine, şi când suflă, îl ia vân- 
tul Său şi îl duce în toate laturile, ca să ia pământul Duh Sfânt. 
Am ieşit să semăn sămânţă în pământ bun, ca să crească 
sămânţă bună de mâncat, şi să vină să ia roade din ea nea- 
murile pământului, căci vântul Duhului Sfânt se duce şi 
vesteşte peste pământ. 

Eu vin curând, curând. Pace ţie, Israele! Te binecuvin- 
tez, poporul Meu, cu bucurie de Duh Sfânt şi te sărut, fiule, 
cu cuvântul Duhului Sfânt. Binecuvântat şi mângâiat şi veş- 
nic să fii, popor al mângâierii Mele! Amin, amin, amin. 

20 mai/2 iunie 1996 

Duminica tuturor sfinţilor 

Rodul ascultării este bucuria credincioşilor. Noul Ierusalim este 
ziua de odihnă a Domnului. 

U n popas mic, fiilor. însemnăm sărbătoarea tutu- 
ror sfinţilor, poporul Meu, şi pe Verginica în 
mijlocul lor. însemnăm cuvânt de sărbătoare. Amin. 

Israele, Israele, sărbătoare îţi doresc, fiule. Sărbătoare 
să fii tu pentru Domnul Dumnezeul tău, precum El este pen- 
tru tine; El şi cu cerul Său de sfinţi. 

Pace, fiule, pace drumului Meu spre tine, că nimeni nu 
ştie să-Mi facă Mie pace în tine aşa cum ştiu Eu să fac. Eu 
ştiu să fac, dar să fie, fiule, să fie ce fac Eu. Pace în tine! 
Acesta este drumul Meu spre tine. O, poporule scump, lu- 
crează tot ce-ţi dau să lucrezi. Luptă-te, fiule, să poţi, luptă-te 
cu atenţie. Mereu, mereu să fii atent ce faci şi ce lucrezi şi 
cum lucrezi, că Eu Mă uit să iau lucru din mâna ta, să-l pot 
pune pe masa Mea înaintea Mea. Lucrul tău, Israele, numai 
înaintea Mea să fie bun de pus, să fie ca o mireasmă bine- 
plăcută înaintea Mea. Se uită Verginica dintre sfinţi, se uită la 
faţa ta, la lucrul tău, la portul tău, la mersul tău, la timpul tău, 
se uită şi cercetează şi se bucură de truda Mea peste tine. Se 
uită în carte să vadă cum te uiţi tu în ea şi cum mănânci tu din 
ea. Se uită Verginica, Israele, se uită la tine, se uită în casa ei, 
că tu eşti casa ei, şi îţi rosteşte dintre sfinţi să fii casă veşnică, 
Ierusalime, casă făcută de Dumnezeu, casă din pietre vii, aşa 
cum Domnului îi trebuie pentru sălăşluire. 

O, poporule, să fii al ascultării, fiule. Ascultă de cu- 
vântul Meu şi zideşte-1, poporul Meu, şi zideşte-te prin el şi 
pune-1 mereu temelie şi dă-i înfăţişare cerească pe pământ. 
Scoate din carte şi vezi despre ascultare. Să înveţi să nu fii 
răsfăţat, să fii ascultător, şi ascultarea să-ţi fie răsfăţarea. As- 
cultă cu iubire, ascultă, popor al ascultării. Am pus peste tine 
străjeri. Ascultă, poporul Meu, că ai de cine să asculţi ca să 
asculţi de Mine. Să nu le întristezi duhul, să nu faci aşa ceva. 
Să faci din ei izvor de binefacere duhovnicească peste tine. Să 
Mă iei pe Mine din ei, că dacă văd că faci aşa, Eu Mă deşert 
în ei, ca să iei tu lucrare de ascultare între pământ şi cer. Eu 
de aceea am pus de strajă peste tine; am pus de strajă ca să te 
numesc popor al ascultării, Israele. Iubeşte pe Dumnezeu şi 
pe aproapele Meu ca pe Mine însumi, şi fii aproapele Meu 
prin ascultare, măi fiule. Vor sfinţii să vadă ordine cerească în 
tine, Israele de la sfârşit, vor să vadă ascultare de la tine spre 
Dumnezeu, căci rodul ascultării este bucuria ta. Dacă eşti ne- 
căjit, vezi, poate nu ai ascultare de Dumnezeu; vezi, poate nu 
calci cu rânduială înaintea Mea. 

Fă-Mi sărbătoare în tine, poporul Meu. La sărbătoare e 
bucurie, fiule. Fă-Mi bucurie în tine, Israele, că Eu, copilul 
Meu, numai bucurie voiesc peste tine. Te-am povăţuit să nu 
fii ascuns, să nu fii tăcut, că aceste fapte aduc tristeţe şi tăcere 
Mie în tine. Te-am învăţat să nu te ascunzi, să nu te înveleşti, 
ca să pot pătrunde peste tine. Te-am povăţuit să nu stai răzleţ, 
că aceasta este lucrarea duhului potrivnic, care dă să umble 
prin poporul Meu. Cel răzleţ, nu de neputinţă stă răzleţ, ci de 
duh de mândrie face aşa, şi el nu ştie de ce face aşa. Cel răzleţ 
nu iubeşte ascultarea, nu-i place cu ascultarea în paşii săi, şi 
intră sub duhul voinţei sale însăşi, şi nu ştie ce face. 

O, sutaşii Mei, sprijinul pe care Eu Mă bizui, îmbiaţi 
oiţele să stea în ţarc, fiilor, că scris este, să nu părăsiţi statul 
vostru laolaltă. Dacă vreo oaie nu se zoreşte în turmă, vedeţi 
ce e cu ea. Dacă vedeţi că s-a făcut nărăvaşă şi dă cu capul 
când te duci s-o îmbii, spuneţi lui Israel să se roage pentru să- 


nătatea duhului oii. Să ştiţi că oile sunt însemnate de Mine. 
Vedeţi să ştie şi oile această lucrare. Cercetaţi şi străjuiţi de 
jur împrejur şi învăţaţi pe oi să nu se joace, şi învăţaţi-le să 
pască, fiilor; să pască şi să crească şi să stea înaintea Mea. Eu 
sunt Păstorul, şi Mă uit peste oi, ca să le văd. Să le văd unde 
Mă uit, că am învăţat pe Israel să se strângă chiticele, chiti- 
cele, ca să le pot vedea acolo unde Mă uit Eu, acolo unde am 
Eu de uitat. Dacă era să Mă uit peste tot după oi, nu mai spu- 
neam Eu să se strângă oile grămezi, grămezi. Eu în lume nu 
Mă mai duc, nu Mă mai uit. Eu Mă uit la ce este al Meu şi 
suflu viaţă peste ce este al Meu. 

Un picuţ de popas în tine, Israele. Sfinţii cerului sunt 
serbaţi în cer şi pe pământ, dar ei trag la tine, la ce am Eu, la 
bunul Meu de pe pământ. Ei vin să lucreze peste ogorul Meu, 
să-l ajute până la rod, ca să fie masă de cer nou şi de pământ 
nou. Să nu-ţi trebuiască altă masă, poporul Meu, că asta e ma- 
sa Mea. Lucrarea Mea cu tine e masa Mea cu tine, e casa Mea 
cu tine. Iubiţi sărbătoarea Domnului cu voi. Bucuraţi-vă cu 
Dumnezeu, şi Dumnezeu, cu voi, că e greu fără bucurii, po- 
porul Meu. Să nu stai fără bucuria Mea în tine, să nu stai. 
Te-am învăţat să te bucuri şi stând, şi lucrând. Te-am învăţat 
aşa de frumos! O, de ai şti cât Mă uit ca să văd ce faci din cele 
ce te-am învăţat! Desfaceţi sulul învăţăturii şi vedeţi în el, şi 
vedeţi de voi ce faceţi şi cum îl folosiţi şi cum ascultaţi. Un 
picuţ de popas fac, ca să vă îndemn să desfaceţi sulul învăţă- 
turilor Mele şi să vă aşezaţi în ele, că Eu voiesc să vă dau 
numai bucurii prin ascultarea voastră, prin bucuria ascultă- 
rii. Bucuraţi-vă ascultând şi împlinind toate poveţele Mele. 
Treziţi-vă unii pe alţii la lucrarea ascultării şi a staturii du- 
hovniceşti, fiilor. împliniţi-vă, că numai aripioare v-am dat 
mereu, mereu, numai creştere v-am dat. Duhul sfinţilor se co- 
boară peste voi, ca să prindă duh în voi şi să lucreze sfinţii 
peste voi cu ajutorul lor pentru voi. 

Roagă-te, Israele, să vină spre vedere slava Mea, dar 
fă-te slavă pentru Dumnezeu, poporul Meu. îţi dau tot ce tre- 
buie să ai. Fă-te slavă pentru Dumnezeu, poporul Meu. Sfinţii 
s-au făcut slavă şi pe pământ, şi sunt slava Mea şi în cerul 
sfânt, şi vin sfinţii la tine să te ajute, copile mic, să te facă 
slavă, fiule. Vreau să fac din tine slava Mea la venirea Mea 
cea cu slavă văzută. Israele, să pricepi, fiule, ce voieşte să fa- 
că lucrarea Mea cu tine. O, să nu cauţi să fii nepriceput. Caută 
să fii deştept, fiule. Verginica se uită şi se roagă Mie să te ajut, 
şi se roagă la sfinţi să te ajute. Lasă-te ajutat, Israele, că nu- 
mai proptele ai pe lângă tine. Fă din cuvântul Meu sărbătoare, 
fă odihnă în tine cuvântului Meu, fă din tine zi de odihnă pen- 
tru Dumnezeu, că Eu aşa ţi-am spus, că tu eşti ziua Mea de 
odihnă, ziua Mea de Paşti, ziua Mea de înviere, fiule. Pe tine 
te serbează cerul ca fiu al învierii, Israele. 

înviază, înviază, Noule Ierusalime, şi stai cu slavă 
înaintea Mea şi rosteşte-Mi venirea, fiule, venirea cea văzută, 
Ierusalime. Iată, fântâna Mea din tine s-a făcut râu peste pă- 
mânt, aşa cum ţi-am făgăduit, şi voi lucra mereu, să dea peste 
margini acest râu care vine din cer pe pământ, că Eu am pu- 
tere să-l cresc şi să-l revărs, ca să fie apă vie de băut înaintea 
oamenilor care vor să bea din apa Mea. Tu să bei cel mai fru- 
mos, tu să fii cel mai iscusit când bei, că tu eşti împărţitor de 
apă vie, fiule. Tu eşti martorul Meu şi temelia Mea şi piatra 
pe care stau Eu ca să cuvintez peste pământ. Tu eşti binecu- 
vântatul Meu. Iară şi iară rostesc peste tine binecuvântare şi 
pace ţie, poporul Meu. Pace ţie şi sănătate, fiule, peste tot 
Israelul! Sănătate de la Mine la tine, şi de la tine la Mine! 

Israele, poporul Meu, duh de întărire îţi dau. Ia, ca să 
ai. Amin. Ia, Israele, ia de la Dumnezeu, ca să ai. Ia, fiule, şi 

Cuvântul lui Dumnezeu 


te întăreşte, că Eu văd greul vremii tale şi vin să te întăresc 
mereu şi nu te las fără mângâierea pe care ţi-am promis-o. 
Duhul mângâierii Mele să fie cu tine şi să poarte în el tot ce 
trebuie să ai tu de la Mine. Pace ţie, pace în tine, pentru Mine 
şi pentru tine! Am poposit în tine, Israele. Pace ţie, pace ţie, 
pace ţie! Amin, amin, amin. 

27 mai/9 iunie 1996 

Sărbătoarea Naşterii sfântului Ioan Botezătorul 

Noul Ierusalim este poporul cărării Domnului. Credinţa fără fapte 
nu este credinţă. Rugăciunea sfinţilor români pentru ţară. înnoire 
deplină. Puterea nădejdii în Dumnezeu. 

I erusalime, popor al Domnului, popor mititel de la 
sfârşit! Ţie îţi trebuie mângâiere, fiule mic. Duhul 
Sfânt Mângâietorul vine peste tine cu mângâiere. Duhul Sfânt 
Mângâietorul este făgăduinţa pe care Eu, Domnul Iisus Hris- 
tos, am lăsat-o peste cei ce îmi urmează Mie prin lume. 

O, Ierusalime, Ierusalime iubit de Dumnezeu, încep cu 
cuvântul păcii. Pace ţie, fiule, că mare este lucrarea aceasta. 
Pace ţie, copile scump, că pacea Mea peste tine te ţine pe tine 
tare şi cu Mine. Să cauţi tu, fiule, să vezi că dacă nu ai pace 
în inimioară, tu eşti moale, tu eşti plăpând, tu eşti firav, că şi 
Eu tot aşa eram de lipsa păcii când Mă purtam printre oameni 
ca să-i trag pe drumul cel adevărat. Tot aşa eram şi Eu când 
Mă rugam la Tatăl ca să pună omul pe cărare, că oamenii sunt 
fără de cărare şi nu vor să înveţe ce este cuvântul cărare. Cu- 
vântul cărare înseamnă Dumnezeu, înseamnă pace şi cer, 
înseamnă cer nou şi pământ nou, asta înseamnă cărare în 
limba cea dumnezeiască. Oricât ar fi de anevoioasă cărarea 
aceasta, aceasta e cărarea, fiilor, dar e frumoasă şi e veşnică 
şi e dulce, căci ea înseamnă Dumnezeu. 

Pace ţie pe cărarea Mea, căci Eu sunt cu tine, Ierusali- 
me, ca să nu te clatini, fiule, ca să nu te clatine nimic şi ni- 
meni, popor al cărării. Eu sunt calea, Eu sunt potecuţa ta, şi 
să fii vrednic de ea, copile din Ierusalim. Ierusalim înseamnă 
casa Mea, cetatea Mea, ţara Mea şi neamul Meu. Ierusalim 
înseamnă poporul Meu care merge pe cale, pe calea Mea, pe 
potecuţa cea subţire şi pe care lumea n-o zăreşte, şi dacă aude 
de ea, n-o caută, şi dacă o caută, n-o găseşte. Şi chiar dacă o 
găseşte, nu apucă pe ea, că omul e învăţat pe calea lui, nu pe 
calea Mea, căci pe calea Mea trebuie să-L iubeşti pe Dumne- 
zeu şi să învingi luptându-te cu duşmanii care vin din lături 
să abată pe fiii cărării de pe cărare. Duşmani sunt mulţi, dar 
mulţi sunt şi ajutătorii de pe cărare, pe care Eu, Domnul, îi 
trimit şi îi aşez ca să ajute pe fiii cărării. 

Ierusalime, pace ţie pe cărare, şi să nu duci lipsă de pa- 
cea Mea din tine. Pacea Mea ţi-o dau, şi s-o ai, că Eu ţi-o dau. 
Eu văd că fără ea eşti plăpând, de aceea ţi-o dau. Ţi-o dau ca 
s-o ai. Amin. îţi dau duhul nădejdii în cele făgăduite de Mine 
peste tine. întăreşte-te în duhul nădejdii, poporul Meu, că sa- 
tana, răul cel ce-ţi încearcă ţie calea, dă să-ţi tulbure limpe- 
zimea nădejdii tale, şi Eu văd, copilul Meu, văd şi nu stau, şi 
lucrez peste tine întru Duhul Sfânt Mângâietorul, Care te în- 
vaţă pe tine de la Mine. Nu te mira, nu te îndoi că eşti mic, că 
eşti puţin; nu, tată, nu te mira, nu te îndoi. Omul cuprins în 
duhul lumii, oricât ar fi de deştept în duhul lui, nu poate le- 
păda ce a învăţat el, nu-şi poate lăsa năravul lumesc ca să te 
înmulţeşti tu şi ca să fii mai mult decât eşti. Dar Eu, Domnul, 
altfel voi lucra ca să pot să te fac mare. Am de lucru peste lu- 
me, ca să-i stric cărările ei şi să-Mi vădesc cărarea Mea. Eu 
le-am arătat la oameni calea. Eu te-am născut pe tine din cu- 


vântul Meu şi te-am Scut mărişor prin cuvânt, fiule. Ţi-am 
dat să mănânci mult cuvânt, şi după cum îţi era statul tău, cu- 
vântul Meu era cu gust bun sau cu gust rău, dar cine s-a umilit 
a mâncat cu gust şi s-a Scut mărişor şi a stat pe cărare în 
duhul umilinţei şi a rămas pe cale, şi Eu îl hrănesc şi îl cresc 
cu cuvânt şi cu Duh Sfânt întru nădejdea celor Sgăduite şi îl 
numesc poporul cel credincios întru cele Sgăduite de la 
naşterea Mea între oameni şi până acum. 

Te-am născut din cuvânt, ca să arăt calea la oameni, 
fiule. O, fiule, poporul Meu, M-am Scut cărare printre oa- 
meni, şi greu mai străbăteam pe ea, greu, copilul Meu, greu, 
ca şi tine azi, poporule, urmaşul Meu de azi. Şi atunci îi nu- 
măram pe degete pe cei ce ştiau tainica Mea cărare, căci Mă 
Scusem cărare în lume, şi lumea nu Mă cunoştea şi nu cre- 
dea în Mine şi nu ştia şi nu înţelegea de unde sunt şi ce sunt 
şi cine sunt. Ca şi azi, şi atunci a fost. S-a uitat Tatăl Meu în 
cartea proorocilor lui Israel şi M-a găsit pe Mine proorocit ca 
să vin din Fecioară între oameni. Şi a născut Tatăl un vestitor 
între oameni şi l-a trimis înaintea Mea ca să Mă vestească, să 
ştie oamenii că vin, să Mă cunoască oamenii că sunt venit 
între ei ca Mântuitor, ca Izbăvitor, aşa cum a trimis pe Moise 
izbăvitor pentru Israel care gemea în Egipt sub robia apăsării 
lui faraon cel pământesc, căci Israel suferea păcatul vânzării 
de frate. Dureroasă era suferinţa lui, dar dureros era şi păcatul 
lui înaintea dreptăţii lui Dumnezeu. 

O, măi poporul Meu, a trimis Tatăl Meu glasul Meu 
înaintea Mea, şi striga glasul Meu înaintea Mea: «Gătiţi calea 
Domnului! Drepte faceţi cărările, că vine Domnul!». Acela 
era Ioan, rudenia Mea, care M-a vestit lumii, care M-a şi ară- 
tat lumii botezându-Mă pentru oameni, căci am venit în chip 
smerit, ca un om pentru oameni, aşa cum a fost trimis Moise 
către Israel cel ce păcătuise. Moise răsărise din poporul Israel 
ca izbăvitor pentru Israel, şi el a fost pilda Mea, a Celui ce 
avea să vină din Tatăl pentru Israel, din cer pe pământ, măi 
fiilor. Ioan proorocul, fiul lui Zaharia şi al Elisabetei, rudenia 
mamei Fecioare, el s-a născut între oameni cu şase luni înain- 
tea Mea şi a suferit din pruncie prigoană de la oameni, ca şi 
Mine a suferit Ioan, cel ce M-a arătat oamenilor prin botez, 
prin botez ceresc. în ziua botezului Meu a vorbit Tatăl Meu în 
cer şi s-a auzit glasul Lui pe pământ, S-a auzit Tatăl Meu la 
Iordan. Ioan M-a arătat, şi Tatăl a grăit din cer şi M-a mărtu- 
risit că sunt din cer, din Tatăl venit în Fecioară, născut Om din 
Fecioară, după cum grăiseră proorocii Tatălui Meu. 

Am venit, poporul Meu, să însemnez în tine serbarea 
cerească a zilei de naştere a lui Ioan, cel ce M-a vestit, cel ce 
M-a arătat oamenilor prin botez. Ioan era glasul Meu, aşa 
cum graiul proorocilor era graiul Tatălui Meu. Ioan a pus 
mâna sa pe creştetul Meu, şi Tatăl a rostit cu glasul Său din 
cer: «Acesta este Fiul Meu iubit, întru Care am binevoit». 
Ioan s-a făcut cărare pentru Mine. El a vestit cărarea care se 
va arăta oamenilor. Aşa şi tu, poporul Meu micuţ, te-ai făcut 
cărarea Mea pentru oameni, dar oamenii, ca şi atunci, nu cu- 
nosc glasul celui ce strigă în pustie: «Gătiţi calea Domnului! 
Drepte faceţi cărările Lui!». Lumea e un pustiu fără ieşire, 
fiilor, că unde nu e Dumnezeu, e pustiu totul. Şi Mi-am făcut 
cărare între oameni şi te-am vestit pe tine, poporul Meu, mar- 
torul Meu, martorul glasului Meu din cer pe pământ, şi tu 
mărturiseşti aşa cum au mărturisit cei ce au auzit la Iordan 
glasul Tatălui Meu din cer. Tu mărturiseşti aşa cum au mărtu- 
risit Petru, Iacov şi Ioan glasul Tatălui Meu din nor, căci se 
coborâse nor ceresc până deasupra Mea, şi din nor a glăsuit 
Tatăl Meu că Eu sunt Fiul Său, întru Care El binevoieşte pe 

pământ. Aşa şi azi grăieşte Dumnezeu, şi am vestit din nou 
lumii, ca să creadă lumea în Dumnezeu, Cel ce grăieşte pă- 
mântului de şapte mii de ani, de la începutul şi până la sfâr- 
şitul veacurilor, aşa cum Eu am făgăduit, şi tu niciodată să nu 
uiţi că Tatăl este în Mine, şi Eu, întru Tatăl când grăiesc ţie, 
poporule, martorul cuvântului Meu. O, poporule scump, vezi 
tu de ce eşti iubit? Nu că eşti tu tare, nu că eşti tu bun, ci pen- 
tru că eşti poporul cuvântului Meu, aşa cum proorocii au grăit 
întru Mine şi au zis: «Nu prin putere, nici prin tărie, ci prin 
harul Meu». Amin. 

loan proorocul, loan Botezătorul, care boteza oamenii 
cu credinţa în Dumnezeu, în Fiul lui Dumnezeu, Care a venit 
din cer din Tatăl; loan, glasul Meu, sărbătoreşte cu Mine şi cu 
poporul Meu, sărbătoreşte în Israel cel din urmă, în cel fă- 
găduit lui Avraam, sărbătoreşte cu Israel cel ce aşteaptă cu 
mânuţele întinse cea de a doua venire a Mea între oameni. Şi 
Mă voi arăta în slavă mare, şi Mă voi arăta lângă tine, poporul 
Meu care Mi-ai vestit cuvântul Meu la oameni, căci numele 
Meu este Cuvântul lui Dumnezeu. Tu nu ştiai cum să- Mi cro- 
ieşti cărarea venirii Mele, că azi omul lui Dumnezeu nu mai 
este ascultat şi urmat de oameni. Omul caută pe cei ce sunt cu 
Dumnezeu, dar nu pleacă omul după Dumnezeu cu pasul 
vieţii lui. Omul crede, dar nu face paşi cu viaţa lui. El zice că 
face paşi cu credinţa, cu inima, dar dacă nu faci cu viaţa paşi, 
zadarnică este credinţa ta, omule; zadarnică, şi tu nu crezi ce 
spune Dumnezeu. Zadarnică o aşa credinţă, zadarnică, omule 
care nu ştii puterea credinţei. Credinţa fără lucrarea ei nu este 
credinţă. Aceea este credinţă lumească, nu duhovnicească. 
Dacă tu, omule, crezi în Dumnezeu, aşa cum zici, aşează-te 
să împlineşti poruncile Lui, că de aceea a lăsat Dumnezeu 
cărare pentru om şi a scris pe piatră cărarea pe care trebuie să 
umbli. Şi dacă nu umbli pe ea, nu crezi în ea. Ea nu se încear- 
că. Ea trebuie crezută şi cunoscută de cărare, şi străbătută cu 
stăruinţă şi cu iubire şi cu mare veghe, căci din lături duhul 
potrivnic se iveşte mereu ca să-şi facă şi el lucrarea pentru 
lămurirea credinţei fiilor lui Dumnezeu, după cum este scris: 
«Fericiţi cei ce rabdă până la sfârşitul răbdării». 

Israele, Israele, cărarea ta sunt Eu. Să n-ai altă cărare 
afară de Mine. Să-L iubeşti pe Domnul Dumnezeul tău, Israe- 
le, că nimeni nu Mă mai iubeşte, fiule Israele. Mă plâng la 
tine, copile scump. Nimeni nu Mă mai iubeşte, nimeni pe pă- 
mânt, nimeni. Nimeni nu mai face voia Mea, nimeni. S-a spe- 
riat omul bisericii din lume, s-a speriat de tine şi de Mine, 
Care-ţi sunt ţie cărare; s-a speriat şi M-a făcut duh rău, aşa 
cum M-a făcut biserica lui Israel când am venit în ea ca 
Mântuitor, ca binefăcător, ca luminător de la Tatăl şi ca 
potecuţă de mers spre Tatăl. S-a speriat omul bisericii şi ţine 
calea pe la răspântii, ca să nu se trezească nimeni, ca să nu 
apuce nimeni pe cărarea cea curată. 

S-a sculat nu demult cel mare care stă pe scaunul 
bisericii din lume şi a rostit în locaş sfânt împotriva poporu- 
lui Meu pe care Eu îl hrănesc prin cuvânt. Eu am auzit şi 
M-am luptat să nu scriu acest cuvânt de ocară, şi am zis: Tată, 
iartă-1, că nu ştie ce zice; nu ştie, Tată, nu ştie; nu ştie, că nu 
vrea să ştie. S-a sculat mai-marele bisericii şi a zis de fiii gră- 
dinii Mele că sunt derbedei. „ Derbedeu “ în limba Mea ro- 
mânească înseamnă om care-şi pierde vremea, om fără rost 
pe lume, om fără căpătâi. A auzit Tatăl Meu din cer acest cu- 
vânt: „derbedeii de la Pucioasa “. Aşa a vorbit mai-marele 
bisericii în biserica lui. 

O, omule al bisericii, tu eşti acolo să vesteşti pe Dum- 
nezeu oamenilor. Tu eşti acolo să vesteşti cărare pentru oa- 


meni, să vesteşti Evanghelia, nu să defaimi pe fiii care iubesc 
cărarea Mea şi viaţa Mea în ei. O, omule al bisericii, e mult 
de când defaimi truda Mea de la cer la pământ, şi Eu Mă rog 
înaintea Tatălui şi spun: Tată, iartă-i, că ei nu ştiu ce fac, nu 
ştiu oamenii bisericii că Eu am venit să scot biserica din 
beznă. 

Mă roagă cerul României, Mă roagă sfinţii României şi 
îmi spun: „O, Doamne, uită-Te în România şi vezi ce au 
ajuns locaşurile afierosite pentru sfinţenie! Scoală-Te, 
Doamne, şi răscumpără biserica şi truda noastră răs- 
plăteşte-o, că cezarul s-a îmbrăcat cu veşminte de sfinţenie, 
şi nu se mai vede cărarea Ta cea sfântă, cea din cer între 
oameni. Nu mai are cine să arate omului cărarea. Scoală-Te, 
Doamne, şi răscumpără sângele nostru şi dă plată credinţei 
noastre şi curăţeşte locaşurile afierosite sfinţeniei Tale, 
Doamne. Scoală-Te cu mila Ta peste România şi risipeşte 
necredinţa, şi fă cale cuvântului Tău cel venit pe nori, şi 
şterge păcatele bisericii şi biruieşte, Doamne, cu înţelepciu- 
nea Duhului Sfânt peste înţelepciunea veacului acesta, care a 
pătruns până şi în locaşul sfinţeniei Tale. întăreşte pe po- 
porul Tău cel mic, întăreşte biserica Ta cea vie prin cuvântul 
Tău, şi aşează sfinţenie peste România, şi din ea să faci că- 
rare de Duh Sfânt peste popoarele fără cărare, fără Duh 
Sfânt pe pământ. Ajută-i pe cei ce poartă cuvântul Tău, venit 
din cer pe pământ. Ajută-i, că şi noi, cei ce stăm înaintea Ta 
pentru România, şi noi în numele Tău îi ajutăm şi îi ocrotim 
cu harul Tău şi cu darurile Tale cu care ne-ai îmbrăcat la 
credinţa noastră. O, Doamne, pleacă cerurile şi biruieşte 
pentru România, că ea este făclia Ta, care va lumina toate 
neamurile pământului şi pe Israel, poporul Tău în care Tu 
Te-ai mărit în veacuri şi prin prooroci, ca să Te mărească pe 
Tine împăraţii şi neamurile pământului. împlineşte, Doamne, 
făgăduinţa Ta pentru veacul cel nou, pentru întoarcerea Ta 
între oameni, pentru cer nou şi pământ nou şi om nou, după 
chipul şi asemănarea Ta. Iartă-l pe omul fără de cărare şi 
arată-Te lui ca să-i spui: «Eu sunt calea, adevărul şi viaţa şi 
veşnicia». O, Doamne, ascultă rugăciunile sfinţilor cerului 
Tău şi împlineşte, Doamne, voia Ta pe pământ, întru lucrare 
de cer nou şi de pământ nou, loc al păcii şi al dreptăţii veş- 
nice. Amin. “ 

O, Ierusalime, aşa se roagă sfinţii României la scaunul 
Treimii cereşti. Roagă-te şi tu cu ei, întru răbdare, că milă 
Mi-e de om, măi fiule Ierusalime. Se roagă Avraam, copilul 
Meu, se roagă să împlinesc făgăduinţa cea făcută de Mine lui. 
Se roagă cerul. Roagă-te cu cerul, Ierusalime. Roagă-te, fiule, 
că rugăciunile bisericii din lume, care te defaimă pe tine, po- 
por al cuvântului Meu, ce să Mă fac Eu cu rugăciunile celui 
ce nu crede în venirea Mea? Venirea Mea e în pregătire, dar 
oamenii bisericii n-au timp să creadă. La ei am venit, că era 
să fie ai Mei, dar ei nu M-au primit, şi spun că sunt fără 
căpătâi, că sunt „ un pierde-vreme “ prin poporul cuvântului 
Meu. Dar Eu sunt Dumnezeu în cuvânt, sunt Dumnezeu Cu- 
vântul, şi omul bisericii nu are înţelepciune, nu are timp să în- 
ţeleagă. S-a îmbrăcat în haina bisericii om străin de viaţa cea 
întru Mine, om care nu înţelege sfinţenia, om care iubeşte sla- 
va deşartă, slava care vine de la om şi nu de la Dumnezeu. 
Slava de la Dumnezeu este sfinţenie în trup, este sărăcie de 
duh, este umilinţă şi înţelepciune cerească şi Duh Sfânt lu- 
crător de slavă cerească pe pământ. 

O, poporul Meu, plâng cu tine, fiule. Nimeni nu Mă 
mai iubeşte pe pământ, nimeni nu mai face voia Mea, nimeni. 
S-a speriat omul bisericii din lume şi s-a supărat pe Mine şi 

pe tine şi M-a făcut duh rău, aşa cum M-a făcut biserica lui 
Israel la prima Mea venire. Cine nu te primeşte pe tine, po- 
porule, trimisul Meu, acela nu Mă primeşte pe Mine, şi Eu 
încă Mă rog Tatălui şi spun: Tată, iartă-i pe cei potrivnici 
Nouă, că aceştia nu ştiu ce fac. Aşa să te rogi şi tu, poporul 
Meu, că tu eşti poporul rugăciunii cea poruncită de Mine ca 
să fie în tine. Iartă-i pe cei mari care te defaimă pentru numele 
Meu pe care-1 porţi. Tu eşti mic şi poţi să ierţi, căci cel mic 
nu poate face nici un rău. Roagă-te la Tatăl, Fiul şi Duhul 
Sfânt să ierte pe tot omul care nu ştie ce face, care nu ştie ce 
zice, că mare este întunericul acestui veac, mare, fiule, şi nu 
mai este sfinţenie pe pământ. Ba chiar nici în locurile sfinţite 
nu mai este sfinţenie, nu mai este, şi plâng cu tine, fiule Ieru- 
salime, plâng de dorul omului, de lucrul mâinilor Mele, pe 
care nu-1 mai pot găsi ca să suflu peste el şi să-l repar şi să-l 
aşez în loc veşnic şi în viaţă veşnică. Dar de tine Mă bucur, 
Israele mic, Ierusalime mic, şi vin peste tine cu Duhul Sfânt 
al mângâierii, făgăduinţa pe care Eu am lăsat-o când M-am 
înălţat la Tatăl, că iată, sunt în cuvânt peste tine şi îţi aduc 
din cer viaţă şi putere şi pace cu Mine, fiule, poporul Meu. 
Bucură-Mă şi tu, că sunt un Dumnezeu fără de mângâiere. 
Mă mângâi cu sfinţii şi cu îngerii, dar durerea pentru om Mă 
amestecă cu durerea. 

Israele, Israele, credinţa ta în venirea Mea, în lucrarea 
Mea, credinţa ta este mângâierea Mea şi nădejdea Mea prin 
nădejdea ta în cele făgăduite prin Scripturi, pentru cer nou şi 
pământ nou înaintea Mea, pentru om nou. învaţă mereu lu- 
crarea cea cerească de om nou. Eu, Domnul Iisus Hristos, de 
aceea am fost trimis de Tatăl, ca să se vadă de om omul cel 
nou pe care Tatăl îl aşteaptă să-l îmbrace în veşnicie şi în 
viaţă de Eden pe pământ. Veacurile au apus. Acum e veacul 
Domnului, şi de aceea Dumnezeu S-a făcut cuvânt peste vea- 
curi, peste pământ, căci pământul îşi aşteaptă hăinuţa lui cea 
nouă, la care Eu şi cu sfinţii şi cu îngerii şi cu tine, poporul 
Meu, lucrăm hăinuţa nouă, cer nou şi pământ nou, loc al păcii 
şi al dreptăţii. Tu nu pricepi destul de bine lucrarea cea tainică 
a lui Dumnezeu. Lucrarea Mea cu tine n-o pricepi îndeajuns 
de bine, dar Eu lucrez, şi îmi trebuie om credincios, popor 
credincios în făgăduinţele Mele, căci cele din Dumnezeu nu 
se lucrează ca cele făcute de oameni pe pământ. 

Tu, Ierusalime mic, nu te teme, tată. Mereu vin şi îţi 
spun: nu te teme, tu, cel ce crezi în făgăduinţele lui Dumne- 
zeu împlinind viaţa cea de Eden pe pământ. Mai trudeşte o 
clipă, fiule credincios, căci împărăţia lui Dumnezeu, care vi- 
ne pe pământ în chip văzut, te va cuprinde în ea fără de ves- 
te, şi fericirile cele făgăduite de pe vârf de munte ţi se vor da 
ţie, cel ce ştii să crezi în ele, în cuvântul Meu cel sfânt. Nu te 
teme în neputinţele tale. Ele nu sunt mai tari decât Mine, 
Domnul Dumnezeul tău, în Care tu crezi şi pe Care îl aştepţi 
şi îl strigi spre tine. Eu vin, că este scris să vin. Vin, poporul 
Meu, vin la tine, tată, vin la cei ce Mă aşteaptă, vin să le şterg 
suspinul de pe inimi, vin să le plătesc răbdarea şi aşteptarea 
şi credinţa lor. 

Israele, Israele, învaţă-te bine să Mă aştepţi, fiule 
scump, învaţă-te cum să Mă aştepţi, învaţă-te frate pe frate şi 
urmaţi cărării Mele cu călăuză în faţă, fiilor. Din loc în loc am 
pus în fiecare loc călăuză, aşa cum pe calea lumii sunt semne 
de arătare a drumului şi a felului drumului. Călăuza pusă de 
Mine e semn pe cărare. Urmaţi cărării Mele cu călăuză în 
faţă, fiilor. 

Israele, Israele, să dai gust bun rugăciunii tale spre cer, 
aşa cum Eu pun gust bun în cuvântul Meu ţie, ca să mănânci 


cu gust şi să ai gust bun şi ceresc, să ai inimă cerească, în care 
să-Mi aşez Eu masa cuvântului Meu în loc frumos, fiule. Dă 
gust bun rugăciunii tale spre cer. Dar aceasta este o lucrare 
mare şi frumoasă, tată, şi ca să fie frumoasă, să n-o amesteci 
cu mândrie, să n-o amesteci cu neascultare, cu neaplecare, cu 
semeţie să n-o amesteci. Cu împrăştiere de minte, cu împrăş- 
tiere de statură cerească să n-o amesteci. Să n-o amesteci cu 
lumea, copilul Meu, că suspin din greu când te văd cu mâna 
pe lume, şi rabd ca un Dumnezeu amestecarea ta, că multe le 
poţi face fără omul lumii, dar nu vrei cât poţi. Eu aştept să pot 
să te deosebesc de tot de lume. L-aş face creştin şi pe omul 
lumesc, dar nu vrea omul lumesc. Eu te aştept pe tine, fiule, 
să fii de ajuns de ceresc ca să pot lucra peste om, ca să pot 
înnoi lumea, Israele, unealta Mea de la sfârşit. Uită-te în su- 
lul cărţii şi vezi cum te-am învăţat să lucrezi pe cărarea Mea, 
şi dacă nu lucrezi aşa, să nu fii mofturos, să nu fii pretenţios, 
că Dumnezeu este Domnul dreptăţii, Israele. Câtă grijă ai tu 
de Mine şi de cărarea Mea, aşa şi Eu, fiule, am de tine grijă. 
Ai grijă de Mine, Israele, ca să-Mi faci loc să am şi Eu grijă 
de tine. Vino, tată, spre înnoire deplină, că înnoirea ta este 
aşteptată de şapte veacuri, Israele, fiule mic. 

O, poporul Meu cel hrănit de cer, ai grijă de pacea gră- 
dinii Mele, ca să te pot hrăni din cer, ca să pot veni spre tine. 
învaţă bine această lege a păcii peste grădina cuvântului Meu. 
Fă voia lui Dumnezeu, copile din Israel, că fiii grădinii Mele 
se roagă Mie pentru tine. Să nu-i îngreuiezi. Ajută-i cu împli- 
nirea cuvântului Meu peste tine, peste viaţa ta, peste purtarea 
ta, iar duh de nepăsare nici să se pomenească în Israel. Dă 
gust bun vieţii tale cu Dumnezeu, că Eu am avut gust bun cu 
viaţa Mea între oameni. 

Israele, struguraşul Meu, să fii copt, să te coci bine, 
tată, să fii dulce şi plăcut la gust şi la miros şi la vedere, fiule. 
Dă putere nădejdii tale în Dumnezeu, că Domnul are nevoie 
şi de puterea ta, şi de truda ta. Să nu fii învăţat de-a gata, aşa 
cum zic unii: „Lasă, că are grijă Dumnezeu! “ . Tu trebuie să 
lucrezi altfel, fiule. Tu trebuie să ştii să ai grijă de Dumnezeu 
în tine, să aibă Domnul loc prielnic în tine, să aibă Do mn ul 
plăcere să stea în tine şi cu tine. Să nu fii mofturos, să nu fii 
posomorât, să cauţi să stea Domnul cu plăcere în tine şi cu 
tine. 

Israele, Israele, să ai nădejde în Dumnezeu, poporul 
Meu. Să ai nădejde făcând voia Mea în duhul şi în trupul tău, 
şi aşa să ai nădejde în Dumnezeu. Iubeşte rugăciunea cea cu 
gust bun, făcând voia Duhului Sfânt în trupul tău, şi va avea 
gust plăcut rugăciunea ta către cer. Eu te iubesc, poporul 
Meu, şi stau lângă izvor şi scot apă şi te adăp ca un bun, ca 
un păstor pe oi. Să nu te abaţi de la izvor, Israele. Eu sunt cu 
izvorul lângă tine şi după tine, ca să-ţi dau să bei şi să te ră- 
coreşti şi să mergi pe cărare, că dulce e cărarea Mea. Duhul 
Sfânt Mângâietorul Se scutură peste tine, ca să ai Duh Sfânt. 
Creşti, tată, în Duhul Sfânt, creşti, copilul Meu, că Duhul 
Sfânt voieşte să Se facă slavă văzută peste tine. Creşti, copile 
Israele, şi să nu te temi cu Do mn ul Dumnezeul tău. Creşti as- 
cultând, creşti împlinind pe Duhul Sfânt în tine. Creşti şi ia 
gust plăcut şi stai înaintea Mea cu mânuţele ridicate, şi creşti 
în Duhul Sfânt. Amin. 

Să nu lucrezi nimic fără de Mine, Israele, nimic, tată, 
şi toate lucrurile tale să fie duhovniceşti. Fii duhovnicesc, ca 
toate ale tale să fie duhovniceşti şi toate ale tale să vorbească 
despre Domnul Dumnezeul tău. Eu iar îţi spun: Pace ţie! Pa- 
cea Mea, Israele, s-o ai în tine şi cu tine lucrând. Duh de în- 
tărire, duh de sănătate, Duhul Sfânt să pună peste tine toate 

darurile vieţii cea fără de sfârşit şi să te faci locaş al Duhului 
Sfânt. Mulţumire să aduci pentru Domnul, Care Se dă ţie hra- 
nă. Aşează-te să-L ceri, şi după ce Se dă ţie, aşează-te să-l 
mulţumeşti pentru că S-a lăsat dat ţie. Vino, tată, spre rugă- 
ciune de cerere şi de mulţumire, aşa cum Eu am crescut înain- 
tea Tatălui Meu lucrând lucrările Lui înaintea oamenilor, că te 
aşteaptă cerul întru lucrare văzută de Duh Sfânt. Amin, amin, 
amin. 

24 iunie/7 iulie 1996 

Sărbătoarea sfinţilor apostoli Petru şi Pavel 

Taina cerului pe pământ. Lucrarea lui antichrist strică mintea omu- 
lui. Omul lumesc răstălmăceşte Scripturile. Bucuria vremelnică a 
omului. Proorocie pentru lucrarea vie a arhiereului Irineu. Prooro- 
cie pentru credinţa poporului Israel cel după trup. 

T atăl, Fiul şi Duhul Sfânt îşi lasă pacea peste gră- 
dina cuvântului. Coboară Domnul, Ierusalime. 
Cobor cu sobor de ucenici. Amin. Vin cu sărbătoare şi cu 
apostolii Mei în sărbătoare gătită de cer peste Israel. 

Pace ţie, Ierusalime! Pace grădiniţei cuvântului Meu! 
Pace vouă, ucenicilor care staţi înaintea Mea, căci sunt dea- 
supra, sunt cu voi, sunt cu ucenicii Mei cu care am umblat 
printre oameni acum două mii de ani. Sunt cu ei în Israel. 

O, poporul Meu, cine cunoaşte taina vieţii? Pe cine mai 
poţi să întrebi să-ţi spună de taina vieţii? Ucenicii Mei sunt 
vii şi lucrează întru taina vieţii, căci Eu aşa am spus: «Cel ce 
crede în Mine viu va fi în vecii vecilor». 

O, Ierusalime, fiule de azi, ce frumos este să lucreze 
cerul cu pământul, iată ce frumos este! Taina cerului pe pă- 
mânt, această taină n-o mai înţelege nimeni, nimeni de pe pă- 
mânt. Nu mai crede omul aşa cum credea odată, nu mai crede 
omul de azi. Se roagă omul la sfinţi, dar despre taina vieţii nu 
mai ştie omul. Era odată, era demult, că acum omul nu mai 
crede şi nu mai vede; era că mergeau sfinţii pe cale cu omul 
şi îl ajutau pe om şi vorbeau cu el, că era omul credincios, şi 
avea omul pe Dumnezeu peste inima lui, peste viaţa lui. 
Acum omul e deştept în duhul lui, şi nu mai au sfinţii loc lân- 
gă om ca să se vadă taina cerului pe pământ, cerul cu omul pe 
pământ, că pământul a fost părăsit de om, dar omul nu înţele- 
ge cum aşa ceva. Omul nu mai are minte, măi fiilor. S-a stri- 
cat omul la minte şi el zice că s-a făcut deştept, mai deştept 
decât strămoşul său cel credincios, cel ce era cu cerul pe pă- 
mânt. O, că Mă uit pe pământ. Mă port cu ucenicii şi cu sfinţii 
peste tot şi văd ce este peste oameni. îşi creşte omul copilul 
şi îl bagă la şcoala omului, şi când să fie bun de lucrul cel 
sfânt, îl dă la şcoală înaltă, ca să iasă om mare pe pământ, şi 
se duce să facă altceva. O, fiilor, erau odinioară oameni mari 
în Dumnezeu, şi aceia ştiau ce au de făcut pe pământ, că Eu 
aşa am spus omului: «Ţi-am dat raiul să-l păzeşti şi să-l lu- 
crezi, omule». Fiilor, fiilor, pe unde se mai vede azi această 
lucrare rostită de Dumnezeu? Se duce omul să-şi dea copilul 
la şcoala omului, ca să scape copilul de muncă. îl dă la şcoală, 
ca să nu rămână prost copilul lui, şi când să mănânce bietul 
copil, îşi ia geanta şi se duce la cel ce lucrează pământul, ca 
să-şi facă rost de hrană pentru trup, de viaţă pentru trup. 
Omul şi-a părăsit îndeletnicirea de la Dumnezeu, a vieţii cea 
pentru trup, şi a învăţat altceva omul. Măcar să fi mers să 
vestească om la om pe Dumnezeu, aşa cum au făcut ucenicii 
Mei cu care Eu azi vin pe pământ şi stau în sobor de odihnă 
cerească în cuvânt şi în lucru de cer pe pământ. 


O, poporul Meu, omul s-a stricat la minte; demult, de- 
mult s-a stricat, şi omul strică la minte pe om. Se strică om pe 
om la minte şi nu ştie omul ce are de Scut. Mai bine era să 
facă omul ce i-am spus Eu să facă. I-am spus să lucreze pen- 
tru hrana trupului său şi să slujească lui Dumnezeu cu ale 
sale, iar Eu cu ale Mele să-l slujesc pe om. Unul pentru altul 
să fi lucrat, cer pentru pământ, şi pământ pentru cer; Dumne- 
zeu pentru om, şi omul pentru Dumnezeu, şi ar fi fost Dum- 
nezeu Domn, şi n-ar mai fi fost omul domn. Avraam n-a fost 
domn, Moise n-a fost domn, ucenicii Mei n-au fost domni pe 
pământ, şi erau apostoli şi slujitori, erau slugile Domnului, şi 
Domnul le slujea lor, şi lucra cer pentru pământ, şi pământ 
pentru cer, şi îşi dădea pământul rodul său, că de aceea a fost 
pământul făcut, ca să aibă omul lapte şi miere, mamă hrăni- 
toare pentru om. 

Se duce omul la şcoală şi se face domn. Pleacă copilul 
de la părinţi şi învaţă carte de la om şi se uneşte cu neam 
străin de neamul părinţilor lui, şi îşi strică neamul, şi îşi strică 
mintea cu uneltele omului, cu ştiinţele omului, şi omul nu mai 
este om. 

O, poporul Meu, Eu am venit cu această lucrare pe 
pământ ca să mai însămânţez o dată pământul cu sămânţa cu- 
vântului Meu, aşa cum am mai făcut o dată, că Mi-am ales o 
mânuţă de ucenici, ca şi azi, şi i-am umplut de harul Duhului 
Sfânt şi i-am uns cu ungere din cer, ca să ştie ei din cer lucru 
ceresc peste pământ, şi au vestit ei peste tot pământul împă- 
răţia cerurilor pe pământ, şi pe Dumnezeu cu oamenii pe pă- 
mânt, întru taină de cer unit cu pământul. Cine, tată, cine mai 
ştie azi aşa ceva? Cine, poporul Meu? Omul crede că pămân- 
tul este al lui. Se bate om cu om, se judecă om cu om pentru 
pământ, iar în alt fel, omul fuge de pământ, fuge şi se face 
domn cu şcoală, ca să scape de pământ şi să facă altceva pe 
pământ. Iată, şi ucenicii Mei cu care Eu sunt venit în sobor de 
serbare cerească, şi ei au părăsit lucrul pământului, lucrul lor 
l-au părăsit la chemarea Mea, dar au luat în pumni sămânţă 
din cer şi au semănat peste tot pământul împărăţia cerurilor, 
ca să ştie omul de peste tot taina cerului pe pământ, taina ce- 
rului cu pământul. 

O, fiule din poporul Meu, ce făceai tu, tată, dacă ar fi 
trebuit să mergi şi iar să mergi prin greu şi prin necazuri de 
tot felul, ca ucenicii Mei pe pământ, ca să semeni peste tot 
împărăţia cerurilor şi pe Mine în oameni? Ce făceai, fiule? Te 
duceai, oare? Nu te duceai, tată, că tu eşti sărăcuţ de toate, şi 
de aur, şi de putere, şi de traistă, şi de toiag, ba chiar şi de cre- 
dinţă, fiule, ba chiar şi de curaj, că azi împăraţii pământului 
sunt goi de înţelepciune, şi nimeni nu te-ar fi primit pe tine cu 
vestea cea de veac nou. Azi umblă satana, fiule, umblă pe pă- 
mânt, îmbrăcat în haină vopsită pe care scrie „Dumnezeu", 
umblă cu buzunarele pline de aur şi de argint, şi se bagă peste 
tot, până şi în locurile sfinţite Mie, sfinţite de sfinţi şi de pă- 
rinţi, şi urâciunea pustiirii în loc sfânt, vestită de prooroci, es- 
te mai mare decât scrie în Scripturi, că omul de azi e domn cu 
şcoală mare şi e deştept în lucrul cel potrivnic lui Dumnezeu, 
şi îl înşeală pe cel slab şi îl trage la lucrare fără Dumnezeu. 

O, poporul Meu, să fugi de omul plin de şcoală, plin de 
avuţii, plin de deşteptăciunea lui, şi care dă să-ţi spună ţie ce- 
va despre Dumnezeu. Să fugi, să fugi departe de omul cel în- 
velit în slavă deşartă, în slavă omenească. Să fugi, fiule, să 
fugi şi să stai sărac de duh înaintea Mea şi să iubeşti un sin- 
gur Duh, Duhul lui Dumnezeu, Care te face ca Avraam, ca 
Moise, ca Mine, fiule. 

Se fac oamenii domni şi se mai duc şi la biserică. Eu 
ştiu de ce se duc aceştia la biserică, dar omul cel mic nu ştie. 

Omul cel mic îşi lucrează pământul cu drag şi cu iubire şi cu 
bucurie, şi în ziua serbării Mele se duce la biserică, se duce la 
Domnul, Care-i dă ploaie şi căldură şi răcoare şi văzduh bine- 
cuvântat. O, poporul Meu, dar nu mai văd om mic pe pământ. 
Aceia sunt acum în cer şi sunt sfinţi şi plâng cu Mine de ceea 
ce este pe pământ. Pe pământ e jale mare. Nu mai vezi om 
mic, ci om mare. Nu Se mai înţelege Dumnezeu cu omul, şi 
omul, cu Dumnezeu, căci cel ce nu-şi părăseşte ograda se 
scoală de dimineaţă şi îşi lucrează pământul şi îşi scoate rod, 
şi îşi vinde rodul la cel ce are aur, şi cu aurul îşi face şi el îm- 
părăţie pământească, şi nu mai văd om mic pe pământ. Numai 
om mare în duhul lui, numai om fără Dumnezeu. Nimeni nu 
iubeşte sărăcia, iar bogăţia îl pierde pe om, şi omul nu vede 
cum piere sub bogăţia lui. 

Poporul Meu, poporul Meu, să iubeşti sărăcia, fiule 
scump, că şi Eu am iubit-o, copilul Meu. Să nu-ţi trebuiască 
bogăţie, că Eu iată ce spun azi: omului nu-i trebuie bogăţie, 
n-are ce face cu ea. Dar omul nu mai ştie taina vieţii. Tot 
omul a învăţat bine taina morţii. Aşa de bine a învăţat-o că nu 
mai are urechi să audă de pe undeva ce este taina vieţii. Eu 
era să fiu comoara omului. Nimic nu trebuia să aibă omul, 
nimic, decât pe Dumnezeu. 

Poporule tată, tu nu puteai, fiule, să faci această lucrare 
de vestire a lui Dumnezeu cu oamenii, şi de aceea M-am făcut 
cuvânt înaintea ta şi te-am ajutat să-l poţi da oamenilor din 
loc în loc, ca să-şi amintească omul de Mine, Dumnezeu, Ca- 
re am făcut cerul şi pământul, văzut şi nevăzut, că iată taina 
Mea cea necuprinsă de mintea şi de vederea omului, că este 
cer şi văzut, şi nevăzut; este pământ şi văzut, şi nevăzut, că 
Eu am făcut cerul şi pământul, şi am făcut pe cele văzute şi 
pe cele nevăzute, după cum este scris. 

Israele fiule. Mă răcoresc, tată, când vorbesc cu tine, 
Mă răcoresc că am cu cine vorbi pe pământ. Tu eşti răcoarea 
Duhului Meu. Mă răcoresc vorbind cu tine, fiule. Omul nu 
mai are nevoie nici de cele văzute ale Mele, şi de aceea şi-a 
făcut altele, făcute de el, şi se uită la ele şi le vede şi le arată 
om la om, şi nu se mai uită la cele văzute ale Mele. A luat din 
cele create de Mine, a luat omul şi a făcut din ele lucrul mâi- 
nilor lui, şi s-a fălit, şi s-a stricat la minte omul. Eu făcusem 
tot ce trebuie să aibă omul Meu, ca să fie omul om al lui 
Dumnezeu, dar omul s-a smuls din binele Meu şi şi-a făcut 
ţară nouă, şi ţara omului se numeşte Babilon. Din Babilon 
l-am scos pe Avraam, şi am rămas cu el dacă l-am scos. Din 
Babilon te-am scos pe tine, poporul Meu, şi am rămas cu tine 
dacă te-am scos. O, ce am făcut Eu pentru tine, fiule al lui 
Avraam! Te-am făgăduit încă de pe atunci ca să fii fiul cel 
mai mic al lui Avraam, fiu al făgăduinţei Mele. 

O, copilaş de la sfârşit, ce făceai tu, fiule mic, dacă ar 
fi fost să te trimit, ca şi pe apostolii Mei de atunci, să mergi 
să semeni pe pământ sămânţa Mea de împărăţie cerească? 
lată, M-am dus Eu. M-am făcut cuvânt în tine, poporul Meu, 
şi am plecat cuvântând peste pământ. Tu nu puteai, tată. Vre- 
mea e rea de tot, drumul e mare, nu e drum, şi Eu n-am voit 
ca tu să fii prins şi strivit de valurile mării, că scris este: «Ma- 
rea va ieşi din matca sa», şi aşa este, precum s-a scris. Şi te-am 
ţinut pe vârf de munte şi te-am făcut, fiule, cetate întărită, şi 
M-am făcut zid în jurul tău, ca să nu fii lovit de nimic rău. Eu, 
Domnul, sunt zid în jurul tău, Eu şi cu cerul Meu. Eşti încon- 
jurat de cer, Ierusalime, de cerul cel nevăzut al Meu. Eşti în- 
conjurat de sfinţi, Israele mic. Eşti îmbrăcat în giulgiul puterii 
Mele, că tu eşti mic şi neputincios printre oamenii vremii tale, 
şi puterea Mea strică din jurul tău puterea cea rea a omului cel 


pământesc. Iar Eu, Cuvântul, Cuvântul lui Dumnezeu, Eu 
merg şi nu stau, merg şi vestesc lucrarea Mea cu tine, ca să 
ştie tot pământul că Eu sunt în lucru cu tine peste lume; să ştie 
aşa cum ştiau popoarele de pe pământ în vremea când Eu 
eram cu mână tare cu Israel, poporul Meu cel de la început. 
Ucenicii Mei au suferit mari dureri, ca şi Mine au suferit. Am 
suferit şi Eu, au suferit şi ei, şi alţi urmaşi ai Mei şi ai lor, 
numai să nu suferi tu azi, că tu, cel de azi, eşti cel aşteptat să 
fii şi să plineşti răbdarea şi aşteptarea în care au trudit toţi cei 
de până la tine care au crezut în taina lui Dumnezeu pe pă- 
mânt, în viaţa lui Dumnezeu în om. Aşteaptă cerul să fii mă- 
rişor şi împărţitor; aşteaptă toţi cei care au aşteptat capătul aş- 
teptării. O, fă-te mărişor, tu, cel aşteptat. Israele, Israele, fă-te, 
fiule, mărişor, de ajuns de mărişor, că tu eşti scris să fii mare, 
copil micuţ de la sfârşit. în Duhul Sfânt să te faci mare, în Du- 
hul Sfânt să lucrezi, că vine vremea să lucrezi. Şi cum în Du- 
hul Sfânt? Uită-te să-i vezi pe ucenicii cei de atunci cum au 
lucrat ei, cum am lucrat Eu în ei. Omul a părăsit pământul şi 
şi-a ales cele din iad, cele împotriva lui Dumnezeu. Iată cât 
rău trebuie să stricăm, şi să punem binele lui Dumnezeu peste 
tot. Cerul sfânt e lucrătorul. E cerul plin de sfinţi, poporul 
Meu, şi ca pe cel mai mic te ajută cerul pe tine, fiule mic. Lu- 
crarea Mea să meargă înainte însoţită de tot cerul sfânt, şi tu, 
Israele, să stai cu izvorul ei şi să bei din el cu folos şi să creşti 
măricel, poporul Meu. 

Ucenicii Mei sunt în sobor de serbare cu voi. Ucenicii 
Mei sunt în popas cu învăţătorul lor în grădina cuvântului, şi 
din grădină, peste Israel. Ucenicii Mei, Petru şi Pavel, Iacov 
şi Ioan, şi toţi cei împreună cu ei serbaţi, se ating de voi cu 
iubire şi îşi fac loc cu puterea Mea în ei şi ajută pe cei mici. 

Popor al rugăciunii, roagă-te, fiule, pentru omul de azi 
şi pentru omul de ieri. Roagă-te pentru om, roagă-te aşa cum 
te învăţ Eu, nu cum ar vrea omul. Păstrează-ţi pacea, fiule 
mic. Nu te uita în lume, uită-te numai în cer, căci cerul stă 
numai cu mângâiere cu tine şi lângă tine, şi te acoperă, ca să 
fii tare cu cerul. Păstrează-ţi pacea ta cu Mine şi pacea Mea 
cu tine, fiule al grădinii Mele, ca să nu te moaie tulburările de 
nici un fel. Ai grijă de această lucrare a păcii peste grădina 
Mea. Tot poporul Meu să aibă grijă de lucrarea păcii grădinii 
Mele. învăţaţi lucrarea păcii. învaţă, poporul Meu, învaţă să 
fii numai cu cerul. Să nu ştii, să nu cunoşti nimic de pe pă- 
mânt, şi numai din cer să iei. Să opreşti pe omul din lume care 
ajunge până la hotarul acestei grădini, să-l opreşti să se po- 
vestească pe sine sau să vină cu poveşti din lume lângă ure- 
chea ta. Fii destoinic şi dă-i tu ce este sfânt şi curat şi veşnic, 
şi să nu laşi pe cel trecător să grăiască ale lui. Tu eşti poporul 
rugăciunii. Aceasta e lucrarea ta. Tu eşti copil al liniştii şi al 
mângâierii cereşti. Aceasta e lucrarea ta şi avutul tău. Aşa am 
spus odată peste voi, copii ai lui Israel: cel ce vine din lume 
la tine să te caute, să nu vină cu traista sa, cu mâncarea sa, că 
şi Eu am mâncare. Voi aveţi hrană tare, fiilor. Să nu luaţi ni- 
mic decât de la Mine, că nimic pe nicăieri nu mai este curat. 
Numai Eu, Domnul, sunt curat în vase curate, în vase alese, 
aşa cum pe Saul l-am chemat din lume ca să-l fac vas ales, şi 
aşa l-am numit vas ales, şi i-am pus numele Pavel, ca să nu 
mai aibă nimic din omul lui cel vechi, şi el Mi-a adăpat toate 
neamurile pământului, de atunci şi până acum. 

Fiilor, fiilor, omul răstălmăceşte cuvântul Scripturii 
după cum e viaţa lui. Să-i spuneţi omului din lume că acesta 
este păcat. E păcat să se învelească omul cu cuvântul Scrip- 
turii răstălmăcindu-1 după păcatele lui. E păcat. Să-i spuneţi 
omului neştiutor ce este păcatul. Să-i spuneţi că Domnul este 

curat în cuvânt prin Scripturi. E mare durere pentru cer când 
se uită pe pământ şi vede pe omul care-şi are plăcerile lui şi 
care, umblând după trup şi nu după duh, se apucă şi vorbeşte 
pe Dumnezeu la oameni, ba chiar şi la cei ce umblă drept pe 
căile Mele. Scris este în Scripturi: «Cel ce cunoaşte calea 
Domnului şi nu umblă pe ea în sfinţenie, acela să nu vor- 
bească despre Dumnezeu». Voi să nu călcaţi peste această 
Scriptură, că mare este acest cuvânt. Voi să vorbiţi de Dum- 
nezeu umblând în poruncile Lui, căci poruncile Domnului nu 
se răstălmăcesc, ci se lucrează cu trupul şi cu duhul celor ce 
cred în Dumnezeu. 

Israele, Israele, să fii tare, copile Israele, şi slăbiciuni 
de duh sau de trup să nu ai, să nu mai ai. Să fii tare întru cele 
din cer, lucrând duh de umilinţă înaintea Mea, şi Eu voi mi- 
rosi miros de bună mireasmă din viaţa ta cu Mine, fiule 
scump. Grâul este scump la Dumnezeu. Creştinul cel plăcut 
lui Dumnezeu e scump lui Dumnezeu. Bucură-ţi duhul cu 
cele plăcute Domnului. Bucură-te, copile al Ierusalimului 
nou, căci şi Eu, şi apostolii Mei, aşa ziceam: «Pace vouă, şi 
bucur aţi-v ăl». Bucuraţi-vă, tată, întru lucrările Mele! Lumea 
are bucuriile ei, ea se bucură în felul ei. Face pacheţele fru- 
moase, colorate, înflorate, şi bagă în ele lucrarea mâinilor ei 
lumea, şi scrie pe pacheţele, scrie „bucurie", şi lumea cum- 
pără bucurie şi se bucură în felul ei. Lumea îşi face haine şi 
se bucură de ele, haine subţiri şi scumpe, sau nu-şi mai face 
deloc, şi stă gol omul din lume şi se bucură în goliciunea lui. 
Lumea s-a stricat la minte, lumea are bucuria ei stricată şi fără 
de Duh Sfânt. Dar tu, poporul Meu, bucură-te în pacea Mea 
şi în sărăcie de duh şi în sfinţenie înaintea Mea. Lumea îşi 
face împărăţie de paie şi de nisip, dar Eu îţi fac ţie împărăţie 
de cer nou şi de pământ nou şi de bucurie veşnică cu Mine, 
Creatorul tău şi Do mn ul tău, Ierusalime, poporul Meu. Tu ştii 
ce este floarea, tu ştii ce este vântul, tu ştii ce este lumina, tu 
ştii ce este dorul, tu ştii ce este viaţa, tu ştii calea, poporul 
Meu, tu ştii pe Dumnezeu, prin Care toate s-au făcut şi se fac 
pentru tine, pentru bucuria ta, copile scump şi credincios, căci 
cine este credincios, acela este scump lui Dumnezeu, acela 
face cu credinţă toate cele din Dumnezeu. 

Bea, fiule, bea, că scump şi dulce este izvorul din care 
bei. Bea şi te fă veşnic, bea cu sete, bea cu iubire, că te-am 
ales să bei şi să fii. Cine bea din apa vieţii, acela este fiu al 
vieţii. Bea cu credinţă, copile scump, că nimeni pe pământ nu 
are izvor aşa cum ai tu de la Mine. Bea, fiule, bea, şi să curgă 
din guriţa ta şi din viaţa ta râuri de ape vii şi veşnice. Amin. 
Ierusalime scump, să nu te temi. Eu sunt cu tine şi te iubesc 
cu mare iubire, şi te ocrotesc cu mare grijă, şi te întăresc cu 
putere din puterea Mea, şi te bucur cu mângâierea Mea, popor 
al mângâierii. 

Ucenicii Mei lucrează şi acum, lucrează peste tine, iar 
tu, peste pământ, cu sămânţa cuvântului Meu. Iată, poporul 
Meu, cuvântul nu se leagă, nu se poate lega. Cuvântul se duce 
pe vânt de Duh Sfânt şi se aşează pe pământ spre mărturie 
neamurilor. Israele, Israele, bucuria Mea, te voi ajuta ca un 
Dumnezeu, ca să poţi tu semăna cuvântul lui Dumnezeu me- 
reu, mereu, copilul Meu, că Eu am corbii Mei care au grijă de 
lucrul Meu cu tine, numai tu să fii copilul Meu în ascultare, 
copilul Meu în credinţă şi în nădejde, că Eu sunt un Dum- 
nezeu tare, şi sunt vistier al bunătăţilor cereşti peste tine, ca 
să facem cer nou şi pământ nou, fiule, copilul Meu. 

Mi-e dor de tine, fiule. Mi-e tare drag cu tine să petrec, 
poporul Meu Israel. Mi-e dor, Mi-e tare dor să-l văd din nou 
stând pe picioare pe cel ce M-a mărturisit pe Mine prin lucrul 


Meu din această grădină, pe arhiereul Meu. Numele lui stă de 
mărturie înaintea cerului şi a pământului, şi nu este mână sau 
cuvânt să şteargă numele lui de pe piatra acestei vremi. Plân- 
ge cerul de suferinţa lui, de paşii lui legaţi în lanţuri. Şi voi 
trimite, măi fiilor, pe îngerul Meu, şi voi trimite pe ucenicii 
Mei să-i taie lanţurile şi să-l facă de temut în numele Meu la 
toţi cei ce au călcat peste el cu necredinţă, cu necredinţă în 
Dumnezeu Cuvântul, Care grăieşte din nori peste pământ. 
Grăiesc cum am grăit cu Moise, cu Ilie, cu Israel, cu ucenicii 
Mei şi cu toţi cei care au crezut că Eu sunt, şi în cuvânt sunt, 
aşa cum este scris că sunt. Voi pregăti o zi de slavă mare şi 
Mă voi slăvi în cel uns de Mine pentru mărturia lucrării Mele 
de azi, şi tot cel ce este potrivnic sau nepăsător va vedea slava 
Mea din cel uns al Meu, că mare este ungerea lui, şi nu este 
mână sau minte să doboare acest stâlp de pe înălţimile Mele. 
Omul bisericii se luptă în gol, zadarnic se luptă, că poporul 
Meu e cuminte, poporul Meu este învăţat de Dumnezeu să 
stea cuminte şi să împlinesc prin el Scripturile Mele care au 
mai rămas. Şi va vedea omul bisericii, că îi voi descoperi 
ochii să vadă că Eu, Domnul, nu sunt un pierde -vreme prin 
cei credincioşi cuvântului Meu cel de viaţă dătător. 

Tu să fii cuminte, popor iubit, şi să zici ca Mine: „ Tată, 
Tată, iartă-i pe cei ce nu ştiu ce fac şi nu ştiu ce zic. Iartă-i 
ca un bun pe cei ce nu cred că Tu eşti până la sfârşit cu cei 
ce cred în Tine şi în cuvântul Tău, rostit de Tine din norii 
slavei Tale 

Fiilor, fiilor, sunt şi nori văzuţi, şi nori nevăzuţi. Israel 
vedea norul cel nevăzut al slavei Mele, vedea ca să vadă pe 
unde trebuie să meargă, vedea ca să creadă, dar când s-a să- 
turat de crezut, şi-a părăsit statornicia şi răbdarea şi ascul- 
tarea. Dar vreau să-l ridic pe Israel cel de atunci. Vreau să au- 
dă şi să-l fac să creadă. Cuvântul Meu merge peste tot, şi va 
merge şi va sufla din el duh de viaţă, şi va învia şi poporul Is- 
rael, că Eu nu uit de stăruinţa rămăşiţei lui Israel. El nu M-a 
primit atunci ca Fiu al lui Dumnezeu, dar Mă va primi, că este 
scris aceasta. De aceea îmi trebuia biserică vie şi viaţă cereas- 
că în biserică vie pe pământ. Să audă neamurile pământului şi 
să apuce pe cale, că una este calea. Să audă Israel, să audă şi 
să învieze poporul Domnului, căci s-a slăvit slava Domnului 
în el. 

Israele, Israele de azi, să fii fiu de samarinean, Israele 
scump, ca să pot rosti iertare mare peste cei ce vor cere ier- 
tare, şi să dau bucuria mântuirii şi a vieţii veşnice la toţi cei 
ce vor vedea calea aceasta pe care merg Eu cu tine, popor al 
cărării. Amin, amin, amin. 

29 iunie/12 iulie 1996 

Sărbătoarea de cinci ani de la punerea pietrei de 
temelie a Sfintei Sfintelor Noului Ierusalim 

Păstrarea păcii grădinii cuvântului. Mersul cu călăuză în faţă. Ne- 
mulţumirile poporului creştin. Femeia creştină şi femeia uceniţă. 

in în prag de sărbătoare, că azi se începe serba- 
re, zi de serbare a grădinii cuvântului. în ziua a 
douăzeci şi doua a lunii a şaptea, după cum se socoteşte vre- 
mea de azi, în ziua aceasta de serbare s-a pus pe pământ, cu 
cinci ani în urmă, piatra cea dintâi a Sfintei Sfintelor bisericii 
de nou Ierusalim, despre care scrie în Scripturi. Vin în prag de 
sărbătoare, vin în grădina cuvântului şi cuvintez pace peste 
grădina Mea, peste măsuţa Mea, căci această grădină este ma- 
sa pe care Eu, Domnul, îmi aşez cuvântul, ca să fie de hrană 

pentru poporul Meu din vremea aceasta. în România am Eu 
pe poporul Meu, iar Eu în mijlocul lui Mă numesc Cuvântul 
lui Dumnezeu. Amin. Să fie pacea Mea peste grădina Mea, pe 
masa Mea să fie pacea Mea; pacea Mea şi cuvântul Meu. 
Amin, amin, amin. 

O, grădiniţa Mea, Eu am fii în tine. I-am crescut cu cu- 
vânt şi îi am şi îi numesc cărare a Mea pe pământ. O, grădi- 
niţa Mea, vin în tine şi ies din tine spre Israel, spre poporul 
cuvântului Meu, căci Israel este popor cu care vorbeşte 
Dumnezeu. 

Grăiesc din grădină peste poporul Meu. 

O, poporule tată, am zis ţie nu demult că voi veni să 
vorbesc cu tine şi în şoaptă, şi dacă am zis aşa, lucrez în şoap- 
tă peste tine cu cuvântul Meu. La sfânta slujbă a bisericii este 
un cuvânt care spune aşa: „ Cei chemaţi ieşiţi, iar cei credin- 
cioşi să rămână Israele, Israele, ia aminte, tată! Uşile, uşile, 
fiule Israele, ia aminte la uşi, că vreau să grăiesc ţie, poporul 
Meu. Ia aminte, fiule, ia aminte cu înţelepciune. Poporul 
Meu, sunt cinci ani de când tu ai luat nume cunoscut între 
neamurile de pe pământ, şi tu eşti neamul Meu prin pâine şi 
vin nou. Uşile, uşile, şi cu înţelepciune ia aminte, poporul 
Meu, căci am grăit că voi vorbi în şoaptă cu tine, că este de 
lucrat în şoaptă, fiule, poporul Meu. 

O, Israele, ştii tu, măi Israele, ce înseamnă să fie omul 
cu Dumnezeu? Tu trebuie să fii cu Mine prin pâine şi vin, în- 
tru cele nou lucrate. Eu aşa am spus: «Cine nu mănâncă 
Trupul şi Sângele Meu, acela nu are viaţă în el». O, poporul 
Meu, e grea vremea, fiule, şi tu nu înţelegi ce-ţi spun. Eu sunt 
pâinea vieţii tale, şi tu nu înţelegi încă, şi Mă faci să oftez, şi 
Mă faci să plâng, poporul Meu. Te-am rugat, tată, mereu te-am 
rugat şi am zis: «Israele, păstrează, fiule, pacea grădinii 
Mele, ca să am putere să vin la tine şi să te hrănesc cu cu- 
vânt». Fiule tată, câte ai iubit şi câte iubeşti tu, poporul Meu! 
Şi pe Mine cum de nu poţi să Mă iubeşti? Numai pe tine, 
fiule? Şi pe Mine cine să Mă iubească, cine, tată, lumea? 
Oare, aşa vrei tu? 

O, fiule, umblă lumea în căutarea Mea. Ea nu ştie cum 
să umble pe urma Mea, nu ştie, dar umblă să Mă găsească şi 
să fiu Eu pe placul ei şi să Mă aibă lumea de Dumnezeu. 
Umblă lumea după Mine, poporul Meu. Nu Mă găseşte, dar 
umblă. Nu Mă găseşte, că Eu Mă ascund de lume, fug de 
lume, că ea nu vrea ca Mine. Ea vrea să fiu Eu cum vrea ea. 

Umblă lumea după Mine, poporul Meu, şi Eu umblu 
după tine, ca să stau cu tine şi să am sălaş în mijlocul tău, şi 
să am masă de cuvânt înaintea ta. Dar Eu sunt duh şi trup în 
biserică, Eu aşa sunt, şi aşa Mă poate avea fiul bisericii, aşa, 
întreg, duh şi trup, cuvânt şi trup. O, poporul Meu, câte pote- 
cuţe de cuvânt Mi-am croit Eu în tine, şi tu nu Mă iubeşti pe 
Mine mai mult decât pe tine. Dar cine se iubeşte pe sine îşi 
caută ale sale, şi nu aşa este învăţătura Mea. 

Te-am rugat, poporul Meu, să mergi cu călăuza în faţă 
şi să mergi dacă mergi. îţi amintesc de Moise, măi Israele de 
azi, că am făcut şi Eu în tine ce a făcut el în poporul Israel de 
atunci, că i-a ieşit un om în întâmpinare când tăia pustiul ca 
să meargă spre Canaan, şi M-am lăsat cu Duhul Meu în omul 
acela şi am cuvântat pentru Moise. Era preot lui Dumnezeu 
omul acela şi am grăit prin el pentru Moise şi am zis: «Nu poţi 
tu singur să scoţi la capăt greutatea care vine peste tine de la 
poporul tău. Mai bine stai mijlocitor înaintea lui Dumnezeu 
pentru popor, iar pricinile poporului să fie judecate de oa- 
meni aleşi de tine, oameni de credinţă şi de nădejde, oameni 
cu lepădare de sine, pe care să-i pui peste mii, peste sute, 


peste cincizeci şi peste zeci». Aşa am făcut Eu în tine, şi am 
zis ţie să mergi cu călăuză în faţă, poporul Meu. O, aşa de fru- 
mos te-am învăţat, aşa de mult te-am ajutat pe drumul Meu cu 
tine, şi tu tot nu Mă iubeşti. Te-am rugat să fii ca Mine, şi tu 
nu Mă iubeşti, poporul Meu. Pe tine te doare numai de prici- 
nile tale, dar de ale Mele nu te doare. Te-am rugat să nu mai 
fii cu lumea, şi tu nu Mă iubeşti. Te-am rugat să stai cu Mine, 
tată, şi să iei jugul Meu, care este uşor, şi să nu te văd sub 
greutatea ta cea grea. Jugul Meu e uşor de dus. El este sfânt, 
el este curat, el este ceresc, şi te face fiu al Tatălui Meu, pre- 
cum Eu sunt. Dacă tu, fiule, ai vrea să iei jugul Meu cel uşor, 
tu ai sta cu Mine la masă, tu ai mânca ce ţi-am dat Eu să mă- 
nânci şi M-ai avea pe Mine întru viaţă vie. 

Israele, Israele, ia jugul Meu cel uşor, cel bun, cel 
sfânt, ia-1, fiule, că tu eşti trecut la Mine neam sfânt, agonisit 
de Mine din lume. Mă uit din cer la tine, poporul Meu, Mă uit 
mereu, dar tu mai crezi ce-ţi spun? Mă uit mereu la tine, Is- 
raele. Crezi tu că Mă uit? O, dacă ai crede că Mă uit să te văd 
mereu, tu M-ai iubi, poporul Meu, şi M-ai crede că sunt cu ti- 
ne mereu, ca să te văd şi ca să-Mi placi, fiule, să-Mi placă sta- 
tura ta şi iubirea ta de Dumnezeu şi de fratele tău, de fratele 
tău care este fratele Meu, că acela este fratele tău. 

O, copilaşi şi copii ai lui Israel, fiţi fraţi cu Mine prin 
pâine şi vin, şi mâncaţi la masa Mea, şi staţi la masa Mea, 
staţi cu statură duhovnicească, staţi şi vă sfinţiţi cu Mine, că 
Eu sunt Mielul lui Dumnezeu, Care stă pe masă pentru cei 
credincioşi, pentru cei chemaţi, aleşi şi credincioşi. 

Israele, Israele, cum de uiţi tu de cuvintele Mele, tată? 
Le laşi pe ale Mele şi le faci pe ale tale, şi Eu străbat pe po- 
tecuţa Mea spre tine, dar tu nu iubeşti călăuza, fiule. O, nu 
mai umbla fără Mine. Umblă, tată, cu călăuză. Călăuza are 
cuvântul Meu şi puterea cuvântului Meu. O, nu fi leneş, co- 
pile Israele, că pe cel leneş îl prind din lume gânduri lumeşti, 
dorinţe lumeşti, care momesc pe om, ba chiar şi pe cei aleşi 
ai Mei. Nu Mă pune, fiule, dregător peste pricina ta. Pune-Mă 
Mântuitor peste viaţa ta, pune-Mă să-ţi mântuiesc inima de 
păcatul clevetirii, de păcatul nepăsării, şi de neînţelepciune să 
te mântuiesc, poporul Meu, nu să-ţi joc în strună, că voia ta 
nu este ca voia Mea. 

O, nu te mai teme de greutăţi, că tu n-ai greutăţi, tu 
n-ai sarcini. Ceea ce numeşti tu greutăţi, acelea nu sunt greu- 
tăţi, poporul Meu. Tu eşti învăţat de însăşi firea ta, eşti învăţat 
să fii nemulţumit. O, nu e bine, poporul Meu, fiul Meu care 
eşti deprins pe cale cu cârtirea, cu nemulţumirea, că asta e 
cârtirea din care multe cuvinte cu păcat se nasc. O, de când 
am venit să-Mi fac popor, de când am venit, tu numai te 
plângi, poporul Meu, şi pentru această meteahnă a ta Eu 
mereu am suspinat în Mine. Meteahna ta nu M-a lăsat pe 
Mine să fiu peste tine un Dumnezeu după adevărul Meu, iar 
adevărul tău te-a ţinut mic şi fără putere sfântă. Am rugat 
mereu pe Israel să Mă asculte, şi mereu l-am mângâiat şi l-am 
aşteptat. M-am luptat mereu, cu tot cerul. Mă lupt şi acum, 
mai mult decât oricând, să Mă asculte poporul Meu, şi să-Mi 
fac loc cu împlinirile cereşti pe pământ, că aşteaptă pământul, 
Israele. Nimeni nu vine cu Mine la Mine. Fiecare vine cu el 
la Mine şi îmi spune să Mă unesc cu el la greutăţile lui, dar 
Eu aştept să se unească el cu Mine; cu Mine şi cu jugul Meu 
cel uşor, că nu mai pot, poporul Meu, nu mai pot duce jugul 
omului, nu mai pot. Am pus călăuză din tine peste tine. Nu te 
mai sui la cer cu pricinile tale pământeşti şi trupeşti şi fireşti. 
Scutură-te de pricinile tale. Nu mai pot, poporul Meu. Te aş- 
tept să Mă iubeşti, te aştept să fii duhovnicesc; din firesc să te 

faci duhovnicesc, că de patruzeci de ani aştept pe urma ta. Ia 
jugul Meu, fiule din Israel, că de patruzeci de ani aştept să-l 
iei. Nu te mai văita cu nemulţumirile tale, că nu aşa se merge 
cu Domnul în lucrare de ucenicie duhovnicească. Apostolii 
Mei erau ucenici cu hotărâre de inimă. Nu Mi-au cerut nimic, 
n-au cârtit că nu au, că nu pot n-au zis, căci ei ştiau că Eu 
n-am nimic pe pământ, nimic decât pe ei. Ei erau bogăţia 
Mea, şi Eu, a lor, şi aşa mergeam pe drumul Tatălui Meu. 
N-aveam nici casă, nici masă, nici haină cum aveţi voi, dar 
aveam cuvântul şi bucuria lui şi pacea lui. Nu eram rostuiţi pe 
pământ. Cine a mai avut vreo rostuire, s-a lăsat de ea ca să 
poată fi liber ca păsărică cerului, dar pe tine, fiule, nu te-a 
strămutat nimeni, şi nici aşa nu poţi să fii plăcutul Meu în 
ascultare. Tu eşti pretenţios, tu eşti nemulţumit, tu ai pricini 
multe de adus înaintea Mea, dar Eu sunt duhovnicesc, fiule, 
şi jugul Meu este uşor. Mi-e dor de Mine în tine, fiule din 
Israel. Ia-Mă, tată, în tine, că Eu sunt fără de păcat. Ia-Mă, că 
n-am casă pe pământ, n-am masă şi haină, n-am loc pe nică- 
ieri, poporul Meu. Nu vreau să mai ştie şi omul din lume că 
tu Mă superi, că tu nu Mă iubeşti. Nu vreau să ştie vrăjmaşii 
Mei şi ai tăi că tu nu vrei să fii duhovnicesc. Am rugat pe cei 
de strajă din poporul Meu să facă deosebirea, ca să se vadă 
bine care sunt fiii duhovniceşti, şi care sunt cei fireşti şi tru- 
peşti în poporul Meu. Am rugat pe străjeri, dar poporul Meu 
nu vrea să se descopere, şi Eu Mă uit din cer la tine, ca să te 
văd, poporul Meu. Mereu Mă uit şi te văd. Şi dacă M-ai crede 
că Mă uit şi dacă M-ai iubi, Israele, n-ai mai face nimic ca să 
Mă însuspinezi. Umblu însuspinat pe urma ta, umblu Eu pe 
urma ta, în loc să umbli tu în urma Mea suspinând după Mine 
cu iubire şi cu durere pentru ranele Mele. 

Pentru tine sunt rănit, poporul Meu, că nu vrei, tată, să 
fii copil sfânt. Sunt cinci ani de când am sfinţit prima aşezare 
de veac nou înaintea ta, şi nu pot, fiule, să fiu împlinitor cu 
grabă. Vremea Mă strânge şi pe Mine, te strânge şi pe tine, şi 
nu pot să-Mi aşez împlinirile la picioarele tale, că tu eşti fi- 
resc, fiule din Israel. îmi trebuie putere în tine, tată, îmi tre- 
buie cer în tine, îmi trebuie casă în tine, îmi trebuie viaţă în 
tine, fiule, poporul Meu de azi. Vezi tu ce trebuie să-Mi dai? 
Vezi, tată? Şi tu ce-Mi dai? îmi dai să-ţi judec pricinile tale, 
şi te aud cârtind, te văd nemulţumit, nu-ţi ajung cele ce ai, îţi 
pierzi vreme multă pentru tine. Şi cu Mine ce vrei să faci? Tu 
eşti casa Mea, tu eşti scris la Tatăl să fii odihna Mea, şi Eu nu 
Mă pot odihni în tine, fiule, că Eu îţi spun un cuvânt să-l îm- 
plineşti peste tine pe veci, şi tu îl împlineşti puţină vreme şi 
te întorci iar la cele dinainte şi stai în ele şi stai amestecat, şi 
aşa vii la Mine, amestecat vii, şi cu venirea ta aşa, îmi tulburi 
statura străjerilor Mei cei puşi peste tine. 

O, străjerii Mei cei puşi peste Israel! Eu aşa am spus: 
«Pe cel pe care voi nu-l cunoaşteţi nici Eu nu-l cunosc». Eu 
peste voi nu trec, chiar dacă fiul credinţei trece peste voi ca 
să vină spre Mine. Eu nu-l cunosc pe unul ca acela la masa 
Mea. Vin la masa Mea creştini care n-au trecut prin lucrarea 
Mea de cunoaştere a creştinului, şi aceia vin fără semnul gră- 
dinii Mele. Cei ce nu s-au lăsat bine cunoscuţi de aşezarea 
grădinii Mele, aceia n-au semnul din grădina Mea din care Eu 
îl hrănesc pe Israel cu cuvântul Meu de pregătire. 

O, fiule care te datini neascultând, Israele, femeie uşu- 
ratică! Ce să fac cu uşurătatea ta, cu neascultarea ta? Eu pe fe- 
meie am aşezat-o în cinste mare prin mama Mea Fecioara, că 
am avut uceniţe tari în iubire şi în lucrare cu Mine, că unele 
din ele au primit rang de uceniţe întocmai cu apostolii. Dar 


femeia creştină de azi e tot femeie, nu e uceniţă, nu vrea să 
fie uceniţă, vrea să fie femeie şi atât. Uceniţa e curată, e pur- 
tătoare de Dumnezeu şi se dăruieşte cu iubire în slujba lui 
Dumnezeu, că tu ai văzut, poporul Meu, ce am făcut. Am voit 
să am din casa păstorilor Mei fii ucenici, şi n-am avut ce să 
ridic. Mare durere pe Mine! Şi am găsit un sufleţel plăpând în 
casa păstorului Meu şi l-am sculat la lucrul Meu de veghe şi 
l-am făcut toiag de sprijin, că din copiii păstorului Meu nici 
unul, nici unul n-a voit să fie plăcut Mie, nici unul cu ade- 
vărat după voia Mea, şi am ridicat din acest neam această co- 
pilă şi Mi-am făcut din ea sprijin, ca să am urmaş din casă de 
păstor şi să lucreze ca Mine, nu cum vrea creştinul. O, şi cât 
plânge această uceniţă, plânge cu Mine pentru Israel, plânge 
iubind pe Domnul şi pe poporul Domnului. Israele, Israele, şi 
tu, tată, nu înţelegi câte fac Eu pentru tine, cât bine îţi fac, şi 
tu nu ştii să te foloseşti de el. Poporul Meu, Mă ustură ranele 
făcute de tine, tată, şi tu nu Mi le mai vindeci, ba îmi mai pui 
şi sare pe ele, iar sarea ustură pe rană. Eu vreau să fii untde- 
lemn curat, poporul Meu, casă curată, om nou în care să Mă 
odihnesc de aşteptare. Tu Mă aştepţi pe Mine, dar numai tu 
ştii cum Mă aştepţi, numai tu ştii ce faci cu tine, că am pus 
străjeri peste tine, ca să văd prin ei în tine şi să te învăţ ce să 
faci cu tine ca să fii duhovnicesc. 

O, copilă uceniţă! Veronica, fiică a Mea, strânge, tată, 
tu străjerii şi spune-le de la Mine de soarta oilor, că vin oile 
cu haina ruptă şi pătată şi iau masă la masa pusă pentru cel 
pregătit ca la masă. Iar la oi să le spui să nu mai sară peste 
gard, că Eu Mă întorc în cer de la cei care dau să Mă ia fără 
statură duhovnicească în trup. Şi să le mai spui, tată, la un alt 
soi de oi că nu de hrana cea pentru viaţă se posteşte, ci se pos- 
teşte de cele trupeşti şi păcătoase. Cine se lipseşte de Mine, 
acela se lipeşte cu păcatul. Cine nu poate scăpa de păcat, 
acela nu Mă iubeşte. Şi să mai spui poporului Meu să nu se 
ascundă după deget, că degetul e mic şi nu poate acoperi pe 
om, dar greu se mai dezbară creştinul de această meteahnă 
care îl îndeamnă să mărturisească strâmb şi să clevetească în 
jurul său. 

Israele tată, fereşte-te de uşurătate. Fii poporul Meu în 
chip curat. Am stat în sfat cu tine, iubite Israele, am intrat în 
cămăruţă cu tine, tată. M-am hrănit cu tine din aceeaşi hrană, 
ca să ştim unul de la altul cum să mâncăm, cum să stăm la 
masă. Am venit cu sărbătoare în mijlocul tău, am venit cu 
suflare de Duh Sfânt şi cu mare iubire. Mă uit înapoi şi văd 
ziua primei pietre peste această grădină. Mă uit şi văd mărtu- 
ria zilei şi pe fiii ei. Mă uit şi iar Mă uit. Mă uit cu tine, po- 
porul Meu. Această zi e mare înaintea Mea, e zi din zilele 
Mele. 

Israele, bucuria Mea, tot fiul din Israel să se facă bucu- 
rie pentru Dumnezeu, Care vine cu cele din cer pe pământ. O, 
vin cu mângâiere, poporul Meu, că vremea te apasă, tată. Vin 
să te învălui în Duhul Meu, ca să nu mai fii plăpând. Bucuria 
Duhului Sfânt să-ţi fie bucurie, şi unul pe altul să ne bucurăm. 
Luaţi şi daţi hrana cea tainică lui Israel, şi să fie mare poporul 
Meu, iar străjerii să vegheze mereu cu cuvântul Meu peste 
popor. Am lăsat vreme de har, ca să se scoale omul spre Dum- 
nezeu. Aşa am lăsat şi în vremea lui Noe. 

Iar tu, Israele, să fii stânca pe care Eu stau şi cuvintez 
peste pământ. întăreşte-te şi fii munte sfânt, poporul Meu, că 
aceasta este temelia ta, iar fiii ascultării vor străluci în veci 
înaintea Mea. Amin, amin, amin. 

Sărbătoarea sfântului prooroc Ilie 

Israel este numele poporului sfânt. Rugăciunea fiilor către Tatăl 
ceresc. Legea sfinţeniei va birui minciuna. 

B u bat în taină la poarta cuvântului Meu şi găsesc 
trezie şi Mă las cu mângâierea Mea ca să-Mi 
întăresc portiţa. E zi de serbare în poporul Meu, şi Mă voi lă- 
sa cu cuvânt peste Israel. E zi de veghe şi de lucru peste po- 
porul Meu. 

Iar tu, puiule scump, copilă plăpândă, ia, tată, de la 
Mine mângâiere, că Eu mereu îţi ţes veşmânt de mângâiere, 
dar se ivesc de peste tot rozători, şi nu-ţi mai ţine de cald 
veşmântul cel de mângâiere. O, ţie îţi este frig, şi nu mai ştie 
nimeni ce frig îţi este ţie, dar Eu ştiu mereu, mereu, şi Mă 
zbat să-ţi încălzesc puterea sufletului tău, că nu mai are cine, 
şi rău Mă doare durerea ta şi lacrima ta şi căutarea ta după 
mângâiere. Ţi-a slăbit puterea, tată, şi am slăbit şi Eu în tine, 
că nimeni n-a căutat să înveţe bine cărarea Mea spre voi. 
Cărarea nebătută de mers abia se mai zăreşte de cărare, dar 
Eu nu pot să nu merg pe ea. Eu merg aşa cum pot, dar merg. 
Dis-de-dimineaţă vin cu duhul mângâierii, cu zi de serbare, 
cu Ilie, proorocul Meu, şi pun mâna Mea cerească pe creştetul 
copilului care este de la Mine dat ţie, şi voiesc să-i dau în 
taină cuvânt de bucurie şi duh de bucurie. 

O, copile scump. Eu, tată, te-am făcut scump prin naş- 
tere din cer, şi te-am cuprins cu dragoste mare, fiule, şi te-am 
învăţat cărarea, şi te-am aşezat pe ea, şi am pus în această co- 
pilă duh de dragoste, că dacă nu puneam, ea nu avea. Eu am 
pus, ca să-ţi dau ţie dragoste, şi să te cuprind în ea şi să te fac 
dragoste, copile scump, şi am zis să fii copil, şi aşa eşti trecut 
pe masa Mea. Te-am prins în braţe ca pe un copil mic, ca să 
stai copil mereu şi să cauţi mereu după Mine. Copilul când se 
face mare se desprinde de mama şi de tata, dar pe tine te-am 
numit copil ca să nu te mai desprinzi de Mine şi de dragostea 
Mea, ca să te am, tată. O, şi te-am dat mângâiere acestei co- 
pile a Mea, şi din iubire v-am dat putere ca să-Mi staţi în lu- 
crul Meu. Ce minunat e lucrul Meu, tată! Tu trebuie să înţe- 
legi pe ce stă lucrul Meu din voi. V-am strâns în braţul Meu, 
o mânuţă de inimi, şi v-am dat lucru la masa Mea, şi tu să fii 
credincios, tată, în cele ce am făcut Eu, că iată, încep să simt 
greul în lucru. Vin în zi de serbare şi te ating pe creştet, şi te 
atinge Ilie proorocul şi te împuterniceşte cu duhul râvnei lui 
de Dumnezeu, şi te învaţă iubirea. Vin spre tine, copile 
scump, vin în taină să-ţi întăresc credinţa şi iubirea. Te-am 
aşezat să stai ca o iubire vie în viţă şi să vă dau de pildă la ve- 
nirea Mea. O, nu te răci, nu sta altfel în viţă, că nu am putere 
în viţă fără hrana ei. Iubirea îşi are soţii ei. E mare taină acest 
cuvânt, şi nu cu oricine se încearcă iubirea. Iubirea îşi are 
soţii ei, fiule. Ea e din cer, ea e sfântă, ea e copil. Iubirea e 
copil, fiule scump. Copilul e fără de vină când se naşte din cer 
şi când rămâne veşnic copil în iubire. O, nu fărâmiţa iubirea, 
ai grijă de ea, tată, să fie întreagă, că Eu ţi-am spus că fără 
iubirea ta trage din greu carul în care-Mi port lucrarea Mea de 
azi. Eu vin şi te alin, copile scump, şi te serbez azi, că eşti co- 
pilul Meu şi ai numele proorocului Meu care-Mi găteşte calea 
ca să vin a doua oară. Vin şi îţi aduc din nou darul iubirii şi te 
întregesc în iubire, ca să lucrezi cu ea, ca să simţi cu ea, ca să 
Mă mângâi tu pe Mine cu ea, cu iubirea ta de copil. Ţi-am 
spus, tată, nu demult că n-am avut în poporul Meu pildă de 
copil. Nimeni n-a voit să fie copil. Toţi cei pe care i-am avut 
în lucru s-au făcut mari, şi cel mare ştie să facă rele, fiule. Cel 


mare ştie să întineze iubirea, dar copilul o ţine curată, copilul 
are iubire de copil. Ţine trează iubirea, copile scump, iubirea 
pe care am pus-o Eu în tine, şi pune-o să crească, tată, şi 
hrăneşte-Mă cu ea, că nu mai am putere în voi fără iubirea din 
voi. Eu te cuprind cu dumnezeirea Mea şi îţi dau din sânul 
Meu iubire. Ia, tată, ca să ai şi ca să-Mi dai Mie. Ai grijă, co- 
pile scump, de lacrima care plânge pentru tine şi după tine, că 
am slăbit în lucrul Meu. Tu erai odată flacără de iubire şi îmi 
pregăteam din ea lucrul Meu de azi, planul Meu de azi şi de 
mâine şi de veci, fiule. Tu eşti o mlădiţă răsădită de Mine. 
Stai în dragoste, copile scump, şi mângâie-Mi lacrima care 
curge lângă tine, şi dă-Mi putere, tată, ca să pot lucra lucrarea 
Mea peste pământ şi să vă dau plata iubirii. 

Sărutul Meu Mi-1 las peste tine. Sărutul Meu cel sfânt 
să-ţi aprindă flacăra iubirii. Eu te serbez şi te mângâi cu Du- 
hul Meu Cel Sfânt, şi voi lucra cuvânt în zi de serbare peste 
Israel. Rămâi în iubire, şi cu iubire să stai înaintea Mea. Ră- 
mâi în viţă, copile al iubirii, că tu din iubire eşti născut, din 
cer şi din iubire, copile scump. în taină te cuprind, în binecu- 
vântare te înfăşor. Stai treaz, că aşa voiesc să stai. Amin. 

Eu sunt Cuvântul lui Dumnezeu. Amin. Eu sunt Fiul 
lui Dumnezeu Tatăl, şi sunt în cuvânt. Amin. Eu sunt în Tatăl, 
şi Tatăl este în Mine. Amin. Eu sunt Tatăl, Fiul şi Duhul 
Sfânt. Amin, amin, amin. 

Este scris în Scripturi taina veacurilor care s-au scurs 
de la venirea Mea cea văzută între oameni, de la naşterea Mea 
între oameni. Este scris în Scripturi că voi veni şi Mă voi 
numi Cuvântul lui Dumnezeu. Amin. Este scris în Scripturi că 
voi avea un popor care va sta înaintea Mea la cea de a doua 
venire a Mea. 

Pace ţie, poporul Meu chemat la pregătirea Mea pentru 
venirea Mea cea de acum! Pace ţie, fiule Israele, căci poporul 
Meu se numeşte Israel, aşa se numeşte de la Avraam şi pâ- 
nă în veci. Pace ţie, poporul Meu, şi stai sub cortul pregătirii, 
fiule Israele, şi stai bine, copile scump, căci cununiţele de 
mireasă nu se deosebesc între ele. Pace ţie, mireasa Mea, po- 
porul Meu mireasă! Mireasa are veşminte albe, şi de aceea 
te-am născut din cer şi din cuvânt, poporule, mireasa Mea, ca 
să fii mireasă curată înaintea venirii Mele. 

Cobor cuvânt. Mă fac cuvânt în grădină, Mă fac praz- 
nic de serbare şi de hrană pe masa Mea cu Israel şi nuntesc cu 
zi de serbare şi cu oaspeţi cereşti la serbare. Este scris că voi 
trimite pe Ilie proorocul mai înainte de venirea Mea cea de a 
doua ca să întoarcă pe fii spre părinţi, şi pe părinţi spre fii, ca 
să cruţ pe omul care se întoarce cu faţa la Dumnezeu. Proo- 
rocul Ilie se uită cu Mine la tine, poporul Meu de azi, şi se 
scutură peste tine cu duhul râvnei lui de Dumnezeu. El nimic 
n-a avut pe pământ, nimic, decât dragoste mare şi râvnă ma- 
re pentru Mine şi pentru împărăţia Mea în om, în Israel, care 
era poporul Meu. Jertfa lui de preot ceresc pe pământ a avut 
mare putere, că mare este taina de preot al lui Dumnezeu. 
Jertfa lui adusă Mie ce a fost, măi Israele? Jertfa lui care a ars 
înaintea Mea a fost rugăciunea lui, care a coborât foc din cer 
ca ardere de tot. Pe altarul lui a ars rugăciunea lui, ardere de 
tot, şi rugăciunea lui s-a făcut foc care a ars pe altarul lui, care 
a mistuit tot ce era pus înaintea Mea, ca semn al împlinirii ru- 
găciunii lui şi al credinţei în Dumnezeul Cel adevărat. 

O, poporul Meu, să nu te temi de proorocii mincinoşi 
de azi, să nu te temi. Proorocul Ilie este peste tine şi lucrează 
râvnă în tine, lucrează mai mult decât a lucrat atunci peste Is- 
rael. Râvna lui a avut putere mare, iar credinţa lui a biruit pe 
proorocii mincinoşi. Era Ilie singurul prooroc al lui Du mn e- 

zeu. Erau mulţi prooroci în jurul lui, erau patru sute şi peste 
patru sute şi încă patru sute, şi el era singur prooroc înaintea 
Mea şi în numele Meu în Israel, şi a biruit împăraţi şi proo- 
roci, şi mare a fost lucrarea Mea în el, dar mare a fost puterea 
rugăciunii lui. Nu viţelul care a fost pus peste altarul lui, ci 
rugăciunea lui a fost arderea de tot înaintea Mea. Viţel a avut 
şi altarul proorocilor mincinoşi, dar Eu nu voiesc arderile de 
tot, ci voiesc duh de credinţă, duh de rugăciune, duh de lucra- 
re a omului cu Mine, Domnul Cel adevărat dintre dumnezei. 
De aceea am spus lui Israel: «Să nu ai, Israele, alţi dumnezei 
afară de Mine». Aşa spun şi azi, şi te hrănesc, poporul Meu, 
cu adevăr din Mine, ca să fii tu adevărul Meu între oameni, 
căci oamenii, fiule, au o mulţime de dumnezei, dar tu să lu- 
crezi, tată, cu duhul şi puterea lui Ilie, să lucrezi şi iar să lu- 
crezi, ca să ştie tot omul că nu este Dumnezeu afară de Mine. 
Te îndemn mereu la duh de rugăciune. Mereu vin şi te îndemn 
să nu ai alt dumnezeu afară de Mine, ca să rodească rugăciu- 
nea ta, fiule din Israel, să rodească aşa cum a rodit rugăciunea 
lui Ilie, care a coborât foc din cer, ca semn al Dumnezeului 
Cel adevărat. 

O, poporul Meu, sunt în serbare cu tine şi cinstim pe 
proorocul Ilie şi rugăciunea lui. Oamenii erau urâţi de tot îna- 
intea Mea, şi Ilie proorocul a voit să-i întoarcă cu faţa spre 
Mine, ca să le dau frumuseţe feţei oamenilor. Mă strecor ade- 
seori printre voi, copiii Mei, şi Mă las cu tainele cuvântului 
Meu, cu pildele vieţii, fiilor, căci am cărare prin mijlocul lui 
Israel. Omul e urât de tot înaintea Mea, şi nimeni nu se uită 
în oglindă ca să se vadă cât este de urât. Tot omul se uită în 
oglindă, dar se uită să se vadă cât e de frumos, ca să se vadă 
cum poate fi frumos, dar nimeni nu se uită în oglindă ca să se 
vadă cât este de urât înaintea Mea. Se uită în oglindă omul, ca 
să se vadă cum îi stă cu dumnezeii lui, cu plăcerile lui, cu îm- 
părăţia lui, şi omul nu-I mai slujeşte Dumnezeului Cel adevă- 
rat. Numai dumnezei mincinoşi peste tot, numai minciună 
peste om, şi proorocul Ilie merge pe pământ şi dărâmă mereu 
altarele lui Baal, şi Baal cu fiii lui ridică alte altare, şi fumul 
de pe altarele lor înăbuşe pe cei din cer şi pe cei de pe pământ 
care sunt din cer, şi nimeni nu se mai uită în oglindă ca să se 
vadă cât este de urât înaintea Mea. 

Israele, copil frumos, să fii, tată, frumos, că de aceea îţi 
spun copil frumos, ca să fii frumos înaintea Mea. Eu sunt pil- 
da Omului Cel nou, venit din cer pe pământ, ca să se uite la 
Mine tot omul care vrea să fie din cer, care vrea să fie frumos 
şi curat ca cerul. Eu sunt oglinda ta, Israele, copil frumos, co- 
pil înfrumuseţat cu darurile Duhului Sfânt, venite la tine cu 
Mine. Să nu te uiţi, copile frumos, să nu te uiţi nici cu gândul, 
nici cu privirea la dumnezeii cei vopsiţi. Să nu te uiţi, că îţi 
strici frumuseţea dacă te uiţi, îţi strici privirea şi vederea ei 
dacă te uiţi, îţi strici firea dumnezeiască pe care o am Eu me- 
reu peste tine, o strici dacă te uiţi la vremea cea vopsită de azi. 
Tu să fii copil curat, copil primenit de Duhul Sfânt, şi să stai 
în Duhul Sfânt, că nimeni nu mai stă în Duhul Sfânt înaintea 
Mea. 

O, poporul Meu, o, fiule scump. Mă uit mereu în tine, 
Mă uit cu mulţi ochi şi văd dumnezeii străini cum năvălesc ca 
să te abată de la Duhul Sfânt al curăţeniei, dar tu ai armă tare 
şi cerească, şi să n-o laşi din mână de când te scoli şi până te 
culci, şi de când te culci şi până iar te scoli din aşternutul 
trupului tău. Vremea e vopsită şi îţi face cu ochiul de peste 
tot, şi dă năvală de peste tot şi îşi arată păcatele ei, dar tu să 
fii copilul Meu, copilul Tatălui Meu, şi să strigi la El mereu, 
că iată ce te învăţ Eu pe tine, ca să ia şi omul cel fără de 


cărare, să ia învăţătură de curăţenie şi de sfinţenie, căci cu 
luptă se menţine sfinţenia, cu curăţenia se face curăţenie. 

Fiule scump, când vezi că vremea de azi dă să te abată 
de la cele sfinte, când ea dă să-ţi murdărească simţurile cu 
privirile ei păcătoase, cu cântecele ei de vrajă, cu marfa ei cea 
otrăvită, o, fiule, când păcatul trage spre tine să te facă să 
guşti din mizeria lui, din gustul lui cel stricător de sfinţenie, 
tu să te scoli atunci şi să zici: 

Tatăl nostru, Care eşti în cer, sfinţească-se numele 
Tău, şi să fie voia Ta şi împărăţia Ta pe pământ ca şi în cer, 
Tată. Şi ne dă pâinea Ta cea spre viaţă, şi ne dă iertare, şi ne 
ajută să fim şi noi iertători, şi nu ne lăsa să alunecăm în 
ispită, şi fii izbăvitorul nostru, Tată, şi ne scapă de cursa ce- 
lui rău şi de faţa lui şi de lucrarea lui cea pierzătoare de su- 
flet şi de trup. O, Tată, curăţeşte-ne simţurile şi pune îngeri 
tari în porţile simţurilor noastre, că vremea e năvălitoare, 
Tată, şi caută la porţile simţurilor noastre. O, Tată, fă-ne să 
fim copii, ca să ne dai împărăţia cerurilor Fă-ne să fim cu- 
raţi, ca să avem Duh Sfânt, să Te avem pe Tine, şi să se teamă 
de locul Tău din noi tot duhul cel stricător de om, care a făcut 
omul urât înaintea Ta. Şi ne dă nouă hăinuţa harului, ca să 
fim neam sfânt înaintea Ta. Amin. 

Fiule, fiule, aşa să faci când ai de biruit răul care vine 
spre tine, spre inima ta, spre gândul tău; să te ridici cu îndrăz- 
neală şi să zici rugăciunea Tatăl nostru până ce răul slăbeşte 
şi se duce dinaintea ta. Aşa să faci, ca să nu intre răul în tine, 
să nu intre prin nici o portiţă, fiule scump. Nu te gândi să nu-L 
amesteci pe Dumnezeu în răul care vine spre tine, ci ia-L pe 
Domnul cu îndrăzneală şi zi cu limba şi cu inima până ce Ta- 
tăl Se face biruitor răului care vine să te mânjească pe tine. Te 
învăţ pe tine, fiule din Israel, ca să ştie şi omul care se luptă 
să se scoale spre Mine şi nu poate în faţa biruinţei răului. Ia-L 
pe Tatăl în tine şi nu lua răul în tine, nu-1 lăsa să intre. Stai în 
braţul Tatălui tău, Israele, poporul Meu, fiul Meu de azi. Să 
rămână păcatul mort la uşa ta, şi tu să stai viu înaintea Mea. 
Aşa să facă tot omul care caută cu Dumnezeu şi cu mântuirea 
de la Dumnezeu. Vorbesc cu tine, poporul Meu, ca să ştie şi 
omul cel fără de cărare că duhul cel lucrător al proorocului 
Ilie strigă să se întoarcă omul spre Dumnezeu şi să se facă fiu 
al lui Dumnezeu prin credinţă şi prin stăruinţă. 

M-am lăsat în grădină, Mă fac cuvânt în grădină, ca să 
ia Israel hrană caldă şi să se mângâie cu Duhul Sfânt, Care 
curge peste grădină. Azi e zi de sfat ceresc, de lucrare a sfa- 
tului lui Israel. Am rostit cuvânt să se adune cei peste zeci, cei 
peste cincizeci, cei peste sute, ca să privesc cu ei peste mersul 
lui Israel şi ca să îngrijim cărarea lui Israel, să vedem bine 
dacă este vreun spin de smuls din semănătură, vreo greşeală 
de îndreptat, vreo veghe de întărit mai mult, vreo nepotrivire 
de pus pe potriva lucrului Meu de azi, vreo ascultare de întărit 
şi de împlinit, căci duhul şi puterea lui Ilie proorocul se desă- 
vârşeşte cu pace şi cu orânduială peste Israel. 

Fiilor din grădină, mergem în mijlocul lui Israel. Eu 
voi fi în sfatul lui Israel şi vom lucra lumină, ca să se vadă tot 
mai bine calea, iar poporul Meu să se împuternicească în du- 
hul rugăciunii cea cu rod viu, aşa cum a fost rugăciunea lui 
Ilie, proorocul Meu. Vom sta în sfat ceresc, ca să înveţe stră- 
jerii poporului Meu, şi să ia apoi oile învăţătură de la străjeri. 

E toată lumea sub povara păcatului, şi Eu cobor din cer 
ajutor şi strigare şi cărare pentru omul care vrea să găsească 
şi el cărarea. Păcatul cel mort prinde viaţă peste tot. Păcatul 
cel viu ţine în viaţa lui mulţime de suflete, şi n-are cine să-l 
înveţe pe om. Omul bisericii s-a ascuns de cuvântul Meu ca- 

re curge din tronul Meu peste pământ. Scormone omul bise- 
ricii, scormone cu făcliile lui ca să vadă dacă cineva din bise- 
rica lui se ridică să stea în taina cea de azi a bisericii cea vie, 
care vine cu cuvântul Meu peste lume. Ca şi iudeii de demult 
care căutau pe cei ce credeau în taină în Hristos, aşa şi azi, 
omul bisericii scormone în casa lui să dea afară pe cei ce se 
îndreaptă spre lucrarea de nou Ierusalim peste biserică. Omul 
bisericii nu vrea să se îndrepte spre lucrare de om nou, de om 
edenic. Omul bisericii din lume slujeşte la tot felul de dum- 
nezei, şi nu se ridică spre sfinţenie în biserică. A dat de la el 
calea cea adevărată şi a rămas fariseu omul bisericii, şi nu se 
scoală spre pocăinţă. Eu strig mereu la el, dar el nu se scoală, 
că nu mai poate; nu poate, că se teme de sfinţenie; nu poate, 
că n-are frică de Dumnezeu. Stă nepăsător omul bisericii, tră- 
ieşte ca lumea şi mai urât ca lumea, că se mai şi ascunde sub 
haină sfinţită, şi omul nu mai ştie pe unde este calea. 

Venirea Mea în cuvânt, lucrarea Mea de pregătire i-a 
prins pe toţi nepregătiţi, aidoma ca în vremea lui Noe, şi nici 
azi nu crede nimeni pe Noe, ca şi atunci. Dar Eu am venit şi 
am lăsat loc şi vreme pentru har, ca şi atunci, aidoma ca pe 
vremea lui Noe. E vremea harului, dar omul bisericii din lu- 
me face fum, ca să nu se vadă Dumnezeu în lucrarea cea de 
nou Ierusalim, ieşită din mijlocul bisericii, ieşită ca un foc 
care să mistuie tot ce este uscat şi stricat, şi să-şi facă loc cele 
vii şi veşnic vii înaintea Mea. Omul cu viaţă păcătoasă nu iu- 
beşte cuvântul Meu şi viaţa care vine din el, şi de aceea omul 
bisericii de azi nu se poate ridica să se facă plăcut Mie, să 
aducă pocăinţă înaintea Mea. 

Poporul Meu, tu să înveţi de la Mine şi pe omul biseri- 
cii care te caută pe tine, că iată, vine pe furiş şi te caută, că iu- 
deului îi e frică de iudeu, şi se ascunde iudeul care caută după 
Hristos Cuvântul. învaţă, tată, pe omul bisericii care caută 
scăpare de la Mine prin tine, că mai e puţină vreme, şi le voi 
da la aceştia putere de mărturisire a cuvântului Meu cel venit 
din cer pentru pregătirea cărării pe care Eu vin, căci timpul e 
pe sfârşite. 

Tu, poporul Meu, în rugăciune să nu slăbeşti, în sfinţe- 
nie să nu te pripeşti, că mare va fi biruinţa Mea prin rugăciu- 
nea şi prin sfinţenia ta. Tu, poporul Meu, să te întăreşti în cre- 
dinţa venirii Fiului lui Dumnezeu, după cum Eu am cuvântat 
prin Scripturi, şi vor cădea sub acest munte mulţime de no- 
roade care vor veni şi vor căuta să se acopere cu acoperămân- 
tul acestui munte, căci lucrarea de nou Ierusalim a cuvântului 
Meu va prinde sub ea pe tot iudeul şi pe tot elinul şi pe tot 
neamul care va căuta mântuire prin sfinţenie şi prin iubire de 
sfinţenie. Tu eşti mic, poporul Meu, dar puterea lucrării Mele 
e mare, fiule, e munte înalt lucrarea Mea cu tine, e legea sfin- 
ţeniei spre care va curge mulţime de noroade ca să înveţe le- 
gile sfinţeniei şi viaţă de veac nou între cer şi pământ, fiindcă 
Eu vin să dobor pe cel din urmă vrăjmaş, ca să poată vedea 
omul calea, fiilor. Biserica nu va mai fi o minciună, şi va fi 
biserică sfântă, cu slujitori sfinţi şi curaţi şi plăcuţi Mie, iar 
turma se va deprinde să asculte glasul păstorului, aşa cum tu, 
poporul Meu, asculţi glasul Meu şi păzeşti cuvântul Meu în- 
tru legile sfinţeniei. Eu Mă voi arăta cu slava Mea, şi omul 
bisericii nu va mai minţi pe Dumnezeu. Eu Mă întorc ca să 
împlinesc Scripturile, şi omul bisericii nu crede în Scripturi şi 
nu Mă primeşte. 

O, poporul Meu cel mic, n-am ce face cu cei mari. 
Omul mare stă în duhul lui. Omul mare face rele, dar cel mic 
stă ca pruncul, stă cum cere Domnul, căci Eu sunt Cel ce am 


grăit: «Dacă nu veţi fi ca pruncii, nu veţi fi cu împărăţia ce- 
rurilor». 

Omul vrea came, nu vrea cerul. Omul zice că Ilie proo- 
rocul a mâncat came şi s-a dus la cer. Dar tu, omule care spui 
aşa, tu nu ştii de unde a mâncat şi ce fel de came a mâncat Ilie 
prin corbii Mei. Omul se rătăceşte cu Scripturile în mână şi 
nu caută în ele mântuirea, nu caută să se uite bine în oglindă. 
Eu vreau să-i dau omului înapoi viaţa, şi omul nu caută spre 
Mine, dar am ieşit Eu spre el, şi să stai, poporul Meu, să stai 
bine în lucrul tău cu Mine, că am, tată, de împlinit cu tine cele 
din urmă Scripturi. Israele, Israele, să crezi, fiule, în Scripturi, 
că nimic străin n-am adăugat azi ţie prin învăţătura Mea cea 
proaspătă, nimic în afară de cele scrise în Scripturi. 

Israele, să stai în lucrare de om nou, să stai cu Mine în 
tine şi să nu te laşi prins de grijile tale cele pentru viaţă. Am 
Eu grijă, fiule, numai tu să nu Mă superi, tată. Să Mă asculţi, 
poporul Meu, şi să stai curat la masa Mea, curat şi neameste- 
cat, că mereu te-am învăţat să te deosebeşti cu Mine, fiule din 
Israel, dar nu pentru două, trei zile, ci până la venirea Mea. îi 
este dor cerului să facă popas pe pământ, căci toţi sfinţii sunt 
vii şi dornici să vină cu Mine, că Eu vin cu zecile de mii de 
sfinţi, precum scrie în Scripturi. 

Grăiesc vouă, fiilor străjeri peste Israel. Vegheaţi cu 
veghe sfântă, să nu stea poporul Meu în voile lui. Nu aşa se 
stă cu Mine, şi să stea poporul Meu cu Mine în voile Mele şi 
nu altfel. Fiilor străjeri, adunaţi-vă mereu în sfat ceresc şi 
cercetaţi mersul lui Israel şi staţi bine peste Israel în numele 
Meu, şi staţi cereşte peste poporul Meu. Eu aşa am spus: «Pe 
cel pe care voi nu-l cunoaşteţi nici Eu nu-l cunosc». Cine se 
ascunde în el, acela nu este cu voi, acela nu este cu Mine. 
Cine se ascunde, acela are ce ascunde, acela nu este curat şi 
nu iubeşte pe Dumnezeu. Aveţi grijă de mersul poporului 
Meu. Aveţi grijă cum împărţiţi viaţa cuvântului Meu la cei ce 
vin spre cuvântul Meu. Aveţi grijă mare cu cei ce au plecat şi 
care dau să vină iar, că aceia nu sunt curaţi. Aveţi grijă, tată, 
că se încearcă spărturi în zid. Cel ce a plecat, să stea la locul 
lui. Dacă vedeţi că dă să vină înapoi, să-i spuneţi să stea la lo- 
cul lui întru pocăinţă, că Eu de lucru nu-i dau nimic unuia ca 
acela, ci să stea la locul lui întru pocăinţă până la venirea Mea 
şi să nu forţeze intrarea lui în poporul Meu. 

O, fiilor străjeri, voiesc să fiţi una cu toţii în lucru şi să 
fiţi bine atenţi cu cei ce încearcă să facă spărturi pentru intrat. 
Mă uit bine şi văd locuri şubrede pe unde dau să intre înăun- 
tru cei ce au întinat numele lucrării Mele. Aceia dacă vor să 
se scoale spre pocăinţă, să stea liniştiţi întru pocăinţă, aşa să 
le spuneţi. Eu cu unii ca aceia nu Mă pot sprijini întru nimic. 
Voi fiţi atenţi, voi fiţi veghetori pentru turma cea care stă cu 
Mine în ascultare şi în sfinţenie de duh şi de trup. Staţi în ma- 
re orânduială, staţi bine, fiilor, ca atunci când Stăpânul este 
aşteptat să Se întoarcă. Amin. 

E zi de serbare cerească în Israel. E zi de sfat pentru 
veghea cea bună peste poporul Meu. O, Israele, să te laşi, fiule, 
sub veghe, să iubeşti veghea peste tine, căci cel ce nu are 
veghetor lângă el, acela este încercat de orice fel de vrăjmaş cu 
faţă ascunsă. Israele fiule, să stai în lumină, copile Israele. Să 
nu lucrezi, tată, la întuneric, că Eu descopăr în sfatul lui Israel 
mersul poporului Meu şi pun străjerii la veghe mare peste tine, 
Israele. Iubeşte lumina, copile scump, şi stai sub razele ei, căci 
Domnul Dumnezeul tău este lumina ta. Eu, Domnul, luminez 
prin întuneric, şi cu tine vreau să merg şi să fac din întuneric 
lumină, popor al luminii Mele. Amin, amin, amin. 

20 iulie/2 august 1996 

Sărbătoarea sfântului mucenic Pantelimon 

Lucrarea viţei şi a mlădiţei. Despărţirea cuvântului de necuvănt. 
Veghe peste cei ce lucrează duhovniceşte. 

B u vin în grădină, şi când vin Mă fac cuvânt, Mă 
fac sărbătoare şi Mă slăvesc între sfinţi, între 
sfinţii cu care cobor în sobor de serbare. Mă slăvesc în mijlo- 
cul poporului Meu. Cuvântul Meu este slava lui Dumnezeu, 
iar tu, poporule scump, să dai slavă cuvântului Meu care se 
slăveşte în mijlocul tău. Amin. 

Eu sunt viţa cea adevărată, şi Tatăl Meu este lucrătorul. 
Mlădiţa cea care aduce roadă întru Mine Tatăl Meu o îngri- 
jeşte şi o curăţeşte ca mai multă roadă să aducă. Mlădiţa care 
rămâne în viţă, aceea aduce roadă. Amin. Mlădiţa nu poate să 
aducă roadă de la sine dacă nu rămâne în viţă. O, copilaşii 
Mei, întru aceasta Se slăveşte Tatăl Meu, ca mlădiţa să aducă 
roadă multă, şi ca voi să fiţi ucenici ai Mei. 

Copiii Mei cu care Eu Mă sprijin pe cărarea cuvântului 
Meu, rămâneţi întru iubirea Mea, căci precum M-a iubit pe 
Mine Tatăl, aşa v-am iubit şi Eu pe voi, şi v-am făcut unşi şi 
v-am făcut ucenici, ca să daţi fiinţă cuvântului Meu. Voi sun- 
teţi firul Meu de la cer la pământ, firul pe care cobor până pe 
cărare. V-am dat să lucraţi lucrarea cea sfântă pe pământ, 
Paşti nou, pâine dătătoare de viaţă, căci precum M-a iubit pe 
Mine Tatăl, şi Eu v-am iubit pe voi. Acestea vi le spun ca bu- 
curia Mea să fie în voi, şi ca să fiţi voi deplini în bucuria 
voastră. Toate câte aud Eu de la Tatăl vin şi vi le spun, ca bu- 
curia voastră să fie deplină, ca voi să ştiţi ce face Stăpânul. 

Iubiţii Mei întru care Eu Mă odihnesc şi Mă întocmesc 
în cuvânt! Orice mlădiţă care nu rămâne în viţă nu poate să 
aducă roade. Tot aşa nici voi dacă nu rămâneţi în Mine. Şi 
dacă rămâneţi întru Mine, şi dacă cuvintele Mele rămân în 
voi, cereţi, copii scumpi lui Dumnezeu, cereţi, tată, ceea ce 
voiţi, şi se va da vouă. Amin. Cereţi cu bucurie şi cu nădejde, 
cereţi, tată, că Eu v-am ales pe voi, nu voi pe Mine. V-am ales 
să lucraţi, şi roadă să aduceţi, şi roada voastră să rămână, ca 
să vă dăruiască Tatăl orice veţi cere în numele Meu. Dacă ră- 
mâneţi în Mine şi în voi cu cuvântul Meu, cereţi ce voiţi, şi 
vă dă Tatăl. 

O, fiilor unşi, care lucraţi lumina Mea de la cer la pă- 
mânt, firul pe care Eu cobor până pe cărare, o, rămâneţi în iu- 
birea Mea, rămâneţi în Mine, şi Eu în voi, căci precum mlă- 
diţa nu aduce roadă de la sine, tot aşa nici voi dacă nu rămâ- 
neţi întru Mine. Eu sunt viţa; voi, mlădiţele, şi fără Mine nu 
puteţi face nimic. V-am învăţat pe voi, ca să fiţi voi învăţători 
de la Mine, şi aşa v-am învăţat: rămâneţi în iubirea Mea, căci 
iubirea îşi are soţii ei. Rămâneţi în viţă, căci dacă rămâneţi în 
Mine, rămân cuvintele Mele în voi, şi voi sunteţi roditori în 
iubire, în viţă, fiilor. Rămâneţi în Mine şi ajutaţi-Mă să-Mi în- 
tocmesc venirea, căci Scripturile strigă la Mine, fiilor. Nimic 
n-am adus nou la voi decât Scripturile care strigă peste pă- 
mânt cu glas nou, care strigă din nou, fiilor unşi. Voi, tată, să 
fiţi cortul Meu de adăpost şi să aveţi grijă de cărarea Mea pe 
care vin mereu la voi şi la poporul Meu, şi să-Mi reparaţi me- 
reu portiţa Mea, că bat vânturi de tot soiul, şi să nu-Mi slă- 
bească portiţa şi cuvântul Meu peste voi. 

Faceţi zid între bine şi rău, între cuvânt şi necuvânt, 
căci în cine are loc cuvântul, acolo e cuvânt cuvântul, iar în 
cine nu are loc cuvântul Meu, acolo e necuvânt. Şi unde, fiilor 
unşi, căci cu voi, tată, vorbesc azi în grădină, unde este necu- 
vântul? Este acolo unde nu este primit, este acolo unde este 


omul împărat peste sine şi nu are pe Domnul de cuvânt. îm- 
părăţia omului în om nu se surpă pe sine, căci o împărăţie nu 
luptă împotriva ei. Aşa şi împărăţia lui Dumnezeu, se zideşte 
pe sine în locaşurile ei, acolo unde Cuvântul e cuvânt. Faceţi, 
tată, zid între cuvânt şi necuvânt, ca să punem cuvântul în loc 
ocrotit, în loc credincios, căci ocrotirea cuvântului Meu îşi 
are casă în cel credincios. Cuvântul Meu ia faţa Mea în cel 
credincios, căci cine nu se ruşinează cu Dumnezeu, acela pri- 
meşte pe Dumnezeu în cuvânt, acela nu se aşează mai mare 
decât cuvântul care vine să rămână întru el. Cel ce rămâne cu 
cuvântul Meu în el, acela este primitor de cuvânt, acela spune 
cu umilinţă: „Doamne, am greşit la cer şi înaintea Ta!“. 

O, fiilor unşi, fiilor scumpi, e mare Scriptura care 
spune: «Dacă cineva rămâne în Mine şi cuvântul Meu rămâ- 
ne în el, orice va cere de la Tatăl va primi în numele Meu», 
în cuvântul Meu va primi. Cuvântul primit se face cuvânt. 
Cuvântul neprimit se face necuvânt. Dar voi rămâneţi în 
Mine, şi Eu în voi. Rămâneţi în viţă, fiilor unşi, fiilor scumpi 
lui Dumnezeu, căci mlădiţa nu poate rodi din sine. Tatăl Meu 
este lucrătorul în viţă. Rămâneţi în viţă, copilaşi iubiţi, că am 
făcut din voi lucrare vie. Nu voi, ci Eu am făcut, fiindcă Eu 
v-am ales pe voi. Nimeni nu merită ales, dar pe cine Eu aleg, 
aceluia îi dau meritul să stea în viţă şi roadă să aducă. 

Faceţi zid între cuvânt şi necuvânt. Luaţi lumină din 
lumină, luaţi lumina Mea, luaţi vederea Mea şi priviţi cu ea 
peste tot ogorul pe care lucrăm, ca să vedeţi cu Mine dacă Eu 
în creştin sunt cuvânt sau necuvânt. Cine vă primeşte pe voi 
în numele Meu, în acela rămâne cuvântul Meu. Cine nu vă 
primeşte pe voi, acela nu primeşte cuvântul Meu, întru acela 
Eu Mă fac necuvânt, fiilor unşi. Dar voi, tată, să nu descura- 
jaţi. Iubirea îşi are soţii ei. Ea nu are loc prielnic oricum. Dacă 
vedeţi cu vederea Mea un duh făţarnic care nu s-a lăsat vin- 
decat, un aşa om este ca o mlădiţă care nu aduce roadă întru 
Mine, şi pe care Tatăl Meu o taie, căci mlădiţa care nu stă în 
viţă, aceea se usucă în sine. Tatăl n-ar tăia-o, dar dacă o aşa 
mlădiţă nu stă la curăţat, aceea se usucă în sine, se usucă de 
la sine, nu de la Tatăl, căci Tatăl nu ispiteşte din Sine pe ni- 
meni. Dar voi nu descurajaţi în lucru. Tatăl Meu este lucrăto- 
rul şi aduce roadă întru mlădiţa care rămâne în viţă, şi voi veţi 
rodi pentru Tatăl. Nici slabi să nu vă lăsaţi, căci cel neprimi- 
tor când vede cum e, caută la voi, nu la Mine. Voi daţi-vă din 
faţa duhului făţarnic, că vă slăbeşte, fiilor, vă slăbeşte în cu- 
vânt, vă face să faceţi nedreptate prin cuvânt. Unul ca acela 
uită că voi sunteţi cuvântul lui Dumnezeu. 

O, fiilor, fiţi pricepuţi, că e mare lucrare să vedeţi duh 
şi inimă umilită înaintea Mea fără să vină cel umilit să vă 
spună vouă umilinţa lui. De aceea vă dau vouă vedere din ve- 
derea Mea, ca să lucraţi numai cu ea în numele Meu peste po- 
porul Meu. Cei trei tineri în cuptorul de foc nu s-au umilit în 
faţa nimănui pe pământ, dar în mijlocul focului s-au umilit 
înaintea Mea, s-au umilit pentru tot neamul lor, şi mare a fost 
slava Mea prin cel cu inimă umilită înaintea Mea. Cei trei 
tineri aşa ziceau în flăcări: «Am greşit, Doamne, la cer şi îna- 
intea Ta», iar Eu M-am milostivit de tot neamul lor, că mare 
este lucrarea umilinţei şi a rugăciunii. Am făcut din voi troiţă 
vie şi înflăcărată înaintea Mea şi v-am dat slujire de îngeri în 
lucrul vostru cu Mine. Fiţi adevăraţi în cuvântul Meu şi în 
lucrul Meu prin cuvânt peste poporul Meu, peste fiul poporu- 
lui Meu care caută la om şi nu la Dumnezeu împăcarea. O, fe- 
riciţi acei în care se poate vedea duh şi inimă umilită înaintea 
Mea! Dar acum voi sunteţi curaţi pentru cuvântul pe care vi 

Cuvântul lui Dumnezeu 


l-am spus: «Rămâneţi în iubirea Mea!». Rămâneţi în Mine, şi 
cuvântul Meu să rămână în voi. Eu vă amintesc vouă, fiilor 
unşi, de Scriptura care aşa strigă: «Au, oare, Eu numai de 
aproape sunt Dumnezeu, şi de departe nu mai sunt?». Se va 
întreba poporul Meu: „ Oare, ce vrea să spună această Scrip- 
tură? Eu vă voi spune vouă, şi voi veţi răspunde în numele 
Meu poporului Meu şi veţi sta întru adevăr, că fără Mine nu 
puteţi face nimic. 

O, dacă v-ar primi poporul Meu aşa cum a primit 
Avraam pe cei trei călători care au vorbit lui Avraam în nu- 
mele Meu, şi pe care Avraam îi cunoştea! Fiilor, Eu nu Mă 
arăt la nimeni în chip necunoscut, dar vin azi şi vă spun: păs- 
traţi-vă statura duhovnicească, fiilor, că poporul Meu dă să se 
înveţe cu voi şi să vă facă slăbire întru Mine, că pe ici, pe colo 
mai sunt mlădiţe în sine, care au o lucrare ciudată, să vă facă 
pe voi să nu fiţi cuvântul Meu, şi să fiţi cuvântul lor. Cuvântul 
lor să-l rostească ei, dar nu voi, şi fiecare să-şi rostească cu- 
vântul său. Dar voi sunteţi în cuvântul Meu, fiilor. Cine se 
bizuie pe voi, acela face păcat, acela aduce închinare la idoli. 
Cine se bizuie pe Mine, acela vă primeşte pe voi de la Mine, 
nu din voi, şi fericiţi cei ce ştiu să se bizuie pe Dumnezeu. 

O, iubiţii Mei copii, am zi de serbare cu voi şi cu mu- 
cenicul Pantelimon, serbat în sobor de sfinţi, şi am venit în 
grădină să vă mângâi, că văd slăbire peste voi. Dar nu fiţi fi- 
ravi, nu fiţi necăjiţi, tată. Fiţi cu duhul liniştit şi atent în toată 
vremea, căci Tatăl Meu este lucrătorul. V-am spus că nimeni 
nu iubeşte cu adevărat duhul păcii grădinii Mele, dar nu 
slăbiţi în veghe înăuntru şi în afară, adică în grădină şi peste 
poporul Meu. Dacă pe undeva găsiţi duh de făţărnicie şi de 
necuvânt, nu vă băgaţi în foc după firimituri, nu staţi în faţa 
lucrului fărâmiţat, că vă slăbeşte puterea Mea din voi, tată. 
Lăsaţi pe Tatăl. El este lucrătorul, El ştie ce face. Voi doar cu- 
vântul Meu luaţi-1 în lucru, pentru că voi nu sunteţi ai voştri, 
fiilor unşi, şi sunteţi ai ungerii care vă poartă în darurile ei. 
Staţi întru Mine, staţi mai deoparte de cele greu de descurcat, 
că nu voi, ci Tatăl este lucrătorul, şi de aceea v-am spus: fa- 
ceţi zid între cuvânt şi necuvânt. Dacă voi sunteţi cuvânt, ră- 
mâneţi în cuvântul Meu şi în Mine. Dacă voi sunteţi cuvânt, 
nu staţi cu necuvântul, nici cu locaşurile lui. Staţi în Mine, ca 
să rămâneţi în putere, ca să rămâneţi cuvânt peste locul înse- 
tat de cuvânt, iar cei ce stau cu necuvântul în ei, aceia dacă 
vor să caute pacea lor, să strige ca cei trei tineri: «Am greşit, 
Doamne, la cer şi înaintea Ta!». Nu la voi să caute, ci la 
Mine, fiilor, că e mare lucru să vedeţi voi cu privirea Mea duh 
de umilinţă în cel ce lucrează necuvânt. Necuvânt înseamnă 
neprimirea cuvântului, necredinţa cuvântului, neînţelegerea 
cuvântului, căci sunt pe ici-colo creştini care încă n-au picioa- 
re, care stau două-trei zile pe picioare prin cuvânt, şi apoi fac 
din nou cuvânt din cuvântul lor şi necuvânt din cuvântul Meu. 
Aceia sunt slăbire pentru voi. Dar voi daţi această slăbire de 
la voi, faceţi zid între cuvânt şi necuvânt şi staţi în linişte, că 
iar vă spun: Tatăl Meu este lucrătorul. Ocrotiţi-Mă, fiilor, pe 
Mine şi pe voi, ocrotiţi puterea Mea din voi, ocrotiţi pacea 
Mea din voi şi staţi în duhul păcii cereşti, că Mi-a slăbit por- 
tiţa pe care intru în grădină. Mi-a slăbit pacea din ea, e slăbit 
duhul păcii Mele în portiţă. 

E mila Mea cu voi şi după voi. Vă însoţesc cu mângâ- 
ieri cereşti, dar simţiţi-Mi mângâierile şi nu slăbiţi, fiilor 
scumpi. Staţi întru Mine şi rămâneţi în cuvântul Meu şi daţi 
de la Mine duhul cel de întărire, daţi-1 şi celor ce stau toiag de 
sprijin pentru Mine în poporul Meu, că Eu le amintesc că ne- 
putinţele de orice soi nu sunt mai tari decât Mine, Do mn ul 


Dumnezeul vostru. Eu am sfinţii însoţitori cu Mine pe pă- 
mânt, şi lucrez cu ei peste poporul Meu din loc în loc, şi fac 
biruinţă nevăzută de ochii omului şi înconjor de jur împrejur 
pe fiii poporului Meu, care au cuvântul Meu viu în ei şi în iu- 
birea lor. 

Fiilor, fiilor, feriţi-vă de omul uşuratic oricine ar fi el, 
căci voi sunteţi curaţi, curaţi întru Mine şi întru lucrarea Mea, 
fiindcă nu căutaţi ale voastre. 

Copilul Meu cel întâi în care Eu Mi-am lăsat nume şi 
aşezare, întăreşte-te, tată, în cele care sunt puse peste tine şi 
în cele pe care Eu ţi le-am cerut, şi îţi întăreşte braţele, fiule, 
căci ţi-am dat braţe, ca să ai. Lucrează şi prin braţul din 
dreapta ta, şi prin braţul din stânga ta, că minunată e lucrarea 
Mea. întăreşte-ţi iubirea şi hrăneşte-Mă cu ea, ca să vin cu 
putere, fiule, că voi sunteţi nişte copii fără putere şi nu puteţi 
nimic fără Mine. Păstrează-ţi bine statura Mea în tine şi staţi 
un picuţ mai protejaţi, mai lângă Mine, mai sus, lângă Mine, 
pentru că Eu grăiesc aceasta, fiindcă poporul Meu dă să se 
obişnuiască cu voi şi îşi pierde din duhul cel bun al ascultării 
şi al cinstirii lucrării Mele cu voi. Şi fii atent peste tot poporul 
Meu, cu lucrarea veghii peste lucrătorii din popor, că este o 
Scriptură care spune aşa: «Dureros lucru este când sluga se 
ridică stăpân peste stăpânul său, când se ridică sub nume de 
frate întru Hristos». Dureros lucru pentru stăpânul care are în 
grijă slugă, şi sluga nu ştie să dea cinste stăpânului ei, binefă- 
cătorului ei. O, fiule, vindecă-Mi de peste tot această jale a 
Mea şi nu lăsa să se strice orânduiala Mea. în tot poporul Meu 
să te uiţi să stea toate la locul lor, fiule, şi să-şi ştie locul şi lu- 
crul, căci mlădiţa nu poate să aducă roadă în sine dacă nu ră- 
mâne în viţă. Mlădiţa care aduce roadă în viţă, aceea este sla- 
va lui Dumnezeu, căci întru aceasta Se slăveşte Tatăl Meu, în 
mlădiţele Sale, fiule, în mlădiţele viţei, fiule, că vreau să în- 
ţeleagă poporul Meu că Eu sunt Domnul şi de aproape şi de 
departe. 

Staţi lângă Mine, sus, fiilor unşi, că Eu sunt sus, şi lu- 
crez peste cele de jos, ca să le pun sus, pe trepte cereşti. Staţi 
în sfat cu Mine, că Eu sunt Domnul, de aproape şi de depar- 
te, Eu sunt viţa cea adevărată şi Tatăl Meu este lucrătorul. Lu- 
craţi din Mine şi daţi curs izvorului Meu şi cereţi apa de izvor, 
cereţi, copii scumpi lui Dumnezeu, cereţi ce voiţi, şi Tatăl vă 
va da vouă. Cereţi să fiţi cu Mine, şi Tatăl Mă va trimite, şi 
Eu voi veni. Iubiţi-vă unul pe altul, fiilor lucrători, că iubirea 
îşi are soţii ei. Amin. 

Rostesc peste Israel duh de sărbătoare. Binecuvântată 
să fie sărbătoarea ta cu cerul, fiule Israele. învaţă, Israele tată, 
lucrarea viţei şi a mlădiţei în viţă. învaţă, Israele, cum trebuie 
să creşti, poporul Meu. Eu sunt viţă cu mlădiţe. învaţă, şi te 
fă struguraş mirositor şi cu gust plăcut în viţă. Eu numai cu 
duh de mângâiere te cresc şi te înmulţesc, ca să Mă odihnesc 
în tine, poporul Meu. 

Cere-Mă, poporul Meu de azi, că Eu de două mii de ani 
te aştept pe tine să Mă chemi. De vor fi păcatele tale cum e 
cârmâzul, Eu sunt Cel ce iert, dar cheamă-Mă să vin şi să te 
izbăvesc pe tine de greu, şi pe Mine de aşteptare. Cere-Mă la 
Tatăl, cere-Mă, poporul Meu mireasă, cere-Mă, că Mi-e dor 
de tine, Israele, mireasa Mea iubită! Auzi-Mă când strig la ti- 
ne să Mă ceri la Tatăl! Cere-Mă să vin, că vremea e să vin. 
Cere-Mă! Eu vin să împlinesc Scripturile care Mă strigă să 
vin, dar cere-Mă să vin să împlinesc. Cere-Mă, poporul Meu, 
şi sfinţeşte-te în aşteptarea Mea şi cere-Mă să vin. Amin, 
amin, amin. 


27 iulie/9 august 1996 

Praznicul Schimbării la Faţă a Domnului 

Domnul cere împruncirea poporului Său, cu inima şi cu iubirea, 
înţelepciunea este frica de Dumnezeu. îmbrăcarea întru nestrică- 
ciune a omului. 

E u cobor pentru poporul Meu şi Mă fac cuvânt 
pentru el. O, poporul Meu, am şi Eu bucuria că 
văd că Mă aştepţi să cuvintez peste tine chiar dacă fapta cre- 
dinţei tale e slabă. Mă bucur că Mă aştepţi, Mă folosesc de 
cea mai mică bucurie care vine de la tine pentru Mine, că Eu 
sunt un Dumnezeu bun, Care am miluit din neam în neam. O, 
dar cobor cu greu până la tine, că drumul Meu e plin de duş- 
mani. Drumul Meu de la cer şi până la tine, calea Mea, Israe- 
le, spre tine, e plină, tată, de duşmani şi de duhuri rele, care 
nu M-ar mai lăsa să vin dacă n-aş fi Dumnezeu a toate şi peste 
toate. Calea Mea s-a strâmtorat, calea Mea spre tine nu mai 
are putere să Mă ţină pe ea în călătoria Mea spre tine, şi nu 
ştiu cum să fac. Mă frământ cu toţi cei din cer să întăresc ca- 
lea Mea spre tine, să fac mereu facere peste ea, dar n-am cu 
cine s-o fac, că e plină calea Mea de duşmani. 

Poporul Meu, Eu prieteni nu mai am, fiule. Eu mângâ- 
ietori nu mai am, şi umblu înspinat de două mii de ani, umblu 
ca femeia care-şi căuta drahma cea pierdută. Poporul Meu, pe 
tine te mai am, şi bucuria cu care Mă aştepţi să cuvintez peste 
tine, fiule. Calea Mea spre tine e duşmănită de duhul cel rău, 
care caută să-Mi culce la pământ munca Mea de şapte mii de 
ani, şi vin sfinţii şi părinţii şi Mă roagă să biruiesc pentru cea 
de a doua venire a Mea întru slavă văzută. O, şi ce rău îmi e 
când totul îmi doarme în cale! 

Poporul Meu, să nu dormi şi tu, fiule, să nu te culci şi 
tu, tată, ci scoală-te şi îmi mângâie durerea, că şi Eu ţi-o mân- 
gâi pe a ta, fiule mic, că te vreau prunc la inimă, poporul Meu, 
prunc la pieptul Meu plângând după hrană, ca să Mă fac 
hrană pentru tine. O, ce bine e să fie omul prunc la inimă şi 
la minte şi să plângă după Mine ca pruncul după mamă! Ce 
bine e! Mai mare iubire ca aceasta nu este înaintea Mea. 
Omul care plânge după Dumnezeu este cel mai frumos dintre 
oameni, şi acela are un plâns blând şi umilit, acela are cea mai 
frumoasă privire, căci cei mai frumoşi ochi sunt ochii care 
plâng după Dumnezeu întru o sfântă şi fericită umilinţă. Po- 
porul Meu, Eu sunt iubire şi n-am unde să arunc sămânţa 
Mea. Eu sunt iubire, fiule, şi omul nu ştie ce este iubirea. Nici 
măcar tu n-ai învăţat această minune care a coborât la tine să 
te întrupeze în trupul Meu cel sfânt, în iubire, poporul Meu. 
Dar pe tine vin mereu şi te învăţ sfinţenie şi iubire, ca să audă 
tot omul ce te învăţ Eu pe tine. 

Poporul Meu, cei mai frumoşi ochi sunt ochii care 
plâng, fiule. Ochii care râd sunt priviri desfrânate, dar ochii 
care plâng după Mine sunt priviri sfinte, poporul Meu, şi se 
sfinţeşte omul prin ele înaintea Mea, şi îşi schimbă faţa în 
bucurie sfântă şi umilă înaintea Mea. Ce frumos e un aşa om, 
căci cele dinăuntru ale lui se slăvesc în afara lui, şi toate se 
sfinţesc înaintea lui. 

O, potecuţa Mea spre tine e plină de duşmani, dar trec 
cu pas uşor şi vin la tine ca să-ţi trezesc iubirea, fiule mic, şi 
să te învăţ că aurul e aur şi nu se pune în topitoare la un loc 
cu argintul şi cu bronzul şi cu fierul şi cu arama. Iubirea îşi 
are soţii ei. Ea este din cer, ea este sfântă, poporul Meu. Ea îşi 
are izvorul în Mine, fiule, şi la Mine se întoarce. Omul nu cu- 
noaşte calea către ea, că ea este în Mine şi Eu vin s-o pun în 
tine, ca să ai tu putere să Mă iubeşti cu tot cugetul tău, căci 
mintea omului nu se poate cântări pe aur. înţelepciunea iubirii 


e taina cea ascunsă în ea, şi fericit este omul care are această 
comoară ascunsă în el. 

Când Eu am făcut cerul şi pământul îmbrăţişând în 
privirea Mea toată facerea de sub cer, când puneam cumpănă 
în toate, când rosteam hotar apelor, vântului, stihiilor toate, 
când hotărâm căile facerii de sub cer, am văzut înţelepciunea 
şi am măsurat-o cu măsura ei întru adâncul ei, şi i-am dat lu- 
mină din lumină, şi apoi am zis peste om: «Iată înţelepciu- 
nea. Frica de Dumnezeu este ea». Depărtează-te, omule, de 
cel rău, şi fii priceput, căci frica de Dumnezeu este înţelepciu- 
nea care te ţine în iubire, în locul în care a fost făcut şi pus 
omul. Dar omul, Israele, n-a luat în mintea lui frica de Dum- 
nezeu, comoara iubirii de Dumnezeu, n-a luat omul în cugetul 
său înţelepciunea. 

Israele, Israele, frica de Dumnezeu este lumină pe ca- 
lea omului spre Dumnezeu. Ea nu lasă omul să cadă din bine- 
le ei. Dar omul a fost înşelat prin femeie, căci femeia, de la 
început s-a făcut fire şi a tras sub călcâiul ei firea cea dumne- 
zeiască a omului. 

O, poporul Meu, să fugi, fiule, de fire, căci te învăţ tai- 
na înţelepciunii, ca să ia şi omul cel fără de cărare. Dar Eu pe 
Adam l-am iubit de atunci şi până azi, că e făcut de mâna Mea 
dumnezeiască şi îl numesc mireasă a Mea, fire dumnezeiască 
în om. Mireasa este numai cea curată. Iubirea este numai cea 
curată. Ea nu-şi schimbă faţa, şi dacă şi-o schimbă, nu este ea. 
Israele fiule, întoarce-te bine în Mine, poporul Meu, că aşa 
ţi-am spus: Mi-e dor de Mine în tine. 

Scris este că într-o casă mare nu sunt numai vase de 
aur, ci şi de argint, şi de lut, şi de lemn; unele spre cinste, al- 
tele spre necinste, şi de se va curăţi cineva pe sine de acestea, 
va fi vas cinstit, sfinţit şi de bună trebuinţă stăpânului casei în 
lucrul său cel bun. Iar cei ce cheamă pe Dumnezeu cu inima 
curată, aceia umblă în credinţă, în dragoste şi întru dreptate 
cu pace, fugind de stricăciunile firii ca să umble în iubire. Vin 
spre tine ca să-ţi trezesc înţelepciunea, fiule mic, şi să-ţi 
spun că aurul e aur şi nu se bagă în topitoare spre a fi lămu- 
rit, nu se bagă amestecat cu argintul sau cu fierul sau cu ara- 
ma, că n-ar mai rămâne aur aurul. Iubirea de Dumnezeu îşi 
are soţii ei, că ea este aur curat, care nu se găseşte în stâncă 
sau în pământ, care nu se găseşte de omul cel de pe pământ. 
Eu sunt Omul Cel coborât din cer pe pământ, născut din iubi- 
rea Tatălui pentru om, dar omul nu ştie ce este iubirea, nu ştie 
ce este Iisus Hristos ca să creadă în El. Iubirea nu se găseşte 
în omul cel de pe pământ, ci în omul cel din cer, coborât pe 
pământ între oameni. 

N-am făcut pentru nimeni pe pământ atâta iubire câtă 
am făcut cu tine, poporule mic al cuvântului Meu, căci cu- 
vântul Meu în mijlocul tău este slava lui Dumnezeu întru zi- 
lele ei, care au fost dorite de toţi sfinţii şi părinţii. N-am făcut 
pentru ei cât am făcut pentru tine, cât M-am slăvit întru tine 
în cuvânt. Cuvântul Meu este slava lui Dumnezeu. N-am ve- 
nit să înviez morţii în faţa ta ca să crezi. N-am venit la tine să 
fac semne şi tămăduiri peste oameni. Nu de asta am venit. 
N-am venit la tine să-Mi dovedesc dumnezeirea, şi te-am 
lăsat să crezi în Mine prin cele ce Eu am dovedit la prima 
Mea venire pe pământ. N-am venit la tine să Mă dau mare, să 
Mă ştii cine sunt prin mărirea Mea. Nu de asta am venit la 
tine, poporule al Tatălui Meu. Am venit mai presus decât 
acestea. Am venit să crezi în Mine prin cuvânt şi să aduci roa- 
dă multă de iubire, căci mlădiţa care rămâne în viţă aduce 
roadă, şi Tatăl Meu o curăţeşte, ca mai multă roadă să aducă. 
Am venit la tine să Mă slăvesc înaintea ta cu slava cuvântului 

Meu, să mai fac o dată totul prin cuvânt, tot ce va fi să rămână 
pe vecii, cerul cel nou şi pământul cel nou, omul cel fără de 
moarte, asta am venit să fac prin cuvânt. Am venit să Mă fac 
iubire în om, ca să nu mai fie omul fire. Am venit să lucrez 
peste tine facere de om nou, coborât din cer pe pământ. Eu 
sunt Omul Cel coborât din cer pe pământ ca să-i atrag la Tatăl 
pe toţi cei ce vor crede în Mine, în Omul Cel coborât din cer. 
Eu pentru voi şi pentru viaţa voastră veşnică M-am coborât 
din cer şi M-am întrupat de la Duhul Sfânt al Tatălui în 
Fecioară şi M-am făcut Om, şi din răstignire am înviat ca să 
Mă întorc înapoi la Tatăl şi să atrag pe toţi cei ce cred în 
Mine, şi apoi să vin cu slava Mea, cu slava cuvântului Meu, 
să fac dreptate prin cuvânt şi să împărăţesc în veci prin 
cuvânt. 

Iată, poporul Meu, aşa Mi-am dovedit Eu dumnezeirea 
Mea, ca să ştie omul cine este Iisus Hristos. O, fă-Mi şi tu 
dovada credinţei tale în Mine, a iubirii tale de Dumnezeu. Vi- 
no, tată, spre iubire, vino! Vino, că te chem, poporul Meu! Vi- 
no şi te fa mireasă curată în iubire, poporule micuţ cu fapta 
credinţei! Grăiesc ţie cu grai dulce, ca să se bucure şi omul 
cel fără de cărare de glasul cel dulce al Domnului, Care Se 
slăveşte prin cuvânt în mijlocul tău, popor micuţ în fapta cre- 
dinţei. Dacă vrei, tată, să crezi în Mine prin semne şi minuni, 
nu-Mi cere Mie să fac aceasta. Fă tu în numele Meu cerând la 
Tatăl. Cere tu orice voieşti în numele Meu, şi crezi apoi în 
Mine, nu în tine, fiule mic cu puterea, ca să nu vii să spui: 
„Doamne, şi duhurile rele ni se pleacă“, că Eu ţi-am mai 
spus ţie: „Ce bucurie poate fi aceasta că ţi s-ar pleca duhu- 
rile rele? Eu îţi mărturisesc ţie azi şi ieri că n-aveam nici un 
fel de bucurie că duhurile rele Mi se supuneau înaintea 
oamenilor. N-am avut bucurie pe faţă nici când l-am sculat pe 
Lazăr dintre morţi. Eu atunci plângeam şi cu inima şi cu 
ochii. Bucuria Mea este să înviez credinţa în om şi să-i spun 
iar omului: iată, omule, frica de Dumnezeu este începutul sla- 
vei înţelepciunii lui Dumnezeu peste om. 

Omule, lucrarea Mea cea dintâi, iubirea Mea cea întru- 
pată în tine! Omule, am venit să te iau cu cele cereşti, ca să 
fii coborât din cer pe pământ, aşa cum am fost Eu coborât de 
la Tatăl. Atunci când am venit, ţi-am dat arvuna iubirii, şi 
acum am venit întru desăvârşirea iubirii. 

Omule, fruct al păcatului, fă-te tu om după chipul şi 
asemănarea Mea, fă-te fruct al iubirii Tatălui, fă-te om cobo- 
rât din cer, din iubire şi din botez de credinţă în Iisus Hristos, 
Fiul Tatălui, Cel întâi născut. 

Poporul Meu, să nu cazi din cuvântul Meu. Să stai în el 
împlinindu-1, şi pune-ţi toată grija să împlineşti faţa cuvân- 
tului Meu. îmbracă-te bine, fiule, întru naşterea de sus, şi să 
ştii că naşterea de sus nu se dezbracă pe sine. îmbracă-te bine 
în cuvântul Meu şi să nu cazi din el, poporul Meu. E zi de ser- 
bare, e zi de schimbare. Schimbă-te întru nestricăciune, fiule, 
ia pe tine veşmântul nestricăciunii de duh şi de trup, că am 
venit prin cuvânt să te înfăşor în taina vieţii, prin puterea cu- 
vântului Meu peste tine. E mare lucrare să ştii să împlineşti 
cuvântul Meu. Aceasta este taina vieţii, care vine să te îmbra- 
ce pe tine întru nestricăciune, că Eu vin curând în chip văzut. 

Cine voieşte să se facă cuvânt, acela trebuie să ia cu- 
vântul şi să-l împlinească peste el. Cine voieşte să se facă 
necuvânt, acela nu împlineşte cuvântul şi stă cuprins în duhul 
nepăsării. Cine voieşte să Mă îngenuncheze pe Mine, acela 
creşte din sine şi se face mare şi se face necuvânt. Dar Eu sunt 
Cel Care am zis: faceţi zid între cuvânt şi necuvânt, că am ve- 
nit, poporul Meu, să dau slavă cuvântului Meu în mijlocul 


tău. Mi-e potecuţa plină de rane, Mi-e drumul plin de duş- 
mani, dar vin să Mă slăvesc în mijlocul tău, şi îmi voi grăbi 
venirea, dar veghează, poporule ascultător, că vin pe neştire, 
fiule. Grăiesc ţie, popor ascultător, trage-te de-a dreapta Mea, 
trage-te în ascultare, că jalea Mă prinde de peste tot pentru 
neascultare. 

O, grădiniţa Mea, ce durere peste tine! Dar Mă ating de 
tine şi îmi întăresc pe fiii cei unşi, şi îi şterg de lacrimi, şi îi 
îmbrac întru nădejdea celor făgăduite, că pe cine Eu aleg îi 
dau meritul să stea în viţă şi roadă să aducă din cuvântul Meu. 
O, fiilor unşi, cuvântul Meu e al Meu, nu e al vostru. Luaţi şi 
daţi poporului Meu care însetează după viaţă şi după nestri- 
căciune. 

Poporul Meu, nu te face necuvânt, că mare durere e pe 
Mine când se lucrează necuvânt din cuvântul Meu. Poporul 
Meu, să fii, tată, cu mintea şi cu inima sănătoase, şi să cauţi să 
ai statură înduhovnicită, că Mi s-au adâncit ranele, fiule. Eu 
sunt Domnul Cel înviat, dar ranele Mi-au rămas pe trup, şi le 
vei vedea, poporul Meu. Plângi, tată, şi îţi curăţă inima, şi cu 
ea curăţată bucură-Mă, că numai într-o jale petrec. Plângi, 
fiule, căci cea mai sfântă privire este în ochii care plâng. Eu 
te-am învăţat să faci din lacrimă zâmbet şi din zâmbet lacrimă 
şi să plângi înaintea venirii Mele, că vin, poporul Meu, dar îţi 
trebuie credinţă ca să vin. N-am venit la tine să fac semne şi 
minuni. Am venit că era scris să vin şi să Mă slăvesc în cuvânt. 
Am venit să te iert şi să rămâi în iubirea Mea. Am venit să 
despart cuvântul de necuvânt şi am venit să întăresc lucrul 
Meu, că lucrul Meu a fost lovit de duhul rău al necuvântului, 
dar am venit să întăresc pe temelia lui lucrul Meu. 

Poporul Meu care Mă asculţi, întăreşte împlinirea 
cuvântului Meu, ca să nu cazi din cuvântul Meu. Întăreşte-Mi 
calea Mea spre tine, căci cuvântul Meu ia calea spre tine prin 
puterea ta cea bună întru împlinirea cuvântului. 

Poporul Meu, fă-te sare de sărat, că sarea după firea ei 
nu face viermi. Cel uşuratic, cel fluturatic să nu folosească 
cuvântul iubire. Acela este o cursă pentru fiii iubirii, căci au- 
rul nu mai rămâne aur când se bagă în topitoare cu fierul şi cu 
arama. 

O, fiilor unşi în grădiniţa Mea, sculaţi-vă, tată, şi învă- 
ţaţi pe poporul Meu ce este uşurătatea şi ce este sfinţenia. 
Sculaţi-vă bine, că Eu vă trec prin lecţii usturătoare ca să ştiţi 
să daţi viaţă din cer poporului Meu. Sculaţi-vă înaintea po- 
porului, că nu voi, ci Eu v-am ales pe voi. Despărţiţi cuvântul 
de necuvânt şi staţi cuprinşi de cuvânt, şi nu vă lăsaţi sub apă- 
sare, că Eu sunt Cel ce întăresc puterea voastră şi ungerea 
voastră. Tatăl Meu este lucrătorul. Eu aşa v-am spus. Vin să 
vă întăresc puterea şi harul, că nu las cărarea Mea să-Mi slă- 
bească. Voi sunteţi cărarea Mea, şi Mă voi război cu duhul 
rău, şi voi veţi fi cărarea Mea. 

Vă aduc binecuvântare proaspătă. Mângâiaţi, mângâ- 
iaţi pe poporul Meu şi staţi sus, lângă Mine, şi mângâiaţi pe 
fiii ascultării. Amin, amin, amin. 

6/19 august 1996 

Praznicul Adormirii Maicii Domnului 

„ Crucea este viaţa lui Hristos, purtată de om Omul duhovnicesc 
şi omul firesc. 

C uvântul Se face cuvânt în cartea Sa, în numele 
Tatălui şi al Fiului şi al Sfântului Duh. Amin, 

amin, amin. 

Cuvântul e pacea cea din cer şi cea de pe pământ, căci 
pacea este din cer. Pace cărării cuvântului Meu de la cer şi pâ- 
nă pe pământ! Pace vouă şi credinţă vouă, fii ai poporului 
Meu, căci cuvântul Meu nu este spre a lămuri înţelepciunea 
omenească, şi este spre adeverirea Duhului şi a puterii. 

Fiilor, fiilor, credinţa voastră să fie în puterea lui Dum- 
nezeu, nu în înţelepciunea oamenilor. înţelepciunea este as- 
cunsă în Dumnezeu, şi El a rânduit-o mai înainte de veci spre 
slava celor desăvârşiţi, şi pe care acest veac n-a cunoscut-o. 
De aceea Scripturile spun că cele ce ochiul şi urechea şi inima 
omului n-au atins, pe acestea le-a pregătit Dumnezeu celor 
ce-L iubesc pe El. Iar vouă vin şi vă descopăr prin Duhul 
Sfânt, fiindcă Duhul pe toate le cercetează, chiar şi adâncurile 
lui Dumnezeu, după cum este scris. Vouă v-am dat din Duhul 
Meu, ca să pricepeţi cele făgăduite vouă de Mine. Fiilor, fii- 
lor, fiţi, tată, duhovniceşti, căci omul firesc nu pricepe cele 
ale Duhului lui Dumnezeu, fiindcă ele se judecă duhovni- 
ceşte. V-am dat din Duhul Meu, ca să cunoaşteţi gândul Meu, 
şi astfel credinţa voastră să fie în puterea lui Dumnezeu, nu în 
înţelepciunea oamenilor acestui veac. 

Poporul Meu, această lucrare de cuvânt din cer este 
crucea Mea pe care v-am dat-o s-o purtaţi prin lume, fiilor. 
Este semnul Fiului Omului, care era să se arate mai înainte de 
venirea Lui cea văzută. Crucea este viaţa lui Hristos, purtată 
de om, este faţa lui Hristos, luată de om, iar cuvântul acesta 
şi faţa lui este crucea Mea, purtată de voi. De aceea această 
vestire nouă, această cruce purtată este o nebunie pentru cei 
ce stau în duhul nepăsării acestui veac, dar pentru voi este pu- 
terea lui Dumnezeu, lată, cuvântul Meu vădeşte nebunia în- 
ţelepciunii acestui veac, fiindcă dacă înţelepciunea lui Dum- 
nezeu nu l-a făcut pe om să cunoască prin înţelepciune pe 
Dumnezeu, de aceea a voit Dumnezeu să mântuiască pe cei 
ce cred prin vestirea crucii, după cum este scris: «Iudeii cer 
semne, elinii, înţelepciunea, iar cei credincioşi II vestesc pe 
Hristos Cel răstignit, Care pentru iudei este sminteală, pen- 
tru neamuri, nebunie, dar pentru cei chemaţi dintre ei, este 
Hristos, puterea şi înţelepciunea lui Dumnezeu». Aşa este în- 
ţelepciunea cea ascunsă a lui Dumnezeu. El ridică pe cele de 
jos, pe cele ce nu sunt, ca să nimicească pe cele ce sunt, ca ni- 
meni să nu se semeţească în faţa lui Dumnezeu, iar cel ce se 
laudă, în Domnul să se laude. Amin. 

Pace ţie, Israele! Pace cărării Mele de la cer şi până la 
tine, fiule! Vin cu duh de serbare cerească, vin să te mângâi 
cu duh de serbare cerească, vin la tine, poporul Meu, că n-am 
unde să Mă mai duc, n-am unde să mai călătoresc. Peste tot e 
numai înţelepciune omenească, iar propovăduirea crucii, a 
vieţii cu Hristos, este o nebunie pentru cei ce iubesc pierzarea 
cea din fapte lucrată. Vin la tine, poporul Meu, şi voiesc să-Mi 
găsesc plăcerea în tine, fiule mic, căci cu tine îmi port crucea 
cea de azi. Ţi-am dat crucea Mea, ţi-am dat viaţa Mea s-o 
porţi, ca să ajung cu crucea Mea până la capătul cel de apoi 
şi să Mă odihnesc în tine, poporul Meu. Crucea Mea e viaţa 
Mea, şi de aceea ţi-am spus: «Mi-e dor de Mine în tine, fiule 
al poporului Meu». Lumea, tată, ia cuvântul Meu şi îl înţelege 
greu, că lumea este încurcată de înţelepciunea acestui veac. 
Dar tu, fiule, înţelegi adâncimea înţelepciunii Mele, că ţie 
ţi-am dat din Duhul Meu, ca să înţelegi adâncurile lui Dum- 
nezeu, căci cel ce este întru Dumnezeu, acela are înţelepciu- 
nea lui Dumnezeu, care nu are nimic în înţelepciunea stăpâ- 
nitorilor acestui veac. Cerul te numeşte pe tine fericit, po- 
porul Meu, căci fericit este acela care are înţelepciunea lui 
Dumnezeu, Care vine cu Duhul Său în cei ce cred în El. Tu 
să nu fii neputincios întru această fericire. Tu să ţii minte 


mereu cuvântul Meu şi să stai în el, poporul Meu, că el te ţine 
pe tine în Mine. El te întrupează în trupul Meu cel sfânt, care 
se face cuvânt înaintea ta, în inima ta credincioasă şi aplecată 
în Mine, fiule scump. N-am nimic mai scump ca tine, poporul 
Meu, că tu eşti aşteptat de şapte mii de ani ca să plinesc cu 
tine ultimele făgăduinţe rostite de Mine, cer nou şi pământ 
nou, şi om nou, după chipul şi asemănarea Mea, ca să se arate 
înţelepciunea lui Dumnezeu cea ascunsă, cea de taină, fiule, 
pe care Eu am rânduit-o mai înainte de veci spre slava Mea şi 
a ta, copile credincios la sfârşit. Vin mereu la tine, ca să te ţin 
în braţe, ca să te mângâi, ca să-ţi întăresc credinţa în înţelep- 
ciunea Mea, căci frica de Dumnezeu te aşează pe tine întru 
taina înţelepciunii cea din cer pe pământ. O, numai cuvinte 
mari înfiinţez prin cuvântul Meu, dar cei duhovniceşti le pri- 
cep, fiule. Omul firesc nu pricepe cele ale Duhului lui Dum- 
nezeu, dar cel duhovnicesc pricepe înţelepciunea cea de taină 
a lui Dumnezeu. 

Vin cu duh de serbare şi cu mama Fecioara, care v-a 
dat pe Fiul lui Dumnezeu. Ea este scara pe care Eu M-am 
coborât de la Tatăl la voi ca să Mă fac Fiul Omului, şi să Mă 
cunoască omul că vin de la Tatăl prin Duhul Sfânt şi prin 
Fecioară, fiindcă omul cel din cer este feciorelnic. Omul tre- 
buia să rămână numai din cer, dar n-a voit să asculte, şi am 
venit să-l aşez pe om în ascultare, ca să-l pun înapoi în cele 
lucrate de Mine pentru om. 

O, omule care nu cunoşti înţelepciunea lui Dumnezeu 
şi comoara ei, am venit cu această lucrare de cuvânt ca să în- 
viez în om înţelepciunea cea de taină a Mea, căci înţelepciu- 
nea Mea este duh iubitor de oameni. Am venit în calea ta ca 
să-ţi arăt crucea, ca să-ţi arăt viaţa, viaţa Mea, omule, viaţa 
Mea în om. Aceasta este înţelepciunea pe care am venit s-o 
aşez peste oameni. Eu sunt Fiul înţelepciunii lui Dumnezeu, 
şi am venit să Mă fac Dumnezeu în om ca să aibă omul înţe- 
lepciune. Am venit să Mă întrupez în om prin cuvânt, ca să 
fac cer nou şi pământ nou în om, şi om nou în om. Am ales 
un popor, ca să am urechi de auzit şi ca să Mă înfiinţez în cu- 
vânt, şi ca să strig peste pământ, şi ca să Mă audă omul, şi ca 
să-l fac din firesc duhovnicesc, întru taină de veac nou peste 
veac, iar cine are urechi de auzit, aude şi înviază. Amin. 

O, copilaşi ai grădiniţei cuvântului Meu, aşa v-am 
spus: «Rămâneţi în iubirea Mea!», iar acest cuvânt rămâne 
spus şi vă ţine în Mine, că avem, tată, de împlinit cuvântul în- 
ţelepciunii cea de taină peste pământ. Rămâneţi în iubirea 
Mea. Vă întăresc mereu în acest cuvânt, vă înnoiesc mereu în 
acest cuvânt, ca să ştie îngerii şi sfinţii, scaunele, domniile, 
stăpâniile şi puterile, ba chiar şi duhul rău să audă mereu şi să 
ştie şi să se plece la cuvântul Meu. Rămâneţi în iubirea Mea, 
căci cu ea şi în ea vă întăresc pe voi, ca să am cărare şi să um- 
blu pe ea, că nu mai am umblet pe pământ, nu mai am. Pă- 
mântul e făcut de Dumnezeu, dar nu mai am cum să merg pe 
el, nu mai am. Nu mai am nici vie, nu mai am. Dar vin ca un 
Dumnezeu, şi îmi voi răscumpăra via Mea. 

Copilaşi ai grădiniţei Mele, rămâneţi înrădăcinaţi în 
Mine, în iubirea Mea, că Eu am grijă de voi şi vă vindec de 
rane şi vă şterg ochişorii de lacrimi şi vă întrupez mereu în 
trupul Meu cel sfânt, că e grea vremea, fiilor, grea şi apăsă- 
toare şi duşmană pe Mine şi pe voi, dar Eu sunt un Dumnezeu 
tare, Care am miluit şi am biruit din neam în neam. Vă bine- 
cuvintez statul vostru întru Mine, vă întăresc credinţa şi pu- 
terea şi iubirea, că avem de lucrat lucrare mare şi minunată, 
de veac ceresc peste pământ. Vin mereu şi îmi întăresc căra- 
rea, şi slăbesc cu puterile cereşti puterea duhului rău care bate 
spre voi, dar voi lucraţi, lucraţi mereu calea Mea spre voi, ca- 

lea cuvântului Meu peste pământ. Binecuvântată să fie calea 
cuvântului Meu peste pământ, şi din calea ei să piară toată 
împotrivirea duhului rău, iar fiii cărării să- Mi fie cărare! 
Amin. 

O, fii ai grădiniţei Mele, Eu aşa am spus: învăţaţi pe 
poporul Meu ce este uşurătatea şi ce este sfinţenia, fiilor, că 
trebuie ca acest popor să se facă cu totul din firesc duhovni- 
cesc până la schimbarea cea mare, căci scris este: «Să iubeşti 
pe Domnul Dumnezeul tău din tot cugetul tău, din tot sufletul 
tău şi din toată inima ta». 

Poporul Meu, te învăţ mereu, te învaţă şi fiii grădinii 
Mele, te învaţă şi sutaşii tăi, şi mereu învăţăm ca să fim aluat 
nou pe masa acestui veac fără de înţelepciune. Poporul Meu 
Israel de azi, serbez în tine din serbare în serbare, căci serbă- 
rile cereşti serbează în tine, fiule mititel. E soare în tine, po- 
porul Meu. Eu sunt lumina ta, Eu sunt ziua cea din vremea 
serii. E soare în tine, poporul Meu. Să-ţi slujească ţie stihiile 
toate, să te ajute totul pe drumul tău cu Mine, iar tu să Mă 
ajuţi pe Mine în truda Mea de la cer la pământ. Iudeii cer 
semne, elinii caută înţelepciune, dar tu Mă ai pe Mine şi Mă 
dai celor ce însetează după Mine şi după crucea Mea în ei, du- 
pă viaţa Mea în ei, prin răstignirea omului firesc şi prin învie- 
rea în om a omului duhovnicesc. 

Mi-e dor de om duhovnicesc în tine, fiule poporul 
Meu, că vine ziua cea mare când toate se vor îmbrăca întru 
nestricăciune. Eu de aceea am cuvântat atâta vreme în mijlo- 
cul tău şi te-am îndemnat mereu la duh de pocăinţă, fiindcă 
cel ce a venit la Mine şi şi-a început calea prin pocăinţă, acela 
este viu şi duhovnicesc cu inima şi cu trupul. Cine-şi recu- 
noaşte păcatele ca păcate, acela este mare înaintea Mea şi se 
face mare. Cine se lasă spre părere de rău pentru păcate, acela 
se dezbracă de ele şi se îmbracă duhovniceşte în iubirea de 
Hristos şi în viaţa lui Hristos; acela face împăcare între el şi 
Hristos, şi prin Trupul şi Sângele lui Hristos se naşte din Hris- 
tos spre viaţă veşnic duhovnicească, fiindcă aşa este: mai în- 
tâi este cel firesc, şi apoi cel duhovnicesc. Aşa este că aşa a 
voit omul, nu că aşa a voit Dumnezeu, şi acum trebuie să fac 
om din om, să fac din om firesc om duhovnicesc, născut din 
Mine, din Trupul şi Sângele Meu. Vezi tu, poporul Meu, ce 
este lucrarea pocăinţei? Vezi tu cum este ea şi cum trebuie 
aşezată în om? Să audă, fiule, să audă şi omul cel pământesc 
şi firesc şi să se scoale spre înduhovnicire şi să se tragă de-a 
dreapta Mea şi să mănânce cuvântul Meu până la venirea 
Mea. 

Voiesc, poporul Meu, să ştii bine ce este om firesc, ca 
să poţi tu să-l alegi pe cel duhovnicesc în tine. Omul duhov- 
nicesc nu poate trăi fără Dumnezeu în trup şi în cuvânt, căci 
Eu sunt trup şi cuvânt în omul duhovnicesc. Voiesc să fac din 
tine ce n-am putut să fac prin om până acum, că n-am făcut 
atâta iubire cât am făcut cu tine, poporul Meu. Mă zbat de pa- 
truzeci de ani să te aduc în stare de mireasă, poporul Meu, să 
te îmbrac în albul Meu ceresc, în trupul Meu ceresc, poporul 
Meu, să te întrupez în trupul Meu cel sfânt, tu în Mine, şi Eu 
în tine, fiule poporul Meu. Mai mare iubire n-am făcut nici- 
odată aşa ca şi cu tine, şi tu încă nu ştii ce este iubirea. Te 
încurci în cuvântul ei şi încă nu ştii. Voiesc, fiule, să te învăţ 
mereu, şi să ştii mereu, că tu trebuie să ştii pentru tot omul cel 
din veac şi până în veac. Voiesc să fii un trup cu Mine, Mire 
şi mireasă în iubire cerească, nu firească, poporul Meu. Iubi- 
rea firească se face păcat, dar iubirea cerească se face cer nou 
şi pământ nou în om. Ai văzut pe David cel căzut în cursele 
firii, căci firea apăruse în faţa lui prin ceea ce este slab dintru 
început. Dacă Batşeba nu se iubea pe sine înaintea lui Dum- 


nezeu, dacă ea ar fi fost fire dumnezeiască în trup, ea nu s-ar 
fi dat spre iubire de sine, spre huzur trupesc, şi atunci David 
regele n-ar fi văzut fire aşezată înaintea lui. Dar David a venit 
spre plâns duhovnicesc, şi Eu i-am şters rana făcută de fire, 
că se făcuse rană în inima lui păcatul, şi David a fost unsul 
Meu, căci s-a îngrijit de Mine întru el. 

Poporul Meu, Eu aşa ţi-am spus: treci din trup în duh, 
fă-te din firesc duhovnicesc, că te învăţ pe tine lecţia vieţii, ca 
să audă omul pământesc cele despre viaţă fără de moarte. E 
mare lucru să aibă omul duhovnicesc statură duhovnicească. 
E mare lucrare această lucrare din om văzută. Mai mare iubi- 
re ca aceasta nu este de la om. Omul duhovnicesc sfinţeşte pe 
omul cel din faţa lui. îţi spun ţie, poporul Meu iubit, să-ţi 
cunoşti, tată, lucrul ce-1 ai de lucrat înaintea Mea, că tu tre- 
buie să fii omul cel duhovnicesc înaintea Mea. Te oblojesc cu 
iubirea cuvântului Meu, cu puterea cuvântului Meu. Te încăl- 
duresc în iubirea Mea, ca să-i ştii izvorul, fiule. îţi aduc me- 
reu prin ea înveşnicire, încopilărire, înduhovnicire, căci Eu 
sunt iubirea, fiindcă omul cel coborât din cer este fără de 
păcat. Omul cel născut din Mine trebuie să se facă om fără de 
păcat înaintea Mea, om al iubirii cereşti pe pământ. 

Poporul Meu, îi aşez pe fiii grădinii Mele în numele 
Meu înaintea ta, ca să te înveţe de la Mine ce este uşurătatea 
şi ce este sfinţenia, căci cuvântul lor nu e al lor, ci este cuvân- 
tul Meu. învaţă, poporul Meu scump, învaţă, tată, ce este înţe- 
lepciunea, că ea este frica de Dumnezeu, care merge pe dru- 
mul ei până la iubirea de Dumnezeu, până la iubire, fiule 
scump, poporule scump între neamurile pământului. 

E sărbătoare în tine, Israele de azi. E mama Mea 
Fecioară serbată în tine de cer şi de tine, poporul Meu. Ea te 
iubeşte, fiule, ea te ocroteşte, ea te ajută să fii, poporul Meu. 
E Duhul Sfânt deasupra ta şi te împuterniceşte cu putere du- 
hovnicească, fiule. Verginica este la serbare şi te atinge şi te 
cuprinde cu iubirea ei şi se apropie să-ţi mângâie duhul, po- 
porul Meu, şi să-ţi dea curaj sfânt şi putere cerească, poporul 
Meu. Verginica este cu fiii grădinii Mele. 

Eu te cuprind cu mare iubire, Eu şi toţi sfinţii Mei. E 
dragostea Mea cu tine şi te mângâi şi te binecuvintez, ca să 
fii tu bucuria Mea, poporul Meu. E pacea Mea cu tine; 
întăreşte-te din duhul păcii Mele. Cuvântul e pacea cea din 
cer şi de pe pământ. Cuvântul Meu e slava Mea în mijlocul 
tău, şi Mă slăvesc în el înaintea ta. Tatăl, Fiul şi Duhul Sfânt 
te binecuvintează pe tine, Israele. Să fii copil credincios, 
fiule, căci prin credinţa ta lucrez şi Mă slăvesc înaintea ta prin 
cuvânt. Cuvântul este Dumnezeu. Pace ţie, popor al Domnu- 
lui, căci Unul este Dumnezeu Tatăl, Fiul şi Duhul Sfânt. 
Amin, amin, amin. 

15/28 august 1996 

Cuvântul Domnului peste soborul de la ieslea 
cuvântului 

Mângâierea vine din Scripturi. Fiii cei unşi în grădină: troiţa cea 
lucrătoare. Slujba de sfinţire a apei curăţitoare. Sfânta Virginia 
aşează duh mângâietor şi credinţă peste popor 

C obor în grădină, că Mi-am pregătit loc ca acolo 
unde sunt ai Mei, să fiu şi Eu. Amin. Lucrez cu- 
vântul Meu în grădina cuvântului, că Mi-am pregătit grădină, 
ca să fiu în ea, ca acolo unde sunt Eu, să fie şi ai Mei. Amin. 

Mă fac cuvânt, Eu, Domnul Iisus Hristos, Mă fac cu- 
vânt în grădină, în numele Tatălui şi al Fiului şi al Sfântului 
Duh. Amin. 

Caută bine, Israele, în Scripturi, ca să vezi lucrarea ca- 
re te hrăneşte pe tine azi, căci cel ce crede în Scripturi, crede 
şi în lucrarea cuvântului Meu care vine azi cu Mine, iar cel ce 
crede în lucrarea cuvântului Meu cu care vin, acela crede şi 
în Scripturi. Amin. 

Eu sunt Cuvântul. Cuvântul este numele Meu. Eu sunt, 
şi vin în grădină să-Mi întăresc pe fiii Mei cei unşi, să-i pece- 
tluiesc cu pecete întreit lucrătoare de har şi de cuvânt între cer 
şi pământ, să-i îmbrac în putere cerească, să-Mi întăresc că- 
rarea Mea pe care vin din cer pe pământ, căci unşii Mei îmi 
sunt Mie cărare. 

O, fiilor unşi de Mine şi de cuvântul Meu, voi aveţi un- 
gere mare cum nu s-a mai văzut. Voi Mă lucraţi pe Mine trup 
şi cuvânt. Prin voi Mă fac trup, ca să Mă aveţi şi să Mă luaţi, 
ca să vin în voi, şi voi în Mine. Prin voi Mă fac şi cuvânt, ca 
să Mă aveţi şi să vă hrăniţi cu harul cuvântului Meu, cu Mine, 
fiilor, căci Eu sunt Cuvântul. Cuvântul Meu este fapta credin- 
ţei voastre dinspre Mine spre voi, că niciodată n-am lucrat pe 
pământ fără credinţa care vine de la omul cel ales de Mine ca 
să fie unsul Meu înaintea Mea. De aceea am spus Eu că cel 
ce crede în Scripturi, crede şi în cuvântul Meu de azi, căci Eu 
Mă fac azi cuvânt, aşa cum este scris în Scripturi. 

Am avut pe Verginica cort în care intram şi cuvântam. 
Intram în ea şi cuvântam peste Israel până ce am luat chip în 
fiii acestei lucrări. O, fiilor unşi, Verginica e cu voi, e cu Mine 
venită la voi, cu Mine şi cu mama Mea Fecioara. 

Verginico, Verginico, de când n-ai mai fost cu cuvânt 
peste grădiniţa ta? Iată, Eu azi îţi spun: fă-te cuvânt în gră- 
dină, Verginico. Fiii tăi pot altfel cu tine, că tu i-ai pregătit 
pentru Mine şi i-ai aşezat să stea înaintea Mea pentru poporul 
tău. E grea vremea, tată. Vremea grea slăbeşte întăriturile 
Noastre. Intră, Verginico, intră, tată, în locaşul tău şi fă-te cu- 
vânt în cartea cuvântului, că Eu văd că au nevoie fiii tăi de 
tăria cea bună, de nădejde, Verginico, că vremea e grea, tată, 
vremea se izbeşte în ei să-i lovească, să-i slăbească, şi po- 
porul Meu nu-i ajută pe ei cu mângâieri şi cu alin ceresc aşa 
cum zice Scriptura: «Mângăiaţi-vă unii pe alţii cu mângâie- 
rea care vine din Scripturi, ca să fie nădejde mare prin vre- 
mea cea grea». Verginico, fă-te cuvânt, că tu ai locaş pregătit 
de tine şi de Mine, Noi avem locaş, avem grădină, Verginico. 
Mama Mea Fecioară e sprijinul tău de la Mine în lucrul Nos- 
tru de azi. Sună, tată, din trâmbiţă, ca să audă vremea de azi 
că suni. Sună şi să nu mai taci, că fiii tăi pe care Mi i-ai dat 
Mie au nevoie de tine, tată. Fă-te cuvânt, Verginico, în nu- 
mele Tatălui şi al Fiului şi al Sfântului Duh. Amin. 

F iilor, fiilor, grăiesc vouă din mijlocul vos- 
tru. Să se deschidă larg intrările locaşului 
meu şi să rămână deschise pentru mine, ca să mă fac cuvânt 
între voi şi să vă conduc, aşa cum lucram peste voi când v-am 
pregătit să fiţi aşezaţi înaintea Domnului pentru poporul 
Domnului şi pentru toţi cei care vor crede în Dumnezeu Cu- 
vântul, Care a venit să- Şi aşeze cortul pe pământ, aşa cum 
este scris în Scripturi: «Iată cortul lui Dumnezeu între oa- 
meni, şi va fi Dumnezeu cu ei». Amin. 

Sunt aproape de voi mereu, dar am lăsat pe Domnul, 
fiilor, şi nici voi n-aţi priceput îndeajuns cum sunt eu între 
voi, cum pot eu vorbi între voi din mijlocul vostru, de aproa- 
pe, fiilor scumpi. Şi iată că Do mn ul îmi porunceşte să fiu de 
aproape cu voi, nu de departe, să fiu în cuvânt cu voi, în cu- 
vânt rostit, fiilor, că voi staţi altfel prin cuvântul meu. Cuvân- 
tul meu a avut mereu putere mare, că Domnul n-a trecut peste 
mine, aşa cum n-a trecut peste Moise, care era aşezat peste 
Israel. 


O, fiilor, fiilor, să se întărească aşezământul meu şi 
cuvântul meu din mijlocul vostru, că eu suflu peste voi duh 
nou de întărire şi de aşezare nestrămutată. Voi, fiilor, să ştiţi 
că viaţa voastră este Dumnezeu. Voi, fiilor unşi, sunteţi troiţa 
cea lucrătoare în numele Sfintei Treimi pe pământ. Vin în lo- 
caşul meu şi îmi sfinţesc grădiniţa cu apă sfinţită prin cuvânt 
nou, prin cuvânt proaspăt. Eu ştiu că voi împrospătaţi mereu 
apă sfinţită prin rugăciune, dar azi rostesc eu peste apa cea 
sfinţită prin voi, rostesc şi zic: se sfinţeşte şi se binecuvintea- 
ză apa aceasta cu puterea şi cu harul Preasfântului Duh, în nu- 
mele Tatălui şi al Fiului şi al Sfântului Duh. Amin, amin, 
amin. Şi să fie apa aceasta spre desăvârşirea faptei credinţei 
prin cuvântul lui Dumnezeu, rostit mereu peste grădină, ca să 
ia neamurile pământului şi să învieze prin cuvânt. Şi să vă fie 
vouă apa aceasta spre sănătatea sufletului şi a trupului şi spre 
înnoirea iubirii voastre de Dumnezeu şi de mântuire, fiilor 
scumpi, căci Domnul şi cerul Său lucrează pentru răscumpă- 
rarea sufletelor şi a trupurilor, precum este scris în Scriptura 
care mărturiseşte despre această vreme. 

Fiilor, fiilor, Domnul vă binecuvintează prin mine cu 
binecuvântare proaspătă şi nouă prin naştere de sus, prin lu- 
crarea naşterii de sus, naşterea cea nouă, după Scriptura ros- 
tită de Domnul, fiilor. Rămâneţi în naşterea cea de sus şi ro- 
diţi din ea naştere nouă, suflet şi trup nou peste poporul Dom- 
nului, şi peste toţi cei ce se vor naşte de sus. întăriţi- vă mie şi 
Domnului, că e mare fericire pe duhul meu că-mi iau lucrul 
cuvântului meu peste voi, ca să vă ajut să staţi tari înaintea 
Domnului şi în lucrarea cuvântului Său. Să se risipească toată 
împotrivirea duhului rău care dă să bată spre grădiniţa fiilor 
cuvântului lui Dumnezeu, că binecuvântat este numele Dom- 
nului peste această grădină. Să se întărească şi să se înnoias- 
că cu cuvânt mereu nou ungerea cea lăsată peste fiii grădinii, 
căci Domnul este mereu nou, mereu astăzi, fiilor. Luaţi şi 
stropiţi cu apa cea nouă prin cuvânt, că am venit la voi să-mi 
fac locaşul meu tare, şi cinez cu voi, şi mă arăt vouă, fiilor 
unşi. Luaţi apa cea cu tărie cerească în ea şi stropiţi peste tot 
în grădină, şi stropiţi- vă pe voi şi toate cele ce sunt aici, ca să 
vadă duhul rău ce face Dumnezeu împotriva lui. Iar voi, fii- 
lor, întăriţi-vă în fapta credinţei şi rămâneţi în iubirea Dom- 
nului prin cuvântul Său. Amin. 

E zi de naştere de sus, e zi de pace, fiilor. Ridicaţi mâ- 
nuţele şi cereţi harul Duhului Sfânt şi stropiţi apă şi har sfânt 
peste grădină, şi stropiţi cu mine, fiilor, eu în voi, şi voi în 
mine, dar să se întărească cortul meu, să se întărească grădina 
mea şi cortul meu. Amin. E zi de pace şi de mângâiere, căci 
vom ridica rugăciune şi se va sfinţi cu sfinţenie nouă, rostită 
prin cuvânt nou, grădiniţa cuvântului Domnului, şi după ce 
vom stropi sfinţenia Domnului peste grădină, vom lucra iar, 
şi vom lumina poporul Domnului cu lumina cuvântului care 
se face Dumnezeu peste Israel, căci cuvântul se face Dumne- 
zeu, şi Dumnezeu Se face cuvânt peste poporul Său. Rămâ- 
neţi în iubirea mea, rămâneţi în mine, şi eu în voi, ca să lucrez 
şi eu peste voi, şi peste grădină, şi peste poporul Domnului. 

E zi de pace cerească. Pace vouă, fiilor scumpi! Bine- 
cuvântată să fie intrarea voastră întru mine, şi intrarea mea 
între voi, prin cuvânt proaspăt şi nou. Binecuvântată să vă fie 
bucuria şi credinţa inimilor voastre, şi nădejdea voastră cea 
vie spre viaţă vie şi veşnică, fiilor. Binecuvântată să vă fie ru- 
găciunea voastră spre Domnul. Cereţi harul Domnului. Cereţi 
Duhul Domnului. Cereţi, şi veţi primi. Cereţi, şi fiţi credin- 
cioşi cum nimeni n-a mai fost în veacuri. Cereţi să vină 
Domnul, şi Domnul vine; vine cu pacea, vine cu veşnicia. 

Vine Domnul, fiilor, vine. Pace vouă, şi vom lucra cu- 
vântul lui Dumnezeu peste poporul lui Israel cel de azi, ca să 
aibă Domnul popor sfânt. Amin. 

(Se face slujba de sfinţire a apei, n.r.) 

O, grădiniţă a cuvântului, o, grădiniţă a miresmelor, 
te-am stropit cu mireasmă cerească, grădiniţă sfinţită de Cu- 
vântul lui Dumnezeu. Iară şi iară te-am stropit cu cele de sus, 
ca să porţi pe fiii cei unşi. Fiilor, fiilor, rămâneţi în lucrarea 
naşterii de sus, că vă împrospătez întru naşterea de sus ca să 
mergem cu puterea cerului, să mergem cu duh tare numai 
înainte, cu duh şi cu mângâiere de duh, fiilor. Vremea e grea, 
dar voi nu trebuie să fiţi slăbiţi de vreme, căci viaţa voastră 
este Dumnezeu, măi fiilor. Am venit la voi ca să fiu cu voi în 
cuvânt, că mi-a poruncit Domnul să mă întăresc peste voi, ca 
să fiţi voi tari în Dumnezeu şi să lucraţi lucrarea cea de azi a 
Domnului precum cei de acum două mii de ani au lucrat lu- 
crarea împlinirii Scripturii pentru naşterea Domnului între oa- 
meni. Prindeţi curaj, fiilor. Fiţi tot mai tari în credinţă, ca să 
întărim credinţa poporului şi fapta credinţei lui, iar cine se sa- 
tură de crezut, acela nu ştie ce face, nu ştie ce pierde. Eu vin 
şi întăresc peste voi darul credinţei, că de la Domnul vine cre- 
dinţa voastră, de la cuvântul lui Dumnezeu, fiilor. 

O, mare este păcatul necredinţei, mare este păcatul 
îndoielii! Israel cel după trup este şi astăzi sub negura acestor 
păcate. Lor li s-a vestit mai întâi coborârea Domnului între 
oameni, şi ei n-au crezut din pricina duhului îngâmfării, care 
le acoperea priceperea cea din Dumnezeu. O, fiilor, mare este 
păcatul necredinţei, şi aceasta este o ispită pe care greu o 
trece cel ce este prins în ea. O, fiilor, cea mai mare virtute este 
cea a nădejdii în Dumnezeu, căci după ea vine credinţa, care 
la capătul ei este încununată cu cununa ei, cu dragostea de 
Dumnezeu. Rămâneţi în baia naşterii de sus, rămâneţi în 
Dumnezeu, că iubirea voastră este hrănită de Duhul Sfânt 
întru nădejdea făgăduinţelor lui Dumnezeu. E Duhul Sfânt cu 
veghea peste voi. Vegheaţi şi voi peste lucrarea Duhului 
Sfânt, Care vă întăreşte pe voi spre împlinirea Scripturilor 
cele de apoi. întăriţi pe poporul Domnului, aşa cum Do mn ul 
v-a povăţuit. Fiţi lucrători tari, fiţi, fiilor, fiţi, căci lucrând veţi 
avea bucurii şi mângâieri cereşti. Eu voi fi de acum tot mai 
mult în grădină cu cuvântul, căci m-am întors ca să fiu cu voi 
în cuvânt şi să vă întăresc mereu prin vremea cea grea. Lu- 
craţi, fiilor, lucraţi viaţă veşnică şi daţi celor ce vor să ia. Mai- 
ca Domnului e cu mine peste voi, şi cu iubire a luat rugăciu- 
nea rostită spre ea de voi, şi v-a miluit cu mângâieri cereşti şi 
cu sfinţenie, fiilor, prin stropirea cu apă sfinţită prin cuvânt. 

Daţi curs râului vieţii, daţi, fiilor, daţi, şi veţi fi mângâ- 
iaţi de Duhul Sfânt. Eu vă şterg toate lacrimile, vă ung toate 
ranele, ca să nu mai suferiţi. Vă îmbrac cu sfinţenie, fiilor, şi 
vă întăresc ungerea cea de la Dumnezeu peste voi. Nu vă te- 
meţi. Rămâneţi tari în iubire, căci sunteţi iubiţi de Dumnezeu, 
fiilor. Faceţi-mi o cărticică în care să mă fac cuvânt şi să vă 
învăţ mereu, şi să vă ţin de mânuţă mereu, ca să puteţi cu 
Dumnezeu, fiilor, fiindcă mare este puterea cuvântului meu, 
iar voi mereu să vreţi să mă ascultaţi, copii ai ungerii cereşti. 
Să se ruşineze duhul rău care se luptă împotriva voastră, iar 
voi să vă bucuraţi în Domnul, lucrând împlinirea Scripturilor 
de veac nou, de Ierusalim nou pe pământ, de cer nou şi de pă- 
mânt nou, fiilor. împletiţi-vă cu Domnul în toate câte lucraţi 
voi pentru cele de toate zilele şi fiţi un duh cu Domnul în 
fiecare clipă, fiilor. Iată, începe Domnul cuvântul Său peste 


poporul Său, ca să aibă Domnul popor sfânt şi ca să-i dea da- 
rul credinţei, căci darul credinţei este dar de la Dumnezeu. 
Amin. 

O Verginico, îţi mulţumeşte cerul, tată, îţi 
^ mulţumesc şi Eu, şi mama Mea Fecioară 
îţi mulţumeşte că te-ai împrospătat peste grădiniţa pe care o 
avem aşezată pe pământ. Cuvântul tău are putere peste fiii tăi 
cei care Mi i-ai dat ca să împlinesc cu ei ungere nouă şi lucra- 
re de împlinire a Scripturilor care sunt acum de împlinit. Ver- 
ginico, să stai mereu de aproape cu copiii tăi pe care Mi i-ai 
dat. Să stai, tată, şi să-i întăreşti, că au nevoie de tine prin vre- 
mea cea grea. Să Mi-i ajuţi, Verginico, că lucrarea Noastră cu 
ei e mare, tată, şi ei sunt micuţi. O, că dacă n-ar fi micuţi, Eu 
n-aş avea cu cine să mai lucrez, dar Eu în cei slabi îmi 
desăvârşesc împlinirile Mele. Cei tari şi deştepţi în duhul lor 
nu stau cu Mine, că pică prin duhul mândriei lor şi nu stau. 
Dar cei micuţi, cei săraci cu duhul se ţin lângă Mine şi lângă 
mângâierile Mele ca unii care nu pot fără mângâierile Mele. 

Eu încep cuvântul Meu peste Israel. Eu sunt Do mn ul 
lui Israel. 

Poporule, poporule, Israele, poporul Meu iubit, rostesc 
de deasupra ta cuvânt peste tine. Cuvântul Meu se face Dum- 
nezeu peste tine, Israele sfinţit. Dumnezeu Se face cuvânt în 
mijlocul tău, popor iubit de Dumnezeu. Vin cu darul Meu 
pentru tine, poporul Meu. îţi dau, fiule, darul credinţei, căci 
credinţa este dar de la Dumnezeu peste om. Ţi-am spus ţie nu 
demult: credinţa din fire este una, iar darul credinţei este altă 
lucrare, şi una pe alta nu se ating aceste două lucrări. Una este 
omenească, iar cealaltă este cerească. Vezi tu, măi Israele, ce 
taine mari sunt cuprinse în lucrarea Mea care te poartă pe tine 
spre Mine? Caută, fiule, să vezi cu Mine. Nu căuta să vezi 
singur, ca nu cumva să pierzi darul credinţei cereşti. Vezi, Is- 
raele, pe cei ce au plecat din barca acestei lucrări, că aceia au 
aruncat de la ei darul credinţei şi au rămas cu credinţa cea din 
fire, pe care o are toată lumea. Vezi, fiule, pe cei ce au plecat, 
că au fost slabi în fapta credinţei şi şi-au pierdut înţelepciunea 
cea din Dumnezeu şi au luat-o pe cea de om al veacului aces- 
ta, şi ei nu ştiu ce au pierdut. 

Un om duhovnicesc socoteşte fără de preţ cele ce pen- 
tru păgâni sunt de preţ, şi iarăşi, socoteşte de mare preţ cele 
ce pentru păgâni nu au preţ. Un om duhovnicesc nu-L pierde 
pe Dumnezeu nici măcar din pricina păcatelor lui, dar un om 
firesc pierde şi credinţa cea care se capătă în dar de la Dum- 
nezeu, căci una este credinţa din fire, care nu rodeşte pentru 
Dumnezeu, şi alta este darul credinţei, când îţi spune Dum- 
nezeu să crezi în El. Israele, Israele, credinţa cea roditoare din 
ea, este dar de la Dumnezeu, fiule, dar la tine ea este dar peste 
dar, că tu ai peste tine glasul cuvântului Meu şi ai lângă tine 
pe martorii Mei, pe unşii Mei cei ce stau înaintea Mea pentru 
tine, poporul Meu. Acum două mii de ani am luat pe trei din 
ucenici şi M-am suit cu ei pe munte şi Mi-am descoperit slava 
Mea înaintea lor, şi Tatăl Meu a slobozit cuvânt din văzduh, 
iar ei au auzit glasul lui Dumnezeu, din cer, poporul Meu, şi 
au crezut toţi apoi în mărturisirea lor, toţi cei ce au vrut pe 
Dumnezeu, de atunci şi până azi, căci lucrarea naşterii de sus 
a fost de mulţi înţeleasă apoi. Eu aşa am spus: «Cine nu se 
naşte de sus nu poate fi cu împărăţia Mea». Am spus că ce 
este născut din trup, trup este, şi ce este născut din duh, duh 
este. 

Voiesc să ştii, Israele, despre credinţa celor ce se lasă 
născuţi de sus, din Duh, fiule, că am spus atunci lui Nicodim 
să nu se mire că i-am spus: «Trebuie să vă naşteţi de sus». 




Anul 1996 


895 


I-am spus că vântul suflă unde voieşte şi se aude glasul lui, 
dar nu se ştie de unde vine şi încotro se duce, şi tot astfel este 
cu oricine este născut din Duhul. I-am spus că dacă Eu spun 
cele pământeşti şi nu crede, cum va crede dacă-i voi spune 
cele cereşti, că Eu ceea ce ştiam şi vedeam vorbeam şi 
mărturiseam, dar greu se primea mărturia Mea. I-am spus că 
nimeni nu s-a suit în cer decât Cel ce S-a coborât din cer, Fiul 
Omului, Care este din cer, şi tot cel ce crede în El are viaţă 
veşnică, fiindcă Eu n-am venit să judec lumea, ci s-o mân- 
tuiesc am venit. Dar cel ce nu crede în Mine, acela a şi fost 
judecat, căci am venit Lumină în lume, dar întunericul este 
iubit de oameni mai mult decât lumina, din pricina faptelor 
lor rele, iar cine face rele urăşte lumina şi ca să nu se vă- 
dească faptele lui, nu vine la lumină. De aceea nu poate crede 
un aşa om. 

Iată, Israele, cine se satură în tine să creadă în cuvântul 
Meu cel plin de viaţă şi de lumină şi de naştere de sus, unul 
ca acela din pricina faptelor lui rele nu vrea să mai creadă, 
căci cuvântul Meu stă împotriva faptelor rele ale întuneri- 
cului. Acela caută să nu mai creadă în Mine şi în cuvântul 
Meu cel plin de slavă de sus, cel plin de naştere de sus. Acela 
caută să nu mai creadă ca să nu se vădească faptele lui rele. 
Acela a şi fost judecat, măi Israele. 

O, fiilor din Israel, luaţi bine aminte la ceea ce am spus 
Eu: «Vântul suflă unde voieşte şi se aude glasul lui, dar nu 
ştii de unde vine şi încotro se duce». Dar vântul se aude şi ni- 
meni nu poate spune altfel; suflă şi se şi aude, şi mersul său 
prin văzduh vine şi mişcă totul în cale, şi puterea lui se face 
văzută, iar cine este născut de sus, cine este născut din Duh, 
acela crede cu multă dragoste şi vine la lumină, ca să se vadă 
faptele lui că în Dumnezeu sunt săvârşite. Unul ca acela are 
dragoste, fiilor, şi se poartă după legea ei, care te învaţă des- 
pre ea că ea rabdă îndelung cu bunăvoinţă, ea nu pizmuieşte 
şi nu se trufeşte cu necuviinţă şi cu mânie, ea nu gândeşte răul 
şi nedreptatea, ea iubeşte adevărul, şi toate le suferă, toate le 
crede nădăjduindu-le cu răbdare, şi numai aşa ea nu cade 
vreodată. Iar cel ce cade din ea, acela n-a cunoscut-o, n-a ştiut 
să creadă, că numai dragostea crede în cele ale ei. Şi precum 
vântul suflă unde voieşte şi se aude glasul lui, dar nu se ştie 
de unde vine şi unde se duce, tot aşa este şi cu lucrarea cuvân- 
tului Meu, care vine din cer la tine şi auzi glasul ei, şi mai 
mult nu vezi de unde vine şi unde se duce. Dar cei născuţi din 
Duhul au credinţă, fiilor, şi sunt născuţi de sus, din Duhul, că 
Eu am spus când i-am vorbit lui Nicodim cele pământeşti ale 
vântului, i-am spus că tot aşa este şi cel născut din Duhul. 

O, poporul Meu, cele cereşti nu se pot judeca pămân- 
teşte, ci cu dragostea lui Dumnezeu se judecă ele, căci dra- 
gostea pe toate le crede, iar cele ale lui Dumnezeu au miezul 
lor, au lumină în ele, nu au întuneric, căci cuvântul Meu are 
în el viaţă veşnică. O, ce legătură poate fi între trufie şi dra- 
goste? Acestea două se resping una pe alta, căci nu este legă- 
tură între ele, nu este dragoste între ele, şi iată, Israele, numai 
cel trufaş a căzut din iubirea cuvântului Meu. 

Cuvântul Meu este ca şi vântul care suflă peste pământ 
fără să-l poţi pipăi de unde vine şi unde se duce. Dar cine se 
lasă născut din acest cuvânt, acela este născut din Duhul şi 
crede în Fiul lui Dumnezeu, Cuvântul Care Se face cuvânt şi 
faptă, din veac şi până în veac. Omul vede mişcarea şi aude 
glasul vântului, dar tainele lui sunt de nepătruns de omul cel 
firesc, căci cine este născut din trup, trup este. Cel credincios 
vede fapta cuvântului Meu şi stă să audă glasul cuvântului 
Meu, şi pătrunde în tainele lui cel duhovnicesc, căci cine este 


născut din Duh, duh este, precum Duh este Dumnezeu, iar cel 
ce se închină Lui, se închină în Duh şi în Adevăr, iar acestea 
două nu se văd, precum vântul nu se vede, dar se vede fapta 
lui, care mişcă pe cele din calea lui, ca să-L mărturisească pe 
El, pe Cel ce suflă unde voieşte El. Taina credinţei pleacă de 
la nădejde, iar cel ce nu nădăjduieşte nu are în ce să creadă. 
Cel ce nu stă cu Dumnezeu, acela nădăjduieşte în cele ce se 
văd, acela prinde vânt, care nu se poate prinde ca să-i faci 
cămară. 

O, poporul Meu, să te fereşti, fiule, de duhul trufaş, de 
omul trufaş care-şi dezvăluie duhul trufiei lui şi al necredinţei 
lui. Să fugi, tată, de un aşa trup, căci ce este născut din trup, 
trup este. Tu să stai în baia naşterii de sus şi să nu ieşi din ea, 
că dacă ieşi din ea, te faci trup. Stai în cele de sus, fiule, căci 
ce este din Duh, duh este, precum Duh este Dumnezeu, Care 
Se face trup pentru voi la glasul credinţei, fiilor. Credinţa şi 
glasul ei este dar de la Dumnezeu întru cei ce cred, iar celor 
ce nu cred, aşa le spune Dumnezeu: «Dacă v-am spus cele 
pământeşti şi nu credeţi, cum veţi crede dacă vă voi spune 
cele cereşti?». 

O, poporul Meu, fericit este omul credincios, omul 
născut din Duhul lui Dumnezeu, căci nimeni nu s-a suit în cer 
decât Cel ce S-a coborât din cer, Fiul Omului, Care este în 
cer, în cer şi pe pământ, poporul Meu, căci precum Tatăl are 
viaţă în Sine, aşa I-a dat şi Fiului să aibă viaţă în Sine, şi ori- 
cine crede în El are viaţă veşnică şi nejudecată. 

Israele, poporul Meu, să nu uiţi, fiule, că mai înainte de 
a Mă înălţa la Tatăl după înviere, M-am lăsat cuvânt şi Trup 
celor ce cred în Mine şi aşa am spus: «Acesta este Trupul 
Meu, care se frânge pentru voi spre iertarea păcatelor», şi 
scris este că unde este iertarea păcatelor nu mai e nevoie de 
jertfă adusă pentru păcate. Dar nici această dragoste nu l-a 
urnit pe cel trufaş în duhul lui, pe Israel cel trupesc, aşa cum 
şi cei de azi nu sunt mişcaţi în inimă de glasul cuvântului 
Meu, care vine ca un dar pentru iertarea păcatelor şi pentru ca 
să creadă omul în cuvântul lui Dumnezeu, care dă viaţă fără 
de moarte celor ce îl aud şi îl iau spre viaţa lor. Poporul Meu 
iubit, să te fereşti, tată, de vorbiri cu omul trufaş, ca să nu se 
facă vinovată urechea ta, fiule scump, ca să nu se îmbol- 
năvească urechea ta şi cugetul tău cel bun şi credincios, că 
omul trufaş are lucrare de dărâmare a credinţei sfinte, fiule. 
Dacă-1 vezi pe unul că dă să moară cu credinţa în cuvântul 
Meu, tu trage-te cu cugetul şi cu duhul şi cu trupul lângă cei 
vii, care stau smeriţi la glasul cuvântului Meu, crezând şi nă- 
dăjduind în faptele lui Dumnezeu, prin cuvânt, căci nădejdea 
naşte credinţa. Cel ce nu voieşte să mai creadă, acela încetea- 
ză de a mai nădăjdui în făgăduinţele lui Dumnezeu, acela nu 
mai crede nici în Scripturi, şi se face trup unul ca acela, şi vai 
celui ce trece din duh în trup! Dar fericit este acela care poate 
întoarce înapoi Duhul lui Dumnezeu, fericit cel ce nu se luptă 
cu Dumnezeu. Eu sunt blând şi smerit cu inima şi Mă las bi- 
ruit de necredinţa omului; Mă las, ca să vadă omul pe cine bi- 
ruieşte, căci Eu sunt Cel blând, şi când văd trufie în om. Eu 
fug din el şi de lângă el; fug, că Eu sunt smerit şi blând. 

O, poporul Meu, uşuratic este omul care nu ştie, care 
nu vrea, care nu mai vrea să creadă în cuvântul lui Dumnezeu 
din vremea aceasta. Este scris în Scripturi de coborârea Mea 
în cuvânt, şi iată cum se împlinesc Scripturile. în Israel erau 
numai oameni trufaşi în duhul lor atunci când venise vremea 
împlinirii proorociilor pentru naşterea Mea din Fecioară. Dar 
am împlinit prin cei săraci cu duhul, prin cei credincioşi proo- 
rociilor; şi am găsit pe Zaharia şi pe Elisabeta, care au crezut 

în Scripturi şi care au luat pe Fecioara în grijă ca să se împli- 
nească Scriptura care spune: «Iată, Fecioara va lua în pân- 
tece şi va naşte pe Dumnezeu». Iar când Fecioara a născut pe 
Dumnezeu, iarăşi am găsit oameni smeriţi care au crezut că 
Cel născut este Dumnezeu. Şi a lucrat Tatăl în aşa fel ca să fie 
scrise faptele lui Dumnezeu între oameni, ca să creadă apoi 
oamenii în Dumnezeu, prin faptele lui Dumnezeu cele scrise. 

O, Israele, Eu lucrez la întărirea darului credinţei peste 
tine, fiule Israele. Moise când a dat cu toiagul în mare ca să 
se despartă marea în două şi ca să treacă Israel, se despărţea 
marea dacă Moise nu credea? Nu se despărţea, fiule, dar s-a 
despărţit pentru credinţa lui Moise. Acum toiagul acela s-a fă- 
cut ţie tare, s-a făcut cruce sfântă, şi dacă ai credinţă, crucea 
este mai presus decât Moise cu toiagul. Cine are credinţă, 
acela este împlinitor de Scripturi, căci prin credinţă se împli- 
nesc Scripturile proorocilor care au vestit Duhul lui Dumne- 
zeu în cuvânt. Şi azi e tot aşa, dar scris este: «Când va veni 
Fiul Omului, va mai găsi credinţă pe pământ ca să-Şi împli- 
nească venirea?». O, poporul Meu, să nu iubeşti uşurătatea, 
căci îndoiala şi necredinţa vin de la uşurătate, fiule. Am pus 
pe fiii Mei cei unşi să te înveţe mereu ce este uşurătatea şi ce 
este sfinţenia, dar cere, poporul Meu, cere, şi ei te vor învăţa 
în numele Meu; cere şi nu aţipi, că dacă nu ceri, aţipeşti. 

Tu când ai venit la Mine, poporul Meu, nu ai adus la 
lumină relele tale cele ale întunericului, şi nici umilit n-ai fost 
ca să te bucuri de iertare şi să nu mai faci cele rele. Eu, tată, 
nu ţi-am cerut să Mi le spui, dar te-am rugat să nu le mai faci, 
şi nu e o mai mare jertfă pentru păcate decât aceea care te face 
să nu le mai faci, care te face prin iertare, fiule. Şi iată glasul 
iertării Mele, care strigă la tine şi îţi spune: fiule, vino la viaţă 
sfântă, vino! Viaţa sfântă este smerenie. Vino, fiule, vino! 
Viaţa sfântă e plină de credinţă în ea. Vino în ea, fiule, vino! 
Vino, ca să nu cazi din viaţă! Vino şi crezi în cuvântul lui 
Dumnezeu care dă viaţă. Ce altceva îţi poate da viaţă? Ştii tu 
altceva care dă viaţă? Ştii tu pe altcineva în afară de Mine şi 
de cuvântul Meu, care are viaţă în el? 

O, iubitul Meu popor, vorbesc cu tine, Israele iubit, ca 
să te întăresc în darul credinţei, şi ca să ia şi omul din lume 
învăţătura cuvântului Meu care dă viaţă. Vorbesc cu tine pen- 
tru că tu crezi în Mine, şi dacă în Mine crezi, crezi şi în cu- 
vântul Meu, căci Eu sunt trup şi cuvânt pentru cel credincios. 
Am spus trâmbiţei Mele să sune iar, ca să audă vremea de azi 
că ea sună. Am spus lui Verginica să se facă cuvânt în gră- 
dină, ca să pună mereu vlagă nouă în fiii grădinii. Ea a spus 
fiului poporului Meu să se împletească cu Mine în toate câte 
lucrează pentru cele de toate zilele şi în fiecare clipă. O, ce 
cuvânt dulce are ea din Mine! Ce lucrare cerească este acest 
cuvânt! Acest cuvânt este cer pe pământ, cer peste pământ 
este. Ţi-am spus să pui mângâiere peste fiii grădinii Mele prin 
ascultarea ta, Israele, căci fiii grădinii Mele te aduc pe tine 
înaintea Mea zi de zi, şi tu nu eşti uşor de dus, poporul Meu. 
Lasă-te uşor, Israele, fii împlinitor de Scripturi şi te bucură 
împlinind Scripturile Duhului Sfânt, că nu este o mai mare 
lucrare ca împlinirea Scripturilor. Stai cu duhul smerit şi nu 
Mă judeca nici pe Mine, nici pe cei ce stau înaintea ta din 
partea Mea, că Eu nu ţi-am spus să te faci judecător, şi te-am 
rugat să fii împlinitor de Scripturi, poporule ales de mila Mea 
cerească. Te-am ales ca să nu rămâi pentru pieire, tată. Te-am 
ales ca să crezi în Mine şi în făgăduinţele Mele, că scris este: 
«Cel ce crede în Mine are viaţă veşnică şi nejudecată prin 
iertarea păcatelor». 

O, copii ai grădiniţei cuvântului Meu, vă spun vouă o 
lucrare proaspătă, ca s-o lucraţi de-acum. Fiţi atenţi, că tot 


omul din lume care vine să se nască din cuvântul Meu, vine 
înconjurat de toate duhurile rele de pe drum, din lume, tată. 
Eu când eram cerut să vindec pe un om prins de faşa duhului 
rău, certam mai întâi pe duhul rău, şi apoi îl făceam ucenic al 
credinţei în Mine pe cel vindecat. Certaţi şi voi în numele 
Meu, certaţi duhul rău, care-1 momeşte pe om ca să-i facă 
voia lui, şi numai apoi rugaţi-vă la Dumnezeu pentru toate 
cele de mântuire peste om. Toată lumea este prinsă în faşa du- 
hului potrivnic lui Dumnezeu. Certaţi pe duhul rău, fiilor, şi 
porunciţi-i în numele Meu să plece fără putere în el, ca să nu 
se mai poată întoarce înapoi în locaşurile lui, să plece în loc 
pustiu, fără de oameni, ca să nu mai înfeşe pe om. Şi fiţi 
atenţi, că şi Eu, şi ucenicii Mei se rugau pentru cei care deve- 
neau ucenici, se rugau Tatălui, şi îi învăţau până ce se întăreau 
în cele duhovniceşti, până ce-şi hotărau bine statura cea întru 
Dumnezeu. Uitaţi-vă la Pavel cum îl învăţa pe Timotei să su- 
fere împreună cu el, ca un bun ostaş al lui Hristos, care nu se 
încurcă cu treburile vieţii, ca un lucrător cu faţa curată 
învăţând drept cuvântul adevărului şi fugind de vorbirile 
lumeşti, care sunt deşertăciune întru sporirea nelegiuirilor din 
lume. O, ce stăruitor îl îndemna să se cureţe şi să urmeze dra- 
gostea şi credinţa şi pacea cu cei ce cheamă pe Dumnezeu 
întru curăţia inimii lor! îi spunea să sufere împreună cu el, 
fugind de poftele tinereţii şi îmbrăţişând dreptatea şi pe 
Dumnezeu; să fie treaz în toate, suferind răul şi făcând lu- 
crarea Evangheliei întru deplină slujire, îndemnând, certând, 
mustrând la timp şi la netimp, cu toată îndelunga răbdare 
înaintea unei vremi fără de învăţătură sănătoasă, în care oa- 
menii se vor abate de la adevăr căutând învăţători după pofta 
inimii lor. 

O, fiilor lucrători, greu se mai pot alege azi ucenici 
destoinici şi lucrători în Dumnezeu, greu, tată, greu, că vre- 
mea dă să dărâme cu înşelăciunea ei chiar şi pe cei aleşi de 
Mine ca să-Mi fie Mie popor la venirea Mea. O, fiilor, greu 
este de omul care nu iubeşte rugăciunea spre Dumnezeu. 
Omul care nu face rugăciune, aceluia nu-i trebuie pe Dumne- 
zeu. Pe Dumnezeu nu-L poţi avea cu tine decât prin rugăciu- 
ne. El este cu tine la chemarea ta, omule, şi tu, fiule al Meu. 
Rugăciunea e dorul tău după Dumnezeu, care te face să-L 
cauţi şi să-L chemi lângă tine, ca să fie cu tine în toată clipa, 
însoţeşte-te cu Dumnezeu, fiule, poporul Meu, însoţeşte-te 
clipă de clipă prin rugăciune, fiule, că altfel te găseşte fără 
Mine duhul rău şi te ia ostatec până ce chemi milostivirea lui 
Du mn ezeu să vină să te ia de la duhul rău. 

Poporul Meu, Eu sunt Tatăl tău. Să n-ai alt dumnezeu 
afară de Mine, să nu slujeşti la dumnezei străini, poporul 
Meu. Eu te port, Israele, te port în numele Meu ca să ai tu 
nume, şi tu nici nu ştii ce taină este aceasta ca să te port Eu în 
numele Meu. Eu te acopăr de rău ca să nu suferi, poporul 
Meu. Eu te iert, fiule, ca să fii curat la masa Mea. Stai în bine- 
cuvântarea Mea, Israele, şi să nu ieşi, tată, din ea, că fără ea 
peste tine tu nu poţi pe pământ. Pământul e plin de vai şi de 
dureri, dar Eu te acopăr, fiule. Tu să nu uiţi ce te-am rugat Eu, 
că te-am rugat să nu te uiţi ce păţeşte lumea, fiule. Tu să stai 
sub acoperământul Meu şi să nu ieşi de sub el, ca să nu te 
prindă vreun rău din afară. Tu să Mă asculţi, poporul Meu, că 
Eu pentru fericirea ta lucrez lucrare mare, care nu se suie la 
mintea omului pământesc. De aceea te-am rugat să te faci din 
firesc duhovnicesc, ca să ştii toate tainele Mele în care Eu te 
înfăşor pe tine, Israele, alesul Meu. 

Să fii, tată, credincios, să nu-ţi pierzi credinţa în lucra- 
rea Mea, că nimeni pe pământ nu are un mai mare dar ca tine. 
Tu eşti mic, copilul Meu, dar lucrarea care te-a născut şi te 

naşte mereu din cuvântul Meu, e mare lucrarea aceasta care 
te creşte pe tine între cer şi pământ. Roagă-te Tatălui şi Fiului 
şi Sfântului Duh să întărească peste tine darul credinţei şi al 
staturii duhovniceşti, fiule Israele, că binecuvântarea Mea e 
deasupra ta, poporul Meu. Să nu ieşi, tată, de sub ea, să fii cu 
duhul umilit, ca să nu pierzi lucrarea Mea. Să n-ai nimic mai 
scump pentru tine decât cuvântul Meu, că Eu sunt Cel ce Mă 
fac cuvânt înaintea Ta, ca să te fac pe tine, fiule din Israel, ca 
să te nasc pe tine mereu, mereu din cuvânt, că nu mai ştiu ce 
să-ţi mai fac, poporul Meu, ca să nu pierzi binele pe care Eu 
ţi-1 pregătesc. Aşează-te, poporul Meu, în statură duhovni- 
cească, şi din ea să nu mai ieşi, ca să te pot avea tară de păcat, 
fiule scump. Voiesc să ai viaţă fără de păcat, poporul Meu. 
Voiesc să-ţi dau viaţă, fiule. Eu sunt. Să nu te încerci cu pă- 
catul îndoielii sau cu păcatul necredinţei, că vor veni multe 
noroade spre lucrarea cuvântului Meu, şi să te găsească pe 
tine întru ale Mele, fiule Israele, că mare este numele Meu pe 
care tu îl porţi pe pământ. 

Rămâi în iubirea Mea, rămâi curat întru ea. Ea să-ţi fie 
pemuţă de căpătâi, ea să-ţi fie hăinuţă şi trăistuţă şi toiag şi apă 
şi pâine şi adăpost, poporul Meu. Iubirea Mea te poartă în ea, 
ca să nu pieri, Israele, ca să fii tu poporul Meu la venirea Mea 
cea de acum. Iubirea Mea s-o porţi şi să Mă iubeşti, fiule 
scump, că dorul Meu de tine se poartă după tine şi îţi şopteşte: 
vino, fiule, şi stai înaintea Mea, că Eu vin! Vino, poporul Meu, 
şi stai în haină de mireasă în întâmpinarea Mea! Vino, că n-am 
altă bucurie în afară de tine! Vino, şi Mă ia în tine, că Mi-e dor 
de Mine în tine! Cuvântul se face Dumnezeu peste tine, 
Israele. Rămâi copil al naşterii de sus, căci cuvântul Meu vine 
mereu, şi te naşte mereu din el, ca să fii om nou, mereu nou, 
şi să te găsesc stând în întâmpinarea Mea la venirea Mea, copil 
născut din cuvântul Meu. Amin, amin, amin. 

26 august/8 septembrie 1996 

Sărbătoarea Tăierii capului sfântului Ioan Botezătorul 

Cea mai curată iubire: iubirea de mamă. Blândeţea adevărată este 
ziua de odihnă a Domnului în om. Ucenicul adevărat este lucrător 
al mântuirii neamului omenesc. Mustrarea este străjer venit de la 

Dumnezeu. 

O poporul Meu Israel de azi, dacă Eu te am pe tine 
^ de popor, nu trebuie să stau în mijlocul tău? 
Iată, poporul Meu, stau mereu în mijlocul tău, ca să te ţin de 
mânuţă, poporul Meu, aşa cum îl ţine o mamă pe copilul său 
cel iubit. 

E sărbătoare cerească, Israele, şi în sărbători fac praz- 
nice de serbare cu tine, că n-am altă bucurie, n-am altă mân- 
gâiere. Pe tine te am, poporul Meu, căci te-am ales ca să te 
am, Israele. Dacă e sărbătoare în tine. Eu vin cu duh de ser- 
bare ca să fiu în mijlocul tău, şi când vin, vin în numele Tată- 
lui şi al Fiului şi al Sfântului Duh, numele pe care-1 porţi tu, 
poporul Meu care Mă iubeşti şi Mă urmezi spre Tatăl. Mă las 
cu pacea Mea în mijlocul tău şi te îndulcesc cu lapte şi cu 
miere din cer, ca o mamă pe copilul său. 

O, fiule, tu să ai inimă de mamă în tine. Mama are cea 
mai frumoasă inimă. Iubirea de mamă nu păcătuieşte în iu- 
bire. E mare lucru să aibă omul inimă de mamă în iubire. Ce 
mamă i-ar face rău copilului său dacă este mamă? Aşa şi tu, 
fiule, dacă vrei să fii curat în iubire, să iubeşti pe oricine, dar 
cu o inimă de mamă, poporul Meu. Eu sunt şi tată şi mamă 
pentru tine. Eu sunt iubirea cea desăvârşită, care te învaţă să 
ai inimă desăvârşită în iubire, inimă de mamă cerească, nu 


trupească. Când un copil greşeşte, mama îl ceartă, mama îl în- 
vaţă, mama îl fereşte de greşeli, mama îl ocroteşte şi nu-1 pă- 
răseşte niciodată pe copilul ei. Dar Eu, cum să te părăsesc, 
poporul Meu? Eu sunt iubirea cea desăvârşită şi nu pot, tată, 
să te părăsesc. Mie-Mi place să te ocrotesc, să te feresc de 
greşale, să te cert ca o mamă care veghează peste mersul cel 
bun al copilului său. 

Omul vorbeşte în felul lui, iar Domnul, în felul Lui. 
Omul zice că e om bun când vorbeşte frumos şi blând şi mân- 
gâios. Am vorbit şi Eu frumos şi mângâios, dar în felul Meu, 
nu ca omul. Eu am fost iertător, dar neîndreptăţind greşeala 
celui iertat. Eu când iertam îl învăţam apoi pe om, îl mustram 
şi îi spuneam ce să facă pentru iertare. Eu nu vorbeam cum 
vorbeşte omul. Eu când am spus că sunt blând şi smerit, am 
adăugat că sunt cu inima blând şi smerit, iar în inima Mea era 
dreptatea lui Dumnezeu, şi Duhul şi adevărul, poporul Meu, 
şi de aceea am spus că Eu sunt Păstorul Cel bun, Care-Şi 
pune viaţa Sa pentru oi, şi de al Cărui glas oile Lui ascultă şi 
merg după glasul Lui. Eu sunt bun întru adevăr, nu întru firea 
bunătăţii. Bunătatea este altceva decât înţelege omul căruia îi 
place bunătatea din el sau din altul spre el. Deschide, Israele, 
sulul Scripturii şi vezi cum a fost cuvântul Meu şi ce fel de 
bunătate a purtat în el. Dacă aş fi fost bun ca omul, nu M-ar 
fi părăsit toţi. Eu am fost bun ca Dumnezeu, dar omul nu ştie 
ce înseamnă să-L iubeşti pe Dumnezeu ca să nu-L părăseşti. 
Nu ştie omul ce este bunătatea. Ea este adevărul lui Dumne- 
zeu, fiule, iar omul nu este adevărat în bunătatea lui. Dacă 
omul ar fi blând şi smerit cu inima, ar avea o bunătate ca a 
Mea, dar omul este blând şi smerit cu firea, iar firea omului 
trage şi inima omului ca să fie una cu ea. Dacă omul ar avea 
bunătatea ca a Mea, ar lucra ca Mine, nu ca omul. Când unei 
mame îi greşeşte copilul, ea nu-1 ia în braţe ca să se bucure de 
greşeala lui. Ea suferă cu inima şi îşi mustră copilul şi se 
răzvrăteşte pe greşeala lui, suspinând cu inima din ea pentru 
purtarea cea greşită a copilului ei. Ea se pune pe veghe, şi cu 
frică stă în veghe, ca nu cumva să greşească copilul. Inima de 
mamă este curată în iubire, este sfântă în iubire. Copilul ei se 
bucură sub ochii ei de mamă, dar ea suferă veghind şi iar 
veghind peste viaţa copilului ei. Aşa sunt Eu pentru tine, 
poporul Meu ales ca să fii copilul Meu. Eu sufăr veghind 
peste tine şi aş voi să veghezi tu, fiule, şi Eu să Mă bucur 
odihnindu-Mă în tine. 

Mi-e dor de odihnă, că de şapte mii de ani nu mai am 
unde să-Mi plec capul, nu mai am. Sufăr de dorul odihnei şi 
nu mai am unde să-Mi plec capul, nu mai am. Uită-te tu 
cum vin din cer la tine, poporul Meu, ca să te fac locaş al 
odihnei Mele, fiule, că Mi-e dor de odihnă, poporul Meu. O 
pasăre care vine de departe în ţara ta, ea munceşte un picuţ 
până ce-şi face cuibuşor la streaşină ta, şi apoi intră în cuib şi 
îşi naşte pui şi lucrează să-i hrănească, şi are unde să-şi plece 
capul. Dar Eu odihnă nu mai am, şi pe nicăieri nu găsesc loc 
în care să intru şi să Mă odihnesc. Vin la tine, poporul Meu, 
vin mereu la tine, că n-am unde să Mă mai duc, n-am unde 
să-Mi plec capul şi să Mă odihnesc. Vin să te învăţ să ve- 
ghezi, tată, peste tine, să veghezi tu peste tine, ca să-Mi dai şi 
Mie o clipă de odihnă, fiule. O, Mi-e dor de ziua Mea de 
odihnă, ziua Mea cea de atunci când M-am odihnit în om de 
osteneala Mea după ce am lucrat cerul şi pământul pentru om, 
căci l-am făcut pe om şi M-am odihnit în el, şi el în Mine, şi 
de atunci Eu nu mai am odihnă şi loc de odihnă, nu mai am, 
şi Mi-e dor, poporul Meu, de ziua Mea de odihnă, tată, de 
ziua Mea cea de atunci. De aceea am zis: «Adu-ţi, omule, 

aminte de ziua Mea de odihnă şi o cinsteşte pe ea în tine, ca 
să am Eu loc de odihnă în tine». 

O, poporul Meu, adu-ţi, tată, aminte de ziua Mea de 
odihnă şi aşeaz-o în tine ca să Mă odihnesc, poporul Meu, că 
sunt frânt de neodihnă. De şapte mii de ani caut ziua Mea de 
odihnă şi n-o mai găsesc. Fă-te, poporul Meu, zi de odihnă 
pentru Dumnezeul tău, că de aceea te-am născut din cuvântul 
Meu, ca să înveţi din el odihna lui Dumnezeu în tine, popor cu 
numele Meu pe creştetul tău. Poporul Meu, învaţă-Mă, tată, ce 
să fac să-Mi aflu ziua Mea de odihnă. Adu-ţi aminte de ea şi 
ajută-Mă s-o găsesc, că asta înseamnă s-o cinsteşti pe ea. 

O, Israele scump şi preaiubit, o, tată, tată, ce dar mare 
este cuvântul Meu peste pământ! Şi pe tine te-am făcut îm- 
părţitor de dar ceresc, poporul Meu scump între popoare. Tu 
eşti micuţ, dar nici un popor nu este mai mare ca tine între po- 
poare, căci cel mai mare popor este poporul Domnului. 
Vorbirea Mea nu este ca a omului. Eu vorbesc ca Dumnezeu, 
poporul Meu. Blândeţea Mea este adevărul lui Dumnezeu, iar 
blândeţea omului este adevărul omului, dar numai unul este 
adevărul, şi alt adevăr nu este în afară de Dumnezeu. 

Eu niciodată n-am voit să stea omul cu Mine forţat de 
Mine. Eu voiesc să am prieteni care Mă iubesc cu inima lor, 
cu adevărul Meu în ei. Când toţi M-au părăsit de am rămas 
numai cu cei puţini ai Mei care Mă iubeau, vorbirea Mea n-a 
purtat în ea blândeţe cum s-ar aştepta omul. Ba le-am spus 
aşa: «Voi nu plecaţi?». Eu voiam ca ei să stea din voia lor, nu 
din voia Mea. Aşa ucenici voiesc Eu să am, să sufere împreu- 
nă cu Mine lucrând lucrarea mântuirii neamului omenesc, aşa 
cum am lucrat şi lucrez Eu. Mai mare iubire ca aceasta nu 
este, dar omul nu ştie ce este bunătatea, nu ştie ce este blân- 
deţea inimii, căci ca să fii blând şi smerit cu inima, trebuie să 
ai cu cine să fii aşa, nu cu oricine s-o găsi, nu cu oricine, fiule, 
ci cu cel ce voieşte cu Mine. 

Eu, tată, niciodată n-am îndreptăţit pe om, dar am iubit 
pe omul care a avut credinţă în Dumnezeu şi nădejde în Dum- 
nezeu şi l-am ajutat spre lucrare de dragoste în via Mea. Dar 
azi din cine, tată, să-Mi mai fac Eu ucenici? Iată, secerişul 
este mare şi ucenici sunt puţini, prea puţini. Din cine să-Mi 
mai fac Eu ucenici pentru ca să-Mi vestesc prin ei împărăţia 
Mea ca să vin cu ea peste pământ? Poporul Meu, tu ştii, tată, 
care trebuie să fie lucrul unui ucenic de al Meu? El trebuie să 
aibă lucrare pentru mântuirea neamului omenesc, lucrare ca 
şi a învăţătorului său, căci scris este: «Orice ucenic destoinic 
este ca învăţătorul său». Una este să lucreze omul la mântui- 
rea sa, şi alta este ca să lucreze ca ucenic al lui Iisus Hristos, 
la lucrarea mântuirii neamului omenesc de la Adam şi până la 
ultimul glas al trâmbiţei. 

Poporul Meu, tu eşti casa Mea, şi într-o casă mare nu 
sunt numai vase de aur, ci şi de lut, şi de lemn, şi de fier, iar 
de se va curăţi cineva de acestea, acela va fi vas de cinste şi 
de trebuinţă stăpânului, vas de aur în lucrarea stăpânului, uce- 
nic lucrător pentru mântuirea neamului omenesc, ucenic care 
nu se încurcă cu treburile vieţii. El se ocupă cu cuvintele care 
dau viaţă, şi se curăţă pe sine de toate vasele din casă, ca să 
fie de trebuinţă stăpânului, nu vaselor din casă. O, mare e lu- 
crarea de ucenic, că apostolii Mei au lăsat tot ce au avut şi au 
rămas doar cu Mine şi cu cuvântul Meu pe care l-au luat şi 
l-au semănat peste tot neamul omenesc spre viaţă veşnică la 
voinţa omului, căci Eu nu voiesc pe cel ce nu Mă voieşte. Dar 
iată, trebuie semănată sămânţă, ca să ştie omul de sămânţă şi 
să aleagă peste viaţa lui. 

Omul vorbeşte pământeşte, Eu vorbesc duhovniceşte, 
iar când grăiesc omului cele pământeşti, Eu merg spre cele 


duhovniceşti ca să le descopăr omului care nu ştie decât pe 
cele pământeşti. Eu aşa i-am spus lui Marta la vorbirea ei: 
«Marto, Marto, tu spre multe te sileşti, dar lucrul de trebuinţă 
e numai unul, şi pe acela şi l-a ales Maria, şi de la ea nu se 
va lua». Nu puteam Eu să iau din Maria lucrul cel de tre- 
buinţă şi să-l pun pe cel fără de trebuinţă, căci vorbirea Mea 
are în ea bunătatea Mea şi blândeţea Mea, care nu este ca a 
omului. Marta Mă iubea ca un om, dar Maria Mă iubea ca un 
ucenic. Simon, care M-a certat că am primit pe păcătoasa, el 
Mă iubea ca un om, dar cea care îmi plângea la picioare ca 
să-i dau scăpare şi iertare, ea Mă iubea ca un ucenic care su- 
ferea împreună cu Mine pentru păcatele ei şi pentru ale nea- 
mului omenesc, căci plângea şi suferea cu inima, iar Eu i-am 
dat pacea, măi fiilor, căci cu lacrimi a cerut-o. 

O, poporul Meu, să ştii, tată, că cine are milă de Dum- 
nezeu, acela se scoală să-L iubească pe Dumnezeu, şi Dom- 
nul îi dă lui talanţi, şi el aduce venit Domnului, că aşa este 
lucrarea de ucenic. O, ştiţi voi care este lucrarea celui ce şi-a 
îngropat talantul, celui ce a primit numai un talant? V-aţi în- 
trebat, fiilor, de ce a fost numit acela slugă leneşă? O, poporul 
Meu, Eu am venit în lume să aduc darul iertării şi al mântui- 
rii, tată, şi omul ia şi îngroapă acest dar, nu-1 pune peste el ca 
să fie văzut acest dar, ca să strălucească în om, şi văzând alt 
om să ia strălucire din strălucire. Talantul cel unul este darul 
mântuirii pe care omul îl îngroapă şi nu-1 pune nici peste el. 
Iar talanţii cei mai mulţi sunt peste ucenicii care lucrează cu 
talanţii pentru mântuirea neamului omenesc. Cel cu un singur 
talant, dar şi acela îngropat, este omul care nu-şi lucrează nici 
lui mântuirea, chiar dacă ea se dă în dar celui ce vrea s-o ca- 
pete. Cel cu mai mulţi talanţi aduce pe mulţi la mântuire şi 
este numit slugă bună şi credincioasă stăpânului, vas de aur şi 
de trebuinţă lui Dumnezeu în lucrarea mântuirii neamului 
omenesc. Poporul Meu, să cauţi, tată, să iei în tine cuvântul 
Meu, să rodească în tine, nu să-l îngropi. 

Copii ai cărării cuvântului Meu, voi, tată, cei ce-Mi 
sunteţi cărare spre Israel, voi să faceţi în aşa fel să ajungă la 
timp hrana cuvântului Meu în cetăţile poporului Meu. Orice 
aţi face voi, nimic nu-i mai de preţ ca grija pentru împărţirea 
la timp a cuvântului Meu, şi am să vă povăţuiesc Eu cum să 
puteţi lucra la timp. Fiţi precauţi, că se poate lucra bine şi la 
timp, fiilor. Iar şuviţele spre mulţimi, şuviţele ce curg din râul 
vieţii, acelea sunt sulurile pe care voi le înmulţiţi ca să ia curs 
spre mulţimi, râuri din râul vieţii; şi veţi avea la timp tot ce 
trebuie ca să curgă râul vieţii din râu în râu până la marea cea 
mare. Lucraţi lucrare de ucenici, căci darul cuvântului Meu se 
dă vouă ca să fiţi voi împărţitori de la Mine, şi cine pune 
umărul cu voi, acela va lua plată de împărţitor. Luaţi cuvântul 
Meu şi îl frângeţi şi daţi mulţimilor, şi veţi lua plată de 
ucenici. Luaţi şi udaţi pământul, şi el va odrăsli viaţă din râul 
vieţii şi fruct din pomul vieţii peste cei însetaţi de viaţă. Se- 
cerişul e mult, dar ucenici sunt puţini, şi tu eşti firav, poporul 
Meu, dar lucrează, tată, aşa cum poţi cu Mine, lucrează cu 
credinţa ta lângă Mine, ca să vin spre tine cu cuvântul Meu, 
şi să ia din el mulţimile, iar la credinţa ta vei lua plată de uce- 
nic. Lucrează cu credinţa ta, cu statura ta duhovnicească, cu 
rugăciunea, fiule scump, ca să fiu Eu cu tine în cuvânt, şi să 
aibă mulţimile ce să ia de la tine, şi vei lua plată de împărţitor, 
plată de ucenic, căci la credinţa ta Dumnezeu Se face cuvânt 
peste pământ şi îşi găteşte arătarea întru slavă prin slava cu- 
vântului Său. Cuvântul Meu este slava lui Dumnezeu înaintea 
slavei cea văzută. Să nu stai fără Mine în cuget şi în inimă, 
poporul Meu, că să ştii că fără Mine nu poţi fi. învaţă bine să 
ştii ce înseamnă să fii, fiule. 

O, Israele, să ştii, măi Israele, că dacă este câte unul în 
tine care nu iubeşte, care nu primeşte peste el pe cel pus de 
Mine, acela se numeşte răzvrătit. Să ştii, tată, că unuia ca ace- 
la îi trebuie o naştere din nou ca să-şi cunoască rostul în viţă, 
că Eu aşa am spus: «Mlădiţa nu poate aduce roadă în sine». 
Mlădiţa trebuie să fie în viţă, în lucrarea viţei, tată. 

Israele, Israele, nu te mai juca, fiule. Pune mâna bine 
pe plug, tată, şi nu mai căuta să uiţi cuvintele cu care vin şi le 
aşez peste tine ca să ia chip în tine, căci cuvântul Meu trebuie 
să se facă faptă în tine, poporul Meu. Aşează-te la învăţat, 
poporul Meu, şi nu părăsi, tată, strânsul laolaltă, că este scris 
de binecuvântarea Mea că ea este acolo unde sunt fraţii îm- 
preună, împreună în cuvânt şi în învăţătură din cuvânt, căci 
acolo sunt şi Eu şi îmi las înţelepciunea Duhului Sfânt, ca să 
ia viaţă, ca să ia faptă cuvântul. 

Eu sunt cu tine în serbare, poporul Meu, şi cu Ioan, 
naşul Meu de botez. O, să nu rosteşti nimic din uşurătate, 
fiule Israele. Să nu iubeşti vinul, să nu iubeşti bucatele păgâ- 
neşti, să nu iubeşti uşurătatea şi vasele ei. Tu pe Mine să Mă 
iubeşti, fiule. Ioan, naşul Meu, a fost dat la tăiere, tată, din 
pricina duhului care vine de la uşurătate şi care orbeşte înţe- 
lepciunea omului. Caută să ştii ce este uşurătatea şi să nu faci 
tovărăşie cu duhul şi cu trupul ei, că de aceea vin şi te rog şi 
suspin rugându-te să veghezi peste tine, fiule din Israel. Să nu 
laşi peste tine nici o clipă fără de veghe. Veghează tu peste 
tine, iar Eu Mă voi odihni în tine, fiule. Mi-e dor de ziua Mea 
de odihnă. Măcar în tine s-o găsesc, poporul Meu. Mi-e dor, 
tată, să stau să Mă odihnesc, Eu în tine, şi tu în Mine, dar ve- 
ghează o clipă, poporul Meu, veghează bine cu Mine, ca un 
ucenic care suferă odată cu Mine la lucru de veac nou şi fără 
de dureri. Ioan mustra păcatul, iar fii păcatului s-au sculat cu 
răutate şi l-au omorât. O, fericit este cel ce suferă mustrarea 
şi care nu dă la moarte mustrarea, căci mustrarea este străjer 
venit de la Dumnezeu pentru ca să-l scape pe cel prins în 
cursa uşurătăţii. 

Stai în lumină, poporul Meu, în lumina cuvântului 
Meu. Să nu stai, fiule, la întuneric, că întunericul are faptele 
lui rele. Tu stai în lumină, fiule, stai, tată, stai şi veghează pes- 
te tine şi fă-Mă să te iubesc după adevăr, nu din milă, fiule. 
Fă-Mă fericit, poporul Meu, că Mi-e dor de fericire de la tine, 
Israele. Te-am ales, tată, ca să te fac fericit, ca să am fericire 
de la tine. Te-am ales, poporul Meu, ca să am alifie de la tine 
în durerile Mele, că prea multe dureri am. Numai dureri am, 
poporul Meu. Ai milă de Mine, Israele, şi înconjoară-Mă cu 
duhul mângâierii tale, că Mi-e dor de mângâiere, fiule. Mi-e 
dor să-Mi fii mireasă albă şi sfântă, şi să vin apoi, să vin la 
tine ca să stăm în veşnică serbare. E greu fără mângâiere. Fii 
mângâierea Mea, fiule Israele, că de aceea te-am ales, fiule. 
Fii alifia Mea, că nu mai am loc fără de rană. Sunt plin de 
rane, am rane peste rane. Mi-e dor de mângâiere în durerile 
Mele. Nu te mai iubi numai pe tine, fiule. Să ne iubim unul 
pe altul, tată, că Eu numai mângâieri îţi dau, că numai Eu ştiu 
ce greu e fără mângâiere. Veghează peste tine ca să fii sfânt, 
fiule, şi aşa îmi vei fi Mie cea mai mare mângâiere. 

Vor îngerii să-ţi împletească ţie cunună din flori de rai, 
împletite cu şuviţa sfinţeniei tale, poporul Meu de fii. Sfinţe- 
nia ta va fi luată de îngeri şi va fi împletită cu florile raiului 
şi va fi pusă pe creştetul tău. Auzi tu ce-ţi spun? Ţi-au împletit 
îngerii veşmânt alb, ţesut din fire din rai, Israele sfinţit. Auzi, 
tată, ce-ţi spun? Nimeni pe pământ nu ştie să creadă ce spun 
Eu, nimeni. Dar ţie îţi dau darul credinţei, ca să ştii ce este 
fapta credinţei, Israele ales. Vino, tată, în stare de nuntă sfân- 
tă, că Eu sunt Mire sfânt. Vino, că Eu vin. Vino, ca să vină şi 


nuntaşii. Vino să crezi, că prin credinţa ta Eu vin. Amin, 
amin, amin. 

29 august/11 septembrie 1996 

Cuvântul Domnului peste soborul de la ieslea cuvântului 

Domnul binecuvintează înfiinţarea cărţii sfintei Virginia. Cuvântul 
sfintei Virginia întăreşte cuvântul Domnului. Lucrarea de risipire a 
duhului potrivnic. 

E glasul Meu peste grădină, şi vin să deschid carte 
pentru Verginica, în numele Tatălui şi al Fiului şi 
al Sfântului Duh. Amin, amin, amin. Vin cu Verginica şi bine- 
cuvintez intrarea ei în locaşul ei şi în grădină. 

Verginico, îţi binecuvintez cartea. Tu te vei face cuvânt 
în cartea ta şi vei ţine de mânuţă pe fiii grădinii, ca să poată 
ei cu Mine întru această mare lucrare pe care o avem de lucrat 
între cer şi pământ, şi dacă vrei, voi veni tot mereu cu tine şi 
îţi voi binecuvânta intrarea ta în locaşul tău şi în carte. Tu eşti 
cuvântul Meu, Verginico. Eu sunt în tine, tată, când te faci cu- 
vânt în carte, căci tu ai putut şi poţi totul întru Mine. Să se 
deschidă larg şi să rămână deschise porţile locaşului tău, şi să 
vegheze înaintea ta locaşul tău, că Eu îl îmbrac în lucrarea 
naşterii de sus şi îi dau pornire nouă la lucru în numele Meu 
şi al tău, Verginico. 

Se binecuvintează cartea lui Verginica, în numele 
Tatălui şi al Fiului şi al Sfântului Duh. Amin. 

D umnezeule şi Mielule, eu Te slăvesc cu 
mulţumire că m-ai adus până în portiţă ca 
să intru, iar Tu să Te întăreşti în cuvântul meu, că Tu eşti cu- 
vântul meu. Tu în mine, şi eu în Tine, Doamne, dar cine înţe- 
lege această minune lucrată de Tine peste pământ? O, noi 
avem popor credincios, care înţelege cele cereşti, care lucrea- 
ză mai mult decât cele pământeşti, iar cei duhovniceşti cred 
în minunile cereşti care se lasă peste pământ spre lucru de cer 
nou şi de pământ nou, după cum cuvintează Scriptura. Eu Te 
slăvesc, Doamne, în cer şi pe pământ şi în poporul Tău, iar Tu 
să înteţeşti tot mai tare binecuvântarea Ta peste grădina cu- 
vântului, ca să avem putere prin binecuvântarea Ta, Doa mn e. 
Iată-mă ca să fac voia Ta, şi vom lucra în Tatăl, şi apoi Tatăl 
în Tine, şi Tu în mine, iar eu în ei, în fiii cuvântului Tău. 
Amin. 

Fiilor, fiilor, cobor o carte din cer, ca să fie pe pământ, 
şi voiesc prin lucrarea naşterii cea de sus peste voi, voiesc să 
fie în cartea aceasta numai binecuvântările cerului peste cre- 
dinţa voastră, peste trupurile şi duhurile voastre, peste cuge- 
tele voastre aplecate spre cele sfinte, spre cele veşnice, fiilor. 
Vă voi ţine de mânuţă, fiilor. Voi ţine şi poporul de mânuţă 
prin voi prin cartea mea cu voi. Vă voi ţine tari şi atenţi şi treji 
în faţa vremii grele care bate înspre voi, iar voi mă veţi 
asculta, fiilor. E cartea mea cu voi. Fiţi sfinţi, precum Do mn ul 
este sfânt. Fiţi sfinţi prin lucrarea naşterii de sus, care vă ţine 
în scutecele ei. Fiţi duhovniceşti, căci ce este duh, duh este. 

O, vă cuprind acum. Rămâneţi cuprinşi în cuvântul 
meu, rămâneţi în mine, că eu sunt în Domnul. Eu sunt cu 
naşterea cea de sus peste voi şi vă ţin în scutecele ei şi vă 
mângâi, copii ai ungerii cereşti. Vă întăresc ungerea, şi să se 
teamă de acest semn toată lucrarea duhului potrivnic, şi să se 
depărteze fără de putere, că eu aşa rostesc: în numele Tatălui 
şi al Fiului şi al Sfântului Duh, să se risipească şi să se depăr- 
teze fără putere în ea toată lucrarea duhului potrivnic care se 
încearcă peste grădina cuvântului şi peste fiii cei unşi peste 
grădină, căci troiţă sfinţită am aşezat înaintea Domnului, ca 

să se împlinească prin lucrarea ei Scripturile de veac nou, de 
cer nou şi de pământ nou, şi de Ierusalim nou, coborât din cer 
pe pământ, de împărăţia cerurilor pe pământ. 

Fiilor, fiilor, rostesc cuvântul meu şi spun că viaţa 
voastră este Dumnezeu, iar voi să rostiţi mereu peste voi 
această nouă Scriptură. Iar şi iar rostesc peste voi: să ştiţi şi 
să nu uitaţi că viaţa voastră este Dumnezeu, iar toate celelalte 
care nu înseamnă Dumnezeu, să se depărteze de voi, să vă de- 
părtaţi de ele, să staţi departe de tot ce nu înseamnă Dumne- 
zeu, căci viaţa voastră este Dumnezeu. Vă pecetluiesc cu 
această pecete de cuvânt nou: viaţa voastră este Dumnezeu, 
fiilor. Scriu pe frunţile voastre numele lui Dumnezeu: în nu- 
mele Tatălui şi al Fiului şi al Sfântului Duh, că acesta este 
numele lui Dumnezeu. Scriu cu scris proaspăt şi vă acopăr în 
numele lui Dumnezeu Tatăl, Fiul şi Duhul Sfânt. Amin. în nu- 
mele Lui să aveţi viaţă vie şi pace sfântă, căci pacea vă ţine 
pe voi înaintea Domnului. Fără pacea din voi Do mn ul nu 
poate lucra peste pământ. 

Voi sunteţi unşii Domnului, şi prin voi îşi cunoaşte 
Dumnezeu poporul, prin voi şi prin cei dintâi pe care-i are 
Domnul. Prin voi lucrează Dumnezeu peste popor cuvântul 
Său, prin voi lucrez şi eu, prin voi mă fac şi eu carte, că Dom- 
nul a zis să mă fac carte în poporul Său, iar prin ea să vă am 
pe voi popor al Domnului. Staţi bine în această carte, staţi ca 
în carte sfântă, staţi în ea, şi ea în voi, că eu sunt cuvintele ei, 
fiilor. Se deschide cartea! E vreme nouă, e începută cu cartea. 
E an nou, nu ca anul cel nou al lumii. E zi de an nou, de carte 
nouă, de naştere nouă, coborâtă din cer peste voi. întăriţi ve- 
nirea mea la voi, întăriţi calea mea şi intrarea mea, iar duhul 
ascultării să vă fie vouă hrană dulce şi să mă hrăniţi pe mine 
cu ea, pe mine şi pe voi, fiilor. 

Să fiţi cereşti pe pământ, fiilor. Eu vă şterg de lacrimi, 
că sunteţi trişti, fiilor. Eu vă ung usturimile cu untdelemnul 
sfinţeniei prin ungere de sus, prin baia naşterii de sus, măi 
fiilor, că iar vă spun: viaţa voastră este Dumnezeu. Viaţa 
voastră să fie peste poporul Domnului, dar lucraţi aşa cum vă 
învăţ eu. Staţi lângă Domnul, şi de lângă Domnul să lucraţi 
peste popor, nu de lângă popor, iar pe poporul Domnului să-l 
învăţaţi ce este sfinţenia, fiilor. Sfinţenia voastră să se răs- 
frângă peste poporul Domnului. Statura voastră duhovniceas- 
că eu mereu o voi întări, că mă fac carte peste voi şi am cărare 
de acum. 

Eu, fiilor, vă mulţumesc vouă că-mi faceţi cărare spre 
voi şi spre poporul Domnului. Voi să iubiţi pe Dumnezeu; pe 
Dumnezeu şi pe poporul Domnului ca pe voi înşivă, fiilor. 

Fiţi vase de aur, căci aurul e aur, şi să aibă aurul firea 
lui. Duhovniceşte grăiesc vouă şi înţelepciune vă hărăzesc 
vouă, înţelepciunea Duhului Sfânt, Care descoperă peste voi 
tainele lui Dumnezeu cele de nepătruns, dar fiţi în toată vre- 
mea cu duhul umilit, lucrând în Duhul lui Dumnezeu, fiilor. 
Niciodată voi să nu căutaţi înălţarea voastră. Voi să iubiţi 
umilinţa duhului, ca să aibă casă Duhul Sfânt în voi. 

Sculaţi-vă cu mine, că eu m-am sculat şi mă fac carte 
între voi. E mânuţa mea cu voi. Staţi de mânuţă cu mine. Scu- 
turaţi-vă de praful vremii, că vremea de acum face praf şi 
fum. Scuturaţi-vă cu lucrarea veghii şi staţi în mare veghe 
până la arătarea cea desăvârşită a Domnului, şi veţi fi atunci 
asemenea Lui când îl veţi vedea aşa cum este El. Nimeni să 
nu vă dispreţuiască pe voi. 

Iliuţă, copilaşul meu, rostesc lucrare tare peste tine, lu- 
crare de veghe, lucrare de iubire, ca să am pace peste voi şi 
să pot veni la voi. Iliuţă, copilul meu, să mă iubeşti, fiule, să 


stai în această slavă, că e mare slavă să mă iubeşti în toată 
aşezarea mea cu voi. 

Nicuşor, gata, fiule. Deschide-te bine, că lucrători sunt 
prea puţini şi secerişul e gata. Avem de lucrat lucrare de sece- 
riş înaintea Domnului. Eu te ating şi îţi şterg ranele şi usturi- 
mile şi tristeţea. Scoală-te ca să-mi slujeşti şi să mă iubeşti, că 
tu eşti o casă plăcută mie, casă de aur, dar ţine totul în atenţie, 
tot ce vine de la mine, că vin cu lucrare mare, fiule. Fiţi un duh 
cu mine arătându-vă mie, ca să mă arăt vouă ca odinioară. 

Spiridon, cel de al treilea fiu, trage-te în bărbăţie şi în 
plinătate de lucrare, că vă voi învăţa pe voi taine mari, care 
vor fi lucrate pe pământ. Stai bine în troiţa cea vie şi fiţi una 
în Hristos. 

Şi acum, fiilor, lucraţi, că eu cu voi sunt, şi voi grăi în- 
tre voi, că mi-am întărit locaşul şi cuvântul. Staţi în pacea 
mea. E pacea mea cu voi. Staţi atenţi mereu la venirea mea la 
voi. Amin, amin, amin. 

2/15 septembrie 1996 

Praznicul Naşterii Maicii Domnului 

Baia naşterii de sus înteţeşte venirea vremii cea fără de lacrimi. 
Sfânta Virginia îşi păstoreşte poporul. Duhul uşuratic este duh de 
femeie. Maica Domnului se roagă Tatălui pentru Israelul cel nou. 

B u vin cu Verginica şi intrăm în cartea ei. Vin cu 
puterea Mea şi fac cărare cu pacea Mea, ca să 
intre Verginica şi să-şi întărească cetatea ei. Vin cu îngerii pă- 
zitori ai cetăţii Noului Ierusalim şi întăresc pacea cetăţii, ca să 
poată coborî cuvântul peste cetate şi peste Israel. 

Verginico, trec din carte în carte şi lucrez şi cu tine şi 
cu poporul. Lucrăm, tată, şi cu poporul în cartea ta, dar lu- 
crăm şi în cartea cea care merge spre noroade. Lucrăm, tată, 
în fel şi chip, ca să avem popor şi ca să-l ţinem în viaţă şi ca 
să-l deprindem să aibă viaţă, Verginico. Dar tu, tată, întăreşte 
pe copiii din grădină, ca să putem şi azi lucra, ca să putem lu- 
cra cu ei până la venirea Mea cea înconjurată de cetele de 
sfinţi, care vor veni cu Mine pe pământ după cum este scris. 

Binecuvântată să-ţi fie lucrarea ta de întărire a porţilor, 
ca să intrăm, Verginico, şi să facem lucrare de împărăţie a ce- 
rurilor. Ţi-am grăit ţie să te faci carte în cetatea ta, ca să întă- 
reşti la lucru pe fiii grădinii, ca să-i mângâi în dureri şi în lo- 
vituri şi ca să întăreşti poporul la viaţă sfântă, la viaţă fără de 
moarte, Verginico. Eu vreau să vin, tată, dar poporul nu este 
gata ca să vin. Să lucrăm, Verginico, să aşezăm poporul, ca să 
stea înaintea Mea la venirea Mea. 

B inecuvântat să fii. Doamne, bunule Doam- 
ne, căci lucrarea cuvântului Tău este bine- 
cuvântarea Ta peste pământ, că Tu iubeşti lumea şi voieşti s-o 
mântuieşti şi s-o aduci la cunoştinţa adevărului, căci adevărul 
este Dumnezeu, şi Unul este Dumnezeu, şi alţi dumnezei nu 
sunt. Te slăvesc pe Tine în cuvântul meu. Cuvântul meu e 
slava Ta, şi mă fac carte de slavă în Israel. 

O, copilaşi ai pântecelui duhului meu, vin la voi, fiilor, 
vin şi vă iau în pântecele duhului meu şi vă nasc iar, că vreau 
să vă am pe voi la venirea cea mare a Domnului, că vă iubesc, 
fiilor. Vă iubesc, dar pe voi vă duşmăneşte duhul rău mai mult 
decât pe toţi în veacuri. O, stau cu voi de-acum, stau şi vă ţin 
în sânul meu şi vă dau putere la lucrul cel ceresc, căci sunteţi 
tocmiţi la lucrul cerului cu pământul, fiilor. Stau cu voi, ca să 
puteţi voi sta bine întru Domnul şi întru mine. Stau cu voi, 
fiilor unşi, ca să am grijă de ungerea voastră. Stau, fiilor, stau, 
şi mă lupt cu duhul rău, care izbeşte în voi ca o fiară disperată 

ca să vă slăbească puterea cea de sus, cea care vine de sus ca 
să fie peste voi. Stau cu voi să vă conduc, că vai de cetatea 
peste care nu este conducător, că aceea se prăbuşeşte. Am ve- 
nit să stau la cârmă, ca să vadă duhul rău că aveţi conducere 
din cer şi să se depărteze cu loviturile lui. Eu vorbesc cu voi 
şi de aproape, şi de departe, dar în carte întocmesc numai cele 
ce vor mărturisi în folosul lui Dumnezeu şi al neamului ome- 
nesc spre mântuirea făpturii, fiilor. 

Voiesc să ţin poporul de mână, voiesc de aproape să-l 
ţin. Voiesc să ia poporul lecţii de viaţă vie, ca să aibă viaţă 
vie. Voiesc să-l învăţ şi să-l deprind cu sfinţenia, fiilor. Dar 
iată, vin la voi ca să vă întăresc, copii ai grădinii mele. Lacri- 
mile voastre sunt pline de durere, şi durerea vă ia puterea su- 
fletului. Durerea sufletului e durere, fiilor, eu ştiu. Eu nici- 
odată n-am fost fără această durere. Eu vă ştiu durerea, eu vă 
văd puterea slăbită, dar pun peste voi mângâiere şi nădejde 
vie pun prin cuvânt rostit: să se întărească peste voi puterea şi 
lucrarea Duhului Sfânt, că voi, fiilor unşi, trebuie să staţi îna- 
intea Domnului pentru voi şi pentru poporul Domnului şi 
pentru mântuirea şi învierea neamului omenesc. 

Am venit din nou să stau cu voi aşa cum veneam la în- 
ceputul lucrării voastre cu Domnul. Am venit şi nu mai plec. 
Stau cu voi şi vă ţin în naşterea de sus, că eu sunt de sus, fii- 
lor, şi sunt în Domnul. Staţi lângă mine, staţi lângă cloşcă, 
fiilor unşi, staţi, fiilor, staţi, că în lături e dihorul cel rău care 
pândeşte puişorii de la cloşcă pentru ca să-i sfâşie. în lături se 
nasc fiare care se ridică peste voi să vă stingă lucrarea harului 
sfânt cu care Domnul v-a îmbrăcat. Staţi lângă mine, staţi lân- 
gă cloşcă, fiilor unşi, şi nimănui să nu daţi bineţe pe cale. Voi 
staţi lângă cloşcă. Are trebuinţă Domnul de voi aşa cum a 
avut de asinul pe care a stat ca să intre în Ierusalim. 

Lacrimile voastre sunt pline de durere. Vin să le iau eu, 
vin mereu la voi şi vă şterg ochişorii de lacrimi şi vă pun mir 
din cer pe ranele inimilor voastre, ca să-I fiţi Domnului cărare 
şi să nu slăbiţi în nădejde şi în umilinţă de duh şi în credinţă, 
fiilor. Credeţi în iubirea lui Dumnezeu, că El aşa v-a spus: 
«Rămâneţi în iubirea Mea!». Umilinţa voastră să fie lucrată 
de voi cu dreaptă socoteală, aşa ca ea să vă dea putere bună 
şi nu slăbire de duh şi de nădejde. Lacrimile voastre să le 
purtaţi în aşa fel să nu brăzdeze obrazul slavei Domnului, Ca- 
re Se odihneşte peste voi cu slava cuvântului Său. Lacrimile 
voastre să nu slăbească puterea cea bună din voi. O, şi eu 
plâng mereu. Plânge şi Domnul mereu, plâng şi sfinţii, plâng 
şi îngerii cei fără de trup, dar este şi de lucru pentru mântuirea 
cea mare. 

Să se întărească lucrarea îngeraşilor voştri păzitori, să 
se întărească peste voi cetele de îngeri mângâietori şi vinde- 
cători de lacrimi, ca să ajungem la vremea cea fără de lacrimi, 
fiilor. Hai să tânjim după ea, să plângem după ea lucrând la 
venirea ei, că vine Domnul cu fericirile cele făgăduite, fiilor 
unşi. Staţi departe de tot ce vă slăbeşte pe voi, că duhul rău 
are mare supărare pe voi. Staţi numai în Domnul, numai în 
mine, numai cu cerul în voi staţi, numai în cuvântul Domnu- 
lui staţi, şi din el să nu cădeţi. Staţi stând în el, în cuvântul 
rostit de Dumnezeu peste voi. Staţi tari, că trebuie să fie şi po- 
porul tare. Staţi voi tari, şi va sta şi poporul. Staţi voi treji, şi 
va sta şi Israel. Staţi, nu descurajaţi, că Domnul are putere să 
stea acest popor, dar puterea Domnului are potecuţa ei spre 
popor. 

O, nu ştiu cum să vă mai întăresc, nu ştiu cum să vă 
mai ocrotesc de dureri. Duhul rău e mârşav şi îmbracă tot 
felul de haine, până şi de creştin îmbracă haină, dar voi să-i 


cunoaşteţi trupul lui cel de sub învelitoarea de creştin şi să 
fugiţi, fiilor. O, de aceea am venit să vă iau în pântecele du- 
hului meu şi din el să lucraţi cu Dumnezeu, că afară sunt nu- 
mai muşcături de duh rău care are ură pe hăinuţa voastră, 
fiilor. Fugiţi de toate vasele, că voi sunteţi vase de aur, şi du- 
hul rău are ură pe voi. Păstraţi-vă fugind de orice înfăţişare a 
binelui, că binele vostru Unul este: Dumnezeu, fiilor. Eu aşa 
v-am spus: viaţa voastră este Dumnezeu. Vă învăţ pe voi ca 
să ştie şi poporul ce are de făcut. 

Tu, poporule Israele, ia învăţătură, ia şi nu sta fără în- 
văţătură, nu sta fără de sfinţenie, că lucrul mântuirii are ne- 
voie de trudă multă şi atentă, nu aşa cum lucrezi tu, poporule 
iubit. Mântuirea este singura avere cu care rămâne omul dacă 
ştie omul s-o caute şi s-o găsească. 

Poporul meu, e duhul rău rânjind spre tine, fiule. Sunt 
înlăcrimată pentru tine, poporul meu. Scoală-te, fiule, umblă 
bine la statura ta, că duhul semeţiei de sine este un duh care 
nu se lasă simţit cu uşurinţă. Mă uit mereu la tine, poporul 
meu, mă uit şi cu ochi duhovniceşti, şi cu ochi trupeşti, mă uit 
şi de lângă tine, mă uit la tine şi de departe, poporul meu, şi 
nu ştii, fiule, să te porţi bine înaintea lui Dumnezeu. E prea 
multă iubire de sine în creştin, prea multă, fiilor; prea multă 
uşurătate, că de aceea a strigat Domnul cu atâta jale şi a spus: 
«Israele, Israele, femeie uşuratică!». Şi iată, cu aceeaşi ustu- 
rime strig şi eu: fugi, Israele, fugi, copilul meu, de duh uşura- 
tic, că acela este duh de femeie, fiule. Femeia omoară pe 
Dumnezeu din ea, omoară pe Dumnezeu din om. Fugi, copi- 
lul meu, de duh de femeie, fugi şi ia Duhul lui Hristos în tine, 
duh fără de păcat. 

De ce, Israele, uiţi cuvintele Domnului? Te-a învăţat 
Do mn ul cum să te îmbraci, fiule. De ce uiţi, Israele? îmi 
amintesc cum învăţam creştinele să se îmbrace în smere- 
nia duhului, şi ele nu voiau. O, cât am suferit că nu voiau! 
Vă învăţ şi pe voi, fete creştine şi femei creştine de azi. 
Acoperiţi-vă trupul cu smerenie, acoperiţi-vă feţele cu sme- 
renie, că e bolnav Israel de la duhul de femeie. O, femei din 
Israel, luaţi pe voi pieptăraşe, luaţi, că mă uit de sus, şi e 
bolnav Israel de la neascultarea voastră. Neascultarea omoară 
omul şi pe cei din jurul omului. Neascultarea se răsfrânge 
până şi peste cei vii. încingeţi-vă cu pieptăraşe şi daţi de la 
voi privirile cele fără de smerenie, că duhul de femeie e duh 
de moarte, Israele, e duh care omoară sfinţenia din om. Vino, 
poporul meu, la duh de umilinţă, la viaţă fără de moarte, la 
viaţă fără de păcat, şi luptă-te, fiule, să fii viu, şi dacă nu poţi, 
strigă la Dumnezeu, Care poate. Stai cu Domnul, nu sta cu 
omul, că mereu v-am povăţuit prin cuvintele grădinii şi v-am 
spus: nu staţi doi câte doi. Staţi mulţi, şi staţi duhovniceşte de 
vorbă, că altfel nu veţi putea fi sfinţi. 

O, duhule uşuratic, nu mai trage la tine duhul omului 
credincios. înapoia mea, satano! înapoia poporului meu, du- 
hule uşuratic, că Duhul Sfânt este duhul poporului Domnului. 
Amin. 

Trece Domnul din carte în carte. Treceţi, fiilor, în car- 
tea cea care grăieşte peste tot, nu numai în poporul Domnului. 
Treceţi acum în cartea Domnului, şi să se întocmească în ea 
cartea cea de azi a sărbătorii de azi, şi iar vom trece în cartea 
mea pentru ca să dau viaţă poporului meu. Amin, amin, amin. 

* 

E Duhul păcii Mele venit cu Mine la tine, Israele 
de azi, că vreau, tată, să te am de popor la veni- 

rea Mea cea de acum. E calea Mea îndreptată spre tine, ca să 
vin să-Mi gătesc ziua Mea de odihnă în tine. Am venit, tată, 
să te iert de toate greşalele tale, iar şi iar să te iert. Am venit 
cu zi de bucurie, cu zi de naştere din cer peste tine, poporul 
Meu, căci mama Mea Fecioara, când ea s-a născut între oa- 
meni, a început vremea cea nouă, a început o vreme, o altă 
vreme decât cea de până atunci. 

Azi e zi de vreme nouă, de an nou, căci ziua naşterii 
mamei Mele Fecioară e zi de început nou, de an nou, e înce- 
put de veac mântuitor. Am venit, Israele, cu mama Mea 
Fecioară şi cu Verginica la tine. Am venit la tine, tată, ca să te 
iert şi să pun peste tine duh de sfinţenie, duh de naştere, de 
naştere de sus, din Duhul Sfânt, Cel dătător de înviere şi de 
viaţă fără de moarte, fiule din Israel, fiul Meu. Azi e zi de 
naştere, Israele, fiul Meu. Tu eşti fiul Meu, şi vin să te nasc 
din cer, mereu vin peste tine cu naşterea cea de sus, căci Fiul 
Omului are putere să ierte păcatele tale, Israele, fiule al 
Domnului. Mama Mea Fecioară aşa îmi spune: 

F iule, Fiule al Tatălui şi al meu, ai grijă de 
acest popor, Fiule, că numai pe el îl mai 
avem. Ai grijă, că mereu m-ai ascultat ca pe o mamă. Iartă-1 
pe Israel, iartă acest popor, că naştere de sus am venit să aşe- 
zăm peste el. E vremea rea cu poporul Tău. Vremea vrea să-l 
înghită pe Israel, dar iartă-1 Tu şi ajută-1 să fie curat şi sfânt 
înaintea Ta. Eu lângă Tine sunt, şi cu Tine mă rog Tatălui nos- 
tru pentru acest popor mic şi firav: 

Tatăl nostru, Care eşti în ceruri, sfmţeşte-1 pe Israel, 
sfinţeşte numele Tău în Israel iertându-1 de greşale, Tată. Fă, 
Tată, împărăţie vie de la Tine peste poporul Tău şi învaţă-1 să 
se lase în voia Ta, în voia cuvântului Tău, Tată, ca să fie şi în 
Israel precum este în ceruri, Tată. Dă-i, Tată, lui Israel cele 
spre viaţă, dă-i pâine, dă-i cuvânt, dă-i har şi Duh Sfânt 
dătător de viaţă, dă-i tot ce-i trebuie ca să-Ţi slujească Ţie, 
Tată. O, şi iartă-1, iartă-1 de greşale, şi cu Duhul Tău învaţă-1 
să ierte totul în numele Tău, ca să nu aibă vrăjmaşi Israel. O, 
Tată, izbăveşte-1 pe el de duhul cel rău, izbăveşte-1 pe Israel 
de toate relele, ca să nu-1 duci în ispită pentru relele lui. 
învaţă-1 să fie umilit şi smerit înaintea Ta, ca să nu-1 duci în 
ispită, Tată. Mă rog pentru Israel, că aşa ne-a învăţat Fiul Tău, 
să ne rugăm Ţie. Sunt mama Fiului Tău Cel Unul născut din 
Tine mai înainte de toţi vecii, Dumnezeu adevărat din Dum- 
nezeu adevărat, că Tu, Tată din cer, pentru mântuirea oame- 
nilor I-ai spus Fiului Tău să Se coboare din cer de lângă Tine 
şi să Se întrupeze din Duhul Sfânt în mine ca să Se facă Om 
şi să primească pedeapsa păcatelor omului, şi să moară, şi să 
învieze apoi din moarte, ca să vină iar la Tine, şi ca să pregă- 
tească loc pentru cei ce-F iubesc pe El, şi să vină apoi cu îm- 
părăţie fără de sfârşit peste cei vii care vor fi şi peste cei morţi 
care vor învia. 

O, Tată din cer, sunt mama care a născut pe Fiul Tău 
Cel fără de ani, Cel de o fiinţă cu Tine, Cel prin Care s-a făcut 
cerul şi pământul şi văzutele şi nevăzutele, că Tu, Tată, în Fiul 
Tău Te odihneşti şi lucrezi. Ascultă rugăciunea Fecioarei ma- 
mă, care se roagă Ţie pentru Israel, poporul Tău, fiul Tău pe 
care l-ai născut din Fiul Tău Cel Unul născut, Care este din 
cer născut. Şi dă-i lui Israel, poporul Tău, dă-i viaţă fără de 
moarte, viaţă fără de păcat, ca să stea înaintea Ta la venirea 
Fiului Tău, căci Tu eşti în Fiul Tău, Tată. Tu eşti în El pe pă- 
mânt la venirea Fui, şi El este în Tine în cer când va veni pe 
pământ văzut. Şi va fi precum în cer aşa şi pe pământ, Tată. 
Dă-i lui Israel iertare şi viaţă, că eu iubesc pe Fiul meu în toţi 
cei care-F poartă pe El spre viaţă veşnică. 


E sărbătoarea naşterii mele cea din cer vestită prin 
proorocii Tăi cei din veacuri, şi eu serbez serbare de naştere 
în poporul Tău, Tată, şi ca o mamă a Fiului Tău, voiesc să fiu 
sprijin şi mamă miloasă pentru acest popor, rugându-mă Ţie 
pentru el, pentru slava lui de la Tine, pentru iertarea lui de la 
Tine şi pentru împlinirea Scripturilor Tale prin el, prin po- 
porul Tău, care poartă numele Tău pe pământ. 

Ai milă mare şi ajutor tare pentru fiii cei unşi în 
grădina cea de pe pământ, care este din cer cuvântată ca să 
fie. întăreşte-i pe cei din grădină, că ai pus peste ei ungerea 
Ta cea nouă despre care scrie în Scripturi, căci duhul cel duş- 
man pe Tine şi pe ei dă să le strivească pacea şi puterea Ta în 
ei, Tată. O, e vremea grea, Tată. Ajută-i sub apăsare, ajută-i 
Tu să ducă crucea Fiului Tău până la capăt, până la ziua 
venirii Fiului Tău cu slavă văzută pe pământ. Dă-le viaţă fără 
de moarte şi le întăreşte ungerea şi le-o înnoieşte, ca să nu 
mai bată înspre ei vântul duhului rău care se luptă împotriva 
celor aleşi ai Tăi. E vremea mântuirii. Dă-le, Tată, mântuirea 
şi le şterge lacrimile şi unge-le ranele şi le dă har şi ajutor şi 
le schimbă tristeţile în bucurii cereşti. Fă din tristeţile lor 
bucurii peste ei, precum Fiul Tău a făcut din apă vin şi a 
bucurat pe cei strânşi la nuntă. în numele Fiului Tău îţi cer, 
că El aşa a spus, să cerem Ţie în numele Fui, şi vom primi. 
Cea mai frumoasă rugăciune înaintea Ta este cea care spune: 
iartă, Tată, iartă-le tot ce ai să le ierţi ca unor copii care trag 
din greu, ca unor micuţi ai Tăi, că sunt cei mici, Tată. Iartă-i 
şi ajută-i să poată cu Tine, iar când n-au putere, iartă-i şi dă-le 
ajutor să poată, că e grea vremea în care s-au născut ei. 
Umilinţa lor nu-i lasă să poată lucra lucrul Tău cel aşa de 
mare. Dă-le curaj. Tată. Trimite sfinţii şi îngerii, şi Te rog în 
numele Fiului Tău, fa-i să vadă şi să simtă venirea sfinţilor 
Tăi în ajutorul lor, că vremea e fără vedere, vremea e grea 
peste ei, vremea slăbeşte pe cel ce trebuie să stea înaintea Ta. 
Mă rog Ţie în Fiul Tău, Tată. Eu în El mă rog Ţie, primeşte-mă 
pentru Israel cel de azi. Ajută-i pe cei mici să stea întru 
mărirea Ta înaintea Ta, ca să se slăvească prin ei numele Tău 
între neamuri spre slava Ta, Doamne Savaot. Amin. 

Şi Ţie, Fiule, mă rog; Ţie, mijlocitorule către Tatăl. 
Poporul Tău Israel Te are pe Tine mijlocitor înaintea Tatălui, 
căci credincios este Tatăl să ierte prin Tine greşalele poporu- 
lui Tău, precum Tu ai făgăduit celor ce cred în Tine spre via- 
ţă veşnică. Fiii poporului Tău sunt săraci cu duhul. Dă-le îm- 
părăţia cerurilor, precum ai făgăduit. Fiii Tăi plâng, Fiule. 
Dă-le mângâierea, că le-ai făgăduit-o. Fiii Tăi stau descope- 
riţi înaintea Ta. Arată-Ţi mila peste ei, Fiule, arată-Te lor, pre- 
cum ai făgăduit pe muntele fericirilor. Vino, Fiule, peste ei cu 
făgăduinţele Tale şi iartă-i în Tatăl, şi Tatăl în Tine să-i ierte, 
că Tu asculţi rugăciunea şi suspinul meu. Amin, amin, amin. 

A scult, mamă, şi împlinesc peste poporul 
Meu cele cerute de tine. Tu mereu te-ai ru- 
gat pentru cei ce cred în Mine, că tu eşti mamă. O, mamă a 
Mea, Eu am venit din cer de la Tatăl, şi tu Mi-ai fost mamă la 
venirea Mea, şi nu pot să nu-ţi împlinesc rugăciunea ta de 
mamă. Dar ajută-1 şi tu pe Israel, că Tatăl ţi-a dat putere mare 
peste cei credincioşi care te cheamă pe tine în numele Meu ca 
să-i ajuţi în dureri şi la strigătele lor. E ziua ta de naştere şi Eu 
pun naştere nouă peste Israel, ca să-l am mereu nou şi de sus 
prin naştere de sus, prin cuvântul Tatălui şi al Fiului şi al 
Sfântului Duh la credinţa acestui popor. Amin. 

O, poporule purtat de sânurile cerului, din braţe în bra- 
ţe purtat de cei din cer! Stai, fiule, în baia naşterii de sus, şi 
să nu te mai usuci de apa cea de sus peste tine, de baia naşterii 

de sus. Vino, fiule, vino, poporul Meu, vino să-Mi fii apostol 
al cuvântului Meu, că apostolii Mei nu aveau timp să mai gre- 
şească cu firea lor, că erau cuprinşi de lucrarea cuvântului pe 
care o lucrau ziua şi noaptea cu dor şi cu slavă înaintea oame- 
nilor. Vino să-Mi fii apostol, fiule! Vino şi lucrează şi nu 
tăcea din cuvânt, nu tăcea, nu mai tăcea, fiule numit în lucru 
de apostol. învaţă-te să ştii bine ce este lucru de ucenic, lucru 
de apostol al lui lisus Hristos. învaţă lucrarea în care stai, fiu- 
le. Nu sta. Roagă-te şi cuvintează cuvântul Meu peste tine şi 
peste fratele tău şi peste cel ce voieşte să se mântuiască. Stai 
credincios la masa Mea, ca să vin să cuvintez la credinţa ta, 
şi să ia cuvânt şi Duh Sfânt cel ce voieşte să se mântuiască, şi 
vei primi plată de ucenic. E zi de naştere de sus, e zi de vreme 
nouă, că mama Mea Fecioară vine odată cu vremea cea nouă, 
vine şi te strigă spre Mine când Eu vin spre tine, te strigă ma- 
ma Mea Fecioară. Auzi tu, Israele, ce spune mama Mea 
Fecioară: 

I sraele, Israele, fiule al Fiului meu, fă-te, Is- 
raele, popor de apostoli, fă-te copil ascultător 
şi treaz, că plâng sfinţii de dorul venirii Domnului la tine, ca 
să vină şi ei cu Domnul, că le e dor de ziua Domnului, le e 
dor, Israele. Vino în slava cea pregătită pentru tine, vino în 
pregătire fără de moarte, vino şi stai înaintea Domnului, că 
plâng sfinţii de dorul venirii Domnului; plâng, după cum este 
scris în Scripturi; plâng sfinţii, Israele. Sfinţii tremură la au- 
zul cuvintelor Domnului. Tresaltă sfinţii şi aşteaptă ziua făgă- 
duinţei. Fă-te, Israele, fă-te slavă înaintea Domnului. Fii copil 
umilit aşa cum am fost eu purtându-F spre tine pe Hristosul 
Domnului. Eu am fost copilă umilită şi slăveam pe Dumne- 
zeu în toată vremea, în toată umilinţa, şi am împlinit cu umi- 
linţă Scriptura venirii Fiului lui Dumnezeu, şi ziceam sufletu- 
lui meu să-F mărească pe Dumnezeu, Care a căutat spre sme- 
renia roabei Sale, şi ziceam că sfânt este numele Domnului, 
Cel ce mi-a făcut mie mărire. 

Poporule al Fiului meu, să înveţi, fiule, lucrarea umi- 
linţei şi s-o porţi aşa cum am purtat-o eu spre slava lui Dum- 
nezeu după ce Domnul a căutat spre smerenia mea. Eram 
plină de rugăciune în inimă şi pe toţi îi ajutam spre Dumne- 
zeu, şi aşa lucrez şi acum cerând mila Domnului peste cei ce 
mă cheamă să-i ajut. Dar pe tine, popor al Fiului meu, te ajut 
şi te rog să fii cuminte, să fii cu veghe, să fii cu iubire şi să 
stai cu umilinţă înaintea Domnului tău, că mare şi înfricoşă- 
toare este lucrarea care te poartă spre Do mn ul. 

O, fiice ale lui Israel, învăţaţi de la mine lucrare sfântă 
şi umilinţă şi iubire de Dumnezeu. Fuaţi pe Dumnezeu în voi, 
fiice din Israel. Fuaţi în voi sfinţenie de duh şi de trup şi ve- 
gheaţi cu înţelepciune peste voi, că scumpă este mântuirea. 
Fuaţi lucrarea mea în voi, luaţi în voi smerenie sfântă, nu ori- 
cum smerenie, că voi veni să vă învăţ ce înseamnă inimă şi 
cuget şi purtare şi viaţă smerită, ca să fiţi vii şi să faceţi bine 
prin statura voastră sfântă. 

Israele, Israele, fiule al Fiului meu, fă-te popor de uce- 
nici şi de uceniţe, fă-te copil al sfinţeniei şi al ascultării, Israe- 
le, că plâng sfinţii de dorul venirii Domnului, plâng sfinţii de 
dorul sfinţeniei tale, Israele, fiule al Fiului meu. 

E zi de naştere de sus. Eu m-am născut de sus, din 
cuvântul proorocilor Domnului. Tu te-ai născut din cuvântul 
Domnului, care te poartă de mânuţă prin vremea de azi ca să 
fii. O, fiilor, rugaţi-vă mereu, căci cel ce se roagă mereu, nu 
cade în ispită. Aşa a spus Fiul meu ucenicilor: «Rugaţi-vă să 
nu cădeţi în ispită!». Eu, fiilor, mă rog pentru credinţa voas- 
tră, mă rog ca o mamă pentru fii. Rugaţi-vă şi voi, rugaţi-vă 


să fiţi credincioşi, rugaţi-vă lui Dumnezeu, fiilor, că e greu 
fără Dumnezeu prin vremea asta grea. V-aţi născut într-o vre- 
me de mari dureri, căci Fiul meu numai rane şi dureri are. 
Staţi lângă Fiul meu, staţi lângă ranele Fui, căci prin ranele 
Fui vă vindecaţi de orice dureri, de orice rane. Eu las peste voi 
binecuvântare de mamă cerească. Fiţi credincioşi. Rugaţi-vă 
lui Dumnezeu, fiilor. 

O Israele, mama Mea Fecioară şi-a pus man- 
^tia peste tine, şi-a pus cuvântul peste tine, 
poporul Meu. Pun şi Eu peste tine mâinile Mele cele înţepate 
de cuie, ca prin ranele Mele să vă vindecaţi de toate durerile, 
de toate loviturile, de toate mâhnirile şi tristeţile voastre, 
fiilor. O, Eu plâng cu voi când plângeţi. Eu, fiilor. Mă zbat cu 
tot cerul ca să fiţi voi poporul Meu. Faceţi din zâmbet lacrimă 
şi plângeţi cu Mine, că fericiţi sunt cei ce plâng, şi mângâiaţi 
vor fi de Dumnezeu. 

O, fiilor din grădiniţa Mea, Verginica se face carte în 
grădiniţă, ca să vă ţină de mânuţă, ca să vă împrospăteze pu- 
terea şi lucrarea voastră cu Mine. Cereţi Duhul Meu peste Is- 
rael, cereţi duhul mamei Mele Fecioară peste Israel, cereţi 
sfinţii să vă vină în ajutor, cereţi la Tatăl prin Fiul, cereţi, şi 
veţi primi. Primiţi ceea ce cereţi şi faceţi-vă datori lui Dum- 
nezeu, Care vă dă la cererea voastră. Fucraţi apostolie îna- 
intea Mea. Daţi de la voi neputinţele. Daţi Domnului slavă, 
fiilor, şi staţi în viţă rodind, căci Tatăl este lucrătorul. învăţaţi, 
învăţaţi pe poporul Meu lucrarea naşterii de sus. Fucraţi, şi 
veţi fi învăţaţi de Duhul Sfânt. Rămâneţi în iubirea Mea şi 
fiţi, fiilor, un duh şi un trup cu Mine, cu Domnul vostru, fiilor. 

Vă curăţ inimioarele de durere, fiilor. Umilinţa voastră 
s-o lucraţi cu dreaptă socoteală, ca să puteţi lucra cu pace lu- 
crarea Mea, lucrarea cuvântului Meu. Eu am grijă de puterea 
cea bună din voi. Vremea e grea, dar Eu am grijă de voi. Fiţi 
împărţitori. împărţiţi la timp cele ce vin de la Mine. Eu vă 
ajut să puteţi, fiilor. Eu sunt cu voi. Fiţi lucrători cu iubire, că 
veţi avea parte de iubirea Mea. Iar duhului potrivnic Mie şi 
vouă aşa îi poruncesc: înapoia Mea, satano, că poporul Meu 
este al Meu! Mergi înapoia Mea, că Eu merg cu poporul Meu 
şi îl înconjor cu cordon de sfinţi şi de îngeri. Amin. 

Iar tu, poporul Meu, să porţi, tată, numele Meu pe creş- 
tetul tău şi în cugetul tău, şi laudă, Ierusalime, pe Domnul, 
laudă-F pe Cel ce vine la tine cu pâine şi cu vin şi cu cuvânt 
şi cu Duh Sfânt, ca să fii viu, Israele. E zi de naştere. Să fii 
copil al naşterii de sus, că iar îţi spun: stai îmbrăcat în cămaşa 
Duhului Sfânt şi pune -ţi peste ea cingătoare, că vântul vremii 
de azi bate tare. Stai bine încins, Israele, că eşti plăpând, tată. 
Eu te iau în sânul Meu. Stai în sânurile cerului care vine cu 
Mine la tine, şi vei sta înaintea Mea la venirea Mea. Amin, 
amin, amin. 

* 

M ă întorc cu Verginica în cartea ei. Am hrănit pe 
poporul Israel, şi prin el am hrănit şi mulţimile 
care iau din cuvântul Meu, căci pe cine Eu îl călăuzesc să 
vină să bea, vine şi bea din izvorul Meu. 

Israele, trec din carte în carte ca să te învăţ, fiule, în fel 
şi chip, şi ca să te pot ţine de mânuţă, fiule. Am pus-o pe Ver- 
ginica să se facă pentru tine carte, dar vreau să fie în această 
carte cuvinte numai de mântuire şi de fericirea ta, poporule 
scump. 

Verginico, te-am adus în porţi ca să intri în cartea ta 
iar, că tu ai spus că ai venit şi nu mai pleci. O, Verginico, 
roagă-te să înţeleagă poporul această minune şi spune-le că 

cine are viaţă veşnică, acela este în veci, precum Dumnezeu 
este din veci în veci. Binecuvintez mersul înainte al cuvântu- 
lui tău, că Eu ţi-am spus că voi veni mereu cu tine şi îţi voi 
binecuvânta intrarea ta în locaşul tău şi în cartea ta, ca să 
lucrezi. Este scris că Eu când vin, vin cu sfinţii, şi iată cum 
vin. întreabă tu poporul să-ţi spună ce scrie în Scripturi de 
venirea Mea cu sfinţii, ca să ştie, Verginico, să creadă minu- 
nea aceasta cum că tu vii cu Mine şi cum că Eu sunt în tine 
când grăieşti poporului tău, sunt precum eram în prooroci 
când vorbeam în ei. Slăveşte-te cu cuvântul tău peste Israel, 
că tu ai fost slava Mea pe pământ precum eşti şi în cer. 
Grăieşte poporului Israel în numele Tatălui şi al Fiului şi al 
Sfântului Duh. Amin, amin, amin. 

inecuvântat să fii de mine şi de poporul 
Tău, Doamne, că vii şi mă aduci până în 
porţi, ca să-l faci pe Israel să mă cunoască de la Tine. Voiesc 
mereu să vii cu mine când eu vin, ca să grăiesc din Tine şi de 
lângă Tine în credinţa poporului meu, că Tu mereu când vii îi 
spui lui Israel că eşti Dumnezeul lui Cel adevărat, şi Te nu- 
meşti cu numele Tău peste Israel, că aşa spui: «Eu sunt Dum- 
nezeu Cuvântul. Eu sunt Cuvântul lui Dumnezeu», şi iarăşi 
spui: «Cuvântul Se face Dumnezeu peste Israel». Şi eu, Doam- 
ne, Te fac pe Tine cuvânt, căci cuvântul meu eşti Tu. 

Măreşte credinţa lui Israel, Doa mn e. Aceasta e cea mai 
rugătoare dorinţă pe care Ţi-o cer s-o lucrezi peste acest 
popor. Israel dacă are credinţă împlinită, va căuta mereu să fie 
împlinit întru Tine, Doamne. Măreşte credinţa lui Israel, 
bunule Doamne, şi iartă-1 mereu de greşalele lui, că şi eu Te 
rog, ca şi mama Ta te rog şi eu. Dă-i viaţă veşnică lui Israel 
şi fie-Ţi milă de el, că vremea în care s-a născut el e vreme 
grea, Doamne. E vremea rugăciunii fierbinţi, că vremea de 
afară e grea de tot, Doamne, şi Israel e plăpând şi e mic. Israel 
e un copil fără putere, dar Tu eşti puterea lui. Trec din Tine în 
popor, şi cu Tine trec. Binecuvântat să fii în cuvântul meu. 

Iată-mă, Israele, iată-mă cu tine, Israele. Să dai slavă 
lui Dumnezeu, fiule. Domnul te iubeşte, Israele, şi m-a adus 
ca să te ţin de mânuţă, ca să te aibă Domnul la venirea Lui cea 
care va umple totul de slavă. O, fiule Israele, e greu, fiule, să 
crezi oricum în această minune, cum că eu vorbesc cu tine din 
cele cereşti. îţi trebuie cunoştinţă din cer, poporul meu, şi cu 
ea să înţelegi drumul duhului meu, care grăieşte ca şi Dom- 
nul, de lângă tine. Du-te, fiule, pe calea sfintei Scripturi, ca să 
iei credinţă în această lucrare. Roagă-i pe păstori să-ţi spună, 
că ei ştiu să te facă să crezi şi să înţelegi această venire din 
cer, că vine cerul la tine, poporul meu, şi tu trebuie să poţi 
crede ca să stai înaintea acestei minuni lucrată din cer peste 
tine. Mai mare minune ca să crezi tu în această venire a ceru- 
lui la tine, mai mare minune nu este. Credinţa ta, Israele, este 
minune mare pe pământ, şi tu nu ştii de ce eşti iubit de cer. Fii 
atent ce-ţi spun, fiule: îţi trebuie cunoştinţa care vine din 
Scripturi, şi va fi bine aşezată credinţa ta, şi va fi minune tare 
credinţa lui Israel, dar iată, eu vin şi grăiesc în tine, şi tu mă 
asculţi cu credinţă, şi voiesc să-ţi aşez credinţa fiule. Vrei, 
fiule, să ţi-o aşez, sau eşti credincios în ceea ce face cerul pes- 
te tine? Vrei tu să-mi arăţi credinţa ta din cunoştinţa ta? Vrei 
să mi-o arăţi din credinţă, sau vrei să ţi-o aşez eu? Do mn ul 
grăia ucenicilor numai în pilde, ca să le lase loc de credinţă, 
căci credinţa care s-ar fi văzut bine nu s-ar mai fi numit cre- 
dinţă tare şi adevărată. 

O, Israele, tu ştii, fiule, ştii că celor ce le-a arătat Dom- 
nul ce să creadă, ştii tu că n-au mai crezut nici aşa? Vezi tu ce 
este credinţa? Credinţa este aşteptarea celor făgăduite care nu 


se văd. Dacă tu, poporul meu, m-ai vedea pe mine înaintea ta 
când grăiesc din cer, când vin cu cerul la tine, nu ţi s-ar mai 
scrie ţie credinţă. Dar eu sunt înaintea ta şi te învăţ cum să stai 
în credinţă, cum să fii viu, căci cei duhovniceşti înţeleg pe ce- 
le duhovniceşti care se judecă duhovniceşte. Oamenii necre- 
dincioşi nu cred în Duhul. Ei cred numai în trup şi atât, cred 
numai în cele văzute şi atât. Aceia nu au cunoştinţă, căci cele 
ce se văd, aceasta este cunoştinţă de-a gata, nu este credinţă. 
Credinţă este ceea ce aştepţi crezând că va veni şi va fi. 

Vin la tine în cuvânt şi te rog, poporul meu, să fii cu- 
minte, fiule, cuminte cu duhul şi sfânt cu duhul şi cu trupul. 
Eu ştiu că tu nu poţi, dar poate Domnul, poporul meu, poate, 
numai să ceri, să fii copil rugător pentru tot ce nu ai. Cere ce 
nu ai, dar cere numai ce trebuie să ai, şi te îndeletniceşte cu 
cele duhovniceşti, ca să biruieşti pe cele trupeşti care dau să 
te despartă de făgăduinţele fericirii care vine din cer ca să fie 
pe pământ. 

Israele, să-mi spui, fiule, dacă vrei să-ţi aşez eu credin- 
ţa ta în această venire a cerului la tine, sau să-mi spui că eşti 
credincios în ceea ce face cerul peste tine. O, copile copilaş, 
mă face Domnul carte aparte în tine, ca să te pot învăţa, ca să 
te pot certa, ca să te pot mustra arătându-ţi iubirea mea pen- 
tru tine, poporul meu. Tu eşti prea plăpând, Israele, şi nu vrei, 
fiule, să te îndeletniceşti în toată vremea cu cele duhovniceşti 
care-ţi dau viaţa lui Hristos în tine. Dacă n-ai dragoste, o 
capeţi lucrând la ea, şi o vei avea. Dacă n-ai îndemnul inimii, 
fii copil rugător şi cere-I Domnului să-ţi stârnească dorul de 
cele cereşti în tine, că lenea este păcat de moarte, fiule. Lenea 
te ajută să mori, să nu vrei pe Domnul viu şi cuvântând în 
tine. Lenea de cele duhovniceşti te lasă mort şi faci cele ale 
morţii, poporul meu. Eu din cer te învăţ, fiule. Lenea este pă- 
cat de moarte. De aceea zice Scriptura: «Nu treziţi dragostea 
până nu-i va fi ei voia». Pe un om lenos nu-1 poate trezi ni- 
meni dacă nu-i este lui voia. 

Eu nu te cert, poporul meu, dar te învăţ ce să faci ca să 
fii viu, fiule. Spune-mi tu, fiule, ce înseamnă om fără Dum- 
nezeu? Vreau să duc la Domnul cunoştinţa ta, ca să-ţi pună 
notă Domnul. Tu eşti prea gol, fiule, căci ca să fii îmbrăcat, 
cu Hristos trebuie să fii îmbrăcat. Tu eşti prea mic cu cre- 
dinţa, căci ca să faci o faptă bună sau rea, trebuie să crezi că 
ţi-o vede Dumnezeu, fiule. Nu să zici că dacă Do mn ul nu ţi-o 
spune ţie nu o vede Domnul. O vede, Israele, că fapta bună îl 
bucură pe Domnul, iar fapta rea îl înţeapă, îl sângerează, îl 
doare, şi suferă Domnul. Dar este o carte care spune să nu se 
smulgă neghina, că se strică grâul, şi grâul e scump la Dum- 
nezeu. Fapta rea e durere mare. Ea doare mult la cer, şi Dom- 
nului îi este milă de grâu, poporul meu, ca să nu sufere grâul, 
fiule. Faţa grâului prinde pe ea suspin când vede răul, şi 
Domnului îi este milă de grâu. De aceea am venit la tine, Is- 
raele, ca să te ţin de mânuţă mai înainte de a da tu să aluneci, 
copilul meu. Toată lumea ştie că tu eşti copilul Domnului cel 
ascultător, şi Domnul nu voieşte să vină pietre asupra ta. De 
aceea vin să te scot, Israele, la lumină şi să stai în lumină, că 
la lumină se vede totul şi se poate bine alege ce să rămână şi 
ce să nu rămână. Nu iubi întunericul, fiule, nu-1 mai iubi, căci 
faptele întunericului sunt rele şi de aceea se fac la întuneric. 
Fii atent, fiule, să nu te laşi tras la întuneric, că duhul rău se 
ascunde în vase slabe şi îţi face cu mâna, că cine slujeşte 
voinţei duhului rău, acela este omul care nu ascultă şi prin 
neascultarea lui trage la întuneric pe cel luminat de Duhul 
Sfânt. Fereşte-te, fiule, de trupul şi de duhul uşurătăţii, nu-ţi 
fie milă de mintea vopsită, care nu are în ea cele duhov- 

niceşti. Vă învăţ, copii ai poporului meu, să iubiţi duhovnicia 
cea neamestecată cu uşurătatea. Iubiţi rugăciunea pe cale, că 
pe cale este mai alunecoasă gheaţa de sub picioare decât la 
locul tău de rugăciune. Când umbli pe afară, când lucrezi cele 
de trebuinţă trupului, atunci ai mai mare nevoie de rugăciune, 
că acele clipe sunt clipe care te pot lăsa gol, şi umbli fără să 
ştii gol pe afară, şi goliciunea se vede când umbli aşa pe 
afară, şi nu e bine să umbli pe afară fără rugăciunea ta, fără 
să fii îmbrăcat cu Hristos, cu Hristos în vedere şi în cuvânt, 
ca să vadă peste tot duhul rău al cui eşti tu şi pe cine ai tu ca 
veşmânt. Duhul rău se teme când vede veşmântul lui Hristos. 
Dacă vrei, Israele, să se teamă duhul rău de tine, nu sta gol de 
Hristos. îmbracă-te cu Hristos pe cale şi în locul tău de stat cu 
Dumnezeu. Faţa lui Hristos învaţ-o bine, măi fiule, învaţ-o, 
că învăţând la ea te deprinzi cu ea, şi ea cu tine. învaţă bine 
faţa lui Hristos, Israele. 

O, copii ai grădiniţei mele, nu mai fiţi trişti, fiilor. O, 
copilaşi unşi şi îmbrăcaţi cu har, staţi lângă mine, staţi lângă 
cloşcă, staţi, măi puişorii mei, şi mângâiaţi duhul meu cu as- 
cultarea voastră. O, cine ascultă, acela primeşte învăţătură, iar 
cine nu ascultă, acela nu mai primeşte, că nu este deprins să 
primească, şi acela este durere pentru cer. Cel ce nu ascultă, 
acela dă să-mi ia din mână împărăţia. Voi fiţi atenţi! De cei ce 
nu ascultă depărtaţi-vă, fiilor, aşa cum v-am învăţat. Dar voi 
staţi în mare ascultare, că sunteţi cărarea cerului spre pământ, 
fiilor unşi. Durerea inimilor voastre e mare. Eu vă ştiu dure- 
rea. O văd când vine spre voi, dar să grăiesc între voi ca să vă 
pot spune, fiilor. Domnul grăieşte şi pentru noroade, şi nu poa- 
te să-Şi brăzdeze obrazul slavei Sale înaintea noroadelor, dar 
cartea mea vă ţine de mânuţă. Ţineţi-vă şi voi bine cu mine de 
mânuţă şi ţineţi-mă şi voi pe mine, fiilor. Am această copilă 
plină de durere. Abia mai poate s-o ducă, măi fiilor unşi. 

O, copila mea, tu eşti mică şi durerile sunt mari. Mă uit 
la tine cum strigi la cer, şi vreau să te mângâi în dureri, măi 
puiule mic, că tu ai inimă de copil, şi inima de copil plânge. 
Ce bine este de cel ce ascultă de tine! Tu ai vedere de la Dom- 
nul, şi fericit este cel ce ascultă de tine! Trage mereu lângă 
tine pe fiii cărării Domnului, aşa cum lucrai tu cu puişorii pe 
care-i aveai în curte. Scoală-te dis-de-dimineaţă. Duhovni- 
ceşte îţi spun: hrăneşte-i, dă-le apă, uită-te la ei, la creşterea 
lor, şi aşa să faci până vine Domnul. Mai mare grijă ca grija 
asta tu să nu ai, dar lasă-te spre vindecare de rane, copilă mi- 
că şi plăpândă. Tu nu vezi că nu le poţi purta? Lasă-mă să ţi 
le iau, şi voi veghea să nu mai fii lovită de pe nicăieri. Mân- 
gâie-te cu puişorii tăi, că pun în ei duh de mângâiere pentru 
inimioara ta durută. O, de ar fi poporul meu ca tine la inimă! 
Dar nu e, şi tu plângi că nu e. O, nu mai plânge. Tu trebuie să 
ai pace şi putere, dar cine să te hrănească cu acestea? Eu intru 
în inimioara ta ca să ţi-o ung, ca să ţi-o alin. Vin pe cărare la 
tine şi îţi voi întări pacea inimii. Eu ştiu durerea ta, că e şi a 
mea, şi plâng cu tine, nu te las singură să plângi. Plâng şi eu 
cu tine, şi te voi vindeca de plâns şi îţi voi lucra bucurii, că tu 
numai dureri ai purtat. Am nevoie de pace în tine. Lasă-mă să 
te ajut, că are Domnul de lucrat cu voi. Tu pe Domnul îl 
iubeşti. Lasă-te spre pace dacă-L iubeşti. Lucrează, că eu sunt 
cu ajutorul şi voi întări credinţa acestui popor, şi vom întări 
frica de Dumnezeu în Israel, iar puişorii tăi cei unşi cu mirul 
cel nou să fie ucenici destoinici peste turma Domnului şi să 
îndemne la lucru pe Israel. 

Să fiţi atenţi la mine când vin, ca să pot intra în carte, 
că vin mereu, fiilor. Amin, amin, amin. 

Praznicul înălţării sfintei cruci 

Duhovnicul înseamnă om duhovnicesc. Sfânta Virginia cere la 
Domnul sporirea credinţei poporului creştin şi îi îndeamnă pe 
ucenici la cercetarea staturii lui Israel cel nou. 

B inecuvintează, Ierusalime, pe Domnul, pe Cel ce 
curăţeşte toate fărădelegile tale, pe Cel ce te în- 
cununează cu milă şi cu îndurare, căci în ce chip miluieşte 
tatăl pe fii, aşa miluiesc Eu pe Israel când se teme de Domnul. 
O, mila Domnului este din veac în veac cu cei ce se tem de 
Domnul. Aşa scrie în Scripturi, Israele, dar mergi, tată, pe ca- 
lea sfintei Scripturi, ca să vezi calea aceasta pe care Eu te în- 
tăresc, căci mila Domnului este cu cei ce se tem de Domnul, 
Ierusalime, poporul Meu. 

Vin cu Verginica, vin cu sfinţii, poporul Meu. Aşa este 
scris în Scripturi: «Iată, vine Domnul cu sfinţii Lui». Amin. 
Pace între Mine şi tine, poporul Meu, căci temerea de Dum- 
nezeu împacă pe Israel cu Domnul. Pace între Duhul Meu şi 
duhul tău, căci Duhul Domnului este cu cei ce se tem de 
Domnul. Vin cu Verginica, vin cu trâmbiţa Mea şi trâmbiţez 
cu ea peste Israel. 

Verginico, tu eşti în Mine şi îi spun poporului tău de 
unde vorbeşti tu peste el, că din Mine grăieşti, Verginico. Tu 
eşti în Mine. Tu M-ai purtat pe Mine în trupul tău când gră- 
iam lui Israel. Intram în tine şi grăiam, şi acum te am Eu pe 
tine în Mine, şi din Mine grăieşti. Să ştie Israel această minu- 
ne, Verginico. De aceea am spus că voi veni mereu ca să-ţi fac 
intrare cu cuvântul peste Israel. Tu eşti în Mine, duhul tău e 
în Duhul Meu, că tu eşti trâmbiţa Mea cu care trâmbiţez, şi 
te-am făcut cunoscută că eşti trâmbiţa Mea, Verginico. E ma- 
re minune această lucrare, tată, dar trebuie temere de Dum- 
nezeu în Israel şi trebuie credinţă cum nu s-a mai auzit prin 
veacuri, că lucrarea cuvântului Meu e taină mare, şi de aceea 
zic mereu: Eu sunt Cuvântul lui Dumnezeu. Grăiesc cu tine, 
tată, ca să vadă poporul că tu eşti în Mine, şi să te primească 
cu Mine, căci vin cu tine la Israel şi grăiesc din trâmbiţa Mea 
peste el, iar trâmbiţa Mea grăieşte din Mine, precum Israel 
grăieşte din Mine când ascultă ca să lucreze cuvântul şi 
Duhul Meu cuvântând în Israel. 

Te-am adus în porţi, Verginico. Intră, tată, şi te fă cu- 
vânt în cartea ta, că şi Eu Mă fac cuvânt în cartea Mea, ca să 
hrănim poporul, ca să hrănim noroadele cu gustul cuvântului 
Meu, precum lucram la venirea Mea cea în trup. Binecu- 
vântată să-ţi fie grăirea ta, Verginico, că Eu sunt locaşul din 
care tu grăieşti. Eu sunt Duh şi Trup, şi sunt cu ai Mei până 
la sfârşitul timpului, precum am făgăduit. Amin. 

© pacea şi binecuvântarea Ta, Doamne, sunt 
^ în cuvântul meu, că eu din Tine cuvintez. 
O, Doamne, cât e cerul de pământ Tu întăreşti mila Ta 
peste cei ce se tem de Tine; şi cât sunt răsăriturile de apusuri, 
atâta depărtezi de la Tine fărădelegile lui Israel, care se teme 
de Tine, că mila Ta e din veac în veac spre cei ce se tem de 
Tine, iar dreptatea Ta este spre cei ce păzesc legământul Tău 
şi îşi amintesc de poruncile Tale, ca să le lucreze pe ele. Bine- 
cuvintează pe Domnul, Israele care auzi glasul şi cuvântul 
Domnului. Binecuvântaţi pe Domnul, voi, fiilor care faceţi 
voia Lui, căci în ce chip miluieşte tatăl pe fii, aşa a miluit 
Domnul pe cei ce se tem de Dânsul. Să nu te plictiseşti, po- 
porul meu, să nu te plictiseşti să vii şi să stai la masa cuvân- 
tului, că tu, Israele, nu ştii nimic, nu ştii că dacă n-ar mai veni 
Do mn ul cu masă din cer la tine, tu n-ai mai trăi, fiule. Dar te 
voi hrăni mereu, că eu ţi-am spus că am venit să te ţin de 

mână, că am venit şi nu mai plec. Te voi hrăni mereu, te voi 
hrăni din Domnul, ca să fii tu treaz, dar să nu te plictiseşti de 
trezie, să nu te plictiseşti cu cerul, poporul meu, să nu fugi de 
cer, că vine cerul la tine, şi tu să preţuieşti venirea Domnului. 
Venirea Lui cu sfinţii Lui s-o preţuieşti crezând în Scripturi, 
Israele fiule. Tu caută, fiule, să înţelegi venirea Domnului la 
tine şi să înţelegi cum vin eu, fiule, şi unde sunt eu când vin 
la tine. Aşa să faci şi tu, poporul meu, să stai în Domnul, în 
Duhul Domnului, precum eu stau şi cuvintez din Domnul cu 
tine, poporul meu. 

Vin, fiule, să te învăţ viaţa veşnică, vin şi nu mai plec 
cu învăţătura mea din Domnul, dar nu te mai gândi decât la 
Domnul, fiule, ca să pot avea loc în tine cu învăţătura cea de 
veşnicie, Israele mic. Nu te mai gândi la faptele tale rele, că-ţi 
întinezi mintea, fiule. Gândeşte-te la Domnul, poporul meu, 
că de aceea ţi-a spus Domnul prin trâmbiţa Lui: când te culci, 
să te culci cu gândul la fericirea ta, la Domnul, poporul meu, 
ca să nu te mai gândeşti la lucruri care-ţi întinează şi îţi abat 
cugetul de la cele vii. Ţi-a spus Domnul, fiule, şi în vis să vi- 
sezi lucrarea Lui, ca să-ţi fie somnul curat şi plin de Duhul 
Domnului, ca să te părăsească şi din vis duhul rău. 

O, nu te mai povesti cu răul tău, că omori mintea celui- 
lalt. Părăseşte răul, fiule, teme-te de Domnul, căci Do mn ul 
este cu cei ce se tem de El, poporul meu. Nu oricine poate 
să-ţi fie ţie duhovnic, ci numai cel ce-ţi spune Domnul că e 
duhovnicesc şi nu trupesc. Vezi tu de ce a zis Domnul uceni- 
cilor Săi: «Luaţi şi mâncaţi Trupul şi Sângele Meu spre ierta- 
rea păcatelor»! Aşa să spui şi tu, fiule, când îl iei pe Domnul 
spre iertarea păcatelor tale: „Doamne, să-mi fie mie tainele 
Tale spre iertarea păcatelor, spre viaţa veşnică, spre luminare 
şi sfinţire, spre tărie şi spre vindecare, spre sănătate sufle- 
tească şi trupească, spre ştergerea şi alungarea şi pieirea 
cugetelor şi a deprinderilor mele celor rele, a duhurilor celor 
viclene şi întunecate, spre alungarea nălucirilor nopţii, spre 
îndrăznirea şi dragostea cea către Tine, spre mântuirea şi 
sfinţirea sufletului şi a trupului, spre plinirea poruncilor Tale 
şi spre împărtăşirea cu Duhul Sfânt, ca merinde de veci, că 
Tu, Doamne, eşti Dumnezeul celor ce se căiesc de păcate, Tu 
eşti Mântuitorul celor ce greşesc, Tu eşti, Doamne, Cel ce 
întăreşti mila peste cei ce se tem de Tine. Amin 

O, Israele, te învăţ, poporul meu, de aceea am venit, să 
stau cu tine şi să-ţi curăţ gândurile şi să stea Domnul în 
gândurile tale şi în tine, poporul meu, pentru ca să ai viaţă, că 
altfel intră în tot felul moartea în tine. Prin duhul mândriei şi 
al semeţiei intră moartea cu cele ale ei, intră în cugetul tău, 
fiule, şi din cuget se lasă spre inimă, şi faci moarte cu inima 
ta. Să fii credincios în cuvântul meu, poporul meu, că Adam 
dacă era credincios în cuvântul Domnului, Care i-a spus că 
dacă nu va asculta, va muri şi nu va mai trăi, dacă Adam cre- 
dea, rămânea cerul şi pământul cel dintâi, pe care Domnul vo- 
ieşte să ţi le dea ţie acum, Israele, dacă vei asculta să crezi în 
cuvântul lui Dumnezeu rostit peste tine. Cerul şi pământul cel 
dintâi te aşteaptă pe tine, precum şi tu le aştepţi. Dar să fii 
atent în cuvântul tău, poporul meu, că de aceea am venit şi 
te-am născut din nou, ca să nu ai păcate, fiule, că Moise n-a 
zis bine: «Doamne, şterge-mă pe mine, dar să nu piară po- 
porul». A zis de frică, a zis că s-a simţit vinovat. Nu e bine să 
zică omul nimic Domnului, nimic decât: „Iartă-mă, Doamne, 
pe mine, neputinciosul" . Nu e bine să zici să mori, nu e bine 
să-I spui tu lui Dumnezeu ce să facă cu tine, nu e bine să te 
ascunzi de Dumnezeu. Când a zis Moise: «Na-vă şi apă!», a 
zis singur, n-a mai zis cu Domnul acest cuvânt. Nu e bine aşa, 


fiule. El ştia că e pus dumnezeu peste Israel, şi s-a folosit de 
puterea lui. Nu e bine aşa, fiule Israele. De aceea am spus eu: 
„Doamne, Doamne, Israel e un copil fără putere. Iartă-l pe 
Israel, Doamne! Mai mare ca Domnul să nu fie nimeni, Is- 
raele, dar să fie Domnul mare peste tine şi în cuvântul tău, po- 
porul meu, şi în fapta ta, fiule. David când s-a folosit de pu- 
terea lui de rege n-a făcut bine, că mai mare ca Domnul nu 
este nimeni, mai drept ca Do mn ul nu e nimeni, poporul meu. 
Domnul are dreptul să ierte păcatele, şi de aceea duhul rău 
se sfâşie la pocăinţa celui greşit, căci Domnul, Israele, are pu- 
terea să ierte omul, fiule, şi de aceea am venit eu şi te-am 
născut din nou pentru Domnul, din nou, ca să fii nou, precum 
cerul cel nou şi pământul cel nou este lucru nou, poporul 
meu. 

îmbrăcarea cu Hristos să n-o uiţi, fiule. E cartea mea cu 
tine. Ea te cuprinde ca un veşmânt al lui Hristos. Ea te îmbra- 
că cu Hristos, poporul meu. Ea te dezbracă de omul cel vechi 
şi te îmbracă cu Hristos, copilul meu. 

O, fiilor unşi din grădiniţă, rămâneţi în puterea lui Iisus 
Hristos, precum eu sunt în Domnul, şi din El grăiesc şi lucrez. 
Cine vă primeşte pe voi, primeşte pe Do mn ul. Mergeţi şi bi- 
necuvântaţi pe poporul Domnului, binecuvântaţi-1 cu cuvân- 
tul meu, că am venit şi nu mai plec. Stau cu voi, că mi-e milă 
de voi şi mi-e milă de poporul Domnului. Stau cu voi, fiilor 
unşi, că sunteţi plăpânzi şi sunteţi loviţi, că voi sunteţi nişte 
copii fără putere, dar în Hristos e cu putinţă tot ce voieşte 
Dumnezeu. 

E praznic de serbare, fiilor unşi. Să lucrăm duh de 
serbare peste Israel, fiilor. Faceţi-I Domnului sărbătoare în Is- 
rael, că iată, Domnul stă să cuvinteze peste Israel. întăriţi-vă! 
Do mn ul grăieşte peste Israel, ca să ia Israel, şi să ia noroa- 
dele, fiilor. Domnul vine cu veşmântul Său pentru Israel, 
întăriţi-vă înaintea cuvântului! Domnul vine, fiilor, vine şi Se 
face cuvânt. Domnul e în mine când spun aşa. Eu sunt în 
Do mn ul când spun că Do mn ul vine şi Se face cuvânt. O, mi- 
nunat este Dumnezeu întru sfinţii Săi, minune mare este lu- 
crarea lui Dumnezeu Cuvântul, căci Cuvântul Se face Dum- 
nezeu, pentru ca să-l pască pe Israel. Amin. 

O, fiilor unşi, care lucraţi pe Domnul trup şi cuvânt, 
pun mângâierile cerului peste inimioarele voastre ca să le 
mângâi, ca să poată ele prin duhul mângâierii cereşti. Suflu 
peste voi duh de mângâiere, aşa cum scrie în Scripturi despre 
duhul mângâierii. Poporul e tare la cerbice, dar pe voi vă am 
cu suflet cald şi cu duh de copil şi cu plâns de copil, căci co- 
piii plâng. Plâng copiii, şi Israel nu vrea să fie copil. Copiii 
plâng de foame, copiii plâng de dor, copiii plâng de duioşia 
din ei, copiii plâng când greşesc, copiii plâng, fiilor. Voi să nu 
încetaţi să fiţi copii, căci copiii sunt purtaţi în braţele lui Iisus 
Hristos pe pământ. 

O, Domnul meu, Mângâietorul meu, mângâie pe copiii 
mei, că i-am purtat în pântecele duhului meu ca să-mi ducă ei 
lucrul meu până la picioarele venirii Tale, Doamne, şi i-am 
pus la lucrul Tău şi Ţi-am făcut temelie ca să lucrezi de pe ea 
peste Israel şi să zideşti pe această temelie împărăţie tare şi 
veşnică, Doamne, căci pe această piatră se zideşte credinţa în 
Tine şi în venirea Ta, bunule Doa mn e. Măreşte credinţa lui 
Israel, Doamne. îmbracă-1 pe Israel în duhul temerii de Dum- 
nezeu, îmbracă-1 în veşmântul Tău pe Israel. Cartea Ta este 
înaintea Ta. Fă-Te cuvânt, Doamne, şi cârmuieşte-1 pe Israel, 
că binecuvântat este numele Tău în Israel. întăreşte porţile, 
Doamne. Ai grijă de porţi, Doamne. 

Fiilor unşi, viaţa voastră este Dumnezeu. întăresc 
pecetea voastră. în numele Tatălui şi al Fiului şi al Sfântului 

Duh, acesta este numele vostru, căci viaţa voastră este Dum- 
nezeu. Viaţa voastră este numele vostru, viaţa voastră este 
Dumnezeu, fiilor. 

Domnul trece din carte în carte. 

Să fie atenţie în porţi. Amin, amin, amin. 

* 

C oboară Domnul la Israel, coboară Păstorul lui 
Israel, coboară pe vânt, pe vânt de Duh Sfânt. Pe 
vânt, pe nori de vânt vine cuvântul, şi cuvântul se face Dum- 
nezeu peste Israel. Vine Domnul la tine, Israele. Amin, amin, 
amin. 

Vine Domnul şi intră pe porţi în tine, ca să pună peste 
tine fiinţa cuvântului Său. Cuvântul este cuvânt din Cuvânt şi 
este fiinţă din Fiinţă. Vin la tine, Israele, ca să pun peste tine 
fiinţa cuvântului Meu, împlinirea cuvântului Meu peste tine. 
Vin să te înveşmântez cu veşmântul Meu, ca să fii tu ca Mine, 
poporul Meu Israel, şi ca să Mă vezi, fiule Israele, precum 
este scris: «Vom fi asemenea Lui, căci II vom vedea aşa cum 
este El». 

O, ce minune te poartă pe tine, popor al cuvântului Meu! 
Tu eşti mic la minte pentru această minune, căci la mintea 
omului nu s-a suit ce lucrare este aceasta care te poartă pe tine 
spre Mine, dar s-a suit la credinţa inimii tale, Israele, fiul Meu 
iubit, întru care Eu binevoiesc, precum Tatăl Meu a binevoit 
întru Mine şi, prin Mine, întru tine, Israele, fiu iubit de Tatăl şi 
de Mine şi de sfinţi, că vin cu sfinţii, precum este scris: «Vine 
Domnul cu sfinţii Lui». Am trezit trâmbiţa Mea, am trezit pe 
Verginica, şi vin cu ea la tine, căci cu ea toţi sfinţii se poartă, şi 
după ea tot cerul vine la tine ca să te ajute pe tine, poporul Meu, 
că tu, fiule, eşti mic, dar eşti aşteptat ca să fii. Şi iată, eşti. Tu 
eşti poporul Meu, şi eşti aşteptat, Israele, fiule mic. 

Eu am putere să-ţi iert păcatele, fiule, şi să fii tu fiul 
Meu, Israele fiule. Se scutură duhul cel potrivnic Mie şi ţie 
când vede pe Fiul Tatălui, Care vine şi iartă păcatele tale, căci 
Fiul Tatălui, Fiul Omului, are putere să ierte păcatele, şi duhul 
rău moare. Lasă-1 să moară, lasă-1, Israele, să moară şi să nu 
mai aibă de ce trăi şi să nu mai aibă lucru spre tine, că tu, Is- 
raele, eşti poporul Meu, fiule. Eu rostesc numele tău, poporul 
Meu, şi duhul rău se topeşte şi dă să moară, şi moare, iar tu 
eşti poporul Meu. Amin, amin, amin. Duhul rău e duh, pre- 
cum Dumnezeu, Duh este. Duhul rău să se depărteze din ca- 
lea lui Israel, iar trupul lui Israel să ia Duh Sfânt şi să aibă 
Israel Duhul lui Dumnezeu, căci Eu sunt Păstorul lui Israel. 

Israele, Israele, o, Israele, fiul Meu, vindecă-Mă de ra- 
ne, fiule, că şi Eu te vindec. Vin şi te iert, şi asta înseamnă că 
te vindec. Vindecă-Mă şi tu de ranele Mele, că Eu sunt Dom- 
nul slavei, şi nu mai voiesc să fiu al durerii. Eu iau durerile 
de pe tine. Ia-le şi tu de pe Mine, că Eu sunt trup şi duh. Eu 
sunt Dumnezeu şi om, şi Mă doare ca şi pe om când Mă doa- 
re, dar Mă doare mai mult decât pe om, căci Eu sunt Dumne- 
zeu, Israele. Pe tine te doare durerea cu durere, pe Mine Mă 
doare durerea cu iubire, cu iubirea pe care ţi-o port, poporul 
Meu, cu iubirea cu care te ocrotesc şi te cresc ca să stai tu îna- 
intea Mea la venirea Mea. 

Am spus noroadelor de pe pământ că tu eşti poporul 
Meu; am spus că Eu sunt Dumnezeul tău; am spus că glasul 
cuvântului Meu este slava lui Dumnezeu în mijlocul tău, este 
se mn ul Meu înaintea venirii Mele, este crucea slavei Mele, 
care vine înaintea Mea, este viaţa Mea peste viaţa ta, căci am 
venit şi te-am ales dintre neamuri ca să pun peste tine fiinţa 
cuvântului Meu, împlinirea cuvântului Meu. La Mine totul 
este cu putinţă, şi am adăugat că totul este cu putinţă celui ce 


crede în Mine şi în cuvântul Meu. Cuvântul Meu te paşte, te 
creşte şi te umple de fiinţa lui, poporul Meu. Pe Israel pe care 
l-am avut de popor l-am învăţat prin Duhul Meu în prooroci, 
dar el prea mult s-a iubit pe sine şi n-a stat înaintea Mea ca să 
Mă aibă de Dumnezeu, şi M-a scos afară din ale lui. Eu când 
dădeam să-Mi fac loc cu împărăţia Mea în el, am ales din el 
vestitori de la Mine şi le-am spus: «Mergeţi, şi pe căile păgâ- 
nilor să nu mergeţi, în cetăţi de samarineni să nu intraţi, şi 
mai degrabă la oile cele pierdute; mergeţi la Israel, cel ce a 
pierdut calea», căci păgânii şi samarinenii credeau în Dum- 
nezeu, credeau în Cel ce vine, în Cel ce era aşteptat să vină, 
dar Israel nu mai credea nimic, nu mai voia nimic. Samarine- 
nii erau urâţi de iudei, dar erau credincioşi în Cel ce trebuia 
să vină de la Tatăl, iar când am venit, M-au primit şi Mi-au 
ieşit înainte ca să Mă ia în casa lor, nu ca iudeii care M-au 
scos din casa lor. Să Mă primeşti, poporul Meu, aşa cum M-au 
primit samarinenii, fiule, şi să faci fiinţă din cuvântul Meu, că 
şi Eu fac fiinţă din toate făgăduinţele Mele dacă tu faci fiinţă 
din cuvântul Meu. 

E praznic în tine, poporul Meu, şi Eu Mă slăvesc în tine 
cu slava cuvântului Meu şi îţi fac dulce sărbătoarea Mea cu 
tine. Să nu pierzi dulceaţa cuvântului Meu, căci cei din cer 
vin şi se îndulcesc când Eu grăiesc peste tine. Stau sfinţii şi 
îngerii şi ascultă şi se îndulcesc, şi e freamăt de sărbătoare şi 
de bucurie între cei din cer. Cei din cer se uită la inima ta, Is- 
raele iubit, şi îţi măsoară, fiule, bucuria inimii tale şi o pun 
lângă bucuria lor, şi măsoară sfinţii şi îngerii, măsoară cu 
măsură cerească, cu cumpănă cerească, şi scriu îngerii, po- 
porul Meu, scriu măsura iubirii tale, a bucuriei tale, a credin- 
ţei tale, a staturii tale duhovniceşti, fiule din Israel. 

Cuvântul Meu e lapte şi miere din cer. Cuvântul Meu 
să-l mănânci cu dulceaţă, copile scump, să-l pui pe pâine ca 
pe dulceaţă şi să mănânci şi să creşti dulce, o, copile Israele, 
ca să Mă îndulcesc cu tine, fiule scump. Iudeii Mi-au dat fie- 
re, Israel cel de atunci Mi-a dat oţet şi fiere chiar şi în clipa 
Mea cea mai grea, dar tu, Israele de azi, fă-te dulce Mie şi 
dă-Mi să beau din apa ta, dă-Mi apă dulce, dă-Mi, poporul 
Meu, dă-Mi, şi fii ager la lucru, că lenea e păcat de moarte, 
poporul Meu. Tu să nu stai în această moarte, că Eu voi veni 
curând, şi va fi să te găsesc lucrând venirea Mea, căci venirea 
Mea, cu tine Eu o lucrez. 

Verginica Mă roagă şi îmi spune: „Măreşte, Doamne, 
credinţa lui Israel! O, Israele, Israele, de ce crezi tu că M-am 
întrebat Eu atunci când am zis de venirea Mea? că aşa am zis: 
«Când va veni Fiul Omului, va mai găsi credinţă pe pă- 
mânt?». O, pe pământ nu voi mai găsi credinţă, dar voi găsi 
la tine, poporul Meu, că Eu te-am luat din lume ca să nu mai 
fii din lume, şi să fii născut de sus, din Mine să fii, nu din lu- 
me, ca să pot să-ţi măresc credinţa în Mine, poporul Meu. 

O, să nu fii plăpând în faţa slavei Mele, în faţa cuvân- 
tului Meu. Ia-1 pe tine ca pe un veşmânt, caută în el, caută-te 
în el, şi nu cădea din cuvântul Meu, poporul Meu. Stai în el, 
Israele, stai şi nu slăbi, că nu ştii, tată, ziua şi ceasul când Eu 
trebuie să te găsesc în slava cuvântului Meu stând, şi din 
dulceaţa lui luând şi mâncând, căci Eu sunt trup şi cuvânt 
peste tine, poporul Meu. Dacă Mă ai numai trup fără de cu- 
vânt, eşti gol. Dacă Mă ai numai cuvânt fără trup, eşti şi mai 
gol, Israele. De aceea îţi spun: îmbracă-te întru Hristos, trup 
şi cuvânt, ca să nu te găsesc gol când slava Mea Mă va des- 
coperi că sunt cu tine cuvânt şi trup, trup şi cuvânt. 

Tu să nu uiţi, poporul Meu: Cuvântul S-a făcut trup şi 
S-a sălăşluit între ai Săi, care au văzut slava Lui, slavă ca a 
Unuia născut din Tatăl, întru plinătatea harului şi a adevăru- 




908 


Cuvântul lui Dumnezeu 


lui, şi din plinătatea Lui au luat şi ei, ai luat şi tu, Israele de 
azi, că Eu ţi-am dat să iei şi să ai şi să fii, poporul Meu. Cu- 
vântul S-a făcut trup acum două mii de ani, şi iată, trupul Cu- 
vântului vine şi Se face cuvânt, că Şi-a pregătit loc, ca acolo 
unde Se face trup pentru ai Săi, să fie şi cuvânt Domnul. 

E mare taina lucrării cuvântului Meu, iar tu, Israele, 
când o vei vedea pe faţă, vei plânge, fiule scump, pentru pu- 
ţinătatea faptei înţelegerii tale. De aceea Verginica plângând 
îmi spune: „Măreşte, Doamne, credinţa lui Israel!". Plân- 
gând şi tu să te rogi şi să-Mi spui ca şi ucenicii Mei acum 
două mii de ani, că ei aşa spuneau: «Adaugă, Doamne, cre- 
dinţă credinţei noastre». 

Israele, Israele, ia duh de credinţă în Fiul lui Dumne- 
zeu, ia ca să ai, fiule, şi să nu fii gol în faţa slavei cuvântului 
Meu, că dacă iei credinţă în slava cuvântului Meu, se cunoaş- 
te dacă iei, iar dacă nu iei, se cunoaşte că nu iei. Ia duh de cre- 
dinţă, ia, Israele, că Eu îţi dau darul credinţei, căci darurile 
duhovniceşti sunt daruri adevărate, şi de la voi nimeni nu le 
va lua. Nimeni, Israele, nimeni să nu ia cununa ta. Ţine, fiule, 
ce ai, că de la Mine ai, că am lăsat uşa deschisă între Mine şi 
tine ca să vin la tine, şi nimeni nu poate închide această uşă, 
şi pe această uşă intră Domnul la tine şi Se face cuvânt, căci 
cuvântul este uşa, şi cine intră pe uşă. Acela este adevărat. Is- 
raele, popor scump, păzeşte cuvântul răbdării, că Eu, fiule 
scump, te păzesc de orice rău. Eu vin curând. Nimeni să nu ia 
cununa ta, poporul Meu, dar roagă-te şi tu să te păzesc de is- 
pită, roagă-te, poporul Meu, că e vremea rugăciunii, fiule, şi 
prin rugăciunea ta Eu voi împlini venirea Mea şi îţi voi da ce- 
rul cel nou şi pământul cel nou, care vor dăinui înaintea Mea. 

E praznic în tine, poporul Meu. Eu te-am pus semn pe 
tine înaintea Mea şi am scris pe creştetul tău numele Meu şi 
te-am însemnat cu pecete cerească şi te cunosc prin unşii Mei, 
care stau înaintea Mea pentru tine, că tu prin uşi poţi să fii 
poporul Meu, căci aşa este orânduiala dumnezeiască. Eu prin 
porţi intru la tine. Tu tot aşa să intri şi tu la Mine, prin porţi, 
poporul Meu, prin porţi, fiule, căci cine sare peste porţi, acela 
este duh de Lucifer, nu este duh de oaie în staulul cel nou 
de nou Ierusalim, venit de la Mine peste tine. De aceea mereu 
ţi-am spus, şi mereu îţi spun: stai în duhul ascultării, poporul 
Meu, şi mergi, fiule, cu călăuza în faţă, căci duhul rău când 
vede călăuza cea pusă de Mine, fuge duhul rău de aşezarea 
Mea, iar dacă tu nu mergi după călăuză, vine duhul rău şi îţi 
strică înţelegerea, şi te faci Lucifer şi tu nu ştii ce faci, şi scris 
este: «Dacă nu ştii, nu ai păcat». Dar iată, îţi spun ca să nu 
faci păcat şi să te ţii departe de neorânduiala despre care scrie 
în Scripturi şi în cuvântul Meu cel proaspăt peste tine, că neo- 
rânduiala nu e bună, fiule. 

Cugetul tău, Israele, să-L iubească pe Dumnezeu. Ini- 
ma şi sufletul tău să Mă iubească, fiule, şi vei fi un fiu cumin- 
te şi umilit şi vei sta cuminte în mâna Mea, şi Eu te voi iubi 
cu iubire mare la arătarea slavei Mele cea văzută, căci atunci 
va fi vremea iubirii şi a fiilor ei. Să stai cu mare iubire lângă 
Mine, Israele, fiul Meu. Să stai, tată, arzând de dragostea Mea 
în tine, că Dumnezeu este iubire. Fă-te fruct în Mine, fiule, 
căci Eu sunt Dumnezeul tău, şi tu să fii în Mine. E dorul Meu 
după tine, e dorul Meu pe urma ta, că te doresc cu mare iubire 
întru venirea Mea. Sunt cu tine trup şi cuvânt, dar să fiu, şi să 
Mă simţi că sunt, că Eu îţi dau darul credinţei, ca să rodeşti 
credinţă din credinţă, iar Eu la credinţa ta voi fi împlinitor şi 
îţi voi da împărăţia Mea ca s-o moşteneşti, copile scump. 
Israele, Israele, veghează ca nimeni să nu ia cununa ta. 

O, fericiţi sunt cei ce plâng, că aceia se vor mângâia. 
Eu plâng după tine, poporul Meu, plâng şi aştept bucuria Mea 


cu tine, că n-am altă bucurie afară de tine. Nu te teme, Eu cu 
tine sunt, şi te păstoresc, şi te port înspre izvor, şi port izvorul 
spre tine. Nu te teme dacă eşti cu Mine. Nu te teme, fiule Is- 
raele. Dacă Mă iubeşti, nu te teme, poporul Meu. Dacă nu Mă 
iubeşti, roagă-te să-ţi măresc credinţa, căci prin credinţă vei 
putea tot ce va fi să poţi tu spre bucurie veşnică cu Mine şi cu 
cerul Meu. Am pe fiii grădiniţei Mele înaintea ta, căci Eu prin 
porţi lucrez. Cine-i primeşte pe ei de la Mine, acela vrea cu 
Mine şi cu cele făgăduite de Mine. Dacă Eu îi trimit, tu tre- 
buie să crezi că Eu îi trimit. Dacă Eu îi trimit, lucrul Meu este 
în ei, lucrul Meu, nu al lor, căci ei nu sunt ai lor, nu mai sunt 
ai lor. Eu sunt Cel ce îi învăţ cum să fie ai Mei şi ai tăi, po- 
porul Meu, că tu, fiule Israele, prin porţi vei fi cu Mine, şi Eu 
prin porţi sunt şi voi fi cu tine. 

E Duhul Sfânt învăţător peste tine, ca să fii tu învăţat 
de Duhul Sfânt, poporul Meu, după cum este scris: «Şi vor fi 
învăţaţi de Dumnezeu». Am pe cineva din porţile tale care din 
copilărie îmi spune mereu: „ O, Doamne, să nu fiu eu în gân- 
dul meu şi în inima mea, ci Tu să fii, Doamne, Tu, cu voia Ta, 
iar când vezi micşorarea Ta în mine, scoate-mă din voia mea 
cu voia Ta şi mă deprinde să fiu voia Ta, Doamne, că voia 
mea este să fiu voia Ta, voia Ta înaintea Ta “. O, Solomon 
Mi-a cerut înţelepciune, altul ca el Mi-a cerut altceva, altul, 
iarăşi, altceva, dar mare lucru este când aud Eu că-Mi spune 
cineva: „Doamne, să fiu eu voia Ta înaintea Ta, Doamne". O, 
ferice ţie, sufleţel şi inimioară care spui aşa, căci voia Mea 
este mântuirea neamului omenesc. Voia Mea în om e mare 
minune. Un aşa om este o minune lucrată de Mine pentru 
mântuirea omului, a neamului omenesc. Voia Mea e numai 
bine, voia Mea e bună, voia Mea este să biruiesc în om pe 
omul cel vechi şi să-L nasc în el pe Cel nou, pe Hristos, pe 
Mine să Mă nasc în om; asta este voia Mea în om şi iubirea 
Mea în om. Ferice de cel ce se face voia Mea ca s-o lucreze 
pe ea, căci Eu lucrez răscumpărare din moarte şi Mă fac cale 
pentru cel ce umblă să Mă găsească. 

Israele, să fii, tată, voia Mea. Să fii tu voia Mea, că lu- 
mea, fiule, e voia duhului rău. Dacă dai să te duci în lume, te 
faci voie a duhului lumii, dar să nu voieşti aşa voie, fiule, ci 
tu să fii voia Mea, ca să fiu Eu voia ta, şi unul în altul să fim, 
Eu în tine, şi tu în Mine, fiule din Israel. Israele, Israele, nu te 
mai trage, fiule, la voile tale. Eu fi-va să vin văzut, şi să te gă- 
sesc voia Mea pe tine, poporul Meu. Creşti, tată, întru voia 
Mea şi te roagă zicând: „Facă-se, Doamne, voia Ta ca şi în 
cer peste pământ, şi peste mine, Doamne". Cine se trage în 
voile lui, acela nu ştie ce este viaţa, unul ca acela nu ştie ce 
înseamnă să aibă viaţă. E voia Mea deasupra ta, poporul Meu. 
Să intru, fiule, în tine cu ea. Voia Mea este să nu ai alţi dum- 
nezei afară de Mine. Voia Mea este să nu-ţi fii ţie dumnezeu, 
şi să-ţi fiu Eu Dumnezeul tău prin toate câte îţi cer Eu din 
Mine peste tine. Cel ce ascultă, acela face voia Mea. Cel ce 
nu face voia Mea, acela este dumnezeu mincinos. Cel ce face 
voia lui, acela nu face voia Mea. Tu să fii voia Mea, fiule Is- 
raele, că te-am numit, tată, cu numele Meu, ca să te cunosc că 
faci voia Mea. Viaţa Mea şi semnul vieţii Mele să le porţi îna- 
intea Mea, ca să vin şi Eu înaintea ta, şi să ne întâlnim în faţa 
tuturor neamurilor de pe pământ, că unul pe altul ne aşteptăm, 
Israele iubit, Eu pe tine, şi tu pe Mine, poporul Meu. O, fericit 
este cel credincios din Israel, că acela este voia Mea înaintea 
Mea. 

Să fii binecuvântat cu harul şi cu darul credinţei sfinte, 
poporul Meu, şi prin el să stai înaintea Mea, că Eu vin, dar să 
stai înaintea Mea îmbrăcat şi nu gol. Stai, Israele, înaintea 
Mea, că vine Domnul la credinţa ta, că e scris că vine. Amin. 

O şi iar Mă întorc cu Verginica în cartea ei, ca să 
^ fie ea cu tine, Israele, de o parte şi de alta a ve- 
nirii Mele spre tine. 

Iată, Verginico, trecem, tată, din carte în carte, ca să cu- 
prinzi tu poporul de o parte şi de alta a cuvântului cărţii Mele, 
ca să Mă cuprinzi pe Mine şi pe poporul tău în braţele cuvân- 
tului tău de o parte şi de alta a venirii Mele la Israel. Vergini- 
co, spune, tată, fiilor tăi şi ai Mei, spune-le tu să lucreze me- 
reu peste Israel, că dacă ei vor fi găsiţi la lucru, tu vei lucra, 
şi Eu voi lucra, şi vom lucra, Verginico. Vin cu tine în cartea 
ta, ca să intri. Vin când intri şi stau cu tine cât lucrezi, şi apoi 
ieşim până iar intrăm ca să lucrăm, că binecuvântat este lucrul 
cerului peste Israel. 

O Doamne, eu la copiii mei voi să le spun că 
^ mă voi duce cu ei să dăm hrană poporului, 
că hrana e tare, şi Israel e ca şi copilul căruia nu i-au dat din- 
ţii. Merg cu ei ca să aşezăm bine poporul în credinţă. Merg să 
vedem lucrul lucrătorilor şi să întărim statura duhovnicească 
a oilor faţă de călăuza pusă din loc în loc peste oi. Doamne, 
Doamne, Tu mereu să mă aduci în porţi ca să intru, că mi-am 
întărit locaşul, Doamne, şi l-am aşezat bine înaintea mea ca 
să vin. Şi am să vin mereu, că fără mine Israel dă să moară 
din picioare, că e tare mic acest copil Israel. Eu intru în loca- 
şul meu, trec din Tine în locaşul meu, în grădina cuvântului 
trec şi grăiesc de aproape peste grădină. 

O, fiilor scumpi şi unşi cu mirul cel nou, mergem să 
vedem ogorul. Ne sculăm de dimineaţă şi mergem să vedem 
statura lui Israel. Voi sunteţi martorii Domnului, ai lucrului 
Domnului, ai poporului Domnului. întăriţi-vă, fiilor. Eu me- 
reu pun peste voi întărire cerească de la Domnul. O, să nu fiţi 
plăpânzi. Să fiţi ucenici destoinici, fiilor, şi să vă feriţi de 
orice aluat rău, stând în Duhul Domnului înaintea poporului, 
căci duhul uşurătăţii are picioare lungi şi iese greu din ogorul 
Domnului. Voi să fiţi înarmaţi cu pavăza Duhului Sfânt în 
statura voastră duhovnicească, fiindcă avem de pus multă 
vindecare peste Israel. Luaţi cu voi cutiuţa cu leacuri duhov- 
niceşti. Dar ce este aceasta ce vă spun eu? Duhovniceşte gră- 
iesc cu voi, fiilor. Luaţi în voi har peste har de la Domnul, ca 
să lucraţi cu har şi cu cuvânt de har peste Israel, căci sunteţi 
martorii cuvântului lui Dumnezeu. Voi sunteţi trişti, dar harul 
lui Dumnezeu vă mângâie inimioarele durute, că pe voi ni- 
meni nu vă mângâie pe pământ. Duhul rău e duşman pe voi, 
dar ungerea voastră îl osândeşte, şi el slăbeşte. Are Do mn ul 
nevoie de pace în voi, fiilor. Fiţi treji mereu, că mereu vă voi 
ţine treji. Lucraţi, fiilor, aşa cum Domnul v-a învăţat, cu toţii 
în dreapta, cu toţii în stânga, că Israel e uşuratic pe ici pe colo, 
iar voi trebuie să fiţi bine încinşi cu lucrarea harului sfânt îna- 
intea lui Israel, ca să ia Israel har şi sănătate de duh şi de ini- 
mă, fiilor. Eu aşa spun Domnului: măreşte, Doamne, credinţa 
lui Israel! Şi vouă vă spun: lucraţi, ca să măriţi credinţa lui Is- 
rael, lucraţi să înmulţiţi darul credinţei în poporul Domnului. 
Lucraţi, că Domnul vă dă har, fiilor. Lucraţi ca trimişi ai 
Domnului, şi veţi lucra, şi lucrul vostru va rămâne, şi de la lu- 
crul vostru harul lui Israel se va înmulţi. 

O, Doamne, mi-am întărit copiii ca să merg cu ei să 
văd lucrul ogorului şi să aşezăm pe temelie pe Israel. Israel 
să-şi cunoască temelia, Doamne. Măreşte, Doamne, credinţa 
lui Israel şi Te măreşte în Israel, Doamne, prin credinţa lui. 
Binecuvântat să fii în lucrul meu cu copiii mei şi ai Tăi. 

Fiilor unşi, vă binecuvintez cuvântul cel din Dumne- 
zeu. Vă binecuvintez puterea inimii şi a cugetului. întăresc 


peste voi duhul mângâierii şi vă binecuvintez. Iar şi iar vă 
spun: viaţa voastră este Dumnezeu. Iubiţi această viaţă, căci 
Do mn ul vostru este veşnic, fiilor. Iubiţi viaţa Domnului cu 
voi, căci viaţa voastră este Dumnezeu. Eu vin mereu la voi, 
vin cu Domnul, fiilor. Amin, amin, amin. 

14/27 septembrie 1996 

Cuvântul Domnului către poporul creştin 

Domnul îi face intrare cu cuvântul, sfintei Virginia. Cântărirea sta- 
turii poporului creştin. Ce înseamnă înger păzitor? Ascultarea este 
îngerul cel bun. 

A m venit cu voi din călătorie, fiilor unşi. Am vă- 
zut, fiilor, ogorul. Pace vouă, şi lucrare de Duh 
Sfânt peste voi, pentru ogorul Domnului, fiilor. îi fac intrare 
lui Verginica. Eu sunt în ea, fiilor. Ea va lucra peste poporul 
Israel, şi el se va aşeza pe calea cea sfântă şi cu slavă, întru 
sfinţenia sufletului, a duhului şi a trupului. Amin. 

Eu vin mereu cu tine, Verginico. Vin, că tu eşti în Mine 
şi din Mine grăieşti, din Mine, tată, şi din locaşul grădinii 
tale, că Eu întăresc locaşul tău, precum şi tu îl întăreşti, şi 
vom avea sfinţenie şi Duh Sfânt în fiii cuvântului. Suntem în 
porţi. Să-ţi începi cuvântul vieţii, Verginico. Eu sunt viaţa şi 
calea şi adevărul. începe, tată, lucrare de viaţă prin cuvânt, 
căci Dumnezeu şi sfinţii Săi lucrează cuvânt, şi din cuvânt 
fiinţă de cuvânt, împlinire de cuvânt. Amin. 

E u, Doamne, mă bucur în Duhul Tău, şi Tu, 
în duhul meu, căci duhul meu lucrează în 
Duhul Tău, Doamne. O, cine se găseşte să înţeleagă minunea 
cea mare a Ta, Doamne, minunea mântuirii pe care Tu o lu- 
crezi acum, la sfârşit de timp omenesc? Cine să înţeleagă, 
căci omul crede numai în trup. în Duhul nu crede omul, dar 
Duhul Domnului umple cerul şi pământul şi lumea, şi omul 
nu ştie ce să înţeleagă. Pe pământ nu mai este înţelepciune ca 
să facă ea omul să creadă prin înţelepciune. Din cer nu vine 
nimeni să ia înţelepciune ca să fie pe pământ. O, ce vreme lip- 
sită de înţelepciune şi de sfinţenie în Domnul! Să-l întărim pe 
Israel, Doamne, ca să avem om nou înaintea venirii Tale, că 
Tu vii, şi iată, îţi pregăteşti împărăţia, Doamne, în cer şi pe 
pământ, ca să ai cer nou şi pământ nou şi ca să-l dai în dar ce- 
lor ce Te aşteaptă cu credinţă sfântă, Doa mn e. 

O, poporule Israele, eu sunt trâmbiţa lui Dumnezeu, şi 
sună Do mn ul din trâmbiţă peste tine. Iată-mă ca să fac voia 
Domnului peste tine şi ca s-o aşez peste tine, şi ca să fii tu 
voia Domnului înaintea Sa, Israele. 

Fiilor unşi, am fost pe ogor, fiilor. Am văzut ogorul şi 
cu ochi cereşti, şi cu ochi duhovniceşti, şi cu ochi trupeşti. O, 
de ar vrea Israel să aibă Duh Sfânt ca să înţeleagă că l-am vă- 
zut şi că-1 văd! Mereu, mereu mă uit ca să-l văd, ca să-i măsor 
statura duhovnicească cea din afară şi cea dinăuntru, dar eu 
v-am spus vouă că Israel se ascunde după deget pe ici, pe 
colo. Eu grăiesc vouă, fiilor unşi, că de acum încolo vă trebu- 
ie atenţie mare şi înţelepciune cu totul cerească şi statură cu 
mare veghe peste voi, că ogorul lui Israel are duh de semeţie 
şi de neumilinţă, are duh de uşurătate, şi trebuie să lucrăm ca 
în Scriptură, fiilor, că aşa zice Scriptura: «De va cădea cineva 
în greşeală, voi, cei duhovniceşti, îndreptaţi-l pe el cu duhul 
blândeţii, dar să luaţi bine seama să nu vă faceţi vinovaţi de 
ispita cea din faţă, fiilor», că eu văd că în zadar învăţ acest 
popor să nu mai fie ocupat cu cele rele şi să nu le mai desfacă 
în faţa acestui popor, şi am spus să se nască din nou şi să fie 
curat cu inima şi cu cugetul şi cu credinţa şi cu dragostea de 
Dumnezeu. 

O, fiilor, să-mi daţi mie voie lângă voi, că de aceea am 
venit din cer, ca să stau cu voi la lucru peste Israel, ca să lu- 
crez eu în voi şi ca să vă ţin curaţi în voi, că Israel nu ştie să 
vorbească, nu ştie să vorbească numai despre Domnul, şi vor- 
beşte despre el cel din Israel, şi eu m-am săturat de trup în 
Israel. Eu voiesc duh ceresc în inima şi în trupul lui Israel. 
V-aţi săturat şi voi, dar trebuie scos la mal acest popor. M-am 
făcut carte în Israel, ca să pot vindeca acest popor, căci trupul 
lui trebuie să fie templu Duhului Sfânt, în care să ia viaţă 
fiinţa cuvântului lui Dumnezeu, fiilor unşi. Eu grăiesc cu voi 
ca să ştie Israel ce grăiesc eu. Am fost cu voi pe ogor, am fost 
cu voi şi am privit peste Israel; am privit şi din cer, şi de pe 
pământ. Să ştie Israel că am privit la statura lui duhovniceas- 
că. Să ştie acest popor că mereu privesc şi mereu suflu din cer 
Duh Sfânt peste statura acestui popor. Cuvântul cel venit din 
cer până la voi, şi apoi spre Israel, cuvântul e mare lucrare, 
dar fiii lui Israel îl iau şi îl pun pe picioare şi îl leagănă ca să 
adoarmă cuvântul, şi nu-1 ţin treaz ca să vegheze cuvântul 
peste fiul cel din Israel. împlinirea cuvântului îl face pe creş- 
tin să fie umilit cu duhul şi cu inima, îl face să fie treaz şi îm- 
plinitor de viaţă veşnică înaintea lui Dumnezeu, dar Israel ia 
cuvântul şi după un timp îl adoarme, că eu văd statura lui 
Israel. Cuvântul e mare, cuvântul e veşmânt al lui Iisus Hris- 
tos, dar poporul meu stă gol de acest veşmânt, gol şi fără de 
statură aşezată din cuvânt rostit clipă de clipă. Cuvântul vine 
ca să fie mâncat. El este hrană peste Israel, el este mană care 
dă fiinţă lui Israel. O, dar Israel îl cinsteşte pe Dumnezeu cu 
gura, măi fiilor, căci din inima fiilor lui iese purtarea cea din 
afară, fiilor. Am fost pe ogor, şi eu v-am spus vouă că duhul 
rău, duhul uşurătăţii are picioare lungi şi nu iese uşor din po- 
porul Domnului. Şi vor veni fii şi fiice născute prin acest cu- 
vânt, căci cuvântul este luat de vânt şi este dus peste pământ, 
şi vor veni fii şi fiice să vadă statura acestui popor. Să ştiţi că 
vor veni, că e scris în Scripturi că vor veni. Va veni înţelep- 
ciunea acestui veac şi se va pleca cuvântului vieţii veşnice, şi 
nu vrea, fiilor, poporul Israel să se el facă cuvânt din cuvânt. 
Ce înseamnă, fiilor, să se facă Israel cuvânt din cuvânt? O, ce 
înseamnă această aşteptare a cerului? I-am spus lui Israel că 
pe drum e mare, nu e drum. I-am spus, fiilor, să umble acest 
popor cu călăuza în faţă, şi numai aşa să umble ziua şi noap- 
tea, dar nu-i place aşa. îi place singur, nu-i place aşa; îi place 
să domnească, aşa cum se tânguieşte Scriptura. O, şi măcar 
de ar domni, ca şi Domnul să Se odihnească în inima fiului 
din Israel! 

Fiilor unşi, nu este umilinţă, nu este umilinţă plăcută în 
poporul Domnului, nu este, fiilor. Am venit să stau cu voi, ca 
să fiu cu poporul. Nu este umilinţă din Dumnezeu în Israel. 
Am rugat pe Israel să nu mai vorbească despre sine, ci să-L 
vestească pe Do mn ul în toate cuvintele sale Israel. Dar l-am 
rugat să fie viu şi să mă aşeze în el, ca să fie viu şi să-L aşeze 
pe Domnul în el, ca să fie un trup cu Domnul, să fie Israel 
trup şi cuvânt, precum Domnul este. Să fie Israel cale, adevăr 
şi viaţă, precum Hristos este. Eu, fiilor, asta am de lucrat 
peste acest popor, căci voi să-l fac cale, adevăr şi viaţă pentru 
toate noroadele de pe pământ, şi numai atunci vor curge no- 
roadele ca să vadă fructul lui Dumnezeu, precum pe Domnul 
L-au văzut fruct după înviere, şi a rămas Domnul fructul 
vieţii veşnice pentru toţi cei ce iubesc viaţa veşnică. 

O, ce văd eu în Israel! Nu are Israel sfială sfântă faţă de 
Dumnezeu şi faţă de binefăcătorul său. Peste tot văd această 
jale, peste tot văd pe cel ce trebuie să fie supus, îl văd mare şi 
fără sfială înaintea binefăcătorului său. O, acest obicei nu este 


creştinesc, fiilor. Nu se vede în acest popor învăţător şi uce- 
nic, şi unde sunt mulţi cârmuitori, acolo se prăbuşeşte cetatea. 
Duhovniceşte grăiesc, fiilor unşi, căci cuvântul lucrătorului 
nu stă în picioare, cuvântul străjerului se face necuvânt. Cu- 
vântul celui ce trebuie să vegheze nu se naşte, nu este adus la 
viaţă, şi ce facem noi cu aşa neorânduială? Scris este: «Nu vă 
faceţi mulţi învăţători, căci învăţătorii mai multă osândă vor 
lua». Mai bine să fie împlinitor de cuvânt Israel. 

De ce, Israele, umbli pe drum fără înger? De ce, fiule, 
faci aşa? De ce, oare, nu vrei tu să înţelegi cuvântul lui Dum- 
nezeu? Domnul aduce cuvânt peste tine, şi tu îl pui pe picioa- 
re şi îl legeni ca să adoarmă cuvântul, şi ca să rămâi tu stăpân 
peste tine. Eu voiesc să alung această jale din tine. Te-am în- 
văţat să fii copil, poporul meu, căci copilul are nevoie de spri- 
jin, fiule, are nevoie să fie păzit de rele, are nevoie de mamă 
sau de dădacă sau de învăţător, are nevoie de înger, fiule Isra- 
ele, şi tu nu ştii ce înseamnă înger în tine, înger peste tine. 
înger este cuvântul, cuvântul împlinit de tine. înger este as- 
cultarea. înger este veghea celui pus peste tine. înger este 
sfiala sfântă şi smerenia prin care stai sub ochii celui ce ve- 
ghează calea şi adevărul şi viaţa ta. înger este cuvântul lui 
Dumnezeu în fiinţă peste tine, fiule şi fiică din Israel. înger 
este să nu ai nimic al tău, şi cu totul să te aşezi sub ascultare, 
cu tot ce este al tău. înger păzitor înseamnă să nu ai nimic as- 
cuns în tine, să nu ascunzi nimic în tine, să nu te aduci în sta- 
rea să te ascunzi în tine nici cu inima, nici cu duhul, nici cu 
trupul. O, dacă stai în viaţă frăţească, să nu ai nimic al tău, co- 
pilul meu, şi dacă ai, pune-1 pe masă, ca să fie duh de frăţie, 
că asta înseamnă înger păzitor, căci o casă îşi are acoperişul 
ei, Israele, iar acoperişul acoperă pe cei din casă, pe toţi la fel, 
că Domnul a spus lui Israel să nu aibă buzunare pe haina lui, 
să nu aibă nici pământeşte, nici duhovniceşte, şi să fie totul la 
vedere şi nu în buzunar, că dacă ai buzunar, bagi în buzunar 
şi foloseşti buzunarul şi nu e bine aşa, şi aceasta este înger 
rău, nu înger păzitor. 

Israel, măi fiilor unşi, foloseşte rău duhul de frăţie, că 
Domnul aşa a spus, că supusul sau sluga să nu se ridice stăpân 
peste stăpânul său sub motivul că sunt fraţi în Hristos. Nu e 
bine aşa, măi Israele măi, nu e bine, măi fiule, nu e bine aşa, 
căci o aşa neorânduială este o cetate cu mulţi stăpânitori, ca- 
re se prăbuşeşte, sau este o cetate fără de cârmuitor, care, ia- 
răşi, se prăbuşeşte. Cine se ascunde de cârmuitor, acela fură, 
să ştiţi că fură, fură în tot felul. Fură şi pe Dumnezeu şi îl 
bagă în buzunar, şi el nu ştie cum vine aceasta. Fură cinstea 
aproapelui, fură bunătatea aproapelui, fură cel ce se ascunde, 
căci cel ce fură, acela are grijă să nu fie prins. 

O, Israele, să dai slavă lui Dumnezeu, fiule. M-a trimis 
Domnul să stau cu tine şi să te ţin de mână; eu pe tine, şi tu 
pe mine, fiule. O, să nu fii mai mare decât fratele tău, fiule din 
Israel, iar dacă eşti mai mare, să fii în cele duhovniceşti, ca 
să-l ajuţi şi pe el spre cele venite din cer ca să fie peste Israel. 
Să nu ai nimic mai mult decât fratele tău, care este fratele 
Domnului. Să pui pe masă tot ce ai dacă eşti mic. Dacă eşti 
mic, să nu umbli fără înger păzitor, că numai cel ce vrea să fie 
mare, numai acela se ascunde de îngerul cel păzitor paşilor 
lui. Să nu te cerţi cu fratele tău. Cu fratele Domnului să nu te 
judeci, că Domnul a venit cu iertarea păcatelor când a venit. 
Să nu fii mofturos, să nu fii pofticios, că dacă eşti pofticios, 
ai pretenţii, fiule, iar un copil al Domnului are lepădare de 
sine. Viaţa de obşte este cu mare chibzuinţă. Ea trebuie să fie 
bine orânduită, şi fiecare să-şi cunoască lucrul său, iar putinţa 
sau neputinţa fiecăruia să fie pusă pe masă şi să fie duh de 




Anul 1996 


911 


destoinicie pentru dragostea cea dintre fraţi, căci dragostea în 
Hristos este ca şi Hristos, Care n-a căutat plăcerea Sa, ci pe a 
tuturor, ca să facă pe oricine crede în El să fie ca El, ca lisus 
Hristos, fiilor scumpi. 

Să ştii, măi Israele, că vorbirea pe ascuns este nedra- 
goste, fiule. Să ştii, fiule, să ştii, că dacă este ceva de spus 
pentru mersul sau nemersul celui din Israel, trebuie lucrat 
fără de ascundere faţă de cel ce nu merge bine. O, să nu fie 
furată cinstea de frate, să nu fie ascunsă statura celui ce nu 
merge bine, că nu e bine să fie fiirişare acolo unde este Duhul 
lui Hristos. Numai atunci când cade cineva în vreo greşeală 
mai dureroasă, numai atunci ia-1 pe acela şi repară greşeala 
fără să sminteşti pe cei mici, pe cei ce nu fac acea greşeală. 
Să te ascunzi în Domnul prin cel ce este pus păzitor şi spălă- 
tor peste tine, ca să nu sminteşti pe unul din cei mici, ca să nu 
facă şi altul greşeală. Aceasta este judecata celor duhovni- 
ceşti, căci cei duhovniceşti sunt sănătoşi cu cugetul, şi sunt în 
Duhul Domnului şi în dreptatea Domnului cei duhovniceşti, 
căci şi lor li se spune: «îndreptaţi pe cei ce greşesc, cu duhul 
blândeţii îndreptaţi-i, dar luaţi seama la voi înşivă, să nu 
cădeţi şi voi în ispită». 

De aceea, măi Israele, te-am rugat să nu te povesteşti 
cu cele rele ale tale, şi să mergi, fiule, la cei duhovniceşti, să 
mergi la doctor, fiule, ca să-ţi dea alifie bună şi ca să nu se ia 
greşeala ta, să nu se ia pe altul, ca boala care se ia. O, de aţi 
lua unul de la altul viaţa lui Hristos, măi fiilor! O, de s-ar îm- 
plini această minune în vremea aceasta când nimeni nu mai 
stă în picioare! 

Stai, măi Israele, în picioare, stai, măi fiule, stai, că ni- 
meni nu mai stă azi în picioare. Azi e vreme rea de tot. Vre- 
mea şi trupul îţi iau tot timpul tău, ca să nu mai rămâi cu 
Dumnezeu, ca să nu te găsească Domnul îmbrăcat şi nu gol. 

O, fiilor unşi, îmi place şi nu-mi place statura lui Israel. 
Lui Israel îi place cu Dumnezeu, dar prea mult stă în duhul lui 
cel din poporul Israel. Prea mult stă fiul acestui popor în 
duhul lui, în buzunarul lui, fiilor. Vedeţi voi ce rău este să aibă 
omul buzunar? Buzunar şi pe haina cea din afară, şi pe cea di- 
năuntru? O, ce mulţi şi-au rupt veşmintele ca să stea descope- 
riţi în faţa lui Dumnezeu, şi aşa s-au făcut sfinţi şi fără de pă- 
timire şi fără de ascundere. Maria Magdalena şi-a rupt veş- 
mintele ei şi s-a îmbrăcat cu haina lui Hristos. O, ce frumoasă 
iubire, să nu ai nimic pe tine decât haina lui Hristos, iubirea 
lui Hristos ca veşmânt, căci acest veşmânt este aşa de strălu- 
citor că se vede şi de cei ce nu văd, şi dă vedere orbilor acest 
veşmânt purtat de cel ce iubeşte pe Hristos, şi este slava lui 
Dumnezeu acela, căci este îmbrăcat în slavă, în slava lui 
Hristos, în harul lui Hristos. 

O, fiilor unşi, voiesc statură duhovnicească peste fiii 
lui Israel. Cum să facem, oare, cum să lucrăm, oare, ca să fie 
îmbrăcat acest popor, îmbrăcat şi nu gol? Faceţi-vă cu mine 
croitori de hăinuţe noi, că vine Domnul, fiilor, şi să nu-1 gă- 
sească gol pe Israel. Cuvântul este veşmântul lui Israel. Ia, Is- 
raele, cuvântul ca veşmânt, ia-1 ca faptă, ia-1 ca fiinţă, ia-1 ca 
hrană, ia-1 cu iubire, ia-1 în tine ca pe aer, şi să-ţi fie viaţă 
cuvântul, căci cuvântul este Dumnezeu în fiinţa Sa şi în fiinţa 
ta, poporul meu. 

O, măi lucrători din Israel, o, măi străjeri puşi peste 
Israel, de ce, fiilor, nu staţi în faţa lui Israel? De ce nu mergeţi 
în faţă şi în spate, ca ciobanii care au oi? De ce lăsaţi oile să 
pască în voia lor? Care cioban trimite oile singure pe deal sau 
pe vale sau pe cale? O, voi nu vă daţi seama ce este azi şi ce 
este mâine, că dacă v-aţi da seama ce este mâine, aţi fi azi 


atenţi la păscutul oilor. Nu vă învinuiesc pe voi. învinuiesc pe 
oi, căci oile se fac vinovate de lipsa ascultării, de lipsa sfielii 
sfinte, de duh răzleţ se fac vinovate oile, căci oile nu vor să 
creadă, nu vor să ştie ce înseamnă înger păzitor, că dacă şi-ar 
da seama, şi-ar păzi capul, ar sta ca şobolanul în culcuşul său, 
ca să nu fie prins şi mâncat de mâncătorul lui. O, măi străjeri 
puşi de Domnul peste poporul Domnului, oile voastre umblă 
singure, umblă şi când trebuie, şi când nu trebuie, iar în ogra- 
da creştinului nu trebuie să-şi facă lumea cale şi drum, că 
Do mn ul binecuvintează intrările şi ieşirile lui Israel, le bine- 
cuvintează şi trupeşte, şi pământeşte, şi duhovniceşte. Of şi 
iar of, că pe nicăieri nu văd împlinire de cuvânt. Suspină 
Domnul, suspină cuvântul Domnului că nu-Şi poate lua fiinţa 
Sa în cele ale creştinului. Am numai o mânuţă de popor, şi 
nici aceea nu stă bine în mâna Domnului. 

Am zis să nu fie duh de Lucifer în acest popor, am zis 
să nu fie oaia mai mare ca ciobanul, că dacă nu vei face aşa, 
măi Israele măi, să ştii că nu iubeşti pe îngerul păzitor dacă 
nu vei asculta acest îndemn. Să ştii, măi Israele, că ai nevoie 
de sfială sfântă, ai nevoie de ascultare, ai nevoie de cineva 
peste tine, fiule. Domnul de aceea a pus strajă peste tine, a 
pus ca să vadă duhul rău că a pus Domnul strajă, că de Dom- 
nul şi de aşezarea Lui ţine seama duhul rău. 

O, nu mai ieşi de sub strajă, fiule Israele, puiule Israele, 
că te mângâi cum mângâie pasărea puii săi. O, nu mai ieşiţi 
din strajă, voi, străjeri ai lui Israel! Băgaţi oile în staul, în 
strajă băgaţi-le, ca pe puii care intră sub aripile păsării când 
este furtună afară, când vine noaptea afară, când este noapte, 
măi străjerilor, că e noapte afară, măi fiilor, e noapte pe drum, 
e noapte şi ziua, şi noaptea. Ţineţi pe fiii lui Israel din scurt, 
aşa cum îşi ţine mama pe fiii cei care abia merg pe picioare. 
Aveţi grijă din loc în loc pe unde e strâns Israel grămezi, gră- 
mezi, aveţi grijă, fiilor, să nu fie multe buzunare, că e vătă- 
mătoare neorânduiala între fraţi. Din loc în loc să fie aşezat 
fiecare la câte o lucrare de făcut, după cum este putinţa tru- 
pească şi sufletească. Din loc în loc vom merge şi vom face 
orânduială ca în Hristos, nu ca în lume, nu ca în familia lu- 
mească sau trupească. Voi merge şi eu pe unde se va putea, 
iar pe unde nu se va putea să merg eu, va merge cuvântul meu 
cu voi, şi eu voi fi cu voi în cuvânt, căci am străjeri peste zeci, 
peste cincizeci, peste sute, iar cei puşi peste sute vor fi cu toa- 
tă veghea peste tot şi vor fi ajutaţi de străjerii din cetăţi. Dar 
dacă voi, străjeri ai cetăţilor lui Israel, dacă voi veţi lăsa oile 
voastre să domnească peste voi, să vorbească peste voi şi în 
numele vostru, dacă voi nu veţi sta cum este de stat, voi veni 
şi vă voi spune să staţi bine şi cu frică şi cu luare-aminte pes- 
te oi dacă aveţi oi, căci oile voastre sunt fiii lui Israel, care au 
nevoie de mântuire şi nu ştiu singure s-o găsească, fiindcă ea 
se găseşte de cei cu orânduială duhovnicească. 

Am fost pe ogor, măi fiilor. Am fost să vedem bobul de 
grâu cum încolţeşte şi cum creşte şi cum se coace şi cum va 
fi strâns pentru Dumnezeu. 

O, fiice din Israel, lăsaţi-vă biruite de Duhul Sfânt, că 
vor veni fii şi fiice din Sodoma şi Gomora, va veni înţelep- 
ciunea acestui veac ca să vadă fructul acestei lucrări, iar voi 
aveţi priviri nesfioase, voi aveţi inimă cu iubire de sine în ea. 
Fiţi plăcute cerului. De câte ori păşiţi pe pământ, fiţi atente la 
pas cum îl puneţi şi de ce îl puneţi, că e plin veacul de neno- 
rociri care s-au născut de la trupul de femeie şi de la duhul de 
femeie, căci omul a căzut de la început, iar omul căzut are ne- 
voie de veghe tare de la Dumnezeu, are nevoie de înger 
păzitor omul, de înger văzut şi nevăzut. Lăsaţi-vă sub straja 

cerească prin aşezare dumnezeiască peste voi. Oricât aţi fi voi 
de înţelepte şi de drepte, acestea sunt nimic pe lângă ascul- 
tare, căci ascultarea este mai mare peste toate lucrările 
duhovniceşti. 

Iar voi, străjeri din Israel, nu lăsaţi pe fiii lui Israel să 
vi se suie în cap, că dacă se suie, greu se mai pot da jos. Iată, 
fiilor, greu se mai pot da jos, şi această jale nevindecată îmi 
taie drumul spre Israel, dar eu voi sta şi voi cuvânta, şi cuvân- 
tul meu va aşeza pe Israel în statură duhovnicească. 

O, fiule din Israel, nu te lua după fratele tău. Ia-te, 
fiule, după Dumnezeu. Nu te lua după cel ce greşeşte, ca să 
faci şi tu greşeală, cum că şi fratele tău a făcut, căci pentru 
tine Hristos S-a răstignit, nu fratele tău care greşeşte lui Hris- 
tos. Eu când am plecat să fiu cu Domnul, şi de lângă Do mn ul 
cu voi, eu am lăsat testament peste voi şi am spus să vă luaţi 
după cei mai smeriţi, după cei mai înţelepţi dintre voi şi să le 
urmaţi viaţa lor. O, ce mare a fost lucrarea acestui testament, 
lucrarea acestui cuvânt, că eram cu poporul în trup şi am dat 
păstorilor această moştenire ca s-o dea lui Israel, căci eu tre- 
buia să merg la Tatăl şi la Fiul şi la Duhul Sfânt, şi de acolo 
să vin să lucrez. M-am dus şi am luat chip în fiii cei credin- 
cioşi ai poporului meu, şi la timpul hotărât m-am făcut cu- 
vânt, şi prin cuvânt am pus aşezare nouă şi ungere nouă, şi 
aşa a fost, aşa, ca şi la începutul acestei lucrări. Căci la înce- 
put au fost sfinţii trei ierarhi care mi-au adus pe Domnul în 
potir, şi apoi a coborât cuvântul Domnului şi s-a făcut fiinţă 
peste Israel, iar spre capătul tainei lucrării cuvântului au ve- 
nit iar sfinţii trei ierarhi, Vasile, Grigorie şi Ioan, şi au pus un- 
gere nouă peste fiii cei mici, şi apoi s-a coborât cuvântul 
Domnului din cer şi s-a făcut fiinţă peste Israel, şi s-a făcut 
Dumnezeu peste Israel, şi Domnul îşi are poporul Său, popor 
nou, născut din cuvânt nou şi prin ungere nouă, căci Domnul 
îşi cunoaşte poporul prin unşii Săi. 

O, fii şi fiice din Israel, aveţi grijă de unşii cei puşi de 
Domnul pentru voi, aveţi grijă să-i ajutaţi să stea cu bucurie 
şi cu nădejde înaintea Domnului pentru Israel. Să nu fii 
uşuratic, măi Israele măi, să nu mai fii, fiule, să nu mai fii de 
acum. De acum încolo să fii cuvânt ceresc frate pentru frate, 
aşa să fii de-acum. Vino, Israele, spre statură duhovnicească, 
vino şi iar vino, ca să aibă ce lucra lucrătorii tăi cei puşi peste 
tine, căci Do mn ul le va da lor pentru tine dacă va avea pentru 
cine turna în ei ca să aibă să împartă pe Domnul. Iată ce carte 
în tine, Israele, ce mână întinsă spre tine, poporul meu, ce 
proptea s-a coborât din cer pentru tine, Israele! Şi voi fi cu 
tine, fiule, şi te voi vindeca de cele străine de Dumnezeu, dar 
să stai ca un copil supus, ca un copil să stai, căci copilul nu 
face păcate, măi copilule care nu ştii ce este un copil al Dom- 
nului. Copilul nu face rău Domnului, copilul e străin de pu- 
terea păcatului, căci este sub ocrotire copilul. Copilul nu poa- 
te fără mama lui, copilul plânge şi cere de la mama, şi mama 
îl îngrijeşte pe cel mic al ei. Fii copil, Israele, fii de-acum co- 
pil, şi te împrunceşte şi te fă ascultător celui ce are de dat răs- 
puns pentru tine lui Dumnezeu. 

Tu, poporul meu, să fii binecuvântat de Dumnezeu, 
căci cer Domnului binecuvântare peste tine; cer, ca să fii 
ocrotit ca un binecuvântat, fiule. Pace ţie de la Domnul, fiule 
Israele! Şi voi veni, fiule, şi tu vei sta de mână cu mine. 

Iar Tu, Doamne, bunule Doamne, să fii lăudat şi slăvit 
de Israel, care-şi recunoaşte greşalele sale şi cere prin mine 
iertare de la Tine. Vindecă-1 pe Israel, Doamne, vindecă-mi 
suspinul meu pe care-1 port înaintea Ta pentru Israel şi ajută-mă 
să port acest popor spre ziua Ta de slavă, Doamne Savaot, şi 


Tu, Fiule, una cu Tatăl întru lucrul Duhului Sfânt al vremii 
venirii Tale, Doa mn e. 

O Verginico, iubirea ta e mare, tată, iar Eu 
^ sunt în iubirea ta. O, de ar vrea Israel să în- 
veţe de la Noi iubirea Mea, măi Verginico! O, să se sfinţească 
Israel, Verginico, şi să înveţe să petreacă cu îngeraş păzitor şi 
nu altfel, măi tată, căci vai de cel slab de înger, măi Vergini- 
co! E mare lucrare să stea sub veghe Israel, că Eu îi văd pe 
fiii lui Israel cum ies de sub veghe şi se poartă fără înger pă- 
zitor. Tu să le spui fiilor lui Israel, mereu să le spui că ascul- 
tarea este îngerul păzitor cel mai bun, cel mai văzut, cel mai 
de aproape, tată. 

Binecuvântat să fie poporul lui Israel, iar tu, Verginico, 
să fii pasărea care-şi adună puii sub aripi, că vremea de afară 
e vreme de moarte, iar fiii lui Israel să stea în Mine ca fii ai 
vieţii. Sună, Verginico, peste Israel, sună mereu, şi vom avea 
popor la venirea cea mare. Amin, amin, amin. 

16/29 septembrie 1996 

Sărbătoarea zămislirii sfântului Ioan Botezătorul 

închinare înaintea Domnului, în duh şi în adevăr. Credinţa sama- 
rinenitor. Domnul Savaot va avea ziua Lui de slavă. 

Î n fiecare zi de sărbătoare vin şi te împrospătez în 
dragostea Mea, Israele, copilul Meu. Vin, tată, vin, 
că tu eşti mângâierea Mea. Vin să te învăţ să te închini în 
Duhul Adevărului, căci duhul lumii nu mai ştie ce este Duhul 
Adevărului, dar tu crezi în Scripturi şi te faci duh şi adevăr cu 
închinarea ta, căci tu, poporul Meu, ai Dumnezeu adevărat. 

O, Israele, îţi dau pacea Mea, fiule, căci pacea Mea îţi 
aduce duh de mulţumire întru Dumnezeul tău Cel adevărat. 
Pace ţie, binecuvântatul Meu, Israele al Meu! închină-te, Is- 
raele, lui Dumnezeu. Ia, fiule Israele, Duhul Adevărului, ia-L 
şi învaţă de la El să te închini lui Dumnezeu. Amin. Când am 
vorbit la fântâna lui Iacov cu femeia samarineancă, tu ştii ce 
am spus Eu atunci. Am spus că va veni ceasul când adevăraţii 
închinători nu se vor mai închina nici în muntele de închinare 
şi nici în Ierusalim, ci în Duhul Adevărului, în Duhul lui 
Dumnezeu, în Hristos se vor închina Tatălui. Această Scrip- 
tură este mare, şi taina ei este greu de înţeles chiar şi pentru 
cei credincioşi lui Dumnezeu. A venit ceasul să aibă Tatăl în- 
chinători adevăraţi, a venit ceasul să aleg un popor şi să aşez 
peste el Duhul Adevărului, şi în El să se închine Tatălui, căci 
Tatăl aşa închinători voieşte. A venit ceasul să te am pe tine, 
poporul Meu, căci te-am ales ca să te am şi să crezi în Iisus 
Hristos, Care a venit din cer de la Tatăl, ca prin El să te în- 
chini Tatălui, măi Israele. Duh este Dumnezeu, duh şi adevăr 
este Dumnezeu, căci Duhul lui Dumnezeu S-a făcut adevăr 
pe pământ, după cum este scris în Scripturi, că aşa este scris: 
«Cuvântul S-a făcut trup şi S-a sălăşluit între oameni». 

O, ce înţeleaptă a fost femeia aceea samarineancă! Ce 
bine M-am înţeles Eu cu ea, că mare este darul înţelepciunii 
care vine de la credinţa în Dumnezeu, în Duhul lui Dumne- 
zeu, Care a grăit şi grăieşte în prooroci. Ea aşa Mi-a spus: 
«Doamne, părinţii noştri s-au închinat pe acest munte, iar 
voi, iudeii, ziceţi că în Ierusalim este locul de închinare». Şi 
Eu i-am zis: «Femeie, o să vină ceasul, pentru adevăraţii în- 
chinători, că nici în muntele acesta, nici în Ierusalim nu se 
vor mai închina, ci în duh şi în adevăr se vor închina Tatălui, 
că aşa închinători voieşte Tatăl. Voi vă închinaţi căruia nu 
ştiţi, dar noi ne închinăm Căruia ştim, căci din iudei vine 

mântuirea, dar vine ceasul când adevăraţii închinători se vor 
închina Tatălui în duh şi în adevăr, căci Duh este Dumnezeu, 
şi cei ce se închină Lui, se închină în duh şi în adevăr». Ea 
era înţeleaptă şi a înţeles despre ce adevăr al Duhului grăiesc 
Eu cu ea, şi atunci a spus: «Ştim că are să vină Mesia, Care 
Se cheamă Hristos, şi Acela când va veni ne va învăţa toate». 
O, şi ce bucurie a fost pe ea când Eu i-am spus: «Acela sunt 
Eu, Cel ce grăiesc cu tine». 

O, Israele, mare este darul înţelepciunii care vine de la 
credinţa cea sfântă în Dumnezeu. Tatăl astfel de închinători 
voieşte, închinători care cred în adevăr, în lisus Elristos, Care 
este adevărul, căci Duh este Dumnezeu, duh şi adevăr, cuvânt 
şi trup, după cum este scris: «Cuvântul S-a făcut trup şi S-a 
sălăşluit între noi, şi am văzut slava Lui, slavă ca a Unuia 
născut din Tatăl, plin de duh şi de adevăr». 

O, Israele, cât de frumoasă a fost vorbirea Mea cu tine, 
că multă vreme am vorbit Eu cu tine la această fântână, fiule, 
la fântâna cuvântului Meu, măi Israele. Ieşisem cu această 
fântână înaintea femeii din Samaria, ieşisem cu cuvântul Meu 
înaintea ei, şi ce frumoasă a fost vorbirea Mea cu ea! Şi apoi 
i-am dat apă din fântâna cuvântului Meu, i-am dat duh şi 
adevăr, şi s-a făcut în ea izvor de apă vie, că Eu aşa i-am spus: 
«Cine bea din apa pe care i-o voi da Eu nu va mai înseta nici- 
odată, şi se va face în el izvor de apă vie», duh şi adevăr se 
va face în el apa Mea cea vie. Ce frumos am vorbit Eu cu fe- 
meia aceea înţeleaptă, că Mi-a plăcut de înţelepciunea ei, de 
cunoştinţa ei, de credinţa ei în lisus Hristos, despre Care scria 
în prooroci că va veni. Eu la fântână M-am întâlnit cu ea, şi 
vorbind despre fântână, am ajuns s-o fac să ştie ce este fân- 
tână, şi ce este apă, şi ce este duh şi adevăr, măi Israele, şi tot 
aşa voiesc să te învăţ şi pe tine, fiule Israele, ca să te deprinzi, 
fiule, să ştii ce înseamnă închinare Tatălui în duh şi adevăr. 

Dă-Mi, Israele, dă-Mi, tată, să beau şi să Mă pot înţe- 
lege cu tine ca şi cu femeia samarineancă, fiule Israele. I-am 
zis: «Dă-Mi să beau din cofiţa ta». Iar ea a zis: «Tu eşti iudeu, 
eu sunt samarineancă, şi iudeii nu sunt prieteni cu samarine- 
nii; cum zici Tu: „Dă-Mi să beau“?». Iar Eu i-am zis: «De ai 
fi cunoscut darul lui Dumnezeu şi pe Cel ce-ţi zice: „Dă-Mi 
să beau“, ai fi cerut tu de la El, şi ţi-arfi dat apă vie». Lucram 
peste ea ca să-i deschid înţelepciunea şi cunoştinţa, că era în- 
ţeleaptă, şi ea Mi-a zis: «Doamne, fântâna e adâncă, şi nici 
n-ai vas ca să scoţi apă. De unde ai Tu apa cea vie? Oare, 
eşti mai mare ca părintele Iacov, de la care avem fântâna 
aceasta din care a băut el şi fiii lui şi turmele lui?». Atunci 
i-am zis aşa: «Oricine bea din apa aceasta, iarăşi însetează 
şi iarăşi bea când însetează, dar cel ce bea din apa pe care 
Eu i-o dau, apa Mea se face în el izvor de apă, care curge 
spre viaţă veşnică». Eu lucram peste ea cu izvorul cuvântului 
Meu, ca să înţeleagă cine sunt, căci avea putere de credinţă şi 
de înţelepciune, iar ea a înţeles vorbirea Mea şi a zis apoi: 
«Doamne, dă-mi să beau din această apă, ca să nu mai înse- 
tez şi nici să mai scot apă de aici». Şi atunci am curăţit-o de 
păcatele pe care i le-am spus, şi ea a văzut în Mine un proo- 
roc şi M-a întrebat de închinare, căci voia să se închine lui 
Dumnezeu şi să fie a lui Dumnezeu. Aşa a zis: «Părinţii noş- 
tri se închinau pe muntele acesta, iar voi ziceţi să ne închi- 
năm în Ierusalim». Ea voia să priceapă cum să se închine 
Tatălui, şi Eu i-am descoperit închinarea cea adevărată şi i-am 
spus: «Tu, femeie, să crezi că vine ceasul că nici pe muntele 
acesta, nici în Ierusalim nu vă veţi închina Tatălui, căci voi 
vă închinaţi căruia nu ştiţi, iar noi ne închinăm Căruia ştim, 
fiindcă din iudei este mântuirea. Dar vine ceasul când adevă- 


raţii închinători se vor închina Tatălui în duh şi în adevăr, 
căci aşa închinători voieşte Tatăl. Dumnezeu este Duh, şi 
dacă I se închină cineva, în duh şi în adevăr trebuie să I se 
închine». Iar când femeia lua aminte la cuvintele vieţii, şi-a 
adus aminte de prooroci şi a zis: «Ştim că are să vină Mesia, 
Care Se cheamă Hristos, şi când va veni, ne va vesti nouă 
toate». Iar când am auzit că ea a vorbit despre Mine, i-am zis: 
«Eu sunt Acela, Eu, Cel ce vorbesc cu tine». M-am descoperit 
ei, ca să ştie că am venit şi că o învăţ. Şi au venit ucenicii Mei 
cu merinde şi M-au văzut cu ea şi s-au mirat că vorbeam cu 
o femeie, dar nu M-au ispitit ce fac, iar ea a lăsat acolo cofiţa 
ei şi s-a dus în cetatea ei şi le-a spus la mulţi să vină la fântâna 
din Sihar, ca să-L vadă pe Hristos. Şi au venit samarinenii la 
fântână către Mine, şi Eu n-am mai voit să mănânc, căci uce- 
nicii îmi ziceau: „Mănâncă, Doamne Dar mâncarea Mea 
era atunci să fac voia Tatălui, Care M-a trimis din cer să fac 
lucrul Lui, şi le-am zis de lucrul secerişului şi de plata celor 
ce seceră, care primesc plată şi strâng roadă spre viaţă veşnică 
şi se bucură împreună cu cel ce seamănă, căci unul este semă- 
nătorul, şi altul secerătorul. Cel ce seceră nu este ca cel ce 
seamănă. Cel ce seamănă, acela munceşte mult, iar cel ce se- 
ceră intră în munca celui ce seamănă şi se trudeşte peste hol- 
da semănată, şi bucuria celor doi este laolaltă, căci la Dum- 
nezeu este iubire, este plată peste secerători, căci ei încheie 
lucrul şi strâng rodul spre viaţă veşnică şi se bucură cu cel ce 
seamănă, secerătorul cu semănătorul. 

Aşa au primit samarinenii pe Hristos, măi Israele. Aşa 
a fost venirea Mea spre ei, aşa ca şi spre tine, Israele, căci am 
lucrat cuvântul vieţii, l-am semănat peste femeia aceea care a 
venit la fântâna din Sihar, şi au venit acolo cei din Samaria, 
au venit pentru credinţa cea mărturisită de femeie, şi M-au 
luat în casa lor, şi au crezut pentru cuvântul Meu, nu numai 
pentru că le spusese femeia aceea credincioasă. Cuvântul 
Meu este fântână de apă vie, şi cine bea din el, se face în el 
izvor de apă, care curge spre viaţă veşnică. O, ce frumoasă a 
fost credinţa samarinenilor, căci ei au crezut prin cuvântul 
Meu, nu prin vederea puterii Mele dumnezeieşti, nu prin ve- 
derea semnelor şi a minunilor, ci prin cuvânt şi prin credinţa 
lor în prooroci şi în părinţi. 

O, să nu te superi, poporul Meu. Eu ştiu că tu ştii 
Scriptura, dar vin să ţi-o desluşesc ca să ştii tu de la Mine cu- 
vântul ei, cuvântul Meu, măi Israele, căci prin această Scrip- 
tură vorbeam Eu atunci de cuvântul Meu de azi, care este 
peste tine, de fântâna Mea de azi, căci aşa am zis: «Cel ce va 
bea din apa pe care i-o voi da Eu nu va mai înseta în veac, 
căci apa pe care i-o voi da Eu se va face în el izvor care va 
izvorî spre viaţă veşnică». Izvorul sunt Eu, căci cuvântul este 
izvorul, aşa cum a zis femeia când a zis: «Ştim că are să vină 
Hristos, Care ne va învăţa toate. Dă-mi, Doamne, această 
apă, ca să nu mai însetez!». 

Israele, Israele, duh şi adevăr este Dumnezeu. Eu sunt 
Duhul şi Adevărul; Eu, Cel ce am venit de la Tatăl, din Duhul 
Sfânt şi din Fecioară, iar adevăraţii închinători se vor închina 
întru Mine, Care sunt duh şi adevăr. Spuneam atunci ucenici- 
lor Mei: «Orice veţi cere de la Tatăl în numele Meu veţi 
primi, căci până acum n-aţi cerut în numele Meu. Acum ce- 
reţi, şi veţi primi în numele Meu, şi nu zic că Tatăl vă va da 
în numele Meu, căci însuşi Tatăl vă iubeşte, pentru că aţi 
crezut în Mine, Cel ce am venit de la Tatăl». Aşa i-am spus 
samarinencii: Duh este Dumnezeu, şi cel ce se închină Tată- 
lui, trebuie să I se închine în duh şi în adevăr, nu în muntele 
de închinare sau în Ierusalim, ci în Hristos, Fiul Tatălui, Care 

Cuvântul lui Dumnezeu 


S-a făcut duh şi adevăr între oameni, precum este scris: «Cu- 
vântul S-a făcut trup şi S-a sălăşluit între noi, şi am văzut 
slava Lui, slavă ca a Unuia născut din Tatăl, plin de duh şi de 
adevăr». Cuvântul S-a făcut trup, Duhul S-a făcut adevăr, iar 
adevăraţii închinători se închină Tatălui în duh şi în adevăr, şi 
orice vei cere de la Tatăl în numele Meu şi din Mine, Israele, 
vei primi, fiule. De aceea îţi spun Eu mereu: Mi-e dor de 
Mine în tine. De aceea îţi spun Eu ţie că vin mereu şi te întru- 
pez în trupul Meu cel sfânt, căci Eu sunt Fiul înţelepciunii lui 
Dumnezeu, şi am venit să Mă fac Dumnezeu în om, ca să aibă 
omul înţelepciune. 

Se duce lumea la Ierusalim să se închine. Lasă, tată, să 
se ducă unde vrea, iar tu, Israele, închină-te în duh şi în ade- 
văr, în numele Meu închină-te Tatălui, că am pus peste tine 
numele lui Dumnezeu şi te-am închinat în numele Tatălui şi 
al Fiului şi al Sfântului Duh, te-am închinat lui Dumnezeu 
când te-am născut din cuvântul Meu şi te-am miluit ca pe un 
întâi-născut, după cum este scris: «Domnul miluieşte pe po- 
porul care se cheamă cu numele Său, pe Israel pe care cu 
întăiul-născut l-a asemănat». închină-te, Israele, în duh şi în 
adevăr, în Hristos, fiule scump, că te-am numit Ierusalim, ce- 
tate a odihnei Mele te-am numit. 

O, fii ai Ierusalimului, fiţi, tată, închinători adevăraţi, 
în duh şi în adevăr, că nimeni nu înţelege această Scriptură 
care nu este o bolboroseală, cum fac mulţi din cei ce se zic că 
sunt ai Domnului, căci această Scriptură este Hristos vestit de 
El însuşi, Duh şi adevăr, cuvânt şi trup, căci Cuvântul S-a fă- 
cut trup, şi iată minune mare la capătul tainei cea în Hristos, 
căci trupul S-a făcut cuvânt, şi Se face cuvânt şi Se împarte 
oamenilor, Se împarte şi nu Se desparte, Se rupe şi Se împarte 
şi nu Se desparte, Se mănâncă şi nu Se împuţinează, şi sfin- 
ţeşte pe cei ce iau pe Mielul lui Dumnezeu spre viaţă veşnică, 
iar cel ce crede în Mine are viaţă veşnică. Amin. 

O, iubitul Meu popor Israel, o, Ierusalime, am zis ţie, 
fiule, să te duci pe calea sfintelor Scripturi, ca să vezi şi să 
crezi şi să înţelegi lucrarea cuvântului Meu, care vine din cer 
şi te hrăneşte pe tine azi, poporul Meu născut din cuvântul cel 
venit pe nori până la tine, Israele. Am zis celor ce te păstoresc 
pe tine în Mine să-ţi desluşească lucrarea cuvântului Meu 
care vine din Scripturi, fiule. Dar vin şi Eu, vin să-ţi desluşesc 
Scriptura cea despre adevăraţii închinători în duh şi adevăr, 
căci Tatăl aşa închinători doreşte. Te doreşte Tatăl întru Mine, 
poporul Meu iubit. Mă doreşte Tatăl în tine, Ierusalime 
scump, căci te-am numit Ierusalim, poporul Meu, nou Ierusa- 
lim te-am numit, şi voi aşeza peste tine o taină mare şi fru- 
moasă, Ierusalime, o zi frumoasă între zilele cerului pe pă- 
mânt, şi ziua aceea se va numi «cetate a slavei», după cum 
este scris că «In zilele din urmă, muntele templului Domnului, 
cetatea odihnei Domnului se va ridica peste vârful munţilor, 
şi multe popoare vor veni, ca răul vor veni şi vor grăi: „Ve- 
niţi, veniţi, popoare, să ne închinăm casei Domnului, ca 
Domnul să ne înveţe căile Sale şi să umblăm pe ele!“, căci 
din Sion va ieşi legea Domnului, şi cuvântul lui Dumnezeu va 
ieşi din Ierusalim, cetatea odihnei Domnului, căci Domnul va 
da legile Sale la popoare nenumărate, şi toţi vor zice: „Veniţi 
să umblăm în lumina Domnului!". Ochii celor semeţi se vor 
smeri, şi numai Domnul va fi slăvit în ziua aceea, căci Dom- 
nul Savaot va avea ziua Lui», ziua Lui de slavă, iar ziua aceea 
se va numi «cetate a slavei», după cum este scris despre ceta- 
tea odihnei Domnului. Mi-e dor de ziua Mea de slavă, Ieru- 
salime, poporul Meu, căci Tatăl Se va slăvi în Mine, şi de 
aceea îţi zic: Mi-e dor de Mine în tine, şi mereu vin să te în- 


trupez în trupul Meu cel sfânt, şi nimeni nu ştie ce este 
această taină. 

Fiilor unşi în grădina cuvântului Meu, vă voi da înţe- 
lepciune, fiilor scumpi, ca să daţi lui Israel priceperea şi cre- 
dinţa care vine din Scripturi, fiilor, căci Eu sunt în voi duh şi 
adevăr, cuvânt şi trup, trup şi cuvânt sunt în voi şi prin voi, 
căci această taină este lucrarea care vă poartă în sânurile ei, 
în sânurile cerului. 

Israele, copile Israele, închină-te Tatălui în duh şi în 
adevăr, căci Tatăl aşa închinători doreşte. Cu tine grăiesc nu 
ca şi cu femeia samarineancă. Cu tine grăiesc grăire înaltă şi 
desluşită, căci a venit ceasul adevăraţilor închinători în duh şi 
în adevăr, în Hristos, fiule mic, născut din cuvântul Meu cel 
de azi. Să nu uiţi, poporul Meu, că Mi-e dor. Să nu uiţi, fiule, 
că Mi-e dor de Mine în tine. Să nu uiţi că mereu Mi-e dor, să 
nu uiţi. Mi-e dor de duh şi de adevăr în tine, şi vor veni la tine 
noroade însetate după Dumnezeu, aşa cum se duce lumea la 
Ierusalim să se închine. Dar lumea se închină căruia nu ştie, 
iar tu şi cu Mine ne închinăm Căruia ştim, căci tu ştii de la 
Mine ce este Scriptura Mea care spune despre închinătorii cei 
adevăraţi, care se închină Tatălui în duh şi în adevăr, în Mine, 
Israele, căci Tatăl în Mine este. Eu sunt Cuvântul Tatălui, căci 
Tatăl grăieşte în Mine, fiindcă Eu am venit să fac voia Tatălui, 
a Celui ce M-a trimis. Aşa şi tu, poporul Meu, să faci voia 
Mea, căci Eu sunt în Tatăl, şi de la Tatăl sunt Duh şi adevăr 
înaintea ta şi în tine, fiule. 

O, fiilor unşi în grădină, vă binecuvintez înţelepciunea, 
căci am stat de vorbă cu voi la fântâna cuvântului Meu, iar 
cuvântul Meu se va face din voi izvor de apă curgătoare, din 
care vor bea mulţi şi se vor închina Tatălui în duh şi în adevăr, 
căci Tatăl aşa închinători doreşte. Amin, amin, amin. 

23 septembrie/ 6 octombrie 1996 

Praznicul Acoperământul Maicii Domnului 

Păstorul Cel bun este mângâierea oilor. Sfânta Virginia îşi ţine 
treaz poporul. Maica Domnului lasă acoperământ peste popor pe 
Fiul ei, Domnul Cuvântul. 

E u sunt Păstorul Cel bun. Eu sunt, Israele. Eu 
sunt, fiule, Cel ce vin la tine şi Mă fac cuvânt în 
tine, că vreau să te întăresc pe temelia ta, fiindcă am venit din 
cer de la Tatăl să zidesc veacul cel nou pe care l-am promis 
prin Scripturi. Eu sunt Păstorul Cel bun. Păstorul cel bun intră 
prin uşă în staulul oilor, şi acestuia portarul îi deschide, şi oile 
ascultă de glasul lui, şi el îşi cheamă oile pe nume şi le paşte, 
şi oile merg după el, căci cunosc glasul lui. Eu sunt uşa oilor, 
şi am şi alte oi care nu sunt din staulul acesta, şi trebuie să le 
aduc şi pe acestea, ca să audă glasul Meu şi ca să fie o turmă 
şi un păstor, că pentru aceasta M-a trimis Tatăl. Israele, Isra- 
ele, păstorul cel bun intră, şi portarul îi deschide, şi oile as- 
cultă glasul păstorului, căci păstorul cel bun nu sare pe 
deasupra. 

Sunt în porţi. Ridicaţi-vă, voi, porţi, ca să intre Păstorul 
Cel bun şi ca să- Şi pască turma. Nu am venit singur, Israele. 
Am venit cu sfinţii, fiule. Am venit cu mama Mea Fecioara şi 
cu sfinţii. Israele fiule, am venit cu Verginica, fiule Israele, că 
am făcut din ea uşa prin care intram ca să te păstoresc ca un 
Păstor bun. Am venit cu uşa, am venit cu Verginica, în care 
M-am sălăşluit ca să fiu uşă pentru oi, după cum este scris: 
«De va intra cineva prin Mine, se va mântui şi va intra şi va 
ieşi şi păşune va afla». 

Mă aşez cu pacea Mea înaintea ta şi peste tine, po- 
porule al cuvântului Meu. Am venit cu păşune, tată, am venit 
cu masă cerească la tine, că vreau să te văd mâncând din 
Mine, căci Eu sunt trup şi cuvânt pe masa ta, Israele. Te hră- 
nesc din Mine, poporul Meu. Eu sunt Păstorul Cel bun, fiule, 
şi te hrănesc cu Mine, fiindcă păstorul cel bun îşi pune viaţa 
pentru oi, se dă jertfă pentru oi. îmi pun trupul şi duhul îna- 
intea ta, ca să mănânci, poporul Meu, căci Eu sunt trup şi cu- 
vânt pe masa ta. Păstorul cel bun îşi pune viaţa pentru oi, nu 
ca cel plătit care, dacă vede lupul, fuge şi lasă oile, ca un fur, 
căci cine nu intră pe uşă, acela este fur şi tâlhar pentru oi. 

Vin cu Verginica, Israele, căci M-am făcut în ea uşă 
pentru tine, poporul Meu, şi intru pe uşă la tine şi te păstoresc, 
şi acum intră ea prin Mine la tine, ca să te păstorească cu 
Mine, cu cuvântul să te păstorească, poporul Meu, căci Vergi- 
nica este cuvântul Meu, precum Eu sunt Cuvântul Tatălui. 
Verginica este trâmbiţa Mea, şi Eu sunt trâmbiţa ei. Ea este 
cuvântul Meu, şi Eu sunt cuvântul ei. 

O, Verginico, Noi peste porţi nu sărim, că păstorul cel 
bun nu sare pe deasupra. Suntem în porţi, Verginico, şi porta- 
rii Ne aud şi Ne deschid, şi Noi intrăm. Intrăm cu sfinţii, căci 
Eu aşa vin, că e vremea să vin, să vin cu sfinţii, după cum 
scrie că «Vine Domnul cu zecile de mii de sfinţi ai Săi». In- 
trăm, Verginico, cu sobor de sfinţi, iar tu eşti trâmbiţa Mea, 
trâmbiţa cea dinaintea arătării slavei Mele, căci când va trâm- 
biţa al şaptelea înger, se va vedea săvârşită taina lui Dumne- 
zeu, şi la această arătare lucrăm Noi, Verginico, dar omul 
veacului acesta, înţeleptul veacului acesta nu ştie, tată, nu ştie 
tainele lui Dumnezeu. El ştie alte taine, ştie să se uite la cele 
ce am făcut Eu şi să zică la lume că le-a făcut el, că le-a găsit 
el, şi îşi paşte oile sale cu cele nefăcute de el, căci el nu intră 
pe uşă, fiindcă Unul este Păstorul Cel bun, Care intră pe uşă 
şi nu sare pe deasupra. O, Verginico, trâmbiţa Mea, Eu te fac 
cunoscută pământului că eşti trâmbiţa Mea, căci am grăit prin 
tine la început şi am spus că tu vei hrăni multe mulţimi cu pă- 
şunea Mea cerească, şi iată, Eu te fac pe tine cuvânt peste 
mulţimi, ca să împlinesc făgăduinţele Mele, ca să ştie mulţi- 
mile ce înseamnă Scripturile şi împlinirea lor. Tu eşti în Mine, 
acesta este locul tău, locul de unde grăieşti peste Israel, izvo- 
rul de unde izvorăşte cuvântul tău peste Israel. 

E u, Doamne, sunt purtată de sânul Tău, de 
Duhul Tău, căci Tu eşti uşa pe care eu intru 
ca să-mi îngrijesc poporul şi ca să-l ai Tu de popor, că nici un 
păstor care are oi nu voieşte să-Ţi dea Ţie turma şi munca; 
zice că e turma lui, munca lui, aşa zice. Dar eu zic ca Tine, că 
şi Tu zici că îi dai Tatălui munca Ta, turma Ta, şi Te supui 
Tatălui cu tot cu agoniseala Ta, Doa mn e. Eu zic ca Tine, 
Doamne, că pentru Tine m-am trudit ca să nasc în dureri acest 
popor şi ca să ai. Doamne, popor, că iată, îţi trebuie popor, ca 
să ai la ce să vii pe pământ, ca să-Ţi săvârşeşti taina Ta ce- 
rească despre care scrie în Scripturi, taina cea din veac 
ascunsă şi neştiută, dar acum ştiută, Doamne. Tu eşti taina, 
Tu, Doamne, Cel ce ai venit de la Tatăl şi din Fecioară Om în- 
tre oameni, Duh şi adevăr, cuvânt şi trup, trup şi cuvânt, 
Doamne, căci astăzi eşti trup şi cuvânt peste acest popor pe 
care Ţi l-am născut în dureri, Doamne. O, să nu uiţi de dure- 
rile mele, să nu uiţi că mi-am pus viaţa pentru oile acestui po- 
por, Doamne, căci păstorul cel bun îşi pune viaţa pentru oi. 

Tu m-ai ajutat, Doamne, să iubesc pe poporul Tău, şi 
eu l-am iubit şi de pe pământ, şi îl iubesc şi din cer, că Tu şi 
acum mă ajuţi să-l iubesc şi să-l păstoresc, ca să ai popor bine 
crescut la venirea Ta cea mare, cea văzută, Doamne. Venirea 
Ta e mare şi acum, că iată cum vii, şi eu văd. Doamne, căci 


sunt în venirea Ta cu sfinţii, dar nu văd ochii cei ţinuţi încă să 
vadă până când ochii celor care văd nu vor mai fi închişi, că 
mare şi slăvită este venirea Ta cu sfinţii slavei Tale. Venirea 
Ta e mare, Doamne; au trecut două mii de ani peste ea. Veni- 
rea Ta are două mii de ani, şi omul nu vede slava Ta cu care 
ai venit şi cu care eşti venit şi pe care o vei lăsa să se vadă, 
dar omul nu înţelege ce înseamnă Dumnezeu. O, vino, Doam- 
ne, cu minune mare pe pământ, ca să înţeleagă omul ce în- 
seamnă Dumnezeu! Vino, vino şi Te fa văzut şi îţi fa văzută 
venirea, ca să înţeleagă omul ce înseamnă Dumnezeu în cer 
şi pe pământ, de la început şi până la sfârşit, după cum este 
scris: «La început a făcut Dumnezeu cerul şi pământul», iar 
la sfârşit este scris de cer nou şi de pământ nou, Doamne, fă- 
cute de Tine, căci Tu eşti începutul şi sfârşitul, Tu eşti Alfa şi 
Omega, Tu eşti Cel ce eşti şi Cel ce erai şi Cel ce vii, Doam- 
ne. Eu sunt martorul Tău din cer, precum am fost şi pe pă- 
mânt în vremea trupului meu cu Tine. Eu Te mărturisesc po- 
porului meu, şi lumii Te mărturisesc, Doamne. Mărturisesc 
taina Ta, Doamne, că timp nu mai este; el a fost, dar nu mai 
este, după cum este scris că «Timp nu va mai fi, ci în zilele 
când va grăi al şaptelea înger, când va fi să trâmbiţeze, 
atunci săvârşită va fi taina lui Dumnezeu, aşa cum a vestit 
prin prooroci». 

Eu am fost trâmbiţa cea dinaintea Ta, Doamne. Eu 
Ţi-am pregătit calea Ta, calea cuvântului Tău peste tot pă- 
mântul. Până acum grăiai poporului Tău pe care l-ai născut 
din Duhul Tău şi din mine, din cuvântul Tău în mine, Doam- 
ne, dar acum grăieşti mulţimilor de pe pământ, căci cuvântul 
Tău şi glasul Tău merg peste neamurile pământului, şi taina 
Ta se vesteşte întru săvârşirea ei, întru venirea Ta, Doamne, 
căci săvârşirea tainei Tale este venirea Ta peste pământ. O, Tu 
eşti Cuvântul lui Dumnezeu, Tu eşti Cuvântul Tatălui. Tu eşti 
Cel ce ai venit de la Tatăl la oameni, din Duhul Sfânt şi din 
Fecioară ai venit şi Te-ai făcut duh şi adevăr, cuvânt şi trup, 
şi iată, din trup Te faci cuvânt, şi eşti trup şi cuvânt, căci nu- 
mele Tău la cea de a doua Ta venire este: Cuvântul lui Dum- 
nezeu. Tu eşti Hristos, Cuvântul lui Dumnezeu, Care vii şi 
păstoreşti ca să-Ţi aduni oile în staul, că ai şi alte oi care nu 
sunt din staulul acesta, şi voieşti să le aduni şi să fie o turmă 
şi un păstor. Iar eu îmi voi ţine treaz poporul, ca să Te poţi 
face cuvânt în el, Doamne, cuvânt peste toate neamurile de pe 
pământ, ca să se audă până la toate marginile că Tu păstoreşti 
şi îţi aduni oile în staul, ca să fie o turmă şi un păstor. Amin. 

O, poporule al Domnului şi al meu, auzi tu ce grăiesc 
eu cu Domnul? Eu îţi aduc alifie pentru ochi, ca să vezi pe 
Dumnezeu întru venirea Sa, că ai scris pe creştetul tău numele 
lui Dumnezeu şi numele cetăţii lui Dumnezeu, numele Nou- 
lui Ierusalim care se coboară din cer, de la Dumnezeu, şi nu- 
mele cel nou al Domnului. Numele cel nou este Cuvântul lui 
Dumnezeu, acesta este numele tău cel nou, poporul meu, şi să 
lucrezi această lucrare, Israele. Să fii credincios, ca să fii iesle 
Cuvântului lui Dumnezeu, fiule Israele. Tu eşti ieslea în care 
Se naşte Cuvântul lui Dumnezeu, Cuvântul Tatălui, Care este 
Fiul lui Dumnezeu, poporul meu. Eu vin cu Domnul, şi măr- 
turisesc din cer peste tine, iar tu să mărturiseşti pe pământ 
taina cea din veac ascunsă, pe care nici îngerii n-au ştiut-o, 
Israele. 

O, Israele, poporul meu, poporule copilul meu, să se 
întărească peste tine lucrul îngerilor păzitori, iar tu să întăreşti 
la rândul tău lucrarea îngeraşilor cei buni, ca să vadă îngeraşii 
tăi păzitori faţa lui Dumnezeu, fiule din Israel. Dă-le de lucru, 
Israele. Dă-i, fiule Israele, de lucru îngeraşului tău cel păzitor, 
că dacă are cu ce să se ducă de la tine la Dumnezeu, se duce 

mereu şi vede faţa lui Dumnezeu, precum scrie în Scripturi 
despre cei ai căror îngeri păzitori văd pururea faţa Domnului. 
O, eu ţi-am spus, fiule: «Vai de cel slab de înger!». Ce, oare, 
înseamnă ce ţi-am spus eu? O, să nu fii sărac de viaţă 
duhovnicească, fiule Israele. Tu să fii mereu un copil care 
păzeşte şi face mereu faptele lui Dumnezeu pe pământ, ca să 
se întărească în tine şi lângă tine îngerul tău cel păzitor, cel 
bun, îngerul Domnului, fiule. Nimic nu rămâne fără să nu 
ajungă la Domnul, dar să nu-i dai prilej îngerului rău să vadă 
faţa Domnului ducându-se cu cele rele ale tale, căci ziua şi 
noaptea el caută să ducă la Domnul pâră asupra ta, după cum 
este scris, dar Domnul îl va arunca de la faţa Sa, căci tu vei 
sluji lui Dumnezeu ziua şi noaptea, fiule scump, iar îngerul 
cel păzitor al tău va vedea faţa Domnului şi îţi va aduce pu- 
tere şi iubire de la Dumnezeu peste tine, şi tu vei sta înaintea 
Domnului tare de înger şi nu slab de înger. 

Să se întărească peste tine lucrarea sfinţilor, poporul 
meu, căci rugăciunile lor au înmulţit mila lui Dumnezeu pen- 
tru tine, Israele. Dacă te rogi unui sfânt făcând voia lui Dum- 
nezeu, îi dai sfântului îndrăzneală la Domnul pentru cererile 
tale, Israele. Roagă-te şi la mine ca să mijlocesc pentru tine la 
Dumnezeu, că sfinţii, Israele, mă au în faţa lor şi se poartă 
după mine pentru tine, poporul meu, ca să fii tu ajutat şi întă- 
rit de sfinţi şi de îngeri, fiule. Eu te ajut după statura ta, fiule. 
Eu te mângâi sau te mustru după statura ta, şi te rog, fiule, să 
stai bine aşezat în statură duhovnicească şi să fii tare de înger, 
ca să vadă îngerul tău faţa lui Dumnezeu ziua şi noaptea, pu- 
rurea s-o vadă, că el pe tine te duce înaintea lui Dumnezeu. 
Stai înaintea lui Dumnezeu, fiule din Israel, stai bine şi cu te- 
mere de Domnul şi cu luare-aminte la Domnul, fiule. Să nu 
treci pe lângă învăţăturile mele, să nu treacă învăţăturile mele 
pe lângă tine. Să treci tu prin ele, şi să treacă ele prin tine, şi 
să le faci fiinţă peste tine, ca să fii tare de înger, fiule scump, 
căci îngerii, Israele, stau pe lângă tine ca să audă cuvântul lui 
Dumnezeu din gura lui Dumnezeu şi din gura ta, poporul 
meu, căci la auzul cuvântului lui Dumnezeu se strânge cerul 
ca să asculte. Ia, fiule, binele şi pune-1 peste tine şi lucrează-1, 
căci cerul se strânge pe lângă tine ca să-L vadă pe Dumnezeu, 
căci unde este Domnul, acolo este şi cerul, poporul meu; unde 
este stârvul, acolo vin vulturii ca să se hrănească. 

Mergeau apostolii pe cale şi vorbeau cuvântul lui 
Dumnezeu, şi Domnul S-a apropiat de ei şi le-a tâlcuit Scrip- 
turile cele despre El, şi apoi S-a dus cu ei şi a frânt pâinea şi 
S-a făcut cuvânt şi Trup pe masa lor, şi apoi S-a dus întru 
Tatăl, ca să fie în Tatăl cu ei, cu apostolii, fiule. 

O, să te îndeletniceşti cu cuvântul lui Dumnezeu, fiule, 
să-l iei şi să-l rumegi. Să iei Scripturile cele de până acum şi 
pe cele de acum şi să grăieşti din ele, că Domnul Se apropie 
să ţi le tâlcuiască, fiule. Vine Domnul să tâlcuiască Scripturile 
cele de până acum şi pe cele de acum, căci Scripturile sunt fă- 
cute de cuvântul lui Dumnezeu, rostit oamenilor care au fost 
purtaţi de Duhul Sfânt, de cuvântul lui Dumnezeu, fiilor. 

Poporul meu, să fii tare de înger, Israele, să fii voia 
Domnului pe pământ, ca să Se apropie Do mn ul şi sfinţii şi în- 
gerii, şi ca să coboare cerul pe pământ, şi ca să fie cerul văzut 
cu tine în zi cerească, şi să vină ziua Domnului, Israele. Ziua 
Domnului este cu tine. Sărbătorile sfinţilor serbează cu tine, 
Israele. Vine Domnul, fiule, vine să serbeze în tine pe mama 
Fecioară, vine cu sobor de sfinţi şi cu Fecioara mamă. 

Să fie atenţie în porţi! Să fie veghe înaintea cuvântu- 
lui lui Dumnezeu, care vine să se nască în ieslea sa, în grădina 
sa. Domnul Se face cuvânt, sfinţii se fac cuvântul lui 
Dumnezeu. 


O, fii ai grădiniţei Domnului, staţi atenţi în porţi, în- 
tăriţi veghea în porţi, vegheaţi venirea Domnului la Israel. 
Viaţa voastră este Dumnezeu. Vegheaţi peste viaţa voastră, că 
şi îngerii veghează, şi sfinţii veghează, şi Domnul veghează, 
fiilor. Vegheaţi şi voi, vegheaţi venirea Domnului la voi. Tot 
poporul Israel să vegheze venirea Domnului la poporul Său, 
căci din venirea Domnului la tine iau neamurile pământului 
ca să înveţe venirea Domnului pe pământ. 

Iar Ţie, Doamne, îţi dau slavă întru venirea Ta, din 
mijlocul sfinţilor îţi dau slavă, că Tu eşti Cel slăvit de cer şi 
de pământ întru a Ta venire. Vino cu sfinţii, vino cu îngerii, 
vino, Doamne, la Israel şi fa-1 tare de înger pe Israel, că mare 
este mila Ta şi puterea Ta şi bunătatea Ta, bunule Păstor. 

E u sunt Păstorul Cel bun, Verginico. Cel bun 
îşi pune viaţa sa pentru oi. Cel fur şi tâlhar 
este păstorul care, când vede lupul venind spre oi, el fuge să-şi 
scape viaţa sa. Eu sunt Cel bun, Care-Şi dă viaţa pentru oi, 
Care-Şi dă Trupul şi Duhul pentru hrana oilor, că asta înseam- 
nă că îşi dă viaţa pentru oi. Păstorul Cel bun Se face hrană 
pentru oi, Se face mană din cer pentru oi, şi oile au păşune şi 
cunosc gustul şi glasul Păstorului şi merg după Păstor. Eu 
sunt Păstorul lui Israel, Verginico. Eu sunt Păstorul Cel bun, 
şi oile ascultă glasul cuvântului Meu. Amin. 

* 

E u sunt calea, adevărul şi viaţa. Eu sunt Păstorul 
Cel bun, Care Mi-am pus viaţa pentru oi. Păsto- 
rul Cel bun nu sare pe deasupra ca să intre în staulul oilor 
sale. Eu sunt Păstorul lui Israel, şi porţile se ridică, şi Eu in- 
tru, ca să aibă Israel păşune. 

Eu sunt pacea ta, Israele, poporul Meu, Eu sunt mân- 
gâierea ta, şi tu eşti mângâierea Mea, Israele. Ne adunăm lao- 
laltă, Eu cu tine, şi tu cu Mine, ca să serbăm ziua cerului pe 
pământ. Eu sunt ziua ta de serbare. Eu şi cu cerul Meu de 
sfinţi şi de îngeri. Se mângâie cerul cu tine, poporul Meu. Tu 
eşti mângâierea cerului, căci cerul este plin de mângâiere 
pentru tine. Duhul Sfânt Mângâietorul, pe Care Eu ţi-L dau de 
la Tatăl, primeşte-L şi mângâie-te cu El, că Eu la ai Mei L-am 
făgăduit încă de când M-am dus în Tatăl după ce M-am ridi- 
cat prin înviere. Duhul Sfânt Mângâietorul, Duhul Adevă- 
rului, Acela cuvintează peste tine din Mine, Acela ia din al 
Meu şi îţi vesteşte ţie mângâiere, poporul Meu. Te-am născut 
şi te-am crescut din Duhul Sfânt Mângâietorul, Israele, şi ca 
un Păstor bun te-am hrănit cu viaţa Mea, căci păstorul cel bun 
îşi pune viaţa pentru oi, se face hrană pentru oi, se face pă- 
şune pentru oile Sale, se face mângâiere pentru oi păstorul cel 
bun. Am şi alte oi care nu sunt din staulul acesta, şi pe acelea 
voiesc să le strig, ca să se adune în turma Mea, ca să aibă 
păstor pe Păstorul Cel bun, Care îşi hrăneşte oile cu viaţa Sa, 
ca să aibă ele viaţă veşnică, precum are Păstorul Cel bun. O, 
nici un păstor de pe pământ nu-şi pune viaţa pentru oi. N-o 
pune nici pentru Dumnezeu, dară pentru oi nici atât n-o pune. 
Numai Eu Mi-am pus viaţa Mea pentru oile Mele. 

Israele, Israele, îţi spun ţie, poporul Meu, ca să audă 
turmele de pe pământ. Orice fel de turmă să audă glasul Păs- 
torului Cel bun. Cel ce intră prin uşă, acela este păstorul oilor, 
iar cel ce nu intră prin uşă în staulul oilor, ci sare pe aiurea, 
acela este fur şi tâlhar. Păstorul cel bun intră prin uşă, şi oile 
ascultă glasul lui şi merg după el, iar după un străin nu vor 
merge, ci vor fugi de la el, pentru că nu cunosc glasul străini- 
lor. Eu sunt uşa, iar furul nu vine decât să junghie şi să piardă, 
căci cel plătit şi cel ce nu este păstor şi ale cărui oi nu sunt ale 

lui, fuge când vede lupul venind la oi, şi lupul vine şi risipeşte 
oile. Cel plătit nu are grijă de oi, şi Eu voiesc să adun oile risi- 
pite, şi va fi o turmă şi un Păstor, şi ele nu vor pieri în veac, 
şi din mâna Mea nimeni nu le va răpi, căci Tatăl Mi le dă, şi 
nimeni nu poate să le răpească din mâna Tatălui Meu, căci Eu 
şi Tatăl una suntem. Eu sunt Păstorul Cel bun, şi Unul este 
Păstorul Cel bun, Care-Şi adună oile într-o singură turmă. 

E glasul Păstorului Cel bun peste tine, popor al cuvân- 
tului Meu, ca să audă oile risipite şi să cunoască glasul Păsto- 
rului Cel bun şi să se adune la păşune, la glasul Păstorului să 
se adune şi să se împlinească o turmă şi un Păstor, precum 
grăieşte Scriptura. Amin. 

Am venit la tine în zi de serbare, Israele. Mama Mea 
Fecioara îşi aşterne peste tine ocrotirea sa, ca să fii ocrotit de 
ea şi să-ţi fie mamă mama Mea, iar tu să-i fii fiu, Israele, po- 
porul Meu, precum Eu îi sunt Fiu. 

O, mamă, acoperă-1 pe Israel, ocroteşte-1, ajută-1 şi dă-i 
mângâiere. împarte-te lui Israel, ca să aibă mamă fiii lui 
Israel cel de azi. Cel de ieri nu M-a primit nici pe Mine, nici 
pe tine, dar cel de azi Ne este casă şi uşă şi masă, şi mângâiere 
Ne este. Mângâie-1, mamă, pe Israel cel de azi, pe Israel cel 
român, că mare lucrare este să fie Israel român. Mare lucrare 
este să fie român cel ce crede în Dumnezeu şi în glasul lui 
Dumnezeu, în cuvântul lui Dumnezeu. împarte-te, mamă, 
dă-i lui Israel mângâierea, împarte mângâierea ta peste el, 
căci Fiul tău este în tine când te împărţi. 

O Fiule iubit al Tatălui şi al meu, căci aşa a 
^ voit Tatăl căutând spre smerenia roabei 
Sale. O, Fiule scump, mare minune este să fie Israel român, 
căci neamul român a început de la Tine, este născut din Tine, 
din apă, Duh şi sânge este născut, din trupul Tău cel sfânt şi 
din Duhul Tău a luat trup şi duh, şi s-a făcut neam cu Tine şi 
cu mine, Fiule, şi a fost închinat în numele Tatălui şi al Fiului 
şi al Sfântului Duh, şi iată, acum pământul român este împă- 
răţia cuvântului Tău, care este asemenea aluatului unei femei, 
pe care femeia, luându-1, l-a ascuns în trei măsuri de făină 
până ce s-a dospit totul. Slavă Ţie, Fiule iubit, că mă aşezi în 
faţa poporului Tău, căci Tu eşti cuvântul meu. 

Eu sunt cuvântul Fiului meu, Israele român, căci Fiul 
meu mi-a poruncit să împart peste tine duhul mângâierii, po- 
por iubit de Fiul meu. Eu te acopăr cu harul meu, care este 
Fiul meu. Eu te acopăr cu mantia mea cerească şi te ocrotesc 
ca şi Fiul meu, Israele scump. Tu, fiule Israele, să nu uiţi că 
neamul român este pildă despre împărăţia cerurilor, pe care 
Dumnezeu voieşte s-o arate în fiinţa ei peste România, căci 
ţara aceasta a fost din trei ţări întru una, iar sămânţa Fiului 
meu a fost pusă la crescut ca aluatul unei femei, pe care fe- 
meia l-a ascuns în trei măsuri de făină până ce s-a dospit totul 
şi s-a făcut unul. 

O, popor al Fiului meu, mi-a pregătit Fiul meu zi de 
bucurie, zi de serbare în mijlocul tău, şi mi-a dat bucurie 
deplină să mă fac peste tine cuvânt în numele Fui, ca să te 
mângâi, şi ca şi eu să mă mângâi cu tine. Duhul mângâierii 
Fiului meu îl pun peste tine, şi să pui şi tu peste cei din cer 
duh de mângâiere, popor al cerului pe pământ, căci tu duci 
greul vremii, şi Domnul ştie că tu duci greul vremii pe pă- 
mânt, şi vine cerul cu duhul mângâierii la tine, vine cu cuvân- 
tul mângâierii, vine cerul la tine şi te mângâie pe pământ, po- 
por al Cuvântului lui Dumnezeu, Care este Fiul meu. Să nu te 
temi, să nu te temi, popor iubit de Dumnezeu. Tu să nu uiţi că 
Tatăl datu-I-a Fiului meu toată puterea în cer şi pe pământ, şi 
din această putere a dat şi celor ce sunt ai Fui, ca să calce 


peste şerpii şi peste scoipiile care muşcă pe pământ, dar nici 
o vătămare nu vor face acestea la cei ce au putere de la Dum- 
nezeu ca să le calce şi să le strivească. Tu să stai în duhul cre- 
dinţei, tu să te hrăneşti cu duhul mângâierii cereşti, că vremea 
apasă pe pământ, şi tu să fii mai tare ca vremea care apasă, 
tare ca Fiul meu, Care este întru tine, fiule din Israel. Tu să 
stai în Fiul meu, numai aşa să stai, numai aşa să poţi, aşa cum 
zicea apostolul că poate totul întru El, în Fiul meu. Focul tău 
să fie în Fiul meu, Care te întrupează mereu în trupul Fui cel 
sfânt, din care ia Duh şi adevăr şi te hrăneşte pe tine pe pă- 
mânt, ca să fii din cer pe pământ, ca să fii din Fiul meu, Care 
este din cer şi Care-ţi este ţie acoperământ. Acesta este aco- 
perământul pe care l-am slobozit din văzduh peste apostoli. 
Fiul meu este acest simbol. Fiul meu este acoperământul tău 
în care stai şi te adăposteşti, popor iubit. Te acopăr cu Fiul 
meu. Ia acest cuvânt-simbol şi fii credincios în cuvântul cel 
tainic, căci puterea mea e Fiul meu, precum El este puterea ta 
cu care El te-a încins ca să ai putere din puterea Fui, popor al 
Fiului meu. 

Cere, şi vei primi, cere duh de credinţă, Israele. Cere 
viaţă veşnică şi să nu se împuţineze această avere a ta. Ia duh 
de mângâiere, care în dar se dă. Ia, şi te aşează în statură du- 
hovnicească şi cerească. Ia, Israele, ca să ai îndrăzneală la 
Dumnezeu. Caută mereu să arăţi bine-crescut; caută, fiule şi 
fiică din Israel. Statura ta duhovnicească, Israele, să-F arate 
pe Hristos pe pământ, ca să fie văzut de oameni, şi să înţelea- 
gă oamenii venirea Fiului meu în om pe pământ. 

O, fiice din Israel, luaţi pe voi haină cerească, luaţi veş- 
mântul Fiului meu, luaţi veşmântul meu şi fiţi cereşti pe pă- 
mânt, ca să fie cerul în voi pe pământ, ca să faceţi pace între 
om şi Dumnezeu, precum am făcut eu. Ce fericită eram eu pe 
pământ cu Dumnezeu! Fuaţi în voi fericirea mea şi aveţi grijă 
de Fiul meu pe pământ, precum am avut eu. Eu pentru El am 
trăit şi trăiesc. Aşa şi voi să faceţi. Fiul meu este Cel mai 
frumos între oameni, şi este Fiul Tatălui, Dumnezeu şi Om 
este. Fiul meu S-a dus la Tatăl şi a rămas cu oamenii prin cei 
iubiţi ai Fui până la acest sfârşit al timpului omului. 

O, fiice din Israel, luaţi aminte la pasul vostru pe pă- 
mânt. Bucuraţi cerul şi pământul, ca să aveţi bucurie şi duh 
de mângâiere de la Domnul. Beţi din izvorul vieţii şi iubiţi 
viaţa cerească pe pământ şi izvorâţi din voi viaţa Domnului şi 
viaţa mea, ca să aibă viaţă pământul ca şi în cer, şi să se arate 
cer nou şi pământ nou înaintea venirii cea văzută a slavei Fiu- 
lui meu. Am zis că voi veni şi vă voi învăţa viaţa. Viaţa este 
Fiul meu, şi voi veni şi vă voi învăţa. 

O, Fiule al Tatălui şi al meu, mă întorc în Tine, că am 
mângâiat pe poporul Tău şi îl voi mai mângâia, după voia Ta, 
Fiule. 

ă fii slăvită de Israel, mamă. Să fii mărită 
de viaţa lui Israel, căci viaţă îi dăm, ca 
să aibă pe pământ, că greu e pe pământ, şi Israel duce greul, 
mamă, dar Eu îi măresc credinţa şi mângâierea peste el, ca 
să aibă putere poporul Meu. Să fii slăvită de Israel, mamă, şi 
să-l ajuţi cu toate cele ce ai din Mine, precum şi Eu îl ajut ca 
să-l am. E sărbătoarea ta, mamă, şi te serbez cu Israel, ca să 
te bucur. Bucură-te, că bucuria va fi plata cea mare pe care 
o vom pune peste poporul celor credincioşi ai Noştri. 
Bucură-te, mamă Fecioară, că şi tu M-ai bucurat bucurând pe 
poporul Meu cu duhul mângâierii. 

Iar tu, Israele, să stai înaintea Mea, că Eu te hrănesc din 
Mine, fiule Israele, şi te ajut să cunoşti tainele Mele cele de 
nepătruns, ca să fii mângâiat cu ele, poporul Meu, să te mân- 
gâi tu cu cele ce nu s-au suit la mintea omului, căci tainele 

Cuvântul lui Dumnezeu 


Mele sunt ascunse în ele, Israele, în Mine şi în tine, căci Eu 
sunt în tine cu tainele Mele şi cu lucrarea lor şi cu mângâierea 
care vine din ele peste tine, ca să fii tu taina Mea între tainele 
Mele cele cereşti pe pământ, Israele, taina Mea. 

Eu sunt cu sfinţii şi cu mama Mea Fecioara, şi cu 
Verginica sunt în tine, Israele, şi serbez cu tine serbare de cer 
nou şi de pământ nou, care vor dăinui înaintea Mea. 

O, poporul Meu, să te îndeletniceşti bine să stai înain- 
tea Mea, şi să cauţi să cunoşti taina ta, căci tu eşti taină în 
Mine, poporul Meu. Eu te port în Mine, că pe pământ e greu 
pentru tine, şi Eu te port în Mine ca să poţi fi, poporul Meu. 
Eu suflu mereu peste tine din Mine şi te am ca pe o taină 
scumpă, dar să fii umilit şi aplecat înaintea Mea, că Eu sunt 
Păstorul tău, şi tu eşti supusul Meu. Stai supus în Mine, că şi 
Eu tot aşa stau în Tatăl, şi vei fi asemenea Mie în iubirea ta. 
Amin, amin, amin. 

1/14 octombrie 1996 

Cuvântul Domnului către poporul creştin 

Iubirea de Dumnezeu II mărturiseşte pe Domnul, şi este putere în 
om. Sfiala sfântă este blândeţe. Rugăciune către îngeraşul păzitor. 
Pacea sufletului II odihneşte pe Domnul. Binecuvântarea peste 
corăbiuţa cea nouă. 

Î n numele Tatălui şi al Fiului şi al Sfântului Duh, 
aşa cobor Eu la Israel. Eu sunt Domnul lui Israel. 
Amin. Cobor cu glas dulce şi cu grai dulce, cobor în cartea lui 
Verginica, cobor cu Verginica în cartea ei, că ea se face carte 
în Israel. 

Eu aşa ţi-am spus, Verginico, să te faci carte, tată, şi să 
fii cu poporul aşa cum Eu sunt cu el şi îl păstoresc ca un 
păstor bun. Iată, lucrăm, Eu în tine, şi tu în Mine, că mereu 
trebuie hrănit acest popor. Israel nu mai poate fără hrană din 
cer, căci celui ce crede în Mine trebuie să-i dau apă vie, îi dau 
izvor care izvorăşte spre viaţă veşnică, din care mulţi vor bea 
şi vor avea viaţă veşnică. Eu sunt viaţa veşnică, Verginico. Eu 
sunt mântuirea şi iubirea, şi nu înţelege nimeni atât cât ar fi 
să înţeleagă pe Dumnezeu. Cel ce crede în Mine are viaţă 
veşnică, şi viaţa veşnică Eu sunt. Omul nu ştie ce este mân- 
tuirea, că dacă ar şti, ar căuta-o, Verginico. Dar, oare, Israel 
ştie ce este mântuirea? Cine ştie ce este mântuirea, acela o 
caută şi o găseşte şi o pune peste el şi o ia în el, şi din ea se 
face izvor de apă vie, care curge din gura lui spre viaţă veşni- 
că peste mulţi, Verginico. O, să-ţi aduci aminte şi să-şi aducă 
poporul aminte că Eu am spus în cartea acestei lucrări că tu 
să te păstrezi pentru Mine, fiindcă va fi să hrănesc prin tine 
mulţimi multe cu cuvântul Meu, Verginico. Şi iată, toate trec 
şi nu mai sunt, dar cuvântul Meu vine şi se împlineşte şi ră- 
mâne împlinit în fiinţa sa, iar fiinţa sa nu are sfârşit. Toate trec 
şi nu mai sunt încă de la făcutul lor, căci cele ce nu sunt 
veşnice, acelea nu sunt. Veşnic e numai Dumnezeu şi viaţa Sa 
şi mântuirea Sa cu fiii ei, Verginico. Veşnice sunt toate cele ce 
se nasc din lucrarea mântuirii, dar omul nu ştie ce este mân- 
tuirea, căci cel ce ştie ce este ea o pune peste el şi o ia în el şi 
stă ceas de ceas în ea, în lucrarea mântuirii, Verginico. 

Cobor cu glas dulce şi cu grai dulce, cu grai mântuitor 
cobor şi îţi fac intrare în Israel, Verginico. Tu eşti trâmbiţa 
Mea, tată, şi pe tine trebuie să te cunoască şi să te audă tot pă- 
mântul când suni, că e scris că trâmbiţele sună, şi Do mn ul 
vine la trâmbiţa cea care vesteşte săvârşirea tainei lui Dum- 
nezeu pe pământ şi în cer, că scris este în Scripturi: «Domnul 
dumnezeilor a grăit şi a chemat pământul. Domnul strălucit 


va veni şi nu va tăcea; chema-va cerul de sus şi pământul, ca 
să judece pe poporul Său. Ascultă, poporul Meu, şi îţi voi 
grăi ţie, Israele, şi îţi voi mărturisi că Eu sunt Dumnezeul tău, 
amin». Iată, Israele, aşa scrie în Scripturi, fiule Israele, şi Eu 
trebuie să împlinesc Scripturile, fiule. 

Verginico, Verginico, tu M-ai ajutat la împlinirea 
Scripturilor, tată. Să Mă ajute şi poporul tău, că Eu sunt Dum- 
nezeul lui, Verginico. 

O ce dulce e glasul Tău şi graiul Tău, Doam- 
^ ne, că Tu aşa m-ai îmbiat mereu de am 
făcut voia Ta pe pământ, căci Tu când împlineşti Scripturile 
Tale, lucrezi cu mărire, lucrezi cu taină mare şi cu mărire de 
taină, Doamne. O, ce dulce e glasul Tău şi graiul Tău, că aşa 
ai grăit şi samarinencii când ai făcut-o să bea din apa Ta cea 
vie şi să fie vie, şi din ea să curgă viaţă de izvor veşnic spre 
viaţa multora, Doamne. Aşa ai lucrat şi peste mine, şi m-ai 
făcut izvor de apă vie, căci Tu ai izvorât din mine peste cei ce 
veneau să Te audă, Doamne. Şi izvorul Tău era dulce în glas 
şi în grai, că Tu erai izvorul, Tu erai Cuvântul izvorâtor de 
apă vie, Tu erai apa vie, precum şi acum eşti curgând, căci Tu, 
Cel ce eşti, curgi, Doamne, curgi din cer ca un râu de viaţă 
veşnică. O, că Tu eşti râul vieţii, Tu eşti totul, Doamne, căci 
toate cele veşnice Tu eşti, Doamne. Toate în Tine sunt, bunule 
Păstor, dulce Păstor în glas şi în grai. 

Eu sunt trâmbiţa Ta, Doamne, că Tu aşa ai voit. 

O, luaţi aminte neamuri de pe pământ! Sună trâmbiţa 
lui Dumnezeu să se adune la fântână cei ce vor să bea din iz- 
vorul mântuirii, căci Domnul este în cer şi pe pământ. Dom- 
nul dumnezeilor a grăit şi a chemat pământul. 

Israele, Israele, Domnul Se face cunoscut neamurilor 
pământului prin trâmbiţa Sa, şi tu să fii popor destoinic, că eu 
mereu te voi învăţa legile vieţii, ca să umbli tu pe ele, Israele, 
şi să-L mărturiseşti pe Dumnezeu, că aceasta este iubirea de 
Dumnezeu: mărturisirea Lui, fiule Israele. 

O, fii ai grădinii cuvântului, voi sunteţi porţile pe care 
intră Domnul în grădină şi la Israel, şi iată, intră Domnul cu 
cuvântul Său pentru toate neamurile pământului. Domnul Cel 
tare şi puternic; Domnul Cel tare în război; Domnul puterilor; 
împăratul slavei intră pe porţi! Ridicaţi-vă, ca să intre Dom- 
nul slavei pe porţi, că vine Domnul din cer pe pământ şi 
cheamă pământul, şi grăieşte cu glas dulce. Domnul intră cu 
graiul Său în cartea Sa. Trece Domnul din carte în carte, şi se 
întocmesc cărţile şi se deschid. Intră Domnul în cartea Sa şi 
iar vine cu mine în cartea mea, şi se lucrează taina lui Dum- 
nezeu spre săvârşirea ei. 

Eu, Doamne, am vestit porţile să deschidă cartea Ta, ca 
să intri şi să Te faci cuvânt, şi iar voi grăi cu Tine peste gră- 
dina mea, peste fiii mei şi peste Israel, şi îi voi învăţa legile 
vieţii, căci voiesc să aibă viaţă în numele Tău, şi să fie fii des- 
toinici întru venirea Ta, că minunată este venirea Ta, şi vo- 
iesc, Doamne, să facem din aceşti fii minune din minune, că 
minunată este venirea Ta pe pământ, Doamne. 

Grăiesc vouă din Domnul, fiilor, din Domnul şi din 
locaşul meu, căci cerul are porţi de intrare, iar cei din cer îşi 
cunosc porţile şi intră şi ies, şi iar intră pe porţi. Amin. 

O Verginico, întăreşte-ţi intrarea, tată, întă- 
^reşte-ţi poarta, că dacă tu intri, intru şi Eu; 
şi dacă Eu intru, intri şi tu, şi lucrăm, Verginico. Şi acum pe 
porţi intrăm în cartea Mea, că Mă vestesc Mântuitor, ca să ştie 
Israel, şi din el să ştie tot pământul, să ştie ce este mântuirea. 

Pace ţie, Verginico, ţie şi poporului tău! Şi iar vom 
lucra în cartea ta, spre săvârşirea tainei lui Dumnezeu. Amin. 




Anul 1996 


919 


* 

E u sunt Mântuitorul tău, Israele. Eu vin la tine cu 
glas dulce şi cu grai dulce, şi din grăirea Mea cu 
tine ia şi se hrăneşte mult norod care Mă caută, că lume multă 
ştie că Eu petrec cu tine şi grăiesc în tine, poporul Meu Israel. 
M-am vestit lumii, fiule Israele, că fântâna cuvântului Meu 
s-a vărsat peste pământ şi se adapă mult norod cu apa cea vie 
care se face izvor în cel ce bea din ea. 

Te învăţ, poporul Meu, te învăţ viaţa veşnică, fiule, te 
învăţ să fii voia Mea pe pământ, dar mai presus de aceasta te 
învăţ să Mă iubeşti, că am nevoie de iubire şi am nevoie de 
mângâiere. Să ştii, măi Israele, că nu e tot una; să ştii că una 
este să faci voia Mea, şi alta este să Mă iubeşti. O, nu e tot 
una. Ai grijă să Mă crezi ce-ţi spun. Una este să lucrezi pentru 
mântuirea ta, şi alta este să-L iubeşti pe Mântuitorul tău din 
tot cugetul şi sufletul tău, din toată inima şi virtutea ta. 
Aceasta din urmă este lucrare mare, fiule. Te învăţ, poporul 
Meu, să fii voia Mea, dar mai cu dor doresc să te deprind să 
Mă iubeşti. Iubirea de Dumnezeu te face să-L mărturiseşti pe 
Cel iubit, te face să-L doreşti umplându-te de dor. Cel ce iu- 
beşte pe Dumnezeu se face vas dulce, vas blând şi plin de 
umilinţa duhului, se face glas dulce şi grai dulce, se face 
blând şi smerit cu inima, ca să semene cu Cel iubit, şi iată, 
una este să faci voia lui Dumnezeu din datorie sau din teama 
de a nu fi pedepsit de fapta ta, şi alta este s-o faci din iubirea 
ta de Dumnezeu. 

Lucrarea Mea cu tine a fost iubirea Mea de tine, Isra- 
ele. M-am ţinut după tine, tată, M-am ţinut cu multă iubire 
după tine, fiindcă te-am iubit. Te-am iubit ca să te înveţi din 
iubirea Mea să Mă iubeşti şi tu, poporul Meu, şi să te ţii şi tu 
după Mine şi să Mă doreşti cu tine. Eu te-am vrut să arzi de 
iubire, că n-ar fi fost o putere mai mare pe pământ ca să do- 
boare orice fel de rău. Puterea care vine de la iubirea de Dum- 
nezeu este cea mai mare putere în om. Iubirea de Dumnezeu 
te face tare, fiule, şi nu este fericire mai mare în om ca iubirea 
de Dumnezeu. O, fericită este sluga care-şi iubeşte stăpânul, 
fericit este copilul care iubeşte pe Mântuitorul său, dar omul 
nu ştie ce este mântuirea, că dacă ar şti ce este ea, ar căuta-o 
şi ar găsi-o şi ar pune-o peste el, şi nici un rău nu i-ar face rău 
unui aşa om. 

O, ce bine e să fii credincios Mântuitorului tău şi să-L 
iubeşti! Chiar şi de la fire se poate învăţa această lucrare. Iosif 
cel vândut şi care a fost cumpărat şi dus în Egipt s-a supus 
stăpânului său şi nu i-a făcut nici un rău stăpânului. El a ţinut 
la cinstea stăpânului său chiar dacă a fost să sufere pentru că 
nu s-a învoit duhului rău, care voia să calce peste cinstea stă- 
pânului său. A suferit cu iubire şi cu răbdare şi s-a dovedit cu- 
rat şi credincios şi iubitor de stăpân. Şi dacă stăpânul său l-a 
găsit curat şi iubitor, şi-a pus încrederea în el şi i-a dat împă- 
răţia pe mâna sa, că avea Iosif mare înţelepciune. O, bine este 
să fie omul deştept, că acela ştie să iubească pe Stăpânul său, 
pe Mântuitorul său. Iosif era curat şi faţă de Dumnezeu, şi 
faţă de stăpânul său. El era deprins cu iubirea şi cu înţelepciu- 
nea iubirii, şi fericită este sluga care-şi iubeşte stăpânul, fe- 
ricit este copilul care iubeşte pe Mântuitorul său. 

Fericiţi cei blânzi, că aceia vor moşteni pământul. Dar 
ce este blândeţea, fiule Israele? Roagă-te, Israele, roagă-te cu 
glas dulce şi cu grai dulce, roagă-te Mântuitorului tău să te 
umple de blândeţea Sa, ca să fii copil blând în glas şi în grai 
şi în iubirea ta de Dumnezeu, că Eu cu atâta blândeţe te păs- 
toresc şi cu atâta răbdare te aştept să arzi de iubire şi să lu- 


crezi în chip minunat, ca un fiu al iubirii! Dar ce este blânde- 
ţea, fiule? Omul blând e plin de pace în suflet. Omul blând 
are umilinţă în lucrarea sa, şi cu ea face înviere în om, îl face 
pe om să-L iubească pe Dumnezeu. Umilinţa atrage pe om şi 
pe Dumnezeu lângă tine, fiule blând. Umilinţa te face să iu- 
beşti pe Dumnezeu, te face blând şi smerit cu inima. Blânde- 
ţea este umilinţa glasului şi a graiului. Roagă-te, fiule, cu glas 
dulce şi cu grai dulce, că acest fel de rugăciune e tare prin 
blândeţea ei şi îl face pe Domnul blând spre tine, pe Do mn ul 
Cel blând şi smerit cu inima îl atrage spre tine. Să ştii, măi 
Israele, că blândeţea trebuie să fie curată, fiule. Să ştii, tată, 
că Eu nu iubesc pe cel ce se preface blând. Să ştii, fiule, că 
Eu iubesc pe cel blând cu inima, că acela ştie ce este iubirea, 
ştie ce este mântuirea şi o caută şi o găseşte şi o pune peste 
el, şi se vede că o pune peste el iubind pe Dumnezeu cu mare 
iubire, întru curăţenie de inimă şi de blândeţe sfântă. Să ştii, 
poporul Meu, că sfiala sfântă este blândeţe, şi nu orice sfială 
este blândeţe. 

Te învăţ, poporul Meu, să fii iubire pentru Mine, iubire 
plăcută Mie, poporul Meu iubit. Roagă-te, fiule, cu glas dulce 
şi cu grai dulce, că e vremea rugăciunii, poporul Meu. De 
aceea se roagă sfinţii şi aleargă pentru tine şi după tine, şi ni- 
meni dintre cei cereşti nu mai stau întru cele cereşti, şi sunt 
lângă voi, pe pământ, fiilor, şi vor să petreacă petrecere ce- 
rească pe pământ cu voi, ca să vă deprindă cu viaţă cerească 
pe pământ, căci voi sunteţi fiii cuvântului lui Dumnezeu care 
vine la fii. Te învăţ să Mă iubeşti şi să Mă mărturiseşti, fiule. 
Te învăţ să fii blând, că umilinţa glasului şi a graiului lucrează 
duh de înviere peste cel care primeşte mărturisirea ta prin 
care mărturiseşti pe Cel iubit, pe Mântuitorul tău, fiule. Te în- 
văţ ca să ia şi noroadele învăţătură, că omul nu ştie ce este 
mântuirea. O, ce mult norod umblă din loc în loc ca să-şi 
caute şi să-şi afle mântuirea, dar nu ştie ce este ea! Mântuirea 
sunt Eu, şi sunt pretutindeni cu ea, dar omul nu ştie ce să 
caute şi cum să caute. Nici omul care s-a aşezat în nume de 
slujitor al Meu, de slujitor al mântuirii omului, nici acela nu 
ştie mântuirea, de vreme ce n-o caută ca s-o pună peste el şi 
să se cunoască dacă o pune. Dar tu, Israele, poporul Meu, tu 
să Mă iubeşti, fiule, căci mântuirea este să fii cu Dumnezeu 
strâns unit şi îmbrăţişat cu El în iubire, şi mărturisit de tine cu 
glas dulce şi cu grai dulce înaintea Sa şi înaintea oamenilor, 
ca să vadă cerul şi pământul cât îl iubeşti tu pe Mântuitorul 
tău, Care este mântuirea ta. Mântuirea sunt Eu purtat de om, 
de glasul şi de graiul omului; sunt Eu mărturisit de cuvântul 
şi de viaţa şi de fapta credinţei celui ce crede în Mine şi prin 
Mine. Cel ce crede în Dumnezeu prin Mine, acela ştie ce este 
mântuirea şi se face una cu Mine, cu Mântuitorul lui, cu viaţa 
Mea în el şi prin el, poporul Meu, cu cuvântul Meu în glasul 
şi în graiul lui mereu, mereu, poporul Meu. 

O, Israele, îndulceşte, tată, rugăciunea ta spre Mine. 
Pune în ea miere şi lapte, ca să mănânc şi Eu din fructul tău, 
Ierusalime, pământ al doririlor Mele. Să crezi în Mine prin 
iubirea ta, prin lumina ta, prin ascultarea şi trăirea ta, că nici 
o jertfă nu e mai mare ca iubirea ta pe care Mi-o dai ca să Mă 
iubeşti cu ea, poporul Meu. Fă-te liber faţă de firea ta şi stai 
în Mine, fiule scump, ca să nu mai fie nici o ruptură între ceea 
ce eşti şi ceea ce ai fi prin iubirea ta de Dumnezeu. Ierusali- 
me, uneşte, tată, cerul cu pământul în iubirea ta, chiar dacă ar 
fi să osteneşti iubindu-Mă pe Mine, că Eu îţi voi plăti înaintea 
îngerilor şi a oamenilor, fiule Israele. Să porţi veşnicia pe 
chipul tău, să învieze iubirea Mea peste tine şi să lucreze din 
tine spre Mine mereu, mereu, o, fiu al iubirii, că voiesc să 

scriu pe creştetul tău „ iubire căci iubirea este Hristos, Mân- 
tuitorul tău, poporul Meu. Eu sunt peste tine cu glas dulce şi 
cu grai dulce, iar cel ce Mă iubeşte pe Mine se face vas dul- 
ce, glas dulce, grai dulce, vas blând se face, blând şi smerit cu 
inima, ca să semene cu Cel iubit. Te învăţ să Mă iubeşti şi să 
Mă mărturiseşti, fiule scump, că nu e tot una să faci voia Mea 
şi, iarăşi, să Mă iubeşti. O, Israele scump, să Mă iubeşti, să 
Mă iubeşti, poporul Meu, fiul Meu întru care binevoiesc. Să 
Mă iubeşti, ca să Mă fac Eu voie a Mea în tine, şi să Mă 
iubeşti făcând voia Mea şi cuvântul Meu făcându-1 duh şi 
adevăr în tine, căci Duh şi adevăr sunt Eu în cel ce se închină 
Tatălui întru Mine. 

Te pecetluiesc cu pecetea viului Dumnezeu, în numele 
Tatălui şi al Fiului şi al Sfântului Duh, şi pun peste tine legea 
iubirii de Dumnezeu, Israele iubit, şi să te găsesc în ea mereu; 
mereu să fii găsit în ea, căci cerul vine mereu la tine. Vine 
iubirea la tine şi se face iubire în tine, şi tu vei fi cel iubit de 
Mine, iar Eu voi fi Cel iubit de tine, popor iubit de Dum- 
nezeu. Amin. 

* 

(P3| i din cartea Mea vin iar în cartea ta, Verginico. 

Vin cu tine, tată, vin mereu în cartea ta cu tine, că 
aşa ţi-ain făgăduit. Pune, tată, apă la rădăcina copăceilor tăi, 
că tu eşti un grădinar iscusit în Mine, Verginico. îngrijeşte-ţi 
grădina, tată, dă-i strălucire, dă-i culoare, dă-i miros, dă-i ne- 
stricăciune. E toamnă, Verginico. Ai grijă de rodul tău, ai grijă 
de flori, de copăceii cu flori ai grijă, că ei sunt florile tale şi 
fructul tău. învaţă-ţi fructul cum să se aşeze pe masa Mea, 
că îţi văd cuvântul mai înainte de a-i da glas şi grai, şi ce fru- 
mos este, ce iubire poartă în el cuvântul tău! 

E u, Doamne, voiesc să-mi împodobesc co- 
piii cu veşmânt frumos înaintea Ta la nunta 
Ta, Doamne, căci Tatăl Tău şi al nostru e în nuntă cu Tine. Se 
vor apropia nuntaşii, Doamne, şi mireasa Ta trebuie să aibă 
podoabă de mireasă, să aibă iubire de mireasă, să aibă veş- 
mânt scump. Doamne. Vreau să-Ţi fiu naş de nuntă Ţie şi mi- 
resei Tale, Ţie şi poporului meu. Vreau să-Ţi gătesc calea cu 
flori, vreau să-Ţi gătesc mireasa cu flori şi cu miros de flori, 
aşa cum Ioan, naşul Tău de botez, Ţi-a gătit calea şi drepte 
Ţi-a făcut cărările pentru venirea Ta la oameni. Naşul se 
căzneşte mult pentru vremea nunţii; aşa voiesc şi eu să fac, 
Doamne. Voiesc să fii un Mire fericit şi voiesc să-Ţi fie feri- 
cită mireasa, că Tu eşti Mire din cer venit pe pământ. Te-ai 
dus la Tatăl, că dacă nu Te duceai, nu puteai veni iar la ai Tăi, 
la mireasă. Mire iubit. Şi eu m-am dus. Am lucrat ca şi Tine, 
că dacă nu mă duceam, nu puteam acum veni să-Ţi gătesc 
calea, să-Ţi împodobesc mireasa şi nunta, Doamne, şi bucuria 
Ta în mireasa Ta, Doa mn e. Eu vin să le spun la copiii mei să 
se facă frumoşi pentru Tine, frumoşi în iubire, Doamne. 
Iubirea de Tine să le fie veşmânt, căci însăşi firea învaţă pe 
om ce frumoasă e haina de mireasă, şi la ea iese lumea în 
drum s-o vadă când trece la cununie îmbrăcată în alb şi în 
floare, Doa mn e. Voiesc să fac din mireasa Ta, din poporul 
meu, voiesc să fac pentru Tine floare de nuntă, floare de Mire, 
pe care să Ţi-o pun la piept ca podoabă de iubire, Doamne, 
căci naşul nunţii trudeşte mult pentru bucuria Mirelui şi a 
miresei. 

O, copiii mei, copăceii mei, florile mele, grădiniţa mea 
de fii unşi şi binecuvântaţi cu ungere cerească! Lucraţi voia 
lui Dumnezeu, dar lucraţi iubirea de Dumnezeu şi staţi 
înaintea Lui împodobiţi şi curaţi, fiilor. însăşi firea vă învaţă 


cum se stă înaintea Mirelui, înaintea Domnului, iar voi sunteţi 
mereu înaintea Domnului. Să fiţi mereu spălaţi şi curaţi şi îm- 
brăcaţi, fiilor scumpi, şi să bucuraţi pe îngerii voştri păzitori; 
să le daţi putere să stea mereu lângă voi, ca să fiţi tari de în- 
geri, fiilor. Umiliţi-vă, aşa cum vă învaţă cuvântul pe care-1 
rostiţi dimineaţa când vă treziţi ca să vă rugaţi şi să lucraţi 
lucrarea zilei. Mă uit la voi când vorbiţi cu îngeraşul şi îi spu- 
neţi: „ O, îngeraş sfânt al lui Hristos, la tine cad, că eşti dat 
pază sufletului şi trupului meu, iar eu, cu lenea şi cu deprin- 
derea mea cea rea, am izgonit de la mine faţa ta, făcând lu- 
cruri de ruşine: mânie, minciună, trufie, aprindere spre des- 
frănare şi voire trupească pe care nici necuvântătoarele nu o 
au; neaplecare, mâncare fără saţ, grăire multă şi gânduri 
rele, dar la tine cad şi te rog să-mi fii de ajutor în lupta cu 
pizmaşul cel rău şi să te rogi cu rugăciunile tale pentru mine, 
căutând spre mine cu milă şi cu ajutorare şi aducând peste 
mine mila Domnului meu Mă uit la voi, copiii mei, mă uit 
când vă rugaţi şi vă întăresc umilinţa rugăciunii, că am putere 
de la Domnul peste duhurile voastre şi vă îndemn în voile 
Domnului, că voi ştiţi că voia liberă nu e bună, nu e din Dum- 
nezeu voia liberă a omului, şi cine stă în voia sa, acela nu-L 
pune pe Dumnezeu peste el şi nici pe servul lui Dumnezeu 
nu-1 pune peste el, căci cine nu iubeşte îndreptarea şi trezia 
din mustrare, acela este un om trufaş, un om fără înger păzi- 
tor. Rugaţi-vă cu glas dulce, cu grai dulce, cu umilinţa glasu- 
lui şi a graiului, şi tot aşa să vorbiţi între voi, şi fiţi tari, fiilor 
unşi, că Domnul a rostit nu demult prin cartea Sa că nu mai e 
vreme să lucreze cu cei slabi. Fiţi tari, fiilor, fiţi tari de înger. 
Cine iubeşte pe Domnul, acela are pace în suflet, că Do mn ul 
e pacea. Cine nu are pace în suflet, acela nu iubeşte pe 
Dumnezeu. 

Fiilor, fiilor, iubiţi mântuirea, căci cine o caută o găseş- 
te şi o pune peste el şi o lucrează peste el. Nu ştie omul ce este 
mântuirea, nu ştie. O, nu pot să mai stau fără voi, dar nici voi 
să nu mai puteţi sta fără mine. Să căutaţi mereu spre mine, 
chiar dacă nu simţiţi că nu mai puteţi sta fără mine. Căuta- 
ţi-mă mereu, că eu mereu caut după voi. Iată, pun peste voi o 
lucrare nouă pe care s-o ţineţi mereu în faţă, că vin să vă îm- 
podobesc hăinuţa de nuntă. Voi sunteţi unşii lui Dumnezeu, şi 
vă slujesc îngerii şi sfinţii ziua şi noaptea, şi lucrează cu voi 
în lucrul vostru, fiilor scumpi. Iar voi seara, după ce vă în- 
chinaţi Domnului sufletele şi trupurile voastre spre pază, 
adunaţi-vă o clipă şi rostiţi unul peste altul cerere la Dum- 
nezeu de iertare peste voi de tot ce aţi putea greşi într-o zi, ca 
nişte oameni. Această lucrare de spălare s-o faceţi peste 
sufletul vostru, precum şi peste trupul vostru faceţi curat sea- 
ra când intraţi de osteneli, căci voi aveţi de lucru în tot felul 
în via Domnului, în ograda Domnului, ca nişte fii care trebuie 
să le faceţi pe toate lucrând cu mâinile voastre cele de tre- 
buinţă sufletului şi trupului. Unul pe altul scuturaţi-vă seara 
de praful din timpul zilei, că ziua suferă peste ea praful vre- 
mii, praful firii, fiilor, şi aşa înfăţişaţi-vă curaţi şi primeniţi cu 
Do mn ul înaintea Domnului, ca să-I slujiţi în slujire cerească 
pe pământ, precum îngerii slujesc în cer, în cer şi pe pământ 
cu voi, ca să fiţi voi cereşti pe pământ şi în cer, fiilor. 

Fiţi treji în lucrarea mântuirii, aşa cum v-am învăţat şi 
v-am aşezat să staţi, căci am venit să stau cu voi şi nu mai 
plec. Stau cu voi, ca să staţi voi cu Domnul, aşa cum cere vre- 
mea în care lucraţi mântuirea Domnului peste cei ce iau şi 
beau apă vie din fântâna cuvântului lui Dumnezeu. Fiţi curaţi 
şi umblaţi curaţi înaintea Domnului şi înaintea îngerilor şi 
înaintea oamenilor. Primeniţi-vă mereu şi spălaţi-vă unul pe 
altul, ca să staţi bine înaintea Domnului şi înaintea poporului. 

Fiţi oglinda poporului Domnului, fiilor. Do mn ul vă ţine în 
scutecele naşterii de sus, Domnul vă primeneşte mereu cu cu- 
vântul Său. Luaţi cuvântul Domnului, căci viaţa voastră este 
Dumnezeu, fiilor. Mereu, mereu vă spun, să ştie şi cerul şi pă- 
mântul că viaţa voastră este Dumnezeu, dar să ştiţi voi aceas- 
ta, fiilor scumpi. Nimic să nu ştiţi mai mult decât aceasta, şi 
să staţi de mânuţă cu mine, că vremea e grea şi răutăcioasă pe 
voi, dar voi staţi în sânul meu, în pântecele meu, fiilor. Eu 
vreau să fac din voi floare de Mire pentru Hristos. Vreau să 
fac din voi podoabă de nuntă pentru Mire. Aveţi grijă de Is- 
rael, să fie curat. învăţaţi pe Israel lucrarea umilinţei, căci 
cine iubeşte această lucrare, mare este acela, mare şi deştept 
şi înţelept şi tare de înger. învăţaţi lucrarea umilinţei, că 
Do mn ul este blând şi smerit cu inima, fiilor. Eu, ca şi Dom- 
nul, vin la voi cu glas dulce şi cu grai dulce şi cu duhul mân- 
gâierii, căci Tu, Doamne, aşa lucrezi, şi orice ucenic desă- 
vârşit trebuie să fie ca învăţătorul său. 

O Verginico, cine a mai lucrat vreodată înain- 
tea Mea mai frumos şi mai dulce ca tine? 
Aşa sunt Eu în tine, Verginico, şi de aceea lucrezi tu aşa. Aşa 
să fie şi poporul tău, ca să am mireasă dulce, Verginico, că e 
vreme de nuntă şi tu îmi găteşti nunta, îmi găteşti calea. în- 
vaţă-1 pe Israel să-Mi pregătească bine calea, că mulţi au fost 
chemaţi şi nu Mi-au pregătit calea. învaţă-1 pe Israel să Mă 
iubească, şi aşa să-Mi pregătească venirea şi calea. Tu eşti 
trâmbiţa Mea, Verginico. Să suni din cer pe pământ. Să audă 
cerul, de sus, şi pământul să audă sunetul trâmbiţei. 

O, noroade de pe pământ, ascultaţi glasul trâmbiţei şi 
înviaţi, şi odrăsliţi duh de înviere în voi la glasul trâmbiţei. 
Deschideţi Scripturile şi întâmpinaţi glasul şi graiul lui Dum- 
nezeu, că vine Domnul din cer pe pământ, şi se împlinesc 
Scripturile Domnului. Cine are urechi de auzit, să audă! 

Pace vouă, celor ce auziţi glasul trâmbiţei lui Dumne- 
zeu! Pace noroadelor care iau apă vie din fântâna cuvântului 
lui Dumnezeu! Amin. 

(P3| i încă o clipă mai zăbovesc, fiilor din grădi- 
niţa mea, ca să vă binecuvintez din Dom- 
nul, fiilor. Do mn ul să vă dea binecuvântarea Sa pentru primi- 
rea corăbiuţei cea nouă. Eu merg cu voi şi o luăm şi o aducem 
să slujească ea cu noi, lui Dumnezeu şi cuvântului Său, căci 
toate se pleacă şi slujesc Domnului la cuvântul rostit de El, 
toate ascultă de Domnul şi se supun. Şi să fie această corăbiu- 
ţă, să fie ocrotită de toţi îngerii, de toţi sfinţii şi de toate pu- 
terile cereşti. Eu voi merge cu voi şi vă voi ajuta, fiilor, iar voi 
şi călătoria voastră cu mine să fie de Domnul binecuvântată, 
şi voi să fiţi binecuvântaţi. Lucraţi rugăciune înainte de orice 
lucrare care este de înfăptuit, aşa cum Domnul v-a învăţat. 
Domnul lucrează pentru împărţirea cuvântului Său peste 
noroade. Domnul vă dă tot ajutorul, fiilor. 

Binecuvântate să vă fie intrările şi ieşirile, ieşirile şi 
intrările, şi paşii şi lucrul vostru cu Domnul. Eu sunt cu voi 
tot timpul. Amin, amin, amin. 

7/20 octombrie 1996 

Sărbătoarea cuvioasei Parascheva 

Cei bogaţi sunt săraci de Dumnezeu. Fericit bărbatul care nu gre- 
şeşte în cuvânt. Binecuvântare pentru vestirea cuvântului, care se 
înmulţeşte şi se împarte. 

Î mi fac intrare în Israel, că am popor pe pământ 
care Mă cunoaşte, precum oile îşi cunosc păstorul 
şi glasul păstorului. 


Israele, să Mă primeşti mereu, că tu prin Mine eşti. Să 
Mă primeşti tu, cel ce eşti prin Mine. îmi fac intrare cu 
trâmbiţa Mea în tine, Israele. Ea este înaintemergătorul Meu, 
şi fericit este cel ce nu se va sminti întru Mine. 

Venise Ioan cu botezul pocăinţei, ca să-Mi pregătească 
el calea spre oameni, ca să pregătească el calea oamenilor 
spre Mine, şi ieşea poporul spre el şi se boteza, dar fariseii şi 
învăţătorii de lege au călcat voia lui Dumnezeu în ei înşişi 
nebotezându-se cu botezul lui Ioan. 

Verginica este trâmbiţa Mea, este glasul Meu în pustie, 
este îngerul vestit pentru gătirea căii Mele, a venirii Mele. 
Verginica strigă în pustie: „ Gătiţi calea Domnului! Drepte fa- 
ceţi cărările! Ea din cer strigă peste pustie. Ea este trâmbiţa 
cea de dinaintea arătării Mele, şi ca şi atunci, fariseii şi în- 
văţătorii legii calcă voia lui Dumnezeu în ei înşişi şi nu pri- 
mesc vestea pocăinţei şi a venirii Domnului după cum făgă- 
duieşte Scriptura. 

O, Verginico, strigă şi să nu taci, că Eu sunt Cel ce te 
anunţ că strigi, aşa cum am spus şi despre Ioan, că aşa am zis: 
«Ce aţi ieşit să vedeţi? Trestie clătinată de vânt? Oare, proo- 
roc aţi ieşit să vedeţi? Da, zic vouă; şi mai mult decât proo- 
roc; el este îngerul vestit care va pregăti calea Domnului». 
Strigă, Verginico, căci glasul Meu strigă prin tine, strigă din 
Mine glasul tău, că tu eşti glasul Meu, tu eşti trâmbiţa Mea. 

O Tu eşti pâinea care se coboară din cer, 
^ Doamne. Tu eşti hrana cea dulce şi veşnică. 
Ai venit cu mine la serbare în Israel, Doamne. Tu mereu mă 
aduci ca să intru în Israel, şi intri cu mine şi ieşi cu mine din 
carte în carte, că se întocmesc cărţile Tale în Israel, se întoc- 
mesc şi se deschid, şi Tu eşti drept în cuvintele Tale, Doamne. 
Am venit cu Tine la copiii din grădina cuvântului, căci Tu eşti 
Cuvântul, şi voiesc cu Tine să rostesc peste ei binecuvântare 
peste corăbiuţa pe care le-am dat-o pentru lucrul cuvântului, 
Doamne. Am lucrat ca să aibă pâine la timp poporul Tău, pâi- 
ne caldă, că şi Tu ai călătorit cu ai Tăi cu corăbiuţă, Doamne; 
Tu pe mare de ape, iar ei pe mare de lume, Doamne, şi mereu 
îi învăţ să călătorească pe deasupra, şi numai pe deasupra să 
stea, că marea lumii e mare fără fund, Doamne. E greu pe 
pământ, că lumea e mare fără fund, şi ei au de vestit cuvântul 
Tău, şi nimeni nu ştie ce greu e greul copiilor Tăi, Doamne. 
Nici poporul Israel nu ştie ce greu e, nu ştie că eu trag din greu 
să-i ajut să aibă aceştia pentru Tine, Doamne, ca să Te faci 
pâine din cer pentru hrana lui Israel şi pentru cei ce vin să se 
boteze în apa cea vie a cuvântului Tău, Doa mn e. 

Acum, binecuvintează-mă ca să pecetluiesc cu numele 
Tău corăbiuţa pe care am condus-o spre ei, ca să călătorească 
cu ei în ea cuvântul Tău, Doamne. 

O Verginico, e greu, tată, că toţi bogaţii sunt 
^ săraci, săraci de Dumnezeu, Verginico. Şi 
iată, tot săracii sunt bogaţi, bogaţi de Dumnezeu, căci cine are 
pe Dumnezeu, are pâine. Eu sunt pâinea care se coboară din 
cer. Eu sunt cuvântul cu care se hrăneşte Israel. Ia-Mă, şi Mă 
dă spre hrană şi spre binecuvântare peste lucrarea cerului 
peste Israel. 

O să fii binecuvântat de Israel, Doamne, că 
^ săracii Tăi nu se vor lipsi de binele Tău. 
Bogaţii sunt săraci şi flămânzi, iar cei ce Te au pe Tine, au 
pâine, au bine, Doamne, că Tu eşti bunul lor şi comoara lor, 
Doamne. 

Israele, Israele, mă apropii de tine cu serbare, poporul 
meu, cu serbare de sfinţi şi de binecuvântare peste tine. Trec 
prin grădină, trec spre tine, poporul meu, că Domnul mereu 

este cu mine în venirea mea la tine, că vin la tine mereu, ca 
să te ud cu apă proaspătă, cu apă vie, poporul meu. Vin, că am 
fii cu care vin, cu care călătoresc şi la care vin ca să vin la tine 
cu ei, cu pâine, fiule Israele, cu cuvântul lui Dumnezeu, fiule 
scump. O, copii ai grădiniţei mele, luaţi aminte ce grăiesc eu 
peste voi şi ziceţi cu mine: 

în numele Tatălui şi al Fiului şi al Sfântului Duh, se 
sfinţeşte şi se binecuvintează cu puterea şi cu harul Preasfân- 
tului Duh corăbiuţa cea nouă. Să fie ea de ajutor vouă spre 
împărţirea pâinii, fiilor, căci Domnul este pâine din cer, şi 
pâinea se rupe şi se împarte şi nu se desparte; se mănâncă şi 
nu se împuţinează, şi sfinţeşte şi hrăneşte pe cei ce se hrănesc 
din El. Şi să vă fie această corăbiuţă acoperământ de vreme 
rea şi să vă purtaţi cu ea pe deasupra răului, fiilor. Să fie ea 
mai tare decât orice furtună, căci Domnul va merge cu voi în 
ea, şi eu voi merge, şi orice rău prin cuvântul lui Dumnezeu 
se va linişti, se va risipi, şi voi veţi trece pe deasupra răului. 

Porunceşte, Doamne, îngeri păzitori şi ocrotitori peste 
corăbiuţa copiilor noştri. Porunceşte sfinţilor călători să călă- 
torească cu copiii Tăi în corabie şi stai la cârma lor, Doamne, 
precum ai stat şi cu ucenicii Tăi atunci când ai făcut corabia 
lor mai tare ca furtuna. Şi le dă lor vreme bună, bunule 
Doamne, ca să călătorească mereu cu pace şi cu bine, ca îm- 
părţitori ai pâinii cereşti, ai cuvântului Tău, Doamne. 

Vino la Israel cu duh de serbare, că e serbare azi în 
Israel, e serbare de sfinţi, Doamne. Vino cu bucurie la Israel! 

in, Verginico, vin. Sunt cu tine în cartea ta, 
şi acum trec în cartea Mea cu sobor de ser- 
bare de sfinţi, şi cu tine, Verginico. Eu cu tine, şi tu cu Mine 
ca să aibă pâine Israel şi să aibă carte, ca să înveţe, dar să aibă 
minte, să aibă înţelepciune Israel, că mare este taina Mea cu 
el. Intrăm cu duh de serbare. Intră Domnul în Israel cu 
serbare. Amin, amin, amin. 

* 

I sraele, Israele, vin la tine cu sfinţii, că aşa vin Eu. 
Vin, precum scrie în Scripturi că vin. Vin la tine, 
poporul Meu, şi tu să Mă primeşti mereu, că tu prin Mine eşti. 
Să Mă primeşti tu, cel ce eşti prin Mine. Eu sunt pâinea care 
se coboară din cer, iar cei ce Mă caută nu duc lipsă. Bogaţii 
sunt săraci, şi săracii sunt bogaţi, căci cine Mă are pe Mine, 
are pâine, pâine din cer spre veşnicie, şi face milă cu cei 
bogaţi. Fac săracii milostenie, că bogaţii sunt săraci şi flă- 
mânzi şi nu au nimic spre viaţă veşnică. 

Poporul Meu iubit, vin la tine cu pâine, cu cuvântul 
Meu vin şi te hrănesc, ca să te cresc mare cu hrană din cer şi 
să te caute bogaţii cei săraci şi flămânzi, cei săraci de Dum- 
nezeu, Israele iubit de Dumnezeu. 

Pace ţie şi pâine ţie! Ţie, celui ce ştii ce este pâine; ţie, 
cel sărac cu duhul şi bogat în Duhul lui Dumnezeu! Iar celor 
bogaţi în duhul lor le spun iarăşi: «De va vrea cineva să facă 
voia Mea, va cunoaşte despre învăţătura aceasta, despre pâi- 
nea aceasta dacă este de la Dumnezeu sau dacă Eu vorbesc 
de la Mine însumi». Iată ce taină mare este acest cuvânt. Dacă 
Mă iubeşte cineva, va păzi cuvântul Meu, şi dacă nu Mă 
iubeşte, nu-1 va păzi. Dar de-1 va păzi. Tatăl Meu îl va iubi, şi 
vom veni la el şi vom face locaş la el, căci Tatăl întru Mine 
este, iar cel ce Mă iubeşte păzeşte cuvintele Mele, şi cel ce nu 
Mă iubeşte nu păzeşte cuvintele Mele. 

Israele, Israele, să fii atent, să ai minte, fiule. Cel ce Mă 
iubeşte păzeşte cuvintele Mele. Dar cine mai ştie ce este 
iubirea? Cine mai ştie ce este Dumnezeu? Cine, fiule, cine, că 


bogaţii sunt săraci şi flămânzi şi nu au să dea nimănui nimic. 
Eu îţi hărăzesc ţie minte înţeleaptă, poporul Meu, ca să ştii ce 
grăiesc Eu cu tine, să ştii bine şi să grăieşti bine cu Mine şi 
despre Mine, căci fericit este bărbatul care nu greşeşte în 
cuvânt, că acela este desăvârşit în iubire. De Mă iubeşte ci- 
neva, păzeşte cuvintele Mele, şi fericit cel ce nu greşeşte în 
cuvânt, în Domnul, fiule, că Eu sunt Cuvântul. Bogaţii sunt 
săraci şi flămânzi, şi Eu nu greşesc când spun acest cuvânt, şi 
fericit bărbatul care nu greşeşte în cuvânt, că acela este 
desăvârşit; fericit cel ce grăieşte în Domnul, cel ce grăieşte 
din Dumnezeu. 

Eu sunt pâinea care se coboară din cer. Dar mai ştie ci- 
neva ce este pâine? Mai ştie cineva să nu greşească în cuvânt? 
Cuvântul este pâine din cer, iar cel ce Mă iubeşte păzeşte 
cuvântul Meu. Eu vin să te învăţ cum să mănânci pâine, 
Israele, că tot omul ia şi tâlcuieşte cuvântul Meu după cum e 
inima lui, după cum e pântecele lui, dar Eu şi cu tine, Israele, 
nu trebuie să greşim în cuvânt, căci cuvântul e pâine din cer 
pentru minte cerească pe pământ, şi de aceea iarăşi zic: fericit 
este cel ce nu greşeşte în cuvânt. 

De va vrea cineva să facă voia Mea, Mă va cunoaşte pe 
Mine în cuvântul acesta, că Mă fac cuvânt în tine, popor al cu- 
vântului Meu, şi pe tine te fac milostiv peste cei bogaţi, că e 
grea vremea, fiule, şi toţi bogaţii sunt săraci şi flămânzi, săraci 
de Dumnezeu şi flămânzi de pâine. Te fac milostiv peste 
pământ, poporul Meu de fii ai cuvântului, că la tine vin şi Mă 
fac cuvânt, pâine din cer Mă fac peste tine, şi tu Mă împărţi şi 
îmbogăţeşti pământul cu viaţă veşnică, cu Mine, fiule, că Eu 
sunt pâinea şi viaţa veşnică şi apa vie şi toate câte sunt. Eu 
sunt toate câte sunt. Eu sunt Mântuitorul lumii, şi am venit la 
tine să Mă vesteşti şi să Mă împărţi. Să fii milostiv cu cei ce 
nu Mă au, să fii milostiv cu cei căzuţi între tâlhari, care nu au 
ajutor nici de la preoţi, nici de la leviţi, ci de la samarineni au 
ajutor, aşa cum am avut Eu milă şi ajutorare de la samarineni, 
fiule Israele. Ei nu Mi-au cerut nimic, nici semne, nici minuni 
nu Mi-au cerut, şi M-au găsit dispreţuit de toţi fruntaşii, de toţi 
bogaţii, şi M-au luat în casa lor, şi M-au primit samarinenii; au 
făcut milă cu Dumnezeu şi L-au primit şi au crezut în El, şi 
Tatăl le va plăti credinţa lor şi înţelepciunea lor. 

Nu cred, fiilor, bogaţii, nu cred fruntaşii, nu cred în 
cuvântul lui Dumnezeu, că scris este: «A orbit ochii lor şi a 
împietrit inima lor, ca să nu vadă cu ochii şi să nu înţeleagă 
cu inima, şi să nu se întoarcă să-i fac sănătoşi». Şi chiar dacă 
între ei sunt mulţi care cred, aceştia se ascund să mărturiseas- 
că, se ascund ca să nu-şi piardă întâietatea înaintea lumii, că 
«aceştia iubesc mărirea omenească mai mult decât mărirea 
lui Dumnezeu», după cum este scris. O, fericit este cel ce nu 
iubeşte slava oamenilor, că acela este sfânt şi pe pământ şi în 
cer. Fericit este cel ce iubeşte mărirea lui Dumnezeu pe pă- 
mânt, că nimeni nu poate să vină la Mine dacă nu-1 va trage 
Tatăl, Care M-a trimis, şi cine a auzit şi a învăţat de la Tatăl, 
acela vine la Mine. 

O, fiule Israele, sunt cu sfinţii în mijlocul tău, poporul 
Meu. Sfinţii serbează în tine pe fecioara Parascheva, care n-a 
iubit slava oamenilor. Ea a lepădat veşmântul slavei deşarte şi 
l-a luat pe cel al lui Hristos, şi n-a ţinut la părinţii ei mai mult 
ca la Dumnezeu. Ea M-a ales pe Mine de tată şi de mamă, că 
Eu am spus vouă, fiilor din Israel, am spus că Tatăl este şi tată 
şi mamă, şi l-a făcut pe om după chipul şi asemănarea Sa, 
bărbat şi femeie l-a făcut pe om. 

Israele, Israele, Tatăl este şi tată şi mamă, şi fericit este 
cel ce cinsteşte pe tatăl şi pe mama sa, că acela este viu în ve- 

cii vecilor pe pământ şi în cer. Scris este în Scripturi: «Dum- 
nezeu ne-a făcut pe noi şi nu noi», şi fericit este omul care 
este din Dumnezeu, care se face din Dumnezeu ca să fie. 
Omul nu poate să-l facă pe om ca să fie. Numai cel ce este din 
Dumnezeu, numai acela este. Cel ce este din om, nu este. 
Fericit cel ce cinsteşte pe tatăl şi pe mama sa, pe Dumnezeu, 
fiilor. Lucraţi nu pentru mâncarea cea pieritoare, ci pentru 
mâncarea care rămâne spre viaţă veşnică, şi pe care v-o dă 
vouă Fiul Tatălui, Fiul Omului, fiilor, Fiul pe Care L-a pece- 
tluit Dumnezeu Tatăl, căci pâinea lui Dumnezeu este cea care 
se coboară din cer şi care dă viaţă lumii. Daţi lumii această 
viaţă, daţi pâinea aceasta lumii, căci cel ce vine la Mine nu va 
flămânzi şi nu va înseta şi nu va pieri, ci va învia. Fecioara 
Parascheva a lepădat slava de la oameni şi a ales slava de la 
Dumnezeu, şi a fost sfântă şi pe pământ şi în cer, şi se roagă 
înaintea Mea pentru tine, Israele, se roagă să te fac tare, ca să 
biruieşti pentru ei şi pentru tine, pentru sfinţi şi pentru tine, 
poporul Meu. Aşa se roagă ea: 

T ată bun, Care eşti tată şi mamă celor ce 
leapădă pe omul cel vechi din ei, să ne ajuţi 
pe noi, pe sfinţii Tăi, să luăm cununa biruinţei prin cei mai 
mici, Tată. Ajută-i pe cei mici să ştie ce este şi cum este biru- 
inţa sfinţilor Tăi. Ajută-i, că vremea lor e grea, grea şi ascun- 
să, ca să nu se vadă greutatea ei şi veninul ei. Cădem mijlo- 
citori înaintea Ta pentru cei mici. Noi, sfinţii Tăi cei din cer, 
Te rugăm pentru cei mici, Te rugăm pentru poporul Tău pe 
care l-ai ales să-Ţi fie Ţie cuvânt şi mărire pe pământ, precum 
noi suntem pentru Tine în cer, Tată bun. 

Şi Tu, Mire scump. Fiul Tatălui ceresc, să ne dai nouă 
ziua nunţii Tale cu mireasa Ta, care va birui cu Tine pentru 
noi şi pentru ea şi pentru Tine, Mire scump, că noi am iubit 
mărirea Ta şi nu a oamenilor. Ajută-i pe cei mici să nu gre- 
şească în cuvânt, să nu greşească întru Tine, că Tu eşti Cu- 
vântul, Doamne. Dă-le pâine, că Tu eşti Cuvântul, ca să mân- 
căm din pâinea Ta la masa cuvântului Tău, pe care mereu o 
aşterni în mijlocul poporului Tău, că venim cu zecile de mii 
la masa cuvântului Tău când Tu Te slăveşti în poporul Tău cel 
de la sfârşitul timpului, Doamne. 

Iartă-i pe cei mici, cum şi nouă ne-ai iertat greşalele 
noastre. Iartă-i pe cei mici şi desăvârşeşte-i în cuvânt, în Tine, 
Doamne, că iată, suni şi Te aduni cu fiii împărăţiei Tale, şi ni- 
meni nu mai este pe pământ ca să înţeleagă împărăţia lui 
Dumnezeu întru venirea ei. Arhiereii şi preoţii de azi, ca şi cei 
de atunci, zic: „Noi nu avem împărat decât pe cezarul “ şi nu 
Te vor pe Tine peste ei, Cuvinte al Tatălui. 

Iartă, bunule Doamne, iartă pe cei ce săvârşesc păca- 
tul necredinţei, că duhul rău trebuie biruit, bunule Doamne, şi 
omul trebuie mântuit pentru rugăciunile sfinţilor Tăi, care 
Te-au iubit precum în cer aşa şi pe pământ. Dă-ne cununa 
biruinţei, dă-ne-o prin cei mici care vor împărţi cununile, că 
aşa este orânduiala casei Tale, Doa mn e. Amin, amin, amin. 

O Israele, Israele, ce frumos e glasul şi graiul 
^ sfinţilor, măi fiule! Vino, tată, la dragostea 
lor din cer şi de pe pământ, căci cine Mă iubeşte păzeşte 
cuvântul Meu, fiule scump, şi fericit este cel ce nu greşeşte în 
cuvânt. Bucuria Mea e mare cu tine, că Mă bucur cu sfinţii în 
mijlocul Tău, poporul Meu. Se bucură proorocii Duhului 
Sfânt, cei cu care Eu am scris Scripturile, fiule. Ei nu ştiau 
atunci tâlcul cuvântului Meu, dar acum ei văd împlinirea şi se 
bucură şi aşteaptă biruinţa cea de veacuri aşteptată. Să ai pâi- 
ne, fiule, să ai carte, tată, ca să înveţi, dar să ai minte înţeleap- 
tă, că mare este taina Mea în tine, mari sunt serbările venirii 


Mele la tine, că sfinţii, Israele, sunt în mare alai deasupra ta 
şi în jurul tău, poporul Meu, dar vremea te apasă, copile mic. 
Tu să ştii că Eu sunt sfânt, poporul Meu. Să ştii, măi Israele, 
că tu trebuie să fii asemenea Mie, fiule. Să ştii, copilul Meu, 
că cine Mă iubeşte păzeşte poruncile Mele, copile scump. E 
dulce dorul Meu de tine şi dau să-ţi îndulcesc şi dorul tău de 
Mine, fiule al doririlor Mele, Israele al venirii Mele. Sunt cu 
tine în împlinirea Scripturilor, tată. Vezi unde suntem cu 
Scripturile, că vreau să văd mintea ta şi înţelepciunea ta, 
vreau să ştii să mănânci, poporul Meu, să mănânci cu foame 
şi cu folos şi cu creştere, puiule Israele. Eu sunt pâinea care 
se coboară din cer. Ia şi mănâncă şi te fă voinic, Israele. 

O, fiilor unşi în grădină, daţi pâine caldă lui Israel, că 
sunteţi împărţitori pentru cei din cer şi pentru cei de pe pă- 
mânt. Se adună cerul şi pământul la masa cuvântului Meu, 
masă caldă, apă vie şi viaţă veşnică din cuvântul Meu. Omul 
trăieşte cu cuvântul lui Dumnezeu, cu pâinea care se coboară 
din cer. Un aşa om trăieşte şi este viu. 

Te învăţ lecţia vieţii, Israele scump. Să ia, tată, bogaţii 
care n-au ce da nimănui din cele veşnice care şi rămân. Tu 
eşti omul cel de la capătul timpului, tu eşti omul lui Dumne- 
zeu, fiule, şi Eu te am pe tine bogăţie de Dumnezeu în om, şi 
mereu te voi săruta cu cuvântul care iese din gura Mea, ca să-l 
iei şi să-l mărturiseşti cuvânt din cuvânt, mângâiere din 
mângâiere. Eu vestesc trâmbiţa Mea peste pământ, trâmbiţa 
care Mi-a fost cort pe pământ, şi Eu sunt cortul ei în cer. Eu 
am grăit ţie din ea, şi ea grăieşte peste tine din Mine, căci cel 
ce este întru Mine este viu în veci, are viaţă veşnică cel ce 
este întru Mine. 

Eu ies din carte în carte şi intru şi ies, şi cărţile se în- 
tocmesc şi se deschid, precum scrie în Scripturi. Bucuraţi-vă, 
voi, fiilor lui Israel, de numele vostru cel scris în cartea lui 
Dumnezeu! Amin. 

* 

(P5| i tu, Verginico, intri iar cu Mine în cartea ta, ca să 

iy)i închei bucuria serbării Noastre cu sfinţii în Is- 
rael. Tu eşti glasul celui ce strigă în pustie cu glas dulce şi cu 
grai dulce, că se uneşte cerul cu pământul în lucrare cerească, 
după cum este scris: «Să se adune cerul, de sus, şi pământul, 
şi să judece pe poporul lui Dumnezeu». 

în ziua serbării schimbării la faţă a Domnului s-au 
arătat cei din cer cu Domnul pe pământ în lucrare, Verginico. 
Se adunase cerul de sus pe pământ, ca să ştie apoi noroadele 
lucrarea cerului pe pământ. Aşa se lucrează şi azi. Ca şi 
atunci, glasul cel din cer lucrează cu glas dulce şi cu grai dul- 
ce zicând: Acesta este Fiul Meu, Cuvântul Meu; de El să 
ascultaţi. Şi iată, Fiul Omului vine, vine mereu, şi credinţă nu 
găseşte pe pământ, căci toţi fruntaşii iubesc mai mult mărirea 
oamenilor decât mărirea lui Dumnezeu. Ca şi atunci strig de 
pe pământ: Tată, preaslăveşte pe Fiul Tău, Care este Cuvântul 
Tău, Tată. Ca şi atunci glasul cel din cer se aude pe pământ şi 
zice: L-am preaslăvit şi îl voi mai preaslăvi. 

Iată, Israele, Scripturile grăiesc, şi se desface graiul lor 
pe pământ, şi proorocii Duhului Sfânt se bucură de plata bi- 
ruinţei prin cei mici, căci Domnul, Care glăsuieşte din cer, lu- 
crează peste cei mici şi Se slăveşte cu slava cuvântului Său. 

O, Verginico, trâmbiţa Mea, e vremea să se înveţe no- 
roadele cu tine, tată, că tu eşti scrisă în Scripturi să fii şi să 
trâmbiţezi de pe pământ şi din cer. Amin. 

O Domnul meu, Tu eşti Hristosul, Fiul lui 
^Dumnezeu Cel viu, căci Tatăl Te-a desco- 
perit mie şi pe pământ precum în cer, Doamne, ca să Te măr- 

turisesc, să-Ţi fiu martor până la toate marginile, până la mar- 
ginea timpului să-Ţi fiu martor, că Tu eşti Hristos, Care ai 
venit şi vii, Care ai fost şi eşti şi Care vii, Doamne. Am întins 
în părţi lucrul cuvântului Tău cu încă o corăbiuţă, ca să aibă 
fiii cuvântului, că azi zilele sunt grele şi vremea trebuie răs- 
cumpărată, şi eu trebuie să lucrez din Tine, că Tu eşti cortul 
meu, precum eu am fost cortul Tău pe pământ, iar acum lu- 
crăm din cer şi suntem auziţi pe pământ şi trecem prin porţi 
cu glas dulce şi cu grai dulce. Avem porţi şi avem cărţi, şi cu- 
vântul este slava lui Dumnezeu în porţi şi din porţi, şi porţile 
se ridică, şi Domnul slavei intră cu sfinţii în Israel, şi cuvântul 
lui Dumnezeu se aşează ca mana peste neamurile pământului, 
şi fericit este cel ce se hrăneşte cu pâinea care se coboară din 
cer spre viaţa lumii. 

O, fiilor din grădină, corăbiuţă cuvântului cu care aţi 
călătorit până acum, să fie dată la apostolii cuvântului care 
merg în cetăţile lui Israel cu pâine caldă. Israel să înveţe să 
rumege cuvântul lui Dumnezeu, să înveţe cu învăţătorul lân- 
gă ei, cu lucrătorul lângă ei, cu apostolii cuvântului, fiilor. Iar 
corăbiuţă cea nouă, să vă purtaţi cu ea cu cuvântul până la îm- 
părţitorii cuvântului, că eu am spus că vă voi ajuta să meargă 
la timp cuvântul lui Dumnezeu acolo unde se duce el când 
grăieşte. Grăiesc prin voi cu fiul cel care ia cârma la corăbiuţă 
pe care o daţi spre apostolii cuvântului, că mare este darul 
vestirii cuvântului lui Dumnezeu. 

Tu, fiule care primeşti de la fiii grădinii mele lucru şi 
corăbiuţă de călătorit cu apostolii împărţitori, tu, fiule, să te 
întăreşti în voia lui Dumnezeu şi să nu osteneşti a face binele 
din Dumnezeu peste poporul Israel, alături de cei lucrători. 
Lucrează alături de ei, lucrează cu iubire, şi să fii hămicuţ în 
lucrul cel duhovnicesc, că tu eşti plăpând şi trebuie să lucrezi 
după puterea ta. Lucrează duhovniceşte, lucrează cu voie 
bună şi cu armonie duhovnicească şi cu iubire, fiule. Tu eşti 
copilul meu, şi te-am mărturisit de mic că eşti copil al Dom- 
nului, şi îţi sunt martor şi acum şi dau socoteală de tine la 
Dumnezeu. Să te uiţi, măi finişorul meu, la lucrul meu, la 
blândeţea lucrului meu, la răbdarea şi la bunătatea lucrului 
meu, şi să mă iei de pildă şi să iubeşti mereu smerenia de duh 
şi să te întăreşti în Duhul lui Dumnezeu cu umilinţa duhului 
tău, ca să aibă spiţa ta salvator, fiule mic. Nu lăsa pe frăţiorul 
tău să-mi întoarcă spatele, nu-1 lăsa să slăbească în dragostea 
lui de cuvântul lui Dumnezeu, că duhul rău voieşte să-l scap 
din mână, şi eu am de dat răspuns la Dumnezeu de voi, că 
sunt rudenie cu voi prin botezul credinţei, fiule. Trufia îl în- 
tunecă pe om. Nimeni să nu alunece în acest duh străin de 
Dumnezeu. Ai grijă şi te roagă pentru frăţiorul tău, că el 
umblă printre morţi, şi e mic şi e neputincios în faţa vremii. 
Nu-1 lăsa să descurajeze, nu-1 lăsa să gândească singur şi 
liber, că voia liberă duce pe om departe de voia lui Dumne- 
zeu. Roagă-te lui Dumnezeu, fiule, roagă-te pentru toată casa 
ta, că are nevoie de dragoste casa ta, iar rugăciunea aduce pe 
Domnul în ajutor. Să stai sub paza şi sub cuvântul celui ce te 
îngrijeşte sufleteşte şi duhovniceşte, că nu ştie creştinul ce 
înseamnă îndrumător şi duhovnic. Tu să iubeşti grădina mea 
şi pe fiii ei, să iubeşti pe apostolii Cuvântului, că lucrarea mea 
are greutăţi şi suferinţe, şi e greu prin furtună. Afară e furtună. 
Binecuvântată să vă fie corăbiuţă cea binecuvântată de Dum- 
nezeu. Binecuvântat să fii tu la cârma ei, şi să vă înconjoare 
îngerii păzitori pe voi, cei ce împărţiţi prin cetăţi glasul şi 
graiul cuvântului lui Dumnezeu. Să fii cu veghe şi tu şi tine- 
rii din Israel. Să fie harnici tinerii, să fie treji, că lenea de cele 
duhovniceşti aduce călcări ale voii lui Dumnezeu în creştin. 
Ţineţi treaz Duhul lui Dumnezeu, căci cel mai mare dar este 


darul vestirii Cuvântului lui Dumnezeu. Lucraţi pe Dumne- 
zeu peste voi, fiilor tinerei, că vă voi împărţi lucru duhovni- 
cesc în lucrarea cea mare a Cuvântului lui Dumnezeu. 

Voi, apostoli împărţitori, să vă uitaţi mereu peste lucrul 
ucenicilor, şi să se ridice ucenici, ucenici pe care să Se spriji- 
ne Domnul, fiilor, că greul e tot mai greu, şi vremea trebuie 
răscumpărată, ca să biruim greul şi să ieşim cu biruinţă. Se 
roagă sfinţii pentru Israel. Lumea nu ştie să se roage la sfinţi, 
căci ca să te rogi sfinţilor şi să aibă ei îndrăzneală la Dumne- 
zeu, trebuie să faci voia lui Dumnezeu, trebuie botezul pocă- 
inţei şi nu călcarea voii lui Dumnezeu în tine însuţi. întăriţi-vă 
veghea peste Israel, înfiripaţi-vă în lucrul Domnului, că nu 
este fericire mai mare decât Domnul în lucru cu tine, fiule din 
Israel. 

Iar voi, fii ai grădinii cuvântului, ascultaţi ce vă învăţ 
eu şi nu treceţi pe lângă învăţăturile mele, că ele sunt bune şi 
sunt la timp venite. Aveţi atenţie, fiilor, că v-am rugat pe voi 
o lucrare nouă. Aveţi grijă s-o puneţi peste voi. Aveţi grijă să 
ascultaţi cu mare grijă, fiilor, şi să vă uitaţi peste Israel cum 
împlineşte peste el lucrarea cuvântului rostit, că Domnul şi cu 
mine privim prin ochii voştri peste Israel. 

M-am bucurat în sărbătoare cu sfinţii şi cu voi. V-am 
învăţat în zi de sărbătoare, v-am dat pâine din cer, fiilor, pâine 
caldă, pâine cu saţ. O, ce ordine şi ce serbare pe sfinţi! Ce fru- 
mos e în cele cereşti, în cele ce nu se văd! Ce frumos e din- 
colo de cele ce se văd! Aşa frumuseţe voiesc şi în tine, po- 
porule Israele. Aşa şi tu, fiule, să petreci. Eu sunt trâmbiţa lui 
Dumnezeu, şi tu eşti fiul meu, Israele. Eu sunt glasul celui ce 
strigă în pustie: drepte să fie făcute căile Domnului peste 
pământ! 

Fiilor, fiilor, copii ai grădiniţei mele, nu pot să nu vă 
amintesc de fiecare dată că viaţa voastră este Dumnezeu. Eu 
trebuie să rostesc peste voi mereu acest cuvânt ceresc. Aveţi 
grijă mereu să aibă chip în voi Hristos. E duhul păcii Domnu- 
lui peste voi, ca să aibă Domnul cărare cu soare, fiilor. 

O, Lumină a Tatălui! O, Doamne al luminii! Tu eşti lu- 
mina lui Israel, Tu eşti lumina grădinii Domnului. O, Doam- 
ne, să străluceşti de şapte ori mai mult ca soarele peste gră- 
dină, Doamne, ca să aibă fiii grădinii lumină şi să fie cuprinşi 
în ea, în Tine, soare al Tatălui. Eu am dat pâine lui Israel, 
Doamne, şi câte neamuri mănâncă din fărâmiturile mesei Tale 
cu poporul Tău! Ajută-i pe fiii din grădină să înmulţească pâi- 
nea Ta peste mulţimi, căci pâinea din cer curge ca un râu tot 
mai mult. Să aibă copiii Tăi să înmulţească pâinea, Doa mn e. 
Vremea e grea. Tu eşti sărac pe pământ, dar eşti bogat în cu- 
vânt, în pâine, Doamne. Cuvântul Tău să-l faci suluri, suluri, 
şi să ia şi mulţimile mântuire şi lumină şi cuvânt din cuvântul 
Tău. 

O Verginico, suntem săraci, dar cuvântul să 
^ cheme sub viţa şi sub smochinul acesta pe 
mulţi, şi vom binecuvânta, şi pâinea se va înmulţi, şi vor avea 
şi mulţimile. îmi ridic ochii către Tatăl şi cer: 

Tată, Cel ce poţi totul prin Fiul Tău, binecuvintează în- 
mulţirea cuvântului Tău şi suflă-1 până la toate marginile, căci 
Tu când poţi, poţi ca un Tată al puterilor, şi Eu voi lua şi voi 
rupe şi voi înmulţi în numele Tău, şi va fi pâine pentru toţi cei 
ce ştiu ce este pâine. Amin. 

O Fiule iubit, Tu eşti Cel întru Care Eu bine- 
« voiesc, şi de Tine va asculta tot pământul, 
şi vei cârmui toate neamurile cu toiag de fier, după cum este 
scris, căci cuvântul este toiagul, şi Tu eşti Cuvântul, Fiule 
scump, întru Care Eu binevoiesc. Amin, amin, amin. 

Sărbătoarea sfântului mucenic Dimitrie, izvorâtorul de 

mir 

Cuvântul să fie înainte de orice lucrare. Lucrarea strajei peste 
creştini. Domnul grăieşte preoţilor bisericii din lume. Părerea de 
rău pentru greşale şi mărturisirea spală şi iartă pe cel greşit. 

E u sunt Domnul puterilor. Eu sunt Tatăl, Fiul şi 
Sfântul Duh, Dumnezeul lui Israel. Amin. Ia 
aminte, Israele, ia aminte la cer, că pentru asta te-a născut ce- 
rul pe tine în vremea aceasta. Te-am născut de sus, ca să fii 
din cer, Israele născut din cuvântul Meu, născut şi nu făcut, 
născut din cuvântul Duhului Sfânt şi din botezul credinţei, 
căci trei sunt Care mărturisesc în cer: Tatăl, Fiul şi Duhul 
Sfânt, iar pe pământ mărturisesc: Duhul, apa şi sângele, şi tot 
la fel mărturisesc; mărturisesc pe Dumnezeu. 

Eu, Domnul Iisus Hristos, am venit prin apă şi prin 
sânge şi prin Duhul Cel mărturisitor, Care este adevăr, şi te-am 
făcut pe tine fiul Meu, măi Israele, şi te-am pus să stai înain- 
tea Mea ca pe unul născut din Mine, crezând în Mine, Care 
am venit prin apă şi prin sânge, aşa cum Duhul a mărturisit 
adevărul, iar adevărul Eu sunt. Fii credincios, poporul Meu, 
că tu trebuie să stai înaintea Mea ca să Mă primeşti când vin. 
Iată, odată cu zorii vin, vin să-i fac intrare lui Verginica. Ea 
Mă roagă mereu să vin cu ea, şi voi veni mereu cu ea pentru 
tine, Israele, ca să-ţi întăresc credinţa, fiule. O, credinţa ta tre- 
buia să fie tare, poporul Meu, şi iată, vin Eu mereu ca să ţi-o 
întăresc şi ca să stai în credinţă, măi Israele. 

Hai, Verginico, suntem intraţi, tată, că e praznic în 
Israel şi ţie ţi-e dor de fiii tăi. 

M i-e dor, Doamne, şi Tu mă crezi că mi-e 
dor, şi mă miluieşti cu mângâiere şi îl 
rogi pe Israel să mă ştie de mângâiere de la Tine. Mi-e dor să 
intru în Israel, dar cu Tine, Doamne, să intru, că Israel nu 
simte greul aşteptării mele. Eu îţi dau slavă cu toţi sfinţii şi cu 
toţi îngerii care mă înconjoară ca să mă ajute peste vremea de 
azi, ca să trâmbiţez pentru Tine peste vremea de azi, că iată, 
vii, şi omul nu ştie ce este venirea Ta, Doamne. Vreau să-l 
deprind pe Israel să ştie bine să stea întru venirea Ta, ca să ştie 
şi omul lumesc care nu Te mai aşteaptă, să ştie ce este veni- 
rea Ta şi veacul Tău cel nou, de două ori nou, Doamne. Gră- 
iesc cu Tine, bunule Doamne, ca să fiu cunoscută din Tine şi 
nu din mine, căci tot cel ce este, în Tine este, şi altfel nu este 
cel ce este. 

O, copilaşi din grădina cuvântului, mi-e dor, fiilor, mi-e 
dor, şi voiesc să stau înaintea voastră, nu în urma voastră. Eu 
sunt cuvânt, căci Domnul aşa a binevoit. Cuvântul trebuie să 
fie mereu înainte de orice lucrare. Nimeni nu-şi zideşte un 
turn mai înainte de a se socoti dacă are cu ce să-l sfârşească 
de lucrat, iar când omul îşi socoteşte mântuirea sa, trebuie să 
plece pe drumul ei bine socotit că va termina de zidit acest 
turn care suie până în cer, de pe pământ până în cer, fiilor 
scumpi. Cine începe tumul acesta, acela trebuie să lucreze la 
el până în cer, măi fiilor, căci fiecare dacă voieşte să pună o 
temelie, mai întâi se socoteşte bine dacă are cu ce să sfârşeas- 
că zidirea pe care o voieşte. 

E zi de praznic în Israel, fiilor, şi am venit la praznic cu 
Do mn ul şi cu sfinţii, şi voieşte Domnul să lucreze la zidirea 
cea începută cu mine, că m-a pus temelie la zidirea Sa, la tur- 
nul cu care voieşte să ajungă până în cer, la mântuirea ta, po- 
porule Israel. 

Deschideţi bine porţile, că intră Domnul cu zi de praz- 
nic ceresc în Israel. Fiţi atenţi, fiilor din grădină! Domnul Se 
vesteşte cu zi de praznic. Deschideţi cartea Domnului şi daţi 


glas cuvântului în carte. Eu voi sta cu Domnul şi cu sfinţii în 
serbare, şi iarăşi voi fi cu voi cuvânt, că am de făcut ordine în 
Israel, că dacă nu fac, nu este ordine în Israel. Eu sunt venită 
cu ordine cerească peste poporul Israel de azi, că tu, Israele, 
trebuie să fii înaintea Domnului, ascultând de Domnul. 

O, Doamne, fiii grădinii Ţi-au deschis cartea. 
Slăveşte-Te, Doamne, în Israel cu slava cuvântului Tău, că 
Tu eşti slavă şi cuvânt de slavă, Tu eşti sărbătoare peste 
serbările Tale în Israel. Amin. 

* 

emănătorul seamănă sămânţă, seamănă cu- 
vântul, şi sămânţa cade pe pământ. Cade sămân- 
ţa lângă cale, cade în pământ pietros, cade în spini şi cade în 
pământ bun. Cade sămânţa pe pământ. Cine are urechi de 
auzit, acela este om iscusit, om treaz. 

Israele, Israele, Semănătorul seamănă cuvântul, şi tu să 
fii pământul cel bun în care, când cade sămânţa, să se înalţe 
ea crescând spre cer, poporul Meu; până în cer să crească, 
fiule scump, că ţie îţi este dat să cunoşti tainele împărăţiei lui 
Dumnezeu, dar pentru cei de afară totul rămâne în pilde, ca 
uitându-se, să nu vadă cu ochii, şi auzind cu urechile, să nu 
priceapă, ca nu cumva să se întoarcă, şi Eu să-i iert. Această 
pildă a semănătorului cuvântului s-o pricepi bine, Israele, că 
altfel nu vei putea să pricepi toate celelalte pilde ca să le faci 
împărăţie cerească în tine. Cine pricepe, acela nu este departe 
de împărăţia lui Dumnezeu, şi este aproape de ea şi se ţine 
aproape, căci împărăţia lui Dumnezeu este ca un om care 
aruncă sămânţa în pământ, şi doarme şi se scoală noaptea şi 
ziua, şi sămânţa răsare şi creşte cum nu ştie el, dar ştie pă- 
mântul această taină, căci pământul rodeşte de la sine, aşa 
cum a fost peste el cuvântul de la început. Pământul rodeşte 
de la sine mai întâi pai, apoi spic, şi apoi grâu împlinit în spic, 
grâu copt, gata de seceriş, şi omul trimite secera ca să strân- 
gă agoniseala şi să aibă rod, căci cine seamănă are ce culege 
după ce sămânţa se împlineşte în rod. Eu sunt Semănătorul, şi 
tu eşti pământul cel bun, care rodeşte de la sine, aşa cum 
grăieşte pilda cea despre împărăţia cerurilor, Israele. 

Eu lucrez peste tine, poporul Meu, ca să fii tu pământul 
cel bun, că ai văzut pilda cum este, că oricine aude cuvântul 
împărăţiei şi nu-1 înţelege, vine duhul rău şi fură sămânţa se- 
mănată în inima lui, căci a căzut lângă cale sămânţa şi n-a 
prins rădăcină. Cuvântul cel semănat pe loc pietros se aude şi 
se primeşte cu bucurie, dar fără rădăcină în sine, căci la vre- 
me de ispită şi strâmtorare pentru cuvântul semănat omul ace- 
la se sminteşte şi rămâne în sine gol de rodul cuvântului se- 
mănat. Cuvântul cel căzut în loc spinos este în omul cel plin 
de griji trupeşti şi lumeşti, care se înşeală cu avuţia pămân- 
tească şi nu are timp ca să-i dea creştere seminţei cea de la 
Dumnezeu. Dar omul care este ca pământul cel bun, auzind 
înţelege şi îi dă creştere cuvântului lui Dumnezeu şi ajunge cu 
el până în cer, crescând din sine spre Dumnezeu, Care seamă- 
nă peste pământ. 

O, poporul Meu, Eu semăn sămânţă bună în pământul 
Meu cel ales, şi am nevoie de strajă, poporul Meu, de strajă 
peste tine, tată. Să fii treaz, fiule, să nu dormi, că este un vrăj- 
maş care mereu stă la pândă să te prindă dormind şi să seme- 
ne neghină peste sămânţa Mea, că ai văzut pilda ce spune, că 
se vor mira îngerii şi vor spune: «Doamne, n-ai semănat Tu să- 
mânţă bună? De unde a crescut neghină?», şi li se va răspun- 
de: «Un om vrăjmaş a venit noaptea şi a făcut aceasta, dar 
lăsaţi aşa până la seceriş când neghina se va aduna şi se va 
lega în snopi pentru ars, iar grâul se va aduna în jitniţa Mea». 

Cuvântul lui Dumnezeu 


O, Israele, ce mare lucrare este să ai strajă peste tine, 
poporul Meu! Ce mare taină este să ştii să nu ai noapte peste 
tine, Israele! Dacă tu ai strajă peste tine, tu eşti liniştit ca în 
vremea zilei, după cum este scris: «Fiţi fii ai zilei, fiindcă cei 
ce dorm, noaptea dorm». Cine nu are strajă peste el, acela se 
face fiu al nopţii, şi noaptea vine cel vrăjmaş ca să-şi semene 
neghina lui care înăbuşă sămânţa cea bună a Semănătorului 
Cel bun. 

Poporul Meu, voiesc peste tine pace şi mântuire, şi de 
aceea semăn mereu peste tine sămânţa cuvântului Meu. Se- 
mănătorul seamănă cuvântul peste tine. Tu eşti copacul cel 
crescut din sămânţa cea mică, semănată de Mine în tine, şi 
din ea s-a făcut copac mare, şi în acest copac sălăşluiesc pă- 
sările cerului, Israele fiule. Iată, vin cu sfinţii cerului, cu du- 
hurile cerului vin în tine, Israele, ca să Mă sălăşluiesc cu 
praznic de serbare în tine. Te învăţ să te faci pildă înaintea 
noroadelor, fiule, să te faci pildă a împărăţiei cerurilor, po- 
porul Meu, copacul Meu crescut din sămânţa cuvântului 
Meu, grâul Meu, poporul Meu, rod al seminţei cuvântului 
Meu care a căzut pe pământ bun. Vin sfinţii şi îngerii cu Mine 
la tine, Israele, că se împlinesc peste tine Scripturile Mele, şi 
Eu vin cu ele, cu împlinirea lor peste tine; vin să te fac oglin- 
dă în care să se vadă împărăţia cerurilor pe pământ, că Mă 
vestesc lumii că sunt în tine cu sfinţii şi cu îngerii în slava cu- 
vântului Meu, în slavă cerească pe pământul tău, Israele, 
pământul Meu cel nou, în care vin cu cerul cel nou în praznic 
de serbare, praznic de cer nou şi de pământ nou în care sălăş- 
luieşte dreptatea Mea şi pacea Mea. 

Poporul Meu, iubitul Meu popor, pentru tine nu mai e 
timp de dormit, fiule, rod al cuvântului Meu, fiindcă cei ce 
dorm, noaptea dorm, şi cei ce se îmbată, noaptea se îmbată. 
Tu, poporul Meu, să rămâi ziua Mea pe pământ, ziua cea din 
vremea serii, că scris este că noapte nu va mai fi, şi noaptea 
va fi înghiţită de ziuă, şi toţi vor înţelege venirea Mea, căci 
venirea Mea este slava Mea, iar slava Mea este venirea Mea, 
căci Eu sunt slavă. Tu să înţelegi taina cuvântului Meu, căci 
scris este: «Pământul cel bun sunt cei ce aud cuvântul lui 
Dumnezeu şi îl înţeleg pe el, şi rodeşte în ei şi aduce roadă: 
unul o sută, altul şaizeci, altul treizeci», după cum este scris. 
Dar să fii treaz, poporul Meu, că tu trebuie să aduci tot ce va 
fi de adus. Tu trebuie să aduci o sută, fiule, căci o sută este 
rod întreg. Păstorul cel cu o sută de oi care pierde pe una din 
oi, se duce şi o caută şi o aduce înapoi, ca să nu se ştirbească 
numărul cel întreg, bucuria cea întreagă, rodul cel însutit, 
fiule, ca să fii tu mângâierea Mea întru venirea Mea pe pă- 
mânt, să fii casa Mea, să fii moştenirea Mea, fiule cel mic de 
la sfârşit. Tu nimic să nu mai faci decât să rodeşti până mai 
sus de cer, că Eu te încălzesc cu căldura cuvântului Meu şi te 
învăluiesc în razele Duhului Sfânt ca să mărturiseşti pe Tatăl, 
pe Fiul şi pe Duhul Sfânt în a Sa venire, că este scris că vine 
Do mn ul întru slava Sa. 

Poporul Meu, să fii slava lui Dumnezeu întru venirea 
Domnului pe pământ, că este scris că vine Domnul slavei, 
vine Domnul lui Israel, că Israel este casa Domnului, împă- 
răţia Domnului, în care Se va întoarce Domnul. Israele, să nu 
te laşi să fii departe de împărăţia lui Dumnezeu; de înţele- 
gerea tainelor lui Dumnezeu să nu fii departe, Israele. Eu sunt 
Hristos, Fiul lui Dumnezeu. Să fii întru Mine, Israele, să te 
găsesc mereu în Mine, întru venirea Mea, că vin la tine, Israe- 
le, vin, că eşti poporul Meu, eşti moştenirea Mea, că Eu moş- 
tenire pe pământ nu mai am; nu mai am, că Mi-a luat-o omul 
cel gol de Dumnezeu, şi nu mai am. Semănătorul seamănă 


cuvântul, şi cuvântul cade pe pământ, cade lângă cale, cade în 
pământ pietros, cade în loc cu spini, şi nu mai am moştenire 
pe pământ. Nu mai am nici oi, nu mai am nici staul, nu mai 
am, după cum este scris că Fiul Omului nu are unde să-Şi ple- 
ce capul. Nu mai am zi de odihnă pe pământ, nu mai am, că 
fiii oamenilor Mi-au luat pământul cel făcut de Dumnezeu. O, 
ce Mi-au făcut fiii oamenilor! Au făcut mai rău ca atunci când 
au atras pe pământ potop cu apă de a pierit tot omul care a 
rămas pe pământ. Numai Noe şi cu casa lui a scăpat, că el a 
crezut cuvântul Meu şi şi-a făcut casă nouă cu care a plutit pe 
deasupra apei potopului. 

O, cine mai are dragoste şi vreme să asculte pe 
Dumnezeu? Cine mai ia aminte la Semănătorul Care seamănă 
cuvântul ca să crească rodul împărăţiei lui Dumnezeu pe pă- 
mânt? Cine, că păstorii de azi se păstoresc pe ei înşişi şi iu- 
besc slava lor, slava de la oameni, nu de la Dumnezeu, dar 
scris este: «Vai de păstorii care pierd şi risipesc turma de pe 
păşunea Mea, care nu au grijă de ea, că Eu voi avea grijă de 
faptele cele rele ale păstorilor. Şi îmi voi strânge laolaltă tur- 
ma care a mai rămas şi îi voi da să pască pajişte nouă şi o 
voi înmulţi, şi îi voi da păstori care o vor paşte şi n-o vor mai 
pierde, şi o vor mângâia». Dacă păstorii ar fi luat parte la 
sfatul Meu, ar fi întors turma pe căile Mele şi ar fi vestit-o de 
cuvântul Meu. Dar ce veţi face, voi, păstorilor? Iată, Eu um- 
plu cerul şi pământul de cuvântul vieţii veşnice, şi voi nu 
auziţi. Unde vă veţi găsi loc tainic ca să vă ascunderi şi Eu să 
nu vă văd? Scris este în Scripturi: «Vai păstorilor care se pă- 
zesc pe ei înşişi şi nu păzesc turma; care mănâncă laptele şi 
se îmbracă cu lâna oilor! Vai păstorilor care junghie oile 
grase şi sănătoase, care nu pansează oaia cea rănită, care nu 
suflă duh de viaţă peste cea slabă, care nu tămăduiesc oaia 
bolnavă, care nu îmbie spre staulul Meu pe cea rătăcită, care 
nu caută oaia cea pierdută, dar care se poartă cu silnicie cu 
oaia cea înzdrăvenită ca să nu fie oaie zdravănă înaintea 
Mea! Vai păstorilor care lasă oile mâncare fiarelor sălbatice, 
că iată, nu are cine să-Mi caute oile şi să Mi le îngrijească. 
O, au ajuns oile Mele pradă fiarelor sălbatice fiindcă n-au 
păstor, că păstorii se păzesc pe ei înşişi şi nu oile Mele, şi 
scris este că din mâna lor le voi lua şi le voi cere socoteală 
de viaţa oilor Mele şi voi scăpa din gura lor turma Mea, şi nu 
le vor mai fi oile Mele mâncare lor. Căci iată-Mă, vin şi pri- 
veghez peste oile Mele cum priveghează ciobanul turma lui în 
zi de furtună, şi voi risipi vremea cea întunecoasă, şi îmi voi 
paşte turma pe munţii lui Israel şi pe păşunile lui Israel. Pe 
pajişti cu flori le voi paşte, iar staulul lor va fi pe munţii Mei, 
căci cuvântul Meu va curge ca o păşune din cer, ca mana ca- 
re se coboară pe păşunile cele veşnice, căci cuvântul Meu e 
veşnic». 

Auziţi voi, păstori, ce spune Domnul? Cuvântul Meu e 
veşnic, nu este numai atunci; este şi acum, este veşnic cu- 
vântul Meu, dar voi nu credeţi, că nu sunteţi din oile Mele, 
după cum este scris despre cei ce nu cred. Voi căuta oaia cea 
pierdută şi îmi voi cerceta turma, iar pentru oi aşa grăiesc: voi 
judeca pe oi, pe berbeci şi pe ţapi. Voi cerceta peste păşune şi 
voi vedea cine calcă cu picioarele păşunea după ce paşte, şi 
cine tulbură apa cea limpede după ce bea. Voi judeca între 
oaia grasă şi oaia slabă, după cum este scris că voi încheia 
legământ de pace şi voi pierde fiara sălbatică din moştenirea 
Mea, şi oile se vor odihni cu pace sub ploaia binecuvântărilor 
Mele, şi copacii îşi vor da roadele lor, şi va rodi pământul, şi 
Do mn ul Se va face cunoscut de oi şi îşi va face sădire aleasă, 
iar păgânii nu se vor mai făli împotriva oilor Mele, şi voi face 

pe poporul Meu popor slăvit, şi va fi el casa Mea, căci este 
poporul Meu. 

O, păstorilor care păstoriţi fără veghe, iată, vă cer oile. 
Vine Păstorul Cel mare să-Şi cerceteze turma, şi iată, o gă- 
seşte risipită pe toate văile. Cuvântul Meu strigă peste voi din 
mijlocul poporului Meu cel ales dintre oi, cel hrănit cu păşu- 
ne curată, cu păşune din cer, cu cuvântul lui Dumnezeu hră- 
nit, căci cuvântul este veşnic, precum Dumnezeu este veşnic. 
Scris este: «Astăzi dacă auziţi glasul Meu, nu vă învârtoşaţi 
inimile voastre». O, păstorilor care staţi peste turmă, de ce fa- 
ceţi voi ca iudeii care nu credeau că Eu sunt Păstorul oilor, 
Care venisem să-Mi adun oile în staul? Veneau iudeii şi îmi 
spuneau: «Dacă Tu eşti Hristos, spune-ne nouă, nu ne mai 
obosi sufletele», iar Eu le-am zis: «V-am spus, dar voi nu cre- 
deţi, că nu sunteţi din oile Mele, căci oile Mele aud glasul 
Meu şi merg după Mine, după cuvântul vieţii merg». 

O, de ce judecaţi voi mai înainte de Mine, ponegrind pe 
poporul Meu, gonind din bisericile voastre pe oile Mele, care 
mănâncă din păşunea cuvântului Meu? Dacă voi nu voiţi să 
vin, goniţi dintre voi pe cei ce cred în cuvântul Meu, în 
venirea Mea. Dar unde veţi afla loc tainic ca să vă ascundeţi 
şi Eu să nu vă văd? Am venit de la Tatăl duh şi adevăr am ve- 
nit, după cum este scris despre Duhul Care vine. Duh este 
Dumnezeu, duh şi adevăr, cuvânt şi trup, trup şi cuvânt este 
Dumnezeu. Ce biserică a lui Iisus Hristos este aceea care nu 
are în ea pe Domnul trup şi cuvânt? Eu sunt trup şi cuvânt. Eu 
sunt mereu astăzi, după cum este scris: «Astăzi, la glasul 
Meu, nu vă împietriţi inimile voastre». Sădit-am un popor de 
fii în mijlocul vostru şi i-am trimis la voi cu Mine, ca să cu- 
noaşteţi cuvântul Meu. Dar voi de ce nu credeţi? Nu vreţi să 
fiţi din oile Mele? 

Am venit să împlinesc Scripturile: o turmă şi un păstor, 
un Ierusalim şi un Dumnezeu peste tot pământul, o ţară veş- 
nică înaintea Mea, şi am planul Tatălui în mână, ca să încep 
din România şi să trâmbiţez din ea peste neamurile rătăcite de 
la calea lui Dumnezeu. V-am vestit că am între voi un popor 
crescut cu cele din cer, un popor uns de cuvântul lui Dumne- 
zeu, ca să stea înaintea Mea şi să se înmulţească până va fi un 
staul, o turmă şi un păstor. Eu sunt Păstorul Cel bun. Oare, 
voi sunteţi mai buni? Oare, cuvântul Meu pe care-1 las mereu 
din cer peste pământ nu este bun? Judecaţi voi cuvântul Meu; 
nu are viaţă veşnică în el? 

O, nu vă temeţi, nu vă temeţi pentru poporul cuvântu- 
lui Meu. Nu el, ci cuvântul Meu vă va întreba de credinţa 
voastră în Mine, căci am venit, duh şi adevăr am venit, ca să 
împlinesc tainele Tatălui Meu pentru mântuirea omului, dar 
voi daţi în lături pe fiii cuvântului Meu şi le puneţi nume de 
rătăciţi, de stricători, aşa cum Mi-au pus şi Mie nume iudeii 
de atunci. Eu sunt Păstorul Cel bun şi vin spre voi să vă păs- 
toresc şi să nu vă las să fiţi osândiţi de cuvintele voastre, că 
scris este: «Din cuvintele lor se vor mântui; din cuvintele lor 
se vor osândi». Vin spre voi, păstori de oi, vin şi Mă slăvesc 
înaintea voastră cu slava cuvântului Meu. Auziţi voi glasul 
Meu? Eu sunt Păstorul Cel bun, Care- Şi pune viaţa pentru 
oile Sale. Am venit ca viaţă să aibă oile, şi din belşug să aibă. 
Cuvântul Meu este viaţă pentru oi. Luaţi şi daţi la oile voastre 
cuvântul vieţii veşnice. Luaţi şi mâncaţi şi împărţiţi şi nu vă 
învârtoşaţi inimile voastre. 

Poporul cuvântului Meu este născut din Mine, din apă, 
Duh şi sânge, precum Eu sunt. L-am născut din cuvântul 
Meu, de sus l-am născut, din Duhul Sfânt al Tatălui, ca să fie 
poporul care întâmpină pe pământ glasul Meu care strigă 


înaintea Mea. Vreau să fac din poporul cuvântului Meu popor 
de fii ai slavei înaintea Mea, din care să iasă lucrare de înviere 
peste cei ce vor să ia pe ei veşmântul slavei, veşmântul lui 
Iisus Hristos. Ridicaţi porţile voastre, ca să intru şi la voi cu 
lumina cuvântului Meu, ca să fiu în biserica voastră trup şi 
cuvânt, duh şi adevăr să fiu în voi, căci Tatăl aşa închinători 
doreşte. Treziţi inimile voastre, căci cuvântul Meu are viaţă 
veşnică. Luaţi aminte, păstorilor de oi, că poporul Meu nu e 
duşman pe biserică, şi e popor de fii ai bisericii lui Iisus 
Hristos, Care vine cu norii, după cum este scris. 

Iar tu, poporul Meu, să fii în Mine, fiule Israele, ca să 
fiu Eu în tine şi să Mă slăvesc în mijlocul tău cu slava 
cuvântului Meu, şi cine va lua din cuvântul Meu, Mă voi face 
în el duh şi adevăr, izvor de apă curgătoare, care va izvorî 
spre viaţă veşnică, după cum este scris: «Cel ce crede în 
Mine, râuri de ape vii vor curge din gura aceluia». Amin. 

Israele, Israele, am grăit, fiule, cu păstorii care te duş- 
mănesc pe tine. Te duşmănesc fiindcă nu te cunosc, nu vor să 
te cunoască cei ce sunt în duhul lor şi nu în Duhul Meu, că 
dacă ar fi în Duhul Meu, ar căuta spre tine, că din mijlocul tău 
Eu izvorăsc izvorul râului vieţii, care este cuvântul Meu cel 
de viaţă dătător. Eu vin cu îndemnul păcii şi al credinţei sfinte 
peste biserică, peste ortodoxia care nu-şi trăieşte numele, dar 
vreau să ies cu tine ortodoxie înaintea lor, ca să-şi înţeleagă 
numele. Ei te fac pe tine sectă, pentru că nu vor să vină să te 
vadă ce faci tu, pentru că nu le place să fie ca Mine şi ca tine. 
Ei zic că e bine ca ei, nu ca Mine şi ca tine. Tu să fii popor 
cuminte, tu să fii treaz înaintea Mea, că Semănătorul tău sea- 
mănă peste tine şi peste ei, şi fericit este cel ce se lasă lucrat 
de cuvântul Meu ca să fie pământ bun pentru însămânţat. 

Stai, Israele, înaintea Mea, şi se vor bucura de Mine şi 
de tine toate noroadele de pe pământ; ba chiar şi cei ce nu 
cred se vor bucura de tine când Mă vor vedea cu tine, că slava 
Mea se va vedea cu tine, şi Mă voi slăvi în mijlocul tău mai 
mult decât atunci prin ucenicii Mei, că scris este: «Mai mari 
decât atunci se vor face lucrurile lui Dumnezeu înaintea oa- 
menilor prin cei ce cred la sfârşit». 

Stai, Israele, înaintea Mea, că sfinţii se roagă pentru 
tine şi pentru cei ce vor crede în Mine că sunt cu tine. E praz- 
nic de sfinţi în mijlocul tău. Stai în serbare cerească pe pă- 
mânt, poporul Meu iubit, căci cine e iubit de Mine, acela iu- 
beşte pe Dumnezeu. 

Mucenicul Dimitrie este serbat de cei din cer în Israel, 
şi se ridică şi îmi spune: 

ă întăreşti, Doamne, cuvântul Tău peste po- 
porul Tău, că noi, sfinţii Tăi, aşteptăm îm- 
părţirea cununilor, Doamne, prin cei mici ai Tăi, după cum 
este scris. întăreşte statura şi credinţa şi iubirea poporului 
Tău, Doamne, aşa cum ne-ai întărit şi pe noi în vremea măr- 
turisirii noastre pe pământ. Vino, Doamne, cu cerul cel nou şi 
cu pământul cel nou peste cer şi peste pământ, că sfinţii Tăi 
aşteaptă de şapte mii de ani răscumpărarea. Amin, amin, 
amin. 

* 

O laşul Meu şi graiul Meu lucrează în cer şi pe 
pământ. Am Israel în cer, am Israel şi pe pă- 
mânt. Am Ierusalim şi în cer şi pe pământ, şi lucrez cu cei din 
cer pe pământ, şi cu cei de pe pământ în cer, căci cerul, 
Israele, la glasul şi la graiul Meu cu tine pe pământ, se strânge 
cerul ca să mănânce din cuvântul Meu aşa cum mănânci tu. 
Dar cerul mănâncă cu poftă şi cu nădejde cuvântul Meu, şi se 

umplu de mângâiere duhurile cerului, duhurile sfinţilor, măi 
copile Israele. Duh este Dumnezeu întru sfinţii Săi în cer, şi 
sfinţii din cer sunt în Mine, precum Verginica este în Mine şi 
lucrează din Mine, din sânul Meu lucrează Verginica, iar Eu 
sunt în sânul Tatălui, în cer şi pe pământ sunt. Amin. 

Să ai grijă, fiule Israele, cum te hrăneşti cu cuvintele 
Mele, că ele sunt din cer, hrană tare sunt ele. Vezi să nu-ţi rupi 
dinţii, fiule. Duhovniceşte spun când spun aşa, că te văd 
micuţ cu înţelegerea, dar curios cu inima, şi de aceea ţi-am 
spus să nu mănânci singur, ci cu Mine, fiule mic, că hrana e 
tare şi tu nu eşti deprins să fii atent, mereu atent ce gust îi dai, 
ce nume îi dai şi cum o aşezi în inimă, că pântecele cuvân- 
tului Meu când îl mănânci, este inima ta, fiule firav. De aceea 
te hrănesc mereu, mereu, ca să creşti cu înţelegerea şi să 
creşti cu înţelepciunea cea din cer şi s-o iei în pântece, fiule, 
ca să aibă ea casă, căci cerul gurii Mele este adevăr şi înţelep- 
ciune. Ai grijă cum te hrăneşti, fiule Israele. Iubeşte cumin- 
ţenia de inimă, poporul Meu, căci semeţia gândului loveşte 
înţelepciunea din inima ta şi micşorează lucrarea ei în tine şi 
te lasă singur când vede trufie în gândul inimii tale. Ai grijă 
cum te hrăneşti, poporul Meu. Ai grijă, Israele, să creşti bine, 
să creşti sănătos şi să fii plăcutul Meu, fiule. Vezi să fii cum 
am fost Eu, ca să fii plăcutul Meu, fiule. Uită-te în Mine şi 
ia-Mă de pildă peste tine, că Verginica suflă peste tine din 
Mine, suflă duh de înţelepciune peste tine. 

Tu aşa ai spus, Verginico, ai spus că vrei să-l deprinzi 
pe Israel să ştie bine cum să stea întru venirea Mea, să ştie 
să-şi socotească bine mântuirea, să ştie să zidească până la 
cer acest turn. O, îi trebuie înţelepciune lui Israel, Verginico. 
Suflă tu cu Mine din duhul înţelepciunii, ca să fie harnic 
poporul tău, că lenea e păcat de moarte, Verginico. Mai 
spune-le o dată că acest păcat ţine omul în moarte. Mă ţine 
pe Mine mort în om, şi Eu sunt Domnul învierii, Verginico. 
Vin în cartea ta mereu cu tine, ca să te primească bine Israel, 
ca pe Mine să te primească. Tu eşti în Mine, Verginico, şi fără 
Mine nu eşti, căci cel ce este, în Mine este. Amin. 

O grăiesc cu Tine, bunule Doamne, ca să fiu 
^ cunoscută din Tine şi nu din mine, căci cel 
ce este, în Tine este, şi altfel nu este cel ce este. Am de făcut 
ordine în Israel, că dacă nu fac, nu este ordine în Israel. Bine- 
cuvintează glasul Tău în glasul meu, cuvântul Tău în cuvântul 
meu, căci cuvântul e toată taina tainelor în cer şi pe pământ, 
Doamne, Cuvântule Doamne. 

B inecuvântare să ai, Verginico, în cuvânt, că 
ai de făcut ordine în Israel, că dacă nu faci, 
nu este, tată. Eu sunt în tine când faci ordine, că multă ordine 
este de pus în popor, dar vrea-va Israel să facă ce-i spui tu şi 
Eu? Avem de scăpat din alunecare paşi care dau să alunece. 
Avem de aşezat în ascultare inimi care nici acum nu s-au de- 
prins cu această lucrare din cer pe pământ. Şi vom lucra cu 
dragoste, Verginico, doar vom fi răzbătători în inimile nede- 
prinse cu lucrarea mântuirii. Eu sunt Dumnezeu, Verginico, 
dar Mi-e frică de creştin. Să nu se mire Israel dacă Dumnezeu 
spune acest cuvânt. M-a prins frica de creştin, măi Verginico, 
dar lucrăm împreună, că nu e bine câte unul, nu e bine, nu e 
bine aşa. Lucrăm doi şi trei. Eu şi cu tine, şi Tatăl în Noi, şi 
avem sfinţii martori. Cu toţii în stânga, cu toţii în dreapta, aşa 
cum am făcut şi în Israel aşezare în lucru. Când un creştin lu- 
crează ceva singur, acela greşeşte că lucrează singur, acela 
greşeşte în el şi în afara lui, căci cel ce este, în Mine este, şi 
altfel nu este cel ce este. Iar Eu din Mine am spus: «Nu e bine 
să fie omul singur». 


O, câtă vreme trebuie să aştept Eu după creştin până 
când el voieşte să vrea ca Mine şi cum îl învăţ Eu? Mi-e frică 
de creştin, şi trebuie să lucrez cu el ca şi cu oul, că Mi-e frică 
să nu dea în Mine, Mi-e frică să nu Mă părăsească şi să-şi 
arunce mântuirea, că el nu ştie ce grea e pierzarea. Mi-e frică 
de cel fără minte, şi de aceea, Verginico, vom lucra cu grijă la 
înţelepciunea poporului Israel. Să le spui la copiii grădinii să 
închidă porţile acum, că avem de făcut ordine în Israel. Avem 
de măturat, de scuturat, de spălat, de şters praful, de aerisit, 
de frecat jegul de pe vase, de aşternut, de netezit. Avem de 
lucru în Israel acum. 

O Doamne, să zidim casă înţelepciunii pe cei 
^ şapte stâlpi ai ei, Cuvinte Doamne, că dacă 
ea stă pe stâlpii ei în Israel, va avea casă înţelepciunea, casă 
de neclintit în Israel. 

O, poporule Israele, vino, fiule, şi întreabă tu pe Dom- 
nul şi spune: „Bunule învăţător, ce să fac pentru ca să am 
viaţă veşnică? Domnul e bun. Întreabă-L ce să faci, ca să 
faci ce-ţi spune El, fiule. Tu ştii cuvântul Domnului care spu- 
ne: «De vrei să intri în viaţă, păzeşte poruncile; păzeşte-le cu 
iubire, că fără iubire nu le poţi păzi». Fără iubire omul cade 
în lene, şi lenea e păcat, păcat de moarte. Lenea te ţine jos şi 
nu te lasă pe drumul vieţii veşnice. Ai văzut pe Domnul, Care 
spune: «Cuvântul Meu e veşnic». Aşa le spune Domnul celor 
ce nu cred în cuvântul Lui de azi, de parcă în cel de atunci 
cred. Cine crede în cuvântul cel de atunci, acela e om înţelept 
şi îl află pe Do mn ul azi cuvânt proaspăt, cuvânt veşnic. 

O, poporul meu, te povăţuiesc din Domnul şi îţi dau de 
lucru, fiule, şi iată ce-ţi dau să lucrezi. Să te scoli dimineaţa, 
să faci metanii adevărate cu trupul şi cu inima, să te speli, 
fiule scump, să te speli pe faţă şi trupeşte şi sufleteşte şi să te 
aşezi în genunchi rostind rugăciunea de dimineaţă înaintea 
Domnului, şi apoi să te rogi de binecuvântare pentru lucrul 
tău trupesc şi duhovnicesc, lucrându-le pe amândouă odată. 
Dar până să începi lucrul, ridică iar gândul şi inima şi mâinile 
şi întreabă-L pe Domnul cu umilinţă, spunând: „Bunule învă- 
ţător, ce să fac pentru ca să am viaţă veşnică? “. Şi toată ziua 
să stai în aşteptarea răspunsului Domnului; în fiecare zi să te 
înveţi să aştepţi, ca să vadă Domnul că-L aştepţi, şi te vei de- 
prinde să-L aştepţi cu viaţa veşnică, lucrând poruncile Lui şi 
păşind pe urma Lui, pe urma vieţii veşnice, fiule Israele, 
iubind din toată inima şi cugetul şi sufletul şi virtutea ta viaţa 
veşnică, fiule. Israele, Israele, să nu faci nimic, nici un gând, 
nici o faptă care să nu aibă în ea viaţă veşnică. Lucrează cele 
ale vieţii veşnice, dar lucrează, că viaţa veşnică se lucrează în 
fiecare zi, în fiecare clipă se zideşte la acest turn care are în 
vârful lui viaţă veşnică. Şi dacă vrei să stai mereu atent, să 
spui mereu, nu numai dimineaţa, ci să spui mereu: „Bunule 
învăţător, ce să fac pentru ca să am viaţă veşnică? “. Toate 
gândurile şi faptele tale să le treci prin această sită clipă de 
clipă, şi vei avea viaţă veşnică, vei avea înţelepciune şi vei fi 
casa ei, casa Domnului, în care sălăşluiesc Duhurile Domnu- 
lui, cele şapte Duhuri ale lui Dumnezeu. 

Te iau uşor, Israele, că şi mie mi-e frică, la fel ca şi 
Domnului, şi mie îmi este frică de creştin. O, ce bine şi ce 
sfânt ar fi să-i fie creştinului frică de Dumnezeu şi nu Dom- 
nului de creştin, dar nu ştie creştinul ce înseamnă pierzarea şi 
moartea cea veşnică a celor ce se pierd din Dumnezeu. Am 
creştini mofturoşi, am creştini bolnavi la cuget, am din ei care 
nu ştiu ce înseamnă să mergi pe cale cu Dumnezeu, şi merg 
aceştia fără să ştie cum se merge. Am neascultători, am din 
cei ce fac ei ordine în Israel, aducând sminteală peste cei slabi 

şi mici cu inima. Am din cei ce nu înţeleg ce este această 
lucrare şi acest drum spre cer, şi este multă neatenţie în lucrul 
vieţii veşnice. Am duşmănoşi, am răzbunători, am creştini 
fără frică de Dumnezeu, dar nu le spun lor. O, copilaşii mei 
din grădină, fiţi atenţi, fiilor, la mine, fiţi atenţi, că nu le spun 
lor. Vă spun vouă, că pe voi vă am de temelie, şi eu pe temelie 
mă zidesc. Sunt venită la voi cu ordine peste Israel, şi eu fără 
voi nu pot ajunge la Israel. Să se întărească portiţa şi locaşul 
meu, şi mereu să-l ţineţi pe Israel tare pentru mine, ca să pot 
grăi de aproape cu voi pentru Israel şi pentru voi, fiilor. Eu 
mă fac cuvânt, ca să vă învăţ de aproape, să am mereu pregă- 
tită intrarea. 

O, îmi încep lucrul cel pentru ordinea din Israel, ca să 
aşez pe Israel în duh de înţelepciune, în iubire de Dumnezeu, 
că a slăbit frica de Dumnezeu în Israel. 

Fiilor din grădină, fiţi atenţi şi lucraţi din mine peste 
fiii lui Israel. S-a stricat mintea unui copil din Israel, şi de atâ- 
ta vreme dau s-o vindec! Acest copil nu ştie cum vine să iu- 
bească pe Dumnezeu şi pe aproapele lui Dumnezeu, nu ştie 
cum înseamnă să mergi pe calea acestei lucrări, şi s-a deprins 
cu neascultarea, măi fiilor, şi se joacă de-a ascunselea cu 
Do mn ul şi cu voi, şi stă în lucrul său fără strajă, şi s-a aşezat 
sieşi strajă. Mă uit la truda voastră peste acest copil, şi vă fac 
eu trimitere împuternicită prin cuvânt ca să-l deprindeţi cu 
frica de Dumnezeu şi cu lucrul cel bun al vieţii veşnice. 
Poporul meu să ştie că voi nu lucraţi nici un rău peste el, dar 
cu cel ce nu ascultă de lucrul vostru peste el, e greu de lucrat 
cu unul ca acela, dar nu luaţi mâna de pe el până ce Do mn ul 
nu cuvintează, căci Domnul are mâna Sa în mâna voastră şi 
nu vrea moartea celui ce nu ştie cum este viaţa cu Domnul, ci 
vrea îndreptarea, vrea înţelepciunea peste el. Iată, mintea 
unui copil din Israel e stricată, şi vai dacă aş pune să răspundă 
de această stricare cel ce a lucrat la stricarea ei, la stricarea 
minţii copilului meu. 

Iată, fiilor, duhul uşurătăţii are picioare lungi, şi aşa 
cum v-am spus eu vouă, cu greu iese afară din Israel, că se 
luptă să stea să facă numai stricăciune acest duh al uşurătăţii, 
căci duhul uşurătăţii este duh de femeie, măi fiilor care-mi 
sunteţi temelie nouă în Israel. Eu voiesc să se vindece această 
minte, dar duhul uşurătăţii are picioare lungi şi are pas lung, 
lucrat pe furiş, dar nu se găseşte în cer sau pe pământ loc 
tainic pe care să nu-1 vadă Dumnezeu. Acest copil al meu e 
prins în cursă, şi cursa stă cu gura deschisă, că aşa e ea făcută, 
aşa e cursa, cu gura deschisă este. O, ce bine era să fi ascultat 
la timp tot fiul din Israel, să nu se fi ascuns în el fiul acestui 
popor! Acest copil nu se lasă ajutat, şi nu ştiu cum să facem 
să-l scap din cursă, că e copilul meu, de două ori este copilul 
meu, de două ori am pecete pusă peste el. 

Eu sunt cuvântul Domnului, voi sunteţi cuvântul meu. 
Eu cu voi grăiesc, eu vouă vă spun, nu le spun lor, celor ce nu 
stau bine întru venirea Domnului. Trebuie scos acest copil din 
duhul lui, şi să fie în Duhul Domnului şi în duhul meu şi în 
duhul vostru, că e copil de două ori pecetluit, şi are de stat în 
ascultarea Celui ce pecetluieşte. Să-i spuneţi că urăşte, nu 
iubeşte. Să-i spuneţi că iubeşte pe cel ce este rău, iar pe cel ce 
este bun îl urăşte, îl are pieziş în inimă. Să-i spuneţi că cine 
iubeşte trebuie să iubească ce iubeşte Dumnezeu ca să se che- 
me că iubeşte în această lucrare. Vai de cei ce-mi clatină lu- 
crătorii de la lucrul Domnului, căci cel neascultător face pe 
lucrător să greşească luptându-se cu neascultătorul. O, cine 
l-a învăţat pe el mântuirea până acum? Nimeni nu l-a învăţat 
până acum. Eu mă uit la el, şi nu este învăţat de nimeni până 


acum, şi nu ştie dacă n-a învăţat, şi iată, nu vine la învăţat, nu 
stă la învăţătură. Să se scuture de duhul lui, căci cine stă în 
duhul lui este om trufaş. Nimic altceva nu înseamnă om tru- 
faş decât cel ce stă lucrând din duhul lui. Cine vrea să vină în 
această lucrare, să se lepede de sine, căci lucrarea aceasta este 
Dumnezeu, şi cine vrea să urmeze pe Dumnezeu, să se lepede 
de sine şi să nu se ascundă cu şinele său cel ce vine în această 
lucrare. S-a săturat cerul de creştin ascuns în sine. Aceasta 
este cea mai mare stricăciune care roade la rădăcina acestei 
lucrări. Să nu fie, fiilor, să nu fie rozători în lucrarea aceasta. 
Lucraţi cu toţii în stânga, cu toţii în dreapta, fiilor, ca să nu fiţi 
învinuiţi pe ascuns. Când lucraţi peste un creştin, luaţi cu voi 
martori, căci creştinul dă să vă găsească vină. Domnul şi cu 
mine avem sfinţii martori din cer, şi pe voi martori pe pământ. 
Cine se ascunde de voi în Israel, pe acela nu-1 primeşte cerul, 
nu-1 cunoaşte cerul. 

O, ce să facem noi cu creştinii care nu sunt deprinşi cu 
lucrul mântuirii? Cu cei ce nu sunt curaţi cu inima şi cu fapta, 
ce să facem, oare? Cu cei ce dau să facă ordine în Israel, o, ce 
să mai facem şi cu aceştia? Iată, voi staţi degeaba. Trageţi de 
creştin, dar în zadar, că se ascunde în el creştinul, şi vă lasă să 
staţi degeaba. Stă mut Israel şi nu vă dă de lucru. Trageţi de 
creştin ca să vedeţi dacă înţelege lucrul mântuirii, şi creştinul 
nu răspunde nimic. Ce să facem cu aşa statură, cu aşa lene, ce 
facem, oare? Cum să scoatem acest păcat de moarte din 
Israel? O, de ce nu ne iubeşte poporul, măi fiilor? De ce nu 
ne primeşte cu mântuirea? O, să lucrăm răbdare, fiilor, că alt- 
ceva nu mai este de lucrat. Creştinul nu are răbdare, creştinul 
fuge, că nu mai poate răbda cununa răbdării. Nu-i place cu- 
nună, fuge de cunună creştinul, dar voi lucraţi după Scripturi, 
fiilor unşi, că scris este: «Dojeniţi pe cei fără de rănduială şi 
fiţi îndelung răbdători», că pe voi nimeni nu vă mângâie cu 
ascultarea lor. Mângâiaţi-vă între voi, clădiţi-vă unul pe altul 
şi clădiţi mântuirea în creştinul care se lasă în mâna voastră 
cu ascultare, fiilor, căci roada duhului este dragoste şi răbda- 
re, blândeţe şi credinţă, şi toate în ele sunt. 

Cei ce se supără şi se pizmuiesc, aceia iubesc mărirea 
deşartă, după cum este scris. Dar voi vă zbateţi să purtaţi sar- 
cinile lui Israel, că fiii lui Israel nu-şi poartă sarcinile unii 
altora. Cine caută să fie aproapelui său pe plac, acela este un 
suflet umilit şi blând spre zidirea aproapelui său la ce este 
bine şi spre mântuire, după cum este scris: «Fiecare să caute 
să placă aproapelui său la ce este bine spre zidire». O, fiilor 
unşi, feriţi-vă de orice înfăţişare a răului când lucraţi peste 
Israel, că scris este: «Toate să le încercaţi, şi luaţi binele spre 
lucru ferindu-vă de orice înfăţişare a răului, iar Domnul 
păcii vă sfinţeşte pe voi desăvârşit, şi vă păzeşte pe voi şi pe 
cei ca voi cu duhul, cu sufletul şi cu trupul, neprihăniţi întru 
venirea Domnului». 

Voiesc să-l deprindem pe Israel să ştie bine cum să stea 
întru venirea Domnului, cu duhul şi cu trupul şi cu sufletul 
neprihănit şi neatins de moarte. Voiesc să-l deprind pe Israel 
să nu iubească sfada şi cearta, şi să sufere mai bine paguba, 
căci sfada şi cearta sunt cleştii diavolului, care trag din creştin 
pe Dumnezeu, şi pun ura lui şi neorânduiala lui şi nerăbdarea 
lui şi pizma lui. O, nu acestea să fie îndeletnicirile creştinilor 
mei. Iar când mergeţi să dojeniţi neorânduiala din Israel, să le 
spuneţi fiilor lui Israel că justificarea greşalelor nu este ierta- 
rea lor. Iertarea greşalelor este părerea de rău, nu dezvino- 
văţirea. Să le spuneţi la creştinii care au milă de cei ce gre- 
şesc sau de cei pentru care greşesc, să nu le fie milă de cei 
greşiţi sau de cei pentru care greşesc, şi să le fie milă de Dum- 

nezeu, Cel înspinat şi zgâriat de greşalele celor ce greşesc, că 
scris este: «Să iubeşti pe Dumnezeu din toată inima şi cugetul 
tău şi sufletul tău, şi numai apoi pe aproapele Domnului». 

Am pe păstorul Cristea, îl am necăjit şi tulburat, şi aş 
voi să-l deprind să nu mai fie tulburat, căci cearta şi sfada 
sunt cleştii duhului rău. O, mai bună este paguba decât sfada 
şi decât cearta, căci paguba este dată de Domnul spre mântui- 
rea inimii şi a sufletului. O, trebuie mântuită inima din creş- 
tin, şi prin mântuirea ei se face mântuirea sufletului. Duhul 
nerăbdării, duhul mâniei, duhul de sfadă, este duh rău, fiilor. 
Să te cerţi pentru cele duhovniceşti până le aşezi peste creştin, 
dar nu pentru cele trupeşti care-ţi aduc pagubă pântecelui. 
Mâncarea este pentru pântece, iar pântecele, pentru mâncare, 
dar trupul inimii este pentru Dumnezeu, fiilor unşi. Mâncarea 
va pieri din pântece, dar trupul inimii se va răscumpăra de 
Dumnezeu. E tulburat, e necăjit în duhul lui păstorul, dar de 
bătut trebuie să-l baţi numai pe cel ce preţuieşte, pe cel ce iu- 
beşte bătaia, că ea din rai este ruptă, şi trebuie dată numai 
celor ce iubesc pe Dumnezeu. Celui ce nu-i place bătaie să 
nu-i dai, că scris este: «Nu aţâţaţi pe copiii voştri la mânie». 
Iar cel ce nu-i place bătaia se mânie dacă-1 baţi. Privesc din 
cer peste inimile crude de copii neascultători, privesc peste 
pământ şi văd pe câte un copil bătut de părinţi, îl văd cum se 
răzvrăteşte în sine şi zice: „Dacă ar muri tata şi mama ca să 
nu mai iau bătaie! “. Este aşa ceva pe pământ, şi de aceea 
spun poporului meu să aibă grijă ferindu-se de orice înfăţişare 
a răului. 

Dar vouă, fiilor unşi, vă spun altfel: feriţi-vă de orice 
înfăţişare a binelui pe care-1 arată creştinul, că iată ce fel de 
bine lucrează Israel. O, e numai de vegheat, dar fiului din 
Israel nu-i place să aibă duhovnic, ci îi place fără duhovnic. 
Celui ce-i place să aibă duhovnic, acela nu face nimic fără 
sfatul duhovnicului său. Vai celui fără duhovnic, fără strajă, 
fără învăţător peste el! Iar cel ce se ascunde de duhovnicul 
său, acela este singur şi se lasă în cursa fiarelor sălbatice, care 
risipesc oile Domnului. 

Fiilor unşi, e necăjit păstorul, e tulburat, fiilor, că firea 
lui e iute, şi nu ştiu pe unde să lucrez cu el, nu ştiu prin ce loc 
să intru, că greu aş mai intra dacă aş intra, că eu nu pot să stau 
în faţa lui cum staţi voi, umiliţi de neprimire, şi dacă nu văd 
că aş avea primire, nu intru, las aşa, că eu ca şi Domnul sunt, 
cu duhul blând şi cu inima smerită. Nu te poţi amesteca în 
casa celui mare, aşa cum nu te poţi bate cu unul mai voinic ca 
tine, care din fire este învingător. Dar pot să-L rog pe Do mn ul 
pentru duhul păcii şi al răbdării şi al iubirii, ca să-l dea Dom- 
nul celor ce nu-1 au, ca să dea Domnul din Duhul Său, şi să 
fie Duh Sfânt în Israel, în inima lui Israel. 

Israele, Israele, fereşte-te, fiule, de aluatul fariseilor, 
care este făţărnicia. Ce este făţărnicia, măi Israele? Caută să 
vezi ce este ea şi fereşte-te de ea, că te duce la plata ei, po- 
porul meu. Orice ai lucra, orice ai iubi, orice ai fi, nu lucra fă- 
ţărnicia, că dureroasă este plata acestui bold, că bold este în 
om, ca să nu stea Domnul în inima omului. 

O, fiilor unşi, mai am o durere mereu vie, mereu înce- 
pută, că nu se termină bine când o am, şi iar începe, iar şi iar, 
fiilor. Am rugat pe cel ce slujeşte hrană pentru Israel, să fie 
copilul acestei lucrări l-am rugat. Am zis să iubească aşezarea 
Domnului şi să nu stea în duhul măririi de sine, dar nu poate, 
că e atacat de rămăşiţele care i-au rămas în inimă de la duhul 
slavei deşarte pe care l-a dobândit de la oamenii bisericii de 
azi. Iată, voi nu răzbateţi în inima lui, şi el lucrează greşeli în 
Israel, şi Israel se sminteşte şi se uită la Domnul că nu spune 


nimic. O, Israele! Domnul când are cu cine vorbi, vorbeşte. 
Când are cine să-L asculte, vine Domnul spre cel ascultător. 
I-am zis să stea în Israel şi să slujească slujire dată de cer şi 
să iubească umilinţa inimii şi aşezarea Domnului. Şi iată ce 
mi-a făcut, că-mi sminteşte poporul cu orânduiala pe care o 
face el. Eu îl cred că are şi el oile lui, dar cu oile mele să lu- 
creze după sfatul Domnului, nu după sfatul lui. Am privit în- 
tr-o zi în locaşul lui cum a întristat duhul unui lucrător de al 
meu, şi a luat acela mâhnit pe Do mn ul. A luat pe Domnul du- 
pă ce s-a umplut de întristare lucrătorul meu. L-a mustrat pe 
lucrător de ce se împărtăşesc oile când se ceartă una cu alta şi 
stau neîmpăcate. Dar vin şi eu şi îl întreb: el se împărtăşeşte 
împăcat cu toţi, împăcat cu Dumnezeu, împăcat cu straja 
mea? El se împărtăşeşte mai cu vrednicie decât cei ce mă iu- 
besc pe mine şi pe Dumnezeu, după cuvântul acestei lucrări? 
O, nu-i place să fie smerit cu inima, blând şi smerit cu inima, 
îi place să asculte clevetire, şi mă uit cum ia parte la clevetire, 
îi place uşurătatea şi stă unit cu ea şi îmi sminteşte poporul, 
şi mă doare cu durere cerească. L-am rugat să nu lucreze 
singur, şi nu mă ascultă, că nu e deprins cu ascultarea. El vrea 
să fie mare, dar peste Israel este un singur Dumnezeu, fiilor, 
un Dumnezeu şi un popor. Lui nu-i place să aibă duhovnic, 
iar cel fără duhovnic greşeşte. O, măcar de L-ar lua pe Dom- 
nul de duhovnic, că atâtea cuvinte are Domnul în Israel, şi 
iată, el lucrează fără Domnul atâtea fapte, atâţia paşi, lucrea- 
ză singur, se simte mare, se simte că are putere şi dă să facă 
ordine de unul singur. Vă spun vouă, fiilor unşi, că mi-e frică 
de creştin. Do mn ul S-a făcut mic şi a spălat picioarele uce- 
nicilor, ca să-i înveţe pe ucenici să facă şi ei aşa unii altora. 
O, eu am voit ca acest slujitor să mă ajute în lucru şi să-i iu- 
bească cu adevărat pe fiii poporului meu, nu să-i smintească. 
Are el slăbiciuni, dar aşa slăbiciuni nu stau în firea unui preot 
care vrea să fie al lui Iisus Hristos, că este o vorbă care spune 
aşa: „Spune-mi cu cine te uneşti ca să-ţi spun cum eşti“. în 
loc să aibă în inima lui pe cei iubiţi de Dumnezeu, în loc să 
tragă cu el pe cei iubiţi de Domnul, el îşi trage cursă lângă el, 
cursă cu gura deschisă, flămândă după pradă, că abia îl scap 
de o cursă, şi îşi trage alta aproape de el. O, nu stă în firea 
unui preot astfel de uşurătăţi, căci uşurătatea este duh de 
femeie. Domnul nu l-a primit la El ca să-l pună judecător pes- 
te popor. L-a primit ca să-i dea de lucru şi să-i plătească cu 
mântuire. Domnul a spus pentru vasele de trebuinţă să se cu- 
reţe de toate celelalte vase, ca să fie vase plăcute şi de trebu- 
inţă Domnului, vase de aur să fie. Dar iată, lui nu-i place să 
fie vas de aur, şi se amestecă cu lutul, fiilor. Nu-i place să stea 
amestecat cu vasele de aur. O, această durere supără pe Dom- 
nul, fiilor, căci cel fără duhovnic păcătuieşte în sine, dar scris 
este: «Pe cei ce păcătuiesc mustră-i de faţă cu toţi, ca şi 
ceilalţi să aibă teamă», că altfel iese Do mn ul părtaş la faptele 
cele ascunse ale întunericului, căci cursele cele ascunse în po- 
por caută la stâlpi ca să-i doboare şi să cadă acoperişul. 

Faceţi sfat, fiilor unşi, să vedem ce iese din sfat. Dom- 
nul şi cu mine vom fi cu voi în sfat şi vom vedea ce rămâne 
de făcut după sfat. Dacă are altă treabă de făcut, să spună răs- 
picat, să nu ducă cu vorba pe Domnul, că Domnul e Dumne- 
zeu şi nu om. Dacă el nu vrea să fie fiu al acestei lucrări, să 
spună răspicat. Domnul le spunea fraţi la ucenici, şi altfel nu 
se poate în lucrul Domnului. 

E vătămător ce iubeşte el, e vătămător ce face el, căci 
cel fără duhovnic greşeşte greşeală peste greşeală. Duhov- 
nicul are cel mai mult nevoie de duhovnic, căci duhovnicul 
trebuie să fie duhovnicesc, şi fără strajă el este un păstor care 

sare pe deasupra în staul, căci păstorul adevărat intră pe uşă, 
nu pe furiş în staul. 

Fiilor unşi, mergeţi şi îi spuneţi acestui copil să înveţe 
să stea de vorbă cu Domnul, nu cu omul. Să stea alături cu cei 
ce iubesc pe Dumnezeu, cu cei iubiţi de Dumnezeu, că iată, 
el bagă vipere în sân şi nu-i este teamă de venin. Să-i spuneţi 
că el nu poate fi mai bun ca Dumnezeu şi ca cei iubiţi de 
Dumnezeu. Să-i spuneţi, fiilor, să-şi hotărască statura şi să-şi 
anunţe statura sa în Israel, că Israel este poporul Domnului, 
oricât ar fi Israel de plăpând. Eu sunt cuvântul Domnului, voi 
sunteţi cuvântul meu, fiilor unşi. Cine nu primeşte cuvântul 
din voi, acela nu este deprins cu înfierea în acest popor, cu 
naşterea lui din pântecele acestei lucrări. Merg cu voi în mij- 
locul lui Israel, că iată ce durere: n-am ce să mai ridic la lu- 
cru, că nu are statură bună Israel. Lucrez cu voi, că e greu să 
mai ridicăm azi lucrători. O, greu mai rodeşte pământul din 
sine, greu mai e creştinul creştin, creştin împlinit. Greu mai 
lucrăm ca să ridicăm ucenici, căci mai întâi trebuie să crească 
pai, apoi spic, şi apoi rod deplin în spic, dar cine nu ştie că 
trebuie suite aceste coaste până în vârf, acela întinde mâna şi 
se făleşte ca unul care a urcat pe rând toate urcuşurile. 

Israele fiule, fă-te pământ bun, aşa cum eşti tu hărăzit 
de la Dumnezeu, fiule, şi învaţă-te să stai la însămânţat. Pă- 
mântul bun rodeşte din sine, mai întâi pai, apoi spic şi apoi 
rod deplin în spic, iar rodul cel deplin în spic nu mai este pai, 
măi fiule, şi este rod rodul. 

Iar Tu, Doamne, să fii pecete de viaţă veşnică prin cu- 
vântul meu, căci Tu eşti Cuvântul vieţii veşnice. Pune pecete 
de înţelepciune peste mintea şi peste inima fiilor lui Israel, ca 
să priceapă taina mântuirii, taina ascultării de Dumnezeu, 
care este iubirea de Dumnezeu. Vino cu mine, vino, Doamne, 
la Israel, ca să aibă viaţă nouă Israel, viaţă veşnică, Doamne, 
Cuvinte Doa mn e. 

O vom veni, Verginico, mereu, că dulce este 
^ învăţătura ta, şi îmi place să mănânc din 
ea. Cu tot cerul mănânc din hrana pe care o pui tu înaintea lui 
Israel. Miere pe pâine este hrana ta. O, de-ar vrea să înveţe să 
mănânce Israel, Verginico, că nădejdea noastră Israel este. 
Amin, amin, amin. 

26 octombrie/8 noiembrie 1996 

Sărbătoarea înălţării sfintei cruci pe Biserica Noului 
Ierusalim 

înţelepciunea vieţii şi roadele ei. Domnul merită să aibă popor 

sfânt. 

E u sunt. Eu sunt Cel ce sunt, şi vin la tine, Israele, 
şi dacă Mi-am făcut din tine locaş al cuvântului 
Meu, eşti şi tu. Eu sunt, şi eşti şi tu dacă Eu vin la tine. Vin 
ca să fii, poporul Meu, să fii şi tu, precum Eu sunt. Eu sunt, 
şi eşti şi tu, că tu eşti poporul Meu. Amin. 

O, să nu te uiţi la omul care-şi dă nume. La omul cu 
haină şi cu mărire de om să nu te uiţi, iubitul Meu copil. La 
omul înţelept care zice că este, să nu te uiţi, şi să te uiţi la Cel 
ce este, fiule scump. Eu sunt. Eu sunt Cel ce sunt, căci omul 
este cum cere timpul, nu cum cere Dumnezeu. Să ai milă de 
Mine, fiule. Să ai milă de aproapele tău, că Domnul îţi va 
plăti la venirea Sa tot ce vei cheltui pentru dragostea Mea. îţi 
voi plăti, copile milos. Tu eşti casa Mea, casă de oaspeţi 
cereşti, şi vin la tine ca să Mă încălzeşti în casa ta, că timpul 
e friguros, şi Eu n-am unde să-Mi plec capul şi să Mă încăl- 


zesc. Nici Eu, nici sfinţii nu mai avem locaş ca să intrăm să 
Ne plecăm de osteneli. 

Eu sunt cu Verginica, Israele, şi tu deschide cerului, ca 
să intre şi să-şi lucreze lucrarea sa peste tine, că vine Do mn ul 
cu sfinţii Săi ca să-ţi tâlcuiască Scripturile, poporul Meu, şi ca 
să ai tu tălmăcitor adevărat, că iată, se scoală pe pământ oa- 
meni care răstălmăcesc pe Dumnezeu, ca să-şi facă oamenii 
nume şi mărire între oameni, şi haine de oameni să-şi facă oa- 
menii. Dar tu să nu te uiţi la omul cu haină, la omul cu nume, 
că vai de haina şi de numele lui, fiule! Tu să-L iubeşti pe Cel 
căzut între tâlhari şi să-L iei în casa ta, în inima ta, şi să-L 
îngrijeşti cu iubire, şi Dumnezeu îţi va plăti cu plată scumpă 
şi va lucra ca să ai viaţă veşnică, precum Dumnezeu are. 

O, Israele, să Mă aştepţi mereu, că Verginica vine cu 
Mine la tine, că are lucrare mare trâmbiţa Mea, fiindcă Eu lu- 
crez prin sculele Mele, Eu lucrez prin cei vii. Eu sunt Dum- 
nezeul celor vii, sunt Dumnezeul lui Avraam, Isaac şi Iacov. 
Eu sunt Dumnezeul sfinţilor, Israele. Eu sunt Domnul lui Ver- 
ginica. Eu sunt Dumnezeul tău. Amin. 

O să fii primit şi mărit de Israel, Doamne, că 
^ Tu eşti Cel ce eşti, şi cine este, în Tine 
este, şi altfel nu este. Eu sunt trâmbiţa Ta, unealta Ta cu care 
lucrezi ogorul Tău, Doamne. Tu eşti grădinarul, şi eu sunt 
unealta Ta, Doamne, Doa mn e al celor vii. Doamne al lui 
Avraam, Isaac şi Iacov, Doamne al meu şi al lui Israel cel 
mic, căci cel mic e cel iubit de toţi cei mai mari, de cei vii 
care au fost mai înainte de cei mici, şi care sunt vii, precum 
Tu ai binecuvântat cuvânt de viaţă. 

O, poporul meu, iată de ce sunt eu, de ce vin eu la tine 
când vin cu Domnul. Vin pentru că sunt, şi dacă sunt, vin. 
Vin, fiule, la tine şi mă bucur că-mi dai de lucru cu Do mn ul 
peste tine. Aşa ţi-a spus cuvântul: «Vorbeşte, Israele, de 
Domnul pe cale, ca să fii auzit vorbind, şi să vină Domnul să 
cineze cu tine în cină fericită, că fericit este cerul când se co- 
boară ca să stea la masă de cuvânt cu tine, Israele». 

Te întâmpin cu înţelepciunea cea de sus, poporul meu, 
că înţelepciunii dacă nu-i dai sens veşnic ea nu foloseşte. Cu 
ea să-ţi lucrezi viaţa cea veşnică, şi să ai viaţă veşnică, lucrată 
cu ea; să faci casă cu ea, poporul meu. Deschide cartea vremii 
Domnului cu mine, şi vezi că scrie în ea aşa: «Israele, să nu 
intre trupul tău în mormânt, că este scris în Scripturi ca să în- 
tâmpini pe Domnul întru venirea Sa». Acesta este cuvânt de 
sus, înţelepciune care vine de sus spre răscumpărarea trupu- 
rilor, nu numai a sufletelor, că sufletul pentru trup a fost dat 
de Dumnezeu. înţelepciunea îşi sfârşeşte drumul ei şi lucra- 
rea ei prin răscumpărarea trupurilor, şi omul care nu lucrează 
să-şi răscumpere trupul, care nu-şi scoate trupul dintre trupu- 
rile moarte, dintre oameni, fiule, omul care nu iese cu trupul 
din mare, acela rămâne un înotător, nu un înţelept, că înţe- 
lepciunea care nu are în ea viaţă veşnică, înţelepciunea fără 
floarea ei, fără răscumpărarea trupului sufletului tău, nu este 
ea înţelepciunea vieţii. Ia aminte, Israele, la înţelepciunea 
vieţii, că omul înţelept pe pământ nu are înţelepciunea vieţii, 
şi el este înşiruitor de cuvinte, ca să prindă pe mulţi în mreaja 
înţelepciunii lui. Drumul Scripturii se sfârşeşte cu lecţia răs- 
cumpărării trupurilor care vor aduce pe Domnul pe pământ în 
chip, căci Domnul l-a făcut pe om ca să-l aibă pe pământ, nu 
l-a făcut ca să-l facă gunoi şi pământ. 

Ia aminte bine, Israele, căci înţelepciunea omului se 
naşte din păcatele lui, din rău, nu din bine se naşte. Omului 
cu minte sănătoasă nu-i trebuie judecată peste păcatele sale ca 
să rostească înţelepciune împotriva lor. Mai mare înţelepciu- 

ne ca mintea sfântă nu este înţelepciune sub cer. Omul cu 
mintea sfântă umblă printre morţi şi nu-i îngroapă, că el este 
cu cei vii, nu cu cei morţi, el este cu Domnul în lucrul vieţii 
veşnice peste omul care are viaţă veşnică. El îşi ia crucea şi 
urmează Domnului, după cum este scris: «Să-şi vândă omul 
înţelepciunea lui şi roadele ei, să-şi ia crucea şi să urmeze lui 
Dumnezeu». 

Israele fiule, te învăţ înţelepciunea din cer. Viaţa veş- 
nică trebuie s-o ai. S-o ai, nu s-o capeţi, nu s-o dobândeşti. Ea 
nu se învaţă. Ea se trăieşte pe sine când este. Dar eu te-am 
învăţat despre ea, te-am învăţat s-o ai, că tu, fiule, citeai pe 
om, citeai ziare şi cărţi omeneşti, citeai în om, în omul de 
rând între fiii oamenilor, şi înţelepciunea cea de sus nu intra 
în tine, că ea nu se poate pune alături cu cele ale omului înţe- 
lept pe pământ. Nici unul din fiii oamenilor nu se poate ase- 
măna cu Dumnezeu, că dacă n-ar fi aşa, n-ar mai avea oa- 
menii Dumnezeu, că oamenii au Dumnezeu oricât n-ar vrea 
ei să aibă peste ei pe Dumnezeu, dar Unul singur este Dum- 
nezeu cu putere peste oameni, şi supune la cuvântul Lui orice 
voieşte El. Vine ziua să rămână numai înţelepciunea lui Dum- 
nezeu şi cei deprinşi cu ea, cei sănătoşi cu mintea, cei curaţi 
cu mintea. Vine Domnul cu bogăţie de înţelepciune peste 
tine, Israele, iar voi, fiilor din grădina cuvântului, deschideţi 
cerului, deschideţi Domnului când bate. Adunaţi-vă înaintea 
cuvântului şi deschideţi. De înţelepciunea omului are nevoie 
omul păcătos, nu omul sănătos la minte, nu omul deştept, căci 
cine are minte curată şi sănătoasă nu-i trebuie înţelepciunea 
omului. Nu cei sănătoşi au nevoie de înţelepciune. De doctor 
numai cei bolnavi au trebuinţă, numai cei păcătoşi, fiilor, că 
toate darurile vor pieri când va fi pe pământ omul sănătos, 
dragostea lui Dumnezeu în om. 

O, fiilor din grădină, eu de aceea am spus că viaţa 
voastră este Dumnezeu, şi am spus aşa ca să fiţi, că are Dom- 
nul trebuinţă de voi ca să intre în Ierusalim. Staţi lângă mine, 
staţi lângă cloşcă, aşa v-am spus. Fiţi cloşca cu puii de aur, fiţi 
vase de aur şi staţi lângă cloşcă, staţi numai cu Dumnezeu, cu 
Dumnezeu în voi, că are Domnul trebuinţă de voi ca să intre 
în Ierusalim, ca să fie Cel ce este, să fie cu Israel. Amin. 

Tu, Doamne, eşti Cel ce eşti, şi eşti cu Israel, că popor 
al Tău este Israel, iar eu sunt cloşca cea care strigă puii să-i 
adune sub aripa Ta, Doamne, şi să stea adunaţi fiii lui Israel, 
ca vulturii în jurul stârvului să stea şi să mănânce cuvântul 
Tău la masă frăţească. I-am învăţat pe fii, Doamne, să ştie ce 
este înţelepciunea Ta peste ei, căci lor le grăieşti în pildele în- 
ţelepciunii Tale şi le dai să priceapă viaţa veşnică, şi s-o aibă, 
să Te aibă. Doamne, pe Tine, Cel ce eşti. Tu i-ai spus lui Israel 
să nu se uite la omul care-şi dă nume, la omul cu haină să nu 
se uite, şi să se uite la Cel ce este, la Tine, Doamne, ca să aibă 
Israel înţelepciunea Ta şi nu a omului. Amin. 

O Verginico, fiică a cerului în cer şi pe pă- 
^mânt! Eu sunt Omul Cel căzut între tâl- 
hari, căci înţelepţii pământului au despărţit pe oameni de 
Dumnezeu şi s-au făcut pe ei înşişi dumnezei oamenilor, iar 
Eu am rămas un oarecare, un om oarecare, un om de demult 
şi atât, un om oarecare, nu un anume Om. Şi când am spus la 
cel ce M-a întrebat cine este aproapele său, Eu i-am răspuns: 
«Un om oarecare se cobora de la Ierusalim spre Ierihon», 
din cer pe pământ, măi Verginico. Un Om din cer, dar nimeni 
n-a ştiut atunci cine este Omul Acela de Care Eu spuneam. Eu 
eram Cel căzut între tâlhari, şi nu M-au ajutat nici leviţii, nici 
preoţii, şi numai samarinenii M-au luat în casa lor, şi Tatăl 
Meu le va plăti lor pentru credinţa lor, că şi ei au fost neam 


alungat din pământul lor, dar când s-au făcut din nou popor, 
au învăţat credinţa în Dumnezeul Cel adevărat când erau 
numai dumnezei mincinoşi pe pământ. Eu sunt Omul Cel că- 
zut între tâlhari, un oarecare Om, după cum scrie despre Mi- 
ne în Scripturi, despre Omul durerii. Omul Cel dispreţuit de 
toţi oamenii, Cel din urmă între oameni. Om plin de suferinţă, 
învăţat cu durerea, Om de la Care să-ţi întorci faţa, socotit ca 
un nimic de toţi oamenii, un Om oarecare, dar Care a luat 
asupră-Şi neputinţele şi durerile omului atunci când oamenii 
îl socoteau ca pedepsit de Dumnezeu; Om străpuns de păca- 
tele şi de fărădelegile oamenilor, ca să-i mântuiască şi să-i 
vindece pe oameni cu ranele Lui, căci Păstorul adevărat îşi dă 
viaţa Sa oilor, ca să aibă oile Sale viaţă veşnică, aşa cum are 
Păstorul Cel adevărat. 

O, milă îmi este de cel cu minte de om, milă îmi este, 
măi fiilor. Acela nu ştie ce este viaţa, ce este Tatăl, ce este ru- 
găciunea către Tatăl nu ştie acela, căci Eu Mă rugam în David 
şi ziceam: «Când va lipsi tăria mea, Doamne, să nu mă pără- 
seşti pe mine». O, Mi-e milă de omul cel fără de minte, de 
omul cel iscusit cu mintea lui. Omul cel iscusit cu mintea lui, 
ager cu firea şi înţelept cu inima lui, un aşa om se fereşte el de 
rele, pentru că le cunoaşte prin felul minţii lui. Dar de omul cel 
blând şi calm, care are o inimă a păcii, cuminte şi curată şi 
liniştită, de un aşa om se feresc relele. Nu el se fereşte de rele, 
ci relele se feresc de el. Un aşa om are pacea Mea în el, are 
înţelepciunea Mea peste el, şi răul fuge de Dumnezeu. 

O, poporul Meu, iubitul Meu copil, Eu ştiu că tu nu 
meriţi, dar merit Eu să am un popor dat de Tatăl. Voi veni pe 
cer de arhangheli la tine, că tu eşti samarineanul care ai luat 
în casa ta pe Omul Cel căzut între tâlhari atunci şi acum. 
Când vin la tine, să găsesc pe fiii tăi, Israele, ca să am cu cine 
vorbi, cu cine Mă bucura, că Eu sufăr de dorul tău, poporul 
Meu. Vin să-ţi tâlcuiesc Scripturile, fiule Israele, şi tu să-Mi 
deschizi. Voi veni pe nori de arhangheli la tine cu sărbătoarea 
cea de azi, căci azi serbează cerul deasupra ieslei cuvântului 
Meu şi cântă corul îngeraşilor imnul semnului sfintei cruci, 
care s-a arătat pe cer din mijlocul acestui aşezământ sfânt pe 
pământ. Astăzi începe sărbătoarea crucii, fiilor, iar serbarea 
arhanghelilor va desăvârşi sărbătoarea de azi. Ea este ziua 
când s-a ridicat crucea Sfintei Sfintelor deasupra ei, pe înălţi- 
mea ei, iar la primii zori crucea a fost văzută pe cer, şi ea a 
scos deasupra izvorul cuvântului Meu, care curgea în taina 
Mea cu tine, Israele cel mic al Meu, căci în tine Eu M-am fă- 
cut râu al vieţii, care curge din tronul lui Dumnezeu. Iată, nu 
M-au primit nici leviţii, nici preoţii, dar tu M-ai primit şi M-ai 
îngrijit întru venirea Mea, şi Tatăl Meu are plata Sa pentru 
tine, cel ce ai îngrijit pe Omul Cel căzut între tâlhari, între ne- 
credincioşi, Omul Care a luat asupra Lui vindecarea oameni- 
lor, Omul Cel ce Se coboară din Ierusalim la Ierihon, din cer 
pe pământ, Omul Cel nou pe pământ, Israele. Să fii aproapele 
Meu, iubite Israele. Să-Mi fii, fiule, casa cea de oaspeţi care 
Mă primeşte în ea, casa cea cu untdelemn şi vin spre vinde- 
carea Mea şi spre întărirea Mea în tine, Israele, casa Mea cea 
caldă, casa milei Mele, Israele, fiu de samarinean. 

Iar tu, Verginico, să-Mi aduni puişorii ca să le dau să- 
mânţă nouă, să le tom seminţe în pumnişori şi să-i fac semă- 
nători după chipul şi asemănarea Mea, că Eu rostesc binecu- 
vântare pentru înmulţirea cuvântului Meu peste mulţimi. Ţi- 
neţi, fiilor, pumnişorii ca să Mă deşert în ei cu sămânţa cu- 
vântului Meu spre hrană mulţimilor, spre pâine noroadelor 
flămânde de Dumnezeu, ca să ştie omul ce este pâine, pâine 
din cer pe pământ spre hrană. Ţineţi trăistuţele desfăcute, 

fiilor semănători, ca să vi le umplu, iar voi să luaţi în pumni- 
şori şi să aruncaţi pe pământ, şi cine va auzi se va însămânţa 
şi va creşte rod mai presus de fire, om nou, mai presus de fire. 

Semănătorul seamănă cuvântul, şi voi veni la voi, fii- 
lor, cu sămânţa înţelepciunii cea de sus ca să chem la fiinţă 
cele ce încă nu sunt, fiindcă sufletul pentru trup l-a creat 
Dumnezeu. Vino să bei, Israele, şi te fă izvor de apă vie, ca să 
beau din apa ta şi să nu mai însetez după tine, fiule. Copile Is- 
raele, să te aşezi în chipul şi asemănarea Mea şi să ai statură, 
tată, că vine clipa să se ţină de şapte ori câte şapte după tine 
oameni cu înţelepciune uşuratică, şi îşi vor vinde averile lor 
ca să cumpere numele tău şi să-l poarte şi să aibă nume, dar 
atunci tu nu vei putea mărturisi că este al Meu decât pe cel pe 
care tu îl vei cunoaşte că face voia Mea, ca să-l mărturiseşti 
pe nume că este voia Mea şi numele Meu, iar numele Meu va 
fi purtat numai de cel ce ia chipul Meu cel nou înaintea 
venirii Mele cea cu slavă văzută. Amin, amin, amin. 

4/17 noiembrie 1996 

Soborul sfinţilor arhangheli Mihail şi Gavriil 

Nu e bine să fie omul singur. Curăţirea de păcate înseamnă om mai 
presus de fire. Frumuseţea îngerilor învăluie pe poporul creştin. 

C uvântul lui Dumnezeu vine pe nori de arhan- 
gheli. Vine Domnul, vine purtat de aripile slavei 
Sale. Vin la tine, Israele, ca să fii, că Eu sunt Cel ce sunt. 
Amin. Vin la tine, că tu îmi eşti casă şi masă şi mângâiere, 
poporul Meu. Vin cu înţelepciunea cea de sus, ca să ai de sus 
şi ca să fii cunoscut că eşti de la Dumnezeu, să cunoască lu- 
mea că Eu am un popor de ucenici cu care Eu presar din loc 
în loc sămânţa împărăţiei cerurilor. 

Vin la tine cu sărbătoare, Israele, vin cu lumină. Să fie 
lumină! Amin, amin, amin. Să fie lumină şi să rămână această 
zi. La început a făcut Dumnezeu lumină, şi la sfârşit a venit 
lumină Domnul, ca să aibă omul lumină din Lumină, cuvânt 
din Cuvânt, căci Cuvântul este lumină. Să fie cuvânt, să fie 
lumină ca la început. La început era Cuvântul, iar la sfârşit 
Cuvântul este Cel ce era la început. La început şi la sfârşit 
este lumină, căci începutul este la sfârşit. 

Să ştii, poporul Meu Israele, că Domnul Dumnezeul tău 
a făcut peste tine lumină, ca să fii văzut lumină. Stau cu tine 
în mână şi te port printre oameni, ca să fie lumină peste oa- 
meni. Cum stă omul cu lumânarea în mână ca să vadă ce caută 
când pierde ceva de preţ, aşa stau Eu cu tine în mână, şi te 
vestesc înţelepciune de la Dumnezeu, că te-am lucrat înaintea 
Mea cu înţelepciune, ca să găsesc ce am pierdut la început. 
Am făcut lumina la început, şi am lucrat cu ea binele omului, 
şi după aceea l-am lucrat pe om ca să-l am în bine, că nu este 
bine să fie Dumnezeu singur, şi de aceea l-am făcut pe om pe 
potriva lui Dumnezeu, după chipul şi asemănarea lui Dumne- 
zeu. Am făcut din tine lumină, poporul Meu, că după ce l-am 
făcut pe om ca să-l am şi ca să nu fiu singur, omul M-a lăsat 
singur, şi de atunci îl caut, îl caut mereu pe om, îl caut ca să-l 
găsesc şi să-l aşez în bine, ca să-l aşez în Mine. Vin cu în- 
ţelepciunea cea de sus ca s-o aşez în tine, Israele, şi ca să te am 
lumină în vreme de întuneric, că omul a căzut şi s-a făcut în- 
tuneric. Omul a făcut întunericul şi s-a ascuns în el, şi se 
scoală omul şi îşi zice înţelept. Dar pe tine te-am făcut lumină, 
poporul Meu, şi te-am povăţuit mereu să fugi de înţelepciunea 
care vine de la om, că omul s-a făcut întuneric înaintea Mea. 
Omul căzut din cer a căzut pe pământ, căci întunericul este 


diavol care ia stelele cerului şi le aruncă pe pământ, şi am 
căutat printre morţi şi te-am luat pe tine şi ţi-am dat viaţă, 
Israele, şi ţi-am dat faţă, fiule, şi am făcut peste tine lumină ca 
la început, şi stau cu lumina în mână şi caut pe om aşa cum 
femeia care a pierdut drahma căuta drahma cea pierdută. Eu 
sunt Omul Cel înţelept Care aruncă năvodul în mare, Care 
aruncă împărăţia cerurilor pe pământ, ca să prindă în ea pe cel 
pierdut din ea. împărăţia cerurilor este năvod aruncat în mare, 
şi care adună tot felul de peşti, iar pescarii îl trag la ţărm şi 
aleg pe cei buni, iar pe cei răi îi aruncă înapoi în mare. 

M-a trimis Tatăl pe pământ ca să te întocmesc pe tine, 
Israele de la sfârşit, să merg cu tine lumină în lume, fiule, şi 
să chem la fiinţă pe cele ce încă nu sunt; şi te-am numit vas 
ales, căci am pus peste tine naştere de sus, ca să fii de sus pe 
pământ, şi să aibă pământul lumină, şi să se vadă în întuneric. 

O, ce vrea omul să spună, poporul Meu? De şapte vea- 
curi tot spune omul, dar ce vrea să spună, oare? Cine înţelege 
ce spune el? înţelepciunea omului se ceartă cu Dumnezeu, 
dar Cel ce este vine şi face lumină în întuneric, căci omul a 
făcut întunericul şi s-a ascuns în el. Am făcut din tine lumină 
în mâna Mea, Israele, că Eu sunt Domnul, Cel ce poate. Cum 
stă omul cu lumânarea în mână ca să caute în întuneric drah- 
ma cea pierdută, aşa stau Eu cu tine în mână şi caut ce am 
pierdut, caut cu lumina în mână ca să găsesc ce am pierdut, şi 
Mă voi bucura cu tot cerul de îngeri când voi găsi ce am 
pierdut. 

O, nu e bine să fie Domnul singur, ci e bine să fie cu 
omul. Nu e bine să fie omul singur, ci e bine să fie cu Dom- 
nul, poporul Meu. De aceea te-am născut pe tine de sus în 
vreme de mare strâmtorare, de mare întuneric, şi te-am numit 
lumină din Lumină, ca să aibă lumină fiii ei, că întunericul stă 
pe pământ, şi pământul e plin de fiii lui. Să aibă şi Lumina fii. 
înţelepciunea cea de sus este lumină din Lumină, lumină 
peste fiii ei. Nu e bine să lucreze omul singur în întuneric. Să 
ia omul lumină şi să lucreze cu ea, ca să nu fie singur. Mă fac 
cuvânt pe pământ să ia omul cuvânt, căci cuvântul este taina 
lui Dumnezeu, fiindcă toate cele ce se fac ca să fie, prin Cu- 
vânt se fac, nu prin om; prin Dumnezeu, nu prin om, dar să ia 
omul lumină, că nu e bine să fie omul singur, singur în în- 
tuneric. Oamenii abia mai zăresc Lumina Care vine din cer 
peste întuneric, abia îl mai zăresc pe Dumnezeu oamenii, că 
limbile sunt încâlcite pe pământ, şi nu se vede cer pe pământ. 

Solomon dacă a cerut înţelepciune, dar a rămas păcă- 
tuind păcatul omului căzut din viaţa veşnică, nu i-a dat curs 
înţelepciunii. Nu înţelepciunea lui Solomon trebuia să ră- 
mână, ci Solomon trebuia să rămână, şi dacă rămânea, rămâ- 
nea înţelept Solomon. Dar înţelepciunea nu este a lui Solo- 
mon, ci este a lui Dumnezeu, Care a venit să-i rostească lui 
Solomon cuvântul înţelepciunii împotriva păcatelor lui. Lui 
Solomon nu i-a folosit înţelepciunea dacă n-a pus-o peste 
viaţa lui. Cine mărturiseşte păcatele ca păcate, acela capătă 
ieşire din plata păcatelor, şi cine face aşa, acela iubeşte viaţa 
veşnică. Viaţa veşnică înseamnă curăţirea de păcate, înseam- 
nă om mai presus de fire. Când Domnul e nevoit să rostească 
un cuvânt pentru un om, atunci Se spală pe mâini Domnul, că 
Domnul vede mai dinainte îngâmfarea şi căderea omului, 
lipsa de viaţă veşnică în om. 

O, ce bine este, Israele fiule, ce bine este să grăiască 
Domnul peste mintea ta cea sănătoasă, spre slava cuvântului 
Său! Ce rău este sub cer să grăiască Domnul peste statura ta 
bolnăvicioasă, fiule, spre suferinţa cuvântului lui Dumnezeu, 
Care Se zbate cu cuvânt de viaţă peste moartea din om. O, 

milă îmi este de cel ce se joacă de-a moartea, de cel cu minte 
de om milă îmi este, Israele, şi de aceea te-am făcut pe tine 
lumină din Mine, ca să vindec făţărnicia din om. Ce este fă- 
ţărnicia, fiule? Omul lumesc lucrează răul pe faţă şi este cu 
inima curată, dar fariseul, cel ce se zice pe sine om al lui 
Dumnezeu, lucrează răul pe ascuns, că dacă-1 lucrează pe 
faţă, îşi pierde haina cea cu care se acoperă, şi de aceea, Isra- 
ele, ţi-am spus: „Fereşte- te, fiule, de făţărnicie, de aluatul fa- 
riseilor “. Dumnezeu nu poate fi vândut decât de Iuda. Făţar- 
nicul nu poate fi decât cel ce stă sub numele de creştin, de în- 
văţător al cerului pe pământ. Omul lumesc face răul pe faţă. 
Omul creştin se ascunde cu răul pe care-1 face, că el este creş- 
tin, şi nu trebuie să se vadă că el face rele. 

Dar ţie, Israele, îţi dau înţelepciunea cea de sus ca o 
pildă a împărăţiei cerurilor, care strigă pe pământ. Adevărata 
înţelepciune în om este aceea: să se lepede omul de sine şi să 
nu fie el, ci Hristos să fie. Auzi, Israele, ce grăieşte Păstorul 
tău! Să se lepede de sine cel ce voieşte cu Mine, să se lepede 
de sine chiar şi în vremea rugăciunii lui, pentru că Eu aşa am 
zis: «Nu fac voia Mea, ci voia Tatălui, voia Celui ce M-a tri- 
mis». O, să se lepede omul de sine, şi apoi să-şi ia crucea şi 
să-Mi urmeze, că dacă nu se leapădă de sine, nu are cum să-Mi 
urmeze. Ce înseamnă, fiule, să se lepede omul de sine ca să ai- 
bă drumul său cu Hristos? Iată, Eu Mi-am luat crucea şi am 
mers după Tatăl după voia Tatălui, nu după voia Mea. Asta în- 
seamnă să se lepede omul de sine. Eu aşa am spus: «Nu fac vo- 
ia Mea, ci voia Celui ce M-a trimis». Cel ce voieşte să vină 
după Mine, să se lepede de sine, că dacă nu se leapădă, acela 
nu voieşte să vină după Mine, acela nu poate fi voia Mea dacă 
nu se leapădă de sine. Solomon rostea cuvântul înţelepciunii, 
dar de sine nu s-a lepădat. El pe Dumnezeu nu L-a ascultat. El 
a ascultat de sine, şi crucea nu şi-a luat ca să-Mi urmeze. Aşa 
este cu tot omul care se închină la sine, la idol, la chipul său 
cioplit, la sine, fiilor. Dacă Solomon Mă iubea pe Mine, Mă 
urma dacă Mă iubea, îşi lua crucea şi Mă iubea dacă Mă ur- 
ma, dar el s-a iubit pe sine, el a ascultat de sine şi s-a rugat lui 
Dumnezeu să-i dea înţelepciune ca să judece pe poporul său. 

Israele, fiule scump, ce frumos este omul care se lea- 
pădă de sine, ce frumos! Mai mare înţelepciune nu este ca în- 
ţelepciunea aceasta. Cel ce nu se leapădă de sine nu are cru- 
ce, căci crucea este lepădarea de sine a omului. Vai de omul 
fără cruce! Acela nu este, că nu are prin cine să fie. Cine este, 
prin cruce este, prin lepădarea de sine, fiule. Am venit la tine 
cu înţelepciunea cea de sus, că Verginica Mă roagă să zidesc 
în tine casă înţelepciunii, ca să fii. Te-am răsfăţat cu lumina 
cuvântului Meu ca să-ţi pot cere ascultare, poporul Meu, să te 
ajut să te lepezi de şinele tău şi să stai prin Mine, să stai în as- 
cultare, ca să ai cruce, precum Eu am avut. Eu n-am făcut 
voia Mea. Nu Eu, ci Tatăl a voit să vin Om pe pământ şi să 
fiu răstignit şi să fac voia Lui, voia Tatălui, nu a Mea. Iată, Is- 
raele, aceasta este înţelepciunea şi una este ea: să se lepede 
omul de sine. Cine este cel ce se leapădă de sine? Este acela 
care-şi ia crucea sa şi merge pe cale cu Dumnezeu. Pe cel ce 
nu-1 vezi sub crucea sa, acela nu este om lepădat de sine. Eu, 
Fiul lui Dumnezeu, M-am lepădat de şinele Meu şi am făcut 
voia omului, căci voia omului a fost ca să fiu răstignit pe cru- 
ce. Aşa a cerut omul, să fiu pus pe cruce, şi Eu M-am supus, 
ca cel ce se leapădă de sine. Ţi-am făgăduit că vin la tine cu 
lecţie de înţelepciune de sus, şi am venit, poporul Meu. Pe 
nori de arhangheli, pe cer de îngeri stau şi cuvintez înţelep- 
ciunea Mea peste tine. Eu am fost Acela Care S-a lepădat de 
Sine luându-Şi crucea şi urmând ascultării, iar cel ce voieşte 


să fie ca Mine şi să vină la Mine, să se lepede de sine şi să vi- 
nă luându-şi crucea, luându-şi cu el lepădarea de sine. Lepă- 
darea de sine este crucea, şi nu altceva este crucea. Mai mare 
înţelepciune ca aceasta care să strige între fiii oamenilor nu 
este înţelepciune. 

Voia omului se numeşte păcat, se numeşte om păcătos. 
Cel ce păcătuieşte este om urât, om cu faţa posomorâtă, om 
ascuns, om biruit, om tăcut, care se ştie vinovat. Ce este om 
făţarnic? Om făţarnic este creştinul care păcătuieşte, că acela 
se ascunde cu păcatul său, şi i se posomorăşte faţa. Creştinul 
cel cu inima curată este frumos la faţă şi la inimă, este senin 
cu glasul şi cu iubirea frăţească, senin cu purtarea, curat cu 
inima. 

Să te fereşti, Israele, de aluatul fariseilor, să te fereşti 
de ascundere în tine, de ascunderea păcatelor făcute la întu- 
neric, adică în ascuns, nu pe faţă ca lumea care păcătuieşte 
fără ruşine. Să te fereşti de ascundere în tine, fiule, că ascun- 
derea de felul acesta se numeşte făţărnicie numai la farisei, 
numai la creştini, fiule. Lumea păcătuieşte pe faţă, şi creş- 
tinul, pe ascuns. Nu aşa, poporul Meu. Nu e bun aluatul fari- 
seilor, nu e bine să fie creştinul fariseu, ci e bine să se lepede 
de sine creştinul. 

Fiilor din Israel, să nu vă îmbolnăviţi, tată, că făţărnicia 
e boală grea, e boală, fiilor. V-am spus vouă să aveţi grijă de 
sănătatea voastră, de lepădarea de sine, să aveţi grijă să n-o 
pierdeţi, că ea este viaţă veşnică în om. Voi, fii ai lui Israel, să 
fiţi copii sănătoşi, căci fiii lui Dumnezeu sunt înţelepciunea 
din cer pe pământ, sunt oameni noi, născuţi de sus, din cuvân- 
tul lui Dumnezeu născuţi, la glasul credinţei inimii, căci 
Avraam a fost socotit credincios când nu era încă tăiat împre- 
jur, iar tăierea împrejur a fost ca semn de la Dumnezeu că a 
crezut Avraam lui Dumnezeu. La glasul credinţei inimii tale 
tu eşti născut din cuvântul cel de sus, din cuvântul lui Dum- 
nezeu, Israele, popor ales ca să fii, ca să am Eu popor. Am pus 
peste tine străjeri şi lucrători luaţi din mijlocul tău. Pe unii 
i-am pus pentru darul înţelepciunii pe care-1 au de sus; pe 
alţii, pentru dragostea lor de Dumnezeu; pe alţii, pentru ascul- 
tarea lor, ca să ai tu pildă în faţa ta şi să te faci asemenea înţe- 
lepciunii cea din cer, poporul Meu, iar pe unii din voi i-am 
pus lucrători pentru ca să se înveţe cu lucrul Domnului, cu cu- 
vântul Domnului să se înveţe, lucrând lucrul Domnului, căci 
orice ucenic învaţă de la învăţătorul său. 

Poporul Meu, să preţuieşti venirea Mea la tine, să pre- 
ţuieşti cuvântul, măi Israele, căci cine-1 preţuieşte îi dă viaţă 
în el. Vin din greu, că duhul rău e duşman pe Mine şi pe tine, 
dar Eu vin, căci sunt Cel ce pot. Vin la tine, ca să fiu din tine 
lumină în întuneric, poporul Meu, căci am făcut lumina la în- 
ceput şi am lucrat cu ea binele omului, şi după aceea l-am lu- 
crat pe om ca să-l am în bine, că nu e bine să fie Do mn ul 
singur. Am făcut din tine lumină peste pământ, Israele, că nu 
e bine să fie omul singur, singur fără Dumnezeu; nu e bine să 
Mă lase omul singur, şi iată, îl caut pe om ca să fiu cu omul, 
că omul a căzut şi s-a făcut întuneric. Omul a făcut întuneri- 
cul şi s-a ascuns în el. întunericul este diavol care aruncă la 
pământ stelele cerului. Eu ţi-am dat viaţă, Israele, te-am luat 
dintre morţi şi te-am întocmit om nou şi te-am pus în sfeşnic, 
ca să luminezi cu Mine peste pământ, poporul Meu. Iubirea 
cuvântului Meu te răsfaţă, Israele fiule, aşa cum o mamă îşi 
mângâie fiii ei, că scris este în Scripturi: «După cum mama 
îşi mângâie pe fiii ei, şi Eu vă voi mângâia pe voi; şi în Ieru- 
salim anume mângâiaţi veţi fi, iar inima voastră va tresări cu 
bucurie, şi ca iarba cea întinerită veţi odrăsli». 

Cei ce stau în numele Meu peste oameni, aceia nu fac 
voia Mea înaintea Mea, căci oamenii se iubesc pe ei înşişi. 
Cine nu Mă primeşte pe Mine, acela nu se leapădă de sine şi 
de aceea nu Mă poate primi. 

Fiilor unşi în grădina cuvântului, fiţi atenţi, fiilor, cu- 
vântul Meu e mare înţelepciune peste Israel, şi cine nu se lea- 
pădă de sine în Israel, acela e mort printre vii. Fiţi atenţi peste 
cei vii, fiţi atenţi la viaţa celor vii, ca să ştie ce este înţelep- 
ciunea cea de sus. Ferice fiului care -Mi dă de lucru cu cuvân- 
tul cel de sus, la dorinţa inimii lui. Lucraţi cuvântul din Cu- 
vânt, Dumnezeu din Dumnezeu, nu altfel de cuvânt. Lucraţi 
cum lucrez Eu, că Eu lucrez împlinire de cuvânt. Să înveţe 
Israel bine, să înveţe lucrarea lui Dumnezeu şi să lucreze Is- 
rael pe Dumnezeu, şi să-L mărturisească pe Dumnezeu. 

Ce este clevetirea, Israele? Ce este cârtirea? Nemulţu- 
mirea ce este, fiule Israele? Vezi, tată, ce sunt acestea, şi să nu 
fie acestea în poporul Domnului. Ce este lepădarea de sine, 
copile Israele? Aceasta este înţelepciunea cea de sus peste 
tine, peste trupul şi sufletul şi duhul tău, Israele, neamul Meu, 
popor care întâmpini pe Domnul întru venirea Sa. Ce este ve- 
nirea Mea, poporul Meu? O, să înveţi această lucrare, şi să te 
găsesc mereu în ea, ca să vin, că Eu fac din tine cer şi loc al 
odihnei Mele şi vin întru ale Mele, vin acolo unde este împă- 
răţia Mea. 

O, ce frumoasă este sărbătoarea de îngeri! Ce frumoasă 
eşti tu, grădiniţă a cuvântului Meu! Frumuseţe de îngeri este 
azi peste tine. Alai de îngeri şi de arhangheli merg azi la Is- 
rael, că Eu merg în mijlocul lui Israel cu fiii grădinii. Merg 
să-i dau lui Israel iubire proaspătă, hrană caldă, apă vie, ca 
viaţă veşnică să aibă Israel, şi din belşug să aibă. 

Fiilor din grădină, staţi, în numele Meu, staţi înaintea 
lui Israel şi suflaţi cuvânt peste el. Suflaţi Duh Sfânt peste 
poporul Meu, că v-am aşezat înaintea poporului Meu şi înain- 
tea Mea din partea poporului Meu, pentru ca să vină Israel la 
Mine, să vină la Mine prin porţi. Să vină Israel la Mine, să 
vină spre Mine, că Eu vin spre el, şi binecuvântată să fie ve- 
nirea Mea la Israel, şi cel ce aude să zică: „ Vino, Doamne, vi- 
no! Amin. Iar Eu zic: Vino, Israele, să facem lumină! Vino 
să mergem şi să lucrăm lumină! Eu lumină am făcut din tine, 
căci am zis să fie lumină, şi este lumină. Amin, amin, amin. 

8/21 noiembrie 1996 

Sărbătoarea sfântului mucenic Mina 

Duhul omenesc este duhul potrivnic lui Dumnezeu. România va fi 
ţară curată şi sfântă. Necredinţa păstorilor bisericii lumii şi a con- 
ducătorilor României. Chemarea României la praznicul cerului. 

E u sunt Tatăl, Fiul şi Duhul Sfânt. Să audă fiii gră- 
dinii Cuvântului, să audă portarii şi să deschidă 
Domnului, că vine Cuvântul la Israel, vine Dumnezeu Cuvân- 
tul ca să grăiască peste pământ. Vine Domnul din cer pe pă- 
mânt, ca să fie cu omul, că nu e bine să fie omul singur, ci e 
bine să fie cu Domnul. Amin. 

Pace ţie, grădiniţă a cuvântului care vine din cer, care 
vine cu norii, precum este scris! Pace vouă, fiilor unşi din 
grădină! Staţi treji înaintea Mea, că vin şi lucrez cuvânt 
proaspăt peste pământ, cuvânt de veac nou. De şapte ani îmi 
vărs harul cuvântului peste România, ca să încep cu ea veac 
nou peste pământ, dar Mi-a stat împotrivă Gog şi Magog. Fiţi 
treji, fiilor unşi, ca să staţi înaintea cuvântului. Mă fac cuvânt 
proaspăt peste toată România şi îi spun trâmbiţei Mele să vă 
pregătească pentru ca să staţi înaintea cuvântului Meu. 


O, Verginico, iată-Mă cu tine în cartea ta. Intrăm să 
gătim frumos pe fiii grădinii, că ei sunt trimişii cerului peste 
pământ, sunt aşezaţi pe pământ în vremea de astăzi ca să măr- 
turisească glasul lui Dumnezeu, cuvântul lui Dumnezeu, pe 
Fiul lui Dumnezeu, Care vine, Verginico. Iată, vin, iată cum 
vin, dar mai este cineva pe pământ ca să înţeleagă venirea 
Mea? Eu sunt Cuvântul, Eu sunt Cel ce sunt, Eu sunt Cel ce 
vin. Amin. 

O Tu eşti Cel ce vii cu sfinţii, Doamne, cu ze- 
^ cile de mii de sfinţi, precum scrie în Scrip- 
turi, Doamne. Eu sunt trâmbiţa Ta şi sunt în venirea Ta, în 
Tine sunt, Doamne, şi m-ai vestit la mulţimi că sunt trâmbiţa 
Ta, dar ştiu mulţimile să înţeleagă venirea Ta cu sfinţii? Este 
scris că cel ce crede în Tine viu va fi chiar dacă va muri. Iar 
Tu ai crezut în mine, Doamne, şi Te-ai făcut viu în mine, şi ai 
grăit dinăuntrul meu vreme de douăzeci şi cinci de ani pe 
pământ, şi ai chemat la Tine un popor, poporul pe care Ţi l-a 
dat Tatăl ca să-l ai pentru venirea Ta în cuvânt. Şi Te-ai făcut 
cuvânt din mine, Doamne, şi fiii cuvântului mărturisesc 
venirea Ta în cuvânt. Eu am fost cortul Tău între oameni, 
cortul cuvântului Tău, şi dacă m-ai luat în cer, Te-ai întors cu 
mine la poporul Tău, la poporul meu, şi grăieşti cu el şi îmi 
porunceşti să mă fac şi eu cuvânt din Tine, ca să ştie pământul 
că Tu mă ai trâmbiţă, Doamne, să ştie că pe vremea trupului 
meu s-a unit cerul cu pământul ca să vii cu veacul cel nou, cu 
cerul cel nou şi pământul cel nou care sunt, Doamne. Aşteap- 
tă fiii Tăi făgăduinţa Ta, cerul cel nou şi pământul cel nou, ce- 
rul şi pământul păcii şi al dreptăţii, pacea Ta pe pământ; pacea 
Ta, nu pacea oamenilor. 

îmi adun puii sub aripi, îi adun sub aripa Ta, ca să fie 
ei ocrotiţi de pacea Ta, căci pacea oamenilor nu e pace. Oa- 
menii nu Te au pe Tine în pacea lor, oamenii sunt plini de 
duhul înţelepciunii de pe pământ, sunt plini de duhuri oame- 
nii, nu sunt săraci cu duhul ca să încapă în ei împărăţia ceru- 
rilor, ca să ai Tu cum să-Ţi pleci capul în om, în trupul omu- 
lui, în duhul şi sufletul omului, Doamne, şi Tu eşti Cel pri- 
beag de şapte mii de ani. Oamenii au dumnezeii lor, au duhul 
lor, au duhurile lor oamenii, dar am curăţit un popor şi l-am 
făcut sărac cu duhul, ca să ai Tu loc cu împărăţia Ta în el, şi 
să fii, Doamne, să fii cu omul pe pământ, că nu e bine să fie 
omul singur, singur fără Dumnezeu, fără cuvântul lui Dum- 
nezeu, că Tu mereu, mereu ai vorbit cu omul, cu omul care 
Ţi-a auzit glasul, Doamne, şi ai ajuns până la mine, până la 
poporul Tău, care este fiul Tău, şi grăieşti deasupra lui, şi el 
Te ascultă, Doamne, şi face voia Ta, voia cuvântului Tău. îmi 
adun puii sub aripi ca o cloşcă, bunule Doamne, îi învăţ să 
mănânce din pumnul Tău, îi învăţ să Te împartă, Doamne, ca 
să aibă lumină noroadele de pe pământ, căci Tu eşti lumină, 
eşti cuvânt şi lumină. Amin. 

Fiilor din grădină, staţi sub cloşcă, fiţi cloşca cea cu 
puii de aur, fiţi de aur, fiţi vase de aur, de trebuinţă Stăpânu- 
lui, fiţi trâmbiţe din trâmbiţă, căci Dumnezeu Cuvântul Se 
deşartă, fiilor. Semănătorul seamănă cuvântul. Ţineţi pumni- 
şorii deschişi, ca să luaţi sămânţă şi să semănaţi peste pământ, 
fiilor semănători. Semănaţi peste România cuvântul lui Dum- 
nezeu. Fiţi treji, că vine Do mn ul şi cuvintează în grădină pen- 
tru România. Luaţi cartea Domnului şi staţi cu ea deschisă 
înaintea Lui, că Domnul Se face cuvânt în cartea Sa, Se face 
cuvânt în România, şi veţi merge soli de pace în mijlocul 
mulţimilor şi veţi semăna pe Dumnezeu, şi vocea lui Dumne- 
zeu veţi semăna, şi harul cel de sus veţi însămânţa în oameni. 

Tu, Doamne, Te-ai lăsat cu harul Tău în fiii grădinii şi 
i-ai făcut semănători şi le-ai dat puterea Ta, ca să calce cu ea 

peste şerpi şi peste scorpii, ca să nu-i vatăme. O, dă-le oame- 
nilor harul Tău, ca să înţeleagă lucrarea cuvântului Tău pe pă- 
mânt! Oamenii au harul lor. Dă-le harul Tău, Doamne. însă- 
mânţează-Te în oameni cu harul Tău, că nu e bine să fie omul 
singur, singur fără Dumnezeu. Nu e bine să fie Domnul sin- 
gur, singur fără om. Oamenii sunt închinători la idoli, Doam- 
ne. Oamenii îşi sunt loruşi idoli, şi fac din ei chip cioplit lo- 
ruşi şi se închină loruşi, Doamne. Dă-le harul Tău oamenilor. 
Fă-1 din nou pe om, fă om din om, Doamne, că ai venit din 
cer ca să fii cu omul, să fii cuvânt, căci toate prin cuvânt se 
fac, prin Tine, Cuvinte al Tatălui. Mă rog Tatălui în Tine, 
Doamne, căci cine se închină Fiului, se închină Tatălui, căci 
Tatăl este în Fiul Său. Amin. 

O, Tată al Fiului, primeşte-mă din Fiul Tău, Tată, că mă 
rog pentru om, Tată Care eşti în Fiul. Din Fiul Tău mă rog 
înaintea Ta, că Tu eşti în Fiul, şi eu sunt în taina Tatălui şi a 
Fiului şi a Sfântului Duh, şi o mărturisesc peste pământ, ca să 
ştie omul despre cerul sfinţilor lui Dumnezeu, căci Fiul Tată- 
lui S-a făcut trup, şi Tatăl este în Fiul Său, şi înaintea Lui se 
închină sfinţii cerului. Amin. 

Fiilor din grădină, fiţi în Fiul Tatălui, căci Tatăl este în 
Fiul Său, fiilor. închinaţi-vă Tatălui în Fiul Său, fiilor din gră- 
dina cuvântului. Amin, amin, amin. 

* 

ine Domnul din cer pe pământ ca să fie cu 
omul, că nu e bine să fie omul singur; e bine să 
fie cu Domnul. Vine Domnul din cer pe pământ. Amin, amin, 
amin. 

Pace vouă, fiilor unşi în grădina cuvântului Meu! Pace 
ţie, grădiniţă a cuvântului! Fiilor unşi, întâmpinaţi-Mi cu- 
vântul, că vin şi lucrez cuvânt proaspăt peste pământ, cuvânt 
de veac nou, mană din cer, miere şi lapte din cer pe pământ, 
pâine, fiilor, pâine din cer spre hrană mulţimilor care nu mai 
ştiu ce este pâine. De şapte ani îmi vărs harul cuvântului peste 
toată România ca să încep cu ea veac nou peste pământ, dar 
Mi-a stat împotrivă Gog şi Magog. 

Eu sunt Cel ce sunt, Eu sunt Cel ce vin. Vin cu cerul 
cel nou şi cu pământul cel nou care sunt. Vin cu pacea şi cu 
dreptatea în lucrare de cer nou şi de pământ nou, căci pacea 
oamenilor nu e pace. Oamenii sunt plini de duhul înţelepciu- 
nii de pe pământ, sunt plini de duhuri oamenii, nu sunt săraci 
cu duhul ca să încapă în ei împărăţia cerurilor, că iată, Eu, 
Domnul, umblu pribeag de şapte mii de ani şi n-am unde 
să-Mi plec capul, dar Mi-am curăţat un popor şi l-am făcut 
sărac cu duhul, ca să am loc cu împărăţia Mea în el şi să fiu 
cu cerul pe pământ, că nu e bine să fie omul singur, singur 
fără Dumnezeu, fără cuvântul lui Dumnezeu. Eu mereu am 
vorbit peste omul care a auzit glasul Meu din cer, şi am ajuns 
până azi, şi am pe poporul Meu, care este fiul Meu, şi grăiesc 
de deasupra lui, şi el Mă ascultă şi face voia Mea, voia cu- 
vântului Meu, şi îl învăţ să Mă împartă, ca să aibă lumină 
noroadele de pe pământ, căci Eu sunt cuvânt şi lumină. Amin. 
Am ales din fiii bisericii vase de aur, care nu se încurcă cu 
treburile lumeşti, vase de trebuinţă lui Dumnezeu, ca să intre 
Do mn ul în Ierusalim şi să facă Ierusalim din om, biserică să 
facă din om, jertfă vie înaintea lui Dumnezeu, ardere de tot, 
vie, ardere vie în om. 

Semănătorul seamănă cuvântul. Fiilor din grădină, ţi- 
neţi pumnişorii ca să vă tom şi să semănaţi peste pământ, 
fiilor semănători. Semănaţi peste România cuvântul lui Dum- 
nezeu. Mergeţi soli de pace în mijlocul mulţimilor şi semănaţi 


pe Dumnezeu în oameni. Oamenii au harul lor. Semănaţi în 
oameni harul Meu, ca să înţeleagă ei lucrarea cuvântului Meu 
şi să mănânce pâine din cer oamenii, cuvântul Meu să-l mă- 
nânce, ca să Mă însămânţez în oameni cu harul Meu, că nu e 
bine să fie omul singur, singur fără Dumnezeu. Oamenii sunt 
închinători la idoli. Oamenii îşi sunt loruşi idoli. Oamenii fac 
din ei chip cioplit loruşi, şi se închină loruşi oamenii, voilor 
lor se închină oamenii, cugetului lor se închină, că nu iubesc 
pe Dumnezeu cu cugetul şi cu inima şi cu virtutea lor. Daţi-le 
harul Meu oamenilor, fiilor semănători. Daţi-le cuvântul 
Meu, ca să-l fac din nou pe om, că am venit să fiu cu omul, 
să fiu cuvânt, căci toate prin cuvânt se fac, prin Mine, Cuvân- 
tul Tatălui. Vreau să iau de pe pământ duhul lumii şi să pun în 
loc Duhul Meu, Duhul lui Dumnezeu să-L pun pe pământ, că 
iată, fiilor, lumea nu ştie să vă iubească pe voi, pe voi, trimişii 
Mei peste lume. O, dacă aţi fi din lume, lumea v-ar iubi, căci 
fiecare iubeşte ce este al său, dar vă iubesc Eu, că sunteţi ai 
Mei, şi fiecare iubeşte ce este al său, iar voi Mă iubiţi pe 
Mine, căci Eu sunt iubirea voastră. Vine clipa să se ţină de 
şapte ori câte şapte după voi oamenii cei cu înţelepciune ome- 
nească şi pământească, şi îşi vor vinde averile ca să cumpere 
de la voi numele Meu şi să-l poarte, ca să aibă nume, după 
cum este scris în Scriptura care spune: «Cădeţi, munţilor, pes- 
te noi şi ascundeţi-ne de mânia Domnului!», dar atunci voi nu 
veţi putea mărturisi că este al Meu decât pe cel pe care-1 veţi 
cunoaşte că face voia Mea în numele Meu. 

Poporul Meu, de ce, tată, nu crede omul acest cuvânt? 
Nu crede pentru că nu este bun omul, şi dacă nu este bun, se 
ascunde sub necredinţă, ca să-şi dezvinovăţească statura lui 
omul, căci scris este: «Nebunul zice în inima lui: nu este 
Dumnezeu». Nu cel bun zice aşa, ci nebunul zice împotriva 
lui Dumnezeu. 

O, te strigă Dumnezeu, omule! Auzi tu glasul Meu? Te 
strigă Făcătorul tău, Păstorul tău, învăţătorul tău. O, tu rătă- 
ceşti că nu ai păstor, dar vine cuvântul din cer şi cuvintează 
peste tine, şi cuvântul se face faptă peste tine, că de aceea cu- 
vintează, ca să se împlinească pe sine. 

Am bătut la porţile tale, Românie. Tu eşti ţara Mea, tu 
eşti întoarcerea Mea de la Tatăl la oameni. Oare, tu ştii taina 
ta? Oare, tu crezi ce-ţi spun? Oare, pot găsi în tine credinţă în 
întoarcerea Mea la oameni? Am strigat la porţile tale, ţara 
Mea, am strigat peste conducătorii tăi ca să te împace cu 
Mine, şi ei auzindu-Mă nu M-au auzit, şi văzându-Mă nu 
M-au văzut că am venit cu strigăt peste ei. Le-am spus să 
aducă acasă mirul României şi nu au împlinit, şi Eu le-am 
luat dregătoria, şi partea lor este cu cei necredincioşi care 
auzindu-Mă nu M-au auzit, dar România fără mirul ei nu va 
învia înaintea Mea. 

Românie, le pare rău celor ce te-au stăpânit, le pare rău 
că n-au împlinit cuvântul Meu ca să-ţi aducă mirul acasă şi 
să-l pună pe creştetul tău. Şi-ar fi făcut nume înaintea Mea 
dacă M-ar fi ascultat, dar omul nu este bun, şi îşi zice în inima 
lui că nu este Dumnezeu. Românie, tu eşti năvodul cel arun- 
cat în mare şi în care se prind peşti mici şi mari, ca să fie ales 
peştele bun, iar cel rău să fie aruncat înapoi în mare, şi dacă 
tu nu te vei împăca cu Dumnezeu, nu vei mulţumi pe Dum- 
nezeu. Dacă nu vei lua pe tine cuvântul Meu ca veşmânt, ca 
îmbrăcare cu Hristos ca să-L ajuţi pe Domnul peste neamuri, 
nu vei fi plăcută înaintea Mea; ba încă te voi certa ca pe o 
fiică spre învierea ta întru Mine. Să se împace omul cu Dum- 
nezeu, că în tine nu va mai rămâne fărădelege, iar legile sfinte 
ale Domnului nu vor mai fi strivite în tine. 

O, fiică Românie, nu mai călca serbările cerului pe pă- 
mânt, căci sfinţii sunt deasupra ta cu cerul lui Dumnezeu pe 
aripi de Duh Sfânt, pe vânt de Duh Sfânt. Caută în legile tale 
cele de dinaintea furtunii şi te întoarce cu faţa spre părinţi, ca 
să se întoarcă cu faţa la tine părinţii tăi, căci rugăciunile fiilor 
Mei cei unşi cu care vin spre tine, se vor împlini rugăciunile 
lor în faţa ochilor Mei. Cuvântul Meu se va împlini, căci are 
putere în el cuvântul cel rostit. Mai întâi este cuvântul, şi apoi 
vine faţa lui, căci aşa se lucrează prin cuvânt. 

Am rostit cuvânt peste păstorii bisericii tale, Românie, 
şi auzindu-Mă nu M-au auzit, nu M-au crezut, şi li se va lua 
şi lor dregătoria, şi vor fi cu cei necredincioşi dacă nu se vor 
pocăi de faptele lor cele fără Dumnezeu. Păstorii bisericii ri- 
dică în slăvi pe cei care ştiu să grăiască frumos în felul omu- 
lui, pe cei care ştiu să cânte frumos; ridică pe cei destoinici cu 
ştiinţa lor, cu darurile lor, dar nu ridică pe cei ce ştiu să tră- 
iască frumos, frumos întru Hristos. Poporul cuvântului Meu e 
plăpând cu ştiinţa şi cu darurile, e sărac cu duhul, dar e tare 
cu trăirea lui Hristos. Hristos este trăit de poporul Meu, şi Eu 
l-am făcut lumină pe pământ, l-am pus în sfeşnic şi luminez 
cu el înaintea oamenilor, căci duh şi adevăr sunt Eu, trup şi 
cuvânt este Dumnezeu. 

Să se împace omul cu Dumnezeu şi să-I fie biserică 
Domnului! Omul caută biserica, dar scris este: «împărăţia lui 
Dumnezeu este înăuntrul vostru», oamenilor care căutaţi. Nu 
veţi găsi biserica decât în voi, dacă o veţi zidi în voi. Trupul 
creştinului, trupul curat în care intră Domnul în chip curat, nu 
altceva este biserica. în biserica de zid dacă nu vine creştin 
curat, care să-L ia pe Domnul trup şi cuvânt, nu este biserică 
cea de zid. 

O, oamenilor, voi în zadar clădiţi biserici de zid dacă 
nu vor intra în ele creştini cu trupul şi cu inima curată. Să se 
împace omul cu Dumnezeu! Să se aşeze omul în genunchi şi 
să-şi facă cruce adevărată peste trupul său şi să rostească lui 
Dumnezeu rugă de căinţă şi să se cureţe prin părerea de rău şi 
să pună peste el făgăduinţă de înviere din moarte, şi aşa să ia 
pe Dumnezeu în el, spre împăcare cu Dumnezeu, spre veşnică 
unire cu Dumnezeu. Să se ierte om pe om, căci câte se iartă 
pe pământ sunt iertate înaintea lui Dumnezeu. Să fie Hristos 
trăit de om şi să trăiască omul în Hristos, căci înţelepciunea 
cea din cer una este, şi aceasta este: «Să se lepede omul de 
sine şi să-şi ia crucea sa urmăndu-Mă pe Mine» pe pământ şi 
în cer, prin lume şi în biserică. Amin. 

Dar tu, Românie, eşti ţară fără păstor, şi am venit să te 
păstoresc. Eu sunt Cuvântul lui Dumnezeu. Ţi-am strigat păs- 
torii care stau peste tine, ca să le cer socoteală de viaţa ta, de 
sângele tău, de biserica ta, căci având nu ai, nu ai păstori. 
Păstorii tăi trăiesc fărădelegea înaintea Mea şi înaintea ta, şi 
nu ai, nu ai păstori ca să lege rana ta şi a Mea. Ei se păzesc 
pe ei înşişi, nu pe tine, iubito. O, ziua Mea ca în vremea lui 
Noe va veni, şi te voi găsi bând şi mâncând şi nuntind, şi vei 
fi luată pe neştire dacă nu vei voi să auzi glasul cuvântului 
Meu ca în vremea lui Noe. Noe a văzut scăparea lui, dar lu- 
mea n-a văzut scăparea lui Noe. Noe a văzut pe Domnul întru 
venirea Sa, dar lumea n-a văzut pe Dumnezeu, şi a văzut ve- 
nind peste ea ziua necredinţei. Omul care va scăpa cu viaţă îl 
va vedea pe Cel ce este şi vine. Omul care nu va scăpa cu via- 
ţa sa nu-L va vedea pe Dumnezeu întru a Sa venire, căci ca în 
vremea lui Noe voi veni, şi voiesc să te am nuntaşă, că Mi-am 
luat din tine mireasă, şi te chem la nuntă. Vino la nuntă, ţară 
a nunţii Mele! Schimbă-ţi veşmântul şi ia veşmânt de nuntă, 
ia pe tine veşmânt de in curat, iar preoţii tăi să te păstorească 
spre lumină. 


O, preoţii tăi te înşeală şi pe tine şi pe Mine, şi altarele 
Domnului s-au îngreuiat cu fărădelegile lor. Să se scoale cu 
căinţă, să se cureţe de desfrânările lor, să lepede beţia şi tutu- 
nul şi să aducă înaintea Mea mir sfinţit şi tămâie, căci biserica 
e casa rugăciunii, nu e ascunzătoare de tâlhari. Biserica e casa 
Domnului, casa fiilor lui Dumnezeu, dar mai găseşte Do mn ul 
biserică a Lui la venirea Lui? lată, vin şi numai oi risipite 
strig. Să Mă audă oile risipite şi să se adune la glasul Păsto- 
rului Cel bun, că vine Do mn ul din cer pe pământ ca să fie cu 
omul, că nu e bine să fie omul singur, ci e bine să fie cu Dom- 
nul. E bine să fie cu omul Dumnezeu, nu e bine să fie Do mn ul 
singur, singur fără om. Să se împace omul cu Dumnezeu! 
Amin. 

De şapte ani îmi revărs harul cuvântului rostit peste 
tine, ţară Românie, ca să încep cu tine veac nou pe pământ, 
dar Gog şi Magog îmi stau împotrivă în tine. Să nu mai fie în 
tine vrăjmaş ţie şi Mie. Să fie pacea Mea în tine, că pacea oa- 
menilor nu e pace. Oamenii sunt plini de duhuri, nu sunt să- 
raci cu duhul ca să încapă în ei împărăţia cerurilor, că iată, Eu 
umblu pribeag şi nu încap în om şi n-am biserică unde să-Mi 
plec capul şi să-Mi găsesc ziua Mea de odihnă. O, fiică Ro- 
mânie, vino, că te peţesc să-Mi fii zi de odihnă, precum po- 
porul Meu ales din tine îmi este zi de odihnă şi mireasă îmi 
este întru venirea Mea, căci Eu sunt cuvânt, şi iarăşi toate se 
fac prin cuvânt, şi se va arăta cer nou şi pământ nou din tine, 
ţară Românie, căci Eu aşa binevoiesc, şi în Mine Tatăl bine- 
voieşte. Amin. 

Eu sunt Păstorul Cel bun, Care-Şi dă viaţa Sa oilor Sa- 
le, Care-Şi pune trupul spre hrană oilor Sale, că asta înseam- 
nă viaţa Mea dată oilor Mele, ca să aibă oile Mele viaţă, şi din 
belşug să aibă, dar să înveţi să fii biserică, să înveţi, omule, 
ce este biserică a lui lisus Hristos, să înveţi de la Mine, că Eu 
sunt trup şi cuvânt în biserică, duh şi adevăr, după cum este 
scris în Scripturi. 

Acum două mii de ani Tatăl Meu M-a făcut trup în 
Fecioară şi M-a aşezat între oameni trup venit prin Fecioară, 
iar acum, după cele două mii de ani, Tatăl M-a făcut cuvânt 
în tine, fiică Românie. Auzi tu pe Cuvântul? Eu sunt Fiul 
Tatălui, Cel ce este. Eu sunt Cel ce sunt, precum Tatăl este. 
Vino să fii, fiică Românie, căci cel ce este, în Mine este, şi 
altfel nu este cel ce este. Vino să fii în Mine, vino să te întru- 
pez în trupul Meu cel sfânt, căci Eu sunt trup şi cuvânt în 
biserică; Eu sunt biserica Tatălui, căci Tatăl este în Mine. 
Vino să fii biserica Mea, că Eu sunt în tine şi cuvintez din 
mijlocul tău peste tine. Vine Domnul din cer la tine ca să fie 
cu tine, că nu e bine să fii singură, iubito, singură fără Dom- 
nul. Primeşte-Mă, căci cel ce nu crede în Mine şi în venirea 
Mea, acela are parte cu necredincioşii. 

Vino, fiică Românie, la praznicul cerului pe pământ, că 
am masă întinsă în tine de patruzeci de ani, şi tu te ascunzi să 
nu ştii. O, nu te mai ascunde sub vina ta, şi dă-o de la tine prin 
părere de rău şi împacă-te cu Tatăl şi cu Fiul şi cu Duhul 
Sfânt, că tu eşti fiica Mea, şi ai la rădăcina ta temelie de voie- 
vozi şi eşti de neam bun. Fii Mie biserică şi cântă înaintea 
Mea cântare de parastas voievozilor tăi, care strigă pentru 
tine înaintea Mea. Eşti unsă cu mir, fiică Românie. Unde-ţi 
este mirul Meu de pe creştetul tău? Undc-ţi este unsul, fiică 
Românie? Am strigat la el şi e departe, că tu eşti departe de 
el. Am strigat la tine de aproape, ca să Mă auzi şi să te rogi 
să-ţi ridic blestemul de pe pământul tău şi să pun în loc legă- 
mânt de pace cu Mine, căci pacea oamenilor nu e pace. Pacea 
Mea e pace, fiică Românie, şi te-am ales să-Mi fii grădină a 

întoarcerii Mele, să fii slava Mea cea văzută înaintea noroa- 
delor de pe pământ. Auzi tu glasul Meu? Auzi cuvântul Meu? 
Eu sunt Cuvântul lui Dumnezeu. Vin din cer pe pământ ca să 
fiu cu tine, ca să Mă însămânţez în tine cu cuvântul vieţii, 
căci am venit ca viaţă să ai, şi din belşug să ai. Am în tine ţa- 
rină cu comoară în ea. Aceasta este vestea Mea peste tine. 
Aşează-te înaintea Mea ogor de însămânţat, căci tu eşti planul 
Tatălui în mâna Mea. Eu sunt trup şi cuvânt. Am venit să te 
întrupez în trupul Meu cel sfânt şi să te nasc prin cuvânt, aşa 
cum şi Eu am venit de la Tatăl. Am venit să te nasc la cu- 
vântul Meu, cuvânt nou de veac nou, precum scrie în proo- 
roci: «Un glas , un vuiet din cetate: glasul Domnului!», şi tu 
vei naşte fii din cuvântul Meu, precum este scris: «Abia au 
luat-o durerile naşterii, şi ea a născut fii». Tu eşti vestea Mea 
cea nouă peste noroade şi te-am vestit a Mea. Să audă străjerii 
tăi, să se ridice porţile tale ca să intru pe porţi la tine! Să se 
înnoiască şi să se întărească porţile tale înaintea Mea! Amin. 

O, oameni din porţile României, lăsaţi-vă treziţi la gla- 
sul Meu şi treziţi pe România, că ea este slava Mea întru veni- 
rea Mea, şi pe ea o vor iubi cu iubire mare toate, toate fetele 
şi toţi feţii oamenilor. Ridicaţi- vă voi, porţi ale României, ca 
să intre cuvântul lui Dumnezeu, că vine Domnul din cer pe 
pământ! 

Eu sunt calea, adevărul şi viaţa. Eu sunt pacea ta şi 
viaţa ta, fiică Românie. Cine are urechi de auzit, să audă cu- 
vântul lui Dumnezeu, care vine din cer şi se aude pe pământ 
spre binecuvântarea ta, fiică Românie. Amin, amin, amin. 

11/24 noiembrie 1996 

Cuvântul Domnului către poporul creştin 

Domnul stă împotriva trufiei omului. Necredinţa lui Israel cel după 
trup. Cuvântul Domnului îşi va cere lucrarea sau nelucrarea sa. 

Ştiinţa omului este rătăcirea de pe pământ. 

C obor la Israel, cobor în cartea lui Verginica, co- 
bor cu trâmbiţa Mea. Israele, Israele, dă viaţă 
cuvântului Meu, dă împlinire rugăciunii tale şi stai în rugă- 
ciune. Când te aşezi să te rogi, nu sta pe afară, nu sta în afara 
Mea când te rogi lui Dumnezeu. Vezi cui te rogi când te rogi 
lui Dumnezeu, căci viaţa veşnică se ţine după tine întru masă 
de nuntă, şi tu să nu stai în afară de Hristos. O, că nu ştii cum 
se stă întru Mine! Mă uit la tine că nu ştii să stai întru Mine. 
Mă uit că te şi lupţi cu Mine în vreme ce nu ştii ce înseamnă 
să stai întru Mine. 

Fii atent, Israele, că am spus celor ce-ţi dau cuvântul 
Meu că nu e vremea să mai lucrez cu cei slabi. Fii atent, măi 
Israele, măi, că iată, mănânci degeaba, ca trupul care nu are 
putere în el să culeagă creştere din cele ce mănâncă. Fii atent, 
măi Israele măi. Eu sunt Dumnezeu, Israele. Eu sunt Cuvân- 
tul Care te hrăneşte pe tine cu Mine la masa milei Mele. încă 
îţi mai spun: fii atent, Israele, că fără voinţa ta nu-ţi pot da 
nimic, nu-ţi pot da viaţa veşnică. Iar şi iar fii atent: cuvântul 
Meu are în el viaţă veşnică, şi iată, nu-ţi pot da prin el viaţă 
veşnică dacă nu iei din el. Am pe trâmbiţa Mea cu Mine. E 
zdrobită Verginica, măi Israele, măi. Ea e cerească acum. Vezi 
tu cum zdrobeşti cerul, măi Israele? O, tu nu-ţi înţelegi lu- 
crarea ta cu Mine, lucrarea Mea cu tine, că Eu am zis ca tu să 
fii un fiu deştept, fiule din Israel. Am zis că acum nu mai e 
vremea să fii prost, şi tu să vrei cum am zis Eu peste tine. 

Ia aminte, poporul Meu, la legea Mea, pleacă-ţi ure- 
chea la graiurile gurii Mele, că deschid în pilde gura Mea. 
Israel a văzut minunile Mele. Am desfăcut marea în două, a 


coborât tăria cerului în apele mării şi am rostit uscatului să-şi 
ia firea sa în apele cele adânci ale mării. Am făcut uscatul ca 
o punte, ca un şes deasupra adâncului mării şi l-am trecut pe 
Israel prin apă ca pe uscat. Am stat înaintea lui cu nor ziua şi 
cu lumină noaptea, i-am dat apă din stâncă fără apă, i-am dat 
râu de apă, şi ei tot au greşit şi M-au ispitit zicând: «Va putea 
Domnul să ne pună şi masă în pustiu fără hrană? Dacă ne-a 
dat apă, oare, va putea să ne dea şi pâine?». Şi pentru că n-au 
crezut în Dumnezeu, s-a aprins focul mâhnirii Mele, focul 
mâniei Mele peste Israel, căci eram mâhnit de necredinţa lui, 
de cerbicea lui cea tare, şi atunci norii de pe cer au primit po- 
runcă să deschidă uşile cerului, şi a plouat peste ei mană de 
mâncare, pâine din cer pentru Israel, mâncare îngerească a 
mâncat omul, şi am poruncit vântului de la răsărit să coboare 
peste Israel cărnuri de păsări la dorinţa lui, la pofta lui. Dar 
toate acestea erau focul mâhnirii Mele pentru necredinţa lui, 
focul mâniei Mele, ca să-i ucidă pe cei sătui de poftele lor, pe 
cei aleşi, măi Israele, măi. Şi zadarnic, că tot n-au crezut, că 
se ridicau şi cădeau şi îl înşelau pe Dumnezeu, şi călcau me- 
reu legământul Domnului cu ei, şi când plângeau sub plata 
necredinţei lor, îi iertam. O, de câte ori îi iertam, dar ei uitau 
braţul Meu cel tare care lucra prin Moise, alesul Meu de peste 
ei, căci egiptenii îl asupreau pe Israel, şi Eu am coborât sem- 
nele şi minunile Mele ca să-i bat pe asupritorii lui: sânge pes- 
te ape, muşte câineşti şi broaşte, lăcuste peste rodul pământu- 
lui, grindină peste vii şi pomi, peste dobitoace şi peste bogă- 
ţiile lor, îngeri nimicitori peste cei întâi născuţi ai lor şi ai 
dobitoacelor lor, iar pe poporul Meu ca pe nişte oi i-am dus 
în pustie, cu nădejdea că va sta sub povaţa Mea, iar dreapta 
Mea a dobândit pentru ei munte sfânt, doborând pe toţi vrăj- 
maşii lor dinaintea lor, şi i-am aşezat să fie poporul Meu, dar 
s-au întors de la Mine spre idoli, iar Eu auzind M-am mâniat, 
M-am mâhnit şi i-am lepădat iar. Am lepădat cortul Meu din 
Şilo, căci din el eram cu ei, şi i-am dat pe ei vrăjmaşilor şi 
focului şi necinstei şi plângerii, dar dintre ei am ales pe Iuda, 
muntele Sionului, locaş sfânt pe pământ, şi pe David, ca să 
pască pe Israel. 

Grăiesc ţie, Israele de azi, că deschid în pilde gura 
Mea. Fii atent, măi Israele măi, că fără voinţa ta nu-ţi pot da 
nimic, nu-ţi pot da viaţă veşnică. Iar şi iar fii atent: cuvântul 
Meu are în el viaţă veşnică, şi nu-ţi pot da din el viaţă veşnică 
dacă nu iei din el. 

Am pe Verginica zdrobită. O, de ce aveţi voi timp de 
greşale, fiilor? Pentru că nu ascultaţi ca să lucraţi pe Dumne- 
zeu cuvânt şi faptă, duh şi adevăr; de aceea greşiţi, de aceea 
coborâţi mereu în loc să suiţi. Mă uit la unii din voi cu ce vă 
îndeletniciţi, Mă uit cum vă jucaţi de-a necredinţa şi de-a ne- 
ascultarea, şi de aceea v-am spus să deosebiţi pe cei ce au ne- 
credinţă şi neascultare. Voi nu-i veţi putea deosebi, dar cuvân- 
tul care a spus aşa, va lucra lucrarea sa, după cum este scris: 
«Nu Eu vă voi judeca, ci cuvântul îşi va cere lucrarea sa sau 
nelucrarea sa». Eu, voind a mântui neamul omenesc, M-am 
coborât pe pământ ca să primesc asupra Mea neputinţele oa- 
menilor şi să le duc Eu, şi să arăt împotriva neputinţelor lor 
puterea Mea dumnezeiască. Şi acum tot aşa am lucrat, şi am 
venit la oameni ca să lucrez cuvânt împotriva neputinţei lor şi 
să-i mântuiesc pe oamenii care cred în Dumnezeu. Oamenii 
care cred în dumnezeii care nu sunt, aceia nu cercetează pe 
Dumnezeu şi pe prooroci şi împlinirile lui Dumnezeu şi ade- 
vărul lui Dumnezeu, şi de aceea nu ştiu aceştia, şi sunt ca oile 
fără păstor, fără Dumnezeu, căci oamenii fără Dumnezeu au 
scos cărţi pe pământ, şi cu ele omoară credinţa omului în 

Dumnezeu, şi oamenii nu se mai gândesc că dumnezeii min- 
cinoşi nimic nu le promit mai sus de pământ, mai sus decât 
viaţa cea trupească. Un aşa fel de oameni nu se uită la cele pe 
care le-a făcut Dumnezeu, nu se uită în Dumnezeu. 

E mare rătăcirea din vremea ta, măi Israele măi. E mare 
minciuna în vremea ta şi e scrisă pe garduri şi pe ziduri şi pe 
pământ şi pe cer şi pe ape şi pe munţi, căci pe toate acestea 
stă Dumnezeu cu facerea Sa, cu cuvântul Său, iar oamenii îl 
acoperă pe Domnul prin cuvântul minciunii lor, pus peste 
cele făcute de Dumnezeu. De aceea, fiule, ţi-am spus mereu, 
mereu să nu iei, să nu mai iei de la om, că omul este fără 
Dumnezeu. Tu eşti cu Dumnezeu, şi învaţă-te să fii cu Dum- 
nezeu, învaţă-te bine, ca să te pot răscumpăra din vreme, şi să 
Mă crezi că e grea vremea în care te-ai născut tu, şi e plină de 
fiii veacului acesta, şi de aceea am venit să te nasc din cuvân- 
tul Meu, ca să fii tare şi să fii de la Dumnezeu venit peste vea- 
cul acesta, şi să-l câştigăm pe om pentru adevăr, pentru viaţa 
cea veşnică a Domnului în om. 

Poporul Meu, nu sunt alţi dumnezei, tată. Omul nu 
poate fi Dumnezeu. Omul ştiinţei este fără de ştiinţă. Omul 
nu ştie ce este ştiinţă. Omul a furat ştiinţa şi este fur. Omul 
zice că a furat de la Dumnezeu, şi omul se dă Dumnezeu. 
Omul este în neascultare, căci prin neascultare a furat. Vezi 
tu, măi Israele, ce înseamnă să stai în neascultare de Dumne- 
zeu, de cuvântul Său? Lui Adam i-am spus cuvânt ca să-l as- 
culte. I-am spus mai dinainte, dar omul n-a ascultat, tată. Ce 
să înveţi tu de la om? Neascultare să înveţi? Ştiinţă de la om 
să înveţi? De la fur să înveţi? De la cel ce a trecut peste Dum- 
nezeu furând ştiinţa şi pierzând prin neascultare fericirea 
Domnului în om? O, fii deştept, fiule Israele, căci am venit pe 
vreme rea la tine, ca să te cuprind întru împărăţia Mea şi să te 
ţin în ea, în mantia Mea să te port, ca să fii, fiule. Eu te învăţ 
să asculţi de Mine, iar omul te învaţă să faci furt din furt, că 
stă cu cele furate la toate colţurile ca să te îmbie pe tine să 
cumperi de la el rodul celor furate de el. Dar, oare, tu înţelegi 
ce grăiesc Eu cu tine? Ia aminte, poporul Meu, la legea Mea, 
pleacă-ţi urechea la graiurile gurii Mele, că deschid în pilde 
gura Mea şi îmi las trâmbiţa Mea să trâmbiţeze peste tine cu- 
vânt de viaţă veşnică, căci Eu mereu am avut scule de lucru, 
ca un grădinar iscusit care-şi lucrează pământul. 

Eu sunt cuvântul tău, Verginico, Eu sunt Tatăl tău. Eu 
sunt Tatăl, Fiul şi Duhul Sfânt. Acesta este Tatăl tău şi Mama 
ta, Verginico. Deschide-voi gura şi te voi umple de cuvântul 
ei ca să înţeleagă Israel că suntem una şi că Unul este Dum- 
nezeu, de la început şi până la veacul cel fără de sfârşit. Eu 
sunt fără de început şi fără de sfârşit, Verginico, şi vin cu în- 
vierea omului, vin să-l întrupez pe om în trupul Meu cel sfânt, 
Verginico. Amin. 

O Tu, Cel mărit de cuvântul Tău, mare este 
^mărirea Ta, mare este cuvântul Tău, 
Doamne! Aşa ai lucrat de când le-ai făcut pe toate pentru om, 
şi apoi l-ai făcut pe om pentru toate câte le-ai făcut Tu pentru 
om. Aşa ai lucrat Tu pentru om, aşa ai lucrat pentru Israel, 
Doamne, Cel ce ai fost mărirea lui Israel. O, şi ce puţin Te-a 
iubit omul, ce puţin Te-a iubit Israel, Doamne! O, nu rămâne 
omul cu toate câte face el, nu rămâne. Şi dacă rămâne cu 
ceva, rămâne cu toate câte le-ai făcut Tu, cu toate câte Tu le 
faci pentru om, pentru Israel, Doamne. Dar omul nu ştie ce 
este ştiinţa. Omul nu trebuia să aibă ştiinţă, ci pe Tine trebuia 
să Te aibă omul. Viaţa Ta trăită de om, Doamne, atât trebuia 
să ştie omul, atât trebuia să ştii Tu în om: raiul cel făcut de 
Tine pentru om, atât trebuia să fie în om. 


O, Doamne, în câtă fericire l-ai aşezat pe om după ce 
ai făcut fericirea omului pe care trebuia să-l faci apoi pentru 
ea! Era fericit omul, era femeie şi bărbat omul, şi Tu i-ai spus 
omului: «Naşteţi şi vă înmulţiţi şi umpleţi pământul de ferici- 
rea Mea în om!», dar omul nu s-a născut din Tine, şi s-a năs- 
cut din sine, şi de atunci omul s-a luat pe sine în sine, nu pe 
Tine, Doamne. A făcut omul neascultare de cuvântul Tău, 
Doamne. A mâncat din rodul cunoştinţei, după cum este scris: 
«Iată, Adam s-a făcut ca unul dintre Noi, cunoscând binele şi 
răul». A făcut omul neascultare de porunca Ta, Doamne, şi a 
zis apoi că are ştiinţă, dar prima lui ştiinţă aceasta a fost: des- 
chizând ochii s-a văzut gol şi s-a ruşinat de goliciunea lui, şi 
apoi s-a ascuns. 

Auzi, măi Israele, măi, ce spune Domnul întru trâmbiţa 
Sa? S-a ascuns omul, s-a ascuns să nu-1 vadă Dumnezeu. 
Auzi tu ce ştiinţă a luat omul! Să se ascundă de Dumnezeu, 
să se ruşineze şi să se ascundă, căci pe când omul a auzit um- 
bletul Domnului, care făcea foşnet în răcoarea serii din rai, a 
zis Domnului, Care l-a întrebat: «Unde eşti, omule?». Adam 
înseamnă om, măi Israele, şi a zis omul: «M-am ascuns, 
Doamne. Sunt gol şi stau ascuns de faţa Ta». Iată, de la înce- 
put s-a ascuns omul de Dumnezeu şi nu s-a pocăit de păcatul 
său, că Domnul i-a spus că a făcut neascultare de porunca 
Lui, de cuvântul Lui. 

O, poporul meu, poporul meu iubit, Domnul l-a făcut 
după chipul şi asemănarea Sa pe om, bărbat şi femeie, ca să 
aibă omul tată şi mamă din Dumnezeu şi să se nască din 
Dumnezeu, să fie omul supus lui Dumnezeu, măi Israele, să 
fie omul ascultător Celui ce l-a făcut şi i-a dat duh de viaţă din 
El, viaţă din Viaţă, viaţa lui Dumnezeu în om. Era Domnul fe- 
ricit pentru toate câte le-a făcut, şi a zis: «Este bine». Făcuse 
Domnul numai binele, şi pe om pentru bine, dar omul a făcut 
răul. Ce rău a făcut omul, fiilor? O, cel mai mare rău este ne- 
ascultarea. Ea se naşte din necredinţă. Fii atent, Israele, ia 
aminte că vin la tine cu lecţie de viaţă veşnică pentru ca să ştii 
să lucrezi viaţă veşnică în credinţă şi în ascultare. Să nu te 
joci de-a necredinţa şi de-a neascultarea, Israele, că plata ne- 
ascultătorilor este cu cei necredincioşi. Tu nu ştii să pui la lo- 
cul ei Scriptura care spune că dragostea pe toate le crede, şi 
suferă, şi nădăjduieşte, ca să nu cadă. Ea crede ca să nu cadă. 
învaţă această Scriptură, poporul meu. Scriptura te învăţ s-o 
înveţi, şi nu te sminti în Domnul când îţi spun că dragostea pe 
toate le crede. Omul nici dragostea nu ştia ce este. Omul ştia 
la început numai pe Dumnezeu, şi aceea era dragostea, dar 
omul nu ştia. Ce bine-i era lui când nu ştia! Ştiinţa l-a scos din 
fericirea cea veşnică. Numai Dumnezeu trebuia să ştie. Omul 
numai binele trebuia să-l aibă, nu ştiinţă. Dacă Dumnezeu îţi 
spune neîncetat să nu iei de la om ştiinţa omului, iată de ce-ţi 
spune. Şi dacă tu nu vei lepăda ştiinţa, nu vei scăpa de rău, nu 
vei scăpa, Israele. A venit Do mn ul să te scape, să te ia întru 
Sine. De ce nu eşti deştept, fiule? O, mare este mărirea Dom- 
nului, mare este cuvântul Domnului! Nu poţi să fii mare şi să 
mai şi fii. Cel ce este mare, nu este. Cel ce este, nu este mare, 
căci Hristos, Domnul nostru, S-a supus omului ca să fie răs- 
tignit. Domnul S-a lăsat smerit. Cel ce este S-a smerit, măi 
Israele măi. 

Am venit la tine, fiule, şi ţi-am spus că lenea este păcat 
de moarte. Lenea de cele cereşti te face împotrivitor lui Dum- 
nezeu. Acest păcat de moarte este ultimul din păcatele care 
aduc moartea în om. Primul păcat de moarte pe care omul l-a 
făcut a fost trufia, fiule. Ea a făcut moarte în om, a făcut ne- 
credinţă în cuvântul lui Dumnezeu, şi neascultare. Necredinţa 

şi neascultarea este moartea lui Dumnezeu în om. Să nu te 
joci de-a viaţa şi de-a moartea, poporul meu. Nu te mai juca 
de-a viaţa şi de-a moartea, poporul meu! Nu te mai juca, nu 
te mai trufi, nu mai fa aşa ceva, că trufia are fii şi fiice care 
se nasc din tine când ea prinde sămânţă în tine. Ea naşte alte 
păcate de moarte, până ce ajungi la ultimul păcat al ei, al 
morţii, fiule. Ea naşte iubirea de aur şi de argint, naşte desfrâ- 
narea, naşte mânia, lăcomia, zavistia. Naşte trufia fii şi fiice 
şi te face leneş de viaţă veşnică, te face nepăsător de viaţă. Eu 
aşa v-am învăţat: cine stă în duhul lui este om trufaş. Am spus 
că cine vrea să stea, cine vrea să vină în această lucrare dum- 
nezeiască, să se lepede de sine, căci lucrarea aceasta înseam- 
nă Dumnezeu, şi cine vrea să urmeze pe Dumnezeu, să nu se 
ascundă în sine, ci să se lepede de sine. O, să nu se ascundă, 
căci aceasta este cea mai mare stricăciune care roade la 
rădăcina vieţii veşnice, la rădăcina acestei lucrări. Am spus că 
s-a săturat cerul de creştin ascuns în sine. Am spus să nu fie 
rozători în această lucrare. Am spus să lucraţi cu toţii în stân- 
ga, cu toţii în dreapta, fiilor, ca să nu fiţi învinuiţi în ascuns, 
căci cel greşit învinuieşte în ascuns, roade în ascuns. Am 
spus: când lucraţi peste un creştin, luaţi cu voi martori, pre- 
cum scrie Scriptura. Am spus, fiilor, am spus, şi iată ce mai 
spun: creştinul care s-a dovedit greşit, tace, fiilor, tace, că nu 
mai are ce să mai spună, că nu se mai pricepe ce să mai spună. 
Tace, şi tăcerea este ascundere în sine, este nelepădare de 
sine, este neluarea crucii, este duh mut şi surd. 

V-am întrebat pe voi, cei puşi lucrători peste pământul 
cel nou şi peste cerul cel nou, v-am întrebat ce să facem, oare, 
cu creştinul care nu este deprins cu lucrarea mântuirii, cu cre- 
dinţa şi cu ascultarea? Cu cei ce dau să facă de la ei ordine în 
Israel, ce să mai facem şi cu aceştia, v-am întrebat. O, bine 
am spus, căci am spus că voi trageţi de creştin, dar zadarnic, 
că el se ascunde în sine şi vă lasă să vorbiţi în zadar. 

O, de ce nu vorbeşti, măi copile care taci? De ce nu 
vorbeşti cu Dumnezeu? Iată, vine Domnul la tine cu trimişii 
Lui ca să ia trufia de peste tine şi să-ţi dea darul credinţei şi 
al ascultării, şi tu taci vorbind cu răzvrătire când vorbeşti, ca 
să te ascunzi în tine. O, dacă m-aş potrivi îngâmfării tale, tru- 
fiei tale ca să-i poruncesc să iasă din tine, ai face spume, măi 
fiule ascuns. Dar dragostea îndelung rabdă în faţa ta. 

Fiilor, fiilor, şi voi, fii ai oamenilor, iertarea păcatelor 
este moartea păcatelor, iar dacă ele nu mor, nu se iartă, căci 
cel ce are ascunderi se ascunde cu ele şi îşi agoniseşte păcate. 
Ascunderea este păcat. Ascundeţi-vă în ascultare de Dumne- 
zeu, fiilor, şi voi, fii ai oamenilor! 

Fiilor din grădină, lucraţi aşa cum v-am aşezat eu, că 
unde-i unul nu-i putere, nu-i Dumnezeu, iar unde-s doi şi trei 
şi zece, creşte puterea şi lucrul Domnului, căci voi împărţiţi 
între voi şi bucuria şi greul. Cel mai bun sfat al duhovnicului 
este viaţa sfântă a duhovnicului. Aveţi grijă de viaţa lui Israel. 
Aveţi voi grijă, că Israel este fără duhovnic, fiilor. Duhovni- 
cul care nu are minte sfântă, care nu are credinţă şi ascultare 
de această lucrare aşezată de cer în voi, acela nu este duhov- 
nic duhovnicesc. Iată, voi ajutaţi pe creştin spre pocăinţă şi 
spre părere de rău, şi el vă face să pierdeţi vremea cu schim- 
buri de cuvinte, de care voi trebuie să vă feriţi. Feriţi-vă, fii- 
lor, de schimburi de cuvinte, care aduc ceartă. Lucraţi ca tri- 
mişi ai Domnului, şi cine se tocmeşte cu voi, vă ia ca pe voi, 
şi închide drumul lui Dumnezeu spre ei. 

Fiilor, fiilor, căutaţi să deprindeţi pe Israel cu Dumne- 
zeu. Israel să nu mai zică de voi că sunteţi ceva. Voi nimic nu 
sunteţi decât martori ai cuvântului meu, care duceţi pe Dom- 


nul la Israel. Do mn ul este, că dacă aţi fi voi, n-ar mai fi Dom- 
nul, trimisul Tatălui în voi pentru Israel. Voi nu sunteţi proo- 
roci, nu sunteţi împăraţi, şi în voi Domnul este, precum în fiii 
lui Israel voieşte Do mn ul să fie. Voi sunteţi unşii Domnului, 
purtătorii Domnului, pe care şade Domnul, precum scrie şi 
despre statul Domnului în cer: «Domnul şade pe heruvimi». 
Voi sunteţi slugile Domnului pe pământ precum heruvimii 
sunt în cer. Domnul şade pe mânuţele voastre ca să aibă aş- 
ternut, ca să fie pus pe masă spre hrană vouă, precum în cer 
Domnul şade pe heruvimi. Voi sunteţi purtătorii cuvântului 
meu spre Israel şi spre oamenii neamurilor pământului, după 
cum trimite Cuvântul cuvânt. Lucraţi ca trimişi ai Domnului, 
ca vomicei ai nunţii Domnului. Chemaţi, fiilor, chemaţi la 
nuntă pe ciungi şi pe ologi şi pe şchiopi, căci cei chemaţi 
auzind nu aud şi văzând nu văd, căci cine rămâne cu ştiinţa 
omenească, acela este om trufaş, care a furat furt din furt până 
în zilele acestea. 

Omul după ce a furat a fost scos din cele ale Domnului 
şi a rămas pe pământ cu ştiinţa furată, iar ştiinţa îl învinuieşte 
de furt pe cel ce are ştiinţă. Dar tu, Israele fiule, întoarce-te în 
Domnul, şi numai pe El să-L ştii ştiinţă în tine, fiule, aşa 
precum era omul în rai. Te ajută Domnul să poţi, dar un lucru 
trebuie şi tu să vrei: să nu fii trufaş, fiule, că trufia te cade în 
necredinţă şi în neascultare, şi cuvântul este rostit peste om 
mereu mai înainte, iar Domnul a zis omului: «Nu Eu, ci 
cuvântul îşi va rosti dreptatea sa». 

Israele, Israele, dă viaţă cuvântului în tine, întoarce-te 
în dragoste, în Dumnezeu întoarce-te, fiule, căci dragostea pe 
toate le crede răbdând şi nădăjduind prin credinţă în ea. Dra- 
gostea este Dumnezeu, şi ea este veşnică. Amin. 

Tu, Doamne, cu dragoste l-ai făcut pe om ca să-l aşezi 
în dragostea Ta, şi omul nu mai ştie ce este dragostea ca să 
creadă în ea şi prin ea. Zdrobită sunt, Doamne, zdrobită de 
statura lui Israel, dar Tu eşti în mine dragoste, şi ea pe toate 
le suferă, pe toate le poate, pe toate le nădăjduieşte, şi toate 
Tu eşti, Doamne. Tu eşti tot şi le poţi pe toate, dar omul nu 
mai ştie ce este dragostea. Omul pune acest nume pe toate 
cele făcute de el, că omul s-a pus sieşi Dumnezeu. Omul este 
fără minte, Doamne, căci mintea omului a fost făcută ca să fii 
Tu în ea. Iartă-1 pe omul care nu ştie ce este minte, ce este 
ştiinţă. Omul prin ştiinţă a căzut, căci trufia lui l-a făcut să se 
vrea ca Tine, Doamne. Iartă-1, Doamne, pe om de trufia lui, şi 
să se vrea omul ca Tine din dragostea lui, din credinţa şi din 
ascultarea lui, nu din trufia lui, Doamne. Cu duhul zdrobit cad 
înaintea Ta şi mă rog pentru om, căci dragostea pe toate le 
poate. Iartă-1 pe om, că poţi să ierţi păcatele omului, Doamne, 
şi ca să umble omul, să umble după Tine, să umble în Tine, 
că Tu eşti calea, şi pe ea trebuie să umble cel ce umblă. E vre- 
mea să cobori darurile Tale cele de mântuire. Fă omul să crea- 
dă în Tine prin darul credinţei. Dă acest dar oamenilor, 
Doamne, şi vei vedea că totul este cu putinţă celui ce crede, 
şi va veni omul să fie cu Tine, Doamne, şi Te va cunoaşte în 
cuvântul acesta, în poporul Tău, Doamne, că Tu eşti Cel ce 
vii, şi Te va vedea omul venind în cuvântul acesta, Doa mn e. 
Dar de Israel să ai dragoste, Doamne, că el ca un cal alb Te 
poartă pe Tine pe pământ, ca să fii cuvânt peste oameni. El şi 
cu Tine; calul cel alb, iar pe cal, Cuvântul lui Dumnezeu. 
Amin. El şi cu Tine, viaţa Ta în el, că deschizi gura cuvântului 
Tău şi grăieşti în pilde, iar Israel îşi pleacă urechea la graiu- 
rile gurii Tale, Doamne. Amin. 

O Verginico, te iubesc, tată, cum n-am iubit 
^ până acum, căci cei mici sunt cei mai iu- 

biţi, cei mai mari întru împărăţia Mea. O, că şi tu Mă iubeşti 
cum nimeni n-a ştiut până acum capătul iubirii, fructul iubirii, 
calul alb şi călăreţul lui; Eu, Domnul, pe braţele fiilor cuvân- 
tului. Şi voi veni şi Mă voi vesti la fii ce înseamnă viaţă veş- 
nică, împărăţia Mea înăuntrul fiilor Mei, Domnul pe braţele 
fiilor Lui precum în cer pe heruvimi. în cer stau pe heruvimi, 
iar pe pământ, pe braţele fiilor cuvântului, căci Eu sunt trup 
şi cuvânt cu fiii. Voi veni, Verginico, să le spun la fii ce în- 
seamnă pomenirea Mea în fiecare zi cu fiii, împărăţia Mea în 
fiecare zi, viaţă veşnică zi după zi. Amin. 

Iar tu, Israele, să-Mi fii cer nou şi pământ nou, scaun 
de domnie şi aşternut picioarelor să-Mi fii, precum a fost 
omul la început, în vremea odihnei Mele în om. Să ştii, măi 
Israele, că eşti aşteptat cer nou şi pământ nou, om nestricăcios 
spre răscumpărarea trupurilor. Să ştii, tată, că nu e de glumit. 
Să ştii că trebuie să ai minte, şi trebuie să ştii ce înseamnă 
minte. Să ştii, fiule scump, că trebuie să gândeşti în Do mn ul 
şi să grăieşti din Domnul. Să ştii, Israele, că împărăţia Mea 
este înăuntrul fiilor tăi. Unde, tată, mai auzi tu de la om aşa 
cuvânt de viaţă? Nu lua de la om, nu lua, nu mai lua, poporul 
Meu, că tu nu eşti poporul oamenilor. Tu eşti poporul lui 
Dumnezeu, Israele. Omul n-are minte. Să ştii că n-are. Omul 
n-are pe Dumnezeu, fiule Israele. Abia Mă ai tu, abia poţi tu 
să Mă ai; tu, cu puterea Mea în tine, dacă Mă laşi cu ea în 
tine. Ţine-Mă strâns unit cu tine, fiule Israele, că omul trufaş 
nu poate scăpa de trufie până ce nu va crede ascultând de 
cuvântul lui Dumnezeu care vine la tine. 

Până acum Gog şi Magog loveau calul ca să cadă călă- 
reţul, dar a venit vremea adevăraţilor închinători care se în- 
chină Tatălui în duh şi în adevăr, în Hristos, Cuvântul lui 
Dumnezeu, Care vine pe cal alb, iar Gog şi Magog nu ştiu că 
Duhul lui Dumnezeu este Cuvântul lui Dumnezeu, Care a 
luat împărăţia pe pământ. 

Vine Domnul să păstorească neamurile cu toiag de fier, 
şi numele Lui este Cuvântul lui Dumnezeu. Călare pe cal alb 
vine Cuvântul lui Dumnezeu. Amin, amin, amin. 

18 noiembrie/l decembrie 1996 

Praznicul Intrării Maicii Domnului în biserică 

Darul credinţei. Omul cade prin înţelepciunea lui. Cuvântul Dom- 
nului este foc şi pucioasă peste Antichrist. Mustrare peste preoţii 
bisericii lumii. România: împărăţia lui Dumnezeu. Taina sfintei 

Liturghii. 

in la tine, Israele, cu zi de serbare, vin în nume- 
le Tatălui şi al Fiului şi al Sfântului Duh. Amin. 
Vin şi îi fac intrare lui Verginica. Ea va lucra în cartea ei, ea 
vă va aşeza înaintea Mea, fiilor unşi în grădină. Ea este trâm- 
biţa Mea prin care M-am făcut cuvânt întru cea de a doua 
venire a Mea, şi vin şi păstoresc. 

Te păstoresc pe tine, poporul Meu Israel de azi, şi iată, 
păstoresc neamurile pământului, le păstoresc cu toiag de fier, 
cu cuvântul lui Dumnezeu. Vor, nu vor, le păstoresc ca un 
păstor bun, că scrie în Scripturi să vin şi să păstoresc neamu- 
rile cu toiag de fier. Eu sunt Cel ce împlinesc Scripturile, măi 
Israele, iar tu eşti unealta Mea cea credincioasă, şi la credinţa 
ta Mă fac cuvânt. Mă fac toiag de păstorit. Amin. 

Să-ţi găteşti fiii, Verginico. E sărbătoare, e mama Mea 
serbată în cer şi în Israel pe pământ. Ţi-am făcut intrare, tată, 
că avem casă, avem masă, avem scaun de domnie şi aşternut 
în Israel; avem popor, măi Verginico. 


A i Doamne, ai fii, că bunătatea Ta a adunat 
din lume pe fiii pe care Tatăl Ţi i-a dat din 
lume ca să ai fii credincioşi pe pământ şi să-Ţi întocmeşti ve- 
nirea, Doamne, şi ai dat sfinţilor Tăi bucurie ca să aibă cu 
Tine casă pe pământ şi din Tine să lucreze şi ei mărturisirea 
Ta şi venirea Ta întru sfinţii Tăi. Sfinţii Tăi sunt vii, iar cei 
credincioşi se roagă la sfinţi ca să le fie mijlocitori înaintea Ta 
pentru mântuire, Doamne, dar poporul Tău face voia Ta, şi 
sfinţii îşi găsesc plăcerea şi puterea ca să le împlinească rugă- 
ciunile celor ce se roagă în poporul Tău. 

Mă rog pentru poporul Tău, Doamne, ca să-i dai putere 
să creadă în Tine, să-l umpli de darul credinţei, Doamne, ca 
să poată fi popor plăcut Ţie prin credinţă, fiindcă totul este cu 
putinţă celui ce crede, şi vei putea şi Tu prin credinţa acestui 
popor. Doamne, că iată, Tu la credinţa lui Israel Te faci cu- 
vânt peste pământ, vii cuvânt pe pământ, precum este scris în 
Scripturi de Cuvântul lui Dumnezeu, Care vine pe cal alb. 

O, popor credincios, dacă tu nu credeai, era greu de 
om, dar omul pe pământ nu cunoaşte Scripturile, nu ştie să 
citească în ele, că în ele se citeşte cereşte, nu omeneşte, nu pă- 
mânteşte, şi de aceea zice Scriptura: «Când va veni Fiul 
Omului, va mai găsi credinţă pe pământ?». Iată, Israele, des- 
pre credinţa omului de azi era vorba, despre credinţa omului 
în Cuvântul lui Dumnezeu, Care vine azi la tine prin credinţa 
ta, popor iubit de Dumnezeu. De aceea eşti tu iubit de cer şi 
de sfinţi şi de îngeri, măi Israele credincios, că ţi-a dat Dum- 
nezeu darul credinţei şi te-a aşezat să faci voia Lui pe pământ, 
voia Lui înaintea Lui, să fii calea Lui întru venirea Lui a doua 
oară pe pământ, a doua oară, pentru răscumpărarea trupului şi 
a sufletului, măi Israele măi, căci Dumnezeu l-a făcut pe om 
ca să-l aibă veşnic. Amin. 

Oamenii sunt căzuţi prin înţelepciunea lor, iar tu ai pe 
Do mn ul înţelepciune în cugetul tău ziua şi noaptea, şi eşti 
fericit în Domnul, şi Domnul în tine, că scris este: «Fericit 
bărbatul care nu stă în sfatul necredincioşilor, care nu stă în 
scaunul hulitorilor, ci în legea Domnului e voia lui, şi la le- 
gea Lui va cugeta ziua şi noaptea, ca un pom răsădit lângă 
izvorul vieţii, cu rod la vreme şi cu frunze neveştejite, iar ne- 
credincioşii sunt ca praful luat de vânt de pe pământ, căci ei 
nu se vor ridica în sfatul celor drepţi ca să judece». 

Fiilor, fiilor, deschideţi cartea Domnului, că trece 
Do mn ul cu sfinţii Săi în cartea Sa. A venit Domnul cu mine 
şi cu sfinţii, a venit în cartea mea, şi vom trece în cartea Dom- 
nului. Vine Domnul cu Măicuţa Sa în zi de serbare peste 
Israel. Deschideţi porţile, deschideţi cărţile, deschideţi Dom- 
nului, fiilor! Domnul vine cu sfinţii Săi, iar voi, fiilor unşi, să 
fiţi frumoşi, să fiţi copii frumoşi ca pomii răsădiţi la izvorul 
vieţii, fiilor, pomi cu rod la vreme şi cu frunze care nu cad. 
Cine cade, acela este om trufaş. Cine în Israel începe să nu 
mai creadă cuvântul lui Dumnezeu, acela a căzut în păcatul 
trufiei, şi cade, cade păcătuind, cade din cer, cade din Dum- 
nezeu precum a căzut Lucifer prin trufie. Omul trufaş nu are 
minte, încetează să mai aibă minte şi e ca cel ce se vrea ca 
Dumnezeu şi cade ca frunza care cade, dar voi, fiilor unşi, şi 
voi, fiilor din Israel, să fiţi copii frumoşi ca pomii răsădiţi la 
izvorul râului vieţii, cu rod la vreme şi cu frunze care nu cad, 
căci râurile vor bate din palme deodată şi munţii se vor 
bucura de faţa Domnului, Care vine să judece pământul, să 
păstorească neamurile pământului cu toiag de fier. Auziţi voi 
ce spune proorocul: «râurile vor bate din palme, iar munţii se 
vor bucura de faţa Domnului». Fiilor, fiilor, cântaţi Domnului 
cu alăută şi în glas de psaltire, căci voi sunteţi râuri de ape vii, 
şi scris este: «râurile vor bate din palme deodată». 

Cuvântul lui Dumnezeu 


O, copii iubiţi, pomişorii mei, voi sunteţi răsădiţi de o 
parte şi de alta a râului cu apa vieţii, precum este scris: «Pe 
cele două maluri ale răului creşte pomul vieţii, care are roa- 
de lună de lună, iar frunzele pomului vieţii sunt spre tămă- 
duirea neamurilor». Creşteţi şi rodiţi, fiilor roditori. Rodiţi 
râuri de ape vii, rodiţi cuvântul lui Dumnezeu, care vine în 
dar la voi spre tămăduirea oamenilor. Rodiţi credinţă din da- 
rul lui Dumnezeu, că vine Domnul pe calea credinţei voastre. 
Credinţa ta, Israele, e calea pe care Domnul vine şi păstoreşte 
cu toiag de fier. Binecuvântată să fie credinţa ta, Israele al 
cuvântului. Vine Domnul în cartea Sa, vine pe cal alb şi intră 
în carte şi Se face cuvânt, căci numele Lui este Cuvântul lui 
Dumnezeu. Amin. 

* 

B inecuvântată este împărăţia lui Dumnezeu Tatăl, 
Fiul şi Duhul Sfânt. Amin amin, amin. Pace ţie, 
fiule, fiule Israele, poporul Meu iubit, calul Meu cel alb, fiule 
credincios! O, cu cine mai pot Eu grăi pe pământ aşa cuvânt, 
măi Israele măi, calul Meu cel alb, cal alb pe care şade 
Domnul ca să vină, precum este scris în Scripturi? Deschide, 
Israele, Scriptura, că vin şi îţi grăiesc din Scripturi: «Glas de 
tunet, care zice: Aliluia! Domnul Atotţiitorul este împărat! 
Mărire Lui şi nunţii Lui, căci mireasă Şi-a pregătit, mireasă 
cu veşmânt curat şi alb, veşmânt de in curat, viaţă sfinţită. 
Fericiţi chemaţii nunţii Mielului, căci cuvintele lui Dumnezeu 
sunt acestea. Şi cerul stă deschis, şi iată, pe cal alb şade Cel 
Credincios şi Adevărat, Care judecă cu dreptate. Ochii Lui, 
ca para focului; capul Lui, plin de cununi, iar numele Lui cel 
scris nimeni nu-l înţelege decât numai El, Domnul, îmbrăcat 
în strai stropit cu sânge, şi numele Lui se cheamă Cuvântul 
lui Dumnezeu, şi oşti din cer are cu El, călări pe cai albi. Din 
gura Lui iese sabie tăioasă şi cu ea loveşte pe păgâni şi pe 
necredincioşi şi îi păstoreşte cu toiag de fier şi apasă pe 
teascul vinului mâniei Lui. Numele Lui e scris pe strai şi pe 
coapse: împăratul împăraţilor şi Domnul domnilor Şi înger 
din soare strigă: să vină păsările înaltului cerului la cina 
Domnului! Şi fiara cu împăraţii pământului care stau în 
război cu Cel de pe cal alb şi cu oştirea Lui, a fost răpusă cu 
toţi cei ce au purtat semnele ei închinăndu-se chipului ei, şi 
aruncaţi sunt în foc şi în pucioasă care arde». 

Israele, Israele, astăzi se împlinesc aceste Scripturi sub 
ochii tăi, fiule credincios, căci numele Meu cel scris nimeni 
nu-l înţelege. Scriptura aceasta este adevărată, căci toate cele 
scrise în ea s-au împlinit. Amin. Numele Meu este Cuvântul 
lui Dumnezeu, aşa cum scrie în aceste Scripturi, iar fiara şi 
proorocul mincinos care minţeau împotriva adevărului din 
aceste Scripturi au fost aruncaţi în foc şi în pucioasă care 
arde. Cuvântul lui Dumnezeu este foc care arde, fiule Israele, 
dar cu cine mai pot Eu grăi pe pământ aşa cuvânt? Cuvântul 
Scripturii se împlineşte, măi Israele măi. De aceea îmi trebu- 
iai, fiule Israele, că iată, încă o dată grăiesc Scripturi împlinite 
şi vestite demult, demult, măi Israele. Sunt scrise de atunci de 
când antichrist se născuse pe pământ ca să ucidă Pruncul Care 
Se năştea. Se năştea mereu în cei credincioşi Pruncul Cel as- 
cuns în ieslea inimilor celor credincioşi. Antichrist s-a născut 
odată cu Mine, că el cu Mine are ce are, şi s-a descoperit pe 
sine, că şi-a pus numele lângă numele Meu, împotriva nume- 
lui Meu. 

O, tu ai fost aşteptat, măi Israele măi. Tu eşti mic, dar 
taina ta e prea mare, şi de aceea ai fost aşteptat, şi iată, omul 
nu Mă înţelege nici pe Mine, Cuvântul lui Dumnezeu, nici pe 


tine, fruct al cuvântului Meu, drum al întoarcerii Mele la 
oameni. Dacă Eu nu puneam în tine darul credinţei ca să crezi 
venirea Mea în cuvânt, mai puteam Eu veni precum este 
scris? Dar te-am făcut pe tine, te-am născut din cuvântul cel 
de sus, am pus în tine dar, ca să crezi în Cel ce vine, şi am 
venit. Călare pe cal alb vin, şi nu înţelege omul veacului aces- 
ta, înţeleptul veacului acesta. Oamenii au nume de înţelepţi, 
de filozofi, de poeţi, de ştiinţifici, de teologi, au nume oame- 
nii, şi oamenii nu înţeleg numele Meu. Cei ce şi-au dat nume 
nu înţeleg numele Meu, nu înţeleg cuvântul lui Dumnezeu. 
Poporul Meu, oamenii nu înţeleg taina ta cu Mine şi taina 
Mea cu tine. Nimeni pe pământ nu înţelege Scriptura, căci ea 
este cerească, şi oamenii sunt fără de minte, sunt fără de 
Dumnezeu. Oamenii bisericii zic de tine că eşti om primej- 
dios, măi fiule din Israel. De ce, tată, zic teologii aşa ceva? 
Zic de frică; le e frică şi de aceea zic aşa, dar cel ce este cu 
Dumnezeu nu are frică. Teolog este Dumnezeu Cuvântul, asta 
înseamnă teolog. Le e frică, s-au ascuns sub numele lui Dum- 
nezeu şi nu fac voia lui Dumnezeu şi le e frică. Au luat nu- 
mele Meu şi l-au pus peste ei, dar voia Mea n-o fac. Cum să 
nu le fie frică de tine când ei ştiu de la Mine că tu eşti poporul 
Meu? Eu le-am spus că eşti poporul Meu, le-am spus ca să 
ştie, că dacă n-ar şti n-ar avea păcat. 

O, arhierei ai vremii, preoţi ai vremii, de ce ziceţi voi 
că poporul Meu este primejdios? Ce vă strică? Ce vă ia? Ei 
nu iau nimic ce nu-i al lor, precum scrie porunca Mea. Aud de 
la voi, se suie la cer zvonuri de la voi că poporul cuvântului 
Meu nu este bun. Dar voi sunteţi mai buni, mai ascultători de 
Dumnezeu? Ce rău a făcut poporul Meu? Spuneţi-Mi Mie, şi 
Eu voi cerceta fapta lui. Rugaţi-vă Mie în duh şi în adevăr, 
căci vă numiţi teologi şi aveţi ştiinţă. Rugaţi-vă lui Dumne- 
zeu dacă aveţi pe voi numele Lui. Spuneţi-Mi Mie ce nu vă 
place, nu spuneţi oamenilor, că oamenii sunt dumnezei min- 
cinoşi, şi de la minciună nu iese nimic bun. De ce nu vreţi voi 
să cercetaţi viaţa şi cartea poporului cuvântului Meu? Cartea 
Mea cu el de ce nu voiţi s-o vedeţi adevăr? De cine vă e tea- 
mă? De adevăr vă temeţi? Cartea Mea este adevăr. Şi ce este 
adevărul? Adevărul Eu sunt. Voiesc să vă dau darul credinţei, 
căci una este credinţa cea din fire, care nu aduce roade, şi alta 
este darul credinţei, care uneşte pe om cu voia lui Dumnezeu 
în om. Eu pe cine voiesc mântuiesc, şi pe cine voiesc 
împietresc. 

Vin în sfatul poporului Meu şi Mă fac cuvânt şi peste 
voi, arhierei şi preoţi ai vremii. Cuvântul Meu nu se poate 
lega. Ce veţi face voi dacă Eu voi fi mincinos ca acum două 
mii de ani? Nimeni nu credea că Eu sunt trimis din cer de la 
Tatăl, şi Mă făceau mincinos oamenii bisericii, şi când au 
văzut că n-am fost mincinos, s-au ascuns sub minciuna lor, şi 
de atunci stau acoperiţi cu ea înaintea adevărului care a înviat 
pentru veşnicie. Ce veţi face voi dacă nu veţi voi să luaţi de 
la Mine darul credinţei ca să credeţi în Cuvântul lui Dumne- 
zeu? România este pilda împărăţiei cerurilor, şi se vor aduna 
spre ea neamurile pământului şi o vor iubi şi vor lua lumina 
cuvântului Meu din ea, căci Eu o pun lumină în sfeşnic, şi vor 
mânca pâine din cer noroade multe şi vor şti ce este pâine, 
căci scris este: «Unde va fi stârvul, acolo se vor aduna vultu- 
rii ca să mănânce». Nu duşmăniţi pe poporul Meu. El s-a lă- 
sat jertfă de credinţă şi de iubire, el s-a lăsat să fie voia Mea 
pe pământ, spre mântuirea neamului omenesc. învăţătura 
aceasta a Mea este, căci poporul Meu nu e popor de înţelepţi. 
El este sărac cu duhul, iar cu ochii inimii şi ai minţii se uită 
la Mine şi la împărăţia Mea şi vede slava Mea în cuvântul 

acesta. Cuvântul Meu este slava lui Dumnezeu. Credeţi în 
Mine şi veţi vedea slava lui Dumnezeu în cuvântul acesta. 
Credeţi în împărăţia Mea care este pe pământ, şi voi n-o în- 
ţelegeţi. 

O, preoţii nu ştiu ce înseamnă Liturghie sfântă, că dacă 
ar şti ar înţelege ce spun când spun: binecuvântată este împă- 
răţia lui Dumnezeu Tatăl, Fiul şi Duhul Sfânt. Preoţii nu Mă 
au în trăirea lor, nu au minte preoţii, nu Mă au pe Mine, dar 
aceasta nu stă în puterea omului. Aceasta este dar de la Dum- 
nezeu nu prin om, nu luat prin om, ci prin harul Meu, care se 
lasă în cei ce fac voia Mea cea sfântă în trup. Dumnezeu 
mărturisit în trupul omului, în trăirea omului. Aceasta nu se 
învaţă de la om sau prin om. Cine l-a învăţat pe Avraam cre- 
dinţa în Dumnezeu, dragostea de Dumnezeu? Căci credinţa 
este dragoste. Cine l-a învăţat pe Melchisedec credinţa în 
Dumnezeu? Eu i-am învăţat darul credinţei, darul Meu cre- 
zând în om, căci Do mn ul pe cine voieşte miluieşte sau împie- 
treşte, şi nu stă în puterea omului, ci de la Dumnezeu este 
darul credinţei în om. 

Eu sunt Domnul, Eu sunt acest cuvânt. Oricât de min- 
cinos este acest cuvânt înaintea voastră, o, oameni ai bisericii, 
să ştiţi că Eu sunt cuvântul acesta. Eu sunt, şi veţi vedea pe 
Fiul Omului în slava acestui cuvânt, căci România este împă- 
răţia Tatălui şi a Fiului şi a Sfântului Duh. Amin. Şi va fi ea 
ortodoxie trăită de fiii ei cei credincioşi, şi va fi biserică Mie, 
precum şi este, căci în ea Eu sunt trup şi cuvânt spre pome- 
nirea Mea. Nu numai trup sunt în ea, ci sunt şi cuvânt, căci 
Eu sunt mereu astăzi. 

O, arhierei şi preoţi, nu Mă puneţi sub obroc. Luaţi-Mă 
lumină vouă şi oamenilor. N-am venit să vă stric legile voas- 
tre, ci am venit să împlinesc legea Mea cea sfântă spre mân- 
tuirea neamului omenesc, căci România este ţara alegerii 
Tatălui Meu, după cum scrie în cartea Mea cea de ieri şi cea 
de azi. Nimic nu vă cer, nimic nu vă iau din ce e al vostru. 
Daţi-Mi doar păcatele voastre ca să vi le iert. Sunt Fiul Ta- 
tălui, Cuvântul Tatălui, Care are putere să ierte păcatele omu- 
lui. Nici slava voastră nu v-o iau, căci slava oamenilor n-o 
voiesc. Daţi-o voi de pe voi, daţi afară din voi slava voastră 
şi a oamenilor care vă slăvesc, şi luaţi în voi slava Mea, care 
este voia Mea în om. Daţi viaţă oamenilor, luaţi şi daţi. Aces- 
ta este cuvântul vieţii veşnice. Nu mai luaţi pietre în pumni ca 
să aruncaţi în Mine, că poporul Meu este cuminte, este fiu al 
păcii fiul poporului Meu, şi îl numesc Israel pe cel ce crede în 
Mine şi în voia Mea peste om. Poporul Meu e ţarină cu co- 
moară în ea. Vindeţi-vă averile şi cumpăraţi ţarina aceasta şi 
fiţi bogaţi în Dumnezeu. Poporul Meu are cuvântul vieţii în 
mijlocul său, Mă are pe Mine cuvânt şi trup, şi îl slujesc cu 
sfinţii şi cu îngerii pe cel mic care crede, iar el poate cu Mine, 
că totul e cu putinţă celui ce crede. Dacă Eu sunt în mijlocul 
lui, nu vă mai îndoiţi de viaţa lui, de ungerea lui. Am lucrat 
supunându-Mă vouă. Am luat din mijlocul vostru arhiereu, 
martor al lucrului Meu cel nou peste om vechi, ca să fac om 
nou, născut prin cuvântul cel de sus, şi nici aşa nu M-aţi 
crezut că sunt venit cuvânt pe pământ şi împlinire de cuvânt 
spre început de veac nou peste România, ţara întoarcerii Mele 
la oameni. O, n-aţi crezut! Ba încă Mi-aţi pus în temniţa voas- 
tră pe cel ce a mărturisit mărirea cuvântului Meu, care a în- 
tocmit biserică a lui Iisus Hristos pe pământ. Iată, aşa M-aţi 
judecat, aşa M-aţi cunoscut, necunoscându-Mă. Dar încă bat. 
Bat şi iar bat la porţile bisericii voastre, arhierei şi preoţi ai 
bisericii de azi în România. Bat şi la porţile României, bat şi 
la porţile voastre. Bat şi iar bat. Bat să Mi se deschidă, şi 


peste porţi nu voi sări, căci păstorul cel bun intră pe poartă, 
nu pe deasupra în staulul oilor. România este staulul oilor 
Mele, oi date Mie de Tatăl, şi vin să le păstoresc cu toiag de 
fier, cu cuvântul lui Dumnezeu, care păstoreşte pe cei ce vor 
şi pe cei ce nu vor, căci râul curge, şi nu seacă râul vieţii. 
Curge şi dă peste margini râul cuvântului vieţii veşnice, iar 
cel ce crede are viaţă veşnică şi nejudecată. Amin. 

O, Liturghia se cere sfântă, căci scris este: «Faceţi 
aceasta spre pomenirea Mea, spre amintirea Mea în voi». Ea 
nu trebuie lucrată de cei fără de minte, căci omul care are 
minte este acela care nu ştie nimic decât pe Dumnezeu în 
trăirea lui. Numai un aşa om are minte, căci omul nu trebuia 
să ştie nimic decât atât: pe Dumnezeu odihnindu-Se în el, 
chip şi asemănare în om. 

Voiţi, nu voiţi, credeţi sau nu, ascultaţi cuvântul lui 
Dumnezeu care intră pe porţi. Eu Mă smeresc vouă, arhierei 
şi preoţi ai bisericii de azi, şi la smerenia Mea care strigă la 
porţi, porţile vor cădea, şi Eu voi intra la oi şi le voi păstori, 
căci iată, le şi păstoresc, şi ele aud glasul Meu şi îmi deschid, 
şi cinez cu oile Mele, şi ele cu Mine cină proaspătă, pâine din 
cer, cuvântul lui Dumnezeu. Amin. 

Israele, fiule scump care Mă primeşti ca să vin, am 
vorbit, tată, păstorilor care te duşmănesc. Iar şi iar le-am grăit 
şi le-am spus că tu eşti cuminte, şi am luat Eu vina ta dacă tu 
ai vină înaintea lor. Le-am spus să-Mi deschidă şi ei, ca să 
intru cu lumina cuvântului Meu ca şi la tine, ca să dau viaţă 
tuturor, fiule, aşa cum zic ei când zic: „Pace tuturor! Eu am 
zis altfel. Eu am zis: «Pace vouă!», iar ei zic: „Pace tutu- 
ror! Dar dacă ceea ce dau ei e pacea Mea, atunci pacea Mea 
nu se dă pe sine decât celor ce iubesc pacea Mea. Eu am zis: 
«Pace vouă!», aşa am zis când am zis. Am mai zis şi altfel. 
Am mai zis: «Vai vouă!», şi n-am zis: „ Vai tuturor! “, ci am 
zis «Vai vouă!» când am zis aşa. Ziceam aşa celor trufaşi care 
nu primeau pacea Mea, cuvântul Meu în ei. 

Se întreabă unii oameni care se dau că ştiu despre 
Du mn ezeu şi zic: de ce am lăsat pe om să ia din rodul cunoş- 
tinţei dacă nu trebuia să ia? 

O, fiilor, şi voi, fii ai oamenilor, Eu n-am făcut omul ca 
să-l robesc, ci ca să aibă libertate, că voiesc să Mă iubească 
omul, şi prin iubire să se supună lui Dumnezeu şi nu forţat 
de Dumnezeu. Voiesc să-Mi fie omul ca un dar al lui. Darul 
Meu de la om voiesc să fie omul. Darul nu e din datorie, şi e 
din iubire. Darea e datorie, nu darul. Eu am dat daruri omului 
ca să Mă poată vedea pe Mine în el cu ele şi ca să Mă 
iubească în el omul slăvindu-Mă în el prin darurile Mele în el. 
O, şi omul s-a trufit cu el şi a întins mâna şi a zis că este el. 
Uitaţi-vă, fiilor, la fiii oamenilor şi credeţi adevărul acesta: 
omul s-a trufit cu el şi a întins mâna şi a zis că este el. A întins 
mâna şi a luat din rodul cunoştinţei şi a zis că este el, dar 
ştiinţa Eu sunt, şi omul M-a dat jos de pe tronul Meu, M-a 
răsturnat şi s-a aşezat el, prin păcatul trufiei s-a aşezat. L-am 
făcut pe om să fie liber, să Mi se dea în dar ca să-l am, să am 
lucrul mâinilor Mele, să am munca Mea şi să Mă bucur de ea, 
să Mă odihnesc în ea. Eu am zis omului să Mă iubească pe 
Mine ca pe Dumnezeul său, şi el a întins mâna şi a luat ce este 
al Meu şi s-a furat pe sine din Mine, s-a smuls din Mine, s-a 
smuls din rădăcina lui. Eu eram rădăcina omului, şi omul s-a 
făcut sieşi rădăcină, şi Eu am venit de la Tatăl rădăcină în 
Fecioară, ca să-l iau pe om în rădăcină, ca să fie Dumnezeu 
rădăcina omului. Tatăl milei M-a trimis, de mila omului M-a 
trimis ca să Mă înrădăcinez şi să răsar om nou şi să iau în 
trupul Meu pe om, ca să crească din Mine omul, trup nou şi 
duh nou. M-a trimis Tatăl rădăcină în Fecioară. 

Cuvântul lui Dumnezeu 


O, mamă Fecioară, rădăcină a Fiului tău, M-am înrădă- 
cinat în tine de la Tatăl, ca să am rădăcină în om, ca să fiu ră- 
dăcina omului, rădăcină din cer, din Tatăl, căci Eu din Tatăl 
am venit în tine rădăcină, mamă Fecioară, mamă iubită, iubita 
Mea, mama Mea, Fecioara Mea iubită, Fecioară mireasă! O, 
cum să te mai cânt ca să ruşinez pe cei ce nu au ascultat cu- 
vântul tău care a spus: «Mă vor ferici toate neamurile»! Tu 
eşti serbată în Israel. Tu eşti omul în care Eu M-am înrădăci- 
nat ca să răsar om din om, şi aşa l-am făcut din nou pe om, şi 
omul nu are minte şi nu ştie. Tu eşti împărăţia lui Dumnezeu 
în om, şi nu ştie omul ce înseamnă împărăţia Mea în el şi cu 
el. Nici omul bisericii care zice că ştie pe Dumnezeu, nici 
acela nu ştie nimic, căci omul s-a trufit şi a căzut întinzând 
mâna să ia ce nu trebuia să ia. A furat şi a căzut furând şi a 
rămas în sine omul, a rămas stăpân în sine şi aşa stă până azi. 
Şi am venit şi am spus: cel ce voieşte să vină după Mine şi cu 
Mine, să se lepede de sine şi să-şi ia crucea urmându-Mă; să-şi 
ia lepădarea de sine pe umeri şi să fie în Mine urmându-Mă. O, 
nu ştie omul împărăţia Mea în om. Nu ştie nici omul bisericii, 
nu ştie, mamă, nici el. 

O nu ştie, Fiule scump, nu ştie omul. Nici 
^ omul bisericii nu ştie ce este împărăţia Ta 
în om şi peste om. O, slavă Ţie întru mine, că eu am fost 
biserica Ta în care ai venit când ai venit de la Tatăl la oameni. 
Nu ştie omul ce înseamnă biserică şi împărăţie a Domnului în 
biserică. Nu ştie nici preotul care zice ţinând pâinea în mână: 
„ Binecuvântat este Domnul întru pomenirea Domnului Iisus 
Hristos, Care ca un Miel nevinovat spre junghiere S-a adus 
şi Te scoate pe Tine trup din pâine după ce taie în patru laturi 
în pâine zicând: „şi s-a luat de pe pământ viaţa Lui Te ia şi 
Te pune pe blid şi zice: „Se junghie Mielul Domnului, pentru 
viaţa lumii “, şi împungând în dreapta Ta, ia apoi vin şi apă şi 
toarnă în pahar zicând: „apă şi sânge a ieşit din coasta 
Domnului 

O, altceva înseamnă să ştie preotul ce zice. Altceva zic 
eu, Fiule, când zic aşa. Eu sunt mereu în Liturghia copiilor 
Tăi din grădină. Eu sunt pâinea din care eşti Tu luat, pâine din 
pâine, Dumnezeu din Fecioara din care S-a născut Fiul lui 
Dumnezeu, şi eşti pus pe blid ca în ieslea în care ai fost pus 
la naştere, iar crucea pusă peste trupul Tău pe blid aminteşte 
de steaua care Te-a vestit născut între oameni, de arhanghelul 
care a condus pe magii cei înţelepţi în credinţă ca să vestească 
lumii că Tu Te-ai născut Om de la Tatăl prin Fecioară; şi eşti 
acoperit pe blid aşa cum eu Te-am acoperit cu scutecele; şi 
eşti tămâiat aşa cum magii Ţi-au adus tămâie şi smirnă. Şi 
toate aceste pomeniri pe care mâna şi gura celui ce Te aduce 
le face şi le zice sunt şi amintirea răstignirii Tale pe crucea de 
pe Golgota, coasta Ta împunsă, giulgiurile de pe faţa şi de pe 
trupul Tău, piatra de pe mormânt, Fiule. Eu sunt mereu cu 
Tine când Te împărţi fiilor Tăi din grădină; sunt cu sfinţii 
când Te împărţi şi nu Te desparţi şi nu Te împuţinezi când Te 
dai spre hrană fiilor. Tot cerul intră când ei zic: „Fie, Doam- 
ne, ca împreună cu intrarea noastră să fie şi intrarea sfinţilor 
Tăi îngeri care slujesc cu noi mărindu-Te pe Tine, Cel bun 
E mare sărbătoarea împărăţiei Tale cu fiii Tăi, trup şi 
cuvânt cu fiii Tăi pe care i-ai ales din lume ca să le fii împă- 
rat din cer, şi ei mă iau şi pe mine din pâine şi mă aşează lân- 
gă Tine zicând: „împărăteasa stă de-a dreapta Ta. Amin 

Fiule scump, binecuvintează cuvântul Tău în cuvântul 
meu peste fii. 

O Fecioară împărăteasă, numele tău înseam- 
^nă împărăteasă. O, mamă dulce, dulce 
să-ţi fie hrana cuvântului tău peste fii, şi binecuvântare să fie 
peste ei. Amin. 


P oporule al Fiului meu, frumoasă e serbarea 
mea cu tine, că tu eşti frumos, copile din 
Israel. Frumuseţile raiului să te înfrumuseţeze şi să fii rai al 
Domnului, odihnă a ta cu Dumnezeu şi a Domnului cu tine, 
copile frumos. Frumoasă este taina ta, precum taina mea pe 
pământ a fost frumoasă. Taină înseamnă ceea ce nu se vede, 
ceea ce nu se poate înţelege, ce nu se poate sui la mintea omu- 
lui. O, frumoase sunt tainele lui Dumnezeu în om, în mintea 
omului, măi fiilor ai Fiului meu! Luaţi învăţătură de împă- 
răţie a Fiului meu în om, luaţi şi daţi lui Israel, ca să ştie bine 
tot fiul poporului Domnului, să ştie ce este împărăţia lui 
Dumnezeu cu oamenii şi între oameni, pomenirea şi amin- 
tirea Fiului meu, Care Se vrea mereu cu fiii, mereu, în fiecare 
zi cu fiii, veşnic cu fiii ei. Amin. Voiesc să stau în sfat cu voi, 
să vă învăţ sfat de viaţă veşnică, şi voi veni cu Fiul meu în 
cartea lui Verginica şi mă voi face şi eu cuvânt lângă cuvântul 
ei, ca să înţelegeţi taina mea în taina ei. 

Tu, Fiule scump, Te porţi din carte în carte şi îţi întoc- 
meşti cărţile despre care este scris în Scripturi. Israel e în 
serbarea mea cu Tine. Israel este frumos, copil frumos, Fiule. 
Dă-i lui Israel iubire veşnică, dă-i celui ce Te iubeşte, dă-i ier- 
tare de greşale, dă-i bucurie, dă-i veşnicie celui ce Te vesteşte 
pe Tine, Cel veşnic. Dă-le şi fiilor oamenilor, dă-le şi lor să 
bea şi să înseteze de viaţă veşnică, şi să facem desăvârşit săr- 
bătoarea venirii Tale şi a ţării alegerii Tale, că mă rog în Tine 
pentru România. 

O, fiică Românie, sunt de la Tatăl şi de la Fiul şi de la 
Duhul Sfânt ocrotire peste tine şi te voiesc fecioară neprihă- 
nită cu duhul şi cu trupul şi cu credinţa. Lasă-te născută din 
trupul Fiului meu, din cuvântul Fiului meu, fiică Românie, că 
eu las ajutorul meu peste tine spre împlinirea împărăţiei Fiu- 
lui meu în tine, fiică Românie. Ai cină cerească în tine, ai 
pâine din cer în tine, pâine caldă. Fiul meu Se face pâine în 
tine. Cuvântul Lui este pâine, fiică Românie. Ia şi te naşte şi 
fii biserică nou-născută la cuvântul Fiului meu, iesle caldă şi 
neprihănită pentru Cel ce vine din cer ca să fie cu tine. 

Iar Tu, Fiule Emanuel, să fii cu ea, cu România să fii, 
ca să-Ţi împlineşti peste ea împărăţia Ta cu care vii. Amin. 

unt cu România, mamă. De patruzeci de ani 
Mă slăvesc în ea. De şaptezeci de ani îmi 
pregătesc taina Mea care este în ea. Poporul Meu e taina Mea 
în ea. Pe el am voit să-l nasc în ea. Pe vreme rea l-am născut, 
în vremea durerilor ei l-am născut, ca să-l am popor al venirii 
Mele. Iubirea ta să fie binecuvântată, mamă, căci poporul 
Meu te fericeşte, şi de la el te vor ferici toţi cei care încă nu 
te-au fericit. 

Israele, poporul Meu cel mic, tu eşti taina Mea, tu eşti 
sărbătoarea Mea pe pământ, tu eşti calul alb pe care şade 
cuvântul Meu, precum în cer şed pe heruvimi. O, cu cine mai 
pot Eu grăi pe pământ aşa cuvânt, măi Israele măi? Şi iată, 
omul nu înţelege. Oamenii au nume de înţelepţi, de filozofi, 
de poeţi, de ştiinţifici, de teologi. Au nume oamenii, şi oame- 
nii nu înţeleg numele Meu. Cei ce şi-au dat nume nu înţeleg 
taina ta cu Mine, taina Mea cu tine. Oamenii sunt fără minte, 
sunt fără Dumnezeu în trăirea lor, în mintea lor. Daţi-le harul 
Meu oamenilor, daţi-le cuvântul Meu oamenilor. Vor nu vor, 
cred nu cred, acesta este cuvântul lui Dumnezeu peste pă- 
mânt. Semănătorul Se seamănă pe Sine ca să prindă rădăcină 
în oameni şi să aibă omul rădăcină în Dumnezeu. Amin. 

Pacea Mea o dau oamenilor care voiesc pacea Mea. Iar 
vouă, pace vouă, fii ai lui Israel! Pace vouă! 

Să ştii, măi Israele, că Eu sunt pacea ta. Amin, amin, 

amin. 

O copii şi copilaşi ai Duhului şi ai trupului Meu! 
^ Eu veşnic aş sta cu voi. Aş face din noapte zi, aş 
opri vremea pe loc, aş sta mereu cu voi şi v-aş iubi, şi M-aş 
iubi cu voi până ce aţi deveni asemenea Mie în toate, până ce 
v-aţi îndrăgosti de Mine atât cât de îndrăgostit sunt Eu de voi. 

O, copii şi copilaşi, vin iar în cartea lui Verginica, vin 
cu ea. Vin cu mama Mea, prin care am venit de la Tatăl. Vin 
cu heruvimii, că ei sunt voia Mea, ei sunt purtarea Mea de la 
Tatăl spre voi şi de la voi spre Tatăl. O, copii şi copilaşi, în- 
deletniciţi-vă să staţi în trup, într-un singur trup, în trupul şi 
în Duhul Meu, căci un trup, o pâine sunteţi toţi cei care 
sunteţi. îndeletniciţi-vă să fiţi, măi fiilor. Şi cel tare să fie, din 
locul lui cel tare; şi cel slab să fie, din locul lui cel slab, dar 
să fie, că venit-am în lume lumină la voi, ca oricine crede în 
Mine să nu rămână în întuneric, căci Eu nu vorbesc de la Mi- 
ne, dar Cel ce Mă trimite pe Mine, Tatăl, El însuşi îmi dă po- 
runcă ce să spun şi ce să vorbesc, pentru că Tatăl vă iubeşte, 
şi în Mine este, şi este îndrăgostit de voi, şi îndrăgostiţii nu 
s-ar mai despărţi în veci. Ei simt vecia cum îi cuprinde, ei 
simt bucuria cuprinzându-i. Aşa este Tatăl îndrăgostit de voi, 
iar Eu sunt vecia şi bucuria Tatălui, Eu sunt Cel ce vă cuprind 
bucurând pe Tatăl în Mine. Din carte în carte Mă port cu voi 
şi după voi, din leagăn în leagăn Mă legăn cu voi între cer şi 
pământ, şi vă spun pilde cereşti de sfinţi şi de îngeri, aşa cum 
la copiii cei mici li se spun poveşti de feţi-ffumoşi şi de zâne. 
lată, sunt îndrăgostit de voi, şi Tatăl în Mine este ca să vă ţin 
şi să vă învăţ într-un singur trup cu toate mădularele lui. Ui- 
taţi-vă la trupuri cum stau în ele mădularele lor şi cum ascultă 
de mai-marele lor, de suflet, fiilor mici şi scumpi. Eu sunt su- 
fletul vostru, copilaşi ai trupului şi ai Duhului Meu, iar voi 
sunteţi trupul Meu, biserica Mea cea de apoi, casa Mea de în- 
toarcere, casă de oaspeţi cereşti pe pământ. Nimeni dintre oa- 
meni nu ştie să-Mi cânte iubirea, să-Mi mărească dragostea, 
căci oamenii nu trăiesc iubirea Mea; ei altă iubire trăiesc, ei 
altă creştere au în ei, ei sunt din altă plămadă, şi de şapte mii 
de ani caută binele şi iubirea şi n-o găsesc şi n-o cunosc a fi 
şi nu ştiu cine este ea, nu ştiu oamenii rădăcina şi fructul ei. 

O, voiesc să fac din voi feţi-frumoşi şi zâne şi să vă arăt 
oamenilor poveste adevărată, iar Eu să fiu în voi putere, iu- 
bire şi nu poveste, ci adevărat să fiu în voi, precum şi credeţi, 
precum şi sunt. Din leagăn în leagăn Mă port cu voi, din carte 
în carte Mă scriu cu voi, ca să se uite vremurile la vremea 
aceasta, vremurile din urmă să se uite, şi să se bucure prooro- 
cii care au vestit vremea aceasta a Mea cu voi, că voi sunteţi 
mănunchiul Meu cel mic de flori, despre care au vestit proo- 
rocii că veţi fi şi veţi odrăsli. Şi vom fi iubiţi de mulţimi ne- 
numărate dacă vom şti să ne iubim unii pe alţii, fiilor iubitori, 
fiilor iubiţi. Aveţi grijă de Scriptura care spune: «Iubiţi- vă 
unii pe alţii precum v-am iubit Eu». Iar şi iar spun: unii pe 
alţii, nu unii cu alţii, nu unul cu altul, ci unii pe alţii, precum 
Eu v-am iubit pe toţi cei care aţi fost atunci şi acum cu Mine 
iubindu-vă. Iubiţi-vă unii pe alţii precum v-am iubit Eu, iar 
dacă nu ştiţi cum, întrebaţi iubirea, iubirea Mea care vă iu- 
beşte pe toţi, şi ea vă va răspunde iubindu-vă cu răspunsul ei, 
şi veţi fi purtaţi la sânul ei precum mama îşi dezmiardă prun- 
cii mângâindu-i. Aşa veţi fi voi mângâiaţi în Ierusalim, în 
Mine, Ierusalimul vostru, locul vostru de bucurie. Voi în 
Mine, şi Eu în voi. Ierusalim nou, Ierusalim de sus pe pământ, 
cetate sfântă, şi vor înţelege mulţimi nenumărate ce este 
Scriptura care spune: «Şi am văzut cetatea sfântă, Noul Ieru- 


salim, coborăndu-se din cer, de la Dumnezeu», că Eu aşa am 
spus: «Vă voi pregăti loc, ca acolo unde voi fi Eu, să fiţi şi 
voi». Şi M-am dus ca să vin de la Tatăl locaş pentru voi şi 
pentru cei de atunci peste care grăiam aceste cuvinte, să vin, 
cetate sfântă să vin, Ierusalim nou să vin şi să fiu, ca acolo 
unde sunt Eu, să fiţi şi voi. De aceea vă spun mereu că vin să 
vă întrupez în trupul Meu cel sfânt, în locaşul venit de la 
Tatăl, după cum am spus: «Mă duc la Tatăl ca să vă pregătesc 
locaş şi să vin locaş de la Tatăl pentru voi». Am zis că în casa 
Tatălui Meu sunt multe locaşuri, dar pentru voi pregătesc 
locaş cu Mine laolaltă. Ce locaşuri are Tatăl între cele multe 
despre care am spus Eu? O, sunt multe locaşuri ale casei 
Tatălui Meu, ale facerii lui Dumnezeu, măi fiilor scumpi care 
staţi sub înţelepciunea Mea. Sunt locaşurile scaunelor, dom- 
niilor, începătoriilor, stăpâniilor, puterilor, locaşurile arhan- 
ghelilor, ale îngerilor, ale serafimilor, ale heruvimilor; loca- 
şurile stihiilor care slujesc cuvântul lui Dumnezeu: ploaia, 
vântul, viforul, grindina, rouă, gheaţa, zăpada, norii, negura, 
ceaţa, căldura; mânia cu uneltele ei: fulgerul, focul, pucioasa; 
locaşurile binecuvântării: soarele, luna, stelele şi lumina; lo- 
caşurile casei Tatălui, care multe sunt şi nenumărate sunt, căci 
El a zis şi s-au făcut, El a poruncit şi s-au zidit şi se zidesc la 
porunca Lui, şi le-a pus şi le pune pe ele în veac şi în veacul 
veacului, şi lege le-a pus şi le pune şi nu o vor trece, şi îl vor 
lăuda pe El pe pământ şi în cer. O, sunt multe locaşuri ale 
casei Tatălui Meu, dar Eu am venit de la Tatăl şi M-am dus 
iar la El, ca iar să vin, să vin locaş pentru voi, cei daţi Mie de 
Tatăl ca să vă fiu locaş în casa Tatălui Meu; voi în Mine, şi 
Eu în voi; Eu cu sfinţii Mei în voi cu bucurie, după cum este 
scris: «Bucuraţi-vă, ceruri, şi voi, care locuiţi într-înselel», 
căci cerul este scaunul Meu de domnie, iar pământul este 
aşternutul picioarelor Mele, şi aşa a fost omul făcut. Amin. 
V-am pregătit locaş în Mine, ca acolo unde sunt Eu, să fiţi şi 
voi, să fie ai Mei cu Mine, şi Eu cu ai Mei, şi toate cele ale 
locaşurilor Tatălui Meu să slujească lui Dumnezeu, cuvân- 
tului lui Dumnezeu. 

Iată, Verginico, ce fac. Aş opri vremea pe loc, aş sta 
mereu cu poporul Meu şi al tău, şi l-aş iubi şi l-aş mângâia, 
că atât de îndrăgostit sunt Eu de el, şi Tatăl este în Mine, în 
locaşul Lui este Tatăl, Verginico, Verginica Mea, că am făcut 
din tine şi din poporul tău, unelte ale cuvântului Meu, biserica 
Mea cea de apoi, precum este scris în Scripturi. Vreau să-l 
învăţ iubirea Mea în el pe poporul tău ca să fie el iubire din 
Mine, precum Eu sunt; să fiu şi Eu iubire din el, precum sunt 
Eu, nu altfel, nu cum înţelege omul fără minte, fără Dumne- 
zeu, căci Eu aşa am spus la ai Mei: «Iubiţi-vă unii pe alţii pre- 
cum Eu v-am iubit» făcându-Mă viaţă veşnică pentru voi, cei 
iubiţi. Amin. 

B ar cine, Doamne, mai ştie ce este iubirea, 
iubirea Ta în om. Doamne, iubirea sfinţilor 
Tăi, care s-au jertfit pentru Tine ca să fie cu Tine, Doamne, cu 
Tine, Cel ce eşti vecia lor? Fă-i şi pe cei de azi ai Tăi să ştie 
să fie iubindu-Te pe Tine, precum sfinţii de dinaintea lor Te-au 
iubit făcând mulţimi multe să creadă în Tine prin credinţa lor, 
prin iubirea lor pentru Tine, prin mărturisirea lor, Doamne, 
aşa cum Tu Te mărturiseşti peste oameni cu fiii poporului Tău 
de azi, o. Doamne! Acum este altfel, că Tu îi mărturiseşti pe 
ei, nu ei pe Tine, căci a venit vremea Ta, vremea ospăţului 
Tău, vremea iubirii, Doamne, vremea Ta, şi mare este mărirea 
Ta, mare este cuvântul Tău, vremea iubirii Tale, vremea Ta, 
Doamne, că eu n-aş mai voi să spun nimic înaintea poporului 
meu când Tu eşti cuvântul cel dulce, aşa de dulce peste el. 




946 


Cuvântul lui Dumnezeu 


Mai întâi omul trebuie să iubească, şi apoi să asculte, că altfel 
el nu poate asculta de Tine, căci Tu Te faci iubire în fiii Tăi, 
ca să-i faci să Te asculte şi să Te iubească precum sfinţii 
Te-au iubit mărturisindu-Te. Dar Tu Te faci mărturisire în fiii 
Tăi, şi nimeni nu ştie ca Tine iubirea pe care o dai şi care va 
fi pe pământ rădăcină din Tine, precum Tu ai fost din mama 
Fecioară rădăcină de iubire. 

O Verginico, l-am spus Fiului meu, le-am 
^ spus fiilor tăi şi ai mei şi ai Lui că voi veni 
în cartea ta cu Fiul meu şi cu tine şi mă voi face şi eu cuvânt 
lângă cuvântul tău, ca să fie înţeleasă taina mea şi a ta, rădă- 
cină a fiilor atunci şi acum, ieri şi azi, Verginico, sora mea cea 
mică, cea peţită de Fiul meu, Care S-a făcut iubire din tine, 
cuvânt din tine, precum din mine S-a făcut trup, iubire în- 
trupată, Verginico, iubire din cer, întrupată în om, căci Fiul 
meu S-a coborât din cer şi S-a întrupat din Duh Sfânt în 
Fecioară şi S-a făcut Om, Omul iubirii cereşti pe pământ 
pentru om. Eu L-am născut în Betleemul Iudeii pe Fiul meu, 
ca să vină din iudei mântuirea, iar tu L-ai născut pe El cuvânt 
în România, ca să vină din român Răscumpărătorul iudeului 
care n-a voit mântuirea răsărită din rădăcina lui, din neamul 
lui, Verginico, iar eu L-am luat pe Fiul meu şi am plecat în lu- 
me ca să-L ascund în Egipt, în lume, Verginico, ca să scap 
viaţa Mântuitorului lumii. Iată, nici atunci, nici mai apoi la 
cuvântul Fiului meu, nici azi iudeul şi elinul şi păgânul nu 
vede ce este mântuirea, căci omul nu are minte, Verginico, şi 
Fiul meu S-a ascuns şi azi în lume, ca să cheme lumea la El. 
în Israel nu m-am putut ascunde cu El, că Israel voia să ia via- 
ţa Pruncului Cel despre Care scria în prooroci că Se va naşte 
pe pământ. Preoţii şi irozii n-au voit viaţa Pruncului meu, şi 
au voit moartea Lui. Iată, nici tu nu te-ai putut ascunde în 
biserică cu Pruncul Care Se năştea născând şi cuvântând pes- 
te cei ce se nasc din cuvânt. 

Liturghiile bisericii amintesc şi pomenesc tot ce a păţit 
de la oameni Pruncul meu, Fiul meu, iar preoţii care liturghi- 
sesc prigonesc ca şi atunci Pruncul, prigonesc din biserică pe 
Fiul meu, prigonesc pe Cuvântul ca şi atunci, Verginico. Şi 
aşa cum cei de atunci ai bisericii nu ştiau ce fac, aşa şi preoţii 
de azi nu ştiu ce fac, nu ştiu că ei pomenesc pe Pruncul meu 
prigonindu-L, Verginico. O, că şi tu tot aşa ai trăit, prigonită 
din pricina Fiului meu, Care Se năştea cuvânt în tine ca să 
nască din cuvânt pe om, şi iată, din cuvântul Lui tu ai născut 
un fiu, un popor, Verginico, şi Dumnezeu îl hrăneşte din tro- 
nul Său, şi păstoreşte Domnul neamurile cu toiag de fier, cu 
cuvântul Fiului meu, şi nimeni nu ştie să înţeleagă pe Dum- 
nezeu, şi nimeni nu-I slujeşte, şi nimeni nu-L încălzeşte, şi 
numai omul necăjit îl iubeşte pe Fiul meu, pe Cuvântul, Ver- 
ginico. Omul fericit nu iubeşte pe Dumnezeu, şi iată, fericitul 
este necăjitul; iată, acela este fericit. O, ferice de cel necăjit, 
Verginico, că acela iubeşte pe Dumnezeu. Nu cel ce spune: 
„Nu mai pot, Doamne, sub necazuri! “, nu despre necăjitul 
acela grăiesc eu, ci despre cel fericit care nu are decât pe 
Dumnezeu avuţie şi fericire şi pace. O, e ruşinos să spună 
creştinul: „Nu mai pot, Doamne! E ruşinos să spună fiul cel 
de azi al lui Israel: „Nu mai pot, Doamne, ajută-mă, că nu 
mai pot sub sarcinile mele! e ruşinos, după atâta mângâiere, 
după atâta stat al Domnului cu Israel. Şi e bine să spună: 
„Ajută-mă, Doamne, să fac voia Ta, ca să nu sufăr nimic şi 
să fiu fericit în toate câte Tu îmi trimiţi ca să fac şi să port“. 
O, Verginico, poporul tău e fericit, e sărac cu duhul şi cu avu- 
tul şi e fericit, căci necăjitul e fericit, dar nu necăjitul cel ce-şi 
face necazuri din păcatele lui, ci necăjitul care e sărac de 


lume şi de duhul lumii şi de aur şi de argint şi de nume pă- 
mântesc, căci fericiţi sunt cei ce au nume scris în Cartea 
Vieţii, Verginico. 

Nici un preot care liturghiseşte nu mai trăieşte durerea 
Fiului meu, cea de la naşterea şi până la înălţarea Lui în Tatăl. 
O, ce văd eu în biserici, mă doare durerea Fiului meu în mine, 
că eu am purtat toată viaţa durerea Fiului meu în mine. Ni- 
meni nu mai plânge moartea Fiului meu, nimeni nu mai ştie 
să trăiască Liturghia, pomenirea Fiului meu, şi lumea nu ştie 
ce este Liturghie sfântă, că n-are cine să-i spună lumii. 

Am venit oaspete în cartea ta, Verginico, ca să vorbesc 
cu tine iubirea şi durerea Fiului meu, Cel ce suferă de lipsa 
iubirii. Cel ce iubeşte nu este iubit, şi suferă iubind, căci iu- 
birea este o suferinţă, şi fericiţi cei ce plâng şi suferă iubind, 
că aceia se vor mângâia în curând, în curând, Verginico. O, 
curând, curând se vor mângâia. Amin. 

O mamă Fecioară, iubită Fecioară între 
^ fecioare! Cine m-a învăţat pe mine să 
iubesc pe Fiul tău, pe Domnul meu? M-au învăţat preoţii, 
oare? Da’ de unde! că ei când au auzit că am pe Fiul tău, m-au 
prigonit, m-au oropsit, m-au băgat la închisoare cu Fiul tău. 
Eram necăjită, şi m-a găsit Fiul tău plângând şi m-a făcut 
fericită, necăjită fericită m-a făcut, că-L aveam pe El fericire. 
Am păţit ca pe vremea ta cu Pruncul, că n-am încăput cu Fiul 
tău în biserică, şi m-am ascuns în lume cu El, ca să-I ocrotesc 
viaţa Fiului tău şi a cuvântului Său şi pe poporul Său, căruia 
îi dăduse viaţă prin cuvântul Său, căci preoţii şi irozii nu 
încetau să caute viaţa Domnului, viaţa Pruncului Care Se năş- 
tea cuvânt din mine ca să păstorească, şi nimeni n-a avut ne- 
voie de iubire, şi Domnul S-a ascuns cu mine în lume, iubind 
şi aşteptând vremea Sa, ca să vină cuvânt şi să dea libertate 
oamenilor. Oamenii sunt robi păcatelor şi nu sunt liberi, şi a 
venit Adevărul la oameni ca să-i facă liberi, ca să ia robia de 
peste ei, şi oamenii nu înţeleg aceasta. A venit mângâierea pe 
pământ ca să-i mângâie pe cei apăsaţi de păcat, şi mulţimi 
multe curând, curând se vor mângâia. Amin. 

O, Israele, am avut oaspeţi, fiule, şi eu am fost primi- 
toare de oaspeţi în cartea mea şi le-am dat cinstea să stea cu- 
vântând peste tine, iar eu m-am mângâiat că tu eşti atât de 
ajutat, atât de iubit, poporul meu, atât de mângâiat în Ieru- 
salim, în Domnul, fiule Israele. Şi voi veni în ziua mea de ser- 
bare cuvânt peste tine, că azi le-am dat toată cinstea oaspe- 
ţilor şi serbării zilei. Voi veni să te învăţ mereu, şi nu te las 
nicicum să te răceşti. Mereu, mereu te voi încălduri cu Dom- 
nul şi cu sfinţii Lui, ca să n-ai vreme să te răceşti. Fiilor şi 
fiice din Israel, învăţaţi de la mama lui Hristos, învăţaţi din 
învăţătura ei, că vi s-a dat putere să iubiţi şi să ascultaţi cre- 
zând în cuvântul iubirii, căci totul este cu putinţă celui ce 
crede. Amin. 

Eu, Doamne, am lăsat cuvântul Tău şi cuvântul Fecioa- 
rei mamă să mângâie din cartea mea pe Israel. Eu las mângâ- 
ierea Ta şi a mamei Tale peste Israel, şi cartea mea a fost gaz- 
dă mângâierilor lui Israel. Amin. 

erginico, Eu aşa am spus azi lui Israel: o, 
copii şi copilaşi ai Duhului şi ai trupului 
Meu, Eu veşnic aş sta cu voi. Aş face din noapte zi, aş opri 
vremea pe loc, aş sta mereu cu voi şi v-aş iubi, şi M-aş iubi 
cu voi până ce v-aş îndrăgosti de Mine atât cât de îndră- 
gostit sunt Eu de voi, căci Tatăl vă iubeşte, şi în Mine este, şi 
este îndrăgostit de voi, şi îndrăgostiţii nu s-ar mai despărţi 
în veci, că ei simt vecia cum îi cuprinde, şi simt bucuria 
cuprinzându-i. Aşa este Tatăl îndrăgostit de voi, iar Eu sunt 

vecia şi bucuria Tatălui. Eu sunt Cel ce vă cuprind bucurând 
pe Tatăl în Mine. Din leagăn în leagăn Mă legăn cu voi între 
cer şi pământ, şi voiesc să fac din voi feţi-frumoşi şi zâne şi 
să vă arăt oamenilor poveste adevărată, iar Eu să fiu în voi 
putere şi iubire şi nu poveste, ci adevăr să fiu în voi. Din 
leagăn în leagăn Mă port cu voi, din carte în carte Mă scriu 
cu voi, ca să se uite vremurile la vremea aceasta, la vremea 
Mea cu voi. Voi sunteţi biserica Mea cea de apoi, casa Mea 
de oaspeţi cereşti pe pământ. Sunteţi cei mângâiaţi în Ierusa- 
lim, în Mine, Ierusalimul vostru, locul vostru de mângâiere; 
voi în Mine, şi Eu în voi, Ierusalim nou din cer pe pământ, ca 
acolo unde sunt Eu, să fiţi şi voi, căci locul omului cel făcut 
de Dumnezeu este în Dumnezeu, Cel ce l-a făcut pe om după 
chipul şi asemănarea Sa, locaş al Domnului în om, şi al 
omului în Dumnezeu. Amin. 

O Doamne, Mire al miresei Tale, mai stai o 
2 clipă, mai stăm o clipă să-i învăţăm pe 
copii să lucreze cu duhul prevederii în lucrul lor cu noi, în 
lucrul lor cel bun cu noi. Vreau să le spun la copiii cei plini 
de griji în lucrul Tău cu ei, să mă aibă pe mine în ei, că voiesc 
să învăţ pe unul din copiii lui Israel să se uite bine în spate, ca 
să-şi asigure sub pază bună pe cele din faţă şi să stea bine în 
lucrare cerească, iubind şi ascultând, căci ca să asculte, tre- 
buie mai întâi să iubească pe cel de care ascultă, iar copiii din 
grădină trebuie ascultaţi. Să-i asculte Israel, Doamne. Eu sunt 
veghea lui Israel şi a grădinii cuvântului Tău, şi mereu învăţ 
pe fiii grădinii la veghe bună, şi vin şi le spun cum să lucre- 
ze. Eu lucrez în ei şi fără cuvânt scris în carte, că multe sunt 
de lucrat, şi ei sunt cuvânt din cuvânt, şi cine are urechi de 
auzit, să audă cu ele. 

Am un copil mai mic, cu inimă mare, şi voiesc să-l de- 
prind să fie blând şi smerit cu inima când iubeşte, că el iubeş- 
te pe copiii noştri, Doamne, şi voiesc ca iubirea lui să aibă răs- 
puns bun, să aibă stare plăcută de cer, că el acum învaţă, stă la 
învăţat şi învaţă şi se dăruieşte, ca să fie dar Ţie, Doa mn e. 

O, copilaşi unşi în grădină, vă voi face graiul meu peste 
cel spre care vă trimit cuvânt, că vă fac cuvânt peste el, iar eu 
sunt în voi când grăiţi peste el cuvânt de prevedere, de înainte 
vedere, iar el va fi apoi deprins să gândească cereşte, ascul- 
tând cu iubire, şi iubind cu ascultare. 

Aveţi grijă de vorbirile din Israel, să fie cu sare, să fie 
cu adevăr, să fie din cer şi să se potrivească cu cuvântul lui 
Dumnezeu, şi numai aşa să lucraţi lucrul lui Israel. Daţi sănă- 
tatea cuvântului din voi, daţi-o şi la cei ce învaţă vorbirea 
mea. Vorbirea lui Israel să fie ca a mea, ca vorbirea Domnu- 
lui, fiilor. Lucrul lui Israel să fie ca lucrul Domnului. Ascul- 
tarea lui Israel să fie ca ascultarea voastră, şi să vă ajute Israel 
prin ascultarea lui de Dumnezeu. 

Binecuvântat să fie cuvântul meu cu voi peste cel care 
aude de la voi cuvântul meu spre povaţă. Amin, amin, amin. 

21 noiembrie/4 decembrie 1996 

Sărbătoarea sfintei muceniţe Ecaterina 

România va fi oază verde pentru cei credincioşi şi sfinţi. Stelele 
pământului şi stelele cerului. 

E u sunt Fiul lui Dumnezeu, Fiul Omului şezând 
de-a dreapta Celui Atotputernic şi venind cu no- 
rii cerului. Amin. 

O, fiule Israele, copil credincios, cine Mă va despărţi 
de dragostea de tine? Necredinţa de pe pământ şi aleşii ei? O, 


fiule credincios, credinţa ta în cuvântul Meu va lucra şi va 
strânge într-un singur staul pe toţi cei de pe pământ, pe toţi 
care vor mai fi, căci toţi cei ce vor fi vor rămâne ca să fie. 
Necredinţa de pe pământ şi aleşii ei nu te pot birui pe tine, că 
Eu cu tine sunt, şi îţi ţin cald şi îţi înfierbânt credinţa, ca să 
topeşti cu ea filozofia necredinţei acestui veac. Tu eşti cel ce 
crezi, iar Eu sunt Cel ce împlinesc. Amin. Pace ţie, căci Tatăl, 
Fiul şi Duhul Sfânt te iubeşte. Pace ţie, Israele, că nimeni nu 
are pace aşa cum ai tu, aşa cum Mă ai tu, că iată ce fac: întoc- 
mesc serbări cu sfinţii în mijlocul tău, şi mărturiseşte cerul 
înaintea ta, şi le dăm celor necredincioşi cuvântul puterii lui 
Dumnezeu, căci Eu sunt Cel ce sunt. 

Vin cu sfinţii mucenici în venirea Mea, vin şi iar vin cu 
sfinţii şi cu îngerii în sunet de trâmbiţă, ca să adun prin cuvânt 
pe cei aleşi ai Mei din cele patru vânturi, de la marginile 
cerurilor până la celelalte margini, şi voi lucra ca în vremea 
lui Noe. Şi iată, găsesc pe oameni mâncând şi bând şi nun- 
tind, că ei nu ştiu venirea Fiului Omului. Vin şi voi trâmbiţa 
ca să adun pe cei aleşi, şi din ei voi lua unul, şi pe unul îl voi 
lăsa, şi oamenii nu cred ca să vegheze venirea Mea care vine 
peste ei fără de ştire. O, fericit eşti tu, poporul Meu, slugă cu- 
minte şi credincioasă, căci venind Domnul tău, vei fi găsit 
mereu veghind, şi vei fi pus peste cele ale Mele, iar cei care 
zic că Eu zăbovesc şi stau mâncând şi bând şi nuntind, pe 
neaşteptate voi veni la ei şi îi voi despica în două, precum este 
scris în cuvântul Meu, în venirea Mea. Cuvântul Meu e veni- 
rea Mea, şi nimeni nu înţelege cuvântul Meu, venirea Mea. 
Binecuvântată este venirea Mea la tine şi statul tău înaintea 
Mea în venirea Mea, Israele, cale a venirii Mele la oameni. Şi 
iată, fiule scump, oamenii beau şi mănâncă şi nuntesc ca în 
vremea lui Noe, şi cuvântul Meu vine la ei pe neştire. Vine 
cuvântul lui Dumnezeu pe norii cerului, şi văd sfinţii din cer, 
că ei sunt în venirea Mea. Eu şi la arhiereii care M-au dat la 
răstignire le-am spus: «Eu sunt Fiul Tatălui, şi Mă veţi vedea 
venind cu norii, cu putere şi cu slavă», iar cuvântul Meu ade- 
vărat este. 

Vin şi iar vin, că am unde să vin ca să strig şi să adun 
pe cei aleşi care vor rămâne, şi vor fi toţi un singur trup, o pâi- 
ne vor fi toţi, şi fericiţi cei care au urechi de auzit, că aceia 
vor rămâne. Vin cu sfinţii şi cu îngerii şi strig ca să audă cei 
aleşi din cele patru vânturi, de la o margine la alta a cerurilor, 
că este scris în Scripturi să trâmbiţeze îngerii şi să adune pe 
cei aleşi. 

Am praznic de cuvânt în tine, Românie, şi voiesc să fac 
din tine oază de scăpare pentru cei aleşi care vor rămâne ca 
să fie, căci «unde va fi stârvul, acolo se vor aduna vulturii», 
precum este scris în Scripturi. Ia de la Mine înţelepciune, ţară 
Românie, că nu e bună înţelepciunea veacului acesta. Ea nu 
dă omului viaţă. Ea Mă scoate pe Mine din om, şi omul zice 
că este el, omul înţelept zice că este el, iar Eu, Cel ce sunt, nu 
mai sunt în om. 

O, poporul Meu, am serbare în tine. Sunt cu mireasa 
Mea, cu înţeleaptă Ecaterina, mucenicită de omul veacului 
acesta, mucenicită pentru numele Meu, căci Eu am logodit-o 
cu Mine şi i-am dat inel de logodnă şi am făcut-o mireasă a 
Mea, şi mama Mea Fecioară a iubit-o şi a învăţat-o să Mă iu- 
bească în smerenia şi blândeţea inimii ei. înţeleaptă Ecateri- 
na, fiilor din Israel. O, pe pământul oamenilor e frumos omul 
cel deştept, omul cel de neam, omul cel cu nume şi cu avuţie, 
acela e frumos, acela e iubit şi dezmierdat pe pământ. Mu- 
ceniţa Mea nu numai de neam bun a fost pe pământ, nu nu- 
mai cu nume mare şi împărătesc, nu numai bogată de averi 

pământeşti era, ci era şi frumoasă între fiicele oamenilor, fru- 
museţe aleasă între făpturi. 

O, fiilor, omul dacă a păcătuit mereu, n-a mai fost fru- 
mos omul cel din om ieşit, n-a mai păstrat omul frumuseţea 
staturii omului cel dintâi, pe care mâna lui Dumnezeu l-a 
făcut, frumuseţe dumnezeiască în om şi în făptura omului cu 
chip dumnezeiesc. Atâţia oameni sunt urâţi la chip, căci urât 
este rodul păcatului, şi cu greu se mai păstrează în chipul 
omului chipul cel frumos al lui Dumnezeu, chipul omului cel 
dintâi, făcut de Dumnezeu, de mâna şi de Duhul lui Dumne- 
zeu. O, fiilor scumpi, muceniţa Mea era frumoasă la chip, fru- 
moasă foarte între chipurile oamenilor, frumoasă şi înţeleaptă 
după asemănarea oamenilor, că era de neam şi de nume bun, 
neam împărătesc, împodobit cu podoabe şi cu bogăţii, dar lu- 
mina Mea s-a strecurat în ea, şi ea a început să vadă pe Dum- 
nezeu Domn adevărat, Unul Dumnezeu Tatăl, Fiul şi Duhul 
Sfânt. O, şi Mă iubea fecioara aceasta, căci mama Mea Fe- 
cioara a venit la ea şi i-a spus de Mine, Mire frumos şi sfânt, 
Cel mai frumos pe pământ şi în cer. Era înţeleaptă foarte. în- 
văţase toată înţelepciunea oamenilor, căci era din fire înţe- 
leaptă şi avea minte din fire, şi pe toate le învăţa, ca să le ştie 
pe toate. Era aşa de deşteaptă că voia să aibă pe cel mai fru- 
mos mire de pe pământ, iar mama Mea era aceea care a adus 
pe lume pe Cel mai frumos între oameni, şi s-a dus la ea şi i-a 
spus de Mine, Cel frumos, şi ea M-a iubit şi M-a mărturisit 
tuturor Mire şi logodnic al ei pe veci, că M-a văzut, şi M-a iu- 
bit cu iubire mare, cu iubire veşnică. M-am arătat ei şi i-am 
pus inel de logodnă şi am logodit-o cu Mine pe cea care M-a 
iubit, şi am făcut din ea mireasă veşnică. Mireasă este cea cu- 
rată, asta înseamnă mireasă. S-a întâlnit cu Mine pe pământ, 
M-am arătat ei, şi ea s-a ascuns în Mine, Mirele ei, şi nu M-a 
mai părăsit, că mult M-a iubit, şi pentru iubirea Mea a suferit 
prigoană mărturisindu-Mă Mire veşnic, Dumnezeu adevărat, 
Unul Dumnezeu. Ea se roagă pentru toate fecioarele de pe pă- 
mânt să găsească iubirea aşa cum a găsit-o ea. Se roagă pen- 
tru mireasa Mea, pentru tine, poporul Meu, mireasa Mea cea 
mică, mireasă mângâiată de cer pe pământ. Se roagă muce- 
niţa Mea, se roagă cu iubire în Mine, se roagă pentru tine, 
fsraele, mireasă mică a Mea: 

O Mire, Mire veşnic şi frumos între fiii oa- 
^ meni lor! Tu Te-ai făcut Fiul Omului, Te-ai 
făcut Om ca să Te vadă oamenii şi să fie ca Tine, iubindu-Te 
precum Tu i-ai iubit venind din Tatăl pe pământ în Fecioară, 
ca să Te ia Tatăl din Fecioară născut şi să Te dea oamenilor, 
ca să vadă oamenii pe Cel ce iubeşte din cer pe pământ, pe 
Cel mai frumos între oameni. 

O, Mire, Mire dulce, Mire al meu, cu dureri mi-a fost 
calea spre Tine, Mire al nunţii mele pe pământ spre nuntă 
veşnică în cer. Dar Tu erai în mine când sufeream, şi îmi luai 
Tu suferinţa şi mă ocroteai ca să mă ai, ca să fiu pe veci mi- 
reasa Ta, mireasa Celui mai frumos Mire, precum voia inima 
mea să aibă, căci Fecioara cea veşnică, cea care Te-a născut 
între oameni, a venit în calea mea la dorinţa mea şi mi-a spus 
de Tine, Cel mai frumos Mire; şi am avut înţelepciune, şi cu 
ea Te-am ales pe Tine înţelepciune în mine, şi Te-am iubit 
apoi cum nu se poate iubi pe pământ, şi Te-am luat întru mi- 
ne ca să Te am şi să Te spun la toţi oamenii cât de frumos eşti, 
cât de veşnic eşti, şi mi-am curăţit casa inimii şi am dat din 
ea toate podoabele înţelepciunii omeneşti, toată ştiinţa ome- 
nească pe care o strânsesem în mine bogăţie de înţelepciune 
omenească, şi m-am smuls din mine şi din jurul meu şi am 
ieşit din toate câte mă aveau, şi am intrat în Tine dându-mă 


Ţie în dar, şi Tu ai făcut în mine casă Ţie şi mie, în Tine şi în 
mine, în cer şi pe pământ, şi Te-ai arătat cu mine fiilor oame- 
nilor, mărturisindu-Te din mine, şi pe mine mireasă a Ta şi în- 
ţelepciune a Ta între oameni, căci scris este: «Lăsa-va omul 
pe tatăl şi pe mama sa şi se va alipi de Dumnezeu, Mire şi mi- 
reasă, şi vor fi un singur trup şi nu două». Aşa am lăsat eu pe 
mamă şi pe tată şi tot ce am avut pe pământ, şi m-am alipit cu 
Tine, Mire şi mireasă, un singur trup, Doamne, căci taina 
aceasta a Ta nici un om n-o înţelege. Şi din unirea Ta cu mine 
s-au născut fii, şi nu mai înţelege nimeni pe pământ taina naş- 
terii de fii pentru cer, după cum Tu i-ai spus lui Avraam că se- 
minţia lui va fi ca stelele cerului. 

O, Mire scump, nu ştie omul că oamenii cei înţelepţi în 
veacul acesta sunt stele ale pământului, dar cei cu înţelepciu- 
nea Ta în ei sunt stele ale cerului, Doamne. Eu am fost cu 
Tine în mine luminând pe pământ, stea cerească pe pământ 
am fost, şi am luminat pe înţelepţii pământului, care voiau să 
nu mă lase să pier din înţelepciunea cea de pe pământ, care 
voiau să fiu a oamenilor şi nu a Ta, Doamne, l-am luminat şi 
pe ei cu Tine, Cel ce erai în mine lumină venită din cer ca să 
faci din mine stea cerească pe pământ luminând. Le-am dat şi 
lor lumină din Lumină, şi Te-au cunoscut pe Tine înţelepciu- 
ne una, şi s-au lepădat şi ei de oameni, de idoli, Doamne. Oa- 
menii înţelepţi sunt idoli oamenilor, şi oamenii se închină 
idolilor lor, iar eu am părăsit idolii şi m-am făcut închinătoare 
Ţie în duh şi în adevăr, aşa cum Tatăl voieşte, şi îl ajut pe po- 
porul Tău de azi să Te mărturisească feciorilor şi fecioarelor 
Mire din cer, Cel mai frumos între oameni. 

în Tine mă rog, şi cad cu iubire la tronul Tău şi Te rog 
de lumină cerească peste înţelepciunea veacului acesta, care-i 
ţine pe cei aleşi ai Tăi sub vină, aşa cum am păţit şi eu în 
vremea ştiinţei mele în mine. la robia de peste oameni, ia 
ştiinţa de peste fiii oamenilor, că ştiinţa îi învinuieşte de furt, 
Doamne, şi Te aşează Tu în om, împărăţie a cerurilor în om, 
aşa cum l-ai făcut Tu pe om, aşa cum m-ai făcut pe mine, fa- 
cere nouă în om, om din om, om nou din om, mireasă a Ta pe 
pământ. în Tine mă rog pentru Israel, poporul Tău de azi, 
pentru cel aşteptat de rugăciunile sfinţilor, care stau cupă pli- 
nă înaintea Ta. Israel de azi e mic. Ajută-1 pe cel mic şi iartă-i 
neputinţele, că sfinţii Tăi au cupa plină de rugăciuni înaintea 
tronului Tău. Fă din Israel cel mic, cel român, fa lumină peste 
Israel cel ce Te-a răstignit, că rămăşiţa lui cea din cer, cea din- 
tre sfinţii Tăi, se roagă pentru Israel cel după trup, se roagă 
din România sfinţii. Doamne. Toţi sfinţii cerului Tău din Ro- 
mânia se roagă din locul slavei Tale, slava cuvântului Tău 
care se slăveşte din România peste pământ, peste înţelepţii 
neamurilor pământului, Doamne, şi neamurile vor lua lumină 
din lumină din România, ţara Ta mireasă. 

O, ţară Românie, stau sfinţii cerului, stau stelele ceru- 
lui deasupra ta, deasupra ieslei Cuvântului Care Se naşte între 
oameni ca să-i păstorească precum un Păstor bun, Care Şi-a 
dat viaţa pentru oile Sale. Scoală-te şi te îmbracă precum 
m-am îmbrăcat eu în veşmântul lui Hristos, cel mai frumos 
veşmânt, veşmânt din lumină şi din slavă, o, ţară Românie! 
Tu eşti cântată de sfinţii cerului, eşti luminată de stelele ceru- 
lui, care s-au strâns deasupra ta ca să te călăuzească spre izvo- 
rul cuvântului care se naşte în ieslea sa, în Israel cel luat din 
români, ţară Românie, ţară a venirii Domnului la oameni. 

Mă rog în Tine, Doamne, pentru România, cea aleasă a 
Ta, şi pentru mireasa Ta din ea, pentru poporul Tău cel mic, 
ca să-i dai ce şi mie mi-ai dat, şi ca să-l ai lumină şi sfeşnic 
de lumină în România pentru toate noroadele de pe pământ, 

Doamne. Dă-i mângâiere lui Israel, dă-i toată iubirea, dă-le 
toţi sfinţii în ajutor, în dar, căci noi, sfinţii Tăi, ne dăm lor cu 
iubire, cu dorul tot ne dăm, că ne e dor să-Ţi vedem plinită 
taina Ta de veac nou în fiii lui Israel de azi, începătura Ta de 
veac nou, de om nou în om. Doa mn e. Dă-le iubirea Ta, să Te 
iubească cu ea, precum mie mi-ai dat-o când căutam pe cel 
mai frumos între oameni. Vino mereu, că mare este venirea 
Ta şi bucuria sfinţilor Tăi care sunt în venirea Ta, o, Mire al 
sfinţilor Tăi în cer şi pe pământ, căci cei mici se binecuvin- 
tează de cei mari, ca să fie mari, împărăţie a Ta să fie cei mici, 
a Ta şi a sfinţilor Tăi. Amin. 

O, fiilor mici, mireasă mică a Mirelui Cel frumos, 
iubiţi- vă unii pe alţii precum eu am iubit pe Hristos. Aceasta 
e iubirea şi Cel iubit de voi. Iubiţi pe Domnul aşa cum El vă 
iubeşte. Iubiţi-vă cu Domnul, unii pe alţii iubiţi-vă iubind pe 
Do mn ul. Vine Domnul, vine, şi va veni. Vine Domnul la tine, 
Israele mic, ca să ai veşmântul Lui pe tine. Vine la tine Dom- 
nul, mereu vine, ca să ai tu veşmânt pe Hristos. 

Să Te aibă, Doamne, mireasa Ta, veşmânt să Te aibă, 
precum Te-am avut eu după naşterea mea din Tine, rădăcina 
omului nou, născut din Tine, înveşmântat cu Tine, om nou, 
Hristos în om. Mire şi mireasă, un singur trup, precum scrie 
în Scripturi. Amin. Mă fac în Tine rugăciune pentru Israel, o, 
Mire al meu. Rugăciune sfântă, tămâie în Tine mă fac, miros 
de bună mireasmă înaintea Ta pentru cei mici ai Tăi. Şi vino 
întru slava Ta cea văzută, vino, Doamne, căci duhul şi mirea- 
sa zic: «Vino!». Amin. 

in, Ierusalime; Ierusalime din cer şi de pe 
pământ. Vin, că iată cum vin. Cerul şi pă- 
mântul se unesc în venirea Mea, că Eu vin. Binecuvântată 
este venirea Mea, împărăţia Mea întru sfinţii Mei în cer şi pe 
pământ, nunta Mea cu mireasa Mea. Cuvântul Meu este veni- 
rea Mea. Binecuvântată este venirea Mea la tine şi statul tău 
înaintea Mea în venirea Mea, Israele. Şi iată, oamenii beau şi 
mănâncă şi nuntesc, şi cuvântul Meu strigă peste pământ să 
adune pe cei aleşi, ca să fie cei ce sunt. 

Eu sunt Fiul lui Dumnezeu şezând de-a dreapta Celui 
Atotputernic şi venind cu norii cerului. Cine Mă va despărţi 
de dragostea Mea de tine, Israele iubit? Necredinţa de pe pă- 
mânt şi aleşii ei? O, Israele, Israele, credinţa ta în cuvântul 
Meu va lucra şi va strânge intr-un singur staul, într-un singur 
trup pe toţi cei de pe pământ care vor fi, căci toţi cei ce vor fi 
vor rămâne ca să fie. Cei ce vor fi găsiţi veghind venirea Mea 
vor rămâne ca să fie, şi vor fi mângâiaţi în vecii vecilor, şi vor 
fi mângâiere a mângâierii, şi vor fi. Amin, amin, amin. 

25 noiembrie/8 decembrie 1996 

Sărbătoarea de cinci ani de Ia târnosirea Sfintei 
Sfintelor Noului Ierusalim 

Duhul Sfânt sălăşluieşte în mintea sfântă şi în trupul sfânt. Vai 
celor ce zic amarului dulce şi dulcelui amar. 

€ u har şi cu pace cobor la voi cu cuvântul Meu şi 
cu serbare de sfinţi şi de îngeri deasupra voastră 
şi cu voi, copii ai ieslei cuvântului Meu, căci cerul Meu ser- 
bează zi de aducere-aminte a însemnării cu har şi cu dar a ies- 
lei cuvântului. 

Har vouă, şi pace vouă, şi viaţă veşnică şi mângâiere, 
fiilor! Eu sunt. Mă aşez cuvânt în cartea Mea de azi şi Mă 
însemnez cu sărbătoare peste Israel, căci am popor şi în vre- 
mea aceasta, am iesle de naştere a cuvântului Meu. Vin mereu 


în ea şi Mă nasc în ea cuvânt de viaţă veşnică, şi fericiţi sunt 
cei ce cred în Cuvântul lui Dumnezeu, Care cu norii vine din 
cer pe pământ, că e vremea venirii Lui, după cum scrie în 
Scripturi. 

O, fiilor unşi, cum de nu înţeleg cei care zic că ştiu 
Scripturile, căci e scris în lege şi în prooroci şi în Scripturi 
despre vremea aceasta a Mea, despre cuvântul Meu de azi, 
despre lucrarea aceasta cerească, în care voi sunteţi de Mine 
cuprinşi. Iar voi adunaţi-vă adesea, adunaţi-vă, fiilor, cu fiii 
lui Israel, în Duhul Meu să vă strângeţi laolaltă şi să vedeţi 
Scripturile, fiilor, că trebuie să aveţi o credinţă bine înteme- 
iată pe piatra ei. Voi trebuie să înţelegeţi pe Dumnezeu, voi 
trebuie să fiţi cuvântul lui Dumnezeu peste tot pământul, 
fiilor. Eu de aceea am întocmit văzut această iesle de coborâ- 
re a cuvântului Meu, şi am venit cu ea la timpul hotărât de 
Scripturi şi de prooroci, iar Duhul Sfânt vă va desluşi Scrip- 
turile acestea în sfatul vostru cu Mine, fiilor. 

Israele, Israele, e sărbătoare în tine, fiule Israele. Ser- 
băm ziua când s-a sfinţit prin cuvântul Meu ieslea cuvântului 
şi fiii Mei cei sfinţiţi în ea. Eu sunt cu voi în cele văzute şi în 
cele nevăzute la voi. Sunt cu ieslea cuvântului Meu, cea vă- 
zută şi cea nevăzută, căci cele ce nu se văd sunt cuprinse de 
cele ce se văd, duh şi trup, precum Eu sunt văzut şi nevăzut 
în cele văzute şi nevăzute ale Mele, Duh şi Adevăr, precum 
este scris în Scripturi. 

Fiilor, fiilor, staţi mereu în duhul sfinţeniei de duh şi de 
trup, căci Duhul Sfânt îşi are sălaş în mintea sfântă şi în 
trupul ei sfinţit de ea, ţinut de ea în sfinţenia ei. Mereu, mereu 
să vă îndeletniciţi să aveţi minte sfântă în care să Se nască 
Hristos, Născătorul venit de la Tatăl, căci am venit de la Tatăl 
cuvânt, Eu însumi am venit. Cuvânt de la Tatăl vin, şi iată, la 
voi vin, şi de la voi Mă iau mulţimile spre hrană, căci mulţi- 
mile sunt flămânde, tată, şi se ţin pe urma voastră ca să Mă ia 
pe Mine hrană, şi fericiţi sunt cei ce înţeleg minunea aceasta 
a înmulţirii pâinii vieţii, căci Eu sunt pâinea vieţii, cuvântul 
vieţii. Iată, omul se hrăneşte cu cuvânt, nu numai cu pâine. 
Aşa am spus: «Eu sunt pâinea vieţii», şi iată, sunt, precum am 
zis, sunt şi Mă înmulţesc, şi cu greu se înţelege această mare 
minune. Făceam minuni prin cuvântul rugăciunii Mele către 
Tatăl, de la Care ceream. Făceam minuni şi ziceam: «Cel ce 
va crede în Mine, mai mari decât acestea va lucra după ce Eu 
Mă voi duce la Tatăl», dar minunea cea mai mare este cre- 
dinţa, fiilor, căci ea le face pe toate a putea, pe toate ale ei. 
Iată, cu voi este minunea înmulţirii cuvântului vieţii veşnice, 
pâine spre hrană mulţimilor flămânde. De aceea am dat fiinţă 
ieslei de la voi. Mă fac cuvânt între voi, copii ai ieslei cuvân- 
tului Meu. Eu însumi vin cuvânt, de la Tatăl vin, şi la voi vin 
şi Mă înmulţesc, şi voi Mă înmulţiţi şi Mă daţi spre hrană 
multora. 

Fiilor, fiilor, îngerii cerului vin cu Mine de câte ori co- 
bor la voi cuvânt. Imnul îngeraşilor vesteşte mereu cerul şi 
pământul când Eu îmi nasc cuvântul în iesle la voi. îmi cântă 
slavă îngerii şi zic: „Slavă întru cei de sus lui Dumnezeu, şi 
pe pământ pace şi bunăvoire! “ . Toţi îngerii ascultă cuvântul 
Meu cel proaspăt, de câte ori vin la voi cuvânt. Aceasta este 
taina ieslei de la voi. Ea este locul unde îngerii cântă pe pă- 
mânt lui Dumnezeu, Care vine din cer să Se facă cuvânt în 
ieslea Sa. 

Iubiţi voia Mea în voi, fiilor din Israel, aşa precum 
îngerii o iubesc. îngerii sunt voia Mea în cer şi pe pământ, în 
cele văzute şi nevăzute ale Mele. Iubiţi ascultarea, precum în- 
gerii o iubesc. Iubiţi pe Dumnezeu cu ascultare, căci asculta- 

rea voastră este iubirea voastră de Dumnezeu. Numai cei ce 
ascultă de Dumnezeu, numai aceia iubesc pe Domnul. Pe voi 
înşivă şi unii pe alţii şi viaţa voastră lui Hristos să I-o daţi as- 
cultându-L, fiilor. Eu sunt ascultător Tatălui, şi sunt. Voi sun- 
teţi ascultători Mie, şi sunteţi, căci cel ce este, în Mine este, 
în ascultare este, căci Eu sunt pildă de ascultare, sunt pildă 
pentru voi, iar cine nu este ascultător, nu este. 

Fiilor, fiilor, lucraţi uniţi, fiţi o pâine cu toţii, un cuvânt 
toţi, un cuget şi o lucrare cu toţii, toţi cei credincioşi, toţi cei 
ascultători, toţi, fiilor, fiţi o pâine cu toţii. Linii pe alţii daţi-vă 
lui Hristos. Fiţi pildă de ascultare, unii pe alţii dându-vă Mie, 
fiilor. Nimic să nu lucraţi fără sfat, fără veghe, fără să fiţi un 
singur trup, o singură voinţă, un singur cuvânt toţi, o pâine, fii- 
lor, unul pe altul dându-vă Mie. Staţi în duh de sărbătoare, fiţi 
un duh cu Mine, fiţi în Duhul Sfânt, căci Duhul Sfânt îşi are 
sălaş în mintea sfântă şi în trupul ei cel sfinţit de ea. învăţaţi 
mereu, mereu, staţi în lecţia ascultării, staţi în duhul ascultării, 
ca să fiţi. învăţaţi-vă să staţi mereu cuprinşi în Duhul Sfânt, că 
vremea s-a făcut durere peste oameni, şi oamenii zic amarului 
dulce, şi dulcelui amar, dar voi, staţi cuprinşi în Duhul Sfânt, 
fiţi casă Duhului Sfânt, fiţi mintea Duhului Sfânt, fiilor. 

O, Israele, fiul Meu! O, tată, nu poţi fi şi lume, şi creş- 
tin, să ştii că nu poţi, chiar dacă poţi. Nu poţi fi dacă poţi aşa 
ceva. O, nu poţi să Mă duci cu vorba, nu poţi. Eu te-am hără- 
zit să poţi să fii copilul Meu, voia Mea, bucuria Mea, avuţia 
Mea pe pământ şi în cer, pildă de ascultare şi de iubire să fii, 
precum Eu am fost. Să audă omul lumii, să audă ce învăţătură 
îţi dau, şi să ia din ea şi să ştie ştiinţă cerească, viaţă cerească 
pe pământ; să vină să Mă ia şi să se hrănească cu cuvântul 
Meu, că Eu am iesle în tine, poporul Meu, şi Mă fac pâine în 
tine spre hrană celor flămânzi de viaţă. 

Rostesc mereu sfinţenie peste ieslea cuvântului Meu, 
aşa cum am rostit în ziua pecetluirii ei cu legea sfinţeniei pe 
pământ, că am făcut din acest petecuţ de pământ semn între 
oameni, ca să ştie tot omul că nu poate să fie şi cu Mine, şi cu 
duhul lumii. Am arătat acest semn oamenilor ca să vadă că Eu 
pot numai cu Mine în om, şi că omul poate numai cu Dum- 
nezeu. Cel ce voieşte să vină după Mine, poate, fiilor, poate 
dacă voieşte. 

Sunt cu tine, Israele, pildă în calea omului, ca să vadă 
omul că poate dacă voieşte, iar tu să stai voie a Mea, pildă a 
voii Mele în om, aşa să stai înaintea oamenilor, căci Eu sunt 
Cel ce poate totul în toţi cei ce voiesc să fie. Amin, amin, 
amin. 

29 noiembrie/ 12 decembrie 1996 

Sărbătoarea sfântului apostol Andrei 

Cuvântul lucrează la sfârşit ca şi la început. Sfântul apostol Andrei 
mărturiseşte alegerea României: cer nou şi pământ nou; împărăţia 
lui Dumnezeu. 

I erusalime, poporul Meu, Ierusalime, popor al ha- 
rului, Eu sunt Alfa şi Omega, Cel dintâi şi Cel de 
pe urmă, începutul şi sfârşitul. Mă odihnesc în sânul Tatălui, 
şi Tatăl în sânul Meu, început şi sfârşit, căci Eu sunt începutul 
şi sfârşitul. începutul a fost făcut, şi Dumnezeu S-a odihnit în 
el, iar sfârşitul, tot la fel, şi Dumnezeu Se va odihni apoi. «La 
început era Cuvântul, şi Dumnezeu era Cuvântul, şi Cuvântul 
era la Dumnezeu, şi toate prin El s-au făcut, şi în El era 
viaţă», precum este scris. 

Ierusalime, locul Meu de odihnă, să ştii, fiule, că toate 
prin cuvânt s-au făcut. Eu sunt Alfa şi Omega, Cuvântul lui 


Dumnezeu. La început am fost cuvânt, şi toate prin Mine le-a 
făcut Tatăl, iar la sfârşit tot aşa sunt, cuvânt sunt, căci sfârşitul 
tot prin cuvânt se face, şi cine nu înţelege începutul şi sfâr- 
şitul, acela nu crede lucrarea cuvântului Meu. La început a 
fost Cuvântul, şi la sfârşit iarăşi este Cuvântul. Eu sunt Cu- 
vântul, dar cei îngâmfaţi nu înţeleg şi nu iau aminte ca să nu 
vină peste ei ceea ce s-a zis în prooroci, că scris este: «Vedeţi, 
îngâmfaţilor, fiţi cu băgare de seamă şi înspăimăntaţi-vă, 
căci în zilele voastre se îndeplineşte un lucru pe care nu-l veţi 
crede dacă vă va spune cineva». La început era Cuvântul, şi 
Eu eram Cuvântul lui Dumnezeu întru început, şi toate prin 
Mine s-au făcut, şi fără Mine nu s-a făcut tot ce s-a făcut. La 
sfârşit iarăşi este Cuvântul, şi Eu sunt Cuvântul lui Dumne- 
zeu întru sfârşit, şi toate prin Mine se fac, şi fără Mine nu se 
fac din toate câte se fac. Eu sunt Alfa şi Omega, căci Cel 
dintâi este şi Cel de pe urmă, este începutul şi sfârşitul. La în- 
ceput a fost Cuvântul, şi la sfârşit iarăşi este Cuvântul, şi de 
aceea zice Scriptura: «Eu sunt Alfa şi Omega». 

Ierusalime, poporul Meu, Eu sunt Cel ce eram la înce- 
put, căci scris este: «La început era Cuvântul, şi Cuvântul era 
la Dumnezeu, şi Dumnezeu era Cuvântul, şi toate prin El s-au 
făcut din câte s-au făcut». De aceea am venit şi am spus: «Eu 
sunt Alfa şi Omega, Cel ce este, Cel ce era şi Cel ce vine». 
Iată, fiule care crezi. Eu sunt cuvânt la sfârşit precum am fost 
şi la început, iar cine crede în Scripturi, acela crede cuvântul 
Meu cu care lucrez la sfârşit ca şi la început. Lucram la în- 
ceput, lucram cele ce nu se vedeau, că nu avea cine să vadă 
când lucram. Şi după ce le-am făcut pe toate câte sunt, l-am 
făcut apoi pe om, şi l-am făcut ca să vadă, şi a văzut pe cele 
ce nu se vedeau, şi pe care omul le-a văzut şi le-a pus nume. 
Şi iată taină nevăzută, că şi la sfârşit lucrez cele ce nu se văd, 
că nu are cine să vadă când lucrez, şi de aceea îl fac pe om ca 
să vadă cele ce nu se văd. De aceea am grăit Eu ţie, Israele, 
în cartea Mea cu tine şi am zis: «Să nu te pierzi, Israele, că 
vine ce n-ai văzut de când te-ai născut; vine facerea pămân- 
tului şi a raiului şi a Noului Ierusalim, care nu sunt încă pe 
pământ». Aşa grăiam Eu la începutul lucrării Mele cu tine, 
Ierusalime de azi, şi îţi ziceam despre cărturarii şi fariseii cei 
aşezaţi la colţul străzii ca să te oprească pe tine să nu vii la 
Mine, şi iată, nu te-am minţit, şi pe toate ţi le-am spus mai 
dinainte, iar cuvântul Meu este adevăr. 

Cuvântul cel de la sfârşit este ca şi la început, este fa- 
cerea pământului şi a raiului şi a Ierusalimului nou, care erau 
la început. La sfârşit iarăşi este facere: «cer nou şi pământ 
nou în care va domni dreptatea şi pacea», aşa cum scriu fă- 
găduinţele Scripturii care spun: «Eu voi face ceruri noi şi pă- 
mânt nou, şi nimeni nu-şi va mai aduce aminte de cele tre- 
cute, iar cerul nou şi pământul nou vor rămâne înaintea Mea, 
şi seminţia voastră şi numele vostru va dăinui pe veci». Şi 
dacă aşa scrie în Scripturi, iată, cerul şi pământul trec, şi cu- 
vintele Mele se împlinesc cu cerul cel nou şi cu pământul cel 
nou şi cu poporul Meu, care va dăinui pe veci, potrivit fă- 
găduinţelor Mele, potrivit Scripturilor, măi Israele. Şi dacă 
M-am născut Fiu al Omului acum două mii de ani, şi dacă 
Tatăl Meu a născut-o la cuvântul Meu pe România odată cu 
Mine, şi dacă Eu trebuia să am un popor la sfârşit ca să vin la 
el cuvânt, iată, în România Mi-am aşternut iesle şi Mă fac în 
ea cuvânt de facere nouă, ca şi la început facere. La început 
toate s-au închegat la cuvântul Meu, şi nu se putea să se lu- 
creze altfel la sfârşit, nu se putea să nu se lucreze şi la sfârşit, 
căci am spus: «Eu sunt Alfa şi Omega», Eu sunt la început şi 
la sfârşit Cuvântul lui Dumnezeu, căci toate se fac prin cu- 

vânt, şi fără cuvânt nimic nu se face. Să ştii, poporul Meu, că 
fără cuvânt nimic nu se face. Cuvântul este Cel ce Se face, şi 
Domnul este Cuvântul, şi El Se face în toate câte vor fi, şi 
toate vor fi El, şi omul n-a ştiut să-L vadă pe Dumnezeu în 
cele ce au fost făcute prin cuvânt. Omul a crezut că Dumne- 
zeu este altceva decât facerea Lui, facerea în care El era, pre- 
cum şi în om era. Dar omul neascultând n-a mai ştiut, a înce- 
tat să mai ştie, şi de aceea am spus omului: «Omule, nu-L vei 
găsi pe Dumnezeu decât în tine, dacă-L vei aşeza în tine». 

O, Ierusalime, pământul României poartă pe el taina 
cea dintru început, cuvântul Meu cel făcător. De ce poartă pe 
el această taină? Pentru că România este pământul Meu ales 
şi neamul Meu ales din nou. Şi de ce am ales Eu acest pă- 
mânt? O, nu l-am ales. El era pământ ales, şi am aşezat pe el 
neam ales, născut odată cu Mine, închegat la cuvântul Meu, 
căci am trimis pe unsul Meu ca să pună peste acest pământ 
semnul Meu, pământ ales cu semn pe el şi om născut din 
Mine, neam al Meu, născut din cuvântul Meu, din creştin năs- 
cut, duh şi trup, om încreştinat de creştin, de unsul Meu, de 
apostolul Meu cel întâi chemat. 

E praznic de sfânt Andrei în mijlocul tău, Ierusalime, 
popor al prăznuirii cerului pe pământ, căci Eu sunt cu sfinţii 
în venirea Mea la tine. Andrei, apostolul Meu, binecuvintează 
pe România. Din Mine binecuvintează apostolul Meu: 

B in Tine, Doamne, Ierusalimul cel de sus, 
căci în Tine se odihnesc toţi sfinţii Tăi, 
Doamne. Şi dacă Tu eşti cu împărăţia cuvântului Tău în Ro- 
mânia, sfinţii Tăi cu Tine sunt, şi se adună la praznicul Tău, 
la cuvântul Tău, Doamne, şi grăiesc sfinţii din Tine şi Te măr- 
turisesc din România, neam ales pe pământ ales, ales dintru 
început, Doamne, pecetluit dintru început ca să fie ales spre 
întocmirea plinirii vremilor, ca toate să fie iarăşi întru Tine, 
cele din ceruri şi cele de pe pământ, toate în Tine. 

Binecuvântat să fii, Doamne, Cel ce eşti, Cel ce erai şi 
Cel ce vii, că ai ales neamul român mai înainte de întemeierea 
lumii mai înainte rânduindu-1 în a Ta iubire, ca să fie fiu al 
Tău, potrivit sfatului voii Tale, spre lauda măririi Tale, Doam- 
ne, ca toate să fie iarăşi întru Tine, cele din ceruri cu cele de 
pe pământ, toate întru Tine, căci în ţara Ta regină ai unit pe 
cele din ceruri cu cele de pe pământ, s-a unit cerul cu pămân- 
tul în România, ţara Ta regină, ţara Ta mireasă, ţară cu Rege, 
o, Rege cu regină, Rege cu mireasă! Nimeni nu ştie de ajuns 
taina pământului ales în care ai venit cuvânt la sfârşit, Tu, Cel 
ce eşti Alfa şi Omega. Nu înţelege omul lucrarea cuvântului 
Tău în România, facerea Ta cea nouă, lucrarea Ta de facere, 
cuvântul Tău, Doamne. Eu am fost trimisul Tău, ca să pun 
numele Tău şi viaţa Ta peste neamul român, şi nu ştiam atunci 
ce este acest pământ, dar acum mă închin Ţie în el şi îl sărut, 
că atunci nu ştiam, nu-i ştiam taina lui cea dintru început. El 
era taina Ta, venirea Ta, cuvântul Tău, ieslea Ta în care Te faci 
cuvânt la sfârşit precum erai la început. Mă închin şi sărut 
acest pământ precum Tu îl săruţi mereu cu cel mai dulce 
cuvânt, că Tu când ai lucrat cuvântul pentru facerea cerului şi 
a pământului, aşa ai zis: «Să fie o tărie în mijlocul apelor, 
care să despartă apele de ape», şi aşa a fost, precum a fost 
cuvântul Tău. Şi s-a făcut tăria cerului, şi a despărţit apele de 
dedesubtul tăriei şi de deasupra tăriei, şi tăria ai numit-o cer. 
Şi ai zis să se adune apele de sub cer la un loc şi să se ivească 
uscatul, şi s-a ivit şi l-ai numit pământ. Iar când uscatul s-a 
ivit din apă, primul uscat a fost pământul român, primul ieşit 
din apă, şi din el ai luat pământ când l-ai făcut pe om. Şi i-ai 
zidit omului o grădină spre răsărit şi l-ai aşezat în ea, şi ai 


numit fericire grădina aceea, fericirea omului ai numit-o, 
grădina fericirii, precum omul are casă şi grădină. Când Noe 
a dat drumul porumbelului ca să aducă semnul împăcării, 
ramura de măslin, tot aşa a fost. Pământul acesta a fost primul 
uscat care s-a ivit din apă după ce a trecut potopul cu apă, 
prima oază verde a fost, şi din ea a rupt porumbelul ramura 
verde şi a zburat cu ea la Noe. 

O, Doamne, Tu Te-ai făcut cuvânt pe pământul împă- 
cării, şi ai împăcat pe om cu Tine. Cuvântul Tău a făcut îm- 
păcarea, căci el este făcător, şi pe pământul acesta trebuie să 
faci om nou, născut din cuvântul Tău, căci Tu eşti Cuvântul. 
România este pământul în care se naşte omul cel nou, omul 
cel din cer, căci Tu Te naşti din Tine cuvânt în România, şi din 
cuvântul Tău se naşte om nou, om născut de sus, căci Tu eşti 
de sus. O, Doamne, când pământul acesta a primit pe el nea- 
mul care este şi azi pe el, Tatăl a binecuvântat neamul acesta 
şi a zis să fie fiul Lui, fiul Tău să fie, fiul cuvântului Tău, la 
începutul şi la sfârşitul lucrului Tău cu el. A trimis Tatăl pe 
Melchisedec şi l-a binecuvântat întru Tine, Doamne, Fiule al 
Tatălui. A binecuvântat Tatăl acest pământ, după rânduiala lui 
Melchisedec l-a binecuvântat, şi apoi eu am venit trimis al 
Tău, mărturisitor al Tău, şi Te-am dat pe Tine neamului ro- 
mân şi l-am făcut neam cu Tine prin pâine şi vin, prin Trupul 
şi Sângele Tău pe care Tu l-ai lăsat la ai Tăi, şi rămăşiţa lui 
Israel s-a făcut neam cu românul, şi toţi suntem un neam. 
Neam al Tău este cel ce crede în Tine, om plămădit la sfârşit, 
căci Tu eşti început şi sfârşit. 

Mă rog în Tine Tatălui, mă rog pentru neamul român: 

Tată bun, neamul român este neamul Fiului Tău, nea- 
mul Tău, Tată bun, căci Tu prin Fiul Tău ai făcut cerul şi pă- 
mântul român când ai făcut cerul şi pământul. Mă rog Ţie în 
Fiul Tău în Care Tu Te odihneşti cu lucrarea Ta. Iartă tot ce ai 
să-i ierţi neamului român, iartă-1 pe cel mic, şi prin el să răs- 
cumperi neamul omenesc şi să-l faci din nou, să faci neam 
creştinesc, care va dăinui în veci, Tată bun, neam de viţă nouă 
şi neveştejită, şi din el ridică preoţie sfântă şi curată, popor 
agonisit prin lucrarea Ta, prin truda Ta în Fiul Tău. Şi să fie 
Fiul Tău odihnit în om, şi să faci din neamul român neam 
creştin, închinător adevărat în duh şi în adevăr. Să fie Fiul Tău 
duh şi adevăr în omul român, cuvânt şi trup să fie în neamul 
român, pe pământul român, pământ ales, pământ al străluciri- 
lor cuvântului Tău, după cum scrie în prooroci despre ţara 
strălucirilor pe pământ. 

Iar Tu, Fiule al Tatălui, Mire trimis din cer pe pământ, 
să fii Păstor bun, să fii cuvânt dulce şi să păstoreşti de pe tro- 
nul slavei Tale neamurile pământului, să le păstoreşti cu toiag 
de fier, cu cuvântul Tău cel veşnic, Doamne, căci România 
este tronul cuvântului Tău, şi din tronul Tău curge râul vieţii, 
cuvântul lui Dumnezeu peste pământ. O, Tu Te faci carte pe 
pământ, Doamne, şi minune mare este taina aceasta, cartea 
aceasta, carte din cer pe pământ, carte coborâtă din cer peste 
cei fără de carte, peste omul fără de minte, Doamne, carte din 
cer pe pământ, ca să o ia omul în el şi să aibă minte, să aibă 
carte omul, Doamne, să Te aibă pe Tine, căci Te faci carte şi 
Te împărţi pe pământ. Sfinţii Tăi sunt în venirea Ta. în cartea 
Ta cu Tine sunt sfinţii Tăi. 

O, fiică Românie, să fii fecioară neprihănită, precum 
am fost eu. Să te naşti mereu, mereu fecioară, mereu din cu- 
vânt să te naşti, căci harul Domnului peste tine a răsărit, ţară 
regină, ţară mireasă, cea dintâi pe pământ! Domnul S-a năs- 
cut trup în neamul lui Israel, cel ce a răstignit pe Domnul, şi 
din poporul răstignitor s-a ridicat o rămăşiţă aleasă prin har ca 

să fie mijlocitoare pentru neamul răstignitor. Dar în tine, po- 
por român. Domnul S-a născut cuvânt, ca să facă din tine 
neam luminător al lumii, mărturisitor de lumină, precum loan 
mărturisea lumină pe Hristos. Tu eşti pământul care strălu- 
ceşte, că iată, Domnul este strălucire în tine, căci cuvântul lui 
Dumnezeu în tine este strălucirea ta, ţară Românie. O, în tine 
este soare, în tine este Domnul cuvânt, Domnul, soare strălu- 
citor, de şapte ori strălucitor. De aceea eşti tu ţară a străluci- 
rilor; Domnul străluceşte cuvânt din tine, şi tu eşti, şi cine te 
iubeşte, după dreptate te iubeşte. Vino, iubito, spre facere de 
veac nou peste pământ! Vino, că am venit atunci şi ţi-am fost 
naş în ziua ta de logodnă, şi iată, iar sunt cu tine din Domnul, 
Ierusalimul cel de sus, ca să-ţi fiu naş în ziua ta de nuntă, 
alături de Verginica, trâmbiţa care anunţă nunta de veac nou. 
Vino spre nunta veşnică, ţară mireasă, ţară regină între ţări, 
căci Tu, Doamne, aşa ai binevoit şi mare este taina Ta în nea- 
mul acesta pe pământul român. 

O, slavă Ţie, Cel ce ai făcut cerul şi pământul la înce- 
put şi la sfârşit, căci Tu eşti Alfa şi Omega şi lucrezi la sfârşit 
ca la început. Slavă Ţie, Cel ce ai făcut cerul şi pământul ro- 
mân spre slava cuvântului Tău peste pământ, Doamne, căci 
sfinţii Tăi îţi dau slavă din România, pământul strălucirilor 
Tale, iar seminţia lui va fi ca stelele cerului înaintea Ta, om 
nou înaintea Ta, Doamne. Amin. 

O fericit eşti, apostolul Meu care M-ai văzut 
^ şi M-ai iubit şi M-ai urmat de atunci şi 
până acum! Dar mai fericiţi sunt cei ce nu Mă văd şi Mă iu- 
besc şi Mă cred şi Mă urmează crezând în cuvântul Meu. Fe- 
riciţi sunteţi voi, cei ce M-aţi văzut şi M-aţi crezut, dar mai 
fericiţi sunt cei ce cred în cuvântul Meu, în Păstorul Cel 
învăluit de taina Sa, căci ţara română a avut peste ea ungere 
de Duh Sfânt, şi Duhul Sfânt a vestit în ea pildele împărăţiei 
cerurilor, care vor fi adevăr în ea, căci Eu aşa am spus: «Fo- 
iesc să fac din voi poveste adevărată, fii ai lui Israel, fiilor ro- 
mâni din români, ca să fiţi, fiilor, să fiţi adevăraţi, să fiţi cu 
adevărat», şi cel tare să fie, din locul lui cel tare, şi cel slab 
să fie, din locul lui cel slab, dar să fie, căci fericiţi sunt cei ce 
cred şi cei ce vor crede prin mărturisirea celor credincioşi, şi 
vor fi şi vor crede, aşa cum în Israel cei slabi ai lui cred prin 
lucrarea celor credincioşi din el, căci cei credincioşi lucrează, 
iar cei slabi cu lucrul lor cred prin lucrarea celor credincioşi 
din Israel; cred cei slabi, cred în Du mn ezeul celor credincioşi. 
Amin. Cred cei slabi, cred, şi se aşează jertfă de iubire, aşa 
cum îi învaţă cei credincioşi, aşa cum cuvântul Meu se face 
hrană spre viaţă veşnică, spre împlinirea sfinţeniei în omul 
cel credincios. 

Israele, Israele, cel slab în tine se face iubire împlinită 
prin lucrarea celui credincios din tine, poporul Meu. Cel cre- 
dincios este tare şi lucrează cuvânt din cuvânt, şi cuvântul 
este tare în loc tare, iar cel slab împlineşte învăţătura prin cel 
credincios care lucrează; cel slab împlineşte prin iubire şi prin 
ascultare de cel credincios, căci cel credincios ascultă de 
Dumnezeu, şi Domnul îi încredinţează cămările tainelor Sale 
ca să le lucreze pe pământ, şi să fie Domnul pe pământ cu ai 
Săi, cu prietenii Săi să fie. 

Mă fac praznic în tine, Ierusalime; praznic de sfinţi şi 
de îngeri. Mă fac mângâiere peste tine. Mă fac înţelepciune 
de taină peste tine, căci sfinţii Mei mărturisesc pe Do mn ul 
lor, mărturisesc tainele cerului, mărturisesc pe Cel ce este. De 
aceea mereu ţi-am spus: «Creşti, copile, creşti!», mereu ţi-am 
spus să creşti, că iată, tainele lui Dumnezeu sunt mari, şi tu 
eşti taină mare, poporul Meu iubit. O, taina ta e mare, şi tu nu 


creşti odată cu ea. Creşti, copile, creşti! Ascultă-Mă, şi creşti 
ascultându-Mă, căci ascultarea te creşte şi te umple de înţe- 
lepciunea tainelor, căci scris este că muţii vor vorbi, şi orbii 
vor vedea, şi ologii vor merge, şi surzii vor auzi. Creşti, copi- 
le, creşti, că Dumnezeu îţi spune să creşti. Creşti, că la cuvân- 
tul Meu toate se întocmesc, şi cresc, şi sunt. Creşti, fiule ro- 
mân, creşti, tată, creşti! Creşti prin lucrarea celor credincioşi, 
creşti, că ai ploaie peste semănătură! Creşti, că ai soare! 
Creşti, fiule român, şi vino la izvor şi te fă poporul Meu, că 
vin cu izvorul la tine şi îţi dau să bei din apa Mea. 

Asemănatu-s-a împărăţia cerurilor cu Fiul Omului, 
Care Şi-a zidit cuvântul pe stânca cea dintâi care răsare din 
apă şi din foc nevătămată, şi pe care omul o alege ca să facă 
pe ea suire şi coborâre a îngerilor între cer şi pământ, spre 
vestirea plinirii vremilor întru aşezare de veac nou, nestrică- 
cios între cer şi pământ. Asemănatu-s-a împărăţia cerurilor cu 
tine, poporul Meu, căci tu eşti pe pământul român împărăţie 
a cuvântului Meu care împărăţeşte şi păstoreşte vestindu-Mă 
împărat al făpturii, Domn adevărat în cer şi pe pământ. Amin, 
amin, amin. 

30 noiembrie/13 decembrie 1996 

Sărbătoarea sfintei Virginia, trâmbiţa Domnului 

Cerul în sărbătoare cu poporul Domnului. Lucrarea dragostei 
este nedespărţirea de Dumnezeu. 

T rec cu tine din sărbătoare în sărbătoare, fiule 
Israele. O, şi va veni clipa, măi fiule scump, să 
nu ne mai despărţim, dar mai am de lucrat peste tine multă 
dragoste. Am de lucrat, Israele tată, că ţie îţi mai trebuie mult 
ca să ai dragoste multă, şi ca să spun şi peste tine că mult ai 
iubit şi mult ţi se iartă. Vin cu har peste tine, că voiesc să ai 
har mare, poporul Meu. Harul Meu şi pacea Mea să fie mult 
peste tine, Israele binecuvântat. Vin, şi intru cu Verginica în 
cartea ei, şi Eu grăiesc întâi. Eu sunt calea, şi pe această cale 
vin sfinţii cu Mine la tine şi se fac sărbătoare în tine. 

O, ce frumoasă zi de serbare! Ce frumos serbează sfin- 
ţii şi îngerii pe Verginica! Azi e zi de praznic, măi Israele măi, 
e zi de hram pentru ieslea cuvântului Meu, e zi de dragoste 
din cer peste tine, copilul Meu Israel, dar mai am de lucrat 
multă dragoste cu tine ca să ai atât cât îmi va fi Mie de ajuns, 
şi ca să pot spune apoi că mult ai iubit şi mult ţi se iartă. Oare, 
ştii tu ce vrea să spună Scriptura care grăieşte din Mine şi zice 
că «dragostea acoperă mulţime de păcate»! O, ce frumos ar 
fi să ştii să răspunzi cu dragoste la întrebarea Mea, ca să răs- 
punzi frumos şi să-i priască dragostei răspunsul tău! Azi e zi 
de dragoste, fiule scump. Râu de dragoste se revarsă cu săr- 
bătoare peste tine, că ai nevoie de încă multă dragoste, dar să 
fii umilit la auzul acestui cuvânt, că mare este acest cuvânt: ai 
nevoie de multă dragoste. Poate tu, de mic ce eşti sau poate 
de mare cum te simţi prin dragostea Mea, poate tu vei zice că 
ai nevoie de multă dragoste de la Mine peste tine. O, iată, nu 
voiesc să te supăr, că e sărbătoare de dragoste a Mea peste ti- 
ne, dar te învăţ să înţelegi taina cuvântului Meu. Israele, Is- 
raele, ai nevoie de dragoste de Dumnezeu, că Eu am de ajun- 
să dragoste de tine, măi tată. Am Eu nevoie de dragostea ta. 
Eu sunt lipsit de dragostea ta, nu tu de dragostea Mea. E zi de 
dragoste a Mea peste tine, că Eu sunt învăţătorul tău, iar tu 
eşti cel ce asculţi glasul Meu. Dar cine este cel ce ascultă? 
Oare, este cel ce aude glasul Meu? 

Fiule, fiule, ce frumoasă a fost povestea dragostei Mele 
cu tine! O, a ajuns de poveste dragostea Mea cu tine. A mers 

vestea şi povestea de la margini la margini despre dragostea 
lui Dumnezeu cu tine. Ca în poveste a fost povestea dragostei 
Mele cu tine, poveste adevărată precum Eu sunt de adevărat, 
duh şi adevăr sunt, veste şi poveste adevărată cu tine, Israele. 
Petrec cu tine ca în poveste, fiule iubit, căci Eu sunt Duhul lui 
Dumnezeu, şi tu eşti cel ce asculţi glasul Meu, ca în povestea 
pe care o auzi şi nu o vezi, o auzi şi crezi în ea şi o vezi cre- 
zând şi te umpli de dragoste. Ţi-am pus pe braţe cartea Mea 
de poveste între Mine şi tine, şi iată, scriu în ea mereu, Mă 
scriu tot mai frumos în ea, ca să asculţi glasul Meu şi să Mă 
iubeşti, căci Eu sunt adevărat cu tine, şi cine M-ar putea des- 
părţi de dragostea Mea de tine? Voiesc, copile scump, să fii şi 
tu adevărat cu Mine, să fii tot, aşa voiesc, şi atunci va fi să pot 
cu tot adevărul să spun că mult ai iubit şi mult ţi se iartă. Ce 
frumos este omul care ştie ce dragoste să aibă ca să aibă dra- 
goste! Dragoste are cel ce se dăruieşte pe sine cu totul lui 
Dumnezeu şi altora. Dragoste are cel care face voia lui Dum- 
nezeu şi a altora. Nu cel ce se ţine pentru sine, nu cel ce frân- 
ge voia celuilalt ca el, nu acela are dragoste. Voia celuilalt e 
dragostea ta, dragoste adevărată în tine. Fiii lui Dumnezeu ca- 
re fac voia lui Dumnezeu şi a unii altora, aceea este dragoste. 

Am pe fiii ieslei Mele, trimişi ai Mei, Israele, îi am ai 
dragostei. Ei lucrează voia Mea şi voia ta, nu voia lor. I-am 
învăţat ca un învăţător, şi ei au ascultat glasul Meu şi au făcut 
din el dragoste împlinită şi Mi-o dau Mie şi ţie, şi se dau cu 
totul, nu în parte, şi de aceea când le spun lor, îţi spun şi ţie, 
fiule Israele: iertate să-ţi fie greşalele tale, Israele, poporul 
Meu. Fiii ieslei Mele mult iubesc şi mult ţi se iartă ţie, po- 
porul Meu, prin cei ce au dragoste, că voiesc să fii şi tu ade- 
vărat cu Mine, să fii tot, aşa voiesc să fii cu Mine, tu, cel ce 
eşti poporul Meu, poporul cel iubit de Dumnezeu. Iată, măi 
Israele, ce este Scriptura care spune că «dragostea acoperă 
mulţime de păcate». Dragostea ta de Dumnezeu te ajută să nu 
mai ai dragoste de păcate, să nu mai faci păcate te ajută, să 
acoperi cu dragoste de Dumnezeu vremea ta, mintea ta, inima 
ta, şi să nu mai ai cu ce face altceva. Şi ce mai înseamnă 
această Scriptură? O, e mare Scriptura aceasta, şi tu trebuie să 
fii adevărat cu Mine, să fii tot, aşa voiesc, că dragostea aco- 
peră mulţimea păcatelor, fiule, şi te face şi pe tine să ierţi cum 
îţi iert Eu ţie când Mă iubeşti cu dragostea ta. 

E zi de hram sfânt, e zi de dragoste din cer peste tine, 
copilul Meu Israel, dar mai am de lucrat multă dragoste cu 
tine ca să ai atât cât îmi va fi Mie de ajuns şi să spun că mult 
iubeşti şi mult ţi se iartă. E Verginica dragoste peste tine şi are 
în tine serbare de dragoste. E iubită de tot cerul Verginica. Ea 
s-a făcut cu Mine şi cu tine veste şi poveste de la o margine 
la alta a cerurilor, măi Israele măi; veste şi poveste adevărată 
în cer şi pe pământ. Ea a fost dragostea Mea pentru tine, cu- 
vântul dragostei Mele peste tine a fost ea, şi iată, ea este din 
Mine dragoste peste tine, copilul Meu Israel. 

O Domnul meu, cine mă va despărţi pe mine 
^ de dragostea de Israel? Oare, puţina lui 
dragoste de Tine mă va despărţi de el? O, puţina lui dragoste 
de Tine mă va face mai mare dragoste peste el, ca să-l păsto- 
resc cu hrană de dragoste, şi el să mănânce şi să crească dra- 
goste pentru Tine, Doamne, că Tu de şapte mii de ani aştepţi, 
aştepţi cu dragoste, aştepţi în făpturi descoperirea fiilor lui 
Dumnezeu, fiilor dragostei de Dumnezeu, Doamne. Mă fac 
hrană dulce din Tine şi îi dau celui mic cea mai dulce hrană, 
ca să-Ţi fie dulce cel mic, precum îţi şi este, că Tu aşa voieşti. 
Mă dau cuvânt fiilor lui Israel ca să-i învăţ să Te iubească atât 
cât Tu îi iubeşti, că Tu aşa voieşti. Dar, oare, poate omul aşa 


ceva? Aşa ceva poate fiul din Israel, că Tu eşti Cel ce poţi în 
fiii Tăi care Te voiesc pe Tine cu totul în ei, căci dragostea 
acoperă sumedenie de păcate, Doamne, şi fiii lui Israel vor 
putea, vor putea nemaipăcătuind. Eu m-am făcut dragoste 
pentru Tine, Doamne, şi pentru Israel, şi am putut dacă am 
voit, căci cel necăjit Te iubeşte, Doamne, Te iubeşte cel ce su- 
feră. Eu am suferit pentru Tine şi pentru Israel, şi nimeni nu 
m-a despărţit de dragostea de Tine şi de Israel. Dar iată, pe fiii 
lui Israel îi desparte nedragostea, puţina lor dragoste de Tine 
îi desparte, Doamne, şi vin cu serbare de dragoste să-i aşez 
înaintea Ta, ca să-i ierţi când ei nu ştiu cum să Te iubească, 
fiindcă cel ce iubeşte iartă, iartă iubind. 

O, măi Israele măi, nu poţi să ierţi urând, şi poţi ierta 
iubind, căci numai cel ce iubeşte iartă, iar iertarea înseamnă 
să-l iubeşti pe cel ce-1 ierţi şi să-l dai lui Dumnezeu curat, 
iertat să-l dai, şi unul pe altul să se dea lui Dumnezeu cei ce 
se iartă, căci scris este: «Câte se iartă pe pământ sunt iertate 
în cer, şi câte nu se iartă pe pământ nu sunt iertate în cer». 
Dacă-1 ierţi pe cel ce ţi-a greşit, nu-i de ajuns. Dacă te iartă 
cel căruia i-ai greşit, nu-i de ajuns, fiule mic, nu-i de ajuns, 
măi Israele măi, căci scris este: «Dragostea este cea care 
acoperă păcatele», iar în tine, Israele, iertarea nu este dra- 
goste. Cine are pe Dumnezeu în el, acela iartă iubind, fiule. 
Cine nu are pe Dumnezeu în el, acela iartă în parte, iartă 
mândrindu-se, iartă cârtind, iartă de ochii celorlalţi, iartă 
urând, fiule, căci el aşa poate, fiindcă fără Dumnezeu în el aşa 
poate el. 

Să ştii, măi Israele măi, să ştii, şi mereu să ştii că 
iertarea înseamnă să-l iubeşti pe cel ce-1 ierţi şi să-l dai lui 
Du mn ezeu curat, iertat să-l dai. Nu-i de ajuns să ierţi, nu-i de 
ajuns, fiule, ci trebuie să mergi mai departe cu lucrul cel bun. 
Ai de lucru apoi lucrul dragostei care acoperă drumul păcate- 
lor fratelui iertat şi drumul păcatelor tale, căci cel ce ţi-a gre- 
şit, nu e numai el vina; eşti şi tu, nu e numai el, şi aşa e dra- 
gostea. Nu-i lăsa numai lui. Ia şi tu, că şi tu eşti dacă el ţi-a 
greşit. Ţi-a greşit ţie, eşti şi tu. Vezi cum eşti, vezi cum de 
ţi-a greşit, vezi unde este cuibul cel ascuns al greşalei, vezi, 
şi de la dragostea ta se va acoperi greşeala. Dacă ţi-a greşit 
ţie, eşti şi tu, căci ţie ţi-a greşit, iar cel ce îţi greşeşte îşi gre- 
şeşte şi lui, şi de aceea ţi-am spus: nu-i de ajuns să-l ierţi pe 
cel ce ţi-a greşit, nu-i de ajuns să te ierte cel căruia i-ai greşit, 
căci dragostea este cea care acoperă greşalele. Ai de lucrat 
apoi dragoste, ai de lucrat pe Dumnezeu în tine şi în el, în el 
şi în tine, şi unul pe altul să vă daţi lui Dumnezeu şi să vă 
iubiţi unul pe altul în Dumnezeu, fiilor, cei ce iertaţi şi cei ce 
vi se iartă. 

O, Israele, Israele, nu-ţi mai înmulţi greşalele. în- 
mulţeşte-ţi dragostea, măi Israele măi. Nu-ţi mai înmulţi ier- 
tarea. înmulţeşte-ţi dragostea, căci dacă este greşeală, trebuie 
să fie şi iertare, iar dacă este dragoste, nu mai are putere gre- 
şeala, măi fiule Israele, şi aşa vei ajunge dragoste, şi dra- 
gostea acoperă greşalele, ca să nu aibă ele putere în om şi 
peste om. 

Ascultă, Israele, glasul meu. Dar cine este cel ce as- 
cultă? Oare, este cel ce aude glasul meu? O, cel ce ascultă 
glasul meu este cel ce se face dragoste frate pentru frate, căci 
dragoste are cel ce se dăruieşte pe sine cu totul lui Dumnezeu 
şi altora. Nu cel ce se ţine pentru sine, nu cel ce frânge voia 
celuilalt, nu acela are dragoste. Dragoste are cel care îl face 
pe celălalt să facă voia lui Dumnezeu cu dragoste şi prin cre- 
dinţă sfântă. Dragoste are cel care veghează mereu peste cei 
din jurul lui ca să nu greşească lui Dumnezeu sau lui sau lo- 

ruşi. Aşa lucrare să ai tu, măi Israele măi. Dragoste are cel ce 
primeşte pe celălalt ca să-i spună când greşeşte. 

O, fiilor, Domnul nu este şi da şi nu. Domnul este 
numai da. Domnul voieşte de la voi să fiţi numai da. Asta în- 
seamnă dragoste, aşa precum este El. Voieşte Domnul să as- 
cultaţi şi să ziceţi „Da “ şi să faceţi adevărat acest cuvânt. Să 
ziceţi „Nu “ numai la cele rele, şi să fiţi precauţi cu cuvintele 
pe care le lucraţi între voi şi peste voi, ca să fie ca în Scriptu- 
ră, fiilor: «Da al vostru să fie da, şi nu să fie nu, şi ce este mai 
mult decât atât este de la diavolul». 

Măi Israele măi, cearta de la diavol este, şi face mân- 
drie, şi face ură, şi face dezbinare în trupul lui Hristos, căci 
biserica lui Hristos este trupul Domnului, fiilor, mădulare ale 
lui Hristos sunt fiii bisericii. Acesta este darul pe care vi-1 dau 
în ziua de prăznuire a mea. Darul dragostei vi-1 dau, ca să aveţi 
dragoste de Dumnezeu, şi unii pe alţii să vă daţi Domnului; pe 
voi înşivă şi unii pe alţii mereu, mereu, măi fiilor, lubiţi-vă 
unii pe alţii precum vă iubesc eu. Iubirea suferă, iubirea nu se 
plânge, nu se ascunde în sine. Ea nu răneşte, ea nu se împotri- 
veşte, ea este facerea lui Dumnezeu în om. Adunaţi-vă mereu 
cu iubire şi daţi-vă unii pe alţii lui Dumnezeu, fiilor. 

Ascultă, Israele, glasul meu şi ia aminte la învăţătura 
mea. Ascultă de cei ce veghează peste tine, dar de copiii gră- 
dinii Domnului să asculţi cu mare ascultare, că dacă de ei nu 
asculţi, de Dumnezeu nu asculţi, că zice Domnul: «Cine nu 
vă primeşte pe voi, pe Mine nu Mă primeşte, iar cel ce ascul- 
tă primeşte şi ascultă împlinind». Ii văd mereu străpunşi de 
împotrivirile lui Israel; îi văd când şi când învinşi în cuvântul 
lor peste voi; îi văd adesea biruiţi, măi Israele măi. Şi dacă ei 
stau biruiţi, tu cum mai stai? îi văd îndureraţi adesea, îi văd 
în poartă îndureraţi de cei ce nu se dăruiesc cu dragoste de 
Dumnezeu şi de ei. îi văd în Israel îndureraţi, îi văd în ei în- 
dureraţi, şi nu se plâng împotriva nimănui, şi plâng în ei în- 
dureraţi. îi văd luptând, îi văd luptându-se cu fiii lui Israel ca 
să-i scoale când ei cad, ca să-i îmblânzească pe cei din Israel 
care se ridică să biruiască adevărul prin minciuna care vine de 
la slăbiciune, de la ascundere, fiilor, căci s-a săturat cerul de 
creştin ascuns în sine. Am zis iarăşi acest cuvânt, pentru că 
l-am zis zadarnic când l-am zis. 

Cu dragoste îţi fac mustrare, Israele. De ce te ascunzi 
în tine, fiule care te ascunzi? De ce te ascunzi în altul şi îl faci 
să te ascundă în el cu ascunzişul tău? De ce, copile, de ce faci 
aşa? O, îţi mai trebuie mult ca să ai dragoste şi să nu mai faci 
aşa. Primeşte-mă cu dragoste când vin şi te mustru, că fericit 
eşti dacă mă primeşti. Dacă mă primeşti, te vei însănătoşi. 
Dacă nu mă primeşti, vei rămâne bolnav şi vei zace în tine 
fără pace şi vei suferi de lipsa dragostei, de lipsa ascultării, 
măi Israele măi. Ascultă, Israele, glasul meu; ascultă-i pe cei 
puşi în fruntea ta, turmă a lui Israel. Dar de cei ascultători în 
grădină să asculţi cu mare ascultare şi să nu zici „Nu“, că-i 
văd străpunşi de împotriviri, îi văd învinşi în cuvântul rostit 
de ei, îi văd adesea biruiţi, măi Israele măi, şi dacă ei stau bi- 
ruiţi, tu cum mai stai? Tu, cel ce-i biruieşti în cuvânt, tu cum 
mai stai? Mai stai când ei stau biruiţi? 

O, cine mă va despărţi de dragostea de voi? Oare, pu- 
ţina voastră dragoste? O, puţina ta dragoste mă face mai mare 
dragoste peste tine, ca să-mi fac loc cu Dumnezeu în tine, 
Israele, şi să nu cazi din Dumnezeu, să nu cazi fără dragoste. 
Mărturisiţi-vă păcatele ca să scăpaţi de sub vină, ca să scăpaţi 
de ele, fiilor din Israel. Nu staţi învinuiţi. Ieşiţi de sub vină. 
Nu staţi ascunşi sub vină, că sub vină staţi ascunşi dacă staţi 
aşa. Oare, păcatele să vă despartă de dragostea de Dumne- 


zeu? Do mn ul vi le iartă prin lepădarea lor şi prin rugăciune şi 
prin mărturisire. Nu staţi ascunşi sub vină, că vina vă pedep- 
seşte, măi copii. Ieşiţi de sub vină şi pedepsiţi-o voi. Pedepsiţi 
păcatul din voi nemaifăcându-1, şi veţi scăpa de vină, şi veţi 
şti dragostea. 

Mi-e dragostea arzând după tine şi pentru tine, poporul 
meu. O iau şi o pun în fiii grădinii mele, şi în ei mă port după 
tine, şi ei mă simt înăuntrul lor când mă port arzând după voi. 
Iată, nimic nu mă poate despărţi de dragostea de voi. Mă dau 
vouă în dar. Luaţi-mă în voi, ca să am eu în voi dragoste de 
Dumnezeu, căci ţie, măi Israele, îţi mai trebuie mult ca să ai 
dragoste şi multă să ai, fiindcă cel ce are mult, lucrează mult, 
iubind pe Dumnezeu şi pe cei ce sunt şi pe cei ce vor fi ai lui 
Dumnezeu. Amin. 

Te rog pentru cuminţenie de inimă, Israele. Te rog pen- 
tru minte sfântă, fiule. Te rog, măi Israele, să asculţi când ţi 
se cere să asculţi. Te rog şi iar te rog rugându-mă de tine să 
fii. Nu te mai supăra pe cel ce-ţi greşeşte, şi iartă-1, chiar dacă 
nu vine la tine să-ţi ceară să-l ierţi. Iartă greşalele greşiţilor, 
măi Israele măi, şi nu mai fă foc cu ele, că te frigi în focul 
acesta, tu, cel care faci foc cu greşalele greşiţilor. O, când tu 
îi greşeşti lui Dumnezeu, îţi greşeşte altul ţie. Când tu îţi gre- 
şeşti ţie, îţi greşeşte şi altul, şi aşa este rădăcina greşalelor, 
aşa şi nu altfel, şi de ce nu te umileşti, măi Israele măi? 
Scoală-te, fiule, scoală-te în mijlocul fraţilor tăi şi spune că 
rădăcina greşalelor greşiţilor tăi este în tine. Scoală-te şi fa 
dragoste în cei ce nu înţeleg cărarea greşalelor care se nasc în 
om şi peste om. Ridică-te şi mărturiseşte-te pe tine rădăcină a 
greşalelor, şi smulge-o şi arunc-o în focul dragostei mărturi- 
site, şi dragostea va acoperi păcatele arzându-le în focul ei. 
Amin. 

E zi de hram al grădinii mele, e ziua mea cu grădina 
mea şi cu cerul în ea, şi Te rog, Doamne, măreşte credinţa lui 
Israel, măreşte dragostea lui Israel, Doamne, şi fă din cuvân- 
tul meu de azi făclie aprinsă pe masa lui Israel, în casa lui Is- 
rael, între fii Ierusalimului nou, Doamne. E zi de dragoste, e 
zi cu spor. Să nu mai însereze această zi, această zi de dra- 
goste, o, Doa mn e! Să fie prăznuită această zi de dragoste în 
Israel. Amin. 

O Verginico, cine s-ar putea găsi să te des- 
^partă pe tine de dragostea de Israel? Şi 
vom lucra mult, măi tată, că lui Israel îi trebuie dragoste cum 
nu s-a mai auzit aşa dragoste. O, dulce-ţi este dragostea, Ver- 
ginico, şi scumpă a fost înaintea Mea suferinţa ta, dragostea 
ta pentru Mine şi pentru Israel, şi cerul te fericeşte, tată. 

Israele copilaşul Meu, cum să te mai cuprind mai fru- 
mos la sânul Meu ceresc? Cum să te strâng mai dulce în mân- 
gâierile Mele? Tu eşti fiul mângâierilor cereşti pe pământ. Tu 
eşti plămădit din iubirea Mea şi a lui Verginica. Tu eşti cel 
întru care binevoiesc cu dragostea Mea de tine, că mult te iu- 
besc şi mult ţi se iartă prin cei ce Mă iubesc în tine, prin cei 
ce binevoiesc întru Mine. Amin, amin, amin. 

1/14 decembrie 1996 

Sărbătoarea sfintei muceniţe Varvara 

Domnul Se face veste nouă peste pământ. Muceniţa Varvara se 
roagă Domnului pentru poporul mireasă. 

tau sfinţii cununi-cununi deasupra ta, grădiniţă a 
cuvântului Meu. Stau cete-cete apostolii şi proo- 
rocii, ierarhii şi evangheliştii, cuvioşii şi cuvioasele, muce- 

nicii şi muceniţele, temătorii de Dumnezeu şi drepţii, locui- 
torii în pustie, mironosiţele şi fecioarele. Stau sfinţii şi îngerii 
cununi-cununi deasupra ieslei cuvântului Meu, căci cerul 
prăznuieşte pe pământ, şi zilele Domnului vin, şi au venit, şi 
vor veni, precum scrie în Scripturi. 

Slavă întru cei de sus lui Dumnezeu, şi pace pe pă- 
mânt! Cântă cerul sfinţilor şi al îngerilor şi slăvesc cuvântul 
lui Dumnezeu. Slava Mea este deasupra ta, grădiniţă a cuvân- 
tului Meu. Pacea Mea este cu Mine în tine. Dorul Meu Mă 
mistuie şi Mă atrage mereu spre tine şi Mi-e dor, şi sfinţii sunt 
cu dorul. Scoală-te mereu întru întâmpinarea Mea, o, grădi- 
niţă de fii unşi! Scoală-te, şi aşa să fii mereu, că sfinţii sunt 
cu slava Mea deasupra ta, şi cuvântul Meu face cale sfinţilor, 
că Eu cu zecile de mii de sfinţi vin. Vin şi îmi pregătesc vă- 
zută venirea, şi mereu îmi pregătesc pe poporul cuvântului 
Meu. Vă pregătesc mereu pe voi, copii unşi în grădină, şi vă 
trimit mereu cu vestea Mea peste pământ, ca să nu vin fără de 
veste când vin, că Eu Mă vestesc şi vin. Amin. 

E sărbătoare de cer pe pământ, e serbare de veac nou, 
de cer nou şi de pământ nou şi de om nou, născut din cuvântul 
cel de sus. E sărbătoare la români, ţara întoarcerii Mele la oa- 
meni, şi din care Mi-am luat un popor ca să-l am curat şi aşe- 
zat înaintea glasului cuvântului Meu, care vine cu norii. Vin 
la tine, Israele mic, luat din români ca să fii poporul Meu. Vin 
şi Mă fac veste peste pământ, Mă fac cu tine veste şi poveste, 
poporul Meu. Mă fac veste nouă, şi am cu Mine sfinţi şi slavă 
de îngeri, şi tainele Mele sunt mari, şi cuvântul Meu străpun- 
ge văzduhul ca fulgerul care iese de la răsărit şi se arată până 
la apus. Pace ţie, poporul Meu, căci tu ai cuvântul Meu, tu cu- 
noşti glasul Meu. Pace ţie, şi stai întru Mine veghind, că mulţi 
vor veni şi vin în numele Meu, şi pe mulţi vor amăgi, şi mulţi 
se vor sminti şi se vor vinde, căci fărădelegea e mare, şi din 
pricina ei iubirea de Dumnezeu se stinge, dar cei răbdători 
vor birui, căci Evanghelia cuvântului Meu cel nou şi vestea 
împărăţiei Mele se va vesti şi povesti în toată lumea spre 
mărturie, şi apoi Eu vin văzut, şi toate se vor sfârşi, şi Eu voi 
fi, şi mulţi vor fugi la munţi, căci scris este: «îngerii Mei vor 
aduna pe cei aleşi de la o margine la alta a cerului, în sunet 
de trâmbiţă, la glasul cuvântului Meu», şi va fi ca în vremea 
lui Noe, că nimeni nu va şti ziua aceea. Ca şi atunci va fi, căci 
oamenii mâncau şi beau şi nunteau şi n-au ştiut până în ziua 
urgiei. 

O, fericit eşti tu, Israele, slugă credincioasă, care stai 
veghind înaintea Domnului tău! Veghează, fiule Israele, şi 
stai întru venirea Mea, că Eu vin. Fii atent mereu, că se ridică 
mereu hristoşi mincinoşi şi prooroci amăgitori, şi vor da sem- 
ne mari, şi minuni mari vor face pentru amăgirea celor amă- 
giţi şi pentru încercarea credinţei tale, poporul Meu, dar tu să 
nu ieşi, să nu crezi decât în Mine, Care vin ca fulgerul care 
iese de la răsărit şi se arată până la apus. Tu să fugi când auzi 
de semne şi de minuni, că este scris în Scripturi că vor fi spre 
amăgirea multora. Tu să fii umilit şi smerit, fiule, că oamenii 
cei mincinoşi vor veni şi vor fi slăviţi de oameni, şi mulţi vor 
umbla după ei, dar voi slavă de la oameni să nu căutaţi, aşa 
cum am grăit Eu: «Cel ce caută slava lui, acela vorbeşte de 
la sine, nu de la Dumnezeu, iar cel ce caută slava lui Dum- 
nezeu, acela este de la Dumnezeu». Cei iubitori de slavă sunt 
prooroci mincinoşi, că ei nu ştiu smerenia Mea şi lucrarea 
Mea. O, Israele, Eu nu caut slava Mea, ci a Celui ce M-a tri- 
mis, şi aşa să lucrezi şi tu, şi să te fereşti de oamenii slavei 
deşarte, care n-au nimic din Mine. Tu să veghezi şi iar să ve- 
ghezi înaintea Mea vestindu-Mă pe Mine oamenilor, căci Eu 
sunt slava ta, Israele. Amin. 


Se desprinde din ceata muceniţelor Varvara muceniţa, 
ca să fie ea în cuvântul Meu. Ea e serbată de cer. E ziua ei de 
sobor între sfinţi, şi se grăbesc sfinţii în venirea Mea la tine, 
Israele copilul Meu, căci a venit bucuria lor odată cu venirea 
Mea. Sfinţii se fac cuvânt din Mine peste tine, poporul Meu, 
iar Eu le dau bucurie celor ce M-au iubit pe pământ. Amin. 

O Mire preaiubit, fecioarele cerului Te iu- 
^besc în cer şi pe pământ, Mire al fecioare- 
lor, Care Te împărţi şi nu Te desparţi. Eu pentru dragostea de 
Tine am fost mucenicită, căci Te-am iubit şi Te-am mărturisit 
Mire al fecioarelor, Mire al meu. Suferinţa chinurilor care 
mi-au desfăcut trupul chinuit n-a fost mai mare ca iubirea 
mea pentru Tine, căci cine m-ar fi putut despărţi de dragostea 
de Tine, Mire drag, Mire al fecioarelor? O, nu mai ştiu fecioa- 
rele să Te iubească, nu mai ştiu fecioarele pe Cel iubit, pe cel 
mai frumos între fiii oamenilor, căci mulţi hristoşi mincinoşi 
s-au sculat şi amăgesc pe mulţi, şi iubirea s-a stins. S-a împu- 
ţinat iubirea, o, Mire iubit. Fecioarele nu mai ştiu iubirea şi 
n-o mai caută, că hristoşii mincinoşi Te-au acoperit pe Tine, 
Cel adevărat în cer şi pe pământ. 

Sunt cu fecioarele din cer în venirea Ta, Doamne, ca să 
le spun fecioarelor ce este fecioria, căci fecioria eşti Tu, Cel 
iubit de inima fecioarelor, de dragostea fecioarelor. O, că eu 
am plâns după Tine până ce m-ai luat în cămările nunţii, şi 
n-am iubit fericirea fără Tine, şi am iubit despărţirea de toate 
ca să mă dau Ţie mireasă şi să nu Te pierd. 

O, fecioarelor, învăţaţi ce este cuvânt sfânt, zâmbet 
sfânt, cuget sfânt, privire sfântă şi inimă sfântă. învăţaţi de la 
Hristos, Mire veşnic. învăţaţi iubirea cerească în voi, ca să 
cunoască oamenii iubirea, că iubirea s-a stins, s-a împuţinat. 
Aşa era şi pe vremea mea. Nimeni nu mai iubea pe Domnul, 
căci oamenii aveau idoli, şi toţi oamenii îşi slujeau loruşi, dar 
m-am aprins şi am luminat ca făclia aprinsă în întuneric şi am 
vestit pe Cel iubit, pe Cel ce iubeşte din cer pe pământ, şi oa- 
menii m-au omorât, şi Domnul m-a înviat, şi am viaţă veşni- 
că. Omul nu are înţelepciune ca să priceapă tainele lui Dum- 
nezeu, viaţa veşnică a omului credincios. Dar cum să mai pri- 
ceapă omul viaţa cea fără de moarte, care vine pe pământ din 
cer ca să se aşeze peste oameni? O, iubirea oamenilor s-a ră- 
cit, şi oamenii s-au sfârşit, căci cel ce este, în Do mn ul este, şi 
altfel nu este, şi se sfârşeşte, şi oamenii nu mai sunt, şi nimeni 
nu ştie taina omului cel făcut de Dumnezeu la început şi la 
sfârşit. 

O, coboară, Doamne, pe Duhul Sfânt peste oameni, ca 
să învieze oamenii! Mă rog pentru oameni, să învieze oame- 
nii şi să fie cu Tine, Domn al învierii. Mă rog în Tine pentru 
ţara română, pentru neamul român, să-i dai darul dragostei 
sfinte, ca să Te iubească neamul român aşa cum voieşti Tu să 
Te iubească. Mă rog în Tine pentru Israel cel român, pentru 
poporul cuvântului Tău, pentru fetele şi feciorii poporului 
Tău, ca să-i ai mireasă curată la inimă şi la iubire şi la fire şi 
la bucurie, că mare minune este această brăţară a iubirii cura- 
te ca în cer, Doamne, ca în cer pe pământ, aşa cum Tu ai spus, 
voia Ta din cer pe pământ. Să Te iubească fecioarele, să-Ţi 
cânte slavă întru cei de pe pământ Ţie, Doamne, precum în 
cer Ţi se cântă, slavă în cer şi pe pământ, şi pace pe pământ 
precum în cer, Doa mn e. 

Eu aşa mă rog în Tine, mă rog Ţie din cununa fecioa- 
relor muceniţe, şi în toate fecioarele mă rog pentru învierea 
Ta în om, pentru naşterea omului nou din Tine, Doamne, pen- 
tru nuntă de veac nou, sfinţii din cer cu cei de pe pământ, în 
bucurie de veac nou între cer şi pământ. Stăm cununiţe şi cete 
stăm deasupra ieslei cuvântului Tău. Slavă cuvântului Tău, 

Cuvântul lui Dumnezeu 


Doamne! Slavă Ţie întru naşterea din nou a lumii la cuvântul 
Tău, Doamne! Cântă cerul sfinţilor şi al îngerilor şi slăvesc 
cuvântul lui Dumnezeu, precum îngerii cântau deasupra ieslei 
Domnului, Prunc venit prin Fecioară. 

Pace ţie, Israele mic, prunc mic, născut din Dumnezeu 
la cuvântul Său, căci a pruncilor este împărăţia cerurilor care 
vine la tine cu Domnul şi cu sfinţii Săi. Amin. 

O înţeleaptă fecioară, o, cât M-ai iubit! Ai 
^ fost lumină din Lumină pe pământ, iar în 
cer străluceşti între fecioare şi te bucuri cu sfinţii întru veni- 
rea Mea, că iată, vin şi gătesc bucuria şi plata celor vii care 
au lucrat în via Mea. 

E sărbătoare de sfinţi în Israel pe pământ. Nimeni pe 
pământ nu mai ştie să facă sărbătoare de sfinţi. Oamenii po- 
menesc zile de sfinţi şi slujesc idolilor în zilele sfinţilor. Oa- 
menii se sărbătoresc pe ei în zilele sfinţilor, şi oamenii beau 
şi mănâncă şi nuntesc ca în vremea lui Noe, dar cuvântul Meu 
vine peste pământ şi se face veste şi vine. Precum fulgerul 
iese de la răsărit şi se arată până la apus, aşa Se vesteşte pe 
Sine Cuvântul lui Dumnezeu. 

Iar voi, fii ai cuvântului Meu, să fiţi mereu de Mine bi- 
necuvântaţi pentru ca să staţi înaintea Mea şi să luaţi şi să daţi 
cuvântul Meu oamenilor spre învierea celor credincioşi de pe 
pământ. Vine cuvântul Meu să facă pe pământ credinţă ca să 
găsesc la venirea Mea, precum în tine am găsit, Israele, po- 
porul Meu cel credincios, căci scris este: «Cel ce crede în 
Mine, Tatăl Meu îl iubeşte, şi vom veni la el, şi vom face casă 
la el, şi vom cina cu el, şi Ne vom arăta lui», căci Tatăl în Mi- 
ne este, şi în venirea Mea este Tatăl, şi vom face împărăţia 
Tatălui şi a Fiului şi Sfântului Duh, împărăţie binecuvântată 
din veac şi până în veac. 

Asemănatu-s-a împărăţia cerurilor cu omul care are 
trei fii şi al cărui fiu mic veghează şi stă treaz ca să nu păţeas- 
că şi el ca fraţii lui cei mai dintâi, care n-au vegheat bine şi 
peste care au pătruns tâlharii, iar cel mic şi-a rostuit bine vre- 
mea vegherii, şi tâlharii venind au fost prinşi, şi mărul cel de 
aur a fost pus pe masa tatălui, spre bucuria tatălui şi a fiului 
cel mic. 

Asemănatu-s-a împărăţia cerurilor cu tine, fiule Is- 
raele, fiule mic, fruct împlinit în credinţă, fruct pe masa Mea 
precum Eu sunt pe masa ta, căci unii pe alţii ne hrănim la 
masa iubirii cereşti pe pământ, masă de nuntă, masă de veac 
nou, praznicul cerului pe pământ, cuvântul lui Dumnezeu, 
hrană din cer pe pământ. Amin, amin, amin. 

4/17 decembrie 1996 

Sărbătoarea sfântului ierarh Nicolae 

Domnul e plin de dor după omul cel asemenea Lui, ca să-l fie Lui 
casă. Sfinţii mângâie pe poporul Domnului. 

E u, fiilor, n-am pace în cer şi pe pământ fără voi. 
Voi sunteţi pacea Mea, cu voi Mă alin, cu voi Mă 
bucur în dorul venirii Mele, că Mi-e dor de lucrul mâinilor 
Mele, Mi-e dor de om, măi fiilor. Mi-e dor să vină omul spre 
Mine, că nu e bucurie mai mare în cer ca atunci când un om 
fără Dumnezeu vine spre Mine să Mă găsească şi să Mă ur- 
meze. Eu pe voi v-am pus pe pământ cărare a oamenilor spre 
Dumnezeu. Eu pe voi v-am ales de sprijin, fiilor. Eu, fiilor, 
n-am pace în cer şi pe pământ fără voi. Fără voi n-am grai, 
n-am cuvânt. Fără voi n-am pace, fiilor. Şi de ce n-am pace 
fără voi? N-am pace până ce voi veni văzut, că iată, îl strig 
mereu pe om. Mereu, mereu îmi fac cale spre oameni cu voi. 


Voi sunteţi mâinile şi picioarele Mele; cu voi umblu, cu voi 
petrec, cu voi Mă scriu în cer şi pe pământ, şi n-am pace până 
ce voi găsi odihna Mea. Omul e odihna Mea, şi Mi-e dor de 
lucrul mâinilor Mele, Mi-e dor să vină omul spre Mine şi să 
Mă urmeze precum voi M-aţi urmat, copilaşi ai grădinii cu- 
vântului Meu. O, cum aş putea să mai am pace fără voi? 
Nimeni nu voieşte să se lepede de sine şi să Mă urmeze. 
Oamenii vor cu Mine, dar ei nu ştiu ce înseamnă să fie omul 
cu Dumnezeu. Nici un om nu mai ştie cum să fie omul cu 
Dumnezeu. Mi-e dorul plin, Mi-e duhul tânjind pentru omul 
cel făcut după chipul şi asemănarea lui Dumnezeu. Mi-e 
plânsul durut, Mi-e dorul plângând după om, dar cu voi Mă 
alin şi Mă mângâi mângâindu-vă şi înviindu-vă în dorul Meu. 
O, cine mai are milă de Mine ca să Mă dea oamenilor şi să-Mi 
găsesc în ei mângâierea pierdută, odihna Mea cea dintâi? Mi-e 
dor de tot neamul omenesc, dar în lucrul Meu cu voi Mă pierd 
în voi. Mă ascund în voi cu dorul Meu, că nu mai am unde 
să-Mi plec capul, nu mai am. Omul nu mai este casa Mea. 
Şi-a vândut omul casa şi grădina, trupul şi fericirea şi le-a 
vândut. Omul era casa Mea, şi Mie nu-Mi trebuia casă făcută 
de oameni. Ce fel de casă să-Mi zidească Mie oamenii care 
Mi-au stricat casa şi odihna Mea? Omul era să fie casa Mea 
şi slava Mea, după chipul şi asemănarea Mea. 

O, fiilor, cum aş putea să mai am pace fără voi? Unde 
Mi-aş mai găsi alinul, unde? Cine să Mă audă? Cine să Mă 
cunoască? Cui M-aş putea plânge pe pământ? Viaţa omului 
trebuia să fie viaţa Mea; trupul lui, casa Mea; lucrarea lui, 
lucrarea Mea. O, fiilor, e pacea Mea cu voi şi Mă mângâi cu 
voi mângâindu-vă şi înviindu-vă în dorul Meu. Luaţi cuvân- 
tul Meu, luaţi mângâierea Mea şi daţi-o oamenilor ca să simtă 
ei mângâierile Mele şi să-Mi cunoască glasul. 

O, poporul Meu, grăiesc ţie, fiule, ca să audă oamenii 
glasul Meu şi graiul Meu cu tine pe pământ. Ce ai face tu 
dacă n-ai mai crede în Mine, în cuvântul Meu? Te-ai face ase- 
menea oamenilor care nu mai ştiu ce înseamnă să fie omul cu 
Dumnezeu. Te-ai face asemenea cu cei ce te învaţă cum să fii, 
că oamenii lumii au învăţători, au preoţi, au profeţi, şi duhul 
lumii îi desparte de Mine, că zice Scriptura: «Prietenia cu lu- 
mea este vrăjmăşie cu Dumnezeu». Te-ai face vrăjmaş Mie 
dacă te-ai despărţi de cuvântul vieţii, fiule al poporului Meu. 
O, tu să nu te joci de-a statul cu Dumnezeu, de-a venitul şi 
de-a plecatul să nu te joci tu, cel care stai cu Mine prin cre- 
dinţa ta, prin iubirea ta. Cel ce se joacă de-a plecatul nu se 
mai poate juca şi de-a venitul înapoi la Mine şi la tine, popo- 
rul Meu, iubitul Meu popor. O, greu e de cel venit şi plecat, 
şi va veni o vreme grea, o durere apăsătoare peste cel ce n-a 
ştiut să stea cu Dumnezeu, şi mai mare durere ca aceea nici 
n-a mai fost şi nici nu va mai fi durere, durere fără mângâiere. 

O, fiule Israele, să nu te joci cu Dumnezeu, să nu-L în- 
şeli, să nu-L minţi, să nu-L părăseşti pe Cel ce este. Pe Mine, 
fiule, nu Mă poţi găsi la cei străini de Mine, la cei ce nu-Mi 
sunt casă. Eu sunt cu cei ce-i am casă a Mea şi odihnă a Mea 
în ea, voia Mea în om, poporul Meu. Numai un aşa om este 
creştin, casă a Mea este. 

Cuvântul Meu zideşte casă Mie în tine, fiule credincios 
din Israel. Cuvântul Meu din tine să dea socoteală la oricine 
îţi va cere socoteală pentru credinţa ta şi pentru înţelepciunea 
ta, copilul Meu Israel. Nimeni, fiule, nu are înţelepciune în 
afară de tine, căci M-am făcut în tine înţelepciune ca să nu 
Mă părăseşti şi ca să nu pieri, copile scump. Scris este în 
Scripturi: «Cel ce piere, din lipsă de înţelepciune piere, din 
lipsa lui Dumnezeu din el piere cel fără înţelepciune». Pacea 
Mea în tine este viaţa Mea în tine, fiule. Cel ce are pace are 

pe Dumnezeu, căci Eu Mă fac pace în cel ce Mă are, Mă fac 
credinţă în el, Mă fac iubire, Mă fac zâmbet sfânt, Mă fac lu- 
mină, Mă fac odihnă a Mea în el şi îl numesc fiu al lui Dum- 
nezeu, căci Eu aşa am zis: «Fericiţi făcătorii de pace, că 
aceia fiii lui Dumnezeu se vor chema». 

Israele, Israele, să nu-ţi pierzi, fiule, fericirea; să nu te 
joci de-a statul cu Dumnezeu. Mă aprind în dorul Meu de 
tine, şi Duhul Meu Se mistuie după tine ca să te ţin în dra- 
goste, poporul Meu. N-am pace în cer şi pe pământ fără tine, 
fiule Israele. Să nu te laşi înstrăinat, să nu te laşi în mâna celor 
fără Dumnezeu, căci cei cu Dumnezeu sunt cei ce-L trăiesc 
pe Dumnezeu. Este scris în Scripturi şi în prooroci de glasul 
cuvântului Meu care este azi cu tine, poporule Israel de azi. 
Citeşte, fiule, şi crezi luminând peste oameni. Lumină din lu- 
mină să dai, că ai, poporul Meu. Ale Mele din ale Mele să dai. 
O, vin mereu, Israele, vin şi nu te las să pieri, că vremea e 
grea, şi dacă tu ai vedea-o te-ai speria. 

E vremea rea, măi Israele măi, şi e plină de profeţii ei, 
şi tu eşti mic. Stai de mână cu Mine, fiule, că tu eşti mic, eşti 
mititel în vremea oamenilor. Eu sunt mic pe pământ, că tu eşti 
mititel şi puţinei, dar mărirea Mea te are mare, şi tu eşti mare 
înaintea Mea. Tu, cel mititel, eşti mare şi eşti cuprins de mă- 
rirea Mea, de cuvântul Meu care te păstoreşte ca să fii şi să 
nu pieri înghiţit de vremea rea. Stai în casă, fiule, stai în tine 
cu Mine, nu în lume cu tine şi cu lumea. Stai, că mare este cel 
ce stă ca să nu cadă, iar cel ce cade, acela nu stă şi de aceea 
cade. 

Poporul Meu, să faci bine cu Mine oamenilor; să nu 
faci oamenilor bine cu tine. Oamenii aşa sunt învăţaţi să facă 
bine, şi zic că e bine, dar tu să nu zici tot aşa, şi tu să faci bine 
cu Mine, fiule. 

Sunt cu mângâiere de sfinţi deasupra ta, Israele, şi vin 
cu fiii grădinii Mele spre tine, şi cu mângâierea sfinţilor vin. 
Stau sfinţii cununi-cununi. Stau cete-cete apostolii şi proo- 
rocii, arhiereii şi evangheliştii, mucenicii şi muceniţele, miro- 
nosiţele şi fecioarele. Stau sfinţii şi îngerii cununi-cununi 
deasupra ieslei cuvântului Meu. E dorul sfinţilor după tine, 
poporul Meu, fiul Meu cel mic. Te mângâie sfinţii, copilul 
Meu: Nicolae, arhiereul Meu, fecioara Filoteea, în ceata de 
fecioare, căci tu eşti cel iubit la sfârşit, cu iubire mare eşti iu- 
bit, şi duhurile sfinţilor se odihnesc în Duhul Meu, în cuvân- 
tul Meu la sfârşit precum şi la începutul omului. Te mângâie 
sfinţii, Israele mititel, şi cine înţelege minunea aceasta, taina 
aceasta de cer coborât pe pământ? 

O Doamne, Doamne, sfinţii Tăi şi cu Tine pe 
^pământ, o, Doamne al sfinţilor! E vremea 
să vii cu sfinţii, în zeci de mii să vii, şi să vină cu Tine sfinţii. 
Eu am făcut bine oamenilor pe pământ şi i-am ajutat să nu lu- 
creze fărădelegea, Doamne. în numele Tău i-am ajutat să fie 
ai Tăi şi nu ai lor oamenii, şi Te-am vestit cu râvnă şi cu iu- 
bire, şi vin acum din cer cu Tine, şi din Tine grăiesc aşa peste 
oameni: lepădaţi, oamenilor, nelegiuirea şi daţi-vă unii pe 
alţii lui Dumnezeu. Luaţi din izvorul vieţii. Acesta este izvo- 
rul. Nimic să nu faceţi fără El pe pământ. Cuvântul este izvo- 
rul. Domnul este Cuvântul. Nimic fără Dumnezeu, o, oame- 
nilor! Faceţi-vă fii ai lui Dumnezeu, voi, fii ai oamenilor! 
Mângâiaţi pe Domnul cu iubirea Lui în voi, aşa cum au făcut 
sfinţii cerului pe pământ. 

Şi, dă-le, Doamne, oamenilor, dă-le pâine, o, Tu, pâine 
a oamenilor! Fă omul să ştie că Tu eşti pâine, Doamne, că Tu 
ai venit ca pâine să aibă, şi din belşug să aibă. Tu ai venit ca 
iubire să aibă, şi din belşug să aibă, şi să-Ţi dea oamenii iu- 
birea Ta din ei dacă o vor lua în ei. Dar de Israelul Tău cel ro- 


mân să ai mare milă, Doamne, şi mare să-Ţi fie ungerea Ta pe 
creştetul lui, că Tu eşti mare în Israelul român şi sufli peste 
neamul român ca să ia Duh Sfânt şi să Te împartă pe Tine duh 
şi adevăr, căci Tatăl aşa închinători doreşte. 

O din ceata fecioarelor duhul meu se roagă 
^Ţie, Doamne. Sădeşte-Te în copii şi în 
fecioare aşa cum Te-ai sădit în mine ca să vin spre Tine, că Tu 
eşti Cel ce ai zis: «Lăsaţi copiii să vină la Mine ca să le dau 
împărăţia Mea». O, vremea de azi e grea, Doamne, şi nu lasă 
pe copii să vină la Tine. Ajută-Ţi copiii, ajută-i pe cei mici, 
ajută-1 pe Israel cel mic al Tău, că vremea e grea, Doa mn e. 
Ajută neamul român să ştie să fie creştin, că greu mai suferă 
sfinţii Tăi pe oamenii care se apropie de sfintele lor moaşte, 
şi venind nu vin, Doamne, nu vin la Tine cei ce vin la noi să 
ia de la Tine. Nu vin oamenii, că ei nu vor pe cale, ei nu vor 
pe uşă, Doamne. Dă-le oamenilor toiag, dă-le cuvânt, dă-le 
pâine, Doamne, că oamenii nu mai ştiu ce este pâine. 

Israele mititel, să faci milostenie de pâine cerească, să 
faci, că ai ce să dai, şi să te rogi pentru om ca să vină venind 
când vine spre Domnul. O, să lucrezi minuni, popor mititel; 
mititel aşa cum am fost eu, minunat în iubire aşa cum am fost 
eu, dăruit lui Dumnezeu să fii cum am fost eu. 

Sfinţii stau cununi-cununi în venirea Ta, Doamne, şi se 
roagă ei în Tine ca să-şi plinească cupa rugăciunii lor, Doam- 
ne. Dă-ne mângâiere în Israel, dă-ne nouă, sfinţilor Tăi, 
Doamne, că pe pământ nimeni nu mai mângâie pe sfinţii Tăi. 
Pe pământ sfinţii sunt în jale între oameni, că oamenii nu vin 
la Tine prin sfinţii Tăi, Doamne. Mângâie-1 pe Israel cel miti- 
tel şi fă-Te mare în el, ca să vină prin el la Tine oamenii, 
Doamne, că oamenii nu văd până nu cred, şi nu ştiu oamenii 
ce e credinţa. Primeşte dorul sfinţilor Tăi care aşteaptă răs- 
cumpărarea, căci vestea Ta de veac nou a ajuns în cerul sfin- 
ţilor Tăi, şi ei strigă la Tine: «Până când, Doamne, până 
când? O, până când?». 

O iată, vremea s-a scurtat. Iată vremea, o, 
^ sfinţi ai cerului Meu! Nu mai plângeţi, 
fiilor! Nu mai plângeţi în cer, că iată, se aude pe pământ că 
plângeţi, căci voi sunteţi în venirea Mea. Iată vremea, mângâ- 
iaţi- vă! Un picuţ, şi mângâierea Mea va cuprinde tot cerul, şi 
pământul la un loc îl voi cuprinde, şi Eu vă voi fi mângâiere 
veşnică. Amin. 

Se mângâie sfinţii în tine, Israele, că le e dor, fiule 
scump. Vin sfinţii cu Mine la tine. Fii atent ce-ţi spun, că îţi 
spun cele proorocite în Scripturi. Vin sfinţii cu Mine la tine. 
Vine Do mn ul tău cu zecile de mii de sfinţi la tine, şi toată sla- 
va aceasta se va vedea văzută în curând. Curând, curând se va 
vedea slava Lui, precum fulgerul care iese de la răsărit şi se 
arată până la apus; curând, curând se va arăta, curând, curând 
se va vedea. Amin. 

Asemănatu-s-a împărăţia cerurilor cu tine, Israele 
scump, slugă credincioasă, căci veni-va Stăpânul şi te va găsi 
veghind şi îţi va spune: «Intră în bucuria Domnului tău!». 
Amin, amin, amin. 

6/19 decembrie 1996 

Cuvântul Domnului pentru expoziţia de artă 
„ Veste şi poveste “ 

Psalmul iubirii Domnului pentnt România, veste şi poveste adevărată. 
Domnul împărăteşte din România peste pământ cu cuvântul Său. 

uvântul se face veste şi poveste pe pământ. Se- 
mănătorul seamănă sămânţă, seamănă cuvântul, 

Cuvântul lui Dumnezeu 


şi cuvântul se face Dumnezeu pe pământ. Coboară Domnul 
din cer pe pământ şi Se face cuvânt. Vine pe nori cuvântul, pe 
nori de slavă vine. Vine Domnul din cer pe pământ ca să fie 
cu omul, că nu e bine să fie omul singur, ci e bine să fie cu 
Domnul. Semănătorul seamănă cuvântul. Să audă fiii grădinii 
cuvântului Meu. Amin. 

O, fiilor semănători, iată, vin. Rămâneţi întru întâmpi- 
narea Mea, că vin să hrănesc mulţimile cu pâine. Cuvântul 
Meu este pâine, este mană din cer, dar omul nu mai ştie ce 
este pâine ca să ia şi să mănânce şi să fie viu precum Eu sunt 
viu. Eu sunt Cel ce sunt. Amin, amin, amin. «Eu sunt Alfa şi 
Omega, Cel ce este, Cel ce era şi Cel ce vine. Fericit este cel 
ce ascultă cuvântul Meu, că vremea este aproape. Celui ce 
însetează îi voi da să bea în dar din izvorul apei vieţii şi îi voi 
fi lui Dumnezeu, şi el îmi va fi Mie fiu. Eu sunt Alfa şi Ome- 
ga, Cel dintâi şi Cel de pe urmă, începutul şi sfârşitul», pre- 
cum scrie în Scripturi. 

La început era cuvântul, şi la sfârşit iarăşi este cuvân- 
tul. Eu eram Cuvântul la început, şi am zis: «Să fie lumină!», 
şi a fost lumină, şi am despărţit lumina de întuneric, căci 
întuneric era deasupra adâncului, şi Duhul Meu Se purta pe 
deasupra apelor. Eu sunt Alfa şi Omega. Precum la început 
aşa şi la sfârşit lucrez. La început eram Cuvântul; la sfârşit 
iarăşi sunt Cuvântul, şi iarăşi zic: să fie lumină! Amin, amin, 
amin. Să se despartă lumina de întuneric, şi întunericul de 
lumină! Să fie cer nou şi pământ nou! Amin. Să fie om nou şi 
să fie Dumnezeu cu omul, că nu e bine să fie omul singur; e 
bine să fie omul cu Domnul. Nu e bine să fie Do mn ul singur; 
e bine să fie Domnul cu omul. Vin să hrănesc mulţimile cu 
pâine. Mă fac cuvânt pe pământ, pâine din cer pe pământ. 

O, fii ai oamenilor, luaţi şi mâncaţi şi vă naşteţi din 
cuvânt. Acesta este cuvântul Meu care vine la voi, care se 
frânge pentru voi spre hrană şi spre înviere din moarte. Mă 
fac cuvânt spre hrană. Luaţi şi mâncaţi şi înviaţi întru Mine. 
Luaţi viaţă veşnică. Acesta este cuvântul vieţii veşnice. Eu 
sunt viaţa cea veşnică. Eu sunt. Apropiaţi- vă. Eu sunt Cuvân- 
tul lui Dumnezeu, calul alb şi călăreţul lui, Domnul cu po- 
porul cuvântului Său. M-am născut prunc în Betleem şi cu- 
vânt în România. Eu sunt trup şi cuvânt pe pământ, o, ţară 
Românie. Vin cu fiii cuvântului Meu şi stau în mijlocul tău, 
Eu şi cu poporul Meu, calul alb şi călăreţul lui, Domnul cu 
poporul cuvântului Său. 

Pace vouă, celor ce ascultaţi! M-am făcut veste de la o 
margine la alta a cerurilor, veste şi poveste adevărată, calul 
alb şi călăreţul lui, Domnul Cuvânt şi poporul Său. Amin. 

Eu sunt Cel Credincios şi Cel Adevărat. Eu sunt cuvânt 
în tine, ţară Românie. S-a dus vestea şi povestea de taina Mea 
din tine. Sunt îndrăgostit de tine, şi Tatăl este în Mine şi este 
îndrăgostit de tine şi îţi scrie povestea iubirii Lui cu tine, fiică 
Românie. O, voiesc să fac din tine poveste adevărată, şi Eu să 
fiu în tine iubire şi nu poveste, ci adevărat să fiu. Cheamă-Mă 
să vin, primeşte-Mă când vin, că iată, vin la tine cuvânt şi Mă 
scriu cu tine în cer şi pe pământ, că Eu Mă fac carte în tine şi 
Mă fac veste şi poveste de la o margine la alta a cerurilor cu 
tine, ţară Românie, ţară de veste şi de poveste peste pământ. 
Cuvântul Meu se naşte în tine. Mă nasc cuvânt în mijlocul 
Tău, în ieslea cuvântului Meu, şi Mă port cu fiii cuvântului şi 
Mă vestesc cu ei, calul alb şi călăreţul lui, pildă a împărăţiei 
cerurilor în tine, ţară de veste şi de poveste peste pământ. E 
naştere în tine. Zilele naşterii sunt cu tine. Cuvântul Meu te 
naşte din el, iar cuvântul Eu sunt. Duhul Meu grăieşte din 
mijlocul tău, şi nimeni în tine nu ştie să-Mi cânte iubirea Mea 


cu tine. E dragostea Mea în tine. Mă fac dragoste în tine, Mă 
fac izvor, râu al vieţii Mă fac în tine, ţară de veste şi de po- 
veste. Dar tu ai în tine duşmani care urmăresc viaţa Pruncului 
Care Se naşte cuvânt în tine. Ai în tine irozi care dau să as- 
cundă de tine viaţa cuvântului Meu când se naşte în ieslea sa, 
căci în mijlocul tău stă ieslea cuvântului Meu, ţară de veste şi 
de poveste. Cuvântul Meu este veste şi poveste în tine, căci 
sunt îndrăgostit de tine, ţară Românie, iubirea Mea de la sfâr- 
şit, ţară a strălucirilor. Cartea Mea cea de ieri te-a vestit pe 
tine şi te-a numit ţară a strălucirilor. Eşti proorocită de proo- 
rocii Scripturii, ţară de dor, ţară a strălucirilor. Iată, cuvântul 
Meu e strălucire în tine, şi tu străluceşti şi te vesteşti. O, cine 
te iubeşte pe tine. Mă iubeşte şi pe Mine, Cuvântul Cel ce Se 
naşte în tine din Mine, căci vin cu norii la tine şi Mă fac cu- 
vânt în ieslea cuvântului Meu din mijlocul tău. Cine în tine nu 
te iubeşte pe tine, românul din tine care nu te iubeşte, acela 
nu Mă iubeşte nici pe Mine, Cuvântul Cel născut în tine, şi 
acela se face irod care urmăreşte viaţa Pruncului Care Se fa- 
ce cuvânt şi mângâiere în tine. Cine nu Mă iubeşte pe Mine 
cuvânt în tine, acela nu este român, nu este creştin, ci este pă- 
gân, şi partea lui este cu cei necredincioşi. 

O, Mi-e dor de viaţa ta, de viaţa ta creştină, ţară regină 
între popoare. Oare, tu ai uitat ce înseamnă să fii creştină? O, 
ai uitat, şi vin să-ţi amintesc că eşti încreştinată întru începu- 
tul tău. Cine, tată, ţi-a rupt cămăşuţa de botez? Cum de te-ai 
deprins să nu-I slujeşti lui Dumnezeu? Tu eşti proorocită să 
fii Israelul cel nou, cel din făgăduinţă Israel, popor creştin să 
fii, că asta înseamnă Israel. Israel nu este nume pământesc, ci 
este nume ceresc, nume pus de Dumnezeu poporului Său. Tu 
eşti poporul Meu, ţară Românie. O, dar ai uitat pe Dumnezeul 
tău şi te-ai desfrânat cu neamurile pământului, care nu Mă au 
pe Mine de Dumnezeu. Adu-ţi aminte de pruncia ta, de naş- 
terea ta, de cămaşa ta cea dintâi, ţară Românie, că M-am făcut 
român, M-am logodit cu tine şi M-am făcut român, cuvânt ro- 
mân M-am făcut, şi cu limba ta grăiesc din cer peste pământ, 
Israele român. O, nu uita să fii creştin, Israele român. Cămaşa 
de creştin e albă. Leapădă fărădelegea şi fii creştin, poporule 
român, că M-am făcut cuvânt, M-am făcut cuvânt român, Mi- 
re şi mireasă, nuntă de veac nou în tine M-am făcut. Mi-am 
luat mireasă din tine, neamule român, şi nuntesc nuntă de 
veac nou în mijlocul tău, Mire din cer şi mireasă de pe pă- 
mânt, cuvânt şi trup, căci mireasa este trupul Meu, biserica 
Mea, cortul Meu, mădulare ale Mele este mireasa Mea, mi- 
reasă născută de sus pe pământ. Mireasa e de pe pământ, şi 
Mirele este din cer, căci aceasta este nunta cea adevărată, iar 
cei doi vor fi amândoi un singur trup. Mire şi mireasă pe veci. 
Mireasă înseamnă curată, trup al Mirelui ceresc pe pământ, 
nuntă de veac nou şi ceresc pe pământ, viaţă fără de moarte 
pe pământ. 

O, de patruzeci de ani Mă nasc cuvânt în tine, fiică iu- 
bită. Zilele naşterii sunt cu tine. Eu sunt cu tine şi cu zilele 
naşterii tale din Mine, din cuvântul Meu naştere. O, cine s-ar 
găsi pe pământ să-Mi cânte iubirea Mea de tine? Nu este 
înţelepciune pe pământ să ştie să cânte psalmul iubirii Mele 
cu tine, şi iată, am venit. Am venit să te cânt şi să-Mi cânt iu- 
birea Mea de tine. Am venit cuvânt în tine, veste şi poveste 
adevărată am venit, poveste cerească, pildă a împărăţiei ce- 
rurilor, împărăţie a cerurilor în tine, mireasa Mea, împărătea- 
sa Mea mireasă, ţară cu rege, mireasa Mea, iubita Mea 
mireasă! 

Trezeşte-ţi vomiceii, o, mireasă a Mea! Vin zorii, iubi- 
to, şi Tatăl Meu e în nuntă cu Mine în tine, ţară Românie, că 

din tine Mi-a luat Tatăl mireasă, căci Tatăl aşa a binevoit la 
naşterea Mea şi la întoarcerea Mea la mireasa Mea, logodnică 
şi mireasă a Mea. Cine în tine te iubeşte pe tine, acela Mă 
iubeşte şi pe Mine, Cuvântul Care Se naşte în tine; acela iu- 
beşte slava ta cu Mine, dragostea Mea cu tine. Cine în tine nu 
te iubeşte pe tine, ţară a iubirii Mele, acela se face irod care 
urăşte viaţa Pruncului Care Se naşte cuvânt în ieslea Mea din 
tine. 

Mă fac cuvânt din cer pe pământ. Vin la tine, că sunt 
îndrăgostit de tine, şi îndrăgostiţii nu s-ar mai despărţi. Mă 
port cu fiii ieslei Mele şi Mă vestesc şi Mă povestesc cu tine 
şi în tine veste şi poveste adevărată, Dumnezeu cuvânt pe pă- 
mânt, Adevăr din Adevăr, Lumină din Lumină, Cel de o fiinţă 
cu Tatăl, prin Care toate s-au făcut la început. Şi iată, iarăşi 
lucrează Tatăl prin Fiul, prin Cuvântul, şi iarăşi se fac toate, 
cer nou şi pământ nou şi rai nou pentru om nou, pentru ca să 
se întoarcă omul în Mine, Făcătorul omului cel de la început. 
Amin. 

E naştere în tine, ţară a iubirii Mele. Se naşte Domnul 
cuvânt în tine. Zilele naşterii tale se vestesc şi se povestesc, şi 
Eu scriu cartea iubirii Mele cu tine, mireasă a Mea, luată din 
români, şi tu, ţară a nunţii Mele. Asemănatu-s-a împărăţia ce- 
rurilor cu omul împărat care face nuntă fiului său, care-şi tri- 
mite vomiceii să cheme pe cei poftiţi la nuntă, ca să le zică: 
„Veniţi! Dar cei poftiţi nu ţin seama de cei ce strigă: 
„ Veniţi, voi, cei poftiţi! şi vomiceii se duc la cei ce nu erau 
numiţi poporul Meu şi le zic: „ Veniţi voi şi umpleţi locurile, 
căci masa de nuntă este gata!“. 

Vino, fiică Românie, să-Mi fii nuntaşă! Vino şi lasă 
nunta ta, şi vino la nunta Mea, căci cei poftiţi nu vin. Vino, că 
iată, ies mereu cu mireasa Mea înaintea ta să te nasc din 
Mine, din nunta Mea cu mireasa Mea cea luată din tine, din 
cuvântul Meu să te nasc şi să fac în tine nuntă de veac nou, 
neam născut din nou la cuvântul Meu, naştere nouă, căci cele 
vechi trec, şi fac loc la cele noi care se întocmesc la cuvântul 
Meu care se naşte în tine, ţară Românie. 

Asemănatu-s-a împărăţia cerurilor cu tine, ţara Mea, 
Israele al întoarcerii Mele la oameni, Ierusalime nou-născut; 
născut din cuvânt de sus, din cer născut pe pământ, la cu- 
vântul Meu prin care toate se fac la sfârşit precum la început 
s-au făcut. 

O, cu ce va fi asemenea împărăţia cerurilor? Cine va fi 
asemenea ţie, ţară a împărăţiei Mele pe pământ? Poate vreun 
popor să se nască dintr-o dată? O, în durerile naşterii tale s-au 
născut în tine fii, ţară cu iesle a naşterii cuvântului Meu. Eu 
sunt Cuvântul lui Dumnezeu, Care Se naşte în tine cuvânt, şi 
grăiesc cu limbă românească şi Mă scriu cu tine pe pământ, 
şi toate neamurile se vor închina şi vor slăvi pe Dumnezeul 
lui Israel cel român, Dumnezeul României, Domn adevărat în 
cer şi pe pământ. Eu sunt Cel ce sunt. Eu sunt Alfa şi Omega, 
Cel ce este, Cel ce era şi Cel ce vine, Atotţiitorul, şi din gura 
Mea iese sabie ascuţită cu două tăişuri, Cuvântul lui Dumne- 
zeu, veste şi poveste adevărată. Amin. 

Fiilor de la iesle, mergeţi şi vestiţi că sunt cu împărăţia 
cerurilor în voi şi cu voi. Mergeţi şi vestiţi cuvântul lui Dum- 
nezeu care împărăţeşte la voi, în mijlocul României, şi fericiţi 
cei ce-şi spală veşmântul ca să intre la Dumnezeu. Fericiţi cei 
ce păzesc cuvântul lui Dumnezeu, căci vremea este aproape, 
şi iată, vin, cuvânt şi trup vin, curând, curând vin. Acum vin 
cuvânt şi hrănesc mulţimile şi le dau din râul vieţii, şi în 
curând vin trup, aşa precum M-am suit la Tatăl, căci scris es- 
te: «Precum S-a suit, tot aşa va şi veni». Curând, curând voi 


veni, iar trupul slavei Mele va descoperi cerul cel nou şi pă- 
mântul cel nou, căci M-am făcut veste şi poveste de la o mar- 
gine la alta a cerurilor, ca să nu vin fără de veste, să nu vin pe 
neştire. 

Eu sunt cuvânt în tine, ţară Românie. S-a dus vestea şi 
povestea de taina Mea din tine, de cuvântul Meu şi de poporul 
Meu, calul alb şi călăreţul lui. Mă fac dragoste în tine, ca să 
nu cazi niciodată. Mă fac izvor de apă vie şi sunt îndrăgostit 
de tine, ţară a doririlor Mele. Tu eşti taina Mea de veac nou, 
tu eşti Ierusalim nou, tu eşti vestea şi povestea Mea de iubire, 
şi eşti, căci Cel ce este, în tine este. Eu sunt Cel ce sunt. Eu 
vin curând. Eu vin curând, iubito, dar cheamă-Mă! Amin, 
amin, amin. 

9/22 decembrie 1996 

Sărbătoarea sfântului ierarh Spiridon 

Hristos: adevărata hrană a omului. Sfinţii plâng durerea Domnului 
lor: „Nu mai plânge Tu, Doamne! Lasă-i pe oameni să plângă, că 
Tu eşti Dumnezeu" . 

in cu hrană din cer la tine, Israele. Ia şi mă- 
nâncă, poporul Meu, ia şi mănâncă tot cuvântul 
Meu, că vin cu sfinţii la tine, fiule. Vin la tine, copilul Meu, 
poporul Meu, vin să te cresc cu hrană din cer, că pe pământ 
nu mai este hrană. Pe pământ se vorbeşte mereu despre hrană, 
dar nu mai este hrană, căci hrana vine din Mine, din cuvântul 
Meu care le face pe toate care sunt. Pe pământ nu mai e nici 
rugăciune, căci rugăciunea se lucrează din credinţă, iar cre- 
dinţa fără faptele ei este moartă şi nu este. Hrana vine prin ru- 
găciune. Eu lucrez la rugăciunea omului, dar omul îmi cere 
pe ale lui, nu pe ale Mele. Ceea ce-Mi cere Mie omul în rugă- 
ciunile lui, sunt ale lui, nu ale Mele. Ale Mele sunt altceva 
decât ale omului. Ale Mele sunt cuvântul Meu care le are pe 
toate ale Mele în el. 

Ia şi mănâncă, poporul Meu, ia cuvântul Meu, căci Eu 
sunt adevărata hrană a omului, adevărata pâine a omului, şi 
cine Mă mănâncă pe Mine se cunoaşte că mănâncă, se cu- 
noaşte că Mă are. Ia şi mănâncă, Israele. Mănâncă, fiule, şi 
creşti, că te vor îmbulzi mulţimile flămânde, şi cuvântul Meu 
va trebui să se facă hrană mulţimilor, fiule. Tu eşti masa Mea 
pe care Mă aşez ca să Mă fac hrană pe masă, pe jertfelnic, măi 
Israele. Tu trebuie să fii jertfelnic de foc, poporul Meu. Ia 
aminte ce-ţi spun şi nu uita cuvântul acesta, că Eu sunt foc din 
cer, care se mistuie pe jertfelnic. Mă mistui în tine, poporul 
Meu, ca să Mă ia mulţimile spre hrană pâine din cer, cuvânt 
de foc, că pe pământ nu mai este hrană pe nicăieri. Pe unde 
Eu nu încap, nu este hrană, şi nu încap, tată, pe nicăieri. Pe 
nicăieri nu se găseşte loc şi pentru Mine, pe nicăieri, popor al 
mângâierii Mele. E duh de lume peste tot, e duh de om căzut 
din Dumnezeu, e desfrânare pe pământ peste tot, şi puterea 
omului e mare, voia omului e pusă sus, şi Eu nici la picioa- 
rele omului nu mai am loc, căci picioarele lui aleargă cu 
fărădelegea, şi Domnul nu mai este pe nicăieri cu omul, şi 
dacă aş mai lungi veacul omului te-aş pierde şi pe tine, popo- 
rul Meu cu care Eu Mă scriu în cer şi pe pământ în faţa mili- 
oanelor de îngeri şi de sfinţi care mărturisesc vremea Mea cu 
tine, Israele mic, cel ce eşti a Mea nădejde. 

O, să nu fii popor fără rugăciune, că pe pământ nu mai 
este nici rugăciune, fiule. Omul mare pe pământ nu poate 
avea rugăciune, că îl învinuieşte mărirea pe care o are şi slava 
pe care o ia de la oameni. Tu să nu primeşti slavă de la oa- 

meni, măi Israele măi, că de aceea te ţin Eu departe de lume 
pe cât pot şi îţi cer pe cât poţi, că nu vreau să fii învinuit de 
cele rele care se amestecă să strice pe cele curate ale Mele. 
Omul mare ce să-Mi ceară dacă el are de toate? Eu cum aş 
mai încăpea în cel mare care abia are vreme de mărirea lui şi 
de cele ale măririi lui? Omul mare dă să Mă caute când vede 
că îl părăsesc toate, când vede că până şi păcatele îl părăsesc 
şi nu mai rămâne cu nici un gust al lui, al măririi lui. Dar po- 
căinţa are şi ea viaţa ei atunci când omul e în puterea lui. 
Pocăinţa cea de la Mine, nu cea de la om, nu cea de nevoie, 
ci aceea din iubire, aceea este pocăinţă mai frumoasă decât 
orice putere pe pământ. 

Se aud la cer voci de oameni care strigă: „Ajută-mă, 
Doamne! O, dar glasul Meu pe pământ nu se aude când 
cere ajutor. Strig cu glas duios peste pământ, strig de mult, şi 
oamenii nu Mă aud. Strig şi plângând, strig şi cerşind, strig şi 
iubind şi iertând, şi răbdând strig, dar cine să Mă audă? Oa- 
menii au împărăţii, au dregătorii, au slavă oamenii, au bogă- 
ţii, au aur, au ranguri, au înţelepciune şi slavă omenească. 
N-au vreme oamenii să audă glasul Meu care se roagă de ei 
să Mă ajute să vin şi să fiu împăratul făpturii şi să împac pe 
oameni cu Tatăl şi să-i dau omului fericirea pierdută şi 
fecioria pierdută. Asta le-aş da Eu oamenilor, dar oamenii alt- 
ceva îmi cer. îmi cer ale lor, nu ale Mele. îmi cer pentru slava 
lor, nu pentru slava Mea în ei şi pe pământ cu ei, şi nimeni 
nu-şi lasă rangul pentru Mine, nimeni nu-şi face rang în 
numele Meu şi spre slava Mea cea cu smerenie în om. 

Plâng sfinţii când văd deşertăciunea slavei omeneşti pe 
pământ, că iată, sfinţii vin cu Mine la tine, poporul Meu, şi cu 
Mine se uită peste slava oamenilor pe pământ, şi plâng sfinţii, 
şi nu mai au sfinţii sărbători pe pământ. Oamenii se serbează 
pe ei în zilele sfinţilor, şi sfinţii cerului nu mai au pe nicăieri 
loc pe pământ, nu mai încap pe nicăieri cu ajutorul lor, cu 
sfinţenia lor în oameni, căci casa cerului era să fie omul, 
scaun de domnie şi aşternut de odihnă pentru Dumnezeu, aşa 
cum a fost omul făcut de Dumnezeu. 

Israele, popor iubit, aşa a fost omul făcut, fiule; a fost 
făcut scaun şi aşternut de odihnă lui Dumnezeu, templu lui 
Dumnezeu, aşa a fost făcut omul. O, şi ce templu este azi 
omul?! E scaun al fărădelegii şi vizuină de şacali care se hră- 
nesc cu cărnuri mai mici decât ei. Omul nu mai este lucrul 
Meu, şi Eu nu mai încap pe nicăieri. Nimeni nu se leapădă de 
rangul său, nimeni nu-şi mai face rang în numele Meu, şi Eu 
nu mai sunt hrană pentru om pe pământ. Omul nu Mă mai 
ascultă. Plâng sfinţii de dorul omului cel făcut de Dumnezeu, 
om născut de sus, ca să aibă viaţă veşnică. Nimeni nu se lasă 
născut de sus cu viaţă veşnică în el, nimeni nu se lasă de 
păcate, nimeni, fiilor, nimeni, şi Eu casă nu mai am aşa cum 
am avut în sfinţi. Nu aud nici un glas care să plângă spre 
Mine şi să-Mi spună să-l ajut să-Mi fie sfânt Mie şi casă Mie, 
casă de odihnă lui Dumnezeu, aşa cum au fost sfinţii Mei. 

Israele, copilaşul Meu, am în cer un sfânt care merge 
mult pe pământ şi în cer. Merge pe pământ pe unde mai 
găseşte rugăciune adevărată şi o ia şi o aduce la Mine şi stră- 
bate cerul cu ea, ca să-Mi plătească cu ea plata ei şi rodul ei 
cel de la Mine pentru omul care se roagă Mie prin el: ierarhul 
Spiridon, arhiereu după rânduiala lui Melchisedec, şi după 
slava Mea aşezat pe pământ peste turma Mea cea cuvân- 
tătoare. 

O, plăcutul Meu, arhiereu al ungerii de sus! Tu eşti în 
Mine cu sărbătoare în Israel, şi îţi dau încălţăminte nestrică- 
cioasă, ca să te porţi mereu după poporul Meu, şi pentru el să 


umbli ca să Mă ajuţi să-l am prin vremea rea, că tu slavă de 
la oameni n-ai primit, şi pâine de la om n-ai mâncat, şi a mân- 
cat omul de la tine. Şi cel ce ţi-a cerut, şi cel ce nu ţi-a cerut, 
a mâncat pâine muncită de tine pe pământ. O, plăcutule al 
Meu, să-Mi întăreşti copiii cu harul cuvântului Meu în tine, 
că am fii unşi pe pământ, şi ungerea lor e sfântă în vremea 
asta rea, şi ei sunt plăpânzi întru Mine, căci omul vremii de 
azi e necredincios, şi antichrist prigoneşte viaţa de pe pământ, 
prigoneşte cuvântul Meu care are viaţă în el. Eu sunt viaţa 
cuvântului care iese din gura Mea, dar nimeni nu se leapădă 
de rangul său pentru Mine, nimeni nu-şi mai face rang pentru 
Mine, şi Eu nu mai sunt hrană pentru om pe pământ, şi strig 
peste pământ şi plâng pe om, şi plâng. 

O nu mai plânge, nu mai plânge Tu, Doamne, 
^ Cel ce eşti atât de bun. Lasă-ne pe noi, pe 
sfinţii Tăi, să plângem, că Tu eşti Dumnezeu. Nu mai plânge 
Tu, Doamne. Lasă-i pe oameni să plângă după Tine, că de 
bun ce eşti cu oamenii, oamenii Te-au uitat şi pe Tine şi pe 
noi, sfinţii Tăi. Voi merge şi mai mult, o, Doamne, şi mă voi 
arăta oamenilor pe unde voi merge, şi îi voi înţelepţi prin cele 
ale dreptăţii, că iată, mila biruieşte judecata, şi oamenii nu se 
mai tem de Tine, Cel ce judeci cu dreptate. Oamenii nu ştiu 
ce este mila care biruieşte judecata. Mila Ta este pentru cel ce 
se pocăieşte căutându-Te ca pe un izbăvitor, dar oamenii răs- 
tălmăcesc Scripturile spre folosul lor omenesc şi pământesc, 
împotriva Duhului Sfânt al Scripturilor Tale, Doamne. Oa- 
menii iubesc slava oamenilor, nu a Ta, Doamne. Dar eu pe 
Tine Te-am iubit în slava mea de arhiereu al Tău şi n-am iubit 
podoaba arhierească cu care se acoperă azi cei din fruntea 
bisericii. Eu am păscut oile necuvântătoare şi am fost lucrător 
de pământ, ca să fac milostenie cu Tine, Doamne, şi să Te dau 
oilor cuvântătoare, ca să aibă pe Dumnezeu în ele. Şi m-am 
temut de haina strălucită, şi am pus pe creştetul meu mitră 
smerită, împletitură de papură, şi am sfinţit-o prin cuvântul 
rugăciunii cu care Te-am cerut pe Tine, Cel ce sfinţeşti pe cei 
smeriţi şi pe cele smerite ale lor, şi am purtat veşmânt de 
ciobănaş, cântăreţ al Tău peste oile necuvântătoare şi cele 
cuvântătoare. Cântam, cântam la oi, cântam cu fluieraşul şi 
cântam cu cuvântul Tău cel smerit ca Tine, Doamne, şi mă 
smeream prin el şi îţi dădeam Ţie toată slava mea, care era a 
Ta, precum eu eram cu totul al Tău. Eram al Tău şi Te iubeam 
şi Te măream şi Te împărţeam la flămânzi şi la sătui, ca să Te 
aibă ei pe Tine hrană şi bogăţie, dar din dar de la unii la alţii, 
unii pe alţii să se dăruiască Ţie, unii altora să Te dăruiască pe 
Tine. 

Dar unde mai este pe pământ arhiereu de al Tău? Toţi 
sunt ai oamenilor şi se dau oamenilor şi nu Ţie, Doamne, ca 
să Te aibă şi ca să Te dea pe Tine oamenilor, nu pe ei, Doam- 
ne, nu pe ei. Dar ei dau ce au, precum noi, sfinţii Tăi, dădeam 
ce aveam, căci noi ne dădeam Ţie ca să Te avem şi să Te dăm 
în dar celor ce nu Te aveau. Dar nu mai plânge, nu mai plânge 
Tu, Doamne, că sunt mulţi, mulţi între ei care nu şi-au închi- 
nat inima lor lui Baal, lui Antichrist, cel cu nume vopsit de 
vremile lui. Sunt mulţi în România care mănâncă, Doamne, 
cuvântul Tău împărţit de Tine prin fiii cuvântului Tău, şi nu 
ştiu mai-marii lor de pe pământ că ei se hrănesc cu Tine cu 
bucurie şi cu mare credinţă, cântând în inima lor ieslei cuvân- 
tului Tău aşa cum cântau îngeraşii la ieslea naşterii Tale prunc 
în Betleem. Cântă în inima lor preoţii cei credincioşi şi zic: 
„ Binecuvântat este cel ce vine întru numele Domnului în Ro- 
mânia! 

Nu mai plânge, o, Doamne! Cuvântul Tău aduce bucu- 
rie şi credinţă pe pământ, şi mulţi din preoţii şi arhiereii vre- 

mii vor lua şi vor mânca, şi înţelepciunea Ta va creşte, şi legea 
Ta va trăi în ei, şi ei vor pricepe taina Ta tot mai mult şi o vor 
mărturisi pe pământ, mai mult decât în vremea apostolilor Tăi 
cei dintâi, care stau acum pe cele douăsprezece scaune pentru 
Israel cel de atunci, cerându-Ţi mila Ta pentru el, pentru cel ce 
Te-a răstignit, Doamne; că Tu pentru Israel Te-ai răstignit în 
loc să Te răstigneşti pentru cei ce nu Te cunoşteau ca să Te 
cunoască Domn înviat, Domn adevărat al lui Israel. 

Se roagă cei doisprezece apostoli pentru Israel, se roa- 
gă rămăşiţa lui Israel, Doamne. Dar şi azi ai rămăşiţă mare 
care nu s-a închinat cu inima lui Antichrist cel cu faţa ascunsă 
sub veşmânt de preot şi de arhiereu al Tău, dar el este al 
vremii, Doamne. Şi cei dintre ei care sunt cu inima pentru 
Tine şi pentru cuvântul Tău cel curat şi înalt, care vine cu 
Tine din înaltul Tău, se vor ridica aceştia şi Te vor preamări 
în cuvântul Tău cel ce se slăveşte cu slava Ta în el, şi Tu Te 
vei mângâia cu fiii credinţei, Doamne. Nu mai plânge! 
Mângâie-Te cu sfinţii Tăi, că Tu ai un popor pe pământ, un 
popor cum n-a mai fost, şi pe care sfinţii Tăi îl ocrotesc şi îl 
sprijinesc pe drumul lui ceresc pe pământ. Şi vor înţelege şi 
oamenii dacă cei din fruntea lor se vor pleca Ţie ca să ia viaţă 
din viaţa cuvântului Tău, Doa mn e. Noi, sfinţii Tăi, suntem 
pentru bucuria Ta. Nu mai plânge Tu, Doamne, Cel ce eşti 
atât de bun. Lasă-ne pe noi, sfinţii Tăi, să plângem, că Tu eşti 
Dumnezeu. Nu mai plânge Tu, Doamne! 

O, popor al cuvântului care vine de sus la tine ca să ia 
viaţă pe pământ! O, popor mititel, iată, cel mare binecuvin- 
tează pe cel mai mic. Tu eşti cel mititel între sfinţi, dar tu eşti 
pe pământ, şi e greu pe pământ. îmi las binecuvântare arhie- 
rească peste fiii cei unşi în grădina cuvântului cel de sus. 

Fiilor unşi din cer, daţi binecuvântare din binecuvân- 
tare, că eu dau din Domnul binecuvântare peste voi. Nimic să 
nu vă vatăme, nimic să nu vă împiedice pe voi cu vestea cea 
de împărăţie a cerurilor pe pământ. în numele Domnului gră- 
iesc această împlinire peste voi. Vă cuprind în braţele mele de 
păstor şi vă mângâi cu fluierul cuvântului meu care este rostit 
din Domnul. Ale Lui din ale Lui vă dau ca să daţi, că zarva 
nunţii voastre cu Domnul şi cu cerul Lui va răsuna tot mai 
tare, aşa cum răsunau gomiţele preoţilor care cântau în jurul 
zidurilor Ierihonului până ce le-au supus cu cântecul cerului 
pe pământ. Fiţi blânzi şi buni şi smeriţi cu inima, fiţi rugători 
spre Dumnezeu pentru om, căci prin răbdarea voastră se vor 
scula mulţimi spre Dumnezeu, şi vor învia morţii spre viaţă 


veşnică în trup, iar cei vii care vor fi cu Domnul, vor lua pe 
ei nestricăciunea ca veşmânt veşnic nevătămat. Amin. 

Nu mai plânge, Doamne, că Tu ai popor în cer şi pe pă- 
mânt şi Tu eşti Domn adevărat. Tu eşti Cel ce eşti, şi toate 
sunt de partea Ta la cuvântul Tău, căci cuvântul Tău este faptă 
la rostirea lui, Doamne, iar sfinţii şi îngerii Tăi, în cer şi pe 
pământ, vor împlini cuvântul Tău şi împărăţia lui şi a Ta în 
cer şi pe pământ, Doamne bun, Mire cu mireasă în ţara Ta 
română. Amin. 

O e dulce mângâierea ta, apostolul şi arhie- 
reul Meu! E dulce glasul Umeraşului tău 
care cântă din Mine, Cuvântul Tatălui, că iată, strig din cer pe 
pământ să Mă ajute omul aşa cum Mă ajută cei din cer, aşa 
cum Mă ajută poporul cuvântului Meu pe pământ. Vin cu voi 
în Israel, o, sfinţi iubiţi ai cerului. Ajutaţi pe poporul Meu să 
strălucească în întuneric peste oameni, că oamenii sunt în 
întuneric. 

Iar tu, poporul Meu, să iubeşti pe pământ legea Mea şi 
s-o trăieşti ca să ai din ea înţelepciune şi pricepere. Să iei, 
fiule, din cuvântul Meu, că scris este: «Mulţi vor cerceta cu 
de-amănuntul, şi va creşte ştiinţa Mea , şi cei înţelepţi vor 
lumina ca strălucirea cerului, şi cei ce vor îndemna pe mulţi 
pe calea dreptăţii vor fi ca stelele în vecii vecilor». Amin. 

Tu, poporul Meu iubit şi scump, să te faci, fiule, veste 
pe pământ cu Mine, veste şi poveste să te faci cu Mine între 
cer şi pământ, şi să nu te împiedici de trupuri, că Eu sunt trup 
şi cuvânt cu tine, şi sunt cu putere, fiule iubit. Vin cu sfinţii la 
tine şi te ţin mereu, mereu în mângâiere, şi Mă fac faptă cu 
cuvântul Meu, ca să Mă vezi cu tine, dar să te uiţi bine ca să 
Mă vezi. Să crezi cum trebuie crezut, ca să înţelegi şi să vezi 
crezând şi văzând pe Du mn ezeul celor credincioşi, căci cei 
credincioşi în tine, poporul Meu, aceia sunt jertfelnicul pe 
care se mistuie focul Duhului Sfânt al cuvântului Meu, şi 
mulţimi necuprinse cu ochii îl vor mărturisi pe Domnul Dum- 
nezeul tău, Israele român, popor născut la cuvântul Meu. 

Ia şi mănâncă, poporul Meu, ia şi te hrăneşte cu cu- 
vântul Meu şi te roagă Tatălui în numele Meu, că pe pământ 
nu este aşa hrană şi rugăciune. Fă rugăciune, poporul Meu, ca 
să lucrez la rugăciunea ta, că rugăciunea ta e ardere de tot, 
adusă pentru iertarea omului şi pentru odihna Mea în om nou. 
Amin, amin, amin. 

12/25 decembrie 1996 

Praznicul Naşterii Domnului 

Domnul Se naşte cuvânt şi naşte fii, şi ei vor fi seminţia Lui. Cel ce 
Se naşte şi Cel ce naşte fii, vor fi toţi un singur trup. Naşterea 
poporului român odată cu naşterea Domnului. Nuntă de veac nou. 

O lerusalime, copil iubit, popor al cerului pe pă- 
•mânt! Se aude, tată, la cer cântarea ta, colindul 
tău pentru Mine şi pentru tine, şi se aude cântarea îngeraşilor, 
fiule. Cete-cete îngeraşii cântă deasupra ieslei în care se naşte 
cuvântul Meu. Tu serbezi ziua naşterii Mele, o, grădiniţă a 
naşterii cuvântului Meu, dar în tine, dulce grădiniţă, se ser- 
bează în fiecare zi naşterea Mea şi naşterea ta. 

O, copilaşi unşi şi dulci, care zi de zi serbaţi naşterea 
Mea şi viaţa Mea cea de la naşterea şi până la înălţarea Mea 
la Tatăl şi până azi, măi copilaşi unşi ca să fiţi serbare înaintea 
Mea! O, copilaşii Mei, unşii Mei, vă binecuvintez cu duh de 
cunoştinţă cerească, vă umplu de înţelepciune din Mine ca să 
daţi poporului Meu Israel înţelepciune ca să ştie cu ea ce în- 
seamnă amintirea Mea, pomenirea Mea în fiecare zi cu ai 
Mei, de la naşterea Mea din Fecioară, şi mai demult, şi până 
la înălţarea Mea în Tatăl, şi până azi, şi până peste toţi vecii 
cu voi, fii ai veciei Mele în voi şi cu voi, şi a voastră în Mine 
şi cu Mine. 

O, copilaşii Mei, o, mângâierea Mea, o, ieslea Mea cea 
caldă! Eu sunt Cel ce M-am născut trup din Fecioară, şi 
cuvânt, din Verginica, fiica Mea cea de la sfârşitul tainei Mele 
pe pământ, taină ascunsă în veacuri, pe care nici îngerii nu o 
ştiau, şi pe care dacă o aude azi cineva cu greu o poate crede 
şi înţelege. Cu câtă taină am lucrat Eu şi cu Tatăl când M-am 
născut trup din Fecioară! Cu câtă taină, până ce taina a fost 
aflată de tot pământul! O, cu câtă taină am lucrat şi azi, după 
cum era scris, la venirea Mea cea de a doua când M-am năs- 
cut cuvânt din Verginica! O, cu câtă taină am lucrat până ce 
taina aceasta a fost aflată de tot pământul, măi copilaşi ai tai- 
nei Mele de azi pe pământ! O, poporul Meu de azi în care Eu 
M-am ascuns ca să vin în mijlocul lui şi să Mă fac cuvânt, e 
o taină poporul Meu de azi, precum Eu, taină am fost şi sunt 
în mijlocul lui. O, nimeni pe pământ nu poate avea strălucirea 
ta, copilaş poporul Meu, că tu eşti taină mare, şi în tine Mă 
nasc cuvânt la sfârşit, precum este scris să fie la sfârşit. 

Eu sunt cu zi de naştere, cu sărbătoare de naştere vin în 
cartea ta, Verginico, fiică fecioară, în care s-a născut cuvântul 
Meu în vremea de sfârşit a tainei Mele între oameni. M-am 
născut trup din Fecioara mama Mea, şi din tine cuvânt, şi am 
rămas cuvânt în mijlocul poporului tău pe care l-ai născut din 
cuvântul Meu în tine, căci dacă M-am născut cuvânt, iată, Cel 
ce Se naşte este, şi Se naşte Cel ce naşte; Se naşte şi naşte, Se 
naşte ca să nască fii Cuvântul, şi seminţia Mea va fi ca stele- 
le în veci, Verginico, fiică născătoare de fii. 


O Tu, Cel ce Te-ai născut din Fecioară trup 
^ de prunc, şi din mine duh de cuvânt, Tu 
eşti sămânţa, Doamne, Tu eşti sămânţa trupului şi a cuvântu- 
lui Tău, că Te-ai însămânţat ca să Te naşti trup şi ca să Te 
naşti cuvânt, şi ca să fii Fiul Omului, trup şi cuvânt, Fiule al 
Tatălui şi al mamei Fecioare şi al meu, o, Domnul meu, Care 
Te-ai născut din mine cuvânt; Tu, Cel ce Te-ai însămânţat în 
pieptul meu duh şi cuvânt, Fiule al omului! O, cine dintre 
oameni s-ar fi putut smeri aşa ca Tine? O, atât de mult Te-ai 
smerit, că ai venit din cer şi ai intrat în pieptul meu, şi gura 
mea Te năştea cuvânt, că Tu erai Cel ce Te năşteai, Cel ce Te 
făceai cuvânt înaintea poporului Tău, o, Dumnezeule tainic, 
Păstor tainic! Zilele naşterii Tale sunt cu Tine cuvânt în mij- 
locul lui Israel cel azi, născut din Tine, Păstor tainic. O, cine 
mai poate lua azi viaţa acestui prunc, Care Se naşte cuvânt în 
ieslea Sa, în poporul cel născut din cuvântul Său în mine? O, 
ce tainic eşti Tu, Cel ce Te naşti mereu! Tainică e taina Ta, 
Cuvinte Doamne. Ca fulgerul care iese de la răsărit şi se arată 
până la apus, ca fulgerul e taina Ta, şi nimeni n-o poate strivi, 
căci aşa este venirea Ta, şi împotriva venirii Tale cine poate 
birui, Doamne Cuvinte, Care ca fulgerul vii? Fulgerul se arată 
şi se ascunde, şi după el vine vuietul lui şi se aude, dar ful- 
gerul, născătorul vuietului lui, nu se mai vede; se ascunde, şi 
rămâne glasul lui, care se aude. Fulgerul şi glasul lui. Domnul 
şi cuvântul Lui. Lumina şi şoapta ei şi glasul ei apoi, căci 
Do mn ul este lumina care o clipă se arată, şi din ea se naşte 
glasul Lui, glasul ei, că Domnul este lumina care se vede şi 
care nu se vede. 

Lumina mai dinainte de lumină, lumina din vremea lu- 
minii şi lumina cea de după lumină Domnul este, Domnul, 
taina Tatălui pe pământ. Iar când a venit plinirea vremii. Tatăl 
Dumnezeu a trimis pe Fiul Său, născut din femeie, născut sub 
lege, ca pe cei de sub lege să-i răscumpere şi să dobândească 
înfierea, iar celor ce se fac fii, la aceia trimite Dumnezeu 
Duhul Fiului Său în inimile lor, Care strigă: «Părinte!», strigă 
pe Tatăl, strigă Fiul din fii, Duhul Fiului lui Dumnezeu strigă 
din fii: «Părinte!». 

O, mare este taina Ta, Dumnezeule tainic! Dă oameni- 
lor înţelepciune, bunule Doamne, că dacă Te faci în Israel în- 
ţelepciune, vin oamenii şi iau, căci fiii grădiniţei cuvântului 
Tău s-au făcut împărţitori ai împărăţiei Tale peste oameni, 
Doamne. 

O, fiilor unşi, iată cine este viaţa voastră! Luaţi şi daţi 
oamenilor viaţă. Suflaţi peste oameni viaţă, fiilor, ca să învie - 
ze oamenii, căci învierea oamenilor este Do mn ul Cel născut 
în oameni. 

E sărbătoare de naştere la ieslea cuvântului. îngeraşii 
cerului cântă slavă Celui născut acum două mii de ani între 
oameni, şi cântă îngeraşii colindă nouă de naştere nouă, că ei 

văd că au venit zilele naşterii din nou a lumii, naştere din Cu- 
vântul, căci Domnul, Pruncul Cel născut de două mii de ani 
între oameni Se naşte azi cuvânt în iesle la voi ca să Se dea 
oamenilor Păstor tainic şi să păstorească neamurile pământu- 
lui cu toiag de fier, cu cuvânt tainic, care nu se vede, dar se 
aude glasul cuvântului precum glasul fulgerului se aude după 
lumina lui. Amin. 

O fiică iubită, Verginica Mea, ce taină este tai- 
^ na cuvântului tău cel luat din Mine! Ce 
frumos Mă împărţi, ce întreg Mă arăţi, ce naştere tainică îmi 
dai când Mă faci cuvânt dinăuntrul Meu! că tu eşti în Mine, 
Ierusalimul tău cel nou, şi te naşti din Mine cuvânt, iar cuvân- 
tul tău Eu sunt. Eu Mă nasc cuvânt în tine, Eu sunt rodul. Eu 
sunt Cel ce Mă nasc şi Cel ce nasc, că scris este: «Vor fi un 
singur trup cei doi», Cel ce naşte şi Cel ce Se naşte. Amin. 

Israele, cobor la tine, cobor în cartea Mea. Din carte în 
carte trec ca să fiu cu tine în glas de sărbătoare de naştere. 
Amin. 

* 

E naşterea Mea pe pământ, Românie, şi în tine e 
naşterea Mea. Mă nasc cuvânt în tine ca să fiu cu 
oamenii şi să Mă sălăşluiesc între oameni cuvânt de naştere a 
omului din Dumnezeu. în Betleem M-am născut prunc ca să 
Mă sălăşluiesc între oameni venit din cer, iar în tine, Româ- 
nie, Mă nasc cuvânt, şi iarăşi Mă sălăşluiesc între oameni, ca 
să-i nasc pe oameni din Mine, din cuvânt, precum Eu M-am 
născut din cuvântul Tatălui ca să fiu Cuvântul Tatălui, şi prin 
Mine să le facă pe toate Tatăl, după cum a şi făcut. 

Românie, tu cânţi naşterea Mea, şi cerul cântă naşterea 
ta. Ne naştem unul pentru altul, iubito; Eu pentru tine, şi tu 
pentru Mine, şi vom fi amândoi un singur trup. Nu grăiesc 
numai poporului Meu. Grăiesc şi cu tine, ţară Românie, că Eu 
am vestit că mulţimi nenumărate vor veni şi vor bea din izvo- 
rul cuvântului Meu, şi fântâna Mea dă pe deasupra şi se face 
râu, şi se face mare, şi se face ocean şi cuprinde tot pământul 
ca să-l fac iar pământ, nou să-l fac, din apa cuvântului Meu 
ieşit, şi din cer născut, căci cine nu se naşte de sus, nu se face 
împărăţia Mea. îngeraşii naşterii îmi cântă deasupra ta naşte- 
rea Mea, că e serbare de naştere a Mea. Cântă îngerii, cântă 
Celui născut acum două mii de ani. Cântă îngeraşii colindă 
nouă de veac nou, de naştere nouă, că ei văd că au venit zilele 
naşterii din nou a lumii, şi lumea se înnoieşte cu cuvântul 
Meu, care naşte om nou. Eu, Cel născut din Fecioară acum 
două mii de ani între oameni, Mă nasc azi cuvânt în ieslea 
cuvântului Meu din mijlocul tău, ţară Românie. Mă nasc 
cuvânt, Păstor tainic, Care păstoreşte neamurile pământului 
cu toiag de fier, cu cuvânt tainic, care nu se vede, dar se aude 
glasul lui, precum fulgerul se aude după lumina lui. 

O, ce tainică e taina cuvântului Meu, care se naşte azi 
în tine, ţară Românie! Ca fulgerul care iese de la răsărit şi se 
arată până la apus, ca fulgerul e taina Mea, şi nimeni n-o poa- 
te strivi, că aşa este venirea Mea, şi împotriva venirii Mele 
cine poate birui? Ca fulgerul Mă nasc şi vin. Fulgerul se arată 
şi se ascunde, şi după el vine vuietul lui şi se aude glasul lui, 
dar fulgerul, născătorul vuietului lui nu se mai vede; se ascun- 
de şi rămâne glasul lui care se aude; fulgerul şi glasul lui; 
Do mn ul şi cuvântul Lui; lumina şi glasul ei apoi. Amin. 

Eu sunt Lumina lumii. Care S-a arătat acum două mii 
de ani, şi din ea se naşte glasul ei, cuvântul ei. Eu sunt lumina 
cea mai dinainte de lumină, sunt lumina cea din vremea lu- 
minii şi sunt lumina cea de după lumină. Eu sunt taina Tatălui 
pe pământ cu oamenii, căci când a venit plinirea vremii, Tatăl 


M-a trimis lumină în lume, trup născut din Fecioară ca să-i 
răscumpere pe oameni de sub lege şi să dobândească oamenii 
înfierea, iar celor ce se fac fii, la aceia trimite Tatăl Duhul 
Fiului Său în inimile lor, Care strigă: «Părinte!», strigă pe Ta- 
tăl, strigă din fii, strigă Fiul Tatălui. Duhul Fiului lui Dumne- 
zeu strigă din fii: «Părinte!»', Duhul Se roagă pentru fii, cu 
suspine negrăite. 

O, fiilor de la iesle, suflaţi peste oameni ca să învieze 
oamenii, că oamenii sunt oase uscate, precum scrie în proo- 
roci. Suflaţi, să prindă duh de viaţă oamenii. Suflaţi cuvântul 
Meu peste oameni ca să învieze oamenii, căci învierea oame- 
nilor este Domnul, Cel născut în oameni, cuvântul cel tainic, 
care vine de sus şi naşte de sus pe om, naştere din Cuvântul 
Cel dătător de viaţă veşnică pentru om. 

O, e sărbătoare cerească de naştere nouă! îngeraşii 
cerului cântă slavă Celui născut acum două mii de ani între 
oameni, şi cântă îngeraşii colindă nouă, de veac nou, de naş- 
tere nouă, că ei văd că au venit zilele naşterii din nou a lumii, 
naştere din Cuvântul, Pruncul Cel născut acum două mii de 
ani între oameni. Cel ce S-a arătat lumină acum două mii de 
ani Se naşte azi cuvânt, glas al luminii care s-a arătat atunci, 
ca fulgerul care se arată şi se ascunde şi rămâne glasul lui ca- 
re se aude, Păstor tainic, cuvânt tainic care nu se vede, dar se 
aude glasul lui, precum glasul fulgerului se aude după ce ful- 
gerul se ascunde. 

Eu sunt Cel ce Mă nasc şi Cel ce nasc, că scris este: 
«Vor fi un singur trup cei doi». Cel ce Se naşte şi Cel ce naşte, 
căci Tatăl M-a făcut Fiu al omului. M-am coborât din cer şi 
M-am întrupat din Duhul Sfânt în Fecioară şi M-am făcut 
Om, că scris este: «Lăsa-va omul pe tatăl său şi pe mama sa 
şi se va alipi cu femeia sa, cu mireasa sa, şi vor fi cei doi un 
singur trup». Am venit din Tatăl şi din mamă Fecioară şi 
M-am alipit cu mireasa Mea, cu biserica Mea în care Mi-am 
lăsat trupul ca să fiu un trup cu ea şi să-Mi fie ea mădulare ale 
Mele, trupul Meu să fie ea, ca să fim amândoi un singur trup 
după cum este scris. Dar Eu cu omul nu pot vorbi ca în cer 
această mare taină, că omul s-a alipit de desfrânare şi s-a fă- 
cut un trup cu ea, şi zice că împlineşte Scriptura cuvântului 
Meu, dar taina acestei Scripturi este în Dumnezeu, şi omul 
trebuie să înţeleagă taina acestui cuvânt, şi omul trebuie să se 
nască din nou, să se nască de sus, că am venit cuvânt de sus, 
am venit de la Tatăl cuvânt ca să-l nasc pe om din cer şi să Mă 
fac un trup cu cel ce primeşte înfierea. Amin. 

O, zilele naşterii sunt în tine, ţară Românie. Taina naş- 
terii omului cel nou, zilele naşterii din nou a lumii sunt în 
tine, ţară a naşterii cuvântului Meu. E naşterea Mea pe pă- 
mânt, Românie, şi în tine Mă nasc. Mă nasc din Mine cuvânt 
în tine ca să fiu cu oamenii, să Mă sălăşluiesc între oameni 
cuvânt de naştere a omului din Dumnezeu. Tu cânţi naşterea 
Mea, şi cerul cântă naşterea ta din nou. Ne naştem unul pen- 
tru altul, iubito; Eu pentru tine, şi tu pentru Mine, şi vom fi 
amândoi un singur trup. Mire din cer, şi mireasă de pe pă- 
mânt, nuntă curată, Mire şi mireasă, şi zarva nunţii noastre va 
cuprinde tot pământul, şi din nunta Mea cu tine se vor naşte 
fii ai Tatălui, care vor primi înfierea, că scris este: «Cei ce 
cred în Mine, le voi da putere să se facă fii ai lui Dumnezeu, 
care nu din sânge, nici din poftă trupească, nici din poftă 
bărbătească, ci de la Dumnezeu se nasc», din Mine, Fiul Ta- 
tălui, Fiul Care Se face un trup cu cel ce crede în El ca să fie 
cei doi un singur trup. 

Zilele naşterii din nou a lumii sunt în tine, ţară Româ- 
nie, şi la naştere se cântă colinde, fiică iubită, precum înge- 
raşii au cântat în noaptea naşterii Mele. 

Cuvântul lui Dumnezeu 


Vin în mijlocul tău cu poporul Meu, cu mireasa Mea 
luată din tine, fiică Românie, şi îţi cânt colindă de naştere 
nouă ca să împlinesc prin tine Scriptura naşterii din nou a 
lumii, iubito, că Eu Mă fac cu tine veste şi poveste peste pă- 
mânt, şi vom fi amândoi un singur trup, nuntă curată, nuntă 
de veac nou între cer şi pământ, Fiul Tatălui cu mireasa Lui 
în tine, ţară mireasă, ţară Românie, ţara Tatălui Meu, ţara 
Mea, iubita Mea! Amin, amin, amin. 

25 decembrie 1996/7 ianuarie 1997 

Sărbătoarea sfântului mucenic şi arhidiacon Ştefan 

Domnul şi poporul Său în mijlocul oamenilor. Cuvântul este 
împărat pe pământ prin glas de Duh Sfânt. 

O lerusalime, poporul Meu iubit, nu M-aş mai 
^ despărţi de tine, tată, că Eu aşa ţi-am spus: «Aş 
face din noapte zi şi aş opri vremea pe loc atunci când te văd 
şi te simt îndrăgostit de Mine şi de petrecerea Mea în mijlocul 
tău». 

Pace ţie, fiule Ierusalime! Am ieşit cu tine în mijlocul 
mulţimilor, că vreau să Mă fac veste şi poveste cu tine, nuntă 
de veac nou pe pământ, şi n-aş mai vrea să se sfârşească ziua 
nunţii, fiule. Aş opri vremea nunţii pe loc, aş face din noapte 
zi, ba chiar şi din zi aş face noapte când noaptea e zi cu Mine 
în mijlocul tău, căci Eu sunt ziua cea din vremea nopţii, fiule 
scump, fiule de împărat, Ierusalime al împărăţiei Mele pe pă- 
mânt. Am ieşit cu tine, Ierusalime. Cu ieslea Mea am ieşit 
cum purta Israel chivotul din loc în loc, şi nunta Mea cu tine 
se întinde peste pământ. Eu mereu ţi-am spus să fii mare, să 
fii destoinic, să fii frumos, fiule, să fii cuminte şi deştept ţi-am 
spus. Ţi-am spus, fiule, să fii credincios şi să lucrezi. Ţi-am 
spus că vine ziua nunţii şi vom avea nuntaşi la nuntă. Mereu, 
mereu ţi-am spus că vine ziua nunţii Mele cu tine pe pământ, 
şi se vor strânge mulţimile să te vadă cu Mine, Ierusalime, 
fiule al nunţii Mele, popor al venirii Mele, că în tine vin şi 
nuntesc, şi când nuntesc zile de nuntă cu tine, Eu Mire, tu 
mireasă, o, se strâng sfinţii cu Mine la nunta ta cu Domnul, 
căci Eu, Domnul, sunt Mirele tău. Eu mereu, mereu ţi-am 
spus că vine ziua nunţii. Ţi-am spus mereu să fii mireasă, 
Ierusalime. 

Să ştii, poporul Meu, că vin zilele tale. Vin cu Mine la 
tine zilele tale de nuntă cu Mine, şi se vor întrista şi se vor bu- 
cura toţi cei care nu te-au cunoscut că eşti cu adevărat po- 
porul Meu mireasă. Să ştii, Ierusalime, că din nunta ta cu 
Mine şi cu cuvântul Meu, care creşte în mijlocul tău, se va în- 
mulţi lângă tine numărul nuntaşilor, numărul ucenicilor cu- 
vântului Meu, Ierusalime. Ba încă şi mulţime de preoţi se vor 
supune credinţei cuvântului Meu, că nimeni, fiule, nu va pu- 
tea să stea împotriva înţelepciunii Duhului Sfânt, Care Se 
face cuvânt din Mine şi din tine, fiule Ierusalime, că Eu vin 
mereu cuvânt nou la tine, Crai nou vin mereu, Crai din cer, 
Care răsare peste tine şi te luminează şi te călăuzeşte şi te ves- 
teşte pe tine, cel născut din Mine, popor nou, Ierusalim nou 
peste pământ, cuvânt din Cuvânt, fiu din Fiul lui Dumnezeu 
născut. Zilele naşterii din nou a lumii sunt cu tine. Zilele 
nunţii de veac nou se vestesc din tine, şi se vor cutremura cei 
ce n-au crezut, cei ce n-au voit să ştie cine eşti tu, poporule 
mireasa Mea, cămara Mea, cămara nunţii Mele cu tine, că în 
tine vin şi te gătesc să-Mi fii cămară, să-Mi fii mireasă şi să 
ies din tine spre mulţimi, ca Mirele Care iese din iatacul Său, 
poporule mic, cămara Mea cea mică, iatac al Meu, al Mirelui 
tău. Vin în tine şi ies din tine şi ies cu tine mireasă a Mea, că 


nu este drept ca tu să laşi deoparte cuvântul lui Dumnezeu şi 
să faci altceva, şi de aceea voi căuta bărbaţi tari şi îi voi face 
ucenici şi îi voi umple de Duh Sfânt şi de înţelepciune şi de 
ascultare şi îi voi rândui să slujească lucrului tău cu Mine, 
cuvântului Meu cu tine, şi tu vei stărui în rugăciune şi în slu- 
jirea cuvântului, dar să fii cuminte, fiule, să fii frumos, să fii 
deştept, că mereu ţi-am spus să fii credincios şi să lucrezi cu- 
vântul Meu şi viaţa lui cea veşnică peste tine şi peste mulţi- 
mile care mănâncă din mărul cel de aur al cuvântului Meu. 
Cuvântul Meu e mărul de aur, pe care-1 are împăratul cerului. 
Eu sunt mărul cel de aur al Tatălui Meu împărat, şi tu eşti cel 
mic, aşa cum spune povestea lui Prâslea cel mic, cel voinic. 

O, să fii voinic, măi fiule mic, că ai măr de aur pe masa 
ta, ai cuvânt de aur, fiule, ai mâncare de nuntă. Să fii voinic, 
fiule mic, că îţi voi porunci prin cuvântul Meu să te rogi pen- 
tru cei care vor sluji cuvântului Meu şi ţie, şi să pui mâinile 
peste ei ca să ştie că au numire şi lucrare pentru Mine şi 
pentru tine, şi ca să crească mereu cuvântul Meu şi să se în- 
mulţească mulţimea numărului ucenicilor în Ierusalim, în Ro- 
mânia, fiule, că nimeni nu va putea să stea împotriva înţelep- 
ciunii cuvântului Meu cel plin de mângâiere, cel plin de iu- 
bire şi de duh de nuntă nouă peste pământ. 

Cuvântul Meu e împărat peste pământ, că Eu aşa v-am 
proorocit vouă, şi v-am spus că «vine o păsărică din cer, ca 
să fie împărat pe pământ». Iată, cuvântul Meu împărăţeşte, şi 
Eu de mult v-am spus, dar nici voi n-aţi înţeles ce am spus 
atunci, că am zis că «Eu, Domnul Iisus Hristos, am luat de pe 
pământ scaunele de împărăţie a tuturor împăraţilor pămân- 
tului». Dar nu de scaun vorbeam, ci de darul de împărat, pe 
care l-a luat Sfânta Treime, căci vine o păsărică din cer ca să 
fie împărat pe pământ, şi iată, vine, mereu vine; vine şi împă- 
răţeşte. Şi cine este păsărica-împărat? Cuvântul Meu este pă- 
sărică de Duh Sfânt, cuvânt care ciripeşte deasupra ta, o, cui- 
buleţule scump în care-şi are puişorii cuvântul Meu care naş- 
te fii, care naşte ucenici din fii. 

Nu te teme, cuibuleţule al Meu din mijlocul României, 
că tu vei fi purtat pe palme, fiule scump, cuibuleţul Meu cu 
fii în el. Voi ridica pentru tine oameni, şapte bărbaţi destoi- 
nici, ba chiar încă şapte, şi din ei se vor ridica de şaptezeci de 
ori câte şapte şi te vor purta, iar tu vei stărui în rugăciune şi 
în slujirea cuvântului, fiule mic, care stai la masa mărului de 
aur şi îl păzeşti ca să fie de aur şi ca să nu fie jefuit fără de 
coacere, şi ca să-l aibă Tatăl împăratul pe masă. Voi lucra ca 
în vremea apostolilor Mei cei de atunci, rămăşiţa Mea cea 
mică din Israel, că şi din ucenicii cei de atunci s-au ales şapte 
bărbaţi ca să slujească maselor şi ca să nu fie stingherită lu- 
crarea cuvântului Meu care alesese pe cei doisprezece apos- 
toli ai Mei peste pământ. Şi a fost ales Ştefan ca să fie între 
cei şapte bărbaţi, dar atunci irozii erau fără de lege peste ei. 
Ştefan făcea minuni şi semne mari în popor, că era plin de har 
şi de putere, şi s-au sculat cei din sinagoga cirenenilor, a 
libertinilor şi a cilicienilor să se sfădească cu el. Şi pentru că 
n-aveau cuvânt să-i stea împotrivă lui Ştefan, au plătit pe 
nişte bărbaţi, martori mincinoşi împotriva lui Ştefan, dar nici 
aşa n-au putut birui pe Ştefan, cel plin de Duhul Sfânt, ci 
uitându-se la el, toţi cei din sinedriu au văzut faţa lui ca o faţă 
de înger, că el s-a sculat şi le-a mărturisit pe Dumnezeul lui 
Israel, Care a proorocit prin prooroci sosirea Celui Drept, şi 
ai Cărui vânzători şi ucigaşi s-au făcut ei, iar ei scrâşnind din 
dinţi auzeau pe Ştefan zicând: «Iată, văd cerurile deschise şi 
pe Fiul Omului stând de-a dreapta lui Dumnezeu». Dar ei 
strigau şi îşi astupau urechile năvălind asupra lui şi, bătându-1 
cu pietre, l-au scos afară din cetate, iar Ştefan se ruga: 

«Doamne, primeşte duhul meu! Doamne, nu le socoti lor 
păcatul acesta!». 

O Doamne, aşa şi azi mă rog în Tine. Nu le 
^ socoti lor păcatul acesta, lor, celor ce încă 
mai dau cu pietre în Tine, Cuvinte Doamne; lor, celor din 
biserică; lor, celor care încă dau cu pietre în slava Ta de pe 
pământ, în poporul cuvântului Tău, Doamne! Poporul Tău e 
slava Ta pe pământ, că Tu eşti slava poporului Tău, al celui 
mai mic dintre mulţi fraţi. Doamne. Ce vină are poporul Tău, 
fiul Tău cel mic, Ierusalimul Tău cel născut din Tine pe 
pământ, cetate sfântă, Ierusalim nou, coborât din cer cu Tine 
peste el, peste poporul Tău? O, Doamne, dar şi azi strig ca şi 
atunci. Duhul Tău, din mine strigă, că eu sunt în Tine cu Duhul 
Tău. în Duhul Tău Cel Sfânt sunt şi strig: Cel Preaînalt nu 
locuieşte în temple făcute de mâini, că zice proorocul: «Cerul 
este tronul Meu, şi pământul, aşternut picioarelor Mele. Cefei 
de casă îmi veţi zidi Mie sau care este locul odihnei Mele? 
Oare, nu mâna Mea a făcut toate acestea? Cerul şi pământul, 
tronul şi aşternutul Meu, nu mâna Mea le-a făcut?». 

O, voi, cei tari la cerbice şi netăiaţi împrejur la inimă şi 
la urechi! Iată, pururea voi staţi împotriva Duhului Sfânt 
precum părinţii voştri care au ucis pe prooroci ca să nu mai 
fie prooroci, ca să nu mai fie Dumnezeu cuvânt pe pământ şi 
ca să nu vestească sosirea Celui Drept. Dar iată, Cel Drept, 
Cel vândut şi ucis, este viu şi vine cuvânt, şi cuvântul nu se 
poate ucide, nu se poate lega. 

O, voi, cei tari la cerbice, care ştiţi legea cea sfântă a 
Domnului, rânduită prin îngeri şi n-o păziţi! Uitaţi-vă să ve- 
deţi cerurile deschise deasupra voastră şi pe Fiul Omului din 
dreapta lui Dumnezeu venind cu norii spre voi, dar voi încă 
strigaţi şi vă astupaţi urechile ca să nu auziţi pe Dumnezeu. 
Mă rog pentru voi, cei tari la cerbice, şi zic: nu le socoti lor 
păcatul acesta; lor, celor ce încă dau cu pietre în Tine, Cuvinte 
Doamne; lor, celor din biserică; lor, celor ce încă dau cu 
pietre în slava Ta de pe pământ, în poporul cuvântului Tău, 
Doamne! Ce vină are poporul Tău înaintea lor, a celor ce încă 
nu cred în Tine, Cuvinte Doamne? O, pe Tine Te învinuiesc 
cei ce încă dau cu pietre în slava cuvântului Tău, în poporul 
cuvântului Tău. 

Voi, cei tari la cerbice, sculaţi, şi vă naşteţi din Dumne- 
zeu, din cuvântul Lui care vine cu norii! Sculaţi şi înviaţi, că 
omul piere din lipsă de cunoştinţă. Luaţi din râul vieţii, că 
moarte nu va mai fi, şi ţara română regină va avea în ea cu- 
vântul vieţii, păsărică cea din cer care ciripeşte peste pământ 
cuvânt ca pasărea care-şi adună puii ca să-i hrănească şi să 
crească. 

Iar tu, popor voievod pe pământ, să fii frumos, să fii 
nuntă de veac nou, să fii mireasă şi să nunteşti cu Mirele tău, 
Do mn ul Iisus Hristos, Craiul Cel nou al iubirii cereşti pe pă- 
mânt, căci cerurile stau deschise deasupra ta, şi Fiul Tatălui, 
Craiul Cel adevărat, vine la tine ca-n poveste şi Se face cu 
tine veste şi poveste adevărată peste pământ, şi sunt şi eu cu 
sfinţii cerului cu tine în nunta ta cu Domnul nostru, Craiul 
munţilor cereşti, Prinţul înălţimilor cereşti, Care coboară pe 
pământ Ierusalim nou. 

Când am fost ucis de mai-marii iudeilor, am văzut pe 
Domnul Mire în cer de-a dreapta Tatălui, şi eu m-am dat Lui 
jertfă curată, mireasă curată, şi de atunci cu El sunt. A doua zi 
aveam să am nuntă cu o fecioară mireasă, dar n-am mai apu- 
cat ziua nunţii, că Mirele m-a primit în iatacul Său, în El m-a 
luat, ca să fiu în cer pentru cei credincioşi de pe pământ şi să 
le fiu de ajutor ca un ales al Domnului, că mă aleseseră 
apostolii din Ierusalim ca să slujesc biserica, şi de atunci o 


slujesc, şi îţi slujesc ţie azi, o, biserică albă a lui Iisus Hristos, 
piatra cea din capul unghiului, pietricica cea albă în care încă 
se dă cu pietre, se dă încă, şi pe ea scrie: «Cuvântul lui Dum- 
nezeu», precum este scris. Nume tainic este scris pe ea, şi ni- 
meni nu înţelege acest nume tainic; nimeni decât primitorul 
pietrei albe; nimeni decât tu, poporule mireasă. 

Să fii de sfinţi binecuvântat, Doamne; de sfinţii Tăi, 
mireasă a Ta în cer, Doamne, Fiule al Tatălui, că am venit cu 
venirea Ta, căci Tu cu sfinţii vii. 

O, Ierusalime mireasă, o, Românie crăiasă! Vine Dom- 
nul cu zecile de mii de sfinţi ai Săi! Deschide Scripturile şi 
vezi că scrie în ele că vine Domnul, vine cu zeci de mii de 
sfinţi. Vine Domnul, vine, şi sfinţii sunt cu El! Amin. 

O copile tânăr, Ştefan, ucenicule mireasă, tu 
^ eşti mărturisitor, iar Eu sunt Cel mărturisit 
de tine atunci şi acum, şi ai plată de mărturisitor, iar cei mici, 
poporul Meu mireasă, va împărţi cununile, că aşa are de 
lucrat cel mai mic. Amin. 

Eu vin mereu la tine, Ierusalime. Pace ţie, fiule, că vin 
şi stau în nuntă cu tine, Ierusalime mireasă, fată de împărat, 
peţită de Craiul înălţimilor cereşti, nuntă de veac nou, poveste 
de iubire pe pământ, veste şi poveste de iubire între Mire şi 
mireasă, precum scrie în poveştile cele de crai şi crăiese, de 
prinţi şi prinţese, de feţi-frumoşi şi zâne, şi voi face din tine 
veste şi poveste adevărată cu Mine pe pământ, cu Mine, 
Craiul înălţimilor cereşti, Craiul munţilor cereşti, Care coboa- 
ră pe pământ. 

O, nimeni nu ştie să-Mi scrie şi să-Mi cânte psalmul 
iubirii Mele cu tine. Nimeni decât Eu, poporul Meu mireasă. 
Amin, amin, amin. 

27 decembrie 1 996/9 ianuarie 1997 

Sărbătoarea sfântului ierarh Vasile cel Mare 

Odihna Domnului în cetatea din pietre vii: Ierusalimul nou. Bine- 
cuvântare îngerească şi arhierească peste Israel. 

in la tine, Ierusalime, cetatea Mea de fii. Vin, 
poporul Meu, că tu eşti odihna Mea, şi în tine 
Mă odihnesc de lucrările Mele, fiule nou-născut, născut din 
cer, de sus născut, din Mine, fiule, din cuvântul Meu, care 
vine de sus cu norii. 

Când M-am născut trup din Fecioară, era şi atunci 
Ierusalim, dar era zidit din pietre tari, piatră peste piatră, ce- 
tate de piatră, zidită de oameni, iar oamenii din cetatea Ieru- 
salimului erau tot de piatră şi n-au cunoscut pe Cel Drept, 
Care Se născuse între oameni, căci aveam Ierusalim din pia- 
tră. Dar acum am Ierusalim din fii, din pietre vii, iar Eu, 
Domnul, sunt piatra cea din capul unghiului, şi pe ea scrie 
numele Meu: Cuvântul lui Dumnezeu, care se scrie ca să iasă 
din Ierusalim, din cetatea Mea de fii vii, şi în care intru şi din 
care ies cuvânt de viaţă veşnică peste noroade. 

Vin la tine, Ierusalime, şi intru mereu în tine, fiule, casa 
Mea de oaspeţi în care intru şi din care ies ca Mirele Care iese 
din iatacul Său, şi voiesc să fie înţeleasă de mulţimi nenu- 
mărate taina Mea cu care Mă sălăşluiesc în tine şi cu care ies 
şi grăiesc mulţimilor, Ierusalime, poporul Meu luat din 
români, că M-am făcut în România soare cu tine, şi luminez 
şi încălzesc pe tot omul care caută soare. Am făcut din tine 
soare, şi în tine Mi-am făcut sălaş, şi ies din tine şi luminez şi 
încălzesc, ies ca Mirele Care iese din iatacul Său, şi voiesc să 
fac din tine soare care să strălucească de şapte ori mai mult 
decât soarele, şi întru lumina Mea din tine să umble noroade 

multe, Ierusalime, locaş al luminii Mele din cer pe pământ. O, 
dar lumea nu te cunoaşte cine eşti. Nu ştie omul lumii de azi 
că tu eşti născut de sus, la cuvântul Meu care zice şi se face 
şi se naşte om nou, de sus născut. Omul lumii se uită mirat la 
tine, pentru că Eu din mijlocul tău vădesc faptele rele ale 
lumii şi grăiesc în Duhul Adevărului, pe Care lumea nu poate 
să-L primească, pentru că nu-L vede, nici nu-L cunoaşte, dar 
tu, poporul Meu, îl cunoşti, că rămâne la tine şi în tine va fi. 

O, lumea nu Mă vede. Voi însă Mă vedeţi, fiilor, pentru 
că Eu sunt în voi şi sunt viu în voi, şi voi sunteţi vii precum 
Eu am făgăduit peste ai Mei. Ies cu voi în mijlocul mulţimilor 
şi Mă vestesc cuvânt venit cu norii, şi dacă Mă iubeşte 
cineva, va păzi cuvântul Meu, şi Tatăl Meu îl va iubi, şi vom 
veni la el şi vom face locaş la el, precum la tine am făcut 
Ierusalim, fiule viu. Stăpânitorul acestei lumi nu are nimic în 
Mine, dar cine va păzi cuvântul Meu şi Mă va iubi, va fi scos 
de sub stăpânitorul lumii şi va fi strămutat în împărăţia Tată- 
lui Meu, care este cu voi, fiilor care-Mi sunteţi Ierusalim viu, 
zidit de Mine din fii vii. 

O, ce fel de casă să-Mi zidească Mie omul? Oare, n-am 
făcut Eu cerul şi pământul casă a Mea, tron şi aşternut al 
Meu? Eu sunt Cel ce zidesc. Mâinile Mele au pus temelia ta, 
Ierusalime al slavei Mele, şi tot mâinile Mele îl vor termina 
până la slăvirea în el a Celui ce vine văzut, că vin cu norii, 
Ierusalime, şi Mă voi lăsa văzut în venirea Mea la tine şi toate 
noroadele vor umbla întru strălucirea Mea şi a ta, cetatea Mea 
de fii, cetate a iubirii Mele, templul Meu cel viu din România. 
Eu vin cu sfinţii în tine şi serbez serbare de sfinţi, şi te mân- 
gâi, Ierusalime, mângâierea Mea. Ne mângâiem unul pe altul, 
fiule. Duhul mângâierii este duhul care ne învăluieşte într-un 
singur trup. Mire din cer şi mireasă de pe pământ, căci scris 
este: «Cei doi vor fi un singur trup». 

Când M-am născut de la Duhul Sfânt şi din Fecioară 
Prunc, la opt zile am fost tăiat împrejur ca să am pe trupul Meu 
semnul lui Israel şi ca să pot lucra peste Israel ca unul ridicat 
din mijlocul lui. Israel era tăiat împrejur în trup, dar era netăiat 
împrejur la inimă şi la urechi şi n-a primit sosirea Celui Drept. 
M-am făcut Om din om, şi M-am tăiat împrejur a opta zi ca 
să-i răscumpăr pe cei netăiaţi împrejur la inimă şi la urechi, 
care pururea au stat şi stau împotriva Duhului Sfânt, şi iată, 
tăierea împrejur nu este nimic, n-are nici o putere decât să-L 
răstignească pe Dumnezeu. M-am tăiat împrejur, ca atunci 
când era să Mă arăt Dumnezeu adevărat din Dumnezeu ade- 
vărat să se ştie că am venit din cer şi că M-am făcut Om, iar 
tăierea Mea împrejur a dovedit firea Mea omenească alături de 
firea dumnezeiască. Dar pe cel necredincios, pe cel tare la 
cerbice nici un adevăr nu-1 biruieşte, şi fapta legii îl învăluieşte 
ca într-o orbire, şi nu este credinţă pe pământ. 

Binecuvântată să fie credinţa ta, Israele român, că la 
credinţa ta Mă fac cuvânt şi vin cu norii, şi tu Mă faci carte 
pe pământ, şi hrăneşti noroadele cu pâine din cer, fiule 
împărţitor. 

Vin cu sfinţii, Ierusalime, vin mereu cu sfinţii, şi serbez 
sobor de sfinţi în tine cu arhiereul Vasile, stâlp de foc şi aripă 
de heruvim, pe care Eu am şezut pe pământ, că am venit la el 
pe pământ cu cei doisprezece apostoli ai Mei şi M-am arătat 
lui şi l-am învăţat lauda jertfei Mele cea fără de sânge, căci 
Eu sunt Cel ce le fac pe toate, până şi jertfa de laudă pe care 
Mi-o aduce cel credincios. M-am dovedit mare în lucrarea 
arhiereului Meu şi am lăsat bisericii lucrarea Mea cu el, jertfa 
de laudă cea pentru Mine şi pentru pomenirea Mea întru cei 
credincioşi, împărăţia Mea cu ei. Arhiereul Meu Vasile te bi- 


necuvintează, Israele, prin fiii grădinii Mele te binecuvin- 
tează. Amin. 

O grădiniţă a Tatălui şi a Fiului şi a Sfântului 
^ Duh, Care Se face cuvânt în mijlocul tău, 
Dumnezeu Cuvânt! Pace ţie, grădiniţă binecuvântată de 
Sfânta şi Cea de o fiinţă şi de viaţă făcătoare şi nedespărţită 
Treime! Pace ţie şi Duh Sfânt ţie, ca să ai şi să dai şi să botezi 
mulţimi nenumărate în apa cuvântului Duhului Sfânt, râu de 
apă vie, care curge din Dumnezeu Cuvântul. Las peste fiii tăi 
binecuvântare arhierească, micuţă grădiniţă cu taină mare în 
tine, taină aşteptată de toţi sfinţii, de toţi îngerii oastei cereşti. 
Eu sunt arhiereu din arhiereu, şi la ungerea ta m-a luat Dom- 
nul cu El din cer şi m-a adus în tine pentru ungerea ta de la El 
şi de la arhiereii Lui. S-a coborât Domnul cu taina Lui în tine, 
grădiniţă cu taină în ea, cu Domnul Cel tainic în tine trup şi 
cuvânt. îţi dau Duh Sfânt, că eu am de la Domnul. Amin. 

Eram cărturar învăţat pe pământ. învăţasem toată ştiin- 
ţa pământească, dar Duhul Sfânt dădea să mă nască din cer 
prin botez, şi eu m-am lăsat cuprins în albia Lui şi m-am unit 
cu Hristos, învăţătorul celor învăţaţi de El, şi m-am dus la 
Iordan şi am intrat în apa lui precum Hristos a intrat pentru 
botezul de la Ioan, şi a coborât deasupra mea fulger din cer, 
şi din fulger a ieşit Duhul Sfânt în chip de porumbel şi a in- 
trat în apa Iordanului şi a tulburat-o, şi în apa botezată de Du- 
hul Sfânt m-am botezat eu în Hristos şi m-am îmbrăcat în 
Hristos şi m-am făcut un trup cu El. 

îţi dau Duh Sfânt, poporule Ierusalime, că eu am de la 
Domnul. îţi dau din Domnul, îţi dau prin fiii cei unşi cu 
ungere arhierească din cer, taină mare între cer şi pământ. Dar 
cei tari la cerbice rămân tari şi nu se lasă botezaţi în râul apei 
vii, care curge cuvânt din Dumnezeu. Să cânţi, Ierusalime, 
jertfa de laudă Celui ce este şi vine, Celui ce vine la tine cu 
sfinţii, şi Care este întâiul între zecile de mii de sfinţi, precum 
scrie în Scripturi cântare de laudă Celui Sfânt şi Drept, 
Mirelui din cer, Care vine pe pământ la tine, mireasă a Lui, 
Ierusalime mireasă. Cu toţi arhiereii cerului rostesc binecu- 
vântare arhierească peste tine, grădiniţă a Celui tainic, şi ni- 
meni pe tine nu te poate blestema, nimeni nu poate împotriva 
ungerii tale, că eşti binecuvântată, şi eşti. Amin. 

O copile Ierusalime, Eu, Domnul, Mă bucur 
^ cu sfinţii în tine. Cântă, Ierusalime, 
cântă-ţi cântarea ta de nuntă de veac nou. Cântă! O, vie cu vin 
bun, cântă! 

Am în tine cămară de nuntă, ţară Românie, nuntaşă a 
nunţii Mele cu mireasa Mea luată din tine, ţară crăiasă, ţară 
mireasă! O, vie cu vin bun, cântă! Darul Duhului Sfânt este 
pe masă de nuntă de veac nou în mijlocul tău, ţara Mea 
mireasă. Eu sunt Cuvântul Care te naşte, Care Şi-a născut în 
tine mireasă, şi, din nunta Mea cu mireasa Mea tu te vei naşte 
şi vei fi a Mea, ţara Mea, venirea Mea, iubita Mea! Amin, 
amin, amin. 

1/14 ianuarie 1997 
Praznicul Botezului Domnului 

România: fată de împărat, ţara strălucirilor. Chemarea preoţilor 
bisericii lumii la duh de credinţă. Măsura timpului şi semnele 
vremii: sărbătorile din strămoşi. 

B u sunt Cel ce sunt. Amin. Eu sunt mereu astăzi. 
Amin. Vin cuvânt pe pământ. Vine cu norii cu- 
vântul Meu. Iată-1, vine cu norii şi se face râu al vieţii în care 
să se boteze toţi cei ce cred în el, în cuvântul Meu. Cuvântul 

Eu sunt. Dacă însetează cineva, să vină la Mine să bea, să 
vină să bea din apa râului vieţii, şi râuri de ape vii vor curge 
din pântecele lui, căci va primi Duh Sfânt. Amin. Cel ce cre- 
de, să vină să bea, că n-am venit să judec lumea, ci am venit 
să suflu peste ea Duh Sfânt şi s-o nasc din nou şi s-o înnoiesc. 
Se împlinesc Scripturile naşterii din nou a lumii, şi vin să îm- 
plinesc. Amin. N-am venit să judec lumea, ci ca s-o înnoiesc 
am venit, dar cel ce nu crede în Mine, Cuvântul Care vine cu 
norii, acela a şi fost judecat. Cel ce nu crede este judecat de 
necredinţă, căci cuvântul Meu care vine din Mine cu norii, 
este adevărat cuvântul care se naşte din Mine. 

Eu sunt Cuvântul Tatălui, Duhul Adevărului, pe Care 
lumea nu-L cunoaşte, dar voi 11 cunoaşteţi, fii ai lui Israel luat 
din români. Vin la voi cuvânt, şi Mă port din loc în loc ca să 
Mă vestesc că vin, aşa cum Gavriil a binevestit venirea Mea 
de la Tatăl trup născut din Fecioara mama Mea. 

O, ţara Mea, întoarcerea Mea la oameni, ţară Românie, 
am luat din mijlocul tău fiu binevestitor, înaintemergător, dar 
lumea din tine nu l-a cunoscut, şi mai-marii tăi care judecă 
pământul au suflat în lumina Mea cu care Mă vesteam prin 
înaintemergătorul Meu, şi el a fost strivit de necredinţă şi de 
fiii ei, aşa cum a fost loan strivit de iudei. Dar Eu, ca un Dum- 
nezeu, Mi-am făcut iesle în tine, şi în ea Mă nasc cuvânt, şi 
cu el tai împrejur la inimă şi la urechi pe cei ce vin să bea din 
apa cuvântului Meu, râul vieţii, care curge din tronul slavei 
Mele. Am făcut în tine zi de întâmpinare a Mea şi vin să fiu 
întâmpinat de cei ce nu cred până nu aud şi până nu văd. Am 
intrat cuvânt în casa Tatălui Meu, casa cea de rugăciune de pe 
pământ, aşa cum atunci am intrat copil de doisprezece ani şi 
vorbeam înţelepţilor şi mai-marilor de peste mulţimile de 
atunci. Am făcut şi fac tot ce este scris să fac, căci scris este: 
«Iată, noi le fac pe toate», şi iar, şi iar le fac. 

Am făcut din tine cristelniţă de botez, ţara Mea cea 
dată Mie de Tatăl ca să vin în tine precum este scris în Scrip- 
turi că vin a doua oară pe pământ. Binevestire M-am făcut în 
tine, zi de naştere M-am făcut în tine, tăiere împrejur la inimă 
şi la urechi am dat să fac peste tine, zi de întâmpinare a Mea, 
ca să te slobozesc de apăsarea necredinţei, ţara Mea iubită. 
Cuvânt de predică nouă M-am făcut în tine, şi cristelniţă de 
botez am făcut din tine, ca să se boteze în tine toţi cei ce vor 
lua calea vieţii cea fără de moarte. 

O, fiică Românie, am făcut din tine fată de împărat, că 
tu ai nume de fată şi te-am numit crăiasă, tată. Caută să fii în 
Duhul Meu când Mă auzi cuvântând peste tine. Caută, tată, să 
fii atentă şi să înţelegi, că Tatăl, în Mine este când Eu grăiesc 
de deasupra ta peste tine cuvânt. Tu eşti a Mea, şi în tine Mă 
fac Iordan, şi vor veni la tine mulţimi ca să se boteze în râul 
vieţii, în Iordanul vieţii precum atunci veneau la Iordan 
mulţimile ca să se boteze cu botezul cel de la loan. Zi de praz- 
nic Mă fac în tine. Azi e zi mare, azi e praznic împărătesc, şi 
praznicul zilei de azi vine din părinţi, vine din strămoşi, şi 
serbez pe româneşte în tine zi de Bobotează, pe strămoşeşte 
serbez cu tine, ţara Mea, ţara strălucirilor, căci aşa ai fost 
vestită de proorocii care te-au vestit de la Duhul Sfânt ca să 
fii. Tu eşti ţara strălucirii despre care a vestit Daniel, prooro- 
cul Meu, căci ţara Mea Israel nu M-a primit când am venit de 
la Tatăl; s-a temut că vin să domnesc peste ea şi nu M-a pri- 
mit, şi plata ei a fost cu cei necredincioşi. Dar prin tine, ţara 
Mea, luată dintre neamurile pământului ca să fii Ierusalim 
nou, Israel nou, voi răscumpăra şi pe Israel, că el e poporul 
Meu ales, şi cele făgăduite nu se iau de peste cel ales al Meu. 
Pe tine te-am născut din credinţa ta în Mine, şi se bucură 


strămoşii tăi că tu eşti vie printre mulţi morţi, şi eşti. Şi cum 
să nu fii, şi cum să nu înviezi tu, cea care eşti, dacă Tatăl 
te-a ales să fii ţara strălucirilor? Din cea părăsită a făcut Tatăl 
Meu cea strălucită, că iată cine este strălucirea ta! Eu sunt 
ziua care luminează peste tine. Eu sunt în tine soare care stră- 
luceşte de şapte ori, şi tu străluceşti cu Mine şi eşti. 

Sunt cu cei vii venit la tine, ţara Mea. Sunt cu praznic 
strămoşesc în tine, că azi e praznic sfânt de botez şi vin să 
rostesc în ieslea cuvântului Meu cuvânt de apă sfinţită prin 
cuvântul Meu, căci Eu sunt Arhiereu în veac, după rânduiala 
Tatălui, după rânduiala lui Melchisedec, preotul cel tainic al 
Tatălui Meu, care M-a făcut pe Mine pâine şi vin şi M-a dat 
lui Avraam ca să Mă fac sân al lui Avraam, în care să se odih- 
nească cei vii, cei ce sunt vii în vecii vecilor. Sunt vii stră- 
moşii şi sunt în Mine, căci Eu sunt sânul lui Avraam în care 
drepţii se odihnesc şi sunt vii, căci Eu sunt Dumnezeul celor 
vii, nu al celor morţi. 

Vin strămoşii cu Mine pe pământ la tine, poporul Meu 
de azi. Serbează cerul cel viu în tine. Se coboară cerul la tine 
şi serbează praznic de Bobotează, că e zi de Bobotează, şi Eu 
serbez în mijlocul mulţimilor şi fac din tine Iordan, iubita 
Mea, ţara Mea. Şi se vor boteza în tine mulţimi multe şi vor 
crede în cuvântul Meu care vine cu norii la tine ca să se facă 
râu de Iordan, apă de botez şi Duh Sfânt peste mulţimi. Iată 
Eu şi pruncii Mei; calul alb şi călăreţul lui, Păstor tainic, cu 
nume tainic. Numele Meu este Cuvântul lui Dumnezeu, nume 
tainic, şi nimeni nu înţelege numele Meu cel tainic. 

Suflu peste tine Duh Sfânt, ţara Mea, iubita Mea. Ia, 
tată, Duh Sfânt, căci Tatăl este în Mine când Mă fac cuvânt 
peste tine. 

Luaţi Duh Sfânt, fii ai României! Luaţi şi daţi şi veţi 
avea plată de apostoli ai Duhului Sfânt. Amin. 

Am Scut din tine zi de naştere a ta, zi de înviere, şi te 
iubesc, iubita Mea, ţara Mea. Mai presus de ziua învierii te iu- 
besc. Mă fac peste tine cuvânt, ca să te vindeci la cuvântul 
Meu. Scoală-te şi umblă! Mergi şi vesteşte împărăţia cuvân- 
tului Meu în tine, că tu eşti împărăţia Mea cu care vin la tine 
şi te numesc crăiasă, ţara Mea. 

Am Scut din tine Tabor, munte de Tabor, în care Mă 
slăvesc cu slava cuvântului Meu ca să te schimb la faţă şi să 
fii chipul şi asemănarea Mea, om nou, născut din cer, neam 
nou să fii, neamule român. învaţă, tată, Evanghelia ca s-o cu- 
noşti. Lasă ştiinţa omenească şi ia de la Mine ştiinţă cerească 
în dar, şi nu mai S ca omul cel de la început care a furat ştiin- 
ţă prin călcare de poruncă, căci omul a forat ştiinţa şi este for. 

Am venit să te iert, omule. Să te dezleg de păcat am 
venit, că păcatul se naşte din neascultarea de Mine. Păcatul 
s-a născut din omul cel Scut de Mine, cel cu duh de viaţă 
din Mine. Păcatul îi zice omului tată şi mamă, dar am venit 
cuvânt de la Tatăl, că era scris în Scripturi să vin cuvânt şi 
să Mă fac izvor peste pământ şi să-l nasc pe om din cer, din 
cuvântul Meu să-l nasc pe cel ce crede în Mine, iar cel ce nu 
crede a şi fost judecat. Amin. 

Cină de cuvânt Mi-am întins în tine, Românie. Veniţi la 
cină, fiilor români, căci cei poftiţi nu vin. Veniţi şi luaţi şi mân- 
caţi cuvânt. Acesta este cuvântul Meu, cuvântul adevărului, 
Duhul Adevărului. Cel ce nu crede în Mine, Cel ce vin cuvânt, 
cel ce nu crede că Eu sunt cuvânt, să creadă măcar în cuvântul 
acesta, că este cuvântul care are viaţă veşnică în el, aşa precum 
Eu am învăţat Evanghelia Mea pe cei ce cred în ea. 

Trezeşte-ţi păstorii, ţara Mea, ca să-Mi audă glasul şi 
să-l pună peste tine. Evanghelie de aur să-ţi dea de la Mine şi 

să te păstorească păstorii tăi. Păstorul trebuie să fie vas de aur, 
de trebuinţă stăpânului. Un slujitor adevărat nu se încurcă cu 
treburile lumeşti şi fireşti, ci cu cele cereşti, şi este vas de aur, 
de trebuinţă stăpânului. Aşa le spun celor ce te păstoresc pe 
tine, turmă a Tatălui Meu, Românie, biserica Mea cea de apoi, 
în care Mă fac trup şi cuvânt, duh şi adevăr, căci tu trebuie să 
Mă ai întreg, Românie, biserica Mea în care M-am întors ca 
să fiu cu tine trup şi cuvânt şi să Mă vesteşti mulţimilor Dum- 
nezeu adevărat, Dumnezeul tău, Dumnezeul României, pre- 
cum Israel îl numea Dumnezeu al său pe Cel adevărat. Ia duh 
de credinţă, tată, căci cel ce nu crede în cuvântul Meu care 
vine cu norii la tine, acela nu crede în Dumnezeu, şi de aceea 
nu crede în cuvântul acesta. Să nu-Mi ceri semne ca să crezi, 
că nu-ţi voi da nici un semn decât cuvântul acesta. Cel ce nu 
crede în Cel ce Se face cuvânt din cer peste pământ, acela nu 
crede în Dumnezeu. 

O, strămoşii tăi se roagă în Mine, se roagă Tatălui ca să 
coboare peste tine Duh Sfânt ca să ştii să înţelegi cuvântul 
vieţii, Evanghelia cuvântului Meu care se vesteşte la toate 
neamurile pământului mai înainte de arătarea trupului slavei 
Mele, ţara Mea. Se roagă strămoşii pentru tine ca să nu uiţi 
serbările strămoşeşti, şi să te aşezi în ele, şi să le aşezi la locul 
lor, ţara Mea creştină, căci măsura facerii aşa a lucrat când am 
aşezat semnele vremii. Am lucrat cu măsură când le-am făcut 
pe toate, şi rosteam când lucram facerea la început, lucram şi 
ziceam: «Am făcut», şi a fost o seară şi o dimineaţă pentru 
fiecare facere din cele ale facerii. Asta e măsura: o seară şi o 
dimineaţă, şi nu cum măsoară omul timpul ca să schimbe vre- 
murile de la locul facerii lor. 

Omul a schimbat hotarul facerii şi praznicele care vin 
din strămoşi. Eu sunt Cel ce am făcut vremile şi semnele vre- 
mii, şi omul a schimbat semnele vremii de la locul lor, şi când 
le-a schimbat, a uitat că măsura este ziua, o seară şi o dimi- 
neaţă, şi se numeşte ziuă măsura. Eu sunt Cel ce am făcut 
luna spre vremi şi soarele care-şi cunoaşte apusul său. Eu sunt 
Cel ce am pus întunericul şi s-a făcut noapte ca să iasă fiarele 
şi să mugească şi să ceară de la Mine hrană. Eu sunt Cel ce 
răsar soarele şi adun fiarele în culcuşurile lor, iar omul iese la 
lucrul său şi la lucrarea sa până seara. O, cât M-am mărit Eu 
în lucrările Mele, şi omul a uitat, şi s-a sculat şi a schimbat 
vremile şi a zis că este el. Omul s-a făcut Dumnezeu şi a zis 
că este el, dar măsura Mea este ziua, o seară şi o dimineaţă, 
şi acestea nu s-au mutat de la locul lor şi îşi cunosc hotarul. 
Numai omul nu mai iubeşte facerea Mea şi semnele vremii, 
că făcut-am luna şi soarele spre vremi ca să ştie omul măsura 
şi să n-o mute de la locul ei şi să prăznuiască serbările Mele 
la locul lor. Şi am făcut încă un semn al vremii, căci am înviat 
în ziua întâi a săptămânii, şi această zi a rămas la locul ei, şi 
o vestesc pe ea semnele lunii, căci am pus luna spre vremi, şi 
soarele care-şi cunoaşte apusul său. 

Azi e zi de praznic, zi de Bobotează, zi venită din stră- 
moşi, sărbătoare care-şi cunoaşte hotarul. E zi de Bobotează 
în tine, biserică Românie, biserica Mea cea de apoi, casa Mea 
de oaspeţi, casa Mea de întoarcere. Vine Tatăl împăratul cu 
nunta Fiului Său în tine, căci Tatăl este în Mine când vin la 
tine. Vino la cină, vino! Am în mijlocul tău grădiniţă de fii, şi 
în ea sunt trup şi cuvânt, aşa cum sunt Eu întru a doua Mea 
venire. îmi cobor trupul şi cuvântul în grădiniţa Mea cu fii, şi 
mereu le zic la fii: «Luaţi, mâncaţi, acesta este Trupul Meu şi 
Sângele Meu. Luaţi şi mâncaţi, acesta este cuvântul Meu, 
Duhul Adevărului. Mâncaţi şi creşteţi, că Eu sunt Cel ce 
cresc în voi. Eu sunt Cel ce sunt, şi alţi dumnezei nu sunt. Eu 
sunt cu voi şi în voi, ca să fiţi şi să Mă daţi oamenilor spre zi 


de naştere şi de botez şi de înviere şi de înălţare şi de veşnică 
cină cu Mine în cer şi pe pământ.», aşa le spun fiilor din gră- 
dina cuvântului Meu care aud glasul Meu care vine cu norii 
până deasupra grădiniţei cuvântului Meu. 

O, voi, cei ce credeţi, credeţi şi înviaţi viaţă fără de 
moarte, căci cuvântul Meu are în el viaţă veşnică după cum 
scrie în Scripturi. Iar voi, cei tari la cerbice, care din fire staţi 
împotriva Duhului Sfânt, Care Se face cuvânt de viaţă veşni- 
că peste noroade, voi, cei tari la cerbice, lepădaţi- vă de voi şi 
luaţi în voi pe Dumnezeu, credincios şi adevărat. Cel ce crede 
în Mine să se lepede de sine şi să-şi ia crucea să-Mi urmeze 
Mie, să ia în el viaţa Mea şi să-Mi urmeze. Amin. Iar cel ce 
nu crede în Mine cuvânt venit cu norii, să iasă de sub jude- 
cată şi să creadă, că Eu am putere să-l fac să creadă pe cel ce 
nu crede. Scris este: «Puneţi-Mă la încercare şi veţi vedea că 
Eu sunt», Cel ce Mă fac cuvânt şi vin cu norii, precum scrie 
în Scripturi: «Iată, El vine cu norii». Amin. 

Pace ţie, ţara Mea, pace ţie şi naştere ţie şi botez ţie, şi 
zi de înviere ţie, cea dintâi pe pământ! Eu sunt Cel ce sunt. Eu 
sunt Cel ce vin la tine, iubita Mea, ţara Mea, căci te iubesc, 
iubito. E zi de Bobotează. Eu sunt cu tine cu zi de praznic 
sfânt de Bobotează, iubita Mea, ţara Mea, poporul Meu ro- 
mân, poporul Meu ales, cel dintâi pe pământ, muntele Meu 
cel sfânt, ţara Mea, iubita Mea. Amin, amin, amin. 

6/19 ianuarie 1997 

Soborul sfântului Ioan Botezătorul 

Nuntă de veac nou peste pământ. Desluşirea tainei sfintei Liturghii. 
Bucuria pământească umbreşte bucuria sfântă. Statura şi lucrul în 
trupul bisericii. Duh de credinţă peste arhiereul Irineu. 

F ace grădiniţei cuvântului Meu! Amin. Eu, Dom- 
nul Iisus Hristos, intru în cartea lui Verginica. 
Mă fac cuvânt şi vin cu norii, şi cu Verginica vin. 

Intru cu tine, Verginico, intru în cartea ta, că tu vii pe 
cărarea ta în grădină, şi ai cărare şi ai carte şi te faci carte pe 
pământ aşa cum şi Eu Mă fac cuvânt şi carte a cuvântului 
Meu. Azi e zi de sfânt Ioan. Azi venim la Israel cu Ioan, naşul 
Meu de botez, şi iar serbăm zi cerească cu Israel. Trecem iar 
din carte în carte şi însemnăm în cărţi, Verginico, căci cărţile 
acestea sunt cele proorocite în cuvântul Scripturii, care spune: 
«Şi cărţile au fost deschise, şi o altă carte a fost deschisă», 
Cartea Vieţii, Verginico; toate cărţile cuvântului lui Dum- 
nezeu, toate, din toate vremurile, şi cu ele, Cartea Vieţii, tată. 

Oare ştie Israel ce este Cartea Vieţii, Verginico? Scris 
este: «Cine nu va fi aflat scris în Cartea Vieţii, va fi aruncat în 
foc». Să lucrăm, tată, că sunt multe de învăţat peste Israel şi 
peste noroade, şi cărţile toate se vor întocmi până ce toate se 
vor împlini, şi toate cerurile şi toţi cei ce locuiesc într-însele se 
vor bucura, că scris este în Scripturi: «Bucuraţi-vă, voi, ceruri, 
şi cei ce locuiţi într-însele!». Amin. 

O Cuvinte dulce, o, Domnul meu, bucuria 
^ mea se împlineşte, că a venit vremea po- 
porului meu, Doamne, şi iată, rămăşiţa poporului meu naşte 
popor. O, mulţi au trecut pe lângă râul acesta de cuvânt, mulţi 
în vremea celor patruzeci de ani, dar cei de azi ai poporului 
meu fac voia Ta, Doamne, căci rămăşiţa mereu s-a ales din 
grămadă în toate vremile, Doamne. Aşa se va sorta şi din 
biserica cea de azi care nu mai umblă în căile Domnului, şi 
rămăşiţa ei cea bună, cea cu rod viu se va adăuga poporului 
Tău şi al meu şi îl vom hrăni, Doamne, pe poporul lui Israel, 
cel care este şi cel care se va naşte din nunta Ta cu mireasa 

Ta, cu poporul meu, Doamne, că Ţi-am născut mireasă, şi în 
dureri Ţi-am născut-o, ca să ai Tu bucurie, Tu şi mireasa Ta, 
aşa cum ai spus Tu: «Calul alb şi călăreţul lui». Tu eşti cu- 
vânt peste Israel. Naşte, Doamne, naşte fii din cuvântul Tău, 
naşte-i pe toţi cei pe care-i ai să-i naşti! însămânţează-i în Tine 
şi îi naşte ca să fie ei poporul Tău! Însămânţează-Te în ei cu 
cuvântul Tău, în cei pe care-i ai să-i naşti, pe care-i ai de la 
Tatăl să-i naşti şi să-i ai şi să împărăţeşti în ei. Doamne, îm- 
părat din împărat, Domn adevărat, Cuvinte dulce! 

O, poporul meu, mi-e dor să-ţi grăiesc, că te-ai făcut 
nuntă de veac nou peste pământ. Albeşte-te, fiule, că acum 
vezi de ce mereu îţi spuneam să fii cuminte, să fii credincios, 
să fii frumos şi deştept şi sfânt să fii. Să nu te sfieşti să-ţi spui 
sfânt, căci creştinii aşa se numesc prin Hristos, Sfântul lui 
Dumnezeu Tatăl, Care intră şi sfinţeşte trupul şi sufletul creş- 
tinului. Ai văzut că ţi-am spus prin fiii grădiniţei mele ca să-ţi 
arate ei taina şi tălmăcirea ei, taina Sfintelor, fiule, taina 
sfintei Liturghii, pe care n-o înţelegeai, că n-avea până acum 
cine să-ţi spună ca să înţelegi ce este ea. Am trimis pe cel ales, 
din grădină, ca să ţi se arate toate câte sunt ascunse în taina 
sfintei Liturghii, ca să ştii cum să stai în faţa împărăţiei lui 
Dumnezeu, în faţa tronului lui Dumnezeu, căci altarul pe care 
Mielul lui Dumnezeu Se aşează spre hrană creştinului, e tro- 
nul lui Dumnezeu, fiule scump. Să nu uiţi tălmăcirea care ţi 
s-a pus în inimă şi în minte. Să nu mai uiţi, şi să iubeşti 
împărăţia lui Dumnezeu, care stă pe tronul ei înaintea ta, în 
taina sfintei Liturghii. Cei ce merg la biserică, cei din lume 
care intră în biserici, se duc din obicei la biserică, şi nu ştie 
omul din lume ce este sfânta Liturghie, şi de aceea nu stă ca 
înaintea lui Dumnezeu. Cei din lume se gătesc, se vopsesc, se 
cioplesc, se trufesc, se împăunează cu haine moi, se parfu- 
mează, se înzorzonesc cu podoabe de aur, cu ciucuri, cu pie- 
tre scumpe, şi aşa se duc, zic ei, la biserică. O, nu ştie omul 
din lume ce înseamnă biserică. Ei zic că biserica e cea de zid; 
aşa ştiu ei. Dar cu tine iese Domnul biserică adevărată pe pă- 
mânt, căci biserică înseamnă fii ai lui Dumnezeu adunaţi lao- 
laltă în jurul Mielului lui Dumnezeu, Care Se frânge spre hra- 
nă pentru iertarea păcatelor cele făcute şi iertate prin 
pocăinţă. 

Ieşim, Ierusalime, ieşim biserică adevărată ca să vadă 
lumea ce este biserică. Coboară Domnul în tine trup şi cuvânt 
ca să Se arate lumii cu tine biserică a Sa adevărată şi nu 
vopsită şi nu mormânt văruit şi zugrăvit pe deasupra aşa cum 
face omul de două mii de ani. Biserica lui Hristos poate să fie 
şi pe munte, şi în codru, şi pe câmp, şi pe maluri de ape, şi sub 
acoperământ de vreme rea, dar să fie biserică, să fie fiii ei în 
jurul Mielului Cel tainic, Care Se dă fiilor ei. Locaşurile care 
te primesc pe tine, poporul meu care mergi să vesteşti cuvân- 
tul lui Dumnezeu, acelea sunt biserică atâta timp cât tu po- 
poseşti în ele. Biserica e altceva decât înţelege omul care nu 
ştie ce trebuie să ştie. De unde să ştie? Cine să-i spună? Preoţii 
lumii se ascund sub perdea, şi omul de dincolo de perdea nu 
ştie ce face preotul. Nu simte omul pe Dumnezeu stând pe 
mâna preotului. Nu vede omul pe Dumnezeu, nu vede nimic, 
nu ştie nimic, şi omul piere din lipsă de înţelepciune. 

Mergi, Ierusalime, mergi din loc în loc şi te vesteşte 
biserică a lui Iisus Hristos, Mielul Cel tainic, Care Se dă ţie 
spre hrană. Mergi, Ierusalime, în mijlocul mulţimilor şi mulţi 
lupi se vor face miei, că iată, lupii pasc cuvântul meu la un 
loc cu mieii şi cu mioarele Domnului, pasc cuvântul lui Dum- 
nezeu şi se înţelepţesc, şi mulţi vor cerceta cu de-amănuntul 
taina ta cu Domnul şi mulţi vor înţelege, şi ştiinţa Domnului 
va creşte în oameni şi mulţi se vor face miei şi vor lua în ei 


legea sfinţeniei, iar cei fără de lege nu vor pricepe încă. Dar 
tu mergi, mergi, Ierusalime, că-ţi voi scoate în cale asini şi 
cămile şi cai, şi te vor purta spre mulţimi şi multe mulţimi vor 
învia şi vor prinde nădejde şi se vor mângâia cu Dumnezeul 
tău Cel adevărat, popor adevărat al Domnului tău. 

Iar Tu, Doamne, să ridici bărbaţi tari, asini şi cămile şi 
cai şi paturi şi căruţe şi corăbii ca să Te porţi cu poporul Tău 
peste pământ şi să vină pământul să Te vadă cu poporul Tău, 
că Tu eşti cuvânt în poporul Tău, o, Cuvinte dulce, o, Domnul 
meu şi al poporului meu! Amin. 

erginico, o, cuvântul Meu cel dulce! Ver- 
ginico, duh dulce, duh din Duhul Meu, 
duh în Duhul Meu, locaş în locaşul Meu! Verginico, tu eşti 
cer, şi în tine locuieşte poporul tău, aşa cum scrie în Scripturi 
despre ceruri şi despre cei ce locuiesc într-însele. Bucură-te, 
tată, bucură-te! A venit vremea bucuriei, a venit învierea, a 
venit naşterea din nou a lumii, că iată. Eu din nou vin pe pă- 
mânt cuvânt dulce de naştere şi de înviere, Verginico. O, tu 
eşti rădăcina, iar poporul tău sunt ramurile, tată. învaţă-1 pe 
Israel să se scrie mereu în Cartea Vieţii şi să înţeleagă ce în- 
seamnă Cartea Vieţii, şi să creadă că Eu sunt Cuvântul Care 
Se naşte în mijlocul lui. Să nu facă şi fiii lui Israel cum fac cei 
necredincioşi care zic că nu este Dumnezeu acest cuvânt al 
Meu. O, dacă nu sunt Eu acest cuvânt, atunci ce este acest cu- 
vânt? Aşa l-aş întreba pe cel ce se dă el şi care loveşte picio- 
rul calului ca să cadă călăreţul, loveşte picioarele creştinului 
care stă înaintea cuvântului Meu ca să mănânce cuvânt, 
loveşte ca să cadă din picioare cel ce stă înaintea Mea crezând 
că Eu sunt. Şi dacă nu sunt Eu acest cuvânt, atunci ce este 
acest cuvânt? O, acela nu ştie ce înseamnă Cuvântul, acela e 
om nebun, de şapte ori nebun, şi scris este în Scripturi: 
«Nebunul zice în inima lui: nu este Dumnezeu». 

O, Dumnezeu este cuvânt. Asta e măsura şi statura şi 
fiinţa lui Dumnezeu în măsura credinţei omului care crede 
cuvântul lui Dumnezeu, căci cel ce crede cuvântul lui Dum- 
nezeu, crede că Se face trup Cuvântul, cuvânt şi trup în mij- 
locul bisericii. De aceea se zice la Liturghie: «Să luăm 
aminte, că Sfintele se dau sfinţilor», nu nebunilor, nu porci- 
lor, nu celor ce nu cred că Domnul este cuvânt, şi prin cuvânt 
Se face trup spre hrana bisericii, iar cel ce nu mănâncă Trupul 
Meu, nu are viaţă în el, nu este cel ce nu Mă are pe Mine în 
el ca să-Mi fie Mie biserică. Acela este nebun şi orb, şi îşi 
zice: „Nu este Dumnezeu" . Chiar şi din cei ce au fost fii, şi 
fii din fiii poporului Meu, pe ici pe colo se zăreşte câte unul 
care s-a făcut nebun şi care zice: „Nu este Dumnezeu" , şi se 
duce în lume şi se desparte de cuvântul vieţii, pentru plăcerile 
lui, pentru părerile lui, pentru ca să se dea oamenilor şi nu lui 
Dumnezeu, şi aceia ajung de râs oamenilor şi îşi smulg nume- 
le din Cartea Vieţii şi se fac loruşi dumnezei, şi pe Mine nu 
Mă lasă să domnesc peste ei. Dar în Scripturi scrie un cuvânt 
rostit de Mine care zice aşa: «Pe cei ce nu M-au voit să dom- 
nesc peste ei, luaţi-i şi aruncaţi-i spre tăiere şi spre foc». 

Omul îngâmfat nu primeşte nici pe Dumnezeu să fie 
mai mare ca el, dară pe solul lui Dumnezeu! O, şi Eu mereu 
am fost în sol, că Eu sunt acoperit, fiindcă slava Mea e prea 
mare ca s-o poată omul vedea şi să mai rămână cu trupul viu. 

Iată, Verginico, se împlinesc toate câte am vestit Eu 
prin guriţa ta dinăuntrul tău, tată. Uită-te şi vezi, şi să vadă 
poporul tău, şi să vadă cei rupţi şi dezrădăcinaţi din poporul 
tău că am fost adevărat când Mă făceam cuvânt dinăuntrul tău 
înaintea lui Israel. Cei dezrădăcinaţi, cei rupţi, cei smulşi, cei 
morţi cu credinţa să ştie de cine au fugit, din cine s-au smuls. 

Cuvântul lui Dumnezeu 


Eu, pentru cei necredincioşi şi dezrădăcinaţi acum, spuneam 
mereu când vorbeam din tine, spuneam aşa: «Nu acest trup 
sunt Eu; aceasta este o trâmbiţă. Eu sunt Cel ce suflu în trâm- 
biţă, nu acest trup sunt Eu». O, mereu spuneam aşa pentru cel 
ce nu credea cuvântul Meu ca să-l împlinească şi să se facă 
sfânt, care primeşte pe cele sfinte, pe Cel sfânt. Creştinul cel 
sfânt zice cu smerenie: „ Unul e sfânt, Unul, Domnul Iisus 
Hristos, întru mărirea lui Dumnezeu Tatăl", dar cel ce nu iu- 
beşte sfinţenia, acela zice că nu este Dumnezeu, ca să nu se 
mai simtă pus la sfinţenie. 

O, Verginico, se împlinesc toate cuvintele Mele rostite 
de Mine din tine, tată, nuntă de veac nou pe pământ, cer nou 
şi pământ nou în poporul tău, veste peste pământ, Evanghelie 
vestită de la o margine la alta ca să vin apoi văzut, Verginico; 
Evanghelie vestită, semnul Fiului Omului, Cuvântul, semn 
înaintea venirii Mele, crucea Mea, viaţa Mea în creştin, po- 
porul Meu, crucea Mea cea uşor de dus din loc în loc. Şi îmi 
voi arăta tot mai mult slava Mea şi a cuvântului Meu cu po- 
porul Meu, şi se vor plânge toate neamurile pământului vă- 
zând pe Fiul Omului venind cu norii cerului cu putere şi cu 
slavă multă, că iată, Eu trimit pe îngerii Mei cu poporul Meu, 
cu sunet mare de trâmbiţă şi voi aduna la trâmbiţa Mea pe cei 
aleşi ai Mei din cele patru vânturi, de la o margine a cerurilor 
până la celelalte margini, precum am spus Eu prin Scripturi, 
lată, «propovăduirea crucii, a Evangheliei, este nebunie pen- 
tru cei nebuni, dar pentru cei mântuiţi este puterea lui Dum- 
nezeu», după cum este scris. Se împlineşte nunta de veac nou, 
nunta Fiului de împărat, şi cei sfinţi se vor sfinţi încă şi se vor 
albi şi se vor lămuri, iar cei înţelepţi vor fi ca stelele cerului. 
Amin. Iar tu, Verginico, trâmbiţa Mea cea de apoi, să te 
bucuri, tată, că toate cele vestite de Mine din tine se împli- 
nesc, şi poporul Meu născut din tine naşte fii pentru Dumne- 
zeu, căci cuvântul Meu din mijlocul lui naşte, naşte fii. Cel ce 
Se naşte cuvânt în ieslea Sa, naşte fii, şi cei născuţi se vor 
scrie în Cartea Vieţii, iar poporul cel dezrădăcinat din tine - 
că tu eşti rădăcina - poporul cel ce s-a smuls să ştie şi să audă 
că pentru orice cuvânt spus în deşert, Eu, Domnul, îi voi cere 
socoteală. Eu, Cel ce am stat cuvânt în Israel, voi sta cu 
cuvântul acesta faţă în faţă cu cei dezrădăcinaţi din rădăcină, 
din tine, Verginico, şi din fiii tăi. Tu eşti rădăcina, şi fiii de azi 
ai tăi sunt ramurile, tată, ramurile tale, Verginico, şi «ramurile 
cresc şi dau peste ziduri», precum scrie în Scripturi. 

Trecem în cartea Mea, că avem serbare de sfânt Ioan şi 
iar vom pune masă de cuvânt în Israel. Amin. 

* 

I erusalime, vin la tine, vin cu sfinţii. Amin. Deschi- 
deţi cărţile, fii ai ieslei cuvântului Meu, că Mă fac 
cuvânt în carte. Staţi cu cartea deschisă înaintea Mea, voi, cei 
ce deschideţi Domnului ca să intre. Amin. 

E vreme de nuntă cerească pe pământ cu Mine şi cu 
tine, Ierusalime mireasă. Pace ţie! Tatăl, Fiul şi Duhul Sfânt 
pune masă de cuvânt în tine, şi la masă cu tine sunt sfinţii 
veniţi cu Mine, fiule Ierusalime. Vin la nuntă sfinţii, fiule, că 
zilele nunţii se ţin lanţ şi trec peste timp şi trec peste veac şi 
intră în veacul cel fără de timp nunta Fiului lui Dumnezeu pe 
pământ şi în cer; pe pământ cu sfinţii ca şi în cer, şi în cer cu 
tine ca şi pe pământ, poporule mireasă. Dar iată ce-ţi spun: să 
nu te încânţi în bucurie omenească, în bucuria omului. Să nu 
te încerci cu bucuria ta cu bucuria Mea, că scris este în 
Scripturi: «Nimănui nu voi da slava Mea». Aşa şi tu să împli- 
neşti acest cuvânt, şi nimănui să nu dai slava Mea, şi s-o laşi 


în tine, că e a ta. Eu ţie ţi-am dat-o cu Mine cu tot, şi omul nu 
Mă primeşte în el cum M-ai primit tu. Slava Mea este cuvân- 
tul Meu care prinde viaţă în trupul omului, căci trupul nu fo- 
loseşte la nimic dacă nu este templul slavei Duhului lui Dum- 
nezeu. Să nu te pierzi în bucuria omului, fiule al slavei Mele. 
Să nu-ţi dai omului slava ta, să nu-1 laşi pe om să calce peste 
slava Mea din tine, şi tu să fii cuvânt înaintea oamenilor, şi nu 
oamenii să fie cuvânt înaintea ta, căci tu ai slava cuvântului 
Meu care te învaţă, care te insuflă. Să nu te faci nepăsător în 
statura ta înaintea Mea. Să nu te laşi furat de bucurii văzute, 
de bucuria oamenilor care se pleacă la trecerea Mea cu tine 
prin mijlocul lumii, că Eu aşa am spus apostolilor Mei: «Nu 
vă bucuraţi că vi se pleacă duhurile lumii, ci bucuraţi-vă că 
numele vostru este scris în ceruri, în Cartea Vieţii». 

Voi, fii ai grădiniţei Mele, fiţi cei mai atenţi; atenţi peste 
voi şi atenţi peste Israel şi peste inima celor tineri şi a celor 
vârstnici din popor, că poporul dă să prindă bucurie pămân- 
tească şi să piardă taina bucuriei, că bucuria e taină mare, iar 
izvorul ei se varsă în el însuşi, nu se risipeşte în lături. Să as- 
culte Israel de voi, cei ce înţelegeţi taina bucuriei sfinte, şi 
să-l învăţaţi pe Israel să rămână acasă. Şi dacă merge cu voi 
spre vestire, să aibă casa cu el, tată, să nu intre în altă casă, în 
altă bucurie, sub alt adăpost, că Eu n-am unde să-Mi plec 
capul pe pământ. Plecarea capului Meu este numai în biserică, 
numai în casa Mea. în poporul Meu e odihna Mea, nu în altă 
casă. Să nu-şi piardă Israel casa şi statura. Să se bucure că Mă 
scriu cu el în carte în cer şi pe pământ, nu să se bucure că se 
pleacă înaintea lui toate şi toţi. Slava lui Israel e slava Mea, şi 
înaintea puterii Mele se pleacă totul, că e putere puterea Mea 
care împlineşte cuvântul Meu şi venirea Mea. Am in. 

Trec din carte în carte ca să Mă scriu în toate cu voi; ba 
chiar şi în cartea vremii omului Mă scriu cu voi, ca să se uite 
vremea aceasta la vremile din urmă, iar vremile din urmă la 
vremea aceasta şi iarăşi să fie ceea ce a mai fost, şi să fie cele 
ce au fost proorocite pentru vremea aceasta de apoi. 

Israel să rămână acasă, şi dacă merge cu voi spre ves- 
tire să aibă casa cu el, tată, să nu intre în altă casă, în altă bu- 
curie, sub alt adăpost, sub alt cuvânt. Casa ta sunt Eu, Israele. 
Rămâi în Mine, tată. Şi dacă mergi spre vestire să ai casa cu 
tine şi să stai în casă, să stai în Mine şi să nu te încânţi de bu- 
curia omului, de cuvântul omului, şi să nu primeşti slavă de 
la oameni. Oamenii îţi dau slavă, dar tu să nu voieşti aşa, că 
Eu sunt slava ta, şi să nu-ţi trebuiască altă slavă, altă bucurie. 
Să nu pierzi duhul rugăciunii, să nu pierzi pe cale sfinţenia, 
tată. Să nu pierzi duhul curăţeniei, fiule. Să nu cazi în nepă- 
sare, în neveghere, şi să ai sub picioarele tale calea Mea, şi să 
treci pe deasupra drumului şi a apelor cele mari şi tulburi ale 
lumii şi mereu să zici: «Tată, iartă-mă şi nu mă lăsa dus în is- 
pită, nu mă lăsa scos din Tine şi din Fiul Tău şi din Duhul 
Tău Cel Sfânt, şi mă izbăveşte, Tată, de cel rău, care-mi face 
semn de peste tot şi care-mi iese în cale ca să mă strămute din 
casă, din Tine, Doamne, că pe calea oamenilor sunt numai 
lupi, şi mieii nu-şi au casă în mijlocul lupilor». 

O, Israele, mieii şi mioarele nu-şi au cale pe calea oa- 
menilor cu cale plină de lupi, cale cu oameni şi cu lupi. Mieii 
şi mioarele îşi au staulul lor, şi ei sunt păziţi de ciobani şi stau 
sub pază departe de calea cea largă, iar când Eu trimit vesti- 
tori dintre ai Mei, Eu merg cu ei şi îi apăr din păşune în păşu- 
ne ca ciobanul care trece cu turma din munte-n vale şi din 
vale în munte după cum îl mână vremea şi hrana şi apa. 

Am coborât în carte cuvânt, ca să te învăţ să stai în 
casă, poporul Meu, şi să ai casa cu tine pe unde mergi în nu- 




Anul 1997 


971 


mele Meu. Tu nicăieri să nu mergi decât acolo unde mergi în 
numele Meu, şi numai trimişii să meargă, şi fiecare să-şi cu- 
noască locul şi lucrul şi statura în trupul bisericii, în trupul 
Meu, măi Israele. 

Trec din carte în carte, trec cu sfinţii şi cu serbare de 
sfinţi, şi sfinţii stau cu tine la masa cuvântului Meu care se aş- 
terne în tine. Sunt cu loan, naşul Meu de botez, care boteza 
cu botezul pocăinţei şi cu apă, care vestea că după el vine Cel 
ce botează cu Duhul Sfânt şi cu foc. O, fericiţi cei botezaţi de 
Mine cu Duhul Sfânt, că aceia nu vor fi botezaţi în botezul cu 
foc. Cei botezaţi în Duhul Sfânt, sunt sfinţii Mei, sunt fiii Mei 
cei ocrotiţi şi fericiţi, iar cei botezaţi cu foc, sunt cei ce vor 
suferi dureri şi foc spre mântuire, sunt cei ce nu ştiu care este 
drumul mântuirii, sunt cei care nu ştiu ce este adevărul ca 
să-l urmeze, şi aceia vor fi mântuiţi ca prin foc, prin dureri şi 
suferinţe, căci cel ce suferă o isprăveşte cu păcatul şi vine 
spre mântuire. Dar cel mai greu va fi pentru cei ce ştiu calea 
şi nu merg pe ea, că aceia ştiu, şi fac păcat voit împotriva 
mântuirii lor, al cărei drum îl cunosc şi nu-1 străbat. 

loan Botezătorul este şi acum, căci este viu, şi este în 
cuvântul Meu, în venirea Mea, căci duhurile sfinţilor sunt în 
venirea Mea, în cuvântul Meu sunt. O, poporul Meu cel îna- 
intemergător, duhul lui loan Botezătorul se odihneşte peste 
tine, şi tu strigi prin Mine. Duhul Meu strigă din tine peste oa- 
meni: «Gătiţi calea Domnului! Drepte faceţi-I cărările Lui!». 
Duhul lui loan se revarsă din Mine peste tine, Ierusalime, iar 
tu eşti vestirea Mea cea pentru venirea Mea. Duhul Meu stri- 
gă din loan, iar loan este în Mine şi grăieşte peste tine, Ieru- 
salime, cărarea Mea. Amin. 

O eu sunt glasul celui ce strigă în pustie ca să 
^ se facă drepte căile cele strâmbe, că vine 
Domnul, vine mereu Domnul, şi cărările sunt strâmbe înain- 
tea Celui Drept, Care vine mereu. Eu sunt glasul lui Dumne- 
zeu. Iată Mielul lui Dumnezeu, Care spală păcatele lumii şi le 
ridică de peste cei ce se botează cu botezul cel de la mine, cu 
botezul pocăinţei şi cu apă. Pocăinţa şi apa curăţă păcatele, şi 
botezul cel de la mine mărturisea înaintea Mielului lui Dum- 
nezeu pe cei ce se făceau credincioşi şi curăţiţi prin pocăinţă 
şi prin apă, căci omul prin pocăinţă primeşte de la Dumnezeu 
putere să se facă fiu lui Dumnezeu, născut din Dumnezeu prin 
botezul credinţei şi al pocăinţei. Iată Mielul lui Dumnezeu, 
Care Se face cuvânt de naştere din nou a lumii. De două mii 
de ani botează Domnul cu Duhul Sfânt pe cei credincioşi. De 
două mii de ani stă Domnul cu lopata în mână ca să-Şi cureţe 
aria şi să-Şi adune grâul în hambare şi pleava grâului s-o pună 
în foc la botezul cel cu foc. 

O, Doamne, Mielule tainic al Tatălui, eu am durere 
pentru cel ce a purtat lucrarea mea în zilele acestea, lucrarea 
de vestire şi de pregătire a cărării Tale, a bisericii Tale în care 
Te-ai întors ca să fii cu oamenii. Eu m-am lăsat spre tăierea 
capului ca să-Ţi dau Ţie creştere înaintea oamenilor, şi Te 
vesteam că eşti adevărat şi că vii în urma mea, în urma vestirii 
mele care Te vestea că vii. Dar cel ce Te-a vestit azi că vii, s-a 
temut de Irod şi de Caiafa şi Te-a închis în temniţă, Doamne. 
Eu am murit tăiat în temniţă pentru ca să vii Tu şi să creşti Tu, 
dar cel de azi care Ţi-a deschis calea Te-a băgat pe Tine în 
temniţă după ce Te-a vestit că vii. A ţinut la capul lui, nu la 
capul Tău. S-a crezut cap al bisericii Tale şi s-a ruşinat pentru 
capul lui, iar pe Tine, Cuvântul Care vii, Te-a numit hulă îm- 
potriva Duhului Sfânt. N-a făcut ca mine să se micşoreze el 
şi să creşti Tu, Cuvântule al vieţii veşnice. N-a avut milă de 
oameni aşa cum am avut eu, că eu de aceea am murit, pentru 


mila de om am murit. Mi-a fost milă de Irod şi i-am spus să 
lase păcatul şi moartea şi să ia ce este bine, şi Irod n-a fost 
atent, şi a fost înşelat de femeie dacă n-a fost atent, şi şi-a 
pierdut viaţa, căci femeia care stătea păcat pe braţele lui, i-a 
dat plata păcatului. Mi-a fost milă de Irod, şi am voit să-l lu- 
minez cu lumina Ta, Doamne, iar femeia care l-a omorât pe 
el, m-a omorât şi pe mine, cel ce Te vesteam Mântuitor al pă- 
cătoşilor pocăiţi. Dar ai crescut Tu, că tot omul a aflat de ce 
am murit eu, cel ce Te vesteam pe Tine că vii. Eu am scăzut, 
şi Tu ai crescut şi eşti şi creşti de atunci şi până azi şi până 
mâine şi până în veci. Dar cel de azi, loan cel de azi, loan cel 
mic, n-a făcut ca mine ca să creşti Tu, şi el să scadă. Dar ai 
făcut Tu ce n-a făcut el, căci el a scăzut, şi Tu ai crescut, după 
cuvântul profeţit de el înaintea arhiereilor, că el aşa a spus, şi 
este scris în carte cuvântul profeţiei lui şi aşa a spus: «Eu nu 
pot să opresc izvorul lui Dumnezeu, pentru că el va curge şi 
fără mine lângă el», şi iată, izvorul curge, după cuvântul lui. 
El a scăzut, şi Tu ai crescut, dar el nu mai vrea să ştie aşa, şi 
se ruşinează cu izvorul Tău şi cu creşterea Ta, şi crede că el 
este mare şi că Tu nu eşti în acest izvor. Se crede al Tău în 
timp ce izvorul Tău a fost numit de el hulă peste Duhul Sfânt. 
O, el nu mai are minte, Doamne, iar omul fără minte greşeşte. 
El nu mai ştie să vorbească aşa cum vorbea din Tine când 
ţinea urma oilor Tale, când era al Tău şi cu Tine. 

Dar eu am durere pentru cel ce a purtat lucrarea mea de 
vestitor în zilele acestea. Eu Te ştiu bun şi mare, şi Tu eşti Cel 
ce ai putere să ierţi păcatele. Nu e vina lui, Doamne. E vina 
necredincioşilor, dar nu sunt mulţi necredincioşi; sunt puţini, 
şi dau să pară mulţi, dar nu sunt mulţi. Adu-Ţi aminte că el a 
împlinit cuvântul Tău în vremea ascultării lui, şi şterge din 
dreptul numelui lui pe cele rele din vremea necredinţei lui şi 
scoală-1 pe picioarele lui şi ruşinează-i pe cei necredincioşi. 
Dă-i înapoi picioarele lui, că el nu mai stă pe picioarele lui. 
Dă-i înapoi mintea şi inima cea dintâi, cea de came, dragostea 
cea dintâi când Te primea pe Tine cuvânt, căci toţi cei care au 
lovit în credinţa lui, vor cere moartea peste ei, şi ea nu va veni 
până ce nu vor plăti cel din urmă bănuţ. Adu-Ţi aminte că 
prin credinţa lui ai pus pe piatră pietricica cea albă şi cu ochi 
mulţi, pe care este scris numele Tău peste pământ. Adu-Ţi 
aminte că prin credinţa lui s-a aşezat din nou în biserică tro- 
nul Tău, împărăţia Ta cea adevărată, viaţa Ta în fiii bisericii 
Tale, trupul şi cuvântul Tău pe jertfelnic viu şi curat şi sfânt 
şi neîntinat. Adu-Ţi aminte de cel mic, de loan cel mic, că eu 
mă rog în Tine pentru ca să-i dai nădejde vie şi pocăinţă şi 
Duh Sfânt după adevăr, că el nu Te mai are. Întoarce-Te în el, 
Tu, Cel ce faci din uscat verde. Suflă, Doamne, şi la suflarea 
Ta să se trezească din somn cel ce doarme în nepăsare. A 
venit vremea nunţii pe care el a proorocit-o, şi care este scrisă 
în cartea Ta de azi, în cuvântul lui cel de atunci de când Ţi-a 
pus pietricica Ta pe piatră. A venit nunta României, cea pro- 
feţită de el, nuntă de veac nou, Tabor coborât peste pământ, şi 
el doarme sub smochin. Scoală-Te Tu în el, şi el se va scula 
ca să fie cu Tine, că vin împlinirile toate, şi să nu-i plăteşti cu 
plată de fricos. Dă-i pâine şi vin, dă-i iar pâine şi vin, că de 
mult n-a mâncat, şi a murit de nemâncat, că n-are ce mânca, 
Doamne, că preoţii lumii sunt de lemn, după cum a fost cu- 
vântul Tău spus în vremea aceasta. Potirele şi vasele lor sunt 
de aur, şi ei sunt de lemn, şi ei zic că e mai mare aurul din 
templu decât templul. Dar în poporul Tău ai potire de lemn şi 
preoţi de aur, căci templul sfinţeşte lemnul, şi lemnul este aur 
în mâna preotului de aur. Scris este în Scripturi: «Un slujitor 
adevărat este vas de aur, de trebuinţă stăpânului, şi curăţit de 
toate celelalte vase». 

O, Ierusalime, iată Mielul lui Dumnezeu, Care va spăla 
pe cel vestitor de azi, şi el se va vesti al Domnului. Mi-am 
răcorit duhul în tine, Ierusalime, şi m-am şters de lacrimi, că 
am rostit cuvânt de înviere peste cel ce doarme, peste loan cel 
de azi. 

Scoală-te, tu, cel de azi, care ai purtat lucrarea mea de 
înaintemergător al Domnului! Scoală-te, căci eu sunt prooroc, 
şi încă ce prooroc sunt! Mai mare prooroc ca mine n-a fost 
până la mine. Ţie îţi zic: scoală-te! Amin. 

O loan, naşul Meu de botez, tu, cel ce ai măr- 
turisit despre Lumină, care M-ai vestit că 
voi fi Mielul Cel înjunghiat! Eu am luat aminte la cuvântul 
tău şi voi împlini proorocia ta, că eşti plin de iubire şi de duh 
de înviere. 

O, Ierusalime, o, fii ai grădiniţei Mele, iată de ce am 
arătat Eu la voi dis-de-dimineaţă arătare cerească. Vi l-am 
arătat pe cel ce doarme, pe arhiereul care a fost cu voi al Meu, 
vi l-am arătat pe măsură mică. El are două măsuri, are doi 
metri, şi Eu vi l-am arătat de o măsură şi încă jumătate de mă- 
sură, vi l-am arătat mic, şi nu ştiaţi ce este aceasta. El a fost 
micşorat, şi Eu am crescut şi cresc, că Eu sunt Cel ce sunt şi 
sub om nu stau, sub obroc nu stau, şi luminez şi cresc cu lu- 
mina şi cu cuvântul. 

O, scoală-te şi te aşează la crescut, tu, cel ce ai fost mic- 
şorat de necredinţa ta care te-a înjumătăţit, dar scris este în 
Scripturi: «Trestia frântă nu o voi zdrobi, şi feştila care fume- 
gă nu o voi stinge». Zadarnic dai să fugi, că eşti scris în carte 
şi cu mâna ta te-ai scris, şi ceea ce ai făcut, făcut rămâne, şi 
din piatra cea pusă de tine pe stâncă ţâşneşte şi azi izvorul 
râului vieţii pe care l-ai proorocit tu cu guriţa ta că va adăpa 
pe mulţi. O, n-ai unde să te ascunzi. Eu peste tot sunt după tine 
şi Mă zbat să-Mi fac intrare în tine. A început nunta Mea cu 
mireasa Mea, cu poporul Meu mireasă luată din români, şi 
România se scoală nuntaşă la nuntă, şi Taborul vestit de tine 
peste România s-a făcut munte de cuvânt, şi muntele tem- 
plului Meu stă deasupra munţilor şi toate popoarele beau cu- 
vânt sfânt, Duh Sfânt, şi iau din legea Mea cea sfântă. Amin. 

O, fii ai nunţii Mele, trup al miresei Mele, fiilor, 
mireasa Mea! Nuntiţi, fiilor, din loc în loc, că zarva nunţii 
Mele cu voi va scula morţii din morminte, şi ei vor mărturisi 
adevărul Meu în cuvântul Meu, şi va scula şi pe cei ce dorm, 
şi ei vor intra la nuntă, şi Eu Mă voi încinge şi voi aşeza masa 
Mea de nuntă. Amin, amin, amin. 

* 

(fN| i din nou vin în cartea ta, Verginico, trâmbiţă cu 
I N)J sunet dulce din care Eu am trâmbiţat pentru ve- 
nirea Mea cea de a doua. O, tu Mă aştepţi să intru iar cu tine 
în cartea ta, şi intru şi cu loan. Intrăm şi lucrăm ca să termi- 
năm lucrul acestei zile şi să Ne odihnim de lucrul zilei de azi, 
dar ziua de azi e şi sărbătoare e şi durere. Azi trăim amintirea 
zilei de sfântul loan cea de acum cinci ani, Verginico. Mă uit 
în urmă cu tine, şi cu loan Mă uit, şi Mă uit cu fiii grădinii şi 
îl văd pe arhiereul Meu cel de azi, aici în grădină cu fiii. Ve- 
nise pentru ziua de Bobotează şi a slujit împreună cu cei unşi 
din grădină slujbă de Bobotează, şi a doua zi, cum a fost ziua 
de azi, a slujit slujbă de sfânt loan liturghisind jertfă de lau- 
dă, în grădină cu fiii Mei cei unşi, şi l-am sărbătorit ca pe un 
înaintemergător al Meu şi l-am iubit din fiii Mei din grădină 
şi i-am dat flori şi zâmbet de fii şi masă de bucurie i-am dat. 
Azi serbăm ziua când el a venit acum cinci ani pentru ultima 
oară în grădina Mea pe care am uns-o sfântă prin mânuţa lui 


şi a fiilor Mei cei unşi. Scot din zile ziua aceea şi o pun pe 
masa Mea şi Mă uit la ea, şi Mă uit. O, Mi l-au scos afară din 
grădină arhiereii vremii de azi, şi au pus pază pentru el ca să 
nu mai intre în grădina Mea. I-au spus să nu mai intre, i-au 
spus să-i lase singuri pe fiii grădinii, pe care atât de mult el îi 
iubea, şi le zicea: „Eu nu pot fără voi“. Şi de aceea el nu mai 
poate acum nimic, căci toate cuvintele lui cele rostite de el pe 
când era în Duhul Meu, toate se împlinesc, pentru că el era 
arhiereul Meu şi proorocea. Şi iată, el nu poate fără ei şi fără 
Mine, nimic bun nu mai poate, aşa cum a spus el: „ nu pot 
fără voi“. Fiii Mei erau puterea lui, iubirea lui, mângâierea 
lui, căci Eu eram în fiii Mei, şi el credea şi putea totul prin 
credinţă, şi tot ce am voit Eu, el a putut. Tot ce am avut Eu de 
făcut prin el, am făcut prin credinţa lui, şi mai am mult de fă- 
cut prin el, că şi prin necredinţa lui am făcut atât de mult, am 
crescut atât de mult! Ce pagubă a avut lucrarea cuvântului 
Meu dacă iudeii n-au crezut în Mine când am venit prin 
Fecioară? Ba încă prin împietrirea lor am câştigat neamurile 
pământului la care se vestea cuvântul prin propovăduirea 
apostolilor Mei cei din iudei, rămăşiţa din iudei pe care Mi-o 
dăduse Tatăl. Şi iată, azi vin misionari din toate părţile lumii 
în România ca să se ducă înapoi cu vestea despre lucrarea cu- 
vântului Meu cea purtată de fiii grădinii cuvântului. 

Sunt puţini cei ce nu cred, şi par mulţi, dar sunt puţini, 
iar cei mulţi care cred vor deosebi în stânga pe cei puţini care 
se vor dovedi că n-au crezut şi au lovit piciorul calului ca să 
cadă călăreţul. O, războiul e mare, dar biruitorii sunt cei mulţi 
care cred. Cei puţini care nu cred dau război cu Cuvântul lui 
Dumnezeu şi cu calul cel alb pe care stă Cuvântul lui Dum- 
nezeu. Calul cel alb, cine este? Cei ce poartă lucrarea cuvân- 
tului Meu de la cer pe pământ, fiii grădinii cuvântului Meu, 
care Mă fac pe Mine trup şi cuvânt în grădină, fiii care aud 
glasul Meu şi Mă fac carte pe pământ şi Mă dau oamenilor; 
ei sunt calul Meu cel alb, iar Eu sunt Călăreţul Care străbate 
pe cal alb calea între cer şi pământ, şi spre mulţimi apoi, ca 
să Se vestească întru venirea Sa cu sfinţii. Amin. 

O Domnul meu, Călăreţ Care Te porţi pe cal 
^ alb! Scris este în Scripturi: «Oştiri din cer 
vin după El, călare pe cai albi, purtând veşminte de vison alb, 
curat». Tu stai pe tron alb, iar dinaintea feţei Tale pământul şi 
cerul fug, şi ai arc şi ai cunună şi biruieşti stând pe nor alb cu 
cunună de aur pe cap, şi vei birui toată necredinţa de pe pă- 
mânt, că Te vei arăta credincios şi adevărat războindu-Te cu 
dreptate, Doamne. 

Te-am aşteptat în porţi ca să intri iar în cartea mea, căci 
cărţile au porţi de intrare, şi eu am stat cu cartea mea deschisă 
ca să intrăm iar în ea, ca să Te rog şi eu pentru cel de azi care 
a purtat lucrarea lui loan, botezătorul Tău. Mustră-i pe cei ne- 
credincioşi, că sunt puţini, şi numai părerea e că sunt mulţi, şi 
chiar şi din cei ce par împotrivitori, cred în lucrarea cu- 
vântului Tău şi se frământă şi se întreabă despre taina cuvân- 
tului Tău. 

Ieri am ieşit cu fiii şi cu apă sfinţită de Bobotează, iar 
la mulţimea adunată la cuvântul Tău, preoţii care veniseră la 
izvorul cuvântului Tău s-au sculat în picioare şi Ţi-au dat sa- 
lutare când cuvântul Tău a început a curge, şi s-au aplecat 
preoţii sub mâna preoţilor Tăi care treceau cu busuiocul 
muiat în apă sfinţită de cuvântul Tău, închinându-se Ţie, Cel 
ce cobori în grădină peste fii. Şi mulţime de preoţi se vor 
apleca tainei cuvântului Tău, Cuvinte Doamne, că eu voi ieşi 
cu fiii, şi Tu îi vei întări cu putere ca să poată îndura apăsarea 
duhului lumii, şi îngerii vor fi cu ei şi vor aduna pe cei aleşi 

ai Tăi dintre cei ce se vor aduna la izvorul cuvântului Tău, că 
Te porţi cu izvorul Tău din loc în loc, căci Tu eşti Mire şi nun- 
teşti cu mireasa, dar cuvântul Tău, ca un voievod, ca un vor- 
nicel cheamă la nuntă, ca să alegi din nuntaşi pe cei credin- 
cioşi, şi ca să facă ei voia Ta şi să ia viaţa Ta în ei, că asta este 
voia Ta. 

Ai milă de loan cel mic, de cel de azi, care şi-a păzit 
capul. O, dar el nu s-a ascuns de oameni, şi s-a ascuns de 
Tine; nu s-a păzit de oameni, şi s-a păzit de Tine. Mă port me- 
reu după el şi îl văd când se roagă Ţie spunându-Ţi că Te iu- 
beşte, dar el nu mai are minte. Mintea lui stă supusă sub ame- 
ninţarea mai-marilor bisericii care se tem de Tine şi de cu- 
vântul Tău, şi temându-se se luptă împotriva Ta. Se tem de 
poporul Tău, că poporul Tău nu este fricos, şi de aceea este, 
şi este al Tău, dar mai-marii bisericii sunt fricoşi, şi fricoşii 
cad din cer, cad din Tine. Cei dintâi care cad sunt cei fricoşi, 
şi după aceea hulitorii şi desfrânaţii şi ucigaşii şi mincinoşii 
şi alţii ca ei, dar fricoşii le au pe toate acestea, şi de teamă să 
nu fie prinşi cu ele o fac pe fricoşii, sunt fricoşi şi se ascund 
de cuvântul Tău care le vădeşte pe toate. Ei zic că se ascund 
sub Tine, da’ de unde! că ei se iubesc pe ei, nu pe Tine, că 
dacă Te-ar iubi pe Tine Te-ar primi şi Te-ar cunoaşte în cu- 
vântul acesta, că Tu eşti cuvânt, Doamne. O, niciodată n-a 
fost biserica aşa cum este azi. Azi omul bisericii nu crede în 
Dumnezeu, că după cum trăieşte şi după ceea ce face nu i se 
pune credinţă în Dumnezeu. Avraam a crezut, şi a fost socotit 
neprihănit, dar ei nu cred, şi sunt socotiţi prihăniţi şi sunt pri- 
hăniţi şi de aceea nu cred, şi sub această piatră a lor stă presat 
loan cel de azi, cel ce Ţi-a pregătit calea Ta spre mulţimi prin 
mărturisirea lui. 

loan este cel ce mărturiseşte despre Lumină. Nu este el 
Lumina, ci mărturiseşte despre Lumină, loan se numeşte cel 
ce mărturiseşte despre Lumină. Este scrisă în cartea Ta măr- 
turisirea lui despre Tine, despre Lumină, Doamne. Adu-Ţi 
aminte că el aduna toate mărturisirile lui şi spunea la fiii mei 
să le păstreze pentru ziua mărturiilor, iar fiii mei le-au pus în 
carte, după cuvântul lui, căci fiii mei l-au ascultat ca pe un 
arhiereu al Tău, şi când le-am spus să facă ei cartea cuvân- 
tului Tău, el le-a binecuvântat prin cuvântul său rostit lucra- 
rea cărţii, şi apoi a fost pus de arhierei să rostească hulă îm- 
potriva fiilor Tăi pe care el îi iubea. Mustră-i pe cei ce l-au 
apăsat şi nu-1 mustra pe el, că el nu mai are minte, că Tu i-ai 
luat-o să nu mai aibă şi ca să nu fie învinuit de conştiinţa lui 
atunci când se va ridica pe picioarele lui. Dacă el s-a ascuns 
de Tine, Tu Te-ai tras din el, şi el minte nu mai are, că Tu eşti 
mintea celui credincios Ţie. Tot cerul Te roagă pentru el, că 
el are de împăcat pe România cu Tine, Doamne. Mustră-i pe 
cei ce-1 apasă, pe cei ce l-au făcut să nu mai creadă în 
cuvântul Tău. Mustră-i, Doamne, şi pe el înviază-1 în Duhul 
Tău Cel Sfânt, că mila biruieşte judecata, dar oamenii înţeleg 
greşit această Scriptură a Ta. 

O, sfinţii Tăi Te vor ajuta ca să Te vesteşti cu poporul 
Tău, Doamne, aşa cum ierarhul Spiridon Ţi-a spus: «Nu mai 
plânge, Doamne, că eu voi merge şi mai mult, şi mă voi arăta 
oamenilor pe unde voi merge şi îi voi înţelepţi prin cele ale 
dreptăţii, că iată, mila biruieşte judecata, şi oamenii nu se 
mai tem de Tine, Cel ce judeci cu dreptate». O, şi s-a sculat 
Spiridon sfântul Tău şi merge, şi pe unde merge face dreptate 
pentru Tine şi pentru sfinţi şi mustră pe cei ce stau în nepă- 
sare, aşa cum a trecut mustrând pe cei din ţara unde stă el. El 
stă, şi umblă, şi îndreaptă, şi mustră, şi deşteaptă pe cei ce 
dorm, ca să nu mai plângi Tu lovit de oameni necredincioşi. 


Şi aşa vor lucra toţi sfinţii şi vor împlini Scriptura dreptăţii 
Tale, că le e milă sfinţilor de Tine, Doamne. O, fie-Ţi milă şi 
de România şi scoală-1 pentru ea pe cel ce Te-a vestit peste ea. 
Scoală-1, ca s-o împace pe România cu Tine şi ca să n-o 
loveşti pe neştire, că Tu ai cuvântul Tău în România. Zguduie 
zidurile cele reci ale bisericii lumii care dau să Te ascundă pe 
Tine în ele, că Tu nu locuieşti în case făcute de oameni. Tu 
locuieşti în templul Tău, în omul cel credincios, Doamne, 
căci cerul şi pământul sunt tronul şi aşternutul Tău, şi pe 
acestea mâna Ta le-a făcut. Ce casă să-Ţi mai zidească Ţie 
omul, Ţie, Cel ce locuieşti în nor, în negură, în taină acoperit, 
nu între ziduri reci şi fără fii de ai Tăi între ele? Biserica este 
făcută din fii, nu din ziduri, nu din fiii lumii care fac ale lumii. 
Scoală-1 pe cel ce doarme, ca să-i înveţe pe oameni ce este 
biserică, ce este ortodoxie, Doa mn e! Coboară-Te cu norii 
spre el, şi vino, şi iată, vii, şi ai venit, şi vii mereu şi strigi la 
el să se deştepte. Amin. 

trig, Verginico, strigă şi sfinţii, strigă şi fiii 
grădinii Mele, că la toţi ne este milă de el, 
şi făgăduinţele Mele nu le pot lua înapoi de peste el, şi el este 
cel ce stă peste biserica Mea, şi dacă el n-ar fi în biserică Eu 
aş prăbuşi într-o clipă biserica şi lumea din ea, căci lumea 
numeşte altceva biserică. Dar îl am pe el sub aceste ziduri, 
sub această aşezare făcută de oameni, furată din mâna Mea şi 
a strămoşilor, şi cei de azi fac din ea ascunzătoare de tâlhari. 
O, dacă el n-ar fi între ei, M-aş mânia şi aş zgudui totul, 
până n-ar rămâne piatră pe piatră. Dar cu el am legământ nou 
încheiat, şi îl voi aştepta să învieze, ca să mai scap prin el ce 
mai este de scăpat. Amin, amin, amin. 

7/20 ianuarie 1997 

Sărbătoarea sfinţilor trei ierarhi, Vasile, Grigorie şi 

loan 

Oile care s-au făcut lupi îşi sfâşie puii. Pofta lumească este 
vrăjmăşie cu Dumnezeu. 

E u sunt Cel ce am trecut prin uşile închise şi am 
zis pace celor ce nu aveau pace. Le-am zis: 
«Pace vouă!», ca să aibă pace cei ce nu aveau. 

Eu sunt Cel ce vin la tine, Israele, că am putere să vin, 
aşa cum am avut atunci când am trecut prin uşile închise. Vin 
la tine ca să ai şi tu putere, că dacă nu-ţi dau nu ai. Vin şi îţi 
dau Eu, ca să ai şi ca să poţi şi ca să nu cazi sub neputinţele 
tale. Eu sunt Cel ce deschid cerurile Mele ca să vin la tine şi 
să-ţi spun: pace ţie! Mă fac cuvânt spre tine, Israele de azi, că 
fără hrană nu poţi trăi, tată. Şi de ce să mori din pricina lipsei 
de hrană când Eu sunt râu de cuvânt veşnic, fără început şi 
fără sfârşit, râu veşnic, care curge? Râul curge din munte în 
vale, de sus în jos curge. Eu sunt râul. Eu sunt izvorul râului 
şi nimeni nu-Mi dă curs decât Eu. Eu sunt tot ce fac Eu. 
Amin. 

Vin izvor la tine, poporul Meu, ca să fac din tine râu, şi 
râuri din râu, ca să se înveţe omul să bea din râul vieţii, să-l 
iau cu uşorul pe om, că omul cu anevoie crede în Mine, în 
cuvântul Meu cel veşnic nou, căci Eu nu sunt altceva decât 
cuvânt şi faptă de cuvânt; mai întâi cuvânt, şi apoi faptă de 
cuvânt. 

O, Israele, o văd pe Verginica la porţi şi Mi-e milă de 
ea, şi Mi-e milă de tine, tată, şi intru, că am putere şi îţi dau 
şi ţie putere, că greu e de cel fără putere, şi acela se prăbuşeşte 
de lipsa puterii. Să ştii, măi Israele, că cel ce se prăbuşeşte, de 

lipsa puterii se prăbuşeşte. O, de unde vine această prăbuşire, 
această lipsă de putere în om? O, tu trebuie să vorbeşti cu 
Mine ca să ai Dumnezeu, poporul Meu. Cel ce nu vorbeşte cu 
Dumnezeu, nu are Dumnezeu, nu are Stăpân cu Care să 
vorbească şi să-l călăuzească. Vin să vorbesc cu tine, poporul 
Meu, că am putere să vin şi să vorbesc, dar prea puţină cre- 
dinţă este pe pământ în această venire a Mea la tine. Că te-am 
hrănit patruzeci de ani cu cuvânt, ca să te am mare, copil 
mare, copil credincios, şi încă ce frumos am vorbit cu tine ca 
să Mă primeşti să vin, ca să te ajut să Mă crezi că Eu sunt Cel 
ce veneam şi Cel ce vin şi azi şi încă vin! Vin, până vor fi 
văzute cerul cel nou şi pământul cel nou, făgăduite de Mine, 
căci Eu făgăduinţele nu le desfiinţez nici măcar pentru necre- 
dinţa omului în făgăduinţele Mele. Iată, Israele de azi, nimic 
nu desfiinţez din făgăduinţele Mele, nici chiar pentru necre- 
dinţa poporului Meu din zilele acestea care a fost cu Mine 
prin Verginica şi care zice că a crezut, dar nu mai este. O, 
dacă a crezut, unde este? Iată, este cu cei necredincioşi cel ce 
a crezut şi nu mai crede şi nu mai este cu lucrarea Mea, care 
nu se sfârşeşte niciodată precum Eu nu Mă sfârşesc. Cel ce 
s-a despărţit de cuvântul Meu, acela săvârşeşte adulter, că 
scris este: «Cel ce se desparte de cel cu care se leagă şi plea- 
că cu altcineva, acela săvârşeşte adulter». 

O, poporul Meu care eşti! Cel ce a fost, şi a plecat din 
lucrarea Mea, acela este desfrânat, a plecat spre desfrânare, 
spre voie liberă, şi, de teamă că i se vor judeca păcatele, se as- 
cunde sub necredinţă şi zice că Eu nu sunt această lucrare de 
cuvânt. Şi iată ce spun azi: astăzi, dacă auziţi glasul Meu, nu 
vă împietriţi inimile ca şi cei ce s-au răzvrătit împotriva lui 
Moise. Şi iarăşi mai spun: Eu sunt această lucrare de cuvânt; 
Eu, Cuvântul Tatălui. Eu sunt, iar acest cuvânt pe care Eu îl 
mărturisesc pentru cei ce nu cred, cuvântul acesta îşi va avea 
dreptatea sa. Amin. 

O, Eu trebuie să vin să-ţi dau putere, Israele mic şi plă- 
pând, că omul care s-a făcut necredincios în tine şi a plecat 
din Mine şi din tine, acela suflă prigoană spre tine, fiule mic 
şi cu picioruşe moi. Acela e mai rău ca Iuda, tată, că Iuda nu 
M-a prigonit pe Mine şi nici pe ucenicii Mei cei puţini pe 
care-i mai aveam în vremea patimilor Mele. Dar aceştia de 
azi nu M-au vândut, că n-au ce mai vinde, dar M-au hulit şi 
Mă hulesc şi Mă fac mincinos şi zic că nu sunt Eu, şi zic că e 
omul şi nu Eu; şi cine zice aşa, acela a şi fost judecat de 
Scriptură şi de toţi proorocii ei, căci Eu în om am locuit şi am 
avut tron şi cale spre oameni, şi M-am făcut cuvânt proo- 
rocesc din om. O, dacă în cuvântul Meu cel fără prooroc nu 
crezi, căci Eu sunt mai mare decât prooroc, atunci crezi în 
prooroci? O, cine eşti tu, cel ce te faci dumnezeu peste tine şi 
peste alţii pe care-i tragi de la Mine ca să fie cu tine? O, cine 
eşti tu, cel ce-Mi tulburi planurile Mele şi le faci deşarte peste 
tine şi peste alţii? Eşti tu, oare, cel ce te-am pus să-Mi măsori 
Mie paşii şi calea de la cer la pământ? Ai fost tu de faţă când 
M-am născut din Tatăl Cel fără de ani cuvânt, şi apoi trup, şi 
acum duh? Cine eşti tu, cel ce te încumeţi să Mă măsori cu 
omul pe Mine, Cel ce am fost o clipă mai prejos decât îngerii 
ca să pot muri pentru tine şi ca să Mă răscumperi de Dumne- 
zeu al tău? Omul M-a vândut pe plăceri, şi Eu M-am lăsat răs- 
cumpărat de om, şi omul nu Mă vrea. Cine eşti tu, cel ce pui 
pronia sub obroc prin neînţelepciunea cuvintelor tale? Erai tu 
când am întemeiat pământul şi am întins peste el măsura Mea 
şi am hotărât hotar apelor în care să se zdrobească semeţia va- 
lurilor mării? Poţi tu să porunceşti soarelui să răsară şi să 
apună? Ştii tu cămările stihiilor pe care le ţin sub hotar pentru 


zile de certare? Poţi tu să închegi apele mării? Cunoşti tu 
toate aceste legi cereşti ca să faci pe pământ cele scrise în ele? 
Poţi tu să dai hrană puilor de lei, care cer de la Mine mân- 
care? Au toate acestea un Tată? O, cel ce judecă pe Dumne- 
zeu, va răspunde, oare, la acestea? Cel ce cutează să cleve- 
tească planurile Mele fără să aibă înţelepciune va putea să se 
măsoare cu Mine? Eu sunt Cel ce am vorbit din nor şi am 
născut Cuvânt din cuvânt şi L-am numit Fiul Meu, şi Tatăl în 
Fiul este, şi Unul este Dumnezeu, dar ca azi n-am grăit nici- 
odată pe pământ peste oameni, şi ca azi n-am găsit în veacuri 
atâta necredinţă. Nici Iuda n-a avut necredinţă, dar azi, hula 
împotriva coborârii Mele în cuvânt aduce cutremur în cer şi 
pe pământ, că mulţi dumnezei se ivesc chiar din poporul care 
a fost hrănit de la sânul cuvântului Meu care curge azi întru 
arătarea slavei cuvântului Meu, care este numele Meu. 

Verginico, trâmbiţa Mea pe pământ şi în cer! Cine, tată, 
mai crede că toţi cei vii sunt vii pe pământ şi în cer? Cine, 
tată, mai crede în Scripturi? Cine, tată, cine, când atâţia dum- 
nezei se ridică peste Dumnezeu, iar Dumnezeu, Unul este. O, 
fiică veşnic vie, plânsul tău plânge în Mine, că tu ai oblojit o 
mulţime de creştini şi i-ai îmbucăturit cu cuvântul Meu, şi ei 
au luat putere şi au plecat cu ea la desfrânare, tată, şi s-au 
făcut hulitori. Dar Eu Mă voi face hotamic, şi voi răscumpăra 
statura ta întru Mine, că tu ai fost a Mea pe pământ, şi mulţi 
din cei care au mâncat la masa Mea cu tine s-au sculat cu 
război împotriva ta şi a Mea şi au depăşit pe Iuda, că Iuda 
n-a hulit, dar aceştia de azi, care au plecat din staulul acestei 
lucrări care nu se sfârşeşte, au hulit pe Duhul Sfânt, şi ei zic 
că te hulesc pe tine şi pe urmaşii tăi cei credincioşi ţie şi Mie. 

O Doamne nemărginit în milă şi în îndurare, 
^ eu îţi amintesc de cuvântul Evangheliei 
Tale de atunci, că aşa ai spus atunci: «Cine păcătuieşte împo- 
triva Fiului Omului, i se va ierta». O, aceştia sunt fără de 
minte, Doamne, şi păcătuiesc împotriva mea, cea născută din 
om pe pământ, şi eu îi iert pe cei ce nu ştiu ce înseamnă Du- 
hul Tău Cel Sfânt în om, căci Duhul nu este cu măsură dat. 
Dacă Tu vei ierta pe cei ce au păcătuit împotriva Ta ca Fiu al 
Omului, eu lucrez lucru la fel cu lucrul Tău, că scris este: 
«Orice ucenic va fi ca învăţătorul său». Nu ştie omul necre- 
dincios ce este Duhul Sfânt. Nu ştiu nici cei hrăniţi de Tine 
care au plecat la desfrânare, care au pus carte de despărţenie 
între Tine şi ei prin cuvântul lor de necredinţă şi săvârşesc 
acum adulter înaintea Ta, Cel ce erai Stăpânul lor, cu Care ei 
erau legaţi prin legământ de cuvânt, că de aceea Tu îi întrebai: 
«Fiilor, credeţi voi că Eu sunt Dumnezeu? », şi ei ziceau: 
„Da, Doamne, credem “. O, ei s-au dus spre desfrânare şi s-au 
făcut dumnezei şi îşi acoperă despărţirea de Tine cu necredin- 
ţa lor în cuvântul Tău care vorbea cu ei. 

O, iartă-mi bunătatea mea cea împotriva dreptăţii cu- 
vântului Tău care-şi cere dreptate. Dar eu pe toţi cei ce mă 
hulesc pe mine şi pe cei ce poartă înainte lucrul început prin 
mine, îi iert, Doamne, şi îi iartă şi fiii noştri, la care venim ca 
să lucrăm până la capătul lucrului, Doamne. 

O Verginico, cel ce nu vorbeşte cu Dumne- 
^ zeu, nu are Dumnezeu, nu are Stăpân cu 
Care să vorbească şi Care să-l călăuzească. Dar cine mai ştie 
legile cerului pe pământ? Mi-e milă de mila ta, Mi-e milă 
când te văd ce miloasă eşti tu, cea hulită de cei pe care i-ai cu- 
prins la pieptul tău în care Eu intram şi cuvântam prin guriţa 
ta, şi unii ca aceştia pun lumea să te hulească, tată, de parcă 
ar avea vreun câştig bun. Ce să le fac la aceştia? O, îmi vine 
să şterg din dreptul numelui lor darul credinţei, ca să nu-1 mai 

aibă vreodată şi să-şi încerce întoarcerea în sânul Meu, căci 
sânul acestei lucrări, este sânul Meu pe pământ cu oamenii, 
tată. La nimic nu vor mai fi buni cei ce s-au sculat să se lo- 
vească în Mine, că scris este: «Cel ce se va izbi în Mine se va 
zdrobi pe sine, nu pe Mine», şi cine este pentru zdrobit, se va 
zdrobi, că peste voinţa omului Eu nu trec. Pot aceştia să zică 
aşa cum a zis Pavel: «Am lucrat rău, din necredinţă »? O, Pa- 
vel împlinea legile cerului, şi era râvnitor pentru viaţă plăcută 
cerului, şi i-am ieşit în cale să Mă cunoască adevărat Fiu al 
Tatălui, venit pe pământ cuvânt, căci cuvânt M-am arătat lui, 
cuvânt şi lumină a cuvântului Meu. 

O, Verginico tată, tu eşti venită cu sfinţii în serbare 
peste Israel; sfinţii ierarhi Vasile, Grigorie şi Ioan, care s-au 
coborât din cer la tine şi M-au dat ţie din potir ceresc, căci 
potirul e cer, tată, cer care-L ţine pe Dumnezeu. Am intrat cu 
tine în Israel, cu serbare de arhierei, şi Ne facem cuvânt de în- 
văţătură peste fiii de azi, şi Ne facem putere în fii, ca să nu se 
prăbuşească, fiindcă cel ce se prăbuşeşte, de lipsa puterii se 
prăbuşeşte. O, de unde vine această prăbuşire, această lipsă 
de putere în om? 

Facem praznic de cuvânt şi punem pe Israel la masa 
cuvântului, Verginico, şi lucrăm hrană tare, dar cu mângâiere 
şi cu nădejde, că vremea apasă şi pândeşte, şi oile care s-au 
făcut lupi îşi mănâncă puii, că e vreme de foamete pentru ne- 
credincioşi, şi lupul din fire este flămând. O, e de plâns cel ce 
se face din oaie, lup şi îşi mănâncă puii ca să-i nască lupi şi 
să-i înveţe să sfâşie şi să se sfâşie pe ei înşişi prin pofte lu- 
meşti care duc pe om la vrăjmăşie cu Dumnezeu aşa cum zice 
Scriptura. Fucrăm, tată, că puterea cerească e putere, şi Noi 
n-am mai lucrat de mult. Dar Ne-am uitat peste Israel şi în 
jurul lui şi în căile lui, şi e de lucru, tată, şi Eu văd ce mare 
este lucrul tău pe care vrei să-l laşi din Mine peste Israel, 
doar, doar vom mai repara pe cele stricate din duh de necre- 
dinţă. Dar numele Meu şi al tău va birui prin poporul Nostru 
de azi, că toţi sfinţii vin cu Mine şi cu tine, ca să ţină tare lu- 
crarea cuvântului lui Dumnezeu. 

O Domnul meu, Care nu-Ţi sfârşeşti cuvân- 
tul Tău în mine! O, nu citeşte cartea Ta cu 
mine, n-o citeşte cel răzvrătit, şi dacă o citeşte face ca sectan- 
ţii şi ia din ea ce-i vine bine lucrării lui de răzvrătire. Dacă ar 
crede cel răzvrătit în lucrarea Ta cu mine pe când eram în trup 
cu Tine în mine, ar citi bine şi ar împlini, şi dacă ar împlini ar 
crede mereu şi nu s-ar scula să hulească şi să găsească vină 
celor mici, peste care eu mi-am lăsat lucrul Tău din mine aşa 
cum l-a lăsat Ilie peste Elisei, că n-am avut pe alţii din popor 
mai iubitori de cer, că toţi iubeau pe cele de pe pământ, toţi se 
dădeau după mersul omului de azi şi ziceau că-I slujesc lui 
Dumnezeu, şi găseau nod în papură ca să se smintească şi să 
aibă de ce pleca de sub cortul Tău, Doamne. Cei ce n-au iubit 
viaţa Ta şi cuvântul Tău, care curge ca râul, aceia s-au dus 
spre lume şi s-au despărţit de izvor, şi dacă au făcut aşa şi-au 
luat plată de necredincioşi. Necredinţa îl umple pe creştin de 
ură, de clevetire, de mărire de sine, de pizmă între cei rămaşi 
cu Tine şi de duh de minciună, Doamne, că scris este că dintre 
cei ce sunt ai Tăi se scoală necredincioşii şi pleacă şi cine 
pleacă, nu pleacă cu mâna goală, şi pleacă cu cei ce au stat ca 
şi ei, ca şi cum n-ar fi fost de ai Tăi. Tu îi oblojeai şi ziceai ca 
ei şi îi mângâiai, dar dacă au plecat, iată, nu erau de-ai Tăi. 

Creştinii care au fost în această lucrare şi n-au stat ca 
în cer cu Tine, Doamne, aceia şi-au pregătit blestem cu însăşi 
inima lor semeaţă, şi blestemul a picat şi pe fiii lor, şi nici fiii 
n-au avut parte de lumina acestei lucrări, că scris este: «Ce 


mănâncă părinţii, mănâncă şi fiii, şi li se strepezesc dinţii mai 
rău decât părinţilor». De aceea spui Tu că e de plâns, că oile 
care s-au făcut lupi îşi mănâncă puii, că e vreme de foamete 
peste necredincioşi, şi dacă nu mănâncă din cuvântul Tău ca 
să fie vii, îşi mănâncă puii ca să-i nască lupi şi să-i înveţe să 
sfâşie mai rău ca părinţii, şi să se sfâşie pe ei înşişi mai rău ca 
părinţii, căci poftele lumeşti şi statul cu lumea şi cu duhul ei, 
îl duc pe om la vrăjmăşie cu Dumnezeu, căci scris este în 
Scripturi că «tovărăşia cu duhul lumii şi cu cele lumeşti, duce 
pe om la vrăjmăşie cu Dumnezeu». 

O, Doamne, eu Te apăr pe Tine şi pe mine ca să ştie şi 
lumea că avem duşmani care ne lovesc, şi că duşmanul Tău 
nu poate fi bun nici pentru lume. O, ce durere! Dintre cei ce 
au fost cu Tine s-au sculat duşmani, şi găsesc pricini de smin- 
teală ca să tragă de lângă Tine pe cel credincios. Şi unde să-l 
ducă? Unde, Doamne? Nu se va mai găsi pe nicăieri loc pen- 
tru aceştia, şi greu este cuvântul Scripturii pentru unii ca aceş- 
tia. I-au despărţit de Tine poftele trupeşti şi lumeşti, şi acum 
îşi acoperă faptele rele cu necredinţa în lucrul cuvântului Tău, 
care vădeşte pe cele rele ale omului. Iată, eu văd că unii ca 
aceştia atrag mânia Ta peste tot pământul, că Tu Te-ai umplut 
de durere de la cei răzvrătiţi, care Te-au părăsit şi au luat calea 
lui Valaam. 

O, omule creştin care ai trecut prin această lucrare şi nu 
ţi-a plăcut să stai creştin! Să ştii că dacă baţi un cui într-un 
lemn, şi dai apoi să-l scoţi ca să foloseşti lemnul, urma cuiu- 
lui se vede şi toţi văd că acolo a fost bătut un cui. Să ştii, fiule 
plecat în robie, să ştii că numele tău pe care-1 ştergi cu mâna 
ta din cartea acestei lucrări, lasă locul gol, şi se vede că a fost 
scrisul şters, şi toată lumea va şti de tine că te-ai făcut trădător 
de Stăpân, şi nimeni nu te va ferici, şi nu-ţi vei găsi loc în ni- 
meni şi pe niciunde tu, cel ce te-ai jucat de-a statul cu Dum- 
nezeu, căci cartea lui Dumnezeu va fi întreagă, şi omul de pe 
pământ nimic nu va mai citi decât Cuvântul lui Dumnezeu, 
fiindcă orice ştiinţă va apune şi orice limbă va tăcea şi numai 
Domnul va mai avea cuvânt. 

Iată, fiule mângâiat de Dumnezeu, iată ce ai făcut dacă 
ai venit şi ai plecat şi ai luat cu tine putere bună de la Dum- 
nezeu şi o foloseşti pentru cele rele ale tale! Eu văd ce ai fă- 
cut, dar tu nu vezi. Pentru tine huleşte lumea pe Dumnezeu. 
Pentru tine mă face lumea desfrânată pe mine. Pentru tine se 
deschide gura lumii spre batjocură împotriva trudei lui Dum- 
nezeu Care vorbeşte de patruzeci de ani peste pământ ca să 
aducă înviere omului. Te duci cu minciuni împotriva mea şi a 
lui Dumnezeu şi faci lumea să creadă şi aţâţi omul din lume 
la răutate şi la hulă şi la mărturie mincinoasă prin mărturia ta 
mincinoasă. O, eu am fost trâmbiţă în mâna lui Dumnezeu şi 
intra Domnul cuvânt în pieptul meu şi cuvânta pe pământ, şi 
lumea nu ştia, că lucra Domnul ascuns. Mă ascundeam cu ti- 
ne ca să te hrănesc cu cuvântul vieţii, şi veneai şi mă căutai 
ca să-L iei pe Dumnezeu şi să-L creşti în inima ta şi să nu te 
laşi de calea vieţii. Şi ai mers, şi ai mers până te-ai săturat de 
mers, şi te-ai sculat acum şi huleşti împotriva Evangheliei lui 
Hristos, Care a zis: «Cine iubeşte pe mamă sau pe tată sau pe 
soţ sau pe soţie sau pe copil sau averea sau rangul mai mult 
decât pe Mine, acela nu poate să fie ucenicul Meu, acela nu 
poate câştiga împărăţia Mea». 

O, ai pus lumea să hulească pe Dumnezeu, şi Evanghe- 
lia lui Dumnezeu, că dacă tu nu mai vrei cu viaţa lui Dumne- 
zeu, nici pe cel de lângă tine nu-ţi place să-l vezi cu Dumne- 
zeu, şi huleşti şi zici că lucrarea mea desparte familii şi opreş- 
te înmulţirea oamenilor şi faci lumea să hulească mai rău ca 

tine. Dar acum te întreb şi pe tine şi pe lumea care te-a luat pe 
tine de dumnezeu, şi întreb aşa: apostolii cei de acum două 
mii de ani, au greşit dacă L-au urmat pe Dumnezeu şi dacă 
n-au mai născut fii? Au oprit ei naşterea de fii dacă ei n-au 
mai născut fii? O, cine este hărăzit să fie apostol şi ucenic al 
lui Hristos, acela nu mai este al său, ci al lui Hristos. Dar tu, 
creştine care ai avut chemare la ucenicie cu Hristos, te-ai uitat 
înapoi şi ai păţit ca Sara lui Lot. Şi dacă n-ai vrut să fii ucenic, 
că nu ţi-a plăcut fără pofte trupeşti, şi dacă ai stat lângă 
Dumnezeu născând fii, ce-ai folosit din fii, ce-a folosit Dum- 
nezeu din fiii tăi la care le-a dat nume din cer ca să-i nască 
din cer şi să fie cu cerul apoi? Ce-ai folosit tu, cel ce n-ai 
voit să domnească Dumnezeu peste tine dacă ai zis şi încă 
zici că nu este Dumnezeu acest cuvânt? Ce-ai folosit? Ba încă 
vei ajunge rău, că-ţi vei plânge şi soarta ta, şi pe a fiilor tăi, 
căci cel ce înşeală pe Dumnezeu, acela ajunge rău. Tu vezi că 
cel ce înşeală pe om ajunge în temniţă. Dar cel ce înşeală pe 
Dumnezeu, ce va face? 

Să ştii, fiule necredincios, că numai şi numai ţie îţi faci 
rău, şi nimănui altcuiva, căci precum fiii tăi ascultă de tine ca 
să lucreze ca tine, că tu i-ai născut şi îi naşti de câte ori vrei 
şi cum vrei, tot aşa şi fiii lui Dumnezeu, ascultă de Dumne- 
zeu ca să-i lucreze ca El pe fii şi să-i nască mereu din cuvân- 
tul cerului pe pământ, că la început a fost facere, iar la sfârşit 
este naştere. Naşte şi omul fii, naşte şi Dumnezeu fii, dar Cel 
veşnic, veşnic va rămâne, şi veşnicia este biruitoare prin cei 
născuţi pentru ea. Iată, mereu a învăţat Dumnezeu pe fiii din 
Israel să nu se oprească la sfat cu cei răzvrătiţi, şi cine nu as- 
cultă, nu ascultă, şi prin neascultare desface pământul de sub 
el şi se lasă înghiţit ca în vremea lui Core, şi ca şi fiii lui Core 
se dau deştepţi cei ce se răzvrătesc, şi făcând aşa, cad în 
adânc şi se fac pământ. 

O, popor mititel, care te ţii pe picioare cu Dumnezeu! 
Tu să asculţi, fiule plăpând, şi să ieşi din preajma celor răz- 
vrătiţi, ca să nu se întineze urechea ta, mintea ta, inima ta, 
credinţa ta şi mântuirea ta, fiule iubit, că n-a fost niciodată să 
nu aibă Dumnezeu duşmani. Şi fii bine atent, că duşmanul nu 
e cel din afară, ci numai cel din casă, cel ce ştie casa, cel ce 
cunoaşte bine casa şi pe toate ale casei. 

Aud pe câte unul că a fost prost că a crezut. Vai ţie, care 
spui aşa! Când ai fost prost? Atunci când te luptai să fii cre- 
dincios şi curat şi bun şi sfânt? Sau acum când nu te mai lupţi 
şi te laşi în desfrânare cu toate simţurile tale şi te faci sălaş 
păcatului şi duhului lumii şi înţelepciunii lumii, care piere în 
curând cu toţi fiii ei? O, Dumnezeu te va face cunoscut lumii, 
şi lumea se va uita la tine ca la un trădător de Stăpân şi nu vei 
mai găsi nici un stăpân de care să te rogi să-i porţi numele ca 
să nu pieri fără de nume, că dacă lui Dumnezeu nu I-ai putut 
rămâne credincios, nici un stăpân nu se va bizui pe tine că vei 
putea fi bun şi curat pentru el. Te legi de vorbe de sminteală 
ca să poţi pleca din braţul cuvântului lui Dumnezeu, care este 
curat şi mântuitor. Zici că fiii cuvântului lui Dumnezeu sunt 
răi, şi te sminteşti întru Dumnezeu dând vina pe fiii cuvân- 
tului. Şi dacă ei sunt răi, tu eşti bun? Tu, cel ce judeci, ce 
câştigi? O, să ştii că bârna aceasta pe care o pui în ochii fiilor 
cuvântului, o înfigi în lumina ochilor lui Dumnezeu, căci fiii 
cuvântului sunt fiii lui Dumnezeu, care duc greul pe pământ 
ca să fie Domnul pe pământ cu oamenii. O, Do mn ul te-a iu- 
bit, şi tu iată ce ai făcut. Ţi-ai descoperit nestatornicia ta, iar 
statura ta cea rea pică pe cinstea lui Dumnezeu, şi Domnul Se 
scutură de necinste, că dacă te-ar răbda aşa S-ar lăsa El 
mincinos în lucrarea Lui de înviere şi de strigăt peste om ca 


să vină omul la mântuire şi la sărbătoare de veac nou şi la 
întâmpinarea cerului nou şi a pământului nou, căci le-a venit 
timpul să se arate. Amin. 

O Verginico, să nu uiţi, tată, că Eu am fost 
2 hulit ca şi tine, şi se iscau mărturii minci- 
noase şi Mă făcea lumea desfrânat şi hulitor de cele sfinte şi 
stricător de lege, aşa cum şi azi Mă numeşte şi pe Mine şi pe 
tine. Mă uit, tată, pe urma defăimătorilor care s-au sculat din- 
tre cei hrăniţi de Mine prin tine. Mă uit la ei cum scoală pe 
omul din lume la zâzanie, la minciună, şi te face desfrânată, 
şi zice că nici iadul nu te primeşte pe tine cât ai stricat tu min- 
tea oamenilor. Aşa este, tată. Iadul se jeleşte când aude de 
tine, şi nu te primeşte, că tu eşti ca şi Mine salvatoare pentru 
cei ce plâng în iad după scăpare, aşa cum a plâns preotul din 
satul tău care te-a dat pe mâna chinuitorilor, şi pe care l-am 
scos din iad la rugăciunea ta, Verginico. 

O, ce să fac cu cei ce te hulesc şi azi? Am dat pieire la 
mulţi hulitori de ai tăi care te loveau şi azi lovind în fiii cu- 
vântului Meu, pe care tu i-ai născut ca să avem mergere 
înainte, tată. O, Verginico, lumea nu ştie că şi fetele tale pe 
care le-ai luat de la surioara ta ca să fie ale tale, nu ştie lumea 
că le-ai crescut cu dragoste ca să fie ele pentru cer, şi te-au 
hulit şi ele, tată. Au rămas în casa ta şi nu te iubesc fetele tale, 
căci proorocul în casa lui nu este preţuit, şi este hulit şi dis- 
preţuit şi desfiinţat. Ele spun la lume minciuni, şi lumea spu- 
ne la altă lume, că şi ele s-au făcut lume. O, s-au făcut lume 
fetele tale şi fiii lor şi fiicele lor, şi cum să nu hulească dacă 
nu le-a mai plăcut să fie creştini? în zadar hulesc, că dacă se 
uită cineva la ei şi la cei huliţi de ei, la copiii cuvântului Meu, 
se vede ura, tată, se vede viaţa, se vede adevărul, acoperit de 
minciuna celor ce s-au făcut necredincioşi. Că am scos din 
lume şi din rătăcire şi din fapte rele pe fiii pe care i-am hrănit 
atâţia ani prin tine şi prin fiii urmaşi ţie, iar ei în loc să-Mi 
mulţumească fiindcă i-am iertat şi i-am primit şi i-am şters de 
murdărie şi i-am hrănit ca să fie vii şi curaţi, ei se găsesc să 
se întoarcă înapoi la rele, şi să se facă faptele lor mai rele de 
şapte ori ca înainte. 

Nu plânge, tată, că te huleşte pe ici pe colea lumea din 
satul tău, că lumea are mai puţin păcat decât cei ce ţi-au fost 
casa ta decât cei ce au cunoscut casa ta şi s-au făcut duşmani 
de casă şi de neam. De ce s-au făcut? Iată, spun Eu de ce s-au 
făcut. Au iubit desfrânarea, au iubit poftele şi duhul lumii, au 
iubit mărirea de sine şi neînţelepciunea, şi dacă au făcut aşa, 
se tem de judecata cuvântului care a curs din Mine prin tine 
în vremea lor cu Mine, şi fac mincinos cuvântul lui Dum- 
nezeu ca să nu le judece viaţa lor pe care o trăiesc ei acum. 
Se acoperă sub necredinţă, dar necredinţa e pătură murdară 
plină de petele faptelor rele ale omului, pătură care face 
păduchi, şi de această învelitoare va fugi şi cel mai aprig om. 
Eu nu judec nici pe cel necredincios, nici pe cel ce strică cre- 
dinţa omului, nici pe cel ce se lasă ispitit de necredinţă. Dar 
spun aşa: lucrarea Mea cu tine, Verginico, lucrarea Mea cu fiii 
cei urmaşi darului cel mare al cuvântului Meu, lucrarea Mea 
este adevăr. Cuvântul Meu vine din cer pe pământ, pe cărare 
întocmită de cer prin cuvântul Meu. Cuvântul Meu este 
cuvântul lui Dumnezeu, care judecă pe cei ce nu cred în cu- 
vântul Meu. Amin, amin, amin. 

Hai, Verginico, să Mă aştern cuvânt şi în cartea Mea, şi 
tu iar vei veni cu Mine în cartea ta, că ai de lucrat peste nişte 
inimi cu care nu s-a vorbit prin cuvânt până acum. Vom sta la 
masă de cuvânt, vom sta cu inimi noi, cu suflete calde, cu 
inimi pline de aripi şi de iubire şi de bucurie cu Dumnezeu, şi 
vom lucra peste ele, Verginico, lucru nou. Amin. 

uvântul Meu din vremea aceasta se aude din 
Mine, se aude din cer şi se scrie în cartea sa din 
vremea aceasta, căci fiecare vreme îşi are cuvântul ei din 
Mine şi cartea ei, iar cartea cuvântului Meu Eu sunt. Dacă Eu 
grăiesc, Eu sunt. Cine nu crede că Eu sunt Cel ce grăiesc cu- 
vântul Meu, acela nu are Dumnezeu, acela nu cunoaşte tai- 
nele Scripturii, căci Scriptura este cuvântul Meu care prooro- 
ceşte despre vremile cuvântului Meu, de la început şi până la 
sfârşitul lucrului mântuirii omului. Amin. 

Vin la tine, Israele, cu praznic arhieresc, tată. Arhiereii 
Vasile, Grigorie şi loan sunt în venirea Mea la tine, poporul 
Meu cel binecuvântat. E zi de sobor arhieresc, sobor sfânt, so- 
bor cu binecuvântare de arhierei peste Israel. Aceşti trei ar- 
hierei au binecuvântat din cer pe pământ începutul lucrării 
cuvântului Meu în anul 1955 când M-am coborât cuvânt în 
Verginica. 

Să ştii, măi Israele, măcar tu să ştii bine şi să crezi bine 
că sfinţii care M-au purtat pe pământ în sfinţenia vieţii lor, 
umblă pe pământ, vin pe pământ la oameni, vin din cer şi îşi 
iau trupul pe pământ şi fac planul Meu şi iar intră în cele ce- 
reşti; vin, şi se suie; se suie, şi vin la rugăciunea omului şi la 
împlinirea planurilor Mele cu sfinţii, căci sfinţii sunt servii 
Mei pe pământ şi în cer, în cer şi pe pământ, şi omul nu ştie. 
Nu ştie omul tainele ortodoxiei, căci aşa se cheamă lucrarea 
Mea, ortodoxie se cheamă, dreptate prin credinţă se cheamă. 
Credinţa cea bună a omului, aceea e ortodoxie; ortodoxie aşa 
cum a avut Avraam, despre care Scriptura spune că i s-a so- 
cotit dreptate credinţa. Credinţă dreaptă, credinţă neprihănită, 
aceasta înseamnă ortodoxie. Cine nu ştie să creadă în tainele 
cele de nepătruns ale lui Dumnezeu, acela nu poate să fie 
ortodox ca Avraam cel credincios şi drept în credinţă, şi ai că- 
rui fii sunt stele ale cerului, credincioşi ai cerului ca Avraam. 
Credincioşii sunt fiii lui Avraam. Sfinţii sunt fiii lui Avraam, 
cei făgăduiţi lui Avraam când i s-a spus: «Seminţia ta va fi ca 
stelele cerului», ca sfinţii cerului pe pământ, ca tine vor fi fiii 
cei ţie făgăduiţi. Cei credincioşi tainelor lui Dumnezeu sunt 
neamul lui Avraam, sunt Israelul lui Dumnezeu cel din făgă- 
duinţă. Amin. Credinţa dreaptă a sfinţilor se scrie pe pământ 
şi mărturiseşte. Ortodoxia s-a scris şi se scrie pe pământ, căci 
credinţa cea dreaptă se face faptă şi neprihănire în om, aşa 
cum s-a făcut prin arhiereii Mei, Vasile, Grigorie şi loan, căci 
la credinţa lor veneau sfinţii şi mucenicii din cer pe pământ, 
şi le făceau dreptate la credinţa lor, la cererea lor cea din 
credinţă făcută lui Dumnezeu. 

Vin sfinţii cerului pe pământ ca să facă dreptate celor 
ce strigă îndelung la Dumnezeu. Aşa au venit cei trei arhierei 
la Verginica şi i-au dat Trupul şi Sângele Meu după postul ei 
cel de patruzeci de zile şi patruzeci de nopţi, căci la porunca 
Mea ea a putut împlini pregătirea ca să fac din ea vas al Meu, 
vas al cuvântului Meu, sfeşnic de aur, candelabru cu şapte 
candele, ochii Domnului, care cutreieră tot pământul, după 
cum scrie în prooroci despre lucrarea cuvântului Meu în Ver- 
ginica, cuvântul Domnului către Israel, cuvântul care nu lu- 
crează prin tăria sau prin virtutea omului, ci prin Duhul Meu. 
Mâinile Mele au pus temelia acestei lucrări şi tot mâinile 
Mele o vor isprăvi, ca să ştie tot omul că Eu sunt Do mn ul 
Du mn ezeul acestui popor la care Tatăl M-a trimis, şi cine 
defaimă începutul lucrării Mele şi vasul Meu în care am avut 
lucrarea Mea, acela în curând va vedea piatra cea din urmă în 
mâna Mea. 

Israele, fiule mititel, fiule din urmă, tu eşti piatră de te- 
melie nouă, tată, căci cele vechi trec cu trosnet. Uită-te bine 


ca să vezi cum trec, şi ca să înţelegi cum trec cele vechi. Care 
sunt cele vechi şi care sunt cele noi? Omul cel plin de 
păcatele şi faptele lui cele desfrânate sunt cele vechi, iar omul 
cel curăţit şi albit de legea sfinţeniei şi de faptele ei cele 
veşnice sunt cele noi, sunt temelie nouă, sunt piatra cea din 
urmă pe care ziditorii care zidesc la veacul acesta n-o iau în 
seamă, căci ce legătură pot avea cele vechi cu cele noi? Aşa 
şi tu, Israele mic, piatra Mea de temelie nouă, să nu ai nici o 
legătură cu cele vechi, tată, şi să fii om nou, cer nou să fii, 
pământ nou să fii, veac nou să fii, biserică vie să fii, şi să fugi 
din Sodoma, să fugi de tot ce înseamnă Sodomă, că lumea şi 
drumurile ei sunt Sodomă, tată. Pe tine te-am scos ca pe Lot, 
dar mulţi soţi de-ai tăi s-au uitat înapoi şi s-au făcut de piatră 
cu tine şi cu Mine, şi Eu te-am născut pe tine pe cale, şi te am, 
şi am intrat cu tine în serbare de veac nou, iar cei ce s-au răz- 
vrătit au păţit ca fiii lui Core şi au fost înghiţiţi de cetatea So- 
domei, de focul poftelor lumii, că n-au citit în Scriptura care 
spune că lumea şi poftele ei pier. 

Mulţi din cei ce au fost şi au plecat în necredinţă zic că 
au fost proşti că au crezut. O, dacă i-aş fi făcut Eu proşti M-ar 
fi trimis anatemei, că scris este: «Cine face pe fratele său 
prost, acela să fie anatema». O, nici acum nu le zic proşti 
celor ce au plecat de lângă înţelepciunea Mea şi îşi zic că au 
fost proşti când au fost deştepţi. Nici acum când ei s-au lăsat 
singuri să fie proşti şi fără înţelepciune, nici acum nu le zic 
proşti, dar zic altceva: mai fericit a fost Baraba care a fost 
eliberat în schimbul răstignirii Mele, că acela, din lume fiind 
şi văzându-se eliberat pentru Unul Căruia I Se cerea răstigni- 
rea, scăpat fiind din temniţă s-a purtat pe urma Mea până sus 
pe Golgota şi a rămas de veghe lângă mormântul Meu, lângă 
mormântul Celui Care a murit în locul lui. A rămas pe Golgo- 
ta şi s-a ascuns apoi în tufiş, că aflase din zvonuri că Eu voi 
învia, şi pleoapele lui nu s-au mai închis, până ce nu M-a vă- 
zut că am ieşit din mormânt. El a fost singurul om care M-a 
văzut când am ieşit din mormânt, după ce îngerul a dat piatra 
la o parte. O, tâlharul Baraba a stat de veghe în preajma mor- 
mântului Meu cel sigilat de mai-marii iudeilor, dar cine putea 
să pună pronia sub sigiliu? Nimeni nu credea că Eu, Cel răs- 
tignit, sunt Dumnezeu; nimeni nu ştia îndeajuns decât după 
ce am înviat. Eu M-am lăsat răstignit, M-am lăsat spre moarte 
ca să înviez, şi prin înviere să Mă ştie omul că sunt Dumne- 
zeu. Am profeţit înainte de răstignire că Mă voi ridica din 
mormânt a treia zi, şi când s-a luminat pentru ziua a treia 
M-am sculat şi am cutremurat pământul şi cerul, şi îngerul a 
venit de sus şi a dat piatra deoparte şi a stat pe ea şi l-au văzut 
străjerii care s-au trezit din pricina cutremurului; l-au văzut 
stând deasupra pietrei care sigila mormântul şi s-au îngălbe- 
nit de frică şi s-au făcut ca morţii, şi venind mironosiţele au 
găsit piatra rostogolită şi li s-a vestit de către înger că am 
înviat şi că voi merge la ucenicii Mei. Maria a stat lângă 
mormânt ca să afle unde am fost pus, ca să afle unde sunt, şi 
Eu M-am arătat ei şi i-am zis: «Pe cine cauţi?», şi uitându-se 
M-a cunoscut după glasul Meu. Ea a fost prima între ucenicii 
Mei care M-a văzut după înviere, dar Baraba tâlharul a fost 
de faţă treaz, că de la răstignirea Mea şi până la învierea Mea, 
el nu s-a dezlipit din preajma mormântului, şi în vremea cu- 
tremurului a văzut îngerul venind de sus, care, rostogolind 
piatra cea aşa de mare şi stând pe ea, a vestit învierea Mea 
mironosiţelor. 

O, mai fericit a fost Baraba tâlharul, care a crezut că Eu 
sunt Dumnezeu Care voi învia şi Care l-am scăpat de la moar- 
te prin moartea Mea şi prin învierea Mea, căci din lume fiind. 

a crezut şi s-a pocăit de toate faptele lui rele auzind de faptele 
Mele. El n-a mai judecat faptele şi lucrările Mele ca fiind rele 
aşa cum au făcut cu Mine cei din casa Tatălui Meu. El s-a 
uitat la faptele lui rele atunci când M-a văzut pe Mine dat la 
moarte de iudei în schimbul eliberării lui, căci lumea striga să 
Mă răstignească şi să-l elibereze pe Baraba. Lumea era sfă- 
tuită de preoţi să ceară eliberarea lui Baraba cel vestit în rele, 
iar când Pilat a întrebat lumea: «Dar cu Hristos ce să fac?», 
lumea a răspuns să Mă răstignească după cum luase învă- 
ţătură de la preoţi. 

O, iată de unde pleacă răutatea şi azi împotriva lu- 
crării Mele de cuvânt. Baraba a fugit din lume şi s-a purtat 
după Mine, Cel condamnat la răstignire, şi M-a văzut Baraba 
în vremea învierii Mele, şi a văzut şi pe mironosiţe, şi M-a 
văzut când am venit spre Maria Magdalena, care plângea 
aşteptându-Mă lângă mormânt. Mai fericit, de o mie de ori 
mai fericit a fost acest om din lume decât cei ce ziceau că sunt 
ai lui Dumnezeu şi că Mă răstignesc pe Mine din râvna lor de 
Dumnezeu pentru salvarea neamului lor după cum a zis 
Caiafa: «Mai bine să piară Acesta decât să piară tot neamul 
nostru». O, Eu nu le zic proşti la cei ce au plecat de lângă în- 
ţelepciunea Mea zicând că au fost proşti că au crezut, dar le 
zic: mai fericit va fi un tâlhar care va avea parte să vadă lu- 
mina Mea şi veacul Meu cel cu slavă văzută; mai fericit decât 
cel ce a fost cu această mare taină de cuvânt din cer şi n-a stat 
lângă raza ei până la învierea cea mare. O, în loc să se fi pre- 
gătit şi să fi vegheat în hăinuţă albă şi cu candela aprinsă ve- 
nirea Mea, ei s-au făcut neînţelepţi ca fecioarele cele nebune 
care şi-au zis că Domnul întârzie. 

O, fsraele, tu să zici mereu că vine Domnul şi să aştepţi 
mereu slava cea văzută, ca să nu fii luat pe neştire, că fericit 
este cel ce aşteaptă îmbrăcat şi veghind aşa cum a stat Baraba 
în veghe până la învierea Mea. Tu mereu să zici că vine Dom- 
nul, şi mereu să zici: „ Vino, Doamne! după cum este scris: 
«Duhul şi mireasa zic: „ Vino!“, şi cel ce aude, să zică şi el: 
„ Vino!“», să zică după tine: „ Vino, Doamne, vino!“. 

fsraele fiule, să zici mereu că vine Domnul, ca să se 
împlinească venirea Mea cea cu slavă, şi să stai mereu în hăi- 
nuţă sfântă, în hăinuţă albă şi să zici: „ Vino, Doamne! 

O, greu e de cel fără putere, greu e de cel fără credinţă, 
greu e de cel ce se sminteşte întru Mine şi întru lucrul Meu 
cel tainic şi adevărat. Cel ce se prăbuşeşte, de lipsă de putere 
se prăbuşeşte. De unde vine această lipsă de putere în om? De 
unde vine această prăbuşire? O, Israele, ţi-am spus ţie, tată, să 
te fereşti de duhul nepăsării şi ţi-am spus că lenea e păcat de 
moarte, păcat care îl prăbuşeşte pe om. Aşa este şi cu cele du- 
hovniceşti. Duhul nepăsării îngâmfă omul, îngroaşă simţul 
omului, şi omul nu mai simte şi cade în nepăsare şi aiurează. 
Nu te lua după cel ce aiurează, nu te lua după cel ce se smin- 
teşte întru Mine şi întru fiii cuvântului Meu. Fugi, tată, de tot 
ce înseamnă sminteală pentru credinţa ta. De cel ce se smin- 
teşte, să fugi, fiule din Israel. De cel ce cleveteşte, de cel ce 
pune bârnă în ochii fiilor cuvântului Meu ca să se uite la bâr- 
nă apoi, de aceia să fugi, că nu-ţi sunt buni ţie. De cei ce râd 
de tine şi de Mine, fugi, tată. Celor ce-ţi vorbesc în bătaie de 
joc, să nu le răspunzi nici un cuvânt, aşa cum n-am răspuns 
Eu lui Pilat când îmi aducea în faţă învinuirile celor ce măr- 
turiseau strâmb despre Mine. Şi dacă poţi, să fugi de tot de cei 
ce-şi bat joc cu vorbe de luare în râs peste lucrarea cuvântului 
Meu, căci cuvântul Meu e plânsul Meu care curge peste tine 
ca să te spele, ca să te ţină curat, ca să te facă ceresc pe pă- 
mânt. Fugi, tată, şi nu sta în preajma celor răzvrătiţi, că în cu- 


rând se vor zdrobi izbindu-se în Mine şi aşa zdrobiţi vor stri- 
ga la Mine şi la tine după mângâiere, că-i voi face să aibă ne- 
voie de răcoare de suflet şi de mângâiere şi îi voi umili, şi nu 
vor mai fi semeţi cei ce s-au sculat împotriva lucrării cuvân- 
tului Meu. 

Tu, ţine-te copil deştept, fiule care eşti cu Mine şi care 
Mă ai de Dumnezeu adevărat, că omul cel necredincios nu 
ştie ce este păcatul împotriva Duhului Sfânt. Ţine-te, tată, pe 
picioruşe, că-ţi dau putere să te ţii, că iată, cei îngâmfaţi care 
s-au întors cu spatele la Mine şi la tine suflă prigoană peste 
sufletul tău, dar tu nu te teme; nu te teme şi fii credincios şi 
nu te teme. îi voi îngenunchea pe cei necredincioşi, că vai de 
cei ce ajung să vorbească aiurea despre lucrarea cuvântului 
Meu, despre puterea Mea cu care Mă fac cuvânt peste pământ 
ca să-i aduc omului înviere prin cuvântul cel din Mine. 

Am sfinţii cu Mine, şi am serbare de arhierei cu Mine 
în tine, Israele al cuvântului Meu. Ţi-am dat în dar cel mai 
mare dar. Nu este dar mai mare între daruri decât cuvântul lui 
Dumnezeu purtat de om ca să aibă omul călăuză. Poartă, 
Israele, cuvântul Meu în sân aşa cum porţi crucea la gât şi să- 
rută-1, tată, şi ziua şi noaptea ca pe stăpânul care te duce de 
mână cu iubire şi cu grijă. 

Arhiereii Mei se scutură cu harul Meu peste tine ca să 
ai har, Israele. Ei au pus ungere arhierească peste lucrarea 
Mea la început şi la sfârşit, căci au venit şi vin din cer la tine, 
mereu vin la tine arhiereii Mei. Ai văzut îngerul care a venit 
de sus şi a desfăcut mormântul Meu şi a stat de veghe în calea 
mironosiţelor ca să le vestească învierea Mea. îngerul cel fără 
de trup a luat trup înaintea omului şi a lucrat lucrarea Mea. 
Dar sfinţii care au purtat trup, cum să nu ia trup când vin la 
om ca să lucreze planul Meu? Aşa au lucrat sfinţii ierarhi pes- 
te această lucrare, căci s-au coborât din cer, au venit de sus, 
au venit din cele nevăzute şi s-au lăsat văzuţi la începutul şi 
la sfârşitul lucrării Mele de cuvânt în vremea aceasta. Au ve- 
nit aceşti sfinţi la început pentru Verginica să o aşeze înaintea 
Mea ca vas pregătit şi sfinţit, aşa cum a venit Melchisedec la 
Avraam, şi au venit şi acum în vremea ta, cel mai mic din 
lucrarea Mea de cuvânt, şi au pus înaintea ta vase alese ca să 
ai, tată, cuvântul Meu venit la tine, ca să nu fii nici tu, cel mai 
mic, lipsit de mana cuvântului Meu, şi să Mă ai trup şi cuvânt 
în tine, căci arhiereii Mei sunt din cer peste tine, şi îţi ţin vie 
şi nouă binecuvântarea ta şi alegerea ta şi iubirea ta cea caldă 
prin binecuvântare. Să nu ieşi, tată, de sub binecuvântare, 
căci cel ce a apucat să fie binecuvântat prin cuvânt ceresc ca 
să aducă Mie lucru de folos pentru lucrarea cuvântului Meu, 
şi apoi s-a făcut nepăsător de binecuvântarea rostită de cer, 
acela se usucă din picioare şi se face sterp pentru cer şi pierde 
şi ce mai are şi cade în patimi de ocară şi în duh potrivnic lui 
Dumnezeu şi se face duşman lui Dumnezeu şi rob satanei. Să 
nu ieşi, Israele, de sub binecuvântare, că vin, tată, şi te învăţ 
să nu-ţi lucrezi răul tău, să nu te faci duşman al tău şi al Meu 
aşa cum s-au făcut cei care s-au lăsat în robia firii lor, căzând 
în necredinţă. 

Arhiereii Mei se scutură cu harul Meu peste tine, 
poporul Meu, şi să fie pomenirea lor în tine, Israele, că ei au 
învăţat pe oameni să Mă pomenească pe Mine aşa cum M-au 
pomenit ei, aşa cum i-am învăţat Eu să Mă pomenească şi să 
Mă lase de pomenire. Nimeni nu te poate blestema pe tine, 
poporul Meu, căci Eu, Arhiereul Cel mare, am peste tine mij- 
locitori cereşti, arhierei cereşti, fii ai Arhiereului Cel mare. 
Toţi arhiereii cerului slujesc pentru tine, căci cei de pe pă- 
mânt, te-au lepădat aşa cum M-au lepădat pe Mine arhiereii 

cei de atunci. Cei ce s-au lepădat de tine nu ştiu bine că tu eşti 
poporul Duhului Sfânt, şi dacă ştiu le este frică şi se ascund 
sub necredinţă; le este frică pentru faptele lor rele, căci cu- 
vântul Meu vădeşte faptele cele rele ale lumii şi le este frică 
de tine, poporul Meu. Dar Eu ies cu tine, nu te trimit singur. 
Merg cu tine şi trecem pe lângă lupi şi printre lupi, şi trecem 
ca să audă toţi, şi să cunoască oile cele bune glasul Meu şi 
mersul tău cu Mine şi vestirea Mea de nuntă cerească pe pă- 
mânt. Merg cu tine, Israele. Mergem, tată, din loc în loc, şi 
sfinţii merg cu Mine şi cu tine şi te poartă pe aripile slavei şi 
tu te vesteşti că eşti poporul Meu, iar Eu, Dumnezeul tău şi al 
celor ce vor crede ca şi tine în venirea Mea, în cuvântul Meu 
cu care Eu Mă las pe pământ. Amin. 

O Doamne, noi, sfinţii Tăi arhierei, îţi dăm 
• slavă pe pământ ca şi în cer, Doamne; Ţie, 
Care stai aşezat de-a dreapta scaunului măririi în ceruri. Noi, 
arhiereii cei mici, suntem binecuvântaţi de Tine, Cel mare, 
aşa cum Avraam a fost binecuvântat de Tatăl prin Melchi- 
sedec. 

O, Tu, Cel pururea viu, mai înalt decât cerurile! O, Tu, 
Cel ce Te-ai adus pe Tine însuţi jertfă, Arhiereu desăvârşit în 
veac! Tu ne-ai binecuvântat pe noi, să fim ortodoxie peste 
pământ, şi am fost, dar arhiereii cei de azi nu mai ştiu să tră- 
iască faptele credinţei drepte, şi nu este dreaptă credinţa lor. 
Şi dacă ei cred, faptele lor nu vorbesc despre credinţa dreaptă, 
şi ne este milă de ţara în care Tu Te faci cuvânt la sfârşit, şi 
lucrăm peste poporul Tău ca să lucreze el peste ţara cuvân- 
tului Tău, să lucreze credinţă dreaptă peste români. Doamne, 
că românul nu mai are învăţători, şi Tu ai profeţit în cartea de 
azi a cuvântului Tău că vei face din poporul Tău de azi învă- 
ţători de credinţă dreaptă. Şi iată, ai făcut, Doamne, că dacă 
nu făceai, românul nu mai avea învăţători de credinţă în 
Dumnezeu, de credinţă dreaptă şi de faptă dreaptă a credinţei. 
Tu eşti învăţătorul, iar poporul Tău duce învăţătura Ta peste 
oameni, şi oamenii vor învăţa calea ortodoxiei, calea credin- 
ţei cea din dar. Oamenii sunt învăţaţi din fire să creadă, dar 
credinţa cea din fire nu are roadă pentru mântuire. Credinţa 
este dar din cer peste om, şi Tu ai dat acest dar oamenilor şi 
l-ai trimis pe poporul Tău să împartă daruri oamenilor. Luat-ai 
pe Israel, sluga Ta şi robit-ai robime şi dai daruri oamenilor, 
Doamne. 

O, Tu, Cel ce paşti pe Israel, ia aminte şi dă darul cre- 
dinţei peste oameni, că mari sunt lucrurile Tale, şi pomenire 
ai făcut şi faci de minunile Tale, şi iată, taina lucrurilor Tale 
o vesteşte poporul Tău ca să dai moştenire oamenilor. Stră- 
punge cu frica Ta trupul oamenilor ca să-i înţelepţeşti, Doam- 
ne, şi să ia în dar darul credinţei, că noi, arhiereii Tăi, suntem 
cu Israel cel de azi şi binecuvântăm din Tine pe cei ce cred în 
Israel, pe cei ce se scoală dintre neamuri ca să creadă; pe 
poporul român îl binecuvântăm ca să creadă în Tine, Cel venit 
cuvânt la români, Doamne. 

O, Doamne, poporul Tău cel din români este munte în 
care Tu locuieşti, şi multe piscuri de munţi pizmuiesc munte- 
le locuinţei Tale, că Tu ai locuinţă în poporul credincios ca pe 
muntele Sinai, Doa mn e. Dar să-l întăreşti pe cel mic din ro- 
mâni, şi să binevesteşti pe România prin cuvântul Tău care 
curge din Tine, că Tu ai făcut din fiii cuvântului Tău învăţă- 
tori de credinţă peste mulţi, Doamne. Cuvântul Tău pe care 
fiii Tăi îl dau oamenilor s-a făcut mare peste pământ, şi sub 
cortul acesta intră şi cel învăţat şi cel neînvăţat, ca să fie cu 
Tine, Doamne. Binecuvântăm din Tine pe poporul Tău, că 
mare este ungerea poporului Tău. Venim mereu la Israel cu 


har arhieresc şi punem întărire peste fiii cei credincioşi şi as- 
cultători, şi lucrăm din cer peste Israel, peste cel iubit de Tine, 
Doamne. Arhiereii lumii nu se dau uşor bătuţi ca să iubească 
pe poporul Tău cel credincios, dar noi îl iubim, şi lucrăm lu- 
crare arhierească peste cel ce Te poartă pe Tine cuvânt peste 
pământ, şi binecuvântăm din Tine pe poporul care Te dă oa- 
menilor cuvânt de înviere şi de viaţă veşnică, o, Doamne, 
Arhiereule veşnic, Cel ce stai de-a dreapta scaunului măririi 
în ceruri. Amin, amin, amin. 

O voi, treime de arhierei, întăriţi-Mi pe fiii 
^ cei unşi în grădină, întăriţi-Mi grădina 
Mea şi poarta Mea, ca să am cum să întăresc pe Israel. întăriţi 
întăriturile ca să pot da daruri oamenilor. întăriţi cu harul Meu 
din voi dragostea lui Israel. Întăriţi-Mă pe Mine în Israel, în 
fiul din Israel, că Eu nu mai am om pe pământ care să ştie şi 
să vrea să Mă poarte în el. Voi sunteţi har întreit peste poporul 
Meu. Voi sunteţi sprijinul Meu ca să pot peste Israel. întăriţi 
întăriturile, că iată, grăiesc din Israel cerului. 

O, cerul Meu grăieşte din Mine peste tine, Israele, fiul 
Meu cel de pe pământ, iar Eu grăiesc din mijlocul tău cerului, 
poporul Meu. Binecuvântat să fii de cei din cer. Binecuvân- 
taţi să fie de tine cei din cer. Te binecuvintează mama Mea 
Fecioara şi pune peste tine dragostea ei, şi pune rugăciunea ei 
înaintea Mea pentru tine şi te ajută să mergi. Mergi, fiule 
Israele, mergi aşa cum a mers apostolul Andrei, care M-a dat 
pe Mine neamului român. Mergi, Israele, şi Mă dă în dar 
oamenilor şi învaţă mulţimile să mănânce cuvântul Meu, care 
se înmulţeşte în tine. Mergi, Israele, din loc în loc, că ai bine- 
cuvântare arhierească peste tine şi nimeni nu-ţi poate face 
nimic rău ţie. Mergi cu pas drept, cu credinţă dreaptă, şi în- 
vaţă pe om să calce drept, să creadă drept şi să fie ortodox ca 
Avraam, căci seminţia lui Avraam sunt sfinţii cerului pe pă- 
mânt şi în cer. 

O, oamenilor, îndeletniciţi-vă şi cunoaşteţi că Eu sunt 
Dumnezeu; Eu, Cel ce Mă fac cuvânt peste pământ ca să vă 
dau să beţi din râul vieţii, din cuvântul Meu, care se face râu 
al vieţii peste pământ. Vine Domnul din cer pe pământ şi Se 
face cuvânt. Vine Domnul cuvânt pe pământ. Amin, amin, 
amin. 

* 

in cuvânt în cartea ta, Verginico, trâmbiţa Mea 
cea de apoi. Locaşul tău este în Mine. Cuvântul 
tău, din Mine grăieşte. Amin. 

O, măsura Mea este cuvântul. Este, oare, om pe pă- 
mânt să înţeleagă de-ajuns de bine ce este Dumnezeu şi cum 
îşi desăvârşeşte El fiinţa Lui pe pământ şi în cer? O, astăzi nu 
mai sunt pe pământ oameni plini de Duhul Sfânt ca să aibă cu 
ce să înţeleagă pe Domnul peste pământ şi peste om. Dacă aş 
fi rămas cu trupul între oameni aşa cum am stat trei ani şi ju- 
mătate ca un Dumnezeu, şi nu ca până la treizeci de ani ai 
Mei, ar fi fost numai război pe pământ, căci oamenii nu vor 
să aibă Dumnezeu. Iată, şi peste om când îmi las lucrarea 
dumnezeirii Mele se face război pe pământ între cei buni şi 
cei răi. 

Când eram coborât în tine, Verginico, ce mai pândă, 
tată, ce mai nelinişte se stârnise peste oameni, ce mai ură, ce 
mai război! O, şi Eu nu mai ştiam unde să Mă ascund cu tine 
şi cu poporul care venea la izvorul cuvântului Meu, că peste 
tot stătea omul rău la pândă ca să te dea pe tine la chin, şi pe 
popor să Mi-1 împrăştie şi să Mi-1 sperie cu prigoană. Anti- 
christ avea oameni de-ai lui în fiecare casă, în fiecare bordei, 

şi ziceau oamenii că eşti proastă, că eşti desfrânată, şi te du- 
ceau la spitale de nebuni, şi te duceau la închisoare şi risipeau 
pe creştinii care se mângâiau cu cuvântul lui Dumnezeu, care 
ciripea din guriţa ta ca pasărea care-şi hrăneşte puii. Dar răb- 
darea ta a biruit, şi prin răbdarea ta tu ai câştigat multe sufle- 
te pentru Mine, şi din ele Eu am ales pentru vremea de acum 
când am pus hotar prigoanei şi când am dat celui dornic de 
Dumnezeu libertatea să umble după Mine, că iată, Eu sunt cu- 
vânt, vin pe pământ cuvânt şi Mă dau oamenilor spre viaţă 
veşnică şi spre înviere. 

Ai suferit prea greu pe pământ, ai fost prea îndurerată, 
tată, şi Eu ţi-am dat plata pe pământ şi în cer, că pe pământ, 
tu ai acum popor tare cu viaţa şi cu iubirea şi cu inima, şi în 
cer te bucuri de poporul tău. Nu e multicel poporul tău, dar e 
tare cu viaţa şi cu credinţa. Eu când M-am lăsat spre răstigni- 
re ca să-Mi arăt dumnezeirea prin înviere, am lăsat în urma 
Mea o mânuţă de ucenici, o sută şi ceva de inimioare prinse 
în dragostea de Mine, învăţătorul lor, şi s-au înmulţit apoi, şi 
când M-am înălţat după patruzeci de zile erau vreo cinci sute 
de suflete care s-au purtat pe urma Mea până la Muntele Măs- 
linilor unde am stat ultima oară în mijlocul bisericii Mele, în 
mijlocul turmei Mele. 

O, Verginico, am luat din poporul tău o mânuţă mică de 
copii, şi iată, mergem cu ei veste nouă peste pământ, şi ei sunt 
mici şi firavi şi sărăcuţi, dar n-are nimeni bogăţia pe care o au 
ei, că ei Mă au pe Mine cuvânt, şi s-au făcut împărţitori oa- 
menilor, că vreau să-i fac pe oameni să se înveţe cu Dumne- 
zeu, Verginico. îi iau cu uşorul pe oameni, că omul, cu ane- 
voie crede în Mine şi în faptele Mele peste pământ, căci prea 
multă vreme a fost învăţat omul fără de cuvântul Meu, că la 
biserică omul nu mai poate înţelege nimic. Se duce omul din 
obişnuinţă la biserică; se duce să se boteze, să se cunune şi să 
se înmormânteze, că ştie că acolo e locul pentru acestea aşa 
cum în altă parte e locul pentru altele ale omului. O, omul, să- 
racul, nu mai are nădejde. Omul are nevoie de nădejde, de 
mângâiere şi de credinţă. Mă duc, tată, cu fiii tăi cei mici, 
mergem din loc în loc cu ei şi le dăm putere să poată merge 
ca să mângâiem pe oameni cu cuvântul nădejdii şi să suflăm 
peste ei darul credinţei lucrătoare de mântuire şi să-i facem să 
înţeleagă ce este biserică şi ce este Dumnezeu în biserică, şi 
ce este preot şi ce este slujbă şi ce este viaţă cu Dumnezeu în 
biserică. 

Tot ce am spus Eu prin guriţa ta, Verginico, iată, acum, 
cu puterea Mea vin şi împlinesc peste pământ şi peste Româ- 
nia, tată, că e ţara Mea, e darul Meu de la Tatăl, e primul petec 
de pământ care s-a arătat când s-a întocmit pământul. E pă- 
mântul din care Eu am plămădit pe om la început, şi am în el 
pe poporul Meu cel nou, născut din cuvântul Meu, că dacă 
din acest pământ l-am făcut prima dată pe om, tot din el l-am 
născut şi din cuvânt pe om, că M-am făcut cuvânt prin tine, 
Verginico, şi din cuvânt am născut un popor la sfârşit. Mulţi 
au trecut pe lângă cuvântul Meu vreme de patruzeci de ani, 
dar nu toţi cei care au mâncat s-au şi născut din acest cuvânt. 
Dar cine s-a şi născut din acest cuvânt, aceia născuţi sunt şi 
înviaţi sunt, şi peste ei moartea nu are putere, că necredinţa e 
cea mai grea moarte din cele ale morţii, iar cei ce s-au dus în 
necredinţă, aceia nu s-au născut din cuvântul acestei lucrări. 
Aceia doar au stat şi au mâncat, aşa cum veneau după Mine 
miile de oameni ca să mănânce din pâini, nu ca să se nască 
din cer, din cuvântul Meu şi ca să fie vii. 

O, Eu am cuvântat cuvânt cu putere peste fiii cei mici, 
născuţi din Mine, şi le-am spus că voi ridica bărbaţi tari şi le 


voi da putere de îngeri ca să aibă grijă de Mine pe pământ, de 
Mine şi de lucrarea cuvântului Meu ca să fie semănată, ca să 
fie purtată peste pământ şi ca să-Mi întocmesc planul Meu, că 
Mi-e dor, Mi-e tare dor să-Mi văd planul gata, şi Mă zbat aşa 
cum se zbate un om ziua şi noaptea să-şi facă lucrul ce-1 are 
de lucrat pe pământ. Aşa şi Eu Mă zbat, şi abia găsesc pe 
pământ om cu care să Mă sprijin în truda Mea, prieten pe care 
să Mă bizui cu taina cuvântului Meu, piatră pe care să Mă aşez 
şi să Mă odihnesc de munca Mea de mântuire a omului. 

La început am luat lut şi l-am lucrat pe om şi am suflat 
peste el, şi după toată lucrarea cea de şase zile, abia că M-am 
odihnit. Dar acum, la sfârşit, după şapte mii de ani, abia, abia 
mai pot şi Eu, şi Mă muncesc, că omul e tare la cerbice şi 
M-a obosit, şi trag din greu, că lucrez prin om ca să Mă ajut, 
şi greu găsesc la om înţelegere, că omul e prins cu ale sale şi 
pe ici pe colo abia găsesc căldură şi casă şi pâine şi apă şi cale 
în om şi ajutor în truda Mea. Dar am cuvântat şi voi împlini 
şi împlinesc, că e vremea să împlinesc. 

O, Verginico, Eu văd că Mă laşi pe Mine să grăiesc cu 
inimioarele cele dulci care M-au aflat trudind şi Mi-au întins 
mâna lor (Ioan şi Daniela, n.r.). O inimioară plină de fire în- 
dumnezeită, şi lângă acest copil cu inimă de rândunică, altă 
inimă caldă şi prinsă de dragostea cuvântului Meu; doi 
soţiori, care s-au făcut soţii Mei, aşa cum apostolii Mei aveau 
soţi care ajutau lucrarea Mea cu ei peste oameni; doi copii cu 
inimă plămădită din iubire, şi acum iarăşi plămădită din iu- 
birea Mea, de cuvântul Meu care vine pe pământ. 

O, copii blânzi şi buni la suflet, ies cu cuvântul Meu cel 
dulce în calea voastră şi Mă plec şi vă mulţumesc cu cuvân- 
tul, căci Eu sunt cuvânt, şi aceasta este ce am Eu să vă dau. 
Cuvânt de iubire vă dau, cuvânt de mulţumire că aţi ieşit în 
calea urcuşului Meu şi aţi scos batista şi Mi-aţi şters şi îmi 
ştergeţi sudoarea, şi am să vă spun într-o zi cum am condus 
Eu drumul vostru spre Mine. Nu pe copiii Mei cei mici îi aju- 
taţi, ci pe Mine Mă ajutaţi, că Eu ies în căile voastre ca să vă 
ajut şi ca să Mă ajutaţi, şi fac cale ajutorului cel pentru Mine 
şi pentru fiii care Mă poartă pe Mine pe pământ. Să ştiţi, măi 
dulci copilaşi, că puterea cea sfântă şi bună în om, de la Mine 
este, şi în dar este în om. Şi vă voi dărui putere mare de 
sfinţenie şi de împărăţie a Mea în voi, şi aş voi să lucrez prin 
voi o lucrare mare pe pământ; prin voi şi pentru voi şi pentru 
oameni, şi Eu voi spune fiilor cuvântului Meu despre acest 
plan al Meu, şi ei vă vor vorbi de la Mine ca să înţelegeţi cum 
va fi tiparul lucrului vostru cu Mine, şi al Meu cu voi între fiii 
poporului Meu, în casa Mea, tată, că poporul Meu cel mic e 
casa Mea, şi satul cuvântului Meu e muntele Meu cel sfânt 
spre care vor curge mulţimi multe după apa cea vie a cuvân- 
tului Meu şi după slava Mea pe care o pregătesc spre vedere. 
Dar am nevoie de Duh Sfânt în om, am nevoie de adevăraţi 
prieteni, că Eu, tată, Mi-am pus viaţa pentru oameni, iar la cei 
cu care voi să Mă sprijin în venirea Mea de la cer la pământ, 
le cer iubirea, le cer credinţa, le cer trupul, ca să fie una cu tru- 
pul Meu, un trup cu Mine să fie, ca să am casă în cei ce Mă 
iubesc, şi pe care Eu Mă sprijin şi Mă voi sprijini pe pământ 
aşa cum pământul se sprijină pe stâlpii lui ca să stea şi să dăi- 
nuie înaintea Mea. Vă voi desluşi tainele Mele şi vă voi cere 
iubirea voastră atât cât puteţi voi să Mi-o daţi, pentru ca să 
v-o fac sfântă şi mare şi întreagă, că Eu lucrez peste picul 
vostru de iubire, şi din picul vostru voi vă veţi face întregi în 
iubire şi în sfinţenie, şi îmi voi face loc în voi, că nimic nu are 
omul dacă are ceva; nimic, nimic nu are decât dacă Mă are pe 
Mine în el cu slava Mea, cu viaţa Mea, cu sfinţenia Mea trup 

şi cuvânt în om. Voi face şi din voi trupul şi cuvântul Meu, 
căci voi sunteţi deprinşi cu ascultarea, voi aveţi o fire cumin- 
te. Voi, din fire sunteţi plămădiţi să fiţi iubire pentru Dum- 
nezeu. Voi sunteţi milă şi credinţă şi dăruire, iar celor ca voi 
le dau, că unii ca aceştia ştiu să dea lui Dumnezeu şi lucrului 
Său. Şi va fi să vă fac şi vouă mâinile voastre, ca să nu mai 
aveţi stăpân peste voi, şi să puteţi fi ai Mei, liberi pentru voi 
şi pentru Mine, şi ca să puteţi zice voi, în numele Meu să 
ziceţi unuia: „Du-te şi fă!“, şi să se ducă să facă în numele 
Meu, şi altuia să-i ziceţi: „Stai!“, şi acela să stea în numele 
Meu şi pentru Mine să stea înaintea Mea, că voi aveţi stofă 
scumpă în voi. Şi voi face din înţelepciunea voastră cea din 
fire înţelepciune cerească pentru voi şi pentru oameni, căci 
cea mai mare lucrare pe care poate s-o facă omul pe pământ, 
este lucrarea alături de Dumnezeu pentru mântuirea lumii. 
Amin. 

Mai am un copilaş plăpând şi dulce şi blând ca şi voi, 
şi s-a sculat şi el nu demult şi a zis: „Iată-mă, Doamne, ca să 
fac şi eu pentru Tine ce pot să fac“. 11 iubesc, tată, şi pe el, că 
pe cine nu iubesc Eu când îl văd că Mă găseşte şi Mă recu- 
noaşte şi Mă ia de mână ca să Mă ajute să ajung la inima 
omului de pe pământ? Şi voi mai avea copii ca voi, că am ros- 
tit cuvânt că voi ridica copii tari şi buni şi cuminţi şi le voi 
ajuta puterea, că Eu sunt vistierul celor sufleteşti şi al celor 
trupeşti. Şi dacă-Mi strâng copiii cei aleşi de sprijin, dacă-i 
ridic la lucrul Meu cel minunat, cum să nu grăiesc cu ei cu- 
vânt de mângâiere şi de nădejde şi de iubire şi de viaţă veş- 
nică? O, ce-i foloseşte omului lumea şi duhul ei şi viaţa ei cea 
fără de cale? Voiesc să vă dau cele de folos, tată, ca să ştiţi să 
fiţi, şi să aveţi ce aveţi, şi veţi avea. Amin. 

O, inimioară de rândunică, am auzit cuvântul tău şi l-am 
scris în cer, şi te voi numi rândunică. Numele tău este Ioan, şi 
tu eşti un rândunel, şi Eu n-aş voi să te supăr cu nimic, şi fiii 
Mei cei mici se sfiesc în faţa iubirii tale, că tu ţi-ai băgat gru- 
mazul sub crucea Mea cea de pe pământ ca să Mi-o duci, şi 
îţi văd iubirea cât e de multă, şi te voi ajuta atât cât vrei tu să 
te dăruieşti lucrului Meu din zilele acestea. O, unde ai fost 
până acum? Crucea Mea a fost mereu grea în lucrarea Mea. 
O, de câte ori am stat pe loc cu ea că n-aveam cu cine s-o duc! 
De mult aş fi pornit cu ea prin lume, dar n-am avut putere sin- 
gur, căci copiii Mei sunt mici, sunt cu mâinile goale şi n-au 
decât cuvântul Meu. Ce să-ţi dau ca să-ţi răsplătesc mila ta de 
Mine şi de fiii cuvântului Meu? O, îţi dau sfat bun pentru tine 
şi pentru Mine, şi te voi sfătui prin fiii Mei, căci ei sunt 
cuvântul Meu. Să fii precaut în credinţă, tată. Să ai grijă cum 
mănânci cuvântul Meu. Să ai grijă, copile scump, cum Mă 
aşezi în tine, că voiesc să-ţi dau mereu putere şi sănătate de 
duh şi de trup, dar cu tine le pot face pe acestea. Eu cu tine, 
şi tu cu Mine, şi niciodată tu să nu pierzi cuminţenia pe care 
o ai din fire, şi niciodată să nu pierzi umilinţa inimii, şi nici- 
odată să nu iubeşti mărirea chiar dacă Eu te voi face şi mai 
mare pe pământ pentru Mine şi pentru oameni. Aceasta este 
scara măririi: să fii mic ca să fii mare. Eu sunt blând şi smerit 
cu inima. Să iei de la Mine. De la nimeni să nu iei decât de la 
Mine, că Eu sunt blând şi smerit cu inima. Ferice vouă că n- 
aţi născut copii. Ferice celor cu mâinile nelegate. O, ferice 
Mie că n-aveţi voi copii, dar am Eu, şi v-am dat să aveţi ce 
am Eu, şi iată, vă dau din casa Mea ca să aveţi lucru cu mân- 
gâiere şi cu folos de viaţă şi de veşnicie cu Mine. Ferice vouă 
că v-aţi lăsat găsiţi de Mine, şi când v-am găsit M-aţi cunos- 
cut că Eu sunt Dumnezeu cuvânt pe pământ. Să fiţi înţelepţi 
cu credinţa, să fiţi ca Avraam în credinţă. Feriţi-vă de necre- 


dinţa preoţilor şi a fariseilor, căci ca ei nimeni nu poate face 
mai bine şi mai întreg păcatul împotriva Duhului Sfânt, Care 
întregeşte în vremea aceasta lucrarea Treimii Dumnezeieşti 
peste oameni. Lucrarea cuvântului Meu este Duhul Sfânt al 
Treimii Dumnezeieşti. Fiţi vii în mijlocul fiilor veacului aces- 
ta. Pământul este plin de trupuri fără viaţă, căci viaţă în- 
seamnă voia Mea în om, viaţa Mea în om. Fiţi binecuvântaţi. 
Amin, amin, amin. Fiii cuvântului Meu pun mereu peste voi 
binecuvântarea Mea cea cu putere. Fiţi scumpi, căci cine are 
pe Dumnezeu de tată, acela este scump între oameni, căci oa- 
menii nu ştiu ce înseamnă să aibă de tată pe Dumnezeu. Fiţi 
scumpi, fiţi scumpi, că M-am lăsat găsit de voi, şi voi v-aţi lă- 
sat găsiţi de Mine, şi veţi fi; şi toţi un trup, o pâine vom fi. Eu 
sunt pâinea vieţii. Eu sunt pâinea care se coboară din cer. Eu 
sunt trup şi cuvânt, şi omul trebuie să fie trupul şi cuvântul 
Meu, una cu Mine. Eu vin cuvânt pe pământ, şi cine aude 
glasul Meu, să vină şi să fie una cu Mine, căci Eu sunt Cel ce 
sunt. Amin. 

O Doamne, pâine dulce, mă plec în Tine cu 
^ bucurie ca să-Ţi mulţumesc că i-ai mângâ- 
iat şi i-ai însemnat pe cei ce-mi sunt şi mie scumpi pentru cre- 
dinţa lor, pentru mânuţa lor întinsă spre crucea Ta, Doamne, 
că avem copiii plăpânzi, şi eu ştiu greul de pe pământ, că şi 
eu l-am purtat pentru lucrarea Ta, că lucrarea Ta e cu greutate, 
Doamne. O, dacă ar şti oamenii că nimic nu au din tot ceea ce 
fac ei ca să aibă! Dacă ar şti oamenii că tot ceea ce poate avea 
omul eşti numai Tu, ar vinde şi libertatea lor ca să Te aibă pe 
Tine de Stăpân şi ca să fie omul al Tău, Doa mn e. Şi aşa va fi, 
că Tu vei face inimi noi în oameni, şi oamenii vor bea din râul 
cuvântului Tău şi se vor lăsa născuţi din cer, şi Tu vei coborî 
slava Ta peste pământ, şi iarăşi va fi totul întru Tine, Doam- 
ne. Amin. 

O Verginico, pace ţie întru Mine! Pace copii- 
lor cu care am grăit cuvântul mângâierii 
Mele! Amin, amin, amin. 

30 ianuarie/12 februarie 1997 

Praznicul întâmpinării Domnului 

Tainele Domnului neînţelese de omul lumesc. Preoţii au vândut pe 
cei credincioşi. Supărarea strică pacea Domnului din om. Sfiala 
sfântă face pace între fraţi. Iubirea cere îndelungă răbdare. 

Î n numele Tatălui şi al Fiului şi al Sfântului Duh, 
Mă fac cuvânt de sărbătoare în tine, Ierusalime. O, 
ce frumoasă este sărbătoarea! Cine nu se bucură când este 
vorba de sărbătoare? Sărbătoarea e bucurie, dar şi bucuria e 
sărbătoare, fiule Ierusalime. Nu ştiu cum să te mai bucur, tată, 
ca să fii tu bucuria Mea, tot mai mult să fii bucuria Mea. Nu 
ştiu cum să te mai mângâi, ca să fii tot mai mult mângâierea 
Mea. 

Azi e zi de sărbătoare şi de pomenire a zilei când Eu, 
prunc de patruzeci de zile, am fost pus în braţele lui Simeon 
cel bătrân de trei sute şi ceva de ani, ca să-L vadă el pe Cel ce 
era mântuirea lumii, şi a rămas sărbătoare de pomenire ziua 
aceea. încă de pe atunci putea să înţeleagă tot Israelul, tot pă- 
mântul că Eu venisem de la Tatăl mântuire oamenilor, dar 
iconomia tainelor lui Dumnezeu se strecoară prin vreme cu 
mare taină, ca să nu se strivească de vreme împlinirea tainelor 
lui Dumnezeu între oameni. Tainele lui Dumnezeu când se 
fac faptă pe pământ, se pierd din mintea oamenilor care tră- 
iesc în vremea împlinirii lor, că altfel s-ar găsi strivitori şi ro- 




982 


Cuvântul lui Dumnezeu 


zători, şi prea mulţi s-ar zdrobi izbindu-se în tainele lui 
Dumnezeu. 

O, mare este taina, măi Ierusalime! Sfântă este taina lui 
Dumnezeu, minune este, care se înţelege prin împlinirea ei şi 
prin rodul ei, căci taina poartă rod în ea, şi stă ca sămânţa cea 
în pământ pusă până la vremea când trebuie să răsară şi să 
iasă deasupra rodul ei, iar când rodul se dăruieşte spre cules, 
se face sărbătoare de bucurie şi de mulţumire şi de mângâiere, 
tată. Eu aşa am Scut din tine, Ierusalime răsărit din sămânţa 
cuvântului Meu. Am semănat sămânţa, şi când a dat căldura 
a ieşit trupul seminţei şi s-a Scut mare şi s-a Scut rod, şi Eu 
te am rod din sămânţa cuvântului Meu semănat în taină în 
tine şi peste tine, poporule Ierusalime, sămânţa Mea şi rod al 
seminţei cuvântului Meu. Şi acum te-am scos semănător, fiu- 
le, şi ţi-am umplut pumnişorii de sămânţă ca să audă oamenii 
mântuirea pe care am gătit-o înaintea noroadelor, lumină spre 
luminarea neamurilor, cuvântul Meu, care ridică pe mulţi, şi 
care cade pe mulţi. Iată, din cei ce se ziceau că sunt ai Mei 
cad mulţi, şi din cei ce nu erau ai Mei se ridică mulţi. 

Să ştii, Israele, că n-a fost preot să nu fie servul ceza- 
rului, să nu spună tot ce voia să ştie din biserică cezarul. N-a 
fost preot curat pentru creştini, că n-avea cum să fie, că dacă 
nu zicea cum voia cezarul, nu mai putea sta preot ca să mă- 
nânce pâine de preot. N-a fost preot să nu vândă viaţa ta şi 
fapta ta cea bună, şi puii cezarului te numeau sectant pe tine. 
Şi de ce te numeau sectant? Ziceau că nu eşti ortodox dacă nu 
umbli cu capul descoperit, dacă nu ai cravată la gât, dacă nu 
ai fard şi duh de lume, şi peste tot pe unde mai erau creştini 
ca tine preotul vindea viaţa lor. 

Iată, fiule Ierusalime, cuvântul Meu cu tine ridică pe 
mulţi, şi cade pe mulţi. A venit vremea ridicării multora şi a 
căderii multora după cum este scris. Se vor prăbuşi cei ce n-au 
fost păstori de oi sub cojoc de păstori. Eu nu Mă las înşelat 
aşa cum se lasă omul. Iată, nici urmă de pocăinţă nu văd la 
preoţi şi la arhierei, nici vorbă de umilinţă nu văd, iar cu- 
vântul Meu lucrează spre ridicarea multora şi spre căderea 
multora. Eu de aceea merg cu tine, că tu eşti semn, poporul 
Meu. Nici un semn nu le dau la cei ce au fost făţarnici, nici 
un semn decât cuvântul Meu şi pe tine semn, că trec cu tine 
peste pământ, şi binecuvintez acolo unde sunt primit cu cre- 
dinţă, şi scutur praful de pe picioare spre mărturie acolo unde 
nu sunt primit cu credinţă. 

Ierusalime, sărbătoarea Mea, vin şi te mângâi cu duh 
de sărbătoare şi te întâmpin pe calea ta cu Mine. Eu văd vre- 
mea rea care te apasă; Eu văd pe duhul rău care te necăjeşte, 
tată, dar îţi dau povaţă cerească, şi tu să te lupţi s-o pui peste 
tine ca să-ţi fie ţie bine. Iată ce mare povaţă îţi dau: să nu 
cauţi să te superi, fiule, locaş al Meu pe pământ. Sufletul su- 
părat îmi strică statul în om. Sufletul mâhnit aduce boală, 
tată. Dacă omul s-ar supăra pentru dragostea lui de Mine când 
nu e în stare să Mi-o dea Mie de ajuns, aceea ar fi supărare 
vindecătoare şi cu rod bun. O, nu te mai supăra, nu mai sta 
mâhnit, fiule din Israel. N-ai tu, tată, cu ce să te bucuri? Ia-Mă 
pe Mine bucurie în tine şi nu-ţi mai lăsa inima spre întristare, 
că tu n-ai greutăţi, că Eu ţi le-am luat şi te-am învăţat să iu- 
beşti puţinul din toate şi sărăcia şi duhovnicia, şi te-am în- 
văţat, tată, să nu te perpeleşti de nimic rău, şi să ai pace şi să 
ai iubire. Dacă n-ai pace, caută, fiule, să vezi, poate n-ai iu- 
bire de Mine şi de ai Mei, şi de aceea n-ai pace. Dacă eşti mic 
şi n-ai pace, dacă eşti fără sarcini şi n-ai pace, atunci alta este 
cauza lipsei de pace. Poate n-ai blândeţe, poate n-ai smerenie, 
poate n-ai iubire şi răbdare, poate n-ai preţuire pentru cei ce 


sunt ai Mei ca şi tine. Poate nu ştii să grăieşti bine şi superi şi 
pe alţii şi pe tine. Poate nu ştii să te porţi cereşte pe pământ. 
O, tată, nu e suferinţă mai grea ca supărarea. Ea îmbolnăveşte 
şi trupul şi sufletul. Mereu ţi-am spus: pace ţie, că te vreau să- 
nătos şi curat de rele trupeşti şi sufleteşti, şi te vreau prunc la 
suflet, tată. O, e mare lucru să ştii de cine să asculţi, şi să as- 
culţi. E mare lucru să aibă omul această rânduială. Dacă sunt 
douăzeci de creştini într-o casă şi dacă n-au pe unul din ei mai 
înţelept, mai ceresc, mai mare în iubire şi în smerenie, de care 
să asculte cei din casă, o, nu e pace în casa aceea. Numai 
omul care ascultă, numai acela are pace, iar cel ce nu ascultă 
de nimeni, acela strică pacea din casă. Fiţi fii ai păcii, măi fii- 
lor, că sănătoasă este pacea. Cel ce iubeşte pacea, acela nu 
caută să-l vadă mai rău ca el pe altul ca el. Cel ce iubeşte pa- 
cea, nu-şi caută dreptatea şi nu se zbate el pentru toate cele 
bune, ci se zbate cel de care ascultă. 

O, cel ce stă în frunte ca să facă bună rânduială în toate 
şi pace, o, şi acela este fără pace. Este, dacă cei ce se dau lui 
spre veghe nu ştiu să fie mai mici şi ocrotiţi de cel ce stă de 
veghe. Am spus mereu lui Israel să iubească sfiala sfântă şi 
s-o trăiască nu pe faţă, şi într-adevăr s-o iubească şi s-o aibă 
ca trăire a sa. Sfiala sfântă face pace între fraţi. Ascultarea de 
cel pus peste fraţi pentru veghe şi pentru pace, aceea aduce 
pace, fiilor. Vă dau povaţă sfântă şi plină de pace. Ieşiţi în în- 
tâmpinarea Mea, că vă dau povaţă sănătoasă, fiilor. Luaţi din 
voi duhul de supărare. Luaţi din voi obiceiurile rele care vă 
strică pacea voastră şi a celor cu care staţi laolaltă. Luaţi din 
voi cele vechi, omeneşti, şi le daţi pe apa sâmbetei ca să nu 
mai aibă cale înapoi, căci voi sunteţi fiii învierii, sunteţi zi de 
înviere, sunteţi început nou, fiilor din Ierusalim. 

Mă doare, tată, să vă văd supăraţi şi trişti. Nu-Mi place 
să vă văd mofturoşi. Nu e bine să vă tulburaţi inimioarele, şi 
e bine să aveţi pace. Amin. Ce este pacea? Pacea este iubire, 
este curăţia inimii, este bucurie, este nădejde. Cel ce are 
pacea, acela nu este trântit de necredinţă. Trăiţi ca plăcuţi ai 
Domnului. Vedeţi să fiţi plăcuţi unii altora ca să nu vă fie greu 
unii de alţii. Smerenia inimii te duce la iubire de fraţi, iar în- 
gâmfarea minţii şi a inimii te face să aduci dispreţ şi nelinişte 
peste fraţii lui Hristos. Primiţi sfatul cel bun, şi dacă nu 
sunteţi deprinşi să primiţi de la om, primiţi-1 de la Mine, că 
iată, vi-1 dau, spre pacea inimilor voastre şi între voi. Amin. 
Eu sunt pacea. Lăsaţi-Mă să stau în voi cu statura Mea. Cine 
se joacă, cine nu iubeşte ce este bine, cine nu caută să fie plă- 
cut, cine nu este atent cu împlinirea cea bună, acela face sufe- 
rinţă în jur şi face mânie în fratele său. Un om îndărătnic stri- 
că pacea omului de lângă el, strică iubirea, strică bunătatea 
omului. Păcat, măi fiilor, să nu fie pace în voi şi între voi. Fiţi 
atenţi, fiţi atenţi, fiţi atenţi, zi şi noapte fiţi atenţi şi mulţumiţi 
de orice clipă care pleacă şi care vine, că pe toate ale voastre 
le lucrează şi le păzeşte Dumnezeu, fiilor. Fiţi atenţi, fiţi 
atenţi, fiţi atenţi! Nu iubiţi nepăsarea, nu iubiţi nepurtarea 
de grijă pentru lucrarea păcii. Fiţi atenţi, tată, fiţi atenţi! 
Iubiţi-vă unul pe altul, şi dacă nu puteţi face bine această lu- 
crare, măcar nu vă supăraţi unul pe altul. Este câte unul care 
nu vrea, care nu poate să te facă să-l iubeşti, care nu este 
atent. Acela trebuie răbdat, acela trebuie învăţat de bine, şi 
dacă nu pune peste el învăţătura, e de răbdat cu unul ca acela. 

Iubirea te face să rabzi. O, fii atent, copilul Meu, ca să 
vezi bine ce are de răbdat de la tine cel de lângă tine, cel ce 
stă de veghe peste tine, şi nu-1 slăbi, nu-1 slăbi de tot, nu-1 
pune prea greu la încercare, că e grea mâhnirea, tată. Nu 
mâhni prin neatenţia ta, prin neascultarea ta, prin semeţia ta 

nu mâhni pe cel de lângă tine, că nimic nu e mai greu de dres 
ca supărarea, ca mâhnirea. Mă uit peste toate mănunchiurile 
de fii în Israel, şi aş voi să vindec inima mâhnită. Peste tot aş 
voi să pun vindecare peste supărare. Peste tot aş voi să pot să 
pun umilinţă în inimi, blândeţe şi smerenie în inimi. 

Fiţi fii ai ascultării, că neascultarea îl sluţeşte pe om şi 
la vedere şi la virtute şi la simţuri. Fiţi atenţi, fiţi atenţi unul 
cu altul! Fiecare să stea bine de veghe peste el însuşi ca să nu 
se strivească puteri bune, ca să nu se strivească darurile lui 
Dumnezeu coborâte pentru Israel, ca să nu se strivească cu- 
vântul lui Dumnezeu sub neîmplinire. 

Sărbătoarea este bucurie, dar şi bucuria este sărbătoare. 
Faceţi-Mi bucurie, ca să am sărbătoare în voi şi în Israel, căci 
pacea aduce nădejdea şi liniştea. Iubiţi pacea, fiilor! Amin, 
amin, amin. 

2/15 februarie 1997 

Cuvântul Domnului peste cetatea Cluj 

Expoziţia de artă creştină „Experiment". Cel mai frumos nume pe 
pământ este România. Nuntă de veac nou în cetatea Cluj. Arhiereul 
Irineu este fără de putere. 

E u sunt Cuvântul lui Dumnezeu, Fiul Tatălui, Ca- 
re coboară pe pământ şi Se face cuvânt, şi Se fa- 
ce Mire. Amin. Eu sunt Alfa şi Omega. Eu sunt şi la sfârşit 
aşa cum am fost la început. Iată Eu şi pruncii Mei; Eu, şi cu 
poporul cuvântului Meu. Amin. 

Trec din cetate în cetate cu fiii poporului Meu, o, ţară 
de veste şi de poveste! O, ţară de nuntă de veac nou, cuprin- 
de-Mi mireasa, cuprinde-Mi cu iubire pe poporul Meu mi- 
reasă, că nuntesc cu el din loc în loc, din munte în vale şi din 
vale în munte, din cetate în cetate, şi Mă vestesc Mire din cer. 
Veacul nou se întinde peste pământ odată cu nunta Mea de 
veac nou, cu nuntă cerească pe pământ, o, ţara Mea de nuntă! 

Iată nuntă creştinească, nunta Mea, nunta lui Hristos, 
omule! O, nu s-a mai văzut pe pământ nuntă fără mire. Nunta 
din Cana Galileii s-a mutat în România. Eu am fost Mirele de 
la nunta din Cana Galileii, iar cei doi miri ai nunţii au fost 
mireasa Mea. 

Aceasta este nunta Mea. Eu sunt Mirele, şi am popor 
mireasă şi Mă fac cuvânt peste mireasa Mea şi Mă fac Mire. 
Nu i-a plăcut omului niciodată aşa nuntă. N-a ştiut omul ce 
este nunta Mea pe pământ. O, ce frumoasă e fericirea! Ce bo- 
găţie e fericirea! şi omul nu vinde nimic din ce are el ca să 
cumpere fericirea. Omul nu dă nici un ban pe fericire. Eu sunt 
fericirea, şi cine Mă are, este fericitul Meu. 

O, ţara Mea de nuntă, Mă fac nuntă de veac nou în tine, 
că-Mi eşti aleasa Mea, şi Mi-am trimis vomiceii ca să te tre- 
zească şi să te cheme la masa Mea de nuntă, că Eu n-am uitat 
naşterea ta de la început şi de la sfârşit. La început te-ai năs- 
cut din apă şi din Duh şi din cuvânt şi te-am numit pământ. 
Primul pământ ieşit din apă când am făcut cerul şi pământul 
tu ai fost, o, ţara Mea de nuntă! O, şi la sfârşit te-am născut 
tot din cuvânt şi din apă şi din Duh, odată cu naşterea Mea 
te-am născut, şi te-am numit creştină, şi te-am numit ţara 
Mea, neamule român. O, şi ce frumos este numele tău! Cel 
mai frumos nume pe pământ, tu îl ai, o, ţara Mea de nuntă, iu- 
bita Mea Românie, aleasa Mea de pe pământ pentru venirea 
Mea aşa cum Israel a fost poporul Meu ales pentru naşterea 
Mea ca Fiu al Omului. 

Eu vin la tine şi Mă fac cuvânt, şi Mă fac Mire, şi tu 


îmi eşti nuntaşă, o, ţară a nunţii Mele! Mă port din loc în loc 
cu fiii cuvântului Meu şi îmi las cuvântul Meu peste tine, ţara 
Mea de nuntă, şi te mângâi cu Duhul Sfânt. Din loc în loc Mă 
fac mângâiere peste tine şi sun din trâmbiţă peste tine. O, 
pace ţie! Pace ţie! Pace ţie, ţara Mea de nuntă! 

Pace ţie! Pace ţie! Pace ţie, cetate a Clujului, pacea cu- 
vântului Meu! Amin. Aur şi argint nu am, dar îţi dau ce am: 
în numele Tatălui şi al Fiului şi al Sfântului Duh, ţie îţi zic: 
scoală-te înaintea Mea şi scoal-o pe România, că am în pân- 
tecul tău pe apostolul Meu cel chemat la masa cuvântului 
Meu, pe cel ce l-am chemat şi l-am făcut mare prin harul Meu 
şi prin cuvântul Meu şi l-am pus să-Mi ridice piatră tare şi ne- 
clintită şi vie, şi l-am pus să-Mi pecetluiască pe poporul Meu 
ca popor al cuvântului Meu, şi el M-a ascultat şi a lucrat după 
cuvântul Meu şi am împlinit prin el începutul cel nou profeţit 
în Scripturi pentru vremea de acum. 

Am praznic de nuntă în tine, cetate a Clujului. Vin 
Mire din cer, şi Mă fac şi în tine nuntă de veac nou, veste şi 
poveste Mă fac cu ţara nunţii Mele. O, cum să tac dacă Eu 
sunt Cuvântul lui Dumnezeu? Cum să nu-1 strig pe cel ce Mă 
strigă să-l ajut? 

O, fiul Meu, o, arhiereul Meu, Irineu, copilul Meu, 
nu te strig tare. Te strig în şoaptă, că tu eşti sub zăbrele. 
Trezeşte-te! Am venit să-ţi dau lanţurile jos. Auzi tu glasul 
Meu? Ce să-ţi fac dacă Eu sunt adevărat în această lucrare şi 
Mă numesc Cuvântul lui Dumnezeu şi Mă numesc Duhul 
Sfânt? Amin. Tu mereu Mă strigi, mereu te rogi, şi zici: 
„Doamne, vino în ajutorul meu!“. Iată-Mă, vin! Vin şi te strig 
şi Eu, aşa cum şi tu Mă strigi. Strig şi te rog şi zic: vino în 
ajutorul Meu! Ne rugăm unul la altul pentru ajutor. Vin şi te 
rog ridică-te din cădere, că tu eşti unsul Meu din vremea 
aceasta şi nimeni din biserica din lume nu are ungere ca tine. 

Ai milă de România, fiule! Ai milă de biserică, fiule 
numit! O, ce să-ţi fac dacă Eu nu sunt mincinos prin acest cu- 
vânt? Eu sunt. Nu sunt duhul rău. Sunt Duhul Sfânt, sunt cu- 
vântul vieţii. Ştiu că nu te poţi ridica singur, ştiu că ai picio- 
ruşele şi mânuţele şi mintea şi inima şi graiul legate. Ştiu, dar 
pocăieşte-te, că M-ai dat anatemei pe Mine, Cel ce sunt. Vin 
şi te mângâi în lanţuri aşa cum Mă duceam la mucenicii care 
sufereau de la necredincioşi pentru numele Meu. Te mângâi 
ca să nu cazi în disperare pentru că M-ai lovit, să nu cazi când 
vei vedea lumina cuvântului Meu cum cuprinde tot pământul 
aşa cum ai profeţit tu în cartea cuvântului Meu, că tu eşti 
arhiereul Meu şi ai profeţit nunta Mea de veac nou. M-ai 
profeţit Mire din cer pe pământ, cu poporul Meu mireasă, şi 
iată-Mă ca să împlinesc cuvântul tău cel cu Duh Sfânt, pe 
când erai copilul iubirii Mele. 

Se scoală România, fiule uns. Ţi-am făcut cale ca să 
poţi veni spre Mine, şi îţi voi presăra calea cu flori, şi îmi voi 
ascunde ranele pe care Mi le-ai făcut când ai dat în Mine cu 
cuvântul necredinţei tale, dar n-ai unde să te ascunzi de lu- 
mina cuvântului Meu. Nu fi mâhnit, nu te pierde cu firea, că 
tu eşti unsul Meu, iar arhiereii lumii nu sunt români, fiule. 
Cine nu iubeşte pe România nu sunt români. Fii ortodox ca 
Avraam, fiule uns, căci lui i-am socotit credinţa dreptate şi 
neprihănire. Şi o voi lua iar de la început cu tine, că nu se 
şterge ungerea ta prin cuvântul Meu, prin poporul Meu, cel 
uns de Mine, cel pus la plămadă ca să crească din el voievod 
tare, popor voievod peste ţara nunţii Mele. 

Am venit cu fericirea, fiule. Fericit cel ce se leapădă de 
sine şi intră sub acest cort. Te-am numit fericitul Meu, te-am 
numit preafericit, după alegere şi după har şi după lucrul ce 




984 


Cuvântul lui Dumnezeu 


l-ai făcut înaintea Mea. Te strig mereu: ridică-te! Eu voi îm- 
plini acest cuvânt, că tu nu poţi. Tu ai mâinile şi picioarele le- 
gate şi ai căluş la gură şi nu poţi. Am venit după tine. Mă port 
după tine, Mă cheamă ungerea ta de la Mine. Ţie îţi zic: 
trezeşte-te! Amin. 

Pace ţie, ţara Mea de nuntă! Pace ţie, cetate a Clujului, 
că ai în pântecul tău pe apostolul Meu cel uns pentru vremea 
aceasta. Scoală-te înaintea Mea, că vin cu nuntă de veac nou 
în tine. Eu sunt Cuvântul lui Dumnezeu, Fiul Tatălui, Care 
coboară pe pământ şi Se face cuvânt şi Se face Mire şi Se face 
nuntă de veac nou pe pământ. Amin, amin, amin. 

6/19 februarie 1997 

Duminica izgonirii lui Adam din rai 

Poporul creştin să îndulcească durerea Domnului. Biruinţa este 
credinţa. Cel sărac cu duhul, este cel smerit şi umilit. împărăţia 
Domnului se va numi Ierusalim nou. 

in pe cărarea Mea. Amin. Vin, şi străbat cu greu 
cărarea, dar vin, că am putere ca un Dumnezeu. 
Vin şi îmi fac loc cu cuvântul în mijlocul tău, Israele, că greu 
e de tine fără hrana cuvântului Meu. 

Vin cu Verginica şi Mă fac cuvânt în cartea ei, că ea 
fără Mine nu intră în cartea ei. Ea este în Mine, şi are cale de 
intrare în cartea ei precum Eu am. Vin să-Mi întăresc întări- 
turile ca să nu slăbesc întru venirea Mea în cuvânt la tine, po- 
porul Meu. Vino şi tu spre cuvântul Meu, aşa cum şi Eu vin 
spre tine! Vino, poporul Meu, şi nu pleca de lângă cuvântul 
Meu, şi caută să înţelegi bine ce înseamnă ceea ce-ţi spun Eu 
acum. Ţie îţi zic: vino! Vino, Israele, spre simţire sfântă ca să 
Mă simţi cu tine! Vino şi nu pleca din Mine şi intră în Mine 
şi fă ce am făcut Eu cât am fost cu trupul pe pământ. Vino în- 
tru trăirea cuvântului Meu peste tine! 

Iată, vin să-ţi răvăşesc dorul după Dumnezeu, vin să-ţi 
tulbur liniştea ta şi să-ţi dau în schimbul ei dragostea de Mine 
şi de cuvântul Meu şi de cărarea Mea pe care vin. Cerul şi 
pământul îmi este cale spre tine. Duhul Meu Cel Sfânt Se 
face cărare a Mea spre tine. Cuvântul Meu se face punte pe 
care Eu cobor ca să fiu cu tine cuvânt. Vino şi înţelege vorbi- 
rea Mea, vino, Israele, că vreau să audă demonii că-ţi zic: 
«Vino!», ca să slăbească demonii în lupta lor împotriva ta, 
poporul Meu, hrănitul Meu, copilul Meu cel hrănit cu lapte şi 
cu miere din cer. Demonii sunt în luptă mare, sunt plini de ne- 
linişte, şi decât să-ţi tulbure ei liniştea, mai bine vin Eu să-ţi 
tulbur liniştea ta şi să-ţi răvăşesc inima spre dragostea de 
Mine, Israele, copilul Meu. Vin, tată, să-ţi tulbur liniştea ta şi 
fii atent ce-ţi spun: liniştea ta din tine, nu liniştea Mea din 
tine, că Eu în tine vreau să Mă fac nelinişte şi veghe şi dra- 
goste de cer pe pământ. Liniştea ta nu e bună pentru Mine, nu 
e bună nici pentru tine, dar îi prieşte duhului rău care dă să-şi 
facă ascunziş în tine, fiule binecuvântat. O, să nu te scuturi de 
binecuvântarea pe care am pus-o peste tine, şi caută să fii ca 
Mine, că eşti binecuvântat, şi te vor mărturisi demonii că eşti 
copilul Meu ales dacă vei întări peste tine binecuvântarea 
Mea. Eu eram binecuvântatul Tatălui, venit pe pământ, şi Mă 
mărturiseau demonii că sunt Fiul lui Dumnezeu, şi aşa să te 
mărturisească şi pe tine că eşti fiul Meu, fiul Celui trimis, 
Care vine întru numele Domnului, că binecuvântat este Cel 
ce vine la tine întru numele Domnului. Amin. 

Israele, Israele, vorbeşte, Israele, cu Dumnezeu, vor- 
beşte, fiule! Amin. Vorbirea ta cu Mine îndulceşte durerea 


Mea. Măcar tu să Mă îndulceşti, că nimeni pe pământ nu mai 
vorbeşte cu Mine, iar cine mai vorbeşte, aceia sunt cerşetorii 
care cerşesc de la Mine bine peste ei. Tot omul care mai vor- 
beşte lui Dumnezeu, acela este milog, că numai cere, cere 
mereu, cere bine pentru el şi nu-Mi dă nimic în schimbul bi- 
nelui. Unii cer iertare de păcate, cer mereu şi fac mereu păca- 
te şi cer mereu iertare. O, nimeni nu se gândeşte cât sunt de 
îndurerat şi de bătut, că nu mai am nici un mădular sănătos pe 
pământ. Tot omul este mincinos, tot omul are nevoie de Mine 
ca să-i fac bine şi să-i ridic necazul de pe el. Tot omul e mân- 
dru, tot omul se vaită că-1 doare. Numai vaiete pe pământ, şi 
pe Mine nimeni nu Mă iubeşte. O, dacă omul n-ar face pă- 
cate, n-ar suferi atât. Sufăr şi Eu de suferinţa omului şi nu ştiu 
cum să lucrez mai atent, că Mi-e milă să-Mi pun puterea să-l 
curăţ pe om de omizi aşa cum curăţă omul un pom plin de 
omizi care mănâncă floarea şi fructul şi rodul muncii omului. 
Mi-e milă să-Mi arăt puterea, Mi-e milă. 

O, vorbeşte, Israele, cu Dumnezeu! Vorbeşte tu, că 
omul nu ştie ce vrea Dumnezeu, dar tu ştii de la Mine ce să 
vorbeşti cu Mine. O mulţime de oameni s-au rugat lui Dum- 
nezeu prin vremuri, dar puţini, puţini din ei s-au rugat din 
Duhul lui Dumnezeu. Ceilalţi s-au rugat din duhul lor. Cine 
se roagă lui Dumnezeu în Duhul Sfânt, acela îi dă lui Dum- 
nezeu, dar omul care se roagă din duhul lui, acela îi cere lui 
Dumnezeu, şi cine cere, acela primeşte şi rămâne dator, şi 
dacă nu dă şi el lui Dumnezeu, acela va fi luat ca un datornic 
la venirea cea văzută a Celui Drept. 

Israele, vin cuvânt la tine şi Mă rog de tine să-Mi 
îndulceşti necazul cu vorbirea ta. Vorbeşte cu Mine, fiule, şi 
învaţă rostul la toate cele cereşti, şi fă cer pe pământ cu semă- 
nătura ta şi nu fă nimic fără Dumnezeu. Eu de aceea am grăit 
ţie şi am zis că am venit la tine să Mă întrupez în tine şi să te 
întrupez pe tine în trupul Meu cel sfânt, ca să fii sfânt cu viaţa 
şi cu vorbirea şi cu semănătura ta. Pe unde calci tu, să se facă 
locul sfânt, aşa cum şi Eu am lucrat, şi vei vedea că toate lo- 
curile sfinte îşi vor cere dreptatea, în curând şi-o vor cere, 
căci urmele Mele sunt sfinte, fiule Israele. Fii atent, copilul 
Meu, că am lăsat urmă sfântă în tine şi cu tine; fii atent fiule 
al poporului Meu. învaţă, tată, rostul la toate cele cereşti în 
tine, şi trăieşte cu ele în tine, că lupta demonilor lucrează îm- 
potriva ta cu arme nevăzute şi te îndeamnă să numeşti verdele 
uscat, şi uscatul verde; lumina întuneric, şi întunericul lu- 
mină; dulcele amar, şi amarul dulce; mântuirea cale greşită, şi 
calea greşită mântuire. Fii atent, Israele, fii atent şi nu pleca 
spre neînţelegere. Lasă-te mic şi dă-Mi Mie cârma, că vai ce- 
lui ce ia din mâna Mea cârma! Ridică-te şi te luptă cu sme- 
renie şi vezi să ştii legile războiului, vezi, să fii atent în părţi, 
vezi, tată, să nu cazi, că dacă vei lăsa în mâna Mea cârma nu 
vei cădea. O, cel ce cade, acela îmi ia cârma din mână şi se 
duce de la Mine prin păcatul mândriei. Fericit este cel ce are 
pe Dumnezeu peste el şi întru el. Cel bogat, să dea săracului 
ca să aibă săracul pe Dumnezeu, că fără Du mn ezeu nu poate 
omul. Vorbesc în pilde cu tine, Israele, că tu trebuie să înţe- 
legi şi să nu faci ca bogaţii din lume care te-au luat de mână 
şi te-au dat afară din bogăţia Mea, că Eu am profeţit în tine, 
Israele, că vine vremea aceasta rea când vrăjmaşul surpă bi- 
serica şi credinţa în Mine a omului. Dar cine se luptă să dărâ- 
me lucrurile Mele va păţi ca Goliat cel bogat şi puternic când 
cel mic şi umilit i-a biruit semeţia şi puterea lui. 

O, Israele, suntem în drum spre Emaus. Vine vremea 
pe care Eu ţi-am profeţit-o, că ţi-am spus că Mă voi arăta 
vouă cum M-am arătat lui Cleopa şi lui Luca. Vine această 

vreme pentru cel ce a ştiut cum să bea din izvorul acesta. A 
ajuns vremea să zici muntelui să se dărâme, şi îţi trebuie cre- 
dinţă ca a Mea, poporul Meu, căci cei ce au plecat de lângă 
izvorul Meu, au dat vina pe Mine şi au zis că sunt mincinos. 
Au zis cei necredincioşi că i-am minţit, dar Eu n-am minţit 
niciodată pe cel credincios, iar cel necredincios a pierdut îm- 
plinirea, căci numai celui cu credinţă îi este cu putinţă. Eu 
sunt Cel ce împlinesc, dar să fiu, căci biruinţa creştinului este 
credinţa. Biruinţa ta, Israele, este credinţa ta în cuvântul Meu. 

Am ieşit cu tine credinţă în calea omului, şi toată ome- 
nirea te cunoaşte pe tine, Israele, că Eu am scos de sub căpă- 
tâi vorbirea Mea cu tine, şi de când M-am coborât cu Duhul 
Meu în tine, mereu te-am strigat, poporul Meu Israele. Mâna 
Mea este peste tine, şi te voi ocroti, că pe fruntea ta stă scris 
acest cuvânt: în numele Tatălui şi al Fiului şi al Sfântului 
Duh. Amin. Te-am pecetluit mereu, şi ai pe tine se mn ul cu 
care te-ai hrănit, semnul unde ai stat la masă fără să suferi, fă- 
ră să fii strivit. Dar câţi din cei binecuvântaţi s-au crezut bo- 
ieri prin binecuvântare, au uitat de vremea când erau săraci de 
Dumnezeu, şi aceia s-au semeţit şi au fost striviţi de demoni, 
căci Duhul Meu nu sălăşluieşte la un loc cu duhul rău, şi se 
face deosebirea, şi rămâne duhul care se întăreşte prin voinţa 
omului. 

Vorbeşte cu Mine, poporul Meu, că vorbirea ta îmi în- 
dulceşte durerea. învaţă-te să vorbeşti cu Mine prin Duhul 
Meu, nu prin duhul tău, şi ferice ţie dacă vei căuta să fii deş- 
tept în zilele acestea. Timpul se scurge tot mai repede, că 
omul i-a făcut loc timpului, dar timpul se scurge repede. 
Omul a băgat timpul la economisit, dar de unde economie! că 
timpul prinde pe om sub el, şi omul este strivit de timp. Zice 
omul că a fost deştept, şi deşteptăciunii de azi i se zice tehni- 
că, dar omul n-a economisit timpul, ci, din contra, el se scurge 
şi mai iute, se scurge prin tehnică şi nicidecum nu se econo- 
miseşte. Ce este aceea tehnică? Se cutremură cerul de omul 
care a scurtat timpul prin tehnică, de omul care a uitat de 
mântuire. 

Iată omul de azi, care a dobândit lumea toată şi şi-a 
pierdut sufletul, cel mai de preţ tezaur, cea mai mare bogăţie 
a omului! Omul nu mai ştie ce este sufletul. Omul fără Dum- 
nezeu, a rămas sărac şi gol şi fără minte. Ce să fac Eu cu min- 
tea omului de azi? La ce foloseşte mintea de azi a omului? O, 
timpul se scurge repede, şi omul nu ştie ce face, omul nu 
economiseşte timpul. Omul îşi face rost de timp pentru ca să 
aibă timp de desfrânări, de desfătări, şi timpul omului nu aju- 
tă omul. Timpul omului trebuia să fie închinat salvării omu- 
lui, dar vine vremea să-l smulg pe om din rădăcina lui şi să-l 
înrădăcinez în cele ce vor rămâne, şi cine nu va voi, va fi în- 
ghiţit de deşertăciune. Cine seamănă vânt, culege furtună, 
căci goana după vânt îşi are plata ei şi rodul ei. Scris este în 
Scripturi, dar omul nu citeşte de la Dumnezeu. Scris este că 
«Tot omul îşi agoniseşte deşertăciune şi goană după vânt, şi 
apoi , strânge furtună». 

O, bietule omule, ce să fac să te trezesc? Ce să fac cu 
tine să Mă trezesc în tine? O, locul Meu era să fie în om, dar 
omul s-a supus timpului. 

O, Verginico, sunt în cartea ta cuvânt, sunt cu tine, tată, 
în cartea ta, şi grăiesc cuvânt de durere. Ce să fac cu omul, ce 
să fac? 

O eşti îndurerat, Doamne. Tu, Cel fără de pă- 
^ cat, eşti îndurerat, şi durerea Ta e lungă de 
şapte mii de ani şi mai bine. Dar Tu ai un cer de sfinţi, care 
Te-au iubit pe pământ şi care Te-au mângâiat cu iubirea lor, şi 


ai un popor pe pământ, care se hrăneşte cu cuvântul Tău care 
sfinţeşte pe om, dar omului nu-i place sfinţenia, nu-i place 
omului cuvântul Tău. Dar Tu ai profeţit că mulţi se vor scula 
în întâmpinarea cuvântului Tău şi se vor apleca să bea din iz- 
vor şi să ia viaţă veşnică în ei şi s-o trăiască apoi înaintea Ta. 
Toţi sfinţii Tăi se hrănesc din pâinea Ta cea dulce, din cuvân- 
tul Tău cel veşnic când vii la Israel cuvânt. Au sosit zilele cele 
de apoi când Tu vii cuvânt pe pământ, precum scrie în Scrip- 
turi, şi Scripturile care au vestit împărăţia Ta sunt gata să se 
aşeze peste pământ, Doamne. 

Eu sunt trâmbiţa Ta, şi Tu m-ai iubit pe pământ, şi m-ai 
ajutat să stau înaintea Ta locaş al cuvântului Tău. Eu Te iu- 
besc, Doamne, şi mă doare ca şi pe Tine rana Ta şi durerea Ta, 
şi voiesc să-l întăresc pe Israel cel mic să-Ţi fie făclie pe pă- 
mânt, să Te mărturisească aşa cum ai fost Tu, căci scris este: 
«Oricine mărturiseşte pe Iisus Hristos venit în trup , acela 
este de la Dumnezeu, acela este credincios, şi va vedea pe 
Dumnezeu». 

Fiule Israele, măi fiule de azi, ia aminte la durerea 
Domnului Dumnezeului tău. Uită-te în Scripturi, că Do mn ul 
a fost mereu îndurerat de la păcatele poporului Său. Vino, 
fiule, vino, şi nu pleca. Nu pleca tu, cel binecuvântat, nu pleca 
din Domnul, nu pleca din casă, nu pleca pribeag, că Domnul 
umblă pribeag fără casă de şapte veacuri şi mai bine, şi nu te 
vrea Domnul pribeag, ci vrea să stai întru El, vrea să stea 
întru tine, vrea Domnul să fii umilit, că numai cel umilit are 
stăpân. 

Aş vrea, fiule, să fii umilit, că numai umilinţa te face 
să iubeşti ca Dumnezeu, să gândeşti ca Dumnezeu şi să-L 
vesteşti pe Dumnezeu venit în trup, venit în tine cu viaţa Lui, 
cu mădularele Lui, cu inima Lui, cu statura Lui, cu iubirea 
Lui, cu umilinţa Lui, fiule. El a iubit şi pe tâlhari şi pe desfrâ- 
naţi şi pe cămătari, ca să-i facă credincioşi, ca să-i învieze şi 
ca să le dea cheile spre împărăţia cerurilor. 

Israele, să fii al răbdării şi al bunătăţii Domnului, căci 
cine îl urmează pe El, are viaţă veşnică. O, nu-mi place să-L 
văd pe Domnul durut şi pentru tine. Pentru tine e mult mai 
dureroasă rana Lui. Te-am rugat mereu, Israele, să nu fii rău, 
să nu fii mândru, să nu fii mofturos, să nu te sminteşti întru 
Dumnezeu. Te-am rugat, fiule, de statură duhovnicească. 
Te-am rugat să nu uiţi ce ai mereu de făcut, şi mulţi în tine, 
poporul meu, ţin minte o zi sau două, şi iar se întorc în duhul 
lor. E mare biruinţă să ştie creştinul să vorbească din Duhul 
lui Dumnezeu şi nu din duhul lui, iar cel numit de Dumnezeu, 
din Duhul lui Dumnezeu este numit. 

O, strig la voi, fiilor puşi lucrători peste poporul 
Domnului. V-a numit Do mn ul să vegheaţi peste Israel şi v-a 
pus să ţineţi mâna pe cârmă, alături de Domnul. Vai creşti- 
nului care-mi ia cârma din mână şi nu lasă orânduiala Dom- 
nului în picioare! Vin mereu cu lecţii de viaţă şi cu ordine, şi 
voiesc să se ţină ordinea lui Dumnezeu, că unde nu rămâne 
ordinea în picioare, vin căderi din picioare, cad creştinii unul 
peste altul aşa cum se întâmplă într-o corabie când cei din 
corabie vin şi pun şi ei mâna pe cârmă şi fac corabia să se 
izbească în stânca lor şi cad unul peste altul cei din corabie. 

O, fiilor lucrători care ajutaţi pe Domnul pe pământ 
să- Şi cârmuiască poporul! Fiţi cu grijă ziua şi noaptea la 
vreme rea şi la vreme bună, căci cel ce se dezlipeşte din 
trupul lui Israel, trage afară şi pe alţii care au stat ca şi el. O, 
nu e bună vremea bună, nu e bună. Mai bună este vremea rea. 
Vremea rea te duce la veghe, vremea rea e sfetnic. Vremea de 
răzmeriţă te face să veghezi, iar vremea de pace te duce la 

lâncezeală, la mândrie, la nelucrare, la mulţumire de sine şi la 
nemulţumire pentru ceilalţi. 

Fiilor veghetori peste Israel, aveţi grijă de cârmă lângă 
Domnul şi căutaţi să deprindeţi pe Israel să se înveţe să stea 
sub veghe, căci cel ce iese măcar o clipă de sub veghe, este 
scris neascultător, şi e pândit de faptele cele şi mai rele ale ne- 
ascultării. Cine vrea să fie, acela stă ascultând şi veghind ală- 
turi cu veghetorul şi cu Dumnezeu. întregiţi- vă, fiilor, fiţi fie- 
care bob întreg de grâu, că bobul sec iată cum trece prin sită. 

O, creştine plin de duhul tău, o, după atâta soare, după 
atâta hrană, după atâta iubire să fii tot bob sec, e mare durere 
pentru cer! Te joci de-a venitul, te joci de-a plecatul, te joci 
cu Dumnezeu şi îl biruieşti pe Domnul pentru duhul tău, pen- 
tru moftul tău, şi din pricina măririi de sine a ta uiţi toate cu- 
vintele vieţii, căci omul la mânie uită tot ce este bun. 

Poporul meu, nu te clătina! Poporul meu, nu pleca din 
sânul lui Avraam, că a ajuns până la tine acest sân, a ajuns fă- 
găduinţa lui Dumnezeu la tine. Iubeşte sărăcia de duh, po- 
porul meu, că fericit este cel sărac cu duhul. Nu cel prost este 
sărac cu duhul. Cel smerit şi umilit cu inima este sărac cu du- 
hul. Te-am învăţat să te porţi ca Domnul şi să-i faci pe toţi să 
te iubească, fiule, ca să nu îngreuiezi pe cel de lângă tine. Dar 
ce nu te-am învăţat, Israele? Scoate cartea, fiule, şi vezi, ce a 
rămas să nu te învăţ, şi vezi unde ai rămas repetent. O, nu ple- 
ca, şi dacă pleci nu mai omorî în urma ta, nu fă ce a făcut 
Cain, că sufletul fratelui tău este viu, şi va striga la Do mn ul 
împotriva ta sufletul celui slab. 

Să fie atenţie la cei ce au plecat şi au venit iar. Fiţi 
atenţi peste ei dacă s-au deprins cu pocăinţa, dacă ştiu ce în- 
seamnă pocăinţă. Fiţi atenţi, copii veghetori, şi rugaţi pe 
Domnul să întărească întăriturile. Fiţi atenţi să nu se mai facă 
spărturi. Cei vrednici prin numire, fiţi atenţi. Cei numiţi, fiţi 
atenţi peste Israel, fiţi treji şi nu vă temeţi, că nimeni nu va 
putea face nici un rău celui credincios cuvântului lui Dumne- 
zeu. în curând vor ajunge de ocară cei ce au lovit prin statura 
lor cea fără de pocăinţă şi au rănit pe Dumnezeu. 

Fericit cel ce dobândeşte pocăinţa, că acela nu piere, 
după cum este scris: «Inima înfrântă şi smerită nu va fi urgi- 
sită de Dumnezeu». Fericit cel ce poate să fie mic, că scris 
este: «Fiţi ca pruncii». Fiţi mici, căci cel mare este ispitit de 
mărire şi cade mereu, mereu. Fiţi puternici prin pruncie de 
duh, prin sărăcie de duh, ca să fiţi fiii Celui Preaînalt şi să nu 
cădeţi ca şi oamenii sau ca şi căpeteniile care cad. Cei mici 
nu cad. Fiţi mici prin pruncie de duh înaintea lui Dumnezeu, 
căci mare este numai Dumnezeu, fiilor. 

Iar Tu, Doamne, binecuvintează pe Israel, ca să stea 
înaintea Ta, şi dă-i iubire şi ia-i liniştea lui şi dă-i dragostea 
Ta ca să iubească aşa cum iubeşti Tu. înconjoară-1 pe Israel 
cu sfinţii Tăi îngeri, ca, prin mijlocirea lor fiind păzit, să ajun- 
gă la unire şi la credinţă şi la cunoaşterea slavei Tale celei ne- 
apropiate şi totuşi aşa de aproape de Israel. Pecetluieşte-1 pe 
Israel cu semnul Tău, ca să vadă demonii semn proaspăt şi să 
se depărteze. Întăreşte-Te în cuvânt, Doamne, că ai putere. 
Ajută Tu la răspândirea cuvântului Tău în toate laturile, că Tu 
eşti Cel ce ca fulgerul răzbaţi de la o margine la alta a cerului 
şi Te vesteşti cuvânt peste pământ. Dă-i lui Israel cel mic, 
mântuirea. Doamne. Amin. 

O Verginico, trec cuvânt în cartea Mea că Eu 
^ sunt puternic, tată. Nu putem sta din cu- 
vânt. Israel are nevoie de iubire, Verginico, şi Mă fac iubire 
peste Israel, Mă fac cuvânt şi Mă aşez de veghe peste poporul 
Meu. 


Stai, Israele, în staulul Meu, că Eu sunt viitorul tău şi 
vecia ta. Amin. 

* 

O Israele, cale a lui Dumnezeu spre oameni, o, po- 
^ porul Meu, Mă aştern înaintea ta cuvânt. Cu- 
vântul Meu se aşterne înaintea ta ca să-ţi fie el cale spre îm- 
părăţia cerurilor şi ca să aibă împărăţia cerurilor cale spre 
tine. Cuvântul Meu este împărăţia cerurilor cu tine, Ierusali- 
me iubit. împărăţia cerurilor este Ierusalim, fiule Israele. 

O, Ierusalime de pe pământ, vin la tine cu Ierusalimul 
cel de sus. Cerul şi pământul au cale unul spre altul, iar calea 
aceasta se numeşte Cuvântul lui Dumnezeu. O, binecuvânta- 
tul Meu popor, omul de pe pământ construieşte o mulţime de 
drumuri, o mulţime de munţi şi de văi, dar calea spre împără- 
ţia cerurilor nu-i vine omului în minte s-o construiască, nu-şi 
mai aminteşte omul de ea. Aşa am spus omului: «Eu sunt ca- 
lea». Dar ce om mai are vreme să se oprească din drumurile 
lui şi să înţeleagă ce am spus Eu? Omul caută calea, adevărul 
şi viaţa, caută mereu, bietul om. O, şi de ce nu găseşte ce cau- 
tă? că de şapte mii de ani caută. 

Am venit acum două mii de ani, am coborât din cer de 
la Tatăl şi M-am făcut Om în calea omului ca să-i spun să ştie 
că ceea ce caută, Eu sunt; să-i spun că ceea ce caută, acestea 
se găsesc în cer, nu pe pământ; să-i spun că acestea sunt din 
cer şi se opresc în cer, nu pe pământ. O, capetele acestea nu 
sunt de pe pământ. Nici începutul, nici sfârşitul lor nu sunt pe 
pământul acesta al omului. Şi până nu vor veni cele noi ca să 
le dea deoparte pe cele vechi şi stricate de om, omul zadarnic 
caută, zadarnic face drumuri peste drumuri, munţi peste văi, 
pod peste ape şi lege a luminii, căci lumina. Eu sunt. 

Saul fariseul, care mergea la amiază spre Damasc ca să 
şteargă urmele Mele de pe unde călcam şi pe unde rămâneau, 
a fost prins din urmă şi învăluit de lumina Mea, şi lumina 
Mea l-a orbit în vremea amiezii când era soarele deasupra pă- 
mântului. Lumina Mea e lumină, nu lumina pe care o face 
omul. Cuvântul Meu e lumină, şi eşti şi tu lumină a Mea, po- 
porule al cuvântului Meu, şi iată, străbat cu tine întunericul 
lumii, pentru că Eu ţi-am spus că te voi lua în mâna Mea ca 
pe o făclie şi voi lumina cu tine prin întunericul omului, şi 
sunt împlinitor în cele ce am rostit pentru tine. Eu de aceea 
ţi-am spus să cauţi să înveţi bine cum să mănânci cuvântul 
Meu ca să-ţi folosească la creştere, tată, şi să nu-ţi slăbească 
mintea la vederea cărărilor făcute de om pe pământ. Cine din- 
tre oameni are curajul să spună ce am spus Eu şi să fie ade- 
vărat ce spune? Eu am spus aşa: «Eu sunt calea, adevărul şi 
viaţa». Amin, amin, amin. 

O, popor iubit de cuvântul Meu, vin curând peste pă- 
mânt cu o zi mare de sărbătoare, şi în ziua aceea voi striga cu- 
vânt peste tot omul de pe pământ şi voi sparge auzul omului. 
Voi umple văzduhul de cuvântul Meu care grăieşte azi cu tine 
din văzduhul grădiniţei Mele din România. Duhul Fiului lui 
Dumnezeu va grăi din cer cuvânt peste pământ, şi omul de pe 
pământ se va umple de spaimă, dar tu, Israele iubit, te vei 
mângâia şi nu te vei înspăimânta, că tu eşti deprins cu Mine 
şi cu cuvântul Meu. O, tu te vei bucura şi vei întinde mânuţele 
spre Mine şi nu urechea, ci inima ţi se va umple de bucurie şi 
de iubire când vei vedea că am sosit cuvânt auzit de tot omul 
de pe pământ. Şi vor alerga toţi oamenii spre tine, că toată 
omenirea a auzit de tine, poporul Meu de pe pământul român. 
Te vor mărturisi demonii, fiule scump. Aşa va fi pentru că Eu 
aşa ţi-am spus, şi totul te va mărturisi pe tine că eşti poporul 
Meu, fiule Ierusalime. Când cei trei magi au plecat din ţările 

de departe spre calea ieslei naşterii Mele din Tatăl şi din 
mama Mea Fecioara Maria, au prins grai de om idolii cei 
făcuţi de mâini omeneşti şi au vestit naşterea Mea, şi apoi ar- 
hanghelul Meu s-a purtat în calea lor în chip de stea, şi magii 
M-au mărturisit împăraţilor lumii, M-au mărturisit împărat 
mare din cer născut pe pământ. 

Când Mă purtam pe pământ ca să Mă vestesc Flristosul 
Domnului, n-avea nimeni timp şi minte să creadă, dar demo- 
nii cei ascunşi în oameni strigau de departe la Mine prin gra- 
iul omului stăpânit de ei şi ziceau: «Iisuse, Fiule al lui Dum- 
nezeu, slobozeşte-ne să mergem la locurile noastre!». 

Apostolii Mei, care lucrau lucrare de trimişi ai Mei, lu- 
crau cu numele Meu, şi demonii se plecau lor, mărturisind că 
apostolii sunt trimişii Mei spre oameni, în numele Meu semă- 
nători în calea Mea spre oameni, semănând calea împărăţiei 
lui Dumnezeu, care venise din cer pe pământ ca să-şi facă în 
om cale şi casă, şi împărăţie în omul cel pierdut din Dumne- 
zeu. O, aşa te va mărturisi pe tine lumea şi duhurile ei cele re- 
le, cele omeneşti şi străine de Duhul lui Dumnezeu, şi tu vei 
fi făclie din loc în loc, din timp în timp peste timpul omului, 
peste împărăţia omului, cea pustiită de întuneric. 

Mă fac cuvânt proaspăt în cartea Mea şi Mă aştern 
înaintea ta ca să-ţi fiu cale spre împărăţia Mea şi ca să-Mi fii 
tu cale a împărăţiei Mele peste pământ, poporul Meu. Eu de 
aceea ţi-am spus că sunt cu tine în drum spre Emaus şi că Mă 
voi arăta ţie în slavă şi mai mare ca aceea cu care M-am arătat 
lui Luca şi lui Cleopa. O, ce frumos te-am învăţat de când 
M-am coborât cuvânt peste tine, poporule martor al cuvântu- 
lui Meu peste pământ! Te-am învăţat, tată, să te culci şi să te 
scoli cu Mine în gând şi în inimă aşa cum Luca şi cu Cleopa 
mergeau cu Mine pe cale cu cuvântul lor despre Mine, mer- 
geau cu Mine în gând şi în inimă, şi Eu eram după înviere, 
cum şi acum sunt, şi M-am apropiat de ei cu trupul Meu cel 
înviat, şi i-am însoţit până la Emaus, şi acolo Mi-am desco- 
perit dumnezeirea Mea, şi ei s-au dus şi au mărturisit, aşa 
cum Baraba tâlharul a mărturisit în Ierusalim învierea Mea şi 
cutremurul şi venirea cea din cer a îngerului care a rostogolit 
piatra de pe mormântul Celui înviat. Puteam şi Eu să dau pia- 
tra la o parte ca să ies cu trupul afară, dar am lăsat cerul de 
sus să lucreze la vederea lui Baraba, ca să poată el fi martorul 
învierii Mele. Dacă aş fi ales pe unul din mai-marii templului 
ca să stea prin puterea Mea să vadă învierea Mea, acela n-ar 
fi mărturisit, ci ar fi ascuns, după cum au şi făcut mai-marii 
templului, cumpărând minciună pe bani, aşa cum pe bani au 
cumpărat şi trupul Meu ca să-l bată în cuie pe cruce. Mi-au 
cumpărat pe bani şi trupul şi duhul pentru răstignire; M-au 
cumpărat şi înainte de răstignire, şi după ce am înviat. Dar 
tâlharul Baraba a mărturisit cele văzute şi nu s-a temut de 
ameninţare aşa cum s-au temut străjerii mormântului Meu. 

Te-am învăţat, poporul Meu, să te culci şi să te scoli cu 
Mine în gând, şi cine n-a făcut aşa, n-a avut cu ce să-şi hră- 
nească duhul şi iubirea şi cugetul ca să fie vii şi în aşteptare. 
O, şi mereu te învăţ, şi mereu te ţin treaz, că nici un om de pe 
pământ nu e mai fericit ca omul care-şi are gândul şi inima la 
Fiul lui Dumnezeu, Om venit din cer pe pământ, Fiul Tatălui, 
fericirea cea una a omului. Omul nu e fericit, nu e dacă nu ştie 
şi nu învaţă de la Mine ce să facă şi ce să aibă de fericire. Ca 
să ai fericire trebuie să ai pe Cel ce a făcut-o pe ea, pe Cel ce 
este fericire a omului. Omul nu e fericit, căci cine nu are pe 
Domnul Iisus Flristos în el, acela nu are fericirea. 

Copilul Meu, poporul Meu, să fugi, fiule, de omul care 
nu are fericirea. Să fugi, tată, chiar şi de creştinul care nu are 
fericirea, care nu Mă are pe Mine chip în el, trup şi duh, trup 


şi cuvânt de fericire în el. Fugi, tată, de tot ce este sterp de 
Dumnezeu. Fugi, şi vino în braţele Mele cele calde, cele cu- 
rate şi pline de mângâiere pentru tine, şi spune la toţi, apoi, că 
Eu sunt fericirea ta, şi că tu eşti fericitul Meu. Eu aşa îţi spun: 
vorbeşte cu Mine, copilul Meu Israel, ca să înveţi, tată, rostul 
la toate cele cereşti în tine şi peste omul pe care tu îl luminezi, 
că tu eşti făclia Mea peste întunericul omului, poporule 
scump, că te-am pus la scumpit ca să fii scump, că pe pământ 
nu va mai fi grâu, nu va mai fi pâine, şi va veni omul la tine 
şi te va ruga să-i repari calea, adevărul şi viaţa pe care şi le-a 
stricat ca un fiu rătăcit de tatăl său. 

Vorbeşte, Israele, cu Dumnezeu. Vorbeşte tu cu Mine, 
că omul nu ştie ce vrea Dumnezeu, dar tu ştii de la Mine ce 
să vorbeşti cu Mine. Vorbeşte din Duhul Meu în tine, nu cum 
vorbeşte omul din duhul lui. Vorbeşte din Duhul Meu şi 
dă-Mi de la tine, şi Eu îţi voi întoarce îndoit şi întreit. Iar din 
duhul tău să nu vorbeşti cu Mine, că nu vreau, tată, să te iau 
ca pe un datornic la arătarea slavei Mele. 

Să ştii, Israele, să nu uiţi, poporul Meu, că Mă apropii 
peste pământ cu ziua când voi cuvânta cuvânt cu tărie de duh 
peste tot omul de pe pământ, dar tu să nu te îngrijorezi. Tu bu- 
cură-te, fiule, că în ziua aceea voi striga la om şi îi voi spune 
omului: «Acesta este poporul Meu cel iubit, întru care am bi- 
nevoit». Omul Mi-a luat cârma din mână şi s-a făcut sieşi 
Du mn ezeu şi a căzut şi nu mai are cinste. Dar tu să Mă laşi 
cârmaciul tău, că ţi-am dat putere să te faci fiu al Meu şi să-I 
zici Tată, Tatălui Meu, Care te-a născut din Mine la credinţa 
ta în Fiul Lui, Cel trimis din cer pe pământ ca să Se facă 
Dumnezeu prin înviere din morţi. 

Să fii deştept, poporul Meu, că Eu sunt în drum spre 
arătare cu slavă mare peste pământ, şi voi face din tine munte 
al Taborului, că lângă tine Mă voi arăta, şi din mijlocul tău 
îmi voi răspândi lumina slavei Mele. O, ce vor face atunci cei 
ce au dat să Mă ascundă, cei ce au primit arginţi şi laude şi 
ranguri ca să joace în struna lui antichrist, cel cu faţa ascunsă 
sub poalele veşmintelor care mărturisesc pe omul sfinţeniei 
lui Dumnezeu pe pământ? O, în ziua aceea toate vor cădea, 
toate şi toţi, începând cu capii şi sfârşind cu poalele înălţi- 
milor de pe pământ care şi-au bătut adânc ţăruşii ca să nu 
cadă în vremea furtunii. Ce vor face în ziua aceea cei ce au 
pus pronia sub obroc, cei ce au acoperit râul Meu de cuvânt 
cu minciună împotriva adevărului care curge ca râul din tro- 
nul lui Dumnezeu peste pământ? Cerul şi pământul sunt ale 
Mele, nu sunt ale omului, şi omul va rămâne păcălit, şi îşi va 
pierde semeţia. Iar tu să nu te miri, poporul Meu, că ţi-am 
spus că vin să-ţi tulbur liniştea şi să-ţi răvăşesc inima. Eu şi 
altfel ţi-am spus. Ţi-am spus: vino, şi înţelege vorbirea Mea, 
că vreau, tată, să audă demonii că-ţi zic: vino! Vreau să audă 
demonii că vorbesc cu tine, şi ce-ţi spun să audă, şi să audă 
că vin cuvânt auzit pe pământ, şi cerul şi pământul omului se 
vor clătina, iar cerul şi pământul Meu se vor bucura şi vor 
odrăsli şi se vor arăta la vedere. 

Vin, tată, să-ţi tulbur liniştea ta din tine, nu liniştea 
Mea din tine, că Eu în tine vreau să Mă fac nelinişte şi trezie 
peste tine, că scris este: «împărăţia cerurilor se aseamănă cu 
zece fecioare dintre care jumătate înţelepte şi jumătate neîn- 
ţelepte». Vreau, Israele, să înţelegi că nu e bună vremea bună, 
nu e bună, că păţeşti ca fecioarele cele nebune, fiule. E bună 
vremea rea care te duce la veghe şi care stă sfetnic peste tine 
ca să nu te prindă toropeala şi să zici că Eu întârzii. Iată, Eu 
nu voi întârzia, şi de aceea am venit să-ţi spun că Eu mai întâi 
grăiesc, şi apoi Mă împlinesc cu slavă văzută. De aceea îţi 
spun: cuvântul Meu e calea, şi Mă aştern cuvânt înaintea ta ca 

să ştii tu calea Mea mai înainte, Israele, fiul Meu. Eu la toate 
cele zece fecioare le-am vestit şi le-am spus: «Iată Mirele! 
Ieşiţi întru întâmpinarea Lui, că vine!», dar jumătate din ele 
şi-au spus că Mirele va întârzia, şi au spus că nu e vremea 
încă, aşa cum au spus atâţia creştini în vremea celor patruzeci 
de ani şi mai bine, creştini care au auzit glasul cuvântului 
Meu, dar şi-au spus că nu e vremea încă, şi că Mirele va mai 
întârzia. 

Iată, fiule rămas la cina Mea, în tine voiesc să Mă fac 
nelinişte şi veghe şi de aceea vin cuvânt de vestire ca să-ţi 
tulbur liniştea ta şi să stai de veghe înaintea Mea, că Eu aşa 
le-am spus la ai Mei: «Privegheaţi!». Amin. Fericit cel ce do- 
bândeşte pocăinţa, că acela nu iese din veghe, şi va fi găsit 
treaz când se va deschide pentru o clipă sala nunţii ca să intre 
în ea cei chemaţi care au privegheat. Fiţi mici prin pruncie de 
duh, căci cei mari sunt ispitiţi de mărire şi cad cei mari. Cei 
ce se fac mari prin oameni, aceia cad ca oamenii, dar cei mici 
care stau întru mărirea lui Dumnezeu Tatăl, aceia nu cad din 
mâna lui Dumnezeu, că mare este Dumnezeu întru cel mic. 

O, copiii Mei, vremea voastră de pace vă duce la lene 
pentru Duhul Meu între voi, vă duce la nelucrare, la mulţumi- 
re de sine, la mândrie, la cârtire, fiilor, şi la lipsă de minte, 
tată. Mintea care n-are lucrare sfântă, aceea se prosteşte şi nu 
mai rămâne bună pentru Duhul lui Dumnezeu. Vin mereu să 
vă sfinţesc, căci cuvântul Meu pune sfinţenie peste voi, face 
curăţenie în voi, şi dacă nu vin să fac mereu curat, Mă tem să 
nu se pună praf peste voi, că mult praf s-a ridicat peste pă- 
mânt, mult şi negru şi greu la miros, tată. Fiţi bine deprinşi cu 
statul în casă, şi la drum prin lume să nu porniţi decât cu 
Mine, că Eu vă curăţ pe drum, Eu vă înfăşor pe drumul vostru 
cu Mine prin lume. 

Voiesc să mai pun câte o făclie la luminat printre voi. 
Voiesc să am loc să trec cu lucrul Meu printre voi şi să însem- 
nez, prin semn cu cuvânt, unelte de lucru pe unde mai este 
nevoie de lucru întreg. Vremea de răzmeriţă Mă face să ve- 
ghez mai mult peste voi, şi voi mai alege dintre voi pentru 
Mine şi pentru voi, şi pentru ca să fie de ajutor celor ce stau 
de veghe din partea Mea peste Israel. 

O, Israele, o, Ierusalime, cale a Mea spre oameni! M-am 
aşternut înaintea ta cuvânt, ca să-ţi fie el cale spre împărăţia 
cerurilor şi ca să aibă împărăţia cerurilor cale spre tine, copile 
mângâiat în Ierusalim. împărăţia cerurilor este Ierusalim în 
cer şi pe pământ. Cuvântul Meu este împărăţia cerurilor, care 
se coboară cuvânt pe pământ. Vine o păsărică din cer ca să fie 
împărat pe pământ. Vine cuvântul Meu pe pământ, şi ciripeşte 
deasupra pământului ca să facă pe pământ împărăţie a ceruri- 
lor. Cerul şi pământul au cale unul spre altul, iar calea aceasta 
se numeşte Cuvântul lui Dumnezeu. Amin. 

Priveghează, Israele! Privegheaţi, fiilor din Ierusalim! 
Iar ceea ce grăiesc vouă, grăiesc tuturor: privegheaţi! Amin. 
Privegheaţi, că vine Do mn ul Iisus Hristos, vine Mirele, căci 
Duhul şi mireasa Lui zic: „ Vmo!“. Amin, amin, amin. 

24 februarie/9 martie 1997 

Duminica întâi a Postului Mare, a ortodoxiei 

Duhul nepăsării îngreuiază drumul cuvântului ceresc. Credinţa 
este cea trăită. Cel ce se roagă pentru om nu trebuie plătit. Lumea 
este cununa de spini pentru Domnul. Domnul îl strigă pe om aşa 
cum l-a strigat pe Adam. 

O fiilor unşi, care staţi aşezaţi de Mine în grădiniţa 
^ cuvântului Meu! O, tată, întăriţi-vă curajul şi nu 
slăbiţi sub griji şi greutăţi. Lăsaţi-le jos, că nu le puteţi duce, 


şi voi nu trebuie să fiţi doborâţi de griji. O, că n-am pe nimeni 
ca să fie cu adevărat pentru Mine şi pentru voi ca să nu vă fie 
greu vouă şi ca să nu-Mi fie Mie greu să vin! Dacă voi sunteţi 
plăpânzi, n-am nici Eu putere. O, ce mare ar fi puterea Mea 
dacă aş găsi iubire pe pământ, cu care să Mă sprijin Eu şi 
voi! Duhul rău îmi stă împotrivă cu încăpăţânare, dar voi 
întăriţi-vă curajul şi nu slăbiţi sub greutăţi. Nu ştiu cum şi ce 
cale să-Mi mai fac pentru voi ca să vă iau greutăţile, că nu e, 
tată, nimeni pe pământ care să caute cu adevărat să con- 
struiască la drumul spre împărăţia cerurilor. Nu e nimeni să 
vrea ca să vreau Eu apoi în el. Hai să lucrăm cuvânt, fiilor. 
Liniştea Mea să fie în voi ca să Mă fac cuvânt între voi şi 
să-Mi hrănesc poporul, fiilor, că omul din lume, cu anevoie 
face faptă din cuvântul Meu ca să-Mi uşureze calea spre om. 

Iată, fiilor care duceţi greul lucrului Meu, Mă las cu- 
vânt în cartea lui Verginica şi vă spun şi vouă că şi Mie Mi-e 
greu. Duhul Meu Se îngreuiază când văd duh de om în creş- 
tinul cu care am zis să Mă sprijin pe pământ. Grăiesc vouă, 
fiilor. Cui să-Mi spun plânsul Meu? O, atâta duh de nepăsare, 
atâta mărire deşartă, atâta duh de judecată de la cel încăpăţâ- 
nat în duhul lui! Cel plin de duhul lui dă vina pe Mine; pe 
Mine şi pe voi; lasă vina să apese pe Mine şi pe voi, şi el stă 
în picioare, zice el. Dar statul creştinului în picioare este 
atunci când planul Meu şi puterea Mea au loc în cel ce stă în 
picioare. Când drumul Meu se îngreuiază, e din pricina duhu- 
lui străin de Mine, care se înmulţeşte în creştin. 

O, Verginico, Mă doare că-i văd mereu duruţi pe copiii 
tăi în grădină. Sunt plini de griji copiii tăi. O, cum să-i ajutăm 
să poată ei cu Noi? Cum să-i mângâi em să prindă putere? 

O Doamne, calea Duhului Sfânt a fost mereu 
^ pândită de duh de nepăsare şi de necredin- 
ţă, şi tot omul care a fost al Tău, s-a lovit de duhul omului, şi 
Tu ai fost mereu supărat şi necăjit în omul Tău de pe pământ. 

O, copilaşi firavi din grădină, ungerea Domnului e pu- 
terea voastră care vă ajută şi vă apără şi vă întăreşte în greu. 
Mă doare şi mă ustură cât duh de nepăsare vă înconjoară de 
peste tot în Israel. Peste tot se lasă greu pe voi creştinul. Peste 
tot se dă vina pe Dumnezeu şi pe voi, şi peste tot se compăti- 
meşte pe sine creştinul din Israel. 

O, greu mai găseşte Domnul sprijin cu adevărat în 
creştin. Cei cu care dă Domnul să Se sprijine s-au umplut de 
duhul lor şi nu pot scăpa de îngâmfare şi nu vor să fie atenţi 
şi curaţi şi adevăraţi în iubire. O, fiilor, să ştiţi că de aceea 
merge greu lucrul vostru cu Domnul. Fiecare se iubeşte pe 
sine şi puţin pe Dumnezeu şi pe voi, dar cel mai dureros este 
că nu vede creştinul cât de mare este în el duhul lui. Nu Se 
mai poate plânge Domnul, că se plânge creştinul. N-a putut 
nici unul să fie curat pentru mine şi pentru voi. Toţi au ascuns, 
mereu, mereu au ascuns, şi au spus că ascund de voi, şi a fost 
de ajuns să-I îngreuieze calea Domnului spre Israel, şi 
puterea Domnului peste pământ. 

O, fiilor, am lucrat să mă sprijin şi eu, şi Domnul, şi cu 
alţi copii care şi-au ales calea mântuirii şi a lucrării cuvân- 
tului lui Dumnezeu, dar aceştia n-au voit niciodată să fie 
Domnul mare în ei, şi apoi peste pământ cu puterea Lui, şi au 
voit să fie ei mari în Domnul, şi omul nu ştie din duhul lui, nu 
ştie ce este om mare. Iată, puterea Domnului se rupe mereu 
pe cale, că întâlneşte duh de om care tocmeşte cu puterea 
Domnului, şi de cele mai multe ori Domnul Se opreşte la răs- 
pântie, căci creştinul se încurcă în sine, se iubeşte pe sine mai 
mult decât adevărul, şi stă creştinul în duhul lui, şi zice că stă 
în numele lui Dumnezeu pe pământ. 

O, Doamne, planul Tău e mare. Nu Te mai încurca în 
om. Doamne, că Tu ai putere şi iubire, şi ai biruinţă, Doamne. 
Măreşte-Te în fiii Tăi cei unşi, şi le dă putere să biruiască 
greutăţile care se ivesc mereu să-i slăbească şi să încurce îm- 
plinirile Tale peste pământ. Coboară înălţimile de pe tronurile 
lor. Coboară semeţia omului şi fa-Ţi cale cu împlinirea planu- 
rilor Tale peste pământ, Doamne, şi întăreşte-Ţi întăriturile ca 
să poţi împlini. Amin. 

O Verginico, întăriturile Mele sunt fiii cei 
^ unşi în grădină, dar ei sunt ca şi Mine, în- 
vinuiţi de creştini. Creştinul care stă în duh de nepăsare, în 
mărire de sine şi nu vede cum stă, acela apasă cu vină pe 
Mine şi pe cei din grădină, tată. O, câtă nepăsare! Să te iubeşti 
mai mult pe tine decât pe Dumnezeu! Să-ţi iubeşti mai mult 
copilul decât pe Dumnezeu! Să-ţi iubeşti mai mult mărirea ta 
decât mărirea lui Dumnezeu! O, aceasta aduce neîmplinirea 
planului lui Dumnezeu, creştine care faci aşa! 

L-am rugat pe Israel de duh de umilinţă înaintea Mea. 
O, nici vorbă, că Duhul lui Dumnezeu este prea curat ca să-i 
placă creştinului învăţat cu dedesubturile şi cu nepăsarea. 

O, copii unşi în grădină, copiii Mei care simţiţi din 
plin greul Meu în voi! Vă văd suspinând în voi. Ce să fac cu 
voi tară putere în voi? Suflu peste voi Duh Sfânt şi putere, 
întăriţi- vă curajul şi nu slăbiţi sub griji şi sub greutăţi. Căutaţi 
spre Mine, şi Eu voi duce grijă de voi, că iată, îmi slăbesc îm- 
plinirile din pricina celui ce nu ştie cum să stea întru Dumne- 
zeu. Fiţi cuminţi, şi rugaţi-vă Mie să risipesc duhul nepăsării 
de la cei cu care dau să Mă sprijin pe pământ. Nu fiţi îndure- 
raţi, tată. Eu am fost mereu îndurerat de la încăpăţânarea 
omului care nu ştie cum să umble pe calea mântuirii şi care 
zice că Mă ajută dar stă în duhul lui. O, nu fiţi îndureraţi. Eu 
vă iubesc. Mângâiaţi-vă cu Cel ce ştie să vă iubească. Eu vă 
iubesc, fiilor. învăţaţi-vă şi voi să iubiţi ca Mine în vremea 
cea de îndurerare şi nu slăbiţi sub griji şi greutăţi. Pe Mine 
Mă doare mai rău ca pe voi întârzierea Mea peste pământ, dar 
iată ce păţesc: Mă izbesc în duhul creştinului care nu voieşte 
să Mă ajute cu adevărat. Găsesc semeţie, găsesc nepăsare, gă- 
sesc împrăştiere în creştin, găsesc învinuire peste Mine şi 
peste voi şi stă creştinul în duhul lui, stă fără Mine, că Eu am 
spus că sunt trup şi cuvânt în creştin. Pe toate le mai are creş- 
tinul, dar umilinţă nu are. Duh umilit înseamnă să crezi în 
Duhul lui Dumnezeu, nu în duhul tău, dar abia că mai pot 
să-i spun creştinului ce Mă doare, ce Mă încurcă să vin cu 
toate împlinirile peste pământ, şi iată, se pierd creştini, se duc 
din braţul Meu, şi scris este: «Pe cei ce se abat pe căi strâm- 
be, Domnul îi va duce cu cei ce lucrează fărădelegea, iar cei 
ce se încred în Domnul sunt ca muntele Sionului, şi nu se va 
clătina în veac cel ce locuieşte în Ierusalim, căci munţi sunt 
împrejurul lui, iar Eu împrejurul poporului Meu, din veac în 
veac, şi le fac bine celor buni şi drepţi cu inima». 

Duceţi cuvântul Meu celor ce-Mi fac dureri, căci cei ce 
nu ştiu cum să stea în Duhul Meu, îmi întârzie venirea şi vă 
umplu pe voi de griji şi de greutăţi. Lucrarea Mea e grea de 
dus pe pământ. Mereu am dus-o din greu, că n-am putut să 
Mă împlinesc cu putere, că mereu M-am lovit de semeţie în 
creştin, de nepăsare, şi de duh de om în cel chemat la Mine ca 
să Mă sprijin cu el în lucrul Meu de mântuire a omului cel 
căzut. 

O, Israele, prea mult ţi-e milă de tine, dar cu mila de 
tine nu-ţi faci nici un bine nici ţie, nici Mie, nici mântuirii 
omului prin tine. O, Israele, Israele, îndreaptă-ţi şi spre Mine 
iubirea ta! O, Israele, numai mofturi iau de la tine, numai 


plângeri că eşti nemulţumit. O, Israele, când vei vrea tu, oare, 
să-Mi slujeşti numai Mie, tată, aşa cum îţi slujesc Eu ţie? O, 
Israele, întoarce-te în Duhul Meu, ca să-Mi împlinesc cu tine 
Scripturile, şi nu mai fi neatent, Israele. 

O, Israele, aşează-te să fii voia Mea că n-am ce face cu 
voia ta. O, Israele, dă-Mi loc şi aşternut în tine, că n-am dacă 
nu-Mi dai. Amin, amin, amin. 

* 

O Mă aştern cuvânt în calea omului, ca să-i spun 
^ omului că Eu sunt calea. Calea omului, e a omu- 
lui şi se sfârşeşte ca omul. Vin să-i spun omului s-o ia pe ca- 
lea Mea, că vin şi Mă las găsit de tot omul care caută calea 
Mea. Amin. 

Vin la tine, Israele, şi grăiesc cu tine ca să audă omul 
ce grăieşte Dumnezeu cu poporul Său cel tocmit pentru ca să 
împlinească cu el Scripturile cele de apoi şi cer nou şi pământ 
nou peste cele vechi. Amin. 

Mă fac cale de cuvânt, în numele Tatălui şi al Fiului şi 
al Sfântului Duh. Amin. Mă fac cale dreaptă în calea cărărilor 
strâmbe care duc pe om la pierzare. Omule care ai pierdut ca- 
lea, iată calea, şi tu nu mai ştii s-o găseşti, tu nu mai ştii s-o 
cauţi. Mă fac cale înaintea ta, omule fără cale, Mă fac cale 
dreaptă, cale netedă, cale dulce, cale cu mângâiere. Vin să te 
mângâi cu cuvântul mângâierii Mele ca să te ajut să vezi 
calea cea dreaptă, omule căzut din binele tău. Binele tău Eu 
sunt. Eu sunt şi calea. Eu sunt tot ce cauţi tu, omule, dar dacă 
tu cauţi pe căile tale, de aceea nu găseşti ce cauţi. Nici un om 
nu caută răul, că omul fuge de rău când vine peste el, că bietul 
om nu ştie că răul este altceva, şi omul zice că-şi caută binele. 

O, sărăcuţule omule, dacă tu nu ştii cum să cauţi ceea 
ce cauţi tu, nu vei găsi binele aşa cum cauţi tu. Căutarea ta te 
duce la ceea ce nu cauţi, te duce la rău, că dacă nu ştii pe ce 
cale să cauţi, găseşti numai rău pe căile tale. O, caută viaţa, şi 
ia învăţătură de la Mine ca să ştii să găseşti viaţa. Viaţa este 
altceva decât ce cauţi tu de viaţă. Eu sunt viaţa ta Eu sunt 
calea, adevărul şi viaţa. Dar nu ţi-am spus Eu ţie că Eu sunt? 
O, de ce nu vrei să ştii ce am spus Eu? Opreşte-te din căile 
tale ca să iei aminte la ce am spus Eu. Vino şi înţelege că te 
strig. Auzi-Mă când te chem să vii. Vino să te aleg să mergi 
pe calea Mea şi să-ţi întăresc credinţa în Mine. Vino, că Eu 
vin pe pământ cuvânt în calea ta şi greu mai străbat în inima 
ta, omule fără de cale. E plin văzduhul de glasul cuvântului 
Meu care coboară din cer pe nori până în mijlocul poporului 
cuvântului Meu. E lungă aşteptarea Mea. De şapte veacuri şi 
mai bine aştept să-l ridic pe om la locul de unde a căzut ca 
să-Mi repar munca pierdută, că am lucrat şase zile, şi omul 
lucrat a şasea zi Mi-a stricat bucuria, Mi-a stricat odihna Mea 
şi a lui şi s-a clătinat cerul şi pământul la căderea omului. 

Israele, poporul Meu cel din români, grăiesc în mijocul 
tău cuvânt, ca să audă omul de pe pământ cuvântul Meu, şi să 
facă şi el cale întoarsă la Mine şi să-l numesc şi pe el Israel, 
că aşa îl numesc Eu pe poporul Meu cel credincios. Astăzi 
este zi de duminică, şi biserica din lume serbează azi ziua cre- 
dinţei drepte, ziua ortodoxiei, dar şi aceasta a rămas o sărbă- 
toare numai cu numele, aşa cum au rămas toate sărbătorile bi- 
sericeşti. Credinţa dreaptă se trăieşte, nu se sărbătoreşte. Cre- 
dinţa dreaptă dacă nu trăieşte prin faptele ei, îi rămâne nume- 
le şi atât. 

O, e multă vreme de când omul bisericii se bate cu 
pumnul în piept că e omul bisericii şi că e slujitorul lui Dum- 
nezeu, dar omul bisericii nu-L slujeşte nici pe Dumnezeu, nici 

pe om, că omul îi plăteşte preotului, îi plăteşte cu vârf şi în- 
desat, şi toată plata preotului e pe pământ, şi cine îl mai poate 
tămădui pe cel plin de lăcomie? O, fiule Israel, rugăciunea 
plătită rămâne pe pământ, că e plătită. Rugăciunea nu trebuie 
plătită. Eu n-am luat nici un ban când Mă rugam Tatălui pen- 
tru oameni. Un slujitor al lui Dumnezeu trebuie să fie sărac 
de cele pământeşti şi bogat în Duhul lui Dumnezeu. 

O, Israele, nu mai are cine să se roage pentru omul cel 
fără de cale. Nu mai are cine să îndrume spre Mine nici pe să- 
raci, nici pe bogaţi. Trebuia să fie plin pământul de preoţi ai 
lui Dumnezeu, căci preoţii lui Dumnezeu fac ce am făcut Eu. 
Grăiesc cu tine, poporule al cuvântului Meu, ca să ia şi preoţii 
lumii cuvânt de la Mine şi să trăiască faptele credinţei drepte 
aşa cum a lucrat Avraam. O, nimeni nu se mai face în vremile 
acestea preot pentru Dumnezeu, nimeni, poporul Meu. Şi am 
să zgudui lumea din temeliile ei şi am s-o întreb de credinţa 
cea dreaptă şi am să-i arăt cum îl iubeşte ea pe Dumnezeu. 
Scris este: «Să iubeşti pe Domnul Dumnezeul tău din toată 
inima, din toată virtutea şi din tot cugetul tău», şi aceasta este 
poruncă de la Dumnezeu. Cine să înveţe lumea ce este Dum- 
nezeu ca să-L iubească pe Dumnezeu? Preoţii lumii au jucat 
în struna lui antichrist şi au făcut ca fiii lui Eli şi au stat aşa 
înaintea lumii în numele Meu. Strig la om să Mă audă, că 
omul stă în nepăsare şi stă supus pântecelui. 

O, omule, tu ai şi suflet, nu ai numai trup. O, bietule 
omule, o, turmă fără de păstor, Eu sunt Cel ce pot să-ţi dau 
viaţă şi să te fac fiul Meu, omule. N-are cine să te ţină viu îna- 
intea Mea. Abia pot Eu să-l ţin viu pe cel ce crede în Mine fă- 
când voia Mea prin cuvântul Meu cu care grăiesc din cer 
peste pământ. Este scris în Scripturi că în zilele cele de apoi 
Mă voi face cuvânt peste pământ şi voi chema la masa Mea 
de nuntă pe tot omul care voieşte să audă şi să vină. Şi iată 
zilele acestea, că au trecut cei două mii de ani despre care 
scrie în Scripturi, şi Eu trebuie să împlinesc. M-a trimis Tatăl 
cuvânt pe pământ, aşa cum M-a trimis şi acum două mii de 
ani când am venit cu împărăţia cerurilor ca s-o vestesc peste 
pământ, şi acum vin s-o aşez, că este scris să fie aşa, şi Scrip- 
turile nu se pot desfiinţa. 

Vai omului care vorbeşte de Dumnezeu, care vesteşte 
voia lui Dumnezeu şi nu o face pe ea! Mă uit peste pământ şi 
îmi vine să stric toată voia omului, şi mai am o clipă de răb- 
dare şi aşa voi face, că voia omului a desfiinţat voia Mea pes- 
te pământ. Nu pot să-i mai spun nici bogatului, nici săracului, 
nici împăratului, nici argatului că nu face voia Mea. Am ră- 
mas numai cu numele Dumnezeu, dar voia Mea nu încape 
peste om. 

Omule, voia ta Mi-a stricat toată truda Mea pentru fe- 
ricirea ta. Omule, tu nu ştii ce e fericirea. Omule, nu te-ai să- 
turat de moarte? O, când te saturi de moarte? Când, omule 
flămând după cele ale morţii? Vino spre viaţă, vino, că te 
chem! Vino şi dă- Mi de lucru la viaţa ta cea veşnică, omule! 
Te-ai învăţat cu moartea peste tine şi nu mai ieşi de sub ea, şi 
Eu te voi scoate de la moarte, că vrăjmaşul cel din urmă care 
va fi biruit de Mine va fi moartea. 

Românie, ţara Mea de nuntă, M-a trimis Tatăl Meu ca 
să nuntesc în tine masă de nuntă cerească pe pământ, praznic 
ceresc de nuntă, praznicul lui Dumnezeu şi al sfinţilor Săi. 
Vin cu sfinţii din cer şi nuntesc pe pământ praznic de nuntă, 
cină de cuvânt, ţara Mea de nuntă. Te-a ales Tatăl Meu ca să 
fii ţara nunţii Mele. Tatăl, împăratul cerului şi al pământului, 
face nuntă Fiului Său, Iisus Hristos Cuvântul. Vino la nuntă, 
ţară a nunţii Mele! Vino, omule român! căci cei chemaţi nu 


vin. Israel, poporul Meu la care am venit acum două mii de 
ani, n-a voit să vină la cina Mea de nuntă. Biserica cea de azi 
care zice că slujeşte Mie nu voieşte să vină la cina Mea de 
nuntă. Mă aştern cuvânt pe masa cinei Mele de nuntă, dar cei 
poftiţi nu vin. Vino, omule român, căci cei chemaţi din tine, 
nu vin, şi fac şi aceştia ca Israel care a zis că Eu nu sunt Fiul 
lui Dumnezeu. Aşa şi cei de azi care zic că sunt slujitorii lui 
Dumnezeu pe pământ, fac şi ei ca Israel, şi zic că Eu nu sunt 
Cuvântul lui Dumnezeu. Şi îi voi lua pe neştire, căci slava cu- 
vântului Meu va străluci peste România şi vor vedea aceştia 
pe cine au împuns, pe cine au lăsat afară ca să bată în zadar. 
O, nici un slujitor al bisericii nu mai trăieşte faptele credinţei 
drepte! Avraam M-a cunoscut când M-am făcut cuvânt peste 
el, şi a lucrat faptele credinţei şi Mi-am făcut lucrarea Mea 
prin el, aşa cum şi azi îmi împlinesc Scripturile cele pentru 
venirea Mea cu poporul Meu cel credincios cuvântului Meu. 

Lumea are de arat, de semănat, de prăşit şi de cules 
roadele ei, că omul a rămas numai pântece, bietul de el, iar 
sufletul omului stă supus pântecelui său. Lumea are de vorbit 
mult, lumea se uită în oglindă să-şi vadă podoabele chipului 
ei cioplit. Lumea se bucură, şi Eu plâng de mila ei, şi am să 
stric toată truda ei ca să-i arăt că tot ce face ea e vânt şi goană 
după vânt. 

Lumea sărbătoreşte azi în bisericile ei duminica orto- 
doxiei. Dar unde-ţi este ortodoxia, o, lume fără de cale? Ce 
fel de ortodoxie sărbătoreşti tu? Care este Dumnezeul tău? Ce 
faci tu, lume fără de cale? Eu sunt calea. Eu şi nu tu. Eu sunt 
credinţa cea dreaptă. Eu şi nu tu. Omul crede în om, asta este 
ortodoxia omului. O, dacă omul ar crede în Dumnezeu ca să 
lucreze faptele credinţei drepte ar vedea omul calea cea 
strâmbă pe care umblă el. Cine să-ţi mai spună ţie, omule, că 
nu e bună calea omului? Cine, omule necăjit şi lipsit de Dum- 
nezeu şi de viaţă? O, biserica lumii a ajuns ascunzătoare de 
şacali sub piei de oi. 

Ies înaintea ta cuvânt, lume fără de Dumnezeu. Eu sunt 
Cuvântul lui Dumnezeu, Care S-a făcut Fiu al Omului prin 
Fecioară acum două mii de ani. Eu sunt Cel ce Mă sărbăto- 
reşte lumea, născut, răstignit, înviat şi înălţat la Tatăl, Care 
M-a născut fără de ani mai înainte de toţi vecii. Dar mai este 
scrisă în Scripturi o sărbătoare a Mea, şi aceea este sărbătoa- 
rea celei de a doua veniri a Mea, şi iată, vin cu slavă şi Mă fac 
cuvânt care judecă viii şi morţii, iar împărăţia cuvântului Meu 
nu va avea sfârşit. 

O, lume fără de cale, o, omule fără Dumnezeu, vin să 
te judec şi să-ţi spun să faci pocăinţă înaintea Mea, căci cel ce 
se pocăieşte vindecându-şi vederea, acela Mă cunoaşte pe 
Mine în acest cuvânt cu care vin să judec viii şi morţii şi să 
înviez omul şi să Mă arăt în slavă mare peste pământ, aşa cum 
scrie în Scripturi. Dar mai întâi vin să-l trezesc pe om şi să-l 
pun să privegheze, ca să nu vin pe neştire cu slava venirii 
Mele ca împărat al cerului şi al pământului, al tuturor celor 
văzute şi nevăzute de om. 

O, lume, cununa Mea de spini, o, lume răstignitoare a 
lui Dumnezeu! Faptele tale Mă răstignesc mereu în tine. O, 
când îţi mai răstigneşti tu faptele tale cu care Mă răstigneşti 
pe Mine, Fiul şi Cuvântul lui Dumnezeu? Lume, lume, când 
te laşi de voia ta? Omul care-şi face voia lui, acela nu poate 
face voia lui Dumnezeu. O, lume care rosteşti prin biserici ru- 
găciune şi zici: „ Tatăl nostru, Cel din cer, să fie sfânt numele 
Tău, să fie vie împărăţia Ta şi să se facă voia Ta pe pământ 
ca şi în cer, şi să ne ierţi greşalele, aşa cum şi noi iertăm pe 
cei ce ne greşesc, şi să ne aperi de ispitele celui rău “. O, lu- 




Anul 1997 


991 


me, lume, cum să te apăr când tu faci voia celui rău, când tu 
minţi mereu pe Dumnezeu că faci voia Lui şi tu tot voia ta o 
faci? Şi iată, te voi lua ca pe un datornic, omule care zici şi 
nu faci voia Mea, şi Mă pui să te apăr şi să te ajut fără să-Mi 
dai nimic din tine. 

O, lume, care zici că posteşti postul Paştelui şi te duci 
la biserică plină de podoabele mândriei tale! Ce post posteşti 
tu, lume care nu faci voia Mea? Umbli rujată şi fardată şi îm- 
popoţonată ca să sminteşti pe cel asemenea ţie. Ţi-ai pus 
peste tine chip cioplit şi te închini lui, şi te uiţi în oglindă ca 
să-ţi vezi chipul tău cioplit la care te închini, şi apoi te duci la 
biserică şi cânţi: „ Tatăl nostru, Cel din cer, facă-se voia Ta pe 
pământ, ca şi în cer“. O, lume, lume, să ştii că voi face voia 
Mea pe pământ. Să ştii că te voi curăţi de dumnezeii tăi şi îţi 
voi striga la ureche că Eu sunt Dumnezeu, şi vei căuta să te 
dai cu tăciuni şi cu cenuşă pe faţă şi pe cap şi vei striga să 
mori şi nu vei muri, că Eu voi lua moartea de peste tine şi vei 
fi băgată la albit şi la lămurit ca să pricepi voia Mea, legea 
Mea cea din cer pe pământ. 

O, lume, lume, te strigă Dumnezeu! Lasă voia ta, şi ia 
voia Mea peste tine. O, lume, cununa Mea de spini! Lume, 
tristeţea Mea şi veninul Meu! Să ştii că te voi înnoi, că aşa 
este scris. Să ştii, omule fără de cale că voi ieşi în calea ta şi 
voi striga: «Eu sunt calea, adevărul şi viaţa!», şi te voi stră- 
muta din voile tale şi îţi voi spune: «Iată calea! apucă pe ea, 
omule fără de cale!». 

Omule, munca Mea cea pierdută! vin din cer cuvânt şi 
te strig, aşa cum am strigat pe Adam: «Omule, unde eşti?». O, 
nu te poţi ascunde. Goliciunea ta te vădeşte şi nu poţi învinui 
pe nimeni. 

Omule muncit de voia ta, am pe pământ o bucăţică de 
pământ, un Canaan, în care vin şi Mă fac cuvânt, lapte şi mie- 
re Mă fac prin cuvânt ca să strig la tine, omule rătăcit. Vino 
şi ia lapte şi miere din grădina cuvântului Meu! Vino, omule 
român, că am în ţara română un Canaan, un petecuţ de pă- 
mânt, şi vreau să fac în jurul lui cetate sfântă şi întărituri ce- 
reşti pe pământ, temelie cerească, pe care să zidesc cer nou şi 
pământ nou pentru toţi cei care vor învia, şi lucrez după 
Scripturi, şi nimeni pe pământ nu poate înţelege ce fac Eu ca 
să-Mi repar munca pierdută. 

Iar tu, Israele, poporul Meu, Canaanul Meu în care vin 
şi Mă fac hrană de cuvânt, lapte şi miere din cer ca să mă- 
nânci şi să ffângi şi să dai mulţimilor ca să se înveţe cu veni- 
rea Mea, tu, Israele care Mă iubeşti şi Mă asculţi şi Mă mân- 
gâi pe calea Mea de la cer la pământ, tu să stai mereu, mereu 
ca Ioan, alipit de pieptul Meu, şi să-Mi fii bucurie şi mângâ- 
iere în truda Mea, în venirea Mea, despre care scrie în Scrip- 
turi, şi pe care o vesteşte şi omul la biserică atunci când spu- 
ne că iarăşi va să vin să judec viii şi morţii. 

Vesteşte lumea că aşteaptă învierea morţilor şi viaţa 
veacului ce va să fie, dar unde se gândeşte omul când zice aşa 
ceva? Vin să-i arăt omului ca să vadă ce spune când spune 
aşa. Vin mereu la tine, Israele român, ca să rostesc din tine 
cuvânt peste tot omul de pe pământ, şi voi veni cu ziua când 
voi clătina cerul şi pământul la glasul Meu, care va grăi din 
nori peste tot omul aşa cum grăiesc peste grădiniţa Mea, pes- 
te Canaanul Meu în care Mă fac lapte şi miere din cer pe 
pământ. 

Stai, Israele, alipit de pieptul mângâierilor Mele. Stai, 
copile ascultător, că ascultarea ta asta înseamnă. Stai, Israele, 
în inima Mea. Aşează-te la inima Mea ca Ioan cel iubit de 
Mine. Fericit cel ce ascultă cuvintele Mele, că vremea este 


aproape, vremea a sosit. Fii copil credincios, că Eu nu voi 
întârzia, dar nu uita că tu trebuie să vorbeşti cu Dumnezeu, 
poporul Meu. Lumea are credinţa ei şi faptele ei, dar tu să ai 
credinţa Mea şi faptele Mele, că ies cu tine credinţă dreaptă, 
înaintea omului fără de cale. Israele, Israele, facă-se voia Mea 
întru tine. Amin. Voiesc să-ţi aud glasul, şi să vin la glasul tău. 

Israele, Israele, fă-Mi cale şi cheamă-Mă, poporul 
Meu, că tu eşti calea Mea spre oameni, şi Mă voi arăta lângă 
tine şi vei lua din slava Mea şi vei fi făclie în mâna Mea şi vei 
fi lumină din Lumină, Ierusalime, cale a Mea. 

Cheamă-Mă, poporul Meu, şi voi veni şi voi fi cu tine. 
Amin, amin, amin. 

3/16 martie 1997 

Sărbătoarea sfinţilor patruzeci de mucenici din Sevasta 

Cartea cuvântului: minunea veacurilor. Mucenicii sunt pilda împă- 
răţiei cerurilor Pe pământ nu mai sunt mărturisitori. Nu este uce- 
nic mai mare ca fiul ascultării. Domnul îi cheamă pe cei ce le-a 
rămas numele în cartea Sa. 

E u sunt Unul Dumnezeu, Tatăl, Fiul şi Duhul 
Sfânt. Amin. Eu sunt Cel ce am făcut omul cel 
de la început, Ierusalime al venirii Mele. Eu sunt Do mn ul 
Du mn ezeul tău, şi tu să fii fericit că eşti poporul Meu, şi să 
Mă uit cu sfinţii cerului la tine şi să-ţi văd şi să-ţi simt ferici- 
rea şi să Mă bucur de tine, Ierusalime plămădit de Dumnezeu. 

O, câte trupuri au trecut pe lângă cuvântul Meu, care 
naşte fii pentru poporul care se numeşte cu numele Meu! De 
când M-am făcut cuvânt peste pământ în cetatea cuvântului 
Meu din România, o mulţime de trupuri se opreau din calea 
lor şi poposeau la praznicul Meu, căci masa cuvântului Meu 
e praznicul împărăţiei cerurilor, care se aşează pe pământ şi 
sfinţeşte pământul, iar sfinţenia îşi va cere dreptatea. Amin. 

Am intrat cuvânt în cartea lui Verginica şi lucrez din 
carte în carte cu sfinţii cerului Meu. 

O, Verginico, piatră de temelie a lucrării cuvântului 
Meu, tu te-ai aşezat temelie pentru Mine, şi am făcut apoi 
casă din tine şi am locuit în tine, şi ieşeam ca Mirele din ia- 
tacul Său şi Mă făceam cuvânt din uşa cortului tău şi l-am 
condus pe Israel cel de azi. O, mulţi au trecut pe la masa de 
praznic a cuvântului Meu, şi mulţi au mâncat, şi apoi s-au dus 
într-ale lor şi le-a rămas numele, tată. Auzi tu, Verginico? 
Le-a rămas numele. Unii s-au scris cu mâna lor în cartea cu- 
vântului Meu, iar alţii au fost scrişi de îngeri în cartea Mea de 
azi. O, Verginico, mulţi au dat să-şi şteargă numele din aceas- 
tă carte, şi de unde! că scrisul acestei cărţi nu piere, dar se 
vede umblat peste el, se vede că mulţi s-au şters din cartea 
Mea, dar scrisul apare iar, că e viu cuvântul Meu, mai viu 
decât orice ştiinţă de pe pământ, mai veşnic decât orice măr- 
turisire care poate mărturisi. 

Grăiesc în cer cu tine, Verginico, că tu eşti casa Mea, 
eşti trâmbiţa Mea pe pământ şi în cer. Tu ai fost urmă sfântă, 
şi urmele Mele nu pier în veci. Grăiesc cu tine ca să ştie cel 
ce a avut numele scris în cartea aceasta, să ştie că i-a rămas 
urma în lucrarea cuvântului Meu. Şi aşa cum toate lucrările 
Mele s-au scris pe pământ, tot aşa, cartea cuvântului Meu s-a 
scris prin puterea cuvântului Meu, căci cuvântul acestei cărţi, 
Eu sunt. Cartea aceasta nu este cuvântul cel despre Mine, ci 
este cuvântul Meu, şi este cea mai mare carte din toate cărţile 
veacurilor, este cea mai mare minune, că Eu am spus la cei 
credincioşi din vremea Mea cu trupul: «Mai mari minuni vor 
lucra cei ce cred în Mine, pentru că Eu Mă duc la Tatăl». Şi 

ce a voit să spună această Scriptură a Mea rostită atunci? Cine 
din poporul Meu este iscusit cu darul tălmăcirii celor cereşti? 
Este scris că dacă în biserica Mea se vorbeşte în limbi, şi dacă 
nu este şi tălmaci, vorbirea în limbi nu zideşte biserica. Tre- 
buie tălmaci, tată, că limba Mea este cerească şi numai cei ce- 
reşti o înţeleg, iar Eu de aceea i-am spus mereu lui Israel să 
lucreze cer peste el ca să Mă pot înţelege cu el întru vorbirea 
Mea. 

Iată, am spus că mai mari vor fi minunile în vremea de 
după înălţarea Mea în Tatăl. Tu, Verginico, n-ai putut să-ţi îm- 
plineşti lucrul de sfânt al cerului până ce n-ai venit în Mine, 
locul tău din cer, loc pregătit pentru sfinţi, ca acolo unde sunt 
Eu, să fie şi sfinţii Mei. Eu tot la fel, că dacă M-am făcut Fiu 
al Omului ca să Mă poată vedea lumea pe pământ şi ca să 
creadă în Mine prin minunile pe care Tatăl le lucra prin Mine 
între oameni, trebuia apoi să-Mi împlinesc lucrul de Sfânt al 
Tatălui, şi până nu M-am dus în Tatăl după răstignire şi după 
înviere, n-am lucrat din cer. Când sfântul ajunge în cer, poate 
lucra mai presus de trup. Când sfântul înviază în cer, poate 
lucra cu trupul mai presus de cele ale trupului. Aşa am spus: 
«Mă duc la Tatăl, că dacă nu Mă duc, n-aveţi folos, şi vă este 
de folos să Mă duc, că dacă nu Mă duc, nu pot trimite pe 
Duhul Mângâietorul la voi. Dar Mă duc la Tatăl, şi Duhul 
Meu va veni la voi şi vă va călăuzi la tot adevărul, că nu va 
vorbi de la Sine, ci de la Tatăl, şi vă va vesti cele viitoare, şi 
Mă va slăvi pe Mine, că din Mine va lua şi vă va vesti. Toate 
ale Tatălui, ale Mele sunt, şi de aceea am zis că din al Meu 
va lua şi mai mari minuni va lucra, pentru că Eu Mă duc la 
Tatăl». Aşa le spuneam celor credincioşi: «Iarăşi vă voi ve- 
dea, şi se va bucura inima voastră, şi bucuria voastră nimeni 
nu o va lua de la voi. Şi în zilele acelea nu Mă veţi mai între- 
ba nimic, că orice veţi cere de la Tatăl în numele Meu, veţi 
primi, că până acum n-aţi cerut Tatălui în numele Meu. Şi vin 
zile când nu vă voi mai vorbi în pilde, ci pe faţă vă voi vorbi 
de Tatăl, că Mă duc în Tatăl, şi din El voi vorbi, căci Tatăl vă 
iubeşte, că voi M-aţi iubit pe Mine şi aţi crezut că de la Tatăl 
am venit în lume, şi acum iarăşi Mă duc în Tatăl». 

O, Israele, fiule care stai sub învăţătura Mea, des- 
chide-ţi mintea ca să ştii cu ea, ca să ţi-o umplu de înţelep- 
ciunea cuvântului Meu, fiule. Eu, până nu M-am dus în Tatăl, 
nimeni n-a putut cere ceva de la Tatăl în numele Meu. întâi am 
venit de la Tatăl între oameni şi am lucrat minuni ca Fiu al 
Omului, şi apoi M-am răstignit, şi aceasta a fost o minune; şi 
apoi am înviat, şi aceasta a fost o minune, fiule scump; şi apoi 
M-am dus la Tatăl, şi aceasta a fost cea mai mare minune. Dar 
am spus că şi mai mari minuni voi lucra după ce voi ajunge în 
Tatăl, şi sunt adevărat în cele ce am spus, căci Mângâietorul, 
Cuvântul Meu din Tatăl, este cea mai mare minune din 
veacuri. 

Tu eşti cel ce faci minuni mai mari decât oricând, po- 
porul Meu. Tu cobori din Tatăl pe Fiul, pe Mângâietorul Cel 
promis de Mine pe când eram încă în trup, şi din trup spu- 
neam cu Duhul că mai mari minuni vor lucra cei credincioşi 
Mie după ce Eu voi merge în Tatăl. Eu din Tatăl am putere, 
căci cel credincios cere în numele Meu, în numele lui Iisus 
Hristos, Fiul Tatălui, Fiul Cel din Sfânta Treime venit pe 
pământ ca să Se arate Dumnezeu venit din Dumnezeu între 
oameni, iar credinţa celui credincios a crescut, şi înţelepciu- 
nea Duhului Sfânt, pe Care îl trimit din Tatăl, creşte pe cel 
credincios, şi lucrează cel credincios minuni mai mari ca 
atunci, pentru că Eu din Tatăl cobor, şi Mă numesc Mângâie- 
torul. Credinţa ta, Ierusalime, face această mare minune, care 


n-a fost de când veacurile. Duhul Sfânt Mângâietorul, Cel 
făgăduit de Mine Se coboară cuvânt în mijlocul tău la cre- 
dinţa ta, popor lucrător de minuni. 

Aşa am spus atunci: «în zilele acelea, nu Mă veţi mai 
întreba nimic, că Duhul Meu Mângâietorul vă va desluşi to- 
tul, şi nu va mai fi nimic de desluşit sau de întrebat». Duhul 
Sfânt Mângâietorul este slava lui Dumnezeu pe pământ. Du- 
hul Sfânt Se face cuvânt, şi cuvântul este slava lui Dumnezeu. 
Dar n-am spus Eu că dacă veţi crede veţi vedea slava lui 
Dumnezeu? Slava lui Dumnezeu este cuvântul care grăieşte, 
şi se împlineşte slava cuvântului. Orice cuvânt care se împli- 
neşte, se numeşte Dumnezeu în slava Lui. Amin. Cei necre- 
dincioşi nu pot vedea slava lui Dumnezeu; nu pot vedea că nu 
se uită ca să vadă, şi se uită cum să facă pentru ca să nu vadă 
şi ca să nu cumva să creadă. Ce-ar face ei dacă ar crede? I-ar 
încurca de la ale lor, şi nu voiesc să se despartă de voia lor cei 
ce nu se uită la slava lui Dumnezeu. 

Ce poate omul? Nu poate nimic bun. A făcut şi el trup, 
dar trupul nu foloseşte la nimic, căci Duhul este Cel ce dă 
viaţă. Eu l-am făcut pe primul om, din pământ l-am făcut, dar 
i-am dat şi suflet viu, şi apoi i-am dat şi duh de viaţă, căci una 
este când spui suflet, şi alta este când spui duh de viaţă. Omul 
a făcut şi el trup; a făcut din fier, din piatră, din praf, din aur, 
din aramă, din lemn, dar nu i-a putut da suflet viu. A făcut 
omul trup, şi l-a numit dumnezeu şi s-a închinat lui. Atâtea 
rânduri de oameni au făcut trup fără suflet şi s-au închinat 
diavolilor, căci ce iese din trup, trup este, iar Dumnezeu este 
Duh dătător de viaţă. Omul n-a putut să-i dea suflet viu trupu- 
lui făcut de mână de om, dar Eu trupului făcut de mâna Mea 
i-am dat suflet viu şi l-am numit om; l-am făcut chip şi ase- 
mănare a Mea şi l-am numit om după ce l-am făcut, dar trupul 
făcut de mâna omului se numeşte diavol. 

Astăzi vin cu sfinţii la tine, Ierusalime, masa Mea de 
praznic. Tu îmi eşti casă şi masă şi hrană şi veşmânt, fiule 
Israele. Hrăneşte-Mă cu dragostea ta şi cu dorul tău. îm- 
bracă-Mă cu viaţa ta cea plăcută Mie, şi să te faci Mie palat 
împodobit cu pietre scumpe şi masă de nuntă plină de flori, că 
aşa te-am împodobit, şi te-am pregătit ca să fii nunta Mea, mi- 
reasa Mea, casa şi masa şi veşmântul şi hrana Mea pe pământ. 

Astăzi vin cu stelele cerului în mijlocul tău, poporule, 
lumina Mea de pe pământ. E zi de sobor de mucenici veniţi la 
cer pe drumul credinţei şi al dragostei de Hristos. Erau din 
lume, şi erau ostaşi ai împăratului pământesc, şi erau iscusiţi 
în luptă şi se bucura împăratul de iscusinţa lor. Şi pentru că 
erau iscusiţi, Mi-am trezit dragostea Mea şi Duhul Meu în ei 
şi le-am dat darul credinţei, şi ei M-au cunoscut Hristosul lui 
Dumnezeu şi M-au mărturisit Dumnezeu Unul şi adevărat 
când au fost puşi de împăratul să jertfească diavolilor cei fără 
de suflet; şi din patruzeci câţi erau la număr când au fost bă- 
gaţi în apa botezului prin mucenicie, Eu M-am arătat lor, şi ei 
M-au văzut, şi au tânjit să ajungă ostaşi ai Mei prin muceni- 
cie, ca să scape de oamenii minciunii care slujeau diavolilor 
mincinoşi. Şi iată pildă despre împărăţia cerurilor, căci împă- 
răţia cerurilor se aseamănă cu patruzeci de creştini, dintre care 
unul a fost fricos şi a căzut din slava biruinţei, dar în locul lui 
a intrat păzitorul care era pus de pază peste ei de către împă- 
ratul, şi acela aşa de bine i-a păzit, că dacă a văzut că piere 
unul şi pierde pe Dumnezeu, a intrat el în locul lui, ca să nu fie 
Domnul păgubit de numărul cel întreg al mucenicilor. O, mare 
este puterea credinţei în creştin, că unul din cei patruzeci care 
nu-şi dăduse duhul în braţele Mele, a fost luat în spate de 
către mama lui care plângea la Mine să nu-i las fiul să piardă 

fericirea Mea şi partea lui cu Mine, să nu-1 las să fie încântat 
să slujească diavolului lumii, şi credinţa ei a biruit prin 
rugăciunea ei, şi copilul ei este al Meu. Care mamă în poporul 
Meu a făcut aşa? O, ce durere pe Mine! O mulţime de mame 
şi-au dat fiii să slujească la lume şi la trup şi la idoli, că n-au 
avut iubire de fiii lor aşa cum a avut această mamă care şi-a 
dus în spate fiul până în braţele fericirii, până în braţele Mele. 
în loc să plângă la Mine mama copilului din poporul Meu, să 
plângă să-i dau Eu fericire copilului ei, în loc să facă aşa, ea 
şi-a dat copilul pe apă ca mama care-şi leapădă copiii din 
pântece. Sunt mame care-şi omoară copiii în pântece, şi sunt 
mame care şi-i omoară după ce îi nasc, şi nu mai este om pe 
pământ care să salveze pe om de la moarte, şi omul este luat 
de apă. Lumea este apă a morţii, că scris este: «Marea va ieşi 
din matca ei şi va face moarte». Iată, Ierusalime, că numai cu 
tine grăiesc pe pământ. Iată, fiule, unii se smulg din împărăţia 
lumii şi se dau lui Hristos Cel veşnic viu, iar alţii se smulg din 
împărăţia cerurilor, şi se dau lumii cea plină de idoli şi de duh 
de om, care dezbracă pe creştin de Duhul Sfânt. 

Sfinţii mucenici care stau azi cu Mine în mijlocul tău, 
poporul Meu, n-au putut să-şi împlinească lucrul de sfinţi ai 
cerului până ce n-au venit întru Mine în cer. O, ce fericire pe 
sfinţi, Ierusalime! Ce fericiţi sunt sfinţii când vin la masa Mea 
cu tine şi se fac şi ei cuvânt din Mine şi îmi dau din lucrul lor 
precum şi pe pământ Mi-au dat! Dă-Mi şi tu din lucrul tău, 
Israele, că eşti ucenic, fiule din Ierusalim. Ce poţi fi altceva, 
dacă eşti în poporul Meu? Poţi fi ucenic dar dacă vrei, fiule. 
Cei ce au trecut pe la masa de praznic a cuvântului Meu şi 
n-au stat, aceia nu s-au făcut ucenici, şi cine nu se face uce- 
nic nu stă. Cine a rămas cu Mine după ce Eu am lucrat între 
oameni ca să-i chem la masa Mea de praznic al împărăţiei 
cerurilor? Au rămas numai ucenicii, dar şi din aceia unul a 
rămas în voile lui, iar cel ce rămâne cu Mine dar stă în voile 
lui, acela piere mai rău decât cel ce piere din necredinţă. Ai 
văzut pe unul din cei patruzeci de mucenici, care a ieşit de 
sub cununiţă, a pierit topindu-se cum se topeşte trupul în foc, 
dar ceilalţi au înviat prin foc, şi rămăşiţele lor au strălucit ca 
stelele cerului de le-au văzut cei ce i-au scos din apă şi le-au 
pus cinste înaintea Mea şi a oamenilor. Şi acum ce fericire pe 
ei! că din cer vin cu Mine şi nuntesc cină de praznic al împă- 
răţiei cerurilor pe pământ cu tine, poporul Meu cel cu cuvânt 
din cer peste tine. Sfinţii se fac şi ei cuvânt, şi îmi dau lucrul 
lor în cer, precum pe pământ Mi-au dat. Se fac sfinţii cuvânt, 
căci lucrul lucrătorilor este ca şi al Stăpânului lor. Amin. 

O cine, Doamne, Te poate mărturisi mai bine 
^ decât mărturisitorii care Te-au mărturisit 
Hristosul Tatălui, venit trup şi cuvânt pe pământ? Cine pe 
pământ şi în cer Te poate mărturisi mai mult ca mărturisitorii? 
Noi i-am mărturisit pe diavoli diavoli, şi pe Tine Dumnezeu. 
Cine nu mărturiseşte că diavolul e diavol, acela nu poate măr- 
turisi că Tu eşti Dumnezeu, Doamne. O, ce fel de mărturisi- 
tori sunt azi pe pământ? O, Doamne, cum să nu plângă cerul 
cel plin de dragoste când se uită pe pământul cel fără de dra- 
goste, Doamne? S-a răcit dragostea. Nu mai străluceşte dra- 
gostea pe pământ. S-a împlinit Scriptura Ta, şi dragostea s-a 
răcit, şi diavolii s-au înmulţit. O, plângem în cer cu Tine, că 
nu mai ai mărturisitori de ai Tăi pe pământ, căci slujitorii bi- 
sericii fac loc diavolilor în oameni, şi nu mai ascultă diavolii 
de cei care citesc certare peste diavoli. O, Doamne, nu mai 
străluceşte dragostea de Tine pe pământ. Dacă omul aude că 
preotul a făcut păcat, face şi omul păcat. Dacă preotul de azi 
aude de la om că omul a făcut păcat, face şi preotul păcat. 


Preotul care aude păcatul omului, face şi el păcat, că urechea 
este poartă care duce la minte şi la inimă, şi trece păcatul prin 
porţi până ce-şi face casă în om, până ce se naşte în om, şi nu 
mai ai creştini pe care să-i pui în rai, Doamne. O, cine, Doam- 
ne, să Te mai mărturisească pe Tine? O, nu mai e om curat pe 
pământ. Venim noi, cei ce ne-am curăţit pe pământ prin pocă- 
inţă şi prin mărturisirea Ta oamenilor şi prin botez cu apă şi 
cu sânge, Doamne. Venim noi, ucenicii şi mucenicii Tăi, că 
fericit este cel ce se luptă să fie ucenicul lui Hristos pe 
pământ. 

O, fiilor din Ierusalim, grăim vouă cuvânt de Duh 
Sfânt. Din casa cea de sus grăim vouă; din Hristos, casa cea 
de sus. Fiţi ucenici, fiţi credincioşi, căci cel ce nu lucrează lu- 
crare de ucenic, acela este fără de lucrare. Fiţi ucenici, şi fiţi 
mucenici. Fiţi mucenici prin ascultare, căci cel ce stă sub as- 
cultare, acela este cel mai mare mucenic între mucenici. Nu 
este mucenic mai desăvârşit ca şi cel ce nu-şi face voia sa. Cel 
mofturos are voia sa; cel neascultător are voia sa; cel preten- 
ţios, cel cârtitor, cel defăimător de fraţi, cel semeţ, cel lacom, 
cel fricos, cel necredincios are voia sa şi nu poate fi ucenic al 
lui Hristos, şi nu poate fi mucenic pentru Hristos cel ce face 
voia sa. Cel ce-şi răstigneşte voia sa, cel din Israelul de azi 
care-şi răstigneşte în el voile sale, acela mare se cheamă în 
împărăţia cerurilor. 

Ierusalime de pe pământ, popor al Domnului, numele 
tău e mare în cer, şi n-ai cum să-ţi închipui mărirea ta, că este 
taină mare această taină despre tine. Noi, sfinţii lui Hristos, 
grăim vouă, fraţilor cei din urmă. Voi aveţi de împărţit slava 
sfinţilor, slava cea văzută de cei din cer şi de pe pământ şi din 
adânc. Fiţi în mare veghe şi îmbrăcaţi-vă în haina slavei lui 
Hristos, că duhurile rele ale întunericului se topesc la vederea 
acestei slave. Suntem apărători vouă din partea cerului cel de 
sus, şi ducem luptă cu diavolii care se bagă în oameni ca să 
lovească în grădiniţa cuvântului lui Dumnezeu şi în fiii ei. 

Grăim peste grădină şi stăm în slujire cerească peste 
grădina Ta, Doamne, şi facem slujbă cerească cu cei din gră- 
dină şi alungăm pe diavolii care sunt supăraţi pe grădina Ta de 
pe pământ, şi înconjurăm de jur împrejur şi luăm apă din gră- 
dină şi stropim cu ea, ca să rămână urmă de sfinţenie din cer 
şi de pe pământul sfinţeniei Tale, pământ pe care umblă sfin- 
ţii Tăi, Domnul cu sfinţii Săi pe pământ sfânt, şi să piară urma 
diavolilor şi duhul diavolilor din calea poporului Tău, Doam- 
ne, şi din preajma grădiniţei Tale de cuvânt. Noi, sfinţii Tăi, ne 
purtăm cu Tine în ajutorul poporului Tău, şi la glasul trâmbiţei 
Tale lucrăm şi împlinim, căci trâmbiţa Ta Verginica sună în cer 
şi ne adună, aşa cum suna trâmbiţa în Israel când se aduna Is- 
rael, când pleca la luptă Israel, şi când se odihnea Israel. Trâm- 
biţa era semnalul la tot ce avea de lucrat Israel. Iar noi, cei din 
cer, la glasul trâmbiţei Tale care vesteşte război lui satana, ne 
adunăm şi luptăm şi ne rugăm Ţie, Doamne, să-Ţi împlineşti 
Scripturile peste pământ şi s-o găteşti de împărăţie cerească pe 
România, că e ţara Ta de nuntă, şi tot cerul a aflat din cuvântul 
Tău că ea e ţara Ta de nuntă. Găteşte-o de împărăţie cerească, 
găteşte-o, Doamne, Tu, cu cuvântul Tău, că omul din ea nu e 
învăţat cu slava Ta, şi e învăţat cu slava lui peste ea, dar ea este 
ţara Ta de nuntă, casa Ta de întoarcere între oameni, calea cu- 
vântului Tău peste neamurile pământului, Doa mn e Dumne- 
zeule, Care vii venind şi îţi împlineşti venirea. O, dulce este 
glasul Tău în cer şi pe pământ, că ai dat dar în poporul Tău! 
O, dulce este cuvântul Tău şi glasul cuvântului Tău! 

Tu, fiule al lui Iisus Hristos, care dai glas cuvântului 
din cer în Israel, să fii pildă de grai de rugăciune, că ţi-a dat 

Hristos dar în grai, şi toţi sfinţii ne strângem şi te mângâiem 
când ne bucuri cu graiul cuvântului lui Hristos. Tu eşti atent 
la ceea ce-I spui lui Dumnezeu, şi eşti cuprins de ceea ce gră- 
ieşti cerului şi de ceea ce grăieşti din cer. Glasul tău s-a făcut 
trâmbiţă dulce care vesteşte cuvântul lui Dumnezeu. îndrăz- 
neşte şi te fă tălmaci pentru Hristos, precum te-a făcut Dom- 
nul grai al Său şi pildă de glas de rugăciune de pe pământ spre 
cer. Ne adunăm pe lângă tine în Israel şi ascultăm de la Dom- 
nul prin darul graiului tău. Roagă-te de pe pământ spre cer, ca 
să vină împărăţia cerurilor pe pământ cu Domnul şi cu sfinţii 
Săi. Roagă-te, că Domnul a făcut în tine pildă de grai de ru- 
găciune, de glas de rugăciune şi de cuvânt rostit de pe 
pământ. 

Iar Ţie, Doamne, îţi mulţumim în cer şi pe pământ că 
ne faci parte la masa Ta de nuntă şi la bucuria Ta cu Israel. 
Vino, Doamne, cu aşezarea Ta pe pământ! Vino, Doamne, 
vino venind, vino cu noi, că tot cerul aşteaptă împărăţia Ta pe 
pământ nou, ca să fie cerul cu sfinţii săi moştenitori pe pă- 
mânt nou, Doamne. Ţie îţi dăm slavă, şi poporului Tău îi dăm 
îndemn să ceară împărăţia Ta peste pământ, şi orice va cere 
Israel în numele Tău de la Tatăl Tău şi al nostru, va primi 
după cum a fost cuvântul Tău. Amin, amin, amin. 

O binecuvântată să fii, zi de serbare de sfinţi, 
^ şi pomenită să fii în cer şi pe pământ, că 
mulţime de sfinţi îmi gătesc şi îmi grăbesc venirea Mea, căci 
vin venind. Găteşte-Mi şi tu, Israele, venirea. Găteşte-te, fiu- 
le, întru venirea Mea, că fericit va fi acela care se va arăta lân- 
gă Mine la venirea cea văzută a slavei Mele. Vorbesc sfinţii 
cu tine, poporul Meu, şi te îndeamnă ca să poţi cu Mine. 

Tu, copile, care Mă faci pe Mine grai dulce pentru ure- 
chea şi inima lui Israel, te îndemn şi Eu, cum şi sfinţii te-au 
îndemnat, că ţi-am dat dar în grai, şi tu eşti atent la ceea ce-Mi 
spui, şi eşti cuprins de ceea ce-Mi spui. Fii pildă de grai de 
rugăciune, fiule. Fii pildă de glas dulce şi cu trăire în el şi spu- 
ne-Mi, fiule, ce spun Eu vouă, că am nevoie de glas care 
strigă prin darul Meu, nu prin duhul omului, şi strigă cum 
strig Eu când tu dai glas cuvântului Meu de strigare. Vergi- 
nica suflă peste tine putere şi iubire. Verginica suflă peste voi, 
fiilor din grădină, căci cei unşi ţin cerul după ei ca să-i înveţe 
şi să-i aşeze şi să-i lumineze. 

O, Verginico, trâmbiţă care aduni sfinţii cu Mine şi cu 
tine în Israel! Să ai, tată, grijă de grădină, căci dragostea pe 
pământ s-a răcit şi diavolii s-au înmulţit şi îmi tulbură gră- 
dina. întăreşte-ţi fiii la veghe. întăreşte-1 pe Israel la veghe 
pentru venirea Mea. Întăreşte-Mi întăriturile, măi Verginico, 
că tu ai armată mare de sfinţi cu tine şi tu eşti trâmbiţa care 
suni venirea Mea cu sfinţii. Amin. 

un, Doamne, că aşa dar mi-ai dat, şi darul 
lucrează prin harul Tău şi sun. Sun şi în cer, 
sun şi pe pământ, sun, Doamne, sun. Sun să se adune cerul şi 
pământul la praznicul împărăţiei cerurilor pe pământ, că Tu ai 
spus că faci cer nou şi pământ nou întru dreptate, Doamne. 

Sun şi peste tine, Ierusalime. Sun, Israele, sun, şi te ţin 
treaz sunând. Mă uit la chipul tău, poporul meu, şi plâng sfin- 
ţii de bucurie când văd în Israel om după chipul şi asemăna- 
rea lui Dumnezeu. Se uită sfinţii părinţi şi văd chip de creştin 
în tine, Israele; dar să te faci asemenea în toate cu Hristos, 
Care vine, fiule, vine venind, vine Domnul cu slavă mare pes- 
te pământ şi Se face cuvânt şi Se face trup văzut, căci trupul 
Domnului este cel de după înviere, şi este slavă mare trupul 
Domnului, Care vine văzut în curând. Ai grijă cum veghezi. 
Ai grijă cum mănânci şi cum bei şi cum dormi, ca să fie totul 
în veghe în tine. Ai grijă cum mănânci cuvântul Domnului, că 


lumea citeşte Scriptura şi caută în ea mâncare, şi preoţii lumii 
caută tot aşa, caută mâncare şi băutură în Scriptură, şi cine 
caută găseşte ce caută. Preoţii au făcut din cartea lui Dumne- 
zeu mijloc de câştig de avere şi de laudă şi de ranguri şi de 
ciucuri la poale, măi Israele măi. Nu cumva să faci ce fac 
preoţii lumii, şi tu să faci ce face Hristos, Arhiereul Cel din 
cer, Care S-a dat pe Sine jertfă de mâncare pentru cei flă- 
mânzi de El. 

Lumea are altceva de făcut. Lumii îi e foame de mân- 
care, şi ce doreşte aceea mănâncă. Nu ştie lumea cum să facă 
mai gustoasă mâncarea ca să-i placă. Nu ştie lumea ce să mai 
facă pentru ca să-şi facă pe voie, iar cuvântul lui Dumnezeu 
a rămas o nebunie pentru lume, căci dragostea s-a răcit, şi 
diavolii s-au înmulţit în oameni, şi sunt diavoli cu şcoală şi 
nu-şi mai arată lucrarea, şi lucrează cu ascunsul din om, că 
omul a dat pe diavolul la şcoli înalte, şi diavolul s-a făcut fiu 
al omului, şi îi zice omului „ tată 

O, Israele copilaş, o, copile legănat de Duhul Sfânt 
Mângâietorul! Sun peste tine, şi voiesc să plângă sfinţii de 
bucurie că tu faci voia lui Dumnezeu; să plângă sfinţii de 
dragul tău, că în cer nu se râde de bucurie. Râsul bucuriei în 
cer, este plâns de bucurie. Aşa este starea de Duh Sfânt, şi aşa 
să fie şi în tine bucuria Duhului Sfânt. Plângi şi tu de dragul 
lui Dumnezeu, şi te bucură plângând sub mângâierea Duhului 
Sfânt, Care te leagănă cum îşi leagănă mama copilul când 
plânge după ea. 

Copii din grădină, în numele Domnului lucrez peste 
voi. Lucraţi cuvânt peste apă şi puneţi sfinţire proaspătă şi 
semn peste apă şi înconjuraţi grădina Domnului şi însemnaţi 
hotar, ca să vadă diavolii semn proaspăt şi mereu înnoit prin 
cuvântul Domnului. Fiţi iscusiţi înăuntru şi în lături, că iar vă 
spun: viaţa voastră este Dumnezeu, şi aşa să spuneţi şi voi, ca 
să nu uitaţi nici o clipă că viaţa voastră este Dumnezeu. Fiţi 
ca florile fără spini în mâna mea, că Israel cel ce a venit şi a 
stat şi apoi a trecut mai departe, a auzit odată un cuvânt al 
Domnului prin mine, şi cuvântul acela aşa zicea: «O, tranda- 
firii Mei cu spini pe coadă, că am voit să-i adun şi să-i pun 
în glastră şi M-au înţepat». Fiţi cu veghe mare şi cu sfinţenie 
peste voi, că va aduce Domnul din lume şi îşi va face ucenici, 
iar cei ce n-au stat, vor vedea semnele înţepăturilor pe fruntea 
Domnului şi vor fi prinşi de mare durere. Fiţi copii cu veghe 
mare şi ascultaţi, că mare se va chema cel ce ascultă cu 
adevărat. Amin. 

O Verginico tată, fiii din Israel caută la şcoli 
glumeşti, şi Eu voi dărâma toate şcolile, şi 
pe toţi învăţătorii îi voi pune să-şi plătească păcatele, şi cu- 
vântul Meu va rămâne învăţător şi mângâietor peste cei cre- 
dincioşi, dar nu şi peste cei necredincioşi. Vai celor ce se duc 
de la şcoala Mea la şcoala omului de azi! Vai celor ce se lasă 
înfăşaţi de duhul cel rău al nepăsării! 

Eu te aştept să te întorci la Mine, fiule care-ţi iubeşti 
voia ta şi mintea ta şi mintea omului de azi. Te aştept, că ţi-a 
rămas numele şi dau peste el când umblu în mărturii. Mai 
bine este să te pun la plâns decât să Mă pui tu pe Mine la 
plâns. Căci a fost odată un copil, pe care l-a dat la şcoală tatăl 
său ca să iasă om mare şi să se bucure tatăl de el. Şi copilul 
dat la şcoală creştea şi se învăţa la fapte rele, iar când învăţă- 
torul vedea pe copil în greşeli, făcea scrisoare tatălui său şi îi 
spunea de greşalele copilului. Tatăl suspina, şi lua un cui şi îl 
bătea în uşa casei pe dinăuntru. Şi de câte ori greşea copilul, 
tatăl primea scrisoare cu greşeala lui, şi iar bătea cui în uşă, şi 
multe cuie a bătut până ce a venit copilul trimis de învă- 
ţător să-şi vadă tatăl, şi, venind, a îmbrăţişat pe tatăl său şi, 

rotindu-şi ochii prin casă, a văzut uşa plină de cuie bătute în 
ea şi a întrebat pe tatăl său: „ Tată, ce sunt aceste cuie? “. Şi 
tatăl i-a răspuns: „Fiule, de câte ori greşeai, de atâtea ori eu 
băteam câte un cui în uşa casei mele. “, iar copilul a plâns de 
gâtul tatălui şi a făgăduit că nu-1 va mai supăra cu greşalele 
lui, şi că se va însănătoşi la minte şi la inimă. Şi aşa a fost, iar 
învăţătorul trimitea, apoi, mereu scrisoare cu fiecare faptă 
bună pe care o făcea copilul, şi la fiecare faptă bună a fiului 
său, tatăl smulgea un cui din uşa casei sale până ce le-a scos 
pe toate, în urma atâtor fapte bune pe care le prindea de veste 
de la învăţător. Şi a venit copilul acasă şi luându-1 în braţe pe 
tatăl său, i-a spus: „ Tată, m-am făcut cuminte şi nu te-am mai 
supărat şi nu mai este nici un cui rămas în uşă “. Dar tatăl în- 
ţeleptul a răspuns fiului său: „Nu mai sunt cuie, fiule, dar în 
uşă au rămas toate urmele cuielor Atunci, copilul a rămas 
umilit, şi s-a înţelepţit adânc din faptele lui, căci orice păţit se 
face un înţelept al cerului pe pământ pentru oamenii cei fără 
înţelepciune. 

O, fiule care ţi-a rămas numele în cartea Mea! Eu te aş- 
tept să te întorci la Mine şi să zici: „Doamne, am greşit mie 
şi Ţie, am greşit la cer şi înaintea Ta; ia-mă ca pe o slugă că 
slugă voiesc să-Ţi fiu şi n-am ştiut cum să fiu ca să nu Te 
pierd. Stăpân nu pot să fiu, că nu este stăpân afară de Tine, 
iar voia mea m-a stăpânit, Doamne “. 

O, fiule, vino, şi fa-ţi statură, vino pe cale, că nu sunt 
alte căi în afară de Mine. Dar cui îi zic Eu: vino? Cui, Israele? 
Fiţi atenţi, voi, străjeri, că Eu îi zic fiului: vino! îi zic celui ne- 
putincios: vino! Nimeni să nu zică: vino! Eu sunt cel ce-Mi 
cunosc fiii. Amin. 

O, Israele, mare este taina cuvântului Meu. Nu da nă- 
vală s-o desluşeşti tu, că Eu sunt Cel ce desluşesc totul, că 
scris este: «In zilele acelea nu Mă veţi mai întreba nimic, căci 
toate se vor desluşi de la sine». Nu celui ce şi-a bătut joc de 
Duhul Sfânt, nu aceluia îi zic: vino! Celui neputincios la mers 
îi zic: vino, fiule! 

O, cea mai mare minune din veacuri este cuvântul Meu 
care se face carte în vremea aceasta pe pământ. Această mi- 
nune se numeşte cea de a doua venire a Fiului lui Dumnezeu 
pe pământ. Această sărbătoare să te cuprindă în ea, Ierusalime, 
şi să stai întru venirea Mea, căci Eu sunt ziua cea neînserată de 
sărbătoare şi vin cu ea pe pământ şi o dau celor credincioşi. 
Fericit cel ce va fi găsit credincios venirii Mele. Fericit cel ce 
va fi găsit lângă Mine când Mă voi arăta în slavă văzută. 

Pace ţie, Ierusalime care crezi venirea Mea! Amin, 
amin, amin. 

9/22 martie 1997 

Duminica a patra a Postului Mare, a sfântului Ioan 
Scărarul 

Nu e bună vorbirea în doi, ci e bună strângerea laolaltă a fraţilor. 
Fraţii lui Hristos trăiesc în Hristos, nu în ei. Iubirea şi ascultarea 
Măriei Magdalena. Domnul cheamă spre putere pe cei neputincioşi. 

in cu Tatăl, căci Tatăl este în Mine. Amin. în nu- 
mele Tatălui şi al Fiului şi al Sfântului Duh, vin 
în carte. Eu sunt în Tatăl, şi Tatăl este în Mine. Amin. Vin în 
cartea lui Verginica şi Mă fac cuvânt peste grădină. 

O, Verginico, facem sfat în cartea ta, şi tu eşti cu Tatăl 
şi cu Mine, şi lucrăm cu Duhul Sfânt peste poporul Nostru. 
Eu sunt din Tatăl, şi sunt născut mai înainte de toţi vecii din 
Tatăl, Dumnezeul Cel adevărat, şi Tatăl le-a făcut pe toate 
prin Mine. M-am născut Lumină din Lumină, şi lumină am 


lucrat, şi pe toate le-a aşezat Du mn ezeu în lumină. O, Vergi- 
nico, facem sfat ceresc ca şi la început. Tatăl este în Mine ca 
şi la început când am rostit: «Să facem om după chipul Nos- 
tru şi după asemănarea Noastră, ca să aibă stăpânire peste 
cele de pe pământ, peste cele de sub pământ, peste cele din 
mare şi peste cele din văzduh şi peste tot pământul. Şi l-a 
făcut Dumnezeu pe om după chipul Său, bărbat şi femeie, şi 
i-a binecuvântat ca să umple pământul şi să-l supună şi să 
stăpânească tot ce e pe el». 

O, Israele, cuvântul Meu se întocmeşte peste tine ca să 
facă din fiii tăi fii ai lui Dumnezeu. Cuvântul naşte fii, şi se 
sfătuieşte cu fiii ca să facă om după chipul lui Dumnezeu şi 
după asemănarea lui Dumnezeu. Cine nu se naşte de sus, nu 
poate să fie fiu al împărăţiei cerurilor. Cuvântul Meu vine de 
sus, din Tatăl şi din Fiul, căci Eu şi Tatăl una suntem. 

O, copii din grădină, luaţi aminte la cuvintele Mele şi 
întăriţi-vă, fiilor. Eu când am grăit lui Daniel care se rugase 
Mie să-Mi amintesc de făgăduinţele Mele şi care mărturisea 
către Mine greşalele lui Israel cerând milostivire şi iertare, 
Daniel avea vlaga slăbită în el şi zicea: «O, Stăpânul meu, mă 
înspăimânt şi îmi piere puterea, că Tu eşti mare, şi eu sunt 
aşa de mic, şi nu am putere în grai.», dar Eu i-am zis: «Nu te 
teme, om plăcut lui Dumnezeu, nu te teme! Pace ţie! şi te în- 
tăreşte, şi te îmbărbătează, că îţi voi descoperi ţie cele scrise 
în Cartea Adevărului». 

O, copiii Mei cei unşi ca să staţi în calea cuvântu- 
lui Meu care vine pentru Israel şi pentru toate noroadele de 
pe pământ! întăriţi-vă, fiilor. Iubiţi pe Dumnezeu, şi îm- 
bărbătaţi-vă înaintea cuvântului Meu, că Eu vă sunt mân- 
gâiere. O, fiilor, Mă ating de voi mereu, şi vă întăresc ca să 
Mă pot face cuvânt peste pământ şi să-Mi împlinesc cele 
scrise în Cartea Adevărului, căci Cartea Adevărului este în 
cer, şi Eu iau din ea şi vă aduc vouă după cum a fost făgă- 
duinţa Mea când am spus: «Mă duc în Tatăl, şi vă voi trimite 
pe Duhul Adevărului, Care din al Meu va lua şi vă va învăţa 
pe voi. Lumea nu poate să primească Duhul Adevărului, 
pentru că lumea nu-L vede şi nu-L ştie, dar voi II cunoaşteţi, 
căci rămâne în voi şi între voi». Mă fac cuvânt între voi, căci 
aşa am zis atunci: «Mă duc, şi vin iar la voi, căci Eu sunt 
viu». 

O, Israele, copil iubit de Dumnezeu, să te lupţi, fiule, 
în iubire de Dumnezeu, că Eu aşa am zis: «Dacă Mă iubeşte 
cineva, păzi-va cuvântul Meu, şi Tatăl Meu îl va iubi pe el şi 
vom veni la el şi Ne vom face locuinţă». Este scris în Scrip- 
turi: «Cel ce nu iubeşte pe Dumnezeu, să fie anatema, căci 
Domnul vine». Şi ce este acest cuvânt al Scripturii? Fiilor, 
fiilor, unde nu este Dumnezeu, acolo îşi face loc diavolul cu 
ale sale, îşi face loc cu nepăsarea, cu necredinţa, cu răcirea 
dragostei, cu cârtirea, cu neascultarea, cu ura, cu bârfa, fiilor. 
E plină lumea de nedragoste, e plină de plăceri diavoleşti, 
căci cine nu iubeşte pe Dumnezeu, este anatema. Ce e aceea 
bârfa? E lucru diavolesc. Eu de aceea v-am învăţat pe voi că 
nu e bună vorbirea doi câte doi, că acest obicei e obicei lu- 
mesc, e bârfa, fiilor. 

O, Verginico, Mă fac învăţător în cartea ta şi îl învăţ pe 
Israel viaţa, tată. Lumea nu ştie ce este viaţa, căci viaţă în- 
seamnă să-L iubească omul pe Dumnezeu şi să vorbească de 
Domnul pe cale ca să vin cu Tatăl şi să-Mi fac locuinţă de 
Emaus în cel ce are pe Dumnezeu. 

O bunule învăţător, tot aşa îl învăţ şi eu pe 
^poporul Tău cel mic, ca să moştenească 
viaţa cea veşnică. Doamne, şi să aibă milă de Tine. Tu eşti Cel 
căzut între tâlhari, Care n-ai găsit milă nici de la leviţi, nici de 

la preoţi, dar ai găsit la samarineni, şi ei Te-au luat în casa lor 
şi Te-au iubit şi Te-au ascultat, Doamne, şi aşa înveţi şi pe 
poporul Tău, să facă şi fiii de azi asemenea, Doa mn e. 

O, măi copii, auziţi voi ce spune Domnul: «Unde nu e 
Dumnezeu, acolo îşi face loc diavolul cu ale sale». Vine dia- 
volul cu nepăsarea, cu necredinţa şi cu bârfa vine. Ce e aceea 
bârfă? Bârfa înseamnă neiubire de Dumnezeu. Bârfa înseam- 
nă iubire de sine, fiilor. Asta înseamnă bârfa. Fugiţi de cel ce 
bârfeşte, că bârfa e unealtă diavolească. Aduceţi-vă aminte de 
cuvântul lui Dumnezeu, că mai înainte ca să merg eu la cer, a 
grăit Domnul că după ridicarea mea se vor face în poporul 
Său două tabere, şi o parte vor rămâne oi şi miei, şi cealaltă 
parte se vor face din oi, lupi, şi vor da să sfâşie. Vin să vă 
spun şi eu să fiţi atenţi, voi, lucrători şi străjeri peste Israel, 
căci Do mn ul a câştigat un popor. Aveţi grijă de el, ca să nu 
intre în popor lupi care vin şi scrâşnesc şi care nu cruţă turma 
Domnului, că iată durere, că lupii care s-au făcut din oi, lupi, 
au fost numai cu înfăţişarea oi, dar lupul îşi dă în petec oricât 
ar fi de frumoasă haina de oaie sub care stă pitit, că iată, 
dintre voi înşivă se ridică şi sucesc învăţătura Domnului şi 
trag pe ucenici din turmă, şi lupul nu mai ştie că ucenicul e 
fiu al Domnului, şi lupul e lup, fiilor. Vegheaţi şi iar vegheaţi 
peste inima fiilor din Israel, căci bârfa înseamnă iubire de 
sine, fiilor, şi e unealtă diavolească. 

O, nu e bună vorbirea doi câte doi, ci e bună strângerea 
laolaltă şi inima deschisă, fiilor, căci fraţii lui Hristos trăiesc 
în Hristos, nu în ei. Fraţii trăiesc unul în altul, căci Hristos aşa 
a zis: «Voi în Mine, şi Eu în voi», şi unde nu este simţită 
această lucrare, acolo îşi fac loc mâhniri şi tristeţi şi dureri, şi 
eu aş voi să nu aveţi supărări, fiilor din Israel. Voiesc mângâ- 
ieri să aveţi, şi bucurie şi pace să luaţi de la Domnul, că mereu 
aţi primit din gura Domnului pace peste voi. Vorbirea doi câte 
doi e bârfă, e lucru diavolesc, că de Dumnezeu nu vorbesc cei 
doi care vorbesc. Domnul nu trebuie ascuns între doi. Dom- 
nul trebuie vestit şi împărţit, iar vorbirea doi câte doi nu este 
pentru Domnul, şi este bârfă despre fraţii Domnului. O, Israe- 
le, mereu ai auzit cuvânt din cer, care ţi-a spus ţie aşa: «Cel 
ce se opreşte la sfat cu cei răzvrătiţi, cu cei bârfitori, acela 
cade în obiceiuri lumeşti, că bârfa e duh de lume, şi e vrăj- 
maşă lui Dumnezeu bârfa». 

Ce ai tu cu cel ce greşeşte, cu cel ce nu-ţi place de el? 
Dacă iubeşti pe Du mn ezeu stai lângă Dumnezeu şi lângă iz- 
vorul cuvântului Său, căci cine părăseşte strângerea laolaltă 
pe lângă cuvântul Domnului care se descoperă în biserică, 
unul ca acela cade în duh de lume, în duh de nepăsare, şi se 
împlineşte cu el Scriptura aceea care spune: «Dintre voi se 
vor ridica bărbaţi care culeg de la lume şi duc la voi, şi de la 
voi ca să ducă la lume, şi între voi se vor strecura lupi răpi- 
tori, care nu vor cruţa turma şi vor trage afară pe ucenici». 

Iată, fiule pe care te vedeam clătinându-te, eu mereu 
strigam la tine şi îţi arătam starea şi te mustram ca pe unul iu- 
bit, şi tu te-ai sculat să nu faci voia Domnului, şi să mai tragi 
afară din munca Domnului şi să te faci fur de cele sfinte, căci 
cuvântul lui Dumnezeu sfinţeşte pe om, şi tu îl faci mincinos 
pe Dumnezeu, iar pe tine adevărat, şi tragi afară ucenici, şi te 
faci învăţător, şi te faci dumnezeu peste cei slăbiţi de tine, şi 
tu eşti neputincios şi nu vezi cum eşti. Şi când vei vedea cum 
eşti, şi când îţi vei vedea lucrarea ta cea împotriva lui Dum- 
nezeu, ce ai să faci oare? Ce ai să faci? 

O, rău e de omul care iubeşte lumea, că acela nu se 
poate face ucenic al lui Hristos, căci iubirea de Hristos este 
vrăjmăşie cu lumea, precum tovărăşia cu lumea este vrăjmă- 
şie cu Dumnezeu. Rău e de omul care nu crede Scriptura, că 


acela nu stă cu Dumnezeu, şi se duce în lume. Fericit este cel 
ce vine din lume şi se alipeşte cu dor de Dumnezeu, că acela 
face ce a făcut Maria Magdalena şi vine şi învaţă iubirea de 
Dumnezeu. 

O, Doamne, Tu ai putere să-Ţi faci ucenici iubitori, şi 
ai putere să-Ţi împlineşti toate Scripturile, Doamne. întăreşte 
pe fiii grădinii şi fă din ei cuvânt peste Israel, şi fă din Israel 
cuvânt peste mulţimile din care se vor dărui Ţie mulţi ucenici, 
bunule învăţător, iar Tu îi vei învăţa ce să facă pentru ca să 
aibă viaţa veşnică. Amin. 

O trâmbiţă cu grai dulce, o, Verginico! Maria 
^ Magdalena iubea păcatul, tată, şi Eu Mi-am 
pus de gând s-o vindec, şi am ieşit în calea ei cu ştirea despre 
Mine şi am atras-o ca s-o iubesc şi ca să-i arăt apoi iubirea şi 
ca s-o învăţ să aibă viaţa veşnică. Ea era mândră de fru- 
museţea ei, de păcatele ei, şi Eu am învăţat-o smerenia, şi cu 
smerenia să se vindece de mândrie; şi am învăţat-o miloste- 
nia ca să se vindece de iubirea de argint; am învăţat-o dragos- 
tea şi bucuria pentru bine ca să se vindece de invidie; am 
învăţat-o înfrânarea şi curăţia ca să se vindece de desfrânare; 
am învăţat-o să îmbrăţişeze sărăcia ca s-o vindec de lăcomie; 
am învăţat-o răbdarea cea bună, ca să se vindece de mânie, şi 
am învăţat-o hărnicia creştinească şi duhovnicească pentru ca 
s-o vindec de lene. Am lucrat peste ea cu iubire şi cu cuvânt 
de dragoste ca să scot din ea pe cei şapte demoni, care erau: 
mândria şi iubirea de argint şi invidia şi desfrânarea şi lă- 
comia şi mânia şi lenea de cele bune, că ea lucra numai rele 
şi zicea că este bine, căci păcatul îi apare omului în faţă ca ne- 
păcat, ca la Adam apare păcatul, şi omul nu zice că e păcat, şi 
după ce-1 face vede ce a făcut. Eu am vindecat-o pe Magda- 
lena de păcate, şi am iubit-o dacă M-a ascultat, căci s-a smerit 
văzându-şi răul din ea şi nimeni nu i-a spus că e păcat ce face 
ea. Dar Eu am iubit-o, şi i-am arătat ce este în ea, şi ea nu s-a 
mai putut ascunde în ea, şi s-a lăsat iubită de Cel Care a 
iubit-o cu adevărat, scoţând din ea pe demonii cei cuibăriţi în 
ea. Ea M-a lăsat să Mă ating de păcatele ei ca să se vindece 
de ele, şi cu multă iubire am vindecat-o, şi am făcut-o mireasă 
Mie pe cea plină de păcate şi curăţită de ele şi albită prin 
iubire, iar lumea Mă făcea desfrânat, căci Eu Mă alipeam de 
ei ca să-i vindec şi să le arăt desfrânarea care trebuia vinde- 
cată. Lucram cu multă iubire, lucram cu răbdare şi Mă apro- 
piam de cei păcătoşi şi purtam ocara păcatelor lor, după cum 
scrie în prooroci: «Domnul a făcut să cadă asupra Lui fără- 
delegile noastre, ale tuturor, împovărăndu-Se cu ele». Lu- 
cram să scot din păcătoşi demonii iubirii de sine şi să-i vindec 
şi să-i fac ucenici, căci fericit este cel ce vine din lume şi sca- 
pă de demonii lumii şi se alipeşte de Dumnezeu, aşa cum a 
fost şi cu Maria Magdalena care s-a lăsat vindecată şi care a 
învăţat iubirea de Dumnezeu şi curăţenia inimii şi a duhului 
şi a trupului. 

O, fiilor unşi, aşa trebuie lucrat peste cel ce vine să fie 
cu Domnul. Trebuie mai întâi să scoatem din el pe cei şapte 
demoni, şi trebuie umblat înăuntru, că omul singur nu spune. 
De aceea vă spuneam Eu cu ani în urmă că avem de băgat 
mâna în iad după suflete, şi iadul e murdar, dar voi fiţi sfinţi 
şi arătaţi omului ce are înăuntru, că singur nu spune omul, şi 
se arată bun şi curat, dar până nu este curăţat nu e curat omul. 
Nu vă temeţi, fiilor. Eu vă spăl mereu de murdăria păcatelor 
din om, dar omul trebuie să ajungă om după chipul lui Dum- 
nezeu, şi e de lucru la această naştere de sus a omului. Voi aţi 
văzut cum am lucrat Eu cu Maria Magdalena ca s-o trag de 
partea Mea. Voi aţi văzut pe apostolul Pavel cum lucra şi zi- 
cea: «M-am făcut asemenea cu mulţi, ca să-i câştig apoi lui 

Hristos». Voi aţi văzut cum strig Eu la fiii cei neputincioşi: 
«Veniţi, fiilor! Veniţi, şi nu plecaţi, că Eu vă vindec de păca- 
tele voastre că-Mi sunteţi fii». La cei neputincioşi strig, nu 
strig la cei răzvrătiţi, că aceia s-au făcut lupi, care nu-Mi cruţă 
turma şi care trag afară pe ucenici, ca proorocii mincinoşi 
care trag de partea lor chiar şi pe cei aleşi ai Mei, pe ucenicii 
Mei, cei aleşi de Mine. 

Am un fiu, ba chiar doi fii am care s-au lăsat spre ne- 
putinţă de fire şi de minte şi de cuget, şi strig pe cel neputin- 
cios: vino, fiule ucenic, vino, tată, spre putere, că nu te chea- 
mă omul, ci Eu te chem: vino! Vino să fii ucenic, căci cel ce 
nu lucrează lucrare de ucenic, acela nu stă. Vino să-ţi înviez 
puterea! Vino, că te aştept să vii! Vino! Eu sunt Dumnezeu, şi 
nu om. Eu sunt cuvânt peste tine. Vino la cuvântul Meu! 
Amin. Ridică-te la cuvântul Meu şi vino! Vino, tată, înapoi 
lângă Mine, că prin neputinţa ta pică şi altul, şi tu nu poţi să 
plăteşti sângele fratelui tău care cade văzând neputinţa ta. 
Vino! De şapte ori îţi zic: vino să fii în lucru cu Mine, şi ca să 
te găsesc lucrând, că vin cu zile noi de serbare, cu zile de veac 
nou şi cu nuntă de veac nou pe pământ. Ia haina pe tine şi stai 
înaintea Mea îmbrăcat şi nu gol, căci Eu sunt trup şi cuvânt. 
Cine întoarce spatele la Dumnezeu, să nu se lupte cu Dumne- 
zeu, ci să se întoarcă cu faţa şi să zică: „Intoarce-Te, Doam- 
ne, în viaţa mea, în cugetul meu, în inima mea, şi Iţi fă în 
mine locuinţă şi stai în mine cu masa Ta de cină nouă şi mă 
iartă ca pe un fiu neputincios Amin, amin, amin. 

24 martie/6 aprilie 1997 
Praznicul Buneivestiri 

Cuvântul Domnului se revarsă peste noroade. Rugăciunea poporu- 
lui pentru dezlegarea blestemului sfântului Nifon de peste cetatea 
Tărgoviştei. Clevetirea şi duhul uşuratic nu sunt lucrări bisericeşti. 

in din Tatăl, vin cu Tatăl. Amin. Eu sunt din Ta- 
tăl Savaot, şi sunt cu El, şi El este cu Mine şi în 
Mine. Vin la Israel cu praznic de serbare, în numele Tatălui şi 
al Fiului şi al Sfântului Duh. Amin. 

Mă fac cuvânt de veac nou peste tine, poporul Meu 
Israel. Eu nu pot fără popor, căci Eu sunt Păstorul lui Israel. 
Dacă Israel la care am venit acum două mii de ani n-a voit să 
domnesc peste el şi să-i fiu Păstor, M-am dus spre neamuri cu 
inima Mea, şi am zis şi apostolilor Mei: «Mergeţi la toate 
neamurile până la marginile pământului şi închinaţi mulţi- 
mile care vor crede în numele Meu, închinaţi-le cu numele 
Tatălui şi al Fiului şi al Sfântului Duh, şi faceţi neamurile să 
creadă că Hristos este Fiul lui Dumnezeu, născut din Tatăl şi 
din Fecioară, prin Duhul Sfânt, Cel de la Tatăl.», iar poporul 
român a fost atunci iubit între neamurile pământului, şi Mi 
l-a hărăzit Tatăl ca să fie poporul întoarcerii Mele din Tatăl. 
Şi iată, Israele mititel, te-a ales Tatăl din români ca să Mă facă 
pe Mine cuvânt peste tine, şi de la tine să se audă cuvântul lui 
Dumnezeu până la toate marginile cerurilor, ca să vin apoi 
văzut, precum scrie în Scripturi. 

Israele, Israele, se apropie spre vedere cele ce nu se 
văd. Se apropie slava Mea cea nevăzută, fiule scump. Tu eşti 
slava Mea pe pământ, şi voiesc să ştie şi să vadă lumea că tu 
eşti slava Mea, tată, şi să se ducă această veste văzută, până 
la toate marginile cerurilor, şi să ştie noroadele toate că tu eşti 
fiul Meu şi că stai gătit de sărbătoare înaintea slavei Mele 
care se apropie peste pământ. Vin să te îmbrac cu slavă în nu- 
mele Meu, şi tu să înveţi bine umilinţa bucuriei şi bucuria 
umilinţei ca nu cumva de bucurie să uiţi că tu trebuie să faci 
şi să fii voia Mea înaintea Mea. Să te înveţi, măi Israele, să ai 


cugetare smerită şi sfântă şi bineplăcută Mie. Să te înveţi, ta- 
tă, să gândeşti frumos, şi să ai mereu cugetul casă pentru 
Mine, şi să Mă pot odihni în tine, fiule din Israel. Să fii blând 
şi smerit cu inima, poporul Meu, că iată, Eu nu uit să te în- 
demn şi să te înnoiesc mereu prin cuvântul Meu care-L naşte 
pe Dumnezeu în om ca să fie omul de sus, din cer, de la Dum- 
nezeu să fie omul. 

Mă las peste tine cu praznic de bunăvestire, Israele, şi 
sărbătoresc în tine cu sfinţii şi cu îngerii, cu mama Mea 
Fecioara şi cu Gavriil arhanghelul, care M-a adus pe Mine din 
cer în Fecioară. Gavriil, înger al darului, M-a dăruit pe Mine 
Fecioarei care M-a primit ca să iau trup din trupul ei şi să Mă 
nasc din ea Om între oameni, că milă Mi-a fost de om, şi am 
venit prin Fecioară ca să Mă arăt oamenilor şi să-i fac să 
creadă în Mine, Fiul Tatălui Savaot, coborât pe pământ prin 
cuvântul arhanghelului Gavriil. îngerul darului venise cu 
darul credinţei ca să-l aşeze în Fecioara cea Născătoare de 
Dumnezeu, iar când darul credinţei s-a însămânţat în inima 
ei, ea s-a supus apoi vestirii îngerului şi M-a primit zicând: 
«Iată roaba Domnului Care Se va naşte din mine. Fie mie 
după cuvântul acesta». Cerul de sus şi pământul de jos s-au 
unit atunci în lucrare cerească, şi Eu M-am născut Om între 
oameni, ca să Mă binevestesc apoi Dumnezeu prin înviere. 
Mulţi au crezut în Mine şi până în înviere, dar prin înviere 
am pecetluit credinţa omului în Mine, şi cel ce voieşte să Mă 
cunoască, acela crede în Mine, şi Eu Mă descopăr aceluia. 
Am venit Dumnezeu din Dumnezeu, născut între oameni, 
şi am dovedit lumii prin înviere că sunt Dumnezeu din 
Dumnezeu. 

Israele, Israele, praznicul buneivestiri stă întins mereu 
peste tine, Israele, măsuţa Mea de praznic. Când a trebuit să 
Mă dovedesc Dumnezeu venit din Dumnezeu, M-am aşternut 
pe cruce, şi prin cruce M-am dovedit Fiul lui Dumnezeu. Iar 
acum când trebuie să Mă dovedesc cuvânt din cuvânt, cuvân- 
tul Tatălui peste pământ, aşa cum este proorocit în Scripturi 
pentru timpul de acum la venirea Mea cea de a doua din Ta- 
tăl, Mă aştern în tine cuvânt, ca să Mă dovedesc prin cuvânt 
împlinit din Mine Fiu al lui Du mn ezeu Tatăl, şi să Mă las pes- 
te tine mereu sărbătoare de bunăvestire peste pământ. Mă 
binevestesc din mijlocul tău că vin, şi iată-Mă cuvânt peste 
noroadele pământului, iar după acest semn Mă voi lăsa văzut, 
iar tu, poporul Meu, vei sta lângă Mine, că tu eşti casa Mea 
de adăpost întru cea de a doua venire a Mea. Fericit cel ce 
crede azi în cuvântul acesta, că acela nu se va tângui când Mă 
voi lăsa descoperit întru venirea Mea. Scris este în Scripturi: 
«La venirea Mea se vor boci toate neamurile pământului şi 
vor vedea pe Fiul Omului pe norii cerului, cu putere şi cu 
slavă multă venind, şi va trimite pe îngerii Săi cu sunet mare 
de trâmbiţă şi va culege pe cei aleşi ai Lui. Şi Domnul va 
lumina cu putere de şapte ori mai mult ca soarele, căci soa- 
rele se va întuneca şi luna îşi va înceta lumina şi stelele vor 
cădea, căci puterile cerurilor se vor zdruncina la venirea 
Mea cea văzută, şi neamurile pământului se vor plânge de 
groază». Dar tu, poporul Meu, vei fi învăluit de slava cuvân- 
tului Meu, că tu nu vei fi luat pe neştire, şi tu stai veghind 
înaintea Mea, căci Eu, încă de pe atunci am zis celor ce cred: 
«Fiţi gata pentru ceasul venirii Fiului Omului». 

O, Israele, Israele, ce va fi cu cei din tine care s-au 
dezbrăcat de haina vegherii, care s-au săturat să stea gata de 
venirea Mea? Vor alerga spre Mine, dar scris este că toate vor 
fi ca fulgerul care se arată de la răsărit până la apus. O, cum 
vor căuta untdelemn! O, cum vor căuta credinţă în cuvântul 
acesta! Mai fericit va fi Israel cel ce nu M-a cunoscut atunci 

decât acesta de azi, care nu M-a cunoscut azi în cuvântul 
acesta. Mereu am spus: «Israele, Eu sunt acest cuvânt». O, 
mereu am spus! 

lată, Israele care Mă iubeşti şi Mă crezi şi stai îmbrăcat 
cu Mine şi cu slava Mea, ies cu tine, fiule. Fă-te vrednic să te 
arăţi lângă slava Mea că fac din tine slavă a Mea înaintea 
oamenilor. Mă voi lăsa în tine cu cuvânt de dragoste şi de pa- 
ce şi de iertare, şi te voi aşeza înaintea oamenilor, şi oamenii 
vor auzi Cuvântul lui Dumnezeu, Care vine la tine cuvânt. Ca 
la intrarea în Ierusalim vom serba pe pământ, şi va intra Cu- 
vântul lui Dumnezeu călare pe cal alb şi va înviora mulţimile, 
şi Eu le voi dărui darul credinţei şi al bucuriei sfinte, şi le voi 
spune mulţimilor: «Bucuraţi-vă de slava Cuvântului lui 
Dumnezeul». 

Eu sunt în tine sărbătoare de nuntă de veac nou, Ieru- 
salime, popor al venirii Mele. Mă binevestesc lângă tine Mire 
din cer, iar pe tine mireasă a Mea. Mă binevestesc împăcare 
a omului cu Tatăl. Mă binevestesc sărbătoare de bucurie peste 
neamurile pământului, că oamenii nu mai au bucurie. Bucu- 
ria omului Eu sunt. Ia-Mă şi Mă dă oamenilor, dă-Mă, po- 
porul Meu, ca să cunoască oamenii bucuria. Pace ţie, şi te bu- 
cură şi nu te mai teme şi dă şi oamenilor ca să aibă pe Dum- 
nezeu şi să se apropie de muntele Meu cel sfânt, de cuvântul 
Meu, care curge ca izvorul vieţii din muntele vieţii, din Mine 
curge râul cuvântului Meu, după cum este scris de Duhul 
Sfânt Mângâietorul, Care va lua din Mine şi vă va da. Avem 
de lucrat lucrare de pace între cer şi pământ, lucrare de 
împăcare a României cu Dumnezeu, căci România are o lu- 
crare nedescurcată de peste ea, şi Eu vin cu cerul şi cu sfinţii 
ca să descurc pe cele încurcate în ea; vin să-i şterg păcatele 
prin împăcare, prin pocăinţă şi prin cuvântul Meu cel plin de 
milostivire, că ea va fi să fie ţară mândră şi sfântă, şi Mă va 
primi întru întoarcerea Mea la oameni. 

Israele, Israele, tu să ceri de la Mine să te însoţesc clipă 
de clipă cu sărbătoare şi cu duh de bucurie. Să ceri de la Mine 
lumină şi căldură şi timp frumos şi flori să-Mi ceri, şi ramuri 
înmugurite să-Mi ceri, ca să cânţi cu ele în mână imn de ser- 
bare şi să dai mulţimilor bucuria Mea, fiule, că Mi-e milă de 
oamenii care nu mai au bucurie. Bucuria omului Eu sunt, şi 
le voi spune şi oamenilor: «Bucuraţi-vă, voi, cei fără bucurie! 
Bucuraţi-vă şi luaţi în dar darul credinţei şi veniţi la serbarea 
Domnului, la nunta cea de veac noul». 

Mă binevestesc Mire din cer în tine, ţara Mea de nuntă, 
şi aşa te vor cunoaşte neamurile pământului, şi te vor numi 
ţara Mea de nuntă, că-Mi eşti iubită, şi vin în mijlocul tău ca 
să te învăţ iubirea Mea şi să-ţi dau darul iubirii Mele, şi voi fi 
peste tine cu mângâiere şi te voi vindeca de rane şi de pete şi 
de rupturi şi de ruşine, o, ţara Mea de nuntă! Şi toţi cei care 
te oropseau şi te înjoseau vor veni şi vor lua piatră din tine 
spre mângâiere şi se vor închina Mie în tine, ţara Mea de iu- 
bire şi de nuntă. Nu este zi mai frumoasă ca ziua de nuntă, şi 
îţi pregătesc zile frumoase, ţara Mea, că tu adăposteşti în tine 
pe poporul Meu mireasă. Strânge-te lângă mireasa Mea, ţara 
Mea, şi găteşte-Mi calea spre nuntă în tine şi bucură-te, ţara 
Mea de nuntă! Orice cuvânt al Meu va lua fiinţă peste tine, 
căci Eu sunt Dumnezeul tău şi am în tine izvorul cuvântului 
Meu. Vin să-ţi dezleg piedicile şi să mergi. Amin. Eu sunt Cel 
ce vin cu putere şi cu slavă multă la tine, şi din slava Mea va 
lua mulţime multă, şi se va vedea până la toate marginile sla- 
va Mea din tine, ţară a slavei Domnului. Vin la tine ca să te 
îmbrac în slavă şi să te vadă popoarele. Vino şi tu spre slava 
Mea. Vino, că Eu vin cu slavă peste tine şi îţi voi da pacea 
Mea. Amin. 


Iar tu, popor al cuvântului Meu, să ceri slava făgăduin- 
ţelor Mele, să ceri aşa cum a cerut Daniel proorocul când se 
împliniseră anii pentru Ierusalim. Cere ca să împlinesc cele 
ce sunt scrise pentru zilele acestea în cartea proorocului 
Daniel, că prin acest om iubit Eu am vestit-o pe România ca 
ţară a strălucirii şi a mândriei Mele, ţară mândră între ţări. 
Cere, poporul Meu, împlinirea proorociilor cele pentru zilele 
acestea, că au trecut de şapte ori câte şaptezeci de ani de când 
s-a aşezat un nod peste România, şi acesta trebuie descurcat, 
şi vin cu cerul şi îl descurc, şi aşez bucurie peste ţara cea 
iubită. Cere, poporul Meu, şi Eu îţi voi da tot ce trebuie să ai 
de la Mine. Cere să-ţi dau har, fiule de azi, ca să fii după 
chipul Meu şi după asemănarea Mea şi să vadă lumea că eşti 
fiul Meu. De câte ori voieşti să faci ceva sau să fii ceva, caută 
să faci ca Mine, caută să fii ca Mine. Uită-te mereu în tine şi 
ai grijă să ai statură sfântă, să ai minte sfântă şi inimă sfântă 
şi faptă sfântă înaintea Mea. Iubeşte bucuria cu Mine, poporul 
Meu, că Eu mult Mă bucur când Mă fac cuvânt peste tine. 
Uită-te în cuvântul Meu şi vezi dacă te potriveşti cu cele ros- 
tite de cuvântul Meu, şi aşa să fie lucrarea cuvântului Meu în 
mijlocul tău, şi să-şi găsească limbă în tine cuvântul Meu. 
Cuvântul Meu nu trebuie citit şi atât. Cuvântul Meu este 
oglinda în care trebuie să te uiţi mereu ca să fii după chipul şi 
asemănarea Mea. învăţaţi-vă bine să ştiţi ce să faceţi cu cu- 
vântul Meu când îl pun peste voi. învăţaţi-vă bine să lucraţi 
cuvântul Meu şi faceţi-1 lucrător peste voi, ca să nu fiţi prinşi 
în cuvânt, fiilor. Fiţi deştepţi, tată, fiţi destoinici, fiţi sfinţi, că 
Eu sunt sfânt, şi orice ucenic va fi ca învăţătorul lui. 

Nu vă lăsaţi greu unul pe altul, şi uşuraţi duhul păcii 
grădinii Mele. Mângâiaţi pe fiii din grădină. Fiţi alifie unii 
altora şi fiţi duhovniceşti la fire şi la minte şi la inimă şi la 
duh, fiilor. Ca Mine să lucraţi. Eu sunt pilda voastră. Eu sunt 
viţa; voi, mlădiţele. Eu sunt pacea şi bucuria voastră. Aveţi 
grijă de Mine, că şi Eu am de voi. Fiţi pacea şi bucuria Mea 
şi fiţi bunăvestire peste pământ, că v-am făcut ucenici ai Mei. 

învăţaţi să Mă cântaţi din inimă, că oamenii Mă cântă 
cu buzele, fiilor. învăţaţi să vă rugaţi Mie din inimă, că oame- 
nii se roagă altfel, fiilor. învăţaţi să vă rugaţi aşa cum Mă ru- 
gam Eu Tatălui când lucram pentru Tatăl peste oameni. învă- 
ţaţi să fiţi copii iubiţi de Dumnezeu. Amin. 

Nu lăsaţi cuvintele Mele neîmplinite, iar cel ce le lasă 
neîmplinite, acela să se smerească în biserică. Ascultaţi de fiii 
grădinii Mele când vă învaţă cum să lucraţi în lucrarea Mea. 
Nu lucraţi altfel, nu iubiţi moftul, nu iubiţi bârfa fiilor, că urâ- 
ciune este înaintea Mea cel ce vorbeşte de rău pe fiii Mei, pe 
poporul Meu Israel. Feriţi- vă de bârfă. Astupaţi-vă urechile 
când auziţi vorbiri de rău şi clevetiri, că dacă nu veţi face aşa 
vă veţi face vinovaţi de clevetire şi de bârfa, fiilor. Iubiţi-vă 
unul pe altul şi nu vă bârfiţi, iar când este ceva de îndreptat, 
lucraţi în biserică, lucraţi cu toate mădularele, fiilor. 

Feriţi-vă de duhul uşurătăţii, feriţi-vă să nu aveţi duh 
uşuratic, feriţi-vă de rău, fiilor scumpi. Fiţi bunăvestire unii 
peste alţii. Fiţi o singură voinţă şi o împlinire cu toţii. Fiţi săr- 
bătoarea Mea. Amin. 

Vom ieşi cu mare sărbătoare, fiilor, şi sărbătoarea se va 
vedea până la toate marginile. Fiţi binecuvântaţi pentru zile 
de sărbătoare, fiilor din Ierusalim. Pacea Mea va fi cu voi în 
zilele de serbare şi se vor hrăni mulţimile de pacea Mea, căci 
voi sunteţi pacea şi bucuria Mea, şi totul va fi cu pace şi cu 
bucurie din cer peste pământ. 

Pace şi soare şi dragoste şi sărbătoare peste voi! Duhul 
Sfânt Mângâietorul este cu voi, fiilor. Amin, amin, amin. 

25 martie/7 aprilie 1997 

Duminica a cincea a Postului Mare, a cuvioasei Maria 
Egipteanca 

Şcoala de preoţi este pământească, lumească. Fariseul nu poate fi 
creştin. Smerenia vindecă omul de păcate. Poporul Domnului se 
pregăteşte de bunăvestire a cuvântului peste mulţimi. 

E u sunt Cel ce sunt. Amin. Israele de azi, poporul 
Meu cel din români luat şi numit Israel! Eu sunt 
Cel ce sunt. Eu sunt Cel ce te-am născut din Mine prin cuvânt 
şi te-am numit Israelul Meu, şi te-am hrănit mereu cu cu- 
vântul care iese din gura Mea ca să creşti mare şi să te am şi 
să Mă bucur de tine pe pământ şi să-Mi împlinesc cu tine 
Scripturile zilelor cele de apoi, poporul Meu. O, scoală-te, şi 
prooroceşte vremea împlinirilor Mele peste pământ, că Eu 
vin să spun cele proorocite în Scripturi. Scris este în Scripturi: 
«Al şaselea înger a vărsat cupa sa peste lume, peste învăţă- 
tura lumească şi a secat-o pe ea, ca să fie gătită calea celor 
de la răsăritul soarelui, calea celor credincioşi», calea ta, Is- 
raele, a ta şi a celor ce vor crede cuvântului care iese din gura 
Mea. Amin. 

Nu te teme, poporul Meu. Lasă să te hulească învăţăto- 
rii lumii, că aceia nu cunosc adevărul, căci scris este în Scrip- 
turi: «Din gura balaurului şi a fiarei şi a proroocului minci- 
nos se nasc trei duhuri necurate, duhuri demoniceşti care 
scoală pe cei tari ai lumii împotriva lui Dumnezeu, împotriva 
adevărului». Dar tu veghează pentru adevăr, căci cel ce nu 
veghează umblă gol şi i se vede ruşinea lui. Este scris în 
Scripturi: «Al şaptelea înger şi-a deşertat năstrapa lui în văz- 
duh, şi a ieşit glas mare din templul cerului, glas mare de la 
tronul Domnului, strigând: săvărşitu-s-a! Amin». 

Cuvântul Meu este glasul lui Dumnezeu peste pământ, 
şi cei tari ai lumii nu cunosc adevărul şi izvorul lui. Dar tu eşti 
fiul Meu, tu eşti cel crescut de Mine, Israele, şi drag îmi este 
când te văd adunat în numele Meu grăind tainele Mele. O, ce 
mult am aşteptat să am popor care să-Mi amintească de cele 
scrise în cartea Mea aşa cum Mi-a amintit Daniel proorocul şi 
s-a rugat să împlinesc! O, fiule poporul Meu, nu ştiu cei tari 
ai lumii, nu ştiu să găsească adevărul, şi bobotesc prin beznă 
şi nu ştiu. Nu ştiu împăraţii pământului decât să amăgească pe 
cei mulţi, şi au făcut idol, dând chip fiarei, şi scris este: «I s-a 
dat ei să insufle duh, aşa încât chipul fiarei să şi grăiască şi 
să silească pe mari şi pe mici, pe slobozi şi pe robi ca să-şi 
pună semn pe ei». 

O, poporul Meu, am spus aşa: «Vai ţie dacă vei căuta 
să ştii ce păţeşte lumea!». Să Mă asculţi, fiule, ce ţi-am spus, 
că Scriptura aceasta se împlineşte peste lume, şi lumea nu ştie 
cum. Fereşte-te de chipul fiarei, căreia i s-a dat duh să grăias- 
că. Fii cuminte, şi ascultă cuvintele Mele, fiule. Nu asculta de 
la nimeni învăţătură, că tu eşti fiul Meu prin care Eu voi 
scoate pe mulţi de la pierzare. 

Să nu te temi de cei ce au ieşit din tine ca să cumpere 
şi ca să vândă, că să ştii că nimeni nu cumpără şi nu vinde 
decât numai cel care are semnul şi numele şi numărul fiarei. 
Dar tu să nu te temi, că tu ai înţelepciune, şi cel mincinos fuge 
de înţelepciune. Cel mincinos iese din mijlocul tău şi se face 
fiu al lumii, căci are semn pe el, şi se duce la preoţi şi la arhie- 
rei cum s-au dus şi cei din vremea Mea cu trupul ca să dea de 
ştire celor sfinţi, ziceau ei, despre Mine, Care făceam faptă 
din adevărul cu care venisem de la Tatăl. Nu te teme de cei ce 
ies din mijlocul tău. Lasă-i să iasă, şi tu să fii cuminte şi să 
asculţi cuvântul Meu, care-ţi este cort şi pâine şi apă şi sare şi 
lumină, şi voi face din tine sare şi lumină şi pâine şi apă peste 
cei ce vor fugi de minciună. 


învăţătura cuvântului Meu e mare, fiilor, şi nu este om 
să-i stea împotrivă, şi Eu le spun arhiereilor şi preoţilor care 
aţâţă lumea împotriva ta, fiule al cuvântului Meu, le spun aşa: 
dacă Eu grăiesc rău cu cuvântul Meu, vădiţi-Mă, dovediţi-Mi 
că grăiesc rău. Iar dacă grăiesc adevărul, de ce vă loviţi în 
Mine? Aşa îi zic şi fiului cel răzvrătit, care se dezbracă de 
haina cea de la Mine şi umblă gol văzându-i-se ruşinea; îi zic 
şi lui tot aşa: fiule răzvrătit, dacă grăiesc adevărul, de ce Mă 
baţi? 

O, Israele, fiule cu care grăieşte Domnul! O, copilul 
învăţăturii Mele, cel ce zice că omul sănătos este bolnav şi că 
omul bolnav este sănătos, acela mănâncă minciună şi dă la 
mulţi din hrana lui. Omul sănătos la minte şi la inimă n-are 
nevoie de şcoală. De şcoală are nevoie cel fără de Mine, dar 
cel fără de Mine nu învaţă mintea la nici un fel de şcoală, că 
mintea nu se capătă din şcoală. Ea este darul Meu în omul 
Meu, nu în omul lumii. Omul care iubeşte lumea, care se 
poartă ca lumea, care mănâncă cu lumea şi ca lumea, care 
vorbeşte ca lumea, acela nu are minte. Omul lumesc nu are 
minte, nu are. Omul lumesc îl numeşte bolnav pe cel sănătos, 
şi pe cel sănătos, bolnav. Cine pe pământ zice că tu nu eşti să- 
nătos, că tu nu ai minte şi eşti bolnav, Israele, acela este om 
lumesc, om fără de minte, om al minciunii, tată. Cine se duce 
la şcoala omului ca să-şi agonisească minte, acela îşi agoni- 
seşte nebunie care îl îndeamnă să zică în sinea lui că nu este 
Dumnezeu. Scris este în Scripturi: «Nebunul zice în sinea lui: 
nu este Dumnezeu». 

O, Israele, cei ce au minte, aceia se scoală dintr-ale lor 
şi vin şi te cercetează pe tine cel ce eşti cu Mine, şi Mă cer- 
cetează pe Mine Cel ce sunt cu tine cuvânt. Iar cei ce nu au 
minte, aceia caută să te acopere pe tine înaintea oamenilor, 
aceia se tem de tine, poporul Meu, se tem, tată, fiindcă tu eşti 
poporul cuvântului lui Dumnezeu, şi eşti bogat şi eşti tare. 
Cuvântul Meu este darul cel de peste tine, iar cei fără de min- 
te se tem de tine aşa cum se temeau de Israel popoarele din 
vremile din urmă, care ştiau că Eu sunt Domnul Cel tare al lui 
Israel. 

Nimeni nu mai mănâncă azi hrană curată ca să aibă 
minte de la Dumnezeu. Eu de aceea am zis vouă că astăzi se 
mănâncă chimicale şi la şcoala de preoţi, şi de aceea am zis 
şi te-am oprit să mergi la şcoala de preoţi, poporul Meu. Tu 
să stai la şcoala lui Dumnezeu, ca să te facă Domnul preot 
pentru El şi pentru poporul Lui, nu să te facă şcoala preot 
pentru lume. Unde sunt copiii celor din poporul Meu care s-au 
dus să înveţe şcoală de preoţi? S-au dus câţiva, şi toţi s-au 
făcut lume, şi toţi s-au sculat împotriva coborârii cuvântului 
Meu care i-a hrănit cât au fost mici şi cuminţi. S-au dus şi au 
luat traiul lumii şi au părăsit trăirea creştină, şi acum se as- 
cund sub necredinţa în cuvântul Meu, dar cuvântul Meu îi vă- 
deşte, le vădeşte faptele lor rele, că au mâncat chimicale la 
şcoala de preoţi şi n-au mâncat ce au mâncat părinţii cei 
sfinţi. înainte se învăţa de la sfinţi carte, şi acum se învaţă de 
la oameni. Se duce omul la şcoala de preoţi şi mănâncă chi- 
micale, mănâncă învăţătură pământească, nu învaţă carte 
sfântă, ci învaţă carte pământească şi lumească, şi de aceea 
am spus că mănâncă chimicale. Cine învaţă carte sfântă, acela 
trăieşte în legile lui Dumnezeu, iar cine învaţă carte omeneas- 
că, acela trăieşte în legile trupului şi zice că aşa a lăsat Dum- 
nezeu. Preoţii sfinţi şi arhiereii sfinţi au fost dintre cei care 
aveau minte, şi nu căutau mintea la oameni, căci cine este 
sănătos, acela este om cu minte şi cu înţelepciune de minte. 
Cine se duce azi într-o şcoală de preoţi şi se uită bine, acela 
vede ce este acolo şi îmi dă dreptate la cuvintele Mele. 

O, poporul Meu, te-am învăţat mereu să nu fii fariseu, 
că tu vezi ce este omul fariseu, şi pe tine te-am numit creştin, 
tată, şi creştin să fii, aşa cum au fost toţi sfinţii cei de până la 
tine. Mie îmi trebuie sfinţi, asta îmi trebuie, Israele. Mie îmi 
trebuie om credincios, că sfânt este omul credincios. Celui 
iubitor de sine nu-i prieşte credinţa cea sfântă, şi îi prieşte cre- 
dinţa în om, căci omul e supus firii, şi e trupesc omul. Celui 
iubitor de sine îi prieşte credinţa în om, nu în Domnul, Cel ce 
este Sfântul sfinţilor, Domnul celor sfinţi. 

Fericit este omul care ştie să se smerească pe sine, că 
acela începe calea sfinţeniei de minte şi de inimă şi ajunge 
om sfânt dacă stăruieşte în smerenie aşa cum a stăruit Maria 
Egipteanca sfinţindu-şi viaţa şi mintea şi inima, sfinţind pă- 
mântul de sub ea. Pământul de sub ea se bucura şi sălta în sus 
săltând-o pe ea deasupra lui şi dând-o lui Dumnezeu sfântă. 
Şi iată, omul păcătos poate ajunge sfânt prin smerenie, dar 
omul plin de sine, care cunoaşte legea lui Dumnezeu şi se 
zice pe sine sfânt prin cunoaştere, acela este fariseu, şi se în- 
toarce nedreptăţit de la Dumnezeu, că zice Scriptura: «Celor 
mândri le stau împotrivă, iar celor ce se smeresc le dau har, 
şi prin harul Meu se ridică înspre Mine jertfi plăcută Mie». 

Israele, fiule scump, să lucrezi lucrare de îngeri, po- 
porul Meu. Să veghezi frate peste frate şi să Mă ajuţi să te am, 
copilul Meu. Să fii tare şi să nu te mlădiezi la şoaptele celui 
ce s-a dezbrăcat de harul cuvântului Meu care curge ca râul 
din Mine peste tine. De cel ce a plecat ca să nu domnesc peste 
el cu cuvântul Meu, să nu te îndoieşti. La şoaptele celui plecat 
din lucrarea Mea cu tine, Israele, să nu te îndoieşti. Veghează 
peste tine, poporul Meu, că şi îngerii veghează şi vin şi îmi 
spun de tine. Vin şi diavolii şi îmi spun, dară îngerii cum să 
nu vină? Vin diavolii şi îmi spun mereu ce fac oamenii, şi vin 
şi îngerii Mei şi îmi spun ce fac creştinii Mei. 

O, poporul Meu, drag îmi este când te văd adunat mă- 
nunchi în numele Meu şi grăind de Mine şi despre Mine, şi 
Eu sunt atunci în duhul tău şi Mă bucur şi Mă plâng de du- 
rerile Mele. Mă bucur cu tine şi Mă plâng ţie pentru cel ce 
Mi-a făcut dureri în tine, căci cine nu ştie lucrarea veghii, Mă 
face pe Mine om, Mă aseamănă cu omul şi Mă face ca pe 
unul care nu ştie din cer. Dacă Eu îi spun creştinului ce-Mi 
spune diavolul, creştinul se supără de pâră. Am avut în tine, 
Israele, am avut creştini care vorbeau urât cu Mine. Dacă Eu 
îi ziceam unei inimi îndărătnice că face rău, se ridica şi îmi 
spunea că a mâncat rahat cel ce a spus de el. De spus îi spu- 
neam Eu ce face, şi Eu nu eram diavolul. Diavolul îl avea la 
mână cu răul, iar Eu îi spuneam că face voia diavolului, care 
se bucură de răul creştinului, şi creştinul Mă făcea mincinos 
pe Mine, nu pe diavol, şi pe el se scotea drept şi nevinovat, şi 
se supăra pe Mine şi pleca de lângă Mine, pleca şi Mă hulea 
şi zicea că sunt diavolul, şi nu Dumnezeu. Iată, omul minte 
împotriva diavolului, şi diavolul spune ce face omul. Şi cine 
este mincinosul? Cine, oare? 

O, fiilor, fiilor, voi, tată, cu mult mai mult trebuie să 
vegheaţi unul peste altul, şi nu trebuie să ascundeţi răul. Iar 
dacă-1 ascundeţi, şi Eu vin să vi-1 spun, să nu spuneţi ca şi cei 
ce Mi-au dat să mănânc murdărie de om, că am avut creştin 
care-Mi spunea: „A mâncat rahat cine a spus de mine şi Eu 
îi spuneam: «O, creştine, numai rahat nu-Mi dădusei să mă- 
nânc». O, aşa M-am zbătut Eu să-l îngrijesc pe Israel, iar el 
scotea limba la Mine. 

Vegheaţi unul peste altul, fiilor. Vegheaţi, şi nu fiţi în- 
dărătnici împotriva adevărului, ci mai degrabă smeriţi-vă. Nu 
ascundeţi faptele cele rele, şi mai degrabă osândiţi-le pe faţă, 
aşa cum a făcut Maria Egipteanca de s-a făcut mireasă Mie 


părăsind iubirea de sine care este trupească şi diavolească. 
Smeriţi-vă, fiilor, înaintea Mea, şi Eu vă voi înălţa pe voi, şi 
mulţimi multe vor şti că voi sunteţi ucenicii Mei. Rugaţi-vă 
să poruncesc stihiilor să asculte de voi, de rugăciunea voastră 
spre Mine. Cereţi vreme caldă şi dulce şi însorită. Cereţi, tată, 
că Eu vin la voi şi fac cu voi zile de serbare cerească pe pă- 
mânt şi vom înviora sufletele multora, că oamenii nu mai au 
mângâiere. Vin să-i mângâi pe oameni, vin să le dezleg paşii 
spre Mine, Mângâietorul omului. 

Vin la tine, poporul Meu, şi te gătesc cu daruri cereşti 
şi ies cu tine, şi lumea se va strânge şi se va bucura de slava 
Mea care este cu tine. Să mergi frumos, să vorbeşti frumos, 
să cânţi frumos, să zâmbeşti frumos, să te îmbraci frumos în 
duh şi în trup şi să semeni cu Mine, poporul Meu. Eu voi fi 
cu tine în faţă şi în spate şi în lături şi de sus şi de jos, voi fi 
şi voi sufla prin guriţa ta şi multe oase uscate vor prinde duh 
de viaţă şi vor învia, căci înviere înseamnă credinţă şi viaţă 
sfântă şi inimă şi minte sfântă. 

Scoală-te, Israele! Scoală-te şi te pregăteşte în sfinţenie 
şi în smerenie şi în cuvânt, fiule, că ieşim bunăvestire înaintea 
mulţimilor şi mulţi lupi se vor face miei şi vor paşte păşunea 
Mea şi vor auzi cuvântul Meu. 

Voi veni cu sfinţii, fiilor, şi voi desface legătura şi voi 
rupe piedica pusă peste România. Cerul de sus, şi pământul 
de jos, vor lucra iubire între cer şi pământ. Vin cu sfinţii ca 
s-o împac pe România cu Mine. Vin cu patriarhul Nifon, care 
a anatemizat fărădelegea şi pe cei ce o iubesc pe ea (anul 1507, 
la Tărgovişte, n.r.). Vin să-i spun României să iubească legea 
Mea cea sfântă şi să-Mi ceară iertare prin pocăinţă şi să fac 
act de împăcare între Mine şi România, că Eu sunt Cel ce am 
putere să iert păcatele tale, ţara Mea, şi vin la tine să te iert, 
să te mângâi, că n-are cine te mângâia. Vin Eu şi te mângâi, 
şi te voi păstori cu cuvântul Meu, şi tu vei asculta glasul Meu 
şi te vei mângâia cu Dumnezeul tău. Amin. 

Eu sunt Domnul Dumnezeul tău, Israele român. Eu 
sunt Tatăl, Fiul şi Duhul Sfânt. Eu sunt Cel ce sunt, o, ţara 
Mea! Iată, trimit la tine pe poporul Meu ca să te scoată de sub 
apăsare şi ca să-ţi aducă el cuvântul Meu. 

Pace ţie, ţara Mea! Eu sunt cuvânt peste tine, iar po- 
porul Meu este trimisul Meu în mijlocul tău; poporul Meu 
este zi de bunăvestire peste tine. Amin 

Mergi, poporul Meu, mergi înaintemergător al Meu! 
Eu vin curând. Amin, amin, amin. 

31 martie/13 aprilie 1997 

Praznicul Intrării Domnului în Ierusalim. Duminica 
Floriilor 

Dezlegarea blestemului sfântului Nifon, în cetatea Tărgoviştei. 
Proorocul Daniel vede împlinirea proorociei lui despre cele şapte- 
zeci de săptămâni de ani (490 de ani: 1507-1997; cap. 9/24). Pa- 
triarhul Nifon rosteşte din cer dezlegarea blestemului lăsat de el în 
anul 1507 peste cetatea Tărgoviştei în urma fărădelegilor făptuite 
în cetate din voia domnului ţării, voievodul Radu. 

E u sunt, şi Mă numesc Cuvântul lui Dumnezeu, 
căci scris este: «El vine cu norii şi cu zeci de mii 
de sfinţi, şi numele Lui se cheamă Cuvântul lui Dumnezeu». 
Amin. 

Eu sunt Cel ce sunt. Vin din cer pe pământ şi Mă fac 
cuvânt şi Mă fac Mire, căci a venit nunta Mielului, şi mireasa 
Lui s-a pregătit. Fericiţi sunt cei chemaţi la cina nunţii 
Mielului. 

Eu sunt Arhiereul Cel mare, Care am străbătut cerurile 
şi am suferit între oameni şi cu oamenii, ispitit fiind întru 
toate după asemănarea omului, în afară de păcat. Nu Mi-am 
luat singur cinstea aceasta, ci Tatăl Mi-a dat-o, după cum este 
scris: «Tu eşti Fiul Meu; Eu astăzi Te-am născut. Tu eşti Preot 
în veac, după rănduiala lui Melchisedec». 

Eu sunt Cel ce sunt, dar poporul prin care am venit din 
Tatăl nu M-a primit ca pe trimisul Tatălui, şi Eu M-am îndrep- 
tat spre neamurile pământului, şi Mi-a dat Tatăl de la naşterea 
Mea pe România, ca să-Mi fie ţară a întoarcerii Mele cu norii, 
ţara slavei zilelor cele de apoi, căci aşa precum M-am suit la 
Tatăl, tot aşa şi vin; vin cu norii şi cu zeci de mii de sfinţi, şi 
vin venind. Amin. 

Vin la tine, ţara Mea de nuntă, că de la Tatăl te am 
dată să fii ţara Mea pentru întoarcerea Mea între oameni. 
Primeşte-Mă! Eu vin cuvânt la tine, că am în mijlocul tău pe 
poporul cuvântului Meu, iesle caldă în care Se naşte de sus 
Cuvântul lui Dumnezeu, Care vine cu norii ca pasărea care-şi 
face cuib la streaşină unei case unde-şi aşează puii ca să-i 
nască şi să-i hrănească străbătând văzduhul şi venind, 
suindu-se şi coborându-se, coborând şi suind şi iarăşi cobo- 
rând ca să-şi hrănească puii din cuib şi să-i crească şi să-i 
înveţe să zboare în văzduh. Eu sunt Cel ce sunt. Vin cu norii 
la tine, ţara Mea de nuntă, « Vin cu sfinţii, vin pe cal alb, şi oşti 
din cer vin după Mine călare pe cai albi, şi din gura Mea iese 
cuvânt, şi pe coapsele Mele şi pe haina Mea am nume scris: 
„împăratul împăraţilor şi Domnul Domnilor “», precum scrie 
în Scripturi să vin. 

Când a trebuit să ridic din nou Ierusalimul, care se 
stricase pentru păcatele lui, am auzit de pe pământ strigare ca 
să vin să-l izbăvesc pe Israel cel apăsat de plata fărădelegilor 
lui. Am auzit pe Daniel, care Mi-a amintit de făgăduinţele 
Mele pentru Israel, mărturisind înaintea Mea păcatele po- 
porului său şi umilindu-se pentru Israel, şi Eu am coborât la 
el şi i-am vestit: «Şaptezeci de săptămâni de ani sunt hotărâte 
pentru Ierusalim până ce fărădelegea va întrece marginile ei, 
până ce va veni Sfântul Sfinţilor ca să pătimească pentru om, 
şi va dărâma cetatea, şi până la capăt va fi greu. Dar la capăt 
voi veni şi voi încheia un legământ cu mulţi într-o săptămână, 
şi mulţi din cei ce dorm în ţărâna pământului se vor scula, şi 
cei înţelepţi vor lumina». Şi Daniel se ruga, zicând: «Stăpâne, 
când?». Dar Eu i-am spus: «Daniele, sunt pecetluite toate 
cuvintele acestea până la sfârşit, iar la sfârşit mulţi vor fi 
curăţiţi, albiţi şi lămuriţi, şi nici unul din cei fără de lege nu 
va pricepe cuvintele Mele, ci numai cei înţelepţi vor înţelege, 
căci cei înţelepţi se dau deoparte din calea fărădelegii şi stau 
cu Duhul Cel Sfânt, Povăţuitorul oamenilor înţelepţi. Iar tu, 
Daniele, te vei scula, şi vei primi moştenirea ta, în vremea 
cea de apoi. Amin». 

Am pus pe fiii cuvântului Meu să mijlocească pentru 
tine, pentru învierea ta, o, ţară Românie, ţara Mea de nuntă, 
ţară a strălucirii cea proorocită de proorocul Daniel. Vin la 
tine cuvânt de Duh Sfânt, vin să închei cu tine act de împăca- 
re cu Mine. Vin din Tatăl, şi am iesle în tine şi Mă nasc cuvânt 
şi te hrănesc cu tainele Mele cele ascunse, că tu ai fost cea de 
sub cruce, dar Eu de la naşterea Mea te-am iubit şi te-am 
ridicat şi te-am ales de ţară a Mea şi te-am născut din Mine, 
din numele Meu te-am născut şi ţi-am dat numele Meu şi 
te-am numit creştină, după numele Meu, prin cel trimis la tine 
cu cămăşuţă de botez, cu apă şi cu Duhul Sfânt, şi te-am 
numit român, popor al ţării Mele. Şi am vegheat peste tine la 
bucurie şi la durere şi te-am păzit ca să fii şi ca să te am, căci 
Tatăl te-a dat Mie odată cu naşterea Mea născându-te din 


Mine. Povestea ta e frumoasă în cer, şi iată ce fac: vin cuvânt 
pe pământul tău şi îţi scriu taina ta, şi Mă fac carte în tine şi 
îţi scriu povestea Mea cu tine şi te vestesc a Mea, ca să audă 
toate noroadele de pe pământ că tu eşti împlinirea Mea întru 
venirea Mea. 

Dar ai peste tine un nod, o, ţara Mea, şi vin să-l iau de 
peste tine. Ca în Ierusalim intru, pe cal alb intru şi Mă fac 
cuvânt peste tine, şi prin cuvântul Meu lucrez şi îţi rup legă- 
tura de peste tine. Tu, pentru fărădelegile tale ai fost pusă sub 
lege, căci cel ce păcătuieşte, este pedepsit de lege. Şaptezeci 
de săptămâni de ani sunt peste tine de când am pus peste tine 
legătură pentru fărădelegea ta, căci scris este: «Dacă unul din 
cetate păcătuieşte, toată cetatea suferă fărădelegea». Iar 
după patru sute nouă zeci de ani, căci asta înseamnă cele 
scrise în cartea lui Daniel despre cele şaptezeci de săptămâni, 
am venit la tine şi am rostit peste tine să dezleg nodul cel pus 
peste tine de atâta timp, şi auzind nu ai auzit, dar Eu am lu- 
crat şi am dezlegat nodul tău. Şi acum vin şi te vestesc ce am 
făcut Eu pentru tine, ţara Mea, iubita Mea cea de sub cruce. 
Am zidit o piatră nouă, o vie nouă, o mlădiţă nouă. O pietri- 
cică albă ţi-am dat în dar, şi pe ea am scris cu mâna Mea: 
«Cuvântul lui Dumnezeu», şi nimeni nu înţelege ce scrie pe 
ea, «nimeni decât primitorul», precum scrie în Scripturi; ni- 
meni decât poporul cuvântului Meu, în mijlocul căruia M-am 
făcut carte pentru tine, ţara Mea, ca să te binecuvintez şi să te 
ridic pic cu pic din ţărână, după cum este scris că «pe mulţi îi 
voi scula din ţărâna pământului: pe unii, spre viaţă veşnică 
şi pe unii spre judecată veşnică». 

Am născut din cuvântul Meu un popor în tine, şi din 
tine Mi-am ales mireasă, ţara Mea. Mi-am făcut în tine bise- 
rică curată, biserică pe voia Mea, nu pe voia omului, că rău 
Mă apasă fărădelegea din biserică, şi Eu aveam trebuinţă de 
biserică cu mădulare întregi şi sfinte, cu trup curat, care se 
cheamă biserică a Mea. Mi-am ridicat în tine popor curat, bi- 
serică vie, ca să am cu ce lucra dezlegare peste tine. Şi acum 
vin în mijlocul mulţimii din tine şi Mă vestesc în mijlocul po- 
porului cuvântului Meu, şi te vestesc pe tine că am venit să te 
ridic. Scoală-te, îţi zic ţie! Amin, amin, amin. 

Eu sunt Cel ce sunt, şi stau în mijlocul tău cu fiii cu- 
vântului Meu, fii unşi de Mine, Arhiereul Tatălui Savaot, aşe- 
zat de-a dreapta scaunului măririi în ceruri, căci M-am adus 
pe Mine însumi jertfă înaintea Tatălui aşa cum orice arhiereu 
aduce jertfă pentru păcatele lui şi pentru cele ale poporului. Şi 
iată, sunt cu fiii cuvântului Meu în mijlocul tău, ţara Mea, şi 
iată ce grăiesc Eu cu ei: 

Fiilor unşi, s-au scurs cei patru sute nouăzeci de ani, 
s-au scurs şaptezeci de săptămâni de ani de când s-a pus legă- 
tură peste România şi peste biserica din ea, căci am avut aici 
arhiereu după chipul şi asemănarea Mea, care a anatemizat fă- 
rădelegea pe care a văzut-o făcându-se, şi apoi el a plecat la 
Mine după ce a fost alungat de pe scaunul bisericii. Scris este: 
«Cel ce nu iubeşte pe Dumnezeu, să fie anatema». O, fărăde- 
legea a dat peste marginile ei, iar arhiereul Nifon a rostit cu- 
vânt împotriva ei, şi a rămas legătura aceasta. Şi acum Eu vin 
să rostesc trezire peste ţara Mea şi s-o scot de sub vina aceasta. 

Fiilor unşi, Eu voiesc prin voi să lucrez, că în voi bine- 
voiesc şi vă iubesc, că şi voi Mă iubiţi împlinind poruncile 
Mele, căci scris este: «Cel ce păzeşte poruncile Mele, acela 
este cel ce Mă iubeşte». în numele Meu, ridicaţi mâinile spre 
Tatăl şi rostiţi odată cu Mine, Arhiereul cerului: 

în numele Tatălui şi al Fiului şi al Sfântului Duh, se 
rupe şi se dezleagă cele legate peste România ca să fie dezle- 
gate şi în cer şi pe pământ. Amin. 

în numele Tatălui şi al Fiului şi al Sfântului Duh, se bi- 
necuvintează ţara română cu binecuvântările cerului, cu bine- 
cuvântările văzduhului, cu binecuvântările pământului cel 
ales de Dumnezeu, cu binecuvântările înălţimilor cele veş- 
nice, cu binecuvântările sânurilor cerului. Amin. Eu sunt Cel 
ce sunt, şi binecuvintez prin cuvânt venit cu norii: 

Se binecuvintează ţara română, cu darul credinţei sfin- 
te, şi prin credinţă să se umple de darurile Mele cele veşnice, 
că vin cu veacul cel nou, cel fără de sfârşit, vin cu cerul şi cu 
pământul cel nou peste cele vechi, iar fărădelegea să fie arun- 
cată în foc, şi omul să se ridice spre cele binecuvântate ale 
darurilor cereşti. Eu sunt Cel ce împac pe Tatăl cu omul. Eu 
sunt Cel ce împac pe omul cel credincios cu Tatăl. Eu sunt 
Cel ce sunt. Amin. 

Când Moise M-a întrebat ce să-i spună lui Israel când 
se va duce la el să-l scoată din Egipt cu mâna Mea cea tare, 
când el Mi-a spus: «Doamne, cine să le spun că eşti Tu?», Eu 
i-am spus să le spună despre Mine că: «Eu sunt Cel ce sunt». 
Aşa vă spun şi vouă, fii ai cuvântului Meu: Eu sunt Cel ce 
sunt, Eu sunt Cel ce vă trimit, iar voi sunteţi trimişii Mei, sun- 
teţi darul Meu peste oamenii care vor crede în Mine prin voi. 
Amin. 

Eu sunt venit cu norii şi cu sfinţii şi am cu Mine pe 
arhiereul Meu, pe patriarhul Nifon, a toată lumea. Eu sunt în 
el, şi el este în Mine, şi din Mine rosteşte cuvânt din cuvânt 
peste tine, ţara Mea: 

O Doamne, Dumnezeul celor vii, al lui 
^Avraam, Isaac şi lacov! O, Doamne, Dum- 
nezeul celor vii din neamul român! Eu, român sunt trecut în 
cer, căci aici am avut ultima chemare, şi Tu m-ai chemat să 
mă fac român şi să fiu numit sfânt de neamul român şi de 
toată lumea cea credincioasă. 

O, Doamne, Arhiereule, Care stai de-a dreapta scaunu- 
lui măririi în ceruri! Au trecut peste România şaptezeci de 
săptămâni de ani până ce s-a împlinit numărul anilor, iar spre 
sfârşitul acestor ani Tu ai făcut în România popor plăcut Ţie, 
şi Te-ai făcut cuvânt peste el. 

Ai intrat cu praznic de florii în cetatea de scaun a Ro- 
mâniei, Doamne, şi cu Tine sunt şi eu între zecile de mii de 
sfinţi cu care vii. Binecuvinteaz-o pe România şi împlineşte 
cu ea cer nou şi pământ nou şi cuvânt nou şi Paşti nou, că ai 
popor nou în ea. Fiii cuvântului Tău s-au rugat Ţie aşa cum 
s-a rugat proorocul Daniel pentru Ierusalim. Binecuvintez şi 
eu, în numele Tău, pe fiii cuvântului Tău, ca să ştie neamul 
român că ei sunt trimişii Tăi pentru România. Ajut-o pe Ro- 
mânia şi dă-i darul credinţei sfinte, şi prin credinţă să facă 
voia Ta şi să împlinească Scripturile Tale cele de apoi. Doam- 
ne, că Tu în ea Te împlineşti cu venirea Ta, căci vii venind, şi 
Te faci cuvânt peste ea şi străluceşti prin cuvânt, şi ea strălu- 
ceşte sub lumina cuvântului Tău, şi cele profeţite pentru ea 
vin peste ea. 

O, ţară a Domnului, scoală-te şi primeşte slava lui 
Dumnezeu! Ţie îţi zic: scoală-te şi înviază, că am venit cu 
Domnul la tine şi mă ating de creştetul tău şi îţi rostesc bine- 
cuvântare şi dezleg de peste tine pe cele legate ca să fie dez- 
legate şi în cer. S-a auzit la cer rugăciunea fiilor din grădina 
cuvântului Domnului, şi vin cu Domnul şi împlinesc binecu- 
vântare peste tine. 

Iar Tu, Doamne, slăveşte-Te în poporul Tău iubit întru 
care ai binevoit. Amin. 

O arhiereule, ceea ce tu ai legat în numele 
^ Meu, legat a fost, şi ceea ce tu dezlegi în 


numele Meu, Eu dezleg şi pun binecuvântare şi sfinţenie 
peste cele curăţate prin cuvânt. Amin. 

Iar voi, fiilor unşi peste vremea aceasta, ridicaţi încă o 
dată mâinile şi ziceţi odată cu Mine: „ Tată, Iţi mulţumim că 
ne-ai ascultat" . Amin. 

Nu fiţi trişti că nu vă binecuvintează nimeni pe pământ, 
fiilor, căci voi sunteţi binecuvântaţii Mei şi ai Tatălui Meu 
Savaot. Nici pe Mine nu M-a binecuvântat pe pământ nimeni. 
Toţi M-au blestemat şi M-au dat spre suferinţă. Tu să nu 
aştepţi binecuvântare de la oameni, Israele român, că tu tre- 
buie să semeni cu Mine, fiule mic. Să am şi Eu pe cineva pe 
pământ care să semene cu Mine, căci oamenii slavei deşarte 
sunt prea mulţi pe pământ, prea mulţi domni sunt pe pământ, 
iar Eu, Domnul, sunt micşorat de slava omului. 

Israele român, via Mea cea mică, via Mea cea nouă, via 
Mea cea dulce, tu te-ai lăsat altoită şi M-ai cunoscut de Stă- 
pân când am venit ca să-Mi văd rodul şi să Mi-1 culeg. Ro- 
deşte, tată, prin darul credinţei. Binecuvântare din binecuvân- 
tare să dai. Ale Mele din ale Mele vă dau, ca să aibă România 
pe Dumnezeu. Amin. 

E zi de praznic de intrare în Ierusalim. Intru cu Ierusa- 
limul cel ceresc în tine, ţara Mea de nuntă, şi nuntesc nuntă 
de veac nou în tine cu poporul Meu mireasă, şi tu îmi eşti 
nuntaşă, ţara Mea. E zi de praznic de florii, şi poporul Meu 
cântă în tine cu ramuri de flori în mâini. Cuprinde-Mi mirea- 
sa, ţara Mea, şi primeşte-Mă prin trimişii Mei. Eu sunt în ei, 
şi ei în Mine. Pace ţie! Pace ţie! Pace ţie! Binecuvântat este 
Cel ce vine la tine întru numele Domnului. 

Pace ţie, cetate a Târgoviştei! Pace ţie, şi te bucură, şi 
te fa Ierusalim nou înaintea Mea! Ţie îţi zic: scoală-te şi în- 
viază şi te fă iubire înaintea Mea! 

în numele Tatălui şi al Fiului şi al Sfântului Duh, Mă 
scriu cu tine în Cartea Adevărului, ţara Mea, iubita Mea 
Românie, ţara Mea de nuntă, şi tu vei fi, şi vei străluci de 
slava Mea, căci Eu sunt Cel ce sunt, şi în tine binevoiesc. 
Amin, amin, amin. 

7/20 aprilie 1997 

Sărbătoarea sfântului ierarh Calinic de la Cernica 

Proorocie a sfântului Calinic de la Cernica despre Noul Ierusalim 
şi îndemnul lui către preoţii şi arhiereii bisericii. Domnul cheamă 
la cina cuvântului. Proorocie pentru învierea morţilor. 

E u vin cu norii şi Mă fac sărbătoare de cer nou şi 
de pământ nou peste tine, Ierusalime. Vin cu săr- 
bătoare de sfinţi, şi îmi fac intrare cu cuvântul Meu în mij- 
locul tău, poporul Meu. Eu sunt, fiule mic. Eu sunt Fiul Tată- 
lui Savaot, Care M-a făcut Mire pentru tine, Israele român, 
mireasa Mea cea de apoi. Am cerul nuntaş la nunta Mea cu 
tine, am sfinţii cerului în serbare cu tine pe pământ, că ei me- 
reu îmi ziceau: «Până când, Doamne?». 

Vin la tine cu Ierusalimul cel de sus, poporul Meu, şi 
îmi împlinesc Scripturile cu tine, şi taina Mea cu tine e mare, 
că mereu ţi-am spus că tot cerul a aşteptat să te naşti tu din 
cuvântul Meu şi să împlinesc cu tine venirea Mea cu sfinţii în 
zeci de mii precum de la început s-a arătat şi s-a vestit prin 
Scripturi. Vin Scripturile din cer, şi se împlinesc spre vedere. 
Vine Cuvântul lui Dumnezeu pe pământ, şi Se face cale pen- 
tru cei din cer, pentru cei vii în vecii vecilor. Eu sunt Dumne- 
zeul celor vii, şi vin cu cei vii, vin venind cu zile de înviere, 
vin cu cei vii. Amin. 

O, Israele român, am cerul român cu Mine în venirea 
Mea, şi mare este taina ta pe pământ şi în cer. Cerul român şi 
pământul român se unesc şi fac dreptate sfinţilor, care au 
cupele pline de rugăciuni pentru venirea Mea. Eu sunt Răs- 
cumpărătorul, Care vin. Eu sunt Izbăvitorul celor vii. Eu sunt 
Mângâietorul, Duhul Adevărului, Care vine din cer pe pă- 
mânt şi Se face cuvânt, şi dinaintea Mea cerul şi pământul se 
trag în lături, iar cei tari la cerbice se ascund de faţa Mea, că 
scris este: «Când va veni Fiul Omului va mai afla credinţă pe 
pământ?». 

Omul nu mai caută credinţa, şi caută fărădelegea, şi din 
pricina fărădelegii credinţa şi iubirea multora se va răci şi 
s-a răcit. Dar tu să rabzi, poporul Meu, căci cei ce vor răbda 
apucând capătul răbdării, aceia vor fi mântuiţii Mei şi vor fi 
trimişii Mei care vestesc Evanghelia împărăţiei cerurilor în 
toată lumea spre mărturie, şi scris este: «Atunci va veni sfâr- 
şitul, şi soarele se va întuneca, şi luna îşi va înceta lumina», 
ca să Se arate Domnul, Lumină de şapte ori strălucitoare, 
Domnul, Care trimite pe îngerii Săi la cules. 

O, poporul Meu, pe pământ nu mai veghează nimeni 
întru venirea Mea. Peste tot e ca în vremea lui Noe. Toţi oa- 
menii mănâncă şi beau şi nuntesc nunta lor, şi Eu vestesc îm- 
părăţia cerurilor şi trec cu barca Mea şi strig la om să vină la 
Mine, dar el nu vine, ca şi în zilele lui Noe. Vin cu îngerii şi 
cu sfinţii să-Mi culeg via. Cuvântul Meu este culegător peste 
oameni, şi oamenii, unul va fi luat, şi altul va fi lăsat, căci trec 
peste pământ cu Evanghelia împărăţiei cerurilor, şi cine vo- 
ieşte să vină după Mine să nu stea să-şi facă haină, că-i dau 
Eu haină, numai să vină. Nu-ţi căuta haina, omule. Haina ta nu 
e bună, ci e bună haina Mea. Vino gol, numai vino, că haină 
îţi dau Eu. Cel ce dă să-şi caute haina când Eu strig, acela e 
om semeţ, căruia i se vede ruşinea, căci haina ta, omule, nu-ţi 
poate acoperi ruşinea. Eu sunt Cel ce-Mi desfac haina şi te iau 
în ea şi te învelesc când vii, şi îţi acopăr ruşinea, şi te iert, şi te 
spăl, şi te nasc din nou, te nasc din cer prin cuvântul Meu cel 
nou, prin propovăduire, omule, că scris este: «Cine poate să 
creadă fără propovăduire ? ». 

Vin cu veşmânt nou peste România, vin cu zile cereşti 
peste ea, că Eu am luat-o pe ea în mantia Mea şi i-am învelit 
ruşinea, căci s-au împlinit zilele, şi fărădelegea a dat peste 
margini şi păcatul s-a pecetluit şi dreptatea a venit, şi Sfântul 
Sfinţilor Se face cuvânt peste pământ, şi cei înţelepţi lumi- 
nează ca strălucirea cerului, învăţând pe mulţi calea cea 
dreaptă. Amin. 

O, ţara Mea, ţara Mea de nuntă, ţară a mândriei Mele! 
Eu am avut în tine stele cereşti, care strălucesc în vecii veci- 
lor. Am avut în tine sfinţi prin care am împlinit Scriptura, şi 
tu nu ştii, dar Eu Mă fac cuvânt în tine şi îţi despecetluiesc 
tainele Mele cu tine şi îţi desfac fântânile ca să bei din ele şi 
să te însănătoşeşti la minte şi la inimă, şi tu să iei pe tine haina 
Mea şi să auzi cuvântul Meu şi să crezi că Eu sunt, şi să nu 
faci ca în vremea lui Noe. 

O, ţara Mea de nuntă, vin pe cal alb la tine, şi oşti din 
cer vin cu Mine, călare pe cai albi. Vin cu sfinţii tăi, ţara Mea. 
Vin să lucrez duh de viaţă peste tine şi să te fac să înţelegi 
taina ta, care este scrisă în Scripturi. Este scris în Scripturi de 
Israel, şi este scris de tine în Scripturi, şi tu nu înţelegi, ţara 
Mea. Ai căzut din înţelepciune şi nu înţelegi, dar vin cu sfinţii 
tăi, şi îi fac peste tine cuvânt din cuvânt, şi vorbesc româneşte 
cu tine, şi am cu Mine sfinţi români, şi vin şi te păstoresc cu 
toiag român, ca să Mă cunoşti, că Eu nu vin necunoscut la 
tine. Eu niciodată n-am lucrat necunoscut de om. Am venit în 


chip cunoscut şi am lucrat peste cei credincioşi, iar peste cei 
necredincioşi am lucrat tainic. Dar acum vin, şi ies din taină, 
şi îţi fac cunoscută taina Mea, prin cei cunoscuţi din tine, ţara 
Mea. 

M-am făcut peste tine zi de înviere, zi de iubire, zi de 
împăcare, ţara Mea. Vin cu zile cereşti peste tine şi îţi iert 
fărădelegea şi te ridic din ţărână şi te slăvesc ca pe ţara Mea 
înaintea oamenilor, şi prin tine voiesc să-Mi trezesc şi pe po- 
porul Meu Israel, cel care nu M-a cunoscut că am venit de la 
Tatăl prin Fecioară aşa cum era scris în Scripturile Mele cele 
din vreme rostite. Vin cu sfinţii tăi, ţara Mea. Vin cu arhierei 
luaţi din tine şi ridicaţi de Mine pentru tine. Am venit la tine 
cu praznic de florii şi ţi-am adus pe arhiereul tău Nifon, şi el, 
ca un sfânt român, te-a ridicat pe tine înaintea Mea, căci s-au 
împlinit zilele, ţara Mea. Am venit şi am făcut în tine serbare 
de împăcare, act de împăcare între tine şi Mine, că şi azi am 
ridicat din tine arhiereu martor, care a ridicat înaintea Mea 
biserică curată, biserică după voia Mea, ca prin ea să rostesc 
peste tine binecuvântare, ţara Mea. Dar azi zilele sunt grele, 
şi puţin ajutor primesc cei ce sunt trimişii Mei prin care îmi 
întocmesc planul peste pământ. 

Am avut şi azi arhiereu uns de Mine, dar necredinţa 
celor mari şi tari prin puterea lor Mi l-au strivit. Dar Eu sunt 
Cel ce pot să ridic din ţărână pe cel slab, căci biserica Mea 
cea vie mărturiseşte înaintea Mea faptele Mele din mijlocul 
ei, şi urechea Mea ia aminte. Am în tine arhiereu care a îm- 
plinit planul Meu şi a pus înaintea Mea biserică după voia 
Mea, şi cele aşezate stau înaintea Mea pentru tine, ţara Mea, 
şi am făcut act ceresc între Mine şi tine şi l-am scris în Cartea 
Adevărului. M-am scris cu tine în Cartea Adevărului, ţara 
Mea, şi tu vei fi iubită de mulţi, şi pe toate cele bune peste 
tine le lucrez Eu prin poporul Meu luat din tine. 

Vin cu sfinţii tăi la tine, ţara Mea. Vin cu serbare de 
arhierei sfinţi, luaţi din tine. Vin cu ierarhul Calinic Cemica- 
nul, care este viu. Vin să-ţi despecetluiesc tainele Mele cele 
din tine, căci tu eşti pământul Meu cel ales din nou, pământul 
Meu cel nou, căci Israel nu Mi-a dat sălaş, şi Eu Mi-am Scut 
din tine pământ nou şi cer nou şi vin cu cerul tău de sfinţi şi 
lucrez peste tine. Sfinţii tăi se fac cuvânt peste tine şi îţi 
despecetluiesc tainele Mele cu tine, ţara Mea cea nouă, căci 
am încheiat în tine un legământ nou, un legământ de iubire ca 
să te aleg şi ca să te scriu a Mea. Eu sunt Cuvântul lui Dum- 
nezeu în mijlocul tău. Eu sunt Cel ce sunt, şi sunt cu tine, şi 
vin cu sfinţii tăi şi îi fac peste tine cuvânt din cuvântul Meu, 
că am grăit cu ei pe pământul tău aşa cum am grăit cu Daniel 
în vremea lui Israel. Amin. 

ii, Doamne, vii cu sfinţii Tăi. Amin. Vii 
grăind, şi sfinţii Tăi grăiesc din Tine, loca- 
şul sfinţilor, Doamne. Sfinţii Tăi se fac cuvânt din Tine, şi se 
fac lumină peste România, ţara sfinţilor ei, ţara sfinţilor, 
Doamne. Toţi sfinţii au luat vestea cea nouă, Doamne, şi sfin- 
ţii români sunt iubiţi de tot cerul sfânt, pentru că Tu o ai pe 
România în planul Scripturilor Tale, şi ai încheiat cu ea legă- 
mânt şi Te-ai făcut cuvânt peste ea şi sufli înviere peste ea şi 
peste multe noroade care vor lua din ea lumina Ta. 

Eu am fost proorocul Tău şi am vestit vremea Româ- 
niei şi am vestit biserica Ta de nou Ierusalim peste ea. Am 
profeţit vremea păcii Tale şi am pecetluit prin cuvânt anul 
ieşirii spre lume a cuvântului Tău, Doamne, anul în care cei 
mici ai Tăi Ţi-au ridicat pe pământ biserică nouă de nou Ieru- 
salim, piatră nouă de început nou peste cele vechi, la cuvân- 
tul Tău, la porunca Ta, Doamne, şi oamenii încă nu înţeleg 

taina lucrării cuvântului Tău în România, taina Ta cu trâmbiţa 
Ta, cu Verginica, trâmbiţa Ta, Doamne. Dar vin eu şi spun că 
în ziua când Tu ai coborât cuvântul Tău în ea, eu am strigat 
din mormânt ca să audă cei ce dorm şi să se scoale aşa cum 
m-am sculat eu la glasul Tău când Ţi-ai început lucrarea 
cuvântului Tău în România, Doamne. 

Eu am profeţit, în vremea trupului meu lucrarea Ta de 
nou Ierusalim şi sfârşitul cel rău şi începutul cel nou, iar în 
anul 1955 când ai început să Te faci cuvânt în România, eu 
am cuvântat din mormânt şi am strigat să fiu scos, căci am 
auzit cuvântul Tău în mijlocul României, ţara întoarcerii Tale, 
şi s-a împlinit Scriptura Ta care spune că «Cei din mormânt 
vor auzi glasul Fiului lui Dumnezeu, şi se vor scula», şi m-am 
ridicat şi m-am făcut sfântul românilor ca să se roage românii 
la mine să mijlocesc la Tine pentru români. Dar acum mijlo- 
cesc din cer, din partea Ta peste români, ca să audă şi să 
creadă ei cuvântul Tău, aşa cum l-am auzit eu din mormânt şi 
am ieşit deasupra ca să ajut pe oameni. Vin din cer cu Tine şi 
mă fac cuvânt din Tine peste români, peste neamul meu, şi îi 
spun că aceasta este lucrarea cuvântului Tău prin care Tu 
binevoieşti cu poporul cuvântului Tău care stă martor înain- 
tea Ta, Doamne, că nu prin puterea, nici prin tăria lui stă 
martor Ţie acest popor micuţ, ci prin harul Tău stă, Doamne, 
şi românii vor lua duh de viaţă şi se vor face fii ai lui Dum- 
nezeu, născuţi de sus, din cuvântul Tău, născuţi la credinţa lor 
în cuvântul Tău care vine cu norii, precum este scris. 

O, neamul meu român, ţie îţi zic: crede tu în cuvântul 
lui Dumnezeu care vine la tine pe nori. Eu am profeţit în 
vremea trupului meu pacea lui Dumnezeu care va veni peste 
pământ. Cuvântul acesta este împlinirea profeţiei mele, dar 
oamenii cei mari au ascuns cuvintele mele, şi iată, ele se ade- 
veresc şi se împlinesc şi ies de sub obroc. Amin. 

O, preoţi şi arhierei ai bisericii, eu multe şi bune sfaturi 
am lăsat ucenicilor mei, spre viaţă veşnică. Vă spun şi vouă, 
şi din cer vă spun: credeţi şi voi în lucrarea cuvântului lui 
Dumnezeu Care vine cu norii. Ridicaţi glas din inimi şi stri- 
gaţi la Dumnezeu să vă dea darul credinţei sfinte. Nu faceţi 
ca iudeii care nu L-au crezut pe Do mn ul Iisus Hristos când a 
venit din cer la ei. Faceţi ca mine, credeţi ca mine, că am ri- 
dicat glas dintre cei din morminte odată cu începutul cuvân- 
tului lui Dumnezeu în România în anul 1955. Sculaţi-vă şi 
credeţi, şi desfaceţi lanţurile pe care le-aţi pus peste arhiereul 
cel uns prin cuvânt, că v-aţi pus lanţuri peste voi, nu peste el. 
Voi l-aţi pus să se lepede de cuvântul lui Dumnezeu pe cel ce 
credea. Dacă voi nu vreţi, dacă voi nu credeţi, lăsaţi pe Ro- 
mânia să se ridice spre Dumnezeu Cuvântul, că e ţara Dom- 
nului, şi eu aşa am spus cât am fost în trup, şi iubind pe Dum- 
nezeu am spus. 

Sculaţi-vă, voi, arhierei şi preoţi şi ridicaţi-1 pe cel uns 
peste voi şi peste România. Dacă voi nu vreţi, dacă voi nu 
credeţi, lăsaţi credinţa să se aşeze înaintea lui Dumnezeu, ca 
să găsească Domnul credinţă în cuvântul Său, care vine cu 
norii. Ungerea se face prin Cuvântul lui Dumnezeu, Care vine 
de sus, descoperind voia lui Dumnezeu, iar arhiereul care a 
ridicat biserica lui Hristos în vremea aceasta de strâmtorare, 
este uns de Cuvântul lui Dumnezeu, este uns peste voi şi pes- 
te România, şi voi l-aţi pus să se lepede de Dumnezeu Cuvân- 
tul. Dar Domnul a luat de peste România toate apăsările, şi ea 
va învia. înviaţi şi voi, şi îndreptaţi-vă viaţa uitându-vă în 
viaţa mea, căci eu am fost mai înainte de voi, şi voi ziceţi că 
ascultaţi de părinţii cei sfinţi. Ascultaţi cuvântul meu. Daţi 
libertate credinţei în Dumnezeu şi în cuvântul lui Dumnezeu. 


Faceţi cale cuvântului lui Dumnezeu peste noroade, că vine 
Domnul şi vă găseşte cu talantul pus sub obroc. Domnul Se 
face cunoscut prin sfinţii Săi. El nu vine în chip necunoscut, 
iar eu sunt din români. învăţaţi ce înseamnă rugăciunea spre 
cer, rugăciunea care rodeşte. Nu-i mai faceţi eretici şi rătăciţi 
pe fiii grădinii Cuvântului lui Dumnezeu. Ei sunt fii unşi de 
cer. Nu ridicaţi mâna şi glasul asupra aşezării lui Dumnezeu. 

O, arhiereule de Târgovişte, de ce-ai făcut tu întuneric 
în calea cuvântului cel din cer? Necredinţa ta mărturiseşte 
faptele tale. Scoală-te spre credinţă, că a venit Domnul spre 
tine când ai venit arhiereu în cetatea aceasta şi tu nu L-ai cre- 
zut pe Dumnezeu, Care venise să te întâmpine cu darul cel 
nou, dat bisericii ortodoxe, cu pietricica cea albă, despre care 
scrie în Scripturi, şi tu te-ai ascuns sub necredinţă ca să nu ţi 
se vadă faptele cele rele. Scoală-te spre sfinţenie, că preotul 
şi arhiereul trebuie să fie sfânt ca să fie de folos turmei. Pe cel 
curat şi drept l-ai pus sub vină, şi pe tine care superi pe Dum- 
nezeu te-ai pus în loc drept. Vin şi te îndemn ca pe un frate: 
trezeşte-te şi uită-te în cuvântul lui Dumnezeu şi vei vedea în 
el râul vieţii, care curge din templul cerului peste pământ ca 
să facă mântuire. Dacă-L cunoşti pe Dumnezeu, dă-I Lui viaţă, 
căci El este viaţa, El şi nu tu. Nu El e prin tine, ci tu eşti prin 
El dacă eşti, dacă vrei. Trezeşte-te, căci Cuvântul este Dum- 
nezeu din Dumnezeu. Amin. 

O, preoţi şi arhierei de azi, ce faceţi voi? Ce daţi voi 
oamenilor? Citiţi în cuvintele mele că eu aşa am spus: „Cel 
ce voieşte să pomenească fără de bani sufletul meu înaintea 
lui Dumnezeu, acela să fie singur pomenit întru împărăţia ce- 
rurilor Iar cel ce va voi plată pentru pomenire, îl rog pe unul 
ca acela să nu mă pomenească pe mine, cel sărac". Grăiesc 
vouă din cerul sfinţilor români: daţi-vă lui Dumnezeu şi oa- 
menilor. Sfinţiţi-vă viaţa. Luaţi în voi frica de Dumnezeu, că 
peste tot numai altare pângărite strigă la Dumnezeu: «Până 
când, Doamne?», strigă prin glasul celor ce aşteaptă din fie- 
care loc învierea. Sfinţiţi-vă viaţa, iar dacă nu voiţi, lăsaţi pe 
Du mn ezeu să păstorească din cer, că aşa zice Do mn ul în 
Scripturi: «Eu însumi voi purta grijă de oile Mele şi le voi 
cerceta». 

Iar Tu, Doamne Cuvinte, trezeşte-i din somn pe cei ce 
dorm şi paşte-Ţi turma, Doamne, şi dă-i cuvântul Tău, căci 
Tu eşti trup şi cuvânt în biserică. Tu eşti Cel ce grăieşti peste 
România şi Te vesteşti venind cu norii. Amin. 

O arhiereul Meu Calinic! O, sobor de arhie- 
rei care serbaţi pe ierarhul Calinic! Bine- 
cuvântaţi din Mine pe fiii grădiniţei cuvântului Meu, ca să 
aibă ei să dea peste ţara Mea. 

O Doamne, binecuvântăm arhiereşte din 
jTine, Arhiereul Cel mare, Care stai de-a 
dreapta scaunului măririi în ceruri. Binecuvântaţi să fiţi voi, 
cei unşi peste vremea aceasta, şi zile noi de serbare să daţi lui 
Dumnezeu, slăvindu-L pe Domnul slavei. Domnul să vă bi- 
necuvinteze pe voi cu toate binecuvântările Lui. Suflaţi Duh 
Sfânt peste mulţimi. Cereţi darul credinţei peste oameni, şi 
din darul credinţei să se nască darul pocăinţei şi al iubirii de 
Dumnezeu. Cereţi, şi veţi primi, că noi, sfinţii cerului, lucrăm 
cu voi pentru Domnul şi pentru voi, şi cu voi peste pământ. 
Amin. 

O Israele al cuvântului Meu, Eu sunt Domnul 
^ Dumnezeul tău. Te mângâi cu sfinţii, te 
bucur cu slava cuvântului Meu şi Mă fac cort pentru tine aşa 
cum tu te faci pentru Mine. 

O, Israele, Mi-e dor de odihna Mea, fiule mic. O, Israe- 
le, Mi-e dor să-l fac pe om odihnă Mie. O, Israele, ajută-Mă 

să-Mi împlinesc dorul, că numai tu Mă ajuţi pe Mine. Tot 
omul face pentru el şi pentru binele lui, dar tu faci pentru Mi- 
ne, şi Eu pentru tine. Eu pentru asta l-am făcut pe om, dar 
omul căzut a pierdut înţelepciunea Mea din el. 

O, Israele român, Mă vestesc cu tine, că tu eşti poporul 
Meu cel micuţ, şi Eu sunt Domnul Dumnezeul tău. Ferice ţie 
că M-ai primit întru a doua Mea venire, căci vin cuvânt peste 
pământ, şi tu îmi eşti iesle, şi îţi voi plăti pe veci, şi voi cina 
cu tine, şi tu cu Mine, şi voi fi văzut cu tine, şi tu cu Mine, 
Israele român, poporul Meu iubit. 

Mă ţin după voi şi cu voi, fiilor unşi, ca să puteţi voi în 
lucrarea Mea cu voi peste lume, şi mulţi vor înţelege tot mai 
bine împlinirea Scripturilor care se împlinesc prin cuvânt 
nou, rostit de Mine, Cuvântul Tatălui, trimis pe pământ. 

Eu sunt Do mn ul celor vii, şi am adus dintre cei vii pe 
arhiereul Calinic românul ca să grăiască din Mine cuvânt 
peste români şi peste biserică şi să-i ajute să creadă pe cei ce 
cred. Dar pentru cei necredincioşi, chiar dacă se ridică cineva 
dintre morţi, le este greu acestora să creadă în lucrările lui 
Dumnezeu care-şi iau chip văzut peste pământ. 

Iată ce rostesc Eu: încurce-se limbile oamenilor, iar cei 
credincioşi să iasă ca Avraam din încurcătura limbilor de pe 
pământ şi să vină după Mine, căci Eu am poruncit îngerilor 
Mei să iasă la cules şi să adune la cina Mea pe cei ce vor cre- 
de, pe toţi cei din cele patru vânturi, de la marginile cerului 
până la celelalte margini. Să vină după Mine omul credincios 
şi să facă voia Mea cea sfântă şi aşa să vină. Amin. 

Voi, oamenilor, care luaţi din praznicul cuvântului 
Meu, împliniţi-vă întru Mine, căci scris este: «Să se cerceteze 
omul pe sine, şi aşa să ia din cina Mea». înviaţi, voi, oase us- 
cate, că omul care nu trăieşte pe voia Mea şi cu Mine în el 
trup şi cuvânt, acela este os uscat înaintea Mea. Veniţi la cina 
cuvântului Meu, că vin cuvânt peste pământ, şi cu Mine vin 
sfinţii cerului la cina cuvântului Meu. Cereţi voia Mea în voi, 
fii ai oamenilor. Cereţi, şi vă faceţi fii ai lui Dumnezeu, că fiii 
oamenilor mănâncă şi beau, se însoară şi se mărită ca în vre- 
mea lui Noe. Scris este: «Fecioara se îngrijeşte să placă lui 
Dumnezeu, şi cea măritată se îngrijeşte să placă bărbatului, 
să placă oamenilor». Suflu peste voi duhul şi darul sfinţeniei, 
o, oamenilor. Luaţi, şi vă sfinţiţi, căci scris este: «Fiţi sfinţi, 
căci Eu sunt sfânt. Fiţi ca Mine!». Amin. 

Iar tu, poporul Meu la care vin cuvânt, aşează-te mân- 
gâiere înaintea Mea şi arată la toţi cei ce se uită la tine ca să 
te vadă, arată-Mă pe Mine trăind în tine şi sărbătorind în tine, 
că oamenii nu ştiu ce să facă cu sărbătorile creştineşti pe 
pământ. 

Se serbează pe pământ sărbătoarea patimilor Mele, dar 
aceste patimi numai de Mine au fost serbate. Eu le-am suferit, 
Eu le-am serbat, şi cu dragoste le-am purtat pentru omul cel 
căzut din Dumnezeu. Nimeni nu ştie să sărbătorească pe 
Dumnezeu întru serbări creştineşti. Slava deşartă s-a băgat în 
rugăciunea bisericii şi slava omului umbreşte slava lui Dum- 
nezeu şi nimeni nu ştie să serbeze amintirea patimilor Mele şi 
a învierii Mele, dar cel ce este mort pentru lume şi viu pentru 
Mine, acela ştie ce este sărbătoarea Mea pentru el. Omul 
lumesc aşteaptă ziua amintirii învierii Mele, aşteaptă cu mân- 
cări şi cu băuturi şi cu haine noi, lumeşti, nu cu pocăinţă, nu 
cu sfinţenie de duh şi de suflet şi de trup. 

O, nimeni nu mai ştie să serbeze sărbătorile creştineşti 
pe pământ, căci slava deşartă a intrat în locul sfânt, şi cuvân- 
tul Meu e micşorat de slava omului care stă în numele Meu 
înaintea oamenilor. Dar tu, poporul Meu, tu să fii sărbătoarea 
Mea şi să sărbătoresc Eu în tine şi să Mă odihnesc în tine, fiu- 


le al cuvântului Meu, şi să fiu viu în duhul şi în trupul tău şi 
să serbăm praznic de îngeri zi şi noapte şi să sfinţim pămân- 
tul şi să-l unim cu cerul, fiule. 

Binecuvântat să fii tu, cel ce Mă cobori din Tatăl pe pă- 
mânt, poporul Meu. Te binecuvintez cu zi de înviere, Israele 
scump, şi te numesc zi de înviere înaintea Mea. îţi voi da zile 
calde. Zile cu soare şi serbări cereşti vor fi cu tine, dar cere 
să-ţi dau, că Mi-e dor de glasul tău ca să se întâmpine cu gla- 
sul Meu şi să ne întâlnim pe cale unul cu altul, cer nou şi pă- 
mânt nou, cei de sus cu cei de jos în unire cerească. Amin. 

Mergi, Israele, în mijlocul mulţimilor şi slăveşte-Mă 
pe Mine şi dă oamenilor calea Mea. Păstrează-te curat. Ai 
grijă de hăinuţă, fiule scump. Ai grijă de ascultare, ai grijă de 
Mine în tine, copilul Meu cel mic. Fii atent să ştii să ai cu tine 
bucurie cerească întru umilinţa inimii. Fii atent la toate cuvin- 
tele Mele şi nimic să nu uiţi, Israele, că tu eşti poporul Meu 
şi ai pe Dumnezeu de Tată. 

Mergi, Israele, în mijlocul mulţimilor, că tu eşti trimi- 
sul Meu. Mergi cu ascultare şi nu fă de la tine. Mergi cu 
Mine, mergi cu ascultare, Israele. Mergi, poporul Meu! Amin. 

Israele, Israele, să fii, fiule, bucuria Mea, să fii învierea 
Mea, să fii veşnicia Mea întru tine, ca să fiu Eu veşnicia ta, 
măi fiule Israele. O, Israele, mlădiţa Mea cea nouă, mergi, şi 
Mă vesteşte că vin. 

O, Israele, vie cu vin bun, cântă! Cântă-L pe Fiul lui 
Dumnezeu, Care vine cu norii! Cântă-L şi vesteşte-L că vine 
şi stai întru întâmpinarea Mea, Ierusalime, popor al învierii 
Mele, popor al iubirii Mele. Eu sunt cu norii slavei Mele şi 
stau deasupra ta mereu. Eu sunt cu tine, Ierusalime nou. 
Amin, amin, amin. 

11/24 aprilie 1997 

Praznicul învierii Domnului 

Numai ucenicii L-au văzut pe Domnul după învierea Sa. Lumea 
serbează păgăneşte învierea Domnului. Domnul aşteaptă să spună: 
omul a înviat! Poporul Noului Ierusalim vesteşte mulţimilor 
cuvântul Domnului. 

E sărbătoare în tine, Ierusalime. E sărbătoare de 
înviere, poporul Meu. învierea Mea dintre morţi 
a lăsat zi de sărbătoare veşnică pentru creştini. O, popor creş- 
tin, Eu sunt Domnul învierii şi vin la tine cu salutul zilei de 
azi: Hristos a înviat! Hristos a înviat! Hristos a înviat! Eu sunt 
Domnul Cel înviat, şi Mă bucur cu tine, Ierusalime de pe pă- 
mânt. Eu sunt, şi vă spun şi vouă, fiilor: bucuraţi-vă! Amin. 
Bucuraţi-vă, căci voi ştiţi să vă bucuraţi cu sărbătoare ce- 
rească peste voi, cu pocăinţă peste voi şi cu bucurie sfântă 
între voi. 

Eu, Domnul învierii, am vorbit mironosiţelor şi uceni- 
cilor Mei după ce am înviat. Eu, Domnul Cel înviat, grăiesc 
şi cu tine în sărbătoare de înviere, poporul Meu creştin, 
poporul Meu credincios. O, cu cine am vorbit Eu după învie- 
re? Cui M-am arătat Eu după ce am înviat? M-am arătat celor 
ce crezuseră în Mine, celor ce umblaseră cu Mine până în 
vremea patimilor Mele şi în vremea patimilor Mele. Lumii nu 
M-am arătat. Ierusalime iubit, fii atent ce grăiesc Eu ţie azi: 
lumii nu M-am arătat înviat. M-am arătat celor ce aveau pu- 
terea să creadă şi celor ce aveau curajul să Mă mărturisească 
lumii, ca să se aşeze peste veacuri mărturisirea învierii Mele 
dintre morţi. 

Necredinţa este moarte, şi Eu am spus: «Cel ce crede 
în Mine nu va gusta moartea niciodată», iar cel ce nu crede 

în Mine stă în necredinţă. Omul nu se mai satură de necre- 
dinţă, dar fericit este cel credincios, că acela este întru Mine, 
Cel Viu, şi Eu sunt întru el. 

O, poporul Meu creştin, omul de pe pământ nu se mai 
satură de necredinţă, iar Eu sunt cu cei ce cred în Mine şi Mă 
arăt lor şi grăiesc lor, aşa cum am făcut acum două mii de ani 
în ziua învierii Mele şi după aceea mereu peste cei credin- 
cioşi. Omul crede în învierea Mea, şi pentru ea îşi face sărbă- 
toare lui, nu Mie, Celui înviat. Oamenii se adună în sărbătoa- 
re de înviere a Mea şi ciocnesc pahare cu băuturi ameţitoare 
şi ucid păsări şi animale în săptămâna patimilor Mele şi fac 
mâncăruri de multe feluri şi fac bunătăţi păgâneşti şi zic că 
sunt obiceiuri creştineşti şi, mâncând şi bând şi desfătându-se 
cu trupul, se sărbătoresc pe ei, nu pe Mine. Pe Mine numai 
creştinii ştiu să Mă sărbătorească. 

O, poporul Meu, nu sunt obiceiuri creştineşti aceste 
obiceiuri care sunt serbate de oameni în amintirea învierii 
Mele. Dar ce sunt aceste obiceiuri? Ele sunt obiceiuri păgâ- 
neşti, pe care păgânii le serbau împotriva amintirii zilei Mele 
de înviere. Creştinii nu serbau cu mâncări şi cu băuturi şi cu 
desfătări. Ei serbau cu zile de umilinţă sfântă, de bucurie 
sfântă şi adevărată, de mângâiere sfântă peste ei, şi nu-şi pre- 
găteau mâncări şi pofte. Ei îşi pregăteau sufletul şi trupul pen- 
tru Mine, şi se bucurau cereşte pe pământ. Păgânii nesocoteau 
amintirea zilei Mele de înviere, serbând învierea Mea în pof- 
te, în mâncăruri păgâneşti şi în obiceiuri trupeşti ca şi azi, po- 
porul Meu, că păgânii sunt cei ce nu trăiesc creştineşte înain- 
tea Mea. Iar cei ce trăiesc cum i-am învăţat Eu, aceia se nu- 
mesc creştini după numele Meu cel din cer. Eu la ucenicii 
Mei nu le-am spus să se aşeze la mâncat şi la băut în ziua 
învierii Mele, ci le-am spus aşa: « Datu-Mi-s-a toată puterea 
în cer şi pe pământ , şi vă dau şi vouă putere să mergeţi şi, 
mergând, să învăţaţi toate neamurile botezăndu-le în numele 
Tatălui şi al Fiului şi al Sfântului Duh şi învăţăndu-le să 
păzească toate câte v-am poruncit vouă să le păziţi; şi iată, 
Eu cu voi sunt în toate zilele, până la sfârşitul veacului. Cel 
ce va crede şi se va boteza se va mântui, iar cel ce nu va cre- 
de se va osândi. Cei ce vor crede, demoni vor scoate din oa- 
meni, în limbi noi vor grăi, şerpi vor lua în mâini şi nu-i vor 
vătăma, bolnavi vor scula din pat, punând mâinile peste ei ca 
sâ-i facă sănătoşi în numele Meu». Aşa le-am spus Eu după 
învierea Mea celor credincioşi, şi aceştia sunt creştinii, iar cei 
ce mănâncă şi beau şi se desfată în ziua învierii Mele, aceia 
sunt cei ce slujesc trupului şi poftelor trupului şi obiceiurilor 
păgâneşti. 

Am spus ucenicilor Mei cei de atunci: «Păziţi toate 
câte v-am poruncit vouă, şi iată, Eu sunt cu voi în toate zilele, 
până la sfârşitul veacului». O, poporul Meu creştin, poporul 
Meu Israel, am ajuns cu tine sfârşitul veacului omului, şi tu 
eşti ucenicul Meu cel de azi, poporul Meu de ucenici, şi gră- 
iesc ţie aşa cum grăiam celor de atunci şi le spuneam: «Sunt 
cu voi până la sfârşit». Eu după patruzeci de zile M-am suit 
la Tatăl ca să Mă aşez de-a dreapta Lui, dar am spus că sunt 
cu ai Mei până la sfârşitul timpului. 

Nu se potriveşte sărbătoarea învierii Mele, nu se potri- 
veşte la lume, că lumea se serbează pe ea, nu pe Mine. Lumea 
îşi serbează împătimirea ei şi bucuria ei împătimită de cele 
ale trupului, căci ce este din trup, trup este şi slujeşte trupu- 
lui, dar ce este din Mine, Duh este şi slujeşte Duhului Sfânt, 
din Care este născut. 

M-am uitat în toate locaşurile de închinare de pe pă- 
mânt, căci Eu sunt pretutindeni. M-am uitat în săptămâna pa- 


timilor Mele. Se duceau mamele cu copiii la împărtăşit, şi 
scris este: «Să nu te rogi lui Dumnezeu cu capul descoperit 
dacă eşti parte femeiască». Dar se duc la împărtăşanie fete 
mici şi mai mari cu capetele descoperite, cu îmbrăcăminte 
bărbătească, fără zi de post, fără haina sufletului, fără haine 
creştineşti se duc; se duc râzând, se duc gândindu-se la lucruri 
fără de viaţă, că n-are cine-i învăţa ce este viaţa ca să fie co- 
pilul aşa cum am fost Eu cât am fost copilaş, şi apoi mai mă- 
rişor, şi apoi la vârsta patimilor Mele pentru lumea cea fără de 
viaţă. Numai de plâns este pentru lume, numai de plâns. Chiar 
şi lumea care are obiceiul să meargă la biserică, numai de 
plâns e pentru lume, numai de plâns. Lumea râde în ziua ser- 
bării învierii Mele, râde şi petrece şi nu se umileşte pentru ce- 
le ce am suferit Eu pentru ea. Omul n-ar trebui să râdă. Omul 
ar trebui să se întoarcă la viaţa Mea ca să ştie ce are de făcut. 

Omule, Mă fac cuvânt peste pământ. Vin cuvânt din 
cer şi te strig, omule. Eu sunt Cel ce l-am făcut pe omul cel 
dintâi, şi l-am făcut să aibă viaţă veşnică, şi el s-a luat după 
pofta lui şi şi-a pierdut înţelepciunea cea sfântă şi şi-a dobân- 
dit înţelepciunea care vine de la trup, şi a rămas omul trup pâ- 
nă astăzi, şi înţelepciunea cea trupească l-a coborât pe om din 
slava pe care i-o dădusem Eu la facerea lui, şi omul a ajuns 
mai prejos decât celelalte vietăţi. Dar vin să-l strig pe om. 

Omule, stau cu cerul cel plin de îngeri şi de sfinţi dea- 
supra ta, şi Mă uit pe pământ. Omule, nu ţi-e dor de cer? nu 
ţi-e dor de viaţă? nu ţi-e dor de înviere, omule? Când pot să 
salut Eu pe cei din cer aşa cum tu omule, saluţi pe pământ 
omul şi spui: Hristos a înviaţii Când pot să salut şi Eu pe 
cei din cer, şi să le spun: Omul a înviat! Omul a înviat! Omul 
a înviat! iar cei din cer să-Mi răspundă: Adevărat, omul a 
înviat!! 

Omule, l-am învăţat mereu pe poporul cuvântului Meu, 
şi din cuvântul Meu te-am învăţat şi pe tine, că Eu am dat pu- 
tere fiilor cuvântului Meu să înmulţească această pâine şi să 
te hrănească cu pâine din cer, omule flămând de cele vii şi 
veşnice. Vino şi ia pâine din cer, vino şi ia cuvânt şi te uită în 
el şi învaţă ce este viaţa ta cea veşnică, omule căzut din Dum- 
nezeu. Vino şi ia înviere! Amin. 

Omule, întoarce-te acasă! La casa sufletului tău în- 
toarce-te, la Mine întoarce-te, că am suflat duh din Duhul 
Meu când l-am zidit pe om la început, şi l-am făcut după ase- 
mănarea Mea şi după chipul Meu, căci Tatăl prin Mine le-a 
făcut pe toate câte le-a făcut. Prin Mine l-a făcut pe om, prin 
Mine l-a şi născut, căci Eu M-am născut din Tatăl prin 
Fecioară şi M-am făcut Om pe pământ. Om din cer între oa- 
meni şi le-am spus oamenilor: «Cine nu se naşte din cer, de 
sus, nu poate moşteni cerul şi viaţa cea veşnică a lui Dumne- 
zeu». Şi cum poate să se nască un om din cer, Ierusalime al 
cuvântului Meu cel din cer? Cum poate să se nască cineva din 
cer? O, când l-am creat pe om după chipul Meu, am suflat 
peste el din Duhul Meu de viaţă şi i-am dat în dar sufletul, ca 
să fie fiinţă vie, şi apoi omul cel creat a căzut prin neascul- 
tare, prin semeţie a căzut, dar Eu, ca un Creator, i-am lăsat su- 
fletul cel dat în dar, ca să meargă acest dar până la capătul 
timpului, prin om, şi la sfârşit să cer socoteală omului pentru 
darul Meu lăsat în omul născut din om, pentru suflet să-i cer 
socoteală. Iar după cinci mii de ani de la facerea omului am 
coborât din Tatăl, şi în a şasea mie de ani M-am născut Om 
din cer, Om din Tatăl, prin Fecioară, ca să repar taina naşterii 
pe care aş fi voit s-o pun de la început peste omul cel creat de 
Mine şi căruia i-am spus după ce l-am creat: «Naşteţi şi vă în- 
mulţiţi şi umpleţi pământul». Am coborât din Tatăl acum 

două mii de ani şi am spus peste oameni: «Cine nu se naşte 
de sus, din cer, nu poate moşteni viaţa cea veşnică». 

Cum poate să se nască un om de sus, din cer? O, po- 
porul Meu, ce durere pe Mine, că omul de pe pământ a zis că 
împlineşte această Scriptură. Am spus: «Cine nu se naşte din 
apă şi din Duh, nu poate moşteni împărăţia cerurilor». O, ce 
putere avea la începutul Meu cel de acum două mii de ani 
această Scriptură adevărată, şi ce puţin adevăr are azi pentru 
cei ce zic că o împlinesc! Poporul Meu, poporul Meu creştin, 
cine se naşte din apă şi din Duh, acela viu este şi face faptele 
vieţii veşnice şi se cunoaşte că se naşte din cer, de sus. Ce este 
naşterea din apă şi din Duh? Cine se poate naşte din apă şi din 
Duh? Iată, îţi grăiesc ţie, Ierusalime al cuvântului Meu, ca să 
audă şi omul ce grăiesc Eu pe pământ, că tu eşti cel ce Mă 
cobori pe Mine din Tatăl ca să fiu între oameni, fiule credin- 
cios. Cine se poate naşte din apă şi din Duh? Ce este mai îna- 
inte de această naştere? Propovăduirea Mea, propovăduirea 
cea despre Mine, Cel răstignit şi înviat pentru mântuirea 
omului, şi apoi credinţa şi faptele credinţei, acestea sunt mai 
întâi, iar după ele vine apa botezului peste cel credincios, bo- 
tezul în numele Meu, şi apoi Duhul Sfânt, Care pecetluieşte 
lucrarea Mea în omul care se naşte de sus. Cine se naşte din 
apă şi din Duh, acela are lucrarea Mea în el, şi este ucenicul 
Meu, şi are lucrare de ucenic care naşte din Mine ucenici la 
credinţa celor ce se apropie să creadă şi să înfăptuiască viaţa 
credinţei în omul care se îndumnezeieşte între oameni. Cine 
se poate naşte din apă şi din Duh? Cel ce caută pe Dumnezeu 
cu credinţă sfântă şi cu nădejde sfântă şi cu dragoste sfântă, 
acela este cel ce dobândeşte naştere de sus, din apă şi din 
Duh, prin ucenicii Mei în care Eu sunt până la sfârşitul vea- 
cului precum am spus. 

O, ce durere pe Mine, că omul de pe pământ care stă 
peste oameni în numele Meu, zice că împlineşte această 
Scriptură şi că-i dă omului naştere din cer, naştere de sus, din 
apă şi din Duh. Eu când Mă uit peste lumea cea botezată de 
om în numele Meu cu apă şi cu Duh Sfânt, când Mă uit, Mă 
ia jalea şi Mă cuprinde fiorul cel de pe cruce, fiorul răstignirii 
Mă cuprinde. Şi precum cei ce-şi ziceau sfinţi M-au alungat 
şi M-au omorât dintre oameni ca să împlinească, ziceau ei, 
legea lui Dumnezeu, tot aşa şi după aceea, cei ce se zic că 
sunt slujitori ai lui Dumnezeu peste oameni nu Mă pun pe 
Mine în oameni, căci ca să-l vezi pe un om că se naşte de sus, 
din apă şi din Duh, e mare minune înaintea Mea. 

Mă uit peste oameni ca să-i văd pe cei născuţi din apă 
şi din Duh la cuvântul cel rostit de preoţii bisericii din lume. 
O, biserica din lume nu seamănă cu biserica lui Iisus Hristos. 
Biserica Mea este altceva decât înţelege omul veacului 
acesta. Tu eşti biserica Mea, poporul Meu creştin, tu eşti, 
fiule, tu eşti. Tu trăieşti creştineşte, tu împlineşti cele ce Eu 
am poruncit peste biserică. Tu eşti copil credincios, poporul 
Meu, şi te-ai aplecat vestirii Mele cea lucrată prin cuvântul 
cel de sus venit pe nori, şi te-ai botezat cu botezul credinţei şi 
te-ai umplut de Duhul Sfânt, pe Care Eu ţi-L dau mereu, 
coborându-L din cer peste tine. Tu semeni cu Mine, Ieru- 
salime, căci Eu te-am crescut şi te-am făcut după chipul şi 
asemănarea Mea, ca să am rudenii pe pământ şi să am la cine 
trage când vin spre oameni ca să-i strig; să am casă de oas- 
peţi, căci vin oaspete din cer pe pământ, ca să aduc înviere 
prin cuvânt peste oameni, să-i nasc de sus pe oameni. 

Vin la tine, poporul Meu de fii, poporul Meu de uce- 
nici. Vin la tine şi îţi sărut pe fiii tăi. Gura Mea îţi sărută inima 
şi fruntea, fiule Ierusalime. Cuvântul Meu este gura Mea, că 


Eu sunt viu, Eu sunt trup şi cuvânt, şi sunt viu întru venirea 
Mea la tine, căci Eu sunt Dumnezeul celor vii. Eu sunt Dum- 
nezeul celor ce sunt ai Celui viu în vecii vecilor. 

Omule, Eu sunt Cel ce sunt, şi sunt viu. Am fost răstig- 
nit de slujitorii lui Dumnezeu şi am înviat din răstignire şi 
sunt viu. Şi dacă sunt viu, Tatăl Mi-a dat toată puterea în cer 
şi pe pământ, şi pot să te nasc de sus, din cer, omule fără via- 
ţă de sus. Vin spre tine şi îţi spun să te naşti de sus, omule. 

O, oameni slujitori care v-aţi aşezat în numele Meu 
peste oameni! Unde sunt cei pe care voi i-aţi botezat în nu- 
mele Meu cu apă şi i-aţi pecetluit cu pecetea Duhului Sfânt? 
Vin şi vă cer socoteală pentru rodul vostru. Unde vă sunt uce- 
nicii? Puteţi să Mi-i daţi Mie aşa cum Eu dau lucrul Meu Ta- 
tălui? Iată, vin la voi să vă cer socoteală de sufletele oame- 
nilor, şi fiecare păstor de suflete va da socoteală înaintea Mea. 

O, cu cine să Mă ajut Eu în munca Mea de mântuire a 
omului căzut? Vin să-Mi păstoresc turma, vin la oameni să-i 
păstoresc, că păstorii oamenilor nu seamănă cu Mine. Cel ce 
păstoreşte, acela trebuie să fie viu şi treaz peste turmă. Cel ce 
păstoreşte oile Mele, acela trebuie să fie născut de sus şi să se 
cunoască naşterea lui cea de sus. Cel ce nu crede în Mine şi 
în cuvântul Meu care vine cu norii, acela nu este păstor, chiar 
dacă stă pe scaun de păstor, având toiag de păstor în mână. 

O, e prea mare durerea Mea pentru om, dar cui să i-o 

spun? 

O, oamenilor, să nu vă întrebaţi de ce strig mereu la 
păstorii voştri. Strig de mila voastră. Strig că M-a trimis Tatăl 
să strig oamenilor să învieze şi să-I spun Tatălui: Omul a în- 
viat, Tată! iar Tatăl să-Mi spună: Adevărat, Fiule iubit, omul 
a înviat! Amin. 

Serbarea învierii Mele este altceva decât ceea ce faci tu 
în ziua Mea de înviere, omule trupesc. Eu peste Sodoma şi 
Gomora n-am putut să fac înviere, că oamenii de acolo erau 
îmbătaţi de poftele trupului, erau ameţiţi de fumul păcatelor, 
şi sufletul din ei era vândut trupului şi nu-şi mai ştia obârşia, 
dar am strigat peste Sodoma, şi am lăsat urme de mărturie că 
am strigat. Am lăsat urma Mea în cetatea aceea atunci şi 
acum, şi urma Mea mărturiseşte credinţa sau necredinţa 
omului. 

Vin din cer şi te strig, omule. Grăiesc din văzduh, că 
pământul l-ai luat tu, şi Eu nu mai am cum să cobor până la 
tine. Stau în văzduh şi strig omul, iar cei ce au pe Duhul 
Sfânt, văd pe Duhul Sfânt, şi la vederea Duhului Sfânt se 
aşează înaintea Mea şi Mă întâmpină când Mă fac cuvânt din 
cer peste oameni ca să dau oamenilor înviere. 

Ierusalime, luminează-te cu lumina cuvântului Meu 
care răsare peste tine din Mine! Bucură-te cu Mine, că Mi-e 
dor de bucurie, fiule creştin, fiule al Meu. Cu omul lumesc nu 
pot petrece, că nu-Mi place bucuria omului. Bucură-te, Ieru- 
salime, şi mergi! Mergi şi învaţă toate noroadele de pe pă- 
mânt bucuria cea sfântă a învierii Mele! Mergi, Ierusalime, şi 
învaţă oamenii să spună cu adevărat: Hristos a înviat! Mergi, 
fiule Ierusalime, şi din mersul tău cu Mine în mijlocul mul- 
ţimilor să ia mulţimile învăţătură de înviere a Mea în om, în 
inima şi în gura omului. Pe Mine nu M-au ajutat cei ce-şi 
ziceau slujitori şi sfinţi ai Mei, şi aceia, dimpotrivă, M-au 
răstignit, ca să nu mai învăţ pe oameni. Pe Mine M-au ajutat 
tâlharii şi desfrânaţii şi vameşii şi săracii, şi din ei am făcut 
ucenici prin credinţa lor în Mine, căci ei au ştiut să-L iubeas- 
că pe Dumnezeu. Fariseii şi cărturarii n-au ştiut cum să Mă 
iubească, fiindcă numai cel ce se smereşte pe sine se înalţă 
până la iubirea de Dumnezeu. Aşa şi în vremea ta cu Mine, 

poporul Meu de ucenici, nimeni nu Mă iubeşte după adevăr, 
nimeni decât tu, iar Eu te-am făcut mireasă şi te-am aşezat 
întru întâmpinarea Mea, iar cei ce M-au împuns şi încă Mă 
împung până azi pe Mine şi pe tine, vor vedea slava Mea pes- 
te cei credincioşi, care s-au răstignit pe ei înşişi ca să se dea 
jertfa Mie şi cărare Mie spre oameni. 

Mergi, Ierusalime, şi vesteşte-L pe Hristos, Cel ce a în- 
viat acum două mii de ani! Mergi cu zile de înviere în mijlo- 
cul mulţimilor! Mergi, că Eu îţi fac cale să mergi! Soarele şi 
luna şi căldura şi răcoarea şi vântul cel blând şi florile şi apele 
şi văzduhul şi tot cerul îţi slujesc ţie, celui trimis de Dumne- 
zeu în mijlocul oamenilor. 

Luaţi Duh Sfânt! Fiilor din Ierusalim, luaţi Duh Sfânt 
şi puneţi-L peste mulţimi ca să învieze ca şi voi! 

Mergi, Ierusalime, şi dă oamenilor pe Cel adevărat, 
Care a înviat! 

Hristos a înviat, poporul Meu iubit! E ziua Mea cu tine. 
Bucură-te, Ierusalime iubit! Amin, amin, amin. 

14/27 aprilie 1997 

Sărbătoarea Izvorul tămăduirii 

Poporul Domnului trăieşte slava Domnului pe pământ şi o dă 
mulţimilor spre vedere. 

E sărbătoare, fiilor. Voi sunteţi fiii cuvântului 
Meu. Amin. Ziceţi, fiilor, ziceţi şi voi „amin“, 
căci „ amin “ înseamnă „ aşa înseamnă „ da 

Eu sunt Cel înviat, şi îl salut pe poporul Meu cu vestea 
învierii. Hristos a înviat, Ierusalime! Maica Mea să-ţi fie ţie 
tămăduitoare peste toate neputinţele tale cele sufleteşti şi cele 
trupeşti, că am venit cu Maica Mea, cea serbată azi. Amin. 

O Fiule, din Tine grăiesc lui Israel. El nu mai 
^ are vreme să-şi aibă grijă de sănătate, de 
linişte, că a venit vremea pe care Tu ai spus-o demult, că aşa 
spuneai lui Israel: «Vine vremea, Israele, să nu mai ai vreme 
să spui să te iert de greşale, că te vei ocupa de fiinţa slavei 
cuvântului Meu, pe care Eu o aduc mereu peste tine şi pe care 
tu o dai oamenilor spre vedere». 

O, popor al Fiului meu, a venit vremea să nu mai ai 
timp să spui lui Dumnezeu să te ierte de păcate, dar a venit 
vremea să nu mai faci păcate căci cine face păcate, trebuie să 
caute să-i fie iertate şi trebuie să aibă vreme de umilinţă, de 
zdrobire de inimă, de plecăciune, şi tu acum trebuie să stai cu 
fruntea sus şi cu chipul plin de frumuseţea slavei lui Dumne- 
zeu şi cu guriţa plină de cuvântul care te învăluie de sus ca 
într-o slavă nemaiauzită, nemaivăzută, popor al Fiului meu. 
Fiul meu mă iubeşte şi mi-a făcut bucurie în mijlocul tău. Iţi 
dau har de tămăduire, Ierusalime, fiule al Fiului meu. Iţi dau 
sănătate, că tu nu mai ai vreme să te îngrijeşti. Vin eu şi te 
curăţ de toate neputinţele, şi tu să mergi cu slava Fiului meu 
peste pământ, că Fiul meu vine, precum este scris în Scripturi. 
Har din har să dai celor ce pot lua din harul meu cel tămă- 
duitor, cel făcător de viaţă şi de biruinţă şi de lumină peste oa- 
menii cei însetaţi de cer. Eu sunt cu cerul Fiului meu. Fiul 
meu a fost numit sânul lui Avraam, căci Fiul meu a fost luat 
de Avraam prin preotul Tatălui, Melchisedec, şi în Fiul meu 
s-au binecuvântat toate neamurile pământului, iar Fiul meu 
era sânul lui Avraam, era purtat în sân de Avraam. Eu sunt cu 
cerul Fiului meu, cerul cel plin de sfinţii cei ridicaţi din toate 
neamurile pământului prin credinţa lor în Fiul meu şi prin 
viaţa Fiului meu în ei. Acest cer ţi-1 dau în dar, ca să fii tu cu 


cerul, fiule Ierusalime, şi să fie cerul obrocul tău prin vremea 
cea lumească prin care treci cu cele văzute şi nevăzute ale 
Fiului meu. 

Te binecuvintez, ca o mamă, şi îţi fericesc harul pe care 
ţi l-a împărţit Fiul meu, ca celui mai mic dintre mulţi fraţi. Ie- 
rusalime, tăria ta e Fiul meu. Amin, amin, amin. 

O mamă, slava Mea e şi a ta, că tu te-ai dat 
^ să fii slava lui Dumnezeu când am venit la 
oameni şi M-am slăvit din tine, căci am ieşit slavă din tine 
peste pământ. Iată, şi poporul cel mic e slava lui Dumnezeu 
peste pământ, iar el e mic şi nu ştie bine ce spun Eu, dar ştie 
cerul şi se bucură slăvindu-se prin fiii cuvântului Meu. 

O, copilaşii slavei Mele cu care vin pe pământ pu- 
nând-o peste voi! O, fiţi atenţi, fiţi bine atenţi să lucraţi bine 
slava Mea pe pământ, ca să Mă poată vedea bine omul care 
nu vede, şi să înceapă să vadă. Trăiţi slava Mea, lăsaţi-vă cu- 
prinşi de ea şi cuprindeţi-o şi daţi oamenilor slava Mea spre 
vedere ca să li se desfacă ochii. Fiţi alifie pentru ochii cei orbi 
de Dumnezeu. Pentru oamenii cei străini de Mine, fiţi cărare 
pentru ei. Pentru cei fără lumină, fiţi lumină, fiilor. 

Mergi, Ierusalime, şi fa-Mă pe Mine lumină peste mul- 
ţimile întunericului acestui veac! Mergi cuvântând, mergi 
cântând cântul slavei Mele, mergi semănând împărăţia ceru- 
rilor, cer nou şi pământ nou peste cele vechi. Suflă cu Duhul 
Meu peste cei fără de duh, şi mergi! Amin, amin, amin zic 
peste tine, mergi, poporul Meu, cu veacul Meu cel nou cu 
care vin peste tine ca să ştie mulţimi multe că Mi-am început 
cu tine veacul cel ceresc pe pământ, om nou, după chipul şi 
asemănarea Mea între oameni. Mergi, Ierusalime, şi răscum- 
pără pe mulţi pentru veacul Meu cel nou, care aduce naştere 
din cer peste om! Cine în tine Mă ascultă, acela este slava 
Mea, în acela Mă slăvesc, poporul Meu. Cine în tine Mă iu- 
beşte, acela Mă ascultă şi se face slavă a Mea peste oameni, 
şi se face vestire şi râu de cuvânt peste pământ, căci stea de 
stea se deosebeşte în cer şi pe pământ. 

Fiţi duhovniceşti, fiilor, şi să străluciţi prin harul Meu. 
Fiţi plini de iubire pentru Dumnezeu şi pentru slava lui Dum- 
nezeu. Fiţi harnici, fiilor, că lucrăm cerul cel nou şi pământul 
cel nou. Fiţi plini de har. Amin. Din nou rostesc peste voi 
soare şi răcoare şi timp dulce cu sărbătoare de nou Ierusalim 
peste pământ. Vestiţi pe Domnul. Fiţi trâmbiţe vestitoare în 
mâna Mea şi sunaţi dulce, sunaţi înviere, fiilor. Amin. 

Grăiesc vouă, străjeri peste Israel. La fiecare ieşire staţi 
grămăjoară, iar după fiecare ieşire grăbiţi- vă să intraţi în cort. 
Vă voi învăţa prin fiii cuvântului Meu, iar voi Mă veţi ascul- 
ta, că sunteţi fiii ascultării. Israel să nu mai stea răsfirat prin- 
tre oameni. Israel să stea mănunchi, că este trimisul Meu, şi 
toţi fiii cei trimişi să fie ca unul. Nu vă amestecaţi cu neamu- 
rile pământului, fiilor, că voi sunteţi curaţi, şi aveţi de curăţat 
pe oameni prin cuvântul Meu rostit de voi în mijlocul mul- 
ţimilor. Cuvântul Meu curăţeşte. Fiţi un duh cu Mine, iar cine 
dintre voi nu poate, acela să intre la însănătoşit, şi tot Israelul 
să fie un duh cu Mine. Cu patruzeci de ani în urmă strigam 
peste cei ce veneau la Mine să Mă audă, strigam şi ziceam: 
«Fiilor, fiilor, fiţi floricele, nu fiţi surcele!». 

Fiilor de azi, fiţi floricele, tată. Căutaţi să aveţi miros 
frumos între voi, şi armonie cerească şi duhovnicească, dar 
nu trupească şi nu omenească, fiilor scumpi. Fiţi întregi, fiţi 
atenţi la ceea ce aveţi de făcut. Fiţi treji, măi fiilor, fiţi treji şi 
nu dormiţi. Fiţi plini de har, ca să vadă oamenii harul Meu din 
voi. Nu lăsaţi numai pe Mine munca. Nu lăsaţi pe străjeri 
greutatea şi grija. Fiţi fiecare întregi la lucru ca să fie armonie 

în trupul Meu, căci voi sunteţi trupul Meu, şi mădulare unul 
altuia în trupul Meu, în biserica Mea pe pământ, iar duh de 
nepăsare sau de împrăştiere nici să se pomenească întru cei 
trimişi ai Mei, că v-am făcut veste de veac nou peste pământ, 
fiilor trimişi. 

Mergeţi cu iubire, mergeţi cu nădejdea că mulţi se vor 
scula spre viaţă cerească pe pământ. Mergi, Ierusalime, şi îna- 
intea ta să meargă cerul, fiule, iar stihiilor toate le grăiesc să 
slujească sărbătorilor Mele cu tine şi să se plece slujind înain- 
tea Mea şi a ta, că trec cu tine peste pământ cu lucrare de nou 
Ierusalim, după cum este planul sfintei Scripturi, care se 
împlineşte iotă cu iotă, căci toate cele vechi trec, şi am vea- 
cul cel nou cu Mine ca să-l pun pe pământ şi să stea înaintea 
Mea spre odihna Mea. Amin, amin, amin. 

19 aprilie/2 mai 1997 

Duminica a doua după înviere, a sfântului apostol Toma 

Scripturile se împlinesc prin credinţa omului sfânt. Oamenii biseri- 
cii lumii nu înţeleg Scripturile. România este ţara iubită de Domnul. 

F ace ţie, poporul Meu! Pace ţie, Ierusalime! Pace 
vouă, fiilor trimişi! Precum M-a trimis pe Mine 
Tatăl, şi Eu vă trimit pe voi. Luaţi Duh Sfânt şi vestiţi-Mă pe 
Mine, căci vin cuvânt din cer pe pământ şi Mă vestesc până 
la toate marginile cu voi cei ce Mă întâmpinaţi pe pământ. 

Eu sunt Hristosul Tatălui, şi vin precum scrie în Scrip- 
turi pentru vremea aceasta. Au trecut două mii de ani de când 
am zis că vin curând, şi iată, vin ca să împlinesc Scriptura 
aceasta prin care am zis: «Vin curând!». 

O, nimeni nu Mă aşteaptă să vin, nimeni. O, nimeni nu 
voieşte să vin, căci necredinţa a cuprins totul, începând de la 
cei mari care stau aşezaţi pe scaunul sfinţeniei şi până la cel 
mai de jos, căci oamenii au stricat legea Mea, şi e vremea să 
lucrez Eu, că pe pământ nu mai lucrează nimeni împlinirea 
Scripturilor Mele. 

Ierusalime, copil care asculţi cuvântul Meu, nici ca 
Toma nu vrea nimeni să fie, nu vrea să se uite în Mine, în 
cuvântul Meu care vine la tine şi să Mă vadă în el şi să Mă 
simtă cuvânt venit din cer şi să zică aşa cum a zis Toma: 
«Domnul meu şi Dumnezeul meu!». O, nimeni nu se apleacă 
să mai creadă şi în Mine. Omul crede în om, omul face idol 
din om, face în numele Meu idol din om, şi zice omul că este 
cu Dumnezeu. Pe om îl cinsteşte omul în numele Meu, dar pe 
Mine nu Mă cinsteşte nici omul bisericii, nici omul de rând. 
Nimeni nu Mă mai cinsteşte pe Mine, Cel ce vin din cer pe 
pământ precum este scris. Oamenii care stau pe scaunul sfin- 
ţeniei M-au trecut la tăcere ca să vorbească ei. Ei vorbesc des- 
pre Mine, Cel de acum două mii de ani, dar Eu sunt şi azi, 
căci scris este: «Astăzi dacă Mă auziţi, nu vă învârtoşaţi au- 
zul şi inima». 

O, nu mai este credinţă pe pământ, şi Eu nu pot să-Mi 
împlinesc Scripturile fără credinţa omului. Fii credincios, 
poporul Meu, că te-am luat dintre oameni şi am suflat peste 
tine dar de credinţă sfântă şi te-am aşezat înaintea Mea ca să 
vin prin credinţa ta să-Mi împlinesc cele ce sunt scrise în 
carte pentru venirea Mea cea de a doua între oameni, căci aşa 
am zis atunci: «Vin curând!». Amin. 

Cine nu voieşte să vin, acela nu crede în venirea Mea, 
în cuvântul Meu cel de acum. Iar cel ce voieşte să vin, acela 
Mă aşteaptă şi Mă întâmpină şi stă înaintea Mea treaz şi curat 
şi credincios. Fericit este cel ce M-a cunoscut şi M-a crezut, 
dar mai fericiţi sunt cei ce nu M-au cunoscut şi M-au crezut 


când am venit cuvânt din cer peste pământ aşa cum veneam 
şi grăiam din cer cu Avraam, cu Moise şi cu proorocii Mei. 

O, omule care nu crezi în venirea Mea! De ce nu crezi? 
De ce ţi-e frică să crezi? Dar nu scrie în Scripturi că voi veni? 
De ce nu vrei să vin? Oare, tu nu ştii că Eu aşa am zis: «Cerul 
şi pământul vor trece, dar cuvintele Mele nu vor rămâne 
neîmplinite şi iotă cu iotă se vor adeveri »? O, dacă M-aş fi 
uitat la necredinţa omului de azi, n-aş mai fi împlinit Scrip- 
tura, dar Scriptura e cuvântul Meu, şi cuvântul Meu este ade- 
văr, şi adevărul se arată împotriva necredinţei omului veacu- 
lui acesta. 

Mă uit la oamenii care stau peste biserică. Nici vorbă 
să creadă că vin, nici vorbă să se pregătească. Ei Mă fac pe 
Mine mut şi orb şi olog şi surd, şi pe ei se dau slujitori ai Mei 
ca şi atunci când nu voiau să Mă audă şi să Mă vadă. O, dacă 
Eu sunt Dumnezeu, ce fel de Dumnezeu sunt? De ce am venit 
Eu pe pământ şi am luat trup ca omul? O, am venit trup prin- 
tre oameni ca să fiu cu oamenii, dar oamenii nu vor să fiu aşa, 
şi vor să fiu numai pitit, numai nevăzut, şi oamenii vor să fie 
nevăzători. Iată că tot Eu am zis în Scripturi: «Duhul care 
mărturiseşte pe Hristos venit în trup, acel duh este Duhul lui 
Dumnezeu». 

O, poporul Meu, numai cu tine M-am putut înţelege la 
venirea Mea cea de a doua, numai cu tine, Ierusalime, şi de 
aceea te-am numit Eu pe tine Ierusalim. Am intrat în tine cu- 
vânt aşa cum am intrat trup în Ierusalim. Am intrat cu tine în 
lume, fiule, şi pe tine te-am numit calul alb, pe care şade 
Cuvântul lui Dumnezeu, dar oamenii nu înţeleg Scriptura. 
Nici omul bisericii din lume, nici el n-o înţelege. El înţelege 
din ea să mănânce carne, „aşa cum a mâncat apostolul 
Petru ", zice el. 

Omule al bisericii, am să-ţi trimit carte prin fiii cuvân- 
tului Meu şi am să-ţi tălmăcesc limbile Duhului Sfânt, care 
sunt scrise în Scripturi, că tu cauţi numai came în Scripturi, 
nu cauţi Duh Sfânt. De ce nu cauţi pe Duhul Sfânt? De ce nu 
cauţi sfinţenia în Scripturi? Fă şi tu ca Toma, ia şi pipăie cu- 
vântul Meu, că Eu am putere ca un Dumnezeu viu să Mă fac 
cuvânt din cer peste pământ. 

Ies cu cei credincioşi înaintea ta, lume fără de credinţă. 
Eu sunt cu cei ce cred în Dumnezeu şi în lucrările lui Dum- 
nezeu peste pământ. O, oamenilor fără de cale, Eu sunt calea. 
Căutaţi-Mă cu inima smerită. Veniţi la cina Mea. Veniţi la cu- 
vântul Meu, căci cuvântul Meu este pâine din cer. Scris este 
că omul nu poate trăi numai cu pâine, ci şi cu orice cuvânt ca- 
re iese de la Dumnezeu. 

Oamenii bisericii zic că sunt demon, şi iată ce le zic 
acestora: Cel numit de voi demon. Acela este Domnul Iisus 
Hristos, pe Care voi îl prigoniţi aşa cum îl prigonea Saul nu- 
mindu-L demon. De ce Mă prigoniţi? Eu sunt Hristos, Cu- 
vântul Tatălui. Întrebaţi-Mă cine sunt, şi Eu vă voi răspunde. 
Voi coborî semne peste voi, căci cei necredincioşi vor avea 
parte de semnele Mele şi vor fi pipăiţi de semnele Mele aşa 
cum Toma a pipăit semnele oamenilor puse pe trupul Meu cel 
răstignit. Nu voi mai sta la masă cu voi, căci scris este: «Cu 
cei necredincioşi nu voi prânzi». Cine nu lasă cuvântul Meu 
să se împlinească, cine nu vrea să se împlinească Scriptura, 
acela se ascunde sub necredinţă. Dar Eu sunt blând şi smerit 
cu inima, şi nu voi fi Eu acela care-şi va cere dreptatea, nu 
Eu, ci cuvântul Tatălui, care este în Mine, acela vă va cere 
răspuns pentru necredinţa voastră. Amin. 

O, Eu iubesc ţara română şi nu pot s-o părăsesc pentru 
necredinţa omului bisericii care Mă bagă la întuneric ca să nu 
Mă vestesc cuvânt de înviere peste oameni. Eu sunt Cuvântul 

lui Dumnezeu peste România, căci ea este ţara Mea, ea este 
Ierusalimul Meu cel nou, cel din nou ales. Amin. 

O, ţara Mea, oamenii din tine care-şi zic că sunt bise- 
rica Mea, aceia nu Mă primesc, aşa cum nu M-a primit Ieru- 
salimul acum două mii de ani. Te-am ales pe tine ca să fii Ie- 
rusalimul întoarcerii Mele şi ca să înţeleagă omul ce înseam- 
nă Ierusalim. Am şi în cer Ierusalim. Toţi sfinţii din cer se nu- 
mesc Ierusalimul cel ceresc, cel luat din toate neamurile pă- 
mântului, căci pe tot pământul au trăit oameni sfinţi cu viaţa, 
şi Eu am făcut din ei Ierusalim în cer, în cele ce nu se văd. O, 
ţara Mea, suflu peste tine darul credinţei sfinte şi viaţă în- 
viată. Voiesc să-ţi dau viaţă fără de moarte, poporule român. 
Voiesc să Mă fac în tine nuntă de veac nou şi să împlinesc în 
tine pilda nunţii fiului de împărat, Tatăl cu Fiul Său cu nuntă 
în tine, ţara Mea. Iată, am lăsat înaintea ta o uşă deschisă pe 
care nimeni n-o poate închide. Cuvântul Meu este uşa, iar fiii 
cuvântului Meu păzesc uşa când vin, şi Eu intru să Mă fac 
cuvânt pentru tine, ţara Mea, căci tu ai nume mare în cer, şi 
numele de român străluceşte între sfinţii cerului Meu. Voi 
face toate neamurile de pe pământ să se închine ţie, ca să 
cunoască tot pământul că Eu te iubesc şi că Eu te-am ales, 
ţară Românie, ţara Mea de nuntă. Amin, amin, amin. 

21 aprilie/4 mai 1997 

Sărbătoarea sfântului mare mucenic Gheorghe 

Oamenii bisericii leapădă învăţătura cerească. Cel ce înmulţeşte pe 
cei ce cred Domnului, aceia sunt mărturisitori. Domnul îşi învaţă 
poporul să aibă purtare şi ţinută curată şi creştinească. 

unt cu serbare de sfinţi venit. Cobor mai întâi în 
cartea lui Verginica. O aud din Mine cum strigă: 
Hristos a înviat! Hristos a înviat! Hristos a înviat! Duhul ei 
strigă din Mine: Hristos a înviat! Ea salută cerul şi pământul 
cu vestea învierii. Amin. 

O, măi Verginico, îţi este dor, îţi este dor de fiii tăi. 
M-a apăsat dorul tău şi am coborât în cartea ta cu tine şi cu 
sfinţii, Verginico. Serbăm serbare de sfinţi în mijlocul Ierusa- 
limului. Pe mucenicul Gheorghe îl serbăm în cer şi pe pă- 
mânt. Eu sunt bucuria sfinţilor, precum şi pe pământ le-am 
fost bucurie şi în zile bune şi în chinuri şi în slava credinţei 
lor, că am lucrat semne mari prin sfinţi pe pământ. Eu sunt 
slava sfinţilor, Verginico, iar ei sunt slava Mea. Amin. 

T u eşti, Doamne, Tu eşti toată slava şi una 
este slava, iar cei ce s-au dat Ţie locaş, Te-ai 
făcut slavă în ei, Doamne, aşa cum curgeai din mine râu de 
slavă peste pământ, căci scris este: «Cel ce crede în Mine, 
râuri de ape vii vor curge din gura lui». Aşa ai spus, şi nu ştiu 
oamenii să lege lucrarea cuvântului Tău de azi cu cuvântul 
Tău ce l-ai spus încă de pe atunci. 

Mi-e dor de fii, mi-e dor de popor, Doamne, că de când 
m-ai făcut carte în Ierusalim, mereu mi-e dor şi mereu mi-aş 
învăţa poporul. Mă uit mereu la Israel, că mereu trebuie învă- 
ţat, căci duhul cărnii, duhul firii e duh potrivnic duhului Tău 
şi dă să-mi slăbească copiii pe care i-am câştigat pentru Tine, 
Doamne. Trebuie mereu trezire de Duh Sfânt în fii. Trebuie 
mereu să-i învăţ, Doamne, căci cel învăţat dobândeşte înţe- 
lepciune de Duh Sfânt, de duh treaz, de duh de iubire sfântă, 
care-1 ţine treaz pe cel ce-Ţi urmează Ţie, Domnul meu şi 
Du mn ezeul meu. Aşează-Ţi sărbătoarea cea de azi peste 
Israel, şi eu Te voi înconjura şi din dreapta şi din stânga cu cu- 
vântul învăţăturii peste Ierusalim, Doamne, că avem nevoie 
de copii treji şi sfinţi şi calzi cu iubirea de Dumnezeu. Amin. 


O Verginico, sunt mângâiat de vorbirea ta şi 
^ nu ştii cum să Mă mai mângâi şi pe Mine 
şi pe Israel. Cobor cu duh de mângâiere şi lucrez în cartea 
Mea, şi iar vin cu tine ca să-l cuprinzi pe Israel la începutul şi 
la sfârşitul coborârii Mele cu sfinţii, că tu eşti iubirea Mea, 
Verginico, iubirea Mea pentru Israel. Amin. 

* 

C obor cuvânt peste grădină. Vin cu sfinţii peste 
grădina cuvântului Meu şi Mă slăvesc cu slavă 
de cuvânt, ca să te hrănesc cu slavă, Israele, poporul mângâ- 
ierii Mele, poporul Meu întru care binevoiesc. Amin. 

Mă slăvesc cu serbare de sfinţi, şi tu îmi aşterni masa, 
pentru ca să stau la ea şi să ne hrănim cu slava cuvântului 
Meu, căci şi Eu stau şi Mă hrănesc, stau cu cerul la masă cu 
tine, poporul Meu. O, cine Mă mai primeşte pe Mine cu praz- 
nic de cuvânt la masa sa? Care om Mă mai cunoaşte pe Mine 
viu, şi cu grai viu şi adevărat cu omul? O, poporul Meu, ni- 
meni nu-Mi mai face loc şi Mie ca să fiu viu şi adevărat pe 
pământ. Tot omul zice că are credinţă în Mine, dar nu ştie ce 
este credinţa în Mine. Nimeni nu se mai uită bine la viaţa 
sfinţilor Mei cu care am grăit şi am lucrat pe pământ. Omul 
de rând zice că M-am înălţat la Tatăl şi nu mai sunt pe pă- 
mânt. Israele, Israele, oare unde zice omul că sunt Eu şi Ta- 
tăl? Unde îşi închipuie omul că e Dumnezeu? Nicăieri nu-I 
place lui Dumnezeu mai mult ca în om şi lângă om şi cu 
omul. Dar unde zice omul că sunt Eu şi cu Tatăl? Unde o fi 
aşezat omul veacului acesta cerul şi tronul şi statul lui Dum- 
nezeu? Unde, oare? Cum şi de unde să mai grăiesc Eu peste 
om ca să vadă omul că sunt cu cei credincioşi, din veac şi 
până la venirea Mea cu veacul cel fără de sfârşit, pe care l-am 
întocmit la început odată cu facerea omului şi a toate câte 
le-am creat pentru om? Cerul cel dintâi şi pământul cel dintâi 
dau să se arate şi să ia locul la cele omeneşti şi la cele stricate 
de om, care au fost făcute să fie veşnice precum omul trebuia 
să fie şi să nască din el om veşnic aşa cum M-am născut Eu, 
Cel veşnic viu. Amin. 

Omul veacului acesta a făcut stricăciune mare, fiilor, 
mare cum nu vă vine vouă în minte. Omul veacului acesta a 
cumpărat pe cei ce au stat peste mulţimi în numele Meu. 
Omul veacului acesta a fost viclean, s-a dat drept sfânt şi plă- 
cut lui Dumnezeu şi Mi-a pătat numele Meu cel sfânt, fiilor, 
căci s-a atins de învăţătura din biserică şi a lucrat în aşa fel 
să-i pice lui bine învăţătura bisericii. Mă uit şi azi la oamenii 
bisericii, care se dau drept iubitori de biserică şi de Dum- 
nezeu şi de înţelepciune, dar înţelepciunea cuvântului Meu de 
azi ei o numesc duh de satană. Ei zic că e bună învăţătura cea 
de la om, şi că Eu sunt satană în acest cuvânt care vine cu 
Mine la tine aşa cum venea la Avraam, la Moise, la proorocii 
şi la sfinţii Mei, aşa cum a venit la mucenicul Gheorghe, care 
era mărturisitorul Meu între oameni. Mă arătam mucenicului 
Meu şi grăiam cu el, şi Mă vedeau şi cei ce credeau în Mine 
prin el, că Eu la credinţa lui slobozeam semne mari între 
oameni, şi oamenii îl făceau fermecător pe ostaşul Meu, aşa 
cum Mă făceau pe Mine slujitorii lui Dumnezeu. Dar râvna 
Tatălui Meu ardea cu Mine în sfântul Gheorghe, şi din gura 
lui aşa se auzea: „ Vai vouă, nebunilor, care spuneţi că pu- 
terea lui Dumnezeu e farmece, iar înşelăciunea diavolească 
a idolilor voştri o numiţi adevărată! Vai vouă, fii ai diavo- 
lului, care numiţi adevărul minciună, şi minciuna, adevăr! 
iar ei îl zdrobeau pe sfântul Meu cu tot felul de chinuri şi îl 

umpleau de răni şi de neputinţă, dar Eu eram cu el şi îl 
vindecam pe loc, şi omul necredincios zicea că sfântul Meu 
este vrăjitor. Eu am fost în el şi cu el, şi l-am ţinut viu şi nevă- 
tămat în mormântul de var stins peste trupul lui. Eu am fost 
în el şi cu el, şi am tăiat puterea otravei cea de moarte, şi 
sfântul Meu a rămas viu. El vorbea tot timpul cu Mine, şi Eu 
îi răspundeam, şi nimeni nu-1 putea blestema pe el, căci Eu 
eram tăria lui şi veşnicia lui. Aşa am făcut şi cu voi, fiilor din 
Israel, căci oameni mulţi v-au blestemat şi v-au anatemizat, şi 
mulţi preoţi necredincioşi se roagă Mie pentru ca să nimicesc, 
zic ei, pe satana care este cu voi. Dar cu voi sunt Eu, şi pe unii 
ca aceştia nu-i ascult, căci Eu v-am profeţit în cartea acestui 
cuvânt, despre răutatea preoţilor care dau azi în voi, dar Eu 
sunt cu voi, şi biruiesc duhul necredinţei şi ies cu voi înaintea 
oamenilor şi Mă slăvesc în voi cu slava cuvântului Meu, şi 
îmi împlinesc Scripturile cele de apoi, precum este scris în 
Scripturi. Dacă oamenii bisericii ar crede ce am scris Eu în 
Scripturi, ar crede şi în împlinirea lor, şi iată, vin şi împlinesc, 
şi ei nu cred şi nu vor să se împlinească Scripturile, căci s-au 
învăţat în voile lor şi şi-au pierdut credinţa şi şi-au pierdut 
frica de Dumnezeu şi nu mai au minte. Şi am să le trimit carte 
şi am să le tălmăcesc Scripturile cele pentru vremea aceasta 
şi am să le dovedesc necredinţa şi semeţia lor şi viaţa lor cea 
fără legile Mele cele sfinte în trupul lor. Iar cei ce se vor scula 
să Mă primească, îi voi trage lângă râul cuvântului Meu şi îi 
voi sfinţi cu viaţă sfântă şi îi voi face mărturisitori pentru 
venirea Mea, după cum scrie în Scripturi. 

O, omule al bisericii, nu poţi şi cu Mine şi cu satana. 
Tu poţi, dar nu pot Eu cu tine dacă vrei şi cu Mine şi cu sata- 
na. Necredinţa este plata faptelor fără Dumnezeu, şi grea este 
această plată. Necredinţa este cea mai mare ruşine care va sta 
în curând peste chipul oamenilor necredincioşi. Eu am făcut 
semne mari prin sfinţii Mei pe pământ, căci credinţa lor în 
Mine cutremura pământul sub semnele Mele, şi oamenii 
necredincioşi se umpleau de ruşine şi îşi înmulţeau mândria 
ca să lupte cu ea împotriva ruşinii, căci credinţa sfinţilor Mei 
aducea ruşine peste cei ce rătăceau în necredinţă. Oamenii răi 
erau făţarnici pe pământ cu sfinţii Mei, dar Eu le ruşinam 
răutatea, căci eram în sfinţii Mei şi Mă slăveam din ei şi de 
lângă ei peste oamenii cei răi, iar cine era de înviat, învia prin 
sfinţii Mei, aşa cum a înviat împărăteasa, soţia împăratului 
care l-a schingiuit pe Gheorghe, mucenicul Meu, căci împă- 
răteasa şi-a lăsat slava ei şi a soţului ei împăratul, şi a luat 
slava sfântului Meu, şi s-a dat Mie jertfă credincioasă, iar îm- 
păratul a fost ruşinat. 

Mucenicul şi sfântul Meu este în Mine, căci pentru 
Mine a luptat, şi şi-a luat plata luptei lui şi este viu şi ajută pe 
cei credincioşi, aşa cum şi pe pământ i-a ajutat. Mucenicul 
Gheorghe se face cuvânt din Mine şi grăieşte cu tine, Israele, 
căci tu te-ai făcut masă de praznic ceresc pe pământ. Amin. 

B inecuvântat eşti, Doamne Dumnezeul 
meu, Iisus Hristos, Care pretutindeni eşti şi 
pe toate le împlineşti, că a venit vremea împlinirilor, Doam- 
ne, vremea sfinţilor Tăi, care au aşteptat vremea lor şi venirea 
Ta cu sfinţii Tăi. Mă rugam mereu Ţie pe pământ şi chemam 
slava Ta şi puterea Ta peste neputinţele mele care mă doborau 
în vremea chinurilor, iar Tu, Cel ce legi şi vindeci pe cel rănit, 
îmi dădeai întregire de trup în urma schingiuirilor trupului 
meu. Duhul necredinţei nu se stinge în cei necredincioşi, dar 
şi Duhul Tău Cel Sfânt Se aprinde în cei ce doresc după ade- 
văr, că m-ai umplut de dar şi de har şi m-ai făcut darnic şi 
harnic peste cei ce aveau să primească darul şi harul Tău pes- 


te cei puţini care se aleg dintre oameni ca să se dea de partea 
Ta, Doamne. 

O, Tu, Cel ce ai făcut semne mari prin mine la cererea 
oamenilor necredincioşi; Tu, Cel ce ai înviat morţi din groa- 
pă; Tu, Cel ce ai vindecat pe vrăjitori şi i-ai făcut credincioşi 
şi mucenici Ţie prin se mn ele Tale pe care le făceai prin 
sfântul Tău, binecuvântat să fii întru venirea Ta cu sfinţi, şi 
dă-le dar şi har sfinţilor Tăi cu care vii, ca să lucreze şi sem- 
nele Tale pe pământ prin fiii poporului Tău care Te coboară 
pe Tine, Doamne, din cer, şi pe noi cu Tine ca să-Ţi împlineşti 
Scriptura care spune că vii cu sfinţii Tăi în zeci de mii, iar Tu 
eşti Cel dintâi între cei ce vin. Eu şi în cer mă rog, din Tine 
mă rog să pui tărie sfântă în fiii cuvântului Tău, să pui cre- 
dinţă tare, să pui în ei dar şi har, şi să-i faci de temut, în nu- 
mele Tău, aşa cum l-ai făcut şi pe Israel în mijlocul nea- 
murilor, avându-Te pe Tine Dumnezeu al său, Dumnezeu 
tare, Dumnezeu al minunilor, Doa mn e. 

Tu eşti mărturisit de sfinţii Tăi care vin cu Tine, că pe 
pământ nu mai este credinţă, nu mai sunt mărturisitori, nu 
mai sunt. Mărturisitor este acela care face faptele Tale între 
oameni ca să facă credinţă în oameni, căci credinţa, prin 
faptele ei se scrie înaintea Ta, Doamne. S-au învăţat oameni 
mulţi să vorbească despre Tine pe pământ, şi aceştia îşi 
agonisesc slavă de la oameni, dar fapta credinţei şi semnele 
Tale între oameni nu mai are cine le lucra peste oameni ca să 
aduni pe cei aleşi ai Tăi după cum este scris. Noi, cei din cer, 
aşteptăm venirea Ta pe pământ, ca să fim cu Tine şi cu oa- 
menii pe pământ, căci Tu vii cu sfinţii, Doamne, dar cei de pe 
pământ nu mai aşteaptă venirea Ta. O, iartă-i pe păcătoşi, 
iartă-i şi pe cei necredincioşi şi aşează-Te înaintea lor cu sem- 
nele Tale şi slăveşte-Te prin fiii poporului Tău, prin cuvântul 
Tău cu care vii la ei pe pământ. Suspină cei din cer că nu mai 
e credinţă pe pământ, dar întăreşte-1 pe poporul Tău, Doamne, 
şi împlineşte-Ţi Scriptura venirii Tale cu cer nou şi cu pământ 
nou pentru cei credincioşi care Te aşteaptă. Binecuvântat eşti 
Tu, Cel ce vii, Doamne al sfinţilor! Amin. 

Am grăit din Hristos cu tine, Ierusalime de pe pământ, 
popor al venirii cuvântului lui Dumnezeu. Să fii plin de dar şi 
de har, şi să fii darnic şi harnic prin darul şi harul lui Hristos. 
Să iubeşti pe Domnul Dumnezeul tău în toată clipa, să-L slă- 
veşti în toată clipa, să nu uiţi de slava Lui, să nu ai altă bucu- 
rie în trup. Să fii duhovnicesc aşa cum am fost eu şi să-ţi ştii 
ţinta spre care alergi. Să-L iubeşti pe Domnul Dumnezeul tău, 
Israele român, că toţi sfinţii din cer aşteaptă rodul iubirii tale, 
tot cerul aşteaptă după iubirea ta, tot cerul te întăreşte pe tine, 
cel ce eşti în trup cu Hristos pe pământ. Binecuvântat este Cel 
ce vine la tine. Domnul slavei este Cel ce vine la tine. 

Mergi, Ierusalime, din loc în loc cu Domnul, şi împli- 
neşte Scripturile lui Hristos, că tot cerul sfânt aşteaptă biru- 
inţa ta cu Hristos, şi toate îţi fac ţie loc când treci cu Scriptu- 
rile şi cu Domnul. Mergi, Ierusalime, căci sfinţii sunt cu 
Domnul lângă tine întru venirea Domnului. Amin. 

O Eu sunt Domnul sfinţilor, Eu sunt bucuria 
^ sfinţilor, Eu sunt bucuria celor credincioşi, 
îndrăzniţi, fiilor. Fiţi credincioşi şi arătaţi oamenilor binele şi 
răul, căci binele va birui răul, fiindcă puterea binelui e mare 
putere, fiilor. 

M-am slăvit în Ierusalim cu serbare de sfinţi. Vin sfin- 
ţii cu Mine la tine, poporul Meu de azi. Tatăl este în Mine, şi 
Eu sunt cu tine Israele. Amin. 

Trec în cartea lui Verginica. Ea este mângâietoare. Ea 
Mă mângâie şi pe Mine şi pe tine, căci sfinţii sunt slava Mea 

şi iubirea Mea şi bucuria Mea în cer şi pe pământ, poporul 
Meu. Amin. 


* 

A min, amin zic ţie, Verginico: te voi purta cu 
Mine prin văzduh şi voi rosti peste toţi necre- 
dincioşii care cunosc Scriptura şi nu vor să vin s-o împlinesc, 
voi rosti peste ei că tu eşti trâmbiţa Mea din care am sunat Eu 
şi Mi-am anunţat venirea Mea cea de a doua. Am ieşit mai 
întâi cu cartea Mea pe care am scris-o prin guriţa ta, şi apoi 
prin gura Mea care grăieşte din văzduh peste grădină, şi mai 
e o clipă să-Mi ajungă vestea la toate marginile, şi Mă voi 
lăsa văzut, şi tu vei fi cu Mine, că ai fost trâmbiţa Mea cea de 
apoi şi am strigat prin tine la lume să se pocăiască şi să crea- 
dă şi să se pregătească, şi toată lumea se ascunde sub necre- 
dinţă, aşa cum a făcut şi atunci când am venit de la Tatăl prin 
Maica Mea Fecioara. Dar cei ce cred, nu se ascund, şi ies cu 
Mine credincioşii ca să spună la lume vestea venirii Mele şi 
să-i ajute pe cei ce cred, pe cei ce se vor alege dintre cei ne- 
credincioşi. Amin. 

O Domnul meu şi Dumnezeul meu, nu crede 
glumea în Tine, dară în mine, trâmbiţa Ta, 
cum să creadă? Eu eram cuvântul Tău, dar lumea nu ştia pe 
atunci, iar după ce Tu m-ai luat la Tine ai scos de sub căpătâi 
cuvântul Tău din vremea mea şi Te-ai aşezat să-l împlineşti, 
Doamne. Este scris în cartea Ta cea din vremea mea că po- 
porul Tău cel credincios cuvântului Tău nu va fi biruit pe pă- 
mânt, căci Tu vei fi tăria lui şi vei trece cu el veste nouă peste 
pământ şi îţi vei împlini venirea şi răscumpărarea celor cre- 
dincioşi şi Scripturile cele de cer nou şi de pământ nou, 
Doamne. Dar ştie omul veacului acesta ce este Scriptura care 
spune despre cerul cel nou şi pământul cel nou? O, Te-ai as- 
cuns cu mine în poporul Tău pe care l-ai cules dintre oameni, 
şi m-am ascuns şi eu cu Tine, că era greu pe pământ în vre- 
mea mea. Dar acum s-a împlinit cuvântul Tău, şi credinţa po- 
porului Tău a biruit piedicile de pe pământ, şi iată ce minune, 
că vii şi Te împlineşti văzut întru slavă cu poporul Tău. Cel 
credincios nu se mai ascunde cu Tine şi nu se mai teme, căci 
când Tu biruieşti, omul se micşorează şi îşi pierde puterea cea 
potrivnică Ţie. Eu sunt trâmbiţa Ta, şi lumea nu ştie, lumea 
nu citeşte, şi omul bisericii nu tălmăceşte limbile Duhului 
Sfânt peste oameni. Dar vii Tu şi ridici pe poporul Tău şi îţi 
aşterni împărăţia cuvântului Tău peste pământ, şi împărăţia 
Ta nu are sfârşit. Amin. 

O, copilaşi din poporul meu, trăiţi ca fii ai slavei Dom- 
nului. Se uită îngerii şi sfinţii la voi. Fiţi fii ai slavei. Duhul 
meu se mişcă printre voi şi dă să vă mişte inimile şi iubirea şi 
veghea şi să vă aşeze mereu în statură cerească înaintea Dom- 
nului. Fiţi mereu curaţi şi cu inima şi cu cugetul şi cu trupul. 
Cele văzute din voi şi de pe voi mărturisesc pe cele din voi, pe 
cele nevăzute, fiilor. Voi, fiţi mereu plăcuţi cu înfăţişarea, cu 
purtarea, cu statura şi cu trăirea, căci voi sunteţi fiii slavei 
Domnului şi stau pe lângă voi sfinţii şi îngerii fiilor. Voi mur- 
dari să nu umblaţi, că sunteţi fiii slavei Domnului pe pământ. 
Voi rupţi să nu umblaţi. Voi să fiţi curaţi în toată vremea, fiilor, 
că Domnul vă ajută să puteţi fi aşa atunci când voiţi. Eu când 
eram micuţă şi sărmană aveam o rochiţă şi-o purtam curată pe 
mine. O spălam mereu, să fie curată; mă îngrijeam să n-o agăţ 
prin spini, să n-o rup, să n-o pătez, şi când se atingea de mur- 
dărie o spălam şi mă primeneam cu ea, că-mi era milă de 
Domnul şi de îngeri şi de sfinţi, că se purtau pe lângă mine, 
şi voiam să fiu şi eu curată ca să nu-i întristez, ca să nu le 
pătez lumina lor. 


Nu umblaţi cu haine rupte, nu umblaţi peticiţi, că voi 
sunteţi fiii slavei. Nu murdăriţi hăinuţele de pe voi. Lucraţi 
atenţi aşa cum lucrează omul lumii îmbrăcat curat şi în alb la 
serviciile lui. Voi sunteţi mai mult decât cei din lume. Voi 
sunteţi fiii slavei, fiilor. Aţi văzut cum v-a spălat cerul când a 
ieşit Domnul cu voi între oameni. Apa cea de sus a venit peste 
voi şi s-a aşezat peste cămăşuţele voastre şi voi aţi stat la 
spălat, dar lumea a fugit de ploaie. Mare taină a fost glasul 
apei, glasul tunetului cel de deasupra. Mare şi strălucită taină 
s-a scris în ziua aceea peste voi. Fiţi curaţi în toată vremea, 
fiilor scumpi. Şi pe ploaie, şi pe soare fiţi curaţi, şi lăsaţi cu- 
răţenia să stea peste voi, căci voi sunteţi o taină înaintea 
Domnului. Fiţi plini de dar şi de har. Fiţi darnici şi harnici, 
fiilor. Toate ale voastre văzute mărturisesc pe cele ale sufle- 
tului, care sunt nevăzute, dar se arată prin cele văzute. De- 
prindeţi-vă cu glasul meu printre voi, cu duhul meu printre 
voi, că de cel ascuns în el fuge duhul meu. Fiţi atenţi în toate 
câte are cerul de lucrat prin voi, şi nu vă pierdeţi atenţia nici 
o clipă. Păstraţi-vă curaţi şi nu faceţi altora de lucru în urma 
voastră. Pe unde umblaţi şi cu ce umblaţi, fiţi curaţi şi nu 
lăsaţi semne rele pe unde umblaţi. Nu daţi altora să şteargă 
praful Scut de voi, că Domnul v-a spus vouă să căutaţi mereu 
să mirosiţi frumos unul altuia, să fiţi plăcuţi unii altora, fiilor, 
şi să fiţi atenţi la Domnul şi la cele ce sunt de lucrat peste 
pământ. Eu iar vă spun: voi sunteţi fiii slavei Domnului în 
toată vremea. Fiţi ca fii ai slavei, că multe învăţături vin şi 
pun peste voi, iar voi păstraţi-vă prin ele şi luaţi-le peste voi, 
fiilor. 


Avem de trâmbiţat peste pământ aşa cum şi cele ale 
pământului se anunţă dinainte de a se face. Trenul când vine 
în gară şi când pleacă se anunţă, fiilor. O serbare pământeas- 
că se anunţă că va fi. Aşa şi Domnul, Se anunţă cu venirea Sa 
şi cu tainele Sale. 

Trăiţi ca fii ai slavei, fiilor, ca fii ai vieţii trăiţi, iar 
moartea să nu aibă putere peste voi, şi fiţi înţelepţi cu înţelep- 
ciune din cer. Vom ieşi iar cu zi de serbare între oameni, cu 
serbare de veac nou pe pământ la vederea omului. Fiţi cu ini- 
mă mare şi cu credinţă mare şi cu nădejde mare, că Do mn ul 
are putere să-Şi împlinească făgăduinţele făcute pentru voi. 

O, Domnul meu şi Dumnezeul meu, slăveşte-Te cu 
poporul Tău! Amin. 

M am slăvit, Verginico, şi Mă voi mai prea- 
— slăvi întru el, căci întru el binevoiesc. 
Amin, amin, amin. 


23 aprilie/6 mai 1997 


Duminica a patra după Paşti, a slăbănogului 

Israelul cel după trup şi Israelul cel nou, după duh, fii ai lui 
Avraam. Domnul strigă la preoţii bisericii lumii. Bucatele sunt 
bucate şi carnea e carne. Căsătoria a ajuns legea desfrăului. Omul 
bisericii lumii este proorocul mincinos. Ce înseamnă sectă. 
Chemarea la pocăinţă. 


in să-Mi ud grădiniţa cu apa cea cerească. Vin 
cu ploaie de Duh Sfânt peste semănătura Mea 
care dă rod. Vin cum iese grădinarul să-şi cerceteze ogorul şi 
să lucreze peste el ca să rodească rod bun şi ceresc, căci Eu 
sunt grădinar din cer. Amin. 

Pace ţie, poporul Meu! Pace ţie, ogorul Meu, şi pace 
prin tine peste ţara Mea de nuntă, că aşa o am pe România. 
Ea e ţara Mea de nuntă, că în ea nuntesc. Nuntesc şi iar nun- 
tesc cu tine, poporul Meu mireasă. Lucrăm peste România, 

fiindcă ea este cea din nou aleasă, căci cu via Mea cea dintâi 
n-am ieşit la rod. Dacă Eu nu veneam din cer la Israel, la via 
Tatălui Meu, Israel nu mai avea rod, nu mai era via Tatălui 
Meu, din care să iasă strugure copt, căci via aceea a rodit 
numai aguridă, după cum este scris că «a fost ruptă şi culcată 
la pământ, şi a fost sădită în pustie, în pământ sec şi fără apă, 
şi din ea a ieşit foc şi a mistuit rodul ei şi n-au mai rămas în 
ea coarde tari pentru sceptre regale. Ea a fost o leoaică şi s-a 
odihnit între lei şi şi-a alăptat puii săi, dar puii săi au mâncat 
oameni, şi ea a fost dusă în robie de cei străini ai ei». Şi M-a 
trimis Tatăl pe Mine din cer, ca să Mă fac rod din cer în Israel, 
şi să nu fie fără rod şi fără vin via Tatălui Meu. Israel a fost 
sădirea Tatălui Meu, dar poporul acela n-a voit să poarte rod 
pentru Tatăl Meu, Care îl sădise. Şi am venit, trimis de Tatăl 
la tine, poporul Meu, şi am făcut din ţara ta, ţara Mea de 
nuntă, căci aşa a voit Tatăl Meu, şi din ţara Mea de nuntă a 
făcut Tatăl Meu leoaică, şi ea a născut lei şi pui de lei. Ea a 
născut un popor de fii ai lui Dumnezeu, şi din cuvântul Meu 
i-a născut, că Eu am venit cuvânt din cer peste ţara Mea de 
nuntă, că Mi-a dat-o Tatăl să fie a Mea, şi la naşterea ei pe pă- 
mânt M-am născut şi Eu din Tatăl pe pământ, şi am fost viţă 
nouă din cer sădită pe pământ, şi ramurile Mele s-au întins pe 
tot pământul şi au ajuns în România, care abia era născută, şi 
din pruncia ei Mi-a fost dată de Tatăl, şi ea era taina Tatălui 
Meu, via cea nouă a Tatălui Meu, şi din ea s-a născut popor 
de regi şi de voievozi, şi Tatăl Meu a ocrotit-o pe ea ca să te 
poată naşte pe tine din ea, pe tine, poporul Meu mireasă, pe 
tine din Mine, Cuvântul lui Dumnezeu, din Mine, Leul Cel 
din seminţia lui Iuda, rădăcina lui David, după cum este scris 
de Mine, împăciuitorul, Care trebuia să vin. 

De pe vremea lui Avraam, Isaac şi Iacov, de pe atunci 
s-a scris că «voi veni şi îmi voi lega asinul de viţă, iar pe 
mănzul asinei, de coarda viţei; şi îmi voi spăla în vin haina 
Mea, şi în sânge de strugure veşmântul Meu, şi ochii Mei vor 
scânteia ca vinul; şi dinţii Mei vor fi albi ca laptele». Şi când 
s-a proorocit aşa în Israel, Duhul Meu a grăit atunci despre în- 
ceput şi despre sfârşit. Am spus pentru Israel cel de la început 
că voi veni la el şi îmi voi lega asinul de viţă şi îmi voi spăla 
în vin haina Mea şi ochii Mei vor scânteia ca vinul, şi am spus 
pentru Israel cel dintre neamuri, cel de la sfârşit, că-Mi voi 
lega mânzul asinei de coarda viţei şi îmi voi spăla în sânge de 
strugure veşmântul Meu, şi dinţii Mei vor fi albi ca laptele. 

Nimeni nu ştie să tâlcuiască Scripturile Mele. Limbile 
Duhului Sfânt nu ştie nimeni să le tălmăcească şi să zidească 
prin ele pe Dumnezeu în om, căci am vorbit atunci de vremea 
mâniei Mele şi de vremea îndurării Mele, căci pe Israel M-am 
mâniat pentru necredinţa lui şi pentru nelegiuirile lui şi pentru 
nepăsarea lui faţă de Dumnezeu, că el în loc să slujească lui 
Dumnezeu slujea idolilor. Cel ales de Dumnezeu ca să fie viţă 
de soi slujea diavolilor cei făcuţi de el, iar de Israel cel din 
neamurile pământului M-am îndurat cu îndurare mare şi l-am 
numit cu nume nou, l-am numit român pe cel ales de Tatăl 
Meu pentru Mine ca să- Mi fie popor de viţă nouă, de viţă din 
cer, şi să-Mi leg mânzul asinei de coarda viţei lui şi să-Mi 
spăl în sânge de strugure veşmântul Meu. Eu să fiu viţa, iar el 
coardele, aşa cum am spus celor din Israel, rămăşiţei care s-a 
ales cu Mine: «Eu sunt viţa; voi, mlădiţele». 

I-am ales pe cei de azi şi am plecat cu ei spre neamuri, 
că Israel n-a voit cu Dumnezeu, şi a fost dezrădăcinat şi a fost 
sădit în loc pustiu şi însetat şi s-a amestecat printre neamurile 
pământului. Dar voiesc să-l înţelepţesc şi să-l aduc la dragos- 
tea dintâi când părinţii lui, Avraam, Isaac şi Iacov, Mă iubeau 


şi Mă vesteau că voi veni ca împăciuitor la sfârşitul vremii. 
Amin. 

Am venit acum două mii de ani şi Mi-am legat asinul 
de viţă şi Mi-am spălat în vin haina Mea şi ochii Mei au scân- 
teiat ca vinul. Dar via Tatălui Meu nu M-a recunoscut de Stă- 
pân venit de la Tatăl, şi M-a tăiat, şi M-a pus alături de cei 
nelegiuiţi, şi Mi-am spălat în vin haina Mea, căci Israel, via 
Mea, nu M-a primit, şi ochii Mei au scânteiat ca vinul, căci 
ca unul beat de vin M-am mâniat pe Israel, M-am mâniat pe 
via Mea, şi ea a fost culcată la pământ, şi peste ea au trecut 
trecătorii şi au călcat peste ea. Şi am venit iar, căci s-au scurs 
două mii de ani de atunci de când cei din Iudeea au fugit la 
munţi, după cum Eu rostisem cuvânt. S-au scurs două mii de 
ani, şi Eu am spus de pe atunci pentru vremea aceasta că 
«soarele se va întuneca, şi luna nu-şi va mai da lumina ei, şi 
stele vor cădea din cer, şi se vor zgudui puterile cerurilor, şi 
se va arăta semnul Fiului Omului, şi se vor boci neamurile 
pământului văzăndu-Mi slava. Şi voi trimite pe cei aleşi ai 
Mei la cules, cu sunet mare de trâmbiţă ca să-Mi adun pe cei 
ce vor fi ai Mei dintre neamuri». Şi iată, ca în zilele lui Noe 
oamenii beau şi mănâncă şi nuntesc, şi unul va fi luat, şi unul 
va fi lăsat, după cum este scris, căci puţină veghe este pe 
pământ pentru venirea Mea, şi nimeni nu se aşteaptă să vin ca 
să-Mi leg mânzul asinei de coarda viţei şi să-Mi spăl veş- 
mântul în sânge de strugure. 

Scris este pentru vremea aceasta că voi veni şi Mă voi 
numi Cuvântul lui Dumnezeu. Este scris în Scripturi, dar cine 
să le spună oamenilor despre venirea Mea cea de a doua? Nu 
mai sunt învăţători pe pământ ca să le spună oamenilor de ve- 
nirea Mea cea de a doua. O, nu mai e nimeni ca să spună că 
vin, şi Eu încă de acum două mii de ani am spus: «Vin cu- 
rând!», şi am spus miresei Duhului Meu să spună: «Vino, 
Doamne, vino!». 

Nu mai vorbesc preoţii bisericii despre cartea lui Ioan 
căruia M-am arătat ca să-Mi vestesc vremile venirii Mele. I-am 
arătat lui Ioan venirea Mea în cuvânt, şi el a scris aşa: «Am 
văzut cerul deschis, şi pe Cel Credincios şi Adevărat venind 
pe cal alb ca să Se războiască pentru El, pentru adevăr, căci 
El este adevărul; şi ochii Lui, ca para focului; şi pe capul 
Lui, multe cununi; şi nume scris, pe care numai El îl înţelege; 
şi pe El, veşmânt stropit cu sânge; şi oşti din cer, venind după 
El pe cai albi; şi din gura Lui iese sabie ascuţită care loveşte 
cu ea, şi păstoreşte cu toiag de fier şi calcă pe teascul vinului 
aprinderii mâniei lui Dumnezeu, şi numele Lui se cheamă 
Cuvântul lui Dumnezeu, nume scris pe haina Lui şi pe coap- 
sele Lui: împăratul împăraţilor şi Domnul Domnilor». Aşa 
am vestit Eu prin Ioan, robul Meu, ca să ia învăţătorii carte 
din cer şi să înveţe pe oameni venirea Mea şi cuvântul Meu 
cu care am spus: «Vin curând!». Şi te-am ales pe tine, poporul 
Meu mireasă, şi ţi-am dat din Duhul Meu şi ţi-am spus: «Vin 
curând!». Iar tu, mireasă a Duhului Meu, să zici mereu: „ Vi- 
no, Doamne! “, să zici, iubito, să zici să vin, că nimeni nu mai 
zice în Duhul Meu: „ Vino, Doamne! “. Tu eşti coarda Mea de 
viţă nouă, iar Eu sunt viţa, şi Mi-am legat mânzul asinei de 
coarda viţei Mele şi te-am logodit cu Mine, Cuvântul lui 
Dumnezeu, şi ţi-am spus să Mă dai oamenilor spre viaţă veş- 
nică şi am ieşit cu tine la cules, poporul Meu mireasă. Merg 
cu tine din loc în loc, din timp în timp între oameni, după cum 
este scris în Scriptura care spune: «Aceştia sunt cei care merg 
după Miel oriunde Se va duce; aceştia sunt cei răscumpăraţi 
dintre oameni, părgă lui Dumnezeu şi Mielului». Iar Eu um- 
blu prin mijlocul cerului de la o margine la alta şi binevestesc 

Cuvântul lui Dumnezeu 


Evanghelia veşnică celor ce locuiesc pe pământ, şi strig: 
temeţi-vă de Dumnezeu şi vă închinaţi Celui ce a făcut cerul 
şi pământul, că vin curând ca să judec întru dreptate neamu- 
rile, şi Duhul şi mireasa zic: „ Vîno!“. 

O, vin să-Mi ud grădina Mea de flori vii. Vin cu apă 
cerească. Cu ploaie de Duh Sfânt vin peste tine, poporul Meu 
mireasă. Vin să tâlcuiesc Scripturile pentru cei ce nu ştiu ce 
am spus Eu prin Scripturi. Am grăit în tine cu omul bisericii 
şi i-am spus: omule al bisericii, am să-ţi trimit carte prin fiii 
cuvântului Meu, şi am să-ţi tălmăcesc limbile Duhului Sfânt, 
care sunt scrise în Scripturi, că tu cauţi în Scripturi numai 
came, numai fire, nu cauţi Duh Sfânt. Vin să te întreb: de ce 
nu cauţi pe Duhul Sfânt? De ce nu cauţi sfinţenia în Scripturi? 
De ce nu faci ca Toma, să iei şi să pipăi cuvântul Meu, care 
are puterea Mea în el? O, ceea ce a fost, iarăşi este, şi vin să 
tălmăcesc Scripturile, căci mai întâi vestesc, şi apoi 
împlinesc. 

Stau în mijlocul poporului Meu credincios şi Mă fac 
cuvânt din cer şi tălmăcesc Scripturile Mele, ca nimeni să nu 
poată spune că n-a ştiut ce am spus Eu atunci şi acum. Sunt 
gata să Mă las descoperit în toată slava Mea, dar cei ce au pus 
mâna pe cheile împărăţiei cerurilor, au pus sub obroc Scrip- 
turile venirii Mele cea de a doua, şi fac şi aceştia ca vierii care 
n-au primit pe stăpânul viei, dar Stăpânul viei vine, că a sosit 
culesul, şi va fi cules tot rodul cel bun, iar nerodirea se va ale- 
ge deoparte, cu fiii ei. Cuvântul Meu este culegătorul rodului 
său, iar cel ce este de la Dumnezeu, va asculta cuvântul Meu 
şi va crede, şi va fi cules. Amin. 

O, omule al bisericii, iată, cuvântul Meu este adevărul. 
Am spus că-ţi voi trimite carte prin fiii cuvântului Meu şi îţi 
voi tălmăci Scripturile, limbile Duhului Sfânt care au scris 
Scripturile prin oameni sfinţi. Vin să te întreb de ce nu cauţi 
Duh Sfânt în Scripturi? Cel ce nu voieşte să fie sfânt cu duhul 
şi cu trupul, acela calcă poruncile Mele, acela tălmăceşte 
Scripturile după a lui socotinţă, şi unul ca acela găseşte în 
Scriptură să mănânce came, iar Eu am zis: «Ferice de cel 
care nu se sminteşte întru Mine, întru cuvintele Mele». Am 
zis pe vremea trupului Meu: «Nu este nimic din afară de om 
care intrând în el să poată să-l spurce. Dar cele ce ies din om, 
acelea sunt care îl spurcă», lată, această Scriptură o răstăl- 
măciţi voi, oameni ai bisericii; aceasta şi altele ca aceasta. 
Aşa găseşte omul prilej de sminteală în voi, şi de aceea zice 
Scriptura că sunteţi călăuze oarbe. Ce să învăţaţi voi pe oa- 
meni de Mine dacă nici voi nu credeţi în Mine? Veniţi la poar- 
ta cuvântului Meu şi nimeni nu e mai necredincios ca voi. Voi 
vorbiţi cel mai urât, voi vă daţi cei mai tari, cei mai mari, dar 
voi nu căutaţi Duh Sfânt. Ziceţi că Eu sunt demon, că Eu sunt 
îngerul întunericului. O, dacă aş fi îngerul întunericului v-aş 
învăţa întunericul prin acest cuvânt, dar Eu vă învăţ lumina 
Tatălui Meu. Dar iată, voi sunteţi cei ce învăţaţi pe oameni 
întunericul şi le ziceţi că ce intră în gură nu spurcă pe om şi 
că toate bucatele sunt curate. Iată, scriu carte pentru voi şi vă 
spun că bucatele nu sunt came. Bucatele sunt bucate şi carnea 
e came. Bucatele sunt ceea ce am spus Eu de la început să 
mănânce omul, iar ceea ce mănâncă omul, îşi ia singur, nu-i 
dau Eu, că Eu i-am dat, şi omului nu i-a plăcut şi a mâncat 
carne, şi când am văzut aşa, ce puteam să-i mai fac omului? 
Nu puteam, aşa cum nici cu voi nu pot, nici cu voi, cei care 
ziceţi că sunteţi slujitorii lui Dumnezeu. Nici cu voi nu pot, 
nici în voi nu pot să Mă sfinţesc. Voi fugiţi de cuvântul care 
vine cu Mine din Tatăl şi care dă viaţă oamenilor. Cuvântul 
Meu este adevărul. De ce nu-1 luaţi ca să-l puneţi peste 


oameni şi ca să le daţi viaţă din viaţa Mea? Dar voi le daţi 
viaţă din viaţa voastră, iar voi sunteţi păcătoşi. O, de ce nu 
vreţi voi mântuirea oamenilor aşa cum am voit-o Eu? Eu n-am 
făcut ce faceţi voi. Voi staţi ascunşi de oameni, şi când ieşiţi 
la ei vă daţi slujitori ai Mei şi stăpâni pe oameni. Mă retră- 
geam şi Eu dintre oameni şi dintre ucenicii Mei şi Mă ascun- 
deam să Mă rog Tatălui Meu pentru ai Mei, şi apoi veneam 
iar în mijlocul oamenilor cu cuvântul vieţii veşnice. Dar voi 
când staţi ascunşi de oameni vă duceţi şi vă desfătaţi şi 
mâncaţi şi beţi, şi nu faceţi ce am făcut Eu, Care plângeam la 
Tatăl pentru om. 

De ce nu primiţi cuvântul Meu? Oare, pentru că fiii cu- 
vântului Meu sunt mici şi fără rang? Dar nu ştiţi voi Scriptura 
care spune că «Dumnezeu este în sfatul drepţilor »? Acolo vă 
temeţi voi de frică? Acolo unde nu este frică? Acolo, unde Eu 
sunt în sfatul drepţilor? Scris este în Scripturi: «Domnul a 
privit din cer peste fiii oamenilor ca să vadă dacă este cel ce 
înţelege, cel ce caută pe Dumnezeu, dar toţi oamenii s-au 
abătut şi s-au făcut netrebnici până la unul. Dar vor cunoaşte 
toţi cei ce lucrează fărădelegea, toţi cei ce mănâncă pe 
poporul Meu ca pâinea, că Eu sunt nădejdea săracului, dar 
voi aţi ruşinat sfatul săracului şi v-aţi temut de frică acolo 
unde nu este frică». O, de omul rău şi păcătos nu vă este frică, 
dar de omul care trăieşte în voile Mele, de acela vă e frică. O, 
sunteţi fricoşi şi v-aţi pus paravan pe câţiva preoţi despre care 
ziceţi voi că sunt buni şi cereşti pe pământ, şi apoi ziceţi că 
sunteţi cu Mine, dar şi pe aceştia i-aţi forţat să lovească în 
cuvântul adevărului, care vine cu Mine în vremea aceasta, 
vine cuvântul ca să judece fărădelegea de pe pământ, căci aşa 
am spus: «Nu Eu, ci cuvântul vă va judeca». 

Vă scriu carte şi vă spun să nu mai răstălmăciţi Scrip- 
turile Mele. Ele sunt ale Mele şi ale celor ce le iubesc pe ele 
făcând voia Mea, care este scrisă în Scripturi. Am zis că: 
«Nimic din afară de om nu spurcă pe om intrând în el». Şi ce 
este această Scriptură? Iată, vin tălmăcitor în casa Tatălui 
Meu şi citesc încă o dată şi încă o dată din Scripturi şi tălmă- 
cesc: cele din afară de om care intră în om, acelea nu sunt 
omul, şi sunt din afara lui, nu din el. Acelea intră din afară şi 
se întorc tot în afară pe calea pântecului. Calea pântecului 
este pentru cele din afara omului care ies din om tot pe calea 
pântecului, bucatele fiind toate curate, dar ceea ce iese din 
om, iese din inimă şi spurcă pe om. Inima spurcată de păcat 
dă din ea cele rele ale ei, dă din ea cugete rele: desfrânări, 
ucideri, hoţii, lăcomii, viclenii, înşelătorii, minciuni, pizme, 
trufii şi uşurătate, şi toate acestea spurcă pe om, spurcă duhul 
şi trupul omului, căci ies din om, şi nu vin din afara lui aşa 
cum vin bucatele pe calea pântecului şi ies din om pe aceeaşi 
cale. Şi de ce am spus Eu aşa în ziua aceea când am spus? Am 
spus pentru cei ce se dădeau sfinţi în casa Tatălui Meu, pen- 
tru cei ce se credeau curaţi prin spălare cu apă pe mâini, dar 
în ei cugetau să Mă ucidă şi să pună la întuneric cuvântul lui 
Dumnezeu, care vădea fărădelegea lor. Am spus aşa pentru 
omul fariseu care-şi spăla partea cea din afară, iar cea dină- 
untru o lăsa plină de lăcomie. Inima nu şi-o spăla, ci numai 
mâinile, de teamă să nu cumva să intre ceva necurat în el. 
Pentru un aşa om, mâna nespălată e mână necurată, după da- 
tina bătrânilor, porunci omeneşti care dau la o parte poruncile 
dumnezeieşti desfiinţându-le cu datinile date de oameni. 

O, de ce am spus Eu că bucatele sunt toate curate? O, 
mare este acest adevăr. Nimic pe pământ nu poate săvârşi 
păcat, în afară de om. Omul cel dintâi între făpturi a săvârşit 
păcatul, şi prin om s-a întâmplat căderea şi a făpturii şi a firii. 

Numai omul era mare, numai el era pus stăpân peste toate 
cele făcute de Dumnezeu. Omul este cel ce poate sfinţi şi 
preţui, şi tot omul este cel ce poate spurca sau poate dispreţui, 
şi de aceea am spus că nimic din afara omului nu poate spurca 
pe om dacă intră în el. Dar când am spus, era vorba de bucate, 
de spălarea mâinilor înainte de masă, de mâinile care se 
numesc spurcate dacă nu sunt spălate după datina oamenilor. 
Şi iată ce face omul bisericii! în loc să înveţe pe cei mulţi, 
care trăiesc în necurăţiile inimii lor, omul bisericii răstălmă- 
ceşte Scriptura şi nu se teme de cuvântul care va judeca pe cel 
ce nu înţelege. 

Vin preoţi şi arhierei la poarta cuvântului Meu, vin 
să-şi arate înţelepciunea cea din Scripturi şi zic că Eu i-am 
spus lui Petru că nimic nu e necurat din ce a binecuvântat 
Dumnezeu. Dar Eu i-am spus lui Petru că toate câte Dumne- 
zeu curăţeşte, să nu le numească el spurcate. Petru era iudeu, 
şi nu mâncase nimic necurat şi spurcat, şi nu înţelegea de ce 
glasul Meu de trei ori l-a îndemnat să mănânce cele ce nu se 
cuveneau a fi mâncate. Şi pe când el nu se dumirea întru sine 
ce ar putea în s e mn a vedenia de la Domnul, au venit bărbaţii 
trimişi de Cornelie sutaşul ca să-l caute, iar Duhul Domnului 
i-a zis: «Iată, trei bărbaţi te caută şi sculăndu-te, mergi cu ei 
şi nu te îndoi, că Eu i-am trimis». Şi s-a dus Petru la Cornelie, 
şi le-a zis celor din casa lui: «Voi ştiţi că nu se cuvine unui 
bărbat iudeu să se unească cu cel de alt neam. Dar Domnul 
mi-a arătat să nu numesc pe nici un om spurcat sau necurat, 
şi cu adevărat înţeleg că Domnul nu este părtinitor, ci în 
orice neam, cel ce se teme de El şi face dreptate, este primit 
de El». 

Iată ce faci tu, omule al bisericii! Te încumeţi să 
amesteci bucatele cu făpturile. Apostolii Mei când au fost 
surprinşi de iudei că mănâncă cu mâinile necurate şi nespă- 
late, nu aveau la masa lor carne, şi aveau bucate creştineşti şi 
nu păgâneşti. De aceea am zis Eu aceste două cuvinte: „creş- 
tin “ şi „păgân dar voi amestecaţi, şi nu ţineţi seama aşa 
cum a ţinut Petru când a zis: «Dumnezeu mi-a arătat să înţe- 
leg că El nu este părtinitor, ci în orice neam, cel ce se teme 
de El şi face dreptate, este primit de El». Iată, cel ce nu se te- 
me de Domnul, pe acela nu-1 primeşte Domnul, că nici nu vi- 
ne după Domnul unul ca acela, ci vine numai acela care se 
teme şi face dreptate, şi căruia Domnul îi iese în cale ca să-i 
dea după faptele lui. Aşa să înţelegeţi voi Scriptura, şi nu cum 
vreţi voi, oameni ai bisericii. Vă scriu carte, că văd că nu 
aveţi înţelepciune chiar dacă staţi pe masă cu Scriptura şi cu 
ea învinuiţi pe fiii dreptăţii şi ziceţi că ei opresc căsătoriile şi 
întrebuinţarea bucatelor, pe care Domnul le-a făcut ca să se ia 
cu mulţumire. Vin şi cu această Scriptură în calea voastră şi 
v-o tălmăcesc Eu; Eu şi nu fiii cuvântului Meu, pe care voi îi 
prigoniţi dintre voi; îi prigoniţi cu faptele voastre cele rele pe 
care le faceţi, căci aţi făcut din locaşurile sfinţite de părinţi, 
locaşuri ale voastre, în care săvârşiţi fărădelege şi lăcomie şi 
blasfemie, iar poporul Meu cel drept a fugit de voi, că scris 
este: «Fugi, poporul Meu, de cel ce lucrează fărădelegea îna- 
intea Mea». Au fugit de voi copiii Mei, dar nu cum spuneţi 
voi că s-au rătăcit. Voi sunteţi cei ce aţi rătăcit de la căile 
dreptăţii, de la ortodoxie şi de la credinţă, şi Eu am văzut din 
cer, de lângă Tatăl, şi am venit cuvânt pe pământ ca să judec 
fărădelegea de pe pământ. Am venit, şi Mi-am dat popor 
deoparte şi lucrez prin el ortodoxie peste oamenii care nu mai 
au păstori, lucrez ca să nu piară credinţa cea dreaptă, să nu 
piară ortodoxia dintre oameni. Voi ziceţi că fiii cuvântului 
Meu sunt rătăciţi şi că nu ascultă de voi şi că nu se supun 


vouă. Dar voi ascultaţi de Dumnezeu? Voi vă supuneţi voilor 
lui Dumnezeu? Ce am folosit Eu atunci când am venit şi M-am 
supus mai-marilor de pe pământ care stăpâneau în numele lui 
Du mn ezeu peste oameni? Ce au folosit ei dacă M-am supus 
lor? Şi dacă nu M-am supus lor şi voilor lor, M-au făcut eretic, 
M-au numit rătăcitor şi rătăcit şi M-au blestemat prin moarte 
pe cruce ca şi pe cei blestemaţi de ei. Când apostolii Mei au 
fost rugaţi de mai-marii iudeilor să nu mai vorbească despre 
numele Meu, ei le-au răspuns că se cuvine să asculte de Dum- 
nezeu mai mult decât de oameni. 

O, oameni ai bisericii, nu veţi putea birui cuvântul Meu 
şi pe fiii cuvântului Meu. Ei sunt trimişii Mei spre voi şi spre 
oameni, iar cei ce vor crede în Mine la propovăduirea Mea 
prin ei, se vor mântui de rele şi de rătăcire şi de minciună şi 
de fărădelege şi vor lua cuvântul Meu şi îl vor pune peste ei, 
căci Eu sunt îngerul Cel mare, Care am cosorul în mână şi 
îmi curăţ via şi Mi-o îngrijesc; la fel şi pomii îi curăţ şi le dau 
creştere, căci scris este: «Eu sunt Păstorul oilor». Iată, nu voi 
sunteţi păstorii oilor Mele. Eu sunt Păstorul lor, şi scris este 
în Scripturi şi în prooroci: «Lua-voi oile Mele din mâna păs- 
torilor care le păstoresc, şi le voi păstori Eu, iar pe păstorii 
care păstoresc, îi voi împiedica să mai păstorească. Eu în- 
sumi voi purta grijă de oile Mele şi le voi cerceta, căci păs- 
torii oilor sunt păstori necredincioşi şi n-au păzit turma». 

O, omule al bisericii, zici că fiii cuvântului Meu sunt 
mincinoşii despre care scrie în Scripturi că vor fi şi vor opri 
căsătoriile şi folosirea bucatelor pe care Dumnezeu le-a făcut 
să se ia cu mulţumire. Dar de ce zici tu aşa? De ce nu te uiţi 
bine care sunt cei ce seamănă cu această Scriptură? Cine este 
cel ce opreşte căsătoriile? Ce înseamnă căsătorie? Oare, tu 
eşti cel ce împlineşti legea căsătoriei de-1 pui pe om să se că- 
sătorească şi apoi să-l faci preot slujitor pentru cele sfinte ale 
Mele şi să-l pui păstor peste oameni? Ce înseamnă căsătorie? 
Oare, legea căsătoriei este pentru ca omul să se supună poftei 
trupului aşa cum este astăzi căsătoria care a ajuns lege a des- 
frâului şi a adulterului pe pământ? Oare, prin legea căsătoriei 
puteţi să-L înşelaţi pe Dumnezeu, Care a spus: «Fiţi sfinţi, 
precum Eu sunt sfânt. »? Oare, toţi oamenii sfinţi care au lăsat 
familii şi pe femeile lor şi s-au dat legii sfinţeniei au oprit ei 
căsătoriile? Şi dacă nu le-au oprit, de ce ziceţi voi că fiii cu- 
vântului Meu opresc căsătoriile? Iată, vă tălmăcesc ce în- 
seamnă Scriptura aceasta. Ea a fost rostită pentru poporul 
Israel care nu avea voie după legea iudeilor la unirea cu alte 
neamuri de pe pământ. Dar Eu am venit de la Tatăl şi am spus 
că nu sunt părtinitor şi că nici un om care slujeşte dreptăţii nu 
este spurcat sau necurat, ci este primit de Dumnezeu, şi este 
creştin cel ce se teme de Domnul şi face dreptate înaintea lui 
Dumnezeu. Oare, Eu dacă i-am făcut sfinţi pe cei doi miri din 
Cana Galileii, am oprit căsătoriile şi naşterea de fii? Ba au 
născut mulţi fii pentru Dumnezeu cei doi miri din Cana. 

Dar ce înseamnă căsătoria pentru om? Dar ce înseamnă 
căsătoria pentru Dumnezeu? Căsătoria pentru om e una, şi 
căsătoria pentru Dumnezeu e alta. Pentru om, căsătoria este 
naştere de fii ai oamenilor, iar pentru Dumnezeu este naştere 
de fii ai lui Dumnezeu. Folosirea bucatelor, pentru om e una, 
şi pentru Dumnezeu e alta, că scris este: «Cine mănâncă, pen- 
tru Domnul mănâncă, şi cine nu mănâncă, pentru Domnul nu 
mănâncă, dar toate să se facă pentru Dumnezeu, nu pentru 
om», şi când am spus aşa, am vorbit despre creştini, nu despre 
păgânii care nu fac voia lui Dumnezeu. Scripturile sunt ros- 
tite pentru cei credincioşi, nu pentru cei necredincioşi când 
este vorba despre o astfel de Scriptură a căsătoriei şi a folo- 

sirii bucatelor. Ba mai mult vă spun vouă: cel ce opreşte azi 
căsătoria, este acela care calcă peste legea ei. Şi cine nu calcă 
azi peste această lege? Nici un om nu mai este curat în 
căsătoria lui. Nici măcar preoţii n-au voit să nu calce peste 
legea căsătoriei lor. Ba, mai mult, prin căsătoria lor calcă le- 
gea lui Dumnezeu, legea sfinţeniei unui slujitor al cerului. Şi 
iată că biserica ta, omule al bisericii, nu este biserica Mea, ci 
este a ta; nu este turma Mea, ci este a ta, că dacă ar fi a Mea, 
ar face voia Mea, nu a ta. Eu nu i-am despărţit pe cei căsă- 
toriţi, dar i-am unit pe amândoi cu Mine, i-am făcut un trup 
cu Mine pe cei doi, şi le-am spus să nu fie despărţiţi de Trupul 
şi Sângele Meu, căci scris este: «Cine nu mănâncă şi nu bea 
Trupul şi Sângele Meu, nu are viaţă în el». 

O, câte dai tu să zici, omule al bisericii care te-ai scu- 
lat să stai împotriva adevărului, care este cuvântul Meu şi 
care s-a făcut cuvânt înaintea ta! Zici că fiii cei născuţi din 
cuvântul Meu care vine azi cu Mine pe pământ, zici că ei sunt 
prooroci mincinoşi. Dar ce este proorocul mincinos? Iar şi iar 
vă spun ceea ce v-am mai spus, oameni ai bisericii. Proorocul 
mincinos este acela care vorbeşte în numele lui Dumnezeu şi 
nu face faptele dreptăţii Domnului, ci ajută mâinile făcă- 
torilor de rele ca nimeni să nu se întoarcă de la necredinţa lor. 
întrebaţi Scripturile şi vedeţi din ele ce înseamnă proorocul 
mincinos care povesteşte închipuirile inimii lui şi nimic din 
cele ale Domnului, ducând pe poporul Meu cu minciuna. Şi 
iată ce vă mai spun: proorocul mincinos este acela care nu 
voieşte să vin aşa cum scrie în Scripturi că voi veni; este acela 
care minte şi ascunde adevărul Scripturilor despre Fiul Omu- 
lui Care va veni iar, căci Eu aşa am spus: «Vin curând, fiţi 
gata, vin curând! Privegheaţi întru venirea Mea!». 

O, oameni ai bisericii, voi, cei ce nu credeţi sau vă fa- 
ceţi că nu credeţi că Eu sunt acest cuvânt, voi nu credeţi pen- 
tru că nu sunteţi gata ca să vin. Voi nu credeţi pentru că nu vă 
place să împliniţi cuvântul Meu care spune: «Privegheaţi!». 
Voi nu vă pregătiţi pentru venirea Mea, şi de aceea vă vine 
bine să ziceţi că nu credeţi că Eu vin cuvânt pe pământ, ca 
fulgerul care străbate de la răsărit la apus, nu cum zic proo- 
rocii mincinoşi: „Iată-L, este în pustie; iată-L, este în că- 
mări! Nu aşa, ci ca fulgerul străbat văzduhul şi vestesc 
Evanghelia cea veşnică la toată făptura precum este scris, şi 
strig: «Temeţi-vă de Dumnezeu şi vă închinaţi Celui ce a fă- 
cut cerul şi pământul!», căci vin curând. 

Voi, oameni ai bisericii, care citiţi în cărţile sfinţilor pă- 
rinţi, căutaţi în ele şi vedeţi că ei au scris ce este azi în bise- 
ricile voastre, şi au scris şi despre cel ce stă azi pe picioare 
pentru Mine. Au scris părinţii despre îngerii întunecaţi care se 
dau îngeri ai luminii. Şi cine sunt aceşti îngeri întunecaţi? 
Sunt cei ce trăiesc în desfrâuri şi în fărădelegi, ascunşi sub 
podoaba sfinţeniei, stând împotriva adevărului, care este cu- 
rat şi care vădeşte fărădelegea cea ascunsă. Dar cuvântul Meu 
a venit să judece pe cele făcute la întuneric, iar îngerii luminii 
sunt cei ce fac voile Mele între oameni, şi cu care Eu merg 
din loc în loc să-Mi trezesc şi să-Mi culeg pe cei ce sunt ai 
Mei, şi ale căror nume sunt scrise de la întemeierea lumii în 
Cartea Vieţii. Amin. 

Voi, care învăţaţi pe oameni după plăcerea voastră şi nu 
după plăcerea Mea; voi, care daţi la o parte poruncile lui Dum- 
nezeu şi le luaţi pe ale oamenilor; voi, care vă cumpăraţi cu 
bani murdari scaune şi tronuri şi ranguri în biserici, încetaţi de 
a mai face rău înaintea Mea şi împotriva Mea! Spălaţi-vă! 
Curăţiţi-vă! Cuvântul Meu strigă în pustie ca să-Mi pregătesc 
venirea, că vin să-Mi cercetez turma Mea şi s-o dau de-a 


dreapta Mea, căci turma Mea îmi cunoaşte glasul, îmi cunoaş- 
te cuvântul, Mă cunoaşte de Păstor venit din cer. Nu mai stri- 
gaţi împotriva poporului Meu cel ales din români. Nu vă mai 
miraţi că poporul Meu nu se supune vouă, de vreme ce voi 
prin viaţa şi faptele voastre nu-L mărturisiţi pe Dumnezeu duh 
şi adevăr. Nu mai staţi în numele Meu peste biserică dacă nu 
vă place să faceţi voia Mea în trupul şi în duhul vostru. Nu mai 
înşelaţi pe Dumnezeu, o, oameni ai bisericii. Nu mai iubiţi 
curvia şi beţia şi tutunul şi idolii lumii de azi. Ba mai aveţi 
pretenţie să se supună vouă şi fiii cuvântului Meu, care Mă as- 
cultă pe Mine. Bucuraţi-vă că am un popor ascultător pe pă- 
mânt. Nu-1 mai numiţi mândru pe cel ce ascultă de Dumnezeu. 
Cel ce ascultă nu este mândru. Cel mândru este cel ce nu 
ascultă de Dumnezeu şi se bizuie pe el însuşi. 

O, omule al bisericii, nu mai numi sectă pe cel ce tră- 
ieşte din cuvântul Meu cel sfânt. Ce înseamnă sectă? Dar ce 
nu înseamnă sectă pentru tine, omule al bisericii, care faci 
sectă pe fiii bisericii Mele? Oare, cel ce nu este sectă, este 
acela care trăieşte lumeşte şi vine la biserica ta? Oare, femeia 
cea cu capul descoperit şi cu fard şi cu goliciune de trup şi cu 
podoabe, care vine la biserica ta spre sminteala ta şi a celor 
din biserica ta, oare, aceea nu înseamnă sectă pentru tine? Dar 
ce nu înseamnă sectă dacă cel drept care face voia Mea este 
sectă? 

O, n-a mai rămas nici o lege, nici un canon, care stă de 
strajă peste biserică şi ca să nu fie călcat de omul bisericii, şi 
omul bisericii nu mai are cu ce se înveli ca să nu i se vadă 
ruşinea faptelor sale. Nici măcar cu necredinţă faţă de cuvân- 
tul Meu, nici măcar cu aceasta nu se poate înveli; ba, din con- 
tra, ea îl vădeşte ca necredincios şi ca fricos. 

Am zis, şi am împlinit şi ţi-am trimis carte, omule al 
bisericii, şi îţi spun că sfânta Scriptură nu este mâncare şi 
băutură, nu este însurat şi măritat şi fărădelege. Scriptura este 
împărăţia cerurilor pentru cei ce o iau în ei. Scriptura este cu- 
vântul vieţii pentru cei ce caută în ea viaţa cea veşnică. Scrip- 
tura nu este came şi fire cum dai tu să zici. Scriptura este Du- 
hul Adevărului, aşa cum cartea Mea de azi, în care Mă scriu 
cu cei credincioşi, ba chiar şi cu tine, cel necredincios, este 
Duh şi Adevăr cartea Mea cea de azi. Scriptură înseamnă cu- 
vântul Meu, cuvântul Duhului Sfânt, care se scrie pe pământ 
şi în cer. 

O, omule al bisericii, care îl faci pe omul din lume să-şi 
ascută armele lui şi să dea în cuvântul Meu şi în fiii cuvân- 
tului Meu! Este scris în Scripturi că voi preface armele celor 
răi în fiare de plug şi îmi voi face lucrarea Mea şi tu nu te vei 
putea lupta cu Dumnezeu, Care cuvintează şi împlineşte. Iată, 
ţi-am trimis carte. Ştiu faptele tale, că nu eşti nici rece, nici 
fierbinte, ci căldicel, şi zici: „Sunt bogat, şi nu-mi trebuie 
nimic ", dar tu eşti orb şi gol, şi eşti de plâns, şi vin şi îţi dau 
cuvânt de aur, ca să fii bogat, şi veşmânt alb, ca să te îmbraci 
şi să nu se vadă ruşinea goliciunii tale. Vin şi îţi dau cuvânt. 
Alifie pentru ochi este cuvântul Meu, căci Eu pe câţi îi 
iubesc, îi mustru spre pocăinţă. Eu stau la uşă şi bat ca să Mă 
auzi şi să-Mi deschizi şi să cinez cu tine cină de cuvânt. Cine 
are urechi, să audă ceea ce Duhul grăieşte bisericilor. Drept 
aceea, pocăieşte-te, iar de nu, vin la tine curând şi voi muta 
sfeşnicul tău din locul lui, şi îl voi pune pe al Meu. Amin. 

Eu sunt Lumina lumii. Amin, amin, amin. Cel ce um- 
blă după Mine, nu va umbla în întuneric. Cuvântul Meu este 
calea, adevărul şi viaţa. întrebaţi legea şi proorocii. De nu vă 
vor vorbi despre cuvântul acesta, numai atunci aţi fi îndreptă- 
ţiţi să nu credeţi. Şi voi veni cu zecile de mii de sfinţi la voi, 




Anul 1997 


1017 


oameni ai bisericii, căci scris este: «Iată, El vine cu norii şi 
cu zeci de mii de sfinţi, şi numele Lui se numeşte Cuvântul lui 
Dumnezeu», şi sfinţii vor mărturisi că acest cuvânt este cu- 
vântul Meu. Amin. 

O, am venit să-Mi ud grădina cu apa cea cerească aşa 
cum grădinarul iese să-şi cerceteze ogorul şi să lucreze peste 
el. Am venit să-Mi cercetez turma şi s-o păstoresc. Am venit 
să-Mi iau rodul viei, şi vierii dau să Mă dezmoştenească şi să 
fie ei stăpânii viei Mele. 

Eu sunt Cel ce am făcut cerul şi pământul şi pe om, şi 
Eu sunt Cel ce am înfiinţat biserica Mea. Eu şi nu tu, omule 
al bisericii lumii. Dar dacă tu nu-L cunoşti pe Cel Căruia zici 
că-I slujeşti, atunci cine eşti tu, omule al bisericii de azi? Eu 
sunt Dumnezeu Tatăl, Fiul şi Duhul Sfânt. Amin. Spune şi tu 
cine eşti, aşa cum şi Eu vin şi spun cine sunt, şi ajut pe cel 
credincios să Mă cunoască şi să facă voia Mea.Eu sunt calea, 
adevărul şi viaţa. Spune şi tu cine eşti, omule de azi, care stai 
pe scaun de biserică a lui Hristos. Eu sunt Cel ce sunt, dar tu 
cine eşti? Eu sunt. Deschide-Mi, ca să ştiu cine eşti, şi să te 
ajut să fii. Amin. 

Eu sunt Cel ce sunt. Amin, amin, amin. 

5/18 mai 1997 

Duminica a cincea după Paşti, a samarinencii 

Vorbirile sfinte rodesc cuvânt ceresc. învăţătura sfântă e mai mare 
decât nădejdea. Cuvântul Domnului este focul aruncat peste pă- 
mânt pentru ca să aprindă iubirea Sa în suflete. 

C obor pe calea cărţii cuvântului tău, Verginico. 
Intru cu tine în Ierusalim. Intrăm la Israel ca 
să-l învăţăm, căci cel fără de învăţătură îşi pierde mintea, şi 
Noi trebuie să avem popor ascultător, măi Verginico. Mi-e 
dor şi Mie de cuvântul tău peste Israel, că tu vorbeşti aşa de 
frumos! Tu eşti trâmbiţa Mea cea cu glas dulce şi duios. Tu 
eşti mângâierea Mea cea de la sfârşitul timpului. Tu eşti 
cloşca cu puii de aur, Verginico. Strigă-ţi puii şi învaţă-i să 
mănânce şi să crească, şi să poată şi ei creşte pui din pui. Nu 
numai din cer trebuie să lucreze cuvântul cerului, ci şi de pe 
pământ, Verginico. Creştinii îşi dau unul altuia cu bucătura. 
Aşa să facă şi cu cuvintele cele din cer, căci scris este în 
Scripturi: «Mângâiaţi-vă unii pe alţii cu cuvântul cel din 
cer», cu cuvântul venirii Domnului la voi, fiilor. învaţă-ţi, 
Verginico, fiii. Dă-le mâncare la puişori, că tu ai cuvânt dulce 
şi duios. Amin. 

O dă-le Tu, Doamne, dă-le Tu, de vreme ce 
^ vezi că le trebuie, că dacă vezi că le tre- 
buie vezi şi ce trebuie să le dăm. Dă-le Tu, Cuvântule al vieţii 
veşnice, că Tu eşti Dumnezeu, Doa mn e. Eu sunt în Tine, dă-le 
Tu, că Tu eşti Dumnezeu. 

Fiilor, îmi spune Domnul să vă dau mâncare. De ce-mi 
spune Domnul aşa? Fiţi atenţi şi înţelegeţi, că voieşte Dom- 
nul să răzbată în voi, şi foloseşte poarta cea din cer şi poarta 
cea de pe pământ. Poarta cea din cer sunt eu, că m-a folosit 
Do mn ul de uşă a Lui spre voi, iar poarta cea de pe pământ 
sunt fiii cei unşi în grădina cuvântului, măi fiilor. O, căutaţi 
vorbirea despre Dumnezeu, şi ea vă va căuta pe voi, că iată, 
ea vă caută şi voieşte să vă găsească acasă, să vă găsească în 
Domnul, să vă găsească, fiilor. 

Dă-le Tu, Doamne, dă-le mâncare la puişorii mei, că 
sunt ai Tăi, fiindcă pentru Tine i-am crescut. Dă-le Tu, că Tu 
eşti Dumnezeu, iar eu sunt în Tine. 


O Verginico, Mă fac masă şi hrană pentru 
^ Israel ca să crească fiii lui Israel şi să se 
hrănească unii pe alţii, şi pe mulţi să-i hrănească din cuvântul 
Meu. Amin. 

* 

unt venit cu hrană. Vin să te alăptez, poporul 
Meu, căci cel fără de învăţătură îşi pierde 
mintea; cel fără de hrană se ofileşte şi se îmbolnăveşte în sine. 

Se întreabă omul din lume, se întreabă omul bisericii 
ce atâta vorbă lungă de la Mine spre tine, poporul Meu? Dar 
Eu îi spun celui ce spune aşa că vorba lui e şi mai lungă ca a 
Mea ca să-şi crească puii lui, căci fiecare îşi creşte puii lui, 
fiecare îşi îngrijeşte rodul lui. Aşa şi voi, fiilor, nu fiţi, tată, 
neroditori. Fugiţi de nerodire, fugiţi de moartea Mea din voi, 
că în voi trebuie să fiu viu şi roditor, fiilor. în fiii lumii Eu 
sunt mort. în fiii lumii Eu sunt înmormântat şi rece şi fără 
grai, dar voi nu fiţi neroditori ci căutaţi între voi vorbirea des- 
pre Dumnezeu, şi ea vă va căuta pe voi. Nu-i frumos să tacă 
inima şi guriţa voastră când aveţi atâta îndemn din cer, atâta 
vorbire din cer peste voi. Iată, Eu nu tac cu voi. Şi de ce, oare, 
nu tac cu voi? Ba încă şi mai mult aş sta cu voi în sfat dacă 
v-aş vedea pe voi şi mai mult împărţind între voi sfatul Meu. 
Dar asta nu se face mânat de sus sau de jos sau din lături, ci 
se face dinăuntrul tău, fiule hrănit cu Duhul Sfânt. 

Omul din lume nu ascultă de Dumnezeu şi nu-i place 
vorbirea cu Mine, că el are multe de vorbit şi nu-i place 
vorbirea cu Mine şi nu ascultă de Mine, aşa cum nici Adam 
n-a ascultat ce i-a spus Dumnezeu, şi a fost rău de el şi de tot 
neamul omenesc. Dar voi, fiilor, să ascultaţi, tată, de Mine şi 
să faceţi ce vă spun şi ce vă cer, că neascultarea nu e bună. 
Neascultarea rodeşte în om neascultare dacă omul o ia în el. 
Adam n-a ascultat nici în cer, nici pe pământ; nici în rai, nici 
în afara raiului. I-am spus în rai ce să mănânce şi nu M-a 
ascultat. I-am spus în afara raiului ce să mănânce pentru ne- 
ascultarea lui, şi nici atunci n-a ascultat. Iată, şi vouă vă spun: 
mâncaţi cuvântul Meu şi hrăniţi-vă din roadele lui ca să fiţi 
veşnici, fiilor, şi să fiţi ascultători şi să luaţi plata ascultării de 
Dumnezeu. Amin. Din toate cuvintele Mele să luaţi şi să 
mâncaţi şi să împărţiţi veşnic între voi, dar din ale oamenilor 
să nu luaţi, ca să nu muriţi ca oamenii, căci voi aveţi laptele 
vieţii, şi Eu vă alăptez ca un tată bun şi ca o mamă bună. 

I-am spus lui Adam în rai, i-am spus ce să mănânce şi 
cum să mănânce şi n-a ascultat. I-am spus aşa: «Iată, vă dau 
toată iarba cea verde care face sămânţă pe pământ, şi tot po- 
mul care are rod cu sămânţă în el». I-am spus lui Adam în rai: 
«Din toţi pomii din rai poţi să mănânci, iar din pomul cunoş- 
tinţei binelui şi răului să nu mănânci, căci dacă vei mânca vei 
muri în ziua aceea». 

O, fiilor, ziua neascultării este moarte. Neascultarea 
este moarte, fiilor, căci în ziua când Adam a mâncat din cele 
oprite, a intrat în el neascultarea, care este moarte, tată; a in- 
trat moartea în el, şi el s-a ascuns în el, iar când l-am scos din 
rai şi l-am pus pe pământ, aşa i-am spus: «Pentru că n-ai as- 
cultat, blestemat va fi pământul pentru tine şi cu osteneală să 
te hrăneşti din el, căci spini şi pălămidă îţi va rodi, şi te vei 
hrăni cu iarba câmpului, şi cu sudoarea feţei tale îţi vei mân- 
ca pâinea ta, hrana ta, până ce te vei întoarce în pământul 
din care eşti luat», şi l-am scos din rai ca să lucreze pământul 
din care fusese luat şi făcut. 

Adam a fost făcut din pământ, şi pământul l-a recu- 
noscut de stăpân pe cel făcut de Dumnezeu din pământ. Iar 

dacă Adam a căzut de la faţa Creatorului său, a căzut şi pă- 
mântul sub blestem, căci din pământ a fost făcut Adam. Dar 
nici a doua oară nu s-a supus Adam lui Dumnezeu, că n-a as- 
cultat ca să mănânce ce-i spusese Dumnezeu, şi omul a mân- 
cat fiinţă vie. Omul a omorât fiinţă vie şi a mâncat, şi n-a as- 
cultat ca să mănânce ce a spus Dumnezeu când a spus: «Te vei 
hrăni cu iarba câmpului, şi prin sudoarea feţei tale îţi vei 
mânca pâinea ta». 

Omul n-a voit să mănânce pâinea Mea, şi a voit să mă- 
nânce pâinea sa. O, fiilor, nu fiţi neroditori în ascultare. Ro- 
diţi cuvânt din cuvânt şi daţi-1 unul altuia, că iată, Eu nu tac 
între voi. Neascultarea rodeşte în om neascultare. Neasculta- 
rea se face mare în omul neascultător de Dumnezeu, şi Mă dă 
afară din om şi stă ea. Cine nu se hrăneşte cu cuvântul vieţii 
şi cu rodul lui, acela se hrăneşte cu neascultare, aşa cum s-au 
hrănit cei ce au plecat de lângă acest izvor, de lângă masa cu- 
vântului Meu, şi s-au dus la masa neascultării de Dumnezeu. 
Omul trebuie hrănit cu învăţătura cea bună mai mult decât cu 
nădejdea, căci astăzi tot omul s-a învăţat să nădăjduiască în 
Dumnezeu, Care este bun şi Care-1 iartă de tot răul pe care-1 
face. Omul, fiilor, trebuie hrănit cu învăţătură şi cu mustrare, 
şi fericit este cel ce rabdă învăţătura şi mustrarea, iar cel ce 
nu le primeşte pe acestea, acela este neascultător, şi neascul- 
tarea rodeşte în om neascultare. 

Din toate cuvintele Mele să mâncaţi cu ascultare, fiilor. 
Dar ce înseamnă aceasta: să mâncaţi cu ascultare? O, Eu v-am 
învăţat, şi voi ştiţi ce înseamnă aceasta, pentru că Eu v-am dat 
şi cunoştinţă. Mâncaţi cu iubire, căci cine dintre voi nu 
mănâncă cu iubire, aceluia i se apleacă şi varsă ce mănâncă. 
Cum adică varsă ce mănâncă? Adică se ridică împotriva mân- 
cării prin neascultarea lui. 

Creştinul trebuie hrănit cu învăţătură. Creştinul trebuie 
să stea la învăţat. învăţaţi să staţi sub învăţătură, fiilor. în- 
văţaţi să ascultaţi tot ce vă cer Eu, că Eu sunt Cel ce vă cer. 
Iar dacă voi veţi face tot ceea ce vă cer, atunci orice veţi cere 
voi de la Tatăl în numele Meu, veţi dobândi, dimpreună cu 
viaţa veşnică. Amin. 

Nu fiţi muţi cu cuvântul Meu. Nu e de ajuns să vorbiţi 
cu Mine în voi înşivă, că nu aşa stă zidul bisericii în picioare. 
Limbile Duhului Sfânt se dau, şi sunt date unul altuia spre 
zidire, iar cel ce grăieşte de Mine în sine, acela nu zideşte bi- 
serica. Nu aşa se zideşte frate pe frate. Voi, fiilor, lucraţi după 
Scripturi, aşa cum Eu lucrez, căci nimic nu fac fără să nu fi 
fost vestit în Scripturi. Iată, sunt venit cu hrană la voi. Vin, 
tată, mereu la voi, căci cel fără de învăţătură îşi pierde mintea 
şi se îmbolnăveşte în sine. Fiţi ca albinuţele din stup, că ele, 
nici una nu stă; toate au lucrare şi zidire spre hrana lor şi a 
omului. Puneţi urechea voastră la uşa casei lor şi ascultaţi şi 
auziţi ce zumzet, ce lucru una pentru alta fac ele spre hrana 
lor şi a omului. Aşa să fiţi voi, fiilor. Eu, Domnul, vă spun: 
aşa să fiţi voi, şi să ascultaţi ce vă învăţ, ce vă îndemn Eu. 
Este scris: «Cine nu lucrează, să nu mănânce». Iată, Eu lu- 
crez peste voi, iar voi să-Mi daţi din acest rod ca să pot să stau 
cu voi la masa lucrului Meu, fiilor. Lucraţi şi voi. Lucraţi şi 
mâncaţi. Mâncaţi şi lucraţi, îmbucăturindu-vă unul pe altul cu 
rodul cuvântului Meu, iar Eu să Mă hrănesc cu rodul as- 
cultării voastre, fiilor. Fiţi harnici ca albinuţele. Nu fiţi fără de 
lucrare, căci cel fără de rod nu stă cu Dumnezeu. Fiţi harnici 
şi hrăniţi-vă unii pe alţii şi pe Mine din cuvântul Meu dat 
vouă spre hrană. Amin. 


* 

O Verginico, l-am învăţat pe Israel; l-am învăţat să 
^ asculte şi cum să asculte; l-am învăţat, tată, căci 
cel neînvăţat îşi pierde mintea, măi Verginico. învaţă-1 şi tu, 
şi dă-i îndemn de viaţă, căci viaţă înseamnă ascultare, iar ne- 
ascultare înseamnă moarte. învaţă-1 să creadă această Scrip- 
tură proaspătă, Verginico: ascultarea înseamnă viaţă, iar neas- 
cultarea înseamnă moarte. 

O poporul meu, îmi spune Domnul să-ţi dau 
^ învăţătură. Omul din pricina neascultării a 
murit. Omul n-a ascultat nici în cer, nici pe pământ, nici în 
rai, nici în afara raiului. Omului din lume nu-i place vorbirea 
cu Dumnezeu, nu-i place să asculte de Dumnezeu, căci ne- 
ascultarea rodeşte în om neascultare. Fugiţi de neascultare, 
fugiţi de cârtire, fugiţi de mărirea de sine care îl face pe om 
să nu primească învăţătură spre zidire cerească în el. Mân- 
caţi cuvântul lui Dumnezeu şi hrăniţi-vă cu el, zi şi noapte 
hrăniţi-vă cu această hrană unul pe altul, căci cine nu lu- 
crează nu mănâncă şi nu creşte. Cel ce nu lucrează nu creşte, 
fiilor. Acela rămâne chircit ca pomul fără ploaie şi fără soare, 
ca pomul lipsit de rod, fiilor. 

Aş dori să ia foc între voi cuvântul acesta care vine la 
voi, că Domnul aşa a spus: «Foc am venit să arunc pe pă- 
mânt, şi cât aş voi să se aprindă!». O, tot cerul voieşte să se 
încălzească la focul acesta. O, fiilor, fiilor, focul nu arde până 
nu este aprins. Domnul aruncă focul şi dă să-l aprindă între 
voi ca să Se încălzească cu voi şi mulţi să se încălzească apoi, 
căci din focul acesta vor veni cei mulţi, fiilor. Daţi drumul 
celor mulţi să vină, şi să aibă la ce să vină. Faceţi foc, căci 
focul se vede de departe şi se adună mulţi ca să vadă ce arde 
în el. 

Ţie, Doamne, mă închin şi mă rog: dă-i iubire lui Israel 
şi aprinde focul Tău în mijlocul lui şi foc din foc să se aprindă 
în Israel, Doamne, că Tu eşti foc mistuitor, Care arzi pe cele 
rele şi aprinzi pe cele bune care vor rămâne. Amin. 

O Verginico, am venit cu hrană şi l-am hrănit 
^ pe Israel; l-am hrănit şi îl voi hrăni mereu, 
că inima Mea îmi arde ca focul pentru Israel cel de azi, pentru 
poporul Meu de azi. Amin. 

O, Israele, inima îmi arde după tine. Fii, Israele, ca 
fiica aceea pe care azi o serbez în mijlocul tău. Ea a aprins fo- 
cul Meu în cetatea ei, şi cetatea ei a luat foc din focul Meu, şi 
Eu am intrat în cetatea aceea şi M-am încălzit dimpreună cu 
cei din cetate. 

Fii ca samarineanca, fiule de azi. Fii ca samarinenii. 
Astăzi serbez în tine sărbătoare pentru femeia samarineancă 
şi pentru cetatea Samariei. Foc din foc să se aprindă pe pă- 
mânt, căci foc am venit să arunc pe pământ, şi voiesc să se 
aprindă, dar pe tine te am ca pe un amnar în mâna Mea, po- 
porul Meu de azi. 

Când o casă ia foc pe pământ, focul se vede şi adună 
pe mulţi. O, Israele, casa Mea de azi, Israele român, copilul 
Meu cel mezin, Israele, mezinul Meu, voiesc, tată, să fii focul 
Meu aruncat de mâna Mea peste pământ, şi să se adune la căl- 
dura Mea şi a ta toţi cei înfriguraţi şi goi, toţi cei lără lumină 
să vină să ia căldură şi lumină şi casă. 

Fiilor din Israel, steluţele Mele cu care luminez în 
noaptea cea de pe pământ! Voiesc să fac cer pe pământ, iar 
voi să luminaţi ca stelele cerului pe pământ, fiilor. 

O, Verginico, am venit cu hrană şi cu foc, ca să-l hră- 
nesc şi să-l încălzesc pe Israel, căci inima Mea îmi arde ca 
focul pentru poporul Meu de azi, pentru tine, Israele, poporul 
Meu de azi, samarineanul Meu de azi, poporul Meu iubit în- 

tril care Eu binevoiesc şi Mă preaslăvesc, poporul Meu, mân- 
gâierea Mea în durerea Mea, doctoria Mea în durerea Mea. 
Amin, amin, amin. 

12/25 mai 1997 

Duminica a şasea după Paşii, a orbului 

Nu poţi sluji şi lui Dumnezeu şi diavolului. Necredinţa în Dumne- 
zeu este sfârşitul lumii. Cel ce îl iubeşte pe Dumnezeu nu caută să 
fie iubit. Omul fără viaţă din Hristos este antichrist. 

A min, amin zic vouă, fiilor: «cel ce crede în Mine 
nu va muri niciodată, şi va avea viaţă veşnică», 
iar cel ce are semeţie de sine nu poate înţelege Scriptura 
aceasta a Mea, nu poate crede adevărul acestei Scripturi. 
Amin. 

Vin la tine cu Scripturile Mele, poporul Meu de azi, că 
Eu azi nu mai am alt popor în afară de tine, şi pe tine voiesc 
să te am numai al Meu, fiule al cuvântului Meu. Nimeni pe 
pământ nu crede că nu poate fi şi cu Dumnezeu şi cu diavolul, 
căci cine slujeşte numai un pic diavolului, acela nu mai poate 
fi bun pentru Dumnezeu, pentru că Eu nu pot aşa cu omul. Eu 
sunt un Dumnezeu gelos, şi îl voiesc numai pentru Mine pe 
om, şi altfel nu-1 voiesc pe om. 

Amin, amin zic ţie, poporul Meu: cel ce crede în Mine 
are viaţă veşnică şi nu moare, iar cel ce moare nu crede în 
Mine. Cel ce crede în Mine înviază şi este viu şi crede, iar cel 
ce nu mai crede nu mai este viu. I-am spus omului cel dintâi, 
i-am spus lui Adam: «Dacă nu vei asculta, dacă vei lua ce 
ţi-am spus să nu iei, vei muri în ziua aceea», pentru că cel ce 
nu crede ce-i spun Eu, acela nu mai este viu, şi nimeni nu în- 
ţelege ce înseamnă sfârşitul lumii, nimeni, poporul Meu. Cel 
ce nu crede în Mine, acela nu este viu. Cuvântul acesta cu 
care vin Eu pe pământ de patruzeci de ani, ba chiar de patru- 
zeci şi cinci de ani, aşa cum scrie în Scripturi şi în prooroci, 
acest cuvânt este judecata necredinţei, căci oamenii nu ştiu ce 
înseamnă sfârşitul lumii, iar necredinţa se întinde peste oa- 
meni până la toate marginile, dar şi cuvântul Meu se duce ca 
săgeata care se opreşte deodată la locul unde cade ea, şi sfâr- 
şitul lumii înseamnă necredinţa în Dumnezeu. 

O, iubitul Meu Israel, omul a dat la o parte cuvântul 
Meu; mereu l-a dat la o parte, nu numai acum, tată. Este scris 
pentru om: «Omule, să nu iei numele Domnului în deşert», că 
nu va ierta Do mn ul pe unul ca acela. Dar omul este orb, căci 
omul orb vede numai pe cele lucrate de el. Omul orb este cel 
ce ia numele lui Dumnezeu în deşert, şi îşi dă numele lui pes- 
te toate câte el le face. Dar iată, taină vă spun vouă, fiilor, că 
după ce a căzut binele din om, omul a înlocuit binele din el 
cu semeţia de sine, cu răul, fiilor. Şi cum vine aceasta? Des- 
chideţi- vă urechea înţelepciunii Mele în voi şi ascultaţi. Când 
Dumnezeu a făcut cerul şi pământul, lumina, şi ziua, şi noap- 
tea, şi tăria cerului, şi hotar apelor, şi uscatul pe care l-a nu- 
mit pământ, şi iarba verde cu sămânţă în ea, şi pomii cei cu 
rod după neamul lor, şi soarele, şi luna spre luminarea zilei şi 
a nopţii şi spre semnele anotimpurilor, şi stelele ca să lumine- 
ze pe pământ, şi toate vietăţile de pe pământ şi din ape, şi 
păsările ca să zboare pe pământ şi pe întinsul cerului, şi peştii, 
şi dobitoacele toate, şi târâtoarele, şi tot ce a făcut Dumnezeu 
la început, a văzut Dumnezeu că este bine tot ce a făcut, şi 
apoi l-a făcut Dumnezeu pe om ca să aibă stăpânire peste pă- 
mânt, peste peşti, peste păsări, peste dobitoace şi peste toate 
jivinele care se târăsc pe pământ. L-a făcut Dumnezeu pe om, 
bărbat şi femeie, şi a privit Dumnezeu la toate câte făcuse şi 


erau bune foarte, iar omul nu cunoştea decât binele pe care îl 
făcuse Dumnezeu, şi i-a spus Dumnezeu omului ce este bine, 
i-a spus să se ferească de rău. A zidit Dumnezeu grădina 
Edenului pentru om, şi l-a luat pe Adam şi l-a pus în grădină 
ca s-o lucreze şi s-o păzească, şi i-a poruncit lui Adam, zi- 
când: «Din toţi pomii grădinii vei mânca, dar din pomul cu- 
noştinţei binelui şi a răului să nu mănânci, fiindcă în ziua 
când vei mânca din el, vei muri». Şi apoi a făcut Domnul aju- 
tor omului pe potriva omului, căci Adam pusese nume la toa- 
te vieţuitoarele pe câte le făcuse Domnul, şi Domnul Se uita 
la Adam să vadă cum le va numi pe fiecare, căci de la început 
a lăsat Dumnezeu voia liberă peste om. Şi nu a aflat Adam 
ajutor pe potriva lui din toate vieţuitoarele la care le pusese el 
nume, şi atunci Dumnezeu a pus somn peste Adam şi l-a 
adormit şi a luat din el pe femeie şi-a adus-o la el ca să-i pună 
nume. Şi atunci a zis Adam: «Aceasta se va chema femeie, 
căci din bărbat a fost luată, şi pentru aceasta va lăsa omul pe 
tatăl său şi pe mama sa şi se va alipi cu femeia sa şi vor fi 
amândoi un trup». Aşa a grăit Adam după ce Dumnezeu a fă- 
cut-o pe femeie din una din coastele lui Adam. Şi iată, Adam 
avea de tată şi de mamă pe Dumnezeu, şi a spus: «Va lăsa 
omul pe tatăl şi pe mama sa şi se va alipi cu femeia sa şi vor 
fi amândoi un trup». 

Fiilor, fiilor, Adam şi-a luat voia liberă încă de la 
început, după ce Dumnezeu l-a făcut. Atunci nu era decât bi- 
nele şi omul pe care l-a făcut Dumnezeu ca să stăpânească 
peste toate câte erau făcute. Omul a născut din el răul, a năs- 
cut din el nesupunerea şi neascultarea, şi omul nu s-a supus 
lui Dumnezeu, şi apoi s-a pierdut din Dumnezeu. Şi după ce 
a căzut binele din om, omul a înlocuit binele din el cu semeţia 
de sine încă de la început, poporul Meu. O, Israele, încă de la 
început s-a despărţit omul de Dumnezeu şi s-a alipit cu feme- 
ia sa şi au fost amândoi un trup. Tot omul se iubeşte pe sine 
şi pe femeia sa, şi femeia se iubeşte pe sine şi pe bărbatul ei, 
şi nimeni nu mai iubeşte pe Dumnezeu, căci omul a zis încă 
de la început că va lăsa pe Dumnezeu şi se va alipi bărbat şi 
femeie şi vor fi un trup. N-a crezut omul în Mine ca să ascul- 
te ce i-am spus şi să nu facă ceea ce i-am poruncit să nu facă. 
Aceasta a fost singura poruncă pe care am pus-o peste om: să 
nu mănânce bine şi rău, că nu poate omul să slujească şi lui 
Du mn ezeu şi diavolului. Iar când am venit cu poruncile peste 
oamenii căzuţi, cea dintâi între porunci aşa a fost: «Să iubeşti, 
omule, pe Dumnezeu din toată inima, şi cugetul, şi virtutea, 
şi sufletul tău», căci cine nu iubeşte pe Dumnezeu, nu are iu- 
bire din Dumnezeu, nu are iubire. Unul ca acela are iubire de 
sine, are semeţie de sine, are iubire fără Dumnezeu, aşa cum 
a avut şi omul cel de la început. O, fiilor, cel ce iubeşte nu are 
nevoie de iubire, că acela are iubire şi nu-i mai trebuie, iar cel 
ce nu iubeşte, acela caută iubire, acela are nevoie de iubire şi 
caută să fie iubit, caută în cele văzute, caută la om iubire. Cel 
ce iubeşte îl are pe Dumnezeu, iar cel ce nu iubeşte, caută 
iubire, caută să fie iubit. 

Ce bine era dacă omul iubea pe Dumnezeu, dacă omul 
iubea binele! Nimic nu e mai bine ca ascultarea de Dumne- 
zeu, şi nimic nu e mai rău ca neascultarea, căci ea este seme- 
ţie de sine, este trufie în om. Dar astăzi trufia a luat faţa 
cinstei în om, şi omul este plin de sine, şi îşi zice: „ este bine 
Zice şi el cum a zis Dumnezeu, zice că este bine tot ce face 
el, căci omul s-a ridicat peste Dumnezeu, şi face păcatul luării 
în deşert a lui Dumnezeu. 

O, Israele, tu, fiule, să nu iei numele lui Dumnezeu în 
deşert, căci necredinţa asta înseamnă. Să nu iei cuvântul lui 
Dumnezeu în deşert, că necredinţa înseamnă sfârşitul lumii, 

fiule. Tu să nu faci ca omul cel de la început. Tu să faci ca Mi- 
ne, fiule, căci Eu am ascultat pe Tatăl Meu mereu, dar omul 
cel de la început n-a ascultat pe Tatăl său şi n-a voit să aibă 
tată şi mamă, şi a voit să aibă femeie; şi n-a voit să fie un trup 
cu tatăl şi cu mama lui, şi a voit să fie un trup cu femeia. O, 
cum să nu se despartă omul de tatăl şi de mama lui ca să-şi ia 
femeie dacă omul s-a despărţit şi de Dumnezeu pentru 
femeie! 

Omul în rai nu cunoştea frica, dar când a făcut neas- 
cultare de porunca lui Dumnezeu, atunci s-a născut frica în 
el şi s-a ascuns de Dumnezeu. Scris este că «Frica stă alături 
cu pedeapsa» şi omul se ascunde de Dumnezeu, că este gol, 
fiindcă omul a iubit pe femeie şi s-a alipit un trup cu ea şi s-a 
dezlipit de Dumnezeu, iar femeia l-a făcut să moară. Nu ştie 
omul că numai iubirea de Dumnezeu este bună. Nu mai ştie 
omul cum să se întoarcă la viaţă şi să fie viu. 

O, poporul Meu, vin la tine cuvânt din Tatăl, ca să audă 
omul cuvântul Meu şi să se întoarcă la viaţă fără de moarte. 
Mă ajut cu tine, fiule Israele, că oamenii care-şi zic că sunt 
slujitorii Mei pe pământ, sunt un trup cu femeia şi nu voiesc 
să fie un trup cu Mine ca să Mă ajut cu ei să răscumpăr pe 
omul căzut din cer. Tu să fii mâna Mea întinsă după om, tu să 
fii unealta Mea în mâna Mea, poporul Meu, că iată, Adam 
n-a făcut bine dacă a zis el, şi de bine ce a zis, s-a ascuns în 
sine, s-a ascuns de Mine, căci s-a temut după ce a văzut ce a 
făcut. 

O, fericit este omul care se leapădă de sine, că acela 
află pacea Mea, care vine spre el. Cel ce se leapădă de sine, 
acela poate iubi pe aproapele său care are ca şi el lepădare de 
sine, care are pe Dumnezeu în sine. Cel ce se leapădă de sine, 
acela iubeşte pe Dumnezeu şi pe aproapele său, că nu e bine 
să fie omul singur. Omul singur îşi are voia sa şi ascultă de 
ea, dar cel ce stă împreună cu cei ce sunt ai lui Hristos, acela 
caută să fie aproapelui său pe plac la ce este bine. Numai 
lângă aproapele tău poţi să-ţi frângi voia, numai atunci poţi 
iubi sfatul lui Dumnezeu şi nu sfatul tău, căci cine se sfătu- 
ieşte cu şinele său, acela este om semeţ şi se numeşte anti- 
christ pentru sine. Antichrist este omul care nu-L lasă pe 
Hristos să trăiască în el, să domnească în el ca un Dumnezeu 
din cer. Antichrist este cel ce-şi zice creştin ca să înşele pe 
Hristos, aşa cum este azi în bisericile din lume, căci creştinii 
din lume merg la biserică şi trăiesc viaţă lumească pe pământ. 
O, poţi să trăieşti în desfrâu, şi să fii şi creştin? O, veacul 
acesta e mare înşelare, fiilor, căci cei ce se numesc biserică a 
lui Iisus Hristos sunt cei ce înşeală toată lumea, şi din pricina 
lor vine mânia lui Dumnezeu peste fiii neascultării. Fiii neas- 
cultării nu mai au păstori, nu mai au mijlocitori fără de păcat 
între ei, iar cel ce păcătuieşte nu poate ajuta pe nimeni. Oare, 
de ce tâlharul a intrat în rai? A intrat pentru că era fără de 
păcat, pentru că după ce s-a născut din nou, n-a mai păcătuit, 
şi a stat pe cruce până ce a ajuns în rai prin cruce, prin punte, 
fiilor. El după ce s-a născut din Hristos, a lucrat viaţă fără 
moarte, viaţă fără de păcat. El n-a mai putut păcătui, că era pe 
cruce, şi crucea te face să nu mai poţi păcătui. Cine iubeşte 
crucea, acela nu păcătuieşte, că are crucea pe el, semnul 
Fiului Omului îl are pe el ca pecete. 

O, cel fără învăţătură nu stă cu Dumnezeu, fiilor. De 
aceea vă dau de lucru la viaţa fără de moarte, la viaţa veşnică. 
Dau inimii şi minţii voastre de lucru, tată. Le dau celor din 
grădină ce să vă dea de lucru, că ei n-au dacă nu le dau Eu să 
vă dea. Ferice de cel ce nu se bizuie pe sine, că acela aşteaptă 
de la Dumnezeu. Nu este bine să fie omul singur, că acela as- 
cultă de sine şi îşi are voia sa. Şi este bine ca omul să fie cu 


Hristos şi cu copiii lui Hristos, care lucrează viaţă fără de 
moarte înaintea Domnului. Ferice de cel ce nu se bizuie pe 
sine la ce este bine, căci cel ce se bizuie pe sine, acela are 
mărire de sine. De aceea, vouă vă dau Eu, ca să aveţi din 
Mine, că omul nu ştie cum îi dau Eu. El zice că-i dau Eu ceea 
ce vede el că e bine pentru el. Nu zice că-şi face el, ci zice 
că-i dau Eu, dar îşi ia el. 

Stau cu voi în sfatul vostru despre Mine şi despre voi 
şi vin să vă descurc înţelesul cel ceresc, fiilor, dar fiţi înţe- 
lepţi. Să nu zică vreunul dintre voi cum zic cei ce au plecat 
din braţul cuvântului Meu şi Mă fac pe Mine neputincios şi 
neştiutor şi zic că Eu grăiesc ce aţi grăit voi. O când Eu gră- 
iesc despre cele ce aţi grăit voi, asta înseamnă că Eu sunt cu 
voi în sfat şi iau aminte, ca apoi să vă desluşesc din Mine, şi 
înseamnă că acolo unde sunteţi voi, sunt şi Eu. O, să nu fiţi 
cum sunt cei ce zic: „Domnul nu aude, nu vede, nu ştie". Ei 
zic că sunt plini de zile bune, şi zic: „Ştie aceasta Dumnezeu? 
Are cunoştinţă Cel Preaînalt de acestea?". 

O, fericit este omul pe care-1 va certa Du mn ezeu şi din 
legea Lui îl va învăţa pe el. Amin, amin zic vouă: cel ce crede 
în Mine nu va muri niciodată şi va avea viaţă veşnică. Cel ce 
moare, cel ce nu are viaţă veşnică, acela nu crede în Mine, şi 
crede în sine şi face ca sine, aşa cum a făcut Adam. Dar Eu 
voiesc să fac minune mare cu tine, poporul Meu. Voiesc să 
fac naştere din nou a lumii, tată. Voiesc să împlinesc cu tine 
şi prin tine această Scriptură a înnoirii lumii, şi de aceea lu- 
crez în tine dar de credinţă şi de iubire de Dumnezeu, şi de as- 
cultare şi de sfinţenie, poporul Meu, că numai pe tine te mai 
am viu între oameni. Cel ce crede în Mine, acela este viu şi 
crede. Cel mort, este cel ce nu crede în Mine, şi iată, nimeni 
nu crede ca tine în cuvântul Meu cel de ieri şi de azi. Tu eşti 
aşteptat de cei vii din cer şi de cei morţi de pe pământ. Tu eşti 
unealta Mea cu care-Mi împlinesc Scripturile venirii Mele 
cea de a doua ca să fac cer nou şi pământ nou şi pace şi drep- 
tate pe ele, iar cei necredincioşi te vor vedea pe tine unealtă 
în mâna Mea. 

Mergi, Ierusalime, în mijlocul mulţimilor şi suflă peste 
ele în numele Meu, iar pe drumul Meu cu tine să te slujească 
vreme dulce, vreme cu soare şi cu căldură şi cu răcoare şi cu 
bucurie şi cu mântuire peste oameni, fiule Ierusalime. Mergi, 
tată, şi dă cuvântul Meu oamenilor! Cuvântul Meu de facere 
nouă, de naştere nouă peste oameni pune-1 peste oameni, că 
te-am făcut semănător din Mine, şi tu eşti fiul Meu, Israele 
român, iar Eu sunt Tatăl tău Cel din cer. Amin. 

Fericit este cel ce intră sub această viţă sub care stai tu, 
căci Eu sunt viţa, şi tu eşti mlădiţa Mea, Ierusalime nou, şi 
nimeni nu înţelege ce înseamnă Ierusalim nou. Toată lumea te 
numeşte pe tine Noul Ierusalim şi nu ştie cum de te numeşti 
tu aşa cum te numeşte el, dar te numeşte. Fericit este cel ce 
va intra sub această viţă şi sub mlădiţa ei ca să crească mlă- 
diţă din mlădiţă, fii din fii, aşa cum Du mn ezeu a voit să se în- 
mulţească omul Său, omul lui Dumnezeu. Amin, amin, amin. 

19 mai/l iunie 1997 

Praznicul înălţării Domnului 

împărăţia lui Dumnezeu nu mai este în oameni. Ziua de odihnă a 

Domnului. 

B cerul sfânt în sărbătoare. Amin. E sărbătoarea 
Mea cu tine pe pământ, Ierusalime, şi vin cu 
cerul sfânt la tine ca să te serbez pe tine lângă Mine, poporul 
Meu, căci Tatăl M-a înălţat ca să fiu lângă El, iar tu Mă cobori 

de lângă Tatăl, şi îl cobori şi pe Tatăl cu Mine la tine, căci 
Tatăl este în Mine, şi Eu în Tatăl sunt, precum am fost la în- 
ceput când am făcut cerul şi pământul, văzutele şi nevăzutele, 
poporul Meu. 

Eu după ce am înviat cu trupul M-am arătat ucenicilor 
Mei şi M-am dovedit viu prin multe semne şi minuni, şi le-am 
vorbit lor despre împărăţia lui Dumnezeu pe pământ, şi ei Mă 
întrebau: «Doamne, când vei aşeza la loc împărăţia lui Is- 
rael?». Eu le vorbeam despre împărăţia lui Dumnezeu, şi ei 
Mă întrebau despre împărăţia lui Israel, dar nu le-am răspuns, 
ci le-am spus că va veni Duhul Sfânt peste ei şi îi va învăţa, 
şi va fi să ducă cu ei cuvintele Duhului Sfânt până la toate 
marginile. Le-am spus să ducă vestea împărăţiei lui Dumne- 
zeu peste pământ, că de două mii de ani voiesc Eu să lucrez 
de lângă Tatăl împărăţie a cerurilor pe pământ. De două vea- 
curi lucrez, poporul Meu, şi nimeni nu M-a putut ajuta să aşez 
împărăţia cerurilor pe pământ. Israel aşteaptă să aşez îm- 
părăţia lui pe pământ, dar Eu şi cu Tatăl aşteptăm împărăţia 
lui Dumnezeu pe pământ, împărăţia Tatălui şi a Fiului şi a 
Sfântului Duh. Amin, amin, amin. 

E pacea Mea în sărbătoare cu tine, Ierusalime. E îm- 
părăţia Mea cu tine şi în tine, Israele copiluţ, căci tu eşti Israel 
cel mititel, în care-Mi am Eu împărăţia. în Israel cel de la 
început n-am putut cu împărăţia Mea, că el o avea pe a lui 
chiar dacă zicea că el este poporul Meu. El era poporul Meu 
pentru că am zis Eu, nu pentru că a zis el, dar el n-a lucrat în 
el şi peste el împărăţia lui Dumnezeu. Venea cuvântul Meu la 
el, şi el nu-1 înţelegea, căci cine nu împlineşte cuvântul lui 
Dumnezeu, acela nu înţelege ce înseamnă împărăţia lui Dum- 
nezeu. De aceea am învăţat Eu pe ucenici cum să se roage, şi 
le-am spus să se roage Tatălui zicând: „ Tată din cer, numele 
Tău cel sfânt să se sfinţească în noi, ca să fim ai Tăi. împă- 
răţia Ta să fie vie în noi, ca şi în Tine, ca şi în cer, Tată “. 

O, Israele copiluţ, împărăţia lui Dumnezeu este moartă 
în oamenii de pe pământ, nu este vie, şi Eu am spus apostoli- 
lor Mei: «Mergeţi peste tot şi spuneţi că s-a apropiat împără- 
ţia cerurilor pe pământ». împărăţia cerurilor eram Eu, venit 
din cer împărat pe pământ, dar Israel, poporul cel căruia i-am 
dat făgăduinţele cele cereşti, n-a înţeles cum vine împărăţia 
cerurilor pe pământ, aşa cum nici azi nu înţelege; ba încă şi 
azi zice că Mă aşteaptă, dar acum vin cuvânt şi rostesc, ca 
apoi să împlinesc, căci aşa am lucrat mereu, mereu, poporul 
Meu. Am venit ca să fiu pe pământ şi să aşez pe Dumnezeu 
în om, şi să fie împărăţie vie în om, şi omul nu ştie să fie viu, 
nu ştie, şi nici nu vrea să înţeleagă şi să ştie, dar sunt şi mulţi 
care ştiu şi nu vor să fie Dumnezeu viu în ei. De aceea am fă- 
cut din tine un trimis al Meu, poporul Meu, şi merg cu tine 
cuvânt în mijlocul oamenilor şi te ajut să poţi da oamenilor 
cuvântul Meu, şi grăiesc din cer pe înţelesul omului de pe 
pământ, şi aştept să vină omul la Mine aşa cum ai venit tu ca 
să-Mi fii ucenic al venirii Mele cea de a doua pe pământ. N-am 
avut până acum popor ca să-Mi pregătească venirea, dar 
acum te am pe tine, Ierusalime, popor iubit de Dumnezeu. Cel 
iubit de Dumnezeu este cel curat, şi de aceea te-am aşezat să 
fii curat, fiule Ierusalime, şi să Mă aşezi în tine cu împărăţia 
Mea, că nu mai e nimeni pe pământ ca să poată învăţa pe om 
împărăţia Mea în om. în zadar se zice în biserici rugăciunea 
„ Tatăl nostru “, că dacă nu s-ar zice în zadar, s-ar vedea îm- 
părăţia Mea pe pământ ca şi în cer. 

Sunt oameni pe pământ, aud grai de pe pământ care 
spune aşa: „Eu am pe Dumnezeu în inimă şi cred şi II iubesc 
pe El“ . O, omule care te-ai învăţat să vorbeşti că Mă ai în ini- 
mă! De ce nu Mă ai şi în trup, dacă în inimă Mă ai? Dar ce 


este inima ta, şi ce este trupul tău? Oare, crezi că inima poate 
să fie locaşul lui Dumnezeu, iar trupul care ţine inima în el să 
nu fie locaş al Domnului? Dar cui spui tu aşa, şi pe cine vrei 
să-l faci să creadă ce spui tu? 

O, omule, o, omule, o, omule, numai dureri îmi faci, 
numai neadevăr este pe inima şi pe limba şi pe trupul tău, căci 
inima este glasul minţii tale care se face faptă în trupul tău. O, 
dacă ai crede cu inima în Mine, s-ar coborî văzut în trupul tău 
fapta credinţei tale, căci Pavel apostolul Meu aşa a spus în 
Duhul Meu: «Arată-mi credinţa în faptele tale, omule!». 

Omul nu înţelege ce înseamnă împărăţia lui Dumne- 
zeu. Omul cinsteşte zilele şi sărbătorile şi obiceiurile şi cre- 
dinţa în Dumnezeu, dar pe Dumnezeu nu-L cinsteşte, căci ca 
să Mă cinsteşti pe Mine, trebuie să-Mi faci casă în tine, să-Mi 
faci împărăţie în tine, omule, dar ţie nu-ţi place să ai împărat 
pe Dumnezeu. Ţie îţi place voia liberă, căci aşa a voit omul 
încă de când l-am făcut Eu pe om. Aşa a făcut şi Adam. El era 
în rai, căci l-am făcut şi l-am pus să lucreze şi să păzească ra- 
iul, l-am pus să lucreze rai în rai, şi să păzească raiul ca să fie 
rai; l-am pus să lucreze împărăţia lui Dumnezeu şi s-o pă- 
zească să fie şi să nu se strice, şi el a făcut voia lui, n-a făcut 
voia lui Dumnezeu. I-am făcut ajutor, ca să aibă Adam ajutor, 
şi pe acel ajutor el l-a numit femeie şi a spus: «Iată os din 
oasele mele şi carne din carnea mea». Dar Adam a grăit din 
duhul cărnii, nu din Duhul lui Dumnezeu; a grăit şi a spus că 
omul va lăsa pe Dumnezeu şi se va alipi cu femeia sa, şi s-a 
împlinit ce a zis. Adam avea de tată şi de mamă pe Dumne- 
zeu, şi a lăsat pe Dumnezeu, şi s-a alipit cu femeia ca să fie 
un trup cu ea. Dar ei erau un singur trup, că Eu am făcut două 
trupuri dintr-unul. L-am făcut întâi pe Adam, şi din el am luat 
şi am făcut-o şi pe Eva. Eu am făcut din unul, doi, iar omul a 
făcut apoi din doi, unul, căci omul este neputincios şi nu poa- 
te să facă ce face Dumnezeu. 

Omul a putut strica pe om, dar de făcut nu l-a putut 
face, şi de aceea M-am înălţat la Tatăl după învierea Mea din- 
tre morţi. Am înviat şi M-am înălţat lângă Tatăl ca să vin apoi 
Dumnezeu din Tatăl, Dumnezeu şi Om, ca să fac dintr-un om, 
doi, aşa cum am făcut la început, aşa cum a făcut Tatăl Meu 
din Mine, Dumnezeu şi Om, luat din om. 

Am venit a doua oară din Tatăl. Omule, am venit la tine 
precum scrie în Scripturi că voi veni. Mă fac cuvânt peste tine 
ca să lucrez prin cuvânt, că şi la început am lucrat prin cu- 
vânt. La început am făcut om din cuvânt şi din pământ şi din 
apă şi din Duh, şi acum voiesc să-l fac din cuvânt şi din trup 
omenesc, din trup născut din om. Voiesc din om să fac om 
îndumnezeit. Voiesc să fac rai din om. Voiesc să fac zi de 
odihnă din om, ca să Mă odihnesc în om. Ziua Mea de odihnă 
la început, a fost în om. Numai o zi M-am odihnit, şi de atunci 
nu M-am mai odihnit, căci omul a căzut din rai, şi am rămas 
singur. Sunt singur de şapte mii de ani, căci omul e căzut din 
rai, şi voiesc să fac din pământ, rai, iar din om, împărăţie a lui 
Du mn ezeu pe pământ. Voiesc să fiu cu omul. Voiesc în om să 
fiu. Omul cel pierdut, voiesc să-l găsesc pe cel pierdut din rai. 
E raiul plin de veşnicie, şi raiul e în Mine, iar Eu sunt în Tatăl. 
M-am dus ca să pregătesc loc, ca acolo unde sunt Eu, să fie şi 
ai Mei, căci Eu sunt în Tatăl, şi voiesc să-i trag pe toţi la Tatăl. 
De aceea vin cuvânt pe pământ, şi oamenii bisericii Mă alun- 
gă din bisericile lor şi nu Mă lasă să-l atrag pe om la viaţa cea 
veşnică, nu Mă lasă să vin cu împărăţia cerurilor pe pământ, 
nu Mă lasă. Eu am pe poporul cuvântului Meu şi umblu cu el 
peste faţa pământului ca să-l iau pe om în binele Meu, şi omul 
bisericii de azi nu Mă lasă cu binele Meu peste om, nu Mă 
lasă cu împărăţia Mea peste biserică, nu Mă lasă. 

Eu sunt Cuvântul Tatălui şi al Fiului şi al Sfântului 
Duh, şi vin pe pământ aşa precum M-am şi suit la cer. Vin pe 
nori de slavă, şi omul nu Mă vede. Cel ce crede în Mine, acela 
este care Mă vede, iar cel ce nu crede, nu are ce să vadă. O, 
oare, Eu sunt Dumnezeu numai de aproape? Şi de departe nu 
mai sunt? Numai în cele văzute crede omul? în cele nevăzute 
nu crede? O, nu crede. Nu crede omul în Dumnezeul Cel vă- 
zut de cei credincioşi lui Dumnezeu, iar împărăţia omului a 
acoperit tot pământul. Pământul a fost făcut de Dumnezeu, şi 
omul s-a făcut fur, şi se judecă om cu om şi se bate pentru pă- 
mânt. Dar Eu sunt Cel ce am făcut cerul şi pământul, prin cu- 
vânt le-am făcut, şi prin cuvânt le voi avea iar, căci «al Dom- 
nului este pământul şi tot ce e pe el», după cum scrie în Scrip- 
turi. Amin. Curând, curând vin cu ziua cea mare când voi 
rosti cuvânt, şi voi spune: «Al Meu este pământul». Amin, 
amin, amin. 

Ucenicii Mei M-au întrebat în ziua când M-am înălţat: 
«Doamne, oare, acum a venit vremea să aşezi la loc împără- 
ţia lui Israel?». Dar M-am înălţat la cer şi nu le-am răspuns 
la întrebarea lor, şi le-am dat făgăduinţa venirii Duhului Sfânt 
la ei, ca să-L aibă şi să înveţe din Duhul Sfânt pe oameni des- 
pre împărăţia cerurilor, nu despre împărăţia lui Israel care s-a 
semeţit că are împărăţie pe pământ şi peste pământ. în Israel 
trebuia să fie împărăţia lui Dumnezeu, dar voia omului, voia 
lui Israel a fost fără Dumnezeu. Iată cuvântul Meu pe care 
trebuia să-l răspund atunci şi nu l-am răspuns: Acum este vre- 
mea să aşez la loc împărăţia Mea, care a fost răsturnată de om 
acum şapte mii de ani. Acum este vremea să vin. Amin. Vin 
cuvânt pe pământ ca să pregătesc venirea Mea cu trupul Meu 
cel înviat şi cu zeci de mii de sfinţi şi de îngeri şi cu nori de 
slavă peste pământ. Amin. Vin la tine, Ierusalime al cuvân- 
tului Meu, că tu Mă primeşti şi Mă aduci din Tatăl ca să fiu 
cu tine, şi îmi dai odihnă în tine, şi eşti ziua Mea de odihnă 
pe pământ, că Eu aşa am zis: «Omule, adu-ţi aminte de ziua 
Domnului şi o sfinţeşte pe ea». 

O, Ierusalime, voi veni cuvânt peste tine şi voi grăi ţie 
despre taina zilei Mele de odihnă, de care omul nu-şi mai 
aduce aminte. Omul nu ştie ce înseamnă ziua Domnului, aşa 
cum nici Israel n-a ştiut şi n-a înţeles de când i-am spus şi 
până azi. 

O, Ierusalime, e zi de înălţare. E sărbătoare, poporul 
Meu. Mergem în mijlocul mulţimilor, tată. Toate stihiile să-i 
slujească cuvântului lui Dumnezeu. Să-ţi fie bine poporul 
Meu. Să fie cu tine soarele şi seninul şi vremea dulce. Să fie 
cu tine toate câte sunt, şi să Mă vesteşti înălţat la Tatăl şi ia- 
răşi venit, precum am făgăduit că vin, şi iată, vin cuvânt pe 
pământ. Amin, amin, amin. Vin curând văzut pe pământ, şi 
slava cuvântului Meu merge înaintea Mea. 

Eu sunt Cel ce M-am înălţat la Tatăl acum două mii de 
ani, ca să pot veni iar din Tatăl şi cu Tatăl şi cu Duhul Sfânt. 
Eu sunt Cuvântul Care vine cu norii slavei, cu nori de heru- 
vimi şi serafimi. Eu sunt Cel ce sunt. Amin, amin, amin. 

23 mai/5 iunie 1997 

Duminica sfinţilor părinţi de la soborul din Niceea 

Domnul nu locuieşte cu cei necredincioşi. încălcarea zilei Dom- 
nului: ziua învierii Lui. Adventiştii: popor rătăcit de Domnul, de 
cruce şi de sfinţi. Ziua întâi este ziua Domnului, ziua luminii. Omul 
sfânt este ziua odihnei Domnului. 

E cerul cu tine, popor cu nume de Ierusalim. E 
Domnul cu tine cuvânt pe pământ. Voiesc să fac 


cu tine şi peste tine toate câte vor fi să rămână veşnic. Voiesc, 
poporul Meu, să fii veşnic. Amin, amin, amin. 

Vin la poporul Meu pe firul cărţii tale, Verginico. Gră- 
iesc cu tine şi cu poporul Tatălui şi al Meu şi al tău şi al 
cerului tot. Grăiesc cu poporul şi cu tine. Grăiesc cu omul de 
pe pământ. Grăieşte cuvântul Meu din cer peste pământ, că e 
Domnul cuvânt peste pământ. Amin. 

La început am făcut mai întâi lumina, şi apoi pe toate 
câte le-am făcut, în lumină le-am făcut, la lumină le-am făcut, 
căci la întuneric Eu nu puteam să fac nimic, pentru că Eu sunt 
Domnul zilei, şi am împărţit pe toate câte le-am făcut, le-am 
împărţit în şapte zile, căci în ziua a şaptea am făcut odihna 
Mea. Fiecare facere din cele şapte zile a fost alcătuită într-o 
zi. în fiecare zi din cele şapte zile zideam prin cuvânt facerea 
fiecărei zile, iar în ziua a şaptea M-am uitat peste toate câte 
le-am zidit şi le-am întocmit cu cuvântul, şi am zis: «Toate 
sunt bune foarte», iar în ziua a şaptea am făcut odihna Mea. 

O, Verginico, grăiesc cu tine aşa cum grăiam şi când 
erai cu trupul pe pământ între oameni. Grăiam cu tine aşa 
cum grăiam cu Moise la început şi îi dictam Scripturile fa- 
cerii, Verginico. Voiesc să înţeleagă omul de pe pământ cu- 
vântul Scripturilor Mele, că Eu am dictat omului lui Dum- 
nezeu de pe pământ, şi omul lui Dumnezeu a întocmit pe pă- 
mânt cuvântul lui Dumnezeu, dar omul veacului acesta este 
necredincios lucrării Mele prin omul lui Dumnezeu între 
oameni. Omul veacului acesta crede în cele lucrate de el şi 
grăite de el. în cele lucrate şi grăite de Mine nu crede pentru 
că nu vede şi nu aude pe cele făcute şi grăite de Mine. Eu lui 
Moise aşa i-am spus: «Eu sunt Cel ce sunt. Eu voi deschide 
gura ta şi te voi învăţa ce să grăieşti». Cu tine, Verginico, tot 
aşa am lucrat. Cu fiii Mei cei de azi, care Mă aduc pe Mine 
pe pământ cuvânt din Tatăl, lucrez şi mai minunat. De ce lu- 
crez mai minunat? Pentru că Eu M-am dus la Tatăl, pentru că 
fu tot aşa, te-ai dus de la ei la Mine şi la Tatăl, şi ei mai mi- 
nunat lucrează. Eu lucram minunile lui Tatăl în faţa ucenicilor 
Mei, şi le spuneam că ei mai mari minuni vor lucra când Eu 
Mă voi duce la Tatăl şi voi fi cu ei din Tatăl şi cu Tatăl. 

O, nu ştie omul ce este ziua Mea de odihnă. Dacă Eu 
nu Mă pot odihni în om, omul nu ştie să înţeleagă pe cele de 
la Domnul. Eu am lucrat şase zile pe cele ale facerii, şi pe 
toate le-am făcut bine, şi privind peste ele M-am odihnit cu 
mulţumire în ziua a şaptea. Zilele Mele sunt ale Mele, şi ziua 
Mea de odihnă este a Mea. Zilele omului sunt ale omului, şi 
ziua lui de odihnă este a lui. Omul lucrează şase zile pe cele 
ale lui, pe cele pentru el, iar în ziua a şaptea se odihneşte de 
cele ale lui, zicând că în ziua a şaptea Mă cinsteşte pe Mine. 
Eu în ziua a şaptea M-am bucurat de toate cele bune pe care 
le-am făcut pentru om în şase zile, dar omul, până în ziua a 
şaptea poate să facă ce am făcut Eu timp de şase zile? Omul 
lucrează pentru el şase zile, nu pentru Mine, iar a şaptea zi 
zice că Mi-o dă Mie şi că o sfinţeşte. Nici poporul Israel n-a 
înţeles zilele Mele şi cinstirea lor, şi cinstirea zilei a şaptea, că 
el făcea numai rău pe calea lui. Eu îi ziceam lui Moise: 
«Du-te şi du poporul în Canaan, dar Eu nu voi merge în 
mijlocul poporului, ca să nu pierd pe cale poporul, pentru că 
este popor îndărătnic. De voi merge în mijlocul lui, îl voi 
pierde într-o clipă»; şi Domnul venea la cortul întâlnirii, 
afară din tabăra corturilor lui Israel, şi acolo grăia lui Moise 
faţă către faţă aşa cum grăieşte cineva cu prietenul său, şi 
Moise scria toate cuvintele Domnului, pentru că Domnul aşa 
îi spunea: «Scrie acestea în carte spre pomenire». 

Nu înţelegea Israel ce este odihna Domnului, că era po- 

por îndărătnic, şi Domnul nu Se putea odihni în el. Dar cu 
Moise a făcut Dumnezeu odihna Sa, şi îl învăţa ce să grăiască 
peste Israel şi deschidea gura lui Moise. Când s-a suit Moise 
a doua oară pe Muntele Sinai ca să-i dea Do mn ul rânduieli 
peste Israel şi să le împlinească Israel ca să Se odihnească 
Do mn ul în Israel de lucrarea Sa peste el, când a ajuns Moise 
pe munte, s-a coborât norul slavei Domnului, acoperind mun- 
tele timp de şase zile, iar în ziua a şaptea a strigat Domnul pe 
Moise din mijlocul norului, şi a stat Moise în mijlocul norului 
patruzeci de zile şi patruzeci de nopţi, şi i-a dat Domnul rân- 
duieli peste Israel. Ziua a şaptea s-a lungit până la patruzeci 
de zile, şi S-a odihnit Do mn ul peste Moise patruzeci de zile 
şi patruzeci de nopţi, şi omul nu ştie ce înseamnă ziua de 
odihnă a Domnului. Eu Mă odihneam peste Moise cu cele bu- 
ne ale Mele pe care voiam să le fac şi să le pun peste Israel, 
şi Mă uitam peste ele şi erau toate bune foarte, dar când ve- 
nea Moise cu ele la Israel ca să le pună peste el şi să Mă pot 
Eu odihni de cele ale Mele peste el, Israel rămânea popor în- 
dărătnic, şi Eu nu Mă puteam odihni peste el. Nu M-a primit 
Israel să Mă odihnesc peste el, şi îi zicea lui Moise: «Du-te tu 
şi grăieşte cu Domnul, şi tu să ne spui ce grăieşte Domnul 
peste noi». Eu aşa am zis: «Israele, adu-ţi aminte de ziua 
Domnului şi o sfinţeşte pe ea», că Eu am lucrat şase zile pen- 
tru tine ca să-ţi fac fericirea, şi în ziua a şaptea M-am odihnit. 
Eu am lucrat cerul şi pământul şi pe toate câte le-am făcut 
pentru om, şi apoi M-am odihnit, şi am sfinţit ziua a şaptea şi 
am binecuvântat-o aşa cum binecuvintează omul o biserică şi 
o sfinţeşte după ce o face. 

Omul ar trebui să facă din el biserică timp de şase zile, 
iar în a şaptea zi să o sfinţească şi să o binecuvinteze, aşa cum 
am lucrat Eu. Biserică înseamnă cerul şi pământul lui Dum- 
nezeu între oameni, cuvântul şi trupul Domnului, facerea 
omului nou. Eu am făcut cerul şi pământul timp de şase zile, 
dar omul ce face timp de şase zile? Am zis între porunci: 
«Omule, adu-ţi aminte de ziua Domnului şi o sfinţeşte pe ea». 
Dar am mai zis şi aşa în porunci: «Omule, să nu ucizi, să nu 
fii desfrânat, să nu furi, să nu mărturiseşti strâmb, să nu fii 
lacom». O, cine le calcă pe acestea, calcă şi ziua Domnului 
prin acestea. 

Aud cuvintele celor ce se bat cu pumnul în piept că 
cinstesc ziua a şaptea, îi aud când spun că dacă o poruncă este 
călcată te faci vinovat de toate poruncile şi pe toate le calci 
printr-una călcată. O, dacă tu care zici aşa cum că te temi să 
nu calci porunca aceasta a zilei Domnului ca să nu te faci 
vinovat faţă de toate celelalte porunci, oare, de ce nu te temi 
şi de călcarea celorlalte porunci care spun: «Să nu ucizi, să nu 
fii desfrânat, să nu furi, să nu minţi, să nu fii lacom, şi să-L 
iubeşti pe Dumnezeu nefăcănd acestea şi neluănd în deşert 
cuvântul Lui şi numele Lui, şi cinstindu-L ca Tată al tău şi ca 
mamă a ta .»? Nici un om nu se poate lăuda că împlineşte po- 
runcile Mele, iar tu cum de te poţi lăuda că le împlineşti? Tu, 
care te făleşti cu poruncile Mele, de ce le calci necinstindu-le 
pe ele? Dar nu ţi-a spus Duhul Meu Cel Sfânt prin Scripturile 
lui Pavel, nu ţi-a spus că tu, care te făleşti cu legea şi cu 
poruncile, le calci şi le necinsteşti şi tu? Poruncile Mele se ţin 
una de alta ca un lanţ, şi fiecare din ele vine din cea de dina- 
intea ei, şi toate ţin de cea dintâi, nu de cea de a patra, iar cea 
de a patra, pe care tu o ţii ca temelie a ta, este ruptă din cea 
dintâi, şi nu cea dintâi este ruptă din cea de a patra. 

Grăiesc cu tine, Verginico, şi grăiesc cu tine, poporul 
Meu, ca să audă cel ce trebuie să audă. Dar nu aude, precum 
nici Israel nu auzea rânduielile Mele peste el; nu auzea, şi căl- 


ca poruncile Mele una după alta şi îşi zicea „poporul Domnu- 
lui “, aşa cum şi cei de azi care se ţin de ziua a şaptea îşi zic 
„poporul Domnului “ şi îşi zic „ adventişti “. Acest nume în- 
seamnă „a doua oară venit", şi la aceştia înseamnă Hristos 
venit a doua oară, a doua Lui venire înseamnă. Dar Cel ce 
n-a venit întâi cum poate veni a doua oară? 

O, voi, cei ce auziţi neauzind! Să ştiţi că mai fericit va 
fi poporul Israel care nu L-a recunoscut pe Hristos venit 
atunci din Fecioară şi Care va veni, zic ei, mai fericiţi sunt ei 
decât voi care ziceţi că Hristos a venit atunci, şi încă a doua 
oară că a venit sau că vine. Eu am venit şi atunci şi acum, şi 
am fost de atunci şi până acum, şi sunt, dar pentru voi nu sunt. 
Nu sunt pentru voi, nu voiesc să fiu pentru voi, cei care nu 
ştiţi să-L înţelegeţi pe Dumnezeu aşa cum spune El să în- 
ţelegeţi. Zadarnic îl înţelegeţi pe Domnul cum vreţi voi. 
Domnul trebuie înţeles cum voieşte El, nu cum îi vine omului 
bine să-L înţeleagă. Iată, Eu deschid gura Mea împotriva 
voastră, şi spun: când Israel păcătuia şi veneau împotriva lui 
şerpi veninoşi şi omorau pe fiii lui cu muşcături de moarte, 
am spus lui Moise să facă un şarpe de aramă. Am voit să 
opresc osânda lui Israel şi să nu mai moară Israel şi să-l înţe- 
lepţesc pe Israel, şi odată cu încercarea cea peste puterea lui 
pentru păcatele lui, pregăteam şi scăparea din moarte, şi în 
milostivirea Mea i-am spus lui Moise: «Am văzut căinţa lui 
Israel, şi cine va fi muşcat de şarpe şi va privi la şarpele cel 
de aramă nu va mai muri, şi va trăi». Eu am fost Cel ce am 
cuvântat să se facă şarpe de aramă, şarpe care nu muşcă, şi 
cuvântul Meu s-a făcut semn, s-a făcut şarpe care nu muşcă 
împotriva şarpelui care muşcă, iar mânia Mea cea prin şerpi 
muşcători cu venin de moarte s-a oprit în Israel, şi a trăit 
Israel înaintea Mea. Eu am fost Cel Care am văzut cum mu- 
reau osândiţii cei păcătoşi pe cruce, şi de mila lui Israel M-am 
aşezat pe cruce ca să fac din ea neosândire şi să fac scăpare 
prin ea, şi cale de viaţă veşnică prin acest semn prin care 
mureau cei mulţi. Voi nu înţelegeţi Scripturile şi pildele ei 
cele dinainte rostite şi făptuite, căci cuvântul Meu, care se 
face faptă pentru ca să ajut pe om spre Mine şi spre pocăinţă 
prin certare şi prin iertare, cuvântul Meu nu este idol aşa cum 
ziceţi voi. Crucea nu este îmbrăţişată de Mine pentru ca s-o 
batjocoriţi voi aşa cum o batjocorea Israel făcând din ea 
mijloc de osândă şi de batjocură şi de înjosire. Eu am făcut 
din ea semn de mântuire, aşa încât cine se va uita la ea şi o va 
îmbrăţişa aşa cum am îmbrăţişat-o Eu, să nu mai moară, să nu 
mai păcătuiască, aşa cum nici tâlharul n-a mai păcătuit după 
ce a fost aşezat pe ea, şi s-a dus el în rai prin cruce. Eu i-am 
zis tâlharului: «Astăzi vei fi cu Mine în rai», iar voi ziceţi că 
nu mai este nimic de omul care moare până ce nu voi veni Eu 
a doua oară. Dar cine v-a spus vouă să răstălmăciţi Scripturile 
care spun: «Cel ce va muri, viu va fi dacă va fi cu Mine.»! 

Eu am venit întâi când am venit, şi prin Fecioară am 
venit, şi voi numiţi cu nume rău pe mama Mea Fecioara. O, 
dacă n-aţi zice aşa n-aţi avea cum să vă faceţi loc lângă Mine 
cu desfrânarea cea pe care o aveţi şi voi din firea cea ome- 
nească a omului căzut. Dacă mama Mea Fecioara n-a fost uşa 
prin care numai Eu am intrat şi am ieşit, precum scrie Scrip- 
tura, atunci de ce mai ziceţi voi că Eu sunt Hristosul vostru 
venit atunci pentru voi? Cum pot Eu să vă mai ridic păcatele 
voastre ca să nu le mai faceţi dacă Eu ca Fiu al lui Dumnezeu 
Tatăl n-am putut atunci să fac pe Fecioara mama Mea să nu 
păcătuiască cu trupul, dacă voi ziceţi că ea a păcătuit după ce 
M-am născut Eu din ea? Oare, Eu, Dumnezeu, venit din Tatăl 
prin Fecioară, nu puteam să am o mamă care să fie numai 

mama Mea? Dacă voi ziceţi lui Dumnezeu „ Atotputernic 
oare, nu poate totul Dumnezeu? Oare, tu, care-ţi faci chipul 
pe hârtie sau pe pânză sau pe lemn ca să fie pentru urmaşii tăi 
şi să-şi ştie ei obârşia, dacă tu ai voie să ţi-1 faci ca să vor- 
bească despre tine, Eu nu pot să am grai pe pământ prin cele 
ce se fac pentru numele Meu şi se văd? Oare, şarpele de ara- 
mă la care se uita omul ca să nu mai moară a fost chip cioplit? 
A fost idol? O, şarpele de aramă a fost cuvântul Meu împlinit 
de Moise şi pus în faţa lui Israel ca semn, ca să asculte de 
semnul Meu şarpele veninos şi să se tragă în culcuşurile lui. 
Oare, pentru voi am venit intr-un fel şi pentru alţii intr-alt fel? 
Eu am venit prin Fecioară şi prin cruce, prin Fecioară veşnic 
fecioară, şi prin cruce veşnic semn al mântuirii omului. Eu 
pentru cei ce cred aşa, pentru aceia am venit atunci, şi cu 
aceia sunt, iar pentru voi Eu n-am venit atunci. Şi cel ce n-a 
venit întâi cum poate să vină a doua oară? 

O, voi cei ce auziţi neauzind. Eu pentru voi n-am venit 
nici atunci, nici acum. Iar dacă Eu nu M-am născut prin ma- 
mă veşnic fecioară, dacă Eu n-am înviat prin cruce, prin sem- 
nul crucii, prin lemnul cel ce s-a făcut scăpare şi binecuvân- 
tare peste cei credincioşi, dacă Eu n-am venit aşa, din mamă 
veşnic fecioară, dacă crucea Mea nu e iubită de voi ca semn al 
mântuirii, dacă chipul Meu nu vreţi să-l vedeţi în icoană şi 
ziceţi că e chip cioplit, dacă voi ziceţi aşa, voi veţi muri în pă- 
catele voastre, şi de sângele vostru Mă spăl, că iată, Eu des- 
chid gura Mea către voi cei ce vă numiţi poporul adventist. Eu 
pentru voi a doua oară nu vin dacă n-am venit la întâia venire 
aşa cum am venit. Oare, ziceţi voi că toţi cei care pier în pă- 
catele lor sunt mai păcătoşi decât toţi oamenii? Da, zic vouă, 
dar dacă nu vă veţi pocăi de păcatele voastre pe care le faceţi 
împotriva poruncilor Mele, toţi veţi pieri la fel. Cel ce se po- 
căieşte se opreşte de la păcate, iar cel ce nu se opreşte nu se 
pocăieşte, şi iată, Eu pentru voi n-am venit atunci. 

Eu M-am născut în ziua întâi a săptămânii. Eu am 
înviat în ziua întâi a săptămânii. Eu am coborât pe Duhul 
Sfânt Mângâietorul în ziua întâi a săptămânii, căci ziua a 
şaptea Mi-a fost strivită de om încă de când era omul în rai, 
şi Mi-a fost strivită de Israel, şi de şapte mii de ani nu mai am 
Eu odihnă. Tatăl Meu lucrează şi Eu lucrez şi nu mai avem 
odihnă şi lucrăm ca să-l facem iar pe om. Voiesc să încep cu 
lumina. Voiesc să încep cu fiecare om cu ziua întâi. Voiesc lu- 
mină în om. Voiesc acum lumină şi odihnă, căci Eu sunt me- 
reu astăzi. Amin. 

E Domnul cuvânt peste pământ. Să fie lumină pe pă- 
mânt! Amin, amin, amin. Să fie lumină! Să fie lumină! şi 
toate să fie în lumină şi toate să se facă din lumină şi la lu- 
mină! Amin. 

Am grăit cu tine, Verginico; cu tine, şi cu poporul cel 
ce stă sub lumina cuvântului Meu. Să ia omul de pe pământ 
lumină din Lumină. Să fie lumină pe pământ poporul cuvân- 
tului Meu. 

Lumină din Lumină să fii, poporul Meu, că pe toate le 
fac iar, ca şi la început, şi toate se vor lăsa văzute curând, 
curând. 

Cuvântul Meu s-a făcut cuvânt în cartea ta, Verginico, 
aşa cum în cartea lui Moise Mă scriam. Amin. 

O Tu eşti râu de cuvânt, Doamne, şi nu 
2 încap cărţile cuvântului Tău pe pământul 
acesta, că mari sunt cuvintele Tale, Doa mn e. Cuvântul Tău 
este mângâiere pentru fii, şi este mânie pentru cei ce îl aud 
neauzindu-1, Doamne al mângâierii şi al dreptăţii cuvintelor 
Tale. 


O lerusalime, o, fiilor, fiilor, scris este în 
^ Scripturi: «Măniaţi-vă, şi nu păcătuiţi». 
Căutaţi să înţelegeţi duhovniceşte peste voi şi între voi Scrip- 
turile Domnului. Mâniaţi-vă, şi nu urâţi. Mâniaţi-vă, şi nu ne- 
dreptăţiţi prin mânie. Mâniaţi-vă, şi îndreptaţi căile Domnului 
peste oameni şi spre oameni. Lucraţi ca Domnul. Arătaţi paşii 
cei răi ai oamenilor; poate se vor vindeca de rău paşii lor. 

O, fiilor unşi, Domnul va deschide gura voastră şi vă 
va învăţa ce să grăiţi. Mergeţi la Israel şi lucraţi cu Israel, şi 
voi lucra şi Eu cu voi, şi apoi voi lucra cuvânt în cartea Mea 
pentru Israel. Amin, amin, amin. 

Şi voi mai lucra un cuvânt, ba chiar două voi lucra, şi 
vă voi trimite cu el acolo unde merge el. Amin. 

26 mai/8 iunie 1997 

Praznicul Pogorârii Duhului Sfânt 

Poporul Noului Ierusalim împarte Duh Sfânt peste pământ. Bise- 
rica lui Hristos este zidită din oameni, nu din pietre. 

E u sunt cu tine, Ierusalime. Eu sunt Domnul 
Dumnezeu Tatăl, Fiul şi Duhul Sfânt. Să fie lu- 
mină şi Duh Sfânt peste România! Amin. 

Merg cu tine în mijlocul mulţimilor, poporul Meu. E 
sărbătoarea pogorârii Duhului Sfânt. Mergem s-o vestim Ro- 
mâniei pe România, ţara Mea de nuntă. Mergem să vestim 
popoarelor pe România. Mergem, Ierusalime, merg cu tine, 
poporul Meu. Eu îţi dau putere să mergi. Eu îţi dau pe Duhul 
Sfânt peste tine. Eu îţi dau pacea Mea. Eu îţi dau toată bine- 
cuvântarea. Amin. Tot şi toate ascultă de sărbătorile Mele cu 
tine. Tot şi toate lucrează spre slava Mea şi a ta. Tot şi toate 
se pleacă la cuvântul Meu. Eu sunt cu tine peste pământ cu 
zile de nuntă, Mire şi mireasă, şi nuntă de veac nou peste 
România. Să fie Duh Sfânt peste pământ! Amin. Să se coboa- 
re duhul descoperirilor peste înţelepţii pământului, ca să ştie 
aceştia că Eu sunt Domnul Dumnezeul tău şi că tu eşti po- 
porul Meu şi ca să ştie că România este ţara Mea mireasă, ţara 
Mea de nuntă şi masa Mea de nuntă şi calea Mea spre nea- 
murile pământului, căci vin şi Mă vestesc peste pământ. 

Ridică-te, Ierusalime, că ţi-am dat nume din cer şi ţi-am 
dat Duh Sfânt, poporul Meu, trimisul Meu popor, mănunchiul 
Meu de fii cu care merg şi îmi fac cale peste pământ. Grăiesc 
şi merg; merg şi grăiesc, şi cuvântul Meu este înaintea Mea. 
Să fie lumină şi Duh Sfânt şi cale de la cer peste pământ. Să 
fie Mire şi mireasă şi nuntă de veac nou. 

Pace ţie, Ierusalime! Pace vouă, fiilor trimişi, căci Eu 
merg înaintea voastră şi în urma voastră şi în lături şi pe sus 
şi pe jos. Eu sunt în voi. Amin. Duhul Sfânt Mângâietorul este 
cu sărbătoare peste voi şi peste pământ. E zi de Duh Sfânt. E 
sărbătoare cerească. Vin din cer pe pământ cu sărbătoare de 
Duh Sfânt. Binecuvântat este Cel ce vine la tine cu Tatăl şi cu 
Duhul Sfânt. Eu sunt Cel ce am grăit cuvânt ca să vină Duhul 
Sfânt din Tatăl, şi să fie cu ai Mei pe pământ, cu cei de atunci 
şi cu cei de azi, de atunci şi până azi, căci Eu sunt mereu 
astăzi. 

Pace între Mine şi tine, Ierusalime mic care mergi din 
loc în loc, din timp în timp cu Mine! Pace între Mine şi tine! 
Pace ţie! Pace ţie! Pace ţie! Cuvântul Meu merge înaintea ta. 
Cuvântul Meu vine mereu şi te înfăşoară. Fiţi fii ai ascultării, 
iubiţii Mei. Fiţi fiii păcii Mele în voi. Fiţi în Duhul Sfânt. 
Amin. Voi în Mine, şi Eu în voi. Amin. Eu în voi, şi voi în 
Mine, fii ai Tatălui. Fiţi fii ai ascultării. Fiţi în Duhul Sfânt. 

Mergi, Ierusalime, în mijlocul mulţimilor, mergi şi iar 
mergi! Norii slavei Mele să te umbrească, soarele să te slu- 
jească dintre norii slavei Mele, vântul cel blând şi lin să-ţi ră- 
corească trupul, iar Duhul Sfânt să te mângâie. Mergi, Ierusa- 
lime, mergi cu lumina Duhului Sfânt peste pământ. Mergi, 
poporul Meu, mergi, căci Duhul Sfânt este Mângâietorul tău! 
Amin, amin, amin. 

Să se adune norii de pe cer la un loc şi să se arate seni- 
nul şi soarele şi să-şi facă loc poporul Meu şi să se adune mul- 
ţimile la praznicul Duhului Sfânt pe pământ, că e sărbătoare 
de Duh Sfânt în cer şi pe pământ. Amin. 

Ierusalime, lucrarea Mea! Ierusalime, poporul Meu, 
lucrat din cuvântul Meu! Stau în mijlocul mulţimilor cu tine. 
Tu eşti slava Mea peste pământ, căci Duhul Sfânt Mângâieto- 
rul vine la tine şi Se face cuvânt precum am lăsat Eu făgă- 
duinţa Lui acum două mii de ani. Ierusalim este numele tău, 
poporul Meu. Dar, oare, omul de pe pământ ştie ce înseamnă 
Ierusalim? Ierusalim înseamnă Rusalii, înseamnă Duhul 
Sfânt, înseamnă zidirea Duhului Sfânt pe pământ. Pace ţie! 
Pace ţie, Ierusalime, lucrarea Mea! Pace ţie, zidirea Mea! Zi- 
direa Mea înseamnă Ierusalim, înseamnă Rusalii. Pe vremea 
Ierusalimului cel de la început am spus că voi alege din nou 
Ierusalimul. La început am făcut Ierusalimul din oameni în- 
dumnezeiţi de Mine; din oameni, nu din pietre, nu din cără- 
mizi; din oameni l-am zidit, căci numele de Ierusalim nu se 
pune pe ziduri de piatră, nu se pune pe orice zidire, nu se pune 
pe zidiri făcute de oameni. Ierusalimul se zideşte numai din 
oameni, din oamenii lui Dumnezeu, care se aleg dintre oa- 
meni şi se fac fii ai lui Dumnezeu, zidire cerească pe pământ. 

După ce am zidit Ierusalimul oamenii au făcut o zidire 
a lor din multe ziduri, şi i-au pus şi acestei zidiri numele de 
Ierusalim, şi de atunci oamenii au început să cinstească mai 
mult lucrul mâinilor lor, numit de ei Ierusalim, mai mult decât 
zidul cel zidit de Dumnezeu din oameni îndumnezeiţi de 
Dumnezeu şi numiţi la un loc Ierusalim. 

E sărbătoare de Ierusalim peste pământ, şi e sărbătoare 
în România, ţara Mea de nuntă. E sărbătoare de Duh Sfânt, e 
serbare de Rusalii. Acum două mii de ani am avut o mânuţă 
de oameni aleşi de Mine din Israel şi zidiţi de Mine ca teme- 
lie pentru împărăţia Mea cu care am venit peste pământ. Am 
avut doisprezece ucenici iubiţi şi M-am lăsat cu Duhul Sfânt 
peste ei, şi ei au dat mulţimilor pe Duhul Sfânt, căci Eu aşa 
lucrez la zidirea Ierusalimului. O, de două mii de ani aştept 
sărbătoarea de Rusalii peste pământ. Aştept venirea Mea, 
aştept să-Mi împlinesc cuvântul Duhului Sfânt, rostit de Mine 
când am zis prin Duhul: «Vin curând!». 

O, poporul Meu, merg cu tine în mijlocul mulţimilor, 
că oamenii s-au învăţat să audă cuvântul Meu. Merg cu tine 
din loc în loc, din timp în timp, dar piatra se supune ca să fie 
zidită de om şi să facă omul zidire din ea. Piatra este zidită de 
Mine, este zidirea Mea, şi zidirea Mea se lasă ca să fie zidită 
de om şi să facă omul zidire din ea. Omul însă nu se lasă zidit 
de Dumnezeu. Omul cel făcut de om nu se lasă ca să-l iau şi 
să fac din el zidire a Mea aşa cum piatra cea zidită de Mine 
se lasă luată de mâna omului şi se lasă zidită una peste alta. 
Eu nu pot să zidesc ca omul. Eu zidesc om din om, om în- 
dumnezeit, şi numai după aceea zidesc la zidul Ierusalimului, 
că Ierusalimul se zideşte din oameni îndumnezeiţi de Duhul 
Sfânt, nu din pietre zidite de Dumnezeu. Din oameni, nu din 
pietre se zideşte Ierusalimul. Din oameni este zidită biserica; 
din oameni, nu din pietre. De două mii de ani aştept să zidesc 
din nou Ierusalimul, căci cel de la început s-a dărâmat, că a 
fost din pietre. Inimă de piatră a fost cu Mine Israel, şi Eu 1- 


am lăsat şi am plecat la Tatăl ca să las din cer pe Duhul Sfânt 
peste pământ şi din oameni să fac oameni îndumnezeiţi, 
pietre vii pentru zidul Ierusalimului nou, care se va aşeza 
întru întâmpinarea Mea la venirea Mea cea de a doua. 

O, Ierusalime, poporul Meu născut din cuvântul Meu! 
Ierusalime, lucrarea Mea! Ierusalime, zidirea Mea! Iată, te-am 
pus temelie nouă şi zidesc pe temelie. Cine voieşte să fie 
zidire cerească să se lase zidit de Dumnezeu şi aşezat la zidi- 
rea Ierusalimului nou, care va sta înaintea Mea la venirea 
Mea. Amin. 

S-a învăţat omul de pe pământ cu cuvântul Meu care 
vine pe nori până la tine, poporule, zidirea Mea. Merg cu tine 
cuvânt în mijlocul mulţimilor ca să ia omul şi să se zidească 
şi să se lase zidit la zidirea care va rămâne înaintea Mea. 

O, fii ai oamenilor, învăţaţi carte din cer. Luaţi în voi 
ştiinţă cerească şi lepădaţi din voi înţelepciunea omenească. 
O, fii ai oamenilor, Ierusalim se numeşte omul care se zideşte 
din cer, din cuvântul Meu care vine din cer pe norii slavei 
Mele. Luaţi Duh Sfânt precum au luat ucenicii Mei acum 
două mii de ani. Luaţi Duh Sfânt precum au luat şi iau uce- 
nicii Mei cei de azi. Aceştia sunt ucenicii Mei cei de azi. 
Ucenicii Mei sunt cei ce fac voia Mea între oameni. Luaţi din 
Duhul Meu, luaţi Duh Sfânt prin ucenicii Mei cei de azi pre- 
cum cei de atunci au luat Duh Sfânt prin ucenicii Mei cei de 
atunci. Luaţi cuvânt de Duh Sfânt şi lăsaţi- vă zidiţi de cuvân- 
tul lui Dumnezeu, care vine la voi ca râul care iese din piatră 
şi se varsă peste pământ. Lăsaţi-vă zidiţi prin iubirea Mea, 
prin cuvântul Meu care se face iubire peste pământ ca să se 
nască oamenii din iubirea Mea, din cuvântul Meu care vine 
ca să nască pe om din cer, căci cuvântul Meu este din cer. 

Eu sunt cerul cuvântului Meu. Amin. Eu sunt, şi Tatăl 
este în Mine ca să fie cu oamenii precum Eu sunt. Eu sunt 
Cuvântul lui Dumnezeu, venit la oameni pe pământ, şi tu, Ie- 
rusalime, vei merge cu Mine peste pământ ca să facem din 
pietre fii ai cerului, şi din fii ai cerului pietre vii la zidirea 
Ierusalimului nou, lucrat din oameni, din pietre vii, iar semin- 
ţia ta va fi ca stelele cerului pe veci de veci, căci tu eşti zidirea 
Mea şi ai pe Duhul Sfânt cuvânt peste tine. 

E sărbătoare de Rusalii. E Duhul Sfânt în sărbătoare cu 
Mine peste fiii cei vii de pe pământ. E şoapta Duhului Sfânt 
în adierea cea dulce a vântului. Cuvântul Meu vine pe vânt, 
vine pe adiere de vânt. Cuvântul Meu se face Duh Sfânt peste 
pământ. Amin. Să fie lumină peste pământ! Să fie Duh Sfânt 
peste oameni! Să fie Ierusalim peste făptura cea care se lasă 
spre îndumnezeire ca să fie bună pentru zidirea Ierusalimului 
nou. 

Mergi, Ierusalime, şi împarte pe Duhul Sfânt peste 
pământ, peste oameni, poporul Meu. Mergi, fiule, că tu eşti 
vestirea Mea înainte de venirea Mea cea cu slavă văzută. 
Fericit este cel ce crede în venirea Mea, în cuvântul Meu, care 
aşează peste oameni cale a Mea ca să vin. Amin, amin, amin. 

2/15 iunie 1997 

Praznicul Pogorârii Duhului Sfânt, ziua a doua. 

Sărbătoarea Sfintei Treimi 

Cei împnmciţi simt moştenitorii împărăţiei cerurilor. Omul copil 
este cel ce ascultă pe Domnul. Dragostea pentru Domnul este 
rugăciunea cea mai curată. 

E u sunt Domnul Dumnezeul tău, Ierusalime. Tu 
eşti poporul Meu, iar Eu sunt învăţătorul tău. 
Amin. Cel ce nu are un învăţător peste el, acela nu este prunc 

Cuvântul lui Dumnezeu 


şi nu poate avea împărăţia cerurilor. Eu aşa am spus: «Lăsaţi 
copiii să vină la Mine şi nu-i opriţi, căci a unora ca aceştia 
este împărăţia cerurilor». Amin. 

Cobor în cartea lui Verginica. Cobor cu tine, Verginico. 
E zi de învăţat, e zi de sărbătoare, e zi de odihnă. Când 
cuvântul Meu se odihneşte cu fapta lui în om, atunci e zi de 
odihnă a Mea, că nu în zadar Mă ostenesc, şi cuvântul Meu 
se face faptă. Cel ce face faptă din cuvântul Meu, acela are în- 
văţător peste el, iar cel ce aude învăţătura Mea şi ea nu se face 
faptă în el, unul ca acela nu este prunc, nu este copil şi nu are 
învăţător. 

Venim, Verginico, la Israel ca să-l învăţăm, căci cel ce 
are învăţător, acela este copil, şi copil îl trec la Mine, iar co- 
piii au împărăţia cerurilor cu ei şi în ei şi peste ei pentru că au 
învăţător, iar învăţătorul îi binecuvintează pe cei ce învaţă de 
la El, pe cei ce fac faptă din cuvântul învăţăturii ca nişte copii 
care ascultă de învăţătorul lor. Omul mare nu mai poate ră- 
mâne obişnuit cu învăţător peste el. Omul mare se simte cu 
putere şi cu minte şi nu mai vrea să aibă învăţător peste el cel 
mare, că dacă ar vrea, ar trebui să se lase mic. 

O, Verginico, e mare Scriptura aceasta care spune: 
«Cine nu va primi împărăţia cerurilor ca un copil , nu va intra 
în ea», nu va intra sub ea, nu va sta sub ea, sub învăţător nu 
va sta, căci împărăţia cerurilor este învăţătoare peste copii. 
Când eram între oameni cu trupul, erau mulţi care aduceau 
copiii la Mine ca să-i atingă de Mine, că erau credincioşi în 
învăţătura Mea părinţii lor; şi Eu le luam în braţe copiii şi îi 
binecuvântam punându-Mi mâinile peste ei ca să crească prin 
puterea Mea cea bună. Dar ucenicii Mei mai aveau multe de 
învăţat de la Mine, învăţătorul lor, şi creşteau ca nişte prunci 
prin învăţătura Mea. Ei Mă iubeau şi Mă ocroteau de cei ce 
veneau să Mă ispitească, şi dădeau atunci să certe pe cei ce 
aduceau pe copii să-i atingă de Mine şi să Mă rog Tatălui 
pentru ei, şi atunci a venit clipa să rostesc această Scriptură 
care avea să se împlinească peste fiii împărăţiei cerurilor, care 
se fac copii cu învăţător. Numai copiii au învăţător. Cei mari 
nu mai pot fi copii, că nu mai au învăţător, iar dacă vor să aibă 
învăţător, trebuie să se facă copii cei mari, căci împărăţia 
cerurilor este numai a celor mici, numai a copiilor care au 
învăţător peste ei. De ce au copiii învăţător? Pentru că ei nu 
pot singuri, ei nu ştiu singuri, ei nu-şi pot face singuri, ei sunt 
mici şi le trebuie învăţător şi ajutor. Numai copiii cresc. Cei 
mari nu mai cresc. Cei mari scad şi nu cresc. Iată pildă vă 
spun vouă: cei mari scad şi nu cresc. Numai cei mici cresc. 
Cei mari nu mai cresc. Amin. 

O, Verginico, Israel când s-a făcut mare n-a mai 
crescut, şi a scăzut. Cine nu ascultă de învăţătorul său, acela 
este mare şi nu mai este copil, şi de aceea nu mai ascultă. Rău 
e de omul care nu mai ascultă de Dumnezeu. Rău e de cel 
mare, că acela este fără stăpân şi face rău. Cel fără stăpân face 
rău, se face dumnezeu cel fără stăpân. Cel mare nu mai poate 
face nici un bine pentru Dumnezeu, că acela fuge şi se tot 
depărtează de Dumnezeu. 

O Doamne, sunt cu Tine în sfat, şi cartea mea 
^ ne este masă. Mi-e dor să stau cu Tine şi cu 
poporul la masă ca să-l învăţăm să fie copil, Doamne şi 
bunule învăţător. O, când Israel era mic, Tu îl iubeai, dar el, 
cu cât îl chemai cu iubire, cu atât fugea dinaintea Ta şi făcea 
rău şi se făcea mare fără Tine. Tu îl învăţai să meargă în 
picioare şi îl luai în braţe ca să-i acoperi păcatele ca să nu-1 
pedepsească Tatăl pe cel din braţele Tale, dar el n-a înţeles 
chiar dacă Tu îi îngrijeai ca pe copii şi îi iubeai cu dragoste 


părintească. Cu o iubire nemărginită îi iubeai pe cei ce erau 
mici, pe Israel, Doamne, pe cel de atunci şi pe cel de azi, şi ai 
fost ca Unul Care le ridică jugul de pe umeri ca să nu sufere 
plata păcatelor lor, şi Te aplecai lor şi voilor lor şi îi îmbucă- 
tureai cu învăţătura Ta mereu. O, Israel în zadar a ieşit din 
lume, că nu s-a întors să creadă, şi s-a întors să aibă viaţă ca 
şi în lume şi n-a voit să se lase prunc şi să înveţe să aibă îm- 
părăţia cerurilor. Tu strigai la el, iar el se depărta, şi acum nu 
mai ridică ochii spre Tine, căci a căzut rob cel ce n-a ascultat. 

Grăiesc cu Tine de poporul care s-a apropiat de cu- 
vântul Tău care grăia din mine, Doamne, şi Tu l-ai trecut cu 
vederea ca odinioară pe Adam, că n-aveai ce să-i faci celui ce 
n-a ascultat. Nu Ţi-ai vărsat mânia Ta peste el, că Tu eşti 
Dumnezeu şi nu om; Tu eşti mare, şi omul e mic. Tu lucrezi 
mai departe, Doamne, şi lucrezi, că scris este în Scripturi: 
«Domnul va mugi ca un leu, şi când El va mugi vor alerga 
zdruncinăndu-se şi tremurând ca pasărea din lume şi ca po- 
rumbelul cel din colivie», că lui Israel îi place vântul, şi după 
el aleargă şi după robie şi după unsori lumeşti aleargă cel pe 
care Tu l-ai învăţat atâta vreme prin cuvântul Tău care l-a 
învăţat prin gura mea, căci Tu grăiai lui din mine, Doamne, 
dar el s-a lăsat robit de femeie şi a rămas trup, şi cuvântul Tău 
s-a luat de peste el ca rouă care se ia devreme, şi el a rămas 
fără învăţător. Au avut hrană multă fiii acestui popor şi s-au 
semeţit, şi eu îl strig, în numele Tău îl strig pe cel ce a fost 
mic şi a crescut şi s-a despărţit de Tine. îl strig şi îi spun: ia 
aminte, Israele, la Domnul Dumnezeul tău! Tu te-ai poticnit 
din pricina fărădelegilor tale, dar Domnul este adevărat, şi lu- 
crează şi mugeşte ca un leu, şi ca o ursoaică lipsită de puii ei 
va sfâşia învelişul cel tare al inimii tale. O, de-ar fi cineva în- 
ţelept ca să înţeleagă şi să pătrundă adâncimea cuvântului 
acesta: «Cei drepţi merg pe căile Domnului cu pace, iar cei 
nelegiuiţi se poticnesc în nelegiuirile lor şi cad». 

O Verginico, o, tată, te doare de durerea Mea. 
^ De ceea ce am pierdut te doare. De cei ce 
Ne-au pierdut te doare. Israel cel ce nu mai este s-a întărit şi 
s-a făcut mare, că mereu l-am uns şi mereu l-am binecuvân- 
tat, şi a luat ungere şi putere şi s-a mărit şi Ne-a părăsit, şi are 
o mulţime de dumnezei cel ce Ne-a părăsit, şi a căzut în pa- 
timi de ocară, şi patimile s-au făcut dumnezei în cel ce Ne-a 
părăsit. Eu îi iubeam pe cei ce nu mai sunt, şi cu cât îi che- 
mam cu iubire cu atât ei fugeau în faptele trupului, şi cel iubit 
şi-a făcut de cap, Verginico. Eu îl învăţam să meargă în pi- 
cioare şi nu târâş, şi mai degrabă îl luam în braţe, dar el n-a 
înţeles ca să-şi vadă neputinţele, şi, din contra, s-a crezut iubit 
şi s-a semeţit şi M-a părăsit şi a rămas cu femeia şi cu slăbi- 
ciunea lui şi s-a despărţit de Mine şi nu s-a făcut un trup cu 
Mine. Ca pe copii îi iubeam pe cei ce nu mai sunt. Cu dra- 
goste părintească îi iubeam şi nu puneam iubirii margini, pen- 
tru că-i iubeam ca pe cei mici, şi le ridicam jugul, că ei nu-1 
puteau duce, şi îi hrăneam să crească pentru Mine şi să rămân 
Eu învăţătorul lor, şi ei au zis: „Nu Tu eşti Dumnezeu, ci alt- 
cineva este Dumnezeu “. Aşa au zis, Verginico, dar Dumne- 
zeul Cel adevărat nu poate fi altul; altul care zice altfel de 
cum zic Eu. Ce le-am spus Eu altfel decât le-a spus Dumne- 
zeul Cel adevărat? Ba le-am mai descurcat şi limbile lui 
Dumnezeu ca să-L cunoască şi mai mult şi să-L urmeze şi mai 
cu iubire. Ei însă M-au părăsit şi Mi-au spus: „Nu Tu eşti 
Dumnezeu, ci altcineva este Dumnezeu “. O, şi M-am ascuns 
de la faţa lor şi i-am trecut cu vederea ca odinioară pe Adam 
şi Mi-am vărsat mânia Mea peste ei părăsindu-i, şi nu altfel 
M-am mâniat, căci Eu sunt Dumnezeu şi nu om; şi M-am 

ascuns în cei mici, în cei mai mici, şi i-am învăţat mai cu 
iubire, i-am învăţat să fie mici crescând şi să crească fiind 
mici şi să Mă aibă învăţător, căci cel ce creşte fără învăţător 
creşte rău, creşte şi iese uriaş, om fără Dumnezeu, om care fa- 
ce rău, iar cel ce creşte cu învăţător, acela creşte copil. Fericit 
cel ce creşte în stare de copil. Amin. Fericit cel ce creşte co- 
pil, că acela iubeşte ascultarea cea din cer, acela creşte cu şti- 
rea învăţătorului său şi se face ucenic şi se face copil la piep- 
tul înţelepciunii Mele. Amin. 

O Doamne, mare este învăţătura Ta, că Tu vii 
^ la Israel cel mititel şi îi tălmăceşti limbile 
Duhului Sfânt, care s-au făcut atunci cuvânt din Tine şi care 
se fac acum faptă împlinită în cei mici. Apostolii Tăi aveau 
mereu de învăţat de la Tine, Doamne, că şi ei înţelegeau 
Scripturile trupeşte şi nu cereşte. Dar acum cei mici ai Tăi de 
azi le înţeleg pe ele cereşte. 

Pe vremea lui Avraam ai coborât la oameni şi ai în- 
curcat limbile şi ai despărţit popoarele, iar pe vremea trupului 
Tău ai coborât limbile Tale peste limbile oamenilor, împăr- 
ţind limbile Duhului Sfânt ucenicilor Tăi ca să lucreze cu ele 
şi să aducă la unire şi la aceeaşi limbă neamurile de pe pă- 
mânt şi ca să vorbească oamenii limba Ta, limba Evangheliei 
Tale, care se aşează peste oameni ca să aşeze în ei împărăţia 
Ta, viaţa Ta în ei. Evanghelia Ta cea vie. Oamenii citesc 
Evanghelia Ta şi o ştiu pe deasupra, dar limbile Evangheliei 
Tale nu se descoperă celor ce ispitesc pe Dumnezeu prin 
Evanghelia Ta. Nu se descurcă limbile oamenilor prin limba 
Evangheliei Tale, căci oamenii care-şi dau unii altora Evan- 
ghelia Ta, zic ei, aceia nu ştiu şi să descopere limba Evanghe- 
liei Tale, că limba Ta nu se descoperă celor ce săvârşesc fără- 
delegea înaintea Ta, Doamne. 

Oamenii nu ştiu să se iubească unii pe alţii. Mă uit cu 
Tine, mă uit din Tine peste pământ. Oamenii nu ştiu carte din 
cer. Ei citesc Evanghelia Ta ca pe pământ. O, Doamne, mai 
buni şi mai cereşti erau oamenii când era puţină Scriptura Ta 
pe pământ. Acum s-a înmulţit numărul Scripturilor, şi mai 
fiecare are în traista sa Scriptura Ta, că scris este că ea se va 
vesti pe tot pământul spre judecata făpturii. Mai buni erau 
oamenii înainte, mai îndumnezeiţi erau, mai curaţi erau, mai 
credincioşi erau, mai prunci, mai copii erau, iar păcatele celor 
mari s-au înmulţit. Dar acum a venit Scriptura Ta peste tot, şi 
i-a prins pe toţi sub ea, că ea e cartea Ta de judecată împotriva 
păcatelor lumii, şi iată, iarăşi vii şi Te faci cuvânt din cer 
peste pământ, căci Tu ai putere din cer şi vii şi descurci lim- 
bile Duhului Sfânt care au scris Scriptura Ta şi voieşti să 
aduni pe oameni şi să le împărţi din limbile Duhului Sfânt, că 
scris este: «Mulţi din cei cu lege vor pricepe şi se vor lămuri 
şi se vor albi, iar cei ce lucrează fărădelegea nu vor înţele- 
ge», nu vor pricepe aceştia ce faci Tu şi ce ai Tu de făcut 
acum, la sfârşit, că toate s-au sfârşit, şi omul nu mai are ce să 
ştie. N-a mai rămas nimic de ştiut. Toate s-au sfârşit, Doam- 
ne, şi lumea nu mai are unde merge mai departe, şi se întoarce 
înapoi lumea. Lumea trebuie să se întoarcă la Tine, Doamne, 
şi Te va găsi, că Tu eşti în drumul ei înapoi, căci omul Te-a 
lăsat în urmă şi a mers înainte pe drumul lui fără Tine, fără 
calea Ta în faţa lui, căci calea lumii e cealaltă cale, fiindcă 
sunt două căi, şi va da omul de iubirea pierdută, că omul Te-a 
pierdut şi a luat altă cale. Omul a rămas numai trup, şi nu ştie 
să desluşească limbile Scripturilor Tale, dar Tu ai fii-copii, şi 
Tu eşti învăţătorul lor, şi ei cresc copii, că Tu îi înveţi să fie 
mici crescând şi să crească fiind copii, şi vor fi iubiţi de mulţi, 
că oamenii vor iubi pe Dumnezeu din ei, că Tu aşa ai spus: 


«Israele, să iubeşti pe Domnul Dumnezeul tău din toată ini- 
ma şi virtutea ta, şi să-l iubeşti şi pe aproapele tău ca pe tine 
însuţi». 

O, copii şi copilaşi din poporul meu şi al Domnului! 
Dacă voi îl iubiţi pe Dumnezeu din inima şi virtutea voastră 
toată, atunci aveţi pe Dumnezeu în voi, şi cu Dumnezeu din 
voi veţi cunoaşte care este aproapele vostru, ca să-l iubiţi ca 
pe voi înşivă şi pe aproapele vostru care este ca şi voi iubitor 
de Dumnezeu cu toată inima şi virtutea lui. Voi să nu iubiţi pe 
cei ce nu au pe Dumnezeu iubire în ei şi virtute în ei. Voi să 
împliniţi porunca lui Dumnezeu, fiilor, că numai cei ce 
împlinesc această poruncă, numai aceia nu vor ucide, nu vor 
fi desfrânaţi, nu vor fura, nu vor minţi, nu vor fi lacomi de 
ceea ce nu este al lor, şi vor avea în ei odihna Domnului, ne- 
luând în deşert numele Domnului Dumnezeului lor, ci cin- 
stindu-L ca pe tatăl şi pe mama lor. Numai pe cei ce au pe 
Du mn ezeu în ei, numai pe aceia să-i iubiţi, că pe Dumnezeu 
îl iubiţi, pe Dumnezeu din ei. Amin. Iar dacă nu veţi face aşa, 
dacă nu veţi iubi aşa, veţi fi şi voi trupuri, şi trupul nu trebuie 
iubit, căci trupul pofteşte împotriva Duhului, împotriva lui 
Dumnezeu, Care este iubire. Dar ai fii-copii, Doamne, şi Tu 
eşti învăţătorul lor, şi ei cresc fiind copii; copii ai Tăi, că pe 
aceştia Tu îi iubeşti pentru că şi ei Te iubesc pe Tine. 

Omul nu trebuie iubit de milă. Omul trebuie iubit pe 
dreptate, Doamne, că Tu ai spus că pe pământul Tău cel nou 
va locui dreptatea, iar dreptatea Tu eşti în cei ce Te iubesc pe 
Tine după adevăr. Amin. 

O Verginico, o, Verginico, scris este: «Nu 
jpoate ucenicul să fie mai mare ca învăţă- 
torul său, dar orice ucenic desăvârşit va fi ca învăţătorul 
său». Amin. Cine nu este ucenic, acela nu are învăţător. O, 
Verginico, tu eşti ucenic desăvârşit, tată. Tu M-ai iubit pe 
Mine pe pământ cu toată inima ta, şi îţi era milă de cel ce nu 
Mă iubea pe Mine, îţi era milă de cel ce nu Mă avea, îţi era 
milă de Mine, Cel neiubit de cei ce nu Mă iubeau. Şi voi da 
mult Duh Sfânt copiilor cu care mergem să-Mi vestesc împă- 
răţia dreptăţii, şi vor pune ei înaintea oamenilor dragostea ta 
de Mine, căci dragostea ta a fost rugăciunea ta către Mine. 

Fiilor copii, dragostea este rugăciunea cea mai curată, 
cea mai frumoasă. Cel ce are dragoste, chiar de va dormi, 
treaz va fi, şi se roagă prin dragostea lui, se roagă în dragoste. 
Dragostea este rugăciunea cea mai sfântă, fiilor copii. Nimeni 
nu poate avea dragostea de rugăciune dacă nu va iubi din 
toată inima şi virtutea pe Dumnezeu, împlinindu-I poruncile 
cu iubire şi făcându-se dragoste pentru Dumnezeu şi pentru 
aproapele ca şi pentru el însuşi. 

O, fiilor copii, vă ung şi îmi las mâinile Mele peste voi 
ca să Mă rog Tatălui şi să-I spun: Tată, dă-le Duh Sfânt, 
împarte-le limbi de Duh Sfânt ca să adune şi să aducă ei la 
unire şi la aceeaşi limbă neamurile de pe pământ, şi să vor- 
bească limba Ta, lucrând porunca Ta, porunca iubirii de Dum- 
nezeu. Amin, amin, amin. 

Iubiţi pe vrăjmaşii voştri şi le daţi limbi de Duh Sfânt 
ca să naşteţi în ei simţământul iubirii de Dumnezeu, dar pe 
vrăjmaşii sufletelor voastre să-i urâţi, că sufletele voastre sunt 
de la Mine, şi la Mine trebuie să fie, nu la vrăjmaşul Meu. 

Fiilor copii. Eu aştept în voi cer nou şi pământ nou în 
care locuieşte dreptatea, iar dreptatea Eu sunt. Amin, amin, 
amin. 

Am zis că voi avea de dat vouă o carte, şi încă una, şi 
le voi da, şi întăresc acest cuvânt şi se vor scrie cele ce vor fi 
de scris. Amin, amin, amin. 

Cuvântul lui Dumnezeu 


Duminica tuturor sfinţilor 

Sfânta Virginia a născut un popor, din cuvântul Domnului. Trâmbi- 
ţele apocaliptice în România: părintele profet Iosif Trifa, al Oastei 
Domnului; ciobanul Petrache Lupu de la Maglavit; părintele profet 
Arsenie Boca de la mănăstirea Sâmbăta de Sus; părintele profet 
Ioan Iovan de la mănăstirea Vladimireşti; maica Veronica de la 
mănăstirea Vladimireşti; sfânta Virginia; Cuvântul lui Dumnezeu, a 
şaptea trâmbiţă. 

O ţara Mea de nuntă, o, iubita Mea, Mă fac în tine 
^ sărbătoare de cuvânt. Eu sunt Cuvântul Tatălui, 
iar Tatăl este în Mine când grăiesc peste tine. Amin. 

Pace ţie! Pace, iubito! Pacea Mea o dau ţie! Mă fac cu- 
vânt deasupra ta. Vin să-ţi tulbur pacea ta şi să ţi-o dau pe a 
Mea, căci Eu aşa am spus la ai Mei: «Pacea Mea o dau vouă. 
Nu precum vă dă lumea v-o dau Eu». 

O, ţara Mea de nuntă, pacea Mea ţi-o dau. Amin, amin, 
amin. Am în tine un popor mititel, ales din mijlocul tău, şi am 
o grădiniţă mică şi curată în mijlocul tău, şi Mă las cuvânt din 
cer peste ea şi îţi dau din pacea Mea. îţi dau cuvânt din cer, 
căci Eu vin cu norii slavei şi grăiesc de deasupra şi te mângâi 
cu cuvântul mângâierii, cu Duhul Adevărului te mângâi, că 
Eu am spus: «Nu vă voi lăsa orfani. Mă duc, şi voi veni la voi. 
Pacea Mea vă las vouă, pacea Mea o dau vouă. Nu precum 
vă dă lumea vă dau Eu. Mă duc, şi voi veni la voi. Lumea nu 
Mă va vedea; voi însă Mă veţi vedea pentru că Eu trăiesc, şi 
voi veţi trăi şi veţi cunoaşte că Eu sunt în Tatăl Meu, şi voi în 
Mine, şi Eu în voi. Şi dacă Mă iubeşte cineva ca şi voi, va 
păzi cuvântul Meu, şi Tatăl Meu îl va iubi şi vom veni la el şi 
vom face locaş la el şi Ne vom arăta lui». 

O, ţara Mea de nuntă, o, iubito, stăpânitorul acestei 
lumi nu are nimic în Mine şi n-a putut să- Mi ia viaţa. Nimeni 
nu Mi-a luat-o, ci Eu de la Mine însumi am pus-o. Putere am 
avut s-o pun şi putere am avut s-o iau, căci această poruncă 
am primit de la Tatăl. Şi îmi amintesc acum când Tatăl Mi-a 
spus că voi fi un prunc mic şi Mă voi naşte pe pământ şi voi 
fi sămânţă semănată pe ogoare şi voi fi un Miel mititel şi voi 
fi junghiat de un mişel, şi Eu nu l-am spus nimic lui Tatăl, ni- 
mic decât atât: «Tată, facă-se voia Ta». 

Şi îmi amintesc acum când Tatăl Mi-a spus că va alege 
din nou Ierusalimul. îmi amintesc când Mi-a spus de tine, ţara 
Mea de nuntă. Când a lepădat Tatăl pe Israel cel ce M-a 
răstignit, în ziua aceea te-a ales Tatăl pe tine şi te-a dat Mie 
să-Mi fii ţară de nuntă, şi Mi-a promis Tatăl mireasă din tine, 
ţară cu Mire şi mireasă. Eu sunt în Tatăl, şi Tatăl este în Mine 
şi nimeni nu ştie tainele lui Tatăl, nimeni decât cel ce voieşte 
Tatăl să-i descopere, iar Eu sunt în Tatăl, şi voi în Mine, şi Eu 
în voi, iubiţii Mei ucenici luaţi din români. Sculaţi-vă să 
mergem şi să dăm oamenilor vestea împărăţiei cuvântului 
Meu peste pământ. Să fie soare, să fie vreme dulce, să fie 
lumină cerească pe pământ! Să se despartă apele de ape şi să 
fie cer nou şi pământ nou! Să dea pământul din el viaţă veş- 
nică peste făpturi, iar pomul vieţii să fie la mijloc şi să dea 
roade! Cei doi luminători să strălucească de şapte ori mai 
mult! Să fie om nou, lucrat la cuvântul Meu din trupul tău, 
din Duhul Meu şi din viaţă veşnică, lucrată la credinţa ta, 
omule ieşit din om! Vreau să te întocmesc din nou, omule, şi 
vreau să înnoiesc lumea şi s-o nasc din nou prin cuvântul 
Meu. Este scris în Scripturi de naşterea din nou a lumii, de 
înnoirea lumii este scris, de cer nou şi de pământ nou este 
scris în Scripturi. Să fie cer nou şi pământ nou în care să lo- 
cuiască dreptatea, iar dreptatea, Eu sunt. Să fie omul om nou, 


în care să locuiască Dumnezeu, precum în sfinţii Mei a locuit 
Dumnezeu, căci cei ce au crezut în Mine pe pământ, au viaţă 
veşnică în cer. Amin. 

E sărbătoare cerească pe pământ. E sărbătoarea dumi- 
nicii tuturor sfinţilor. Au trecut şapte săptămâni de la serbarea 
învierii Mele şi până la coborârea Duhului Meu Cel Sfânt în 
serbare cerească pe pământ, iar azi sunt serbat de tot cerul 
sfânt cu sărbătoare de sfinţi, că Eu serbez pe toţi sfinţii Mei, 
de la Avraam, părintele sfinţilor, şi până la Verginica, şi până 
la tine, fiule mic, Israele mic, copil al lui Avraam cel sfânt şi 
credincios, căci ucenicii Mei sunt sfinţiţii Mei pe pământ. 

O, Verginico, e sărbătoarea tuturor sfinţilor, tată. Tu 
eşti în mijlocul cerului Meu de sfinţi, că mult te-au aşteptat 
sfinţii să te naşti şi să creşti şi să porţi lucrarea cuvântului 
Meu la sfârşit, după cum era scris în Scripturi că Mă voi face 
cuvânt peste pământ. Este scris la proorocul Isaia despre 
mama Mea Fecioară: «înainte de a se zvârcoli în durerile de 
naştere, ea a născut; înainte de a simţi chinul, ea a născut un 
Fiu»; şi este scris despre tine, Verginico: «Abia au apucat-o 
durerile naşterii, şi fiica Sionului a şi născut fii. Oare, o ţară 
se naşte într-o zi, şi un popor dintr-o dată? Cine a auzit sau 
cine a văzut unele ca acestea?». Verginico, Verginico, este 
scris despre tine în Scripturi că tu vei naşte fii din cuvântul 
Meu. Este scris de cuvântul Meu, de glasul Meu prin tine, 
căci tu ai fost templul Meu pe pământ, şi din tine am grăit şi 
Mi-am făcut un popor. Cine a mai auzit sau cine a mai văzut 
unele ca acestea? Este scris la proorocul Isaia despre lucrarea 
Mea cu tine, despre glasul Meu prin tine: «Un glas, un vuiet 
din cetate, un glas din templu! Este glasul Domnului ca să 
răsplătească fiecăruia după cum este fapta sa. Abia au 
apucat-o durerile naşterii şi fiica Sionului a şi născut fii». O, 
aşa este scris în prooroci despre mama Mea Fecioară, care 
M-a născut prunc pe pământ, şi despre tine, care M-ai născut 
cuvânt pe pământ, Duh mângâietor, Duhul Care trebuia să 
vină mai înainte de venirea Mea cea văzută, că după tine Eu 
vin. Amin. Tu eşti trâmbiţa a şasea, iar Eu, Domnul, sunt 
trâmbiţa a şaptea, precum este scris în Scripturi despre înge- 
rul care va spune: «Săvârşitu-s-au toate!». 

Verginico, tu eşti în Mine, precum sfinţii sunt în Mine, 
căci Eu sunt locaşul sfinţilor. M-am dus la Tatăl ca să Mă fac 
locaş pentru sfinţii Mei, ca acolo unde sunt Eu să fie şi ei; ei 
în Mine, şi Eu în ei. Grăieşte, Verginico, peste oameni, gră- 
ieşte din Mine, căci Eu sunt în tine, şi tu în Mine. Amin, amin, 
amin. 

O Doamne, o, Fiule al Tatălui şi al mamei 
^ Fecioară, care Te-a născut prunc; şi al 
meu, care Te-am născut cuvânt ca să fii cu oamenii până la 
sfârşit, după cum ai spus! O, Domnul meu şi Dumnezeul 
meu, eu sunt trâmbiţa Ta, trâmbiţa a şasea, şi nimeni nu ştie 
să tâlcuiască Scripturile Tale, că Tu mereu, mereu Ţi-ai împli- 
nit Scripturile prin oameni pregătiţi de Tine, oameni luaţi 
dintre oameni precum ai luat pe mama Ta Fecioară, precum 
m-ai luat pe mine, Doamne. Grăiesc din Tine, bunule învă- 
ţător, ca să înveţi pe oameni să înţeleagă tainele Tale cele scri- 
se în Scripturi, Doamne. Pe pământ vorbeşte omul cu omul, 
vorbesc oamenii între ei, iar în cer vorbeşte sfânt cu sfânt, şi 
sfinţii vorbesc cu Tine, Cel dorit, Cel iubit de sfinţi pe pământ 
şi în cer. Şi iată taină mare lucrată de Tine, că Tu grăieşti cu 
omul pe pământ, şi sfinţii Tăi lucrează ca şi Tine, fiindcă 
orice ucenic desăvârşit va fi ca şi învăţătorul său. 

Omul cel născut din om nu mai ştie ce este înţelepciu- 
nea, că păcatul l-a despărţit pe om de Tine, Doamne, precum 

pe Adam şi pe Eva i-a despărţit unul de altul, şi de Tine i-a 
despărţit. Ei erau un singur trup, şi prin păcat s-au despărţit în 
două trupuri, căci ei doi erau acelaşi trup. Omul de pe pământ 
nu mai are înţelepciune, că omul e născut din om, şi Tu ai 
spus că cine nu se va naşte din cer, de sus, nu va avea şi nu 
va fi fiu al împărăţiei cerurilor. Omul de pe pământ ştie altfel; 
ştie că păcatul unirii omului cu femeia îi uneşte pe cei doi ca 
să fie un trup cei doi. N-a înţeles omul taina cea cerească a 
acestui cuvânt care spune: «Cei doi vor fi amândoi un singur 
trup». N-a înţeles nici Adam când a zis acest cuvânt, că dacă-1 
înţelegea ca Dumnezeu nu s-ar fi despărţit prin păcat cei doi, 
care erau acelaşi trup amândoi. 

O, Doamne, găseşte omul în Scriptură aceste cuvinte şi 
nu înţelege omul taina Ta în biserica Ta aşa cum a înţeles-o 
apostolul Pavel, căci el aşa a spus: «Bărbatul să-şi iubească 
femeia aşa cum Hristos a iubit biserica Sa şi S-a dat pe Sine 
pentru ea, şi ei S-a dat ca s-o sfinţească curăţind-o cu baia 
apei prin cuvânt, şi ca s-o înfăţişeze Sieşi biserică mărită, 
fără pată, fără zbărcitură, ci sfântă şi fără prihană. Aşa şi 
bărbaţii, să-şi iubească femeile ca pe înseşi trupurile lor, căci 
cel ce-şi iubeşte femeia, pe sine se iubeşte, că nimeni vreo- 
dată nu şi-a urât trupul său, ci fiecare îl hrăneşte şi îl încăl- 
zeşte precum Hristos biserica Sa, căci suntem mădulare ale 
trupului Lui, din carnea Lui şi din oasele Lui. De aceea va 
lăsa omul pe tatăl său şi pe mama sa şi se va alipi de femeia 
sa şi vor fi amândoi un trup». Şi a mai zis Pavel: «Taina 
aceasta, mare este, în Hristos şi în biserică». 

O, Doamne, grăiesc cu Tine din Scripturi ca să-i facem 
pe oameni să înţeleagă tainele Scripturii, Hristos şi biserica 
Sa, bărbat şi femeie, căci Pavel a spus că fiii bisericii sunt din 
carnea Ta şi din oasele Tale, Doamne, femeia Ta, mireasa Ta, 
Doamne. Fiii bisericii sunt cei ce se nasc din Trupul şi Sân- 
gele Tău şi sunt vii şi fără de păcat precum Tu eşti, Doamne, 
căci orice ucenic desăvârşit va fi ca şi învăţătorul său, un trup 
cu el, acelaşi trup. Doa mn e. Omul cel născut din om nu mai 
ştie ce înseamnă Dumnezeu în om, că păcatul i-a despărţit pe 
oameni de Tine, precum pe Adam şi pe Eva, care erau amân- 
doi acelaşi trup i-a despărţit păcatul. Dacă ar fi fost de la Tine 
unirea bărbatului cu femeia sa, aşa cum este peste oameni, de 
ce l-ai mai fi scos din rai şi din cer pe omul cel făcut de Tine 
la început? O, nu mai sunt învăţători cereşti pe pământ, nu 
mai sunt prooroci de-ai Tăi pe pământ, căci toţi sunt trup şi 
pântece şi păcat, şi nimeni nu mai este cu adevărat came din 
carnea Ta şi os din osul Tău şi să fie viu. Dar noi am ieşit în 
mijlocul oamenilor cu sărbătoare de cuvânt, ca să învăţăm oa- 
menii calea împărăţiei cerurilor spre ei. Am venit pe pământ 
cu sărbătoare şi cu toţi sfinţii am venit. 

Când am venit de pe pământ în cer la Tine, Doamne, 
atunci am înţeles taina Ta cu mine, că m-ai hărăzit să mă nasc 
între oameni în zi de duminică, şi era atunci duminica tuturor 
sfinţilor şi toţi sfinţii şi-au lăsat daruri peste mine, ca să fie 
sfinţii în mine cu Tine cuvânt şi ca să trâmbiţeze îngerii în 
mine din trâmbiţa a şasea, Doa mn e. O, se întreabă oamenii de 
celelalte trâmbiţe, de cele de până la mine. 

O, oamenilor, pacea Domnului v-o dau! Nu precum vă 
dă lumea vă dau eu. Eu vă dau din cer, nu din lume. Lumea 
vă dă minciuni. în lume e numai minciună, că stăpânitorul 
acestei lumi n-are nimic în Domnul, aşa cum nu a avut nimic 
în mine. Nimeni n-a putut să-mi ia viaţa, ci eu însumi am 
pus-o, căci această poruncă de la Domnul am primit. 

O, oamenilor, e mare taină ţara aceasta, şi este scris de 
ea în Scripturi şi se numeşte ţara strălucirilor; se numeşte aşa 


pentru cuvântul Domnului, care se naşte în ea, pentru lucrarea 
Domnului, care a fost în ea încă din anul 1921 când prima 
trâmbiţă apocaliptică s-a coborât din cer şi a sunat pe pământ 
şi a fost dată unui om sfânt, care a fost ales şi pregătit de 
Dumnezeu ca să-I fie trâmbiţă trezitoare pe pământ. A luat 
Do mn ul dintre preoţii bisericii un om cu numele de Iosif (Iosif 
Trifa, n.r.) şi l-a pus să cuvinteze cuvânt ceresc între oameni, 
şi şi-a adunat ucenici şi a lucrat lucrare de cer în ei, dar oame- 
nii din biserică l-au omorât dându-1 cezarului, că n-au crezut 
că el era ales de Dumnezeu. Şi a coborât alt înger din cer şi a 
sunat pe pământ, şi a dat trâmbiţa unui cioban ca să sune din 
ea pe pământ cuvintele lui Dumnezeu peste oameni (Petrache 
Lupu, n.r.). Şi au mai coborât încă trei îngeri la rând şi au sunat 
pe pământ, şi au dat trâmbiţa lor unui preot (Arsenie Boca, n.r.), 
şi încă altui preot (Ioan, Vladimireşti, n.r.), şi a mai dat una la o 
copilă din biserică (mh. Veronica, Vladimireşti, n.r.), şi au sunat 
şi aceştia din trâmbiţele lor ca să pregătească venirea sune- 
tului trâmbiţei a şaptea, venirea Domnului s-o pregătească. 
Iar înainte de trâmbiţa a şaptea a coborât alt înger din cer şi a 
sunat pe pământ şi mi-a dat mie trâmbiţa şi am sunat din ea şi 
am fost trâmbiţa lui Dumnezeu, trâmbiţa a şasea, despre care 
scrie în Scripturi aşa: «Şi a trâmbiţat al şaselea înger, şi 
atunci s-a auzit un glas din cele patru capete ale jertfelni- 
cului de aur, care este înaintea lui Dumnezeu; un glas din 
cortul ceresc, un glas din templul cerului ca să cheme pe 
oameni la pocăinţă, că vine Domnul ca să sune din trâmbiţa 
a şasea că timp nu mai este. Iar în zilele când va grăi al 
şaptelea înger, când va fi să trâmbiţeze al şaptelea înger, 
atunci săvârşită este toată taina lui Dumnezeu, şi timpul nu 
mai este». Amin, amin, amin. 

O, Doamne, eu din Tine grăiesc peste pământ, şi cu 
Tine grăiesc din Scripturi, Doamne, ca să înţeleagă oamenii 
de pe pământ Scripturile Tale, ca să-i facem pe oameni să 
înţeleagă şi să creadă cuvântul Tău şi să se nască de sus, căci 
cuvântul Tău este de sus, Doamne. Amin. 

O Verginico, o, Verginico, o, Verginico, se 
^ întreabă oamenii cine au fost trâmbiţele 
Mele. Eu pe toate le-am luat din biserică şi le-am pus să sune 
peste biserică. Şi de ce peste biserică? O, Verginico, antichrist 
nu este în lume, ci este în biserică, este lângă Mine ca să lupte 
împotriva Mea. Iată, cezarul, numit şi Irod, s-a folosit de 
slujitorii bisericii, s-a folosit de cei ce-şi vindeau oile, le vin- 
deau cezarului ca să le închidă cezarul şi să scape antichrist 
de oile Mele cele bune şi ca să poată el domni în biserica 
Mea. Şi de aceea te-am ales Eu pe tine din neam de jos, ca să 
cobor bogăţia Mea pentru oi, că dacă Mă duceam tot la oame- 
nii bisericii, îmi închideau cuvântul, aşa cum i-au închis pe 
cei dintre ei pe care Eu i-am ales dintre ei ca să trâmbiţeze, şi 
aşa cum te-au închis şi pe tine dându-te cezarului ca să te 
închidă. Cezarul nu se pricepea ce fac Eu cu tine, dar oamenii 
bisericii cunoşteau cuvântul judecăţii Mele şi se ascundeau, 
că erau goi înaintea Mea. Oamenii bisericii au fost şi sunt 
antichriştii care stau împotriva cuvântului Meu şi Mă fac pe 
Mine prooroc mincinos în această lucrare de trâmbiţare. Ce- 
zarii aveau misiunea lor, iar oamenii bisericii care voiau să 
scape de oile cele tari şi sănătoase ca să nu crească şi să le ia 
locul, se duceau la cezari şi le spuneau alte lucruri decât cele 
de la Mine prin vasele Mele, aşa cum a fost şi cu tine, Vergi- 
nico. Acum cezarul s-a făcut credincios şi s-a aşezat în frică 
de Dumnezeu, iar oamenii bisericii nu mai au acum închisoa- 
re pentru oile Mele şi dau să se ascundă de oi, că sunt goi şi 
nu sunt păstori, sunt farisei şi nu sunt păstori de oi, şi oile 

Mele erau fără păstori. Dar iată, Eu însumi port grijă de oile 
Mele, şi oamenii bisericii râd de oile Mele şi le poreclesc 
„sectă“, şi le zic „ rătăcite “ oilor Mele. 

Oamenii bisericii sunt împotriva Mea, Verginico. Gră- 
iesc în cer cu sfinţii. Stau în sfat în mijlocul sfinţilor şi le 
spun: oamenii bisericii de pe pământ au pus mâna pe cheile 
împărăţiei cerurilor şi sunt împotriva Mea ca să nu vin să-Mi 
adun oile să le fac o turmă pe toate. Dar cheia împărăţiei ceru- 
rilor Eu sunt. Eu sunt Fiul Tatălui ceresc, şi cine va intra şi va 
ieşi prin Mine, va intra şi va ieşi şi păşune va afla. Amin. 

Eu sunt Dumnezeu Tatăl, Fiul şi Duhul Sfânt, dar oa- 
menii bisericii de pe pământ cine sunt? Ai cui sunt? Care este 
împărăţia lor şi unde este? 

Eu sunt împărăţia cerurilor, şi sfinţii sunt cu Mine întru 
venirea Mea, căci vin să aşez la locul ei împărăţia Mea. Amin, 
amin, amin. 

9/22 iunie 1997 

Duminica sfinţilor români 

Poporul Noului Ierusalim şi cei unşi în el sunt taina Domnului pe 
pământ. Sfânta Virginia întăreşte lucrarea surorii ei, Maria. Duhul 
ascultării îşi dovedeşte fiii. 

E sărbătoare de sfinţi români. E zi de odihnă în 
Israel cel român. O, poporul Meu, o, poporul 
Meu, o, popor iubit de Dumnezeu, tu eşti cortul Meu între 
oameni, tu eşti iatacul Meu din care Eu ies spre oameni ca 
să-i călăuzesc spre împărăţia cerurilor. Tu bucuri pe sfinţii cei 
din cer, Israele român. Amin. 

Vin cu tine, Verginico. Locul tău este în Mine. Locul 
tău ceresc este în Domnul tău, pe Care L-ai purtat în tine ca 
să grăiască Domnul peste pământ. Venim, tată, la Israel, la 
poporul care ascultă de Dumnezeu. Venim să grăim peste el, 
şi din grăirea Domnului cu el va lua şi omul, vor lua şi fiii 
oamenilor. Suntem veniţi pe cărarea cărţii tale, Verginico, că 
tu ai carte în Israel ca să învăţăm prin ea deosebit pe Israel. 
Am zis că vom avea de dat o carte, şi încă o carte, adică un 
cuvânt, şi încă un cuvânt prin cartea ta, şi să meargă toate 
cuvintele Mele acolo unde trimit ele. în cartea ta lucrăm şi în 
taină, Verginico, căci sunt încă, sunt cuvinte pe care nu le pot 
purta fiii oamenilor. Fiii oamenilor nu se lasă uşor spre pre- 
gătire cerească în trupul lor, iar cuvintele Mele sunt mari şi cu 
anevoie de purtat de fiii oamenilor din zilele acestea. Tainele 
Domnului ar fi sfâşiate din faşă dacă fiii oamenilor le-ar cu- 
noaşte pe deplin. 

Verginico tată, poporul Nostru este o taină. De aceea 
am ridicat din el şi am deosebit pe câţiva şi am împrejmuit o 
grădiniţă şi Mi-am aşezat în ea fii unşi cu mare ungere, şi prin 
ei cobor pentru Israel şi pentru oameni cobor. Cobor prin ei 
pe pământ şi Mă fac cuvânt. Cei trei fii unşi sunt mare taină 
pe pământ, şi nici ei nu ştiu, Verginico, dar ştie cerul, şi cerul 
are grijă de ei, că ei sunt mici, şi i-am învăţat mereu să stea 
lângă Mine şi lângă tine, să stea lângă cloşcă, să stea ca nişte 
pui de aur, căci aurul este comoara unui popor. Am lucrat 
mâini tari pe pământ, şi i-am pus în mâini tari ca să-i păzească 
de uliu şi de dihori şi de duhul rău, ca să avem în ei cărare 
spre Israel, şi iată, să avem cărare către fiii oamenilor şi să-i 
învăţăm pe oameni viaţa împărăţiei cerurilor în ei. Fiii cei 
unşi în grădină sunt mare taină pe pământ, şi e greu de cei ce 
se ridică să defaime această taină a Mea, că aceia se lovesc în 
lumina ochilor Mei care cutreieră tot pământul, şi cine se lo- 
veşte în lumina Mea acela rămâne în întuneric. Israele, Israe- 


le, iubitul Meu copilaş, să te fereşti, tată, să te încerci în 
această lumină a Mea, pe care am pus-o în mijlocul tău, căci 
prin ochii lor Eu văd în tine, prin ochii lor Mă uit în omul de 
pe pământ, Mă uit acolo unde am de uitat şi de lucrat. 

O, Verginico, avem ochi pe pământ, tată, avem mâini 
pe pământ, avem unelte de lucru. Avem de lucrat peste Israel, 
Verginico. Cartea ta este lucrare de taină, este cărăruţă taini- 
că şi lucrăm în ea cele de taină, cuvânt în taină lucrăm. Mergi 
cu Mine cuvânt, merg cu tine cuvânt, mergem unde avem de 
mers prin cuvânt. Mersul cerului înseamnă cuvântul care 
merge cuvântând. Amin. 

O Doamne, merg cu Tine, că fără Tine nu 
^ intru în Israel, că Tu ai spus că mereu vei 
intra cu mine ca să fim primiţi şi crezuţi în Israel. Dă-mi Tu 
trimitere ca să fie primire, Doamne. Amin. 

O Verginico, te trimit cu carte către surioara 
^ ta, Maria. Te trimit apoi cu carte către păs- 
torul Daniel, Verginico, şi din cartea ta cu ei, să ia şi poporul 
învăţătură şi tărie de duh, şi duh de ascultare să ia Israel, iar 
Eu sunt cu tine în vorbirea ta. Amin. 

O surioara mea, născută din aceeaşi mamă 
^ din care şi eu m-am născut! Mă face Dom- 
nul cuvânt pentru tine ca să te înveţe Domnul să fii sora mea. 
îţi amintesc de Domnul când a spus: «Mama Mea şi fraţii Mei 
sunt cei ce fac voia Tatălui Meu». îţi amintesc de Domnul 
când a spus prin guriţa mea: «Fiilor, fiilor, nu mama voastră 
pământească este mama voastră; nu părinţii voştri pămân- 
teşti sunt părinţii voştri. Părinţii voştri este Dumnezeu, fiilor 
Mama voastră este biserica, fiilor». O, aşa a spus Domnul. Şi 
ce este biserica lui Hristos? Biserica lui Hristos nu este aceea 
din lume care se cheamă biserică. Aceea este lume. Biserica 
lui Hristos este poporul cel credincios lui Hristos, care face 
voia lui Hristos, care stă laolaltă făcând voia Domnului şi 
frângând pâinea ca să mănânce Trupul Domnului. 

O, surioară, voiesc să-mi fii soră prin Trupul lui Hris- 
tos, nu prin mama cea pământească. Voiesc să fii din carnea 
şi din oasele lui Hristos şi să te păstrezi trup al lui Hristos, 
fără pată, fără zbârcitură. O, surioară, o, lelico, mi-a spus 
Domnul să vin la tine şi să te învăţ; să te învăţ cum să fii a lui 
Hristos, să te învăţ să nu greşeşti lui Hristos şi să nu faci pe 
nimeni să greşească din pricina ta, să nu faci pe nimeni să câr- 
tească sau să hulească sau să defaime lucrarea mea, căci 
Domnul are grijă mare de poporul Lui. Caută să fii cum sunt 
copiii grădinii Domnului, că ei stau în ascultare, lelico. Ţi-am 
dat pe cel ce a avut grijă de mine să aibă şi de tine. El vine cu 
cuvântul Domnului la tine ca să te aşeze în cuvântul Domnu- 
lui, iar tu să te bucuri de cărarea lui Dumnezeu, că Şi-a făcut 
Domnul cărare sfântă către Israel. Deschide-ţi bine urechea 
duhului, urechea inimii, urechea minţii, lelico. Adu-ţi aminte 
de Iuda, care a primit putere de la Domnul, că a luat şi el din 
cina cea de taină, şi de bine ce a luat putere s-a folosit cu ea 
în rău, nu în bine. Adu-ţi aminte de creştinii pe care Do mn ul 
i-a binecuvântat, iar ei s-au sculat cu această putere împotriva 
Domnului şi s-au lepădat făcând voia trupului şi a duhului 
rău. 

Trebuie veghe mare, lelico. Trebuie să se lucreze ca 
Domnul, nu ca omul, mămică. Nu mai trebuie Domnul aple- 
cat de om. Să-L lăsăm pe tron şi să facem din Israel pământ 
al dreptăţii, căci cele noi îşi au locul în pământul cel nou al 
dreptăţii. 

O, te-am scos de la casa ta şi te-am adus în casa care a 
fost a mea şi am zis că poate va fi din nou a mea, că mă doare 

când văd lume în casa care a fost casa mea de la Domnul dată. 
Te-am scos din lume, lelico, şi te-am adus să stai sub grija 
celor ce fac voia lui Dumnezeu, că mai am câteva suflete care 
nu s-au făcut lume după plecarea mea la Domnul, dar fetele 
tale s-au făcut lume şi au făcut din casa mea casă de jale pen- 
tru mine. Stau sfinţii şi îngerii plângând în jur, şi nimeni nu 
mai are grijă de sfinţenia casei mele. Fetele tale s-au făcut 
stăpâne pe locul în care a locuit Dumnezeu în mine. Fetele 
tale au îndoliat casa care a fost a Domnului şi a mea. Veneau 
şi pe vremea mea nepoţii tăi la fetele tale şi eu îi puneam să 
postească, să se acopere, să se poarte cu acoperământ ca şi 
creştinii, dar la mine nu intra lume, nu intra cel fără de lege 
aşa cum este azi în casa mea. 

Spune, lelico, la fetele tale să nu-mi bage ţigări şi tru- 
puri murdare de păcate în casa în care am locuit eu şi lucra- 
rea Domnului. Spune-le că Domnul le va scoate şi pe ele din 
casa mea dacă nu vor opri lumea care intră la ele şi întinează 
casa mea. Casa mea trebuia să fie vizitată de creştini ca un loc 
sfânt, şi aşa va fi, că eu acum am milă de Domnul şi îl rog să 
cureţe de cei fără de lege casa mea. Ţi-am dat foc la toate ale 
tale din casa ta ca să te aduc în casa mea şi să faci voia lui 
Dumnezeu, şi prin voia lui Dumnezeu să se cureţe de lume 
casa mea, şi să fie biserică sfântă pentru creştini casa mea. O, 
nu mai face nimeni voia lui Dumnezeu în casa mea. Numai 
carne, numai fire, numai păcat, numai lume, numai neascul- 
tare. Plâng sfinţii şi îngerii, căci cei din casa mea sunt fără de 
minte şi L-au alungat pe Dumnezeu din casa mea. Am spus 
că voi intra cu cuvântul meu şi în casa mea, aşa cum am intrat 
în toate cetăţile poporului meu, şi am spus că peste porţi nu 
voi sări, şi voi intra pe porţi în casa mea. Mă voi da din faţa 
Domnului ca să poată face Domnul pământ al dreptăţii în 
casa şi în curtea în care eu şi cu Domnul am avut lucrare sfân- 
tă. îi va depărta Domnul pe cei ce vin cu nelegiuiri în casa 
mea; îi va depărta pe cei ce vin întinaţi în casa mea, şi mă voi 
ruga de îngeri să facă curăţenie sfântă în casa mea şi îi voi 
umili pe toţi cei care trăiesc necreştineşte în casa mea. 

Te-am scos, lelico, din casa ta, şi te-am adus cu forţa în 
casa mea ca să fii sfântă cu viaţa şi cu lucrarea, şi prin viaţa 
ta curată şi depărtată de cei fără de lege să facă Domnul casă 
sfântă din casa mea, dar stai în ascultare şi nu mai da putere 
la cei ce nu ştiu să lucreze cu puterea Domnului. Lasă-L pe 
Do mn ul să dea ce are de dat şi cui are de dat. La cei ce nu-L 
mai au pe Domnul în viaţa lor nu le mai da putere de la Dom- 
nul, că ei au lepădat pe Domnul. Nu-L mai da pe Do mn ul pe 
mâna celor fără de lege, că prea mulţi L-au dat la moarte şi la 
morţi pe Domnul. Cuvântul Domnului lucrează el. Acum 
conduce Domnul şi acum fiecare poate avea cuvântul Dom- 
nului pe masa sa, că tot omul care caută găseşte. Do mn ul Se 
dă numai celor ce-L caută şi nu altfel. N-are Domnul nevoie 
de cei fără iubire. Aşa să înveţi şi tu, că am venit să te învăţ 
cum să-I placi lui Dumnezeu. Dacă ai hrană şi apă de la Dom- 
nul, dacă ai haină de la Domnul, dacă ai casa în care am stat 
eu, să nu-ţi mai trebuiască altceva decât ascultarea. Ascultă 
de cei ce te iubesc aşa cum m-au iubit şi pe mine, iar de cei 
ce nu iubesc pe Dumnezeu depărtează-te cât poţi şi nu mai 
căuta spre ei, că iată, se smintesc cei ce sunt ţinuţi de mână 
de copiii din grădină. Se sminteşte poporul Domnului de 
greşalele din popor, de neîmplinirea celor din popor. O, cei ce 
nu împlinesc cu grijă cele ale Domnului, cele din cuvântul 
Domnului, aceia nu mai sunt din poporul Domnului. Nu le 
mai da din puterea Domnului, nu le mai da, lelico, nu le mai 
da. Lasă-L pe Domnul să dea. Nu mai da tu. Acum lucrează 
Do mn ul. 


Unde sunt creştinii pe care tu i-ai uns şi i-ai oblojit, 
lelico? S-au dus în faptele lor rele pe care le-au făcut mereu, 
şi tu nu ştiai ce fac ei. Lasă-L pe Domnul să vadă şi să lucre- 
ze. Poporul Domnului trebuie să fie grâu curat, bob întreg şi 
nu sec, căci bobul sec este luat de vânt ca şi pleava, că e sec 
şi cu coaja veştedă. Au fost creştini care făceau păcate mari, 
şi tu le puneai mir pe frunte şi îi spuneai Domnului să-i bine- 
cuvinteze, şi acum Domnul i-a descoperit de furi, şi ei se 
ridică să hulească pe fiii cei unşi în grădină. Vai celor ce-i hu- 
lesc pe ei, celor ce se ating de ei cu vorbire de rău şi cu hulă, 
celor ce dau să-i murdărească pe ei, căci ungerea lor arde pe 
cei ce se ating de ei cu murdărie şi cu hulă, şi eu i-am învăţat 
să pună degetul pe păcatul cel ascuns din creştin, l-am învăţat 
să descopere păcatul din creştin. Domnul le spune lor păca- 
tele cele ascunse ale creştinului care nu spune şi îi dă de gol 
pe cei ascunşi în ei, şi apoi Domnul îi curăţă pe ei de cei ce 
lucrează răul pe ascuns, de cei ce se dau creştini şi nu sunt. 
Lasă-i pe cei unşi să lucreze, căci poporul Domnului trebuie 
să fie popor al dreptăţii Domnului. O, surioară, ascultă-i pe 
cei ce se apropie de tine ca să te ţină în veghe cerească, şi te 
bucură cu cei ce se bucură în Domnul şi ia mâna de pe cei fără 
de Do mn ul. Păstrează-te neatinsă de moarte şi de morţi, şi 
stai cu Domnul şi sfinţeşte-mi casa mea cu viaţa ta şi cu 
ascultarea ta, şi prin viaţa ta voi curăţi casa mea de cei nele- 
giuiţi, de cei ce nu iubesc pe Dumnezeu. Iar pentru fetele tale 
îl voi ruga pe Domnul să Se apropie şi să le gătească drumul 
spre mântuire şi spre curăţire de păcate şi de lume şi de 
amestec cu cei nelegiuiţi, căci Domnul va striga la ele, şi se 
va auzi strigătul Domnului până la toate marginile, şi ele vor 
lăsa capul în jos în faţa multor mulţimi care vor veni să mear- 
gă pe căile cele sfinte ale Domnului. 

O, surioara mea, aşează-te în ascultare, aşează-te în 
cuvântul Domnului şi dă de la tine pe cei ce calcă cuvântul lui 
Dumnezeu, că tu nu ştii să te fereşti de cele ascunse din om. 
Vin din cer să te ajut să fii atentă. Vin din cer şi îţi pun prop- 
tele pe lângă tine ca să nu cazi. Cel ce n-are proptele, cade. 
Trebuie să învăţăm să mergem mers nou, că mersul cel de 
până acum n-a fost mers, şi îmi voi întări pe fiii cei unşi ca să 
fie veghetori peste Israel. Domnul îi învaţă, şi ei îl ascultă. 
Aşa şi tu să faci. Le voi da de lucru peste tine, dar să-i asculţi, 
lelico. Lucrul cel de acum e lucru nou, e lucru numai ca în 
cer. Adună-ţi bine mintea şi fii mereu atentă cu mintea ca să 
nu ţi-o pierzi în lături, ci numai în sus la Domnul s-o porţi. Tu 
să asculţi de Domnul prin fiii cei unşi în grădină. Amin. Nu 
mai e vreme de greşit. Să asculţi prin cei unşi. Ai auzit? Ai 
auzit de ajuns de bine? Eu când şi când te voi striga prin cei 
unşi, iar tu să mă auzi. Amin, amin, amin. 

O, copii unşi în grădină, mai are Domnul o carte de 
trimis. Aţi fost prinşi cu lucruri minunate de la Domnul date, 
dar să ne facem vreme pentru educaţie cerească peste tot 
Israelul, că acest popor trebuie să fie lumina lumii cu care 
Domnul va lumina peste pământ ca să fie lumină. 

O, poporule scump, stai atent sub lumina cuvântului 
cel din cer, că Domnul vine pe cărarea mea, pe cărarea cărţii 
mele şi te ţine treaz şi te ţine luminând, şi cu lumina ta va orbi 
pe cei mândri de pe pământ. Amin. 

erginico tată, o, Verginico, avem mult de 
lucrat peste Israel. Mai avem o carte rosti- 
tă să se trimită, şi avem şi peste Israel de lucru, căci ca să 
avem popor pe potriva cerului trebuie mereu să lucrăm, căci 
biserica trebuie să fie vie, tată, trebuie să fie cerească pe 
pământ. 

Cuvântul lui Dumnezeu 


Fiilor, Eu, Domnul, nu vă cer nimic decât să Mă iubiţi 
în toată vremea. Nu vă cer nici dajdie, căci dajdie se ia numai 
de la străini, nu şi de la fii, căci fiii sunt scutiţi. împăraţii de 
pe pământ nu iau bir sau dajdie de la fiii lor, ci de la străini 
iau bir. Fiii nu trebuie să dea bir. învăţaţi, fiilor, învăţaţi să 
ştiţi cine vă este tată. învăţaţi din pilda aceasta: «Fiii nu tre- 
buie să dea bir, că tatăl nu ia dajdie de la fii». Nimic nu vă 
cer decât să-Mi fiţi fii. Amin, amin, amin. Nimic nu vă cer 
decât să vă fiu Tată şi voi să-Mi fiţi fii, iar cel ce este fiu se 
cunoaşte după ascultare, precum şi cel ce nu-Mi este fiu se 
cunoaşte după neascultare. împăraţii pământului iau dajdie de 
la străini, căci nu sunt fii cei ce dau dajdie. împăraţii cei din 
biserica lumii iau dajdie de la străini, căci nu sunt fii cei ce 
dau dajdie şi nu sunt părinţi cei ce iau dajdie de la fii. Eu ni- 
mic nu vă cer vouă celor ce-Mi sunteţi fii, căci Eu sunt Tată 
al fiilor Mei, dar să-Mi fiţi fii, măi fiilor. 

O, Verginico, Ne oprim din cuvânt, Ne oprim un picuţ 
ca să mergem în mijlocul lui Israel cu cuvântul, să mergem la 
fii ca să le dăm şi să Ne fie fii; să le dăm învăţătură prin fiii 
cei unşi, să le dăm şi să Mă crească pe Mine în ei, că vine 
vremea şi a şi venit să se închine lumea la Mine prin ei, prin 
învăţătura Mea care curge prin ei peste oameni, căci pentru 
adevăraţii Mei fii, Eu sunt lumină în lume. 

O, greu e de cei ce au plecat din poporul Meu, că aceia 
s-au făcut întuneric în întunericul lumii de azi, dar adevăraţii 
Mei fii sunt lumina Mea între oamenii care caută lumina Mea, 
iar cei ce Mă caută Mă vor afla şi vor sta la învăţat şi vor 
creşte şi se vor face fii ai Tatălui. Amin, amin, amin. 

* 

I ntrăm din nou în cartea ta, Verginico. Să Ne 
terminăm lucrul, tată. Pe fiecare cuvânt să-l termi- 
năm de rostit, căci stau alte cuvinte la rând. 

Ai grăit cu surioara ta, şi Eu am privit peste cuvântul 
tău şi peste inima ei şi peste fapta cuvântului tău în ea. O, Ver- 
ginico, surioara ta nu mai este atentă şi dă în Mine şi dă în 
tine şi nu-şi dă seama. Lucrarea sunt Eu, cuvântul sunt Eu, şi 
cine nu împlineşte cu atenţie împlinirea cuvântului Meu, ace- 
la dă în cuvântul Meu, dă în Mine, tată, dă şi nu-şi dă seama 
că dă, şi duhul rău se bucură, Verginico, şi bate din palme şi 
scoate limba la fiii cuvântului Meu pe care i-am pus să păsto- 
rească pe poporul Meu cu toiagul Meu, cu cuvântul Meu, căci 
cuvântul Meu este păstor, păstorul lui Israel, amin, şi este 
păstorul celor ce stau sub păstorie, iar celor ce le place cu 
păstor, aceia iau cuvântul Meu şi îl pun păstor peste ei. 

O, Verginico, ce mult e de păstorit cu cuvântul! Peste 
tot în Israel este numai de păstorit, tată, şi tu mai ai un cuvânt 
de trimis către păstorul Daniel. Am zis să fie acest cuvânt. 
Scoală-te în cuvânt şi pune-te proptea pentru împlinirea 
cuvântului Meu peste tot în Israel, peste poporul care s-a lăsat 
răsărit şi crescut din semănătura cuvântului Meu, peste po- 
porul cel treaz, cel împlinitor, cel rămas pentru rod, Vergi- 
nico. O, rodul e rod, şi să-l înveţi pe Israel ce este rodul lui, 
şi să ştie Israel ce înseamnă rod în el, căci rodul rodeşte din 
rod, şi se face rod. Amin. 

O Doamne, cuvântul Tău e rodul cel din 
^ Israel, şi Israel este rodul cuvântului Tău, 
iar rodul rămâne bun de rodit, şi rodeşte rod din rod. Cuvântul 
Tău a venit pe pământ, Doamne, ca să-şi adune grâul în ham- 
bare, după cum este scris, iar pleava cât şi bobul sec şi sterp 
să fie aruncate în foc, după cum este scris în Scripturi, 
Doamne. 


Mă fac cărare de cuvânt către păstorul Daniel ca să-i 
fac inima lui cărare către cuvântul Tău şi al meu şi să vorbim 
cu el şi să înţeleagă tot Israelul, Doamne. 

O, Israele, o, păstorule Daniele, grăiesc cu Israel şi cu 
tine, şi ferice de cel ce este israelit în Israel, şi ferice de cel ce 
s-a făcut israelit pentru poporul Israel. De ce zic eu aceste cu- 
vinte? Iată de ce le zic: în poporul acesta cu numele de Israel 
au dat să se strecoare mulţi, au dat să se uite mulţi, au dat să 
ia mulţi din acest popor. Unii s-au strecurat, unii s-au uitat, 
unii au luat şi au dat, iar alţii s-au născut prin cuvânt, şi cu- 
vântul i-a făcut vii şi credincioşi şi roditori, şi are Domnul rod 
din rod în Israel. 

O, Daniele păstorule, mulţi oameni fără noimă s-au 
strecurat în staulul acestei lucrări. N-a avut Domnul ce face 
cu ei. Oameni fără noimă au venit şi s-au oprit în poporul 
acesta şi au îngreuiat cărarea cuvântului şi făptuirea cuvântu- 
lui şi bucuria cuvântului în cei ce stau sprijin pentru Domnul 
în Israel. E greu de Domnul şi de lucrul Lui când străbate 
cărare cu bolovani pe ea. Omul fără noimă care a venit să se 
facă creştin în poporul acesta, a fost om-bolovan, a fost spin 
printre flori, a fost neghină prin grâu, a fost ispită printre fii. 
Omul fără noimă nu poate înţelege ce înseamnă viaţa lui în 
acest popor chiar dacă zice el că viaţă caută. O, mereu, mereu 
se strecurau oameni-bolovani în poporul acesta şi se lăsau 
grei şi rupeau spinarea celor vii, rupeau spinarea celor cu 
spinare. Omul cu mărire de sine nu ştie să fie mic, nu poate 
să fie mic, să fie prunc nu poate, să fie slab nu poate acela, 
dar nici Dumnezeu nu poate în cel tare cu sinea. Prea multă 
suferinţă s-a strecurat peste cei vii din poporul acesta. De 
aceea trebuie atenţie de-acum, şi vin să te rog, păstorule 
Daniele, să lucrăm cu atenţie. Domnul a spus fiilor celor unşi 
în grădină să lucreze cu toţii în stânga, cu toţii în dreapta, şi 
lucrul Domnului va fi viu şi nu se va strica, şi nu va mai avea 
putere de sine cel fără noimă care stă în Israel. O, Daniele, cel 
fără noimă nu este fiu şi se lasă greu, că nu ştie ce vrea cel 
fără noimă. Pe vremea când se ridica poporul Israel, se alegea 
pentru rod cel fără de cusur, cel fără de vătămătură de trup şi 
de suflet şi de minte, ca să aibă Domnul rod întreg şi viu şi 
sănătos. Prea mulţi s-au strecurat, şi unii s-au făcut vampiri 
de suflet sfânt şi au supt puterea Domnului din cei ce sunt 
credincioşi şi curaţi. Prea mulţi au trecut prin mijlocul acestui 
popor, prea mulţi cu fire tare şi sucită, că după ce că omul e 
numai fire, mai e şi sucită firea omului cel fără noimă. 

O, păstorule, zice Domnul să fie mare grijă pentru 
viaţa celor vii, căci cei vii sunt cei mici, iar cei mici sunt mici 
şi firavi. Să fim atenţi în toată clipa, să fim oglindă în toată 
clipa, şi să se uite creştinul în ea şi să Se vadă Dumnezeu 
lucrând întru dreptatea Sa. 

Nu trebuie tras de cel fără dragoste. De cel ce n-are 
frică de Dumnezeu nu trebuie tras ca să stea sau ca să nu 
plece. Numai cei ce au frică de Dumnezeu, numai aceia stau 
cu poporul acesta sfânt. Cei fără frică de Dumnezeu nu stau, 
şi se duc spre diavolul. N-are Do mn ul nevoie de cel fără cre- 
dinţă, de cel cu dragoste forţată. De cel fără noimă n-are 
Domnul nevoie. De cel ce are mamă şi tată şi fraţi şi neamuri 
şi prieteni şi ranguri n-are nevoie Domnul. De cel mofturos, 
de cel clevetitor, de cel prefăcut şi viclean, de cel cu voia sa, 
de cel nerăbdător, de cel cu firea sucită, de cel nestatornic n-are 
Do mn ul nevoie. Ce să facă Domnul cu cel ce-i place cu mor- 
ţii? Ce-i foloseşte lui Israel om care se strecoară în Israel şi 
atât? Ce-i foloseşte lui Israel om care nu se poate naşte de sus, 
mereu din cuvântul cel de sus? Omul care face ca el, omul cel 

frământat de şinele lui, ce-i foloseşte un aşa om poporului 
sfânt? O, păstorule, nu este în Israel omul cu vătămătură. în 
Israel este omul cel sănătos. Prea mulţi s-au strecurat şi s-au 
făcut vampiri de suflet sfânt, de sânge sfânt, ca pasărea de 
pradă care suge sânge. Puterea lui Israel trebuie să fie puterea 
Domnului pe pământ. Voiesc să asculte Israel de Domnul. 
Voiesc să fie curăţat Israel de scaieţi şi de bolovani. Lasă, mă- 
mică, ştie Do mn ul să-Şi cureţe aria, dar să-L lăsăm şi să nu 
ne ţinem de coada spinului. Să ştie orice om de pe pământ că 
Do mn ul este poarta spre poporul Lui. Să nu mai scoată limba 
omul care se dă creştin şi nu este creştin. Mulţi din lume nu 
înţeleg ce înseamnă să porţi la gât salbă de israelit, salbă de 
mireasă. Omul este învăţat cu mituitul ca să-şi facă loc bun 
între oameni. Dar la Domnul omul mituitor nu pătrunde, şi ră- 
mâne spin, iar spinii se aruncă în foc, că s-au făcut blestem 
peste pământ. 

Israele, Daniele, Israele, nu mai pune mâna pe spini. La 
ce este bună limba şi vorba spinului ca să vorbească cu fiii 
Domnului? Se smintesc fiii Domnului de neîmplinirea cuvân- 
tului lui Dumnezeu. Se aud în Israel cuvinte de întrebare: „De 
ce acela sau acela face, iar eu să nu fac? 

O, păstorule Daniele, mi-a spus Domnul să vorbim, 
mămică, şi să audă poporul ce vorbim. Am vorbit şi cu suri- 
oara mea, că s-a făcut îndărătnică şi nu mă primeşte pe lângă 
ea cu proptelele mele. Zice că poate singură, aşa zice de vre- 
me ce se ascunde de cel al meu de lângă ea ca să n-o vadă 
când îşi face voia sa, şi nu a mea. Ea face voia celor răi. Ea 
face voia celor ce n-au pe Dumnezeu, şi zice că şi eu am făcut 
aşa. Eu n-am făcut aşa. Spune-i tu, păstorule Daniel, spune-i 
tu cum am făcut eu, că ea nu ştie cum am făcut eu. Ajută-mă 
şi tu, că pe cei pe care-i trimit ca s-o sprijine nu-i mai pri- 
meşte, zice că ştie ea, zice că ştie de la Domnul. O, voiesc să 
aibă minte surioara mea, voiesc să nu-şi piardă mintea, voiesc 
prin ascultare să aibă minte. Eu am fost prigonită cu Do mn ul 
pe pământ şi am fost mereu vândută celor morţi. Mă vindeau 
cei fără noimă care se strecurau în mijlocul poporului meu, că 
nu veneau să se strecoare ca să stea pe margine, ci veneau să 
intre în mijloc, să intre în vistieria tainelor de sus, şi ei nu erau 
în stare nici de cele de jos. Dar acum avem fii tari, fii ascul- 
tători, şi vin mereu cu Domnul de sus şi le spun să lucreze 
atenţi, şi le spun să aibă grijă de porţi, iar cei din porţi, să fie 
în porţi. Amin. 

Păstorule, păstorule, să lăsăm portarii în porţi, şi să 
poată da seama la porţi. Portarul are lucrul lui, iar cel dinăun- 
tru, lucrul lui, precum şi cel din afară are lucrul lui, iar cine 
vine cu lucrul lui la porţile Domnului, acela să se depărteze! 
Amin. Cei ce au buzunarele pline de Dumnezeu, zic ei, aceia 
să se depărteze din preajma porţilor tale, Israele, cetatea mea, 
Israele, cortul meu cel sfânt în care eu locuiesc cuvânt pe 
pământ. 

Din nou rostesc: vai celor ce vin să se judece cu tine, 
poporule, fiul meu şi al lui Dumnezeu! Vai celor ce văd aramă 
în loc de aur! Vai celor ce lovesc cu cuvânt de judecată asupra 
ta, popor sfânt, că sfânt este cel ce are pe Domnul de hrană. 

Păstorule, ţine-i departe pe fiii tăi şi apropie-i pe ai 
mei, ca să nu judece fiii lui Israel pe Domnul. Poporul se uită 
ce faci tu, iar ce tu nu poţi să faci să nu-i ceri nimănui să facă, 
nimănui, mămică. Eu ştiu că tu nu-i ai la inimă pe fiii tăi ne- 
ascultători, ştiu, dar poporul creştin lucrează altfel, şi dă să te 
judece pentru dreptatea ta. Fiul lui Israel nu trebuie să se în- 
veţe să fie judecător, şi trebuie să înveţe să fie copil, căci 
copilul ascultă şi nu trebuie să judece pe cel ce are grijă de el, 
dar să avem grijă, mare grijă de poporul Domnului. 


O, păstorule, nu este bine omului să fie singur, să 
lucreze singur, ci este bine să lucreze totul la lumină, totul în 
biserică şi nu în afara trupului bisericii. Când se lucrează în 
afară, atunci toată biserica lucrează spre afară pentru ca să 
verse din lumina sa afară la neamurile care caută lumină, iar 
cel ce va fi să ia lumină va lua. Cei ce au fost în lucrarea 
aceasta şi nu au stat, nu mai trebuie învăţaţi, nu mai trebuie 
rugaţi, că tu ştii ce scrie în carte. Să-L lăsăm pe Domnul. 
Domnul din cer ştie şi vede şi are grijă ca Domnul, nu ca 
omul. 

O, păstorule, să învăţăm să fim fii, mămică. O, Israele, 
să înveţi să fii fiul Domnului, că fiul lasă toată grija pe Tatăl, 
Care ştie şi vede totul. O, Israele, am multe cuvinte să-ţi dau, 
şi cartea mea e masa mea cu tine. Amin, amin, amin. 

erginico tată, să învăţăm pe Israel ce este 
rodul lui şi care este. Să ştie Israel ce în- 
seamnă rod în el. 

O Domnul meu, şi Doamne al poporului 
2 sfânt, cuvântul Tău e rodul cel din Israel, 
iar Israel cel sfânt este rodul cuvântului Tău, şi eu ca un 
grădinar ud grădiniţa poporului Tău, Doamne. Eu o ud, şi ea 
odrăsleşte, iar spinii se vor stârpi prin sămânţa lor. Amin. 

erginico, Verginico, mlădiţă înţeleaptă! 
Verginico, izvoraş dulce, ramură de râu 
din râul vieţii! Eu sunt râul vieţii, şi râul curge şi cuprinde 
pământul, şi pământul odrăsleşte. 

Israele, popor sfânt! Israele, albie de râu! Mă fac în tine 
râu al vieţii peste pământ, şi din vale vor veni spre munte 
mulţimile cele însetate şi vor bea din stânca vieţii şi vor lua 
viaţă veşnică, şi din fiii vieţii voi zidi din nou veşnicia pentru 
fiii ei. Amin, amin, amin. 

16/29 iunie 1997 

Sărbătoarea Naşterii sfântului Ioan Botezătorul 

Cartea cea cu şapte peceţi a fost deschisă. Oamenii pier prin 
ştiinţa lor, neînţelegănd înţelepciunea cea din Scripturi. 

in pe cărarea cărţii tale, Verginico. Venim în nu- 
mele Tatălui şi al Fiului şi al Sfântului Duh. 
Amin. Sărbătorim pe Ioan, naşul Meu de botez. Lucrăm cu 
cerul în cartea ta şi în cartea Mea şi cuvântăm peste Israel, 
Verginico. începem în zori lucrare cerească peste Israel care 
merge azi să-L mărturisească pe Dumnezeu la oameni. Să fie 
binecuvântată cărarea mergerii poporului Meu mărturisitor 
între oameni! Să fie cu nădejde, să fie cu credinţă, că Fiul 
Domnului este Domn peste toate ale Sale şi ale lui Israel. Să 
se adune norii de sub cer la un loc şi să se ivească seninul şi 
vreme cu soare pentru ca să fie pregătită ziua de mărturisire a 
lucrului Domnului pe pământ. 

Verginico, binecuvintează şi tu din Mine. 

O Doamne, toate câte Tu îmi spui eu lucrez, 
^ şi nimic de la mine nu fac. Tu eşti Cel ce 
faci totul, pentru că nu faci voia Ta, ci voia Tatălui, Care Te-a 
trimis. Toate câte auzi de la Tatăl, Tu le lucrezi, iar cei ce sunt 
ai Tăi fac ca Tine, Doamne. 

Binecuvântat să fii, popor al Domnului. Mergi şi bine- 
cuvintează pe Dumnezeu mărturisindu-L! Să fie vreme bună. 
Să fie dragostea Domnului cu voi! Să se adune norii de sub 
cer la un loc şi să vă însoţească seninul şi cuvântul lui Dum- 
nezeu! Voi sunteţi fiii nădejdii. Nădăjduiţi în Domnul, fiilor. 
El Se mărturiseşte pe Sine prin voi. Fiţi plini de Duh Sfânt. 
Amin, amin, amin. 

© Verginico, trec în cartea Mea şi Mă fac cu- 
^ vânt în ea şi lucrăm sărbătoare de cuvânt, 
loan, botezătorul Meu, este mângâiat de tot cerul în săr- 
bătoare. Amin. 

Israele, poporul Meu, mergi, tată, şi mărturiseşte pe 
Dumnezeu la oameni! Mergi, poporul Meu! loan botezătorul 
Meu şi sfinţii arhangheli Mihail şi Gavriil îţi fac cărare ca să 
mergi cu cuvântul Meu şi cu lucrarea lui spre oameni. Să-ţi 
fie mersul binecuvântat, şi tot lucrul tău de azi să fie binecu- 
vântat, şi pentru cer să fie. Amin, amin, amin. 

* 

M ereu, mereu Mă fac cuvânt peste tine, poporul 
Meu, românul Meu popor. Amin. Adevăratul 
popor român tu eşti, că tu trăieşti creştineşte, tată. Poporul ro- 
mân este poporul care trăieşte creştineşte pe pământul român. 
Amin. 

Cuvântul Meu vine pe pământ înaintea Mea precum 
loan mergea înaintea Mea şi îmi gătea calea, loan s-a ivit prin 
rugăciunea lui Zaharia şi a Elisabetei, şi este rodul rugăciunii, 
şi a fost bucurie şi mulţi s-au bucurat de naşterea lui, şi a fost 
mare înaintea Mea, şi n-a băut nici vin, nici băutură ameţi- 
toare, şi s-a umplut de Duhul Sfânt încă din pântecele mamei 
sale, ca să se nască mare şi să întoarcă pe Israel la Dumnezeu. 
Dar în zilele tale, poporul Meu de azi, mare este pregătirea 
Mea pentru venirea Mea, că Eu îmi curăţ aria Mea şi îmi 
adun grâul Meu în hambar, iar pleava cât şi bobul sec le ard 
cu foc nestins. 

Cartea cea cu şapte peceţi a fost deschisă, iar cuvântul 
Meu a luat puterea şi tăria ca să împărăţească, iar când am 
deschis pecetea a şasea, soarele s-a făcut negru ca un sac de 
păr, şi luna toată s-a făcut ca sângele, şi stelele cerului au că- 
zut pe pământ, şi cerul s-a dat în lături şi toate s-au mişcat de 
la locul lor, iar cei mari ai pământului s-au ascuns în munţi de 
teama mâniei lui Dumnezeu. Nimeni pe pământ nu ştie să 
aşeze la locul lor şi la timpul lor cuvintele Scripturii, dar ele 
se împlinesc la timp, şi omul nu ştie de unde vin toate câte vin 
la timpul lor, căci când s-a deschis pecetea cea de a şasea a 
cărţii, soarele s-a întunecat şi s-a făcut ca un sac de păr. Soa- 
rele s-a făcut rău cu omul şi omul nu înţelege. Nimeni nu în- 
ţelege ce este soarele şi luna şi stelele, şi s-a umplut pământul 
de minciuna omului ştiinţific care a spus ce a voit despre 
soare şi lună şi stele, şi de aceea soarele s-a făcut negru ca un 
sac de păr. Şi ce înseamnă acest cuvânt al Scripturii? O, soa- 
rele s-a făcut duşman pe om, fiilor. Mai mare goliciune ca în 
zilele de azi n-a fost între oameni. Mai multă minciună şi ră- 
tăcire ca azi, n-a fost. Omul ştiinţei a hulit pe Dumnezeu şi a 
minţit pe om, şi soarele s-a făcut negru ca un sac de păr şi 
muşcă pe omul minciunii. Soarele loveşte în trupurile oame- 
nilor, şi oamenii nu înţeleg mânia lui Dumnezeu, şi stelele 
cad din cer şi se fac pedeapsă peste oameni, şi oamenii nu 
înţeleg că n-au unde să se ascundă de mânia lui Dumnezeu, 
în zadar fug ei în munţi şi în peşteri, că al Meu este pământul 
tot, dar oamenii nu înţeleg aceasta, şi soarele s-a supărat pe 
om, şi omul nu înţelege Scriptura. E mare desfrânare sub 
soare, e mare goliciune. Omul a căpătat prea mare îndrăznea- 
lă sub ochii Mei, şi soarele şi-a făcut dinţi şi se răzbună pe oa- 
meni, şi oamenii nu înţeleg cuvintele Scripturii. Soarele muş- 
că pe oameni, şi oamenii n-au unde să se ascundă de mânia 
aceasta. Cine vrea să se ascundă, acela se poate ascunde nu- 
mai sub mantia Mea, că M-am făcut cuvânt de ocrotire pentru 
cei credincioşi şi curaţi cu inima, pentru cei ce-L iubesc pe 
Dumnezeu pe pământ. 


O, poporul Meu de azi, e mare azi pregătirea pentru 
venirea Mea, că Eu îmi curăţ aria Mea şi îmi adun grâul în 
jitniţă, iar pleava cât şi bobul sec le ard cu foc nestins. Amin. 
Vin şi îţi dau învăţătură, că Eu îl ocrotesc sub cuvântul Meu 
pe cel ce Mă ascultă. Să te scoli în zorii zilei şi să-ţi faci 
lucrul tău, fiule, iar când soarele arde de sus, să intri şi să te 
odihneşti şi să Mă slăveşti pe Mine şi să te linişteşti cu duhul 
şi cu trupul, iar după miezul zilei, după ceasurile vecerniei, să 
ieşi din nou să-ţi termini lucrul tău, căci soarele muşcă pe 
omul necredincios şi pe cel ce face rău înaintea Mea şi pe cel 
ce se dezgoleşte înaintea luminii soarelui Meu. Lumina soa- 
relui e tristă, căci oamenii au întunecat soarele, l-au înnegrit, 
l-au înrăit, şi el s-a făcut negru pentru om, negru ca un sac de 
păr, iar luna s-a făcut ca sângele, s-a făcut rană pentru om, şi 
stelele cad din cer ca să prindă pe oameni, şi nimeni nu ştie 
ce este soarele şi luna şi stelele. Oamenii de ştiinţă zic că ştiu, 
dar ei n-au făcut altceva decât că au adus mânia lui Dumne- 
zeu peste pământ, iar fiii neascultării sunt pedepsiţi de ştiinţa 
oamenilor. Ştiinţa omului este moarte pentru om, dar ea va 
înceta, căci tot ce înseamnă moarte se va lua de pe pământ, şi 
oamenii vor căuta ştiinţa, şi ea nu va mai fi, şi va fi numai 
Dumnezeu peste toate câte au fost făcute de Dumnezeu. 
Amin. 

Cuvântul Meu merge şi încurcă limbile omului de pe 
pământ, şi descurcă limbile Domnului peste oameni. Ca şi 
loan Botezătorul şi înaintemergătorul, aşa merge şi cuvântul 
Meu peste pământ şi îmi curăţă calea şi Mi-o pregăteşte ca să 
vin. Dar pe tine te ocrotesc, poporul Meu, căci tu faci voia 
Mea şi aduci binecuvântare peste pământ şi faci cer nou şi 
pământ nou prin credinţa ta, prin ascultarea ta şi prin trăirea 
Mea în tine. Tu eşti salvarea oamenilor, dar dacă oamenii nu 
înţeleg ce am făcut Eu din tine pe pământ pentru om, atunci 
oamenii vor pieri prin rătăcirea lor, prin ştiinţa lor. Voi arăta 
oamenilor toate zilele Mele cu tine pe pământ, şi nimeni din 
ei nu va putea spune că n-am fost printre ei să-i strig şi să-i 
îndemn cu fericirea şi cu veşnicia, iar spinii şi pălămida vor 
pieri, şi vor rămâne numai florile, numai binecuvântarea. Şi 
voi veni mereu lângă tine, poporul Meu iubit, şi te voi învăţa 
viaţa, tată, căci orice ştiinţă se va face sul, şi tu vei avea învă- 
ţător pe Domnul, iar cei fără învăţător vor alerga la tine cel ce 
ai învăţătura Mea, şi se va împlini Scriptura aceea care spune 
că multe noroade vor veni la tine, la muntele cel sfânt al 
învăţăturii Mele, şi vor lua legea Mea cea sfântă şi vor spune: 
„ Veniţi să ne suim în muntele învăţăturii ca să luăm de la 
Dumnezeu, să ne înveţe El căile Sale, iar noi să mergem pe 
cărările Sale". Şi te voi sprijini, poporul Meu, şi în toate ne- 
putinţele tale de pe pământ Eu voi fi cu tine şi îţi voi lua ju- 
gul şi îl voi duce Eu, şi îţi voi da jugul Meu cel uşor ca să-l 
duci; Eu pe al tău, şi tu pe al Meu, şi va fi uşor, şi vom lucra 
tot ce este de lucrat pentru cerul cel nou şi pământul cel nou 
şi pentru dreptatea care va locui cu cele noi şi curate. 

Voi ridica oameni din oameni şi Mă voi ajuta cu ei, şi 
nu voi uita sprijinul Meu de la om, că greu e pe pământ, greu 
e şi pentru Mine, nu numai pentru tine, poporul Meu. Greu e 
pe pământul necredincioşilor, dar pământul este al Meu, şi 
necredincioşii îşi vor pierde averea, căci Eu sunt Stăpânul 
cerului şi al pământului şi strig la oamenii necredincioşi şi 
Mă vestesc Stăpânul celor create de Mine, iar Tatăl îi va face 
moştenitori pe toţi fiii Lui, care L-au ştiut pe Tatăl, făcând 
voia Lui înaintea Lui. Atunci soarele va străluci de şapte ori 
mai mult, şi veşnicia îşi va îmbrăţişa fiii. Amin, amin, amin. 

24 iunie/7 iulie 1997 

Cuvântul mult, înnoieşte dragostea Domnului în om. Cel fără de 
trimitere cade prin rodul lui. Domnul este trimisul Tatălui. Ucenicii 
sunt culegătorii roadelor Duhului. 

in să te păstoresc, poporul Meu. Vin cu păşune 
din cer. Vin la tine, fiule mic, că tu trebuie să ai 
hrană caldă ca să fii mereu la masa Mea. Amin. Am spus că 
vin curând, şi iată, vin mereu la tine ca să te pregătesc să stai 
înaintea Mea la venirea Mea. Pace ţie! Pacea Mea ţie, ca să 
Mă ai în tine cu dragoste şi să ai multă dragoste. Dar ca să ai, 
trebuie să lucrezi cuvântul Meu şi mult să-l lucrezi. Dragos- 
tea ta de Mine se face din mult cuvânt, iar cuvântul înnoieşte 
dragostea. Aşa e şi cu urâtul care se face din tăcerea ta în cu- 
vântul Meu. Cine nu vorbeşte cu Mine, acela tace, şi se face 
urâtul peste el, iar duhul cel potrivnic Mie se făleşte între 
Mine şi tine, copilule hrănit cu dragoste de cuvânt. Eu sunt 
dragoste, şi Mă fac cuvânt peste tine ca să Mă ai, poporul 
Meu. O, cine nu are dragoste se cunoaşte după tăcere, iar cine 
are dragoste n-ar mai tăcea. Fiţi mari în dragoste, copiii Mei. 
Fiţi mari în cuvântul Meu şi scoateţi urâtul din voi şi dintre 
voi şi daţi râu dragostei, tată. Cu mare dragoste vin la voi, şi 
iau cu Mine pe sfinţi şi pe îngeri ca să audă din sfatul Meu cu 
voi, din sfatul vostru cu Mine. Cine are dragostea Mea, acela 
nu cade niciodată. Amin. De şapte mii de ani tot omul cade, 
căci cine nu are dragoste cade; cine nu are dragoste, tace. 
Dragostea cea de şapte veacuri a omului, precum şi vorbirea 
lui nu l-a făcut să nu cadă, că una este dragostea care nu cade, 
şi aceea este din Dumnezeu. Cel ce tace înaintea Mea, acela 
este cel ce nu Mă iubeşte, iar cel ce crede în Mine, acela Mă 
iubeşte şi Mă încălzeşte cu cuvântul Meu din el, şi pe mulţi îi 
încălzeşte la focul cel nestins al dragostei de oameni. 

O, poporul Meu, niciodată nu s-a făcut omul fiu al lui 
Dumnezeu, decât numai la propovăduirea Mea peste el, căci 
Eu am grăit proorocilor şi apostolilor, şi am făcut din ei cu- 
vântul Meu peste oameni, şi oameni mulţi au intrat sub dra- 
gostea care se naşte în om la cuvântul cel despre Mine, căci 
Eu sunt dragostea care vine la oameni ca să-i ridice, şi M-am 
lăsat dragoste în prooroci şi în apostoli şi M-am aşternut prin 
ei în calea oamenilor ca să Mă culeagă oamenii şi să Mă aibă 
pe masa lor şi să Mă pună la inima lor şi să fie vii şi să aibă 
pace, că nici un om nu are pace decât omul care Mă întâlneş- 
te pe Mine pe calea lui. 

Am ieşit în calea apostolilor Mei, şi ei M-au cules şi 
M-au pus la inimă şi au rămas cu Mine, şi Eu cu ei; şi au ră- 
mas în Mine, şi Eu în ei. Am ieşit în calea lui Saul, care nu 
avea pace, căci prigonea pacea şi n-o avea. M-am făcut lu- 
mină mare în calea lui şi i-am spus: «Saule, Eu sunt Hristosul 
păcii, şi tu Mă prigoneşti», şi M-am făcut în el pace şi dra- 
goste, iar el M-a aşezat în calea oamenilor ca să Mă culeagă 
oamenii, căci am făcut din el un trimis al Meu. 

Scris este în Scripturi: «Cine va crede în Mine fără 
propovăduite? Şi cine va propovădui dacă nu va fi trimis?». 
Cel ce propovăduieşte fără de trimiterea Mea, acela nu este 
primit de nimeni şi nu face rod cel netrimis. Omul care pro- 
povăduieşte pe Hristos fără să aibă trimiterea lui Dumnezeu, 
acela nu aduce rod pentru Dumnezeu, şi nici lui nu-şi face fii, 
căci Hristosul Eu sunt. Cel ce nu are trimiterea Mea, acela 
nu-Mi poate aduce nici un rod întru Mine, acela nu poate face 
din oameni fii ai lui Dumnezeu. Uitaţi-vă, tată, peste pământ, 
uitaţi-vă la rodul celor ce propovăduiesc pe Dumnezeu, şi în- 
ţelegeţi ce înseamnă trimis sau uns peste oameni, căci ca să 


ridici dintre oameni un fiu al lui Dumnezeu, acela trebuie să 
facă voia lui Dumnezeu dacă-1 ridici ca un trimis ce eşti, căci 
cel trimis are rod viu. lată taină vă spun vouă: cel ce nu este 
trimis de Mine şi lucrează fără trimitere, acela este fără toiag 
şi fără păstor şi cade prin rodul lui. Iar cel ce este trimis şi nu 
lucrează prin trimitere, acela se numeşte slugă leneşă, căreia 
îi va cere socoteală Cel ce a trimis-o. Amin. 

Cei ce Mă propovăduiesc azi pe Mine, sunt aceia care 
nu fac voia Mea, iar tu, poporul Meu, să fii atent ce-ţi spun, 
ca să am cu cine să grăiesc, căci voi grăi cu tine şi voi arăta 
toată vorbirea Mea cu tine, o voi arăta celor ce Mă propo- 
văduiesc oamenilor fără să fie trimişi. Aceasta este taina pro- 
povăduitorului: cel ce este trimis de Mine ca să Mă propovă- 
duiască, acela face voia Mea, precum şi Eu am făcut voia 
Tatălui, Care M-a trimis. Eu n-am trimis niciodată pe nimeni 
la propovăduire decât pe cel ce face voia Mea în duhul şi în 
trupul şi în sufletul său. 

îi trimiteam pe apostolii Mei prin cetăţi. De ce îi tri- 
miteam? Vă spun vouă de ce îi trimiteam. Avea Tatăl pe ici, 
pe colo prin cetăţi câte unul, doi care făceau voia Tatălui, şi 
pentru unii ca aceia sunt trimişi în lume cei trimişi de Mine 
ca să-i culeg pe cei ce Tatăl Mi-i dăruieşte, căci Tatăl nu are 
nevoie de cei ce nu-L iubesc pe El, iar Eu făceam voia Tatălui 
prin trimişii Mei. 

O, fiilor, fiilor, nu erau aşa bisericile Mele pe vremea 
apostolilor Mei. Erau puse la adăpost, erau puse deoparte 
pentru sfinţii Mei, pentru creştinii care făceau voia lui Dum- 
nezeu; şi se luptau apostolii Mei cu cei ce dădeau buzna cu 
buzunarele dosite şi cu fapte lumeşti, se luptau cu ei ca să 
nu-i lase să strice bisericile Mele. Dar azi bisericile nu sunt 
ale Mele; sunt ale fiilor oamenilor, nu ale creştinilor Mei, că 
iată, voi, creştinii Mei, nu sunteţi primiţi în ele, nu sunteţi iu- 
biţi în ele. O, aşa erau şi creştinii Mei cei dintâi, care se lăsau 
înviaţi la propovăduirea Mea prin apostolii Mei. Ei au fost 
începutul bisericii Mele, şi îi culegeau de peste tot pe cei ce 
Tatăl Mi-i dăruia ca să fie fiii bisericii Mele. Apostolii Mei 
lucrau cu ucenici, nu lucrau singuri, fiilor. Lucrul lor era trai- 
nic, şi se întăreau unul pe altul şi nu lucrau câte unul atunci 
când strângeau biserica s-o păstorească cu cele de la Mine. 
Cei ce n-au însoţitori ucenici, aceia să nu plece la lucrul bise- 
ricii, căci vouă vă spun mereu ce aveţi de făcut, vă amintesc 
mereu să lucraţi bine, să lucraţi lucru întreg în mijlocul bise- 
ricii, iar cei ce lucrează bine se bucură de rod şi îmi dau Mie 
rodul lor şi se fac Mie bucurie. Amin. 

Am mereu de lucru cu voi peste Israel. Mereu, mereu 
vin ca un păstor la voi şi vă învăţ şi vă păstoresc, căci Eu sunt 
Păstorul. Voi, străjerii Mei, să lucraţi cu Duhul Meu peste ai 
Mei. Duhul vostru să nu-1 folosiţi la lucrul Meu, căci voi nu 
sunteţi ai voştri. Cine dintre lucrători voieşte să fie al lui sau 
al oilor, acela nu face bine, căci acela trebuie să fie al Meu, şi 
toţi ai Mei trebuie să fiţi ai Mei, ca să nu vă semeţiţi la lucrul 
Meu. Dacă păstorii din bisericile lumii ar voi să fie ai Mei, 
atunci şi biserica lor ar putea fi a Mea, dar ei nu vor să fie ai 
Mei, şi sunt ai oamenilor, şi nici oamenii nu fac voia Mea, 
precum nici păstorii lor nu fac voia Mea. Cine este al Meu, 
face voia Mea, iar cine este al omului, face voia omului şi Mă 
pleacă şi pe Mine să fac voia omului. Dar voi să fiţi ai Mei, 
fiilor lucrători peste Israel, şi să lucraţi în Duhul Meu, căci 
Duhul Meu este Adevărul. Amin. 

Cuvântul Meu este trimisul Tatălui între oameni ca să 
culeagă pe cei aleşi de Tatăl, iar voi sunteţi culegătorii rodului 
Meu lucrat de Tatăl. Cuvântul Meu culege pe cei aleşi, iar cei 

aleşi de Tatăl sunt cei ce fac voia Tatălui între oameni. Aceia 
cunosc cuvântul Meu şi îl culeg şi se dau Mie jertfă plăcută, 
jertfă de dragoste. 

Cuvântul Meu este trimisul. Fiilor, fiilor, luaţi aminte 
la cele ce vă spun: cuvântul Meu este trimisul, iar voi sunteţi 
ucenicii Mei şi nu puteţi să faceţi voi mai mult decât cuvân- 
tul Meu. Lăsaţi cuvântul Meu să lucreze. E de ajuns că gră- 
iesc Eu cu voi în cuvântul cel trimis, iar voi sunteţi ucenicii 
Mei, şi ucenicul nu este mai mare ca Mine. Căutaţi să înţele- 
geţi lucrarea Mea cu voi întru trimitere la lucru. Limbile cu- 
vântului Meu sunt desluşite, tată. Voi doar arătaţi-le celor că- 
rora grăiesc ele. Am spus vouă că nu trebuie tras de nimeni, 
că lucrul Meu nu lucrează aşa. Lucrul Meu e mare, şi are 
statură cerească, nu omenească. Fiţi şi voi cu statură întreagă, 
fiilor, şi orice cuvânt rostit de voi, să fie bine cântărit şi să 
aibă statură sănătoasă, şi veţi fi plăcuţii Mei. Voi să nu căutaţi 
să fiţi plăcuţi vouă sau oamenilor sau celor peste care ve- 
gheaţi. Voi, fiilor lucrători, să căutaţi să fiţi în Duhul Meu. 
Amin, amin, amin. 

Şi acum mergeţi şi vă strângeţi lucrător cu lucrător, şi 
cuvântul Meu să vă lucreze, şi aşa să staţi în faţa Mea pentru 
Israel, şi în faţa lui Israel pentru Mine. Mergeţi prin trimitere, 
căci cuvântul Meu este trimisul oriunde merge el. Mergeţi ca 
să învăţaţi cu toţii cuvântul Meu, că vin apoi cu apostolii Mei 
la voi. Ei nu lucrau după duhul bisericii, şi lucrau după Duhul 
Meu peste biserică, şi luptau pentru unitatea duhului întru 
legătura păcii, fiilor. 

Apostolii Mei Petru şi Pavel precum şi toţi ceilalţi până 
la doisprezece, şi încă cei şaptezeci de apostoli, sunt cu Mine 
în Israel, în tine, poporul Meu Israel. Vin la tine cu rămăşiţa 
lui Israel, cu apostolii Mei vin la tine, că tu eşti mângâierea 
Mea şi a sfinţilor Mei, care au rugăciunile lor pe jertfelnicul 
de aur înaintea tronului Meu, căci îngerul rugăciunilor umple 
cădelniţa lui cu nor de tămâie şi cu rugăciunile sfinţilor, şi le 
pune înaintea Mea şi le aruncă pe pământ, precum este scris 
în Scripturi. 

Lucrează, poporul Meu, lucrează cuvântul Meu peste 
tine, căci vin apostolii Mei şi se unesc cu cuvântul Meu şi cu 
cuvântul tău, căci tu eşti cuvântul Meu, eşti rodul cuvântului 
Meu, eşti biserica Mea cea sfântă, eşti grâul Meu cel întreg; 
întreg şi nu sec. Amin, amin, amin. Apostolii Mei sunt cu tine 
în sărbătoarea lor cu tine şi stau cuvânt deasupra ta, şi din Mi- 
ne se vor face cuvânt peste tine, căci Eu sunt locaşul lor, lo- 
caşul sfinţilor. 

M-am dus la Tatăl şi am pregătit loc, ca acolo unde 
sunt Eu, să fie şi sfinţii Mei. Eu sunt locaşul sfinţilor Mei. 
Amin, amin, amin. 

29 iunie/12 iulie 1997 

Soborul celor doisprezece sfinţi apostoli 

Cel fără dragoste de Dumnezeu nimic nu este. Taina feţei lui Dum- 
nezeu din om. Cei doisprezece apostoli, îmbărbătează pe ucenicii 
cei din urmă. 

unt purtat de norii slavei Mele şi cobor pentru 
tine, popor sfânt, iar tu ai datoria să fii sfânt. 
Amin. Sunt purtat în foişor întocmit din apostolii Mei, iar Eu, 
Domnul, şi cu trâmbiţa Mea Verginica, suntem serbaţi în 
soborul apostolilor Mei şi toţi lucrăm laolaltă cu voi, cerul şi 
pământul în lucrare de ucenici cu învăţător între ei. 

Eu fără apostolii Mei nu lucram peste nimeni şi pe 
niciunde decât numai atunci când plângeam pentru mulţi 


către Tatăl Meu. Pentru cine plângeam Eu la Tatăl? Plângeam 
pentru Mine, plângeam pentru cei ce Mi-i dădea Tatăl, plân- 
geam pentru cei pe care-i iubeam, plângeam pentru cei pe 
care Mi-i dăduse Tatăl ca să Mă prigonească, să Mă răstig- 
nească şi spuneam: «Tată, să nu-i pedepseşti pentru Mine, că 
ei nu ştiu ce fac, ei nu Mă cunosc că sunt Fiul Tău». Dar după 
ce am înviat, păcatul lor s-a schimbat în păcat ştiut, căci prin 
înviere M-am dovedit Fiul Tatălui, Fiu venit din cer pe pă- 
mânt. S-a schimbat păcatul multora din cei ce Mi-au pregătit 
răstignirea şi fapta răstignirii, pentru că puţini din ei s-au 
făcut creştini credincioşi, iar ceilalţi au rămas tari prin rangul 
lor mai întâi, şi apoi prin mândria lor, că n-au voit să se înjo- 
sească pentru Mine precum Eu, Domnul, M-am înjosit pentru 
ei până la cea mai de jos ocară, moartea prin cruce, moartea 
celor mai aprigi păcătoşi osândiţi. Iată, omul nu ştie, nu vrea 
să îmbrăţişeze ocara omului. Omul este mai mare şi mai tare 
ca Dumnezeu, Care n-a voit decât să Se umilească pentru 
mântuirea multora, măi fiilor. 

Mi-am apărat ucenicii, le-am apărat viaţa lor, şi Mi-am 
dat-o pe a Mea, căci când au venit oamenii templului cu săbii 
şi cu ciomege, dacă n-ar fi pus mâna pe prada pe care o 
căutau ca s-o ducă la fruntaşii bisericii, i-ar fi osândit pe uce- 
nicii Mei. Dar Eu ca un Fiu al iubirii Tatălui am ieşit în frun- 
tea ucenicilor Mei, şi ca un învăţător al lor am grăit în faţa lor 
şi am spus căutătorilor: «Pe cine căutaţi? Eu sunt Cel căutat 
de voi, iar acestora daţi-le drumul în voie». 

Nimeni nu Mi-a luat viaţa. Eu însumi de la Mine am 
pus-o, căci pentru aceasta am coborât din cer de la Tatăl. Du- 
pă om am coborât, ca să-l iau în Mine şi să moară cu Mine şi 
să învieze cu Mine, căci cel ce-şi scapă viaţa din mâinile 
Mele, acela şi-o pierde, iar cel ce-şi pierde viaţa în moartea 
Mea pentru el, acela şi-o câştigă prin moartea lui în Mine şi 
prin învierea Mea întru el, prin credinţa în Fiul lui Dumnezeu, 
Care a venit din cer ca să moară pentru om şi să învieze cu 
omul şi să meargă înapoi la Tatăl cu omul răscumpărat în 
braţe. Dar cel ce a cunoscut dulceaţa acestui har şi a gustat 
din această jertfă, şi s-a dus din nou spre păcatul firii, cine să 
mai moară pentru unul ca acela dacă moartea Mea nu i-a 
folosit lui spre viaţă veşnică? De aceea îţi spun ţie, poporul 
Meu, să ai dragoste de Mine, şi ţi-am spus că cel fără dragoste 
tace ca un vinovat, iar cel cu dragoste n-ar mai tăcea. Cel fără 
dragoste moare faţă de Hristos şi se uneşte din nou cu diavo- 
lul, cu duşmanul omului, tată. Oare, tu, poporul Meu iubit, 
ştii, tată, ce este diavolul? Rău e de omul care-i slujeşte unui 
stăpân fără să-şi cunoască stăpânul la faţă. Rău e de omul 
care-I slujeşte lui Du mn ezeu fără să-I cunoască faţa Lui cea 
sfântă şi cerească. Rău e de omul care-i slujeşte diavolului 
fără să-şi cunoască stăpânul căruia îi slujeşte. Mare cuvânt vă 
spun Eu vouă astăzi, fiilor. Mare lucrare de cuvânt pun astăzi 
peste voi. Lucrez şi în dreapta Mea, lucrez şi în stânga Mea şi 
lucrez lucru întreg, lucrez cu ucenicii. Amin, amin, amin. Lu- 
crez şi în dreapta Mea, lucrez şi în stânga Mea, lucrez ca un 
învăţător cu ucenici din cer şi cu ucenici de pe pământ, căci 
aşa este lucrarea cerului. 

Voi, fiilor din dreapta Mea, fiţi cu atenţie cerească, 
fiilor, căci cu fiecare din voi grăiesc, nu cu celălalt grăiesc, 
aşa cum fiecare minte foloseşte acest gând cum că Eu cu ce- 
lălalt grăiesc. Voi, fiilor din dreapta Mea, fiţi cu atenţie ce- 
rească atunci când grăiesc vouă pentru cei din stânga care ar 
voi cu Mine dar fără dragoste în ei, ci mai mult cu fire şi cu 
neatenţie din fire. Voi, fiilor din dreapta Mea, staţi de-a 
dreapta Mea până ce vor rămâne numai fiii dragostei înaintea 
Mea, căci cei ce au mamă şi tată şi fraţi şi surori şi copii şi 

rudenii şi ranguri şi bani şi averi şi ţarini şi fire şi trup de fire 
nu vin după Mine, că au legături şi sunt legaţi şi n-au ştiut să 
scape la vreme. Dar Eu caut şi la inima omului necăjit de 
plata păcatelor lui, aşa cum am căutat şi la inima răstignitori- 
lor Mei care s-au pocăit şi M-au cunoscut de Fiu al lui Dum- 
nezeu şi s-au făcut creştini pe veci şi s-au rupt din cele vechi 
şi s-au înnoit. Ba unii din ei şi-au înnoit tot neamul lor prin 
înnoirea lor cea mare şi întreagă. Nimeni să nu Mă judece pe 
Mine după felul cum caut la inima omului necăjit şi cu putere 
de pocăinţă şi de dorinţă sfântă şi vie. Eu M-am băgat după 
om şi în iad, şi în apă, şi în foc, şi între morţi atunci când 
omul acela Mi-a fost de folos pentru ca să fac din el mântuire 
pentru necredincioşi sau judecată pentru aceştia. 

Grăirea Mea de azi e cu adâncime de înţelepciune, 
fiilor sfinţi, lată taină vă spun vouă: rău e de omul care-I slu- 
jeşte lui Dumnezeu fără să-I cunoască faţa Lui cea sfântă şi 
cerească. Cum aşa ceva, fiilor sfinţi? Omul care nu cunoaşte 
binecuvântările şi făgăduinţele Domnului, precum şi Weste- 
rnurile şi răsplata Domnului, acela nu pipăie faţa mântuirii. 
Acela îi slujeşte lui Dumnezeu, zice el, şi nu-şi cunoaşte răs- 
plata vieţii sale. Scris este: «Omul nu poate să vadă faţa lui 
Dumnezeu şi să rămână viu». Omul trebuie să moară în el 
după ce vede şi înţelege faţa lui Dumnezeu, iar după aceea 
trebuie să ia Do mn ul viaţă în el precum a luat în Moise, fiilor, 
căci lui i-am spus când Mi-a cerut să Mă vadă că nu va 
rămâne viu dacă Mă va vedea. Şi aşa a fost, că după ce M-a 
văzut şi M-a auzit, el a murit, şi Eu am înviat în el şi am stră- 
lucit Eu în el, iar când s-a coborât de la Mine spre Israel, ni- 
meni nu mai putea să-i privească faţa, şi a trebuit să-şi pună 
Moise văl, ca să nu se teamă fiii lui Israel de lumina feţei 
Mele în omul Meu cel nou. 

O, fiilor, Eu pe mulţi vă acopăr cu vălul Meu cel tainic, 
ca să poată omul să stea cu voi de vorbă şi ca să pot Eu să dau 
cuvântul Meu omului, dar rău e de omul care-I slujeşte lui 
Dumnezeu fără să-I cunoască faţa lui Dumnezeu cea sfântă şi 
cerească. Omul nu poate privi nici faţa omului îndumnezeit, 
şi de aceea pun vălul Meu peste omul Meu, dară să mai poată 
omul cunoaşte faţa lui Dumnezeu cea sfântă şi cerească! Nici 
măcar nu înţelege ce înseamnă creştin după adevăr, nici mă- 
car atât nu înţelege omul creştin, iar cel ce nu înţelege, găseş- 
te peste tot purtare după purtarea lui, iubire după iubirea lui, 
statură în toţi după statura lui, căci omul culege ceea ce sea- 
mănă. Nu poate omul păcătos să-l vadă sfânt pe cel sfânt care 
se lasă văzut de priviri sfinte, măi fiilor, şi nu de ochi răi şi cu 
privire bolnavă şi întunericită. 

Omul creştin este acela care-şi înţelege răsplata şi care 
şi-o lucrează cu sfinţenie, căci răsplata creştinului cel adevă- 
rat este sfinţenia minţii şi a inimii şi a vieţii şi a faptei lui, iar 
unde sunt acestea toate, acolo este izvorul lui Dumnezeu, cu- 
vântul lui Dumnezeu, care se face izvor şi râuri de ape vii, 
precum scrie în Scripturi despre cel ce crede în Mine, căci 
credinciosului aceasta-i este răsplata şi rodul sfinţeniei lui. 
Sfinţenia nu moare în om dacă omul nu se semeţeşte în sine 
cu ea şi în părţi cu ea, iar dacă ea este prinsă de semeţie, 
atunci ea se face judecătoare peste cel ce a purtat-o şi i-a 
omorât prin semeţie darul ei cel sfânt, ca şi Adam odinioară. 

Oare tu, poporul Meu iubit, ştii, tată, ce este diavolul? 
Iată taină vă spun vouă, fiilor sfinţi: rău e de omul care-i 
slujeşte unui stăpân fără să-şi cunoască la faţă stăpânul. Rău 
e de omul care-i slujeşte diavolului fără să-şi cunoască stăpâ- 
nul căruia-i slujeşte. Cum aşa ceva, fiilor sfinţi? Omul care nu 
cunoaşte binecuvântările şi făgăduinţele lui Dumnezeu şi 


răsplătirile Domnului, acela nu-I slujeşte lui Dumnezeu şi îi 
slujeşte diavolului şi nu-şi cunoaşte stăpânul la faţă, şi mulţi 
din felul acesta de oameni îl recunosc pe Dumnezeu ca Dum- 
nezeu, dar pe diavolul căruia-i slujesc nu-1 recunosc. 

Oare tu, poporul Meu iubit, ştii, tată, ce este diavolul? 
Aşează-te la învăţat şi creşti, poporul Meu, că nimănui n-am 
dat până la tine creştere ca a ta. Omul când a fost făcut de 
mâna lui Dumnezeu şi de Duhul lui Dumnezeu, a fost făcut 
ca să aibă în el şi simţul binelui şi simţul răului, ca să nu fac 
Eu din el un rob, şi să fac din el un liber, fiilor. Dacă aş fi zidit 
în el numai simţul binelui, ar fi fost pe veci de veci un rob, un 
om fără merite, un om fără lucrare. Dar am pus în el şi simţul 
răului, ca să fie omul liber, căci aceasta este libertatea cea de 
la Mine, şi nu alta. I-am spus apoi omului să culeagă numai 
ascultare, numai bine, şi să-şi hrănească simţul binelui, şi cu 
el să biruiască şi să osândească simţul răului. Dacă aş fi zidit 
în el numai simţul binelui n-ar mai fi trebuit să-l atenţionez să 
nu mănânce din pomul neascultării. Dar ce trebuia să facă 
omul ca să nu cadă din viaţă? Trebuia să osândească păcatul 
din trupul său, aşa cum am făcut Eu când M-am întrupat din 
Fecioară ca Fiu al Tatălui ceresc. Eu ce am făcut? Ce este 
scris în Scripturi? «El a osândit păcatul în trupul Său şi l-a 
nimicit pironindu-l pe cruce». Neascultarea, fiilor, trezeşte 
răul din om, şi răul nu mai este osândit în om, iar ascultarea 
de Dumnezeu îl face pe om să osândească răul în el şi să nu-i 
dea voie să lucreze, aşa cum am făcut Eu. Eu am osândit 
păcatul în trupul Meu şi apoi l-am nimicit prin cruce, prin 
moartea Mea pe cruce. Eu l-am făcut pe om după chipul şi 
asemănarea lui Dumnezeu şi nu altfel, dar omul n-a osândit 
răul în trupul său, şi şi-a trezit răul din el prin neascultare de 
Dumnezeu, prin necunoaşterea Stăpânului şi a feţei Stă- 
pânului său. Iată, omul nu trebuia să-şi uite Stăpânul. Omul 
trebuia să aibă Stăpân pe Dumnezeu, dar el a ieşit de sub stă- 
pânire şi şi-a folosit libertatea în păcătuire. 

Fiilor, fiilor, v-am învăţat ce este diavolul, tată. Dia- 
volul nu trebuia să fie liber în om. Dumnezeu trebuia să fie 
liber în om. Când unul este liber, celălalt nu mai este stăpân. 
Când răul este trezit de om înăuntrul său, atunci binele este 
răstignit în om. Când binele este mereu treaz, mereu stăpân în 
om, atunci răul este răstignit şi osândit în om. Copilul mic nu 
cunoaşte nici binele, nici răul, şi de aceea este purtat în braţe 
de cel mare, iar copilul este în pace şi în linişte şi în braţe 
mângâietoare. O, ce durere pe Mine când văd pe copii că se 
fac mari şi nu are cine să-i înveţe ce este binele şi ce este răul, 
ce este Dumnezeu şi ce este diavolul! Omul este casă binelui 
şi răului, şi acestea două nu sunt fără om. Când nu era omul, 
acestea nu lucrau, căci Dumnezeu lucrează cu omul, şi toate 
pentru om le-a lucrat, precum şi ascultarea a înfiinţat-o după 
ce omul a fost înfiinţat. 

O, poporul Meu, o, poporul Meu, o, poporul Meu iubit! 
Se miră apostolii de învăţătura Mea de azi, pe care nici ei n-au 
cunoscut-o şi n-au trăit-o pe vremea trupului Meu şi al lor. Pe 
vremea trupului Meu, şi apoi pe vremea lor, biserica Mea era 
luată cu asalt, şi toţi voiau să fie creştini de ai Mei şi de ai lor, 
şi era greu de om să înţeleagă bine faţa lui Hristos în om. O, 
poporul Meu, greu a fost şi greu mai este. în toate veacurile 
greu a fost să iau Eu faţă întreagă în om, greu de tot, poporul 
Meu. Dar acum apostolii Mei văd vremea Mea cu tine, că Mă 
port cu tot cerul Meu de sfinţi cu tine, Israele credincios de 
azi, puţinul Meu popor, micuţul Meu mănunchi de fii. Dar Eu 
te pregătesc şi te cresc, ca să fii tu faţă a Mea înaintea feţei 
Mele, ca să se înveţe oamenii cu faţa Mea, cu viaţa Mea, cu 

sfinţenia printre ei şi în ei, că mulţi iau cuvântul Meu cel dat 
de Mine ţie şi mulţi se fac oameni noi, cu trăire sfântă şi ce- 
rească în ei aşa cum am fost Eu, Domnul, pe pământ. 

Lucrez peste tine în lucrare cu ucenici, poporul Meu. 
Apostolii Mei, rămăşiţa lui Israel, se fac neam cu românul 
prin tine, românul Meu popor. Tot cerul sfânt mănâncă din 
blid cu tine cuvântul Meu şi trupul Meu. Tot cerul Meu e pe 
pământ cu tine. Tu eşti puţinei, dar numărul celor din cer este 
mare, fiule, şi este cu tine, şi tu eşti mare prin numărul celor 
din cer, tată. Tot Ierusalimul cel de sus, tot Israelul cel de sus 
este cu tine pe pământ. Tot cerul a coborât pe pământ la tine, 
că a venit vremea venirii Mele cu sfinţii în zeci de mii, iar Eu 
sunt întâiul între ei, căci sunt Fiul Cel întâi al Tatălui, întâi 
între mulţi fraţi. 

O, ucenici ai Mei, bucuraţi- vă în cuvânt cu cei din vre- 
mea aceasta! Mărturisiţi-Mă din cer pe pământ, că voi sunteţi 
mărturisitorii Mei. Amin. 

B inecuvintează intrarea sfinţilor Tăi, Doam- 
ne. Binecuvintează-ne să intrăm. Amin, 

amin, amin. 

A min zic vouă: totdeauna şi acum şi pururea 
şi în vecii vecilor, ucenicii Mei cei iubiţi. 

Amin. 

O Doamne, bărbat al doririlor, Fiule al Tată- 
^ lui Tău şi al nostru, Domnul doririlor 
noastre, multă mărturisire am semănat pe pământ pentru Tine. 
Dar azi Tu Te mărturiseşti şi mai minunat, şi mai deplin, şi 
mai desăvârşit, căci ceea ce noi, ucenicii Tăi, nu am putut 
face şi grăi, faci Tu, Cel ce pe toate le faci şi le poţi, căci Tu 
aşa ai spus: «mai mari decât acestea se vor lucra prin cei ce 
cred în Mine». Aşa ai spus, Doamne Cuvinte, aşa ai spus 
atunci. 

Venim cu Tine, ucenici şi învăţător, venim la cei ce 
pregătesc calea Ta şi a noastră, a sfinţilor şi a îngerilor Tăi, 
căci a venit vremea împlinirilor toate, Doamne, că mereu Te 
întrebam: «Până când, Doamne?». 

O, popor sfânt de pe pământ, noi suntem ucenicii lui 
Hristos, Do mn ul nostru şi al vostru. Cei doisprezece apostoli 
suntem, şi ne facem un singur cuvânt peste tine, popor al do- 
ririlor celor din cer, popor al făgăduinţelor lui Dumnezeu, 
făcute sfinţilor Lui. 

Deschideţi porţile să intre împăratul slavei însoţit de 
ucenicii Săi, de sfinţii Săi ucenici! Deschideţi slavei Domnu- 
lui, căci voi sunteţi cortul Domnului, Care locuieşte între oa- 
meni, şi oamenii nu ştiu să înţeleagă ce a făcut Domnul din 
voi, fiilor din urmă, rod al propovăduirii Domnului şi a noas- 
tră. A venit vremea desfiinţării celor în parte în faţa celor de- 
săvârşite care au venit şi vin spre voi şi spre noi, căci sfinţii 
aşteaptă, şi au aşteptat mereu întrebând: «Până când, Doam- 
ne?». O, iubiţilor întru Hristos, bărbatul doririlor! O, copii 
micuţi şi sfinţiţi de zeci de mii de ori prin cuvântul care se 
face trup, şi prin trupul care se face cuvânt! O, iubiţilor, o, 
micuţilor, ca pruncii să fiţi, şi să fiţi împărăţie a cerurilor pe 
pământ, ca să aibă cerul împărăţie în voi, pentru voi şi pentru 
noi, căci noi şi cu voi aşteptăm, potrivit făgăduinţelor, cer nou 
şi pământ nou al dreptăţii, adică împărăţia cerurilor, fiilor din 
urmă. 

Am lăsat vouă cărţile apostoliei noastre, dar fiţi sfinţi 
şi nu căutaţi în ele decât împărăţia cerurilor, că mult am grăit 
noi cu trupurile, iar trupurile pofteau prea mult împotriva 
duhului, şi era mare amestecătură, şi mare năvală se dădea 
peste biserica lui Hristos şi nu le puteam descurca pe cele rele 


din cele bune şi pe cele bune din cele rele de vreme ce cu- 
noştinţa era puţină atunci, iar oamenii erau mari cu trupul şi 
cu poftele trupului. Dar acum, Domnul a înmulţit cunoştinţa 
şi v-a dat-o vouă, căci a venit El însuşi Păstor, aşa precum a 
făgăduit, că S-a dus la Tatăl şi a venit cuvânt la sfârşit, şi Du- 
hul Lui Cel Sfânt Se face cuvânt, Se face Mângâietor, după 
proorocia celui mai iubit dintre cei doisprezece ucenici, Ioan, 
iubitul Domnului şi al nostru. Erau multe de dat atunci, dar nu 
puteau fi purtate, că nimeni nu putea mânca hrană tare, ci 
numai lapte. Şi iată, a venit Cuvântul Mângâietorul, a venit 
mai înainte de slava Lui cea întreagă, a venit să-Şi pregă- 
tească slava şi să te pregătească pe tine popor sfânt, ca să aibă 
cine ieşi în întâmpinarea cerului cel nou şi a pământului cel 
nou, Domnul cuvânt şi trup, duh şi trup. Propovăduirea noas- 
tră era lucrată cu anevoie, dar azi Hristos Se vesteşte ca ful- 
gerul care iese de la răsărit şi se arată până la apus, căci aşa 
este scris despre venirea Domnului cuvânt şi trup, duh şi trup, 
şi vom primi şi noi plata bucuriei pentru care atâta vreme am 
întrebat: «Până când, Doamne?». Noi veşnic suntem cu voi 
şi cu toţi cei care iau din muntele învăţăturii, şi punem ajuto- 
rul cerului pentru tainele Domnului şi pentru fiinţa lor. Stri- 
gaţi la noi să vă fim de sprijin, căci strigarea voastră ne îm- 
bracă cu biruinţă pentru voi, şi Domnul ne îmbogăţeşte ca să 
venim spre voi cu bogăţiile Duhului Sfânt şi ale faptelor 
Duhului Sfânt. Fiţi cum am fost noi, care am lăsat ale noastre 
şi am luat pe ale Domnului ca să le ducem, ca să lucrăm ca 
trimişi ai Lui, ca apostoli ai Duhului Sfânt, Care ne călăuzea 
prin lumea oamenilor. Fiţi sănătoşi, fiţi sfinţi cu mintea şi cu 
inima şi cu fapta şi cu viaţa şi aşa să vă apropiaţi, că greu se 
mai face biserica biserică. E lucru mare şi sfânt să fie omul 
casă pentru Hristos, căci cei sfinţi sunt casa Domnului şi a 
oaspeţilor Lui. 

O, fiilor din urmă, puneţi învăţăturile Domnului peste 
biserică şi curăţiţi biserica lui Hristos de idoli şi de duhuri 
străine de Duhul Cel Sfânt. Fiţi biserica lui Hristos, iubiţilor 
micuţi, iar biserica să fie una şi sfântă să fie şi apostolie să 
lucreze prin trimitere, fiilor ai Domnului. E mare învăţătura 
Domnului peste voi, că au venit cele desăvârşite şi s-au dat în 
lături cele ce erau în parte lucrate şi desluşite în parte. E mare 
cuvântul şi Domnul peste voi, iar noi lucrăm cu Domnul întru 
lucrare de ucenici; noi din cer, şi voi de pe pământ cu Domnul 
învăţătorul. Amin. 

Tu, Doamne, eşti Alfa şi Omega şi le uneşti pe ele, şi 
Scripturile nu se pot şterge, că iată ce împliniri minunate ai 
pregătit! Slavă Ţie, Doamne! Slavă Ţie îţi cântă ucenicii Tăi 
cei din cer! Binecuvintează intrarea şi ieşirea sfinţilor Tăi, 
Doamne, Cel ce erai, Cel ce eşti, şi Cel ce vii. Amin, amin, 
amin. 

O Eu sunt venit pe norii slavei Mele şi sunt 
^ purtat în foişor întocmit din apostolii Mei 
cei din cer, iar Eu şi cu trâmbiţa Mea, cu tine, Verginico, 
avem serbare în Israel în soborul apostolilor Mei. Am lucrat 
în cartea ta cuvânt de serbare de sfinţi ucenici, şi bucurie 
mare s-a făcut în cer. Amin. 

O Doamne, eu sunt trâmbiţa Ta şi sun şi adun 
^ cerul în sărbători şi venim cu cer de sfinţi 
la poporul cel de pe pământ. 

Fiilor, fiilor, e Domnul cu voi, şi e cu ucenicii Lui. 
Binecuvintează, Doamne, intrarea şi ieşirea sfinţilor 
Tăi. Amin. 

E u sunt Cel ce-Şi binecuvintează poporul 
Lui cel sfânt pe pământ. Eu sunt Cel ce 




Anul 1997 


1039 


odrăslesc sfinţenie în fiii cei ascultători şi iubitori. Eu sunt, şi 
voi fi mereu cu tine, poporul Meu cel sfânt. Eu sunt, şi te 
hrănesc cu cuvântul Meu, iar tu să fii popor curat şi sfânt, că 
n-am pe nimeni pe pământ mai iubit ca şi tine. Amin, amin, 
amin. 

30 iunie/13 iulie 1997 

Sărbătoarea sfântului prooroc Ilie 

Lucrarea de prooroc al Domnului. Ungerea pământească nu este 
ungere cerească. Arhiereul Irineu este unsul Domnului. Proorocul 
Ilie mustră necredinţa preoţilor lumii. 

obor cu grabă spre tine, poporul Meu. Cobor cu 
trâmbiţa Mea Verginica. Cobor pe cărarea cărţii 
tale, Verginico, trâmbiţa Mea din care Eu, Domnul, sun mai 
înainte de arătarea Mea. 

Coborâm cu sobor de sfinţi prooroci şi prăznuim masă 
de cuvânt nou, cuvânt cu trâmbiţare peste Israel. Duhul proo- 
rocului Ilie lucrează prin această lucrare de cuvânt, mai în- 
ainte de ziua Mea cea mare şi slăvită. Prăznuim cu mărire pe 
Ilie proorocul despre care scrie în Scripturi că va veni să-Mi 
pregătească venirea Mea cea de a doua, şi cu el prăznuim pe 
toţi proorocii care au proorocit despre vremea aceasta a Mea, 
că Eu sunt împlinirea cuvântului Meu rostit prin prooroci. 

Ilie proorocul merge peste pământ ca să îndemne pe 
oameni la pocăinţă, dar oamenii sunt de piatră la orice fel de 
strigăt al Meu ca şi în vremea lui Noe. O, duhul proorocilor 
strigă la Mine pentru împlinirea Scripturilor lor cele pentru 
venirea Mea. Dar ce este proorocul? Proorocul este om al lui 
Dumnezeu, care vorbeşte cuvântul lui Dumnezeu peste oa- 
menii care nu împlinesc poruncile lui Dumnezeu. Prooroc 
înseamnă om care se ridică împotriva celor fără de lege ca să 
salveze adevărul lui Dumnezeu şi pe cel drept care geme sub 
fărădelegile oamenilor. Cuvântul Meu prin prooroci este sa- 
bie cu două ascuţişuri care pătrunde în carnea celor uriaşi ca 
să slăbească puterea lor cea rea şi să izbăvească pe cei apăsaţi 
care plâng cu pocăinţă spre Dumnezeu. 

A fost odată în Israel un om în care Eu Mi-am trezit 
Duhul ca să-l izbăvesc prin el pe Israel care plângea la Mine 
cu pocăinţă. Acesta şi-a făcut sabie cu două ascuţişuri şi şi-a 
ascuns-o sub mantia sa şi s-a dus la regele Moabului, care 
asuprea pe Israel, şi a intrat în foişorul regelui, iar Eu îl pă- 
zeam din toate părţile pe cel ce s-a sculat să fie judecătorul 
Meu peste Israel. Şi pe când regele dormea, el a apucat cu 
stânga sa sabia de la şoldul drept şi a înfipt-o în pântecele cel 
gras al regelui duşman şi n-a mai tras-o afară; ba i-a dat dru- 
mul şi mânerului în pântecul regelui cel rău, şi a rămas sabia 
în carnea celui gras, şi am izbăvit pe poporul Meu de vrăj- 
maşii care-1 asupreau. 

Cuvântul Meu este sabie cu două ascuţişuri, şi cine se 
încearcă în ea, este prins de ea, căci are două ascuţişuri. Ilie 
proorocul Meu când a rostit cuvânt către casa regelui Ahab, 
cuvântul lui s-a înfipt ca o sabie acolo unde a fost trimis, căci 
Ilie era proorocul Meu, era cuvântul Meu. 

Ce este proorocul? El este cuvântul Meu, este om năs- 
cut din cuvântul Meu cel de peste el. El naşte cuvântul Meu 
între oameni. Mă naşte pe Mine cuvânt pe pământ. Aşa ai fost 
tu, Verginico. Cuvântul Meu te-a întocmit şi te-a lucrat, şi 
apoi tu Mă năşteai pe Mine cuvânt pe pământ, şi din cuvântul 
Meu în tine s-a născut un popor, şi s-a scris cartea acestui 
popor ca şi cartea lui Israel; şi precum atunci n-au fost iubiţi 


proorocii Mei, aşa şi acum, tată. Iată, Eu trimit pe Ilie proo- 
rocul Meu şi el merge peste tot pe pământ ca să întoarcă pe 
oameni la Mine, dar cei ce au pus mâna pe cheile împărăţiei 
cerurilor îmi stau împotrivă. Iar tu sună, Verginico, ca să se 
audă sunetul tău. Amin. 

E u, Doamne, sun din trâmbiţă peste Israel, 
că Tu ai coborât în grabă spre poporul Tău. 
Eu sunt străjerul lui Israel, iar străjerul anunţă pe cei dinăun- 
tru când vede duşmani venind. 

Mă uit ce nelinişte este peste arhiereii din biserica din 
lume. Poporul Tău merge cu Tine şi Te vesteşte cuvânt peste 
pământ, că de aceea Te faci cuvânt, iar arhiereii bisericii din 
lume s-au umplut de frică şi de nelinişte, Doamne. Venim la 
poporul cuvântului Tău ca să-l întărim în nădejde şi în cre- 
dinţă şi în pacea Ta şi în neclătinare, Doamne. Se pregătesc 
arhiereii să vină spre grădiniţa Ta şi îl împing pe arhiereul 
Tău prin care Tu ai înfiinţat grădiniţa cuvântului Tău, îl îm- 
ping să blesteme grădiniţa Ta şi cuvântul Tău care o sfinţeşte 
mereu, dar eu voi merge înaintea lor, aşa cum a mers îngerul 
Tău înaintea lui Valaam care mergea să-l blesteme pe Israel, 
şi îl voi îndemna la cuvânt de binecuvântare pe arhiereul Tău, 
că arhiereii îl împing în faţă ca pe un salvator al lor ca să-i sal- 
veze de sub apăsarea cuvântului Tău peste ei. Coborâm în 
grabă să avem grijă de toate ale grădinii Tale, şi vom trezi oa- 
meni care ne vor veni în ajutor ca să se descopere minciuna 
arhiereilor care vor să spună că nu ei, ci acela care este arhie- 
reul Tău voieşte să lovească în grădiniţa Ta, în biserica Ta 
aşezată de cuvântul Tău, Doamne. 

Ilie proorocul Tău lucrează pentru Tine şi pentru 
poporul Tău, iar eu ca un străjer anunţ cetatea Ta, pe poporul 
Tău, să stea în duhul păcii Tale, că Tu eşti Cel ce păzeşti lu- 
crarea Ta şi mersul Tău în cuvânt peste pământ, căci vii pe 
pământ cuvânt. Amin. 

O Verginico, cobor în cartea Mea şi îmi pe- 
^ ceti ui esc grădiniţa cu cuvânt nou de bine- 
cuvântare, şi îmi voi anunţa străjerii din grădină, căci Eu 
trimit pe îngerii Mei să biruiască împotriva minciunii arhie- 
reilor care se luptă cu lucrarea Mea şi nu cu fiii ei; cu Mine 
se luptă, nu cu poporul Meu. Dar acesta este ceasul lor, şi 
stăpânirea întunericului cel din ei, că n-au voit să fie ai Mei, 
n-au iubit căile Mele, şi s-au sculat să se lupte cu Mine. Dar 
Eu cobor în grabă şi întocmesc cuvânt nou şi Mă fac Dumne- 
zeu tare pentru poporul Meu. Amin, amin, amin. 

* 

E u sunt Cuvântul. Eu sunt Domnul. Amin, amin, 
amin. Eu sunt Cel ce sunt, Cel ce era la început 
precum este scris: «La început era Cuvântul, şi Dumnezeu 
era Cuvântul, şi Jarâ El nimic nu s-a făcut din ce s-a făcut». 

O, grădiniţă a cuvântului, Eu sunt cuvântul cel de peste 
tine, şi tu porţi numele Meu, că te-am ales cu drag ca să vor- 
besc din tine peste pământ. O, grădiniţă, o, grădiniţă, o, gră- 
diniţă, o, locaş al cuvântului Meu! îmi răcoresc Duhul când 
grăiesc peste tine. Am făcut din tine reazem al Meu, şi îmi 
alin durerea cu cuvântul Meu peste tine, că e durere grea du- 
rerea cerului pentru om. O, grădiniţă, în tine plâng în cuvânt, 
în tine Mă rog Tatălui, în tine Mă rog omului să se întoarcă la 
Tatăl, dar duhul lui antichrist se supără pe străjerii tăi. O, 
grădiniţă, în tine se coboară sfinţii cu cuvântul cel din cer. în 
tine Duhul Meu Se face cuvânt, dar omul cel potrivnic Mie şi 
ţie pune la cale împotrivire şi necredinţă, că e neliniştit când 
aude de tine, grădiniţa Mea. Dar Eu sunt Domnul şi nu Mă 

pun cu mintea omului necredincios, şi îl las în pacea lui pe 
acela, iar Eu lucrez în tine cu pacea Mea, ca să fie pacea Mea 
la îndemâna celui ce voieşte să ia din ea. Amin. 

Mă fac cuvânt, şi sărbătoare de venire a Mea Mă fac. 
Mă fac pace şi bucurie peste toţi cei hrăniţi cu mana Mea care 
curge peste tine, grădiniţa Mea. Mă fac cuvânt de nădejde şi 
de biruinţă pentru toţi cei care iau din masa cuvântului Meu 
ca să fie vii cu viaţa şi cu mintea şi cu veghea şi cu inima. Mă 
fac nădejde peste tine, poporul Meu hrănit din grădiniţa 
cuvântului Meu. Să stai pururi la masă cu Mine, să stai cu 
credinţă şi cu nădejde, să stai cu neclintire, căci oamenii de 
azi sunt împotriva Mea mai mult ca acum două mii de ani 
când M-am arătat trup între oameni. Mulţi oameni de azi s-au 
făcut uriaşi şi au pus mâna pe cheile împărăţiei Mele şi M-au 
dat afară din împărăţia Mea ca să fie a lor şi nu a Mea, şi te 
duşmănesc pe tine, poporul Meu cel credincios. Dar Eu sunt 
Domnul, şi grăiesc mereu peste tine şi te învăţ să fii copil cre- 
dincios şi ascultător şi sfânt, căci cei credincioşi vor fi ca 
stelele în vecii vecilor. Amin. 

O, grădiniţa cuvântului Meu, s-au sfătuit mai-marii 
bisericii din lume împotriva ta, dar Eu sunt Domnul şi vin şi 
te pecetluiesc cu cuvânt proaspăt, că nu tu, ci Eu sunt Cel 
vinovat înaintea mai-marilor bisericii. Eu te-am întocmit ca 
să fii şi ca să stai înaintea Mea, şi am în tine fii numiţi cu 
numele Meu cel nou şi unşi de Mine cu ungere proaspătă; de 
Mine, că nu mai erau pe pământ unşi ca să-i ungă pe cei ce 
umblă pe căile Mele. Cei de pe pământ ung cu untdelemnul 
lor pe cei ce umblă pe căi deşarte, dar Eu ung cu untdelemnul 
Meu pe unşii Mei care umblă pe căile Mele. 

O, poporul Meu, iubitul Meu popor, te-am purtat şi te 
port printre oameni cu cuvântul Meu care strigă peste oameni 
ca să se întoarcă la Mine. Te-am purtat şi te port peste pământ 
ca să dai oamenilor duhul mângâierii, că oamenii sunt fără de 
mângâiere, şi voi merge mereu din loc în loc cu tine, căci 
duhul şi puterea lui Ilie lucrează peste tine, cel mic. Dar s-au 
supărat mai-marii bisericii din lume şi s-au aşezat să-şi bată 
joc de arhiereul martor al bisericii Mele cea curată. îl împing 
cu ameninţare ca să vină şi să lovească în grădiniţa cuvântului 
Meu, dar tu roagă-te, poporul Meu, şi cântă cântarea ta de 
biruinţă, căci celor ce nu te iubesc pe tine le-a venit ceasul lor 
şi stăpânirea întunericului de peste ei, că n-au voit să fie ai 
Mei, şi s-au sculat să se lupte cu Mine. Dar Eu Mă întăresc 
peste tine, căci sunt Dumnezeul tău Cel tare şi de aceea se 
tem de tine cei ce se tem. Aşa se temeau popoarele de poporul 
Meu Israel, că Eu eram Dumnezeul lui Cel tare şi eram apă- 
rătorul lui Israel care striga la Mine cu duh de pocăinţă ca 
să-l izbăvesc. Te-am binecuvântat mereu şi te-am trimis să 
verşi peste pământ din binecuvântarea Mea şi te-am însoţit 
mereu cu vreme cu soare şi cu pace şi cu semne cereşti, ca să 
vadă mulţimile că Eu sunt Dumnezeul tău, Care te mărturi- 
seşte popor al Meu pe pământ. Dar cei ce au pus mâna pe 
cheile împărăţiei Mele şi-au pierdut pacea lor din pricina ta, 
poporul Meu, şi folosesc duh de minciună şi dau să lovească 
în tine. O, poporul Meu, nu-i voi lăsa să te batjocorească, şi 
voi face cu ei aşa cum am făcut cu mai-marii cei care stăteau 
peste România, căci trimiseseră asupritori peste grădiniţa 
care era să fie a cuvântului Meu, a bisericii Mele cea din cer, 
căci vin cu sfinţii cerului în cuvânt peste ea, şi prin ea peste 
ţara Mea de nuntă. Dar când i-am văzut că s-au aşezat la pân- 
dă ca să-Mi nimicească locul în care aveam să-Mi întocmesc 
coborârea cuvântului Meu, am trimis îngerii Mei şi am pus pe 
fugă pe asupritori, şi s-a nimicit om pe om, şi pe tine te-am 


luat pe braţele Mele, grădiniţa Mea, şi te-am ocrotit, tată, iar 
cei necredincioşi, care voiau să te nimicească au pierit prin 
sabia lor. 

Nu voi lăsa nimic şi pe nimeni să se ridice împotriva ta, 
grădiniţă a poporului Meu, a cuvântului Meu. Iar pe arhiereul 
cel martor, care a rostit cuvântul Meu pentru înfiinţarea bise- 
ricii Mele, îl voi conduce spre glorie cerească pe pământ, şi îl 
voi aşeza pe scaunul Meu. Dar Eu vă spun că l-am şi aşezat, 
căci el este unsul bisericii Mele, este unsul Meu, nu este unsul 
oamenilor, căci când oamenii cei mari care stau peste biserică 
l-au recunoscut de arhiereu al Meu după cum a fost cuvântul 
Meu pentru el, el s-a ridicat şi aşa le-a spus lor: „Nu voi m-aţi 
ales pe mine, ci eu v-am ales pe voi“. Mare şi cu tâlcuire ce- 
rească a fost acest cuvânt rostit de el, şi iată care este tâlcul 
acestui cuvânt amintit atunci. El le-a spus lor: „Nu voi m-aţi 
ales pe mine, nu voi, ci Domnul, iar voi nu m-aţi ales, ci m-aţi 
torturat ca pe un răufăcător. Nu voi, ci eu v-am ales pe voi. 
Şi de ce v-am ales pe voi şi nu pe cei curaţi? V-am ales pe voi 
ca să vă pot face şi pe voi curaţi şi fără de păcat prin po- 
căinţă. V-am ales pe voi ca să faceţi şi voi ce am făcut eu, dar 
n-aţi voit să credeţi că Domnul este Cel ales de mine, şi aţi 
zis că altcineva este Cel ce grăieşte şi îşi înalţă un popor. Eu 
v-am iubit, şi am rămas cu voi, dar voi n-aţi rămas cu mine, 
şi iubiţi minciuna şi deşertăciunea şi nu iubiţi pe Domnul “. 
Aşa înseamnă cuvântul spus de arhiereul Meu pentru cei ce 
l-au recunoscut că este al Meu. 

O, grădiniţă a cuvântului Meu, întăresc peste tine bine- 
cuvântarea Mea şi lucrarea Mea, căci cel ce te-a aşezat de la 
Mine este împins spre tine ca să spună că nu mai eşti a Mea. 
Dar tu eşti a Mea aşa cum muntele Sinai este muntele Meu 
cel sfânt, căci aşa i-am spus lui Moise: «Descalţă-ţi încălţă- 
mintea că eşti pe loc sfânt». Nimeni nu s-a dus să sfinţească 
muntele acela. Eu eram sfinţenia muntelui Sinai unde am 
grăit din rug aprins cu Moise proorocul Domnului. 

Eu sunt Cel Sfânt în tine, o, grădiniţă a binecuvântării, 
iar dacă cei necredincioşi vor pune peste tine cuvânt de de- 
părtare a Mea de tine, atunci Eu voi rosti din nou peste tine 
cuvântul rostit prin gura unsului Meu căruia i-am spus să 
rostească cuvântul sfinţeniei grădiniţei Mele şi a bisericii din 
ea, cuvântul cel din partea Mea. 

Nu te teme, poporul Meu. Nu te teme, grădiniţa Mea. 
Eu sunt Domnul, şi sunt de partea ta cu slava Mea, şi îi voi 
îndemna la pocăinţă pe cei ce nu cred în lucrarea cuvântului 
Meu cel ce era la început, şi fără el nimic nu s-a făcut din câte 
s-au făcut. Iar la voi, fiilor scumpi, să Se vadă Duhul Celui ce 
vă iubeşte, să Se vadă Duhul Celui iubit de voi, să se vadă ai 
Cărui duh sunteţi, ai cui fii sunteţi, fiilor. Fiţi în Duhul Meu, 
căci Duhul Meu este de partea voastră, şi Duhul Sfânt vă 
prinde sub aripile Sale şi vă acoperă şi vă ocroteşte şi vă măr- 
turiseşte ai cui fii sunteţi, dar să fiţi, măi fiilor. Amin, amin 
zic vouă: aceasta este grădiniţa cuvântului Meu, iar locul pe 
care staţi este sfânt. Amin, amin zic arhiereilor care vin spre 
voi: aceasta este grădiniţa Duhului Meu Cel Sfânt, Care Se 
face cuvânt peste pământ, iar locul spre care veniţi, este loc 
sfânt. Nu vă apropiaţi, voi, cei necredincioşi, căci locul acesta 
al Meu este al credincioşilor. Amin, amin, amin. 

Amin, amin zic celor ce se încearcă în stânca aceasta: 
cine se va lovi de ea se va zdrobi în ea. Amin, amin, amin. 

O, grădiniţă, în tine plâng în cuvânt, în tine Mă rog 
Tatălui, în tine Mă rog omului să se întoarcă la Tatăl. 

O, Tată, Tatăl Meu şi al celor credincioşi, păzeşte-i de 
cei duşmănoşi pe cei pe care Mi i-ai dat! înconjoară pe po- 

porul Tău cu sfinţii Tăi îngeri! Preaslăveşte-Te în Fiul Tău 
prin fiii Tăi cei de pe pământ! 

A min, amin, M-am preaslăvit şi Mă voi 
preaslăvi pururea, Fiule Emanuel, căci Tu 
eşti Fiul Meu, Cel Unul născut din Mine. M-am preaslăvit şi 
Mă voi preaslăvi în fiii cei mici, născuţi din cuvântul Tău, şi 
voi lucra semne cereşti prin ei, căci Duhul Tău este în ei, şi ei 
Mă fac pe Mine şi pe Tine cuvânt pe pământ, lată, Eu trimit 
pe Ilie proorocul ca să-Ţi gătească Ţie cale, Fiule, şi să Te 
întorci pe pământ la oameni şi să fii cu cei credincioşi în vecii 
vecilor. Amin. 

lavă Ţie, Tatăl Meu, că Eu Mă rog Ţie în 
grădiniţa cuvântului Nostru. Mă rog pentru 
om să se întoarcă la Tine, dar îmi stau împotrivă mai-marii bi- 
sericii, Tată. în toate veacurile antichrist a fost alături de Mine 
şi M-a prigonit şi până să Mă nasc din Fecioara mama Mea, 
şi după ce am venit iar lângă Tine; M-a prigonit ca să nu 
cobor din cer pe pământ şi ca să nu fiu cu oamenii; M-a pri- 
gonit prin cei mai apropiaţi ai Tăi, Tată. Ei ziceau şi zic că Mă 
iubesc, dar Mă prigoneau şi Mă prigonesc mereu ca să nu 
cobor la oameni. 

O, Tatăl Meu, trimite pe Ilie, trimite-1 mereu, că este 
scris despre el că îmi va găti calea Mea spre oameni, calea 
zilei Mele, ziua cea desăvârşită a venirii Mele ca să fiu pe 
veci cu cei credincioşi. Amin. 

A min zic şi Eu Ţie, Fiule Emanuel, l-am 
trimis şi îl voi trimite mereu pe Ilie proo- 
rocul, şi va birui cerul pentru coborârea Ta cea de sfârşit a 
tainei Tale, că Tu eşti plinirea cuvântului proorocilor, Fiule al 
Meu. 

O, proorocule al venirii Fiului Meu, mergi, şi iar mergi 
pe calea venirii Fiului Meu! Mergi şi termină-ţi lucrul cel 
pentru întoarcerea fiilor către părinţi şi a părinţilor către fii. Şi 
dacă Ne va auzi cineva glasul Meu şi al tău, vom intra la el şi 
vom face pace cu el. Amin. Iar cu cine Ne va goni, vom face 
război şi vom câştiga împărăţia cerurilor pe pământ, şi vom 
câştiga de pe pământ pe fiii ei. Amin, amin, amin. 

O Domnul meu, Domnul proorocilor Tăi! Tu 
^ ai făcut din mine gura Ta peste oameni, 
căci oamenii rătăceau fără Tine, şi eu suspinam de mila Ta, 
Cel neiubit, Cel necăutat de oameni, şi m-am rugat Ţie înain- 
tea necredincioşilor şi ai făcut semne cereşti la rugăciunea 
mea. Mă rog şi azi, din cer şi de pe pământ mă rog Ţie şi 
Fiului Tău, Care este în Tine precum Tu eşti în El. Mă rog, 
Doamne, Ţie, atinge-Te de duhul necredinţei din zilele venirii 
Fiului Tău cuvânt peste oameni. Atinge-Te de munţi şi fa-i să 
fumege. Atinge-Te de toţi cei ce jertfesc lui Baal, şi Ţie nu-Ţi 
slujesc ca unui Dumnezeu, căci Tu eşti Unul Dumnezeu, 
Doamne Savaot. Curăţă-i pe oameni de necredinţă, căci tot 
cuvântul care prooroceşte prin el împotriva fărădelegii de pe 
pământ, este cuvânt de prooroc al Tău, Doamne. O, le este 
frică preoţilor de azi, le este frică, zic ei, să nu se înşele cre- 
zând că Tu eşti acest cuvânt. 

O, preoţilor de azi, dacă acest cuvânt nu este Domnul, 
atunci ce este Domnul şi unde este şi ce face El şi ce 
lucrează? Stă degeaba Do mn ul? Doarme Domnul? Nu mai 
este Domnul? Ce este Domnul pentru voi? Care este măsura 
Lui pe pământ? O, preoţilor, Domnul este acest cuvânt. Mă 
trimite Dumnezeu la voi să vă întorc către El, şi pe El către 
voi ca să nu vină Fiul Domnului să vă lovească pentru necre- 
dinţă, căci plata necredincioşilor este afară din împărăţia ce- 
rurilor. Nu vă îndoiţi de acest cuvânt. Domnul este, dar voi 
sunteţi fără credinţă, căci s-a împlinit cu voi Scriptura lui 


Hristos, Care a spus: «Când va veni Hristos, va mai găsi pe 
pământ credinţă?». Despre voi a zis Domnul Iisus Hristos, 
Fiul lui Dumnezeu; despre voi, nu despre restul lumii, căci 
striga Hristos Domnul şi zicea: «Ierusalime omorător de 
prooroci, de multe ori am voit să te strâng sub aripile Mele, 
dar tu n-ai voit, şi casa ta va rămâne pustie, şi n-ai să Mă mai 
vezi cu tine până la venirea Mea cea binecuvântată». Aşa 
striga Hristos Domnul, la oamenii care slujeau lui Dumnezeu, 
ziceau ei, dar ei ucideau pe cei ce erau gura Domnului, iar 
voi, cei de azi, mărturisiţi prin necredinţa voastră că sunteţi 
fiii celor ce au omorât pe proorocii Domnului. De ce sunteţi 
necredincioşi? Necredinţa este moarte, moartea lui Hristos în 
voi. Domnul Se propovăduieşte pe Sine întru venirea Sa, iar 
voi aţi răpit via Domnului, precum împăratul din vremea mea 
a luat via lui Nabot şi a omorât pe stăpânul viei şi a stăpânit 
via care nu era via lui. Via este a Domnului, nu este a voastră, 
iar dacă voi nu credeţi pe Domnul Cuvântul, nu credeţi pentru 
că I-aţi răpit via şi o stăpâniţi cu silnicie, căci turul este cel 
necredincios şi cel ce face fărădelegea. Ce-I daţi voi Domnu- 
lui acum când îşi va desăvârşi ziua cea mare a venirii Lui, 
ziua despre care scrie în Scripturi? Aveţi voi popor sfânt, care 
să-L întâmpine pe Domnul la venirea Lui? Grăiesc vouă din 
cer şi de pe pământ, căci sunt viu, şi am cerul în mine, şi 
moartea nu are putere asupra mea. Voi aţi omorât pe martorii 
Domnului, dar ei proorocesc în sac şi în cenuşă şi se vor ridi- 
ca şi vă vor judeca şi vor spune cu ce moarte aţi omorât cre- 
dinţa lor şi viaţa lor în Domnul. Dar voi nu cunoaşteţi Scrip- 
turile, că le înăbuşiţi împlinirile, dar a zis Domnul: «Nu va 
trece nici cerul, nici pământul până nu se vor împlini toate 
Scripturile». Şi iată, ele s-au împlinit, şi taina împlinirii lor 
apasă peste voi, şi sunteţi plini de frică. 

Eu sunt cel ce am lucrat peste arhiereul cel ales de 
Domnul între voi, ca să vă întorc inimile spre Dumnezeu, dar 
n-aţi voit, şi casa voastră e pustie de Domnul. Dacă voi L-aţi 
avea pe Domnul, aţi cunoaşte această lucrare sfântă, căci cei 
ce au pe Domnul, cunosc Duhul Domnului. Eu am coborât foc 
din cer de la Domnul prin rugăciunea mea, dar voi de ce nu 
v-aţi rugat să vă arate Domnul ce este acest cuvânt care curge 
din cer peste grădina Domnului? Cereţi, şi veţi primi. De ce nu 
cereţi? De ce nu vă rugaţi cum m-am rugat eu? Mai uşor vă 
este să alungaţi adevărul de pe pământ? Cereţi, iar dacă nu veţi 
cere voi cere eu la Dumnezeu aşa cum am cerut atunci. Eu 
sunt cel ce gătesc calea Domnului ca să vină Do mn ul pe pă- 
mânt. Voi aţi iubit mărirea deşartă şi slava oamenilor aţi pri- 
mit, iar pe cea de la unicul Dumnezeu nu aţi primit-o, şi cău- 
taţi să ucideţi cuvântul lui Dumnezeu. Sculaţi-vă şi faceţi pace 
între voi şi Dumnezeu, că nu este diavolul acest cuvânt. Dom- 
nul este. îndrăzniţi şi cercetaţi. Este Domnul. 

Amin, amin zic vouă: nu veţi putea blestema sau dez- 
bina pe poporul Domnului. Pe fiii grădiniţei în care Do mn ul 
Se face cuvânt peste pământ, nu-i veţi putea birui. E Duhul 
Domnului în ei şi nimeni nu poate să judece pe cei duhovni- 
ceşti. îndrăzniţi şi cercetaţi duhurile, că vai celui ce săvâr- 
şeşte păcat asupra Duhului Cel Sfânt al Domnului! Cum 
puteţi să osândiţi un om fără să-l judecaţi? Care Scriptură vă 
dă voie la aceasta? O, e mare întunericul vostru. Alergaţi spre 
lumină şi fugiţi de mânia Domnului! Duhul Domnului aşa 
lucrează. Duhul Cel bun aşa grăieşte peste pământ. Amin. 

O, Domnul meu şi al proorocilor Tăi, Tu ai făcut din 
mine gură a Ta peste cei ce nu cred în lucrarea cuvântului 
Tău, căci aceştia rătăcesc fără Tine, şi eu suspin de mila Ta, 
Cel neiubit, Cel necăutat de oameni. Fă semne cereşti la rugă- 
ciunea mea şi Te preaslăveşte, Doamne, în mijlocul poporului 

Tău. Mereu, mereu preaslăveşte-Te cu slava cuvântului Tău, 
căci oamenii cei de azi care-Ţi slujesc Ţie, zic ei, nu ştiu ce 
este slava Ta pe pământ, şi necredinţa a orbit înţelepciunea 
lor. Fă-Te har văzut peste grădiniţa Ta de pe pământul român, 
căci Tu eşti Duhul Adevărului. Duhul făţărniciei, duhul min- 
ciunii usucă-1 şi seacă-1, ca să nu mai muşte din Duhul Ade- 
vărului Tău. Cuvântul Tău dă război cu satana, iar eu sunt tri- 
misul Tău şi Iţi pregătesc calea. Amin, amin, amin. 

O proorocul Meu cel viu, care n-ai voit să 
^ mori, căci ai iubit viaţa! Eu sunt Duhul şi 
cuvântul proorocilor Mei. la cu tine pe toţi proorocii, pe toţi 
sfinţii şi îngerii şi stai de veghe pentru grădiniţa Mea şi pentru 
poporul Meu, că poporul Meu este calea Mea spre oameni. 
Amin. 

Nu te teme, grădiniţa Mea. Am venit cu grabă şi te-am 
aşezat în pacea Mea şi te-am întărit prin binecuvântarea Mea. 
Stai înaintea Mea, căci tu eşti cărarea Mea, şi în tine Mă prea- 
slăvesc cu slava cuvântului Meu. Eu sunt în porţile tale. Eu 
sunt cuvânt peste tine. Eu sunt ocrotitorul tău. Voi veni şi îţi 
voi spune clipa când vei sta la porţi înaintea celor necredin- 
cioşi şi te voi învăţa, grădiniţa Mea de fii. 

Fiilor din grădiniţa Mea, ascultaţi tot ce vă învăţ Eu. 
Duhul vostru să nu-1 folosiţi la lucrul din porţi peste cei ne- 
credincioşi. Duhul Meu este în voi, dar fiţi în Duhul Meu, fiţi 
în ascultare, fiilor. Mângâiaţi cu Duhul Meu pe arhiereul Meu 
care suferă ocară pentru numele Meu. Mângâiaţi duhul lui. 
Mângâiaţi, fiilor, mângâiaţi cu Duhul Meu. Amin, amin, 
amin. 

20 iulie/2 august 1997 

Sărbătoarea sfântului prooroc Iezechiel 

Necredinţa slujitorilor bisericii lumii aduce mânie peste pământ. 
Domnul mustră necredinţa arhiereului Vasile Târgovişteanul. 
România va fi curăţită de duhuri rătăcitoare de credinţa ortodoxă. 

E u iar vin la voi, fiilor din grădină, ca să vă gră- 
iesc, ca să vă învăţ ce este de lucrat, căci Ilie 
proorocul Meu se roagă la Mine să Mă ating de fărădelegea 
de pe pământ, de fărădelegea din bisericile din lume, căci 
pentru aceste fărădelegi vine mânia lui Dumnezeu peste fiii 
neascultării. Vin iar la voi, vin cu grabă la voi şi iar grăiesc. 
Ridicaţi şi voi mâinile şi rugăciunile cele pentru stârpirea ne- 
credinţei de la oamenii bisericii, că iată, de câte ori se ridică 
aceştia să lovească în cuvântul Meu aşa cum au făcut în toate 
veacurile, aduc ei mânia Mea peste pământ. O, şi Mi-e milă 
de oamenii necăjiţi, de oamenii lipsiţi de cunoştinţa Mea, că 
n-are cine-i învăţa calea luminii Mele, şi sunt loviţi de mânia 
Mea pentru necredinţa oamenilor bisericii. Mereu, mereu 
apăr acest sătuţ în care Eu Mă cobor cuvânt ca s-o fac pe Ro- 
mânia ţară a nunţii Mele, munte al fericirilor să fac din ea, şi 
cu ea să lucrez peste neamurile pământului mântuire de la 
Mine. Mereu, mereu lucrez ca să păzesc toate cetăţile din 
jurul acestui sătuţ, sătuţul cuvântului Meu. Mereu, mereu lu- 
crez cu mila Mea până la hotarele cetăţilor care ţin de cetatea 
Târgovişte, căci am milă până la marginile acestei cetăţi pen- 
tru darul pe care-1 are ea în acest sătuţ al cuvântului Meu. O, 
mereu, mereu Mă căznesc să am milă de ţara Mea română, de 
ţara cuvântului Meu, dar oamenii bisericii sunt plini de ne- 
legiuiri, şi aşa stau înaintea Mea pentru România, şi dacă stau 
aşa, ei aduc mânia Mea peste oameni. Eu am ocrotit în toată 
vremea ei pe România, chiar dacă şi ea a greşit înaintea Mea, 
dar am avut pe ici, pe colo în ea, am avut când şi când câte un 


om care era plăcutul Meu, şi făceam din el cuvânt ceresc şi 
salvare prin pocăinţă. 

Vin la voi cu grabă. Ridicaţi mâinile şi cereţi la Mine 
cu duh de pocăinţă pentru toţi cei ce nu iubesc pocăinţa, cereţi 
să strâng la locurile lor norii şi să se ivească seninul şi să se 
oprească mulţimea ploilor cele peste măsură, că Mi-e milă de 
cei necăjiţi, de cei oropsiţi şi lipsiţi, Mi-e milă să-i văd fără 
de hrană, Mi-e milă, că timpul apasă greu, şi cresc oamenii 
răi, iar cei mici şi buni şi săraci şi credincioşi stau apăsaţi sub 
răutatea timpului şi a oamenilor timpului, care-şi zidesc îm- 
părăţie în timp. 

O, Ilie proorocul Meu se roagă să Mă ating de duhul 
necredinţei din biserică. Vor oamenii bisericii să lovească în 
tine, grădiniţă a cuvântului Meu cel plin de mântuire şi de 
pace şi de iubire şi de sfinţenie. Vor să se ridice să se lupte cu 
Mine, Cel ce Mă fac Duh Sfânt şi cuvânt peste grădiniţa Mea 
din România. Mi-am ales în România petecuţul de pământ 
care s-a ivit prima dată din apă atunci când am făcut cerul şi 
pământul, şi acest petecuţ l-am numit grădiniţa cuvântului 
Meu, taina Mea cea dintru început ivită din apă, primul pe- 
tecuţ de uscat, capul pământului, piatra cea din vârf, iar când 
l-am zidit pe om din pământ, acesta a fost locul de unde am 
luat pământ. Grăiesc desluşit această taină, ca să Mă audă oa- 
menii bisericii şi să ştie de la Mine cu cine au pornit război. 

O, oameni ai bisericii, o, arhiereilor care strecuraţi ţân- 
ţarul şi înghiţiţi cămila! O, slujitorii Mei care pedepsiţi păca- 
tele oamenilor, dar voi nu vă opriţi nicicum de la fărădelegi, 
de la desfrânare şi de la beţie şi de la hulă împotriva prooro- 
cilor Duhului Sfânt despre care ziceţi că au demon şi nu pe 
Dumnezeu! O, vin şi vă întreb, iar voi să-Mi răspundeţi. Ce 
vă face vouă rău grădiniţa cuvântului Meu? Eu sunt Cel ce 
curg cuvânt peste acest petecuţ de grădiniţă cu fii mici în ea, 
nu mari ca voi, căci ei slavă de la oameni nu voiesc şi nu pri- 
mesc, ci fug de slavă deşartă aşa cum am fugit Eu şi apostolii 
Mei şi sfinţii Mei cei adevăraţi sfinţi. Eu am înfiinţat această 
grădiniţă în România, ca o binecuvântare peste ea şi pentru 
ea. De ce vă temeţi de planurile Mele şi de întocmirea lor? 
Oare, nu este mai bine şi mai sfânt să lucrez Eu ca să vină 
mântuirea şi pacea şi lumina Mea peste pământ? Oare, este 
mai bine să lucraţi voi? Iată, voi lucraţi necredinţă şi o puneţi 
şi peste oameni, şi din pricina voastră şi a fărădelegilor pe 
care le săvârşiţi în biserică vine mânia Mea peste fiii voştri şi 
suferă şi fiii cei credincioşi Mie, iar Eu sunt ocrotitorul celor 
credincioşi şi curaţi cu duhul şi cu viaţa. 

Ziceţi că nu credeţi că sunt Eu cuvântul cel trimis vouă, 
şi peste pământ trimis. Dar ce vă împiedică să Mă puneţi la 
încercare? Ziceţi că trebuie să treacă timp mult ca să se ade- 
vereze cuvântul Meu şi mântuirea care vine din el. Dar cei de 
azi peste care Mă fac cuvânt n-au nevoie de mântuire prin 
acest cuvânt mântuitor? Cine v-a învăţat pe voi că trebuie să 
treacă timp peste cuvântul Meu? O, Eu sunt mereu astăzi, şi 
Scriptura aşa spune: «Astăzi, cei ce auziţi cuvântul Meu, nu 
vă împietriţi la auzul lui». Cuvântul Meu îşi dobândeşte sin- 
gur adevărul cel din Scripturi, dar voi de ce nu sunteţi vii? de 
ce nu sunteţi credincioşi ca cei dinainte care primeau pe Du- 
hul Sfânt şi nu-L goneau prin necredinţă? Voiţi, oare, să 
aduceţi mânia Mea peste ţara alegerii cea din zilele acestea? 
O, nu vă voi lăsa să biruiţi cu necredinţa voastră cursul râului 
cuvântului Meu care vine în vremea aceasta de lângă Tatăl pe 
pământ precum este scris în Scripturi. 

Nu mai osândiţi, nu mai batjocoriţi, nu mai înjosiţi pe 
arhiereul cel uns de Mine peste ţara Mea de nuntă. Dragostea 

lui de voi vă va osândi. Bunătatea lui şi ascultarea lui de voi 
vă îndeamnă la pocăinţă, vă îndeamnă să ascultaţi de Mine 
precum ascultă el de voi, căci cel mai mic este cel mai mare 
între voi. El n-a făcut nici un rău. El a împlinit cuvântul Meu, 
căci cuvântul Meu poartă în el putere să se împlinească. Am 
pus peste arhiereul Meu duhul înţelepciunii şi al credinţei şi 
al împlinirii Scripturilor. Mă uit la voi cum îl înjosiţi, cum 
râdeţi de el, cum îl ameninţaţi, cum îl învinuiţi, şi el suferă de 
la voi pentru numele Meu. O, dacă n-ar fi el printre voi cu 
mila lui de voi şi cu rugăciunea lui cea caldă care Mă pleacă 
spre milă pentru voi, ce aţi face voi în vremea aceasta când 
toate ale voastre dau să se descopere şi sunt urâte faptele 
voastre cele făcute la întuneric? El este binecuvântarea Mea 
printre voi, dar iată, sunteţi necredincioşi, şi se uită sfinţii pă- 
rinţi la voi, se uită cum călcaţi învăţăturile lor, cerând altora 
să le împlinească. Voi trebuie să le împliniţi cel mai întâi, iar 
voi nu aveţi dragoste de Mine. 

O, arhiereule de Târgovişte, lucrezi cu planuri ascunse 
împotriva grădiniţei cuvântului Meu, că tu n-ai dragoste de 
Dumnezeu. Dai să înjoseşti în faţa neamului român pe arhie- 
reul cel uns de Mine. Dar el este curat şi nu v-a greşit. Nu erai 
tu atunci peste bisericile din cetatea Târgoviştei. El nu ţi-a 
greşit băgându-se peste tine. Eu l-am trimis pe el la cel mai 
mare peste biserică şi i-a dat de veste planul Meu şi i-a spus 
de cuvântul Meu care cere ridicarea acestei pietre, iar cel mai 
mare nu i-a spus să n-o ridice, ci i-a spus să aibă grijă ce face, 
şi el a avut grijă şi a făcut cu grijă lucrul cel poruncit de Mine. 
Dar când ai venit tu peste această cetate şi ai găsit această 
piatră care străjuieşte cu duh de mântuire peste cetatea ta, 
te-ai sculat cu răutate şi cu necredinţă şi cu şiretlic şi ai 
osândit pe arhiereul Meu cel credincios, şi de atunci faci nu- 
mai tulburare în biserică, fiindcă tu nu iubeşti biserica. Tu te 
iubeşti pe tine şi nu păstoreşti pe fiii bisericii, ci îi îndemni la 
faptele fărădelegii, pe care le faci şi tu. 

O, arhiereule de Târgovişte, câtă tulburare, câtă dez- 
binare ai lucrat tu în biserica din România! Ce bine-ţi era ţie 
şi României şi bisericii din ea dacă foloseai duhul înţelegerii 
şi al iubirii faţă de taina cuvântului Meu şi a bisericii pe care 
Eu am zidit-o prin arhiereul cel uns de Mine! Şi de ce este uns 
de Mine? lată taină îţi spun ţie, şi taina să fie cunoscută în 
biserică: Eu am rostit cuvânt şi l-am trimis prin fiii cuvântului 
Meu către cel mai mare din biserică şi aşa i-am spus aceluia: 
«Ia aminte, cărmuitor al bisericii! Ridică-te, şi aşează sfat, şi 
apoi să-Mi ungi cu untdelemnul sfinţeniei pe unsul cel de la 
Mine, că acesta este de la Mine şi nu de la tine, şi cu el voi 
încheia legământ viu pentru biserică şi voi face din România 
Ierusalim nou şi slavă a Mea peste popoare». Aşa i-am spus 
celui mai mare, şi el M-a ascultat şi l-a uns pe cel de la Mine 
şi a împlinit cuvântul Meu. A voit sau n-a voit, a crezut sau 
n-a crezut, l-a uns pe cel de la Mine, ca apoi să pot Eu să aşez 
prin el piatră curată şi sfântă, biserică fără pată, fără zbârci- 
tură, biserică cerească pe pământ; cerească şi nu pămân- 
tească. I-am spus arhiereului Meu că-1 voi ridica peste bi- 
serică, i-am spus cu ani în urmă prin cuvântul Meu, şi el îmi 
zicea: „Doamne, mi-e teamă. Nu pot. îmi place mănăstirea şi 
liniştea şi viaţa umilă“. Dar Eu îl aveam în planul Meu cel 
pentru biserică sfântă şi curată şi l-am luat din mănăstire ca 
să treacă prin treptele cele până la arhierie ca să lucrez cu el 
pentru România, că România este ţara strălucirii rostită prin 
Scripturi. 

O, arhiereule de Târgovişte, bagă sabia ta în teaca ei, 
căci sabia Mea este sabie cu două ascuţişuri, şi ea este cuvân- 


tul Meu! Amin. Tu eşti necredincios şi nu Mă iubeşti şi nu 
faci voia Mea şi nu iubeşti viaţa cea sfântă, iar biserica Mea 
are nevoie de sfinţenie, lată, aduci mânia Mea peste fiii tăi, 
peste fiii bisericii tale, căci fiii bisericii Mele sunt cei ce fac 
voia Mea în trupul şi în duhul lor. Te ridici şi împingi pe 
arhiereul Meu să blesteme grădiniţa Mea, dar Eu le-am zis 
fiilor din grădină: binecuvântaţi pe cei ce vă blesteamă şi 
faceţi bine celor ce vă urăsc, căci Eu sunt cu voi. Fiii grădi- 
niţei Mele nu vă greşesc vouă cu nimic, nu greşesc nici du- 
hului şi învăţăturii bisericii şi a sfinţilor. Voi sunteţi cei ce 
greşiţi poruncilor Mele, şi v-am dat în dar această piatră de 
altar sfânt, ca să vă fie vouă de izbăvire, căci scris este: «Da- 
că într-o cetate sunt zece sau cinci care fac voia Mea, voi scă- 
pa toată cetatea de la sabie». 

O, arhiereilor, nu mai urâţi locul grădiniţei cuvântului 
Meu. Lucraţi cu duhul păcii Mele. Nu lucraţi cu răutate. Nu 
osândiţi pe nimeni fără să judecaţi pricina, că nu vă dă voie 
Scriptura la judecată fără cercetare. Lucraţi duh de pocăinţă 
faţă de Mine, şi Eu vă voi vindeca pe voi de necredinţă. 
Lucraţi cu dragoste, căci toate se vor dovedi prin lumina Mea. 
Lucraţi voia Mea în biserici, că altfel aduceţi mânia Mea pes- 
te fiii voştri. Scris este despre cei făţarnici: «Vai vouă, că din 
pricina voastră vine mânia lui Dumnezeu peste fiii neascul- 
tării». Iată, proorocul Ilie strigă la Mine să Mă ating de fap- 
tele voastre, şi rugăciunea lui rodeşte. S-a umplut pământul 
de ape şi ies apele din matca lor şi fac durere peste oameni, şi 
oamenii sunt necăjiţi. De ce să sufere ţara Mea? De ce să nu 
aibă binecuvântarea Mea peste ea prin faptele credinţei 
voastre? 

Iată, v-aţi hotărât să veniţi cu ameninţare peste grădi- 
niţa cuvântului Meu, şi Eu M-am mâniat peste toate cetăţile 
Târgoviştei şi oamenii suferă, căci apele cele de sus le strică 
roadele, şi glasul Meu grăieşte prin semnele Mele. Nu mai 
aduceţi mânia Mea prin necredinţa voastră. Lăsaţi pacea Mea 
peste voi, şi între voi. Lăsaţi binecuvântarea să vină peste Ro- 
mânia. Eu am trimis pe fiii cuvântului Meu să desfacă nodul 
cel cu legătură de peste cetăţile Târgoviştei, căci fărădelegea 
cea de demult a adus mânia Mea şi a făcut legătură peste ce- 
tate. Lăsaţi binecuvântarea să rodească. Nu mai aţâţaţi la mâ- 
nie. Daţi râu dragostei, că împotriva dragostei nu stă legea, nu 
stă, ci cade prin dragoste, căci Eu sunt dragoste cerească între 
fiii dragostei. 

Iată, încă vă spun: vă atrageţi dispreţ din partea tuturor 
celor care văd că luptaţi împotriva grădiniţei Mele din Româ- 
nia şi a fiilor ei. Ea este nădejde şi duh de nădejde şi de pace 
sfântă peste România. România este împânzită de tagme 
străine, de credinţe străine de duhul ortodoxiei, şi Eu voiesc 
s-o curăţesc de duhuri străine de ortodoxie, că voi nu puteţi 
s-o curăţiţi. România este ortodoxia Mea şi aşa s-a născut ea 
şi aşa a fost ea botezată. Fiţi ortodocşi adevăraţi, că am grăit 
de atâtea ori peste voi prin cuvântul Meu cel de azi! Am rostit 
cuvânt peste voi, şi cu grabă l-am rostit, căci vă pregătiţi să 
faceţi răutate peste grădiniţa Mea. întoarceţi-vă de la faptele 
voastre cele rele, şi Eu vă voi vindeca de neascultare şi de ne- 
credinţă. Amin, amin, amin. 

Iar tu, poporul Meu, şi tu, grădiniţă de fii ai poporului 
Meu, binecuvintează pe cei ce te blesteamă şi fă bine celor ce 
te urăsc, că Eu sunt cu tine şi sunt cu pacea Mea peste tine. 
Amin. Sunt venit cu duhul dreptăţii, şi am descoperit fărăde- 
legea care dă să se aşeze peste tine, grădiniţa Mea, căci Eu 
sunt Cel ce te ocroteşte. Amin, amin, amin. 

21 iulie/3 august 1997 

Cuvântul lui Dumnezeu 


Cuvântul Domnului peste necredinţa arhiereilor 
României 

Arhiereul Irineu este silit spre act de necredinţă şi spre rostire de 
blestem împotriva binecuvântării aşezată peste Sfânta Sfintelor 
Noului Ierusalim. Toţi arhiereii s-au făcut vinovaţi de hulă asupra 
Duhului Sfânt; necredinţa lor atrage mânie peste oameni. întris- 
tarea se va preface în bucurie. 

Î nsemnaţi această zi, fiilor din grădină. însemnaţi 
cu cuvântul Meu, că acum a fost clipa când aţi stat 
la porţile cuvântului Meu înaintea necredincioşilor, căci toţi 
arhiereii din sinedriul de azi s-au făcut vinovaţi în ziua aceas- 
ta, chiar şi cei care cred şi iubesc cuvântul Meu care vine în 
vremea aceasta pe pământ. Daţi cuvântul Meu peste tot, nu 
numai arhiereilor. Daţi-1 până la toate marginile, că Eu vă dau 
putere şi vă ajut să puteţi. 

Oamenii zic că voi sunteţi bogaţi, fiilor. Oamenii zic că 
voi aveţi bani şi că aveţi de toate, dar Eu v-am învăţat pe voi, 
de când v-am ales v-am învăţat să nu puneţi mâna pe bogăţie 
pe pământ, să nu luaţi de la nimeni de pomană, căci vrednic 
este lucrătorul de plata lui. V-am învăţat să lucraţi cu mâinile 
voastre ca să aveţi haină şi hrană şi adăpost. V-am învăţat să 
nu luaţi nimic ce nu-i al vostru. V-am învăţat să semănaţi cu 
Mine la hrană şi la port şi la avere, şi să nu iubiţi slava deşartă 
şi bogăţia pământească şi lumească. Oamenii zic că voi sun- 
teţi bogaţi, dar voi nu sunteţi aşa. Voi sunteţi săraci, şi tot ce 
lucraţi, lucraţi pentru răspândirea cuvântului Meu peste pă- 
mânt, şi Eu vă ajut să fiţi împărţitori. Daţi cuvântul Meu peste 
tot, ca să ştie oamenii jalea Mea şi a voastră, că Eu cu voi o 
duc aşa cum o duceam şi cu ucenicii Mei cei puţini de atunci. 

Daţi cuvântul Meu peste tot, fiilor. Trimiteţi mereu cu- 
vântul, nu numai la oamenii bisericii. Trimiteţi cuvântul Meu 
la cei ce cârmuiesc ţara română. Trimiteţi, fiilor, cuvântul 
Meu la cei ce defaimă pe România, ca să ştie tot pământul de 
slava Mea din ea, de bogăţia slavei cuvântului Meu şi de ale- 
gerea ei cea cerească. Eu vă voi ajuta să aveţi putere să înmul- 
ţiţi cuvântul Meu, căci Eu sunt Cel ce merg peste pământ. 
Domnul Cuvântul sunt. 

lată, necredinţa pleacă de la oamenii bisericii, care se 
numesc slujitorii lui Dumnezeu între oameni. Toţi arhiereii 
s-au făcut vinovaţi înaintea Mea, nu numai cei trei, patru care 
apasă pe arhiereul Meu să facă fapte împotriva iubirii cuvân- 
tului Meu, căci Eu sunt iubire, cuvânt de iubire. Amin. Cu- 
vântul Meu de certare şi de mustrare este iubire, căci scris 
este: «Domnul mustră pe cei iubiţi de El, şi Tatăl îşi ceartă 
fiii spre înţelepţire». 

Nu numai cei câţiva dintre arhierei sunt vinovaţi de ne- 
credinţă şi de fapta necredinţei care a venit şi s-a arătat astăzi 
la porţile tale, grădiniţă a cuvântului Meu. Nimeni dintre ar- 
hierei nu l-a ajutat pe cel apăsat între ei. Nimeni nu s-a sculat 
să se arate iubitor şi credincios slavei cuvântului Meu care 
vine din cer pentru pregătirea cea slăvită a venirii Mele cea 
de a doua; nimeni, fiilor, căci toţi dorm în scaunele lor, că la 
ce altceva trebuieşte scaunul? Eu n-am avut nici pat, nici ma- 
să, nici scaun. Eu umblam desculţ şi fără adăpost, şi eram Fiul 
Tatălui împărat. Cine nu crede în Mine, acela doarme, căci 
necredinţa este noapte, iar cei ce dorm, noaptea dorm, dorm 
în noaptea necredinţei. Ce-Mi foloseşte Mie statul lor înain- 
tea Mea? Ce rod îmi aduc ei Mie? Ce fac ei pentru Mine? 
lată, ei fac de râs numele Meu înaintea Mea, şi au făcut din 
locaşurile afierosite Mie ascunzători de tâlhari. Intră oameni 
nelegiuiţi sub haină de slujitori ai bisericii şi se fac unii pe 


alţii slujitori şi stau cu necredinţă, iar cu buzele rostesc pe 
Dumnezeu înaintea oamenilor, dar ei nu sunt decât nişte căr- 
turari şi nişte farisei făţarnici, care nu-şi spală nici trupul, nici 
mintea, nici inima, şi aşa stau în numele Meu peste oameni, 
şi din pricina lor vine mânia Mea peste fiii neascultării. 

N-au oamenii de cine să asculte. E mare durerea aceas- 
ta a Mea în cer şi pe pământ. N-au oamenii de cine să asculte, 
fiilor. Răspândiţi cuvântul Meu ca să ştie oamenii că Eu sunt 
Dumnezeul lor şi că grăiesc cu ei ca un Dumnezeu, Care 
poate să le vorbească, şi ca să aibă oamenii de cine să asculte. 
Oamenii n-au păstori duhovniceşti. Oamenii au numai păstori 
trupeşti, şi aceştia nu-i ajută să se ferească de păcate şi nu-i 
ajută să deosebească binele din rău şi răul din bine. Am venit 
pe pământ cuvânt ca să-i fac pe oameni credincioşi şi buni şi 
curaţi prin pocăinţă şi prin iubire sfântă, şi oamenii bisericii 
Mă gonesc cu necredinţa lor, şi necredinţa lor se ia pe oameni 
aşa cum se ia râia de la om la om. 

Daţi cuvântul Meu peste tot, nu numai arhiereilor. 
Daţi-1 oamenilor, fiilor, că Eu vă voi ajuta să puteţi. Daţi-1 
tuturor, că oamenii bisericii voiesc să se ascundă de cuvântul 
Meu, vor să spună că ei nu ştiu de el, vor să spună că nu sunt 
Eu cuvântul care strigă peste pământ, şi iată, din pricina lor 
vine mânia Mea peste oameni. 

însemnaţi această zi, că e zi de durere, fiilor. în ziua 
aceasta oamenii bisericii şi-au semnat împotrivirea ca să Mă 
gonească pe Mine din inima celor ce cred în Mine şi care se 
hrănesc cu viaţa cea veşnică a cuvântului Meu. în ziua aceas- 
ta oamenii bisericii s-au lepădat de slava cuvântului Meu care 
curge din cer peste grădiniţa Mea de pe pământ. în ziua 
aceasta de 7 august a anului 1997 după socoteala cea pămân- 
tească, a fost adus arhiereul Meu la poarta cuvântului Meu. 
N-a venit singur. A venit adus, că el nu voia să vină să facă 
act de necredinţă. El este ca ostaşul în armată şi se supune ca 
un ostaş demn, ca unul care ascultă. Tot cerul a plâns de mila 
lui. Tot cerul a fost cu voi, fiilor din grădină. Toţi sfinţii, tată, 
toţi proorocii, toţi îngerii, toate puterile cereşti erau cu voi şi 
pentru voi în clipa cea de durere a cerului, care este cu voi. El 
este fiul suferinţei şi este batjocorit de arhierei şi este defăi- 
mat de ei pentru numele Meu care s-a făcut cuvânt peste 
această grădiniţă. 

Nu vă întristaţi, fiilor. Nu aşa, tată, Eu sunt cu voi, şi 
este cu voi şi arhiereul Meu. El n-a rostit nimic rău peste voi, 
şi a plecat binecuvântându-vă, zicând: „Fiţi binecuvântaţi! 
O, era în stare să vă prindă pe toţi într-o singură îmbrăţişare; 
era în stare să vă ia în sân şi să plece cu voi ca să nu mai fie 
fără voi, că el aşa v-a spus cândva: „Eu nu pot fără voi“. Şi 
iată, nu poate, că este legat şi nu poate. Când era cu voi îi era 
liberă credinţa şi inima şi iubirea şi paşii, dar de când a fost 
prins de plasa necredincioşilor n-a mai putut. A venit adus, a 
venit forţat de ameninţările linguşitoare ale celor ce se tem de 
voi, căci arhiereii se tem de voi, fiilor, dar nu de voi, ci de 
Mine se tem, şi ei nu-şi cunosc teama şi de unde vine ea. 
Arhiereul Meu era în stare să vă ia în braţe aşa cum făceam 
Eu cu cei iubiţi de Mine. Duhul lui e dulce ca şi al Meu. Ini- 
ma lui tânjeşte după cei curaţi ai Mei, că el este cuminte şi 
curat, şi are în el înţelepciunea cea din cer şi lucrează spre 
mântuirea oamenilor. 

Iată ce a făcut arhiereul care stă peste biserica cetăţii 
Târgovişte! A atras mânia Mea peste pământ şi au suferit oa- 
menii cei necăjiţi. Vă spun vouă, fiilor scumpi, ca să audă de 
la voi toţi cei care vor lua cuvântul Meu; vă spun vouă că tot 
ce vine peste oameni, vine prin mijlocitorii lor. Eu de aceea 

am spus că din pricina lor vine mânia Mea peste fiii neas- 
cultători, prin cei mari care se aşează peste oameni, nu prin 
cei mici; prin cei ce veghează peste cei mici, prin stăpânii lor 
vine mânia sau binecuvântarea Mea, căci Eu aşa am spus, şi 
cuvântul Meu este adevărul. 

Fiilor, fiilor, de câte ori se scoală cei necredincioşi ca 
să defaime lucrarea Mea, ca să aducă dureri grădiniţei cuvân- 
tului Meu, de atâtea ori aceştia aduc mânie peste pământ, că 
Eu iubesc atât de mult grădiniţa aceasta cât nu se poate sui la 
mintea omului. 

Arhiereul Meu ar zbura ca păsărică cerului spre voi, 
dar are aripioarele legate, fiilor. Inima lui şi inima voastră au 
bătut o clipă cu bucurie şi cu durere, căci v-aţi întâlnit faţă că- 
tre faţă după atâta vreme. Sunt patru ani şi mai bine de când 
i s-au legat aripioarele. A plâns cerul sub apăsarea acestei 
clipe, a plâns cerul de mila lui şi de mila voastră, dar întrista- 
rea lui şi a voastră se va preface în bucurie şi în slavă, fiilor. 
Femeia când e să nască o apucă durerile, dar după ce naşte 
uită cât a durut-o, uită, de bucuria pentru cel născut. 

Vă mulţumesc, fiilor, că M-aţi ascultat şi aţi fost în du- 
hul răbdării şi n-aţi scos cuvânt de durere, aşa cum Eu n-am 
zis nimic în chinurile crucii. îi voi scrie pe toţi arhiereii care 
l-au îndemnat pe el să vină să lovească în voi, şi nu voi uita 
fapta lor dacă nu vor veni spre pocăinţă. 

A fost la poarta grădinii Mele un arhiereu care v-a spus 
că va veni arhiereul Meu să ia de peste grădiniţa Mea numele 
Meu. Acela l-a îndemnat să vină, şi a lucrat necredinţă şi gând 
rău peste grădiniţa Mea, şi a lucrat printre arhierei gândul lui 
cel rău. Şi mai este unul între ei, care grăieşte cuvinte josnice 
peste arhiereul Meu, cuvinte nedrese, cuvinte de tortură sufle- 
tească, iar alţii dintre ei grăiesc cu şiretenie, că mulţi din ei se 
tem de lumina care le descoperă faptele lor rele. îi voi scrie 
pe fiecare în cartea Mea, căci cartea Mea din vremea aceasta, 
se întocmeşte. Scrieţi, fiilor, scrieţi acestea în carte spre po- 
menire, căci aşa îi spuneam şi lui Moise când întocmea cartea 
lui Israel spre pomenirea faptelor. 

Nu vă întristaţi pentru arhiereul Meu. El va fi ridicat de 
Mine spre slavă şi va uita durerea şi îl veţi primi cu braţe de 
flori aşa cum l-aţi primit acum, căci cuvântul prin care Eu 
v-am vestit venirea lui la voi, s-a împlinit. Eu am făcut semne 
cereşti pentru ca să încurc aducerea lui spre voi, că Mă durea 
şi Mă doare fapta care a fost pus s-o facă. V-am înştiinţat că 
va fi adus la voi şi v-am spus că voi lucra să-i împiedic, şi a 
lucrat Ilie proorocul Meu mânie peste pământ şi am îndurerat 
pe oameni, dar arhiereii cei necredincioşi nu s-au pocăit de 
necredinţa lor ca să nu-1 mai forţeze pe arhiereul Meu să lo- 
vească în locul slavei cuvântului Meu. Dar n-a lovit, căci 
această grădiniţă este sfinţită de cuvântul Meu, nu de el. El a 
fost martorul Meu şi atât. El a mărturisit locul slavei cuvântu- 
lui Meu, căci l-am făcut uns al Meu şi mărturisitor, şi nimeni 
nu poate strica ce am făcut Eu prin el. Nu el a făcut, ci Eu am 
făcut prin el, şi el M-a ascultat cu credinţă şi cu dragoste. 

Nu vă întristaţi, fiilor. Nu te întrista, poporul Meu. 
Fiilor, nimeni nu poate lua de la voi ce aveţi de la Mine. Nu 
vă îndureraţi pentru cel uns de Mine, pentru arhiereul Meu nu 
vă întristaţi. El va veni la voi şi va fi iar cu voi şi vă va iubi 
şi vă va mângâia. Amin, amin, amin. 

Voi ridica din mijlocul poporului român un neam drept 
şi credincios şi cu inima curată şi îl voi insufla de la Duhul 
Sfânt ca să cunoască slava cuvântului Meu şi împlinirile lui. 
Şi se va ivi din mijlocul României cer nou şi pământ nou, în 
care va locui dreptatea şi pacea, şi această minune va cuprin- 


de în ea pe toţi cei curaţi cu inima, şi se va ridica atunci cel ce 
este de la Mine arhiereu, şi va uita durerea şi va mărturisi ade- 
vărul cuvântului Meu. Şi mulţi din cei ce l-au osândit pentru 
fapta credinţei lui, se vor bate cu pumnul în piept şi vor alerga 
la el ca să mijlocească la Mine pentru ei, că Eu numai binele 
Meu l-am hărăzit peste oameni, dar oamenii n-au cunoscut 
faţa binelui şi au zis că este răul şi au fugit de binele Meu. 

Iată, fiilor, Ilie proorocul suspină cu ochii şi cu duhul, 
căci el este trup în cele cereşti, fiindcă n-a murit cu trupul, şi 
a rămas cu trupul ca să poată lucra pentru pregătirea slavei 
zilei Mele în care voi veni văzut din cer pe pământ. Ilie, proo- 
rocul Meu, s-a umplut de durere pentru cele ce s-au abătut 
peste grădiniţa Mea, şi se roagă la Mine să Mă ating cu cer- 
tare de pământul român din pricina necredincioşilor care se 
luptă cu grădiniţa Mea şi cu fiii ei şi cu poporul Meu creştin 
din România, căci necredincioşii şi fapta necredinţei lor aduc 
mânia Mea peste pământul român. 

Eu am mers cu voi, fii ai grădiniţei Mele, şi am luat 
nodul cel încurcat de peste România şi am binecuvântat nea- 
mul român ca să fie neam ales între neamuri, iar mai-marii 
bisericii se ridică cu necredinţă împotriva faptelor Mele cele 
cereşti. Oamenii nu împlinesc cuvintele proorocilor, dar le 
împlinesc Eu, aşa cum împlinesc rugăciunea proorocului Ilie 
care-Mi găteşte calea şi îi face pe oameni să creadă în minu- 
nea cuvântului Meu din vremea aceasta. Amin. 

Fiilor, fiilor, este scris în Scripturi că în vremea în care 
trăiţi voi, vine cuvântul Meu peste pământ. Să se întrebe cei 
mari de pe pământ, aşa cum se întrebau cei din vremea naşte- 
rii Mele şi ziceau: «Unde este să Se nască Hristos? Ce este 
scris în Scripturi şi în prooroci? ». Iar arhiereii şi cărturarii 
răspundeau de Betleemul Iudeii, din care va ieşi Povăţuitorul 
lui Israel, şi de bine ce au aflat s-au sculat împotriva planului 
lui Dumnezeu ca şi azi, fiilor, căci ţara strălucirilor despre 
care a scris Daniel proorocul este ţara română, şi în mijlocul 
ei curge din cer izvorul cuvântului Meu despre care scrie în 
prooroci, şi iată, Eu însumi păstoresc, şi păstorii de pe pământ 
nu cunosc tainele Scripturilor. 

Eu sunt sfinţenia grădiniţei cuvântului Meu şi nimeni 
nu i-o poate desfiinţa, şi nimeni n-o poate ridica de pe ea. Ar- 
hiereul Meu a sfinţit cu cuvântul lui pentru că aşa am cerut Eu. 
Nu el a sfinţit, ci Eu am sfinţit prin el, şi ceea ce am făcut Eu, 
el nu poate strica, dar el este sub stăpânire şi nu are voia lui şi 
este împins, şi el rabdă, şi răbdarea lui va câştiga mulţime de 
suflete pentru împărăţia Mea cea curată şi fără de pată. 

Plâng proorocii şi sfinţii şi Mă roagă să Mă ating de cei 
necredincioşi. Eu pentru iubirea de oameni M-am lăsat să fiu 
batjocorit. Eu iubesc pe oameni, dar proorocii şi sfinţii Mă 
iubesc pe Mine şi vor să le fac dreptate pentru credinţa lor şi 
a celor de azi care cred aşteptând împărăţia cerurilor. 

Fiilor, fiilor, proorocul Ilie nu stă din rugăciune şi din 
lucrare şi îmi zice: 

B oamne, Tu eşti Cel ce ai spus că mă vei tri- 
mite să-Ţi pregătesc cărarea celei de a 
doua veniri a Ta, şi eu trebuie să împlinesc cuvântul Tău. Oa- 
menii n-au voit să creadă în prooroci, dar eu mă grăbesc, 
Doamne, că a venit ziua Ta. Nu plânge, Doamne! Lasă-i pe 
cei necredincioşi să plângă, că ei nu plâng. Cei slabi şi mici 
plâng, dar şi Tu plângi. Lasă-mă să tămăduiesc oamenii de 
necredinţă, căci Tu ai spus că eu îţi voi găti calea. Amin. 

O poporul Meu, toţi proorocii plâng cu Ilie 
^proorocul venirii Mele, căci el merge îna- 
intea Mea. O, poporul Meu, nu plânge! Bucură-te, fiule! Eu 

te ocrotesc, căci îngerii Mei te-au însemnat cu semnul Meu. 
Nu plânge, poporul Meu! Eu ocrotesc pe arhiereul Meu până 
la ziua bucuriei celei mari. 

Fiilor din grădină, însemnaţi această zi în cartea Mea 
spre mărturie, căci întristarea voastră şi a Mea vă va aduce 
bucurie, şi bucuria nimeni nu o va lua de la voi. Amin, amin, 
amin. 

25 iulie/7 august 1997 

Sărbătoarea sfântului mucenic şi tămăduitor 
Pantelimon 

Plânge cerul peste pământ pentru fapta tâlhărească a arhiereilor 
lumii. Sfânta Virginia trâmbiţează peste oameni trezirea la adevăr 
şi la înviere. Domnul îşi mângâie ucenicii. 

E u folosesc cărarea ta către Israel, Verginico. Vin 
pe firul cărţii tale, vin cu tine, tată. Venim cu 
sfinţii şi cu proorocii, venim la poporul cel mic. Venim cu 
grabă să-l mângâiem în dureri, că el poartă durerea cerului, 
Verginico. Venim cu toţi sfinţii, venim cu toate puterile ce- 
reşti, că nu mai e de stat în cer, şi trebuie să coborâm pe pă- 
mânt ca să fim mereu cu poporul cel sfânt şi să strigăm din 
mijlocul lui la oamenii credincioşi şi la cei necredincioşi, ca 
să audă oamenii cuvântul lui Dumnezeu, cuvântul cel de jale. 
Amin. 

O Doamne, trâmbiţa Ta Te însoţeşte în cobo- 
rârea Ta cu sfinţii şi voi trâmbiţa a jale ca 
să-i fac pe oameni să se pocăiască de necredinţă, căci Ilie 
proorocul Te iubeşte, iar eu la fel Te iubesc, şi îţi şterg plânsul 
şi strig la oameni să gătească ziua milostivirii Tale. Ilie proo- 
rocul Tău bate pământul cu plăgi, aşa cum scrie despre el în 
Scripturi, căci el este trup şi duh, şi merge fără de timp şi fără 
de cale peste tot, şi se grăbeşte cu lucrarea lui de pregătire a 
venirii Tale. 

Aşează-Te în cuvânt peste Israel, Doamne, iar eu şi cu 
sfinţii vom fi în cuvântul Tău. Mucenicul Pantelimon serbea- 
ză ziua lui cu durere, ziua lui de sobor, ziua când s-a unit cu 
Tine şi cu cerul, Doamne. El a urât pe cele pământeşti şi le-a 
iubit pe cele cereşti şi a făcut semne cereşti în numele Tău, iar 
oamenii cei necredincioşi i-au tăiat capul pentru credinţa lui. 
Dar el este viu, şi toţi sfinţii Tăi sunt vii în vecii vecilor după 
cum este cuvântul Tău pentru cei credincioşi Ţie. 

Nu mai plânge, Doamne, că toţi sfinţii îţi dau mângâ- 
ierea, toţi sfinţii îţi mângâie poporul Tău şi îl întăresc ca să 
poată cu Tine cel mic al Tău din vremea aceasta, şi va putea, 
căci Tu eşti Domnul şi eşti Biruitorul. Amin. 

O Verginico, o, trâmbiţa Mea, venim în car- 
^ tea ta, venim în cartea Mea şi însemnăm 
cuvântul vieţii pe pământ, şi cuvântul Meu are putere să se 
împlinească. Amin, amin, amin. 

* 

in cu împlinirile cuvântului Meu. Amin. Vin la 
tine, poporul Meu, că am făcut din tine împli- 
nirea Scripturilor Mele cele pentru venirea Mea între oameni. 
Vin cuvânt deasupra grădiniţei Mele, vin, iubitul Meu popor, 
vin la tine, că tu eşti nădejdea Mea, tu eşti rodul Scripturilor 
Mele cele pentru venirea Mea. Vin la tine ca să poată auzi oa- 
menii cuvântul Meu de jale, şi voi veni curând cu cuvântul 
Meu cel pentru oamenii de la cârma României, căci ţara Mea 
de nuntă este lovită de plăgile necredinţei din ea. Dar acum 
vin şi te mângâi pe tine, popor iubit, te mângâi cu sărbătoare 


de sfinţi. Cu duh de sărbătoare cobor la tine, că şi durerea e 
tot sărbătoare, şi încă ce sărbătoare! Fiii durerii sunt fericiţii 
Mei, iar fiii bucuriilor şi ai îmbuibării sunt fii rătăciţi de Tatăl, 
fii care-şi cheltuie viaţa în necredinţă şi în desfrâu, dar dure- 
rea ta e aur, poporul Meu, căci cei fără durere nu-L caută pe 
Dumnezeu. 

Fiilor unşi în grădiniţa cuvântului Meu, ridicaţi mâ- 
nuţele şi rugaţi-vă să am milă de oameni, că proorocii şi 
sfinţii Mei se roagă Mie să curăţ pământul de necredinţă şi de 
fărădelege, că a venit ziua Mea, şi cuvântul Meu se face fap- 
tă cerească pe pământ. Cereţi să se îmblânzească mânia Mea, 
care curge de la sine pentru faptele necredincioşilor care aduc 
şi peste cei firavi dureri şi lipsuri şi lacrimi şi jale. Cereţi să 
se adune norii şi să se tragă în cămările lor şi să dea loc 
seninului, că e jale pe pământ, şi au rămas oamenii fără hrană, 
fără adăpost şi fără mângâiere, fiilor. 

Oamenii bisericii s-au spălat pe mâini, zic ei, de cu- 
vântul Meu care vine din cer pe pământ, dar cuvântul Meu 
grăieşte împotriva lor şi spune că din pricina necredinţei lor 
în cuvântul Meu, s-a îndreptat mânia Mea peste România, 
căci cum au pus ei la cale să vină să se spele pe mâini de taina 
grădiniţei Mele, Eu Mi-am pregătit jalea şi am rostit cuvânt 
împotriva faptei lor cea ascunsă, căci pe ascuns au venit, ca 
să nu se afle ce fac ei şi ca să poată face ce-şi puseseră de 
gând, şi au lucrat hoţeşte peste arhiereul Meu, dar Eu sunt 
Domnul, şi Mi-am aşezat poporul să iasă în întâmpinarea fap- 
tei lor cea ascunsă. 

O, fiilor, v-am spus din vreme că vă voi anunţa clipa 
când veţi sta în faţa arhiereilor şi a preoţilor. Am dat ploaie 
deasă ca să-i opresc să vină, ca să nu am Eu vină că n-am lu- 
crat să-i opresc, şi v-am îndemnat şi pe voi să intraţi de ploa- 
ie, că sosise timpul să vină ei. Au venit hoţeşte, iar pe arhie- 
reul Meu l-au adus ca pe un condamnat, ca pe un supus, în- 
demnându-1 să rostească cuvântul pentru care a fost adus, şi 
cu grabă să plece ca să nu grăiască nimic cu voi. Inima lui era 
plină de durere. Cu durere a venit, cu durere a plecat, dar Eu 
îi voi plăti răbdarea lui şi ascultarea lui, căci ascultarea se 
plăteşte cu mărire cerească, fiilor. Dar iată, cerul plânge, cerul 
s-a întristat, s-a înnegurit, şi ploaia curge şi s-a umplut pă- 
mântul de ape şi plâng oamenii, fiilor, şi le voi spune oame- 
nilor pentru ce a venit mânia Mea peste pământ. Cereţi, fiilor, 
rugaţi-vă şi voi să se îmblânzească mânia Mea, că sfinţii se 
roagă la Mine să Mă ating de necredinţa de pe pământ. 
Rugaţi-vă şi voi, rugaţi pe sfinţi să aibă grijă în numele Meu 
de cei necăjiţi, de cei firavi, şi de voi, fiilor, căci voi staţi în 
numele Meu înaintea oamenilor şi suspinaţi cu Mine pentru 
oameni. 

O, fiilor, voi pregăti o zi de milostivire, o zi de cre- 
dinţă, şi lucrez cu certare ca să înţeleagă oamenii că nu numai 
cu pâine se pot hrăni, ci şi cu cuvântul Meu care vine din cer 
pe pământ. Cuvântul Meu face să crească rodul pentru pâine. 
Cuvântul Meu face să nu rodească rodul pâinii. Cuvântul 
Meu deschide şi închide rodul milostivirii Mele. 

Ilie, proorocul Meu, are putere în rugăciunea lui şi 
nu-i pot birui strigarea şi nu Mă pot întoarce de la el, căci 
râvna lui pentru Mine Mă apleacă să împlinesc strigarea lui. 

Mucenicul Pantelimon se roagă din ceata mucenicilor 
şi îmi spune: 

oamne, Doamne, ascultă astăzi ruga mea, 
că necredincioşii mi-au tăiat capul pe 
care-1 ridicam spre Tine ca să-mi dai credinţă şi să fac cu ea 
semne pentru ca să se boteze păgânii în numele Tău şi să se 
facă şi ei creştini. Ascultă-mi ruga şi biruieşte necredinţa, că 

noi, mucenicii, ne-am vărsat sângele pentru credinţa în Tine, 
Doamne, şi stăm la temelia bisericii Tale ca să-Ţi poţi zidi pe 
temelie fiii. Biserica de azi nu mai calcă a biserică, şi stăpâ- 
neşte peste via Ta cu înşelăciune, Doamne. Nu mai fac voia 
Ta oamenii bisericii, şi pentru fărădelegile lor se revarsă mâ- 
nia Ta peste fiii neascultării. Fă dreptate sfinţilor Tăi, Doam- 
ne. Fă-le şi celor de pe pământ care aşteaptă să vii cu plata 
răbdării lor, cu plata credinţei lor, că e mare nelegiuirea pe 
pământ, şi se ridică împotriva Ta cei nelegiuiţi. Se bucură cei 
fără de lege, dar adu, Doamne, bucuria Ta peste cei ce Te aş- 
teaptă să-i izbăveşti de cei ce stau peste ei în numele Tău, zic 
ei. Ajută-1 pe poporul Tău cel sfânt de pe pământ să Te dea 
oamenilor cuvânt şi să-i trezească pe oameni din nepăsare, că 
a venit vremea vegherii, fiindcă Tu vii curând; curând vii, şi 
îi prinzi pe neştire pe cei necredincioşi care Ţi-au luat averea. 
Dar i-ai şi prins, şi ei se ascund în peşteri şi în stânci, după 
cum este scris, se ascund în ascunzătorile lor, dar Tu eşti Cel 
ce treci prin zid, şi zidul necredinţei nu-i poate ascunde pe cei 
ce se ascund de cuvântul Tău. 

în mine se roagă toţi mucenicii Tăi, căci din cer şi de 
pe pământ duhul şi mireasa Ta zic: „ Vino! Vino, Doamne, şi 
Iţi împlineşte făgăduinţele, pentru mângâierea sfinţilor 
Tăi!“. Amin. 

O sfinţii Mei cei din cer, mare este jalea 
^ voastră pentru grădiniţa Mea din România, 
căci voi aşteptaţi potrivit făgăduinţelor Mele cer nou şi pă- 
mânt nou, locuinţă a dreptăţii, dar oamenii bisericii de pe pă- 
mânt Ne stau împotrivă, că ei s-au învăţat cu cele vechi şi nu 
vor să dea pasărea din mână pentru cea de pe rămurică de 
pom, nu vor să dea duhul lumii pentru Duhul Sfânt. Dar Eu 
sunt Domnul, şi voi face judecată pentru cei ce aşteaptă cerul 
cel nou şi pământul cel nou. Amin. 

lată, vin la tine, poporul Meu, ca să poată auzi oamenii 
cuvântul Meu de jale, şi cuvântul de jale al sfinţilor. 

Plâng sfinţii la Mine pentru tine, grădiniţa Mea, că tu 
eşti nădejdea cerului pentru ca să vin Eu pe pământ, că nimeni 
pe pământ nu Mă mai aşteaptă să vin. Nimeni nu mai zice: 
„ Vino, Doamne! că nimeni nu mai are haină de mireasă ca 
să zică: „ Vino, Doamne! Numai tu, poporul Meu, stai îmbră- 
cat mireasă înaintea Mea. Stai şi veghează şi nu te teme de cei 
necredincioşi, că Eu le voi da orbire aşa cum am dat po- 
poarelor vrăjmaşe care căutau viaţa lui Elisei proorocul Meu, 
ucenicul lui Ilie proorocul. Şi se vor lovi unii pe alţii cei ne- 
credincioşi, şi cuvântul Meu va păstori peste pământ, şi tu vei 
fi slava Mea, poporul Meu, că tu eşti mic, dar slava Mea peste 
tine este mare şi se face cuvânt şi se face faptă şi se face 
bucurie pentru tine şi pentru cei mulţi care iau din râul cuvân- 
tului Meu şi aşteaptă împărăţia Mea, care vine cu Mine. Tu eşti 
însemnat de îngeri cu pecetea Mea cea vie şi eşti ocrotit că eşti 
în planul Meu cel pentru împlinirea Scripturilor venirii Mele 
cea de a doua. Tu eşti izbăvire pentru mulţi, dar pentru cei ce 
te hulesc şi îţi pun nume rău, Eu slobozesc mânia Mea şi le voi 
da semne rostite prin cuvântul Meu. Amin. 

Din toate laturile te ocrotesc şi te binecuvintez, grădi- 
niţa Mea. Amin, amin zic vouă, fiilor din grădină. Amin, amin 
zic ţie, grădiniţa Mea: nu se poate lua de peste tine ceea ce Eu 
am aşezat în tine, grădiniţa Mea. întăresc cele aşezate în tine 
ca să fie pe veci neclătinate, iar cei ce s-au lovit în tine vor 
face răni, ca să înţeleagă că tu eşti de la Mine aşezată în mij- 
locul oamenilor spre izbăvirea şi spre viaţa veşnică a celor ce 
cred în Mine Cel ce Mă fac cuvânt peste tine, grădiniţa Mea 
cea binecuvântată prin cuvântul Meu cel sfânt. Amin, amin, 
amin. 


Trec cuvânt în cartea lui Verginica. Ea sună din Mine 
peste pământ ca un străjer care anunţă cele ce vin peste pă- 
mânt, sună ca să îndemne oamenii la pocăinţă, sună venirea 
Mirelui, sună venirea Mea. Amin, amin, amin. 

* 

E u sunt cuvântul proorocilor Mei, iar cei ce sunt 
ai Mei sunt vii în vecii vecilor, dar greu mai în- 
ţeleg oamenii lucrările Mele şi ale sfinţilor Mei. Greu mai în- 
ţeleg oamenii cele ce nu se văd, care sunt cele mai adevărate 
adevăruri. Greu mai înţeleg oamenii cuvântul Meu şi cuvân- 
tul sfinţilor Mei care grăiesc cu Mine neîncetat în cer şi pe 
pământ. 

Oamenii nu mai cunosc adevărul cel care rămâne în 
veac. Nu mai au oamenii înţelepciune, poporul Meu, şi de 
aceea te iubeşte cerul pe tine, popor al înţelepciunii Mele, po- 
por al credinţei. Bogăţiile vremelnice sunt cele mai adevărate 
lucruri pentru oameni, şi aceasta este înţelepciunea cu care 
rămân oamenii. 

Fiilor, fiilor, voi sunteţi nişte copilaşi aşa de plăcuţi, 
tată, şi mulţi din cei cu inima curată şi cu credinţă în Dumne- 
zeu vă iubesc pe voi. Cei vremelnici nu vă iubesc, fiilor, că 
aceştia nu se pot dezlipi de vremelnicie şi se tem de învă- 
ţătura Mea care vine la voi. 

O, copilaşi plăcuţi şi scumpi, voi v-aţi lepădat de mult 
de bogăţiile pământeşti, dar oamenii nu ştiu. Ei zic că voi 
sunteţi bogaţi. Sunteţi, dar nu de bogăţii pământeşti, că dacă 
aţi avea bogăţii vremelnice aţi fi şi voi săraci ca şi cei ce au 
bogăţii pământeşti. Bogăţia voastră e inima pe care o aveţi 
plină de Dumnezeu, căci Eu v-am cules din lume şi v-am dat 
pe Duhul Sfânt, Care Mă iubeşte din voi zicând: „Doamne, 
Doamne, ce să fac să am viaţă veşnică? Doamne, Doamne, 
cum să mă port, cum să trăiesc mai frumos şi mai sfânt înain- 
tea Ta ca să-Ţi vindec ranele şi lacrimile pe care Ţi le-am 
făcut cu multele mele greşale, cu multele mele beteşuguri? 
Fiilor, fiilor, Duhul Se roagă în voi, Duhul Sfânt Mă iubeşte 
din voi, şi Eu am popor sfânt, am şi în cer, am şi pe pământ, 
şi oamenii sunt prinşi cu cele văzute şi nu înţeleg că adevărul 
rămâne veşnic cu fiii lui. 

O, Verginico, să facem lumea să creadă în lucrarea 
sfinţilor, în lucrarea cea din vremea aceasta a sfinţilor cu care 
Eu vin pe pământ. Vin cu zeci de mii de sfinţi pe pământ ca 
să fie cerul cu pământul. O, trâmbiţa Mea, trâmbiţează peste 
oameni, dă-le de veste oamenilor, sună din cer ca să audă oa- 
menii pe pământ că vin. Amin. 

E u sunt trâmbiţa Ta, Doamne. Eu sunt trâm- 
biţa care sună din cer peste pământ după 
cum este scris în Scriptura care spune: «însuşi Domnul, la 
glasul arhanghelului şi întru trâmbiţa lui Dumnezeu Se va 
coborî din cer şi sfinţii vor învia, iar cei vii vor fi răpiţi cu 
Domnul ca să fie cu El». Cei vii care Te iubesc, Te vor întâm- 
pina cu credinţă, Doamne, iar cei necredincioşi nu vor avea 
parte să Te vadă, căci cei necredincioşi iubesc slava oameni- 
lor şi a celor vremelnice ale lor. 

O, oamenilor, sună trâmbiţa cea din cer peste voi ca să 
vă înveţe să iubiţi învierea. Glasul Domnului a grăit de atâtea 
ori peste pământ! O, oamenilor, adevărul nu este ceea ce se 
vede aşa cum sunteţi învăţaţi să credeţi despre adevăr. Adevă- 
rul este ceea ce nu se vede, este ceea ce nu moare niciodată, 
căci este veşnic. 

O, oamenilor, oare, ce căutaţi voi? De mii de ani cău- 
taţi adevărul şi nu ştiţi să-l căutaţi. El nu se vede; el este înă- 

untrul vostru, şi nu ştiţi să-l găsiţi. El se lasă găsit de cei ce 
nu-1 ispitesc prin cele ce se văd, căci adevărul nu stă în cele 
ce se văd. Adevărul este împărăţia lui Dumnezeu. N-o căutaţi 
în cele ce se văd. Căutaţi-o înăuntrul vostru. Vouă vi se pare 
că-L căutaţi pe Dumnezeu dar nu-L găsiţi, căci una este să vi 
se pară că-L aveţi, şi alta este să-L aveţi. împărăţia lui Dum- 
nezeu este în voi, şi voi umblaţi după ea pe drumuri, pe ape, 
prin văzduh, prin adâncul pământului şi n-o găsiţi, căci ea nu 
poate fi găsită în cele din afara voastră. Strigă Do mn ul la voi 
din cer şi de pe pământ ca să trezească în voi frica şi veghea 
şi dragostea şi învierea. Vine mânia lui Dumnezeu peste voi, 
ca să vă deprindă cu frica de Dumnezeu. El intră în om, că 
acesta e locul Domnului şi împărăţia Domnului; intră şi strigă 
la om şi strigă la oameni, şi voi îl căutaţi între ziduri. El din 
om vorbeşte cu omul, nu din zid, nu dintre ziduri. El a vorbit 
omului şi din animale când omul n-a crezut altfel. Am făcut 
din animale cuvântul Meu, am făcut glas de strigare prin gura 
animalelor, ca să-i fac pe oameni să înţeleagă, zice Do mn ul 
vouă, oamenilor. 

O, Doamne, Tu eşti glasul Cel Care grăieşti prin sfinţii 
Tăi. Cei de demult ştiau să creadă în faptele Tale, dar cei de 
azi au uitat cum s-au scris Scripturile, şi oamenii zic că ei 
cred Scripturile. 

O, oamenilor, dacă ziceţi că sunteţi credincioşi în cele 
din Scripturi, aşa şi azi lucrează Domnul faptele Sale peste 
oameni, că azi Domnul, Cel ce a înviat, lucrează de lângă 
Tatăl cu cuvântul. Glasul Domnului Cel înviat a grăit cu Saul 
din Tars, a grăit cu Anania cel din Damasc, a grăit din om 
pentru om. O, oamenilor, dacă nu credeţi în glasul cel de azi 
al Domnului, cum de credeţi în Scripturi? Aşezaţi frica de 
Dumnezeu în voi, căci ea este cea care vă ajută să-L găsiţi pe 
Dumnezeu înăuntrul vostru. Strigă Domnul la voi prin pedep- 
se şi prin semne din cer peste pământ, şi învăţătorii voştri nu 
vă învaţă să aşezaţi în voi frica de Dumnezeu care vă scapă 
de păcate. Strigă trâmbiţa lui Dumnezeu la voi: iubiţi frica de 
Dumnezeu, iubiţi dragostea Domnului şi învăţătura Domnu- 
lui şi sfinţenia, căci cel ce are frică de Dumnezeu îşi lucrează 
sfinţenia, care zideşte în om împărăţia lui Dumnezeu. Amin. 

O, fiilor, o, fiilor din poporul Domnului, am grăit prin 
cartea mea oamenilor, căci glasul Domnului este glasul sfin- 
ţilor Lui, că mare eşti, Doamne, şi minunat eşti întru sfinţii 
Tăi. Amin, amin, amin. 

O trâmbiţa Mea, sună! Sună şi dă mereu de 
^ ştire peste pământ că vin. Eu sunt Cel ce 
sun în trâmbiţă, şi ea se aude sunând. Amin. 

O, fiilor, o, copilaşi care Mă faceţi cuvânt pe pământ, 
voi sunteţi nişte copilaşi aşa de plăcuţi, tată, iar cei curaţi cu 
inima Mă văd pe Mine în voi şi umblă după voi ca să ia de la 
Mine. O, iubiţii Mei cei mici, oamenii se pregătesc mereu 
pentru moarte, nu pentru înviere. Oamenii cred în moarte, nu 
cred în înviere, că dacă ar crede în înviere, s-ar pregăti pentru 
înviere, fiilor, nu pentru moarte. Oamenii nu aşteaptă învierea 
şi nu se pregătesc pentru înviere, nu se pregătesc pentru ca să 
pot Eu să vin să le dau învierea. Strig la oameni în graiul Meu 
cu voi. Eu sunt un Dumnezeu mare şi bun. Sunt atât de mare 
încât să încap în toate fiinţele de pe pământ, şi Mă micşorez 
atât de mult încât să pot fi cuprins de un singur suflet, să 
încap într-unul singur. 

Cheamă-Mă, poporul Meu, cheamă-Mă, că Mi-e dor să 
vin să fiu cu oamenii pe pământ. Cheamă-Mă! Eu nu te voi 
lăsa să aştepţi. Cel Care aşteaptă sunt Eu. înmulţeşte-ţi mereu 
dragostea, aşa cum Eu înmulţesc cuvântul învăţăturii Mele 


peste tine ca să te fac popor sfânt, să fii copil sfânt, fiule aş- 
teptat. înmulţeşte-ţi sfinţenia, copile sfânt, căci scris este: 
«Cel ce este sfânt, să se sfinţească încă». Înmulţeşte-Mă pe 
Mine în tine. Întinde-Mi locul Meu din tine, ca să fiu împărat 
mare în împărăţia Mea cea dinăuntrul tău. Tu să nu Mă cauţi 
pe drumuri şi pe poteci omeneşti, căci Eu sunt înăuntrul tău, 
copile sfânt. Amin, amin, amin. 

Nu vă supăraţi, fiilor, că nu vă iubesc oamenii slavei 
deşarte, căci scris este: «Vai vouă dacă v-ar iubi lumea cea 
deşartă şi oamenii ei, aşa cum iubeşte ea pe proorocii ei cei 
mincinoşi!». Nu vă supăraţi că nu vă iubesc oamenii bisericii, 
căci ei acum s-au sculat mai rău împotriva creştinilor buni, 
mai rău ca în anii de dinainte când creştinii erau daţi în jude- 
cata cezarului de către păstorii lor. Oamenii bisericii nu ştiu 
să creadă în Dumnezeu. Ei n-au frică de Dumnezeu, care să-i 
facă să creadă. Ei sunt ai slavei pământeşti şi omeneşti, şi se 
aşează unul pe altul peste turmă şi nu se mai fac azi slujitori 
ai Domnului prin chemare cerească. Ei zic: „Părutu-s-a nouă 
şi Duhului Sfânt “, dar aceasta o spun în bătaie de joc, că ei se 
aleg unii pe alţii şi apasă mulţimile neajutorate şi nimeni nu 
mai ştie să aibă frică de Dumnezeu. Dar voi fiţi cu nădejde, 
fiilor, că voi sunteţi nădejdea Mea şi vă apăr şi vă binecuvin- 
tez cu darurile Mele cele pline de mângâiere şi nimeni nu va 
putea lua de la voi mângâierile Mele. 

O, greu mai înţeleg oamenii cele ce nu se văd. Ei nă- 
dăjduiesc numai în cele ce se văd în lume, şi sunt de plâns oa- 
menii şi n-au în ei împărăţia cerurilor şi nu aşteaptă învierea 
ca să fie pregătiţi pentru înviere. O, fericiţi cei vii prin în- 
viere, că moartea n-are putere peste ei. Fericiţi cei înviaţi prin 
învierea Mea. Fericiţi cei credincioşi şi curaţi cu inima şi cu 
duhul; fericiţi, fiilor. O, tată, fericiţi cei ce plâng, că a lor este 
mângâierea şi nădejdea făgăduinţelor Mele pe care le-am pre- 
gătit celor ce Mă iubesc. 

Voi, fiilor scumpi, să nu plângeţi cu disperare. Voi să 
plângeţi cu mângâiere. Eu sunt cu voi. Nu plângeţi. Eu sunt 
Cel ce plâng în voi când plângeţi şi fericite sunt lacrimile 
Mele în voi. Nu plângeţi când lumea cea deşartă vă urăşte. Eu 
sunt cu voi şi vă iubesc şi vă mângâi şi vă ocrotesc şi îi sme- 
resc pe cei ce nu vă cunosc pe voi că sunteţi fiii Mei cei plă- 
cuţi şi cei scumpi. Nu plângeţi când oamenii slavei deşarte zic 
că nu Mă aveţi pe Mine şi că aveţi pe cel rău. Aşa ziceau şi 
de Mine, fiilor scumpi. Nu plângeţi. Voi semănaţi cu Mine. 
Nu plângeţi când oamenii slavei deşarte vă ocolesc şi vă pun 
nume rău că umblaţi cu Mine. Nu plângeţi, fiilor. Orice uce- 
nic este ca învăţătorul său. Cei iubiţi de lume nu sunt ai Mei, 
şi sunt ai lumii, dar Eu vă am pe voi popor al Meu, şi nu este 
popor mai mare şi mai slăvit între popoare, fiilor. Poporul 
Meu tu eşti, căci Eu te-am născut din cuvântul Meu, şi eşti. 

Bucură-te, poporul Meu, că ai pe Dumnezeul Cel ade- 
vărat Domn al tău, şi eşti fiu de împărat. Ridică-te şi prinde 
nădejde, fiule, şi mergi din munte în vale şi din vale în munte 
cu vestea împărăţiei cerurilor, care vine cu Mine. Amin, amin, 
amin. 

27 iulie/9 august 1997 

Cuvântul Domnului către poporul creştin 

Domnul îşi îndeamnă trâmbiţa să mângâie pe poporul îndurerat; 
ea îşi învaţă ucenicii la măsura cea bună pentru lucrul bisericesc, 
şi la lucrare de Duh Sfânt. 

obor cu pacea Mea, cobor în tine, grădiniţa Mea. 
Cobor cu Verginica la voi, fiilor unşi din grădi- 

nă. Duhul Sfânt Mângâietorul nu Se desparte de voi, măi co- 
pilaşi. în numele Tatălui şi al Fiului şi al Sfântului Duh, întă- 
resc peste voi pacea Duhului Sfânt, şi mereu o voi întări, ca 
să puteţi face voi voia Mea şi să staţi întru întâmpinarea Mea 
mereu, mereu, fiilor scumpi. Amin. 

O, măi Verginico, întăreşte-ţi copilaşii pe care-i iubeşti, 
întăreşte pacea din ei, pacea Duhului Sfânt, şi spune-le despre 
împărăţia Mea, care se va lăsa descoperită în curând cu toată 
slava Mea, cu slava împărăţiei Mele. Amin. 

Ţr mpărăţia Ta, Doamne, aceasta este lucrarea 
ii pe care Tu o lucrezi, că Tu altă lucrare nu lu- 
crezi. Slavă Ţie, Domnul meu, că mă aşezi în cuvânt să-mi 
mângâi fiii din grădină! 

O, fiilor, bucuraţi-vă, mămică, întru taina împărăţiei 
cerurilor, că mare este taina cea purtată de voi, şi nu se suie 
la mintea omului bucuria acestei taine care vă va umple în 
curând de pace şi de linişte cerească pe pământ. Luaţi pacea 
Domnului şi puneţi-o mereu peste voi şi mângâiaţi-vă cu ea 
în toate durerile inimioarelor voastre, căci raiul se întocmeşte 
pentru voi, şi tot ce este al vostru este cuprins de raiul care 
este şi va să se arate peste pământ. Taina aceasta mare este, 
fiilor, mare şi de nepătruns de ochii trupului, dar inimioara 
trupului, deşi este mititică şi nevăzută de ochii trupului, poate 
cuprinde taina cea din veac întocmită şi care se întocmeşte 
mereu spre vederea ei şi curând, curând se va lăsa cuprinsă de 
ochii voştri care aşteaptă pacea împărăţiei cerurilor pe 
pământ. 

O, fiilor plăpânzi şi înlăcrimaţi, întăriţi-vă pacea şi 
mângâierea Domnului peste voi, că la voi locuiesc sfinţii cu 
voi, sfinţii şi îngerii şi toată starea cea de rai, aşa cum a fost 
ea întocmită de Dumnezeu şi aşa cum v-a descris-o Do mn ul 
în vorbirile Lui din mine, căci Domnul a făcut pentru om 
toate cele văzute şi nevăzute, iar Duhul Care a scris Scriptu- 
rile grăieşte că «Domnul a zidit toate lucrurile spre viaţă, şi 
făpturile sunt izbăvitoare şi întru ele nu este sămânţă de piei- 
re şi moartea nu are putere asupra pământului». Domnul a 
pus atâta armonie în rai prin cuvântul Său care a făcut totul! 
A făcut Domnul raiul şi l-a umplut de pomi şi de flori şi de 
păsări şi de animale şi de stare cerească şi de viaţă veşnică şi 
de frumuseţe, fiilor, iar ceea ce a făcut Domnul făcut este, iar 
la voi este starea cea nevăzută a raiului, şi toate ale raiului se 
strâng pe lângă voi să vă mângâie, să vă iubească cu iubirea 
Domnului, cu iubirea îngerilor, cu iubirea sfinţilor, cu iubirea 
şi cu căldura tuturor făpturilor din rai. 

O, copilaşi, vă mângâi cu adevărul celor ce nu se văd. 
Puişorul cel mititel şi scump, care vă mângâia pe voi, căţelu- 
şul cel mic, se bucură lângă voi şi este cu voi. Eu i-am ieşit în 
cale în chipul vostru şi l-am adus la voi, că la voi e raiul cel 
pregătit ca să se arate pentru voi, mămică. Nimic din ce este 
al vostru nu se pierde, şi se face rai, şi Domnul vă dă vouă 
mai mult decât aveţi, îndoit şi întreit vă înmulţeşte pe toate 
ale voastre, mămică. Mângâiaţi-vă inimioarele, căci ca o ar- 
dere de tot a fost iubirea acestui sufleţel pentru voi, şi suferea 
de mila voastră, de durerea voastră, şi n-a mai putut-o îndura, 
şi eu i-am adus bucuria. Dar fiţi cu inimioarele pline de pace 
şi de linişte. Mângâiaţi-vă unii pe alţii, încălziţi-vă în vreme 
de înfrigurare sufletească şi să nu mai fie durere în voi, căci 
adevărul Domnului se întocmeşte, iar cele cereşti care nu se 
văd, în curând vor primi poruncă să se lase văzute şi să umple 
de bucurie pământul şi cerul laolaltă. 

O, copilaşi plăcuţi şi scumpi, nu mai suferiţi, mămică. 
Suferinţele să se depărteze de pe voi şi de pe tot poporul 
Domnului. Fiţi cu Domnul, fiilor scumpi. Mângâierea voastră 


e Domnul şi toate cele ce nu se văd ale Domnului, ale împă- 
răţiei Domnului, fiilor. Vă cuprind de peste tot cu pace ce- 
rească. Prindeţi curaj, prindeţi duh de bucurie, că am venit din 
cer cu Domnul să vă aduc alinare şi mângâiere din cer. Tot 
poporul meu să ia de la voi mângâierea mea. Tot poporul 
creştin să lucreze raiul, unul pentru altul să-l lucreze. Să-L 
ajutăm pe Domnul, mămică. Lucrarea Domnului, aceasta 
este: împărăţia cerurilor pentru cei ce o aşteaptă, pentru cei ce 
o iubesc. împărăţia cerurilor este înăuntrul vostru, măi copii 
ai poporului sfânt. De aceea a zis Domnul: «Fiţi sfinţi!». 

O, copilaşi iubiţi, orice lucru care trebuie să fie, are 
nevoie de locul în care va fi. Aşa şi împărăţia cerurilor, are 
nevoie de voi, fiilor. Purtaţi-o pe voi şi în voi, iar fiii împără- 
ţiei cerurilor se cunosc după port, după cuvânt, după faptă, 
după roade, copilaşii mei. 

O, măi copilaşi din grădină, v-am adus de la Do mn ul 
pe Duhul Sfânt Mângâietorul şi L-am aşezat în voi şi peste 
voi şi între voi. Mergeţi la Israel şi coborâţi din înălţimile ce- 
reşti pe Duhul Sfânt Mângâietorul aşa cum este El, nu aşa 
cum şi-L închipuie poporul Israel. Duhul Sfânt are grăire 
înaltă şi aleasă şi slăvită şi nu oricum grăire. Duhul Sfânt Se 
slăveşte pe Sine în cei ce au luat din înţelepciunea Lui. Şi 
cine, oare, a luat din El? Aceia se cunosc dacă au luat, se cu- 
nosc, măi fiilor. 

Daţi de la voi neputinţele de orice fel; daţi-le cu pu- 
terea şi cu mângâierea Duhului Sfânt şi vindecaţi inimioarele 
voastre de tristeţe. Eu, mămică, dacă aş fi ca voi, cu atâta iu- 
bire din cer peste voi, aş face pe Duhul Sfânt bucurie în mine 
şi putere în mine şi minune văzută în mine. 

Mă uit la cei care au plecat în lume că n-au voit să se 
cureţe de boldul păcatului şi au tras tot cu păcatele şi s-au aşe- 
zat în nepăsare de suflet. O, creştinul păcătos trebuie să cau- 
te să se cureţe de păcate, nu să se afunde mai rău în această 
prăpastie. De aceea, fiilor unşi, mergem mereu în mijlocul lui 
Israel ca să-l învăţăm cu Duhul Sfânt, cu viaţă veşnică, mă- 
mică, să-l învăţăm pe Israel, şi să se deprindă să aibă viaţă 
veşnică lucrată din inimă sfântă, din minte sfântă şi din trup 
sfânt. 

Toate ale voastre să fie sfinte, fiilor din Israel: şi iubi- 
rea, şi privirea, şi vorbirea, şi mişcarea, şi simţirea, şi purta- 
rea, şi auzul, şi lucrarea pe care o aveţi zi şi noapte să vă fie 
pentru Domnul, şi pentru voi cu Domnul. Pe voi înşivă şi unii 
pe alţii în toată vremea să vă daţi Domnului, şi Duhul Sfânt 
vă va umple de putere, dar îndeletniciţi-vă să vă ştiţi fiecare 
rostul în trup şi măsura în trup, că Domnul v-a zis vouă odată 
să nu dezlipiţi piciorul să-l puneţi în locul mâinii, şi mâna în 
locul piciorului. Rostuiţi-vă dăruirea şi puterea şi îndeletni- 
cirea care vi se potriveşte şi faceţi armonie în trupul lui Israel. 
Dacă vă e greu nu staţi sub greu, căci greul nu trebuie lucrat 
de voi, că dacă-1 lucraţi se aşează peste voi şi vă slăbeşte, 
fiilor. Nu lucraţi greul cel de peste voi, nimeni să nu-1 lucraţi, 
că de aceea v-am rugat prin fiii grădinii să nu vă lăsaţi grei, 
fiilor din Israel, şi unii din voi s-au supărat şi au îngreuiat vor- 
birea celor ce au de vorbit peste Israel. 

Fiilor din grădină, descurcaţi înţelesurile, mămică, iar 
neînţelesurile nu zăboviţi lângă ele, că se întristează tot duhul 
bisericii, căci cei grei tot greu se lasă ca să nu poată nici cei 
ce pot. Ce bine ar fi dacă ar voi Israel să-şi cunoască măsura 
şi statul şi locul şi lucrul fiecăruia din poporul Domnului! Ce 
bine ar fi să se înţeleagă Scriptura aceea care spune: «Oare, 
toţi sunt apostoli? Oare, toţi sunt prooroci? Oare, toţi pot să 
tălmăcească? Oare, toţi ştiu să binevestească? Oare, toţi fac 




1050 


Cuvântul lui Dumnezeu 


acelaşi lucru?»\ Dar cel ce nu face nimic, ce este în biserică? 
Ce face cu biserica? 

O, copilaşi iubiţi, descurcaţi înţelesurile, măi fiilor. 
Nimeni prin statura lui să nu strice pacea Duhului Sfânt, lu- 
crarea Duhului Sfânt, că Duhul Sfânt este puternic, dar de- 
vine firav şi neputincios din pricina celor nelucrători, din pri- 
cina celor ce nu-şi ştiu statura în trupul bisericii. Duhul Sfânt 
îl face pe creştin să se dăruiască bisericii, iar în cine nu Se 
vede Duhul Sfânt, acela nu are lucrare. Israel a avut mereu 
pretenţii, fiilor, dar pretenţia lui n-a fost prielnică lucrului 
sfânt spre propăşire, iar cei însetaţi de Duhul Sfânt au suferit 
şi suferă strânsuri de suflet. 

O, copilaşi, o, copilaşi iubiţi, nu vreau, mămică, să vă 
văd nedumeriţi şi duruţi şi slăbiţi. Cei ce aveţi minte folosiţi-o, 
mămică. Daţi minte celui ce are minte, căci cel ce nu are 
minte nu ştie să ia de nicăieri minte. Fiţi atenţi la lucru înăun- 
tru şi în afară şi nu daţi bucurie duhului străin de credinţa în 
lucrarea cuvântului lui Dumnezeu. Nu-i faceţi pe cei din afara 
lui Israel să se bucure împotriva cuvântului sfânt şi a po- 
porului sfânt şi a grădiniţei cuvântului, împotriva ta, Israele. 
Apostolii, fiilor, lucrau doi câte doi, trei câte trei, şi se adunau 
apoi şi îşi spuneau toate câte au fost cu ei şi peste ei şi din ei 
lucrate. Lucrarea Domnului să aibă acelaşi fel de lucrare în 
toţi cei care dau să lucreze, căci cu cei puşi să lucreze, este 
altceva, fiilor. Acelora li s-a măsurat lucrul şi li se dă după 
măsura lor. 

Aş voi să fiţi toţi plini de această înţelepciune a lu- 
crului cel nou. Aş voi, mămică, să vă învăţ mereu, mereu, dar 
duhul tristeţii vine mereu peste voi şi lasă neputinţe peste voi. 
Vin la voi şi vă spun: bucuraţi-vă în Duhul Sfânt! Daţi putere 
Duhului Sfânt să Se bucure în voi şi între voi, iar Duhul să 
nu-L stingeţi, fiilor, şi fericit este acela care are putere să stea 
în Duhul Sfânt şi să aducă mereu pe Duhul Sfânt aşa cum este 
Duhul Sfânt şi nu aşa cum şi-L închipuie fiecare, căci lucră- 
rile sunt deosebite, dar Duhul Sfânt este Acelaşi în toţi cei 
care-L poartă spre lucrare. Daţi-vă putere unul altuia, fiilor. 
Do mn ul este Cel ce vă dă ca să daţi. Altceva să nu vă daţi 
unul altuia. Slăbiciune să nu vă daţi unul altuia şi nimănui să 
nu faceţi slăbiciuni, fiilor. 

Ia aminte, Israele, că te-am învăţat să ai putere. Amin. 

Iar Tu, Doamne, fii milostiv şi pune bucurii în locul în- 
tristărilor. Pune peste copilaşii mei şi ai Tăi bucuria lucrărilor 
Duhului Sfânt. Pune, Doamne, alifie peste toate ranele pe ca- 
re Duhul Sfânt le poartă în inima fiilor noştri cei mici, şi fa-i 
să poată purta slava lucrărilor Tale peste pământ, ca să se 
apropie bucuria cea mare a venirii Tale, Doa mn e. Amin. 

O măi Verginico, o, tată, copilaşii Noştri sunt 
^ iară mângâiere pe pământ. Numai Noi 
suntem mângâierea lor; numai Noi, cei din cer. Voi întări pu- 
terea Duhului Sfânt peste fiii cei unşi şi îi voi face împărţitori 
de putere peste cei ce ştiu să lucreze cu această putere, căci 
Eu am în mână cântarul, şi măsor la fiecare statura şi măsura. 
O, de şi-ar înţelege fiul lui Israel măsura şi putinţa şi nepu- 
tinţa, ca să putem aşeza armonie cerească în Israel! 

O, copilaşi mititei şi firavi, fiţi în Duhul Sfânt, că El 
este puterea cea din voi. Puneţi învăţătură cu putere sfântă 
peste poporul sfânt şi nu descurajaţi. Eu, Domnul, sunt Cel ce 
vă port pe braţe şi vă întăresc mersul şi vă ocrotesc până la 
ziua bucuriei împlinite. Eu, Domnul, sunt Cel ce pot totul în 
voi, tot ce voiesc Eu. Amin, amin, amin. 

Fiilor, fiilor. Eu pot în voi tot ce voiesc Eu. Amin, 
amin, amin. 

4/17 august 1997 


Praznicul Schimbării la Faţă a Domnului 

Potrivnicul lui Dumnezeu sub haină de om sfânt îi defaimă pe cei 
credincioşi Domnului. Domnul, Arhiereul Tatălui, binecuvintează 
grădiniţa cuvântului proorocindu-i schimbarea la faţă. 

K u sunt, fiilor. Vin la voi să vă schimb tristeţile în 
bucurii şi să întăresc puterea Mea în voi, că voi 
trebuie să puteţi în numele Meu tot ce voiesc Eu, tot ce tre- 
buie să pot Eu în voi. Amin. 

Eu am schimbat tristeţea apostolilor Mei în bucurie. Eu 
le-am schimbat văzul lor ca să Mă vadă pe Mine în slavă şi 
să se bucure, şi le-am spus să nu spună nimănui despre vede- 
rea lor cea bună până ce nu voi fi slăvit de Tatăl Meu prin în- 
vierea Mea. Am mâncat apoi Paştele cu ei şi le-am zis: «Mult 
am dorit să mănânc cu voi acest Paşti mai înainte de patima 
şi învierea Mea, că de acum nu voi mai mânca din acesta 
până nu se va împlini în împărăţia lui Dumnezeu, până nu va 
veni împărăţia lui Dumnezeu». 

O, copilaşi slăbuţi şi micuţi. Eu voiesc să împlinesc cu 
voi această Scriptură ca să se împlinească în împărăţia lui 
Dumnezeu, şi să fiţi voi împărăţia lui Dumnezeu în care să fie 
împlinit Paştile, fiilor. Eu voiesc mereu să Mă împlinesc în 
voi, şi vă ajut şi pe voi să vă împliniţi întru Mine, şi să voim 
din amândouă părţile, ca să se împlinească Paştele Meu cel 
nou în voi în faţa şi în inimile multor noroade, fiilor. Dar fiţi 
precauţi, şi în slăbiciunile voastre căutaţi să fiţi tari întru taina 
împărăţiei Mele în voi, ca să se împlinească Scripturile Mele, 
fiilor, să am cu cine să le împlinesc aşa cum le-am împlinit 
prin proorocii Mei.Vin la voi să vă îmbrac întru tărie de Duh 
Sfânt şi ca să staţi bine întru numele Meu în faţa oricui v-ar 
cere vouă socoteală pentru credinţa voastră, că iată, vor 
preoţii să vină la voi să vă amăgească cu cuvintele lor deşarte, 
căci pentru acestea vine mânia lui Dumnezeu peste fiii neas- 
cultării. Cum aşa, fiilor? Fiţi atenţi că Eu am spus celor 
credincioşi: «Vedeţi, să nu vă amăgească cineva, că mulţi vor 
veni în numele Meu zicând: „Eu sunt Hristos“, şi pe cei mulţi 
îi vor amăgi. Să nu vă luaţi după ei.». Am mai zis şi aşa prin 
Duhul: «Să nu vă amăgească nimeni cu nici un chip, căci Eu 
nu voi veni până nu se va umple cupa necredinţei la cei ce 
trebuiau să creadă; nu voi veni până mai întâi nu va veni 
lepădarea de credinţă şi nu se va da pe faţă omul nelegiuirii, 
potrivnicul creştinilor Mei înălţându-se mai presus de tot ce 
se numeşte Dumnezeu sau e făcut pentru închinare, aşa încât 
să se aşeze în biserica lui Dumnezeu şi să se dea drept 
Dumnezeu, şi pe Mine să Mă pună la tăcere». 

Potrivnicul Meu este în biserică, fiilor, şi este mai mare 
decât Mine în biserică, şi cu Mine nu se întreabă în lucrările 
lui şi dă în oile Mele şi le face sectă. Aceştia îi numesc pe cei 
lumeşti creştini, iar pe creştini, sectă. Aceştia umplu locul 
făcut pentru închinare cu lume care nu face voia Mea, iar pe 
creştinii cei credincioşi cu inima şi cu fapta îi numesc rătăciţi 
şi sectă, aşa cum a făcut şi potrivnicul din vremea Mea care 
s-a înălţat mai presus de tot ce se numeşte Dumnezeu sau e 
făcut pentru închinare, care s-a înălţat atât de mult până ce 
prin necredinţă L-a răstignit pe Fiul lui Dumnezeu, Fiul Stă- 
pânului viei. Dar Eu am luat de la ei via Tatălui Meu şi am 
dat-o altora care au lucrat peste ea cu cuvântul Meu, nu cu cu- 
vântul lor. Şi aşa am făcut şi azi cu potrivnicul, cu omul fără- 
delegii care s-a aşezat în biserică, şi via e a Mea, şi Eu o păs- 
toresc, şi pe el îl împiedic să-Mi mai pască turma, căci cuvân- 
tul Meu este păstor şi este toiag de fier, şi cu el păstoresc nea- 
murile pământului, iar potrivnicul care s-a ascuns în biserică 

se zvârcoleşte şi caută să pună sub obroc cuvântul Meu. Când 
erau şi ei prigoniţi credeau creştinilor, dar acum au scăpat, zic 
ei, şi îi prigonesc ei pe creştini, de teamă să nu le ia careva 
via, dar via e a Mea, nu e a lor. Acum cezarul aleargă la Dum- 
nezeu şi nu mai e cezarul rău cu creştinii. Acum preoţii îi 
defaimă pe cei binecredincioşi, căci preoţii s-au înălţat mai 
presus decât tot ce se numeşte Dumnezeu sau e făcut pentru 
închinare, căci stau în biserică şi se dau drept Dumnezeu, de 
vreme ce nu Mă primesc în cuvânt. Dar ei trebuia să fie doar 
slujitori care ascultă de Mine făcând voia cuvântului Meu 
care are viaţă veşnică în el. 

Fiilor, fiilor, s-au pornit preoţii spre voi ca să vă amă- 
gească cu cuvinte deşarte şi îşi umplu cupa necredinţei prin 
cuvintele lor, dar voi fiţi în veghe şi luaţi aminte la cei ce cred 
că vă pot fura minţile cu filozofia şi cu deşarta înşelăciune din 
predania omenească după stihiile lumii şi nu după Hristos. 
Luaţi aminte la cele ce stau scrise în Scripturi despre Mine 
cum că întru Mine locuieşte trupeşte toată plinătatea dumne- 
zeirii, şi Eu sunt cap a toată domnia şi stăpânirea; Eu şi nu sti- 
hiile de pe pământ; Eu şi nu cei care se dau drept Dumnezeu 
neprimindu-Mă. Luaţi aminte, fiilor, şi precum M-aţi primit 
pe Mine aşa să umblaţi întru Mine, înrădăcinaţi şi zidiţi fiind 
întru Mine, întăriţi în credinţă după cum Eu v-am povăţuit şi 
propăşind în credinţă cu toată mulţumirea inimilor voastre, 
fiilor copilaşi. Privegheaţi în toată vremea rugându-vă ca să 
vă învredniciţi a scăpa de toate acestea care au să vină şi să 
staţi înaintea Mea la venirea Mea. Amin. Privegheaţi în toată 
clipa rugându-vă, căci s-au sculat prea mulţi hristoşi minci- 
noşi care s-au aşezat în biserică în numele Meu şi amăgesc pe 
mulţi cu filozofia cuvintelor lor deşarte pentru care vine mâ- 
nia lui Dumnezeu peste fiii neascultării, peste fiii necredinţei, 
măi copilaşii Mei cei credincioşi. Hristoşii mincinoşi nu-şi au 
nume de hristoşi decât în biserică, fiilor, căci au împrumutat 
numele Meu şi l-au pus peste filozofia cea deşartă a cuvin- 
telor lor şi scris este: «Nimeni să nu vă amăgească cu cuvinte 
deşarte, căci pentru acestea vine mânia lui Dumnezeu peste 
fiii neascultării». Iar când va veni împărăţia lui Dumnezeu, 
Eu voi fi Hristosul Cel adevărat al Tatălui Meu, şi se vor îm- 
plini Paştile pe care Eu l-am mâncat cu dor în mijlocul uceni- 
cilor Mei cei credincioşi şi împreună cu ei mai înainte de pati- 
ma şi învierea Mea, căci scris este că Paştile acela se va îm- 
plini în împărăţia lui Dumnezeu când ea va veni. Amin. 
Atunci hristoşii mincinoşi vor vedea ce este Hristos adevărat 
şi Paşti împlinit în împărăţia lui Dumnezeu, care vine, dar Eu 
zic că ea a şi venit, şi cei mari se ascund de mânia lui Dumne- 
zeu, că n-au privegheat ca să ştie şi ca să nu li se surpe casa, 
şi au căzut în ascuţişul săbiei cuvântului Meu, căci M-au 
alungat cu cuvintele lor deşarte şi cu filozofia înşelăciunii din 
predania omenească după stihiile lumii şi nu după Hristos. 

O, copilaşii Mei, nu vă temeţi că au sosit aceste vre- 
muri. Ridicaţi capetele voastre, căci împărăţia Mea se apropie 
spre vedere, şi nu va trece cerul şi pământul până nu se vor 
împlini toate acestea. Privegheaţi în toată vremea, fiilor. Pri- 
vegheaţi rugându-vă ca să vă învredniciţi a scăpa de toate 
acestea care au să vină şi să staţi înaintea Mea la venirea Mea. 
Amin. 

Fiilor copilaşi, mângâiaţi-vă unii pe alţii cu aceste cu- 
vinte, căci întristarea voastră se va preface în bucurii. Daţi de 
ştire până la toate marginile toate cuvintele Mele. Mereu, 
mereu să meargă cuvântul Meu, şi peste tot să meargă, căci 
Eu, Domnul, sunt în drum spre voi cu împărăţia lui Dumne- 
zeu în care se va împlini văzut Paştele cel nou; Hristos, 


Paştele cel nou. Eu sunt Arhiereul vostru Cel din cer, şi Mă 
aveţi mijlocitor la Tatăl, iar voi să-Mi fiţi apostoli şi profeţi şi 
să împliniţi împărăţia cuvântului Meu peste pământ, ca să Mă 
las în ea cu slava Mea, şi cu ea să-i schimb la faţă şi la văzul 
duhului pe toţi cei care iau pe ei veşmântul nestricăciunii pe 
care Eu îl dau celor care cred în Mine, Cuvântul lui Dumne- 
zeu, Care vine cu norii până în tine, grădiniţa Mea. 

Hristos, Arhiereul Cel mare, te binecuvintează, o, gră- 
diniţă, şi în curând El te va schimba la faţă ca să vadă oamenii 
slava Mea din tine, grădiniţă sfinţită de cuvântul Meu care 
curge din Mine peste tine. Amin, amin, amin. 

6/19 august 1997 

Cuvântul Domnului către poporul creştin 

Domnul este iubirea cea nemărginită. Omul care II iubeşte pe Dom- 
nul, nu este lăsat să piară în lume. Duh de mângâiere, pentru cei 
încercaţi prin dureri. 

B u sunt Cel ce sunt. Eu sunt iubirea cea fără de 
margini. Amin, amin, amin. 

O, poporul Meu, o, copilaşi ai Tatălui, Eu sunt mângâ- 
ierea voastră, căci sunt cu voi mereu. în numele Tatălui şi al 
Fiului şi al Sfântului Duh vă binecuvintez din Tatăl şi vă dau 
din pacea Mea. Pace şi mângâiere pun peste voi, ca să aveţi 
putere să fiţi cu Mine, şi Eu cu voi să fiu în tot momentul. 

Eu sunt iubirea cea fără de margini, fiilor. Eu sunt Dom- 
nul Dumnezeul tău, poporul Meu, şi îţi mângâi fiinţa, fiule din 
Israel, şi pun pacea Mea peste fiinţa ta. Pace şi linişte şi duh 
de mângâiere! Pace ţie, poporul Meu! Pace şi duh de bucurie 
între Mine şi tine, că te port în braţe ca să nu te pierd şi ca să 
te am în vecii vecilor şi ca să nu sufăr de lipsa ta. De aceea 
mereu, mereu cobor la tine şi Mă fac cuvânt peste tine ca să 
fiu cu tine şi să te mângâi până la vremea mângâierii veşnice 
când cerul şi pământul îşi vor da unul altuia fericirea cea 
veşnică a fiilor din cer şi a celor de pe pământ. Amin. 

O, copilaşi iubiţi de Dumnezeu, Eu sunt iubirea cea 
fără de margini. Copilaşii Mei, Marian şi Victoria, am lucrat 
cu mare iubire pentru voi, că mereu vă auzeam duhul vostru 
rugându-vă şi zicând: „Doamne, să nu-l laşi pe cel mic al 
nostru să fie înghiţit de fărădelegea din lume. Să nu-l laşi să 
piardă calea Ta; calea mântuirii, Doamne“. Eu sunt cu cerul 
după toţi ai Mei, şi pe cei pe care-i iubesc nu-i las să se piardă 
de Mine, şi am trimis pe îngerul Meu să-l aducă la Mine pe 
cel mic al vostru ca să nu se piardă de Mine şi de voi şi de 
poporul Meu, tată, căci Eu sunt iubirea cea fără de margini, 
că Mă uit înapoi şi văd lupta celor din afara poporului Meu 
cât s-au luptat să-l scoată pe acest copil din mănăstirea Mea, 
şi ziceau să înveţe carte şi să nu stea închis între ziduri. Câtă 
răutate se pornise înspre voi şi de la părinţii voştri cei după 
trup şi de la naşi şi de la arhierei şi de la preoţi şi de la oa- 
menii luminaţi ai lumii, şi v-am spus să strângeţi toată măr- 
turia despre această necredinţă care venea din cei necredin- 
cioşi ca să lovească în voi. Şi l-aţi luat din mănăstire ca să 
liniştiţi pe cei ce se răzvrăteau împotriva lucrării cuvântului 
Meu care vine pe pământ pentru voi. L-aţi luat ca să liniştiţi 
războiul şi l-aţi dat la şcoală, şi copilul e copil şi alunecă uşor 
şi dă să se despartă de Dumnezeu. Dar Eu am avut iubire 
pentru voi şi pentru el şi nu l-am lăsat să apuce să Mă pără- 
sească sau să se răzvrătească cu cei răzvrătiţi, că duhul lumii 
dădea să-i păteze inima şi mintea, şi el era mic şi nu cunoştea 
puterea răului. Dar voi, tată, să nu fiţi trişti, ci să fiţi creştini 
desăvârşiţi, că Eu sunt iubirea cea fără de margini. Aşa am 

lucrat cu un pic de vreme în urmă cu un tinerel din poporul 
Meu care-i ieşise în cale păcatul ca să-l despartă de Mine şi 
să se ducă cu cei păcătoşi, şi Eu nu l-am lăsat să piară în pă- 
cate, că l-am iubit şi l-am luat lângă Mine, iar pe cea care a 
voit să-l despartă de Mine, am urât-o şi am lăsat-o să se des- 
partă de Mine. 

O, tată, e mare minune omul care iubeşte pe Dumne- 
zeu, şi e de preţ înaintea Mea şi nu-1 las să se piardă. Nu vă 
întristaţi, şi lucraţi pentru împărăţia Mea peste pământ, căci 
cele ce nu se văd vor veni spre vedere la porunca Mea după 
cum scrie în Scripturi. Grija voastră am luat-o Eu, şi pe voi 
v-am ajutat să puteţi să aveţi grijă de poporul Meu şi de 
răspândirea împărăţiei cuvântului Meu. Fiţi binevestitori şi 
nu cârtiţi pentru judecăţile Mele cele bune, că decât să aibă 
parte oamenii lumii de ce este al Meu, mai bine-1 iau cu Mine 
pe cel pe care-1 iubesc. Fiţi părinţi fericiţi, că mulţi părinţi 
şi-au dus copiii în spate până la puntea lor de trecere spre 
Mine ca să nu piară copiii lor şi să fie cu Hristos, Cel veşnic. 
Ridicaţi-vă cu iubire şi cu putere din cer, şi faceţi cu nădejde 
lucrul pe care vi l-am dat să-l lucraţi, căci v-am dat să aveţi 
grijă de poporul Meu. Şi v-am adăugat la truda voastră şi vă 
voi mai adăuga inimi mari şi vom lucra mereu, mereu, până 
la ziua odihnei cea plină de bucurii cereşti pe pământ. 

Fiţi, tată, plini de râvnă. Fiţi, tată, cereşti pe pământ, că 
pământul se va face nou prin cei cereşti de pe pământ. Iată, 
am venit să vă mângâi şi să vă spun să nu fiţi trişti. Eu sunt 
un Dumnezeu bun, şi Mă îndur de cine voiesc Eu să Mă 
îndur, şi n-am voit să fie înghiţit de duhul lumii ceea ce este 
al vostru. Mare judecată de la necredincioşi se stârnise împo- 
triva lucrării Mele pentru acest copil pe care voi aţi voit să 
Mi-1 daţi Mie. Dar cei necredincioşi n-au voit, şi v-au hulit şi 
pe voi şi pe Mine, iar Eu am privit şi M-am ridicat să biruiesc, 
ca să fie al Meu acest copil şi nu al lumii de azi care iubeşte 
fărădelegea şi depărtarea de Dumnezeu. Fiţi treji, fiţi liniştiţi, 
tată, fiţi mângâiaţi de Duhul Meu Cel Sfânt şi preţuiţi lucrarea 
cuvântului Meu şi grădiniţa Mea de fii în care Eu cobor cu- 
vânt peste pământ ca să fac mântuire peste oameni, căci Eu 
sunt iubirea cea fără de margini, fiilor. Amin. 

Iar tu, poporul Meu, dobândeşte-ţi mângâierea şi pacea 
prin râvna ta de Dumnezeu şi prin credinţa ta, căci fericită 
este credinţa ta. Tu eşti poporul Meu, care lucrezi voia Mea 
pe pământ. Tu eşti unealta Mea tu eşti cel ce Mă iubeşti, tu 
eşti pârgă lui Dumnezeu şi Mielului, şi eşti scris să fii fără de 
prihană, dar hrăneşte-te cu Dumnezeu şi mănâncă cu lăcomie 
toate cele ale Mele; mănâncă şi cu gura, şi cu auzul, şi cu 
văzul, şi cu mirosul, şi cu simţirea, şi cu mintea, şi cu duhul, 
şi cu credinţa; mănâncă, fiule, cu toate mădularele tale cele 
duhovniceşti şi cele trupeşti, şi toate porţile trupului şi ale 
duhului tău să fie deschise pentru cele din cer, şi spre cer să 
se deschidă, ca să primească pe Domnul cu împărăţia Sa 
înăuntrul tău. Tu ai de împlinit cea din urmă Scriptură, şi Eu 
te pregătesc, iar tu întăreşte-te întru Mine, ca să fiu Eu tare în 
tine, fiule copilaş, Israele al venirii Mele. Amin. 

Voi, fiilor din grădina cuvântului Meu, întăriţi pacea 
Mea în voi şi între voi şi peste Israel. Voi slabi să nu fiţi, căci 
credincios este Cel ce lucrează în voi ca să puteţi şi ca să 
voiţi. Daţi de la voi şi din voi toate durerile, toate usturimile, 
toate neputinţele şi fiţi plini de râvnă pentru desăvârşirea 
împărăţiei Mele peste Israel şi peste pământ. împărţiţi cuvân- 
tul Meu oamenilor, că voiesc să-Mi fac arătarea şi trebuie să 
trâmbiţez înaintea Mea. 

E pacea Mea cu voi, şi vă învăluie de peste tot, ca să vă 
cuprindă şi să vă mângâie şi să vă întărească toate puterile, 


fiilor. Toate durerile, toate tristeţile să se depărteze de la voi. 
Toţi îngerii şi toate mângâierile cereşti să se aşeze peste voi 
ca să puteţi avea grijă de lucrarea Mea cu voi. Verginica e me- 
reu cu voi. Ea are grijă peste tot, de tot ce este al Meu, şi ca 
o mamă cerească îşi are grijă de fii. Sfinţii şi îngerii şi toate 
puterile cereşti primesc de la Mine poruncă nouă să aibă grijă 
de voi şi să fie cu voi ca să puteţi voi să lucraţi lucrarea Mea 
peste pământ. 

Eu, Domnul, am grijă de voi, fiilor. Binecuvântată să 
fie toată lucrarea voastră; toată ziua şi toată noaptea să fie bi- 
necuvântată. Tot ce lucraţi cu mâinile să fie binecuvântate şi 
cu spor duhovnicesc pentru popor duhovnicesc, iar Eu vă dau 
ajutorul Meu, vă dau ce nu aveţi, vă dau, tată, ca să poată să 
se lucreze lucrarea Mea peste poporul Meu şi peste pământ, 
căci mulţi sunt în lume şi caută cuvântul Meu ca să-l pună 
Dumnezeu peste ei şi să se împlinească întru împărăţia Mea 
din ei. 

Peste tot în Israel să fie binecuvântat lucrul poporului 
Meu. îngerii şi sfinţii să te înconjoare din toate laturile, po- 
porul Meu Israel. Pace peste tine, pace şi linişte şi mângâiere 
şi bucurie peste tine, Israele copilaş! Eu sunt iubirea cea fără 
de margini, iar tu să fii iubire din iubirea Mea. Eu sunt viţa 
iubirii, şi tu eşti mănunchiul Meu de ramuri care cresc 
înaintea Mea spre întâmpinarea Mea. Şi duhul, şi sufletul, şi 
trupul să-ţi fie binecuvântate, poporul Meu. Am venit din cer 
cu pace multă ca să te aşez în pacea Mea. Tu eşti poporul cel 
treaz, şi să fii, tată. Tu eşti bucuria Mea şi mângâierea Mea. 
Mănâncă, poporul Meu, cu lăcomie din roadele împărăţiei 
cerurilor care vine cu Mine la tine cu masă de cuvânt, cu cu- 
vântul lui Dumnezeu, hrana cea mai dulce. Mănâncă şi creşti, 
poporul Meu, că tu eşti mărirea Mea şi rodul Meu cel ivit din 
cuvântul Meu peste tine. Amin, amin, amin. 

11/24 august 1997 

Praznicul Adormirii Maicii Domnului 

împărăţia Domnului este peste Ierusalimul cel nou. Duşmanul 
Domnului este omul antichrist şi apoi omul comunist. Maica Dom- 
nului în cer şi pe pământ, ocrotind ţara română. 

E u vin cu norii şi Mă fac sărbătoare de cer nou şi 
de pământ nou peste tine, Ierusalime, poporul 
Meu. E sărbătoare, şi Eu vin la tine să-ţi bucur duhul ca să te 
am ca rod al bucuriei înaintea Mea. Să fie pace, să fie cer se- 
nin! Să-ţi slujească ţie cerul şi pământul, văzutele şi nevăzu- 
tele la întâlnirile Mele cu tine, căci te iubesc, poporul Meu 
iubit! 

Sunt cu împărăţia Tatălui Meu în tine, Ierusalime. Tu 
eşti împărăţia lui Dumnezeu, căci Domnul împărăţeşte în tine 
şi Se face cuvânt peste pământ. Amin. Binecuvântată să fie în 
tine împărăţia Tatălui şi a Fiului şi a Sfântului Duh. Amin, 
amin, amin. 

Eu sunt calea Mea spre tine, Eu sunt calea ta spre 
Mine, iar tu eşti calea Mea spre oameni, poporule, cărarea 
Mea. Ne suntem unii altora cărare şi ne întâlnim, şi dragostea 
Mea se desăvârşeşte peste tine şi se face cuvânt de dragoste 
ca să iei tu dragostea Mea şi s-o dai oamenilor, şi oamenii să 
ia din ea şi să-Mi cunoască oamenii cărarea Mea care se face 
cuvânt spre oameni, şi să apuce oamenii pe cărarea Mea care 
duce spre împărăţia lui Dumnezeu şi să ia din ea duh de mân- 
gâiere, duh de mântuire şi de înviere. 

Tu eşti împărăţia lui Dumnezeu, Ierusalime, iubitul 
Meu popor. Tu ai pe Domnul împărat peste tine, iar împăratul 

aşează masă cerească în mijlocul tău, şi la masa Lui cu tine se 
adună îngerii şi sfinţii şi toate oştirile cereşti, şi mănâncă din 
cele cereşti care se aşează pe masă, şi se bucură cerul în tine, 
Ierusalime, împărăţia Mea. Coboară cerul la tine cu sobor de 
sărbătoare pentru mama Mea Fecioară, şi fericite sunt serbă- 
rile cereşti în tine. Tot omul aşteaptă zile de serbare şi de bu- 
curie, iar cei din cer şi mai mult aşteaptă, dar bucuria cea ce- 
rească e bucurie adevărată, e mângâiere adevărată. Te mân- 
gâi, poporul Meu, cu mângâierea care vine din cer. Duhul 
Mângâietorul îşi are sălaş în Tatăl şi în Fiul şi Se face Mân- 
gâietor peste fiii Săi, şi Se face împărat Mângâietor. 

O, Ierusalime, o, popor iubit de Dumnezeu! Duhul 
Sfânt Mângâietorul este împărat peste tine, este cuvânt peste 
tine şi te mângâie, căci ce este mai dulce decât cuvântul mân- 
gâierii cereşti? Am şi Eu nevoie de mângâiere, poporul Meu, 
şi te mângâi ca să te fac mângâierea Mea, să fac din tine 
mângâiere pentru Mine, copile mângâiat. Copilul se mângâie 
cu mama lui, şi mama se mângâie cu copilul ei, că mare este 
taina mângâierii, iar duioşia Duhului Sfânt este dragostea cea 
desăvârşită pentru fiii Duhului Sfânt. Amin. 

O, copilaşi pe care v-am numit Ierusalim şi fii ai Du- 
hului Sfânt, v-am dat putere să vă faceţi fii ai Tatălui, căci 
scris este: «Celor care cred în Mine le voi da putere să se facă 
fii ai lui Dumnezeu, să se nască din Dumnezeu ca să fie fii ai 
Tatălui». V-am dat putere, fiilor, să vă naşteţi de sus, din cer, 
din Tatăl să vă naşteţi, prin Mine să vă naşteţi din Tatăl, prin 
Mine, Care M-am născut din Tatăl mai înainte de vecii, iar 
Duhul Cel Sfânt al Tatălui M-a coborât apoi în trupul 
Fecioarei ca să Mă arăt din ea Om între oameni. Dumnezeu 
venit din Duhul Sfânt şi din Fecioară fiică a Tatălui Meu, fiică 
a credinţei şi a iubirii desăvârşite pentru om. 

O, măi copilaşi, v-am adunat pe câţiva ca să însemnăm 
cuvânt de bucurie a Duhului Sfânt peste voi şi în voi căci îm- 
părăţia Tatălui şi a Fiului şi a Sfântului Duh este în voi, şi se 
face cuvânt. O, fiilor, aproape este împărăţia lui Dumnezeu 
pentru cei ce cred lucrărilor lui Dumnezeu peste pământ. Ma- 
ma Mea Fecioară a fost împărăţie a lui Dumnezeu. M-am să- 
lăşluit împărat din cer în ea ca să ies şi să păstoresc neamu- 
rile credinţei sfinte. 

O, fiilor, n-are pe pământ cine să înţeleagă unde este 
locul împărăţiei cerurilor, şi iată, mare este taina credinţei 
sfinte, mare dar de la Dumnezeu are omul care are credinţă 
sfântă. Cine nu are credinţă sfântă nu pricepe taina împărăţiei 
cerurilor şi locul ei şi lucrarea ei. Dar cine este cel ce are cre- 
dinţă sfântă? Fiilor, fiilor, credinţă sfântă are numai omul 
sfânt. Credinţa sfântă nu sălăşluieşte în mintea şi în inima 
omului care trăieşte în păcate şi în desfătări trupeşti. Grăiesc 
vouă despre credinţa sfântă ca să înţelegeţi de ce nu cred oa- 
menii bisericii în împărăţia cuvântului Meu care curge peste 
voi şi din voi spre oameni. împărăţia lui Dumnezeu din voi se 
face tălmaci pentru voi ca să ştiţi voi tainele ei, că nu mai are 
pe pământ cine să le înţeleagă pe cele adevărate. Voiesc să-Mi 
pregătesc loc în oameni cu împărăţia cuvântului Meu, care 
este Duhul Mângâietorul, Duhul învăţătorul, Care atrage la 
Tatăl pe toţi cei pe care Tatăl Mi-i dă ca să-i cuprind în taina 
împărăţiei cerurilor pe pământ. Voiesc să-Mi pregătesc loc în 
oameni, dar antichrist, omul fărădelegii îmi stă împotrivă. O, 
măi copilaşi, cei ce nu au credinţă sfântă îmi stau împotrivă, 
căci antichrist nu-şi are loc şi nume decât numai lângă Mine 
şi în cele aşezate de Mine. 

O, tată, se temeau oamenii, se temeau şi creştinii de 
omul comunist, că ziceau că stă împotriva lui Dumnezeu şi a 
celor credincioşi între oameni, dar acest om comunist nu ştia 


pe cele ale Mele decât numai de la omul antichrist care era 
lângă Mine şi lângă cele sfinte ale Mele, lângă cele aşezate 
pentru Mine şi pentru cei cu credinţă sfântă. Şi iată, omul co- 
munist era servul omului antichrist care stătea lângă Mine ca 
să-Mi ia împărăţia şi ca să împărăţească el prin cele sfinte ale 
Mele. Nu putea fi mai mare şi mai rău cu Dumnezeu omul co- 
munist decât omul antichrist. Duşmanul lui Dumnezeu e 
omul antichrist, şi după aceea omul comunist. Şi iată, cel co- 
munist se pleacă spre tainele lui Dumnezeu care vin din cer 
pe pământ, dar omul antichrist nu se pleacă, şi greu se mai 
lasă dărâmat de la locul lui de lângă Mine, că el nu are grijă 
de lucrurile Mele, şi dacă are, are pentru ca să fie a lui averea 
Mea; a lui şi nu a Mea. 

O, copilaşi ai credinţei sfinte, prin voi Eu vreau să-Mi 
câştig via Mea de sub robia lui antichrist, căci via Mea e via 
Mea, iar Eu sunt Dumnezeu. Antichrist nu voieşte ca Eu să 
fiu un Dumnezeu liber. El crede că voi sta mereu sub el ca să 
lucrez cum voieşte el, dar taina împărăţiei Mele e taină de 
necuprins şi de nepătruns, şi ea este cu locaşul ei în fiii cre- 
dinţei sfinte. Ce-Mi foloseşte Mie împărăţie vopsită peste 
care să stea scris: împărăţia lui Dumnezeu? O, împărăţia lui 
Dumnezeu este înăuntrul fiilor ei, nu este în hotarele omului 
antichrist. Ce face, fiilor, omul antichrist? El s-a sculat şi s-a 
îmbrăcat cu haina Mea şi s-a aşezat în casa Mea şi a făcut din 
ea ascunzătoare pentru el şi pentru faptele fărădelegilor lui şi 
pentru ucenicii lui care ţin lumea în robie, că nu poate omul 
antichrist să ducă la împărăţia lui Dumnezeu pe om. Le-am 
spus ucenicilor Mei când am văzut pe antichrist că se aşează 
peste cele aşezate de Mine; le-am spus: «Nu vă temeţi de cei 
ce ucid trupul, ci temeţi-vă de cei ce ucid sufletul ca să-l 
arunce în gheenă, să-l arunce în necredinţă şi în neveghe şi 
în nepăsare de suflet». Aşa şi azi, omul nu trebuia să se teamă 
de omul comunist, ci de omul antichrist, care Mi-a luat căsuţa 
şi hăinuţa şi cărarea Mea spre oameni. 

Iată, fiilor, cărarea Mea care ducea omul spre Mine s-a 
făcut cărare omenească pentru ca să ştie oamenii cărarea spre 
cei ce Mi-au luat via şi casa şi masa şi haina şi cărarea Mea 
spre oameni, şi oamenii nu mai ştiu cărarea spre împărăţia lui 
Dumnezeu. Nimeni nu mai învaţă pe oameni calea împărăţiei 
lui Dumnezeu. Ea nu este o cale de străbătut cu piciorul şi cu 
mersul trupului, căci împărăţia lui Dumnezeu este în om, şi 
omul o caută în afara lui, căci aşa l-a învăţat omul antichrist 
care se luptă să-i ţină în robie pe fiii lui, şi se luptă să-i ro- 
bească şi pe fiii împărăţiei Mele care ştiu de la Mine locul 
împărăţiei Mele în om. Nimeni, tată, nu mai poate găsi calea 
spre împărăţia cerurilor, căci ea nu se poate găsi pe pământ. 
Scris este: «Cerul este scaunul Meu de domnie, iar pământul 
este aşternutul picioarelor Mele», şi aceasta este împărăţia şi 
odihna Mea. Şi pentru ce am făcut Eu cerul şi pământul? O, 
fiilor, pentru om le-am Scut, ca să fiu Eu Dumnezeul omului 
şi ca să fie omul locaş al împărăţiei Mele, scaun de domnie şi 
aşternut să-Mi fie. Dar omul antichrist învaţă altfel pe fiii lui, 
nu-i învaţă cum învăţ Eu, de vreme ce fiii lui caută altfel îm- 
părăţia lui Dumnezeu care se dă în dar şi nu pe bani. Dar 
astăzi, bisericile stăpânite de cei ce stau împotriva Mea prin 
oamenii lui antichrist, au ajuns mijloc de câştig nedrept pen- 
tru omul antichrist. Mântuirea nu se cumpără. Ea este de la 
Dumnezeu, Care Se dăruieşte oamenilor ca să-i mântuiască şi 
să-i facă fii, iar Domnul nu este un împărat care ia bir de la 
fii. Locaşurile de biserici care Mă au pe Mine în ele, au ajuns 
ca o alimentară unde Se vinde Hristos şi iertarea lui Hristos şi 
slujbele închinate lui Hristos, iar în locul care este numit 
Sfânta Sfintelor, acolo unde trebuie să locuiască Trupul şi cu- 

vântul Meu se strecoară banul, măsura cezarului, fiilor. Iată 
ce este pe pământ. 

O, măi copilaşi ai credinţei sfinte, omul comunist nu 
este atât de vrăjmaş Mie cât este omul antichrist, iar biserica 
Mea, adevărata Mea biserică este omul credinţei sfinte şi 
mulţi dintre aceştia întâlnindu-se în numele Meu, ca acolo 
unde sunt ei, să fiu şi Eu, iar Eu sunt cu ei, căci omul credinţei 
sfinte nu este înghiţit de omul bisericii din lume care stă îm- 
potriva Mea prin faptele lui şi prin necredinţa lui. 

Omul care nu are credinţă sfântă este om necredincios. 
Nimeni să nu vă amăgească pe voi cu cuvinte deşarte, căci 
cine nu are credinţă sfântă ca să fie om sfânt, acela grăieşte în 
deşert prin cuvintele lui chiar dacă grăieşte în numele Meu, 
chiar dacă ia din învăţătura Mea în cuvintele lui. Lăsaţi-i pe 
aceştia; sunt călăuze oarbe, fiilor, că nu au vederea credinţei 
sfinte şi Mă ţin pe Mine ascuns şi Mă pun pe Mine în vistie- 
riile lor ca să Mă vândă şi ca să ia bani şi ca să-i cheltuie în 
faptele fărădelegilor lor. Dar voi, fiilor, fiţi fiii credinţei 
sfinte, fiţi sfinţi, tată, că scris este: «Cine este sfânt, să se sfin- 
ţească încă până la venirea Sfântului sfinţilor». Amin. Hră- 
niţi-vă cu sfinţenie. Aceasta să fie hrana voastră. Faceţi-vă 
vrednici de cele sfinte ale Mele, că durerea cerului e fără mar- 
gini pentru cele sfinte care se aruncă pe jos. Mă uit în biseri- 
cile din lume când ies preoţii în mâini cu cele sfinte şi zic: 
„Să luăm aminte, căci cele sfinte se dau sfinţilor! aşa zic, 
şi apoi mănâncă cele sfinte. Aşa au învăţat să zică, dar ei nu 
ştiu ce zic, de vreme ce nu sunt sfinţi, că sfinţii sunt smeriţi şi 
zic: „Unul este sfânt Dar să ştiţi, măi fiilor, că dacă cele 
sfinte nu te sfinţesc ca să te facă sfânt apoi, atunci ele nu aduc 
în om împărăţia lui Dumnezeu, căci împărăţia lui Dumnezeu 
se face slavă în omul care o are, şi omul acela se cunoaşte ce 
are în el. Şi iată, împărăţia lui Dumnezeu nu-i prieşte omului 
care iubeşte fărădelegea, şi vă pune nume de batjocură vouă, 
celor ce aveţi în voi împărăţia lui Dumnezeu. 

Credinţa sfântă face omul sfânt cu viaţa şi cu mintea şi 
cu inima şi cu iubirea, fiilor scumpi. Am venit la voi să vă fac 
credincioşi prin sfinţenie, fiilor, că altfel omul nu este credin- 
cios. Am venit cu mama Mea Fecioara, căci serbăm serbare 
sfântă în sobor de sfinţi. Serbăm serbarea înălţării la cer a 
mamei Mele, fiilor, că am venit şi am ridicat trupul ei în pi- 
cioare şi i-am spus să intre întru cele cereşti care nu se văd de 
ochii pământeşti. Ea este cu trupul în cer şi pe pământ. Ea vă 
mângâie pe toţi cu mânuţele ei mângâietoare. Ea este mama 
Mea, mama Mângâietorului lumii şi este mama mângâierii, 
iar Eu sunt Cel dintâi între fraţii Mei, căci mama Mea Fecioa- 
ra şi i-a făcut fii ai mângâierilor sale pe toţi cei înfiaţi de Tatăl 
prin Mine. Amin. 

O, mamă, o, mama Mea, e pământul fără mângâiere, 
iar fiinţa lui plânge şi nu ştie de ce plânge. Fiinţa pământului 
e omul, dar omul a uitat drumul mângâierii. Ne facem cale cu 
mângâiere şi venim spre oameni cu Duhul Sfânt Mângâieto- 
rul, că mila Noastră e mare şi n-are hotar pentru ca să mângâ- 
iem pe cele create de Dumnezeu şi pe omul care a pierdut 
casa mângâierii, casa oaspeţilor cereşti pe pământ. 

O, iubitul Meu popor, grăiesc cu mama Mea Fecioara 
ca să auzi tu grăirea Mea cu ea şi să te mângâi, fiule de azi, 
fiu al credinţei sfinte. Mama Mea Fecioară te mângâie pe 
tine, poporul Meu, rodul Meu cel sfânt. Mama Mea e mama 
ta, şi aşa îţi spune: 

O poporule copilaş, eşti ca un singur prunc, 
^ şi Fiul meu te ţine ca pe un prunc în faţa 
Tatălui ca să-ţi dea Tatăl tot laptele mângâierilor Sale, toată 


bucuria, toată veşnicia, poporule copilaş. Te mângâi şi eu, că 
nu mai am stare până ce-F voi vedea pe Fiul meu venit desă- 
vârşit întru împărăţia Sa. Eu ocrotesc cu mare veghe şi cu 
mare iubire ţara română, că este ţara de nuntă a Fiului meu, 
ţara dată Fui de Tatăl pentru venirea Fui în cuvânt până se va 
împlini numărul neamurilor. Dar pe tine, popor al Fiului meu, 
care primeşti pe Fiul meu cuvânt peste pământ, te ocrotesc cu 
o iubire despre care nu s-a mai pomenit în cer şi pe pământ, 
că pe tine toţi sfinţii te-au aşteptat să te iveşti, te-au aşteptat 
ca pe cel mai mic, ca pe moştenitorul cel mic care împarte tu- 
turor fraţilor dinaintea lui, ca pe mezinul pe care-1 pune Tatăl 
să-I rostuiască împărăţia pentru toţi fraţii, pentru toţi fiii 
Tatălui. Fiul meu, lisus Hristos, curând, curând Se va lăsa vă- 
zut cu tot ce are El de slavă a Sa şi cu toţi fiii şi fiicele slavei 
Fui şi cu toţi îngerii, poporule copilaş, că Fiul meu te-a iubit, 
şi a pus mâinile peste tine şi te-a binecuvântat cu mare bine- 
cuvântare, pentru că eşti mic şi eşti copilaş, şi copilaşii sunt 
cei plăcuţi, aşa cum şi din cele ale firii se învaţă această pildă 
de iubire. Dar cei mari care zic că se dau slujitori şi veghetori 
pe lângă Fiul meu, zic ei, dau să te depărteze de Fiul meu, dar 
Fiul meu strigă şi le spune: «Lăsaţi pe cei mici să vină la 
Mine şi nu-i opriţi, că a lor este împărăţia lui Dumnezeu». 
Amin, amin, amin. 

Cei mici ştiu să creadă, ştiu să preţuiască, ştiu să fie 
plăcuţi, ştiu să iubească. Cei mici sunt iubire şi stau lângă iu- 
bire ca pruncul lângă mamă. Cei mari sunt mari şi nu sunt 
mici, şi rău e de cel mare, şi tot omul caută să fie mare, caută 
mărire, caută să iasă de sub Tatăl său, ca să fie şi el mare. Cel 
mare nu mai ascultă. Cel mare nu mai este ocrotit de părinţi, 
că pleacă şi se face mare, dar cel mic stă lângă ocrotitorul său 
şi este binecuvântat şi are veghe peste el cel mic. 

O, poporule copilaş, te mângâi şi te binecuvintez din 
Fiul meu, Care este locaşul tuturor celor din cer. O, poporule 
copilaş, să crezi în cele ce vor fi peste tine cu Fiul meu, Care 
vine cuvânt la tine. Să crezi cu mare iubire în Fiul meu Cu- 
vântul, să crezi până se vor împlini numărul neamurilor, că 
Fiul meu voieşte la credinţa ta să aducă mântuire multora, po- 
porule copilaş. Toată iubirea oştirilor cereşti o iau în mâinile 
mele cereşti şi o pun peste tine şi mă fac în tine sărbătoare a 
mea, dimpreună cu Tatăl şi cu Fiul, întru bucuria Duhului 
Sfânt Mângâietorul. Iubirea mea de mamă din cer te acoperă 
şi te păzeşte în duhul credinţei sfinte ca să fii tu locaş al 
împărăţiei Fiului meu, poporule copilaş. Fiul meu nu are pri- 
mire decât în tine, şi tu F-ai primit ca să ospăteze cu tine şi să 
pună masă mulţimilor. 

Binecuvântată să-ţi fie credinţa ta cea sfântă, poporule 
copilaş al Fiului meu şi al meu. Amin, amin, amin. 

O mamă, iată-Mă cu poporul Meu de pe 
^ pământ. Mi-am făcut împărăţie pe pământ 
şi Mi-o desăvârşesc în cuvânt în faţa neamurilor de pe pă- 
mânt, că mai e puţin şi Mă arăt în slava Mea cu poporul Meu 
cel sfânt. Amin. 

Voiesc să te am mereu în bucuria venirii Mele, poporu- 
le Ierusalime. Eu sunt calea Mea spre tine. Amin. Eu sunt ca- 
lea ta spre Mine. Amin. Iar tu eşti calea Mea spre oameni, po- 
porule, cărarea Mea de la cer la pământ. Duhul Sfânt să curgă 
din Tatăl peste tine şi din tine spre oameni. Duhul Sfânt să 
aducă neamuri multe spre tine ca să ia de la tine credinţă 
sfântă şi înviere şi cuvânt de mângâiere. Tatăl, Fiul şi Duhul 
Sfânt coboară peste tine slava Ierusalimului nou care este 
scrisă în Scripturi şi multe neamuri vor sluji slavei Mele cu 
tine şi vor lua înfierea prin credinţă sfântă. 

Fiţi plini de Duhul Sfânt, fiilor din Ierusalim, şi 
scuturaţi din El peste pământ ca să facă oamenii roade de Duh 
Sfânt şi să învieze. Amin, amin, amin. 

15/28 august 1997 

Cuvântul Domnului către poporul creştin 

Cei din urmă simt salvatori ai neamului omenesc. Iubirea de Hris- 
tos este sfântă. Cel ce iubeşte pe Domnul este ca o primăvară pen- 
tru cei din jurul lui. 

obor la voi, că mare-Mi este dragostea de voi şi 
de poporul Meu Israel cel de azi. Cobor, fiilor, 
ca să dau lui Israel hrană de dragoste, că multă şi frumoasă 
trebuie să-i fie dragostea lui Israel pentru Mine. Vin cu 
Verginica la voi, vin şi pun peste voi pe Duhul Sfânt, ca să-l 
înveţe El din voi pe Israel, să-l înveţe dragostea de Dumne- 
zeu, măi copilaşii Mei. 

Verginico, grăim prin cartea ta, grăim cu Israel cel de 
azi ca să-i dăm poveţe noi de dragoste de Dumnezeu, căci 
dragostea îl face fericit pe cel ce o are şi pe cel ce o dă lui 
Dumnezeu şi fiilor lui Du mn ezeu şi tuturor celor ce pot fi fii 
ai lui Dumnezeu. 

Verginico, căldura inimii e mare lucrare, tată, şi voiesc 
să se deprindă tot fiul din Israel cu ea ca să se mângâie unul 
pe altul cu Mine, Cel cald mereu; cu Mine, Cel ce încălzeşte 
pe cei reci cu inima, tată. Voiesc să aibă tot Israelul căldura 
Duhului Sfânt şi măsura Duhului Sfânt întru căldura inimii 
fiilor din Israel. Voiesc, tată, să văd bucurie deplină în po- 
porul Ierusalimului nou, că mare este acest popor înaintea 
Mea. Amin. 

O Doamne, ceea ce voieşti Tu, voiesc şi eu. 
^ Cu mare dor voiesc să văd mereu lucrarea 
bucuriei depline pe feţele fiilor noştri cei din urmă, că trebuie 
să-i avem salvatori pentru tot neamul omenesc, Doamne. 
Mereu venim şi îi învăţăm. Mereu, mereu Te scuturi peste ei, 
Doamne, cu cuvântul păcii şi al bucuriei şi al învăţăturii şi al 
veghii şi al dragostei depline, Doamne, ca să-i ai ca pe o pri- 
măvară înaintea Ta, ca pe un timp nou de primăvară cerească 
între oameni, ca pe o speranţă adevărată, ca pe un rai înmu- 
gurit, gata să i se desfacă mugurii şi miresmele şi slava cea 
sfântă pe care Tu i-o pregăteşti. 

O, Doamne, trebuie să lucrăm cu amănuntul. Trebuie 
luată în mână fiecare floare, fiecare mugur, că timpul vea- 
cului acesta naşte din el omizi, iar cei ce vin spre Tine din 
lume uită cu anevoie pe cele din care se smulg ca să vină spre 
Tine, Cel ce eşti scăparea şi izbăvirea oamenilor care cred în 
Tine şi în minunata Ta lucrare din zilele acestea ale venirii 
Tale. O, e vremea cea din urmă, şi războiul vremii e întins 
peste toţi, şi trebuie să-l punem tot mai tare pe Israel sub lu- 
crarea bucuriei depline, să-l punem sub cort, Doamne, ca să 
se depărteze din preajma lui orice lucru străin de împărăţia lui 
Dumnezeu. Să facem primăvară peste Israel; să venim cu tot 
cerul sfânt întru putere de sus şi să înseninăm mereu fiinţa cea 
plăpândă a lui până ce se va deprinde tot fiul din Israel să facă 
şi el la fel prin lucrarea lui cu Tine. 

Şi acum, Doamne bun, mă fac din Tine cuvânt peste fii, 
şi ca o mamă duioasă îi voi îmbia spre dragostea de Tine şi îi 
voi ajuta să înţeleagă îndeajuns că fără dragoste de Tine nici 
o inimă creştină nu atinge fericirea căutată şi aşteptată. Tu eşti 
din cer cu ei, Tu eşti cu cerul cu ei. Cu cerul tot venim ca să 
fim cu ei, dar ei, Doamne, nu ştiu de ajuns lucrul cel treaz 


pentru Tine şi pentru bucuria lor cu Tine, că lumea nu poate 
da din ea ceva bun, iar cei ce vin trebuie să înveţe de la Tine 
naşterea din Tine şi creşterea din Tine şi credinţa şi lumina şi 
iubirea din Tine în ei. Iubirea mea de Tine, Doamne, e iubire 
înflăcărată, şi voiesc să fii iubit de poporul cel mic al Tău, 
căci cu linguriţa îl hrăneşti din iubirea Ta şi voieşti să-l ai 
iubire la pieptul Tău cel sfânt. Amin. 

O, poporule iubit de Dumnezeu, o, copilaş plăpând şi 
tristuţ! Vin la tine şi te cuprind în cuvânt ca să te deprind cu 
bucuria inimii, fiule plăpând. Dacă tu ai avea în braţe ceva 
rece s-ar răci şi trupuşorul tău. Aşa e şi cu sufletul; dacă totul 
pare rece în jurul lui, aşa e şi el. Sufletul trebuie să aibă 
căldură, căci din căldura Duhului Sfânt este lucrat, din sufla- 
rea cea dulce şi sfântă şi din iubire este lucrat, şi aceeaşi lu- 
crare trebuie s-o aibă şi el. Iar pe tine, fiule Israele, te-a întoc- 
mit Domnul încă o dată, ca să fii om nou, om de sus, din cer, 
la cuvântul lui Dumnezeu lucrat. Vin la tine să te învăţ lucrul 
sufletului tău. Sufletul tău trebuie să fie ca un foc în care să 
se mistuie iubirea ta de Dumnezeu. 

Te-au povăţuit, măi Israele, fiii cei din grădină să-L 
iubeşti pe Hristos, fiule iubit de Dumnezeu. Dacă sufletul tău 
îţi spune că nu ştii cum să-L iubeşti, uită-te şi ia pildă din cele 
ce se văd, căci toate ale firii sunt o iubire şi o armonie pentru 
ca să slujească iubirii din om. Iubirea din om trebuie să fie 
Hristos, aşa cum a iubit El. Hrăniţi-vă cu simţământul iubirii 
de Hristos. Iubiţi-L pe Hristos, fiilor. Fiţi plini de dor, fiţi 
plini de căutare după fiinţa Lui, după făptura Lui, după iubi- 
rea Lui. Fiţi mireasa Lui, măi fiilor. Mireasa e plină de iubire 
pentru Mire, căci iubirea cea curată e cea plină, fiilor. Nimeni 
nu-L poate iubi pe Hristos decât în chip curat. Numai iubirea 
de Hristos e curată, fiilor. Iubiţi pe Domnul, că El este iubitul 
Cel iubit de voi, dar iubiţi-L ca să vă simtă iubirea, iubiţi-L ca 
să simţiţi că-L iubiţi şi să se vadă cât îl iubiţi. învăţaţi iubirea 
dintre Mire şi mireasă, fiilor, şi mărturisiţi-o la vedere prin 
simţirea inimilor voastre, măi fiilor scumpi lui Dumnezeu. 
Voieşte Domnul să simtă iubirea voastră pentru El. Voieşte 
Do mn ul să fie iubit de voi aşa cum îşi iubeşte mireasa pe 
mire. Vin din cer cu Domnul şi vă aducem hrană de dragoste, 
că multă şi frumoasă şi plină trebuie să fie dragostea voastră 
pentru Domnul. Cine iubeşte pe Domnul, cine iubeşte fiinţa 
şi făptura Domnului nu mai este trist, nu mai este posac. Cel 
ce are iubire de Domnul este ca o primăvară pentru cei din 
jurul lui. Amin. 

Coboară Domnul Iisus Hristos Duh Sfânt şi cuvânt de 
Duh Sfânt peste voi, fiilor din grădină, ca să umblaţi la fiinţa 
şi la făptura lui Israel. Luaţi în mână fiecare floare, fiecare 
boboc de floare şi daţi-i din Dumnezeu. 

Coboară, Doamne, Duhul Tău Cel Sfânt şi fa senin 
peste făptura lui Israel, iar norii tristeţii să nu mai umbrească 
feţele celor mici ai Tăi, că Tu eşti bucuria celor fără bucurii. 
Tu eşti, Doamne, primăvara care răsare peste fiinţa şi peste 
făptura celor mai mici ai neamului omenesc. Amin. 

O scumpa Mea, o, trâmbiţa Mea cea cu sunet 
^ dulce, o, Verginica Mea! De M-ar mângâia 
şi Israel aşa cum Mă mângâi tu! De M-ar iubi şi el cu aceeaşi 
măsură, cu aceeaşi frumuseţe de iubire, tată! O, mare este se- 
tea ta pentru bucuria Mea pe care voieşti s-o am de la mireasa 
Mea cea mai mică. Mă voi face cuvânt din cuvânt prin fiii cei 
unşi în grădină şi Mă voi aşterne peste fiinţa şi peste făptura şi 
peste statura celor mici, că Israel de azi este poporul cel mai 
mic între mulţi fraţi. Toţi cei din cer aşteaptă bucuria celui 





1056 


Cuvântul lui Dumnezeu 


mic, aşteaptă de la cel mic, iar tu, Verginico, vezi aşteptarea 
cea din cer şi te frămânţi să-l faci şi pe Israel să se frământe. 

O, copilaşule Israele, înseninează-ţi, tată, fiinţa şi făp- 
tura şi statura. Lumea nu ţi-a dat nimic din ce este al Meu ca 
să ştii să fii ca Mine, dar Eu îţi dau din plinul Meu şi te învăţ 
să fii copil frumos şi senin, şi te învăţ să fii primăvară pe 
pământ şi în cer, căci cerul te ţine cuprins în el ca un rai ne- 
văzut de ochii tăi până ce ţi se va da ţie văzut şi simţit şi 
veşnic pe pământ, căci cerul cel nou şi pământul cel nou vor 
fi în frumuseţe veşnică cu tine cel ce ai lepădat stricăciunea 
ca să fii fiu al vieţii. 

Să ne iubim unii pe alţii. Luaţi din iubirea Mea. 
Căutaţi-Mă bine şi cu inima şi cu privirea şi cu mintea şi cu 
iubirea, şi Eu voi fi în voi. Fiilor, fiilor, lucraţi în voi frumu- 
seţea iubirii de Hristos. Lucraţi în voi iubire, fiilor. Amin 
amin, amin. 

18/31 august 1997 

Cuvântul Domnului către poporul creştin 

Adevărata bucurie a Duhului Sfânt se naşte din sfinţenie. Anti- 
chriştii se vor pocăi de necredinţa lor şi se vor ruşina de ei. 

E u sunt cu tine, Ierusalime. Eu sunt Domnul 
Dumnezeul tău şi sunt mereu cu tine, căci tu eşti 
fiul Meu, poporule de la sfârşit. Te înfăşor mereu cu dragoste 
caldă, cu cuvânt cald. Ca pe un nou-născut te îngrijesc şi te 
cresc cu dragoste dumnezeiască, şi cu cele mai dulci cuvinte 
te învăţ viaţa veşnică şi bucuria Duhului Sfânt, care aşteaptă 
mereu pe lângă tine. Vin, tată, să te învăţ cu bucuria Duhului 
Sfânt, că voieşte Duhul Sfânt să ia deprindere dumnezeiască 
în tine şi să se vadă printre oameni fiii Duhului Sfânt lucrând 
Duh Sfânt peste pământ. 

Pace ţie, Ierusalimul Meu cel de pe pământ, poporul 
Meu de fii credincioşi! Şi dacă tu te numeşti Ierusalim, să nu 
uiţi, tată, că numele de Ierusalim înseamnă Duh Sfânt, în- 
seamnă sărbătoare de Rusalii în inima ta, şi din ea spre alte 
inimi ca să-şi facă curs râul Duhului Sfânt şi să dea peste 
margini şi să cuprindă tot pământul întru bucuria Lui, căci 
Duhul Sfânt înseamnă bucurie, fiilor. 

în numele Tatălui şi al Fiului şi al Duhului Sfânt, 
mergeţi! Mergeţi, copii ai Ierusalimului Meu, mergeţi cu săr- 
bătoare cerească între oameni şi vestiţi pe Duhul Sfânt, Care 
este cu voi, şi daţi oamenilor bucuria Duhului Sfânt! Mergeţi, 
fiilor, cu sfinţenia Mea în voi mergeţi în mijlocul oamenilor, 
ca să se deprindă oamenii cu bucuria sfinţeniei, că nu este bu- 
curie mai mare pentru inima omului aşa cum este bucuria ca- 
re se naşte din sfinţenie, dar oamenii nu cunosc bucuria 
aceasta. Oamenii au uitat bucuria Duhului Sfânt şi adevărul 
ei. Voi sunteţi binecuvântarea Mea peste oameni, dar cei ne- 
credincioşi, care vă pun vouă nume rău, aceia n-au iubire de 
oameni; aceia au iubire de ei înşişi şi se tem de voi, se tem să 
nu li se vădească necredinţa şi lupta lor împotriva adevărului 
Duhului Sfânt. Oamenii care se numesc părinţi ai bisericii vă 
dispreţuiesc pe voi şi nu vă pot iubi, căci ei sunt deprinşi cu 
bucuria slavei deşarte şi primesc slavă de la oameni şi nu sunt 
ca voi, care aveţi slava Mea şi sfinţenia Mea în voi şi bucuria 
Duhului Sfânt în voi. Voi sunteţi binecuvântarea Mea peste 
pământ, şi pe unde trec Eu cu voi, rămâne binecuvântare, tată. 

O, de când am ieşit Eu cu voi între oameni se scutură 
pacea Duhului Sfânt peste făpturi şi se bucură făptura toată, 
dar cei ce sunt deprinşi cu bucuria slavei deşarte leapădă voia 


lui Du mn ezeu în ei şi se scoală împotriva voastră şi vă pun 
nume rău şi vă hulesc şi vă dispreţuiesc înaintea oamenilor. 
Dar Eu, Domnul, îi rabd îndelung pe aceştia, poate se vor în- 
toarce spre pocăinţă şi spre iubire şi spre sfinţenie, fiilor, că 
n-a fost niciodată prin vreme să nu-Mi stea împotrivă sluji- 
torii bisericii atunci când Eu am lucrat în vreme lucrarea Mea 
cea minunată, cea cu sfinţenie şi cu Duhul Cel Sfânt al 
curăţiei de duh şi de trup. Dar voi fiţi copii ai Duhului Sfânt, 
şi binecuvântaţi pe cei ce vă hulesc şi vă dispreţuiesc şi vă 
numesc cu nume rău între oameni, că oamenii văd ce fac Eu 
cu voi între ei, şi se bucură de bucuria Duhului Sfânt, care 
vine peste ei din lucrarea Mea cu voi. Cei cu inimă bună sunt 
mulţi şi vă iubesc pe voi şi vă adoră ca pe copiii lui Dumne- 
zeu, care faceţi voia Mea între oameni. Mergeţi în numele 
Meu, mergeţi şi daţi oamenilor bucuria cea adevărată, bucuria 
Duhului Sfânt, fiilor. Toţi cei cu inimă mare vă înconjoară cu 
dragoste şi cu dor sfânt, şi numărul lor va creşte, căci va creş- 
te prin voi bucuria Duhului Sfânt în oameni, în multe mul- 
ţimi, fiilor. 

Slujitorii din biserici nu vă cunosc pe voi, că ei nu vă 
iubesc şi nu vor să vă cunoască, şi vă pun nume rău şi vă 
hulesc, şi se ajută cu oamenii slavei deşarte şi lovesc în voi, 
dar voi, fiilor scumpi, binecuvântaţi pe cei ce vă hulesc, că şi 
Eu tot aşa am făcut. Fiţi fericiţi că semănaţi cu Do mn ul 
vostru. Fiţi fericiţi, fiilor. Eu lucrez cu duhul pocăinţei peste 
toţi cei ce se împotrivesc Mie, Celui purtat de voi, şi voi adu- 
ce ziua împăcării şi a bucuriei Duhului Sfânt şi a învierii Du- 
hului Sfânt în oameni. De aceea merg cu voi, merg ca să-Mi 
împlinesc lucrările Mele cele scrise în Scripturi, că nu mai am 
oameni credincioşi Mie cu care să-Mi împlinesc Scripturile 
venirii Mele. în numele Meu mergeţi şi răspândiţi bucuria 
Duhului Sfânt peste oameni. Pentru voi lucrez în chip minu- 
nat, fiilor, şi poruncesc soarelui şi seninului şi căldurii şi iu- 
birii stihiilor cereşti să vă mângâie, să vă slujească, şi prin voi 
să slujească şi celor ce vă primesc pe voi în numele Meu, căci 
voi purtaţi numele Meu. Nu vă temeţi de împotrivitori. Pu- 
terea răului nu poate peste voi. Nu vă temeţi de antichrişti. 
Temeţi- vă de Dumnezeu, fiilor. Antichriştii nu sunt numai cei 
ce sunt împotriva lui Hristos, ci sunt şi cei ce sunt împotriva 
creştinilor cei sfinţi, care iubesc viaţa lui Hristos în ei. Anti- 
chriştii cei ce sunt împotriva creştinilor care poartă cu iubire 
şi cu înviere numele Meu în ei şi peste ei, aceşti oameni îm- 
potrivitori se vor muia, se vor îmblânzi, se vor pocăi, se vor 
ruşina în curând de necredinţa lor, şi vor căuta bucuria Mea, 
care este cu voi. Dar să zicem pentru ei către Tatăl: „ Tată, ei 
nu ştiu ce fac. Iartă-i pe cei ce nu ştiu ce fac şi dă-le cunoş- 
tinţa Duhului Sfânt, dă-le iubirea cea sfântă, dă-le credinţă 
sfântă şi iartă-i apoi“. Amin. 

O, copilaşi ai Duhului Sfânt, binevestiţi bucuria Du- 
hului Sfânt. Fiţi binevestitori. înveseliţi pe oameni cu bucuria 
voastră cea cerească. Vestiţi iubirea Maicii Mele, Mama creş- 
tinilor. Fiţi binevestitori peste săraci şi peste bogaţi; fiţi cu- 
vântul Meu peste oameni. Amin. 

Mergi, Ierusalime, mergi, poporul Meu! îngerii şi sfin- 
ţii din cer se poartă cu tine şi te ajută să mergi şi să bineves- 
teşti. Tu eşti sărbătoarea Mea peste pământ. Amin. Dragostea 
Mea dumnezeiască te poartă ca pe un prunc nou-născut, şi tot 
cerul te mângâie, poporul Meu de fii credincioşi. Te înfăşor 
mereu cu căldura cuvântului Meu. Mereu, mereu Mă fac cu- 
vânt peste tine ca să te mângâi, popor al mângâierii. Duhul 
Sfânt Mângâietorul te întăreşte ca să mergi şi să dai din El 
oamenilor. 

Daţi oamenilor cuvântul Meu. Daţi oamenilor din 
Duhul Meu Cel Sfânt, şi veţi avea plată de Duh Sfânt şi veţi 
avea mângâiere, fiilor. 

Pace vouă! Pace vouă! Pace vouă! Amin, amin, amin. 

25 august/7 septembrie 1997 

Cuvântul Domnului către poporul creştin 

Taina cerească a mângâierii este Duhul Sfânt şi slava Lui peste 
Ierusalim. Biserica cea vie are în mijlocul ei Trupul şi Cuvântul lui 

Hristos. 

F ace vouă, copii ai poporului sfânt! Pace între voi! 
Pace în voi! Amin. 

Pace ţie, poporul Meu! Vin la tine şi îţi binecuvintez 
binecuvântarea pe care o ai peste tine. Vin la fiii tăi, Ierusa- 
lime, vin cu binecuvântare peste tine şi peste toate ale tale 
cele văzute şi cele nevăzute, peste trupul şi peste sufletul şi 
peste duhul fiilor tăi, poporul Meu. Eu sunt Cel ce sunt, şi tu 
eşti fiul Meu, şi să ai grijă mereu, mereu de viaţa Mea în tine, 
de viaţa ta cu Mine şi să te păstrezi mereu cu lumina şi cu 
lucrarea Duhului Sfânt în tine, poporul Meu, că mare este 
această taină, taina mângâierii. Amin. 

Voiesc, fiule, să te cuprind în taina mângâierii, căci ea 
înseamnă Duhul Sfânt, iar ca să fii cuprins în ea, trebuie să se 
vadă, trebuie să lucreze peste tine şi din tine această taină ce- 
rească. Eu de mai bine de patruzeci de ani aştept rodul acesta 
în poporul Meu. Aştept, fiule, descoperirea tainei Duhului 
Sfânt Mângâietorul, Duhul Care te-a născut pe tine din cu- 
vântul Meu, Duhul Care te-a crescut pentru împărăţia Mea, 
poporul Meu. 

O, fiilor, o, fiicelor, o, copilaşi ai Duhului Sfânt Cel din 
Tatăl! O, copilaşi ai cuvântului Meu, taina mângâierii cu greu 
o poate înfăptui omul cel credincios lui Dumnezeu, că multă 
iubire trebuie să aibă omul credincios, nu numai credinţă, nu 
numai putere de sfinţenie, nu numai faptele credinţei. Trebuie 
multă iubire, trebuie mult Duh Sfânt, iar Duhul Sfânt îşi are 
loc în inima plină de fericirea iubirii de Dumnezeu care dă 
din ea iubire dumnezeiască pentru mântuirea şi mângâierea 
multora, pentru pacea şi iubirea multora. 

Voiesc, poporul Meu, să-Mi fac descoperită din mij- 
locul tău această taină cerească a mângâierii Duhului Sfânt 
peste mulţi, taina Duhului Sfânt Mângâietorul, de Care are 
nevoie toată lumea, chiar dacă lumea nu ştie de ce are nevoie 
când caută mângâiere. Voiesc, poporul Meu, să fac din tine 
lumină a Mea prin lume, lumină văzută, care să-i facă bine 
omului fără cale sfântă, lumină care să-l mângâie pe om, să-l 
cheme pe om, să-l ajute şi să-l învieze şi să ia omul putere din 
ea ca să se facă fiu al lui Dumnezeu prin credinţă şi prin iu- 
bire şi prin iertarea Mea, căci Eu sunt Cel bun, Care am su- 
ferit ca să-l răscumpăr pe omul pierdut din braţul Meu cel ce- 
resc. Voiesc, poporul Meu iubit, să fii tu taina mângâierii pe 
care Eu am pregătit-o pentru cei ce Mă iubesc şi nu ştiu cum 
să Mă aibă viu şi adevărat în ei. Voiesc, fiule, să mântuiesc lu- 
mea din stricăciune şi să-i dau nestricăciunea şi să-i dau viaţa 
veşnică. Voiesc s-o fac să vrea aceste daruri veşnice şi voiesc 
să te am pe tine fruct al iubirii Mele şi taină a mângâierii. 

Te-am vestit până la toate marginile că eşti poporul 
Meu de fii mici şi credincioşi cuvântului Meu care vine pe 
pământ ca să-Mi aştearnă în calea Mea punte de la cer spre 
pământ ca să vin să-Mi împlinesc venirea cea de a doua şi să 
împlinesc cer nou şi pământ nou pentru toţi fiii iubirii, pentru 


toţi fiii dreptăţii, pentru toţi cei ce vor primi înfierea prin iu- 
birea Mea şi prin iubirea lor, şi voiesc, poporul Meu iubit, să 
fac din tine înviere peste oameni şi să-i vindec de patimi şi de 
necredinţă şi de nepăsare şi de neiubire şi să le dau iertarea 
apoi. O, când va vedea omul ce voiesc Eu să fac cu tine pen- 
tru învierea împărăţiei Mele în om? Eu sunt tot ce poate avea 
cu adevărat omul. Voiesc să-l fac pe tot omul să ştie că tot ce 
poate avea cu adevărat omul, numai Eu sunt; Eu, şi cu cele vii 
şi veşnice ale Mele, şi pe care voiesc să le dau pentru veci de 
veci la toţi cei ce vor îmbrăţişa calea cea adevărată. 

O, poporul Meu, oare, să-l fac pe om cu forţa să aibă 
darurile Mele cele veşnice? Aş voi din iubire să vrea omul. Aş 
voi să fac iubire în om, şi tu eşti unealta Mea pe pământ, şi 
Mă ajut cu tine la lucrul ogorului Meu, că iată, îmi lucrez 
ogorul cu tine ca şi cu o unealtă, fiule. Ogorul este lumea, şi 
Eu lucrez ca un grădinar şi sap şi pregătesc pentru semănat şi 
semăn şi fac să crească şi ud şi curăţ de spini şi de buruieni şi 
încălzesc cu căldură cerească ogorul Meu, şi aştept rodul 
ogorului. Şi dacă văd că ogorul e greoi la rod. Mă las peste el 
cu taina mângâierii şi îl îmbiu să rodească şi să stea înaintea 
Mea cu iubire ca să-Mi împlinesc cuvântul pentru cer nou şi 
pământ nou, după cum Eu am făgăduit pentru toţi fiii iubirii. 

Pregăteşte-te pentru slava Duhului Sfânt, Ierusalime, 
căci Ierusalim înseamnă slava Duhului Sfânt, şi de aceea ţi-am 
pus Eu numele de Ierusalim, poporul Meu iubit. Fiţi toţi o 
iubire şi un cuvânt de Duh Sfânt. Fiţi copii lucrători, fiţi toţi, 
bucurând pe Duhul Sfânt în voi, ca să vadă şi cerul şi pă- 
mântul această lucrare aşteptată de veacuri de toţi sfinţii din 
cer şi de pe pământ şi de toate oştirile cereşti, măi copilaşi ai 
nădejdii Mele, ai venirii Mele. Amin. 

Vă voi trimite un îngeraş aşa cum am trimis la păstorii 
de la stână când venise vremea să Mă nasc din Fecioară, şi vă 
voi înconjura pe voi de slava Mea cea adusă de îngeraşul 
Meu, şi el vă va aduce bucurii aşa cum a adus păstoraşilor de 
atunci şi vă va vesti venirea slavei Mele, şi mulţimi de oşti 
cereşti se vor arăta şi Mă vor lăuda şi vor vesti slava Mea în 
cer şi pe pământ şi pacea Mea peste oameni şi bunăvoire între 
oameni. Şi îngeraşi mulţi se vor coborî şi se vor sui în chip 
văzut şi în chip nevăzut, de la cer la pământ şi de la pământ 
la cer, şi vă vor mângâia pe voi, că scris este în prooroci că 
voi, fii ai Ierusalimului, veţi fi mângâiaţi în Ierusalim. Amin. 

Voiesc, poporul Meu iubit, să te cuprind în taina mân- 
gâierii, căci taina aceasta înseamnă Duhul Sfânt. Eu de mult 
aştept în tine rodul acesta. Aştept, fiule, în tine descoperirea 
Duhului Sfânt Mângâietorul, căci toată făptura aşteaptă des- 
coperirea fiilor lui Dumnezeu şi slava Mea cu ei. Amin. 
Binevestiţi pe Duhul Sfânt, cântaţi pe Duhul Sfânt, daţi de 
veste bucuria sfinţeniei, căci voi sunteţi fiii cuvântului Meu. 
Mângâiaţi-vă unii pe alţii cu mângâierea Duhului Sfânt, şi 
vor căuta mulţi spre voi, ca să ia din taina mângâierii, din Du- 
hul Sfânt Mângâietorul, fiilor scumpi. 

V-am adus cuvânt de iubire, v-am adus mângâiere, fii- 
lor. V-am adus de lucru. Lucraţi Duh Sfânt în voi şi peste voi 
şi unii peste alţii, că vă dau să luaţi Duh Sfânt. Luaţi, fiilor, şi 
lucraţi lucrarea Duhului Sfânt Mângâietorul, că El vă învaţă 
lucrul cel sfânt peste pământ. Nu fiţi slabi, nu fiţi plăpânzi. 
Fiţi plini de Duhul Sfânt! Amin. Lucraţi ca Duhul Sfânt! 
Amin, amin, amin. Nu lucraţi altfel, fiilor. întăriţi peste voi şi 
în voi şi între voi pacea Mea, pacea Duhului Sfânt. 

Fiilor, fiilor, luaţi din harul Meu şi fiţi plini de har. 
Fiilor, fiilor, fiţi atenţi, că harul Meu se dă celor sfinţi! Fiţi 
sfinţi şi fiţi plini de har. Amin. Voi da din Duhul Meu Cel 

Cuvântul lui Dumnezeu 


Sfânt peste fiii din grădină ca să vă înveţe cu cuvânt din cu- 
vânt, ca să fiţi sfinţi şi ca să fiţi plăcuţii Mei. Potriviţi-vă bine 
în statură duhovnicească, iar cine nu poate să nu fie preten- 
ţios, să nu se lase greu peste lucrarea Duhului Sfânt şi peste 
cei ce o lucrează. Sprijiniţi-vă unii pe alţii ca să lucraţi pentru 
Mine. Căutaţi- vă potriva în lucrul Meu şi nu lucraţi nepotri- 
viţi la lucrul Meu. De patruzeci de ani şi mai bine aştept rodul 
acesta în poporul Meu; aştept, fiilor, descoperirea tainei Du- 
hului Sfânt Mângâietorul. 

Am venit la tine, Ierusalime iubit. Am venit cuvânt 
mângâietor peste tine, poporul Meu, ca să-ţi binecuvintez bi- 
necuvântarea pe care o ai peste tine. Astăzi biserica lui Hris- 
tos sărbătoreşte începutul anului bisericesc aşa cum au ho- 
tărât strămoşii cei sfinţi. Binecuvântată să fii, biserica Mea 
cea sfântă, şi să fii curată şi sfântă aşa cum i se spune numai 
bisericii Mele. Biserică înseamnă fii curaţi şi credincioşi lao- 
laltă pentru ca să mănânce din cer trupul şi cuvântul lui Hris- 
tos întru împărăţie cerească pe pământ. Biserică înseamnă 
împărăţia lui Dumnezeu aşa cum este ea şi nu altfel împărăţie. 

Am venit la tine, Ierusalime, biserica Mea de fii, căci 
Eu sunt trup şi cuvânt în mijlocul tău. Pace ţie! Te cuprind în 
taina mângâierii. Pace ţie! O, popor nou, mare este taina mân- 
gâierii. Această taină este Duhul Sfânt. Să stai cuprins în taina 
mângâierii şi să fii mângâierea Mea şi a multor inimi care vor 
lua din mângâierea Mea. Amin, amin, amin. 

1/14 septembrie 1997 

Praznicul Naşterii Maicii Domnului 

Rodul pocăinţei şi al mântuirii este lucrarea Duhului Sfânt. „în dar 
aţi luat, în dar să daţi". Toată firea se înfioară de fiinţa Domnului, 
slăvind-o tainic. Maica Domnului învaţă omul taina Fiului ei pe 

pământ. 

oieşte cerul să se bucure cu tine, Ierusalime, că 
tu eşti poporul Duhului Sfânt. Amin. 

Duhul Sfânt îşi are sălaş în mijlocul tău, poporul Meu 
iubit, că te-am agonisit cu trudă, fiule, şi te am rod al cuvân- 
tului Meu, iar tu trebuie să fii popor îndumnezeit şi treaz cu 
taina aceasta a îndumnezeirii tale, că Eu nu dorm, şi nici tu să 
nu dormi, şi să fii îndumnezeit. Amin. Pace ţie! Pace ţie! Pace 
ţie! Amin, amin, amin, şi să dai din acest dar, să dai darurile 
Mele la cel ce voieşte să ia din ele. 

O, copilaşi împărţitori de daruri cereşti, voi să nu uitaţi 
ce am spus Eu ucenicilor Mei când i-am făcut împărţitori de 
darurile Duhului Sfânt, că le-am spus: «în dar aţi luat, în dar 
să daţi la cei ce vor să ia din cele venite de la cer». în numele 
Tatălui şi al Fiului şi al Sfântului Duh bucuraţi-vă cu cei ce se 
bucură de darurile cereşti care vin pe pământ la voi. Cu cei ce 
se bucură de darul cuvântului Meu bucuraţi-vă, şi hrăniţi în ei 
rodul pocăinţei, rodul mântuirii, că aceasta e lucrarea pe care 
Duhul Sfânt o pune în voi ca să fiţi lucrători cereşti pe 
pământ. 

Voiesc să se înveţe oamenii cu Duhul Sfânt şi cu tai- 
nele Lui cele cereşti, cele văzute şi nevăzute şi cu mângâierea 
care vine de la Duhul Sfânt. Voiesc să vă semăn ca pe să- 
mânţa cea bună şi ca să iasă rod pe urma voastră, fiilor, şi 
uitaţi-vă bine că pe unde trec Eu cu voi rămâne binele şi bine- 
cuvântarea Mea peste oameni şi peste locurile popasurilor 
Mele cereşti în mijlocul oamenilor cu voi, şi vă voi deschide 
uşi şi iar uşi, ca să treceţi prin ele şi să faceţi cale împărăţiei 
cuvântului Meu peste pământ. Amin. 


O, copilaşi ai Ierusalimului, copii ai Duhului Sfânt, 
voieşte cerul să se bucure cu voi, să grăiască cu voi. Voiesc 
mereu să Mă fac cuvânt peste tine, poporul Meu iubit, ca să 
te ţin înfăşat în taina mângâierii şi ca să te îndemn la bucurie 
cu cerul, fiule din Ierusalim. Masa Mea de nuntă să nu se mai 
strângă, să nu se mai sfârşească, să nu se mai împuţineze, şi 
să fie mereu aşezată în mijlocul tău, că Eu îţi pun mereu pe 
masă hrană din cer, care te creşte şi te îndumnezeieşte ca să 
fii tu poporul Meu cel îndumnezeit. Nimeni nu poate trăi fără 
hrană, dar hrana din cer este minune peste tine, poporul Meu. 
Ia şi dă din ea. în dar să iei, în dar să dai, şi să nu faci ca cei 
ce au luat cheia cunoştinţei ca să nu mai ştie nimeni drumul 
cel adevărat. Cei ce sunt adevăraţii Mei ucenici, adevăraţii 
Mei slujitori sunt cei ce iau în dar de la Mine şi dau în dar la 
toţi cei ce flămânzesc şi caută hrană din cer, iar cei ce nu fac 
aşa cu cele luate în dar de la Mine, aceia nu sunt ucenicii Mei. 
Dar voi, fiilor, fiţi darnici cu darurile cuvântului Meu şi vin- 
decaţi pe cei bolnavi de necredinţă şi de patimi şi de nepăsare 
şi tămăduiţi, fiilor, mintea şi inima oamenilor, căci în dar aţi 
luat, în dar să daţi, după cum este rostit cuvântul Meu pentru 
ucenicii Mei. 

Eu sunt Cel ce semăn sămânţa cea bună pe ogor, iar 
duşmanul vieţii seamănă neghina. Sămânţa cea bună sunt fiii 
împărăţiei Mele, iar neghina sunt fiii celui rău, dar îngerii 
Mei sunt trimişi ca să ia de pe pământ toate smintelile şi să 
crească sămânţă bună şi multă şi însutită şi coaptă şi de aceea 
merg cu voi din loc în loc ca şi cu o sămânţă bună, căci fiii 
împărăţiei Mele sunt sămânţa cea bună. Cu dragoste mare fac 
din voi Scriptură vie pe pământ. Cu iubire nemărginită îmi 
împlinesc cu voi Scripturile cele pentru zilele venirii Mele a 
doua oară, căci voi sunteţi purtătorii Mei şi templu îmi sun- 
teţi şi cărare îmi sunteţi. Mama Mea Fecioara Mi-a fost cărare 
când M-am întrupat în ea de M-am născut trup între oameni. 
Verginica, fiilor, Mi-a fost cărare când M-am înfiinţat în ea 
cuvânt şi M-am făcut cuvânt între oameni din templul trupu- 
lui ei, iar voi sunteţi fiii cuvântului Meu şi sunteţi cărarea 
Mea şi vă iubesc cu iubire nemărginită. Voiesc să Mă bucur 
cu voi mereu, să fiu Cel dintâi în mintea şi în inima voastră şi 
să fiu purtat de voi, că sunteţi purtători de Dumnezeu şi îmi 
purtaţi cuvântul peste pământ, căci cuvântul Meu este împă- 
rat din cer şi cârmuieşte pe tot omul care voieşte cu împărăţia 
cerurilor pe pământ, iar cine nu voieşte cuvântul Meu şi cine 
nu crede în el, acela nu este din oile Mele, căci oile Mele îmi 
cunosc glasul cuvântului Meu şi umblă după Mine ca după 
Păstorul lor. 

«Cei ce ascultă de cuvântul Meu, care este glasul Meu, 
aceia sunt oile Mele.», aşa le spuneam Eu cărturarilor şi fari- 
seilor templului, care Mă ispiteau ca să se smintească întru 
Mine. Deschideţi, fiilor, Evanghelia Mea şi uitaţi-vă bine că 
pe orice filă a ei se găsesc faptele Mele, şi lângă ele cuvintele 
de ispitire ale cărturarilor şi ale fariseilor care Mă sileau să 
vorbesc despre multe ca să-Mi găsească vină, că ei Mă urau 
ca şi azi, fiilor. Atunci nu-Mi primeau trupul, şi acum nu-Mi 
primesc cuvântul şi se fac că nu ştiu despre cuvântul Meu 
care vine din cer mereu proaspăt pe pământ, că scrie în Scrip- 
turi ca să vin cuvânt pe pământ şi să-Mi pregătesc venirea 
după cum sunt vestit de toţi fiii credinţei care spun despre 
credinţa lor în Hristos, Cel Unul născut din Tatăl mai înainte 
de toţi vecii, şi prin Care toate s-au făcut, şi Care pentru 
mântuirea oamenilor S-a coborât din cer şi S-a întrupat în 
Fecioară şi S-a făcut Om, şi S-a răstignit, şi S-a îngropat, şi a 
înviat a treia zi, şi S-a înălţat la Tatăl, şi iarăşi va să vină cu 
împărăţie fără de sfârşit. Amin, amin, amin. 

Mama Mea Fecioară a fost începutul cărării mântuirii, 
şi voieşte cerul tot să se bucure cu tine, poporul Meu, şi să 
cânte deasupra ta pentru mama Mea Fecioara şi să prăznuias- 
că sărbătoare de naştere pentru cinstirea ei în ceruri, căci toate 
clipele ei au fost înghiţite de veşnicie, măi fiilor. 

O, mamă a Mea, tot cerul te cântă şi te prăznuieşte pe 
veci de veci, iar Eu Mă las cuvânt de sărbătoare şi de bucurie 
peste cei mici ai Noştri de pe pământ, ca să împlinesc cu ei 
Scripturile venirii Mele a doua oară pe pământ, mamă. 

O, Eu nu mai sunt aşteptat cu pregătire, mamă. Tot 
omul se pregăteşte mereu de bucurii şi de sărbători, dar pen- 
tru Mine nu se mai pregăteşte nimeni ca să vin. Stau în mij- 
locul acestui popor mic şi Mă fac cuvânt spre oameni din mij- 
locul lui, dar neamul oamenilor de azi, ca şi atunci este neam 
viclean care cere semn ca să creadă în cuvântul Meu, mamă. 
Dar precum a fost lona semn pentru niniviteni, aşa şi cuvântul 
Meu va fi semn pentru acest neam, căci mai mult decât lona 
sunt Eu, Cuvântul. 

O, mamă a Mea, o, cărare a Mea spre oameni, nu mai 
sunt oameni ca să Mă iubească atât de mult pe Mine, Dom- 
nul, ca să se facă pentru Mine cărare spre oameni. Dar iată-i 
pe cei mici pe care i-am ales şi am suflat peste ei duh de 
credinţă, şi i-am născut din cuvântul Meu de azi, ca să Ne fie 
cărare Nouă, celor din cer, căci cerul Domnului înseamnă 
cele ce nu se văd şi sunt, precum Eu sunt după ce am trecut 
în cele ce nu se văd, dar când am trecut, le-am spus la toţi ai 
Mei: «Voi fi cu voi până la sfârşitul timpului». Aşa şi tu eşti, 
mamă, precum toţi sfinţii sunt cuprinşi de cerul Meu, căci 
cerul Meu este cel ce nu se vede, aşa cum şi fiii Noştri cei 
mici nu se văd că sunt copiii cerului pe pământ. Oamenii nu 
văd slava Mea în ei, căci ea nu se vede, dar este. Nu mai este 
omul învăţat cu credinţa cea din moşi şi cea din strămoşi. Nu 
mai ştie omul să creadă glasul Meu aşa cum l-au crezut toţi 
cei cu care am grăit şi prin care am grăit de Mi-am scris 
Scripturile pe pământ. Dar din nou M-am făcut cuvânt, iar cu- 
vântul se slăveşte prin împlinirea lui, şi voi face împărăţie a 
cerurilor pe pământ, după cum este făgăduinţa Mea pentru cei 
credincioşi Mie. Amin, amin, amin. 

O Fiule al meu, Fiu de Fecioară, nimeni nu 
^ se mai înfioară îndeajuns la minunea naş- 
terii Tale din mine, Fecioară şi mamă a Ta, Fiule al Tatălui şi 
al meu. Bucuria acestei mântuiri, cu greu mai este pătrunsă de 
neamul oamenilor. Toată firea trăieşte în ea dumnezeirea lui 
Dumnezeu şi minunea dumnezeiască a Ta, Fiule Stăpân a 
toate cele văzute şi nevăzute. Toate ale firii se înfioară şi se 
bucură când Te porţi Tu printre toate ale firii. Numai neamul 
oamenilor nu mai trăieşte îndeajuns fiorul dumnezeirii Tale, 
Fiule ceresc între oameni. Nu mai ştie omul să creadă glasul 
Tău care a scris Scripturile prin proorocii Tăi între oameni. 
Mi-e dor de ziua Ta cea mare, Fiule al suferinţei. Mi-e dor de 
bucuria Ta, mi-e dor de mântuirea neamului omenesc, că 
aceasta e bucuria Ta, şi pentru asta ai venit din Tatăl şi din 
mine Fiu ceresc pe pământ. Nu mai are neamul oamenilor, nu 
mai are vreme de Tine, şi Tu aştepţi. Fiule al suferinţei şi al 
iubirii, precum aştept şi eu bucuria Ta, ziua Ta cea mare, ziua 
odihnei Tale, Fiule obosit de aşteptare. De două mii de ani Te 
porţi printre oameni, şi oamenii nu Te văd. Privirea mea cea 
plină de durere şi de duioşie e cu Tine mereu, şi Tu plângi şi 
azi, Fiule scump, Fiu pribeag, Fiu străin printre oameni. Nu 
mai ştiu oamenii că Tu eşti împăratul lor. Nu Te mai văd oa- 
menii, Fiule împărat şi Stăpân a toate. Cu mare iubire petreci 
cu poporul Tău cel mic pe care l-ai ridicat din români ca să 


stea înaintea Ta mereu, precum oastea de cinste a unui împă- 
rat stă în preajma împăratului ei. Cu iubire fără margini stai 
mereu cu poporul Tău de fii mici şi neluaţi în seamă de cei 
mari de pe pământ. Cu mare iubire Te faci cuvânt de slavă 
peste cei mici, căci glasul Tău vine mereu şi se face cuvânt 
peste ei ca să Te împartă oamenilor şi să ştie oamenii venirea 
Ta şi cuvântul venirii Tale. 

Privirea mea e peste Tine, Fiule al meu. Paşii mei sunt 
lângă ai Tăi. Dorul meu e cât dorul Tău, Fiule Care eşti trup şi 
cuvânt între oameni. Trupul Tău cel înviat se poartă cu ai Tăi 
ca să-i semeni pe ei sămânţă bună pe pământ, căci sămânţa 
bună sunt fiii împărăţiei Tale semănaţi prin neghină, printre 
fiii celui rău care au de tată pe cel rău. Trupul Tău cel înviat 
umblă cu îngerii şi cu sfinţii pe pământ ca să înnoiască lumea, 
Fiule, şi ca s-o nască din nou cu cuvântul ca şi la începutul 
neamului omenesc. Trupul şi duhul Tău e obosit de dor, şi aşa 
sunt şi eu, Fiule, şi aşa sunt toţi sfinţii. Tot Ierusalimul cel ce- 
resc e obosit de dorul mântuirii neamului omenesc pentru care 
Tu ai suferit mereu. Dar Tu îţi ridici pe pământ Ierusalim nou, 
casă nouă, neam nou, neam sfânt şi credincios, ca să stea 
înaintea Ta în ziua slavei Tale când Te vei lăsa văzut şi cuprins 
în cele ce se văd. Fiule tainic. 

O, copilaşi plăcuţi şi scumpi, fii ai Fiului meu şi ai 
cuvântului Său, învăţaţi desăvârşit taina Fiului meu în voi şi 
printre voi. Fiul meu e taină a tainelor, şi este tainic în voi şi 
printre voi. învăţaţi pe oameni taina creştinătăţii, taina lui 
Hristos cu oamenii, taina Fiului meu între oameni. Fiul meu 
Cel înviat este cu voi mereu, mereu, copilaşi ai Ierusalimului 
nou, şi Se poartă printre voi cu pasul Său, cu trupul Său şi cu 
cerul Său de sfinţi şi de îngeri. 

O, popor nou, tu eşti taină din taină. O, ce mare taină 
eşti tu între oameni! Se minunează sfinţii cerului. Tu eşti o 
mare taină a Fiului meu, şi slava ta este nevăzută, precum şi 
cerul este nevăzut. Fiul meu cât a fost văzut pe pământ, a fost 
taină. La fel şi eu, am fost taină dumnezeiască între oameni, 
dar oamenii nu ştiau. Aşa au fost şi sfinţii care sunt acum cu- 
prinşi de cerul cel nevăzut, şi sfinţii se minunează de taina ta, 
căci tu, Ierusalime nou, eşti poporul cel aşteptat de veacuri, 
eşti cărarea Fiului meu pentru cea de a doua venire a Sa. 
Amin. 

O mamă a Mea, cuvântul tău duios Mă mân- 
^gâie pe Mine, Cel ce petrec tainic între fiii 
cuvântului Meu. Rugăciunea ta pentru neamul omenesc stă 
mereu înaintea Mea, că tu ştii ce Mă doare, ştii că bucuria şi 
mângâierea Mea e mântuirea neamului omenesc, de a cărui 
durere suferă toată firea, mamă. Dar ziua Mea cea cu slavă 
văzută se apropie, şi cuvântul Meu se aşterne tot mai mult în 
calea oamenilor, şi nemângâierea Noastră se va sfârşi, căci lu- 
mea se va înnoi, şi se va bucura cerul şi pământul de mângâ- 
iere şi se vor înnoi precum scrie în Scripturi. Amin. 

Cu dragoste mare fac din voi Scriptură vie pe pământ, 
fiilor scumpi. Cu iubire nemărginită îmi împlinesc cu voi 
Scripturile venirii Mele cea de a doua, căci voi îmi sunteţi 
cărarea pe care vin. Amin. Să fii popor îndumnezeit, Ierusali- 
me nou, ca să înţelegi taina îndumnezeirii tale, că Eu, fiule, 
nu dorm, şi nici tu să nu dormi, şi să fii îndumnezeit Amin. 
Masa Mea de nuntă nu se mai strânge din mijlocul tău, şi hra- 
na Mea te îndumnezeieşte, şi este minune peste tine. Ia şi dă 
din ea. Dar din dar să dai, că Eu îţi voi deschide uşi după uşi 
ca să treci prin ele, poporul Meu, şi să faci cale împărăţiei 
cuvântului Meu peste pământ. Amin. Toate se vor apleca în 
calea Mea cu tine, căci Eu sunt Cel nevăzut, Care este. Eu 
sunt Cel ce sunt. Amin. 

Când M-am lăsat cuprins de cele ce nu se văd, aşa le-am 
spus celor iubiţi: «Vă este de folos să Mă duc, că dacă nu Mă 
duc nu pot veni la voi; dar Mă duc, şi iarăşi voi veni ca să fiu 
cu voi până la sfârşitul timpului». 

Eu sunt Cel nevăzut, Care este. Eu sunt Cel ce sunt, şi 
am fost cu Israel care M-a lepădat. Dar Mi-am făcut popor 
nou, şi iarăşi sunt cu cei aleşi de Mine, cu tine, poporule ales 
din nou, şi cu tine lucrez ca să întorc neamul omenesc cu faţa 
spre Mine şi să-i dau bucuria răscumpărării. Amin, amin, 
amin. 

8/21 septembrie 1997 

Praznicul înălţării sfintei cruci 

România: ţara strălucirii, şi în ea, răul vieţii. Domnul vesteşte celor 
ce cărmuiesc România, că va face din ea semn ceresc peste popoare. 

F ace ţie, grădiniţă a cuvântului Meu! Pace vouă, 
fiilor unşi în grădină, căci credinţa voastră în cu- 
vântul Meu este cărarea Mea de la cer la pământ. Amin. Pace 
vouă, căci prin credinţa voastră voi împlini toate cuvintele 
Mele, căci scrie în proorocia lui Isaia: «Precum se coboară 
ploaia şi zăpada din cer, şi nu se mai întoarce până nu udă 
pământul ca să-l facă să răsară şi să rodească şi să dea să- 
mânţă semănătorului şi pâine spre hrană, aşa va fi cuvântul 
Meu, care curge din gura Mea; el nu se întoarce către Mine 
fără să rodească; el face voia Mea şi îşi îndeplineşte lucrarea 
lui». Amin. 

Fiţi plini de râvnă pentru cuvântul Meu, fiilor, şi daţi 
această pâine celor flămânzi şi săturaţi pe cei amărâţi, şi lu- 
mina voastră va răsări în întuneric, şi bezna voastră va fi ca 
miezul zilei, căci Eu vă voi călăuzi şi voi sătura sufletele 
voastre şi voi da tărie oaselor voastre şi veţi fi ca o grădină 
adăpată şi ca un izvor de apă vie care nu seacă niciodată, şi 
Mă veţi înălţa pe Mine pe piatra Mea cea străbună şi vă voi 
numi înnoitori de drumuri precum scrie în prooroci. Amin. 

Cuvântul Meu spre voi este râul vieţii care curge din 
tronul lui Dumnezeu şi al Mielului lui Dumnezeu. Cuvântul 
Meu este credincios şi adevărat. Amin, amin, amin. Cuvântul 
Meu este apa vieţii care adapă locurile fără apă, fără apă vie, 
şi lipsa de apă pârjoleşte pe oameni, şi Eu vin să aduc peste 
pământ poruncile vieţii veşnice şi să le dau oamenilor şi să-i 
învăţ să bea cu credinţă din apa Mea cea vie şi să mănânce cu 
iubire şi cu foame din pâinea Mea cerească. Cuvântul Meu se 
înalţă pe pământ şi grăieşte pe înălţimi şi rosteşte acoperişu- 
rilor să se aplece şi să ridice deasupra lor cuvântul Meu cel 
sfânt, ca să se sfinţească din el acoperişurile şi înălţimile şi să 
stea aplecate la cuvântul Meu cel sfânt. Amin, amin, amin. 

Cuvântul Meu se poartă pe sine spre cei ce stau peste 
ţara Mea de nuntă şi vin să-i vestesc că România este ţara 
strălucirilor cereşti din pricina cuvântului Meu, care este râul 
şi apa vieţii, şi vin să-i vestesc că Mi-am aşezat tronul în Ro- 
mânia, şi din tronul Meu curge apa vieţii, curge râul vieţii, 
curge cuvântul Meu ca ploaia şi ca zăpada din cer, care adapă 
pământul şi îl face să răsară şi să rodească şi să dea sămânţă 
semănătorului şi pâine spre hrană, şi el nu se întoarce către 
Mine fără să rodească. El face voia Mea şi îşi îndeplineşte 
rostul lui. Amin. 

Pace vouă, celor de pe scaunele României! Eu sunt Cel 
ce am grăit din rug pe vârful muntelui Sinai ca să învăţ pe 
Israel cărarea spre viaţă. Eu sunt Cel ce sunt. Deschideţi ca să 
intru! Amin, amin, amin. 

în numele Tatălui şi al Fiului şi al Sfântului Duh, bine- 
cuvântată să fie ţara Mea română, noul Meu popor ales, şi 


binecuvântaţi să fiţi voi, cei din porţile României, care credeţi 
în Mine, Cel ce Mă fac cuvânt peste pământ. Eu sunt Mielul 
Tatălui ceresc, şi M-am dat spre hrană celor credincioşi Mie. 
Eu sunt Cel ce am înviat acum două mii de ani şi sunt veşnic 
viu şi umblu pe pământ ca să-i trag pe toţi către Tatăl şi ca 
să-Mi pregătesc prin cuvânt cărarea Mea, pentru ca să vin a 
doua oară cu împărăţia cerurilor, care nu are sfârşit precum 
scrie în Scripturi. Vin cu pace şi cu iubire pentru toţi cei cre- 
dincioşi, căci fericiţi sunt cei credincioşi Mie. Eu sunt. Fiţi 
credincioşi. Gătiţi-vă iubirea şi pacea inimilor voastre ca să 
intru în voi, fiilor români care staţi de veghe peste ţara Mea 
de nuntă în care Mi-am aşezat masa Mea de nuntă, masa cu- 
vântului Meu, că am popor mireasă în ţara voastră, fiilor ro- 
mâni care vegheaţi peste ţara alegerii Domnului. Fiţi cu inimă 
cerească şi întrebaţi-Mă de ce am ales-o pe cea mai robită, pe 
cea mai lovită, pe cea mai umilită. O, poporul Israel s-a se- 
meţit încă de când l-am ales de popor al Meu şi l-am făcut 
mare între popoare. Cu cât îl iubeam şi îl învăţam, cu atât mai 
mult el se îngâmfa şi se depărta de Mine alipindu-se de trup 
străin şi de idoli şi de fărădelege semeţindu-se peste Mine, şi 
Eu l-am făcut să ridice mâna asupra Mea şi să Mă lepede şi 
să-l lepăd. Israel s-a smintit, şi din pricina înmulţirii fărădele- 
gilor lui iubirea lui s-a răcit de tot, şi numai o rămăşiţă mică 
din el a răbdat cu Mine, şi s-a împlinit cu Ierusalimul Scrip- 
tura Mea care a spus că va veni urâciunea pustiirii peste el, şi 
au fugit la munţi cei din Iudeea şi au fugit fără haină, după 
cum este scris: «Cel ce va fi în casă să nu se coboare să-şi ia 
lucrurile din casă, iar cel ce va fi în ţarină să nu se întoarcă 
înapoi să-şi ia haina», şi am ars Ierusalimul, căci mai-marii 
Ierusalimului de atunci M-au vândut pe bani pe Mine, Cel ce 
eram darul Tatălui Meu pentru oameni, şi a căzut peste Israel 
osânda banului. Am spus apoi că Evanghelia împărăţiei Mele, 
care a fost dată deoparte de Israel, se va propovădui în toată 
lumea spre mărturie la toate neamurile, şi Israel se va sfârşi, 
iar neamurile se vor binecuvânta prin credinţă, şi îmi voi ale- 
ge dintre neamuri Ierusalimul cel nou, şi voi veni cu împără- 
ţia cerurilor pe pământ şi voi răscumpăra pe om de la moarte 
şi îi voi da viaţă veşnică după cum am făgăduit prin Scripturi 
celor credincioşi. 

O, fiilor români, n-am găsit între neamurile pământului 
un neam mai plăcut Mie ca şi neamul român, căci Tatăl Meu 
Mi-a dat iubire mare pentru acest pământ ales de El dintru în- 
ceput. Taina lui e veşnică şi acest pământ stă înaintea Tatălui 
Meu, căci a fost primul petec de uscat care s-a ivit din apă 
când s-a întocmit cerul şi pământul la cuvântul Meu; a fost 
prima palmă de uscat care a ieşit din apele potopului după ce 
potopul a trecut; şi va fi pământul salvării, că el este taina 
Tatălui Meu, şi Tatăl Meu îl numeşte masă a cuvântului, şi ia- 
răşi se vor face toate prin cuvânt şi vor fi noi. Amin. 

O, fiilor români care străjuiţi peste România, ţara voas- 
tră a fost mereu sub cruce, dar ea a răbdat până la sfârşit şi 
n-a ridicat toiagul ei împotriva nici unui neam de pe pământ. 
Pe nimeni n-a asuprit, nimănui nu i-a luat. Ba a dat din trupul 
ei supunându-se ca şi Mine, şi Tatăl Meu a iubit-o cu iubire 
fără margini şi a aşteptat vremea slavei ei între popoare. Cu- 
vântul Meu din ea e slava ei, şi el se va face faptă a slavei şi 
trup al slavei, căci Eu voi fi mereu cuvânt în ea, iar tronul cu- 
vântului Meu va străluci din mijlocul ei, şi din tronul Meu va 
curge râul şi apa vieţii peste pământ şi va uda tot pământul 
aşa cum din Eden ieşea un râu care uda raiul, şi de acolo se 
împărţea în patru braţe peste pământ. Scris este: «Cine va 
răbda până la sfârşit, se va mântui», şi Tatăl Meu o are pe 
România ţară a răbdării şi a iertării, şi este scris de ea în 

Scriptura proorocului Daniel, şi se numeşte ţara strălucirii şi 
a biruinţei, ţara Domnului. Amin. 

Gătiţi-vă iubirea şi pacea inimilor voastre ca să intru în 
voi cu împărăţia Mea, fiilor români care staţi de veghe din 
partea Mea peste România. Cobor peste voi darul credinţei 
sfinte. Amin. Cuvântul Meu se înalţă pe pământ şi grăieşte pe 
înălţimi şi rosteşte acoperişurilor şi piscurilor să se aplece şi 
să ridice deasupra lor cuvântul Meu cel sfânt, ca să se sfin- 
ţească din el acoperişurile şi înălţimile şi să se plece la cuvân- 
tul Meu şi să ia viaţă veşnică. Eu vin curând, dar casa Mea de 
oaspeţi nu mai voieşte să vin. Biserica din România trebuia să 
fie casa care să primească în ea cuvântul Meu. 

O, fiilor români care vegheaţi din partea Mea peste ţara 
Mea de nuntă! Sunaţi la porţile casei Mele de oaspeţi, că a 
venit duşmanul în casa Mea şi Mi-a luat căsuţa şi Mi-a luat 
hăinuţa şi Mă scoate afară din vie ca şi acum două mii de ani. 
Voiesc să aduc izbăvire neamului omenesc, dar antichrist îmi 
stă împotrivă, fiilor români. S-a băgat antichrist în casa Mea 
şi domneşte în numele Meu, şi Tatăl M-a trimis şi nu sunt pri- 
mit în casa Mea. Cuvântul Meu strigă la porţile casei Tatălui 
Meu şi nimeni nu voieşte să-Mi deschidă ca să intru şi să 
aduc cuvintele vieţii şi apa vieţii şi hrana cuvântului Meu 
pentru cei însetaţi şi flămânzi de viaţă. Eu sunt Cel ce am 
grăit din rug pe muntele Sinai. Eu sunt Cel ce grăiesc po- 
porului român din mijlocul grădiniţei cuvântului Meu din 
România. Ridicaţi slava cuvântului Meu şi înălţaţi-o spre via- 
ţa oamenilor, că vin să fac izbăvire neamului omenesc, şi am 
de împlinit Scriptura de cer nou şi de pământ nou, şi de îm- 
părăţie a cerurilor pe pământ. Amin, amin zic vouă: Eu vin 
curând, şi Mă voi arăta deasupra României şi voi face din ea 
ţara Noului Ierusalim, ţara Mea cea de la sfârşit, şi din ea voi 
revărsa lumină mare peste toate neamurile pământului. Dar 
slujitorii bisericii din România sunt reci şi nu vor venirea 
Mea şi nu vor pace şi sfinţenie din cer peste ei şi nu cred în 
Mine. Scris este în Scipturile Mele: «De va vrea cineva să 
creadă, va înţelege cuvântul Meu şi voia Mea şi mântuirea 
Mea». 

O, fiilor români, Mi-e milă de neamul român, căci îl iu- 
besc cu iubire fără margini. Oile Mele nu mai au păstori, că 
păstorii lor se păstoresc pe ei înşişi şi nu poartă grijă de oile 
Mele, şi Mi le asupresc şi Mi le împrăştie şi Mi le umplu de 
răni, căci ei nu împlinesc Scriptura Mea care spune: «In dar 
aţi luat, în dar să daţi». Păstorii bisericii nu pot da nimic în 
dar, căci n-au luat în dar, şi au luat cu bani ceea ce au, şi s-au 
învăţat cu bani, şi Mă vând pe bani, şi oile Mele sunt oropsite 
şi călcate în picioare de toţi trecătorii. Păstorii bisericii au luat 
cheia cunoştinţei şi nici ei nu vor cu Mine şi nici oile Mele nu 
mai ştiu cunoştinţa Mea. Ajutaţi pe cei asupriţi de necredinţă 
şi de necunoştinţă, căci cuvântul Meu vine la voi ca să vă 
ceară sălaş în voi şi să fiţi credincioşi şi să deschideţi Dom- 
nului. Eu sunt. Fiţi credincioşi. De mai bine de patruzeci de 
ani Mi-am aşternut ieslea cuvântului Meu în România şi 
lucrez prin cuvânt ca să-i împlinesc slava ei cu Mine şi să-Mi 
pregătesc venirea Mea cea de a doua şi să vin cu cele veşnice 
şi să dau răscumpărare neamului omenesc şi să lucrez din Ro- 
mânia peste popoare, cu lumina cuvântului Meu. Eu sunt. Fiţi 
credincioşi. Cuvântul Meu este râul vieţii, care curge din 
tronul Meu, dar cei necredincioşi în biserica din România lo- 
vesc în cetatea cuvântului Meu. Deschideţi cărţile vremii 
voastre şi căutaţi în ele nelegiuirile oamenilor bisericii care 
au apăsat peste turma Mea română şi peste cei ce Mă iubesc 
în România. Am coborât putere din cer şi v-am sprijinit să 
luaţi veghea României, dar aveţi grijă de ţara Mea, că e apă- 


sată încă de oamenii bisericii care stau împotriva dreptăţii şi 
a sfinţeniei şi a adevărului. Prea mult se învelesc oamenii bi- 
sericii cu slava lor cea deşartă; prea mult întinează aceştia 
locurile sfinţeniei Mele. Prea mulţi oameni ai fărădelegii s-au 
ascuns sub haina de biserică şi îmi înşeală neamul Meu cel 
ales. Lucraţi cu înţelepciunea Mea cea cerească şi aduceţi la 
pocăinţă pe toţi fiii acestui neam care s-au ascuns sub haina 
Mea şi au asuprit pe mulţi din cei drepţi ai Mei. Luaţi lumină 
din lumină şi scoateţi întunericul la lumină, căci omul cade de 
şapte mii de ani prin ascundere. Voiesc să dau în dar celor ce 
vor să poarte darurile Mele şi voiesc să fie date în dar darurile 
Mele. Cel ce voieşte să vină după Mine să se lepede de sine 
şi să-şi ia crucea sa urmându-Mă şi nu înşelându-Mă că vine 
şi să nu vină. Iar dacă nu vine să nu spună că e cu Mine, să 
nu-Mi ducă turma în rătăcire. 

O, fiilor români, Mi-e dor de mântuirea neamului ome- 
nesc, dar în biserică nu mai am oameni curaţi cu inima ca să 
lucrez cu ei mântuirea peste oameni. Ridicaţi-vă voi, cei ve- 
ghetori peste ţara alegerii Mele, căci Eu M-am făcut cuvânt 
peste voi, şi vă voi cere rodul cuvântului Meu, căci voiesc să 
ocrotesc ţara voastră şi să aşez în ea Duhul Adevărului. Amin. 
Eu sunt adevărat în cuvântul acesta, şi vă dau darul credinţei 
sfinte. Luaţi din darurile Mele şi fiţi vii şi lucraţi ca Mine şi 
nu ca omul, şi păziţi pe România şi păstraţi-o pentru Mine şi 
pentru voi, şi vegheaţi cu sfinţenie peste ea. Luaţi Duh Sfânt, 
căci darurile Duhului Sfânt se vor coborî peste toţi fiii Ro- 
mâniei, dar ei să fie fii. Amin. Iubiţi căile Mele şi adevărul 
Meu şi viaţa Mea în voi, căci Eu sunt ocrotitorul celor ce 
umblă pe cărările dreptăţii. Dreptatea înalţă un popor, în vre- 
me ce păcatul este ocara popoarelor. Voiesc să fac din pămân- 
tul român pământ al dreptăţii. Eu sunt Cel ce am grăit aceasta. 
Amin, amin, amin. 

O, fiilor români care străjuiţi peste România, ţara voas- 
tră a fost mereu sub crucea ei, dar Eu, Domnul, voi înălţa cru- 
cea ei şi voi face din România semn ceresc peste popoare, că 
ea este Ierusalimul Meu, cel nou ales, şi îl voi îndemna la po- 
căinţă şi pe Israel cel care nu M-a primit şi M-a lepădat, şi el 
va fi din nou poporul Meu, că am semnele Mele peste el, şi 
am se mn ele lui peste Mine. 

Pace vouă, fiilor români care staţi de veghe peste Ro- 
mânia! Luaţi din pacea Mea. Cel ce poate să creadă, va cu- 
noaşte că acest cuvânt sunt Eu, Domnul, Care vine pe nori, 
căci scris este: «Eu vin curând», iar Duhul şi mireasa Mea 
zic: «Vino, Doamne!». 

Eu sunt Cel răstignit de slujitorii Mei. Cei de atunci 
Mi-au răstignit trupul, iar cei de acum îmi răstignesc cuvântul 
cu care vin pe nori ca să-Mi pregătesc ziua slavei Mele şi a 
celor credincioşi care Mă aşteaptă să vin. Eu sunt Dumnezeu 
Tatăl, Fiul şi Duhul Sfânt, căci Tatăl este în Mine cu Duhul 
Său Cel Sfânt, şi stau pe norii slavei Mele deasupra Ro- 
mâniei. O, ţara Mea, iubita Mea, voiesc să fac din tine bise- 
rică cerească pe pământ, iar slujitorii Mei din tine să fie sfinţi 
cu mintea şi cu inima şi cu trupul şi cu credinţa. Eu vin mereu 
cuvânt peste tine, iubito, că M-a trimis Tatăl la tine ca să fiu 
cu tine şi să te ocrotesc şi să te fac cunoscută neamurilor pă- 
mântului că eşti a Mea. 

Amin, amin zic vouă, fiilor veghetori peste România: 
lucraţi şi împliniţi planurile Mele peste voi şi peste ţara 
voastră. Luaţi în mijlocul vostru pe cel ce are ungere peste 
România şi daţi-i pacea între voi şi aveţi grijă de viaţa lui cu 
Mine şi veţi fi binecuvântaţi. Lucraţi pace între Mine şi voi, 
şi împliniţi peste România planurile Mele cele cereşti. Eu vin 
curând, curând. Fiţi credincioşi ca Avraam şi păstraţi peste 

Cuvântul lui Dumnezeu 


voi binecuvântarea Mea. Luaţi din râul vieţii, căci tronul cu- 
vântului Meu este cu voi. Pace vouă! Pace vouă! Pace vouă! 
Luaţi darul credinţei sfinte! Luaţi Duh Sfânt şi lucraţi cu 
Domnul la zidirea împărăţiei cerurilor pe pământul român, 
care va împărţi bogăţia împărăţiei Mele la toate noroadele ca- 
re vor veni să ia din slava Mea cu voi. 

Pace ţie, Românie! Pace ţie, ţara Mea! Pace, iubito! Pa- 
cea Mea ţi-o dau! Amin, amin, amin. 

14/27 septembrie 1997 

Cuvântul Domnului către poporul creştin 

Omul duhovnicesc trăieşte cu Domnul pe pământ. Puterea 
poporului sfânt este călăuza. Puterea credinţei lucrează bucurii pe 
pământ. Cei credincioşi şi iubirea dintre ei sunt minuni ale 
Domnului între oameni. 

F ace ţie, cărare a cuvântului Meu care vine din 
cer! Pace vouă, fiilor din grădină, că voi sunteţi 
cărarea Mea pe care vin a doua oară pe pământ. Nu staţi cu 
inima strivită, căci voi sunteţi puterea Mea pe pământ. Luaţi 
din pacea Mea ca să pot revărsa puterea Mea în voi şi prin 
voi, căci cuvântul Meu este putere cerească peste pământ. 

Omul lumesc îşi caută mereu bucurii lumeşti ca să-şi 
întărească şi să-şi mângâie sufletul, căci sufletul tânjeşte când 
nu are bucurii. Omul duhovnicesc dacă nu-şi hrăneşte sufletul 
cu bucurii duhovniceşti se face greu pentru el însuşi şi pentru 
cei din jurul lui. Omul duhovnicesc este omul care nu trăieşte 
lumeşte şi care crede în Dumnezeu şi voieşte să facă voile lui 
Dumnezeu pe pământ. Dacă oamenii duhovniceşti nu-şi hră- 
nesc unii altora bucuria duhovnicească a sufletului, viaţa lor 
împreună se face apăsătoare şi tristă şi bolnavă, căci sufletul 
fără bucurii n-are nici un fel de frumuseţe. Aşa şi omul du- 
hovnicesc, când nu are bucurii, se face urât şi greu de dus şi 
apăsător pentru el însuşi şi pentru cei din jur. 

Cobor la voi pe firul cărţii lui Verginica. Ea este mare 
în cer, şi are cărare spre pământ şi se face carte între voi, căci 
Eu am trimis-o cuvânt pe pământ, iar cei din cer fac voia Mea 
şi lucrează după cuvântul Meu. Voiesc, fiilor, să grăiesc vouă 
despre bucuria inimii. Voiesc, fiilor, să înţelegeţi vorbirea 
Mea. Vorbirea Mea este ca în cer, iar vorbirea omului este ca 
pe pământ. 

Fiilor, fiilor, nu-Mi mai place vorbirea omului de azi. 
Cobor la voi pe pământ şi grăiesc peste voi ca în cer ca să daţi 
omului de azi vorbirea Mea şi să se ruşineze de vorbirea lui 
ca pe pământ. Cei din cer se poartă mereu, mereu printre cei 
de pe pământ şi plâng cei din cer, plâng că omul s-a sluţit de 
tot, s-a sluţit şi la suflet şi la minte şi la grai şi la port şi la 
obiceiuri şi la petreceri şi la credinţă şi la iubire. S-a sluţit 
omul, măi copilaşi ai cerului sfânt. Vin mereu la voi cu cuvânt 
ca în cer ca să-l ruşinez pe om. Oamenii nu mai citesc Scrip- 
turile. S-a sluţit viaţa omului, şi Eu Mi-am făcut cărare spre 
oameni şi vin cu grăire din cer pe pământ. S-a sluţit limba 
omului şi graiul ei, dar voi, fiilor, iubiţi grăirea cea din cer, şi 
aşa să grăiţi pe pământ, căci cuvântul e ceresc, nu e pămân- 
tesc, nu e omenesc. Cuvântul s-a născut din Dumnezeu, mai 
înainte de toate cele văzute şi nevăzute, mai înainte de toate 
câte sunt. Amin. 

O, Verginico, venim din cer pe pământ, venim la fiii cei 
credincioşi ca să le grăim lor ca în cer, să le grăim de bucuria 
inimii. 

enim, Doamne. Fă-Te cuvânt în cartea 
mea, iar eu mă las bucurie în inimile fiilor 


noştri. Mă las în ei mângâiere prin Tine, căci eu sunt în Tine, 
Doamne. Tu eşti locaşul sfinţilor cerului, că unde eşti Tu, 
acolo sunt şi sfinţii Tăi. Amin. 

O trâmbiţa Mea, din care am sunat atâta 
^ vreme pe pământ de Mi-am făcut popor 
credincios cuvântului Meu! Mare este darul pe care Mi l-ai 
dat, şi Mi-am făcut grădiniţă cerească pe pământ şi am aşezat 
în ea darul pe care Mi l-ai dat, şi din darul tău Mi-am făcut 
cărare peste pământ. Tu Mi-ai ridicat un popor, şi din el am 
luat câţiva fii şi i-am pus în grădina cuvântului Meu ca să am 
cărare curată şi să vin la poporul tău şi să-l hrănesc, şi să dau 
oamenilor din hrana cuvântului Meu. 

O, poporul Meu, popor al trâmbiţei Mele! Am pus 
puterea Mea peste fiii din grădină ca să vă dea din ea vouă şi 
oamenilor. Fiilor, fiilor, puterea Mea este cuvântul Meu care 
se coboară până la voi. O, fiilor, bucuria inimii este puterea 
sufletului. Când bucuria inimii este întristată sufletul slăbeşte 
în puterea cea bună şi începe să vorbească cu durerile care 
i-au stricat bucuria inimii. Grăiesc vouă despre bucuria Mea 
în voi. Dacă bucuria inimii lipseşte, sufletul tânjeşte şi 
plânge, se împietreşte şi se face rece, îşi împuţinează puterea 
şi lucrarea lui cea bună, căci puterea sufletului este bucuria 
inimii. Cei duhovniceşti care nu-şi hrănesc unii altora sufletul 
cu bucurii duhovniceşti, aceia nu au pe Hristos bucurie în su- 
fletul lor; aceia nu se pot iubi unii pe alţii, nu se pot mângâia 
unii pe alţii, căci Hristos înseamnă iubire. 

Eu sunt Cel ce bucur şi mângâi. Am lucrat mult peste 
ucenicii Mei până ce i-am adus în starea bucuriei depline. 
Mi-am dat şi trupul spre moarte, ca să le aduc bucuria deplină 
prin învierea Mea şi să Mă dovedesc bucurie a lor prin învie- 
rea Mea. Eu pentru ei am înviat. Pentru cei ce n-au crezut, 
n-am înviat. S-au strâns grămadă ucenicii Mei, s-au strâns de 
tristeţea răstignirii Mele, şi Eu am înviat şi M-am dus la ei viu 
şi le-am spus: «Bucur aţi-v ăl». M-am arătat lor, ca bucuria lor 
să fie deplină. Aşa Mă voi arăta şi vouă, în curând Mă voi 
arăta vouă, căci cei credincioşi vor avea parte de această 
bucurie deplină. Amin. 

O, copii din grădină, v-am ridicat din mijlocul po- 
porului Meu şi v-am făcut slugi pentru poporul Meu aşa cum 
l-am făcut pe Moise. V-am făcut călăuză, fiilor, şi v-am dat 
suflet mare şi îngeri tari ca să staţi înaintea Mea pentru Isra- 
el, şi să staţi înaintea lui Israel pentru Mine, şi să staţi înaintea 
oamenilor în numele Meu, căci Eu Mă fac cuvânt de venire 
pe pământ. Vă voi face cuvânt din cuvânt peste Israel, ca să 
lucraţi voi ca Mine. Eu să fac ca Tatăl, şi voi să faceţi ca Mine 
cu nădejdea că va face şi poporul ca voi. Cel ce călăuzeşte nu 
mai poate călăuzi cu bucurie în suflet dacă cei călăuziţi îi 
aduc faptă puţină şi slabă şi lângă ea dezvinovăţire a faptei. 
Cel ce călăuzeşte nu mai are izvor de duh blând, de vreme ce 
nu mai are putere de suflet, căci bucuria inimii este puterea 
sufletului. Omul duhovnicesc care călăuzeşte pe mulţi, dacă 
n-are hrană de bucurie de la cei călăuziţi, acela cade în tristeţe 
şi se face greu pentru el însuşi, căci sufletul fără bucurii n-are 
frumuseţe şi este apăsat de greul lui. 

O, ce frumoasă e vorbirea cea din cer! Ce frumoasă e 
bucuria cea din cer, cea duhovnicească! Ce frumos e duhul 
cel blând care are hrană de bucurii duhovniceşti! Bucuria ini- 
mii aduce Duhul Meu Cel blând în inimă. Duhul Meu Cel 
blând vine de la smerenia inimii Mele. Eu sunt Cel blând şi 
smerit cu inima. Cu cei credincioşi şi blânzi am fost blând şi 
smerit. Cu cei necredincioşi şi străini de cer am fost drept şi 
îi plângeam spunându-le: «Vai vouă!», iar pe cei credincioşi 
şi blânzi, îi fericeam spunându-le: «Bucuraţi-văl». 

Vă voi face cuvânt din cuvânt peste Israel, fiilor lucră- 
tori. Eu sunt în voi, ca să fiţi voi întru Mine şi să-l călăuziţi 
pe poporul Meu la bucurie de inimă şi la smerenie de inimă 
ca să lucreze el în voi duh blând, şi hrană de bucurie să vă fie 
Israel. Dragostea lui de cer să vă hrănească pe voi cu duh de 
bucurie, şi să vă sprijiniţi voi cu poporul Meu aşa cum Mă 
sprijin Eu cu voi, că mare este puterea sufletului care vine de 
la bucuria inimii. Vin la voi cu aceste daruri. Vi le dau să le 
lucraţi şi să le puneţi peste poporul Meu, şi apoi să le lucreze 
poporul pentru voi şi să vi le dea vouă. Nu staţi cu inimile 
strivite, căci voi sunteţi puterea Mea pe pământ, şi am pus 
peste voi Scripturile venirii Mele cea de a doua, şi am de adus 
spre vedere cerul cel nou şi pământul cel nou, care sunt lu- 
crate de Mine pentru voi şi pentru cei ce vor crede în Mine ca 
voi, căci cel ce crede în Mine va face şi mai mult ca voi, pen- 
tru că Eu sunt ascuns în Tatăl şi în voi. 

Puterea credinţei aduce mari bucurii pe pământ, fiilor, 
iar Eu voi lucra peste voi cuvânt, căci scris este în Scripturi: 
«Cel Preaînalt a sfinţit locaşul Lui, şi El este în mijlocul ce- 
tăţii Lui, şi cetatea nu se va clătina, căci Domnul este ajutorul 
ei dis-de-dimineaţă. Cel Preaînalt va da glasul Lui, şi 
împărăţiile se vor pleca şi neamurile pământului se vor tul- 
bura şi vor veni să vadă lucrurile lui Dumnezeu şi minunile 
Lui pe pământ». Amin. Minunile Mele sunt fiii cei credincioşi 
care lucrează voia Mea între oameni. Oamenii însă vor să le 
fac Eu minuni, dar Eu când am lucrat credinţa în oameni aşa 
am zis: «Cel ce crede în Mine mai mari decât acestea va lucra 
prin credinţa lui în Mine». Eu voiesc ca oamenii să facă 
minuni prin credinţa lor în Mine, că acesta este dorul Meu, dar 
oamenii bisericii dau să-i înveţe smerenia pe cei ce cred în 
Mine lucrând faptele credinţei lor şi faptele blândeţii inimii 
lor. Dar ei trebuie să-i înveţe smerenia pe cei îngâmfaţi în 
duhul lor, pe cei plini de sine, pe cei cu duh lumesc în ei, nu 
pe cei cu Duhul Meu în ei şi care lucrează credinţă şi minune 
pe pământ şi viaţa Mea peste ei. Dar voi, fiilor, bucuraţi-vă, şi 
hrăniţi-vă unii pe alţii cu bucuria inimii, căci Eu sunt bucuria 
inimilor voastre. Amin. Iubiţi-vă unii pe alţii aşa cum v-am 
iubit Eu, dar mai presus de toate iubiţi pe Domnul. Iubirea de 
Domnul vă va învăţa taina iubirii frăţeşti în Domnul, că una 
este taina iubirii frăţeşti şi alta este taina în Domnul a iubirii 
frăţeşti, atunci când, iubind pe Domnul mai presus decât pe ei 
înşişi, fraţii se iubesc unii pe alţii în Do mn ul. Amin. 

Am grăit ca în cer, Verginico. Am grăit prin cartea ta. 

Amin. 

I ar eu, Doamne, m-am făcut bucurie şi mân- 
gâiere prin Tine, şi am dat dar din dar po- 
porului sfânt. Amin. 

O Verginico, fiii Noştri merg cu taina bucu- 
riei Duhului Sfânt între oameni. Ei sunt cu 
împărăţia cerurilor în ei, şi merg cu Mine ca să-i semăn ca pe 
sămânţa cea bună şi ca să rodească sămânţă din sămânţă, îm- 
părăţie a cerurilor în mulţi din cei ce cred în taina coborârii 
cuvântului Meu pe pământ. 

Binecuvântată să fie împărăţia cerurilor, care merge şi 
se seamănă din loc în loc prin voi. Mergeţi în toată lumea şi 
binevestiţi cerul care se coboară pe pământ. Pe cei necredin- 
cioşi vindecaţi-i de necredinţă. Pe cei străini de Mine tămă- 
duiţi-i de necunoştinţă, iar pe cei blânzi şi smeriţi cu inima 
mângâiaţi-i, căci împărăţia Mea se apropie spre arătare şi spre 
mângâierea multora. Amin, amin, amin. 

22 septembrie/ 5 octombrie 1997 


Cuvântul Domnului către poporul creştin 

Mângâierea duhului este odihna trupului. Credinţa şi credincioşia. 
Cântarea miresei este rugăciune. 

E u sunt mângâierea celor ce cred în Mine şi în 
toate câte Eu lucrez şi împlinesc, iar cel ce crede 
în Mine, acela este mângâierea Mea. Amin, amin, amin. 

Pacea Duhului Sfânt este cu Mine şi vin cu ea la tine, 
poporule Ierusalime, poporule, mângâierea Mea, că nu mai 
am, fiule, cu cine să Mă mai mângâi. Eu Mă mângâi cu cel ce 
crede cu adevărat în Mine şi în tot ce fac Eu văzut şi nevăzut, 
dar nu mai am mângâiere, nu mai am om pe pământ cu cre- 
dinţă nefăţamică. Mi-e dor de mângâiere, Mi-e dor de om 
credincios cu credinţă sfântă, Mi-e dor de om cu inimă curată 
pentru Mine. 

O, să nu te plictiseşti de coborârea Mea la tine, po- 
porule mângâierea Mea. Vin să Mă mângâi cu tine şi vin să te 
mângâi cu Mine. Vin să-ţi dau putere să crezi în Mine şi în 
cuvântul Meu cel plin de viaţă veşnică. 

O, trâmbiţa Mea, o, Verginico, vin iar prin cartea ta. 
Cobor din cer la poporul Meu, şi te cobor şi pe tine cu Mine, 
că tu eşti în cer între sfinţii Mei, şi se face cerul cuvânt peste 
Israelul Nostru cel de azi. Vin cu tine, venim din cer cuvânt, 
ca să grăieşti şi tu cu Mine în vorbirea Noastră cu Israel, că 
dulce mângâiere iau Eu din cuvântul duhului tău. Cuvântul 
tău e dulce, e plin de iubire pentru Domnul tău. Cuvântul tău 
e mir mirositor care se aşează mereu peste usturimea ranelor 
Mele alinându-Mi-le, că nu mai am mângâiere. 

N u mai ai mângâiere, Mângâietorule. Duhul 
meu plânge şi în cer cum a plâns şi pe pă- 
mânt, că Te-am iubit, Doamne, aşa cum iubeşte mireasa pe 
mire. Dar Tu erai Mirele Cel tainic după Care aleargă fecioa- 
rele cele sfinte şi cu aşa iubire Te-am iubit, ca să Te mângâi, 
că-Ţi vedeam mereu faţa. Mereu, mereu Te vedeam, că aşa ai 
binevoit Tu cu mine pentru vremea venirii Tale cea de a doua 
între oameni. Inima mea a fost un izvor de suferinţă pe pă- 
mânt. Sufeream după Tine şi pentru Tine Cel neiubit şi ne- 
mângâiat. Sufeream iubirea ce o purtam poporului pe care Ţi 
l-am adunat în preajma cuvântului Tău care curgea ca râul 
prin graiul gurii mele. Iubirea este o suferinţă fără de care eu 
n-am putut fi nici pe pământ, nici în cer, căci în cer duhul meu 
suspină de durerile Tale şi nu ştiu cum să Te mai mângâi, 
Mângâietorule Doamne, căci Tu, Moştenitorul Tatălui, nu 
mai ai pe pământ moştenire, că Ţi-au luat-o iscoadele care se 
prefac că sunt drepţi şi moştenirea Ta e a lor. 

Israel de atunci, ştia mai bine ca oricine că Tu eşti 
Moştenitorul Cel din partea Tatălui, şi pentru că ştia şi-a zis: 
«Acesta este Moştenitorul. Să-L omorăm, ca moştenirea să 
fie a noastră». Unii zic că aceasta a fost pildă, dar pilda gurii 
Tale a fost adevăr în inima şi în mâna lor. Mai-marii bisericii 
de azi ştiu bine că poporul acesta al Tău moşteneşte darul 
credinţei nefăţamice. Ei ştiu că poporul Tău este moştenitorul 
darurilor Tale cele de la sfârşit, şi folosesc iscoade care se 
prefac că sunt drepţi, ca să-i prindă în cuvânt pe fiii cuvân- 
tului Tău şi ca să nu scape din mâinile lor moştenirea Ta şi a 
fiilor Tăi, dar moştenirea Ta nu e cu cei necredincioşi lucră- 
rilor Tale, ci e a celor cu credinţă nefăţamică, Doamne. Moş- 
tenirea Ta nu e din ziduri şi din cuvintele oamenilor, ci e din 
Duh Sfânt şi din trupuri sfinte care au în ele pe Duhul Sfânt 
locuitor şi lucrător de viaţă veşnică pentru cei sfinţi ai Tăi. Te 
mângâi cu cuvântul adevărului, că eşti fără mângâiere, dar Tu 
ai pe poporul cuvântului Tău care crede în Tine şi în împlini- 

Cuvântul lui Dumnezeu 


rile cuvântului Tău peste pământ, Doamne, iar cel ce crede în 
Tine, acela este mângâierea Ta. Amin, amin, amin. 

O Verginica Mea, o, trâmbiţă a venirii Mele, 
^ tu eşti aluatul cel de la sfârşit, tu eşti alua- 
tul mângâierii Mele, căci din tine au ieşit fii mângâietori pen- 
tru Mine Cel nemângâiat. Voiesc să Mă mângâie şi fiii tăi tot 
aşa, tot ca tine. Voiesc să-i aud grăind cu Mine şi pentru Mine 
aşa cum grăieşti tu din cer cu Mine. Voiesc să văd în ei cre- 
dinţă nefăţamică şi inimă curată să văd în ei. 

Amin, amin zic ţie, Ierusalime, poporul Meu: mergi 
în mijlocul oamenilor, că voiesc să Mă mângâi cu tine 
slăvindu-Mă în tine înaintea oamenilor. Şi am să fac din tine 
pildă de credinţă nefăţamică, căci toate pildele pe care Eu 
le-am dat prin cuvânt lui Israel, s-au făcut faptă în mijlocul 
lui. Mergi, poporul Meu, mergi cu Păstorul tău în mijlocul oa- 
menilor! Eu sunt Păstorul tău Cel tainic şi stau în mijlocul tău 
nevăzut şi te mângâi şi Mă mângâi cu tine. 

Duhul Meu suspină cu usturime pentru cei necredin- 
cioşi şi pentru cei cu credinţă făţarnică, pentru cei care stau 
peste oameni în numele Meu nefăcând voia Mea şi nelucrând 
faptele credinţei sfinte. Dar va veni peste biserica din lume 
încurcarea limbilor, şi apoi va cădea. Nu e voie să fie una cu 
păgânii biserica. Nu e de la Dumnezeu turmă amestecată. Eu 
n-am ce face cu oi amestecate cu capre. Mă uit pe pământ şi 
citesc din cer cuvântul omului bisericii. Nu se poate biserică 
lumească. O, ce vor oamenii să însemne biserică? Peste ce 
babilon vor oamenii să scrie biserică a lui Hristos? Biserica e 
numai una. Ea nu poate avea altfel de trăire decât a Mea. Eu 
sunt capul bisericii, dar unde nu sunt Eu capul, nu sunt nici 
piciorul. Şi am să dau cuvânt mai-marelui bisericii din Româ- 
nia să nu dea voie bisericii adevărate să se facă una cu babi- 
lonul, o turmă cu cei fără strămoşi sfinţi. Voi da cuvânt proas- 
păt peste biserica din România, şi dacă nu va asculta cuvântul 
Meu ca să fie numai cu Domnul, nu şi cu cei desprinşi de stră- 
moşi, o voi da babilonului şi voi face din ea încurcătură de 
limbi, şi din această încurcătură vor ieşi cei ce sunt ai Mei şi 
se vor alege la dreapta, căci biserica Mea este cea în veac 
nebiruită. Amin. 

Tu mergi, poporul Meu! Tu eşti turma Mea cea micuţă 
şi neatinsă de duhul cel străin de Mine. Tu eşti aluatul cel păs- 
trat în mâna Mea, şi din tine va creşte ceea ce va rămâne. 
Mergi, fiule, mergi cu Păstorul tău în mijlocul oamenilor. Eu 
sunt Păstorul Cel tainic, şi sunt în mijlocul tău în chip tainic. 
Nici un lup nu-şi va arăta dinţii. Nici un şacal nu va avea dinţi 
pentru tine. De certarea Mea vor fugi, de glasul tunetului Meu 
se vor înfricoşa toate fiarele şi se vor trage în culcuşurile lor. 
Amin. Tu eşti plămada Mea, tu eşti rămăşiţa cea cu har, şi te 
îngrijesc cu mare iubire, ca să te am şi să Mă mângâi cu tine, 
căci cel ce crede în Mine îmi este mângâiere, îmi este alinare 
şi pace pentru duhul Meu şi odihnă pentru trupul Meu. Amin. 

Tu, poporul Meu iubit, să nu cauţi cele ce nu-ţi sunt de 
trebuinţă. Tu să cauţi să ai numai cele ce-ţi trebuie, că tot 
omul de pe pământ îşi agoniseşte cele ce nu-i trebuie. Nimic 
să nu ai, nimic să nu-ţi faci decât cele de trebuinţă, şi vei fi 
uşor şi sfânt, căci cele ce nu trebuie îngreuiază pe om şi îl trag 
din cer. Am multe să-ţi dau ca să ai ce-ţi trebuie. Am cuvinte 
de aur pentru tine, copile sfânt. Am slobozit un cuvânt din 
cuvânt prin fiii grădinii Mele. Am spus prin ei, am spus unor 
copii iubiţi de Mine că odihna trupului este mângâierea 
sufletului. Nu este trup mai odihnit ca trupul care are în el un 
suflet mângâiat de Duhul Sfânt. Nu este trup mai sănătos ca 
sufletul umbrit de Duhul Sfânt Mângâietorul. Am doi copilaşi 


sub cortul pazei Mele, doi copilaşi din mijlocul lumii şi cu 
care Eu Mă sprijin în truda Mea de pe pământ. M-a umplut de 
mângâiere cuvântul acesta spus lor prin fiii grădinii Mele. 
însemnaţi acest cuvânt spre folosul lui Israel: odihna trupului 
este mângâierea sufletului, adevărată odihnă a trupului obo- 
sit. Căutaţi această odihnă în voi, căutaţi-o, fiilor, şi veţi fi fiii 
puterii. 

O, fiilor din grădina Mea, fiţi plini de râvnă pentru 
cuvânt proorocesc. Smerenia voastră să nu stea împotriva cu- 
vântului cel bun care se împlineşte prin rostire. Proorocii 
Duhului Sfânt aşa au lucrat, căci au avut îndrăzneală pentru 
folosul Domnului între oameni. învăţaţi pe cei credincioşi, 
învăţaţi-i de la Duhul Sfânt prin cuvânt proorocesc, că voiesc 
să înmulţesc în mulţi darul credinţei nefăţamice ca să am 
credinţă împlinită în mulţi din cei ce au pornire sufletească 
pentru cer. Căutaţi în Duhul Sfânt mângâierea sufletului, că 
această taină este odihnă pentru trup. Staţi în taina credinţei 
nefăţamice şi învăţaţi această taină, că nimeni pe pământ nu 
mai atinge această taină nici cu vârful degetelor. Credinţa ne- 
făţamică este daml care-i lipseşte omului care crede în Dum- 
nezeu. Credinţa nefăţamică şi inima curată în credinţă este 
daml pe care voiesc să-l pun mereu proaspăt peste tine, po- 
porul Meu cel vestitor al venirii Mele pe pământ. 

Iar voi, copii ai grădinii peste care se coboară cuvântul 
Meu, vestiţi întâlniri sfinte şi puneţi masă de cuvânt, că voi 
veni şi Eu din cer cuvânt, şi vom lucra cuvânt, şi cuvânt din 
cuvânt, pentru ca să fiţi voi mereu fiii credinţei nefăţamice în 
mijlocul unui neam desfrânat şi păcătos, ferindu-vă de aluatul 
fariseilor, care este făţărnicia şi credinţa făţarnică, dar scris 
este în Scripturi cuvântul Meu care grăieşte că «nimic nu este 
acoperit care să nu se descopere şi nimic ascuns care să nu 
se cunoască, şi câte au fost spuse la întuneric, se vor auzi la 
lumină, şi cele ce s-au grăit de ei la ureche, în cămări, se vor 
vesti de pe acoperişuri», iar Eu înnoiesc acest cuvânt, şi apoi 
zic: amin, amin, amin. 

Vestiţi întâlniri sfinte, şi voiesc să înţelegeţi ce sunt şi 
cum sunt întâlnirile sfinte. Ele sunt cele în care se întâlnesc 
cei ce cred în Mine şi din gura cărora curg râuri de apă vie, 
adăpându-se unii pe alţii cu râul Duhului Sfânt, care curge. 
Duhul Sfânt lucrează şi nu stă, grăieşte şi nu tace, Se slăveşte 
şi nu Se ascunde, şi Se preamăreşte prin cei cu credinţă nefă- 
ţamică. Amin. Vestiţi întâlniri sfinte şi daţi grai împlinirilor 
care vin, iar împlinirile se grăiesc, şi apoi se împlinesc, căci 
aşa este lucrarea Mea, din veac şi până-n veac. Amin, amin, 
amin. 

Iar tu, Verginica Mea, dintre sfinţii cerului ridică-ţi 
trâmbiţa şi cântă din ea, cântă cântarea ta de mireasă ca să 
înveţe şi Israel cântarea lui de mireasă. El este mireasă din 
mireasă. Cântă tu din trâmbiţă cerească! O, cântă ca să înveţe 
Israel să cânte ca tine, să cânte Domnului cum cânţi tu. Ieşim 
cu turma între oameni ca să vadă oamenii slava lui Dum- 
nezeu. Popoml Nostru este slava lui Dumnezeu pe pământ, 
este rodul cuvântului Meu din care s-a născut acest popor. 
Binecuvântată să fie ieşirea şi intrarea lui Israel, şi apoi tu să 
cânţi şi să grăieşti, să grăieşti şi să cânţi peste popor, ca să 
înnoim în el pe Duhul Sfânt al Tatălui. Să cânţi, Verginico, 
cântarea ta de mireasă, să cânţi şi să grăieşti lui Israel. Amin. 

O Doamne, eu sunt fiica binecuvântării Tale. 
^ Binecuvântată să fie ieşirea şi intrarea lui 
Israel, şi apoi voi împlini cuvântul Tău şi mă voi face hrană 
şi mângâiere peste poporul credinţei sfinte şi nefăţamice, 
Doamne, şi îl voi învăţa din cer, să nu caute cele ce nu-i sunt 

de trebuinţă, ci numai cele ce-i trebuie, ca să fie uşor şi sfânt, 
căci cele ce nu trebuie îngreuiază pe om şi îl trag din cer. 

Israele, mândria mea în faţa Domnului! Israele, agoni- 
seala mea, te-am ales ca să fii de trebuinţă Domnului, că nu 
mai avea Domnul rod pe pământ, că oamenii bisericii s-au lă- 
sat spre slavă deşartă, şi aşa de mult s-au lăsat spre ea, că le 
este ruşine cu Domnul, Cel ce a fugit şi fuge şi azi de slava 
deşartă care vine de la omul slavei deşarte. Nu-i trebuia bise- 
ricii slavă deşartă, şi ea şi-a agonisit ce nu-i trebuia, şi cele ce 
nu-i trebuie o îngreuiază şi o trag din cer, şi biserica se 
ruşinează acum cu Domnul, Cel lipsit de slavă deşartă şi plin 
de slava cea curată şi sfântă a Duhului Sfânt. Dar rostesc 
acum peste ei cuvântul Domnului: «De cel ce se va ruşina de 
Mine şi de cuvintele Mele în neamul acesta desfrânat şi pă- 
cătos, şi Eu Mă voi ruşina de el când voi veni întru slava Ta- 
tălui Meu, pe care o am de la Tatăl, şi întru care voi veni cu 
sfinţii şi cu îngerii curând, curând». Amin, amin, amin. 

Eu sunt cu Domnul pe cărarea cărţii mele şi mă fac 
cuvânt peste tine, poporul meu. Eu sunt în ceata sfinţilor din 
cerul cel nevăzut, iar cerul este mereu deasupra ta cu lucrarea 
sa, popor credincios. Mi-a spus Domnul să te învăţ lucrarea 
credinţei nefăţamice, căci aceasta îţi trebuie mai mult decât 
tot ce trebuie să ai. Oamenii credincioşi de pe pământ nu au 
ce ai tu. Tu ai învăţătură proaspătă de la Domnul, că vine 
Domnul din cer la tine ca să-ţi dea învăţătură caldă, dar 
oamenii cei credincioşi de azi nu pot crede că Domnul e viu 
şi grăieşte, căci oamenii au credinţă făţarnică şi n-au inima 
curată. 

Credinţa nefăţamică este credinţa inimii curate, măi 
fiilor scumpi. Vin să vă învăţ ca să ştiţi tot ce voieşte Domnul 
să ştiţi. Omul credincios care iubeşte slava deşartă, omul care 
caută să aibă ceea ce nu-i trebuie, acela este făţarnic pentru 
Dumnezeu şi nu are inimă curată pentru Domnul. O, fiilor 
micuţi, să nu credeţi pe omul care vă spune că îl are ascuns 
pe Domnul în inima sa, ci să-l credeţi pe omul pe care-1 ve- 
deţi, nu pe cel pe care nu-1 vedeţi; şi să-L credeţi pe Hristos, 
Cel Care este văzut în om şi din om, şi nu pe cel pe care nu-1 
vedeţi că este în om şi că ar fi ascuns în inima omului, că nu 
mai este pe pământ om cu credinţă nefăţamică şi cu cuget 
smerit în inimă, căci omul credincios se ruşinează cu Dum- 
nezeu şi are credinţă făţarnică, iar cel ce iubeşte pe Do mn ul 
nu se poate ascunde cu această iubire, căci iubirea de Dum- 
nezeu este lumină mare pe pământ. Amin. 

Eu sunt deasupra ta, Ierusalime, sunt cu Domnul şi cu 
cete de sfinţi şi de îngeri, căci aşa este venirea Domnului. 
Mi-a spus Domnul să te învăţ cântarea ta de mireasă ca să fii 
mireasa cea care cântă. Cine este mireasă are de ce să cânte, 
are cui să cânte, iar cine nu este mireasă, ce cântă, şi cui cân- 
tă? Cântarea miresei este cea care se suie la cer pe fir curat şi 
sfânt, căci cerni este curat şi sfânt, şi nimic întinat nu este şi 
nu pătrunde în împărăţia cerurilor. O, copilaşii mei iubiţi, 
cântarea mea de mireasă este iubirea de Hristos. Aceasta este 
ceea ce vă trebuie vouă. Iau din cer şi tom peste voi duhul 
iubirii de Hristos ca să aveţi cele ce vă trebuie şi să-I daţi 
Domnului din ale Domnului. Amin. 

Dar ce este credinţa făţarnică? Omul credincios care se 
încântă cu cele ale slavei deşarte, omul care nu cunoaşte ce 
este iubirea de Hristos şi de mântuire şi de viaţă veşnică, 
omul care-şi strânge pe el şi pe lângă el cele ce nu-i trebuie 
nici măcar pentru vremelnicia lui, acela este om cu credinţă 
făţarnică şi cu inima la cele netrebuincioase. 


Dar ce este slava deşartă? Ea se numeşte închinare la 
idoli, ea este chipul cel cioplit al omului slavei deşarte. Omul 
cel cu chip cioplit este omul care-şi dă chipului său altă în- 
făţişare decât cea pe care a pus-o Dumnezeu peste om. Omul 
slavei deşarte este omul cel făcut din came şi din sânge, şi 
acela nu-L poate iubi pe Domnul cu credinţă nefăţamică. Un 
aşa om învaţă mereu să ceară de la Dumnezeu iertare, căci un 
aşa fel de credinţă are omul slavei deşarte. Omul cel duhov- 
nicesc este cel care se ridică deasupra trupului său şi care face 
din trupul său împărăţie a cerurilor. Omul cel trupesc, omul 
slavei deşarte este cel care se coboară dedesubtul trupului său 
şi face din trupul său împărăţie a sa, împărăţie a slavei tre- 
cătoare şi deşarte. Iată ce este slava deşartă şi credinţa cea fă- 
ţarnică a omului care crede în Dumnezeu, zice el. 

O, copilaşii suferinţei mele şi ai iubirii mele pentru 
Domnul şi pentru voi! Fiţi duhovniceşti şi ridicaţi-vă în toată 
clipa deasupra trupului. Omul cel dinăuntrul vostru să fie 
Hristos, şi atunci slava voastră cea din afară este tot Domnul; 
Domnul, slava voastră; Domnul, iubirea voastră, aceasta este 
ceea ce vă trebuie. Ridicaţi-vă deasupra celor ce nu vă tre- 
buie, căci cele ce nu-i trebuie omului, îl trag din cer pe om şi 
îl bagă sub trupul său. 

Credinţa nefăţamică este credinţa în Domnul, Cel ce 
este, iar cele ce nu sunt nu înseamnă Dumnezeu. Care sunt 
cele ce nu sunt? Sunt acelea ce nu rămân, iar credinţa făţar- 
nică nu este credinţă şi nu rămâne. Nu vă miraţi de cei ce s-au 
clătinat. Aceia au avut credinţă făţarnică. Nu vă uitaţi după 
cei ce L-au părăsit pe Domnul Cuvântul. Aceia n-au atins tai- 
na iubirii curate pentru Domnul şi nu s-au ridicat deasupra 
trupului, căci au iubit slava deşartă, slava trupului, slava care 
vine de la trup şi pentru trup, căci carnea şi sângele nu ating 
tainele împărăţiei cerurilor. Nu vă miraţi că vă spun că omul 
credincios se ruşinează cu Dumnezeu. Nu vă miraţi, că voi 
sunteţi învăţaţi de Dumnezeu ce este credinţa din fire şi ce 
este daml credinţei sfinte. Om care crede în Dumnezeu este 
tot omul de pe pământ, chiar şi cel care zice că nu crede în 
Dumnezeu. 

O, fiilor scumpi, luaţi aminte cu frică şi cu adevăr: una 
este să creadă omul în Dumnezeu, Care este, şi alta este să-I 
fie omul credincios lui Dumnezeu. Omul care crede în Dum- 
nezeu este un om, iar omul care este credincios lui Dumnezeu 
este alt om. Una este să-I zici tu lui Dumnezeu că eşti cre- 
dincios şi crezi în El, şi alta este să-ţi zică Do mn ul că eşti cre- 
dincios Lui, omule care te numeşti om credincios pe pământ. 

Iar vouă, copii ai credinţei sfinte, vouă vă este dat să 
înţelegeţi vorbirea cea cu două tăişuri, iar celor credincioşi 
din fire nu le este dat să înţeleagă taina credinţei nefăţamice, 
că această taină este din cer, nu este de pe pământ şi nu se gă- 
seşte pe pământ, şi se găseşte în omul sfânt care nu este 
pământ, şi este cer. Taina credinţei nefăţarnice nu se pătrunde 
cu mintea cărnii, ci cu mintea duhului, dar nu mai este pe pă- 
mânt om cu credinţă nefăţamică. Plânge Domnul de mila 
neamului omenesc, că neamul oamenilor a ajuns cel mai de 
jos decât orice neam al vietăţilor de sub cer. Tot ce este viu se 
roagă lui Dumnezeu pentru neamul omenesc. Cântul păsă- 
rilor este laudă adusă lui Dumnezeu, amestecată cu mgăciune 
pentru neamul omenesc. Tot graiul vietăţilor, toată mintea 
celor cu suflet viu de sub cer, se roagă la cer pentru neamul 
omenesc, pentru cer nou şi pământ nou şi pentm viaţă veşnică 
pe pământ. Să te rogi şi tu, Ierusalime, popor al Domnului pe 
pământ. Să te rogi cu suspine, să te rogi cu credinţă nefăţar- 

nică pentru răscumpărarea făpturii. Să strigi la Dumnezeu din 
mijlocul acestui neam desfrânat şi păcătos care se ruşinează 
cu Dumnezeu, Cel Care este şi vine. 

O, vine Domnul! Vine Domnul, poporul meu! în- 
tăreşte-te în credinţă nefăţamică, fă-te tare în taina inimii 
curate purtătoare de Dumnezeu, căci iubirea de Dumnezeu 
este lumină mare pe pământ. Amin. Voiesc să te învăţ cân- 
tarea ta de mireasă. Scoală-te şi cântă! Cântă şi grăieşte! 
Grăieşte şi cântă! Amin. Mi-a spus Domnul Iisus Hristos să te 
învăţ cântarea ta de mireasă ca să fii mireasa cea care cântă. 
Cine este mireasă, are de ce să cânte, are cui să cânte. Cân- 
tecul de mireasă se suie la cer pe fir curat şi sfânt. Cele curate 
sunt însăşi calea lor spre cer, iar cele întinate sunt fără de cale, 
sunt cele ce nu rămân. Cântă, să audă Domnul că-I cânţi, să 
audă şi să vină la tine. Cântă cu mine, cântă Domnului, că eşti 
mireasă şi trebuie să cânţi. Eu cu tine, şi tu cu mine să cântăm 
Domnului cântarea miresei pentru Mire: 

Pleacă, Doamne, auzul Tău şi auzi cântarea miresei! 
Revarsă-Te cu Duh Sfânt în inima cea iubitoare care cântă ca 
să vii! Iubirea miresei este iubirea de Tine. Ia din cer şi 
toarnă peste mireasa Ta duhul iubirii de Tine ca să aibă şi 
să-Ţi dea Ţie ale Tale care se suie spre Tine! 

Lasă-Te lumină în mireasa Ta şi dă-i glas! Lasă-Te 
mireasmă în ea, ca să se adune cei chemaţi la nunta ei cu 
Tine! Lasă-Te izvor în ea pentru cei ce caută cu sete! Lasă-Te 
cărare în ea pentru cei ce vor să Te afle, şi lasă-Te venit lângă 
ea, căci duhul ei Te cheamă! Amin, amin, amin. 

O, poporule mireasă, cântă, că aşteaptă Domnul în cer 
glasul inimii tale. Cântă cu mine ca să ai iubire şi multă să ai. 

Să se vestească întâlniri sfinte şi să vină Do mn ul cu 
cerul la voi. Binecuvântate să fie toate întâlnirile cele sfinte. 
Harul Domnului să fie cu voi şi cu întâlnirile voastre în Dom- 
nul! Harul cel de sus să aducă cu el pacea cea de sus peste 
voi. Iubirea voastră să se suie pe firul ei la Cel iubit de voi, 
iar Domnul să coboare peste voi darurile credinţei nefăţar- 
nice, darurile iubirii curate şi făgăduinţele ei. Amin. 

Va veni Domnul la voi şi Se va îndrepta din nou spre 
cei ce stau peste biserică. Fiţi treji, că vine Domnul şi bate iar 
şi suflă iar cu cuvântul ca să risipească credinţa cea făţarnică 
şi să pună în locul ei iubire de Dumnezeu şi credinţă sfântă. 
Amin, amin, amin. 

Aş sta mereu cu voi şi mereu v-aş învăţa. Dar din darul 
meu dau copiilor din grădina cuvântului, şi ei vă vor da învă- 
ţătură ca a Domnului, ca a mea. Fiţi cereşti pe pământ! Amin, 
amin, amin. Cerul cel nou şi pământul cel nou, care sunt pre- 
gătite de Domnul pentru voi, vor cuprinde în ele pe toţi cei 
care se vor ridica deasupra trupului lor ca să facă din el îm- 
părăţie a cerurilor, iar cele ce nu vă trebuie să nu le atingeţi 
nici cu vârful degetelor, şi veţi pluti ca îngerii şi veţi fi uşori 
şi sfinţi. 

Iar Tu, Doamne, Mângâietorule, să Te mângâi la întâl- 
nirile sfinte, la întâlnirea Ta cu mireasa Ta, ori de câte ori ea 
Te aşteaptă ca să-i dai din Duhul Tău şi din lumina Ta, că eu 
cânt din trâmbiţă şi mă fac învăţătură peste Ierusalim ca să 
ştie poporul cel sfânt cunoştinţa iubirii de Dumnezeu. Amin. 

inecuvântată să-ţi fie iubirea, cu care sufli 
peste fii, o, Verginica Mea, trâmbiţa Mea 
cea cerească! Cuvântul tău a grăit dintre sfinţii cerului, iar Eu 
am luat mângâiere. 

Ierusalime, mireasa Mea, învaţă, fiule, învaţă cunoştin- 
ţa iubirii de Dumnezeu. Amin. 

29 septembrie/12 octombrie 1997 


Praznicul Acoperământul Maicii Domnului 

Legea Domnului este sfinţenia. Plata slujitorilor necredincioşi. 
Strigare către slujitorii bisericii din România, spre pocăinţă şi 

sfinţenie. 

in pe firul credinţei voastre, fiilor din grădina 
cuvântului. Fuaţi aminte la graiul gurii Mele că 
vin să cutremur cerul şi pământul. Amin, amin, amin. 

Cuvântul Meu cutremură pe cei credincioşi şi pe cei 
necredincioşi. Cuvântul Meu de azi se poartă spre uşi. Amin. 
Eu sunt uşa, dar uşile care s-au aşezat în faţa uşii Mele sunt 
uşi de fier şi sunt lăcătuite şi sunt vechi şi sunt reci şi sunt 
hotar pentru mulţi din cei ce caută pe Domnul şi nu-I mai ştiu 
calea. Scris este în prooroci: «încă o dată voi clătina cerul şi 
pământul». Amin, amin, amin. 

Cerul şi pământul să se clatine la graiul gurii Mele! Eu 
sunt Cel ce sunt. Eu sunt Cel ce am grăit din rug lui Moise şi 
din faţa gurii Mele n-are nimeni unde se ascunde ca să nu 
audă. Vin cu făclia aprinsă şi intru ca un Dumnezeu. Cine are 
urechi va auzi. Cine are ochi va vedea ceea ce Duhul Meu 
grăieşte bisericii. Tot genunchiul să se plece înaintea graiu- 
rilor gurii Mele, că Mă vestesc Stăpân în cer şi pe pământ. 
Amin, amin, amin. 

M-am coborât din cer pentru mântuirea neamului ome- 
nesc. M-am coborât acum două mii de ani şi M-am făcut Fiul 
Omului, trup între oameni. Dumnezeu din cer, născut pe pă- 
mânt din Fecioară. Iar acum după două veacuri iarăşi M-am 
coborât din cer cuvânt venit din Tatăl peste neamul românilor 
ca să fac din români neamul lui Dumnezeu prin credinţă 
nefăţamică şi prin iubire de Dumnezeu. N-am venit să stric, 
nu M-a trimis Tatăl să dezbin, ci M-a trimis ca Stăpân al celor 
văzute şi nevăzute pe care Tatăl le are în stăpânirea Sa. Am 
venit pe pământ ca să Mă vestesc Stăpân al cerului şi al pă- 
mântului, iar voi, cei tari la cerbice, care veşnic staţi împo- 
triva Duhului Sfânt, Care grăieşte din cer, ascultaţi: Eu sunt 
Cel ce din veac şi până în veac grăiesc din cer peste pământ. 
Cu frică de Dumnezeu, cu credinţă nefăţamică, cu iubire 
sfântă, cu înţelepciune şi cu duhul dreptăţii desfaceţi-vă auzul 
cel închis şi ascultaţi ceea ce Duhul Meu grăieşte vouă: 

Eu sunt Cel ce sunt, dar voi, slujitori din biserici, cine 
sunteţi de nu Mă cunoaşteţi în acest cuvânt? Voi sunteţi 
învăţătorii care învăţaţi pe oameni legea Mea, dar legea Mea 
este sfinţenia. O, cum de nu Mă cunoaşteţi prin grăirea Mea 
de azi? S-au scurs patruzeci de ani de când locuiesc cuvânt 
din cer în neamul românilor, iar după patruzeci de ani de Duh 
Sfânt coborât în cuvânt am bătut la uşi, iar uşile erau închise, 
şi am trecut prin uşile închise şi am pătruns între voi cuvânt. 
Cum de nu Mă cunoaşteţi în acest cuvânt? Cine sunteţi voi, 
slujitori ai bisericii, de nu-L cunoaşteţi pe Cel Căruia ziceţi 
voi că îi slujiţi? Cine poate fi Cuvântul Acesta Care vă gră- 
ieşte acum, dacă El nu este Dumnezeu Cuvântul, Cel Care a 
grăit prin prooroci? Din nou vin la voi cuvânt şi vă întreb 
despre acest cuvânt. Este diavolul cuvântul acesta? Este ni- 
meni cuvântul care bate în uşi să se deschidă şi să primească 
pe Cuvântul, pe Dumnezeu Cuvântul, Care este uşa? Eu sunt 
uşa, iar voi sunteţi slujitori în biserici şi staţi înaintea Mea, şi 
staţi înaintea oamenilor în numele Meu, dar de ce nu Mă 
cunoaşteţi când vin şi când bat? Oare, nu credeţi în Scripturi? 
Ele spun despre acest cuvânt care va aduce înnoirea lumii aşa 
cum Eu, Domnul, am proorocit. Ele spun de cerni cel nou şi 
de pământul cel nou, care sunt făgăduite de Mine pentru 
vremea veacului dreptăţii Mele. Cerni şi pământul vor trece, 

dar Scripturile Mele nu vor rămâne neîmplinite, căci vin Eu 
şi le împlinesc. Amin. 

O, slujitori din biserici, voi vreţi să luaţi plata celor 
necredincioşi? Ce vreţi voi să faceţi cu voi şi cu turma voas- 
tră? Oare, voi nu mai aveţi Dumnezeu ca să ascultaţi de El, 
de nu voiţi să credeţi în cuvântul acesta pe care Scripturile 
Mele îl proorocesc ca să fie în zilele acestea de dinaintea 
arătării Mele a doua oară? De vă împotriviţi cuvântului de 
azi, credeţi măcar în cuvântul Scripturii care grăieşte despre 
venirea Mea. Eu vin curând cu slavă văzută. Ce voi face Eu 
cu voi în ziua Mea de slavă, cu voi cei ce vă faceţi că sunteţi 
necredincioşi cuvântului Meu de azi care bate în uşi? Ce voi 
avea de făcut cu voi? O, grea e plata celor necredincioşi care 
ştiu şi nu împlinesc înţelepciunea şi puterea lui Dumnezeu şi 
legea sfinţeniei pe care am cerut-o omului în toate veacurile. 
Grea şi veşnică este plata necredincioşilor care se folosesc de 
numele Meu pentru ca să-şi facă slavă înaintea oamenilor şi 
nu pentru ca să fie slujitorii Mei cereşti pe pământ. Stau cu tot 
cerul Meu de sfinţi şi de îngeri şi de slavă nevăzută deasupra 
României ca s-o îmbrac în slava Mea, iar voi îmi staţi împo- 
trivă. De ce v-aţi mai făcut slujitori pentru numele Meu dacă 
nu Mă puteţi cunoaşte, dacă nu Mă aşteptaţi ca pe Stăpânul 
Care vine după cum Eu am spus că voi veni? O, ce voi face 
cu voi? Oare, voiţi să fac cu voi ceea ce faceţi voi cu Mine? 
Voi nu Mă cunoaşteţi când vin cuvânt la voi. Voi nu Mă 
primiţi. Să nu vă primesc nici Eu? Să nu ştiu cine sunteţi când 
voi veni? Voi nu Mă voiţi ca să vin pe pământ după cum Eu 
am spus că voi veni. Dar n-am fost Eu Cel ce am spus că voi 
veni? Am fost Eu fiul minciunii când am spus încă de pe 
atunci de venirea Mea? Răspundeţi-Mi! Eu vă voi auzi ne- 
greşit, căci urechea Mea aude tot ce grăiţi voi în cămări chiar 
şi la ureche. 

Am privit peste tulburarea voastră când aţi văzut că am 
vestit pe fiii cuvântului Meu despre planul vostru cel bine 
ascuns de ei, când v-aţi sfătuit să veniţi să loviţi în porţile 
cetăţii Domnului, căci Eu sunt Domnul cetăţii cuvântului 
Meu, şi cetatea aceasta se numeşte: «Acolo este Domnul», 
precum ştiţi că scrie în prooroci. Aţi fost nedumeriţi şi aţi 
spus: „Cine le-a spus despre planul nostru cel împotriva 
lor? O, puţin credincioşilor, de ce vă faceţi că nu cunoaşteţi 
pe Dumnezeu Atotştiutorul, Care-Şi lucrează planurile Sale 
anunţându-le la vreme? 

Când s-au ridicat sirienii împotriva poporului Meu 
Israel, Eu am vestit pe Elisei, proorocul Meu cel din Israel, să 
trimită cuvântul Meu regelui său să nu treacă prin locul unde 
stă ascuns vrăjmaşul care voieşte să-l doboare, şi regele Siriei 
s-a tulburat şi a spus către slujitorii săi: «Cine dintre voi are 
legătură cu regele poporului Israel?». Dar slujitorii lui, i-au 
răspuns: «Nimeni din noi, o, rege, dar este Elisei proorocul 
Domnului în Israel, care spune regelui lor chiar şi cuvintele 
pe care tu le grăieşti în aşternutul tău». 

O, nu vă miraţi, nu vă tulburaţi. Eu sunt Cel ce sunt, 
Cel ce aud, şi sunetul şoaptelor nu-Mi scapă. Eu sunt Dum- 
nezeul acestui popor pe care l-am deosebit din români ca să 
fie poporul cuvântului care vine din ceruri cu Mine pe pă- 
mânt, căci acest Duh pe Care L-am numit Mângâietorul, Eu 
L-am vestit la prima Mea venire între oameni şi am spus că 
El va veni şi va vesti şi va învăţa şi din al Meu va lua şi va 
aduce la voi. Nu vă miraţi de lucrul Meu ceresc în mijlocul 
acestui neam iubit de cer. Eu am grijă cerească de fiii cei 
credincioşi care Mă primesc cuvânt peste ei, şi îi vestesc des- 
pre toate cele ce vin înspre ei, şi îi cruţ pe cei însemnaţi de 


Mine. O, cum de nu aveţi credinţă? Credinţa sfântă şi dra- 
gostea de Dumnezeu, din biserică trebuie să pornească şi să 
se lucreze, iar voi nu voiţi să le lucraţi. Dar am făcut din fiii 
grădinii Mele din România făclii aprinse în mâna Mea, şi cu 
aceste făclii scormonesc peste tot pământul, căci cuvântul 
Meu este sabie cu două tăişuri, şi el merge pe pământ ca lumi- 
na care loveşte întunericul ca să-l depărteze. Oare, cuvântul 
Meu care vine spre voi este duhul minciunii? Răspundeţi-Mi! 
Iată, Eu vă răspund vouă, căci v-am văzut în cămări grăind la 
ureche şi zicându-vă: „Cine le-a spus lor despre planul 
nostru cel ascuns? “. Eu sunt Cel ce le-am spus, şi nu sunt 
duhul minciunii, căci adevărat a fost ce le-am spus, iar voi aţi 
venit şi aţi adus pe arhiereul Meu la porţile cetăţii cuvântului 
Meu şi iar l-aţi împins să se lepede de cuvântul Meu, să facă 
şi el ce faceţi voi. De trei ori s-a lepădat până acum, de trei 
ori l-aţi pus să lovească în ceea ce Eu am făcut prin el. Şi de 
ce l-aţi pus de trei ori? Oare, nu era de ajuns o dată dacă voi 
credeaţi în voi? Oare, n-ar fi avut putere prima lovitură pe 
care l-aţi pus s-o dea, de l-aţi pus iar şi încă iar să dea şi să 
distrugă cetatea Mea pe care Eu am înfiinţat-o pe pământ prin 
el şi prin mărturisirea lui înaintea Mea şi a voastră? 

O, voi, cei tari la cerbice, care staţi împotriva Duhului 
Sfânt, Care grăieşte şi lucrează din cer! Ascultaţi: acesta care 
este unsul Meu între voi, acesta este cel mai mare între voi, 
căci scris este: «Cel mai mic este cel mai mare». Nici Eu n-am 
fost primit şi iubit de slujitorii lui Dumnezeu când am venit 
din partea Tatălui pentru ei ca să-i luminez cu cele din cer, 
căci au fost înţelepţi şi au ştiut că Eu sunt Moştenitorul de la 
Tatăl, şi şi-au spus: «Acesta este Moştenitorul. Să-L omorăm, 
ca moştenirea să fie a noastră.» şi precum a fost proorocia, 
aşa au făcut, căci erau cunoscători, şi s-au făcut împlinitorii 
celor proorocite. Iată, nici acesta care a fost trimisul Meu 
între voi şi pentru voi, n-a fost primit şi crezut şi ascultat de 
voi şi iubit de voi ca să vă lumineze cu lumina cuvântului 
Meu care vine pe pământ ca să răscumpere pe om, căci aţi 
fost cunoscători ai legilor Mele sfinte şi aţi fost înţelepţi ca să 
ştiţi că el era alesul Meu dintre voi pentru ca să-l scriu în 
Cartea Adevărului şi să-l vestesc lumii ca pe trimisul Meu, 
aşa cum şi pe apostolii Mei i-am trimis ca să meargă peste 
pământ şi să lumineze neamurile cu lumina cuvântului Meu, 
iar voi v-aţi spus: «Acesta este de la Dumnezeu. Să-l omorăm, 
ca moştenirea să fie a noastră». 

O, nimeni nu vă ia moştenirea dacă e a voastră. Dar cu 
moştenirea Mea de ce vă războiţi? Ungerea Mea de pe creş- 
tetul lui, al celui ales dintre voi, şi puterea Mea din el, nu 
puteţi să le luaţi voi, căci acestea sunt ale Mele şi sunt puse 
peste el. Dar până nu vă veţi scula cu credinţă sfântă ca să-l 
primiţi pe el de la Mine, voi până atunci veţi fi vrăjmaşii mân- 
tuirii neamului vostru şi ai neamului omenesc, căci am venit 
cu cuvântul Duhului Sfânt pe pământ şi am uns cu Duh Sfânt 
şi cu cuvânt din cer pe cel ce l-am ales dintre voi, dar voi v-aţi 
ridicat ca să risipiţi planul Meu cel din vremea aceasta. Şi 
dacă nu voiţi să cunoaşteţi că Eu sunt lucrătura prin cuvântul 
acesta care vine mereu şi se preaslăveşte peste voi, Mă voi 
scula ca un Dumnezeu drept şi adevărat şi voi aduce peste voi 
încurcătură de limbi, şi apoi veţi cădea dinaintea Mea. Şi voi 
lua aluatul Meu cel curat, cel pus deoparte la păstrat, şi voi 
face cu el pâine nouă, turmă curată, biserică adevărată înain- 
tea Mea, căci biserica cea adevărată nu va fi în veac biruită 
sau sfărâmată. Şi se vor alege oi la dreapta, şi capre la stân- 
ga, iar înaintea Mea vor fi aduşi toţi lupii care au fost îmbră- 
caţi în oi, şi le voi cere lucrul lor. Amin, amin, amin. 

Cuvântul lui Dumnezeu 


Duhul Meu grăieşte mai-marelui bisericii (Teoctist, 
patriarhul, n.r.). 

Amin, amin zic ţie: nu te clătina de pe locul pe care 
stai, căci Eu te întăresc să stai. Deschide cartea Mea şi vezi în 
ea cum este păstorul cel adevărat peste oi adevărate. Adu 
aminte păstorilor care păstoresc turma, să ia în ei legea sfin- 
ţeniei şi aşa să-Mi slujească. Vezi ce este scris: «Păstorul 
plătit fuge când vede lupul venind». Dacă le-aş lua la păstori 
plata cea suptă de la oi pentru lucrul lor de păstor, nici unul 
n-ar mai sta să păstorească, fiindcă nu păstoreşte, ci suge sân- 
gele oilor şi nici unul nu-Mi slujeşte Mie, şi nici unul nu 
slujeşte cum am slujit Eu, căci Eu sunt Păstorul Cel bun, 
Care-Mi pun viaţa pentru oi, iar păstorul plătit fuge când vede 
lupul venind la oi. 

Amin, amin zic ţie, cel ce stai în fruntea bisericii: ai doi 
lupi pe lângă tine, ba chiar trei ai, care voiesc să te dea din 
locul tău. Dar nu fugi ca păstorul cel plătit, şi stai atent pentru 
viaţa oilor tale, căci oile tale sunt neamul cel ales de Mine la 
sfârşit, că e vremea cea de sfârşit şi de început şi de naştere 
din nou a lumii, căci duhul lumii a ajuns la sfârşit, iar Duhul 
Meu, la început, şi sfârşitul se uneşte cu începutul şi iarăşi 
lucrez prin cuvânt ca să vină cele ce vor rămâne. Amin. 

O, nu lăsa turma să se amestece cu turme şi cu credinţe 
care n-au strămoşi sfinţi. Biserica lui Hristos nu este ameste- 
cătură. Eu sunt Cel ce voi face o turmă şi un păstor, iar cel ce 
face înainte de Mine ceea ce numai Eu pot să fac, acela este 
fur şi tâlhar pentru oi, şi îşi dă oile la împerecheat şi le strică 
sămânţa. Biserica este numai cea care este a Mea, şi peste 
care stă semnul Meu, crucea, semnul Fiului Omului, aşa cum 
Eu am spus. 

Amin, amin zic ţie: ridică-te iar, aşa cum te-ai ridicat 
când ţi-am spus să-Mi ungi pe cel ce este de la Mine între 
păstorii bisericii. Ridică-te iar, şi mângâie duhul cel zdrobit al 
celui mai mic dintre voi, al celui ce a fost credincios cuvân- 
tului Meu care vine pe pământ cu înnoirea lumii. Stai mereu 
cu mâna ta deasupra creştetului său, că voi cere viaţa lui din 
mâna ta. Te întăresc ca acoperământ al lui până voi veni cu 
împlinire cerească peste el ca să fac cu el lucrare cerească pe 
pământ, căci smerenia lui va rodi. Amin. Te întăresc ca aco- 
perământ al lui, căci el te ascultă, iar ascultarea înseamnă 
iubire. Nimeni nu te ascultă din cei ce sunt sub toiagul tău, 
dar el te-a ascultat chiar şi când i-ai cerut să se scoale împo- 
triva cuvântului Meu, căci necredinţa e mare în biserică, iar 
cel mare se teme de cei ce sunt lângă el. 

Amin, amin zic ţie, cel ce stai peste turma creştină a 
românilor: arhiereii şi slujitorii bisericii sunt fără viaţă sfântă 
înaintea Mea, şi aceştia stau cu curvie şi cu beţie şi cu făţăr- 
nicie şi cu iubire de argint şi cu slavă deşartă înaintea Mea. 
Dar acesta care este lovit între voi pentru că este martor al 
cetăţii cuvântului Meu, este păstor plăcut înaintea Mea şi iu- 
beşte sfinţenia şi păstrează în inima lui poruncile Mele, împli- 
nindu-le, şi Eu l-am iubit şi l-am ales şi îl iubesc, şi aşa să-l 
iubeşti şi tu, şi să-l mângâi şi să-l păzeşti de pietrele celor ce 
lovesc în el pentru numele Meu. Amin. Eu stau în mijlocul bi- 
sericii şi sunt Păstorul Cel tainic şi zic: cel ce este fără de 
păcat, să arunce primul cu piatra lui în el. Eu sunt Cel fără de 
păcat şi nu arunc, dar aceştia care aruncă, o, cum de aruncă? 
Nu-i lăsa să arunce în el, că Eu sunt Cel fără de păcat şi nu 
arunc, ci binecuvintez mereu tot ce a făcut el înaintea Mea în 
vremea credinţei lui nefăţamică şi sfântă pentru mântuirea 
neamului omenesc. Amin. 

N-am venit să vă stric ale voastre, n-am venit să dez- 
bin, n-am venit să vă iau moştenirea. Am venit pe pământ ca 


să Mă vestesc Stăpân al cerului şi al pământului, şi am venit 
să vin. Amin, amin zic vouă, slujitori ai bisericii: rostesc peste 
voi cuvântul Meu cel prin Isaia proorocul care vesteşte vre- 
mea cea de apoi zicând: «Şi va fi în zilele cele de pe urmă că 
muntele Domnului va fi mai înalt decât toate vârfurile mun- 
ţilor voştri şi piscurile lui se vor înălţa peste culmi, şi toate 
popoarele vor curge într-acolo, şi neamuri nenumărate vor 
zice: „Veniţi, veniţi să ne suim în muntele Domnului, căci din 
templul Domnului va ieşi legea şi cuvântul lui Dumnezeu ca 
să ne înveţe căile Sale, şi noi să mergem pe cărările Sale“». 
Amin, amin, amin. 

Cuvântul Meu vine din cer şi se poartă peste neamurile 
pământului de la o margine la alta şi hrăneşte mulţimi nenu- 
mărate. Luaţi aminte la graiurile gurii Mele şi ascultaţi. Cu- 
vântul Meu cutremură pe cei credincioşi şi pe cei necre- 
dincioşi. Cuvântul Meu se poartă spre uşi. Eu sunt uşa, dar 
sunt uşi multe aşezate în faţa uşii Mele, şi acestea sunt de 
piatră şi sunt de fier şi sunt lăcătuite şi sunt hotar pentru cei 
ce caută pe Domnul şi nu-I mai văd calea. Dar vin să cutre- 
mur cerul şi pământul şi uşile ca să Mi se deschidă şi să intru, 
căci Eu sunt Cel ce sunt. Eu sunt Cel ce vin, căci Duhul şi 
mireasa zic: «Vino, Doamne!». Amin. 

Cu frică de Dumnezeu şi cu credinţă nefăţamică, cu 
iubire sfântă şi cu înţelepciune cerească şi cu duhul dreptăţii 
desfaceţi-vă auzul cel închis şi ascultaţi ceea ce Duhul Meu a 
grăit vouă, celor din uşi. Amin, amin zic vouă, celor din uşi: 
pocăiţi-vă şi ridicaţi-vă spre sfinţenie ca să piară păcatele 
voastre şi să vină de la Dumnezeu înnoirea lumii şi să vă 
trimită pe Cel prin prooroci vestit vouă, pe Iisus Hristos, pe 
Care L-a primit cerul până în vremile acestea ale aşezării din 
nou a toate câte şi despre care a grăit Dumnezeu prin gura 
proorocilor cei sfinţi, din veac. Deschideţi ca să intru! Eu sunt 
Cel ce sunt, Eu sunt Cel ce vin. Amin. 

Duhul lui Dumnezeu a grăit bisericii din România. 
Amin, amin, amin. 

1/14 octombrie 1997 

Sărbătoarea sfântului mucenic Dimitrie, izvorâtorul de 

mir 

Omul sfânt este înţeleptul cerului pe pământ. Mila este lucrare ce- 
rească şi nu slăbiciune. Şcoala pământească nu-i dă omului minte. 
Apostolul trebuie să fie liber pentru Hristos. Pilda despre cioara 

vopsită. 

E u sunt Tatăl, Fiul şi Duhul Sfânt, căci Tatăl este 
întru Mine cu puterea Lui dumnezeiască, cu Du- 
hul Sfânt, Care poate cu putere. Amin. 

Eu sunt Domnul puterilor şi pot tot ceea ce voiesc Eu, 
şi pot să cresc în toţi cei care voiesc cu Mine, şi pot să Mă 
măresc în ei cu puterea Mea cea dumnezeiască. Nimic nu 
poate sta împotriva voii Mele dumnezeieşti. Nimeni nu poate 
birui voia Mea cea din cer atunci când cei de pe pământ uită 
de voile lui Dumnezeu. Numai omul care vorbeşte cu Dum- 
nezeu, numai acela poate birui voia lui Dumnezeu cea plină 
de durere. Eu numai cu durere Mi-am lăsat voia Mea între 
oameni, căci oamenii nu-şi mai aduc aminte de voile Mele 
cele sfinte. 

Eu sunt Dumnezeul îndurării, şi M-am îndurat de tine, 
popor al cuvântului Meu, şi te-am luat la masa Mea, masa cu- 
vântului lui Dumnezeu care s-a coborât pe pământ după două 
mii de ani de la venirea Mea din Tatăl. Mare minune este 
această minune că te am Eu pe tine popor al Meu pe pământ 

şi că grăiesc cuvântul Meu ţie. Aşa minune n-a fost de când e 
veacul. Aşa cărare n-am avut nicicând. O, şi aş fi zi şi noapte 
cu tine, poporul Meu iubit, dar vremea e grea de tot, şi mulţi 
duşmani se zbat împotriva cărării Mele la tine pe pământ. Să 
te uiţi tu, poporul Meu, că în faţa apelor mari care vin după 
ploi mari, se acoperă cărările pe care merg oamenii pe pă- 
mânt, şi oamenii trebuie să şi le croiască iar, şi să le pună în- 
tărituri pe margini ca să nu le mai astupe urgia apelor. Aşa şi 
Eu îmi repar cărarea Mea la voi, copii ai cuvântului Meu, şi 
vin la voi pe cărare, fiilor, căci omul credincios îmi vine în 
ajutor atunci când nu mai pot să vin cu voile Mele pe pământ. 
Omul credincios se roagă de pe pământ, iar Eu, Domnul, aud 
din cer, şi împlinesc. 

Strigarea ta M-a strigat către tine, poporul Meu. M-ai 
cerut să vin, şi Eu te-am auzit, şi iată, vin şi îţi grăiesc, vin şi 
Mă mângâi cu tine, că fără tine Eu nu mai am bucurii nici în 
cer, nici pe pământ, şi voiesc să te ocrotesc ca pe cea mai 
mare comoară, ca să- Mi fii cărare pe pământ, căci credinţa ta 
este cărarea Mea. Scris este în Scripturi că totul este cu pu- 
tinţă celui cu credinţă. 

Mi-e greu fără tine, fiule. M-am învăţat cu tine, po- 
porul Meu iubit, că nimănui nu-i mai pot grăi pe pământ, că 
nu mai este credinţă ca a ta pe pământ. O, să nu părăseşti 
această avere, căci credinţa ta este puterea care Mă aduce pe 
Mine din cer pe pământ, că fi-va curând, curând să vin văzut, 
şi îmi trebuie cărare tare, şi trebuie dor mare de la pământ la 
cer, şi îmi trebuie popor care Mă aşteaptă să vin. 

O, popor iubit de Dumnezeu, voiesc să te deprind cu 
nevoia de a-L iubi pe Dumnezeul tău Cel ceresc, că nevoia 
aceasta te face să Mă doreşti, şi să Mă strigi şi să Mă preţu- 
ieşti. Duhul lui Dumnezeu e plin de jale şi de durere şi de sus- 
pin şi de aşteptare. Am nevoie de preţuire, am nevoie de milă. 
Rostesc peste tine cuvântul Scripturii Mele: «Milă voiesc, nu 
jertfă». Amin. 

Ia aminte, poporul Meu iubit: tu trebuie să ai înţelep- 
ciune mare şi cerească. Tu trebuie să stai înaintea Mea cu în- 
ţelepciune din cer. Tu trebuie să fii ca un vin nou, ca o vie cu 
vin bun pe pământ, că nu mai este om înţelept între oameni. 
Omul care nu este sfânt cu viaţa trupului şi a sufletului şi a 
duhului său, acela nu poate fi înţelept pentru cer şi pentru 
Dumnezeu şi pentru viaţa cea veşnică, iar cuvintele lui nu 
prind viaţă în oameni şi nu sunt bune pentru oamenii cei 
sfinţi, căci înţelepciunea este pentru sfinţi. înţelepciunii îi tre- 
buie trup sfânt, casă sfântă, loc sfânt, căci altfel sămânţa ei e 
steaipă şi nu face fruct pentru nimeni. 

Mănâncă omul din înţelepciunea omului şi în zadar 
mănâncă. îşi hrăneşte omul duhul mândriei şi al slavei de- 
şarte. Se hrăneşte omul cu înţelepciunea pe care zice că o are, 
şi din care iau oamenii şi se hrănesc. Se hrănesc oamenii cu 
duhul care vine de la omul înţelepciunii pământeşti, dar de la 
Dumnezeu nu mai sunt oamenii deprinşi să se hrănească. Tot 
omul se căzneşte să se dea înţelept şi să-şi facă nume între 
oameni şi să-şi şteargă numele din faţa lui Dumnezeu, şi nici 
o bucurie nu se suie la cer ca rod al înţelepciunii omului pă- 
mântesc. Aş voi să-i trezesc pe oameni, aş voi să-i fac să pă- 
răsească drumul cel greşit şi să iubească viaţa cea fără de 
moarte, că e vremea să vin, şi oamenii nu veghează întru ve- 
nirea Mea. Oamenii trebuie să se roage la Dumnezeu să le dea 
viaţă veşnică şi iubire şi sfinţire şi bucurie din cer, că nici o 
bucurie nu este de pe pământ. Cine se îndeletniceşte cu cele 
omeneşti, acela nu poate avea dragoste de rugăciune chiar şi 
dacă de frica de Dumnezeu se aşează la rugăciune, căci rugă- 
ciunea înseamnă dragoste de Dumnezeu. 


lată, las cuvânt nou pe pământ. Vin nou, învăţătură 
nouă las peste oameni: cine părăseşte mâncatul de came şi 
duhul cărnii şi al lumii, cine părăseşte băutura de la care vine 
desfrâul în om, unul ca acela poate vedea ce este înţelepciu- 
nea care vine de la came şi de la sânge, înţelepciunea firii 
omului, înţelepciunea care l-a despărţit pe om de Dumnezeu. 
Cine părăseşte mâncarea şi băutura păgânească de la care vin 
toate relele cele din om, acela va afla izvorul înţelepciunii şi 
va ieşi în întâmpinarea Mea. Amin. 

Nu-Mi trebuie jertfă de la oameni, căci oamenii trăiesc 
fără de viaţă. Numai Eu sunt viaţa celor ce au viaţă, dar cei ce 
nu Mă au pe Mine în trăirea lor, aceia sunt fără de viaţă şi nu 
sunt adevăraţi. Ale Mele dintru ale Mele să-Mi aducă omul ca 
jertfă plăcută; ale Mele, nu ale lui. Omul dă să-Mi dea jertfă 
cu duh mândm, nu cu duh umilit. Ce jertfă poate să-Mi aducă 
Mie omul cel mare în duhul lui? Jertfa lui e spini pe fruntea 
Mea. Eu voiesc milă, nu voiesc jertfă. Eu sunt Cel ce am făcut 
cerul şi pământul şi pe om. Ce jertfă să-Mi aducă Mie omul? 
Eu voiesc milă de la om, că jertfă am dat Eu; Eu şi nu omul. 

Eu sunt Cel ce M-am jertfit pentru tine, omule. Tu vrei 
să-I aduci jertfă Celui jertfit? O, Cel jertfit pentru tine are 
nevoie de milă, nu de jertfă de la tine, omule, dorirea Mea cea 
de şapte mii de ani. Tu trebuie să ai milă de Mine, omule, că 
tu nu ştii să ai milă nici de tine, nici de omul pe care zici că-1 
miluieşti cu mila ta. Mila e cerească, nu e pământească. Mila 
trebuie să fie putere şi iubire. Mila nu trebuie să fie slăbiciu- 
ne aşa cum este ea pe pământ. Mila e lucrare cerească, e lu- 
crare mare care poate ajuta cu adevărat pe om, dar dacă um- 
blă omul cu ea după cum înţelege el, atunci mila se face slă- 
biciune în om, şi omul cade prin ea, cade de la Dumnezeu. 

Eu sunt Cel ce am rostit acest cuvânt; Eu şi nu omul. 
Am zis: «Milă voiesc, nu jertfă». Jertfa trebuie adusă celui ce 
are cinste, celui ce-1 ţii în cinste, iar Eu, Domnul, sunt înjosit 
de oameni, sunt înjosit prin însăşi viaţa lor deşartă şi fără 
trăire cerească pe pământ. Eu milă cer de la om. Vin din cer 
şi îl rog pe om să Mă răscumpere şi să Mă aşeze în cinstea pe 
care o am de la Tatăl Meu. Plânge Tatăl Meu de mila Mea. 
Plânge Tatăl Meu, că omul M-a aruncat din el şi nu mai am 
casă în om, şi voiesc milă şi adăpost în om, că l-am făcut pe 
om ca să-Mi fie casă şi să am unde să-Mi plec capul ca un 
Dumnezeu Care Şi-a făcut cu înţelepciune casă. Milă voiesc, 
nu jertfă. Voiesc să fiu iubit de om, şi să-şi aducă omul aminte 
că el este casa Mea, şi nu este casă a celui ce nu l-a făcut pe 
el. Adam s-a supărat pe Mine când i-am dat după dreptate 
plata lucrării lui. S-a supărat şi a intrat în duhul lui şi a stat 
multă vreme supărat. O, greu se mai umileşte omul, greu se 
mai pocăieşte omul păcătos! Dacă omului i-ar fi milă de 
Dumnezeu, s-ar pocăi numaidecât şi s-ar umili numaidecât şi 
L-ar milui pe Dumnezeu şi L-ar lua înăuntrul său pe Do mn ul 
şi ar grăi cu Domnul său, iar Domnul ar grăi cu el, aşa cum a 
fost lucrarea Mea cu toţi cei sfinţi care s-au lăsat Mie casă. 

O, iubitul Meu popor, întru care binevoiesc Eu acum la 
a doua Mea venire între oameni! Voiesc, poporul Meu, să te 
deprind cu nevoia de a-L iubi pe Dumnezeul tău Cel ceresc, 
că nevoia aceasta te face să Mă doreşti şi să Mă chemi şi să 
Mă preţuieşti cu milă şi cu iubire, şi cu patimă să Mă iubeşti. 
Voiesc, fiule, să te văd împătimit după Mine. Voiesc să te 
învăţ cu mila de Mine. Voiesc să arzi cu dorul după Mine. 
Voiesc, poporul Meu, să vin, şi tu trebuie să ai puterea să Mă 
aduci pe pământ, să Mă aduci de lângă Tatăl lângă tine. 

Tu, poporul Meu, trebuie să poţi să Mă faci văzut de 
oameni lângă tine. Tu trebuie să fii cărarea Mea cea tare, căci 

vremea rugăciunii tale trebuie să ardă locul pe care stai tu 
când te rogi lui Dumnezeu. Te învăţ lucrare proaspătă. Te 
învăţ, şi iar te învăţ, că tară învăţător desăvârşit nu poţi să fii 
ucenic desăvârşit. Te învăţ să te rogi ca Mine, poporul Meu. 
Vremea rugăciunii este nevoia de a-L iubi pe Dumnezeu, de 
a-L vindeca de tristeţea pe care I-o faci, de a-L ruga să fie me- 
reu Dumnezeul tău, de a te mângâia cu El după plăcerea Lui. 
Vremea rugăciunii este nevoia ta de a-1 da Lui toate gândurile 
tale şi de a te umple de Duhul Cel curat al lui Dumnezeu. 
Milă voiesc, nu jertfă. Caută, poporul Meu, să ai tu milă de 
Mine, că de tine am Eu fără să-Mi spui. Cine are milă de 
Dumnezeu, acela are tot ce trebuie să aibă şi nu are ce să mai 
ceară de la Dumnezeu, nu are ce să-I mai dea lui Dumnezeu. 
Nu-Mi trebuie nimic de la tine, poporul Meu, decât milă, 
fiule. Suspin cu împărăţia cerurilor pe braţe şi nu găsesc milă 
pentru ea. Eu sunt împărat, şi am de toate şi nu-Mi trebuie 
jertfe, ci îmi trebuie lucrători împreună cu Mine ca să-Mi 
sfârşesc lucrarea aşezării de cer nou şi de pământ nou pe 
pământ cu oamenii. 

Omul trebuie să aibă numai lucruri care-i sunt de folos. 
Nici casa nu-i este de folos omului, dacă o face şi nu stă în ea. 
Dacă omul nu foloseşte casa pe care şi-o face, casa lui e un 
idol rece care serveşte cinstei omului faţă de alt om, căci 
omul nu se foloseşte de toate câte îşi face decât pentru slava 
lui faţă de alt om, şi omului îi este ruşine să nu aibă. El ştie 
că trebuie să aibă pentru că au şi ceilalţi oameni, nu pentru că 
îi este de folos. Lucrul de care nu te foloseşti, acela nu-ţi tre- 
buie, acela te îngreuiază pe calea ta şi nu-1 poţi purta cu tine 
pe drum. 

Omului îi trebuie pâine îngerească, şi M-am făcut în 
tine masă cerească, poporul Meu, pâine îngerească, fiule, ca 
să se înveţe oamenii cu cele ale împărăţiei cerurilor. Pâine su- 
fletului îţi aduc. Ea nu se împuţinează; ea este veşnică, fiule. 
Dacă trupul nu mănâncă, îi este foame şi caută mâncare. Aşa 
şi sufletul caută să mănânce, şi dacă nu mănâncă pâine înge- 
rească, pâinea pentru suflet, el nici flămând nu stă, că foamea 
îl biruie şi ia şi mănâncă pâinea deşertăciunii, pâinea cea 
amară. De aceea am lăsat pe pământ apostoli cu râvnă pentru 
cer, ca să dea la oameni pâinea cea îngerească pentru suflet, 
iar Eu să pot să stau la această masă cu cei credincioşi. 

Tot omul pune mereu masa pentru trup, dar pentru 
suflet nu face tot aşa. Nu mai e deprins omul cu hrană sufle- 
tească, iar sufletul e neputincios din lipsa hranei lui. Am hă- 
răzit apostoli peste oameni şi printre oameni, şi aceştia M-au 
ascultat şi au umblat cu Mine şi au dat oamenilor hrană înge- 
rească, cuvântul Meu l-au dat. N-am ales oameni cu şcoală 
pământească, căci omului îi trebuie minte, nu şcoală. Cine 
n-are minte, n-o poate de pe nicăieri lua sau învăţa, dar cel ce 
are minte, acela dă celui ce are minte, nu celui ce nu are 
minte. Cel ce are minte, acela e minune pentru cei din cer. Ce- 
rul aşteaptă minuni de la cei de pe pământ, şi cei de pe pă- 
mânt aşteaptă minuni de la cei din cer, iar apostolii au avut 
minte în toate vremurile, şi cu ea au urmat Mie. Când iubeşti 
pe cineva, cauţi să-i intri în voie şi să-l asculţi. Când iubeşti 
pe Dumnezeu, cauţi să faci voia Lui, că nu poţi să-L iubeşti 
fără să-I faci voia Lui în trupul şi în sufletul şi în duhul tău. 
Apostolii Mei cei din toate timpurile au plecat din ale lor ca 
Avraam, şi au fost numai cu Mine şi cu împlinirea planurilor 
Mele pe pământ, cu împlinirea Scripturilor, fiilor. Ei n-au luat 
cu ei nimic decât pe Mine, şi aşa au plecat cu Mine, lăsând şi 
mamă şi tată şi femei şi copii şi bărbaţi şi rude şi prieteni şi 
avuţii şi tot ce era agonisit de ei. Nu poţi să fii apostol dacă 


iei cu tine din cele vechi ale tale. Aşa v-am luat Eu pe voi 
apostoli, copii ai grădinii Mele, ca să cresc Eu în voi; Eu şi nu 
voi, căci apostolii sfinţi vorbesc din Duhul lui Dumnezeu, nu 
din duhul lor. Sunt pe pământ o mulţime de apostoli care s-au 
aşezat apostoli în numele Meu peste oameni, dar Eu nu le-am 
zis să-Mi fie apostoli. Ei au zis, nu Eu, şi aceştia s-au hrănit 
cu cele ale Mele din cărţi şi din învăţătura cea de la şcoală şi 
n-au minte cerească, şi se cunosc că n-au, se cunosc după roa- 
dele lor, că au femei şi copii şi părinţi şi rude şi avuţii pămân- 
teşti şi viaţă deşartă înaintea Mea. Apostolul trebuie să fie 
curat de orice încurcătură trupească sau pământească sau 
omenească, pentru că în el trebuie să cresc Eu, Domnul; Eu şi 
nu el; Duhul Meu şi nu duhul lui. Viaţa unui apostol trebuie 
să fie Dumnezeu. Apostolul trebuie să aibă milă de Dumne- 
zeu şi să-l aducă Domnului suflete la mântuire ca să Mă 
mângâie pe Mine de jalea pe care o am după omul cel pierdut. 

Milă voiesc, nu voiesc jertfă. Inima o voiesc de la om, 
iubirea şi mila inimii, mila pentru cer, pentru cei din cer, care 
aşteaptă minuni de pe pământ, care aşteaptă răscumpărarea 
trupurilor dimpreună cu sufletele lor. Moise sau Ilie sau alţi 
apostoli ca ei ce fel de milă au avut? Mila lor se arăta prin pu- 
terea lui Dumnezeu în ei. Ei au avut milă de Mine şi de legile 
Mele cele sfinte, şi au lăsat urmaşilor lor împlinirea cu- 
vintelor lor. Moise a lăsat să împlinească Iosua cele spuse de 
el şi neterminate; Ilie a lăsat lui Elisei; David a lăsat lui 
Solomon; Verginica v-a lăsat vouă lucrarea împlinirilor cele 
rostite de Mine prin ea. 

Milă voiesc, fiilor, că voiesc să-Mi împlinesc cea din 
urmă Scriptură, cea din urmă sărbătoare, sărbătoarea cea veş- 
nică. Sunt trist şi nemângâiat aşa cum eram cât am stat pe pă- 
mânt, şi când nici foame nu-Mi era mai niciodată. Rar când 
Mă mai bucuram cu ucenicii de-Mi venea şi Mie foame de la 
bucuria inimii, căci celui cu adevărat supărat, nu-i mai este 
foame. Milă voiesc de la voi, nu jertfă, că-Mi aduc şi oamenii 
destulă jertfa, şi zic oamenii să le iert păcatele pe care ei le fac 
mereu, şi să-i ajut să propăşească pe pământ şi să fie fericiţi 
pe pământ, căci la cer nu se mai gândesc oamenii. Ca frunza 
pe apă trece glasul cuvântului Meu printre oameni, ca frunza 
care este luată de valul apei, dar voi daţi cuvântul Meu, că 
este cuvântul judecăţii cea de apoi, şi oamenii sunt fără de 
minte, bieţii de ei. 

O mulţime de creştini nu sunt nici cu lumea, nici cu 
Dumnezeu. Au păţit şi ei ca povestea cu cioara. Cioara a dorit 
un lucru bun când a dorit să fie porumbel, că se uita la iubirea 
porumbeilor, la blândeţea lor, la curăţenia lor, la frumuseţea 
lor, şi pe când ea dorea. Dumnezeu i-a împlinit dorul inimii şi 
a dus-o din zbor într-un vas în care era vopsea albă. Ea s-a 
scăldat în apa cea albă şi a ieşit din scăldătoare şi s-a uscat, şi 
a rămas vopseaua pe pene şi s-a dus în zbor ca să fie cu po- 
rumbeii. Ei au primit-o cu iubire, că au iubire şi au blândeţe, 
şi au umilinţă. Dar cioara şi-a dat în petec, că o pusese dorul 
să cânte şi ea, dacă porumbeii cântau; şi când a cântat, s-a 
aflat că e cioară şi nu porumbel, şi s-a ruşinat, biata de ea, şi 
s-a dus la neamul ei, dar şi acolo n-a mai putut trăi în pace, că 
nu s-a mai văzut nicicând cioară albă, şi tot neamul ei o cio- 
cănea şi o pedepsea. 

Sunt creştini pe pământ care nu şi-au găsit rostul nici 
cu Dumnezeu, nici cu lumea, şi Eu sunt mereu trist şi în- 
suspinat. Chiar şi creştini care au venit din lume în poporul 
Meu, s-au întors la cele dinainte ale lor, şi au ajuns cele din 
urmă ale lor mai rele decât cele dintâi, de şapte ori mai rele, 
fiilor, căci aşa este scris, şi aceia vor păţi ca pasărea care 

părăsindu-şi neamul ei, s-a întors iar, şi i s-a văzut semnul, şi 
s-a făcut de ocară în rândul neamului ei. 

Dar voi, copii care aţi rămas cu Mine şi numai cu 
Mine, nu vă lăsaţi îngenuncheaţi, căci voi sunteţi fiii cerului, 
şi aveţi semnul Meu pe voi. Faceţi ce a făcut domnul româ- 
nilor în faţa turcilor, că s-a dus domnul românilor la sultanul 
turcilor şi a stat drept înaintea sultanului, iar acela i-a spus: 
„Nu îngemmchezi? Dar el a răspuns: „Nu pot , căci sunt ro- 
mân, şi sunt domn peste români şi sunt drept înaintea lor şi 
înaintea ta, şi cel drept nu trebuie să se umilească “. 

O, poporul Meu iubit, cel drept trebuie să ajute pe 
Dumnezeu. Vremea rugăciunii tale să fie nevoia ta de a-L iubi 
pe Dumnezeu, de a-L vindeca de tristeţe, de a-L mângâia du- 
pă plăcerea Lui, de a te mângâia cu El după plăcerea Lui, fiu- 
le, nu după plăcerea ta. Vremea rugăciunii tale este nevoia de 
a te umple de duhul cel curat al înţelepciunii lui Dumnezeu. 
Milă, voiesc, poporul Meu, milă, nu jertfă. Caută să ai milă 
de Mine, fiule scump, că de tine am Eu fără să-Mi spui. Cine 
are milă de Mine, acela are tot ce trebuie să aibă şi nu are ce 
să mai ceară, că îi dă Dumnezeu tot ce trebuie să ia şi să dea. 
Amin. 

E sărbătoare de sfinţi în mijlocul tău, poporul Meu. 
Rugăciunea ta M-a chemat să fiu cu tine şi am venit. Am 
venit pentru o clipă de bucurie. Mi-e dor, fiule, de bucurii, 
Mi-e dor de milă. Cei din cer au nevoie de milă de la cei de 
pe pământ. Bucuria Mea este mântuirea neamului omenesc, şi 
am nevoie de lucrători pentru această lucrare. Rugaţi-vă cu 
Mine ca să scoată Tatăl lucrători la lucru, ca să vă ajute la 
vestirea venirii Mele în cuvânt pe pământ. Mucenicii cerului 
au avut milă de Mine şi s-au dat pe sine Mie, căci M-au iubit 
cu dorul arzând în ei. 

Se uită sfinţii la tine, poporul Meu, că ei sunt coborâţi 
cu Mine când vin la tine. Se uită sfinţii, fiule, şi zic: „Aşa mi- 
nune n-a fost de când e veacul; aşa cărare n-a avut cerul 
nicicând pe pământ “. O, şi aş sta zi şi noapte cu tine, poporul 
Meu iubit, dar vremea e grea de tot, şi te apasă, dar Eu sunt 
Domnul puterilor şi îmi întăresc venirea Mea şi cărarea pe 
care vin. 

E zi de praznic în Ierusalimul Meu cel din români. E zi 
cerească cu Mine pe pământ. Ţi-am adus bucurie din cer, 
copil cu dor în suflet. Te mângâie mucenicii şi muceniţele, că 
mucenicia ta e grea. Mucenicia cu trupul e una, iar cea cu 
duhul e alta şi e grea, căci cei ce ucid duhul, se luptă să-l do- 
boare pentru vecii pe om. 

O, copilaşi din grădiniţă, încălziţi-Mi, tată, vremea 
venirii Mele. Fiţi cu milă pentru cei din cer, care Mă întreabă 
mereu: «Până când, Doamne?». Fiţi apostoli curaţi, căci 
viaţa voastră trebuie să fie ca o păsărică cu aripi multe care 
zboară peste pământ ca să ducă vestea venirii Mele. O, cum 
să fac să vă iau grijile de pe voi? O, fiilor, necăjit am fost pe 
pământ, şi Eu, şi ai Mei. Mereu am fost strâmtoraţi cu lucrul 
cerului pe pământ. Dar îmi voi întări puterea peste cei cu care 
Mă ajut ca să vă ajute pe voi în lucrul vostru cu Mine, şi le 
voi da acelora plată de apostoli şi de profeţi ai Mei. Amin. 
Doresc cu dor ceresc, la toţi cei care Mă ajută pe Mine şi pe 
voi şi lucrarea cuvântului Meu, le doresc putere cerească şi 
dragoste din cer, ca să facă voia Mea, căci cel ce Mă iubeşte 
este cel ce face voia Mea. Fericiţi cei ce nu se ruşinează cu 
Mine şi cu viaţa Mea în ei. Fericiţi cei ce Mă arată pe Mine 
în ei înaintea oamenilor, căci numai o viaţă are omul, viaţa 
cea cu Dumnezeu, viaţa cea veşnică, şi alta nu mai este. 
Amin. 


E Duhul Sfânt în sărbătoare cu voi, copii ai poporului 
cuvântului Meu. O, mângâiaţi-vă, fiilor, că dorul vostru M-a 
adus la voi. Mi-e milă de voi, iar cei din cer au o vorbă în cer, 
şi aşa spun: „Numai pe pământ să nu fîi“. Cei din cer văd 
greul vostru şi vă ajută cât voi nici nu vă pricepeţi, fiilor. 

Milă voiesc de la voi, fiilor, şi toate cele ce vă trebuie 
vouă, vi se vor adăuga, şi Eu voi veni şi voi împlini veşnicia 
peste voi. Amin, amin, amin. 

26 octombrie/8 noiembrie 1997 

Soborul sfinţilor arhangheli Mihail şi Gavriil 

Blândeţea şi bunătatea omului pot greşi faţă de lucrarea dreptăţii. 
Duhul îngerilor strigă la oameni. Ucenicii sunt îndemnaţi să fie tari 
de îngeri. Ascunderea este duh rău. 

obor din cer pe pământ cu serbare de îngeri. Co- 
bor pe cărare de îngeri şi Mă numesc Cuvântul 
lui Dumnezeu, Fiul Tatălui ceresc, Fiul puterii, Care poate 
totul în numele Tatălui şi al Fiului şi al Sfântului Duh. Amin. 

Sunt o mulţime de oameni pe pământ care-şi zic lor şi 
unii altora că nu se poate să fie din cer cuvântul acesta, ploaia 
Mea de cuvânt, pe care o curg Eu peste voi cu îndestulare şi 
cu milă dumnezeiască, fiilor din Ierusalimul Meu de azi. Dar 
Dumnezeu este putere şi vine cuvânt pe pământ şi grăieşte cu 
omul credincios aşa cum am grăit şi cu Moise. Mereu, mereu 
grăiam cu el, mereu, mereu, fiilor, că-Mi ridicam un popor, a 
cărui sămânţă era să fie Avraam, Isaac şi Iacov, iar Moise n-a 
zis că nu sunt Eu, şi a fost ascultător şi credincios şi a împli- 
nit lucrul cerului pe pământ cu Israel. Veneau îngerii în nu- 
mele Domnului şi lucrau în calea poporului Meu, lucrau cu 
mărire cerească, dar cine n-a crezut, n-a crezut. Aşa este şi 
azi, căci s-a împlinit Scriptura Mea pe care am rostit-o pe vre- 
mea trupului Meu, că aşa am zis: «Când Fiul Omului va veni, 
va mai găsi credinţă pe pământ?». Lucrează, măi poporul 
Meu, lucrează, fiule, şi cu inima şi cu mintea şi cu cuvântul, 
tată, că iată, cel ce nu lucrează, acela are altceva în el; acela 
lucrează, nu stă; lucrează şi el, dar altceva. 

Am adus pe pământ prin mijlocirea îngerilor, am adus 
legile Mele ca să creadă oamenii că sunt ale Mele şi că sunt 
din cer de la Dumnezeu, iar Moise era om cu duh tare, cu duh 
sănătos şi tare de înger, era bun şi blând cereşte, nu omeneşte. 
Legea Mea este dreptate, dar omul bun şi blând omeneşte, nu 
poate s-o împlinească cu dreptate cerească, fiindcă pentru îm- 
plinirea legii trebuie duh sănătos, duh tare, om tare de înger, 
iar oamenii sunt buni şi blânzi omeneşte, nu cereşte, şi de 
aceea toţi oamenii păcătuiesc asupra legilor Domnului, legi 
coborâte din cer prin slujirea îngerilor. 

Când iubeşti pe Dumnezeu şi legile Lui, eşti un om 
atent la legile Domnului şi faci din ele viaţa ta, iar Eu îi 
spuneam mereu lui Israel să împlinească poruncile Mele ca să 
fie viu. Cine nu împlineşte poruncile Mele, acela este un om 
îngâmfat, neaplecat, neatent, iubitor de dreptate pentru sine, 
om alunecos prin îngâmfare, dar poruncile Mele sunt dulci şi 
sfinte pentru sufletul omului cel curat cu inima şi cu mintea, 
că nu poate un aşa om să le dea de la el, că ele sunt miere ce- 
rească şi sănătate de suflet şi de minte şi mângâiere pentru 
omul cel curat prin ele. Cel ce nu împlineşte poruncile Mele, 
acela se face om ascuns în sine, căci neîmplinirea lor se face 
ruşine peste om. Iar cel neascuns în sine, este omul care iu- 
beşte pe Domnul şi legile Sale. Amin. 

Rostesc duh de pace şi de putere pentru cărarea Mea pe 
care cobor de la cer. Mi-am făcut cărare de îngeri tari, şi pot 

tot ceea ce voiesc Eu, căci voia Mea supune voia omului când 
îmi împlinesc voia Mea peste pământ. Cobor din cer pe pă- 
mânt prin slujirea îngerilor, căci slava Mea e slavă îngereas- 
că, nu omenească. Vin cu slujire de îngeri, vin în sărbătoare 
îngerească, şi am de o parte şi de alta pe cei doi slujitori ai 
Mei Mihail şi Gavriil, mai-marii cetelor cele fără de trup, iar 
când ei coboară pe pământ ca să fie văzută lucrarea cea ve- 
nită din cer spre împlinire, îngerii Mei iau trupul Meu şi co- 
boară şi lucrează, căci Eu lucrez prin slujire de îngeri, prin 
slujire de duhuri. Amin. 

îmi întăresc cărarea prin slujirea îngerilor şi lucrez 
peste tine, poporul Meu cel binecuvântat de cuvântul Meu. 
Cel ce nu crede că Eu vin cuvânt pe pământ, acela nu ştie ce 
este Dumnezeu, acela nu împlineşte legile lui Dumnezeu ca 
să ştie şi să cunoască pe Dumnezeu prin împlinirea lor. Ni- 
meni nu poate grăi aşa, nimeni decât Eu, iar Eu sunt Cel ce 
sunt şi grăiesc. Cel ce nu împlineşte poruncile Mele aduse pe 
pământ prin slujirea îngerilor, acela se face om ascuns în sine, 
iar neîmplinirea Mea în om, se face ruşine peste om, şi omul 
se ascunde ca să nu-i fie ruşine de ceilalţi oameni, şi aceasta 
este lucrarea îngerilor răi, care au căzut din cer. Vă spun vouă 
acestea, copii şi copilaşi ai poporului sfânt, ca să vă deprind 
cu neascunderea, tată. Cel neascuns este cel ce iubeşte legile 
Mele împlinindu-le cu atenţie şi cu iubire şi cu patimă, fiilor. 
Să fi fost patimă în om dorul de poruncile Mele, şi atunci 
omul căuta cu ele, căuta cu căutarea sa pe Domnul şi vorbea 
mereu cu Domnul şi se ruga Domnului pentru legea cea sfân- 
tă peste el. Cel ce iubeşte legile Domnului, acela strigă cu 
dor: „ Vino, Doamne iubite, căci cuvintele Tale sunt miere 
dulce! Amin. 

E vreme cu cădere, e vremea când moare credinţa în 
Dumnezeu, şi Eu nu mai ştiu ce să mai fac, poporul Meu 
iubit, ca să nu te pierd, tată, ca să nu te scap spre oamenii cei 
fără de credinţă, că nu mai are Domnul credinţă pe pământ 
pentru venirea Lui cea mare. Să ştii, poporul Meu, că Mi-e 
milă de tine. Tu te-ai născut în vreme grea, grea de tot, în 
vremea necredinţei cea de dinaintea arătării Mele, şi de aceea 
ţi-am dat putere să crezi şi să faci voia Mea, şi de aceea am 
venit cuvânt şi M-am aşternut înaintea ta ca să-ţi arăt calea 
spre cer, că pe pământ numai căi omeneşti sunt. Mi-e milă 
de tine, copilaş al venirii Mele, şi te-am hrănit atâţia ani ca 
să-Mi fii tu Mie bucurie zi şi noapte. Te-am ajutat mereu, 
fiule, căci duhul rău s-a luptat mereu împotriva credinţei tale 
ca să nu mai am Eu bucurie de pe pământ. Citesc sfinţii ceru- 
lui Meu, citesc cuvântul Meu cel de pe masa voastră şi plâng 
sfinţii de mila voastră. Să nu fiţi, tată, nepăsători faţă de hrana 
cu care vă îmbucăturesc din cer ca să vă fac tari de înger şi să 
vă dau credinţă tare şi sănătoasă, că e vremea când se stinge 
credinţa pe pământ. 

O, fiilor, vremea voastră e grea, tată. Căutaţi să fiţi 
buni şi blânzi şi smeriţi ca Mine, nu ca omul, că altfel, alune- 
caţi în căderi, fiilor. Blândeţea şi bunătatea omenească îl duc 
pe om la greşeli faţă de legea dreptăţii, faţă de legea pocăin- 
ţei, fiilor; îl duc pe om la căderi în păcate şi îi depărtează pe 
îngeri, şi rămâne omul cu duh slab de înger, şi omul nu mai 
ştie ce este iertarea şi rostul ei. Cel ce iartă pe un om greşit 
lui, o, nu e de ajuns această faptă. Omul care a greşit, trebuie 
îndreptat, nu numai iertat. Nu trebuie să-l înveţi pe om cu ier- 
tarea, ci trebuie să-l înveţi cu legile Domnului. 

O, ce este mai frumos ca fraţii împreună? Fiilor, fiilor, 
dacă această Scriptură nu ştiţi s-o înţelegeţi, Eu zadarnic M-am 
trudit cu voi ca să vă fac fraţi între voi, şi cu Mine fraţi. Cine 


se numesc fraţi? Cei ce fac poruncile lui Dumnezeu. Şi dacă 
unul din ei este greşit şi ascuns, acela aduce pe îngerul rău 
între fraţi, şi aduce războiul îngerilor peste fraţi, căci as- 
cunderea este duh rău, înger rău. 

Cine poate să-Mi răspundă între voi de ce se face cear- 
tă între fraţii Domnului? O, fiilor, cel slab de înger, cel bun şi 
blând omeneşte, acela face greşeli împotriva orânduielii şi a 
dreptăţii, acela slăbeşte pe cel tare de înger care este lângă el, 
şi unde nu este lucrul îngerilor tari, acolo se lucrează dezbi- 
nare, îngâmfare, alunecare şi ceartă de cuvinte. 

Fiţi mari şi atenţi, că învăţăm lucrarea îngerilor. Fiţi 
credincioşi şi fiţi cereşti, că îngerii se fac cuvânt peste voi aşa 
cum se făceau peste toţi slujitorii Mei prin care Eu M-am îm- 
plinit pe pământ între oameni. îngerii sunt cuvântul Meu şi 
numele Meu şi slujirea Mea. Eu fără ei nu lucrez nimic în cer 
şi pe pământ, iar prin cuvântul lor Eu sunt. Am ales pe Mihail 
şi pe Gavriil şi i-am făcut cuvântul Meu şi duhul Meu şi 
trupul Meu când Mă făceam văzut prin slujirea lor. 

E serbarea îngerilor, şi Eu anunţ peste voi sărbătoarea 
lor. Se îngrămădesc îngerii pe lângă voi, ca să audă şi să îm- 
plinească. 

O, arhangheli şi îngeri şi îngeraşi şi îngerei, luaţi cu- 
vântul Meu şi duceţi-1 până la toate marginile şi vestiţi veni- 
rea Mea şi lucraţi venirea Mea şi ajutaţi şi ocrotiţi şi întăriţi şi 
mângâiaţi pe poporul Meu şi împliniţi-vă în fiii cuvântului 
Meu, întăriţi-i pe ei cu tărie îngerească. Amin, amin, amin. 

D uhurile îngerilor grăiesc peste voi. Mângâ- 
iaţi-vă, copii ai Domnului! Domnul este 
cu voi. Amin. Binecuvântaţi să fiţi între neamul oamenilor, şi 
binecuvântată să vă fie credinţa voastră şi rodul credinţei 
voastre, că aţi născut pe Cuvântul cuvânt, prin credinţa voas- 
tră. Domnul este trup prin Fecioară, şi cuvânt prin credinţa 
celor credincioşi. Amin. Iar noi, îngerii Domnului, venim 
spre arătare cu Domnul la credinţa celor credincioşi. Fiţi tari 
de îngeri, căci puterea lui Dumnezeu nu are nimic amestecat 
în slăbiciunea omului care a fost îmbrăcat în puterea Dom- 
nului. Fiţi mari cu înţelepciunea, ca să nu folosiţi puterea 
Domnului în cele slabe ale voastre. E vreme grea pe pământ, 
căci oamenii care s-au îmbrăcat cu puterea Domnului lucrea- 
ză cu ea în cele slabe ale lor, şi se luptă să nimicească mân- 
tuirea neamului omenesc, căci lăcomia i-a orbit pe aceştia, şi 
pun numele şi puterea Domnului în faţa dorului lor de viaţă 
trupească înaintea Domnului, dar trupul nu foloseşte la nimic, 
căci Duhul este Cel ce dă viaţă. Omul care s-a îmbrăcat cu 
puterea Domnului, acela poate s-o folosească şi în cele slabe 
ale lui, căci Domnul nu trece peste cel îmbrăcat în puterea 
Domnului, dar voi, fii ai dreptăţii să fiţi, şi să nu căutaţi ale 
voastre, ci ale Domnului. 

Cel ce iartă pe un om greşit lui, nu e de ajuns, ci trebuie 
să-l înveţe cu legile Domnului şi nu e de ajuns iertarea. Cel 
ce greşeşte sufletului tău şi se întoarce cu părere de rău, iar- 
tă-1 şi întăreşte-1 apoi pe căile legii Domnului, dar pe nedrept 
să nu osândeşti numai pentru că ai puterea Domnului cu tine. 
Puterea Domnului s-o foloseşti numai pentru Domnul, nu şi 
pentru tine, căci trupul nu foloseşte la nimic, ci duhul are fo- 
loase. Dreptatea Domnului s-o cauţi, nu pe a ta, şi vei fi un 
om cu înger tare, care caută cele ale Duhului, care-şi trage 
lângă el pe îngeraşul cel bun, şi se face tare de înger împo- 
triva duhului slab şi rău şi nedrept. 

Iubiţi căile Domnului şi staţi pe ele ziua şi noaptea, ca 
să stea îngeraşul lângă voi mereu, că mulţi vor pieri prin bău- 
tură, prin desfrânare, prin necredinţă, prin hulă, prin viaţă lu- 

mească şi prin nepăsare de suflet. Toţi oamenii i-au făcut pe 
îngeri să plângă şi să nu mai vadă faţa lui Dumnezeu, ruşinân- 
du-se de Domnul pentru faptele celor vegheaţi de ei. Copii şi 
tineri şi bătrâni au alungat de lângă ei pe îngeri, şi nu are cine 
să mai înveţe pe oameni. Se duc tinerii la dans diavolesc, şi 
aceea este hrana sufletului lor, şi altă bucurie ei nu mai cu- 
nosc, şi îi întăresc pe diavoli prin desffânările lor, că n-au altă 
hrană pentru suflet. Cine este să le arate calea Domnului? 
Cine se ridică să le spună că drumul pe care ei merg e veşnic 
pentru suflet şi vremelnic pentru trup? Ce poate fi arderea cea 
dinăuntrul trupului decât foc? Arde în om dorul de păcat, de 
desffâu, de băutură şi de nepăsare. Păcatul, care l-a scos pe 
om din rai, arde în om, şi ia omul foc înăuntrul lui şi pleacă 
nebun după foc ca să-şi stingă focul prin foc, şi la apa vieţii 
nu mai caută nimeni. Nu mai sunt apostoli cu Duh Sfânt în ei 
şi cu trup curat şi cu hrană curată, căci cine se hrăneşte cu car- 
ne, acela face numai păcate. 

O, oamenilor, strigă duhurile îngerilor la voi! Ce mân- 
caţi voi? Ce beţi voi? Ce mănâncă şi ce bea sufletul vostru? 
Carnea şi ţuica v-au lăsat fără îngeraşi păzitori. Până când 
mâncaţi şi beţi? O, voi aveţi şi suflet, nu numai trup. De ce vă 
place pâinea îngerilor răi, pâinea cea amară? îngerii răi vă 
îndeamnă să staţi fără Dumnezeu, fără îngerii cei din cer. 
Cine bea ţuică, acela nu mai are aproape pe îngerul păzitor, 
căci băutura este desfrânare. Ce altceva poate fi băutura cea 
tare? Ea este duh rău, şi cu ea se hrăneşte omul cel nepăsător 
de suflet. 

O, oamenilor, îngerii cei răi, care v-au depărtat de 
Dumnezeu, vă duc la pieire veşnică. întoarceţi-vă de la fapte- 
le voastre cele ruşinoase şi lepădaţi-le pe veci, şi Domnul vă 
va primi prin pocăinţă. Luaţi cuvântul Domnului şi veniţi 
spre legile Domnului. Legea spune să nu ai alt dumnezeu, 
afară de Domnul Cel adevărat. Legea spune să nu iei numele 
Domnului în deşert, şi să-ţi aminteşti de ziua când Domnul 
S-a odihnit după ce le-a făcut pe toate, şi pe tine, omule 
pentru care Domnul a murit şi a înviat. Legea spune să nu 
ucizi, să nu fii desfrânat, să nu furi, să nu mărturiseşti strâmb, 
să nu loveşti pe aproapele tău pentru cele ce sunt ale lui. 
întoarceţi-vă, voi, cei căzuţi de la Dumnezeu, şi Domnul vă 
va primi prin spălare şi prin pocăinţă. Amin, amin, amin. 

Iar tu, popor credincios în Domnul, îndreaptă-1 pe cel 
greşit, că nu-i de ajunsă numai iertarea. Nu mai sunt apostoli 
cu putere cerească pe pământ, că toţi iubesc carnea şi băutura 
şi curvia şi necredinţa cea pentru venirea Domnului. Luaţi cu- 
vântul Domnului şi suflaţi-1 până la toate marginile, că noi, 
îngerii, lucrăm prin voi şi vă ajutăm şi împlinim cuvântul 
Domnului cel către voi trimis. Liţi sămânţă sfântă pe pământ, 
ca să răsară pământ nou din sămânţă sfântă, iar cu păcatul să 
nu vă încercaţi, că păcatul l-a scos pe om din rai. Ajutaţi pe 
cei ascunşi în ei cu păcatul, dar luaţi seama la voi înşivă, 
urând păcatul şi trăgându-1 pe om din iad. Cine nu-şi spune 
păcatul, aceluia trebuie arătat păcatul cel dinăuntru. Nu se 
poate să umble cineva cu păcura şi să nu se mânjească, dar în- 
gerii vă şterg pe voi, căci fiecare doctor se murdăreşte pe 
mâini când sparge buba cea coaptă în om. 

O, copilaşi ai Domnului, fiţi tari de îngeri şi nu păcă- 
tuiţi în ascuns, ca să nu cadă cei sfinţi pentru cele ascunse din 
voi, căci cei sfinţi dau socoteală de voi. E nevoie de multă iu- 
bire de Hristos, de multă învăţătură din Hristos, că altfel su- 
fletul iubeşte altceva, mănâncă altceva, învaţă altceva, căci 
sufletul flămând nu stă. Trebuie multă trăire duhovnicească la 
cei tinerei ca să se îndeletnicească cu duhul statorniciei şi ca 


să-şi cunoască drumul, că altfel, ei sunt luaţi de valuri, iar 
după ce sunt luaţi, se fac nepăsători de viaţa cea veşnică. 

Este în cer şi pe pământ o durere mare. A avut cerul 
sfânt un copil dintre cei din poporul Domnului, un copil care 
a lucrat necredinţă şi bârfă asupra locului ieslei cuvântului şi 
a celor ce sunt în grădina cuvântului. S-a lăsat hrănit de o 
inimă uşoară şi fără de minte şi răzvrătită, ba chiar de două 
inimi rătăcite de această lucrare, şi a dărâmat împlinirea pla- 
nului lui Dumnezeu prin lucrarea cuvântului care curge în 
grădina Domnului, şi a dărâmat stâlpul cel mai tare şi l-a adus 
la necredinţă şi la lepădare de Dumnezeu şi a aţâţat preoţime 
împotriva adevărului cuvântului Domnului şi a frânat prin 
îngâmfarea lui mersul spre Domnul al copiilor lui şi au căzut 
copiii lui în necredinţă şi în nepăsare de suflet, şi îngerul 
Domnului l-a lovit, că mare e durerea în cer pentru cele lucra- 
te de el cu duh de îngâmfare. Stă îngeraşul departe de el, că 
el nu se pocăieşte, dar Do mn ul va îndrepta stricăciunea cea 
făcută de el şi va ridica la loc stâlpul cel tare care a fost zdrun- 
cinat prin cei ce au fost necredincioşi şi hulitori din poporul 
Domnului. Este şi în cer şi pe pământ durere mare pentru cei 
ce s-au încercat să zădărnicească truda Domnului. Mai-marii 
arhangheli, Mihail şi Gavriil, dimpreună cu toate oştirile în- 
gereşti, strigă la fiul cel lovit de durere şi de ispită: scoală-te 
spre pocăinţă, tu, cel ce te-ai vrut mai tare ca Domnul, Care 
trudeşte să-Şi împlinească cele proorocite în vremea aceasta. 
Scoală-te şi apropie-ţi îngerul păzitor ca să te ajute din partea 
lui Dumnezeu, căci Domnul ţi-a proorocit prin cuvânt lovire 
pentru faptele cele rele ale necredinţei tale şi pentru toţi cei 
care au căzut prin lucrarea îngâmfării tale. Scoală-te şi te fă 
sănătos cu duhul, căci duhul cel sănătos ridică trupul şi îl 
întăreşte. Scoală-te şi cheamă pe Do mn ul să-Şi aşeze mâinile 
peste tine, căci are Domnul mâini binecuvântate pe pământ. 
Amin. 

Copii ai Domnului, fiţi tari de înger şi nu vă încercaţi 
cu necredinţa, că mulţi din cei care au fost în acest popor şi 
s-au lăsat spre îndoială, vor fi cercetaţi cu dureri, că greu se 
mai pocăieşte cel cu duh îngâmfat. Cel ce se bizuie pe duhul 
înţelepciunii lui, acela rămâne un om căzut din Dumnezeu 
prin semeţie ca şi Adam. învăţaţi să vă hrăniţi cu cele ale 
vieţii veşnice, că altfel vă prinde din toate părţile păcatul ne- 
păsării. Acest păcat este hrănit din om, şi este hrănit de tot 
ceea ce-1 înconjoară pe om cu ispita nepăsării. Omul nu mai 
e deprins cu pocăinţa. Numai omul cu frică de Dumnezeu iu- 
beşte pocăinţa atunci când cade în greşale şi în păcate, iar 
omul care nu-şi arată pocăinţa, acela nu iubeşte frica de Dum- 
nezeu, acela este părăsit de înger şi nu aude pe Domnul când 
strigă. Cel ce nu lucrează lui Dumnezeu, acela are altceva în 
el, altă lucrare. 

Rugaţi-vă lui Dumnezeu să scoată lucrători la lucru, 
dar lucraţi voi ca să se ridice lucrători pentru Domnul şi pen- 
tru voi. Domnul alege lucrători nu că sunt buni, că nimeni nu 
este bun în afară de Domnul, dar scris este: «Nu cei sănătoşi, 
ci cei bolnavi au nevoie de doctor» ca să-i vindece prin lucra- 
rea lor cu Do mn ul. 

Rugaţi-vă în chip curat, iar cu Domnul să vorbiţi mai 
bine decât cu oricine, fiilor. E greu să mai vorbească cineva 
cu Domnul cu vorbire curată. Cine a văzut o slujbă de pe pă- 
mânt, e greu să se mai deprindă cu vorbire adevărată, căci 
slujba pe pământ se face ca o datorie, şi vorbirea din ea nu 
ajunge la Domnul, că s-a învăţat şi slujitorul şi poporul lui să 
nu simtă ce spune, s-a învăţat cu rugăciune nepăsătoare. Gla- 
sul preotului trebuie să vorbească cu Domnul mai adevărat 

decât cu omul. Plâng îngerii de felul de grăire a omului cu 
Domnul. Dacă ar vorbi om cu om aşa cum grăieşte azi un slu- 
jitor cu Domnul, ar zice omul că îl ia în râs cel ce grăieşte cu 
el. O, cât de adevărat ar fi să grăiască omul cu Dumnezeu! 
Nici rugăciunea „ Tatăl nostru “ n-o zice omul cu graiul lui cel 
dornic după Hristos. Rugaţi-vă în chip curat, în chip adevărat, 
în grai simţitor, mai frumos decât cu omul. Rugaţi-vă Dom- 
nului cu trezie. Rugaţi-vă neîncetat Domnului. Rugaţi-vă 
pentru tot neamul omenesc, că nu se mai suie la cer rugăciune 
curată şi adevărată, care să bucure pe îngeri ducând-o la 
Dumnezeu. Rugaţi-vă ca Domnul Iisus Hristos. Amin. 

Duhul îngerilor a grăit cuvântul Domnului. Amin, 
amin, amin. 

O poporul Meu, parfum bine mirositor au 
^ vărsat îngerii prin cuvânt. Acesta este par- 
fumul cel plăcut care vă însoţeşte pe voi în vorbirile Mele cu 
voi. Rugaţi-vă Tatălui şi Fiului şi Sfântului Duh, rugaţi-vă 
pentru tot neamul omenesc, ca să vină Duhul lui Dumnezeu 
peste oameni şi să vină oamenii la Dumnezeu. 

Cel ce vine la Mine ca să trăiască creştineşte, acela să 
nu mai facă păcate, că păcatele aduc în creştin duhul cel mut 
şi surd şi nelucrarea legii Domnului şi alungă pe Duhul Sfânt 
din creştin şi îl lasă ruşinat şi mut şi surd. Au fost din cei ce 
au venit în această lucrare dumnezeiască şi au greşit şi după 
aceea cu păcat, şi iubirea lor s-a stins, şi seninul lor s-a pălit 
ca iarba şi au fost cuprinşi de duhul mut şi surd, şi aşa sunt şi 
azi. Iar alţii au venit, şi au păcătuit mereu, şi au plecat apoi 
zicând că nu e Dumnezeu lucrarea aceasta. Dar cei ce s-au 
lăsat spre sfinţenie împlinesc Scriptura care spune despre cel 
ce este sfânt, care se sfinţeşte mereu prin sfinţenie statornică. 
Amin. 

O, copilaşi iubiţi, întăriţi peste voi îngeri tari, şi staţi în 
legile Mele, că ele sunt aspre pentru omul care nu le iubeşte, 
dar voi fiţi cu iubire pentru toate cele tari. Acolo unde sunt 
fraţii împreună, să se împlinească de către toţi legile Mele, 
căci dacă unul din toţi este greşit şi ascuns, acela aduce pe în- 
gerii răi între fraţi, căci ascunderea este duh rău, înger rău, şi 
se face război între îngerii buni şi răi, şi se face dezbinare şi 
certuri de cuvinte. Fiţi tari de îngeri, iar între fraţi să fie drep- 
tatea pe masă, care să dea gust bun vieţii împreună. O mân- 
care dulce are lângă ea o mâncare acră, aşa cum puneţi voi pe 
masă mâncare cu murături sau cu oţet lângă una dulce. E 
nevoie şi de cineva mai drept, mai aspru alături de dragostea 
dintre fraţi, căci dacă fiul cuiva ajunge judecător cu carte pe 
pământ, şi dacă cineva din casa lui greşeşte faţă de lege, legea 
se cere a fi ţinută pentru toţi, şi ea pedepseşte spre înţelepţire 
şi nu părtineşte. Blândeţea, bunătatea, mila, iubirea, sunt de 
două feluri: cereşti şi omeneşti. Aşa şi nădejdea, aşa şi cre- 
dinţa. Luaţi-le pe cele cereşti, fiilor. Amin. 

E sărbătoare îngerească. Sunt deasupra cu oştirile înge- 
reşti, iar cei necredincioşi nu cred în coborârea Mea în cuvânt 
peste voi, dar cei ce împlinesc poruncile Mele în duhul şi în 
trupul lor, aceia cunosc că voi nu vorbiţi de la voi ceea ce le 
daţi lor, ci Duhul Meu şi al Tatălui Meu, Care este în Mine, 
Acela grăieşte din cer peste voi. 

Daţi oamenilor cuvântul Duhului lui Dumnezeu ca să 
ia viaţă cerească în ei. învăţaţi, fiilor, învăţaţi ce înseamnă 
fraţi; fraţi împreună. Amin. învăţaţi această binecuvântare. 
Amin. Voiesc să fiu cu voi şi peste voi în vecii vecilor, 
învăţaţi să Mă ajutaţi să fiu. învăţaţi să Mă ajutaţi să vin să vă 
fac dreptate împotriva necredincioşilor care vă numesc pe voi 
fii rătăciţi pentru că nu vă supuneţi lor şi vă supuneţi Mie. Dar 


de ce nu vă supuneţi lor? Le spun Eu de ce: cei pe care Eu îi 
aleg ca să-i supun sub puterea Mea pentru împlinirea Scrip- 
turilor Mele peste pământ, aceia nu mai sunt ai lor, şi nu mai 
sunt ai nimănui decât ai Mei, căci am dreptul să am dintre 
oameni sub puterea Mea, ca să-i fac pe aceştia voie a Mea, 
faptă a Mea pe pământ, căci aşa binevoiesc Eu, şi nimănui nu 
dau socoteală de planurile Mele cele cereşti peste pământ. 
Amin, amin, amin. 

8/21 noiembrie 1997 

Cuvântul Domnului către poporul creştin 

Pilda smochinului. Puterea sfinţilor este postul şi rugăciunea. 
Biserica lumii a desfiinţat postul sfinţilor apostoli, şi vremea sărbă- 
torilor sfinţilor. Vine Domnul, trâmbiţa a şaptea. 

I ntră cuvântul Meu în grădina cuvântului, intră cu 
puterea Mea dumnezeiască. Eu sunt puterea cu- 
vântului Meu, Eu sunt Cuvântul. Să fie deschisă poarta cu- 
vântului Meu ca să intru. Amin, amin, amin. 

Intrăm pe cărarea cărţii tale, Verginico. Intrăm cuvânt 
în cartea ta şi învăţăm poporul, căci cel ce nu învaţă nu are în- 
văţător. Venim să dăm hrană la oi. Venim să cercetăm turma, 
că scris este în Scripturi: «Eu însumi voi purta grijă de oile 
Mele şi le voi păstori», că păstorii de oi n-au avut grijă de oi, 
căci sunt păstori plătiţi. Eu îmi pun viaţa pentru oi, căci sunt 
Păstorul Cel bun, şi vin mereu cu hrană vie, cu cuvânt viu, şi 
cu el păstoresc Eu însumi. Amin. 

Cei puşi de strajă în calea cuvântului Meu, să ia aminte 
la glasul Meu, căci vin cu hrană. Scris este: «Cine este sluga 
cea credincioasă şi înţeleaptă, pe care a pus-o Stăpânul peste 
slugile Sale ca să le dea hrană la timp? Fericită este sluga 
aceea pe care venind Stăpânul ei o va afla făcând aşa». 
Amin. 

Vin cu hrană pentru tine, iubitul Meu popor, că nu mai 
e de stat pe pământ fără hrana Mea. Mare este amăgirea pe 
pământ, şi iubirea se răceşte în toţi, că fărădelegea a dat peste 
margini, şi fără de hrană din cer, nimeni nu mai este viu, dar 
cel ce rabdă priveghind, acela este fericit şi viu. Sluga care dă 
hrana Mea la timp, va avea fericirea avuţiilor Mele cele 
cereşti, dar să fii mare cu mintea, poporul Meu iubit, că sunt 
pe pământ multe slugi care stau în numele Meu peste vie, şi 
acestea zic în inimile lor: „Stăpânul întârzie, Stăpânul nu 
vine şi nu mai e nici o venire Aşa zic aceste slugi, şi mănân- 
că şi beau cu beţivii şi se bat cu cele împreună cu ele slugi, şi 
va veni Stăpânul atunci când nu se aşteaptă şi în ceasul pe 
care ele nu-1 ştiu, şi le va tăia. 

O, grădiniţă de fii ai cuvântului din cer, să fii slugă 
credincioasă, grădiniţa Mea, şi să stai în calea Mea când vin 
cu hrană, şi să dai hrană la timp peste cei flămânzi de cer, şi 
fericirea va fi în tine când voi veni şi te voi găsi făcând aşa. 
O, slugă credincioasă, fa-ţi datoria şi dă hrana Mea peste tot, 
căci iubirea se răceşte în mulţi din cei ce au avut-o, şi fărăde- 
legea dă peste margini şi prinde sub ea până şi pe cei aleşi 
pentru iubire. O, când vezi toate acestea fă-ţi datoria, slugă 
credincioasă şi înţeleaptă, ca să ştii că sunt la uşi şi sunt 
aproape. Amin. 

Poporul Meu, iubitul Meu, mănâncă, fiule, cu folos, 
mănâncă hrana pe care ţi-o dau prin slugile Mele cele credin- 
cioase şi înţelepte care iau de la Mine pentru tine. Mănâncă, 
şi nu te lepăda de hrana Mea, că e greu fără cuvântul Meu pe 
pământ. De mai bine de douăzeci de ani ţi-am spus, fiule, că 
vine lepădarea de credinţă, şi tu n-ai ştiut să înţelegi ce 

înseamnă această clipă. Ţi-am spus că te va pune să te lepezi 
de Dumnezeu aşa cum naşul leapădă pe finul său de satana, 
şi îţi va spune: „Te lepezi de Dumnezeu? Ţi-am spus, 
poporul Meu, că dacă vei fi cu Mine şi de partea Mea, nu te 
vei uda nici pe picioare ca Moise prin Marea Roşie. Ţi-am 
spus că dacă vei avea credinţă tare vei scăpa, şi dacă vei fi 
slab în credinţă te vei ataca şi te vei lepăda de Dumnezeu şi 
vei pătimi apoi, poporul Meu. Dar tu n-ai înţeles ce ţi-am 
spus Eu, şi te-ai speriat şi ai plecat de lângă Mine tu, cel ple- 
cat, tu, cel ce ai fost fricos. Dar cel ce a stat cu Mine a avut 
credinţă tare, şi când a fost întrebat dacă se leapădă de Dum- 
nezeu, el a spus că nu se leapădă, şi a scăpat nevătămat şi 
neatacat. 

Copiii Mei din vremea aceasta, cine, fiilor, v-a pus pe 
voi să vă lepădaţi de Dumnezeu şi de viaţa cu El şi de cuvân- 
tul Lui cel plin de viaţă? Preoţii şi arhiereii au împlinit 
această Scriptură peste voi, dar voi aţi fost tari şi nu v-aţi le- 
pădat, că Eu v-am întărit credinţa şi v-am ajutat să rămâneţi 
cu Mine şi cu viaţă sfântă înaintea Mea. Viaţa voastră cea 
sfântă v-a ajutat. Viaţa şi mintea şi inima sfântă îl scot pe om 
de la cădere şi de la pieire şi de la ispite, dar cei ce n-au iubit 
sfinţenia Mea, aceia au fost slabi de tot şi s-au lăsat atacaţi de 
antichriştii cei îmbrăcaţi în slujitori ai lui Hristos, după cum 
este scris de hristoşii făţarnici care vor trage de la Mine chiar 
şi pe cei aleşi. Dar smochinul a prins a vară, şi mlădiţa lui 
s-a frăgezit şi a dat frunze, şi Eu sunt aproape după cum am 
rostit Eu semn pentru apropierea Mea. Verginica a fost mlă- 
diţa Mea cea binecuvântată şi s-a lăsat spre lucrare şi a odrăs- 
lit frunze, şi Eu sunt aproape prin acest semn, căci smochinul 
este pildă arătată de Mine în Scripturi, iar cine citeşte, să 
înţeleagă ce este pilda cu smochinul. Preoţia este smochinul, 
şi când smochinul are mlădiţa fragedă de se lasă lucrată, ea 
odrăsleşte frunze, şi Do mn ul este aproape. 

Eu sunt Preot în veac, după rânduiala Tatălui Meu prin 
Melchisedec, iar Verginica a fost mlădiţa Mea, şi voi sunteţi 
frunzele, fiilor unşi în grădiniţa cuvântului Meu, iar Eu, 
Domnul, vin după semnul acesta. Cunoaşteţi, fiilor, şi fiţi 
adevăr precum Eu sunt. Toţi slujitorii care stau pe pământ în 
numele Meu sunt minciună, iar legea Mea pedepseşte neade- 
vărul, dar voi să fiţi sfinţi şi drepţi, că lege au numai cei pă- 
cătoşi care stau prin păcatele lor împotriva adevărului. Fiţi 
sfinţi în toată vremea, ca să vă iubesc ca pe cei mai iubiţi. Fiţi 
adevăr ca să fiţi fiii Mei mereu, căci Eu sunt Adevărul. Cei ce 
au viaţa mincinoasă sunt mulţi, şi prelungesc minciuna prin 
viaţa lor, dar aceia cad din viaţă aşa cum merele putrede cad 
din pom. 

Creştinii care au fost cu Mine la începutul şi la mijlocul 
acestei lucrări, din anul 1955 şi până în anul 1980 când am 
luat-o pe Verginica la cer, acei creştini au fost slabi cu cre- 
dinţa, şi nici nu s-au rugat să ajut Eu necredinţei lor aşa cum 
Eu M-am rugat Tatălui pentru Petru ca să nu piară credinţa lui 
şi să fie el de întărire la vremea împlinirilor Mele prin moar- 
tea şi prin învierea Mea. E greu de cei ce s-au lepădat prin 
necredinţă, de o mie de ori mai greu decât cei ce s-au lepădat 
prin păcate. Greu e şi de cei ce au căzut prin păcat, dar mai 
greu e de o mie de ori de cei ce s-au lepădat prin necredinţă, 
căci omul care se luptă împotriva lui Dumnezeu şi a lucrării 
Sale, acela va fi învins prin multe dureri. O, fiilor, vă învăţ ca 
să ştiţi şi să aveţi învăţătură, căci cei ce au fost necredincioşi, 
au ales minciuna şi au rămas de partea ei, că nu poţi să fii şi 
mincinos cu viaţa ta, şi să mai iubeşti şi frăţia şi neamul cel 
creştinesc. Când Dumnezeu nu este lăsat la cârmă, nimic nu 


mai este viu şi adevărat, ci tot şi toate ale omului se fac 
minciună şi deşertăciune. învăţa-voi pe cei fără de lege căile 
Mele cele sfinte şi adevărate, căci cei ce au fost cândva ai 
Mei, s-au dus spre necredinţă şi spre viaţă mincinoasă. 

Sunt două feluri de păcătoşi. Sunt păcătoşi umiliţi, şi 
sunt păcătoşi îngâmfaţi şi mândri. Eu vă dau vouă învăţătura 
Mea, iar voi, slugile Mele, daţi hrană la timp celor fără de 
hrană, că e timpul să vin, şi să vă găsesc făcând aşa. Amin. 

Postesc oamenii post pentru serbarea naşterii Mele. 
Postesc unii oameni şi nu ştiu oamenii ce înseamnă post, nu 
ştiu oamenii căile dreptăţii şi ale curăţeniei de inimă înaintea 
Mea. Am întărit prin strămoşii cei sfinţi patru vremi de post, 
ca să fie biserica o casă tare cu patru stâlpi tari şi întăriţi prin 
post şi prin veghe de suflet, iar oamenii cei care s-au aşezat 
slujitori ai Mei pe pământ, au scos din rădăcina lui pe unul 
din cei patru stâlpi, şi au făcut stricăciune peste orânduiala 
cea tare. Dar pe tine, poporul Meu, te-am întors cu faţa spre 
părinţi, ca să fii ocrotit în ziua cercetării, că oamenii s-au în- 
cumetat să schimbe până şi vremile, iar glasul sfinţilor din cer 
Mă întreabă mereu: «Doamne, până când?», dar Eu le-am 
spus mereu să aibă răbdare până la plinirea vremilor, până la 
plinirea numărului sfinţilor Mei, până la cei mai mici ai Mei. 
Amin. 

Pe vremea trupului Meu, Eu am iubit postul şi rugă- 
ciunea către Tatăl. La fel şi Maica Mea, la fel şi sfinţii Mei. 
Postul trebuie să fie însoţit de rugăciune, şi rugăciunea tre- 
buie să fie însoţită de post. Dar scris este în Scripturi şi în 
prooroci că în zilele cele de pe urmă puterea bisericii, puterea 
poporului sfânt va fi ruinată de la locul ei. Scris este în 
prooroci că în zilele din urmă când se va isprăvi de strivit pu- 
terea poporului sfânt, atunci va lua sfârşit împlinirea Scriptu- 
rilor cele pentru venirea Mea. 

Să ştii, poporul Meu iubit, că puterea bisericii Mele 
este postul şi rugăciunea. Să ştii, fiule, că fiii bisericii nu sunt 
fiii Domnului dacă nu sunt îmbrăcaţi cu această putere. Să 
ştii, fiule, că Eu te-am îmbrăcat cu această putere ca să-Mi fii 
Mie fiu şi să te am, şi să nu ajungi fără de putere, căci cei ce 
nu au această putere, aceia sunt slabi de tot, şi la orice încer- 
care se smintesc şi se pierd de pe cale, după cum este scris în 
Scriptura care spune: «Mulţi se vor sminti, se vor vinde unii 
pe alţii, se vor urî unii pe alţii şi vor cădea prin profeţii min- 
ciunii, iar din pricina fărădelegii, iubirea multora se va răci, 
dar Evanghelia Mea se va vesti pe sine în toată lumea spre 
mărturie, şi atunci va veni şi sfârşitul a toate, şi atunci va 
veni şi venirea Mea cu putere şi cu slavă multă. Amin». Şi îmi 
voi trimite slugile Mele cu glas de trâmbiţă ca să adune pe cei 
aleşi ai Mei, şi iată, Eu vă trimit pe voi ca să răspândiţi cu- 
vântul venirii Mele până la toate marginile, şi fericită este 
sluga aceea pe care venind Stăpânul ei o va afla făcând aşa, 
căci Stăpânul nu întârzie. Amin. 

Postesc oamenii postul naşterii Domnului, şi sunt patru 
vremi de post pentru sărbătorile cerului pe pământ. Este apoi 
postul în care oamenii se pregătesc pentru serbarea învierii 
Mele. Este postul cel pus înaintea serbării sfinţilor apostoli, şi 
este apoi postul cel pus înaintea Măicuţei Mele, şi sunt patru 
vremi de post, aşezate de părinţii şi de sfinţii care au întărit 
biserica Mea pe patru stâlpi tari, dar unul din aceşti stâlpi nu 
mai este. Era scris de proorocul Daniel că puterea poporului 
sfânt va fi sfărâmată, iar oamenii bisericii de azi nici gând nu 
au să se întoarcă cu faţa spre părinţi şi să-i întoarcă pe părinţi 
cu faţa spre ei ca să nu vin să lovesc cu blestem fărădelegea 
şi pe fiii ei. Postul cel de dinaintea sărbătorii sfinţilor apostoli 

nu mai este, că oamenii s-au încumetat să schimbe vremurile, 
după cum era proorocit că va fi să fie. O, nu se poate această 
fărădelege peste biserică. Până când? O, până când, oare? 
Strig cu glasul sfinţilor, şi sfinţii strigă peste pământ prin cu- 
vântul Meu: «Până când? Până când? O, până când, oare?». 
Eu am măsurat altfel vremea pentru om. Eu am zis o seară şi 
o dimineaţă măsura zilei, iar oamenii au dărâmat măsura 
Mea. O, unde sunt serbările sfinţilor? Până când această 
fărădelege? 

O, popor român, n-ai mai vrut să fii român adevărat, 
n-ai mai vrut. Unde sunt zilele tale de serbări cereşti pe pă- 
mântul tău? De ce, tată, te-ai încântat? De ce, tată, ai fost ne- 
păsător? De ce, tată, nu mai eşti creştin, creştin adevărat? Au 
trecut şaptezeci de ani peste tine de când ţi-ai stricat credinţa 
ta cea din strămoşi, şi după şaptezeci de ani Eu am aşezat la 
loc serbările cereşti pe pământul tău, şi te-am vestit, tată, să 
te întorci cu faţa spre strămoşii cei sfinţi, care strigă la Mine: 
«Doamne, până când?». Vreau să te iert, poporul Meu ro- 
mân, că tu eşti poporul Meu la care vin la a doua Mea venire. 
Vreau să fac act de împăcare cu tine pentru acest păcat să- 
vârşit împotriva sfinţilor Mei şi ai tăi, împotriva strămoşilor, 
tată. Vreau să te iert. Amin. Ia aminte ce-ţi spun, că la sărbă- 
torile tale mari, cei mari de peste tine întocmesc când şi când 
act de iertare pentru mulţi vinovaţi care au greşit împotriva 
legii. Aşa şi Eu voiesc să fac la sărbătorile Mele. Vreau să te 
iert, poporul Meu român. Ţie îţi poruncesc cu poruncă cereas- 
că: întoarce-te cu faţa spre părinţi şi aşează la locul lor praz- 
nicele sfinţilor Mei, că am aşezat în mijlocul tău început nou 
şi piatră de aducere- aminte şi de împăcare cu cerul, şi tu n-ai 
înţelepciune ca să pricepi vremile Mele şi împlinirea lor. 

Să fie patru vremi de post, căci aşa este din părinţi. 
Amin. Să fii român, poporule român. Să fii român, tată, şi să 
fii creştin, fiule român. Amin. Sulul zilelor căzute din numă- 
rătoarea ta, stau sul înaintea Mea spre mărturie împotriva ta, 
că tu ai fost înşelat de neam străin şi n-ai fost cu veghe înain- 
tea Mea. Dar vin cuvânt spre tine şi zic: întoarce-te şi fii po- 
por adevărat înaintea Mea! Nici un popor n-a fost atât de lovit 
în credinţa lui, în legea lui cea sfântă, nici unul mai lovit ca 
tine. O, nu e bine să dormi. Veghează, tată, veghează de 
acum, ca să nu mai vină tâlharii de suflet şi să-ţi vândă sufle- 
tul tău în vremea nevegherii tale. 

A venit vremea să te iert, ţară cu Mire şi mireasă. Eu 
sunt Mirele, şi am în tine popor mireasă şi cuvintez peste el 
pentru tine, ţara Mea de nuntă. Trezeşte-te şi fă voia Mea şi 
fii nuntaşa Mea, că am în tine taina Mea, venirea Mea în cu- 
vânt peste tine. Şi iarăşi îţi zic: scoală-te şi umblă şi stai cu 
veghe înaintea Mea, că sunt în tine cu venirea Mea, şi din tine 
Mă vestesc peste tot pământul şi neamul de pe el, Mă vestesc 
din tine întru venirea Mea. Amin. 

Iar voi, copilaşi din grădină, care-Mi daţi întocmire în 
cuvânt, voi, care-L faceţi cuvânt pe Cuvântul, fiţi slugi cre- 
dincioase şi înţelepte şi daţi hrana Mea la timp, ca să vă gă- 
sesc făcând aşa. Amin. 

Postesc oamenii postul naşterii Domnului. Postesc unii 
oameni, şi nu ştiu oamenii ce înseamnă post. O, oamenilor, 
cine vă învaţă pe voi legile Mele cele sfinte ca să le puneţi 
peste voi? Eu am fost dus de duhul în pustie ca să fiu ispitit 
de diavolul, şi am postit patruzeci de zile şi patruzeci de nopţi 
ca să pot birui ispitele. Dar M-am hrănit cu cuvântul Meu cel 
către Tatăl, şi cu cuvântul Tatălui cel către Mine, şi n-am lăsat 
pe diavol să Mă ispitească şi i-am spus: «Să nu ispiteşti pe 
Domnul Dumnezeul tău!», după cum este scris. Iar când dia- 


volul a zis să-Mi dea împărăţia lumii ca să Mă plec lui, Eu 
i-am zis: «Du-te, satano, că scris este: Domnului să te închini 
şi să-I slujeşti». 

O, oamenilor, cu ce biruiţi voi ispitele diavolului? Pos- 
tul şi rugăciunea sunt putere cerească în omul cel credincios 
şi iubitor de Dumnezeu. Postul şi rugăciunea au cu ele sme- 
renia cea dinăuntru şi cea din afară. Postul şi rugăciunea în- 
seamnă să-L iubeşti pe Dumnezeu şi să nu ai alt dumnezeu, 
să nu furi, să nu ucizi, să nu fii desfrânat, să nu mărturiseşti 
strâmb, să nu loveşti pe aproapele pentru cele ce sunt ale lui. 
Asta înseamnă postul şi rugăciunea, iar fără acestea lângă 
postul cel de bucate, nu înseamnă post. O, cine vă învaţă pe 
voi toate acestea ca să le faceţi? Sunt pline locaşurile cele 
sfinţite, sunt pline de trupuri vopsite şi fardate şi fără nici o 
lege sfântă, şi postesc zile de post fără să ştie ce înseamnă 
post. 

Dar Eu ies cu tine, poporul Meu cel cu cuvântul Meu 
peste tine, ca să dau oamenilor învăţătură vie. Ieşirea ta cu 
Mine în lume, ştiu, fiule, ştiu că e greu, ştiu mai bine ca tine, 
ştiu, dar trebuie să împlinim Scriptura care spune că voi 
aduna pe cei ce vor fi ai Mei din lume din cele patru vânturi, 
şi îţi voi da putere peste puterea ta, căci postul şi rugăciunea, 
pe care tu le împleteşti ca să-ţi faci punte spre Mine şi Mie 
spre tine, acestea sunt puterea ta, poporule sfânt, care te 
sfinţeşti încă, după cum este scris. O, iubeşte legea raiului, 
căci ţi-am dat-o ca să te aşezi în ea şi să fii cuprins de ea şi să 
Mă cuprinzi în ea ca să am loc să-Mi plec capul în tine, po- 
porul Meu, biserica Mea cea vie, cea de la sfârşit, cea de la 
venirea Mea. Amin. 

Iar tu, Verginico, mlădiţă luată la cer între sfinţii Mei, 
în curând vei fi serbată de poporul tău, şi vom veni cu sobor 
de sfinţi şi vom serba deasupra grădinii şi în grădină, şi cu 
poporul vom serba. Am venit să învăţăm poporul. Fă-te cu- 
vânt din Mine peste poporul tău, că arzi de dor. Dorul celor 
din cer este mare. Arde cerul de dor să vină cerul cel nou şi 
pământul cel nou, şi va veni văzut împlinirea Scripturilor cele 
pentru venirea Mea cu cele veşnice în veci. Amin. 

Te las, poporul Meu, sub mângâierea sfinţilor, că Ver- 
ginica este înconjurată de zeci de mii în cer şi pe pământ cu 
cerul. Mii de mii de îngeraşi te mângâie şi te slujesc şi te în- 
soţesc, poporul Meu cel iubit. O, cine este poporul Meu cel 
iubit? Cel iubit Mă iubeşte cu iubire statornică. Cel iubit este 
cel ce lucrează în Mine iubire pentru el. Cel iubit este dorul 
Meu, şi dorul la dor trage, şi se face dor. Amin, amin, amin. 

* 

Î n numele Tatălui şi al Fiului şi al Sfântului Duh, 
sună glasul trâmbiţei lui Dumnezeu, sună din cer 
pe pământ. Amin. 

în numele Tău, Doamne bun, mă ridic cu sunet de 
trâmbiţă ca să fac duh de trezire peste turma cea plăcută Ţie. 
Sun şi pentru cei ce dorm în neveghere pentru venirea Ta. Sun 
cu îngeraşii, sun odată cu ei, că din mine Tu ai grăit cu sunet 
de trâmbiţă, Doamne, şi m-ai numit trâmbiţa Ta pe pământ, 
iar cine este sfânt pe pământ, este şi în cer viu şi lucrător peste 
cei ce au rămas trudind pentru ziua Ta cea mare. Doa mn e. Ce- 
rul lucrează peste pământ, şi nimic nu vine peste pământ 
decât din cer. E mare amăgirea cea de pe pământ, e gros şi 
mult duhul minciunii, şi lumea s-a învăţat aşa ca şi cu adevă- 
rul, Doamne. Mi-e tare dor să-mi învăţ poporul să stea cu 
veghe înaintea Ta, ca să fie viu poporul Tău cel cules din 

lume prin glas de trâmbiţă. Dorul mă arde, Doamne, şi aş voi 
să-l las peste poporul cel plăcut Ţie, ca să ştie cât de mare tre- 
buie să-i fie pregătirea şi veghea şi lucrarea lui cu Tine peste 
pământ. Amin. 

Dorul cerului să se coboare în voi şi să ardă în voi, 
copilaşi lucrători cu cerul pe pământ, că voieşte Domnul să 
aşeze împărăţia Lui pe pământ, dar neamul oamenilor de azi 
s-a învăţat prea mult cu minciuna şi cu viaţa ei cea mincinoa- 
să. Plâng oamenii că nu au ce mânca, şi asta e toată durerea 
lor, tot zbuciumul lor. Nu vor oamenii să înţeleagă că tot ce 
vine peste ei din cer vine pentru nelegiuirile lor, precum a fost 
în toate vremurile peste oameni. Nu vor oamenii să se lase de 
păcate, dar vor să le fie bine, iar omul păcătos este vrednic de 
pedeapsă. Deschideţi Scripturile, şi vedeţi din ele ce făcea 
Dumnezeu cu Israel când îşi înmulţea păcatele şi rătăcirea lui 
de la calea adevărului. Aducea Domnul peste Israel robie şi 
foamete şi moarte şi apăsare şi plăgi şi înstrăinare. Iată şi 
românul. Poporul român n-a plecat ca să robească sub el po- 
poare, că mereu a venit peste el mânie din afară, că Do mn ul 
îl iubea şi mereu îl mustra pentru păcatele lui ca pe un fiu, ca 
pe un popor iubit şi ales pentru iubire. Dar de şaptezeci de ani 
şi mai bine se mănâncă român pe român, se omoară frate pe 
frate şi sunt răi până şi săracii, d-apoi bogaţii cei lacomi, care 
pentru lăcomia lor au dat de la ei calea adevărului! Dar sunt 
mulţi români buni la Dumnezeu, şi pentru rămăşiţa aceasta 
ţine Domnul în palme neamul acesta şi pământul acesta care 
poartă în mijlocul lui ieslea cuvântului lui Dumnezeu. O, de 
aceea este atât de ocrotită această ţară, dar oamenii din ea nu 
ştiu minunea Domnului cea purtată de acest pământ. Multe 
neamuri ale pământului tânjesc la ea, că ea este ţarina cea cu 
comoară în ea, şi cei ce o caută nu ştiu de ce o caută. 

O, poporul meu iubit, vreau, fiule mic, să te învăţ să 
stai numai cu Dumnezeu în toată clipa, că nu mai e de stat pe 
pământ fără cuvânt din cer, fără cuvânt mereu. Lasă-1 pe omul 
necredincios să se mire de mulţimea cuvântului care vine pes- 
te tine, dar tu nu te mira, şi miră-te cum de mai stai pe picioa- 
re în vremea aceasta grea în care nimeni nu mai are statură şi 
picioare. Caută bine să înţelegi ce-ţi spun, că dacă n-ar scu- 
tura cerul cuvânt mereu proaspăt peste tine, iubirea ta s-ar 
răci şi farădelega s-ar înmulţi în tine, că scris este: «Din pri- 
cina fărădelegii, iubirea multora se va răci». 

O, poporule copilaş, uită-te la cei ce au plecat de lângă 
izvorul cuvântului ducându-se în fărădelegi şi zicând la min- 
ciună adevăr şi la adevăr, minciună. Aceia nu mai au minte, 
nu mai au viaţă şi sunt morţi, căci viaţa este Hristos Cel viu 
în om. Aceia au pierdut cămaşa botezului, şi ei nu ştiu ce au 
făcut şi nu ştiu ce este botez şi puterea botezului în numele lui 
Iisus Hristos. Cel ce se leapădă de Hristos şi se duce la păca- 
te, acela îşi leapădă cămaşa botezului şi ia pe el haina cea 
neagră a fărădelegii şi a poftelor trupului, care duc la inimă şi 
la minte şi le îmbolnăvesc cu pofta fărădelegii şi cu învăţătura 
cea omenească, cea care n-are în ea viaţă veşnică. 

Fiţi tari şi nu vă clătinaţi, fiilor, căci sluga cea care a 
ştiut voia stăpânului şi n-a făcut-o, aceea va fi bătută mult, că 
şi-a zis: „Stăpânul întârzie şi nu vine Dar veni-va Stăpânul 
când ea nu se aşteaptă şi o va tăia şi o va pune de partea celor 
făţarnici care vor plânge la venirea Stăpânului. Fiţi tari şi nu 
vă clătinaţi. Amin, amin, amin. Fiţi tari cu Domnul, că vine 
vremea dreptăţii, şi Domnul are pe El haina judecăţii. Am 
hrănit poporul zece ani după suirea mea la cer şi am folosit 
mlădiţa cea dintr-o rădăcină cu mine şi am zis mereu că 
Do mn ul este îmbrăcat în haina milei şi am zis că puţin mai e 


mila, şi Domnul va lua pe El haina judecăţii. Dar poporul cel 
de atunci a fost slab şi alintat şi mândru şi fără veghe şi a fost 
furat de necredinţă şi de nepăsare şi a adormit somnul fărăde- 
legii. Dar iată-L pe Domnul îmbrăcat în haina dreptăţii şi ni- 
meni nu poate sta înaintea Lui când vine şi nimeni nu-şi poate 
face ascunzătoare, nimeni. 

Voi veni cuvânt din Domnul peste neamul meu cel 
după trup ca să le fac carte de mărturie şi am să-i întreb de 
viaţa lor cea sfântă în care trebuia să-i găsesc acum când 
Domnul vine, şi iată, îi găsesc cu viaţă lumească, fiindcă după 
plecarea mea la cer ei au părăsit viaţa cea creştină şi au luat-o 
pe cea păgână şi mi-au umplut casa mea de lume şi de cei fără 
de lege, şi mă voi da deoparte ca să-i întrebe Domnul unde 
sunt şi ce au făcut cu cele din cer, care erau puse peste ei. O, 
cum trebuia să fie casa pe care le-am lăsat-o eu! Dar n-au păs- 
trat-o, şi au uitat pe Domnul, Care striga prin mine şi zicea: 
«Nu vă aduceţi neamurile voastre cele necredincioase în 
casele voastre sfinţite de Domnul, că acelea vin de la cârciu- 
mă, de la femei, de la curvie şi întinează casele voastre cele 
blagoslovite şi sfinţite de Mine. Dacă mama ta sau tatăl tău 
sau neamul tău vine la tine şi nu e una cu Mine şi cu tine, fii 
precaut, să nu strici lucrarea Mea, că-ţi voi cere socoteală 
pentru locul cel sfinţit şi blagoslovit». Aşa zicea Domnul prin 
glasul meu de trâmbiţă, dar n-au voit creştinii să-şi ţină casele 
curate ca să fie pentru Domnul, că nu mai are Domnul unde 
să-Şi plece capul, că în locaşurile de biserică intră lume de pe 
lume, intră cei fără de lege laolaltă cu creştinii, dar Duhul 
spune prin Scripturi: «Cu cei fără de lege nu voi sta la masă». 
Bisericile pentru creştini trebuie să fie, căci ele înseamnă 
creştini laolaltă în duh de biserică a lui Iisus Hristos, dar azi, 
biserică înseamnă altceva decât Hristos cu creştinii laolaltă. 

O, popor mititel şi greu încercat de cei fără credinţă! 
Preoţii de azi au voit şi vor să te facă să te lepezi de Dum- 
nezeu şi de viaţa cea în Hristos. Ei sunt cei ce au împlinit cu- 
vântul Domnului, rostit pe vremea trupului meu. Aşa te învăţa 
Domnul: «Te va chema, creştine, în faţa lui şi îţi va spune: 
„Te lepezi de Dumnezeu? 44 . Şi tu vei zice „Da 44 ; de frică vei 
zice „Da 44 ; de frică pentru ceea ce poartă acela în mână. Cel 
ce va zice „Nu 44 , acela va pătimi. Dar cât de adânc e acest 
hop, dacă vei scăpa de hopul acesta vei fi cu cerul, şi cerul 
va fi cu tine. Nu te teme, creştine, alungă frica, că moare 
lumea şi preoţii ei, nu tu. Moare antichrist şi oastea sa; nu tu, 
creştine. Fugiţi din lume, creştinilor, că lumea moare. 
Cercetaţi-vă şi în cap, ca să nu aveţi fir din lume, că moare 
lumea laolaltă cu preoţii şi cu protopopii ei şi nu se va mai şti 
unde a fost lumea». 

O, popor micuţ şi curat cu credinţa, aşa zicea Do mn ul 
pe vremea aceea, dar creştinii de atunci n-au crezut bine în 
aceste cuvinte şi iată împlinirea lor. Preotul ştie că poartă dar 
şi har, şi te sperie cu acestea, te sperie că te leagă şi că te bles- 
teamă şi că te afuriseşte, dar preotul poartă grad de ostaş în 
armata lui antichrist, poartă ce nu trebuie să poarte un slujitor 
al lui Hristos. Dar tu nu te speria, copile mic, căci cei mici 
sunt purtaţi pe braţe de sfinţi şi de îngeri, şi sunt de temut cei 
mici care au pe Domnul de Stăpân al lor, sunt de temut pen- 
tru Stăpânul pe Care-L au, căci este Stăpânul Cel adevărat. 
Preoţii şi arhiereii lumii sunt antichrişti îmbrăcaţi în piei de 
oaie şi nu sunt păstori de oi, că dacă erau păstori de oi, ar fi 
avut grijă de oi şi le-ar fi cercetat cu înţelepciunea cea ascun- 
să în Dumnezeu. Fiţi tari şi nu vă clătinaţi, fiilor, că a venit 
dreptatea pe pământ ca să facă pământ al dreptăţii, şi Do mn ul 
are pe El haina judecăţii celor ascunse. Amin. 

Arde duhul meu de dor, ca să te învăţ, poporul meu, să 
stai cu veghe înaintea Domnului şi să ai milă de Domnul, 
Care trudeşte din greu să nu se strivească bobul de grâu în 
vremea strângerii neghinei, care va fi pusă pe foc, unde este 
partea ei şi soarta ei. Eu sunt trâmbiţa cea vestitoare peste 
grâu şi peste neghină ca să se tragă la locul lor fiecare, că vine 
Do mn ul şi nu sunt ascunzători ca să se poată ascunde cineva 
de la faţa Lui cea cu slavă cerească. Să se întărească peste voi 
puterea cea pentru cer, postul şi rugăciunea, puterea po- 
porului sfânt. Amin. Iubiţi postul, nu numai de bucate. Postiţi 
de toate cele rele care se învârt pe lângă voi, că mare este 
amăgirea pe pământ. Cel ce voieşte să se mântuiască şi nu 
poate lupta împotriva duhului lumii, acela să stea cuminte şi 
departe de lume ca să se mântuiască rugându-se lui Dumne- 
zeu pentru biruinţa mântuirii. Postiţi de la bucate şi de la cele 
rele pentru minte şi pentru inimă; postiţi şi cu privirea şi cu 
auzul şi cu mirosul şi cu gustul şi cu tot trupul. învăţaţi să 
postiţi post desăvârşit. învăţaţi să fiţi mântuire unii altora, 
mântuire şi nu slăbiciune, că vremea de azi e friguroasă pen- 
tru suflet, şi sufletului îi trebuie haină groasă, haină scumpă, 
haină din cer, nu de pe pământ. 

Fiilor scumpi, primiţi cu grijă şi cu iubire, căci ca ma- 
ma pe copii vă învăţ învăţătură sănătoasă peste voi şi unii 
peste alţii. Fiţi tari şi nu vă clătinaţi când vă învăţ să vă feriţi 
de vorbirea doi câte doi. Fiţi mai mulţi, ca să nu găsească dia- 
volul prilej de învinuire şi să vă facă să nu mai staţi tari. Fiţi 
cu lucrare întreagă, că vremea e grea. Eu ştiu şi văd cât e de 
grea şi de ce se foloseşte ea pentru cei aleşi ai Domnului, 
învăţaţi cum este iubirea şi ce face ea, dar nu învăţaţi ca 
omul, ci ca Domnul, fiilor. Când eşti singur, fiule, nu căuta pe 
altcineva singur. Caută să fie fraţii împreună şi aşa veţi scăpa 
de multe curse ale vremii omeneşti. Scris este că unde sunt 
mai mulţi, acolo coboară Domnul lucrarea Sa şi binecuvân- 
tarea Sa. Nu căuta slăbire, că unde e unul nu e putere, ci e 
slăbire. Nu căuta să fii singur, căci cel singur se atacă, pentru 
că nu este de la Du mn ezeu să fie omul singur. Nici o clipă nu 
căuta să fii singur, că vremea de azi e ca şi clipa şi te striveşte 
pe neştiute dacă nu eşti atent ca să înveţi binecuvântarea 
Domnului. Iubirea frăţească să fie multă, dar în Domnul. Şi 
cum în Domnul? Acolo unde sunt mai mulţi, fiule, acolo are 
siguranţă şi viaţă iubirea Domnului. Unde este unul sau doi, 
acolo ajunge slăbirea şi păcătuirea şi ascunderea şi căderea 
prin ascundere. Căutaţi-vă unii pe alţii, nu unul pe altul. 
Feriţi-vă să fiţi singuri, şi diavolul va fugi de la voi. Puneţi 
peste voi din partea Domnului pe cei înţelepţi şi primiţi-i 
pentru voi, nu pentru ei, căci cei înţelepţi au iubire cerească, 
au cântar cu cumpănă curată, au putere din puterea Domnului 
pentru cei mai slabi în putere. 

Postiţi şi vă rugaţi neîncetat. Amin. Nu mâncaţi să vă 
săturaţi, că pântecele plin goleşte inima de plinul Domnului, 
goleşte mintea de Duh Sfânt, căci trupul pofteşte împotriva 
Duhului, fiilor. Mâncaţi ca să trăiţi. Amin. Mâncaţi ca să nu 
muriţi. Nu mâncaţi ca să muriţi şi mâncaţi ca să trăiţi, fiilor, 
şi toate să le faceţi spre zidire laolaltă, spre iubire în Domnul. 

Feriţi poporul de duh de uşurătate, fiilor lucrători peste 
poporul Domnului. Vegheaţi peste duhul şi peste inima şi 
peste trupul poporului sfânt. Despărţiţi cuvântul de necuvânt, 
ca să nu rămână Domnul fără rod viu în picioare. Amin. 

V-aş învăţa zi şi noapte calea vieţii, Cartea Vieţii. M-aş 
scrie zi şi noapte cu voi în Cartea Vieţii veşnice, ca să fiţi veş- 
nic vii, dar trebuie să voiţi şi voi să fim mereu cu toţii, cei din 
cer cu cei de pe pământ în lucrare cerească. Amin. 


Vino, Doamne, vino pe toate cărările cereşti la ei! Vino 
la fii. Doamne, că fără hrana Ta, nu mai e de vieţuit pe pă- 
mânt. Vino şi Te scrie în Cartea Vieţii veşnice cu poporul Tău 
cel de la sfârşit! Oamenii de pe pământ zic că e minciună ve- 
nirea Ta. Vino cu adevărul acestei veniri şi fă de ruşine min- 
ciuna şi pe fiii ei care stau împotriva adevărului, că Tu eşti 
Adevărul. Amin. 

in, Verginico, şi te cuprind la începutul şi 
la sfârşitul vorbirii tale cu poporul cel mic 
ca să-l ajut să creadă în tine prin Mine, să creadă în sfinţi, să 
creadă în viaţa lor cea veşnică, Verginica Mea. 

Fiilor, iubiţilor, fiţi tari şi nu vă clătinaţi, căci Eu, 
Domnul, sunt trâmbiţa cea de a şaptea precum scrie în Scrip- 
turi. Eu sunt Cel ce sfârşesc şi plinesc taina lui Dumnezeu 
Tatăl, Fiul şi Duhul Sfânt. învăţaţi binecuvântarea Mea peste 
voi. învăţaţi iubirea cerului cu voi, căci cei ce nu s-au lepădat 
de Dumnezeu după îndemnul omului necredincios lucrărilor 
Mele peste pământ, aceia sunt cu cerul, şi cerul e cu ei la 
masă cerească pe pământ, şi nu vor mai flămânzi şi nu vor 
mai înseta. Cei ce mănâncă şi beau hrana şi apa aceasta, aceia 
nu vor mai înseta niciodată. Amin. Eu sunt izvorul cel nese- 
cat, care curge cu veşnicie peste tine, poporul Meu iubit. 

Cine este sluga cea credincioasă şi înţeleaptă pe care a 
pus-o Stăpânul peste slugile Sale ca să le dea hrană la timp? 
O, fericită este sluga aceea pe care venind Stăpânul ei o va 
afla făcând aşa. Amin, amin, amin. 

15/28 noiembrie 1997 

Praznicul Intrării Maicii Domnului în biserică 

împlinirile proorociilor sunt lucrate prin cei credincioşi. Maica 
Domnului povăţuieşte pe ucenici. Tatăl cu Fiul în sfat. 

C oboară Domnul cu sfinţii Săi. Coboară Domnul 
pe pământ, în sărbătoare de cer nou şi de pământ 
nou, loc al dreptăţii Domnului. Amin, amin, amin. 

în numele Tatălui şi al Fiului şi al Sfântului Duh, acesta 
este numele coborârii Mele peste grădina cuvântului Meu ca 
să Mă fac cuvânt peste pământ. Eu sunt glasul trâmbiţării 
celui de al şaptelea înger, după cum este scris despre Mine în 
Scripturi. Nici o taină nu mai este de lucrat. Eu sunt Cel ce 
săvârşesc taina pentru care M-am născut din Tatăl şi din 
Fecioară, Om, ca să fie Dumnezeu văzut de oameni, şi să 
creadă oamenii în Mine şi să prindă viaţă şi credinţă şi adevăr. 

Sunt cu sfinţii şi cu Maica Mea Fecioară şi grăiesc 
pentru poporul Meu, cu duh de sărbătoare grăiesc. De mai 
bine de două mii de ani s-a născut pe pământ mama Mea. Ea 
a venit între oameni ca rod al Tatălui Meu, şi ca rod al rugă- 
ciunii celor ce au născut-o pe ea. 

O, copilaşule, poporule copilaş, să ştii, poporul Meu, 
că ori de câte ori are Dumnezeu de împlinit tainele Lui peste 
pământ, atunci se nasc pe pământ oameni credincioşi care se 
roagă Domnului ca să împlinească peste oameni făgăduinţele 
Sale care se împlinesc la rugăciunea omului lui Dumnezeu. 
Aşa s-au rugat cei ce au născut-o pe mama Mea, iar proorocul 
Zaharia, arhiereu la templul Domnului, a împlinit lucrarea fă- 
găduinţelor lui Dumnezeu şi a luat pe copila cea făgăduită 
Domnului de către părinţii ei, şi a dus-o înaintea Domnului 
pentru ca să fie ea Fecioara din care Se va naşte Cel promis 
prin prooroci, Dumnezeu Cuvântul. Arhiereul Zaharia era 
proorocul Domnului, care păstra în inima lui cea credincioasă 
taina plinirii vremurilor, pe Hristosul Domnului, Cel Care 

avea să Se nască din Fecioară şi să fie de mântuire pentru lu- 
mea cea stricată prin păcat. 

Avea trei ani Măicuţa Mea, şi părinţii ei au dat-o Dom- 
nului. Ea a crescut înaintea Domnului şi a împlinit Do mn ul 
prin ea Scriptura proorocului Isaia care spune: «Iată, Fecioa- 
ra va zămisli şi va naşte Fiu, şi I se va pune numele Emanuel; 
şi Fiul Se va hrăni cu lapte şi cu miere până în vremea când 
va şti să pedepsească răul şi să arate binele». Nimeni n-a 
putut pe vremea aceea să împiedice împlinirea planului lui 
Dumnezeu, şi el s-a împlinit, iar sfaturile oamenilor nu s-au 
împlinit, după cum este scris: «înţelegeţi, neamuri, şi vă ple- 
caţi, căci orice planuri veţi face vor fi risipite, şi hotărârile 
voastre nu se vor împlini, căci cu noi este Dumnezeu». Amin. 

O, copilaşii Mei de azi! Eu cu voi îmi împlinesc tainele 
Mele, şi ţin mâna Mea cea puternică peste voi şi vă spun: cei 
necredincioşi numesc uneltire împlinirea lucrării Mele prin 
cuvânt, dar voi fiţi tari şi credincioşi, ca să nu slăbiţi spre 
căile acestui neam necredincios. Voi să nu socotiţi uneltire 
ceea ce neamul acesta socoteşte uneltire. Voi să nu vă temeţi 
de ceea ce ei se tem. Nu vă înfricoşaţi, fiilor, şi staţi înaintea 
Sfântului Domnului şi de El să vă înfricoşaţi şi pe El să-L 
socotiţi sfânt, că El este pentru voi cort sfânt, iar pentru cei 
necredincioşi El este piatră de încercare, stâncă de poticnire, 
şi iată, mulţi se poticnesc şi cad şi se sfărâmă şi stau prinşi în 
cursa robiei, căci Eu, Domnul, am pecetluit taina Mea cu voi 
numai pentru voi, că sunteţi credincioşi, amin, şi sunteţi uce- 
nicii Mei, amin, şi sunteţi fiii Mei. Amin, amin, amin. 

Zaharia arhiereul Domnului, proorocul Domnului a 
împlinit Scriptura tainei cea ascunsă din veac, taina cea des- 
pre Fecioara care va naşte pe Dumnezeu. El a fost credincios 
şi a împlinit lucrarea lui Dumnezeu şi a avut grijă sfântă de 
Fecioara care avea să nască pe Domnul, pe Fiul Tatălui, Dom- 
nul peste pământ, Domnul adevărat. Iar în vremea aceasta 
iarăşi am avut oameni credincioşi pentru lucrarea naşterii 
cuvântului Meu din Tatăl, căci Tatăl a lucrat şi a născut-o pe 
Verginica şi a pus lângă ea pe cei credincioşi, şi din aceştia 
s-au născut ucenici din ucenici, fii ai lui Dumnezeu, şi 
Domnul Cuvântul Se naşte pe pământ cuvânt şi adună prin 
glasul trâmbiţei a şaptea pe cei aleşi ai Lui din cele patru 
vânturi precum este scris. Eu sunt pentru voi cort sfânt, iar 
pentru cei necredincioşi sunt piatră de încercare şi stâncă de 
poticnire şi mulţi se poticnesc şi cad şi se sfărâmă şi stau 
prinşi în cursa robiei. 

Vin la tine, poporul Meu cel drag, vin cu duh de sărbă- 
toare şi îţi întăresc credinţa şi te cuprind în duhul mângâierii 
şi te cuprind în duhul mamei Mele, Maică şi Fecioară, bise- 
rică a Mea între oameni. Amin. 

O Fiule ceresc, Fiul meu iubit, prin Care eu 
^ am binevoit să-Ţi fiu cort, să-Ţi fiu bise- 
rică, în care să Te sălăşluieşti, şi din care să ieşi spre cei pier- 
duţi ca să-i cauţi şi să le dai înapoi pe cele pierdute! O, Fiule 
Emanuel, iată şi poporul Tău, care s-a făcut pentru Tine casă, 
şi cort, şi biserică Ţie, Fiule Cuvântule. 

Eu am fost primită pruncă în templul cel făcut de 
oameni ca să mă fac apoi biserică Ţie, Fiule al Tatălui, şi ca 
să ştie oamenii unde este locaşul Tău şi unde să-Ţi facă ei Ţie 
locaş, Fiule fără de locaş. Când m-am lăsat eu Ţie biserică şi 
când ai ieşit spre oameni, oamenii nu ştiau că Tu eşti taina 
omului cel nou, Om ieşit din om, dar eu păstram în inimioara 
mea toată taina mea şi a Ta, pe care o ştiam din Scripturi, 
după cum mă învăţase Zaharia, arhiereul Domnului, rudenia 
mea. Aşa şi poporul Tău, Tu şi pruncii Tăi, după cum a proo- 


rocit Isaia. Aşa e şi acum. Oamenii nu ştiu că poporul Tău 
acesta Te-a primit pe Tine şi s-a lăsat Ţie cort, şi biserică s-a 
făcut Ţie, ca să ştie oamenii ce înseamnă locaş al Tău şi bise- 
rică a Ta cu oamenii. Oamenii de pe pământ ştiu altfel, că aşa 
i-au învăţat păstorii lor. Oamenii ştiu că biserică înseamnă o 
zidire din piatră sau din cărămidă în care se adună ei pentru 
obiceiurile creştineşti prin care ei se botează şi se cunună şi 
se curăţă şi se înmormântează şi se pomenesc de către preot. 
Toate au rămas numai obiceiuri, Fiule, căci oamenii nu-şi ri- 
dică inima spre Tine prin obiceiurile acestea. Biserică în- 
seamnă omul care Te poartă pe Tine în el trup şi cuvânt. Bi- 
serică înseamnă fiii Tăi cei sfinţi laolaltă în numele Tău, dar 
oamenii nu ştiu adevărul. 

Plâng de mila oamenilor, dar plânsul meu e pe sfârşite, 
că oamenii nu întind mâinile spre Tine, Fiule dătător de viaţă. 
Dar pe poporul Tău cel fiu al Tău îl cuprind în duhul mângâ- 
ierii şi îl îndemn la iubire pentru Tine, Fiule dulce. îţi doresc 
iubirea cea sfântă a fecioarelor şi a feciorilor. îţi doresc iubi- 
rea tuturor celor ce sunt, şi a celor ce vor fi ai Tăi. îţi doresc, 
Fiule îndurerat, mângâierea cea de la cei mai mici ai Tăi. îţi 
doresc, Fiule înlăcrimat, bucuria venirii Tale cea văzută la 
poporul Tău care Te aşteaptă ca pe un Mire din cer. îţi doresc 
venirea, Fiule venit cuvânt peste cei credincioşi. Amin. 

O, iubiţilor din cer, o, sfinţilor şi îngeraşilor! Mân- 
gâiaţi, mângâiaţi pe poporul cel fiu al Fiului meu, că aşa 
zice Domnul: «Vărsa-voi pacea Mea peste el ca un fluviu; 
vărsa-voi slava neamurilor de pe pământ ca un şuvoi peste 
Ierusalim, iar pruncii lui vor fi dezmierdaţi la sân, şi pe 
genunchi dezmierdaţi, aşa cum mama îşi mângâie pe fiii ei, 
iar inima şi trupul lor vor tresări şi vor odrăsli ca iarba cea 
fragedă». Domnul, Cel Care S-a vestit pe Sine, şi pe mine, 
mama Sa, prin Isaia proorocul, Acela este Cel ce te-a vestit şi 
pe tine, poporule mângâiat de Duhul Său Cel mângâietor, 
după cum este scris: «Lua-va Domnul înţelepciunea de la 
înţelepţi, şi o va vesti pruncilor Săi cei din urmă, care vor fi 
mângâiaţi de Duhul Sfânt». Amin, amin, amin. 

O poporule fiu, am coborât peste tine duh 
^ de mângâiere, duh de sărbătoare, şi ţi-am 
întărit credinţa cea pentru Scripturi, fiule scump. Duhul 
mamei Mele te-a mângâiat cu duhul nădejdii şi al credinţei şi 
al dragostei de Dumnezeu. Duhul sfinţilor te-a mângâiat prin 
cuvântul mamei Mele. Duhul Meu Cel Sfânt te mângâie şi te 
poartă de mânuţă pe tine, cel mai mic al poporului sfânt, căci 
după patruzeci de ani de mângâiere Eu odrăslesc popor nou, 
căci am fii tari şi credincioşi, care Mă nasc pe Mine cuvânt 
pentru fii. Eu vin cuvânt din cer pe pământ, vin pe nori până 
deasupra ieslei Mele de naştere a cuvântului Meu. 

Tată, îţi mulţumesc pentru acest popor pe care Mi l-ai 
dat din lume, căci lumea nu iubeşte ce este al Tău, dar Eu îi 
iubesc, şi îmi ridic glasul înaintea Ta şi Te rog pentru ei, pen- 
tru mărirea credinţei lor Te rog. Pentru mărirea staturii lor 
întru Mine Te rog, Tată. Voiesc să fac cu ei Scriptură văzută a 
venirii Mele. Te rog pentru ei, Tată. Împlineşte-Te cu Mine în 
ei, Tată. Ei să scadă în ei şi să cresc Eu în ei, Tată. Te rog pen- 
tru statura lor întru Tine şi întru Mine. Te rog, Tată, pentru 
statura Ta şi a Mea întru ei, bunule Tată. Te rog pentru dor 
sfânt în ei, pentru cer sfânt în ei, pentru Duh Sfânt în ei Te 
rog. Vremea e rea şi grea. Vremea e moarte peste oameni. Te 
rog pentru cei mai mici ai Tăi şi ai Mei. Te rog, Tatăl Meu, să 
Te slăveşti în ei cu slava Mea pe care am avut-o la Tine mai 
înainte de întemeierea lumii, căci Eu, lucrul pe care Mi l-ai 
dat să-l fac l-am săvârşit, Tată. Am arătat numele Tău celor ce 




1080 


Cuvântul lui Dumnezeu 


Mi i-ai dat din lume, că ai Tăi erau, şi ei au cunoscut că toate 
câte Mi-ai dat pentru ei sunt de la Tine, Tată, şi ei le-au primit 
şi au cunoscut cu adevărat, crezând că de la Tine vin şi că Tu 
M-ai trimis. Eu le-am dat cuvântul Tău, dar lumea îi urăşte, 
pentru că ei nu sunt ai lumii, şi sunt ai Tăi şi ai Mei, Tată. 
Sfmţeşte-i pe ei întru adevărul Tău, căci Cuvântul Tău este 
adevărul Tău, şi este Fiul Tău. 

O, dar nu numai pentru aceştia Te rog, Tată. Te rog şi 
pentru cei ce cred, şi pentru cei ce vor crede în Tine şi în Mine 
prin cuvântul lor, prin mărturisirea lor, Tată, ca lumea să 
creadă că Tu M-ai trimis la ei, căci slava pe care Mi-ai dat-o 
Tu pentru ei. Eu le-am dat-o lor, ca să fie ei una precum Noi 
una suntem, ca să ştie lumea că Tu M-ai trimis la ei şi că i-ai 
iubit pe ei precum M-ai iubit pe Mine de M-ai trimis la 
oameni cum i-ai trimis şi pe ei. Iar Eu voiesc ca unde sunt Eu, 
să fie şi ei, ca să privească mărirea Mea cea de la Tine, că Tu 
pe Mine M-ai iubit mai înainte de întemeierea lumii, dar lu- 
mea pe Tine nu Te-a cunoscut, Tată drept, ci Eu Te-am cunos- 
cut, iar aceştia micuţi ai Tăi au cunoscut că Tu M-ai trimis. 
Eu le-am arătat numele Tău, şi îl voi arăta mereu, ca iubirea 
cu care Tu M-ai iubit să fie în ei, şi cu Mine în ei. Amin, amin, 
amin. 

O Fiule dulce, pentru mărirea credinţei lor 
^ Te-am ascultat. Amin. Pentru mărirea sta- 
turii lor întru Tine Te-am ascultat, Fiule al Meu. Amin. Pentru 
Scriptura venirii Tale, pentru dor sfânt în ei, pentru cer sfânt 
în ei, pentru Duh Sfânt în ei Te-am ascultat. Amin. Pentru cei 
ce cred în Mine şi în Tine prin ei Te-am ascultat. Amin. 
Pentru cei ce vor crede prin cuvântul lor Te-am ascultat şi Te 
voi asculta ca un Tată drept cu Tine, Fiule şi Adevărule al 
Meu. Amin, amin, amin. 

O binecuvântat să fii de Tatăl Meu şi de 
^Mine, Fiul Tatălui, şi de mama Mea 
Fecioară şi de toţi sfinţii şi îngerii, poporule mititel. 

în numele Tatălui şi al Fiului şi al Sfântului Duh, 
voiesc ca unde sunteţi voi să fiu şi Eu cu voi, şi să priviţi 
mărirea Mea cea de la Tatăl, căci Tatăl M-a iubit pe Mine mai 
înainte de întemeierea lumii, dar lumea nu F-a cunoscut pe 
Tatăl, ci Eu F-am cunoscut, iar voi aţi cunoscut şi voi, aţi cu- 
noscut că Tatăl M-a trimis, şi Eu vă arăt numele Tatălui Meu 
şi vi-1 voi arăta mereu, ca iubirea cu care Tatăl M-a iubit, să 
fie în voi, şi să fie cu Mine în voi. Amin, amin, amin. 

21 noiembrie/4 decembrie 1997 

Sărbătoarea de şase ani de Ia târnosirea Sfintei 
Sfintelor Noului Ierusalim 

Cuvântul Domnului este duhul proorociei. Slava Domnului este 
sfinţenia din om. Chemarea neamurilor pământului. Chemare peste 
Israel cel după trup. 

€ u duh de sărbătoare vin din cer pe pământ şi Mă 
fac cuvânt proaspăt peste grădiniţa cuvântului 

Meu. 

E sărbătoare în cer şi peste tine, grădiniţa Mea. Te 
serbează cerul şi te cuprind sfinţii şi îngerii în duh de sărbă- 
toare cerească pentru serbarea zilei tale de pecetluire cu Duh 
Sfânt şi cu putere cerească peste tine. Amin. Eu am pus peste 
tine lucrare de Duh Sfânt şi putere cerească şi îngrădire tare 
şi sfinţi şi îngeri şi puteri cereşti lucrătoare, şi te-am făcut 
sărbătoare a Mea pe pământ, o, grădiniţă a cuvântului Meu, şi 
te-am numit Sfânta Sfintelor în care intru Eu Domnul, Eu, 


Arhiereul Cel mare, Eu şi cu zecile de mii de sfinţi şi de 
îngeri. Cuvântul Meu este împărat peste tine, şi împăratul iese 
din tine ca un mire ca să-şi iubească mireasa. Mă fac în tine 
cuvânt de iubire şi scriu cartea iubirii dintre Mire şi mireasă. 
Pace ţie, grădiniţa Mea cu fii unşi! O, e greu de tot de cei ce 
se ating cu duh de necredinţă şi de faptă a necredinţei peste 
această ungere din cer. 

O, copilaşi ai trupului miresei Mele! Copilaşilor mi- 
reasă a Mea! O, poporul Meu, nu mai am ce să mai ung pe 
pământ. Nu mai este om al lui Dumnezeu pe pământ ca să am 
Eu cale să ung, şi prin ungere să-Mi fac sfinţi pentru cele 
cereşti. Nu mai am, fiilor, nici un locuşor unde să-Mi pot 
pleca truda şi capul. Nu era pe vremea apostolilor Mei aşa 
cum este azi. Bisericile erau biserici, nu ca azi. Bisericile de 
atunci însemnau sfinţenie, iar păcatul era scos afară din bise- 
rici, era vădit de cei cu Duhul Sfânt şi era scos din biserici. 

Rău e fără cuvântul lui Dumnezeu. Rău este fără om 
prooroc între oameni. Proorocul lui Dumnezeu este cuvântul 
lui Dumnezeu care scoate răul la iveală, căci acolo unde se 
ascunde răul, vine pe văzute mânia lui Dumnezeu, dreptatea 
cea din cer, foc şi pucioasă peste răul cel lucrat de oameni. 
Cuvântul Meu este cuvântul dreptăţii, iar cei cu viaţă minci- 
noasă se luptă cu cuvântul Meu, se luptă cu Mine, căci cuvân- 
tul Meu este foc şi pucioasă pentru cei ce nu-L iubesc pe 
Domnul împlinind legea cea dreaptă a sfinţeniei pe pământ. 

O, sfinţilor din cer şi îngeraşilor, lucraţi peste grădiniţa 
Mea, lucraţi peste ea lucrare de cer nou şi de pământ nou, şi 
pregătiţi slava ei cea văzută. Lucraţi din toate laturile şi 
înnoiţi puterea grădiniţei-iesle a cuvântului Meu. îngrădiţi-o 
din toate laturile cu focul ceresc al Duhului Sfânt şi cu lumina 
cea care nu înserează, căci Eu, Domnul şi Arhiereul ei, îi sunt 
lumină a ei, şi din ea Mă fac lumină peste pământ, Lumină 
din Lumină Mă fac. Amin. Eu am venit cuvânt din cer pe 
pământ, şi oamenii nu ştiu ce înseamnă această lucrare. Eu 
am venit, şi nimeni nu M-a aşteptat să vin, şi tot aşa va fi şi 
când voi veni văzut pe norii slavei că a sosit vremea aceea şi 
sunt gata să-Mi las trupul văzut precum este scris în Scripturi, 
dar nu va mai fi ca acum, căci atunci voi fi ţinut cu slava Mea 
de calea pe care azi o lucrez cu cuvântul Meu, şi Mă voi slăvi 
peste grădiniţa cuvântului Meu şi voi vărsa din gura Mea 
cuvânt de jale, foc şi pucioasă peste gloatele care dorm ve- 
ghind pentru somnul nevegherii. 

Iar voi, fiilor unşi, intraţi sub slava Mea care vă este 
ocrotire şi îngrădire şi bucurie. Binecuvântate să vă fie ieşi- 
rile şi intrările, intrările şi ieşirile, şi lucraţi-le sub slava Mea 
ca să fiţi mereu îmbrăcaţi şi nu goi. învăţaţi pe Israel, învăţaţi 
pe fiii poporului Meu să fie îmbrăcaţi şi nu goi, căci slava 
Mea este veşmântul pe care l-am dat poporului Meu, cel ce-Mi 
pregăteşte venirea. Eu fără popor pregătit nu pot să-Mi pre- 
gătesc venirea. Eu fără casă lucrată din pietre vii nu pot să-Mi 
fac venirea cea cu slavă văzută. Casa trebuie să fie văzută şi 
bine lucrată şi bine împodobită, căci darurile cereşti va fi să 
întreacă cu strălucire văzută toate cele ce strălucesc peste oa- 
meni fără putere de strălucire. Strălucirea care cade la orice 
adiere de vânt, aceea nu este strălucire, şi este minciună pe 
care oamenii au scris strălucire. Iată bisericile de azi, care 
sunt numite aşa din obişnuinţa oamenilor. Iată zidirile de azi, 
care sunt numite biserici ale lui Hristos, sunt împodobite de 
mâna oamenilor minciunii, căci viaţa mincinoasă este min- 
ciună vie care înşeală faţa adevărului cel veşnic viu. Loca- 
şurile de biserici sunt ale oamenilor, nu sunt ale lui Dum- 
nezeu, căci Eu, Domnul, nu pot să-Mi plec capul în ele. în ele 

e numai lume, lume fără Dumnezeu, lume care nu se strânge 
acolo pentru Dumnezeu, ci se strânge pentru oameni, pentru 
slavă omenească, nu dumnezeiască. 

O, de s-ar trezi oamenii cei cu inima curată care să aibă 
putere să-i spună minciunii, minciună! O, de-ar mai veni şi 
vremea Mea pe pământ cu oamenii! O, de-ar veni ziua cea 
mare a Fiului lui Dumnezeu, Cel prin Care s-a făcut cerul şi 
pământul! O, mare este dorul Meu, şi iată, Mi-am făcut casă 
pe pământ. Mâna Mea cea tare a lucrat şi am biserică pe voia 
Mea şi am cale spre ea şi am cu ea cale peste pământ. De 
şapte mii de ani am aşteptat vremea acestui popor credincios, 
care crede că Tatăl M-a trimis cuvânt pe pământ. 

O, popor credincios, credinţa ta să nu piară în veci. 
Credinţa ta să crească şi să umple pământul de credinţă. Cre- 
dinţa ta să treacă în veacul cel fără de sfârşit. Amin, amin, 
amin. 

Iată, Eu vin. Intraţi sub slava Mea, fiilor credincioşi, 
fiilor unşi în grădiniţă. învăţaţi pe fiii poporului Meu să fie 
îmbrăcaţi şi nu goi. Să se uite oricine la îmbrăcămintea voas- 
tră şi să ştie oricine se va uita la voi ce înseamnă să fie omul 
îmbrăcat şi nu gol. Pregătiţi pe poporul Meu cel credincios 
venirii Mele. Pregătiţi pentru poporul Meu veşmântul slavei 
Mele. 

O, poporule credincios venirii Mele, te pregătesc ca 
să-Mi pregătesc venirea. Te pregătesc, fiule, şi tu să nu tân- 
jeşti, să nu mai tânjeşti cu pregătirea. Pregăteşte-ţi podoabele 
credinţei şi lustruieşte-ţi îmbrăcămintea şi încălţămintea şi 
albeşte-ţi albul sfinţeniei Mele în tine, că Eu sunt Lumină din 
Lumină, şi Lumina la Lumină trage. învaţă de la cei puşi pes- 
te tine să te înveţe, învaţă ce înseamnă slava ta cea de la Mine, 
învaţă lucrarea slavei cereşti peste tine, învaţă, poporul Meu, 
că ai cuvântul Meu învăţător de deasupra ta. Ridică-ţi ochii în 
sus şi învaţă să ai cerul în tine. Uită-te în sus, şi învaţă cele de 
sus, învaţă lucrarea sfinţilor şi a îngerilor peste pământ. Nu te 
uita numai în lături. Uită-te şi în sus că ai de căpătat cerul ca 
podoabă peste tine. Dacă te uiţi numai în lături nu poţi do- 
bândi cele de sus, că ele sunt de sus, nu din lături. Te pre- 
gătesc cu învăţătură din cer, iar tu să nu te pierzi în lături, ci 
pierde-te în cele de sus, ca Eu să te găsesc întru ele când Mă 
voi lăsa descoperit întru tine şi peste tine şi din mijlocul tău 
peste multe mulţimi. Un om care s-a dus să fure şi să aibă, a 
luat cu el şi pe copilul său, ca să-l înveţe să aibă când nu are. 
Şi când a ajuns să ia şi să aibă omul, a lucrat pe furiş, că lucra 
ca pe pământ; şi s-a uitat în faţă şi în spate, în stânga şi în 
dreapta, şi apoi s-a pregătit să ia şi să aibă. Dar copilaşul i-a 
spus că în sus a uitat să se uite, iar cele de sus s-au coborât şi 
au lucrat pentru naşterea de sus a inimii omului, şi omul a 
învăţat să privească cu cele din cer peste faptele lui. 

O, fiule Israele, te pregătesc, tată, şi tu să nu tânjeşti în 
pregătire. Uită-te în sus. Amin. Iar în lături să te uiţi cu ochii 
cei de sus, cu naşterea ta cea de sus, cea din cer, nu cu cea din 
om naştere. De şapte mii de ani aştept vremea ta pe pământ 
între oameni. De şapte veacuri te aştept să fii poporul Meu cel 
credincios, că te-am chemat, fiule, ca să fii cu cerul pe pă- 
mânt, şi din cel chemat te-am ales apoi, şi din cel ales te-am 
lucrat pe tine cel credincios, ca să am cale să vin. Eu nu te 
mint că vin şi să nu vin. Dacă Scripturile venirii Mele a doua 
oară sunt minciună, atunci şi acest cuvânt este minciună. Dar 
Scripturile sunt adevăr, şi Eu vin şi Mă fac adevăr, căci Eu 
sunt cuvântul adevărului, cuvântul Scripturilor. Amin. Eu am 
lucrat locaş pentru voi şi pentru Mine. Eu am întocmit grădi- 
niţă cu fii unşi în ea. Eu Mi-am făcut iesle pentru naşterea cu- 


vântului Meu peste cei credincioşi de pe pământ, iar locul 
slavei cuvântului Meu se numeşte Sfânta Sfintelor de pe pă- 
mânt, pentru fiii bisericii Mele pentru cei credincioşi din nea- 
mul român, că e neamul Meu cel nou ales la sfârşit, precum 
pe Israel cel după trup l-am ales la început. Lui Avraam i-am 
făgăduit că îl voi înmulţi ca stelele cerului prin sămânţa 
făgăduinţelor Mele, prin cei din cer născuţi îl voi înmulţi ca 
stelele cerului. Precum stelele cerului acoperă peste tot, de 
sus, pământul de sub ele, aşa voi înmulţi neamul cel făgăduit 
lui Avraam; pe tot pământul am făgăduit că-1 voi înmulţi. 
Amin. De aceea am ales dintre neamuri neamul român, că Eu 
trebuia să-Mi ţin făgăduinţa cea făcută prin cuvânt. Neamul 
lui Israel cel după trup s-a împietrit prin nesfinţenie, şi apoi 
prin necredinţă, iar neamurile care nu auziseră de lucrul ceru- 
lui pe pământ, s-au născut din Duhul Sfânt, Care a venit peste 
pământ, şi s-au făcut popor al făgăduinţei cea peste Avraam, 
şi din acest aluat am crescut lucrarea cuvântului Meu în mij- 
locul neamului român, muntele cel înalt, din care curge lap- 
tele şi mierea cuvântului Meu peste neamuri ca să le hrăneas- 
că şi să le adape din râul vieţii, căci cuvântul Meu este râu de 
viaţă veşnică peste făpturi. Amin. Vor veni neamuri de pe tot 
pământul şi vor lua din acest râu şi vor căuta învierea prin 
cuvântul acesta şi vor căuta viaţa cea veşnică, viaţa care vine 
din cer pe pământ şi se face cuvânt de viaţă peste grădina cu- 
vântului Meu din mijlocul neamului român. 

Rostesc cuvânt din mijlocul neamului român. Do mn ul 
Iisus Hristos Se duce cu cuvânt nou peste toate noroadele de 
pe pământ. Eu, Domnul, Cel născut din Tatăl mai înainte de 
veci, şi din Fecioară acum două mii de ani, şi din România 
cuvânt acum, la capătul Scripturilor cele pentru venirea Mea, 
Eu, Domnul Iisus Hristos, strig peste pământ până la toate 
marginile: ridicaţi- vă, voi, neamuri ale pământului din tot 
neamul oamenilor şi veniţi spre râul vieţii care curge din cer 
în mijlocul neamului român! Veniţi şi luaţi viaţă, cuvânt de 
viaţă sfântă şi veşnică! Eu sunt Cuvântul Cel dinaintea venirii 
trupului Meu pe pământ a doua oară cu oamenii. Ridicaţi-vă 
deasupra trupurilor voastre şi scăpaţi din focul mâniei care 
vine din cer peste toate trupurile care nu au cerul în ele. Cerul 
înseamnă sfinţenie şi rai în casa omului, în trupul omului. Vă 
cheamă Domnul la viaţă dulce, la miere şi lapte, la cer nou şi 
la pământ nou peste pământ. Veniţi şi luaţi învăţătura care vă 
dă viaţa cea veşnică! Veniţi, că morţii înviază şi vor învia, iar 
cei vii se vor schimba întru nestricăciune. Sună glasul celui 
de al şaptelea înger ca să adune sub slava Mea pe cei aleşi 
prin credinţă şi prin sfinţenie şi prin hrană aleasă, hrană din 
cer pentru cer nou şi pământ nou peste pământ. Amin, amin, 
amin. 

Să vină neamuri fără de număr şi să se boteze în nu- 
mele Tatălui şi al Fiului şi al Sfântului Duh şi în numele 
acestei lucrări de cuvânt din cer, cuvântul care vine ca fulge- 
rul din cer şi străbate de la o margine la alta a cerului. Să se 
trezească orice om: român, iudeu, elin, barbar, scit sau rob, şi 
să vină la viaţă veşnică. Cuvântul Meu e viaţă veşnică. Eu 
sunt viaţa cea veşnică, şi vin cu ea după acest cuvânt, vin şi o 
dau celor credincioşi cuvântului Meu care înviază pe om de 
la moarte la viaţă. 

Vino şi tu, poporule iudeu, că am venit acum două mii 
de ani şi M-am răstignit pentru răscumpărarea ta de sub păcat, 
şi iată, am murit pentru neamurile pământului, nu pentru tine. 
Aşa ai voit tu cu Mine şi cu tine, dar Eu nu Mi-am luat înapoi 
făgăduinţele cele pentru tine. Vino şi te fă una cu Mine, că 
iată, am venit şi vin a doua oară, şi îţi voi arăta urma cuielor 

şi cuiele care au lăsat pecetea ta pe trupul Meu cel venit de la 
Dumnezeu şi din Fecioară, Om între oameni. M-ai vândut 
morţii pe bani, şi de atunci tu stai strivit sub osânda banului 
pe care l-ai iubit mai mult decât pe Cel ce te-a iubit şi ţi-a fost 
Dumnezeu. Eu am fost şi sunt Fiul Tatălui Savaot, Fiul Cel 
răstignit şi înviat prin răstignire, iar adevărul învierii Mele stă 
şi acum vândut de tine pentru bani. Dar neamurile pământului 
au văzut ce-ai făcut tu cu Dumnezeu, şi au crezut în Mine, nu 
în tine. lată, vin, precum am făgăduit când am plecat ca să Mă 
aşez la loc, de-a dreapta Tatălui Meu şi al tău, Israele al trupu- 
lui. Vino şi tu la praznicul cuvântului Meu şi ia cu tine de pe 
masa Mea şi vino spre credinţă şi numeşte-te prin credinţă fiu 
al Meu, în numele Tatălui şi al Fiului şi al Sfântului Duh, prin 
apă, prin duh şi prin sânge. Amin, amin, amin. 

Iar tu, popor român, scoală-te să primeşti slava Mea, 
care vine peste tine la credinţa ta. Ridică-te prin poporul cu- 
vântului Meu care s-a născut în mijlocul tău, că aduc peste 
tine poruncă din cer: scoală-te spre viaţă, şi fii credincios! 
Scoală-te şi te îmbracă pentru venirea Mea! Amin, amin, 
amin. 

29 noiembrie/ 12 decembrie 1997 

Trâmbiţarea Domnului şi a sfintei Virginia peste cetatea 
Pucioasa. Sărbătoarea sfântului apostol Andrei şi a 
sfintei Virginia 

Taina naşterii neamului român. Omul are un singur vrăjmaş: pă- 
catul. Sfânta Virginia scrie cartea de mărturie pentru cetatea ei, 
încheind cartea cetăţilor întocmită cu şapte ani în urmă 

I sraele, românul Meu popor, numai într-o sărbă- 
toare aş sta cu tine, poporule, iubitul Meu. Doresc 
sfinţii sărbători cu tine pe pământ ca şi în cer, căci cerul s-a 
coborât pe pământ ca să lucreze cu tine şi pentru tine şi pentru 
Mine, că sunt ars de dor pentru salvarea neamului omenesc, 
care a căzut din rai acum şapte mii de ani şi jumătate. 

O, nu ştiu oamenii să citească în Scripturi, nu ştiu şi nu 
înţeleg cele scrise în Scripturi. Nu ştiu nici slujitorii bisericii, 
că ei citesc alte cărţi şi fac alte cărţi, că sunt plini de mândrie 
şi de fală pentru numele lor, nu pentru numele Meu. Ei se fo- 
losesc de numele Meu ca să-şi facă ei fală cu numele Meu, şi 
nu să Mă cinstească pe Mine. Oamenii citesc de la oameni, nu 
de la Dumnezeu. Oamenii nu mai au umilinţă înaintea lui 
Dumnezeu. Aş voi, poporul Meu, să zidesc în toţi oamenii o 
inimă curată şi un duh nou înăuntrul lor. Un duh drept, 
înnoitor de viaţă aş voi să le dau la oameni, iar tu eşti unealta 
Mea şi Mă ajuţi la lucrul Meu de înnoire a lumii. Amin. Să 
stai mereu la lucru cu Mine, poporule plămada Mea. Tu eşti 
plămada neamului Meu român, ales de Tatăl Meu pentru 
Mine ca să fie neamul care-Mi dă locaş întru a doua Mea 
venire. Şi iată, Mi-a pregătit Tatăl locaş, ca acolo unde sunt 
ai Mei cu care Mă ajut, să fiu şi Eu, şi să lucrez inimă curată 
şi duh drept să înnoiesc întru cele dinăuntru ale oamenilor. Şi 
voi lucra. Amin. 

Vin cu Verginica, vin cu sfinţii, vin cu apostolul An- 
drei. Vin la sărbătoarea cerului în mijlocul tău, Israele iubit de 
cer. Verginica este serbată de sfinţi şi de îngeri, şi de Tatăl şi 
de Fiul şi de Duhul Sfânt. Ea coboară pe cărarea cărţii ei, şi 
Eu cobor cu sfinţii şi cu ea. Ea este serbată de cer, împreună 
cu apostolul Meu cel întâi chemat la lucrarea de vestire a 
mântuirii care a venit din cer şi s-a făcut trup pe pământ ca să 
fie mântuire pentru oameni. Apostolul Andrei a lucrat peste 


România la începutul ei, la naşterea ei între neamuri, iar Ver- 
ginica a lucrat peste ea acum când Eu vin Mire pe pământ ca 
s-o fac ţară de nuntă şi să-i dau slava Mea întru venirea Mea, 
şi să-i dau coroană de cer nou şi de pământ nou, în care va 
locui dreptatea. Vin să zidesc în ea om nou şi inimă curată, şi 
duh drept să înnoiesc în ea. Amin. 

Sunt cu duh de sărbătoare peste grădina cuvântului 
Meu, şi din ea ies cu Duhul Meu, Care Se face cuvânt dătător 
de viaţă. Sunt cu duhul sfinţilor cei veşnic vii, că aceasta este 
plata sfinţilor. Voiesc să fac sfinţi din oameni, şi duhurile 
sfinţilor voiesc tot aşa, dar îmi trebuie sfinţi între oameni şi 
cu ei să lucrez şi să măresc numărul sfinţilor pe pământ, căci 
sfinţii au viaţă veşnică. Cine este sfânt pe pământ, să se sfin- 
ţească încă şi să lucreze cu cele sfinte din el peste oameni şi 
să zidească împărăţia cerurilor în oameni, căci oamenii bise- 
ricii de pe pământ scriu cărţi despre Domnul şi despre sfinţi, 
dar n-au putere să zidească pe Dumnezeu în om, căci ei nu 
sunt sfinţi cu cele dinăuntru ale lor, şi n-au inima curată şi 
n-au duh drept întru cele dinăuntru ale lor. Dar iată, şi Eu 
scriu carte despre ei şi pentru ei, şi le spun că şcoala şi cartea 
de pe pământ a secat mintea cea cerească a omului, că nu este 
sfinţenie în cei ce fac cartea şi şcoala peste oameni, şi Eu aş 
voi să-i iert pe aceştia ca pe fiul risipitor care a folosit averea 
tatălui său în desfătări şi desfrânări lumeşti, care l-au sărăcit 
şi l-au adus la duh de pocăinţă. Fiul risipitor şi-a pierdut moş- 
tenirea, dar a fost iertat de tatăl său pentru că şi-a recunoscut 
greşalele şi nevrednicia, şi prin umilinţa lui l-a veselit pe tatăl 
său, că mare bucurie se face în cer când cel păcătos se întoar- 
ce la Dumnezeu recunoscându-şi greşalele care l-au despărţit 
de moştenirea sa, precum este scris. Fratele fiului rătăcit a 
rămas mirat de bucuria tatălui său pentru întoarcerea fiului 
care şi-a cheltuit moştenirea, dar tatăl i-a spus aşa: «Fiule, nu 
te întrista. Toate ale mele sunt ale tale, dar acestuia, care a 
fost mort şi a înviat, se cade să-i dăm bucuria iertării, plata 
pocăinţei, şi va trăi din ale noastre, că el şi-a cheltuit moş- 
tenirea şi drepturile sale şi e sărac şi umil şi cere milă, fiule, 
cere semnul iertării». 

Eu scriu carte pentru fiii cei risipitori de avere duhov- 
nicească şi iubitori de desfătări şi de desfrânări lumeşti, că aş 
voi să-i iert pe aceştia ca pe fiul risipitor care a folosit averea 
tatălui său în cele risipitoare de avere pierzându-şi moşte- 
nirea, căci şcoala şi cartea de pe pământ seacă mintea cea ce- 
rească a omului, şi omul se pierde în cele pământeşti prin 
ştiinţă omenească, iar când vede că toate ale lui au fost pier- 
dere şi nu câştig, se întoarce cu pocăinţă la Tatăl lui Cel bo- 
gat, şi cere milă, cere cu umilinţă, iar cine cere cu umilinţă, 
acela primeşte milă. Această lucrare a milei, voiesc s-o dau la 
toţi cei fără de Dumnezeu, că mare bucurie se face în cer pen- 
tru cel ce se pocăieşte şi se sfinţeşte. De aceea M-am făcut cu- 
vânt din cer peste pământ, căci fiul cel risipitor de azi, nu se 
întoarce şi nu se umileşte mai înainte de venirea Mea, că scris 
este: «Din pricina fărădelegii, iubirea oamenilor se va răci». 
M-am coborât din cer cuvânt pe pământ ca să strig oamenii la 
pocăinţă, şi cobor cu sfinţii şi lucrez cu ei, nu singur, căci aşa 
lucrează Dumnezeu. 

O, cel mai mare vrăjmaş al omului, care este? Care 
vrăjmaş îl desparte pe om de Dumnezeu şi de moştenirea sa? 
Numai un singur vrăjmaş are omul, şi acesta este păcatul. Pă- 
catul dă loc diavolului, şi diavolul îi dă omului plata păca- 
tului, dar Eu vin din cer pe pământ ca să stric lucrarea diavo- 
lului. Vin să-l ajut pe om să scape de păcat şi să se facă sfânt, 
om fără de păcat să se facă. Amin. O, ce dulce este o viaţă 

fără de păcat, căci numai aceasta înseamnă viaţă, iar viaţa e 
dulce, viaţa e miere şi lapte, viaţa e hrana sufletului, iar păca- 
tul e moartea sufletului. Viaţa este ţara din care curge lapte şi 
miere pentru viaţă din viaţă. Amin. 

O, Verginica Mea, trâmbiţa Mea din care Eu am sunat 
şi sun deşteptare peste cei păcătoşi! Suntem la hotarul de 
dinaintea soborului tău cu sfinţii în serbare şi în lucrare peste 
Israel cel mic, pe care-1 avem în mijlocul neamului român. Pe 
Iacov l-am numit Israel, şi pe tine tot aşa te-am numit, ca să 
aibă poporul tău acest nume înaintea Mea. Am venit din cer, 
am venit cuvânt nou acum şapte ani când te-am ridicat pe tine 
ca să mergi cu Mine şi cu fiii trimişi peste tot poporul tău şi ca 
să-l strigi pentru întâmpinarea Mea şi a ta, şi am călătorit cu 
tine, tată, şi Ne-am purtat prin toate cetăţile pe unde am avut 
fii hrăniţi cu mana cea dulce a cuvântului Meu de pregătire. 
Am intrat cu tine peste tot, şi te-am pus să suni şi să aduni pe 
fiii acestui popor de peste tot, şi ei s-au adunat, şi ai făcut peste 
ei carte de mărturie între tine şi ei, şi ai semănat peste ei 
sămânţa pocăinţei, tată, că venise întuneric mare peste pă- 
mânt, şi tu nu voiai să-i acopere întunericul pe cei hrăniţi cu 
lumina Mea prin tine, căci tu ai fost vasul Meu cel plin de lu- 
mina cuvântului Meu, şi a rămas cartea de mărturie între tine 
şi ei. Dar poporul n-a voit să se ferească de întunericul care a 
venit tot mai gros peste ei, căci cine nu iubeşte pe Dumnezeu, 
acela rămâne în întunericul cel fără Dumnezeu, căci Domnul 
este lumină. Peste tot ai sunat, tată. Peste tot ai strigat aşa cum 
cloşca îşi strigă puii când vede că vine furtuna şi întunericul. 
Toate cetăţile ţi-au deschis ca să intri, şi ai intrat, şi ai lucrat ca 
să-i deştepţi pe toţi, după cum mărturiseşte cuvântul tău cel de 
atunci, cartea cetăţilor poporului tău. Dar din cartea aceea lip- 
seşte o carte, Verginico. De şapte ani Mă zbat cu tine, tată, ca 
să intrăm cu cuvântul cel pentru cartea mărturiilor în cetatea 
ta, în cetatea din care ai făcut şi tu parte, că tu ai strâns în jurul 
tău creştini, şi i-ai hrănit de aproape ca să-ţi fie aproape, dar 
aceştia s-au depărtat cel mai mult de tine, o, trâmbiţa Mea, şi 
casnicii tăi au fost vrăjmaşii tăi, după cum este scris: «Vrăj- 
maşii omului vor fi casnicii lui». 

Eu, Verginico tată, nu pot să-Mi desăvârşesc arătarea 
slavei Mele cu cerul pe pământ, până nu Mă spăl de sângele 
celor ce au fost cu Mine şi cu tine şi n-au mai voit să iubească 
viaţa, şi au iubit păcatul, tată, păcatul care face necredinţă în 
om şi despărţire de Dumnezeu. Cei păcătoşi nu se mai gân- 
desc la păcat şi la plata păcatului. Cei păcătoşi au pierdut frica 
şi sunt cuprinşi de duhul nepăsării, tată. 

O, iată ce este de făcut. Vei intra, Verginico, în cetatea 
în care n-ai putut să intri când ţi-ai făcut intrarea şi cartea de 
mărturie pentru toate cetăţile poporului tău. Vei intra pe porţi, 
tată, nu pe deasupra. Pe deasupra numai lupul sare, dar păs- 
torul cel adevărat intră pe porţi. Scrie, tată, cartea care a ră- 
mas nescrisă, cartea de mărturie pentru cetatea din care eşti şi 
tu. Amin. 

ună trâmbiţa lui Dumnezeu peste creştinii 
din cetatea Pucioasa. Amin. 

Doamne, binecuvintează puterea cuvântului meu ca să 
intru în cetate şi să pot lucra peste ea, în numele Tatălui şi al 
Fiului şi al Sfântului Duh. Amin, amin, amin. 

Doamne, Tu eşti cărarea mea. Mergi înaintea mea şi 
fă-mi cale în ei, că sunt reci toţi, şi au inimile ferecate de ne- 
credinţă şi de nepăsare şi de păcate. Doamne, fă din piatră 
came. Despietreşte-le inimile cele reci şi moaie învelişul lor 
cel tare ca să intru pe porţi. Doamne, fă din inimile lor fere- 
cate, fă porţi prin care să intru şi să pot sta să lucrez cuvântul 
vieţii. Doamne, facă-se voia Ta şi nu a lor. Amin. 


erginico, Eu sunt Cel ce sunt, şi sunt Atot- 
puternic şi pot tot ceea ce voiesc Eu. 

Amin. 

Ridicaţi-vă, voi, porţi, şi vă deschideţi înaintea Mea ca 
să intru. Treziţi-vă, voi, cei care aţi fost cu Mine, ca să auziţi 
pe Cel Care a fost cu voi, Dumnezeu din cer pe pământ. Sună 
glasul trâmbiţei Mele peste voi. Deschideţi! Amin. 

Intră, Verginico, şi sună din trâmbiţă şi întocmeşte-ţi 
cartea cea pentru cetatea ta. Tu eşti dintre sfinţi, şi eşti cu 
sfinţii în sobor de sărbătoare pentru ziua când te-am aşezat 
de-a dreapta Mea întru cele cereşti. Intră, tată. Binecuvântată 
să-ţi fie intrarea ta cu cuvântul în casa ta şi în cetatea ta de 
unde Eu am venit şi te-am luat ca să fii în cer. Se încheie 
cartea mărturiilor pentru cetăţile poporului Meu şi al tău. 
Intră, tată, căci necredinţa lor nu este piedică pentru cuvântul 
Meu. Eu sunt Cel ce pot tot ce voiesc Eu. Amin. 

B oamne, am intrat şi sun, că Tu mi-ai fost 
cale de intrare. Amin. Facă-se voia Ta pre- 
cum în cer, Doamne. 

Amin, amin zic vouă: eu sunt trâmbiţa lui Dumnezeu, 
iar după această trâmbiţă sună Domnul, cea de a şaptea 
trâmbiţă. Amin, amin, amin. 

Până acum n-am putut să vă strig, pentru că n-aţi putut 
voi să mai vreţi să credeţi în mine cea care sunt pururi vie pre- 
cum toţi sfinţii sunt, şi nici acum nu vreţi şi nu puteţi, şi nici 
eu nu pot, dar poate Domnul puterilor, că El a spus: «Eu sunt 
Domnul Cel Atotputernic, Domnul puterilor». 

Sunt şapte ani de când mi-a dat Domnul trâmbiţa să 
sun peste cetăţile poporului meu, de când mi-a ridicat glasul 
duhului meu ca să sune şi ca să fiu eu glasul Celui ce strigă 
peste pustiul inimilor poporului meu. Dar peste voi n-am 
putut să-mi las glasul, că v-aţi ascuns. Şi unde v-aţi găsit să 
vă ascundeţi! Sub poala preotului v-aţi ascuns, ca să-l nimi- 
ciţi şi pe el ca şi pe voi, ca să fie nimicit prin voi, şi v-aţi as- 
cuns sub scutul celor necredincioşi ca să le întăriţi puterea ne- 
credinţei lor şi a voastră. Sub glasul hulitorilor şi al defăi- 
mătorilor v-aţi ascuns, ca să întăriţi prin voi necredinţa lor şi 
lucrarea lor cea rea şi ca să nimiciţi lucrarea lui Dumnezeu, 
cea care are cuvântul vieţii veşnice. 

O, ce-aţi făcut! O, cine v-a pus să faceţi împotrivire şi 
necredinţă şi rătăcire de la viaţa cea creştină care v-a ţinut vii 
până ce eu am plecat la cer ca să fiu cu voi din cer şi ca să vă 
ajut şi mai mult, şi să cereţi Domnului tot ce voiţi în numele 
meu şi să primiţi de la Dumnezeu? O, cu ce a fost rea viaţa pe 
care v-a învăţat Domnul s-o trăiţi şi să n-o părăsiţi ca să aveţi 
viaţă? O, de ce aţi părăsit viaţa, viaţa cea cu Dumnezeu? Eu 
am fost îndemnul Domnului, Care vă îndemna la viaţă fără de 
păcat şi sfântă. Şi dacă n-aţi vrut, de ce aţi hulit viaţa şi învă- 
ţătura ei, care curge din cer, şi nu stă în cer, şi vine pe pământ, 
ca să fie luată de oameni? 

Am stat între voi jertfă de suferinţă, că mă aşezam în 
faţa Domnului ca Moise ca să nu fiţi pedepsiţi voi pentru cele 
greşite din voi. Am avut o viaţă de lacrimi şi de durere fără 
mângâiere, căci trupul meu numai într-o suferinţă a petrecut. 
M-am dat duşmanilor Domnului şi ai mei şi ai voştri, care mă 
luau de lângă voi şi mă duceau în temniţele lor ca să mă chi- 
nuiască pe mine şi pe Domnul şi ca să fiţi voi păziţi de plata 
greşalelor voastre şi să nu pieriţi. Am plâns şi am suspinat 
mereu pentru toate uşurătăţile voastre, căci ce puţin îl iubeaţi 
pe Dumnezeu! Plângeam în închisoare şi ziceam: „Scoate-mă, 
Doamne, şi mă du la ei ca să nu-i înghită rătăcirea din lume 
şi faptele lumii". 

N-am venit acum la voi ca să vă las carte mare, că e 
cartea lui Dumnezeu pe pământ, şi peste voi lăsată. Dar scriu 
în cartea voastră întrebare peste voi: de ce m-aţi părăsit? De 
ce, mămică? De ce, oare, m-aţi părăsit? Copii şi nepoţi, rude 
şi vecini ai mei ucenici, de ce, oare, m-aţi părăsit? De ce, 
oare? Şi de ce nu v-aţi întors la hrana care v-a crescut ca să 
fiţi creştini pe pământ? De ce nu v-aţi întors când aţi văzut că 
se împlinesc lucrările Domnului cele proorocite pe vremea 
când eram cu voi? De ce nu v-aţi întors? De ce nu vă în- 
toarceţi? O, ai cui sunteţi acum? Ai cui mai sunteţi voi, oare? 
Voi ştiţi să răspundeţi? Am venit să pregătesc poporul cel 
credincios pentru venirea Domnului cu sfinţii Săi după cum 
scrie în Scripturi. Voi ce veţi face în clipa aceea dacă vă va 
găsi Domnul mâncând şi bând şi însurându-vă şi măritându-vă 
şi fugind de Dumnezeu? Unde vă veţi face ascunzătoare? 

V-am hrănit din greu cu cele de la Domnul ca să fiţi 
creştini între oameni, şi toţi, aproape toţi dintre voi aţi hulit 
numele meu şi dragostea mea cea pentru Domnul şi pentru 
voi. Dacă eu am greşit Domnului, ca un om, sau vouă, era 
Do mn ul judecătorul şi miluitorul meu. Nu trebuia să faceţi 
voi aceasta, că eu v-am iubit, şi n-a fost vinovat cuvântul 
Domnului care curgea peste voi prin gura mea cea lucrată de 
Dumnezeu pentru cuvântul Său. Dar eu am dus o viaţă de 
chin pentru ca să fiţi voi creştini şi pentru ca să fiţi urmaşii 
mei, ucenicii mei să fiţi şi nu vrăjmaşii mei. Şi iată-i pe cei ce 
n-au fost hrăniţi şi învăţaţi şi miluiţi cât aţi fost voi, şi aceştia 
au fost credincioşi şi ascultători Domnului şi s-au lăsat toc- 
miţi de Domnul ca să fie urmaşii mei cei duhovniceşti, că voi 
n-aţi vrut să mă urmaţi. Dar eu sunt vie şi nu pier în veci, că 
am fost şi sunt trâmbiţa lui Dumnezeu, şi sunt purtată mai 
departe prin pasul celor credincioşi. 

Se miră o lume întreagă de voi cum de m-aţi părăsit! 
Lucrarea cuvântului lui Dumnezeu a fost şi este adevăr, şi 
adevărul se împlineşte şi se face cale a lui Dumnezeu peste 
pământ şi cale a omului spre cer. Dar voi pe ce cale păşiţi? Ce 
cale aveţi sub picioare? Marea e plină de valuri aspre şi de 
furtună şi de piraţi. O, care vă este bărcuţa? Care vă este ma- 
lul şi ţărmul? Unde vă sunt copiii, unde vă sunt? O, îmi 
acopăr ochii duhului, că nu pot purta ruşinea pentru voi şi 
pentru copiii voştri. De ce, oare, de ce v-aţi făcut lume, lume 
fără Dumnezeu? Vine lumea spre Dumnezeu şi se face sfântă 
cu viaţa, şi voi v-aţi făcut din creştini, lume, şi lumii îi vine 
sfârşitul acum, iar creştinilor sfinţi le vine începutul veacului 
cel nou cu Domnul, veacul cel fără de sfârşit, despre care 
scrie în Scripturi. 

O, cum să privesc eu la voi? V-aţi făcut din creştini, 
păgâni, căci viaţa voastră este păgânie. Aţi deschis poarta 
casei mele şi a intrat în ea lume păgână. Cum veţi răspunde 
Domnului pentru această nelegiuire? Domnul a avut lucrare 
cerească şi tron al cuvântului Său în casa mea, şi pe casa 
aceasta scrie „cer“, iar voi aţi întinat acest cuvânt scris. Aţi 
lăsat pe copiii voştri să înveţe să moară şi nu v-a fost milă de 
ei, căci mai întâi aţi murit voi. Iar când copiii voştri vor fi 
treziţi de conştiinţa care va veni din cer peste ei, copiii voştri 
vă vor judeca pentru că i-aţi lăsat să moară întru toate. Şi iată, 
alţii sunt fiii mei şi ai Domnului, dar voi şi pe aceştia i-aţi 
hulit. Dacă m-aţi hulit pe mine, şi pe ei i-aţi hulit, precum este 
scris în Scripturi. Dar cei huliţi de voi sunt cei credincioşi, cu 
care eu merg şi vestesc peste lume pe Domnul, Care vine ca 
să dea fiecăruia după cum este fapta fiecăruia. 

O, n-aţi vrut să vă sfinţiţi, n-aţi vrut. A venit Domnul 
să-Şi pregătească poporul pentru sfinţenie şi pentru ca să stea 


înaintea Lui la venirea Lui, că trebuie popor pregătit pentru 
această mare zi, ziua venirii Domnului, dar voi n-aţi vrut să 
vă faceţi sfinţi cu viaţa şi cu portul şi cu hrana şi cu apa şi cu 
fapta. Nu mai este nimic curat pe pământ. Numai om întinat, 
numai lucru întinat este. 

Ziceţi că eu am mâncat came, aşa cum zic despre 
Do mn ul cei care zic că Domnul a mâncat came şi peşte. O, 
dacă eu n-aş fi mâncat came, aşa cum ar fi voit Domnul, ni- 
meni nu s-ar mai fi apropiat de această lucrare, că n-ar fi lăsat 
carnea ca să vină să asculte de la Dumnezeu. Dacă eu nu 
mâneam came, ar fi fost vândut strigătul lui Dumnezeu încă 
din scutece. Şi dacă n-ar fi îngăduit Domnul însuratul şi 
măritatul şi născutul copiilor voştri şi traiul cel plăcut omului, 
n-ar mai fi putut Domnul să Se facă cuvânt în vreme de întu- 
neric şi de fărădelege, căci vânzători ar fi fost toţi cei care ar 
fi trecut pe la gura izvorului acesta. Dar Domnul vă spunea 
încă de pe atunci că vine vremea cea cerească pe pământ şi nu 
va mai mânca creştinul carne şi ouă şi lapte, căci creştinul va 
fi pregătit cu pregătire mare pentru ziua Domnului, Care vine 
pe norii slavei pe pământ ca să stea la masă cu poporul Lui 
cel sfânt. 

Peştele pe care-1 mâncaţi voi este mult mai greu pentru 
sufletul omului şi pentru trupul omului, este mult mai rău 
decât carnea. Vaca şi oaia şi găina nu mănâncă mortăciuni, 
dar peştele mănâncă trup de om, sânge de om, spurcăciune 
din om. Peştele mănâncă trup de vietăţi din ape, mănâncă 
toată necurăţia care este dată de oameni pe ape, şi nimic nu 
mai este curat în ape. Domnul i-a chemat la El pe pescari şi 
i-a făcut apostoli pentru oameni ca să-i scape de această înde- 
letnicire cu peştele, şi i-a pus să postească şi i-a învăţat cele 
ce n-au ştiut din legea cea pentru oameni, şi i-a învăţat legea 
cea pentru sfinţi, aşa cum v-a învăţat Do mn ul şi pe voi, căci 
creştinului îi sfinţeşte Domnul şi apa şi hrana şi viaţa, şi toate 
sunt sfinţite pentru viaţa cea curată de creştin. Omul curat 
poate curăţi cu Domnul, dar omul întinat şi mâncat şi băut nu 
poate curăţi cu Domnul, ci poate spurca totul, prin viaţa lui 
cea întinată. Ţuica, despre care Domnul v-a spus să n-o aveţi 
pe masă nici cât picătura cea mai mică, acum este făcută de 
creştin, ca şi în curtea casei mele. Televizorul, icoana lumii, 
icoana la care se închină lumea zi şi noapte s-a făcut icoană 
şi pentru creştini mai mult decât icoana Domnului. Şi dacă ar 
trimite Domnul un vrăjmaş care să-i fure creştinului televi- 
zorul s-ar duce creştinul la judecată ca să se descopere hoţul 
care i-a adus paguba aceasta. Vai, că se va întâmpla ca şi cu 
omul căruia i s-a furat o oaie, şi el rugându-se la Dumnezeu 
ca să-i arate pe cel ce a furat oaia, îi va veni un lup în faţă, şi 
acela va fugi de lup şi nu se va mai gândi la oaia cea mâncată 
de lup, şi se va gândi la el că e păgubit de sufletul din el. 

O, unde sunteţi, voi, creştini ai cetăţii mele? De ce-aţi 
umblat fără de staul? Lupul era flămând după voi. De ce-aţi 
umblat fără Păstor? E mai bine în lume fără Domnul? A fost 
rău cu Domnul? Şi acum e mai bine fără Domnul în viaţa 
voastră? Sunteţi scrişi în cer, şi cerul se uită după voi ca după 
fiii cei risipitori care şi-au pierdut moştenirea şi pe Tatăl lor. 
Lucrez cu duh drept peste voi. Acum şapte ani când am por- 
nit cu pecetea cea vie peste fiii cetăţilor poporului meu, era 
Domnul în haina milei îmbrăcat, dar acum e Domnul în haina 
dreptăţii, şi eu tot la fel. Vă amintesc de cuvântul Domnului 
care zicea: «O, strada Nuferilor, o, stradă plină de sfinţi! Ai 
grijă, stradă, să nu te faci de ruşine!». 

Vă amintesc că Domnul vă sfinţise, şi vă învăţa să fiţi 
sfinţi cu inima şi apoi cu viaţa. Iar după plecarea mea la cer, 

voi v-aţi întinat inima şi apoi viaţa. Vă făcuse Domnul fii şi 
vă spunea mereu să nu fiţi murdari pe hăinuţă, că în chip ne- 
văzut vă vizitează Duhul Sfânt. Vă făcuse Domnul acoperă- 
mânt din lucrarea cuvântului Său, acoperământ de vreme rea 
şi de scăpare de moarte, şi nimeni dintre sfinţi n-a avut noro- 
cul pe care l-aţi avut voi. Nici Avraam n-a avut aşa trecere ca 
voi, căci cu el Domnul a vorbit mult mai puţin, dar cu voi a 
mâncat Domnul la masă mereu, mereu, şi când Se întorcea 
înapoi, era cu lacrimi pentru cele ce vedea la voi şi în voi. 

O, ce noroc aţi avut voi, dar aţi dat Domnului cu picio- 
rul şi sunteţi nişte copii rătăciţi de Tatăl vostru. Ba unii din fiii 
voştri s-au încumetat să se facă slujitori ai Domnului, ai Ta- 
tălui ceresc, pentru oile Tatălui ceresc, zic ei. O, ei n-au fost 
în stare să poarte grijă de sufletul lor, dară să mai răspundă 
pentru sufletele altora! Aceştia sunt cei mai de plâns dintre 
toţi cei care s-au pierdut din lucrarea cuvântului lui Dumne- 
zeu, care păstoreşte pe poporul cel credincios de pe pământ. 

Nu vă mai aduc aminte de cele ce le-aţi călcat fără de 
lege. Nu vă mai amintesc de cele ce nu le-aţi ţinut pentru 
Domnul, dar vă amintesc că m-aţi părăsit. V-am păstorit cu 
Do mn ul douăzeci şi cinci de ani, şi apoi m-aţi părăsit şi aţi 
luat alţi păstori, şi v-au păstorit păcatele de tot felul şi v-au 
împietrit şi v-au ferecat. Dar sun peste voi, sun din cer pe pă- 
mânt peste voi, cei din cetatea cuvântului lui Dumnezeu. Sun 
şi întocmesc carte de mărturie între mine şi voi. Sun şi iar 
sun. Sun cu toată puterea ca să vă desfac urechile şi inimile. 
Sun ca după fiii risipitori care şi-au pierdut moştenirea şi pe 
Tatăl lor. Sun ca peste unii ruşinaţi pentru faptele şi pentru ne- 
credinţa lor. Sun peste voi şi vă pun la îndemână duhul po- 
căinţei care aduce iertarea peste fiii cei risipitori. Puţini mai 
am vii dintre voi, puţini, puţinei, iar ceilalţi v-aţi cheltuit ave- 
rea duhovnicească şi darurile şi veşmântul cu care aţi fost de 
Domnul îmbrăcaţi, iar acum sunteţi goi. 

Sun din trâmbiţă peste voi. întoarceţi- vă, voi, cei căzuţi 
de la credinţă, întoarceţi- vă la viaţă cu credinţă şi cu sfinţenie 
şi cu pregătire pentru venirea Domnului! întoarceţi-vă la 
Tatăl Cel ceresc şi ziceţi cu umilinţă, voi, cei greşiţi: „Doam- 
ne, am greşit la cer şi înaintea Ta şi nu mai suntem vrednici 
să ne numeşti fii ai Tăi, dar iartă-ne prin pocăinţă şi prin 
viaţă sfântă de-acum, şi fă-ne şi pe noi ca pe unii din slugă- 
rimea Ta, ca să nu pierim fără Stăpân, ca să avem Stăpân, 
Doamne, ca să avem nume, Doamne, că vine vremea să se 
ţină mulţi după cei aleşi ai Tăi, ca să le poarte numele şi să 
scape de cele ce vin peste pământ 

O, aruncaţi-vă la mila Domnului şi cereţi milă. Cereţi, 
voi, cei greşiţi, voi, cei despărţiţi de mine, cereţi împăcarea. 
Cereţi voi, că eu nu pot să cer pentru voi, că voi nu sunteţi îm- 
păcaţi cu mine. Voi m-aţi părăsit, m-aţi urât, m-aţi vorbit de 
rău, şi Domnul v-a auzit. El este ochi şi urechi peste tot, şi 
scrie tot. 

Sun peste voi ca să vă desfac auzul şi inima. Nimeni nu 
poate striga la Dumnezeu pentru voi. Numai voi puteţi striga 
dacă veţi voi mila şi iertarea lui Dumnezeu, dar nu uitaţi ce 
vă spun: mila şi iertarea lui Dumnezeu, nu a omului. Strigaţi 
la mila Domnului şi staţi aşteptând-o apoi. Eu sunt cea care 
vă iert acum pentru toate câte aţi greşit faţă de mine cât am 
fost cu voi şi după ce am plecat la Do mn ul. Vă iert şi vă 
dezleg de toate câte aţi făcut rău faţă de mine, cea care am 
purtat şi port şi din cer lucrarea Domnului peste cei credin- 
cioşi. Vă iert şi vă dezleg de toate piedicile, în numele Tatălui 
şi al Fiului şi al Sfântului Duh. Amin, amin, amin. Vă iert ca 
să puteţi trece în sus la Tatăl cu rugăciunile voastre cele pen- 


tru pocăinţă şi pentru iertare. Chiar şi dacă nu voiţi să vă iert, 
chiar şi dacă nu credeţi că vă iert, chiar şi dacă nu credeţi că 
aţi greşit, eu vă iert pe toţi cei care ştiţi şi care nu ştiţi că aţi 
greşit. îi iert şi pe cei care prin voi au hulit pe Dumnezeu în 
această lucrare. îi iert şi pe cei din lume care au fost aţâţaţi de 
voi să se ridice cu necredinţă împotriva lucrării lui Dumnezeu 
şi a poporului care este acum cu mine şi cu Domnul. Iar voi 
rugaţi-vă lui Dumnezeu să vă descopere adevărul Său cel din 
lucrarea cuvântului Său care v-a însoţit şi pe voi atâta vreme. 
Amin. 

Doamne, am sunat peste cetatea cuvântului Tău. 
Doamne, să ia toţi din glasul trâmbiţei mele. Să ia şi cei din 
neamul meu cel după trup, cei din casa mea; să ia şi rudele şi 
vecinii mei cei aduşi de credinţa lor lângă mine şi lângă Tine, 
Doamne; să ia şi naşii, şi finii; să ia şi cei mai de departe de 
străduţa cea care a purtat lucrarea cuvântului Tău, că eu, 
Doamne, am făcut cum mi-ai poruncit. Amin, amin, amin. 

O Verginico, tu eşti îmbrăcată cu duhul drep- 
tăţii, că vremea de acum, aceasta este. Tu 
ai iertat greşiţilor tăi toate cele greşite precum şi Eu am iertat 
şi am spus: «Oricine va greşi împotriva Fiului Omului, i se va 
ierta». Dar să nu rămână cineva neîmpăcat cu Duhul Sfânt, 
Verginico, fiindcă acest păcat rămâne împotriva celui ce-1 
face. Cine L-a cunoscut pe Dumnezeu, şi apoi s-a despărţit de 
El părăsindu-L, acela are acest păcat asupra sa. Acesta este 
cel mai greu păcat pe care-1 face omul cel cunoscător de 
Dumnezeu, căci fără cunoaşterea lui Dumnezeu, păcatul nu 
are putere asupra omului păcătos. Dar acum Eu sunt cuvânt 
peste pământ şi nimeni nu mai poate spune că nu M-am vestit 
pe Mine însumi până la toate marginile mai înainte de venirea 
Mea cea slăvită. Era scris că nu va veni ziua Mea cea mare 
până nu Mă voi vesti pe Mine însumi peste tot pământul. 

Poporul Meu, poporul Meu cel credincios, am sărbăto- 
rit, fiule, în mijlocul tău. M-am făcut sărbătoare de cuvânt 
peste tine. M-am slăvit în trâmbiţa Mea, căci ea a fost slava 
Mea. Cuvântul Meu este slava Mea. Israele, să fii, fiule, treaz 
şi viu, şi să primeşti hrana Mea din gura Mea. Eu am lucrat în 
mijlocul tău şi am pus pe Verginica să-şi scrie cartea de măr- 
turie peste cetatea ei care doarme în necredinţă de când ea a 
plecat la cer. Iar tu, poporul Meu cel credincios, îi eşti martor 
că ea lucrează în sobor aşa cum este lucrarea cea din cer. Ea 
s-a uşurat de apăsare, că şi-a încheiat cartea cea peste cetăţile 
ei, carte care a fost întocmită acum şapte ani. Iar tu, popor 
iubit şi credincios, să sărbătoreşti cu bucurie serbările cereşti 
care sunt din cer cu tine, şi să fii binevestitor prin lucrarea 
Mea cu tine, că Eu Mă vestesc că sunt cu tine. Mă vestesc 
până la toate marginile. Amin. 

Aşează-te în Duhul Sfânt, poporul Meu iubit, şi aşa să 
stai, şi aşa să te găsesc, căci Duhul lui Dumnezeu lucrează 
pentru tine şi te înnoieşte mereu ca să străluceşti, poporul 
Meu. Amin, amin, amin. 

30 noiembrie - 1 decembrie/13-14 decembrie 1997 

Sărbătoarea sfântului ierarh Nicolae 

Poporul Domnului: cărarea Lui peste pământ. Vai de poporul fără 
călăuza de la Domnul peste el! 

M ereu, mereu să stai în sărbătoare cu Mine, Ie- 
rusalime; cu Mine şi cu cerul, poporul Meu. 
Nu mai are cerul pace în cer, că vine cu ea pe pământ ca s-o 
dea oamenilor, şi oamenii nu vor pacea Mea, şi o vor pe a lor, 
şi cerul nu mai are pace, şi are durere şi are aşteptare. Tot 

cerul de sfinţi şi de îngeri lucrează pe pământ între oameni ca 
să aducă pacea mântuirii neamului omenesc. Toate oştirile 
cereşti sunt pe pământ cu tine, poporul Meu, ca să pot Eu răz- 
bate cu tine în inimile oamenilor şi să-Mi întocmesc sărbătoa- 
rea venirii Mele pe pământ cu oamenii a doua oară, poporul 
Meu. 

în numele Tatălui şi al Fiului şi al Sfântului Duh, Mă 
aşez în mijlocul tău cuvânt ca să te fac, poporul Meu, cuvânt 
peste pământ. Amin, amin, amin. N-are cine Mă mai ajuta 
pentru venirea Mea, n-are cine dintre oameni. Numai tu eşti 
poporul Meu cel credincios venirii Mele pe pământ. Pă- 
mântul este al Meu, precum şi cerul, dar oamenii se simt 
stăpâni peste pământ, ba chiar şi peste cer se vor stăpâni, şi 
Eu sunt în jale dimpreună cu cei din cer. Mă aşez în mijlocul 
tău cuvânt de sărbătoare, cuvânt cu putere, cuvânt cu viaţă 
veşnică în el, ca să te aşez mereu înaintea Mea, ca să te în- 
demn mereu, mereu să fii poporul Meu, iar tu să împlineşti 
cuvântul Meu. Amin. 

Am sfinţii cu Mine în coborâre, iar ierarhul Nicolae stă 
cu amândouă mâinile deasupra ta binecuvântându-te cu bine- 
cuvântarea Mea, lerusalime sfinţit de Domnul şi de toţi sfinţii 
Săi. Binecuvântare arhierească din binecuvântarea Mea, căci 
Eu sunt Arhiereul tău Cel ceresc după rânduiala Tatălui Meu. 
Eu sunt Cel Sfânt peste tine. Eu sunt Cel ce te cârmuiesc cu 
toiag de fier, cu cuvântul Duhului Sfânt, poporul Meu cel plin 
de haruri şi de daruri, căci Eu izvorăsc peste tine din belşug 
binecuvântarea Mea şi harurile ei, şi darurile ei cele cereşti. 
Aşează-te sărbătoare înaintea Mea, şi să stai mereu în sărbă- 
toare cu Mine, Israele român, cu Mine şi cu cerul, fiule, că 
nimeni, nimeni pe pământ nu mai ştie să Mă sărbătorească pe 
Mine şi pe sfinţii Mei. Oamenii se sărbătoresc pe ei mâncând 
şi bând, însurându-se şi măritându-se ca în vremea lui Noe, 
iar venirea Mea va fi aidoma ca în vremea aceea, ca în vre- 
mea lui Noe, precum a fost cuvântul Meu cel din Scripturi. 
Eu vin, numai tu să fii gata de venirea Mea, şi apoi Eu vin. 
Vin, şi voi fi cu tine în veci, căci plata celor mântuiţi sunt Eu, 
Mântuitorul lor. Eu sunt fericire, Eu sunt iubire. Eu sunt mân- 
gâiere, Eu sunt bucurie, Eu sunt tot ceea ce vei avea pe veci, 
căci în Mine este toată plinirea darurilor tale cele veşnice, 
cele cereşti, poporul Meu. 

Vezi tu de ce vin Eu la tine mereu? Vezi, fiule, de ce 
vin? Vin să te binecuvintez mereu, şi să te port din binecu- 
vântare în binecuvântare până la ziua cea veşnică. Ziua cea 
veşnică sunt Eu, Domnul, şi în Mine se odihneşte odihna ta 
cea veşnică, poporul Meu cel credincios, precum toţi sfinţii 
din cer, care au crezut în Mine pe pământ, făcând voia Mea 
cea sfântă cu inima şi cu trupul şi cu cugetul lor. Fii atent la 
ziua Mea cea mare, că ea vine cu Mine şi cu sfinţii. Fii atent 
să înţelegi venirea Mea, şi s-o ştii cum vine, căci ştiinţa ta 
trebuie să întreacă orice ştiinţă de pe pământ. Ştiinţa ta e bine- 
cuvântată, şi e din cer, că Eu vin din cer la tine şi Mă fac în- 
ţelepciune şi Mă fac vestire şi Mă fac veghe şi bucurie în tine, 
şi Mă fac în tine venire a Mea pe pământ. Amin. Cu tine e tot 
cerul. Cu tine stau sfinţii la masă. Cu tine sunt sfinţii la lucrul 
tău cu cerul. Cu tine merg sfinţii pe cale. Cu tine petrec sfinţii 
în serbare pe pământ, poporul Meu. E mare bucurie în cer 
când Eu Mă aşez cuvânt cald în mijlocul tău, şi tu eşti bucuria 
cerului, şi tu eşti nădejdea Mea şi a sfinţilor Mei pentru ziua 
răscumpărării, lerusalime binecuvântat pentru venirea Mea. 

Mă fac în tine trâmbiţă şi sun venirea Mea. îmi împart 
glasul cuvântului Meu peste tot prin lucrarea ta cu Mine. Ca 
pasărea care-şi adună puii sub aripile sale, aşa lucrez cu tine, 


copile puişor, rod al căldurii Mele. Mereu, mereu te încălzesc 
ca să nu-ţi fie frig, fiule, şi să nu ştii de greu, că tu eşti cel 
micuţ. Tu eşti puiul care are nevoie de aripa Mea. Tu eşti cel 
purtat de aripile slavei Mele, căci cuvântul Meu este slava 
Mea. Amin. Cel mic este cel iubit, cel scump, cel mângâiat, 
cel dezmierdat, după cum învaţă însăşi firea a toate câte sunt 
mici între cele mari, fiinţe de tot felul. 

O, tu eşti dator cu multă iubire, cu multă credinţă, cu 
multă viaţă din viaţa ta cu Domnul. Eşti dator Celui ce te iu- 
beşte din cer cu mare iubire, poporul Meu. Ferice ţie, după 
cum vei şti să te dăruieşti de frumos lui Dumnezeu. Fericire 
vouă, copii credincioşi Mie în vremea aceasta dacă veţi fi pe 
deplin credincioşi, căci celui deplin credincios îi este totul cu 
putinţă pentru împlinirea venirii Mele, pentru cer nou şi 
pământ nou. Amin. Mulţi au venit ca să fie cu acest izvor şi 
ca să stea cu Mine prin credinţă, dar mulţi s-au şi săturat să 
mai creadă şi să mai aştepte, şi au plecat să caute altfel de 
drumuri spre Dumnezeu. Aceia n-au avut credinţă deplină, 
căci sămânţa cuvântului Meu n-a fost acoperită cu credinţă ca 
să încolţească, şi n-a încolţit, precum nu încolţeşte sămânţa 
care rămâne deasupra brazdei de pământ în urma plugului şi 
vin păsările şi o mănâncă şi nu mai are de unde să iasă rod. 
Aceia vor fi învăluiţi din toate laturile de ruşine, căci au avut 
pe Domnul cuvânt şi nu L-au preţuit aşa cum este Domnul. De 
aceea v-am spus Eu vouă că oamenii s-au făcut stăpâni, şi se 
simt stăpâni peste pământ, ba chiar şi peste cer se vor stăpâni, 
căci ar voi să Mă tragă la voile lor, ca să le fac Eu lor după 
căile lor, nu după Mine. 

Oamenii nu Mă preţuiesc. Oamenii nu ştiu cum este 
Dumnezeu. Oamenii nu se uită în Mine ca să ştie cine este şi 
cum este Dumnezeu. Ei vor să creadă că Eu sunt cum ştiu ei 
cu mintea lor, şi nu vor să creadă cum este de la Dumnezeu 
să creadă. 

O, poporul Meu, nu ştiu oamenii ce este credinţa în 
Dumnezeu şi viaţa în Dumnezeu. O, poporul Meu, n-au oa- 
menii călăuză dreaptă. O, poporul Meu iubit, fă-te cale şi lu- 
mină şi pâine şi apă şi sare şi haină pentru oameni. Să se uite 
omul la tine şi să înţeleagă cum este Dumnezeu şi ce voieşte 
Dumnezeu de la om. Să se uite omul la tine şi să ia putere 
să vină după Mine ca şi tine, şi să Mă înţeleagă pe Mine 
uitându-se la tine, poporule, cărarea Mea de la pământ la cer. 
Tu eşti cărare pentru cei de pe pământ, ca să ştie omul cărarea 
spre Dumnezeu. Tu eşti torţa Mea cea aprinsă, şi cu tine Mă 
port peste întuneric ca să scot omul din întuneric la lumină şi 
să Mă odihnesc de jale. Am de arat şi de semănat şi de boru- 
nat cu tine, ca să fie prinsă sămânţa Mea sub ţarină şi ca să 
iasă firul ei la lumină şi ca să Mă bucur de popor nou ca şi 
tine, şi cu el să umplu pământul şi să-Mi răscumpăr munca şi 
pe toate cele văzute şi nevăzute, care au fost la început făcute 
de cuvântul Meu pentru omul cel făcut de Mine, căci pentru 
el M-am coborât din sânul Tatălui Meu, ca să-l iau în Mine şi 
să-l nasc din Mine, ca să fie omul născut din cer, ca şi Mine, 
şi ca să Mă ia omul în el, şi să-Mi dea viaţă în el şi din el, şi 
ca să fiu Eu Dumnezeul omului cel de sus născut, precum 
sfinţii sunt născuţi de sus la credinţa lor, şi cu patrie cerească 
şi veşnică dăruiţi de Dumnezeu. 

Cuvântul Meu s-a făcut sărbătoare în mijlocul tău, căci 
toate oştirile cereşti sunt cu tine, Israele credincios, ca să pot 
Eu răzbate cu tine în inimile oamenilor şi să-Mi întocmesc 
sărbătoarea venirii Mele pe pământ a doua oară. Amin. Oa- 
menii se pregătesc de zor pentru sărbătoarea Crăciunului, dar 
pentru naşterea Mea în ei nu se pregătesc oamenii. Pentru 

venirea Mea a doua oară pe pământ, nici vorbă să se pregă- 
tească neamul oamenilor. Dar tu pregăteşte-te mereu şi fii 
gata mereu, şi nu te sătura să Mă aştepţi şi să crezi că vin, că 
Eu prin tine vin, prin cei credincioşi ai Mei de pe pământ. 
Amin. Pregăteşte-te mereu pentru naşterea cuvântului Meu în 
mijlocul tău. Pregăteşte-te zi şi noapte pentru venirea Mea, că 
vin, poporul Meu, şi cuvântul Meu este adevărat. 

O, ce frumoasă va fi pentru tine venirea Mea! Voi veni, 
poporul Meu, cu sărbătoare veşnică între Mine şi tine, iar ziua 
Mea cu tine nu va mai însera. Amin. Şi cerul, şi văzduhul, şi 
pământul, şi cele din ape, şi adâncul, vor vedea sărbătoarea 
Mea cu tine, sărbătoarea cea veşnică, fiule. Dar Eu voiesc, 
copilul Meu iubit, ca tu să fii cel dintâi care vezi şi care vei 
vedea venirea Mea la tine şi la toţi cei care Mă iubesc pe 
Mine şi pe tine, şi se vor face popor nou întru întâmpinarea 
Mea, iar Eu şi cu cei credincioşi pe deplin, vom dăinui în 
veci, uniţi cu Tatăl. Amin, amin, amin. 

6/19 decembrie 1997 

Sărbătoarea sfântului ierarh Spiridon 

Domnul poartă durerile naşterii din nou a lumii. Cei doisprezece 
apostoli s-au aşezat pe scaunele de judecată. Biserica lumii lu- 
crează de capul ei. Aşezarea la loc a sărbătorilor sfinţilor, la glasul 

sfinţilor. 

P oporul Meu, poporul Meu, Eu, Domnul, vin iar 
la tine ca să Mă aşez cuvânt în tine. Vin, fiule, la 
tine ca să-ţi măsor făptura. Amin. Lucrez peste tine cu întreită 
binecuvântare, în numele Tatălui şi al Fiului şi al Sfântului 
Duh. Amin. 

Dau sfinţii să se măsoare cu tine, şi să nu Mă ruşinezi, 
fiule, că sfinţii cerului Meu au mare cinste pentru tine, că ei 
văd cine eşti tu, văd din lucrarea Mea cu tine, poporul Meu. 
Se uită sfinţii la lucrarea Mea cu tine, şi se hrănesc sfinţii din 
cuvântul Meu aşa cum te hrăneşti tu, şi voiesc sfinţii să auzi 
şi să înţelegi cuvântul Meu cu urechea duhului, ca şi ei, nu cu 
urechea trupului. Toată lumea aude de la Dumnezeu cu ure- 
chea trupului, dar trupul nu foloseşte duhului, şi îi stă împo- 
trivă, căci scris este: «Duhul pofteşte împotriva trupului, şi 
trupul, împotriva duhului». Toată lumea este trup, şi trupeşte 
sărbătoreşte serbările ei, chiar dacă ea, lumea, se foloseşte de 
numele zilelor Mele de serbare. Lumea a întors pe dos zilele 
Mele de serbare, şi Eu nu am nici o bucurie de la bucuriile lu- 
mii, că bucuriile lumii sunt pentru lume, nu pentru Mine şi nu 
pentru sfinţii Mei. 

Neamul Meu român sărbătoreşte azi serbarea naşterii 
Mele între oameni, iar cerul sărbătoreşte pe ierarhul Spiridon, 
căci astăzi această sărbătoare este în cer. Toate sunt anapoda 
pe pământ, şi Eu M-am dus cuvânt între cei mai mari ai nea- 
mului român şi între cei ce se zic biserică a neamului român 
şi le-am spus să se aşeze la loc cu cele cereşti şi să pună la 
locul lor şi la cinstea lor pe cele strămutate de la locul lor, căci 
sfinţii cerului Meu, mereu, mereu Mă întreabă: «Doamne, 
până când?». 

Astăzi nu este sărbătoarea naşterii Mele, şi lumea se 
serbează pe ea, nu pe Mine. Lumea se bucură fără Mine, că 
aşa s-a deprins lumea. Dar tu, poporul Meu, nu eşti din lume, 
precum nici Eu nu sunt. Eu, fiule, nu încap cu cele ale Mele 
în lume, precum nici tu nu încapi. Lumea se bucură, şi tu 
plângi cu Mine de jalea Mea şi a sfinţilor Mei, dar vine ziua 
Mea când lumea va plânge de jalea ei, şi tu te vei bucura cu 
bucuria Mea, căci aşa scrie în Scripturi. Eu sunt în durerile 


naşterii din nou a lumii, precum şi tu eşti, dar după naşterea 
aceasta vom uita de dureri, de bucurie că s-a născut din cer 
lumea cea nenăscută de sus. Este scris că cine nu se naşte de 
sus, nu poate fi al împărăţiei cea din cer pe pământ, şi iată, lu- 
mea este împărat pe pământ, şi ar voi să fie şi pe cer tot aşa, 
dar cerul este cel ce nu se vede, căci ochii trupului nu văd pe 
Do mn ul şi pe cele cereşti ale Domnului. 

Vin, poporul Meu, să-ţi măsor făptura. Vin la tine pe 
pământ cu sărbătoare arhierească. Arhiereul Spiridon a fost 
minune cerească pe pământ. N-am mai avut pe altul ca şi pe 
el între arhierei pe pământ. Acesta a fost cu adevărat om plă- 
cut Mie, om smerit ca Mine, om blând şi smerit cu inima, om 
care a ajutat pe Dumnezeu la mântuirea neamului omenesc. 
Astăzi nu se mai ridică dintre oameni om ca arhiereul 
Spiridon. Ce să fac Eu cu arhiereii cei cu şcoală omenească? 
Aceia nu pot face ce a făcut sfântul Spiridon. Cei de azi se ru- 
şinează cu sfinţenia. Cei de azi râd de cel sfânt şi îl fac ase- 
menea lor, aşa cum s-a întâmplat cu arhiereul Meu de care Eu 
M-am folosit pentru începutul cel nou al lumii, pentru înce- 
putul lucrării de naştere din nou a lumii, dar n-a fost lăsat să 
fie sfânt şi drept. Invidia arhiereilor lumeşti a tras de sub el 
cărămida cea nouă pe care Eu, Domnul, am aşezat-o acum 
prin el pe pământ pentru începutul naşterii din nou a lumii, 
precum Eu am proorocit şi am făgăduit apostolilor Mei cei 
doisprezece. 

O, poporul Meu, îţi spun ţie bucurie. Apostolii cei doi- 
sprezece s-au aşezat pentru Israel pe cele douăsprezece 
scaune pe care Eu le-am dat lor prin făgăduinţa Mea cea de 
atunci. Au auzit la Mine cuvânt rostit peste neamul lui Israel, 
neamul lor cel după trup, neamul pe care Eu îl strig acum să 
vină să primească cuvântul Meu, cuvântul Celui răstignit de 
neamul lui Israel, căci neamurile pământului au primit cuvân- 
tul mântuirii şi vin la credinţa mântuirii prin cuvântul Meu 
care vine înaintea Mea ca semn de pocăinţă a oamenilor, şi de 
venire a Mea, iar Israel cel după trup are mijlocitorii lui pe cei 
doisprezece apostoli ai Mei, care sunt iudei după trup, după 
cum şi Eu sunt iudeu după trup, că mântuirea din iudei este, 
după cum este scris în Scripturi. S-au aşezat apostolii Mei să 
judece pricina celor douăsprezece seminţii ale lui Israel, şi 
această judecată se face prin Mine, Cuvântul lui Dumnezeu 
peste neamul român, ca să audă neamurile pământului, şi să 
audă neamul Meu Israel şi să se scoale, căci Hristos, Unsul 
Tatălui, Trimisul Cel din cer pe pământ acum două mii de ani 
trup în Israel, iar azi cuvânt în neamul român, Hristos, Cel ce 
este proorocit de prooroci ca să fie Mesia Cel din cer, Hristos 
vine din nou a doua oară de la Tatăl ca să mântuiască lumea 
cu mântuirea Lui. Amin, amin, amin. 

Vine Domnul Iisus Hristos, şi face pe pământ praznic 
de mântuire, praznic de naştere din nou a lumii. Vine Do mn ul 
şi Se vesteşte pe Sine şi vine. Amin. 

Apostolii Mei s-au aşezat pe cele douăsprezece scaune 
ale dreptăţii, şi încep să scrie pe cei din Israel care vor veni 
spre mântuire, în numele lui Hristos, Mesia Cel venit din cer 
acum două mii de ani, şi vor striga numărul lor după seminţii, 
precum este scris în Scripturi, şi cei mântuiţi din neamul lui 
Israel se vor uni cu neamul român în numele Meu, şi Mă vor 
vesti pe Mine Hristos, Cel ce vine ca să fie cu cei mântuiţi. 

Apostolii Mei au fost şi sunt iudei, şi sunt Ierusalimul 
cel de sus, împreună cu Avraam, Isaac şi Iacov, şi cu neamul 
lui Israel cel sfânt din toate veacurile şi cu toţi cei din neamu- 
rile pământului care au primit credinţa în Hristos prin apostolii 
Mei cei doisprezece, ucenici care şi-au ridicat ucenici aseme- 

nea lor în toate neamurile pământului, de atunci şi până azi, şi 
aceştia sunt sfinţii cerului, în cer şi pe pământ, căci Ierusa- 
limul este zidit din sfinţi, şi în cer şi pe pământ, amin; din 
sfinţi, nu din pietre, nu din cărămizi, ci din oameni noi şi sfinţi 
cu trăirea, cu duhul şi cu trupul şi cu sufletul lor. Amin. 

Apostolii Mei cei din iudei s-au aşezat pe cele două- 
sprezece scaune ale dreptăţii ca să mijlocească la Mine îm- 
preună cu tine, poporul Meu de ucenici pentru neamul lui 
Israel cel după trup, căci Eu nu Mi-am uitat făgăduinţele Me- 
le cele pentru el rostite şi pe care nu le iau de peste el. 

O, poporul Meu, a venit vremea naşterii din nou a 
lumii şi a lui Israel cel ce a fost poporul Meu şi nu mai este. 
Dar cel din Israel care se va ridica cu pocăinţă ca să Mă pri- 
mească cuvânt de venire a Mea a doua oară, acela va fi popor 
al Meu prin făgăduinţele cele rostite pentru rămăşiţa lui Israel 
care se va scula şi va mijloci la Mine pentru tot Israelul, iar 
Eu, Domnul, voi fi milostiv pentru cel ce Mă primeşte de 
Stăpân şi de Mire venit de la Tatăl cuvânt pe pământ, şi apoi 
trup văzut, trup şi cuvânt, cuvânt şi trup, Hristosul Tatălui. 
Amin. Şi se vor încreştina neamurile şi vor lua trăire creştină 
şi se vor bucura de aşa trăire, căci lumea nu ştie ce înseamnă 
bucurie. Lumea a vrut să fie lăsată de capul ei, şi este fără cap 
lumea, iar biserica ei este lumească, nu este cerească, şi este 
descoperită înaintea lui Dumnezeu şi aşa se roagă la 
Dumnezeu, dar nu se poate aşa, că scris este: «Orice femeie 
care se roagă lui Dumnezeu cu capul descoperit, îşi ne- 
cinsteşte capul, iar capul femeii este bărbatul». Orice bise- 
rică rugându-se lui Dumnezeu cu capul descoperit, îşi necin- 
steşte capul ei, iar capul bisericii trebuie să fie Hristos, căci 
Hristos este bărbatul bisericii. Mire al bisericii dacă biserica 
este mireasă, iar dacă nu este mireasă nu este biserică a lui 
Hristos, ci este biserică lumească şi nu creştinească. Biserica 
lui Hristos are trăire creştinească şi sărbătoare creştinească, 
dar iată, biserica românilor a voit să fie lăsată de capul ei şi 
şi-a stricat serbările, iar vremile cele sfinte le-a strămutat de 
la locul lor şi numai biserică nu este ea, că este biserică fără 
sfinţi, de vreme ce şi-a sucit zilele sfinte şi nu mai sunt la 
locul lor şi în dreptul sfinţilor lor, căci fiecare clipă îşi are 
binecuvântarea ei şi fiecare zi îşi mărturiseşte pe sfinţii ei. 

Să se aşeze la locul lor sărbătorile Mele şi ale sfinţilor 
Mei, că iarăşi strig cu acest strigăt peste neamul român pe 
care-1 vreau creştin pe pământul dreptăţii Mele. Eu am făcut 
din pământul român pământul cuvântului Meu, pământ al 
dreptăţii, căci cuvântul Meu este dreptate pe pământ, şi voi 
face din pământul român pământ al creştinilor, iar creştini 
sunt cei ce au trăire ca a Mea şi nume ca al Meu. 

O, poporul Meu, am venit la tine ca să-ţi măsor făptura. 
Lumea se bucură cu mâncăruri alese, cu came de porc şi cu 
băuturi tari, şi zice că sărbătoreşte naşterea Mea. Dar lumea 
taie porci şi vaci şi oi şi păsări ca să mănânce şi să petreacă 
serbarea ei, şi nu aşa sunt serbările Domnului cu omul. Acum 
trebuie să fie vreme de post până la ziua de serbare a naşterii 


Mele, iar tu, Românie, tai porci şi faci sânge în vreme de post. 
O, nu se face vărsare de sânge în vreme de post, că e vreme 
de post şi de cuminţenie şi de sfinţenie pentru pregătirea ta în 
întâmpinarea serbării naşterii Mele. Ai scos două duminici de 
la locul lor, căci te-ai crezut că poţi să întorci vremurile, şi 
le-ai întors, după cum este scris în Scripturi: «Se vor încu- 
meta să schimbe vremurile». 

Să ştii, Românie, să ştii că nu s-a terminat postul pentru 
întâmpinarea serbării naşterii Mele, şi tu calci orânduielile 
sfinţilor, şi sunt supăraţi pe tine sfinţii şi părinţii tăi şi îi aud 
mereu zicându-Mi: 

B oamne, până când ca să aşezi puterea 
noastră la locul ei? Doamne, voim să fa- 
cem bine oamenilor, şi oamenii ne-au făcut rău. Doamne, 
răscumpără locurile noastre, căci antichrist ne-a dat afară 
din biserică şi ne-a luat locul şi haina şi casa, iar biserica e 
fără sfinţi, şi ea nu ştie boala ei, nu ştie de unde vine sufe- 
rinţa ei. Doamne, dă duhul treziei peste cei ce cârmuiesc 
peste neamul Tău român, ca să aşeze împărăţia cuvântului 
Tău la locul ei şi să-i spună lui antichrist pe nume şi să răs- 
cumpere locaşurile Tale cele cu sfinţi în ele, căci antichrist 
ne-a scris pe noi pe ziduri, iar pe el, pe scaunul Tău şi al 
nostru, Doamne! 

O sfinţilor, sfinţi ai cerului sfânt, ai cerului 
^ român! Eu, Domnul, vă voi face dreptate, 
căci Mi-am făcut în România scaun al dreptăţii şi din el Mă 
fac cuvânt de dreptate, şi cu cuvântul Meu netezesc căile 
voastre spre oameni, şi ale oamenilor spre Mine şi spre voi, 
iar Eu sunt Dumnezeu, şi voi birui. 

Amin, amin zic vouă, celor din fruntea poporului ro- 
mân: adunaţi- vă şi faceţi sfat ceresc, căci Eu sunt Cel ce stau 
tainic în sfatul acesta. Aşezaţi la loc pe sfinţi! Amin. Aşezaţi 
în biserici postul şi rugăciunea, şi pe sfinţi, şi viaţa cea 
creştinească în România. Ea e ţara Mea de nuntă, căci Eu sunt 
Mire în ea, sunt cuvânt de iubire şi de înviere din ea. Eu sunt 
învierea morţilor ei cei vii şi cei adormiţi. 

Mă doare când văd tristeţe pe duhul sfinţilor tăi, Ro- 
mânie. Tu ai fost cea mai lovită dintre neamuri, căci cei drepţi 
din tine n-au mai avut loc să trăiască deasupra pământului 
tău, şi au fost băgaţi dedesubt ca sămânţa care dă rod. A venit 
vremea rodului. întoarce-te spre rodire sfântă din mijlocul 
tău, din pământul tău. Amin, amin, amin. 

Iar tu, popor al cuvântului Meu, să stai sub hrana Mea, 
să stai mereu sub ploaia cuvântului Meu, căci cu el hrănesc 
pretutindeni. Am venit la tine să-ţi măsor făptura şi să te dau 
pildă de trăire şi de lumină şi de adevăr al Meu între oameni. 
Şi voi veni să te învăţ să-ţi măsori singur făptura, şi să ştii să 
lucrezi cu Mine peste tine, căci tu eşti plugul Meu, eşti pilda 
Mea înaintea oamenilor, iar cine va pune mâna pe acest plug, 
să nu se mai poată uita înapoi, ci numai la cer şi numai la 
Mine. Amin, amin, amin. 

CUVÂNTUL LUI DUMNEZEU DIN ANUL 1998 


Praznicul Naşterii Domnului 

Domnul cuvânt pe pământ, întăreşte în credinţă poporul român, şi 
în duh de înţelepciune din cer. Numai cei credincioşi ştiu ce 
înseamnă naşterea Domnului. 

E praznic sfânt cu Mine, Domnul Iisus Hristos, în 
mijlocul celor credincioşi. E sărbătoare de naşte- 
re. Amin. în numele Tatălui şi al Fiului şi al Sfântului Duh, 
Eu, Do mn ul lisus Hristos, vin din cer cuvânt pe pământ ca să 
întăresc credinţa poporului român. Eu sunt Cuvântul Tatălui 
Savaot, şi fericit este cel ce crede că Eu sunt Cel ce grăiesc. 
Eu vin cu norii, căci aşa este scris să vin. Eu vin ca fulgerul 
care iese de la răsărit şi se arată până la apus, căci aşa este 
scris, iar cuvântul Meu străbate de la o margine la alta a ce- 
rurilor. Amin. Fericit este cel ce crede că Eu sunt Cel ce 
grăiesc. îndoiala, pagubă aduce, dar câştig n-are cum să adu- 
că, fie că ea atârnă pentru partea cea bună, fie că atârnă pentru 
partea cea rea, căci cuvântul acesta este cuvânt rău prin însuşi 
înţelesul lui. Vin din cer pe pământ ca să întăresc credinţa po- 
porului român şi să-i spulber îndoiala, căci fericit este cel ce 
nu se sminteşte întru Mine. 

Am venit să-ţi spăl picioarele, poporul Meu român. 
Râul vieţii curge din cer în mijlocul tău şi se face râu de cu- 
vânt peste tine, apă vie se face, apă răcoroasă de suflet, apă de 
izvor, care izvorăşte din cer. Dacă prin acest izvor nu sunt Eu, 
Domnul, cu dragostea Mea pentru om, atunci ce este dragos- 
tea? O, poporul Meu român, o, fericitul Meu, nimănui între 
popoare n-am dat slava Mea pe care ţi-am dat-o ţie, de Mă fac 
Eu cuvânt peste tine, cuvântul Meu cel de azi. Scriptura care 
este pe pământ, este cuvântul Meu cel de ieri, iar Scriptura pe 
care ţi-o dau Eu ţie acum, este cuvântul Meu cel de azi. în 
cartea proorocului Daniel este scris că mulţi vor străbate cu 
de-amănuntul cartea proorociei lui, şi îşi vor adăuga cunoş- 
tinţa Mea, dar nici unul din cei ce trăiesc fărădelegea nu vor 
înţelege tainele vremii de apoi, iar cei înţelepţi vor umbla pe 
căile dreptăţii şi vor înţelege, căci tainele acestei profeţii sunt 
închise numai până la vremea cea de apoi. Care este vremea 
cea de apoi? O, fericit este cel ce ştie de la Mine să citească în 
această profeţie, fericiţi cei ce iubesc legile Mele cele sfinte, 
că aceia primesc de la Mine înţelepciune şi pricepere. Fericiţi 
cei ce Mă aşteaptă să vin, precum Eu am profeţit că vin. 

Am profeţit tainele Mele prin proorocul Daniel şi i-am 
spus de cele şaptezeci de săptămâni de ani până ce prin moar- 
tea şi prin învierea Mea am aşezat pe pământ împărăţia Mea 
pentru cei ce vor iubi împărăţia cerurilor în ei prin credinţa în 
Hristos, trimisul Tatălui pe pământ cu oamenii. Patru sute 
nouăzeci de ani a însemnat această vreme, şi apoi Eu am venit 
şi am împlinit proorocia, şi tot aşa şi la vremea cea de apoi, 
căci cele ce au fost, iarăşi sunt. Amin. 


S-au scurs patru sute nouăzeci de ani de când s-a pus 
legătură peste tine, ţara Mea cea de la sfârşit, iar după aceşti 
ani Eu am ieşit înaintea ta cuvânt, ca să te vestesc de Mine, 
Cel ce vin la tine ca să te fac ţara Mea de nuntă, ţara străluci- 
rilor să te fac, aşa cum a profeţit Daniel, proorocul Meu cel 
preaiubit şi cel scump Mie, şi am venit să te vestesc că îmi 
fac în tine împărăţie a Mea, pământ al dreptăţii şi binecuvân- 
tare Mă fac în tine, că tu eşti ţara strălucirilor, precum scrie 
de tine în Scripturi pentru vremea Mea de acum. 

Am venit la tine cuvânt din cer, poporul Meu român. 
Am venit să-ţi spăl picioarele, fiule român, şi să-ţi fie călcă- 
tura sfântă, că tu trebuie să te aşezi înaintea Mea la venirea 
Mea cea de apoi, precum scrie în Scripturi, la venirea Mea 
cea de acum să te aşezi înaintea Mea cu credinţă, că Eu vin 
cu putere şi îţi spulber îndoiala şi îţi spăl picioarele, ca să Mă 
cunoşti că Eu sunt cu adevărat în mijlocul tău cuvânt de via- 
ţă veşnică. Scoală-te cu înţelepciune înaintea Mea! Amin. 
Scoală-te, că sunt cuvânt în mijlocul tău, şi mereu te sfinţesc, 
şi mereu te binecuvintez şi te învăţ şi îţi arăt calea vieţii. 
Amin. Scoală-te şi fii comoara Mea în mijlocul pământului, 
că tu eşti vârful pământului, cel dintâi pământ care s-a ridicat 
din ape. Scoală-te ca la început, cea dintâi! Scoală-te, o, ţara 
strălucirilor Mele, că Tatăl Meu Mi te-a promis a Mea când 
M-am suit din nou lângă Tatăl. El Şi-a adus aminte de în- 
ceput, de începutul tău, şi din tine fac din om pe om, că pentru 
aceasta am venit cuvânt la tine. Sunt cu coroniţa ta în mână. 
Scoală-te şi Mă primeşte, că vin la tine. Curând, curând vin. 
Amin, amin, amin. 

O, e zi de prăznuire pentru serbarea naşterii Mele între 
oameni. E vremea de naştere din nou a lumii, căci vremea de 
acum e vreme de apoi, şi Eu îmi aşez la loc pe cele clătinate 
de la locul lor la început. Sărbătoarea naşterii Mele este cu cei 
credincioşi, căci cei necredincioşi nu ştiu ce înseamnă naş- 
tere. Tot omul se arată pe el însuşi în toată truda lui, în toate 
bucuriile lui, şi oamenii sunt popor al oamenilor, dar tu, po- 
porul Meu cel din români, tu, care ai peste tine cuvântul Meu, 
tu Mă arăţi oamenilor pe Mine în toată truda Mea şi în toate 
bucuriile Mele cu tine, şi eşti popor al Domnului. Mereu, me- 
reu te spăl pe picioare, ca să sfinţeşti cu pasul tău pământul şi 
cerul, căci oamenii bisericii nu ştiu ce înseamnă cerul pe pă- 
mânt. Biserică este locul în care Eu stau, şi este cerul Meu pe 
pământ. Poporul cel credincios şi cel sfânt, acela este biserica 
Mea şi cerul Meu cel de pe pământ. Oamenii din biserica 
lumii sunt oameni deştepţi, că au citit în învăţătura Mea şi ştiu 
aceştia ce vreau Eu, dar Eu vreau fii deştepţi, nu oameni deş- 
tepţi, căci fiii ascultă pe Tatăl şi îl primesc pe Tatăl şi îi cu- 
nosc glasul, şi se deschid ca să intre Tatăl şi Fiul şi Duhul 
Sfânt în biserică şi s-o întărească şi s-o sfinţească. Eu sunt 
Cuvântul Tatălui Savaot, şi fericit este cel ce crede că Eu sunt 

Cuvântul lui Dumnezeu 


Cel ce grăiesc prin acest cuvânt, cuvântul Meu cel de azi, căci 
vremea de azi e vreme de apoi. 

Vin din cer pe pământ ca să întăresc credinţa ta, po- 
porul Meu român, şi să te gătesc pentru naşterea din nou a 
lumii şi s-o lucrez cu tine peste lume, căci numele tău stă ală- 
turi de numele Meu şi te vesteşte pe tine şi pe Mine până la 
toate marginile cerurilor. Amin. Eu sunt Cel ce te vestesc, Eu 
sunt Cel ce stau deasupra ta cu coroana ta, căci tu eşti cea 
iubită, şi vei fi. Amin. Şi voi face din tine pământ al dreptăţii. 
Amin. Şi voi face din tine început nou. Amin. Şi am şi făcut. 
Amin, amin, amin. Eu sunt Cel ce şed pe tron şi zic: «Noi le 
fac pe toate», şi apoi zic: «Făcutu-s-a!», căci Eu sunt Alfa şi 
Omega, şi le încep, şi le sfârşesc de împlinit pe toate cele 
rostite de gura Mea. Amin. 

Binecuvântată să fie sărbătoarea Mea cu cei credin- 
cioşi, sărbătoarea naşterii Mele între oameni. Binecuvântată 
să fie sărbătoarea cuvântului Meu cu cei credincioşi, sărbă- 
toarea naşterii cuvântului Meu între oameni. Binecuvân- 
tată să fie ieslea cuvântului Meu pe care Eu însumi Mi-am 
pregătit-o între oameni ca să Mă nasc în ea cuvânt peste pă- 
mânt, căci biserica este din fii, nu din pietre, nu din ziduri, ci 
din fii unşi de Dumnezeu, şi prin ei sunt cu cei credincioşi, şi 
prin ei Mă împart cuvânt peste toate noroadele de pe pământ. 
Amin. 

Mama Mea Fecioara se bucură lângă Mine de bucuria 
Mea cu cei credincioşi, de sărbătoarea Mea şi a ei şi a inimi- 
lor cele pline de credinţă, care sfinţesc cu pasul lor pământul 
şi cerul Meu cel de pe pământ. Amin, amin, amin. 

Mergi, lerusalime, mergi, poporul Meu, că Eu merg 
înaintea ta şi vin, că vremea e să vin. Amin, amin, amin. 

25 decembrie 1997/7 ianuarie 1998 
Soborul Maicii Domnului 

Numai cei născuţi de sus sunt fiii cerului pe pământ. Un pas în- 
seamnă calea omului spre cer. Femeia neduhovnicească este slăbire 
pentru sfinţi, iar cea duhovnicească lucrează întocmai cu apostolii. 

A min, amin zic vouă, celor credincioşi şi sfinţi ai 
poporului Meu cel nou: veni- va vremea, dar a şi 
venit, să sărbătorească cerul pe pământ cu oamenii, cerul îm- 
preună cu pământul. Amin. 

Dar ce este poporul Meu cel nou? Numai cel ce este 
nou poate fi popor al Domnului, căci scris este: «Cele vechi 
trec cu trosnet». Ferice celor ce aud cuvântul Meu şi se scoală 
ca să se facă fii ai Mei în poporul Meu, în poporul Meu cel 
nou, că numai acela este poporul Meu. Cel ce nu se naşte din 
nou, acela este om între oameni, nu este fiu între fiii lui Dum- 
nezeu. Dar va zice omul bisericii din lume că cel ce este bo- 
tezat în Hristos, acela este om nou şi fiu între fiii lui Dumne- 
zeu. O, nu este aşa, omule deştept şi cunoscător al celor de 
sus, nu este aşa. Omul nou este cel ce este curat şi născut din 
cer, de sus, iar fiii cerului sunt curaţi. Care om botezat în 
Hristos prin apă, duh şi sânge, care din toţi aceştia botezaţi în 
numele Meu îmi urmează Mie aşa cum Mi-au urmat apostolii 
şi sfinţii şi mucenicii şi toţi fiii cei curaţi care au urmat Mie 
printre fiii oamenilor? Care din cei nepăsători de botez şi de 
biserică şi de sfinţenie în trup şi în duh, care din aceştia sunt 
oameni noi şi popor nou? O, cel ce nu se naşte din nou, şi 
născut să rămână apoi, acela rămâne om între oameni, şi nu 
fiu între fiii lui Dumnezeu. Fiii lui Dumnezeu sunt altfel; sunt 
cei ce nici să moară nu mai pot, că sunt fiii vieţii, după cum 
scrie despre aceştia în Scripturi. Curând, curând, şi tot omul 


cel nepăsător de viaţa cea veşnică va vedea pe poporul vieţii 
veşnice, că Eu voi sta în mijlocul lui şi îl voi străluci cu mare 
strălucire şi voi lucra după cum este fapta fiecăruia, iar altfel 
nu voi lucra. Amin. 

O, poporul Meu cel nou, fiule al Tatălui! O, fiule copi- 
laş, Eu sunt Cel ce te-am născut; Eu, Cel ce M-am născut 
până să fie veacurile; Eu, Cel născut din Tatăl; Eu, Cel născut 
cu trup de om muritor ca să-l fac pe om nemuritor prin moar- 
tea şi prin învierea Mea. Eu sunt Cel ce în vremea de azi te-am 
născut, şi eşti fiul Meu, iar Eu sunt Fiul Tatălui, şi prin Mine 
şi tu eşti fiul Tatălui. O, poporul Meu cel nou, sărbătoreşte ce- 
rul pe pământ cu tine. E cerul strâns în jurul tău şi petrece cu 
tine petrecere sfântă pentru Mine, Cel născut din mamă 
Fecioară, şi pentru ea. Sfinţii şi îngerii, scaunele şi do mn iile 
şi puterile şi stăpâniile cereşti, arhanghelii şi serafimii şi he- 
ruvimii şi toate cele din cer şi toţi cei din cer sunt strânşi în 
jurul tău, iar pe scaunul slavei cereşti e mama Mea, serbată în 
serbare cerească în cer şi pe pământ cu tine, noul Meu popor 
Israel, că frumos e acest nume în cer şi pe pământ. O, popor 
scump lui Dumnezeu, e cerul strâns în jurul tău, e cu tine pe 
pământ pentru sărbătoarea mamei Mele, şi din gura ei curge 
cuvântul ei pentru tine, că ea te are azi lângă ea şi te arată 
celor din cer, şi de pe buzele ei se nasc cuvinte care vin din 
Mine pentru tine, cel mângâiat de cerul sfânt. 

O, mamă dulce, tu, cea care M-ai născut Om între 
oameni! Eu, Cel nestricăcios şi veşnic, am coborât în tine şi 
te-am făcut biserică a Mea, cort al Meu, locaş al slavei Mele 
şi Născătoare de Dumnezeu te-am făcut. Când Tatăl Mi-a zis 
că voi coborî în tine ca să Mă fac Om după asemănarea omu- 
lui cu trup stricăcios. Eu nu M-am împotrivit Tatălui, ci, ca un 
Fiu plin de iubire pentru Tatăl Meu, am zis: «Tată, Tu ştii ce 
este de făcut, iar Eu sunt una cu Tine, Tată, şi sunt de o fiinţă 
cu Tine şi de o voinţă cu Tine, Tată. Voi merge pe pământ şi 
Mă voi face Om după chipul şi asemănarea omului trecător 
cu trupul, şi apoi voi veni din nou lângă Tine, dar voi rămâ- 
ne şi cu ei, cu cei pe care-i voi avea de la Tine pe pământ între 
oameni. Mă voi întoarce din nou în cer cu mai multă iubire 
pentru oameni, căci pe pământ Mă voi îmbrăca în durere 
pentru om, şi în iubire pentru om, fiindcă voi vedea mereu du- 
rerea oamenilor şi dorul lor după fericirea cea pierdută de 
om. Şi apoi Tată, vom lucra cu tot cerul cel din cer şi cel de 
pe pământ şi vom împlini lucrarea de cer nou şi de pământ 
nou, aşa cum a fost cuvântul proorocilor Scripturilor cereşti 
pe pământ, şi vom aşeza pe omul cel răscumpărat la locul 
său, care a fost făcut de Noi pentru el, Tată, şi apoi vom intra 
în odihna cea aşteptată de şapte veacuri, căci neascultarea 
omului a tras peste Noi greutatea durerii veacurilor lui, căci 
omul a lungit mereu durerea Noastră, Tată». 

O, mamă a Mea, aşa l-am spus Eu Tatălui Meu când El 
Mi-a zis că voi coborî în tine şi din tine între oameni, Om 
coborât din cer pe pământ. Dacă n-aş fi luat trup ca al omului, 
oamenii nici atât n-ar fi crezut că sunt venit din cer de la 
Tatăl, căci oamenii cugetă omeneşte, nu duhovniceşte, şi oa- 
menii au nevoie de naştere din nou, mamă. 

O dulcele meu Fiu, Tu eşti tiparul omului cel 
^ nou, cel născut din om, dar om nou, Fiule 
scump. Tu eşti de neam împărătesc, că eu m-am tras din nea- 
mul lui David împăratul, din neamul lui Dumnezeu, Fiule 
scump. Mare lucru este să fie omul de neam mare, de neam 
nobil, dar iată durere pe pământ, căci cel mai mare neam de 
pe pământ, neamul lui Dumnezeu, neamul lui Israel şi al lui 
David, neamul cel ales dintre neamuri Te-a răstignit pe Tine, 
Fiule de neam împărătesc, că Ţie Ţi-a promis Tatăl şi Ţi-a 

promis David tronul său pe care-1 avea de la Tatăl Savaot, şi 
pentru acest tron Te-a răstignit neamul Tău, Fiule moştenitor 
al tronului ceresc pe pământ. Pentru aceasta ai spus Tu că 
oamenii se vor stăpâni peste pământ, ba şi peste cer se vor a 
fi stăpâni, că iată ce este pe pământ. Oamenii care-şi zic că 
sunt poporul Tău, aceia sunt oamenii bisericii lumii, şi nimeni 
pe pământ nu mai are de unde să vadă şi de unde să ştie care 
este tronul Tău cel de pe pământ, Fiule împărat, Cel ce le ştii 
şi le cuprinzi pe toate cele de mai înainte de veacuri şi până 
după toate veacurile, căci aceasta înseamnă împărat; împărat 
atotştiutor peste cele de sub stăpânirea Lui. 

Mă uit, Fiule scump, ca să văd veacurile, mă uit cu 
Tine, nu fără Tine, căci Tu eşti ochiul meu, Tu eşti ochiul ce- 
lor ce văd. Mă uit şi văd oameni vii şi oameni morţi, care-şi 
zic şi care şi-au zis împăraţi, şi şi-au zis regi, şi şi-au zis stă- 
pâni peste pământ şi peste cer, Fiule, dar cei neputincioşi nu 
pot fi împăraţi, şi ei nu ştiu că nu pot fi. E adevărat că omul 
poate fi împărat, e adevărat, dar omul nu ştie cum este acest 
adevăr. Adam, omul cel făcut de Tine după tiparul Tău, Fiule, 
a fost apoi împărat peste toate cele făcute de Tine pentru el, 
dar când s-a ascuns de Făcătorul său, de Binefăcătorul său, el 
a încetat a mai fi, şi n-a mai fost, căci cel ce este, acela numai 
în Dumnezeu este, iar cel fără Dumnezeu nu mai este. Numai 
cel ce este poate fi împărat, dar oamenii nu ştiu ce înseamnă 
om-împărat. Scaunul de împărat este scaun de împărat în toa- 
tă vremea împăratului, şi altfel nu este scaun, iar dacă împă- 
ratul moare şi nu mai are viaţă, nici scaun de împărat nu mai 
este. Dacă neamul cel de sub cer şi-a omorât împăratul, 
atunci nici scaunul Lui nu mai este, precum nici El nu mai 
este. Dacă omul cel împărat îl omoară pe Făcătorul său, acela 
nu mai este, căci cel fără Dumnezeu nu mai este, dar împăra- 
tul este pururi şi este Cel ce este. Adam a fost singurul împă- 
rat, dar când s-a ascuns de Tine, Fiule al Tatălui şi Făcătorule 
al omului cel dintâi, atunci Adam a încetat să mai fie, şi prin 
el au încetat toţi şi toate fiinţele vii şi toate ale lumii care a 
fost făcută pentru om. Dar mila Tatălui a fost mare, şi Te-a 
coborât Tatăl în mine, şi din mine Tu Te-ai coborât între oa- 
meni, şi dintre oameni Te-ai coborât, că eu am fost între oa- 
meni ca o scară de coborâre a Ta din cer pe pământ. Un singur 
pas ai făcut din cer până pe pământ: din Tatăl în mine, şi din 
mine pe pământ, dar omul, Fiule, cu greu mai ajunge ca să fie 
cu Tine. Tu Te-ai făcut o cale atât de uşoară pentru omul care 
voieşte să fie în cer, şi cu cerul pe pământ, şi cu Tine, Fiule, 
pe pământ şi în cer. O, Tu eşti calea, şi nu eşti ascuns, dar ni- 
meni nu-Ţi mai vede calea şi nimeni nu Te mai vede, Fiule 
veşnic, căci cei ce văd au ochiul Tău, şi Tu eşti ochiul celor 
ce văd. 

Un singur pas trebuie să facă omul până în cer: din el 
în Tine, şi din Tine în cer, aşa cum ai făcut Tu pasul spre omul 
cel ascuns, căci cel căzut este cel ascuns, iar cel ascuns este 
cel căzut. Tu eşti Omul Cel coborât din cer şi eşti pârga cea 
pentru naşterea omului cel nou, căci scris este: «nimeni nu s-a 
suit în cer decât Cel ce S-a coborât din cer ca să-l suie pe om 
la cer» şi să se împlinească, Fiule, cuvântul Tău pe care l-ai 
spus, că «cel ce nu se naşte de sus, nu poate intra în îm- 
părăţia cerurilor». Tu ai venit de sus, din cer, ca să se poată 
naşte omul din Tine, şi ce smerit ai grăit celui ce i-ai spus: 
«Cine nu se naşte de sus, nu poate fi de sus». Tu erai Cel de 
sus venit, ca să aibă oamenii cerul aproape de ei şi să se nască 
de sus, din cer, din Tine, Fiule ceresc, Fiule născut din cer pe 
pământ. 

E sărbătoarea naşterii Tale în mijlocul poporului Tău şi 
e sărbătoarea slavei mele, căci mă slăveşte cerul tot, ca pe cea 


care a născut pe Dumnezeu între oameni, după cuvântul proo- 
rocilor cerului. O, Fiule ceresc, născut din mine, Tu ai luat pă- 
mânt în mâini după ce ai făcut cerul şi pământul, şi Te-ai uitat 
la Tine şi ai făcut chipul Tău din pământ şi i-ai dat asemă- 
narea Ta, şi apoi i-ai dat şi duh din Duhul Tău, şi din chipul 
cel făcut de Tine din pământ ai făcut fiinţă vie, suflând duh 
din Duhul Tău peste el şi în el, şi l-ai numit om după chipul 
şi asemănarea Ta, şi după aceea ai luat o mână de came din 
trupul cel îndumnezeit de Tine cu duh şi cu suflare de viaţă, 
şi ai făcut-o pe femeie ca să fie de ajutor omului, şi din nea- 
mul femeilor m-ai luat pe mine ca să-Ţi fiu de ajutor acum 
când Te-ai coborât la oameni ca să-i sui înapoi la cer, căci 
omul este lucrarea Ta cea dintru început. Cine înţelege ce este 
acel cuvânt al Tău când ai spus să faci ajutor omului pe potri- 
va lui? Femeia trebuia să ajute pe om pentru ridicarea omului 
înapoi în cer, în Eden, în împărăţia lui Dumnezeu, la plinirea 
vremii împărăţiei lui Dumnezeu, iar eu, Fiule scump, am 
împlinit acel cuvânt al Tău şi Ţi-am fost Ţie ajutor pe potrivă 
pentru salvarea omului pierdut din împărăţia Ta, din împă- 
răţia lui, şi să-i dai înapoi împărăţia şi să fie împărat, şi să fie, 
căci împărat este cel ce este. 

Adam a pus nume la toate vieţuitoarele cu suflare de 
viaţă în ele, dar n-a găsit dintre ele ajutor pe potriva lui, căci 
mai apoi, omul cel ieşit din om punea înaintea Ta animale 
spre jertfă de împăcare, dar omul nu s-a sculat din cădere, 
căci nu era pe potriva lui acest ajutor prin animalele jertfite, 
şi a venit ajutorul prin femeie, aşa cum a fost cuvântul Tău, 
Fiule, Dumnezeule şi Cuvântule, Tu, Care lucrezi la sfârşit ca 
şi la început. Şi ai venit Tu, simbolul omului cel nou, Cel în 
cer născut şi din cer născut prin Fecioară. Ai venit, Fiule şi 
Mire al meu, şi ai lăsat pe Tatăl Tău şi Te-ai unit cu mine şi 
ai fost în trupul meu. Un trup cu mine Te-ai făcut, ca să ieşi 
apoi pârgă nouă şi începătură a omului nou, om născut, nu om 
făcut, ca să-i răscumperi pe cei născuţi, născuţi din oamenii 
cei doi, din Adam şi din femeia sa, şi să ajungi cu omul până 
la lucrarea Ta cea dintâi peste care îl pusesei împărat pe om. 

Lucrarea Ta este mare şi lungă, Fiule, ca şi răbdarea Ta. 
O, de ar fi omul ochi şi urechi în jurul lucrării Tale de mân- 
tuire a omului! Eu am fost ajutorul Tău, şi ajutorul omului că- 
zut, al omului cel ascuns, Fiule, Cel ce eşti de o fiinţă cu Ta- 
tăl. Dacă omul a căzut ajutat de femeie în căderea sa, eu am 
fost cea care am ajutat omul să se întoarcă la vremea cea de 
dinaintea căderii lui, la Fiul meu să se întoarcă omul. Eu am 
dat oamenilor pe Fiul meu, căci Dumnezeu este Fiul meu, 
pentru că eu L-am născut la porunca Tatălui Savaot, ca să se 
împlinească Scriptura care spune că femeia a fost făcută ca să 
fie de ajutor omului. Dacă neamul femeilor a tras pe om la pă- 
cat şi la moarte şi la cădere din Dumnezeu, dacă neamul fe- 
meilor nu poate face viaţă veşnică pentru om, eu m-am ridicat 
deasupra acestui neam şi l-am sfinţit pe om în trupul meu, la 
porunca Tatălui Savaot. 

Lucrurile rele trebuiesc scoase la iveală ca să fie văzute 
de unde sunt, de când sunt, de ce sunt, şi numai apoi trebuie 
lucrat împotriva lor. Altfel, se merge în gol, şi răul nu moare, 
şi moare binele. 

Şi acum, ascultaţi, fii ai Domnului, şi voi, fii ai oame- 
nilor! O femeie care nu este duhovnicească nu poate fi decât 
sminteală şi slăbire pentru cei sfinţi prin însuşi trupul ei de 
femeie, căci femeia are trupul ei prin femeia cea de la în- 
ceput. Scris este în cartea proorocului Isaia că femeia e izvo- 
rul mândriei şi are umblătură ţanţoşă şi are ispită în privirea 
ei cea galeşă şi calcă alintat, şi din pricina trupului ei cad 

oamenii sub această putere a ei, căci femeia a stricat statura 
omului cel făcut de Dumnezeu. 

Ce este femeia neduhovnicească? Este aceea care nu lu- 
crează cele duhovniceşti, şi dacă nu le lucrează pe acestea, ea 
are în ea duh de slăbiciune, de la lipsa lucrului duhovnicesc. 
Eu la aceste femei le spun să stea cu privirea în jos şi să-şi 
dăruiască lucrul lor cel cu frică şi cu sfială făcut pentru cei 
sfinţi. Când o femeie se plânge unui bărbat cu cele ale firii ei, 
ea îi moaie sufletul lui spre ea, şi aceasta nu este bine, ci este 
rău. Dacă o femeie se plânge cu cele pentru mântuirea ei, 
atunci este altfel, este smerită şi demnă lui Dumnezeu şi omu- 
lui lui Dumnezeu şi se îndumnezeiesc unul de la altul, dar 
aceasta este mare mirare să mai vezi pe pământ. E mare lucra- 
re să fie femeia duhovnicească. Aceea are Duhul lui Dumne- 
zeu cu ea, şi are darul lui Dumnezeu peste ea, şi este menită 
pentru lucrul cel dumnezeiesc, aşa cum am fost eu, mama Fiu- 
lui lui Dumnezeu. O femeie creştină, dacă şi ea face ca feme- 
ia cea trupească şi îşi plânge cele ale firii ei, ale neputinţei ei 
unui bărbat sfânt, dacă foloseşte chiar şi smerenia, chiar şi 
umilinţa când îşi plânge cele ale firii ei, aceea îl trage la firea 
ei cea slabă pe cel sfânt, îl trage la milă şi îl slăbeşte pe cel 
sfânt. 

Tu, femeie creştină, nu slăbi prin cele ale firii tale tru- 
peşti, ci îmbracă-te cu cele curate. Iar tu, femeie creştină a po- 
porului cel nou, dacă nu eşti decât pe potriva celor pămân- 
teşti, slujeşte cu supunere şi cu mulţumire acolo unde ţi se 
potriveşte staturii tale trupeşti şi sufleteşti, şi mântuieşte-te 
prin smerenie şi prin mulţumire cu cele pe care le ai, şi prin 
cuminţenie de fire şi de minte. Dacă nu eşti de folos duhov- 
niceşte, dacă nu eşti pusă de cei duhovniceşti la lucrul celor 
duhovniceşti din pricina măsurii staturii tale fireşti şi sufle- 
teşti, tu să stai mulţumită şi liniştită şi smerită, aşteptând pe 
Hristos, Fiul meu. în adunarea cea frăţească fii atentă la cele 
ce vin din cer, fii cu credinţă, fii cu atenţie, ca să te dăruieşti 
Fiului meu cu inima şi cu mintea şi cu sufletul tău, şi altfel să 
nu faci, ca să nu aţâţi spre tine pe cei sfinţi, ca să nu-i slăbeşti 
prin firea ta pe cei sfinţi, iar dacă tu nu eşti în mulţumire prin 
acest sfat, atunci tu nu cauţi ale lui Hristos. 

Voi, fiilor apostoli ai poporului cel nou al Fiului meu, 
nu vă opriţi, nu poposiţi în sfatul cel slab cu firea şi cu inima, 
în vorbirea cu femei, ca să nu le daţi de lucru la duhul slăbi- 
ciunii lor, căci femeia care nu are lucrul cel duhovnicesc spre 
lucrare în ogorul Domnului, aceea este vas slab, care împrăş- 
tie slăbire prin însuşi trupul ei pe care-1 are prin femeia cea de 
la început, care n-a lucrat pentru ajutorul omului căzut. Omul 
cel căzut nu ştie ce înseamnă sculare din cădere, iar voi tre- 
buie să fiţi cu luare-aminte pentru ridicarea omului cel căzut. 
Fiul meu a luat chipul şi asemănarea omului căzut, ca să-l 
câştige de partea Fui pe cel căzut din cer, iar voi, fiilor apos- 
toli ai poporului cel nou al Fiului meu, luaţi mereu chipul şi 
asemănarea lui Dumnezeu în voi, ca să fie Dumnezeu câşti- 
gat de partea celor ce se vor ridica din cădere. Fiţi asemenea 
îngerilor, dar fiţi mari cu înţelepciunea, că o parte din îngeri 
au căzut din cer, iar voi fiţi asemenea celor care au rămas în 
cer la îndemnul îngerului care a strigat peste cetele îngereşti: 
«Să stăm bine şi cu frică şi cu luare-aminte la Dumnezeul». 
Amin. Fiţi plini de viaţă veşnică şi învăţaţi de la mine şi de la 
apostoli şi de la sfinţi să daţi viaţă veşnică la cei ce nu o au, 
căci fiecare suflet îndumnezeit de voi, va fi numărat vouă 
pentru plata slavei care vine peste voi. 

Voi, fiice duhovniceşti ale poporului cel nou al Fiului 
meu, fiţi asemenea cu apostolii, nu fiţi asemenea femeilor. 
Fiţi ca bărbaţii apostoli, ca să fiţi apostoli. Fiţi de ajutor mân- 


tuirii neamului omenesc, aşa cum am fost eu şi toate femeile 
sfinte care au lucrat apostolia cuvântului Fiului meu, aşa cum 
a fost Verginica, trâmbiţa cuvântului Fiului meu, iar duhul 
dreptăţii să se nască din voi peste oameni ca şi duhul curăţe- 
niei de duh şi de trup, care va să se aşeze peste oameni prin 
poporul cel nou al Fiului meu, Care vine, vine curând, dar a 
şi venit, şi lumea nu F-a cunoscut şi lumea nu-F cunoaşte, dar 
voi îl cunoaşteţi şi F-aţi şi văzut, pentru că El este în voi şi 
este Fiul meu. Amin. 

O mamă, o, mamă, o, mamă Fecioară, e mare 
^ şi e dulce sărbătoarea soborului tău cu 
sfinţii, sărbătoarea cuvântului tău cu poporul cel ceresc de pe 
pământ. O, şi lumea nu-1 cunoaşte, mamă, pe poporul Meu 
cel nou. Fumea mănâncă şi bea, se însoară şi se mărită şi îşi 
petrece viaţa ei şi nu se uită la poporul Meu ca să-l urmeze pe 
drumul lui cu Mine. 

O, mamă Fecioară, acum două mii de ani Mă strângeai 
în braţe prunc, iar acum, la vremea cea de apoi. Mă împărţi 
cuvânt la toţi cei credincioşi care ştiu de Mine că Mă fac 
cuvânt din cer peste pământ, şi la toţi cei care vor auzi şi Mă 
vor lua să Mă aibă de viaţă veşnică pentru ei. Eu, Cel de o 
fiinţă cu Tatăl, Mă împart cuvânt oamenilor. Eu, Cel născut 
din Fecioară, Mă împart cuvânt de iubire şi de viaţă veşnică 
pentru oameni. Eu, Cel născut cuvânt acum, în vremea de 
apoi, în mijlocul neamului românilor, Mă rup în zeci de mii 
de laturi şi merg cuvânt până la toate marginile cerului ca să 
Mă vestesc împărat peste cer şi peste pământ, căci împărat 
este Cel ce este, Cel ce Se naşte şi nu moare, ci trăieşte şi bi- 
ruieşte moartea. Amin. Eu sunt Cel ce biruiesc moartea ta, 
omule, dacă vei iubi viaţa. Mama Mea Fecioara a fost de viţă 
împărătească şi regească, dar ea şi Fiul ei au fost săraci între 
oameni, şi oamenii nu ştiu ce înseamnă împărat sau stăpân. 
Cel ce nu se smereşte pe sine înaintea tuturor oamenilor, ace- 
la nu poate stăpâni peste nimeni dintre fiii oamenilor, căci nu 
prin avuţii şi nu prin bunătăţi pământeşti stăpânesc cei stăpâni 
peste oameni. De cel smerit omul se apropie fără teamă, dar 
de cel tare prin tăria lui omul se teme, căci oamenii sunt ne- 
putincioşi, şi de aceea caută mărire, şi nădăjduiesc în ea cei 
fără de nici o nădejde. 

O, s-a umplut cupa milei Mele pentru oameni, căci 
oamenii sunt neputincioşi. Mă las peste pământ cuvânt de nă- 
dejde, şi nu vor fi ruşinaţi cei ce nădăjduiesc în făgăduinţele 
Mele, căci Eu am împlinit tot ce am făgăduit omului. Curând, 
curând dau vălul în lături şi vin pentru cei credincioşi, şi apoi 
vin pentru cei necredincioşi, şi apoi începutul vine să fie cu 
vremea cea de apoi, iar vremea cea de apoi merge ca să fie cu 
începutul, căci Eu sunt Alfa şi Omega, şi prin Mine se uneşte 
cerul cu pământul în lucrare de Ierusalim nou, de început nou, 
de cer nou şi de pământ nou, după cum Eu am făgăduit. 
Amin, amin, amin. 

26 decembrie 1997/8 ianuarie 1998 

Sărbătoarea sfântului mucenic şi arhidiacon Ştefan 

Statura cea întreagă în Hristos dovedeşte pe cei ce simt ai Lui. 
Hrana proaspătă din cer şi nu de pe pământ. Timpul înşelăciunilor 

s-a sfârşit. 

F iilor de la iesle, vin iar cuvânt peste poporul Meu 
cel nou. Intru iar în cartea Mea cea de azi, şi apoi 
merg cu cartea şi cu voi, mergem la poporul cel hrănit din cer, 
mergem să-l învăţăm şi iar să-l învăţăm să-şi aşeze făptura, 
mergem să-l învăţăm să-şi măsoare făptura, să-şi păstreze 

făptura, şi apoi să şi-o semene peste toţi cei care se uită la 
acest popor. 

O, Ierusalime, popor nou, popor crescut cu mana cu- 
vântului Meu! Oricât de mult aş sărbători sărbătoarea venirii 
Mele la tine. Eu tot flămând sunt de tine. Mă uit mereu la tine 
şi mereu îţi măsor făptura ca să ştiu cum şi cu ce să lucrez 
peste făptura ta. O, Ierusalime, se uită lumea la tine, dar lu- 
mea nu te iubeşte aşa cum te iubesc Eu, şi lumea îţi caută vină 
dacă vede vină la tine. Iţi caut şi Eu vina ta, dar nu ca lumea. 
Eu ţi-o caut ca să te scot de sub ea şi ca să ies şi Eu apoi de 
sub vina ta, că lumea apasă pe Mine dacă tu ai vină. O, dacă 
tu ai face greşale înaintea lumii, lumea ar zice că şi Eu sunt 
ca tine, că ea este deprinsă cu ceea ce vede şi atât. Dar tu, 
popor al slavei Mele pe pământ nu trebuie să fii cu făptura 
ştirbită, că dacă ai fi aşa, M-ai ştirbi pe Mine, Cel ce Mă zbat 
să fiu cu făptura Mea în tine ca să pot Eu prin tine să cresc şi 
în fiii oamenilor, care se uită la Mine prin tine, că prin tine se 
vor ridica fiii oamenilor, prin făptura ta cea întreagă înaintea 
Mea şi înaintea lumii, tată. Iar când făptura ta se va păstra 
mereu întreagă, atunci saţul Meu se va umple, şi Eu nu voi 
mai fi flămând după tine. Amin. 

Fiilor de la iesle, faceţi ochii mari, mari cât ai Mei, şi 
Eu voi privi cu ochiul Meu prin ochii voştri, şi voi veţi privi 
cu ochii voştri prin ochiul Meu, ca să avem grijă de făptura 
poporului sfânt, iar poporul sfânt să înveţe să aibă grijă de 
făptura voastră cea întreagă înaintea lor şi înaintea Mea. 
Amin. Mă las peste voi cu înţelepciunea Mea şi Mă las cu lu- 
crarea Duhului Sfânt prin voi, ca să lucrăm cu lucru mereu 
nou de deasupra şi de lângă şi din mijlocul poporului sfânt, că 
Eu îmi pregătesc poporul cel credincios pentru cele văzute 
ale venirii Mele a doua oară pe pământ. Eu nu vă las în neca- 
zuri care dau să îngreuieze mersul şi lucrul cel pentru pre- 
gătirea slavei Mele. Eu vă voi ajuta mereu în toate lipsurile şi 
neputinţele pe care voi le duceţi în lucrul Meu cu voi, că mulţi 
vor fi să se pregătească cu statura lor cea pentru Mine, cu hăi- 
nuţa lor cea pentru venirea slavei Mele, dar pentru aceasta voi 
trebuie să trudiţi, fiilor, trebuie să vă jertfiţi timpul şi odihna 
şi adunătura cea pentru toate zilele şi să rupeţi din ea şi s-o 
puneţi pentru propăşirea lucrului Meu cel nou peste pământ. 
Eu sunt Cel ce veghez pentru tot şi pentru toate câte sunt de 
făcut şi de împlinit pentru viaţa oamenilor credincioşi, care 
vor vedea şi vor lua calea Mea pentru ei, căci calea Mea, voi 
sunteţi pe pământ. Aşezaţi-vă cale a Mea pentru oamenii care 
caută pe Dumnezeu şi viaţa cu Dumnezeu şi mângâierea vie- 
ţii lor prin Dumnezeu. Eu vă învăţ pe voi, şi oamenii iau în- 
văţătură peste ei din învăţătura Mea de peste voi, şi oamenii 
se uită la voi şi învaţă şi îşi privesc faţa în voi şi se gătesc ca 
voi, ca să se aşeze înaintea Mea cu inima, cu cugetul, cu su- 
fletul şi cu fapta vieţii lor. Cuvântul Meu va strânge pentru 
sine pe toţi cei aleşi, iar cei aleşi vor veni ca să se arate şi să 
le dau plata vieţii lor şi a faptelor vieţii lor, căci cei aleşi sunt 
cei care şi-au pus viaţa în trăire curată şi sfântă prin credinţa 
lor cea deplină. Amin. 

Mulţi se străduiesc în trăire frumoasă, în inimă frumoa- 
să, dar mulţi din aceştia n-au calea cea adevărată sub picioa- 
rele lor, că nu se poate să fie mai mulţi dumnezei, şi aceştia 
nu ştiu cum să-L ia pe Dumnezeu şi de unde să-L ia şi cum 
să-L trăiască deplin. Mulţi se hrănesc prin oameni, dar omul 
este neputincios. Eu sunt Cel ce pot hrăni pe om, că bine este 
să mănânce omul din cer, nu de pe pământ, şi de aceea vin din 
cer cu sărbătoare mereu vie, mereu proaspătă, şi sărbătoresc 
cu tine sărbătoarea venirii Mele la tine, preaiubitul Meu po- 


por. Ai nevoie de hrană mereu caldă, poporul Meu, şi oameni 
mulţi au nevoie de hrană, fiule. Nu mai este hrană pe pământ, 
nu mai este. Nici un om nu mai este ca să împartă hrana cea 
adevărată, căci pentru hrana cea adevărată trebuie om curat şi 
sfânt ca şi hrana, şi iată, din această pricină nu mai este hrană 
pe pământ, şi de aceea Mi-am făcut loc curat şi om curat şi 
popor curat, ca să aibă cale spre oameni hrana Mea, hrana cea 
din cer, că pe pământ s-a stricat toată hrana, s-a amestecat 
hrana Mea cu hrana omului, că omul s-a voit lângă Mine şi 
s-a voit mai mare şi mai deştept ca Mine şi mai liber ca Mine. 

O, M-am săturat de vorbirea omului cea despre Dum- 
nezeu. Nu mai am loc de om. Omului nu-i place să vorbesc 
Eu. Lui îi place să vorbească el despre Mine, şi Eu să stau cu- 
minte în pătrăţica pe care Mi-a făcut-o el. M-am săturat să fiu 
vorbit de oameni care nu ating nici cu vârful degetelor calea 
Mea. Oamenii sunt neputincioşi, şi ei uită că n-au putere. Eu 
sunt Cel ce pot, Eu şi nu omul. Să Mă lase omul pe Mine, că 
el este neputincios, din lipsa hranei. Eu sunt Cel ce am grăit 
mereu cuvântul Meu peste pământ şi prin prooroci, şi Eu în- 
sumi sunt Cel ce grăiesc şi azi, căci scris este: «Voi fi cu cei 
buni şi sfinţi până la sfârşitul timpului omului». S-a sfârşit 
timpul omului şi vin Eu, Cel fără de timp, ca să-l fac şi pe om 
veşnic şi fără de timp, că timpul este făcut de om, nu de Mine. 
Timpul s-a aşezat ca un văl peste veşnicie şi înşeală pe om, 
dar Eu vin şi voi face timpul sul. Amin. Şi l-am şi făcut. 
Amin. Dar oamenii care iubesc timpul nu ştiu ce-am Scut Eu 
pentru cei credincioşi făgăduinţelor Mele. 

Fiilor de la iesle, să ne grăbim, tată, să dăm vălul în lă- 
turi şi să ieşim la lumină cu cele veşnice, că Eu niciodată n-am 
rostit minciună aşa cum rosteşte omul cel neputincios. 

Fiilor copilaşi, am venit la voi cu mucenicii cerului. 
Lumea are şi ea mucenicii ei şi şi-i cântă şi şi-i pomeneşte, iar 
Eu, Domnul, am mucenicii Mei, mucenici ai cerului, şi cerul 
îi cântă şi îi pomeneşte şi îi sărbătoreşte. Mucenicul Ştefan, 
întâiul mucenic al numelui Meu, a Scut coroană de mucenici 
în jurul lui şi a venit cu Mine la praznicul cuvântului Meu cel 
pentru naşterea din nou a lumii, praznicul Meu în mijlocul 
tău, poporul Meu cel nou. 

E sărbătoare mereu în tine, Ierusalime. Se uneşte cerul 
cu pământul în mijlocul tău. Vine Domnul la tine cu sfinţii. 
Dau sfinţii să se măsoare cu tine. Măsoară-ţi mereu Sptura, 
iubiSl Meu popor, şi fii mereu pe potriva Mea pentru ca să-Mi 
fii de ajutor pentru mântuirea neamului omenesc, Ierusa- 
lime nou. Cuvântul Meu cel din ScripSri aşa mărturiseşte: 
«Noi le fac pe toate. Amin». Tu, poporul Meu cel nou, eşti 
Ierusalim nou, căci Eu pe toate le numesc noi şi le fac noi 
pentru veacul cel nou şi veşnic nou. Stai mereu pe măsura 
Mea, pe potriva Mea, stai mereu la măsurat, stai mereu la lu- 
mină şi luminează-te luminând, poporul Meu, căci în mijlocul 
tău vin mereu cu fiii ieslei Mele, şi le pun în mână vas de 
măsurat, măsură de măsurat Sptura ta, ca să te păstrez mereu 
pe potriva Mea, Ierusalime nou, mereu după chipul şi asemă- 
narea Mea. Amin, amin, amin. 

27 decembrie 1997/9 ianuarie 1998 

Sărbătoarea sfântului ierarh Vasile cel Mare 

împlinirea cuvântului se cere pentru toţi la fel. Duhul Sfânt 
prooroceşte şi lucrează îndumnezeirea omului. 

P oporul Meu, poporul Meu, să nu te răceşti de 
Mine, poporul Meu! Vin să-ţi ţin de cald şi de 
mângâiere ca să nu te răceşti de Dumnezeu. Amin. 

Poporul Meu, uită-te în urmă, că multe cuvinte am pus 
peste tine. Uită-te, fiule, şi îţi vezi faţa în oglinda cuvântului 
Meu, şi vezi dacă ai împlinit bine şi la vreme cuvântul vieţii. 
Te-am învăţat mereu, mereu. Nu cumva să te înveţi cu Mine 
şi să te răceşti de Mine, şi caută să fii mereu spre mângâierea 
Mea, ca mireasa cu mirele, fiule. Fii atent să nu se răcească 
dragostea ta, că Eu sunt dragostea care trage la dragostea ta, 
poporul Meu iubit. Vin la tine cu sfinţii, vin să-ţi încălduresc 
dragostea de Mine, că e greu pe pământ. O, dacă tu n-ai îm- 
plini mereu cuvântul Meu pe care ţi-1 aduc cald mereu, ce ai 
face tu, fiule, la venirea Mea? Ce ai face dacă nu te-aş găsi cu 
cuvântul Meu pus peste tine şi împlinit de tine? 

O, Israele fiule, să nu zici că se potriveşte celuilalt 
cuvântul Meu ca să nu-1 iei să te măsori cu el şi să te îmbraci 
cu el. Caută la statura ta şi lucrează cu cuvântul Meu peste ea, 
nu peste altul, fiule. Dacă fiecare caută la făptura lui, atunci 
iubirea de aproapele va lucra curat şi cu rod bun, căci fiecare 
lucrează la viaţa lui, şi cu ea, la viaţa aproapelui. Iubirea de 
aproapele este să fii tu bine cu Dumnezeu, fiule, şi să-l ajuţi 
şi pe aproapele tău să fie ca tine. Să nu-i ceri fratelui tău. 
Cere-ţi ţie mai întâi. Şi dacă nu-ţi ceri, lasă-1 pe aproapele tău 
să-ţi ceară şi să te ajute să fii cu Dumnezeu şi cu aproapele 
tău la ce este bine. Fiule, fiule scump, să nu fii mofturos, să 
nu fii nesfios, să nu fii nepăsător de pacea Mea din tine, să nu 
fii lipsit de bună-cuviinţă înaintea aproapelui tău. Nu-i fru- 
mos, fiule, să faci aşa, că-1 faci pe fratele tău să se clatine da- 
că faci aşa. Caută pacea Mea. Vezi cum am lucrat Eu şi fă ca 
Mine, fiule, că o pace făţişă e o împăcare cu cele rele care au 
alungat pacea Mea dintre tine şi aproapele tău. 

O, Israele, o, Israele, să fii popor fără de păcat, că pe 
pământ numai păcate sunt, şi fiecare păcat dăunează lucrului 
de mântuire a neamului omenesc, şi prin păcătuire se luptă 
omul împotriva Mea. Fiecare nedreptate adusă omului de că- 
tre om, fiecare răutate făcută omului de către om alungă bi- 
necuvântarea lui Dumnezeu de pe pământ. 

Oamenii nu ştiu să se vindece de rău. N-au oamenii 
vindecători printre ei. Oamenii au pace cu cele rele. Oamenii 
îşi fac rău unii altora, şi pacea dintre oameni este o făţărie, o 
împăcare cu lucrurile rele, care rămân pe făgaşul lor cel 
vechi. O aşa pace face parte din lucrurile rele, care se fac dez- 
binare între oameni. Oamenii se bucură de răul celorlalţi. 
Când te bucuri de omul care greşeşte, ca să nu fie el mai bun 
decât tine şi ca să fii tu mai mult decât el, atunci păcatul e în 
inima ta. Oamenii n-au vindecători printre ei, n-au oameni de 
ai lui Dumnezeu printre ei şi nu-i suferă pe cei deştepţi care 
au pe Dumnezeu, căci cel deştept şi curat cu inima nu este 
suferit de omul îngâmfat şi doritor de mărire. Moise a dorit ca 
tot Israelul să aibă Duhul lui Dumnezeu, dar cei fără dragoste 
din Israel s-au răsculat pentru cei ce prooroceau prin Duhul 
Sfânt al iubirii de aproapele. 

O, copilaşi învăţaţi de Dumnezeu, zic vouă: prive- 
gheaţi mereu peste voi, nu când şi când şi nu oricum, căci 
când duhul rău este învins de voi, el se depărtează, dar nu stă 
liniştit, şi se duce şi îşi adună puterile înşeptit, şi iarăşi se 
apropie. Dar voi, fiţi făclii aprinse cu Duhul Sfânt, ca să 
ardeţi mereu şi de peste tot căile duhului rău, care se teme de 
cei ce vindecă pe oameni de duhul rău. Amin. 

Am coborât din cer pe pământ, şi Mă fac cuvânt în 
ieslea naşterii cuvântului Meu. Am venit la tine, poporul 
Meu, cu ierarhul Vasile. Acest arhiereu a fost spaimă pentru 
duhul rău, căci dragostea lui de Dumnezeu şi de oamenii cei 
robiţi era dragoste mare şi multă. El nu s-a temut pe pământ 


de cei ce ucid trupul, şi a fost mare cu inima, şi a biruit mereu 
şi de peste tot pe duhul rău, vindecându-i de rău pe oameni. 
El a fost făclie nebiruită între cer şi pământ, dar oamenii în- 
gâmfaţi n-au putut să-l voiască pe sfântul Meu cel drept. 
Sfinţii dau să strice voinţa cea rea a oamenilor, dar oamenii 
răi sunt îngâmfaţi şi nu ştiu ce înseamnă mărirea. Mărirea 
omului este atunci când omul se face cale spre Dumnezeu 
pentru aproapele său, şi acela este om dătător de viaţă veş- 
nică, om care Mă dă pe Mine aproapelui său. 

O, copilaşi învăţaţi de Dumnezeu, o, fiilor, căutaţi ce 
este plăcut Mie şi puneţi peste voi plăcerea Mea şi împărţiţi-o 
cu cel alăturat vouă şi cărării voastre cu Mine. Caută, fiule, să 
fii tu aşa cum ai vrea să fie aproapele tău. Caută să fii bine cu 
Mine, căci cel ce este cu Dumnezeu, acela nu se teme de 
nimic şi de nimeni, şi aşa au fost sfinţii Mei. Arhiereul Meu 
Vasile de oameni nu s-a temut şi de nici un rău nu s-a temut, 
căci el era cu Mine, una cu Mine, un trup şi un duh şi un suflet 
cu Mine era. Eu aşa am spus vouă: dau sfinţii să vă măsoare 
făptura, dau sfinţii să se măsoare cu voi, că ei văd cine sunteţi 
voi, ei Mă văd pe Mine între voi cuvânt, şi să nu Mă ruşinaţi, 
fiilor. Fiţi şi înăuntrul vostru şi în afara voastră curaţi şi cu 
duhul, şi cu trupul. Fiţi plăcuţii Mei, fiţi pe placul Meu. Amin. 
Nu vă răciţi de Mine, fiilor. Nu vă învăţaţi cu Mine dacă vă 
învăţ mereu. învăţaţi-vă din venirea Mea la voi mereu, 
învăţaţi-vă să fiţi mereu noi, că prin voi voiesc să le fac pe 
toate noi şi curate şi sfinte şi cereşti pe pământ. 

Puneţi, fiilor, la inimă cuvintele Mele. Fiţi, fiilor, popor 
model, ca să-l fac pe omul din lume om după chipul şi ase- 
mănarea voastră, om de care am Eu nevoie pentru viaţa cea 
fără de moarte, măi fiilor. Eu M-am uitat la Mine şi Mi-am 
făcut chipul din lut, chip după asemănarea Mea, şi am pus 
suflare de viaţă în el şi l-am făcut fiinţă vie şi veşnică, dar 
omul n-a voit să fie modelul Meu, şi s-a smuls din iubirea 
Mea şi şi-a făcut iubirea lui. Fiţi ca Mine, fiilor, şi faceţi şi voi 
lucrarea pe care am făcut-o Eu. Uitându-vă la voi, faceţi-1 pe 
om ca şi pe voi, şi suflaţi peste el duh de viaţă veşnică. Amin. 
Oare, voi înţelegeţi ce aveţi voi de lucrat pe pământ? O, fiilor, 
căutaţi să vă înţelegeţi naşterea voastră din Mine şi viaţa 
voastră cu Mine, şi lucraţi cu Mine om din om, aşa cum a lu- 
crat Tatăl cu Mine om din lut, căruia i-am suflat suflare de 
viaţă din Tatăl şi din Mine. 

Oamenii n-au salvatori, oamenii au învăţat pe oameni 
că omul este născut din maimuţă. O, răbdarea Făcătorului 
şi-a umplut cupa ei. Omul s-a făcut din om, maimuţă, şi s-a 
făcut fiară, căci s-a schimonosit şi s-a înrăit şi şi-a pierdut 
mintea încă de la început. Dar Eu am turnat mereu pe Duhul 
Sfânt din cer, ca să îndumnezeiască pe om, şi să aibă omul 
minte din cer, şi să proorocesc Eu prin om şi să-i spun omului 
să nu fie diavol, să nu fie maimuţă sau fiară, căci tata şi mama 
omului e Dumnezeu. Amin. 

Fiilor, fiilor, fiţi ca Mine şi lucraţi ca Mine. Fiilor, fii- 
lor, ascultaţi bine şi auziţi bine cuvintele Mele. O, fiilor, 
măsuraţi-vă făptura şi potriviţi-o după chipul şi asemănarea 
Mea. 

Israele, poporul Meu de azi, să nu te răceşti de Mine, 
fiule. Ţine-I de cald lui Dumnezeu. Încălzeşte-Mă cu fiinţa ta 
şi înăuntrul tău şi în afara ta şi cinsteşte-L pe Cel ce te-a năs- 
cut din cer în vremea aceasta de apoi. 

Israele iubit, să nu trec pe lângă tine ca străinul, că Eu 
mereu Mă opresc în sfat cu tine în truda Mea de la cer la pă- 
mânt. Israele, să nu treci, fiule, pe lângă cuvintele Mele. 
Opreşte-te şi scrie-le pe inimă, că e greu fără Dumnezeu pe 

pământ. Israele, Israele, fa-te, fiule, cuvântul Meu cel împli- 
nit, ca să vină noroadele spre împărăţia cerurilor şi să intre pe 
poartă şi nu pe deasupra, căci tu eşti poarta şi calea omului 
spre împărăţia Mea. Cuvântul Meu să-ţi rămână pe limbă ca 
mierea cea mai dulce, şi să îndulceşti cerul cu mana cuvân- 
tului tău, care curge din Mine peste tine, poporule, cuvântul 
Meu cel împlinit. Amin, amin, amin. 

1/14 ianuarie 1998 

Praznicul Botezului Domnului 

Botezul este spălarea prin pocăinţă şi unirea cu Hristos, Cel ce 
botează cu Duhul Sfânt şi cu foc. 

M ergi, poporul Meu, mergi, Ierusalime nou, că 
Mă las peste tine cuvânt din cer şi te fac cale a 
cuvântului Meu peste popoare. Mergi, poporul Meu, mergi în 
numele Tatălui şi al Fiului şi al Sfântului Duh! Amin, amin, 
amin. Mergi, poporul Meu, mergi, fiule, mergi, că Mă fac în 
mijlocul tău cuvânt nou de înnoire a lumii. Mergi, că a venit 
vremea de apoi, şi Eu vin curând, curând, că tu mereu Mă 
chemi şi zici: «Vino, Doamne lisusel». Amin. O, fiule, ca să 
creadă Dumnezeu în creştin, înseamnă să poată face din el un 
trimis al Său între oamenii cei fără grijă de viaţa cea veşnică. 
Mergi, poporul Meu. Eu sunt Cel ce te trimit. Eu sunt Cel ce 
merg cu tine; Eu şi cu tine şi cu cuvântul Meu, cel ce se 
coboară din cer peste tine ca să-l dai tu oamenilor aşa cum Eu 
ţi-1 dau ţie, şi ca să Mă împărţi pe Mine peste pământ cuvânt 
de viaţă veşnică. Amin. 

Cobor din cer cuvânt în mijlocul poporului român. 
Sunt Fiul Tatălui Savaot, şi am venit din cer în mijlocul po- 
porului Israel acum două mii de ani, şi după ce M-am născut 
din Fecioară prunc, am crescut cu trupul ca şi omul, până ce 
am ajuns ca omul cel făcut de Mine din lut, om de treizeci de 
ani, după arătare, aşa cum a fost Adam când l-am întocmit din 
lut şi din duh, după chipul şi asemănarea Mea. Aveam treizeci 
de ani, după numărul anilor omului, şi Tatăl Mi-a ridicat 
dintre cei născuţi din femei un trimis al Său între oameni ca 
să Mă vestească Fiu al Său, Dumnezeu în mijlocul oamenilor, 
că Israel din vremea Mea nu ştia că Eu sunt Dumnezeu venit 
de la Tatăl prin Fecioară. 

Cobor din cer cu sărbătoare cerească în mijlocul tău, 
poporul Meu român, că Tatăl Meu te-a ales pe tine între po- 
poare ca să fii tu ţara venirii Mele din cer a doua oară pe pă- 
mânt. E sărbătoarea Mea cu Ioan, naşul Meu de botez, şi săr- 
bătoresc în mijlocul tău, popor român, praznic de Bobotează, 
praznicul cel născut odată cu botezul Meu cel de la Ioan. în 
zilele acelea a venit Ioan, trimisul Tatălui, a venit la Iordan ca 
să Mă arate pe Mine Dumnezeu în mijlocul oamenilor, pre- 
cum eram. Eu M-am aplecat sub mâna lui, căci mâna lui M-a 
arătat, iar Tatăl a slobozit glasul Său din nori şi M-a numit Fiu 
al Său, precum eram, ca să audă oamenii că sunt din cer la ei, 
şi să Mă primească şi să se nască din cer oamenii, din Mine, 
Cel ce eram venit cu cerul aproape de oameni, iar apa Iorda- 
nului M-a mărturisit cu semnul ei peste trupul Meu după ce 
Tatăl M-a vestit lui Israel Fiu al Său, Fiu din cer venit în 
mijlocul lui Israel, slobozind semnul Duhului Sfânt deasupra 
Mea. 

E sărbătoarea Tatălui şi a Fiului şi a Sfântului Duh, căci 
Tatăl a mărturisit din cer pe Fiul Său Cel de pe pământ, iar 
Duhul Sfânt a întărit adevărul cuvântului cel rostit de Tatăl 
peste Mine. în zilele acelea Ioan a fost trimisul Tatălui către 


oameni ca să vestească arătarea Mea în mijlocul oamenilor, şi 
să creadă oamenii în Fiul Tatălui şi să se boteze cu apa spălă- 
rii păcatului strămoşesc, şi cu Duhul Sfânt, Care mărturiseşte 
pe Tatăl şi pe Fiul. Iar în zilele acestea, în zilele cele de apoi, 
te trimit pe tine între oameni, pe tine, poporul Meu, ca pe un 
trimis al Meu, că am făcut din tine semn pe pământ, semn 
înaintea venirii Mele a doua oară pe pământ, precum Ioan a 
fost semn de la Tatăl înaintea arătării Mele întâia oară între 
oameni. 

Mergi, poporul Meu, mergi, Ierusalime nou! Mergi, 
Israele nou, căci cele vechi trec cu trosnet şi totul se înno- 
ieşte, că Eu vin şi noi le fac pe toate. Amin. Mergi, şi dă oa- 
menilor cuvântul Meu, mergi cu sărbătoare de Bobotează, că 
botez înseamnă spălare şi pocăinţă şi ungere din cer şi unire 
cu Hristos, Cel ce S-a lăsat spre spălare sub mâna lui Ioan, cel 
trimis de Tatăl ca să dea oamenilor botezul cu apa spălării. 
Eu, Cel botezat de Ioan, sunt Cel ce botez cu Duhul Sfânt şi 
cu foc, aşa cum a grăit Ioan. 

Poporule român, intră, tată, sub botezul cel cu Duhul 
Sfânt, că botezul cel cu foc ustură, tată. Intră, tată, sub cămaşa 
harului sfânt, că Eu, Domnul Dumnezeul tău, voiesc să fii un 
popor cu viaţă fără de moarte. Umblă, tată, sub haina ta şi 
vezi să ai cămăşuţa botezului, vezi să nu fie murdară, vezi să 
nu fie ruptă, vezi să ai cămăşuţă de la Mine, poporul Meu ro- 
mân. Nimic nu înseamnă haina ta dacă nu ai cămăşuţă curată 
sub ea. înnoieşte-te, poporule român! O, nu mai ai peste tine 
învăţători cu milă, dar iată, vin Eu şi te îndemn la viaţă sfântă 
şi la credinţă şi la înnoire, tată. Vin Eu, că Eu nu te părăsesc, 
Eu nu te las în durere, şi vin şi te mângâi şi te ridic ca să stai 
tu înaintea Mea, ţară română, şi cu tine se vor uni multe nea- 
muri care vor intra sub semnul harului Meu, că Eu Mă fac 
cuvânt în mijlocul tău, şi apoi vin ca să fiu un trup cu tine şi 
o iubire cu tine şi un duh cu tine, şi orice ţară care va lua pe 
Domnul cuvânt din tine, se va numi ţară română, şi tu vei fi 
mare înaintea Mea şi înaintea neamurilor de pe pământ; şi 
orice neam care nu va lua harul Meu, cel ce curge din Mine 
în mijlocul tău, acela va fi neam mic pe pământ, neam slab, 
neam pitic între oameni, căci neamul fără Dumnezeu e neam 
de jos, nu e neam de sus. 

Mergi, poporul Meu, semn nou în mijlocul oamenilor, 
că te-am vestit că eşti şi că vei fi. Mergi, Ierusalime nou, 
mergi şi întinde harul cuvântului Meu deasupra pământului. 
Amin. Mergi, poporul Meu, mergi, că Eu sunt Cel ce sunt, şi 
te cuprind cu puterea harului Meu din toate laturile, că tu eşti 
cel micuţ şi cel ocrotit, şi eşti semnul Meu, eşti trimisul Meu, 
aşa cum a fost Ioan. Să audă toate neamurile pământului: Eu 
sunt Fiul Tatălui Savaot, şi Mă numesc Cuvântul lui Dumne- 
zeu, Care vine din cer pe pământ în mijlocul neamului român 
ca să Se anunţe întru cea de a doua venire cu trupul pe pă- 
mânt. Amin. 

Amin, amin zic ţie, poporul Meu român: vine vremea, 
dar a şi venit, să Mă arăt din mijlocul tău cuvânt, şi apoi trup 
întru cea de a doua venire a Mea, precum mărturisesc Scrip- 
turile Mele din vremea trupului Meu în mijlocul poporului 
Israel care M-a lepădat, dar Eu îl aştept să se întoarcă la 
Mine. Adevăr adevărat grăiesc din cer peste pământ: Eu sunt 
Cuvânt în mijlocul neamului român. Eu vin curând după 
acest cuvânt. Cel ce voieşte să vină după Mine, să-şi ia crucea 
sa şi să- Mi urmeze Mie. Eu vin curând, curând şi voi fi cu toţi 
cei ce-Mi urmează Mie şi ţie, ţara Mea de nuntă, iar tu să fii 
pe voia Mea, că eşti cea dintâi. Cei ce nu cred în adevărul cu- 
vântului Meu, nu-1 vor vedea venind, că Eu voi da din calea 

Mea pe cel necredincios, pe cel tare la cerbice, care nu se uită 
ca să vadă că Eu sunt cu cei credincioşi şi curaţi. 

în zilele acelea mergea Ioan înaintea Mea, iar în zilele 
acestea mergi tu, poporul Meu cel credincios. Cel ce va crede 
şi se va boteza în râul vieţii, care curge cuvânt din Mine în 
mijlocul tău, acela va vedea pe Cel ce vine a doua oară din cer 
pe pământ. Mergi, Ierusalime, şi stropeşte pământul cu apa şi 
cu harul cuvântului Meu. Mergi, poporul Meu, că Eu vin şi tu 
mergi înaintea Mea ca să Mă vesteşti că vin. Amin, amin, 
amin. 

6/19 ianuarie 1998 

Soborul sfântului Ioan Botezătorul 

Viaţa cerească îi vădeşte pe fiii adevărului lui Dumnezeu. Omul 
trebuie să se facă biserică a sfinţilor. Cei sfinţi sunt mereu sfinţi. 

B in praznic în praznic, din cuvânt în cuvânt pe- 
trec pe pământ cu tine, poporul Meu iubit, căci 
cuvântul Meu cel coborât la tine este praznicul lui Dumnezeu 
pe pământ cu oamenii. Amin. Petrec şi oamenii pe pământ 
praznicele lor, dar Dumnezeu, cum să nu petreacă praznicele 
Lui, care sunt adevărul Lui? 

Prăznuieşte cerul pe Ioan, botezătorul Meu şi al mul- 
tora din vremea trupului Meu. El învăţa pe oameni să se spele 
de păcate şi de petele păcatelor, să se spele cu apă şi cu pocă- 
inţă şi cu stăruinţă. Amin. 

Mă fac în tine praznic de cuvânt, poporul Meu. Mă fac, 
fiule, pâine din cer pe masa ta, ca să mănânci şi să fii sănătos 
cu duhul şi cu sufletul şi cu trupul. Mă fac bucurie pentru 
tine, ca să te bucur pururea şi să ai pace înăuntrul tău, fiule 
poporul Meu. Nimic nu-i mai dulce şi mai odihnitor ca pacea 
Mea în inima ta. Pace îţi dau, cuvânt de pace între Mine şi 
tine, poporul Meu, ca să fii mare prin pacea Mea şi prin înţe- 
lepciunea Mea. 

O, rău e de omul care este mare prin sine pe pământ. 
Acela nu poate spune adevărul, căci adevărul, Eu sunt. Omul 
cel mare pe pământ, nu poate spune nici adevărul lui, că nu 
merge cu adevărul spus, pentru că omul trăieşte viaţă minci- 
noasă, şi tot aşa şi vorbeşte. Cine să-i înveţe pe oameni cu 
adevărul? Nu sunt oameni adevăraţi pe pământ ca să-i înveţe 
pe ceilalţi adevărul. Vin Eu din cer adevăr, şi Mă port cu ade- 
vărul Meu printre oameni, dar oamenii sunt deprinşi cu de- 
şertăciunea şi cu minciunile ei, şi nu se pot învăţa cu ade- 
vărul. Oamenii nu sunt adevăraţi unii cu alţii, nu-şi pot spune 
adevărul unii altora. Se supără om pe om dacă-şi spun ade- 
vărul unul altuia. N-are omul cum să spună adevărul, că omul 
nu lucrează lucrul adevărului, iar cel ce nu lucrează această 
lucrare, n-o poate da, n-are cum să dea din ea. Omul nu ştie 
cum să-şi trăiască viaţa ca să-i fie viaţa viaţă adevărată, şi nu 
viaţă mincinoasă. Viaţa care nu-ţi poate da nici o plată adevă- 
rată, aceea este viaţă mincinoasă, şi oamenii pe pământ sunt 
deprinşi cu viaţa cea mincinoasă. Ferice omului care trăieşte 
viaţă adevărată, că acela este fiul adevărului, fiul lui Dum- 
nezeu. Cine trăieşte viaţă cerească pe pământ, acela poate 
spune oamenilor adevărul, iar cel ce trăieşte viaţă omenească, 
acela n-are ce să dea, căci minciuna nu este viaţă. 

Omul s-a minţit pe sine încă de la început, şi dacă s-a 
minţit pe sine, a putut să se smulgă din braţele adevărului. 
Omul mare, omul semeţ, omul cu minte omenească nu poate 
sluji adevărului. Se mint oamenii că ştiu şi că pot lucra ade- 
vărul, şi se mint unii pe alţii că îşi lucrează adevărul unii 


altora. Aceasta este minciună pusă în dreptul adevărului, căci 
oamenii cu viaţă trupească şi omenească nu sunt adevăraţi, şi 
ar fi adevăraţi dacă ar trăi viaţă cerească şi duhovnicească pe 
pământ. Nu poate să se călăuzească orb pe orb. îşi sunt unul 
altuia prăpastie şi nu călăuză. Cine nu trăieşte viaţă cerească 
între cer şi pământ, acela este un om orb. Eu sunt vederea ce- 
lui ce vede, celui ce trăieşte, iar cel ce nu Mă are pe Mine ade- 
văr în el, acela este orb, şi nu este adevărat, şi nu poate fi lu- 
mină pentru orbi. 

O, poporul Meu, o, fiule scump, ce cuvânt tainic, ce 
cuvânt adevărat cobor azi în mijlocul tău! Voiesc, poporul 
Meu, să ia oamenii acest cuvânt şi să-l creadă şi să caute apoi 
spre adevăr. Aşa şi tu să voieşti, şi să ceri de la cer lumina 
Mea şi adevărul Meu peste viaţa oamenilor de pe pământ, că 
fără adevăr e întuneric pe pământ. Ioan, botezătorul Meu, a 
trăit viaţă adevărată între cer şi pământ şi a putut mărturisi 
adevărul cel din el. El avea înăuntrul său pe Dumnezeul ade- 
vărului şi s-a dus în mijlocul oamenilor ca să le vestească 
adevărul, pe care-1 avea şi pe care-1 împărţea oamenilor. Dar 
oamenii sunt străini de adevăr şi îl iau ca pe o tulburare şi îl 
stârpesc dintre ei. Ce bucurie are Ioan Botezătorul dacă e săr- 
bătorit de fiii celor ce l-au ucis? Oamenii minciunii au ucis pe 
omul adevărului, iar fiii celor ucigaşi mărturisesc că sunt fii 
ai celor ce au ucis adevărul, că scris este: «Vai vouă, care ri- 
dicaţi în slavă mormintele proorocilor şi pe proorocii din ele, 
că prin aceasta mărturisiţi că sunteţi fiii celor ce au ucis pe 
cei adevăraţi între oameni». Cine nu sărbătoreşte pe un sfânt 
cu sărbătoare sfântă şi cerească şi curată pe pământ, acela nu 
aduce nici o bucurie sfântului cel pomenit. Dar cine poate săr- 
bători pe sfinţi? Numai cei asemenea lor pot face sărbătoare 
şi bucurie pentru sfinţii care s-au dus de pe pământ la cer. 

Ioan era glasul care vestea venirea adevărului între oa- 
meni, dar adevărul este primit numai de cei ce se pocăiesc de 
relele lor şi se spală de petele minciunii lor, şi de aceea striga 
el printre oameni: «Pocăiţi-vă, că se apropie împărăţia ceru- 
rilor spre voi!», iar împărăţia cerurilor este adevărul cel ce- 
resc între oameni şi cu oamenii. Dar oamenii nu s-au îndurat 
să se despartă de cele mincinoase şi fără duh de viaţă în ele, 
şi l-au numit pe Ioan tulburare între oameni, şi l-au stârpit, 
dar el strigă şi nu tace, că este viu, şi vine cu Mine pe pământ, 
precum toţi sfinţii vin; vine şi strigă ca şi atunci. 

Iată glasul celui ce strigă, iată glasul lui Ioan: 

O oamenilor, o, oamenilor, o, fii ai oameni- 
lor, o, fii ai fiilor oamenilor! De ce nu vă 
pocăiţi? Eu strig şi azi la voi, ca şi atunci. Vine Domnul pe 
pământ, ca să despartă lumina de întuneric, că pământul este 
fără de chip, şi este pustiu, iar eu strig în pustiu, şi întuneric 
este deasupra pământului. Vine Domnul să facă din nou cerul 
şi pământul. Deschideţi Cartea Adevărului şi vedeţi unde este 
vremea ajunsă. 

O, oamenilor, ce vă daţi voi unii altora? Eu am dat oa- 
menilor lucrul care nu se stinge, care nu se dărâmă, care nu 
se clatină, care nu piere, căci eu am fost om adevărat şi am 
trăit viaţă adevărată şi n-am minţit pe oameni, şi am lucrat 
peste ei lucrarea zilei şi le-am grăit să părăsească întunericul 
şi să ia calea zilei, calea cea fără de sfârşit, calea care se vede, 
căci în întuneric nu se vede nimic. 

O, oamenilor, strig din cer pe pământ. Faceţi din voi bi- 
serică a lui lisus Hristos, nu biserică a oamenilor, că sfinţii 
trag la sfinţi, fiindcă aşa înseamnă adevărul şi dreptatea. Ce- 
rul cel nou şi pământul cel nou pe care-1 aduce Domnul acum 
pe pământ, va avea dreptatea de viaţă veşnică, şi nu se poate 

biserică fără sfinţi şi sfinţi fără biserică. Sfinţii cerului nu mai 
au biserică pe pământ, că sfinţii trag la sfinţi şi la oameni cu- 
răţiţi prin pocăinţă şi sfinţiţi prin Hristos, şi sfinţi apoi. Nu 
mai are biserica de pe pământ sfinţi, că sfinţii nu sălăşluiesc 
cu cei ce nu părăsesc fărădelegile şi viaţa fără Dumnezeu. 

Strigă Dumnezeu la voi, o, oamenilor; strigă şi sfinţii, 
strigă şi îngerii. Pocăiţi-vă, căci beţia şi curvia şi desfrânarea 
şi ura şi minciuna şi uciderile şi lăcomia şi viaţa trupească, 
toate sunt întuneric, şi aţi acoperit pământul cu întunericul pe 
care-1 trăiţi. O, nu mai aveţi lumină pe pământ, nu mai este 
între voi om adevărat, aşa cum am fost eu. Eu am întins spre 
oameni calea adevărului ca să aibă oamenii cale. Vine Dom- 
nul la voi şi Se face cuvânt peste voi, şi are Domnul popor 
sfânt între voi, o, oamenilor. Alergaţi spre poporul Domnului, 
spre trimisul Domnului între voi, căci în vremea mea mulţi 
veneau după mine ca să le spăl păcatele şi să le dau lumină şi 
să-i învăţ viaţa. Veniţi de luaţi lumină şi învăţătură din cer. 
Veniţi spre poporul cel sfânt, care are în mijlocul lui cuvântul 
lui Dumnezeu, cel care împarte putere sfântă şi viaţă fără de 
moarte şi fără de păcat pe pământ. Păcatele voastre au acope- 
rit pământul de întuneric. Faceţi-vă prin pocăinţă şi prin 
sfinţenie deplină fii ai lui Flristos, şi zidiţi-vă biserică vie şi 
cerească între cer şi pământ, că biserica de pe pământ, numită 
biserică a lui Flristos pe pământ, este minciună, nu este biseri- 
că a lui Flristos. Altceva înseamnă să fie biserica biserică a lui 
Flristos. Ceea ce aveţi voi de biserică este biserică omeneas- 
că şi pământească, iar adevărata biserică nu poate fi decât ce- 
rească pe pământ. De două mii de ani aşteaptă Do mn ul desă- 
vârşirea bisericii Lui şi întoarcerea Lui între oameni, că Dom- 
nul prin biserica Lui va lucra ca să Se întoarcă pe pământ la 
oamenii cei credincioşi şi sfinţi. 

Flristos Se dă sfinţilor, aşa cum rostesc preoţii voştri, 
dar sfinţii nu sunt sfinţi numai când şi când. Nu este om sfânt 
omul care se sfinţeşte numai când şi când, şi acela este om 
mai rău decât cel ce nu-L ştie pe Flristos. Eu nu aşa am lucrat. 
Eu am fost sfânt în toată vremea mea pe pământ, şi m-am 
arătat drept şi adevărat cu Dumnezeu înaintea oamenilor cu 
mărire de sine în ei. Omul cel adevărat este omul sfânt. Viaţa 
cea adevărată este viaţa sfântă. Uitaţi-vă la mine şi aşezaţi- vă 
după chipul şi asemănarea mea, că eu m-am aşezat după chi- 
pul şi asemănarea lui Flristos. Pocăiţi-vă de viaţa cea minci- 
noasă, şi apoi faceţi-vă sfinţi, şi apoi uniţi-vă cu Flristos şi fiţi 
un trup şi un duh cu Domnul, şi fiţi adevăraţi pe deplin, o, fii 
ai oamenilor! Amin. 

P oporul Meu, am dat oamenilor pe loan. Am 
slobozit peste oameni glasul celui ce strigă 
în pustiu, că pământul este fără de chip şi este pustiu, dar vin 
să fac din nou cerul şi pământul, şi voi lucra cu tine această 
lucrare. Va lucra Tatăl şi Fiul şi Duhul Sfânt, şi va lucra cu 
tine, că tu eşti credincios şi ai dat lui Dumnezeu adăpost în 
mijlocul tău, popor mititel şi curat cu credinţa. 

O, rău e de omul care este mare pe pământ prin mărire 
de sine, prin mărire ca pe pământ. Acela nu poate spune ade- 
vărul, nu poate primi adevărul ca să-l adăpostească în sine şi 
să-l dea şi altuia; nu poate, că are mărire de sine, şi nu poate 
să aibă viaţă adevărată cel cu mărire de sine. 

Tu, poporul Meu, să nu te încerci cu lucrarea măririi de 
sine. Tu nici cu Mine să nu te mândreşti, că Israel cel de de- 
mult s-a mândrit că e poporul Meu şi s-a strivit pe sine prin 
mărire de sine. Tu să fii smerit prin Mine, că smerenia inimii 
este paznicul omului sfânt. Pe pământ sunt numai oameni 
mari, mari prin sine, şi se mint unii pe alţii. Ei nu-şi pot spune 


adevărul unii altora. Oamenii nu Mă au pe Mine şi nu-şi pot 
spune unii altora că nu Mă au, şi îşi spun că Mă au, şi se mint 
unii pe alţii că Mă au, dar pe Mine Mă au cei sfinţi, căci întru 
ei îmi găsesc Eu plăcerea şi petrecerea. Amin. 

Din praznic în praznic îmi găsesc plăcerea în mijlocul 
tău, poporul Meu. Tu, fiule, să nu ai altă bucurie pe pământ, 
că bucuria ta, Eu sunt, precum tu eşti bucuria Mea şi nădejdea 
Mea cea pentru lucrare de cer nou şi de pământ nou. învaţă, 
fiule, învaţă, poporul Meu. învaţă mereu să fii pe potriva Mea 
şi uită-te mereu la tine să nu fii altfel, fiule, să nu fii ca fiii 
oamenilor, şi să fii făptură cerească pe pământ, lumină să fii 
în mijlocul întunericului de pe pământ. Amin. 

Oamenii folosesc zilele de serbare ale sfinţilor ca să-şi 
petreacă praznicele lor, nu pe cele ale sfinţilor, căci sfinţii nu 
mai sunt la locul lor serbaţi, şi nu mai au sfinţii zilele lor de 
serbare pe pământ cu oamenii. Oamenii au clătinat de la locul 
lor vremile sfinţilor, şi nu vor să se întoarcă cu pocăinţă ca 
să-şi recunoască păcatele şi rătăcirea lor de la adevăr. O viaţă 
cerească în om nu poate începe decât după spălarea duhului 
şi a sufletului şi a trupului, dar oamenii nu se trezesc, şi îi voi 
face să se clatine cu aşternutul lor cu tot, ca să strige la Mine 
aşa cum am strigat Eu de pe cruce către Tatăl. 

Iar tu, poporul Meu, să fii popor sfânt pe pământ, căci 
sfinţii sunt cei ce mărturisesc adevărul peste oamenii veacu- 
rilor. Tu eşti trimisul Meu, că prin tine Eu merg peste pământ 
cuvânt de înnoire a lumii, cuvântul cel de facere a cerului şi 
a pământului şi a lumii, cuvânt de facere nouă şi de om nou 
pentru facere nouă. Amin, amin, amin. 

7/20 ianuarie 1998 

Duminica după Botezul Domnului 

Cei ce cred în veacul cel nou urmează taina omului nou, născut de 
sus. Domnul aduce vindecarea orbiei sufletului. Darurile Duhului 
Sfânt hrănesc duhul omului credincios. 

oieşte Tatăl şi Fiul şi Duhul Sfânt să Se între- 
gească în trupul poporului lui Dumnezeu. 

Amin. 

O, poporul Meu, voiesc, tată, să fiu cu cuvântul Meu 
lângă cuvântul tău, ca să învăţăm împreună lucrarea omului 
nou, om după chipul şi asemănarea lui Dumnezeu. Amin. Tu 
eşti începutul veacului cel nou, care nu se învecheşte, care nu 
îmbătrâneşte, care nu trece, care este veşnic, poporul Meu. 
Dar cine, oare, cine poate crede această lucrare de veac nou 
şi veşnic nou? Numai Dumnezeu şi cei asemenea Lui o pot 
crede. Cei ce nu fac cele ale omului nou, aceia nu cred în veac 
nou şi în om nou. Chiar dacă ei cred în Dumnezeu ca în pu- 
terea cea nevăzută, aceştia sunt căldicei, şi nu sunt nici reci, 
nici fierbinţi. Despre aceştia am rostit Eu cuvânt prin loan cel 
iubit şi am zis: «Pentru că nu eşti nici rece, nici fierbinte, ci 
numai căldicel, am să te vărs din gura Mea, că tu zici că eşti 
bogat şi nu-ţi trebuie nimic, şi nu ştii că eşti ticălos şi eşti 
vrednic de tânguire şi sărac şi gol şi orb. Dar aşa cum eşti, 
Eu te îndemn să cumperi de la Mine aur lămurit în foc, ca să 
fii bogat, şi veşminte albe, ca să te îmbraci şi să nu se dea pe 
faţă ruşinea goliciunii tale. Şi te sfătuiesc să cumperi de la 
Mine alifie de ochi, ca să-ţi ungi ochii şi să vezi, că Eu pe câţi 
îi iubesc, îi mustru şi îi pedepsesc, ca să-i fac să se sărguias- 
că spre pocăinţă». 

O, poporul Meu, mare şi cerească lucrare este să-şi 
cumpere omul alifie de ochi, doctorie de ochi, şi să-şi ungă 

ochii şi să vadă. Cei orbi cu sufletul au nevoie să-şi cumpere 
această doctorie, dar ei zic că nu le trebuie nimic şi că sunt 
bogaţi. Cei orbi nu se pot vedea în oglindă. Cei orbi cu sufle- 
tul nu se pot vedea în oglinda sufletului dacă nu li se deschid 
ochii sufletului. Nimeni nu poate avea vedere sufletească da- 
că nu cumpără de la Mine doctorie de ochi ca să se ungă şi ca 
să scape de orbirea sufletească, şi ca să vadă apoi, dar oame- 
nii zic că au de toate şi că sunt bogaţi şi că nu le mai trebuie 
nimic, şi nu ştiu că sunt ticăloşi şi vrednici de plâns şi săraci 
şi goi şi orbi, aşa cum a grăit Duhul Meu Cel atoatevăzător 
prin loan, iubitul Meu cel credincios. 

Vin, poporul Meu, vin lângă tine cuvânt de înţelep- 
ciune, cuvânt de vindecare a orbirii sufleteşti, ca să poată lua 
oamenii doctorie de ochi şi ca să se poată unge, şi ca să vadă 
apoi. Vin, poporul Meu iubit, că tu ai alifie de la Mine, ai pen- 
tru toţi cei care vor să cumpere. Cu ce se cumpără această 
doctorie? Se cumpără cu credinţă şi cu pocăinţă, şi cu stăru- 
inţă apoi. Dar lângă toate acestea stă darul cel nedespărţit de 
ele: frica de Dumnezeu. Oamenilor le trebuie frică de Dum- 
nezeu, dar fură alifie de ochi nu pot nimic oamenii, căci ei tre- 
buie să scape de orbia sufletească, şi apoi trebuie să se aşeze 
în frica de Dumnezeu. Cine stăruieşte în orbia sufletească, 
acela nu vede nimic, chiar dacă el crede în Dumnezeu ca în 
puterea cea nevăzută. O, dacă aş folosi dreptatea Mea, ar fi să 
strivesc viaţa de pe pământ, dar oamenii nu ştiu bine ce este 
Dumnezeu, şi sunt departe de adevăr şi aşa stau oamenii, 
bieţii de ei. 

O, poporul Meu, mare şi cerească lucrare este să-şi 
cumpere omul alifie de ochi şi să-şi ungă ochii, şi să vadă 
apoi. Vine cuvântul Meu din cer pe pământ la oameni, vine ca 
o doctorie, vine ca o vindecare a orbiei sufletelor. Vine Dom- 
nul la voi, o, oamenilor, vine să vă ia solzii de pe ochi ca să-L 
vedeţi pe Dumnezeu, oglinda voastră, căci după chipul şi 
asemănarea Mea l-am făcut pe om. Uitaţi-vă la Mine şi 
aşezaţi-vă după chipul şi asemănarea Mea. Vin la voi pe pă- 
mânt cuvânt, şi cuvintez peste voi chipul Meu, voile Mele în 
voi. Luaţi cuvântul Meu şi împliniţi-1, ca să vi se desfacă 
ochii sufletului şi să vedeţi apoi. Amin. 

O, poporul Meu, tu eşti casa Mea în care vin din cer pe 
pământ, şi din mijlocul tău ies spre oameni. Oamenilor le tre- 
buie frică de Dumnezeu, şi de aceea îi clatin cu aşternutul lor 
cu tot şi îi strig ca să caute după Mine ca după izvorul vieţii 
lor. Cu ce se poate păstra omul în frică de Dumnezeu? Eu pe 
om nu-1 pot speria ca să se lase de moarte, că omul este ridicat 
împotriva Mea şi a lui de şapte mii de ani. Eu pe om vin să-l 
învăţ iubirea de Dumnezeu, iubirea care-1 poate păstra în frica 
de Dumnezeu. Ce este frica de Dumnezeu? Ea nu te lasă să te 
depărtezi de Dumnezeu. Ea este darul celor ce văd pe Dum- 
nezeu şi, apoi, ea este iubirea de Dumnezeu. Amin, amin, 
amin. Oamenii care n-au frică de Dumnezeu, aceia sunt după 
chipul şi asemănarea lumii, dar cei care sunt morţi faţă de lu- 
me, aceia nu socotesc nici defăimările şi nici laudele care vin 
spre ei din lume, ci ca nişte oameni noi sunt morţi faţă de 
amăgirile lumii şi de ispitele ei şi de prigoanele ei, mereu ui- 
tându-se la Dumnezeu şi la viaţa cea veşnică a lor, căci viaţa 
e veşnică, fiindcă Dumnezeu a făcut-o. 

O, poporul Meu, nu-i de ajuns să fii mort faţă de lume. 
Ai grijă, tată, nu-i de ajuns aceasta. Tu trebuie să fii viu apoi. 
Trebuie să fiu Eu viu în tine apoi, ca să Mă bucur, fiule, de 
făptura ta cea nouă, că Eu am zis ţie să te uiţi la tine şi să faci 
omul după chipul şi asemănarea ta. Te-am învăţat să începi în 
tine făptura ta cea nouă, şi apoi s-o pui şi în altul, şi să facem 


om după făptura ta, fiule nou, şi să ai încredere în Dumnezeu, 
Cel ce lucrează prin tine, că nu tu faci, ci Do mn ul face, şi 
Domnul nu cade, dar tu cazi dacă faci tu, precum a căzut 
Adam când a voit să facă el şi nu Eu, Cel ce l-am făcut şi pe 
el. 

Ai grijă, fiule, de lucrarea cea pentru om nou, om care 
nu trece, care nu se învecheşte. Ai grijă să crezi bine în aceas- 
tă lucrare, că îndoiala te aduce la cele vechi ale tale şi te în- 
toarce din drum. Ai grijă, fiule nou, cum lucrezi ca să fii răs- 
cumpărat, şi să fii apoi, că dacă nu lucrezi lucrarea omului 
nou peste tine şi mereu peste ceilalţi, te trage timpul spre el, 
te trage de la cele veşnice. 

Să nu fii tăcut, Israele. Fii lucrător, fiule, şi fiecare să-şi 
ceară lui mai întâi în lucrul cel de om nou. Eu, ca un Tată în- 
grijorat de tine, te îndemn mereu să ai grijă mereu de chipul 
Meu în tine, de omul cel nou, fiule. Fii atent, poporul Meu, că 
lucrarea cea dinăuntru este cea din afară, iar cel ce nu lucrea- 
ză înăuntrul său lucrarea omului nou, acela n-o face nici în 
afara lui. Cei ce nu lucrează lucru văzut în afara lor, sunt cei 
ce nu lucrează înăuntrul lor, şi aceia prin nelucrare trag la 
plata celor ce nu lucrează. Nu vă faceţi sminteală unii altora, 
căci cei ce nu lucrează în afara lor lucrul omului nou, se fac 
sminteală pentru cei ce trebuie să poată. Fiule, nu aştepta la 
altul. Fă tu ceea ce vrei să facă altul, fă tu, ca să ai lucru mai 
mult şi bucurie mai multă. Lucrarea înseamnă bucurie, fiule. 
Lucrarea omului nou să se mute de la voi la oameni şi să aibă 
oamenii de unde să-şi facă rost de doctorie de ochi. Amin. 

Fiilor, fiilor, daţi duhurilor voastre să mănânce şi să nu 
se usuce în voi de lipsa hranei lor. Hrăniţi-vă unii pe alţii cu 
Duh Sfânt lucrător şi cuvântător, aşa cum vă hrăniţi trupurile 
când le e foame. Cum nu puteţi să vă lăsaţi trupurile înfome- 
tate de hrana lor, mai mult să nu lăsaţi duhurile voastre fără 
hrana care le creşte şi le înţelepţeşte. Adunaţi- vă la masă pen- 
tru hrănirea duhului mai mult decât vă adunaţi la masa cea 
pentru hrana trupului. Când este vorba de hrană, daţi sufletu- 
lui întâietate, căci cel ce nu munceşte duhovniceşte, i se face 
păcat mâncarea cea pentru trup. Mereu, mereu sunt cu cuvân- 
tul Meu lângă voi, ca să fac cuvânt din voi, şi râu de cuvânt 
dinspre unii spre alţii, ca să se adune cei flămânzi la masa 
voastră cea duhovnicească, fiilor. Nu pot să vă văd fără grai 
sfânt între voi, voiesc să fie Dumnezeu viu în voi şi din voi. 
Nu omul cel din voi, ci Dumnezeu din voi să fie viu cu chipul 
şi cu asemănarea Sa. 

Fiilor, fiilor, nu uitaţi că Eu sunt cuvânt, şi lucrare a cu- 
vântului. Aşa să fiţi şi voi. Amin. Fiilor, fiilor, nu uitaţi că Eu 
sunt Cel ce trebuie să trăiesc în voi cu chipul şi cu asemăna- 
rea Mea. O, fiilor, nu uitaţi, tată, nu uitaţi că Eu sunt cuvânt 
şi împlinire, şi aşa să fiţi şi voi. 

Fiilor, fiilor, rugaţi-vă lui Dumnezeu cu adevărat. Ru- 
găciunea cea adevărată este cea care se împlineşte. Fiilor, fii- 
lor, rugaţi-vă pentru voi. Amin. Rugaţi-vă pentru omul cel 
nou în oameni. Amin. Rugaţi-vă pentru ţara română să iasă de 
sub păcat, că Eu, Domnul, o pun la albit, fiindcă aşa este 
scris: «Eu pe câţi îi iubesc, îi mustru şi îi pedepsesc ca să vină 
spre pocăinţă şi să se îmbrace în veşmânt alb, ca să nu se dea 
pe faţă ruşinea goliciunii lor, şi să-şi cumpere alifie de ochi 
şi să se ungă şi să vadă pe Dumnezeu». Amin. 

Eu stau la uşă şi bat. De vrea cineva să audă glasul Meu 
şi să-Mi deschidă. Eu intru la el şi cinez cu el, şi el cinează cu 
Mine, căci Mi-am întins cina cuvântului Meu în România, şi 
masa Mea este gata. O, a venit peste România încurcătură de 
limbi, dar până ce ea nu va veni spre Mine şi spre voile Mele, 

Eu n-o voi slobozi de sub robia păcatelor ei, căci cei fără 
Dumnezeu din ea, apasă cu întunericul lor peste ea. Eu sunt 
gata s-o îmbrac în slava Mea, şi voi da din calea slavei Mele 
cu ea tot duhul omenesc care stă apăsând peste ea, şi apoi o 
voi face să meargă după Mine şi să fie ea împărăţie a Mea şi 
s-o fac ţară veşnică, Eden nou să fac din ea la porunca Mea, 
căci Eu întocmesc din nou cerul şi pământul, şi lucrez din 
casa Mea cea nouă, care este în mijlocul poporului român. 

Tu eşti casa Mea, tu, poporul Meu, şi cu tine am 
început sfârşitul lumii, căci duhul lumii este osândit în 
mijlocul tău. Tu eşti începutul Meu cel nou, că a venit vremea 
de apoi, şi toate se fac noi la cuvântul Meu cel nou. Amin, 
amin, amin. 

12/25 ianuarie 1998 

Duminica vameşului şi a fariseului 

Ţara română este pilda împărăţiei cerurilor. Adevărul este mereu: 
da. Duhul frăţiei stă între cei ce se smeresc unii pentru alţii. 

T atăl şi Fiul şi Duhul Sfânt Se face cuvânt, căci 
Cei trei, una sunt. Amin. Coboară Domnul cu- 
vânt la ieslea cuvântului. 

Voi, cei de la iesle, deschideţi porţile cuvântului, că e 
sărbătoare de cuvânt. Vin să-l hrănesc pe Israel, cel ce este 
popor al Domnului Iisus Hristos în mijlocul poporului român. 
Israel cel de azi este român, căci românul s-a făcut israelit al 
Domnului Iisus Hristos. 

Israele, Eu sunt Stăpânul acestei case, că tu eşti casa 
Mea de pe pământ. Cuvântul Meu, Eu sunt, şi îmi găsesc plă- 
cerea în mijlocul tău. împărăţia cerurilor te înconjoară din 
cer, căci în jurul tău e tot cerul în lucru şi se zoreşte pe lângă 
tine să te facă împărăţie a cerurilor pe pământ, poporul Meu. 
Este scris că împărăţia cerurilor se ia cu asalt, se ia cu năvală, 
fiule, că ea se lasă cucerită de cei ce vor să pună mâna pe ea. 
Cine apucă să guste cu adevărat din roadele ei, acela caută 
s-o dobândească de patrie. 

Te-am învăţat, poporul Meu, să ceri împărăţia cerurilor 
pe pământ cu tine. De ce, oare, ţi-am spus Eu să ceri aşa? 
Ţi-am spus pentru că tu eşti român, şi ţara ta este pilda împă- 
răţiei cerurilor. Ea a fost mereu luată cu năvală pentru roadele 
ei cele bune. Mereu, mereu a fost luată cu asalt şi cucerită, şi 
nu ştiau cuceritorii ei ce cucereau, ei nu ştiau că ea este ţara 
Mea cea iubită, cea aşteptată să fie. Eu fac din ea împărăţie a 
cerurilor, dar am şi făcut, căci cuvântul Meu este mereu în ea 
şi am în ea ţară cu miere şi cu lapte, am cuvântul Meu hrană 
dulce în ea, şi cine gustă din această hrană, se îndulceşte şi se 
sfinţeşte şi doreşte după împărăţia cerurilor, care este cu tine, 
poporul Meu. Eu fac din România împărăţia cerurilor, şi ea va 
fi cucerită din nou de toţi împăraţii lumii, dar nu ca s-o dez- 
bine, ci ca să-i dea slavă şi să i se închine. Amin. Mai e o clipă 
mică, şi învăţătura cuvântului Meu va fi luată cu asalt şi va fi 
hrană vie şi nestricăcioasă pentru multe noroade care vor 
învia şi vor lua cu asalt împărăţia cerurilor şi o vor cuceri şi 
vor fi ai ei şi se vor numi popor român. Amin. Dar puii de vi- 
pere vor fi plini de îngâmfare şi greu se vor apleca, dar se vor 
apleca de frica durerilor. Aceştia sunt fariseii şi cărturarii care 
se bizuie pe ei, dar picioarele lor se vor muia şi vor avea ne- 
voie de Duhul lui Dumnezeu ca să-i înconjoare şi ca să-i ierte 
apoi, dar mai întâi trebuie să facă roade vrednice de pocăinţă, 
nu să se bizuie pe Dumnezeu nefacând roade de pocăinţă în 
inimile lor. Aşa zicea Ioan Botezătorul la unii ca aceştia care 
veneau spre el fugind de cele ale mâniei Domnului; aşa le zi- 


cea: «Pui de vipere, cine v-a arătat să fugiţi de mânia ce va 
să fie? Faceţi, dar, roade vrednice de pocăinţă şi nu începeţi 
a zice în voi înşivă: „Avem tată pe Avraam“, căci vă spun că 
Dumnezeu poate şi din pietre să ridice fii lui Avraam. Acum 
securea stă la rădăcina pomilor; deci, orice pom care nu face 
roade de pocăinţă, roadă bună, se taie şi se aruncă în foc». 
Iar la aceste cuvinte multe mulţimi îl întrebau pe Ioan şi zi- 
ceau: «Ce să facem?», iar Ioan îi învăţa şi îi boteza şi le arăta 
drumul spre Mine, Hristosul Cel trimis de Tatăl ca să boteze 
pe oameni cu Duhul Sfânt. 

Poporul Meu, Eu sunt Stăpânul tău, şi sunt în mijlocul 
tău, şi tu eşti casa Mea pe pământ, tu eşti împărăţia cerurilor 
în mijlocul poporului român, şi vei fi luat cu asalt din pricina 
dulceţii care este în tine. Tu ai cuvântul Meu cel dulce în mij- 
locul tău, care curge peste tine de deasupra ta, popor credin- 
cios. Cuvântul Meu este râul vieţii, care curge din Mine, căci 
Eu sunt izvorul râului vieţii. Izvorul Meu este cuvântul care 
le face pe toate, care le adapă pe toate. Cuvântul Meu este 
miere şi lapte, care creşte omul pentru nestricăciune de trup 
şi de suflet şi de duh, dar fariseii sunt pui de vipere şi se cred 
drepţi şi de aceea nu se pocăiesc, dar nu sunt drepţi, şi sunt 
ascunşi sub haina lor cu nelegiuirile lor şi muşcă din Mine şi 
se dau drepţi, înveninându-Mă pe Mine cu faptele lor cele 
ascunse de faţa oamenilor. 

Este o pildă care spune aşa: un om cu temere de Dum- 
nezeu în el şi-a făcut casă în aşa fel încât să fie văzută de toţi 
oamenii petrecerea lui în ea, iar un înţelept meşter a cerut 
plată ca să-i repare casa omului drept; dar omul drept i-a 
spus: „Iţi dau ce vrei dacă poţi să faci să se vadă în casa mea 
de pe tot pământul, de toată lumea de pe pământ 

O, poporul Meu, aşa să strălucească pe pământ faptele 
bisericii, ca văzând lumea faptele ei, să se umple de Dumne- 
zeu. Dar biserica oamenilor este biserică ascunsă, căci cei 
mari din biserică au fapte ascunse, care întunecă învăţătura 
Mea pe care au pus-o aceştia în faţa lor. Aceştia nu sunt ai 
Mei, că nu seamănă cu Mine. Eu M-am lăsat răstignit, şi ei nu 
se lasă nici vinovaţi. Eu nu Mi-am folosit puterea Mea împo- 
triva răstignirii Mele, dar aceştia care-şi zic ai Mei îşi folo- 
sesc puterea pentru ca să-şi apere vina. O, nu acela e puternic 
care se dă nevinovat, ci e puternic acela care zice că e vino- 
vat. Eu am fost nevinovat şi M-am smerit ca un vinovat, şi 
M-am făcut privelişte de pocăinţă şi de umilinţă pentru toţi 
cei ce se îngâmfă pe pământ acoperiţi de vina lor. 

O, poporul Meu, învaţă, fiule, să ştii ce este puterea cea 
bună şi numele cel bun al omului sub cer; învaţă neascun- 
derea; fă ca omul cel temător de Dumnezeu care şi-a făcut 
casă în care să fie văzut de toţi. 

Astăzi biserica serbează pomenirea pildei vameşului şi 
a fariseului. Aceştia s-au dus în faţa Domnului; unul s-a dus 
cu mulţumire pentru faptele lui cele bune, iar celălalt s-a dus 
cu pocăinţă pentru faptele lui cele rele. 

Nu ştie omul ce înseamnă „da“ şi ce înseamnă „nu“. 
Unui om nu-i poţi dovedi că n-ai făcut dacă nu te-a văzut 
nimeni că n-ai făcut. Zadarnic îi spui omului că n-ai făcut, că 
n-ai gândit, că n-ai simţit, că n-ai minţit, că n-ai furat, că n-ai 
urât, că n-ai păcătuit dacă n-ai fost văzut că n-ai făcut. Omul 
nu poate fi văzut. Omul e ca o cutie închisă în care nu se vede 
înăuntru. Mai bine este să spui că ai făcut. Mai adevărat este 
să spui „da“ decât să spui „nu“. Cuvântul „nu“ este un cu- 
vânt care stă peste rău ca să-l acopere. Fariseul a spus că-I 
mulţumeşte lui Dumnezeu că nu face păcate, iar vameşul a 
spus să-l ierte Domnul pentru păcatele făcute, şi a fost eli- 
berat de temniţa păcatelor, pe când fariseul a rămas închis şi 

neeliberat. Un stăpân s-a dus să-i cerceteze pe cei închişi, pe 
cei făcători de rele, şi pe toţi i-a întrebat din care pricină stau 
închişi. Toţi au spus că sunt nevinovaţi şi că pe nedrept stau 
în închisoare. S-a găsit numai unul dintre ei care a spus că 
merita o mai grea pedeapsă pentru faptele lui. Şi atunci stăpâ- 
nul l-a luat şi l-a scos din închisoare spunând că nu merită cei 
nevinovaţi să aibă între ei un vinovat. 

Mai îndreptat a fost vameşul care şi-a cunoscut pă- 
catele ducându-se cu ele la Domnul ca să-l scape de ele şi ca 
să-l elibereze. Iar fariseul, ascunzându-le, a rămas împovărat, 
căci Dumnezeu stă împotriva celor ce se mândresc cu faptele 
lor bune acoperind cu ele mulţimea faptelor lor rele. 

Poporul Meu, copilul Meu, să stai mereu cu faţa spre 
Dumnezeu şi spre aproapele tău, fiule. Care este faţa? Faţa 
este adevărul; adevărul cel văzut, nu cel nevăzut. Faţa este 
umilinţa inimii şi bună-cuviinţa înaintea aproapelui tău care 
te vede, şi înaintea lui Dumnezeu, pe Care tu nu-L vezi ca şi 
pe aproapele tău. Dar adevărul adevărat este altfel şi este tai- 
nic. Pe Dumnezeu, pe Care nu-L vezi, îl vezi mereu, că este 
descoperit prin adevărul Lui, dar pe aproapele tău, pe care-1 
vezi, nu-1 vezi. Nu-1 vezi, fiule, că omul este deprins din fire 
să se ascundă în sine, să se pitească după cele văzute ale lui. 
Mai nevăzut este omul care se vede decât Dumnezeu, Care nu 
se vede aievea. Mai bine-i este omului să-şi deprindă limba 
lui să spună „ da “ decât să spună „ nu Lui Cain aşa i-a spus 
Dumnezeu: „Dacă n-ai făcut rău şi dacă ai făcut bine, pen- 
tru ce-ţi este faţa posomorâtă? Când faci bine, faţa îţi este 
senină şi mulţumită, iar când faci rău, păcatul se vede pe 
faţă, se vede în uşă, dar tu biruieşte-l învederăndu-l şi con- 
damnăndu-l, spunăndu-l ca să scapi de apăsarea lui “. Fari- 
seul a băgat lumina la întuneric, iar vameşul a scos întuneri- 
cul la lumină. Nu-i poţi dovedi nici omului, dară lui Dumne- 
zeu cum să încerci să-I dovedeşti că n-ai făcut, aşa cum L-a 
încercat cel fariseu pe Dumnezeu? 

Vai celui ce ispiteşte pe Dumnezeu, Care nu Se lasă 
ispitit ca omul! O, copilaş crescut cu hrana adevărului, învaţă, 
fiule, Duhul Adevărului, căci cel învăţat cu acest duh are faţa 
senină, are uşa deschisă, are casa deschisă, fiule. Cel închis se 
învaţă închis, se învaţă să se creadă nevinovat şi stă închis în 
el, fără frica lui Dumnezeu înăuntrul lui. 

O, copile Israele, fericiţi sunt fraţii cei împreună lucră- 
tori. Cei ce se cunosc unii pe alţii, numai aceia se numesc 
fraţi şi împreună. Cei ce se smeresc unii pentru alţii, numai 
aceia lucrează frăţia. învaţă, Israele, să te creşti pentru Mine, 
că te-am învăţat lucrarea creşterii. Omul cel nou este cel năs- 
cut din cer, este cel care creşte apoi, şi se face mare, şi se face 
popor, şi se face ţară a împărăţiei cerurilor. 

Eu sunt Cel ce am venit din cer în zilele lui Ioan, înain- 
temergătorul Meu pe pământ. Din zilele lui şi până azi împă- 
răţia cerurilor se ia cu asalt, şi cine se luptă pentru ea, acela o 
cucereşte şi o are de ţară. Eu sunt împăratul împărăţiei ceru- 
rilor pe pământ. Poporul Meu, Eu sunt Stăpânul tău, şi tu eşti 
împărăţia Mea şi dai peste margini cu ea, şi multe noroade iau 
din ea şi se îndulcesc cu fructele ei. Tu să străluceşti înaintea 
Mea, ca să vadă oamenii fapta Mea în tine şi să vină după 
Mine şi să se facă fii ai ţării Mele, ai pământului Meu cel nou, 
care are peste el cerul în lucru. Eu fac din ţara ta împărăţie a 
cerurilor, şi ea va fi cucerită din nou de toţi împăraţii lumii, 
care vor veni să vadă slava ei cea de la Mine, căci România a 
fost şi este pildă a împărăţiei cerurilor, care se ia cu stăruinţă, 
şi fericiţi sunt cei ce cuceresc ţara împărăţiei cerurilor pe pă- 
mânt. Amin. Mai e o clipă micuţă, şi învăţătura cuvântului 
Meu va fi luată cu asalt spre hrana multor noroade, după cum 


au proorocit proorocii Scripturilor Mele despre muntele cel 
înalt al învăţăturii Mele. 

Dar voi, fiilor care îngrijiţi de lucrul Meu cel nou, sun- 
teţi îngreuiaţi de lipsuri, tată. O, greu mai găsesc Eu sprijin pe 
pământ. O, tată, necăjit mai sunt în voi, şi voi sunteţi apăsaţi 
de grijile cele pentru lucrul Meu cel nou. Adunaţi-vă înaintea 
Mea şi spuneţi-Mi de greul pe care-1 aveţi în lucrul Meu cu 
voi, şi Eu voi cerceta pe cei ce dorm în împărăţia lor şi nu se 
trezesc pentru împărăţia Mea. Voi zgudui împărăţiile oame- 
nilor, că ei nu ştiu că nimic nu au fără Dumnezeu. Voi, tată, 
lucraţi lucrul Meu, ca să avem cu ce cumpăra pentru împără- 
ţia Mea. Lucraţi cu nădejde, lucraţi cu bucurie şi cu răbdare 
deplină şi cu credinţă deplină, că va fi să mai trezesc pentru 
rugăciunile voastre pe cei ce le vor curge printre degetele lor, 
iar voi să adunaţi pentru împărăţia Mea. Voi, tată, să lucraţi şi 
să nu fiţi cerşetori. Să nu luaţi nimic fără muncă. Nu faceţi 
cum fac oamenii bisericii, care zic că slujesc altarului Meu. 
înainte vreme preotul lua de la poporul cel avut şi împărţea 
apoi la săracii bisericii, dar azi dau avutul altarului pe desfrâ- 
nări şi pe petreceri şi pe viaţa trupească, sugând de la cel să- 
rac. Dar voi să trăiţi pentru poporul Meu, nu pentru voi, iar 
poporul să trăiască pentru Mine şi pentru voi viaţă sfântă şi 
plină de har pe pământ. Eu sunt Domnul puterilor, dar pot 
prin puterea voastră, pot prin puterea celor credincioşi cu care 
Eu Mă mângâi şi Mă sprijin în truda Mea de la cer la pământ, 
pentru ca să fac mântuire peste neamul omenesc. Cereţi ce vă 
trebuie vouă pentru Mine. Cereţi, tată, şi veţi avea, şi vă voi 
trimite să aveţi şi să răspândiţi lucrarea Mea şi să puteţi cu ea 
peste pământ. Cereţi puterea împlinirilor, cereţi să ridice 
Domnul lucrători care vor sprijini lucrul Meu şi care vor 
primi înzecit înapoi. Mai e o clipă mică, şi împărăţia Mea de 
la voi va fi luată cu asalt, şi mulţi vor stărui pentru ea, după 
poruncile ei cele cereşti. Mai e o clipă mică. Eu vă dau putere 
din puterea Mea, ca să se împlinească prin voi lucrările Mele 
cele pentru zilele de apoi. Mai e o clipă mică, şi toate se îm- 
plinesc şi cresc împlinindu-se şi împlinind arătarea Mea, căci 
vin curând şi voi fi văzut cu voi. Amin. 

Fiilor, fiilor, fiţi pildă a împărăţiei cerurilor, ca să vină 
omul spre împărăţia Mea, şi împărăţia Mea să se lase cucerită 
de om. Mai e o clipă mică, şi Eu vin ca un Stăpân, şi voi da 
fiecăruia după cum este fapta sa. Amin, amin, amin. 

26 ianuarie/8 februarie 1998 

Sărbătoarea sfinţilor trei ierarhi, Vasile, Grigorie şi 

Ioan 

Arhiereii din cer binecuvântând la începutul şi la sfârşitul ei lu- 
crarea plinirii cuvântului din zilele acestea. Israel cel nou este 
cheia împlinirilor nădăjduite de toţi proorocii. Poporul Domnului 
se roagă pentru ţara română. 

B uhul Meu Se face cuvânt care grăieşte peste 
tine, Israele român. Duhul Meu intră pe porţi la 
tine, popor purtat în Duhul Meu. 

Sunt Fiul Tatălui Savaot, şi cobor din dreapta Tatălui 
până la tine, că Mă aştepţi, poporul Meu. O, ce minune în 
mijlocul tău! Coboară Domnul Iisus Hristos, coboară din cer, 
din dreapta Tatălui, ca să fie cu tine, ca să grăiască cu tine şi 
ca să te înveţe să grăieşti şi tu cu El. Mai e o clipă mică, şi 
ochii tăi Mă vor vedea pe deplin cu tine. învaţă-te cu cerul, 
învaţă-te de pe acum. învaţă-te mai înainte de a avea vederea 
deplină, căci vederea duhului va vedea prin vederea trupului. 
Curând, curând vin spre vedere cele ce nu se văd, cele ale 

petrecerii Mele cu tine, popor al venirii Mele a doua oară 
între oameni. 

Duhul Meu vine lângă tine şi Se face cuvânt şi Se face 
sărbătoare de duhuri, căci am în coborârea Mea însoţitori din 
cer, poporul Meu. Sunt venit cu cei trei arhierei, Vasile şi 
Grigorie şi loan, că mare este lucrarea lor prin lucrarea Mea 
de azi. Prin ei am binecuvântat Eu începutul lucrării cuvântu- 
lui Meu în anul 1955, căci Eu lucrez prin binecuvântare arhie- 
rească, şi nu fără binecuvântare, fiindcă biserica Mea are 
această rânduială prin Mine, Arhiereul Cel Mare, Care am 
străbătut şi străbat cerurile. 

Vin cu sărbătoare arhierească şi Mă întocmesc cuvânt 
pe pământ. Amin. Israele, Israele, învaţă-te cu cerul. Israele 
tată, ai sfinţii şi îngerii mereu cu tine. învaţă-te cu cerul aşa 
cum este cerul învăţat cu tine. învaţă-te să vorbeşti cu Mine 
şi cu cei din cer cu care vin mereu la tine. Mai e o clipă mică, 
şi cerul se va trage în lături ca să-l vezi pe deplin, şi ochii tăi 
vor vedea pe deplin, aşa cum ochiul Meu te vede deplin. 

Israele, Israele, graiul Meu! Israele, cuvântul Meu! Nu 
pot, fiule, să grăiesc fără guriţa ta. Eu Mi-am făcut trup din 
lut, ca să grăiesc în el şi din el şi cu el. Eu Mi-am făcut trup 
din cuvânt şi din duh şi din trup de fecioară ieşit, ca să grăiesc 
din el şi să Mă fac cuvânt grăit. Eu Mi-am făcut trup din tine. 
Tu eşti trupul Meu, căci sunt una cu tine prin trupul Meu, şi 
tu trebuie să grăieşti cu Mine dacă eşti unit cu Mine. Nu pot, 
fiule, să grăiesc fără guriţa ta. învaţă-te să grăieşti cu Mine, 
învaţă-te să grăiesc Eu din tine, învaţă-te cu cerul, învaţă-te 
de pe acum, mai înainte de vederea cea deplină când vederea 
duhului va vedea deplin prin vederea trupului. Am spus me- 
reu: «Creşti, Israele, creşti, tată, creşti!», am spus. Se va lăsa 
cerul văzut de tine; de aceea ţi-am cerut să creşti. Am spus 
mereu că tu eşti mâinile şi picioarele Mele şi ochiul Meu şi 
gura Mea. O, copilaş peste care am suflat şi suflu mereu, 
uită-te la tine ca să vezi dacă eşti al Meu sau dacă eşti al tău. 
Uită-te să te vezi dacă eşti mâinile şi picioarele şi ochiul şi 
gura Mea. Uită-te, şi apoi să-Mi spui cu guriţa ta dacă eşti al 
Meu sau dacă eşti al tău. Dacă eşti al Meu, vei aduce cerul 
Meu spre vedere, iar dacă eşti al tău, vei închide cerul Meu şi 
nu-1 vei vedea. 

Israele, Israele, cele nădăjduite vin spre desăvârşire, 
învaţă-te cu cerul, învaţă-te cu sfinţii, învaţă-te cu lumina cea 
veşnică, învaţă-te cu veşnicia, că toţi sfinţii aşteaptă să des- 
chizi această poartă a veşniciei. Ţi-am spus, tată, că tu eşti 
cheia, şi nu eşti altceva decât cheia, şi aceasta este lucrarea ta. 
Deschide ochii ca să vezi cum de şapte mii de ani se aşteaptă 
la această poartă. Toţi sfinţii aşteaptă cerul cel nou şi pămân- 
tul cel nou, şi tu eşti cheia acestei împliniri. O mulţime de 
sfinţi au luptat pe pământ cu sfinţenie şi cu iubire şi cu dor 
pentru ţara cerului cel nou şi a pământului cel nou în care va 
locui dreptatea. Scoală-te în cuvânt, poporul Meu! Amin. 
Scoală-te şi grăieşte de Dumnezeu! Amin. Scoală-te! Amin, 
amin, amin! O, ce minune! Cobor de lângă Tatăl şi sunt cu 
tine şi grăiesc cu tine şi sunt cu cei cereşti în sărbătoare de 
arhierei în mijlocul tău. Israele, Israele, scoală-te să stai îna- 
intea Mea, că România e ţara Mea şi a ta, Israele român. 
Scoală-te bine, şi te aşează înaintea Mea pentru ţara ta. Sunt 
în mijlocul tău cu arhierei cereşti. Sunt în duhul tău şi te învăţ 
să ceri pentru România. Scoală-te în cuvânt şi grăieşte cu 
Dumnezeu zicând: 

Doamne Savaot, Atoatefăcătorule, Atoateştiutorule, 
Atoatevăzătorule, Tată al Fiului Cel trimis de Tine spre jert- 
fire pe pământ ca să ia asupra Lui păcatele făpturii; Tată al 


lui Israel cel de atunci; Tată al lui Israel cel din români; Tată 
al fiilor Cuvântului Tău, Iisus Hristos, deschide uşa milei 
pentru ţara română, pentru poporul român. Cuvântul Tău se 
face cuvânt din mijlocul neamului român, cel apăsat din pri- 
cina părăsirii de Dumnezeu şi de lipsa pocăinţei, Doamne. 
Cuvântul Tău vine din cer şi strigă peste neamul român, dar 
nimeni nu mai ştie ce înseamnă Dumnezeu cu oamenii. 
Deschide uşa milei Tale, deschide ochiul iubirii Tale şi lu- 
crează din cer credinţă în Tine peste neamul român, ca să în- 
veţe el legea iubirii Tale, Doamne. 

Neamul român nu trage spre pocăinţă, nu trage spre 
umilinţă, nu trage pe Dumnezeu spre el, nu poate veni spre 
Tine, nu mai ştie calea, că s-a astupat, Doamne. Fiii români 
s-au făcut loruşi vrăjmaşi ai mântuirii lor şi nu mai au putere 
să biruiască în ei duhul măririi de sine, duhul urii dintre ei, 
duhul lăcomiei şi al minciunii, Doamne. Nu mai ştie românul 
ce este iubirea cea adevărată, şi a venit încurcătură de limbi 
peste neamul Tău cel ales pentru ca să-Ţi fie Ţie casă şi 
venire pe pământ. Dar Tu deschide uşa milei Tale şi suflă 
Duh Sfânt peste neamul român şi fă voia Ta peste România, 
că a venit vremea ei cea dulce şi ea nu ştie să fie cu cerul. 
Coboară-Te şi vezi de sus şi de jos şi lucrează iertarea păca- 
telor ei, ca apoi să vadă calea, să vadă prin pocăinţă, Doam- 
ne, că nu este iertare fără pocăinţă, nu este bucurie şi pace, 
fără de umilinţă şi de pocăinţă. 

Pune duh din Duhul Tău peste duhul românilor, ca să 
aibă ei înţelepciunea aceea că nu pâinea şi haina lor le lip- 
sesc, ci le lipsesc împăcarea cu Tine şi sfinţenia şi pacea din 
cer şi iubirea cerească între ei, şi iubirea de Tine, Doamne. 

Te cerem cu împlinirile împărăţiei cerurilor peste 
România, cu planul Tău ceresc, coborât de Tine peste ea. 
Adu-Ţi aminte de făgăduinţele venirii Tale a doua oară pe 
pământ şi desăvârşeşte-Ţi venirea şi slava Ta peste ţara cea 
cu Mire, şi fă din ea tron al slavei Tale înaintea popoarelor, 
Doamne Savaot. Amin, amin, amin. 

O, poporul Meu cel din români, Duhul Meu te-a în- 
văţat să Mă ceri peste România. Eu ştiu de ce ai tu nevoie, Eu 
ştiu de ce are nevoie ţara ta, şi voi împlini planul Meu cel 
ceresc la rugăciunea ta. Amin. Binecuvântare arhierească 
înnoiesc peste tine prin duhul şi prin mâna cea cerească a 
arhiereilor Mei. 

învaţă-te cu cerul, Israele român. învaţă-te să grăieşti 
cu Mine şi cu sfinţii, că ţi-am sfinţit guriţa ca să grăieşti cu 
Mine şi să zideşti biserica Mea cea de la venirea Mea. Ţi-am 
spus, tată, că tu eşti cheia cea de la sfârşit, şi am deschis cu 
tine poarta veşniciei, că de şapte mii de ani aşteaptă sufletele 
la poarta aceasta ca să ia plata de cer nou şi de pământ nou. 

Scoală-te în cuvânt, poporul Meu! Amin. Scoală-te şi 
grăieşte cu Dumnezeu! Amin. Scoală-te şi zideşte şi grăieşte 
zidind! Amin. Scoală-te şi deschide-te! Amin. Scoală-te, că 
vin! Amin. 

Poporul Meu, scoală-te! Amin, amin, amin. 

30 ianuarie/12 februarie 1998 

Duminica fiului risipitor. Praznicul întâmpinării 
Domnului 

Omul cel ceresc umblă cu călăuză şi crede făgăduinţelor Domnu- 
lui şi se face Israel nou, popor al întâmpinării Domnului. 

F iilor de la iesle, vreau să Mă mângâi cu voi. Mi-e 
dor de mângâierea voastră, că voi sunteţi unşii 
Mei. Vin mereu din cer, vin pentru voi şi pentru Israel. Ferice 

de omul care se numeşte Israel şi fiu al lui Israel, fiindcă 
această seminţie este binecuvântată. Amin. 

Vin cu sărbătoare, vin să Mă mângâi cu cei pe care-i 
iubesc. Vin să Mă mângâie cei iubiţi de Mine şi vin să-i mân- 
gâi ca să-i învăţ mângâierea fără de care e greu pe pământ. 
Vin să vă învăţ fericirea venirii Mele, că nu e om mai fericit 
ca omul care Mă aşteaptă să vin. Cele mai mari clipe de pe 
pământ sunt acelea în care Eu şi cu ai Mei lucrăm mângâiere 
unii altora. Eu sunt îndurerat. De când omul a pierdut veş- 
nicia şi fericirea şi curăţia, Eu sunt mereu îndurerat şi aştept 
să-Mi capăt mângâierea cea pierdută, aştept învierea omului, 
că omul este mângâierea Mea, omul cel nou pe care-1 aştept 
să fie din nou. 

Mă fac praznic în tine, poporul Meu iubit. Eu sunt Cel 
prăznuit azi, şi Mă dau ţie cuvânt şi vin de lângă Tatăl. Fericit 
este omul care Mă aşteaptă să vin. Dreptul Simeon a primit 
de la Dumnezeu făgăduinţa că voi veni şi că el Mă va primi 
în braţe, şi M-a aşteptat vreo trei sute de ani, aşa cum i-a fost 
făgăduit de Duhul Sfânt că Mă va aştepta să vin. 

O, fericitul Meu popor, şi ţie ţi-am făgăduit că voi veni 
şi că Mă vei vedea venind. Eu însumi ţi-am făgăduit, şi vin 
mereu cuvânt grăit deasupra ta şi te învăţ să fii frumos, să fii 
curat, să fii ceresc pentru venirea Mea, că Eu vin din cer, căci 
sunt ceresc, şi aşa trebuie să fii şi tu când vin. Cel ceresc este 
credincios pe deplin. Cel ceresc nu se îndoieşte întru făgădu- 
inţele Mele. Cel ceresc se pregăteşte şi aşteaptă pregătit şi 
înnoit prin Duhul. Cine are duh nou, acela se face trup nou şi 
fără de păcat, că aceasta înseamnă trup nou, mereu nou, pe 
deplin nou, prin duhul cel nou. Duhul cel nou este Duhul 
Meu, Care vine peste tine din trupul Meu cel înviat, căci tru- 
pul Meu a fost biruitor pentru toate trupurile care vor lua 
înnoirea prin Duhul. Cel ce este cu Dumnezeu în trăirea sa, 
acela este călăuzit în duhul său de Duhul lui Dumnezeu. Cel 
ce este fără Domnul întru trăirea sa, acela este călăuzit în du- 
hul său de duhul cel potrivnic Duhului lui Dumnezeu. Cel ce 
este cu Dumnezeu întru trăirea sa, acela este sfânt cu duhul şi 
cu sufletul şi cu trupul său. 

Fiilor, ce este duhul? Voiesc să-Mi răspundeţi ca să vă 
văd creşterea pe care v-am dat-o. Mereu v-am spus să creş- 
teţi, şi nimic să nu faceţi decât să creşteţi pentru venirea Mea, 
pentru iubirea Mea. Mereu v-am dat din cer şi numai din cer. 
V-am învăţat de mii de ori mai mult decât a învăţat Moise pe 
Israel. V-am învăţat, fiilor, ca să nu pieriţi ca Israel cel de care 
nu s-a prins învăţătura lui Moise. Moise era bun şi blând, dar 
nu i-a folosit lui Israel bunătatea, că era trupesc, şi nu era du- 
hovnicesc Israel. Israel a tras pe preotul Aaron la dorul de 
idoli, şi tot Israelul s-a abătut de la Dumnezeu, dar Moise era 
bun şi blând şi milos, şi nu M-a ascultat când i-am zis să Mă 
lase să Mă aprind de mânie asupra lui Israel, care-şi făcuse 
dumnezeu turnat. Eu i-am spus lui Moise: „Dă-Mi voie să-l 
pierd pe Israel şi să fac din tine un alt Israel, un popor mare 
să fac din tine “, dar Moise nu M-a lăsat şi s-a coborât de pe 
munte cu tablele legii, scrise de mâna Mea, şi apropiindu-se 
de tabăra lui Israel, le-a sfărâmat sub munte, şi după ce a 
zdrobit viţelul de aur, a zis fiilor lui Levi să facă ucidere peste 
cei vinovaţi din Israel, ca să trimită Domnul binecuvântare şi 
ispăşire de păcatul pe care-1 săvârşise Israel. Şi urcându-se pe 
munte. Mi-a spus să iert poporul şi Mi-a spus că dacă nu-1 
iert, să-l şterg pe el din cartea Mea în care l-am scris. Eu i-am 
zis că nu pe el îl voi şterge, ci pe acela care a greşit înaintea 
Mea îl voi şterge din cartea Mea. Şi l-a tot învăţat Moise pe 
Israel până la poarta de intrare în Canaan, până la Iordan l-a 


tot învăţat, dar ceea ce l-a învăţat să nu facă, aceea a făcut Is- 
rael, că era trupesc şi nu era duhovnicesc. 

O, poporul Meu, te învăţ, tată, ce este duhul. Te învăţ 
ca să ştii să-Mi răspunzi cât mai bine, cât mai cereşte, cât mai 
veşnic, fiule miluit de mângâierea Mea şi de harul Meu cel 
plin de veşnicie. Trupul este trupul, şi duhul este duhul. Tru- 
pul nu poate să facă roade bune dacă este rău. Scris este în cu- 
vântul Meu: «Nu poate pomul rău să facă roade bune, şi nu 
poate pomul bun să facă roade rele». Trupul care ţine în el 
duhul cel bun, acela se cunoaşte după roade. Tot aşa şi în 
celălalt fel, şi toate sunt drepte faţă de ele însele. Aşa şi Eu, 
sunt drept faţă de Tatăl Meu, a Cărui dreptate o caut şi o 
săvârşesc. 

Israele, Israele, să nu-1 faci să greşească pe cel ce stă de 
veghe peste tine, că tu eşti un Israel duhovnicesc, eşti cel fă- 
găduit lui Avraam prin Mine, Fiul Tatălui; că şi Moise a zis 
când Eu am voit să-l pierd pe Israel cel răzvrătit ca să ridic 
din Moise alt Israel, şi a zis: „Doamne, adu-Ţi aminte de 
Avraam, de Isaac şi de Iacov, că ai făgăduit că-l vei înmulţi 
pe Israel O, Eu am făgăduit lui Avraam pe Israel, dar făgă- 
duinţa era să fie un Israel duhovnicesc, nu trupesc, nu după 
trup, şi nu care umblă trupeşte, iar Eu sunt Cel ce-Mi ţin fă- 
găduinţele, şi de aceea te fac pe tine din trupesc duhovnicesc 
şi ceresc pe pământ, Israele făgăduit să fii. 

îmbracă-te cu Duhul Sfânt ca să nu fii biruit, Israele al 
harului. Când Israel a ajuns la Iordan, Moise l-a învăţat să pă- 
zească legile sfinte ca să trăiască prin ele în pământul cel 
sfânt, prin cele sfinte ale lui Israel, dar şi în Canaan a trăit tot 
trupeşte poporul cel purtat de Moise spre ţara făgăduinţei. 

O, nu e bine să fie trupesc omul lui Dumnezeu dacă 
vrea să fie al lui Dumnezeu. E bine de om să-L aştepte pe 
Domnul, căci cel ce-L aşteaptă pe Domnul, este pregătit pen- 
tru venirea Domnului, şi fericit este omul care Mă aşteaptă să 
vin. Cel ce nu Mă aşteaptă, îşi zice mereu: „Stăpânul întâr- 
zie; mai putem zăbovi pentru venirea Lui“. Şi zicând mereu 
aşa, duhul cel potrivnic se îndulceşte în ei şi este îndulcit de 
ei, şi nu e fericire aceea care vine de la duhul rău. Duhul rău 
este duhul care se împotriveşte lui Dumnezeu, şi aşa a lucrat 
Israel cel după trup, hrănindu-se cu necunoştinţa de Dumne- 
zeu din pricina voii trupului, care lucra în fiii lui Israel. 

O, fiilor de la iesle, voiesc să lucrez cu puterea Mea 
prin ungerea voastră, căci ungerea înseamnă putere. Eu sunt 
mereu îndurerat şi aştept să-Mi capăt mângâierea cea pierdu- 
tă, aştept învierea omului, că omul este mângâierea Mea, 
omul înnoit prin Duhul. De când omul a pierdut veşnicia. Eu 
sunt mereu îndurerat. Vreau milă de la voi, vreau mângâiere 
de la voi, că voi sunteţi unşii Mei. 

O, poporul Meu Israel de azi, cât ai fi tu de necăjit pe 
pământ, tu eşti cel fericit, că tu Mă aştepţi să vin, după cum 
Eu însumi am făgăduit că voi veni şi că Mă vei vedea venind. 
Cel ceresc nu se îndoieşte întru făgăduinţele Mele şi se pre- 
găteşte înnoindu-se prin Duhul. 

în tine M-am făcut praznic, poporul Meu, şi în tine voi 
coborî praznicul venirii Mele a doua oară pe pământ, şi tu vei 
fi poporul întâmpinării Mele, şi te voi face semn în mijlocul 
popoarelor, aşa cum l-am făcut pe Israel în vremea lui Moise 
cel blând şi credincios. 

Ţine minte, poporul Meu, că Domnul Dumnezeul tău 
este Dumnezeu în cer sus şi pe pământ jos, şi nu mai este altul 
în afară de El ca să-ţi facă ţie bine. Ţine minte, poporul Meu, 
că tu eşti semnul Meu mai înainte de venirea Mea cea mare, 
că scris este: «După zilele cele de strâmtorare soarele se va 

întuneca, şi luna nu va mai lumina, şi stelele vor cădea, şi se 
vor clătina puterile cerurilor, şi atunci se va arăta pe cer 
semnul Fiului Omului, şi se vor tângui toate neamurile de pe 
pământ şi vor vedea pe Fiul Omului venind pe norii cerului 
cu putere şi cu slavă multă». Amin, amin, amin. 

2/15 februarie 1998 

Duminica înfricoşatei judecăţi 

Voinţa şi puterea sunt aceeaşi lucrare în cel credincios. Omul ne- 
păsător de suflet se face antichrist pentru sine. Credinţa nu este a 
tuturor. Antichrist, vădit de însăşi lucrarea lui. România va fi ţara 

sfinţilor. 

P oporul Meu, Eu sunt Domnul Iisus Hristos, Fiul 
Tatălui Savaot, şi vin din cer, de lângă Tatăl, şi îţi 
grăiesc ţie şi te numesc poporul Meu. Amin. 

la aminte, Israele, că Domnul Dumnezeul tău este 
Mântuitor şi Judecător. Stau pe nori de slavă şi îţi grăiesc ţie, 
Israele de azi, şi să se răspândească în cele patru zări grăirea 
Mea cu tine, că tu eşti cel învăţat de Dumnezeu. învăţătura 
Mea s-o dai peste tot, ca să ştie toate neamurile pământului că 
Eu vin cu dreptatea Mea, şi voi da fiecăruia după cum este 
fapta sa. Amin. Eu sunt Cel ce grăiesc ţie, Israele român, şi 
sunt Fiul lui Dumnezeu Tatăl, şi sunt Mântuitorul celor ce 
umblă după Mine ca după Păstorul Cel Bun al oilor, şi sunt 
Judecătorul celor ce umblă fără Dumnezeu în căile lor. 

O, poporul Meu, te-am învăţat să fii pildă şi semn între 
popoare, că rău Mă ustură ranele răstignirii când Mă uit peste 
pământ şi văd oi amestecate cu capre. Antichrist Mă încurcă 
de peste tot, şi nu-i pot alege pe cei buni dintre cei răi ca să-Mi 
pun deoparte ce este al Meu. în zadar vin din cer şi Mă rog de 
tot omul să Mă aleagă pe Mine. Antichrist se face văzut cu 
momeala lui peste tot, şi omul se lasă slăbit de cele ce se văd, 
iar Eu, Domnul, cu greu lucrez să-i dau de-a dreapta Mea pe 
cei buni, pe cei credincioşi şi cuminţi, care caută cu iubirea 
Mea în ei. 

O, poporul Meu, tu eşti ajutorul Meu pe pământ. Dacă 
nu te-aş avea pe tine credincios glasului Meu, care vine din 
cer la tine şi se face cuvânt în mijlocul tău, dacă nu te-aş avea 
pe tine munte al Meu în care Eu stau şi grăiesc peste pământ, 
Eu n-aş mai fi putut să-i aleg pe cei buni dintre cei răi, după 
cum este scris cuvântul Meu cel din Scripturi, cuvântul Drep- 
tului Judecător. Mare-Mi este grija de tine, că tu trebuie să 
poţi prin puterea Mea şi prin voinţa Mea peste pământ, iar pu- 
terea şi voinţa sunt aceeaşi lucrare. 

Am rane adânci, poporul Meu. Ţi le arăt prin cuvânt şi 
te fac vindecătorul ranelor Mele. Mare-Mi este mângâierea că 
te am pe tine şi am cum să-ţi spun durerea Mea cea mare. Pu- 
terea şi voinţa sunt aceeaşi lucrare în omul cel credincios 
Mie. Mi-e mare durerea să aud glas de pe pământ zicând: 
„Doamne, nu pot, ajută-mă să pot“. Ia aminte, şi ţine apoi 
minte, poporul Meu, căci cel ce voieşte, acela este cel care 
poate, iar cel ce nu voieşte, este cel ce nu poate. în zadar îmi 
spune omul cel credincios: „Doamne, nu pot, ajută-mă să 
pot" . Eu am lăsat omului credinţa în Mine, şi nu se poate 
omul dezvinovăţi că nu poate. Eu aşa am spus: «Totul este cu 
putinţă celui ce crede». Amin, amin, amin. Acela voieşte cre- 
zând în Mine, şi poate voind, şi voieşte putând, căci putinţa şi 
voinţa sunt aceeaşi lucrare. 

Biserica Mea de pe pământ face astăzi pomenirea ve- 
nirii Mele a doua oară pe pământ ca Mântuitor şi ca Judecă- 


tor. Eu sunt Păstorul şi Mântuitorul Cel Bun, şi tot Eu sunt şi 
Cel Drept, Judecătorul Cel Drept, Care vine să dea fiecăruia 
după cum este fapta sa. O, poporul Meu, nu mai este pe pă- 
mânt biserică după voia Mea. Slujitorii de altare şi turmele 
slujitorilor bisericii de pe pământ nu calcă după voia Mea, 
căci cine nu voieşte, nu poate. Eu sunt Cel Drept şi nu pot 
face judecată strâmbă celui ce-Mi zice: „Doamne, nu pot şi 
n-am putut, ajută-mă Tu 

O, omule dorit de Dumnezeu! Omule, dorul Meu cel 
de şapte mii de ani! Oare, ce n-ai avut de n-ai putut? Ţi-am 
dat tot rodul dragostei Mele, omule. Tot ce am avut ţi-am dat 
ţie ca să ai şi ca să poţi, şi ca să voieşti apoi. Dragostea pe toa- 
te le poate, şi totul este cu putinţă celui ce crede în Mine şi 
are dragoste de Mine. Cum pot Eu să judec drept cuvântul 
acesta: „Nu pot, Doamne, şi n-am putut"! Oare, ce n-ai avut 
de n-ai putut, omule înzestrat cu Dumnezeu şi cu toate daru- 
rile lui Dumnezeu? Cel ce zice „Nu pot", acela zice „Nu vo- 
iesc “. Mai bine Mi-ar zice: „Doamne, atâta pot, căci atâta 
voiesc şi tot atâta Te şi iubesc “. Aceasta este dreptatea pentru 
cuvântul celui care zice: „Nu pot, Doamne!". 

O, poporul Meu, mare este nepăsarea omului. Duhul 
nepăsării se face antichrist în om, şi de aceea te-am învăţat 
şi ţi-am grăit: „Fugi, poporul Meu, fugi de duhul nepăsării, 
că omul nepăsător se face antichrist prin nepăsare de 
Dumnezeu “. 

Biserica de pe pământ face pomenirea Duminicii înfri- 
coşatei judecăţi. O, ce să-i spun Eu bisericii care se numeşte 
biserică a lui Hristos şi nu face voia Mea şi nu calcă biseri- 
ceşte şi nu este bisericoasă? Cel ce nu face voia Mea, este cel 
ce nu voieşte s-o facă, fiindcă duhul nepăsării se face anti- 
christ în om, şi omul nepăsător se face antichrist el însuşi prin 
nepăsare de Dumnezeu. Nu mai am pe pământ păstori care 
să-i ajute pe oameni să facă voia Mea. Vin Eu însumi şi învăţ 
oamenii. Vin din cer şi Mă fac Păstor cu milă şi chem oile să 
se adune la masa cuvântului Meu. 

Grăiesc ţie, poporul Meu cel credincios. Grăirea Mea 
cu tine se face păşune pentru oi, se face chemare, se face hra- 
nă vie pentru cei ce caută hrană vie, că Eu vin la tine cuvânt 
ca să lucrez cu tine şi să-Mi strâng oile de-a dreapta Mea şi 
să le deosebesc dintre capre, dându-le învăţătura cea pentru 
oi. învăţătura Mea e numai pentru oi, căci numai oile o mă- 
nâncă. Cei ce mănâncă de la Mine, aceia sunt oile Mele, şi Eu 
vin cuvânt peste pământ ca să-Mi adun oile Mele în staulul 
Meu, că Eu am spus: «In casa Tatălui Meu sunt multe loca- 
şuri, dar Eu Mă duc să pregătesc locul Meu de-a dreapta Ta- 
tălui, ca acolo unde sunt Eu, să fie şi oile Mele». Eu sunt uşa, 
Eu sunt pilda oilor Mele. Cel ce intră prin uşă, este Păstorul 
oilor. Eu am venit cuvânt pe pământ. Eu însumi am venit la 
oi, ca viaţă să aibă, şi din belşug să aibă. Oile Mele Mă cu- 
nosc şi vin după Mine, şi am multe oi răzleţe, şi pe acestea 
trebuie să le aduc să audă glasul Meu, şi apoi va fi o turmă şi 
un Păstor, după cum este scris în Scripturi. Cei ce nu cred că 
Eu sunt acest cuvânt, aceia nu sunt dintre oile Mele şi aceia 
nu cred cuvântul Meu, şi Scriptura nu poate fi desfiinţată. 
Amin. 

O, iubitul Meu popor, cel ce nu poate, este cel ce nu 
voieşte. Cel ce nu crede, este cel ce nu voieşte să creadă. Eu 
grăiesc cuvintele Tatălui Meu, şi oamenii sunt nepăsători din 
pricina păstorilor lor cei necredincioşi în cuvântul Meu, cel 
ce are în el viaţă veşnică. Dacă nici cuvântul Meu n-ar avea 
în el viaţa cea veşnică, atunci n-ar avea păcat cei ce nu cred 
în el. Eu sunt Judecătorul Cel Drept, şi de aceea am grăit 

acest cuvânt. Amin. Cuvântul acesta este judecător celor ce 
nu cred în el. Amin, amin, amin. 

Credinţa este dar de la Dumnezeu pentru cei plăcuţi lui 
Dumnezeu, şi nu pentru toţi este credinţa. Fericiţi cei plăcuţi 
lui Dumnezeu, că al acelora este darul credinţei în cuvântul 
acesta care vine din Fiul Tatălui mai înainte de venirea Lui 
cea mare şi înfricoşată. Amin. 

Poporul Meu, ţine minte, fiule: cel ce voieşte, acela 
este cel ce poate. Cel ce poate, acela este cel ce voieşte. 
Aceasta este şi în ce este bine, şi în ce este rău. 

Poporul Meu, orice cuvânt pe care ţi-1 pot Eu grăi este 
o bucurie pentru Mine că l-am putut grăi, că am avut cum 
să-l cobor din cer pe pământ. Tu eşti scara Mea de coborâre 
din cer pe pământ, căci totul este cu putinţă celui cu credinţă. 
Dacă nu erai credincios, poporul Meu, Eu M-aş fi zbătut în 
zadar între cer şi pământ cu acest cuvânt de viaţă veşnică, aşa 
cum în zadar M-am zbătut pentru cei ce au fost în acest staul 
al Meu, în acest popor al Meu, şi au plecat din staulul Meu 
prin necredinţă şi prin nepăsare, căci omul nepăsător se face 
antichrist prin nepăsare de Dumnezeu. 

Spune, fiule, spune oamenilor să-şi lase faptele rele şi 
să-L ia pe Dumnezeu de faptă. Spune-le de la Mine să facă ce 
am spus Eu omului să facă. Poporul Meu, spune neamului 
român să trăiască viaţă ca în cer pe pământ, că ţara românilor 
e ţara venirii Mele a doua oară pe pământ, şi să nu-i găsesc 
mâncând şi bând, însurându-se şi măritându-se, petrecând şi 
rătăcind când voi veni. Ţara aceasta va fi ţara creştinilor care 
fac voia Tatălui Meu, precum Eu am făcut-o. Ţara românilor 
va fi ţară de sfinţi şi de ucenici, va fi ţară de fii ai lui Dumne- 
zeu, care vor trăi la chip şi la asemănare cu Dumnezeu, şi 
altfel nu se va mai putea în ţara venirii Mele. 

Poporul Meu, le spun românilor să semene cu Mine la 
port şi la hrană şi la băutură şi la faptă, că altfel nu vor mai fi 
români, căci numele de român este numele lui Israel cel nou, 
cel după chipul şi asemănarea Mea. Le spun românilor să ţină 
minte că Eu sunt Domnul lisus Hristos, Cel Bun şi Drept, şi 
am venit la ei cuvânt pentru ei şi pentru toate neamurile de pe 
pământ, şi îmi pregătesc ziua venirii Mele, Mi-o pregătesc 
prin cuvânt şi o fac prin cuvânt, căci Eu pe toate le fac cu cu- 
vântul, de la început şi până la venirea Mea cu trup slăvit. La 
prima Mea venire trupul Meu a fost fără slavă, dar acum vin 
cu trupul plin de slavă văzută şi voi sta în mijlocul tău, po- 
porul Meu, şi vei face parte din slava Mea şi te voi purta din 
slavă în slavă, precum este scris în Scripturi despre cei de la 
venirea Mea care vor fi găsiţi lângă Mine. Ai grijă mare să fii 
lângă Mine, Israele român, că tu eşti mijlocitor pentru neamul 
român. 

Ţine minte, poporul Meu, ţine minte că Eu, Do mn ul 
lisus Hristos, vin mereu la tine şi Mă fac cuvânt peste tine şi 
te numesc poporul Meu. Amin. Te-am învăţat să fii pildă şi 
se mn al Meu în mijlocul oamenilor. Mare-Mi este grija pen- 
tru tine, că tu trebuie să poţi şi să voieşti prin puterea şi prin 
voinţa Mea peste pământ. Antichrist Mă încurcă de peste tot, 
ca să nu-i aleg pe cei buni dintre cei răi, dar Eu Mă grăbesc 
să-i dau de-a dreapta Mea pe cei plăcuţi Mie. El se face văzut 
cu momeala lui peste tot, şi omul se lasă momit de cele ce se 
văd. El a îmbrăcat haină sfântă şi se strecoară peste tot, dar el 
nu face voia Mea, şi nu este oaie, chiar dacă are deasupra lui 
pielea oii. 

Poporul Meu, ţine minte că antichrist nu face voia 
Mea, şi prin aceasta este vădit şi este prins în însăşi cursa lui 
cea ascunsă, şi prin aceasta a fost şi este judecat. Amin. 


Eu sunt Cel Drept, şi voi face din România pământ al 
dreptăţii Mele, iar dreptatea este veşnică. Amin. Eu sunt Cel 
ce vin a doua oară de lângă Tatăl pe pământ, şi trupul Meu cel 
plin de slavă va fi văzut în mijlocul tău, poporul Meu. Eu vin 
curând, şi plata Mea este cu Mine şi voi da fiecăruia după 
cum este fapta sa. Amin. 

Iată-i pe cei făţarnici, iată-i cum se ascund de faţa Mea 
şi de mânia Mea, dar împărăţia omului va cădea. Amin. Şi se 
va ridica între cer şi pământ împărăţia Mea. Amin. Şi ţara ro- 
mână va fi tronul Meu, tronul împărăţiei cerurilor pe pământ. 
Amin. Cei ce voiesc să fie, să se dea de partea Mea ca să-i 
sfinţesc prin cuvânt, şi să fie sfinţi apoi, şi să trăiască cereşte 
pe pământul cel nou. Pământul cel nou este făcut din om nou 
pe el, şi omul cel nou va înnoi pământul, iar omul cel vechi 
nu va mai fi, căci toate se fac noi la cuvântul Meu, care zice 
şi se face. Fericiţi cei plăcuţi lui Dumnezeu, căci al acelora 
este darul credinţei în cuvântul acesta care vine din Mine şi 
cu Mine mai înainte de venirea Mea cea mare şi înfricoşată, 
iar Eu, Domnul, le voi da putere să se facă fii ai lui Dumne- 
zeu, născuţi din cer la cuvântul Meu, fii ai învierii, precum Eu 
sunt. Fericiţi şi sfinţi sunt cei ce au putere şi voinţă şi credinţă 
prin cuvântul acesta, căci credinţa este pentru sfinţi. 

Poporul Meu, ţine minte şi nu uita că antichrist nu face 
voia Mea, şi face voia lui. Poporul Meu, ţine minte că tot cel 
ce-şi caută slava sa, acela vorbeşte de la sine. Nu uita că cel 
ce caută să-şi câştige viaţa, acela şi-o va pierde, că omul e ne- 
putincios. Poporul Meu, să ştii, fiule, că cine-şi pune viaţa sa 
în slujba cuvântului Meu şi a împărăţiei Mele care vine cu 
Mine, acela va câştiga tot ce va rămâne. Amin. 

Poporul Meu, mare-Mi este grija pentru tine, că tu tre- 
buie să poţi tot ceea ce voiesc Eu să pot prin tine, că tu eşti 
unealta cea din mâna Mea, cu care Eu îmi curăţ aria Mea şi 
îmi adun grâul Meu de-a dreapta Mea, ca să vin apoi cu drep- 
tatea Mea şi să dau fiecăruia după cum este fapta sa. Amin, 
amin, amin. 

9/22 februarie 1998 

Duminica izgonirii Iui Adam din rai 

Cuvântul Domnului este cartea cea adevărată. Adam îşi mărturiseş- 
te păcatele care au adus prăbuşirea neamului omenesc. „Atotcu- 
noaşterea este a lui Dumnezeu. “ „ Ce este carnea şi cine a făcut-o? “. 

E u sunt Hristosul Tatălui, Cuvântul Tatălui, şi vin 
din dreapta Tatălui, vin în cuvânt din cer pe pă- 
mânt, căci am putere să vin şi să pot tot ceea ce voiesc să fac. 
Amin. 

Vino, Israele român, în taina cuvântului Meu, vino în 
ea şi stai în ea până i se va arăta rodul, căci tu eşti rodul cel 
văzut al tainei cuvântului Meu, tu eşti rod din rod, căci este 
scris: «Eu sunt viţa; voi, mlădiţele viţei». 

Israele, căsuţa Mea, să fim casă unii altora. Eu cobor 
mereu la tine, şi tu te ridici mereu la Mine şi ne suntem casă 
unii altora, şi aceasta este taină nevăzută, căci taina nu se ve- 
de, dar este, mai mult decât cele ce se văd că sunt. Eu sunt Cel 
ce pe toate le-am adus la fiinţă, şi le-am adus din nefiinţă, din 
cele ce nu erau le-am adus la fiinţă, căci cuvântul Meu este 
Duhul Meu, Care Se face faptă prin rostire de cuvânt. Amin. 

Israele român, căsuţa Mea cea vie, vin cu masă de 
cuvânt în căsuţa Mea cea vie şi Mă fac învăţătură din cer pe 
pământ, ca să aibă omul ce mânca şi să nu moară cel ce vo- 
ieşte să aibă hrană vie, din cer hrană, nu de pe pământ. 

O, Israele, mare este cartea Mea cu tine, şi vei vedea 
pecetea pe care am desfăcut-o Eu ca să Mă fac carte cu tine 
pe pământ. Cartea este învăţătură, dar nu ca pe pământ. în 
afară de Mine nici o carte nu este carte, căci singura carte. Eu 
sunt, Eu şi cu poporul Meu. Amin. Poporul Meu este cel ce 
face voia Mea ascultând cuvântul Meu şi împlinindu-1. Unde 
mai am Eu pe pământ biserică după chipul şi asemănarea 
Mea? Peste tot Mă uit cu ochiul Meu şi nu văd voia Mea în 
biserici. O, unde mai am Eu rai pe pământ? Am venit din cer 
acum două mii de ani, ca să fac rai în om şi să fiu cu omul. 
Am venit să fac biserică nouă, ca şi raiul cel de la început, dar 
omul, ca şi omul cel zidit întâi, a făcut din „da „au Cine 
face „ nu “ din „da“ şi „ da “ din „nu“, acela face voia lui sa- 
tana şi se face satană pentru Dumnezeu, precum s-a făcut în- 
gerul cel frumos, dimpreună cu ceata lui. 

Cine l-a făcut pe satana? Cine a făcut satană din înger? 
Fiilor, fiilor, fiţi mari cu înţelepciunea şi cu credinţa, căci 
omul cel întâi zidit a cugetat asupra fiinţei lui Dumnezeu, a 
ispitit pe cele cu privire la fiinţa lui Dumnezeu, la firea lui 
Dumnezeu, şi de atunci îngerul care s-a numit apoi satană l-a 
slujit pe om, şi s-a făcut război în cer, după cum este scris, şi 
de atunci Adam s-a îmbrăcat cu trupul cel muritor, şi a ieşit 
din rai prin aceasta. 

Fiilor, fiilor, Eu, Domnul, am făcut fiinţă din nefiinţă, 
căci sunt Cel ce sunt, şi sunt Atoatefăcătorul. Toate fiinţele, 
pentru om le-am făcut Eu, pentru omul cel întâi zidit. L-am 
zidit din lut pe om, şi suflarea Mea peste el a făcut din el 
fiinţă vie. Am suflat peste lutul pe care l-am făcut cu mâna 
Mea după chipul Meu, şi i-am dat suflet viu, şi l-am numit 
om, şi l-am iubit, şi i-am dat în dar tot ce am creat, şi l-am în- 
văţat să Mă asculte ca pe Cel ce l-a făcut pe el ca să fie. l-am 
dat voinţă liberă, ca să poată iubi nestricăciunea, ca să poată 
iubi pe Creatorul său, că Eu am nevoie de iubire de la om. Cel 
ce nu este liber cu voinţa, acela nu are iubirea lui. I-am dat 
voinţa liberă ca să Mă iubească, de aceea i-am dat, şi apoi l-am 
învăţat şi i-am spus: «Din toţi pomii raiului poţi să mănânci, 
dar din pomul cunoaşterii lui Dumnezeu să nu iei, ca să nu 
mori, ca să nu te ridici peste Dumnezeu, Care pe toate le 
cunoaşte». 

Atotcunoaşterea este a lui Dumnezeu, nu este a omu- 
lui, dar omul a cugetat asupra fiinţei lui Dumnezeu, iar duhu- 
rile cerului au văzut pe omul cel întâi zidit pe care-1 iubea 
Dumnezeu, au văzut în cugetul omului, căci duhurile îşi au 
lucrarea lor prin cuget. Cine are cuget? Dumnezeu şi omul. 
îngerii slujeau cugetului lui Dumnezeu şi cugetului omului, şi 
aşa şi-au început ei lucrarea lor în cer. Omul a fost pus de 
Dumnezeu peste toate cele create de Dumnezeu pentru om, 
iar în vremea semeţiei omului, în vremea cugetării lui asupra 
fiinţei şi a firii lui Dumnezeu, a căzut omul, şi cu el au căzut 
toate fiinţele vii, îmbrăcând ca şi omul trup muritor, şi prin 
omul cel întâi zidit s-a pângărit şi s-a prăbuşit tot neamul 
omenesc care avea să iasă din omul cel căzut din rai. 

O, poporul Meu, omul cel dintâi n-a voit să postească 
o singură dată, şi prin aceasta s-a prăbuşit neamul omenesc. 
Dar cel ce nu posteşte de atâtea ori prin porunca postului, 
ce-şi face lui şi neamului lui şi casei lui? 

E zi de veghe, e sărbătoare de veghe peste bisericile de 
pe pământ, care au astăzi scris începutul postului pentru po- 
menirea patimilor Mele. E zi de pomenire pentru ziua când 
omul cel întâi zidit a fost izgonit din rai prin porunca cea căl- 
cată în ceasul al şaselea din zi, întinzând mâna să ia cunoaş- 
terea lui Dumnezeu şi să fie Dumnezeu, ca şi Creatorul său. 


De aceea mâna omului Mi-a bătut cuie în mâini şi în picioare 
în ceasul al şaselea din zi, asemănându-se cu Adam şi cu fapta 
sa, ridicând mâna asupra Mea în ceasul al şaselea din zi. 
Atunci s-a făcut întuneric mare până la ceasul al nouălea, şi 
Adam a fost scos din rai prin însăşi fapta sa, fapta neascultării 
de Dumnezeu. Eu de atunci nu mai am odihnă şi umblu sus- 
pinând între cer şi pământ, căutând după omul cel lucrat de 
mâna Mea, omul cel întâi zidit, omul prin care neamul ome- 
nesc şi-a pierdut nestricăciunea şi fericirea cea din rai. Tatăl 
M-a trimis din cer pe pământ acum două mii de ani, ca să iau 
asupra Mea firea cea căzută a omului, şi am luat-o pe deplin, 
căci în ceasul al şaselea din zi când omul cel întâi zidit a 
întins mâna asupra Mea ca să ia cunoaşterea Mea, Eu am fost 
întins pe cruce şi pironit de mâna omului căzut, iar în ceasul 
al nouălea când omul a fost căzut din rai prin fapta nesupu- 
nerii, Eu, Domnul, fiind pe cruce, Mi-am dat sufletul şi Duhul 
în mâna Tatălui Meu, pentru răscumpărarea omului cel zidit 
de Dumnezeu. 

Am venit pe pământ ca să mor ca omul, iar înainte de 
patima Mea cea care a şters păcatul lui Adam, Eu am postit 
patruzeci de zile rugându-Mă Tatălui pentru ca să se şteargă 
păcatul omului cel întâi zidit, care n-a voit să postească de ne- 
ascultare, care n-a voit să nu mănânce neascultare. De ce i-am 
spus Eu lui Adam să nu mănânce fruct din pomul cunoaşterii? 
Pentru că era a lui Dumnezeu cunoaşterea, nu a omului, 
pentru că nu voia Domnul să moară omul prin cunoaştere. Eu 
aşa i-am spus omului: «Dacă vei întinde mâna să iei din po- 
mul cunoaşterii binelui şi răului, vei muri negreşit». 

Omul nu ştie să se ferească de rău dacă ajunge să-l cu- 
noască, fiindcă dacă-1 cunoaşte, îl şi face, aşa cum s-a întâm- 
plat cu Adam, căruia i-am spus să nu facă rău, să nu facă ne- 
ascultare. Omul care face răul fără ca să ştie că e rău, răul 
acela nu are nici o putere asupra omului, dar dacă omului i se 
spune că răul este rău, atunci omul are păcat dacă face răul, 
are prin faptul că ştie că răul este rău şi că nu trebuie făcut. 
Scris este cuvântul Meu în Scripturi: «Dacă omul n-ar şti, 
n-ar avea păcat, dar pentru că ştie şi pentru că zice că ştie, 
păcatul cel dintâi făcut de om stă asupra omului». 

Ţine minte, poporul Meu, că duhurile cele fără de trup 
lucrează prin gândul lui Dumnezeu şi al omului, la aminte şi 
învaţă, Israele, că după ce îngerul cel frumos a căzut cu ceata 
lui cu tot prin slujirea cugetului semeţ al omului cel întâi 
zidit, care a voit să se facă Dumnezeu, de atunci sunt două 
feluri de duhuri: Duhul lui Dumnezeu, Cel bun, şi duhul po- 
trivnic lui Dumnezeu, duh rău. învaţă de la Mine, că n-ai de 
unde să înveţi de pe pământ, că duhurile îşi au lucrarea lor 
prin cugetul lui Dumnezeu şi al omului, prin cugetul cel bun 
şi prin cugetul cel rău, după cum lucrează cugetul. Te învăţ 
adevărul, poporul Meu, că pe pământ se caută adevărul şi nu 
se află. Vin şi îţi spun ţie adevărul, ca să audă de la tine şi 
omul cel ce se dă că-1 ştie şi că-1 cunoaşte. Ia aminte şi învaţă 
de la Mine, că nu se putea să se întâmple răul în cer, între 
duhurile cerului, până ce mai întâi nu s-a atins de Dumnezeu 
prin duhul semeţiei de sine omul cel întâi zidit, care s-a voit 
să fie Dumnezeu, cugetând asupra lui Dumnezeu, luând din 
roadele pomului lui Dumnezeu, pomul cunoaşterii, pom care 
era pus deoparte prin cuvântul cel rostit către om: «Să nu iei, 
omule, din pomul acesta!». O, poporul Meu, tu trebuie să fii 
cel mai învăţat de pe pământ, căci prin tine voiesc să repar 
lucrarea Mea cea stricată de om de la început şi până la 
sfârşit; prin tine şi prin venirea Mea cea de la sfârşitul 
timpului. Amin. 

Omul care cunoaşte cele ce sunt în fiinţa lui Dumne- 
zeu, acela ajunge să se semeţească, fiindcă e păcat să treacă 
omul peste Dumnezeu, iar cel ce trece, acela cade în păcatul 
desfrânării, căci scris este: «Celor semeţi le stă Domnul îm- 
potrivă şi îi dă satanei», iar satană înseamnă desfrânare şi pa- 
timi de ocară, plata omului cel semeţ, ca să ştie omul că nu 
poate fi Dumnezeu, şi să se pocăiască omul şi să caute cu 
umilinţă după harul Domnului, care este pentru cei supuşi lui 
Dumnezeu. 

Carnea pofteşte, şi se face poftă în trup. Femeia a fost 
carne din carnea omului cel întâi zidit, şi carnea femeii s-a fă- 
cut poftă pentru bărbat, căci femeia a poftit împotriva lui 
Adam. Dacă Adam nu i-ar fi spus femeii lui cuvântul cel de 
la Domnul ca să nu ia din pomul cunoaşterii, n-ar fi auzit în- 
gerul cel frumos cuvântul spus femeii, şi dacă l-a auzit, s-a 
făcut duh rău, supunându-se omului şi nu lui Dumnezeu. 
Omul era iubit de Dumnezeu şi s-a semeţit şi şi-a făcut înţe- 
lepciune în sine, iar îngerul cel frumos lucra prin om, şi omul 
i-a dat trup prin şarpe. Şarpele s-a încolăcit pe pom, şi aceasta 
a lucrat în mintea omului, în cugetul omului, asupra rodului 
cunoaşterii. Femeia s-a atins şi a mâncat şi a luat cunoaştere, 
şi i s-au deschis ochii pentru bine şi pentru rău, şi a dat şi băr- 
batului, şi atunci omul s-a îmbrăcat în trup stricăcios, în trup 
muritor, şi prin om toate fiinţele au luat moartea în carnea lor, 
în trupul lor. 

Fiilor, fiilor, ce este carnea şi cine a făcut-o şi cine o 
creşte ca să fie? O, fiilor, ce am spus Eu să mănânce omul? 
Ce am spus Eu să mănânce animalele şi păsările cerului şi 
vietăţile toate, pe care Eu le-am pus între cer şi pământ ca să 
trăiască? Eu nimănui nu i-am spus să mănânce came sau să 
fie came de mâncat. Eu i-am dat omului spre hrană iarba care 
face sămânţă şi tot pomul care are rod cu sămânţă într-însul, 
iar celorlalte vietăţi le-am dat ca hrană iarba verde. De ce 
oamenii mănâncă animale şi păsări şi vietăţi? De ce animalele 
şi păsările şi vietăţile se mănâncă unele pe altele şi pe oa- 
meni? De ce nu mănâncă ce le-am dat Eu ca hrană? De ce, 
oare? Cine poate să-Mi răspundă? O, este, oare, cel ce-Mi va 
răspunde? Eu, Domnul, îi poruncesc să-Mi răspundă. 

Eu sunt Cel ce aud orice glas, aşa cum am auzit glasul 
lui Abel, care striga la Mine din pământ. Acest copil al lui 
Adam a vărsat sângele mielului cel adus ca jertfă a inimii lui 
înaintea lui Dumnezeu. Eu am luat jertfa inimii lui, jertfa 
iubirii lui către Mine, dar sângele mielului jertfit a făcut miros 
de sânge pe pământ, şi apoi sângele lui Abel a însemnat pă- 
mântul cu sânge de om, şi iată, carnea şi sângele nu trag cu 
moştenirea împărăţiei cerurilor. 

Fiilor, fiilor, ce este carnea şi cine a făcut-o şi cine o 
creşte ca să fie? De ce mănâncă oamenii came? De ce mănân- 
că animalele came? De ce se mănâncă, fiilor, carne? De ce 
carnea mănâncă came? De ce nu se mănâncă ce am lăsat Eu 
spre mâncare? Cine poate să-Mi răspundă? Eu sunt Cel ce 
aud pe cel ce-Mi răspunde. 

O, unde eşti, făptura Mea? Omule cel întâi zidit, răs- 
punde-Mi! Răspunde-Mi, ca să audă tot neamul omenesc că 
Eu sunt Dumnezeul celor vii şi al celor adormiţi. Răspun- 
de-Mi, tu, cel zidit de mâna Mea din pământ! Amin, amin, 
amin. 

I ată- mă, Doamne. Cine poate sta împotriva 
cuvântului Tău? Este, oare, cel ce poate să-Ţi 
răspundă în afară de mine? Eu sunt omul cel întâi zidit; zidit 
de mâna Ta şi de iubirea Ta. M-ai zidit din cuvânt şi din iubire 
şi din pământ, şi m-ai numit om. Nu m-ai numit came, şi 


m-ai numit om. Eu sunt cel ce am păcătuit împotriva Ta şi a 
mea, iar Tu erai Cel Preaînalt. Tu eşti Ziditorul meu şi a toate 
cele văzute şi nevăzute care înseamnă Dumnezeu, dar eu 
m-am făcut fur prin nesupunere. Mi-ai dat tot ce ai creat Tu 
pentru mine, dar eu am râvnit la ale Tale, Doamne. Tu erai 
Cel Drept şi n-ai ascuns de mine pe cele ale Tale, şi le-ai pus 
în mijlocul raiului, ca să fie ale Tale, nu ale mele; ca să fie 
semnul Tău în calea mea, ca să fii Tu cu semn înaintea mea 
mereu, iar eu să am voie liberă şi cu ea să Te iubesc şi să fiu 
iubirea Ta, şi Tu să fii iubirea mea în toate ale mele, şi ca să 
fiu al Tău, şi nu al meu. Dar eu m-am înălţat. O, cum de m-am 
înălţat? Nu mai era nimeni pe pământ peste care să mă înalţ. 
M-am înălţat împotriva Ta, Doamne. Am voit să fiu ca Tine 
şi mai mult ca Tine. M-ai aşezat în raiul cel din Eden şi mi-ai 
dat mie tot ce ai făcut pentru om, şi eu m-am semeţit cu 
gândul că sunt mare peste toate şi mi-am zis: „Sunt Dumne- 
zeu şi stau pe scaunul lui Dumnezeu “. Din pricina frumuseţii 
mele inima mea s-a îngâmfat şi prin trufia mea mi-am pierdut 
ascultarea şi înţelepciunea, după cum este scris în Scripturi 
despre fapta mea, despre trufia inimii mele în raiul cel din 
Eden. Tu când ai văzut că mi-am făcut înţelepciunea mea din 
trufia mea, ai avut grijă de viaţa mea şi mi-ai spus cu poruncă: 
«Din toţi pomii raiului poţi să mănânci, iar din pomul cunoş- 
tinţei binelui şi răului să nu mănânci, căci în ziua în care vei 
mânca, vei muri negreşit». 

Eu am umblat cu semeţie de sine înaintea Ta, Doamne, 
şi am spus taina Ta femeii pe care am numit-o femeie şi am 
numit-o came din carnea mea şi os din oasele mele, şi am zis 
că este a mea. N-am voit să fiu al Tău cu tot ce este al meu, 
cu tot ce aveam de la Tine făcut şi dat, şi m-am smuls din Tine 
şi m-am alipit de femeie cu inima mea. Edenul era grădina Ta, 
nu era a mea, dar în inima mea s-a încuibat nelegiuirea mea 
cea din trufia inimii mele născută. Când eu am spus către fe- 
meie porunca Ta să nu mâncăm din pom, femeia cea din car- 
nea mea s-a făcut din came poftă, şi gândul ei a lucrat prin 
pofta ei, şi îngerul cel frumos a lucrat pentru femeie prin tru- 
pul şarpelui care se încolăcise pe pomul cel cu roade oprite 
pentru mâncat. Acesta a îndemnat pe femeie să mănânce, că 
nu va muri, ci «li se vor deschide ochii şi vor fi ca Dumnezeu, 
cunoscând binele şi răul». Şarpele s-a făcut semn rău în calea 
omului prin pofta omului, prin semeţia omului, căci Tu le stai 
împotrivă celor ce se semeţesc în cugetul inimii lor, Doamne, 
Creatorule a toate, şi ai pus duşmănie între şarpe şi om, şi iu- 
birea a început să plângă în Eden, şi firea plângea şi ea pentru 
căderea omului, căci omul s-a făcut came şi fire stricăcioasă, 
Doamne, iar carnea la came trage, şi carnea este pentru moar- 
te, nu pentru Dumnezeu. 

Ce este carnea? lată întrebarea Ta, Doamne. Cine este 
cel ce a făcut-o? Eu sunt cel ce-Ţi răspund. Eu sunt cel ce am 
făcut din lucrul mâinilor Tale came şi fire stricăcioasă, că am 
greşit înălţându-mă, şi apoi am greşit neascultând porunca Ta 
să nu mănânc din ce este al Tău şi nu al meu, şi apoi am gre- 
şit lăsându-mă supus de femeie, şi apoi am greşit rămânând 
de partea ei şi nu de partea Ta, Doamne. Eu sunt rădăcina 
omului cel supus cărnii şi firii stricăcioase, dar Tu eşti din cer 
rădăcină a omului care voieşte să se nască din moartea şi din 
învierea Ta dintre cei morţi. 

Ai venit din cer acum două mii de ani, ca să lucrezi 
să-l sui pe om la locul de unde eu am căzut. Ai stat nemâncat 
patruzeci de zile şi patruzeci de nopţi pentru mine, cel care 
am mâncat fără voia Ta din ale Tale, păcătuind cu semeţia şi 
cu neascultarea mea de Dumnezeu. Patruzeci de zile şi patru- 




Anul 1998 


1107 


zeci de nopţi n-ai mâncat, şi Te-ai lăsat ispitit de duhul cel rău 
mai mult decât m-am lăsat eu, dar ispita lui a fost biruită în 
trupul Tău. Ai biruit Tu ce trebuia să biruiesc eu. Eu am în- 
fiinţat pe duhul rău, iar Tu i-ai strivit puterea prin smerenia Ta 
şi prin ascultarea Ta de Tatăl Tău. Ai plâns cu lacrimă dum- 
nezeiască patruzeci de zile pentru mine, că Tu pe mine mă 
cauţi de şapte mii de ani. în orice om voieşti să mă afli, că Tu 
mă voieşti aşa cum am fost mai înainte de semeţia mea. în 
orice om mă voieşti aşa cum am fost când m-ai aşezat la în- 
ceputul meu în raiul cel din Eden. 

Iată-mă, Doamne, căci pentru învierea mea ai venit 
între oameni ca să mori ca omul şi să intri după mine în locu- 
inţa morţilor în care am intrat cu lacrimi pe obraz pentru tot 
ce am făcut împotriva Ta, Doamne. Te-am aşteptat atâta vre- 
me să vii după mine. Şi acum Te aştept să vii pentru tot omul 
care a murit prin faptele mele cele rele, pe care le-am făcut în 
raiul cel din Eden. Poporul Tău cel de azi este cărare a venirii 
Tale, că vei veni curând, curând, şi cu Tine vor veni toţi cei 
adormiţi întru Tine, întru nădejdea venirii Tale cea de la sfâr- 
şitul veacurilor, Doamne şi Răscumpărătorule şi Fiule al Ta- 
tălui ceresc. 

Iată-mă, Doamne. Sunt în venirea Ta şi îi spun neamu- 
lui omenesc că nu trebuie să mănânce omul came, şi nici o 
vietate nu trebuie să mănânce came. Eu sunt omul cel întâi zi- 
dit şi am greşit pentru tot neamul omenesc care a greşit prin 
mine. 

Mărturisesc păcatele mele cele din Eden. Cunoaşterea 
este a lui Dumnezeu, nu este a omului, iar eu am greşit atin- 
gându-mă prin femeie de cele ale lui Dumnezeu, şi luând şi 
mâncând prin femeie. 

Eu sunt făcut din pământ român, şi sunt român, şi sunt 
omul cel întâi zidit din pământul cel întâi ivit din apă la 
facerea cerului şi a pământului. 

Doamne, fie voia Ta peste pământul român, precum a 
fost la începutul pământului. Duhul meu plânge pentru toată 
stricăciunea care s-a aşezat peste pământ prin neascultarea 
mea cea de la începutul meu. Duhul meu aşteaptă venirea Ta, 
Doamne, Fiule al Tatălui şi Fiule al omului, Care vii cu taina 
nestricăciunii omului, pe care eu am pierdut-o pentru mine şi 
pentru fiecare om. Dar Tu eşti Răscumpărătorul Care vii, şi 
nu este om să pătrundă pe Dumnezeu, Cel ce este şi Cel ce 
vine, Cel ce a murit şi a înviat pentru fiecare om. 

Iată-mă, Doamne, că m-ai chemat, şi am venit la cu- 
vântul Tău, că Tu eşti Dumnezeul meu. Fericit este omul care 
ascultă pe deplin de glasul lui Dumnezeu. 

Doamne, curăţă-mă de vina mea, care a căzut peste tot 
neamul omenesc, că am ieşit cu ea în faţa cerului şi a pămân- 
tului, ca să vină apoi împlinirea făgăduinţelor venirii Tale pe 
pământ, în lucrare de cer nou şi de pământ nou pe pământul 
român pe care Tu stai şi cuvintezi cuvântul venirii Tale, che- 
mând toate neamurile pământului înaintea Ta, pentru ziua cea 
mare a răscumpărării. Amin, amin, amin. 

O poporul Meu de azi, omul cel întâi zidit 
^ Mi-a răspuns şi a venit când l-am strigat. 
Vino şi tu în taina cuvântului Meu şi stai în ea, că tu eşti rodul 
cel văzut al tainei cuvântului Meu şi eşti aşteptat de omul cel 
întâi zidit şi de toţi urmaşii lui. Eu sunt Cel ce pe toate le-am 
adus din nefiinţă la fiinţă atunci când le-am creat. Nu le-am 
creat ca să se mănânce unele pe altele. Nu le-am zis să fie 
came de mâncat unele pentru altele. Vreau să repar stricăciu- 
nea pe care Mi-a făcut-o omul cel întâi zidit, şi după el tot 
omul cel ieşit din om. Vin şi vărs din Duhul Sfânt peste duhul 


oamenilor, iar tu, poporul Meu, eşti unealta cu care-Mi lucrez 
lucrarea cea pentru împlinirea venirii Mele şi a făgăduinţelor 
Mele pentru răscumpărarea trupurilor. Amin. 

O, Israele, minunată este cartea Mea cu tine, şi vei ve- 
dea cu ochii tăi pecetea ei, pecetea pe care am desfăcut-o Eu 
ca să Mă fac carte cu tine pe pământ, cartea venirii Mele a 
doua oară de lângă Tatăl, cartea cerului nou şi a pământului 
nou, cartea învierii făpturii, Cartea Adevărului. Amin. Fericit 
este omul care ascultă de glasul Meu cel din cartea aceas- 
ta, căci vremea venirii Mele este aproape. Fericit este omul 
care-Mi slujeşte Mie în calea venirii Mele, căci sunt aproape 
întru venirea Mea şi cartea venirii Mele merge peste tot pă- 
mântul înaintea Mea. Amin, amin, amin. 

16 februarie/ 1 martie 1998 

Duminica întâi a Postului Mare, a ortodoxiei 

Credinţa este a sfinţilor. Cel ce nu seamănă cu Domnul, este ana- 
tema. Sfintele se dau sfinţilor şi îi sfinţesc pe ei. Cuvântul Domnului 
grăieşte către Ioan Moga. 

F iilor, Eu sunt. Pace vouă! Şi acum, deschideţi cu- 
vântului Meu. Amin. Nu pot, fiilor, să nu cobor, 
nu mai pot. Se apropie ziua Mea cea mare, şi Eu sunt în zor 
cu toţi sfinţii pentru ziua cea mai mare a Tatălui şi a Fiului şi 
a Sfântului Duh. Amin. Aşa cum omul lucrează de zor pentru 
el, tot aşa şi Eu, dar lucrul Meu rămâne, iar al omului nu ră- 
mâne, că Eu vin cuvânt cu cele ale împărăţiei Mele pe pă- 
mânt, şi voi netezi peste tot pe unde nu este lucrul Meu. 
Amin. 

Sunt în zor cu tot cerul şi Mă ajut cu voi. Vin şi vă ţin 
treji şi vii, ca să vă am ai Mei şi de-a dreapta Mea pentru sla- 
va cea văzută a zilei Mele. De aceea vă rog mereu: aveţi grijă 
de cărarea Mea spre voi, fiilor. Oare, pricepeţi voi aceasta? 
Fiţi pricepuţi, măi copii, şi nu uitaţi să aveţi grijă de coborâ- 
rea Mea, că Eu nu pot să nu cobor la voi. V-aţi pierde în lume, 
v-aţi pierde în trup, v-aţi pierde în cele omeneşti dacă n-aş co- 
borî mereu la voi. Rugaţi-vă pentru credinţa voastră în Mine, 
rugaţi-vă pentru iubirea Mea în voi, rugaţi-vă, fiilor, pentru 
viaţa Mea în voi, viaţa cea vie în om, rugaţi-vă pentru tăria 
Mea în voi, ca să nu cădeţi în ispite, fiilor. Celui ce este cu 
Mine cu adevărat, aceluia nu i se întâmplă ispite, aceluia nu 
trebuie să i se ivească piedici omeneşti în cale, căci este cu 
Mine, şi calea Mea este uşoară, precum Eu am făgăduit când 
v-am spus să luaţi jugul Meu, că este uşor. Amin. 

Azi e zi de pomenire a credinţei. Ce este credinţa? Ea 
este deplina şi neclintita încredinţare că este Dumnezeu; ea 
este singura cale a omului, calea cea cu Dumnezeu; ea este 
împlinirea cea cu hotărâre a voii lui Dumnezeu pe pământ. 
Credinţa este a sfinţilor. Amin. 

Israele, poporul Meu, grăiesc ţie cel mai mare adevăr: 
credinţa este a sfinţilor, credinţa este cu sfinţii. Omul bisericii 
de pe pământ vorbeşte despre pomenirea credinţei drepte, ca- 
re are numele de ortodoxie, căci acesta este cuvântul dreptei 
credinţe. Dar credinţa nu poate fi credinţă decât dreaptă, iar 
dacă nu este dreaptă, nu este credinţă, şi este altceva; este în- 
doială, este călcare de legea Domnului, este cârtire, este nesi- 
guranţă, şi acestea nu înseamnă credinţă. Credinţa este sfântă, 
şi este numai pentru cei sfinţi, care cred că este Dumnezeu în 
cer sus şi pe pământ jos. Amin. 

Omul care nu-L vede pe Dumnezeu, acela nu este omul 
credinţei. Credinţa este vederea omului care îl vede pe Dum- 
nezeu. Cine îl vede pe Dumnezeu? Cel ce face voia Domnu- 

lui în toată clipa, ca şi cum Domnul îl vede fără încetare pe 
cel ce face voia Lui. Omul care nu-L vede pe Dumnezeu, este 
omul care nu face voia lui Dumnezeu, şi unul ca acesta nu are 
credinţă, nu are acest dar sfânt. Omul care săvârşeşte fapte şi 
gânduri care nu sunt văzute de Dumnezeu, zice el, acela nu 
are credinţă, căci credinţa înseamnă Dumnezeu Cel ce este, 
chiar dacă omul crede sau nu în Cel ce este, în Cel ce vede tot 
ce este pe pământ şi sub pământ şi pretutindeni şi în om. Iar 
dacă omul pe pământ voieşte să ştie care este credinţa, să 
meargă la sfinţi să vadă acest adevăr, că numai sfinţii au avut 
şi au această comoară, această putere, căci credinţa poate pes- 
te toate câte sunt şi se vor a fi. Amin. 

Omul fără Dumnezeu este om fără credinţă. Omul fără 
Dumnezeu este omul care nu face voia lui Dumnezeu. Ce fo- 
los are omul dacă nu-L are pe Dumnezeu, Cel ce este? Nu 
poate omul să se numească om al credinţei dacă încalcă voia 
lui Dumnezeu în trupul şi în duhul său. 

O, Israele, nu mai am sfinţi pe pământ, nu mai am. De 
aceea am spus Eu când M-am ascuns de om suindu-Mă de-a 
dreapta Tatălui ca să fiu cu omul de lângă Tatăl; am spus: 
«Când va veni Fiul Omului, va mai găsi credinţă pe pământ? 
Va mai găsi sfinţi pe pământ?». Ce este credinţa? Ea este 
omul sfânt. Amin, amin, amin. Omul sfânt cu duhul şi cu 
trupul, aşa cum cere Dumnezeu, acela este credinţă pe pă- 
mânt, aceasta înseamnă credinţă. Credinţa nu poate să fie 
dreaptă şi nedreaptă, căci ea este dreptate, dreptatea Dom- 
nului. Dreptatea Eu sunt, iar Eu nu pot fi şi drept şi nedrept, 
precum credinţa nu poate fi dreaptă şi nedreaptă. 

O, poporul Meu, o, fiilor sfinţi în poporul Meu, le spun 
oamenilor bisericii din lume că la sfinţi este credinţa, iar cei 
ce vorbesc despre credinţă, trebuie să fie sfinţi cu duhul şi cu 
trupul şi cu fapta în toată vremea, până la venirea Mea. Nu se 
poate să fii sfânt dacă faci nouă lucruri bune şi unul rău. Cine 
calcă voia lui Dumnezeu într-o singură poruncă, iar în cele- 
lalte porunci nu o calcă, acela este necredincios şi nu este 
sfânt, ci, din contra, este vinovat faţă de toată voia lui Dum- 
nezeu în el. 

Cine nu seamănă cu Mine întru trăirea sa, acela este îm- 
potriva Mea. Omul face păcate mereu, şi mereu se duce cu ele 
la cel duhovnicesc, zice el, ca să-i ierte păcatele, ca să Mi le 
dea Mie să le şterg. Nu Eu sunt cel ce şterge păcatele. Păcate- 
le le şterge omul care nu le mai face, iar Eu încuviinţez ierta- 
rea omului care se face din păcătos sfânt. Prin ce se poate 
omul face sfânt? Prin ce se poate omul sfinţi? Mulţi păcătoşi 
care păcătuiesc mereu, îşi zic că se sfinţesc prin agheasmă, 
prin anafiiră, prin Trupul şi Sângele Meu, care este lucrat de 
cei duhovniceşti. Dar toate aceste sfinte sunt numai pentru 
sfinţi, căci aşa zice învăţătura bisericii: „Sfintele se dau sfinţi- 
lor 

O, poporul Meu, duhovnicul trebuie să fie om duhov- 
nicesc prin toate voile Mele în om. O, Israele, nu mai am 
sfinţi pe pământ, nu mai am om duhovnicesc pe pământ, nu 
mai am. Oamenii bisericii îşi bat joc de faţa Mea în ei şi sunt 
plini de lăcomie şi de curvie, şi nu se mai vede cărarea Mea 
între oameni. Cărarea Mea este omul sfânt, care se leapădă de 
sine ca să slujească Mie. Cărarea Mea este omul care Mă 
poartă pe Mine în cuvânt peste pământ. Aceasta înseamnă 
credinţă: omul care Mă poartă pe Mine trup şi duh peste pă- 
mânt. Amin. 

Poporul Meu, am spus ţie taina credinţei ca să audă cei 
făţarnici care s-au învelit cu haina Mea. în mijlocul tău Eu 
sunt adevăr, iar în mijlocul celor făţarnici Eu nu sunt, căci 
scris este: «Cu cei fără de lege nu voi sta». 


Poporul Meu, să fii harnic cu credinţa şi să faci voia 
Mea în toată vremea, că voi veni curând, curând şi îi voi avea 
de-a dreapta Mea pe cei sfinţi din cer şi de pe pământ, dar să 
fii sfânt, copile al poporului Meu. Celor credincioşi Eu le 
adaug credinţă prin faptele Mele cele dumnezeieşti peste pă- 
mânt, iar celor necredincioşi le stau împotrivă, căci sunt mân- 
dri cei fără Dumnezeu. Credinţa înseamnă Dumnezeu împli- 
nit în omul cel credincios, om îndumnezeit de Dumnezeu, om 
care a primit credinţa prin propovăduirea cea de la Mine şi de 
la ucenicii Mei cei sfinţi. Cel sfinţit dacă nu se face sfânt, 
acela se face fariseu făţarnic şi nu se face ucenicul Meu şi ur- 
maşul Meu. 

Fiilor, fiilor, iubiţi chipul Meu în voi. Căutaţi să fiţi ca 
Mine. Nu uitaţi să fiţi ca Mine, Domnul vostru Iisus Hristos. 
Amin. Fiilor, fiilor, daţi loc cărării Mele peste voi şi fiţi cu 
adevărat. 

O, ce este credinţa? Ea este Domnul Iisus Hristos, 
Omul Cel adevărat, Care-Şi are sălaşul în sfinţi. Fiţi sfinţi, 
precum Eu sunt. Amin. Fiţi credincioşi în toate ale Mele, căci 
v-am dat vouă darul credinţei sfinte. Iată, taină vă spun vouă: 
Eu am asemănat împărăţia cerurilor cu cele ce sunt pe pământ 
cu oamenii. Lucraţi tot ceea ce seamănă cu împărăţia ceruri- 
lor, şi nu se va dărâma lucrul vostru. 

Fiilor, fiilor, fiţi pildă a împărăţiei cerurilor pe pământ 
în tot ceea ce gândiţi şi făptuiţi. Fiţi pilda venirii Mele a doua 
oară de lângă Tatăl, că Eu vin să fiu cu voi pe veci, că sunteţi 
fiii venirii Mele. Amin, amin, amin. 

* 

F iilor de la ieslea Mea, mai zăbovesc o clipă în cu- 
vânt ca să Mă scriu în Cartea Adevărului cu măr- 
turia iubirii Mele pentru cei ce jertfesc din ale lor. Mă scriu 
cuvânt în cartea aceasta pentru o inimioară de copil care Mă 
ajută să Mă împart cuvânt peste pământ. Eu sunt cu dragoste 
în cer şi pe pământ, şi din dragostea Mea n-am lăsat nimic 
pentru Mine, şi am dat-o pentru tot omul care voieşte să fie 
cu Mine şi cu cele ce vor rămâne. M-am dat pe Mine însumi 
ca să aibă omul tot ceea ce este, căci Eu sunt Cel ce sunt şi 
cele ce sunt. 

O, copilaş ivit pe pământ odată cu taina lucrării Mele de 
cuvânt, am spus ţie că într-o zi îţi voi spune cum a fost căra- 
rea ta spre Mine. Iată ziua aceea. Era anul începutului lucrării 
cuvântului Meu prin Verginica, şi în ziua aceea i-am spus ei că 
voi face din ea trâmbiţa lui Dumnezeu din care voi suna pe 
pământ înaintea venirii Mele, înaintea trâmbiţei a şaptea, care 
este venirea Mea. în ziua aceea era ziua când biserica săr- 
bătorea ziua înfricoşatei judecăţi şi când omul creştin îşi spăla 
blidele ca să trăiască cu post şi cu rugăciune pentru venirea 
Mea dintre cei morţi, pentru moartea şi învierea Mea. Era ziua 
când Eu i-am spus lui Verginica să postească patruzeci de zile 
şi patruzeci de nopţi până la serbarea învierii Mele, ca să Mă 
fac apoi în ea cuvântul Meu cel de pregătire a poporului care 
va fi poporul Meu la venirea Mea a doua oară cu trupul pe 
pământ. I-am spus ei să postească pentru toţi cei care vor fi să 
fie fii ai venirii Mele, aşa cum am postit Eu patruzeci de zile 
şi patruzeci de nopţi pentru omul cel întâi zidit ca să-l răs- 
cumpăr prin moartea Mea pentru el, şi prin învierea Mea. 

Te-ai ivit pe pământ odată cu lucrarea Mea de cuvânt 
pentru a doua Mea venire cu trupul pe pământ. Eu, Domnul, 
am lucrat ca să te însemnez încă de la naşterea ta, căci te-ai 
născut în ziua luminii. Te-am pregătit să fii, şi te-am ocrotit 
ca să fii şi ca să te aşezi lângă Mine pe drumul crucii Mele pe 

pământ. Lucrarea Mea de cuvânt e crucea Mea pe care o duc 
acum, la capătul timpului omului. Ţi-am dat iubire, ca să Mă 
sprijin cu tine, că Eu sunt sărac pe pământ, aşa cum am fost 
şi la prima Mea venire; Eu, bogăţia cea mai mare, sunt Cel 
mai sărac. Am lucrat apoi ca să ies înaintea ta cu semnul un- 
gerii Mele, căci urmele picioarelor tale au călcat pe urmele 
celui uns din pântecele mamei lui ca să fie între unşii Mei cei 
de la sfârşit. Acest uns al Meu a mers înaintea ta cu paşii lui, 
căci Eu ştiam pe unde vor călca paşii tăi, şi am avut grijă 
dumnezeiască să te alătur lucrului Meu pentru ziua naşterii 
tale, zi în care Eu am hotărât să creşti şi să fii sprijinul Meu 
în calea venirii Mele. Am lucrat pentru tine în chip minunat, 
căci apoi am condus spre lucrarea Mea pe cea care te însoţeş- 
te, ca să te ajute şi ea spre Mine, că ea Mă căuta, şi Eu M-am 
lăsat aflat de ea prin arhiereul Meu, care este unsul Meu, şi ea 
te-a adus lângă lucrarea cuvântului Meu. Am lucrat să nu ai 
greutăţi pe pământ, să nu ai piedici, şi să fii liber de piedici şi 
de datorii, ca să Mă pot sprijini cu tine, că minunată a fost pe 
pământ ziua aceea în care şi tu te-ai ivit între fiii oamenilor. 
Eu am ieşit de atunci mereu în calea ta ca să te conduc şi să 
fac din tine un fiu al Meu pentru sprijin în neputinţele Mele 
şi să Mă ajuţi ca un copil pe tatăl său aşa cum am ajutat Eu 
pe Tatăl Meu. 

Eu, ca un Dumnezeu drept, îţi mulţumesc pentru că îmi 
sprijini lucrarea, că tu te-ai născut şi ai crescut odată cu lucra- 
rea Mea cea pentru venirea Mea, lucrarea cea prin trâmbiţa 
Mea, Verginica. îţi dau în dar cuvântul Meu, cel mai mare dar. 
îţi dau în dar darul credinţei, darul iubirii de Dumnezeu, darul 
puterii sfinte, ca să ai de la Mine daruri şi să lucrezi cu ele 
pentru venirea Mea. îţi dau în dar viaţa fără de moarte, dacă 
vrei să ai. Şi dacă vrei şi dacă ştii să vrei, îţi dau în dar botezul 
credinţei ca să te faci fiu al lui Dumnezeu în numele Tatălui 
şi al Fiului şi al Sfântului Duh. Amin. Eu pe câţi îi iubesc îi 
conduc spre Mine, Cel sfânt, şi le dau putere să se facă sfinţi 
prin iubire de Dumnezeu, şi le dau în dar tot ce va rămâne, 
cerul cel nou şi pământul cel nou şi dreptatea din ele. îţi dau 
în dar iubirea Mea ca să sărbătoreşti cu ea pomenirea zilei 
tale de naştere între fiii oamenilor, şi apoi între fiii lui Dum- 
nezeu prin credinţa ta în Mine. îţi dau în dar tot ce am Eu pe 
pământ, iubirea Mea şi pe fiii ei, căci te voiesc pe voia Mea. 

Mă scriu cu tine în cartea mărturiilor Mele şi voiesc să 
te găsesc în ea la venirea Mea. Scrie-te şi tu în cartea aceasta, 
că îţi dau putere să te scrii cu mâna ta la voinţa ta. Amin, 
amin, amin. 

23 februarie/8 martie 1998 

Duminica a treia a Postului Mare, a sfintei cruci. 
Sărbătoarea sfinţilor patruzeci de mucenici din Sevasta 

închinarea începe cu credinţa care naşte iubirea şi apoi dăruirea. 
Cel ce iubeşte pe Domnul, să trăiască pentru suflet şi pentru trupul 
lui cel ceresc. 

ine Tatăl şi Fiul şi Duhul Sfânt şi Se face cuvânt 
pe pământ. Amin. Israele român, Eu sunt Dum- 
nezeu, şi locuiesc în ceruri, iar cerurile spun slava lui Dum- 
nezeu. Amin. 

Israele român, popor al Domnului, închină-te Tatălui şi 
Fiului şi Sfântului Duh, şi să trăieşti cu închinare înaintea 
Mea, căci Eu sunt Domnul, Care M-am închinat înaintea ta ca 
să te învăţ lucrarea închinării. închinare înseamnă iubire. Fără 
iubire de Dumnezeu nimeni nu se poate închina lui Dumne- 


zeu cu viaţa lui, nimeni nu-şi poate închina viaţa lui în mâi- 
nile lui Dumnezeu, şi şi-o închină potrivnicului lui Dumne- 
zeu, dar tu, poporul Meu cel hrănit cu fructul iubirii Mele, în- 
chină-te cu tot cugetul tău, cu toată inima ta, cu tot sufletul 
tău şi cu toată virtutea ta, lui Dumnezeu, Care te-a învăţat El 
însuşi lucrarea închinării, prin închinarea Sa cea pentru om. 

E sărbătoare de sfinţi mucenici, şi Eu vin din cer, de 
lângă Tatăl, şi cu Tatăl, şi cu sfinţii şi cu îngerii şi cu toate pu- 
terile cereşti, şi îţi dau din duhul mângâierii, poporul Meu. Eu 
sunt Domnul, şi trec prin porţi şi vin din cer la tine cu Duhul 
Mângâietorul, pe Care Eu L-am făgăduit celor ce se închină 
Mie în Duhul Adevărului, aşa cum voieşte Tatăl să fie închi- 
narea celor ce iubesc pe Dumnezeu. Cei ce iubesc pe Dum- 
nezeu, nu sunt osândiţi de păcat, căci sunt iubiţi de Do mn ul 
şi au peste ei pe Duhul Mângâietorul, Cel ce de la Tatăl pur- 
cede. Cei ce iubesc pe Dumnezeu, nu iubesc păcatul, căci pă- 
catul osândeşte pe om, dar cei iubiţi de Domnul iubesc pe 
Domnul şi se fac iubire şi închinare înaintea Domnului. 

Am pus ţie masă cerească, Israele, şi la masa Mea cu 
tine am sfinţii cei vii, care au adus închinarea lor înaintea 
Mea. Cu ce începe închinarea? începe cu credinţa în Dumne- 
zeu, şi din credinţă se naşte iubirea de Dumnezeu, şi din iubi- 
re se naşte lucrarea închinării, şi omul se dă lui Dumnezeu, 
aşa cum toţi sfinţii cerului s-au dat. Cine se dă lui Dumnezeu, 
acela ştie să se închine. Cine nu se dă lui Dumnezeu în chip 
adevărat, acela se face fariseu prin închinarea lui. 

O mulţime de lume merge la biserică, dar nu ştie ce 
este lucrarea bisericii. O, poporul Meu, o, biserică a Mea, o, 
copilaşi închinaţi lui Dumnezeu! Nu ştiu oamenii ce înseam- 
nă biserică. Mă vait ca unul plin de durere fără de mângâiere. 
Nu ştiu oamenii care merg la biserică, zic ei, nu ştiu ce în- 
seamnă această taină. Biserica este taina lui Dumnezeu, şi oa- 
menii nu ştiu nimic despre această lucrare, despre taina bise- 
ricii nu ştiu oamenii. O, ce durere pe Mine, Cel înşelat de 
mulţime de oameni care zic că merg la biserică! Nu ştiu oa- 
menii ce înseamnă închinare. Ei ştiu că închinare la Dumne- 
zeu este să-şi facă omul pe trupul său semnul sfintei cruci cu 
mâna dreaptă. Mai mult de atât nu ştie omul care se scoală şi 
se spală şi se îmbracă şi pleacă la biserică, zice el. Nu ştiu oa- 
menii că la biserică merg cei ce vor să înveţe să fie închinaţi 
lui Dumnezeu. O, nu mai am biserică pe pământ, căci preoţii 
mint pe oameni cu acest nume de biserică şi îşi fac câştig 
preoţii, şi mai mult nimic. Au căzut gloate întregi de oameni 
sub mâna preoţilor care înşeală pe Dumnezeu şi pe oameni, şi 
oamenii nu ştiu ce înseamnă închinare. 

Astăzi biserica lumii are scris peste ea de la sfinţi şi de 
la părinţi sărbătoarea duminicii sfintei cruci, înjumătăţirea 
vremii postului cel mare pentru întâmpinarea sărbătorii răs- 
tignirii Mele şi a învierii Mele pentru om. Cu cine să vorbesc 
Eu despre post? Ce ştie lumea despre această putere? căci 
postul este putere în om, nu este slăbire în om. Scris este în 
Scripturi cuvântul Meu: «Este, oare, acesta un post care-Mi 
place, o zi în care omul îşi smereşte sufletul său: să se aplece 
ca o trestie, să stea în sac şi în cenuşă? Oare, acesta se chea- 
mă post şi zi plăcută Mie? In fiecare zi aceştia Mă caută pen- 
tru că ei voiesc să ştie căile Mele, ca un popor care lucrează 
dreptatea Mea, ca un popor care nu se abate de la legea lui 
Dumnezeu». O, nu acesta este post, ca să nu mănânce omul 
mâncare bună sau deloc mâncare; nu numai atât înseamnă 
post. Post înseamnă iubire de Dumnezeu şi de oameni. Post 
înseamnă să ai şi să dai tot ce-ţi prisoseşte, căci de la Dumne- 
zeu ai, nu de la tine ai. Sunt oameni plini de bogăţii şi postesc 

zile de post. O, bogaţii care postesc aşa, nu ştiu, n-are cine să 
le spună ce înseamnă post. Bogatul care nu posteşte de bogă- 
ţii, acela nu atinge cu mintea lui taina postului. Bogatul nu 
posteşte, şi el nu ştie acest adevăr. Precum săracul nu posteş- 
te, tot aşa şi bogatul, dar nici unul, nici altul nu ştiu ce în- 
seamnă taina postului. Dar cine sunt cei ce postesc? 

Vine duhul înţelepciunii lui Dumnezeu pe pământ ca să 
înveţe pe oameni adevărul cuvintelor. Eu sunt Domnul, şi lo- 
cuiesc în ceruri, iar cerurile spun slava lui Dumnezeu, spun 
adevărul lui Dumnezeu. Ce sunt cerurile? Cerurile sunt sfin- 
ţii, care au trăit şi trăiesc cu închinare înaintea lui Dumnezeu. 
Cine sunt cei ce postesc? Aceia sunt cei ce-şi închină viaţa lui 
Dumnezeu şi sfinţilor cei asemenea Lui. Cine-şi închină viaţa 
lui Dumnezeu şi celor plăcuţi lui Dumnezeu, aceia sunt 
oameni care împlinesc Scripturile lui Dumnezeu, voile lui 
Dumnezeu între cer şi pământ, şi aceştia lucrează taina şi lu- 
crarea postului. 

Cine trebuie să postească? Cel ce nu posteşte, acela tre- 
buie să postească. Ce înseamnă să postească omul? Omul ne- 
postitor este omul care calcă poruncile lui Dumnezeu, nu 
omul care mănâncă. Cel ce calcă voia lui Du mn ezeu în el, 
acela poate să nu mănânce cât o vrea să nu mănânce, dar Eu 
îi spun unuia ca acela că nu ştie ce este postul. 

Ce înseamnă om care posteşte? Acela face binele lui 
Dumnezeu în trupul său; acela pune acest bine înaintea oame- 
nilor ca să fie văzut spre înţelepţirea multora care vor să în- 
veţe taina bisericii, taina lui Iisus Elristos, pâinea omului în- 
dumnezeit; acela împarte pâinea aceasta cu cel flămând de 
pâine, că nu este o mai mare milostenie între cer şi pământ ca 
atunci când înveţi şi deprinzi pe om să mănânce pâine din cer, 
căci Eu aşa am spus: «Eu sunt pâinea care se coboară din cer 
spre viaţa oamenilor». Amin. 

Adevăr adevărat grăiesc ţie, Israele: săracul şi bogatul 
nu postesc. Nu ştiu oamenii adevărul cuvintelor acestea, sărac 
şi bogat; căci după mintea omenească, săracul este cel ce nu 
are, iar bogatul este cel ce are de toate. Dar după mintea cea 
dumnezeiască, săracul este cel ce nu voieşte să aibă cele ce 
nu sunt de folos sufletului, ca să aibă pe Dumnezeu bogăţie şi 
slavă şi bucurie şi mulţumire, iar bogatul este cel ce are de la 
Dumnezeu pentru ca să dea celor fără de griji pământeşti şi 
care poartă grijă de cele cereşti pentru el şi pentru oamenii 
închinători lui Dumnezeu. Când nu ai şi nu mănânci, nu în- 
seamnă că posteşti. Când nu voieşti să ai, aceasta înseamnă 
post de cele ce sunt şi nu sunt spre viaţă veşnică, lată postul 
ce este: când ai de toate şi nu le foloseşti tu, ci le chiverniseşti 
spre cele care folosesc lui Du mn ezeu şi sfinţilor lui Dumne- 
zeu, aceea înseamnă închinare lui Dumnezeu şi post pentru 
Dumnezeu, post pentru postitori, jertfă pentru postitori, nu 
pentru săracii care nu mănâncă pentru că nu au şi care ar 
mânca orice şi ar face orice dacă ar avea, ca şi lumea cea pă- 
cătoasă. Săracii Mei sunt alţii decât săracii pământului. Săra- 
cii cerului e una, iar săracii pământului e alta. Bogaţii cerului 
e una, iar bogaţii pământului e alta. 

O, poporul Meu, nu ştiu oamenii adevărul cuvintelor. 
Vine duhul înţelepciunii lui Dumnezeu, vine din cer pe pă- 
mânt ca să înveţe pe oameni adevărul cuvintelor. Nu cel ce 
posteşte de bucate este om postitor şi smerit înaintea Mea. 
Omul cel smerit lui Dumnezeu, omul postitor, este omul care 
se închină Mie cu cugetul şi cu inima şi cu sufletul şi cu virtu- 
tea lui, iubind pe Dumnezeu cu acestea ale lui. 

O, fiilor din grădina cuvântului Meu care-Mi sunteţi 
poartă Mie între cer şi pământ! Desluşiţi bine tainele acestor 


cuvinte, ca să înveţe Israel de la Mine prin voi, căci aceste cu- 
vinte sunt adânci, şi Israel se încurcă în ele. închinare lui 
Dumnezeu, e mare taină această lucrare. Să se plece omul 
înaintea lui Dumnezeu şi să stea aplecat sub voia Domnului 
şi să stea cu iubire, nu numai cu aplecare, căci adevărata aple- 
care este iubirea de Dumnezeu. Amin. 

Cei patruzeci de sfinţi care sunt sărbătoriţi azi în cer şi 
pe pământ, au fost adevăraţi închinători lui Dumnezeu, iar cei 
adevăraţi sunt vii, şi sunt. închinarea începe cu credinţa în 
Dumnezeu, Cel propovăduit de sfinţi, şi din credinţă se naşte 
iubire de Dumnezeu, şi din iubire se lucrează lucrarea închi- 
nării, şi omul se dă lui Dumnezeu, aşa cum toţi sfinţii s-au 
dat. Cine se dă lui Dumnezeu, acela este învăţat de Dumne- 
zeu să se închine cu viaţa lui, lui Dumnezeu. Amin. Cine nu 
se dă lui Dumnezeu în chip adevărat atunci când se dă, acela 
se face fariseu prin închinare. 

O, copilaşi purtaţi de braţele mângâierilor Mele, învă- 
ţaţi mereu lucrarea închinării în chip adevărat. învăţaţi, ca să 
fiţi învăţători prin închinarea voastră înaintea Mea. Eu vin 
mereu cuvânt din cer la voi ca să vă mângâi şi să aveţi putere 
pentru viaţa voastră întru Mine. Eu vin, dar veniţi şi voi, şi să 
ne întâlnim prin venire unii spre alţii. Eu lucrez, dar lucraţi şi 
voi tot aşa. Eu grăiesc cu voi, dar grăiţi şi voi cu Mine şi pen- 
tru Mine. Eu vin cu sfinţii, dar sfinţii au nevoie de mângâiere 
de la voi. 

De ce se întâlnesc cei ce se întâlnesc? Ca să se mângâie 
unii pe alţii, de aceea se întâlnesc. Voi, fiilor, vă întâlniţi unii 
cu alţii? întâlnirea înseamnă mângâiere a sufletelor, a duhuri- 
lor voastre, nu întâlnire a trupurilor şi atât. Vieţuirea împreu- 
nă în Domnul înseamnă vieţuire împreună a duhurilor voas- 
tre, nu vieţuire a trupurilor împreună şi atât. în zadar este să 
vieţuiţi cu trupul împreună dacă nu vă adunaţi să vieţuiţi îm- 
preună cu duhul şi cu Domnul duhurilor cu voi. 

Am spus vouă să trăiţi pentru suflet lucrând trei părţi, 
iar pentru trup lucrând o parte din părţi. Dar azi vin şi vă spun 
că vremea Mea este aproape de voi, şi cu voi este, iar voi tre- 
buie să trăiţi patru părţi pentru suflet, nu numai trei. Să trăiţi 
cu tot întregul vostru pentru omul vostru cel ceresc, pentru 
trupul cel ceresc, fiilor. Dar cum se poate, oare? Să nu ziceţi 
şi voi că sunt grele cuvintele Mele pentru voi. Fiilor, fiilor 
scumpi între cer şi pământ, faceţi din trupurile voastre organe 
ale Duhului Sfânt folositoare sufletelor voastre, căci sufletele 
au veşnicie şi au lucrare de răscumpărare a trupurilor lor pen- 
tru veşnicie. Amin. Oare, veţi ţine voi minte cele ce v-am în- 
văţat să faceţi cu trupul vostru? Oare, veţi face voi ce v-am 
spus să faceţi? Răspundeţi-Mi, fiilor! Răspunsul vostru va fi 
făcând cele în care v-am aşezat să le faceţi. 

O, fiilor, nu staţi flămânzi de Dumnezeu, nu staţi ne- 
mâncaţi. Mâncaţi toată ziua şi toată noaptea această mâncare. 
Aşteaptă sfinţii zi şi noapte hrană din guriţele voastre, căci 
sfinţii sunt flămânzi după tainele Mele cele ce sunt puse în 
voi de la Mine. Faceţi-vă minune pentru sfinţi, faceţi-vă 
biserică a sfinţilor, că vor sfinţii să se slăvească prin voi cu 
slava lor pe care o au de la Mine pentru închinarea pe care au 
adus-o ei înaintea Mea. 

Fiilor, fiilor, Mi-e dor de duhul vostru împreună, că 
unde sunteţi voi adunaţi cu duhurile, acolo şi Eu sunt, ca să 
Mă bucur şi ca să vă bucur dându-Mă vouă cu duhul mângâ- 
ierii pe care l-am făgăduit celor sfinţi. Cel ce nu grăieşte în 
duhul, acela doarme cu duhul, acela este singur, şi nu este 
bine să fie omul singur. Am grăit vouă despre taina bisericii 
ca să audă şi omul bisericii lumii şi să facă voia Mea ca şi voi. 

Fiilor, fiilor, atâtea bucurii aşteaptă să se desăvârşească 
prin voi, pentru voi şi pentru mulţi care aşteaptă răsplata pen- 
tru închinarea lor Mie! Eu sunt Domnul, Care Mă închin îna- 
intea voastră, căci închinare înseamnă aplecare, înseamnă iu- 
bire, înseamnă să faci voia celui ce-1 iubeşti, la ce este bine şi 
dumnezeiesc pe pământ. Sunt cu masă cerească între voi şi cu 
praznic de sfinţi, ca să vă învăţ, ca un Dumnezeu, lucrarea în- 
chinării. Nu uitaţi învăţătura Mea, căci cel ce nu face cele 
ce-1 învăţ, este cel ce uită, iar cel ce face după cuvântul Meu, 
este cel ce învaţă pe alţii să se închine Tatălui şi Fiului şi 
Sfântului Duh. Amin. 

Am grăit vouă ca să învăţaţi şi ca să fiţi învăţători peste 
pământ, şi ca să aveţi ucenici aşa cum am avut Eu, şi Eu să-i 
iau şi să fac din ei fii ai lui Dumnezeu, închinători adevăraţi 
zi şi noapte înaintea Mea, căci vin să pun slava Mea peste cei 
plăcuţi Mie. Amin, amin, amin. 

9/22 martie 1998 

Duminica a cincea a Postului Mare, a cuvioasei Maria 
Egipteanca 

Limba românească, limba lui Dumnezeu la facerea lumii şi la 
sfârşit de timp. Cel umilit nu este părăsit de darul credinţei. Israel 
cel ales din români are lucrare de apostolie a venirii Domnului. 

erurile stau deschise deasupra ta, iar Fiul Tatălui 
Se face cuvânt peste tine, grădiniţă a cuvântului 
care se aşează în tine. Cuvântul este ploaia Duhului Sfânt din 
vremea aceasta, iar vremea aceasta este vremea venirii Mele 
a doua oară de lângă Tatăl şi cu Tatăl, că este scris că voi veni 
să cuvintez peste vii şi peste morţi şi să fac dreptate sfinţilor. 
Amin. Iar tu, grădiniţa Mea de fii unşi, să dai ploaia Duhului 
Sfânt peste pământ, că e sărac pământul de Duh Sfânt, iar Eu, 
Domnul, nu mai am la cine să mai vin pe pământ ca să grăiesc 
pentru vii şi pentru morţi, după cum este scris că voi veni să 
judec viii şi morţii şi să audă glasul Meu şi să învieze. Amin. 

Israele, ia de la Mine, ia de la cei din grădina Mea din 
România. Ia, poporul Meu, că te-am hrănit cu cuvântul Meu 
atâta vreme. Ia şi îmi arată cât ai crescut, cât ţi-a folosit hrana 
Mea. Ia şi mănâncă şi îmi arată puterea şi înţelepciunea Mea 
în tine, că tu eşti cel ce ai mâncat mult din mâna Mea, din 
gura Mea, aşa cum o mamă ia bucătura în gură şi o mestecă 
bine, şi apoi o ia între degete şi i-o dă copilului ei gata mes- 
tecată ca să-i crească copilul şi să facă dinţi apoi, şi să-şi mes- 
tece singur hrana şi să crească crescând şi să se facă om desă- 
vârşit şi să nască oameni. 

Ia şi mănâncă, poporul Meu. Amin, amin, amin. Eu, 
Domnul, îţi deschid guriţa ca să-ţi dau din gura Mea hrană 
mestecată, hrană gustoasă, ca să ai gust bun înaintea Mea, ca 
să ai iubire pentru Mine, măi poporul Meu. 

Se miră o lume întreagă de ce vorbesc Eu aşa cu tine. 
O, nici o limbă omenească nu-i mai dulce ca limba româ- 
nului, iar Eu te îndulcesc cu dulceaţa ei, căci taină mare îţi 
spun: când Dumnezeu a făcut cerul şi pământul, văzutele şi 
nevăzutele şi pe om, graiul gurii lui Dumnezeu a fost graiul 
românului de azi. Eu sunt Cel dintâi şi Cel de pe urmă, şi vin 
iar din Tatăl şi de lângă Tatăl, şi cu Tatăl vin, şi fac cer nou şi 
pământ nou, le fac cu cuvântul gurii Mele, şi grăiesc cu limba 
cea de la început, limba românului de azi, şi judec viii şi 
morţii în limba aceasta, limba lui Dumnezeu cea dintâi şi cea 
de pe urmă. Amin. Pământul cel dintâi, şi pământul cel de 
acum, de aici le-am început, iar a treia oară tot aşa fac. Să se 
audă până la toate marginile cerului şi ale pământului taina 


facerii şi începutul lucrării ei. Eu am lucrat în chip minunat 
naşterea poporului român, ca să-l aşez apoi pe acest pământ 
cu care Eu, Domnul, am început pământul întâia oară şi a 
doua oară şi a treia oară, după cum şi fac lucrarea Mea cea de 
a treia. 

Oamenii nu citesc în proorocii Scripturii. Nici cei care 
se fălesc cu cunoştinţa legii lui Dumnezeu, nici aceia nu înţe- 
leg cuvântul Meu şi vremile cuvântului Meu cel din Scripturi, 
aşa cum nici Israel cel după trup n-a înţeles nimic. Este scris 
în prooroci că Mă voi lăsa găsit de un popor care nu întreba 
de Mine, căci cu poporul cel la care venisem de la Tatăl acum 
două mii de ani, n-am putut să fac nimic, şi iată Scriptura care 
spune că nu cei ce aud legea sunt drepţi înaintea Mea, ci acei 
care împlinesc legea, aceia sunt îndreptaţi prin ea. Fericiţi cei 
ce cred în Dumnezeu împlinind voia Lui, crezând prin propo- 
văduirea trimişilor Lui peste pământ, că aceia se vor îndrepta 
şi vor fi cu Dumnezeu. Amin. 

Ia şi te hrăneşte, poporul Meu, că Eu îţi deschid guriţa 
şi îţi dau din gura Mea, iar cel drept va fi viu prin credinţa ta 
şi se va scula să se îndrepte pe drumul venirii Mele, că Eu îmi 
împlinesc peste o clipă Scripturile venirii Mele a doua oară de 
lângă Tatăl, cu cer nou şi cu pământ nou şi cu Ierusalim nou, 
aşa cum scrie în Scripturi. Cel ce mănâncă, creşte. Cel ce nu 
mănâncă, nu creşte şi nu i se vede creşterea. Rău e de omul 
care mănâncă şi nu dă nimic în schimb. Sunt oameni pe pă- 
mânt care mănâncă mereu şi mult, mănâncă din munca altora, 
şi ei nu fac nimic. Sunt alţii care mănâncă şi nu se prinde 
mâncarea de ei, oricât şi orice ar mânca, şi sunt cu faţa ofilită 
şi plini de neputinţe. Unii mănâncă şi cresc în trup şi nu lu- 
crează nimic, iar alţii, mâncând, sunt ofiliţi. 

O, poporul Meu, grăiesc ţie în pilde. Scoală, fiule, şi 
înţelege-Mă, că rău e de omul care mănâncă şi nu se cunoaşte 
ce a mâncat. Voiesc, tată, să văd ce ai mâncat tu din gura Mea. 
Voiesc să văd ce faci tu, cel mâncat şi adăpat din gura lui 
Dumnezeu. Cel smerit îi mulţumeşte lui Dumnezeu cu toate 
mădularele lui cele duhovniceşti şi cele trupeşti. Cel smerit 
este cel ce lucrează mult pentru Dumnezeu. Cel smerit nici 
pentru mântuirea lui nu se mai gândeşte să lucreze, şi lucrea- 
ză mult, dar pentru Dumnezeu. Aceasta înseamnă omul cel 
smerit. Amin. Dar ce poate lucra omul pentru Dumnezeu? O, 
poporul Meu, omul cel credincios lui Dumnezeu lucrează 
mereu lucrarea credinţei, căci credinţa are lucrare multă, lu- 
crare pentru Dumnezeu şi pentru fii închinaţi lui Dumnezeu. 
Cel smerit nu părăseşte credinţa şi nu este părăsit de darul 
credinţei. Vai omului care este părăsit de darul credinţei! Vai 
omului care nu rămâne în lucrarea smereniei, că acela pe 
neştire va fi părăsit de darul credinţei. 

Israele, Israele român, vin la tine ca să Mă scriu cu tine 
în sărbătoare de smerenie. Astăzi biserica lui Hristos are scris 
sărbătoare de smerenie, sărbătoare rânduită de sfinţi şi de pă- 
rinţi: pomenirea sfintei Maria Egipteanca. Această sfântă este 
sărbătoare în cer, sărbătoare de smerenie. Am rânduit lucrare 
de mare smerenie prin ea, ca să fie de pildă celor ce se desă- 
vârşesc cu viaţa lor întru Mine, căci sfântul cel din pustie, 
Zosima, preotul Meu, se sfinţise cu viaţa, până când şi-a zis 
că nu mai este nimeni mai sfânt decât el. Dar Eu, Domnul, 
n-am voit ca el să-şi piardă mântuirea prin semeţie de sine, şi 
am lucrat cu Duhul Meu peste el ca să-l învăţ smerenia cea 
desăvârşită, şi l-am purtat prin pustiu până la această sfântă 
care n-a mai voit să mai vadă faţă de om, şi a voit să se umi- 
lească cu inima pentru toate faptele ei cele omeneşti şi diavo- 
leşti, pe care le-a făcut mulţi ani înaintea oamenilor, şi a 

lucrat apoi alţi mulţi ani lucrarea umilinţei şi a smereniei de 
inimă înaintea Mea, aşa cum înaintea oamenilor a lucrat lu- 
crarea cea stricăcioasă de suflet. Şi după săvârşirea ei, Eu, 
Domnul, am rânduit pe Zosima preotul să împărtăşească la 
toţi lucrarea Mea cea slăvită prin smerenia celei ce s-a umilit 
ca nimeni alţii înaintea Mea. Umilinţa ei s-a făcut cunoscută 
tuturor după ce ea a venit la cer, iar pe pământ a început apoi 
lucrarea ei cea pentru Dumnezeu, prin care Eu, Domnul, îmi 
făceam fii născuţi din umilinţa ei cea plăcută Mie şi multor 
credincioşi apoi, care lucrează pe pământ şi peste oameni lu- 
crarea credinţei lor. 

Omul umilit este cel smerit, care-şi lucrează răbdare şi 
umilinţă de duh pentru iertarea păcatelor lui cele din trecut şi 
pentru lucrarea lui cea pentru Dumnezeu. Cel ce nu lucrează 
pentru Dumnezeu cu viaţa lui, cu fapta lui, cu graiul lui, cu 
cugetul lui cel lucrător, acela nu are cu ce să-şi lucreze mân- 
tuirea, căci mântuirea omului este lucrarea omului pentru 
Dumnezeu, ca să-Şi facă Do mn ul fii din lucrarea fiilor, căci 
cei fără rod nu sunt fii. 

Ia şi mănâncă, poporul Meu, şi să creşti, tată, în umi- 
linţă de inimă şi în smerenie, şi în credinţă şi în lucrarea cre- 
dinţei, lucrare care naşte fii pentru Dumnezeu, căci credinţa 
fără roade este ca omul care mănâncă din munca altuia şi nu 
face nimic, sau ca acela care mănâncă mereu şi nu se prinde 
mâncarea de el, şi este ofilit la faţă şi la faptă. 

Eu iar rostesc: vai omului care este părăsit de darul cre- 
dinţei, că acela este părăsit de Dumnezeu pe neştire, fiindcă 
darul credinţei lucrează mult pentru Dumnezeu şi e multă 
această lucrare. Numai cel ce este umilit, numai acela nu este 
părăsit de darul credinţei, iar omul umilit îşi lucrează răbdare 
şi mulţumire şi lucrare multă pentru Dumnezeu, în folosul 
mântuirii multora, pe care Do mn ul Şi-i alege de fii. 

De aceea îţi spun Eu ţie: scoală-te, Israele, scoală-te, 
fiule, şi înţelege-Mă, că pentru tine şi pentru mulţi Mă înţe- 
legi, că rău e de omul care mănâncă şi nu se cunoaşte că a 
mâncat şi ce a mâncat, şi unul ca acela nu lucrează pentru 
Dumnezeu, iar tu trebuie să lucrezi mult pentru Mine, că de 
mult şi mult te hrănesc. Păstrează-ţi darul credinţei pe care Eu 
ţi l-am dat, păstrează-1 prin lucrare multă pentru Dumnezeu, 
că Eu, Domnul, îţi înmulţesc acest dar când tu lucrezi Mie, iar 
Eu îmi înmulţesc fiii şi lumea cea nouă, care va să fie la ve- 
nirea Mea. Dar să lucrezi lucrare nouă, Israele, nu lucrare ca 
până acum, că până acum Eu am suferit pentru tine, fiindcă 
rău face creştinul care-L trage pe Domnul să-i facă voia. Am 
şi acum între cei din Israel care fac aşa. Eu am învăţat pe creş- 
tin să zică: ,, Doamne, facă-se voia Ta, precum în cer aşa şi pe 
pământ dar numai gura cugetului zice aşa, iar inima cuge- 
tului nu face cele spuse, după cum este scris în Scripturi: «Po- 
por care Mă cinsteşte cu gura şi nu cu inima, şi nu cu fapta 
inimii şi a gurii». 

Păstrează-ţi darul credinţei, Israele român, căci darul 
credinţei îl face pe creştin să lucreze mult pentru Dumnezeu. 
Stau cu cerul deschis deasupra ta şi Mă fac cuvânt de hrană 
pentru tine, cuvânt dulce. Miere cerească şi lapte ceresc este 
cuvântul Meu peste tine. Se miră lumea, tată, de felul cum 
grăiesc Eu cu tine, Israele român, de dulceaţa cuvântului Meu 
dat ţie din cer. Aşa grăiam şi cu Adam, aşa îl dezmierdam, aşa 
îl mângâiam, căci îl iubeam, şi inima Mea era numai bucurie 
pentru omul cel lucrat de mâna Mea şi de inima Mea şi de iu- 
birea Mea. L-am lucrat frumos, l-am făcut frumos ca şi pe 
Mine, căci scris este cele ce am zis când am zis: «Să facem 
om după chipul şi asemănarea Noastră». Lucram la chipul 


lui şi Mă bucuram cu bucurie dumnezeiască. Grăiam şi lu- 
cram, lucram şi grăiam şi dezmierdam lucrul mâinilor Mele. 
O, nici o limbă omenească nu e mai dulce ca limba Mea cea 
de la început, limba cu care grăiesc Eu azi cu tine, poporul 
Meu de la sfârşit; limba cea dulce a românului care ştie dul- 
ceaţa limbii lui; limba Mea cea de la început şi pe care am 
dat-o ca dar românului, iar Eu, Domnul, te îndulcesc cu dul- 
ceaţa ei, Israele român, copilul Meu cel de la venirea Mea. Eu 
sunt Cel dintâi şi Cel de pe urmă. Ia şi te hrăneşte, poporul 
Meu, că Eu îţi deschid guriţa inimii şi îţi dau din gura Mea. 
Din inima Mea rup şi îţi dau să mănânci hrană mestecată, 
hrană gustoasă, ca să fii tu gustul Meu cel dulce şi ca să ai 
iubire pentru Mine, copilule român. Eu sunt Cel dintâi şi Cel 
de pe urmă; Eu sunt Cel ce vin. Voiesc să văd ce faci tu, cel 
hrănit din gura lui Dumnezeu; tu, cel ce ai de la Dumnezeu 
darul credinţei, care lucrează mult pentru Dumnezeu. 

O, tu, cel mângâiat de graiul lui Dumnezeu, scoală-te 
şi lucrează mult, că mult ţi-am dat. Scoală-te şi grăieşte lui 
Dumnezeu, că ţi-am dat limba Mea ca s-o grăieşti. Grăieşte 
cu Mine, grăieşte de Mine, Israele român, şi te fă apostol al 
venirii Mele. 

Voiesc să grăiesc bisericii lumii şi să-i spun ce este bi- 
serica lui Hristos, care mântuieşte, şi să-i spun ce este Hristos 
în biserică. Voiesc, poporul Meu, să-Mi fii cale a cuvântului 
Meu cu care Eu vin din cer pe pământ ca să cercetez viii şi 
morţii şi să dau fiecăruia după cum este fapta lui. Voiesc, 
poporul Meu, să Mă uit şi să văd lucrarea ta cu Mine, aşa cum 
tu vezi lucrarea Mea cu tine şi limba Mea cerească peste tine. 
Voiesc, tată, să văd ce ai mâncat tu din gura Mea. Voiesc să 
văd din lucrarea ta cu Mine dacă ai mâncat cu umilinţă sau 
dacă ai mâncat fără umilinţă; dacă ai mâncat crescând sau 
dacă ai mâncat necrescând. 

O, tu, cel ce ai rămas pe cale cu Mine, scoală-te cu 
putere, că îţi poruncesc să poţi şi să arăţi calea Mea la tot 
omul de pe pământ şi să-i spui: „Iată calea cu Domnul! “, iar 
omul s-o vadă, şi tu să fii lumină pentru omul cel credincios, 
precum Eu am fost. Cel ce iubeşte pe Dumnezeu, acela nu pă- 
cătuieşte, ci îl iubeşte pe Do mn ul. Amin. Cel ce are de la 
Dumnezeu darul credinţei, acela lucrează mult şi rodeşte fii 
pentru Dumnezeu. Amin. 

Pace din cer, şi Duh Sfânt peste pământ, că e sărac pă- 
mântul de Duh Sfânt. Iar tu, poporul Meu, ridică-te şi fii 
unealta Mea, ca să-Mi lucrez cu tine venirea Mea. Amin, 
amin, amin. 

23 martie/5 aprilie 1998 
Praznicul Buneivestiri 

Duhurile proorocilor se supun proorocilor. Taina nestricăciunii în 
om. Darurile duhovniceşti trebuie să fie râvnite împotriva firii 
pizmaşe sufletului. 

I sraele duhovnicesc, alesul Meu cel din poporul 
român. Mă scriu cu tine, fiule, în cartea Mea cea 
din zilele tale, cartea Evangheliei venirii Mele cea de a doua 
de lângă Tatăl, cartea pe care o scriu Eu între Mine şi tine, ca 
să se propovăduiască ea până la marginile cerurilor şi ale pă- 
mântului. Amin. Evanghelie înseamnă cuvântul Fiului lui 
Dumnezeu, cuvântul din cer care se împlineşte pe pământ. 
Amin. 

Poporul Meu, Mă scriu cu tine în cartea Mea din zilele 
tale. Mă scriu venind din cer pe pământ cu praznic de bună- 

vestire. Ce vreau Eu să-ţi vestesc? îţi vestesc că vin curând, 
curând vin, vestindu-Mă că vin. Domnul prooroceşte cu cu- 
vântul proorocesc şi împlineşte. 

Poporul Meu, să fii bine aşezat pentru venirea Mea şi 
să nu conteneşti să te pregăteşti, că Eu, Domnul, trebuie când 
voi veni să te găsesc pregătit potrivit venirii Mele, potrivit 
sărbătorii zilei cea mare, din pricina căreia «cerurile, luând 
foc, vor trece cu trosnet, iar stihiile aprinse se vor topi», după 
cum este scris în Scripturi şi în prooroci. 

Voi, copiii Mei cei de la venirea Mea, să nu ziceţi 
„ Unde este făgăduinţa venirii Lui? aşa cum zic cei mulţi 
care în chip voit ascund faptul că cerurile erau de demult şi că 
pământul s-a închegat din apă şi prin apă, la cuvântul Meu, 
căci precum prin apă a pierit lumea cea de atunci, aşa şi oa- 
menii necredincioşi de azi vor pieri prin focul zilei judecăţii 
lui Dumnezeu, precum este scris în Scripturi. Dar voi bucura- 
ţi-vă, şi iarăşi zic, bucuraţi-vă aşteptând şi grăbind venirea 
zilei Mele, zi în care cerurile vor trece cu trosnet şi toate sti- 
hiile se vor desface arzând, căci pământul şi lucrurile de pe el 
vor arde cu totul, ca să se arate ceruri noi şi pământ nou şi 
dreptatea Mea cu ele şi cu voi, cei care veţi fi cu Mine la 
venirea Mea. 

Fiţi fără vină, fiţi fără prihană, copii ai venirii Mele. 
Bunătatea lui Dumnezeu cheamă la pocăinţă pe tot omul care 
voieşte să fie viu. Căutaţi în cuvintele Mele cu care v-am 
hrănit până acum, şi împliniţi-le pe toate cu mare dor. Intraţi 
în nelinişte pentru ca să împliniţi tot ce am grăit Eu cu voi 
din ziua când v-am născut prin Evanghelia Mea şi până azi 
când încă vă învăţ şi vă povăţuiesc spre Mine şi spre venirea 
Mea de lângă Tatăl. Uitaţi-vă cum vin şi cât vin la voi, şi 
bucuraţi-vă că vin, şi bucuraţi-Mă aşezându-vă întru venirea 
Mea. Supuneţi-vă cuvintelor gurii Mele, căci gura Mea e 
scumpă şi vă vesteşte viaţă fără de moarte. Când voi veni cu 
acest mare dar pe care omul cel dintâi l-a pierdut prin nesu- 
punere, să vă găsesc vrednici de darul cel veşnic, să vă găsesc 
binevestind cuvântul venirii Mele. Cuvântul Meu este proo- 
rocie, şi voi să nu uitaţi că duhurile proorocilor se supun 
proorocilor. întăriţi această taină între Mine şi voi, între voi şi 
voi, copii ai venirii Mele. Primiţi-vă unii pe alţii din partea 
Mea, aşa cum mama Mea Fecioara M-a primit cu cuvânt 
proorocesc prin îngerul Gavriil, care a luat trupul Meu şi s-a 
arătat Fecioarei care avea să Mă nască Om pe pământ. 

Am voit să Mă fac Om născut din om, la voinţa Tatălui 
Meu, ca să lucrez lucrarea cea pentru aducerea omului la 
locul cel pregătit lui de Mine. Omul cel dintâi a voit să fie 
Dumnezeu, şi a căzut din Dumnezeu prin voinţa nesupunerii, 
iar Eu, Cel ce eram Dumnezeu din Dumnezeu, am voit să fiu 
om ca să Mă fac cale a omului căzut, cale de întoarcere a 
omului la Dumnezeu. Omul cel dintâi a uitat că n-are putere 
ca Dumnezeu, dar semeţia l-a făcut să uite, că dacă n-ar fi lu- 
crat lucrarea semeţiei, omul nu şi-ar mai fi lucrat stricăciunea 
care s-a aşezat peste nestricăciunea din care l-am zidit Eu pe 
om. O, dacă Eu l-am zidit după chipul şi asemănarea Mea, 
cum era să-l zidesc stricăcios pe om? 

Te ajut, poporul Meu, te ajut să crezi în taina nestrică- 
ciunii, că oamenii nu cred în ea; nu cred că nu se supun aces- 
tei taine. Sunt şi în tine, Israele, creştini care nu pricep bine 
taina nestricăciunii în om. De aceea vin şi cuvintez cuvânt de 
învăţat şi cuvânt proorocesc, ca să văd dacă duhurile prooro- 
cilor se supun Mie, că numai cei ce se supun proorocilor au 
duh de prooroci. Cei ce nu cred proorocilor Mei, aceia nu au 
duh de prooroci. Cei ce cred proorocilor Mei, aceia sunt fii de 


prooroci prin credinţa lor în Mine, căci Eu am lucrat în toate 
veacurile prin trimişii Mei. 

Am dat arhanghelului Gavriil chip din chipul Meu şi 
l-am trimis să proorocească Fecioarei venirea Mea pe lume, 
venirea Fiului ei în ea, venirea Fiului lui Dumnezeu în om. 
Fecioara a avut duh de prooroc şi s-a supus proorociei, s-a su- 
pus cu dragoste cerească, aşa cum au duhurile proorocilor 
dragoste, şi numai dragoste. Cei ce au dragoste pentru daru- 
rile duhovniceşti, aceia cuprind în ei toate darurile şi se fac 
casă de odihnă darurilor duhovniceşti. 

în Scripturi este scris aşa: «Râvniţi la darurile duhov- 
niceşti, şi mai ales râvniţi să proorociţi». Dar mai este scris 
ceva şi mai mare decât această lucrare a proorociei. Este scris 
de darul dragostei, care le cuprinde pe toate cele ce vin de la 
Mine prin trimişii Mei, prin îngerii Mei, prin servii Mei, care 
proorocesc cuvântul Meu. Râvniţi la dragostea de Dumnezeu, 
copii ai venirii Mele. înflăcăraţi- vă şi îmbujoraţi-vă la inimă 
şi la faţă, căci voi trebuie să fiţi fii ai bucuriei în toată vremea. 
Bucuria Mea să- Mi fie de la voi, ca să nu stau Eu fără bucuria 
voastră întru Mine, că fără bucurie este tristeţe. Unde nu e 
bucurie, e tristeţe. Bucuria e dragoste, iar cel ce are dragoste, 
acela se bucură în toate darurile, că toate câte vin sunt daruri 
de la Dumnezeu, şi fericit este omul care nu calcă peste ele şi 
le primeşte cu dragoste şi cu voie bună spre lămurirea iubirii 
lui de Dumnezeu. Dar ce este această grăire care spune: 
«râvniţi să proorociţi »? Fiţi precauţi şi deschideţi Scripturile, 
deschideţi-le bine şi învăţaţi îndeajuns lucrarea Scripturilor, 
învăţaţi-o de la Mine prin trimişii Mei, că s-au sculat peste 
pământ noroade întregi de hristoşi mincinoşi, care nu ştiu să 
citească în Scripturi. în Scripturi nu se citeşte omeneşte, ci 
numai duhovniceşte, dar cei mincinoşi care nu fac voia Mea 
în ei, le răstălmăcesc omeneşte spre pieirea lor. Fiţi fără vină, 
fiţi fără prihană, copii ai venirii Mele, că mare lucrare fac cu 
voi. Supuneţi-vă cuvintelor gurii Mele, căci cuvântul Meu 
este proorocie, şi nu uitaţi să aveţi în voi şi între voi duhuri de 
prooroci care se supun proorocilor şi trimişilor Mei cei din 
toate veacurile şi cei de acum, de la venirea Mea. Primiţi-vă 
unii pe alţii din partea Mea, căci mai presus de toate este dra- 
gostea, care vă ţine în picioare ca să nu cădeţi, măi fiilor. Dra- 
gostea primeşte, dragostea crede şi rabdă crezând şi necăzând 
din răbdare. Dragostea este înţelepciune şi dăruire, căci ea 
dacă este se dăruieşte, că numai ea nu caută ale sale în omul 
cel ce caută pe Dumnezeu. 

Fugiţi de duhul pizmei, fugiţi de omul pizmei care lo- 
veşte dragostea din om, căci pizma a umplut cu păcatul ei pe 
tot omul de sub soare, şi ea se ţine să stea cu lucrul ei cel rău 
şi în tine, Israele, copil păzit de Dumnezeu. Dar fii atent, că e 
vremea culesului, şi de la pizmă se culege rod amar, vierme 
neadormit, plâns şi scrâşnire de dinţi, căci pizma are de tată 
pe tatăl minciunii, care nu-ţi dă nimic bun pentru lucrarea piz- 
mei. Te minte că-ţi dă cele bune, căci pizma este din iad din 
veac şi până-n veac. Fugiţi în duhul dragostei, fugiţi fugind în 
duhul împăcării cu Dumnezeu, care vă prooroceşte fericirea 
fiilor ei. Râvniţi să proorociţi, dar deschideţi Scripturile, că 
fără ele vă rătăciţi de la înţelesul cel duhovnicesc care aduce 
folos de dragoste, căci mai presus de toate va sta dragostea, 
din care purced toate darurile duhovniceşti în om, şi între om 
şi om. Nu e bine să se dea cuvântul lui Dumnezeu după om, 
ci e bine să se dea omul după cuvântul lui Dumnezeu. Cel ce 
nu are dragoste pentru toate darurile care vin de la Mine spre 
el, acela Mă face să nu am loc cu cuvântul Meu cel după voia 
Mea cea sfântă şi bună, şi Mă face să-Mi ajustez cuvântul 
după cum voieşte el să fie cu Mine. 

Cuvântul lui Dumnezeu 


Fiilor, fiilor, învăţaţi ce este dreptatea, căci pe pămân- 
tul cel nou va locui dreptatea şi fiii ei, iar dreptatea este voia 
lui Dumnezeu cu oamenii. Cine vrea să fie locuitor al pămân- 
tului dreptăţii, acela să iubească voile Mele în el. Bunătatea 
lui Dumnezeu cheamă la pocăinţă şi la voile Domnului pe tot 
omul care voieşte să fie viu. O, copiii Mei, de aceea v-am 
spus să căutaţi în cuvintele Mele cu care v-am hrănit şi pe 
care vi le-am dat până acum să le împliniţi, şi împliniţi-le pe 
toate, că nici o iotă nu va trece din ele care să nu se împlineas- 
că. împliniţi-le cu mare dor. Intraţi în nelinişte pentru ca să 
împliniţi tot ce am grăit Eu peste voi, de la naşterea voastră 
prin Evanghelia Mea şi până azi, şi până în ziua Mea cea 
mare când cerurile şi pământul vor trece cu trosnet, după cu- 
vântul Meu, şi când cerurile cele noi şi pământul cel nou se 
vor da vouă, celor ce împliniţi dreptatea Mea pe pământ. 

înţeles-aţi voi, oare, ce înseamnă să râvniţi să prooro- 
ciţi? Fericiţi veţi fi voi, cei care înţelegeţi proorocind prin îm- 
plinirea cuvântului Meu în voi şi cu voi peste pământul celor 
vii care cred prin propovăduirea Mea. Amin. 

E praznic de bunăvestire când Eu M-am vestit că vin 
prin Fecioară între oameni Om. Iar azi Mă vestesc că vin 
Dumnezeu desăvârşit, cu slavă văzută, însoţit de cer nou şi de 
pământ nou pentru cei credincioşi care calcă apostoleşte du- 
pă cuvântul Meu zi şi noapte înaintea Mea. Mă cobor cu Duh 
Sfânt peste grădina Mea de fii şi vin în mijlocul tău, Israele, 
copilul Meu, ca să Mă desluşesc cu tainele cuvântului Meu şi 
ca să fiu în tine Hristosul Cel adevărat, purtat de cei drepţi şi 
sfinţi cu duhul. Cei ce Mă propovăduiesc pe Mine şi legile 
Mele şi nu fac voia Mea şi dreptatea Mea pe pământ, aceia 
sunt hristoşi mincinoşi oricine ar fi ei, că s-a umplut peste tot 
biserica de hristoşi mincinoşi, care-Mi slujesc Mie, zic ei, dar 
ei voia Mea n-o fac, şi prin ei nici turma lor. 

O, turmă mică a cuvântului Meu care te creşte şi te îm- 
plineşte! Mai e un ceas, şi vin să Mă preaslăvesc în mijlocul 
tău cu slavă desăvârşită, iar tu să iubeşti dragostea Mea, care 
Mă leagă de tine, şi să Mă răsplăteşti pentru ea primindu-Mă 
şi făcând cuvântul Meu. Amin. 

Mergi, copilaş al grădinii Mele, că vreau să Mă desă- 
vârşesc întru tine înaintea poporului Meu ca să-l înţelepţesc 
pentru cuvântul Meu şi să-l fac vrednic pentru pământul cel 
nou, căci vin curând. Un ceas, şi vin. Amin. Un ceas veghează 
cu Mine, fiule credincios. Un ceas, şi vin. Amin, amin, amin. 

25 martie/7 aprilie 1998 

Praznicul Intrării Domnului în Ierusalim. Duminica 
Floriilor 

Domnul grăieşte arhiereilor şi preoţilor bisericii lumii. Biserica lui 
Hristos este cea care are în ea Duhul Domnului, nu duhul lumii. 

ă se deschidă porţile grădinii cuvântului Meu! 
Amin. O, grădiniţa Mea de fii unşi, deschide-te 
ca să intre cerul pe porţile sale cele de pe pământ, şi pe porţile 
tale cele spre cer, căci cerul şi pământul îşi dau întâlnire prin 
aceste porţi. Amin. Voi sunteţi porţile cuvântului Meu care 
vine din cer pe pământ ca să fie Dumnezeu Cuvântul cu oa- 
menii cei credincioşi de pe pământ. Deschideţi porţile ca să 
intru, căci sunt împăratul slavei şi sunt ceresc şi am porţi ce- 
reşti pe pământ şi am popor Ierusalim, şi cu el grăiesc din cer, 
şi la grăirea Mea cu el se adună cei credincioşi ca să ia cu- 
vântul Meu şi să-l mănânce şi să crească în sfinţenie şi în 
iubire cerească şi în viaţă veşnică. Amin. Deschideţi porţile 
slavei Mele de pe pământ, căci grădiniţa aceasta este grădi- 


niţa slavei cuvântului Meu, care suflă din cer peste ea şi duce 
mireasma cuvântului Meu până la toate marginile cerului. 

Am spus nu demult, am spus vouă, fii ai cuvântului ve- 
nirii Mele, am spus că voiesc să grăiesc bisericii lumii şi să-i 
spun ce este biserica lui Hristos care mântuieşte, şi să-i spun 
ce este Hristos în biserică, pentru că Eu vin să cercetez viii şi 
morţii, drepţii şi păcătoşii, şi să dau fiecăruia după cum este 
fapta lui. Amin. 

Cine este dreptul? Dreptul este cel ce nu se sminteşte 
întru Mine. Dreptul este cel ce nu sminteşte întru Mine pe cel 
slab pentru care Eu am murit ca să-l înviez. Dreptul este cel 
ce seamănă cu Mine la chip şi la faptă. Dreptul este cel ce 
crede în Dumnezeu aşa cum am crezut Eu în Tatăl. Dreptul 
este omul care calcă sfânt între cer şi pământ, căci dreptul are 
calea cerului sub picioare, şi aşa umblă pe pământ înaintea 
Mea şi înaintea oamenilor care nu calcă drept, care nu ştiu ce 
este dreptatea, căci dreptatea înseamnă Dumnezeu cu oame- 
nii, Dumnezeu în oameni, aşa cum este Domnul, aşa cum 
vrea Dumnezeu, nu aşa cum vor oamenii. 

Cine este păcătosul? Păcătosul este cel ce se sminteşte 
întru Mine şi sminteşte şi pe cel asemenea lui ca să nu lucreze 
dreptatea Mea. Păcătosul este cel ce nu umblă să semene cu 
Mine la chip şi la faptă, şi umblă să semene cu diavolul. Păcă- 
tosul iubeşte faptele diavolului, făcându-le şi încuviinţându-le 
şi altora, ajutându-i spre faptele diavolului. Iată, vin să judec 
viii şi morţii, drepţii şi păcătoşii şi să dau fiecăruia după cum 
este fapta lui. Eu sunt Hristosul bisericii, Do mn ul bisericii, 
hrana cea sfântă a bisericii sunt. Dar ce este biserica lui 
Hristos şi ce este Hristos în biserică? 

Deschideţi porţile bisericii voastre, voi, arhierei şi 
preoţi ai bisericii! Deschideţi, ca să intru la voi şi să vă cer- 
cetez! Eu sunt Cuvântul lui Dumnezeu, Hristosul Tatălui, şi 
vin pe norii slavei cuvântului Meu şi vin mereu, că este scris 
în Scripturi despre venirea Mea pe care Mi-o pregătesc. Vre- 
mea venirii Mele s-a apropiat. Voi credeţi în Scripturi? Voi 
credeţi că vin şi le împlinesc? Voi credeţi în venirea Mea? Voi 
cunoaşteţi Scripturile şi adâncimea tainelor Mele din ele? Cu- 
noaşteţi voi adâncimea cuvântului Meu din Scripturi care gră- 
ieşte despre venirea Mea? Deschideţi şi răspundeţi lui Dum- 
nezeu! Amin. De mai bine de patruzeci de ani Mă scriu în 
această carte a cuvântului Meu din vremea voastră, cartea 
prin care Eu vin cuvânt din cer pe pământ ca să cercetez viii 
şi morţii, drepţii şi păcătoşii, şi apoi să dau fiecăruia după 
cum este fapta lui. Deschideţi porţile voastre şi ale bisericii 
voastre, ca să intru ca un Stăpân şi să vă cercetez! 

Dar ce este biserica cea care mântuieşte? Este cea care 
trăieşte între cer şi pământ după voia Mea cea sfântă, lumi- 
nând lumea cu faptele Mele în ea, cu viaţa Mea în ea, cu dra- 
gostea Mea în ea, cu smerenia Mea în ea. Amin. Biserica lui 
Hristos care mântuieşte este aceea care are apostoli, şi proo- 
roci, şi învăţători, şi lucrători de minuni, şi vindecători, şi câr- 
muitori, şi făcători de bine, şi tălmăcitori de limbi cereşti pe 
potriva Mea, nu pe potriva lumii, căci scris este cuvântul Meu 
în Scripturi: «Ieşiţi din lume şi vă osebiţi şi fiţi curaţi, şi Eu 
vă voi primi pe voi, şi voi fi vouă tată şi veţi fi Mie fii şi fiice. 
Amin». Este scris în Scripturi că fiii bisericii Mele şi-au răs- 
tignit trupul, împreună cu patimile şi cu poftele şi cu faptele 
trupului, şi trăiesc în Duhul, şi tot aşa şi umblă, fugind de 
slava cea deşartă şi împlinind legea Mea. Biserica lui Hristos 
este cea care are Duhul lui Hristos nestins în ea, nu duhul lu- 
mii. Biserica Mea este cea care nu dispreţuieşte cuvântul Meu 
şi al trimişilor Mei la ea. Biserica Mea este cea care are fii, 

care-şi păstrează întreg duhul şi sufletul şi trupul fără de pri- 
hană întru venirea Mea, precum este scris în Scripturi. Aşa 
este biserica lui Hristos cea care mântuieşte, aşa şi nu altfel, 
şi nu aşa cum este biserica cea din lume, care are peste ea nu- 
mele Meu. 

Dar ce este Hristos în biserică? Fiii bisericii lui Hristos 
cred în Hristos şi se fac fii ai lui Dumnezeu prin credinţă şi 
prin Hristos. Amin. Dar ce este Hristos în biserică şi cum cred 
în El fiii bisericii Lui? Scris este: «Cine va crede dacă nu este 
propovăduire? ». Cel ce propovăduieşte pe Hristos, acela tre- 
buie să semene cu Hristos; altfel el este fariseu făţarnic, care 
se aşează în numele Meu înaintea oamenilor, şi oamenii nu 
pot să înţeleagă ce este Hristos în biserică, şi oamenii orbesc 
prin călăuze oarbe, după cum este scris despre călăuzele oar- 
be. Călăuzele oarbe sunt acelea care nu-i pot face pe oameni 
să vadă calea lui Hristos şi să meargă pe ea. Cine nu merge pe 
calea lui Hristos, în zadar 11 propovăduieşte pe Hristos. 

Fără calea lui Hristos sub picioarele tale nu poţi, omu- 
le, să fii apostol al lui Hristos, nu poţi să faci şi ale lumii şi 
ale lui Hristos, şi ca să mai fii şi apostol al lui Hristos. Cine 
ţi-a spus că poţi aşa, de te îngrămădeşti să porţi numele Meu 
înaintea oamenilor? De ce iei numele Meu şi haina Mea pe 
tine dacă tu nu vrei să semeni cu Mine înaintea oamenilor? 
lată, tu încapi în faţa bisericii tale, şi din pricina ta adevăraţii 
Mei trimişi nu încap cu lumina Mea peste pământ. Dar Eu vin 
să cercetez viii şi morţii, drepţii şi păcătoşii, şi am cu Mine 
plata cea după faptă, şi nu va fi un vai mai mare ca acela pen- 
tru fariseii care s-au făcut apostoli ai Mei peste pământ, fa- 
cându-şi câştig pe urma numelui Meu cel propovăduit de ei. 

lată ce este şi ce nu este Hristos în biserică. Hristos în 
biserică este Cel purtat şi lucrat de sfinţii Lui cei unşi cu mi- 
rul sfinţeniei, care îi sfinţeşte pe cei sfinţi. Hristos în biserică 
este Cel propovăduit de sfinţii care au grijă de turma cea sfân- 
tă a lui Hristos, hrănind-o cu Trupul şi cu cuvântul lui Hristos, 
Cel ce este cu biserica Sa până la capătul timpului. Amin. 

lată ce nu este Hristos în biserică. Hristos în biserică nu 
este dacă biserica nu este a lui Hristos. Biserica lumii care 
este azi în biserică nu este biserica lui Hristos, ci este a lumii. 

O, preoţi ai bisericii lumii, faceţi-vă următori Mie, şi 
apoi învăţaţi lumea care vine la biserică să fie ca voi, şi ziceţi 
cu apostolul: «Fiţi următori mie, precum şi eu lui Hristos. 
Amin». Cine nu-Mi urmează Mie cu duhul şi cu sufletul şi cu 
trupul, acela nu este mădular al bisericii Mele, iar voi daţi 
Trupul Meu acestora, şi faceţi din Mine mădular al desfrâna- 
ţilor. O, învăţaţi ce înseamnă Hristos în biserică, Hristos şi bi- 
serica Lui. învăţaţi, voi, preoţi şi învăţători care staţi în faţa 
lumii în numele Meu; învăţaţi de la Mine, învăţaţi din viaţa 
Mea de Fiu al Tatălui şi al Fecioarei care M-a născut Om ca 
să vin pe pământ la oameni şi să ajut omul care a voit şi vo- 
ieşte să se facă Dumnezeu, să-l ajut să se smerească şi să-L 
slăvească pe Dumnezeu, Care mântuieşte pe cei credincioşi 
Domnului. Hristos în biserică nu este dacă biserica nu este a 
lui Hristos. Lumea nu poate să fie a lui Hristos dacă nu-şi răs- 
tigneşte trupul şi patimile şi poftele şi toate fărădelegile ei. 
Lumea este rătăcită, şi rătăceşte şi mai rău dacă voi, preoţii ei, 
nu călcaţi ca Hristos, ca să vadă lumea lumina Mea în voi şi 
să se întoarcă de la fărădelegile ei. Lumea este cununa Mea 
de spini, aşa cum a fost şi acum două mii de ani. O, preoţi ai 
bisericii, nu Mă răstigniţi pe Mine în voi, ci răstigniţi-vă pe 
voi în voi, ca să fiţi ai Mei apoi. 

Mă uit pe pământ cum vagabonzii se duc să se facă 
preoţi şi să îmbrace haina Mea peste viaţa lor cea diavolească 


între oameni, şi lumea vede ce fac preoţii ei, şi lumea piere 
din pricina aceasta, căci scris este: «Din pricina aceasta vine 
mânia Mea peste fiii neascultării». Cine să-i trezească pe fiii 
neascultării? Cine? 

O, preoţi ai bisericii lumii, lăsaţi-Mă pe Mine să tre- 
zesc lumea din somnul neascultării de Dumnezeu dacă voi nu 
o treziţi, dacă nici voi nu vă treziţi din acest somn. Lăsaţi pe 
Domnul! Amin. Deschideţi porţile bisericii voastre ca să intru 
Eu, Domnul, şi să călăuzesc prin biserică. Deschideţi, şi lăsaţi 
deschise porţile ca să-i pot învăţa din cer pe oameni, căci la 
credinţa voastră Eu voi lucra credinţă şi sfinţenie în oameni, 
ca să-i întorc pe oameni la calea dreptăţii mai înainte de 
venirea Mea cea mare şi înfricoşată, din pricina căreia ceru- 
rile vor trece cu trosnet şi pământul va arde din pricina lucru- 
rilor de pe el, lucruri fără Dumnezeu, după cum este scris în 
Scripturi. Dar Eu vin ca să Mă arăt cu cer nou şi cu pământ 
nou şi cu dreptatea Mea în ele, după cum este făgăduinţa Mea 
cea prin prooroci. Amin. 

Deschideţi porţile voastre ca să intru, căci sunt 
Atotputernic. Fie că voiţi, fie că nu voiţi, fie de credeţi, fie de 
nu credeţi, deschideţi, căci am coborât din cer ca să cercetez 
viii şi morţii, drepţii şi păcătoşii, şi să dau fiecăruia după cum 
este fapta sa. Eu sunt Cel dintâi şi Cel de pe urmă. Deschideţi, 
voi, preoţi ai bisericii, ca să fie Hristos cu biserica. Eu sunt 
trup şi cuvânt şi vin călare pe cal alb, şi numele Meu se chea- 
mă Cuvântul lui Dumnezeu, împăratul cerului şi al pământu- 
lui, împăratul slavei, Domnul puterilor, Domnul Cel tare şi 
puternic. Amin. Eu am popor Ierusalim şi intru în el şi cu el 
grăiesc, că este credincios, şi la grăirea Mea cu el se adună cei 
credincioşi ca să ia cuvântul Meu spre viaţă veşnică în om. 
Amin. 

Fiilor din grădiniţa Mea din România, am grăit bise- 
ricii lumii despre biserica lui Hristos cea care mântuieşte, şi 
i-am spus ce este Hristos în biserică. Cuvântul Meu suflă din 
cer peste voi, iar voi să răspândiţi mireasma lui, că Eu îi dau 
mireasmă purtătoare de darul credinţei pentru cei ce caută pe 
Do mn ul. Mă las peste voi cu mireasma cuvântului Meu, ca să 
fiţi de ajutor celor ce caută pe Do mn ul. Mă las peste voi cu 
praznic de Florii, ca să vă îndemn la bucurie cu Mine. Fiţi cu 
luare-aminte la coborârea Mea din cer şi faceţi-Mi uşoară 
coborârea, şi înlăturaţi duhul apăsării, care Mă îngreuiază 
întru venirea Mea din cer la voi. Fiţi iubitori de Dumnezeu, 
fiilor. Pace vouă! Binecuvântat este Cel ce vine întru numele 
Domnului. Fiţi poartă deschisă pentru Cel ce vine din cer îm- 
părat peste pământ. întăriţi pacea inimii Mele, fiilor din gră- 
dina cuvântului Meu. Pacea Mea cea de la voi vă va da vouă 
toate cele de trebuinţă pentru lucrul Meu cu voi şi pentru voi, 
cei ce staţi în numele Meu înaintea Mea. Amin, amin, amin. 

30 martie/12 aprilie 1998 

Sfânta şi marea Joi a patimilor Domnului 

Mutarea la cer a sorei lui Verginica, Maria lelica. 

Î n numele Tatălui şi al Fiului şi al Sfântului Duh, 
deschideţi cartea, copii ai grădinii Noului Ierusa- 
lim. Deschideţi cartea lui Verginica şi staţi cu ea deschisă, că 
azi e sărbătoare de coborâre a Mea cu sfinţii şi cu Verginica, 
trâmbiţa Mea, care-Mi adună oile pentru venirea Mea. Amin. 

Hai, Verginico, îţi fac intrarea în cartea ta, care se scrie 
pe pământ, că Eu ţi-am spus să te faci carte în Israel cu cu- 
vântul tău cel din Mine. Hai, ia-ţi surioara la cer şi te uită la 

poporul tău care merge cu ea până la hotarul dintre pământ şi 
cer, până la cele ce nu se văd, Verginico. Venirea surioarei tale 
la Mine şi la tine este semn peste pământ şi îmi deschide Mie 
drumul cel pentru venirea Mea, care este curând, curând. Hai, 
Verginico, ia-ţi surioara să-i arăţi cerul Meu şi al sfinţilor, şi 
să-i arăţi drumul şi petrecerea ei cu tine şi cu cerul şi cu 
poporul cel de pe pământ. Să-i arăţi, Verginico, să-i arăţi cum 
Noi venim pe pământ la Israel. Să-i arăţi cine este acest popor 
şi ce nume şi ce iubire are în cer de la Noi, cei din cer. Cartea 
ta stă deschisă, şi Eu în ea am coborât cuvântul Meu, ca să-ţi 
fac intrarea în cartea ta şi ca să-ţi întâmpini surioara cu cu- 
vântul tău. Amin. 

O copilaşi ai cărţii mele, care-mi este poartă 
^ între mine şi voi, vă mulţumesc că aţi adus 
până la hotarul dintre pământ şi cer pe surioara mea, pe lelica 
mea, care a fost pentru lucrarea Domnului punte a lui Dumne- 
zeu între mine şi voi, ca să ştie poporul creştin prin cine merg 
eu înainte cu lucrul meu cel de la Domnul peste pământ. Vă 
mulţumesc că aţi ajutat-o ca să poată ea să fie de folos lucrării 
mele cu Domnul, iar Domnul vă va da viaţă veşnică şi bucu- 
rie veşnică pentru credinţa voastră, pentru inima voastră cu 
care staţi deschişi pentru Domnul, ca să intre Do mn ul prin voi 
în inimile cele deschise care aşteaptă izbăvirea cea mare. 

O, copilaşi iubiţi şi trudiţi de Dumnezeu la lucrul cel 
pentru venirea Lui cea mare! Să nu fiţi necăjiţi că vă trudeşte 
Domnul pentru El, căci voi sunteţi cei fericiţi care aţi fost aş- 
teptaţi de cei din cer ca să fiţi şi să trudiţi pentru Domnul în 
vremea aceasta de venire a Domnului. Altfel de trudă e trudă 
zadarnică. Acum ar trebui tot omul de pe pământ să trudească 
numai pentru lucrul cel pentru venirea Domnului, grăbind 
ziua venirii lui Hristos a doua oară pentru ca să se împlineas- 
că Scriptura venirii Lui, care se şi împlineşte. Amin. 

Şi acum, grăiesc cuvântul cel pentru surioara mea. 

O, surioara mea, o, lelica mea, aşa îţi ziceam pe pă- 
mânt, aşa îţi zic şi în cer, căci cerul e dulce, dar omul de pe 
pământ nu este dornic de cele dulci din cer. Omul s-a învăţat 
cu dulceaţa cea amară de pe pământ, şi îi zice amarului dulce 
şi tot aşa îl şi simte. O, lelica mea, cel mai lung drum este 
drumul de la pământ până la cer, dar acest drum se străbate 
într-o clipeală de ochi, căci aşa este cu cele ale lui Dumnezeu. 
Aşa este şi cu drumul de la cer până pe pământ, se străbate tot 
într-o clipeală de ochi, şi se desfiinţează timpul când e vorba 
de lucrul cerului cu pământul şi de lucrul pământului cu cerul. 

Am venit să-ţi spun cuvânt de primire a ta în cer. Bine 
ai venit, şi bucură-te cu Domnul şi cu sfinţii şi cu mine, cea 
dorită de tine! Dar uită-te cu mine, să vedem poporul care ne 
iubeşte şi care se uită după tine. De aceea grăiesc cu tine îna- 
intea poporului pe care şi tu l-ai iubit şi îl iubeşti ca şi mine. 
Avem popor care iubeşte cerul şi ne bucurăm de fii, lelico, 
căci fiii cei după trup s-au lepădat de cele din cer şi n-au ştiut 
să ne iubească, fiindcă ei n-au voit să înveţe şi ei ce este iu- 
birea. Avem popor al cerului pe pământ şi mi-e dor de el 
mereu şi îl îngrijesc mereu cu cele de la Domnul, ca să aibă 
Domnul popor plăcut Lui pe pământ, căci copiii noştri cei 
după trup, copiii tăi, lelico, pe care i-am voit şi ai mei, n-au 
voit să ne iubească. Acum de ce nu te mai uiţi la ei? 

O, vezi tu, lelico, vezi cum este omul în cer? Te-am 
luat la cer că nu puteam să te despart de copiii tăi care nu iu- 
besc pe Dumnezeu, şi pe Domnul îl durea neputinţa ta cu care 
nu puteai să scapi de cele amestecate cu lumea copiilor tăi. 
Te-a plâns Mariuţa ta cea mică, dar după Do mn ul n-a voit să 
plângă ca după tine, şi ca să ştie unde este bun plânsul şi 


pentru ce trebuie să plângă omul. Acum vezi şi tu ce este 
iubirea şi a cui este ea şi pentru cine este ea. Acum ochii tăi 
sunt pe slava mea pe care o am de la Domnul pentru lucrul 
meu cel bun cu Do mn ul. Acum nu mai doreşti nimic decât 
dragostea pe care ţi-o dau cei din cer pentru mine, cea purtată 
de slava cerească între cer şi pământ pentru grăbirea zilei 
Domnului, zi care se pregăteşte, şi pe care tu o întârziai cu 
mila ta cea de pe pământ. Acum Domnul va folosi tot ce va 
avea de folosit pentru umilirea şi pocăinţa copiilor tăi şi pen- 
tru dragostea lor de Dumnezeu şi de cuvântul Său, care vine 
pe pământ din Domnul şi cu Domnul. Acum, Domnul va 
grăbi cu adunatul celor aleşi ai Lui, iar cine este ales de Dom- 
nul şi nu vrea alesul, acela va fi bătut mult, până va vedea pe 
Domnul, Care vine şi dă vedere celor ce stau cu ochii strânşi 
ca să nu-L vadă pe Domnul. Do mn ul trebuie să fie iubit de 
om, dar omul nu ştie ce are de făcut, omul nu aude cele ce nu 
se aud şi nu vede cele ce nu se văd, dar cel neumilit se va 
umili şi va căuta pe Domnul, iar cel credincios se va întări şi 
va sta în faţa slavei Domnului. Amin. 

O, surioara mea, iată sărbătoarea ta. Şi cerul şi pămân- 
tul au sărbătoare pentru tine, căci se va auzi peste pământ 
această zi de sărbătoare, că tu eşti surioara mea, iar eu sunt 
trâmbiţa lui Dumnezeu. Am trimis la tine înainte de plecarea 
ta la cer, am trimis pe Nicuşor cel mic al meu, cel de azi, ca 
să-ţi pună pe tine pecetea de plecare la cer şi la mine, foaia de 
drum, şi iată, eşti cu cerul. Tu ai fost puntea mea de trecere 
între mine şi poporul meu, ca să merg mai departe cu poporul 
care lucrează venirea Domnului. Tu te-ai aşezat punte pentru 
Domnul şi pentru mine, ca să înnodăm lucrul cel care merge 
înainte spre ziua Domnului, ziua cea mare şi înfricoşată des- 
pre care scrie în Scripturi. 

Iată, lelico, uită-te peste România ca să vezi ce este ea 
la Domnul. Uită-te să vezi adevărul Cuvântului lui Dumne- 
zeu, Care vine cuvânt pe pământ în grădina Sa din România. 
Uită-te cu mine ca să vezi slava grădinii Domnului, şi hai s-o 
gustăm, că ai dorit s-o vezi. Ia te uită câtă slavă cerească peste 
cele umilite de pe pământ! Ia te uită unde este această gră- 
diniţă şi pe ce stă ea şi ce înaltă este ea între înălţimile cele de 
pe pământ! Uită-te, şi te bucură! O, dar fii cuminte, că acum 
nu poţi să faci mai mult. Acum fac eu pentru tine până vei în- 
ţelege cerul Domnului. Le spun eu pentru tine la toţi ai tăi să 
creadă bucuria ta şi să-şi lucreze bucurii pentru zilele ce vin, 
căci zilele ce vin, iată-le colo aşteptând să-şi facă lucrarea lor. 
Le spun eu cuvântul tău de bucurie şi de mulţumire la poporul 
cel iubit de Dumnezeu. Le spun eu, lelico, le spun eu. Amin. 

O, popor al Domnului, surioara mea te priveşte şi te 
iubeşte din cer, şi te vrea plăcut şi tot mai plăcut Domnului, 
pentru ca să ai slava cea din cer peste tine, slava cea mai 
dulce care nu trece niciodată. Şi acum, popor al Domnului, 
roagă-te lui Dumnezeu pentru fericirea surioarei mele, că 
toate ale Domnului se împlinesc prin rugăciunile celor aleşi 
de Dumnezeu. Amin. 

Doamne, şi eu Te rog pentru fericirea ei, şi îţi mulţu- 
mesc cu duhul meu şi cu smerenia inimii mele, îţi mulţumesc 
pentru mila pe care ai avut-o de ea, de mi-ai dat-o în cer să mă 
bucur cu ea şi să-mi împărtăşesc ei lucrul grabei mele pentru 
venirea Ta, iar Tu, întăreşte-1 pe Israel, ca să fie român plăcut 
Ţie, că Ţi-ai ales din români Israelul cel pentru venirea Ta. 

Eu, Doamne, n-am mai deschis portiţa mea, cartea 
mea, de atunci de când am strigat cuvânt de trezire peste ce- 
tatea mea de pe pământ, peste cei pe care i-am avut şi nu-i 
mai am, dar acum poţi să-i trezeşti. Amin. Voi mai striga o 

dată la ei, că Tu eşti Cel milos, şi apoi Tu vei şti ce este de 
făcut pentru ca să pregătim slava Ta şi pentru locul în care 
m-ai găsit Tu când m-ai luat la cer, căci locul acela de unde 
ai luat-o acum şi pe surioara mea, este locul unde coborai Tu 
cu tronul şi cu cuvântul Tău în mine, pentru naşterea lui Israel 
cel nou. Amin. 

O Verginico, iată proorocie împlinită. Iată 
^ fotografia de pe crucea de pe mormântul 
trupurilor voastre: mama cu cele două vlăstare lucrătoare 
pentru Domnul şi pentru venirea Domnului. O, Verginico, o, 
cum să facem acum? 

O Doamne, planul cel făcut de Tine pentru 
^ locul acela este în mâna Ta. Tu eşti Stăpâ- 
nul casei mele. Cuvintează şi lucrează, Doamne, că toţi şi toa- 
te se vor pleca la cuvântul Tău cel pentru venirea Ta. Amin. 

O Verginico, pace ţie în cer! Pace surioarei 
^ talc, că duhul ei este în uimire acum. Pace 
vouă! Pace şi poporului Meu cel lucrător pe pământ înaintea 
venirii Mele! Pace şi sărbătoare întru amintirea patimilor 
Mele şi a învierii Mele! 

Israele, învaţă-te cu bucuria. învaţă-te să te bucuri, 
fiule Israele. învaţă-te să-L bucuri pe Domnul Dumnezeul 
tău. învaţă-te să-L pomeneşti pe Domnul cu tot cugetul tău şi 
cu tot sufletul tău, cu toată inima ta şi cu toată lucrarea ta. 
Pace ţie, şi te pregăteşte pentru înviere şi pentru nestrică- 
ciune, că Eu nu l-am făcut stricăcios pe om. 

Pace ţie, Israele! Şi voiesc ca trupul tău să nu cunoască 
stricăciunea, ci numai nestricăciunea şi numai învierea şi 
numai iubirea de Dumnezeu. Amin, amin, amin. 

3/16 aprilie 1998 

Praznicul învierii Domnului 

Vestirea cuvântului lui Dumnezeu este cel mai mare dar. Antichrist 
este ascuns sub haină de biserică şi se hrăneşte cu ştiinţa omului. 
Domnul va pedepsi cu foc rodul ştiinţei mincinoase. 

C oboară Do mn ul în grădina Sa. Amin. Coboară 
Domnul cu praznic de Paşti nou şi de înviere 

nouă. Amin. 

Fiilor din grădină, ieşiţi întru întâmpinarea Mea, că am 
coborât la voi în grădină ca să Mă fac cuvânt de prăznuire a 
învierii Mele dintre cei morţi. Eu sunt Cel ce a înviat dintre 
morţi acum două mii de ani, după ce preoţii şi arhiereii tem- 
plului din Ierusalim s-au unit cu Irod şi cu Pilat şi M-au omo- 
rât prin răstignire pe cruce, dar Eu am înviat a treia zi, după 
cum am făgăduit ucenicilor Mei mai înainte de patima Mea. 
Vin din cer la voi în grădină şi Mă vestesc Eu însumi întâm- 
pinându-vă cu salutul învierii Mele: Hristos a înviat! Hristos 
a înviat! Hristos a înviat! Amin, amin, amin. 

Vouă vă trebuie hrană multă, fiilor, că aveţi de împărţit 
mulţimilor pâinea cea din cer, cuvântul Meu prin care se naş- 
te şi creşte şi trăieşte mulţime de suflete care Mă iau pe Mine 
cuvânt de la voi, că Eu cobor la voi, iar voi Mă împărţiţi şi 
hrăniţi multe suflete. Nu este dar mai mare între daruri ca 
darul celor ce au şi dau cuvântul Meu spre hrană. Cuvântul de 
la voi iese din gura Mea, căci vin deasupra voastră şi stau pe 
nori de heruvimi şi de serafimi cuvântând peste voi şi izvo- 
rându-Mă pe Mine însumi cuvânt, şi apoi vă ajut să faceţi 
curs peste pământ cuvântului Meu. Şi iată, aşa vine Domnul, 
şi oamenii nu ştiu ce este venirea Mea ca s-o preţuiască şi să 
se bucure de venirea cuvântului Meu, care vine cu Mine din 


Tatăl, ca să pregătesc cu el ziua Mea cea mare, praznicul zi- 
lei slavei Domnului, din pricina căreia vor trece cerul şi pă- 
mântul cele de acum, ca să rămână cerul cel nou şi pământul 
cel nou, şi dreptatea Mea pe ele, şi fiii ei. Amin. 

Pace vouă, celor ce mâncaţi Trupul Meu întru sfinţe- 
nie, că aţi ieşit de la slujba învierii Mele, şi acum staţi sub 
hrana cuvântului Meu şi mâncaţi şi creşteţi şi vă înţelepţiţi 
din cuvântul Meu. 

O, unde mai este Domnul pe pământ ca şi la voi? Fiilor, 
fiilor, aveţi mereu grijă de Mine, ca să am lărgime la voi, că 
toate uşile de pe pământ s-au strâmtat pentru Mine, şi nu mai 
încap pe ele cu măreţia Mea. Peste tot numai mărire pămân- 
tească şi omenească şi trupească şi lumească. Pe nicăieri nu 
mai am loc aşa cum sunt Eu. Strâmtă este uşa Mea spre lume, 
că lumea petrece petrecerea ei, nu petrecerea Mea. în biserici 
Mă uit şi Mă umplu de jale. Peste tot sunt pomenit şi cântat 
cu gura, dar inimile celor ce se strâng n-au iubire pentru cer 
şi pentru cele veşnice. Se bat preoţii de la banii pe care Mă 
vând pe Mine. Se îmbulzesc oamenii să ia din Paşti, şi nu ştiu 
ce fac, bieţii de ei, că nu cresc în cele sfinte dacă iau din cele 
sfinţite. Numai of şi jale culeg de peste tot pe unde se pome- 
neşte numele Meu prin gura slujitorilor bisericii, care Mă 
citesc din cărţi şi atât. Ziua învierii Mele nu este primită şi 
trăită cu sfinţenie şi cu iubire de Dumnezeu. Se umplu biseri- 
cile de oameni desfrânaţi şi bolnavi la suflet şi nevindecaţi, şi 
apoi se duc într-ale lor şi îşi petrec petrecerea lor în ziua în- 
vierii Mele. Mă doare şi iar Mă doare de jalea care se strânge 
peste Mine, căci numele Meu cel pomenit în bisericile lumii, 
este defăimat, nu cinstit, iar sărbătorile Mele au devenit pen- 
tru oameni bucurie lumească, nu cerească. 

Fiilor, Mă doare. Ce face omul când îl doare ceva? Se 
duce să caute vindecare. Aşa voi face şi Eu. Voi căuta să Mă 
vindec de durere zdrobind făţărnicia de pe pământ, căci făţăr- 
nicia oamenilor, şi mai ales a slujitorilor bisericii, care Mă 
slujesc pe Mine, zic ei, făţărnicia este cel mai greu păcat prin 
care oamenii cad în păcatele lor. Pe pământ e numai făţărnicie 
şi goană după vânt. Nimic nu mai este adevărat pe pământ 
decât poporul Meu. 

O, fiilor din grădiniţa cuvântului Meu, şi voi, fii ai po- 
porului Meu, căutaţi zi şi noapte să- Mi fiţi fii adevăraţi, că pe 
pământ nu mai este nici un fel de adevăr. Adevărul este omul 
îndumnezeit care împlineşte planul lui Dumnezeu între pă- 
mânt şi cer. în vremea patimilor Mele Mă întreba Irod ce este 
adevărul. O, cum putea el înţelege taina adevărului? Nu ştiu 
regii pământului, nu ştiu mai-marii oamenilor să înţeleagă 
cele despre adevăr atâta vreme cât ei caută ale lor şi ale oame- 
nilor, şi nu ale Domnului. Dar voi, copii ai poporului Meu cel 
nou, păstraţi-vă adevăr pe pământ şi fiţi împlinitorii Scrip- 
turilor venirii Mele a doua oară de lângă Tatăl, aşa cum cei 
câţiva din vremea trupului Meu au împlinit Scripturile veni- 
rii Mele Om între oameni prin Fecioară, ca să mântuiesc pe 
cei credincioşi care aşteptau pe Domnul, Cel promis prin 
prooroci. 

Iar acum, copilaşi ai grădinii Mele, mergeţi cu bine- 
cuvântarea Mea cerească şi mâncaţi hrana cea pentru trup, şi 
vom fi cu slujbă pentru sărbătoarea de azi, iar apoi, din nou 
vom sta şi vom mânca iarăşi cuvântul Meu, praznicul cel veş- 
nic al cuvântului Meu care este cu voi. Binecuvântată să vă 
fie hrana cea pentru fiinţă şi salutată să fie cu salutul cel pen- 
tru Mine: Hristos a înviat! Hristos a înviat! Hristos a înviat! 
Binecuvântată să fie apoi slujba cea pentru înviere, amintirea 
arătării Mele înviat după înviere, şi binecuvântat să fie izvo- 

ral cuvântului Meu, care curge din cer peste voi, spre hrană 
de putere şi de mângâiere a Mea cu voi, şi a voastră cu Mine. 
Amin, amin, amin. 

* 

(P3| i iată, Eu sunt peste voi cu ploaie de cuvânt, că e 

i y)J sărbătoare de înviere, şi cuvântul Meu are putere 
de înviere a sufletelor, are putere de înviere a Mea în om. 
Amin. Vă dau cuvânt cu multul, nu cu puţinul, că vă trebuie 
hrană multă, ca s-o împărţiţi cu multul. Vă dau putere să în- 
mulţiţi pentru toţi cei de pe pământ, ca să-Mi vestesc până la 
toate marginile venirea Mea cea cu înviere a morţilor cei 
morţi cu trapul şi cei morţi cu duhul. Vă dau cuvânt cu mul- 
tul, că sunteţi împărţitori, sunteţi bogaţii cerului pe pământ, şi 
v-am pus să împărţiţi împărăţia Mea la cei ce nu o au. împă- 
răţia Mea este adevărul pe care lumea nu-1 iubeşte, aşa cum 
nu l-a iubit nici atunci când Eu am venit din cer pe pământ şi 
M-am făcut din Dumnezeu, Om, Fiul Omului M-am făcut, 
Dumnezeu fără slavă văzută M-am făcut, căci M-am smerit 
pentru om, ca să mor pentru om, şi să înviez apoi cu slavă, şi 
să-i pot spune omului adevărul cel pentru care M-am făcut 
Om între oameni. O, ce puteam Eu să-i spun lui Irod şi lui 
Pilat ce este adevărul când ei ştiau că Eu sunt fiul teslaralui 
losif şi atât? Când ei ştiau că adevărul e viaţa lor lumească, 
ce mai era să le spun Eu despre adevăr? 

O, Ierusalime al venirii Mele, vin la tine Adevăr, căci 
cuvântul Meu este adevărul Meu, dar oamenii de pe pământ, 
ca şi Irod, ca şi Pilat, sunt învăţaţi cu cele omeneşti şi pămân- 
teşti. O, Ierusalime, tu să nu dormi, poporal Meu. Tu să ve- 
ghezi cereşte pe pământ, că oamenii veacului acesta au pus 
mâna pe adevărul venirii Mele pe nori, după cum au găsit 
scris în Scripturi, şi vor căuta să închipuiască venirea lui Hris- 
tos. Dar tu să nu dormi; tu să veghezi şi să-ţi aduci aminte ce 
am spus Eu despre venirea Mea, că Eu nu voi veni pentru cei 
ce iubesc fărădelegea, şi voi veni pentru cei sfinţi şi credin- 
cioşi de pe pământ. Nu voi veni pentru cei ce nu au pe Duhul 
Sfânt, că Duhul Sfânt e din cer, nu e de pe pământ. Oamenii 
de pe pământ vor să-L întreacă pe Dumnezeu, zic ei, dar tu să 
veghezi, că sunt cu mare întuneric zilele acestea. în biserici 
sunt numai antichrişti care-şi zic că sunt oştirea slujitorilor 
Mei, dar ei se hrănesc cu cele ale ştiinţei omului, şi nu mai 
cred adevărul cel din Scripturi, despre facerea cerului şi a pă- 
mântului şi a toate câte se văd şi nu se văd. Slujitorii bisericii 
au adormit de mult faţă de Mine, şi ascultă la oameni, căci 
oamenii cei mincinoşi de sub cer au acoperit adevărul şi au 
scos la iveală minciuna lor drept adevăr, şi oamenii iau de la 
oameni, nu mai iau de la Dumnezeu, şi s-a făcut întuneric 
peste tot pământul, după cum este proorocit în Scripturi pen- 
tru zilele cele de apoi. Dar Eu am învăţat pe fiii bisericii şi 
le-am spus să creadă de la Dumnezeu, că oamenii vor lucra 
minciuna şi vor coborî înger din cer, ca să înveţe altfel de 
învăţătură, dar acela nu va fi înger, ci va fi minciună făcută de 
oameni. Veghează, Ierusalime, şi stai atent cu cele de la Mine 
peste tine, că Eu nu voi veni pentru cei ce iubesc păcatul, şi 
voi veni pentru cei ce Mă iubesc pe Mine. Amin. 

O, poporal Meu, Eu fac în jurul tău întăritură de 
cuvânt, ca să nu te datini atunci când oamenii vor lucra veni- 
rea lui Hristos din minciună, căci din minciună vor lucra 
aceştia. Cât de adevărată ar părea minciuna omului mincinos, 
tu să veghezi cu Mine, Ierusalime sfânt, că Eu am spus: «Se 
vor ridica hristoşi mincinoşi şi vor da semne mari şi minuni, 


ca să-i amăgească până şi pe cei aleşi ai Mei», dar nu va fi 
cu putinţă să se întâmple căderea fiilor Mei cei de pe pământ, 
că iată, Eu sunt între voi, şi voi sunteţi fiii Mei, iar Eu Mă ţin 
aproape de voi, ca păstorul între oi, şi nu veţi cădea sub amă- 
girea celor mincinoşi care Mă vor închipui pe Mine din lucra- 
rea minciunii. Venirea Mea nu va fi simţită de cei mincinoşi, 
dar voi o veţi simţi şi veţi sta întru întâmpinarea Mea, căci 
Duhul Sfânt vă va vesti vouă de la Tatăl, nu de la înger. 

Cel ce vine înaintea Mea este fur şi tâlhar, ca să sfâşie 
oile Mele, nu oile lui, dar Eu voi face semnul Meu ceresc, 
căci după strâmtorarea acelor zile ale minciunii venirii lui 
Hristos, soarele se va întuneca, şi luna nu-şi va mai da lu- 
mina, şi stelele vor cădea din cer, şi se vor zgudui puterile tă- 
riei, şi atunci se va arăta pe cer semnul Fiului Omului. Atunci 
se vor bate în piept oamenii de pe pământ care s-au lăsat amă- 
giţi, căci vor vedea pe Hristos venind ca Fiu al Omului pe 
norii cerului cu putere şi cu slavă multă. Amin. Eu voi veni 
aşa cum M-am suit, şi nu altfel, dar voi fi cu putere şi cu slavă 
multă în venirea Mea cea de acum, căci întâia oară am venit 
şi M-am lăsat în mâna necredincioşilor, ca un om neputincios, 
ca să fie judecaţi oamenii prin fapta lor şi să se umilească ei 
ca Dumnezeu, Care a venit să Se micşoreze pentru mântuirea 
celor credincioşi. 

Ierusalime, cel ce vine înaintea Mea este fur şi tâlhar 
de oi, nu este Hristos. Să audă tot pământul cele ce Eu grăiesc 
despre cei mincinoşi care lucrează minciuna închipuirii ve- 
nirii Mele, dar această minciună va fi plata celor ce-L vor pe 
Hristos fără să-L urmeze, fără să semene cu El întru trăirea 
lor. 

Am coborât pe pământ cuvântul Meu, ca să nu rămân 
fără om credincios înaintea venirii Mele. Scripturile nu mai 
sunt citite pentru ca să se sfinţească omul prin învăţăturile lor. 
Ba unii din slujitorii bisericii îşi fac din cuvintele Scripturii 
acoperământ faptelor lor cele rele şi desfrânate înaintea Mea. 
Nu mai am popor credincios şi sfânt pe pământ ca să stea 
înaintea Mea întru venirea Mea. Pe pământ nu mai încape 
adevărul venirii Mele ca să învăţ oamenii să stea întru adevăr 
înaintea Mea. Slujitorii bisericii s-au dat de partea ştiinţei 
omului mincinos care înşeală toate neamurile pământului. 
Slujitorii bisericii, care stau în numele Meu peste mulţimile 
cele fără de cunoştinţă din cer, nu mai vor să creadă în ade- 
vărul Scripturilor Mele, ci cred în ştiinţa omului mincinos 
care n-are nimic din cer, şi de aceea ei nu mai învaţă pe oa- 
meni să se ferească de minciună şi să vegheze întru venirea 
Mea. S-au umplut bisericile de lume pentru serbarea învierii 
Mele şi cântă lumea „Hristos a înviat! cântă fără să trăiască 
învierea Mea în ei. 

Omul ştiinţei, omul mândriei pământeşti, stă în faţa 
oamenilor cu icoana lumii, cu icoana lui antichrist, căci tele- 
vizorul a ajuns dumnezeu pentru om, şi la această fereastră 
vine omul mincinos ca să-l facă pe om să creadă cele ale min- 
ciunii, şi omul nu se mai poate dezlipi de minciună. Slujitorii 
bisericii cred în minunea omului mincinos şi zic şi ei că mai 
sunt şi alte pământuri în afară de pământ, şi zicând aşa, defai- 
mă numele lui Dumnezeu între neamuri. Dacă slujitorii bise- 
ricii ar sta cu adevărul Meu împotriva minciunii omului de 
ştiinţă de pe pământ, n-ar mai rătăci oamenii de la adevăr. Dar 
iată ce s-a întâmplat: adevăraţii antichrişti sunt în biserică, şi 
din pricina aceasta are putere minciuna peste oameni, şi oa- 
menii minciunii cântă în biserici „ Hristos a înviat! 

O, voi, cei care cântaţi cântarea învierii Mele, de ce nu 
vă uitaţi în Scripturi ca să vedeţi ce am spus Eu să facă oame- 

nii credincioşi? ca să vedeţi ce am spus Eu despre cer şi pă- 
mânt, despre venirea Mea a doua oară pe pământ şi despre 
plata pe care o voi da Eu fiecăruia, după faptă? Voi, cei care 
staţi în numele Meu peste mulţimi, de ce nu iubiţi adevărul? 
De ce nu trăiţi adevărul pentru care au murit cu trupul mulţi 
sfinţi ca să nu piară viaţa Mea din om? De ce nu credeţi în 
Scripturi? Voi trebuia să fiţi de partea Domnului cerurilor, dar 
voi cădeţi din cer aşa cum cad frunzele din pom, peste care 
calcă toţi trecătorii. Vaiul vostru este pregătit de voi, că voi 
staţi în numele adevărului Meu peste gloate. Nu cum stă omul 
minciunii staţi voi, că omul minciunii nu s-a învelit cu haina 
Mea, ci stă în haina lui, care nu-i poate acoperi minciuna, dar 
voi v-aţi învelit cu haina Mea, ca să nu vi se vadă roadele 
necredinţei şi ale făţărniciei voastre. Treziţi-vă! Amin. Iar 
dacă nu vă veţi trezi, somnul vostru va lucra şi va aduce mâ- 
nia Mea peste toţi necredincioşii, şi Eu vă voi cere viaţa lor 
din mâna voastră, că aţi avut pe Domnul adevăr şi L-aţi aco- 
perit, şi a luat trup minciuna peste pământ, şi aţi pregătit mă- 
celul Domnului, în loc să pregătiţi cina venirii Domnului cu 
Paşti ceresc şi veşnic peste pământ. Aţi ajuns să slujiţi de silă, 
pentru bani, ca să vă ştergeţi din cartea Mea, dar Eu voi îm- 
plini Scriptura venirii Mele pentru cei credincioşi şi sfinţi, 
chiar dacă sunt puţini aceştia, că Eu n-am avut niciodată mulţi 
când Mi-am lucrat lucrările Mele între cer şi pământ. Şi veţi 
cădea ca Israel, pe neştire, că iată, Israel nu crede nici azi că 
Eu nu-i primesc jertfele şi slujirile lui, şi nu crede că nu mai 
are pe Dumnezeu. Treziţi-vă! Doarme omenirea sub învelişul 
minciunii şi al deşertăciunii, şi nu mai este pe pământ om care 
să se dea de partea adevărului. Voi arde cu foc pământul şi 
toată ştiinţa de pe el, dimpreună cu faptele ei, căci toate sunt 
deşertăciune şi goană după moarte. Eu, Domnul Cel înviat 
dintre morţi, vin curând de lângă Tatăl, vin cu plata cea pentru 
fapte, vin precum M-am şi suit, şi tot omul îşi va vedea de- 
şertăciunea ştiinţei lui. Ce este ştiinţa omului? Ea este lucra- 
rea lui antichrist, care desparte pe Dumnezeu de oameni. Şi îi 
voi face pe cei mândri să se plece la picioarele poporului Meu 
cel hrănit cu cuvântul venirii Mele. Amin. 

Dar tu, poporul Meu, să te rogi lui Dumnezeu numai 
cum te învăţ Eu, şi să nu ceri oprirea săbiei mâniei Mele, căci 
sunt ca un om beat de durere, şi Mi-am ascuţit sabia mâniei 
Mele pentru cei ce au călcat adevărul Meu sub picioarele lor 
cele mândre şi pline de ascunzişurile lor. Oamenii nu ştiu ce 
este iubirea, de vreme ce se mint unii pe alţii spre mândrie de 
sine. Nu mai este nici un adevăr pe pământ, nici unul decât tu, 
poporul Meu; Eu şi cu tine, în mijlocul unui neam desfrânat 
care iubeşte minciuna şi atât. 

Vai oamenilor care n-au crezut şi nu cred în cuvintele 
Mele cele auzite de ei! Eu asta am voit, să audă tot pământul 
cuvântul cel ieşit din gura Mea, care judecă fărădelegea şi 
minciuna care stă împotriva lui Dumnezeu. Voi pune în foc 
scaunele şi domniile de pe pământ şi voi aşeza peste pământ 
scaunul Tatălui şi al Fiului şi al Sfântului Duh, căci pământul 
este al lui Dumnezeu. Amin. 

Tu, Ierusalime cel din români, Ierusalime micuţ şi pu- 
ţin, întăreşte-te cu iubirea şi cu adevărul Meu, că puterea ta 
este la Mine, şi Eu sunt cu tine ca să nu pieri, ca să nu te sperii 
de plata răului de pe pământ. Tu, poporul Meu, veghează, că 
vei fi mare între neamuri, şi porţile tale se vor deschide larg, 
ca să îmbrăţişezi pe cei ce vor veni la tine din necazul cel 
mare care va fi slobozit peste pământ, căci îngerii Mei vor 
aduce la tine pe cei credincioşi care au plâns după Mine şi 
pentru Mine, Cel îndurerat. 


Iar tu, Verginico, trâmbiţa Mea cea din cer, tu, care 
Mi-ai trezit acest popor ca să se scoale şi să fie poporul Meu, 
tu pregăteşte-te şi te coboară cu Mine cuvânt pe pământ în 
cartea ta, ca să mai faci încă o strigare peste cetatea din care 
Eu te-am luat la cer, că avem de dat drumul la seceriş, Vergi- 
nico, şi orice pom fără roade va fi pus în foc. Amin. 

Ierusalime, cântă adevărul învierii Mele, căci cei ade- 
văraţi cântă cu adevărat. Cântă „Hristos a înviat!", cântă, po- 
porul Meu, şi te bucură de adevărul Meu. Cântă cu îngerii din 
cer, că şi ei cântă cu adevărat. Cântă, poporul Meu, şi fii ade- 
vărul Meu şi creşti întru venirea Mea. Amin, amin, amin. 

6/19 aprilie 1998 

Trâmbiţarea Domnului şi a sfintei Virginia peste cetatea 
Pucioasa şi peste cei din casa ei. Sărbătoarea Izvorul 

tămăduirii. 

Glasul Domnului grăieşte cu neamul cel după trup al trâmbiţei 
Sale. Sfânta Virginia face ultima strigare peste cei rămaşi din casa 
ei şi pentru cei din cetatea Pucioasa. 

I erusalime, poporul Meu cel din români, vin cu 
cerul la tine, vin cu Măicuţa Mea şi cu Verginica şi 
cu sfinţi şi cu îngeri. Vin cu sărbătoare de Paşti nou şi de tă- 
măduire a sufletelor, căci sufletele sănătoase aduc sănătate 
trupurilor lor, iar tu, Ierusalime, îmi eşti martor întru venirea 
Mea. Amin. 

Vin cu salutul învierii Mele: Hristos a înviat! Hristos a 
înviat! Hristos a înviat! Vin în cartea lui Verginica. Şi am 
venit. Amin. 

Iată, Verginico, pregăteşte-ţi cuvântul cel pentru ceta- 
tea ta, că tu ai fost trâmbiţa Mea pe pământ, şi eşti şi în cer 
trâmbiţa Mea, că scris este cuvântul Meu în Scriptura care 
spune aşa: «Eu sunt Dumnezeul lui Avraam şi Dumnezeul lui 
Isaac şi Dumnezeul lui Iacov, şi Dumnezeu nu este Dumnezeu 
al morţilor, ci al viilor, căci toţi trăiesc în El». Tu eşti vie, 
Verginica Mea, că ai fost trâmbiţa Mea din care am sunat Eu 
pe pământ ca să-Mi strâng un popor şi ca să-l am al Meu 
pentru venirea Mea. Eu sunt Dumnezeul tău, Verginico, aşa 
precum am spus lui Moise în rug, că sunt Dumnezeul lui 
Avraam şi al lui Isaac şi al lui Iacov, că ei sunt vii şi trăiesc în 
Mine, precum tu trăieşti în Mine şi eşti trâmbiţa Mea în cer şi 
pe pământ. îţi fac Eu însumi intrare în cartea ta, ca să mai laşi 
în ea un cuvânt de strigare peste cetatea ta de unde Eu te-am 
luat la cer. îţi dau însoţitoare pe Maica Mea cu har de tămă- 
duire a sufletelor, căci sufletele cele sănătoase tămăduiesc 
trupurile lor cele bolnave. îţi dau sfinţi şi îngeri, ca să lucrezi 
ajutată de puteri cereşti, căci necredinţa şi fărădelegea care 
s-au aşezat peste cetatea ta Mă fac pe Mine să-Mi dezlănţui 
jalea Mea peste cei care Ne-au părăsit. Cât ai fost tu cu ei pe 
pământ, ei făceau cele creştineşti şi se temeau de Dumnezeu, 
dar acum au gustat din plin din duhul lumii, şi duhul lumii 
i-a încălzit pentru lume şi pentru viaţa cea vremelnică, iar Eu, 
Domnul, a trebuit să-Mi caut alţi copii credincioşi în locul lor, 
că nu se putea să Mă opresc cu lucrarea Mea şi a ta pentru ca 
să-Mi pregătesc venirea şi pe poporul venirii Mele. Cei dintâi 
n-au mai voit să meargă înainte cu Mine şi cu tine, iar pe cei 
din urma lor i-am făcut cei dintâi, şi merg cu ei înainte, că 
sunt credincioşi şi sunt iubitori de Dumnezeu şi de viaţa cea 
veşnică, pentru că scris este: «Nu fiii cei după trup moştenesc 
pe cele din cer, ci fiii cei după duh». Le-am arătat toată iubi- 
rea Mea şi i-am numit fii ai Mei pe cei ce au rămas cu Mine 

şi cu tine, dar lumea care nu Mă cunoaşte pe Mine nu-i cu- 
noaşte nici pe ei, iar când Eu Mă voi arăta, ei vor fi asemenea 
Mie, după cum este scris despre fiii care Mă vor vedea cum 
sunt, că ei şi-au pus nădejdea în Mine şi s-au curăţit pe sine, 
aşa cum Eu, curat sunt; că Eu celor credincioşi Mie le-am 
ridicat păcatele, şi oricine rămâne întru Mine, nu păcătuieşte, 
că scris este: «Cine este născut din Dumnezeu, nu săvârşeşte 
păcat, pentru că sămânţa lui Dumnezeu rămâne în acesta şi 
nu poate să păcătuiască, pentru că este născut din Dumne- 
zeu». Amin. 

O, Verginico, prin aceasta se cunosc fiii lui Dumnezeu 
şi fiii diavolului. Cel ce nu lucrează dreptatea lui Dumnezeu, 
nu este fiu al lui Dumnezeu, că acela nu poate iubi pe cei ce 
sunt ai lui Dumnezeu, aşa precum şi Cain a urât pe fratele 
său, pentru că faptele lui erau rele, iar ale fratelui său erau 
bune. 

O, Verginica Mea, mare durere ai tu pentru cetatea ta în 
care ai trăit cu trupul. Ai luat copii din copiii surioarei tale şi 
i-ai Scut ai tăi, ca să fie şi ai Mei, dar ei nu mai vor să fie nici 
ai tăi, nici ai Mei, şi le este ruşine cu Dumnezeu şi cu cei din 
cer, şi cu tine, şi cu surioara ta pe care ţi-am dat-o acum în cer, 
ca să fie cu tine; că ea a tot aşteptat să-şi poată trage copiii de 
partea Mea, dar ei n-au voit cu nici un chip. Cele ale duhului 
lumii s-au Scut prea dulci pentru ei, căci cel ce nu iubeşte pe 
Dumnezeu, se pierde, măi Verginico. Dar Eu intru cu tine şi 
cu Maica Mea în cetatea ta, că necredinţa lor nu este piedică 
pentru Noi, cei din cer. lată cum vom lucra: voi cuvânta Eu, 
şi va cuvânta Măicuţa Mea peste ei, şi apoi tu, Verginico. 
Amin. 

Eu sunt în Tatăl, şi Tatăl este în Mine când lucrez. Mă 
fac cuvânt peste cetatea lui Verginica, peste casa lui Vergi- 
nica, peste căsuţa în care Eu, Domnul, coboram de Mă S- 
ceam cuvânt prin graiul lui Verginica, trâmbiţa lui Dumnezeu 
pentru cea de a doua venire a Mea pe pământ. Mă fac cuvânt 
de strigare peste cei care au rămas în urma ei în acoperămân- 
tul ei care trebuia să fie sfânt în veci de veci, căci urma Mea 
din casa aceasta va sta la judecată cu cei din casa aceasta. 

O, fii ai lui Verginica, fii luaţi de la surioara ei, din 
porunca Mea! O, măi copilaşi răzleţi de Dumnezeu, cum de 
n-aţi voit să fiţi fii de prooroci, aşa cum v-a fost alegerea pe 
pământ? Verginica şi surioara ei de la care vă avea ea, au fost 
proorocii Mei pentru cea de a doua venire a Mea. Cum de n-aţi 
voit voi să fiţi cereşti pe pământ? Mă uit în urma voastră cu 
durere, căci voi M-aţi părăsit. Strigă cerul pe pământ la voi, 
ca să audă tot pământul durerea Mea, că aţi avut alegere să fiţi 
copiii cerului şi ai slavei care se va coborî peste casa în care 
aţi rămas voi pe urma lui Verginica. O, unde vă veţi ascunde 
de slava care va cuprinde locul tronului Meu cu care Eu ve- 
neam din cer până la voi ca să stau la judecată cu fărădelegea 
de pe pământ? Au venit fii din depărtări şi M-au iubit şi au 
luat în ei sămânţa Mea, iar voi M-aţi dat afară din voi şi din 
casa cuvântului Meu şi v-aţi lipit de duhul lumii, care des- 
parte pe om de Dumnezeu. Am în mâna Mea cerească planul 
slavei casei acesteia. Plâng îngerii şi sfinţii de prigoana pe 
care le-o faceţi voi, că ei vor să poposească aici cu cerul, iar 
voi faceţi loc duhului rău, care râde de Dumnezeu. Cine câş- 
tigă viaţa cea vremelnică şi se bucură de amăgirile ei, acela o 
pierde pe cea care este veşnică, şi îşi face rost de judecata 
faptelor rele, care-1 fac pe om rece de Dumnezeu. Pe cine 
aveţi voi în locul Meu? Către ce se îndreaptă paşii voştri? 
lată, rostesc cuvânt pentru voi. Dacă nu veţi voi să vă în- 
toarceţi pe calea Mea şi să iubiţi cuvântul învierii sufletelor 


voastre, Eu, Domnul, vă voi lua bucuria din inimi, vă voi lua 
pacea şi liniştea din suflet, că nu este pace fără Domnul. 
Bucuria şi pacea şi liniştea din voi nu sunt adevărate, că voi 
luptaţi împotriva Mea şi a adevărului Meu care a fost prin 
Verginica între voi, şi din pricina voastră numele Meu a fost 
defăimat în această cetate. Căderea voastră de la sânul Meu 
i-a făcut şi pe ceilalţi alăturaţi vouă să cadă de la Mine şi să 
se facă hulitori şi defăimători şi călcători de cele sfinte. 

Eu, Domnul lisus Hristos, strig la voi: treziţi-vă! Amin. 
Treziţi duhurile voastre, întoarceţi Duhul lui Dumnezeu în 
voi, şi trăiţi cereşte întru venirea Mea. Am aşezat pe poporul 
Meu de azi să ţină postul venirii Domnului şi să trăiască îna- 
intea Mea ca omul cel dintâi în rai, că Eu vin să le dau viaţă 
veşnică celor ce s-au aşezat înaintea Mea cu post şi cu veghe 
întru venirea Mea. Trageţi-vă în părţi dinaintea mâniei Mele, 
căci vin cu foc şi cu pucioasă pentru cei ce defaimă numele 
Meu între neamuri. Trageţi-vă sub mantia Mea, ca să vă iert 
depărtarea voastră de Mine. Veniţi spre bucuria care va rămâ- 
ne pe pământ cu cei plăcuţi Mie, că vin să fac cerul sul, şi pă- 
mântul să-l înnoiesc şi să-l dau de moştenire veşnică celor ce 
trăiesc dreptatea Mea pe pământ. Deschideţi Scripturile şi 
citiţi în ele venirea Mea, care se împlineşte curând, curând. 
Antichrist şi îngerii lui sunt pregătiţi să înşele toate neamurile 
cu venirea lui Elristos, venire făcută din minciuna lui anti- 
christ. Timpul s-a făcut sul şi nu mai este timp pentru necre- 
dinţă, că vine coasa lui antichrist ca să strângă pentru foc pe 
toţi cei care n-au iubit pe Dumnezeu cu trăirea lor. 

O, copilaşi rătăciţi pe căile lumii! Poporul Meu cel nou 
se pregăteşte de sărbătoarea slavei Mele cu el, dar voi lepă- 
daţi harul Meu. Curând, curând Eu vin. Treziţi-vă! Treziţi-vă 
voi! Sau vă trezesc Eu? Dacă vă voi trezi Eu, vă veţi trezi 
plângând, că prea mult am plâns Eu fiindcă M-aţi părăsit. Vă 
voi da din plânsul Meu şi nu voi fi nedrept cu voi. Vă voi da 
ce Mi-aţi dat voi Mie, că v-am strigat şi vă strig azi din nou. 
întoarceţi-vă în voile Mele şi îndrăgiţi-le şi bucuraţi-vă de 
Dumnezeu, ca să fiţi fii de prooroci şi să luaţi plată de proo- 
roci. Amin, amin, amin. 

O, mamă a Mea, mamă Fecioară, strigă şi tu la cei pier- 
duţi din Mine, că Eu înmulţesc harul cuvântului tău, mamă, 
că tu grăieşti ca şi Mine, şi eşti întru venirea Mea, după cum 
este scris: «Domnul îi va aduce cu El pe cei întru El. Amin». 

Fiule îndurerat şi rănit la inimă de cei pe 
^ care i-ai iubit şi i-ai îngrijit prin lucrarea 
cuvântului Tău în Verginica! O, Fiule înlăcrimat, Care suspini 
de jalea care vine peste pământ, căci oamenii şi-au făcut rost 
de judecată pentru fărădelegile lor! O, Fiule părăsit de cei ce 
i-ai iubit! O, părăsitul meu copil, o, Domnul meu şi Dumne- 
zeul meu, Care Te-ai smerit făcându-Tc Om din mine ca să iei 
peste Tine ocara neamului omenesc cel depărtat de Dumne- 
zeu! Plâng şi eu cu Tine, Fiule. Plâng şi eu. Plâng ca atunci 
când erai pe cruce părăsit de ucenici. Plâng de durerea Ta, 
Fiule al durerii, Fiu părăsit de ucenici şi de fii. Dacă toţi Te-au 
părăsit atunci când ai fost dispreţuit pe pământ, tot aşa şi 
acum, Fiule dispreţuit de cei pe care i-ai îngrijit cu mila Ta. 
Elarul cuvântului meu dă să Te mângâie. Elarul iubirii mele 
voieşte să-i umple de har pe cei din cetatea lui Verginica, pe 
cei ce Te-au părăsit, Fiule al Tatălui. 

Elarul meu de mamă a lui Elristos vă cheamă pe voi, cei 
din casa lui Verginica, şi pe voi, cei din cetatea trâmbiţei lui 
Dumnezeu. Elarul meu de mamă cerească suflă spre voi şi vă 
îndeamnă la iubire pentru Fiul meu, Care vine pe pământ 
cuvânt în grădina Sa din România. Vă rog din cer, daţi loc ha- 

rului ceresc în voi. Mila mea e pentru Fiul meu, Care-Şi strigă 
oile pierdute ca să le adune şi să le acopere mai înainte de 
ziua cea mare şi înfricoşată a venirii Fiului meu întru drepta- 
tea Sa peste pământ. întoarceţi-vă la Fiul meu, ca să fiţi fii de 
prooroci şi să primiţi plată de prooroci, căci cei ce cred proo- 
rocilor iau plată de prooroci, după cum a promis cuvântul 
Fiului meu în Scripturi. 

Sunt cu dar de tămăduire în mâini şi voiesc să vă tămă- 
duiesc sufletele, că plâng trupurile voastre în voi, bolnave şi 
netămăduite. Voiesc să vă vindec şi să vă fac veşnici prin ha- 
rul Fiului meu, şi să fiţi de cinste între neamuri, că duhul cel 
potrivnic a pus mâna pe voi şi caută să vă facă ocară a nea- 
murilor; pe voi, cei care aţi fost aleşi să fiţi cinstea lui Dum- 
nezeu şi bucuria Domnului, Care locuieşte în mijlocul po- 
porului Său cel hrănit cu cuvânt nou, cuvânt pentru venirea 
Sa. Voiesc să vă vindec de neputinţe dacă şi voi voiţi. Eu sunt 
izvorul tămăduirii pentru cei credincioşi şi sfinţi. Eu sunt cea 
plină de dar şi de har, ca să dau celor ce iubesc pe Dumnezeu 
pregătindu-se pentru venirea Fiului meu. Treziţi-vă! Am venit 
cu Fiul meu şi cu Verginica, să vă facem trezirea pentru cer. 
Treziţi duhurile voastre, căci cel ce doarme înaintea Domnu- 
lui, acela este fără de minte, dar voi treziţi-vă cu duhul şi luaţi 
în cugetele voastre dreptatea Domnului. Amin, amin, amin. 

O mamă a Mea, mamă plină de durere pentru 
^ Mine! Cuvântul tău cel dulce mişcă şi 
morţii din morminte. Să Ne uităm şi să vedem ce vor face 
copiii cei din cetatea lui Verginica. Ei zic că sunt mai deştepţi 
decât oricine, de vreme ce au întors spatele până şi lui 
Dumnezeu. 

Verginica Mea, binecuvântată să-ţi fie strigarea peste 
cetatea ta. Amin, amin, amin. 

E u, Doamne, mă ruşinez înaintea Ta cu cei 
din cetatea în care Te făceai cuvânt prin 
graiul gurii mele. Eu, Doamne, suspin de jalea pe care mi-a 
făcut-o duhul rău, de mi-a răpit de partea lui pe cei pe care 
i-am ţinut aproape de Tine în vremea mea cu ei. Mă uit la ei 
şi suspin, şi fac cerului suspin cu suspinul meu. Dar mai strig 
o dată peste ei, precum am proorocit din cer că voi striga. 
Amin. 

în numele Tatălui şi al Fiului şi al Sfântului Duh, sună 
trâmbiţa lui Dumnezeu peste cetatea ei de pe pământ. Sună 
Verginica peste casa ei, peste cetatea ei. Amin. 

Iată, sun peste voi, copii care aţi rămas în casa mea pe 
urma plecării mele la cer. Domnul m-a trimis la voi ca să mai 
strig o dată peste voi, că vine Domnul să facă dreptate peste 
cele sfinţite de El. V-am luat de la surioara mea ca să fiţi 
copiii mei şi să rămâneţi în casa Domnului, de la plecarea 
mea la cer şi până la întoarcerea mea cu Domnul, că vine 
Do mn ul să-Şi răscumpere ale Sale prin dreptatea Sa. Casa în 
care aţi rămas voi este casa Domnului. Voieşte Domnul să fiţi 
şi voi ai Lui la venirea Lui, dar iată, voi nu voiţi. A adus Dom- 
nul la cer şi pe mama voastră, că ea e surioara mea şi m-a 
ajutat în lucrarea mea cu Domnul după plecarea mea la cer, 
dar nici pe ea n-aţi ascultat-o ca să iubiţi cerul şi pe Do mn ul 
şi faptele cele cereşti cu voi. Mila ei a plecat cu ea în cer, că 
n-aţi preţuit mila. Aţi rămas să hotărâţi singuri. Vă simţiţi 
mari şi deştepţi şi cu putere, dar eu vă spun că sunteţi 
neputincioşi şi slabi şi fără minte, şi nu veţi putea să vă luptaţi 
să-L biruiţi pe Domnul, Care vine să facă dreptate cuvântului 
Său care a fost în vremea voastră peste voi, şi pe care voi l-aţi 
dat laolaltă cu minciuna. Dar nu e minciună Domnul, şi nici 
cuvântul Său de ieri, şi nici cuvântul Său de azi. Minciună 


sunt cei ce nu vor să facă voia lui Dumnezeu pe pământ, şi tot 
ce este mincinos va pieri acum, că vine Domnul cu adevărul 
Său, ca să-l pună în sfeşnic şi ca să lumineze pe toţi cei care 
vor vedea pe Domnul adevăr întru acest cuvânt care este cu 
voi de mai bine de patruzeci de ani. Vai celor ce au fost min- 
ciună lângă acest cuvânt adevărat care a venit de la Dumne- 
zeu ca să lumineze lumea care nu ştie să trăiască pe pământ 
după voia lui Dumnezeu! Vine Domnul, şi lumea nu ştie să 
trăiască în voile Domnului. Tot omul se crede deştept, pre- 
cum şi voi vă credeţi, dar smerenia şi umilinţa inimii n-aţi cu- 
noscut-o până acum. Iată, o veţi cunoaşte, că Domnul S-a pre- 
gătit să vă ceară socoteală de toate cuvintele pe care le-aţi 
auzit din gura Lui şi de cele pe care n-aţi voit să le auziţi. 

E ultima mea strigare peste voi, şi nu sar peste porţi la 
voi, căci fiecare îşi este sieşi poartă a inimii, dar poarta casei 
mele e poarta lui Dumnezeu, nu e a mea, nu e a voastră. Eu 
nu I-am închis Domnului această poartă niciodată, iar voi vă 
ţineţi tari şi închideţi Domnului. Necredinţa voastră nu este 
necredinţă, căci voi aţi fost copiii acestei lucrări de cuvânt 
ceresc peste pământ, şi pentru acest cuvânt sunteţi voi în casa 
mea în urma mea. Necredinţa voastră nu este de vină pentru 
depărtarea voastră de Dumnezeu, că nu e necredinţă, ci este 
mândrie şi este răutate asupra lui Dumnezeu, şi este dor de 
libertate pentru voile voastre cele fără Dumnezeu. Nu necre- 
dinţa este pricina cea pentru care L-aţi părăsit pe Domnul. 
Pricina este dorul de viaţă vremelnică. V-aţi lăsat amăgiţi de 
minciuna veacului acesta şi voiţi să vă acoperiţi ruşinea cu 
necredinţa pe care ziceţi că o aveţi drept pricină împotriva 
adevărului Cuvântului lui Dumnezeu. Voi aţi vorbit de rău pe 
cei mai mici care s-au născut prin cuvântul acestei lucrări 
cereşti. Şi voi ce aţi făcut apoi dacă aţi căutat dreptatea voas- 
tră împotriva celor mai mici, cei mai din urmă care sunt acum 
cei dintâi şi care ajută pe Domnul în truda Lui peste pământ? 
Voi aţi părăsit pe Dumnezeu şi voile lui Dumnezeu, şi n-aţi 
ajutat pe nimeni să nu-L părăsească pe Do mn ul. Ba dimpo- 
trivă, aţi îndemnat la nepăsare pe mulţi din cei care au fost 
poporul meu. Voi aţi vorbit de rău credinţa celor credincioşi 
cu adevărat şi aţi zis că voi sunteţi drepţi şi credincioşi. Iată, 
vă cere Do mn ul să vă dovediţi credinţa din faptele voastre, 
din dragostea voastră de Dumnezeu şi de legile Lui cele sfinte 
peste pământ. Eu am ajutat de lângă Do mn ul poporul cel 
rămas pe calea cea cu dreptate şi am împlinit peste el proo- 
rociile făcute de Domnul prin mine, că I-am fost Domnului 
trâmbiţă proorocească. Şi va fi să se împlinească slava Dom- 
nului şi peste casa mea care a rămas pentru voi de la Domnul, 
dar nu să-L daţi afară pe Dumnezeu şi voile lui Dumnezeu din 
casa mea. 

Treziţi-vă! Treziţi duhurile voastre şi întoarceţi Duhul 
lui Dumnezeu în voi, şi trăiţi cereşte în casa Domnului, în 
cortul de unde Domnul a grăit proorociile Sale pentru venirea 
Lui. O, voi sunteţi bolnavi. O, nu voiţi să vă vindecaţi? 

Am lăsat doi stâlpi în această casă. Unul a rămas de 
partea dreptăţii Domnului, şi celălalt s-a despărţit de Dumne- 
zeu, el şi toată casa lui, şi aşa trăiesc în curtea casei mele. 

Vor veni neamurile pământului, din mari depărtări, ca 
să vadă locul coborârii Domnului în mine, locul venirii Dom- 
nului cu cuvântul Său cel de pregătire a poporului credincios. 
Mărturisirea voastră va fi pentru Domnul, sau împotriva 
Domnului? Vă veţi lupta împotriva Domnului, sau vă veţi 
lăsa biruiţi de Dumnezeu, şi apoi luminaţi cu harul cel de sus? 
Ori vă pregătiţi să înduraţi ruşinea cea pentru depărtarea 
voastră de Dumnezeu? 

Cuvântul lui Dumnezeu 


Eu, ca o mamă duhovnicească ce v-am fost, vă îndemn 
din cer: treziţi-vă! Treziţi-vă şi lăsaţi copiii voştri să cunoască 
pe Dumnezeu în această lucrare şi să se lumineze de la Dum- 
nezeu, ca să trăiască şi copiii voştri, şi voi să trăiţi. Eu voiesc 
să vă vindec sufletele şi trupurile, că aţi greşit lui Dumnezeu 
şi v-aţi făcut sminteală pentru mulţi iubitori de Dumnezeu, şi 
Do mn ul v-a lăsat în voile voastre, părăsindu-vă. Casa în care 
staţi voi este casă pentru Dumnezeu, nu pentru lume, nu pen- 
tru cei fără de lege, iar voi aţi stat nepăsători pentru sfinţenia 
casei Domnului. 

Treziţi-vă! Acesta este cel din urmă cuvânt care vă 
strigă din cer cu cuvântul. Şi să ştiţi că Domnul va birui îm- 
potriva nepăsării voastre şi vă va umili cu puterea Sa, că 
sunteţi scrişi în cartea acestei lucrări de cuvânt dumnezeiesc, 
şi cartea aceasta va mărturisi prin toate cuvintele din ea. 
Amin. 

Am strâns pe lângă voi creştini, ca să aibă Domnul ce- 
tate în jurul casei mele. Unde sunt creştinii cei din jurul casei 
mele? Aceştia vor fi aduşi de îngeri în faţa Domnului spre 
mărturie, şi vor fi ruşinaţi de înseşi faptele lor cele fără Dum- 
nezeu, şi nu va fi ruşine mai grea de purtat ca aceea pe care o 
vor purta cei ce au fost şi nu mai sunt lângă cuvântul 
Domnului. 

Iată, Se ridică Domnul între cer şi pământ cu lucra- 
rea cuvântului Său, şi se apropie ziua cea mărită de Domnul. 
Treziţi-vă! Amin. Şi vă veţi trezi, că Do mn ul vă va trezi. 
Amin, amin, amin. 

Eu, Doamne, am făcut după cuvântul Tău şi am strigat 
cea din urmă strigare peste cetatea cuvântului Tău, peste 
cetatea Pucioasa. Cuvântul Tău este foc şi pucioasă peste pă- 
mânt, că oamenii nu sunt pregătiţi pentru mila Ta, ci pentru 
judecata faptelor lor rele pe care încă le fac fără nici o opre- 
lişte, Doamne. Aceasta este cetatea din care Tu trimiţi cuvân- 
tul Tău peste pământ, ca săgeţile pe care le-ai făcut din jură- 
mintele rostite cu cuvântul Tău din vremile de demult şi din 
vremea aceasta. Foc şi pucioasă este cuvântul Tău pentru cei 
ce nu vor să părăsească fărădelegea, dar ea va fi curăţită de pe 
pământ cu cuvântul Tău care împlineşte voia Ta. Amin, amin, 
amin. 

erginico, mila ta şi a surioarei tale s-a tras 
în cer, căci cerul plânge de dorul venirii 
Mele pe pământ a doua oară cu sfinţii. 

Antichrist cel ascuns de mintea oamenilor de pe tot pă- 
mântul va face lucrarea cea mincinoasă a venirii lui Hristos, 
că de mult lucrează antichrist ca să-Mi zădărnicească ade- 
vărul venirii Mele, dar Eu aşa am grăit peste fiii bisericii şi 
le-am spus: «Cel ce vine înaintea Mea este fur şi tâlhar, este 
hristos mincinos între hristoşi mincinoşi», şi vor fi aceştia 
prinşi în însăşi cursa lor, şi vor fi aruncaţi în iezerul cu foc şi 
cu pucioasă prin rostirea acestui cuvânt. 

Verginico, facă-se voia Tatălui şi a Fiului şi a Sfântului 
Duh, căci în numele acesta ai grăit tu peste cetatea ta. Amin. 
Iar tu, Ierusalime nou, poporul Meu cel nou, să fii ocrotit de 
Dumnezeu Cuvântul. Toate cetăţile tale cu fii în ele să fie 
acoperite de acoperământul Meu cel ceresc. Toţi fiii cei cre- 
dincioşi şi cuminţi şi sfinţi să se învioreze cu cerul sus şi jos 
şi în lături, aşa cum cerul i-a învăţat în toată vremea acestui 
cuvânt coborât din cer pe pământ. 

Israele, Israele nou, să trăieşti patru părţi din cele patru 
părţi ale timpului tău pentru Domnul, şi să faci din fiii tăi 
temple ale venirii Domnului, fii ai venirii Mele în mijlocul 
tău, ca să Mă arăt apoi în mijlocul tău, popor al venirii Mele. 


Tu, cel ce eşti acum cu Mine, şi tu, cel ce vei veni să 
fii! Să nu te sminteşti întru Mine, să nu te sminteşti de cei 
slabi şi reci care au fost şi nu mai sunt cu cuvântul venirii 
Mele. Tu să te uiţi sus în cer, nu jos pe pământ. Tu să iei din 
cer, nu de pe pământ. Amin. Tu să fii popor viu, căci viaţa e 
din cer, şi din cer s-o iei, căci lumea care nu Mă cunoaşte pe 
Mine nu te cunoaşte nici pe tine, dar când Eu Mă voi arăta, 
voi veţi fi asemenea Mie şi Mă veţi vedea cum sunt, fiilor 
iubiţi. Aşa cum antichrist are fii asemenea lui şi îl vor vedea 
cum este când se va descoperi lucrarea lui cea mincinoasă şi 
pieritoare de oameni, tot aşa şi voi, veţi fi asemenea Mie când 
Mă voi arăta şi când Mă veţi vedea cum sunt, căci veţi avea 
din slava Mea şi veţi vedea cu Duhul Sfânt pe Care Tatăl îl va 
da vouă ca să vedeţi venirea Mea cea de la Tatăl. Amin, amin, 
amin. 

11/24 aprilie 1998 

Duminica a treia după Paşti, a mironosiţelor 

Frumuseţea locurilor împlinirilor Domnului: Dumnezeu cu oa- 
menii. Măsura Domnului şi măsura cezarului. Omul fără de cărare 
este chemat la înviere. 

E u sunt Domnul Iisus Hristos Cel înviat din răs- 
tignire. Eu sunt, şi Mă fac cuvânt cu sărbătoare 
pentru Israelul Meu cel român. Amin. 

Eu sunt Dumnezeul tău şi tu eşti poporul Meu cel de 
azi, Israele român. Vin din cer la tine cu praznic de sfinţi şi cu 
bucuria învierii, căci sfintele mironosiţe au azi bucuria venirii 
cu Mirele lor din cer pe pământ. Dis-de-dimineaţă s-au aşezat 
ele pe drumul venirii lor cu Mine pe pământ, la praznic de mi- 
ronosiţe, la praznicul Cuvântului lui Dumnezeu, Care vine cu 
sfinţii Lui pe pământ. 

Poporul Meu, nimic nu-i mai frumos între cer şi pă- 
mânt ca acolo unde Dumnezeu vieţuieşte cu oamenii. Dar 
cum este această taină? O, nu pot oamenii pe pământ să înţe- 
leagă acest adevăr, dar pe tine te-am învăţat să Mă crezi şi să 
Mă cunoşti şi să Mă primeşti şi să Mă aştepţi, şi să fiu cu tine 
pe pământ, popor al cerului, şi să fii tu locul unde Dumnezeu 
vieţuieşte cu oamenii pe pământ. Aceasta e bucuria ta, dar oa- 
menii nu ştiu să aibă această bucurie. Fără credinţă în adevă- 
rul lui Dumnezeu şi în puterea lui Dumnezeu Eu nu pot să lo- 
cuiesc cu oamenii, dar cu tine am putut să înving despărţitura 
dintre Dumnezeu şi om, că la tine vin din cer, pentru că Mă 
primeşti, poporul Meu. Cel ce pe toate le-a zidit şi le-a întoc- 
mit are putere în toate prin credinţa omului care ştie să în- 
ţeleagă pe Dumnezeu. Amin. 

Pace vouă şi bucuraţi-vă că sunt coborât din cer la voi 
cu praznic de cuvânt şi cu sfintele mironosiţe şi cu scaun de 
heruvimi şi de serafimi şi cu suită de sfinţi, că la voi se uneş- 
te cerul cu pământul, fiilor credincioşi. Vin cei din cer pe pă- 
mânt ca să grăiască cu voi şi ca să vadă oamenii de pe pământ 
ce face Domnul prin credinţa celor credincioşi Lui, şi să se 
deprindă oamenii să audă de la Dumnezeu şi să creadă cele ce 
face Dumnezeu, Cel ce poate mai mult decât oamenii, căci 
scris este: «Cele ce nu sunt cu putinţă la oameni, sunt cu pu- 
tinţă lui Dumnezeu, că mare este Dumnezeu». Amin. 

Vin la voi cu sfintele mironosiţe, fiilor. Ele vă aduc sa- 
lutul învierii Mele, aşa cum şi acum două mii de ani l-au dus 
cu ele după ce Eu am înviat. Ele îţi aduc salutul cel pentru 
Mine: Hristos a înviat! Hristos a înviat! Hristos a înviat! Fru- 
moasă a fost iubirea lor pentru Mine, căci au crezut nestră- 

mutat în adevărul venirii Mele din Tatăl şi din Fecioară ca să 
aduc împărăţia cerurilor pe pământ. Ele au înţeles de la Mine 
taina împărăţiei cerurilor şi au primit-o şi au trăit-o şi au 
iubit-o şi au dat-o tuturor. Cel ce nu ispiteşte împărăţia ceru- 
rilor, acela o are şi este cuminte şi trăieşte în ea şi pe pământ, 
şi în cer; şi în cele ce se văd, şi în cele ce nu se văd. Scris este 
cuvântul Meu în Scripturile învierii că «în împărăţia ceruri- 
lor sunt toţi ca îngerii, fiind fii ai învierii». 

Omul nu ştie să dea lui Dumnezeu cele ale lui Dumne- 
zeu. Omul nu cunoaşte care este măsura lui Dumnezeu. Căr- 
turarii şi fariseii din vremea trupului Meu se ridicau tot mai 
mult împotriva Mea mai înainte de patima Mea, şi trimiteau 
iscoade care se prefăceau că sunt drepţi, şi Mă pândeau ca să 
Mă prindă în cuvânt şi să Mă dea stăpânirii de pe pământ şi 
puterii dregătorului. Stăpânul de pe pământ avea banul ca 
măsură între oameni, iar iscoadele M-au întrebat dacă se cu- 
vine să dea dajdie cezarului; şi fiindcă pe dinar era capul ce- 
zarului, le-am spus că sunt ale cezarului cele ce Mă întreabă 
ei, şi lui trebuie să le dea, dar le-am spus să dea şi lui Dum- 
nezeu cele ce sunt ale lui Dumnezeu. Oamenii cunosc măsura 
pentru cele de pe pământ, dar măsura pentru cele ale lui Dum- 
nezeu n-o cunosc, şi toţi oamenii rătăcesc pentru că nu cunosc 
Scripturile împărăţiei cerurilor şi Scripturile învierii. M-a în- 
trebat atunci un saducheu, care nu credea în înviere, M-a în- 
trebat despre învierea morţilor. M-a întrebat a cui va fi la în- 
viere femeia care a ţinut şapte fraţi, din pricina morţii lor. Eu 
i-am răspuns că fiii învierii sunt fiii lui Dumnezeu şi sunt la 
fel cu îngerii, căci nici să moară nu mai pot, şi nu se mărită şi 
nu se însoară cei ce se învrednicesc să dobândească veacul 
acela şi învierea cea din morţi; şi le-am zis lor: «Fiii veacului 
acesta se însoară şi se mărită, iar cei ce se vor învrednici de 
veacul acela şi de învierea cea din morţi, nu se însoară şi nici 
nu se mărită, şi sunt la fel cu îngerii, şi sunt fii ai lui Dumne- 
zeu, fiind fii ai învierii. Amin». 

O, mare este taina cuvintelor Mele, dar cine mai înţe- 
lege pe pământ grăirea Mea în vremea aceasta? Cine mai în- 
ţelege taina învierii, taina celor vii, taina celor ce înviază, du- 
pă cuvântul Meu, că Eu aşa am spus: «Eu sunt Dumnezeul lui 
Avraam, al lui Isaac şi al lui Iacov, iar Dumnezeu nu este al 
morţilor, ci al viilor, căci toţi trăiesc în El. Amin». Cei vii sunt 
vii şi pe pământ, şi în cer; şi în cele ce se văd, şi în cele ce nu 
se văd. Cei vii sunt sfinţi şi pe pământ, şi în cer. Cel ce este 
viu pe pământ, acela rămâne viu în vecii vecilor şi este la fel 
ca îngerii, şi este fiu al lui Dumnezeu, fiind fiu al învierii. 
Amin. 

Vin cu cei vii, vin din cer cu praznic de mironosiţe, că 
frumoasă a fost iubirea lor pentru Mine. Ele s-au făcut pri- 
mele mărturisitoare ale învierii Mele. Ele M-au iubit cu 
aceeaşi putere şi după ce M-am suit la Tatăl ca să fiu cu Tatăl 
şi de lângă Tatăl cu toţi cei ce Mă iubesc crezând în cuvintele 
Mele cele veşnice. E mare taină să înţeleagă omul taina îm- 
părăţiei cerurilor cu oamenii pe pământ, măsura împărăţiei 
cerurilor cu oamenii. Oamenii din vremea trupului Meu au 
înţeles măsura cezarului, dajdia cezarului, dar măsura lui 
Dumnezeu nu ştiau s-o dea lui Dumnezeu ca să primească 
oamenii împărăţia cerurilor, şi să stea în ea apoi. Cezarului nu 
poate omul să-i rămână dator cu datoriile pe care le are la 
cezar, căci omul ştie şi înţelege măsura cezarului, care are pe 
ea chipul cezarului. Dar lui Dumnezeu, omul îi rămâne dator. 
De ce, oare, îi rămâne omul dator lui Dumnezeu? Omul nu 
cunoaşte măsura lui Dumnezeu cu el ca să ştie ce să-l dea lui 
Dumnezeu. Omul nu ştie cele ale lui Dumnezeu ca să le aibă 


şi să le dea lui Dumnezeu. Omul cunoaşte numai măsura ce- 
zarului şi atât. 

Vai ţie, omule sărac de cunoştinţă din cer! lată ce fac 
pentru tine, omule fără de cunoştinţă din cerul cel viu. Mă fac 
cuvânt de învăţătură din cer peste pământ, că n-are cine te 
învăţa pe pământ, fiindcă învăţătorii tăi de pe pământ ştiu mă- 
sura cezarului şi se închină ei, şi cu ea sunt deprinşi şi învă- 
ţătorii, şi cei învăţaţi de ei. Oamenii nu ştiu cum să fie fii ai 
lui Dumnezeu şi fii ai învierii şi îngeri pe pământ. 

la de la Mine, omule, ca să ştii ce să faci cu viaţa ta. Ia, 
omule, ia, că vin din cer ca să înţelepţesc pe om. Vin să-i arăt 
calea învierii, căci sunt pârga învierii celor credincioşi, la din 
cer, omule, ia înţelepciune de la Dumnezeu, ca să înveţi mă- 
sura lui Dumnezeu cu tine, că scris este: «Daţi cezarului cele 
ale cezarului, şi daţi lui Dumnezeu cele ale lui Dumnezeu». 
Care sunt cele ale lui Dumnezeu? Acelea sunt sufletul şi 
duhul şi inima şi cugetul şi iubirea ta, omule, şi trupul tău, 
omule păzit de Dumnezeu. Cezarul se încurcă în măsura lui 
şi nu se poate da Mie cu cele ale lui, şi te încurcă şi pe tine, 
omule pribeag pe pământ, te încurcă în măsura lui, şi tu nu 
mai ştii măsura lui Dumnezeu, chipul lui Dumnezeu în tine, 
omule cu chip împrumutat de la vrăjmaşul Meu şi al tău. 
Vrăjmaşul Meu şi al tău este cel care Mă desparte pe Mine de 
tine, este cel care te desparte pe tine de Mine, omule fără 
Dumnezeu şi fără de cărare între pământ şi cer, între cer şi 
pământ. Tu n-ai cărare spre Mine şi Eu n-am cărare spre tine 
dacă tu eşti despărţit de Dumnezeu şi dacă Dumnezeu este 
despărţit de tine, omule care nu ştii ce este această cărare. Dar 
învaţă de la sfinţi cărarea, învaţă, omule, că Eu vin cu împă- 
răţia cerurilor pe pământ şi tu nu ştii cărarea care duce spre 
împărăţia Mea cu oamenii. Omule fără cărare, nimic nu este 
mai frumos între cer şi pământ ca acolo unde vieţuieşte Dum- 
nezeu cu oamenii, şi oamenii cu Dumnezeu, împărăţia lui 
Dumnezeu pe pământ cu oamenii. Oamenii, ca şi în vremea 
trupului Meu, ştiu că au împărat pe cezarul, şi nu mai sunt 
învăţaţi cu împărăţia lui Dumnezeu, aşa cum apostolii şi 
ucenicii Mei i-au învăţat în toată vremea pe oameni. Dar tu, 
Ierusalime român, popor de fii ai cunoştinţei cereşti, tu să te 
faci tălmaci al tainei împărăţiei Mele cu oamenii cei credin- 
cioşi şi sfinţi. Tu să te faci pentru oameni pildă a împărăţiei 
cerurilor pe pământ, ca să înveţe oamenii taina învierii, taina 
fiilor lui Dumnezeu, care sunt fiii învierii. Amin. 

Tu, Ierusalime român, să fii adevăratul popor român, 
să fii România cea adevărată între pământ şi cer, şi din tine să 
se nască toată România şi tot poporul care voieşte să fie 
popor român între pământ şi cer, fiindcă numele de român 
este numele cel nou al poporului cel ales de Dumnezeu, că 
scris este: «Le voi da o inimă nouă şi un nume nou». Amin. 
Este scris: «Celui ce biruieşte îi voi da din mana cea ascun- 
să, şi îi voi da lui o pietricică albă, şi pe pietricică, scris un 
nume nou pe care nimeni nu poate să-l ştie decât primitorul. 
Şi voi scrie pe el numele lui Dumnezeu şi numele cetăţii lui 
Dumnezeu, al Noului Ierusalim, care se coboară din cer, de 
la Dumnezeu, şi numele Meu cel nou», după cum am făgăduit 
prin Scripturi. 

Voi veni la tine, Israele român, şi îţi voi desface această 
Scriptură, ca să ştie tot pământul şi să creadă tot omul, iar cel 
ce nu va crede, aceluia îi va rămâne de mărturie împotriva lui 
necredinţa lui în cuvântul acesta. Amin. Iar ţie îţi dau din pa- 
cea Mea, Israele român, îţi dau din bucuria Mea, îţi dau din 
bucuria sfintelor mironosiţe care M-au iubit cu cea mai fru- 
moasă iubire, cu cea mai curată dăruire, cu cea mai dulce căi- 

dură a inimii, căci inima lor a fost darul lor dat lui Dumnezeu, 
măsura cu care este omul dator lui Dumnezeu. Amin, amin, 
amin. 

20 aprilie/ 3 mai 1998 

Sărbătoarea sfântului mare mucenic Gheorghe 

Tălmăcirea Scripturii despre pietricica cea albă, slava Noului 
Ierusalim. Domnul a fost pecetea de biruinţă a neamului român. 

P oporul Meu, poporul Meu, să stai mereu pe calea 
iubirii Mele cu tine. Să stai mereu, mereu pe 
calea venirii Mele la tine, că tu eşti calea Mea de la cer la 
pământ. Şi dacă nu te-aş avea pe tine cale a Mea, pe ce drum 
aş mai veni Eu întru venirea cea de acum? Poporul Meu, tu 
eşti semnul Meu cel de dinaintea venirii Mele, fiindcă Eu am 
făcut din tine semn pe pământ, şi altceva tu nu eşti decât 
semnul Meu, chipul Meu cel de dinaintea venirii Mele cuvânt 
şi chip. Poporul Meu, tu eşti chipul Meu. Ce este acest cu- 
vânt? O, tu Mă porţi pe Mine în tine, tu Mă arăţi pe Mine oa- 
menilor, tu dai celor ce vor să ia, ca şi tine, chipul Meu. Ce 
este chipul Meu? Chipul Meu este viaţa Mea în om, în 
cugetul şi în inima şi în sufletul şi în trupul şi în fapta omului. 
Chipul Meu în om este iubirea omului, iubirea lui de Dum- 
nezeu. Amin. Poporul Meu, tu eşti cel ce ai înţeles taina chi- 
pului Meu, şi de aceea trăieşti în ea şi eşti cuprins în ea, iar 
cel ce este cuprins în ea, nu mai are nevoie de credinţă în 
Mine, că acela este om împlinit întru Mine şi trăieşte în Mine 
şi este fiu al lui Dumnezeu, fiind fiu al învierii. Amin. 

în numele Tatălui şi al Fiului şi al Sfântului Duh, Mă 
fac praznic cu sfinţii în mijlocul tău, poporul Meu. Mă fac Ie- 
rusalim din cer coborât pe pământ la tine, căci scris este: «Am 
văzut cetatea sfântă, Noul Ierusalim, pogorăndu-se din cer, 
de la Dumnezeu, gătită ca o mireasă împodobită pentru Mi- 
rele ei; şi am auzit glas din Tron, un glas puternic care zicea: 
iată, cortul lui Dumnezeu este cu oamenii, şi El va sălăşlui cu 
ei, şi ei vor fi poporul Lui, şi însuşi Dumnezeu va fi cu ei şi 
va şterge orice lacrimă din ochii lor, şi moarte nu va mai fi, 
nici plângere, nici durere, căci cele dintâi au trecut. Amin». 
Cobor la tine cu mireasa Mea cea gătită pentru Mine. Ea s-a 
gătit pe pământ pentru Mine şi a venit la cer, la Mirele ei, 
gătită mireasă, şi este mireasă cu Mire în cer, şi coboară cu 
Mine pe pământ. Iar Eu sunt cortul ei, şi cobor cu ea în Mine, 
şi sunt cu tine şi sălăşluiesc cu tine, şi eşti poporul Meu, căci 
scris este: «Iată, cortul lui Dumnezeu este cu oamenii, şi El 
va sălăşlui cu ei, şi ei vor fi poporul Lui, şi însuşi Dumnezeu 
va fi cu ei». Amin. Cobor la tine cu mireasa Mea, cu sfinţii 
cobor, căci ei sunt mireasa Mea cea din cer, cea din Mine, că 
ea trăieşte în Mine, după cum este scris: «Dumnezeu nu este 
Dumnezeu al morţilor, ci al viilor, căci toţi trăiesc în El». 
Amin. 

Vin cu mireasa Mea cea din cer la mireasa Mea cea de 
pe pământ. Vin la tine, poporule Ierusalime de pe pământul 
român, şi lucrez ca la început, căci încep cu începutul, fiindcă 
pământul român a fost începutul pământului, şi tot aşa lucrez 
şi la sfârşit, întru facerea cerului cel nou şi a pământului cel 
nou, care vor fi pentru cei drepţi. Am în venirea Mea sărbă- 
toare cerească de sfinţi, că la tine şi cu tine sărbătoreşte cerul, 
poporul Meu. La tine nu e ca pe pământ sărbătoare, ca în 
bisericile de pe pământ sărbătoare. în bisericile de pe pământ 
e numai pământ, numai trup, numai ca omul, nu şi ca Dum- 
nezeu sărbătoare. Nu pot sărbători cu sfinţii Mei în bisericile 


de pe pământ, căci sfinţii Mei au iubit pe pământ cerul, dar 
oamenii din bisericile de pe pământ iubesc pământul, nu iu- 
besc cerul; nu iubesc chipul Meu în ei, iar Eu îmi găsesc plă- 
cerea în cei smeriţi şi blânzi cu inima, ca şi Mine, căci «omul, 
în cinste fiind, n-a priceput, şi s-a alăturat dobitoacelor celor 
fără de minte şi s-a asemănat lor», şi nu s-a asemănat cu 
Mine, după cum este scris despre omul care nu este blând şi 
smerit cu inima, ci îşi alege cinstea cea de pe pământ. 

Poporul Meu, la tine nu e ca pe pământ sărbătoare de 
sfinţi. La tine e cerul în sărbătoare cu tine şi cu sfinţii lui. Săr- 
bătoresc şi oamenii pe sfinţi, dar ca pe pământ, nu ca la tine 
şi ca la Mine cu tine, poporul Meu. Tu eşti un popor cuminte 
şi ştii de la Mine ce trebuie să facă şi să fie creştinul în 
sărbători de sfinţi. Tu eşti poporul cel învăţat de Dumnezeu, 
după cum este scris: «Şi vor fi învăţaţi de Dumnezeu». Tu eşti 
proorocie împlinită, că Eu vin din cer la tine şi te învăţ şi îm- 
plinesc cu tine Scripturile, că pe pământ nu mai găsesc om 
care să vrea să se dea Mie ca să împlinesc cu el Scripturile 
Mele, Scripturile venirii Mele, Scripturile învierii morţilor, 
Scripturile cerului nou şi ale pământului nou, Scripturile veş- 
niciei, poporul Meu. 

Am spus ţie, Ierusalime al venirii Mele, că voi veni la 
tine şi îţi voi desface Scriptura poporului Meu cel nou, care 
are de la Mine nume nou, nume de român, căci acesta este nu- 
mele cel nou al poporului lui Dumnezeu. Iată, dau inimă nouă 
celor ce cred venirea Mea în cuvânt peste pământ, că am spus 
ţie, Israele român, să te faci pe pământ pildă a împărăţiei ce- 
rurilor, ca să înveţe oamenii de la tine taina învierii, taina 
fiilor lui Dumnezeu, care sunt fiii învierii, taina chipului Meu 
în om. 

Am spus ţie, Israele român, că tu eşti adevăratul popor 
român, că tu eşti poporul creştin al românilor. Nimeni nu este 
creştin decât cel ce iubeşte chipul Meu în el. Chipul Meu este 
viaţa Mea în om, este voia Mea în omul în care Eu îmi găsesc 
plăcerea. Am spus ţie, Israele român, că tu eşti România cea 
adevărată dintre pământ şi cer, şi din tine se va naşte toată 
România şi tot poporul care voieşte să fie popor român, căci 
numele de român este numele cel nou al poporului ales de 
Dumnezeu, şi despre care scrie Scriptura: «Le voi da un nume 
nou şi o inimă nouă». 

Iată, îţi despecetluiesc ţie, Israele român. Scriptura care 
spune aşa: «Celui ce biruieşte îi voi da din mana cea ascunsă, 
şi îi voi da lui o pietricică albă, şi pe pietricică, scris un nume 
nou pe care nimeni nu poate să-l ştie decât primitorul, şi voi 
scrie pe el numele lui Dumnezeu şi numele cetăţii lui Dum- 
nezeu, al Noului Ierusalim, care se coboară din cer, de la 
Dumnezeu, şi numele Meu cel nou». Amin. Iar cel ce nu va 
crede în această Scriptură pe care Eu azi o despecetluiesc ca 
să fie ştiută şi crezută, aceluia îi va rămâne de mărturie împo- 
triva lui necredinţa lui în cuvântul acestei Scripturi desfăcută 
pentru tot pământul. Amin. 

Sunt cu sfinţii, martori veniţi din cer pentru desfacerea 
acestei Scripturi. Sunt cu mucenicul Gheorghe, purtătorul de 
biruinţă, care a însoţit pe voievozii români în lupta cea de bi- 
ruinţă pentru salvarea neamului român, neamul cel ales de 
Dumnezeu la sfârşit, căci scris este: «Celui ce biruieşte îi voi 
da din mana cea ascunsă, şi îi voi da o pietricică albă şi ini- 
mă nouă şi nume nou, de nou Ierusalim, şi numele Meu cel 
nou», numele de român. Amin. Dar de ce acest nume? Iată de 
ce: poporul român din România este poporul care a biruit 
pentru Mine. El a fost ca şi Mine lovit şi răstignit; el, şi pă- 
mântul de sub el. Duhul rău cel potrivnic Mie ştie de taina 

acestui pământ al începutului pământului, ştie de la omul cel 
întâi zidit, ştie locul unde am zidit Eu pe omul cel zidit de 
Mine, ştie de la omul cel zidit de Mine. De atunci şi până azi 
potrivnicul Meu loveşte în acest pământ şi în cel ce este pe el, 
că acest pământ şi tot ce e pe el este al Meu mai mult decât 
orice loc de pe pământ. Omul de pe acest pământ, omul cel 
adevărat, M-a voit pe Mine, M-a avut pe Mine cu el în acest 
pământ, şi potrivnicul M-a văzut aici cu lucrul Meu mereu în 
om, şi mereu M-a lovit pe Mine şi pe omul Meu din acest pă- 
mânt. Omul pământului Meu n-a voit răul nimănui de pe 
pământ, n-a făcut rău nimănui, că Eu am fost suflând mereu 
cu duhul voii Mele peste neamul român cel credincios Mie. 
De peste tot furul venea să-l biruiască pe român ca să-i ia 
pământul de sub el, ca să biruiască neamul român, dar neamul 
român a biruit cu Mine, şi nu fără Mine. Eu am fost pecetea 
lui, şi această pecete a lucrat peste el ca un scut, fiindcă nea- 
mul acesta s-a născut sub pecetea Mea pe care am pus-o pe el 
mai înainte de naşterea lui prin apostolul Meu cel întâi 
chemat, Andrei, ucenicul lui Ioan Botezătorul, cel dintâi venit 
sub pecetea apostoliei, ucenic cu duh de prooroc, căci scris 
este în Scripturi: «Cel ce crede în prooroci, plată de prooroc 
va avea, şi lucrare de prooroc va lucra». Acest apostol proo- 
roc a biruit pentru naşterea de sus a poporului român, şi apoi 
poporul român a biruit pe potrivnicul Meu şi al lui, căci a stat 
sub pecetea Mea. Şi de ce spun Eu că a biruit? Dacă n-ar fi 
biruit întru Mine, Eu nu te-aş fi avut azi pe tine creştin, Israe- 
le român, popor al cuvântului Meu, căci tu eşti din părinţii tăi 
fiu al voievozilor credincioşi lui Hristos în neamul român. 

Mucenicul Gheorghe, purtător de biruinţă, cum l-au 
numit creştinii din vremea lui, a luptat pentru neamul român, 
că el, din cer, de lângă Mine, vede pe cine am Eu popor de la 
Tatăl pentru venirea Mea a doua oară pe pământ. El a ajutat 
pe voievozii români să fie purtători de biruinţă ca şi el. El a 
lovit cu sabia cea nefăcută de mână omenească pe potrivnicul 
neamului român, şi este purtător de biruinţă acest neam, căci 
voievozii lui au avut pe Dumnezeu cu ei şi în ei şi M-au dat 
din neam în neam pe Mine ca să Mă aibă neamul român până 
la venirea Mea, şi Mă are prin părinţii lui, şi este biruitor prin 
Hristos. Amin. Iar Scriptura spune: «Celui ce biruieşte, Eu, 
Domnul, îi voi da din mana cea ascunsă şi îi voi da lui o pie- 
tricică albă şi inimă nouă şi nume nou, de nou Ierusalim, şi 
numele Meu cel nou». Numele Meu cel nou este Cuvântul lui 
Dumnezeu. Numele Meu cel nou este cu neamul român, cu 
Israelul român, cu poporul cuvântului Meu, care este în 
români şi din români. Şi dacă poporul cuvântului lui Dumne- 
zeu este român, iată şi numele Cuvântului lui Dumnezeu, 
Care grăieşte româneşte peste pământ şi îşi cheamă pe româ- 
neşte turma Sa sub acoperământul venirii Lui a doua oară pe 
pământ cu oamenii. Amin. 

Cuvântul Meu face inimă nouă în român şi în tot omul 
care se lasă nou cu inima la glasul Meu cel românesc, glasul 
Israelului cel nou al Meu, iar mana cea ascunsă este izvorul 
acesta care curge în dar în mijlocul neamului român, este în- 
văţătura cea înnoită a împărăţiei cerurilor pe pământ cu oa- 
menii. Mana cea ascunsă este taina Scripturilor nedesfăcute 
până acum, ascunse până acum pentru mintea omenească. 
Mana cea ascunsă este pentru cei ce biruiesc pentru Mine şi 
pentru venirea Mea, pentru împlinirea Scripturilor venirii 
Mele a doua oară pe pământ, iar celui ce biruieşte, celui ce 
are peste el mana cea ascunsă, îi urmează darul pietricelei al- 
be, şi pe ea, scris un nume nou pe care nimeni nu poate să-l 
ştie decât primitorul. 


Eu sunt piatra cea din capul unghiului şi am poruncit să 
se arate piatră albă în mijlocul României, piatră care Mă 
vesteşte pe Mine întru venirea Mea cuvânt peste pământ. Şi 
această piatră are scris pe ea cuvântul Meu, că mereu Eu Mă 
scriu pe ea cu gura Mea, cu mâna Mea, fiindcă unşii Mei cei 
de lângă pietricica cea albă sunt gura Mea peste pământ, sunt 
mâinile şi picioarele Mele cu care Eu grăiesc şi lucrez şi um- 
blu peste pământ cu cuvântul Meu. Am in. Cuvântul Meu nu-1 
ştie nimeni decât primitorul. Cine este primitorul? Este gră- 
dina Mea cu fii, locul în care Eu am ridicat spre vedere pie- 
tricica albă pe care este scris: Cuvântul lui Dumnezeu, nume- 
le Meu cel nou. Amin. Primitorul primeşte cuvântul Meu, şi 
apoi îl ştie, iar Eu, Domnul, scriu pe el numele lui Dumnezeu 
şi numele cetăţii lui Dumnezeu, al Noului Ierusalim, care se 
coboară din cer, de la Dumnezeu, şi numele Meu cel nou: Cu- 
vântul lui Dumnezeu. Amin. 

Tu, Israele român, porţi numele Meu şi te numeşti cu 
nume nou de nou Israel şi te numeşti cu numele cetăţii Mele, 
iar cetatea Mea se numeşte Ierusalim, căci Eu sunt Ierusa- 
limul cel nou, Omul Cel nou, cu Duh dătător de viaţă, cort al 
sfinţilor din cer şi de pe pământ. Iată Noul Ierusalim. El se 
coboară din cer, de la Dumnezeu, plin de sfinţi, cetate a sfin- 
ţilor, cortul lui Dumnezeu, cort al sfinţilor Mei. Amin. Iar 
sfinţii au pe ei scris numele Meu cel nou, Cuvântul lui Dum- 
nezeu. Acest cuvânt al Meu este măsura care măsoară pe cei 
sfinţi, pe cei credincioşi Mie, căci vin cu sfinţii, şi vin la 
sfinţi, şi măsura Mea este cuvântul. Amin. 

Mă fac cuvânt de bunăvestire a împărăţiei Mele pe 
pământ, şi cu această măsură măsor împărăţia cerurilor în om. 
Cine nu are înăuntrul său împărăţia cerurilor, nu are cu ce 
măsura Cuvântul lui Dumnezeu, numele Meu cel nou, care 
este scris în Scripturi pentru venirea Mea cea de a doua pe 
pământ cu oamenii. Oamenii care nu ştiu să-I dea lui Dumne- 
zeu împărăţie şi moştenire în ei, aceia nu primesc cuvântul 
împărăţiei cerurilor şi mângâierea acestui cuvânt, căci cuvân- 
tul Meu este duhul mângâierii, cel promis prin Scripturi cre- 
dincioşilor Mei. 

De-ar curge pe tot pământul daruri de la Dumnezeu, 
toate şi peste tot sunt în parte luate şi date. Dar la voi, fii ai 
Noului Israel, Eu sunt măsura cea întreagă. Pic cu pic v-o dau 
vouă şi Mă întregesc la voi întru desfacerea Scripturilor ve- 
nirii Mele a doua oară pe pământ cu oamenii. Iar când voi fi 
cu plinul tot deşertat peste pământ prin voi, cei care Mă pri- 
miţi cuvânt din cer, atunci sfârşitu-s-au toate câte sunt scrise 
în Scripturi pentru ca să se împlinească iotă cu iotă, şi apoi 
vin văzut pentru începutul veşniciei văzute. Şi nu vor mai fi 
în ziua aceea nici peşteri, nici stânci ca să se ascundă în ele 
cei ce vor da atunci să se ascundă de faţa venirii Mele, de faţa 
zilei Mele, zi cu bucurie pentru cei ce Mă aşteaptă, şi zi cu 
mânie pentru toţi necredincioşii. Atunci proorocul mincinos 
şi fiara cea din ascuns, antichrist, care se ascunde în Dumne- 
zeu, zice el, balaurul cel cu şapte capete şi zece coarne cu care 
a înşelat toată lumea, nu va mai găsi pentru el loc în cer, şi va 
sta pe nisipul mării, precum este scris despre casa care se 
zideşte pe nisip, căci biserica Mea este zidită pe temelie de 
piatră, iar piatra ei, sunt Eu, Hristosul Tatălui, cu viaţa Mea în 
fiii bisericii Mele. 

Israele, Israele român, Ierusalime nou care eşti nou 
prin numele Meu cel nou! Tu să ţii minte că ţi-a spus Dum- 
nezeu: «Cel ce vine înaintea Mea, este fur şi tâlhar pentru 
oi», pentru oile Mele, nu pentru ale lui, căci oile lui nu sunt 
oi, precum nici el nu este păstor, ci este lup sub piele de 
păstor. 

Dar tu, Românie, ai în mijlocul tău pe poporul Meu, 
care-ţi dă de la Mine ca să ştii şi să cunoşti vremea iubirii tale, 
că a venit vremea ta cu Mine, şi Eu, Domnul, ţi-o vestesc, 
amin, fiindcă aşa l-am spus Tatălui: «Te slăvesc pe Tine, Pă- 
rinte Doamne, că ai ascuns acestea de cei înţelepţi şi le-ai 
descoperit pruncilor, Părinte al cerului şi al pământului, căci 
aşa a fost binevoirea înaintea Ta. Toate Mi-au fost date de că- 
tre Tatăl Meu, şi nimeni nu cunoaşte pe Fiul decât numai 
Tatăl, nici pe Tatăl nu-L cunoaşte nimeni decât numai Fiul, şi 
cel căruia va voi Fiul să-i descopere». Tatăl Meu a ascuns 
taina venirii Mele, a ascuns-o de poporul Israel care-şi zicea 
înţelept din pricina cuvântului lui Dumnezeu pentru el, şi a 
descoperit-o neamului român, care s-a născut prin moartea şi 
prin învierea Mea creştin pe pământ, căci Eu, Fiul Tatălui, am 
voit ca neamul român să-L cunoască pe Tatăl precum Eu îl 
cunosc, căci Eu nu grăiesc de la Mine însumi, ci toate câte 
îmi dă Tatăl, acelea le grăiesc, şi din Tatăl sunt ele. 

Tot pământul din margini în margini să-şi aţintească 
auzul la cuvântul Meu, care grăieşte din cer şi spune taina 
neamului român, neam născut creştin, singurul popor de pe 
pământ care-şi are începutul în Hristos, unicul popor care a 
avut din scutece credinţa cea dreaptă în mijlocul neamurilor 
fără Dumnezeu pe pământ, popor cu act de naştere din 
Hristos, popor născut după duh din apostolii Mei pe care Eu 
i-am aşezat începătură nouă pe pământ, căci scris este: «Nu 
fiii cei după trup moştenesc făgăduinţele, ci fiii cei după duh, 
ale cărora sunt făgăduinţele». 

Ia aminte, pământule, şi voi, cei ce-1 locuiţi, luaţi amin- 
te, căci celui ce a biruit biruind i-am dat din mana cea ascunsă 
şi i-am dat pietricica albă, şi nume nou, scris pe ea, şi pe care 
numai primitorul îl ştie, numai cel ce are scris pe el numele 
lui Dumnezeu şi numele cetăţii lui Dumnezeu, al Noului Ie- 
rusalim, care se coboară din cer, de la Dumnezeu şi cu Dum- 
nezeu, şi numele Meu cel nou. Amin. Biruitor pentru neamul 
Meu român, Eu sunt, iar biruitor pentru Mine este neamul 
român, că el a păstrat ca nimeni altul între neamurile pămân- 
tului chipul împărăţiei cerurilor în pântecele lui, şi iată, am fii 
din el, fii care au în ei chipul Meu, viaţa Mea cea vie în ei. 

E sărbătoare de sfinţi, coborâtă cu Mine în grădina 
cuvântului Meu, că la tine, poporul Meu, stă cerul în sărbă- 
toare şi îşi găseşte plăcerea în tine. Tu eşti semnul Meu cel de 
dinaintea venirii Mele. Tu eşti chipul Meu cel de dinaintea 
arătării Mele. Tu Mă arăţi pe Mine oamenilor. Tu dai celor ce 
vor să ia în ei, ca şi tine, chipul Meu. Poporul Meu, tu eşti cel 
ce ai înţeles taina chipului Meu în om şi trăieşti în ea şi eşti 
cuprins în ea, că ai fost credincios venirii Mele şi ţi-am dat 
pietricica cea albă pe care Eu am scris numele Meu cel nou: 
Cuvântul lui Dumnezeu, şi am scris peste tine numele lui 
Dumnezeu şi numele cetăţii lui Dumnezeu, al Noului Ierusa- 
lim, care se coboară din cer, de la Dumnezeu şi cu Dumne- 
zeu, şi numele Meu cel nou: Cuvântul lui Dumnezeu. Nu ştiu 
oamenii bisericii lumii, nu ştiu nici oamenii bisericii din 
România, nu ştiu aceştia să înţeleagă cuvântul Meu cel din 
Scripturi pentru vremea venirii Mele a doua oară pe pământ. 
Ei au scris cu mâna lor în Scripturi vreme lungă până la veni- 
rea Mea, şi lumea a fost înşelată de înşişi învăţătorii care stau 
peste ea în numele Meu. 

Iată, vin Eu. Vin şi învăţ neamul omenesc să ştie de la 
Tatăl citirea Scripturilor venirii Mele cu cer nou şi cu pământ 
nou pentru cei drepţi. Iată, vin Eu, şi fericiţi sunt cei ce ascul- 
tă cuvântul Meu şi îl împlinesc pe el. Nu ştiu oamenii bisericii 
ce înseamnă nou Ierusalim, nu ştiu ce înseamnă om vechi şi 


om nou, şi rătăcesc, că nu cunosc tainele Mele cele din Scrip- 
turi. Iată, vin Eu învăţător din cer pe pământ, iar tu, Israele 
român, Ierusalime nou, nume nou pentru poporul Domnului, 
tu să stai mereu pe calea iubirii Mele cu tine, pe calea venirii 
Mele la tine, ca să ia oamenii din râul cuvântului Meu, râul 
vieţii, care curge din Mine peste pământ ca să adăp din el nea- 
mul omenesc. 

Tu, Israele român, eşti adevăratul popor român. Tu eşti 
România cea adevărată între cer şi pământ, şi din tine va lua 
naştere tot neamul Meu cel nou, căci numele de român este 
numele cel nou al poporului cel ales din nou, că scris este în 
Scripturi pentru cei credincioşi şi sfinţi: «Le voi da un nume 
nou, şi vor fi poporul Meu cel nou, şi voi umbla cu ei, şi Eu 
însumi voi fi cu ei şi îi voi paşte pe ei şi le voi da din mana 
cea ascunsă, şi vor fi fii ai învierii». Amin, amin, amin. 

23 aprilie/6 mai 1998 

Cuvântul Domnului peste soborul de la ieslea 
cuvântului 

Expoziţia de artă creştină „Semnul: al şaptelea înger". Lemnele şi 
pietrele proorocesc. Poporul cuvântului iese spre mulţimi pildă a 
împărăţiei cerurilor. 

D eschideţi Domnului, fiilor din grădină. Amin. 
Eu sunt Cel ce merg cu voi şi Mă vestesc prin 
voi de pe acoperişuri, după cum Eu am profeţit la prima Mea 
venire. Amin, amin zic vouă: veni- va vremea şi a venit vre- 
mea să vorbească le mn ele şi pietrele şi frunzele din pom şi 
toate câte sunt, căci oamenii nu mai ştiu să Mă vestească unii 
altora pe Mine, Cel ce vin din Tatăl şi Mă vestesc că vin. 

Fiilor, voi sunteţi mici, iar cei mici nu se tem, căci se 
tem cei mari. Cei mari sunt fricoşi; cei ce şi-au făcut ranguri 
între oameni se tem unii de alţii, că necăjiţi sunt cei mari între 
oameni. Cel ce se teme este om cu sufletul forţat de teamă şi 
nu are pace din cer în sufletul său. Merg cu voi, mergem în 
mijlocul mulţimilor, merg cu voi înaintea celor ce şi-au luat 
ranguri mari peste ţara Mea cea de la acest sfârşit de vreme. 
Mă aştern înaintea lor cuvânt, căci lemnele şi pietrele şi 
frunzele şi tot ce aveţi voi de pus înaintea lor vor purta în ele 
putere, şi puterea Mea va zgudui inimile şi minţile celor mari 
de pe pământ. Mă las cuvânt de binecuvântare înaintea voas- 
tră şi merg cu binecuvântarea Tatălui, merg cu voi şi Mă în- 
tăresc în voi şi vă arăt oamenilor cu lucrul Meu în voi. Bine- 
cuvântată să fie vestirea cuvântului lui Dumnezeu peste pă- 
mântul român, căci acoperişurile se pleacă la puterea cuvân- 
tului Meu. 

Să vină mulţimile să vadă lucrarea Mea cu voi, să vină 
după voi aşa cum veneau după Mine când le înmulţeam 
pâinile lor şi le vorbeam din cer cuvântul lui Dumnezeu. Să 
vină cei mari cu rangul şi să se facă mici şi să asculte vestea 
şi povestea împărăţiei lui Dumnezeu în mijlocul României, că 
ea e ţara Mea cea de la sfârşit, şi Eu vin pe nori, precum este 
scris în Scripturi despre venirea Mea, şi vin la ea, că am loc 
pregătit în ea pentru venirea Mea. Vin şi ies cu venirea Mea, 
ies cu ea în mijlocul mulţimilor şi vă întăresc ca să puteţi sta 
în numele Meu înaintea oamenilor, că voi sunteţi mici pe 
pământ, dar sunteţi mari la Dumnezeu, şi aveţi pacea Mea în 
voi. Amin. Nu au oamenii pace în ei, dar voi aveţi, că Eu vin 
din cer la voi şi mereu vă spun: Pace vouă! Pace vouă! Pace 
vouă! Amin, amin, amin. Să ia mulţimile din pacea Mea din 
voi, că mulţi sunt cei ce vă iubesc pentru numele Meu şi pen- 
tru cuvântul Meu cu care vin la voi, şi puţini, puţini de tot 

sunt cei care vă pizmuiesc pe voi pentru numele Meu care 
este de la Mine peste voi, dar Eu voi împărăţi în toţi, şi toţi 
Mă vor iubi în voi. Un ceas, şi voi birui în toţi cei de pe 
pământ, şi voi fi iubit în voi, că Eu am în voi împărăţia Mea, 
şi după ea va căuta tot sufletul de pe pământ, că nimic nu va 
mai rămâne pe pământ decât împărăţia Mea şi cei ce o au pe 
ea şi cei ce o caută pe ea. Amin. 

Binecuvântat să fie locul în care Eu poposesc cu voi şi 
cu împărăţia Mea în voi. Binecuvântaţi să fie toţi cei buni şi 
curaţi şi credincioşi între cei ce stau la cârma României, căci 
România e ţara lui Dumnezeu Tatăl, Fiul şi Duhul Sfânt. Să 
se uite la voi tot pământul şi să ia de la voi pilda împărăţiei 
cerurilor în om. Amin. 

Şi acum, fiilor din grădină, Mă urc la Tatăl şi îi spun 
bucuria Mea de azi, şi vin înapoi în voi, şi am venit, şi mer- 
gem pentru România şi ne vom vesti veste cerească din vârful 
muntelui Meu cel sfânt, că aşa o numesc Eu pe România. 
Inima Mea a strâns în ea toate cuvintele voastre de strigare, 
că Eu v-am învăţat să ziceţi: « Vino, Doamne, vino cu împără- 
ţia Ta!». Iată, vin, şi am venit, şi voi veni pentru toţi cei ce lo- 
cuiesc pe pământ. Cuvântul Meu este împărat şi este toiag de 
sprijin pentru toţi cei ce se scoală pentru venirea Mea. 

Scoală-te, iubito, scoală-te, ţara Mea cea de azi! Eu 
sunt în tine Mire pentru toţi cei curaţi din tine. Suflu peste 
tine cuvânt şi duh de sfinţire. Vino în dragostea Mea, vino, 
iubito! Iată Eu şi cei mici ai Mei în tine. Ierusalime nou, 
luminează-te! Eu sunt cu slava cerească în tine, ţara Mea de 
azi, ţara lui Hristos, Fiul Tatălui Savaot, ţara nunţii Mele, ţara 
Mea de azi. Amin, amin, amin. 

7/20 mai 1998 

Duminica a şasea după Paşti, a orbului 

Scriptură despecetluită: ,,Eu sunt lumina lumii atât cât sunt în 
lume". Pomenirea de patruzeci de zile de la mutarea la cer a 
surioarei sfintei Virginia, lelica Maria. 

E u sunt, fiilor. Cobor la voi cu Tatăl, cobor la voi 
cu sfinţii, că am loc de coborâre pe pământul 
român. Amin. Zilele veacului cel nou sunt cu Mine peste voi, 
şi voiesc prin voi să-Mi fac loc cu ele peste tot pământul, 
peste tot omul, dar omul este el, şi greu se mai pleacă Celui 
mai mare decât el. 

O, dacă ar avea lumea învăţători adevăraţi ca s-o iu- 
bească aşa cum am iubit-o Eu şi cu Tatăl, o, numai dragoste 
din cer şi sfinţenie şi pace din cer ar fi pe pământ cu oamenii. 
Dar nu vor învăţătorii oamenilor, nu vor să semene cu Mine 
la chip şi la faptă, nu vor să vadă ca Mine şi ca voi, şi vor să 
vadă ca ei, şi tot aşa să vadă şi cei învăţaţi de ei. Dar Eu «spre 
judecată am venit, pentru ca cei care nu văd, să vadă, iar cei 
care văd, să fie orbi», precum este scris, iar cei orbi îşi pun 
mâna în cap când aud cuvintele Mele, aşa cum au zis fariseii 
din vremea trupului Meu: «Nu cumva şi noi suntem orbi?». 

O, poporul Meu, cei ce zic că văd, au păcat dacă nu 
văd. Cei ce văd, văd cele ale Domnului, iar cei ce nu văd, văd 
cele ce se văd şi nu înţeleg ce spun ei când spun: „Noi 
vedem “. 

O, oamenilor, vindecaţi-vă vederea, căci cele ce nu se 
văd, acelea sunt vederea celui ce vede, iar cele ce se văd, sunt 
orbirea celui ce vede. O, fii ai oamenilor, orbirea vine de la 
oameni, nu de la Dumnezeu, căci cei ce iubesc cele omeneşti 
sunt orbi. Veniţi şi vă spălaţi în apele Siloamului, căci râul 


vieţii este trimis de Tatăl pe pământ. Eu sunt izvorul râului 
vieţii. Râu de cuvânt Mă fac peste pământ, iar cel ce crede în 
Mine, râuri de ape vii vor curge din gura lui, aşa cum curg din 
gura Mea. Credinţa în Dumnezeu a făcut din prooroci râuri de 
ape vii peste oameni, dar oamenii sunt orbi şi nu văd pe cei 
trimişi ai Mei. O, fii ai oamenilor, am făcut din fiii cuvântului 
Meu de azi trimişii Mei la voi. în vremea trupului Meu am 
întâlnit un orb din naştere şi am spus: «Mie Mi se cade să fac 
până este ziuă lucrurile Celui ce M-a trimis pe Mine, căci 
vine noaptea, când nimeni nu poate să lucreze». Şi zicând 
aşa, am scuipat jos şi am făcut tină din scuipat şi am uns cu 
tină ochii orbului şi l-am trimis la scăldătoarea Siloamului să 
se spele şi să vadă. Pe cel orb l-am trimis să se spele şi s-a dus 
orbul şi a ajuns acolo unde l-am trimis, şi a văzut apoi pe Cel 
ce i-a deschis ochii, şi L-a mărturisit pe Dumnezeu şi s-a 
făcut sănătos de orbire şi nu s-a temut de necredincioşi. Pă- 
rinţii lui s-au temut de necredincioşii care spuneau că dacă 
cineva Mă va mărturisi pe Mine că sunt Hristosul Tatălui, să 
fie dat afară din sinagogă, dar cel vindecat nu s-a temut, căci 
a crezut. Omul îşi face singur judecată, omul îşi face singur 
dreptate. Cine nu are învăţător peste el, acela nu învaţă, şi îşi 
este sieşi judecător, iar cine face aşa ceva, rămâne în întune- 
ric, căci cele nevădite în om sunt întuneric, întunericul dină- 
untrul omului care zice că vede, căci Eu aşa am zis: «Vine 
noaptea, când nimeni nu poate să lucreze». 

Vin din cer să dau înţelepciune oamenilor. O, fii ai 
oamenilor, Eu sunt lumina lumii atât cât sunt în lume. De 
aceea am venit, trimis de Tatăl am venit în lume, ca să aibă 
lumină lumea. Când lumina nu este în lume, nimeni nu poate 
să lucreze, căci vine noaptea acolo unde nu este lumină. Cei 
ce nu au învăţătorul între ei, aceia sunt în întuneric. învăţăto- 
rul scoate la vedere cele ce nu se văd în om şi îl vindecă pe 
om de întuneric, căci cele nevădite sunt întuneric, întunericul 
dinăuntrul omului, noaptea dinăuntrul omului. Chiar şi cele 
bune din om, dar nevădite, chiar şi acelea se numesc întu- 
neric, căci tot ceea ce nu se vede este în întuneric. Sunt o mul- 
ţime de oameni care răstălmăcesc Scripturile Mele şi ale sfin- 
ţilor Mei spre pieirea lor, şi nu spre folos de viaţă veşnică în 
ei. Mulţi zic că este laudă de sine cele luminate din om, dar 
este scris: «Cel ce se laudă, în Domnul să se laude», şi aceas- 
ta trebuie să facă tot omul care crede în Dumnezeu, iar cel 
credincios care nu face aşa, nu are cum învăţa pe cel necre- 
dincios. Eu pe orb l-am vindecat de orbire cu puterea cea din 
Mine, cu cuvântul Meu cel plin de putere, cu trupul şi cu 
cuvântul Meu, iar când ispititorii M-au numit păcătos, orbul 
vindecat a răspuns că Dumnezeu nu-i ascultă pe păcătoşi, ci 
numai pe cei care cinstesc pe Dumnezeu făcând voile Lui, şi 
orbul M-a mărturisit că l-am vindecat. 

Cel ce caută slava lui Dumnezeu în el, acela nu este un 
om mândru, aşa cum voi, fiilor, sunteţi învinuiţi de cei ne- 
credincioşi. Numai cel ce-şi caută slava lui, numai acela este 
om mândru. Nu cel ce cinsteşte pe Dumnezeu prin faptele şi 
prin cuvintele sale, nu acela este om mândru, ci este mândru 
acela ce nu-L cinsteşte pe Dumnezeu, că acela caută slava 
oamenilor. 

Iată Scriptură despecetluită: «Eu sunt lumina lumii atât 
cât sunt în lume». Când lumina nu este în lume, nimeni nu 
poate să lucreze, căci vine noaptea, când nimeni nu poate 
lucra, fiindcă fără lumină este noapte. Am venit să fiu cuvânt 
în lume. Am coborât cu Tatăl Meu în lume şi facem lumină în 
lume, căci cuvântul lui Dumnezeu merge peste tot cu lumina 
lui. Amin, amin zic vouă, Eu sunt lumina lumii atât cât sunt 
în lume. Amin, amin, amin. 

Şi acum, fiilor de la ieslea cuvântului Meu, deschideţi 
cartea lui Verginica. Ea este trâmbiţa Mea şi este în coborârea 
Mea la voi. 

Verginico, ţi-am deschis. Eu sunt uşa de la cer la pă- 
mânt şi de la pământ la cer. Ai întâlnire cu poporul Meu şi al 
tău. Pace poporului tău, Verginico! Amin, amin, amin. 

* 

O fiilor, pace vouă de la Domnul! Pace vouă! Pace 
^vouă! Pace vouă! Amin, amin, amin. 

O, Doamne, mare este lucrarea Ta de lumină peste 
lume. Ai venit din cer pe pământ ca să aibă lumea lumină, 
căci Tu eşti lumina lumii atât cât eşti în lume. O, cât de uşor 
poate fi înţeleasă şi crezută coborârea Ta şi cuvântul Tău de 
azi peste pământ! Nu i-ar trebui omului mai mult ajutor să 
creadă, că Tu aşa ai zis atunci: «Atât cât sunt în lume, Eu sunt 
lumina lumii». Când Tu nu eşti în mijlocul oamenilor cu învă- 
ţătura Ta care vădeşte pe cele ascunse în om, e noapte, Doam- 
ne, şi nimeni nu lucrează. O, e noapte în mulţi, Doamne, căci 
toţi oamenii sunt ascunşi în ei, iar cele ascunse în om sunt 
întunericul dinăuntrul omului, şi e noapte în om. Dar Tu ai 
venit. Amin, amin, amin. Cele ascunse în oameni sunt înve- 
derate de Tine, căci cuvântul Tău pune degetul Tău pe cele 
acoperite ale oamenilor şi le scoate la lumină. Cele ce se cu- 
nosc sunt lumină, căci sunt învederate şi se cunosc. Spre ju- 
decată ai venit în lume, pentru ca cei care nu văd, să vadă, iar 
cei care văd, să fie orbi. Dar cum să fie orbi cei care văd? Dar 
ce văd cei orbi? Toată lumea este oarbă şi surdă. Doamne, 
căci cuvântul Tău este adevărat, şi s-a împlinit: «Ochi au, şi 
nu văd; urechi au, şi nu aud». Dar eu sunt trâmbiţa Ta, şi sunt 
în cer cu Tine şi sun din trâmbiţă peste pământ. Amin. 

O, fii ai oamenilor, a venit Domnul Iisus Elristos în lu- 
mea voastră ca să fie lumină peste voi. E întuneric fără Dom- 
nul. Deschideţi Domnului! Amin, amin, amin. Glasul Dom- 
nului a străbătut peste două mii de ani şi a ajuns până azi. 
Strigă Domnul şi azi, şi spune: «Eu sunt lumina lumii atât cât 
sunt în lume». 

O, fii ai oamenilor, a venit Domnul cuvânt pe pământ, 
a venit cu sfinţii Săi. Vine ziua când Domnul şi sfinţii se vor 
vedea şi vor grăi acelaşi cuvânt toţi, şi veţi cunoaşte în ziua 
aceea că Domnul este Linul în toţi sfinţii Lui, în cer şi pe 
pământ. Amin. E Domnul cuvânt peste pământ. El îi face pe 
cei care nu văd, să vadă, iar pe cei care văd, să fie orbi. Cei 
ce văd cele ce se văd, aceia sunt cei ce nu văd, căci în curând 
nu vor mai fi cele ce se văd azi, şi nu vor mai avea ce să vadă 
cei ce văd aşa, iar cei ce văd cele ce nu se văd, aceia sunt cei 
ce văd, căci în curând se vor lăsa văzute cele ce nu se văd cu 
ochi trupeşti, iar cei ce nu văd pe cele ce se văd, vor vedea pe 
cele ce nu se văd. Amin. 

Iar tu, poporul meu, eşti în sărbătoare cu cerul şi cu 
Domnul şi cu mine. Azi serbăm pe surioara mea, cea care a 
venit la cer acum patruzeci de zile. 

O, fii ai grădiniţei mele, vă mulţumesc pentru pome- 
nirea surioarei mele şi pentru rugăciunile voastre la Domnul, 
căci fericirea omului trebuie cerută la Domnul, trebuie cerută 
de cei vii, de cei în trup. Vă mulţumesc, fiilor, că lucraţi pe 
plăcerea celor din cer, căci copiii surioarei mele i-au făcut po- 
mană ca pe pământ, dar pomana lor nu este pentru surioara 
mea, nu este, că ea a mâncat pe pământ aşa cum a zis Do mn ul 
vouă să postiţi postul venirii Domnului. Fericit va fi omul 
care posteşte postul venirii Domnului, căci toate se împlinesc 
cu post şi cu rugăciune, căci rugăciunea este post, şi postul 
este rugăciune. La Do mn ul este un fel, şi la oameni este altfel. 


Copiii surioarei mele şi-au scris păcat în cer şi pe pământ, că 
au pomenit pe mama lor împotriva voii ei cereşti. Dacă ea 
s-a hrănit cu post pe pământ înaintea venirii Domnului, ce fel 
de jertfa este pentru sufletul ei jertfa pe care au închinat-o 
copiii ei pentru numele ei? îl voi ruga pe Domnul să-i facă să 
nu aibă ce mânca, şi aşa să-şi plătească păcatul pe care l-au 
făcut împotriva pomenirii surioarei mele. 

Dar voi, fii ai poporului meu, bucuraţi-vă la masă bine- 
cuvântată de Domnul prin biserica cea curată şi sfântă pe pă- 
mânt, că în bisericile din lume nu mai sunt pomeni şi pome- 
niri plăcute lui Dumnezeu, căci cele plăcute oamenilor nu 
sunt cele plăcute lui Dumnezeu. 

O, surioara mea, bucuria ta în cer vine de la lucrul tău 
pentru Do mn ul pe pământ, că una este să facă voia Domnului 
creştinul, şi alta este să împlinească planul Domnului pe 
pământ. Copiii noştri cei de azi te-au ajutat în lucrul tău pen- 
tru Domnul şi au de la noi lucrul spre înaintare pentru venirea 
Domnului cu sfinţii. Nu te întrista de cele ce au pus înaintea 
ta copiii tăi care au lucrat împotriva pomenirii tale. Nu te în- 
durera în cer. Iată, avem jertfa plăcută din grădina Domnului 
pentru pomenirea ta cea de azi. Aceştia sunt copiii noştri, că 
Domnul aşa a spus: «Ai Mei sunt cei ce fac voia lui Dumne- 
zeu». Amin. Le spun eu cuvântul tău de mulţumire, le spun eu 
acum, şi le spun şi mai mult, că eu sunt cuvânt din cer peste 
pământ şi sunt trâmbiţa cea pentru venirea Domnului. 

Fiilor, fiilor iubiţi, îl rog pe Domnul şi spun: Doamne, 
binecuvintează jertfa cea pentru pomenirea surioarei mele. 
Doamne, dă la cei iubiţi ai Tăi să aibă cele spre lucrul Tău cu 
ei, să aibă cele plăcute Ţie, Doamne. Iar la copiii surioarei 
mele dă-le, Doamne, trezirea cea de la Tine, căci Tu îi faci pe 
cei care nu văd să vadă, iar pe cei care văd, îi faci să fie orbi. 
Amin. 

erginico, sunt cu luare-aminte la cele ale 
duhului tău. Eu sunt lumina lumii atât cât 
sunt în lume. Eu sunt cuvânt peste pământ, şi scot la lumină 
pe cele ce nu se văd şi le vădesc de pe acoperişuri, şi orbii şi 
surzii văd şi aud cele ce Eu vădesc şi scot din întuneric la 
lumină. Eu sunt în lume, şi cuvântul Meu este lumină în lume, 
şi cel ce aude cuvântul Meu, să vină la Mine, să vină la masa 
Mea. Amin, amin, amin. 

11/24 mai 1998 

Praznicul înălţării Domnului 

Duhul înţelegerii este al celor credincioşi. Domnul vine învăluit în 
nor, precum S-a şi suit. 

P oporul Meu, pace ţie! Eu sunt Domnul Dumne- 
zeul tău. Amin, amin, amin. Sărbătoresc cu tine 
praznic împărătesc, căci Domnul Dumnezeul tău este împărat 
a toate câte sunt văzute şi nevăzute de om, ştiute şi neştiute 
de om. Vin în mijlocul tău cu zi de praznic ceresc. Eu, după 
ce am înviat dintre morţi, M-am arătat viu, şi Mi-am dovedit 
învierea prin multe semne, şi am vorbit despre împărăţia lui 
Dumnezeu, iar după patruzeci de zile de la învierea Mea le-am 
spus ucenicilor Mei să nu stea nicăieri decât în Ierusalim, 
aşteptând pe Duhul Sfânt, făgăduinţa Tatălui pe care Eu le-am 
spus-o lor. Ei trebuiau să boteze cu Duh Sfânt pe oamenii care 
vor crede în Mine prin învierea Mea, vestea pe care trebuia 
s-o ducă ei până la toate marginile. 

Poporul Meu, vin din cer în mijlocul tău. Vin la tine cu 
praznicul înălţării Mele la cer. O, ce taină mare este înălţarea 
Mea la cer! A venit din cer un nor şi M-a învăluit şi M-am fa- 

cut nevăzut de ochii celor ce priveau la cer după norul care-Mi 
învăluise trupul Meu cel înviat. Poporul Meu, trezeşte-ţi bine 
duhul înţelegerii, că vin la tine cu tainele cerurilor. Duhul 
înţelegerii e mare dar. Acest duh îl au numai cei binecredin- 
cioşi. Amin. Cei adunaţi pentru Mine în muntele Eleonului, 
de unde Eu M-am dus la cer, M-au întrebat: «Doamne, oare, 
aceasta este vremea în care Tu aşeza-vei la loc împărăţia lui 
Israel?». O, poporul Meu, această vreme o ştia numai Duhul 
Sfânt, Care a venit astăzi la voi. Când Duhul Sfânt a venit 
peste apostolii Mei cei de atunci, la cincizeci de zile de la 
învierea Mea, s-a împlinit cuvântul pe care Eu l-am dat lor, 
căci aşa le-am spus: «Nu este lucrarea voastră să ştiţi so- 
roacele sau vremile puse de Tatăl sub stăpânirea Lui, ci voi 
veţi lua putere să-Mi fiţi martori până la toate marginile când 
va veni peste voi Duhul Sfânt». Le-am spus aşa, şi n-am mai 
stat de faţă cu ei, căci norul a venit din cer şi M-a învăluit în 
cele ce nu se văd. Norul se suia spre cer, iar îngerii Domnu- 
lui s-au coborât în straie albe şi au stătut lângă ei şi le-au 
spus: «De ce priviţi la cer? Acest Iisus pe Care L-aţi văzut 
înălţându-Se de la voi la cer, astfel va şi veni, precum L-aţi 
văzut ducăndu-Se la cer». 

Poporul Meu, deschide-ţi bine duhul înţelegerii, că-ţi 
descopăr tainele Mele ca să le ştii şi ca să audă tot pământul 
lucrarea lui Dumnezeu. Pe vremea când Dumnezeu petrecea 
cu mersul lui Israel pe pământ, norul acoperea pe Dumnezeu, 
Care mergea în faţa lui Israel. Moise ştia taina Mea cea din 
nor, căci avea duhul înţelegerii şi grăia cu Domnul, Care era 
acoperit în nor. Toţi proorocii au avut de la Mine priceperea 
tainei Mele care Mă acoperea în nor atunci când le grăiam 
cele cereşti. 

Să te uiţi, poporul Meu, dar să şi înţelegi de acum, că e 
vremea să vin văzut, precum M-am şi suit la cer. Să te uiţi tu 
deasupra ta când Eu Mă întâlnesc cu tine în cuvânt şi să vezi 
norul alb care Mă învăluieşte pe Mine când Eu grăiesc peste 
tine. Eu aşa vin la tine, căci aşa este scris: «Precum S-a suit, 
tot aşa va şi veni, precum L-aţi văzut ducăndu-Se la cer». Aşa 
este venirea Mea, că scris este: «El vine cu norii». Amin. Eu 
aşa le-am spus la ucenici: «Voi fi cu voi tot timpul, până la 
sfârşitul timpului». Şi aşa este, cum le-am spus este, dar norul 
este haina Mea, precum a fost la început. Cu Adam tot aşa 
eram; din nor grăiam lui cuvântul Meu. Cu Avraam tot aşa am 
lucrat. în toată vremea lui Israel am fost mereu în mijlocul 
lui, şi grăiam din nor, învăluit în nor. Cu proorocii grăiam aşa 
cum îmi este grăirea Mea, căci adevărat este cuvântul îngeri- 
lor care au spus: «Precum S-a suit, tot aşa vine, cu norii vine, 
şi grăieşte Domnul peste pământ». 

O, grădiniţa Mea de fii, grăiesc cu tine despre cobo- 
rârea Mea deasupra ta, ca să audă tot pământul lucrarea Mea 
cu tine, şi să-şi deschidă omul duhul înţelegerii şi să înţeleagă 
venirea Mea la tine, căci pentru tot pământul vin la tine. E 
mare taină pietricica albă din această grădiniţă, căci pe ea se 
scrie numele Meu, cuvântul Meu cel nou, pe care-1 ştie numai 
primitorul. în cartea Apocalipsei este scris despre această tai- 
nă a pietricelei albe şi a cuvântului Meu de azi, şi ştiut de fiii 
grădinii cuvântului Meu, pe care i-am făcut biruitori peste 
vreme şi peste lume, că ei au biruit lumea, precum Eu am 
biruit-o. 

Au mai fost pe pământ lucrări în parte, venite din cer 
ca să strige lumea la pocăinţă, dar cei cuprinşi de lucrări ce- 
reşti în parte, n-au voit să biruiască lumea din ei, iar cuvântul 
judecăţii faptelor, învăţătura care venea de la cer peste ei, este 
şi asupra lor dacă ei n-au biruit lumea. Cei ce sunt fiii împă- 


răţiei cerurilor pe pământ, aceia nu se însoară şi nu se mărită, 
şi sunt curaţi ca îngerii din cer, curaţi cu trupul şi cu duhul. 
Dar cu voi, fii ai cuvântului Meu în România, Eu am biruit şi 
M-am făcut împărat peste pământ şi cuvintez cuvânt din nor, 
căci norii slavei Mele coboară până deasupra voastră, şi Eu 
grăiesc din nor peste voi, şi voi Mă daţi oamenilor, că a venit 
vremea să vin pentru tot omul de pe pământ. Până mai ieri 
grăiam numai vouă, dar acum Mă împart tuturor prin voi. 

O, poporul Meu Israel cel din români, tu să te bucuri la 
întâlnirile Mele cu tine şi să nu te îngrijorezi de vântul şi de 
norul cel de deasupra ta, că Domnul Dumnezeul tău, cu norii 
vine la tine şi îţi grăieşte. Fericit este omul care înţelege ve- 
nirea Mea la voi, fiilor primitori ai cuvântului Meu cel nou. 
împărăţia lui Israel acum s-a aşezat, căci Israel înseamnă po- 
porul Domnului, popor ceresc, popor la care vine Dumnezeu 
şi grăieşte din nor. Acum două mii de ani când ei M-au între- 
bat de vremea aşezării la loc a împărăţiei lui Israel, Eu numai- 
decât le-am spus că nu este lucrarea lor această taină, ci este 
lucrarea Duhului Sfânt, Cel din Tatăl, şi numaidecât M-am 
lăsat învăluit în nor, suindu-Mă de la ei la cer. Dacă Dumne- 
zeu ar fi mereu văzut de oameni, oamenii ar vorbi cele pă- 
mânteşti cu Domnul, aşa cum era şi atunci, dar Eu M-am as- 
cuns în nor, şi grăiesc peste oameni, şi Mă ascund în om, şi 
grăiesc acoperit peste cei credincioşi care iau învăţătură de la 
Dumnezeu. 

O, poporul Meu cel nou, o, fiilor scumpi lui Dumne- 
zeu! Pe ucenicii Mei cei de atunci i-am trimis peste pământ 
să-Mi fie martorii învierii Mele, care a urmat după răstignirea 
Mea, iar pe voi v-am făcut ucenicii venirii Mele şi din mijlo- 
cul vostru Mă împart cuvânt peste oameni, că am făcut din 
voi semnul Meu pe pământ şi în cer, semnul cel de dinaintea 
venirii Mele cu trupul în slavă. Dacă Eu nu M-aş fi ascuns de 
ochii oamenilor, s-ar fi pierdut dumnezeirea Mea din mintea 
oamenilor. Dar M-am ascuns cu mare slavă, cu mare taină, că 
mare taină este înălţarea Mea. 

Fiilor, Duhul Sfânt al Tatălui este în Mine, şi Duhul 
Sfânt din Mine este în voi, şi Eu sunt Duh Sfânt în voi. Amin, 
amin, amin. Fiilor, M-am înălţat ca să fiu Duh Sfânt peste pă- 
mânt, căci trupul Meu era smerit între oameni, era fără slavă, 
fiindcă Dumnezeu nu voieşte slavă de la oameni, ci voieşte 
dragoste de la oameni, dragoste ca a lui Dumnezeu. Amin. 
Iată, taină grăiesc vouă: precum M-am înălţat, tot aşa şi vin, 
şi vin cu norii. Amin, amin, amin. Trupul Meu este acoperit 
în nor, dar cuvântul Meu este Duhul Sfânt al Tatălui, căci Eu 
sunt Cuvântul Tatălui Savaot. Amin. 

Era o zi frumoasă şi senină, era adiere de vânt şi era 
pacea Mea peste ucenicii Mei în ziua când M-am adunat cu 
ei pe muntele Eleonului, iar norul alb cobora de sus în jos, şi 
Eu M-am lăsat cuprins de nor şi M-am făcut tainic şi Mi-am 
slăvit dumnezeirea şi am coborât Duh Sfânt din trupul Meu 
peste ucenicii Mei după zece zile de la înălţarea Mea dintre 
ei. Ei nu s-au depărtat de Ierusalim, precum nici Eu nu M-am 
depărtat de locul păcii Mele, locul unde Eu l-am împăcat pe 
om cu Tatăl, locul în care Eu M-am jertfit pentru omul cel zi- 
dit de Dumnezeu, şi apoi M-am împărţit la tot pământul prin 
ucenicii Mei, care M-au mărturisit tuturor, de atunci şi până 
la voi, fii ai venirii Mele. Şi iată, Eu am venit, şi lumea nu 
este cu Mine şi nu veghează întru venirea Mea, dar Eu vin cu 
norii şi din nor cuvintez peste grădiniţa cuvântului Meu, şi 
norii se vor da la o parte şi oamenii Mă vor vedea, aşa cum 
M-au văzut cei ce se uitau la norul care M-a învăluit. Se va 
trage cerul în lături, se va trage norul în lături, şi voi rămâne 

văzut de ochii oamenilor care nu Mă aşteaptă să vin. Fericit 
este omul cel ce cu duhul său Mă vede, că acela M-a primit 
cu Duhul Meu Cel Sfânt în el. Elisei proorocul Mă avea în el 
şi Mă vedea cu duhul său, dar sluga lui nu Mă vedea. Şi Elisei 
Mi-a spus să dau cerul în lături şi să vadă sluga sa pe Dum- 
nezeu în oştire cerească, şi ochii trupeşti ai slugii lui Elisei au 
văzut izbăvirea de la Domnul, izbăvirea lui Elisei proorocul. 
Cel ce Mă vede cu ochii trupului, nu rămâne viu, nu rămâne 
cu Domnul şi cu dreptatea Domnului. De aceea M-am ascuns 
în cele ce nu se văd, căci fericit este omul credincios, care 
vede prin ochii duhului. 

Israele, Israele român, să nu fie în tine fii de ai tăi care 
să nu ştie cum să creadă în Dumnezeu, cum să-L aibă pe 
Dumnezeu, cum să-L aducă pe Dumnezeu între oameni. Tu 
eşti cuprins în mare taină, poporul Meu. Vine ziua când tru- 
purile voastre vor fi în slavă şi când veţi fi învăluiţi de slava 
care vine din cer, aşa cum a venit peste Mine norul slavei 
Domnului şi M-a învăluit în ziua înălţării în slavă a trupului 
Meu. 

O, fiilor care aţi biruit în voi lumea şi duhul lumii! 
Este scris în Scripturi că după ce vor învia morţii, vor fi răpiţi 
în nori cei vii, şi toţi împreună vor fi cu Domnul întâm- 
pinându-se unii pe alţii. Cei ce au biruit lumea în trupul lor, 
vor fi răpiţi în nori şi vor întâmpina pe Domnul în văzduh, şi 
apoi vor fi pururea cu Domnul, cu cerul cel nou şi cu pămân- 
tul cel nou şi cu dreptatea cea sfântă, care vine cu Domnul. 
Amin. 

O, fiilor scumpi, ce taină mare este înălţarea Mea la 
cer! Eu sunt în mijlocul vostru mereu, şi sunt tainic, şi sunt, 
dar să fiu, fiilor. Acolo unde sunteţi voi, să fiu şi Eu, să fiu 
mereu cu voi, fiilor. Aveţi grijă să fiţi mereu cereşti, fiilor, 
căci cei cereşti îl au pe Domnul în ei şi cu ei şi între ei. Cei 
cereşti se cunosc că sunt cereşti; cei cereşti sunt acoperiţi în 
ochii celor din jurul lor, că dacă n-ar fi aşa, ar fi ispitiţi de cei 
de pe pământ, aşa cum Mă ispiteau pe Mine iscoadele care nu 
se bucurau să fiu Eu Fiul lui Dumnezeu. Cei cereşti sunt în 
nor, precum Eu sunt. Cei cereşti sunt dispreţuiţi de oamenii 
slavei deşarte, precum Eu sunt dispreţuit de aceştia, dar cei 
cereşti sunt pururea cu Domnul. Amin, amin, amin. Aceştia 
iubesc dreptatea Domnului şi sunt cereşti. Amin. Fericit este 
omul care înţelege şi vede cu duhul venirea Mea la voi, fiilor 
primitori ai cuvântului Meu cel nou, căci se vor trage norii 
cerului în lături, şi acela Mă va vedea cum sunt. Dar ce sunt 
norii cerului? Fiilor, învăţaţi pe Israel să vadă şi să ştie taina 
Mea cu el. Duhul înţelegerii tainelor cereşti să fie cu voi şi să 
vă înveţe cele cereşti peste pământ, fii ai lui Israel, fiilor ro- 
mâni, că numele „român “ este nume sfânt, precum „ Israel “ 
este nume sfânt. Amin, amin grăiesc vouă: vouă şi la tot nea- 
mul omenesc de pe pământ: numele „român “ este nume 
sfânt. Amin, amin, amin. 

15/28 mai 1998 

Praznicul Pogorârii Duhului Sfânt 

Duhul Sfânt este în omul sfânt. Faptele bune nu se fac pentru nă- 
dejdea mântuirii, ci pentru dragoste. Chemarea la pocăinţă a 
omului minciunii acestui veac. 

I erusalime român, cuvântul lui Dumnezeu se face 
Duh Sfânt peste tine. Amin, amin, amin. Deschi- 
deţi cartea cuvântului lui Dumnezeu din zilele acestea, fiilor 
din grădina cuvântului Meu. Amin. 


Eu sunt Domnul Iisus Hristos, Mângâietorul vostru. Eu 
sunt, şi sunt locaşul Duhului Sfânt, pe Care-L am din Tatăl şi 
pe Care vi-L dau vouă, celor credincioşi. Am spus în vremea 
trupului Meu: «Dacă Mă iubiţi, veţi păzi poruncile Mele, iar 
Eu voi ruga pe Tatăl şi vă va da alt Mângâietor, ca să fie 
pururea cu voi: Duhul Adevărului, pe Care lumea nu poate 
să-L primească, pentru că nu-L vede, nici nu-L ştie, ci voi II 
cunoaşteţi, căci rămâne în voi şi va fi întru voi dacă Mă 
iubiţi, dacă păziţi poruncile Mele». 

Pace de Duh Sfânt peste voi! Amin. Pacea Tatălui şi a 
Fiului şi a Duhului Sfânt să coboare din cer peste cei binecre- 
dincioşi în poporul român şi pretutindeni, ba chiar şi peste cei 
puţin credincioşi, ba chiar şi peste cei ce nu păzesc poruncile 
Mele, căci cine nu Mă iubeşte pe Mine nu ţine cuvintele 
Mele, iar credinţa fără faptele ei este moartă şi nu este 
credinţă şi nu este iubire de Dumnezeu. 

Vin în venire de Duh Sfânt peste pământ, căci Duhul 
Sfânt este Dumnezeu. Amin. Cine este viu, acela Mă vede, că 
Eu aşa am spus: «Nu vă voi lăsa singuri pe lume; vin la voi. 
încă puţină vreme, şi lumea nu Mă va mai vedea; voi însă Mă 
veţi vedea, fiindcă Eu sunt viu, şi voi veţi fi vii şi veţi pricepe 
că Eu sunt întru Tatăl Meu, şi voi întru Mine, şi Eu întru voi». 

O, fiilor care auziţi din cer cuvântul Duhului Sfânt! Zic 
vouă ca să audă cei ce nu păzesc poruncile Mele. Scriptura 
Mea aşa zice: «Cine are poruncile Mele şi le păzeşte, acela 
este care Mă iubeşte, iar cine Mă iubeşte pe Mine, iubit va fi 
de către Tatăl Meu, şi îl voi iubi şi Eu, şi Mă voi arăta lui». 
«Cine nu Mă iubeşte pe Mine nu păzeşte poruncile Mele», şi 
iată, cuvântul Duhului Sfânt curge din cer peste pământ, după 
cum Eu am făgăduit când am spus: «Mă duc la Tatăl, şi alt 
Mângâietor vă va da Tatăl, ca să fie pururea cu voi». Cine nu 
crede lucrarea Duhului Sfânt, pe Care Tatăl L-a făgăduit să 
fie pururea peste pământ, acela nu Mă iubeşte şi nu ia cuvin- 
tele Duhului Sfânt ca să le păzească. Dar Duhul Sfânt grăieşte 
din Tatăl şi din Fiul, şi îşi face lucrarea, şi lumea nu iubeşte 
lucrarea lui Dumnezeu, de vreme ce nu împlineşte poruncile 
lui Dumnezeu. 

Vin să înnoiesc cuvântul cel din Scripturi, vin şi îl ros- 
tesc din nou, ca străjerul care-şi anunţă cetatea când vede ve- 
nind sabie din cer peste cetate. «Eu sunt Cel ce botez cu Du- 
hul Sfânt şi cu foc, şi ţin lopata în mâini şi îmi curăţ aria, 
adunând grâul Meu în grânar, iar pleava, în foc». Amin. Aşa 
a grăit Duhul Sfânt prin Botezătorul Ioan despre venirea Mea. 
Aşa grăieşte şi azi glasul Duhului Sfânt, şi îmi pregăteşte 
calea întoarcerii Mele din cer pe pământ. Eu sunt locaşul 
Duhului Sfânt şi rostesc cuvânt peste tot neamul omenesc 
care nu păzeşte poruncile Mele: cel ce nu păzeşte poruncile 
Mele, este pleavă, iar pleava va fi aruncată în foc. Duhul Ade- 
vărului a grăit aceasta la începutul şi la sfârşitul lucrului Meu 
peste pământ pentru mântuirea neamului omenesc. 

Cine nu Mă iubeşte pe Mine nu păzeşte poruncile 
Mele. Şi iată, cine este cel ce Mă iubeşte? O, neamul omenesc 
nu Mă iubeşte! O, ce face neamul omenesc? El calcă peste 
cuvintele Mele, peste poruncile Mele care dau viaţă veşnică 
celor ce le împlinesc pe ele. Viaţa veşnică plânge fără fii, căci 
neamul omenesc a călcat peste viaţa veşnică şi nu cinsteşte pe 
Dumnezeu şi nu-L iubeşte, şi fură şi ucide şi stă în desfrânare 
şi slujeşte minciunii, şi e lacom după moarte tot neamul ome- 
nesc, e lacom după păcat, iar păcatul, moarte este. Păcatul din 
om pedepseşte pe Duhul Sfânt, ca să nu-Şi aibă locaş în om, 
căci Duhul Sfânt, în om îşi are locaş, după cum a fost făgă- 
duinţa Mea. Duhul Sfânt este în omul sfânt, iar omul sfânt iu- 
beşte pe Dumnezeu. Amin. 




Anul 1998 


1131 


O, popor al cuvântului Duhului Sfânt, Care vine peste 
pământ în vremea aceasta, o, Israele român, te-am făcut neam 
sfânt în mijlocul neamului omenesc, că fără om sfânt şi fără 
popor sfânt nu se putea să-Mi croiesc peste pământ vestea 
acestei vremi de nou Ierusalim coborât din cer în mijlocul 
neamului omenesc. Cuvântul Meu a coborât din cer şi s-a fă- 
cut trup în vremea aceasta. Cuvântul Meu te-a născut din cer 
şi te-a făcut popor de fii ai cuvântului Meu, şi eşti trupul cu- 
vântului Meu cel împlinit, poporule Ierusalime, popor ales 
din neamul român ca să fii de mântuire neamului omenesc. 
Tu eşti poporul Duhului Sfânt din vremea aceasta, şi de dea- 
supra ta Eu cuvintez pentru tot neamul omenesc, ca să se 
scoale spre viaţă veşnică sau spre osândă veşnică. Trec prin 
mijlocul tău cu cuvântul Meu, poporul Meu, şi Mă duc spre 
neamuri, că tu eşti cale a Mea de la cer la pământ. Trec cu 
Duhul Sfânt, grăiesc cuvânt de Duh Sfânt peste neamul ome- 
nesc, căci Duhul Sfânt este Dumnezeu. Trec de la voi spre oa- 
meni. Amin. Şi am trecut. Amin, amin, amin. 

Duhul Sfânt grăieşte din cer peste pământ. 

Amin, amin, grăiesc vouă, oamenilor care nu ţineţi 
cuvintele Mele: înnoiesc peste voi Scriptura Mea care a spus 
despre vremea Mea de azi când morţii vor auzi glasul lui 
Dumnezeu şi vor învia, unii spre viaţă veşnică, iar alţii spre 
judecată veşnică, şi precum viaţa este veşnică, tot aşa şi jude- 
cata. Duhul Sfânt este Domnul, Care face viaţă în oameni. El 
este izvorul din care izvorăşte sfinţenie în oameni, în trupul şi 
în duhul şi în sufletul omului. Iată cu ce întrebare vin spre 
voi: primit-aţi voi pe Duhul Sfânt? Auzit-aţi voi de El, ca să-L 
primiţi şi să-I deschideţi şi ca să Se facă în voi izvor de sfin- 
ţenie? Răspundeţi-Mi! 

Eu când am zidit omul l-am zidit ca să fie sfânt, dar 
voinţa omului a fost altfel. Când omul nu primeşte voinţa 
Mea şi iubirea Mea în el, omul se îmbracă cu voinţa lui şi ră- 
mâne fără Domnul, şi calcă peste cele ale Domnului în om, şi 
omul îşi aşează în el voinţa lui şi îşi este sieşi stăpân. Iată, a 
venit vremea să-l strig pe om şi să-i cer socoteală omului. Eu 
ţin în mâna Mea lopata şi îmi curăţ aria adunând grâul Meu 
în grânar, iar pleava, în foc. Este scris în Scripturi că după 
două mii de ani de la prima Mea venire Eu vin iar din cer pe 
pământ, ca să dau fiecăruia după cum este fapta sa. 

Grăieşte Duhul Sfânt din cer peste pământ în mijlocul 
neamului român, căci Eu, Domnul, am ales din nou Ierusa- 
limul. La început Mi-am ales un Ierusalim, şi acela M-a alun- 
gat din el. Acum am ales alt Ierusalim, dar Duhul Sfânt nu 
poate fi prins, că scris este în Scripturile Mele cele de atunci: 
«încă puţină vreme, şi lumea nu Mă va mai vedea. Voi însă 
Mă veţi vedea, fiindcă Eu sunt viu, şi voi veţi fi vii şi veţi în- 
ţelege că Eu sunt întru Tatăl, şi voi întru Mine, şi Eu întru 
voi». 

Eu sunt mereu în mijlocul celor aleşi de Dumnezeu, ca 
să-Mi fac lucrările Mele cu ei peste pământ, că Eu, cu oame- 
nii am împlinit Scripturile, fiindcă pentru oameni sunt ele lă- 
sate din cer, ca să se împlinească pentru oameni. La prima 
Mea venire am venit ca Mântuitor, dar cei ce nu M-au primit 
au şi fost judecaţi, căci s-au vădit că nu iubeau pe Dumnezeu, 
că nu păzeau poruncile. La a doua Mea venire vin ca Jude- 
cător pentru cei vii şi pentru cei morţi, dar cei ce nu Mă pri- 
mesc nici acum sunt judecaţi prin aceasta, căci se vădesc că 
nu iubesc pe Dumnezeu. 

Duhul Sfânt este Cel ce descoperă pe cele ascunse ves- 
tindu-le de pe înălţimi. Fiii oamenilor nu iubesc pe Dumne- 
zeu şi nu-L au pe Dumnezeu, căci Dumnezeu este iubire, iu- 
bire din cer, iubire ca a lui Dumnezeu. Se înşeală om pe om 


că face fapte dumnezeieşti omul şi că este plăcut lui Dumne- 
zeu omul care face fapte pentru oameni. 

O, fii ai oamenilor, luaţi în voi grăirea Mea de peste 
voi. Omul care ajută pe alt om în lipsurile lui, dar nu face voia 
lui Dumnezeu în trupul şi în duhul şi în sufletul său, acela este 
lipsit de cunoştinţa lui Dumnezeu. Dacă fapta omului nu în- 
dumnezeieşte pe omul care ia de la om, acea faptă este vre- 
melnică. Scris este în Scripturi: «Trupul nu foloseşte la nimic, 
ci Duhul este Cel ce dă viaţă». Se înşeală om pe om. Om pe 
om se desparte de Dumnezeu, căci tot pământul şi tot omul 
s-a umplut de fapte omeneşti care despart pe om de Dumne- 
zeu, care-1 fac pe om să-şi închipuie că face voia lui Dumne- 
zeu. Dar Eu iarăşi rostesc cuvântul Duhului Sfânt şi spun: 
dacă fapta omului nu îndumnezeieşte pe omul care ia de la 
om, acea faptă este întuneric, şi nu face lumină şi nu aduce 
rod pentru cer. în zadar s-a umplut pământul cu faptele păgâ- 
nilor, căci cei ce nu împlinesc poruncile lui Dumnezeu, sunt 
păgâni pe pământ. în zadar se fălesc oamenii cu fapte bune 
pentru oameni care nu fac voia lui Dumnezeu. în zadar, o, fii 
ai oamenilor, dacă mâinile voastre ajută pe făcătorii de rele, 
care fac aceleaşi răutăţi ca şi voi. în zadar, căci mâinile care 
dau şi care iau aşa, sunt mâini murdare şi nu este în ele miros 
de bună mireasmă pentru cer, căci Domnul iubeşte pe cei ce- 
reşti şi are milă de cei lipsiţi de cele din cer, nu de cele de pe 
pământ. în zadar sunt toate faptele voastre cele bune, o, fii ai 
oamenilor, că nu le faceţi pentru Domnul, şi le faceţi pentru 
oameni ca şi voi. O, dacă le-aţi face pentru cei ce împlinesc 
planurile Mele pe pământ, atunci ar fi să le lucraţi pentru 
Dumnezeu, Care trudeşte din greu pe pământ ca să-Şi aducă 
la împlinire vestirea Sa de cer nou şi de pământ nou şi de om 
nou, după chipul şi asemănarea lui Dumnezeu. 

în zadar vă daţi prietenii lui Dumnezeu, o, fii ai oame- 
nilor, căci cei ce-L cunosc pe Dumnezeu, aceia au Duh Sfânt 
şi lucrează dreptatea Domnului peste pământ. O, în zadar vă 
grăbiţi fără Mine să împliniţi Scripturile venirii Mele a doua 
oară între oameni, ziceţi voi. în zadar, o, fii ai oamenilor, că 
acelea nu sunt Scripturile Mele, ci sunt ale voastre, că scris 
este în Scripturile Mele: «El vine ca un fur, pe neştire vine. 
Când nimeni nu se aşteaptă, atunci vine Domnul». 

Luaţi în minte grăirea Mea peste voi, o, fii ai oameni- 
lor care lucraţi lucrare de hristos mincinos. Cutremuraţi-vă de 
minunea glasului Meu care vine cu norii până deasupra gră- 
dinii cuvântului Meu, pământ nou în care locuieşte dreptatea 
lui Dumnezeu. Lepădaţi din voi duhul minciunii şi uniţi-vă cu 
cuvântul Duhului Sfânt, care vădeşte făţărnicia cea ascunsă în 
omul minciunii veacului acesta, căci om pe om se desparte de 
Dumnezeu slujind duhului minciunii, şi tot pământul şi tot 
omul s-a umplut de fapte omeneşti care-1 fac pe om să se 
creadă că face voia lui Dumnezeu pe pământ. 

Pocăiţi-vă de faptele întunericului, o, fii ai veacului 
acesta, că Eu vin ca un fur, şi vremea Mea s-a apropiat, şi Eu 
sunt Domnul dreptăţii şi sunt Duhul Adevărului şi sunt din 
cer peste pământ, şi nu lucrez ca omul şi nu fac voia omului, 
ci fac voia Tatălui Meu, Care M-a trimis să vin atunci şi 
acum. Voi pierde pământul păcătoşilor şi al necredincioşilor, 
şi vor pieri cu vuiet toate cele lucrate de om, şi voi aşeza pe 
pământ curat pe toate ale Mele întru împărăţie cerească pe 
pământ pentru cei curaţi şi sfinţi, care-şi păzesc sufletul şi 
trupul şi duhul în întregime întru venirea Mea pentru cei 
curaţi şi sfinţi. Eu nu lucrez cu cei păcătoşi şi semeţi, şi lucrez 
cu cei curaţi şi sfinţi, şi îmi pregătesc venirea după planul 
Meu, nu după planul omului de pe pământ. 

Cuvântul lui Dumnezeu 


O, fii ai oamenilor, cel ce vine înaintea Mea în numele 
Meu, acela este prooroc mincinos, nu este Hristosul Tatălui, 
căci Eu vin ca un tur, pe neştire, lată, am vădit făţărnicia cea 
ascunsă în omul minciunii veacului acesta, căci Duhul Sfânt 
vine din cer şi Se vesteşte peste pământ şi face căi curate spre 
toate inimile care vor lepăda minciuna şi pe omul cel vechi 
din om. Eu aşa le-am spus la cei curaţi şi credincioşi Mie: 
«Dacă Mă iubiţi, veţi păzi poruncile Mele, şi Tatăl vă va da 
alt Mângâietor, ca să fie cu voi pururea, până ce voi veni din 
nou cu trupul între voi şi vă voi da veşnicia Mea, şi veţi fi 
asemenea Mie, că Mă veţi vedea cum sunt». Amin. 

Şi acum trec de la fiii oamenilor, trec înapoi, cuvânt 
peste poporul Meu. Şi am trecut. Amin. 

O, poporul Meu, o, poporul Meu, o, poporul Meu! 
Numai în cuvântul Meu să stai învăluit, şi afară din el să nu 
mai ieşi, că afară sunt câinii şi vrăjitorii şi desfrânaţii şi uci- 
gaşii şi închinătorii la idoli şi toţi iubitorii şi lucrătorii min- 
ciunii, care închipuiesc din minciuna lor venirea lui Hristos, 
zic ei; dar venirea Mea este adevăr, nu închipuire. Cuvântul 
Meu este adevărul care vădeşte minciuna celor făţarnici. 
Cuvântul Meu este scutul Meu în mijlocul tău, poporul Meu, 
şi vor veni mulţimi peste mulţimi să intre sub scutul Meu care 
este al tău, dar dreptatea este în mâna Mea şi sunt îmbrăcat cu 
ea ca şi cu o haină, căci cuvântul Meu cel rostit în mijlocul 
tău, şi prin care am strigat la bogaţi şi la săraci, la robi şi la 
slobozi, la împăraţi şi la ostaşi, cuvântul lui Dumnezeu este 
cel ce va sta faţă în faţă cu fiecare. Vin curând să fac dreptate 
pentru lucrarea Mea care a fost cu voi vreme de patruzeci şi 
cinci de ani înaintea venirii slavei Mele peste pământ, căci 
lucrarea cuvântului Meu care este cu voi va aşeza prin cuvânt 
faţa cea văzută a împărăţiei cerurilor peste tot pământul. 
Amin. Un ceas, şi voi veţi fi asemenea Mie, căci Mă veţi 
vedea cum sunt. Un ceas, şi tot neamul omenesc Mă va vedea 
în voi, că veţi avea din slava Mea, iar slava Mea este slava 
Duhului Sfânt, Care va schimba privirile tuturor celor ce văd 
şi ale celor ce nu văd. Un ceas, poporul Meu; un ceas, şi tot 
cuvântul Meu rostit peste voi vine la vedere, vine văzut 
cuvântul Meu cel pentru voi, fiilor. Un ceas, poporul Meu, un 
ceas! Amin, amin, amin. 

Fiilor primitori ai cuvântului Meu, voi veni la voi cu- 
vânt, şi voi veni cu Verginica. Ea este cea care vă întăreşte ve- 
ghea voastră întru venirea Mea; ea este trâmbiţa Mea peste 
voi, iar Eu sunt Cel ce vine la glasul trâmbiţei. 

Fiilor, fiilor, vine Verginica, vine cu Mine la voi să vă 
întărească veghea şi viaţa cea veşnică şi iubirea dintre voi, şi 
dintre Mine şi voi. 

Fiilor, fiilor, fiţi silitori la învăţătură, fiţi cu mare 
veghe, fiilor iubiţi. Amin, amin, amin. 

25 mai/7 iunie 1998 

Sărbătoarea Naşterii sfintei Virginia 

Cei semeţi în duhul lor nu au minte, căci duhul frăţiei este cu lepă- 
dare de sine. Cartea vorbirii Domnului îl ţine treaz pe cel ce stă la 
masa cuvântului. 

F ace în cer şi pe pământ, pe pământul celor cre- 
dincioşi cuvântului lui Dumnezeu. Amin, amin, 
amin. Cobor din dreapta Tatălui şi grăiesc de deasupra gră- 
dinii cuvântului Meu din România. Cobor cu trâmbiţa Mea 
Verginica. Ea vine cu Mine să întărească veghea peste cei 
credincioşi cuvântului Meu. Amin. 


Hai, Verginico, hai să coborâm la Israel. E serbarea ta 
în cer şi pe pământ nou, serbarea naşterii tale, Verginico. Au 
trecut trei sferturi de veac de când Eu, Domnul, am suflat pes- 
te tine fiinţă din fiinţa Mea ca să fii mlădiţa Mea, iar Eu să fiu 
viţa ta. Amin. Le-am spus la cei mici ai Noştri de pe pământ 
că vin cu tine la ei, ca să le faci veghea trează, ca să le întă- 
reşti viaţa cea veşnică şi iubirea dintre ei, şi dintre Mine şi ei. 
Tu eşti învăţătoarea lor, căci Eu în tine am fost, iar tu i-ai 
învăţat pe toţi cei ce te-au ascultat. O, ce taină a purtat în ea 
învăţătura ta: tu i-ai învăţat pe toţi cei ce te-au ascultat. Amin, 
amin, amin. 

Israel n-a priceput pentru cine este învăţătura. Israel a 
fost semeţ, iar semeţia este prostie, este minte fără învăţătură 
peste ea. Cel fără de minte este semeţ cu duhul, şi de aceea nu 
are minte. Cel semeţ nu are minte, chiar dacă i se pare că are, 
dar tu i-ai învăţat pe toţi cei ce te-au ascultat. Cei ce ascultă 
au minte şi au cu ce asculta. Cei ce nu ascultă nu au minte şi 
nu au cu ce asculta. Cei ce nu ascultă nu au iubire între ei, şi 
între Mine şi ei, şi găsesc cusur judecăţii Mele. Eu când lu- 
cram cu Duhul Meu peste înţelepciunea lui Iov, dreptul Meu, 
i-am spus aşa: «Oare, poţi tu, într-adevăi ; să găseşti cusur 
judecăţii Mele? Oare, Mă vei osândi pe Mine ca să-ţi faci 
dreptate? Dacă poţi, atunci Eu însumi îţi voi mărturisi că 
dreptatea ta ţi-a dat izbânda, şi te voi preamări», şi la grăirea 
Mea, Iov a zis: «Doamne, acum ochiul meu Te-a văzut; acum 
mă osândesc pe mine însumi şi mă căiesc, Doamne». O, greu 
e de omul care nu se lasă până nu găseşte cusur judecăţii 
Mele, e greu de omul cu aşa minte. Cei ce fac aşa n-au cu- 
noscut ce este iubirea, şi sunt în întuneric şi nu învaţă şi nu 
ascultă învăţătura, căci sunt semeţi în duhul lor. O, Verginico, 
tu i-ai învăţat pe toţi cei ce te-au ascultat, şi aceia sunt rodul 
tău, şi sunt rodul Meu din lucrul Meu cu tine. Amin. 

O Doamne, eu sunt rodul Tău din lucrul Tău 
^ cu mine, şi rodul Tău a rodit rod, şi ai rod 
din rod. Doamne, căci cei ce rodesc sunt cei ce ascultă. Amin. 

Poporul meu, mi-a spus Domnul că vine la tine cu 
mine, şi a venit. O, poporul meu, mi-a spus Domnul în cer să 
vin pe pământ la tine să-ţi fac veghea trează şi să-ţi întăresc 
viaţa cea veşnică. Fiilor, fiilor, mi-a spus Domnul în cer să 
vin pe pământ la voi, să vă întăresc iubirea dintre voi, şi 
dintre Domnul şi voi. 

O, fiilor, iată ce a spus Domnul: a spus că eu i-am în- 
văţat pe toţi cei care m-au ascultat. Eu tot pe aceia îi învăţ şi 
azi, căci cei ce nu m-au ascultat n-au învăţat nici ieri, nici azi, 
şi tot neînvăţaţi sunt, ca şcolarii care nu trec clasa, şi apoi nu 
se mai duc la şcoală. Mă aşez învăţătoare peste voi, cei ce 
sunteţi darul meu de la Domnul, cei ce sunteţi cu adevărat. 
Fiilor, vă învăţ purtarea cea dinăuntrul vostru şi cea din afara 
voastră. Pentru cei ascultători ea este numai una şi înăuntru, 
şi în afara lor, iar pentru cei neascultători, purtarea cea 
dinăuntru e una, iar cea din afară e alta, şi sunt două, din pri- 
cina neascultării, şi sunt în multe feluri cei neascultători. Cei 
neascultători se voiesc fraţi între ei, fraţi în Domnul; se vo- 
iesc, dar nu sunt, căci neascultarea de Dumnezeu îi naşte pe 
cei neascultători, şi aceia n-au minte şi nu-şi cunosc neascul- 
tarea. Dreptul Iov, până nu s-a pocăit în inima sa, n-a putut să 
vadă pe Dumnezeu, dar după ce s-a pocăit, a cunoscut pe 
Dumnezeu, şi a zis: «Acum ochiul meu Te-a văzut, Doamne. 
Acum mintea mea Te-a cunoscut, şi mă osândesc pe mine 
însumi şi mă pocăiesc, Doamne». Cei neascultători se voiesc 
fraţi între ei, fraţi în Domnul se voiesc, dar pocăinţa este cea 
care lucrează unirea cu Domnul şi în Domnul, pocăinţa cea 
fără de sfârşit, că lui Iov aşa i-a spus Domnul: «Poţi tu cu 

adevărat să găseşti cusur judecăţii Mele? Mă vei osândi 
pe Mine ca să-ţi faci dreptate? Dacă poţi, atunci Eu însumi 
te voi preamări pentru toate câte ai putut cu dreptatea ta». 
Şi atunci Iov s-a pocăit fără de sfârşit şi a cunoscut pe 
Dumnezeu. 

Fiilor, fiţi fără de cusur, ca să vă primiţi unii pe alţii, iar 
cei care au cusururi, să se smerească. Iubirea şi unirea creş- 
tină nu stă în a se înţelege unii cu alţii, unii pe alţii fraţii în 
Domnul, ci în a da şi a primi unii de la alţii ce este bun şi să- 
nătos, şi la timp potrivit, şi acolo unde este nevoie. Acolo 
unde sunt după adevăr fraţii împreună, nu-şi fac loc mărirea 
de sine, supărarea de sine, pretenţia de sine, ci numai ce este 
bun şi sănătos pentru Hristos. 

O, fiule nepriceput, nu trebuie să-ţi faci tu loc cu cele 
ce nu le poţi face de ajuns de bine, ci trebuie să vrei să faci 
lucrul pe potriva ta, şi trebuie să nu robeşti bunătatea altuia, 
şi nici s-o cauţi nu trebuie, căci când iei, trebuie să dai, şi dacă 
nu dai, să nu iei, ca să nu robeşti pe fratele tău, ca să nu faci 
nedreptate, ca să nu lucrezi cu măsură nemăsurată, fiule. O, 
dacă altul vine pe urma ta şi îţi îndreaptă lucrul tău pe care nu 
l-ai făcut bine, bucură-te, şi nu te împotrivi ca să lepezi binele 
care vine la locul său. Supune-te binelui, fiule, ca să iei formă 
întreagă în toate câte sunt de împlinit. 

Fiule, nu te du cu duh semeţ să îndrepţi lucrul care nu 
este făcut bine, ci te du cu duh de învăţătură frăţească, poate 
vei fi primit de cel ce nu lucrează de ajuns de bine. Du-te cu 
dragoste şi cu dorinţa de bine, iar dacă eşti supraveghetor 
pentru bine, du-te, fiule, mereu în urma lucrului făcut de cei- 
lalţi, du-te şi vezi cum arată, du-te şi vezi apoi cum rămâne 
lucrul acela. Fă aceasta, şi vei vedea pe fiii ascultării şi pe fiii 
neascultării, şi vei vedea care este dreapta ta şi care este 
stânga ta. 

O, fiilor, o, fiilor, o, fiilor, dacă voi cumva sunteţi din 
fire stângaci în puţine sau în multe, staţi deoparte de lucrul cel 
folositor obştei, şi cereţi, sau aşteptaţi de la cei pricepuţi lu- 
crul care vi se potriveşte pe măsura lipsurilor voastre, că nu- 
mai aşa veţi fi conştiincioşi în cele ce veţi lucra. Fiilor, voi 
prin îndemânările voastre să nu vă semeţiţi peste cei care nu 
au îndemânări ca şi voi, ci dăruiţi-vă punându-le pe ele la 
lucrul pe potriva lor. Fiţi credincioşi pentru învăţătura mea 
peste voi, că nimeni din voi nu veţi putea fi conştiincioşi în 
cele ce lucraţi dăruindu-vă unul altuia decât dacă veţi lucra 
cele ce vi se potrivesc să le faceţi, ca să faceţi binele în cele 
ce faceţi. Fiilor, aveţi multe stângăcii mulţi dintre voi, şi vă 
trebuie smerenie, ca să faceţi numai părţi din lucrul cel întreg 
care vi se dă de cel ce ştie întregul lucrului, şi niciodată să nu 
doriţi să faceţi tot, căci sunteţi unii altora mădulare. Lăsaţi 
peste voi pe cel ce duce bine la capăt tot lucrul cel bun. Pe cel 
ascultător lăsaţi-1 peste voi, căci cel ascultător este dăruit de 
Dumnezeu cu multe daruri, sau chiar cu toate darurile. Fiilor, 
primiţi învăţătura mea: daţi loc peste voi celor dintre voi care 
au daruri mai mari şi mai multe decât voi, că numai aşa vă 
veţi numi înţelepţi, fiindcă omul înţelept distinge pe cele 
bune din om şi le foloseşte cu înţelepciune şi cu bucurie în 
toată vremea. O, de ce spun eu aceasta? E dureros ce vă spun 
eu acum, căci cel cu daruri puţine şi slabe are obiceiul cel slab 
şi rău, are mărire de sine, iar mărirea de sine este prostie care 
atrage înjosire de la cei din jur, este minte fără Dumnezeu, iar 
mintea slabă în Dumnezeu este minte cu daruri puţine şi 
slabe. Fiilor, luaţi de la mine ca să ştiţi întâietatea pentru cei 
ce au daruri şi le pun în slujba voastră. Primiţi-i ca pe nişte 
superiori vouă prin dăruirea lor, şi aşa veţi şti legea iubirii şi 
veţi umbla întru ea. 


O, fiule slab, dacă tu cauţi mereu cusur fratelui tău, 
atunci tu cauţi să ai dreptate. O, fiule, o, fiule, o, fiule slab, 
ce-ţi foloseşte dreptatea ta pe care o cauţi? O, mulţi îşi capătă 
pacea lor când îşi caută dreptatea lor, dar aceasta este lipsă de 
înţelepciune şi de pocăinţă, şi de aici vin certurile între fraţi. 

Fiilor, nu fiţi nepăsători faţă de taina ascultării, căci cei 
ce nu ascultă sunt îngâmfaţi, şi nu pot asculta cei îngâmfaţi. 
Nu vă temeţi de ascultare, şi temeţi-vă de neascultare. Nu vă 
temeţi că pierdeţi dreptatea voastră, ci temeţi-vă că pierdeţi 
dreptatea Domnului. Cei ce iubesc dreptatea Domnului, aceia 
se pocăiesc mereu şi se smeresc mereu. Vă învăţ pe voi ca să 
ia tot omul învăţătură de la voi. O, bine-mi este când am cu 
cine să grăiesc ca să las învăţătura mea peste pământ. 

Şi acum, grăiesc vouă îndeosebi, fiilor unşi în grădina 
Domnului. O, de ce v-a ales Domnul pe voi? Ce este alegerea? 
Ce face alegerea? Ce lucrează Domnului cei aleşi? Ce fac ei 
între cer şi pământ? Do mn ul Iisus Hristos v-a ales pe voi ca să 
staţi pentru acest popor între cer şi pământ, şi v-a ales să staţi 
pururea între creştin şi creştin, între frate şi frate, între ascul- 
tător şi neascultător, între Domnul şi popor, între popor şi 
Domnul. Domnul v-a spus vouă să fiţi cuvânt, şi să iubiţi să 
fiţi cuvânt. Iubiţi voi aceasta ce v-a spus Domnul să fiţi? As- 
cultaţi voi de Domnul, Care v-a spus ce să fiţi? Sunteţi voi 
ceea ce trebuie să fie Israel înaintea Domnului? Aveţi voi grijă 
să fiţi mereu ca Domnul, Care v-a ales, şi să vadă Israel şi să 
ştie să-şi facă veghea trează şi să-şi întărească mereu viaţa cea 
veşnică şi iubirea dintre ei, şi dintre Domnul şi ei? Aveţi voi 
pocăinţa mereu şi smerenia mereu care aşează pe cel ales 
mereu în lucrul lui cu Domnul? întrebaţi-vă şi voi toate câte 
eu v-am întrebat. întrebaţi-vă în fiecare dimineaţă şi în fiecare 
seară şi la fiecare înfăţişare cu Domnul şi la fiecare înfăţişare 
cu poporul Domnului. Faceţi din vorbirea mea cu voi o carte 
mică cu împlinire mare şi staţi mereu cu ea în faţă, că Domnul 
scrie în fiecare zi în dreptul vostru toate câte faceţi voi din 
acestea cu care eu m-am întrebat cu voi. Am făcut învăţătură 
peste Israel, dar aceasta trebuie să faceţi voi apoi peste po- 
porul Domnului, căci dacă poporul nu are veghetor peste el, 
cade în nepăsare, cade în îngâmfare, cade în nedreptate faţă de 
Dumnezeu. Aduceţi-vă aminte cum v-am învăţat ce să lucraţi 
şi ce să nu lucraţi, cum să lucraţi şi cum să nu lucraţi, cu ce 
statură să lucraţi, cu ce statură să nu lucraţi. Aduceţi-vă aminte 
că v-am învăţat cum să fie Israel înaintea voastră, ca să 
împliniţi lucru curat peste Israel. Faceţi carte din vorbirea mea 
cu voi şi staţi mereu cu ea deschisă, că Domnul scrie în fiecare 
zi în dreptul vostru toate câte împliniţi voi din cartea învăţătu- 
rii mele peste voi, pentru lucrul vostru cu Domnul şi cu po- 
porul Domnului. Amin, amin, amin. 

Lucrul meu peste Israel iată-1, Doamne. Binecuvin- 
tează ascultarea lui Israel, Doamne, că eu i-am învăţat în nu- 
mele Tău pe toţi cei care m-au ascultat. Amin. 

O Verginico, cei ce nu ascultă nu au iubire 
2 între ei, şi nici între Mine şi ei, şi aceştia 
găsesc mereu cusur judecăţii Mele. Cei ce fac aşa n-au cunos- 
cut ce este iubirea şi nu învaţă şi nu ascultă învăţătura, căci 
sunt semeţi prin neascultare, dar Eu, Domnul, întăresc peste 
Israel duhul ascultării, şi fericit este cel ce va lua de la Mine. 

Israele, o, Israele, fa-ţi veghe trează şi viaţă veşnică din 
ascultare de Dumnezeu, şi iubire în mijlocul tău, şi între Mine 
şi tine. Poporul Meu, glasul trâmbiţei Mele îţi sună deştepta- 
rea. Poporul Meu, învaţă să împlineşti cuvântul Meu. 

Poporul Meu, învaţă, fiule, şi fii poporul Meu. Amin, 
amin, amin. 

Cuvântul lui Dumnezeu 


Duminica tuturor sfinţilor 

Frica de Dumnezeu este de două feluri. Domnul este drept şi Se 
îndură de cine voieşte. Puterea Domnului stă în cuvânt. 

M ă pornesc pentru coborâre cu sfinţii. Amin. Mă 
pornesc cu cei din cer pe pământ, la poporul 
ales de cuvântul Meu din zilele acestea. 

O, de ce, oare, nu văd oamenii în Scripturi despre 
cuvântul Meu din vremea aceasta? Caută, poporul Meu, în 
Scripturile Mele şi ale proorocilor Mei prin care Eu am grăit 
peste oameni, caută ca să ştii să le spui oamenilor despre 
proorocia cea mai dinaintea acestui cuvânt din vremea ta, 
căci s-a proorocit să fie cuvântul din vremea aceasta. 

Mă pornesc din dreapta Tatălui să vin la tine, poporul 
Meu cel din români, şi am cu Mine sfinţii din cer, iar în 
mijlocul lor am pe Verginica serbată de sfinţi. Ea a fost plata 
Mea pentru ei, pentru truda lor cea sfântă întru venirea Mea 
cea de acum, căci acum e plata sfinţeniei sfinţilor Mei. Plata 
lor este coborârea lor din nou pe pământ, este viaţa lor cea 
veşnică în Mine, căci cobor cu sfinţii pe pământ. Ochiul cel 
duhovnicesc de pe pământ vede şi cunoaşte pe Dumnezeu şi 
toată lucrarea Sa cea din cer peste pământ. Mă pornesc spre 
tine, poporul Meu. Amin. Şi M-am pornit. Amin. Şi sunt în 
mijlocul tău cu sfinţii Mei. Amin, amin, amin. 

O, cine M-a îndatorat cu ceva ca să fiu dator să-i dau 
înapoi? Cine M-a înfruntat şi a rămas nevătămat? Eu sunt Cel 
ce iubesc şi iert, dar nu sunt dator întru acestea, că scris este: 
«Mă îndur de cine voiesc Eu». Mă iau după inima omului, 
Mă iau după râvna lui de Dumnezeu, Mă iau după dorul lui 
de Dumnezeu, Mă iau după viaţa lui cu Dumnezeu, dar nu 
sunt dator, ci sunt drept şi sunt iubitor şi Mă îndur de cine 
voiesc Eu, căci sunt îndurător. 

Oamenii Mă vor în cer, nu Mă vor cu ei, că ei vor să 
facă ce vor ei pe pământ. Toţi oamenii fac numai ce vor ei pe 
pământ, şi Eu sunt îndurătorul. O, frica de Dumnezeu este de 
două feluri la oameni. Una din acestea două este frica aceea 
care-1 face pe om să părăsească pe ale lui şi să le trăiască pe 
ale Mele şi să se dea Mie împărăţie fugind de orice înfăţişare 
a răului, căci răul lucrează în şinele omului şi se face faptă 
rea. Cealaltă frică este frica de Dumnezeu care-1 face pe om 
să fugă de Dumnezeu, căci Dumnezeu descoperă păcatele 
omului şi le adevereşte. Omul cu o astfel de frică în el fuge 
de adevărul dumnezeiesc care nu lasă nimic tăinuit, fuge de 
Dumnezeu arătându-se necredincios, ca să nu aibă cine să-i 
vădească pe cele dinăuntru ale lui. Pentru cei ascultători de 
Dumnezeu purtarea cea dinăuntru este ca cea din afară, iar 
pentru cei neascultători de Dumnezeu purtarea cea dinăuntru 
este una, iar cea din afară este alta, şi sunt două din pricina 
neascultării, şi sunt în multe feluri cei ce nu ascultă de 
Dumnezeu. 

Poporul Meu, am venit cuvânt peste tine ca să-i bucur 
la masa Mea cu tine pe toţi sfinţii din cer. Biserica Mea a scris 
pentru ea serbare pentru toţi sfinţii Mei în această duminică, 
întâia după ce Eu M-am făcut Duh Sfânt peste ucenicii Mei 
care M-au mărturisit înviat şi înălţat la Tatăl Meu, iar Vergi- 
nica este sărbătoare pentru sfinţii Mei, de şaptezeci şi cinci de 
ani. Acum trei sferturi de veac ea s-a făcut om din om, iar 
sfinţii Mei ştiau de la Mine planul Meu cu ea, şi au împo- 
dobit-o cu darurile pe care ei le-au purtat de la Mine pe pă- 
mânt. Sfinţii au sfinţit-o pe ea din partea Mea, iar ea s-a făcut 
sărbătoare pentru sfinţi. 

Verginico, e sărbătoarea ta între sfinţii Mei. Am cobo- 
rât la poporul Meu cu sfinţii Mei, şi cu tine în mijlocul sfin- 


ţilor Mei care te-au aşteptat să te naşti, şi apoi să vii în cer. 
Te-au aşteptat sfinţii să fii; te-au aşteptat două mii de ani, Ver- 
ginico. Amin. 

O Doamne îndurătorule, o, Doamne, de două 
^ mii de ani îndurarea Ta s-a făcut trup între 
oameni. De două mii de ani sfinţii Te aşteaptă să vii iar cu 
trupul pe pământ, ca să vină şi ei cu Tine, şi de două mii de 
ani mă aşteaptă şi pe mine, căci eu sunt cea care Te-am adus, 
Doamne îndurătorule. Eu sunt cea care Te-am adus după 
două mii de ani. Amin, amin, amin. De două mii de ani aş- 
teaptă cerul Tău venirea mea între oameni, că era scris în 
prooroci despre glasul Tău, despre cuvântul Tău care va veni 
să dea fiecăruia după faptă, Doamne. Proorocul Isaia aşa a 
grăit: «Auzi, auzi! Un vuiet, un glas! Auzi glasul Domnului, 
Care vine cu răsplata!». Amin. Glasul Tău a trecut prin trupul 
meu, a trecut prin glasul meu şi s-a făcut cuvânt peste pă- 
mânt, Doamne. Eu am fost cetatea Ta şi templul Tău pentru 
venirea Ta pe pământ după două mii de ani de la învierea Ta, 
Doamne, că atunci Te-ai înălţat la Tatăl pe nor, dar norul nu 
Te-a luat dintre cei cu Duhul Sfânt în ei, şi Te-a adus la ei 
mereu, şi ai fost mereu, Doamne. Ochiul cel duhovnicesc de 
pe pământ vede şi cunoaşte pe Dumnezeu şi toată lucrarea Sa 
din cer pe pământ. 

Mă aşez din Tine cuvânt pentru sfinţii Tăi în cer şi pe 
pământ. Mă aşez hrană de viaţă veşnică, Doamne, căci sfinţii 
Tăi sunt vii şi veşnici, precum Tu eşti, căci scris este: «Vor fi 
asemenea Lui, căci II vor vedea cum este». Cei asemenea Ţie 
Te văd. Doa mn e. Cei ce Te văd sunt asemenea Ţie, Doamne, 
dar bucuria cea mai mare este să avem popor tare în întâmpi- 
narea Ta, o, Doamne. Mă aşez cuvânt de povăţuire peste Isra- 
el, şi ne vom hrăni şi noi, cei din cer, noi, cei ascunşi cu trupul 
în cele ce nu se văd. Doamne. Poporul cel de pe pământ este 
în trup şi trebuie mereu ţinut în trezie, că greu e pe pământ, 
Doamne. 

O, popor al Domnului, greu e pe pământ! E greu pe 
pământ să fie omul unul, şi înăuntru şi în afara lui, dar pentru 
cei ascultători nu e greu. Vin să vă iau greul, vin să vă învăţ 
să staţi mereu în ascultare de Dumnezeu, ca să nu vă fie greu 
pe pământ, fiilor. O, greu e să fie omul adevăr. Omul e în 
două feluri. Sunt două feluri de frică de Dumnezeu. Când 
Do mn ul îi spunea lui Israel că Se va despărţi de el pentru în- 
vârtoşarea lui, Israel nu se pocăia, ba mai mult se depărta de 
Dumnezeu cu dragostea lui. Dar unii din Israel se întăreau 
pentru Dumnezeu, iar cei ce nu ascultau se temeau să mai ră- 
mână cu Domnul, şi îşi alegeau o altă nădejde în cele ce nu 
erau nădejde, căci omul din pricina păcatelor sale se teme şi 
se ascunde de Dumnezeu, Care pedepseşte pe păcătos. Omul 
păcătos fuge de cel drept, fuge din pricina păcatelor lui, căci 
cel drept, dacă este, face dreptate peste toate. 

E greu pe pământ, e greu de omul care este unul în 
afara lui, şi altul înăuntrul lui. Dar pe tine, popor al Domnu- 
lui, te ţine cerul treaz. Amin. Ce înseamnă că te ţine cerul 
treaz? O, tu să nu te mâhneşti când Domnul din cer îţi înve- 
derează cele ce nu sunt plăcute Lui în tine. Nimeni nu pri- 
meşte pe pământ povaţa cerului, dar tu s-o primeşti şi s-o pui 
la inimioară, fiule ocrotit. Primeşte povaţa, Israele, şi repară 
prin părere de rău şi prin pocăinţă toată greşeala ta. Ce lucrare 
are părerea de rău şi pocăinţa? Israel poate da răspunsul la 
întrebarea aceasta? Trebuie dat acest răspuns, ca să fie apoi 
lucrat de cei ce nu ştiu lucrarea părerii de rău şi a pocăinţei. 

Fiţi treji peste Israel, copii ai veghii, că de veghe nu 
poate nimeni fi pus decât dacă are daruri mai multe decât toţi 

ceilalţi în Israel, iar darurile lucrează şi se văd lucrând peste 
cei ce ascultă de Dumnezeu. Nimeni nu ascultă de cel ce la 
rândul său nu ascultă. Cel ce ascultă de Dumnezeu se cunoaş- 
te prin darurile pe care le poartă şi le lucrează peste cei ce 
ascultă. Cei ce au daruri spre lucrare duhovnicească în om, 
aceia dau această lucrare numai celor ce ascultă, căci cei ce 
nu ascultă nu iau învăţătură, şi se ascund în ei şi nu ascultă, şi 
se cunosc numai cât te uiţi la ei. Cei ce nu ascultă tac, nu fac 
nimic, nu zic nimic, nu dau nimic, şi stau goi şi nu au haină 
cei fără haină. Haina e făcută din lucrare pentru Dumnezeu şi 
pentru cei lucrători cu Dumnezeu. Cel ce a intrat în sala de 
nuntă fără haină a tăcut când a fost întrebat de împărat: «Prie- 
tene, cum ai intrat aici fără veşmânt de nuntă? El însă a tă- 
cut», şi dacă a tăcut, n-a fost bine, căci împăratul a zis servi- 
lor Săi să-l lege de mâini şi de picioare şi să-l arunce în întu- 
nericul cel din afară. 

Poporul meu, ce-i foloseşte omului lucrarea mâinilor şi 
a picioarelor dacă este în întuneric? Lumina lucrează lumină, 
dar întunericul nu lucrează lumina. Cel ce a tăcut a fost arun- 
cat în întuneric, în nelucrare a fost aruncat, căci i s-au legat 
mâinile şi picioarele, şi aşa a fost aruncat în întunericul nelu- 
crării. Mâinile şi picioarele dacă nu sporesc în cele duhov- 
niceşti şi vii şi veşnice, nu folosesc pe creştin. Creştinii care 
se împărtăşesc cu Trupul şi Sângele lui Hristos dacă apoi nu 
au rod în Hristos şi din Hristos, la ce le foloseşte Do mn ul? Ce 
rod are Domnul din unirea Lui cu aceştia? în ei e Do mn ul ca 
talantul cel îngropat şi fără rod. în ei e în întuneric Do mn ul. 

Iată, taină vă spun vouă, fiilor hrăniţi de cer: Trupul şi 
Sângele Domnului, împărtăşania cu Domnul dacă nu-şi vede 
rodul din creştin, nu leagă pe creştin cu Domnul, nu leagă pe 
creştin de creştin. Credeţi voi, oare, că vă leagă împărtăşania 
cu Domnul dacă nu lucraţi unii cu alţii rodul ei? Numai atâta 
să vă lege pe voi de Domnul şi cu Domnul? Numai ea, şi nu 
şi rodul ei între voi? Fiilor, nu vă mâhniţi de trezirea ce v-o 
fac. 

O, fiilor, de ce aţi venit voi la Domnul? O, poporul 
meu, de ce, oare, nu vrei să-mi răspunzi? Cel ce răspunde se 
scoală spre viaţă, iar cel ce nu-mi răspunde rămâne ce este el. 
O, popor care nu asculţi, care nu-ţi place să asculţi decât de 
tine! O, fiule, de ce ai venit tu la Domnul? De ce ai venit în 
această lucrare? Tu însă taci şi nu răspunzi nimic. Cel ce-mi 
răspunde se scoală spre viaţă. Cel ce nu-mi răspunde rămâne 
ce este el. O, fiule plin de tine, o, fiule, de ce ai venit să fii cu 
Domnul? Ai venit să te cerţi, să te lupţi, să te baţi, să fii cu 
cele vechi ai venit? De ce, oare, nu vrei să-mi răspunzi? Taci 
şi nu răspunzi nimic. De ce, oare? De ce, oare? De ce, oare? 
Ţi-e frică de Domnul? Fii atent, că frica e de două feluri. Una 
din ele este lucrarea părerii de rău şi a pocăinţei, şi alta este 
fuga de Dumnezeu, ascunderea de Dumnezeu şi de cei ce 
veghează în Domnul. Tu însă taci, şi nu spui nimic. 

Poporul meu, am pus peste tine fii unşi de Dumnezeu, 
şi am lângă ei o inimioară care îndeamnă mereu spre lucrul 
Domnului, spre viaţa Domnului în creştin. O, fiilor unşi, am 
lângă voi o copilă a mea care dă să-l ţină treaz pe Israel, dar 
nu ea va răspunde înaintea Domnului pentru acest popor. Voi 
veţi da acest răspuns. Ea vă ajută din Domnul, din cele ale 
Domnului îndeamnă şi dă, dar voi n-aţi dat poporului putere 
să ia de la mine şi să fie viu. Ea îşi pune mereu piedică voii 
Domnului, Care trece prin ea la voi. Ea îşi calcă mereu peste 
cele bune din ea, căci Domnul a lucrat-o bine pe ea, iar lucrul 
Domnului e bun în cel ce se lasă lucrat de Domnul şi nu de el 
însuşi. Ea nu are cui să dea pe cele bune din ea, că poporul nu 


ia. Ce vreau eu să vă spun când zic că n-aţi dat poporului 
putere să ia de la mine şi să fie viu? Nu vreau să vă învinu- 
iesc, că voi nu trebuie să fiţi învinuiţi, dar vreau să vă întăresc 
trezirea peste Israel. Poporul Domnului s-a învăţat să ia pe 
Domnul, şi nu ştie ce este puterea Domnului în creştin. Daţi 
întâi putere, căci puterea este dragostea de Domnul, iar dra- 
gostea lucrează putere. Israel însă tace; tace fără putere. O, 
unde este rodul Sfintelor în cel ce tace luând Sfintele? Fiilor 
unşi, Israel tace, Israel nu răspunde. Răspundeţi voi Dom- 
nului! Amin, amin, amin. 

O, fiilor unşi, treziţi pe Israel, treziţi pe cei treji, căci 
cei ce tac nu sunt treji. Treziţi pe cei ce înţeleg cele ce grăiesc 
eu azi peste voi, iar pe cei ce n-au veşmânt de nuntă deose- 
biţi-i, căci au întuneric în ei, iar întunericul este din afară, nu 
dinăuntrul lui Israel, căci Israel înseamnă poporul Domnului, 
cel pus deoparte. E zi de învăţătură sfântă. Eu nu mă ruşinez 
de voi să vă învăţ cele sfinte pentru creştin. Nici voi să nu vă 
ruşinaţi să-l învăţaţi pe Israel cel care ascultă, iar pe cel ce nu 
ascultă nu-1 mai învăţaţi. Pe cel ce n-a învăţat nici până acum 
nu-1 mai învăţaţi, că vă slăbeşte, vă risipeşte şi vă dovedeşte 
nelucrători peste ei. Lucraţi cu cei ascultători, dar lucraţi, 
fiilor unşi, lucraţi, că vine Domnul să vă ceară ce aţi lucrat. 
Am pe copila cea pusă lângă voi. Ea lucrează peste Israel, 
lucrează de mila Domnului, Care este neiubit, căci creştinul 
se iubeşte pe sine şi acum. Voi însă lucraţi şi mai mult ca ea, 
că sunteţi unşi cu mirul puterii Domnului, fiilor unşi. 

Fiilor unşi, puterea Domnului stă în cuvânt. Fiţi înţe- 
lepţi faţă de acest cuvânt: puterea Domnului stă în cuvânt. 
Amin, amin, amin. E zi de învăţătură sfântă. Nu e bine să fie 
uitată învăţătura sfântă. Lucraţi dreptatea Domnului peste Is- 
rael. E vreme de veghe, că vine Domnul, fiilor. Lucraţi veghe 
peste veghea poporului sfânt. Amin, amin, amin. 

Mă pornesc să intru întru Tine, Doamne, ca să fim în 
cer, în cele ce nu se văd. Doamne. L-am învăţat şi azi pe Is- 
rael. Ba şi pe cei din grădină i-am învăţat, Doamne, că Israel 
e greoi la învăţat, iar cei din grădină îşi pierd curajul, şi eu 
i-am întărit în veghe peste cei ascultători. Amin, amin, amin. 

O Verginico, oamenii Mă vor pe Mine în cer, 
^ nu Mă vor cu ei, că ei vor să facă ce vor ei 
pe pământ. Aceasta se mai simte şi în Israel, Verginico. 
Poporul Meu îi vrea pe cei din grădina Mea în grădina Mea, 
nu între ei, că mulţi din Israel vor să facă ce vor ei în Israel. 

O, Verginico, frica de Dumnezeu este de două feluri şi 
în Israel. Unii din Israel fug în Domnul şi fac ca Domnul, 
iar alţii se ascund de Domnul ca să nu se vadă ce fac ei. O, 
Verginico, îi vom întări pe cei unşi în lucrul ce-1 au de la Mine 
dat. 

Fiilor unşi, v-am ales să fiţi unşii Mei. Fiilor, ce este 
ungerea? Ce face ungerea? Ce lucrează Domnului cei unşi? 
Ce fac ei între cer şi pământ? Fiilor, răspundeţi-Mi prin lucrul 
celor unşi de Dumnezeu, ca să aveţi plată de uns, că Eu la 
plata unşilor vă voi căuta pentru plată. Fiilor unşi în grădina 
cuvântului Meu, treziţi pe Israel şi învăţaţi-1 cum să se odih- 
nească întru Mine. Cei ce nu vă ascultă vă vor în grădină, iar 
cei ce vă ascultă vă vor lângă ei. întăriţi veghea şi ascultarea 
celor ce ascultă de Dumnezeu. întăriţi dragostea de Dum- 
nezeu în Israel. Amin, amin, amin. 

O, Verginico, de două mii de ani aşteaptă sfinţii să vin 
iar pe pământ, ca să vină şi ei cu Mine, şi de două mii de ani 
te-au aşteptat şi pe tine, căci tu eşti cea care M-ai adus, Ver- 
ginico, tu eşti cea care M-ai adus după două mii de ani. Amin. 
De două mii de ani tot cerul aşteaptă venirea ta între oameni. 

Cuvântul lui Dumnezeu 


Glasul Meu a venit pe pământ în vremea ta, Verginico. Tu ai 
fost cetatea Mea, templul Meu, uşa Mea pentru venirea Mea 
pe pământ după două mii de ani. Tu ai fost tronul Meu, scau- 
nul Meu de judecată. Tu ai fost cuvântul Meu. Tu ai fost ve- 
nirea lui Dumnezeu a doua oară, calea venirii Fiului lui Dum- 
nezeu, ca să dea fiecăruia după cum este fapta sa. Toate ale 
cuvântului Meu prin tine, se împlinesc. Amin, amin, amin. 
Cuvântul Meu prin tine a fost cartea Mea de judecată, iar fiii 
tăi cei vii sunt cei prin care Eu îmi împlinesc cele scrise în 
cartea aceasta, cartea venirii Domnului după două mii de ani. 
Amin, amin, amin. 

1/14 iunie 1998 

Duminica sfinţilor români 

Şcoala înţelepciunii dragostei. Ascultarea este proba iubirii. 

I ntră cuvântul Meu în grădina Mea de pe pământ. 
Amin. 

O, Ierusalime, deschide-ţi inima, deschide-o la cuvân- 
tul Meu, că vin cu fiii cei unşi în grădină, vin la tine să te 
curăţ ca pe o mlădiţă care trebuie să aducă roadă multă, căci 
vai de mlădiţa care rămâne necurăţată, că este în primejdie să 
fie lepădată din viţă, lepădată de Tatăl. Vin să te îngrijesc, po- 
porul Meu. în numele Tatălui şi al Fiului şi al Sfântului Duh, 
stau cu tine la masă de cuvânt, cu tine şi cu sfinţii Mei, po- 
porul Meu. 

O, bună este suferinţa, că ea îl face frumos pe om. Este 
câte un om care este plin de pace şi de bucurie şi de armonie 
înăuntrul său şi în afara sa când Domnul îi trimite câte o 
suferinţă, când Tatăl îi curăţă ce are de curăţat de pe el. O, şi 
este iarăşi câte unul care este plin de tristeţe şi de deznădejde 
când Tatăl Se apropie de el ca să-l apropie la sânul Său de 
Tată prin suferinţa cea care-1 spală pe om de tot ce-1 depărtea- 
ză de Dumnezeu. Nu tot omul care suferă îl are pe Flristos pe 
chipul său. Cel plin de Flristos are în suferinţă şi după su- 
ferinţă lumină în priviri, e mai luminos decât ceilalţi oameni, 
căci cel ce suferă o isprăveşte cu păcatul şi are semnul Fiului 
Omului pe creştetul său, crucea suferinţei, care conduce pe 
om spre înviere şi spre bucurie şi spre biruinţă. 

Am venit la tine, poporul Meu, şi te-am întrebat să-Mi 
spui ce lucrare are părerea de rău şi pocăinţa. Cine Mi-a răs- 
puns la întrebarea aceasta? Cine va răspunde la întrebarea 
Domnului? Acest răspuns trebuie dat ca să fie lucrat de cei ce 
nu ştiu lucrarea părerii de rău şi a pocăinţei. Cel ce ştie să lu- 
creze această lucrare, acela se bucură în suferinţele şi în 
ispitele trimise de Tatăl, căci apostolul Iacov a spus: «Bucurie 
mare să socotiţi feluritele ispite în care cădeţi, ca să fiţi de- 
săvârşiţi». Cine fuge de lucru spre desăvârşire, acela urăşte 
suferinţa şi nu stă la curăţat ca mlădiţa cea fragedă pe care 
Tatăl o curăţă ca să aducă roadă apoi. 

O, Israele, o, popor hrănit cu cerul, mare este înţelep- 
ciunea dragostei, mare între lucrările înţelepciunii. Cel ce o 
are pe aceasta are lumină pe faţă şi pe suflet, şi nu fuge de su- 
ferinţă, nu fuge de curăţire, nu fuge de stăpânul său. Părerea 
de rău pentru cele ce sunt de curăţat şi pocăinţa pentru ele îl 
păzeşte pe om de o altfel de suferinţă. Un aşa om aşteaptă 
braţul stăpânului care să-l cureţe ca pe mlădiţa cea care ră- 
mâne în viţă, ca mai multă roadă să aducă. înţelepciunea dra- 
gostei este bucuria lângă Dumnezeu. Ea îl face pe om să stea 
în braţele Domnului şi să se lase în mâna Domnului, Care-1 
duce spre biruinţă şi spre bucuria învierii, căci Eu aşa am spus 
la ai Mei: «Întristarea voastră se va preface în bucurie». 


întristarea cea pentru înţelepţire este darul dragostei de Dum- 
nezeu. Vai de omul care are lipsă de darul acesta, căci Scrip- 
turile aşa spun: «Dacă nu am dragoste, nimic nu sunt». 

O, dacă te-aş întreba să-Mi răspunzi, poporul Meu, ce 
este dragostea şi ce face ea din creştin, oare, ai vrea tu să-Mi 
răspunzi? Oare, ai şti să-Mi răspunzi? O, Israele, nu ştiu fiii 
tăi să dea acest răspuns, că dacă ar şti, ar avea priviri lumi- 
noase, ca privirea omului care a suferit după Dumnezeu şi 
pentru Dumnezeu. Scriptura Duhului Sfânt spune că dacă ar 
avea omul toate darurile, şi de şi-ar da toată averea la săr- 
mani, şi de şi-ar da chiar trupul său să fie ars, dacă n-are dra- 
goste, nu este nimic omul. Dar ce este dragostea dacă nu sunt 
dragoste acestea toate? Omul ştie că acestea sunt dragostea, 
dar iată că omul care are dragoste este acela care rabdă înde- 
lung spre înţelepţire ca un fiu al Domnului, suferind şi cre- 
zând şi nădăjduind şi răbdând, că aceasta este lucrarea omului 
dragostei care trăieşte în veci. Proorociile şi darurile şi lim- 
bile şi ştiinţa, toate vor înceta, dar dragostea este mare peste 
toate, şi rămâne veşnică, dimpreună cu omul care o are. 

Omul care lucrează cu inima sa pizmă şi trufie şi laudă 
de sine şi necuviinţă şi mânie şi gând rău şi iubire de sine, 
acela nu are dragoste, căci dragostea este cea care rabdă în 
om cu bucurie spre înţelepţire. Cel înţelept care cade în felu- 
rite ispite şi încercări, acela înţelege mâna Stăpânului Care-Şi 
curăţă mlădiţa Sa spre rodire. Iar cel posomorât în încercări, 
ba chiar şi în neîncercări, acela nu are dragoste în inimă şi pe 
faţă şi în priviri. 

Poporul Meu, a sunat trâmbiţa Mea peste tine şi ţi-a 
spus că cei ce nu ascultă nu iau învăţătură, şi se ascund în ei 
şi nu ascultă, şi se cunosc numai cât te uiţi la ei. Aceia nu au 
şcoala înţelepciunii dragostei; aceia sar în sus dacă umbli în 
ei să-i cureţi de neascultare şi de iubire de sine să-i cureţi. Cel 
ce se iubeşte pe sine nu ia învăţătură, nu trage cu învăţătorul, 
nu are umilinţă, şi se cunoaşte că nu are, numai cât te uiţi la 
el. 

O, cât de mult aş voi să te am la şcoala înţelepciunii 
dragostei, Israele, că puţini din tine am la această învăţătură, 
puţini de tot, poporul Meu. Eu te numesc poporul Meu ca să 
fii, dar aceasta trebuie să voieşti tu, nu Eu. Aud, fiule, că-Mi 
spui mereu: „Ajută-mă, Doamne! Cu ce să te mai ajut Eu 
pe tine, oare? Ce am avut şi nu ţi-am dat ţie, poporul Meu? 
Cu ce, oare, să te mai ajut când îmi ceri să te ajut? Cel ce zice 
aşa nu ia ajutorul Meu, şi de aceea nu-1 are şi de aceea îl cere. 

O, Israele, sunt deznădăjduiţi copiii Mei cei din gră- 
dină şi nu mai ştiu aceştia ce să mai facă peste tine. Eu le-am 
spus că nu ai putere fiindcă nu ai dragoste. Eu le-am spus că 
nu iei pe Domnul când îl iei, căci cei ce îl iau, îl au şi îl dau 
şi au de toate şi dau tuturor fără de vreme. 

O, poporul Meu, slăbeşte călăuza ta în faţa ta. Călăuza 
te pune la probă în toate felurile ca să dovedească pe cele 
dinăuntru ale tale, dar tu te ascunzi de Duhul Sfânt. Călăuza îţi 
spune cine eşti şi ce ai în tine, şi dacă spui că nu, te face să 
scoţi la iveală cele ce ai în tine, şi tu chinui călăuza ta, poporul 
Meu. Nu mai este duh calm în călăuza ta, Israele. O, dacă tu 
numai deznădejde îi aduci, numai dezvinovăţirea ta i-o dai! O, 
tu n-ai atenţie la mers, tu n-ai bărbăţie, poporul Meu, şi nici nu 
eşti în stare să te umileşti şi să te pleci spre înţelepţire, că eşti 
mândru, fiule, şi nu te pleci. Mândria ta nu te lasă să ştii că nu 
eşti în stare, dar nimeni nu ajunge în stare de ceva bun pentru 
cer decât dacă ia ca să înveţe, şi să aibă apoi. O, e păcat, de 
lucrarea ta cea plină de greşale, e păcat să sufere călăuza ta, 
Israele. E păcat s-o chinuieşti şi s-o slăbeşti. E păcat să stai în 

împrăştiere. E păcat să zici că ai iubire şi apoi să nu ai. E 
păcat, Israele. O, fiule slab, e păcat să te crezi că eşti în stare 
şi să nu fii. Dacă cei de lângă tine nu au folos duhovnicesc în 
urma ta, e păcat să te crezi în stare că poţi. Cel ce poate a 
învăţat să poată, şi apoi a putut, dar cel ce n-a stat la învăţat şi 
la curăţat, ce să poată unul ca acela? Acela nu ştie să vină la 
Domnul şi n-a învăţat drumul venirii. O, cel ce nu iubeşte 
suferinţa, acela fuge de ea şi nu învaţă drumul spre Dumnezeu. 
Dar Eu vin să-i învăţ înţelepciunea dragostei pe cei ce ascultă, 
pe cei ce stau pe drumul Meu trăind întru Mine. 

Israele, Israele, cine este cel ce trăieşte întru Mine? 
Cine, fiule Israele? Cel ce este fiu al Meu trăieşte întru Mine 
şi Mă primeşte spre înţelepţire şi Mă cunoaşte când vin la el 
cu înţelepciunea dragostei. Cel ce se crede mai desăvârşit de- 
cât altul sau decât alţii, acela nu este fiul lui Dumnezeu, dar 
cel ce dovedeşte că are pe Dumnezeu în el, acela este fiul 
Domnului şi aduce Domnului rod din rod. Israele, Israele, ce 
este rodul întru Hristos? Arată-Mi rodul tău, fiule, şi spune-Mi 
care este. Israele, nu fi făţarnic că Mă ai şi că Mă iei, căci cine 
Mă are Mă dă şi se dă întru lucrare duhovnicească. 

Fiilor din grădina cuvântului Meu, am zis vouă că n-aţi 
dat poporului putere să ia de la Mine şi să fie viu. Puterea 
înseamnă cuvântul Meu din voi, dar puterea dacă nu-şi găseş- 
te loc în ascultarea creştinului, slăbeşte puterea cuvântului. 
Daţi celor ce ascultă, daţi cuvântul dragostei de Dumnezeu, 
învăţaţi pe cei ce ascultă în Israel, învăţaţi-i şi deprindeţi-i cu 
dragostea de Dumnezeu, iar pe cei ce nu ascultă nu-i mai 
învăţaţi. 

O, dar nu ştie Israel ce înseamnă să asculte. Ascultarea 
înseamnă să nu uiţi ce ai de făcut, fiule. Ascultarea înseamnă 
să-L iubeşti pe Dumnezeu şi să se vadă că-L iubeşti, şi aşa 
să-l iubeşti pe aproapele. Să se vadă că-L asculţi pe Dumne- 
zeu, şi aşa să-l iubeşti pe aproapele. O, tu zici în sinea ta că 
asculţi şi că iubeşti pe Dumnezeu. Dar de ce slăbeşte în faţa 
ta călăuza ta? Cel curat şi ascultător îl întăreşte pe cel cu stra- 
ja, pe cel ce învaţă pe fiii Domnului; îl întăreşte, nu-1 slăbeşte. 

Fiilor, fiilor, măi fiilor, luaţi în voi umilinţa, că fără ea 
veţi păşi în gol şi de acum înainte. Lăsaţi călăuza să se uite la 
voi, lăsaţi-o să vă vadă, lăsaţi-o să vă spună ce este cu voi, 
lăsaţi-o şi nu tăgăduiţi, căci duhul tăgăduirii Mă face să slă- 
besc şi Eu între voi, dară cei din trup care sunt între voi cu 
Duhul Meu Cel sfânt în ei! Lăsaţi pe Duhul Sfânt să vadă şi 
să grăiască şi să înfăptuiască în voi. Nu vorbiţi cu Duhul 
Sfânt ca şi cu omul. Nu lua de la om, Israele. Ia de la Duhul 
Sfânt prin călăuză dacă vrei de la Duhul Sfânt, iar dacă vrei 
de la om, îţi pierzi vremea ca şi până acum. Fii atent că Duhul 
Sfânt nu este pământesc ca să vorbeşti în numele Duhului 
Sfânt cele pământeşti din tine. Fii atent, Israele, fii atent! 
Amin, amin, amin. 

Fiilor din grădină, cercetaţi ce este în Israel; cercetaţi 
ce se lucrează şi de cine se lucrează, şi lăsaţi la cârmă în cetăţi 
numai o cârmă, căci cetatea cu mulţi cârmuitori se prăbuşeş- 
te. Una este lucrătorul, şi alta este cârmuitorul care-ţi spune 
ce să faci, Israele, dar nu mai ispiti cârmuitorul, că dacă faci 
aşa, ţie nu-ţi mai dau prin el. Dacă vrei să iei de la Mine, ia 
de la Mine prin om, nu lua de la om. Nu fi făţarnic, fiule slab 
în cele bune, dar iscusit în cele ale făţărniciei. Dacă tu te 
ascunzi să nu te vadă omul cu cele ce faci tu, cu cele ce ai tu 
în tine, du-te de la Mine, fiule care trăieşti aşa lângă această 
lucrare de Duh Sfânt. Israele, Israele, fă-te Israel, Israele. în- 
vaţă de la Mine ce înseamnă poporul Israel înaintea Mea, şi 
nu sta fără această haină la această masă de praznic a venirii 


Mele a doua oară pe pământ. Cel ce tace nu este de la această 
masă şi intră pe furiş şi fără haină. 

Fiilor din grădina cuvântului Meu, strângeţi cele sfinte, 
şi păstraţi-le pentru cei adevăraţi cu inima şi cu duhul şi cu 
credinţa şi cu fapta şi cu dragostea lor de Dumnezeu. Eu nu 
am putere în cei uşuratici care nici până acum n-au învăţat ce 
este Dumnezeu în omul cel unit cu Dumnezeu. 

Iar voi, păstori ai Domnului, cercetaţi povara cea din 
spatele măgăruşilor, şi nu lăsaţi trupuri goale în spinarea celor 
cu spinare, că e păcat, tată. Poporul Meu de azi trebuie să fie 
adevărat poporul Israel. Amin. Am coborât în cartea lui Ver- 
ginica, dar ea a fost martorul Meu din cer pentru cele ce Eu 
am adus azi pentru Israel. 

O, Verginico, am coborât pe calea cărţii tale, căci am 
învăţat îndeosebi pe Israel cel care ascultă. O, Verginico, e 
grea povara celor ce au de purtat pe Israel spre cer. 

O e grea, Doamne, că Israel se lasă povară. 
^ Israel vrea să-i fie lui dulce şi bine cu Tine, 
nu vrea să-Ţi fie Ţie dulce cu el. Trebuie să vedem cine este 
Israel în Israel, şi cine nu este Israel în Israel. Trebuie să ve- 
dem, Doamne, şi vom vedea, căci ochiul cel ceresc este atoa- 
tevăzătorul. Amin. 

O, Israele care eşti Israel, israeleşte-te desăvârşit, că 
Domnul Dumnezeul tău este desăvârşit. O, Israele care nu 
eşti Israel în Israel, înţelepţeşte-te cu cele de la Dumnezeu 
dacă vrei să găseşti taina lui Dumnezeu în tine, căci Israel 
este poporul Domnului, şi este taina lui Dumnezeu, şi este 
semn peste pământ. 

Fiilor, fiilor ascultători în Israel, fiţi semn spre cer unii 
pentru alţii şi uitaţi- vă la cel de la cârmă ca să înţelegeţi şi să 
fiţi semn. Cei înţelepţi se înţeleg şi lucrează aceeaşi lucrare şi 
sunt toţi una în Hristos. Amin, amin, amin. 

O Verginica Mea, ce taină mare ai învăţat tu 
^ acum pe Israel! Cei înţelepţi se înţeleg şi 
lucrează toţi aceeaşi lucrare şi sunt toţi una în Hristos. Cei 
înţelepţi au acelaşi cuvânt toţi, şi se cunosc că au. Amin. 

Israele, o, Israele, cuvântul Meu este înţelepciune şi 
este pentru cei înţelepţi. Cei înţelepţi învaţă de la Mine, iar 
cei ce nu învaţă de la Mine nu sunt înţelepţi, şi se cunosc că 
nu sunt. O, Israele, învaţă, fiule. începe-ţi mereu învăţătura 
cu înţelepciunea dragostei, că până nu ştie omul ce este 
dragostea, nu o poate avea pe ea. Ea trebuie ştiută pe dinafară, 
pe de rost, că altfel ea nu se trăieşte. Israele, aşează-te mereu 
în înţelepciunea dragostei, ca să fii poporul Meu cel adevărat. 
Amin, amin, amin. 

8/21 iunie 1998 

Duminica a treia după Rusalii 

Domnul strigă la om ca în vremea lui Noe. Poporul Domnului 
este ziua venirii Lui. Lumina din om este Domnul. 

E u sunt Cel ce sunt. Amin. Deschideţi porţile din- 
tre cer şi pământ, fiilor de la porţi, căci vin cu- 
vânt peste pământ, ca să întăresc credinţa în Dumnezeu. 
Amin, amin, amin. 

O, grădiniţă a cuvântului Meu! Mi-am făcut în mijlocul 
tău poartă între cer şi pământ, şi Eu intru în tine şi trec spre 
fiii oamenilor, ca să ridic dintre ei fii ai lui Dumnezeu. Amin. 

Când eram cu trupul pe pământ, am zis ucenicilor Mei 
că venirea Mea a doua oară va fi ca în vremea lui Noe. Pe 
atunci Eu veneam cuvânt peste Noe şi îi spuneam ce să facă 

şi cum să trăiască pentru mântuirea lui şi a casei lui, şi i-am 
spus să-şi facă barcă de salvare, că voi veni să pierd de pe 
pământ pe omul cel fără Dumnezeu. Noe a crezut cuvântul 
Meu şi Mi-a deschis să vin mereu la el, şi Eu veneam şi îl în- 
văţam toate ale mântuirii lui, dar oamenii din vremea lui n-au 
voit să creadă, şi şi-au văzut de însurat şi de măritat şi de 
mâncare şi de băutură, şi n-au crezut că voi veni să dau fiecă- 
ruia după faptă, şi nu şi-au ales scăparea care venise din cer 
peste pământ ca să-l scape pe cel credincios de la pieirea ce 
aveam s-o aduc peste cei necredincioşi. Mare şi sfânt a fost 
cuvântul Meu peste Noe, iar Noe credea şi împlinea, şi nimic 
nu mai lucra pe pământ decât scăparea sa şi mântuirea sa şi a 
casei lui. Şi dacă numai el şi casa lui au crezut, numai el şi ai 
lui au fost salvaţi de la pieire. 

Fiilor din grădina cuvântului Meu, deschideţi porţile 
dintre cer şi pământ, că Eu vin ca în vremea lui Noe, ca să 
întăresc credinţa pe pământ, credinţa în Dumnezeu. Amin, 
amin, amin. Ca în vremea lui Noe grăiesc peste pământ peste 
cei credincioşi, căci cei necredincioşi, urechi au şi nu aud; 
ochi au şi nu văd; minte au şi nu înţeleg; Scripturile Mele au 
şi nu le pricep cei necredincioşi, dar Eu strig din cer peste 
pământ ca în vremea lui Noe. 

O, fii ai oamenilor, deschideţi porţile să intre Dumne- 
zeu în inimile voastre, în cugetele voastre, în sufletele voastre 
şi în trupurile voastre, ca să credeţi în cuvântul Meu cel nou 
şi să scăpaţi de mânia care vine peste pământ din pricina celor 
necredincioşi. O, fii ai oamenilor, căutaţi după fiii lui Dum- 
nezeu şi învăţaţi de la ei credinţa în cuvântul lui Dumnezeu. 
O, fii ai oamenilor, pe vremea lui Noe când Eu strigam din 
cer peste pământ şi le spuneam la oameni că vin să-i pierd pe 
cei necredincioşi, oamenii nu credeau ce spuneam Eu, căci 
aveau plăcerile lor şi îmi atrăgeau cu ele pe fiii cei credin- 
cioşi, şi stricau credinţa celor credincioşi. Fiii lui Dumnezeu 
din vremea lui Noe erau atraşi de fiicele oamenilor, iar fiicele 
lui Dumnezeu erau atrase de fiii oamenilor, şi s-a stricat se- 
minţia celor credincioşi, şi aceasta a adus potopul peste pă- 
mânt. în vremea aceasta Eu vin iar cuvânt peste pământ; vin 
iar, căci aşa am promis ucenicilor Mei: «Mă duc să-Mi iau 
loc în dreapta Tatălui, şi vin la voi, ca să vă iau cu Mine, ca 
acolo unde sunt Eu, să fiţi şi voi». 

O, fii ai oamenilor, lăsaţi-vă atraşi de fiii lui Dumnezeu 
şi faceţi-vă neamul lui Dumnezeu, căci neamul lui Dumnezeu 
va avea mântuire şi scăpare în ziua când Eu, Domnul, voi 
veni, şi din pricina venirii Mele «cerurile vor lua foc şi se vor 
nimici, şi stihiile aprinse se vor desface, iar pământul şi lu- 
crurile de pe el vor arde cu totul», precum scrie în Scripturi. 
O, fii ai oamenilor, am lăsat peste cei credincioşi făgăduinţa 
că le voi da ceruri noi şi pământ nou, şi pe cei drepţi locuitori 
pe pământ nou. M-am făcut izvor de cer nou şi de pământ 
nou peste toţi cei care vor crede în Dumnezeu împlinind în 
trupul şi în duhul lor voia lui Dumnezeu. O, fii ai oamenilor, 
lăsaţi-vă atraşi de fiii lui Dumnezeu, ca să vă naşteţi din 
Dumnezeu, din cuvântul care coboară din cer pe pământ ca să 
cheme pe fiii oamenilor la faptele credinţei, că pe vremea lui 
Noe s-au lăsat fiii lui Dumnezeu atraşi de fiii oamenilor, iar 
Eu am văzut din cer şi M-am mâniat, căci în afară de Noe, 
n-a mai fost om să nu Mă părăsească. 

O, fii ai oamenilor, cei ce vă păstoresc pe voi n-au grijă 
de credinţa voastră, căci credinţa în Dumnezeu înseamnă 
viaţă în Dumnezeu, şi n-au grijă de voi cei ce vă păstoresc pe 
voi, o, fii ai oamenilor. Vin Eu să păstoresc pe cel ce nu vo- 
ieşte să piară. Vin să scol lumea din somnul necredinţei, iar 


cel ce aude, să vină după Mine. Eu sunt cu cei credincioşi. 
Amin. Cel ce aude glasul Meu, să vină să creadă şi să înveţe 
credinţa în Dumnezeu, căci curând, curând cerurile vor trece 
cu trosnet, iar pământul şi lucrurile de pe el vor arde cu totul 
din pricina zilei venirii Mele, după cum este scris în Scripturi 
despre venirea Mea. 

Iată, Eu vin, şi nimeni nu se îndură să vină după Mine. 
Iată, Eu vin, şi nu poate omul să vină să-Mi urmeze, că are 
multe de făcut omul, şi nu le mai poate lăsa pe ale lui şi ca să 
le ia pe ale Mele. Iată, Eu vin, şi omul zăboveşte, şi omul este 
legat de mâini şi de picioare, şi este în întuneric tot omul de 
pe pământ. Cel ce nu poate să vină după Mine şi să-Mi 
urmeze, acela nu poate din pricina întunericului, şi este îm- 
piedicat să vină, căci Eu aşa am spus la ucenicii Mei: «Dacă 
umblă cineva ziua, nu se împiedică, pentru că vede lumina 
acestei lumi, iar dacă umblă cineva noaptea, se împiedică, 
pentru că lumina nu este în el». Lumina din om e Domnul. 
Dacă Eu, Domnul, nu sunt în om, omul are noapte în el şi se 
împiedică în noaptea din el şi în faptele nopţii din el. O, fii ai 
oamenilor, Eu sunt Lumina lumii. Dacă umblă cineva ziua, 
nu se împiedică, pentru că vede Lumina acestei lumi. Amin, 
amin, amin. 

Iar voi, fiilor de la iesle, să staţi mereu cu porţile dintre 
cer şi pământ deschise, că vin să strig la fiii oamenilor să 
umble după Lumina acestei lumi lepădând faptele întuneri- 
cului care n-au nimic din Dumnezeu. Vin să le spun fiilor oa- 
menilor că vin ca în vremea lui Noe când nimeni nu se aş- 
teaptă să vin. Fiţi tari şi cu credinţă mare în mijlocul fiilor oa- 
menilor, căci puterea vieţii Mele este tare în cei ce cred în 
Mine împlinind tot cuvântul Meu. Fiii oamenilor umblă 
noaptea şi se împiedică, pentru că lumina nu este în ei. Dar 
voi fiţi ziua Mea, fiţi ziua venirii Mele, fiţi fii ai zilei şi um- 
blaţi ziua, fără piedici, că lumina este în voi. V-am dat nume 
mare înaintea venirii Mele, şi sunteţi fiii întâmpinării Dom- 
nului, şi sunteţi ziua venirii Mele, şi din pricina venirii acestei 
zile peste pământ, cerul şi pământul se zdruncină şi se desfac, 
căci oamenii se tem de ziua venirii Mele, se tem că li se vă- 
desc în lumină faptele întunericului din ei. Dar Eu vin, iar voi 
sunteţi ziua venirii Mele, iar Tatăl şi Fiul şi Duhul Sfânt şi toţi 
sfinţii şi toţi îngerii aşteaptă de şapte mii de ani această zi. 

O, poporul Meu cel credincios, tu eşti ziua venirii Mele 
a doua oară din cer pe pământ, că aşa ţi-am proorocit şi ţi-am 
spus: «Te voi numi mai presus de ziua învierii Mele şi te voi 
iubi, poporul Meu cel credincios». Nimeni nu se aşteaptă pe 
pământ să fii tu ziua venirii Mele; nimeni, poporul Meu. Dar 
Eu, Domnul, şi cu tot cerul de sus şi de jos, am aşteptat aceas- 
tă zi să vină în mijlocul fiilor oamenilor, şi să se înveţe oa- 
menii cu ziua venirii Mele, şi să vadă fiii oamenilor Lumina 
acestei lumi şi să umble întru lumină, că Eu vin ca în vremea 
lui Noe când nimeni nu se aşteaptă să vin. Amin, amin, amin. 

15/28 iunie 1998 

Sărbătoarea Naşterii sfântului Ioan Botezătorul 

Fără rodul pocăinţei mărturisirea păcatelor nu aduce şi iertarea 
lor. Maica Domnului îi strigă pe oameni la izvorul cuvântului 
Fiului ei în ţara română. 

E u sunt Cel ce M-am suit la ceruri şi stau de-a 
dreapta Tatălui, căci sunt Fiul Tatălui. Amin. 
în numele Tatălui şi al Fiului şi al Sfântului Duh, acesta 
este semnul venirii Mele cu slavă, căci sfinţii învierii Mele au 
zis aşa: „Domnul iarăşi va să vină cu slavă, să judece viii şi 

morţii, a Cărui împărăţie nu va avea sfârşit Amin, amin, 
amin. 

Deschideţi Domnului, fiilor din grădină. Eu vin la voi 
cu sfinţii Mei în sărbătoare, că la voi am aşezat la loc pe cele 
strămutate de la locul lor. Deschideţi, fiilor, şi staţi înaintea 
Mea, că am sărbătoare de cuvânt peste pământ. Am sfinţii cu 
Mine în coborâre, că ei aşteaptă învierea morţilor şi viaţa 
veacului ce va să vină după această înviere. Sobor de apostoli 
şi de sfinţi din cer vin cu Mine la voi, căci ei aşteaptă de două 
mii de ani iertarea păcatelor celor credincioşi prin biserica 
Mea cea de pe pământ, unită cu cea din cer, şi fericiţi sunt cei 
ce-şi mărturisesc păcatele pentru iertarea lor. Amin. Vin cu- 
vânt de învăţătură pentru cei ce cred în venirea Mea, că iată, 
iarăşi vin; vin şi judec viii şi morţii, şi împărăţia Mea e fără 
de sfârşit. 

Fiilor, nu toţi cei ce-şi mărturisesc păcatele, dintre cei 
ce se mărturisesc, nu toţi primesc iertarea păcatelor, loan, bo- 
tezătorul Meu, a spus la unii care veneau să se boteze de el: 
«Pui de vipere, cine v-a arătat să fugiţi de mânia ce va să fie? 
Faceţi, dar, roade vrednice de pocăinţă şi nu începeţi a zice 
în voi înşivă: „Avem tată pe Avraam “, căci vă spun că Dum- 
nezeu poate din pietrele acestea să ridice fii ai lui Avraam. 
Acum securea stă la rădăcină, şi orice pom care nu face 
roadă bună se taie şi se aruncă în foc. Eu unul vă botez cu 
apă spre pocăinţă, dar Cel ce vine după mine este mai puter- 
nic decât mine. Lui nu sunt vrednic să-I duc încălţămintea. 
Acesta vă va boteza cu Duh Sfânt şi cu foc, şi are lopata în 
mână şi îşi curăţă aria şi adună grâul în hambar, iar pleava, 
în foc nestins». Fiilor, iată, nu toţi cei ce-şi mărturisesc 
păcatele se şi curăţă de ele. E grea durerea care se urcă de pe 
pământ la cer, căci cei ce-şi mărturisesc păcatele, nu toţi sca- 
pă de ele. Ei fug, într-adevăr, de mânia ce va să fie, dar roa- 
dele pocăinţei nu ştiu să le rodească în ei. 

Fiilor, am venit la voi cu sfinţii din cer, iar într-o parte 
şi în alta am pe botezătorul Meu şi pe mama Mea Fecioară. 
Ei aşteaptă de două mii de ani mărturisirea iertării păcatelor 
oamenilor prin pocăinţa oamenilor şi prin biserica Mea cea 
vie. O, oamenii trebuie să facă roade vrednice de pocăinţă şi 
nu ştiu oamenii cum. Cine mai lucrează pe pământ ca loan, ca 
să spună la cei ce fug de mânia ce va să fie: «Faceţi roade 
vrednice de pocăinţă!»! Iată, vin Eu şi hrănesc pe oameni cu 
Duh Sfânt, ca să-i învăţ să facă roade vrednice de pocăinţă. 
Să ia oamenii învăţătura Mea şi să înveţe pocăinţa spre ierta- 
rea păcatelor, că fericiţi sunt cei ce-şi mărturisesc păcatele 
spre iertarea lor. Amin. Roada vrednică de pocăinţă este ier- 
tarea păcatelor, iar iertarea păcatelor este pentru cei ce nu mai 
fac păcate şi se îmbracă după pocăinţă în nestricăciune, în ne- 
păcătuire şi în sfinţenie veşnică. Unde mai e pe pământ pocă- 
inţă şi roade de pocăinţă, ca să le iau Eu şi să le pun în ham- 
barul Meu, iar păcatul să-l arunc în foc? Cine mai ştie azi ce 
este pocăinţa, ce este cu adevărat pocăinţa? Oameni mulţi se 
fac vinovaţi faţă de Trupul şi Sângele Meu, că oamenii nu fac 
roade vrednice de pocăinţă după ce Mă iau pe Mine în ei din 
mâna celor ce Mă dau lor. Oamenii aşa ştiu să fugă de mânia 
ce va să fie; fug luându-Mă pe Mine de la cei ce Mă dau lor, 
dar roade de pocăinţă nu ştiu să facă şi să trăiască prin ele îna- 
intea Mea. Oamenii se tânguiesc mereu, zi şi noapte se tângu- 
iesc în voile lor pe care şi le dezvinovăţesc în fel şi chip, ca 
să-Mi fie Mie milă de ei, dar dreptatea Mea nu încape în ei ca 
să Mă răcoresc şi Eu, nu numai ei. Nu pot să-i cer omului 
iubire adevărată, că omul nu-Mi dă. El are multe de făcut, el 
are multe necazuri şi este necăjit, şi Mie trebuie să-Mi fie 
milă de el, dar roade vrednice de pocăinţă nu se lipesc de el. 


Fiilor, fiilor, nu ştiu oamenii ce este pocăinţa şi iertarea 
păcatelor. Iertarea păcatelor vine prin pocăinţă, nu pocăinţa 
vine prin iertarea păcatelor. Omul pocăinţei leapădă de la el 
păcatul şi se face sfânt prin pocăinţă, şi apoi se face fiu al 
Domnului şi stă unit cu Domnul prin roadele pocăinţei. Fiilor, 
nu ştiu oamenii să vină după Mine, că mulţi vin, şi nu ştiu să 
vină. Eu la voi Mă las cu învăţătură întreagă, şi lumea cu greu 
îl iubeşte pe Dumnezeu. Lumea fuge spre cele uşoare când dă 
să-şi ia crucea şi să-Mi urmeze Mie, că lumea nu ştie să vină 
după Mine. O, unde să Mă mai las Eu cu toată învăţătura Mea 
ca să-i dau omului calea cea întreagă spre Mine şi să înveţe 
omul ce este pocăinţa şi iertarea păcatelor? O, fiilor, nu încap 
pe nicăieri ca şi la voi, că toţi oamenii vor să vină după Mine 
ca să le fie bine, dar viaţa Mea în om e umilinţă şi pocăinţă şi 
suferinţă prin iubire, căci bucuria suferinţei în Hristos este 
roadă a pocăinţei. O, oamenii vor să le fie bine cu Dumnezeu, 
bine cum ştiu ei binele, şi de aceea Mă plâng că n-am cui să-i 
dau calea Mea cea întreagă ca să vină pe ea după Mine. Acolo 
unde Eu cer omului roade vrednice de pocăinţă, acolo nu se 
strâng oamenii cu multul, dar unde poate omul să rămână 
cum este el, acolo se duc oamenii, şi se duc cu multul de 
oameni. 

loan, botezătorul Meu, strigă de lângă Mine, strigă 
loan, din Mine strigă şi spune şi azi ca şi atunci: «Pui de vi- 
pere, cine v-a arătat să fugiţi de mânia ce va să fie? Faceţi 
roade vrednice de pocăinţă şi sfinţiţi-vă şi fiţi sfinţi, căci Cel 
ce vine este Hristos, Care botează cu Duhul Sfânt şi cu foc, 
ca să-Şi cureţe aria şi să vină să judece viii şi morţii, căci 
sfinţii cerului aşteaptă învierea morţilor şi viaţa veacului ce 
va să fie după această înviere». Amin. 

Fiilor, loan, botezătorul Meu, şi mama Mea Fecioară 
vin în sărbătoare de cuvânt peste pământ, ca să înveţe pe oa- 
meni să facă roade de pocăinţă, iar voi luaţi şi daţi oamenilor 
calea cea neştirbită pe care omul poate să vină după Mine. 
Amin, amin, amin. 

Iată glasul lui loan: 

uvântul meu, Doamne, strigă ca şi atunci 
în calea venirii Tale. îi strig pe oameni, îi 
strig cu grabă, că venirea Ta vine, şi oamenii, ca şi atunci, 
n-au vreme să creadă. 

O, fii ai oamenilor, gătiţi calea Celui ce străbate pustia, 
că Domnul este numele Lui. Este scris în Scripturi că «Dom- 
nul va da cuvântul celor ce vestesc cu putere multă». Iată 
glasul Său, glas cu putere peste Israel, căci măreţia Lui şi pu- 
terea Lui e în nori şi e între sfinţii Lui, şi El însuşi va da, şi 
dă putere şi întărire poporului Său. însemnatu-S-a Domnul 
peste voi cu cuvântul Său, o, fii ai oamenilor. Gustaţi şi vedeţi 
că bun este cuvântul Său, şi cei ce se tem de El n-au lipsă de 
cuvântul Său. Veniţi şi ascultaţi şi învăţaţi frica Domnului, 
căci cei ce fac răul vor pieri. Vindecaţi- vă de rău şi pocăiţi- vă, 
ca să nu pieriţi, că Domnul a aşezat scaunele la judecată, şi 
tronul Lui e în mijlocul vostru. 

O, fii ai oamenilor, iubiţi dreptatea, că zilele sunt grele, 
şi om pe om se dă la moarte şi orice om zice că este viu. 
Faceţi, dar, roade vrednice de pocăinţă, că iată, Domnul dă 
cuvântul celor ce vestesc cu putere multă, aşa cum vesteam 
eu pe Domnul botezând mulţimile cu botezul pocăinţei. Vine 
Domnul cu sfinţii Săi pe pământ, vine să ia moartea de pe pă- 
mânt, iar cei ce nu fac roade vrednice de pocăinţă vor fi în 
mari dureri în zilele ce vin, că e greu păcatul pe pământ. Dia- 
volul ţipă ca un leu, să înghită tot ce mai este viu. Pocăiţi-vă! 
Pocăiţi-vă şi nu mai păcătuiţi, că toţi păcătoşii vor pieri, iar 

cei drepţi vor rămâne şi vor moşteni pământul, că scris este: 
«Nu toţi vor muri, şi va fi un popor viu, ca să întâmpine veni- 
rea Domnului». Amin. Cel viu iubeşte căile Domnului şi este 
cale pentru cei ce se pocăiesc, cale spre Dumnezeu. 

O, fii ai oamenilor, faceţi-vă din pietre fii, şi nu mai fiţi 
piatră, că şi piatra se despică la cuvântul lui Dumnezeu. 
Faceţi-vă ochi şi urechi şi vegheaţi întru pocăinţă, căci cel ce 
se pocăieşte o isprăveşte cu păcatul şi lucrează dreptatea 
Domnului. Fiţi ochi şi urechi la cuvântul lui Dumnezeu şi 
trăiţi din el şi sfinţiţi-vă cum vă învaţă el, că asta înseamnă 
roade vrednice de pocăinţă, iar cel ce nu iubeşte pocăinţa fuge 
de adevăr şi îi zice minciună adevărului. 

O, fii ai oamenilor, pocăiţi-vă de faptele voastre rele, 
ca să nu vă prindă sub ea mânia Domnului, că potrivnicul lui 
Dumnezeu s-a îmbrăcat în haină de sfânt şi dă târcoale până 
şi celor aleşi de Dumnezeu. Flaina sfântă este dreptatea şi 
adevărul şi viaţa sfântă, dar voi v-aţi învăţat cu altfel de sfinţi. 
O, cei ce au haină de sfinţi nu sunt sfinţi, căci sfinţii sunt umi- 
liţi şi slujesc tuturor pentru mântuire. 

O, fii ai oamenilor, cunoaşteţi pe Dumnezeu, şi El vă 
va cunoaşte pe voi, că El nu umblă necunoscut printre voi. El 
vine la cei ce-L cunosc pe El, şi le dă din cer, iar cei străini de 
El nu-L cunosc când vine. Lăsaţi genunchii jos şi daţi în voi 
loc pocăinţei, dar nu vă abateţi inima spre cuvinte de vicleşug 
ca să vă dezvinovăţiţi păcatele, că El este drept şi cunoaşte 
căile voastre rele. Luaţi în voi de pază cuvântul lui Dumne- 
zeu, că el este alifie pentru ochi şi pentru urechi, şi vă veţi 
vindeca dacă veţi iubi după adevăr căile dreptăţii, lată, secu- 
rea stă la rădăcina pomului, şi orice pom care nu face roadă 
bună se taie şi se aruncă în foc. Amin. 

Iar Tu, Doamne, dă cuvântul Tău celor ce vestesc cu 
putere multă, că Tu eşti Cel ce vii. Oamenii se tem de foame- 
te, de secetă se tem, de războaie se tem, de cutremure şi de 
boli rele se tem, dar de Tine, Doamne, nu se tem oamenii, 
lată, eu îi strig ca şi atunci pe oameni şi le spun: pui de vipere 
care fugiţi de mânia Domnului, învăţaţi care sunt roadele po- 
căinţei, că vine Domnul să-Şi cureţe aria Sa, şi îşi va strânge 
grâul în hambar, iar pleava, în foc nestins, unde va fi plânsul 
şi scrâşnirea dinţilor. învăţaţi roadele pocăinţei, că vine Dom- 
nul! Amin, amin, amin. 

O Fiul meu iubit, îţi mângâi şi eu Duhul Tău 
^ îndurerat de aşteptarea pocăinţei oameni- 
lor. lată şi glasul celei întru care ai binevoit să cobori din Ta- 
tăl şi să Te faci Om, ca să aduci duh de pocăinţă şi de umilinţă 
peste oameni. Eu, şi cu loan, botezătorul Tău, stăm de două 
mii de ani de o parte şi de alta a Ta ca să cerem mântuire pen- 
tru oameni. Ioan cere de la Tine duh de pocăinţă peste oa- 
meni, iar eu cer duh de mângâiere peste oameni, că sunt 
mamă, Fiule. Dar Tu să mă ierţi că de două mii de ani i-am 
iubit mai mult pe oameni decât pe Tine, iar Tu nu Te-ai vin- 
decat de ranele care vin de la oameni, Fiule rănit de două mii 
de ani. Eu ştiam că vindecarea Ta e omul, precum omul a fost 
şi rănirea Ta, Fiule rănit de om. lată ziua, iată vremea când eu 
îmi cer iertare Tatălui şi Ţie, Fiule scump, că i-am iubit mai 
mult pe oameni decât pe Tine, Cel suferind. Oamenii nu Ţi-au 
dat vindecare, oamenii îşi bat joc de Tine, Fiule drept, că nici 
oamenii nu s-au vindecat de rele ca să Te vindece şi pe Tine 
de ranele celor rele ale lor. N-au milă oamenii de Tine, n-au 
milă oamenii de ei, n-au milă oamenii, Fiule scump, că Tu 
eşti bogăţia oamenilor, cea neluată în seamă de oameni. N-au 
milă oamenii de Tine, iar eu îmi cer iertare Ţie după două mii 
de ani, că Ţi-am închis dreptatea Ta, Fiule drept. Omul n-a 


voit niciodată calea cea întreagă spre Tine. Omul n-a iubit po- 
căinţa, Fiule, că ea este calea cea întreagă. Omul a zis că vine 
după Tine, şi a venit, dar fără pocăinţă, şi venind nu a venit, 
Fiule. Oamenii n-au iubit viaţa, căci viaţa Ta în om e suferinţa 
şi umilinţa şi pocăinţa prin iubire, căci bucuria suferinţei întru 
Tine este roadă a pocăinţei, Fiule neiubit de oameni. 

O, Ţie nu Ţi-a fost bine cu oamenii, că toţi oamenii vor 
să le fie lor bine cu Tine, nu Ţie cu ei. Dar binele pe care-1 
ştiu ei nu e bine, şi Tu plângi pe lângă oameni că nu iau calea 
Ta cea întreagă ca să vină pe ea după Tine. Eu Ţi-am cerut 
milă pentru oameni, şi oamenii s-au învăţat să fie miluiţi şi 
nu-Ţi dau oamenii viaţa lor. Ei şi-o păstrează pentru ei şi 
pentru ale lor, şi oamenii îşi pierd viaţa, Fiule, nu şi-o câştigă 
pierzând-o pentru Tine. 

Am fost mamă cu milă pentru oameni, şi oamenii nu 
fac voia Ta. Am stat printre oameni cu îndemnuri cereşti, 
aşteptându-i să Te iubească pe Tine apoi, dar ei s-au iubit pe 
ei şi pe oameni, nu pe Tine, Fiule părăsit. Oamenii nu ştiu 
când şi cum şi cui să facă bine cu cele ale lor, dară cu cele ale 
Tale! Oamenii vor să-şi scape trupurile, nu sufletele. Oamenii 
nu trăiesc Scripturile, şi se mulţumesc cu învăţătură uşoară, şi 
de aceea am nădăjduit că cei mângâiaţi de mine Te vor îm- 
plini în ei într-o zi. Dar iată, ziua Ta vine, dar ziua împlinirii 
Tale în oameni nu vine, Fiule venit din cer pe pământ. Sfinţii 
Tăi din cer aşteaptă învierea morţilor şi viaţa veacului ce va 
să fie, şi cer nou şi pământ nou, şi dreptatea Ta pe ele, dar oa- 
menii aşteaptă binele lor, şi nicidecum nu fac oamenii roade 
vrednice de pocăinţă. Toţi au necazuri, toţi au doruri de bine, 
dar de Tine nu mai doresc oamenii decât să le faci bine pe 
pământ, Doamne, Fiule al meu. Oamenii îşi mărturisesc păca- 
tele, şi preoţii îi iartă, dar ei nu-şi iartă faptele lor rele pe care 
iarăşi şi iarăşi le lucrează şi nu şi le iartă. Dar Tu ierţi, precum 
şi ei iartă, că eşti drept, şi oamenii nu ştiu că Tu eşti drept. Azi 
cad la Tine cu pocăinţă, Fiule drept, şi îţi cer iertare pentru că 
i-am iubit mai mult pe oameni decât pe Tine, şi oamenii n-au 
părăsit păcatele şi rătăcirea prin cele ale lumii. 

O, fii ai oamenilor, Fiul meu a spus că prietenia cu 
lumea este vrăjmăşie cu Dumnezeu. Eu mă ascund în Fiul 
meu, că oamenii nu iubesc dreptatea care va veni pe pământ. 
O, fii ai oamenilor, năvăliţi spre roade vrednice de pocăinţă şi 
adunaţi-vă la izvorul cuvântului, care curge din Fiul meu în 
vremea aceasta. Strângeţi-vă cu multul şi veniţi la izvor, căci 
Hristos este Fiul meu. Urmaţi-I Lui, că eu nu sunt vrednică 
să-l duc încălţămintea. El este calea cea întreagă; apucaţi pe 
ea, că Fiul meu e mare şi drept, lată izvorul cel veşnic. Aici a 
aşezat Domnul scaunele la judecată, şi are popor viu Fiul 
meu. Veniţi la poporul Fiului meu, în România, şi nu căutaţi 
slavă pământească, fiindcă Fiul meu aşa a spus: «Slavă de la 
oameni nu primesc». Fiul meu este din cer, iar semnele Lui 
sunt mai mici decât El, fiindcă slava Lui este cuvântul Lui 
care înviază pe om şi îl face viu cu viaţa şi cu fapta şi cu 
statura. 

Apele se vor trage în matca lor. Veniţi şi luaţi apă vie 
din albia râului vieţii! O, fii ai oamenilor, veniţi în România! 
Eu mă ascund în Fiul meu şi ca El lucrez, că vremea este să 
înceapă judecata lui Dumnezeu de la cei ce îl cunosc pe 
Dumnezeu, căci cu ei începe Domnul judecata, cu unii spre 
răsplată, iar cu alţii spre umilinţă, şi apoi cu fiecare om care 
a avut lumină şi a fugit de ea, căci Lumina a venit în lume, 
dar oamenii au iubit întunericul pentru că faptele lor sunt rele, 
sunt pământeşti, sunt omeneşti, nu sunt duhovniceşti, nu sunt 
cereşti faptele oamenilor. 

Cel ce este copil al Domnului, acela nu mai este al său, 
ci este al Domnului. Veniţi, fii ai oamenilor, şi veţi vedea pe 
copiii Domnului, şi veţi vedea cu ei calea cea întreagă a Fiu- 
lui meu. Veniţi, căci apele toate se trag în a lor matcă, se trag 
în Fiul meu, că El vine cu dreptatea şi cu răsplata după faptă. 
Amin. Diavolul se îmbracă în sfânt, şi omul fură de la Dum- 
nezeu, iar furii nu sunt sfinţi. Oameni mulţi se fac vinovaţi 
faţă de Trupul şi Sângele Fiului meu. Oameni mulţi aşa ştiu 
să fugă de ziua mâniei. Oamenii se tânguiesc mereu în voile 
lor, ca să tragă spre ei mila Domnului. Oamenii nu ştiu ce este 
pocăinţa şi iertarea păcatelor care vine de la pocăinţă. 

Dar Tu, Fiule al meu, să mă ierţi că de două mii de ani 
i-am iubit mai mult pe oameni decât pe Tine, iar oamenii Te-au 
ţinut pe cruce şi nu Te-au vindecat de durere. Dar acum, vino 
cu cer nou şi cu pământ nou, şi cu dreptatea Ta pe ele, căci eu 
intru întru Tine şi lucrez cu Tine şi Te mângâi cu mila mea, că 
Tu milă voieşti, nu jertfă, dar nimeni nu este să înţeleagă 
Scripturile cuvântului Tău. Oamenii îţi trimit jertfe, dar milă 
nu îţi trimit. Mă întorc spre Tine, mă întorc de la oameni spre 
Tine, ca să-i faci pe oameni să înveţe dreptatea şi înţelepciu- 
nea minţii şi a inimii, că Tu eşti mare, Fiule al Tatălui şi Fiule 
al meu, Fiule drept. Mărire Ţie de la oameni, că iată, oamenii 
nu ştiu să Te mărească pe Tine, dară pe mine! căci Tu, milă 
voieşti de la oameni, nu jertfă. 

O, fii ai oamenilor, ascultarea de Dumnezeu este mân- 
tuirea omului, şi mulţi se vor mântui din ascultarea de Dum- 
nezeu, şi iarăşi, mulţi se vor mântui ca prin foc. 

O, Fiule al meu, am trimis spre Tine pe toţi fiii oame- 
nilor care caută scăpare. Tu eşti Cel ce Te-ai născut din Tatăl, 
din Duhul Sfânt şi din mine ca să vii pe pământ şi să chemi 
oamenii să vină după Tine. Tu eşti calea, iar eu am mers pe ea 
şi am cunoscut calea. Tu Ţi-ai desfăcut calea în calea oame- 
nilor şi Ţi-ai făcut popor în România şi l-ai numit cale a oa- 
menilor spre Tine, căci Tu eşti cuvânt peste poporul Tău şi Tu 
eşti calea, Fiule scump. Fiule drept. Amin, amin, amin. 

O fii ai oamenilor, iată cuvântul Meu şi al 
^ sfinţilor Mei care-Mi dau lucrul lor Mie. 
Mama Mea Fecioara v-a arătat calea şi scaunul Meu de jude- 
cată; aşa şi loan, cel ce-Mi găteşte iarăşi calea Mea spre 
oameni. 

Eu sunt calea, adevărul şi viaţa. Eu sunt cu cei ce fac 
voia Mea după plăcerea Mea. Amin, amin, amin. 

24 iunie/7 iulie 1998 

Sărbătoarea sfinţilor apostoli Petru şi Pavel 

Domnul vine însoţit de soborul apostolilor Săi. Sfinţii apostoli 
grăiesc către preoţii lumii. 

L a început, cobor pacea Mea peste grădina cuvân- 
tului Meu. Amin, amin, amin. O, grădiniţa Mea 
de fii, hai, deschide-Mi! Eu sunt Cel ce sunt, şi când vin la 
tine îţi spun cine sunt. Eu sunt Cel ce sunt, iar tu eşti ieslea în 
care Eu Mă nasc cuvânt peste pământ. Cuvântul Meu se 
numeşte Tatăl, Fiul şi Duhul Sfânt. Amin, amin, amin. 

Vin pe pământ cu praznic de serbare apostolească; Eu 
şi cu apostolii Mei cei de acum două mii de ani. Ei s-au aşezat 
pe cele douăsprezece scaune ale lui Israel ca să judece credin- 
ţa sau necredinţa poporului Meu Israel, care a fost şi nu mai 
este poporul Meu pentru că M-a lepădat. Dar Eu vin cu cei 
din seminţia lui, cu rămăşiţa lui Israel vin, ca să chem neamul 
lui Israel la pocăinţă, şi apoi la iertarea păcatelor lui. Amin. 


Nimeni din cei ce se fălesc cu legea Mea cea sfântă, 
nimeni n-o cinsteşte pe ea împlinind-o aşa cum este ea, că rău 
e de omul care are multe şi face multe, că acela nu mai poate 
sluji lui Dumnezeu. Omul are de arat, de cumpărat, de vân- 
dut, omul are de învăţat învăţătura lui, şi de a Mea nu mai are 
omul timp, iar cei ce zic că-Mi slujesc în slujba Mea, slujesc 
fără dragoste şi fără roade, că dragostea are nevoie de hrană 
ca să trăiască în om. Ce folos că face omul rugăciune dacă 
n-are dragoste s-o facă? Aşa sunt slujitorii bisericii de azi, 
apostolii de azi care-şi zic apostoli ai lui Hristos înaintea oa- 
menilor. Cine face rugăciune la Dumnezeu şi nu-i este gândul 
la rugăciune, cui foloseşte înşiruirea de cuvinte? Rugăciune 
înseamnă să-ţi plângă inima după Dumnezeu, să-ţi tânjească 
duhul după mângâierea cea din cer, şi apoi s-o preţuieşti şi să 
rodeşti pe Dumnezeu înaintea oamenilor şi în oameni, şi 
aceasta este inimă de apostol. 

Apostolii Mei au dor de mântuirea oamenilor, că au 
umblat din ţară în ţară ca să Mă semene pe Mine în oamenii 
cei credincioşi. Dar cine sunt cei credincioşi? Aceia sunt 
blânzi şi smeriţi cu inima, ca şi Mine, căci au învăţat de la 
Mine, şi apoi prin apostolii Mei. Aceia sunt cei ce rabdă în- 
delung, crezând tot cuvântul care vine de la Mine, căci cei 
credincioşi sunt umbriţi de Duhul Sfânt, Care cunoaşte de la 
Dumnezeu în om. 

O, iubiţii Mei ucenici, aţi mers pe pământ cu Mine 
acum două mii de ani, iar după ce Eu am luat locul în dreapta 
Tatălui Meu, aţi mers iar şi iar în numele Meu din ţară în ţară, 
ca Eu să fiu pretutindeni şi să aibă oamenii lumină, căci Eu 
sunt Lumina oamenilor. Amin. O, ucenici iubiţi care aţi lăsat 
viaţa voastră şi seminţia voastră şi aţi luat pe ale Mele şi le-aţi 
purtat peste neam şi neam apoi, căci Eu v-am dat pe Duhul 
Sfânt, şi putere v-am dat să-L daţi din neam în neam până la 
cei mai mici ai Mei între neamul oamenilor credincioşi, până 
la poporul Meu de azi. Cuvântaţi peste cei de azi, că e sărac 
pământul de apostoli sfinţi. Cuvântaţi! Amin, amin, amin. 

O învăţătorule, orice ucenic desăvârşit a fost 
^ şi este ca învăţătorul său. Amin. Pace Ţie, 
învăţătorule Doamne, că noi îţi dăm ce ne-ai dat. O, cine-Ţi 
mai dă Ţie ce le-ai dat Tu lor, cine între apostolii de azi? Tu 
le-ai dat ce au voit ei să ia de la Tine, dar ei nu-Ţi dau Ţie ce 
şi-au luat, şi lumea a murit, Doamne. Nu mai au apostolii de 
azi duh de viaţă în ei ca să-i facă pe ologi să meargă şi pe muţi 
să cuvinteze şi pe morţi să învieze şi pe sfinţi să se sfinţească 
încă. Apostolii de azi nu mai sunt sfinţi cum am fost noi, şi 
aceştia nu dau voie sfinţilor să fie sfinţi, că zic că ei au cheile 
sfinţeniei şi că a lor este uşa împărăţiei cerurilor. 

O, Doamne, noi am avut de Tine dată împărăţia ceru- 
rilor, dar am dat-o mai departe, n-am făcut din ea închisoare 
pentru sfinţii Tăi şi n-am făcut din ea avuţie a noastră, Doam- 
ne. Cuvântăm din Tine şi le spunem apostolilor care-şi zic că 
sunt ai Tăi robind puterea celor slabi ca să-şi mărească nu- 
mele în numele Tău. Cuvântăm şi Te apărăm, Doamne, că 
Te-am iubit cu preţul vieţii. Amin, amin, amin. 

O, apostoli care v-aţi aşezat de la voi citire peste turma 
cea săracă de Duh Sfânt! Noi am dat Duh Sfânt celor cre- 
dincioşi, iar voi nu aţi urmat tot aşa. Oare, nu ştiţi să aveţi şi 
să daţi pe Duhul Sfânt? Duhul Sfânt are lucrare mare, şi ea 
se vede lucrând, aşa cum lucra în noi şi prin noi, ucenicii 
Domnului. 

O, preoţilor de azi şi de ieri, ce le faceţi voi oamenilor? 
Cum le arătaţi voi calea spre cer? Sunteţi voi cale a oamenilor 
spre cer? Şi dacă nu sunteţi, ce sunteţi voi? Răspundeţi! Voi 

vă arătaţi pe voi, nu-L arătaţi oamenilor pe învăţătorul ca 
să-L vadă oamenii şi să creadă în El apoi, şi să se mântuiască 
prin faptele credinţei. Faptele credinţei nu sunt omeneşti, şi 
sunt cereşti, dar oamenii n-au de unde să înveţe tainele Scrip- 
turii, că nici voi nu le ştiţi. Sunteţi voi vrednici de numele de 
preoţi şi de apostoli ai lui Hristos? Vă faceţi voi preoţi din 
dragoste pentru oile Domnului? Vă faceţi voi preoţi că vrea 
Domnul, sau că vreţi voi? Şi dacă voi vreţi, sunteţi ceea ce 
vreţi? învăţătorul nostru a spus aşa: «Slavă de la oameni nu 
primesc», dar voi primiţi, şi nu sunteţi recunoscători celor ce 
vă slăvesc, ba îi asupriţi, că sunteţi plini de gusturi care costă 
bani, şi nu slujiţi lui Dumnezeu cu cele ale voastre. O, au 
prins oamenii frică de voi, iar de Domnul nu mai au frică oa- 
menii. îi speriaţi pe oameni cu harul Domnului pe care ziceţi 
că-1 aveţi. Dar harul Domnului suflă din om peste cei lipsiţi 
de viaţă, iar dacă harul din voi nu lucrează aşa, nu aveţi harul 
Domnului. Cuvântăm peste voi şi vă întrebăm de biserica 
Domnului, că ne-a pus Domnul întâii peste biserica Lui, ca s-o 
ducem la El. Vine Domnul să ceară lucrul tuturor, şi voi nu 
aveţi turmă pentru Hristos. Pe oi nu le legaţi, nu le vindecaţi, 
nu le hrăniţi, nu le păziţi şi nu le iubiţi. O, lăsaţi lumea să 
învieze prin Hristos, nu prin voi, fiindcă voi staţi sub povara 
păcatelor voastre şi nu puteţi învia pe om. Domnul este Cel 
ce Şi-a dat viaţa pentru mântuirea lumii; El şi nu noi şi nu voi. 

O, de ce vă e frică de adevăr? lată ce zice Do mn ul: 
«Nu-Mi trebuie nimic dintr-ale voastre. Nu-Mi trebuie casele 
voastre de închinare, din care v-aţi făcut ascunzătoare şi pa- 
ravan pentru negustoriile voastre care vând pe Dumnezeu pe 
bani. Biserica înseamnă altceva decât învăţaţi voi pe oameni. 
Biserica e din oameni credincioşi şi sfinţi, dar turma voastră 
nu e biserica Mea, că ea face mereu păcate ca şi voi, iar ai 
Mei şi-au răstignit pe ale lor, şi le-au luat pe ale Mele de via- 
ţă şi de iubire». Iată, aşa zice Domnul vouă, apostoli de azi 
care aţi luat haină de sfânt pe voi. Iată, vremea a trecut pic cu 
pic, şi nu mai este, şi este scris: «Cei ce se sfinţesc, să se sfin- 
ţească încă, iar cei ce fac fărădelegea, s-o facă încă». Vre- 
mea este tot mai aproape, şi nu mai este. Judecata începe cu 
casa lui Dumnezeu, că Domnul este drept şi nu sminteşte pe 
nimeni. 

E Domnul cuvânt peste pământ, o, preoţi ai bisericii, o 
slujitori îmbrăcaţi în haină de sfânt, în haină de biserică! E 
Domnul râu de cuvânt peste voi, dar unde v-aţi ascuns? Lăsaţi 
pe Domnul să învieze lumea, că sfinţii cerului aşteaptă învie- 
rea morţilor şi viaţa veacului ce va să fie. Amin, amin, amin. 

învăţătorule, până când? Doamne, până când, oare? 

O fiilor apostoli, nu plângeţi. Eu am biruit. 
^ Amin. Eu sunt Leul Cel din seminţia lui 
David. Eu voi împlini tot ce e cu neputinţă la oameni, că oa- 
menii sunt oameni şi n-au oamenii păstori. Vin Eu Păstor pes- 
te oameni. Amin. Şi am venit. Amin. Şi voi cere viaţa oilor 
Mele din mâna celor ce au stat cu cruzime şi cu duh de nepă- 
sare peste casa Tatălui Meu. Amin, amin, amin. 

Eu am popor de apostoli care duc cuvântul învierii 
morţilor până la toate marginile. Eu am pe cei mici dintre voi 
cu care voi birui puterea morţii, şi morţii vor învia: unii spre 
pace, iar alţii spre tânguire. Amin. 

O, Eu sunt în mijlocul tău, poporul Meu de azi. în mij- 
locul tău sunt cuvânt român, şi lumea va veni spre Mine şi 
spre tine ca să scape de mânia ce va să fie. Iar Eu voi fi Cel 
drept, şi voi da fiecăruia după cum este fapta sa. Amin, amin, 
amin. 

29 iunie/12 iulie 1998 


Cuvântul Domnului către cetatea Urziceni-Coşereni 

Domnul potoleşte furtuna abătută peste această cetate a Sa. 
Proorocie pentru alungarea furtunii. 

F iilor din grădină, Mă las cu cuvântul Meu spre 
voi în cartea lui Verginica şi aduc la voi lucru de 
lucrat. Fiilor, mergem în călătorie, mergem cu lucrul Duhului 
Sfânt să întărim biserica. Mergem aşa cum mergeau apostolii 
Mei acum două mii de ani şi întăreau biserica Mea cea de 
atunci. Fiilor, hai să mergem, dar iată, mergem cu cuvântul 
Meu aşternut în carte, că este nevoie de cuvânt rostit acolo 
unde mergem. Fiilor, avem de cuvântat peste cetatea Mea 
Israel cea din Urziceni, că bate acolo furtună, şi sunt în valuri 
copiii Mei de acolo. Merg Eu acolo, şi intru cu voi cuvânt, ca 
să potolim furtuna şi neliniştea şi să rostim cuvânt împotriva 
furtunii. Amin, amin, amin. 

O, cetate mică şi încercată de furtună! Cine, tată, este 
această furtună? Cine, tată, îţi tulbură pacea şi puterea ta întru 
Mine? O, uceniţele Mele, aprindeţi candela, că vin la voi să 
vă cercetez şi să vedem împreună unde este şubred hotarul 
prin care vine puterea celui potrivnic de vă strică vouă cuibul. 
Să vedem de ce dă târcoale uliul la voi, şi ce are el cu ce este 
al Meu. Uliul are ce are cu ce este al lui, dar cu ce este al Meu, 
ce are uliul? O, oiţele Mele, bine este să fiţi oiţe, dar oiţa tre- 
buie să fie una, şi înăuntru şi în afară. Vin să căutăm cele 
dinăuntru şi cele din afara voastră şi cele de pe lângă voi, şi 
să punem apoi statură cerească în toate, ca să ştie uliul şi să 
ştie şi lupul şi să ştie şi furtuna, să ştie care este hotarul pe 
care scrie „cer“. Dar am aici un sufleţel cu care Eu, Domnul, 
voi grăi acum. 

O, sufleţel iubitor de poporul Meu! De ce, tată, eşti cu 
sufletul întristat? Nu e bună tristeţea care a venit la voi în casă. 
Cum de o laşi să fie, cum de o laşi să vină? Am venit, tată, să 
te întăresc în lucrul tău pentru poporul Meu, că tu iubeşti pe 
toţi fiii poporului Meu, şi îmi ocroteşti oiţele Mele de aici, 
care şi-au făcut stăuraş în casa ta, care este şi a Mea, fiindcă 
tu de bunăvoia ta Mi-ai dat sălaş în ea, iar Eu Mi-am făcut în 
ea lucrarea Mea şi Mi-am adăpostit din păsărele. Eu am scris 
pe această casă „cer" atunci când tu Mi-ai deschis ca să intru 
şi să-Mi fac cuib la streaşină ta pentru Mine şi pentru păsările 
Mele. Fii precaut, tată, că nu pot şterge acest cuvânt: „cer", 
căci ce am scris, am scris. Eu nu scriu ca să şterg. Fii precaut, 
că acest cuvânt se luptă pentru Mine şi pentru ai Mei, şi pentru 
tine dacă vrei să rămâi de partea Mea ca şi până acum. Eu te 
aştept să-Mi fii oiţă în toate, căci te iubesc pentru dragostea şi 
mila ta de oiţele Mele, şi eşti scris ajutor pentru lucrarea Mea. 
Tu nu vezi, oare, pe cele rele ale tale, care se ridică mereu 
împotriva ta? Dar Eu le-am poruncit, de sufletul tău să nu se 
atingă câtă vreme rămâi ajutorul Meu. O, dar cele rele care te 
biruie uneori, fac loc peste cuibuleţul Meu de la tine şi îmi 
îndurerează păsărelele Mele din cuibul tău. Tu eşti o inimioară 
bună şi blândă şi miloasă şi Mi-ai deschis să fiu în casa ta cu 
ai Mei, dar fii precaut, tată, şi nu slăbi de partea celor străini 
de Dumnezeu, că e lacrimă în cer pentru cuibul Meu de pui pe 
care-i am la tine. Uită-te bine la streaşină unei case când vine 
o pasăre străină şi fură cuibul de la streaşină, iar apoi cuibul 
se strică, fiindcă aşa este cu dreptatea. 

Ai avut doi copilaşi, dar acum ai numai unul, căci celă- 
lalt e diavol, şi nu mai este copil, fiindcă-i slujeşte diavolului. 
Nu da să te smulgi din braţele copilului tău care a rămas cu 
Mine, că Eu te-am dat în braţele fiicei tale ca s-o ajuţi să fie 
a Mea şi s-o ajuţi să aibă grijă de oiţele care sunt la tine, iar 

tu să-ţi întinzi mantia peste păsărelele Mele şi să Mi le păzeşti 
de uliul care vrea să-Mi strice cuibul Meu de la tine, fiindcă 
dacă acest cuib nu va rămâne pentru Dumnezeu, el se va 
strica şi se va răzbuna pe cel străin de cer. Iar dacă tu zici că 
nu poţi să lupţi ca să-Mi păzeşti ce este al Meu în casa ta, 
atunci voi lupta Eu, Domnul, şi voi stârpi uliul şi urma lui din 
casa ta pe care scrie „cer“. Eu nu pot şterge acest cuvânt de 
pe casa ta, şi nu se poate să stea în ea cel necurat. Dar Eu, 
Domnul, îţi zic să fii tare şi drept şi de partea Mea, şi să nu te 
ruşinezi cu numele Meu, şi să nu ajuţi pe cel necurat faţă de 
Mine şi faţă de tine. Nu-1 lăsa să-ţi strice statura şi truda. Fă 
în aşa fel să nu se strice lucrul Meu din casa ta, ca să fie 
această casă. Iar tu nu te mai împotrivi Mie, că iată, cazi în 
greşalele tale, şi cad şi ceilalţi în ele, şi suferă, şi e păcat, tată. 
Eu am venit la tine cuvânt, ca să-ţi şterg vina pentru care au 
fost părtaşe la păcatul celui necurat oiţele Mele de la tine. 

Nu mai lăsa veghea jos, că nimeni nu e mai stăpân ca 
tine în casa ta. Pune hotar între lumină şi întuneric. închide 
poarta casei tale, ca să nu intre în ale tale cel necurat cu inima 
şi cu duhul şi cu trupul. Lasă lumea să vorbească ce-o vrea, 
dar tu fii de partea Mea şi întăreşte-te în veghe pentru Mine 
şi pentru tine şi pentru oiţele Mele de la tine. întăreşte pe fiica 
ta peste aşezământul tău, că Eu, tată, nu te pot lăsa pe mâna 
celui fără Dumnezeu, fiindcă tu ai la Mine scris lucrul mâinii 
şi al inimii tale, şi vreau să te numesc fiu al Meu, dar şi tu să 
vrei, că te aştept să vrei. Amin. 

Am grăit cuvânt de împlinit peste tine şi peste casa ta, 
iar acest cuvânt este. Am venit cu fiii din grădiniţă să cercetez 
statura celor de aici şi să facem să rămână numai lucrul cel 
bun apoi, ca să nu mai aibă putere uliul spre cuibul Meu de 
aici. Voiesc să fac între Mine şi tine cuvânt întărit de împlinit, 
şi de aceea am venit la tine cuvânt. Primeşte-Mă, tată, şi apoi 
întăreşte stăpânirea Mea peste casa ta, că am semnul Meu pe 
ea, iar acest semn, acesta este: în numele Tatălui şi al Fiului 
şi al Sfântului Duh. Amin. 

Iar voi, oiţelor, deschideţi Păstorului ca să vă cerceteze. 
Nu e bună hrana voastră; e bună hrana Mea. Cine mănâncă 
din hrana Mea, acela este sănătos şi înăuntru, şi în afară. Hra- 
na omului e plăcerea omului, iar hrana Mea e plăcerea Mea 
în om. Vreau să vă cercetez plăcerea din voi, dacă este plăce- 
rea Mea sau dacă nu este plăcerea Mea, că vreau să dăm de 
aici orice pricină care atrage vrăjmăşia diavolului asupra 
voastră. Rugaţi-vă cu stăruinţă şi veseliţi Duhul Meu în acest 
acoperământ. Rugaţi-vă să depărtez furtuna care bate spre 
voi, iar Eu, Domnul, voi împlini. Amin. 

Şi acum, fiilor din grădină, mergem în grădină. Puneţi 
şi voi cerere înaintea Mea pentru liniştea Mea din acest aşe- 
zământ, iar Eu, Domnul, voi împlini. Amin. Rugaţi-vă să 
spulber orice împotrivire care se ridică să Mă scoată din acest 
aşezământ, iar Eu, Domnul, voi împlini. învăţaţi pe cei din 
cetatea Mea de aici, învăţaţi-i să fie de partea cerului. Povă- 
ţuiţi-i spre milă, că nu mai găsesc pentru Mine milă şi adăpost 
pe pământ. 

O, Verginico, am coborât cuvânt în cartea ta pentru cei 
înfurtunaţi din poporul Meu. O, Verginico, diavolul nu mai 
are astâmpăr, dar Eu, Domnul, am pus cuvântul Meu împo- 
triva lui. Amin, amin, amin. 

O Doamne, cuvântul Tău să fie pecete cu 
^întări tură nouă peste această cetate a Ta. 

Amin. 

O Verginico, întărit-am pecetea Mea peste 
^ cetatea aceasta. Amin, amin, amin. 

6/19 iulie 1998 


Sărbătoarea de şapte ani de la punerea pietrei de 
temelie a Sfintei Sfintelor Noului Ierusalim 

Domnul dezvăluie viclenia arhiereului Bartolomeu Anania de la 
Cluj şi prooroceşte că acesta va primi răsplata ruşinii pusă pe frun- 
tea alesului Domnului, Irineu. Sfinţii nu cad în război, ci cad cei 
fără Dumnezeu. 

L uaţi aminte la glasul Meu, fiilor din grădină. 
Aşezaţi-vă înaintea Mea, că Mă aştern cuvânt de 
mărturie pentru sărbătorirea zilei când Eu am scris alegerea 
acestui petecuţ de pământ ca să-l ridic la cinstea pe care o are 
înaintea Mea. 

în anul 1991, în ziua a douăzeci şi doua a lunii a şaptea, 
am rostit cuvânt peste piatra de început a cetăţii cuvântului 
Meu prin arhiereul Meu Irineu, pe care 1-arn ridicat dintre 
arhiereii de acum ca să-Mi fie martorul zilei de început al 
vestirii Mele peste România, şi apoi să-Mi fie martorul pece- 
tluirii cu legea sfinţeniei a acestui aşezământ, ca să ştie tot 
omul de pe pământ că Eu, Domnul, Mă fac râu de cuvânt pes- 
te tot pământul din această grădină care se numeşte începutul 
pământului, la începutul şi la sfârşitul lucrării lui Dumnezeu. 

O, fiilor unşi, e mare lucrare să am cu cine vorbi pe pă- 
mânt. O, fiilor unşi, mare a fost ziua aceea şi aşteptată a fost 
ea ca să fie şi ca să ies deasupra cu cele tainice pe care Eu, 
Domnul, le-am avut de aşternut peste România, şi ca să ies cu 
România înaintea popoarelor, că ea este cea dintâi. Amin, 
amin, amin. Eu sunt în ea la sfârşitul acesta, iar cea din urmă 
este cea dintâi. Amin. 

O, fiilor unşi, vă mulţumesc pentru credinţa voastră 
prin care Eu, Domnul, Mi-am coborât cuvânt nou peste pă- 
mânt în zilele acestea, că voi aţi stat înaintea Mea şi M-aţi 
primit şi aţi pus cuvântul Meu împlinit înaintea Mea şi Mi-am 
întocmit grădină. Mie şi vouă, ca să ieşim spre oameni cu cu- 
vântul Meu cel pentru venirea Mea. M-am uitat peste tot pă- 
mântul ca să văd cu cine să-Mi împlinesc cuvântul venirii 
Mele şi scaunul Meu de judecată, şi v-am găsit pe voi şi v-am 
adus aici, şi apoi M-am lăsat peste voi şi v-am aşezat sub pu- 
terea Mea ca să lucrez prin voi planul Meu cel ceresc peste 
pământ. Dar vremea strâmtorării a şi venit apoi peste voi, 
fiindcă oamenii care se fălesc cu numele Meu peste pământ 
au aflat de voi că faceţi voia Mea şi cuvântul Meu, şi s-au 
ridicat să surpe împărăţia Mea de la voi. Dar Eu am biruit şi 
am ridicat aici piatră tare, piatră de mărturie, şi lângă ea am 
avut martor pe arhiereul Meu Irineu. Amin. Acolo unde este 
lucrarea Mea cerească, se ridică oamenii slavei deşarte ca să 
întunece venirea Mea, dar Eu am biruit prin voi şi prin arhi- 
ereul Meu, şi apoi el a fost luat de lângă Mine şi de lângă voi 
prin oamenii slavei deşarte, căci arhiereii şi preoţii de pe pă- 
mânt sunt oamenii slavei deşarte care vine de la om. Rar preot 
mai poate face plăcerea Mea, dar toţi cei care iubesc legile 
Mele se vor uni tot mai mult cu Mine prin voi, fiilor unşi de 
Mine peste vremea aceasta. 

Iată, fiilor, arhiereul Meu de la Cluj a fost părăsit de 
toţi, şi e îndurerat adânc. Dar nu se putea să fie altfel, căci 
plata lepădării lui de lucrarea Mea este să-l părăsească toţi şi 
să se întoarcă la Mine şi la voi, şi Eu să-l ridic mare pentru 
Mine şi pentru biserica Mea, şi s-o iubesc prin el pe România, 
căci el o iubeşte ca nici unul din slujitorii bisericii din ea. Şi 
îmi voi împlini peste el tot cuvântul Meu, rostit din vreme 
pentru el, căci cerul şi pământul trec, dar cuvântul Meu se îm- 
plineşte. Amin. 

O, fiilor, arhiereul de la Cluj care Ta dat pe arhiereul 
Meu în lături prin viclenie şi prin răutate sufletească, îşi va 




1 144 


Cuvântul lui Dumnezeu 


găsi de la Mine răsplata, ca şi toţi cei care au pus peste unsul 
Meu lanţurile ruşinii şi ale defăimării. Dar Eu vin cu drepta- 
tea, şi lanţurile acestea vor cădea la porunca Mea şi vor face 
zgomot mare, şi se vor lovi în ele toţi cei care au oropsit du- 
hul celui ce este scris peste biserica Mea din vremea aceasta. 

O, copil însuspinat, o, arhiereul Meu de azi, tu ai zis ca 
ei ca să le fie bine lor şi ţie, şi nu este bine că ai făcut aşa, că 
ei se tem de tine mai mult decât de Mine, că tu eşti în trup, şi 
i-ai ruşinat cu taina Mea care te-a cuprins pe tine în ea. Iar 
taina Mea, lucrată cu tine, te urmăreşte din cer, fiindcă tu ai 
profeţit cuvinte mari pentru vremea slavei Mele peste Româ- 
nia, şi ele vor fi peste ea, alături de lucrarea cuvântului Meu, 
căreia nu-i seacă izvorul, căci Eu sunt cuvântul care izvorăşte 
din grădiniţa aceasta în care te-am avut pe tine martor în ziua 
întocmirii ei prin cuvânt. Nu te întrista că suferi, nu slăbi în 
răbdarea Mea din tine, şi fă-Mi loc cu tăria Mea în pieptul 
tău, că tu ai de ridicat pe România pe braţele mângâierilor 
Mele. Nu te supăra pe cei ce-ţi fac atâta rău pentru că ai fost 
al Meu prin taina cuvântului Meu de azi. Ei sunt cu suflet de 
piatră, ei sunt nepăsători pentru biserica Mea şi se iubesc pe 
ei şi atât. Dar vine ziua dreptăţii, şi Eu vin cu ea, şi tu vei fi 
de-a dreapta Mea, că eşti uns cu mirul acestei vremi şi Mă 
iubeşti şi Mă aştepţi să vin să te izbăvesc din lanţuri şi din 
ruşinea în care ei te-au închis ca într-o închisoare a lor. Iată, 
n-a fost bine nici pentru Mine, nici pentru tine, nici pentru 
biserica Mea dacă le-ai făcut lor pe plac, că ei sunt vicleni şi 
îmi stau împotrivă şi Mie, dară ţie! Ei sunt lumeşti şi sunt Mie 
vrăjmaşi, căci scris este: «Prieteşugul cu lumea şi cu duhul ei 
este vrăjmăşie cu Dumnezeu». 

Iată şapte ani de când sunt cu sărbătoare de nou Ieru- 
salim coborât din cer peste ţara Mea de nuntă. Acum şapte ani 
te aveam de mângâiere şi de nădejde pentru biserica Mea din 
România, care este ruinată de mult, fiule îndurerat. Acum 
şapte ani erai ceresc, erai cu putere, pentru că erai lângă Mine 
mai mult decât lângă biserică. Eu te-am ridicat mare ca să 
împlinesc prin tine ceea ce am şi împlinit. Duhul Meu Cel 
Sfânt te-a ales prin cei ce azi te duşmănesc, şi vor păţi aceştia 
ca fraţii lui Iosif cel vândut prin vicleşugul fraţilor lui; aşa vor 
păţi, că Eu, Domnul, îi voi umili tot mai mult pe cei ce nu se 
umilesc înaintea planului Meu din zilele acestea. Voi ieşi 
înaintea ta cu împlinirea cuvântului Meu cel spus peste tine, 
că Mi-e milă de România, Mi-e milă, fiule uns, şi nu am în ea 
oameni cu milă de ea. Tatăl Mi-a dat-o de mireasă, şi am mul- 
ţime mare de ridicat din ea spre taina cuvântului Meu care se 
împlineşte în om pentru răscumpărarea neamului omenesc, 
de la Adam şi până în zilele venirii Mele cu cer nou şi cu pă- 
mânt nou peste pământ. 

Am grăit cu duhul tău cel îndurerat, cel tainic. Am grăit 
cu Duhul Meu din tine, nu cu duhul tău, că Eu mai întâi Mă 
aşez în om ca să strige omul la Mine, şi apoi grăiesc cu Duhul 
Meu din el. Amin, amin, amin. 

O, fiilor unşi în grădină, cuvântul Meu de azi stârneşte 
iarăşi zarvă, că Eu vin să aduc furtună mare peste liniştea ar- 
hiereilor din România, care-şi fac de cap în numele Meu şi 
îmi oropsesc pe România prin nepăsarea lor de cei străini de 
sufletul din ei. Ce bine le prinde lor nepăsarea oamenilor ca 
să-şi lărgească ei statul peste toţi cei ce nu fac voia Mea! N-au 
bieţii oameni nici o mângâiere din cer ca să le dea nădejdea 
adevărului, dar Mă scol Eu, şi iată, mereu lucrez cu duhul pu- 
terii Mele peste oameni. Amin. 

Acum şapte ani Mă mângâiam cu voi şi cu arhiereul 
Meu în taina începutului cel nou pe care l-am aşezat din cer 
pe pământ prin voi, cei Mie credincioşi, şi apoi a venit furtu- 


nă peste voi pentru numele Meu care trăieşte la voi. S-au scu- 
lat arhiereii şi cărturarii ca şi pe vremea trupului Meu, s-au 
sculat pentru că ei n-au înţelepciune de sus ca să fi văzut 
cuvântul adevărului Meu. Numai omul cu frică de Dumnezeu 
are înţelepciune, iar cei ce lucrează fărădelege n-au înţelep- 
ciunea cea din cer. Slujitorii bisericii s-au murdărit de mult pe 
mâini şi sunt prea murdari şi nu mai trag spre adevăr. Acum 
s-au pus la pândă, căci s-au sfătuit să scoată dintre ei şi din 
locaşurile sfinte pe toţi cei care beau din râul vieţii, care curge 
peste tot pământul din grădina Mea din România. îmi prigo- 
nesc cuvântul dreptăţii Mele pentru că sunt vinovaţi şi se tem. 
Pe vremea trupului Meu tot aşa era. Mai-marii templului dă- 
deau mereu pe creştinii Mei afară din sinagogile lor şi le 
ziceau să nu mai vorbească la nimeni în numele Meu. îmi pri- 
gonesc cuvântul Meu din cei ce iau cu credinţă de la Mine ca 
să fie vii pentru Mine, nu pentru lume aşa cum sunt ei învăţaţi 
chiar prin pilda vieţii păstorilor lor care stau peste ei din par- 
tea Mea, zic ei. Mai întâi v-au prigonit pe voi şi pe arhiereul 
Meu cel ales de Mine peste ei, iar acum îi prigonesc pe cei 
însetaţi care iau cuvântul Meu şi îl pun peste ei ca să fie vii 
prin el. 

O, fiilor, e mare războiul împotriva Mea, dar oastea 
Mea este cerul şi voi, cei mai mici între sfinţii Mei. Fiţi sfinţi 
mereu, că războiul Meu e sfânt, şi sfinţii nu cad în război, şi 
cad cei fără Dumnezeu. Amin, amin, amin. 

M-am scris cu serbare de aducere-aminte a zilei când 
Eu M-am aşezat cu cele noi în voi, căci scris este în prooroci: 
«Eu fac un lucru nou». Amin. Şi Mă grăbesc să-l fac. Amin, 
amin, amin. 

Voi da la o parte pe cei mincinoşi care zic că stau pe 
scaunul lui Dumnezeu, dar voia lui Dumnezeu n-o fac. Am 
strigat mereu, mereu la ei, dar voia Mea n-o fac aceştia. Vin 
Eu să fac voia lor peste ei, şi vor cădea aceştia prin voile lor, 
iar Eu, Domnul, voi aşeza voia Mea cea din cer peste biserica 
Mea, şi voi ieşi cu cei aleşi de Mine peste vremea aceasta, şi 
voi umple de mângâieri cereşti pe tot omul care va lua pe 
Dumnezeu de mângâiere şi de împlinire peste pământ. Şi se 
va ridica spre cer trăire slăvită, şi pământul se va înnoi din loc 
în loc, căci omul se va înnoi din loc în loc, şi va fi fericire 
cerească. Din loc în loc va fi om fericit, cu Du mn ezeu unit pe 
pământ, căci scris este în Scripturi: «Mulţi se vor curăţi şi se 
vor albi şi se vor lămuri, iar cei nelegiuiţi se vor purta ca cei 
nelegiuiţi», spre pedeapsa strâmbătăţii lor, spre judecata lor, 
prin faptele lor în care ei înşişi vor cădea, precum scrie în 
Scripturi despre ziua judecăţii. 

Iată, Eu am aşezat scaunul de judecată, şi cuvântul 
Meu stă pe el şi lucrează această lucrare peste tot omul. 
Amin, amin, amin. 

9/22 iulie 1998 

Cuvântul Domnului înaintea sărbătorii sfântului 
prooroc Ilie 

Măsura Domnului este cuvântul. îndemn la rugăciune de cerere 
pentru ploaie peste pământ. 

O fiilor unşi în grădina Mea! Eu vin mereu pe 
^ pământ la voi, şi măsura Mea este cuvântul, iar 
cuvântul Meu se împlineşte. Amin. 

Deschideţi-Mi, fiilor unşi! Deschideţi porţile! Amin. 
Urechile şi inimile voastre să-Mi fie Mie porţi între cer şi pă- 
mânt, ca să vin să-Mi împlinesc cuvântul Meu cu care Mă las 
la voi. 

în numele Tatălui şi al Fiului şi al Sfântului Duh, ros- 
tesc cuvânt de împlinit peste voi. Adunaţi-vă lângă fântâna 
Mea de la voi şi faceţi cerere la Tatăl şi la Fiul şi la Duhul 
Sfânt să vă dea ploaie peste pământul vostru, că aud suspin. 
Suspină iarba, suspină floarea, suspină hrana care se dă vouă 
spre fiinţă, suspină apa, fiilor, şi suspină omul. O, omul ar 
trebui să nu mai mănânce şi să nu mai bea, pentru că e departe 
de Mine şi nu-Mi dă nimic pentru binefacerile Mele peste el. 
Dar de voi Mi-e milă, fiilor, că voi trăiţi în voile Mele şi Mă 
daţi oamenilor aşa cum sunt Eu, drept şi adevărat. Vouă Mă 
dau cu dăruire, şi prin voi iau şi oamenii, că scris este: «Oa- 
meni şi dobitoace vei mântui, Doamne». Eu voi porunci nori- 
lor să se adune şi să adape pământul de la voi. Eu sunt Cel ce 
dau pământului ploaie, că îi este sete pământului, şi e lucrul 
Meu pământul. 

Proorocul Ilie se bucură între cei din cer, căci cerul îi 
pregăteşte serbare în mijlocul vostru, fiilor. Pregătiţi-i serba- 
rea, că Eu vin cu proorocul Meu, însoţit de ucenicii lui. Pre- 
gătiţi serbarea cea pentru Maica Mea apoi, că Mă voi desă- 
vârşi în cuvânt peste mulţimi, fiilor. Eu, Domnul, vă voi ajuta 
să aduceţi serbare mărită înaintea Mea, şi se vor aduna mulţi 
la serbarea Mea cu voi, că suntem în zilele venirii slavei 
Mele, fiilor unşi. Dar acum, ridicaţi mânuţe curate spre Mine 
ca să trimit ploaie peste pământul de la voi, prin rugăciunea 
inimilor şi a guriţelor voastre, prin puterea credinţei voastre 
în Mine, căci Eu sunt cu cei credincioşi şi aduc împlinirile 
Mele peste ei. 

Fiilor, fiilor, nu uitaţi că Eu v-am rugat pe voi să lucraţi 
cu Mine peste cei ascultători. Fiilor, fiilor, nu uitaţi cuvintele 
Mele cu care vin la voi ca să le împliniţi. Amin. în numele Ta- 
tălui şi al Fiului şi al Sfântului Duh, am grăit vouă să cereţi, 
pentru ca să pregătim ploaie peste pământ. Amin. Cerul lu- 
crează cu pământul, şi pământul cu cerul, şi tot cuvântul Meu 
Mă desăvârşeşte pe Mine peste voi prin împlinirea Mea în 
voi. Amin, amin, amin. 

18/31 iulie 1998 

Sărbătoarea sfântului prooroc Ilie 

Duhul este duh şi sufletul este suflet şi fiecare om îşi are sufletul lui. 
Nu poate intra sufletul unui om în alt trup de om. Elisei a primit 
duhul şi puterea lui Ilie. 

E u sunt Dumnezeul văzutelor şi al nevăzutelor. Eu 
sunt Tatăl, Fiul şi Duhul Sfânt. Eu sunt Cel ce 
l-am făcut pe omul cel întâi zidit, şi am cărare între cer şi pă- 
mânt, iar cărarea Mea este cuvântul. Eu sunt Dumnezeu Cu- 
vântul. Amin, amin, amin. 

Cei ce staţi de veghe înaintea Domnului, deschideţi cu- 
vântului Meu ca să vină pe pământ. Duhul Meu este înainte- 
mergătorul Meu. Aşa şi sfinţii Mei cei din veac şi până în 
veac. Şi iată, Eu vă trimit pe Ilie proorocul, până să vină ziua 
Mea cea mare şi înfricoşată. El va apleca inima părinţilor 
către fii, şi inima fiilor către părinţi, ca să nu vin şi să lovesc 
pământul cu urgie. 

Mă aştern cuvânt în calea oamenilor, şi cuvântul Meu 
e duh şi putere. Cine are urechi de auzit, să audă, căci Duhul 
Meu grăieşte cu putere peste pământ. Amin. 

O, fiilor unşi în grădina cuvântului Meu! Ilie, proo- 
rocul Meu, este plin de râvnă ca şi atunci când mergea pe pă- 
mânt înaintea Mea, însoţit de ucenicii lui. El este omul cel 
care s-a născut şi n-a murit. El s-a ridicat mai presus de trupul 
său cu Duhul Meu din el, şi apoi şi-a luat şi trupul, căci râvna 


lui a fost a doua viaţă în el. Sufletul şi duhul lui au râvnit pe 
Dumnezeu ca nici un altul pe pământ, căci el a fost puterea 
Mea, puterea Domnului. Amin. Duhul lui se mistuia de râvnă 
pentru Dumnezeu. Mă râvnea fără de moarte, măi fiilor. 
Auziţi voi ce vă spun? Râvnă fără de moarte a avut în el acest 
preot al Meu; iubire fără de moarte a purtat în el pentru Dum- 
nezeu. Iubirea de Dumnezeu este fără de moarte, fiilor. 
Aceasta a fost puterea cea din acest prooroc al Meu. Iubirea 
de Dumnezeu este boldul care înţeapă moartea. Ea este biru- 
inţa morţii, este viaţă fără de moarte, viaţă fără de păcat, 
fiilor. Iubirea de Dumnezeu a fost taina cea care l-a făcut ne- 
muritor pe Ilie, cel ce a fost mai tare ca moartea, biruind-o în 
trupul său. 

O, fiilor, iarăşi vă spun vouă: mare lucrare este să am 
cu cine vorbi pe pământ, căci tainele cerurilor Mele nu mai 
stau în ceruri, şi se coboară pe pământ ca să înduplece inima 
părinţilor către fii, şi a fiilor către părinţi; inima sfinţilor ce- 
rului către oameni, şi a oamenilor către sfinţii cerului. Amin. 
Le spun fiilor oamenilor că râvna pentru Dumnezeu este viaţă 
fără de moarte şi omul nu mai voieşte s-o atingă cu inima din 
el, care face din orice râvnă faptă împlinită. Dar oamenii au 
altfel de râvnă şi altfel de fapte împlinite. O, cât de mult 
doresc să se suie iubire spre Mine, iubire ca a lui Ilie, proo- 
rocul Meu. Iubirea lui cea fără de moarte a fost puterea lui în- 
tru Mine, şi nimeni n-a putut să i-o strivească. Aşa a lucrat şi 
Ioan, botezătorul Meu, căci îngerul Meu a zis lui Zaharia: «El 
va merge înaintea Domnului, cu duhul şi cu puterea lui Ilie, 
ca să întoarcă inimile părinţilor către copii, şi pe cei neascul- 
tători, la înţelepciunea drepţilor, ca să pună înaintea Dom- 
nului un popor desăvârşit». De aceea am spus Eu mulţimilor 
care mergeau după Mine: «Dacă voiţi să pricepeţi, el este 
Ilie, care va să vină». Aici trebuie pricepere cerească, fiindcă 
oamenii răstălmăcesc Scripturile spre a lor pierzare, dar Eu 
vin să le spun oamenilor că duhul este duh, şi sufletul este 
suflet, şi fiecare om îşi are sufletul său. Amin. Ioan a pregătit 
calea Mea, căci el este acela despre care stă scris: «Iată, Eu 
trimit pe îngerul Meu şi va găti calea înaintea feţei Mele». 

Fiilor, fiilor, grăiesc vouă ca să audă tot omul. Duhul şi 
puterea lui Ilie au fost iubirea şi credinţa lui în Dumnezeu, şi 
lucrarea lui cea pentru Dumnezeu, şi aşa a fost şi Ioan, despre 
care îngerul a zis lui Zaharia că el va merge înaintea Domnu- 
lui, cu duhul şi cu puterea lui Ilie. Dar Ioan este Ioan, şi Ilie 
este Ilie, şi amândoi au lucrat aceeaşi lucrare, şi amândoi au 
întors pe mulţi din Israel la căile dreptăţii, facându-I Domnu- 
lui cale peste pământ. 

Duhul sfinţilor e Duhul lui Dumnezeu, Care Se odih- 
neşte în sfinţi. Duhul şi puterea lui Ilie au fost iubire fără de 
moarte şi faptă cu putere. Eu vin cuvânt pe pământ şi Mă 
scriu cu serbare de sfinţi în cartea Mea de azi. Iată, Eu trimit 
pe Ilie proorocul, până să vină ziua Mea cea mare şi înfrico- 
şată. El va îndupleca inima părinţilor către fii, şi a fiilor către 
părinţi, ca să nu vin cu prăpăd peste pământ. Amin. 

E u sunt duhul şi puterea Domnului, Care a 
locuit în mine prin iubirea mea de Dumne- 
zeu. Eu sunt servul Tău, Doamne, şi lucrez înaintea Ta, că Tu 
aşa ai plănuit pentru ziua Ta cea de azi, şi ai spus: «Eu trimit 
pe Ilie proorocul, până să vină ziua Mea cea mare». Eu sunt 
cel ce lucrez pentru Tine iubire în mulţi, ca să-i aşez înaintea 
Ta popor desăvârşit, aşa cum am fost eu şi ucenicii mei. 
Amin. 

Eu, Doamne iubit, voiesc să le spun oamenilor aşa cum 
le-ai spus şi Tu: duhul este duh, şi sufletul este suflet, căci 
oamenii şi-au pierdut înţelepciunea minţii şi s-au rătăcit în 

credinţe mincinoase, şi inimile lor aiurează, Doamne. Tu eşti 
Cel întrupat de la Duhul Sfânt în Fecioară, că eşti Dumnezeu, 
şi eşti sufletul fiecărui om, că Te-ai născut din Tatăl mai 
înainte de toţi vecii, iar Tatăl prin Tine le-a făcut pe toate. Tu 
eşti Cel ce ai dat suflet şi duh trupului omului cel întâi zidit 
din pământ, şi omul este din trup, din suflet şi din duh, pre- 
cum Pavel, apostolul Tău, îi îndeamnă pe oameni şi le spune: 
«Trupul şi sufletul şi duhul vostru păzească-se în întregime 
întru venirea Domnului vostru». Amin. Oamenii sunt rătăciţi 
de la adevăr, Doamne. Oamenii au schimbat rostul Evanghe- 
liei Tale, şi inima din ei aiurează. Iată, eu vin să întorc inima 
lor spre Tine, ca să audă glasul Tău şi să învieze din moarte 
şi din rătăcire. 

O, fii ai oamenilor, nu e bună mintea omenească. E 
bună mintea lui Dumnezeu în voi. Nu faceţi din mădularul 
minţii voastre mădular rătăcitor de suflet. Nu se poate să intre 
sufletul unui om în alt trup de om. O, cine v-a deprins pe voi 
cu aşa gândire, o, fii ai oamenilor? loan Botezătorul a lucrat 
pregătirea cărării Domnului, aşa cum fac eu azi, şi a lucrat cu 
duhul şi cu puterea lui Dumnezeu, cu credinţa şi cu fapta, 
care lucrau în mine în vremea trupului meu, dar sufletul meu 
e al trupului meu, iar sufletul lui loan e al trupului lui loan, 
amin, şi amândoi am avut lucrare de pregătire a cărării Dom- 
nului, lucrare de întoarcere a oamenilor către Dumnezeu. Eu 
sunt cel ce mă vărs cu duhul iubirii mele de Dumnezeu şi cu 
puterea faptelor credinţei mele în cei plăcuţi lui Dumnezeu, 
ca să lucrez din ei popor desăvârşit înaintea Domnului. Aşa 
trebuie înţeleasă Scriptura aceasta. Eu sunt viu prin iubirea 
mea de Dumnezeu. Iubire fără de moarte am eu pentru Dom- 
nul, şi ea mă ţine viu cu trupul, iar trupul meu este în cele ce 
nu se văd. Unde sunt cele ce nu se văd? Ele sunt lângă oameni 
şi nu se văd, şi lucrează, nevăzute, pentru oameni. 

Elisei, ucenicul meu, a cerut de la mine să-i dau duhul 
şi puterea mea, dar acestea sunt şi cu mine, şi nu s-au ştirbit 
întru nimic. Aşa este lucrul sfinţilor care ridică sfinţi dintre 
oameni, ucenici de sfinţi dintre fiii oamenilor, prin lucrarea 
duhului şi a puterii lui Dumnezeu în sfinţi. 

Eu n-am avut în minte decât pe Dumnezeu şi durerea 
Lui. M-a durut durerea Lui în mine ca şi pe El, şi n-aveam pa- 
ce în suflet până ce nu-L alinam pe Domnul îndureratul. Pe- 
depseam pe omul care-L prigonea pe Dumnezeu, că mă durea 
durerea Domnului. Eu de mila Domnului pedepseam pe om, 
căci am fost bun cu Dumnezeu. Am lăsat duhul şi puterea din 
mine peste Elisei, ca să lucreze văzut cu acestea, iar când a 
despărţit apele Iordanului cu mantia mea, el a strigat la Dum- 
nezeul lui Ilie, şi Du mn ezeu a lucrat şi în el cu ale Sale, şi 
lângă ale Sale este şi numele celui credincios în cele ale lui 
Dumnezeu. 

O, fii ai oamenilor, luaţi şi voi de la mine aşa cum a 
luat Elisei, ucenicul meu. Luaţi duhul şi puterea care au locuit 
de la Dumnezeu în mine prin iubirea mea de Dumnezeu. Iu- 
birea omului pentru Dumnezeu îi face casă lui Dumnezeu în 
om. Iubirea de Dumnezeu este boldul morţii, este viaţă fără 
de moarte. Eu le-am lucrat pe cele de trebuinţă trupului cu cu- 
vântul, căci aşa a fost puterea credinţei mele. Eu aveam îm- 
părăţia cerurilor în mine, şi cu cuvântul ei îmi lucram pâinea 
mea. Când eram copilaş, Domnul mă hrănea cu temerea de 
El, iar când am crescut, îl hrăneam eu pe Domnul cu iubirea 
mea pentru El. Iar acum tot aşa lucrez, că mi-e milă de Dum- 
nezeu îndureratul. 

Ucenicii lui Elisei mă căutau după ce m-am despărţit 
de Elisei, după ce carul de foc mi-a făcut trecerea în cele ce 


nu se văd. Dar eu sunt viu şi lucrez înduplecarea inimilor oa- 
menilor spre Dumnezeu. Duhul şi puterea mea lucrează din 
grădina Domnului. Eu îi întăresc cu cele purtate de mine pe 
cei din grădiniţa cuvântului din România. Duhul şi puterea 
mea este Dumnezeu şi fapta Sa, care lucrau la credinţa mea. 
Eu sunt duhul şi puterea Domnului, Care a locuit în mine prin 
iubirea mea de Dumnezeu. Amin. 

Doamne, Tu eşti Cel ce Te întrupezi în cei credincioşi 
cu trupul Tău prin biserică, pentru ca să fii purtat de sfinţi, 
cuvânt şi trup, duh şi trup mai presus de fire, că Tu eşti Dum- 
nezeu. Amin, amin, amin. 

O proorocul Meu, M-am lăsat cu iubirea ta 
^ de Dumnezeu, cu duhul şi cu puterea ta 
M-am lăsat în cei credincioşi, ca să pot striga la oameni. Cei 
credincioşi Mă primesc cuvânt cuvântat din cer. Eu vin cu no- 
rii slavei Mele până deasupra grădiniţei cuvântului Meu şi cu- 
vintez întoarcerea oamenilor la Mine, întoarcerea părinţilor 
către fii, şi a fiilor către părinţi, căci sfinţii Mei stau faţă în 
faţă cuvânt peste oameni, fiindcă Eu vin cu sfinţii, că aşa este 
scris: «Iată, Eu trimit pe Ilie proorocul, până să vină ziua 
Mea cea mare şi înfricoşată». El va îndupleca inima sfinţilor 
către oameni, şi a oamenilor către sfinţii cei care M-au iubit 
pe pământ, că Eu vin, şi nu cumva, când vin, să lovesc pă- 
mântul cu urgia Mea. 

Ilie proorocul este mare întru venirea Mea. El are 
trupul viu, şi are ucenicii cei vii cu el, în cele ce nu se văd, şi 
lucrează lucrarea venirii Mele, venirea Mea cea mare, venirea 
Mea care este scrisă în Scripturi. Amin, amin, amin. 

20 iulie/2 august 1998 

Cuvântul Domnului peste soborul de la ieslea cuvântului 

Cartea Apocalipsei, cartea lui loan, dictată de Domnul. Oamenii 
fărădelegii răstălmăcesc porunca iubirii spre a lor pierzare. Sfinte- 
le se dau sfinţilor şi se primesc, nu se cer. Carnea şi băuturile sunt 
plăgi peste oameni. 

B u sunt Cel ce a făcut cerul şi pământul şi toate 
câte sunt între cer şi pământ, deasupra cerurilor 
şi în adânc, văzute şi nevăzute de ochi trupeşti sau duhovni- 
ceşti. Eu sunt Fiul Tatălui Savaot, şi vin mereu din Tatăl pe 
pământ la oameni, ca să le spun oamenilor că vin a doua oară 
de lângă Tatăl şi că-Mi pregătesc venirea Mea cu veacul cel 
nou, cel fără de sfârşit pentru cei fără de sfârşit. Amin. 

O, porţilor, deschideţi-vă pentru Domnul! Amin. O, 
fiilor din grădină, deschideţi cuvântului Meu, ca să intre în 
cartea Mea de azi. Pe porţi intru în carte, şi voi sunteţi porţile, 
că aveţi urechi de auzit cuvântul Meu prin care-Mi vestesc 
naşterea omului cel nou în fiecare om, naşterea Mea în om, 
naşterea cea de sus a omului, ca să am om pregătit şi să-l aşez 
întru întâmpinarea Mea, că vin după două mii de ani şi dau 
fiecăruia după cum este fapta sa. Amin. 

Am spus pe vremea trupului Meu că dacă omul nu se 
va naşte de sus, nu va intra în împărăţia cerurilor. Şi iată, aşa 
este, căci cei ce nu sunt născuţi de sus, din nou născuţi din 
Mine, Cel ce sunt de sus, aceia nu iau în ei cuvântul Meu cu 
care vin azi pe pământ, împărăţia Mea cea prin cuvânt peste 
om. Pe vremea trupului Meu am descoperit multe taine 
cereşti, iar pe altele le-am acoperit, le-am pecetluit până în 
vremea de azi. Am spus atunci despre venirea Mea cea de a 
doua, că nimeni n-o va şti decât Tatăl Meu, iar oamenii de pe 
pământ şi-au făcut din acest cuvânt scăpare, ca să-şi amâne 
veghea şi pregătirea lor pentru Do mn ul. Fiilor, fiilor, de ce 

am spus Eu acest cuvânt? Căci aşa am spus: «Despre ziua 
aceea nu ştie nimeni, nici îngerii din ceruri, nici Fiul, ci 
numai Tatăl». Am spus aşa ca să întăresc veghea în omul cel 
credincios, care ştie că ziua Domnului va veni ca un tur, ca o 
cursă, ca să prindă sub ea pe cei necredincioşi. Cuvântul aces- 
ta, spus de Mine atunci, ar fi trebuit să-l facă sfânt pe omul 
care aşteaptă pe Domnul, şi nicidecum să se ascundă sub 
acest cuvânt şi să-Mi ascundă venirea Mea cea de la Tatăl. 

O, fii ai oamenilor, Mi-e milă de voi, că nimeni nu vă 
învaţă venirea Mea. Preoţii voştri M-au ascuns ca să nu mai 
vin şi să nu vă pregătesc pentru venirea Mea. Ei se ascund sub 
cuvântul Meu cel din vremea trupului Meu când am spus: 
«Nu ştiu nici îngerii din ceruri, nu ştie nici Fiul, ci numai Ta- 
tăl ştie venirea Mea şi ziua aceea». Atunci eram cu trup pe 
pământ, atunci lucram văzut, dar acum sunt de-a dreapta 
Tatălui în ceruri, şi Tatăl este una cu Mine în cer şi pe pământ. 
Amin. Dar voi veni cuvânt peste pământ, şi voi veni cu Tatăl 
în cuvântul Meu, căci cuvântul Meu este Tatăl. Amin, amin, 
amin. 

Vine Tatăl Meu în cuvânt, şi va grăi peste pământ des- 
pre cuvântul acesta sub care se ascunde omul ca să nu aştep- 
te venirea Mea, şi ca să zăbovească omul cel vechi pe pă- 
mânt. Omul cel vechi e burduf vechi şi nu încap cele noi în 
burdufuri vechi. Pentru cuvânt nou trebuie om nou, care este 
pentru cele noi şi nu mai este pentru cele vechi, căci Eu aşa 
am spus: «Nu poţi pune vin nou în burdufuri vechi, că vinul 
nou creşte şi sparge burduful cel vechi». învăţătura Mea cea 
nouă este pentru oameni noi, care se pregătesc pentru venirea 
Mea în toată vremea, căci Eu vin ca un fur, când nimeni nu se 
aşteaptă să vin. 

O, fiilor din grădina cuvântului Meu, iată, adevărat a 
fost cuvântul Meu cel de atunci: «Nimeni nu se aşteaptă să 
vin». De aceea vin Eu la voi, că n-am unde să mai vin, şi e 
vremea venirii Mele, dar nimeni nu Mă aşteaptă să vin. Şi am 
să vin cu Tatăl cuvânt peste pământ, că voieşte Tatăl să des- 
pecetluiască tainele cuvântului Meu cel din vremea trupului 
Meu. Şi am să vin cu Ioan, apostolul dragostei, că şi pe el l-au 
ascuns oamenii, căci oamenii învaţă de la oameni, nu de la 
Dumnezeu. Numai un singur Ioan a fost între apostolii Mei, 
iar cartea Apocalipsei e carte dictată de Mine lui Ioan, apos- 
tolul Meu cel iubit, Ioan cuvântătorul de Dumnezeu, care 
înseamnă Ioan teologul, aşa cum au scris oamenii cei sfinţi în 
dreptul numelui lui Ioan, apostolul Meu cel iubit de Mine şi 
de Tatăl. Acest apostol n-a murit, căci cine iubeşte pe Dum- 
nezeu nu moare, şi are viaţă veşnică. Acest ucenic al Meu 
spunea mereu tuturor: «Iubiţi- vă unii pe alţii, căci aşa a po- 
runcit Tatăl». 

Fiilor, fiilor, porunca lui Dumnezeu este curată, dar oa- 
menii au făcut din ea păcat. Aşa au făcut oamenii cu Dumne- 
zeu, căci oamenii răstălmăcesc Scripturile lui Dumnezeu spre 
a lor pierzare, căci de ce altceva ar răstălmăci oamenii tainele 
cele curate ale Domnului? Dar voi, fiilor învăţători peste 
oameni, voi, cei ce daţi din partea Mea oamenilor, deprindeţi 
pe cei ascultători, pe cei veghetori întru venirea Mea, deprin- 
deţi-i cu cuvântul Meu şi cu înţelesul cel ceresc al cuvântului 
Meu. Deprindeţi-i pe cei ascultători să Mă iubească pe Mine 
când se iubesc unii pe alţii, căci taina celor ce se iubesc unii 
pe alţii este să Mă iubească pe Mine şi să fie ucenicii Mei prin 
iubire frăţească, prin iubire cerească. Eu vin curând prin cei 
ce Mă iubesc. Amin, amin zic vouă şi tuturor celor ce Mă iu- 
besc ca şi voi: Eu vin curând prin cei ce Mă iubesc, şi voi fi 
Dumnezeul lor, precum şi sunt, şi voi umbla cu ei, precum şi 


umblu, şi le voi da iubirea Mea, plata Mea pentru cei ce Mă 
iubesc. Amin. învăţaţi pe cei ce Mă iubesc, deprindeţi-i cu iu- 
bire sfântă, cu priviri sfinte, cu gândiri sfinte, cu inimi sfinte 
şi cu statură duhovnicească, aşa încât cei ce şchiopătează să 
nu mai şchiopăteze, prin ajutor primit unii de la alţii. Cei 
sfinţi să ajute pe cei slabi, până vor fi numai sfinţi, întru 
biserică sfântă, biserică aducătoare de Dumnezeu. 

Fiilor din grădină, vin curând cu mama Mea cuvânt 
peste pământ, căci mama Mea Fecioara a intrat întru cuvântul 
Fiului ei şi lucrează ca Fiul ei. Ea se ridică de la poalele mun- 
telui spre vârf, iar vârful sunt Eu, Domnul. Ea a zăbovit după 
oameni ca să-i cheme la sfinţenie şi la venirea Mea, dar oa- 
menii sunt cuprinşi de ameţeală şi s-au învăţat cu pământul. 
Ei ar voi să se ducă cu pământul lor în cer, iar Eu voiesc să 
cobor cerul pe pământ cu oamenii, şi nu vor oamenii cu cele 
din cer pe pământ. 

Fiilor unşi în grădina Mea din România, îmi fac loc cu 
voi peste pământ. Pregătim serbarea mamei Mele Fecioara, şi 
voi îndemna pe mulţi să vină la cuvântul Meu şi al Tatălui 
Meu, şi al mamei Mele, şi al sfinţilor Mei, şi al proorocilor 
Mei, care au grăit din Dumnezeu taina venirii Fiului lui Dum- 
nezeu după două mii de ani de la întruparea Sa cea din Tatăl 
în Fecioară, Om între oameni, Dumnezeu întrupat în trup 
omenesc ca să-i tragă pe oameni la Tatăl. Iată, M-am făcut cu- 
vânt peste pământ. Cuvintez din nori, grăiesc de deasupra 
voastră, că am făcut din voi urechi de auzit cuvântul Meu pe 
care-1 dau prin voi oamenilor care Mă aşteaptă şi care nu Mă 
aşteaptă să vin. Cuvântul Meu este Tatăl, Fiul şi Duhul Sfânt. 
Amin, amin, amin. 

Binecuvântată să fie împărăţia lui Dumnezeu peste 
pământ, împărăţia cuvântului lui Dumnezeu cu oamenii cei 
credincioşi. Amin. Binecuvântaţi să fiţi voi, cei care pregătiţi 
serbarea coborârii cuvântului lui Dumnezeu peste mulţimi. 
Eu, Domnul, sunt cu tot ajutorul ceresc pentru ca să aveţi 
toate câte vor trebui pentru venirea Mea cu Tatăl şi cu mama 
Mea Fecioara şi cu sfinţii Mei în sărbătoare cerească şi româ- 
nească peste pământ, Sărbătoarea Creştinătăţii Româneşti. 

Fiilor, fiţi sărbătoare pentru Domnul. Fiţi vii, fiţi sfinţi, 
fiilor. Nu staţi singuri. Staţi cu sfinţii cerului, că război mare 
e pe pământ între întuneric şi lumină. Dar voi fiţi lumină, căci 
cele dintâi iarăşi sunt, şi vor fi. La început a făcut Dumnezeu 
lumina, iar la sfârşit, Dumnezeu este lumină în voi, şi voi veţi 
birui în lumină, şi lumina va lumina pe mulţi, şi întunericul 
va fi biruit în mulţi. 

Fiilor unşi cu taina Mea, cu preoţia Mea; fiilor din gră- 
dina Mea, care Mă lucraţi pe Mine, Cel sfânt! Fiţi atenţi me- 
reu, mereu, peste cei sfinţi, căci Sfintele se dau sfinţilor. Po- 
căinţa n-o pricepe nimeni decât sfinţii, iar cei ce n-o cunosc 
pe ea, nu sunt sfinţi. Sfintele se dau, nu se cer; se primesc, nu 
se iau. Iată ce taină mare, taină pe care n-o ştiu decât sfinţii. 
Amin, amin, amin. 

Fiilor, fiţi vii mereu, fiţi sfinţi mereu şi priviţi mereu 
peste statura voastră şi peste statura celor ce li se dau cele 
sfinte. Cei sfinţi Mă au pe Mine viu şi lucrător în ei. Aveţi gri- 
jă să nu cadă cineva prin cele sfinte, căci cei nepregătiţi cad 
prin cele sfinte ale Mele. Nu ştiu preoţii bisericii să înveţe pe 
oameni sfinţenia, că nici ei n-o au, şi sunt furi de cele sfinte, 
şi furii nu sunt vii, şi sunt făţarnici şi lucrează făţărnicia în 
numele Meu. 

Fiilor, fiilor, Dumnezeu este cuvânt din cei sfinţi, cu- 
vânt şi faptă după cuvânt. Amin. Cel ce iubeşte pe Dumnezeu, 
acela nu cade din Dumnezeu, şi Dumnezeu nu cade prin acela 

înaintea oamenilor. învăţaţi să pricepeţi cuvântul Meu, căci 
cei sfinţi îl cunosc pe Dumnezeu. Amin, amin, amin. Cine nu 
mănâncă Trupul şi Sângele Meu nu are viaţă în el, şi are 
moarte şi are păcat, precum a fost cuvântul Meu, şi adevărat 
este cuvântul Meu. Fiilor, fiţi vii şi vegheaţi întru venirea 
Mea. Fiţi fără de moarte. Fiţi vii, fiilor, fiţi vii. Amin, amin, 
amin. 

Voiesc să las prin voi o taină înţeleasă peste pământ: 
cine mănâncă came bea şi vin, iar cine nu mănâncă came nu 
bea nici vin. Aceasta este deosebirea între cei sfinţi şi cei 
păcătoşi. 

Fiilor, luaţi în voi sfinţenia întreagă, căci cine nu mă- 
nâncă carne nu bea nici vin. Vinul este sângele Meu numai în 
potir, fiilor, amin, iar ce este în afară de aceasta este de la dia- 
volul. Toată băutura ameţitoare este de Mine blestemată, că 
Mi-a nimicit neamul oamenilor. Sunt plin de durere, că vinul 
a rămas neblestemat, şi omul se îmbată de vin, şi se îmbată şi 
cei ce cred în cuvântul Meu, şi se îmbată de vin slujitorii 
bisericii, nu numai de alte băuturi. Fiilor, e plagă mare peste 
oameni carnea şi vinul, dar Eu, Domnul, voi lua acestea de la 
oameni, căci acestea trag pe om la despărţirea de Dumnezeu. 
Omul care mănâncă came şi bea vin, acela nu are înţe- 
lepciune din cer şi nu are sfinţenie în cuget şi în trup şi în 
inimă. 

Fiilor, fiilor, iată ce am spus Eu peste voi: fiţi vii! Ni- 
meni din cel ce este viu să nu calce peste viaţa din el, căci 
Trupul şi Sângele Meu pe care l-am dat celor sfinţi în vremea 
trupului Meu i-a sfinţit pe cei sfinţi, iar pe Iuda l-a omorât. 

Fiilor, fiţi vii, fiţi sfinţi. învăţătura Mea are în ea viaţă 
veşnică. învăţătura Mea este împărăţia Mea cu oamenii pe 
pământ. învăţătura Mea este venirea Mea. Amin, amin, amin. 

3/16 august 1998 

Praznicul Schimbării la Faţă a Domnului 

loan prooroceşte încă o dată Apocalipsa şi cuvântul lui Dumnezeu 
peste popoare şi peste limbi şi peste împăraţi, precum este scris. 

in cu bucurie în grădina Mea din România şi 
Mă sărbătoresc pe Mine însumi între voi, fiilor 
unşi în grădiniţa Mea, că mare taină este pe pământ această 
mânuţă de pământ, fiindcă din ea l-am luat pe omul cel întâi 
zidit, şi tot din ea fac om nou, după chipul şi asemănarea 
Mea, şi Mă voi slăvi în el aşa cum M-am slăvit pe Mine în- 
sumi în faţa ucenicilor Mei când chipul feţei Mele s-a făcut 
altul, iar cămaşa Mea cea albă a strălucit pe trupul Meu. 

Fiilor veghetori în calea glasului Meu cel din cer lucră- 
tor peste voi, deschideţi cartea Mea de azi şi aşezaţi în ea pe 
Dumnezeu Cuvântul. Amin. 

în ziua când Eu, Domnul, Mi-am schimbat chipul feţei 
în slavă văzută, am avut martori şi de pe pământ şi din cer. 
Eram cu cei mai apropiaţi apostoli ai Mei dintre cei doispre- 
zece; eram cu Petru, cu Iacob şi cu loan cel iubit de inima 
Mea, iar dintre cei din cer aveam martori pe Moise şi pe Ilie, 
că nici ei nu şi-au lăsat trupul pe pământ când au intrat în cer. 

O, fiilor credincioşi, oamenii de pe pământ citesc în 
viaţa Mea cea din vremea trupului Meu în mijlocul oameni- 
lor, citesc, dar nu se lasă pătrunşi de lucrările lui Dumnezeu, 
cele peste fire, de puterea Mea cerească, pe care când şi când 
o slobozeam să se arate cu oamenii şi să creadă oamenii în 
Dumnezeu, Cel venit pe pământ. Moise şi cu Ilie, proorocii 
Mei cei de demult, s-au arătat şi ei cu Mine în slavă, şi vor- 


beau despre cele ce Eu voi pătimi în Ierusalim, căci erau din 
cer şi ştiau din cer. Apostolii Mei cei trei voiau să Mă ferească 
de pătimire, şi Petru îmi spusese că dacă voiesc, ne vor face 
ei trei câte o colibă, ca să rămân acolo pe munte cu Moise şi 
cu Ilie, căci erau înspăimântaţi de cele pentru pătimirea Mea. 
Şi pe când el vorbea, s-a făcut un nor şi Ne-a umbrit pe toţi, 
şi s-au înspăimântat apostolii Mei, iar apoi s-a făcut glas din 
nor, glasul Tatălui Meu, Care a zis: «Acesta este Fiul Meu Cel 
ales. De El să ascultaţi». Slava cerului s-a tras apoi în cămă- 
rile ei, şi Eu am rămas cu ei ca şi până atunci, poruncindu-le 
să nu spună ce au văzut până la învierea Mea dintre morţi. Iar 
dacă Eu M-am înălţat la Tatăl Meu, le-am spus lor: «Mergeţi 
în toată lumea şi spuneţi despre Mine, şi veţi fi martorii Mei 
până la toate marginile, pentru cei credincioşi, care vor crede 
în Mine prin mărturisirea voastră». Fiilor, în ziua aceea s-a 
arătat cerul cu pământul împreună în lucrare: Tatăl şi cu Fiul, 
Moise şi cu Ilie, care sunt vii, şi cei trei apostoli peste care 
deosebit lăsam tainele cerurilor, şi cu care Mă purtam din loc 
în loc între cer şi pământ. 

Iată, vin cuvânt de bucurie peste voi. Vin cu amintirea 
lucrărilor Mele peste ucenicii Mei cei de atunci, şi vin cu ei 
la voi, cei de azi cu care-Mi lucrez venirea Mea cea de azi pe 
pământ, lucrarea Mea cea de azi cu voi, aşa cum am lucrat cu 
cei de atunci lucrarea Mea cea de atunci. 

O, fiilor, lucrările Mele cele mai presus de fire au ră- 
mas ca nişte poveşti peste oameni, dar ele sunt puterea Mea 
cea mai presus de fire. Cine mai tresare cu inima lui faţă de 
puterea Mea cea lucrătoare din cer pe pământ? căci Eu am 
fost pe pământ cu cei din cer şi cu cei de pe pământ. Amin. 
O, fiilor, tot aşa sunt şi azi. Sunt cu voi şi cu cei din cer pe pă- 
mânt cu voi, iar voi sunteţi martorii lucrului Meu cu voi. Sunt 
cu sărbătoare cerească între voi, iar apostolii Mei vă binecu- 
vintează din Mine cu binecuvântare apostolească şi părin- 
tească, fiindcă cine-i ascultă pe ei, pe Mine Mă ascultă, pe 
Mine Mă primeşte, căci aşa am grăit Eu lor. 

O, ucenicilor, o, apostolii Mei cei de atunci! Sunteţi cu 
Mine, învăţătorul vostru; suntem cu cei mai mici ai timpului 
Domnului. Ei lucrează cu cerul ca şi voi, şi Mă aduc din cer 
pe pământ, căci prin credinţa lor am venit iar, şi cuvintez ca 
şi acum două mii de ani, şi învăţ noroadele să stea întru veni- 
rea Mea, şi mulţi se vor aşeza să stea întru venirea Mea. 
Amin, amin, amin. Cuvântaţi cuvânt de bucurie şi de nădejde 
peste cei mai mici. Ei sunt credincioşi venirii Mele între zeci 
de mii de sfinţi, că aşa vin Eu când vin, căci am suită cereas- 
că, şi cu ea vin când vin. Amin. 

O învăţătorule, norul cel alb ne învăluie pe 
^ toţi, şi stăm pe nor alb şi grăim cu Tine, 
Doamne, ca şi atunci când chipul Tău s-a schimbat în slavă 
pe munte, şi îmbrăcămintea Ta s-a înălbit ca lumina. O, 
Doamne, oamenii vor să ne scoată afară din Scripturi, ca să 
nu mai fim cuvântul Scripturilor Tale cele adevărate. Dar noi 
suntem între cei doisprezece şi am lăsat cărţi în Scripturi pen- 
tru cei credincioşi Ţie, Doamne, că Tu ai lăsat peste noi pe 
Duhul Sfânt, şi cărţile noastre sunt pecetluite cu Duhul Tău 
Cel Sfânt, dar oamenii vor să ne scoată din Scripturi. Scriptu- 
rile sunt cartea Ta cea de atunci, în care ne-am scris şi noi spre 
credinţa oamenilor, că Ţi-am fost martori lucrării Tale cea 
mai presus de fire, Doamne învăţătorule. Moise şi Ilie, şi noi, 
cei trei apostoli ai Tăi, Petru, Iacob şi loan, am auzit glasul 
Tatălui în muntele slavei, cum că Tu eşti Fiul Său Cel iubit, şi 
toţi mărturisim despre ziua aceea, şi din cer mărturisim, iar 
dintre noi apostolul dragostei grăieşte peste biserici. Amin. 

Căci aşa i-a spus Duhul Tău: «Tu trebuie să prooroceşti încă 
o dată la popoare şi la neamuri şi la mulţi împăraţi». Amin, 
amin, amin. 

Eu, Ioan apostolul, am fost în ostrovul Patmos pentru 
mărturia lui Iisus Hristos şi pentru cuvântul lui Dumnezeu. 
Am fost răpit în duhul în zi de duminică şi am auzit în urma 
mea glas mare, ca de trâmbiţă, care zicea: «Ceea ce vezi, scrie 
în carte şi trimite celor şapte biserici!». Am văzut slava Lui, 
şi El mi-a zis: «Nu te teme, Eu sunt Cel dintâi şi Cel de pe 
urmă şi Cel ce sunt viu. Am fost mort, şi iată, sunt viu în veci 
şi am cheile morţii şi ale iadului. Scrie acum cele ce ai văzut 
şi cele ce au să fie după acestea». Iisus Hristos mi-a grăit, şi 
eu am scris cuvântul lui Dumnezeu despre cele ce trebuiau să 
fie, şi apoi El a mărturisit zicând: «De va mai pune cineva la 
cuvintele acestei proorocii, Dumnezeu va pune asupra ace- 
luia pedepsele care sunt scrise în cartea aceasta, iar de va 
scoate cineva din cuvintele acestei proorocii, Dumnezeu va 
scoate partea lui din pomul vieţii şi din cetatea cea sfântă 
despre care scrie în cartea aceasta». 

O, oamenilor credincioşi şi necredincioşi, îndoielnici şi 
neîndoielnici, numai eu am avut numele de loan între cei 
doisprezece apostoli ai lui Iisus Hristos, dar cartea aceasta 
care stă la capătul cel din urmă al Scripturilor este descoperi- 
rea lui Iisus Hristos, pe care i-a dat-o Dumnezeu ca să arate 
robilor Săi credincioşi cele ce trebuiau să se petreacă în cu- 
rând. El a trimis pe îngerul Său să mi-o destăinuiască, iar eu 
am mărturisit bisericilor cuvântul lui Dumnezeu şi mărturi- 
sirea lui Iisus Hristos. 

O, fii ai oamenilor, dacă Iisus Hristos nu vorbea despre 
cartea aceasta şi de cel ce ar scoate sau ar pune la cartea 
aceasta, era de mult acoperită această proorocie, dar cuvintele 
ei au tărie neclătinată, căci Duhul lui Hristos a spus: «Mergi 
şi ia cartea cea deschisă din mâna îngerului care stă pe mare 
şi pe pământ; ia-o şi mănânc-o, că tu trebuie să prooroceşti 
încă o dată peste pământ şi să-i însemnezi pe cei ce se închi- 
nă Mie, iar pe ceilalţi să-i scoţi din măsurătoarea Mea, căci 
sunt păgâni, şi Eu voi scoate partea lor din pomul vieţii şi din 
cetatea cea sfântă despre care scrie în cartea aceasta». 

O, fii ai oamenilor, Cuvântul lui Dumnezeu a venit pe 
pământ şi Şi-a făcut cetate sfântă, zidită din cei credincioşi 
venirii Lui, şi Domnul este slava ei şi lumina ei, şi în ea nu 
intră cel pângărit, după cum scrie în cartea aceasta a vieţii 
Mielului. Cuvântul lui Dumnezeu face nou Ierusalim, cetate 
sfântă, zidită din inimi vii, născute din cer, de sus, împărăţie 
a lui Dumnezeu în om născut de sus. 

O, voi, cei tari la cerbice, iată, încă o dată grăiesc po- 
poarelor, după cum a fost proorocia Domnului, Care n-a voit 
ca eu să mor, şi a voit să rămân până azi şi să lucrez între cei 
credincioşi cuvântului lui Dumnezeu în mijlocul României, 
cetatea Noului Ierusalim, care are în ea grădina cuvântului. 
Amin. Eu, Ioan, apostolul lui Iisus Hristos între cei doispre- 
zece apostoli ai Săi, am fost în ostrovul Patmos pentru cuvân- 
tul lui Dumnezeu, Care mi-a spus: «Scrie!». Curând, curând 
vor tremura toţi necredincioşii, toţi mai-marii pământului, şi 
se vor ascunde în peşteri şi în stânci, căci eu mă voi lăsa vă- 
zut, la porunca Domnului, Care vine cu norii, şi orice ochi îl 
va vedea. Amin. Iată, vă ascundeţi de proorocia aceasta. Iată, 
daţi s-o ascundeţi şi s-o luaţi din dreptul meu, dar iarăşi spun: 
eu, Ioan apostolul, am scris cuvântul lui Dumnezeu din cartea 
aceasta. Amin. Scuturaţi-vă de necredinţă şi nu fugiţi de 
Dumnezeu, căci El a zis: «Cumpăraţi de la Mine alifie de 
ochi ca să vă ungeţi ochii şi să vedeţi». Amin. 


Iar vouă, iubiţi ai Domnului, răscumpăraţi de El din tot 
norodul şi neamul prin sângele Lui, cântaţi cântarea nouă, 
cântaţi Mielului cu laude cereşti, cântaţi cântări de nuntă, căci 
curând, curând neamurile toate vor veni şi se vor închina Cu- 
vântului lui Dumnezeu, Care este cu voi. 

O, învăţătorule, norul cel alb se ridică cu noi, iar Tu 
eşti cu cei credincioşi, şi Te faci lumină peste pământ şi Te 
împlineşti în cuvântul cel proorocit în cartea aceasta. Amin. 

A min, amin grăiesc ţie, iubitul Meu apostol 
Ioan: toate cuvintele acestei proorocii ies 
din nou în calea oamenilor şi se vestesc, după cum Eu ţi-am 
grăit atunci: «încă o dată vei prooroci peste neamurile pă- 
mântului». Amin. 

Iată sărbătoare cerească, şi voi veni cu Tatăl Meu şi cu 
suită cerească în sărbătoare pentru mama Mea Fecioara, şi 
vom avea zile de mărturie cerească, zile de nuntă între zilele 
de nuntă, Eu, Domnul, şi cu poporul Meu şi cu cei ce îl iubesc 
pe poporul Meu pentru numele Meu care este peste el. Amin, 
amin, amin. 

6/19 august 1998 

Praznicul Adormirii Maicii Domnului. 
Sărbătoarea Creştinătăţii Româneşti, ziua întâi 

Vorbirea Tatălui cu Fiul. Mila Maicii Domnului se trage de peste 

oameni. 

E u sunt Dumnezeu Tatăl, Fiul şi Duhul Sfânt şi 
Mă fac cuvânt peste pământ, căci sunt Cel ce 
sunt. Amin, amin, amin. 

Fiilor din grădina Mea, am coborât. Amin. Luaţi din 
gura Mea cuvântul Meu şi aşezaţi-1 în cartea Mea cea de azi, 
căci sunt cu cerul peste voi în sărbătoare pentru mama Mea 
Fecioară. Sunt cu Tatăl, fiilor; aşa v-am spus că vin. Tot cerul 
Meu e pe nor deasupra voastră, că fără cerul Meu Eu nu cobor 
pe pământ, Eu nu cobor singur. Tatăl este în Mine în toată 
vremea, iar sfinţii sunt în venirea Mea la voi. La voi vin, că 
omul de pe pământ nu ştie nimic despre venirea Mea la el, nu 
ştie nici despre venirea lui la Mine, nu ştie omul ce înseamnă 
Dumnezeu. Toate încap cu omul, numai Eu nu-Mi mai aflu 
sălaş în om şi pe lângă om. Sunt singur pe pământ, singur fără 
omul de pe el, dar sunt cu sfinţii Mei. Amin, amin, amin. Şi 
sunt cu voi, cei ce Mi-aţi dat locaş cuvântului Meu peste voi, 
ca să Mă las de la voi spre oameni, că Mi-e dor de om, fiilor. 
Am făcut din voi cărare a cuvântului Meu spre oameni, şi vin 
din cer şi stau pe nori de slavă şi Mă desăvârşesc în cuvânt 
peste pământ, şi vă dau tărie să staţi înaintea cuvântului Meu 
şi să-i deschideţi. 

Pace vouă! Pace vouă! Pace vouă! Şi din pacea Mea cu 
voi dau tuturor celor care vin la izvor. Eu sunt izvorul de la 
voi. Cuvântul Meu izvorăşte din cer peste voi, şi dă pe deasu- 
pra izvorul de la voi, căci am mulţi care nu şi-au plecat inima 
spre dumnezei care nu sunt dumnezei, şi îi voi aduna la piep- 
tul Meu, şi îi voi iubi, şi îi voi învăţa viaţa cea veşnică în om, 
aşa cum şi pe voi v-am învăţat. Iar cine va lua iubirea cuvân- 
tului Meu ca să se nască din ea, de sus, acelora le voi da pu- 
tere să se facă fii ai lui Dumnezeu, născuţi în vremea aceasta 
din cuvântul Meu care vine din Mine peste voi. Amin. 

Mama Mea îmi mângâie durerea. Durerea Mea e lungă 
de şapte mii de ani, ca şi iubirea Mea. Când Tatăl a grăit în 
Mine şi Eu în Tatăl: «Să facem om după chipul şi asemănarea 
Noastră», numai din iubire am lucrat şi l-am făcut pe om. Am 

făcut din lut iubire pentru Mine, şi am iubit ce am Scut. Om 
din lut am Scut, şi am pus în el viaţa Mea, fiindcă Eu sunt 
viaţa. Eu eram cuvântul Tatălui, precum şi acum sunt, şi tot 
ce voia Tatăl, întru Mine voia, şi Eu cuvântam voia Tatălui 
Meu, şi ea se Scea Sptă. 

Eu sunt Cel ce am fost, şi sunt Cel ce sunt, iar Tatăl este 
cuvântul Meu în tot ceea ce împlinesc. Când eram cu trupul 
văzut pe pământ, am dat cuvânt la cei ce M-au întrebat: 
«Doamne, când va fi venirea Ta şi ziua aceea?». Eu le-am 
spus că «Despre ziua aceea nu ştiu nici îngerii din ceruri, nici 
Fiul, ci numai Tatăl; de aceea, privegheaţi!». Dacă nu le-aş 
fi răspuns aşa, nu le-aş fi putut spune: «Privegheaţi, că nu 
ştiţi ziua când vine Fiul Omului». Am spus că numai Tatăl 
ştie. O, dacă numai Tatăl ştie, Eu nu mai vin? Ce vrea să zică 
omul care se ascunde de venirea Mea zicând că numai Tatăl 
ştie? O, Tată al Meu, ce vrea, oare, omul să zică? 

O, Tată Savaot, am spus celor unşi în grădina Noastră 
că voi veni cu Tine cuvânt peste pământ, cuvântul Tău, Tată. 
Oamenii care se ascund de venirea Mea ştiu numai că Eu le-am 
spus atunci că numai Tatăl ştie ziua aceea a venirii Mele, şi 
din aceasta nu vor să iasă, şi stau tară să Mă aştepte veghind 
întru venirea Mea. Oamenii dau să uite că Eu le-am spus că 
«Tatăl este în Mine, şi Eu în Tatăl, căci cel ce Mă vede pe 
Mine, vede şi pe Tatăl». O, Tatăl Meu Savaot, Eu sunt 
cuvântul Tău, şi Tu eşti cuvântul Meu, dar oamenii Mă des- 
part în inima lor de Tine şi zic că numai Tu ştii, şi Eu nu. 

O, fii ai oamenilor, iată-L pe Tatăl Meu în cuvânt peste 
voi, grăind despre cuvântul acesta sub care se ascunde omul 
necredincios ca să nu Mă aştepte să vin, şi ca să zăbovească 
omul cel vechi pe pământ. Omul cel vechi e burduf vechi, şi 
nu încape vinul nou în burduf vechi. învăţătura Mea cea nouă 
este pentru oameni noi, care stau pregătiţi întru venirea Mea 
în toată vremea, că Eu sunt în toată vremea şi vin în toată 
vremea, şi vin ca un tur, când nimeni nu se aşteaptă să vin. 
Amin, amin, amin. 

Tată Savaot, Mă fac punte pentru Tine. Tată, scoală-Te 
în cuvânt pentru Fiul Tău. Eu n-am grăit de la Mine însumi 
când am spus: «Nu ştiu nici îngerii, nu ştie nici Fiul, ci numai 
Tatăl ştie despre venirea acelei zile». Tu eşti Dumnezeu Tatăl, 
iar Eu sunt Dumnezeu Cuvântul, Fiul Tău, Cuvântul Tău, 
Tată. Amin, amin, amin. 

O Fiule Emanuel, Tu eşti Fiul Meu Cel Unul 
^ născut din Mine înainte de veci, Dumne- 
zeu adevărat din Dumnezeu adevărat, prin Care toate s-au 
făcut. O, Fiule scump, nimic n-am făcut decât prin Tine. Şi 
cele ce sunt şi cele ce nu sunt le-am făcut prin Tine, căci Tu 
eşti cuvântul Meu, şi prin Tine se împlinesc toate. Amin, 
amin, amin. Nu prin Mine, ci prin Tine, Fiule, căci Tu eşti 
Fiul Meu, şi Eu le-am spus oamenilor să asculte de Tine, tată. 
Aşa le-am spus: «Acesta este Fiul Meu Cel iubit; de El să 
ascultaţi!». 

în toate nu Te ascultă oamenii, dar iată în ce s-au găsit 
să Te asculte, Fiule durut. Cei ce nu iubesc şi nu voiesc veni- 
rea Ta au găsit acest cuvânt al Tău şi s-au făcut credincioşi 
împotriva venirii Tale. Dar Eu sunt Tatăl, şi ştiu mereu veni- 
rea Ta pe pământ. Cuvântul acesta: «Nu ştie Fiul, ci numai 
Tatăl», acest cuvânt l-ai spus Tu, Fiule. De ce-1 spune şi 
omul? Pentru ce-1 spune omul? Ca să-Mi dea Mie mai multă 
mărire decât Ţie? O, câte cuvinte vii ai spus Tu, Fiule, Cu- 
vântule al Meu! De ce, oare, pe acelea nu le spune omul? Dar 
cui ai spus Tu cuvântul acela? Tu vorbeai cu ucenicii Tăi, ca 
să rămână vorbirea Ta peste oameni, aşa cum vorbeşti Tu azi 


pentru oameni, vorbind cu fiii cuvântului Meu, iar cuvântul 
Meu Tu eşti, Fiule. Amin. 

O, fii ai oamenilor, Eu sunt Tatăl Savaot. Nu aşa tre- 
buiesc citite Scripturile Fiului Meu. Cine citeşte, să înţeleagă! 
Amin, amin, amin. Cine citeşte, să nu răstălmăcească, ci să 
înţeleagă cuvântul Fiului Meu. Ucenicii Fiului Meu L-au în- 
trebat plini de dorul venirii zilei Fiului Meu, dar voi nu aveţi 
dor de această venire. O, fii ai oamenilor, şi voi, slujitori ai bi- 
sericii oamenilor, a spus Fiul Meu că nu ştie nimeni venirea 
Lui în afară de Tatăl. Iată, iau în mâini Scriptura aceasta şi o 
citesc vouă şi găsesc în ea că Fiul Meu v-a spus toată taina 
acelei zilei ca s-o cunoaşteţi, şi a zis: «Iată, v-am spus de mai 
înainte. învăţaţi pildă de la smochin, care vesteşte vara». Fiul 
Meu a spus că nu ştie nimeni decât Tatăl, şi va fi ca în vremea 
lui Noe când cei necredincioşi au băut şi au mâncat, s-au 
însurat şi s-au măritat până în ziua când Noe a intrat în co- 
rabie, şi n-au ştiut că e adevărat cuvântul Meu spus peste Noe 
până ce a venit potopul, şi, luându-i pe toţi, au ştiut atunci că 
e adevărat. Dar Dumnezeu a venit din vreme, şi nimeni nu 
L-a primit în afară de Noe. O, fii ai oamenilor, la fel va fi şi 
venirea Fiului Meu. Venirea Lui este în vremea când oamenii 
nu priveghează. Dumnezeu era venit la Noe şi lucra cu el 
salvare, dar pentru ceilalţi oameni nu era venit Dumnezeu. 
Slujitorul cel înţelept şi credincios este pus de Dumnezeu 
peste slugile Sale ca să le dea hrana din cer la timp, şi pe acela 
îl găseşte Fiul Meu făcând aşa, şi nu este luat pe neştire, ci 
este gata pentru venirea Stăpânului său. Dar dacă acel slujitor, 
rău fiind, va zice în inima sa: «Stăpânul întârzie», el nu nu- 
mai că nu va mai da hrană bună, dar va şi începe să bată pe 
cei ce slujesc împreună cu el, forţându-i să mănânce şi să bea 
cu beţivii şi cu desfrânaţii. Şi atunci, în ziua pe care n-o cu- 
noaşte şi pe care n-o aşteaptă, va veni Stăpânul şi îl va tăia 
pentru făţărnicie. 

Furul când vine sparge casa că e fur, şi stăpânul casei 
nu ştie vremea furului, dar furul o ştie. Diavolul a furat acest 
cuvânt al Fiului Meu, şi dacă l-a furat, l-a făcut pe om să spu- 
nă aşa: «Nu ştie Fiul, ci numai Tatăl». Dar slujitorul cel în- 
ţelept dă hrană la timp peste slugi, şi el nu spune: «Stăpânul 
întârzie», căci el este cu Stăpânul său în toată vremea. 

O, Fiule Emanuel, o, tată, o, Fiule alungat! Eu, Tatăl 
Savaot, aşa grăiesc: Eu n-am ascuns în Mine ziua aceea des- 
pre care Te-au întrebat îndeosebi ucenicii Tăi de atunci. Nu 
Eu, ci Tu ai ascuns-o în Mine, ca să întăreşti veghea şi credin- 
ţa şi răbdarea ucenicilor Tăi, şi aceasta ai facut-o înainte de 
moartea şi de învierea Ta, Fiule scump. Atunci vorbeai de pe 
pământ şi pentru cei de pe pământ, iar acum vorbeşti din cer 
peste cei cereşti pe pământ, care au apucat în trup ziua Ta, ve- 
nirea Ta, cuvânt de viaţă veşnică pentru cei credincioşi care 
stau de veghe înaintea Ta, Fiule, ziua Mea de odihnă. în Tine 
Mă odihnesc, în Tine binevoiesc, în Tine lucrez şi din Tine 
spun peste tot neamul omenesc: Tatăl şi Fiul una sunt. Amin. 
Nimeni nu ştie ziua aceea decât Tatăl. Nimeni nu cunoaşte pe 
Fiul decât Tatăl, şi cel care voieşte Fiul să-i descopere. Amin, 
amin, amin. 

O Tată, Tată Savaot, Eu sunt Fiul Tău, ziua 
^ Ta de odihnă, şi întru Mine Tu Te odihneşti 
şi voieşti. Cum să înţeleagă omul ce înseamnă ziua aceea 
când el se ascunde în întunericul din el? Omul fuge de ziua 
aceea, Tată. Fuge omul, şi ziua aceea fuge cu el odată, şi omul 
nu poate fugi de ea. Eu am ascuns în Tine taina Mea, că nici 
ucenicii Mei nu ştiau taina Mea, dar au ştiut ei despre ziua 
aceea în ziua când Eu am înviat dintre morţi. De atunci ziua 

aceea este pentru toţi, dar nu sunt toţi oamenii pentru ea. Ziua 
învierii omului este ziua învierii Mele, dar puţini oameni 
iubesc ziua aceea, învierea omului prin Mine, Cel înviat din- 
tre oamenii cei morţi. Dar cei credincioşi Ţie şi Mie nu zic 
niciodată: «Stăpânul întârzie», ci se hrănesc în toată vremea 
cu învierea Mea în ei, cu ziua când Eu, Domnul, l-am răs- 
cumpărat pe omul cel credincios. Amin. O, Tată Savaot, Eu 
sunt născut din Tine, dar Tu M-ai născut şi din Fecioară, Om 
născut mai presus de fire, ca să-i dau nădejde omului căzut, 
că e căzut omul de şapte mii de ani. Dar Eu am venit după el 
pe pământ, şi Fecioara mama Mea Mi-a fost cărare între cer 
şi pământ. 

O, mamă Fecioară, am venit după plecarea Mea la 
Tatăl şi te-am luat la cer. Tu M-ai adus pe Mine din cer pe 
pământ, iar Eu am venit şi te-am luat de pe pământ la cer, ca 
să fii cu Mine unde sunt şi Eu, şi unde voiesc să fie toţi ai 
Mei. Dar azi sunt zilele venirii Mele, şi iar venim pe pământ, 
căci cerul s-a unit cu pământul, şi unul pe altul se răscumpără 
prin lucrarea Mea cu fiii cei unşi în grădina Mea cea de pe 
pământ, cea din mijlocul României. Pace ţie cu ai Mei, mamă 
a Mea! Amin. 

O Fiule al meu, mulţi prooroci şi mulţi uce- 
^ nici au voit să vadă zilele venirii Tale, dar 
Tu ai avut ceva de preţ pentru vremea aceasta, căci toată făp- 
tura a aşteptat descoperirea fiilor Tăi, a ucenicilor Tăi din vre- 
mea aceasta, căci ei Te-au primit când ai venit. Pe vremea 
naşterii trupului Tău ai avut prooroci şi fii credincioşi care 
Te-au aşteptat şi Te-au primit să vii prin mine. Iar acum, în 
vremea naşterii cuvântului Tău, iarăşi ai fii credincioşi, puţini 
ca şi atunci, dar credincioşi întru venirea Ta între oameni. 
Venirea Ta de azi e tainică tot ca şi atunci. 

O, Fiule înlăcrimat, nu mai sunt oameni credincioşi pe 
pământ, căci cei credincioşi sunt cei ce fac voia Ta, nu voia 
lor; lucrarea Ta, nu pe a lor. îţi mângâi durerea, că e lungă de 
şapte mii de ani, ca şi iubirea Ta. M-am purtat peste pământ 
şi am îndemnat pe oameni să Te iubească, să Te crească în ei, 
să Te aducă între ei, dar oamenii nu ştiu ce înseamnă Dumne- 
zeu cu ei. Mă doare ca şi durerea Ta. Pe vremea lui Avraam 
erau numai păgâni pe pământ, dar Avraam a crezut când l-ai 
strigat să vină după Dumnezeu, şi a venit şi s-a dat casă lui 
Dumnezeu. Dar azi sunt altfel de păgâni pe pământ; îl cunosc 
pe Dumnezeu, şi fac voia diavolului. Mi-e milă de durerea Ta, 
Fiule părăsit de iubirea Ta, căci omul a fost iubirea Ta. 

O, ridicaţi-vă dintre oameni, voi, cei cu inimă mare, şi 
daţi-o Fiului meu, că El este Dumnezeu din Dumnezeu, şi S-a 
aşezat pe cruce pentru voi. Daţi jos de pe cruce pe Fiul meu, 
că El este Cel fără de păcat, şi aşezaţi-vă voi în locul Fui, ca 
să nu mai păcătuiţi, căci cel ce stă pe cruce nu păcătuieşte, ci 
se înalţă deasupra trupului său. Daţi-vă pe voi înşivă fii ai 
Fiului meu, căci azi oamenii ştiu despre Dumnezeu, dar tră- 
iesc păgâneşte între pământ şi cer. Facrima mea de mamă 
dumnezeiască a curs în faţa Fiului meu pentru voi, fii ai oa- 
menilor, dar acum îl plâng pe Fiul meu, că e îndurerat de toţi 
oamenii. Mila mea s-a tras în matca ei. Mi-e milă de Dumne- 
zeu, Cel părăsit de oameni, că El milă voieşte de la oameni, 
nu jertfe. Cel ce ţine în mâini cerul şi pământul nu are nevoie 
de jertfe de la om, ci are nevoie de inima omului, locul îm- 
părăţiei lui Dumnezeu. 

O, Fiule al meu, desăvârşeşte-Ţi venirea, că eu întăresc 
vremea venirii Tale şi zic tuturor: Fiul meu este Du mn ezeul 
românilor, aşa cum a fost Dumnezeul lui Avraam, al lui Isaac 
şi al lui Iacov. Fiul meu Şi-a făcut venirea, şi oamenii au fost 


luaţi pe neştire, şi nu vor şti aceştia până ce credincioşii nu 
vor intra în corabie ca să se arate adevărul cuvântului din 
vremea aceasta, vremea venirii Fiului meu a doua oară de 
lângă Tatăl. Amin, amin, amin. 

I ată vremea! Eu, Domnul, am unit cerul şi pă- 
mântul când M-am născut Om din Fecioară. 
Eu, Domnul, iarăşi am unit cerul cu pământul când M-am 
coborât în anul 1955 în România cuvânt întru a doua Mea 
venire. Eu sunt Cel ce sunt, şi am venit ca să fiu, ca să vadă 
oamenii cei necredincioşi că sunt. Dar ce cred oamenii că în- 
seamnă venirea Domnului? Ea nu se aşteaptă, ea se trăieşte; 
ea nu se pregăteşte, ci este, căci Eu sunt Cel ce sunt, pentru 
cei ce sunt întru Mine, iar pentru cei necredincioşi, Eu nu 
sunt, Eu nu vin, că ei nu Mă aşteaptă să vin. 

Vin la voi mereu, fiilor unşi în grădină. Daţi venirea 
Mea la cei ce Mă au, căci nimeni nu cunoaşte pe Fiul decât 
Tatăl, şi cel care voieşte Tatăl să-i descopere. Amin. 

Se binecuvintează sărbătoarea voastră cu cerul pe pă- 
mânt, că mare este vremea venirii Mele, şi Mă aşez cu zile de 
nuntă cerească între Mire şi mireasa Mea cea din români. Ve- 
niţi la nunta cerului cu pământul! Veniţi voi, cei ce iubiţi pe 
Mire şi pe mireasa Sa! Veniţi şi nuntiţi şi vă veseliţi cu veselie 
cerească! Veniţi, căci cei chemaţi nu vin. Veniţi voi, cei înse- 
taţi, cei flămânzi, cei goi, cei pribegi, veniţi la Mine, ca să vă 
învăţ ziua Mea de odihnă! Veniţi şi fiţi odihna Mea! Amin. 

Iar voi, fiilor din grădina cuvântului Meu, staţi deschişi 
înaintea Mea, că voiesc să stau cuvânt între voi şi să bucur 
mulţimile care vin după Mine şi după voi. Binecuvintez peste 
voi începutul Sărbătorii Creştinătăţii Româneşti, că voi 
sunteţi români, şi nu oricum sunt românii români. 

Mama Mea Fecioara scutură harul Meu peste cei cu 
inimă mare care vin să afle viaţa iubirii veşnice şi să ia 
veşmântul nunţii, veşmântul iubirii de Dumnezeu, pacea între 
Mire şi mireasă. Amin, amin, amin. 

15/28 august 1998 

Sărbătoarea Creştinătăţii Româneşti, ziua a doua 

Răstignirea numelui Domnului între doi tâlhari - lucrarea ecumenis- 
mului de la Vulcana Băi. Biserica românilor s-a unit cu păgânii. 

F ace ţie, grădiniţa Mea cu ucenici! Pacea Mea o 
dau ţie, ca să înţelegi cu ea că toate câte sunt îmi 
slujesc Mie şi ţie la întâlnirile Mele cu tine şi cu cei ce Mă 
caută pe Mine cuvânt în mijlocul tău. 

Eu sunt Domnul Dumnezeul tău, poporul Meu mirea- 
să, poporul Meu cel din români. Iată ce am făcut. Am porun- 
cit ploii să iasă din cămările ei, ca să încurc bucuria celor ce 
se strâng azi la locul unde numele Meu este răstignit între tâl- 
hari, între păgâni (Centrul Ecumenic Internaţional de la Vulcana 
Băi, n.r. ). Iar pe tine, poporul Meu, te-am strâns ca într-un 
foişor, ca atunci când Eu şi cu apostolii Mei Ne strângeam, şi 
îi hrăneam cu cuvântul Tatălui pe ucenicii Mei, ca să se înveţe 
cu gustul cel plăcut al împărăţiei cerurilor cu ei pe pământ. 
Cuvântul Tatălui, Eu sunt. Eu sunt Alfa şi Omega. Amin. 

Astăzi Mă uit peste locul în care numele Meu a fost 
vândut pe arginţi. Duhul cel potrivnic Mie a luat o cărămidă 
cunoscută şi a zidit-o pe pământ, iar în stânga şi în dreapta 
şi-au făcut zidire dumnezei care nu sunt dumnezei. 

Fiilor, locul de la voi străluceşte înaintea cerului, căci 
Eu sunt lumina lui. Duhul rău s-a mâniat când Eu am zidit 
grădina de la voi, şi s-a dus la mai-marii bisericii din Româ- 

nia şi le-a arătat punga cu arginţi, şi au cumpărat cu ea nu- 
mele Meu şi i-au zidit casă, zic ei, casă de rugăciune a creşti- 
nilor Mei. Duhul rău s-a ridicat apoi, şi a zidit în dreapta şi în 
stânga, şi va mai tot zidi, zice el, ca să scrie apoi pace între 
Mine şi dumnezeii care nu sunt Dumnezeu, căci cei ce nu Mă 
au pe Mine de Dumnezeu adevărat, aceia au dumnezei min- 
cinoşi, şi lor li se închină, şi nu este închinare această închi- 
nare, şi este păgânie şi slujire la idoli. Dar Eu cobor la voi şi 
rostesc pentru cei ce au băgat între păgâni numele Meu ca să 
facă pace între Mine şi dumnezeii lor, rostesc din dreapta 
Tatălui, căci cu Tatăl sunt, şi zic: n-am venit să aduc pacea. 
Am venit să aduc sabia, ca să despart pe cei credincioşi de cei 
necredincioşi; pe creştini, de păgâni; pe cei ce slujesc Mie, de 
cei ce slujesc idolului veacului acesta; pe cei mincinoşi care-şi 
zic creştini, de cei ce sunt plăcuţi Mie. Am venit să aduc sa- 
bia, şi am adus-o. Grădiniţa de la voi este a Mea, şi voi sunteţi 
ai Mei, şi v-am pus din partea Mea hotar între lumină şi întu- 
neric, între român şi păgân, căci biserica Mea nu este min- 
ciună. Amin, amin zic vouă: românul care face în numele 
Meu pace cu păgânul şi cu cei de alt neam care slujesc la 
idoli, acela să fie anatema. Amin, amin, amin. Am în voi bi- 
serică vie. Dacă Eu, Domnul, nu coboram să Mă scriu pe pă- 
mânt şi în cer cu biserica Mea, care sunteţi voi, cei luaţi de 
Mine din români. Eu nu mai aveam unde să-Mi plec capul şi 
să las peste pământ împărăţia Mea şi cuvântul ei. De aceea 
v-am spus, şi nu o dată v-am spus că voi sunteţi începătură 
nouă, vie nouă, vin nou, început de veac nou, căci cele vechi 
au trecut. Amin. 

Biserica din România, care-şi zicea cea adevărată, cea 
ortodoxă, nu mai este, căci s-a unit cu păgânii, aşa cum a fă- 
cut poporul Meu Israel, care s-a unit cu neam străin şi n-a mai 
fost cu Mine, şi a căzut de la Dumnezeu şi s-a făcut popor pă- 
gân. Aşa s-a întâmplat şi cu biserica cea de azi. O, după ce că 
era doar cu numele a Mea, după ce că n-avea iubire de Dum- 
nezeu, s-a mai şi lepădat de Mine, făcând legământ străin de 
părinţi, călcând testamentul părinţilor. 

O, grădiniţa Mea de fii unşi, cine loveşte în tine în nu- 
mele Meu, zice el, acela dă în numele Meu, nu în tine, căci 
Eu sunt lucrătura acestei grădini. Cine zice că Eu, Domnul, 
sunt duhul rău în această grădină, acela este duh rău, care lo- 
veşte în Dumnezeu, care nu vede pe Dumnezeu. Iată, fiilor, 
s-a zidit pe pământ, lângă voi, tumul Babei, încurcătura lim- 
bilor pe care Eu, Domnul, am trimis-o peste cei ce au hulit 
numele Meu, care este al vostru, şi au hulit cuvântul Meu, 
care stă peste voi şi cuvintează din nori venirea Mea cea de a 
doua peste pământ. Scris este că se va zice: «Iată, Hristos 
este în pustiu. Iată-L în cămări». Am spus aceasta în vremea 
trupului Meu, dar cine mai este atent la ce am spus Eu atunci? 
Eu, fiilor, locuiesc la voi, şi cu voi sunt. Nu sunt în cămări, 
căci ce am de ascuns ca să Mă bag în cămări? Cel ce are ce 
ascunde, acela se ascunde şi nu luminează, dar Eu ies şi lumi- 
nez cu voi. Eu când am grăit lui Moise am stat pe munte şi 
am cuvântat pentru oameni, aşa cum fac şi azi. La toţi oame- 
nii dau cuvântul Meu, şi fericit este cel ce Mă recunoaşte în 
cuvântul acesta. Amin. 

Binecuvântată să fie bucuria voastră cu Mine şi cu cei 
din cer şi cu cei de pe pământ pe care Duhul Meu Cel Sfânt 
i-a strâns acum lângă izvorul cuvântului Meu, ca să ia şi să 
vadă bunul Meu, ţarina Mea cu comoară în ea, grădiniţa 
cuvântului Meu şi pe Mine în ea cuvânt, izvor de cuvânt. 
Amin. Atât cât Eu stau cu voi aici, binecuvântat să fie acest 
foişor care s-a deschis să primească pe Domnul şi pe ucenicii 
Lui în lucrare cerească pentru cei ce Mă doresc. 


Mama Mea Fecioara vă cuprinde în acoperământul ei 
cel ceresc, precum Mă cuprindea pe Mine prunc. Ea se face 
cuvânt peste cei ce Mă iubesc ca să le aducă vestea împărăţiei 
cerurilor în inimi, pe Mine împărat peste făptura cea vie. 
Amin, amin, amin. 

Fiilor din grădină, vegheaţi în calea Mea, că vin cuvânt 
peste pământ, şi vin cu Fecioara mama Mea ca să spunem la 
toţi cei de pe pământ că acesta este muntele cel sfânt al venirii 
Fiului lui Dumnezeu, şi multe popoare vor veni să înveţe de 
la Mine taina împărăţiei cerurilor cu oamenii pe pământ. 
Amin, amin, amin. 

16/29 august 1998 

Sărbătoarea Creştinătăţii Româneşti, ziua a treia 

Domnul şi cu Maica Sa cheamă pe toţi la izvorul cel curat. Vinul 
cel nou are nevoie de vase noi. 

P oporul Meu, Ierusalime drag lui Dumnezeu, iu- 
birea dintre Mire şi mireasă se va vesti până la 
toate marginile, poporule mireasă, căci Eu sunt Mirele tău, şi 
la nunta ta cu Mine se strâng cei ce Mă iubesc pe Mine şi pe 
tine, şi dintre ei se vor face fii adevăraţi, fii ai bisericii Mele 
cea vie. 

Ierusalime iubit, popor luat din români, am început cu 
tine biserică vie între cer şi pământ, că nu mai aveam biserică 
cu fii vii. Fiii bisericii n-au păstori cu grijă de ei, dar Eu, 
Domnul, voi trimite pe îngerii Mei şi voi aduna pe toţi aleşii 
Mei în turma Mea cea vie, cu care voi rămâne între cer şi pă- 
mânt, şi o voi bucura cu zile de nuntă cerească, nunta Mea cu 
mireasa Mea cea din români, în sărbătoare de nou Ierusalim. 
Nou Ierusalim înseamnă laolaltă fii curaţi şi vii, oameni noi, 
oameni sfinţi laolaltă, iubirea dintre Mire şi mireasă. Amin, 
amin, amin. 

Fiilor din grădina cuvântului Meu, vă iubesc ca pe cei 
ce Mă aduc din cer pe pământ, ca pe cei ce-Mi împlinesc 
Scripturile venirii Mele a doua oară de lângă Tatăl. Sunt cu 
zile de nuntă venit la voi. Eu Mire, şi voi mireasă, nuntă cu 
nuntaşi, că la nunta Mea cu voi vin nuntaşi. 

Poporul Meu Ierusalim, să fii mireasă dulce şi să-Mi 
bucuri nuntaşii, ca să Se bucure Tatăl Meu de iubirea Mea cu 
mireasa Mea. Daţi daruri la nuntaşi, că nunta cerească nu e ca 
nunta omenească. Daţi cuvântul Meu cel plin de darurile 
Mele, daţi daruri nuntaşilor, ca să Mă vadă cu voi, căci sunt 
Mirele nunţii. 

La nunta din Cana Mi-a spus mama Mea să Mă duc cu 
ea, şi M-am dus. Mama Mea îi ştia pe cei doi miri şi îi voia 
miri să fie, căci mirii care iau apoi păcatul de la unul la altul 
după nuntă, aceia nu se cheamă miri. Mi-a furat duhul rău 
cuvântul sfânt şi s-a îmbrăcat cu el pe deasupra şi a dus lumea 
în minciună, şi minciuna se cheamă nuntă. 

O, poporul Meu, mama Mea Fecioară M-a dus la nun- 
ta din Cana Galileii ca să-i adun pe cei aleşi ai Mei, şi am 
ascultat-o ca fiul pe mama lui. Aşa le-a spus ea la slugile 
nunţii: «Faceţi tot ce vă va zice El». Eu şi ucenicii Mei cu 
care Mă dusesem la nunta unde am fost chemaţi, priveam cu 
iubire peste cei doi miri din Cana, că îi iubea pe ei mama Mea 
şi voia să-Mi arăt slava ca să-i iau de ucenici pe cei doi miri 
curaţi. Nuntaşii nu ştiau că Eu sunt Fiul Fecioarei mamă. De 
aceea am spus: «Ce este Mie şi ţie, femeie? Ceasul Meu încă 
nu este». Eu, ca un Dumnezeu, ştiam dorul mamei Mele, şi 
am făcut semn ceresc între nuntaşi, ca să vadă cei doi miri 

slava Mea şi să vină după Mine, ucenici. Ce semn ceresc am 
făcut, fiilor? Am secat vasele în care era vin, şi aceasta a fost 
cu adânc înţeles. Poporul iudeu era poporul Domnului, şi toa- 
te popoarele ştiau aceasta şi veneau la Ierusalim să se închine 
Domnului lui Israel. Dar odată cu venirea Mea între oameni 
prin poporul Israel, s-a petrecut lepădarea lui Dumnezeu de 
Israel, şi a lui Israel de Dumnezeu, că nu M-a primit Israel 
când Tatăl M-a trimis la el, pentru că Israel nu iubea viaţa lui 
Dumnezeu în mijlocul lui, şi iubea idolii, şi iubea minciuna 
vieţii. De aceea am făcut să sece vinul nunţii, că Israel era 
vechi, şi n-a voit înnoirea prin Mine, Cel trimis de Tatăl. Pen- 
tru vin nou trebuie vas nou. Pentru învăţătură proaspătă tre- 
buie om nou, om înnoit, dar Eu îi culeg pe cei ce se lasă năs- 
cuţi din Mine, şi am făcut semn pentru cei doi miri. Când ma- 
ma Mea a venit şi Mi-a spus: «Nu mai au vin», am ştiut iubi- 
rea ei pentru miri, dar Mă uitam în toate părţile să nu dau 
nimănui de bănuit ceva, că Eu numai pentru cei doi miri M-am 
slăvit atunci, pentru cei curaţi, fiilor care ştiţi să pricepeţi tai- 
nele cuvântului Meu şi ale faptelor lui. Atunci am zis slugilor 
nunţii să umple cu apă cele şase vase de piatră care erau acolo 
pentru curăţirea iudeilor. Slugile au făcut ce am spus, şi iar 
le-am spus lor: «Scoateţi acum şi duceţi nunului mesei». 
Nunul a gustat, şi neştiind de unde este acest vin nou, a che- 
mat pe mire şi i-a spus: «Orice om pune întâi vinul cel bun, 
şi apoi pe cel slab, dar tu ai ţinut vinul cel bun până acum». 

O, poporul Meu mireasă. Eu cu nunta am început când 
am început să Mă slăvesc pentru ucenicii Mei, care aveau să 
creadă în Mine şi să-Mi urmeze, căci ceilalţi nu vedeau şi nu 
ştiau cine sunt Eu. Cei doi miri au ştiut atunci cine sunt Eu, 
căci M-au văzut când M-am slăvit prin slugile nunţii, care iu- 
beau pe Dumnezeu, şi care Mi-au păstrat taina între cei de la 
nuntă, că numai ei ştiau de unde este vinul cel bun, fiindcă Eu 
le-am poruncit, şi ei au împlinit şi au făcut minunea vinului 
cel nou, prin credinţă, fiilor. Iată taină: vinul cel nou are ne- 
voie de vas nou. Credinţa în Dumnezeu o are numai omul 
curat. Amin, amin, amin. 

Şi l-am luat în ziua aceea ucenic pe mirele din Cana, şi 
l-am numit între cei doisprezece apostoli ai Mei şi l-am bine- 
cuvântat, iar pe mireasă am făcut-o uceniţă curată, şi slujea ea 
lui Dumnezeu, împreună cu celelalte iubitoare de Dumnezeu. 
Aşa preot am fost Eu, aşa am cununat Eu pe mirii nunţii, că 
i-am voit miri, fiindcă mama Mea i-a iubit. Dar preoţii de pe 
pământ nu ştiu ce înseamnă preoţie, nu ştiu ce înseamnă nun- 
tă, nu ştiu ce înseamnă vin nou şi om nou. Ei sunt ca Israel 
cel vechi, ei binecuvintează însuratul şi măritatul şi traiul pă- 
cătos al omului, şi nu am ucenici vii prin preoţii de pe 
pământ. 

Fiilor, nimeni pe pământ nu are de cine să asculte aşa 
cum M-au ascultat pe Mine slugile nunţii din Cana, care au 
făcut împlinirea slavei Mele şi minunea vinului cel nou. Ei au 
luat vinul cel nou, învăţătura Mea, căci M-au ascultat când 
le-am zis să umple cu apă vasele, şi apoi să scoată vin din 
vase, nu apă. Credinţa lor a făcut aceasta, căci au ascultat, 
fiindcă au crezut ce le-a spus mama Mea. Aşa îmi aleg Eu 
dintre oameni pe cei aleşi ai Mei. Dar acum mama Mea îmi 
spune din nou: „Fiule, nu mai au vin nuntaşii; Fiule, nu mai 
este vin “, iar Eu o ascult, şi le poruncesc slugilor nunţii să 
umple vasele cu vin nou şi să dea nuntaşilor, să dea de la 
Mine, că Eu sunt izvor de vin nou şi am viţă nouă, sădire 
nouă, preoţie nouă. Butucul cel vechi de vie s-a uscat, şi am 
sădit vie nouă din care fac vin şi dau nuntaşilor să bea şi să ia 
Duh Sfânt, şi să se facă sfânt cel ce bea. 


La nunta din Cana am făcut semn şi M-am slăvit prin 
el ca să-Mi întăresc ucenicii în credinţă şi în stăruinţa credin- 
ţei. Aşa şi azi lucrez, şi fac nuntă curată şi despart omul de 
păcat şi îl fac mireasă curată, om fără de păcat fac, prin slava 
Mea, prin slava cuvântului Meu, prin învăţătura Mea, vinul 
cel nou. Amin, amin, amin. 

O, mamă a Mea, şi azi te ascult când îmi spui la zilele 
de nuntă să pun vin nou pe masă ca să bea nuntaşii nunţii Me- 
le cu mireasa Mea, cu poporul Meu mireasă. Te ascult, mamă, 
căci este ceasul Meu. Amin, amin, amin. 

O Fiule Mire, Fiule cu mireasă, Fiule al meu! 
• îţi iubesc mireasa şi voiesc să aibă vin 
nuntaşii zilelor de nuntă, că m-am purtat din loc în loc să 
chem la nunta Ta pe mulţi, şi mulţi ştiu că Tu eşti Mire în ro- 
mâni şi ai mireasă din români. îi trag pe mulţi spre Tine, Fiule 
Mire, ca să-Ţi vadă slava Ta cu mireasa Ta, şi să le dau plata 
credinţei, că pe mulţi i-am condus spre poporul nunţii Tale. 
Eu m-am tras acum în sălile de nuntă, în zilele nunţii Tale 
m-am tras, şi stau lângă Mire şi mireasă, lângă Tine şi po- 
porul Tău cel nou, şi îi chem pe cei vestiţi de mine din vreme. 
Prin multe locuri am umblat ca o vomicuţă care vesteşte nun- 
taşii să vină la nuntă. Am fost şi la păgâni, am fost şi la creş- 
tini, am fost şi la cei chemaţi, dar cei chemaţi au de trăit traiul 
lor, căci vinul cel vechi a secat, şi nimeni nu mai caută vin. 
Cei chemaţi beau şi mănâncă mâncări şi băuturi păgâneşti şi 
diavoleşti, ca preoţii lui Eli, ca fiii lui Eli, care se desfrânau 
între Domnul şi popor. 

O, Fiule Mire, nimeni pe pământ nu mai are de cine să 
asculte. Dar eu sunt mama Ta, şi Tu m-ai ascultat mereu, ca 
să Te faci pildă pentru mulţi. Suntem la nuntă, şi eu am adus 
călăuzind pe mulţi spre nunta Ta, şi le spun la toţi aşa: 

Amin, amin zic vouă, celor chemaţi de mine la nunta 
Fiului meu! Faceţi tot ce vă va zice Fiul meu, că El porunceş- 
te slugilor nunţii să pună vin nou în vasele spălării. Veniţi şi 
vă spălaţi în vasele spălării, că în ele se face vin nou, prin Fiul 
meu. Spălaţi-vă, curăţiţi-vă, albiţi-vă în botezul cel nou, prin 
spălare în vinul cel nou, care spală pe cei ce vor fi oameni noi, 
oameni sfinţi, oameni fără de păcat. Cel ce vine după mine, 
să-şi ia crucea şi să urmeze Fiului meu. Amin, amin, amin. 
Toţi cei care m-aţi ascultat când am strigat vestea nunţii, as- 
cultaţi de Fiul meu şi fiţi români ai Fiului meu şi staţi în Ro- 
mânia, precum şi eu stau, că ea e ţara Fiului meu, ţara strălu- 
cirii, cea proorocită de Daniel, proorocul Scripturilor. Ţara 
strălucirii va străluci de sfinţi. Fiţi sfinţi, că Fiul meu e Sfân- 
tul Tatălui. El îi face fii ai Tatălui pe toţi cei ce cred în El şi 
în poporul Lui mireasă, mireasa Fiului meu. Voi, cei care aţi 
urmat glasului meu cu care v-am chemat către Fiul meu, 
veniţi şi învăţaţi iubirea dintre Mire şi mireasă. Vegheaţi în 
calea Mirelui. Iată, Mirele vine, vine, vine! Ieşiţi întru întâm- 
pinarea Lui, căci nunta Lui este iubirea dintre Mire şi mi- 
reasă. Amin, amin, amin. 

O mamă dulce, mamă care asculţi de Fiul 
^ tău, de până să-L fi născut şi până azi! Eu 
sunt pildă de ascultare şi fac vin nou şi dau la cei însetaţi. 

Fiilor din grădina Mea, fiilor unşi, umpleţi vasele cu 
vin şi daţi daruri nuntaşilor. Amin, amin, amin zic vouă şi 
tuturor celor ce vin la nunta Cuvântului lui Dumnezeu: iată 
Mirele, ieşiţi întru întâmpinarea Lui! Fericit este cel ce are 
untdelemn în candela sa, că acela se va bucura la venirea Mea 
şi va intra la nuntă. Amin, amin, amin. 

Cuvântul lui Dumnezeu 


Sărbătoarea Tăierii capului sfântului Ioan Botezătorul 

Cartea cuvântului Domnului nu încape pe pământ din pricina căr- 
ţilor oamenilor. Cuvântul Domnului desparte pe creştin de păgân şi 
adevărul de minciună. 

Î n numele Tatălui şi al Fiului şi al Sfântului Duh, 
stau deasupra grădinii cuvântului Meu şi Mă fac 
carte cerească peste voi, fiilor unşi peste vremea aceasta de 
venire a Mea. E sărbătoare cerească peste voi. Amin. Ioan, 
botezătorul Meu, a intrat în ziua aceasta întru cele cereşti pe 
vremea trupului Meu când el Mă mărturisea pe Mine, şi Eu 
pe el, ca să facem lucrarea Tatălui pentru Fiul Tatălui, ca să 
creadă cei credincioşi în venirea Mea cu trupul între oameni, 
aşa cum s-a grăit şi cum se aştepta prin prooroci. 

Mă fac cuvânt cu mărire în el, Mă fac peste voi înţe- 
lepciune a Scripturilor, că pe pământ fiecare om care scrie 
despre Scripturi scrie cum vrea el sau cum vrea omul de pe 
pământ, şi s-a stâlcit pe pământ înţelepciunea şi adevărul 
Scripturilor. Dacă într-o vreme scriu zece oameni mai cunos- 
cători sau mai puţin cunoscători despre vremea lor numai ca 
să scrie, aşa cum s-a scris şi despre voi în vremea aceasta de 
către oamenii fără de înţelepciune cerească, şi dacă Duhul 
Meu Cel Sfânt nu încape în oameni ca să priceapă care este 
adevărul din cele ce se scriu, atunci piere adevărul de pe pă- 
mânt, piere cunoştinţa despre Dumnezeu şi despre cele lăsate 
de Dumnezeu între oameni. De aceea am spus Eu vouă: «Vai 
de cei ce scriu cărţi peste cărţi, căci nu sunt cărţile acelea». 
Cartea Adevărului nu încape pe pământ, nu este iubită şi 
crezută, şi vai de omul care-L face mincinos pe Dumnezeu! 
Dar Eu voi birui pe om prin Cartea Adevărului. Amin, amin, 
amin. Care este Cartea Adevărului? Ea este lucrată din cuvân- 
tul Meu pe care Eu, Domnul, îl grăiesc peste omul cel ales de 
Mine ca să scrie. Nu toţi oamenii care scriu sunt aleşi de Mine 
ca să scrie, şi aceştia au fost şi sunt prea puţini, că nici nu 
trebuie degetele unei mâini ca să-i numere pe aceştia în fieca- 
re vreme, că Eu aşa am spus: «Sunt până la sfârşitul veacu- 
lui». Amin. Proorocii şi apostolii au fost aleşi de Mine ca să 
Mă aşeze pe Mine pe pământ cu toate câte Eu am grăit, dar 
oamenii se tem de adevărul Meu şi dau să-l numească neade- 
văr, aşa cum a făcut şi Irod, care a ascuns adevărul, şi pe Ioan, 
care-i descoperise lui pe cele acoperite şi adevărate. L-a as- 
cuns Irod în temniţă pe Ioan numai pentru că-1 dăduse de gol 
că Irodiada, soţia lui, a fost femeie şi a fratelui său, Filip. 
Atunci a văzut că Ioan este prooroc şi că descoperă adevărul 
cel ascuns pentru fărădelegea lui. 

Fărădelegea este un adevăr atunci când ea este, dar este 
adevărul fărădelegii, iar Eu Mă descopăr că sunt Dumnezeu 
descoperind fărădelegile cele ascunse ale oamenilor care nu 
se leapădă de cele rele din ei. Ioan a trebuit să-şi pună capul 
său pentru ca să se adeverească adevărul dumnezeiesc, care 
descoperă adevărul fărădelegii omului. Ioan a trebuit să moa- 
ră ca să i se vadă mărirea lui de la Dumnezeu, dar azi oamenii 
nu mai stau de partea adevărului, şi slujesc numai minciunii, 
măi fiilor. O, numai minciună este pe pământ! Nicăieri nu 
mai este Dumnezeu. Nicăieri, fiilor! Numai minciună, numai 
minciună, numai minciună! Atâta ştiu oamenii să lucreze, şi 
de aceea omul nu are nimic. Tot omul face şi iar face, ca să 
fie, ca să aibă, dar nimic, nimic nu are omul, căci minciuna 
este nimic, şi cu ea se alege omul, căci adevărul minciunii 
este veşnic, şi stă împotriva omului, fiindcă Eu, spre judecată 
am venit în lume, şi omul e deştept, şi ştie ce fac Eu, şi de 


aceea se face antichrist şi se zbate împotriva Mea. De aceea a 
zis Ioan: «Pui de vipere, cine v-a spus să fugiţi de mânia care 
vine peste voi?». 

Fiilor, ce înseamnă această Scriptură: «Pui de vipere, 
pui de năpârci!»? Vipera are scris pe cap numele ei. Ea nu se 
poate ascunde ca să înşele cu lucrarea ei. Ea are semn pe frun- 
te şi lucrează prin veninul ei care îl omoară pe om. Dar omul 
este mincinos, omul îşi ascunde lucrarea, şi prin aceasta lu- 
crează minciună şi fuge prin ea, fuge de mânia Mea, de plata 
fărădelegilor lui fuge. De ce fuge? Pentru că el ştie că este 
Dumnezeu şi că este mânie pentru fărădelege, ştie de la Mine, 
că Eu am spus de mânia care vine pentru fărădelege. Ioan 
le-a spus oamenilor: «Nu fugiţi, ci mai degrabă pocăiţi-vă, că 
vine după mine Cel mai mare decât mine ca să-Şi adune rodul 
cel bun de pe pământ şi să dea în foc fărădelegea». 

Oamenii sunt stăpâniţi de femeie, nu de Dumnezeu, 
fiindcă omul aceasta şi-a ales. Omul şi-a ales femeia. S-a lă- 
sat omul de Creatorul său şi s-a unit cu femeia şi n-a mai fost 
un trup cu Dumnezeu aşa cum a fost el creat la început, lată 
ce este pe pământ: bogaţi şi săraci, împăraţi şi ostaşi, drepţi şi 
păcătoşi, robi sau liberi, sunt sub robia trupului, sub robia fe- 
meii care este luată din trupul omului cel zidit de Dumnezeu. 
Femeia s-a făcut păcat şi cădere pentru om, şi de atunci e nu- 
mai minciună pe pământ, iar Eu, Domnul, suspin fără odihnă, 
fără locaş, căci capul omului este femeia, şi nu mai am om în 
care să-Mi plec capul şi să fiu capul omului. 

Biserica n-a voit să fie biserică a Mea, şi a rămas a oa- 
menilor care s-au aşezat dumnezei în ea. Fiilor, am spus pe 
vremea trupului Meu că Eu nu voi veni mai înainte de a se 
arăta văzut păcatul lepădării de credinţă, păcatul iubirii făţar- 
nice lângă numele lui Dumnezeu. Fiilor, nicăieri nu mai este 
Dumnezeu, că scris este: «Eu nu locuiesc cu cei ce fac fără- 
delegea». Eu pe oameni i-am părăsit mai mult decât în vre- 
mea lui Noe, şi oamenii se mint unii pe alţii cu numele Meu, 
ca orbii care nu se pot călăuzi unul de altul. 

O, tu, biserică! Tu, care nu mai ai Tată! Tu, care ţi-ai 
lepădat Dumnezeul unindu-te în numele Meu, zici tu, cu tot 
neamul străin de calea adevărului! De ce ai făcut aceasta? 
lată, ai scris cu mâna ta judecata Mea peste fapta ta. Oare, Eu, 
Domnul, ţi-am spus să faci aceasta? O, Eu am venit spre tine 
şi ţi-am spus să nu faci aşa ceva, ca să nu vin să te lovesc pe 
neştire. Iată, te-am părăsit ca odinioară pe Israel, care se lepă- 
dase de Mine prin necredincioşia lui. în zilele ce vin vei ve- 
dea că te-am părăsit, şi vei crede atunci că Eu sunt Cel ce am 
ieşit în calea ta ca să te strig şi să te întorc de la păcatul lepă- 
dării de credinţă de dinaintea arătării Mele, precum este scris 
în Scripturi despre venirea Mea. Este scris că îţi vei vinde pe 
bani întâietatea, şi aşa ai făcut. Eu pe bani am fost vândut, şi 
iată, de atunci nimeni nu Mă mai poate vinde sau cumpăra 
decât cel ce are semnul tău pe el, se mn ul bisericii care şi azi 
Mă vinde pe bani. Cel ce Mă ia prin preot, Mă plăteşte preo- 
tului şi se face fiu al bisericii cumpărându-şi cu bani înfierea 
aceasta. 

O, oare, care este hristosul tău, biserică? Cel răstignit 
n-a venit să I se slujească, ci a venit să slujească tuturor. Cel 
răstignit pentru tine grăieşte peste tine şi te întreabă: de ce ai 
făcut aceasta? Cum de ai făcut pace cu păgânii în numele 
Meu când între Mine şi tine nu este pace, nu este sfinţenie de 
la tine spre Mine? O, n-ai voit să fii a Mea, şi ai voit să fii a 
lumii, a babilonului. Ai voit să fii a ta şi eşti a ta, şi nu eşti a 
Mea. Dar din tine Eu aleg pentru slava Mea pe mulţi care 
plâng acum cu Mine pentru cele ce ai făcut tu. Te-ai despărţit 

de Mine acum şaptezeci de ani, şi acum nu te-ai întors la stri- 
gătul Meu, şi tot departe ai rămas. Ba te-ai unit cu cei ce nu 
au Dumnezeu, căci Eu sunt Dumnezeul celor sfinţi. 

O, voi, cei curaţi cu înţelepciunea şi cu mâini curate în 
mijlocul bisericii care s-a lepădat de Mine! Aşezaţi-vă de-a 
dreapta Mea, căci cuvântul Meu este sabia care desparte pe 
creştin de păgân, că n-am venit să aduc pacea, ci sabia, şi iată, 
am adus-o, şi cu ea judec pentru adevăr. Amin, amin, amin. 

Ce înseamnă om păgân? Tot omul care face păcat după 
păcat după ce Eu am arătat calea şi viaţa întru adevărul Meu 
cel ceresc, acela are viaţă păgână, chiar dacă are semnul bise- 
ricii pe creştetul lui. Acela este ca vipera care muşcă, şi apoi 
fuge de pedeapsa faptei sale. Dar Eu voi birui pe om prin 
Cartea Adevărului, care este lucrată din cuvântul Meu pe care 
Eu îl grăiesc peste omul cel ales de Mine ca să audă şi ca să 
scrie, aşa cum Eu i-am poruncit lui loan apostolul să scrie 
cartea cea pentru sfârşitul fărădelegii. Iată zilele judecăţii, 
aidoma ca în zilele din vremea lui Noe când Eu strigam ca şi 
azi, şi oamenii beau şi mâncau, se însurau şi se măritau şi se 
făţămiceau, ca şi azi. 

O, fii ai oamenilor, până când? Oare, nu voiţi să vă 
treziţi ca să vedeţi păcatul lepădării de credinţă pe care 
mai-marii cei care stau peste sufletele voastre l-au scris cu 
mâna lor? Vine mânia Mea din pricina acestora. Treziţi-vă! 
Strigă glasul lui Dumnezeu peste voi. Treziţi inimile voastre 
şi staţi în faţa slavei Mele, căci cuvântul Meu de azi este în- 
ger trimis de Mine ca să adune în barca salvării pe cei care 
gem şi plâng sub întunericul depărtării de Dumnezeu. 

Voi, slujitori ai bisericii care mai sunteţi vii cu inima, 
sculaţi şi sunaţi şi apăraţi izvorul credinţei şi pe fiii voştri care 
se aleg de partea vieţii veşnice! Vă voi da un nume nou şi o 
inimă nouă, căci vinul Meu este vin nou, şi nu-1 pun în vase 
vechi. Sculaţi, şi înnoiţi-vă pentru vinul cel nou, pentru vea- 
cul cel nou, zidit din sfinţi pe pământ. Fugiţi de bani, fugiţi de 
lăcomie, fugiţi de bogăţie, fugiţi de slava care vine de la om, 
fugiţi de-a dreapta Mea şi staţi sub harul credinţei sfinte până 
ce voi pune pe antichrist aşternut sub puterea Mea. Amin, 
amin, amin. 

Antichrist este împărat mare în numele Meu, zice el. 
Toţi împăraţii pământului îi slujesc lui, şi nu-i cunosc faţa. 
Dar iată zilele când Eu, Domnul, vin, şi îl voi nimici cu sufla- 
rea gurii Mele şi îl voi numi fiul fărădelegii, împăratul babi- 
lonului, cu care s-au desfrânat toţi împăraţii şi toţi supuşii îm- 
păraţilor. Scris este în Scripturi că sfârşitul tuturor nu va veni 
înainte de lepădarea de credinţă când se va arăta omul fărăde- 
legii. Iată, cuvântul Meu este suflarea gurii Mele, care gră- 
ieşte adevărul despre păcatul pustiirii, aşezat la loc sfânt şi 
îmbrăcat în veşmânt sfânt. Eu sunt Dumnezeu Cuvântul. Iată 
zilele Mele, şi va fi răsplată după faptă peste tot pe unde nu 
pătrunde harul pocăinţei, pe care Eu îl suflu peste pământ ca 
să-l ia cei ce se vor umili spre iertarea păcatelor lor. 

Eu stau la uşă şi bat. De va auzi cineva glasul Meu şi 
va deschide uşa, voi intra la el şi voi cina cu el, şi el cu Mine. 
Amin. Cuvântul acesta este cina pe care Eu, Domnul, o aşez 
între Mine şi cel ce va deschide glasului Meu. Amin. 

Iată, Mirele vine! Cuvântul Meu este înger trimis de 
Mine, după cum este scris: «în zilele când va grăi al şaptelea 
înger, atunci săvârşită este taina lui Dumnezeu, precum 
Domnul bine a vestit robilor Săi, proorocilor». Amin, amin, 
amin. 

29 august/11 septembrie 1998 


Sărbătoarea Brăul Maicii Domnului 

Cel ce crede în Domnul, are viaţă veşnică. Preoţii lumii stau la 
răspântii să-i oprească dinspre izvor pe cei însetaţi de Domnul. 

C obor din cer pe pământ cu hrană îngerească. 
Amin. Fiilor unşi de Mine în grădina Mea cea 
de la sfârşit! Iată, Mirele vine! Ieşiţi întru întâmpinarea Lui. 
Deschideţi Domnului! Amin, amin, amin. 

în numele Tatălui şi al Fiului şi al Sfântului Duh, cobor 
din cer pe pământ cu iubire proaspătă şi cu flori de nuntă, ca 
să pun la nuntaşii care vin la nunta Cuvântului. Cuvântul este 
Fiul lui Dumnezeu, prin Care toate s-au făcut. Amin. Eu sunt 
Mirele nunţii. Eu sunt hrana şi bucuria nuntaşilor. Fericit este 
cel ce ştie să aibă haină de nuntă, că acela se ridică la 
strigarea Mirelui şi se găteşte în veşmântul nunţii şi intră 
bucurându-se. Amin. 

O, copilaşi ai grădinii venirii Mele, vin oiţe la izvor. 
Vedeţi să înveţe să bea şi să fie vii pentru venirea Mea. Vedeţi 
să nu se înece când beau. Vedeţi să nu li se aplece când mă- 
nâncă. învăţaţi-le venirea la izvor, şi mâncatul, şi băutul, şi 
crescutul lor. Vedeţi să înveţe de la Mine şi de la voi ce în- 
seamnă Dumnezeu prin izvorul acesta al vieţii veşnice. Sunt 
multe oi care nu s-au plecat întunericului veacului acesta, şi 
pe acestea le voi călăuzi la nunta cuvântului Meu cel viu, şi 
vouă vă voi da puterea Mea, ca să biruiţi toate neputinţele 
cele pământeşti şi să staţi în poarta cuvântului Meu şi să su- 
flaţi peste oi şi să le puneţi în guriţă şi în trăistuţă păşunea 
Mea, mana care se coboară din cer în vremea aceasta, hrană 
îngerească pentru cei curaţi la inimă şi la duh şi la trup. Eu 
sunt Cel viu, şi am în Mine viaţă veşnică pentru toţi cei care 
Mă caută după adevăr. Slujitorii bisericii din lume nu fac voia 
Mea, şi de aceea nu pot avea grijă de cei ce nu Mă au, dar care 
sunt deprinşi să ştie că biserica este aceea unde se strânge lu- 
mea şi preotul pentru slujbă. 

Fiilor unşi în grădiniţa Mea, fiţi biserică cuvântătoare, 
învăţaţi pe cei ce Mă caută ce înseamnă cuvântul biserică. 
Duhul necunoştinţei de Dumnezeu este împărat peste cei fără 
de înţelepciune. Mulţimi peste mulţimi sunt prinse sub duhul 
necunoştinţei, şi piere omul din lipsă de înţelepciune. Teme- 
rea de Dumnezeu s-a depărtat de la oameni, iar moartea şi 
faptele ei sunt hrană pentru sufletul omului, şi omul nu ştie ce 
mănâncă. S-a scufundat lumea toată în necunoştinţă, şi nu ştie 
omul ce este temerea de Dumnezeu şi ce este înţelepciunea. 
Vin Eu, Domnul, şi aşez pe pământ masă bogată, hrană înge- 
rească, odihnă pentru toţi cei blânzi şi smeriţi cu inima şi cu 
trăirea lor. Vin Eu, şi iar învăţ pe om, căci sunt învăţătorul. 
Amin. Şi sunt în voi şi peste voi şi vă fac împărţitori de viaţa 
cea veşnică, şi care este în Mine, fiindcă Eu voiesc să-i trag 
pe toţi la Tatăl. 

Când poporul Israel a ajuns la Iordan, Moise l-a învăţat 
legile cele sfinte ca să trăiască prin ele şi să aibă viaţă veşni- 
că, dar nepăsarea de viaţa cea veşnică l-a părăsit pe poporul 
Domnului, iar cine nu are viaţă veşnică, acela moare. Viaţa 
cea veşnică este Iisus Hristos în om. «Toţi cei ce cred în Mine 
au viaţă veşnică», Eu aşa am spus. Dar iată, nu este înţelep- 
ciune pe pământ, fiindcă cei ce s-au aşezat păstori de suflete, 
aceia îngrijesc de ei înşişi, şi nici de ei înşişi nu ştiu să îngri- 
jească. 

Ce voieşte să spună Scriptura aceasta: «Cel ce crede în 
Mine are viaţă veşnică »? Cel credincios nu se îndoieşte, nu 
se sminteşte întru Mine, şi Mă are aşa cum sunt Eu şi Mă lasă 

peste el cu toate ale Mele şi este curat şi umilit şi înţelept şi 
veghetor şi iubitor de viaţă veşnică. Vine vremea să se împli- 
nească această Scriptură a vieţii veşnice peste toţi cei credin- 
cioşi cu adevărat şi în toată vremea, că Ilie, proorocul Meu, 
în toată vremea a crezut în Mine şi a trăit viaţă veşnică, viaţă 
care nu moare în om. Amin, amin, amin. 

Iată ce lucrare minunată: Eu, Domnul lisus Hristos, vin 
din cer pe pământ cu hrană îngerească pentru oile care ştiu să 
audă şi să creadă şi să înţeleagă glasul Păstorului bisericii. Eu 
sunt Păstorul păstorilor, Păstorul bisericii Mele, Păstorul ce- 
lor vii cu viaţa, cu viaţa Mea vie în ei. 

Ce este viaţa vie, şi ce este viaţa moartă? Viaţa cea vie 
este viaţa Mea în om în toată vremea, iar viaţa moartă este 
viaţa omului în om, voia omului în om. Cel viu cu viaţa crede 
şi nu ispiteşte, crede şi se umileşte crezând, că este viu şi ştie 
prin viaţa lui cea vie. 

Fiilor, cei vii cu viaţa au înţelepciune. Amin. Cel mort 
cu viaţa nu ştie cum să creadă, şi ispiteşte şi stă în el, căci este 
mort cu viaţa şi ştie prin viaţa lui cea moartă. Dar Eu vin din 
cer pe pământ învăţător de viaţă veşnică peste cei credincioşi, 
că nu mai este învăţătură adevărată pe pământ. Cei ce Mă 
vestesc pe Mine oamenilor, aceia au viaţa lor şi nu pe a Mea, 
şi este făţarnică învăţătura lor, că ei nu sunt vii cu viaţa. Vin 
Eu şi împlinesc Scripturile vieţii veşnice peste cei binecredin- 
cioşi, căci cerul şi pământul vor trece, dar cuvântul cel rostit 
de Mine se va împlini iotă cu iotă. Amin. 

O, fiilor unşi de Mine peste vremea aceasta, Mă fac cu- 
vânt de iubire proaspătă şi Mă dau prin voi celor ce vin spre 
muntele Meu cel sfânt, din care curg legile Mele cele de viaţă 
veşnică. Amin. Grăiesc peste ei şi zic: 

Pace vouă! Pace vouă! Pace vouă! Am dat pacea Mea 
ucenicilor Mei. Pace şi vouă, şi veţi fi ucenicii Mei, căci orice 
păstor dă Tatălui lucrul său cel bun, ca să Se bucure Tatăl de 
rodul talanţilor celor cu talanţi. Păstorul care dă cu toiagul lui 
în oi pentru că Mă iubesc pe Mine oile lui mai mult decât Mă 
iubeşte el, acela este păstor mincinos, care zice şi nu face 
după cuvântul său. 

Iată, biserica cea din România ştie de izvorul cuvân- 
tului Meu din această grădină, şi s-au pus păstorii la pândă să 
împiedice pe toţi cei însetaţi şi să nu bea de la Mine, şi să bea 
de la ei. Dar Eu stau pe munte curat, căci munte înalt este bi- 
serica Mea cea curată, care Mă are în mijlocul ei, fiindcă bi- 
serica e din fii curaţi, nu din ziduri de piatră. Acolo unde sunt 
cei curaţi şi credincioşi, şi Eu sunt. Iar acolo unde se adună 
cei făţarnici ca să cinstească numele Meu şi pe ei lângă nu- 
mele Meu, zic ei, acolo este biserică lumească, nu biserică a 
lui lisus Hristos. Iar păstorul care sună să-şi adune oile şi 
suflă peste ele ca să le încălzească la sân, acela le ia pe braţe 
pe oi şi le aduce la izvorul cel veşnic şi le are ca plată a lucru- 
lui de ucenic credincios, şi acela va auzi de la Mine: «Vino, 
slugă credincioasă, că peste puţine ai fost pus, şi ai fost Mie 
credincios. Vino acum să-ţi încredinţez pe cele multe ale 
Mele, căci plata celor credincioşi sunt Eu cu toate ale Mele, 
amin; Eu şi cuvântul vieţii veşnice». Amin, amin, amin. 

Pace vouă, celor călăuziţi de păstor credincios Mie! 
Pace vouă, celor ce cunoaşteţi glasul Păstorului Cel bun, Cel 
ceresc, Păstorul Care coboară din cer pe pământ ca să-i tragă 
pe toţi ai Săi la Tatăl, Păstorul Care-Şi pune sufletul Său pen- 
tru oi. Luaţi Duh Sfânt! Luaţi Duh Sfânt! Luaţi Duh Sfânt! 
Amin, amin, amin. Şi dacă luaţi, fiţi vii apoi. Luaţi cuvântul 
Duhului Sfânt şi învăţaţi să lucraţi peste voi taina vieţii 
veşnice, taina dintre Mine şi voi să ştiţi s-o trăiţi, să ştiţi s-o 


înţelegeţi, căci până acum voi aţi strigat la cer şi aţi cerut de 
la cer, dar acum cerul răspunde pământului, iar cei ce pri- 
mesc, să ştie taina celor cereşti în ei, să ştie prin duhul cel 
înnoit în ei. Taina Mea nu este între făţarnicii lumii, ci este 
pentru cei curaţi cu inima. Păstraţi taina Mea, căci cei ce n-au 
viaţă în ei umblă să-i dezbrace de taina Mea pe cei ce vin 
după Mine. Fiţi cuminţi! Fiţi cuminţi! Fiţi cuminţi, voi, cei 
care doriţi pe Dumnezeu! Fiţi cuminţi, căci cei ce n-au în ei 
viaţă vie nu trebuie să fie traşi sau împinşi sau aduşi la izvor, 
căci acest izvor are în el viaţă veşnică numai pentru cei cu 
Mine în ei. Amin, amin, amin. Luaţi duh de înţelepciune şi fiţi 
cuminţi, că plata bună se dă celor cuminţi. Lăsaţi zbuciumul 
şi luaţi pacea Mea în voi şi răbdaţi spre înţelepţire. Fiţi mul- 
ţumiţi, căci cei nemulţumiţi sunt tulburaţi, sunt neliniştiţi. Fe- 
meia lui Lot este pildă de trezire pentru cei ce-şi iau crucea ca 
să vină după Mine. Ea s-a îndoit, ea s-a uitat în urmă, şi uşa 
Mea s-a închis în faţa ei, dar voi fiţi credincioşi şi sfinţi şi 
luaţi înţelepciune şi luaţi puterea vieţii veşnice în voi, căci 
totul este cu putinţă pentru cel ce crede în Mine. Ce trebuie să 
poată cel ce crede în Mine? Acela poate să se uite numai la 
Mine. Acela lucrează peste el viaţa Mea. Acela voieşte cerul 
şi pe Dumnezeu şi poate cu Mine şi nu poate fără Mine. 

Amin, amin zic vouă, celor ce veniţi spre muntele Meu 
cel sfânt: fiţi mulţumiţi şi fiţi sfinţi, căci cei sfinţi înţeleg taina 
lui Dumnezeu cu oamenii cei credincioşi. Eu vin curând, şi 
plata Mea este cu Mine, ca să dau fiecăruia după cum este 
fapta sa. Amin. 

Iată, sunt cu cei credincioşi ai vremii venirii Mele cu- 
vânt peste pământ, şi sunt venit cu sfinţii şi cu heruvimii şi cu 
serafimii, şi se va vedea în curând coborârea Mea cu sfinţii cu 
care vin mereu peste grădina cuvântului Meu, grădiniţa izvo- 
rului râului vieţii, care curge din Dumnezeu. Amin. Luaţi şi 
mâncaţi, luaţi şi beţi! Acesta este cuvântul vieţii veşnice, ma- 
sa cea de nuntă a Fiului lui Dumnezeu, Care cheamă pe cei 
săraci, pe cei flămânzi, pe cei însetaţi, pe cei goi, pe cei curaţi 
cu inima şi pe cei ce plâng. Fericiţi cei ce vin aşa, că aceia se 
vor bucura, căci acest veşmânt este veşmântul nunţii. Amin, 
amin, amin. 

O, mamă, tu eşti plină de iubire dumnezeiască şi văd 
dorul tău. Tu eşti pomenită azi de biserica Mea şi voieşti să 
pomeneşti şi tu numele bisericii Mele celei vii pentru sărbă- 
toarea ta, pentru pomenirea ta între fiii bisericii. 

Pace ţie, mamă a Mea, căci pacea Mea e pacea ta, şi 
suntem cu cei credincioşi întru pace. Amin. 

O Fiule, Fiule, lungă mi-a fost iubirea, lungă 
^ şi aşteptarea, Fiule al meu. M-am aşternut 
cărare între Tine şi cei ce veneau să caute pe Dumnezeu, iar 
eu celor credincioşi le ieşeam în cale şi îi îmbucătuream cu 
îndemnul la veghe şi la rugăciune spre cer. Acum voiesc să Te 
dau pe Tine la mulţi din cei ce urmau pe cărarea mea spre 
Tine. Stau cu acoperământul meu peste ei şi îl desfac, şi dân- 
du-i Ţie, zic: deschide-le, Fiule. Amin. Primeşte rodul meu. 
Amin. Dă-le înţelepciunea Ta cea tainică, cea care învaţă pe 
om rodul vieţii veşnice. Amin. Eu am lucrat peste ei după 
cum au fost ei, ca să-i fac să străbată drumul înainte până la 
izvorul Tău, Fiule. I-am îndemnat la duhul rugăciunii, la du- 
hul cererii, la duhul veghii, dar acum, dă-le duhul înţelegerii, 
Fiule, dă-le putere să înţeleagă minunea grădiniţei Tale, mi- 
nunea cuvântului Tău, care a rodit grădină de fii unşi şi vii 
prin ungere cerească peste pământ în mijlocul României. 

O, fiilor din grădiniţa Fiului meu, dăruiţi pe Fiul meu 
la cei aduşi de mine la izvor. Daţi-le darul înţelegerii tainei lui 

Dumnezeu în om. Lucraţi lucrarea care vă este vouă dată pen- 
tru învierea făpturii. Amin. 

Iar voi, cei veniţi la izvor, faceţi tot ce vă va zice Fiul 
meu, Fiul lui Dumnezeu, Cuvântul lui Dumnezeu. Vă mulţu- 
mesc pentru că aţi înţeles cărarea mea care duce la Fiul meu. 
Amin, amin, amin. 

B inecuvântată eşti, mamă, şi îi voi învăţa pe 
ucenicii tăi să fie ucenici vii. 

Binecuvântaţi să fiţi voi, cei care aţi urmat mamei 
Mele. Binecuvântată să fie ziua aceasta, că Eu, Domnul, lu- 
crez naşterea din nou a lumii, naşterea omului nou, naşterea 
cea de sus, naşterea omului din Dumnezeu, lucrarea Mea în 
mijlocul României, ţara Mea de nuntă, ţara iubirii dintre Mire 
şi mireasă. Amin, amin, amin. 

31 august/13 septembrie 1998 

Praznicul Naşterii Maicii Domnului 

Omul ştie că Domnul este milos; El însă este în haina judecăţii. 
Cei ce vin la izvor, să nu se înece bând, ci să se facă sfinţi. 

in iar la voi, fiilor unşi în grădină, că voi sunteţi 
venirea Mea, cale a venirii Mele după două mii 
de ani. Amin. M-am aşezat în voi, şi apoi v-am măsurat făp- 
tura şi v-am învăţat să Mă primiţi şi să credeţi în venirea Mea 
şi să Mă vestiţi că am venit la voi şi că lucrez peste voi cartea 
împărăţiei cerurilor, că scris este în Scriptura care spune: «Se 
va propovădui această Evanghelie a împărăţiei în toată lu- 
mea, spre mărturie la toate noroadele, şi atunci va veni sfâr- 
şitul. Amin». 

O, fiilor, ce este sfârşitul pe care Eu l-am voit a fi înţe- 
les în această Scriptură? Sfârşitul acesta este venirea Mea. 
Amin, amin, amin. Dar iată, din pricina înmulţirii fărădelegii 
iubirea multora s-a răcit, că era scris să fie aşa. Şi dacă iubire 
nu mai este, de aceea nu se mai pricepe taina sfârşitului, taina 
venirii Mele după două mii de ani. Este scris în Scripturi des- 
pre taina celor două mii de ani. Cine citeşte, să înţeleagă. 
Amin. O, cum să înţeleagă omul această taină a plinirii tutu- 
ror vremilor dacă omul nu voieşte să înţeleagă, dacă omul nu 
voieşte să vin şi să pun sfârşit fărădelegii? Cel ce voieşte să 
se numească creştin nu vrea cu greul, ci vrea să-i meargă bine 
şi vrea să fie ajutat de Dumnezeu. Nici să Mă iubească nu 
vrea să fie în stare, dar vrea să-l ajut şi vrea să creadă că 
Dumnezeu îl iubeşte. Omul are obiceiul să zică şi să ştie că 
Dumnezeu este iubitor şi milos şi bun, şi altfel nu-i place să 
ştie. Dar zic Eu altfel, şi iată cum zic: sunt îmbrăcat în haina 
judecăţii, şi voi da fiecăruia după cum este fapta sa. Amin. Eu 
nu pot să fac de la Mine nimic, şi cum aud, aşa şi judec, pen- 
tru că nu fac voia Mea, ci a Tatălui, Care M-a trimis. Amin. 
Eu de şapte mii de ani aştept milă de la om. Acum două mii 
de ani am zis oamenilor: «învăţaţi ce înseamnă: milă voiesc, 
nu jertfă». 

Oamenii n-au milă cu adevărat unii de alţii. Umblă 
omul cu taina milei şi face din ea cădere peste om, că omul 
nu ştie taina milei. O, fiilor din grădina Mea, unde-i greu, nu 
se prind mulţi, că omul are milă de el însuşi, şi îşi zice că 
Dumnezeu e bun şi iubitor, şi nu vrea omul la greu, nu vrea 
să se jertfească pentru Dumnezeu prin iubire de Dumnezeu. 
Om pe om se înşeală cu iubirea pentru aproapele, dar nu ştie 
omul taina milei, că pe pământ e prea multă mândrie, şi 
unde-i greu, nu se prind mulţi. Cei mândri nu se bagă la greu, 
nu se pun pentru Dumnezeu şi pentru planul lui Dumnezeu, 
dar îşi zic că ajută pe aproapele lor. 


Iată, fiilor, nu sunt înţelese tainele Scripturilor. Omul 
le-a răstălmăcit după a lui plăcere, şi mulţi îl pierd pe Dum- 
nezeu din pricina plăcerilor lor. Uitaţi- vă la slujitorii de azi 
care-şi zic ai Mei. Deschideţi ochii şi priviţi-i ca să înţeleagă 
şi cei ce nu vor să vadă ca voi. Uitaţi- vă la ei cum calcă peste 
Dumnezeu. Mai bine le vine să calce peste Dumnezeu şi peste 
dreptatea lui Dumnezeu decât peste omul care vine spre ei 
fără dragoste de Dumnezeu, căci dragostea de Dumnezeu îl 
face sfânt pe om. Dar ei lucrează pentru câştig nedrept, nu 
pentru Mine. Ei învaţă cele ce nu se cuvin pe cei ce le îngă- 
duie nedreptăţi faţă de Dumnezeu. Iată, toţi oamenii îl pierd 
pe Dumnezeu din pricina iubirii de sine, căci sunt pretenţioşi, 
şi aşa stau faţă în faţă cu slujitorii de azi care-şi zic că sunt 
slujitorii Mei. 

O, nu e uşor să priceapă omul taina milei, taina lui 
Du mn ezeu în om. De aceea v-am spus Eu vouă, fiilor unşi în 
grădină, să vă uitaţi bine la cei ce vin la izvorul care curge la 
voi, să vă uitaţi la cei ce se îneacă bând, la cei ce li se apleacă 
mâncând, şi să vă faceţi datoria să-i învăţaţi de la Mine ce în- 
seamnă Dumnezeu, să-i învăţaţi mâncatul şi băutul şi crescu- 
tul prin izvorul de la voi, că Eu aşa am spus: «Se va vesti şi 
se va propovădui această Evanghelie a împărăţiei în toată lu- 
mea, spre mărturie la toate noroadele, şi atunci va veni sfâr- 
şitul», iar sfârşitul este venirea Mea. Amin. 

Creştinul trebuie să fie de folos planului lui Dumnezeu, 
dar din pricina măririi de sine nu poate omul să fie creştin, nu 
poate folosi lui Dumnezeu, căci cine-şi caută folosul său, ace- 
la nu ştie ce înseamnă această taină: creştin. Cine nu trage fo- 
los din învăţătura care vine din Scripturi, acela nu poate fi 
creştin, căci creştin înseamnă Hristos în om, faţa lui Hristos, 
viaţa lui Hristos în omul creştin. Iubirea s-a răcit din pricina 
înmulţirii fărădelegii care a devenit lege pe pământ, fărădele- 
ge îngăduită de lege, iar Eu, Domnul, sunt îmbrăcat în haina 
judecăţii, în haina dreptăţii, amin, căci sfinţii Mei mereu sus- 
pină şi îmi spun: „Doamne, până cănd?“. 

O, îndureraţii Mei, o, sfinţilor care aşteptaţi dreptatea 
pentru fapte, iată, vremea este cu Mine şi cu plata Mea. Am 
spus tuturor: «Privegheaţi!», dar omul se iubeşte pe sine şi îşi 
zice că Dumnezeu e bun şi milos şi iubitor, iar Eu sunt Cel 
Drept şi stau pe scaunul judecăţii şi trimit pe îngerii Mei să-i 
aleagă pe cei buni dintre cei răi, şi să vin apoi cu judecata 
pentru cei ce nu priveghează întru venirea Mea. Şi voi veni pe 
neştire, ca pe vremea când am venit prin Fecioară între oa- 
meni şi oamenii n-au ştiut, căci taină nepricepută este venirea 
Mea, dar de cei sfinţi taina Mea este ştiută, căci sfinţii o îm- 
plinesc prin lucrarea Mea cu ei. Amin, amin, amin. 

O Fiule tainic, mare este taina creştinătăţii! 
^ Iubirea mea de mamă se face pâine caldă 
pentru cei ce iubesc taina creştinătăţii. Această taină nu mai 
este trăită pe pământ. Fiule tainic. Nimeni nu mai poate fi 
creştin pe pământ, căci focul fărădelegii a pârjolit toată iarba 
verde, Fiule trist. Coborârea Ta pe pământ nu-şi mai găseşte 
loc, că Tu eşti ceresc şi eşti Dumnezeu sfânt, şi nu mai ai unde 
să Te aşezi. Mărirea şi semeţia omului Te-au pedepsit să nu-Ţi 
mai găseşti loc de coborâre pe pământ. Peste tot stă ascuns 
antichrist. în orice om el se simte dumnezeu, şi pe orice om îl 
face să se creadă iubit de Tine, Fiule drept. Dar Tu lucrezi 
tainic, ca şi atunci când prin naşterea mea între oameni Tu ai 
făcut din mine venire a Ta, cale a venirii Tale acum două mii 
de ani. 

O, şterge-Ţi faţa tristă şi alină-Te în mila mea de 
mamă. Nu plânge, Fiule dulce, că Tu eşti Dumnezeu. Lacrima 

Ta şi iubirea Ta, care s-au făcut chin peste Tine, mi-au ars 
inima, şi sufletul mi l-au pătruns ca o sabie. Atunci am înţeles 
că nimeni nu Te-a iubit, şi am descoperit atunci gândul inimii 
omului, aşa cum a profeţit bătrânul Simeon în zilele cele pen- 
tru naşterea Ta între oameni. Azi, din nou sunt străpunsă de 
sabia aceleiaşi dureri, căci Tu, Doamne Cuvinte, eşti taină ne- 
pătrunsă de inima omului, şi s-a descoperit din nou că numai 
Tu nu eşti primit în inima omului, ca şi atunci când Ţi-ai făcut 
atât de tainică venirea către oameni, şi când oamenii prin 
necredinţa şi prin nepăsarea lor şi-au scris singuri judecata, ca 
şi azi, Fiule nepătruns de inima omului. 

Alină-Te în mila mea de mamă, că iată, am găsit casă 
a milei pe pământ, casă pentru Tine, Fiule ceresc, cale a 
venirii Tale după două mii de ani, grădiniţă de fii, lucrată de 
Tine pentru cer. împărăţia Ta din om a căzut, Fiule ceresc, dar 
Tu eşti Judecător drept, iar omul a uitat că Tu eşti îmbrăcat 
Judecător. 

O, fii ai oamenilor, cine poate osândi pe Judecător? 
Cine poate amâna procesul neamurilor? Cine se poate ascun- 
de de ziua venirii Fiului meu, Dreptul Judecător? Fugiţi din 
căile fărădelegii, că vine împărăţia cerurilor pe pământ şi va 
prinde sub ea pe cei depărtaţi de Dumnezeu. Lucraţi pocăinţă 
şi vegheaţi apoi, că ziua Domnului vine ca turul pentru cei ce 
dorm. E Domnul cu strigătul după voi. Auziţi-I strigarea! E 
Do mn ul! Amin, amin, amin. 

O mamă, cine mai crede în venirea Mea? Cel 
^ ce crede în Mine, crede şi în venirea Mea. 
Dar cine mai crede în Mine? Cine mai ştie ce este această tai- 
nă: credinţa şi lucrarea ei? Cine mai cunoaşte numele Meu? 

O, mamă, credinţa s-a sfârşit şi iubirea s-a răcit, şi Eu 
am venit, şi vin, şi nu este cel ce Mă cunoaşte, căci somnul 
omului e somn greu. Unde nu este iubire, este somn greu. Mă 
uit la omul de pe pământ care iubeşte pofta lui. Oricât i-ar fi 
de somn, iubirea de pofta lui cea păcătoasă îl ţine treaz şi viu 
cu pofta, şi îl umblă pe drum şi noaptea, şi el biruie somnul 
prin pofta cea rea care-1 ţine treaz, căci cine iubeşte nu mai 
are somn. Dar pentru Mine omul nu dă somnul, că nu Mă 
iubeşte omul, iar Eu vin ca un fur pentru cei ce dorm, pentru 
cei ce nu trăiesc. Omul cel făţarnic dă să îmblânzească lupul 
cu pielea oii, dar pe Mine nu Mă îmblânzeşte, iar Eu sunt îm- 
brăcat Judecător, şi omul nu crede până nu vede. Omul este 
oaie mincinoasă, ca şi lupul, dar lupul este adevărat şi ştie să 
se lase atras de pielea oii, că el ştie că vine plată pentru lup, 
pentru lucrare de lup, dar omul nu ştie şi nu vrea să audă că e 
oaie mincinoasă, şi mulţi îl pierd pe Dumnezeu din pricina 
măririi de sine. Cei ce-şi zic creştini pe pământ sunt plini de 
pretenţii şi calcă peste Dumnezeu prin mărirea de sine. Omul 
nu trăieşte creştineşte, dar îşi zice creştin, şi are piele de oaie 
şi are minte deşartă, iar păstorii omului calcă peste Dumne- 
zeu şi zic ca omul cel făţarnic prin mărire de sine. 

Fiilor din grădină, fiţi precauţi, că Eu sunt Cel ce aleg 
pe cei aleşi între oameni, iar cei ce vin nu se mai uită în urmă, 
şi scapă. Cei ce nu scapă sunt cei ce se uită în urmă. Cei ce 
nu scapă sunt cei ce se dau jos de pe acoperiş ca să-şi ia haina 
lor din casă. 

Fiilor din grădină. Eu sunt cu voi şi lucrez peste voi 
cartea împărăţiei, după cum este scris: «Şi se va propovădui 
această Evanghelie a împărăţiei în toată lumea, spre mărtu- 
rie la toate neamurile, şi atunci va veni sfârşitul», iar sfârşi- 
tul este venirea Mea, căci vin să fac dreptate sfinţilor în cer şi 
pe pământ. Amin, amin, amin. 

Praznicul înălţării sfintei cruci 

Domnul binecuvintează lucrul pentru căsuţa din deal, primul dintre 
mărgăritarele proorocite să fie în jurul grădinii Sfintei Sfintelor. 
Cei îndoielnici sunt opriţi dinspre izvor prin duhovnicii lor cei 
necredincioşi. Fericiţi cei săraci cu duhul. 

Î n numele Tatălui şi al Fiului şi al Sfântului Duh, vă 
închin pe voi, fiilor unşi în grădina Mea, vă închin 
aşa cum închină o mamă bună pe copilul ei după ce-1 spală şi 
îl îmbracă, şi apoi după ce-1 hrăneşte, şi ori de câte ori începe 
sau isprăveşte peste el îngrijirea. în numele Tatălui şi al Fiului 
şi al Sfântului Duh, închinaţi-vă şi voi viaţa cea de fiecare zi 
până la venirea Mea, ca să vă am apoi în fericirea cea veşnică 
între cer şi pământ. 

în numele Tatălui şi al Fiului şi al Sfântului Duh, bine- 
cuvintez începutul lucrului din deal, prima căsuţă din jurul 
acestui aşezământ sfinţit de numele Meu, prima căsuţă bine- 
cuvântată de cuvântul Meu prin voi, fiilor unşi cu ungerea 
Mea cea nouă. Toate căsuţele binecuvântate de cuvântul Meu 
care este cu voi, să aibă în ele fii pe potriva Mea, fii după chi- 
pul şi asemănarea Mea, fii numiţi de cuvântul Meu. Această 
căsuţă să fie un mărgăritar din şirul de mărgăritare care va 
înconjura aşezământul începutului Meu cel nou, prin care am 
început naşterea din nou a lumii, înnoirea lumii, fiilor unşi. 
începem din nou lumea, şi încep cu voi. Amin, amin, amin. 
Nimeni dintre cei ce vă întâlnesc pe voi în numele Meu, nu 
pricepe adâncimea tainei Mele în voi, ba unii se scoală şi vă 
hulesc, şi pentru aceia Eu nu pot spune că n-au ştiut ce fac ei 
prin hula lor. Acum s-a aşezat pe pământ sfârşitul răului şi în- 
ceputul celor sfinte peste om, şi nu mai e vreme de aşteptat, 
că toate sfârşitu-s-au. Amin. Sfârşitu-s-au toate şi nu mai e ni- 
mic bun pentru Dumnezeu pe pământ. Totul e deşertăciune şi 
goană după vânt, după cum spune Scriptura, dar voi sunteţi 
planul Meu în mâna Mea, schiţa Mea cea pentru naşterea din 
nou a lumii. Nimic nu pot să-i mai dau lumii decât suferinţă. 
Lumea e lacomă după vânt şi după deşertăciune, e lacomă şi 
nu se mai satură de păcatul lăcomiei. Tot omul şi-a pierdut 
mintea şi nu şi-o mai adună ca să se uite la deşertăciunea min- 
ţii lui. Omul care se iubeşte pe sine, omul care îl duce pe 
Dumnezeu cu vorba, acela nu cunoaşte nimic din taina nume- 
lui de creştin. 

Fiţi atenţi, fiilor unşi cu ungerea Mea cea nouă; când 
vin spre voi oameni iubitori de Dumnezeu, zic ei, fiţi atenţi 
cum staţi în faţa lor. Staţi în numele Meu, şi altfel să nu staţi, 
că oamenii sunt iubitori de sine, sunt iubitori de argint şi se 
trufesc şi se laudă şi hulesc şi vând pe Dumnezeu, chiar dacă 
au înfăţişarea adevăratei credinţe, dar în zadar o au dacă tăgă- 
duiesc puterea ei şi lucrarea ei între oameni. Fiţi curaţi faţă de 
toţi oamenii, şi de ce este al lor să nu vă atingeţi, că oamenii 
iubitori de sine nu iubesc pe Dumnezeu, chiar dacă au înfăţi- 
şarea adevăratei credinţe. Eu sunt Cel ce aduc spre voi pe cei 
ce Mă iubesc pe Mine şi pe voi. Eu sunt Cel ce cunosc inima 
omului, iar voi să lucraţi după cuvântul Meu, că iată ce fac 
oamenii: vin la voi şi se dau iubitori de Dumnezeu, iar când 
văd jugul Meu cel sfânt, dus de voi, se ruşinează şi dau să se 
ascundă sub nădejdea că nu e Dumnezeu cu voi şi că e dia- 
volul. O, ce jug greu voi da Eu la aceştia care au aflat izvorul 
Meu cel sfânt de la voi, şi s-au dus apoi şi l-au vărsat pe dru- 
murile lor deşarte, şi apoi au învinuit cuvântul Meu şi pe voi, 
cei unşi de Mine cu ungerea Mea cea nouă! 

Am început din nou biserica Mea, că nimic nu mai 
înseamnă pe pământ biserică a lui Hristos. Iată ce fac preoţii 

din lume: se scoală să lovească în începutul Meu cel nou, care 
este cu voi în lucrarea de înnoire a lumii. Oamenii şi-au pus 
peste ei duhovnici şi i-au mărit şi i-au slăvit şi i-au pus para- 
van pentru ei şi pentru slava lor cea deşartă. Vin oameni iubi- 
tori de sine până la izvorul Meu cel sfânt de la voi, şi se duc 
apoi să întrebe pe duhovnicii lumii păcătoase care nu se scoa- 
lă din deşertăciunea păcatelor ei. Duhovnicii oamenilor zic ca 
oamenii, şi nu zic ca Duhul Sfânt. Dacă duhovnicii ar lucra 
cu Duhul Sfânt, ar fi sfinţi şi ar vedea deşertăciunea omului 
care se duce la duhovnic ca să ia de la Dumnezeu. Duhovnicii 
oamenilor vând vorbele lui Dumnezeu pe bani, şi oamenii zic 
că Dumnezeu este acolo unde se dau bani pe El, şi apoi zic 
că-L au pe Dumnezeu. Dar iată ce grăiesc: oamenii slavei de- 
şarte şi-au luat plata prin duhovnicii sufletelor lor, care s-au 
sculat alături de ei împotriva Mea. Dacă duhovnicii oame- 
nilor ar fi duhovniceşti, s-ar ascunde de oameni, că oamenii 
n-au pocăinţă, şi nici n-o caută. Iată ce caută omul, caută du- 
hovnic care loveşte în Mine, în adevărul Meu, care a venit pe 
pământ ca să vădească faptele rele ale lumii. 

O, fiilor unşi în grădina Mea, vă spun vouă că dacă aţi 
fi din lume, lumea v-ar iubi, că lumea iubeşte ce este al ei, dar 
voi nu sunteţi din lume sau ca duhovnicii lumii, care fac pe 
gustul omului din lume. Voi sunteţi cuvântul Meu, adevărul 
Meu, şi de aceea lumea nu vă iubeşte. Lumea nu iubeşte ade- 
vărul, şi de aceea nu poate lumea să vă iubească pe voi. Du- 
hovnicii bisericii din lume, cărora lumea le zice mari şi sfinţi, 
aceia au primit duhul slavei deşarte peste ei, şi sunt pătaţi în 
sângele lui antichrist, care-şi are locul în biserică, şi de aceea 
lovesc în numele Meu care este cu voi. Dar voi aveţi răbdare, 
că-i voi aduce cu capul la picioare, fiindcă Mă vor vedea cu 
voi şi vor fi judecaţi de însăşi conştiinţa lor cea pătată, care 
i-a făcut să lovească în lumina ochilor Mei care cutreieră pă- 
mântul. Ei s-au ridicat mai presus de Mine şi au judecat după 
voia lor, că nu cunosc prin Duhul Sfânt, Care pe toate le ju- 
decă după dreptatea cea din cer. 

Amin, amin zic vouă, fiilor unşi cu ungerea Mea cea 
nouă: duhovnicii românilor, care s-au pătat în sângele lui 
antichrist şi apoi au fost puşi mari peste sufletul românilor, 
aceia vor fi ruşinaţi de Dumnezeu pentru păcatul slavei de- 
şarte şi pentru pata lor care-i face să spună ca omul şi nu ca 
Dumnezeu, Care nu caută la faţa omului. Iată, aceştia lovesc 
în voi şi se au bine cu toată lumea măririi de sine şi se vădesc 
că nu sunt oameni ai dreptăţii dacă lovesc în lucrul Meu cel 
sfânt, care vine peste voi pentru împlinirea Scripturilor cele 
pentru înnoirea lumii. Ei se cred mai deştepţi ca Mine şi ca 
voi, care Mă aveţi pe Mine din cer în toată vremea peste voi. 

Oamenii nu iubesc calea adevărului, calea cea sfântă a 
Mea cu oamenii, şi de aceea s-au sculat împotriva izvorului 
Meu cel sfânt, care curge din cer în mijlocul României. Iar 
Eu, Domnul, Mă ridic împotriva duhovnicilor lumii şi le zic: 
n-am venit să aduc pacea, că n-am peste cine s-o aşez, căci 
oamenii iubesc păcatul. Am venit să aduc sabia, şi am adus-o. 
Iar voi, duhovnicii oamenilor care v-au făcut duhovnicii lor, 
daţi să fugiţi de sabia care taie dinaintea Mea făţărnicia care 
s-a făcut dumnezeu pentru cei slabi care nu văd calea adevă- 
rului ca s-o cunoască. Am venit să aduc sabia. Cuvântul aces- 
ta este sabia Mea. Ea desparte adevărul de minciună, şi omul 
cel făţarnic a început să ţipe şi să-şi strângă supuşii sub man- 
tia sa, dar Eu vin cu plata făţărniciei, şi voi vă ascundeţi de 
faţa cuvântului Meu cel adevărat, că sunteţi făţarnici. Iată ce 
veste vă trimit: vai vouă, că alergaţi după sufletele oamenilor 
ca să-i faceţi ucenici credincioşi vouă şi nu Mie, căci oamenii 
care vă caută pe voi rămân în păcatele lor şi se fălesc cu 


numele Meu aşa cum sunt ei, dar ei sunt fii ai gheenei, şi vai 
şi lor dacă nu vor asculta de glasul Păstorului Care vine din 
cer şi Se face cuvânt pentru ca să cheme omul la pocăinţă şi 
la sfinţenie de duh şi de trup şi de inimă, pentru împlinirea 
Scripturilor de veac nou peste pământ. Vai vouă, cărturari şi 
farisei care staţi în numele Meu înaintea oamenilor ca să le 
tăiaţi calea care duce în împărăţia Mea cu care vin pe pământ! 
Vai vouă, celor ce lăsaţi lumea să rătăcească în păcate, ca nu 
cumva să fie cel ce se scoală împotriva voastră ca să vă des- 
copere făţărnicia! Iată, v-aţi luat plata pe pământ, căci oa- 
menii vă slăvesc pe voi, iar pe Mine Mă răstignesc prin păca- 
tele lor. Slava care vine de la om este plata omului făţarnic, şi 
cu ea rămâne. Dacă aţi fi plăcuţii Mei, aţi fugi ca şi Mine de 
slava de la om, dar voi vă faceţi ucenici din oamenii slavei 
deşarte şi vă înveliţi cu ei şi vă semeţiţi împotriva plăcuţilor 
Mei, care fug de păcatul slavei deşarte. Eu nu grăiesc peste 
voi de la Mine însumi, căci cel ce grăieşte de la sine, acela îşi 
caută slava lui, şi nu este de la Dumnezeu cel ce-şi caută sla- 
va lui. Eu sunt trimisul Tatălui, şi întru Mine nu este nedrep- 
tate, că nu caut la faţa omului, ci toate câte aud la Tatăl, acelea 
le grăiesc, căci nu caut slava Mea. Voi căutaţi la faţa omului, 
şi aşa grăiţi, şi aşa lucraţi. Duhovnicii timpurilor creştine se 
ridicau împotriva împăraţilor nedrepţi şi nu primeau pată pe 
faţa lor şi nu erau pătaţi ca apoi să trebuiască să se învoiască 
cu omul slavei deşarte, şi îşi puneau sufletul pentru oile Mele 
şi nu Mi le înjunghiau aşa cum faceţi astăzi voi, cei ce vă nu- 
miţi şi sunteţi numiţi de oameni duhovnici mari. Sunteţi mari, 
dar pentru oameni, nu pentru Dumnezeu, că la faţa omului 
căutaţi. Dacă aţi căuta cu faţa Mea în voi înaintea oamenilor, 
nu v-ar mai căuta mulţimi de oameni, şi ar fugi lumea de lân- 
gă voi aşa cum fugea de lângă Mine. După ce mulţimile de 
oameni vedeau ce voiesc Eu de la om. Mă părăseau şi nu mai 
umblau după Mine. Numai câţiva aveam cu adevărat de par- 
tea Mea, iar aceia iubeau adevărul lui Dumnezeu, nu al omu- 
lui. în toate timpurile am avut numai câţiva, căci oamenii iu- 
besc păcatul şi nu se învoiesc cu lepădarea de sine. 

Amin, amin zic vouă: slujitorul care are după el mulţi- 
me de suflete, acela nu este cu Mine, ci este cu slava care vine 
de la om, şi nu este bună turma lui. Dar slujitorul prigonit de 
slujitorii bisericii pentru că are oi sfinte şi cuminţi şi ascul- 
tătoare de Dumnezeu, acela este slujitor ceresc înaintea Mea, 
căci credinţa nu este a tuturor. Amin, amin, amin. 

O, fiilor unşi în grădina Mea cea cu ungere nouă în ea! 
Am strâns pe România în grădina Mea de la voi, şi acum caut 
după neamul român care va fi să fie, căci Eu nu fac pe gustul 
omului lumesc, aşa cum fac duhovnicii lumii, care calcă peste 
Dumnezeu pentru faţa omului. începem din nou lumea, şi în- 
cep cu voi. Amin. începem din nou pe România, şi încep cu 
voi. Amin. începem din nou cu începutul în toate, şi încep cu 
voi. Amin. Şi am început cu voi. Amin, amin, amin. 

Nimeni din cei ce vă întâlnesc pe voi şi vă privesc pe 
voi în numele Meu, nu pricepe adâncimea tainei Mele în voi, 
că Eu lucrez tainic din veac şi până în veac. Dacă aş mai lungi 
veacul omului, omul de după această lucrare a Mea ar osândi 
pe tot omul de azi că n-a cunoscut pe Dumnezeu în voi. Dar 
oamenii de lângă voi şi toţi cei din vremea aceasta nu vor ve- 
nirea Mea, căci sunt goi şi nu ştiu ce înseamnă veşmântul ve- 
nirii Mele, veşmântul de nuntă, fericirea pe care Eu, Domnul, 
am aşezat-o pentru cei săraci cu duhul, pentru cei ce au numai 
Duhul Meu. Oamenii au multe duhuri şi sunt bogaţi în duhuri, 
dar cei săraci cu duhul sunt cei ce au numai Duhul lui Dum- 
nezeu, numai un singur duh. Oamenii nu sunt cunoscători ai 
celor sfinte, şi sunt uşori la minte şi se iau după toate câte vin 

de la oameni. Dar cei săraci cu duhul au veşmântul venirii 
Mele şi veghează întru venirea Mea, căci Eu am zis: «Fericiţi 
cei ce plâng, fericiţi cei blânzi şi drepţi, fericiţi cei flămânzi 
şi goi, fericiţi cei ce miluiesc, fericiţi cei cu inima curată, 
care fac toate acestea în pacea inimii, că plata lor, multă este 
în ceruri, aşa cum a fost şi pentru proorocii cei de dinainte, 
care erau prigoniţi pentru numele Meu». 

Voi, fiilor unşi cu ungerea Mea cea nouă, să nu vă ple- 
caţi învăţătorilor oamenilor, aşa cum face lumea ca să fie vă- 
zută de lume, ca şi învăţătorii ei, cărora le plac locurile cele 
dintâi şi le place să fie numiţi învăţători peste oameni. Voi 
ştiţi că unul este învăţătorul şi Părintele vostru: Tatăl, Fiul şi 
Duhul Sfânt, amin, iar voi sunteţi fraţi. Nici învăţători să nu 
vă numiţi, că învăţătorul vostru este unul: Hristos. Şi cel care 
este mai mare între voi, să fie slujitorul vostru, căci cel care 
se va înălţa pe sine va fi umilit, şi cine se va smeri pe sine va 
fi înălţat. Amin, amin, amin. 

înălţaţi spre Mine crucea credinţei sfinte. Evanghelia 
împărăţiei, care se vesteşte pe sine la toate neamurile, ca să 
vină apoi sfârşitul cel proorocit de Mine, să vină venirea Mea 
şi împărăţia Mea pentru cei drepţi. Astăzi sărbătorim crucea 
răstignirii Mele, pe care duhovnicii cei drepţi au scos-o din 
pământ şi au înălţat-o, ca tot cel ce se va uita la ea şi o va 
cinsti, să aibă viaţă veşnică, şi s-o trăiască apoi, căci viaţa 
veşnică se trăieşte, nu se dobândeşte fără viaţa ei, fără viaţa 
Mea în om. 

Nimeni nu mai sărbătoreşte în el crucea răstignirii 
Mele. Face omul semnul crucii pe trupul lui, şi atât, iar Eu 
sunt fără viaţă în om, căci omul nu iubeşte răstignirea, aşa 
cum am iubit-o Eu. Omul nu stă răstignit pe cruce ca să nu 
păcătuiască. Omul s-a dat jos de pe cruce şi umblă în păcate 
şi este liber faţă de cruce. Dar Eu vin cu norii, şi înaintea Mea 
va merge slava Mea, crucea slavei Mele, căci răstignirea Mea 
a fost slava Mea prin care am biruit moartea omului care 
iubeşte viaţa Mea în el. Vin curând, şi toată făţărnicia omului 
va fi aşternută sub venirea Mea, iar Eu Mă voi slăvi în cei ce 
veghează întru venirea Mea cea cu slavă. 

în numele Tatălui şi al Fiului şi al Sfântului Duh, vă 
închin pe voi şi tot lucrul vostru cel sfânt, care va sta înaintea 
Mea şi va rodi veac dumnezeiesc între cer şi pământ. Amin, 
amin, amin. 

14/27 septembrie 1998 

Cuvântul Domnului către poporul creştin 

Ziua pomenirii surioarei sfintei Virginia, Maria lelica, la şase luni 
de la mutarea la cer. Cuvântul Domnului îl pregăteşte pe om pentru 
viaţă veşnică fericită şi neîndurerată. Mulţi din cei ce au auzit 
glasul Domnului nu şi-au lucrat lepădarea de sine şi L-au părăsit 

pe Domnul. 

Î n numele Tatălui şi al Fiului şi al Sfântului Duh, 
coborâm în grădina cuvântului Meu, Verginico. la 
pe surioara ta şi hai să-i facem pomenirea cea de jumătate de 
an pentru ea, că pentru cei ce vin la cer se fac pomeniri apoi. 
Omul trăieşte şi după ce pleacă de pe pământ, trăieşte cu ade- 
vărat, dar taina aceasta este atât de puţin pricepută de om, măi 
Verginico! Chiar dacă este pricepută, este rău pricepută, că 
dacă ar şti omul cum se trăieşte după plecarea lui dintre oa- 
meni, n-ar mai mânca şi n-ar mai bea şi nu s-ar mai odihni, şi 
ar împlini tot cuvântul Meu pe care l-am lăsat peste biserici, 
căci am lăsat Evanghelia Mea peste oameni, şi oamenii trec 
peste ea şi n-o cunosc şi nu-i ştiu taina. 


Toate ale Mele vorbesc omului despre viaţa lui cea 
veşnică. Tot ce i-am cerut Eu omului să facă pe pământ, i-am 
cerut pentru ca să-l pregătesc pentru o viaţă veşnică fericită şi 
nu îndurerată. Mulţimi de suflete se tânguiesc în viaţa cea de 
după trup. Numai suspinuri, numai vaiete, numai vierme nea- 
dormit, numai jale! Nu vrea omul să caute pentru viaţa lui cea 
veşnică, lată ce face omul: caută să-şi facă rost de toate câte 
îi trebuie aici pe pământ, dar acestea sunt deşertăciune şi sunt 
supuse pieirii. 

Grăiesc cu tine întru cele din cer, Verginico, să audă 
omul de pe pământ că este viaţă veşnică. Viaţa veşnică este şi 
bună, şi rea. Cine n-a trăit cu Mine, Domnul, pe pământ, tot 
aşa este şi în viaţa cea veşnică. Cine nu M-a căutat şi nu M-a 
iubit în viaţa de pe pământ, nu are mângâiere în viaţa cea veş- 
nică, fiindcă iubirea şi fericirea se dobândesc în viaţa cea din 
trup, şi apoi le are omul care ştie să le păstreze bine după ce 
le lucrează. Cum se dobândesc acestea în vremea trupului? 

O, Verginico, tu eşti cerească fiindcă ai dobândit cerul 
încă de pe pământ, că Eu te-am ales dintre oameni ca să lu- 
crez cu tine mântuire peste mulţi credincioşi care iubesc viaţa 
cea veşnică. Şi acum vorbesc cu tine în cer şi cobor cu tine pe 
pământ, căci cerul este scaunul Meu de domnie, iar pământul 
este aşternut picioarelor Mele. Amin, amin, amin. 

B inecuvântat să fie numele Tău în cer şi pe 
pământ, Doamne, căci numele Tău este 
purtat pe pământ de toţi binecuvântaţii Tăi. Dar cine sunt 
aceştia? Sunt cei ce fac voia Ta şi viaţa Ta în trupul, în sufle- 
tul şi în duhul lor. Dar câţi sunt aceştia pe pământ, şi cine 
poate face voia Ta, şi ce este voia Ta în om? Ea se vede lu- 
crând din omul cel îndumnezeit de Tine. Ea este văzută din 
om, Doamne. Cine face voia Ta, este lumină pentru cei din 
jurul lui. Dar cine poate face voia Ta? O, numai cel plin de iu- 
bire pentru Tine ziua şi noaptea, numai cel atent prin iubire, 
numai cel ce ştie ce este mântuirea, numai cel ce Te cunoaşte 
pe Tine punându-Te în faţa oamenilor, numai cel ce cugetă cu 
sete şi cu dor la legile Tale grăindu-le şi lucrându-le în el şi în 
jurul lui, numai acela este cel ce face voia Ta. Acela care nu 
face voia lui, numai acela poate face voia Ta, Doa mn e. 

Mi se umple duhul de jale când mă întorc cu privirea 
duhului înapoi, spre cei ce au trecut prin lucrarea cuvântului 
Tău cu mine, spre cei ce au auzit şi au poposit pe lângă iz- 
vorul Tău cel viu, care a curs din mine prin Tine vreme de 
peste patruzeci de ani. Dar cei ce au făcut voia Ta sunt prea 
puţini, Doamne, că omul e încăpăţânat, şi nu caută să înveţe 
ca să ştie cum să Te împlinească în el. Duhul uşurătăţii e cap- 
cană deschisă pentru tot omul care Te caută pe Tine, şi nu ştie 
omul ce înseamnă să-L aibă pe Dumnezeu în el. Acest duh al 
uşurătăţii şi al puţinătăţii de minte a nimicit atâtea suflete care 
au avut prilejul să afle şi să audă şoapta Ta, care s-a făcut 
izvor nesecat între cer şi pământ. O, nu mai este minte sănă- 
toasă în om, că unde nu este veghe bună, mintea se despică în 
multe bucăţi, şi intră în ea părăsirea voilor Tale, şi apoi intră 
nepăsarea de suflet, Doamne. Aşa au păţit atâtea suflete care 
plângeau după izvorul Tău din mine, că veneau la izvor şi 
voiau să vină să fie cu Tine, dar nu lepădau voia lor, şi Te le- 
pădau pe Tine, Doamne, Te lepădau după ce Te cunoşteau. O, 
că mulţi Te cunoşteau şi mulţi Te lepădau, ca şi în vremea 
trupului Tău, Doamne. Nu ştie omul ce înseamnă Dumnezeu 
în trupul şi în sufletul şi în duhul lui, că omul nu se rupe de 
voia lui, care îl desparte de Tine. Te găsesc oameni mulţi, şi 
tot atât de mulţi Te şi pierd, că voia omului e mai tare în om 
decât voia Ta. Omul trebuie să vegheze zi şi noapte ca să nu 

Te piardă prin voile lui, căci „ Dumnezeu “ e cuvânt mare, iar 
„om “ e cuvânt mic. Omul e mic şi nu-L poate purta pe Dum- 
nezeu. Ferice de omul mare pe pământ, căci om mare pe pă- 
mânt este omul purtător de Dumnezeu. Amin. 

Mi se umple duhul de jale când mă uit cu Tine, Doam- 
ne, peste cei care au cunoscut lumina acestui cuvânt, şi apoi 
s-au lăsat spre duhul puţinătăţii de minte părăsindu-Te. Aceia 
au avut mândrie păcătoasă şi au căzut prin ea şi s-au smintit 
prin ea. Cel care nu vede bine are ochiul bolnav, şi zice că e 
sănătos şi rămâne în duhul lui, dar iată, fiecare carte îşi are 
vremea ei şi poartă în ea portretul vremii ei. Fiecare trup care 
a trecut prin cartea aceasta va fi ştiut de toţi oamenii de pe 
pământ, aşa cum acest izvor de cuvânt va fi să prindă în el 
mărturia fiecărui om. De aceea curge izvorul Tău, Doamne, 
că Tu eşti lumina cea pusă în obroc de însăşi voia Ta, ca să 
ştie toată suflarea din cer şi de pe pământ că Tu eşti mare, şi 
că omul este mic. Amin. 

Astăzi sunt de mână cu surioara mea prin grădină, că i 
se face pomenirea în grădina Ta, Doamne. Ea e mirată de 
vremea de azi, căci s-a schimbat vremea. Ea vede cu duhul, 
ca şi cei din cer, dar cei de pe pământ nu ştiu să vadă. Ea vede 
prăbuşirea bisericii lumii şi e mirată, că îşi aminteşte cuvântul 
Tău cel spus din vreme. Ea vede lumea moartă, şi vede sabia 
Ta deasupra pământului. Ea vede lucrul Tău cel tainic cu care 
răsplăteşti pe vrăjmaşii Tăi. Ea vede pe antichrist întronat în 
locul cel ce se zice sfânt pentru Tine. Ea este cerească şi vede 
cereşte şi vede. Fericit este omul care dobândeşte pe pământ 
viaţa cea din cer, că acela vede cereşte din cer, şi numai cei 
cereşti văd ce vezi Tu, Doa mn e. 

O, surioară, uită-te şi vezi împlinirea Scripturilor Dom- 
nului, păcatul lepădării de credinţă şi pe antichrist îmbrăcat 
slujitor al lui Dumnezeu, vrând să împlinească el Scripturile 
de nou Ierusalim între cer şi pământ. Dar el e orb şi e fără 
minte şi nu ştie că Scripturile sunt pentru cei sfinţi, nu pentru 
el, iar pentru el sunt blestemurile Scripturilor. El îşi împlineş- 
te lucrul lui cel scris în Scripturi şi se grăbeşte să-şi întoc- 
mească umplerea cupei judecăţii. El şi ai lui au luptat să-i 
dărâme pe cei sfinţi, ca să fie a lui împărăţia lui Dumnezeu, 
care se ia prin sfinţenie, nu prin daruri, nu prin bani, nu prin 
făţărnicie, nu prin om, căci omul este mincinos. 

O, surioară, trecerea mea la Domnul e trecere mare, 
pentru că eu am fost uşa cuvântului Lui care se împlineşte. Tu 
eşti surioara mea şi te-am ajutat din cer să ai trecere la Dom- 
nul, ca să vii apoi cu lucru lucrat pe pământ şi să iei plata pen- 
tru el. Tot ce ai mai greşit se şterge prin cei vii care mijlocesc 
în grădina Domnului pentru mulţi, iar acum suntem la masă de 
pomenire pentru tine în grădină. Omul nu pricepe viaţa cea 
veşnică, şi se miră de cei din cer care au trecere la Domnul. 

Stăm şi serbăm aici, în grădină, că în casa de unde am 
plecat la cer eu şi tu, e doliu mare, surioară. O, nu te mai uita, 
că e doliu mare pentru noi. Acum nu ne mai uităm, dar când 
se vor înnoi toate locurile pe unde Domnul a însemnat prin 
cuvântul Său, atunci privirea noastră va umbla şi va bucura pe 
mulţi, şi vor înţelege mulţi ce a fost Dumnezeu prin această 
lucrare. Copiii tăi s-au făcut satane, căci slujesc păcatului mai 
mult ca lumea, fiindcă ei au fost copiii lui Dumnezeu, nu ai 
lumii, şi de aceea spun că sunt mai rău ca lumea. Copiii tăi au 
căzut în plata păcatelor lor pe care le-au făcut voit împotriva 
lucrării cuvântului lui Dumnezeu. Dar iată, avem copilaşi 
cereşti şi căsuţă cerească pentru noi. Avem copii unşi cu un- 
gere nouă, şi mereu au pază de la Domnul peste ei, şi mereu 
are Domnul cuvântul Său cu ei. Acum totul este nou pentru 


cei noi, pentru cei vii, iar pentru cei vechi totul este stricat, de 
la minte şi până la faptă. Dar Domnul este cu împărăţia Sa 
gata s-o aşeze peste pământ şi să pună în ea pe cei mari, pe 
cei purtători de Dumnezeu, pe cei ce-L lucrează pe Domnul. 

O, fiilor din grădină, fiilor unşi, iau pomenirea pentru 
surioara mea şi o unesc cu cei din cer şi suntem una, cerul cu 
pământul, iar îngeraşii cântă cu sărbătoare, că e zi de pome- 
nire, cerul şi pământul laolaltă. Domnul este cu răsplata pen- 
tru toate câte lucraţi voi pentru cer. Amin, amin, amin. 

Să le dai, Doamne, cele ce le trebuiesc lor pentru Tine 
şi pentru ei. Adaugă-le cele de trebuinţă, căci ei Te au pe Tine 
de sprijin. Ajută-i să aibă în ei mereu împărăţia Ta, ca să le 
adaugi cele ce sunt spre trebuinţa lor. Amin, amin, amin. 

O Verginico, greu e pe pământ. Greu Mi-e şi 
^ Mie, dară lor! Greu se mai găseşte om pe 
pământ din care să fac înger ajutător lucrului Meu cu cei din 
grădină. Dar iată, vine ziua să rămână toate câte sunt pe pă- 
mânt, că mulţi vor pieri, mulţi bogaţi îşi vor lăsa averile şi vor 
pieri prin ele, că n-au căutat la Dumnezeu. Nimeni nu bate la 
poarta Mea ca să Mă întrebe ce nu am, iar omul cel fără 
Dumnezeu piere. 

O, copilaşi unşi în grădină, aveţi grijă să nu piară cei ce 
ascultă de poruncile Mele, dar învăţaţi-i să priceapă ce este 
mântuirea. Amin, amin zic vouă, învăţaţi-i ce este mântuirea 
pe cei ce M-au ales pe Mine şi pe voi, căci voi sunteţi copiii 
venirii Mele, prin care am înnoit venirea Mea şi prin care voi 
înnoi faţa lumii. Amin. 

Binecuvântată să fie masa cea de pomenire a zilei de 
azi pentru surioara lui Verginica, cea care M-a ajutat în truda 
Mea pe pământ, şi prin care am trecut spre voi cu lucrul Meu 
cel nou, căci Verginica a fost începătura lucrului Meu cel nou, 
iar voi sunteţi împlinirea Mea. Amin. 

Vin cuvânt la voi să vă dau spre lucru rostirea adevăru- 
lui minciunii care s-a aşezat în faţa oamenilor drept adevăr, 
căci antichrist este minciună, nu este adevărul Meu. Şi vom 
lucra lucrare nouă împotriva lui, căci armele Noastre sunt 
cereşti şi sfinte, şi el va cădea. Amin, amin, amin. 

28 septembrie/ 11 octombrie 1998 

Praznicul Acoperământul Maicii Domnului 

Cel ce II urmează pe Domnul trebuie să înceapă cu lepădarea de 
sine, ca să-l fie Domnului de folos. Pe pământ nu se mai lucrează 
lucru dumnezeiesc, ci numai lucru pământesc. Minciuna slujitorilor 
de biserici este vădită. 

ă se deschidă porţile grădinii cuvântului Meu, ca 
să intre pe ele Dumnezeu Cuvântul. Amin, amin, 

amin. 

E sărbătoare în grădină la voi, fiilor unşi. Eu, Do mn ul 
Dumnezeul vostru, Tatăl, Fiul şi Duhul Sfânt, am grăit în 
toate vremurile cu cei unşi pentru Mine. N-am grăit cu ori- 
cine, ci cu cei unşi am grăit. Amin. Deschideţi porţile ca să 
grăiesc cu voi şi să vă spun cuvintele Mele vouă. Cel ce aude 
cuvintele Mele prin voi, să se lepede de sine, şi aşa să audă, 
şi apoi să asculte de Mine. Amin. 

Creştinul nu trebuie să fie cu Mine ca să-i fie bine. 
Amin, amin zic vouă, fiilor unşi: luaţi cuvântul Meu şi 
puneţi-1 pe stâlp de aducere-aminte în toată vremea şi peste 
tot pe unde mai am fii vii şi ascultători şi lucrători. Şi iată 
acest cuvânt: creştinul nu trebuie să fie cu Mine ca să-i fie 
bine, ci ca să se lepede de sine. Amin, amin, amin. Acolo 
unde nu se vede lucrarea lepădării de sine, nu are loc acolo 
voia Mea, căci este iubire de sine. 

Ce face iubirea de sine în om? Un aşa om se gândeşte 
la Mine pentru el, nu pentru Mine. Acela cârteşte, acela se 
plânge tuturor, acela e nemulţumit şi posomorât, acela nu-1 
pune bine în el pe fratele său, ci pe el se pune bine în el şi în 
fratele său. Iubirea de sine şi grija de sine Mă scoate pe Mine 
din om, căci Eu sunt cu cei ce-Mi slujesc Mie, nu lor. Nu mai 
pot să fiu cu cei ce Mă vor să le slujesc în toate, că aceia, şi 
Eu, şi ei, vor să le slujesc şi să-şi slujească lor. Eu sunt cu cei 
ce-Mi slujesc Mie, că a venit vremea cea grea, de nu mai am 
slujitori cereşti pe pământ care să-Mi slujească Mie; Mie, şi 
nu lor. Nici un uns al Meu nu şi-a slujit lui, ci Mie, dar aceştia 
n-au fost primiţi şi iubiţi, căci oamenii se iubesc pe ei şi pe 
cei ce le slujesc lor şi iubirii de sine a lor, şi aşa îşi fac unii 
altora. Dar creştinul adevărat e cu Mine prin lepădare de sine, 
şi pe acela îl pun la lucrul Meu după puterea lui, căci Eu nu 
trec peste puterea lui, şi dacă trec, îi dau puterea Mea când 
trec, îi dau puterea Mea celui ce vrea cu Mine, celui ce crede 
în puterea Mea. Vai celui ce se bizuie pe puterea lui, că acela 
zice „Nu pot“, şi de aceea nu poate. 

O, fiilor unşi, grăiesc vouă cuvintele Mele, căci po- 
porul Meu este cel ce se leapădă de sine. Cel ce aude cu- 
vintele Mele cu care vin la voi şi le ia în el prin lepădare de 
sine, acela este fiul Meu, că-i dau putere să se facă fiul Meu, 
fiul Tatălui Meu. O, avem de împlinit lucrul mântuirii în cei 
ce vor să fie cu Mine slujindu-Mi. Nimeni nu poate fi cu 
Mine decât cel ce-Mi slujeşte, iar cel ce-Mi slujeşte se leapă- 
dă de sine mai întâi. Unde să Mă uit să văd aşa ceva? O, fiilor, 
unde să Mă uit, unde? Tot omul are treabă numai pentru el. 
Unde să Mă uit să-Mi mângâi privirea ochiului Meu văzând 
pe cel ce-Mi slujeşte Mie, şi nu lui? Ce face cel ce-Mi slujeşte 
Mie? Acela nu mai are grija lui, ci are grija Mea, şi a celui 
ce-Mi slujeşte Mie pentru împlinirea Scripturilor şi a făgă- 
duinţelor Mele peste cei purtători de Dumnezeu. 

O, fiilor unşi, Eu cu câţi am grăit cuvintele Mele, tot 
atâţia le-au şi uitat, că omul nu iubeşte lepădarea de sine şi nu 
începe cu ea când zice că vrea să iubească pe Dumnezeu. De 
ce crede omul în Mine? De ce vine omul la Mine? Crede şi 
vine, dar pentru ca să-i fie lui bine, nu ca să se lepede de sine. 
Ce să fac Eu cu aceştia? La ce să-i pun în planul lucrului Meu 
cel nou? Aceştia încurcă planul Meu, nu-1 împlinesc. Mi-e 
dor să am creştin lucrător, că acela nu pleacă de lângă Mine, 
fiindcă se hrăneşte cu iubirea lucrului Meu în el şi se face 
hrană pentru mulţi şi îmi ridică ucenici lucrători. O mulţime 
de creştini au venit la Mine şi la lucrarea Mea şi Mi-au fost 
sarcină şi Mi-au fost cruce, Mie şi lucrătorilor Mei, căci ve- 
neau şi se iubeau pe sine, nu pe Mine. Mulţi dau să Mă iu- 
bească pentru binele lor pământesc şi trupesc şi sufletesc, 
după mintea lor. Ce să fac cu aceştia? Fiilor unşi, nu ştie omul 
ce este iubirea de Dumnezeu, nu ştie nici creştinul care a ve- 
nit la Mine ca să fie cu lucrarea Mea din vremea aceasta. Gră- 
iesc vouă cuvintele Mele ca să le audă cei ce dau să-Mi fie 
sarcină pe drumul lucrării Mele cu voi. Lucrarea Mea cu voi 
vrea să ajungă la mântuirea neamului omenesc, dar mântuirea 
se ia de la Dumnezeu pentru lucrul omului credincios, pentru 
lucrul lui cu Dumnezeu, şi nu se ia fără lucru. Vedeţi voi de 
ce am spus Eu vouă că păstorul care are oi multe nu este cu 
Dumnezeu nici el, nici turma lui? O, e mare lucru să fie omul 
cu Dumnezeu şi să facă lucrul lui Dumnezeu între cer şi 
pământ. Mă uit pe pământ şi văd numai lucru omenesc, dar 
lucru dumnezeiesc nu văd la om, şi Eu strig mereu la om, şi 
omul îşi face lucrul lui şi nu vrea ca Mine. Omul vrea să fie 
cu Mine, dar aşa cum este el, şi omul zice că este cu Mine aşa 


cum este el. N-am cui să-i spun durerea Mea, venită de la 
minciuna omului care stă sarcină peste numele Meu, căci cei 
ce nu fac voia Mea şi vor să poarte numele Meu, aceia stau 
sarcină peste slava numelui Meu. O, Eu sunt Dumnezeu Atot- 
puternicul, dar nu mai pot, nu mai pot purta minciuna şi 
trupul ei peste numele Meu. 

Fiilor unşi, grăiesc vouă ca să audă tot pământul şi să 
ia învăţătura mântuirii. Feriţi-vă de minciună. Amin. Feriţi-vă 
de omul mincinos care nu ştie să fie cu Mine. Nu vă ascundeţi 
unii de alţii, nu ascundeţi pe omul din voi, că omul din voi 
este Domnul în voi, iar cel ce se ascunde este mincinos, şi de 
aceea se ascunde. Omul curat nu se ascunde, căci lumina este 
curată şi luminează. Nu lucraţi lucru ascuns, că Eu sunt cu voi 
din cele cereşti şi luminez din voi, şi nu Mă ascund cu voi, ba 
Mă arăt cu voi, ca să vadă omul minciunii cum este cel ce iu- 
beşte pe Dumnezeu slujindu-I în lumină, nu pe întuneric, nu 
făţămicindu-se în numele Meu. Creştinul nu are ce ascunde, 
şi acela este creştin adevărat, şi pe acela nu-1 pândeşte căde- 
rea, căci căderea este plata faptelor văzute şi nevăzute ale ce- 
lui ce zice că iubeşte pe Dumnezeu. 

Dar cine poate să nu se ascundă? Fiilor unşi în grădina 
Mea, învăţaţi lucrul mântuirii pe cei ce Mă iubesc lucrându-Mi 
Mie, şi pe cei ce vor să Mă iubească şi nu ştiu ce este iubirea 
de Dumnezeu. David când a luat din pâinile punerii înainte el 
nu s-a ascuns, şi a luat şi a mâncat, căci a flămânzit el şi ai lui 
în slujba lui Dumnezeu, dar dacă a luat atunci, nu a luat apoi 
mereu, ci numai atunci când a trebuit să ia. Amin. 

Am venit în duh de sărbătoare pentru mama Mea. Ea 
îşi desface mantia ei cerească şi vă acoperă cu binecuvântarea 
ei de mamă a Mea. Ea vă îndeamnă să amintiţi celor ce Mă 
iubesc să nu uite poveţele ei de mamă, ca să se mântuiască cei 
ce Mă iubesc. Mulţi au uitat cuvintele sfinte, dar Eu la voi Mă 
înnoiesc mereu în cuvânt, şi fac din voi cuvânt împlinit, căci 
vă voiesc cu mare dor. 

Aşezaţi-vă înaintea Mea, că vreau să vă dau de lucru 
pentru nimicirea duşmanului antichrist. Vin la voi să vă dau. 
Fiţi atenţi la glasul Meu, căci voi sunteţi poarta cuvântului 
Meu, poarta prin care Eu intru cu planul Meu peste pământ. 

Cel ce aude cuvântul Meu cu care vin la voi, să se 
lepede de sine, şi aşa să audă, şi aşa să împlinească tot cuvân- 
tul Meu. Amin, amin, amin. 

1/14 octombrie 1998 

Cuvântul Domnului către Daniela Catană 

Duhul mărturisirii este duhul creştinului iubitor de Dumnezeu. 

Vădirea lucrării antichriste în biserica lumii. 

Î n numele Tatălui şi al Fiului şi al Sfântului Duh, 
acesta este numele Meu, căci Aceşti trei, una sunt. 

Amin. 

S-au sculat oameni mincinoşi şi s-au îmbrăcat în haină 
de slujitori ai Mei ca să răstălmăcească credinţa care a fost 
dată sfinţilor odată pentru totdeauna. Dar Mă ridic prin voi 
peste ei şi suflu cu suflarea gurii Mele prin voi şi îi spulber 
dinaintea Mea, căci sunt mincinoşi cu viaţa lor şi cu cuvântul 
lor. în numele Meu cel rostit peste voi, aşa le spun acestora: 
slujitori ai lui antichrist. Ei vor să răstoarne adevărul venirii 
Mele a doua oară de lângă Tatăl şi să facă adevărată Scriptura 
lor. Uitaţi-vă la ei cât sunt de fricoşi, cât sunt de fugari, cât se 
ascund din colţ în colţ de adevărul Scripturilor Mele. De mai 
bine de şaptezeci de ani au lovit ei în statura României şi în 
credinţa ei cea de la sfinţi, căci s-au sculat şi au tot spus că 

Ioan, ucenicul Meu cel iubit, nu este el cel care a scris cartea 
cea pentru venirea Mea, cea pentru judecata proorocului min- 
cinos, antichrist. Toţi slujitorii lui antichrist, îmbrăcaţi în slu- 
jitori ai Mei între oameni, au lovit în cuvântul Meu prin voi. 
De şapte ani tot lovesc aceştia şi râd de numele de nou 
Ierusalim, care este numele Meu pentru voi, lucrarea Mea cea 
de la sfârşit, căci lucrarea Mea cea cu voi este Scriptura Nou- 
lui Ierusalim, care vine din cer, de la Dumnezeu, împlinită 
pentru voi, cei Mie credincioşi, şi pentru toţi cei care vor 
crede în Mine prin voi, aşa cum au crezut mulţi în apostolii 
Mei la prima Mea venire şi s-au făcut creştini, primii creştini. 
Iar voi sunteţi ultimii creştini şi v-aţi unit cu primii, cu cei din 
cer, care se numesc Ierusalimul cel de sus. Amin. 

Până acum, slujitorii lui antichrist erau puşi împotriva 
Scripturii de nou Ierusalim arătat de Mine lui Ioan prin cartea 
lui, cartea Apocalipsei, şi ziceau că nu este pentru ca să se 
împlinească pe pământ cartea aceasta, fiindcă erau mincinoşi 
şi se temeau de adevărul Meu din cartea aceasta. Acum se dă 
sfânt antichrist, dar nu este sfânt, că este mincinos şi cu viaţa 
şi cu haina şi cu lucrarea lui, fiindcă el nu este cu Mine, şi este 
omul cel mincinos care minte că este slujitorul Meu. Slujitorii 
Mei sunt sfinţi şi sunt cereşti pe pământ, şi nu se însoară, şi 
nu se mărită, şi nu se dau la mâncări şi la băuturi şi nu se fă- 
ţămicesc, căci sunt sfinţi. 

O, fiilor mici, fiilor din urmă, fiilor sfinţi, v-am ales ca 
să fiţi armata Mea pe pământ, căci cu voi e tot cerul de sfinţi 
şi de îngeri, iar în faţă sunt Eu, Tatăl, Fiul şi Duhul Sfânt. Iar 
acum scol pe cineva din mijlocul celor ce-şi zic că împlinesc 
ei Scripturile de nou Ierusalim. Ridic din mijlocul lor foc şi 
ard minciuna lor, căci minciuna lor este fărădelege împotriva 
Mea, nu este lucrare de nou Ierusalim. Eu sunt lucrarea de 
nou Ierusalim, şi sunt cu voi, nu cu ei, că ei sunt păcătoşi, şi 
scris este: «Dumnezeu nu-i ascultă pe păcătoşi». Ridic efa în- 
tre pământ şi cer şi scriu cuvânt împotriva ei şi o aşez la locul 
ei, iar în ea se află fărădelegea a tot pământul, fărădelegea 
care iese la iveală. Amin, amin, amin. Aceasta vă dau să lu- 
craţi voi, fiilor unşi, şi veţi lucra, căci foc ridic din mijlocul 
lor şi suflu în el, şi el se aprinde, şi cu el nimicesc fărădelegea 
şi adevărul minciunii ei. 

Iată câtă teamă pe antichrist, care până acum se ascun- 
dea de venirea Mea, fiindcă e fricos. Acum Mă vede pe Mine 
cu voi şi cu împlinirea cea de nou Ierusalim pentru cei sfinţi, 
şi a prins curaj să creadă, şi s-a pus, zice el, să împlinească el 
biserica cea vie, cea de nou Ierusalim pe pământ. Dar biserica 
cea vie este din sfinţi, nu din oamenii veacului acesta, care se 
folosesc de numele de biserică mâncând şi bând, însurându-se 
şi măritându-se şi desfrânându-se în fel şi chip, căci limba lor 
şi gândurile lor sunt împotriva Mea, şi ei dispreţuiesc privirea 
Mea şi a slavei Mele, care este cu voi. înfăţişarea lor mărtu- 
riseşte împotriva lor, că ei îşi vădesc păcatele lor ca Sodoma, 
în loc să se ascundă, şi vai lor, că-şi fac rău loruşi, după cum 
spun Scripturile proorocilor Mei: «Eu, Domnul, vin în văpaie, 
şi carele Mele sunt ca o vijelie ca să dezlănţui cu fierbinţeală 
mânia Mea, şi certarea Mea cu văpăi de foc. Şi voi judeca cu 
foc şi cu sabie pe tot omul, ca să cadă cei mulţi, cei făţarnici, 
de bătaia Mea. Iar faptele lor şi gândurile lor vor fi zadar- 
nice, căci Eu, şi nu ei, Eu voi fi Cel ce strâng la un loc po- 
poare şi limbi, ca să vadă slava Mea, şi la acestea le voi da 
un semn». Voi, fiilor, sunteţi semn pe pământ, şi voi aduce pe 
fraţii voştri, pe cei ce-Mi slujesc Mie, până la lucrarea Mea 
cu voi, şi din ei voi lua şi voi aşeza pentru Mine lângă voi. Voi 
face cer nou şi pământ nou, şi vor rămâne acestea înaintea 


Mea, şi tot aşa va rămâne şi seminţia voastră şi numele vos- 
tru. Şi din lună nouă în lună nouă, şi din zi de odihnă în zi de 
odihnă, vor veni toţi şi se vor pleca înaintea Mea, iar la ieşirea 
lor vor vedea zăcând jos trupurile celor ce s-au răzvrătit, şi 
viermele lor cel fără de moarte, şi focul lor cel nestins, şi toţi 
se vor înfricoşa pentru ei, fiindcă împărăţia Mea este cu voi, 
cei drepţi, că Eu am fost şi sunt cu voi, şi vă dau din Mine, ca 
să semănaţi cu Mine. Amin. 

Eu sunt Cel dintâi şi Cel de pe urmă. Cine este ca 
Mine, să vină lângă Mine şi să grăiască, să proorocească şi să 
se măsoare cu Mine. Iar voi, fiilor unşi, nu vă temeţi, căci 
v-am pus pe voi martorii Mei. Nu vă temeţi de ei. Este, oare, 
un alt dumnezeu afară de Mine? Este un alt adăpost ca Mine? 
Lucrarea celor mincinoşi nu slujeşte la nimic. Martorii lor nu 
văd nimic, nu înţeleg nimic, iar ruşinea este a lor, căci Eu, 
Domnul, ruşinez pe cei înţelepţi, şi înţelepciunea lor o prefac 
în nebunie, iar cuvântul slugilor Mele îl întăresc, şi împlinesc 
sfatul trimişilor Mei. Amin, amin, amin. 

Cel ce aude cuvântul Meu care este cu voi, să se lepe- 
de de sine, şi aşa să audă, şi aşa să împlinească tot cuvântul 
Meu. Creştinul adevărat este cu Mine prin lepădare de sine, şi 
pe acela îl pun la lucrul Meu, după puterea lui, căci Eu nu trec 
peste puterea lui, şi dacă trec, îi dau puterea Mea când trec, îi 
dau puterea Mea celui ce vrea cu Mine, celui ce crede în Mi- 
ne, căci cel ce se bizuie pe puterea lui, acela zice „Nu pot“, 
şi de aceea nu poate, dar pot Eu în cel ce se bizuie pe Mine şi 
nu pe el, şi acela poate prin puterea Mea. Amin, amin, amin. 

Mă las cuvânt nou la voi în grădină şi prin el aprind 
focul Meu, jalea Mea pentru cei mincinoşi care Mi-au furat 
numele de biserică a Mea. Mă scol din mijlocul lor şi Mă mă- 
sor cu ei şi cu înţelepciunea lor. Amin. 

Mă las cuvânt nou peste inimioara care scapără amna- 
rul Meu pentru ca să iasă scânteia cea pentru focul Meu, pen- 
tru jalea Mea care vine de la omul minciunii; inimioară plă- 
pândă în care Eu, Domnul, Mă voi slăvi şi voi arde de dure- 
rea pe care Mi-a facut-o omul mincinos. Mai întâi învălui în 
pacea Mea şi în puterea Mea inimioara cea nouă, căreia îi dau 
putere nouă pentru ca să împlinească la cuvântul Meu. 

Pace ţie! Pace ţie! Pace ţie, copilă nouă! Fac din tine 
cărare pentru Mine spre oameni, şi cărare pentru oameni spre 
Mine. întăreşte-te în umilinţa inimii, iar şinele tău să fiu Eu, 
ca să pot Eu vorbi pe limba lor cu cei ce râd zădărnicindu-Mi 
planul Meu cel din Scripturile de nou Ierusalim. Aşează-te cu 
dragoste cerească alături de copiii Mei cei unşi, căci va să te 
trimit, ca pe Iudita să te atingi de capul şarpelui, şi apoi să-l 
răneşti. El va ţipa apoi de ruşine şi îşi va ascunde capul rănit 
şi va fugi dinaintea Mea, şi Eu îmi voi împlini Scriptura 
aceasta. Amin. Spune-le la vrăjmaşii Mei că ei nu Mă cunosc; 
spune-le că nu lucrează drept în judecata lor cea împotriva 
Mea, căci nu Mă cunosc. Spune-le pe numele lor, ca să le 
scriu în cer numele lor, spre mărturie împotriva Mea, căci car- 
tea trimiterii tale între ei, este carte din cărţile Mele, este 
proorocie peste ei. Duhul Meu Cel Sfânt suflă peste tine, iar 
tu eşti mâna care-Mi scrie dreptatea Mea. Voiesc să-ţi dau 
mărire împotriva celor ce s-au sculat împotriva ta, fiindcă 
diavolul cel de peste tot îmi pipăie toate planurile Mele şi 
scoate limba lui la cei cu care Eu Mă sprijin între cer şi 
pământ. Fac din tine aşternutul picioarelor Mele pentru o cli- 
pă; pentru o clipă mică, fiindcă Eu sunt Dumnezeu mare şi 
Mi-e milă de om, căci omul este mic. O clipă tu vei lucra prin 
Duhul Meu Cel Sfânt o lucrare aşteptată de toţi sfinţii din cer 
şi de pe pământ. Această lucrare va ruşina pe cei înţelepţi, pe 

cei ce s-au aşezat ca nişte dumnezei pentru calea oamenilor, 
pe cei ce s-au pus mai mari ca Mine peste sufletele multora 
care caută pe Dumnezeu, şi omul cel plin de dor nu mai dă de 
Mine, şi dă de ei. Vom lucra cu umilinţă şi cu durere în 
cuvânt, căci toţi cei care grăiesc pe pământ au duhul mândriei 
lor în grăirea lor, şi aceştia iau de la oameni, nu iau de la 
Mine, fiindcă ei lucrează în voia oamenilor. Voi arăta firul 
Meu cel de la apostolii Mei, cel de la începutul bisericii Mele, 
şi îl vom lega cu capătul cel de azi, ca să stea în faţa celor de 
la început, şi să dea seamă cei de azi pentru cele de azi, şi să 
se pocăiască dacă vor voi şi dacă vor putea să voiască. Dar 
acest lucru este urâciune înaintea Mea, căci desfrânarea lor 
Mi-a făcut mare ruşine în cer şi pe pământ. 

Te ridic din mijlocul lor, că de aceea te-am strecurat 
între ei, ca să te pot ridica azi, şi să-Mi plâng durerea Mea cea 
de şapte mii de ani, că tu eşti o inimioară blândă şi bună şi 
credincioasă lucrului Meu din zilele acestea, iar cel curat la 
inimă, acela Mă vede în mijlocul unşilor Mei lucrând şi cu- 
vântând cuvântul dreptăţii şi al mântuirii. Ai lângă tine aju- 
torul Meu, ai pe copilul care Mă ajută pe Mine cu iubire. El 
te va ajuta, căci te voieşte lucrând, şi va lua şi el din slava 
Mea care va ieşi de la lucrarea ta pentru Mine. 

Am venit nu demult şi te-am pregătit prin unşii Mei şi 
te-am întărit ca să poţi prin puterea Mea. Tu te-ai plecat şi ai 
zis să fii a Mea după voia Mea, şi acum te cer, şi voi fi cu tine 
ca să lucrezi o clipă pentru Mine. Fac din tine armă de apărare 
a bisericii Mele, viteaz destoinic în armata Mea, căci tu ai în- 
văţat arma. Acesta este examenul tău pentru arma pe care ai 
învăţat-o din cărţile bisericii, iar premiul ţi-1 voi da Eu şi nu 
omul, că te voi curăţa de toate păcatele pe care le-ai făcut ca 
un om, şi îţi voi da mântuirea cea de la Mine. Ascultarea ta de 
cuvântul împlinirii Mele în om să n-o calci, că te fac datoare 
Mie, fiindcă îţi dau arvuna Duhului Meu Cel Sfânt, şi cu ea 
vei grăi împotriva omului care a îmbrăcat haina lui antichrist 
pe sub haina de slujitor al bisericii. 

Mi-e milă de gloatele cele fără de cunoştinţă, şi nu are 
cine se ridica pentru neamul omenesc ca să-l scol spre mân- 
tuire, că arhiereul Meu de la care am aşteptat lucrare vie du- 
pă ce i-am dat să aibă, a căzut din cer, că a fost fricos şi că 
s-a ruşinat cu Mine şi cu unşii Mei cei mai mici. Mă zbat să-l 
scol şi pe el, că e curat, dar e neputincios, că a vrut să poată 
prin el, nu prin Mine. El vede minciuna lui antichrist şi plân- 
ge cu inima, dar e laş şi are iubire de sine, şi de aceea a dat să 
Mă părăsească şi să nu Mă mai cunoască prin cuvântul Meu 
cel nou, şi să se ascundă apoi. Dar vreau să-l scot curat, să-l 
scot de sub vina aceasta şi să-l măresc, pentru numele Meu şi 
numai pentru numele Meu, care stă mare peste grădina cu- 
vântului Meu şi care se face mare din grădina Mea din Ro- 
mânia. Atât mai am viu în România; cu atâta nădejde am mai 
rămas pentru învierea cea din morţi a bisericii. 

Ridică-te, căci Eu sunt Cel ce Mă ridic în tine ca să 
spun: «înviaţi, voi, oase uscate!». Amin, amin, amin. Pregă- 
teşte-te cu iubire, şi cu puterea Mea te îmbracă şi stai unită cu 
cei din grădină ca să te ajute ei să împlineşti porunca Mea. Ei 
te vor binecuvânta din partea Mea şi te vor ajuta să poţi şi să 
fii arma Mea pentru moartea minciunii lui antichrist. Se vor 
scula sfinţii şi îţi vor da lucrarea lor cea din mijlocul bisericii, 
că pentru totdeauna au dat-o. Se va scula proorocul Daniel şi 
te va ajuta din cer şi mulţi vor cerceta cu amănuntul cartea pe 
care o scriu cu tine şi multă înţelepciune voi coborî prin ea 
pentru cei ce aşteaptă scăparea din robia lui antichrist. Cu- 
vântul Meu cel din cer te va însoţi în toată vremea lucrului 


Meu cu tine şi vom lucra cu cerul alături. Mergi pe fir, căci 
firul este întreg de la capăt la capăt, şi caută să vezi cine a rupt 
firul şi unde este nodul pe care Eu 1-arn înnodat mereu la rup- 
tură, l-am înnodat tainic, ca să-i am pe cei de azi şi să lucrez 
lucrarea cea de la capătul firului, lucrarea cea de nou Ierusa- 
lim peste pământ, iar firele lăturalnice sunt alte fire şi n-au 
putere să ajungă la început şi la sfârşit. 

Grăieşte pentru toţi cei care au lovit în gol cu cuvântul 
lor, căci cine nu ştie ce este lucrare de nou Ierusalim se luptă 
în gol şi nu câştigă decât apăsare peste conştiinţa lor bolnavă. 
Spune despre păcatul bisericii. Spune că unde este păcat nu 
este biserică; şi fă-te asemenea lor, ca să-i trezeşti pentru ade- 
vărul Meu, pentru pocăinţă să-i îndemni, căci războiul acesta 
este biruinţă mare pentru cei sfinţi care aşteaptă slava Mea 
cea din urmă, slava Mea care va încununa biserica sfinţilor. 

Căderea bisericii înseamnă moartea lui antichrist şi 
învierea morţilor şi a drepţilor, iar tu să scoţi lumină din lu- 
mină, ca s-o pun Eu în sfeşnic şi să se vadă bine calea Mea 
cea astupată de oameni şi destupată de Mine, capul bisericii, 
Do mn ul bisericii, Arhiereul bisericii Mele, căci cei ce şi-au 
zis că fac bine bisericii au dărâmat-o de la locul ei, fiindcă ea 
stă pe sfinţi, pe temelie de sfinţi care strigă de sub ea: «Până 
când?». 

Biserică a Mea nu înseamnă păcătoşi laolaltă mâncând 
şi bând, ci înseamnă drepţi şi sfinţi laolaltă trăind viaţa Mea 
cea sfântă, şi aşa mâncând din cina Mea cea tainică. 

Cei ce s-au ridicat cu cuvânt de hulă sau de rătăcire îm- 
potriva bisericii Mele de nou Ierusalim n-au făcut bine nimă- 
nui, ci au pus capac dreptăţii Mele şi luminii Mele, care n-a 
pătruns până la aceştia, căci ceaţa vremii e groasă, şi cu ane- 
voie mai vede cineva pe Dumnezeu. 

Voi fi cu tine şi vom aşeza pe pământ semnul atenţiei, 
şi mulţi se vor opri lângă el şi vor vedea până la cer, şi vor 
vedea durerea Mea şi vor căuta adevărul cel acoperit de om. 

Scoală-te şi scrie! Amin, amin, amin. Aceasta este car- 
tea ta de titlu de la Dumnezeu după ce ai învăţat în şcoala 
bisericii de azi. Ferice ţie pentru numele tău cel de după şcoa- 
la aceasta, căci toţi cei ce şi-au luat nume mare prin şcoala 
bisericii au prins învăţătură să-Mi dărâme biserica Mea cea 
de la Mine şi de la urmaşii Mei cei sfinţi lăsată. 

Vino şi ia ungerea Mea pe care o cobor pentru tine prin 
unşii Mei ca să scrii. Scoală-te şi scrie! Amin. Scrie repede, 
că vremea este aproape. Eu vin curând, şi trebuie să fiu curat 
întru venirea Mea, trebuie să Mă spăl de păcatul omului, şi să 
ştie omul că fac aceasta. 

Scoală-te şi scrie! Amin, amin, amin. Eu sunt Dumne- 
zeu Tatăl, Fiul şi Duhul Sfânt. întreită binecuvântare pun pes- 
te tine, şi vei lucra minunat lucrarea Mea cu tine, căci Eu îţi 
dau de la Mine. 

Ţie îţi poruncesc: scrie! Amin. Orice putere potrivnică 
să cadă şi să se tragă în lături la porunca Mea cea pentru 
moartea lui antichrist şi pentru învierea morţilor. Amin. Eu 
sunt Cel dintâi şi Cel de pe urmă, şi sunt Cel ce sunt. Amin, 
amin, amin. 

Fiilor unşi în grădină, luaţi în mâini ungerea Mea cea 
pentru inimioara care va lucra prin lucrarea Mea cu voi şi va 
da semnalul minciunii lui antichrist, care a înşelat toată 
lumea. Luaţi apoi din mâna ei cartea şi daţi-Mi-o Mie s-o pe- 
cetluiesc prin mâna voastră şi s-o trimit bisericilor şi peste tot 
pământul. Şi se va vedea biserica Mea cea cu voi, căci v-am 
răscumpărat dintre oameni ca să fiţi Mie biserică sfântă întru 
venirea Mea. Iată, am adus la voi lucrul cel pentru nimicirea 

proorocului mincinos, care s-a aşezat în loc părut sfânt, ca 
slujitor al Meu, dar el este antichrist, iar Eu sunt Dumnezeu 
Tatăl, Fiul şi Duhul Sfânt, şi sunt Cel ce sunt, şi sunt Cuvântul 
Care suflă şi nimiceşte pe antichrist, omul fărădelegii, care 
s-a aşezat în loc numit sfânt drept Dumnezeu. 

Sculaţi-vă şi fiţi slava Mea, că vă voiesc cu mare dor, 
şi voi spune la tot pământul că voi sunteţi nădejdea Mea întru 
venirea Mea. Amin, amin, amin. 

1/14 octombrie 1998 

Sărbătoarea cuvioasei Parascheva 

Biserica din cer, unită cu cea de pe pământ, se luptă pentru adevă- 
rul Domnului împotriva lui antichrist, care se încearcă în sabia 
Cuvântului lui Dumnezeu. 

A m venit, fiilor din grădină. Amin, amin, amin. 
Sunt cu norii slavei Mele deasupra voastră, că 
scris este: «El vine cu norii». 

Nimeni nu mai aşteaptă venirea Mea, că Scripturile ce- 
rului nu mai sunt citite şi crezute. Eu sunt mereu peste voi cu 
venirea Mea, dar oamenii sunt iubitori de sine de şapte mii de 
ani şi nu mai cheamă venirea Mea, nu vor să fiu cu ei şi să 
stau cu ei; şi dacă vor, Eu nu pot să vin cum vor ei, şi vin pre- 
cum scrie în Scripturi, vin cu ziua slavei Mele, şi ea este zi în- 
fricoşătoare peste oameni, că oamenii au traiul lor, plăcut lor, 
iar cuvântul Meu cel cu voi este ziua Mea cea mare şi înfri- 
coşată. lată, se tem de ea toţi oamenii şi fug de cuvântul Meu 
cel ce este cu Mine peste voi, căci Eu dacă vin, grăiesc cuvân- 
tul zilei venirii Mele. 

Amin, amin zic vouă: cuvântul cel rostit de Mine peste 
voi este ziua Mea cea mare şi înfricoşată, este râvna Mea şi 
durerea Mea, care plânge din Mine de dorul omului care nu 
mai vrea să aibă Dumnezeu adevărat peste el. Omul nu vrea să 
domnesc Eu peste el ca un Dumnezeu mare şi adevărat, şi Eu 
plâng, căci cuvântul Meu aşa a spus la îngeri: «Pe cei care 
n-au voit să domnesc peste ei luaţi-i şi tăiaţi-i şi aruncaţi-i». 
Oamenii se tem de venirea Mea, şi iată, se tem de cuvântul 
Meu care vine cu Mine, care vine cu norii şi pe care îl vede tot 
ochiul, şi omul închide ochii înaintea Mea ca să nu Mă vadă. 

Fiilor, vin la voi cu sărbătoarea cuvântului Meu şi cu 
sfinţii Mei la praznic de cuvânt peste voi, căci cerul este scau- 
nul Meu de domnie, iar pământul este aşternut picioarelor 
Mele. Vin la voi, căci v-am făcut credincioşi cuvântului Meu. 
Vin şi Mă desăvârşesc în voi, şi vă împlinesc întru Mine şi 
întru venirea Mea, căci cuvântul Meu cel de peste voi este 
ziua venirii Mele. Amin, amin, amin. 

Fiilor, am cu Mine praznic de sfinţi şi de mucenici şi 
de cuvioşi, şi pomenim în cer şi pe pământ pe cuvioasa Paras- 
cheva. Ea a iubit sărăcia de duh şi de trup, căci a iubit duhul 
şi trupul Meu, pe care Eu l-am lăsat celor iubiţi ai Mei ca să 
Mă aibă şi să fie sfinţi, precum Eu sunt. M-am dat ucenicilor 
Mei mai înainte de slava patimii Mele, M-am dat ca să rămân 
cu ei, iar apoi Mi-am dat trupul pe mâna omului păcătos ca să 
Mă jertfească pentru iertarea păcatelor celor ce se sfinţesc. 
Le-am dat ucenicilor Mei viaţa Mea, ca s-o aibă în ei. M-am 
dat pe Mine însumi lor, şi n-au ştiut atunci taina dăruirii Mele 
lor. Eu le-am spus: «Luaţi şi mâncaţi din Mine, că acesta este 
Trupul şi Sângele Meu, care se frânge pentru iertarea păca- 
telor voastre». Atunci n-au ştiut ce le-am spus Eu lor, dar 
după trei zile au văzut adevărul frângerii Mele pentru ei prin 
mâna omului păcătos, care ştie să-L omoare pe Dumnezeu ca 


să nu mai aibă Dumnezeu, fiindcă Dumnezeu Unul este. 
Amin. Cine Mă are pe Mine, acela este sfânt; cine nu Mă are, 
este păcătos. 

Trei ani şi mai bine Mi-am pregătit ucenicii pe care i-am 
cules dintre oameni ca să-i fac sfinţi lui Dumnezeu, şi apoi 
le-am iertat păcatele mai înainte de a Mă da pentru viaţa 
lumii. Dar lumea n-a vrut viaţa nici după ce M-am dat pentru 
viaţa ei, căci viaţa este Dumnezeu în om cu viaţa Lui; viaţa 
este asemănarea omului cu Dumnezeu, Cel ce S-a dat pe Sine 
jertfă şi pildă de viaţă pentru oamenii care se fac sfinţi prin 
viaţa Mea. Le-am spus ucenicilor Mei să mănânce şi să bea 
viaţa Mea, Trupul şi Sângele Meu, ca să aibă viaţă, viaţa Mea, 
căci Eu sunt Cel veşnic, şi cel ce Mă ia pe Mine în el are viaţă 
veşnică, are pe Domnul, Cel veşnic în el. Le-am spus apoi să 
facă aceasta spre pomenirea Mea, spre amintirea Mea în ei, şi 
le-am spus: «Ori de câte ori veţi face aceasta, moartea Mea 
veţi vesti, Trupul şi Sângele Meu, care s-a frânt de mâna 
omului păcătos pentru viaţa celor credincioşi care se sfinţesc 
prin viaţa Mea în ei, prin iertarea păcatelor lor, ca să fie fără 
de păcat apoi». Iată, fiilor, ce înseamnă biserică, ce înseam- 
nă templul lui Dumnezeu în omul cel credincios. Apostolul 
Pavel aşa le spunea sfinţilor de atunci: «Oare, nu ştiţi că voi 
sunteţi templul lui Dumnezeu şi că Duhul lui Dumnezeu 
locuieşte în voi şi că voi nu sunteţi ai voştri?». 

O, copilaşi ai venirii Mele, mare a fost puterea bisericii 
Mele în cei de la începutul trupului Meu în om. Apostolii Mei 
stăteau zi şi noapte treji peste cei sfinţi prin trupul Meu, care 
era în ei prin mâna apostolilor Mei. Fiilor scumpi, Mi-a fost 
dor să unesc începutul cu sfârşitul. Mi-a fost dor să am şi la 
sfârşit biserică sfântă ca atunci când i-am sfinţit pe ucenicii 
Mei, făcându-Mă una cu trupul lor mai înainte de patima 
Mea. Am făcut cu cuvântul Trupul şi Sângele Meu din pâine 
şi vin, că mare este puterea cuvântului Meu, care se face 
Dumnezeu prin rostire, şi numai după aceea M-am arătat îm- 
plinitor în cele ce am grăit, căci aşa am grăit: «Trupul şi Sân- 
gele Meu se va frânge pentru voi spre iertarea păcatelor». 
Atunci ei au ştiut că Eu sunt Dumnezeul lor, Care S-a coborât 
din cer pentru viaţa lumii care va crede în Mine prin ei. Cel 
ce crede în Mine, acela se face sfânt şi se leapădă de sine prin 
viaţa Mea în el. Cel ce arată viaţa Mea în el, acela este cel ce 
se leapădă de sine, şi la acela îi dau putere să se facă fiu al 
Meu, fiu al Tatălui Meu. 

O, copilaşi din grădină, mergem să împărţim puterea 
Mea spre lucrul cel pentru judecata lui antichrist, potrivnicul 
Meu, care şi-a spălat veşmântul de sângele sfinţilor, dar pata 
a rămas. Voiesc să-i spun lui antichrist că este vrăjmaşul Meu 
şi că biserica lui este a lui, nu este a Mea. Voiesc să-i spun că 
el nu este slujitor al Meu precum se dă, înşelându-i pe cei fără 
de cunoştinţă, căci biserica Mea a tot căzut de la începutul ei 
şi până azi prin mâna lui antichrist, cel ce a stat în numele 
Meu peste biserică chinuindu-i pe sfinţi şi punându-le mâna 
la gură ca să nu Mă mărturisească în trupul lor de sfinţi ai 
Mei, căci antichrist e gelos pe sfinţii Mei; e gelos, fiindcă el 
nu poate fi sfânt, de vreme ce Mi-a luat domnia Mea din bise- 
rică. Dar el este fără de minte, căci biserica Mea este sfinţii, 
şi nu orice este biserica Mea. 

lată câtă biserică am în cer! Câtă frunză, câtă iarbă, aşa 
e şi biserica Mea din cer, care a fost chinuită pe pământ prin 
mijlocirea lui antichrist, care s-a îmbrăcat în haină de biserică 
pentru ca să-i poată chinui pe sfinţii Mei, care Mă aveau cu 
adevărat în ei spre pomenirea Mea pe pământ. Mi-a fost dor 
să unesc pe sfinţii din cer cu sfinţii de pe pământ, şi de aceea 

am făcut din voi sfinţi ai Mei, fiilor din grădina Mea, că Mi-e 
dor să am sfinţi pentru venirea Mea, pentru cuvântul Meu, 
care este ziua Mea cea mare şi înfricoşată, venirea Mea cu 
sfinţii cei de sus, pentru ca să Mă războiesc cu antichrist, 
călăul creştinilor Mei, şi să răscumpăr sângele sfinţilor, sân- 
gele bisericii Mele, care s-a jertfit pentru numele Meu peste 
pământ. 

Fiilor, închidem gura lui antichrist ca să nu mai vor- 
bească în numele Meu, şi să vorbească în numele lui dacă 
vorbeşte, căci numele Meu este sfânt, nu este ca al lui. El a 
stat mereu pe loc sfânt şi Mi-a ucis biserica, aşa cum face azi 
cu voi, căci se teme de voi, fiindcă voi sunteţi de partea Mea 
şi nu a lui. O, dacă v-aţi fi dat de partea lui, Eu nu mai aveam 
azi mireasă, nu mai aveam biserică întru întâmpinarea zilei 
Mele. Dar v-am făcut dârzi şi v-am luat frica, fiindcă frica 
este cu cei vinovaţi, şi aceia se ascund în peşteri şi în stânci 
de faţa venirii Mele. 

Fiilor, ce spune antichrist despre venirea Mea? Nimic 
nu spune. El spune despre venirea lui în vremea venirii Mele, 
şi e război între Mine şi el, iar voi sunteţi armata Mea, şi cu 
voi e tot cerul Meu de sfinţi şi de îngeri, şi cu voi sunt Eu, 
Dumnezeu Tatăl, Fiul şi Duhul Sfânt, iar Aceşti trei, una sunt, 
amin, şi sunt peste tot, căci peste tot pământul am sufleţele 
plăcute Mie, cărora le hrănesc iubirea lor de Dumnezeu; şi pe 
aceştia îi voi aduce la voi, căci îngerii Mei călătoresc de la o 
margine la alta a cerurilor ca să-i adune la praznicul zilei 
Mele celei mari pe toţi plăcuţii Mei. Amin. 

Iată început şi sfârşit, biserică lucrătoare prin iubire de 
Dumnezeu: cei de la început, cu cei de azi, şi vom prinde la 
mijloc pe vrăjmaşul bisericii Mele, că s-a vrut mai tare decât 
sfinţii Mei, mai mare decât biserica Mea cea slujitoare prin 
iubire, cea care s-a jertfit pentru adevărul Meu peste pământ. 
Am spus că se va ridica omul rău ca să răstoarne biserica 
Mea, dar îl biruim. 

Fiilor, arătăm pata de pe veşmântul lui antichrist. 
Amin. Fiilor, ridicăm armele. Amin, amin, amin. Voi sunteţi 
armata Mea, iar Eu sunt arma voastră. Eu sunt Cuvântul lui 
Dumnezeu, sabia cu două tăişuri, care vine peste pământ să 
pedepsească minciuna şi fărădelegea, pe antichrist şi pe toată 
armata lui, care înseamnă fărădelegea a tot pământul. Nu vă 
temeţi. Eu sunt Cel ce conduc războiul cel mare, război care 
n-a mai fost de când veacurile şi nici nu va mai fi. Sculaţi-vă 
să mergem la luptă cu întunericul acestui veac, că lumina 
Mea s-a ridicat să răsară şi să răsplătească pe sfinţi. Fiţi cu 
iubire mare, că încă o dată Mă scol să vestesc adevărul Meu 
pe care l-am vestit pe vremea ucenicilor Mei cei dintâi care 
M-au dat lumii spre iertarea păcatelor celor ce s-au botezat ca 
şi ei în numele Tatălui şi al Fiului şi al Duhului Sfânt. 

Duhul Meu Cel Sfânt este Cel ce S-a coborât în 
Fecioară şi a umbrit-o pe ea, de M-am făcut apoi trup din ea, 
ca să Mă jertfesc ca un om pentru omul cel păcătos de şapte 
mii de ani. Duhul Meu Cel Sfânt, pe Care L-am dat din cer 
apostolilor Mei, pe Acela vi L-am dat şi vouă, şi prin El vă 
înnoiesc clipă de clipă şi nu-L iau de peste voi, căci vouă vi 
L-am dat, ca să Mă purtaţi pe Mine până la toate marginile 
cerurilor, spre adeverirea Scripturilor venirii Mele a doua 
oară de lângă Tatăl Meu şi al vostru, şi spre judecata lui anti- 
christ, omul fărădelegii a tot pământul. Duhul Meu Cel Sfânt 
este cu voi, căci sunteţi puţini, dar păstraţi adevărul Meu aşa 
cum este el, aşa cum sunt Eu. 

în numele Meu, sculaţi-vă şi împliniţi lucrarea nimi- 
cirii lui antichrist, căci cuvântul Meu cel de peste voi este ar- 


ma care va tăia cuvântul lui cel mincinos, cu care s-a ridicat 
să strice dogma dumnezeirii. El ţipă ca un leu rănit şi se repe- 
de la Mine, ca să Mă despartă pe Mine de Duhul Meu Cel 
Sfânt, pe Care Eu L-am dat sfinţilor care biruiesc prin sfinţe- 
nia Mea în ei. 

Fiilor din grădină, luaţi ungerea cea de la Mine şi 
însemnaţi cu ea lucrarea cea împotriva lui antichrist. El va 
ţipa de durere, şi apoi se va prăbuşi, că mare este numele Meu 
cel de peste voi. Luaţi apoi mâinile voastre pe care le ţin în 
mâna Mea şi puneţi-le peste cei drepţi cu inima ca să le dau 
prin voi putere să lucreze în numele Meu moartea minciunii 
care s-a aşezat ca un dumnezeu peste cei fără de pricepere din 
cer. Cei care vor primi ungerea Mea ca să împlinească semnul 
atenţiei pe calea fărădelegii lui antichrist, să se îmbrace în 
platoşa credinţei şi în puterea cea lucrătoare prin Duhul Meu 
Cel Sfânt. Şi le voi da lor din slava biruinţei Mele, iar vouă 
vă voi da împărăţia Mea ca s-o ridicaţi între cer şi pământ îna- 
intea Mea. 

Luaţi Duh Sfânt! Amin. Luaţi şi daţi şi învăţaţi lucrarea 
umilinţei de duh pe toţi cei care lucrează Mie alături de voi. 

Binecuvântată să fie biruinţa voastră cu Mine. Sfinţii şi 
îngerii sunt în toată vremea cu voi şi cu cei ce-Mi lucrează 
Mie lângă voi şi cu voi pentru numele Meu. Eu sunt mereu cu 
voi, şi sunt arma voastră de biruinţă pentru libertatea împără- 
ţiei cerurilor între cer şi pământ. Amin, amin, amin. 

14/27 octombrie 1998 

Sărbătoarea sfântului mucenic Dimitrie, izvorâtorul de 

mir 

Suflarea gurii Domnului grăieşte cu antichrist, omul fărădelegii, 
ascuns sub haină de biserică. 

E u vin cu norii şi vin cu sfinţii Mei până deasupra 
grădinii cuvântului Meu, şi zic peste grădină: 
pace vouă, fiilor unşi în grădina Mea din România, grădina 
Mea în care vin şi cuvintez a doua oară cuvântul împărăţiei 
cerurilor peste pământ! Vin cu sărbătoare de sfinţi mucenici 
şi sărbătorim praznic de cuvânt, căci cuvântul Meu cel de 
peste voi este praznicul nunţii Mele, iar nunta Mea este a 
doua venire a Mea de lângă Tatăl, şi sunt Mire şi îmi hrănesc 
mesenii nunţii şi îmi bucur mireasa şi Mi-o apropii şi Mi-o 
gătesc mereu, ca să fie frumoasă precum Eu sunt. Amin. 

O, măi copilaşi, ce faceţi voi? Dar ce fac oamenii de pe 
pământ şi mai-marii lor? îmi cercetez ca un Stăpân casa în 
care vin mereu cu oaspeţi cereşti. Ce faceţi voi, copilaşi? Ce 
lucraţi voi, fiilor? Cum lucraţi şi cum împliniţi împărăţia Mea 
în voi? Fiii împărăţiei Mele sunt cei ce împlinesc cuvântul 
Meu cel rostit de Mine atunci şi acum. Ei lucrează tot cuvân- 
tul Meu între cer şi pământ şi îl dau oamenilor spre a fi lucrat 
de ei şi împlinit după voia Mea. 

Dar ce fac oamenii de pe pământ şi mai-marii lor? Ei 
fac ce au făcut în toate veacurile toţi cei asemenea lor, căci 
oamenii izgonesc dintre ei pe proorocii cuvântului Meu şi îşi 
scoală dintre ei prooroci pe placul lor cel omenesc ca să pună 
în umbră cuvântul trimişilor Mei peste pământ. Când îi spu- 
neam lui Israel păcatele ca să se pocăiască şi să nu le mai facă 
spre pieirea lui, el mai rău se înrăia pe Mine, şi s-a tot înrăit 
până ce M-a pus pe cruce ca pe omul blestemat de faptele lui 
cele rele. 

Proorocul trebuie să spună tot ce se ridică împotriva 
Mea şi tot planul Meu cel ceresc peste pământ şi peste împo- 

trivirea care se ridică împotriva lui Dumnezeu. Proorocul 
Domnului trebuie să fie curat şi numai de partea Domnului, 
şi acela este proorocul Domnului. El este oglinda poporului 
său, el este străjerul cel ce stă pe înălţimile cetăţii veghind 
pentru viaţa cetăţii şi cuvântând cuvântul Domnului peste 
fărădelegile din cetate, care atrag fărădelege şi plată pentru 
fărădelege. Aşa am făcut Eu cu voi, copii veghetori din partea 
Mea peste pământ. Cine se mai învoieşte azi să-Mi fie proo- 
roc peste cei fără de lege? Nu mai e nimeni să facă aşa ceva, 
căci toţi lucrează fărădelegea, toţi, până la unul. V-am pus pe 
voi mari peste pământ din partea Mea, iar Eu sunt Stăpânul, 
şi sunt Dumnezeu Tatăl, Fiul şi Duhul Sfânt, Stăpânul cerului 
şi al pământului, al cerului cel văzut şi cel nevăzut, şi al pă- 
mântului cel văzut şi cel nevăzut. Amin, amin, amin. V-am 
pus pe voi mari din partea Mea peste pământ. Am făcut şi Eu 
cum fac oamenii care-şi pun mai-mari peste oamenii lor. 

Dar ce fac oamenii de pe pământ şi mai-marii lor? îmi 
cercetez ca un Stăpân pământul, căci al Meu este pământul. 

Ce faceţi voi, oameni de pe pământ? Ce lucraţi voi şi 
care este plata lucrului vostru şi cine este cel ce vă dă plata 
lucrului vostru? Să vină să se înfăţişeze cu Dumnezeu, ca să-l 
întreb de viaţa voastră şi de plata voastră, că vin să dau fie- 
căruia după faptă şi îi chem pe toţi mai-marii să dea seama 
pentru supuşii lor, că sunt Stăpân peste cer şi peste pământ şi 
sunt viu, şi moartea nu are putere asupra Mea, şi cine este stă- 
pân, aşa este, iar altfel nu este stăpânul. 

Israel s-a încumetat acum două mii de ani să omoare cu 
moarte pe Stăpânul cerului şi al pământului, ca pe omul bles- 
temat. Dar Eu, fiind Stăpânul, am călcat cu moartea Mea pe 
moarte şi am biruit-o pentru tot omul, numai că omul n-a vrut 
să ia de la Mine biruinţa asupra morţii lui. Eu pentru tot omul 
am făcut aceasta, dar oamenii n-au vrut şi nu vor darul vieţii 
pe care Eu l-am plătit şi l-am dobândit prin moartea şi prin în- 
vierea Mea cea veşnică, pe care am avut-o şi o am din veci. 
Israel s-a încumetat să Mă omoare pe Mine, Stăpânul lui, că 
n-a vrut să Mă cunoască dacă am venit să-l cercetez ca un stă- 
pân. Stătea cu cartea proorocilor cuvântului Meu pe masa lui, 
şi în ea scria că vin să-l cercetez, şi credea cele scrise în cartea 
Mea. Dar s-a crezut stăpân peste pământ şi şi-a întins mâna 
până la cer şi a cerut viaţa Mea, şi Tatăl Meu i-a dat-o, şi n-a 
ştiut Israel ce să facă cu viaţa Mea ca s-o pună în slujba lui 
pentru viaţa lui. 

Iată, aceasta este lucrarea omului între cer şi pământ. 
Se luptă omul să fie mare, iar omul mare are supuşi şi sunt ai 
lui şi îi stăpâneşte, şi nimeni nu mai poate fi al lui Dumnezeu, 
căci omul este rob omului. Dar când Eu lucrez din cer peste 
om ca să-l fac plăcutul Meu, îl iau dintre oameni şi îl ridic 
mare pentru Mine şi îi dau viaţa Mea în el şi îi dau puterea 
Mea şi îl ridic dintre oameni, îl ridic deasupra lor. Atunci el 
vede peste oameni, căci cel ce se ridică deasupra, acela are 
ochiul Meu cu el şi vede şi pluteşte pe deasupra, pe marea 
Duhului Meu Cel Sfânt, şi cârmuieşte cu cuvântul Meu oa- 
menii. Aşa am făcut Eu cu voi, copii veghetori din partea Mea 
peste pământ, şi nu mai e nimeni să vrea ca voi, căci nu mai 
e nimeni să facă dreptatea Mea, nu mai e, până la unul. Dar 
vă am pe voi puşi deoparte de Mine şi vă port de grijă cu tot 
cerul, şi vă rog cu tot cerul să aveţi şi voi grijă de Mine şi de 
cerul Meu, şi să puneţi pe pământ împărăţia cerurilor, care 
este proorocită prin toţi proorocii Mei ca să fie peste pământ, 
împărăţia cerurilor nu este făcută pe pământ de mâini ome- 
neşti, ci de mâini cereşti şi duhovniceşti. Ea nu este mâncare 
şi băutură şi fărădelege, aşa cum dă s-o arate omul fărădele- 


gii, care s-a sculat din biserica lumii ca să creadă ca voi, zice 
el, şi să facă şi el nou Ierusalim pe pământ. Şi iată ce spun Eu 
peste locul care se vrea şi el nou Ierusalim aproape de locul 
Meu de la voi (la Vulcana Băi, n.r.): acolo este scaunul fărăde- 
legii a tot pământul, şi pe el, antichrist în loc părut sfânt, ca 
să înşele pe toţi care locuiesc pe faţa pământului, după cum 
este scris în Scriptura cea despre venirea lui antichrist, aşezat 
în loc sfânt. Acolo este răstignirea numelui Meu între tâlharii 
Mei, care sunt mincinoşi asupra Mea şi asupra oamenilor. 
Acolo s-a împlinit Scriptura cea ascunsă de înţelegerea oame- 
nilor fără de cunoştinţă din cer. Dar Eu, Domnul, voi nimici 
locul acela prin suflarea gurii Mele, şi nu va mai fi. Amin, 
amin, amin. Şi ţara Mea română nu va fi să fie prinsă în cap- 
cană, cum s-au sfătuit şi acum duşmanii ei, şi va fi să prindă 
sub ea pe antichrist şi să-l îngroape în pământul ei, că e ţara 
Mea de nuntă, şi pun pe antichrist aşternut picioarelor ei, şi 
voi fi biruitor din România, iar voi veţi fi atunci mângâiaţii 
Mei, şi vă voi numi vitejii Mei cu care Eu am biruit pentru ve- 
nirea Mea a doua oară de lângă Tatăl ca să dau fiecăruia după 
cum este fapta sa. Amin, amin, amin. 

O, măi copilaşi, am venit în grădină la voi cu sărbătoa- 
re cerească de sfinţi, căci biserica cea mincinoasă, cea desfrâ- 
nată, sărbătoreşte pe sfinţii Mei pământeşte, nu cereşte, dar la 
voi sărbătorim pe sfinţii Mei ca în cer, căci sfinţii la sfinţi 
trag, şi se bucură sfânt cu sfânt. Fiţi sfinţi şi nu vă temeţi de 
cuvântul acesta rostit de Mine pentru voi, că Eu pe vremea lui 
Verginica am spus că locul de la voi şi lucrarea Mea cu voi va 
fi locul unde se vor vedea îngerii şi sfinţii cântând şi grăind şi 
vieţuind cu oamenii, şi între oameni lucrând, căci oamenii 
sfinţi sunt cei de pe pământ care au pe sfinţii din cer cu ei, 
cerul şi pământul laolaltă lucrând lucrare cerească pe pământ. 

E sărbătoare la voi în grădină. Sfinţii şi îngerii cântă 
pentru Dimitrie, sfântul şi mucenicul numelui Meu. El s-a ri- 
dicat dintre oameni şi s-a dat de partea Mea, iar oamenii s-au 
ridicat împotriva lui şi împotriva Mea, căci adevărul Meu nu 
este iubit de oameni. Iată, taină vă spun vouă: adevărul dintre 
om şi om este păcat, este iubire de sine, este goană după vânt, 
căci Adevărul este Dumnezeu, nu este omul. Războaiele şi 
certurile dintre oameni vin de la setea de adevăr dintre om şi 
om, dar sfinţii şi mucenicii numelui Meu au iubit adevărul 
dintre om şi Dumnezeu, nu dintre om şi om. Ei au iubit ade- 
vărul poruncilor Mele, care sunt ale vieţii veşnice, şi pentru 
ele ei au murit dobândind viaţa, viaţa şi adevărul ei cel din 
cer. 

Fiilor, învăţaţi pe cei ce Mă iubesc să nu caute adevărul 
lor, ci să caute adevărul Meu între om şi om, căci cei ce iu- 
besc adevărul Meu între ei, aceia se numesc fraţi, iar altceva 
nu înseamnă fraţi în numele Meu. Nu cei ce se ajută între ei, 
nu cei ce se iubesc între ei se numesc fraţi în numele Meu, ci 
acei care iubesc şi trăiesc adevărul Meu între ei, aceia sunt 
fraţi între ei prin Mine, şi sunt. Fugiţi de adevărul cel de pe 
pământ, că acela este pământesc. Căutaţi în cer, că acolo este 
adevărul, şi trăiţi întru adevăr, fiilor. Să audă tot omul ce gră- 
iesc Eu cu voi, că voi v-aţi ridicat deasupra oamenilor şi ve- 
deţi, şi de aceea grăiesc vouă cuvântul adevărului, Duhul 
Adevărului, pe Care lumea nu-L cunoaşte, dar voi îl cunoaş- 
teţi, că este cu voi şi este în voi şi este mai mare decât cel ce 
este în lume, care este pământesc şi lumesc, şi care grăieşte 
de pe pământ. 

Amin, amin zic vouă: adevărul dintre Dumnezeu şi 
om, acela este adevăr, iar adevărul dintre om şi om este pă- 
mântesc şi este iubire de sine, şi este păcat iubirea de sine. Fie 

omul cât de drept, dacă nu este în Domnul omul drept, nu este 
adevăr. Adevărul fără de viaţă nu este adevăr, căci ce nu este 
veşnic este minciună. Deschideţi mintea voastră ca să înţele- 
geţi cuvintele Duhului Sfânt, fiindcă pentru tot pământul gră- 
iesc cu voi. Nu pot pune în cer adevărul şi dreptatea dintre om 
şi om, căci sfinţii Mei nu au ajuns în cer pentru aşa lucrare, ci 
au ajuns veşnici pentru că au fost împotriva adevărului ome- 
nesc, care este vremelnic şi care hrăneşte mărirea de sine a 
omului. De aceea am zis Eu oamenilor: «Nu ştiţi să vă rugaţi, 
nu ştiţi ce cereţi», şi de aceea am zis Eu: «Cine M-a trimis să 
fiu dregător între oameni?»; aşa am spus Eu atunci când un 
om Mi-a zis: «Fă-mi dreptate între mine şi fratele meu». 

O, copilaşii Mei, nu vă miraţi că am venit şi v-am între- 
bat ce faceţi voi sau ce fac oamenii de pe pământ şi mai-marii 
lor. Am întrebat aşa ca să vă spun Eu ce faceţi voi şi ce fac 
oamenii de pe pământ. V-am întrebat ca să pot grăi ce Mă 
doare pe Mine de la om. Dar de la voi să nu se ridice aşa du- 
rere, şi de aceea v-am spus să învăţaţi lucrul adevărului pe toţi 
cei care vor să se numească fraţi între ei în numele Meu. Cău- 
taţi aşa cum vă învăţ Eu, iar toate celelalte Eu vi le voi adău- 
ga, ca să slujească lucrului Meu cu voi şi lucrului vostru cu 
Mine, întru împărăţie cerească cu voi. 

Pe pământ e numai minciună. Nimeni nu iubeşte ade- 
vărul, nimeni nu iubeşte pe Dumnezeu. O mulţime de oameni 
se scoală şi se aşează mari peste oameni şi grăiesc despre 
Mine oamenilor. Nimeni nu-i trimite, nimeni nu le spune ce 
să facă, nimeni din cer nu le grăieşte ce să facă atunci când 
fac, atunci când vor ce vor, căci oamenii n-au vrut şi nu vor 
prooroci ai cerului cu ei, şi lumea a rămas de izbelişte şi nu 
ştiu oamenii acest adevăr. Se scoală omul din pat dimineaţa, 
şi seara se culcă iar în pat, şi adoarme, şi iar se scoală din pat, 
şi nu-şi pune nici o întrebare despre viaţa lui cea veşnică; des- 
pre adevăr nu se întreabă omul. Dar voi fiţi cuminţi şi nu vă 
temeţi cu Mine, că vin cu mânie peste pământ, vin cu adevă- 
rul, ca să-l pun în locul minciunii, vin cu împărăţia cerească 
şi o pun peste cea pământească, şi voi lucra cu cuvântul, şi 
cuvântul se va face faptă, căci aşa am lucrat din veac. 

Fiţi cuminţi întru Mine, fiilor unşi, şi vestiţi împărăţia 
cerurilor, împărăţia adevărului ceresc peste pământ. Rostiţi 
mereu cu cuvântul cel ceresc împotriva făţărniciei care stă ca 
o împărăteasă peste făptură. Nu cruţaţi faţa minciunii când 
vine să stea faţă în faţă cu voi prin omul veacului acesta, căci 
omul veacului acesta este minciuna veacului acesta. V-am 
pus pe voi mari peste pământ, mari în cuvânt, mari din partea 
Mea, iar Eu sunt Stăpânul pământului. Fiţi umiliţi înaintea 
Mea şi dârji în numele Meu înaintea oamenilor, că Duhul 
Meu Cel Sfânt locuieşte în voi, şi cu voi lucrează din cer pen- 
tru adevărul Meu peste pământ. Daţi mereu de ştire tuturor că 
Stăpânul Se întoarce şi va da fiecăruia după faptă, şi vai celor 
ce nu au veghe pentru sufletul lor! Amin, amin, amin. 

Măi copilaşi, încă o clipă stau cuvânt peste voi ca să în- 
tăresc lucrarea ce v-am dat-o spre lucru împotriva lui anti- 
christ, omul fărădelegii a tot pământul. Antichrist s-a făcut 
creştin, zice el, dar creştin nu este, că nu-i place cu cerul. El 
a pus mâna pe hamuri, şi zice că are în mâinile lui carul Meu, 
dar carul Meu este din foc, căci Duhul Sfânt, foc este. El nu 
ştie ce este lucrarea Duhului Sfânt, că nu a dat de ea pe nică- 
ieri, dar acum când i-o arăt Eu, el se face asemenea Mie, zice 
el, de teamă să nu vin cu Duh Sfânt şi să-i iau hamurile din 
mână. Dar ce să fac Eu cu hamurile lui? Ele să fie asupra ca- 
pului lui spre pieirea lui, că a socotit că Duhul Sfânt Se ia cu 
făţărnicie şi cu bani şi cu putere omenească. 


O, înapoia Mea, satană, om al fărădelegii, care ai nume 
scris pe frunte şi pe mână şi care zici că fără numele tău nu 
Mă poate nimeni cumpăra sau vinde. Te-ai băgat sub mantie 
de oaie ca să te faci păstor de al Meu, zici tu, şi să-Mi mâi oile 
după cum şi tu mergi. înapoia Mea! Amin, amin, amin. Ţi-am 
tot spus că biserica Mea nu este din ziduri, ci este din fii sfinţi 
ca şi Mine. Ţi-am trimis mereu veste să te umileşti şi să nu 
mai minţi că eşti slujitor al Meu, iar tu îţi lărgeşti mantia şi îţi 
aduni sub ea supuşi şi o faci pe prostul că nu auzi şi că nu ştii 
strigarea Mea. O faci pe popa prostu’, dar haina Mea pe care 
o ţii pe tine, te dă de gol că ştii şi că te lupţi să pui mâna pe 
carul Meu cel de foc ca să fii tu mai mare ca Dumnezeu. îna- 
poia Mea! Amin, amin, amin. Binecuvântată să fie lucrarea 
trimişilor Mei cea împotriva ta şi a făţărniciei tale. Amin. Bi- 
necuvântată să fie mintea şi inima şi trupul şi mâna care se 
scoală din porunca Mea ca să scrie ruşinea ta şi plata minciu- 
nii tale, căci «Eu întăresc cuvântul trimişilor Mei şi le împli- 
nesc sfatul, iar înţelepciunea înţelepţilor o prefac în nebunie 
spre ruşinea lor», după cum este scris în Scripturi. 

înapoia Mea, satană care te dai drept înger al luminii 
Mele ca să înşeli, de vei putea, zici tu, până şi pe cei aleşi ai 
Mei. Dar cei aleşi ai Mei n-au nevoie de pecetea ta pe care o 
ai în mână ca să însemnezi cu ea pe supuşii tăi ca să poată ei 
să Mă cumpere de la tine, din potirul pe care tu îl ţii în mână 
ca să Mă pui pe Mine în el şi să Mă dai la oameni pe bani, că 
scris este: «Nimeni nu poate vinde sau cumpăra până nu are 
pecetea lui antichrist pe frunte şi pe mână», numărul cel sub 
care tu te ascunzi, dar acest număr este chiar numele tău, şi 
scris este: «Cine are pricepere, să socotească numărul fiarei, 
căci este un număr omenesc: 666». Scris este: «I s-a dat să 
insufle duh chipului fiarei», iar tu, om al fărădelegii, vrei să 
dai numele Meu chipului fiarei pe care tu vrei s-o faci ca să 
înşeli pe tot omul cu venirea Mea, zici tu. Dar tu eşti fiară 
care te ridici din pământ, nu vii din cer ca Mine. Din pământ 
te ridici şi grăieşti ca un miel, dar tu eşti şarpe care muşti pi- 
ciorul calului ca să cadă călăreţul. Nu eşti miel, ci eşti şaipe, 
şi din pământ eşti, că scris este despre tine: «Am văzut o altă 
fiară suindu-se din pământ şi având două coarne, asemenea 
mielului, dar grăia ca un balaur, şi are în mână şi în faţă stă- 
pânirea fiarei celei dintâi, şi îi face pe cei de pe pământ să se 
închine fiarei celei dintâi, a cărei rană de moarte fusese vin- 
decată». Aşa s-a dat şi Israel slujitor al Meu prin căpeteniile 
templului, fiara cea dintâi, care s-a ridicat să-L omoare pe 
Dumnezeu ca să nu i se ia stăpânirea din mâini. Dar rana cea 
de moarte a lui Israel fusese vindecată prin moartea şi prin în- 
vierea Mea pentru el, şi de unde?! că numai o rămăşiţă s-a 
ales pentru har. Restul este fiară până azi, şi se dă fiară cu 
rană vindecată, dând în mâinile fiarei de azi stăpânirea ca să 
răstignească pe Dumnezeu Cuvântul ca şi atunci, şi ca să nu 
stăpânesc Eu peste oameni. 

înapoia Mea, satană, om al fărădelegii, căci Eu, Dum- 
nezeu Tatăl, Fiul şi Duhul Sfânt, te vădesc cine eşti şi cu cine 
te uneşti ca să nu-ţi pierzi puterea şi cuvântul cu care te-ai 
aşezat în numele Meu în loc părut sfânt. Iată numărul tău, 
care este numele tău: 666. Ţi-ai făcut rost de bani şi ţi-ai făcut 
casă pentru bani, şi pe ea scrie numele tău şi numărul tău, şi 
nu eşti creştin, ci eşti antichrist sub haină de miel, sub haină 
de slujitor al bisericii, şi o faci pe popa prostu’, dar tu eşti 
fiară care te hrăneşti cu sânge. Binecuvântată să fie lucrarea 
trimişilor Mei împotriva ta, că i-am trimis spre tine să-ţi arate 
ce ai făcut de două mii de ani, şi ce faci azi. Scoală-te şi ieşi 
în întâmpinarea trimişilor Mei, care te vor vădi ce ai lucrat şi 

câţi mucenici Mi-ai trimis la cer prin lucrarea ta cea împo- 
triva Mea, împotriva adevărului, căci pe oaia bună şi grasă 
n-ai iubit-o, şi Mi-ai dat-o Mie, fiindcă cel tare cu Mine este 
groază pentru tine şi pentru ţăruşii împărăţiei tale. Dar azi, ţie 
îţi zic: înapoia Mea! Cuvântul Meu este suflarea gurii Mele, 
şi scris este: «Dumnezeu îl va nimici cu suflarea gurii Sale». 
Amin, amin, amin. 

26 octombrie/8 noiembrie 1998 

Soborul sfinţilor arhangheli Mihail şi Gavriil 

Domnul grăieşte fiilor oamenilor şi proorocului mincinos care şi-a 
luat nume de sfânt. Pregătirea pentru binecuvântarea căsuţei din 

deal. 

E u sunt Cel ce a făcut cerul şi pământul. Prin cu- 
vânt le-am făcut. Amin. Cuvântul Meu s-a făcut 
cer şi pământ. Cuvântul Meu se face toate câte voiesc Eu; Eu 
şi omul cel credincios care cunoaşte pe Dumnezeu şi planul 
lui Dumnezeu, care este scris în Scripturi prin Duhul Sfânt al 
lui Dumnezeu. Amin. 

Să se deschidă poarta cuvântului Meu ca să Mă scriu în 
cartea Mea de azi cu praznic ceresc de sfinţi şi de arhangheli. 
Cartea Mea de azi sunt Eu, precum Eu sunt cartea Mea de la 
prima Mea venire. Cartea Mea de azi în care scriu prin Duhul 
Meu Cel Sfânt, este venirea Mea a doua oară de lângă Tatăl. 

La prima Mea venire am venit ca învăţător al mântuirii 
omului. L-am învăţat pe om până ce am şi plătit răscumpăra- 
rea omului prin jertfa Mea pe cruce, doar-doar o vrea omul să 
fie credincios prin împlinirea Mea în el, dar omul n-a voit să 
se nască din cer sau să calce cu moartea pe moarte precum am 
lucrat Eu. La fel şi azi, nu voieşte omul să fie din cer, ci vo- 
ieşte să fie din pământ. Nu voieşte omul să se facă şi el ca 
Mine, cu duh dătător de viaţă, şi stă omul pământ, şi nu se 
face cer, şi nu se ridică spre viaţă veşnică cu Mine. 

O, ce să-i mai fac omului? Ce să mai plătesc pentru el 
ca să învieze? Nu mai am ce. M-am dat pe Mine însumi. Alt- 
ceva ce să mai dau ca să-l fac viu pe om? I-am spus omului 
că Eu sunt calea şi adevărul şi viaţa lui cea veşnică. N-are 
omul timp să înţeleagă sămânţa vieţii veşnice ca s-o ia şi s-o 
pună la însămânţat în inima lui, şi din ea să crească în om ro- 
dul vieţii veşnice. Omul e din pământ. Omul aşa vrea să ră- 
mână. Omul nu aude pe Dumnezeu. E prea departe cerul de 
pământ ca să vină omul în cer şi să stea viu apoi pe pământ şi 
să dea viaţă din viaţa lui, precum am dat Eu. Viaţa Mea am 
dat-o omului de viaţă, dar auzind n-a auzit omul ce am Scut 
Eu şi ce i-am dat să aibă. Omul e din pământ, aşa şi urechile 
lui, aşa şi ochii lui, aşa şi inima lui, aşa şi cugetul lui. Omul 
este durerea Mea şi crucea Mea cea grea între cer şi pământ. 

Am dus crucea pe umeri acum două mii de ani, şi am 
căzut sub ea când am dus-o. Oare, n-am avut putere s-o duc 
de am căzut sub ea? O, nu de asta am căzut sub ea. Am căzut 
de jale, căci ochiul Meu umbla peste timp, şi am văzut omul 
de atunci şi până azi, şi inima Mea suferea de jalea aceasta, şi 
tânguindu-se ea de durerea de la om, am căzut sub această 
durere. Omul cel de atunci şi până azi a apăsat pe crucea Mea, 
pe răscumpărarea lui. A fugit omul de darul vieţii veşnice a 
lui. Venisem să plătesc înaintea Tatălui darul pentru suirea 
omului în cer, ca să vadă diavolul că-1 plătesc şi că omul este 
lucru întocmit de Mine, lucrat cu mâna Mea din pământ, ca 
să fac din el cer şi scaun de domnie pentru Dumnezeu, căci 
omul a fost să fie scaunul Meu de domnie. 


Intru pe poarta cuvântului Meu cel de după două mii de 
ani de la jertfa Mea pentru răscumpărarea omului, poarta cu- 
vântului Meu cel de după şapte mii de ani de la facerea omu- 
lui. Intru pe poarta cuvântului Meu, care se face poartă a Mea 
între cer şi pământ. Cuvântul este poarta Mea, iar Eu sunt 
Cuvântul Care intru. Eu sunt Cel ce intră. Bucuraţi-vă, îngeri! 
Bucuraţi-vă, arhangheli şi cete cereşti! Străbat cerurile şi vin 
de Mă vestesc Judecător pentru nedreptatea pe care Mi-a 
făcut-o şi Mi-o face omul cel de ieri şi cel de azi, căci omul 
n-a ascultat de la început, şi a mâncat din pomul morţii, ca şi 
azi. Eu când am văzut ce a făcut omul l-am luat şi l-am pus 
afară din grădina vieţii de Eden, ca să nu se atingă de pomul 
vieţii şi să trăiască veşnic după ce căzuse din veşnicie prin 
neascultare de Creatorul său. Omul mănâncă şi azi din pomul 
morţii, care era oprit de Mine, pus deoparte de Mine, pus prin 
cuvânt deoparte, lată, omul a stricat cuvântul Meu. 

Vai omului care strică cuvintele Mele, că acela are ca 
hrană pomul morţii, pomul oprit, pomul care opreşte pe om 
de pe cale cu Dumnezeu, şi rodeşte omul om supus morţii. 
Omul care rodeşte om din femeie, este om care mănâncă din 
pomul morţii, aşa cum a făcut omul cel dintâi, pierzând viaţa 
cea din Eden, viaţa cea fără de păcat. Eu i-am spus omului 
aşa: «Din toţi pomii raiului poţi să mănânci, dar din acesta 
să nu mănânci, că vei muri când vei mânca». Dar omul a 
mâncat şi n-a mai avut viaţă veşnică din clipa aceea, şi de 
atunci, omul cel ieşit din om mănâncă mereu din pomul mor- 
ţii, şi omul este pom al morţii, rod al pomului oprit, pomul din 
care i-a zis Dumnezeu omului: «Să nu mănânci!». Dar Eu am 
zis apostolilor Mei: «Nu toţi pricep taina aceasta, ci numai 
cei ce le este dat de la Dumnezeu să priceapă». 

O, a fugit omul de darul vieţii veşnice, iar Eu am venit 
acum două mii de ani să-l plătesc înaintea Tatălui ca să-i dau 
omului viaţă dacă voieşte. Dar tot aşa fuge şi azi omul de 
acest dar, căci omul iubeşte fructul pomului morţii, omul iu- 
beşte femeia, şi nu iubeşte pe Dumnezeu. Dar cine pricepe 
aceasta? Cine să le spună la oameni ce mănâncă şi cu ce se 
hrănesc ei? Cine să le spună de pomul vieţii, care s-a lăsat din 
cer pe pământ ca să vină omul spre înviere şi apoi spre pomul 
vieţii veşnice? Omul cel înviat este omul care nu mai păcătu- 
ieşte, primind în el pe îngeri. Cuvântul Meu este înger trimis 
din cer peste oameni ca să le vestească venirea Mea după 
două mii de ani, după şapte mii de ani. 

O, fii ai oamenilor, auziţi! Cuvântul Meu de azi este 
numit în Scripturi al şaptelea înger. Eu şi cuvântul Meu. O, fii 
ai oamenilor, toate sfârşitu-s-au! Toată taina Mea cea scrisă în 
Scripturi am împlinit-o. Toate sfârşitu-s-au! Nimic nu mai am 
pentru voi. Am trimis tot ce am avut de trimis pentru întoar- 
cerea voastră. Am trimis peste voi şi ultima strigare, glasul 
celui de al şaptelea înger, cuvântul Meu cel de azi, slujit de 
îngeri. Auziţi ce a spus Cuvântul: toate sfârşitu-s-au! Amin, 
amin, amin. De la început şi până la sfârşit am trimis tot ce a 
fost scris să fac pentru om. Sfârşitu-s-au toate câte am avut de 
făcut pentru salvarea omului. Acum este scris în Scripturi pla- 
tă pentru orice faptă. Amin. 

Proorocul mincinos, care se ridică de peste tot şi ves- 
teşte pace între Mine şi omul care păcătuieşte mereu, acest 
prooroc mincinos este plată pentru fapta omului depărtat de 
Dumnezeu, că scris este în Scripturi: «Când ei vor vesti pa- 
cea, atunci fără veste va veni mânia Mea şi îi va prinde pe 
toţi sub ea». S-a ridicat proorocul mincinos şi s-a dat făcător 
de pace între Dumnezeu şi omul care păcătuieşte mereu slu- 
jind idolii veacului acesta, care sunt: mâncare şi băutură, în- 

surat şi măritat, şi toate câte ies din acestea ca rod al pomului 
morţii. Proorocul mincinos se dă prieten al lui Dumnezeu 
înaintea oamenilor, dar Eu îl vădesc şi îi spun că nu este prie- 
tenul Meu, ci este vrăjmaşul Meu, ca şi omul cel dintâi, care 
a răsturnat scaunul Meu din el ca să stea el şi să mănânce din 
pomul oprit, pomul morţii, care l-a omorât pe om. 

Mă voi scula şi voi rosti cuvântul adevărului Meu îm- 
potriva omului mincinos care s-a dat prietenul Meu slujind la 
idolii veacului acesta, vrând, zice el, să-i clatine şi pe cei ce-Mi 
slujesc Mie cu viaţa lor. Voi lua apoi cuvântul Meu şi îl voi 
trimite până la toate marginile şi pe la toţi cârmuitorii sufle- 
telor şi trupurilor oamenilor de pe pământ, ca să-i încuno- 
ştiinţez Eu de lucrarea proorocului mincinos, cel cu haină 
creştină, şi voi rosti adevărul cel despre lucrarea lui cea cu 
faţă ascunsă, lucrarea lui antichrist, cel ce vine înaintea Mea, 
şi care este fur şi tâlhar de oi, şi al cărui glas nu este ca glasul 
Meu, şi a cărui viaţă nu este ca viaţa Mea. Voi rosti cuvântul 
Meu peste tot pământul pentru cei curaţi care aşteaptă venirea 
Mea priveghind, şi le voi spune: «Să stăm bine, să stăm cu 
frică şi să luăm aminte!», că izbăvirea este cu cei ce se tem 
de Dumnezeu. Amin, amin, amin. încă o dată se va auzi acest 
cuvânt îngeresc: «Să stăm bine şi cu frică şi cu luare-aminte 
la glasul Domnului, la venirea Domnului!». Eu voi veni ca 
fulgerul care se arată de la răsărit până la apus. Eu voi veni 
când nimeni nu se aşteaptă să vin. Nu voi veni când omul dă 
să Mă aştepte, şi voi veni precum este scris despre venirea 
Mea, când nimeni nu se aşteaptă să vin, şi voi da fiecăruia 
după fapte, şi altfel nu va fi. Atunci proorocul mincinos îşi va 
sfâşia de ruşine veşmântul lui cel mincinos, că el Mi-a furat 
forma veşmântului Meu şi s-a pitit sub ea, sub haină minci- 
noasă, că nu asta este haina lui. Haina lui e haină din multe 
culori şi e dată cu parfum, ca să nu miroasă de sub ea, şi nu 
este ungerea Mea peste haina lui, căci mirul Meu cel prea- 
mirositor este pentru sfinţi, nu pentru cei păcătoşi care-şi 
ascund păcatele ca să fure inimile oamenilor şi să le dea rătă- 
cirea de la calea adevărului care se apropie de pământ odată 
cu venirea cuvântului Meu cu sfinţii şi cu îngerii şi cu zile de 
praznic sfânt peste pământ. Care este praznicul acesta? Cu- 
vântul Meu este, şi se numeşte praznic sfânt peste pământ. 
Amin. 

Să fie veghe în calea cuvântului Meu care se pregăteşte 
pentru rostire peste lucrarea lui antichrist, cea cu faţă ascunsă. 
Amin. Iar voi, îngeri şi arhangheli, mergeţi şi culegeţi pe cei 
sfinţi şi daţi-le din praznicul cuvântului Meu ca să se ospăteze 
din masa nunţii Mele, că iată, vin, şi hrana Mea este cu Mine 
ca să dau celui ce flămânzeşte după Mine. Amin, amin, amin. 

Fiilor de la ieslea cuvântului Meu, prăznuieşte cerul cu 
voi pentru însemnarea sărbătorii crucii care stă pe Sfânta 
Sfintelor în locul de nou Ierusalim, ales de Mine ca să fie el 
pe pământ înaintea Mea. Acum şapte ani. Eu, Domnul Iisus 
Hristos, am ridicat prin voi piatră de nou Ierusalim şi v-am 
pus pe voi stâlpi în templul Meu cel sfânt, peste care Eu cu- 
vintez cuvânt din cer, şi din care grăiesc peste pământ cu- 
vântul venirii Mele a doua oară de lângă Tatăl. Amin. 

Intru în voi şi îmi amintesc prin voi ce mai război a fost 
acum şapte ani, începând din ziua aceasta când Eu am pus 
prin voi crucea Mea peste grădina Mea de la voi. Se speria- 
seră preoţii şi arhiereii, oamenii şi diavolii, de parcă-i frigea 
adevărul crucii Mele pe care o port cu voi între cer şi pământ. 
Au început atunci război împotriva Mea şi a voastră, şi iată, 
nu se mai capătă războiul lor. Lasă să se războiască, fiindcă 
scris este: «Piatra se întoarce la locul de unde vine», căci 


«Cine scoate sabia, de sabia lui cade». Războiul lor este fără 
de minte din cer, căci se luptă cu voi de pe pământ. Dacă au 
văzut că nu pot face mincinoasă lucrarea Mea de nou Ierusa- 
lim cu voi, s-au sculat să creadă şi ei în taina Noului Ierusalim 
pe pământ, şi să facă, zic ei, să facă şi ei ca voi şi ca Mine cu 
voi, să facă Ierusalim nou din ceea ce au ei: din lemne, din 
pietre, din oameni care păcătuiesc cu carul, din mâncare şi 
din băutură şi din bani peste tot şi de peste tot. Dar banul este 
ochiul diavolului, măsura diavolului, frânghia cu care diavo- 
lul îşi măsoară împărăţia sa peste oameni, precum măsura 
Mea este Duhul Sfânt, ochiul Meu cu care Eu măsor pe omul 
sfânt ca să-l fac Ierusalim nou şi piatră de biserică şi pace 
între om şi Dumnezeu. 

Iată, voi rosti cuvânt şi Mă voi vesti prin el biruitor cu 
voi, şi îmi voi anunţa planul Meu şi mersul Meu şi casa Mea, 
şi casa lui, a vrăjmaşului Meu, care se luptă cu voi din pricina 
Mea. 

Crucea Mea, care este semn înaintea Mea, este calea 
voastră între cer şi pământ, iar cuvântul Meu cel cu voi tul- 
bură pe cei ce s-au făcut nebuni prin înţelepciunea lor cea 
omenească. 

Ridicaţi înaintea Mea jertfă de laudă pentru ziua aceas- 
ta de amintire a începutului războiului sfânt, între voi şi oa- 
menii bisericii din lume, dimpreună cu mai-marii pământului, 
care slujesc fără să ştie lucrul lui antichrist, care stă în loc 
sfânt ca să pustiască el calea sfinţeniei, lucrul bisericii, care a 
fost lăsat peste fiii bisericii: postul şi rugăciunea, neamestecul 
cu duhul lumii, şi umilinţa cea smerită înaintea Mea. Dar Eu 
îl biruiesc cu suflarea gurii Mele, şi ridic cuvântul Meu dea- 
supra tuturor, şi zic: pace celor ce slujesc poruncilor Mele cu 
frică de Dumnezeu şi cu iubire sfântă, iar celor ce păcătuiesc 
şi stau în numele Meu, zic ei, peste oameni, război le zic, 
amin, căci Eu am deschis procesul neamurilor, iar cuvântul 
Meu este judecătorul. Amin, amin, amin. 

* 

M ăi fiilor de la ieslea cuvântului Meu, trebuie să 
ne pregătim să rostim binecuvântare pentru 
căsuţa din deal, ca să Mă pot folosi Eu de ea, Eu şi cei pe 
potriva Mea, după cum a fost rostit cuvântul Meu cel pentru 
căsuţa aceasta, care este întâia după cea de la voi. Trebuie să 
fiţi vii în toate câte se cer să fie, că fără Mine nu puteţi face 
nimic. Nimic se cheamă tot ceea ce faceţi fără Mine în voi şi 
cu voi. Mereu am spus: «Să se vadă că sunt, iar dacă nu sunt, 
se vede că nu sunt, se vede prin toate». Dar Eu sunt, că e lu- 
crul Meu cu voi, dar să fiţi şi voi, să fiţi lucrătura Mea şi să 
se vadă că sunt. Amin. Să ia formă duhovnicească înaintea 
Mea cei ce vin lângă Mine. Să se îndumnezeiască, să se înţe- 
lepţească şi să fie pe potriva Mea, nu pe potriva celor trupeşti, 
că Mie nu-Mi trebuie fii trupeşti. 

E zi de serbare peste grădina de la voi, căci cuvântul 
Meu se face praznic peste pământ. Arhanghelii Mihail şi 
Gavriil vă aduc urare de bucurie cerească şi vă zic: 

B ucuraţi-vă! Nu staţi fără să vă bucuraţi, şi 
staţi cu frică şi cu luare-aminte la cuvântul 
Domnului Iisus Hristos şi bucuraţi-vă învăţând ce înseamnă 
această taină a bucuriei. Cine nu lucrează bucurie, nu ştie 
taina ei şi nu se bucură. Bucuraţi-vă în Domnul şi bucuraţi-L 
pe Domnul, fiilor de la ieslea Domnului. Bucuria uneşte inimi 
sfinte; ea lucrează lucrarea Domnului Iisus Hristos, dată 
apostolilor Săi; ea ridică din moarte pe oameni; ea se face 
Dumnezeu în cei sfinţi. Faceţi-L pe Domnul Iisus Hristos în 
voi cu bucurie şi bucuraţi-vă în Domnul! Amin, amin, amin. 

I ată urarea arhanghelilor Mei, slujitori cereşti 
ai cuvântului Meu, care se împlineşte pe pă- 
mânt între oameni. Ei v-au îndemnat să pricepeţi taina bucu- 
riei, iar cei ce o pricep, o şi lucrează, fiilor care aveţi nume de 
apostoli ai Mei. 

Vorbeam uneori cu apostolii Mei deosebi de vorbirea 
cea cu toţi oamenii şi le desluşeam tainele cele de nepriceput 
care stau ascunse în Mine, şi între Mine şi cei ce sunt ai Mei 
cu viaţa şi cu lucrarea vieţii. Lor le dădeam notă aparte, ca 
să-i deosebesc de ceilalţi oameni şi ca să-i recunoască oame- 
nii în chip desluşit între ceilalţi oameni, şi îi ajutam să fie şi 
să merite nota aceasta înaintea Mea. Aşa şi cu voi lucrez deo- 
sebi, iar dacă vă numesc fii, trebuie să şi aveţi lucrare de fii; 
şi dacă vă numesc apostolii Mei, trebuie să şi faceţi lucrarea 
apostoliei, căci voi nu trebuie să slujiţi meselor, precum este 
scris pentru apostolii cuvântului. Iar dacă şi slujiţi, că n-au 
cine alţii să facă aşa ceva, atunci faceţi o dată totul şi nu pier- 
deţi timpul, ci răscumpăraţi-1, fiilor. Eu vă îndemn, dar înţe- 
legeţi îndemnul Meu când stau cu el între voi ca să vă ţină 
treji printre grijile pe care le aveţi pentru cei care mai sunt po- 
porul Meu. Eu trebuie să am popor, fiilor, iar pentru poporul 
Meu trebuie să lucraţi mult, dar nu numai cu mâinile şi cu 
picioarele, ci cu Duhul Meu Cel Sfânt. Amin. Dacă Duhul 
Meu Cel Sfânt nu iese de la voi mult mai mult decât duhul 
mâinilor voastre şi al trudei voastre pentru trupul poporului 
Meu, atunci Eu de oameni trupeşti nu vreau rod, nu vreau po- 
por trupesc, ci vreau popor ceresc înaintea Mea, popor care să 
ştie şi să trăiască taina bucuriei cereşti pe care Eu am lăsat-o 
peste apostolii Mei după învierea Mea dintre morţi când le-am 
spus: « Bucuraţi-vă !». Pavel, apostolul Meu, a spus peste bi- 
serica Mea: «Bucuraţi-vă pururea!», iar pururea înseamnă 
mereu, înseamnă bucurie neîntreruptă, fiilor apostoli. 

Şi încă o taină vă spun vouă. Vă spun că nelucrarea cea 
pentru Mine este iubire de sine şi nu de Dumnezeu, căci cel 
ce-L iubeşte pe Dumnezeu, îi şi lucrează spre bucurie, iar cel 
ce nu-L iubeşte pe Dumnezeu, nu-I lucrează pururea, căci are 
mărire de sine şi iubire de sine şi nu de Dumnezeu. Cel ce 
nu-L iubeşte pe Dumnezeu, se iubeşte pe sine, şi îşi lucrează 
lui şi omului cel asemenea lui, iar cel ce-L iubeşte pe Dum- 
nezeu, îi lucrează Domnului pentru Domnul şi pentru cei ase- 
menea Lui şi lucrului Lui. Fiţi precauţi, fiilor apostoli, că voi 
noaptea şi ziua trebuie să lucraţi apostolia Mea peste sufletul 
bisericii Mele, care trebuie să fie viu şi lucrător şi să se bucu- 
re pururea, precum cere Scriptura Duhului Sfânt. Amin. 

Fiilor, mergeţi cu apă sfinţită şi curăţitoare şi însemnaţi 
cu prima însemnare căsuţa din deal pe care Eu am ridicat-o 
prin voi ca să fie de folos Mie şi celor pe potriva Mea, iar 
însemnarea cea întreagă o vom pune în ziua cea de şapte ani 
după pecetluirea cu sfinţenie a grădinii cuvântului Meu de la 
voi. Amin. Pregătiţi această zi, că Mă voi slăvi peste pământ 
cu slava cuvântului Meu şi voi spune adevărul Meu peste 
capul proorocului mincinos, care îşi potriveşte statul în nu- 
mele Meu, zice el, peste sufletul oamenilor. Dar Eu sunt Cel 
ce sunt, şi voi rosti adevărul Meu împotriva proorocului min- 
cinos, care vesteşte pace când nu este pace între om şi Dum- 
nezeu, ci este păcat şi rod al pomului morţii este. 

Fiilor, pregătiţi calea cuvântului Meu, pregătiţi pacea 
cuvântului Meu peste voi, pregătiţi în voi locaş pentru Duhul 
Sfânt, ca să fie pururea cu voi. Amin, amin, amin. 

Praznicul Intrării Maicii Domnului în biserică 

Domnul Se vesteşte cuvânt peste proorocul mincinos. Lepădarea de 
credinţă, numită ecumenism, erezie care şi-a înfipt ţăruşul în ţara 
românilor. Numele Domnului vândut pe bani. 

E zi de sărbătoare în cer, sărbătoare de mântuire a 
neamului omenesc. E şi pe pământ sărbătoare în 
multe locuri, e sărbătoarea mamei Mele Fecioara, dar nu e ca 
în cer sărbătoarea cea de pe pământ. Biserica cea de pe pă- 
mânt nu sărbătoreşte cu sfinţenie şi cu bucurie cerească; ea 
sărbătoreşte cu plăceri trupeşti şi pământeşti, şi zice că e săr- 
bătoare a Maicii Mele în ziua aceasta. Dar Eu sunt Fiul ma- 
mei cea pururea Fecioară şi sunt Cel ce sunt, Iisus Hristos, 
Mântuitorul omului care voieşte mântuirea cea de la Mine. 
Amin. 

O, Eu sunt învăţat să vin în grădina cuvântului Meu de 
pe pământ, grădina Mea cea nouă, întocmită prin cuvântul 
Meu în mijlocul României. 

O, ţară Românie, nu mai este în tine fiu de al tău care 
să te iubească pe tine, căci cine nu Mă iubeşte pe Mine, acela 
nu ştie ce este iubirea. Nu mai este om cu mintea întreagă în 
tine, căci cine nu lucrează cu mintea lui în voile Mele cele 
sfinte, acela este fără de minte, ştirbit la minte este. O, ţară 
dulce pentru cei din cer, ţara Mea de iubire! Nu te mai iubeşte 
nimeni în tine. Vin Eu să te iubesc. Vin Eu să te curăţ de du- 
rere şi de minciuna care te acoperă din tălpi şi până în creştet. 
Vin Eu să te fac frumoasă şi curată. Vin Eu. Amin, amin, 
amin. Vin în grădina cuvântului Meu şi îţi aduc alifie cerească 
pentru ranele tale, ca să-ţi vindec trupul tău cel sănătos, iar ce 
este bolnav pe trupul tău, să dau de la tine şi să fii sănătoasă 
şi pe voia Mea. Amin. 

Vin în grădina Mea cea din tine, ţară a durerii, dar şi 
ţară a mângâierii de la Domnul. Vin şi Mă vestesc mereu cu 
ziua Mea de biruinţă prin tine peste tot pământul. Vin, că mult 
ai plâns şi mult plângi. Antichrist a fost viclean, şi în toată 
vremea a prins de veste de planurile Mele cu tine, ţară de ro- 
mâni, şi n-a mai avut pace niciodată, şi a lucrat din fiu în fiu 
antichrist, ca să te aibă a lui, fiindcă tu eşti plină de podoabele 
Mele cele puse peste tine de la naşterea Mea şi a ta. Tatăl ne-a 
adus pe lume o dată. Pe tine te-a făcut popor nou, iar pe Mine 
M-a făcut începător al tău şi Mântuitor al tău în toată vremea. 
O, eşti plină de fii făţarnici, care te vând duşmanilor Mei pe 
nimic, căci cu nimic nu vor rămâne aceştia, nici măcar cu 
tine, căci Eu îi voi lua din tine. Mă scol în cuvânt şi Mă ves- 
tesc Judecător peste proorocul mincinos, care şi-a băgat capul 
său în tine ca să fii a lui şi să se folosească, zice el, de bine- 
cuvântarea şi de podoabele pe care le ai de la Mine peste tine, 
ţară plină de daruri. Un picuţ, şi rostesc în tine judecata lui 
antichrist, şi apoi împlinesc. Amin, amin, amin. 

Eu, Domnul Iisus Hristos, cobor în grădina Mea şi Mă 
fac sărbătoare de cuvânt pentru mama cea pururea Fecioară, 
care Mi-a fost uşă Mie din cer spre pământ, ca să fac lucrarea 
Tatălui Meu Savaot. 

O, mamă, mamă cu durere ca şi Mine, Fiul tău Cel ce- 
resc! Nimeni pe pământ n-a născut fiu din cer, nimeni decât tu, 
că Eu din cer M-am coborât în tine. Eu am fost cuvântul ar- 
hanghelului care a coborât din cer de M-a vestit ţie, şi cuvân- 
tul a luat trup de om în tine, ca să Mă nasc om din Fecioară, şi 
cuvântul s-a făcut om. Cine s-a mai făcut om ca şi Mine din 
cuvântul cel din cer şi din trup feciorelnic? Eu n-am putut să 
fac de la Mine nimic, ci toate câte aud că-Mi spune Tatăl, 
aceea fac. Din cuvânt M-am făcut trup curat din trup curat. 

Toate câte fac Eu, de la Tatăl le fac, şi prin cuvânt le întoc- 
mesc, şi apoi le aduc spre vedere. Aşa am lucrat din veac şi 
până în veac, până azi. Iar azi, ce cuvânt întocmesc ca să îm- 
plinesc la vedere? Azi Mă pregătesc peste grădină şi Mă ves- 
tesc Judecător peste proorocul mincinos, care şi-a băgat ca- 
petele sale în ţara Mea cea plină de darurile credinţei sfinte, 
care este în ea de la Mine şi de la părinţi. Aşa e scris în Scrip- 
turile venirii Mele: «Un înger stând în soare strigat-a cuvânt 
puternic către toate păsările care zboară spre înaltul cerului: 
„Veniţi şi adunaţi-vă la cina Dumnezeului Cel mare! Veniţi şi 
mâncaţi trupurile împăraţilor, trupurile căpeteniilor, trupurile 
vitejilor, trupurile cailor şi ale călăreţilor, trupurile celor liberi 
şi ale robilor, trupurile celor mici şi ale celor mari, căci fiara 
şi toţi împăraţii pământului, cu oştirile lor, s-au adunat ca să se 
războiască cu Cel ce şade pe tron, pe cal alb, cu oştire. Dar 
fiara a fost răpusă, şi cu ea, proorocul mincinos, care făcea 
semne înaintea fiarei cu care amăgise pe cei ce au purtat sem- 
nul fiarei închinându-se chipului ei. Aceştia au fost amândoi 
aruncaţi de vii în iezerul cu foc, unde arde pucioasă, iar cei- 
lalţi, ucişi au fost cu sabia care iese din gura Celui ce şade pe 
cal alb. Şi toate păsările s-au săturat din trupurile lor“». Amin. 

O Fiule Emanuel, durerea de mamă e cea 
^ mai dureroasă, dar oamenii de pe pământ 
nu ştiu ce înseamnă mamă, mamă cu adevărat. Oamenii spun 
mamă la femeia care rodeşte om din fructul morţii, din pomul 
morţii, din care Dumnezeu a spus omului: «Să nu mănânci, 
omule, din pomul acesta, că vei muri când vei mânca!». O, 
Fiule, n-a ştiut omul ce este acest cuvânt al Tău pe care l-ai 
spus omului cel întâi zidit de mâna Ta, că Tu eşti Cuvântul 
Tatălui şi mâna Tatălui şi Duhul Tatălui. 

Biserica de pe pământ nu vrea să fie mamă. lată ce 
păcat a făcut: s-a luat după cei străini de Tine biserica din ţara 
Ta cea de la sfârşit. S-au sculat oameni cu inimă de fiară şi 
s-au aşezat mari peste biserici şi au zis că Duhul Sfânt face ce 
vrea El şi nu Te întreabă pe Tine ce face El, şi că El suflă unde 
voieşte El. S-au sculat oameni cu duh de fiară, Fiule scump, 
şi au stricat dogma dumnezeirii şi au spus că Duhul Sfânt al 
Treimii Dumnezeieşti lucrează pe furiş de Tine, deosebit de 
Tine. Iată, aceasta este erezia cea de dinaintea venirii Tale, 
erezie cu care au venit în ţara cuvântului Tău oameni cu duh 
de fiară. Dar Tu Te-ai despărţit de biserica cea omenească de 
pe pământ, că Tu ai strigat mereu la ea să nu facă erezie prin 
omul care a venit şi a spus lepădare de credinţa cea din pă- 
rinţi, şi a spus „ecumenism “ acestei lepădări a bisericii creş- 
tine, căci fiara a venit cu forţă pământească, adică cu bani, ca 
să cumpere pe cea care era cu credinţa din părinţi, şi ca pe 
vremea răstignirii Tale, tot cu bani s-a ajuns la vânzarea Ta 
cea de azi, Fiule. Te-ai despărţit cu Duhul de biserica cea de 
pe pământ care este pământească, şi nu cerească. Te-ai des- 
părţit, Fiule vândut pe bani, căci s-a făcut eretică biserica, şi 
scris este în Scripturi: «De cel eretic după întâia şi a doua 
certare depărtează-te, ştiind că unul ca acesta s-a abătut şi a 
căzut în păcat, fiind singur de sine osândit». 

S-a despărţit biserica de sfinţi şi de părinţi, şi face pe 
gustul proorocului mincinos, care slujeşte fiarei cea cu cape- 
tele ascunse. în zadar îşi spune ea „una singură sfântă şi 
apostolească biserică “, degeaba, Fiule al Tatălui şi al meu, în 
zadar spune aşa. Plâng apostolii Tăi în cer, în loc să fie fără 
durere şi fără întristare şi fără suspin în cer. Plâng, Fiule, 
apostolii Tăi cei de acum două mii de ani. Plânge ucenicul 
Tău cel iubit de Tine, Ioan apostolul, care a scris proorocia 
venirii Tale cu nou Ierusalim pe pământ. Plânge ucenicul Tău, 


Fiule, şi spune ceea ce a spus şi atunci. Aşa a spus el atunci 
bisericii: «Oricine o ia înainte şi nu rămâne în învăţătura lui 
Hristos, nu are pe Dumnezeu; iar dacă cineva vine la voi în 
biserică şi nu aduce învăţătura aceasta, să nu-l primiţi în 
casă şi să nu-i ziceţi: „Bun venit!“, căci cel care îi zice: „Bun 
venit! “, se face părtaş la faptele lui cele rele». Iată, aşa a spus 
Ioan pentru cei ce sunt biserică a Ta, Doamne, Fiule al meu. 

O, în cer e durere şi întristare şi suspin, că numele Tău 
e vândut pe bani de două mii de ani şi până azi, de la iudei şi 
până la venirea Ta. Dar eu sunt îndurerată şi aşa cum sunt in- 
tru în biserica cea de pe pământ care şi-a stricat numele. In- 
tru, Fiule, că azi biserica trebuie să ştie ce înseamnă sărbătoa- 
rea cea de azi care se cheamă creştineşte: intrarea în biserică 
a Maicii Domnului. Acum două mii de ani am intrat pruncă 
de trei ani, ca să mă pregătesc în Sfânta Sfintelor pentru ziua 
mântuirii neamului omenesc, pentru naşterea Ta pe pământ, 
Fiule ceresc. Iar acum intru mamă şi ca mama grăiesc peste 
biserica Ta cea vie, ca să ia din ea biserica cea fără de viaţă şi 
să audă ce înseamnă cuvântul „mamă", căci durerea de ma- 
mă e cea mai dureroasă între dureri, dar oamenii de pe pă- 
mânt nu ştiu ce înseamnă mamă, mamă cu adevărat. Oamenii 
spun „mamă" la femeia care rodeşte om din fructul pomului 
morţii, din care Dumnezeu a spus omului să nu mănânce. Dar 
cine înţelege taina aceasta în biserică, Fiule? 

O, scris a fost de la început: «Femeia va zdrobi capul 
şarpelui, iar el va împunge călcâiul ei». Mă scol ca mama 
pentru Fiul ei Cel ceresc, şi mă aşez alături cu Tine şi cu cei 
de pe pământ care-Ţi sunt Ţie biserică vie, mamă vie pentru 
neamul omenesc, ca să zdrobim capul lui antichrist, aşa cum 
l-am zdrobit acum două mii de ani când Ţi-am fost uşă de 
venire la oameni. Iar azi din nou lucrăm, că avem uşă între 
cer şi pământ, biserică vie, din inimi vii, care s-au aşezat în- 
ceput nou, temelie nouă. Ierusalim nou, biserică mamă, bise- 
rică cu milă şi cu durere pentru neamul omenesc, căci neamul 
omenesc este dorul Tău cel de şapte mii de ani, Fiule venit 
din cer pe pământ o dată, şi iarăşi, încă o dată, cu zecile de 
mii de sfinţi, aşa cum este proorocia Scripturilor cele pentru 
vremea aceasta de sfârşit, căci toate sfârşitu-s-au. 

Grăirea mea cu Tine va intra în biserica cea lumească, 
va intra prin fiii cei de azi care sunt aleşii Tăi dintre oameni 
ca să Te audă pe Tine cuvânt peste pământ, căci Tu vii, fiind- 
că toate sfârşitu-s-au. Amin, amin, amin. 

ă fii fericită de toate neamurile cele cre- 
dincioase şi cele necredincioase, mamă 
Fecioară, mamă a Mea care ai intrat în biserică prin cuvântul 
Fiului tău ca să rosteşti erezie peste fapta bisericii care era să 
fie mamă pentru fiii Mei cei credincioşi, ca să-i crească pen- 
tru Mine. Iată erezie căreia i se spune „ecumenism", erezie 
care şi-a înfipt ţăruşul în ţara românilor, ţara Mea cea de la în- 
ceput şi cea de la sfârşit, că la început l-am făcut din ea pe 
om, iar la sfârşit iarăşi fac om nou, Ierusalim nou, dar nu lu- 
crez ca omul care vrea să facă Ierusalim din oameni păcătoşi, 
şi lucrez ca Dumnezeu, Care face nou Ierusalim din oameni 
vii şi sfinţi, care trăiesc trăirea Mea între cer şi pământ. 

Fiilor din grădina Mea, vin curând să las la voi carte 
peste proorocul mincinos care se închină fiarei, desfrânatei 
Babilonului, iar aceasta nu are nimic între Mine şi ea. Fiilor, 
pregătiţi pacea Mea în voi, pregătiţi coborârea Mea şi ziua 
când Eu Mă voi slăvi peste pământ cu acest cuvânt: judecata 
lui antichrist, proorocul cel mincinos, care vine înaintea Mea, 
căci scris este: «Oricine o ia înainte şi nu rămâne în învăţă- 
tura lui Hristos, nu are pe Dumnezeu». 

Fiilor din grădină, pregătiţi calea Mea peste pământ, 
pregătiţi ziua însemnării cu sfinţenia Mea pentru căsuţa din 
deal, zi în care Mă voi slăvi peste pământ cu slava cuvântului 
Meu, că am de trimis carte proorocului mincinos, care stă 
ascuns sub haină de biserică a Mea. Am rostit peste voi lucra- 
rea aceasta, şi Eu voi împlini, că Eu nu sunt Dumnezeu min- 
cinos. Nimeni nu voieşte să Mă ajute de pe pământ şi n-am 
prin cine să întind mâna Mea peste biserica cea din lume ca 
să se mai agaţe de poala hainei Mele careva care ar mai avea 
în el inimă curată şi minte neştirbită. Lucrez cu voi, că nimeni 
nu voieşte să Mă ajute, dar Eu, Domnul, Mi-am făcut datoria 
şi am strigat şi am rugat în lung şi în lat ca să Mi se deschidă, 
ca să se găsească şi pentru Mine vreun grai care să strige la 
oameni să se pocăiască. Iar acum, gata. Toate sfârşitu-s-au! 
Lucrăm din greu, că nu-i nimeni să se alăture greului nostru, 
căci toate sfârşitu-s-au. Sfârşitu-s-a omul şi Dumnezeu în om, 
şi nu mai am pe nimeni de partea Mea şi cu durerea Mea. 

Să ne sculăm, fiilor, şi să primiţi rostirea Mea, cartea 
Mea peste proorocul mincinos, antichrist, cel ce vine înaintea 
Mea ca să-Mi zădărnicească, zice el, venirea Mea cea de azi. 
Vă voi ajuta Eu. Vom merge pe fir şi vom arăta lucrarea lui 
antichrist, fiara cea cu capetele ascunse, dar Eu îl voi birui cu 
suflarea gurii Mele, şi el nu va mai fi. Amin, amin, amin. 

21 noiembrie/4 decembrie 1998 

Sărbătoarea de şapte ani de la târnosirea Sfintei 
Sfintelor Noului Ierusalim 

Cartea întâi împotriva proorocului mincinos. Omul bisericii s-a dat 
pe sine minciunii căreia i se spune ecumenism. Domnul vine pe nori 
şi rosteşte trei zile de judecată prin cuvânt pentru antichrist. 

F ace vouă! Pace vouă! Pace vouă! Eu sunt Cel ce 
sunt. Pace vouă! Pace celor ce slujesc poruncilor 
Mele, iar celor ce le calcă pe ele, război le zic! Amin, amin, 
amin. 

Vin din cer pe pământ şi Mă aştern cuvânt peste gră- 
dina cuvântului Meu. Vin ca ploaia peste semănătură, ca să 
fac lucrarea Tatălui Meu peste pământ. Eu sunt Semănătorul 
şi sunt Cel ce udă ca să crească totul, dar pământul e prea bă- 
tătorit. Pământul e cale a fărădelegii, şi nu găsesc loc unde să 
mai desţelenesc ca să-Mi fac lucrarea pe care o am de la Ta- 
tăl. Nu mai găsesc pe nicăieri pământ bun, că e prea bătătorit 
pământul şi e coajă uscată peste el, căci toate sfârşitu-s-au! 
M-am întors din cer pe pământ ca să pregătesc calea venirii 
Mele cu sfinţii, dar pământul este cale a fărădelegii, şi ce voi 
face, oare? Iată ce voi face: Mă întorc spre începutul cel din- 
tâi şi încep de unde am rămas. Amin. 

Mă slăvesc prin cuvânt peste grădina Mea cea împrej- 
muită în mijlocul României, locul începutului pământului, de 
unde Eu am luat pământ cu mâna şi l-am făcut om, ca să pun 
apoi pe om împărat peste pământ, dar nu şi peste cer. Mă 
întorc şi lucrez ca la început. La început cum am lucrat? Cu- 
vânt am lucrat, şi le-am făcut pe cele ce sunt, iar acum tot cu- 
vânt lucrez, ca să le stric pe cele ce sunt, căci omul şi pămân- 
tul de sub el este cale a fărădelegii, pământ bătătorit şi nedes- 
ţelenit. 

Eu sunt Cuvântul Cel de după şapte ani de la pecetlui- 
rea cu legea sfinţeniei Mele a grădinii Sfintei Sfintelor, locul 
în care Eu intru ca Arhiereu al Tatălui după două mii de ani 
de la prima Mea venire între oameni. Acum şapte ani, în ziua 
de doisprezece a lunii a douăsprezecea, M-am aşezat cu sfin- 


ţenia Mea ca pe muntele Sinai, M-am aşezat să fiu şi să stau 
cuvânt de auzit şi de lucrat peste pământ din mijlocul grădinii 
întocmită de cuvântul Meu ca să fie munte sfânt al Meu în 
mijlocul României, ţara Mea de întoarcere după două mii de 
ani, căci pământul este peste tot cale a fărădelegii, şi nu mai 
este pe nicăieri loc pentru Mine şi pentru cel ce crede în Mine 
şi în venirea Mea după două mii de ani. Acum şapte ani, în 
ziua aceasta, am făcut mare bucurie pentru Tatăl şi pentru cei 
din cerul Meu, căci Mi-am sfinţit loc ca să aibă cerul cale de 
venire pe pământ şi să-şi răscumpere aşternutul cel pierdut 
prin omul cel căzut din pământul Edenului, din pământul 
cerului. 

Nu mai e nimic de salvat pe pământ, dar ce este cu 
neputinţă la om, este la Mine cu putinţă, şi Mi-am împrejmuit 
şi Mi-am sfinţit şi Mi-am pecetluit cu numele Meu grădina 
Mea care a fost locul odihnei Mele la început, şi iată, şi la 
sfârşit. Am făcut din lutul acestei grădini om după chipul şi 
asemănarea Mea şi M-am odihnit în el, iar Tatăl era întru 
Mine când lucram omul. Şi M-am uitat de la sfârşit spre în- 
ceput şi am dat cu ochiul Meu peste locul acesta al începutu- 
lui pământului şi al omului de pe el, şi am lucrat cuvânt peste 
acest pământ, şi l-am numit apoi grădina cuvântului Meu, şi 
este. Şi dacă este, iată-Mă cuvânt peste pământ din mijlocul 
pământului, din vârful pământului, muntele cel înalt pe care 
stă Dumnezeu Cuvântul. 

Rostesc cuvânt şi Mă vestesc biruitor peste potrivnicul 
Meu, omul; omul care s-a aşezat împotriva Mea de la început 
şi până la venirea Mea de azi. Eu sunt Hristosul Tatălui, iar 
omul care stă împotriva Mea se numeşte antichristul. Nu se 
mai numeşte om, şi se numeşte proorocul cel mincinos, care 
stă împotriva lui Dumnezeu de la început şi până la venirea 
Mea cu judecata cea pentru fur. 

Lucrez din greu, căci toate sfârşitu-s-au şi nu mai 
găsesc pe pământ unelte de lucru pentru lucrul Meu cel ce- 
resc, căci pe pământ sunt numai lucruri omeneşti. Dar iată 
cartea Mea pentru proorocul cel mincinos, antichristul, cel ce 
vine înaintea Mea de şapte mii de ani ca să-Mi zădărnicească 
lucrarea Mea cea de la Tatăl peste pământ şi peste omul cel 
ieşit din pământ! Antichrist este fiară cu şapte capete şi este 
diavol, nu este slujitor al lui Dumnezeu. 

Dar ce este fiara cea cu şapte capete? Ea este puterea 
pământului prin oamenii care au răsturnat statul lui Dumne- 
zeu în om. Ea are zece coame şi zece steme, iar pe capetele 
ei are nume de hulă, şi diavolul i-a dat stăpânirea peste pă- 
mânt şi strigă peste tot: „ Cine este asemenea fiarei şi cine se 
poate lupta cu ea? “. Iată, gura ei huleşte asupra lui Dumne- 
zeu şi asupra cortului Lui şi asupra celor din cer. Şi i s-a dat 
putere ca să se războiască cu sfinţii ca să-i biruiască, şi ea are 
stăpânire peste toată seminţia şi norodul şi neamul, şi toţi lo- 
cuitorii de pe pământ care nu sunt scrişi de la întemeierea lu- 
mii cu numele lor în Cartea Vieţii Mielului, se închină fiarei. 

Dar ce este proorocul cel mincinos? El este omul cel 
din pământ ieşit, şi care se luptă împotriva lui Dumnezeu 
de lângă Dumnezeu, căci scris este: «Am văzut o altă fiară 
suindu-se din pământ, şi avea două coarne, asemenea Mie- 
lului, dar grăind ca un balaur; şi are în mână toată stăpâni- 
rea fiarei celei dintâi şi face pământul şi pe locuitorii de pe el 
să se închine fiarei dintâi, a cărei rană de moarte fusese vin- 
decată, şi amăgeşte pe toţi prin semnele ce i s-a dat să le facă 
înaintea fiarei». 

Iată proorocul mincinos, cel dezvelit de Scripturi, căci 
Daniel proorocul aşa a spus: «Fiară înspăimântătoare, înfri- 

coşată şi puternică tare şi cu dinţi mari de fier şi cu gheare 
de aramă, mâncând şi sfârtecând şi călcând în picioare în 
urma ei. Ea se deosebeşte de toate celelalte fiare, căci are 
zece coarne. Şi un alt corn mic creştea între ele, şi acest corn 
are ochi de om şi gură care grăieşte lucruri mari. Dar fiara 
a fost omorâtă, şi trupul ei a fost nimicit prin foc, căci pe 
norii cerului venea cineva ca Fiul Omului şi Lui I s-a dat stă- 
pânirea; stăpânirea cea veşnică; şi toate popoarele şi nea- 
murile şi limbile Ii slujeau Lui; şi împărăţia Lui nu va avea 
sfârşit, iar sfinţii Lui vor fi moştenitori cu El». 

Scris-a proorocul Daniel: «Proorocul mincinos va grăi 
cuvinte de defăimare împotriva lui Dumnezeu şi va oropsi pe 
sfinţi şi va gândi să schimbe sărbătorile şi legea o vreme şi 
vremuri şi jumătate de vreme, dar poporul sfinţilor îi va lua 
stăpânirea, căci i se va face judecată ca să-l nimicească şi 
să-l prăbuşească pentru totdeauna». Amin. 

lată firul cel ascuns de privirea omenească, iată proo- 
rocul cel mincinos de şapte mii de ani, care a stat lângă Dum- 
nezeu ca să-I răstoarne în om statul. Iată cartea Mea cea din 
cer coborâtă pentru proorocul mincinos, antichrist, cel ce vine 
înaintea Mea de şapte mii de ani ca să-Mi zădărnicească sta- 
tul Meu în om, şi ca să nu împlinească omul poruncile Mele 
cele sfinte, care dau viaţă veşnică celor ce le lucrează pe ele. 
lată proorocul mincinos, cel cu faţă creştină, cel ce stă sub 
haina Mea, căci scris este în Scripturi: «Are două coarne, ase- 
menea Mielului, dar grăieşte ca un balaur şi are în mână 
toată puterea fiarei celei dintâi». Eu îl dezvelesc şi îi vestesc 
goliciunea, o vestesc la toţi cârmuitorii de suflete şi de tru- 
puri, până la toate marginile, căci el şi-a băgat capetele, spre 
sfârşit, în ţara Mea cea plină de darurile Mele, darurile venirii 
Mele a doua oară pe pământ, în lucrare de nou Ierusalim peste 
făptură. Amin. 

Voi sta cuvânt trei zile la rând peste grădina din care 
Mă vestesc cu graiul Meu peste pământ. Trei zile la rând voi 
scrie în cartea cea pentru judecata proorocului cel mincinos 
de şapte mii de ani, căci el a lucrat sub aceeaşi viţă cu Dum- 
nezeu: Cain asupra lui Abel, Esau asupra lui Iacov, fraţii lui 
Iosif împotriva lui Iosif, Saul asupra lui David, Caiafa asupra 
lui Hristos, iar slujitorii bisericii împotriva creştinilor, po- 
porul Meu cel sfânt cu viaţa, căci omul bisericii s-a dat pe 
mâna proorocului mincinos, care s-a pus să facă semne în cer 
şi pe pământ, zice el, ca să înşele biserica lui Hristos şi s-o 
tragă de pe temelia ei şi să ia el nume de Hristos în biserică. 
Dar el este hristos mincinos, este diavol, este antichrist din fiu 
în fiu până azi de şapte mii de ani. 

O, proorocule mincinos, care răstomi statul lui Dum- 
nezeu în om! Eu sunt Cel ce sunt. Eu sunt Hristosul Tatălui. 
Amin. Ieşi în întâmpinarea cuvântului Meu, că scriu cartea 
cea pentru judecata ta. Sunt cu zi de praznic sfânt peste pă- 
mânt, zi de şapte ani de la ziua pecetluirii grădinii de nou Ie- 
rusalim, cuvânt după şapte ani de la zdrobirea puterii tale cea 
ascunsă de cei de pe pământ. Vin împotriva ta, căci scris este: 
«Pe norii cerului vine cineva ca Fiul Omului şi va face jude- 
cata proorocului mincinos, ca să-l nimicească pentru tot- 
deauna». Amin. 

Am lăsat şapte ani de har peste pământ, dar tu lucrezi 
cu bani şi cu slavă deşartă, şi faci pământul şi locuitorii de pe 
el să te creadă că eşti omul lui Dumnezeu, dar tu eşti diavol, 
tu eşti şarpe la drum, care muşti piciorul calului ca să cadă că- 
lăreţul, căci vii de la început, şi lucrezi din fii în fii, după cum 
este scris că vei fi şarpe, fiindcă Iacov când şi-a binecuvântat 
fiii a spus aşa: «Dan va fi şarpe la drum, ca să muşte». Vin 


împotriva ta şi îţi spun: ai luat înfăţişare de păstor, dar tu eşti 
diavol care amăgeşti şi asupreşti pe poporul sfinţilor de la 
început şi până la sfârşit, căci firul tău, ca şi firul Meu, este 
de la început şi până la sfârşit, iar biserica Mea, omul cel 
creat de Mine, a tot căzut din om în om până azi, prin mâna 
ta, prin lucrarea ta cea împotriva Mea şi a sfinţilor Mei în care 
Eu am stat şi am lucrat din fiu în fiu, după cum a mers firul 
celor sfinţi. 

Voiesc să-ţi spun că eşti trup şi te ridici din pământ, şi 
voiesc să-ţi amintesc cuvântul Meu: «Trupul pofteşte împotri- 
va duhului, iar duhul doreşte împotriva trupului»; tu împotri- 
va Mea, şi Eu împotriva ta; Eu prin sfinţii Mei cei din cer şi 
din Duh născuţi la propovăduirea Mea, iar tu eşti trup şi din 
pământ te ridici şi eşti diavol, nu păstor. Şi pe cei ce nu sunt 
scrişi în Cartea Vieţii Mele, de la întemeierea lumii, îi biru- 
ieşti cu plăceri şi cu slavă deşartă, ca să ţi se închine ţie, dar 
Eu vin pe nori, vin împotriva ta şi îţi rostesc judecata. Trei 
zile la rând Mă voi lăsa cuvânt peste tine, iar a treia zi voi în- 
cheia cartea cea pentru judecata ta. Vin şi te vestesc că nu poţi 
să faci tu nimic pentru cer, că tu eşti ca valea lui Iosafat, unde 
voi strânge pe cei asemenea ţie ca să-i nimicesc cu focul în 
care arde pucioasă, după cum este scrisă judecata cea pentru 
proorocul cel mincinos. Amin. 

Iar voi, cei din porţi, aşezaţi cuvântul Meu trei zile la 
rând, ca să întocmesc cartea împotriva lui antichrist, iar după 
trei zile o voi sfârşi, că Eu aşa am început în ziua aceasta, 
zicând: «Pace celor ce slujesc poruncilor Mele, iar celor ce 
le calcă pe ele, război le zici». Amin, amin, amin. 

29 noiembrie/12 decembrie 1998 

Sărbătoarea sfântului apostol Andrei 

Cartea a doua împotriva proorocului mincinos. Urâciunea pustiirii 
stă aşezată în loc ştiut sfânt. Noul Ierusalim este crucea de biruinţă 
împotriva proorocului mincinos. 

O laşul Meu strigă din nou la porţi ca să se des- 
chidă şi să intru cuvânt în grădină. Amin. 
îmi cobor din nou cuvântul pentru judecata proorocu- 
lui cel mincinos, care-Mi zădărniceşte planurile Mele, care 
fură cuvântul unul de la altul şi îl povesteşte norodului fără de 
trimiterea Mea, fără de porunca Mea. Mă fac carte de jude- 
cată şi scriu în ea trei zile la rând, iar mâine o isprăvesc, ca să 
biruiesc cu furtună şi cu iuţime şi cu asprime capetele minci- 
noase ale proorocului cel mincinos. Amin. 

Voi, cei din grădină, voi, cei aşezaţi de Mine în calea 
cuvântului Meu care coboară din cer pe pământ! Deschideţi 
cartea proorocului cel mincinos, cartea Mea către el, ca să 
scriu în ea. Amin. Este scris că vin cu sfinţii, şi aşa vin. Vin 
în ţara cuvântului Meu. Andrei, apostolul Meu cel de acum 
două mii de ani, vine cu Mine în grădină, că e sărbătoare pes- 
te biserica Mea, sărbătoare de sfântul Andrei, cel ce a venit 
întâiul după Mine ca să-Mi fie apostol şi să Mă dea apoi oa- 
menilor, aşa cum sunt Eu şi aşa cum voiesc Eu să fiu cu omul, 
dar nu aşa cum voieşte proorocul cel mincinos. 

O, proorocule mincinos, sunt în faţa ta cu cartea Mea 
cea împotriva ta. O deschid şi scriu încă în ea, căci trei zile la 
rând scriu în ea, şi apoi o pecetluiesc cu pecetea cuvântului 
Meu şi o duc la locul ei, iar locul ei eşti tu. Apleacă-te să auzi, 
căci te aplec Eu să auzi şi să iei de la Mine cuvântul Meu cel 
către tine. 

Tu Mi-ai nimicit statul Meu în om şi Mi-ai umplut 
omul de nepăsare, fiindcă omul te vedea pe tine că stai înain- 

tea lui în numele Meu, şi făcea omul ca tine, nu ca Mine, 
fiindcă omul vrea să-L vadă pe Dumnezeu ca să creadă. Omul 
nu poate să creadă fără să vadă; el crede numai ce vede. Iată, 
omul te vede pe tine că stai în numele Meu înaintea lui şi 
crede ceea ce vede că faci tu. Dar, ce faci tu? Tu pierzi şi îm- 
prăştii de pe calea Mea oile; nu le aduni, nu le paşti, nu le 
creşti, dar stai în numele Meu în faţa lor. Scris este în Scrip- 
turi: «Vai de părinţii care pierd şi împrăştie oile turmei Mele 
nepăzindu-le şi lăsăndu-le să se risipească! Aceştia fac des- 
frănare şi minciună, ajutând pe făcătorii de rele să nu se în- 
toarcă nimeni de la necredinţă. Ii voi hrăni cu pelin şi le voi 
da apă cu fiere, căci s-a întins pe tot pământul necredinţa lor 
Au luat ei parte la sfatul Meu? Atunci să se scoale şi să spună 
cuvântul Meu şi să-i facă pe oameni să se întoarcă de la căile 
lor cele rele. Oare, poate omul să se ascundă unde să nu-l 
văd Eu? Dar ei fură cuvântul Meu unul de la altul şi zic: 
„Dumnezeu a spus“. Oare, este vreo legătură între pleavă şi 
bobul de grâu curat? Iată, sunt împotriva amăgitorilor şi a 
linguşitorilor, căci nu i-am trimis pe ei». Cel ce nu este trimis 
nu aduce folos pentru Mine. Cel trimis trebuie să fie om du- 
hovnicesc, iar tu eşti trupesc şi îmi întinezi numele Meu cu 
desfrânările tale, căci stai în numele Meu înaintea oamenilor. 
O, cum de te încumeţi să stai în numele Meu peste oameni 
când tu eşti nepocăit şi încă păcătuieşti? Când tu eşti plin de 
dorul slavei deşarte, când tu mănânci şi bei şi te însori şi te 
desfrânezi şi faci urâciuni în loc părut sfânt, cum de mai zici 
că stai în numele Meu peste cei fără de pricepere? lată, te 
vădesc cine eşti. Nu eşti prietenul Meu, ci eşti vrăjmaşul 
Meu. Nu eşti slujitor al Meu, nu eşti păstor de oi, că nu ştii să 
păstoreşti, fiindcă Eu nu te-am trimis, iar cel netrimis este 
proorocul cel mincinos pe care Scripturile îl vestesc mincinos 
şi răpitor. 

O, ce cauţi tu în slujba Mea? Căci slujitorii Mei stau în 
foc şi nu ard, fiindcă scris este: «Dumnezeu este foc mistui- 
tor». Ce cauţi tu unde nu eşti chemat de Mine, unde nu eşti 
trimis, ce cauţi? Tu, cel care ceri să ai Duh Sfânt de la cei ce 
nici ei nu au, de la cei ce nici ei nu ştiu ce este Duhul Sfânt 
în om, ce cauţi, oare? Iată, cauţi pedeapsa cea pentru prooro- 
cul cel mincinos, cauţi apă cu fiere, că altceva nu cauţi. Ai 
vrut să fii om deştept şi ai căutat să ai carte multă ca să fii sa- 
vant şi să se strângă lume lângă înţelepciunea ta, dar iată, 
Scriptura stă împotriva ta şi spune: «S-a îngâmfat şi a zis: 
„Sunt Dumnezeu şi stau pe scaunul lui Dumnezeu, în mijlo- 
cul mărilor". De aceea a fost aruncat la pământ din pricina 
păcatelor sale, căci cu viclenia sa pângăritu-şi-a sfinţenia. 
Foc va izbucni din el şi îl va mistui, şi îi va fi cenuşa luată de 
vânt în faţa tuturor trecătorilor Şi cei ce l-au cunoscut vor sta 
înmărmuriţi de pieirea lui». Aşa este scris de cel ce-şi agoni- 
seşte înţelepciune ca să facă negoţ cu ea şi să-şi cumpere cu 
ea slavă deşartă, că omul sfânt nu este omul savant, ci este 
omul plin de Dumnezeu şi de darurile Lui, omul plin de înţe- 
lepciune sfântă, nu de înţelepciune savantă. N-am ce face cu 
înţelepciunea ta, şi eşti ramură fără de preţ. Am cuvânt scris 
din cer în vremea ta, dar tu ai fost îngâmfat din pricina înţe- 
lepciunii tale, şi n-ai luat de la Mine prin cei smeriţi cu inima. 
Ţi-am tot dat de veste şi ţi-am spus că n-am ce face cu omul 
cu şcoală de la om, cu carte de pe pământ, căci cine nu învaţă 
carte din cer nu este om ceresc, ci este om din pământ ieşit, şi 
este învăţător mincinos, nu adevărat, prooroc mincinos este, 
om care piere prin înţelepciunea lui. Cei dintâi ai bisericii 
Mele n-au fost savanţi, ci au fost săraci cu duhul şi am putut 
turna în ei de la Mine şi le-am dat veşmântul înţelepciunii. 


Dar tu eşti savant, şi nu pot să-ţi dau şi de la Mine, căci 
omul cu învăţătură de la om este om îngâmfat, este prooroc 
care fură cuvântul unul de la altul, precum este scris în Scrip- 
turi despre proorocul cel mincinos, care învaţă de la cel ase- 
menea lui. 

O, n-ai voit să-ţi vii în fire. Am lăsat pentru tine şap- 
te ani de har ca să te apleci şi să te îmbraci întru pocăinţă 
şi să fii apoi ceresc, şi să te iert apoi, iar azi te aplec Eu. 
Apleacă-te să auzi de la Mine, căci te aplec Eu! Amin, amin, 
amin. 

Tu Mi-ai nimicit statul Meu în om, şi omul Mă are 
precum Mă ai şi tu, şi omul s-a umplut de îngâmfare, fiindcă 
omul te vede pe tine că stai în numele Meu înaintea lui şi cre- 
de ceea ce vede că faci tu, şi nu vede omul pe Dumnezeu, pre- 
cum nici tu nu-L vezi, şi eşti singur de tine osândit, şi Eu stau 
departe de tine, că eşti păcătos şi eşti eretic şi te-ai abătut de 
la sfinţenie şi de la dreptate şi stai cu păgânii la masă şi calci 
în picioare numele Meu cel pus de tine peste tine, nu de Mine, 
că Eu sunt cu cei sfinţi. Tu stai în sfat cu necredincioşii, tu stai 
în calea păcătoşilor şi stai la masă cu hulitorii celor sfinţi, iar 
legea Mea nu mai este voia ta, şi rod nu ai pentru cer. Cine să 
mai fi întors pe omul păcătos de la fărădelegile sale? Scris 
este: «Cel ce întoarce pe păcătos de la căile lui cele rele, ace- 
la îşi scapă şi sufletul său». Tu însă Mi-ai nimicit statul Meu 
în om şi Mi-ai umplut omul de nepăsare, fiindcă omul te vede 
pe tine şi face ca tine, nu ca Mine. 

Sunt venit cu martori din cer pentru ca să întocmesc 
cartea judecăţii proorocului cel mincinos. Acum două mii de 
ani apostolii Mei şi toţi cei ce Mă urmau erau numiţi sectă, 
secta Nazarineanului. Ce zici tu de aceasta, omule care proo- 
roceşti de creştinii Mei că sunt sectă? Caiafa îi învăţa pe iudei 
să-i numească sectă a Mea pe cei sfinţi. Aşa şi tu faci, şi bine 
faci că spui aşa, dar faci rău că nu înveţi pe oameni ce este 
acest cuvânt: „sectă faci rău că nu-i înveţi ce este cuvântul 
„biserică “, fiindcă tu ştii ce este, dar îi înveţi altfel pe cei ce 
se închină ţie şi nu Mie, căci dacă i-ai învăţa ca Mine, aşa 
cum ştii tu că este învăţătura Mea, ei Mi-ar sluji Mie şi nu ţie, 
iar Eu aş locui cu oamenii. 

Unde să se mai ducă omul la biserică? Unde mai este 
biserica? Unde mai sunt preoţi de ai Mei? O, nu mai e nimic! 
Toate sfârşitu-s-au! O, ce ai făcut tu din cuvântul „ biserică “ 
şi din lucrul de biserică?! Ai făcut negoţul tău, nu pe al Meu, 
şi i-ai pus numele tău de prooroc mincinos la cel ce nu are ni- 
mic legat cu biserica Mea şi cu lucrul ei, căci proorocul min- 
cinos despre care scrie Scriptura nu este cel din afara lucrului 
Meu, ci este cel ce lucrează în numele Meu, în biserica Mea, 
în staulul Meu, dar lucrează pentru el, nu pentru Mine; pentru 
slava lui, nu pentru a Mea, aşa precum tu lucrezi, că scris 
este: «Cel ce grăieşte de la sine, acela îşi caută slava lui, dar 
cel ce caută slava lui Dumnezeu, întru acela nu este nedrep- 
tate şi minciună, ci este Dumnezeu cu adevărul Lui». Mai pu- 
ţin vor fi judecaţi cei numiţi de tine prooroci mincinoşi ca să 
te ascunzi tu mai bine sub numele Meu, mai puţin, că aceia 
nu ştiu ce înseamnă cuvântul „ biserică “, şi Eu, Domnul, în 
biserică. Scris este: «De n-ar şti, n-ar avea păcat». Dar tu ştii, 
şi crezi că te poţi ascunde în vreun loc tainic, unde să nu te 
văd Eu. O, ochiul şi cuvântul Meu despică omul şi îl vădeşte 
afară, şi aşa fac Eu acum cu tine, căci toate sfârşitu-s-au! 
Sfârşitu-s-a şi minciuna ta, căci tu eşti minciuna aceasta, şi nu 
eşti slujitorul Meu precum te numeşti şi te arăţi, şi eşti răpitor 
de suflete, care se închină ţie, nu Mie. Nu te-ai făcut păstor 
pentru Mine, ci te-ai făcut pentru tine ca să te îmbraci şi să te 

hrăneşti cu lâna şi cu laptele oilor Mele cele slabe, căci pe 
cele grase şi sănătoase le pui nume de sectă ca să scapi, zici 
tu, de urmărirea Mea cea cu dreptate prin sfinţii cei care fac 
voia Mea şi nu a ta, dar te minţi pe tine însuţi, că scris este: 
«Cei care n-au fost scrişi de la întemeierea lumii în Cartea 
Vieţii Mielului, aceia sunt cei ce se închină proorocului min- 
cinos, cel cu capetele ascunse ca să nu vină la lumină, fiindcă 
lumina le vădeşte pe toate cele ascunse». 

Acum şapte ani am ridicat steagul Meu cel ceresc, pe 
care este scris numele Meu şi numele cetăţii lui Dumnezeu, al 
Noului Ierusalim care se coboară din cer, de la Dumnezeu, 
căci Eu lucrez tainic din veac şi până în veac. Tu te-ai sculat 
şi ai numit minciună lucrarea Mea şi steagul Meu cel de biru- 
inţă împotriva ta. Te-ai speriat şi ai căutat ascunzătoare de la 
faţa Mea, şi cauţi şi azi tot aşa; cauţi numind minciună şi ere- 
zie lucrarea Mea de biruinţă, lucrare din fii vii cu viaţa lor 
întru Mine. Tu te-ai speriat şi te-ai ascuns de lucrarea Mea de 
biruinţă a întunericului veacului acesta. Te-ai ascuns de Mine, 
pentru că tu nu ai viaţă pe potriva venirii Mele, şi eşti fricos 
şi te temi de venirea Stăpânului, şi ai voi să întârzii pe Stăpâ- 
nul Care vine. Dar prin minciună nu ai putut nimic, şi nu poţi 
nici acum. 

Acum şapte ani am înfipt crucea Mea de biruinţă în 
mijlocul tău. Crucea Mea de biruinţă este poporul cuvântului 
Meu, cu care Eu Mă aciuez de patruzeci de ani şi mai bine ca 
să-l cresc şi să-l desăvârşesc şi să-l umplu de Duh Sfânt, aşa 
precum am lucrat cu ucenicii Mei cei de acum două mii de 
ani, până ce i-am făcut împărţitori ai împărăţiei cerurilor pes- 
te pământ. Acum şapte ani M-am scris cu nume nou peste 
veacul omului şi M-am numit cu numele Meu cel scris în 
Scripturi pentru vremea aceasta, căci scris este: «Numele Lui 
este Cuvântul lui Dumnezeu». Amin. Să nu socoteşti că am 
venit spre tine ca să stric legea sau proorocii. N-am venit să 
stric, ci să împlinesc, şi de aceea îţi amintesc că acum două 
mii de ani le-am spus aşa celor ce vor să semene cu Mine în 
slujire: «Aşa să lumineze lumina voastră înaintea oamenilor, 
încât să vadă oamenii faptele voastre cele bune şi să urmeze 
Tatălui Cel din ceruri slăvindu-L». Iar cei ce nu au fapte pe 
potriva vieţii Mele în om, aceia nu pot fi împărţitori de învă- 
ţătură cerească, şi, din contra, strică legea şi proorocii ca să 
piardă omul cărarea, căci în fiecare vreme omul a fost cărare 
pentru om. Tu eşti poarta cea largă, şi oricine voieşte intră la 
tine şi stă cu tine la masa ta, care zici că este masa Mea. Dar 
poarta Mea este strâmtă şi calea Mea este îngustă, căci ea 
duce la viaţă, şi puţini sunt cei care o află. De aceea am spus 
Eu acum două mii de ani la mulţimile flămânde de viaţă: 
«Feriţi-vă de proorocii mincinoşi, care vin la voi în haine de 
oi, iar pe sub haină sunt răpitori. Voi după roadele lor îi pu- 
teţi cunoaşte, căci nu se culeg struguri din spini şi nici smo- 
chine din mărăcini, fiindcă orice pom bun face roade bune, 
iar pomul rău face roade rele; iar orice pom care nu face roa- 
dă bună, se taie şi se aruncă în foc. De aceea, după roadele 
lor îi veţi cunoaşte». Şi iată rodul tău: turmă risipită, turmă 
amestecată după cum şi păstorul, căci păstorul este proorocul 
cel mincinos despre care Eu am spus: «Niciodată nu v-am 
cunoscut». 

Am strigat la om, peste tot am trimis cuvântul Meu de 
strigare, că dacă omul ar fi voit să vegheze, nu s-ar fi smintit 
întru Mine prin tine. Am strigat mereu la om, de şapte ani 
strig la om, dar acum strig la tine, strig din nou la tine după 
două mii de ani de la prima Mea propovăduire între oameni. 
N-am cum să-ţi mai grăiesc altfel. Te-am strigat mereu să te 


apleci şi să auzi, şi tu nu te-ai aplecat. Dar acum, apleacă-te, 
că te aplec Eu ca să auzi! 

Au trecut şapte ani de la pecetluirea Sfintei Sfintelor în 
care Eu vin cu cele sfinte şi cu sfinţii pentru cele sfinte, căci 
Sfintele se dau sfinţilor. Amin. Şapte ani sunt de când M-am 
scris peste pământ cu numele Meu cel nou şi al cetăţii lui 
Dumnezeu, Noul Ierusalim, care se coboară din cer, de la 
Dumnezeu, căci scris este: «Iată, cortul lui Dumnezeu este 
între oameni, şi va sălăşlui cu ei şi vor fi ei poporul Lui, şi în- 
suşi Dumnezeu va fi cu ei». Şapte ani ai lovit de peste tot ca 
să faci hulă împotriva lucrului Meu, că tu ai capete multe, şi 
pe ele, nume de hulă. Iar după şapte ani ţi-ai schimbat planul 
şi ai dat să crezi în taina de nou Ierusalim, după cum scrie 
despre ea în Scripturi. Până acum ai zis de peste tot că în cer 
este locul Noului Ierusalim, nu pe pământ, iar acum te-ai 
ridicat cu putere pământească să-ţi zideşti turn cu turnuri, 
căci tu eşti cornul cel ce creşti dintre alte coame; şi peste jert- 
fa de fiecare zi ai pus nelegiuirea, şi adevărul Meu l-ai arun- 
cat la pământ, şi ai izbutit, zici tu, iar peste tumul tău cel cu 
turnuri vrei să scrii „Ierusalim nou“, căci te-ai schimbat la 
faţă, zici tu, şi ai dat să crezi în taina Mea de nou Ierusalim 
pe pământ. Dar tu ai scrise pe capetele tale nume de hulă, şi 
să te uiţi bine că aceste scrisuri sunt şi mărturisesc împotriva 
ta, şi nu poţi tu să pui înaintea Mea tumul cel lucrat cu pla- 
nuri omeneşti care n-au nimic întru ele din cele sfinte, fiindcă 
cele sfinte sunt cu sfinţii, iar tu eşti amestecat cu păgânii şi cu 
păgâniile lor, şi nu se poate slujire şi lui Dumnezeu şi lui ma- 
mona. O, dacă ai iubi Scripturile Mele, le-ai şi crede, le-ai şi 
împlini, şi le-ai adeveri peste mulţi. Dar tu ai cărţile tale din 
care bei şi din care te adăpi cu slava ta deşartă, de M-ai făcut 
pe Mine, Domnul, să-ţi umblu sub haină şi să spun supuşilor 
tăi că haina ta e mincinoasă şi că tu eşti mincinosul cel de sub 
haină, hristosul cel mincinos, care o ia înaintea Mea ca să-l 
facă pe om să se culce şi să spună că ziua Domnului a şi sosit, 
a şi trecut. 

Eu am aşteptat lepădarea ta de credinţă, aşa cum scrie 
că va fi înaintea zilei Mele. Şi iată, acum vin. Ieşi întru întâm- 
pinarea Mea şi ascultă-ţi judecata, că tu te-ai lepădat de lege 
şi de prooroci şi de credinţă. Şi acum, Eu vin; vin cu ziua Mea 
cea mare şi înfricoşată, căci ceea ce ai avut tu de făcut, ai fă- 
cut, şi toate sfârşitu-s-au, şi încep Eu. încep din nou început 
şi îl numesc nou Ierusalim, dar lucrez Eu, nu tu; fac Eu, nu tu, 
căci Eu sunt Cel ce sunt, şi Mă scol biruitor peste tine. Amin. 

Mă vestesc biruitor peste potrivnicul Meu, omul; omul 
care s-a aşezat împotriva Mea de la început şi până la venirea 
Mea, din fiu în fiu, şi nu se mai numeşte om, şi se numeşte 
proorocul cel mincinos, care stă împotriva lui Dumnezeu, ca 
un fur. Toate cetăţile tale vor fi nimicite, căci sunt lucrate de 
tine, nu de Mine, iar lucrul tău nu este curat, şi piere prin el. 

Şi acum, vin, vin în ţara cuvântului Meu, ţara străluci- 
rii, aşa cum a văzut-o demult proorocul Daniel ca s-o anunţe 
că va fi. Vin cu sfinţii, vin cu cerul, vin cu ucenicii. Vin, şi am 
venit. Amin, amin, amin. Şi sunt cuvânt în grădina cuvântului 
Meu, în ţara venirii Mele, ţara strălucirilor, care străluceşte 
prin venirea Mea. Iată sărbătoare de cuvânt, sărbătoare de 
sfinţi în grădina Mea de pe pământ, sărbătoare de biruinţă a 
Mielului şi a celor răscumpăraţi prin Sângele Mielului. Am 
venit să lucrez cartea cea de judecată peste proorocul cel min- 
cinos, care înşeală cu blana oii oameni din toată seminţia şi 
limba şi poporul şi neamul. Binecuvântată să fie cartea Mea 
de azi în care scriu trei zile la rând, şi binecuvântată să fie car- 
tea care va ieşi din mijlocul celor ce zic că- Mi slujesc Mie, 

căci ca o sabie smulsă din mâna celui ucis va fi ea, ca să tai 
cu ea ocara de pe fiii cerului, care lucrează poruncile Mele pe 
pământ, şi Eu smulgându-i sabia îl voi tăia pe el, căci el din 
sabia lui a trăit pe pământ, după cum este peste el cuvântul 
Meu întru început, că aşa i-am spus: «Cu sabia ta îţi vei ago- 
nisi traiul». 

Eu l-am pus pe om împărat peste pământ, dar nu şi 
peste cer. Cerul este scaunul Meu de domnie, nu al omului, 
iar biserica Mea de pe pământ, dacă e a Mea, trebuie să fie cer 
pe pământ, iar slujitorii ei să nu fie împăraţi, ci să fie slujitori 
dacă vor să fie. Şi iată, Eu vin, ca stăpânul care se întoarce 
să-şi cerceteze via, şi vai celor ce s-au pus stăpâni peste via 
Mea! Cine este cel ce s-a pus stăpân peste via Mea? Să vină 
să dea socoteală pentru cele lucrate! Să vină să se socotească 
cu Stăpânul viei! Amin. 

Sunt venit cu martori din cer, ca să întocmesc cartea 
judecăţii proorocului cel mincinos, şi el va cădea în sabia lui, 
şi voi ridica ocara de pe fiii vieţii, căci ca şi acum două mii 
de ani când apostolii Mei şi toţi cei ce Mă urmau erau numiţi 
sectă, tot aşa şi azi, cei ce-Mi urmează Mie sunt numiţi sectă 
de cei ce se vor împăraţi peste pământ şi peste cer. Dar Eu 
smulgându-le sabia îi voi birui prin ea, şi voi ridica ocara de 
pe fiii vieţii, fiii Noului Ierusalim, fiii lui Dumnezeu, fiii ce- 
rului pe pământ între oameni. Amin, amin, amin. 

30 noiembrie/13 decembrie 1998 

Sărbătoarea sfintei Virginia, trâmbiţa lui Dumnezeu 

Cartea a treia împotriva proorocului mincinos. Domnul prooro- 
ceşte pustiirea Centrului Ecumenic de la Vulcana Băi. Biserica este 
plină de capete trufaşe. Poporul cuvântului este poporul cel 

ortodox. 

R idicaţi-vă, voi, porţi, ca să intre împăratul sla- 
vei! împărăţia Lui este împărăţie veşnică, şi toa- 
te stăpânirile îl vor asculta pe El şi îi vor sluji Lui. Amin. 

Râu de foc iese din gura Mea, căci «Judecătorul S-a 
aşezat şi cărţile au fost deschise, şi altă carte a fost deschisă, 
care este Cartea Vieţii; şi morţii au fost judecaţi, fiecare după 
faptele sale, şi moartea şi iadul au fost aruncate în răul de 
foc, iar cine n-a fost găsit scris în Cartea Vieţii, a fost aruncat 
în iezerul cu foc», după cum este scris. 

Cartea cea cu şapte peceţi stă în mâna Mielului, deschi- 
să. Cerul s-a dat în lături ca o carte, iar împăraţii pământului 
şi domnii şi căpeteniile, bogaţii şi puternicii, robii şi slobozii 
s-au ascuns în peşteri şi în stânci, se ascund de faţa Celui ce 
şade pe tron. Cartea Vieţii este de la întemeierea lumii şi este 
deschisă în mâna Mielului. Amin, amin, amin. 

Cuvântul lui Dumnezeu intră pe porţile Sale şi lucrează 
cartea judecăţii proorocului mincinos, trei zile la rând lucrea- 
ză, iar a treia zi o sfârşesc de scris şi o dau Tatălui, ca s-o îm- 
plinească. Amin. 

Iată, vin cu sfinţii. Aşa vin, şi altfel nu vin. Am avut 
trâmbiţă pe pământ în vremea din urmă şi am sunat prin ea şi 
Mi-am făcut un popor şi l-am numit poporul cuvântului Meu, 
iar această lucrătură a Mea a fost mereu sub cortul Meu de 
biruinţă adăpostită, căci proorocul mincinos este fricos şi stă 
împotriva creştinilor lui Dumnezeu ca să fie el al Meu, şi nu 
creştinii. Numai că el cu Mine nu poate face casă, nu poate 
face pace, fiindcă Eu, Domnul, sunt împotriva lui de şapte mii 
de ani şi până la desfacerea cărţilor judecăţii, şi apoi a cărţii 
cu şapte peceţi, şi apoi trâmbiţele îngerilor şi cel de al şapte- 
lea înger: Cuvântul lui Dumnezeu. 


Am avut trâmbiţă pe pământ în vremea din urmă şi am 
sunat din ea şi Mi-am făcut un popor, şi este, iar trâmbiţa 
Mi-am ridicat-o la cer între sfinţi, căci balaurul cel cu şapte 
capete şi cu zece coame stătea mereu înaintea ei, căci din ea 
ieşea, ca un fiu, cuvântul Meu, ca să păstoresc cu el. Balaurul 
Mi-a prigonit trâmbiţa, dar Eu, Domnul, i-am dat ei aripi de 
vultur, şi ea a zburat de la faţa lui. El însă nu stă, şi se aprinde 
de mânie peste cei din seminţia ei, care păzesc poruncile lui 
Dumnezeu ţinând mărturia Mea. Dar Eu sunt cortul sfinţilor, 
şi îi păzesc de prigoana cea care vine dinspre proorocul cel 
mincinos, aşa cum Tatăl M-a păzit pe Mine şi pe mama Mea 
Fecioara când Eu eram prunc mic în mâna ei, şi când balaurul 
cel roşu, cu şapte capete şi cu zece coame, voia să vină să Mă 
înghită după ce M-am născut între oameni. 

Iată, vin cu sfinţii. Aşa vin, şi altfel nu vin. Vin cu 
trâmbiţa Mea Verginica. Acum douăzeci de ani i-am dat aripi 
de vultur, şi ea a zburat la locul ei, a zburat la cer, şi este cu 
Mine în lucru peste pământ, că este trâmbiţa Mea cea din care 
am sunat înaintea venirii Mele a doua oară pe pământ. Se face 
pasul celui de al douăzecilea an de când ea lucrează în cer 
pentru popoml ei de ieri şi de azi şi de mâine, că ea are plată 
în cer un popor, popoml cuvântului Meu cel din urmă, 
poporul prin care Eu, Domnul, împlinesc cea din urmă Scrip- 
tură, venirea Mea cea de a doua din cer pe pământ. Amin. 
Proorocul cel mincinos a prins de veste mereu de planul Meu, 
şi îl are şi vrea el să-l împlinească. îl are pentru că el stătea 
mereu înaintea femeii care năştea din ea cuvântul Meu; stă- 
tea pentru ca să înghită ca pe un prunc cuvântul cel născut 
prin ea. 

O, proorocule mincinos, astăzi sfârşesc cuvântul Meu 
cel pentru judecata faptelor tale cele împotriva Mea. Iată ce ai 
făcut! Ai fost fur. Ai luat mereu trâmbiţa Mea şi ai chinuit-o 
prin întunecimile tale ca să asculţi prin ea cuvântul Meu. 
Scoală-te şi stai înaintea Mea şi spune ce ai făcut cu trâmbiţa 
Mea. Dar Eu sunt Judecătorul, şi Eu spun ce ai făcut cu ea. 
Te-ai aprins de mânie împotriva ei. în anul 1955 Mi-am în- 
ceput prin ea trâmbiţarea. Tu ai prins de veste şi te-ai folosit 
de locuri ascunse şi de oameni cu dinţi de fiară şi îmi smul- 
geai trâmbiţa din coliba ei, căci Caiafa şi cu supuşii lui au fost 
firul de legătură ca să înăbuşe viaţa cuvântului Meu, ca şi pe 
vremea prunciei Mele când preoţii şi arhiereii căutau viaţa 
Mea ca s-o ia de la Mine, fiindcă se temeau de Mine. Cel ce 
se teme de Mine, acela ştie că sunt împăratul a toate, şi de 
aceea se teme. 

Tu ai răpit cuvântul Meu şi vrei să-l împlineşti tu, dar 
iată ce este scris în Scripturi: «Sunt împotriva proorocilor 
care fură cuvântul Meu unul de la altul; îi voi hrăni cu pelin 
şi le voi da să bea apă cu fiere». O, nu poţi tu să împlineşti 
cuvântul Meu, că e numele Meu pe el. De ce ai pus tu pe el 
numele tău? Cine ţi l-a dat pe el? Cine ţi l-a spus? Tu l-ai răpit 
de la trâmbiţa Mea şi de la poporul Meu pe care-1 urmăreai 
peste tot şi îi luai hrana din trăistuţă, îi luai pâinea cea de toate 
zilele, îi luai cuvântul Meu cu care-1 hrăneam pe cel din urmă 
copil al Meu, pe cel din urmă popor al Domnului, poporul cel 
dintâi între neamurile pământului, căci «cel din urmă este cel 
dintâi», iar cel mic este mare întru Mine, precum este scris în 
Scripturi. Ai luat cuvântul Meu, că eşti fur, şi ţi-ai adăugat pe- 
deapsă, că ai scos şi ai adăugat la cuvântul Meu cel furat, şi 
ai pus apoi pe el numele tău şi al supuşilor tăi, care şi ei se 
ascund unul de altul, fiecare de frica celuilalt, fiindcă este cu 
tine împărăţia fricii, şi de aceea tu eşti neliniştit mereu, tu şi 
toţi supuşii tăi. Mai mare frică decât tine nu are nimeni, şi te 

temi de pieire, de pieirea cea de la Mine, că tu ştii puterea 
Mea şi te lupţi cu ea ca să nu pieri prin ea. Ai luat cuvântul 
Meu şi vrei să-l împlineşti ca un credincios. Dar nu, că Eu te 
vădesc că eşti fur de cele sfinte, şi îţi dau de veste judecata 
cea pentru fur, că tu ai luat pacea de pe pământ, şi Eu nu mai 
am biserică sfântă, nu mai am unde să rostesc cuvântul 
„Pace!“, că unde grăieşti tu, Eu nu stau, fiindcă nu se poate 
Dumnezeu şi mamona laolaltă. 

Patruzeci şi cinci de ani te-ai luptat cu îngerul Meu, cu 
cuvântul Meu ca să-l furi şi ca să faci din el avutul tău. în 
zadar eşti viclean, că râu de foc este cuvântul Meu, şi în el vei 
arde, că te-ai jucat cu focul, cu cuvântul Meu cel slujit de în- 
gerii luminii, nu de tine şi de îngerii tăi, îngerii întunericului, 
lată de ce eşti tu vinovat, tu şi nu altul în locul tău. Iată de ce 
eşti tu proorocul cel mincinos, care a furat cuvântul Meu, tu 
şi nu altul în locul tău. Ce am Eu să-l judec pe cel din afară? 
Tu şi nu altul este vinovat, că tu Mi-ai luat statul Meu din 
biserică, şi pe Mine M-ai numit minciună când am venit să te 
chem la pocăinţă, fiindcă în mijlocul poporului Meu pe care 
tu Mi-1 duşmăneşti cu cuvânt de ocară, stă cuvântul Meu 
judecător peste tine, că eşti fur şi Mi-ai răpit via. 

Te voi pustii cum am pustiit acum două mii de ani 
Ierusalimul, căci Ierusalimul nu mai este, iar ce este acolo nu 
este Ierusalim, ci este mamona. Ce a făcut mamona? S-a apu- 
cat prin supuşii lui şi a zidit din nou ca să se strângă lume de 
pe lume acolo unde M-a răstignit pe Mine omul trufaş. O, 
dacă M-au răstignit, de ce se mai aude acolo slavă pentru nu- 
mele Meu, acolo unde Eu am fost răstignit de omul cel potriv- 
nic Mie? Aceia Mă slăvesc pe Mine pentru bani, aşa precum 
şi tu ai făcut, proorocule mincinos, care ţi-ai înfipt cortul tău 
în ţara strălucirii, precum este scris despre tine: «El va înfige 
corturile palatului său între mare şi muntele cel sfânt şi 
strălucit, şi apoi va veni sfârşitul lui». Amin. Aşa ai făcut. La 
trei mile de locul grădinii cuvântului Meu tu ai împlinit 
această Scriptură, ca să foloseşti numele Meu pentru banii tăi. 
Vai ţie de cele ce ai făcut în zilele cele de apoi! Te voi pustii 
cum am pustiit acum două mii de ani Ierusalimul; Ierusali- 
mul, pe care omul lacom l-a zidit din nou, ca să aibă prilej de 
câştigat bani, că nu de dragul lui Dumnezeu l-a zidit iar. 
Acolo se duce omul din toate părţile şi îşi vede judecata şi nu 
ştie cu ce se întoarce întru ale sale. Se întoarce cu judecata sa, 
căci omul a fost răstignitorul lui Dumnezeu. Nu s-a întors 
sfânt nimeni de acolo, nu s-a lăsat nimeni de păcat dacă a fost 
acolo, dar s-a fălit că a fost, şi nu i-a folosit fostul lui acolo. 

Este scris în Scripturi de taina Noului Ierusalim. Tu 
când ai văzut că Eu am venit din cer pe pământ ca s-o împli- 
nesc, te-ai îngâmfat şi te-ai trufit împotriva celor drepţi, în 
care Eu Mă slăvesc peste pământ, şi te-ai sculat să faci tu ceea 
ce fac Eu. Ai dat să uiţi că Noul Ierusalim este nume sfânt, 
este taina Mea cea din zilele de apoi, şi este pentru sfinţi, nu 
pentru desfrânaţi. Noul Ierusalim nu este loc de întâlnire a pă- 
cătoşilor şi a desfrânaţilor, nu este loc de mâncat şi de băut şi 
de jucat, aşa cum ţi-ai făcut tu turnuri din piatră şi te-ai aşezat 
mare pe ele şi ai scris pe ele „Ierusalim nou “ şi ai scris, zici 
tu, „Centrul lumii credincioase „Centrul ecumenic “ ai 
scris. Mi-ai vândut pe bani murdari locuri scumpe Mie, locuri 
din ţara Mea de întoarcere, şi ai pus pe ele rodul îngâmfării 
tale ca să te războieşti cu Dumnezeu şi să-L biruieşti de partea 
ta, dar tu eşti păcătos, şi Eu nu te ascult şi nu te primesc. 

Te-am strigat din vreme şi am aşteptat să-ţi vii în fire şi 
să crezi că Eu vin cu prăpăd peste cei ce Mi-au stricat legea 
şi sărbătorile şi vremea întinându-Mi biserica. Tu însă nu 


te-ai aplecat, fiindcă ai asupra ta cele furate de la Mine şi eşti 
fricos. Dar Eu sunt Dumnezeu drept, şi tu eşti fur şi Mi-ai 
răpit via şi stai stăpân pe ea. Te voi pustii cum am pustiit 
Ierusalimul care M-a răstignit acum două mii de ani. Te-am 
aşteptat să-ţi înfigi corturile palatului tău în ţara strălucirii, ca 
să te nimicesc apoi. 

Pământul tot e plin de capetele tale şi de puii tăi, dar tu 
eşti om, şi Eu sunt Dumnezeu. Nimeni nu poate scrie numele 
Noului Ierusalim; numai Eu îl scriu, şi îl dau celor ce rabdă 
până la venirea Mea, că scris este: «Biruitorului îi voi da din 
mana cea ascunsă şi îi voi da lui o pietricică albă, şi pe pie- 
tricică, un nume nou pe care nimeni nu-l ştie, fără numai pri- 
mitorul. Şi voi scrie pe el numele Meu şi numele cetăţii lui 
Dumnezeu, al Noului Ierusalim, care se coboară din cer, şi 
numele Meu cel nou, Cuvântul lui Dumnezeu». Şi am zis: 
«Cine are urechi, să audă ceea ce Duhul grăieşte biserici- 
lor». Dar tu, proorocule mincinos, n-ai vrut să auzi, căci au- 
zind ai zis că nu auzi. Dar azi, ţie îţi zic: numai Eu scriu nu- 
mele Noului Ierusalim şi nimeni nu-l ştie fără numai primi- 
torul. Amin, amin, amin. Iar tu eşti fur, şi ai furat cuvântul 
Meu, şi Eu stau împotriva proorocilor care fură cuvântul Meu 
unul de la altul. Locul pe care zici tu că vrei să scrii „Ierusa- 
lim nou“, este locul lui mamona, nu al lui Dumnezeu; este 
babilon, nu este loc sfânt. îl voi pustii ca pe Sodoma şi 
Gomora, că e locul desfrânării a tot pământul, locul în care 
antichrist şi puii lui şi-a făcut, zice el, acoperiş de vreme rea, 
babilon şi sodomă. Dar Eu, Domnul, M-am făcut carte de ju- 
decată şi am scris în ea trei zile la rând ca să biruiesc cu fur- 
tună şi cu asprime capetele mincinoase ale proorocului cel 
mincinos şi să-i dărâm statul şi acoperişul. 

Cea care îşi zice biserica ortodoxă, aceea este cu care 
Eu grăiesc, căci ce am Eu să-l judec pe cel din afară? Ea este 
mincinoasă, nu este ortodoxă, iar în ea stă mare proorocul cel 
mincinos, care Mi-a nimicit statul Meu în om, că omul se uită 
la slujitorul bisericii şi face ca el, nu ca Mine, iar el este min- 
cinos, că nu-Mi slujeşte Mie, ci lui. Cel ce-Mi slujeşte Mie 
este blând şi smerit cu inima şi îmi aduce rod şi se face îm- 
părăţie a Mea, nou Ierusalim se face prin har. 

Mă voi feri să stric totul, căci este o rămăşiţă prin har, 
aşa cum a fost acum două mii de ani dintre iudei. Mă voi 
grăbi să trezesc duhul în cei ce aşteaptă izbăvirea, căci proo- 
rocul mincinos Mi-a oropsit pe sfinţi vreme de şapte mii de 
ani. El mănâncă din pomul morţii şi este desfrânat de şapte 
mii de ani. Mulţi vor da să se apropie pentru pocăinţă, dar 
toate sfârşitu-s-au, fiindcă Eu am grăit la timp, şi toţi Mi-au 
răstignit cuvântul; cuvântul celui de al şaptelea înger, cuvânt 
care a făcut tăcere în cer, că scris este: «Când Mielul a des- 
chis pecetea a şaptea, s-a făcut tăcere în cer; şi s-au aşezat 
şapte îngeri să trâmbiţeze; şi când a trâmbiţat al şaptelea 
înger, s-au pornit în cer glasuri puternice: „împărăţia lumii 
este a Domnului Iisus Hristos, împărat în veac!“. Amin». 

Iată ce este biserica ortodoxă, cea care poartă numele 
Meu cel adevărat, cea care Mă are adevărat prin sfinţi şi prin 
părinţi. Ea s-a desfrânat şi a călcat cu desfrânare peste preda- 
niile de la părinţii ei cei sfinţi, şi apoi s-a lepădat de Mine, că 
în ea şi-a lucrat în toată vremea ei lucrarea sa proorocul cel 
mincinos, hristosul cel mincinos, care o ia înaintea Mea îm- 
brăcat în haina Mea şi înarmat cu arma Mea. 

O, tu, cea care îţi zici biserică, biserică ortodoxă! Eşti 
plină de capete trufaşe, care mânuie armele Mele pentru bani. 
Eşti făcută din oameni mincinoşi, şi nu mai eşti, că omul 
mincinos a scris peste tine nume nou şi te-a aşezat la aceeaşi 

masă cu păgânii şi cu desfrânaţii şi cu fărădelegea a tot pă- 
mântul. Eşti plină de tină şi nu mai are cine te păstori, căci ca- 
petele tale sunt oamenii proorocului mincinos, nu sunt de par- 
tea Mea. Am scos din mijlocul tău pe cei curaţi Mie şi i-am 
deosebit la dreapta Mea şi i-am acoperit în mantia Mea, ca să 
am rămăşiţă prin har. Tu te-ai vândut pe bani proorocului 
mincinos şi stai supusă lui, că el e viclean şi mulţi se închină 
lui. Am lucrat în mijlocul tău în toată vremea, ca să nu rămân 
fără de biserică curată. în tine a fost mereu război şi sânge, că 
omul trufaş a stat peste tine în numele Meu şi ţi-a înjosit nu- 
mele tău cel adevărat şi a ucis pe cel drept din tine ca să ia el 
numele Meu, nume de Hristos în biserică. Dar el este hristos 
mincinos, este diavol, este antichrist din fiu în fiu de şapte mii 
de ani. Slujitorii tăi cei mincinoşi, numindu-i păcătoşi şi răi 
pe cei drepţi, i-au dat mereu la închisoare ca să-i piară prin 
mâna omului păcătos. Aşa a făcut şi cu trâmbiţa Mea în toată 
vremea lucrării Mele prin ea. 

O, slujitorule mincinos, cum de n-ai putut tu să-i odih- 
neşti în tine pe cei drepţi, pe cei ce-Mi slujeau Mie şi nu ţie? 
Minciuna se sfârşeşte, dar omul drept rămâne şi câştigă de la 
Mine dreptate împotriva ta. Cum de n-ai iubit tu calea drep- 
tăţii şi ai luat calea minciunii sub care stau ascunşi păcătoşii? ! 
Acum te-a prins frica, şi ca furul dai să împlineşti tu Scrip- 
turile cele de veac nou peste pământ. Dar în veacul cel nou va 
fi cer nou şi pământ nou în care va locui dreptatea. Pe unde 
vrei tu să intri în cele noi? Nu poţi sări peste poartă. Eu sunt 
poarta, dar sunt în poarta dreptăţii, şi ea este pentru cei drepţi. 
O, nu poţi tu să împlineşti nimic bun, că tu Mi-ai tras de pe 
temelie biserica şi Mi-ai culcat la pământ gardul viei Mele. 
Nu poţi decât să strici, că tu slujeşti minciuna. 

Am în faţă trâmbiţa Mea din care am sunat pe pământ 
în zilele cele de apoi. O, cât de oropsită a fost ea pentru nu- 
mele Meu, de către proorocul mincinos! Câtă jale s-a suit la 
Mine pentru chinurile ei prin mâna omului mincinos care şi 
azi huleşte lucrarea Mea cea din zilele de apoi, căci omul 
mincinos are capete multe, şi pe ele, nume de hulă. 

O, durerea Mă frânge, dar Scripturile grăbesc prin cu- 
vântul lor împlinirile lor. Toate sfârşitu-s-au! Cartea cea cu 
şapte peceţi stă deschisă în mâna Mielului. Cerul s-a dat în 
lături ca o carte, ca un sul, iar împăraţii pământului şi domnii 
şi căpeteniile şi bogaţii şi puternicii şi robii şi slobozii s-au 
ascuns în peşteri şi în stânci, ca să nu audă mânia lui Dumne- 
zeu. Iată, vin ca un fur şi vin la fur şi îl iau pe neaşteptate, căci 
cel ce nu aşteaptă aşa este luat. 

O, proorocule mincinos cel cu multe capete şi cu steme 
pe ele, iată ce ai făcut! Ai răpit până şi cuvântul Meu cel sfânt 
ca să-l culci sub picioarele tale. Ai călcat în picioare pe cei 
drepţi, pe cei sfinţi, şi ai pus peste tine numele Meu, zici tu. 
îţi dau de veste judecata cea pentru fur. 

Tu ai luat pacea de pe pământ, că unde grăieşti tu, Eu 
nu vin să dăruiesc pace, şi Eu nu mai am biserica sfântă ca să 
pot veni în ea. 

Tu Mi-ai dărâmat legea şi sărbătorile şi vremea. 

Tu te-ai pus în locul Meu peste tot pe unde trebuia să 
fiu Eu şi nu tu. Eu n-am luat niciodată locul unde trebuia să 
fii tu, dar tu l-ai luat mereu pe al Meu, ca să stai tu pe scaunul 
lui Dumnezeu şi ca să biruieşti omul, supunându-i sufletul şi 
cugetul ca să-ţi fie supus ţie nu Mie. Dar omul era lucrătura 
Mea, nu a ta. 

Tu te-ai crezut mai înţelept ca Dumnezeu şi n-ai luat de 
la Mine înţelepciune, şi înţelepciunea ta e din pământ. 

Tu te-ai trufit până la scaunul Meu şi ţi-ai zis: «Sunt un 
dumnezeu», căci ai luat locul şi statul Meu. 


Tu Mi-ai ucis sfinţii ca să fii tu al Meu. Nu i-ai ucis tu, 
dar i-ai dat călăilor prin minciuna ta, prin viclenia ta, că tu ai 
multe capete, şi ele se întind până în cele mai întunecate, ca 
să nu ştie nimeni că tu eşti cel ce ucide. 

Tu prin negoţul tău ai cumpărat suflete mici şi le-ai 
făcut unelte ţie, ca să nu pierzi din tainele Mele pe care Eu le 
împărtăşeam celor ce umblau cu Mine. Patruzeci şi cinci de 
ani te-ai luptat cu îngerul Meu, cu cuvântul Meu cel prin lu- 
crarea Mea de nou Ierusalim în biserică, ca să-l furi şi să faci 
din el avutul tău. Dar cuvântul Meu este râu de foc, şi el te va 
arde, că te-ai jucat cu focul. 

Tu ţi-ai înfipt corturile tale între mare şi muntele cel 
sfânt şi strălucit, la trei mile de grădina cuvântului Meu. Te-ai 
îngâmfat şi te-ai trufit împotriva celor drepţi prin care Eu îmi 
împlinesc Scripturile cele de apoi, şi te-ai sculat să faci şi tu 
ce fac Eu, dar Noul Ierusalim este nume sfânt. Iată de ce eşti 
tu vinovat; tu şi nu altul în locul tău. Iată de ce eşti tu proo- 
rocul cel mincinos, care a furat cuvântul Meu; tu şi nu altul în 
locul tău. 

Mi-ai îndurerat sfinţii pe pământ şi în cer, sfinţii Celui 
Preaînalt, că scris este: «Va grăi cuvinte de hulă şi de defăi- 
mare împotriva Celui Preaînalt şi va asupri pe sfinţii Celui 
Preaînalt şi îşi va pune în gând să schimbe sărbătorile şi 
legea». Iată de ce eşti tu vinovat; tu şi nu altul în locul tău. Nu 
mai au sfinţii sărbători pe pământ. Nu mai au sărbătorile 
sfinţi. Inima ta s-a trufit şi a zis: „Sunt dumnezeu şi stau în 
inima mărilor “. Şi iată, scot sabia Mea împotriva înţelepciu- 
nii tale şi nu vei mai zice: „Sunt dumnezeu" . Foc va izbucni 
din tine şi te va mistui şi te va vădi, şi se va auzi glasul celor 
ucişi de tine pentru mărturia Mea, căci ei vor învia, şi va fi 
aceasta spre judecata ta, şi ziua Mea va arde ca un cuptor. 

Tu ai pângărit toate altarele de biserici. Peste tot ai fă- 
cut acest prăpăd, şi îl faci şi azi. 

Tu ai voit să pângăreşti până şi altarul Sfintei Sfintelor 
Mele, cu care Eu, Domnul, M-am aşezat în România. Acesta 
este cel mai mare păcat al tău. Ai voit chiar să nimiceşti 
această grădină, ai voit prin mulţi de ai tăi, şi prin multe is- 
coade ai lucrat, că îţi este teamă de glasul Meu cel din gră- 
dină. Iscoadele tale veneau blând, dar şarpe blând nu este, şi 
Eu am stat mereu cuvânt peste cei din grădină şi i-am vestit 
la vreme de lucrul tău cel ascuns. 

O, Mi-ai nimicit iubirea şi credinţa şi puterea arhiereu- 
lui Meu Irineu, cel prin care Eu, Domnul, am putut să Mă 
aşez temelie sfântă de nou Ierusalim peste România, căci Eu 
o iubesc, iar tu, nu. Ai dat în el cu ce ai voit, cu ce ai putut. 
L-ai umplut de zbucium, dar şi de răbdare, căci Eu sunt în 
preajma lui cu putere. Ai voit să-l faci asemeni ţie, nepăsător 
de viaţa omului, dar el suspină ca şi Mine pentru păcatele de 
pe pământ şi aşteaptă izbăvirea omului. 

Tu eşti nepăsător şi stai în păcatul nepăsării, iar acest 
păcat este diavol. Tu eşti fără de ruşine prin păcatul nepăsării. 
Păcătuieşti ascuns şi pe faţă şi nu te ruşinezi şi nu mai ţii 
seamă că după roadele tale te cunoşti că eşti proorocul cel 
mincinos în lucrare de biserică. Păcatul nepăsării te-a orbit, şi 
te-ai amestecat cu fărădelegea a tot pământul. Cu babilonul ai 
făcut frăţie, dar cu cei drepţi ai spus război. Şi pentru că ai 
suflat de peste tot în făclia Mea cea de foc, şi pentru că ai 
umilit pe arhiereul Meu prin care M-am aşezat piatră sfântă 
în mijlocul tău ca să te izbăvesc şi pe tine de pierzare, şi 
pentru că tu te-ai astupat să nu auzi, te voi pustii cum am 
pustiit acum două mii de ani Ierusalimul, iar drepţii Mei din 
tine vor sta în foc şi nu vor arde, ca tinerii cei sfinţi în cup- 
torul babilonienilor. 

Cuvântul lui Dumnezeu 


Ai zis în sinea ta că l-ai învins pe arhiereul Meu, dar nu 
l-ai învins, aşa cum nu M-au învins pe Mine cei ce M-au răs- 
tignit în Ierusalim, că Eu am înviat, şi el va învia. Amin, 
amin, amin. Vei plânge cu neastâmpăr de suflet pentru toate 
faptele tale, că vei vedea cumpăna lui Zorobabel în mâna lui, 
şi Eu voi zidi nou Ierusalim în mulţi din cei ce iubesc legile 
Mele, că scris-a proorocul Daniel pentru zilele de apoi: 
«Mulţi vor fi curăţiţi şi albiţi şi lămuriţi, iar cei nelegiuiţi se 
vor purta ca cei nelegiuiţi, şi nici unul din cei fără de lege nu 
va pricepe, ci numai cei înţelepţi vor înţelege». Şi iarăşi scris 
este pentru zilele de apoi: «Cine este sfânt, să se sfinţească 
încă, iar cine este spurcat, să se spurce încă, fiindcă toate 
sfărşitu-s-au». 

Dacă îţi vei înmulţi păcatul nepăsării şi al îngâmfării şi 
al necredinţei şi al hulei şi al minciunii, să nu te miri, căci 
cine este întinat, se întinează încă. Dacă îţi vei săpa încă groa- 
pa cu banii tăi, dacă îţi vei aţâţa focul mâniei Mele care este 
pentru cei mincinoşi, dacă îţi vei spori încă negoţul tău cel 
pentru pierzarea ta, să nu te miri, căci banul şi blestemul lui 
stau asupra ta. Dacă-ţi vei rosti încă numele de Dumnezeu şi 
de biserică a lui Dumnezeu cu tine în fruntea ei, dacă vei 
făptui încă pe faţă lucrare de biserică a lui Hristos, să nu te 
miri, căci hristosul cel mincinos este peste cei mincinoşi care 
nu merită decât hristoşi mincinoşi în slujba lor, căci ţi se 
închină ţie şi nu Mie, şi toată stăpânirea o dau fiarei, precum 
este scris despre aceştia. 

Dacă vei crede că eşti încă, să nu te miri, pentru că Eu 
lucrez tainic, fiindcă sunt taina cea ascunsă în veacurile tale 
şi lucrez lucrarea cerească pe care o am de la Tatăl, până când 
cele ce nu se văd vin odată cu Mine spre vedere, odată cu 
sosirea Mea trup pe pământ. Iar cele ce nu se văd nu sunt lu- 
crate de mână omenească, dar sunt, şi nu sunt încă pe pământ 
văzute. Scris este pentru cei drepţi: «Aşteptăm cer nou şi 
pământ nou» şi «Din cer se va coborî Noul Ierusalim pe pă- 
mânt sfânt». 

Tu nu vei pieri în veci, dar te vei tângui în veci, că Eu 
îţi voi arăta ce ai lucrat şi ce ai stricat şi ce ai lovit şi ce ai 
minţit şi ce ai iubit. Ai lucrat să strici pe om şi pe creştin şi ai 
lovit în lucrările Mele minţind împotriva lor, că tu ai iubit 
slava cea deşartă, care vine de la om. Iată de ce eşti tu vino- 
vat; tu şi nu altul în locul tău. Dar cea mai mare vină a ta, 
proorocule mincinos de peste tot, este vina că ţi-ai mutat, zici 
tu, puterea şi toiagul în România, ţara Mea cea plină de daruri 
pentru ca să vin în ea cuvânt de strigare şi cuvânt de judecată, 
că tu ai fost fur şi ai pus mâna pe cuvântul Meu din ea, şi apoi 
ai pus mâna pe ea ca să-ţi înfigi corturile palatului tău în ea, 
între mare şi muntele Meu cel sfânt şi strălucit. Ai pornit răz- 
boi cu cei din seminţia Mea, cu poporul trâmbiţei Mele, po- 
porul care păzeşte poruncile lui Dumnezeu şi ţine mărturia 
Mea. în anul 1955 Mi-am început lucrarea de trâmbiţare prin 
trâmbiţa Mea Verginica, trâmbiţa a şasea din cele şapte, iar 
Eu sunt trâmbiţa a şaptea. De atunci şi până azi ai stat furişat 
în calea poporului Meu prin servii tăi, prin puii tăi, prin câinii 
tăi, prin cumpăraţii tăi, ca să-Mi nimiceşti trâmbiţa şi să-Mi 
risipeşti poporul cel ce ţinea mărturia Mea, căci Caiafa şi su- 
puşii lui au fost firul de legătură între cei drepţi şi cei de o 
lucrare cu tine, lucrarea lui antichrist. 

Eşti încă în război cu cei ce ţin mărturia Mea, dar Eu 
îţi voi smulge sabia şi îţi voi tăia drumul şi puterea, fiindcă 
poporul cuvântului Meu este ortodox, este din tine luat şi este 
sabia Mea cu care lucrez şi curăţ şi tai din calea venirii Mele 
uscăciunile şi minciuna şi pe toţi slujitorii ei, ca să am drum 
curat pentru venire. 


Călăul creştinilor Mei, pe care tu îl hrăneai cu cuvinte 
vândute, credea ce-i spuneai tu. Venea omul să-şi spove- 
dească păcatele şi faptele, şi te duceai cu ele la călău şi vin- 
deai pe cei drepţi, ca să nu se ridice nimeni mare întru Mine, 
ca să nu ţi se dezvăluie urâciunile tale, fiindcă cel drept iubeş- 
te dreptatea. Tu iubeşti desfrânarea şi atragi suflete uşoare la 
păcat, că eşti nepăsător de Dumnezeu. Aşa ai pângărit altarele 
cele de la părinţi, căci te-ai desfrânat ca fiii lui Eli, şi aşa faci 
şi azi. 

Te înveleşti cu înţelepciunea ta şi cu rangul pe care l-ai 
luat ca să stai slujitor al bisericii, dar înţelepciunea ta nu sea- 
mănă cu a Mea, fiindcă tu îţi eşti ţie dumnezeu, şi despre 
dreptatea Mea nu grăieşti nimănui. Despre plata păcatelor nu 
pomeneşti nimănui, căci tu păcătuieşti. Vina ta nu este cine 
s-o aducă la lumină ca să fii osândit prin ea, fiindcă tu gră- 
ieşti îndelung de ochii lumii, şi stai pe scaun de neclintit şi te 
acoperi cu haina Mea, dar iată, vin Eu şi îţi dezvelesc trupul 
şi fapta, că a venit vremea Mea şi se sfârşeşte vremea ta. Nu 
poţi tu să împlineşti cuvântul Meu cel de nou Ierusalim, pen- 
tru că îl împlinesc Eu, iar ceea ce faci tu este al tău, nu este al 
Meu, şi vei pieri prin lucrarea ta. 

O, proorocule mincinos, astăzi sfârşesc cuvântul cel 
pentru judecata faptelor tale cele împotriva Mea. Iată ce ai fă- 
cut: ai fost fur. Scoală-te, şi stai înaintea Mea, că Eu sunt Ju- 
decătorul pentru cele ce ai făcut. Râu de foc iese din gura 
Mea, cuvânt de judecată pentru orice faptă. M-am făcut carte 
de judecată pentru tine şi am scris în ea trei zile la rând. Ai 
lucrat sub aceeaşi viţă cu Mine ca să-Mi tragi de pe temelie 
biserica, biserica ortodoxă, căci scris este: «Va da să înşele 
până şi pe cei aleşi, pe sfinţii din biserică», fiindcă nu tot cel 
ce vine în biserică înseamnă biserică. Biserica este din creş- 
tini alcătuită, iar lângă ea a lucrat mereu diavolul ca s-o dărâ- 
me de pe temelie şi să se fălească împotriva lui Dumnezeu. 

Au trecut şapte ani de har, şapte ani de când Eu, Dom- 
nul, M-am sculat biruitor şi am ridicat steagul Meu de biruin- 
ţă, steagul Meu cel ceresc, pe care am scris Noul Ierusalim, 
numele cetăţii lui Dumnezeu şi numele Meu cel nou: Cuvân- 
tul lui Dumnezeu, nume pe care nu-1 ştie decât primitorul, 
precum este scris, căci Mi-am făcut loc curat pe pământ, ca 
să aibă cerul cale de venire pe pământ şi să-şi răscumpere aş- 
ternutul cel pierdut prin omul cel căzut din pământul Edenu- 
lui, din pământul cerului. La început am făcut din lutul aces- 
tei grădini om, şi M-am odihnit în el. La sfârşit M-am uitat 
spre început şi am dat cu ochiul Meu peste locul acesta al în- 
ceputului pământului şi al omului de pe el. Iată-Mă cuvânt 
peste pământ din mijlocul pământului, din vârful pământului, 
muntele cel înalt pe care stă Dumnezeu Cuvântul. 

Mă vestesc biruitor peste potrivnicul Meu, omul. Omul 
s-a aşezat împotriva Mea de la început şi până la venirea Mea 
de azi. Omul care stă împotriva Mea se numeşte diavol, nu se 
mai numeşte om, şi se numeşte proorocul cel mincinos, care 
stă împotriva lui Dumnezeu. 

Eu sunt Cuvântul Cel de după şapte ani de la zidirea 
grădinii de nou Ierusalim, care se cheamă Sfânta Sfintelor 
Domnului în România, locul în care Eu intru ca Arhiereu al 
Tatălui după două mii de ani de la prima Mea venire. 

Toate sfârşitu-s-au! Mă întorc spre începutul cel dintâi 
şi încep de unde am rămas, din locul începutului pământului, 
de unde Eu am luat pământ cu mâna şi l-am făcut pe om ca 
să-l pun împărat peste pământ, dar nu şi peste cer. Mă întorc 
şi lucrez ca la început. Cuvânt am lucrat la început, şi le-am 
făcut pe cele ce sunt. Iar acum tot cuvânt lucrez, ca să le stric 

pe cele ce sunt, căci omul se vrea stăpân peste pământ şi peste 
cer, dar Eu am deschis procesul neamurilor, şi cuvântul Meu 
este judecătorul. Râu de foc este cuvântul Meu. Toate sfâr- 
şitu-s-au! Amin, amin, amin. 

Iar voi, străjerii Mei din grădină, luaţi această carte şi 
ridicaţi-o deasupra capetelor voastre, căci voi sunteţi unşii 
Mei pentru Scripturile cele de apoi. Coborâţi-o apoi pe jert- 
felnicul cel de foc şi pecetluiţi-o cu Duhul Meu Cel Sfânt, pe 
Care vi-L trimit vouă din ceruri. Luaţi-o şi trimiteţi-o de aici 
şi până la toate marginile la toţi capii pământului şi la cei în- 
gâmfaţi. Toţi păstorii de suflete şi de trupuri să se aplece, 
că-i aplec Eu să audă cartea judecăţii proorocului cel minci- 
nos. Toate sfârşitu-s-au! Sfârşitu-s-a şi minciuna lui, căci 
i-am dezvelit-o şi am pus-o înaintea lui. Amin, amin, amin. 

La începutul şi la sfârşitul cărţii acestea, zic: Pace 
vouă! Pace vouă! Pace vouă! Eu sunt Cel ce sunt, fiilor. Pace 
zic celor ce slujesc poruncilor Mele, iar celor ce le calcă pe 
ele, război le zic! Amin, amin, amin. 

1/14 decembrie 1998 

Sărbătoarea sfântului ierarh Nicolae 

Ucenicii cuvântului întăresc lucrarea Duhului Sfânt pentru biruinţa 
sfinţilor. Învăţătura Domnului este sarea pământului. Domnul naşte 
din nou lumea prin biserica Lui de nou Ierusalim. 

B zi de sărbătoare în cer. E sărbătoare şi pe pământ 
pentru cei ce sunt biserica Mea pe pământ. 
Amin. Eu vin din cer pe pământ în grădina cuvântului Meu şi 
vin cu sărbătoare arhierească. Rugăciunile sfinţilor sunt ca o 
tămâie binemirositoare pentru cer. Ierarhul Nicolae se roagă 
pentru biserica Mea de pe pământ ca s-o întăresc cu putere şi 
ca să biruiască ea pentru sfinţi. 

O, e mică de tot biserica Mea de pe pământ, căci calea 
ei e strâmtă şi duce spre viaţă şi puţini sunt cei ce o află. O, e 
lung drumul de la cer la pământ pentru omul cel necredincios, 
pentru cel ce gândeşte şi trăieşte pământeşte pe pământ. Dar 
iată cum vin Eu de uşor! Vin ca fulgerul, vin numaidecât când 
vin, fiindcă este cu putinţă la Dumnezeu şi este cu putinţă la 
cei credincioşi, la cei învăţaţi cu tainele Mele cele cereşti în- 
tre ei, fiindcă Eu aşa am spus: «Sunt cu ai Mei până la capă- 
tul veacurilor». Amin. 

Dacă omul ar cerceta cuvintele Mele pe care le-am 
grăit pentru biserică acum două mii de ani, ar înţelege şi omul 
necredincios, şi apoi ar crede, dar nepăsarea faţă de cele din 
cer peste pământ a făcut coajă groasă peste mintea şi peste 
inima omului, şi omul nu-şi mai caută scăparea, ci, din con- 
tra, îşi pregăteşte pierzarea şi chinul cel pentru păcate, căci 
asta lucrează neamul omenesc: chinul. 

Ierarhul Nicolae se roagă pentru sfinţi, că el este arhie- 
reu mare prin putere, fiindcă şi-a arătat pe pământ puterea 
prin semne, căci scris este: «Nu numai prin cuvânt, ci şi prin 
putere şi prin Duhul Sfânt şi prin credinţă». Oamenii sfinţi au 
lucrat semne doveditoare prin Duhul Sfânt şi prin credinţă, 
iar cei curaţi la inimă se făceau din păgâni creştini, şi intrau 
în lucrare de biserică a Mea. Astăzi nu se mai scoală pe pă- 
mânt slujitori cu putere, că toţi slujitorii care şi-au făcut bise- 
rică din oameni, sunt păcătoşi şi nepăsători de viaţa bisericii 
lor. Dar sfinţii care au slujit pe pământ cu puterea Mea în ei, 
au ridicat alţi sfinţi, şi sfinţi pe sfinţi s-au ridicat şi Mi-au fost 
Mie biserică, şi altceva nu înseamnă biserică. Biserica trebuie 
învăţată, trebuie crescută şi îngrijită, şi trebuie jertfă sfântă în 
ea, duhul umilit, jertfă plăcută Mie. 


Fiilor unşi în grădină, am nevoie de biserică cu putere 
în ea ca să lucrez prin ea semne doveditoare între cei necre- 
dincioşi, între cei nepăsători care trăiesc păcătuind mereu. 
Am nevoie de fii cu care să-Mi împlinesc cea din urmă Scrip- 
tură. întăriţi- Mi cu Duh Sfânt biserica. Amin, amin, amin. Voi 
ştiţi ce înseamnă biserică şi duh umilit în biserică. Ridicaţi-Mi 
biserică sfântă şi vie în lucrul ei, că toate sfârşitu-s-au, şi pes- 
te tot s-a aşezat urâciunea pustiirii în biserici, prin omul cel 
mincinos Mie, antichrist cel cu multe capete. Nu este lucrare 
mai biruitoare ca lucrarea bisericii. Întăriţi-Mi cu Duh Sfânt 
biserica. învăţaţi-i pe fiii bisericii Mele. Creşteţi-i ca Mine, 
nu ca omul cel mincinos care zice că stă învăţător peste om. 
îngrijiţi-vă ca şi Mine de duhul bisericii, ca să am casă cu 
stâlpi tari, iar toate cele de trebuinţă bisericii vi se vor da vouă 
de la Tatăl, de la Fiul şi de la Duhul Sfânt, că voi sunteţi cei 
dintâi pe pământ şi v-am pus mari, mari cu duhul, mari prin 
Duhul Meu. Fiţi pe măsura Duhului Sfânt, că aveţi alegere 
din cer, aşa cum a avut arhiereul Nicolae, care s-a rugat şi pe 
pământ şi în cer pentru biserica Mea cea vie. El n-a fost ales 
de om, ci de Mine prin semne doveditoare care purtau în ele 
putere. Puterea sfântului este postul şi rugăciunea, de la care 
vine viaţa cea sfântă, mintea cea sfântă, limba cea sfântă şi lu- 
crarea cea sfântă peste biserică, şi apoi biserică sfântă. Amin. 

Nu vă mai uitaţi peste pământ ca să vedeţi biserică şi 
lucrare de biserică, căci nu mai este, fiilor. Nu mai sunt sluji- 
tori sfinţi pe pământ şi nu mai e biserică, fiindcă biserica e din 
sfinţi întocmită, şi aceea e biserica Mea şi casa Mea şi odihna 
Mea şi lumina Mea peste întuneric, ca să vadă lumina cei ce 
se nasc dintre oameni pentru ea şi prin ea, prin lumina Mea 
de pe pământ, prin fiii bisericii, cărora le-am spus: «Voi sun- 
teţi lumina lumii». Amin. 

Fără sfinţi în biserică nu este hrană în biserică. Fără 
apostoli lucrători cu putere nu creşte biserica şi nu are ce 
mânca pentru ca ea să crească, fiindcă Eu le-am spus slujito- 
rilor bisericii: «Voi sunteţi sarea pământului, şi nu este altă 
sare pe pământ în afară de voi». Amin. învăţătura de pe pă- 
mânt nu e sare, ci e otravă care-1 face pe om să Mă uite pe 
Mine şi să mănânce învăţătură străină de biserică. Dar învă- 
ţătura Mea cea sfântă este sarea pământului. Amin. 

Iată, s-a stricat sarea, şi voi face din sânge sare, căci 
sarea nu mai este. Voi da peste pământ prăpăd, ca să sărez pă- 
mântul cu sânge, precum este scris, cu sânge şi cu foc, focul 
mâniei Mele, că sarea de pe pământ s-a stricat, şi pământul 
este fără sare pe el. Vin Eu şi Mă fac sare şi Mă pun în hrana 
bisericii şi o sărez, ca să am biserică şi s-o numesc sarea pă- 
mântului, căci proorocul cel mincinos, care s-a aşezat dumne- 
zeu peste lume, a fost biruit prin cuvântul Meu, şi urmează 
să-l biruiesc prin putere şi prin Duhul Sfânt şi prin credinţa bi- 
sericii Mele de nou Ierusalim, prin semne doveditoare. Amin. 

Fiilor unşi în grădina cuvântului Meu, întăriţi-Mi cu 
Duh Sfânt biserica, biserica Noului Ierusalim, turma Mea cea 
micuţă, luată dintre oameni ca s-o scap de pierzare şi s-o am 
şi s-o prăsesc, căci omul nu-şi mai caută scăparea, ci îşi pre- 
găteşte pierzare şi chinul cel pentru păcate. Dar voi lucraţi 
Duh Sfânt peste biserica Mea, a cărei începătură sunt Eu şi 
voi şi toţi cei ce vor fi prăsiţii bisericii Mele, căci biserica în- 
seamnă Noul Ierusalim, şi acesta este numele bisericii Mele, 
numele cetăţii lui Dumnezeu, fii născuţi din cer, şi de aceea 
este scris: «Am văzut coborăndu-se din cer cetatea lui Dum- 
nezeu, Noul Ierusalim, gătită ca o mireasă pentru Mirele ei», 
fii născuţi de sus, fii sfinţi pe pământ, mireasă a Mirelui, prin 
care Eu voi prăsi biserica sfântă şi nouă, căci aşa am grăit: 

Cuvântul lui Dumnezeu 


«Noi le fac pe toate». Amin. Nasc din nou lumea, şi încep cu 
voi, şi apoi nasc din Mine şi din voi lumea care va fi să fie 
dintre cei vii şi dintre cei adormiţi. înnoiesc lumea prin Mine 
şi prin voi, şi încep cu voi începătură nouă, biserică nouă, iar 
numele bisericii este Noul Ierusalim, cetatea lui Dumnezeu 
Cuvântul. Rugăciunile sfinţilor sunt ca arderea de tot înaintea 
Mea, pentru ca să se aşeze pe pământ împărăţia lui Dum- 
nezeu, Noul Ierusalim, cetatea lui Dumnezeu. Amin, amin, 
amin. 

O, e lung drumul de la cer la pământ pentru omul cel 
necredincios, care gândeşte şi trăieşte pământeşte pe pământ. 
Dar iată cum vin Eu de uşor! Vin ca fulgerul, vin numaidecât 
când Mă pornesc să vin ca să fiu mereu cu ai Mei până la 
capătul timpului omenesc. Să cerceteze omul cuvintele Mele 
şi să înţeleagă venirea Mea şi statul Meu între oameni în bi- 
serica sfinţilor Mei. Acolo unde Eu nu pot locui cu oamenii, 
acolo lipseşte biserica Mea şi nu este. Dar acolo unde sunt Eu 
prin biserică, sunt şi prin proorocii Mei, cei ce sunt în trupul 
bisericii alături cu apostolii şi cu toate mădularele care alcă- 
tuiesc trupul bisericii, şi care se întocmesc şi se întregesc prin 
Mine, Cel ce sunt capul bisericii. Amin. Capul bisericii de pe 
pământ este preotul. El taie, el spânzură, până şi pe Dumne- 
zeu, prin al Cărui nume îşi are nume biserica. Capul bisericii 
din lume este omul cel mincinos, omul care-şi slujeşte lui în- 
suşi şi nu lui Dumnezeu şi nu turmei sale; omul care duce pe 
om la moarte, nu la înviere. 

Dar voi, fiilor unşi cu ungere de slujitori peste biserica 
Mea de nou Ierusalim, întăriţi cu Duh Sfânt biserica. învăţa- 
ţi-o, creşteţi-o, îngrijiţi-o şi jertfiţi-vă pentru ea jertfă plăcută 
Mie, duh umilit în lucrare de biserică, Duh Sfânt, prin putere 
şi semne doveditoare, al căror lucrător sunt Eu, Domnul, Eu 
şi nu voi, iar voi sunteţi unşii Mei. Lucraţi şi iar lucraţi. Lu- 
craţi trupul bisericii, căci Eu, Domnul, capul bisericii, vă dau; 
vă dau ca să lucraţi şi să aveţi să daţi, şi veţi lua cununa Mea, 
căci nu este lucrare biruitoare decât lucrarea bisericii, lu- 
crarea sfinţilor Mei, jertfă plăcută Mie. Amin, amin, amin. 

6/19 decembrie 1998 

Cuvântul Domnului pentru expoziţia de artă „Azimile“ 

Domnul o mângâie pe România şi îi prooroceşte strălucire şi fru- 
museţe de pământ nou. Noul Ierusalim, steagul de biruinţă peste 
popoare, ţara sfinţilor Domnului. 

E u sunt Cel ce sunt. Cerul şi pământul Eu le-am 
făcut. Cuvântul lui Dumnezeu este numele Meu, 
Fiul Tatălui Savaot, şi toate prin cuvânt le-am făcut. Amin. 

Eu vin cuvânt pe pământ. O, e lung drumul de la cer la 
pământ pentru omul cel necredincios, care gândeşte şi trăieşte 
pământeşte pe pământ. Dar iată cum vin Eu de uşor! Vin ca 
fulgerul, vin numaidecât când Mă pornesc să vin, ca să fiu 
mereu cu ai Mei până la capătul timpului. Vin la cei învăţaţi 
cu tainele Mele cereşti între ei. Vin din cer pe pământ cuvânt. 

Iar tu, ţară Românie, eşti ieslea cuvântului Meu. Mă 
nasc în tine cuvânt şi îţi vestesc naşterea ta din nou, înnoirea 
ţi-o vestesc, căci am pus în ţarina ta sămânţă la însămânţat, ca 
să cresc Eu în tine viţă nouă, viţă de soi, Fiul şi Cuvântul 
Tatălui, Care S-a dat pentru viaţa lumii. Când a ieşit pământul 
din ape la cuvântul Meu, tu ai fost întâia ieşită din ape, ţara 
Mea cea de la sfârşit. Ţara începutului şi a sfârşitului lucrului 
Meu eşti tu. Eu sunt Alfa şi Omega. Aşa şi tu eşti, căci aşa eşti 
lucrată, şi eşti taina Mea prin care am lucrat veacurile, şi iată, 


prin care-Mi întocmesc la sfârşit veacul cel fără de sfârşit. Nu 
plânge. Eu sunt Făcătorul tău şi pot tot ce voiesc. Nu mai 
plânge. Pământul tău are grai, şi cere la Mine înviere, căci am 
luat din tine pământ cu mâna şi l-am făcut om, şi eşti taina în- 
ceputului omului pe pământ. Suspină începutul omului, sus- 
pină omul cel întâi zidit de mâna Mea din pământul tău. Peste 
tot, omul suspină, şi iată, pământul tău suspină, omul cel întâi 
zidit suspină. O, nu mai plânge! Am pus în ţarina ta sămânţă 
de soi, sămânţă din cer, ca să te înnoiesc şi să fii sămânţa Mea 
semănată pe pământ, şi din tine să iasă înnoirea lumii. Cu- 
vântul Meu te naşte din nou, te înnoieşte, te creşte, te hrăneşte 
ca să fii şi ca să nu mori. Nu plânge sub apăsare. Curând, cu- 
rând vei fi curată şi frumoasă, că tu eşti cea care eşti, căci am 
în tine fii, fii cereşti, care te iubesc şi te desţelenesc şi te 
seamănă şi te udă şi te încălzesc cu slava cuvântului Meu, 
care vine cu Mine din cer peste tine, ţara Mea de slavă. Voi 
lua din tine tot trupul stricat, tot bobul sec şi voi creşte Eu, şi 
din Mine vor ieşi fii născuţi de sus şi vor fi ai tăi, iar tu vei fi 
a Mea, căci eşti a Mea. Cei ce se făţămicesc în tine vor fi 
făcuţi de ocară şi vor păli în vremea strălucirii tale, şi tu vei 
fi ţară sfântă, ţară cu fii vii vei fi, şi vei dăinui înaintea Mea, 
şi te voi numi pământ nou, şi voi veni să fiu în tine pururea, 
şi peste tot voi fi din tine şi voi scrie peste tine cer nou şi pă- 
mânt nou, tronul lui Dumnezeu peste pământ şi peste om. Nu 
plânge. Eu sunt Făcătorul tău şi pot tot ce voiesc şi tot ce gră- 
iesc. Tu eşti trupul cuvântului Meu la început şi la sfârşit, iar 
sfinţii din cer te aşteaptă să te ridici cer nou şi pământ nou, şi 
pe ele, dreptatea Mea, dreptatea cea pentru sfinţi. Cei păcă- 
toşi sunt străini de Mine şi de tine, şi apasă peste tine, şi tu 
suspini, dar slava Mea este cu tine, şi vei ieşi peste toate înăl- 
ţimile, aşa cum ai ieşit la început din ape, şi vei fi întâia, şi 
vei fi ţara sfinţilor Mei şi ai tăi, Noul Ierusalim, steagul po- 
poarelor. Toate popoarele ţi-au furat avutul şi tainele şi da- 
rurile, dar furul va da înapoi îndoit, şi se va încovoia sub su- 
flarea gurii Mele. Fac foc în tine, ca să arunc în el tot ce este 
necurat. Atunci cerurile vor pieri cu vuiet mare; stihiile ar- 
zând se vor desface, şi pământul şi toate lucrurile de pe el vor 
arde cu totul. Ridică-te şi aşteaptă şi zoreşte venirea zilei 
Mele şi fă-te cer nou şi pământ nou în care locuieşte drepta- 
tea. Amin, amin, amin. 

Pacea Mea o dau ţie! Am în tine popor ales pentru tine, 
arvună a Duhului Sfânt peste tine, seminţie aleasă, preoţie 
împărătească şi cerească, neam sfânt, popor agonisit de Dum- 
nezeu, ca să vestească în lume bunătăţile Celui ce cheamă din 
întuneric la lumina Sa cea minunată pe toţi cei ce vor fi. Toţi 
potrivnicii tăi Mă vor preaslăvi pentru tine în ziua când îi voi 
cerceta, căci pământul şi tot ce e pe el va arde cu totul, iar tu 
vei străluci sub slava Mea, şi vei fi. Scoală-te ca să fii! Amin. 
Cântă cântarea facerii, căci tu eşti întâia, întâia născută la 
sfârşit, precum la început. Amin. 

Eu sunt Cel ce sunt. Cerul şi pământul Eu le-am făcut. 
Eu sunt Cel ce am ales-o pe România să fie întâia, şi este, căci 
Eu sunt Alfa şi Omega, şi în ea sunt, şi o cunosc prin semnul 
Meu cel ce este peste ea: Alfa şi Omega. 

Eu sunt Cuvântul lui Dumnezeu şi sunt semnul venirii 
Mele, căci toate prin cuvânt le-am lucrat. Iar tu, Românie, eşti 
cea dintâi, şi eşti întâia la sfârşit, şi vei fi ţara sfinţilor Mei şi 
ai tăi, Noul Ierusalim, steagul Meu de biruinţă peste popoare, 
arvuna Duhului Meu Cel Sfânt peste pământ, tronul pe care 
stă Dumnezeu Cuvântul. Amin, amin, amin. 

9/22 decembrie 1998 

Sărbătoarea sfântului ierarh Spiridon 

Sfinţii au îngrijit via Domnului pe pământ. Dreptatea şi măsura ei. 
înţelepciunea darurilor sfinte are ca temelie duhul omului umilit. 

B at la porţile grădinii cuvântului Meu, căci am 
străjeri de pază în calea venirii Mele cuvânt 
peste pământ. Deschideţi ca să intru, fiilor din porţi! 

Porţile cerului sunt pe pământ, nu în cer. Nicicând n-a 
fost altfel. Cei credincioşi de pe pământ care cred şi înţeleg 
taina Mea cu oamenii, aceia sunt cei ce Mă primesc când vin 
între oameni, şi nicicând n-a fost altfel venirea Mea, şi aşa 
este până voi veni cu trupul Meu văzut între oameni, ca să le 
dau plată celor ce Mă aduc pe pământ deschizându-Mi când 
vin. Amin. 

E mare taină grăirea Mea peste pământ şi de pe pă- 
mânt, căci Eu am făcut omul cu ochi şi cu urechi şi cu inimă 
şi cu înţelepciune, şi le-am luat din Mine pe acestea şi le-am 
pus peste om, ca să-Mi fac cale prin om, să-Mi fie omul cale 
Mie de la cer la pământ când vin. Omul a fost instrumentul 
Meu, şi Eu am suflat în el aşa cum am lucrat cu trâmbiţa Mea 
Verginica. Ea a fost instrumentul Meu prin care Eu am grăit 
cuvânt pe pământ pentru vremea venirii Mele a doua oară din 
ceruri cuvânt, şi apoi trup, cuvânt şi putere, căci nu puterea se 
face cuvânt, ci cuvântul este cel ce poate. Amin. 

Azi vin în grădină cu arhiereul Meu Spiridon, cel cu 
duh umilit. El a făcut din Mine putere în el, şi am lucrat din 
el semne doveditoare şi l-am arătat pe el trimisul Meu, instru- 
mentul Meu, căci a fost credincios şi M-a lăsat să stau în el 
ca să lucrez şi ca să se vadă că sunt în el. Trâmbiţa nu dă nici 
un sunet decât atunci când Eu suflu în ea ca să-şi arate glasul 
ei şi puterea ei prin Mine, Cel Care suflu. 

Voiesc să fac din voi, poporul Meu, organe ale venirii 
Mele, şi voiesc să voiţi şi voi, ca să se facă apoi cuvântul Meu 
putere în voi, aşa cum am lucrat prin arhiereul Meu Spiridon, 
cel cu duh umilit. El n-a lucrat cu grabă lucrul Meu, ci a stat 
cu cumpăna Mea în mână în orice lucru şi aşa a lucrat, căci a 
avut duhul umilit. El nu s-a semeţit că era slujitorul Meu, el 
nu s-a bucurat că este al Meu, ci s-a bucurat să lucreze drep- 
tatea Mea şi să fie drept peste el şi peste cei cărora le dădea 
lucrarea lui. 

Dreptatea Mea în cei credincioşi trebuie să aibă mereu 
timp şi cumpănă. Ea nu trebuie amânată pentru altele câte 
sunt pe pământ, căci ea este dreptatea. Amin. Ea îşi are fiii ei, 
ea nu este în orice om, şi ea va rămâne viaţa şi veşnicia ce- 
rului cel nou şi a pământului cel nou, precum este scris. Fiii 
ei sunt scrişi de la întemeierea lumii în Cartea Vieţii, iar cine 
n-o lucrează pe ea, nu este scris în cartea aceasta. Greu e de 
omul care se dă după om şi nu după Dumnezeu şi nu după 
dreptatea lucrurilor, şi e rar pământul de oameni. 

Măi copilaşi, ce este dreptatea? Care este măsura ei? 
Omul semeţ, omul iubitor de sine nu poate s-o priceapă pe ea, 
nu are ţinere de minte pentru ea, căci măsura ei este duhul 
umilit. Dacă un judecător nu are din fire duh umilit, el nu 
poate lucra dreptate peste oameni, căci se iubeşte pe sine şi 
are grijă de el, şi rămâne de el lucrul celor drepţi, şi lucrează 
strâmb, căci nu are duhul cercetării faptelor. Un judecător 
drept are duhul prevederii. El se uită înapoi şi înainte şi cer- 


cetează cu duhul prevederii şi are duh umilit când lucrează cu 
dreptatea. Dar ce este dreptatea? Numai omul cu duh umilit 
o cunoaşte, căci acela nu se iubeşte pe sine, ci poate cu 
dreptatea. 

E rar pământul de oameni, căci cine nu stă cu drepta- 
tea nu mai este om. Duhul umilit din om este cea mai mare 
avere a inimii omului. Omul cu duh umilit nu este numai când 
şi când aşa, căci cel care este, este mereu. 

O, fiilor învăţaţi de Dumnezeu, căutaţi să vă deprindeţi 
bine cu ştiinţa darurilor sfinte în om, şi apoi cu lucrarea daru- 
rilor sfinte în voi. înţelepciunea darurilor stă pe temelia duhu- 
lui umilit în om. Amin. 

Oamenii se cred mari prin darurile firii, prin darurile 
auzite de la alţi oameni, dar darurile sfinte, care-şi au veşnicia 
în cer, nu se lipesc de oameni, că mărirea de sine a intrat în 
toţi oamenii şi în toate vremile omului. Ştiinţa darurilor sfinte 
în om naşte în om dreptatea cea din Dumnezeu, iar măsura ei 
este duhul umilit, care se măreşte în oameni prin lucrarea 
dreptăţii. Ştiinţa darurilor sfinte trebuia să fie învăţătura cea 
din biserica lui Dumnezeu dacă este biserică dreaptă. Dar 
iată, taina fărădelegii se lucrează în biserică încă de la începu- 
tul bisericii Mele. De două mii de ani se lucrează, dar potriv- 
nicul Meu, omul, a ştiut prin făţărnicie s-o ascundă sub haină 
şi să stea cu ea în biserică mereu, mereu. Omul cel drept a vă- 
zut lucrul moliei care a stat ascunsă în biserică, şi a stat drept, 
şi altfel n-a stat. Iar cei drepţi au fost numiţi în toată vremea 
biserica Mea, taina Mea între oameni, nădejdea Mea prin 
biserică, iar drepţii au zămislit mereu fii drepţi, căci lucrarea 
lor zămislea în ascuns, şi ei trăiau, căci cel drept nu piere în 
veac, şi îmi este Mie biserică, şi altceva nu înseamnă biserică. 

Voiesc să stau mereu între voi cu ştiinţa darurilor sfinte 
şi cu lucrarea lor, că pe pământ nu mai este nici cap, nici trup 
sănătos, ci este numai mărire de sine, şi omul îşi pierde vre- 
mea cu deşertăciunea lucrurilor. Nimic nu mai este adevărat 
prin om, căci omul este păcătos de şapte mii de ani şi îşi pier- 
de vremea trupului său şi a sufletului său. N-am cui să-i plă- 
tesc pentru lucrul darurilor sfinte. Omul îşi ia plata pe pământ 
ca pe pământ. Preotul slujeşte ca la serviciu, iar când nu mai 
slujeşte, iese la pensie, ca pe pământ, şi îşi ia plată până moa- 
re. Omul ştiinţei deşarte, tot aşa; la fel şi omul de rând, dar 
ştiinţa darurilor sfinte este fără de sfârşit. Fericit este omul 
care împarte tuturor ştiinţa cea veşnică a darurilor sfinte. Ace- 
la este om cu duh umilit şi stă în mână cu cumpăna dreptăţii 
cea plăcută Mie. 

Puţin, puţin, şi pun capăt slavei deşarte, care a învelit 
în mantia ei pe tot omul. Puţin, puţin şi pun pe pământ 
dreptatea împotriva fărădelegii cea cu faţa slavei deşarte. 
Puţin, puţin şi vin cu drepţii Mei cei din cer pe pământ, căci 
ei aşteaptă, potrivit făgăduinţelor, cer nou şi pământ nou în 
care va locui dreptatea. 

Fiilor hrăniţi din cer, pregătiţi în voi această slavă, căci 
ştiinţa darurilor sfinte este fără de sfârşit. împărtăşiţi- vă unii 
pe alţii cu aceste daruri, şi veţi fi fiii dreptăţii. 

Ferice de cel ce ascultă cuvântul Meu şi îl împlineşte, 
împărţind din daruri sfinte unul altuia, că acela este treaz întru 
a Mea venire. Amin, amin, amin. 

CUVÂNTUL LUI DUMNEZEU DIN ANUL 1999 


Praznicul Naşterii Domnului 

România: Betleemul zilelor de apoi. Hristos: rodul pomului vieţii, 
viaţa omului cel credincios şi adevărat. 

in din cer pe pământ cu sărbătoare de cuvânt şi 
Mă fac carte între oameni. Fericit este cel care 
păzeşte cuvintele acestei cărţi. Ele sunt credincioase şi adevă- 
rate. Amin. 

Cuvântul Meu din vremea aceasta este râul şi apa 
vieţii, care izvorăşte din tronul lui Dumnezeu şi al Mielului, 
aşa cum scrie în Scripturi: «De o parte şi de alta a răului 
creşte pomul vieţii, care rodeşte mereu, iar frunzele lui sunt 
spre tămăduirea neamurilor». Dar rodul lui pentru ce este? 
Rodul lui este pentru cei ce rodesc; rodul lui este în cei ce ro- 
desc. Eu sunt rodul, şi sunt viaţa omului cel credincios şi ade- 
vărat, căci fericit este cel ce păzeşte cuvintele acestei cărţi, că 
ele sunt credincioase şi adevărate; sunt credincioase, căci se 
împlinesc, şi sunt adevărate, căci se arată şi tot omul le va ve- 
dea că sunt adevărate. Amin, amin, amin. 

Vin din cer cu sărbătoare de cuvânt la ieslea cuvântului 
Meu din România, că tu, Românie, eşti Betleemul vremii de 
apoi, căci din tine iese cuvântul Meu spre tămăduirea neamu- 
rilor. Eu sunt cuvântul acesta, iar obârşia Mea este dintru în- 
ceput, din zilele veşniciei. «Veseleşte-te, tu, cea care nu năş- 
teai; dă glas şi strigă peste neamuri, că mai mulţi sunt fiii 
celei părăsite decât ai celei cu bărbat», precum este scris. 
«Lărgeşte-ţi cortul tău şi întinde acoperământul sălaşului 
tău, că tu te vei lăţi la dreapta şi la stânga, şi seminţia Mea 
şi a ta va lua în stăpânire neamurile şi cetăţile, căci bărbatul 
tău este Făcătorul tău; Domnul Savaot şi Răscumpărătorul 
tău este Sfântul lui Israel; „Dumnezeul a tot pământul" Se 
numeşte El. Toţi copiii tăi vor fi ucenicii Mei, căci vei fi înte- 
meiată pe dreptate. Orice armă care este făcută împotriva ta, 
nu va putea, şi orice limbă care grăieşte judecată pentru tine, 
va fi osândită, că tu vei fi moştenirea slugilor Mele şi vei fi 
dreptatea care vine de la Mine». Acesta este cuvântul Meu, 
care se naşte în tine din Mine, căci tu eşti taină nedesluşită 
până în vremea aceasta. Amin. 

E sărbătoare de naştere, şi Eu M-am bucurat în cuvânt 
la ieslea Mea. Cuvânt nou Mă nasc în iesle, cuvânt de bucu- 
rie, cuvânt de nădejde, cuvânt de învăţătură spre tămăduirea 
neamurilor, râul şi apa vieţii, care curg din tronul lui Dumne- 
zeu şi al Mielului. De o parte şi de alta a râului creşte pomul 
vieţii, iar frunzele lui sunt spre tămăduirea neamurilor. Amin. 
Dar rodul lui pentru cine este? Iată, Eu trimit pe îngerul Meu 
ca să arate cele ce trebuie să fie în curând. Fericiţi sunt cei 
ce-şi spală veşmintele lor ca să aibă stăpânire peste pomul 
vieţii, şi prin porţi să intre în cetate. Amin. Prin porţi, nu cum 
ştie omul că se intră. 


Omul nu cunoaşte cetatea lui Dumnezeu, nu ştie omul 
ce înseamnă această taină şi nu ştie ce înseamnă porţi, ca să 
intre pe porţi şi ca să aibă stăpânire peste pomul vieţii, care 
dă rod, şi rod din rod. Nu ştie omul, nu are de unde să ştie, 
fiindcă toate sfârşitu-s-au, toate opritu-s-au. Dar vin Eu, şi am 
venit, că sunt Alfa şi Omega, început şi sfârşit. Vin Eu şi în- 
cep de la început şi cuvintez cuvânt spre tămăduirea neamu- 
rilor, spre naşterea din nou a omului. Vin să chem omul la cer 
nou şi pământ nou, căci vin să fac dreptate sfinţilor. Cine este 
sfânt, să se sfinţească încă, fiindcă vin să fac dreptate sfinţilor 
în cer şi pe pământ; vin, şi am venit. Amin. Am venit din cer 
pe pământ să mai fac o dată cer şi pământ, căci noi le fac pe 
toate. Am venit să fiu cuvânt, şi am iesle unde vin. Mă aşez 
cuvânt în iesle şi Mă dau spre tămăduirea neamurilor, şi feri- 
ciţi sunt cei ce se spală în râul acesta, în cuvântul acesta care 
izvorăşte din tronul lui Dumnezeu şi al Mielului. Amin. 

îngeraşii naşterii cântă slavă cuvântului Meu, care curge 
din cer spre tămăduirea neamurilor. îngeraşii cântă la ieslea 
cuvântului Meu, iar sfinţii din cer se strâng, că e sărbătoare de 
naştere, sărbătoare de cer pe pământ. Amin, amin, amin. 

25 decembrie 1998/7 ianuarie 1999 

Sărbătoarea sfântului mucenic şi arhidiacon Ştefan 

Cerurile deschise: cartea judecăţii, desfacerea peceţilor ei. Slava 
celor cereşti şi slava celor pământeşti. 

ă se deschidă cartea cuvântului Meu din vremea 
aceasta. Amin. Cartea acestei vremi în care Eu 
scriu este venirea Mea a doua oară de lângă Tatăl ca să-Mi 
pregătesc un popor întru venirea Mea. Eu însumi vin ca să 
sfinţesc şi să desăvârşesc un popor, şi întreg duhul lui şi su- 
fletul şi trupul să şi-l păzească fără de prihană întru venirea 
Mea. Amin. 

în numele Tatălui şi al Fiului şi al Sfântului Duh, aşa 
vin când vin, şi aşa Mă scriu în cartea acestei vremi ca să fiu 
prin ea cu cei de pe pământ. Cartea Mea din vremea aceasta 
este drumul Meu dintre cer şi pământ, căci sunt lângă Tatăl de 
două mii de ani, şi am norii suire şi coborâre şi umblu pe ari- 
pile vântului. Am deschis cerurile ca să Mă vadă omul stând 
de-a dreapta Tatălui şi să-Mi arăt slava peste pământ. Cartea 
acestei vremi în care Eu scriu, este cerul deschis, este Fiul 
stând de-a dreapta Tatălui, este Duhul Sfânt, Cel din Tatăl şi 
din Fiul, este râul vieţii, care curge din tronul lui Dumnezeu 
şi al Mielului, este focul în care arde fărădelegea a tot pămân- 
tul. Tot omul care deschide cartea aceasta ca să citească în ea, 
vede cerurile deschise şi pe Fiul Omului stând de-a dreapta 
lui Dumnezeu, vede slava lui Dumnezeu, care se face cuvânt 
peste pământ. 

Mucenicul Ştefan când lucra cuvântul Meu peste jude- 
cătorii lui era plin de Duhul Sfânt, plin de cuvânt, căci cuvân- 
tul Meu din el strălucea pe faţa lui, iar toţi cei care erau în 
sinedriu au văzut faţa lui ca o faţă de înger, şi scrâşneau din 
dinţi împotriva lui, iar el, plin de Duh Sfânt, privea la cer şi 
apoi a spus ce vedea: «Iată, văd cerurile deschise, şi pe Fiul 
Omului stând de-a dreapta lui Dumnezeu». Dar lor nu le-a 
venit bine, şi strigând asupra lui şi-au astupat urechile şi nă- 
vălindu-1 l-au scos din cetate şi l-au omorât cu pietre, în timp 
ce el în genunchi striga: «Doamne, să nu le socoteşti lor pă- 
cat pentru aceasta». 

Cei ce nu pot suporta slava Mea din pricina fărădele- 
gilor lor, aceia scrâşnesc din dinţi şi îşi despică inimile cu ură 
şi aruncă cu pietre ca să scoată cuvântul Meu dintre oameni, 
dar cerurile sunt deschise şi văd, căci cartea pe care o scriu 
Eu în zilele acestea, aceasta înseamnă cerurile deschise şi 
Dumnezeu cuvântând peste pământ, şi n-a mai fost de când 
veacurile şi nici nu va mai fi aşa lucru ceresc peste pământ, 
dar cei îngâmfaţi nu iau aminte, că sunt îngâmfaţi. Numai că 
Eu din cer le spun acestora: «Luaţi aminte, că a venit peste 
voi ceea ce s-a zis în prooroci: vedeţi, îngâmfaţilor, miraţi-vă 
şi pieriţi, că Eu lucrez în zilele voastre un lucru pe care nu-l 
credeţi dacă vi-l spune cineva», şi iată, deasupra voastră stau 
cerurile deschise şi se fac carte peste voi, căci scris este: 
«Cerul se va face sul, se va face carte, carte de judecată, Fiul 
lui Dumnezeu stând de-a dreapta Tatălui, Judecător peste 
voi, cei tari la cerbice, care staţi împotriva Duhului Sfânt, îm- 
potriva cerului, care se face sul şi se face rău de foc», precum 
este scris. 

Ucenicul Meu Ştefan, cel plin de har şi de putere, făcea 
semne mari în popor, iar cei ce s-au ridicat împotriva lui nu 
puteau să-i doboare înţelepciunea şi duhul cu care el vorbea, 
şi s-au sculat cu ură şi l-au dat sinedriului, iar acesta l-a muce- 
nicit bătându-1 cu pietre. Cei plini de Duh Sfânt sunt ceruri 
deschise în care Se vede Fiul lui Dumnezeu teologhisind pes- 
te cei săraci de Duh Sfânt. Ei sunt lumină în lume, dar oa- 
menii iubesc întunericul, nu lumina, numai că lumina lumi- 
nează şi orbeşte pe cei ce văd, iar pe cei ce nu văd îi luminea- 
ză ca să vadă. 

lată cerurile deschise şi făcându-se sul pe pământ, 
carte de judecată peste fărădelege, precum prin naşterea 
Mea, acum două mii de ani, a judecat pe stăpânitorul acestei 
lumi. Ieslea în care Eu M-am aşezat prunc prin mama Mea 
Fecioara, ieslea aceea a fost cerul deschis, şi Fiul Omului 
arătându-Se celor ce priveau la cer când li se vestea de către 
îngeri slava naşterii Mele, slava ieslei care s-a deschis ca să 
fiu Eu văzut de oameni. Ieslea în care Eu îmi nasc azi cuvân- 
tul cel de la sfârşitul timpului este cerul deschis, şi Dumnezeu 
cuvântând peste pământ. Amin, amin, amin. 

Sunt în sărbătoare la ieslea cuvântului Meu cu ucenici 
din cer şi de pe pământ, şi sunt cu slavă venit, dar una este 
slava celor cereşti, şi alta este slava celor pământeşti. Cei pă- 
mânteşti sunt învăţaţi cu altfel de slavă, iar cei cereşti sunt 
fără slavă pământească. Slava celor cereşti este taină nevă- 
zută, este bucurie nearătată, este cuvânt cu putere în el, nu 
este bucurie deşartă ca bucuria cea văzută, cea de pe pământ. 
Ce slavă s-a putut vedea la ieslea în care Eu M-am născut 
prunc între oameni, prunc născut pe paie şi încălzit de sufla- 
rea dobitoacelor necuvântătoare? O, alta este slava celor ce- 
reşti, iar cine citeşte, să înţeleagă atunci când citeşte cele 
scrise în Scripturi. Umblă omul după slava lui Dumnezeu ca 
s-o vadă. Aude omul de lucrul slavei cuvântului Meu cu care 


vin la iesle, şi vine să vadă slava Mea şi slava celor ce-Mi 
sunt Mie sălaş de venire. O, alta este slava celor cereşti. Ea 
nu este ca pe pământ, ea nu este văzută. Ea este Omul Cel as- 
cuns al inimii, Mirele inimii, Hristos, Cel purtat în taina ini- 
mii omului. Omul Cel nou, Cel ascuns în om, Omul Cel din 
cer, Care este smerit la înfăţişare şi Care poartă păcatele lumii 
asupra Lui. Păcatele lumii au slavă mare, au slavă văzută, 
prin oamenii care le poartă şi care le nasc mereu ca să fie pe 
pământ. Dar slava cerului, care este umbrită şi desfiinţată prin 
păcatele omului, aceea este nevăzută, dar este, căci slava de- 
şartă trece odată cu ea, iar slava nevăzută este şi nu trece, că 
are ca temelie smerenia care o acoperă pe ea ca pe o taină 
nevăzută. 

Cei sfinţi ai Mei de pe pământ sunt acoperiţi pentru 
ochii celor care văd cele ce sunt slavă omenească. Cei sfinţi 
ai Mei sunt plini de slava Mea cea nevăzută, precum Eu eram 
plin de slava cea nevăzută a Tatălui Meu din ceruri când eram 
în ieslea venirii Mele cu trupul între oameni. Eram un copilaş 
dispreţuit încă din pântecele mamei Mele, dar eram Fiul 
Tatălui din ceruri. Nu Mă născusem încă, şi nimeni n-a dat să 
Mă primească în casă ca să pot să Mă nasc din Fecioara care 
Mă purta prunc în ea. Dispreţuit am fost şi după aceea, dis- 
preţuit sunt şi acum, căci oamenii sunt învăţaţi cu slava celor 
pământeşti. Dar Eu sunt slavă, şi Mi-am făcut sălaş pentru 
slava Mea, ca şi acum două mii de ani, Mi-am făcut iesle în 
care Mă slăvesc venind, că nu vin singur când vin, ci vin cu 
sfinţii şi cu îngerii şi stau în slavă ca să vadă oamenii cerurile 
deschise şi pe Fiul Omului venind pe norii cerului cu putere 
şi cu slavă multă. Cartea Mea din vremea aceasta este puterea 
Mea şi slava Mea cea multă cu care vin, căci sunt lângă Tatăl 
de două mii de ani, şi am norii suire şi coborâre şi umblu pe 
aripile vântului. Aceasta este taina celor patru vânturi ale ce- 
rului, care ies şi se poartă după ce s-au înfăţişat înaintea Stă- 
pânului a tot pământul, după cum a prezis proorocul care a 
zis: «Iată, un sul de carte se înalţă în zbor, răspăndindu-se 
peste tot pământul, iar furul şi cel ce jură strâmb în numele 
Meu, va fi nimicit, precum zice cartea. Am dat drumul bleste- 
mului ca să intre în casa jurului şi în casa celui ce jură 
strâmb în numele Meu, şi va sta acolo în casă până ce va sfă- 
râma lemnele şi pietrele casei». Amin. 

Am deschis cerurile ca să Mă vadă omul şi să Mă audă, 
că scris este: «Cerul s-a dat în lături ca o carte de piele pe 
care o faci sul, ca să-l trimit pe pământ şi să intre în casa 
furului şi a celui ce rosteşte jurământ strâmb, jurăndu-se pe 
numele Meu». Cartea acestei vremi este cerul deschis. Eu 
sunt Cel ce deschid această carte. Nimeni în cer şi pe pământ 
nu putea s-o deschidă sau să se uite în ea, nimeni decât Eu, 
căci am fost Mielul Cel junghiat ca să răscumpăr cu Sângele 
Meu oameni dintre oameni şi să-I fac Tatălui împărăţie şi 
preoţi ca să împărăţească pe pământ. Amin. 

Sunt cu slavă venit la ieslea cuvântului Meu, dar alta 
este slava celor cereşti, şi alta a celor pământeşti. Sunt cu car- 
tea în mâini, şi desfăcându-i peceţile despecetluiesc tainele 
cele scrise în ea, şi aşa o trimit pe pământ. Cei sfinţi ai Mei 
sunt plini de slava Mea cea nevăzută, căci toate cele nevăzute 
sunt, dar cine este cel ce le înţelege şi cel ce le crede ca să le 
vadă apoi? Cele nevăzute ale Mele sunt taina sfinţilor, taina 
celor smeriţi prin care Eu le întocmesc mereu pe cele ce sunt 
nevăzute ca să le dau de moştenire celor ce împlinesc împă- 
răţia Mea întru venirea Mea, să le dau când voi veni văzut şi 
când voi lăsa să se vadă cele ce nu se văd. Eu sunt învăţătorul 
celor smeriţi cu inima, care se păzesc în întregime întru veni- 

Cuvântul lui Dumnezeu 


rea Mea, şi întru ea stau neclintiţi până va veni spre vedere 
slava Mea cea nevăzută, dar păstrată pentru vederea celor ce 
se sfinţesc întru a Mea venire, căci vin curând. Vin, şi am 
venit, şi sunt veşnic lângă Tatăl, şi deopotrivă lângă cei daţi 
Mie de Tatăl, ca să luminez cu ei pământul, dându-le lor 
lumină din lumina Mea cea din Tatăl. Amin, amin, amin. 

De câte ori vin deasupra ieslei ca să cuvintez peste ea, 
să se deschidă cartea cuvântului Meu din vremea aceasta, ca 
să cobor în ea, şi să umblu apoi pe aripile vântului cu cele 
patru vânturi ale cerului şi să Mă port cuvânt pe faţa întregu- 
lui pământ, spre tămăduirea neamurilor care n-au auzit de sla- 
va Mea şi de venirea Mea cea cu care sunt venit. Am deschis 
cerurile ca să vin, şi mereu vin. Cerul s-a dat în lături ca o car- 
te care se face sul, căci scris-a proorocul: «Iată un sul de car- 
te, care zboară şi se împrăştie pe tot pământul». Ea este cerul 
deschis. Ea este Duhul Sfânt, Cel din Tatăl şi din Fiul. Ea este 
râul de foc, care adună în el de peste tot pământul fărădele- 
gea. Aceasta este taina cărţii pe care Eu, Do mn ul şi Mielul lui 
Dumnezeu, o trimit pe pământ la poporul cel ales pentru ca 
să-i încredinţez cartea aceasta şi ca s-o împartă el spre tămă- 
duirea neamurilor. Amin, amin, amin. 

27 decembrie 1998/9 ianuarie 1999 

Praznicul Tăierii împrejur a Domnului. Sărbătoarea 
sfântului ierarh Vasile cel Mare 

Omul umilit este învăţător peste oameni prin umilinţa lui. Mus- 
trarea este sfetnic pentru om. Pocăinţa poartă în ea şi naşterea, şi 
moartea, şi învierea omului. 

E u sunt învăţător din cer peste pământ, şi nu mai 
este alt învăţător ca să înveţe omul suirea la cer 
şi învăţătura cea din cer coborâtă. N-am şcoală învăţată pe pă- 
mânt ca omul. M-am făcut Om şi M-am supus omului în toate 
ca şi omul, dar şcoala pe care am învăţat-o Eu de la om a fost 
umilinţa. Cu ea am început şi cu ea am sfârşit drumul între 
oameni, că omul aşa Mi-a cerut să fac. M-am umilit de 
bunăvoie, dar când Tatăl Se slăvea în Mine, Mă supuneam 
Lui, că era Tatăl. Omul nu ştia să înţeleagă şcoala umilinţei 
Mele, nu ştia, căci ca să ştii să înţelegi, îţi trebuie şcoala umi- 
linţei de duh şi de trup şi de inimă şi de minte. 

Omul nu se poate învăţa cu umilinţa ca s-o urmeze pe 
ea şi să iasă om învăţat între oameni, dar vin Eu din ceruri 
învăţător peste cei ce Mă aşteaptă să vin cu cerurile cele noi 
şi pământul cel nou. Mă umilesc venind din ceruri între oa- 
meni, căci învăţătura Mea este cu temelia ei pe umilinţă. Cei 
din vremea trupului Meu care-Mi vedeau înţelepciunea umi- 
linţei Mele Mă numeau învăţătorul, vrând-nevrând Mă nu- 
meau aşa, căci Eu eram deasupra tuturor prin umilinţă. 

Ce este omul umilit? Acela nu se încântă cu nimic din 
cele ale oamenilor. Acela se uită deasupra lui şi biruieşte înţe- 
lepciunea cea deşartă, care este rodul omului căzut din viaţa 
cea veşnică. Omul umilit este învăţător peste oamenii care 
caută învăţător peste ei, dar iată ce rău este pe pământ, căci 
oamenii care caută învăţător nu ştiu ce înseamnă învăţător. Ei 
caută oameni învăţaţi de oameni, oameni cu slavă pe lângă ei, 
oameni cu nume omenesc, şi mai caută oameni sub care se 
pot ei ascunde şi pe care-i numesc învăţători. 

O, iată ce fac Eu: vin din cer pe pământ învăţător, ca să 
tămăduiesc mintea omului. Tot neamul omenesc e bolnav. 
Vin cu sănătate prin cuvânt, ca să tămăduiesc neamurile oa- 
menilor. Oamenii se ascund sub oameni, se pitesc unii după 


alţii, căci firea omului aceasta este. Vin să-l învăţ pe om umi- 
linţa. Omul care se ascunde nu poate fi umilit. Omul umilit 
este în lumină, căci crede în Dumnezeu, Care le lucrează pe 
toate în lumină, şi aşa face şi el. Omul umilit este om în care 
stau Eu învăţător în mijlocul oamenilor ca să Mă vadă oame- 
nii şi să se întoarcă de la căile lor cele rele şi să lucreze drep- 
tate cu umilinţă. Nici un alt om, în afară de omul umilit, nu 
poate fi învăţător peste om, şi iată, vin învăţător între oameni, 
că nu au oamenii de la cine să înveţe calea umilinţei, calea 
înţelepciunii, care stă pe munte înalt, muntele umilinţei. 

Oamenii L-au pierdut pe Dumnezeu din pricina lipsei 
de înţelepciune. Iată, nu este înţelepciune pe pământ, că dacă 
ar fi fost, ar fi fost şi Dumnezeu cu oamenii, dar oamenii L-au 
pierdut pe Dumnezeu. Ce înseamnă să fie Dumnezeu cu oa- 
menii? Acolo unde Dumnezeu este cu omul, acolo este trăire 
sfântă şi împlinire sfântă şi umilinţă sfântă şi rod ceresc şi 
viaţă fără de păcat, viaţă fără de moarte, căci boldul morţii 
este păcatul. Eu n-am făcut moartea. Omul a făcut-o, după ce 
n-a mai iubit viaţa cea fără de moarte. Eu am făcut viaţa cea 
veşnică peste toate câte le-am făcut, dar omul s-a sculat peste 
Mine şi Mi le-a stricat pe toate, fiindcă n-a avut umilinţă. 
Cine n-are umilinţă le strică pe cele făcute de Dumnezeu. 
Aceasta este învăţătura cea din om, şi omul le strică pe cele 
făcute de Dumnezeu. 

Mereu am spus: «Nu este bine să fie omul singur». Pe 
cel singur n-are cine-1 îndrepta; pe cel singur n-are cine-1 
vedea când îşi strică viaţa cea de la Dumnezeu dată peste om. 
Cel fără de mustrare este leneşul care nu-şi iubeşte viaţa şi 
trezia ei. Acela cade în mulţumire de sine, în părere de sine şi 
în iubire de sine, şi îşi iubeşte singurătatea cea dinăuntru şi 
cea din afară pentru cele dinăuntru ale sale. Cel fără de mus- 
trare nu ştie ce este umilinţa şi se ascunde înăuntrul lui, şi 
nu-L are pe Dumnezeu, că dacă L-ar avea, nu s-ar ascunde, 
fiindcă Dumnezeu este în cer şi pe pământ peste toate câte 
sunt văzute şi nevăzute, arătate şi nearătate. Cel fără de mus- 
trare nu are prin ce să crească, şi scade. Mustrarea este sfet- 
nicul omului în cele bune şi în cele rele ale sale; în cele bune 
îi întăreşte atenţia şi statul şi veghea, iar în cele rele îi arată 
pocăinţa, ca s-o lucreze cu mulţumire şi cu umilinţă. Dar cine 
este cel ce se face frate cu viaţa cea fără de moarte, cu mus- 
trarea cea care stă de veghe peste omul care iubeşte viaţa? Nu 
este omul deprins cu darul cel ceresc al umilinţei ca să ia apoi 
pe el podoaba cea de nepreţuit, mustrarea care dă viaţă. O, de 
şapte mii de ani mustru pământul în fel şi chip, ca să aibă pe 
el viaţă veşnică; el, şi cei cu duh de viaţă de pe el. De şapte 
veacuri îl abat pe om de la fărădelegea care stă împotriva 
Mea, şi omul e uituc în vremea milei Mele şi se duce iar la 
moarte. 

Eu M-am născut o dată, şi am murit o dată, şi am înviat 
o dată, dar omul nu face ca Mine, omul nu este umilit. El face 
viaţă şi moarte, moarte şi viaţă, el aşa zice că face, el aşa a 
învăţat să facă. Omul n-a avut învăţător lângă el ca să-l ţină 
mereu treaz, ca să-l mustre mereu în cele bune şi în cele rele 
ale lui. Nimic nu-i este omului de folos, nimic decât mustra- 
rea. în ea se ascund toate cele ce plac omului: iubirea, blân- 
deţea, bunătatea, facerea de bine, şi bucuria întru acestea, şi 
iată, de nimic nu fuge omul mai tare decât de mustrare, cea 
mai mare facere de bine pe care omul i-o poate da omului, 
căci cel ce o dă învaţă şi el din ea când o dă, iar cel ce nu o 
dă nu ştie ce este să dai şi să iei spre folos. 

Mă uit pe pământ şi văd oameni care umblă după în- 
văţător. O, oamenilor, vin din cer pe pământ, învăţător pentru 

tămăduirea neamurilor, şi iată ce vă spun: dacă nu aveţi umi- 
linţă de duh, de trup şi de inimă, nu veţi găsi pe învăţătorul 
vieţii voastre, căci învăţătorul e din cer, şi Se ascunde de cei 
făţarnici. O, oamenilor, Eu cu umilinţa am început, şi cu ea 
M-am sfârşit dintre oameni, căci oamenii nu M-au primit cu 
ea, şi Eu M-am dus cu ea în cer, fiindcă ea din cer este, şi este 
slava celor de pe pământ care o iubesc pe ea. Vin spre voi cu 
slava cuvântului Meu, care curge din cer spre tămăduirea nea- 
murilor, precum este făgăduit prin Scripturi. Faceţi şi voi ce 
am făcut Eu, căci Eu numai o dată M-am născut, numai o dată 
M-am dat spre moarte, şi numai o dată am înviat. Faceţi şi voi 
ca Mine, că Eu prin acestea am fost învăţător pentru om, ca 
să facă şi omul ce a văzut şi ce a auzit la Mine. 

Nu poate omul să se nască şi să moară şi să învieze de 
câte ori vrea el. Nu poate învăţătorul să-l nască şi să-l ridice 
din moarte şi să-l învieze pe om de câte ori vrea omul. Nu 
este adevărat aşa ceva. Omul o singură dată trebuie să se po- 
căiască, şi în ea intră şi naşterea, şi moartea, şi învierea 
omului, dar răstălmăcit orii Scripturilor s-au sculat mulţi, şi se 
ascund după Scripturi, zic ei. Numai că Scripturile Eu sunt, 
Eu, Cuvântul Cel din Scripturi, iar Eu numai o dată M-am 
născut şi am murit şi am înviat, după trup, şi tot aşa e şi cu 
duhul, căci duhul este cel ce dă viaţă, nu trupul. 

O, nu e bine să stea omul fără de umilinţă pe pământ şi 
în cer, adică înaintea omului şi înaintea lui Dumnezeu. O, nu 
e bine aşa, căci după aceea este vierme veşnic. Cui nu-i place 
cu mustrarea cea pentru trezie veşnică, o va avea apoi pentru 
vierme veşnic, căci conştiinţa cea ascunsă este vierme veşnic 
treaz. Fericit este omul care se face frate cu mustrarea cea 
peste binele şi răul din el mai înainte de venirea Mea cea 
pentru fapte văzute şi nevăzute. 

Omul umilit are ochi curat. Omul neumilit are ochi 
murdar, şi aşa le vede pe toate, chiar şi pe cele care i se par 
bune, căci cel neumilit nu ştie care sunt cele bune, fiindcă el 
numeşte binele rău, şi răul bine, şi tot aşa şi vede; vede prin 
ochii celui rău. El îi spune bunătăţii şi blândeţii omului, îi 
spune om bun unui aşa om, iar omului treaz şi conştiincios 
înaintea Mea, aceluia îi spune om rău, şi de acela fuge omul 
cel fără de umilinţă. Dar Eu vin din cer învăţător peste om şi 
îi spun omului să nu fugă de învăţătura Mea, îi spun să stea 
sub ea şi să se tămăduiască de mulţumirea de sine şi de păre- 
rea de sine şi de iubirea de sine şi de cele dinăuntru ale sale. 
Nu sunt bune cele dinăuntru ale omului. Sunt bune cele din 
afară ale omului, fiindcă cele din afară sunt la lumină, iar cele 
dinăuntru sunt spre robia omului cel ascuns în el, căci vai 
omului care umblă cu Dumnezeu în ascunsul inimii lui, zice 
el. Cine poate să creadă aşa ceva? Dar Eu vin şi îl vădesc pe 
om spre judecata lui, căci omul n-a iubit mustrarea. Mustra- 
rea îşi are vremea ei, precum şi judecata, dar omul n-a iubit 
mustrarea la vremea mustrării, şi s-a ascuns ca Adam, dar Eu 
vin şi îi spun că s-a ascuns şi că are în el vierme veşnic. Şi 
iată, vin încă învăţător spre tămăduirea neamurilor, şi cel ce 
aude, să vină să facă faptele vieţii, faptele luminii, care sunt 
cele lucrate la vedere. Amin. 

Ce este omul umilit? Acela este cel ce aude glasul 
Meu şi înviază spre viaţă veşnică înăuntrul şi în afara lui, 
băgându-şi grumazul sub învăţătura care coboară din cer pe 
pământ spre tămăduirea neamurilor. Iată vremea când glasul 
Meu se aude peste pământ, şi cel ce aude, să învieze spre via- 
ţă veşnică şi spre sfinţenie plăcută Mie întru venirea Mea. 
Aceasta este taina tăierii împrejur în vremea aceasta. Amin, 
amin, amin. 


Vin din cer pe pământ cu sărbătoare împărătească. Mă 
sărbătoresc pe Mine însumi în om şi îi spun omului să facă ce 
am făcut Eu. M-am supus omului, ca să se supună şi el Mie. 
M-am tăiat împrejur în trup, după legea cea pentru om. Acum 
îi cer şi Eu omului să se taie împrejur la inimă pentru Dum- 
nezeu. Tăierea împrejur în trup, a fost umbră a celor viitoare, 
iar tăierea împrejur a inimii este umilinţa cea care iese de la 
lucrarea învăţăturii sfinte, de la lucrarea mustrării faptelor 
spre îndreptare, spre tăierea împrejur a inimii omului, ca să 
fie omul însemnatul Meu şi să-l cunosc al Meu. Voiesc să săr- 
bătoresc în om această sărbătoare: tăierea împrejur a inimii 
pentru Dumnezeu, ca să-l cunosc pe cel ce este neam al Meu, 
neam din neamul lui Dumnezeu, seminţie aleasă şi sfântă, 
după rânduiala lui Melchisedec, neam de preoţie sfântă, care 
nu-şi are de pe pământ obârşia. Voiesc ca tot omul care aude 
glasul Meu să stea mereu la curăţat cu trupul şi cu inima, ca 
să aşez peste el semnul Meu, tăierea împrejur a inimii. Amin, 
amin, amin. 

1/14 ianuarie 1999 

Praznicul Botezului Domnului 

Umilinţa este lucrarea şi învăţătoarea celor ce iubesc viaţa Dom- 
nului. Cele sfinte nu se spurcă, dar nici nu-i sfinţesc pe cei ce nu 

sunt sfinţi. 

ă se deschidă cartea Mea în grădina cuvântului 
Meu. Amin, amin, amin. Eu sunt Domnul Cel 
Sfânt, Care M-am aplecat celui mic, ca să Mă binecuvinteze 
la Iordan, zicând: «Iată Mielul lui Dumnezeu, Care ridică pă- 
catele lumii». Atunci Eu M-am rugat Tatălui din ceruri, şi Ta- 
tăl a deschis cerurile la rugăciunea Mea, şi Ioan a văzut pe 
Duhul Sfânt venind ca un porumbel peste Mine şi a mărturisit 
de pe pământ, iar din cer a mărturisit Tatăl, zicând: «Acesta 
este Fiul Meu iubit, întru Care am binevoit». Astăzi vin în 
grădina Mea din România cu ziua aducerii- aminte a arătării 
Mele la Iordan ca să primesc botezul de la Ioan, căci Ioan se 
purta din pustie spre oameni ca să le dea harul pocăinţei spre 
iertarea păcatelor lor, şi ca să mărturisească despre Mine că 
Mă arăt din cer venit ca să curăţ pământul, şi să-l adăp cu 
Duhul Sfânt apoi, spre tămăduirea celor smeriţi. 

Eu M-am plecat celui mic, ca să pot încăpea pe pământ 
cu cei mici, ca să-i ridic pe cei mici şi ca să-i smeresc pe cei 
mari, precum Eu M-am smerit sub mâna celui mai mic. 
Aceasta este taina pe care cei mari n-o cunosc. Cel mare tre- 
buie să se plece şi el, trebuie, ca să fie, ca să aibă învăţător şi 
mărturisitor; altfel nu are cine mărturisi pentru el mărturie 
bună. Eu am venit din cer şi M-am aplecat sub cel mic, şi el 
M-a mărturisit, şi apoi Eu am început să-i culeg pe cei ce se 
smereau sub mâna Mea ca să-i învăţ umilinţa, căci ea este lu- 
crarea şi învăţătoarea celor ce iubesc pe Dumnezeu. Dacă Eu 
nu Mă umileam, n-aveam cum să Mă fac învăţător pentru cei 
mici, ca să-i fac apoi să dea mărturie bună şi sfântă despre 
Mine. Iată, umilinţa este cu cei sfinţi care ştiu să fie mici îna- 
intea lui Dumnezeu şi a oamenilor. Umilinţa ridică omul la 
cer şi îl coboară pe Dumnezeu la om. Umilinţa Mea sub cel 
mic M-a ridicat de sub cel mic până la cer, ca să dea Tatăl 
mărturie bună despre Mine pe pământ, şi a dat când din cer a 
glăsuit peste Mine: «Acesta este Fiul Meu preaiubit, întru 
Care binevoiesc». Amin. 

Eu sunt Cel Sfânt, şi grăiesc din cer peste pământ ca 
să-i învăţ pe cei mari să se plece, iar cei ce sunt drepţi se 

apleacă prin umilinţa Mea, prin învăţătura Mea. Puţini sunt 
cei ce se pleacă spre cele sfinte, căci ele sunt veşnice, iar 
omul este învăţat cu vremelnicia, şi nu se pocăieşte pentru 
împărăţia cerurilor. O, puţini sunt cei ce se pleacă spre cele 
sfinte. Ca să se plece omul spre cele sfinte, e taină mare, pe 
care omul n-o ştie, că nu este învăţătură din cer peste om, care 
să-l înveţe pe om. Omul îşi ia ulcica şi se duce la biserică şi 
ia agheasmă de la slujba Bobotezei şi se duce acasă şi bea din 
ea şi îşi stropeşte cu ea casa şi pe toate ale sale şi pe el însuşi, 
dar de sfinţit, omul nu se sfinţeşte, căci puţini, puţini sunt cei 
care se pleacă spre cele sfinte. Omul este deprins să le caute 
pe cele sfinte să le plece spre el, dar el nu se sfinţeşte pentru 
ele, şi iată, cele sfinte vor cere socoteală la tot omul care nu 
s-a sfinţit de la cele sfinte. Ioan aşa a zis: «Pocăiţi-vă pentru 
împărăţia cerurilor! Sfinţiţi-vă şi curăţiţi-vă pentru Cel 
Sfânt!», şi iată, cele sfinte vor cere socoteală la tot omul care 
nu ştie să umble cu cele sfinte. 

Omul se bagă sub scutul celor sfinte şi nu ştie că va da 
socoteală pentru cele sfinte. Nu ştie omul, căci umilinţa este 
cu cei sfinţi, care ştiu să fie mici înaintea lui Dumnezeu şi a 
oamenilor. Foloseşte omul pe cele sfinte dar fără sfială, căci 
omul îşi ia singur. Omul nu lucrează cu Mine, şi îşi ia singur, 
că este fără umilinţă, dar cele sfinte îşi vor cere rodul lor, căci 
omul s-a învăţat să se ascundă sub scutul celor sfinte, dar nu 
se face sfânt prin ele. Nu cele sfinte au putere peste om, ci 
omul are putere pentru cele sfinte, dacă voieşte. De două mii 
de ani omul îşi face rost de agheasmă, de apă sfinţită prin cu- 
vântul rugăciunii omului sfânt, căci aceasta înseamnă cele 
sfinte, cele sfinţite prin rugăciunea celui sfânt. Eu Mă umilesc 
mereu şi dau sfinţenie, la rugăciunea omului sfânt, dar umi- 
linţa este numai de partea Mea. Omul nu se umileşte ca să nu 
le mai atingă pe cele sfinte ale Mele până nu se sfinţeşte prin 
viaţă sfântă. Omului nu-i este milă de Mine. El M-a făcut cea 
din urmă slugă a lui, ca să-i curăţ prin cele sfinte ale Mele pe 
cele murdare ale lui, iar Eu sunt Cel umilit sub mâna celui 
mic, sub voia omului care nu se mai ridică să fie mare cu via- 
ţa prin viaţa Mea, prin umilinţa Mea. De aceea am spus Eu că 
omul este durerea Mea cea de şapte mii de ani. Omul nu ştie 
ce înseamnă să-l doară pentru Mine. El ştie să-l doară pentru 
el, pentru greutăţile lui şi atât. Omul nu ştie ce este umilinţa, 
nu ştie, că ea este dar din cer, darul Meu prin care M-am aple- 
cat omului ca să-l ridic pe om către Mine. 

îmi deschid urechea şi îl aud pe om când spune să nu-i 
pomenesc păcatele şi să-i arăt milă pentru păcate. O, omule, 
îmi spui Mie să nu-ţi pomenesc păcatele, dar tu ţi le pome- 
neşti mereu, aşa cum pomenesc Eu pomenirile Mele fa- 
cându-le adevărate peste cei sfinţi, care se umilesc pentru 
Mine. O, omule, îţi pomeneşti mereu păcatele înaintea Mea, 
că iar şi iar le faci facându-le pomenirea. O, omule, iată ce 
păţeşti dacă nu te pocăieşti, dacă nu te umileşti. Limbii după 
cele sfinte ca să te scape ele de răul care vine de la păcatele 
tale. Cele sfinte nu se spurcă, aşa cum zici tu că scrie în 
Scripturi, dar nici tu nu te sfinţeşti prin ele, că ele sunt pentru 
sfinţi, şi sfinţii trebuie să le aibă şi să le păstreze, şi iată, cele 
sfinte se vor face foc şi vor cere socoteală la tot omul care nu 
s-a sfinţit pentru cele sfinte şi nu s-a umilit de la cele sfinte, 
căci scris este: «Toate sunt sfinte pentru cei sfinţi, şi toate 
sunt întinate pentru cei întinaţi şi prin cei întinaţi». 

De două mii de ani se duce omul încreştinat să ia 
agheasmă, să ia apă sfinţită ca să-şi facă pază şi curăţenie cu 
ea, şi omul tot murdar este, căci cine nu are umilinţă nu se cu- 
răţeşte, nu se deosebeşte pentru Dumnezeu ca să scape de 


întunericul din el şi din jurul lui. Omul este cădere pentru om, 
omul este întinare pentru om, omul este durerea Mea, iubirea 
Mea cea pierdută după ce l-am creat pe omul cel întâi zidit. 
Omul este rodul păcatului şi nu se umileşte ca să se facă rod 
din Mine şi să fie fără de păcat apoi. Umblu între cer şi pă- 
mânt şi rostesc cuvânt la sfârşitul omului, căci omul s-a sfâr- 
şit de tot. Dar umilinţa ridică pe cei morţi şi îi înviază şi îl 
coboară pe Dumnezeu la om, la omul cel umilit. 

Eu sunt Cel ce grăiesc din cer peste tot omul, ca să-i 
învăţ pe cei mari să se plece spre cele sfinte. Puţini, puţini 
sunt cei ce se apleacă sub cele sfinte precum M-am plecat Eu 
sub botezul cel de la Ioan. El boteza cu botezul pocăinţei pe 
omul care se apleca spre pocăinţă. Eu, ca un Om supus pocă- 
inţei, M-am aplecat sub mâna celui mic, ca să-i învăţ umilinţa 
pe cei de pe pământ, căci Eu veneam din cer cu umilinţa, 
fiindcă ea este din cer. Dacă ar fi de pe pământ, s-ar găsi pe 
pământ şi în oamenii de pe pământ, dar ea este din cer, şi în 
cer se găseşte. Cine o doreşte pe ea, acela trebuie să se suie 
până la Mine ca să Mă aplec Eu apoi până la el şi să-i dau 
darul umilinţei cereşti. Amin. Eu M-am plecat omului în toate 
ca şi omul, ca să înveţe omul de la Mine să se aplece şi el ca 
Mine. Cel din cer S-a plecat omului ca să încapă pe pământ, 
să încapă lângă om. Aşa şi omul, să se aplece Mie ca să înca- 
pă în cer. Aceasta este taina pe care cei mari, care sunt din pă- 
mânt, nu o cunosc, iar Eu, Cel umilit între oameni, zic: amin. 
Amin, peste tot omul grăiesc. Aminul Meu este împărăţia ce- 
rurilor, venită la oameni. Să înveţe tot omul pocăinţa şi umi- 
linţa, că Eu am lopata în mână şi îmi curăţ calea venirii Mele 
pe pământ, şi vai celor ce stau împotriva învăţăturii Mele, 
care vine din cer pentru iertarea păcatelor oamenilor care se 
pocăiesc cu umilinţă, mărturisindu-Mă pe Mine Fiu al Tată- 
lui, Om din cer venit pentru înnoirea omului. Amin. 

Să vină tot omul la apele Mele, apele învăţăturii 
cereşti, să vină să bea, şi să nu mai moară dacă bea, că dacă 
moare, cele sfinte vor cere socoteală celui ce moare, că a ve- 
nit vremea judecăţii. Să vină tot omul să fie judecat pentru 
faptele sale. Să vină la apele cele vii, să se spele apoi, şi să 
vadă apoi. 

Să vină cel ce nu-L cunoaşte pe Dumnezeu, să vină să 
vadă faţa Mea în apa aceasta, în învăţătura aceasta, şi să se 
facă vas nou pentru vin nou, că vinul este nou. Amin, amin, 
amin. 

6/19 ianuarie 1999 

Sărbătoarea sfântului Teodosie, începătorul vieţii de 

obşte 

Domnul este mijlocitorul legământului cel nou al bunătăţilor vii- 
toare. Sfânta Sfintelor Domnului: aşezământul cel nou în mijlocul 
României. Cuvântul Domnului trebuie mâncat şi apoi rumegat. 

Taina vieţii de obşte. 

F iilor de la iesle, deschideţi cartea Mea. Amin. 
Deschideţi cartea în care Eu scriu despre vremea 
aceasta a Mea pe pământ, că am coborât pe pământ cuvânt. El 
se aşează spre hrana oamenilor pe pământul României, masa 
Mea de cină, masa Mea de nuntă, la care chem pe tot omul 
care voieşte să mănânce de la Mine învăţătură, cuvânt de în- 
văţătură, dar omul nu vrea să ştie de masa Mea şi rămâne flă- 
mând, ca şi cum n-ar avea ce să mănânce. 

Fiilor, nu vă miraţi că nu mănâncă omul de la Mine, 
fiindcă omul îşi face singur mâncare şi de aceea nu mănâncă 

de la Mine. Cine mănâncă şi cine bea de la Mine, acela are să- 
nătate şi saţ, iar altfel, omul e fără saţ şi e înfometat şi îşi face 
mereu să mănânce, îşi face el, că-i este foame. Scris este în 
prooroci că «voi trimite foamete pe pământ; nu foamete şi se- 
cetă de pâine şi de apă, ci de auzit cuvântul lui Dumnezeu, 
iar popoarele vor rătăci de la mic la mare, de la întuneric la 
lumină, şi vor căuta, dar nu vor afla cuvântul Domnului», 
fiindcă Domnul este pentru cei sfinţi, Domnul celor sfinţi, 
hrănitorul celor ce-L iubesc pe El. Aşa scrie în profeţi: «Fete- 
le tinere, cu tinerii lor laolaltă, se vor usca de sete, că ei fac 
jurăminte pentru păcate şi aduc închinăciuni şarpelui cel 
rău, lui antichrist, şi zic: „Să trăiască Dumnezeul tău, Da- 
ne!“, dar vor cădea fără să se mai scoale şi se vor usca, fiind- 
că Eu voi preface în tânguire toate bucuriile omului şi voi 
înteţi jalea pentru cel ce se naşte şi pentru cel ce moare, şi va 
fi deznădejde». 

Fiilor care primiţi cuvântul de la Mine, aşezaţi-1 în car- 
tea Mea, şi apoi mâncaţi-1, că e vreme de foamete, precum au 
zis profeţii, iar fărădelegea s-a înmulţit, şi dragostea s-a pălit. 
Mâncaţi cuvântul Meu, şi apoi rumegaţi-1, ca să fiţi de hrană 
pentru cei ce caută hrană. Despicaţi inima omului care caută 
hrană şi învăţaţi-1 să şi rumege, că nu-i deprins să ia să mă- 
nânce. întoarceţi înapoi mâncarea din stomac şi rumegaţi-o. 
Amin. Cuvântul Meu care vine la voi, mâncaţi-1, şi apoi 
scoateţi-1 în gură şi rumegaţi-1 ca să creşteţi, căci cel ce nu 
face aşa, nu creşte prin cuvântul Meu. 

Eu sunt Mijlocitorul Noului Testament, al noului legă- 
mânt pe care l-am încheiat cu voi prin întoarcerea Mea pe pă- 
mânt, cuvânt. Fiţi precauţi, că vechiul legământ nu arăta dru- 
mul către Sfânta Sfintelor, căci cortul cel întâi era în picioa- 
re. El era icoana vremii de acum şi nu are putere să-I facă lui 
Dumnezeu adevăraţi închinători, căci cei ce se închină nu-şi 
desăvârşesc cugetul. Fiţi precauţi, că legiuirile pământeşti, 
adică legiuirile trupului, sunt numai spre îndreptarea vieţii, 
dar nu şi pentru desăvârşire. Eu sunt Mijlocitorul legământu- 
lui cel nou al bunătăţilor celor viitoare, şi trec prin cortul cel 
mai mare, cel mai desăvârşit, nu făcut de mână, adică nu 
Sfânta Sfintelor zidită de om şi numindu-se apoi aşa. Eu a tre- 
buit să mor pentru om ca să-l răscumpăr. Sângele Meu a fost 
jertfă fără de prihană, şi are putere să cureţe cugetul omului 
de cele moarte ale omului ca să slujească omul pe Dumnezeu, 
iar dacă cugetul omului nu aruncă din el pe cele moarte, pe 
cele tăinuite în el, atunci cel chemat nu va moşteni făgăduinţa 
pentru cei veşnici. Acolo unde este un legământ, acolo trebuie 
să fie şi o jertfă şi o moarte, aşa cum Eu am întărit legământul 
Meu cel nou prin moartea Mea, moarte fără prihană, adică 
jertfă fără păcat. Aşa e şi cu omul: acolo unde omul face un 
legământ cu Dumnezeu, trebuie să şi moară ca să ia putere 
convenţia, adică testamentul, ca să ia temeinicie cel ce a făcut 
convenţia. 

Fiilor, vă dau cuvântul Meu vouă. Eu sunt Mijlocitorul, 
Arhiereul bunătăţilor; bunătăţilor viitoare. Fiţi precauţi cu 
locul pe care staţi voi din partea Mea, că Eu v-am aşezat aici 
şi am numit locul acesta Sfânta Sfintelor Domnului, pentru că 
aici este Domnul, şi toţi care cred ce lucrez Eu de aici, îşi 
spun: „Acolo este Domnul! Amin, amin, amin. 

Legea nu este chipul. Ea este umbra chipului cel nou. 
Ea nu-1 poate desăvârşi pe om. Ea aduce la cunoştinţă păca- 
tele, iar prin jertfele pentru păcat se face amintirea păcatelor, 
pomenirea păcatelor, precum v-am spus nu demult, în vorbi- 
rea Mea cu voi despre omul care-şi pomeneşte păcatele fă- 
cându-le iar. Atunci am zis: «Vin să fac voia Ta, Tatăl», şi 


iată, am venit, căci în sulul cărţii aşa este scris. Vin să le stric 
pe cele dintâi şi să fac loc la cele noi, statomicindu-le în cei 
ce se fac vii la cuvântul Meu. Care este aşezământul cel nou? 
lată, vă dau legile Mele vouă şi le scriu în inimile şi în cuge- 
tele voastre ca să aveţi îndrăzneală să staţi pentru Mine şi să 
numesc locul pe care staţi voi, şi pe voi să vă numesc Sfânta 
Sfintelor Domnului. Amin. Eu am înnoit calea şi am făcut-o 
vie pentru voi prin trupul Meu, care este catapeteasma Mea 
cea de la voi, şi sunt Arhiereu peste voi, marele Preot peste 
casa Mea. Toţi cei ce vor să fie pe calea cea înnoită şi vie prin 
trupul Meu, aceia iau cunoştinţă pentru adevăr şi nu mai pă- 
cătuiesc, iar dacă mai păcătuiesc, nu mai este jertfa pentru pă- 
cate, ci este judecata, că aceia fac de ocară duhul harului, şi 
scris este: «Domnul va judeca pe poporul Său». 

Fiilor, fiţi precauţi pentru cortul Meu cel de aici, că şi 
aici este din cele două părţi. Fiţi atenţi să pot fi Eu în Sfânta 
Sfintelor drept, după cum sunt. De aceea vă spun: mâncaţi, şi 
apoi rumegaţi, aşa cum v-am învăţat în ziua care a trecut îna- 
intea acesteia. înghiţiţi cuvântul Meu, adică credeţi-1, şi apoi 
scoateţi-1 în gură şi rumegaţi-1, toţi cei care aţi rămas pe calea 
cea nouă şi vie a Mea. întoarceţi înapoi mâncarea din stomac, 
învăţaţi ce înseamnă duhovniceşte stomac şi gură, ca să ştiţi 
să lucraţi rumegarea cuvântului Meu. Stau în mijlocul vostru 
învăţător, stau între voi văzător, şi stau auzind, şi stau. învă- 
ţaţi ce înseamnă lucrarea necredinţei ca să învăţaţi pe păţite 
lucrarea credinţei, şi credeţi în Mine prin statul Meu în mijlo- 
cul vostru. 

Fiilor, Sfânta Sfintelor este Sfânta Sfintelor. Amin. Lu- 
craţi sfiala Mea în voi şi cinstiţi cortul legământului Meu cel 
nou, cortul cel de pe urmă, cel nefăcut de mână, cel în care 
Eu, Domnul, am aşezat văzut semnul Meu, piatra adu- 
cerii- aminte, chivotul în care este legea Mea cea nouă, scrisă 
în inima şi în cugetul vostru. în Sfânta Sfintelor cea făcută de 
mână era vasul cu mana, vas de aur, era toiagul care a odrăslit 
şi pietrele legii, toate în chivot, iar în cortul descoperirii erau 
sfeşnicul şi masa şi pâinile. în Sfânta Sfintelor cea nefăcută 
de mână, ce este? Ce este, fiilor? Rumegaţi cuvântul Meu şi 
lucraţi sfiala Mea în cei ce sunt aici, în cortul legământului 
Meu cel de pe urmă, în care este cartea Mea cea din urmă, 
piatra cea din capul unghiului, pe care ziditorii cei cu mâini 
nu o iau în seamă, că ea nu este zidire făcută de mână, ci este 
zidirea Mea, cort pentru sfinţi, cort nefăcut de om, ci de 
Dumnezeu. 

Fiilor, o, măi fiilor, fiţi înţelepţi pentru cortul Meu cel 
din urmă, că şi aici este din două părţi. Scoateţi din voi cu- 
vântul Meu şi rumegaţi-1 voi pentru toţi cei ce nu ştiu să ru- 
mege. Cel ce ştie să rumege, acela este curat, şi acela să se 
aşeze hrană pentru cei ce mănâncă, să se aşeze ca să-i înveţe 
pe toţi să rumege şi ca să fie curaţi, curaţi pentru Dumnezeu 
şi pentru cortul lui Dumnezeu cel nevăzut, cel nefăcut de 
mână, cort pentru cei ce au scrise legile Mele cele noi pe ini- 
mă şi pe cuget. Amin, amin, amin. 

Eu sunt începătura cea nouă şi stau binecuvântând pe 
cei ce stau laolaltă în numele Meu, că scris este: «Acolo este 
binecuvântarea Mea». Amin. 

Azi sărbătorim în cer şi pe pământ pe sfântul Teodosie, 
începătorul vieţii de obşte. învăţaţi şi voi ce înseamnă această 
taină, viaţa de obşte, locul în care Eu stau şi binecuvintez din 
cer, după cum este rânduiala cea rostită de Mine. Amin, amin, 
amin. 

11/24 ianuarie 1999 

Cuvântul lui Dumnezeu 


Ajunul Duminicii fiului risipitor 

Domnul vine pentru vindecarea de sine, de rătăcire, de minciună şi 
de nepăsare a omului. Iubirea de Dumnezeu este leacul vindecării 
celor risipitori de viaţă. 

in din cer învăţător peste om. Vin, că Mi-e dor 
să vin. Vin şi încă vin, ca să se înveţe omul cu 
venirea Mea şi să creadă în ea. Amin. Vin în grădina Mea cu- 
vânt, ca să-i hrănesc pe cei flămânzi, că unde sunt doi şi trei 
veniţi pentru slava cuvântului Meu, acolo vin şi Eu, ca să Mă 
desăvârşesc întru slavă şi să fiu învăţător pentru om. 

Voiesc şi iarăşi voiesc să-l tămăduiesc pe om de mulţu- 
mirea de sine, de părerea de sine şi de iubirea de sine şi de 
cele dinăuntru ale sale, căci vai omului care umblă cu Dum- 
nezeu în ascunsul inimii lui, fără să lumineze cu Mine din el! 
Nu se poate vindeca omul de minciună, că ea l-a învelit pe om 
din creştet până-n tălpi, dar Eu, Domnul, am spus: «Tot omul 
este mincinos». O, de aceea vin, şi din greu vin ca să Mă stre- 
cor în inima omului prin venirea Mea. O, din greu vin, pentru 
că greu îmi deschide omul ca să vin la el. Omul nu Mă mai 
cunoaşte, că mulţi dumnezei au ieşit din pământ şi s-au aşezat 
peste mintea şi peste inima omului, şi omul nu Mă mai cu- 
noaşte pe Mine, Cel venit din cer pentru omul rătăcit, pentru 
cel ce-şi risipeşte mintea şi inima în minciuna cea de pe pă- 
mânt. Minciuna este plata omului mincinos, iar omul minci- 
nos este omul care nu-L caută pe Dumnezeu ca să-I slujească 
întru adevăr. Omul îşi risipeşte sufletul şi trupul şi duhul în 
cele ce nu sunt, căci cele ce sunt văzute nu vor mai fi, şi nu 
sunt cele ce nu vor mai fi. Dar Eu, ca un învăţător, umblu cu- 
vânt de la o margine la alta a pământului, ca să Mă audă omul 
şi să-şi aducă aminte de Dumnezeu. Vreau să-l fac pe om să 
se uite la Mine. Amin, amin, amin zic vouă, celor ce ascultaţi 
cuvântul Meu: vreau să-l fac pe om să se uite la Mine, să în- 
tindă mâinile spre Mine şi să Mă ştie de Dumnezeu. Amin. 

O, fiilor care staţi în poarta cuvântului Meu cu care azi 
Mă las peste pământ, vreau să-i spun omului că L-a uitat pe 
Dumnezeu, şi că va veni Dumnezeu să-l întrebe pe om de 
zilele lui. Zilele omului sunt deşertăciune, şi omul M-a îm- 
brăcat în haină de judecător pentru deşertăciunea zilelor lui. 
Eu sunt Adevărul, şi îi fac omului dreptate, căci Dumnezeu 
este adevăr faţă de orice faptă. Voiesc şi iar voiesc să-l tămă- 
duiesc pe om de nepăsare. Să nu se mai mire nimeni de cu- 
vântul Meu din zilele acestea, căci omul nepăsător Mi-a făcut 
drum între cer şi pământ, ca să-l tămăduiesc pe cel rătăcit de 
Mine şi să-l judec pe cel învârtoşat asupra cuvântului Meu 
care sfărâmă inima omului ca să intre în ea. 

Iată, deschid cerul şi cobor pe pământ. Nu vin cu trenul 
sau cu maşina sau cu avionul sau cu alte făcături ale omului. 
Vin cu cuvântul, vin cu norii, şi altfel nu vin. Vin cu credinţa 
omului sfânt. Amin, amin, amin. Nicicum nu voi veni altfel. 

Omul este mincinos şi îşi dă unul altuia minciuna şi se 
joacă de-a adevărul, şi Eu văd ce face omul mincinos şi nu 
mai este cel ce face judecată şi dreptate, nu este până la unul. 
Dar sunt Eu, căci Eu sunt Cel ce sunt, şi pot să fiu cuvânt, şi 
sunt cuvânt împotriva deşertăciunii care se vrea dumnezeu 
peste om. Iată, vin din cer învăţător ca să-l fac pe om să crea- 
dă în venirea Mea şi să Mă cunoască venind, căci vin pentru 
cei ce cred, iar cei ce cred sunt râuri de apă vie şi se fac venire 
a Mea peste cei ce-L caută pe Dumnezeu, hrănindu-se în taină 
cu iubirea de Dumnezeu. 

Iubirea îl hrăneşte pe om, precum şi ura. Omul care-L 
iubeşte pe Dumnezeu, acela cunoaşte iubirea de Dumnezeu şi 


scapă de iubirea cea deşartă, care-1 hrăneşte pe om cu ură de 
Dumnezeu, căci cine nu-L iubeşte pe Dumnezeu, îl urăşte pe 
Dumnezeu, îl urăşte prin faptele sale mincinoase, prin viaţa 
lui fără de viaţă. O, iarăşi spun, şi cu jale spun: omul stă ne- 
tămăduit, şi e bolnav de boală grea, şi zace omul în boala 
mulţumirii de sine şi a părerii de sine şi a iubirii de sine, zace 
în cele dinăuntru ale sale, care se fac pat de suferinţă pentru 
om, căci tot omul suferă înăuntrul său şi nu se scoală să um- 
ble după leac. Ehnblu Eu, umblu şi iar umblu, doar Mă va ve- 
dea omul cel bolnav ca să umble după Mine, şi Eu să Mă mi- 
lostivesc de el la credinţa lui, la iubirea lui de Dumnezeu. 

Omul a fost fiul lui Dumnezeu, dar s-a smuls din Tatăl 
său şi s-a risipit prin toate cele făcute de el şi nu de Dumne- 
zeu. Omul este fiul risipitor, şi îl strig ca un Tată pe fiul care 
rătăceşte fără tată şi fără mamă şi fără ţară. îl strig şi iar îl 
strig, poate Mă va auzi şi va sta să-i vorbesc de începutul lui, 
de libertatea lui, de iubire să-i vorbesc, căci iubirea Eu sunt. 
Amin. De aceea vin mereu în calea omului, vin să-l hrănesc 
pe om cu iubire, căci omul nu cunoaşte iubirea. El îi spune 
minciunii iubire şi îşi hrăneşte sufletul său cu ura şi nu ştie ce 
mănâncă. Omul mănâncă numai păcat, căci omul s-a făcut 
păcat pentru om, dar Eu îl strig şi iar îl strig pe om. 

Omule, adu-ţi aminte de porunca Mea, că aşa ţi-am 
spus: «Să iubeşti pe aproapele tău ca pe tine însuţi». Eu sunt 
aproapele tău. Amin, amin, amin. Cine altul poate fi aproape- 
le tău, omule? Vin spre tine să-ţi desfac înţelepciunea şi să-ţi 
destup mintea ca să înţelegi. Omul s-a făcut păcat pentru om 
încă de la începutul omului. Cine poate fi aproapele omului? 
Eu sunt aproapele tău, omule. Adu-ţi aminte de porunca Mea 
spusă peste tine: «Iubeşte pe aproapele tău ca pe tine însuţi», 
iubeşte-L şi pe El, nu numai pe tine, că aşa ţi-am poruncit: iu- 
beşte-L şi pe El. Amin. întoarce-te cu faţa la El, căci te aş- 
teaptă să-I fii aproape şi să-I legi ranele şi să-L iei în casa ta, 
că El este Omul raiului, aproapele tău, omule care ai pierdut 
raiul. Omule, te-ai iubit pe tine însuţi, dar ascultă porunca: 
iubeşte-L şi pe aproapele tău. El stă căzut sub povara păca- 
telor tale, care au ieşit de la iubirea de tine, dar opreşte-te şi 
ridică-L, că este aproapele tău şi e căzut între tâlharii vieţii 
tale, omule căzut din rai. Tatăl Meu M-a luat de lângă Sine şi 
M-a trimis spre tine pe pământ, că rătăceşti fără ţară şi nu mai 
ştii calea. Fiul rătăcit s-a întors la tatăl său. Aşa am spus Eu 
să facă omul, şi i-am hărăzit întoarcere când am spus aşa. Eu 
sunt Omul raiului, Omul Cel din cer, întrupat pe pământ între 
oameni ca să fiu aproapele omului cel rătăcit de Tatăl său, 
Dumnezeu. M-am coborât din cer ca să-l hrănesc pe om cu 
fructul iubirii cereşti, ca să afle omul gustul cel de la început, 
gustul raiului, gustul pe care l-a avut omul până să rătăcească 
de Tatăl său, de Făcătorul său. 

Omule, păcatul îţi spune ţie „ tată “ şi Eu văd şi aud din 
cer şi de pe pământ cum păcatul te numeşte tată al lui. Omule, 
spune-I tu „ Tată “ lui Dumnezeu, ca să audă păcatul tău şi să 
nu-ţi mai zică „ tată Numeşte -L Tată al tău pe Dumnezeu şi 
măreşte în tine numele Lui, ca să scapi de minciună şi de 
rodul ei şi de plata ei, căci păcatul te ţine rob şi te hrăneşte cu 
iubirea lui ca să nu mai afli ce este iubirea, dar tu scutură-te 
şi adu-ţi aminte de porunca Mea, că aşa ţi-am spus: «Iubeşte 
pe aproapele tău ca pe tine însuţi». Eu sunt aproapele tău. 
Vin să-ţi fiu aproape şi să te hrănesc, şi te învăţ să mănânci şi 
să fii din cer, precum ai fost la început. E minciună iubirea ta, 
omule. Iubirea de tine te-a făcut fiu rătăcit de Tatăl tău. Iubi- 
rea ta trebuie să fie iubire de Dumnezeu, că aşa ai fost creat 
la început, dar Eu te strig: vino spre început! Amin. 

O, greu îmi deschide omul! Omul nu Mă mai cunoaşte, 
că mulţi dumnezei au ieşit din om şi s-au aşezat peste el, dar 
Eu, ca un Creator şi ca un învăţător ce sunt, umblu cuvânt, 
umblu strigând de la o margine la alta, că vreau să-l fac pe om 
să se uite la Mine, şi apoi să întindă mâinile spre Mine şi să 
Mă ştie de Dumnezeu. 

M-am făcut Om din cer între oameni ca să-i fiu omului 
aproape şi să-i amintesc să-L iubească pe Dumnezeu din toată 
fiinţa, şi pe aproapele său ca pe el însuşi, căci am venit să-i 
fiu omului aproape şi să-l scol spre iubire şi să-l întorc în ţara 
iubirii şi să-l nasc pentru ea, pentru ţara lui cea din început. 
Amin, amin, amin. 

24 ianuarie/6 februarie 1999 
Duminica fiului risipitor 

Pilda omului sfânt care îşi cerceta ucenicii şi viaţa lor cu Domnul. 
Domnul învăţător în calea omului rătăcit. Şcoala este numai cea 

din cer. 

in din cer de lângă Tatăl ca să grăiesc pe pă- 
mânt, căci sunt deopotrivă în cer şi pe pământ. 
Amin. Vin şi sun la porţi ca să se deschidă şi să asculte cu- 
vântul Meu, cuvântului Domnului Iisus Hristos, Fiul Tatălui 
ceresc şi Cuvântul Tatălui, căci Eu sunt din Tatăl, şi în Tatăl 
grăiesc peste cei credincioşi, ca să Mă ia de la Tatăl şi să Mă 
dea celor ce Mă doresc. 

Fiilor, deschideţi-vă! Amin. Vă numesc poartă între cer 
şi pământ. Amin. Eu pe porţi vin când vin. Eu peste porţi nu 
trec, dar întăresc porţile şi le fac să Mi se deschidă. Fiilor, 
vreau să vorbesc cu voi, pentru voi şi pentru poporul cuvân- 
tului Meu, şi pentru toţi cei ce Mă doresc învăţător peste su- 
fletele lor. Fiilor, Eu deschid sufletele voastre ca să intru în 
ele. Deschideţi-vă! Cuvântul Meu este cheia cu care vin la 
poarta sufletelor voastre. Deschideţi- Mi! Iată cheia. Amin. 
Lăsaţi această cheie în uşă la voi, că altfel se astupă locul cel 
pentru cheie. Staţi deschişi, şi mereu, mereu lăsaţi-Mi liber să 
Mă uit mereu în voi, să am deschis pentru Mine sufletul din 
voi. Am de uitat la voi, am de lucrat la voi, la creşterea şi la 
statura voastră. Am de dat prin voi şi altora care Mă doresc şi 
care nu sunt din staulul acesta. Iată, vreau să vorbesc cu su- 
fletele voastre, vreau să Mă uit în casa voastră, căci sunt Stă- 
pânul şi învăţătorul vostru şi Mă îngrijesc de voi. 

A fost odată pe pământ un om sfânt, şi lângă el s-au 
adunat mai mulţi ca să-i fie ucenici şi să-l urmeze după cum 
trăia el. El se uita mereu la ei, şi mereu, mereu intra în coli- 
bioarele lor şi se uita în ele ca nu cumva să aibă în ele vreun 
lucru netrebuincios trupului şi sufletului lor. El controla pâi- 
nea lor măsurându-le-o. Dacă pâinea le era multă, îi numea 
slujitorii trupului, iar dacă era fără tărâţa cea din grâu, îi nu- 
mea iubitori de sine şi lumeşti. Mergea ziua şi noaptea la uşa 
lor şi asculta cu grijă de sufletele lor, dacă nu cumva dormeau 
şi nu se rugau în vreme de rugăciune, în vreme de noapte. 
Dacă nu-i auzea, le bătea în poartă ca să-i deştepte, ca să-i 
deschidă spre Dumnezeu. Cu mustrarea stătea mereu paznic 
peste ei şi îi îmbunătăţea pentru virtuţile cereşti, ca să aibă 
după el urmaşi mai sfinţi decât el, şi ca să am Eu, Domnul, 
cale din sfinţi zidită între început şi sfârşit. El cerceta su- 
fletele celor credincioşi Mie bătând la uşa sufletelor lor. 

Fiilor, Eu deschid sufletele voastre ca să intru în ele 
pentru voi şi pentru poporul Meu pe care-1 păstoresc Eu şi 
voi, şi pentru toţi cei ce Mă doresc învăţător peste casa sufle- 


telor lor. Amin. învăţaţi mereu, învăţaţi de la Mine cum se 
intră şi cum se iese, căci Eu sunt Cel ce nu sar peste porţi, şi 
folosesc porţile. Eu sunt poarta voastră spre Dumnezeu, iar 
voi sunteţi poarta Mea spre voi şi spre cei ce Mă doresc ca şi 
voi, şi spre cei ce vor să înveţe dorul de Dumnezeu şi dragos- 
tea de Dumnezeu. Am pe pământ multe suflete risipite în du- 
hul necunoştinţei de Dumnezeu, şi multe din ele dau să se în- 
toarcă din rătăcire şi vor să-şi caute patrie şi odihnă adevăra- 
tă, şi nu ştiu cum să pornească, şi nu ştiu cum să se umilească, 
nu ştiu să înceapă cu umilinţa şi cu deschiderea casei lor. De 
aceea vin din cer învăţător pe pământ şi Mă aşez cuvânt în 
calea omului rătăcit de casa lui, de Dumnezeu, Care este casa 
omului, cetatea Noului Ierusalim, Omul Cel nou, Care S-a fă- 
cut casă şi masă din cer, cetate coborâtă din cer, că de aceea 
M-am făcut Om din cer pe pământ, de aceea, ca să fiu casă 
omului, casă şi ţară şi suflet şi cale şi viaţă şi tot ce a pierdut 
omul care rătăceşte fără Dumnezeu între cer şi pământ. 

Fiilor, Eu sunt între voi trup şi Duh, intrare şi ieşire a 
Mea în voi şi din voi. Guriţa voastră este uşa prin care Eu 
intru Trup în voi, ca să pot ieşi apoi Duh din voi, ca să fiu în- 
tre voi din voi. Fiţi deştepţi, că voi nu aveţi voie să fiţi proşti, 
fiindcă Eu v-am învăţat vreme multă cum să fiţi ca să pot Eu 
intra înăuntrul vostru Trup ceresc în trup ceresc, şi să pot ieşi 
din voi Duh ceresc, să ies din trup curăţit şi sfinţit pentru cei 
ce se sfinţesc ca şi voi, ca să fiu Eu Cel mai mare între mulţi 
fraţi, Cel dintâi să fiu, să fiu portarul sufletelor voastre. 

Fiilor, fiţi deştepţi, că e vreme multă de când vă am la 
şcoala cea din cer cu care am venit pe pământ. Cel ce este cu 
şcoala aceasta nu are voie să fie prost. Nu e voie să fii nepri- 
ceput, copile hrănit cu Duh Sfânt, căci Duhul Sfânt poate. 
Guriţa voastră să fie uşa de intrare, dar şi de ieşire pentru 
Mine. Guriţa voastră să facă întreagă lucrarea Mea; să ia, dar 
să şi dea; să mănânce întreg, şi să împartă întreg. Mereu, me- 
reu lucrez ca să întăresc intrarea şi ieşirea Mea în voi şi din 
voi, că nimănui n-am dat ce am avut păstrat pentru voi. Nu 
cumva să vă îngâmfaţi pentru această lucrare pe care am 
păstrat-o ca s-o lucrez cu voi, şi mai degrabă fiţi dăruiţi Mie 
şi oamenilor care Mă doresc şi care nu au de unde să înveţe 
lumina cea din cer şi s-o urmeze apoi ca şi voi. 

Pentru toţi copiii cuvântului Meu grăiesc: deschideţi-vă! 
Deschideţi-Mi! Cuvântul acesta este cheia cu care intru în 
casă la voi. Am lucru cu voi, vreau să Mă uit în voi, căci sunt 
Stăpânul şi învăţătorul vostru, şi Mă îngrijesc de voi ca de cei 
mai mici, ca de cei din urmă cu care trebuie să-Mi săvârşesc 
cea din urmă Scriptură, venirea Mea cu slavă pentru cei sfinţi, 
şi cu judecată pentru cei făţarnici şi pentru cei ce iubesc 
deşertăciunea şi moartea. Fiilor, fiilor, Eu bat, iar voi des- 
chideţi-vă ca să stau în voi, în sfat cu voi, şi ca să ies şi ca să 
lucrez între voi, între frate şi frate şi între Mine şi voi. Amin, 
amin, amin. 

Iar voi, fiilor din grădină care-Mi sunteţi intrare a Mea, 
faceţi acum lucrarea ieşirii Mele spre toţi copiii acestui 
cuvânt, şi aşa să ies cu acest cuvânt, pe porţi să ies şi să păs- 
toresc cu el pe cei ce Mă doresc, că mulţi Mă doresc, dar fără 
să aibă umilinţă în casa sufletelor lor. Fac din voi învăţători 
din partea lui Dumnezeu peste cei ce Mă doresc, că Eu, Dom- 
nul, am fost Omul Cel umilit, şi nimic şi niciodată n-am lu- 
crat fără de umilinţă, ca să fiu peste om învăţător prin umilin- 
ţă. Aşa să înveţe omul de la Mine şi de la voi, din umilinţa 
Mea şi a voastră să înveţe cum să se ridice, şi cum să învieze, 
şi cum să stea deschis înaintea lui Dumnezeu. Voiesc să fac 
frumos sufletul omului, căci cel mai frumos suflet este sufle- 

tul umilit, care se lasă deschis mereu pentru lumina Mea, pen- 
tru împărăţia Mea în om. Amin, amin, amin. 

Fericit este omul umilit, care-şi simte amărăciunea vie- 
ţii lui căzută din Dumnezeu, că acela dă să se scoale din că- 
dere. lată ce taină mare este umilinţa. Ea este taina cea care 
lipseşte omului cel căzut, căci omul este căzut. Numai Eu, 
Domnul, sunt Omul Care n-a căzut din Dumnezeu, căci am 
stat umilit înaintea Tatălui şi înaintea omului, iar azi, după ce 
veacurile s-au scurs, vin din nou umilit în mijlocul oamenilor, 
slăvindu-Mă cu slava pe care o am de la Tatăl. Vin ca să-l 
chem pe om de la rătăcire la umilinţă, că mare taină este 
umilinţa. 

Omule, ridică-ţi piciorul şi pune-1 pe această scară, că 
Eu sunt Cel ce am adus-o la tine, şi pe ea am coborât până la 
tine. Ridică-te de pe pământ la cer pe scara pe care am cobo- 
rât Eu la tine. Omule care rătăceşti fără cale, fără ţară, fără 
tată şi mamă şi fără casă, vreau să intru în casa sufletului tău. 
Deschide-Mi! Dă-Mi voie în casa ta, omule, căci sunt obosit 
aşteptând pe urma ta. Amin, amin, amin. 

25 ianuarie/7 februarie 1999 

Sărbătoarea sfinţilor trei ierarhi, Vasile, Grigorie şi 

Ioan 

Ochii trupului şi ochii duhului. Trupul pofteşte împotriva duhului. 
Haina vopsită este haina minciunii, iar haina albă este sfinţenia. 
Ierarhii cei din cer grăiesc peste apostolii minciunii, care poartă 
haină peste haină. 

C obor cuvânt în cartea Mea din vremea aceasta, 
căci am grăit că sunt deopotrivă în cer şi pe pă- 
mânt, precum a fost cuvântul Meu care spune: «Sunt cu ai 
Mei până la sfârşitul veacurilor». Amin. 

Vin în grădina cuvântului Meu şi Mă fac sărbătoare de 
sfinţi pentru cei credincioşi coborârii Mele din zilele acestea. 
Cei care au fost sfinţi pentru Mine pe pământ ca să fie apoi 
pentru cer, aceia sunt şi ei, ca şi Mine, deopotrivă în cer şi pe 
pământ, că de două mii de ani e mare pregătire pentru venirea 
Mea a doua oară de lângă Tatăl. Sfinţii nu şi-au pierdut nici- 
odată răbdarea, dar doresc să vin Eu, şi mereu Mă întreabă: 
„ Când, Doamne? 

Voi, copilaşi din urmă, voi, cei pe care vă numesc po- 
porul Meu de azi, poporul venirii Mele, voi să nu uitaţi că 
sunteţi copiii venirii Mele, şi aceasta să lucraţi, venirea Mea, 
căci sfinţii din cer aceasta aşteaptă şi aceasta lucrează: veni- 
rea Mea. Şi iată, vin, mereu vin, şi vin sfinţii cu Mine, şi se 
împlineşte Scriptura lui Enoh, care a spus că «Vine Domnul 
cu sfinţii în zeci de mii de mii». Dar din nou grăiesc peste voi 
şi peste cei ce cred ca voi, că alta este slava celor cereşti, şi 
alta este slava celor pământeşti. Fericit este omul care trăieşte 
cereşte pe pământ, că acela vede pe cele cereşti, care nu se 
văd de către oamenii cei fireşti şi trupeşti, căci trupul pofteşte 
şi iarăşi pofteşte împotriva duhului. Şi iată întrebare cerească: 
ce este duhul împotriva căruia pofteşte trupul? 

Omul şi mişcarea omului lucrează prea puţin pentru 
cele ale duhului, şi de aceea nu le vede pe acestea, căci ele nu 
se văd cu ochii trupului. E mare taină să aibă omul de la 
Dumnezeu două rânduri de ochi. Omul a făcut din această tai- 
nă blasfemie pentru cele ce sunt cereşti în om. Omul şi-a stri- 
cat ochii duhului său şi a făcut din ei pământ şi trup, căci 
omul aleargă trupeşte şi fireşte după Mine, fiindcă nu are în- 
văţător, iar pe Mine, Cel din Scripturi, nu Mă înţelege aşa 


cum M-am aşezat Eu în ele pentru omul cel sfânt cu mintea 
şi cu inima şi cu ochii şi cu sufletul şi cu mişcarea lui. 

O, ce Mi-a făcut Mie omul! Dar ce Mi-a făcut omul cel 
de azi! Acesta a pregătit mânia Mea şi M-a îmbrăcat în man- 
tia urgiei care vine pe pământ, căci omul de azi a făcut blas- 
femie cu ochii duhului său, blasfemie asupra Duhului Sfânt, 
Care lucrează numai şi numai prin oameni sfinţi cu mintea şi 
cu inima şi cu trupul. Se dau oamenii prooroci, se dau învă- 
ţători, se dau înţelepţi şi zic că împlinesc Scripturile venirii 
Mele, căci omul de azi şi-a stricat prin semeţie ochii duhului 
său, ochii minţii, căci trupul omului pofteşte împotriva du- 
hului, împotriva minţii omului, iar mintea se face ţărână, ca şi 
trupul. 

Omul păcătos trebuie să se gândească la Dumnezeu cu 
umilinţă, nu cu semeţie, căci greu de tot intră omul păcătos la 
Dumnezeu, fiindcă la Mine încape numai omul umilit, numai 
omul mic. Braţele Mele sunt cereşti şi părinteşti, şi nu încape 
omul mare în ele. O, cine este cel ce stă în braţe? Oare, omul 
mare este? Nicidecum. Cel ce stă în braţe este cel mic, după 
cum şi firea îl învaţă pe omul cel nepriceput în tainele duhu- 
lui. Părintele se apleacă şi îşi ridică copilul ca să-l ia şi să-l 
ţină în braţe pe cel mic. Aşa şi la Dumnezeu este: omul mic 
este omul umilit, care încape la Dumnezeu, căci greu de tot 
intră omul păcătos la Dumnezeu. 

Vin cu învăţătură curată şi sfântă, căci altfel de învă- 
ţător nu este învăţător, ci este ucigaş de duhuri şi stricător de 
vedere ca să nu vadă omul pe cele cereşti. Nu-1 pot îmbrăţişa 
pe cel mare, căci cel îmbrăţişat este cel mic, iar braţele sunt 
pentru cei mici, care se lasă îmbrăţişaţi de părinţii lor. Fericit 
este omul care lucrează cu duhul lui cer pe pământ, că acela 
vede pe cele cereşti şi le lucrează spre vedere, căci duhul pof- 
teşte împotriva trupului în omul cel ceresc. Şi iată întrebare: 
ce este duhul împotriva căruia pofteşte trupul? Aceasta este 
taină mare, şi este cerească, şi omul trebuie să aibă două 
rânduri de ochi pentru ca să lucreze taina aceasta, dar omul şi 
mişcarea omului lucrează prea puţin sau deloc pentru cele ale 
duhului, şi de aceea nu le vede, căci ochii duhului nu sunt 
ochii trupului. Fericit este omul care are de la Dumnezeu ochi 
pentru cele ale duhului, căci omul şi-a făcut singur ochi pen- 
tru duhul său. Cine este omul cu ochi de la Dumnezeu? Omul 
umilit, care se face mic şi sfânt în mâna Mea, acela are de la 
Mine ochi şi vede pe cele ale Duhului Sfânt. Duhul Sfânt nu 
lucrează pentru cei păcătoşi decât mânie pentru pocăinţă, dar 
cei păcătoşi sunt semeţi şi îşi acoperă ruşinea lor cu cele ale 
lui Dumnezeu, zic ei, şi aceasta este minciună, proorocie 
mincinoasă şi nu de la Dumnezeu. 

Omule, vin cu sfinţii care au venit de pe pământ. Vin 
ca să stau de vorbă cu tine în sobor de sfinţi şi să-ţi spun că 
nu este de la Mine omul păcătos care vine şi îţi spune ţie că 
are de la Mine. Omule, ai căzut mai rău decât eşti căzut, căci 
te apleci sub omul care zice că este văzător sau auzitor de du- 
huri. Fugi, omule, fugi de aiureala omului semeţ, că iată ce ai 
păţit dacă ai fugit de Mine. Te-a găsit duhul rău pe cale fără 
Mine, şi îţi vesteşte pe cele ce le vede el cu ochii duhului lui, 
şi s-a depărtat omul de frica de Dumnezeu şi s-a încântat cu 
cele vopsite, dar vopsitul nu este de la Mine, şi este diavol, 
diavol vopsit, care face din Dumnezeu vopseală, zice el. Dar 
Eu sunt adevăr, iar adevărul vădeşte minciuna şi o nimiceşte 
cu tot cu trupul ei, căci omul minte asupra lui Dumnezeu. 

O, copii din urmă. Eu v-am adunat pentru Mine şi stau 
îmbrăţişat cu voi ca să vă păzesc de vremea vopsită şi pe 
dinăuntru şi pe dinafară. V-am adunat dintre oameni ca să vă 

învăţ din cer şi să ştiţi să poftiţi cu duhul împotriva trupului. 
Amin. 

Sunt pe pământ oameni fără duh, fără minte. Aceia se 
poartă după îmboldirile trupului, care le robesc inima şi min- 
tea şi sufletul. Sunt mulţi dintre aceştia care folosesc părută 
evlavie către Dumnezeu, dar ei sunt fără minte şi duc la evla- 
vie deşartă suflete, mulţime de suflete. Sunt alţii care-L caută 
pe Dumnezeu în oameni şi se închină oamenilor, nu Mie. 
Sunt dintre ei mulţi care dau slavă oamenilor şi îi trag pe 
oameni la slava care vine de la om. Aceştia sunt oameni în bi- 
serica din lume, dar nu sunt fii ai bisericii, căci fiecare caută 
ale lor, nu ale lui Hristos, după cum scrie despre aceştia în 
Scripturi, lată cuvânt neînţeles de omul fără duh, fără minte. 
Cuvântul acesta aşa spune: «Toţi caută ale lor, nu ale lui 
Hristos», şi toţi poftesc cu trupul împotriva duhului şi îşi fac 
mintea ţărână. 

Fiilor, au venit spre voi odată nişte oameni cărora Eu 
le-am zis: «Luaţi Duh Sfânt!». Eu îi ştiam semeţi cu mintea şi 
cu inima, şi M-am întărit în cuvânt peste ei, şi iar şi iar le-am 
zis: «Luaţi Duh Sfânt!», dar, vai, nu au luat, şi s-au dus intr-ale 
lor, că erau semeţi în duhul lor. Ba s-a ridicat dintre ei cineva 
şi a spus vouă: „ Cel ce are Duh Sfânt între noi, trebuie să mai 
ia?“. 

O, fiilor, mulţi oameni merg la biserică, dar nu învaţă 
nimic, căci sunt iubitori de slavă deşartă şi ispitesc pe Dum- 
nezeu pentru voile lor. De aceea Eu vin în grădina cuvântului 
Meu ca să trec prin ea cu cuvântul şi să Mă strecor între oa- 
meni învăţător sau Judecător. Nimeni nu se poate ascunde de 
învăţătura Mea sau de judecata Mea cea prin cuvânt făcută 
peste tot omul. 

Te-ai depărtat, omule, de frica de Dumnezeu, şi eşti 
fără de înţelepciune şi fără de umilinţă. Te-ai încântat cu cele 
ale vremii, dar vremea este vopsită şi pe dinăuntru şi pe din- 
afară, adică şi văzut şi nevăzut, dar vopsitul nu este de la 
Mine, şi este diavol care se acoperă cu haina Mea, dar este 
vopsit. Vai ţie, omule care faci din numele şi din haina Mea 
vopseală pe deasupra ta, ca să zică omul care te vede că eşti 
de partea lui Dumnezeu. Dar Eu sunt adevăr, şi voi nimici 
minciuna cu tot cu trupul ei, că omul minte asupra Mea, min- 
te pe dinăuntrul său şi pe dinafara sa, minte prin cele dinăun- 
tru ale sale şi nu ale Mele, şi minte pe dinafara sa prin haina 
care seamănă cu haina Mea. Dar iată ce zic acestora: haina lor 
cea neagră o ascunde pe cea roşie, pe care o au nevăzută, iar 
haina lor cea roşie o ascunde pe cea neagră, pe aceea nevă- 
zută. Negrul ascunde prin smerenia lui pe diavolul cel din 
omul mincinos. Roşul ascunde prin slava lui deşartă pe dia- 
volul, care este negru. Vai şi iarăşi vai de oamenii care iubesc 
roşul pe dinăuntru şi pe dinafară, căci roşul este diavol vopsit 
cu slavă văzută, ca să înşele pe om. Vai şi iar vai locaşurilor 
care sunt numite biserici, căci vor fi sub judecata Mea, fiind- 
că au în ele roşu îmbrăcat în negru, şi negru învelind pe roşu. 
Vai şi iar vai locuinţelor oamenilor de pe pământ care şi-au 
pus roşu peste ele, căci aceasta este vopseală şi semn rău. Şi, 
în sfârşit, vai omului care se acoperă cu haină roşie, că aceea 
e plata lui, plata omului mincinos care dă să-i facă pe oameni 
să se bage sub mantia minciunii şi sub semnul omului bles- 
temat: roşul. 

Eu, Domnul Iisus Flristos, învăţătorul lumii, am fost 
tras de omul mincinos şi am fost îmbrăcat în mantie roşie spre 
batjocură. M-a îmbrăcat ca să Mă batjocorească. M-a îmbră- 
cat aşa ca să Mă înjosească sub haină mincinoasă. După ce 
M-au batjocorit cu haina lor numindu-Mă regele lor, rege cu 


coroană făcută din spini, scuipându-Mă, îngenunchind în faţa 
Mea, bătându-Mă cu trestie, numindu-Mă rege, M-au dezbră- 
cat de haina slavei deşarte şi Mi-au dat înapoi haina Mea şi 
M-au dus să Mă răstignească, să-Mi dea plata ca unui om 
mincinos. 

O, copilaşi din urmă, copii ai cuvântului Meu cel din 
urmă! Eu v-am învăţat pe voi să nu vă purtaţi cu cămaşa vop- 
sită şi cu haina vopsită. V-am povăţuit să purtaţi haina curată, 
fiilor, hăinuţa albă şi sfântă, căci în biserica Mea cea adevă- 
rată, haina neagră este haină albă, căci acoperă albul spre 
smerenia omului curat, iar haina albă este haina Mea, haina 
cu care Eu am fost răstignit, haina pe care omul minciunii o 
numea minciună, căci îmi zicea: ,, mincinosul". Biserica Mea 
este cu haina albă şi nu are în ea şi pe ea haină roşie. Acolo 
unde s-a vopsit cu roşu, acolo Eu nu Mă apropii, că Eu Mă 
depărtez de semnul omului mincinos, care s-a făcut rege în 
locul Meu peste oameni. Flaina Mea este cămaşa albă, iar co- 
roana Mea este din spini, şi acolo Eu sunt rege, acolo unde 
biserica este ca şi Mine, nu ca omul cel cu slavă deşartă. Ade- 
văraţii slujitori ai Mei ascund albul sub haina lor neagră, dar 
slujitorii cei mincinoşi şi răstignitorii Mei ascund roşul sub 
haina lor cea neagră şi sub haina lor cea albă, căci cel mare al 
lor şi-a pus haină albă ca şi a Mea şi s-a semeţit şi Mă prigo- 
neşte ca şi Caiafa, care M-a făcut mincinos. O, deşertăciune 
a deşertăciunilor! De unde te-ai ivit ca să umpli pământul cu 
vicleşug? 

B oamne, noi suntem coborâţi din cer cu 
Tine la praznic de cuvânt în grădina Ta de 
pe pământ; cei trei arhierei pe care Tu ne-ai aşezat să-Ţi slu- 
jim pe pământ şi în cer; Tu, şi nu omul cel mincinos care-şi 
zice biserică a Ta. 

Doamne, suntem obosiţi de aşteptare. Ne sculăm cu- 
vânt lângă Tine şi rostim cuvânt din cuvânt: cei ce-şi zic azi 
biserică, sunt mincinoşii zilelor cele de apoi, care-i zic min- 
ciunii biserică. în numele Tău şi prin Tine poruncim minciu- 
nii să tacă! în numele Tău şi prin Tine poruncim adevărului 
să vorbească! Amin, amin, amin. Să vorbească peste min- 
ciună! 

Daţi-vă la o parte din faţa lui Dumnezeu, voi, apostoli 
mincinoşi, care căutaţi ale voastre şi nu ale lui Flristos! Daţi 
loc Domnului peste pământ, că voi aveţi haină peste haină şi 
slujiţi trupului, care pofteşte împotriva duhului, şi sunteţi fără 
minte dacă sunteţi împietriţi la cerbice, iar cei împietriţi calcă 
peste vestea Duhului Sfânt, Care străbate cerul şi pământul şi 
pe om, calcă peste venirea Domnului cu sfinţii Lui în zeci de 
mii de mii. Voi, apostoli iubitori de trup şi de slavă deşartă, 
arhierei şi preoţi şi monahi, care aveţi haină peste haină, 
daţi-vă deoparte din calea venirii Domnului! Lăsaţi pe Dom- 
nul să vină, că vine; vine să împlinească Scriptura venirii Lui. 
Unde aţi băgat această Scriptură? Vine Do mn ul! Vine, şi Se 
vesteşte pe Sine, şi vine! 

Doamne, vino împotriva celor ce-Ţi zădărnicesc veni- 
rea, că aceştia au pus negru peste roşu şi sunt fiii veacului 
acesta şi mănâncă şi beau şi se însoară şi se mărită ca în vre- 
mea lui Noe, dar Tu vii ca în vremea lui Noe, căci aşa ai spus 
că vii. Amin, amin, amin. 

O sfinţi ai Mei, vin. Vin să vă dau moştenirea 
^ pentru care aţi trudit: cer nou şi pământ 
nou, şi Eu, cu sfinţii Mei, întru plată de sfinţi. Vin, că e plină 
cupa, iar venirea Mea va da peste cupă şi ea se va vărsa peste 
omul cel mincinos de pe pământ, care s-a vopsit şi s-a numit 
biserică. Vin, că Eu am spus aceasta. Amin, amin, amin. 

Iar voi, copii din urmă care v-aţi aşezat punte între cer 
şi pământ ca să trec Eu şi să vin pentru cei drepţi şi pentru cei 
mincinoşi, lucraţi lucrarea duhului, care pofteşte împotriva 
trupului, lucrarea care pofteşte pe Dumnezeu în voi. Omul şi 
mişcarea omului lucrează prea puţin pentru cele ale duhului, 
şi de aceea nu le vede pe acestea, căci ele se văd cu ochiul 
duhului. E mare taină să aibă omul de la Dumnezeu două rân- 
duri de ochi, şi iată, omul a făcut din această taină blasfemie 
pentru cele ce sunt cereşti în om şi cu omul. 

O, ce Mi-a făcut Mie omul cel de azi, omul care-şi zice 
slujitor al Meu şi biserică a Mea! Mi-a luat locul şi l-a lăsat 
pe om să se piardă de pe calea Mea, căci omul de azi şi-a stri- 
cat prin semeţie ochii duhului său, ochii minţii, iar mintea se 
face ţărână ca şi trupul. Omul neumilit nu intră la Mine, că 
este mare în duhul său şi se semeţeşte cu mintea sa. Eu îm- 
brăţişez pe cel ce stă în braţe, iar în braţe stau cei mici. Eu Mă 
aplec să-l iau în braţe pe cel mic, şi iată taină neînţeleasă de 
omul fără duh, fără minte. Vine vremea să-i trebuiască omu- 
lui mintea pe care n-a avut-o până acum, mintea cea de la 
Mine. Am venit să-i dau omului minte ca să aibă, şi omul zice 
că are şi nu ia de la Mine. 

Fiilor, gătiţi venirea Mea, că vin mereu cu praznic de 
cuvânt la voi. Vin să vă spun despre zilele care vin şi despre 
omul care vine înaintea Mea; vin să-l vădesc, ca să audă de la 
Mine cei ce vor cu Dumnezeu şi să se ascundă de cel ce vine 
ca un miel înaintea Mea, dar el este furul, furul Mielului. 
Fiilor, staţi deschişi, că vin să grăiesc tainele Mele din zilele 
voastre cu Mine. Amin, amin, amin. 

30 ianuarie/ 12 februarie 1999 

Duminica înfricoşatei judecăţi 

Omul nu a învăţat ce este rugăciunea. Lipsa rugăciunii este vina 
căderii omului. Antichrist pune la cale amăgitoarea închipuire a 
venirii Domnului cu obiecte zburătoare (OZN). 

B at la poarta grădinii cuvântului Meu. Să Mi se 
deschidă poarta şi cartea; cartea pe care o scriu 
Eu în zilele acestea, cartea Mea cea din urmă, care se cheamă 
venirea Mea, a doua venire a Domnului Iisus Hristos. Amin, 
amin, amin. Puţini, puţini de tot sunt cei care iubesc cartea 
aceasta în care scriu şi încă scriu, căci puţini sunt cei care îm- 
plinesc poruncile Mele cele pentru viaţă veşnică în om. Puţini 
sunt cei ce Mă aşteaptă să vin, iar cei mulţi sunt cei ce urăsc 
cartea Mea din zilele acestea, căci mulţi sunt cei ce calcă 
peste poruncile Mele, mulţi sunt cei ce nu Mă aşteaptă şi nu 
vor să vin, dar este scris în Scripturi că vin, şi de aceea vin, 
nu de la Mine însumi. Mulţi sunt cei ce nu vor să vin, iar pen- 
tru aceştia cartea Mea de azi este înfricoşata judecată. Nu ros- 
tesc judecata pentru omul acesta sau pentru omul celălalt. Nu 
numesc omul pe nume, dar scriu judecata omului, după cum 
s-au strâns înaintea Tatălui Meu faptele omului, şi fiecare îşi 
ia după fapta lui. Nu Eu îi dau, ci fapta lui îi dă, după cum 
şi-a scris-o omul înaintea lui Dumnezeu. 

Sfinţii cei care au trăit sfinţi pe pământ la începutul bi- 
sericii Mele cea din sfinţi zidită au scris peste biserica cea de 
după ei pomenirea venirii Mele a doua oară, ziua înfricoşatei 
judecăţi au scris pentru ziua aceasta pomenită azi, zi în care 
omul ar trebui să pomenească peste el venirea Mea cu jude- 
cată şi să se cerceteze pe sine înaintea Mea; înaintea Mea, nu 
înaintea omului şi atât; înaintea Mea, nu numai cu el însuşi şi 
atât. Voiesc să am dreptate întru cuvintele Mele, să biruiesc 


când judec pe om, să biruiesc pentru Mine, nu pentru om, căci 
Eu sunt Dumnezeul, nu omul, dar omul nu ştie să se aşeze fa- 
ţă în faţă cu Mine, şi se joacă de-a ascunsul cu Mine, căci 
conştiinţa omului este căzută ca şi omul. De ce, oare, s-a în- 
tâmplat aceasta? Pentru că omul nu a învăţat ce este rugăciu- 
nea, şi de aceea s-a întâmplat să-i cadă conştiinţa de la locul 
ei, căci locul ei este înaintea lui Dumnezeu, nu în altă parte şi 
nu în mintea omului rămasă. Ea trebuie să iasă din mintea 
omului şi să se suie spre mintea lui Dumnezeu, spre Duhul lui 
Dumnezeu, Care judecă după cum este ridicarea şi pocăinţa 
omului. 

Rugăciunea bisericii din lume a îngânat înaintea oame- 
nilor rugăciunea cea înaintea Mea adusă. E mare deosebire 
între rugăciunea cea cu pompă, făcută de oameni, şi rugăciu- 
nea cea cu duh, făcută de oameni, şi omul n-a învăţat taina şi 
puterea rugăciunii. Iată pentru ce a căzut conştiinţa omului. 
Lipsa rugăciunii este vina pentru care omul şi-a pierdut con- 
ştiinţa, şi stă căzut omul şi n-are cine trece pe lângă el să-l 
deştepte. Iată-Mă pe Mine. Trec Eu, trec ca un milostiv ca să-l 
deştept pe cel ce doarme. Trec ca judecător al faptelor omu- 
lui şi ca un îndurător prin pocăinţa omului. Vin din cer şi trec 
pe lângă tot omul. Vin cuvânt de judecată, ca să se judece 
omul pe sine înaintea Mea, faţă în faţă cu Mine. Bat la poarta 
grădinii venirii Mele, că în ea vin, ea este locul venirii Mele, 
căci cartea pe care o scriu în grădina Mea din România este a 
doua venire a Mea. Mă dau celor ce Mă vestesc peste pământ, 
şi nu ies din Scripturi când fac aceasta, că în ele aşa scrie: 
«Domnul va da cuvântul celor ce vestesc cu putere multă». 
Amin, amin, amin. 

Fiilor care iubiţi venirea Mea, aşezaţi-vă cu dragoste 
înaintea Mea, mereu aşezaţi-vă în calea cuvântului Meu. Pre- 
ţuiţi venirea Mea la voi şi staţi cu ea şi nu fără ea; staţi cu 
cuvântul Meu pe inimă şi pe buze. Luaţi-Mă când vin şi 
aşezaţi-Mă în cartea Mea din zilele voastre, pe care o întoc- 
mesc Eu, iar voi sunteţi cei ce Mă aşezaţi în ea după cum 
cuvintez Eu. Luaţi-Mă când vin şi Mă dau vouă, şi daţi-Mă şi 
celor ce Mă aşteaptă să vin la voi, pentru voi şi pentru ei. Dar 
iată că vin şi pentru cei necredincioşi, care nu se aşteaptă să 
vin. Fericiţi vor fi cei care cu dor şi cu plăcere mare lucrează 
pentru cuvântul Meu din zilele acestea răspândindu-1 peste 
biserica Mea de pe pământ şi peste pământ, căci pământul a 
fost dat fiilor oamenilor de pe el, iar biserica a fost dată fiilor 
lui Dumnezeu de pe pământ, iar Eu vin să mângâi pe cei flă- 
mânzi de cer, şi vin să judec pe cei străini de cer. 

Vestiţi vestea cuvântului Meu, că în Scripturi stă scris: 
«Domnul va da cuvântul celor ce vestesc cu putere multă». 
Vă dau vouă cuvântul. Luaţi şi daţi cuvântul peste biserică 
dacă vi-1 dau, că de aceea vi-1 dau. în curând veţi vedea deşer- 
tăciunea şi bogăţiile ei, şi pe oamenii ei fără de nădejde şi fără 
de mângâiere, şi vă veţi teme şi voi, dară ei, căci scris este: 
«Vedea-vor drepţii şi se vor teme şi vor zice: iată-l pe omul 
care nu şi-a pus nădejdea în Dumnezeu, care nu şi-a pus pe 
Domnul ajutorul lui, ci a nădăjduit în mulţimea bogăţiei sale 
şi s-a întărit întru deşertăciunea sa», dar voi rugaţi-vă, că 
zilele sunt rele. Temeţi-vă de Dumnezeu şi ziceţi: „Doamne, 
mă tem de înfricoşata zi a venirii Tale şi de dreapta Ta jude- 
cată; mă înspăimânt şi tremur ca unul care am făcut mulţime 
de păcate, dar apucă înainte şi mă judecă cu milă şi ridică-mă 
măntuindu-mă de ale mele, ca să fiu curat de cele deşarte şi 
să stau înaintea Ta la venirea Ta cea înfricoşată când drepţii 
o vor vedea, şi se vor teme de cele ce vor vedea. Doamne, 
acoperă-mă şi trezeşte-mă întru a Ta venire “. Amin. Fiilor, 

temeţi-vă, căci cel ce nu se teme de Dumnezeu nu-L primeşte 
pe Dumnezeu mai înainte de ziua judecăţii. 

Omul se supără când cineva are dreptate împotriva sa. 
Omul fuge de judecată, dar de faptă rea nu fuge. Este câte un 
om care-şi zice că Dumnezeu este bun şi nu vrea moartea pă- 
cătosului. Da, omule. Eu am spus aceasta: «Dumnezeu nu 
vrea moartea păcătosului», dar am spus: «să se întoarcă şi să 
fie viu», nu mort. Şi iată ce-ţi mai spun, omule: Dumnezeu nu 
vrea moartea păcătosului, dar păcătosul vrea moartea lui 
Dumnezeu; a vrut, şi vrea. Tu, omule, te superi şi te înfurii 
când cineva conştiincios pentru dreptatea Mea vine către tine 
şi îmi face Mie dreptate împotriva ta. Tu, omule, faci moartea 
Mea atunci, şi te ridici întru dreptatea ta. Eu vin spre tine cu 
dreptatea Mea, că Eu nu vreau moartea ta, şi vreau să te în- 
torci dinspre tine spre Mine şi să fii viu. far tu te întorci cu 
spatele şi aşa stai, stai cu spatele la Mine. 

Ca să stea omul cu faţa la Mine, ce înseamnă? Faţa 
omului înseamnă omul cel dinăuntru, plin de viaţa Mea în el, 
ajutându-1 pe omul de lângă el cu cele de la Mine, iar cel ce 
nu face aşa, acela stă cu spatele la Dumnezeu. Dar azi vin şi 
spun: faţa Mea în om este slava Mea peste el, iar spatele Meu 
în om este mânia Mea peste el, şi iarăşi: faţa ta înaintea Mea 
este voia Mea şi mustrarea Mea peste tine spre creştere, iar 
spatele tău înaintea Mea este voia ta şi fuga de dreptatea Mea, 
omule. 

O, cine nu lucrează dragostea, de unde s-o ştie? O, cine 
nu lucrează pe Dumnezeu, de unde să-L ştie? Despre Dumne- 
zeu se ştie cu mare lucrare a Lui în om. Dacă omul nu vrea, 
de unde să ştie pe Dumnezeu? lată, omul lucrează altceva, 
lucrează dragostea lui, nu a lui Dumnezeu, căci omul este 
ieşit din om şi nu voieşte să se suie la Dumnezeu ca să fie din 
Dumnezeu. Şi pentru aceasta, se suie diavolul la Dumnezeu 
şi vine împotriva omului în cer, şi voieşte să se suie şi să vină 
din cer peste oameni, că el crede că va fi împărat văzut şi că 
va împărăţi în veci peste om. Dar iată, cartea Mea stă des- 
chisă, iar Eu dau de veste cele ce au să fie în zilele ce vin. 

Amin, amin zic vouă, celor ce vestiţi vestea Mea din 
cer peste pământ: duceţi vestea Mea peste toţi înţelepţii pă- 
mântului, care au jucat după cum a cântat antichristul, omul 
minciunii. Antichristul se va sui la cer, zice el, ca să se coboa- 
re din cer în locul Meu şi să zică la tot omul că el este Hris- 
tos, Cel ce vine. Antichristul şi-a pierdut de tot mintea. El s-a 
uitat în Scripturi şi zice că s-a uitat bine şi că a văzut; a citit 
în prooroci despre slava Mea şi despre venirea Mea şi s-a pus 
pe lucru. Ce a făcut dacă s-a pus pe lucru? A făcut dintr-ale 
lui, din mintea lui, a făcut din fier şi din minciună slavă ca a 
Mea, zice el, şi aşa a făcut om desfrânat din duh de om şi din 
trup de om, şi s-a îmbrăcat cu puterea minciunii lui şi a făcut 
făcătură ca să facă slavă ca a Mea, trup ca al Meu, zice el, 
trup care s-a înălţat la cer şi care se coboară din cer. El a luat 
cuvântul îngerilor cerului care au zis: «Acest Iisus, Care S-a 
înălţat de la voi la cer, tot aşa va şi veni, precum S-a suit». A 
luat acest cuvânt şi s-a învârtit pe lângă el ca să-l împlinească 
el prin om născut din om, om desfrânat. O, bietul de el! Şi-a 
pierdut mintea şi a uitat că este păcătos şi că nu poate fi 
Dumnezeu în locul Meu. A luat cuvântul proorocilor Mei, dar 
aceia erau prooroci, nu erau păcătoşi. Să-l fi luat şi pe al Meu, 
că Eu am cuvântat peste cei pe care i-am pus să vestească cu 
putere multă cuvântul Meu. Să fi luat şi cuvântul Meu care a 
spus că «hristosul mincinos va veni înaintea Mea şi va face 
semne în cer şi pe pământ şi va înşela pe mulţi, şi apoi 
Domnul îl va nimici cu puterea venirii Sale cu slavă şi cu mii 


de îngeri întru venirea Sa». Dar Eu vin înaintea lui şi îi dau 
de veste, lui şi îngerilor lui care-1 slujesc, că-1 voi nimici cu 
suflarea gurii Mele, cu cuvântul Meu, care suflă peste grădina 
Mea, şi din ea peste el, şi apoi voi veni precum M-am suit, şi 
Mă voi arăta Dumnezeul Cel adevărat, şi voi veni venind din 
cer, precum M-am suit la cer, slujit de îngeri, îngerii cei fără 
de trup întru slavă văzută, aşa cum îngerul Meu a venit şi în 
chip văzut M-a acoperit când M-am suit la cer, trăgându-Mă 
din ochii celor ce Mă vedeau trup. Dumnezeu întrupat. 

Eu, pe pământ cât am stat, Mi-am acoperit slava. Am 
fost Dumnezeu adevărat din Dumnezeu adevărat, dar am stat 
între oameni ca un om, am stat fără de slavă. M-am arătat 
când şi când cu putere, ca un Dumnezeu, făcând lucrările cele 
peste fire ale Tatălui Meu Cel nevăzut. M-am arătat când şi 
când Fiul Tatălui ceresc prin mărturisirea Tatălui, Cel de dea- 
supra Mea şi Cel dinăuntrul Meu. M-am arătat când şi când, 
însoţit de lumina îngerului Meu, ca să Mă mărturisească înge- 
rii, nu Eu. Venea îngerul Meu şi Mă cuprindea în lumina lui 
de jur împrejur, şi apoi se ascundea pentru smerenia Mea şi a 
lui. Şi a venit îngerul Meu când Tatăl M-a ridicat la cer, şi 
s-a făcut nor îngerul Meu şi s-a aşezat între Mine şi cei ce Mă 
priveau când Tatăl Mă ridica. îngerul Meu cel fără de trup 
M-a acoperit mereu când lucram lucrarea Tatălui înaintea 
omului, înaintea lui Israel, aşa cum astăzi stă iar între Mine şi 
cei ce primesc cuvântul Meu, că este îngerul Meu din care 
Eu, Domnul, sun peste pământ trâmbiţa a şaptea, după cum 
este scris în Scripturi de trâmbiţarea celui de al şaptelea înger 
pentru deschiderea cărţii judecăţii. 

Voi veni numaidecât la voi, copii din grădina Mea, şi 
voi grăi cu voi despre îngerul Meu. Acum însă voiesc să-i 
spun lui antichristul că nu se poate face îngerul Meu, şi că Eu 
voi veni, precum M-am şi suit, cu îngerul Meu. Amin, amin, 
amin. îngerul lui e din duhul lui făcut, iar el şi-a pierdut min- 
tea şi nu ştie ce este înger şi nu ştie ce este Hristos, şi ca să 
ştie, îi spun Eu. Amin. îi spun Eu: Eu sunt foc mistuitor, care 
arde pe antichristul. Eu sunt sabie bine ascuţită la amândouă 
capetele, care taie până la os pe antichristul, care nu poate să 
facă ce fac Eu. Eu sunt nor de acoperire pentru fiii cerului pe 
pământ, aşa cum am şi fost. Eu sunt Hristosul Tatălui, iar el 
este diavol. Eu sunt Judecătorul, iar el este judecatul; el, şi 
toţi slujitorii lui, care sunt îngerii lui, îngerii lui antichrist cel 
roşu, roşu peste tot, aşa cum s-a născut şi a trăit din sabia lui, 
nu de la Mine, că dacă trăia de la Mine, nu se făcea antichris- 
tul împotrivitorul Meu şi al lucrului Meu cel binecuvântat 
mai înainte de a se naşte el. 

Antichristul a luat din Scripturi de peste tot cuvântul 
cel pentru venirea Mea, şi se uită în el şi vrea să-l împlineas- 
că, dar Eu vin cu îngerul Meu, nu cu al lui, şi iată, rostesc cu- 
vântul lui cel pământesc pe româneşte, şi spun: proorocii Mei 
cei din Scripturi, Iezechiel, Daniel, Zaharia şi toţi cei care au 
descoperit prin cuvânt slava Mea şi venirea Mea, ei au spus: 
«slava Domnului», şi nu au spus OZN, precum vrea să gră- 
iască antichristul despre slava venirii Mele. El Mă aşteaptă pe 
Muntele Măslinilor, dar şi Eu îl aştept tot acolo, ca să-l mis- 
tuiesc, că sunt foc mistuitor, şi îl voi nimici prin venirea Mea 
şi prin îngerul Meu. Amin. 

Ilie, proorocul Meu, a fost luat la cer cu foc, cu trăsură 
trasă de cai de foc, nu cu OZN. Iezechiel a arătat slava Mea 
cea arătată de Mine lui, slavă vie, slavă de foc, slavă din care 
curge foc, roţi de foc, îngeri fără de trup, vedenie de foc, nu 
OZN, iar Eu stând în mijlocul focului, nu în mijlocul făcătu- 
rilor omeneşti. Eu umblam pe mare cu piciorul, nu cu vapo- 

ral, cum umblă antichristul care se dă mai mare ca Mine, că 
nu e greu să mergi cu vaporul, ci e greu să mergi cu pasul pe 
deasupra apei, aşa cum am mers Eu şi sfinţii Mei. Eu umblu 
pe cer cu trupul şi cu slujire de îngeri, nu cu avionul, nu cu 
racheta, nu cu OZN-ul, cum umblă antichristul, că nu e greu 
să umbli pe cer cu avionul sau cu OZN-ul, ci e greu să umbli 
cu pasul şi cu norii în suire şi în coborâre şi pe aripile vântu- 
rilor, precum umblu Eu şi sfinţii Mei. Dar iată, precum omul 
cel mincinos a căzut din cer la cuvântul Meu rostit de cel 
sfânt pe pământ, şi precum acela care se dădea dumnezeu 
peste oameni s-a zdrobit căzând din cer pe pământ după ce 
s-a suit, tot aşa minciuna cea de azi va fi mistuită în foc ne- 
stins, rostit prin cuvântul Meu, căci antichristul se va sui în 
curând în cer ca să vină pe pământ, în locul Meu, şi să se facă 
rege. Se va ridica până la cer şi se va prăbuşi, că în cer este 
Dumnezeu. Dar el nu crede, bietul de el, că şi-a pierdut min- 
tea mai înainte de a se fi născut, şi încă din pântece s-a bătut 
cu cel credincios Mie (Iacov şi Esau, n.r.). 

Fiilor, fiilor, mare taină vă spun spre ştiinţă, că precum 
Eu, Domnul, am venit trecând prin poporal evreu, tot la fel şi 
antichristul cel desfrânat, căci scris este: «Duşmanii omului 
vor fi casnicii lui». Poporal evreu este căzut sub osânda ba- 
nului, şi banul îl blesteamă şi îl osândeşte, căci pe Mine, Cel 
din cer venit, M-a dat la moarte pe bani. 

Eu am împlinit Scriptura şi am adus foamete pe pă- 
mânt, şi omului îi este foame de păcate şi de viaţă desfrânată, 
nu de cuvântul lui Dumnezeu, şi iată, deodată am deschis ce- 
rurile şi aduc din nou cuvântul Meu, dar aduc cuvântul jude- 
căţii, şi prin el îl vădesc pe antichristul, care-şi zice „mielul" , 
dar nu e miel, că el a răstignit pe Miel. 

Fiilor creştini, fiţi cuminţi! Amin, amin, amin zic vouă: 
fiţi cuminţi, fiţi cuminţi, fiţi cuminţi! Toate semnele minci- 
noase vor veni pe pământ, ca să cadă sub ele omul cel min- 
cinos care se desfrânează sub tot pomul verde sub numele 
Meu, dar voi fiţi cuminţi, că îngerul Meu va sta între voi şi 
omul minciunii, care va da trap minciunii. îngerul Meu vă va 
acoperi pe voi din ochii lor, şi pe ei din ochii voştri, ca să fiţi 
voi cuminţi. Păcatul fuge de omul care nu se gândeşte la pă- 
cat, dar păcatul văzut îi deschide mintea omului ca să se gân- 
dească la el, iar mintea se face inimă şi se face trap, după cum 
Eu am grăit prin părinţii voştri cei sfinţi, dar voi nu vă uitaţi, 
fiilor. Fiţi cuminţi, nu fiţi evrei. Fiţi cuminţi, fiţi cuminţi, fiţi 
cuminţi! Amin. 

Acum termin, şi iarăşi vin, şi voi grăi cu voi despre în- 
gerul Meu. Amin, amin, amin. 

1/14 februarie 1999 

Praznicul întâmpinării Domnului 

Domnul Se suie şi coboară slujit de îngeri. Nimicirea făcăturilor 
omului: OZN. îngerul Domnului, Mihail arhanghelul, este 
ocrotitorul poporului ales. 

O laşul Meu strigă iar la porţi să se deschidă. Vin 
din nou, vin cu sărbătoare împărătească pentru 
pomenirea aceea când Eu, Domnul, şi cu mama Mea Fecioa- 
ra, însoţiţi de losif cel ales ca să Ne fie Nouă acoperământ şi 
tată pământesc şi cu grijă de Noi, am mers la templu ca să du- 
cem jertfa de curăţire după naştere, şi să Mă dea pe Mine 
Domnului, şi apoi să Mă răscumpere până la creşterea depli- 
nă de slujitor al Tatălui. Eu M-am plecat legii şi omului, ca un 
om supus păcatului, ca omul care se naşte cu păcat din păcat. 


Eu am întocmit legea de pe muntele Sinai prin îngerul Meu 
înaintea lui Moise, legea Mea cea sfântă, poruncind-o peste 
om, şi M-am aplecat, ca să nu spună omul că nu poate. în toa- 
te i-am arătat omului cum să facă, şi apoi să facă. Dacă un în- 
văţător îl învaţă pe om fără să fie văzut că face şi el tot aşa, 
acela este fariseu care învaţă făţărnicia pe care o lucrează şi 
el. Fiecare învăţător trebuie să-l înveţe pe om ceea ce face el, 
nu altceva. Fiecare meşter îi arată ucenicului meşteşugul şi îl 
învaţă cu mâna lui cum să lucreze ca să-şi deprindă mâna. 

Eu sunt învăţător adevărat, căci sunt din cer venit, şi 
i-am arătat omului să lucreze ca Mine pe pământ. M-am 
coborât din cer pe pământ şi M-am suit de pe pământ în cer, 
ca să vadă omul şi să lucreze şi el tot aşa. Am fost slujit de 
îngeri şi i-am arătat omului să lucreze tot aşa, slujit de îngeri, 
aşa cum am lucrat Eu. Omul trebuie să se nască din cer, ca şi 
Mine, şi trebuie să trăiască pe pământ cum am trăit Eu, şi 
trebuie să se suie la cer cum M-am suit Eu, şi să vină la Mine 
în cer precum Eu vin la el pe pământ, slujit de îngeri, dar 
omul nu M-a luat învăţător peste el. lată de ce vin din cer la 
om. Vin să-l deprind să Mă ştie omul de învăţător din cer; vin 
să-l fac să ştie că este cer, şi că este Dumnezeu în cer; vin 
să-i spun că nu numai pământ este, ci este şi cer, şi că pe pă- 
mânt locuieşte omul, iar în cer este Dumnezeu, Cel ce a făcut 
cerul şi pământul. Amin. învăţ ca un învăţător pe cei mici, şi 
încep învăţându-1 pe om să se facă mic ca să înveţe, căci cei 
mari nu mai iau de la Dumnezeu învăţătură, şi şi-au luat ave- 
rea şi s-au dus cu ea în iad, în lumea cea fără Dumnezeu pe 
pământ, şi iadul s-a deschis şi l-a înghiţit pe om, şi s-a făcut 
lumea mormânt pentru omul cel fără Dumnezeu pe pământ, 
şi s-a făcut omul antichrist, iar aceasta înseamnă om fără 
Dumnezeu, om fără învăţătorul Cel din cer. 

Antichristul nu lucrează împotriva Mea, că nu poate, 
fiindcă Eu sunt Dumnezeu în cer şi pe pământ. El lucrează 
împotriva lui, el îşi sapă prăpastia lui, că el este pe pământ şi 
este neputincios pentru el şi pentru tot omul, căci este în 
întuneric, fiindcă lumina lui este minciună, nu lumină. Cu- 
rând, curând lumina cea făcută de el se va stinge de însăşi 
mâna lui. Când el se va sui ca să vină din cer, aşa cum zice el 
că va face, atunci îngerul Meu va lua foc din focul slavei 
Mele şi îl va arunca pe pământ, şi va lua foc lumina cea făcută 
de mâna omului antichrist. Atunci va înceta tot lucrai făcătu- 
rilor omului şi se va stinge înţelepciunea cea strânsă de om, 
şi omul va zice că n-o mai vede şi că n-o mai ştie, fiindcă ea 
a fost făcătură, nu înţelepciune, făcătură mai înţeleaptă ca 
omul, mai harnică decât omul, aşa cum a făcut-o omul cel se- 
meţ. Eu am lucrat înţelepciune din cuvânt, nu din fier, nu din 
păcură, nu din aur şi argint, nu din minciună. Când am făcut 
cerul şi pământul, din cuvânt le-am făcut, dar când l-am făcut 
pe om, l-am făcut cu cuvântul, şi apoi mâna Mea a împlinit 
cuvântul cel dumnezeiesc, şi apoi Duhul Meu a suflat peste 
pământ, şi pământul s-a făcut om cu suflet viu. Omul însă a 
făcut fier cu suflet viu, spre moartea sufletului său, căci scris 
este: «I s-a dat duh să grăiască icoana; i s-a dat să insufle 
duh chipului fiarei ca să grăiască, că a zis celor de pe pământ 
să facă fiarei chip». Omului nu-i mai trebuie înger. Ce-i mai 
trebuie lui înger? îngerul lui este televizorul, este calculato- 
rul, este farfuria căreia îi zice OZN, nu înger, lată, toate se vor 
opri la trâmbiţa Mea cea de apoi, care este îngerul Meu, cel 
de al şaptelea înger care sună. 

Grăiesc vouă, fiilor din grădină; vouă, şi poporului 
Meu cel mic. îmi pun pecetea Mea pe fruntea voastră. Mă 
aplec până la voi şi vă sărat fruntea cu gura Mea, cu cuvântul 
Meu, ca să rămână pecetea Mea pe frunţile voastre, şi cu ea 

să aduc moartea omului mincinos care minte asupra lui Dum- 
nezeu. Vă însemnez căsuţele cu pecetea Mea, a viului Dum- 
nezeu, şi vă însemnez frunţile, căci îngerul Meu, curând, 
curând sună ca să moară cei vii, şi să învieze cei morţi; să 
moară cei vii care n-au pe Dumnezeu, şi să învieze cei morţi 
care au pe Dumnezeu. La început când aţi venit la Mine, am 
pus pecetea Mea pe fruntea voastră şi v-am sărutat fruntea ca 
să pecetluiesc Eu pecetea îngerului Meu peste voi, şi ca să se 
teamă satana de voi, să se teamă antichristul, care se închină 
chipului fiarei. 

îngerul Meu a surpat pe satana de la început şi până 
azi. îngerul Meu este lumina Mea cea mai dinaintea luminii. 
El a fost cel ce M-a acoperit pe Mine când eram înaintemer- 
gătorul poporului Israel, în chip de stâlp de foc şi în chip de 
nor acoperindu-Mi poporul. îngerul Meu a scris cu focul lui 
poruncile Mele de pe muntele Sinai când cuvântul Meu grăia 
peste Moise. îngerul Meu s-a făcut foc care a biruit focul 
omului şi i-a scos nevătămaţi pe cei din cuptorul cu foc. înge- 
rul Meu l-a purtat pe Avacum spre Daniel când flămânzise în 
groapa cu lei. îngerul Meu s-a aşezat înaintea lui Valaam ca 
să-l oprească să-Mi blesteme poporul. Pe Petru, apostolul 
Meu, l-a scos din lanţuri şi din temniţă îngerul Meu, îngerul 
Domnului, trâmbiţa cea din urmă. 

încă şi încă grăiesc vouă despre această taină care se 
cheamă îngerul Domnului. îngerul acestei lucrări care a fost 
şi care este cu voi, este îngerul Meu, îngerul Domnului. înge- 
rul lui Verginica a fost şi este îngerul Meu, îngerul Domnului, 
îngerul acestei grădini, şi al vostru, este îngerul Domnului, 
voievodul şi arhanghelul Mihail. Amin, amin, amin. El este 
îngerul Meu, care a lucrat pentru Israel, înecând pe egipteni, 
învingând pe cananeeni, întărind pe Moise şi pe Aaron şi 
pe Iosua şi pe David şi pe Mine, Domnul; Domnul Cel slujit 
de îngeri. El este îngerul Meu, care a lucrat pentru voi sco- 
ţându-vă din lume şi învingând lumea din voi şi întărindu-vă 
pentru Mine, pentru Domnul. 

Fiilor, încă o taină grăiesc vouă: îngerul Meu vă va 
acoperi pe voi când pentru lume va suna judecata, şi pentru 
morţi, învierea. Vă veţi uita şi nu veţi mai vedea lumea, şi nici 
lumea pe voi, lumea care va alerga după voi. Eu însă vă voi 
acoperi pe voi cu îngerul Meu, aşa cum el Mă acoperă pe 
Mine, Domnul. Când Mi-am început lucrarea prin Verginica, 
am spus aşa: «Când va lua pământul foc, credincioşii Mei nu 
vor arde. Când totul se va dărâma, ei vor rămâne, că au pe 
frunţile lor pecetea Mea şi sărutarea Mea, căci credincioşii 
sunt de partea Mea şi nu părăsesc calea Mea cu ei, căci au 
cu ei pe îngerul Meu». Amin. 

Mihail arhanghelul este îngerul Domnului, îngerul 
Meu, care l-a păzit pe unsul cel din urmă al românilor. A stat 
mereu cu cel uns, şi nu s-a lipit de el sabie sau glonţ sau altă 
vătămare, şi am împlinit Scriptura zilelor voastre, că aşa v-am 
spus: «El va veni înapoi în ţara Mea şi a lui şi a voastră». Şi 
a venit, slujit de îngerul Meu, căci cuvântul Meu este 
adevărul. 

Eu, Domnul, vă ocrotesc pe voi şi vă dau pe îngerul 
Meu în vreme de strâmtorare şi vă izbăvesc, că aşa este scris 
despre zilele voastre: «în vremea aceea se va ridica Mihail, 
marele voievod, care ocroteşte pe poporul Meu în vreme de 
strâmtorare, vreme cum n-a mai fost de când popoarele şi 
până în vremea de acum, dar cel ce este scris în cartea aceas- 
ta, va fi izbăvit. Ba se vor deştepta dintre cei mulţi care dorm 
în ţărâna pământului, unii spre viaţă veşnică, şi alţii spre 
scârbă veşnică, iar înţelepţii Mei vor străluci pe bolta ceru- 
lui, şi cei ce au adus pe mulţi pe calea cea dreaptă, vor fi ca 


stelele în vecii vecilor». Amin. Eu, Domnul, am trimis pe în- 
gerul Meu ca să vă vestească vouă aceste cuvinte. Vin curând, 
însoţit de îngerul Meu, precum M-am şi suit. îngerul Meu 
este împreună slujitor cu voi şi cu cei ce păzesc cuvintele căr- 
ţii acesteia, iar voi închinaţi- vă Mie, ca şi îngerul Meu. Să nu 
pecetluiţi aceste cuvinte, că este vremea lor, şi Eu vin curând. 
Amin. 

Fiilor, fiţi vrednici de paza îngerului Meu. Când au 
vrut cei mari de peste România să vă piardă pe voi pentru că 
eraţi ai Mei (16 decembrie 1989, n.r.), îngerul Meu s-a băgat în- 
tre ei şi voi şi i-a pierdut pe ei, iar pe voi v-a izbăvit, şi nu se 
numeşte nici revoluţie, nici lovitură de stat ceea ce a fost 
atunci prin vărsare de sânge, ci se numeşte lucrarea îngerului 
Meu pentru ocrotirea voastră. Fiţi vrednici de paza îngerului 
Meu, fiilor, căci lucrarea cuvântului Meu are de înger pe 
îngerul Meu, Mihail arhanghelul, voievodul oştirilor cereşti, 
care a rostit cuvântul Meu peste firea îngerilor care se seme- 
ţiseră împotriva Mea, zicând oştirilor cereşti: «Să stăm bine 
şi cu frică şi cu luare-amintel». Amin. 

Fiilor, luaţi aminte la tainele pe care vi le aduc. Eu am 
fost slujit de înger şi i-am arătat omului să lucreze tot aşa, 
slujit de îngeri. îngerul Meu va lua foc din focul slavei Mele 
şi îl va arunca pe pământ şi va lua foc lumina cea făcută de 
mâna omului cel fără Dumnezeu, şi atunci va înceta tot lucrul 
făcăturilor omului, şi se va stinge înţelepciunea cea din om ie- 
şită şi omul n-o va mai vedea, fiindcă ea a fost făcătura omu- 
lui, nu înţelepciune. Toate se vor opri la trâmbiţa cea de apoi, 
care este îngerul Meu, cel de al şaptelea înger care va suna. 
Pecetluiesc pecetea îngerului Meu peste voi. Cuvântul Meu 
întăreşte peste voi pe îngerul Domnului. Lucraţi lucrare înge- 
rească şi slujiţi-Mi Mie cu ea, că v-am dat de lucru pentru 
Mine. Iar pentru omul minciunii, antichristul, aşa grăiesc: îl 
voi arunca pe pământ, căci se va sui pe cer ca să vină în locul 
Meu şi să-şi zică „rege" şi să-şi zică „hristos". îl voi arunca 
pe pământ şi va fi zdrobit, el şi îngerii lui, el şi slujitorii lui. 
Iar Eu vin curând însoţit de îngerul Meu, precum M-am suit 
la Tatăl. Vin să fac dreptate sfinţilor, care-Mi zic mereu: 
„ Când, Doamne? O, un pic, un picuţ încă, şi vin. Curând, 
curând vin, căci sunt gata şi vin, şi îngerul Meu merge înain- 
tea Mea, căci vin. Amin, amin, amin. 

2/15 februarie 1999 

Duminica izgonirii lui Adam din rai 

O singură poruncă le cuprinde pe toate: ascultarea de Dumnezeu. 
Deşertăciunea minţii omului nu pătrunde taina fiinţei lui 

Dumnezeu. 

acă vin pe pământ, dacă vin mereu cuvânt din 
cer pe pământ, acesta este lucrul ce-1 am Eu de 
făcut, căci M-am dus ca să vin. Amin. Dacă sunt Cel ce sunt, 
atunci aceasta îmi este lucrarea: să fiu; şi iată, sunt, căci 
voiesc şi omul să fie. Voiesc şi iar voiesc să fie şi omul, să 
vrea şi omul să fie, să vrea măcar la sfârşit dacă n-a vrut la în- 
ceput. La început a vrut în alt fel omul. La început omul a vrut 
să fie Dumnezeu, şi atunci L-a pierdut pe Dumnezeu, că aşa 
a voit, şi n-a mai fost, căci a murit apoi. Măcar la sfârşit să 
vrea omul să fie, că Eu asta vreau, şi vreau să rămân Dumne- 
zeul omului, ca să-i fie bine omului şi să aibă omul viaţă. 
Când omul s-a opus lui Dumnezeu prin neascultare, atunci 
s-a îmbrăcat în trup muritor şi n-a mai fost, dar Eu sunt Cel 
ce sunt, şi vreau şi omul să fie, şi vreau să trăiască omul şi să 
aibă Dumnezeu peste el, căci acela este cel ce trăieşte, acela 

care are pe Dumnezeu peste el şi pentru el. Dacă vin pe pă- 
mânt, de aceea vin, că acesta este lucrul ce-1 am de lucrat. 
Dacă i-am spus omului să împlinească porunca Mea, de aceea 
i-am spus-o, ca s-o împlinească şi s-o lucreze şi să aibă lucra- 
re omul. 

Iată, omul stă de şapte mii de ani deasupra cerurilor, 
deasupra lui Dumnezeu, că nu împlineşte porunca lui Dum- 
nezeu, nu împlineşte ascultarea de Dumnezeu, căci aceasta 
este porunca: ascultarea de Dumnezeu. O, Eu sunt Cel ce 
sunt, dar omul nu împlineşte porunca Mea, şi stă deasupra 
Mea. Cel ce trece peste Mine, acela se face mai mare ca Mine 
şi stă deasupra Mea prin voia lui, care biruieşte peste voia 
Mea. Voia Mea am pus-o peste om, căci Eu l-am făcut pe om, 
dar omul n-a iubit umilinţa, n-a iubit să fie mai mic ca să fie, 
ci a iubit să fie mai mare, ca să nu fie. Tot omul calcă peste 
poruncile Mele pe care le-am pus peste omul cel căzut din rai. 
Le-am pus ca să-i arăt omului calea înapoi spre rai, dar şi aşa 
omul tot mai mare a rămas, că nu vrea omul să împlinească 
pe Dumnezeu în el, mai mare decât pe el. 

Omul a căzut din rai pentru mâncare. Eu însă am cobo- 
rât după om şi M-am făcut asemenea lui şi M-am pregătit să 
mor pentru el, ca să vadă ce fac Eu pentru el şi să Mă preţu- 
iască de Dumnezeu peste el. Am stat nemâncat patruzeci de 
zile şi patruzeci de nopţi când M-am pregătit pentru moarte. 
Am făcut aşa ca să plătesc păcatul mâncării omului, care n-a 
stat nemâncat pentru viaţă. Eu am stat nemâncat pentru moar- 
te, iar el n-a stat nemâncat nici pentru viaţă. Şi câte n-am fă- 
cut Eu când am venit să Mă pregătesc pentru moarte! Am fă- 
cut tot ce n-a voit omul să facă pentru viaţa lui, şi apoi M-am 
dovedit Dumnezeu mare peste om şi pentru om, şi nu M-a 
voit omul, şi nici azi nu Mă vrea. Dar Eu îl voiesc pe om, şi 
voiesc să-l fac şi pe el să vrea, că acesta este lucrul ce-1 am de 
lucrat. Omul s-a ridicat mult prea mare faţă de Mine şi de 
aceea nu Mă mai ascultă, şi de aceea moare, că dacă s-a ridi- 
cat peste Mine, nu înseamnă că e şi mare, ci înseamnă că nu 
este, dar Eu voiesc să fie, şi de aceea lucrez de deasupra lui, 
şi de aceea vin mereu la om cu duh ceresc şi cu cuvânt ceresc, 
căci vreau să-i fiu omului cale înapoi spre rai, numai să vo- 
iască omul. 

O, e greu de tot, că azi omul înţelege după mintea lui 
fiinţa lui Dumnezeu. E greu de om, că el şi-a băgat în minte 
prea multă deşertăciune, şi nu mai este bună de nimic mintea 
omului, dar Eu sunt Cel ce sunt şi Cel ce pot peste om, şi voi 
lua de pe pământ mintea cea de la sfârşit a omului şi îi voi da 
omului mintea cea dintâi, şi cu ea va vedea pe Dumnezeu şi 
mărirea lui Dumnezeu. Omul nu mai are putere. Omul a fost 
casa Mea cea sfântă, cea cu putere din puterea Mea, dar, vai, 
nu mai are omul nimic bun pentru Mine. Scris este: «Când 
puterea omului se va sfârşi, atunci va veni Domnul» şi va da 
lege bună pentru om, şi omul se va supune, şi apoi se va ridica 
pentru Dumnezeu. Cele scrise sunt scrise, şi sunt înfiinţate 
prin cuvânt, şi vor fi lucrare văzută, şi atunci va veni Domnul, 
precum este scris. 

O, dacă vin pe pământ, dacă vin mereu cuvânt pe pă- 
mânt, acesta este lucrul ce-1 am de lucrat. O, dacă sunt Cel ce 
sunt, aceasta îmi este lucrarea: să fiu. Voiesc şi omul să fie. 
De aceea vin. Voiesc să Mă odihnesc din nou, şi iată, de aceea 
vin. Caut mereu locaş pentru odihnă; iată de ce vin. Omul a 
fost casa Mea. Vin şi îmi caut casa ca să Mă odihnesc, căci 
omul a fost raiul Meu. Omul e şi el obosit. Vin să-i dau casa 
din care a plecat, de aceea vin. Curând, curând nimic nu va 
mai fi pentru om decât casa lui din care a plecat. Eu sunt Cel 
părăsit de om, şi îl aştept să se întoarcă şi să fie, şi să-i fiu 


casă şi să-l odihnesc. Voiesc să vrea şi omul, căci omul este 
lucrul mâinilor Mele, rai din rai a fost, casa Mea a fost. Să se 
întoarcă omul la Mine şi să mănânce tot ce-i dau Eu să mă- 
nânce şi să fie viu. Să asculte porunca Mea şi să fie omul 
odihna Mea, precum Eu l-am făcut să fie. Amin. 

O, fiilor spre care-Mi deşert cuvântul Meu ca să fie el 
între om şi Mine! Mâncaţi porunca Mea. Ea este ascultarea de 
Dumnezeu. E foamete mare pe pământ, foamete de Dumne- 
zeu. Stă omul flămând de Dumnezeu şi nu ştie ce este aceas- 
tă foame. Omul ţine post de Dumnezeu, nu de bucate, dar Eu 
voi fi şi voi lucra pentru mulţi lumină, că scris este: «Ce nu 
poate omul, pot Eu». Amin, amin, amin. Când omul nu va 
mai putea, pot Eu. Omul nu va mai avea ce să poată, şi atunci 
pot Eu. Să-Mi spună omul că nu mai poate, şi atunci pot Eu, 
căci scris este: «Ce nu poate omul, pot Eu». Acum poate 
omul; aşa zice el. Curând, curând nu va mai avea ce să poată, 
şi îmi va spune omul că nu mai poate, că nu mai are ce să 
poată, şi atunci pot Eu, căci omul e neputincios, iar Eu în cel 
neputincios pot. Amin, amin, amin. 

8/21 februarie 1999 

Sărbătoarea sfântului sfinţit mucenic Haralambie 

Cercetarea inimilor şi a minţilor pentru sfinţenia vieţii, în întâm- 
pinarea serbării învierii Domnului. 

M ă las peste voi cu har proaspăt, fii lucrători din 
partea Mea, fii ai grădinii Mele. Mă las peste 
voi cu cuvinte sfinte pentru sfinţenia fiilor bisericii cea de 
nou Ierusalim. Merg cu voi la lucrul pregătirii bisericii pentru 
sărbătoarea patimilor Mele. Să audă poporul cel cercetat că 
merg cu voi. Să se aşeze înaintea Mea, nu înaintea voastră. Să 
se aşeze poporul cel cercetat de Mine prin voi şi să se cerce- 
teze pe sine fiecare copil din Israel, că mare este numele lui 
Israel, numele poporului creştin care păzeşte porunca Mea, 
ascultarea de Dumnezeu. 

Mă las peste voi cu harul Meu, iar voi lăsaţi-vă cu ha- 
rul vostru în harul Meu, că vi-1 dau pe al Meu. Amin. Faceţi-1 
pe fiecare copil din Israel să-şi aducă conştiinţa înaintea Mea, 
cercetându-se pe sine pentru Mine şi pentru sine şi pentru 
fraţi, fraţii Domnului, căci am spus peste Israel: «Fiilor, 
deschideţi-Mi, deschideţi-vă! Vreau să vorbesc cu sufletele 
voastre, vreau să Mă uit în casa voastră, căci sunt Stăpânul 
şi sunt învăţătorul vostru şi Mă îngrijesc de voi». Şi iată ce 
mai spun peste fiii bisericii Mele de azi: fiilor, staţi deschişi 
înaintea Mea când vin să vă cercetez; lăsaţi- Mi liberă intrarea 
în voi, că am de uitat la voi şi de lucrat la voi, la creşterea şi 
la statura şi la lucrarea voastră, care înseamnă intrarea Mea în 
voi şi ieşirea Mea din voi; ieşirea Mea din voi şi intrarea Mea 
în voi. Amin. 

Vin să vă pregătesc pentru sărbătoarea patimilor Mele 
pentru voi, sărbătoarea iubirii Mele pentru cei ce cred Mie. 
Din iubire M-am supus chinurilor dumnezeieşti pentru voi, ca 
să Mă iubiţi şi voi apoi. Iubiţi lucrarea Mea în voi, că de aceea 
o aduc din cer peste voi, ca să o lucraţi, nu ca să rămână în 
cer sau în carte. Sărbătoarea cea pentru care vă pregătesc este 
sărbătoarea patimilor Mele. Ea începe cu cercetarea con- 
ştiinţei, cercetarea fiinţei tale, fiule cercetat, legătura dintre 
Mine şi tine, că Mă apropii de tine ca să văd fiinţa ta, con- 
ştiinţa ta faţă de patimile Mele. Patimile Mele au fost iubire 
sfântă, jertfită pentru om. Patimile Mele au fost chinurile 
dumnezeieşti pe care le-am purtat împotriva păcatelor omu- 

lui, ca să le stric puterea şi să vină omul spre patima Mea şi 
s-o ia pe umeri şi s-o poarte, ca să semene cu Mine şi să stea 
înaintea Mea. 

Sfântul şi arhiereul Meu Haralambie a pătimit chinuri 
pentru credinţa lui în Mine, căci credinţa aşa se încearcă, şi 
apoi credinţa lui a înverzit şi a înfrunzit şi s-a înrămurit şi a 
înflorit şi a rodit, căci s-a făcut copac mare la streaşină casei 
omului cel depărtat de Dumnezeu, care pătimeşte păcate, nu 
chinuri. Acest sfânt a avut lucrarea Mea în el şi a biruit cu 
Mine puterea cea neputincioasă a păgânilor care-1 chinuiau, 
căci i-a mustrat prin puterea Mea care-1 vindeca de toate chi- 
nurile cele de la ei. El sărbătorea în el sărbătoarea patimilor 
Mele, nu a patimilor lui, căci pentru numele Meu lucra el îna- 
intea păgânilor. 

Iubirea creştinilor, dacă nu se vede, dacă nu este dove- 
dită prin lucrarea Mea în ei, ea nu este iubire de Dumnezeu, 
şi este iubire pentru ei, nu pentru Mine. Cine Mă iubeşte pe 
Mine, acela nu se poate ascunde, ci, din contra, Mă mărturi- 
seşte, după cum Eu, Domnul, trimit peste el încercarea cre- 
dinţei lui. 

Fiilor, staţi deschişi, că vin să vă cercetez credinţa şi 
firea credinţei şi duhul credinţei, ca apoi să vă şi povăţuiesc 
după cum vă este de multă sau de puţină iubirea. Vin cu cei 
din grădină, dar vin Eu. Nu cumva să vă găsesc ascunşi sau 
nepăsători sau nelucrători peste voi. Nu cumva să aştept plân- 
gând ca să deschideţi şi să văd în voi. Nu cumva să Mă ţineţi 
la uşă, căci Eu v-am învăţat să Mă iubiţi şi să Mă aşteptaţi şi 
să Mă chemaţi să vin. Şi iată, vin, iar voi deschideţi-Mi, căci 
sunt Stăpânul. începem pregătirea pentru sărbătoarea pati- 
milor Mele pentru voi, sărbătoarea iubirii Mele pentru cei ce 
cred Mie. Ea este pregătire şi pentru voi, şi pentru iubirea 
voastră, căci cel ce Mă iubeşte trebuie să se asemene Mie. 

Nimeni pe pământ nu ştie să se pregătească pentru 
Do mn ul. Mulţi îşi dau trupul la post, dar conştiinţa nu şi-o 
cercetează şi dragostea de Dumnezeu nu şi-o aşează. Scris 
este: «Dacă mi-aş da trupul să fie ars, iar dragoste nu am, 
nimic nu sunt. Dacă aş avea înţelepciune şi milostenie, nimic 
nu sunt dacă nu am dragoste». O, nimeni pe pământ nu ştie 
să se pregătească pentru Domnul, că nu se poate şi Domnul şi 
mamona în acelaşi trup şi în acelaşi duh şi în aceeaşi casă, 
căci casa aceea nu este casă, ci este dărâmătură. 

Fiilor din Israel, fiilor cercetaţi de Dumnezeu, Mă las 
peste voi cu harul Meu, iar voi lăsaţi-vă cu harul vostru în 
harul Meu, că vi-1 dau pe al Meu. Fiilor, cercetaţi pe Dumne- 
zeu, cercetaţi-L dacă este în voi, cercetaţi-vă casa şi deschi- 
deţi Domnului. Vin la voi cu cei din grădină. Vin cu har 
proaspăt pentru sfinţenia bisericii. Vin Eu la voi, nu veniţi voi 
la Mine. Vin Eu. Eu ştiu unde trebuie să vin; de aceea vin Eu. 

Fiilor din Israel, învăţaţi de la Mine marea lucrare a 
cercetării fiinţei voastre, ca să pot Eu să am în voi fii pe 
potriva Mea şi să văd în voi şi să Mă văd în voi, căci fiii 
acestei lucrări sunt cei ce se arată că sunt. Amin, amin, amin. 

10/23 februarie 1999 

Duminica întâi a Postului Mare, a dreptei credinţe 

înţelepciunea cuvintelor vine de la învăţătura cea sfântă. Semeţia 
surpă biserica. Neumilinţa atrage cu sine ascunderea. Umilinţa 
este toiag pentru cel sfânt. 

F iilor din grădina Mea, am spus vouă că Eu sunt 
învăţătorul celor ce Mă voiesc Dumnezeu peste 
ei. Aduc la voi cuvântul învăţăturii cea pentru sfinţi, căci în- 


văţătura Mea, numai cei sfinţi o pricep, şi de aceea o şi îm- 
plinesc în ei, căci ei iubesc curăţenia cea de duh şi cea de trup, 
şi umilinţa cea lucrătoare de sfinţenie. 

O, cui să mai dau Eu învăţătura Mea? Cine este cel ce 
o caută ca s-o ia? Cine este cel ce o pune peste el ca s-o caute? 
Nu mai sunt pe pământ oameni sfinţi, oameni cuminţi, oa- 
meni umiliţi între oameni, în care Eu să-Mi găsesc plăcerea, 
şi din care să lucrez pentru oameni. Voiesc să-i înţelepţesc pe 
oameni, căci înţelepciunea lor nu e bună, dar cel mai greu Mă 
doare de oamenii care zic că-L iubesc pe Dumnezeu şi că-L 
urmează. Mă doare de aceştia, căci omul nu ştie ce este iubi- 
rea de Dumnezeu şi urmarea Lui. Oamenii fac aceasta pentru 
binele lor, nu pentru binele Meu, iar cine face aşa, acela nu 
ştie să caute calea Mea, şi s-o afle apoi. 

Omul nu mai pomeneşte peste el şi în el dreapta credin- 
ţă, iar vouă, copii ai cuvântului Meu, v-am spus despre cre- 
dinţă că nu poate fi dreaptă sau strâmbă, ci este credinţă şi 
atât, sau necredinţă şi atât. Omul nu ştie să înţeleagă cuvin- 
tele, dar Eu sunt învăţătorul celor ce Mă voiesc Dumnezeu 
peste ei, ca să ştie să înţeleagă cuvintele. Vă dau vouă, fiilor, 
vă dau înţelepciunea cuvintelor ca s-o puneţi peste cei ce Mă 
caută învăţător peste ei. Vă dau vouă din Mine şi ies din voi 
cuvânt cu învăţătură sfântă în el, ca s-o puneţi peste copiii cu- 
vântului Meu, peste cei ce sunt poporul Meu, biserica Mea 
cea vie de la sfârşitul vremilor omului. Vă dau ca să daţi, şi 
ca să aibă înţelepciune cel ce se apleacă să ia. Omul trebuie 
să ştie să ia, căci aceasta este înţelepciune: să ştie să ia. Omul 
nu ştie să ia. Omul nu înţelege cuvintele. Biserica este cea 
sfântă. Omul este omul sfânt. Cuvântul „om sfânt “ este cu- 
vânt mare înaintea Mea. De aceea M-am făcut învăţător peste 
pământ, căci iată, omul nu ştie să împlinească fapta cuvân- 
tului sfânt. 

Aş voi să ştie cârmuitorii de suflete ce înseamnă să fie 
cârmuitori şi ce au de făcut cârmuitorii. Ei trebuie să înţelea- 
gă cuvântul cel rău, ca nu cumva cuvântul rău să ia înfăţişare 
pe ascuns în omul care nu ştie ce este răul. Iată, omul nu ştie 
ce este răul ca să nu-1 facă. Omul nu ştie ce înseamnă desfrâ- 
nam ca să n-o lucreze. Omul nu ştie ce înseamnă minciună, 
nu ştie ce înseamnă ascundere, nu ştie ce înseamnă cădere ca 
să nu le lucreze pe acestea şi să nu fie în acestea. Şi iarăşi zic: 
omul nu ştie ce înseamnă curăţenie, nu ştie ce înseamnă 
feciorie, nu ştie ce înseamnă credinţă în Dumnezeu, nu ştie ce 
înseamnă sfinţenie şi iubire de Dumnezeu şi adevăr şi pace şi 
conştiinţă curată, ca să le lucreze şi să le aibă pe acestea. 
Omul nu ştie ce înseamnă milostenie, nu ştie ce înseamnă 
propovăduire, nu ştie ce înseamnă faptă curată, ca să le lu- 
creze pe acestea. în zadar crede omul că ştie. Nu ştie nici 
omul şi nici învăţătorii omului. Cine ştie, să dovedească apoi 
că ştie, şi Eu îl voi încununa pe el. Vreau să-i încununez pe 
cei ce ştiu adevărul cuvintelor. Aceia nu sunt biruiţi de rău, ci 
numai de bine, căci umilinţa omului duce la încununarea 
omului cu cununa dreptăţii cereşti. 

Luaţi de la Mine înţelepciunea cuvintelor, fiilor lucră- 
tori. Luaţi şi lucraţi, că vremea este la uşă. Lucraţi peste bise- 
rica Mea cea vie, şi lucraţi dreptatea cuvintelor faţă de tot 
omul care caută cu curăţenie de inimă calea dreptăţii Domnu- 
lui. Fugiţi de omul care caută dreptatea sa sau a faptelor sale, 
dreptate împotriva omului. Căutaţi spre omul umilit, care ştie 
să moară ca să trăiesc Eu în el. Căutaţi spre omul care caută 
învăţătură, spre omul care zice că nu ştie, iar de cel ce zice că 
ştie, depărtaţi-vă. Lucraţi cu sfinţenie peste trupul bisericii, 
iar trupul bisericii este din mădulare sfinte, din fii curaţi, care 
stau înaintea Mea prin umilinţă. 

Cuvântul lui Dumnezeu 


Fiii bisericii sunt cei ce nu cad. Cei ce sunt în biserică 
şi cad, aceia nu au umilinţă şi nu ştiu să stea biserică Mie. 
Biserică înseamnă locul unde sunt Eu, înseamnă omul în care 
stau Eu bucurându-Mă şi desfătându-Mă mai mult decât în 
cer, căci omul a fost făcut să-Mi fie bucuria Mea şi odihna 
Mea. Scris este că biserica Mea nu cade. Fericit este omul 
care se sârguieşte să ştie în toată vremea acest cuvânt, ca să 
nu cadă. Cel ce cade este cel ce se ridică spre semeţie, şi apoi 
cade. Cum poate omul să cadă din biserică? El poate cădea 
prin semeţie în necurăţie, în curvie şi apoi în ascundere. Dar 
cine este cel ce se poate ascunde? Cel neumilit dă să se ascun- 
dă, dar unde găseşte el loc ascuns de Dumnezeu? Cel ce cade 
este cel ce nu se sârguieşte să afle înţelepciunea cuvintelor ca 
s-o urmeze. Acela n-are ajutor din cer şi nu se sârguieşte bine, 
căci omul este semeţ cu duhul, iar Eu, Domnul, nu petrec în 
semeţie, ci în umilinţă. 

Fiilor din grădină, lucraţi înţelepciunea Mea peste bi- 
serica Mea, ca să am biserică, fiindcă biserica este cea curată. 
Lucraţi mereu trezie peste biserica Mea, ca să aibă curăţenie 
şi să fie biserică până în veac, căci zilele de acum sunt noapte 
peste oameni. învăţaţi biserica să nu-i zică nopţii ziuă, că e 
păcat să nu fie pricepere în cuvinte. Fiilor învăţători, învăţaţi 
dreptatea cuvintelor pe toţi cei ce Mă voiesc Dumnezeu şi în- 
văţător peste ei. Umilinţa este ama cea împotriva slavei de- 
şarte. Ea duce pe om la sfinţenie. Ea este toiag pentru cel 
sfânt. Umilinţa este făclia care face vedere în sfinţi, iar duhul 
sfinţilor îi ridică pe ei deasupra trupurilor lor prin umilinţă, 
căci Eu în cei curaţi îmi aflu plăcerea şi desfătarea. 

Omul nu mai pomeneşte peste el şi în el sărbătoare de 
credinţă, ca să-şi sărbătorească omul faptele credinţei lui îna- 
intea Mea. Omul nu ştie să înţeleagă cuvintele, dar vin Eu din 
cer pe pământ, învăţătorul celor ce Mă voiesc Dumnezeu pes- 
te ei şi în ei, căci vreau să-i încununez pe cei ce ştiu şi lucrea- 
ză peste ei adevărul cuvintelor şi puterea cuvintelor sfinte, pe 
care Eu, Domnul, o dăruiesc celor umiliţi cu duhul, celor 
curaţi cu inima şi cu fapta credinţei sfinte. Amin, amin, amin. 

15/28 februarie 1999 

Duminica a treia a Postului Mare, a sfintei cruci 

Postul cel adevărat. Omul obosit în fărădelegi II oboseşte şi II 
îndurerează pe Domnul. 

F iilor din grădina cuvântului Meu, deschideţi 
cartea Mea din zilele acestea, căci prin ea învăţ 
pe om calea spre viaţa cea veşnică, viaţă care nu moare. Am 
spus vouă că voiesc să-i încununez pe cei ce ştiu adevărul 
cuvintelor. Grăiesc cu voi din cer, ca să audă tot omul cu- 
vintele Mele din cer, că Eu grăiesc în cer, iar voi Mă auziţi din 
cer. Cerul este scaunul Meu de domnie, scaunul Domnului, 
scaunul împăratului Cel veşnic, Care grăieşte peste pământ, 
căci poate. 

Ia aminte, pământule, că grăieşte peste tine Cel ce te-a 
făcut. Amin, amin, amin. Nu te-a făcut omul care te stăpâ- 
neşte, ci Eu te-am făcut, căci Eu le-am făcut pe cele ce sunt. 
Care om pe pământ ştie adevărul cuvintelor Mele? Care om 
ştie care sunt cele ce sunt? Cele ce sunt, sunt cele făcute de 
Dumnezeu. Amin. Să audă tot omul că tot ceea ce face el, nu 
este. Să auziţi şi voi, copii din grădina Mea; şi voi, copii care 
trăiţi legea cea sfântă a grădinii Mele; şi voi, cei ce luaţi din 
grădina Mea ca să mâncaţi şi ca să vă aşezaţi în viaţa cea care 
nu moare. 


Moare viaţa omului, moare mereu, moare până la 
ultima picătură, căci omul nu ştie ce este viaţa care nu moare. 
Omul rămâne dator vieţii şi nu caută să-şi plătească datoria. 
Viaţa din om, de la Mine este, şi omul i-o dă diavolului. Cum 
să nu i-o dea dacă el nu ştie că este dator lui Dumnezeu pentru 
viaţa din el? Nu viaţa pe care o trăieşte omul înseamnă viaţa 
din om. Aceea este moartea din om, trupul care pofteşte îm- 
potriva duhului. Sufletul este viaţa omului; asta înseamnă 
viaţa. Şi iată, moare viaţa omului, moare mereu, căci omul nu 
ştie care este viaţa lui şi nu ştie să Mi-o închine Mie, să Mi-o 
dea Mie. 

Viaţa ta, omule. Eu sunt. Sufletul din trupul tău este 
rupt din suflarea Mea de viaţă. Ţi l-am dat când ai fost înfiin- 
ţat la început, prin omul cel întâi zidit. Prin el are tot omul 
viaţa cea care nu moare, căci Eu sunt Cel ce nu mor. Suflarea 
Mea de viaţă din om, nici ea nu moare, dar omul este fără 
minte şi nu ştie nimic, nimic. Nu ştie să postească de moarte, 
nu ştie să nu mănânce moarte, nu ştie să nu-i dea sufletului să 
mănânce moarte. O, nu ştie nici un om ce înseamnă postul, 
postul cel adevărat. Cine posteşte pe pământ, posteşte de 
mâncare. Cine posteşte de mâncare, acela posteşte ca să se 
mântuiască, sau ca să scape de necazurile care vin peste el, 
sau ca să scape de vrăjmaşi sau de boli, sau ca să-i meargă 
bine lui şi la cei din casa lui. Aşa ştie omul despre pricinile 
postului. Pentru el posteşte omul, nu pentru Mine, căci cel ce 
posteşte pentru Mine, acela nu mai trăieşte pentru sine, ci 
pentru Mine şi pentru cei ce seamănă cu Mine. 

O, fiilor care auziţi din cer cuvântul Meu peste pământ, 
omul nu trebuie să trăiască pentru sine, iar cel ce face aşa, 
acela nu ştie ce este viaţa care nu moare. Omul trăieşte pentru 
el şi pentru cei ieşiţi din el, şi nu trăieşte pentru Mine. Omul 
nu posteşte pentru Mine când posteşte, ci posteşte pentru el, 
pentru binele lui posteşte. Dacă omul ar posti aşa cum trebuie 
să fie postul, atunci el n-ar mai munci atât cât munceşte. Dacă 
omul n-ar iubi lăcomia de cele ce nu sunt, ar fi om fericit întru 
multe daruri veşnice. Dar omul aleargă şi munceşte pentru 
cele ce nu sunt, şi îşi dă sufletul spre ele, iar sufletul lui este 
de la Mine, prin omul cel întâi zidit. Iată, aşa îşi hrăneşte 
omul sufletul. 

Am pus suflare de viaţă în omul cel zidit de mâna Mea, 
şi el s-a smuls de la Mine şi s-a tras în sine cu tot cu darul 
Meu, cu suflarea de viaţă pe care am pus-o Eu în el, fiindcă 
Eu ce am pus în el n-am luat înapoi, dar îi cer omului soco- 
teală de darul vieţii care nu moare. Sufletul nu moare, şi se în- 
toarce la Mine, dar îi cer omului socoteală pentru cele ce a 
făcut sufletului. 

Omule, spune tu ce este cuvântul „post", ca să te încu- 
nunez dacă ştii. Cine este cel ce ştie ca să nu rămână dator 
ştiinţei? căci omul, după ce s-a smuls din Mine, a furat ştiinţa 
lui Dumnezeu şi ştie, şi este dator ştiinţei lui Dumnezeu dacă 
n-o ştie pe ea. Eu i-am spus omului să mănânce şi să nu mă- 
nânce, şi l-am învăţat ce înseamnă mâncare şi ce înseamnă 
post, dar omul a căzut din ascultare, şi nu ştie omul ce este as- 
cultarea. Ea este postul; ea, şi nu cum ştie omul că înseamnă 
post. Cel ce nu ascultă, poate să postească el cum o vrea, că 
nu pentru Mine posteşte. Omul trebuie să postească de voile 
lui, că altfel nu poate împlini poruncile Mele cele de viaţă 
veşnică. Dar omul de pe pământ nu ştie ce înseamnă cuvântul 
„ ascultare “ şi nu-i place omului să trăiască pentru Mine şi nu 
pentru sine; pentru altul şi nu pentru sine. Cel ce trăieşte pen- 
tru sine, acela nu face viaţă nici pentru Mine, nici pentru altul, 
nici pentru sine. Cel ce trăieşte pentru sine, acela stă în voile 
lui şi nu trăieşte, că nu are pentru cine. 

Omul s-a smuls din Mine şi s-a tras în sine pentru neas- 
cultare, pentru desfrânare, pentru voia simţurilor lui căzute 
din viaţa cea care nu moare. Omul care s-a sculat împotriva 
Mea şi-a ales neascultarea de Dumnezeu şi desfrâul simţuri- 
lor lui. Să nu mai zică omul neascultător şi omul desfrânat că 
Mă iubeşte şi că Mă crede şi că Mă cunoaşte; să nu mai zică 
aşa ceva, că în zadar zice, şi lui îşi zice, nu Mie. Omul ascultă 
numai de el însuşi şi de simţurile lui căzute pe pământ. Şi iată 
întrebare din cer de la Dumnezeu: cine este cel ce ştie ce în- 
seamnă postul pentru Dumnezeu? Omul posteşte de mâncare 
dacă posteşte, dar de lăcomie nu posteşte. De ură, de bucurie 
lumească, de grăire de rău, de mândrie, de poftă şi de desfrâ- 
nam nu posteşte omul. De haine lumeşti, de bogăţii, de zgâr- 
cenie nu posteşte omul. De toate acestea este lacom omul 
atunci când posteşte de bucate. Cine să-l înveţe pe om ce în- 
seamnă adevărul cuvântului „post“l Iată, vin Eu şi îl învăţ. 

Ia aminte, pământule, că grăieşte peste tine Cel ce te-a 
făcut. Nu te-a făcut omul care te stăpâneşte, ci Eu te-am făcut, 
omule care te-ai aşezat stăpân pe pământ. Eu ţi-am spus să 
mănânci şi să nu mănânci. Când ţi-am spus să mănânci, te-am 
învăţat ce este mâncarea şi ascultarea. Când ţi-am spus să nu 
mănânci, te-am învăţat ce este postul şi neascultarea. Ascul- 
tarea înseamnă iubire şi viaţă, iar neascultarea înseamnă mân- 
drie şi moarte, iar între cele două stau credinţa şi necredinţa. 
Cel ce crede în Mine are viaţă veşnică, viaţă care nu moare, 
iar cel ce nu crede în Mine, acela este judecat pentru fapta 
necredinţei. Curând, curând aduc peste tot trupul plata necre- 
dinţei, plată dreaptă după faptă, că omului nu i-a plăcut să as- 
culte de porunca vieţii. Iată, omul a făcut da din nu, şi nu din 
da. Eu l-am învăţat ce înseamnă da şi ce înseamnă nu. I-am 
spus că ascultarea înseamnă da, iar neascultarea înseamnă nu, 
iar când Eu i-am spus da, el a zis nu, şi aşa a făcut; şi când Eu 
i-am spus nu, el a zis da, şi aşa a făcut. Din clipa aceea omul 
n-a mai ştiut ce înseamnă postul. A trebuit apoi să cobor Eu 
din cer ca să-i arăt omului ce este postul. Când am postit de 
bucate, am zis nu la orice rău care venea să Mă tragă spre îm- 
părăţia lumii acesteia, iar la Tatăl am zis da, că «în Dumnezeu 
toate sunt da», precum este scris. 

Omul când îşi zice să nu mănânce nu-şi zice şi de cele 
ale lumii, ci numai de bucate îşi zice, şi acesta nu este post 
pentru Dumnezeu. Postesc în zilele de post femei desfrânate 
şi fardate şi descoperite şi mândre prin cele lumeşti. La fel şi 
bărbaţii, şi postesc aceştia de bucate şi nu ştiu ce este postul, 
iar alţii nici nu vor să audă de post de bucate, căci dacă cei ce 
sunt peste ei nu calcă dumnezeieşte între cer şi pământ, tot 
aşa şi cei de sub ei. 

Fiilor învăţători din partea Mea, fiţi oglinda Mea pen- 
tru cei ce au viaţă care nu moare, şi pentru cei ce caută viaţa 
Mea cu ei. Fiţi oglindă pentru cei ce trebuie să-şi vadă su- 
fletul şi trupul în oglindă, că Eu n-am pe pământ oglindă pen- 
tru oameni. Oamenii au oglindă pe pământ pentru ei, dar Eu 
n-am. Fiţi oglinda Mea, ca să vadă omul oglinda Mea. Nu-i 
place omului oglinda Mea, dar nu vreau să fiu învinuit de om 
că nu i-am ieşit în cale ca să-l ajut. în curând vin cu plata pe 
care şi-a agonisit-o tot omul, căci omul este obosit de fărăde- 
legi. Bucuria fărădelegii a fost până acum plata omului des- 
părţit de Dumnezeu, dar acum este altfel, şi va fi durerea fără- 
delegii, căci omul n-a zis nu fărădelegilor lui, dar voi zice Eu, 
şi voi zice cu durere şi prin durere, căci sunt obosit de durere. 
Omul este obosit de fărădelege, iar Eu, Domnul, sunt obosit 
de durere. Omul a căzut pentru mâncare şi pentru desfrânare, 
şi este îngreuiat la inimă de acestea, iar Eu vin ca un fur şi aşa 


îl găsesc pe om, căci omul nu priveghează şi nu ştie ziua Mea. 
Cel ce priveghează nu trebuie să mai ştie ziua Mea, căci Eu 
sunt ziua lui, şi el este smerit pentru Mine şi stă înaintea Mea 
cu uşa deschisă, cu casa curată şi cu inima cerească, loc 
luminat, loc cu verdeaţă, viaţă care nu moare. 

Iată, oamenii se pregătesc cu cele ale lor pentru venirea 
Mea; se pregătesc cu cârciumi, cu desfătări lumeşti, cu inimi 
lacome de slavă deşartă, cu lucrul mâinilor lor, care este în- 
chinare la idolii zilelor de apoi, făcături omeneşti, care robesc 
mintea şi inima şi duhul şi trupul omului. Aceştia chiar 
dacă-şi mai aduc aminte de Dumnezeu şi de zile de post, totul 
e zadarnic, căci credinţa în Mine şi postul de bucate fac bine 
numai la cei ce s-au lepădat de întunericul acestui veac, şi nu 
fiilor veacului acesta. Fiii veacului acesta sunt cei născuţi din 
om, şi fac cele ale veacului acesta, iar fiii lui Dumnezeu sunt 
cei născuţi de sus, la cuvântul Meu, cuvânt propovăduit, şi fac 
cele de sus, nu cele de jos, şi ridică pe cele de jos, sus, ca să 
lucreze pentru Mine şi pentru planul venirii Mele cu slavă, 
venirea Mea cu împărăţia Mea. Atunci împărăţia omului îşi 
va vedea întunecimea ei, iar Eu, Domnul, voi fi împărat peste 
cele ce sunt, peste tot ce fac Eu ca să fie, căci ceea ce fac Eu, 
este, şi se arată celor ce sunt, se arată celor ce au viaţă care nu 
moare, precum Eu am. 

Când Eu M-am făcut Om, nu pentru Mine am făcut 
aceasta, ci pentru om, şi de aceea am viaţă care nu moare, că 
Mi-am dăruit-o pentru om. Când omul trăieşte pentru sine, 
acela nu are viaţă şi nu dă din ea, că zice că-i trebuie lui, dar 
când omul trăieşte pentru Mine şi pentru cei ce sunt ai Mei cu 
şinele din ei, aceia se dăruiesc cu viaţa, şi au viaţă şi sunt, 
precum Eu sunt, iar ei prin Mine sunt, şi de sus sunt, căci Eu 
sunt Cel ce sunt. Amin, amin, amin. 

1/14 martie 1999 

Duminica a patra a Postului Mare, a sfântului Ioan 
Scărarul 

Darurile sfinte ale înţelepciunii. Taina mângâierii este răstălmăcită 
de tot omul păcătos. Fericit este cel ce se îmbată de dorul venirii 

Domnului, căci vinul este şarpe care muşcă din om. 

Î n numele Tatălui şi al Fiului şi al Sfântului Duh, 
acesta este numele celor închinaţi Mie, acesta este 
semnul prin care se cunosc cei ce sunt fiii lui Dumnezeu între 
oameni, între fiii oamenilor. Fiii oamenilor se pot face fii ai 
lui Dumnezeu prin credinţă şi prin faptele credinţei, prin umi- 
linţă şi prin faptele umilinţei, căci credinţa fără de umilinţă 
este credinţă moartă, credinţa fiilor oamenilor. 

Fiilor din grădina Mea de pe pământ, pace vouă! Aveţi 
nevoie de pace, că sunteţi apăsaţi de grijile lucrului Meu cu 
voi. Pace vouă, fiilor trudiţi! Mângâiaţi- vă mângâindu-vă. 
învăţaţi-vă învăţându-vă. întăriţi-vă întărindu-vă, căci unii 
altora vă sunteţi putere prin puterea Mea, putere pentru mân- 
gâiere, pentru învăţătură şi pentru întărire de suflet. Cuvinte 
dulci şi sfinte să iasă din voi şi pentru voi, căci Eu prin voi vă 
dau şi vouă şi celor ce primesc în dar de la Mine prin voi. Eu 
prin voi am dat la mulţi mângâiere şi binefacere, dar e greu 
de priceput această taină, că este taină tot ceea ce vine din cer. 
Eu prin voi am să dau şi de acum tot ce am de dat peste pă- 
mânt şi peste om; la unii le voi da binefacere pentru binefa- 
cere, iar la alţii le voi da ceea ce lucrează ei pentru Mine şi 
pentru voi, căci mulţi sunt cei ce au întors cu rău binelui Meu 
între cer şi pământ, dar voi mângâiaţi-vă mângâindu-vă, că 
voi ştiţi taina mângâierii. Cine este cel ce ştie taina mângâ- 

ierii? Toţi oamenii au schimbat în păcat acest cuvânt. Toţi 
oamenii au dat de la ei adevărul cuvintelor, şi Eu n-am pe cine 
să încununez pentru înţelepciunea lui întru sfinţenia cuvin- 
telor sfinte. Toate cuvintele, de la Mine sunt, iar cele ce nu 
sunt sfinte, nu sunt de la Mine şi nu sunt cuvinte, ci sunt îm- 
potriva cuvintelor, împotriva Mea sunt. 

Voi veni la voi cu sfinţii şi cu mucenicii, ca să grăiesc 
cu rămăşiţa poporului Meu şi s-o învăţ iar şi iar, căci sfinţenia 
se trăieşte, că aceasta înseamnă învăţătură. învăţătura fără de 
sfinţenie, fără de trăirea în sfinţenie, nu este învăţătură, căci 
numai învăţătura sfântă se cheamă învăţătură. înţeleptul care 
trăieşte în păcate, să nu se laude cu înţelepciunea sa, iar dacă 
vrea să-şi spună înţelept, să vină la Mine şi să-şi cureţe trupul 
şi inima şi duhul de păcate. Să vină cel înţelept să vorbească 
despre păcatele sale, căci aceasta este înţelepciune, iar altfel, 
înţelepciunea lui se face păcat. La nimic nu este bună înţelep- 
ciunea celui ce trăieşte în păcate. Ea nu-i ajută nici lui, nici 
altora, căci omul cel păcătos nu este veşnic nici el, nici înţe- 
lepciunea lui. înţelepciunea care nu-1 curăţă pe om de păca- 
tele lui, aceea este fărădelege, şi va pieri cu tot cu trupul ei, 
căci scris este în Scripturi: «Stricatu-s-au şi urâţi s-au făcut 
întru îndeletnicirile lor». 

O, fiilor învăţaţi de Mine, iată darurile cele sfinte ale în- 
ţelepciunii, dar cine este cel ce vine la Mine ca să ia din ele? 
Eu am dat acest dar la tot omul care vine să ia de la Mine, dar 
cine este cel ce înţelege chemarea Mea cea veşnică în om? 
Cine-şi vede păcatele lui, şi apoi sculându-se şi mărtu- 
risindu-le numaidecât, şi nu altădată, acela este om smerit cu 
inima şi umilit cu duhul, şi îşi îngrijeşte statura pentru fiecare 
clipă întru venirea Mea, căci venirea Mea va fi în vreme de 
noapte, va veni ca furul, adică pe neaşteptate. Cine nu face ve- 
ghe pentru cele ale vieţii lui, acela doarme nepăsător în mân- 
dria lui, în părerea de sine a lui, în iubirea de sine, în mul- 
ţumirea de sine, prin omul cel din afară, care-1 ascunde pe cel 
dinăuntru. Omul este nepăsător pentru venirea Mea, iar când 
Eu vin, îl găsesc pe om mâncând şi bând şi desfrânându-se 
întru plăcerile sale. Dar vouă vă spun, şi mereu vă spun: 
mângâiaţi-vă mângâindu-vă, şi învăţaţi-vă învăţându-vă, căci 
Eu sunt aproape, Eu sunt la uşă şi vin când nimeni nu se 
aşteaptă să vin. 

îmbătaţi- vă de dor, fiilor numiţi de Mine popor al ve- 
nirii Mele, că Eu vin pentru cei plini de dor. Omul se îmbată 
de vin, dar vinul este şarpe, şi voi ştiţi taina Mea cu voi. Omul 
a făcut din vin şarpe. Omul dă vina pe Mine când bea vin, că 
zice că Eu am binecuvântat vinul. Nu, omule! Vin împotriva 
ta şi spun: nu! Eu am binecuvântat paharul Meu, nu paharul 
tău, iar în paharul Meu este suferinţă, nu vin, ci este Sângele 
Meu. Poţi tu să faci din vin Sângele Meu? Nu poţi. Taci dacă 
nu poţi. Taci şi nu mai păcătui împotriva tainelor Mele care 
nu sunt de pe pământ, ci sunt din cer. Dar n-ai văzut tu ce a 
păţit Noe dacă a făcut vin? Iată, vinul este şarpe, şi tu zici că 
acest şarpe este sfânt. Sfânt este numai Sângele Meu, căci Eu 
am făcut din vin sânge, iar tu faci din vin păcat; faci veselie, 
nu suferinţă; faci moarte, nu viaţă, căci scris este: «Vinul ve- 
seleşte inima omului». 

O, fiilor învăţaţi de Mine, iată, din vorbirea Mea între 
Mine şi voi dau omului înţelepciune. O, de ar lua omul înţe- 
lepciunea cuvintelor ca să trăiască şi să fie viu în vecii veci- 
lor! O, fiilor, omul este nepăsător, dar cutremur cerul ca să 
curgă din el cuvântul Meu peste pământ şi peste omul care 
stăpâneşte pământul zicând că e al lui pământul, lată. Eu când 
răscumpăr pentru Mine pământul petecuţ cu petecuţ, Mă 


trudesc să-i plătesc omului pământul, căci vreau să fie al Meu 
pământul, fiindcă Eu l-am făcut, nu omul. 

Vin cu cuvântul binecuvântării Mele peste petecuţul de 
pământ răscumpărat acum pentru Mine. Nu fiţi apăsaţi pentru 
lucrul Meu cel greu pe care-1 trudesc prin voi. Lăsaţi povara 
jos, căci Eu sunt Cel ce pot. Pământul cel răscumpărat pentru 
Mine prin voi, saltă de viaţă, căci Eu scriu pe el „pământ nou 
pentru cer nou “. Binecuvântat să fie pentru pământ nou pete- 
cuţul cel proaspăt trecut pe numele Meu şi pe numele vostru. 
Curăţiţi-1 cu apă sfinţită, cu viaţă sfinţită şi sfântă, căci cine 
este sfinţit de Mine, trebuie să fie sfânt apoi. Curăţiţi-1 cu lu- 
crarea Mea cea sfântă pe el, curăţiţi-1 cu cuvântul, căci aşa 
lucrez Eu prin voi. Curăţiţi pământul, fiilor curăţitori din par- 
tea Mea. 

Fericit este omul care înţelege ce lucrez Eu prin voi 
peste pământ. Aceluia îi voi da pacea Mea, pace plină de 
odihnă, loc cu verdeaţă, viaţă fără suspin şi fără întristare, 
viaţă dulce, căci viaţa pe pământ este amară, fiilor dulci. Fiţi 
dulci înaintea Mea, că Mi-e dor de dulce, fiilor. Fiii oamenilor 
Mă hrănesc de două mii de ani cu fiere şi cu oţet, dar voi fiţi 
mângâierea Mea, mângâindu-Mă şi îndulcindu-Mă cu dul- 
ceaţa Mea din voi. Mângâiaţi pe cei ce Mă sprijinesc pe Mine 
şi pe voi, căci Eu, Domnul, îi mângâi pe ei şi îi îndulcesc cu 
darurile Mele, cu binefacerile Mele, cu belşug îi îndulcesc pe 
cei ce Mă ajută ca să pot Eu peste pământ şi să fac pământ 
nou şi cer nou. 

Fac cerul sul, precum am proorocit. Cartea Mea pe care 
v-o dau s-o întocmiţi peste voi şi peste pământ, se numeşte 
sul, cerul făcut sul, cuvântul cerului care vine pe pământ şi se 
face sul, cuvânt de viaţă, cuvânt sfânt pentru înţelepciune 
sfântă, duh de mângâiere pentru cei mângâiaţi de Mine, duh 
de bucurie pentru cei ce iubesc bucuria Mea, bucuria cea 
sfântă. Amin, amin, amin. 

8/21 martie 1999 

Sărbătoarea sfinţilor patruzeci de mucenici din Sevasta 

Naşterea de sus îl sfinţeşte pe om. Ascultarea este oglinda porunci- 
lor Domnului în om. Poporul sfânt să spună mereu: Vine Domnul! 

F ace între cer şi pământ, ca să fie pace pentru 
coborârea Mea în cuvânt, că a venit vremea zilei 
venirii Mele, şi Eu, Domnul, Mă pregătesc cu slavă de cuvânt 
înaintea arătării Mele peste tot trupul. Amin, amin, amin. 

Vin pe cărarea cărţii lui Verginica, trâmbiţa Mea pe 
care am ales-o de pe pământ în anul 1955 când prin ea M-am 
coborât cuvânt, cuvântul pregătirii venirii Mele, cuvânt al 
cărui slujitor M-am făcut Eu însumi, potrivit iconomiei Tată- 
lui Meu, ca să aduc la îndeplinire cuvântul lui Dumnezeu, 
taina cea ascunsă din veacuri, precum este scris în Scripturi. 
Dar ce este scris în Scripturi? Este scris aşa: «Cuvântul lui 
Dumnezeu este taina cea ascunsă din timpuri veşnice şi din 
neamuri, cuvântul care s-a dat acum pe faţă sfinţilor Mei, 
copiilor Mei cei sfinţiţi de Mine ca să fie sfinţii Mei întru 
venirea Mea. Lor am voit Eu să le arăt bogăţia slavei tainei 
cuvântului Meu, căci Eu sunt Hristos Cel din ei şi sunt 
nădejdea slavei, iar ei Mă vestesc învăţând pe tot omul întru 
înţelepciunea cuvântului Meu, ca să înfăţişeze desăvârşit Mie 
pe cel ce crede». 

Lucrul Meu îl săvârşesc cu putere în voi, copii ai veni- 
rii cuvântului Meu, potrivit cu dezvăluirea tainelor lui cele 
ascunse de-a lungul veacurilor cele veşnice, iar acum date pe 

faţă şi făcute cunoscute la toate neamurile prin venirea Mea 
cuvânt, după rânduiala Tatălui Meu, ca să se supună spre cre- 
dinţă, după cum este profeţit în Scripturi pentru zilele cele de 
apoi, pentru a doua Mea venire. 

Vin pe calea cărţii lui Verginica. Ea are carte între ea şi 
voi precum am Eu, că ea este glasul Meu şi în cer precum a 
fost şi pe pământ în vremea trupului ei. Mă pornesc cu ea spre 
voi, cu ea şi cu sfinţii mucenici, ca să le sărbătorim biruinţa 
Mea în ei, pentru iubirea lor de Dumnezeu, pentru dorul cu 
care M-au dorit ca să le dau veşnicia lângă Mine, Cel dorit de 
ei. Am zis vouă că voi veni la voi în sărbătoare de sfinţi, ca 
să grăiesc cu rămăşiţa poporului Meu cel de azi, şi să-l învăţ 
iar şi iar pe poporul Meu, căci sfinţenia trebuie trăită, nu 
învăţată. Am spus vouă că învăţătura fără de sfinţenie nu este 
învăţătură. înţelepciunea este darul celor sfinţi, şi are casă în 
sfinţi, iar cine o cunoaşte pe ea şi n-o trăieşte. Eu, Domnul, îi 
voi cere socoteală. 

Eu, Verginico, grăiesc cu tine în cer. Ţie îţi zic: 
scoală-te în cuvânt lângă cuvântul Meu ca să învăţăm înţe- 
lepciunea pe poporul Meu şi al tău. Te-am pus temelie pentru 
poporul Meu de azi, popor care are temelie în cer, căci tu eşti 
în cer lângă Mine, popor cu casa în cer, popor născut din cer 
şi pentru cer, cu mamă în cer, că te-am făcut izvor de naştere 
din cer pentru poporul Meu, ca să am copii născuţi de sus 
pentru venirea Mea de azi. 

Nu vrea omul de pe pământ să aibă înţelepciune ca să 
înţeleagă ce înseamnă naşterea de sus a omului care vrea să 
vadă împărăţia lui Dumnezeu. Naşterea de sus a omului este 
sfinţenia din om. Dacă omul cel sfinţit nu se face sfânt cu 
mintea şi cu inima şi cu trupul, nu are naştere de sus înăuntrul 
său. în zadar botează oamenii pe oameni în numele Meu; în 
zadar, dacă omul botezat nu-Mi slujeşte Mie apoi. Iată, nu 
vrea omul cu naşterea de sus. 

Am venit cuvânt nou peste pământ, ca să-Mi fac fii, fii 
născuţi prin cuvânt spre ascultarea credinţei. Oamenii care 
s-au făcut învăţători peste oameni pentru Dumnezeu, aceia 
ascund lumina sub obroc, căci lumina este sfinţenia care lu- 
minează din om, fiindcă omul sfânt este casa Mea, dar cei 
mari care s-au aşezat peste casa Mea, suflă în lumina casei 
Mele, lovesc în sfinţii Mei, care-Mi sunt biserică Mie pe pă- 
mânt. Nu vrea omul cel înţelept să aibă înţelepciune sfântă, că 
omul înţelept iubeşte păcatul şi se tăvăleşte în el şi se mur- 
dăreşte în el, ca şi copilul care-şi face nevoia pe el, de îl şterge 
mama lui apoi, şi îl spală de murdărie. Aşa se murdăreşte 
omul în păcate, şi vine apoi la Mine să-l şterg de murdăria lui 
şi să-l spăl şi să-l tot spăl. O, s-a înţesat pământul de murdăria 
păcatelor omului, şi trebuie ars cu foc pământul; trebuie, ca 
să-l fac curat şi să-l fac nou ca pe un nou-născut. Şi voi lucra 
prin cuvânt şi prin foc, căci foc am venit să arunc pe pământ. 
Amin. 

B oamne, mă scol în cuvânt, că în cer e as- 
cultare cu iubire şi cu supunere. Mă fac 
trâmbiţă de deşteptare pentru cei sfinţi. Amin, amin, amin. 

Eu mă adun ca altădată cu voi, cei din urmă ai Dom- 
nului. Grăiesc peste voi cuvânt proaspăt, îndemn cu veghe: 
fiţi sfinţi, precum Do mn ul este. Daţi Domnului zi şi noapte 
minte sfântă şi faptă sfântă din inimă sfântă, că e murdar pă- 
mântul de roadele minţii desfrânate din om. Lucraţi în voi 
minte sfântă şi roadă sfântă. Mintea sfântă nu stă singură; ea 
stă cu Domnul şi cu binele cel plăcut Domnului. Mintea sfân- 
tă este moară care macină grâu curat. Mintea sfântă nu are ne- 
voie de învăţătură, dar învăţătura are nevoie de minte sfântă. 


Fiilor copii, nu vă iubiţi pe voi înşivă, căci cel ce se 
iubeşte pe sine, acela face păcate multe. Ce păcate face acela? 
El face păcatul clevetirii, păcatul îndreptăţirii, păcatul nemul- 
ţumirii, păcatul invidiei, păcatul defăimării de fraţi, păcatul 
căinării, păcatul neascultării, păcatul depărtării lui Dumnezeu 
din minte. Mintea care face aşa ceva nu este minte sfântă, ci 
este minte omenească, minte care-şi pierde vremea. 

Fiilor copii, ascultaţi de cei din grădina Domnului. Fiţi 
atenţi la cuvântul pe care-1 pun ei peste voi şi împliniţi-1. Fiţi 
atenţi, că asta aveţi de făcut, să fiţi zi şi noapte atenţi. Pe cel 
neatent îl lasă Domnul fără veghe, şi cade cu mintea unul ca 
acela. Nu vreau să fie între voi copii care-şi muncesc mintea. 
Nu e voie să staţi singuri cu mintea. Copiii lui Dumnezeu nu 
trebuie să gândească singuri, nu trebuie să se semeţească cu 
mintea. Daţi mintea voastră în mâinile celor ce vă poartă de 
grijă şi nu-i îngreuiaţi în lucrul lor pentru voi. 

Fiilor, ce este ascultarea de Dumnezeu? Ea este oglinda 
poruncilor lui Dumnezeu în mintea omului şi în fapta omului. 
Minciuna este cea care ascunde pe omul cel dinăuntru, iar eu 
vă dau povaţă proaspătă şi zic: nu vă fie teamă de omul care 
veghează peste cele din voi, ci fie-vă teamă de minciună. Vă 
dau învăţătură ca să poată lua tot omul, că plânge pământul 
sub mintea cea desfrânată din om. Omul se ascunde cu cele 
dinăuntru ale lui, iar cele din afara omului sunt minciuna cu 
care se minte om pe om, minciuna care intră în mintea omu- 
lui, drept adevărul omului pentru om. Fiţi atenţi la Domnul, 
că este cu voi Domnul, şi este ochi şi urechi lângă voi şi Se 
uită în voi şi aude în voi şi grăieşte peste voi ca să aveţi de 
lucru pentru minte sfântă. 

Fiilor, voi săgeţi să nu mânuiţi nici văzut, nici nevăzut, 
că voi ştiţi ai cui fii sunteţi. Cei ce se rănesc unii pe alţii nu 
lucrează casă iubirii cereşti. Domnul la iubire trage, iar cei ce 
se rănesc între ei surpă umbletul Domnului dintre ei. 

Fiilor, nepăsarea şi neatenţia sunt duşmanii bisericii 
Domnului. Mâhnirea dintre fraţii cei de o biserică sfântă, este 
rodul mândriei unora care voit sau nevoit aduce mâhnire. Şi 
iarăşi, vorbirea dintre fraţi trebuie să aducă bucurie, nu dure- 
re; să aducă dulce şi nu amar. Nu vă aşezaţi să staţi sau să 
dormiţi sau să mâncaţi sau să lucraţi până nu e pace şi dulce 
între voi, fiilor crescuţi din cer, că voi aveţi rădăcina în cer. 

Fiilor, nu fiţi învăţători, că nu se poate toţi învăţători. 
Dar fiţi fiii învăţăturii, ca să fiţi veşnici. Voiesc să vă învăţ 
mereu purtarea cea bună, cea sfântă, căci cerul sfânt e sus, şi 
priveşte în jos, iar îngerii scriu pe fiecare om, şi Do mn ul este 
cu plata. Vine Domnul! Iată măsura celor ce voiesc să fie în 
toată vremea plăcuţi Domnului. Mereu, mereu e Domnul cu 
voi, iar voi, trăiţi mereu spunându-vă: „ Vine Domnul! 

Gândiţi cu toţii la fel, ca să fiţi împreună, fiilor. Gândiţi 
pentru Domnul, nu pentru voi. Gândiţi la fel, ca să aibă Dom- 
nul loc cu pace între voi. Fiţi primitori de oaspeţi, că vine 
Domnul din cer la voi cu oaspeţi sfinţi. Nu să vă pregătiţi 
atunci, ci să fiţi mereu pregătiţi, ca unii care sunt gata să vină 
Domnul. Nu fugiţi de cununiţă, nu daţi cununiţa jos de pe cre- 
ştet, că Domnul este cu cei încununaţi întru aşteptarea Sa. 
Amin. 

Eu, Doamne, i-am aşezat pe ei întru aşteptarea Ta. Eu 
îi doresc cu mare dor în cer, şi îţi mulţumesc pentru venirea 
mea cu Tine la ei, că Ţi-i doresc Ţie, Doamne. Amin. 

erginico, temerea de Dumnezeu e mare 
sprijin pentru mintea cea sfântă. Temerea 
de Dumnezeu îl face pe om să nu se mai teamă de nimic pe 
pământ, că ea îl ţine în cer pe om. Fericit este omul care ştie 

să stea în cer cu cele din cer, nu cu cele de pe pământ. Acela 
nu se duce la Domnul cu cele de pe pământ ca să le ceară, ci 
se duce cu cele din cer, pe care le are, şi pe care I le dă lui 
Dumnezeu, ca să le aibă în cer pe veci de veci. 

Poporul Meu, ascultă de cei din grădina Mea dacă eşti 
poporul Meu, dacă eşti atent ca să fii, fiule din poporul Meu. 
Daţi mintea voastră în mâinile celor ce vă poartă de grijă şi 
nu îngreuiaţi lucrul lor cel pentru Mine şi pentru voi, copii 
care ascultaţi. Staţi sub ochiul Meu mereu. Nu ieşiţi de sub 
privirea Mea. Fiţi zi şi noapte atenţi, că pe cel neatent îl las 
fără veghetor. Cel ce cade cu mintea în ţărână, acela este nea- 
tent şi nepăsător, dar voi staţi sub ochiul Meu, şi Eu vă voi ve- 
dea. Cel ce se trage de sub privirea Mea, acela rămâne singur 
şi cade cu mintea, şi cade. Fiţi fiii învăţăturii, că voiesc să vă 
învăţ mereu, căci cerul este sus, şi priveşte în jos, iar Eu sunt 
ochi şi urechi lângă voi. Şoptiţi mereu cu mintea: „ Vine Dom- 
nul! şi bucuraţi-vă că vin şi că sunteţi lângă venirea Mea, 
dar iubiţi-vă ca îngerii, ca să fiţi venirea Mea zicând: „ Vine 
Domnul! Amin, amin, amin. 

9/22 martie 1999 

Duminica a cincea a Postului Mare, a cuvioasei Maria 
Egipteanca 

Puţini simt cei ce primesc învăţătura Domnului. Cei ce-şi adună 
comori pe pământ, uită de Dumnezeu. Lângă cei săraci îşi face loc 
Domnul şi le dă darul sfinţeniei ca să lucreze ei faptele credinţei 
sfinţilor. Smerenia e mai mare decât iubirea. întărirea ucenicilor 

E u sunt Cel ce am întemeiat în cer şi pe pământ 
cuvântul. Mai înainte de a fi cerul şi pământul, 
Eu am întemeiat cuvântul, şi pe toate le-am făcut cu cuvântul. 
Numele Meu este Tatăl, Fiul şi Duhul Sfânt. Amin, amin, 
amin. 

De ce zic Eu: „amin “7 Zic „amin“, ca să fie pecete 
peste cuvântul rostit de Mine, pentru că nu poate fi desfiinţat 
cuvântul Meu. Cerul şi pământul nu pot desfiinţa cuvântul 
Meu. Dar cine este cel ce poate desfiinţa cuvântul Meu? Dacă 
Eu zic „amin" peste cuvântul rostit de Mine, este, oare, cel 
ce poate desfiinţa cuvântul Meu? Este. Este omul. Eu pe om 
l-am făcut nu numai cu cuvântul. L-am făcut şi cu mâna 
trupului Meu, căci trupul Meu era când l-am făcut pe om, şi 
după Mine M-am uitat când l-am făcut pe om. L-am făcut fru- 
mos ca şi pe Mine, căci scris este: «Dumnezeu l-a făcut pe om 
după chipul şi după asemănarea Sa». Eu zic „ amin “ peste tot 
cuvântul Meu, iar omul strică împlinirea cuvântului Meu, dar 
cuvântul Meu rămâne, şi este, şi se aşează la judecată cu cel 
ce calcă peste el. Cuvântul omului şi fapta omului zic „nu” 
cuvântului Meu şi împlinirii lui. 

Amin, amin rostesc din cer peste grădina cuvântului 
Meu, pe care Eu am întocmit-o dintru începutul cerului şi al 
pământului, ca să fie atunci şi acum, şi să însemne Alfa şi 
Omega, Dumnezeu la început şi la sfârşit, căci după cum am 
început pământul la început, tot aşa şi la sfârşit, tot de aici 
încep şi cu pământul cel nou, care iese din mare şi se înfă- 
ţişează înaintea Mea nou. încet, încet, pământul cel nou se în- 
tinde şi iese din marea lumii, căci marea este lumea care a luat 
sub stăpânire pământul, precum întunericul cuprindea totul la 
începutul cel dintâi, căci scris este în Scripturi: «Pământul era 
fără chip şi pustiu, şi întuneric era deasupra adâncului, iar 
Duhul lui Dumnezeu Se purta pe deasupra apelor». 

Deschideţi cuvântului Meu, fiilor purtători de Dumne- 
zeu între cer şi pământ, căci îngerii din cer nu lucrează peste 


pământ fără om, fără trup de om locaş al lucrului lui Dumne- 
zeu săvârşit prin îngeri, după cum este scris: «El face pe în- 
gerii Săi duhuri, şi pe slugile Sale, pară de foc». Fac din voi 
pară de foc peste pământ. Voi sunteţi focul cu care Eu, Dom- 
nul, pârjolesc pământul peste tot, căci lucrul vostru cu Mine 
este foc, şi cu el ajung de la o margine la alta a cerurilor şi 
lucrez cu cuvântul Meu cer nou şi pământ nou. Chiar dacă 
omul nu împlineşte legea cuvântului Meu, cuvântul Meu este, 
şi se numeşte judecător peste omul pentru care am rostit şi 
rostesc din veac şi până în veac cuvântul, căci lumea a fost şi 
este judecată de la început şi până la sfârşit prin cuvântul Meu 
cel dintre început şi sfârşit. Amin, amin, amin. 

Vin la voi, fiilor din grădină, că am făcut din voi ochi 
şi urechi şi credinţă pentru venirea Mea. învăţându-vă pe voi 
şi pe cei ce se dau Mie cu totul, învăţ pe orice om care voieşte 
să ia de la Mine pentru creştere duhovnicească. Totul este cu 
putinţă celui ce se dă Mie cu totul, căci Eu am înfiinţat cuvân- 
tul care spune: «Mai mari decât cele din vremea Mea săvâr- 
şite vor face cei ce cred în Mine dăndu-se Mie cu totul»', cu 
totul, căci Eu sunt un Dumnezeu gelos, şi pot totul numai în 
cei ce se dau Mie cu totul. Dar ce va să zică acest cuvânt al 
Meu? O, fiilor iubiţi, cel iubit de Dumnezeu este cel ce se dă 
Mie cu totul. Cel iubit este cel ce începe pentru Mine şi sfâr- 
şeşte pentru Mine. Cine începe să fie al Meu cu fapta vieţii lui 
şi nu continuă şi nu ajunge până la capătul lucrului Meu, 
acela nu începe bine şi nu este hotărât, şi se întoarce de la 
Mine la el şi rămâne pentru el, şi pe Mine Mă lasă. 

O, fiilor, învăţătura Mea pentru cei mântuiţi, cuprinde 
în ea puţini oameni, căci cei mântuiţi sunt cei ce trăiesc pen- 
tru Mine până la venirea Mea. Nu pricepe omul ce este fapta 
mântuirii lui şi a veşniciei lui. Nu se dă omul Mie cu totul, şi 
se opreşte şi pentru el, dar el, omul, nu ştie ce vrea când face 
aşa ceva, şi omul este ca albina care moare după ce strânge 
alergând. Cel ce strânge este orbit de pofta lui, nu de pofta 
Mea. Dar tu, copil dăruit lui Dumnezeu, stai numai întru Mi- 
ne dacă te-ai dat Mie şi lucrului Meu ca să fii în numărul celor 
mântuiţi, că mântuirea este acum, nu este mâine; este în fie- 
care clipă, nu pe sărite. Te învăţ să fii pentru Mine cu totul. 
Te învăţ să iei învăţătura Mea pentru cei mântuiţi. Te învăţ 
mereu pe tine, cel ce te-ai dat Mie pentru ziua venirii Mele la 
tine. Te învăţ să fii venirea Mea şi să lucrezi lucrul Meu. 

Fiilor din grădină, învăţaţi bine pe cei ce s-au dat Mie 
şi vouă pentru Mine spre mântuirea lor. Omul cel proaspăt 
născut din nou, are mult de învăţat, adică mereu, adică până 
la venirea Mea, ca să-l găsesc ucenic supus mântuirii şi lu- 
crului venirii Mele. Tot omul trudeşte, dar pentru el. Voi însă 
învăţaţi deosebit pe cei ce au dat de la ei crucea lor şi au 
luat-o pe a Mea, pe cei ce au dat din ei viaţa lor şi au luat-o 
pe a Mea, căci cel ce nu moare nu înviază, după cum este 
scris că «sămânţa, până nu moare, nu dă altă sămânţă, nu dă 
viaţă din ea până ea nu moare mai întâi». Cel care vine la 
Mine trebuie să înceapă murind, şi să Mă învieze pe Mine în 
el, după cum loan, botezătorul Meu, a spus: «Eu trebuie să 
scad, şi Domnul trebuie să crească». 

Dar va auzi omul cuvântul Meu cel de peste voi şi se 
va mira şi va păcătui prin judecată nedreaptă, că se va uita la 
voi şi nu va înţelege fapta cuvântului Meu. Nu sunt nedrept, 
dar sunt ceresc, şi cereşte vorbesc, omule, căci una e să ai 
pentru Mine, şi alta e să ai pentru tine. Una e să fii al Meu, şi 
alta e să fii al tău. Când îţi faci pentru tine, eşti al tău şi se 
cunoaşte pentru cine eşti şi pentru cine faci. Când eşti al tău, 
nu-ţi cauţi mântuirea, ci vremelnicia, care piere. Când îţi faci 

pentru tine ce este al Meu, atunci îţi cauţi mântuirea şi veşni- 
cia, care nu piere. Mare lucru este să lucreze creştinul pe cele 
înghiţite de veşnicie odată cu făcutul lor. 

Omului nu-i place să înţeleagă, şi de aceea se face surd 
la învăţătura Mea pentru cei mântuiţi, dar voi, fiilor, voi şi cei 
alăturaţi vouă pentru mântuire şi pentru lucrul Meu cu voi în 
zilele acestea de venire a Mea, voi nu vă îndoiţi pentru truda 
Mea cu voi şi peste voi, că Eu v-am spus că fac totul nou, fac 
lucru sfânt. V-am sfinţit numele şi viaţa şi fapta mâinilor 
voastre şi fac prin voi lucruri sfinte, căci cel sfânt lucrează 
sfânt, şi orice lucru făcut de cei sfinţi este lucru pentru Mine, 
nu pentru ei. V-am sfinţit numele şi viaţa şi fapta şi v-am nu- 
mit Ierusalim nou, popor nou, cetate de sfinţi, cetăţenie ce- 
rească pe pământ, cer nou şi pământ nou, că de şapte veacuri 
aştept să vină pe pământ împărăţia Mea cu oamenii. Fiţi 
oameni noi zi şi noapte, fiţi venirea Mea şi împărăţia Mea în 
toată clipa, şi lumina voastră nu se va stinge în veci. Amin, 
amin, amin. Dar lumina omului se va stinge curând, curând. 
Fapta şi tot lucrul omului se vor clătina curând, curând, şi 
atunci va fi vremea când omul îşi va vedea risipită truda, căci 
omul şi-a făcut lui, nu Mie, şi nici un om n-a făcut ca ico- 
nomul cel necredincios, a cărui pildă Eu am scris-o în Scrip- 
turi. El şi-a agonisit prieteni prin bogăţiile necinstite, ca 
atunci când ele se sfârşesc, să-l primească pe el în corturile 
cele veşnice. Cine nu este credincios în bogăţiile nedrepte, nu 
le va avea pe cele adevărate. Cine nu este credincios în cele 
străine, cine, oare, îi va da ce este al lui? Tot omul îşi adună 
sieşi comori şi se bucură de ele, dar pentru Mine nu-şi face ca 
să aibă. Dar vouă vă zic: nu fiţi apăsaţi, fiilor! Viaţa este mai 
mult decât hrana, şi trupul decât haina. Daţi grija din ini- 
mioare, că inimioarele voastre au de purtat în ele lucrul cel 
ceresc pentru venirea Mea. Nu vă lăsaţi apăsaţi de griji. Tatăl 
a binevoit să vă dea vouă împărăţia, şi o aveţi. Amin. 

Cel ce e stăpân pe sine, acela este palat al Domnului, 
palat cu bogăţii cereşti. Eu le-am mai spus odată bogaţilor, şi 
le mai spun şi azi că zadarnic strâng ei. Omul e trecător, că 
pentru asta trudeşte. Dacă ar trudi pentru Mine, n-ar mai trece 
omul, dar el nu are timp să se gândească la taina aceasta. 
Omul se trudeşte pentru cele ce trec odată cu el, şi nu se tru- 
deşte pentru cele ce se adună în cer. Eu le-am mai spus odată 
bogaţilor, şi le mai spun şi azi: voi, bogaţilor, vindeţi averile 
voastre şi daţi-le în binefaceri pentru Dumnezeu şi pentru 
lucrul cerului nou şi al pământului nou, care vor dăinui. 
Faceţi-vă pungi care nu se învechesc, comoară nesecată în 
ceruri, căci pungile voastre sunt sparte. Faceţi-vă palate în 
ceruri, unde furai nu se apropie şi molia nu strică, fiindcă 
unde este comoara voastră, acolo fi-va şi inima voastră, şi în 
starea în care vă voi găsi, aşa veţi fi judecaţi, căci tot lucrul 
omului cel fără Dumnezeu se va clătina curând, curând. 
Amin. Zic „Amin ca să fie pecete pentru cuvântul rostit de 
Mine şi să nu fie desfiinţat. Dar este, oare, cel ce poate 
desfiinţa cuvântul Meu? Este. Este omul; omul care trăieşte 
pentru sine; dar cuvântul Meu rămâne rostit, şi este, şi stă la 
judecată cu cel ce calcă peste el, căci omul trăieşte pentru el 
şi pentru cei ieşiţi din el, ca să fie ai lui, şi nu ai Mei, precum 
nici el nu este al Meu. Când lui Avraam i-am cerut Mie pe cel 
ieşit din el, Avraam a împlinit cuvântul Meu, iar Eu i l-am dat 
înapoi pe cel ieşit din el şi i-am făgăduit din el neam veşnic 
şi mare şi mult ca stelele cerului, neamul creştinilor, neamul 
lui Hristos, neam care a trăit şi trăieşte pe pământ în numele 
Tatălui şi al Fiului şi al Sfântului Duh. Amin, amin, amin. 

Omule de pe pământ, trăieşti tu zilele tale în numele 
Tatălui şi al Fiului şi al Sfântului Duh? Şi dacă îmi răspunzi 


cu „Da ai tu casă în cer? Ai tu avere în cer? Ai tu prieteni 
în cer ca să-ţi deschidă şi să intri la adăpost în ziua când se va 
clătina cerul şi pământul? Ţi-am dat cheile împărăţiei ceru- 
rilor. Le-ai folosit, omule? Tu îmi vei spune „Da“, îmi vei 
spune că Mi-ai dat când Eu n-am avut. îţi spun şi Eu câte 
ţi-am dat înapoi pentru ce Mi-ai dat. Ţi-am dat îndoit, ţi-am 
dat înmiit. Ţi-am dat ploaie, ţi-am dat soare, ţi-am dat lumină, 
ţi-am dat aer, ţi-am dat sare, ţi-am dat pâine, ţi-am dat umbră 
şi răcoare, ţi-am dat dulceaţă, ţi-am dat zile, ţi-am dat sănă- 
tate, ţi-am dat vindecare, ţi-am dat bucurie, ţi-am dat putere, 
ţi-am dat iertare pentru toate ranele pe care Mi le-ai făcut prin 
păcatele tale pe care Mi le-ai adus şi Mi le aduci mereu 
înainte ca recunoştinţă pentru tot ce ţi-am dat şi îţi dau Eu. 
Dar tu trăieşti pentru tine, nu pentru Mine, căci cel ce trăieşte 
pentru Mine nu trăieşte pe sărite, ci mereu trăieşte şi învaţă 
învăţătura Mea pentru cei mântuiţi. 

Omule despărţit de Mine, am murit, şi pentru om am 
murit atunci când am murit. Am fost Dumnezeu, şi tot am 
murit. Am murit ca să mori şi tu, ca să faci şi tu ce fac Eu, şi 
ca să înviezi şi tu cum am înviat Eu. îţi voi cere socoteală, 
omule, că de aceea M-a trimis Tatăl din nou pe pământ; M-a 
trimis să-ţi arăt cuvintele tale şi faptele tale, care te vor mân- 
tui sau te vor osândi. Ţi-ai făcut rost de pedeapsă pentru viaţa 
pe care ai avut-o pentru tine. Eu am zis s-o trăieşti pentru 
Mine, şi tu te-ai făcut surd pentru cele ce ţi-am cerut. Vine 
împărăţia Mea peste pământ şi te prinde din urmă şi nu te gă- 
seşte trecut în Cartea Vieţii, că nu te-ai scris în ea cu mân- 
tuirea ta. Eu sunt mântuirea ta, şi tu nu M-ai trăit, omule. Car- 
tea Mea de azi este venirea Mea la tine ca să te scol pentru 
Mine şi pentru trâmbiţarea Mea peste tot omul, căci am lucra- 
re coborâtă din cer pe pământ, ca să ruşinez cu ea toată fapta 
omului cel ce a trăit fără Mine pe pământ. 

Vin mereu cuvânt pe pământ ca să-Mi pregătesc calea 
arătării trupului Meu cel înălţat la Tatăl după învierea Mea 
dintre cei morţi. Tot omul îmi pregăteşte calea venirii Mele şi 
nu vrea să ştie cum voi veni, dar el îmi pregăteşte venirea. 
Cei răi îmi pregătesc venirea ca să-i curăţ de jegul fărădele- 
gilor lor cu care Mi-au îngreuiat pământul de sub ei. Cei sfinţi 
îmi grăbesc venirea ca să iau de pe ei apăsarea timpului şi să 
le dau plata răbdării sfinte, fiindcă între răbdări este răbdarea 
sfântă, care se plăteşte cu cer nou şi cu pământ nou. Amin. 

Tot lucrul se lămureşte în foc, căci «Domnul face din 
îngerii Săi duhuri, şi din slugile Sale, pară de foc». Fac din 
voi pară de foc peste pământ, fiilor din grădina cuvântului 
Meu. Lucrul vostru cu Mine este foc. Lucrul Meu cu voi este 
foc curăţitor. Cuvântul Meu cel coborât din cer până la voi, 
foc este. Cuvântul vostru cel ieşit prin Mine din gura voastră, 
este foc şi adevăr, că am făcut din voi slujitori pentru împli- 
nirea cuvântului Meu peste pământ. Amin. Las la voi învăţă- 
tură pentru toţi cei care s-au dat Mie ca să fie apoi cu voi în 
lucrul Meu. învăţaţi-i mereu, învăţaţi-i să nu fie lacomi, să nu 
fie singuri în gând şi în cuvânt şi în faptă. învăţaţi-i să nu 
fie pofticioşi, căci pofta este faptă care-1 ruşinează pe om. 
învăţaţi-i să nu-şi agonisească singuri, fără Mine şi fără voi. 
învăţaţi-i să nu aibă nimic decât ce le dau Eu şi voi, şi să 
nu-şi ia singuri de la Mine şi de la voi, ca să nu fie pedeapsă 
pentru faptă, ci să fie binecuvântare pentru supunere, căci 
varga este pentru cel nebun. învăţaţi-i pe cei ce vin să se dă- 
ruiască Mie. învăţaţi-i ce este dăruirea omului care se dăru- 
ieşte pe sine lui Dumnezeu. Vreau să Mă uit la ei cu plăcere 
cerească. Plăcerea cerească trage la cei cereşti. Vreau să nu vă 
apese, vreau să nu vă supere, vreau să nu vă îngreuieze lucrul 

vostru cu Mine, ci mai degrabă să vă sprijine cu frăţească iu- 
bire, cu nefaţamică dăruire, că lucrul cel pentru venirea Mea 
e greu de tot, fiindcă n-am ajutor de pe pământ, iar voi sunteţi 
pe pământ, fiilor. Am spus vouă pildă din cer despre sfântul 
care avea ucenici în vremea lui pe pământ şi care se ocupa de 
ucenicii lui îndeaproape căutându-le la gânduri, la fapte, la 
iubire, la lepădarea de sine a ucenicilor. Vreau de la voi să fa- 
ceţi rod viu din cei adăugaţi grijilor voastre, că am nevoie de 
fii vii, măi copilaşi roditori de suflete vii. 

Eu am grijă de toţi fiii care s-au dăruit Mie cu totul, 
şi cu greu am grijă, că omul de pe pământ a pus mâna pe bani 
şi a băgat totul sub stăpânirea banului. Banul este împăratul 
lumii, iar lumea s-a întărit pe pământ, şi Eu Mă rog la lume 
pentru un colţ de pământ în care să Mă odihnesc cu lucrul 
Meu, pentru un colţ de libertate sfântă, pentru o bucată de 
lemn sau de piatră sau de pâine sau de viaţă. Dar voi învăţaţi-i 
sărăcia pe cei ce s-au dat Mie cu totul, şi dacă au, să dea de 
la ei ce au, şi să aibă de la Mine pâinică şi apică şi hăinică şi 
acoperiş, căci Eu, Domnul, trudesc prin voi, prin lucrul mâi- 
nilor voastre, lucru sfânt pe care-1 dau ca să cumpăr de la om 
milă pentru lucrarea cea cerească a venirii Mele. 

Fericit este omul pe care-1 va găsi venirea Mea lucrând 
şi sprijinind truda voastră cea pentru Mine. Eu voiesc să în- 
tind cortul împărăţiei Mele, ca să am locaşuri multe pentru tot 
omul pe care-1 voi găsi agonisindu-şi în cer locaş. în casa 
Tatălui Meu sunt multe locaşuri, după fiecare slujbă închinată 
cerului pe pământ, dar voi fiţi locaşul Meu, ca să am venire 
pe pământ, fiilor, şi să vă învăţ viaţa cea întru venirea Mea, 
căci venirea Mea este acolo unde sunt Eu cu voi, după cum 
este scris: «Acolo unde sunt Eu, să fiţi şi voi, după cum v-am 
pregătit Eu sălaş». 

Vă spun vouă, fiilor; vouă şi celor ce s-au dat Mie cu 
totul: nu căutaţi să vă faceţi loc lângă Dumnezeu, ci căutaţi 
să-I faceţi loc lui Dumnezeu lângă voi şi în voi, căci împărăţia 
cerurilor va fi pe pământ. Amin, amin, amin. Şi va fi cer nou 
şi pământ nou, după cum Eu, Domnul, am făgăduit, iar între 
cer şi pământ, omul drept, omul sfânt, poporul sfinţilor Mei, 
ţara Mea pe pământ ca şi în cer, căci cerul va fi pe pământ, iar 
cortul cerului va fi sus şi va acoperi poporul sfinţilor. Daţi 
Domnului popor sfânt, fiilor lucrători cu cerul pe pământ. Eu 
sunt învăţătorul, iar voi, lucrătorii învăţăturii Mele. Sculaţi-vă 
şi lucraţi mereu, căci voi, ca şi sfinţii care aşteaptă ridicarea 
trupurilor lor, nu trebuie să dormiţi, ci trebuie să lucraţi popor 
sfânt, pentru ca să întâmpine învierea morţilor şi viaţa vea- 
cului ce vine. Amin. 

Mă ridic în picioare din zi în zi tot mai mult, şi umilesc 
pe toţi cei ce încă vă mai împung pe voi, ca să vă fac cale cu 
veacul cel nou peste pământ. Mă scol în puterea Mea cea 
nebiruită, şi îmi fac loc cu voi, ca să plătesc celor ce Mă iu- 
besc pe Mine şi pe voi, şi care adună cu Mine şi nu risipesc 
în plăceri. Mă scol ca să plătesc şi celor ce vă asupresc şi vă 
nedreptăţesc şi vă strâmtorează pe voi pentru că sunteţi ai 
Mei şi nu ai lor. Dar voi iertaţi, că spre aceasta aţi fost che- 
maţi, şi fiţi oglinda Mea, fiilor. 

Din nou vă spun: învăţaţi învăţătura Mea peste cei 
mântuiţi, peste cei ce au scăpat de rătăcirea cea de pe pământ. 
Deosebiţi la dreapta voastră pe cei scăpaţi şi îndemnaţi-i în 
desăvârşită ordine sufletească şi trupească şi frăţească şi 
duhovnicească, iar pe cei încă încurcaţi sfatuiţi-i cu milă şi 
ţineţi-i în stânga, căci dreapta este dreapta, şi stânga este 
stânga, şi fiecare mână îşi are pe ai ei, după cum şi Eu lucrez. 
Aveţi grijă, că venirea Mea nu vine peste amestecare, iar voi 


nu vă ruşinaţi de faţa omului, ci ascultaţi-Mă pe Mine ca să 
am cale de venire, fiilor. Cel ce nu are putere pentru lepădare 
de sine, acela este slab. Să nu-şi ia singur unul ca acela când 
este vorba de cele de la Mine, şi nici să nu dea cele de la 
Mine, că este slab, iar lucrul Meu este tare şi este întreg. Eu 
sunt Cel bogat în har, nu în cele pământeşti. Tot aşa să fie şi 
cel ce voieşte să se adăpostească de arşiţă sub viţa Mea, sub 
învăţătura Mea. Amin. 

Fiilor, este mult de lucrat şi de orânduit. Trebuie bogă- 
ţie de înţelepciune şi de har peste cei dăruiţi Mie cu totul. 
Trebuie sfială de la ei la Mine, de la ei la voi. Trebuie sfială 
sfântă, trebuie evlavie sfântă, care să-Mi facă Mie bine, nu 
lor. Trebuie smerenie fiecare pentru celălalt, şi trebuie cârmă 
sănătoasă în toată vremea, care să vă dea vouă socoteală pen- 
tru tot lucrul, iar voi să-Mi daţi Mie, să puneţi înaintea Mea 
pricinile lui Israel, poporul Meu cel nou, modelul Meu cel 
nou, omul cel după chipul şi asemănarea Mea. 

Astăzi este sărbătoare şi post. Este scris peste biserica 
Mea pomenirea lui Maria Egipteanca. Ea a fost sărbătoarea 
Mea pe pământ, şi a trăit mai presus de firea cea omenească, 
până ce s-a suit la cer, la sfinţii din cer. Ea a fost minune care 
a minunat pe îngeri, că am spus că cei ce vor crede Mie 
dându-se Mie cu totul, aceia vor lucra lucruri şi mai mari ca 
acelea ce s-au făcut prin Mine la credinţa celor credincioşi 
care M-au văzut pe Mine cu trupul pe pământ. Maria Egip- 
teanca nu M-a văzut pe Mine trup pe pământ, dar a crezut fără 
să vadă şi a putut mai mult ca toţi cei de până la ea credin- 
cioşi. Ea n-a avut nici un sprijin de pe pământ, ci numai din 
cer, căci făcuse din ea locaş al cerului cel de sus, şi iată, 
credinţa celor credincioşi face faptă pe Dumnezeu în ei. 

Fiilor, râvniţi la faptele credinţei sfinţilor care s-au fă- 
cut pe pământ cer pentru Dumnezeu. Fiilor, râvniţi la sărăcia 
cea pământească şi la bogăţia cea cerească pe care le-a do- 
bândit Maria Egipteanca după ce s-a dat Mie cu totul. Mare 
har şi mare dar este preoţia, dar mai mare har şi dar este sfin- 
ţenia din om, fără de care nimeni nu poate vedea pe Dumne- 
zeu. Smerenia înalţă pe om deasupra trupului său mai mult 
decât iubirea de Dumnezeu, căci cel smerit este cumpătat şi 
înţelept şi mulţumit prin smerenie, şi unul ca acela nu cade 
din har, căci este umilit, iar cel umilit se înalţă de pe pământ 
spre cer. 

Nu ştiu cum să-l mai învăţ pe cel iubit de Mine ca să-Mi 
fac loc în el cu lucrarea harului Meu. Nu ştiu cum să-i mai 
vorbesc celui iubit ca să izvorască din el umilinţă înaintea 
Mea şi în mijlocul bisericii Mele, spre pildă frăţească şi spre 
armonie folositoare Mie, ca să am crucea uşoară între cer şi 
pământ, ca să fiţi voi uşuraţi de apăsări, fiilor din grădina 
Mea, fiilor care staţi sub greutatea lucrului împlinirii cuvân- 
tului Meu şi al venirii Mele cu cele veşnice peste pământ. Nu 
vă descurajaţi. Puţin, puţin, şi va fi uşor apoi. Puţin, puţin, 
fiilor îngreuiaţi de grijile Mele. Eu văd cât vă este de greu, 
căci sunteţi în trup, şi e greu, dar Eu sunt sub greul vostru cu 
Mine şi salt pe umerii Mei greul vostru când vă văd doborâţi, 
şi dau peste voi îngeri întăritori şi purtători de grijă, şi trezesc 
pe pământ oameni pentru sprijinul lucrului Meu. Din nou 
rostesc şi înnoiesc cuvântul şi ridic pentru Mine şi pentru voi 
ajutor de pe pământ. Amin, amin, amin. Ridic pe Simon Cire- 
neanul, şi Eu îi voi plăti lui, căci crucea Mea e grea şi multă, 
iar voi sunteţi mici pe pământ, şi sunteţi slabi, pentru ca să 
Mă pot Eu desăvârşi în voi şi prin voi peste pământ cu veni- 
rea Mea. Cei mari şi cei tari nu au timp, nu au iubire pentru 
sfinţenia Mea în ei, dar voi sunteţi mici şi slabi, iar Eu Mă 
slăvesc în voi cu slava cuvântului Meu. Amin. 

Eu sunt Cel ce am întocmit în cer şi pe pământ cu- 
vântul prin care le-am făcut pe toate câte sunt văzute şi nevă- 
zute de om. Numele Meu este Tatăl, Fiul şi Duhul Sfânt. 
Amin, amin, amin. Eu sunt Dumnezeu deopotrivă în cer şi pe 
pământ, şi îi numesc cu numele Meu pe toţi cei care ştiu ce 
este credinţa în Dumnezeu şi fapta credinţei şi învăţătura Mea 
peste cei mântuiţi. Amin, amin, amin. 

15/28 martie 1999 

Praznicul Intrării Domnului în Ierusalim. Duminica 
Floriilor 

Omul este fără de stăpân şi nesupus lui Dumnezeu. Pilda câinelui 
şi a lupului. Ascultarea este lucrare sfântă, iar mânia nu are nimic 
cu dreptatea sfântă. Cercetarea poruncilor aduce împlinirea lor. Nu 
mai este om sfânt care să scoată demonii din oameni. 

B at la porţile dintre cer şi pământ. Sunt Domnul, 
şi Unul este Domnul, şi Se numeşte Tatăl, Fiul 
şi Duhul Sfânt. Amin. Din veac şi până în veac aşa lucrez, 
prin porţi intru în biserică, în locul unde sunt adunaţi mai 
mulţi în numele Meu cel sfânt. Prin porţi lucrez peste orice 
stare de pe pământ, plăcută sau neplăcută Mie. Dar ştie, oare, 
omul ce este această poartă dintre cer şi pământ? Nu ştie, nu 
ştie că este, dar ea este, din veac şi până-n veac. Omul cel 
pregătit de Mine ca să-l chem şi să-l aleg şi să-l încredinţez 
că este Dumnezeu şi că lucrează prin porţi, omul cel supus 
Mie prin puterea Mea, aceasta se numeşte poarta dintre cer şi 
pământ. Amin, amin, amin. 

Bat la porţile dintre cer şi pământ. îmi aşez paşii Mei 
cereşti pe cărare, dar cărarea se face cărare numai când are 
omul nevoie de Mine. Altfel, vin cu forţa, şi e greu când vin 
aşa, că Eu sunt un Dumnezeu mare, iar cărarea este mică şi 
cu greu Mă ţine pe ea. O, greu se mai învaţă omul cu cărarea 
Mea spre el, greu de tot, că omul este ca omul, şi altfel nu 
vrea omul să fie; nu vrea să fie nici înger, nici slugă, nici 
ucenic, nici fiu, că omul se deprinde prea greu cu ascultarea 
şi cu iubirea, şi de aceea spun Eu că omul e ca omul, şi altfel 
nu vrea omul să fie. Scris este în Scripturi: «Boul îşi cunoaşte 
stăpânul, şi asinul, ieslea domnului său, dar omul nu Mă mai 
cunoaşte, şi s-a depărtat de Mine». Omul e ca omul, şi s-a 
făcut nepăsător şi neascultător şi nesupus, şi nu are nevoie de 
stăpân. Dacă ar şti omul că cel fără stăpân nu cunoaşte pe 
Dumnezeu, dacă ar vrea omul să creadă că stăpânul fără su- 
puşi nu are lucru bun pentru Dumnezeu, dacă ar şti creştinul 
că fără duhovnic nu are pe Dumnezeu, dacă ar şti duhovnicul 
că fără lucru de ucenici nu are lucru, nu are formare, atunci 
s-ar întoarce omul cu faţa spre Dumnezeu şi s-ar privi în 
oglindă şi n-ar mai uita faţa firii sale. Dar Eu, Domnul, Mă 
îndrept spre om ca să-l învăţ să Mă ia de Stăpân peste el şi să 
nu fie liber, căci cel liber umblă hoinar şi n-are căpătâi, dar 
cel supus are tot ce trebuie să aibă. 

Umbla odată câinele cel credincios omului, umbla 
liber, şi s-a întâlnit cu lupul. Lupul l-a întrebat cum de este el 
frumos şi voinic. Câinele i-a răspuns: „Sunt la stăpân, şi la el 
am căsuţă, am hrană, am apă, am umbră, am îngrijire de la 
stăpân, şi nu fac nimic mai mult decât că latru când şi când 
la cei străini, ca să ştie străinii că sunt prietenul şi păzitorul 
stăpânului meu în vreme de zi şi de noapte, în vreme de ne- 
caz “. Lupul i-a spus câinelui: „ Vreau şi eu să merg cu tine, 
că sunt flămând şi fără adăpost, şi sunt slab din pricina ne- 
măncării. Cer la Dumnezeu hrană când mi-e foame, şi Dum- 
nezeu îmi dă puţin, că sunt lup făcător de rele pentru cei rău- 


făcători. Sunt liber, dar hrană n-am decât dacă-mi dă Dum- 
nezeu. Merg şi eu cu tine la stăpân “. Câinele l-a luat cu el pe 
cale, dar pe când ei mergeau, lupul a văzut la gâtul câinelui 
un semn, o urmă săpată în blană. „ Ce este această urmă la 
gâtul tău? “ „Este legătura în care stau la stăpân. Stau legat, 
nu stau liber; stau la locul meu şi îmi cunosc locul şi mă 
supun stăpânului în toate. “ Lupul s-a speriat atunci, şi a zis: 
„Mai bine stau flămând şi pribeag decât să stau legat “. 
„ Dacă-i aşa, i-a zis câinele, dacă nu poţi sta de bunăvoie su- 
pus şi legat, atunci soarta ta este aceasta pe care o ai: să 
n-ai stăpân, să fii hoinar şi fără căpătâi, să nu aibă cine te 
îngriji la necaz, şi să flămânzeşti pe pământ umblând după 
pradă “. 

lată, bat la porţile dintre cer şi pământ, şi sunt Domnul, 
şi Mă îndrept spre om ca să-l învăţ să Mă ia şi să Mă aibă de 
Stăpân peste el şi să nu stea liber, căci cel liber umblă după 
pradă, umblă hoinar, fără căpătâi, umblă în voile lui, şi vai ce- 
lui ce are voile lui! 

Intru în Ierusalim pe asin, căci asinul este cel ce cu- 
noaşte ieslea stăpânului său, este cel ce înţelege pe Dumne- 
zeu. Omul care Mă poartă pe Mine spre om, este cel ce se su- 
pune aşa cum s-a supus asinul care M-a purtat pe Mine în 
ziua sărbătorii de azi, acum două mii de ani când Eu, intrând 
în Ierusalim pe asin, mulţime multă venită la praznic auzind 
că Eu vin, au luat ramuri de finic şi M-au întâmpinat zicând: 
«Osana întru cei de sus! Osana, Fiul lui David! Binecuvântat 
este împăratul Care vine întru numele Domnului!». Atunci, 
fariseii cei fricoşi, zicându-Mi învăţător, Mi-au zis să-Mi cert 
ucenicii ca să nu-Mi cânte aşa, dar Eu le-am răspuns că dacă 
ei vor tăcea, pietrele vor striga pentru Mine că sunt Fiul lui 
Dumnezeu. 

Mă îndrept spre om ca să-l învăţ învăţându-vă pe voi, 
copii ai cuvântului Meu. V-am născut prin cuvântul adevăru- 
lui, după a Mea voie, ca să fiţi voi începătură făpturilor Mele. 
Sârguiţi-vă în toată vremea să ascultaţi, căci ascultarea este 
mai mare decât vorbirea, care poate aduce până şi mânie prin 
ea, iar mânia omului nu are nimic cu dreptatea Mea. Cuvântul 
blând. Eu l-arn sădit în voi. Primiţi cuvântul Meu, că el poate 
mântui sufletele voastre de orice rău, de orice mânie. Cel ce 
ascultă cuvântul cel de la Mine şi nu se face numaidecât îm- 
plinitor al lui, acela se amăgeşte pe sine şi seamănă cu omul 
care vede în oglindă faţa firii sale, şi după ce s-a privit pe 
sine, îndată uită ce fel era. Dar dacă vă uitaţi bine în legea cu- 
vântului Meu cel desăvârşit, care liberează pe omul care stă- 
ruie în el, în cuvântul Meu, facându-se nu auzitor care uită, ci 
împlinitor a tot cuvântul Meu, acela fericit va fi în faptele 
sale. Amin. 

Vin să vă învăţ pe voi, căci cu voi grăiesc din cer pe 
pământ, iar cerul se coboară la voi cu Mine când grăiesc cu 
voi. Vin să vă învăţ pe voi, ca să aibă învăţătură omul care vo- 
ieşte să înveţe legea cea desăvârşită a libertăţii, căci scris este 
în Scripturi: «Cine s-a uitat de aproape în legea cea desăvâr- 
şită a libertăţii şi a stăruit în ea, făcăndu-se nu auzitor care 
uită, ci împlinitor al lucrului, acela fericit va fi în faptele sale, 
şi se va păzi fără de pată din partea lumii». 

Omul e ca omul, şi s-a făcut nepăsător şi nesupus, iar 
cine nu iubeşte supuşenia, nu are stăpân peste el. Dacă ar şti 
omul că cel fără stăpân nu este plăcut Mie, atunci s-ar întoar- 
ce omul cu faţa spre Dumnezeu şi s-ar privi în oglindă şi n-ar 
mai uita faţa firii sale, şi ar scăpa omul de păcatul părerii de 
sine, şi apoi de păcatul mulţumirii de sine, care înseamnă 
iubire de sine şi înseamnă om singur, om fără stăpân. Dacă ar 
şti creştinul că fără duhovnic nu are pe Dumnezeu, atunci şi-ar 

face omul duhovnic, ca să aibă pe Dumnezeu, ca să Mă aibă 
pe Mine de Stăpân peste el, că Eu sunt pentru om prin porţi, 
aşa cum prin trupul asinului Mi-am făcut intrarea Mea cu sla- 
vă în Ierusalim. Asinul M-a purtat, iar Eu am intrat, şi cei 
mulţi M-au mărturisit de Stăpân peste ei, căci aşa este lucrul 
lui Dumnezeu peste pământ şi peste om. 

Duhovnicul este oglinda în care trebuie să se uite omul 
şi să vadă. Duhovnicul trebuie să fie el însuşi legea cea desă- 
vârşită a libertăţii, iar cei de sub mâna lui trebuie să audă şi 
să împlinească, şi apoi să fie fericiţi întru faptele lor, şi numai 
aşa se vor păzi fără de pată din partea lumii. 

Omul e ca omul, nepăsător şi nesupus, dar la voi vin 
Eu, fiilor supuşi. Vă învăţ supuşenia. Supuneţi-vă unii altora 
la ce este bine, şi daţi loc şi daţi creştere duhovnicului, şi 
faceţi-Mi cale spre voi, şi vouă spre Mine, prin binecuvân- 
tare, fiilor. Nu lucraţi nici un lucru fără binecuvântare, căci 
lucrul vostru este lucru pentru Mine, pentru lucrul Meu cu voi 
peste pământ. Nu fiţi voi înşivă în îndeletnicirile voastre cu 
Mine, ci să fiu Eu însumi întru ele prin voi. Amin. Cercetaţi 
poruncile Mele. Dar cum se face această lucrare de cercetare 
a poruncilor? Iată cum: orice clipă şi orice faptă a ei vă învaţă 
ea însăşi ce aveţi de făcut cu ea, după poruncile Mele. Dacă 
omului îi vine în faţă faptă de neiubire de Dumnezeu şi de se- 
menii lui Dumnezeu, faptă de furt, faptă de desfrânare, faptă 
de minciună, faptă de ucidere, faptă de lăcomie, faptă fără 
porunca Mea cea din lege, atunci omul este învăţat de însăşi 
clipa faptei ce are de făcut, după porunca Mea şi nu după fap- 
ta care-i vine în faţă, şi fericit va fi acela în faptele sale şi se 
va păzi fără pată din partea lumii. 

Tot lucrul vostru trebuie să fie pentru Mine, fiilor din 
grădină, şi voi, cei ce vă hrăniţi din grădină spre viaţă fără de 
prihană, şi voi, cei care auziţi fără să împliniţi. Viaţa trăită 
după poruncile Mele, aceea este viaţa omului, dar omul e ca 
omul, şi stă nepăsător şi nesupus, şi omul e ca lupul care um- 
blă după pradă, după apucat. 

Voiesc să binecuvintez cu cuvânt nou căsuţa Mea din 
deal. în ea să se aciueze fii pe potriva Mea, că ea este măr- 
găritar al lucrului Meu de la voi, fiilor prin care Eu, Domnul, 
binecuvintez tot ce am de binecuvântat pe pământ şi în cer. 
Aduceţi Mie ramuri de finic şi strigaţi-Mi: „ Osana !“. 
Aduceţi-Mi Mie fii pe potriva Mea, vlăstari noi, care au de 
învăţat statul în viţă, căci scris este: «Orice mlădiţă care stă 
în viţă, aduce roadă în viţă, nu în sine», fiindcă Eu am spus: 
«Binecuvântarea Mea curge acolo unde sunt ai Mei împreu- 
nă, fraţi împreună». Aduceţi Mie rod viu, rod verde, şi fiţi 
oglindă pentru cei ce cresc pentru Mine, şi fiţi duhovniceşti, 
măi fiilor, că duhovnicii din biserica din lume nu sunt duhov- 
niceşti, nu sunt curaţi, nu sunt săraci de lume, nu sunt sfinţi 
cu viaţa şi cu fapta, nu sunt cu mâinile curate, şi sunt lacomi 
de cele lumeşti, şi sunt stricaţi cu simţurile cele trupeşti şi 
cele duhovniceşti, şi sunt ruşinaţi de îngerii cei răi, căci du- 
hovnicii lumii sunt trupeşti. Ei cunosc cuvântul Meu, dar 
nu-1 împlinesc, şi se fac pe sine de ocară. Dar voi aduceţi Mie 
ramuri de finic, rod viu, rod verde, rod ceresc, fii pe potriva 
Mea, săraci de cele pământeşti şi bogaţi în cele cereşti şi du- 
hovniceşti pe pământ. învăţaţi pe toţi cei ce se hrănesc cu cu- 
vântul Meu, învăţaţi-i să se roage pentru libertate, pentru ca 
să aibă peste ei legea cea desăvârşită a libertăţii, şi nu să audă 
fără să împlinească ei cuvântul Meu, ci să se păzească fără de 
pată din partea lumii, şi să zică: „Doamne, desparte-mă de 
oamenii acestei lumi ce-şi iau partea în viaţă, al căror pân- 
tece s-a umplut de bunătăţile Tale. Doamne, dă-ne putere să 
lucrăm poruncile Tale şi să fim cumpătaţi, pentru ca să creş- 


tem înaintea Ta rod viu şi să ştim lucrarea viţei şi lucrarea 
mlădiţei “. Amin. 

Fiilor, vă spun vouă că viţa este cea cu mlădiţe, că iată, 
via din lume am tăiat-o, că nu are mlădiţe şi că s-a uscat. Fiţi 
via Mea, via Mea cea nouă, şi aduceţi Mie ramuri noi, mlădiţe 
vii, care se hrănesc din viţă împlinind lucrarea viţei, aceeaşi 
lucrare viţa şi mlădiţa, căci altfel, mlădiţa care nu rodeşte din 
viţă se usucă, şi apoi se taie. Spori-vă-va Domnul pe voi şi pe 
mlădiţele care dau din voi, ca să vă dau plată pentru rod. 
Amin. 

Binecuvintez cu cuvânt nou căsuţa Mea din deal, cea 
pe care am pus-o să fie pentru Mine lângă staulul cuvântului 
Meu. Să aciueze în ea copii sfinţi, copii prunci, căci cel ce 
vine la Mine trebuie să se facă prunc, nou-născut, începătură 
făpturilor Mele, pietre de temelie pentru Mine, pietre mărtu- 
risitoare, căci aşa am spus: «Pietrele vor striga». Amin. Căci 
cei ce trebuiau să strige atunci şi acum, n-au strigat pentru 
Mine ca să le fiu Stăpân, şi au spus să tacă cei ce strigau şi cei 
ce strigă. Cel ce se clatină, acela se şi teme, şi de aceea se şi 
ascunde, dar voi mărturisiţi pentru Mine înaintea oamenilor. 
Pietre care grăiesc să fiţi, căci cei fricoşi tac; tac şi se ascund 
de mânia Mea, de cuvântul Meu, cuvântul adevărului, prin 
care Eu, Domnul, v-am născut pe voi după a Mea voie, ca să 
fiţi începătură făpturilor Mele. Amin. 

Omul este ca omul, şi altfel nu vrea omul să fie. Boul 
îşi cunoaşte stăpânul, şi asinul, ieslea domnului său, dar omul 
nu Mă mai cunoaşte, şi s-a depărtat de Mine, şi slujeşte de- 
monilor. Toţi oamenii sunt chinuiţi de demoni, şi nu este pe 
pământ om sfânt ca să scoată demonii din oameni. Nimeni nu 
vine la Mine ca să scot demonii din el. Stă omul în el chinuit 
de patimi trupeşti şi de lăcomie, de cele ce pier, şi nu vine la 
Mine ca să-l scap de aceşti demoni. Acest soi de demoni nu 
ies din om decât cu post şi cu rugăciune, precum am spus Eu 
atunci ucenicilor Mei, care n-au putut să scoată demonii din 
om. Slujitorul lui Dumnezeu trebuie să se roage Mie pentru 
om postind, şi trebuie să postească pentru om rugându-se 
Mie; altfel demonii nu se tem şi nu se depărtează din cel cu- 
prins de ei. 

Fiilor, fiţi atenţi, fiţi treji şi lucrători mereu peste via 
Mea cea nouă. Fiţi cu rânduială şi cu vorbire spre zidire de 
suflete. Fiţi buni înaintea Mea, fiţi bunul Meu şi zidiţi împă- 
răţia Mea cu care vin la voi. Scris este: «Bun este omul care-şi 
rânduieşte vorbele sale cu judecată; acela în veac nu se va 
clătina». Fiţi atenţi în toată vremea, căci cuvântul vostru este 
rupt din Mine, fiindcă voi sunteţi voia Mea peste pământ. Să 
asculte de voi cei ce s-au dat Mie, căci am făcut din voi viţă 
nouă din care cresc mlădiţe noi. Aduceţi Mie mlădiţe noi, 
aduceţi Domnului miei. Amin. 

Binecuvântat este Cel ce vine din cer la voi cuvânt nou, 
cuvântul adevărului, prin care v-am născut pe voi după a Mea 
voie, ca să fiţi începătură făpturilor Mele, începătură de nou 
Ierusalim pentru venirea Mea pe pământ. Amin, amin, amin. 

22 martie/4 aprilie 1999 

Praznicul Buneivestiri 

Nu mai sunt închinători adevăraţi. Domnul va răscumpăra pe 
Israel cel după trup, prin rămăşiţa lui cea aleasă prin har. Se vor 
jeli bogaţii care nu L-au miluit pe Dumnezeu. Iubirea este altfel în 
cer. Pomana de un an de la mutarea la cer a surioarei sfintei 
Virginia: Maria lelica. 

E u sunt Dumnezeu Tatăl, Fiul şi Duhul Sfânt, cu- 
vântând din cer pe pământ. Amin. Vin din cer cu- 

vântând, şi am venit pe pământ. Mă binevestesc pe Mine în- 
sumi cu praznic de bunăvestire peste biserica Mea. Mă bine- 
vestesc că vin din cer, şi că am venit pe pământ ca să-Mi pre- 
gătesc venirea, că n-are cine Mi-o pregăti aşa cum trebuie să 
fie această pregătire de venire a Mea. Omul Mi-o pregăteşte 
ca pe pământ, mâncând şi bând şi nuntind ca pe pământ, dar 
Eu trebuie să am pregătire înaintea venirii Mele, ca în cer pe 
pământ, căci aşa am zis: «Precum în cer aşa şi pe pământ». 
Amin. 

Pace vouă, fiilor din grădină, şi pace de la voi lui Isra- 
el, poporul Meu de azi, poporul cel împlinitor al venirii Mele, 
agoniseala Mea dintre oameni. Pace vouă, căci voi sunteţi cei 
ce Mă binevestiţi că vin, aşa cum Gavriil arhanghelul M-a 
binevestit că vin prunc prin Fecioară acum două mii de ani. 
Pe vremea aceea M-am supus legii din Israel şi n-am putut să 
dau darurile Mele celor de sub lege, căci ei M-au omorât după 
lege. Dar acum vin cu daruri, iar Mihail arhanghelul, îngerul 
Meu şi al vostru, lucrează de la Mine peste voi daruri cereşti. 

Legea trupului este una, iar legea darului este alta. V-am 
învăluit pe voi în taina darurilor Mele cereşti şi am trimis îna- 
intea Mea pe Mihail, îngerul Meu, care lucrează cuvântul 
Meu, ca să mărturisească vouă cele ce au să fie după această 
bunăvestire a venirii Mele, şi venirea Mea va fi, că scris este: 
«Eu sunt Cel dintâi şi Cel de pe urmă». Amin, amin, amin. 
Gavriil arhanghelul a slujit împlinirea legii şi a binevestit 
atunci venirea Mea în trup. Mihail arhanghelul cel de la înce- 
put, slujeşte la sfârşit împlinirea darurilor, căci este îngerul 
Meu şi al vostru, îngerul cuvântului Meu. 

I-am învăţat pe ucenicii Mei să spună să fie voia Mea 
precum în cer aşa şi pe pământ; i-am învăţat să ceară de la 
Tatăl să fie voia Tatălui pe pământ ca şi în cer, dar omul s-a 
învăţat să zică şi atât. Zice omul ce l-am învăţat Eu să spună 
Tatălui, şi se duce apoi şi îşi face voia lui pe pământ, iar voia 
Tatălui rămâne în cer. Zi şi noapte îşi face omul voia lui 
zicând: „Fie voia Ta, Tată, precum în cer aşa şi pe pământ “. 
Iată, nu sunt pe pământ închinători adevăraţi, căci tot omul 
una zice şi alta face, călcând legea cea din cer şi cea de pe pă- 
mânt. Cum să n-o calce pe cea din cer dacă o calcă pe cea de 
pe pământ, pe care el, omul, a făcut-o ca să fie şi ca să se ţină? 
încurcarea limbilor de pe pământ este plata vieţii mincinoase 
a omului, şi omul este ucigaş a tot lucrul bun. Nimic trainic 
nu rămâne pe urma omului, nimic decât nume omenesc şi 
mândrie de la pământ şi până la cer. Dar Eu, Domnul, vă bi- 
nevestesc vouă şi celor credincioşi Mie şi vouă, vă bineves- 
tesc bucurie mare, că Eu vin curând, curând. Aceasta este ce 
vă binevestesc Eu: venirea Mea din cer pe pământ, ca să fac 
cer nou şi pământ nou pe pământ, ca să se împlinească cuvân- 
tul spus de voi, ca să fie voia Tatălui precum în cer aşa şi pe 
pământ. 

Binevestiţi şi voi. Fiţi îngerul buneivestiri întru sfârşi- 
tul timpului omului. Fiţi popor binevestitor, fiţi lucrarea înge- 
rului Meu, care lucrează prin trupurile voastre, care coboară 
darul Meu peste voi, ca să fiţi voi îngerul buneivestiri, veni- 
rea Mea cea din urmă. Merg cu voi spre oameni, şi fără voi 
nu merg. Dacă Eu grăiesc din cer cu voi, aceasta înseamnă că 
merg cu voi spre oameni. Şi va veni o vreme dulce, o vreme 
cerească pe pământ pentru voi şi cu voi, că vă va iubi şi vă va 
căuta tot omul care va mai fi pe pământ, căci în curând Mă 
voi slăvi cu slavă mare prin voi peste România, peste ţara 
Mea cea din urmă. Prin ea vin şi pentru poporul Israel cel ca- 
re M-a omorât în mijlocul lui. Prin România vin şi pentru Ie- 
rusalimul patimilor Mele, că voi strânge mulţime multă de 


oameni semeţi, de oameni călcători de porunci, şi Mă voi 
judeca cu ei acolo; acolo unde am venit Eu între ei trup acum 
două mii de ani. Aici voi rosti cuvântul durerii Mele şi al 
dreptăţii Mele, iar acolo îl voi împlini, şi Mă voi judeca cu 
poporul pentru care M-am răstignit de bunăvoie pe cruce. 

Eu trebuia să mor pentru tot restul popoarelor de pe 
pământ, ca să le răscumpăr de sub necunoştinţă, dar nu a fost 
aşa, şi am murit pentru poporul Israel, ca să-l răscumpăr de 
sub lege, că scris este: «Cel ce nu împlineşte legea, este vino- 
vat». El a cunoscut de la Mine legea şi a fost vinovat că n-a 
crezut în Mine când am venit din cer de la Tatăl ca să fiu în 
mijlocul lui. Iată, taină descoperită vă spun: poporul Israel a 
ştiut că Eu sunt Hristosul Tatălui şi că trebuie să fiu răstignit 
pentru păcatele lui. Nu Iuda a fost vinovat pentru vânzarea 
Mea şi pentru moartea Mea. El a fost scula prin care Israel 
şi-a omorât Dumnezeul, şi scris este: «Vai celui prin care Fiul 
lui Dumnezeu va fi vândut şi omorât!». Dacă Israel nu urmă- 
rea să Mă omoare, nu Mă omora când Iuda Mi-a vândut taina, 
căci Iuda ştia că sunt Hristos. Mai-marii lui Israel au fost vi- 
novaţi de moartea Mea, şi cu ei, tot poporul Israel, tot, în afa- 
ră de o rămăşiţă aleasă prin har ca să fie fără de vină şi ca să 
mărturisească apoi adevărul venirii Mele din cer în mijlocul 
lui Israel. 

în toată vremea am avut pe pământ dintre oameni ră- 
măşiţă aleasă prin har, pentru ca să fie mărturisit adevărul 
Meu în fiecare vreme, aşa cum vă am pe voi în vremea aceas- 
ta, fiilor de lângă venirea Mea. Fericiţi sunteţi voi, cei ce 
credeţi venirii Mele cuvânt pe pământ. Fericiţi au fost şi cei 
de atunci, care au crezut venirii Mele atunci. Ca şi atunci, şi 
cei de azi care-şi zic că sunt mai-marii bisericii, ca şi atunci 
cred şi cei de acum, cred că sunt Hristosul Tatălui şi că am 
venit la voi ca să vă pregătesc să fiţi fiii venirii Mele, fiii cei 
cuminţi ai vremii de acum, rămăşiţă aleasă prin har. Dar Eu 
am biruit pentru voi şi împotriva lor, căci vremea de acum şi 
venirea Mea de acum se lucrează cu putere şi cu slavă multă, 
precum este scris în Scripturi: «Vor vedea pe Fiul Omului 
viind pe norii cerului cu putere multă şi cu mărire multă, şi 
va trimite pe îngerii Săi, şi ei vor răsuna glas de trâmbiţă, cu- 
vântul Meu, care adună pe cei aleşi din cele patru vânturi, de 
la margini la margini». Amin. 

Am venit pe pământ şi v-am pregătit pe voi ca să fiţi 
îngeraşii Mei pentru vestea venirii Mele Mântuitor peste voi, 
şi Judecător peste cei ce M-au răstignit atunci şi acum prin 
semeţie. Cei fără de iubire şi fără de minte sunt fără de frică 
şi sunt semeţi în duhul lor, dar voi fiţi îngerul buneivestiri 
pentru venirea Mea cea din urmă, şi staţi bine şi cu frică şi cu 
luare-aminte la cuvintele Mele, că ele sunt venirea Mea cu ju- 
decată peste pământ. 

Fiilor, înviază morţii la glasul cuvântului Meu. Numai 
cei semeţi nu vor să învieze, dar vor sta aceştia vrând-nevrând 
înaintea Mea şi se vor topi ca ceara, că Eu sunt Cel dintâi şi 
Cel de pe urmă, şi vin cu putere multă şi cu mărire multă, pre- 
cum este scris în Scripturile venirii Mele a doua oară din cer 
pe pământ, căci pământul este aşternutul picioarelor Mele. 
Amin. în zadar zice omul că Mi-a luat pământul de sub pi- 
cioare. Curând, curând tot omul va vedea că e neputincios, şi 
Mă va primi vrând-nevrând, pentru că Eu vin, şi sunt îm- 
brăcat în haina judecăţii. Amin. Dar pe voi, fii ai venirii Mele, 
v-am învăţat mereu să vă feriţi de judecata Mea făcând voia 
Mea înaintea Mea. Faceţi milostenie multă, cât puteţi de 
multă, că milostenia este candelă cu untdelemn, candelă 
aprinsă. Daţi-Mă pe Mine în dar la tot omul care întinde mâna 

după hrană din cer. Daţi-Mă şi la cel ce se ruşinează cu Mine 
şi nu întinde mâna decât pe furiş. Daţi milostenie pe Dumne- 
zeu la toţi cei care nu vor hrana cea din cer, căci Eu, Domnul, 
le dau pâinea cea amară a îngrijorării la cei nepăsători de 
suflet. îi fac pe toţi să se îngrijoreze la auzul cuvântului Meu, 
şi se va aprinde foc de jur împrejur şi va ameninţa pământul 
cu foc şi cu judecată, dar ţara Mea cu ieslea Mea în ea va fi 
tronul cuvântului Meu, din care curge cuvânt de foc mistuitor 
şi curăţitor peste om şi peste pământ. 

Daţi milostenie pe Dumnezeu, fiilor vestitori ai venirii 
Mele. Eu sunt Cuvântul lui Dumnezeu întru venirea lui Hris- 
tos, Fiul Tatălui, şi Mă împart prin voi venire a Mea peste tot 
omul. Sun din trâmbiţă. Cuvântul este trâmbiţa, iar Mihail, 
îngerul Meu, este îngerul darului Meu peste voi. Să ajungă 
cuvântul Meu de la o margine la alta a cerurilor şi să ardă fă- 
rădelegea de pe pământ, căci fac cer nou şi pământ nou, şi om 
nou şi drept între cer şi pământ, iar semeţia va cădea în adânc. 
Amin. 

Vin cu vremea cea bună şi veşnică pentru voi, vin cu 
vreme slăvită peste voi, fiilor, şi se vor purta după voi împă- 
raţi şi regi, că la voi şi cu voi va fi puterea Mea cea multă şi 
slava Mea cea multă, şi se vor tângui toţi cei care nu v-au 
iubit pe voi din pricina Mea, şi se vor jeli toţi bogaţii care nu 
L-au miluit pe Dumnezeu, căci venirea Mea a strigat la ei, dar 
ei s-au ascuns sub bogăţiile lor şi s-au tras din calea Mea. 
lată, scris este: «Vor zidi case şi nu le vor locui; vor cumpăra 
ţarini şi nu le vor stăpâni; vor sădi vii şi nu vor mânca din 
rodul lor». 

O, fiilor, treziţi în voi cu putere multă şi cu mărire 
multă duhul rugăciunii, închinare adevărată, şi ziceţi: „ Tată, 
facă-se voia Ta, precum în cer aşa şi pe pământ Rugăciu- 
nea voastră să fie împlinită de către Tatăl. Amin, amin, amin. 
Iar Tatălui îi zic: îţi mulţumesc, Tată, că M-ai ascultat prin fiii 
venirii Mele din cer pe pământ. Am venit să fac voia Ta în ei 
şi peste ei, precum în cer aşa şi pe pământ. Am făcut din ei în- 
gerul Meu, care binevesteşte venirea Mea, ca să nu vin pe ne- 
ştire, ca să nu vin ca furai. Dar omul doarme, doarme adânc, 
Tată; doarme în vremea venirii Mele, şi nu vede cel ce doar- 
me. Dar pe aceştia care sunt venirea Mea, păzeşte-i Tu, Tată. 
Dă-le trezie, că e venirea Mea cu ei; dă-le putere, că ei nu tre- 
buie să doarmă în vremea venirii Mele, ci să fie treji şi cu 
candela plină de untdelemn arzând pentru Mine. Amin. 

E u sunt Tatăl ceresc, Fiule coborât din cer pe 
pământ, şi sunt în Tine cu putere şi cu slavă 
multă, căci Eu şi cu Tine suntem una, deopotrivă în cer şi pe 
pământ. Te binevestesc Eu însumi că eşti Fiul Meu Cel iubit, 
întru Care am binevoit în cer şi pe pământ, la început şi la 
sfârşit, căci Eu în Tine sunt, şi Mă binevestesc pe Mine în 
Tine, şi pe Tine în Mine, Dumnezeu Tatăl, Fiul şi Duhul 
Sfânt. Amin, amin, amin. 

I ar Eu, Tată, îţi mulţumesc pe pământ şi în 
cer, în cer şi pe pământ, şi îmi săvârşesc lu- 
crarea pe care Eu o am de la Tine pentru săvârşit, pentru cer 
nou şi pământ nou, şi pentru veacul cel nou după care tânjim 
de şapte vremi, Tată. 

O, copii ai venirii Mele, sunt cu vremea cea din cer 
peste voi, veac fără de sfârşit, nu vreme ca pe pământ. Daţi 
milostenia aceasta la cei care vor să se facă fii ai Tatălui, căci 
celor ce cred cuvântului venirii Mele acum, le dau putere să 
se facă fii ai Tatălui, fii născuţi din Dumnezeu, din Cuvântul 
lui Dumnezeu, ca şi voi, că scris este: «Morţii vor învia la 
trâmbiţa Mea», la cuvântul Meu care este cu voi chemând no- 
roadele la viaţă de veac nou şi veşnic nou. Amin, amin, amin. 


* 

§ i acum, fiilor din grădină, vă binevestesc că intru 
în grădina Mea cu Verginica şi cu surioara ei, pe 
at-o la cer acum un an. Voi lucraţi înaintea Mea po- 
menirea ei, iar Eu, Domnul, vă întâmpin cu cea întâmpinată 
de voi. 

Verginico, intră în carte! Eu sunt puntea ta de trecere 
către poporul Meu şi al tău. Tu eşti mare în cer, că mare a fost 
lucrarea Mea prin tine, lucrarea Mea cea de pe urmă. Mergem 
la parastas în grădină, la-ţi surioara ca să-şi vadă sărbătoarea 
ei pe pământ, că ea a fost puntea Mea de legătură între tine şi 
poporul cel lucrător azi, ca să pot grăi Eu azi de deasupra, şi 
să Mă aibă poporul cuvânt din cer pentru hrană şi pentru viaţă 
şi pentru învierea morţilor la glasul trâmbiţării Mele. îngerii 
scriu a noua treaptă, a noua trecere pentru surioara ta, lucru 
desăvârşit în cer, cetăţean ceresc cu trecere deplină înaintea 
Mea. Te binevestesc pe tine şi pe surioara ta în grădină. Bine- 
vesteşte-te şi tu, şi dă-i poporului graiul cuvântului tău. Eu în 
tine, şi tu în Mine cu praznic de bunăvestire peste Israel cel 
de azi, peste poporul Domnului, cel din români. Amin. 

B oamne, numele Tău şi cuvântul Tău este 
slavă şi putere peste cei din urmă care au 
din cer spre împărţire vestea venirii Tale cu sfinţii, ziua Dom- 
nului. Tu eşti Cel dintâi şi Cel de pe urmă. Tu eşti Tatăl, Fiul 
şi Duhul Sfânt, focul cel mistuitor, care m-a pârjolit pe mine 
vreme de douăzeci şi cinci de ani în mijlocul unui popor cu 
care Tu însuţi ai grăit din cer în vremea mea, vremea cea din 
urmă. Eu am fost jertfelnic de foc. Cuvântul Tău era jertfa de 
pe el. Cu foc l-ai hrănit pe Israel cel nou. Tu şi cu mine eram 
un singur trup. Eu cu trupul, şi Tu cu Duhul cuvântului Tău, 
iar după douăzeci şi cinci de ani mi-ai luat din văpăi trupul şi 
mi-ai dat cerul. Eu, cu grijă mare de poporul cel lăsat fără 
hrana cuvântului Tău, m-am rugat Ţie s-o cureţi pe surioara 
mea, s-o peţeşti pentru Tine, iar eu să-Ţi fac trecerea mai de- 
parte spre popor, Doa mn e. Tu ai împlinit rugăciunea mea cea 
pentru poporul meu şi mi-ai pregătit puntea. Mi-am aşezat 
lucrarea mea cerească peste surioara mea, şi din cer am lucrat 
pe pământ cu ea, şi mi-am încredinţat poporul că ea este cu- 
vântul meu prin ea. Am făcut semne mari, doveditoare pentru 
mine în ea, şi Te-am rugat apoi să treci cu mine în ea şi Tu, 
Doamne, iar apoi să-Ţi fac trecerea între mine şi poporul 
meu, ca să nu moară lucrarea cuvântului Tău, lucrarea cea în- 
cepută prin mine de Tine în anul 1955. Ai lucrat minunat, 
Doamne. Ai lungit zilele surioarei mele şi Ţi-ai făcut trecerea 
spre poporul cel nou pe care-1 hrăneşti azi cu tainele cele din 
urmă, cu împlinirile vestite încă din vremea trupului meu 
pentru ca să se săvârşească peste pământ. 

Binecuvântat să fii pentru darul credinţei sfinte, pe care 
l-ai pus peste cei din urmă, peste cei din grădina Ta de la sfâr- 
şit, peste cei care dau oamenilor de pe pământ vestea cuvân- 
tului Tău. Mare este acest petecuţ de pământ peste care ai lu- 
crat şi lucrezi cu tot cerul la început şi la sfârşit, locul în care 
se deschide cerul şi pământul, taină de cer nou şi de pământ 
nou, miezul împlinirilor vestirilor Tale cele de şapte veacuri 
întocmite ca să fie acum, şi pe care Tu le-ai vestit prin toţi 
proorocii, iar la sfârşit prin mine peste pământ, că eu am fost 
jertfelnicul cel de foc al Tău pe pământ. 

Ţi-am hrănit poporul cu credinţă şi cu nădejde, Doam- 
ne, căci cu cel credincios Tu poţi să lucrezi tot ce vrei Tu. I-am 
dat poporului punte de trecere spre cuvântul Tău pe surioara 
mea. A trecut un an de când am venit din partea Ta şi am 

luat-o la cer şi am condus-o cu îngerii prin cele douăzeci şi 
patru de strâmtori între cer şi pământ, între om şi Dumnezeu, 
după ce sufletul părăseşte locaşul trupului său. Ea a trecut cu 
uşorul din loc în loc până la scaunul slavei Tale, până la al 
nouălea cer, Doamne, aşa cum şi strămoşii grăiau, căci azi nu 
se mai grăieşte pe pământ de căile cerului, că s-a sculat omul 
învăţat şi a spus că e minciună de la om ceea ce strămoşii 
aveau de la Tine spre ştiinţă. Iată, duhul umilit al surioarei 
mele a fost jertfa cea adusă de ea Ţie, iar Tu ai făcut pentru 
mine şi pentru Tine punte de trecere prin ea, ca să fie cuvântul 
Tău spre lucrare mai departe peste pământ. Acum stai în văz- 
duh şi lucrezi peste grădină, căci aceasta este vremea, şi aşa 
lucrezi acum la venirea Ta. 

Azi vin cu Tine şi cu surioara mea la pomenirea ei în 
grădină. 

O, surioară, iată taina cerurilor, iar în ea ascunde 
scaunul Tatălui şi al Fiului şi al Sfântului Duh în cer şi pe pă- 
mânt. Aceasta este rădăcina lucrării care a fost prin mine, şi 
apoi prin tine, punte de legătură spre cei lucrători azi cu 
Do mn ul. Scaunul slavei Domnului este rădăcina din care a 
izvorât şi izvorăşte acest cuvânt peste pământ. Amin. 

O Verginico surioară, spune tu la poporul cel 
^ de jos că eu am în faţă slava Domnului, şi 
le doresc ca acolo unde sunt eu, să fie şi ei. Iubirea e altfel în 
cer. Iubirea e cer, Verginico, surioara mea. 

Vă spun şi vouă, copilaşi ai Domnului pe pământ, că 
iubirea e cer, cerul în om, omul ceresc pe pământ şi în cer. E 
slava Domnului sub ochii duhului meu. Sub ea mă uit şi văd 
grădiniţa de jos, şi pe voi. De la ea în părţi e altfel, e ca pe pă- 
mânt. Rugaţi-vă Domnului ca acolo unde sunt eu, să fie toţi 
cei ce cred cuvântului care este cu voi de aici, de deasupra 
grădinii de la voi. Râul slavei Domnului udă de sus, şi sub el 
creşte slava Domnului. Pe frunţile voastre luceşte pecetea 
Dumnezeului Cel viu. Mâna Domnului e pe creştetul vostru 
şi dă la o parte perdeaua care ascunde pecetea Domnului de 
pe frunţile voastre. Curând, curând se va putea citi semnul de 
pe voi. Slavă întru cei de sus lui Dumnezeu, şi peste voi pacea 
slavei Domnului! Amin, amin, amin. 

O surioară, te-am adus cu Domnul şi cu mine 
^ şi cu slava Domnului la sărbătoarea pome- 
nirii tale în grădină. Iubirea e cer, dar pe pământ e altfel. Nu- 
mai cei din cer văd ce este iubirea, şi o mărturisesc aşa cum 
este ea. 

Doamne, duhul umilit al surioarei mele a fost jertfa cea 
adusă de ea Ţie, iar Tu ai făcut din ea punte de trecere pentru 
Tine şi pentru mine spre poporul cel mai mic, cel nou, Doam- 
ne. Amin. 

erginico, tu eşti mare în cer. Curând, cu- 
rând mărirea ta cerească va fi cunoscută pe 
pământ cu slavă văzută. Curând, curând Mă voi slăvi pentru 
tine şi pentru copiii Noştri de azi, care lucrează împlinirea 
slavei cuvântului Meu peste pământ. Curând, curând tu vei fi 
în mâna Mea vasul Meu de mărturie, cupa Mea, paharul 
Domnului, vin curat, vinul cel nou, cupă în care Eu am pus 
vinul nou. Slava ta va fi ca şi a Mea, căci cu tine vin când vin, 
fiindcă lucrarea aceasta înseamnă venirea Mea, iar pe tine 
te-am pus temelie pentru venirea Mea, pentru zidirea poporu- 
lui venirii Mele. Regi şi împăraţi vor privi şi vor vedea slava 
lucrului cuvântului Meu, râul vieţii veşnice. 

Iar voi, copii din grădină, fiţi îngerul buneivestiri peste 
pământ. Vestiţi venirea Mea, căci în urma acestei vestiri vine 
slava Mea, steaua strălucitoare cea de dimineaţă. Voi sunteţi 


martorii Mei, mărturia Mea înaintea oamenilor. Ţineţi până 
voi veni ce aveţi de la Mine, că scris este în Scripturi: «Celui 
ce biruieşte păzind până la capăt faptele Mele, îi voi da lui 
stăpânire peste neamuri, şi le va păstori pe ele cu toiag de 
fier, şi ca pe vasul olarului le va supune», precum şi Eu am 
luat putere de la Tatăl Meu, şi îi voi da lui steaua cea de dimi- 
neaţă. Amin, amin, amin. 

25 martie/7 aprilie 1999 

Praznicul învierii Domnului 

învierea biruieşte moartea. Cel răstignit este cel viu. Tot pământul 
va fi cuprins în taina învierii. Cei sfinţi sunt ca îngerii şi sunt fii ai 

învierii. 

in din cer pe pământ cu praznic de mântuire, cu 
praznic de înviere. Eu însumi rostesc peste voi 
cuvântul de salutare: Hristos a înviat! Hristos a înviat! Hristos 
a înviat! Mă vestesc pe Mine însumi peste voi. Mă sărbăto- 
resc pe Mine însumi între voi şi vă sunt sărbătoare, şi vă sunt 
înviere. Amin. 

Deschideţi porţile dintre cer şi pământ! Deschideţi ca 
să intru! Sunt împăratul slavei şi al puterii în cer şi pe pământ. 
Amin. întăriţi-vă, voi, porţi, ca să intru şi ca să ies; ca să ies 
şi ca să intru. Eu însumi deschid porţile vestindu-Mă la porţi, 
Eu însumi, precum Eu însumi am dat la o parte piatra de pe 
mormântul Meu străjuit de iudei. în ziua cea dintâi a săptă- 
mânii, ucenicii Mei, care până atunci nu pricepuseră Scriptu- 
rile că Eu trebuie să Mă scol din morţi, au văzut mormântul 
Meu deschis şi giulgiurile şi marama de pe trupul şi de pe 
capul Meu rămase în mormânt; au văzut, şi au crezut. Petru şi 
Ioan au fost vestiţi de Maria Magdalena dis-de-dimineaţă. Ea, 
pe când încă nu se luminase de ziuă, a venit la mormântul 
Meu şi a văzut piatra de pe el dată la o parte şi s-a dus la Petru 
şi la Ioan şi le-a spus că Eu am fost luat din mormânt. îngerii 
Mei au adeverit vestea învierii, iar Eu, Cel înviat, am stat pe 
picioare la vederea mironosiţei Mele şi i-am zis: «Mărie, 
du-te la fraţii Mei şi le spune că Eu Mă sui la Tatăl Meu şi al 
vostru, la Dumnezeul Meu şi al vostru, iar către seară voi 
veni şi Mă voi arăta în Galileea. Să meargă şi ei acolo». Ei 
s-au dus în Galileea şi s-au încuiat de teama iudeilor, iar Eu 
M-am arătat în mijlocul lor şi le-am zis: «Pace vouă!». Lor li 
s-au deschis ochii şi M-au văzut înviat, şi Eu le-am arătat 
mâinile şi coasta ca să-i bucur că Eu sunt, şi iar le-am zis: 
«Pace vouă! Precum M-a trimis pe Mine Tatăl, vă trimit şi Eu 
pe voi. Luaţi Duh Sfânt!». Amin. Şi apoi M-am tras din faţa 
lor, iar ei M-au vestit unii altora înviat şi viu în vecii vecilor. 
Amin. 

După două mii de ani de la învierea Mea dintre morţi, 
Eu însumi rostesc din nou acest cuvânt: pace vouă! vouă, 
celor de azi, care Mă vestiţi venit de la Tatăl la voi, pentru voi 
şi pentru toţi cei care cred ca şi voi venirii Mele după două 
mii de ani. Dar cine este cel ce pricepe Scripturile venirii 
Mele aşa cum ucenicii Mei de atunci au priceput Scripturile 
care Mă vestiseră din vreme că Eu voi veni pe pământ şi voi 
pătimi răstignire şi moarte şi voi învia din morţi şi voi fi cu ei 
până la sfârşitul timpului? Fericit este cel ce crede ca şi ei, ca 
şi voi, că Eu sunt până la sfârşitul timpului, că acela crezând, 
înviază dintre morţi, înviază din păcate şi se face fiu al 
învierii. 

Voiesc să vă spun vouă ce înseamnă înviere. Dis-de-di- 
mineaţă cobor la voi prin porţi. Eu însumi îmi deschid porţile 

Cuvântul lui Dumnezeu 


vestindu-Mă la porţi. Amin. Eu după ce am înviat n-am mai 
murit, fiilor din porţi. Aceasta înseamnă înviere. Lazăr după 
ce a înviat n-a mai murit, şi M-a avut pe Mine în el viu în 
vecii vecilor. Aceasta înseamnă înviere. Cei care s-au făcut 
sfinţi prin credinţă şi prin iubire de Dumnezeu, au rămas 
sfinţi şi n-au mai murit, şi au înviat. Aceasta înseamnă învie- 
re. Cel ce înviază şi nu mai moare apoi, acela e fiul învierii, 
fiul vieţii veşnice. Amin. O, copii ai învierii Mele, voiesc să 
grăiesc peste voi taina învierii, iar voi să vestiţi această taină 
peste toate neamurile de pe pământ, ca să înţeleagă această 
taină. Cei ce vor auzi şi vor învia, vor fi vii, iar cei ce vor auzi 
şi nu vor învia, vor fi morţi. Curând, curând bucuria învierii 
va fi cu cei înviaţi, şi peste ei va fi, căci va străluci peste ei 
pecetea învierii şi slava Mea, slava învierii, căci învierea din 
om îl slăveşte cu slavă mare pe om, aşa cum M-a slăvit pe 
Mine puterea învierii Mele din morţi când îngerii din cer au 
venit şi au zis celor ce credeau în Mine: «De ce căutaţi pe Cel 
viu printre cei morţi? Nu este Cel viu între morţi, ci S-a 
sculat, că este viu». Aşa şi vouă vă spun: nu căutaţi pe Cel viu 
printre cei morţi. Căutaţi-L la cei vii, căci cu ei este Cel viu. 
Cel ce se face fiu al învierii, cu Cel viu stă şi cu El petrece 
întru taina învierii şi a vieţii veşnice, căci întuneric şi moarte 
este peste tot pământul, peste tot omul. 

Curând, curând voi deosebi la dreapta pe cel ce se face 
fiu al învierii. Curând, curând voi curăţi pământul de cei 
morţi de pe el, iar pe cei din pământ îi voi scula, pe unii spre 
viaţă veşnică în trup, iar pe alţii spre pieire, ca să fie apoi nou 
pământul; nou, fără moarte pe el, fără morţi pe el. Aceasta în- 
seamnă înviere. Amin. Curând, curând pământul tot va fi 
cuprins în taina învierii. Eu, Domnul învierii, trimit îngerul 
învierii aşa cum l-am trimis la mormântul Meu mai înainte de 
învierea Mea, căci este scris în Scripturile învierii Mele: «Cu- 
tremur mare s-a făcut, că îngerul Domnului, pogorănd din 
cer, a venit, a rostogolit piatra şi a stat deasupra ei. înfăţi- 
şarea lui era ca lumina fulgerului; îmbrăcămintea lui, albă 
ca omătul. De frica lui s-au cutremurat străjerii şi s-au făcut 
ca morţi». Dar celor vii îngerul le-a vorbit şi le-a zis: «Nu vă 
temeţi voi, cei care căutaţi pe Cel viu, pe Iisus Cel răstignit. 
Nu este aici, între morţi. El S-a sculat precum a zis, că El este 
viu». Aşa vă spun şi vouă: cel răstignit este cel viu. Cel ce 
moare pentru păcat, ca şi Mine înviază dintre cei morţi, şi se 
face fiu al învierii. Amin. Curând, curând pământul tot va fi 
cuprins în taina învierii, precum este scris despre ziua Dom- 
nului, «când soarele se va întuneca, şi luna nu-şi va mai da 
lumina ei; când stelele vor cădea din cer şi puterile cerului 
se vor clătina din pricina arătării pe cer a semnului Fiului 
Omului, Care va fi văzut viind pe norii cerului cu putere şi cu 
slavă multă. Amin. Atunci El va trimite pe îngerii Săi, cu glas 
puternic de trâmbiţă, ca să adune pe cei vii, pe cei aleşi ai Lui 
din cele patru vânturi, de la margini la margini». Ferice va fi 
atunci de cel viu, că acela va fi adunat şi ridicat dintre cei 
morţi, că scris este: «Unul va fi lăsat, şi altul va fi luat. Unde 
vor fi doi, unul se va lua, şi altul va fi lăsat». Glasul îngerului 
Meu va rosti peste cei vii: „Nu vă temeţi. A venit ziua Dom- 
nului, ziua învierii! Nu vă temeţi Amin, amin, amin. 

lată, vin din cer pe pământ cu praznic de mântuire, cu 
praznic de înviere ca să Mă bucur cu fiii învierii, cu cei ce ve- 
ghează întru taina învierii. Pace vouă, fiilor unşi în grădină cu 
pecetea învierii! Am venit dis-de-dimineaţă la voi cu vestea 
tainei învierii. Eu după ce am înviat n-am mai murit, fiilor din 
porţi. Aceasta înseamnă înviere. Lazăr după ce a înviat n-a 
mai murit. Aceasta înseamnă înviere. Amin. Spuneţi din par- 


tea Mea veste peste Ierusalim şi peste toate neamurile de pe 
pământ: Lazăr după ce a înviat n-a mai murit. Aceasta în- 
seamnă înviere, înviere deplină. Amin, amin, amin. Iisus 
Hristos, acelaşi este, ieri şi azi. Amin. 

Spuneţi fiilor poporului Meu să nu uite taina învierii. 
Lazăr, pe care Eu l-am înviat din mormânt, n-a mai râs apoi, 
ci a înviat, iar pe Mine, Cel viu, nu M-a căutat printre cei 
morţi, căci Eu eram în el, şi eram viu în el, iar el a rămas fiul 
zilei învierii, ziua cea dintâi a săptămânii, ziua cea dintâi, fii- 
lor. Aceasta este ziua învierii, aceasta este taina învierii: ziua 
cea dintâi, în care omul înviat trebuie să rămână şi să fie viu, 
să fie fiul învierii, fiul zilei Mele. Ziua cea dintâi este ziua în 
care omul cel credincios, prin propovăduire, se scoală spre 
Mine. Ziua cea dintâi este ziua iubirii, iar iubirea poate, şi ea 
înseamnă înviere, căci ea îl ţine pe om plin de Dumnezeu, şi 
îl ţine nou pe cel ce se scoală ca să fie viu, şi îl ia dintre cei 
morţi. Cel ce înviază cu adevărat, acela nu mai moare, acela 
este fiu al învierii, iar cel ce gustă numai din taina învierii, 
acela moare iar, şi iar se supune trupului cel muritor al omului 
cel ce s-a smuls la început din Dumnezeu. 

Eu, Domnul învierii, am venit pe pământ ca să surp pu- 
terea morţii din om, dar am putere numai în omul care rămâne 
cu Mine în el, că fără Mine în el omul moare, moare iar. Taina 
fiinţei Mele în om este taina învierii omului. Voiesc să vă 
spun vouă ce înseamnă învierea omului, fiilor din grădina 
Mea, fiilor unşi cu pecetea învierii. Fiinţa Mea în cel înviat se 
arată cu putere din cel înviat pentru Mine. Fiinţa Mea dacă nu 
trăieşte văzut în cel înviat, ea nu este în el, şi el nu este înviat, 
căci Eu după ce am înviat M-am arătat că am înviat. 

Vin la voi cu praznic de mântuire şi de înviere şi spun: 
Hristos a înviat! Hristos a înviat! Hristos a înviat! întreit spun 
taina acestui cuvânt, că e taină mare mărturisirea aceasta. 
Fiinţa Mea în cel înviat este mărturisirea acestei taine. Acela 
este cel ce rosteşte după adevăr această taină: „Hristos a în- 
viat! Altfel, omul spune „Hristos a înviat !“ ca şi cum ar 
spune „Hristos nu este". 

Taina fiinţei Mele în voi, voiesc să mărturisească din 
voi înaintea feţei Mele şi înaintea oamenilor care Mă vor ve- 
dea în voi, fiilor unşi cu pecetea învierii Mele şi a voastră, 
căci învierea Mea din om este învierea omului, este fiinţa 
Mea veşnic în om, este faţa Mea şi trăirea Mea în om şi din 
om, este taina fiinţei Mele în om. Amin. 

Curând, curând pământul tot va fi cuprins în taina în- 
vierii, precum este scris despre ziua Domnului. Curând, cu- 
rând voi curăţi pământul de tot ce este fără Dumnezeu pe el, 
iar pe cei din pântecele pământului îi voi scula, pe unii spre 
viaţă veşnică în trup, iar pe alţii spre pieire; după viaţă, aşa şi 
faptă, ca apoi să fie nou pământul, fără moarte pe el, fără 
morţi pe el. Aceasta înseamnă înviere. Aceasta înseamnă pă- 
mânt nou pentru cer nou. Tot ce a zidit omul cel mincinos, cel 
fără Dumnezeu pe pământ, se va da pieirii veşnice, şi va ră- 
mâne pe pământ Duhul Adevărului, Duhul Domnului, ziua 
Domnului. Amin. 

Vă binecuvintez pe voi, cei vii, căci cei vii nu sunt între 
cei morţi, între cei care mor. Vă binecuvintez cu taina fiinţei 
Mele în voi. Fiinţa Mea în cel înviat pentru Mine, se arată cu 
putere şi cu slavă multă în cel înviat pentru Mine. Acesta este 
semnul binecuvântării Mele în cel binecuvântat. Acela este 
cel ce rosteşte în Duhul Adevărului: «Hristos a înviat!», 
salutul celor înviaţi. Amin, amin, amin. 

29 martie/11 aprilie 1999 

Sfintele Paşti, ziua a doua 

Domnul vorbeşte singur când omul nu împlineşte cuvântul Său. 
Taina fiinţei Domnului în om. Cel ce nu are înviere, nu are ce să 
dea. învierea omului este ieşirea lui de sub păcat. 

E u sunt. Vă cuprind în taina învierii când vin la 
voi. Vă aduc salutul învierii Mele: Hristos a în- 
viat! Sunt sărbătoarea voastră, sunt ziua învierii peste voi, 
sunt taina vieţii voastre, şi trebuie mereu să las peste voi în- 
văţătura vieţii, că fără Mine nu puteţi fii vii, iar Eu vă voiesc 
vii în vecii vecilor, şi de aceea stau mereu în preajma voastră 
învăţându-vă. Luaţi şi mâncaţi! Omul nu se hrăneşte numai 
cu pâine. Hrăniţi-vă cu cuvântul care iese din Mine ca să fie 
cu voi şi să vă crească sfinţi, sfinţii venirii Mele. Amin, amin, 
amin. 

în ziua învierii Mele am venit cu pace sfântă pentru 
ucenicii Mei care erau nedumeriţi de toate câte se întâmpla- 
seră cu Mine înainte de învierea Mea cea de a treia zi din 
morţi. în ziua învierii, şi vouă vă spun: Pace vouă! Pace sfân- 
tă sfinţilor Mei! că vă voiesc sfinţi, sfinţii venirii Mele. Amin. 

O, cel ce nu ascultă cuvintele Mele ca să le împlineas- 
că, acela Mă lasă să vorbesc singur. Singur vorbesc, singur 
ascult, singur rămân dacă omul nu grăieşte cu Mine când 
grăiesc Eu cu el. Eu sunt cuvânt, Eu sunt duh, căci trupul Meu 
stă în cele ce nu se văd, ca să creadă omul în Mine, ca să aibă 
omul pe Dumnezeu mai mare decât pe el. 

Vin cu înviere peste voi. Taina fiinţei Mele în om este 
hrana cu care vă hrănesc de atâta vreme. Fiinţa Mea dacă este 
în om, se vede că este, fiindcă Eu Mă ascund sub taină, iar 
cele ce se văd în om, sunt faptele Mele prin om, sunt fiinţa 
Mea în omul care Mă are în el. Aş voi să se ruşineze omul 
care crede că Mă are în el, să se ruşineze dacă fiinţa Mea în 
el nu se vede că este. Aş voi să înţeleagă omul ce înseamnă 
Domnul în om. Omul credincios şi umilit, omul sfânt cu min- 
tea şi cu inima şi cu trupul, este locaş al tainei Mele, locaş în 
care Eu Mă sălăşluiesc ca să fiu văzut din cel în care Mă 
sălăşluiesc. 

Vin cu înviere pentru voi. Vă învăţ învierea, fiilor din 
porţi. Luaţi şi daţi la cei săraci de înviere. Luaţi învierea Mea 
în voi, ca să fiţi bogaţi şi să daţi la cei care nu au în ei înviere. 
Dar cum se dă această bogăţie? E mare taină ceea ce Eu vă 
întreb acum. Cel ce nu are înviere, nu poate da ceea ce nu are. 
în zadar fac cei de pe pământ atâta vorbă, atâta pompă, atâta 
zarvă. în zadar zic că împart înviere cei ce s-au îmbrăcat în 
veşminte de sfinţi şi de preoţi. Cel ce nu are în el înviere, nu 
are ce să dea, dar cel bogat în înviere, are, şi dă înviere înjur. 

O, sunt cu zilele învierii în cer şi pe pământ. Cei din cer 
se bucură şi dănţuiesc în sărbătoare de înviere, dar cei de pe 
pământ nu ating taina bucuriei învierii. Această bucurie este 
a sfinţilor, precum a fost şi acum două mii de ani. Ceilalţi, şi 
atunci şi acum, au împărţit şi împart altceva, nu înviere; se 
bucură altfel, nu cu înviere. Omul se pregăteşte pentru el, nu 
pentru Mine, nu pentru înviere. Omul se găteşte cu haine noi, 
cu încălţăminte nouă, cu mâncare bună şi multă, cu muzică, 
cu beţie, cu desfrânare, iar aceasta este sărbătoare fără Dum- 
nezeu, nu sărbătoare de înviere. Iată, totul este vechi ca şi 
omul, totul este mort ca şi omul. Nici vorbă de înviere sau de 
sărbătoare de înviere sau de bucurie de înviere. în ziua în- 
vierii Mele ucenicii Mei s-au umplut de Duh Sfânt prin umi- 
linţa care venise peste ei pentru învierea Mea. Eu i-am um- 
plut apoi de înviere, şi i-am trimis s-o împartă, iar ei au făcut 
cum le-am poruncit. Le făcusem hăinuţe noi, hăinuţe de Duh 


Sfânt; încălţăminte noi, sandale de apostolie; mâncare de în- 
viere, cuvântul Meu cel plin de viaţă; cântare slăvită, învierea 
lui Hristos; vin nou, pus în vasele inimii lor, sfinţite de cre- 
dinţa învierii Mele; cuminţenie şi umilinţă. Aşa au sărbătorit 
ei ziua învierii Domnului lor; aşa, în loc de haine noi şi de în- 
călţăminte nouă, în loc de mâncare şi de băutură şi de muzică 
şi de duh de bucurie desfrânată aşa cum s-a învăţat tot omul 
să sărbătorească sărbătoarea învierii Mele. 

O, taina învierii este departe de toţi oamenii de pe pă- 
mânt, dar voi, copii ai învierii, staţi cu cerul, că pe pământ nu 
este înviere. Mintea şi inima şi trupul vostru să fie în umilin- 
ţă, locaş al învierii, locaş în care Eu Mă sălăşluiesc cu zilele 
învierii, cu taina fiinţei Mele în omul cel umilit. Fericit este 
trupul a cărui minte şi a cărui inimă nu face din el locaş al de- 
monilor, căci omul îşi bate joc de trupul său, şi tot omul dă 
vina pe trup când face păcat. O, nu trupul este vinovat, nu tru- 
pul face păcat. Trupul cade pradă păcatului minţii şi al inimii, 
căci scris este: «Unde este comoara omului, acolo este şi ini- 
ma omului». Cine Mă are pe Mine de comoară, acela îmi dă 
Mie locaş în trupul său şi este liber faţă de orice păcat şi 
trăieşte din legea cea desăvârşită a libertăţii. Amin. 

Voi, copii ai învierii, nu staţi în voi fără înviere. Eu vin 
cu înviere peste voi. Luaţi şi daţi la cei săraci de înviere, iar 
Eu tuma-voi peste voi îndoit, şi de unde veţi lua şi veţi da, se 
va înmulţi şi nu va seca. Dar cum se dă această înviere? Iată 
cum: învăţaţi pe cei ce Mă caută să iasă de sub păcat. Amin. 
Cine nu iese de sub păcat, nu poate lua înviere. Eu nu pot lua 
chip în cel ce nu iese de sub păcat. învierea este chipul Meu 
în om, firea Mea cea sfântă în om. Eu am fost în toate ca şi 
omul ispitit, în afară de păcat. Aşezaţi-vă zi şi noapte cu lu- 
crare de înviere peste tot sufletul care caută libertatea în Hris- 
tos. Păcatul, dacă nu-1 alege omul, dacă nu-1 iubeşte omul, nu 
are cum să-şi facă cuib în trupul omului. «Cel ce voieşte să 
fie cu Mine, să se lepede de sine», aşa am zis, şi am zis să aibă 
cruce, şi să nu vină fără cruce după Mine. Am zis: cel ce vine, 
să aibă viaţă şi înviere, şi să nu vină după Mine fără viaţă, fără 
răstignire şi fără înviere. 

O, fiilor iubiţi, am voit să fac din Mine şi din voi, din 
lucrarea Mea cu voi, bucurie pentru oameni, dar oamenii au 
bucuriile lor, bucurii moarte, bucurii mincinoase, fiilor, dar 
acum nu au prilej de dezvinovăţire. Eu am voit ca tot omul să 
ia înviere văzându-vă pe voi. Voi însă luaţi de la Mine şi fiţi 
bogaţi în înviere şi daţi la cei care cer, la cei care caută cău- 
tând la voi. Cel ce nu are înviere, nu poate să dea înviere. Să 
vină la Mine şi la voi toţi cei care caută înviere, că Eu vă dau 
ca să aveţi şi să fiţi bogaţi şi să daţi la cei săraci de înviere. 
«Cel ce are, i se va mai da, iar cel ce nu are, i se va lua şi ce 
mai are», că aşa stă scris. 

Fiilor, învăţaţi de la Mine pe cei ce Mă caută, să iasă de 
sub păcat, ca să pot Eu lua chip în cel ce caută, după adevăr, 
viaţa Mea în el. Aşezaţi-vă zi şi noapte de veghe peste cei ce 
caută împărăţia cerurilor şi spuneţi-le că viţa de vie, dacă nu 
rodeşte, se taie şi se aruncă în foc. Viţa Domnului este cea 
care rodeşte pentru Domnul, pentru împlinirea Scripturilor 
zilei Domnului. Nimeni să nu trăiască pentru sine, ci pentru 
Domnul, şi altfel să nu se apropie să fie cu Domnul, că nu se 
poate aşa. Ridicaţi pe toţi cei ce se nasc din cuvântul acestei 
lucrări, ridicaţi-i deasupra trupurilor lor. Mintea şi inima 
omului să nu fie trup, ci să fie duh; duh ceresc, nu duh 
omenesc. Fericit este trupul a cărui minte şi a cărui inimă nu 
face din el locaş al demonilor, locaş al păcatelor, căci păcatul 
este demon, iar trupul omului cade pradă păcatelor minţii şi 
ale inimii omului. 

Cuvântul lui Dumnezeu 


Fiilor înviaţi, taina fiinţei Mele în om este hrana cu 
care Eu, Domnul, vă hrănesc pe voi de atâta vreme; este hra- 
na învierii, hrană prin care omul înviază şi creşte în înviere 
până la venirea Mea. Vă binecuvintez pe voi cu înviere, pen- 
tru ca să lucraţi înviere peste toţi câţi vor fi ai Mei prin voi 
prin lucrarea învierii pe care Eu am coborât-o la voi ca să 
adun pe cei ce se aleg pentru înviere, pentru zilele învierii, 
pentru ziua venirii Mele. Amin. Cel ce nu ascultă cuvintele 
Mele ca să le împlinească, acela Mă lasă să vorbesc singur. 
Singur vorbesc, singur ascult, singur rămân dacă omul nu 
grăieşte cu Mine când grăiesc Eu cu el despre taina învierii 
lui. Cuvântul învierii să vă încununeze grăirea şi lucrarea, 
căci lucrarea Mea cu voi este cuvânt. Fiţi lucrarea Mea, fiţi 
cuvânt şi grăiţi cuvântând. Hristos Cuvântul este Cel ce vă 
porunceşte vouă: cuvântaţi cuvântul Duhului Sfânt, cuvântul 
care înviază! Umpleţi cerul şi pământul de cuvântul vostru 
care dă viaţă lui Dumnezeu în omul cel credincios! Iar celor 
ce nu cred, nu voi, ci Eu le spun: credinţa nu este a tuturor, iar 
cei ce nu cred acestui cuvânt, acelora nu le este dat să creadă. 
Amin, amin, amin. 

30 martie/12 aprilie 1999 

Sărbătoarea Izvorul tămăduirii 

Cei ce vine după Domnul, să-şi dea jos poverile. Maica Domnului 
cheamă oamenii spre muntele tămăduirii ca să-i vindece de deşer- 
tăciune, ori prin pocăinţă, ori prin suferinţă. Tămăduirea minţii, a 
inimii şi a trupului. 

E u sunt Fiul lui Dumnezeu Savaot. Eu sunt Cel ce 
este, Cel ce era şi Cel ce vine. Ţin totul în mâna 
Mea şi Mă numesc Atotţiitorul. Amin. 

Vin în grădina cuvântului Meu din România şi aduc 
urarea învierii Mele: Hristos a înviat! Hristos a înviat! Hristos 
a înviat! 

Deschideţi, voi, cei din grădină, că vă spun cine sunt 
când vin. «Eu sunt Cel dintâi şi Cel de pe urmă şi Cel ce sunt 
viu. Am fost mort, şi iată, sunt viu în vecii vecilor şi am cheile 
morţii şi ale iadului. Dacă Eu voi deschide, nimeni nu va 
închide, şi dacă Eu voi închide, nimeni nu va deschide», pre- 
cum scrie despre Mine în prooroci. Dacă Eu nu veneam ca să 
mor pe pământ, nu puteam lua cheile morţii şi ale iadului. Dar 
cine a făcut moartea şi cine a făcut iadul? Le-a făcut omul; 
omul care a ieşit de sub stăpânirea lui Dumnezeu, căci omul 
n-a înţeles ce este libertatea. Nici azi nu înţelege omul deşer- 
tăciunea lucrurilor ca să se scârbească de ea şi să vină la Mine 
şi să vină liber, fără poveri, căci deşertăciunea lucrurilor l-a 
umplut pe om de poveri ca să nu mai vină omul la Mine şi să 
nu mai petreacă cu Mine între cer şi pământ. Dar Eu stau pe 
muntele Sionului şi grăiesc peste om, că vreau să tămăduiesc 
mintea omului şi vreau să-l golesc pe om de poveri şi vreau 
să-l aşez pe calea vieţii, căci am cheile morţii şi ale iadului. 
Eu, prin învierea Mea, am biruit moartea, şi am cheile morţii. 
Am stat trei zile în locuinţa morţilor şi am biruit-o, căci pe 
mulţi din iad i-am ridicat odată cu Mine, că Mă aşteptau să-i 
ridic, şi am luat cheile iadului. închid şi deschid, deschid şi 
închid după voia Mea. 

Iată, vin cu înviere în grădină, grădina Domnului, mun- 
tele Sionului pe care Eu stau şi cuvintez venirea Mea. Stau pe 
munte sfânt, şi am străjeri aşezaţi de Mine în calea Mea. «Cei 
ce se încred în Domnul sunt ca muntele Sionului; nu se va 
clătina în veac cel ce locuieşte în Ierusalim», aşa este scris în 
Scripturi. «Nu va lăsa Domnul toiagul păcătoşilor peste 


soarta celor drepţi, căci Eu am munţi împrejurul poporului 
Meu, fiindcă în muntele Meu cel sfânt sunt cei ce umblă îna- 
intea Mea fără prihană, făcând faptele dreptăţii şi grăind 
adevărul; sunt cei ce nu dau cu camătă şi nu iau daruri pen- 
tru vină, iar cel ce nu le face pe acestea, nu se va clătina în 
veac», precum este scris în Scripturi. Amin. 

Fericiţi sunt cei ce înţeleg, cei cărora le este dat de la 
Mine să înţeleagă taina cuvântului Meu cel sfânt, muntele în- 
văţăturii, muntele Sionului pe care Eu stau şi cuvintez. 

O, voi, cei ce înţelegeţi calea vieţii, nu urcaţi spre acest 
munte, cu poveri, cu greutăţi în spate. Veniţi liberi, fără po- 
veri, nu urcaţi cu desagi în spate, că drumul e cu urcuş, şi 
omul n-a înţeles ce este libertatea şi a ieşit de sub stăpânirea 
lui Dumnezeu, şi este căzut rob deşertăciunii lucrurilor care 
l-au umplut pe om de poveri. Dar Eu stau pe muntele Sionu- 
lui, muntele Meu cel sfânt, şi grăiesc peste tot omul, că vreau 
să-l tămăduiesc de deşertăciunea lucrurilor şi să-l aşez pe ca- 
lea vieţii, cale fără poveri. Vreau să-i dau omului ziua liber- 
tăţii, ziua învierii, ziua Domnului. Amin, amin, amin. 

O Fiule Emanuel, Fiule al Tatălui şi al meu, 
^Tu Te-ai născut din Tatăl Savaot mai înain- 
te de veci, şi din mine, acum două mii de ani. Om între oa- 
meni. Sunt mama Fecioară, mama Ta, Fiule. Sunt venită cu 
Tine la praznic în grădină, praznic de tămăduire a minţii 
omului, Fiule înviat dintre morţi. 

O mamă Fecioară, tămăduitoarea celor ce te 
^ iubesc şi te cheamă în ajutorul lor pentru 
calea lor cu Mine! Binecuvântată să fie intrarea ta în cartea 
Mea din zilele acestea, Cartea Adevărului. Ia din Mine, căci 
sunt Stăpânul tău, mamă, pentru că tu ai purtat în pântece pe 
Cel ce este, pe Cel ce era, pe Cel ce vine, mamă. Omul a ieşit 
de sub stăpânirea Mea, dar tu ai primit pe Stăpânul tău în 
pântecele tău şi M-ai dat oamenilor de Stăpân venit din cer, 
ca să înţeleagă omul că Eu sunt calea lui şi libertatea lui şi 
ziua lui de biruinţă şi de bucurie, ziua cea fără de sfârşit, 
mamă. Aducem fiilor din grădină vinerea cea luminată, ziua 
de sărbătoare pentru tine, mamă, ceea ce eşti tămăduirea celor 
ce cred în Mine, izvor de tămăduiri celor umiliţi. Amin. 

A ducem, Fiule, tămăduiri poporului Tău, 
ziua tămăduirilor, Fiule. Să ia poporul Tău 
tămăduiri cereşti, că la fiii cei din grădină avem izvor de tă- 
măduiri. O, Fiule, ai stat trei zile în locuinţa morţilor şi i-ai tă- 
măduit de aşteptare pe cei din iad, pe cei căzuţi din cer, care 
Te aşteptau de cinci mii de ani, Fiule. I-ai tămăduit de iad şi 
ai luat cheile iadului şi ai luat cheile morţii şi i-ai dat omului 
cheile libertăţii, dar omul n-a înţeles ce este libertatea. Plâng 
în cer şi pe pământ, plâng cu sfinţii, că omul nu-şi caută scă- 
parea şi e plin omul de poveri, Fiule înviat. Vin către oameni, 
vin cu Tine, şi din Tine le spun oamenilor să ia învierea Ta în 
ei, să ia libertatea întru Tine, să vină liberi la Tine, că poverile 
îl opresc pe omul care dă să vină spre Tine, dar eu sunt izvor 
de tămăduiri pentru toţi cei care află calea Ta, calea spre mun- 
tele Tău cel sfânt, muntele Sionului, grădiniţa cuvântului Tău 
cel plin de înviere peste pământ. 

Voi, oamenilor, veniţi la izvorul cel tămăduitor! Fiul 
meu este aici cu toţi sfinţii. Veniţi şi vă vindecaţi de nepăsare 
şi de necredinţă! Credinţa în Fiul meu a vindecat împăraţi şi 
argaţi, bogaţi şi săraci, robi şi slobozi, căci cine crede în mine, 
crede şi în Fiul meu. Veniţi la izvor! Tămăduiţi-vă mintea şi 
inima, şi apoi trupul, de poveri, şi mergeţi liberi pe calea 
muntelui cel sfânt pe care stă Fiul meu cuvântând peste pă- 
mânt cuvântul mântuirii, cuvântul libertăţii, cuvântul învierii. 
Deşertăciunea lucrurilor e povară grea, povară fără de sfârşit. 

Ieşiţi de sub povară şi intraţi sub stăpânire, căci Fiul meu este 
Stăpânul, este Cel ce este, Cel ce era şi Cel ce vine; vine ca 
un Stăpân, şi totul e fără putere înaintea Lui, fiindcă El este 
Stăpânul. Veniţi şi luaţi vindecare de nepăsare, veniţi spre 
muntele Sionului, dar nu urcaţi pe el cu poveri. Veniţi liberi, 
veniţi ca oameni liberi şi luaţi vindecare, aur şi argint din cer, 
căci cei din grădină nu dau argintul lor cu camătă şi nu iau da- 
ruri împotriva celor nevinovaţi. Veniţi şi credeţi în Tatăl, în 
Fiul şi în Duhul Sfânt, că scris este: «Cei ce se încred în Dom- 
nul, sunt ca muntele Sionului, care nu se va clătina în veac». 
Amin. 

Dă-le, Fiule, la oameni, dă-le credinţă, dă-le umilinţă, 
dă-le duh de pocăinţă, iar dacă nu vor să ia în dar şi să vină la 
izvor, dă-le, Fiule, suferinţă. Amin. Mulţi au venit la Tine prin 
suferinţă, că altfel omul nu vine. Dă-le, Fiule, usturime, ca să 
caute vindecare, că mulţi au căutat la izvorul tămăduirilor în 
vreme de dureri. Sunt mamă plină de milă. Cheamă-i pe oa- 
meni la izvorul milei, că până nu vor avea dureri, nu vor cău- 
ta milă, nu vor căuta oamenii vindecare. 

Sunt venită cu Tine, Fiule, la praznic în grădină, la ziua 
milei, praznic de tămăduire a minţii şi a inimii şi a trupului 
omului, Fiule Stăpân. Aducem tămăduiri în zi luminată, vine- 
rea luminată, izvor de tămăduiri pentru cei umiliţi. Binecu- 
vintează mila mea înaintea Ta, Fiule înviat. Amin. 

E u sunt Cel ce este, Cel ce era şi Cel ce vine, 
mamă. Binecuvintez cu zi de tămăduiri pe 
fiii cei din grădină, ca să aibă cei ce nu dau cu camătă şi să 
fie ei muntele Meu cel sfânt, muntele Sionului, izvorul tămă- 
duirilor peste pământ, mamă. 

Staţi treji, fiilor, şi izvorâţi tămăduiri din grădina Mea 
cea cu voi. Luaţi şi daţi cuvântul cel tămăduitor. Vreau să-i 
dau omului ziua libertăţii întru Mine mai înainte de a veni 
ziua Mea cea mare şi înfricoşată. Vreau să-l fac pe tot omul, 
împărat sau argat, bogat sau sărac, rob sau slobod, să vină 
spre muntele învăţăturii vieţii veşnice, muntele Sionului, 
muntele Meu cel sfânt de la voi. Vreau să-l fac pe om să-l 
doară lipsa Mea de lângă el şi să se umilească pentru ca să-l 
tămăduiesc de deşertăciune. Fiţi lucrătorii Mei peste pământ, 
că vă am poartă a cuvântului Meu între Dumnezeu şi om, în- 
tre cer şi pământ. Fiţi îngeraşii cei cu trâmbiţa în mâini, din 
care Eu sun peste pământ venirea Mea, venirea Stăpânului. 
Daţi din mână în mână vestea venirii Stăpânului, căci Eu sunt 
Cel ce este, Cel ce era şi Cel ce vine. Amin. 

Eu de aici de la voi Mă vestesc că vin. Aici cu voi 
Mi-am făcut iatac, şi ies cuvânt peste pământ şi Mă împlinesc 
cu cele ce grăiesc de la voi. Luaţi şi daţi fără camătă argint şi 
aur lămurit în foc, că scris este în Scripturi: «Cei ce se încred 
în Domnul, sunt ca muntele Sionului, şi nu se va clătina în 
veac cel ce locuieşte în Ierusalim». Ierusalimul Meu cu voi, 
este izvor de tămăduiri pentru toţi cei umiliţi care caută 
mântuire şi înviere prin Mine, Domnul învierii, Domnul, Cel 
ce este, Cel ce era şi Cel ce vine. Amin, amin, amin. 

3/16 aprilie 1999 

Duminica a doua după Paşii, a sfântului apostol Toma 

Cel fără de credinţă este fără de minte şi ispiteşte tainele lui 
Dumnezeu. Omul fără Dumnezeu îşi strânge deşertăciune şi vânt. 
Domnul cheamă omul să vină la masa cuvântului Său. 

B at din nou la porţile dintre cer şi pământ. Sunt 
Do mn ul! L-am pus pe om străjer înaintea Mea, 
şi dacă Eu deschid, cine va închide? 


Erau cu uşile încuiate ucenicii Mei după învierea Mea, 
care făcuse zarvă mare peste mai-marii lui Israel, iar Eu, 
Do mn ul Cel înviat, Mi-am deschis şi am stat în mijlocul lor. 
Am intrat prin uşile încuiate, căci dacă Eu deschid, cine va 
putea închide? Cel ce este uşă, nu mai are nevoie de uşă când 
intră. Cel ce este Atotştiutorul, ştie totul în cer şi pe pământ. 

Ucenicii Mei erau împreună la opt zile după învierea 
Mea şi de data aceasta venise şi Toma apostolul cu ei, şi ei 
i-au zis lui: «Am văzut pe Domnul». El însă a zis că până nu 
va vedea semnul cuielor din mâinile Mele şi dacă nu va pune 
mâna lui în coasta Mea, nu va crede. Eu numaidecât dacă am 
auzit între ei acest cuvânt al lui Toma, M-am şi apropiat ca să 
Mă arăt lor din nou. Fiind uşile încuiate, Eu am apărut în mij- 
locul lor şi am zis: «Pace vouă!». Apoi le-am zis despre ne- 
credinţa lui Toma, şi i-am luat lui degetul şi i l-am pus în mâi- 
nile Mele, şi i-am luat mâna şi i-am pus-o în coasta Mea cea 
împunsă de suliţă şi i-am zis: «Fii credincios, nu necredin- 
cios!». Ei când au văzut că Eu ştiu despre necredinţa lui 
Toma, s-au întărit întru adeverirea învierii Mele, iar Ioan, 
apostolul Meu cel iubit, a scris apoi acestea ca să creadă omul 
că Eu sunt Hristos, Fiul lui Dumnezeu, şi crezând să aibă 
viaţă în numele Meu. Amin. 

Am intrat din nou pe porţi în grădină. O, fiilor din gră- 
dină, Eu aşa intru, şi Mă anunţ că am intrat, aşa cum am lu- 
crat şi atunci cu ucenicii Mei cei încuiaţi înăuntru, iar Eu Mă 
aduceam înaintea lor, căci Eu eram uşa de intrare. Cel înviat 
nu Se foloseşte de cele făcute de om ca să intre. Cel înviat n-a 
avut nevoie de om ca să-I deschidă mormântul după ce a în- 
viat. Eu însumi lucrez cu cuvântul, şi cuvântul îmi deschide. 

Eu trec cuvânt şi trup prin porţi încuiate, fiilor, iar 
porţile nu se deschid decât Mie. O, e mare minune pe pământ 
cu voi, e mare lucrare că am putut să-Mi fac drum între cer şi 
pământ şi să vin în vremea aceasta de necredinţă şi de deşer- 
tăciune! Pe pământ sunt numai drumuri omeneşti, numai de- 
şertăciune. Voi sunteţi minunea cea de la sfârşitul timpului 
omului şi cea de la începutul venirii Domnului pe pământ cu 
oamenii, pe pământ cu voi, fiilor din grădină. Dacă Eu nu îm- 
prejmuiam cu cuvântul Meu această grădiniţă, dacă Eu nu pe- 
cetluiam cu puterea Mea această oază verde ca s-o am Eu şi 
să vă aşez pe voi aici şi să vă pun străjeri înaintea Mea când 
vin, cum îmi mai împlineam Eu Scripturile venirii Mele? 

Eu dacă vin trebuie să Mă creadă omul că vin şi că Eu 
sunt. Eu pe ucenicii Mei nu i-am făcut cu forţa să Mă creadă 
că Eu sunt Cel înviat. Am stat dis-de-dimineaţă la ţărm, pe 
când ei pescuiau, şi le-am cerut mâncare, dar ei nu aveau. 
Le-am spus apoi să aibă, şi le-am poruncit să arunce mreaja 
şi să scoată peşte, şi au scos, iar ei au văzut că Eu sunt. Le 
adusesem pâine, că nu aveau. Le dădusem peşte, că ei nu 
prindeau. Le făcusem jăratic şi peşte pus pe el, şi le-am spus 
să pună şi din peştele prins atunci, şi apoi le-am zis: «Veniţi 
şi prânziţi!». Le-am dat pâine şi peşte şi i-am bucurat şi i-am 
încredinţat de învierea Mea. Credinţa lor în Mine şi în învie- 
rea Mea a fost minunea prin care Eu, Domnul, Cel venit din 
Tatăl şi din Fecioară, Om, M-am dat neamului omenesc, în- 
viat din răstignire, ca să aibă omul pe Dumnezeu. Iar voi, 
fiilor născuţi din cer în vremea aceasta, voi, cei născuţi prin 
cuvântul acesta care curge din Mine peste voi, voi sunteţi mi- 
nunea cea de la capătul lucrului Meu peste pământ. Mi-am 
făcut iatac la voi, şi intru ca să fiu cu voi şi ca să ies de la voi 
spre oameni cuvânt şi să împlinesc peste pământ cuvântul 
Meu cel rostit de Mine la voi, şi ca să creadă oamenii că Eu 
sunt Cel ce am pecetluit această grădiniţă care Mă poartă pe 

Cuvântul lui Dumnezeu 


Mine în ea cuvânt peste pământ, grădiniţa Mea cea dintru în- 
ceput, unde Eu l-am lucrat pe omul cel întâi zidit. 

Omul nu are minte, de vreme ce nu poate pătrunde tai- 
nele Mele şi lucrarea lor. Omul nu are credinţă, de vreme ce 
ispiteşte şi iscodeşte tainele Mele. Pe pământ sunt numai lu- 
cruri omeneşti, numai drumuri omeneşti, iar drumul către tai- 
nele Mele este astupat de om, căci omul nu are minte şi nu 
poate pătrunde tainele Mele şi lucrarea lor. Omul nu poate ni- 
mic, nimic, căci deşertăciunea pe care o poate omul, este ni- 
mic, este vânt care trece şi se duce. Cine este cel ce poate lua 
urma vântului? Iată, omul nu poate nimic. Spun aşa, ca să-l 
fac pe om să creadă în Mine, să creadă că Eu pot totul. Am 
Tată în cele cereşti şi prin El pot totul, tot ce voiesc Eu prin 
Tatăl. Am ucenici pe pământ, fii născuţi din cer, fiii credinţei 
sfinte, şi prin ei pot totul, tot ce voiesc Eu să fac prin ei, iar ei 
pot totul prin Mine. Am făcut din ei pară de foc peste pământ, 
şi pârjolesc cu ea toată deşertăciunea omului. Mă duc şi Mă 
întorc cu ei peste tot şi de peste tot, căci cuvântul Meu, care 
străbate ca fulgerul de la margini la margini, este cu ei, şi prin 
ei îl trimit din cer peste pământ. 11 fac pe om să vadă că este 
adevărat cuvântul Meu cu care vin peste grădina Mea de la ei. 
îl fac pe om să creadă, aşa cum l-am făcut pe Toma să creadă 
că am înviat cu adevărat. 

Omule, uită-te în cuvântul Meu, care arată pe cele ce 
sunt şi pe cele ce au să vină peste pământ. Uită-te şi vezi cum 
se împlineşte cuvântul Meu. Te voi pune din zi în zi mai mult 
faţă în faţă cu adevărul cuvântului Meu, care curge din Mine 
peste grădina ieslei Mele, şi din ea peste pământ. Cei din 
grădină sunt săraci de cele pământeşti, dar Eu sunt puterea 
cea din cer şi cea de pe pământ, şi le dau ajutor să poată duce 
cuvântul Meu de la margini la margini, căci scris este despre 
venirea Mea: «El vine ca fulgerul care străbate de la răsărit 
şi se arată la apus». Amin. 

Omule, îţi voi lua degetul şi îl voi pune în rana Mea, şi 
îţi voi lua mâna şi o voi pune în coasta Mea, şi vrând-nevrând 
vei crede, că altfel n-ai voit să crezi. Tu crezi în cele ce faci 
tu, dar ce faci tu este vânt, căci tot ce faci tu va fi luat de vânt 
curând, curând. Atunci vei înţelege că n-ai avut minte şi n-ai 
pătruns tainele Mele cele ascunse de mintea ta cea semeaţă. 

Te-am luat cu uşorul, omule înecat în grijile tale. Te-am 
luat domol, ca să-ţi dau vreme de pocăinţă şi de credinţă, dar 
răutatea omului este firească şi este înăuntrul omului. Rău- 
tatea inimii omului este plină de temeri, ca una care este vi- 
novată şi mustrată ca de sine însăşi, şi văzându-şi nenoroci- 
rea caută să scape de pedeapsă, fiindcă scris este: «Spaima nu 
este altceva decât lepădarea oricărui sprijin care vine de la 
judecata cea dreaptă». Dar Eu am spus: «Intoarce-te la Mine, 
omule!». Tu însă fugi, fiindcă «lăuntrul tău este plin de 
silnicie şi de păcat şi de îngâmfare, şi îţi zici înţelept, şi îţi zici 
Dumnezeu», precum este scris de cel trufaş. în zadar fugi; Eu 
sunt mai iute şi te ajung, şi îţi voi lua degetul şi mâna şi le voi 
pune în rana mâinilor Mele şi a coastei Mele. O, de ce nu fugi 
spre umilinţă şi spre pocăinţă? De ce nu Mă iei de Stăpân? 
căci Eu sunt Stăpânul, nu tu. Pământul e al Meu, nu e al tău, 
fiindcă Eu l-am făcut, nu tu. Dar Eu am spus: întoarce-te la 
Mine, întoarce-te la început! Sunt cu începutul la sfârşit, şi cu 
sfârşitul la început, şi tu îţi faci bogăţii şi palate, omule rătăcit 
şi fără căpătâi şi fără casă, căci tot ce-ţi faci tu este vânt, iar 
cine seamănă vânt culege furtună, omule. Apleacă-te spre ra- 
nele Mele şi nu fi necredincios, ci credincios. Amin. 

Omule, ştii tu de unde curge cuvântul Meu peste tine? 
El curge din coasta Mea cea împunsă, el este taina coastei 


Mele împunse pe când eram încă pe cruce pentru păcatele 
tale, omule. O, nu fi surd, nu fi orb, nu fi mut înaintea cuvân- 
tului Meu care te cheamă la izvorul cel ţâşnit din coasta Mea 
cea împunsă, din trupul Meu cel dumnezeiesc din care curge 
lapte şi miere pentru hrana ta, căci sângele Meu este cel ce 
mărturiseşte pentru Mine şi pentru tine, omule, căci pentru 
tine am murit. Am murit ca să mori şi tu, şi apoi să înviezi 
odată cu Mine, şi apoi să împărţi înviere peste morţi. Nu fi 
necredincios. Curând, curând lumina Mea va acoperi tot pă- 
mântul. Grădiniţa cuvântului Meu din România este lumina 
cu care Eu am însemnat pământul pecetluindu-1 cu lumina 
cea de la început, căci scris este: «La început a fost Cuvântul, 
şi Cuvântul era Dumnezeu». Tot aşa este şi la sfârşit, căci Eu 
am spus: «Sunt Cel dintâi şi Cel de pe urmă. Sunt început şi 
sfârşit». Amin. 

Lasă-te cuprins în lumină. Fă-te fiu al zilei dintâi, căci 
în ziua cea dintâi am făcut Eu lumina, şi în ziua cea dintâi 
Mi-am făcut învierea, omule. Eu pe cel întâi zidit l-am făcut 
în ziua a şasea, dar pe omul cel apoi zidit l-am făcut în ziua 
întâi, căci Eu, Cel înviat în ziua întâi, am fost începătura făp- 
turilor Mele. Amin, amin, amin. Dar omul nu poate nimic, ni- 
mic, căci deşertăciunea pe care o poate omul, este nimic, este 
vânt care trece şi se duce, şi cine este cel ce poate lua urma 
vântului? Spun aşa ca să-l fac pe om să se întoarcă la Mine şi 
să fie, căci omul nu face nimic pentru Mine ca să aibă ce-şi 
face. 

Omul strânge numai vânt. Vouă însă vă spun: strângeţi 
numai pentru Mine, numai în cer, fiilor pecetluiţi de Mine cu 
lumina învierii. Voi sunteţi cei miruiţi de mâna Mea cea rănită 
de iudei, sunteţi minaţii Mei peste pământ. V-am dat în stă- 
pânire împărăţia cerurilor. Am deschis uşă largă spre ea, dar 
omul fuge de slava Mea. Voi însă mergeţi în toată lumea, că 
am adus peste voi făgăduinţa Părintelui Meu şi v-am bine- 
cuvântat cu Duh Sfânt. Propovăduiţi pocăinţa spre iertarea 
păcatelor la toate neamurile, începând de la Ierusalim. Mer- 
geţi! Cuvântul Meu este drumul Meu cu voi. Mergeţi, că sun- 
teţi miruiţii Mei. Datu-Mi-s-a toată puterea în cer şi pe pă- 
mânt. Mergând, învăţaţi toate neamurile să păzească toate 
câte v-am poruncit vouă. Mergeţi în toată lumea şi propovă- 
duiţi Evanghelia venirii Mele la toată făptura. Eu cu voi sunt 
în toate zilele, până la vederea venirii slavei Mele la voi. Cel 
ce va crede, va fi însoţit de semnele Mele, în numele Meu, iar 
cel ce nu va crede, va fi însoţit de osânda care vine pentru ne- 
credincioşii din pricina cărora vine mânia Mea peste fiii oa- 
menilor. Mergeţi, voi, cei miruiţi de cuvântul Meu, care mer- 
ge cu voi. Vă voi da putere să mergeţi şi să vi se deschidă, 
căci Eu am intrat prin uşi încuiate. V-am dat în stăpânire îm- 
părăţia cerurilor pe pământ şi v-am luat sub stăpânirea Mea, 
căci aceasta înseamnă împărăţia cerurilor peste om: Dumne- 
zeul cerurilor, împărat peste om. Evanghelie văzută şi împli- 
nită, venirea Mea, împărăţia Mea pe pământ ca şi în cer, cerul 
pe pământ, luminând veşnic, ca fulgerul în noapte, de la mar- 
gini la margini. Atunci, morţii cei înviaţi vor ieşi din mormin- 
te şi se vor arăta ca să mărturisească lumina cuvântului Meu 
din zilele acestea, care mărturiseşte prin el viaţa veacului ce 
va să fie. Iar voi, cei miruiţi de Mine ca să fiţi începătura făp- 
turilor Mele, mărturisiţi cuvântul Meu cu care vin la voi. 
Datu-Mi-s-a toată puterea în cer şi pe pământ, şi vă dau din 
ea ca să puteţi mărturisi, ca să vă faceţi cale peste pământ, ca 
să aveţi cu ce face cale cuvântului Meu, care mărturiseşte prin 
el viaţa veacului ce va să fie. Amin. 

Amin, amin grăiesc vouă, fiilor miruiţi de mâna Mea, 
de izvorul care curge din coasta Mea, de două mii de ani: ve- 

niţi şi prânziţi! Pâine şi peşte de la Mine este cuvântul Meu; 
lapte şi miere în pustiu tară hrană; apă din stâncă, izvor în 
veci nesecat. Veniţi şi prânziţi! Eu însumi stau în mijlocul 
vostru ca pe ţărmul mării. Lumea este mare fără margini. în 
ea se îneacă toţi cei care se încearcă cu ea. Voi însă sunteţi 
oaza cea de scăpare, ţărmul mării. Curând, curând marea nu 
va mai fi, căci este scris în Scripturi: «Am văzut cer nou şi pă- 
mânt nou, căci cerul cel dintâi şi pământul cel dintâi au tre- 
cut, iar marea nu mai este; şi am văzut cetatea sfântă, Noul 
Ierusalim, din cer coborând cu Dumnezeu, împodobită mi- 
reasă pentru Mirele ei». «Noi le fac pe toate.» Amin. Şi iarăşi 
zic: «Făcutu-s-al». Amin. Iar cel ce însetează, să vină să bea, 
şi în dar să bea din izvorul apei vieţii. Dar cu cei fricoşi şi ne- 
credincioşi şi spurcaţi şi ucigaşi şi desfrânaţi şi fermecători şi 
idolatri şi în tot felul mincinoşi, este moartea cea de a doua 
partea lor, foc şi cu pucioasă arzând în iezer. Dar iată râul şi 
apa vieţii, limpede cum e cleştarul; pe ţărmul lui creşte pomul 
vieţii. Cei ce beau au numele scris pe frunţile lor. Aceste cu- 
vinte sunt credincioase şi adevărate, şi Eu, Domnul, am trimis 
pe îngerul Meu ca să vestească cele ce vor fi, căci vin curând, 
iar înaintea Mea merge cuvântul, semnul Fiului Omului, po- 
porul cuvântului lui Dumnezeu, care scoate demonii din oa- 
meni, căci scris este despre cei miruiţi şi trimişi cu trimitere: 
«In numele Meu, demoni vor izgoni, în limbi noi şi cereşti vor 
grăi, şerpi vor nimici şi moartea o vor birui, şi pe cei nepu- 
tincioşi îi vor scula şi îi vor întări pe picioarele lor». 

V-am pus pe voi străjeri înaintea Mea ca să Mă auziţi 
când grăiesc peste pământ şi ca să-l fac din nou pe om, fiilor 
de pe ţărmul mării. Omul cel întâi zidit Mă auzea când grăiam 
cu el, şi îmi răspundea. Acum, singur vorbesc, singur ascult, 
singur rămân, căci omul nu Mă aude şi nu-Mi răspunde. Voi 
însă fiţi ochi şi urechi, căci v-am miruit cu mirul cel izvorât 
din coasta Mea, cu Sângele legământului cel nou pentru cei 
ce împlinesc legea vieţii veşnice, viaţă fără de moarte înain- 
tea Mea, credinţă şi neprihănire. 

Eu însumi stau în mijlocul vostru, ca pe ţărmul mării 
fără margini şi fără fund. Ca lupul cel flămând este lumea, ca 
marea cea fără margini şi fără fund. Voi însă sunteţi loc de 
scăpare, oază verde, hotar mării, Românie vie din care se va 
naşte România, noua Mea ţară, ţară fără margini, mireasă ne- 
prihănită şi mamă care naşte pe fiii lui Dumnezeu, grădina 
fiilor vieţii. Amin. Eu însumi stau în mijlocul ei ca pe ţărmul 
mării ei, ţărm verde, munte înalt şi sfânt, muntele Sionului, 
vârful pământului, iar pe el, Eu însumi, Piatra cea din vârf, şi 
zic: veniţi şi prânziţi pâine şi peşte din cer, lapte şi miere în 
pustiu fără hrană, apă din stâncă şi izvor în veci nesecat! 
Hrană şi apă este cuvântul Meu; luaţi şi mâncaţi, luaţi şi beţi, 
căci noi le fac pe toate, şi iarăşi zic: «Făcutu-s-al». Amin. 

Veniţi şi prânziţi la masa împărăţiei cerurilor pe pă- 
mânt! Veniţi să vă dau împărăţia cerurilor! Veniţi, voi, cei ce 
flămânziţi şi cei ce însetaţi pe pământ! Veniţi să vă dau împă- 
răţia Mea şi să vă iau sub stăpânirea Mea, căci aceasta în- 
seamnă împărăţia cerurilor peste om: Dumnezeul cerurilor, 
împărat peste om precum în cer, pe pământ ca şi în cer, Dum- 
nezeu împărat şi Stăpân în tot şi în toate, în toţi şi peste toţi. 
Amin. 

lată cina! Eu însumi Mă încing şi Mă dau, hrănesc şi 
Mă dau hrană. Eu însumi, căci Eu am zis: «Făcutu-s-al». 
Amin, amin, amin. 

5/18 aprilie 1999 


Duminica a treia după Paşti, a mironosiţelor 

Credinţa mironosiţelor a fost iubirea care biruieşte teama. Fapta 
bună pentru omul fără Dumnezeu, şi fapta bună pentru Dumnezeu 
şi pentru cei ce îi slujesc Lid peste pământ. Cel ce face mereu 
pocăinţă, nu poate face faptele credinţei dacă mereu cade. 

culaţi-vă întru întâmpinarea Mea, fiilor din gră- 
dină! Amin. Dis-de-dimineaţă vin cuvânt la voi 
şi Mă vestesc peste voi cu sărbătoare din cer. Hristos a înviat! 
Sunt Domnul. Sunt Cel ce a înviat. Amin. Sunt cu zilele în- 
vierii peste voi, ca să Mă sărbătoresc pe Mine însumi înviat 
cu voi, precum M-am vestit femeilor mironosiţe în dimi- 
neaţa învierii Mele, în ziua întâi a săptămânii. Ele s-au sârguit 
dis-de-dimineaţă spre mormântul Meu, cu miresme. Pe când 
răsărea soarele, ele erau lângă Mine ca să-Mi ungă trupul, dar 
au văzut în dreapta Mea pe îngerul care le-a vestit că M-am 
sculat, după cum le-am zis mai înainte despre învierea Mea a 
treia zi dintre morţi. Ele au crezut că Eu, Cel Care am stat cu 
ei şi le-am vestit dumnezeirea Mea şi răstignirea Mea cea 
pentru învierea Mea, au crezut că sunt Dumnezeu. De aceea 
au venit la mormânt, de aceea nu M-au părăsit nici după răs- 
tignire. Credinţa lor era aprinsă de iubirea cu care Mă iubeau, 
căci iubirea este amnarul care aprinde credinţa. 

Cel plin de iubire biruieşte teama cu puterea iubirii. Nu 
este în cer şi pe pământ o putere mai mare ca a omului iubitor 
de Dumnezeu. N-a fost pe pământ iubire mai aprinsă ca a 
uceniţelor Mele cele sfinte cu viaţa şi cu credinţa, care M-au 
urmat atunci când Eu am avut nevoie să am ucenici şi uceniţe 
care să Mă ajute şi să Mă mărturisească. E mare lucru să gă- 
seşti ajutor în vreme de lipsă. Tatăl Meu a sculat dintre oa- 
meni ajutor pentru Mine în toată vremea lucrului Meu de 
lângă om. Femeile mironosiţe au fost ajutorul Meu în toate 
nevoile lucrului Meu peste pământ. Eu lucram să aşez împă- 
răţia cerurilor pe pământ, iar ele Mă ajutau pe Mine şi pe cei 
ce mergeau din loc în loc cu Mine. 

Fiilor, de mare preţ este la Mine cel ce Mă ajută în 
vreme de nevoie, atunci când am Eu nevoie de ajutor. Mulţi 
oameni pe pământ stau liniştiţi cu sufletul după ce fac o faptă 
bună, o milostenie la vreun om lipsit, şi apoi zic că-L ajută pe 
Dumnezeu. O, fiilor, nu este om pe pământ ca să înveţe învă- 
ţătură adevărată. Eu am zis către apostoli, pe când cea care 
Mă iubea a venit şi a turnat pe capul Meu mir de mare preţ; 
le-am zis să nu se mânie pentru risipa de mir preţuit, căci ei 
au zis: «Mirul acesta se putea vinde scump, iar banii, daţi să- 
racilor». Eu M-am întristat şi le-am zis: «N-o supăraţi pe 
aceasta care Mă iubeşte. Iubirea ei pentru Mine este un lucru 
bun, căci pe săraci îi aveţi pururea cu voi, dar pe Mine nu Mă 
aveţi pururea. Ea a făcut aceasta pentru credinţa din ea, pen- 
tru înmormântarea Mea, iar ceea ce a făcut ea se va vesti în 
toată lumea, oriunde va fi propovăduită Evanghelia aceas- 
ta». Eu le spusesem ucenicilor că se apropie clipa să fiu prins 
şi răstignit, şi să înviez a treia zi, dar ei n-au priceput îndea- 
juns, însă femeile care Mă ajutau pe Mine au crezut şi M-au 
urmat fără teamă, căci iubirea desăvârşeşte credinţa, aprinde 
credinţa în om. 

O, rău e de omul care se scoală să Mă urmeze şi apoi 
se întoarce de la Mine. Aceluia i se fac faptele cele de apoi 
mai rele decât cele dintâi, căci duhul necredinţei este demon 
care se întăreşte de şapte ori mai tare în omul care-L părăseşte 
pe Dumnezeu după ce gustă harul cel sfânt al credinţei şi al 
iubirii de Dumnezeu. O, fiilor din porţi, nu este pe pământ om 
care să înveţe învăţătură adevărată. Fapta bună este de două 

feluri: pentru om, şi pentru Dumnezeu. Când un om ajută pe 
alt om în nevoile lui, nu înseamnă că-L ajută pe Dumnezeu, 
aşa cum cred atâţia oameni când ajută pe cei asemenea lor. 
N-a vrut omul să înţeleagă cuvintele cele rostite de gura Mea. 
Eu am spus că celor ce vor sta de-a dreapta Mea le voi spune: 
«Veniţi, voi, binecuvântaţii Tatălui Meu, că Eu am fost străin 
şi gol şi flămând şi însetat şi bolnav şi închis, iar voi aţi avut 
grijă de Mine de câte ori aţi avut de cei mai mici ai Mei». 
Omul a luat acest cuvânt al Meu şi l-a împlinit pentru orice 
om, dar Eu am zis de cei ce sunt ai Mei, de cei ce Mă au pe 
Mine în ei cu lucrul Meu, de cei ce împlinesc Evanghelia Mea 
peste pământ. Omul însă n-a voit să facă aşa cum i-am spus 
Eu prin Evanghelia Mea, şi s-a întors să facă bine omului, nu 
Mie, nu celor ce seamănă cu Mine. 

Mare preţ are înaintea Mea cel ce Mă ajută atunci când 
am Eu nevoie în lucrul Meu peste pământ. Voi, fiilor care aţi 
crezut venirii Mele peste pământ, aţi lăsat toate ale voastre şi 
aţi luat pe ale Mele ca să le purtaţi între cer şi pământ. Voi aţi 
învăţat de la Mine învăţătură adevărată, şi ştiţi că sufletul este 
mai mult decât hrana, iar trupul, mai mult decât îmbrăcămin- 
tea. Cel ce înţelege taina aceasta, acela este de mare preţ îna- 
intea Mea şi de mare ajutor pentru Mine. Iată, una este să-l 
ajute omul pe om, şi alta este să Mă ajute pe Mine şi pe cei 
ce seamănă cu Mine, pe cei născuţi din Mine, din faptele 
Mele săvârşite din cer peste pământ. Eu însumi M-am dove- 
dit învăţător şi Dumnezeu peste pământ, prin învăţătura Mea, 
prin jertfa Mea cea pentru cei ce vor crede în Mine, şi prin în- 
vierea Mea întru slavă văzută. Aceasta înseamnă să facă omul 
faptele lui Dumnezeu, faptă bună înaintea Mea; aceasta, şi nu 
altfel. Evanghelia Mea peste pământ este ceea ce trebuie să 
facă omul care vrea să facă milostenie, căci Eu am spus: «Su- 
fletul este mai mult decât hrana, şi trupul decât haina». 
Amin, amin, amin. 

Am venit în grădina Mea cu cei din cer, cu cei ce M-au 
iubit, cu ucenicii şi cu uceniţele Mele la praznic de nou Ieru- 
salim, la praznic de înviere. Lucrarea Mea cea peste grădină, 
şi din ea peste pământ, este lucrarea învierii. Lucrarea de nou 
Ierusalim este lucrare de înviere, este învierea omului dintre 
morţi. Vestirea cuvântului venirii Mele de la margini la mar- 
gini este cea mai mare faptă pe care o poate face omul cel 
sfânt din zilele acestea, căci cel ce face fapta aceasta se va nu- 
mi cu cei sfinţi şi va auzi chemarea Mea care va spune: «Ve- 
niţi, voi, cei care Mi-aţi făcut bine Mie, şi celor ce lucrează 
asemenea Mie!». 

Iată-Mă cu ucenicii şi cu uceniţele în grădina cuvân- 
tului Meu din vremea cea din urmă. Când Eu M-am arătat lor 
înviat, le-am spus: «Nu vă temeţi!», şi le-am spus: «Pace 
vouă!», aşa cum le spuneam când petreceam cu ei până să Mă 
fi lăsat ca rod al învierii prin răstignire. Mi-am făcut grădină 
de întâlnire, ca să se întâlnească în ea cerul cu pământul. Mă 
dau omului cuvânt din grădină, ca să se întâlnească omul cu 
Dumnezeu, şi Dumnezeu cu omul, şi să-l pot mângâia pe cel 
credincios şi adevărat, şi să-l pot trezi pe cel nepăsător şi 
făţarnic, care stă liniştit în duhul lui, făcând bine omului cel 
asemenea lui. 

Grăiesc din mijlocul ucenicilor Mei cei de atunci şi cei 
de acum şi Mă dau omului izvor de învăţătură adevărată. 
Unesc începutul cu sfârşitul aici, în grădina cuvântului Meu. 
Mă întâlnesc în grădină cu cei ce M-au iubit atunci, şi cu cei 
ce M-au iubit acum. Am venit să-Mi desăvârşesc pe pământ 
Evanghelia Mea, Evanghelia învierii, că aceasta este lucrarea 
Evangheliei. învierea lumii este lucrarea ei, căci omul nu 


găseşte pe pământ învăţător adevărat. Omul îşi face bine tru- 
pului lui şi trupului celui asemenea lui, dar trupul nu foloseşte 
la nimic, căci duhul este cel ce dă viaţă, nu trupul, iar trupul 
fără duh, este mort, este fără de lucrare, este trup şi atât. De 
unde este hrana păsărilor şi haina crinilor? De la Domnul du- 
hurilor este, căci duhul este cel ce dă. 

Se întâlneşte cerul cu pământul în sărbătoare de iubire. 
Cei ce M-au iubit atunci, au crezut, şi apoi au făcut fapta po- 
căinţei, şi apoi au făcut faptele credinţei, faptele iubirii, şi nu 
s-au mai întors iar la fapta pocăinţei, căci ei lucrau, şi nu mai 
aveau timp de ei, ci aveau timp pentru Mine. Femeile sfinte, 
mironosiţele Mele, îmi slujeau Mie şi ucenicilor Mei, nu mai 
slujeau celor lipsiţi şi săraci din jurul şi din calea lor, căci 
aceia pururea sunt în preajma oamenilor, şi dintre oameni 
erau, dar Eu veneam de la Tatăl, din cer. Faptele credinţei lor 
erau slujirea lor pentru răspândirea împărăţiei cerurilor cu 
care Eu venisem de la Tatăl pe pământ. Aceasta înseamnă 
faptă sfântă şi nu altfel, dar iată ce este pe pământ: omul este 
creştin şi face fapte bune unul altuia în toate nevoile trupului. 
Aşa este omul. Dar ucenicul este altfel. El face faptele Stăpâ- 
nului, aidoma ca şi Stăpânul, căci slujeşte Stăpânului, iar Stă- 
pânul Se bucură şi Se mândreşte de ucenicii Lui, aşa cum un 
părinte se bucură când îşi vede copilul înzestrat şi cu rang în- 
tre oameni. Iată, de două feluri este fapta bună: pentru Dum- 
nezeu, sau pentru om, dar la Mine este de mare preţ cel ce Mă 
ajută pe Mine la vreme de lipsă pentru lucrul aşezării îm- 
părăţiei Mele în oameni şi cu oamenii. 

Cuvântul Meu este luat de mulţi, dar omul nu se încăl- 
zeşte de la unul la altul şi nu face faptă de pocăinţă ca să poată 
trece apoi la faptele credinţei şi ale iubirii de Dumnezeu. 
Omul aude şi nu împlineşte, şi se face auzitor, şi se răceşte de 
la o coborâre a Mea la alta. Eu însă înteţesc tot mai mult cu- 
vântul Meu la voi, copii purtători de Dumnezeu, şi Mă încăl- 
zesc peste voi de la o coborâre la alta, şi cobor mereu şi Mă 
înfierbânt ca focul, din strigăt în strigăt, de deasupra voastră. 
Să ia omul şi să priceapă fapta bună pentru Dumnezeu, iar 
dacă va rămâne rece şi tot ca el, Eu îi voi cere socoteală pen- 
tru orice cuvânt auzit din gura Mea. El va zice că îşi va astupa 
urechile ca să nu Mă mai audă, ca să nu mai ştie ce vine de la 
Mine peste om, căci vine de la Mine râu de cuvânt peste 
pământ, dar omul care se întoarce de la Mine şi se duce iar în 
sine, acela va fi blestemat de faptele sale, căci scris este: 
«Cele din urmă se vor face de şapte ori mai rele decât cele 
dintâi ale omului cel fără Dumnezeu». Eu Mă voi înteţi în 
cuvânt tot mai mult peste om. Eu Mă voi încălzi tot mai mult 
în cuvânt, şi Mă voi înfierbânta ca focul, iar dacă omul nu va 
trece la fapta pocăinţei ca să-l găsească venirea Mea în 
faptele credinţei, Mă voi înfierbânta până voi fierbe, şi voi da 
pe deasupra ca la potop, şi voi prinde pe tot omul necredin- 
cios sub faptele sale cele fără Dumnezeu, sub focul mâniei 
Mele. 

E plin pământul de creştini numai cu numele. Aceştia 
îmi vor spune curând, curând: „Doamne, n-am fost noi cu 
Tine? Nu Te-am miluit? Nu Te-am urmat? “, dar Eu le voi 
spune că nu-i cunosc, fiindcă şi-au slujit lor cu numele Meu, 
nu Mie, că altceva este să-Mi slujească omul Mie. Cel ce face 
mereu faptele pocăinţei, acela nu poate lucra faptele credin- 
ţei, că e mereu căzut unul ca acela şi se scoală când şi când, 
ca să facă iar şi iar fapta pocăinţei, şi nu-Mi poate sluji unul 
ca acela. Dar faptele credinţei sfinţilor sunt slujirea lor pentru 
Mine, aşa cum au fost faptele mironosiţelor învierii Mele, că 
ele slujeau Mie şi ucenicilor cuvântului Meu, iar Eu, cu ei 

mergeam şi semănăm peste pământ, aşa cum şi cu voi merg; 
cu voi, cei care sunteţi azi cu Mine pentru răspândirea vestirii 
venirii Mele cu împărăţia cerurilor pe pământ, fiindcă iarăşi 
spun, şi să Mă audă tot pământul ce spun: împărăţia cerurilor 
va fi pe pământ! Amin, amin, amin. 

Iată cum vin pe pământ, şi omul stă în voile lui când 
vin, ca în vremea lui Noe, dar Eu vin, şi voi zădărnici toată 
ştiinţa omului, toată osteneala lui. Vin să Mă slăvesc peste 
România cu cuvântul, căci pământul ia foc de la cuvântul 
Meu din România. Ea este calea Mea din cer pe pământ a 
doua oară. în ea am fii prin care lucrez între cer şi pământ 
faptele credinţei sfinte, căci credinţa lor este sfântă, şi lucrez 
prin ea venirea Mea. Iată, aşa vin pe pământ şi găsesc pe tot 
omul în voile lui, slujind unul altuia, şi nu Mie, că e plin pă- 
mântul de creştini numai cu numele, şi nu Mă cunosc aceia ca 
să-i pot şi Eu cunoaşte când vin să Mi-i cunosc pe ai Mei şi 
să-i aşez apoi moştenitori ai cerului cel nou şi ai pământului 
cel nou. Mă port de la o margine la alta şi arunc ca sămânţa 
cuvântul venirii Mele, iar voi, umpleţi-vă pumnişorii de să- 
mânţa cea de la Mine, că foc este cuvântul Meu, şi din foc, 
foc iese. Umpleţi-vă pumnişorii de foc şi aruncaţi-1 pe pă- 
mânt, fiilor împărţitori din partea Mea. Foc şi pucioasă este 
cuvântul Meu pentru cei ce nu vor cu Dumnezeu, iar pentru 
voi este miere şi lapte, este împlinirea făgăduinţelor Mele 
peste voi, Ierusalim nou în cer şi pe pământ, unirea cerului cu 
pământul în praznic de nou Ierusalim înaintea Mea. Amin. 

Eu Mă voi încălzi tot mai mult în cuvânt şi Mă voi în- 
fierbânta ca focul şi voi birui peste tot pe unde voia omului 
biruieşte încă voia Mea, peste tot pe unde omul este împărat, 
şi voi spune: Omule, Eu sunt! Eu, şi grădina Mea de pe pă- 
mânt, din care Eu suflu peste tine foc, cuvânt de foc, ca să te 
lămuresc prin foc, căci aurul în foc se lămureşte. Amin. 

Iar voi, fiilor, staţi gata mereu întru întâmpinarea Mea, 
că sunteţi sărbătoarea Mea pe pământ. Am făcut din voi praz- 
nic de bucurie pentru cei din cer, care aşteaptă de şapte mii de 
ani învierea trupurilor lor. 

Veniţi şi prânziţi, voi, cei din cer, căci cerul este cele ce 
nu se văd, dar este. Veniţi şi prânziţi pâine nouă şi peşte gras, 
Eu şi ucenicii Mei pe pământ în vreme de mare strâmtorare. 
Veniţi şi prânziţi! Amin. Ieşiţi la lumina Evangheliei venirii 
Mele cu învierea, căci scris este: «Trâmbiţa va suna, şi voi 
veţi învia cu nestricăciune». Amin. Ieşiţi şi vestiţi necredin- 
cioşilor cine este Dumnezeu şi unde este şi cum este. Ieşiţi la 
lumină! Amin. Şi veţi ieşi, şi vă veţi arăta întru slava cu care 
vin, căci Eu vin cu voi, vin cu sfinţii, că aşa este scris. Amin. 

Mă încălzesc în cuvânt peste voi, o, oamenilor de pe 
pământ. Curând, curând vin, şi cu sfinţii vin, şi cu viaţa vea- 
cului ce va să fie. Vin cu cei ce au murit întru Hristos, precum 
scrie în Scripturi că vin. Iată, vin şi vă găsesc în voile voastre 
şi în faptele voastre, iar pe cei ce Mă iubesc îi găsesc în voile 
Mele şi în faptele credinţei sfinte. Mi-am făcut grădină de în- 
tâlnire, unde Eu Mă întâlnesc în cuvânt cu ucenicii Mei din 
cer şi de pe pământ, unde se întâlneşte cerul cu pământul, un- 
de se întâlneşte omul cu Dumnezeu, şi Dumnezeu cu omul, şi 
să-l mângâi pe cel credincios şi adevărat, şi să-l trezesc pe cel 
nepăsător şi făţarnic, care stă liniştit în duhul lui, făcând bine 
omului cel asemenea lui. Grăiesc din mijlocul ucenicilor Mei 
cei de atunci şi cei de acum şi Mă dau omului izvor de învă- 
ţătură, pâine şi haină pentru suflet şi pentru trup, sămânţa 
cuvântului Meu din cer peste pământ. Ard de dorul venirii 
Mele; ard şi Eu, ard şi sfinţii Mei de dor. Ard ca focul cel mis- 
tuitor, şi aşa vin, căci omul nu Mă aşteaptă să vin. Eu nu vin 


cum vrea omul să vin, şi vin cum este scris să vin. Cine este 
cel ce ştie ce este şi cum este venirea Mea? Cine este? Să vină 
să-Mi spună dacă ştie, că iată, Eu vin şi îi spun cum vin. Cu- 
rând, curând vin, şi cu sfinţii vin, cu cei ce au murit întru 
Hristos vin, căci plata lor este venirea Mea cu ei şi cu viaţa 
veacului ce va să fie. Amin. 

Fericit este cel ce Mă ajută în vremea venirii Mele. 
Fericit este cel ce lucrează faptele cele bune pentru împlinirea 
venirii Mele, pentru Dumnezeu, şi nu pentru om. Iar voi, 
copii străjeri în grădină, staţi şi prânziţi praznic de înviere cu 
cei din cer, care vin cu Mine la voi. Iubirea lor a fost răspân- 
direa Mea peste pământ prin ei. Iubirea voastră tot aşa să fie, 
că spre aceasta aţi fost chemaţi. Curând, curând Mă las des- 
coperit la voi şi cu voi, şi voi bucura pe toţi cei ce au luat de 
la voi în vreme de strâmtorare lumină din cer, lumina învierii 
făpturilor lui Dumnezeu. Amin, amin, amin. 

Fiţi miros de mireasmă cerească între cer şi pământ, că 
v-am miruit să fiţi fiii venirii Mele şi să strig din trâmbiţă şi 
să-i ridic pe cei ce vor veni cu Mine la venirea Mea. Venirea 
Mea e cu voi, iar voi sunteţi cu ea, căci spre aceasta aţi fost 
chemaţi, să moşteniţi venirea Mea şi viaţa veacului ce va să 
fie şi bucuria Mea, care este cu voi, Hristos, bucuria celor 
mântuiţi, bucuria învierii celor adormiţi, care vin împreună cu 
Mine. Amin, amin, amin. 

12/25 aprilie 1999 

Duminica a patra după Paşti, a slăbănogului 

Duhul pocăinţei are ca plată bucuria cea adevărată. Omul slavei 
pământeşti fuge de calea Domnului. Cei ce nu preţuiesc vindeca- 
rea, nu trebuie vindecaţi, iar cei ce nu primesc, nu trebuie să li se 
dea. Cei ce slujesc trupului lovesc pe Domnul pentru trupul lor. Bu- 
curia omenească este fără de viaţă în ea, căci taina bucuriei îşi are 
rădăcina în cer. 

F iilor, vin să vă bucur. Vin să Mă bucur cu voi şi 
să ne bucurăm unii pe alţii, căci Eu, cu sfinţii 
Mei vin când vin la voi. Zic vouă: bucuraţi-vă, mereu bu- 
curaţi-vă! Cei ce sunt cu Mine, Eu le sunt bucurie. Ea este 
semnul celor ce sunt ai Mei. Amin, amin, amin. 

Dar ce este această taină a bucuriei celor ce sunt ai 
Mei? Mă scol în mijlocul vostru în cuvânt. Eu vin din cer în- 
tre voi, nu din inimile voastre, aşa cum gândesc cei necredin- 
cioşi, care se tem de venirea Mea din cer la voi. O, fiilor, ce 
este şi cum este taina bucuriei Mele cu ai Mei? Cine sunt cei 
ce au această taină, şi cum trăieşte ea cu ai Mei? O, fiilor, Eu 
după ce am înviat am ieşit înaintea celor ce Mă iubeau şi le-am 
zis: «Bucuraţi-vă!», şi le-am zis: «Pace vouă!». O, fiilor, iu- 
biţi bucuria Mea cu voi şi ascultaţi de Mine, căci Eu aşa am 
zis: «Bucuraţi-vă!». Oamenii fug ca de moarte de bucuria 
Mea cu ei, că ei sunt îngâmfaţi cu mintea şi cu cunoştinţa lor 
şi fug de pocăinţă. Voi însă bucuraţi-vă în duhul pocăinţei, 
bucurie adevărată, fiindcă duhul umilinţei şi al pocăinţei este 
dulceaţa bucuriilor sfinte, adevăratele bucurii pentru cer. 

Să audă toţi cei de pe pământ, de la margini la margini, 
că voi sunteţi trimişii Mei înaintea oamenilor, ca să-i îndemn 
Eu pe oameni la duh de umilinţă şi de pocăinţă. Nu de la voi, 
ci de la Mine sunteţi voi înaintea oamenilor. Ei însă şi-au fă- 
cut rost de mărire pământească şi de slavă omenească şi fug 
din calea Mea, fug de cele aduse de Mine la voi, că le este 
ruşine să se umilească, precum pe vremea lui Ioan, cel ce ves- 
tea pocăinţa cea pentru venirea Mea, le era ruşine fariseilor şi 
cărturarilor şi preoţilor şi regilor să se plece sub botezul po- 

căinţei cel prin loan, trimisul Meu. El era făclia care lumina 
în întuneric, dar întunericul se împotrivea lui. El însă era tri- 
misul Meu şi scotea la lumină faptele celor ce umblau în 
întuneric. 

Fiilor, voi fără trimiterea Mea să nu staţi înaintea 
oamenilor, căci oamenii sunt îngâmfaţi şi se tem şi îşi caută 
cotloane şi îşi caută vizuini ca să se ascundă de lumina Mea 
din voi. Vulpile au vizuini, dar Fiul Omului nu îşi pleacă în 
vizuini capul, căci vizuinile sunt pentru vulpi, nu pentru 
Mine, nu pentru voi, fiindcă lumina se pune în sfeşnic, nu în 
ascuns. Fiţi cuminţi, şi nu vă potriviţi fiilor veacului acesta, 
căci toţi sunt împotriva Mea şi a voastră, dar şi Eu sunt îm- 
potriva lor şi merg spre ei cum voiesc Eu, nu cum voiesc ei, 
şi nu voi sta în cer, aşa cum ar voi ei. Ba dimpotrivă, vin tot 
mai mult spre ei, ca să-i îndemn la umilinţă şi la pocăinţă, 
până ce vin văzut de ochii lor. Eu cele ce văd la Tatăl aceea 
fac şi Eu. Dacă Tatăl Meu lucrează, şi Eu lucrez, căci sunt Cel 
ce împlinesc voia Tatălui Meu, iar celor ce se ascund de 
lumina cuvântului Meu le zic să deschidă Scripturile şi să 
vadă în ele venirea Mea de azi, glasul cuvântului Meu după 
două mii de ani de la învierea Mea dintre morţi. Ei se zbat să 
răstălmăcească cele scrise în Scripturi, ba chiar să le ascundă 
se zbat, ca şi cei din vremea trupului Meu când loan, cel tri- 
mis de Tatăl, mergea înaintea Mea şi îmi pregătea calea spre 
oameni. 

Fiilor, învăţaţi-i cu cele de la Mine, cu cele trăite de voi 
pe toţi cei care se apleacă spre umilinţă şi spre pocăinţă, iar 
de cei îngâmfaţi depărtaţi-vă, că sunt vulpi, şi în ascunzătorile 
lor Eu nu-Mi plec capul. Eu Mă fac sul coborât din cer, Mă 
fac carte şi aşa Mă dau, că nu voi trebuie să vă daţi, ci Eu Mă 
dau prin voi şi celor ce Mă vor, şi celor ce nu Mă vor. Staţi 
plecaţi numai înaintea Mea, staţi în Cartea Vieţii Mele, staţi 
cu umilinţă şi cu bucuria Mea în voi şi între voi, căci Eu celor 
trimişi ai Mei le-am spus: «Nu vă bucuraţi că vi se pleacă 
duhurile rele, ci bucuraţi-vă că sunteţi scrişi în cartea Mea 
ca trimişi pentru Mine înaintea oamenilor». 

Oamenii slujesc oamenilor, nu Mie, că iarăşi zic: una 
este fapta bună pentru Dumnezeu, şi alta este fapta bună pen- 
tru om. Oamenii iubesc pe cei asemenea lor, şi nu pe voi, căci 
Eu am zis: «Veţi fi urâţi, pentru numele Meu». Voi însă bucu- 
raţi-vă cu bucuria celor ce sunt ai Mei şi lucraţi peste tot 
omul, dar numai aşa cum vă trimit Eu. Nu vindecaţi pe cei ce 
nu iubesc vindecarea, nu daţi celor ce nu primesc. Eu dacă am 
venit făcând bine tuturor cu ce M-am ales? M-am ales cu cru- 
ce şi cu pălmuiri de la cei pe care i-am vindecat. Am ridicat 
pe slăbănog ca să-l vindec la apa vindecării, iar când Eu mer- 
geam spre răstignire, el s-a sculat pe picioarele vindecate de 
Mine şi M-a pălmuit dându-se de partea hulitorilor Mei. Pe 
când era slăbănog cu trupul, nu putea să lovească pe nimeni, 
şi se ruga de oricine să-l poarte din loc în loc cu patul lui, dar 
când Eu am venit din cer în calea lui şi i-am dat în dar vin- 
decarea cea mai presus de fire a trupului său, atunci el a lovit 
pe Dumnezeu cu braţul trupului său. Iată ce face omul cu 
darul întregimii trupului lui! Cine nu-L cunoaşte pe Dumne- 
zeu, acela foloseşte în slujba duhului rău întregimea trupului 
şi nu se leapădă de cele ale trupului. 

Omul învaţă de la om, şi culege până ce înnebuneşte, 
adică până ce-L pierde pe Dumnezeu şi se câştigă pe sine şi 
îşi este sieşi dumnezeu, aşa cum erau cei din vremea trupului 
Meu care n-au putut să Mă cunoască atunci când am venit de 
la Tatăl, căci venisem fiindcă era scris să vin, aşa cum şi acum 
am venit, precum este scris în Scripturi despre venirea Mea 


de azi, numai că Eu vin la cei umiliţi, la cei ce nu slujesc 
trupului, că aceia sunt cei umiliţi. Cei ce slujesc trupului lo- 
vesc pe Dumnezeu pentru trupul lor, pentru poftele lor, pentru 
cugetele lor vinovate, care se ascund în ei. Dar voi nu daţi 
celor ce nu primesc, şi depărtaţi-vă din calea celor fără de 
lege, căci plata lor este viaţa lor deşartă, care a adus pe pă- 
mânt înfăţişarea sfârşitului lumii, fiindcă lumea a sfârşit-o cu 
Dumnezeu şi slujeşte poftelor, şi trăieşte viaţă moartă, căci 
viaţa cea vie sunt Eu; Eu cu viaţa Mea în om. 

Bucuria oamenilor este bucurie fără viaţă, fără veşni- 
cie, fără curăţie, dar voi bucuraţi-vă cu bucuria Mea. Dacă 
lumea vă urăşte, mai înainte de a vă urî pe voi M-a urât pe 
Mine, şi de aceea vă urăşte pe voi. Pe toţi cei care au iubit 
viaţa Mea în ei lumea i-a urât. Cel ce Mă urăşte pe Mine, 
acela este cel ce urăşte pe cel ce seamănă cu Mine. Acela nu 
atinge cu inima lui taina bucuriei, căci bucuria este taină care 
îşi are rădăcina în cer, iar bucuria de pe pământ este omeneas- 
că şi îşi are rădăcina în om. Omul însă s-a lepădat de Dum- 
nezeu prin îngâmfare şi şi-a pierdut vrednicia, dar Eu v-am 
izbăvit pe voi din cele deşarte şi omeneşti şi i-am slăbit pe toţi 
cei ce s-au ridicat şi se mai ridică încă împotriva voastră, 
fiindcă cei ce n-au crezut au pierit în necredinţă şi sunt păs- 
traţi în lanţurile necredinţei pentru judecata zilei celei mari, 
ca şi îngerii care şi-au pierdut vrednicia părăsindu-şi slava. 
Omul îngâmfat defaimă ceea ce nu cunoaşte, iar cele ce ştie 
din fire, întru acestea îşi găseşte plăcerea, ca şi dobitoacele, 
după cum este scris în Scripturi despre cei cârtitori, despre cei 
trufaşi care pentru folos dau cinste omului. Voi însă urâţi şi 
cămaşa spurcată de pe trupul lor, căci Cel ce vă păzeşte pe voi 
de orice cădere, sunt Eu, Domnul. Rugaţi-vă Mie să cobor 
peste tot omul cele ce sunt de folos pentru suflet, nu pentru 
trup, căci Eu v-am îmbrăcat pe voi întru puterea Mea şi bat cu 
plăgi pământul şi pe cei necredincioşi de pe el, iar pe voi vă 
apăr, că sunteţi înfăşaţi în mantia Mea. Şi când veţi vedea că 
vin pe pământ cu urgii, nu vă temeţi, ci bucuraţi-vă că vin, 
fiindcă voi aceasta aşteptaţi: venirea Mea, şi de aceea vin; 
vin, că are cine să Mă aştepte. E mare taină să ştie omul să 
Mă aştepte. 

E mare taină taina bucuriei sfinte. Ea este cu cei ce Mă 
iubesc cu duh de umilinţă. Ea este semnul celor ce sunt cu 
Mine, căci acolo unde sunt ei, sunt şi Eu, bucurie a lor. Aceas- 
ta este taina cuvântului Meu cel de peste voi, fiilor, căci bu- 
curia este semnul celor ce sunt cu Mine. Amin. Bucuria 
aceasta este cuvântul Meu, cuvântul cu care i-am întâmpinat 
Eu după învierea Mea pe cei ce Mă iubeau, căci le-am cuvân- 
tat: «Bucuraţi- văl». Şi vouă vă spun: bucuraţi-vă sub ploaia 
cuvântului Meu, care se dă vouă din cer. Staţi sub ploaia 
bucuriei, căci ea este semnul celor ce sunt ai Mei. 

Voi sunteţi albinuţele Mele, care culegeţi miere şi lapte 
din cer, din grădinile cereşti, fiilor. Iată, taină vă spun vouă: 
mierea nu se vinde pe bani, căci este munca albinuţelor. Ea se 
dă în dar celor ce iubesc dulceaţa ei. Bucuraţi-vă ca albinuţele 
când culeg ca să aibă şi ca să dea celor ce iubesc hrana agoni- 
selii lor. Lucraţi cu mâinile voastre, iar pâine în dar să nu 
mâncaţi, ca să nu zădărniciţi Evanghelia venirii Mele, fiilor 
culegători. 

M-am făcut farmacie cu medicamente cereşti la voi, 
leacuri din cer pentru cei umiliţi. Bucuraţi-vă de statul Meu 
cu voi, căci Eu sunt semnul celor ce se bucură cu Mine, iar 
bucuria lor este semnul că Eu sunt cu ei, cu cei ce au putere 
să creadă în Mine. Amin, amin, amin. 

19 aprilie/2 mai 1999 

Sărbătoarea sfântului mare mucenic Gheorghe 

Se va mistui împotrivirea omului semeţ care II vrea în cer pe 
Domnul. Cei ce se luptă împotriva luminii vor fi ruşinaţi. 

M ă întăresc în cuvânt la ieslea cuvântului Meu. 
Eu sunt. Deschideţi ca să intru cuvânt în cartea 
Mea din zilele acestea. Deschideţi, voi, fiilor veghetori în 
calea Mea dintre cer şi pământ. Sunt Domnul. Amin. îmi în- 
teţesc cuvântul peste pământ, în numele Tatălui şi al Fiului şi 
al Sfântului Duh. Amin. Mi-e duhul foc, foc care va mistui pe 
toţi cei care se scoală cu viclenie şi cu ură împotriva voastră, 
căci lucrarea pe care o lucrez Eu peste voi, sunt Eu, nu voi, şi 
aceştia nu ştiu ce înseamnă „Eu “. Eu sunt Cel ce sunt, Cel ce 
l-am făcut pe om din pământ ca să am casă şi umblet şi gură 
şi ochi şi urechi în om, în omul cel ce se dă Mie cu totul, nu 
în omul cel plin de sine, căci şinele omului este diavol, iar Eu 
sunt Dumnezeu, nu diavol, aşa cum grăieşte zvârcolindu-se 
de mânie omul care şi-a pierdut mintea şi cumpătul prin 
semeţie. Fiţi cuminţi şi nu vă clătinaţi de pe temelia Mea, că 
v-am aşezat cu braţul Meu cel tare pe stâncă de neclintit, pe 
cuvântul Meu rostit peste voi ca temelie a zidirii voastre, căci 
voi sunteţi zidirea Mea pe pământ. Amin. 

Omul semeţ şi-a pierdut mintea ca Lucifer, şi Eu îl scot 
la iveală ca pe untdelemnul care se ridică deasupra apei. El 
singur se ridică, şi este arătat cu degetul de toţi cei care mai 
au cuminţenie de minte şi de inimă. Eu nu grăiesc ca omul 
care ameţeşte în cuvinte. Eu grăiesc ca să înţeleagă omul cel 
umilit cu inima, iar cel semeţ în duhul lui să se mire şi să 
piară prin răutatea lui, căci fiecare om viază sau piere prin 
faptele şi prin cuvintele lui. Eu însă îmi înteţesc cuvântul 
Meu peste voi, fiilor din grădină, că de aceea v-am făcut înce- 
pătură a făpturilor Mele, aşa cum este scris în Scripturi despre 
cei născuţi de sus, la cuvântul Meu, care naşte om nou din om 
vechi, om duhovnicesc din om firesc, om după chipul şi ase- 
mănarea lui Dumnezeu. 

Omul care se dă stăpân peste pământ şi peste om şi-a 
pierdut mintea şi arde în focul lui însuşi şi sare ca scânteia ca- 
re se ridică din foc, dar scânteia care sare se stinge apoi, şi ni- 
mic nu rămâne din ea. Eu însă nu Mă voi stinge în veci, şi Mă 
fac foc care mistuie pe toţi cei care suflă peste Mine ca să Mă 
stingă. Suflarea omului se stinge, dar suflarea Mea este vie în 
veacul veacului, şi suflă, şi se face cuvânt peste pământ, şi se 
face foc care ruşinează pe împăraţi şi pe argaţi şi pe toţi cei 
care s-au pus stăpâni peste pământ şi peste om. Mi-e duhul 
foc, şi dau drumul urgiei la care Mă împinge omul care se 
luptă să-Mi oprească cursul râului vieţii, cuvântul Meu pe 
care-1 vărs Eu peste voi ca ploaia peste semănătura care ră- 
sare după ce a fost de Mine semănată. 

Omul care se dă mai deştept decât Mine, să deschidă 
Scripturile, aşa i-am spus; să deschidă, şi să se uite bine în ele 
dacă le deschide, şi să vadă că Eu aşa am grăit pe pământ în 
toată vremea lucrului Meu cel dat Mie de Tatăl peste om. Aşa 
am grăit, aşa cum grăiesc azi peste voi, copii împărţitori de 
Dumnezeu. Eu cu omul am de lucru, nu cu Mine însumi, nu 
pentru Mine însumi, şi nu voi sta în cer, aşa cum vrea omul 
care stă semeţ pe pământ. Voi sta pe pământ cuvânt care arde 
ca focul, şi voi mistui împotrivirea celor ce Mă vor în cer, şi 
nu pe pământ. în cer Mă vrea omul semeţ, că dacă sunt pe 
pământ, îi încurc lucrul lui, dar Eu fac lucrul pe care Tatăl Mi 
l-a dat să-l fac, şi îl fac pentru că scrie în Scripturi să-l fac. 
Toată Scriptura trebuie s-o împlinesc, şi cea de până la cobo- 
rârea Mea trup pe pământ, şi cea de până la venirea Mea din 
nou cu sfinţii şi cu veacul cel nou şi veşnic, pe care-1 am de 


la Tatăl ca să-l dau celor ce voiesc să fie cu Mine în veci, în 
viaţa veacului ce va să fie. Amin. 

Fiilor, în cer şi pe pământul cel bun este sărbătoare de 
sfinţi: mucenicul Gheorghe, sfântul Meu cel plin de râvnă, 
care a mistuit în focul iubirii de Dumnezeu pe împăratul cel 
pământesc şi pe toţi potrivnicii Mei, care se luptau să Mă 
stingă din sfântul Meu. El însă se înfierbânta şi ardea ca 
focul, căci Eu Mă făcusem în el foc mistuitor, care a îngenun- 
cheat inimile celor trufaşi care nu puteau să facă ce făcea mu- 
cenicul Meu prin iubirea lui de Dumnezeu, iubire sfântă, 
iubire cerească pe pământ. 

Voi da spre ruşine groaznică pe toţi cei care se luptă 
împotriva luminii, căci sunt fiii întunericului veacului acesta, 
aşa cum au fost Anna şi Caiafa şi Irod şi Pilat şi toţi cei în- 
gâmfaţi care erau una cu ei, împotriva Mea şi a ucenicilor 
Mei, care s-au ridicat prin credinţă şi au rămas de partea Mea. 
Mi-e duhul foc, şi aduc mânie peste fiii veacului acesta, aduc 
prin cei semeţi care şi-au pus nădejdile lor în lucrul mâinilor 
lor, făcături omeneşti, care pier prin întrebuinţarea lor. 

Fiilor, de câte ori se va ridica omul cel îngâmfat împo- 
triva cuvântului Meu de la voi şi împotriva voastră, Eu, Dom- 
nul, voi da drumul pic cu pic la mânia care merge înaintea ve- 
nirii Mele ca să-Mi cureţe calea de cei necredincioşi. Fiilor, 
uitaţi-vă la semnele care aduc dureri şi la care le dau drumul 
odată cu mâna omului necredincios, care-şi mânuieşte armele 
împotriva voastră. Mi-e duhul foc, şi îl arunc peste pământ, 
ca să cert cu el pe cei îngâmfaţi care nu se pleacă cu umilinţă 
înaintea strigătului Meu, care cheamă pe tot omul la pocăinţă 
şi la umilinţă. Nu vă temeţi. Eu sunt cu voi, iar Lucifer va fi 
păstrat pentru focul mâniei Mele, ca şi cel de la început, care 
s-a ridicat cu semeţie peste Mine, iar Eu îl păstrez în lanţuri 
pentru ziua mâniei Mele. Lanţuri de foc pregătesc pentru cei 
ce nu se umilesc ca să Mă ştie de Dumnezeu, căci sunt cu- 
vânt, şi acesta este numele Meu: Cuvântul. Amin, amin, 
amin. Staţi cuminţi, şi lăsaţi câinii să latre. Câinele din lanţ la- 
tră, că Eu, Domnul, am legat câinii ca să vă apăr, fiilor, şi să 
staţi înaintea Mea ca să-Mi lucrez venirea şi cuvântul venirii 
Mele. Puţin, puţin, şi veţi fi căutaţi ca aurul cel mai de preţ, 
dar nu veţi fi găsiţi de cei ce au iubit aurul, şi veţi fi găsiţi de 
cei ce au crezut aşteptând venirea Mea. Puţin, puţin, şi mulţi 
Mă vor găsi cu voi şi se vor pleca înaintea cuvântului Meu, 
care s-a făcut sul şi carte la voi, fiindcă Eu am cuvântat, iar 
voi aţi dat fiinţă cărţii, şi s-a făcut cerul sul de carte, precum 
este scris în Scripturi. Bucuraţi-vă că vedeţi acestea toate în- 
tâmplându-se. Bucuraţi-vă voi, căci cei ce nu sunt adevăraţi 
cu inima şi cu fapta, se tem şi se ascund de voi şi fug de voi 
ca de satana, de parcă ei sunt ai Mei, şi voi ai lui satana. Dar 
cu ce fapte să Mă capete ei ca să Mă aibă cu ei? Ei fug de voi 
de teama luminii, fiilor, căci lumina le învederează pe toate, 
şi ei sunt murdari de tot şi peste tot: şi pe faţă, şi pe inimă, şi 
pe haină, şi pe mâini, şi pe duh, şi îmi murdăresc pământul şi 
cerul şi Mă ruşinez cu ei înaintea îngerilor şi a sfinţilor şi 
înaintea Tatălui Meu, că Tatăl ştie că Eu am murit pentru viaţa 
omului credincios şi umilit, dar omul nu M-a iubit, că s-a 
iubit pe sine, şi Eu sunt cu mâinile goale la Tatăl. Dar vă am 
pe voi începătură a făpturilor Mele, şi veţi fi căutaţi şi veţi 
naşte şi veţi umple cerul şi pământul, şi veţi fi împărăţia ce- 
rurilor pe pământ. Puţin, puţin, şi se va arăta cerul pe pământ 
şi va vedea satana că sunt cu voi şi că am fost cu voi şi că voi 
aţi fost cu Mine şi nu v-a cunoscut nici pe voi, şi nici pe Mine 
cu voi. Fiţi cuminţi, şi lăsaţi câinii să latre, că ei vestesc 
vrând-nevrând venirea Mea şi locul Meu de la voi, vestesc să 
se audă. 

Cuvântul lui Dumnezeu 


Ridicaţi-vă înaintea Mea rugându-vă în Duhul Adevă- 
rului, închinare adevărată, ca să împlinesc cuvintele voastre 
prin care voi pomeniţi înaintea Mea făgăduinţele pe care Eu 
le-am făcut în Scripturi şi în prooroci pentru zilele acestea. 

Fiilor, toate sfârşitu-s-au. Eu sunt cu voi început nou. 
Fiţi precauţi, şi fiţi vii şi treji. Fiţi pe plăcerea Mea. Fiţi ochi 
şi urechi, că Mi-e duhul foc, şi prin voi îl vărs peste pământ 
cuvânt, şi împlinesc tot cuvântul Meu, că sunt venit cuvânt 
pentru vremea împlinirilor cu care vin. Vin, şi nu voi sta în 
cer, şi nu voi tăcea, pentru că vin. Amin, amin, amin. 

23 aprilie/6 mai 1999 

Duminica a cincea după Paşii, a samarinencei 

Omul care 11 află pe Domnul nu mai caută altceva. E vremea jude- 
căţii, că omul vrea să vadă minuni, fiind tare la cerbice pentru voia 
Domnului. Cel ce păcătuieşte împotriva umilinţei, pierde viaţa 
Domnului în el. Iubirea omului se stinge, şi el iarăşi însetează. Cel 
ce bea şi însetează iar, acela nu iubeşte adevărul, căci focul care 
arde în om, este voia lui. 

F iilor, vin să vă adăp cu apă vie. Vin să vă dau 
vouă, şi de la voi să ia în dar apa cea vie toţi cei 
care sunt însetaţi, ca să nu mai înseteze în veac. Amin. Vin la 
voi să vă dau darul iubirii, că pe pământ nu este iubire. Iubi- 
rea de pe pământ se stinge şi nu mai arde şi se face pământ, 
dar iubirea Mea este până peste toţi vecii. 

O, fiilor, de ce se stinge iubirea de pe pământ? Omul 
însetează după iubire, după mângâiere, după bucurie, dar 
când află iubirea, el se învaţă cu ea, şi ea se stinge şi nu mai 
arde, şi omul caută iar, şi omul însetează iar. 

Am stat de vorbă cu femeia samarineancă şi i-am zis 
aşa: «Oricine bea din apa aceasta va înseta din nou, dar cel 
ce va bea din apa pe care i-o voi da Eu, nu va mai înseta în 
veac, că ea se va face în el izvor de apă izvorătoare de viaţă 
veşnică». O, fiilor, omul care se găseşte cu Dumnezeu, acela 
nu mai caută altceva şi nu mai însetează după altceva, şi se 
face viaţă veşnică un astfel de om, iar viaţa veşnică sunt Eu 
în om; Eu, Cel veşnic. Domnul, Care nu Se stinge, şi este. I-am 
zis samarinencei: «Dă-Mi să beau!». Ea avea cu ce să scoată 
apă din fântână şi de aceea i-am spus «Dă-Mi să beau!», şi 
apoi să-i plătesc pentru apa pe care Mi-o întinde să o beau 
pentru osteneala drumului Meu printre oameni. Voiam să-i 
plătesc cu apa cea vie şi să-i insuflu în cuget că Eu sunt Dum- 
nezeu, iar ea a zis: «Nu cumva eşti Tu mai mare decât Iacov, 
părintele nostru, care ne-a dat această fântână după ce a 
băut din ea el şi feciorii lui şi turmele lui?». Eu voiam să o 
fac să înseteze de iubire şi să caute spre ea, şi i-am zis: «Ori- 
cine bea din apa aceasta va înseta din nou, dar tu ridică-te 
ca să cunoşti darul lui Dumnezeu şi pe Cel ce ţi-a spus 
„Dă-Mi să beau“, şi El să-ţi dea apă vie». Ea s-a umplut de 
iubire şi a zis: «Dă-mi, Doamne, această apă, ca să nu mai 
însetez, ca să nu mai caut». 

O, fiilor, omul care se găseşte cu Dumnezeu, acela nu 
mai caută altceva, dar iată, omul nu Mă caută şi nu Mă gă- 
seşte. Omul vrea minuni, vrea semne, dar acum e vremea ju- 
decăţii, nu mai e din nou ca la prima Mea venire când îl fă- 
ceam pe om să Mă cunoască prin se mn e şi prin minuni. Sem- 
nele şi minunile sunt pentru cei tari la cerbice, care stau îm- 
potriva Mea, nu sunt pentru cei care au iubirea după care nu 
mai însetează. Nu mai sunt de folos semnele şi minunile, că 
omul s-a pus mai mare decât Mine pe pământ. Numai că iu- 
birea omului se stinge, şi omul însetează mereu şi bea mereu, 
căci cele pământeşti secătuiesc inima şi mintea şi sufletul şi 


trupul omului, dar la voi vin Eu şi Mă fac dar în voi, ca să 
aveţi voi darul iubirii şi să nu mai însetaţi după iubirea cea de 
pe pământ. Eu Mă dau vouă apă vie şi Mă fac în voi izvor de 
apă izvorâtoare de viaţă veşnică şi vă liniştesc setea. 

Iată, omul caută mereu, caută şi pe pământ, caută şi în 
cer, şi după ce zice că găseşte, însetează iar, căci cine bea aşa, 
aşa păţeşte. Nu ştiu cum să-l mai îmbiu pe om să nu mai caute 
pe cele ce trec, şi să le caute pe cele care rămân. Aşa am făcut 
cu poporul Israel. Mereu l-am îmbiat, mereu l-am aşteptat, 
mereu am stat cuvânt lângă el, dar el căuta mereu, şi de Mine 
se depărta mereu, că voia să fie stăpân peste tot pământul, iar 
setea aceasta l-a scos din inima Mea şi l-a dus la iubirea cea 
de pe pământ, la mărirea pe care o căuta el, că n-a mai ascul- 
tat nici de Moise, nici de prooroci, şi s-a făcut vrăjmaşul Meu 
de la început şi până azi. 

Cel ce păcătuieşte împotriva umilinţei, aceluia nu-i mai 
trebuie alt păcat ca să piardă viaţa cea vie, care nu este altceva 
decât voia lui Dumnezeu în om. Umilinţa îl ajută pe om să nu 
se vrea mare, şi să se vrea viu, fiindcă cel mare însetează me- 
reu şi pleacă după apă ca să-şi astâmpere arsura inimii. Tot 
omul a părăsit umilinţa şi tot omul L-a părăsit pe Dumnezeu 
căutând cu cele de pe pământ, dar iubirea pământească şi tru- 
pească se stinge mereu, şi omul caută iar, şi omul însetează 
iar. îşi face omul rost de foc în inimă şi caută mereu după apă 
ca să-l stingă, dar Eu am zis: «Oricine bea din apa aceasta va 
înseta din nou şi va umbla mereu după apă». 

Fiilor, de ce, tată, se stinge iubirea de pe pământ? De 
ce însetează omul mereu după iubire, după pace, după bucu- 
rie, după mângâiere? De ce caută omul mereu şi nu-şi mai 
sfârşeşte căutarea? De ce, fiilor, se stinge omul? Omul a fost 
făcut din iubirea Mea, dar a fost luat din pământ. L-am luat 
din pământ, dar am suflat peste el duh şi iubire din Mine, ca 
să fie ca Mine. De ce nu este ca Mine? O, cât rău face omului 
păcatul cel împotriva umilinţei, căci cel ce nu adună cu Mine, 
acela risipeşte adunând. Fiilor, fugiţi de greşalele cele îm- 
potriva umilinţei, că e plin pământul de om fără Dumnezeu 
peste el. Dumnezeul omului este mândria omului, viermele 
cel neadormit, care roade din om până ce-1 sfârşeşte pe om. 
Voi însă hrăniţi-vă inima cu milă şi cu iubire pentru Mine, că 
Eu sunt Dumnezeu adevărat peste cei ce iubesc adevărul. V-am 
numit poporul Meu, şi vreau să nasc prin cuvântul Meu de la 
voi oameni adevăraţi, şi să ia aceştia în ei chipul Meu şi ase- 
mănarea Mea, că numai aşa Mă poate avea omul de Dumne- 
zeu, numai omul cel adevărat, fiilor. Omul care bea şi însetea- 
ză din nou, acela nu iubeşte adevărul, căci Eu sunt Adevărul, 
şi puţini sunt cei ce Mă iubesc. Voi însă aşezaţi-Mă hrană şi 
apă pe masa voastră, că v-am ales dintre oameni ca să fiţi ai 
Mei şi să răscumpăr prin voi neamul omenesc, omul al cărui 
trup Eu l-am făcut, şi după ce l-am făcut, am făcut din el casă 
a Mea şi a Duhului Meu, suflând cu Mine peste el, aşa cum 
suflu azi peste voi, ca să vă fac şi ca să fiţi casă a Mea şi po- 
tecă a Mea şi împărăţie a Mea între cer şi pământ. 

L-am pus pe om între cer şi pământ. Omul însă s-a 
coborât în adânc şi s-a făcut iad în care arde sufletul din el, 
căci foc şi pucioasă este toată voia omului care arde în mădu- 
larele lui. Voi însă staţi deasupra trupurilor voastre, staţi între 
cer şi pământ mărturie a cuvântului Meu care suflă peste voi, 
ca să se audă suflarea Mea cu care l-am făcut pe om cu suflet 
viu după ce l-am luat din pământ şi i-am dat chip ca şi al Meu. 
îi voi cere la tot omul socoteală pentru sufletul din el, pentru 
darul pe care l-am suflat Eu peste omul cel întâi zidit, pentru 
sângele care este pus de Mine în om ca să fie omul viu. Am 
făcut din lut trup ca şi al Meu, şi când am suflat peste el suflet 

din sufletul Meu, s-au făcut came şi vene în trupul cel din lut 
făcut, iar în vene, sânge. îi voi cere omului socoteală pentru 
sufletul din el, căci sufletul s-a făcut la cuvântul Meu în 
trupul cel din pământ luat. Plânge raiul după darul pe care 
l-am pus Eu în el, după omul pe care l-am făcut ca să aibă 
raiul Meu cu el. Omul însă a păcătuit împotriva umilinţei, şi 
s-a coborât în adânc şi s-a făcut iad în care arde sufletul din 
el, căci foc şi pucioasă arde în mădularele omului. 

O, fiilor, de ce arde omul pe pământ? De ce însetează 
omul? De ce caută omul mereu şi nu-şi mai sfârşeşte căuta- 
rea? Vin la voi să vă dau apa cea vie, şi de la voi să ia în dar 
toţi cei care sunt însetaţi, ca să nu mai înseteze în veac, ca să 
nu mai caute. Vreau să se găsească la voi apa vie, izvor de apă 
izvorâtoare de viaţă veşnică, şi de aceea izvorăsc mereu cu- 
vânt din Mine peste voi. Nu vă miraţi de ce vin la voi mereu 
cuvânt. Izvorul aşa este, curge mereu şi nu se opreşte. Mai 
mult trebuie să curg Eu. Amin, amin, amin. 

Am stat de vorbă cu femeia samarineancă la înjumătă- 
ţirea praznicului iudeilor. Aşa stau şi azi de vorbă cu tot omul 
care însetează şi care caută apă, ca să-l insuflu pe om şi să ia 
de la Mine simţire cerească, darul iubirii, şi să zică omul: «Nu 
cumva Acesta este Dumnezeu? Nu cumva acesta este izvorul 
cel cu apă vie?». Eu sunt Acela, omule. M-am oprit iar şi iar 
pentru osteneala drumului Meu între cer şi pământ, M-am 
oprit lângă fântână ca să-ţi ţin calea şi să suflu peste tine 
cuvinte de dor, şi să-ţi cer apă, şi să-ţi răsplătesc apoi cu apa 
cea vie, căci scris este: «Oricine bea din apa aceasta va înse- 
ta din nou, dar cel ce va bea din apa aceasta a Mea nu va mai 
căuta apă, căci nu va mai înseta în veac, fiindcă ea se face în 
el izvor de apă izvorâtoare de viaţă veşnică», după cum Eu 
am grăit samarinencei, care s-a plecat spre umilinţă şi a cu- 
noscut pe Dumnezeu. 

Vino, omule, la fântână, vino şi bea! Vino, că M-am fă- 
cut fântână în calea ta, fântână cu apă vie. Nu-ţi trebuie ciu- 
tură să scoţi, căci fântâna este adâncă şi n-ai putea tu să scoţi 
apă. Ea este adâncă în sus, nu în jos. Ea coboară, nu urcă. Ea 
este Dumnezeu. Vino la Dumnezeu, omule, că eşti însetat şi 
nu ai cu ce să-ţi stâmperi setea. Ia şi bea de la Mine şi nu mai 
înseta apoi, şi nu mai arde apoi, căci cel ce arde caută iar cu 
sete după apă. Te-am pus între cer şi pământ, omule. Tu însă 
te-ai coborât în adânc şi te-ai făcut iad în care arde voia cea 
din mădularele tale, şi îţi cauţi mereu voia aşa cum caută 
călătorul însetat apă în loc fără apă. Vino şi bea de la Mine şi 
nu mai înseta! Vino la Mine, ca să nu arzi de sete, căci curând, 
curând iubirea de pe pământ se va stinge şi se va face pământ, 
şi se va face casă iubirii de Dumnezeu, aşa cum a fost făcut 
omul cel din pământ luat. 

Vino, omule, la fântână! Ea este de sus, nu de jos. Ea 
este Dumnezeu. Vino, ca să cunoşti pe Dumnezeu, căci sama- 
rineanca s-a plecat spre umilinţă şi a cunoscut pe Dumnezeu. 
Amin, amin, amin. 

26 aprilie/9 mai 1999 

Praznicul înălţării Domnului 

Domnul va veni la ucenicii Lui, care sunt muntele Lui, şi nu cum 
voieşte omul să întocmească venirea Lui. „ Voiesc să fiu salvat de la 
pieire, că pier din om, fiilor. Voiesc să fiu mântuit şi salvat în om. “ 
Omul s-a lăsat înghiţit de timp şi s-a făcut stăpân pe pământ. Fiii 
lui Dumnezeu sunt cei mai frumoşi printre fiii oamenilor. 

unt Eu, fiilor. Sunt Domnul. Deschideţi Domnu- 
lui! Amin, amin, amin. Străbat calea între cer şi 
pământ ca să fiu cu voi în zile de nuntă cerească. Coborârea 


Mea la voi, aceasta înseamnă: zile de nuntă, nunta Mea, pro- 
misă Mie de Tatăl, iubirea dintre Mire şi mireasă, fiilor, că am 
făcut din voi mireasă iubită Mie. Am plătit cu viaţa acum 
două mii de ani, ca să am azi mireasă, căci mireasa este cea 
din ziua nunţii, cea care rămâne mireasă, căci după aceea Eu 
vin şi îmi arăt nunta după care am dorit două mii de ani. 

Eu M-am arătat viu după patima Mea cea de sub cruce, 
şi M-am dovedit Dumnezeu adevărat, venit din cer între oa- 
meni prin Fecioară, căci după înviere a trebuit să le desluşesc 
mai cu adâncime ucenicilor Mei tainele împărăţiei cerurilor. 
Le-am spus apoi să stea la Ierusalim, să stea aproape, căci Eu 
le făgăduisem de la Tatăl pe Duhul Sfânt, şi le-am spus aşa: 
«Ioan a botezat cu apă, iar voi vă veţi boteza cu Duhul Sfânt, 
de azi nu peste multe zile». Le-am spus că vor lua putere şi 
îmi vor fi martori în Ierusalim şi în toată Iudeea şi până la 
marginile pământului, şi vorbindu-le aşa şi mângâindu-i cu 
dulceaţa cuvintelor Mele, iată, un nor a venit şi M-a acoperit 
din ochii lor, şi norul s-a suit la Tatăl, s-a dus la cer, fiilor, iar 
îngerii Mei s-au arătat la cei ce se uitau după Mine şi le-au 
spus: «Domnul S-a înălţat de la voi la cer, şi precum L-aţi 
văzut înălţându-Se la cer, astfel va şi veni iarăşi pe pământ, 
căci S-a dus ca să vină». Amin. Eu le spusesem că dacă nu 
Mă duc, nu pot veni la ei, şi că acesta este folosul că Mă duc 
la cer, dar iată, omul Mi-a luat pământul şi face ce voieşte el 
pe pământ. Omul vrea să întocmească venirea Mea după voia 
lui, dar Eu voi veni precum M-am suit, şi nu altfel, căci M-am 
suit la cer de lângă iubiţii Mei ucenici, şi tot aşa voi şi veni. 
Voi veni la iubiţii Mei, şi nu la oricine, căci casa Mea şi mun- 
tele Meu sunt cei ce Mă iubesc precum i-am iubit Eu pe ei, 
sunt cei ce îşi pun toată viaţa lor Mie, precum Mi-am pus-o 
Eu pentru ei, pentru cei ce Mă iubesc după adevăr. Omul în- 
să este îngâmfat. Umblu de la o margine la alta a pământului 
şi nu mai e nimic pe pământ decât om îngâmfat, care trăieşte 
în voile lui semănându-le în trupul lui, om care trăieşte pen- 
tru slavă deşartă între cer şi pământ. O, câtă învăţătură am 
semănat Eu peste pământ împotriva slavei deşarte! Şi iată, 
umblu ca orbul prin întunericul omului ca să găsesc om, şi nu 
văd decât slavă deşartă, nor gros, de nepătruns. Nu văd om 
plăcut Mie, şi nici omul nu Mă vede pe Mine, că e gros întu- 
nericul, e groasă coaja aceasta, fiilor. Cel orb nu doreşte lu- 
mina, că nu ştie ce este lumina, şi Eu pier din om din ce în ce 
mai mult. Piere Dumnezeu de pe pământ, căci omul este orb 
şi nu vede, şi nu-1 văd nici Eu, şi nu Mă vede nici el pe Mine. 
Voiesc să fiu salvat de la pieire, că pier din om, fiilor. Voiesc 
să fiu mântuit şi salvat în om. Aceasta voiesc. Omul a fost 
făcut din pământ, dar l-am făcut să vadă ca Mine cu ochiul lui 
cel din pământ întocmit, şi după aceea Mi-a luat omul pămân- 
tul pe care Eu l-am făcut, şi s-a luat şi pe sine din Mine. 

De ce, omule, Mi-ai luat pământul? Cine a făcut pă- 
mântul? Eu, sau tu? Eu l-am făcut, şi tu ai luat ce n-ai făcut 
tu. De ce, omule, Mi-ai luat lumina? Cine a făcut lumina? Eu, 
sau tu? Eu am făcut-o, şi tu ai văzut-o după ce Eu te-am în- 
tocmit din pământ şi ţi-am dat chip ca şi al Meu, şi ochi din 
ochiul Meu ţi-am dat. Cum de nu Mă vezi? Iată-Mă, şi tu nu 
Mă vezi. De ce, oare, ţi-ai întors privirea de la Mine? Eu te-am 
făcut ca să Mă vezi, ca să Mă auzi, ca să Mă asculţi, ca să fii 
ca Cel ce te-a făcut, că Eu văd şi aud şi ascult pe Tatăl Meu 
din Care purced, şi nu M-am smuls din El decât atunci când 
am venit pe pământ ca să te aduc la Tatăl, ca să te aduc la 
Mine, Fiul şi Moştenitorul Tatălui Cel veşnic. Ce faci tu, 
acum, omule înghiţit de timp? că Eu Mă întorc, şi tu nu vezi 
întoarcerea Mea, de parcă eşti din naştere orb. Aş voi să te 

vindec de orbire, că Eu am vindecat orb care s-a născut aşa, 
ca să vadă cei ce văd, că am venit cu puterea Tatălui ca să dau 
vedere orbilor, ca să se arate slava Tatălui în Fiul, căci de la 
Tatăl am purces în Fecioară, şi din naştere mai presus de fire 
între fiii oamenilor. 

Un picuţ, şi vin cu slava cu care M-am suit la cer acum 
două mii de ani. Un picuţ, şi vin şi pentru cei ce s-au împietrit 
la vedere şi la credinţă şi la fiinţă din pricina voilor lor, care 
nu sunt din voile Mele. Numai un pic, şi vin, şi Mă voi arăta 
între cei iubiţi ai Mei, căci sunt cu cei ce Mă iubesc dându-şi 
Mie viaţa. Amin. 

Sunt cu praznic sfânt venit în grădină. Sunt pe nori de 
slavă deasupra grădiniţei cuvântului Meu, căci scris este în 
Scripturi: «Precum S-a suit la cer, tot aşa va şi veni». Sunt la 
voi Mire, fiilor unşi cu mirul Meu. V-am ales dintre fiii oame- 
nilor ca să vă pun Mie deoparte şi să fac din voi cale a venirii 
Mele. O, ce frumoşi sunteţi voi printre fiii oamenilor! Vă cânt 
cum îşi cântă mirele pe mireasă şi vă numesc ziua Mea de 
nuntă, căci mireasa când se arată, e gata şi nunta. Vă sunt 
Mire, vă sunt mângâiere, vă sunt iubire şi vă cânt ca să vă ştie 
cei din cer mireasă a Mea pe pământ. O, ce frumoşi sunteţi 
printre fiii oamenilor! Slava voastră este nevăzută, dar sunteţi 
copii frumoşi, şi sunteţi avuţia Mea cu care Mă bucur. Fieca- 
re este cu avutul lui. Lumea şi stăpânitorul lumii, cu avutul ei, 
şi Eu cu avutul Meu, cel de mare preţ, căci cel mai mare preţ 
între cer şi pământ îl are omul cel născut din Dumnezeu, cel 
cuprins de Dumnezeu. Amin. 

V-am învăluit în norul slavei Mele cea nevăzută, că 
dacă v-ar vedea omul slava, n-aţi mai fi taina Mea cea de la 
venirea Mea după două mii de ani. V-am făcut norişorul Meu 
cel alb sub care Eu vin şi grăiesc peste pământ, acoperit de 
voi de jur împrejur, ca să-i pot da omului darul credinţei sfin- 
te la auzul glasului Meu din mijlocul vostru. Vă binecuvintez 
ca să binecuvântaţi cuvântul Meu şi statura Mea din voi. Vă 
aşez ieşire a Mea cu voi între fiii oamenilor ca să le încerc 
credinţa, căci cine este aur, acela trebuie trecut prin foc ca să 
rămână apoi vas folositor şi vrednic de viaţa cea veşnică pe 
care o aduc Eu curând, curând peste toţi cei lămuriţi ca aurul 
în foc, peste toţi cei albiţi de razele luminii venirii Mele a 
doua oară de lângă Tatăl. 

înălţaţi-vă, fiilor, căci înălţarea la cer este naştere din 
cer, naştere de sus, ca să fiţi de sus, ca să ne întâlnim între cer 
şi pământ, precum scrie în Scripturi despre cei ce vor fi luaţi 
în văzduh ca să Mă întâmpine şi ca să fie pururea cu Mine. 
Eu vin cu sfinţii care aşteaptă venirea Mea ca să vină cu Mine 
la voi. îmbrăcaţi-vă desăvârşit întru nestricăciune, ca să fiţi 
cu Mine pururea, că frumoşi sunteţi voi între fiii oamenilor, 
căci Eu sunt cu voi, şi sunt Cel ce sunt. Amin, amin, amin. 

7/20 mai 1999 

Sărbătoarea Creştinătăţii Româneşti, ziua întâi 

Fiii oamenilor îşi zic fii ai lui Dumnezeu neştiind taina cămăşii de 
creştin, albă şi sfântă. Fiii lui Dumnezeu se fac cale a venirii Lui 
către fiii oamenilor. 

G lasul Meu strigă la porţi ca să se deschidă şi să 
intru cuvânt în grădină. Amin. Eu sunt, fiilor. 
Sculaţi-vă întru întâmpinarea Mea, că am făcut la voi şi de la 
voi sărbătoare de cer pe pământ, sărbătoare creştinească şi ro- 
mânească, sărbătoare cerească pe pământ, căci sunt Fiul şi 
Cuvântul Tatălui, şi sunt în zile de nuntă cu voi. Amin. Des- 


chideţi cartea cuvântului Meu, cartea Mea cea din urmă, că 
Mă scutur cuvânt la voi, ca pomul care-şi scutură roadele pes- 
te cei ce se adună să audă de la Dumnezeu. Fiilor, îngerul 
Meu vă acoperă pe voi, căci sunteţi cuprinşi în taina venirii 
Mele, şi sunteţi calea Mea dintre cer şi pământ, dar slava 
aceasta este acoperită de îngerul Meu, care este pururea cu 
voi. Deschideţi ca să intru, că se adună nuntaşi la nunta Mea 
cu voi, la praznicul Tatălui şi al Fiului şi al Sfântului Duh. 
Amin, amin, amin. 

Rostesc cuvânt şi zic de deasupra: binecuvântată să fie 
întâlnirea Mea cu voi în ziua aceasta întâi a sărbătorii, şi voi 
petrece trei zile la rând în cuvânt peste voi, şi vor lua din 
masa Mea cu voi toţi cei care se strâng în jurul vostru ca să 
se bucure întru venirea Mea la voi, ca să audă glasul Meu cel 
din grădină. Să se adune suflet lângă suflet, că Eu binecuvin- 
tez pe toţi cei care sunt adunaţi în numele Meu în sărbătoare 
cerească. Şi iată-Mă, fac sărbătoare peste cei fără sărbători, că 
nimic nu înseamnă sărbătoare, decât Fiul Tatălui Savaot întru 
venirea Sa, ziua bucuriei, ziua care-şi strânge pe cei ce aş- 
teaptă venirea Mea cea după două mii de ani. 

O, de ce vin Eu la voi, fiilor unşi în grădină? Vin să vă 
pregătesc pentru venirea Mea. Vin să vă învăţ venirea Mea şi 
să vă cuprind în taina ei. Şi iată, îngerul Meu vă învăluie în 
slava cea nevăzută a venirii Mele, căci Eu Mă fac sărbătoare 
cu voi peste pământ. Vă binecuvintez cu cer senin, în chip vă- 
zut şi în chip nevăzut, căci cerul este senin. Pământul însă 
este înnourat şi înceţoşat, dar Eu sunt Domnul şi tai de la mar- 
gini la margini orice nor, şi îmi fac loc cu seninul Meu şi cu 
soare nou peste pământ, fiindcă aşa este scris: «Soarele se va 
întuneca şi nu va mai lumina, şi se va zgudui tăria cerurilor 
şi va veni Fiul Omului cu putere şi cu mărire multă, iar nea- 
murile pământului se vor tângui la venirea Mea, căci iată, pe 
neştire vin, şi când nimeni nu se întreabă, atunci vin, căci 
taină de nepătruns este venirea Mea şi slava venirii Mele». 
Amin, amin, amin. 

Fiilor din grădină, fiilor unşi cu mirul venirii Mele, am 
făcut din voi fii ai Tatălui Meu, căci v-am dat putere din pu- 
terea Mea să fiţi fiii Tatălui. V-am smuls dintre fiii oamenilor 
şi v-am făcut ucenicii Mei, fii ucenici, ca să pot să pun peste 
voi binecuvântările tainei venirii Mele. V-am acoperit apoi în 
ochii fiilor oamenilor, şi vă port în nor, precum şi Eu sunt. 

Oamenii pe pământ grăiesc şi gândesc fără cunoştinţă, 
şi îşi zic „fii ai lui Dumnezeu “, şi stau nepăsători de această 
înfiere, dar Scripturile spun în ele de la început: «fiii lui Dum- 
nezeu, şi fiii oamenilor», iar când cele două viţe s-au ameste- 
cat, a ţâşnit din coardele lor vinul mâniei Mele în potop peste 
pământ, şi au pierit toţi fiii oamenilor. Cine este cel căruia îi 
pot Eu spune că fiii oamenilor nu sunt fiii lui Dumnezeu? Eu 
am venit acum două mii de ani Fiu dumnezeiesc şi am găsit 
pe fiii lui Dumnezeu asemenea fiilor oamenilor, şi s-au sculat 
şi M-au scos afară din via Tatălui Meu, şi viţa a rămas fără 
rod. Dar Eu, rodul viţei fiind, am altoit în viţă şi Mi-am făcut 
mlădiţe, şi le-am numit rămăşiţa fiilor lui Dumnezeu, aleasă 
prin har, ca să fac din ei începătură a făpturilor Mele acum 
două mii de ani, dar fiii oamenilor sunt nor negru şi înceţoşat 
peste pământ. Eu însă sunt lumină, şi vin şi tai din margini în 
margini ceaţa, şi Mă arăt soare nou şi luminez de şapte ori 
mai mult, după cum este scris despre venirea Mea. Eu sunt în- 
ţelepciunea care biruieşte înţelepciunea înţelepţilor. Eu sunt 
lumina care ruşinează pe fiii oamenilor care-şi zic lumină 
peste oameni. Eu sunt sămânţa fiilor lui Dumnezeu, sămânţă 
ieşită din Mine, asemenea Mie, şi iată, fiii lui Dumnezeu nu 

sunt fiii oamenilor, iar fiii oamenilor nu sunt fiii lui Dumne- 
zeu. Cine este cel căruia îi pot Eu spune adevărul acesta? 

Când Eu veneam prin prooroci ca să-i adun pe fiii 
Tatălui din risipirea lor, căci erau risipitori de cele sfinte de 
peste ei, ei se îngâmfau ca fii ai lui Avraam, şi nu primeau lu- 
mina cea prin prooroci, iar cei ce nu primesc şi nu văd lumi- 
na, nu sunt fiii lui Avraam, şi sunt fiii diavolului. Eu le-am 
spus la cei ce-Mi ziceau că lucrez cu Beelzebul împotriva de- 
monilor, le-am spus că ei au de tată pe diavolul, cel de la în- 
ceput mincinos, şi din care au purces fiii oamenilor, fii fără 
Dumnezeu pe pământ, oameni trupeşti, care nu ating faptele 
duhului, lată de ce am făcut din voi venire a Mea, fiilor din 
grădiniţa cuvântului Meu. Fiii oamenilor sunt nor gros peste 
cei fără de cunoştinţă, şi venirea Mea nu se mai zăreşte între 
ei. De aceea v-am luat pe voi dintre fiii oamenilor şi v-am 
făcut fii ai Tatălui Meu. Eu v-am făcut fii ai Tatălui, căci cine 
putea să facă această lucrare peste voi acum când fiii oame- 
nilor îşi zic „fu ai lui Dumnezeu acum când cei ce au de 
tată pe diavolul îşi zic „fii ai lui Dumnezeu “ precum îşi zi- 
ceau cei de atunci „fii ai lui Avraam “ fără să facă faptele lui 
Avraam? Dar iată zilele Mele cu voi, zilele Fiului Omului! 
Cerul cu pământul se întâlnesc întru venirea Mea. înţelepciu- 
nea Mea cea ascunsă între voi, biruieşte înţelepciunea înţe- 
lepţilor şi ruşinează pe fiii oamenilor care-şi zic lumină peste 
oameni. Eu sunt viţa, voi mlădiţele Mele. Ridic mlădiţe din 
mlădiţe, căci celor care cred în Mine ca şi voi, le dau putere, 
ca şi vouă, să se facă fii ai lui Dumnezeu prin darul credinţei 
sfinte. Amin, amin, amin. 

Eu sunt sămânţa care rodeşte în pământul cel bun. Să- 
mânţa cade în orice pământ, că este semănată de sus ca ploa- 
ia peste semănătură, dar sămânţa rodeşte numai în pământul 
cel bun, pământ pregătit de semănător, pământ de soi bun, 
pământ sfânt, trup sfânt pentru om sfânt. Omul cel sfânt nu 
calcă peste cele sfinte din el, peste cele semănate de Mine 
peste om. Nu omul încreştinat este omul creştin, căci iată, cel 
încreştinat de om face faptele diavolului. Omul creştin este 
omul care-şi cunoaşte cămaşa şi nu şi-o pângăreşte şi nu şi-o 
vinde pentru fiertură roşie, ci, din contra, o stropeşte cu sfin- 
ţenie în toată vremea, căci cămaşa de creştin este albă şi 
sfântă, iar cele sfinte nu trebuie spurcate. Dar cine este cel că- 
ruia îi pot spune Eu adevărul acesta ca să creadă apoi că fiii 
lui Du mn ezeu nu pot fi fii ai oamenilor, şi că fiii oamenilor 
nu sunt fiii lui Dumnezeu? 

Sămânţa fiilor lui Dumnezeu s-a stârpit încă de la în- 
ceput, căci Cain a ucis pe om. M-am ridicat apoi pentru căinţa 
lui Adam, şi Adam a născut pe Set, şi din sămânţa lui a ieşit 
om umilit, om care căuta la Dumnezeu, şi, din tată în fiu, s-a 
născut Enoh, care a urmat căile Domnului pe pământ, şi din 
care căi Domnul l-a luat la Sine după ce i-a arătat pe toate 
cele ce nu se văd ale Domnului. Şi apoi s-a arătat Noe, care a 
mângâiat pe Dumnezeu cu credinţa sa. Dar fiii oamenilor 
erau mulţi, şi au ademenit pe fetele fiilor lui Dumnezeu, că 
erau frumoase, fiindcă frumoşi sunt fiii lui Dumnezeu între 
fiii oamenilor. Domnul însă a văzut că s-a înmulţit răutatea 
oamenilor păcătoşi, şi S-a mâhnit, şi a nimicit pe om, şi pe 
dobitoace, şi pe târâtoare, şi păsările cerului, căci a zis: «îmi 
pare rău că le-am zidit». Tot cugetul omului era numai spre 
rău, şi pământul se stricase în faţa lui Dumnezeu, căci se um- 
pluse de silnicie, fiindcă tot trupul îşi stricase rostul său de pe 
pământ. Atunci Tatăl şi cu Mine am spus lui Noe, cel ce era 
fără prihană în veacul său: «Am gătit sfârşitul a toată făptura, 
şi îl am înaintea Mea , şi voi nimici făptura odată cu pămân- 


tul. Dar tu, fă-ţi corabie, că Eu voi aduce potop de ape ca să 
prăpădesc tot trupul de sub cer, dar cu tine închei legământ, 
ca să umplu iar pământul şi să binecuvintez din nou pe om, 
pe omul care umblă în căile Mele». 

O, fiilor de la ieslea cuvântului Meu, v-am spus din 
nou acestea, ca să ştie şi neamul omenesc că fiii oamenilor nu 
sunt fiii lui Dumnezeu, şi că omul veacului acesta s-a sfârşit 
de tot. Pe voi însă v-am luat în mâna Mea ca pe un mănunchi 
de mlădiţe, şi vă arăt la tot neamul omenesc, ca să vă ştie ai 
Mei, căci cel mai îndărătnic neam de sub cer este neamul 
omenesc, care şi-a stricat tot rostul său pe pământ. Nu mai 
văd nimic bun pe nicăieri, decât om îngâmfat, om care slu- 
jeşte omului, om care face faptă bună omului şi nu Mie, căci 
fapta bună pentru Dumnezeu este atunci când omul întoc- 
meşte venirea Mea umblând în căile Mele şi lucrând împli- 
nirea Scripturilor. Amin. 

Glasul Meu vine la voi şi se răspândeşte peste pământ, 
căci am putere să fac din voi îngeraşi ai Mei ca să sunaţi peste 
tot trupul vestea venirii Mele, căci sunteţi străjerii care staţi 
înaintea Mea când cuvintez peste pământ. Amin. 

Stau deasupra, pe norii slavei Mele, şi privesc cu 
ochiul Meu ceresc peste cei ce au venit la sărbătoarea cerului 
pe pământ. Trei zile la rând voi petrece în cuvânt peste voi ca 
să hrănesc mulţimile, fiilor. Când eram cu trupul pe pământ, 
se purtau mulţimi în urma Mea. Eu le dădeam pâine şi peşte 
ca să-i fac să se aşeze şi să audă cuvântul împărăţiei cerurilor. 
Făceam mâncare cu cuvântul, care se făcea pâine şi peşte, 
hrană din cer, nu de pe pământ, cuvânt prefăcut în pâine, 
fiilor, şi aşa îi făceam să se aşeze şi să asculte tainele împără- 
ţiei cerurilor, tainele cuvântului Meu, care lucrează azi peste 
voi de deasupra, din văzduhul Meu cel plin de îngeri şi de 
sfinţi, cel plin de slava venirii Mele, şi zic: veniţi şi prânziţi! 
Veniţi şi gustaţi din masa Mea bogată în har! Veniţi şi învăţaţi 
calea, şi fericit va fi acela în care nu este vicleşug. Amin. 

Fiilor din grădină, staţi înaintea celor ce se strâng la 
masa cuvântului Meu, la sărbătoarea cerului cu pământul, dar 
staţi atenţi şi sus la Mine ca să Mă primiţi când vin, că voi fi 
cu voi în cuvânt trei zile la rând ca să hrănesc mulţimile cu 
cuvântul Meu. Fiţi binecuvântaţi, fiţi cu Mine în voi, că voi 
sunteţi calea venirii Mele, şi sunteţi frumoşi între fiii oameni- 
lor, şi Eu vă cânt cum îşi cântă mirele pe mireasă, şi spun: o, 
ce frumoşi sunteţi voi printre fiii oamenilor! Amin, amin, 
amin. 

15/28 mai 1999 

Sărbătoarea Creştinătăţii Româneşti, ziua a doua 

Cea mai lungă zi de dragoste: ziua facerii omului când Domnul a 
obosit, şi apoi S-a odihnit. Domnul grăieşte despre jertfa Sa. Omul 
s-a desfăcut în două, şi apoi a murit prin păcat. Domnul rosteşte 
ridicare omului şi iubire cerească. 

B in nou Mă las cuvânt deasupra grădinii cuvân- 
tului Meu cu cuvânt de sărbătoare, căci sunt cu 
zile de Rusalii peste voi, copilaşi străjeri pe pământ pentru cei 
din cer, care vin cu Mine de lângă Tatăl. Eu şi cu Tatăl, una 
suntem, iar în faţa tronului slavei stau îngerii şi stau sfinţii ca- 
re au trudit pe pământ pentru această slavă. 

Ridicaţi-vă, voi, porţi, ca să intre împăratul slavei! îm- 
părăţia Lui este veşnică, şi toate stăpânirile îl vor asculta pe 
El şi îi vor sluji Lui. Amin, amin, amin. 

Eu sunt Cel ce sunt. Sculaţi-vă întru întâmpinarea Mea, 
fiilor din grădină, căci Tatăl Meu lucrează, şi Eu lucrez, şi voi 




1226 


Cuvântul lui Dumnezeu 


lucraţi. Sculaţi-vă, că e vremea lucrului. Vă dau putere să 
biruiţi slăbiciunile. Vă dau pe Duhul Sfânt, Care poate în toţi 
cei care păzesc poruncile vieţii. Trei zile la rând Mă las cu 
hrană proaspătă pe masă, căci grădina de la voi este masă de 
altar pe care Se aşează Mielul lui Dumnezeu cuvânt de hrană, 
căci omul se hrăneşte cu tot cuvântul care iese de la Dumne- 
zeu, nu numai cu pâine. Mă aşez spre hrană oamenilor pe pă- 
mântul României, masa Mea de cină, masa Mea de nuntă, la 
care chem pe tot omul care voieşte să mănânce de la Mine. 
Eu sunt Semănătorul, şi arunc sămânţa ca să crească rod din 
ea, dar pământul este prea bătătorit, pământul este cale a 
fărădelegii. 

O, fiilor unşi de Mine cu mirul venirii Mele! Pace 
vouă! Pace vouă! Pace vouă! Şi hai să punem masă de praz- 
nic, cină de Rusalii, căci cuvântul Meu se face unealtă de lu- 
cru şi dau cu el în pământul înţelenit şi fac din el cazma, şi în- 
torc brazda cu susul în jos ca să scot deasupra pământ bun, 
fără buruiană, pământ afânat, ca să semăn pe el sămânţă de 
viaţă veşnică. Amin. 

Pace vouă! Pace vouă! Pace vouă! că sunteţi apăsaţi de 
grijile Mele, dar cu pacea Mea în voi le scoatem la capăt, 
fiilor. Trei zile la rând vă scol pe picioare ca să luaţi de la 
Mine şi să aşezaţi în carte cuvântul Meu spre mărturia zilelor 
de nuntă, nunta Mea cu mireasa Mea, căci mireasa aude gla- 
sul Mirelui şi se scoală şi deschide Mirelui, căci sunt zilele 
nunţii. 

O, e lungă calea de la cer la pământ pentru omul cel ne- 
credincios, dar iată cum vin Eu de uşor! Vin numaidecât când 
Mă pornesc să vin. Ca fulgerul vin, căci aşa este scris să vin. 
Când am făcut lumina şi cerul şi pământul, numaidecât le-am 
făcut, cu cuvântul le-am întocmit, şi ele sunt, căci au ascultat 
şi s-au făcut. Când l-am făcut pe om. Mi s-a părut cea mai 
lungă zi a lucrului Meu, căci l-am făcut cu cuvântul şi cu 
mâna. Cea mai lungă zi de dragoste, iar după această zi am 
obosit şi M-am odihnit de oboseală, că am lucrat cu mâna cu- 
vântul pe care l-am rostit spre împlinire. O, lungă Mi-a fost 
aşteptarea pentru om, căci omul a murit apoi din pricina se- 
meţiei. în ziua când s-a semeţit, a murit omul, şi Eu am aş- 
teptat ziua învierii omului, şi omul n-a mai înviat, şi a tot 
murit. Am dat să-l înviez pe om cu preţ de sânge, dar n-a în- 
viat omul. Atunci am zis: «Iată, vin să fac voia Ta, Tată, căci 
în sulul cărţii este scris de Mine să vin şi să-l înviez pe om cu 
preţul sângelui Meu». 

Eu am fost Omul după al Cărui model M-am uitat ca 
să-l fac pe omul cel întâi zidit. Eu am fost Omul Care este, 
Care are viaţă veşnică în Sine, şi tot aşa l-am făcut şi pe om, 
dar l-am făcut din lut cu mâna Mea, şi când am suflat peste 
lucrarea Mea, ea s-a făcut în omul cel zidit vene şi sânge, 
viaţă din viaţa Mea, căci viaţa Mea este veşnică, iar veşnicia 
este fără de început şi fără de sfârşit. Omul însă n-a rămas 
viu, căci s-a smuls din Mine, şi Eu Mi-am luat din el suflarea 
de viaţă pe care i-am dat-o după ce l-am lucrat cu mâna din 
pământ; iar munca Mea cea din ziua când l-am lucrat pe om, 
s-a risipit şi s-a dus în locuinţa morţilor. 

O, lungă Mi-a fost aşteptarea până ce l-am făcut din 
nou pe om! Şi cum l-am făcut din nou pe om? L-am făcut tot 
din lut, căci omul a fost făcut din lut. Am venit şi M-am însă- 
mânţat viaţă în Fecioară, în om luat din pământ, căci omul a 
ieşit din omul cel întâi zidit din pământ. M-am făcut pământ, 
trup din trup de om ieşit, dar din porunca Tatălui am ieşit din 
om. Eu, Cel ce eram cu sânge ceresc, cu viaţă din cer, M-am 
lăsat să fiu întocmit ca şi omul, cu sânge de om, amestecat cu 


sângele Meu, căci Eu eram viaţa care s-a născut din om. Am 
făcut aceasta ca să-Mi vărs apoi sângele pentru facerea din 
nou a omului, şi l-am înviat pe om cu preţ de sânge, cu sân- 
gele Meu cel din Tatăl şi cel din om, laolaltă în trupul Meu cel 
ieşit din Tatăl şi din om. Aşa l-am făcut din nou pe om, şi de 
aceea Mă numeşte pe Mine Scriptura: «Fiul Omului». Am 
primit să fiu numit Fiul Omului, căci Eu sunt Omul Cel nou. 
Dar cine se lasă pătruns de taina Fiului Omului, ca să se lase 
spre înviere şi spre răscumpărare şi ca să fie viu şi veşnic, 
precum Eu sunt? Cine este cel ce înţelege taina Fiului 
Omului? 

O, lungă Mi-a fost aşteptarea pentru om! Cea mai 
lungă zi a fost, căci scris este: «La Dumnezeu toate zilele 
sunt ca o zi, şi o zi, ca toate zilele laolaltă». Rabd îndelung, 
doar-doar să nu pierd pe omul cel ce s-a smuls din Mine 
după ce l-am zidit. Omul cel întâi zidit s-a desfăcut în două 
şi s-a dus în cele din care a fost alcătuit. S-a dus în pământ şi 
în cer, căci trupul era luat din pământ, iar sufletul, din Mine 
era luat şi pus în omul cel zidit de mâna Mea. Duhul Meu însă 
n-a încăput în om, căci omul s-a semeţit împotriva Mea cu 
duhul său, şi de atunci aştept aplecarea omului, umilinţa 
omului. 

O, lungă Mi-a fost aşteptarea până ce l-am făcut din 
nou pe om! Iar când Mi-am dat preţul sângelui ca să desăvâr- 
şesc lucrarea omului cel nou, căci Eu eram Omul Cel nou, 
atunci, omul cel căzut, uitându-se la Mine, a rostit proorocie 
şi a zis: «Iată Omul!». N-a ştiut Pilat de ce a trebuit să zică 
aşa când M-a adus afară din pretoriu ca să le spună iudeilor 
că el nu-Mi găseşte vină. Eu, cu cununa de spini şi cu veş- 
mântul de porfiră îmbrăcat spre batjocură, am stat înaintea 
lor, iar Pilat le-a zis: «Iată Omul! Luaţi-L voi, căci eu nu-I gă- 
sesc vină». 

Iată, acum două mii de ani l-am făcut din nou pe om. 
Eu sunt Omul. Sunt Omul Cel nou, Om coborât din cer între 
oameni. M-am însămânţat Eu însumi în trup de Fecioară şi 
M-am născut prunc smerit, prunc sărac de toate cele de pe pă- 
mânt, ba chiar şi de slava din care purced mai înainte de toţi 
vecii. Duhul lui Lucifer, care lucrează prin mintea cea semea- 
ţă, cea căzută a omului, a fost păcălit, căci Eu eram taină de 
nepătruns, dar eram Omul, Fiul Omului. îngerii din cer Mă 
vedeau tot lângă Tatăl. îngerii cei căzuţi tot la fel Mă vedeau, 
căci Eu am fost deopotrivă lângă Tatăl din cer, şi lângă mama 
Mea Fecioară, prunc, şi apoi copil, şi apoi Om desăvârşit. Am 
fost taina cea din veac ascunsă şi necunoscută de îngeri, da- 
rămite de oameni. Numai Tatăl şi cu Mine ştiam această taină, 
iar acum o ştie tot cerul, cel de sus şi cel de jos, ba chiar şi în- 
gerii cei căzuţi o ştiu, căci acum două mii de ani n-au priceput 
că Eu eram ca şi în cer pe pământ, Fiul Tatălui ceresc, coborât 
din cer trup între oameni. 

Omul cel întâi zidit când s-a sfârşit s-a desfăcut în două 
şi s-a dus în cele din care a fost alcătuit, s-a dus în pământ şi 
în cer, dar Eu, Omul Cel nou, am rămas întreg şi desăvârşit, 
şi nu Mi-au mai zdrobit fluierele picioarelor ca să pot muri, 
căci scris era în prooroci: «Nu I se va zdrobi nici un os». 
Ostaşii însă M-au împuns cu suliţa în coastă, ca să dau preţul 
pentru răscumpărarea omului căzut prin femeia cea luată din 
coasta sa. Coasta Mea a trebuit să fie rănită ca să-Mi vărs 
sângele pentru păcatul omului care păcătuieşte de şapte mii 
de ani păcat în trup şi păcat în afară de trup. Când păcatul nu 
atacă trupul omului, el rămâne la porţile trupului şi nu-şi face 
coborârea în trup dacă omul este cetate tare. Dar când omul 
se face frate cu păcatul, atunci păcatul coboară în trup şi 

stăpâneşte în om, căci se face mai tare ca omul, fiindcă Eu aşa 
am spus atunci: «Nimeni nu poate jefui casa celui tare până 
mai întâi nu-l leagă pe el, şi apoi îi jefuieşte casa». 

O, să nu se mai laude omul că Mă iubeşte, şi să se umi- 
lească omul. Să nu se mai bucure omul de Mine dacă Eu nu 
Mă pot bucura de el. Să se umilească omul, căci în coasta 
Mea stă nevindecat semnul păcatului omului, mărturie de ne- 
şters pe trupul lui Dumnezeu Fiul. lată de ce am venit să Mă 
fac pe pământ Fiul Omului. Duhul lui Lucifer şi al îngerilor 
lui este duh ruşinat de iubirea şi de mila Mea pentru omul 
căzut din veşnicie. 

Am luat asupra Mea vina ta, omule. Semnul păcatului 
tău stă mărturie de neşters pe trupul Meu dumnezeiesc. Ai pă- 
cătuit în însuşi trupul tău, căci femeia este trup din trupul tău 
luat. Eu port semnul păcatului tău în însuşi trupul Meu de 
atunci de când am venit să Mă fac Fiul Omului ca să-l scot pe 
om de sub vină. Am luat asupra Mea vina ta, ca un vinovat, 
dar tu eşti vinovatul. Umileşte-te, căci păcatul tău este suliţa 
care s-a înfipt în coasta Mea, iar Eu sunt Dumnezeu. Am ve- 
nit după tine, am venit iar. lată-Mă! Umilcştc-tc, dar. Iubeş- 
te-Mă, că Eu te-am iubit pe când erai păcătos. Iubeşte-Mă pe 
Mine, căci tu eşti şi acum păcătos, şi n-ai ce iubi la tine decât 
păcatul din tine, căci pofta ta zămisleşte păcat în tine de şapte 
mii de ani. Iubeşte-Mă pe Mine, căci Eu sunt veşnic, iar tu 
eşti trecător, fiindcă păcătuieşti. Eu am şters păcatul tău, că de 
aceea am venit, căci sângele Meu nu pătează, ci spală şi cu- 
răţă şi şterge, dar tu şi acum păcătuieşti. Sângele Meu este 
viaţa Mea, aşa cum sângele tău este viaţa ta. Al tău însă pă- 
tează în trupul tău şi în afara trupului tău, că te-ai smuls din 
Mine şi ai rămas vinovat, şi sângele tău pătează, păcătuieşte, 
ucide şi în tine şi în afara ta pe Dumnezeu. Iubeşte-Mă pe 
Mine, că am lăsat hrană bogată pe masa ta când am plecat la 
Tatăl. Trupul şi Sângele Meu le-am pus pe masa ta, ca să ai 
din Mine, ca să Mă înlocuieşti cu tine, şi să fiu Eu în tine, şi 
tu în Mine în veşnică iubire. De ce, oare, lungeşti aşteptarea 
Mea? Iată izvorul Meu şi masa Mea de cină, şi tu nu eşti vred- 
nic, şi eşti fără veşmânt. Nu mai am om sfânt pe pământ care 
să vină după tine, că e numai minciună în om. Am venit Eu, 
am venit după tine, am venit iar. Iată-Mă. Umileşte-te, dar, 
căci sunt în suferinţă pentru tine. M-am făcut Fiul Omului, ca 
să pot veni lângă tine, omule. Lasă-te pătruns de taina Fiului 
Omului. Eu sunt Omul Cel nou, cu duh dătător de viaţă, şi nu 
este Dumnezeu afară de Mine. Nu este om afară de Mine care 
să-ţi facă bine. 

Omule, îţi eşti duşman tu însuţi. Ai nevoie de Mine, ca 
să te vindeci de deşertăciune, că nimic nu este adevărat pe pă- 
mânt decât Dumnezeu când încape cu omul pe cale. O, e 
scumpă viaţa şi nu ai cu ce s-o plăteşti. Ea se plăteşte cu viaţă, 
şi tu n-ai viaţă, omule, fiindcă purcezi din păcat. Pot Eu să-ţi 
plătesc preţul vieţii dacă vrei să ai viaţă. Pot Eu să-ţi dau din 
darul pe care l-am dat pentru fiecare om, numai dacă vrei, 
numai dacă iubeşti viaţa. Iată, îţi dau mângâiere şi îţi spun: fii 
copil la trup, şi Dumnezeu la duh, şi vei avea taina omului cel 
nou, pe Hristos, Omul Cel nou. Fii precaut, că Eu când am 
plătit pentru păcatul tău am început cu naşterea, apoi cu prun- 
cia, apoi cu copilăria, şi apoi cu omul cel desăvârşit prin Ta- 
tăl. Le-am luat pe toate ca să le trec şi ca să-ţi dau ţie o zi pen- 
tru toate, căci apoi am murit ca omul, dar nu am pierit, ci am 
înviat, şi aşa ţi-am plătit învierea. Umileşte-te şi înviază! E 
mult până mâine. Acum este vremea, că lungă a fost aştepta- 
rea şi răbdarea Mea. Fă-te ca Mine, omule! Amin, amin, 
amin. 


O, fiilor de la iesle, lucrarea Mea de trei zile peste voi 
este taină de înviere pentru cei ce aleg suferinţa cea pentru în- 
viere. Eu prin suferinţă am câştigat învierea cea dintre morţi. 
Aşa i-am spus şi omului. Vin mereu lângă voi cuvânt, ca să 
Mă audă omul şi să se apropie să asculte. Fiilor, nu vă miraţi 
de ceea ce vă spun, că iată ce vă spun: nici un loc de sub cer 
nu este mai frumos pentru Mine, mai mângâios şi mai dulce 
ca locul Meu de la voi, ca întâlnirea Mea cu voi. Pe nicăieri 
nu-Mi găsesc pacea ca şi la voi, că Eu slavă de la oameni nu 
primesc. O, dacă i-aş încerca pe cei care zic că Mă iubesc, 
i-aş face să vadă şi ei, că ei nu ştiu ce este iubirea. Iubirea este 
suferinţă, nu este mângâiere. Mângâierea este plata iubirii, 
dar mai întâi trebuie să fie iubire, să ştie omul ce este şi cine 
este iubirea. Nu omul este iubirea, dar omul nu înţelege taina 
Fiului Omului. Fiilor, omul nu poate să fie iubire, căci Eu 
sunt Iubirea, Eu, şi nu este Dumnezeu afară de Mine. O, să nu 
se mai laude omul că Mă iubeşte şi că se bucură. Să nu se mai 
bucure omul de Mine dacă Eu nu Mă pot bucura de el. Să se 
umilească omul, căci iarăşi spun: în coasta Mea stă nevinde- 
cat semnul păcatului omului, mărturie de neşters pe trupul lui 
Dumnezeu. 

Fiilor, Mă bucur de voi că staţi străjeri pentru cuvântul 
Meu, care plânge peste pământ. Mă mângâi cu voi, că voi 
sunteţi mângâierea Mea. Sunteţi mici, sunteţi slabi, sunteţi 
obosiţi, fiilor scumpi. Eu însă suflu peste voi şi vă înviorez ca 
să puteţi pentru Mine. Omul poate pentru el, dar pentru Mine 
nu poate, că nu Mă iubeşte. Pe voi însă v-am cuprins în taina 
venirii Mele şi v-am îngrădit de jur împrejur ca să fiţi ai Mei 
şi să Mă credeţi că Mă doare şi că aştept ziua Mea de biruinţă 
împotriva semeţiei omului care s-a smuls din Mine. Aştept 
ziua umilinţei omului, fiilor. 

O, trei zile la rând petrec cu voi sărbătoare de Rusalii. 
Luaţi Duh Sfânt, ca să fiţi bogaţii Mei, ca să aveţi împărăţia 
cerurilor înăuntrul vostru. Amin. Daţi celor ce primesc, daţi 
celor care cer, dar mai ales daţi celor care au, căci scris este: 
«Celui ce are, aceluia i se va da». Amin, amin, amin. 

16/29 mai 1999 

Praznicul Pogorârii Duhului Sfânt. 

Sărbătoarea Creştinătăţii Româneşti, ziua a treia 

Vorbirea Tatălui Savaot cu Fiul Său: plinul după om. Dreptatea 
Domnului va face pământul nou şi sfânt ca la început. Limbile 
Duhului Sfânt cheamă omul la pocăinţă. Cel ce fuge de Domnul 
este om fără de cale. 

unt deasupra grădinii cuvântului Meu cu mare 
slavă cerească. Sunt cu Tatăl. Amin. Duhul Sfânt 
din Tatăl şi din Mine pluteşte peste sfinţii şi peste îngerii cei 
veniţi cu slava Mea deasupra ieslei cuvântului Meu. Duhul 
Sfânt Cel din Tatăl şi din Mine Se sărbătoreşte pe Sine şi în- 
treieşte lucrarea Tatălui şi a Fiului şi a Duhului Sfânt. Amin, 
amin, amin. 

Am venit, fiilor străjeri. Ieşiţi înaintea Mea. Vă dau cu- 
nuniţă din slava Mea lucrată, că Mi-aţi fost cărare ca să vin şi 
să Mă slăvesc cu slava cuvântului Meu trei zile la rând. Sun- 
teţi osteniţi. Tatăl Meu vă atinge frunţile şi vă mângâie obră- 
jorii şi vă luminează privirea, că sunteţi cu inimă mare şi ve- 
gheaţi cu iubire coborârea cuvântului Meu. Amin. 

Tată Savaot, iată Eu şi cei mai mici ai Mei şi ai Tăi! 
Mângâie-i, Tată. Cuvântul Meu eşti Tu, şi cuvântul Tău sunt 
Eu. Tată, mângâie-i pe cei ce trudesc pentru Noi. Amin, amin, 



amin. 

Cuvântul lui Dumnezeu 


© sunteţi osteniţi, măi copilaşi! Fiul Meu Se 
^ mistuie în voi, că El fi-va să vină văzut cu- 
rând, curând, şi e mistuit de dor pentru ziua când va fi să-Şi 
verse slava Lui cea văzută, slavă ca şi a Mea, peste cei ce cred 
şi peste cei ce nu cred că El vine. 

O, puişori mititei. Eu, Tatăl Savaot, sunt în Fiul Meu. 
Cine mai vrea în veacul acesta să fie prunc ca şi voi, să fie 
puişor al lui Dumnezeu? căci Fiul Meu este puiul Meu, şi me- 
reu l-a strigat pe cel iubit, pe om l-a strigat, şi a zis: «Ierusa- 
lime, Ierusalime, de câte ori am dat să te adun la sân, ca şi 
cloşca în vreme de furtună, cloncănind ca să-şi strângă pui- 
şorii sub aripi şi să nu-i piardă şi să nu rămână pustie de pui- 
şori». O, copilaşi osteniţi de trudă cerească, nu pământească, 
o, tată, o, puişori, voi sunteţi cei din urmă, cei mai mici, şi de 
aceea vă spune Tatăl puişori. Fiul Meu trudeşte în voi ca să-Şi 
adune roadele, dar iată, lucrătorii n-au roade şi nu este adună- 
tură pentru masa cea de nuntă a Fiului Meu. Mă doare pentru 
Fiul Meu, că L-am rupt de la sân şi L-am trimis după om, ca 
să-l aducă înapoi pe om. 

La începutul omului, Eu şi cu Fiul Meu am făcut 
omului grădină de rai. Nu ştiam ce să-i mai facem omului ca 
să rămână el bucuria Noastră. Eu şi cu Fiul Meu Ne bucuram 
de om, dar omul cel zidit de Fiul Meu după sfatul Nostru, 
omul s-a bucurat de trupul său şi a uitat de Dumnezeu, de la 
Care avea trup, şi suflet în trup. Omul cel întâi zidit a fost lu- 
crat de Dumnezeu om desăvârşit, şi pruncia n-a cunoscut-o, 
deşi avea un Tată, un Creator, un Stăpân în el, căci sufletul 
din el era din Dumnezeu, şi omul s-a semeţit, şi a ieşit din rai. 
Atunci am zis Fiului Meu: «Du-Te, Fiule, că e lungă vremea 
de când Ne uităm să-l zărim pe om întorcăndu-se singur. 
Du-Te, tată, şi învaţă-l pe om suferinţa, nu fericirea. Du-Te, 
Fiule, că fericirea îl face pe om să Ne uite, tată. Du-Te, şi să 
Te întorci la Mine cu omul pe umeri, că omul e munca Noas- 
tră, şi e ziua Noastră, căci cu mare dragoste am pus Eu dra- 
gostea Mea în mâna Ta când ai luat pământ în mână şi ai 
făcut trupul omului uităndu-Te la Tine, Fiule scump. Apoi am 
zis să suflăm din Noi peste el suflet, şi ai intrat suflet în trupul 
cel zidit de mâna Ta, că Tu ai ascultat de Mine, tată, când am 
zis să-Ţi dau în dar omul şi să avem om după chipul şi după 
asemănarea Noastră». 

O, Fiule, azi grăiesc peste cei mici de la sfârşitul 
timpului şi le zic lor puişorii Noştri, ca să fie puişori, că iată, 
omul cel împlinit a ieşit de sub aripile Noastre. Omul cel în- 
ţelept de azi se bucură de slava lui, şi nu poate fi mic omul 
mare, şi nu poate intra sub semnul stăpânirii, că este mare şi 
îşi are adăpostul lui. Te-am trimis pe pământ ca să Te faci 
prunc de om şi să Te fac sămânţă nouă pentru ca să iasă din 
ea om ca şi sămânţa, şi a ieşit, căci din poporul Meu Israel a 
ieşit sămânţă, şi sămânţă din sămânţă. Tu ai fost sămânţa, iar 
rodul Tău au fost ucenicii Tăi, care s-au supus cuvântului Tău 
şi s-au făcut prunci la sânul Meu prin Tine, Fiule al Meu. Is- 
rael însă era mare prin alegerea Mea, prin făgăduinţele Mele 
de peste el, şi s-a semeţit, şi s-a sculat să-Mi risipească puii. 
Tu erai cloşcă cu pui în mijlocul lui Israel, Fiule trimis, dar 
n-a voit poporul Meu să creadă lucrarea Mea cu Tine, şi a ră- 
mas pustiu şi de cloşcă şi de pui, şi de atunci rătăceşte în ne- 
credinţă, că şi azi Te aşteaptă să vii, după făgăduinţa cea din 
prooroci. Şi iată, vii, şi vei veni, că ai venit acum două mii de 
ani, şi urmele Tale au rămas vii, şi ele mărturisesc că ai venit, 
şi că vii, şi că vei veni iar, Fiule născut pe pământ de două mii 
de ani, din Tatăl şi din Israel prin Fecioară. 

Binecuvântat să fii de toate popoarele, de toate limbile, 
în cer sus, şi pe pământ jos, Fiule Care eşti în cer şi pe pământ 


deopotrivă, din veac şi până în veac! Eu sunt Tatăl Savaot, şi 
Te mărturisesc, Fiule, din mijlocul îngerilor şi al sfinţilor cei 
ce nu se văd. îmi părăsesc scaunul slavei şi vin cu Tine în 
grădină. Cobor până la om, căci sunt Tatăl omului cel întâi 
zidit. Duhul Sfânt Cel din Mine şi din Tine îndumnezeieşte 
omul, dar omul trebuie să se aplece cu credinţă, căci cre- 
dinţa este slava lui Dumnezeu în om. Credinţa îl îmbracă pe 
om în slavă, şi omul poate tot ce voieşte Dumnezeu, numai să 
poată crede, numai să nu se ruşineze cu Dumnezeu, căci cine 
se ruşinează cu Dumnezeu, acela se ascunde de slava lui 
Dumnezeu. 

O, fiilor copilaşi, staţi cu dreptatea Mea înaintea nea- 
murilor de sub cer, căci dreptatea va încununa pământul şi îl 
va face nou şi sfânt, precum a fost la facerea lui cea dintâi. 
Pământul cel dintâi a fost cufundat în adânc de mâna omului. 
Cel de al doilea pământ, iată-1 cum este: este supus omului şi 
este adânc al fărădelegii, în care îngerii cei căzuţi prin seme- 
ţia omului, îşi fac lucrarea prin om ca să biruiască împotriva 
lui Dumnezeu. Dar pământul cel făgăduit vouă şi celor ce vor 
fi ca voi, este pământ drept prin cei drepţi, care îl vor stăpâni 
în vecii vecilor. Amin, amin, amin. 

Fiule Emanuel, nu fi trist, tată. Ai cu cine să Te bucuri. 
Când ai venit de-a dreapta Mea, după ce Te-ai dovedit Fiul 
Meu şi Dumnezeu prin înviere şi prin putere, n-ai lăsat nici 
atunci mulţi care să le mărturisească pe cele lucrate de Tine. 
Tot aşa şi acum, sunt puţini, dar sunt mici, ca să Te poţi Tu 
desăvârşi în ei cu înţelepciunea Ta, că Eu i-am ferit de înţe- 
lepciunea cea de pe pământ încă din pântecele mamelor lor pe 
cei unşi în grădină pentru Tine şi pentru zilele cele de apoi. 
I-am adus apoi lângă Tine, aici, la izvor, şi le-am dat să bea şi 
să fie cu apa vieţii pe masă mereu. Şi iată-i. Ei sunt cei ce Te 
primesc dându-Ţi sălaş inimioarele lor în care Tu ai pus izvor 
de credinţă pentru venirea Ta. O, mângâie-i, Fiule scump. 
Sunt Tatăl, şi sunt cu Tine. Le dau cununiţă de slavă, că Ţi 
i-am dat mireasă, şi lumea nu-i cunoaşte, Fiule. Ei sunt cu- 
prinşi în taină, că aşa este lucrul lui Dumnezeu între oameni, 
ca să poată creşte credinţa pe pământ, credinţa sfântă, Fiule al 
Meu. 

Tu eşti Cuvântul Meu. Sunt cu Tine, şi Mă bucur. Tu 
eşti Cuvântul Meu, trimisul Meu, Fiul Meu Cel iubit, întru 
Care am binevoit. Amin, amin, amin. 

O Tată, Tată Savaot, voiesc să-Mi lărgesc 
^ cortul nunţii, căci Duhul Sfânt Se desăvâr- 
şeşte şi Se poartă de la margini la margini şi suflă cu puterea 
cuvântului Meu şi scoală pe mulţi. Dar sunt atâtea gloate, 
Tată, mulţimi peste mulţimi care n-au untdelemn în candele, 
care n-au veghe pentru venirea Mea. Mulţimi şi iar mulţimi 
se pregătesc să-Mi facă venirea, dar cine, oare, vine pentru 
aşa pregătire? Care este acel hristos care vine la planul omu- 
lui cel fără viaţă din cer? 

O, Tată Savaot, când M-ai trimis pe pământ între oa- 
meni, am slobozit din Mine semne cereşti şi lucrări mai pre- 
sus de fire. Ba chiar şi după ce M-am ascuns din ochii lor am 
lucrat lucrarea Duhului Sfânt, de atunci şi până azi, ca să nu 
Mă uite omul, dar iată, nu găsesc veghe sfântă pentru venirea 
Mea, şi ea vine. Vine ziua venirii Mele cu slavă, Tată, şi ce 
voi face cu cei ce dorm? Ce voi face, Tată? Ce voi face, Tată? 
O, ce voi face, Tată? 

O, fiilor străjeri, am venit să dau pe Duhul Sfânt peste 
pământ. O, iubiţii Mei ucenici, am venit, căci sunteţi adunaţi 
laolaltă în loc binecuvântat de cuvântul Meu, care lucrează 
peste voi. Din cer vin. Ca un vuiet vin, ca vântul care bate cu 

putere ca să se aplece totul de vijelie, ca să umplu grădina în 
care sunteţi adunaţi în numele Meu, şi lângă voi au venit la 
cuvântul Meu mulţi să asculte. 

Fiilor unşi cu mirul venirii Mele, împart vouă limbile 
Duhului Sfânt. Aplecaţi-vă capetele, deschideţi porţile, căci 
voi sunteţi porţile dintre cer şi pământ, pe care intră Domnul. 
Să se zvonească peste tot pământul că aici vorbeşte Dumne- 
zeu Cuvântul, Care vă dă vouă limbile Duhului Sfânt. Să fie 
în uimire, şi să nu fie nimeni nedumerit de cele ce aduc Eu 
peste grădina Mea din România. Aceasta este ieslea cuvân- 
tului Meu, munte sfânt pe care stau Eu, Domnul, ca să chem 
pe toate popoarele să audă vestea împărăţiei cerurilor, care 
vine cu Mine şi cu cerul cel nou şi cu pământul cel nou şi cu 
duhul dreptăţii, moştenitor peste cele noi. Este scris că în zile- 
le cele de apoi va veni Duhul Sfânt peste tot trupul, ca râul 
care creşte şi dă peste margini, iar robii şi roabele Mele vor 
prooroci de la Duhul Sfânt şi se vor face izvor de apă izvorâ- 
toare peste toate noroadele de sub cer. 

Iată zilele Duhului Sfânt! în zilele ce vin, voi slobozi 
semne şi minuni sus în cer şi jos pe pământ: sânge, foc şi ne- 
gură de fum. Soarele se va schimba în întuneric; luna, în sân- 
ge, că Eu vin, şi aşa este scris să fie mai înainte ca să vină 
Domnul. Să se scoale pe picioare tot omul de sub cer, că Eu, 
Domnul, le pătrund în inimi şi le zic: pocăiţi-vă de toate câte 
aţi făcut împotriva Mea şi împotriva voastră! Lăsaţi credinţa 
sfântă să vă pătrundă, că e Duhul Sfânt grăind din cer peste 
pământ. Căutaţi iertarea păcatelor, că Duhul Sfânt voieşte să 
Se aşeze peste tot omul. Umiliţi-vă, şi rămâneţi în umilinţă, 
că omul cel întâi zidit nu a ştiut ce este pruncia şi umilinţa, şi 
s-a semeţit, şi a ieşit de sub Stăpânul său şi s-a dus în locuinţa 
morţilor. Mântuiţi-vă de neamul acesta abătut de la Dumne- 
zeu! Daţi-vă Domnului! Amin, amin, amin. 

Fiilor de la izvor, am ridicat stăvilarele ca să curgă iz- 
vorul peste tot pământul. V-am dat făgăduinţa că veţi fi râuri 
de ape izvorâtoare pentru toţi cei însetaţi, de departe şi de 
aproape, ori pe câţi Eu îi voi chema şi îi voi îndemna să vină 
să bea, să vină la masa Duhului Sfânt. O, sunteţi osteniţi. Eu 
şi mai ostenit sunt. De şapte veacuri nu M-am mai odihnit, 
dar Eu sunt Domnul puterilor în cer sus şi pe pământ jos, şi 
vă mângâi şi vă dau inimă mare ca să puteţi cuprinde cu ea 
cerul şi pământul, de la margini la margini. Mă mistui în voi 
cu grija venirii Mele. Tatăl Meu vă dă curaj, şi Eu vă dau, şi 
voi daţi-vă, că sunteţi îmbrăcaţi cu Duhul Sfânt. Vă dau aju- 
tor şi din cer şi de pe pământ. Duhul Meu Cel Sfânt schimbă 
omul la inimă, mişcă mintea omului, înviorează sufletul 
omului, şi voi veţi fi purtaţi pe braţele Mele, prin cei ce se vor 
apropia să pună umărul sub crucea venirii Mele, că e cruce 
grea venirea Mea, că omul e tare la cerbice şi trăieşte sub cer 
numai pentru el, iar Eu n-am cu cine să-Mi duc crucea venirii 
Mele; n-am decât cu voi, şi voi sunteţi mici între cei ce s-au 
făcut mari pe pământ. Omul duşman, omul trufaş, omul nepă- 
sător şi negru la suflet zice că voi sunteţi bogaţi. Numai Eu şi 
cu voi ştim truda crucii venirii Mele. Cel harnic nu este bogat, 
că dacă ar fi bogat, n-ar mai fi harnic, şi s-ar culca şi s-ar scu- 
la şi şi-ar petrece vremelnicia în mijlocul bogăţiilor lui. Voi 
nu sunteţi bogaţi decât în Dumnezeu. Sunteţi bogaţii cerului, 
căci aveţi la voi împărăţia cerurilor întru lărgimea ei. Amin. 

O, cel ce are asupra lui semnul stăpânirii, acela are 
semnul împărăţiei cerurilor, ţara cea mai bogată între cer şi 
pământ. Cel ce nu are asupra lui semnul stăpânirii, pe care şi 
îngerii îl au, acela este omul cel pribeag, om fără ţară, că nu- 
mai o ţară poate avea omul. O, de când omul şi-a pierdut ţara, 


de atunci pribegeşte omul din loc în loc, din furtună în furtu- 
nă, căci omul este fugar de când s-a sculat să omoare pe om. 
Ţara omului fără ţară se numeşte fugă. Fuge omul, că este 
fugar, fuge sub ameninţarea timpului, căci omul a înfiinţat 
timpul, iar timpul este duşmanul veşniciei omului. O, cel ce nu 
are asupra lui semnul stăpânirii, semnul ţării cereşti, acela este 
om fugar, om care se teme de Dumnezeu, căci teama este cu 
cei ce n-au scăpat de urmărire. Fuge omul, fuge mereu. Unde 
fuge, oare? Fiilor, vreau să-i stau omului în cale şi să-l întreb: 
unde fugi, omule fugar, omule fără cale? O, ai uitat că eşti pe 
pământ făcut de Dumnezeu şi că ochiul Meu este pururea pe 
urma ta. Te caut de şapte mii de ani, şi te voi găsi când tu Mă 
vei vedea. Ochii tăi sunt mereu spre tine, şi de aceea fugi, iar 
în urma ta sunt Eu, şi ochiul Meu îţi caută faţa. Uită-te înapoi, 
omule fugar! Sunt pe urma ta, că eşti fără călăuză. Călăuza 
este în urma ta. Uită-te înapoi, şi ochii tăi Mă vor vedea pe 
Mine pribegind pe urma ta de şapte mii de ani. 

Omule, nu este Dumnezeu afară de Mine. Spune-Mi pe 
cine cauţi, spune-Mi unde mergi, spune-Mi de ce fugi! Răs- 
punde-Mi! Am venit în braţe cu ţara ta cea pierdută. Ea este 
împărăţia cerurilor, iar Eu sunt împăratul. Opreşte-te, omule 
fugar! Hai să-ţi dau de lucru în via Mea, în ogorul Meu, în 
stupul Meu. Hai, omule fără căpătâi. Pâine şi vin, miere şi 
lapte, untdelemn pentru rane am pe masa împărăţiei Mele. 
Cântare de Duh Sfânt cântă şi te cheamă să te uiţi şi să asculţi 
glasul Duhului Sfânt, care se revarsă peste tot pământul. Ţie 
îţi poruncesc: opreşte-te, că iată ţara! Numai o ţară are omul. 
Am venit să te iau acasă, omule. Amin, amin, amin. 

O, copilaşi străjeri, Mă aplec înaintea voastră şi vă 
mulţumesc pentru că v-aţi pus punte ca să vin după om şi 
pentru ca să vină omul după Mine. Vă încununez cu slava 
Mea cea nevăzută, că Mi-aţi fost casă de popas trei zile la 
rând. Acum, fiilor, să slobozim mulţimea, că Eu am scos apă 
vie din fântână şi le-am dat să bea şi să nu mai înseteze, şi 
le-am dat pâine. Fântâna Mea este adâncă; adâncă în sus, nu 
în jos. Am făcut din voi ciutură a fântânii Mele. V-am dat 
cofiţe, v-am dat cănuţe, v-am dat ca să daţi mulţimilor să bea. 
V-am dat iubire multă ca să vă ţină în putere. V-am dat îngeri 
ajutători şi ascultători ca să vă slujească în toate, şi ca să as- 
culte de voi vremea cea cu soare şi răcoarea şi vântul cel dul- 
ce şi păsările cerului şi pământul şi cerul şi omul, fiilor, şi 
toate câte sunt, ca să pot fi Eu cu voi în sărbătoare de Rusalii 
pe loc sfânt. Acest orăşel este cel mai frumos loc de pe pă- 
mânt, pentru că voi sunteţi cei mai frumoşi între fiii oame- 
nilor. Vrând-nevrând, nimeni din această cetate nu s-a împo- 
trivit Mie sau vouă. Vrând-nevrând, toţi cei chemaţi au ascul- 
tat să vină. Acum, le dau plata după faptă, şi vor vedea că le 
dau, dar plata cea mai preţioasă pe care le-o dau, sunteţi voi; 
voi, cei mai frumoşi între fiii oamenilor; voi, cei iubiţi de 
Dumnezeu; voi, cei trudiţi şi împovăraţi de grijile Mele, că 
Eu îmi pregătesc venirea, iar sub braţul crucii Mele vă am pe 
voi. Curând, curând vin, şi se vor ruşina toţi cei ce s-au făcut 
mari peste pământ când vor vedea că Eu Mi-am purtat crucea 
venirii Mele cu voi, cei mai mici, cei mai slabi, ca să vadă cei 
tari că tăria pământească ruşinează şi că umilinţa cerească în- 
cununează timpurile, căci Eu, Domnul, iubesc pe omul în 
suferinţă, care seamănă cu Mine la trup şi la suflet şi la duh. 

Fiilor, fugiţi de slava care vine de la om şi închinaţi-vă 
Mie slava voastră, că Eu v-am dat-o. Micşoraţi-vă, şi măriţi 
slava Mea în voi, că a celor mici şi umiliţi este tot ce am pre- 
gătit Eu pentru încununarea vremilor. 

Celor ce v-au însoţit neobosit, le-am dat pâine, şi le 
mai dau îndemn ceresc să nu se ruşineze cu Mine înaintea oa- 

menilor. Şi le mai dau povaţă dulce să-şi vândă averea minţii 
şi să cumpere de la Mine aur lămurit în foc şi să nu se întoarcă 
într-ale lor trişti ca tânărul cel bogat în înţelepciune, căruia Eu 
i-am zis: «Vinde-ţi averea ta, şi apoi vino ca să fii cu Mine în 
lucrul ce-l am de la Tatăl să-l săvârşesc». Şi le mai dau ier- 
tarea păcatelor lor, care se iau de peste ei prin părere de rău 
că le-au făcut, şi le spun: mergeţi în pace! Credinţa să vă fie 
sfântă, ca să vă mântuiască de voi înşivă. Mergeţi, şi nu păcă- 
tuiţi, ca să fiţi iertaţi de cele din vremea neştiinţei voastre. 
Amin, amin, amin. 

Acum, copilaşi, vă dau odihnă trupului şi sufletului şi 
duhului vostru, dar şi Duhului Meu din voi, că fără Mine nu 
puteţi nimic, fiindcă voi aţi murit pentru voi, ca să fiţi pentru 
Mine. Amin. Sunt deasupra grădiniţei voastre. Sunt cu Tatăl, 
îngerii şi sfinţii se apleacă înaintea voastră şi salută sărbătoa- 
rea de la voi, sărbătoarea de Rusalii. Au stat cu frică şi cu iu- 
bire şi au ascultat şi ei ca şi voi cuvântul Meu cel de Duh 
Sfânt. Tatăl Savaot vă dă mirul ceresc, căci sunteţi miruiţii 
Domnului pentru zilele cele de acum. 

Vă mângâie Tatăl, că este Tatăl, iar voi, fiii. Eu vă dau 
crucea venirii Mele. Nu fiţi trişti că v-o dau. Ea este biruinţa 
voastră. Nu vă temeţi că sunteţi mici, căci cei mici sunt cei ce 
pot; cei goi sunt cei ce sunt înveşmântaţi; cei obosiţi sunt cei 
ce se vor odihni; cei harnici sunt cei ce vor avea; cei trişti sunt 
cei ce se vor bucura. 

Fiţi treji, fiilor! Curând, curând. Eu vin. Fiţi treji! Fiţi 
treji! Fiţi treji în toată clipa, că pe neştire vin, şi curând vin. 
Şi acum, pace vouă! Pace vouă! Pace vouă! Pace vouă! Pacea 
Mea cea din grădină este pacea voastră, fiilor. Rămâneţi în 
sărbătoare de Duh Sfânt. Rămâneţi bucuria Mea şi bu- 
curaţi- vă suferind pentru Mine, căci după ce voi veni, nu veţi 
mai suferi, şi veţi fi în zi de odihnă, şi veţi fi odihna Mea. 
Amin, amin, amin. 

17/30 mai 1999 

Sărbătoarea sfinţilor împăraţi Constantin şi Elena 

Cuvântul rostit este cel care judecă. Pier duhovnicii României unul 
câte unul hulind pe poporul Domnului şi cuvântul Domnului, păcă- 
tuind cu hulă împotriva Duhului Sfânt. Arhiereul Vasile Tărgoviştea- 
nul este în suferinţa pe care singur şi-a rostit-o prin necredinţă. Nici 
un păstor nu voieşte să-l dea Domnului pe păstoriţii lui. 

E u, fiilor, dacă sunt Cuvântul, tot aşa trebuie să şi 
lucrez. Numele Meu trebuie să fie adevărat, căci 
Mă numesc Dumnezeu Cuvântul, şi sunt taina cea care lu- 
crează de deasupra voastră şi se face cuvânt. Amin. 

Eu, fiilor, Mă fac cuvânt, Mă fac ceea ce sunt, şi de 
aceea vin mereu cuvânt la voi. O, nu vă lăsaţi doborâţi de ve- 
nirea Mea la voi, nu vă lăsaţi îngreuiaţi de coborârea Mea me- 
reu peste voi, că nu e altă fericire mai bună pentru om, şi Eu 
trebuie să Mă împlinesc peste om. Numai că nu am om peste 
care să Mă pot împlini, fiindcă omul a murit faţă de Mine, şi 
a înviat pentru sine. Vă am însă pe voi fii peste care Mă îm- 
plinesc făcându-Mă cuvânt, şi din cuvânt, faptă împlinită şi 
văzută. îmbujoraţi-vă pentru Mine şi înflăcăraţi- vă pentru ve- 
nirea Mea la voi, că aceasta este vremea. E vremea să vin şi 
să împlinesc cele scrise pentru vremea venirii Mele, fiilor. Vă 
curăţ de toţi scaii care dau să se agaţe de voi în mersul Meu 
cu voi prin mijlocul oamenilor. Am îngeri păzitori în faţa şi în 
spatele vostru, în dreapta şi în stânga voastră, căci cel ce vă 
osândeşte pe voi, îşi va purta osânda oricine ar fi el. Voi însă 
aveţi ungere de la Mine şi ea vă învaţă toate câte trebuie să 


ştiţi, şi de aceea vin mereu la voi. Ungerea pe care o aveţi de 
la Mine, este se mn ul cel de pe casa Mea de coborâre. V-am 
pregătit mult şi sfânt pentru ungerea aceasta care v-a chemat 
pe voi dintre fiii oamenilor. V-am ales apoi prin ungere şi 
v-am dat darul credinţei sfinte ca să aveţi putere să staţi îna- 
intea Mea, să staţi întru întâmpinarea Mea, fiilor unşi. Dar ia- 
tă, se scoală mulţimile la şoapta cea dulce a cuvântului Meu. 
întăriţi-vă dar, că aveţi de stat pe picioare pentru Mine, fiilor. 

Am petrecut în voi trei zile la rând şi M-am arătat cu- 
vânt, şi am strâns pe lângă voi pe mulţi de departe şi de aproa- 
pe ca să asculte cuvântul Meu cel de la iesle. O, fiilor, să nu 
vă îngreuieze coborârea Mea la voi. Jugul Meu este uşor, 
fiilor, că e rău şi fără jug. învăţaţi-i pe toţi cei ce-Mi aud şoap- 
ta, învăţaţi-i, cum v-am învăţat Eu pe voi, să intre sub jugul 
Meu, căci Eu aşa am spus: «Cel ce dă să vină după Mine, să 
se lepede de sine şi să-şi ia crucea şi aşa să-Mi urmeze». Cel 
ce aude cuvântul Meu, să-l şi împlinească. E greu de cel ce 
auzind se face neîmplinitor. Eu aşa am spus: «Dacă cineva 
aude cuvintele Mele şi nu le păzeşte, Eu nu-l judec, căci n-am 
venit să judec lumea, ci ca să măntuiesc lumea. Pe cel care 
se leapădă de Mine şi nu primeşte cuvintele Mele are cine 
să-l judece. Cuvântul pe care l-am spus, acela îl va judeca în 
ziua cea de apoi, pentru că Eu nu vorbesc de la Mine însumi, 
ci Tatăl M-a trimis, El Mi-a poruncit ce să spun şi ce să 
vorbesc». 

O, fiilor, nu vă lăsaţi obosiţi de coborârea Mea la voi. 
E vremea judecăţii, fiilor, că Eu v-am spus de multă vreme că 
Mă voi judeca cu cei ce M-au judecat pe Mine, şi pe voi 
pentru Mine. Acum împlinesc tot ce am spus Eu vouă. Amin, 
amin, amin. Şi am împlinit, şi împlinesc, şi de aceea trebuie 
să staţi voi înaintea Mea, că vine ziua Mea cea mare când 
nimeni nu va mai crede în nimic şi în nimeni decât în Mine şi 
în voi, fiindcă nimic nu va mai fi decât judecata faţă în faţă 
cu fapta. Tot omul va fi dezvelit. Se va dezveli om pe om şi 
se va aşeza ruşinea peste tot omul, că e vremea judecăţii fap- 
telor omului. Eu, Domnul, sunt Cel ce am hotărât aceasta. Ni- 
meni nu va mai sta cu capul în sus, şi va sta omul cu fruntea 
aplecată şi ruşinată în faţa Mea şi a credincioşilor Mei, căci 
credincioşii Mei nu s-au ruşinat să fie ai Mei între fiii oame- 
nilor. O, e grea judecata cea pentru faptă, dar cea mai ruşinoa- 
să judecată va fi aceea pentru necredinţă, fiindcă Eu de la în- 
ceput am spus că voi fi cu cei sfinţi pe pământ, de atunci şi 
până azi, dar necredincioşii sunt oameni trufaşi şi au apăsat 
peste pământ cu slava lor deşartă, cruce ruşinoasă, viaţă fără 
de ruşine înaintea lui Dumnezeu. 

Am spus, fiilor, că voi pleca cu fruntea la pământ pe cei 
ce s-au numit biserică a Mea fără să aibă fapte de credinţă, 
fără umilinţă, fără credinţă în cuvântul Meu, cel ce Mă aduce 
ca să vin. Iată-i pe duhovnicii României, pier hulindu-Mă, 
căci ei nu ştiu ce fac, dar e vremea judecăţii, şi aceasta este 
plata lor: pier hulindu-Mă pe Mine şi pe voi, că Eu nu dau 
ridicare celor ce hulesc pe Duhul Sfânt, celor ce nu cred azi 
în Mine şi în voi, cei care v-aţi pus punte pentru venirea Mea, 
că ei n-au voit să vin, şi nu s-au pregătit să vin, şi Eu am 
venit, şi vin pe neştire, precum este scris să vin pentru cei ce 
nu veghează întru venirea Mea. 

Fiilor, Eu sunt Domnul, şi Mi-a fost milă de om, şi am 
venit după om. lată ce vă poruncesc, căci sunteţi unşii Mei: 
rugaţi-vă pentru iertarea celui ce a lovit în Mine şi în voi şi în 
arhiereul Meu Irineu, care a fost cu voi. Rugaţi-vă, fiilor, pen- 
tru arhiereul care a stat peste cetatea Târgoviştei, că este ju- 
decat de cuvântul pe care nu l-a crezut, căci Scripturile Mele 
aşa grăiesc: «Pe cel care se leapădă de Mine şi nu primeşte 

cuvintele Mele, cuvântul pe care l-am spus, acela îl va judeca 
în ziua cea de apoi». Amin. Rugaţi- vă voi la Mine să-i mic- 
şorez pedeapsa, că el n-a ştiut ce face lovind în voi şi în arhie- 
reul Meu Irineu, cel ce este uns de Mine peste vremea aceas- 
ta, uns ca să aducă peste tot pământul lumina Mea cea neîn- 
serată, învierea omului, pocăinţa omului, căci este unsul Meu 
peste biserică şi peste oricine se face biserică a Mea, locaş al 
Meu, om viu, om nou şi sfânt, precum Eu sunt. Fiilor, pome- 
niţi înaintea Mea iertarea păcatelor arhiereului Vasile, cel ce 
a lovit cu necredinţă în voi. N-aş voi să piară şi el fără de po- 
căinţă, aşa cum se duc unul după altul duhovnicii României, 
hulind pe Duhul Sfânt, Care-Şi are casă la voi. Rugaţi-vă Mie 
pentru sufletul lui, pentru pocăinţa lui cea de la Mine, căci 
duhul lui e numai jale acum, şi M-a prins jalea de el, fiilor. El 
prinde să-i pară rău pentru ce a făcut, că a scuturat praful de 
pe picioare peste voi şi peste grădiniţa cuvântului Meu, şi 
şi-a jurat să nu creadă chiar dacă şi-ar pierde amândouă pi- 
cioarele. O, picioarele lui s-au grăbit să aducă pe arhiereul 
Meu Irineu, cel uns de Mine peste biserică, şi l-a adus şi a râs 
de el în poarta coborârii Mele ca să-l facă să smulgă ţăruşul 
de la locul lui. Eu însă am fost mai tare ca el, căci sunt Dom- 
nul, şi el a căzut prin cuvintele lui. Cel ce se ridică împotriva 
Mea şi a voastră, acela cade, căci cuvântul Meu cel de peste 
voi este foc şi pucioasă peste cei ce nu cred în el. Fiilor, vo- 
iesc să-l ating apoi, şi să-l uşurez de păcatele cele făcute pâ- 
nă acum împotriva Mea dacă se pocăieşte. Fiilor, câte veţi 
dezlega pe pământ vor fi dezlegate şi în cer. Amin, amin, 
amin. 

Aş voi să se pocăiască tot omul, fiilor, că la potop s-a 
pocăit omul. Aş voi să se îndrepte omul spre Mine cu tot dina- 
dinsul, dar iată, omul cade sub faptele lui şi nu-şi vine în fire, 
şi nu dă să se întoarcă la Mine. 

O, fiilor unşi, am venit la voi, că e sărbătoare în cer şi 
la voi. Sunt cu împăratul creştinilor, cel ce a iubit pe cei cre- 
dincioşi ai Mei în vremea sa, căci Eu l-am făcut să creadă în 
Mine şi în ei. împăratul Constantin a crezut în Mine, şi prin 
el au crezut popoarele lui în Dumnezeu. Fiilor, credinţa în 
Duhul Sfânt mântuieşte pe cel ce crede, precum hula împo- 
triva Duhului Sfânt pedepseşte pe cel ce o lucrează, căci nu 
Eu, ci hula lui îl pedepseşte, că hula este pedeapsă, nu drep- 
tate. împăratul Constantin a ridicat spre Mine biserică vie, fii 
creştini pe pământ, şi Mi-a ocrotit biserica prin lege ocroti- 
toare, lege împotriva vrăjmaşilor Mei şi ai fiilor Mei cei vii. 
Dar iată ce fac cei de azi, căci ei nu ştiu ce fac şi nu se tem să 
stea nepregătiţi sub haină de nuntă, sub haină de biserică, pre- 
cum nici Arie nu s-a temut, şi a stat minţind până ce i s-a dez- 
velit faţa prin înseşi faptele sale. O, nu mai am pe nimeni care 
să-Mi dea adăpost Mie şi celor ce sunt cu Mine, căci omul 
trăieşte pentru sine, nu pentru Mine. Omul bisericii din lume 
îşi apără zidurile bisericii lui, dar pe Mine nu Mă apără, ci, 
din contra, Mă huleşte, şi din pricina lor Eu nu încap cu veni- 
rea Mea în inima omului, dar Eu îi descopăr prin însăşi viaţa 
lor mincinoasă şi le trimit vântul suferinţei, ca să bată peste 
ei, precum ei M-au bătut pe Mine şi pe cei ce se pregătesc 
pentru Mine. 

O, Mi-e milă de om, şi de aceea vin, şi vă am pe voi, şi 
voiesc să fac cu voi numai bine pe pământ, dar îmi stă împo- 
trivă omul trufaş, care nu are teamă de Mine. Mereu am lucrat 
din greu, că nimeni nu-Mi face cale să vin să-i fac bine omu- 
lui. Pe vremea lui loan, botezătorul Meu, care-Mi pregătea 
calea, îl aveam pe el care-Mi dădea ucenici şi le spunea că el 
trebuie să scadă pentru ei, şi Eu să cresc, şi veneau ucenicii 


lui după Mine, iar Eu îi primeam la lucru după cum aveam de 
lucrat peste oameni. 

Azi, fiilor, nu mai este pe pământ om cu adevărat 
iubitor de Dumnezeu. Eu trebuie să am pe calea venirii Mele 
om liber de toate ale sale, om cu un singur drum, ca să nu se 
încurce căile lui pe calea Mea, dar îmi stă în cale trufia omu- 
lui, iubirea de sine a omului, nedăruirea cu totul a omului. 
Omul dă să se dea Mie când aude de Mine, dar are multe 
piedici, mulţi scai pe lângă el şi nu poate cu totul, şi de aceea 
nu pot Eu peste om cu toate ale Mele. Fiţi precauţi, fiilor care 
trudiţi pentru Mine, căci calea Mea spre om, prin această lu- 
crare de cuvânt de viaţă veşnică, este pentru omul care a ieşit 
de sub robia lui însăşi şi e liber de orice robie, căci cel ce-Mi 
slujeşte Mie nu-şi mai slujeşte sieşi şi nici altcuiva decât Mie. 
Amin. Rar este pe pământ omul liber, că acum este aur mult, 
şi omul este robit de toate câte sunt pe pământ. Tot omul are 
părinţi, fraţi, soţi, copii, rude şi ţarini, prieteni şi ranguri, şi nu 
poate veni liber după Mine, şi nu poate lăsa pentru Mine ce- 
ea ce are el. Eu am spus: «Cine nu lasă pentru Mine părinţi, 
fraţi, soţi, copii, rude, prieteni, averi şi ranguri, nu poate fi 
ucenicul Meu». Iată, fiilor, tot omul este ucenicul lui însuşi, 
şi al celor ce are el. Nici cei credincioşi şi dornici de Mine nu 
pot veni după Mine, căci omul cel călăuzitor pentru cel ce Mă 
caută, nu-Mi dă Mie rodul lui, aşa cum fac Eu de-I dau Tatălui 
tot ce fac, tot ce adun. Omul zice că e al lui tot ce face, tot ce 
rodeşte. Aşa era şi pe vremea trupului Meu. Erau daţi afară 
din sinagogi cei ce veneau după Mine ca să asculte de Mine. 
Aşa este şi acum, fiilor. Cel ce se aşează călăuză pentru orbi 
nu se îndură să-Mi dea Mie munca lui, şi şi-o opreşte pentru 
sine, de parcă nu Unul este Dumnezeu, Tatăl, Fiul şi Duhul 
Sfânt peste toţi. Omul Mă împarte în câte vrea el, că e iubitor 
de sine omul, iubitor de ceea ce are el. 

Eu vă spuneam vouă, poporul Meu, să nu căutaţi să vă 
fie văzut şi cunoscut şi privit de toţi cei de acolo, statul vostru 
în biserica din lume, că atunci când Eu vă chem la hrana 
cuvântului Meu, se vede lipsa voastră şi se umblă după voi şi 
vă află după Mine, şi se scoală împotriva Mea şi a voastră cei 
ce vă urmăresc ca să vă aibă. Cuvântul Meu este mai presus 
de orice dar. Sunt Eu cuvântând peste om, dar omul face şi azi 
ca şi cei din vremea trupului Meu, şi zice că aurul din templu 
este mai mare decât templul. O, dacă n-ar fi templul care 
sfinţeşte aurul, cine ar sfinţi aurul? Cine ar sfinţi pe creştin 
dacă n-aş fi Eu Cel ce sfinţeşte? 

O, fiilor, e grea vremea, grea şi cu piedici. Omul cel 
trufaş se aşează mai mare decât Mine peste om. Mă uit de la 
margini la margini şi văd numai om îngâmfat, care nu se 
pleacă la cuvântul Meu şi care nu-şi calcă cuvântul său pentru 
cuvântul Meu. Dar voi, purtaţi lucrarea Mea cu supunere, 
fiilor, căci pentru Mine lucraţi, nu pentru voi. Nu pentru omul 
legat lucraţi voi, ci pentru omul care poate fi liber. Mulţi dau 
să vină după cuvântul Meu, care dă viaţă vie în om, dar mulţi 
sunt legaţi şi nu pot veni cu totul. Eu însă am de la Tatăl cu- 
vântul cel cu care vin după om. Eu sunt darul cel mai mare pe 
care-1 poate avea omul, dar dacă omul nu înţelege cum este, 
cine este şi unde este Dumnezeu, şi cu cine petrece El, acel 
om umblă după Mine în voile lui, şi nu Mă are, şi nu umblă 
după Mine unul ca acela, că scris este: «Nu toţi cei ce zic: 
„Doamne, Doamne“, vor intra întru împărăţia cerurilor». Şi 
iată, nu intră, că nu are călăuză care să Mă arate cu cine sunt 
şi ce fac şi ce în s emn Eu în om, căci călăuza de suflete îşi păs- 
trează pentru sine adunătura lui. Voi însă daţi Mie tot lucrul 
ce-1 lucraţi pentru om, căci lucrul vostru este omul cel nou, 
care moare pentru sine ca să trăiască pentru Mine. învăţaţi pe 

tot omul care voieşte să înveţe ce înseamnă creştin şi ce 
înseamnă Dumnezeu şi ce înseamnă biserică şi ce înseamnă 
om adevărat şi viu cu viaţa şi cu iubirea lui de Dumnezeu, 
învăţaţi-i pe cei ce Mă caută să ştie şi să Mă găsească. Amin. 

Am venit cuvânt în calea omului, ca să înveţe omul, că 
nu este învăţat, şi n-am învăţători dăruiţi Mie cu totul, căci 
învăţătorii se fac şi ei robi voii omului, slăbiciunii omului, 
necunoştinţei omului. Am venit Eu să învăţ pe om şi să-Mi 
culeg ucenici pentru credinţă sfântă şi pentru viaţă cu adevă- 
rat în omul care nu mai trăieşte pentru sine sau pentru oa- 
meni, ci numai pentru Mine şi pentru venirea Mea. Omul îmi 
tot încurcă mereu calea, căci se iubeşte pe sine şi pe aproapele 
care seamănă cu sine, iar Eu rămân pentru cei ce au învăţat de 
la Mine calea. N-am ce să-i fac omului care nu voieşte să ia 
de la Mine învăţătura care vine cu Mine cuvânt din cer, nu de 
pe pământ; n-am ce să-i fac. O, cuvântul cel despre Dumne- 
zeu se găseşte la tot pasul, dar nu se împlineşte în om, căci 
una este cuvântul despre Dumnezeu, şi alta este Cuvântul lui 
Dumnezeu, hrană proaspătă, care întăreşte inima şi iubirea şi 
credinţa cea sfântă din om. Cuvântul cel despre Mine este fo- 
losit şi împărţit de cei ce nu-1 împlinesc pe el, dar cuvântul pe 
care Eu îl dau omului, Eu, şi nu omul care povesteşte despre 
Mine, acesta este cuvântul puterii, şi sunt Eu pe cale cu omul, 
căci Eu sunt Cel ce grăiesc. Am venit iar, Eu însumi, căci 
omul îmi încurcă drumul Meu lângă om. 

O, fiilor, purtaţi cu supunere lucrarea cuvântului Meu 
cel nou, şi daţi-Mă omului care ştie să Mă ia, care ştie să iu- 
bească lucrul Meu cel de la voi, iar cei ce vin şi iscodesc şi 
grăiesc apoi de rău statul Meu cu voi, aceia sunt fără de 
minte, fără de creştere, nori purtaţi de vânt, de două ori dez- 
rădăcinaţi. Dar voi, staţi deoparte de omul care păcătuieşte 
împotriva umilinţei, căci omul neumilit loveşte pe Dumnezeu 
pentru trupul său, pentru trufia sa. 

Iată ce vă spun, fiilor: cei sănătoşi la minte şi la inimă 
şi la suflet şi la faptă, aceia să vină dacă voiesc să aibă de la 
Mine hrană proaspătă şi iubire din cer. Iar celor cu mintea 
bolnavă şi cu firea bolnavă de trufie şi de duh de uşurătate, 
care duce la vorbire de rău, la pizmă, la cârtire, la neînţelep- 
ciune, la hulă asupra Duhului Sfânt, Care Se desăvârşeşte aici 
la voi prin cuvântul Meu, aceşti oameni cu mintea bolnavă să 
se depărteze intr-ale lor, căci învăţătura Mea este cu tărie ce- 
rească, şi este pentru om cu mintea sănătoasă şi cu credinţa 
sfântă şi cu suflet umilit înaintea Mea. Amin. 

Şi iată ce vă mai dau Eu vouă spre învăţătura omului: 
cel ce nu se biiuieşte pe sine, acela să nu vină după Mine şi 
nici după voi, căci împărăţia cerurilor este pentru cei sfinţi, 
care s-au biruit pe ei urmându-Mi Mie pentru răscumpărarea 
lor dintre fiii oamenilor, pentru viaţa Mea în ei, prin lepădarea 
de şinele lor şi prin umilinţa lor înaintea Mea. Amin, amin, 
amin. 

21 mai/3 iunie 1999 
Duminica tuturor sfinţilor 

Curăţia este mai presus de iubire, este chiar casa iubirii şi mân- 
gâierea Domnului. Cuvântul Domnului plămădeşte om nou. Răul 
iese din om şi umple pământul de rău şi aceasta este judecata 
omului. Curăţia este barca de salvare a omului. Sfânta Virginia 
cheamă morţii şi viii la înviere. 

unt din nou deasupra ieslei cuvântului Meu. Sunt 
cu cerul pe pământ, sunt cu toţi sfinţii, că e sobor 
de sfinţi, în sărbătoare de biserică cerească. Sunt cu Ierusali- 
mul cel din cer la cel de pe pământ. Amin, amin, amin. 


Am venit cu mare sărbătoare, fiilor de la iesle. Mă 
scriu în cartea Mea de azi cu cerul venit pe pământ în sărbă- 
toare de nou Ierusalim. V-am învăţat mereu, mereu suirea la 
cer, ca să fiţi din cer pe pământ, fiilor unşi, ca să am rudenie 
pe pământ la care să vin cu sfinţii Mei din cer. Suirea la cer 
nu vrea omul s-o înveţe, căci omul este plin de iubire pămân- 
tească şi trupească. Dar omul care se suie la cer ca să fie din 

cer, este omul care-şi face scară spre cer din curăţenia lui. 
Amin. 

Iată, taină vă spun vouă: curăţia minţii şi a sufletului şi 
a trupului şi a firii, aceasta înseamnă suirea la cer şi naşterea 
cea din cer a omului, aceasta este temelia creştinului cel după 
adevăr creştin. Această curăţenie este mai presus de iubire, 
căci ea este chiar casa iubirii, casa lui Dumnezeu în om. 
Acesta este omul cel iubit de Dumnezeu. Amin, amin, amin. 
Ioan cel iubit de Mine, apostolul curăţiei, îşi lăsa capul pe 
pieptul Meu, căci avea în el iubirea. Numai cel ce are în cură- 
ţie mintea şi sufletul şi trupul şi firea, numai acela are în el 
iubirea, iubirea cea desăvârşită, care se aşează pe pieptul Meu 
cu mângâiere şi cu dulce, căci curăţia omului sfânt este mân- 
gâierea Mea, fiilor. Vin la voi să vă vorbesc despre taina 
aceasta, ca să ia din învăţătura Mea omul care vine după Mine 
şi după voi, dar e rar omul cel căutător, şi e rar cel ce Mă gă- 
seşte pe Mine, căci Eu Mă dau celor ce au curăţia, în care Eu 
îmi aflu odihnă şi sălaş iubirii, sălaş Mie, fiilor iubiţi. 

Vine ziua să cer socoteală la tot omul de ce n-a luat 
aminte la cuvântul pe care i l-am spus Eu în zilele acestea. Ci- 
teşte omul ziare şi cărţi lumeşti şi diavoleşti, dar sulul cuvân- 
tului Meu nu-1 desface ca să vadă vorbirea Mea cu el. îi voi 
cere omului socoteală pentru tot cuvântul Meu pe care-1 scu- 
tur din cer peste om în vremea aceasta când Eu, Domnul, îmi 
scriu pe pământ cea din urmă carte, cartea judecăţii faptelor. 
Amin. Cel ce nu se pocăieşte şi nu se înnoieşte şi nu se cură- 
ţeşte de tot ce este lumesc şi omenesc şi diavolesc, acela îşi 
va purta sarcina faptelor sale oricine ar fi el, căci Eu Mă las 
din cer peste pământ cu cartea judecăţii, spre pocăinţa sau 
spre osânda omului. Omul cel despărţit de Mine este rana 
Mea cea vie, care stă mărturie pe trupul Meu cel împuns de 
suliţă, căci suliţa a fost necurăţia omului, păcat negru în în- 
suşi trupul omului. 

O, copilaşi purtaţi din cuvânt în cuvânt, vă legăn cu 
cuvântul ca pe cei ce sunt în leagăn, ca pe cei mici, căci cei 
mici nu ştiu ce este răul care iese din om. O, fiilor, Mi-e dor 
de învierea omului, de curăţia omului, şi de aceea vin mereu 
la voi, ca să vă scol pentru cuvântul Meu, care strigă pe om 
la Mine. V-am făcut casa Mea, de aceea vin. Eu trebuia să am 
casă pe pământ, ca să pot veni acasă, fiilor. Când îi place cui- 
va un loc pe pământ, în vale sau în deal sau în munte, acela 
se duce şi îşi face casă acolo, şi apoi are casa lui. Aşa şi Eu 
am făcut. Este scris în Scripturi de cer nou şi de pământ nou 
şi de dreptatea Mea cu ele. De aceea am venit la voi, şi de 
aceea aţi venit voi la Mine, iar Eu v-am aşezat în vârful mun- 
telui Meu, în vârful pământului, ca să încep cu voi împlinirea 
Scripturilor de cer nou şi de pământ nou, căci pentru orice îm- 
plinire îmi trebuie loc pe pământ. Am ţinut în mână acest 
pumn de pământ, l-am ţinut de la facerea cea dintâi şi până 

azi. V-am aşezat pe voi ca să-Mi fiţi străjerii pământului. V-am 
aşezat în vârf, căci vârful trebuie să se vadă de peste tot, şi 
peste tot din vârf. Vă ţin în palme, vă lucrez mereu ca să staţi 
lucraţi în mâna Mea. Mereu suflu peste voi duh de om nou, şi 
din voi suflu peste tot omul, dar omul este în lume şi iubeşte 
lumea, şi la Mine nu se mai uită. O, M-am făcut în voi 

plămada omului nou. Eu sunt Omul Cel nou. Trupul şi Sân- 
gele Meu curge în voi, şi v-am făcut ca pe Mine, lumină pes- 
te pământ, dar omul stă sub întuneric cu lumina lui, nu cu a 
Mea. Curând, curând Eu voi sufla cu putere mare şi voi stin- 
ge lumina omului, şi omul va căuta prin întunericul lui şi nu 
va găsi lumină, căci lumina se va judeca cu el, că a venit Lu- 
mina în lume, şi omul n-a cunoscut-o, şi a stat în întuneric. 

Fiilor, sunt cu lumină cerească peste pământ. Am cu 
voi sărbătoare de sfinţi, căci este scris peste biserică duminica 
tuturor sfinţilor, ziua cea neînserată, ziua a opta, fiilor sfinţi. 
Iată, sfinţii au casă la voi, precum Eu am. Am venit cu sfinţii, 
iar între ei este rădăcina voastră, că aţi ieşit din rădăcină bine- 
cuvântată de Mine. Ea este trâmbiţa Mea din care am sunat şi 
v-am chemat la Mine ca să vă nasc din cer şi ca să fiţi cereşti 
pe pământ şi ca să fiţi ai Mei. Amin. 

O, Verginico, tu eşti rădăcina în care Eu am pus naştere 
din cer pentru nou-născuţi. Iată-ţi fiii, îţi poartă rădăcina în ei, 
iar ei sunt rodul tău. Amin. 

O Doamne învăţător, mă aşez trâmbiţă care 
^ sună din cer, căci locul meu eşti Tu acum, 
căci eşti pârga învierii celor adormiţi. Ai înviat dintre cei 
morţi şi Te-ai făcut pârga învierii celor ce au adormit întru 
Tine, iar acum vii cu ei, precum este scris în Scripturi să vii. 
Vii cu sfinţii, Doamne, şi fericit este cel ce cunoaşte Scriptu- 
rile venirii Tale, că acela este cel ce poate crede. Numai că 
omul nu citeşte în Scripturi, iar cel care citeşte în ele, şade as- 
cuns sub scripturile lui şi sub înţelepciunea lui, care l-a se- 
meţit ca să stea deasupra Ta şi să nu-Ţi vadă venirea Ta cu 
sfinţii şi cu cuvântul învierii şi cu cuvântul judecăţii, Doam- 
ne. Dar cine este cel ce vede venirea Ta şi împlinirea Scriptu- 
rilor cele de apoi? O, este, Doamne. Curăţia care este mai pre- 
sus de iubire în om, curăţia este taina credinţei sfinte în om. 
Numai omul curat la minte şi la suflet şi la trup şi la fire şi la 
simţuri şi la iubire, numai acela este cel ce vede venirea Ta şi 
pe Tine cu cei curaţi din cer şi de pe pământ, Doa mn e. 

Mă aşez trâmbiţă care sună din cer vestea venirii Tale, 
căci sunt vie între cei vii, care vin cu venirea Ta. M-am aşezat 
înaintea Ta rădăcină pentru cei ce s-au născut de sus, din cer, 
la cuvântul Tău din vremea aceasta. Trâmbiţez de sus, şi să se 
audă jos pe pământ. Amin, amin, amin. 

O, oamenilor, sună din cer trâmbiţa lui Dumnezeu. 
Iată, vine Domnul cu zecile de mii de sfinţi ai Săi. Ieşiţi întru 
întâmpinarea Lui, că vine! Sună Do mn ul din trâmbiţa Sa pes- 
te voi, sună peste morţi şi peste vii să-I iasă înainte, că El 
vine, şi Se anunţă pe Sine că vine, iar voi veţi sta de-a dreapta 
sau de-a stânga Sa, după cum aţi stat şi pe pământ. Fost-a 
Do mn ul pe pământ cu voi în vremea mea şi în cea de după 
mine. Iată, este Domnul şi azi cuvântând şi chemând la învie- 
re. Unde sunt cei înviaţi? Cine sunt cei înviaţi? O, oamenilor, 
sună din cer trâmbiţa lui Dumnezeu. Amin, amin, amin. 

O Verginico, tu eşti trâmbiţa Mea din care 
^ am început să sun peste pământ acum pa- 
truzeci şi cinci de ani, număr proorocit de sfintele Scripturi, 
dar omul nu citeşte Scripturile, şi de aceea nu crede şi nu vede 
pe Dumnezeu. 

O, Verginico, e sărbătoarea ta între sfinţi. Te-ai născut 
între oameni în duminica tuturor sfinţilor, şi am făcut din tine 
o duminică a zilelor cele de apoi, o zi de odihnă pentru Mine 
am făcut din tine. Am stat în tine toată vremea ta pe pământ 
şi am lucrat lucrarea venirii Mele, iar acum am venit. Cu tot 
cerul vin mereu ca să dau putere celor ce s-au lăsat aşezaţi de 
Mine în calea Mea. Am ales din cei chemaţi în vremea ta şi 


Mi-am ridicat fii curaţi şi i-am învăţat mereu iubirea cea cu- 
rată, ca să am casă la ei. Casa venirii Mele sunt ei, iar Eu, 
Domnul, îmi împlinesc la ei venirea Mea. Amin, amin, amin. 

O, copilaşi purtaţi din cuvânt în cuvânt! O, cei legănaţi 
sunt cei mici, şi ei nu ştiu ce este răul care iese din om. Iată, 
descopăr taine de nepătruns de mintea omului: răul nu iese 
decât din om, şi umple pământul de rău, căci scris-am Eu în 
Scripturi, şi am zis: «Nu cele din afară spurcă pe om, ci ace- 
lea care ies din om le spurcă pe cele din afara omului, şi pe 
el însuşi îl spurcă», căci răul pe pământ nu iese decât din om, 
din omul cel fără Dumnezeu, din cel ce se lucrează pe sine în 
el însuşi, din cel ce se dă pe sine în lături din el însuşi, din în- 
suşi trupul lui. Omul este numai trup, căci faptele duhului 
nu-şi găsesc sălaş în om, şi e vremea judecăţii faptelor omu- 
lui, şi zic: nu cele din afară spurcă pe om, ci acelea care ies 
din om le spurcă pe cele din afara omului, şi pe el însuşi îl 
spurcă, prin cele ce sunt rele în el. Aceasta este judecata a tot 
omul. Amin, amin, amin. Aşa a păţit omul după ce s-a smuls 
din Mine. Omul spurcă pe cele din afara lui, omul spurcă pes- 
te tot, şi Eu vin să-l întreb pe om de faptele sale cele dinăun- 
trul lui, şi cele din afara lui. 

Omule, o, omule, zici că te duci la biserică şi că-Mi ur- 
mezi Mie dacă te duci. O, omule, te plâng cu jale, că eşti fără 
de călăuză. Nu mai ai călăuză care să te înveţe ce înseamnă 
Dumnezeu şi cum poţi să-L ai, şi cum poate Dumnezeu să te 
aibă. O, omule, ia de la Mine, că eşti fără sprijin pe pământ. 
Curăţă-te de cele rele din tine, că e plin pământul peste tot de 
relele cele dinăuntrul omului. 

Trupul şi Sângele Meu sunt cele sfinte pe care le-am 
dat omului în dar când M-am suit pe cruce pentru păcatul 
omului cel întâi zidit, iar cele sfinte sunt pentru sfinţi, şi tu 
eşti păcătos, omule, şi te duci la biserică, zici tu, ca să te îm- 
părtăşeşti cu Domnul. O, de ce nu înveţi mai întâi ce înseam- 
nă Domnul? Domnul în om, Domnul în cei sfinţi, Domnul în 
cei curaţi, care păstrează în ei puterea curăţiei pentru Dom- 
nul, pentru cele sfinte ale Domnului. O mulţime de oameni 
sunt bolnavi şi mor, pentru că nu se cercetează pentru Mine, 
pentru cele sfinte ale Mele. Se duc la biserică, zic ei, se duc 
la un loc cu toată lumea, şi zic că se duc la biserică, dar iarăşi 
spun că biserica înseamnă sfinţi laolaltă, uniţi cu Hristos, căci 
scris este: «Nu voi sta la masă cu cei fără de lege». O, unde 
zici tu că te duci la biserică, omule fără de minte, omule fără 
de cunoştinţă? Este scris în Scripturi: «în zilele cele de pe ur- 
mă vor fi oameni iubitori de sine şi de argint şi lăudăroşi şi 
trufaşi şi hulitori şi necucernici şi fără dragoste şi clevetitori 
şi neînfrânaţi şi fără destoinicie şi vânzători de cele sfinte şi 
de fraţi şi de Dumnezeu şi îngâmfaţi şi iubitori de desfătări 
mai mult decât de Dumnezeu, având înfăţişarea adevăratei 
credinţe, dar făgăduind puterea ei, căci sunt purtaţi de pof- 
tele lor trupeşti, în timp ce pururea învaţă, dar neputând nici- 
cum ajunge la cunoştinţa adevărului ca să poată să fie altora 
călăuză». Iată unde te duci tu la biserică, omule. Du-te, dar 
nu pune tu adunarea aceea de oameni ca să zici că este bise- 
rică a Mea. Iată cum este biserica Mea. Iată cum sunt Eu aici 
întru biserică adevărată. Aici Eu nu stau la masă cu cei fără 
de lege, căci biserica este pentru cei curaţi, cărora Eu Mă dau. 
Aceştia sunt cei ce nu Mă vând pe bani şi pe laude; aceştia 
sunt cei ce nu vând taina Mea pentru slavă omenească. Ei 
sunt cei ce-Mi fac Mie bine, căci cu greu mai pot Eu face 
biserică pe pământ între oameni. 

Oamenii îşi fac numaidecât biserică. Ei ridică ziduri şi 
se adună sub ele şi păgâni şi nepăgâni şi zic că aceea înseam- 

nă biserică. O, biserica Mea nu mai este cu adevărat de şapte 
mii de ani, căci omul cel căzut Mi-a culcat la pământ hotarul, 
şi nu mai am pământ sfânt pe pământ, căci omul s-a pus stă- 
pân peste pământ. 

Dar mai am azi să vă spun o taină, fiilor din porţi: omul 
poate să-Mi dea Mie în stăpânire pământul de sub el. Poate, 
făcându-se pe sine ucenic al Meu cu toate ale lui, precum v-aţi 
făcut voi, copilaşi ucenici, că bine este să fie ucenicul copil, 
căci copiii sunt cei ce au stăpân, sunt cei ce au pe Dumnezeu. 
Omul mare se dă mare pe pământ. Omul mic stă sub stăpânul 
său şi este purtat, că este mic, iar împărăţia Mea este a celor 
mici, a celor umiliţi. Umilinţa îl ţine pe om întru curăţie. Ea 
nu îl lasă să se îngâmfe, căci cel îngâmfat s-a ridicat deasupra 
lui Dumnezeu, iar faptele trupului sunt multe şi sunt rele; 
sunt: desffânarea, mânia, hula, minciuna, clevetirea, neascul- 
tarea, şi toate câte ies din neascultare de Dumnezeu, căci Eu 
am trimis pe pământ amăgire puternică, să-i prind în însuşi 
laţul lor pe cei ce lucrează fărădelege împotriva Mea, şi nu va 
avea omul cu ce să se laude înaintea Mea. 

O, nu ştie omul creştin de azi ce înseamnă biserică, dar 
ştie omul cel nou, căci viaţa cea nouă se arată prin curăţie. 
Amin, amin, amin. Curăţia este dragostea lui Dumnezeu în 
om. Ea îl face nou pe om pentru împărăţia Mea. Ea este sta- 
tura Mea în om. Ea este începutul Meu în tot omul care se dă 
Mie cu totul. Ea este biserica Mea din om, aşternutul Meu în 
omul cel sfânt. Acolo îmi place Mie să vieţuiesc, mai mult 
decât în cer, că am venit pe pământ după om, am venit cu tot 
cerul ca să-l învăţ pe om suirea la cer, aşa cum v-am învăţat 
şi cum vă învăţ pe voi mereu, mereu, fiilor de la iesle, fiilor 
unşi cu darurile harului Meu. O, care om pe pământ ştie să se 
suie la cer precum am ştiut Eu? Eu M-am suit la cer de lângă 
ai Mei, şi tot aşa trebuie să se suie şi omul care caută suirea 
în cer, şi ca să aibă cerul în el. Fericit este cel ce stă curat în 
această vreme de amăgire. Cel curat a osândit păcatul în în- 
suşi trupul său. Cel curat îl iubeşte numai pe Dumnezeu. Cel 
curat nu mai caută pe Dumnezeu, căci curăţia lui îl aduce pe 
Domnul înăuntrul său. Cel curat nu caută fericirea, ci caută 
curăţia, cu care el se mângâie în vreme de mare amăgire pe 
pământ. Curăţia din om este cort de scăpare a omului, este 
barca de salvare a trupului şi a sufletului. Amin. O, cu ce se 
capătă curăţia în trup? Ea îşi face loc de la Dumnezeu în om 
prin umilinţa omului, prin pocăinţa omului, prin statornicie şi 
prin supunere. 

Supune-te lui Dumnezeu, omule, şi diavolul va fugi de 
la tine. Amin. O, cu ce se capătă supunerea sub mâna Mea? 
Ea se capătă prin curăţie. Curăţia este darul cel cu care omul 
se dă lui Dumnezeu, cu care omul se supune Mie. Omul curat 
care caută încă, acela îşi răvăşeşte simţurile şi cade în necu- 
răţie pe neaşteptate, căci trupul este slab prin căderea omului 
cel întâi zidit, care n-a fost mulţumit, şi şi-a răvăşit fiinţa şi a 
căzut în necurăţie. O, omule, ia de la Mine învăţătură cu pu- 
tere, că eşti fără sprijin pe pământ, şi te afunzi în însuşi trupul 
tău, care te scoate de la Mine. O, omule, învaţă-te cu Mine, 
că am venit după tine ca să-ţi arăt cine este viaţa ta. Amin, 
amin, amin. 

Fiilor, M-am scris în cartea Mea de azi cu cerul venit 
pe pământ în sărbătoare de nou Ierusalim. L-am învăţat pe om 
suirea la cer, şi tot aşa să lucraţi şi voi, şi să fiţi copilaşi uce- 
nici sub mâna Mea cea tare, căci orice ucenic desăvârşit va fi 
ca şi învăţătorul său. Amin, amin, amin. 

Duminica a doua după Rusalii, a sfinţilor români 

Omul care păcătuieşte în însuşi trupul său, nu are înţelepciune. 
Căsătoria nu este lepădare de sine, ci este lege pentru cei neînfrâ- 
naţi. Iubirea care nu se face Dumnezeu în om, se numeşte păcat, nu 
iubire. Rugăciune de dezlegare pentru arhiereul Vasile, la patul său 
de suferinţă. Scaunul Tărgoviştei este al Domnului. 

D eschideţi cartea Mea din zilele voastre, fiilor de 
la iesle. Amin, amin, amin. Voi sunteţi ieslea 
cuvântului Meu, aici, în locul în care Eu v-am aşezat. Mă 
adun mereu cu voi sub izvorul cuvântului Meu, ca să găsim 
răcoarea după care tânjim. Vă adun la pieptul Meu ca să vă 
hrănesc şi ca să vă adăp şi ca să dea peste margini cele ce vă 
dau Eu, şi ca să mănânce şi să bea de la Mine cei ce caută cu 
izvorul Meu de la voi. 

O, fiilor, Mă adun cu sfinţii la pieptul vostru ca să ne 
hrănim cu iubirea de la voi, căci cei din cer sunt şi ei flă- 
mânzi. Dar cum să fie flămânzi cei din cer? O, este scris în 
Scripturi: «Din gura pruncilor şi a celor ce sug iese laudă, în 
ciuda vrăjmaşilor Mei, ca să potolesc pe vrăjmaş şi pe răz- 
bunător». Cuvântul Meu cel de peste voi este «cuvânt curat, 
argint lămurit în cuptor, ca să stârpesc toate gurile mincinoa- 
se şi orice limbă semeaţă a celor care spun: „Cu limba noas- 
tră suntem tari, gura noastră este puterea noastră, cine este 
stăpânul peste noi?“»; aşa scrie în Scripturi. 

O, fiilor, vă adun mereu la pieptul Meu, ca să vă ocro- 
tesc de neamul acesta, că scris este: «Nelegiuiţii cutreieră de 
jur împrejur, fiindcă cele de jos stăpânesc printre oameni. 
Aceştia n-au parte de dureri, şi se simt tari când lovesc; de 
suferinţe omeneşti n-au parte, şi loviţi ca ceilalţi oameni nu 
sunt, şi de aceea sunt stăpâniţi de semeţie şi sunt îmbrăcaţi 
cu silnicia. Plăsmuirile cugetelor lor întrec măsura, şi din 
răul lor iese nedreptatea. Gândul şi cuvântul lor este cu 
viclenie, şi se ţin sus, ridicăndu-şi până la cer gura lor, iar 
limba lor mătură pământul. Neamul acesta se ia după ei şi se 
îmbată de apă, zicând că ei au zile bune, şi iarăşi zicând: 
„Are ştiinţă de toate acestea Cel Preaînalt?“». O, fiilor, iată, 
este scris: «Aşa sunt cei fără de lege, care-şi înmulţesc avutul 
sub viaţa lor fără de griji, dar Eu i-am aşezat pe ei pe dru- 
muri viclene, ca să-i împing spre prăpăd, ca să le dobor înăl- 
ţimile, căci aşa este sfârşitul celor răi, care nu se întâlnesc pe 
calea lor cu înţelepciunea cea curată». Pe voi însă v-am scos 
din lume şi vă ţin alipiţi de pieptul Meu şi vă hrănesc şi vă 
adăp, ca să prindă gust după Mine cei care se hrănesc cu se- 
meţia lor. 

Omul care păcătuieşte în însuşi trupul său, acela nu 
poate avea înţelepciunea cea din cer, care este aur trecut prin 
cuptor, şi chiar dacă ar da să priceapă, n-o poate împlini peste 
el, căci în el lucrează păcatul, lată, biserica cea lumească de 
pe pământ nu pricepe venirea Mea cea de azi, venirea Mea la 
voi; nu pricepe pentru că ea păcătuieşte. Eu nu se putea să 
binecuvintez păcatul, şi peste păcat, dar am dat mereu să rabd 
şi să binecuvintez cu răbdare pe om, ca să înlocuiesc păcatul 
din om cu lucrul Meu în om, dar omul n-a dat să iasă de sub 
păcat, şi a zis că a slujit lui Dumnezeu slujindu-şi trupului lui 
şi lui mamona, căci păcatul este diavol. 

O, fiilor, Mă adun cu sfinţii la pieptul vostru ca să ne 
hrănim, căci cei din cer sunt şi ei flămânzi după cei de pe 
pământ. Stăm la masă unii de la alţii, fiilor; voi de la Noi, şi 
Noi de la voi, şi ne hrănim, ca să nu murim fără hrană, fără 
viaţă, fiilor, căci hrana aceasta este viaţa cea din cer, viaţa cea 
din omul care are viaţă în el. 

O, cum să nu-i fie greu omului să priceapă statul Meu 
cu voi? Iubirea trebuie să se facă Dumnezeu adevărat în om, 
şi numai atunci se numeşte ea aşa; altfel ea se numeşte păcat, 
nu iubire. Iată, Eu am venit, şi vin, şi îl găsesc pe om păcă- 
tuind. O, căsătoria nu înseamnă lepădare de sine, iar Eu am 
spus că cel ce voieşte să vină după Mine, să se lepede de sine. 
Am spus aceasta şi la cei necăsătoriţi, şi la cei căsătoriţi, dar 
mai mult le-am spus la cei căsătoriţi, şi iarăşi spun: căsătoria 
nu înseamnă lepădare de sine. Dacă Scriptura spune despre 
preot şi despre episcop «să fie bărbatul unei singure femei», 
şi aceasta, în Domnul, precum este scris în Scripturi, iată ce 
spun azi Eu, Domnul: preotul sau episcopul nu poate fi şi al 
femeii, şi al bisericii, iar dacă voieşte episcopie, să se opreas- 
că şi el, şi femeia lui de la desfrânare, de la păcatul cel în în- 
suşi trupul lor, şi, lepădându-se de şinele lor şi de trupurile 
lor, să-şi ia crucea şi să-Mi urmeze ca slujitori pentru cer şi 
pentru biserică. Azi însă biserica este condusă de satana, nu 
de Mine, căci capul bisericii este omul; omul care se face 
preot, şi care se însoară mai întâi, dar Scriptura spune aşa: 
«Cinstită să fie nunta, şi patul neîntinat, iar pe desfrânaţi îi 
va judeca Dumnezeu». Amin. 

Fiilor de la iesle, vreau prin voi să aşez pe pământ tot 
mai întinsă masa împărăţiei cerurilor, masa cunoştinţei cereşti 
peste oameni, masa umilinţei de duh înaintea Mea, că vin din 
cer la voi sfinţii ca să stea la masa Mea cerească pe pământ, 
masa cuvântului Meu, căci cei de pe pământ nu vin, fiindcă 
ei au altă mâncare de mâncat, căci omul s-a învăţat cu desfrâ- 
narea mai mult decât cu pâinea, şi de pâine mai rabdă, dar de 
desfrânare, nu. Aceasta îi prinde bine slujitorului bisericii din 
lume, îi prinde bine să nu aibă omul minte, că dacă are, şi-o 
deschide şi vede cu ea pe Dumnezeu şi pe diavol, şi alege ce 
este mai bun şi mai adevărat pentru viaţa lui cea adevărată. 

Când Mă ispiteau cărturarii şi fariseii despre bărbat şi 
femeie şi despre despărţirea lor, Eu le-am răspuns după legea 
cea pusă peste omul cel păcătos, căci legea este pentru cei 
păcătoşi, dar le-am răspuns şi după legea cea sfântă, şi le-am 
spus: «Cel Care i-a făcut de la început, i-a făcut bărbat şi fe- 
meie şi a zis: „Pentru aceea va lăsa omul pe tatăl său şi pe 
mama sa şi se va lipi de femeia sa şi vor fi amândoi un trup, 
aşa încât nu mai sunt doi. Deci ce a împreunat Dumnezeu, 
omul să nu despartă 44 ». Dar iată, omul s-a despărţit, că face 
adulter şi bărbatul, şi femeia, şi nu sunt un trup cei doi, nu 
sunt aşa cum i-a făcut Dumnezeu, ci sunt fiecare cu trupul lui 
şi face fiecare ce vrea şi ce-i place, după cum îi conduce 
trupul. O, e mare taină să fie bărbatul şi femeia un trup şi nu 
două, dar această taină a fost numai la început şi atât, căci 
omul a călcat peste ea. Omul a despărţit ce a unit Dumnezeu 
şi n-au mai fost un trup cei doi, ci au fost doi apoi, şi fiecare 
se lasă ademenit de celălalt, şi omul este atras la desfrânare 
de însăşi pofta sa cea fără de rânduială. Fariseii, care dădeau 
cu orice preţ să Mă prindă în cuvânt, Mi-au zis atunci: 
«Pentru ce Moise a poruncit să-i dea carte de despărţire şi 
s-o lase?». Eu le-am răspuns: «Fiindcă Moise, după învârto- 
şarea inimii voastre v-a dat voie vouă să lăsaţi pe femeile 
voastre, dar de la început nu aşa a fost. Eu însă vă zic că 
dacă lăsaţi pe femeile voastre nu pentru desfrânare, şi pentru 
ca să vă însuraţi cu alta, preacurviţi, şi dacă vă însuraţi cu 
cea lăsată, preacurviţi de asemeni». O, ce puteam să le mai 
spun acestora care-şi aveau trupul desfrânat împotriva sufle- 
tului lor? Când au auzit ucenicii Mei ce am grăit Eu, Mi-au 
zis aşa: «Doamne, dacă astfel este starea omului cu femeia, 
nu este de folos să se însoare», iar Eu le-am întărit înţelepciu- 


nea şi le-am spus: «Aceasta este taină şi cuvânt de taină, şi 
nu-l pricep decât aceia cărora le este dat», şi le-am spus: 
«Cine poate să înţeleagă, înţeleagă». Amin. Grăiam atent şi 
cu ei, că aveam încă de lucru peste ei, iar când ei certau pe co- 
piii care erau aduşi spre Mine, Eu le-am spus să nu-i certe, să 
nu-i oprească pe ei să vină la Mine, că a unora ca aceştia este 
împărăţia cerurilor, a celor nedesfrânaţi este ea. 

Apostolul Pavel răspundea şi el cu grijă la începutul bi- 
sericii Mele când era întrebat de cei ce se alăturau învăţăturii 
curate, şi spunea: «Bine este pentru om să nu se atingă de 
femeie, dar ca desfrănarea să-şi aibă şi ea rânduială, să-şi 
aibă bărbatul femeia lui, iar femeia să-şi aibă bărbatul ei, 
căci cei ce se lipsesc unul de altul multă vreme, sunt ispitiţi 
de satana din pricina desfrănării lor». Dar celui nedesfrânat 
nu-i trebuie legea aceasta, căci acela este curat. O, pe pământ 
aşa este încă de la căderea omului. Cel ce nu se poate înfrâna, 
acela se căsătoreşte, căci între foc şi căsătorie, mai bună este 
căsătoria. Aceasta este lege pentru cei ce nu se pot înfrâna şi 
care nu sunt liberi. Apostolul Meu căuta pe orice cale să orân- 
duiască peste biserici legi împotriva neorânduielii, dar spu- 
nea: «Legat eşti de femeie? Nu căuta desfacere. Dezlegat eşti 
de femeie? Nu căuta femeie». Şi iar spunea: «Cei ce au femei, 
să fie ca şi cum n-ar avea, căci faţa acestei lumi trece». Şi 
iarăşi spunea: «Cel necăsătorit se îngrijeşte de cele ale Dom- 
nului, cum să placă Domnului. Cel ce s-a căsătorit se îngri- 
jeşte de ale lumii, cum să placă femeii, şi astfel e împărţit». 
Şi iarăşi spunea: «Femeia nemăritată sau fecioara se îngri- 
jeşte de cele ale Domnului, ca să fie sfântă cu trupul şi cu 
duhul. Cea care s-a măritat însă, poartă grijă de cele lumeşti, 
ca să placă bărbatului». Şi le mai adăuga zicând: «Toate 
acestea le rostesc peste voi chiar spre folosul vostru, şi nu ca 
să vă arunc laţ, ci spre buna-cuviinţă vă îndemn, şi spre ne- 
stingherirea slujbei voastre către Domnul, căci vă grăiesc eu, 
nu Domnul». 

Amin, amin zic vouă, fiilor care-Mi purtaţi cuvântul 
către neamurile pământului: Eu n-am zis omului să se însoa- 
re. Cununia care a fost pusă de om între tainele bisericii, nu 
este taină, ci este durere pentru Mine, căci omul îşi dă trupul 
spre desfrânare prin cununie. 

«Bucatele sunt pentru pântece, şi pântecele, pentru bu- 
cate, şi Dumnezeu va nimici şi pe unul, şi pe celelalte. Trupul 
nu este pentru desfrânare, ci pentru Domnul, şi Domnul este 
pentru trup». Aşa le spunea apostolul Meu celor care dădeau 
să vină după Mine, şi le mai spunea: «Trupurile voastre sunt 
mădulare ale lui Hristos. Să nu faceţi din trupurile voastre, 
din mădularele voastre, mădulare ale unei desfrânate, căci 
cel ce se apropie de desfrânată este un singur trup cu ea, căci 
vor fi, zice Scriptura, cei doi, un singur trup; iar cel ce se li- 
peşte de Domnul este un singur duh cu El». Amin. Şi tot aşa 
zicându-le, le-a spus: «Fugiţi, fugiţi de desfrânare! căci orice 
păcat pe care-l săvârşeşte omul, este în afară de trup. Cine se 
dedă însă desfrănării, păcătuieşte în însuşi trupul său. Voi să 
nu uitaţi că trupul vostru este templul Duhului Sfânt, Care 
locuieşte în voi şi pe Care-L aveţi de la Dumnezeu, căci nu 
sunteţi ai voştri, şi cumpăraţi aţi fost cu preţ. Trupul şi duhul 
vostru sunt ale lui Dumnezeu, casă a preamăririi Lui sunt 
ele». Amin. 

O, fiilor alipiţi de Mine, o, greu îi este unui învăţător 
până ce pune învăţătură întreagă peste omul cel supus învă- 
ţăturii, peste omul care începe să înveţe de la Dumnezeu. Iată 
cât a ocolit apostolul Pavel până ce a putut să spună omului 
să fugă de desfrânare, care este păcat în însuşi trupul omului, 

faţă de alte păcate săvârşite în afara trupului. Eu n-am zis 
omului să se însoare, iar cei ce au înţeles au spus: «Doamne, 
nu este de folos omului să se însoare». Eu le-am răspuns: 
«Acesta este cuvânt de tăinuit, pentru cei cărora le este dat 
să-l priceapă». Când am fost la nunta din Cana, i-am făcut pe 
miri un duh cu Mine, căci s-au lipit cu Mine şi n-au luat în ei 
păcatul. Iată, Eu n-am zis omului să se însoare, ci, din contra, 
am zis: «Venirea Mea va fi ca în vremea lui Noe când oame- 
nii mâncau şi beau, se însurau şi se măritau, până ce şi-au 
atras potop din cer». Apostolilor Mei le-am desluşit lucrarea 
de famen, lucru sfânt în trupul omului; nu le-am spus de pă- 
cat, nu le-am spus de însurătoare, ba i-am despărţit de soţii şi 
de copii şi de toate ale lor, ca să poată veni după Mine prin le- 
pădare de sine, luându-şi crucea şi făcându-Mi-se ucenici 
pentru răspândirea împărăţiei cerurilor peste oameni. 

Iată, a venit vremea să judec pe tot omul care a răstăl- 
măcit încă de la începutul omului căzut cuvintele cele de 
taină ale lui Dumnezeu peste om. Dacă Eu l-am făcut pe om 
bărbat şi femeie, l-am făcut pentru Mine, nu pentru desfrâna- 
re. Unde şi când i-am spus Eu omului să se însoare ca să pună 
omul bisericii însurătoarea între tainele Mele şi ca să nu mai 
am Eu stăpânire peste biserică? Eu am spus: «Trupul nu este 
pentru desfrănare, ci pentru Domnul, şi Domnul este pentru 
trup». Amin. 

Eu încă de la început le-am spus celor ce erau pentru 
Mine: «Luaţi şi mâncaţi Trupul Meu». Aveam pe mulţi care 
Mă iubeau căutând după urmele Mele, dar nu i-am luat la cină 
decât pe câţiva, că e mare această lucrare a cinei, şi cu greu o 
înţelege omul ca să se facă sfânt pentru ea. Iată ce adunătură 
se strânge azi la cina bisericii! Oare, aşa am lucrat Eu această 
taină? Eu am zis: «Cel ce mănâncă Trupul Meu şi bea Sân- 
gele Meu, întru Mine rămâne, şi Eu întru dânsul». Dar care 
este cel care rămâne întru Mine, şi Eu întru dânsul după ce se 
duce la preot să ia cina Domnului? O, cina aceasta este taină 
tăinuită. Ea este unirea omului cu Mine, este cununia omului 
cu Mine, că este scris: «Taina aceasta mare este, în Domnul 
şi în biserică». Ea este hrana pe care trebuia s-o aibă omul de 
hrană, căci Mă făcusem hrană bună pentru omul cel zidit de 
mâna Mea, căruia i-am dat toate bunătăţile Mele. Şi dacă el 
nu M-a ascultat, i-am spus apoi să muncească şi să se oste- 
nească el pentru viaţa lui cea de toate zilele, ca să-i pară rău 
pentru păcatul despărţirii lui de Mine şi să nu-i mai ardă de 
păcat în însuşi trupul lui, păcat care-1 desparte de Mine, pă- 
catul desfrânării pe care Eu nu l-am pus peste om, ci i-am 
spus omului: «Pentru că ai ascultat de îndemnul femeii tale, 
blestemat să fie pământul din pricina ta. Cu trudă să te 
hrăneşti din el în toate zilele vieţii tale; spini şi pălămidă 
să-ţi dea, şi să mănânci buruienile câmpului. Intru sudoarea 
feţei tale să mănânci pâine până la întoarcerea ta în pământ, 
că din el ai fost luat, căci pulbere eşti, în pulbere te vei în- 
toarce», şi apoi l-am gonit, şi am pus sabie de foc ca să pă- 
zească drumul spre pomul vieţii. Dar azi, iată ce adunătură se 
strânge la cina bisericii, şi iată vremea când tot omul este ju- 
decat pentru cele sfinte ale Mele, care nu sunt păzite cu sabie 
de foc, aşa cum am pus Eu heruvim cu sabie de foc ca să pă- 
zească drumul spre pomul vieţii. 

Iar voi, cei aşezaţi de Mine la masa cinei Mele cea de 
taină, ridicaţi-vă şi ziceţi tuturor cu Mine şi cu apostolul care 
zice tuturora: «Fugiţi, fugiţi de desfrănare! Orice păcat pe 
care-l va săvârşi omul, este în afară de trup, dar cine se dedă 
însă desfrânării, păcătuieşte în însuşi trupul său. Faceţi din 
trupul vostru templul Duhului Sfânt. Voi nu trebuie să fiţi ai 


voştri, căci cumpăraţi aţi fost cu preţ. Preamăriţi, dar, pe 
Dumnezeu în trupul vostru şi în duhul vostru, ca unele care 
sunt ale lui Dumnezeu». Amin, amin, amin. 

O, copii de la iesle, voi sunteţi ieslea cuvântului Meu 
aici, în locul în care Eu v-am aşezat. Mă adun mereu cu voi. 
Vă adun la pieptul Meu, ca să vă hrănesc şi să vă adăp, şi să 
dea peste margini cele ce vă dau, şi să ia omul mântuirea sau 
judecata din cuvântul acesta. Mă adun cu sfinţii la pieptul 
vostru ca să Ne hrănim cu iubirea de la voi, căci cei din cer 
sunt şi ei flămânzi; sunt flămânzi după voi, cei ce-Mi sunteţi 
Mie casă de venire pe pământ. Mâncăm unii de la alţii; voi de 
la Noi, şi Noi de la voi. Iubirea trebuie să se facă Dumnezeu 
adevărat în om, şi numai atunci se numeşte ea aşa; altfel, se 
numeşte păcat, nu iubire. Omul trebuie să tânjească după iu- 
bire, nu după păcat, dar păcatul s-a făcut dumnezeu în om, şi 
omul îl ascultă şi tânjeşte după el ca după viaţă. Tânjeşte 
omul după moarte aşa cum sfântul tânjeşte după Dumnezeu. 
Dar voi sunteţi puntea Mea pe care merg din cer spre pământ 
ca să stau de vorbă cu omul şi să-i spun despre Mine şi despre 
ţara venirii Mele a doua oară de lângă Tatăl, ca să-i dau omu- 
lui calea întoarcerii la Mine. Părinţii cei sfinţi ai României îşi 
privesc din cer ţara, şi întind mâinile spre Mine şi zic: „Dă, 
Doamne, duh umilit românului, ca să Ţi-l dea jertfă binepri- 
mită Ţie. Dă-i curăţie, dă-i iubire, ca să aibă armă împotriva 
iubirii de sine, şi dă-i Duh Sfânt românului, căci Duhul Sfânt 
din om este Cel ce Te cunoaşte pe Tine în cuvântul acesta şi 
în fiii cuvântului Tău cel din români “. Amin, amin, amin. 

O, fiilor, vin la voi cu rânduieli pentru voi, şi pentru 
Mine în voi. Vin curând cu cuvinte de zidire a lucrului Meu 
cu voi peste pământ. Vin să vă dau lucru sfânt de lucrat, ca să 
lucraţi binecuvântaţi. Vin să învăţ pe cei ce se lipesc un duh 
cu Mine, şi să le spun să fie un trup şi un duh cu Mine şi cu 
voi, şi să ştie cum să lucreze lângă voi pentru Mine, că e ma- 
re lucru să ştie omul să fie mai mic ca Dumnezeu pe pământ. 
Pe nicăieri nu mai găsesc om să vrea să fie mai mic ca Mine, 
iar Eu nu pot decât peste cei mici, a cărora este împărăţia ce- 
rurilor, după cum am cuvântat Eu prin Scripturi. Fiilor, staţi 
cu lampa aprinsă în calea Mea, că vin să vă zidesc pentru zi 
de zi în lucru sfânt peste pământ, ca să aibă omul unde să gă- 
sească lucru sfânt şi drum sfânt pentru paşii lui. Staţi cu lam- 
pa aprinsă, ca să pot intra când vin. 

Acum, vă dau cununiţă pentru că aţi ascultat de cuvân- 
tul Meu prin care v-am trimis către cel ce este bătut de vântul 
suferinţei, spre pocăinţă; arhiereul Vasile, care a stat pe scau- 
nul bisericii în cetatea cea întâia între cetăţile României, ceta- 
tea Târgovişte. Scaunul acesta este scaunul Meu, şi vai celui 
ce se aşează după planul omului pe scaunul acesta pe care Eu 
l-am oprit Mie ca să stau cuvânt peste pământ din mijlocul 
acestei cetăţi de scaun! Eu am voit să-l ating prin mânuţele 
voastre ca să-l dezleg de păcatele pe care le-a făcut până 
acum împotriva Mea şi a voastră şi a arhiereului Meu Irineu, 
cel ce are pe creştetul său ungerea Mea cea mare peste bise- 
rica Mea din vremea aceasta. Rugaţi-vă Mie să-i dau duh de 
înţelepciune ca să înţeleagă cel atins de mâna Mea prin voi, 
să înţeleagă că a fost cu putere de la Mine mâna voastră, ca 
să-i scurtez suferinţa şi să-l slobozesc în pace. Eu sunt cu mila 
după omul care se pocăieşte de cele săvârşite împotriva Mea. 
Amin. 

Eu voi lucra cu putere peste pământ şi voi curăţi de ori- 
ce împotrivire, de orice îndoială, de orice trup calea Mea şi 
statul Meu şi scaunul Meu peste această cetate, cea dintâi pes- 
te România, cetatea cea mare în mijlocul căreia Eu am scaun 
la voi. 

Binecuvântată să fie paza cea de foc peste scaunul Meu 
din această cetate, căci am pus heruvim de foc să păzească 
drumul spre scaunul acesta, şi zic: cine se va lovi în scaunul 
acesta, se va zdrobi în el, aşa cum s-a lovit în el cel ce s-a 
zdrobit acum în scaunul acesta care este pus deoparte pentru 
Mine şi pentru ţara venirii Mele, căci ea este cea dintâi şi cea 
de pe urmă, precum Eu sunt. Amin, amin, amin. 

31 mai/13 iunie 1999 

Cuvântul Domnului către Viorel Ivan, la sărbătoarea 
sfântului Ioan cel Nou de la Suceava 

Omul umilit lucrează cumpătarea cea sfântă, jertfa plăcută lui 
Dumnezeu. Cei ce sunt fraţi, se înţeleg uităndu-se unii la alţii şi lu- 
crând. Taina liniştii şi taina furtunii: furtuna este înger veghetor 
Cei ce sunt fraţi, au pe Dumnezeu de Tată, Care voieşte în toţi la 
fel. Binecuvântare pentru meşteşuguri sfinte. 

F ace vouă, copii din grădină! Am casă la voi, fii- 
lor, şi Eu acasă vin când vin. Amin. Am venit să 
vă zidesc pentru zi de zi în lucru sfânt peste pământ, ca să 
aibă omul unde să găsească lucru sfânt şi drum sfânt pentru 
paşii lui. Mânuţele voastre sunt cu binecuvântarea Mea în ele. 
Cu ele lucrez şi Eu ce am de lucrat peste pământ, cu ele îmi 
scriu cuvântul, cu ele îmi aşez aşternutul, cu ele am grijă şi 
de voi, cu ele am grijă de mulţi, fiilor. Cu ele binecuvintez pe 
cei binecuvântaţi, căci mânuţele şi picioarele voastre sunt lu- 
crul şi mersul Meu peste pământ. O, fiilor, dacă n-aţi fi îm- 
brăcaţi cu putere de biruinţă, dacă n-aţi avea binecuvântarea 
acestei vremi, aţi cădea pe drum când merg cu voi pentru 
lucrul Meu, că e drumul şi văzduhul plin de relele care ies din 
om, căci am zis vouă că răul pe pământ nu iese decât din om 
şi spurcă pe cele din afara omului, şi pe el însuşi îl spurcă, şi 
aşa umblă pe drum, fiindcă desfrânarea omului a făcut pă- 
mântul Sodomă şi Gomoră, iar voi sunteţi ca Lot în mijlocul 
fărădelegilor care ies din om. 

O, am venit să vă zidesc pentru zi de zi, ca să fiţi 
zidirea Mea şi împărăţia Mea în care vin să iau şi să dau, să 
vă cercetez şi să vă ajut ca Tatăl pe fii, şi să vă învăţ pe voi, 
şi să ia şi cei ce se lipesc cu voi ca să fie un duh cu Mine şi 
cu voi, şi să ştie cum să stea lângă Mine şi lângă voi, şi cum 
să lucreze pentru Mine aşa cum lucraţi voi. O, lucrul Meu 
peste pământ este cu greutate şi se tot îngreuiază peste voi, 
dar v-am promis că scol ajutor de pe pământ pentru lucrul 
Meu cu voi, şi Mă voi uita bine când ridic ajutor lângă voi, 
căci omul nu ştie să fie mai mic ca Dumnezeu, şi de aceea nu 
se dă cu totul după cât poate să se dea. Mă voi uita bine şi 
mereu apoi, şi voi fi aproape cu cuvântul Meu şi al vostru, şi 
vom păşi peste greul care dă mereu să stingherească biruinţa 
Mea cu care vreau să Mă aşez peste pământ, că e vremea, 
fiilor. Mă uit bine, ca să înveţe cei ce se lipesc un duh cu Mine 
şi cu voi, să înveţe să se uite ca Mine şi să înţeleagă ce voieşte 
Dumnezeu. 

Fiilor, cei ce se înţeleg, numai cât se uită unii la alţii, şi 
ştiu ce au de făcut, dar mai întâi învaţă să ştie, şi apoi lu- 
crează. Omul care se bizuie pe Dumnezeu şi nu pe el însuşi, 
acela ajunge să-i fie da, da şi nu, nu, căci cele adăugate în- 
seamnă neînţelegere. Fericit este omul care se dă lui Dumne- 
zeu cu umilinţă, căci umilinţa este mai adevărată decât bucu- 
ria şi decât mulţumirea. Omul umilit este jertfă plăcută Mie, 
om în care lucrează cumpătarea cea sfântă în toate câte sunt 
de făcut. Altfel omul nu se poate lăsa mai mic ca Dumnezeu, 


iar cel ce nu se lasă mic sub mâna Mea cea care lucrează, 
acela sare peste Mine, şi îşi are puterea sa prin care se 
îngâmfă, şi pierde iubirea lui Dumnezeu de peste el, că acela 
nu se mai dăruieşte Mie, şi face altceva cu darurile Mele, 
risipindu-le pentru mărirea lui, şi nu cunoaşte despărţirea de 
Mine, căci bogăţiile minţii sunt cursă pentru omul supus lui 
Dumnezeu, şi cade omul în însăşi mâna sa. 

Eu, fiilor, voiesc să Mă întind cu faţa Mea, cu împără- 
ţia Mea peste oameni, că vreau să-l ajut pe om să se întoarcă 
la izvoarele Mele cele curate, căci izvoarele din lume sunt 
cursă pentru tot omul. Omul nu mai ştie ce este curat şi ce 
este necurat, ce este sfânt şi ce este întinat, ce este lumină şi 
ce este întuneric. Fac din voi învăţători adevăraţi peste oa- 
meni. Fac din voi pildă de trăire sfântă şi cerească pe pământ, 
căci M-am aşezat cu voi în mijlocul oamenilor, nu în loc ne- 
umblat. Fac din voi izvoare de iubire, izvoare de adevăr, iz- 
voare de trăire ca în rai, şi se va uita omul la voi şi va tânji cu 
cele de la voi, şi va lua omul pe el haină de om nou, căci trec 
cele vechi, trec cu mare zgomot, şi veţi vedea curând cum 
trec. Trece şi omul vechi, că e pulbere, bietul de el, şi în pul- 
bere se întoarce dacă nu se înnoieşte prin Duhul Sfânt şi prin 
roadele dreptăţii. Fiilor, se va uita omul la voi şi va tânji să fie 
ca voi, că fac din voi învăţătură de viaţă veşnică între cer şi 
pământ, căci scris este: «Cel drept este viu în veacul veacu- 
lui». Amin. 

Omul care-şi pune în vistieriile Mele avutul minţii sale, 
acela devine sărac, şi tot acela se şi împrumută să-Mi dea Mie 
îndoit, aşa cum a făcut văduva cea săracă. Ea s-a dat lui Dum- 
nezeu cu tot ce a avut şi cu tot ce a împrumutat pentru Dum- 
nezeu, şi s-a vestit în cer şi pe pământ jertfa ei pentru cer. 
Omul care se dă lui Dumnezeu este omul sărac, fiilor, este 
omul văduv de toate cele. Pe acela îl pot pune Eu la lucrul 
Meu; pe cel ce-şi lasă sarcina jos îl pun la lucrul împărăţiei 
Mele, ca să aibă vreme pentru Mine. O, dacă ar înţelege omul 
că n-are ce face cu tot ce are el, s-ar da lui Dumnezeu cu totul, 
ca să fie om folositor cu viaţa sa cea în dar luată de la Dum- 
nezeu. Tânărului bogat i-am spus să-şi vândă averea şi să vină 
sărac după Mine, căci cei bogaţi stau lângă bogăţiile lor, că 
sunt ale lor. O, cea mai mare bogăţie pe care o poate avea 
omul, sunt Eu pe cale cu omul; cu omul care ştie ce este calea 
lui Dumnezeu, nu cu cel ce caută binele şi plăcerile lui pe ca- 
lea lui cu Mine, căci cel ce nu se dăruieşte este mort, este fără 
de viaţă şi nu este de folos nici pe pământ, nici în cer; nici 
pentru el, nici pentru altul. 

Dacă omul îşi strânge pentru sine bogăţii, acela este 
om ruinat, fiilor. Dar cine este cel ce crede şi înţelege acest 
adevăr? Curând, curând adevărul acesta va prinde sub el pe 
tot omul care s-a vrut mai mare ca Dumnezeu peste el însuşi. 
Vine pe pământ plată pentru orice lucru, pentru orice faptă, 
iar cel ce a strâns cu Dumnezeu, va avea şi scăpare, şi iertare, 
şi moştenire, dar omul care şi-a strâns pentru sine bogăţii va 
sta ruinat înaintea Mea, căci nu cele ce sunt ale lui vor rămâ- 
ne, ci numai ce este al Meu, şi numai cel ce a strâns cu Mine 
ca să aibă în veşnicie. 

Nu vrea omul să audă ce-i spun Eu, că nu vrea să crea- 
dă decât în cele ce are el, dar tot ce are el, e ca aţa care se rupe 
în faţa venirii Mele, căci omul nu ştie să fie mai mic ca Dum- 
nezeu şi nu-şi chiverniseşte în Do mn ul truda sa. 

Iată, vin la voi cu rânduieli pentru voi şi pentru Mine în 
voi. Vin să învăţ pe cei ce se lipesc un duh cu Mine şi cu voi, 
că e mare lucrare şi mare înţelepciune să ştie omul să fie mic 
sub mâna Mea de Tată şi de Stăpân al omului. Aşez lângă voi 

ajutor dintre oameni şi îi povăţuiesc după plăcerea Mea îna- 
intea Mea, că aşa se stă cu Dumnezeu. Mă apropii cu cuvân- 
tul de cei care s-au aşezat să se zbată lângă voi pentru Mine, 
pentru lucrul cerului pe pământ, lucru care va rămâne înaintea 
Mea, că scris este: «Cerul cel nou şi pământul cel nou vor 
dăinui înaintea Mea, dimpreună cu lucrătorii». Amin. 

Apropie-te, tu, cel iubitor de Dumnezeu şi de fiii lui 
Dumnezeu. Vreau să te învăţ ce înseamnă temelia pe care te 
voi aşeza ca să stai. Amin. 

Mai întâi binecuvintez urechea ta şi cugetul tău şi ini- 
ma ta, ca să rămână cu Mine acestea ale tale şi să lucrez Eu 
cu ele pentru cele ce vor fi, căci tu te-ai lipit ca să fii un duh 
cu Mine şi cu cei ce Mă slujesc pe Mine ca să vin pe pământ. 
Acum, deschide-te, ca să pot Eu să-ţi fac temelie şi să te aşez 
pe temelie, căci orice zidire are nevoie de temelie, iar tu te 
aşezi acum alături de cei ce trudesc la drumul venirii Mele, te 
alipeşti cu cei pe care i-am făcut făuritori de drumuri între 
pământ şi cer, între cer şi pământ. 

Aşez înaintea ta pe cei doi cu care-Mi port necazurile 
lucrului Meu şi lipsurile Mele, că Eu sunt lipsit de toate cele 
pe pământ, căci cu Mine trag numai săracii. Ţi-i dau ca ve- 
ghetori peste lucrul tău lângă Mine şi lângă ei acum. Ţi-i dau 
ca frăţiori, dar Eu te învăţ să ştii lucrul frăţiei întru Mine. 
Mulţi au dat să se lipească cu duh de frăţie lângă ai Mei, dar 
n-au ştiut ce este această taină, şi s-au oprit pentru ei, iar 
lucrul de frate a fost numai un fel de a spune aşa. 

lată, te învăţ această taină: cei ce sunt fraţi nu mai au 
nimic, nu-şi mai caută ale lor, ci ale Domnului, iar Eu, Dom- 
nul, le chivernisesc viaţa şi fiinţa cu mâna Mea cea cu putere 
în ea. Cei ce sunt fraţi sunt ca şi copiii care nu ştiu ce e supă- 
rarea, ce e mânia, ce e împrăştierea de minte, ce e dorinţa sau 
ce e semeţia. Ei dau mână cu mână şi ridică greul şi trec prin 
greu după greu şi se numesc biruitori. Ei se lasă mici, ca să 
poată face lucrul cel mare al Domnului, cu supunere sub 
mâna Mea cea călăuzitoare. Ei încep orice lucru cu umilinţa 
inimii şi cu înţelepciunea minţii cea înzestrată de Mine. Ei se 
fălesc numai cu Mine în inima lor, că Eu sunt bucuria lor pe 
care ei şi-o împart lucrând. Cei ce sunt fraţi au un singur Tată, 
Care voieşte la fel în toţi. Amin. Tu învaţă această taină, căci 
ea este temelia pentru cei ce se lipesc la lucrul Meu lângă cei 
ce-Mi lucrează Mie. 

Frăţia înseamnă umilinţa cea dintre fraţi, căci mulţi 
caută frăţie întru Mine, dar pe alte căi, şi vor dreptate şi drep- 
turi, şi vor iubire şi vor mărire şi vor mângâiere şi vor iertare, 
dar lucru nu-Mi dau, iubire nu-Mi dau, dăruire nu-Mi dau, şi 
vor să le dau Eu dreptate şi drepturi şi iubire şi mângâiere şi 
mărire şi iertare şi cerul. Aceştia n-au atins cu inima taina fră- 
ţiei, care este jertfă şi bucurie prin jertfă. 

Tu însă ai inimă mare, dar ai cruce pe lângă cruce, şi 
trebuie grijă şi pentru cele ce ai tu de dus, că ai venit la Mine 
pe când erai împărţit. Fii dară precaut, ca să le putem duce pe 
toate şi să dăm trupului ce este al trupului, iar lui Dumnezeu, 
ce este al lui Dumnezeu. Amin. Eu îţi primesc inima ca pe o 
jertfă, şi o pun înaintea Mea ca să Mă uit mereu peste ea şi 
s-o măsor mereu şi s-o umplu mereu cu cele ce vor rămâne şi 
s-o învăţ mereu umilinţa de duh, fără de care omul nu poate 
lângă Mine. Fereşte-ţi inima de amestecare, căci cele ames- 
tecate în ea, o slăbesc pe ea şi o răcesc. Tu însă încălzeşte-o 
cu cele adevărate şi cu liniştea, tată. 

O, învaţă taina liniştii şi taina furtunii, căci cele ce vin 
de la Dumnezeu sunt bune, sunt linişte în vremea furtunii, şi 
sunt furtună în vremea liniştii. Cel liniştit trebuie să fie mereu 


în veghe ca în vremea furtunii, fiindcă furtuna este veghe pes- 
te om, este înger veghetor. îţi zic „fiu ca să ştie duhul rău 
că eşti ocrotitul Meu. îţi zic „fiu ca să fii. Amin. 

Ai un frăţior copilaş. Ai grijă de el ca şi de tine, că are 
inimioară de copilaş, şi tot aşa şi firea, şi tot aşa şi faţa. Ai 
grijă de el, că vreau să-l iau şi pe el în barca Mea, că am 
nevoie de lucrători şi de vâslaşi în barcă, fiindcă este barcă de 
salvare pentru Dumnezeu şi pentru om. învaţă-te şi pe tine, 
învaţă-1 şi pe el, că vreau să ştii de la Mine ce este de dat şi 
ce nu este de dat în lături. Cel ce nu iubeşte cuvântul Meu ca 
să-l împlinească şi ca să-l creadă şi ca să-l iubească şi ca să-l 
aştepte, acela este potrivnicul Meu. 

Plinul inimii să nu-1 verşi la oricine. Fereşte-1 pe om de 
răspuns, că greu de tot poate răspunde omul în faţa lui Dum- 
nezeu. învaţă măsura, fiule, şi stai cu ea în mână, că lucrul 
lângă ai Mei este măsurat de Mine cu măsură scumpă şi cu 
plată scumpă. învaţă-te curat, învaţă-te cu liniştea, învaţă-te 
bine cu iubirea după Mine, că Eu lucrez la temelia ta, fiindcă 
orice zidire are nevoie de temelie. 

Dă-te şi celui mititel, frăţiorului copilaş, că inima lui e 
ca o mărgeluşă prin care se vede dincolo de ea, şi fericit 
este el că nu s-a băgat sub robie şi a rămas păsărică dezlegată 
la aripioare. învăţaţi unul de la altul taina Mea în om, şi 
păstraţi-Mi în inimioare truda Mea cea grea, pe care o împart 
şi cu voi, ca să vă dau apoi din plata ei, plată fără de sfârşit. 
Amin. Fii precaut să nu dai de peste tine cuvântul Meu, pe 
care ţi-1 voi da mereu Eu şi fiii cuvântului Meu, căci în ei sunt 
Eu. împlineşte-1, tată, că este din cer. Amin. O, e mare lucrare 
să nu Mă întristeze omul care se alătură lângă Mine. E mare 
lucrare şi mare minune să nu-Mi întoarcă spatele când îi cer, 
căci Eu îi cer celui ce are. Cine este cel ce are? Este cel ce Mă 
are pe Mine, că Mă are ca să Mă dea celui ce nu Mă are. De 
aceea M-am dat lui, ca să Mă aibă, iar dacă nu Mă dă, nu Mă 
are, că nu M-a luat când Eu M-am dat lui ca să Mă aibă. 

îţi trebuie mare atenţie de acum, că Eu te aşez cu lucrul 
tău pentru Mine, şi va fi să ştii că una este să-L dai pe Dum- 
nezeu în lături cu faţa Lui cea din tine, şi alta e să dai taina 
Lui în lături, fiindcă multe lucruri de taină am, şi pe care le 
împart numai cu cei puşi de Mine la încercare. Te învăţ paza 
cea bună a inimii, te învăţ puterea inimii, fiule. 

Aşez înaintea ta pe cei doi copii ai Mei cu care-Mi port 
necazurile şi lipsurile Mele, fiindcă cu Mine trag numai să- 
racii, dar ei sunt cei harnici, şi cu ei îmi lucrez drumuri noi 
spre oameni. Lucraţi cu sfat în toate câte sunt de făcut. Lu- 
craţi cu duhul frăţiei sfinte şi iubiţi înţelepciunea cea din ce- 
ruri, şi duceţi cu iubire şi cu umilinţă de duh sarcinile Mele 
între cer şi pământ. Amin. Cei fugari fug de sarcinile Mele, că 
le au pe ale lor şi fug cu ele în spate până ce cad sub ele că- 
dere ruşinoasă. 

Luptă-te pentru aşezarea împărăţiei Mele peste pă- 
mânt. Lucrează pentru Mine, iar plata pentru că lucrezi, să 
n-o vrei pe pământ, că pământul va arde cu tot ce e pe el. 
Adună-ţi în pământul cel nou, adună în tine pe Dumnezeu şi 
goleşte-te de cele ale tale. Dă-Mi-le Mie pe ale tale ca să le 
duc Eu, iar tu du de la Mine, ca să-ţi dau de la Mine. Du cu 
umilinţă ce am Eu de dus, şi Eu voi ieşi înaintea ta, dar să te 
găsesc lângă Mine şi sub crucea Mea. Amin, amin, amin. 

Acum aşez binecuvântare pentru lucrul cel sfânt peste 
pământ, pentru lucruri sfinte, fiilor, lucruri făcute de mâini 
sfinte, ca să se înveţe omul cu cele curate, care poartă în ele 
putere şi viaţă şi întoarcere la izvoare, că vreau să-l ajut pe 
om să se întoarcă la izvoarele Mele, la izvoarele sfinte, căci 

izvoarele din lume sunt adânc al fărădelegii şi sunt cursă 
pentru tot omul, ca să se despartă omul de Dumnezeu. Fac din 
voi învăţători adevăraţi peste oameni, izvoare de trăire ca în 
rai pe pământ, că vreau să fac rai pământul României şi să 
sfinţesc drumurile spre acest pământ, că voi sunteţi înnoitori 
de drumuri, fiilor. Fericit este cel ce nu se leapădă de Mine, 
că acela biruieşte pentru Mine, aşa cum a biruit loan, muce- 
nicul Meu cel azi sărbătorit, care nu s-a lepădat de Mine pen- 
tru nimic de pe pământ, şi a fost slujit de îngeri înaintea oa- 
menilor. Fac îngeri slujitori pe lângă voi, ca să slujească lu- 
crului Meu cel nou, şi fericit este cel ce nu se ascunde şi cel 
ce nu se leapădă de Mine şi de truda lucrului Meu între cer şi 
pământ. Lucrăm la drumul de întoarcere la izvoarele cele 
sfinte, fiilor, şi zic: în numele Tatălui şi al Fiului şi al Sfân- 
tului Duh, binecuvântat să fie lucrul vostru şi al celor ce se 
dau Mie pentru ca să le dau de lucru pentru veacul cel nou cu 
care vin Eu pe pământ, ca să fac cer nou şi pământ nou şi om 
nou şi grădină de rai pe pământul român. Amin, amin, amin. 

2/15 iunie 1999 

Cuvântul Domnului la începutul fântânii căsuţei din 

deal 

Domnul întăreşte râvna ucenicilor care-Ifac nume pe pământ şi 
binecuvintează începutul şi sfârşitul fântânii căsuţei din deal. 

M ăi copilaşi străjeri în calea cuvântului Meu, vă 
strigă Domnul ca să-L auziţi şi ca să vă răspun- 
dă. Amin. 

Sunt Eu, Domnul. Vreau să vă dau ce Mi-aţi cerut, fii- 
lor. Mi-aţi cerut să vă binecuvintez lucrul fântânii lângă căsu- 
ţa din deal. O, cu voi este altfel, nu este ca şi cu omul care se 
roagă Mie în lume. Voi când îmi cereţi Mie, Eu vin cuvânt 
peste voi şi vă dau cuvântând ceea ce-Mi cereţi, şi apoi fac 
faptă prin voi. La omul din lume n-am cum să lucrez tot aşa, 
că el le face pe toate ale lui fără Mine, şi chiar dacă cere şi la 
Mine, Eu n-am pe unde să vin să-i vorbesc, că el nu ştie să fie 
cu Dumnezeu şi Dumnezeu cu el. 

Aş voi, fiilor, să vă mai spun ofurile Mele. Aş voi să Mi 
le credeţi, şi să pot împărţi cu voi durerile Mele. Aş voi, fiilor, 
să vă purtaţi mai cald cu Mine, că Eu pentru voi fac lucruri 
măreţe în cer şi pe pământ, şi se cuvine să am de la voi 
bucurii şi rod şi lucru sfânt şi căldură, fiilor. Mă uit la voi mai 
mult decât vă uitaţi voi. Mai mult decât vă vedeţi voi pe voi, 
mai mult vă văd Eu pe voi. Vă văd pe care de care mai nepu- 
tincioşi, iar Eu sunt cu voi ca să vă slujesc. 

Aştept mereu după voi să-Mi faceţi nume, fiilor. Aştept 
la guriţele voastre, aştept la cuvintele voastre. Uitaţi-vă la fiii 
lumii şi luaţi pildă de la ei şi urmaţi-le pilda, fiilor, că ei au 
mai multă putere ca voi, mai multă roadă ca voi. Câtă clien- 
telă dau să-şi facă! O, câtă gălăgie stârnesc în jurul lor! Câte 
cuvinte înşiră în părţi ca să-şi facă ei chemaţi şi aleşi şi 
credincioşi pentru ei! Mi-am strâns şi Eu copilaşi, bucheţele, 
bucheţele. Le-am strâns ca să le am grămadă şi să le ud la 
vreme, şi să merg cu voi să le ud, că la aşa lucru v-am chemat 
Eu când v-am chemat. Voi cereţi de la Mine ajutor, iar Eu cer 
de la voi. Aştept mereu după voi să-Mi faceţi nume, fiilor, că 
Eu v-am Scut vouă, şi vă mai fac, şi de aceea Mă fac cuvânt 
peste voi şi pentru voi peste oameni, ca să se strângă pe lângă 
Mine mulţimile aşa cum se strâng pe lângă cei ce-şi fac nume 
şi lucru pe pământ. 

Aţi cerut binecuvântare pentru lucrul fântânii la căsuţa 
din deal. Orice lucru sfânt trebuie adus la vreme înaintea Mea 


dacă trebuie să fie sfânt şi dacă vin să-l binecuvintez. Orice 
cereţi voi, trebuie să şi primiţi de la Mine, căci stau între voi 
cuvânt, fiilor. La omul din lume n-am cum să Mă duc, dar Eu 
la voi sunt, şi dacă sunt, trebuie să grăim unii altora, fiilor. Nu 
e bine să lucraţi fără cuvântul Meu lucrurile sfinte. E bine să 
le aduceţi la vreme înaintea Mea şi e bine să lucraţi cu grijă 
şi cu sfinţenie, că trebuie să fie sfânt ce lucraţi voi pe pământ, 
fiilor. 

Eu le spun norilor să se retragă ca să puteţi lucra. Eu le 
spun puterilor cereşti să lucreze cu voi şi pentru voi. Eu dau 
înger fântânii pe care voi o lucraţi acum lângă căsuţa din deal. 
Marele prooroc Ilie, înaintemergător al venirii Mele de azi, va 
patrona fântâna căsuţei din deal, fiilor. Orice lucru sfânt are 
sfinţi şi îngeri lângă el. Amin. 

Fiilor, faceţi-Mi nume pe pământ, ca să se strângă 
mulţi sub numele Meu aşa cum se strâng pe lângă cei ce-şi 
fac nume şi lucru pe pământ. Numele Meu de la voi e nume 
nou. Eu sunt Cuvântul lui Dumnezeu. Aşa Mă numesc Eu 
pentru vremea venirii Mele. 

în numele Tatălui şi al Fiului şi al Sfântului Duh, cobor 
peste voi binecuvântarea Mea pentru începutul şi pentru 
sfârşitul lucrului la fântâna căsuţei din deal. Numele Meu de 
la voi stă pe orice lucru săvârşit de voi în numele Meu. Amin. 
Lucraţi în numele Meu, fiilor, ca să fiu Eu Stăpânul, iar voi să 
fiţi fiii şi moştenitorii Mei şi ai numelui Meu. Tot ce lucraţi 
voi, să fie al Meu, ca să fiţi şi voi ai Mei, căci aşa lucrează cei 
ce sunt ai Mei. Amin, amin, amin. 

9/22 iunie 1999 

Duminica a cincea după Rusalii 

Omul s-a lăsat rob femeii şi s-a făcut diavol prin neascultare şi prin 
minciună. Domnul plânge după om. Toate cele făcute de om se 
întorc împotriva lui. 

C opilaşi, vă strigă Tatăl ca să vă facă atenţi la 
cuvântul Său. Eu sunt Fiul şi Cuvântul Tatălui, 
şi prin Mine vă strigă Tatăl, prin Cuvântul vă strigă Tatăl. 
Amin. Vă spune Tatăl „copilaşi", ca să ştie duhul rău şi orice 
duh de pe pământ şi din cer şi din văzduh şi din adânc şi din 
ape, să ştie că voi aveţi Tată. Vă spune Tatăl „copilaşi". Cui 
mai poate spune Tatăl aşa cum vă spune vouă: „copilaşi"! 
Copilaşii au tată, fiilor. O, de s-ar învăţa copil omul, ca să 
aibă omul Tată! Cine este copil, are tată, are stăpân, are apă- 
rare, are puterea tatălui, care-1 înconjoară de peste tot. Dar 
cine nu este copil, nu are tată, şi este în primejdie în toată 
clipa, căci este fără de apărare. Tatăl Meu nu poate fi Tată de- 
cât al celor ce sunt mici sub mâna Lui cea tare, iar cei ce s-au 
întărit ei înşişi, îşi sunt loruşi apărare şi putere şi înţelepciune 
şi cuvânt de împlinit, şi nu au pe nimeni peste ei căruia să-i 
dea seama pentru cele ce fac ei. 

O, copilaşi ai Tatălui Meu! Eu am făcut din voi ucenici 
ai Mei, fraţi ai Mei, ca să avem acelaşi Tată. Eu sunt în- 
tâiul-născut între cei mulţi care s-au făcut Mie fraţi prin Tatăl, 
căci Eu aşa am spus: «Cel ce crede în Mine, îi voi da putere 
să se facă fiu al Tatălui». Amin. Mulţi au dorit şi au dat să fie 
cu voi şi cu Mine, dar nu s-au lăsat lucraţi ca să le dau Eu în- 
făţişare de copilaşi ai Tatălui Meu. Ceara nu se face lumânare 
până nu se pune la înfierbântat, fiilor. întâi se înfierbântă, şi 
apoi se toarnă pe fitil, şi apoi se pune în sfeşnic, şi apoi pri- 
meşte lumină, dar numai dacă se pune în sfeşnic. Ce lumină 
poate da o lumânare întocmită prin foc dacă stă apoi neaprin- 

să şi nepusă în sfeşnic? Ce lucrare poate avea lumânarea care 
nu se aprinde? Ea nu ajută pe nimeni cu lucrarea ei, ea este 
fără de viaţă. Ceea ce este prelucrat prin foc, foc trebuie să lu- 
creze, iar altfel rămâne fără de lucrare, şi nu este. Eu ce i-am 
spus omului care a păcătuit? I-am spus aşa: «întru sudoarea 
feţei tale să mănânci pâine. Cu trudă să te hrăneşti din pă- 
mântul blestemat din pricina păcatului tău. Să trudeşti în toa- 
te zilele vieţii tale şi să mănânci ierburile câmpului trudind 
pentru pâine», lată, cel ce nu ascultă de această poruncă nu 
ştie ce este focul şi nu se depărtează de păcat şi de nepăsare 
şi nu se face lumânare care să ardă apoi ca să-şi lumineze dru- 
mul întoarcerii acasă. 

Eu pe voi v-am învăţat întoarcerea acasă, fiilor. Focul 
fărădelegii a pârjolit pământul de la margini la margini. Tot ce 
a făcut omul pe pământ, sunt pietre de aducere- aminte ale pă- 
catelor omului care s-a făcut dumnezeu pe pământ. Tot ce a 
făcut omul, se va întoarce împotriva omului. Amin. Omul a 
schimbat cursul apelor, a schimbat cursul înţelepciunii, cursul 
priceperii, cursul facerii lui Dumnezeu, şi s-a făcut diavol 
omul. Cel ce s-a împotrivit Făcătorului, s-a făcut diavol, şi a 
fost alungat din rai, căci omul a cunoscut răul. Eu i-am spus 
omului să nu cunoască răul, dar el n-a voit să Mă asculte, şi 
pentru că nu a voit, a căzut pradă răului, căci cel ce nu ascultă 
pe Dumnezeu, nu poate birui răul. Iată, aşa a păţit omul care 
a făcut din femeie femeie a sa şi iubire a sa şi avut al său şi 
păcat pentru el, căci Eu aşa i-am spus femeii: «Atrasă vei fi 
cu dorul tău după bărbatul tău, şi el te va stăpâni». 

în zadar îi spun şi azi omului să fugă din calea răului, 
căci omul îi zice răului bine şi se acoperă cu el ca şi cu legea 
lui Dumnezeu, şi îmi spune omul că Eu am lăsat legea aceas- 
ta. O, să deschidă omul Scripturile facerii şi să-şi vadă neas- 
cultarea care l-a căzut pe el din rai şi din bine, şi să nu mai 
spună omul că legea în care stă el de şapte mii de ani, e legea 
Mea peste el. Legea Mea era aceea să nu cunoască omul răul. 
Legea Mea era aceea să nu moară omul, că Eu am făcut pe 
om bărbat şi femeie, ca să fie omul al Meu într-un singur trup, 
bărbat şi femeie, şi să slujească Mie omul, şi să fac Eu omul, 
nu să-l facă omul. Mai bine era să umplu Eu pământul de oa- 
meni decât să-l umple omul. Eu l-am făcut pe om din pământ 
şi din cuvânt şi din duh, dar omul face om din păcat, că el a 
schimbat de peste el legea Mea cu legea lui, cu legea neascul- 
tării de Dumnezeu. 

Am voit cu cuvântul să-l fac pe omul de azi, ca din cea- 
ra care se lasă înfierbântată şi modelată şi pusă pe fitil ca să 
ardă şi să se mistuie înaintea Mea, şi Eu să fac din lumina ei 
viaţă veşnică, viaţă din cer, căci viaţa este foc care arde trupul 
ca să iasă lumină, ca să iasă om zidit de Dumnezeu. îi voi ară- 
ta omului că Eu, Domnul, tot din pământ îl voi zidi, căci în- 
vierea morţilor va fi judecata omului care a făcut om din pă- 
cat. Omul va fi din nou, dar din pământ va ieşi, aşa cum a fost 
la început lucrul lui Dumnezeu pentru trupul omului. 

Iar voi, copilaşi din urmă, sunteţi mâna Mea cu care Eu 
scriu judecata omului care nu s-a lăsat născut din cer. Eu pe 
om l-am făcut cu cuvântul când l-am făcut din lut, dar omul cu 
care cuvânt îl face om? El cu păcatul face tot ce face pe pă- 
mânt, căci omul ieşit din om, este păcatul omului care are de 
tată şi de mamă pe om. Eu sunt cuvântul cel din cer prin care 
v-am născut pe voi, copilaşi din urmă, ca să am cu cine să- Mi 
scriu cartea judecăţii omului ieşit din om. Eu pe om l-am în- 
tors în pământ ca să-l ruşinez şi să ştie că tot ce face el, nu este, 
şi ca să-l fac tot Eu apoi, şi tot din pământ să-l fac, aşa cum 
este legea Mea. Dar sunt mulţi şi iar mulţi sunt între pământ şi 


cer care s-au lăsat cu Mine şi cu legea Mea cea dintâi, şi Eu 
am făcut din ei viaţă veşnică, şi ei sunt vii între cer şi pământ 
şi n-au gustat moartea, că n-au gustat păcatul nici cu duhul, 
nici cu firea, nici cu trupul, nici cu inima. Pe aceia îi voi aşeza 
de mărturie înaintea oamenilor curând, curând, aşa cum v-am 
aşezat pe voi, fiilor născuţi din cer, la cuvântul Meu. 

Faceţi-vă zi după zi rost de nejudecată, fiilor. Bogăţie 
de nejudecată să vă adunaţi, şi libertate cu Dumnezeu să vă 
agonisiţi, că Eu, Domnul, vin curând, şi cu Mine vin şi cei 
adormiţi care au fost cu Mine, şi vin şi cei vii care n-au gustat 
moartea şi care sunt veşnici, aşteptând biruinţa Mea pentru ei 
şi pentru mulţi care vor gusta învierea spre judecata păcatu- 
lui. Amin, amin, amin. V-am spus vouă taine cereşti, taine de 
nepătruns. E vremea să vin, şi de aceea deschid cerul şi aduc 
pe pământ tainele cerurilor. Ele trebuie să vină înaintea Mea 
ca să-i facă pe oameni să se pocăiască, fiilor. Tainele Mele au 
rămas nepătrunse de om, căci omul s-a ascuns de ele prin pă- 
cătuire şi nu le-a mai văzut şi nu şi-a mai amintit de ele. 

Eu după ce l-am zidit pe om bărbat şi femeie i-am zis 
aşa apoi: «Fiţi roditori şi vă înmulţiţi şi umpleţi pământul şi 
supuneţi-l, şi stăpâniţi peste peştii mării şi peste păsările 
cerului şi peste toate vietăţile care se mişcă pe pământ». O, 
dacă omul ar fi voit să rămână întru Mine, aşa s-ar fi împlinit 
cuvântul acesta, dar el l-a împlinit altfel. El a umplut tot pă- 
mântul de moarte, căci n-a stăpânit cu viaţă peste pământ şi 
peste tot duhul de viaţă dintre cer şi pământ, pe care Eu l-am 
zidit ca să fie şi ca să intre sub stăpânirea omului şi ca să-l 
asculte pe om ca pe Dumnezeu. Omul trebuia să lucreze ca şi 
Mine, căci Eu i-am spus: «Fiţi roditori şi vă înmulţiţi şi um- 
pleţi pământul». O, cum l-am făcut Eu pe om, şi cum face 
omul om! O, câtă cale de la cer până la pământ, fiilor! 

O, copilaşi ai Tatălui Meu, spuneţi voi, ca să se audă pe 
pământ, care este omul necredincios? De pe pământ omul 
răspunde ca de pe pământ, dar voi să răspundeţi ca în cer. 
Spuneţi, fiilor, că Eu vă ascult. Amin. 

O mul necredincios este cel care ştie voia lui 
Dumnezeu, dar nu-i place s-o facă de la 
capăt la capăt, şi se face vinovat faţă de Dumnezeu, căci scris 
este: «Dacă numai o singură poruncă este încălcată între 
toate, acela se face vinovat faţă de toate poruncile pe care le 
împlineşte» şi se numeşte necredincios, căci cel credincios le 
împlineşte pe toate, şi aşa se cheamă că este credincios. 

O fiilor, toate sunt scrise în Scripturi, dar 
^ omul se face că nu le ştie. Aşa face omul şi 
cu cuvântul Meu cel de azi, pe care Eu, Domnul, îl scriu pe 
pământ prin mânuţele voastre. Este scris în Scripturi că «ne- 
credincioşii vor fi şterşi de pe pământ», dar omul s-a învăţat 
să piară şi zice că aşa este legea de când lumea. O, nu asta 
este legea! Asta nu e lege, omule. Asta este plata păcatului 
tău, omule învăţat cu pieirea. Omule, omul cel ieşit din tine 
este plata păcatelor tale, nu este lege. Vezi tu la ce spui lege? 
Tu spui lege la păcat, căci l-ai pus lege peste tine ca s-o îm- 
plineşti. împlineşte-o dacă aşa vrei, dar să ştii că Eu pe om îl 
fac tot din pământ, aşa cum l-am făcut întâi, căci cel ieşit din 
tine este păcatul tău, nu este omul. Ce să-ţi fac dacă tu ai voit 
ca femeia să fie femeia ta? Dacă tu rămâneai al Meu, rămânea 
şi femeia a Mea, şi rămâneai omul lui Dumnezeu, că Eu pen- 
tru asta te-am creat. Eu nu te-am creat ca să te dau păcatului, 
ci te-am creat ca să te rodesc şi ca să te înveţi lucrul rodirii, 
dar dacă tu ai făcut femeie a ta din femeie, ai uitat pe 
Dumnezeu şi te-ai alipit de femeia ta, şi n-ai mai ştiut taina 
trupului cel făcut de Dumnezeu, care spune că nu sunt doi cei 

doi, ci sunt unul, împreună cu Dumnezeu, precum Unul este 
Dumnezeu Tatăl, Fiul şi Duhul Sfânt. Amin. 

Acum am venit pe pământ cuvânt ca să-ţi fac judecata, 
omule. O, dacă te-ai pocăi de fapta ta cea adâncită în timp! O, 
dacă ai vrea să fii credincios şi nu necredincios! O, omule ne- 
credincios, care nu împlineşti cuvântul Meu! împlineşte-1, că 
vin din cer şi îţi spun acest cuvânt. Eşti bătrân de şapte mii de 
ani, omule. Când erai în rai, grăiam cu tine şi tu Mă auzeai. 
După ce ai ieşit din rai pentru neascultare şi pentru păcat, L-ai 
dat pe Dumnezeu pentru păcat şi ai ascultat glasul păcatului. 
O, glasul păcatului îl auzi şi îl crezi, dar glasul Meu nu-1 mai 
auzi şi nu-1 mai crezi. Urechea ta e poartă a fărădelegii; la fel 
şi ochii; la fel şi credinţa; la fel şi înţelepciunea, căci tu ai 
schimbat cursul înţelepciunii tale odată cu ieşirea ta din rai 
când te-ai împotrivit Făcătorului tău. Dar Eu am deschis por- 
ţile raiului, ca să Mă vezi şi să Mă auzi, căci am venit după 
tine cu vindecare, şi voiesc să-ţi întocmesc din nou urechea şi 
ochii şi tot trupul tău. Stau în uşa cortului Meu, şi am pus îna- 
intea ta semn ca să Mă cunoşti. Cuvântul Meu este semnul. El 
este izvor de apă vie în pământ fără de apă. Eu sunt cuvântul 
cel din cer, prin care Mi-am născut copilaşi pentru Tatăl, ca să 
stau cu ei înaintea ta, omule hoinar şi fără cale. O, când te-am 
întocmit din pământ, a fost uşor. Acum eşti came şi sânge, dar 
acestea nu moştenesc împărăţia cerurilor, căci se împotrivesc 
prin duhul lor cel potrivnic vieţii, fiindcă scris este: «Ce este 
din trup , trup este, carne şi sânge este». O, greu îmi este să 
te întocmesc din nou, căci tu eşti potrivnicul Meu, ca şi dia- 
volul, dar iată ce cuvânt am rostit pentru ca să-l împlinesc: tot 
ce a făcut omul pe pământ, se va întoarce împotriva omului. 
Tot ce a făcut omul pe pământ, sunt pietre de aducere-aminte 
ale păcatelor omului care s-a făcut potrivnicul lui Dumnezeu 
pe pământ. 

îi voi arăta omului că Eu, Domnul, tot din pământ îl voi 
zidi pe om, căci învierea morţilor va fi judecata omului care 
a făcut din păcat om. Eu pe om l-am întors în pământ ca să-l 
ruşinez şi ca să ştie că tot ce a făcut el, nu este, şi ca să-l fac 
tot Eu apoi, şi tot din pământ să-l fac, căci au fost şi sunt pe 
pământ oameni care s-au lăsat cu Mine pentru facerea din nou 
a omului, şi cu aceştia voi lucra pe om, aşa cum am voit să lu- 
crez cu omul cel întâi zidit, iar Eu, Domnul, voi rosti cu cu- 
vântul Meu prin gura celor ce s-au lăsat lucraţi de Mine, şi voi 
ridica din pământ neamul omenesc, spre judecata duhurilor 
potrivnice lui Dumnezeu. Şi voi fi Dumnezeu drept, şi voi 
aşeza pe cei drepţi moştenitorii cerului şi ai pământului, «cer 
nou şi pământ nou», după cum este scris în Scripturi. Amin. 

Fiilor, vă fac bogaţi în tainele Mele care aşteaptă să ia 
faptă pe pământ, căci cele de pe pământ se vor întoarce îm- 
potriva omului care a schimbat cursul facerii lui Dumnezeu. 
Omul nu lucrează pe pământ după cuvântul Meu. De şapte 
mii de ani omul nu Mă mai aude, şi se face surd pentru tot cu- 
vântul Meu şi al celor ce-Mi poartă cuvântul peste pământ. 
Dar iată, Eu vin şi tot vin, că vă am pe voi, copilaşi ai Tatălui, 
şi Eu vin de la Tatăl ca să vă aduc cele ce trebuie să purtaţi, 
căci sunteţi purtători de taine cereşti pentru vremea împlini- 
rilor cereşti pe pământ. Vă spune Tatăl „copilaşi”, ca să ştie 
duhul rău şi orice duh de pe pământ şi din cer şi din văzduh 
şi din adânc şi din ape, să ştie că voi aveţi Tată. Cui mai poa- 
te să spună Tatăl aşa cum vă spune vouă: „copilaşi”! Aveţi 
grijă de ungerea aceasta, fiilor, şi lucraţi prin ea împărăţia ca- 
re va rămâne, căci curând, curând tot ce a făcut omul se va în- 
toarce împotriva omului. învăţaţi-i pe cei ce caută pe Dumne- 
zeu, învăţaţi-i să-şi capete libertatea în Domnul, că pe pământ 
nu este lege pentru libertate, şi este lege numai pentru robie. 


Plâng cu lacrimi de sânge când îl văd pe om prins sub 
robia femeii. îi curg omului sudori de pe frunte şi îi dă femeii 
lui câştigul său, şi Eu sunt lipsit de om. îl prinde femeia rob 
pe om pentru ea şi pentru urmaşi, ca să nu mai aibă omul li- 
bertate. Am vărsat lacrimi de sânge pentru robia omului. îm- 
păraţi şi argaţi cad de şapte mii de ani sub robia femeii, care 
face din om diavol, care slujeşte trupului şi omului care are 
de tată pe diavolul, şi omul nu se mai poate ridica din robie. 
Mi-a curs sânge din coastă, ca să fie însemnat locul cel de pe 
trupul omului, locul din care a fost făcută femeia, care l-a 
smuls pe om din Dumnezeu. Plâng şi sângerez şi azi când îl 
văd pe om prins sub robia femeii. Unde să mai găsesc Eu fe- 
meie care să sfinţească pe om, care să libereze pe om din ro- 
bie? Pofta femeii este diavol care-1 face pe om să joace cum 
voieşte pofta diavolului. Legea femeii i-a luat omului dreptul 
la libertate. O, adânc al fărădelegii! O, cum să-l eliberez Eu 
pe om ca să-l am şi ca să Mă bucur de truda lui, şi ca să-i dau 
plată pentru trudă, aşa cum am dat apostolilor Mei cu care am 
umblat pe pământ când Eu am avut nevoie de om lângă 
Mine? O, greu mai pot Eu să-l smulg pe om de lângă femeie 
ca să-l eliberez de robie şi de patimi şi ca să-l pun la lucru 
sfânt pentru Mine! O, greu mai pot să dau femeia de lângă 
om! Scris este în Scripturi: «Am văzut o femeie beată de sân- 
gele sfinţilor şi de sângele martorilor lui Iisus; şi văzând-o 
m-am uitat cu mirare mare; iar pe fruntea ei, scris nume 
tainic: Babilonul cel mare, mama desfrânatelor şi a urâciu- 
nilor pământului. Şi avea în mână pahar de aur, plin de 
urâciunile ei şi de păngărelile desfrănării ei. Şi are împără- 
ţie peste împăraţii pământului, căci este îmbrăcată în purpu- 
ră şi în stacojiu, şi împodobită cu aur şi cu mărgăritare şi cu 
găteli care farmecă, căci vine din adânc şi din fărădelege, iar 
cei ale căror nume nu sunt scrise de la întemeierea lumii în 
Cartea Vieţii, se vor mira văzând pe fiară că era şi nu este, 
dar se va arăta şi se va vădi». O, adânc al fărădelegii! Femeia 
se găteşte cu găteli şi cu purpură şi cu stacojiu, şi pe trup, şi 
pe buze, şi pe degete, şi pe ochi, şi îşi ţine bărbatul rob urâciu- 
nilor ei, iar cel ce slujeşte femeii este om fără de minte, fără 
de vedere, fără de auz. O, cum să-l eliberez pe om de femeia 
sa, care nu-i aduce nici un fel de folos? Omul îşi varsă sudoa- 
rea pentru femeia sa şi pentru urmaşi, şi Eu nu pot să Mă 
bucur de truda omului. O, nu este de folos omului să se însoa- 
re, dar cine este cel ce pricepe aceasta? 

lată, copilaşi, de ce plâng Eu, dar tot ce a făcut omul, 
se întoarce împotriva lui. Cel ce s-a împotrivit Făcătorului, a 
căzut rob, şi nu mai găseşte calea spre acasă. Eu i-am spus 
omului să nu cunoască răul, dar el n-a voit să fie credincios şi 
nu a împlinit porunca Mea. Dar Eu vin la voi ca să vă păstrez 
liberi pentru Mine şi să aduc prin voi înţelepciunea Mea peste 
om, şi să-l aduc pe om la pocăinţă şi la puterea credinţei, ca 
să poată prin credinţă şi prin faptele credinţei sfinte, şi să se 
aşeze omul întru venirea Mea veghind, căci omul pe pământ 
stă de veghe zi şi noapte neobosit ca să nu vin, dar ca să vin 
nu veghează omul. 

O, câtă veghe pe om ca nu cumva Eu să vin! Dar voi, 
vegheaţi zi şi noapte şi faceţi peste pământ arătarea Mea şi 
venirea Mea acum când nimeni nu se aşteaptă să vin. Dar vo- 
uă vă spun: acum fi-va să vin. Amin. Vă voi da putere şi aju- 
tor să-Mi pregătiţi calea spre oameni. Vă voi ajuta să scăpaţi 
de apăsări, că am putere să vă ajut. Cereţi, şi vă voi da. Cereţi, 
că Eu vă spun să cereţi. Cereţi ajutorul Meu, ca să împlinim 
pe pământ tot ce am proorocit Eu prin cartea Mea, care este 
cu voi. Mereu, mereu Mă scriu în ea, ca să fiu prin ea în mij- 

locul vostru aşa cum am fost în mijlocul lui Israel. Vă zidesc 
prin ea pentru zi de zi în lucru sfânt peste pământ. Vă bine- 
cuvintez mânuţele cu care-Mi scriu cuvântul. Vă binecuvin- 
tez guriţele cu care-Mi mărturisesc cuvântul prin care Mă 
aştern pe pământ cu împărăţia Mea, căci guriţele şi mânuţele 
şi picioarele voastre sunt cuvântul şi lucrarea şi mersul Meu 
peste pământ. Amin. 

Fiilor copilaşi, faceţi-Mi nume pe pământ, că Eu v-am 
făcut vouă, şi vă mai fac, căci numele Meu de la voi stă pe 
orice lucru săvârşit de voi în numele Meu. Nu vă îngrijoraţi 
că nu aveţi putere. Am Eu putere. Lucraţi în numele Meu, ca 
să fiu Eu Stăpânul, iar voi să fiţi copilaşi. Tot ce lucraţi, să fie 
al Meu, ca să fiţi şi voi ai Mei, că aşa lucrează cei ce sunt ai 
Mei. Voi slobozi spre voi ajutor mare, că e vremea să Mă de- 
săvârşesc prin voi şi prin ungerea pe care o aveţi de la Mine. 
Eu, fiilor, trebuie să fiu mereu în mijlocul vostru şi să Mă 
scriu cu voi peste pământ, ca să se ştie de jos şi până sus în 
cer şi până în toate laturile că voi aveţi Tată, şi că Tatăl ceresc 
vă spune vouă: copilaşi ai Lui, copilaşi de sus. Amin. 

O, fiecare îşi plânge averea când şi-o pierde. Aşa Mi-o 
plâng şi Eu, căci omul a fost averea Mea şi casa Mea şi nă- 
dejdea Mea. Am trimis, şi mai trimit încă pedepse pe pământ, 
ca să-Mi pregătesc calea, precum scrie în Scripturi, mai îna- 
inte de venirea Mea. Iată, tot ce a făcut omul, se va întoarce 
împotriva lui, căci le va pierde şi nu le va mai avea. Şi omul 
plânge că pierde. Aşa plâng şi Eu, căci mai întâi Eu am pier- 
dut. Acum e rândul celui ce M-a pierdut pe Mine, e vremea 
să le piardă şi el pe cele făcute de el. 

Eu Mă scriu cu voi pe pământ spre judecata omului 
care n-are pe Dumnezeu bogăţie, iar Tatăl Meu vă numeşte 
copilaşi ai Lui, copilaşi de sus, căci copilaşii au tată. O, cui 
mai poate spune Tatăl aşa cum vă spune vouă: „copilaşi"? 
Cine este copil, are tată, are stăpân, are apărător, are puterea 
tatălui de jur împrejur. Amin. Eu Mă scriu cu voi mereu peste 
pământ, iar Tatăl Meu vă spune vouă: copilaşi ai Lui pe pă- 
mânt, copilaşi de sus. Amin, amin, amin. 

Mai am să rânduiesc peste voi o lucrare, fiilor unşi 
peste pământ. Eu, Domnul Cel de sus, rostesc înainte cuvânt 
şi vă hotărăsc lucrul peste voi. în numele Tatălui şi al Fiului 
şi al Sfântului Duh, cobor binecuvântare peste apa cea care a 
izvorât pentru voi la fântâna căsuţei din deal, primul mărgă- 
ritar care va sta în jurul Sfintei Sfintelor Mele de la voi. în 
ziua de sobor a sfântului Ioan Botezătorul, care a avut lucrare 
înaintea venirii Mele acum două mii de ani, în ziua aceasta de 
praznic voi pune cuvântul Meu peste fântâna căsuţei din deal, 
ca să puteţi folosi apa ei spre binefacerile voastre cele de la 
Mine, şi vom pune peste ea patron şi stăpân pe proorocul Ilie, 
înaintemergătorul venirii Mele de azi. Şi voi aşeza îngerul 
fântânii căsuţei din deal, şi vom prăznui cereşte, aşa cum sunt 
la Mine şi la voi sărbătorile de pe pământ. Şi voi veni mereu 
şi vă voi adăuga lucru lângă lucru, că sunteţi lucrătorii Mei, 
şi cu voi îmi lucrez tot ce va rămâne, şi vă voi da ajutor la 
vreme, că fără Mine nu puteţi nimic, fiilor. O, mult ajutor tre- 
buie să vă dau, că vreau să vă scot de sub apăsările care vă 
apasă pe inimioare pentru grijile Mele, şi vreau să credeţi că 
vă voi ajuta numaidecât, căci credinţa sfântă poate totul în 
voi, în numele Meu. Amin. 

O, învăţaţi-vă unul pe altul veghea cea pentru Mine şi 
vegheaţi pentru lucrarea cea pentru Mine, şi fiţi cu mânuţele 
curate în lucrul vostru cel pentru Mine, că mare putere au în 
ele mâinile dezlegate între cer şi pământ. 

Fiilor, păstraţi bine numele Meu peste voi şi faceţi-Mi 
nume, că spre aceasta v-am ales dintre fiii oamenilor, şi tot 


neamul omenesc va vedea că Eu v-am ales pe voi, şi nu voi 
pe Mine. Fiilor, este cale lungă ca de la cer la pământ între cel 
ales de Dumnezeu, şi cel ce alege pe Dumnezeu. Fiilor, fiţi 
înţelepţi ca să întreceţi orice înţelepciune de pe pământ, căci 
v-am făcut stăpâni peste pământ şi v-am aşezat lucrători ca să 
lucrez prin voi Scriptura Mea cea din urmă, cerul cel nou şi 
pământul cel nou pentru cei ce vor moşteni în numele Meu 
peste cele ce vor fi. Amin, amin, amin. 

21 iunie/4 iulie 1999 

Sărbătoarea Naşterii sfântului Ioan Botezătorul 

Omul II face dator pe Dumnezeu când face fapte bune. Pământul e 
mamă pentru om, dar plânge apăsat sub lucrăturile omului, care nu 
vor mai fi. Se binecuvintează fântâna căsuţei din deal, care primeş- 
te de înger păzitor pe sfântul prooroc Ilie, ocrotitorul casei. 

obor la ieslea Mea în miezul zilei. Amin, amin, 
amin. 

Aş fi voit să ajung la voi în zori, ca să lucrăm tot lucrul 
de azi din zori, fiilor, dar voi sunteţi obosiţi şi sunteţi trudiţi, 
căci scris este în Scripturi: «Trupul stă împotriva duhului». 
Trupul este neputincios când este obosit şi neodihnit. El nu 
foloseşte la nimic pentru Du mn ezeu decât atunci când face 
cele ale lui Dumnezeu. Voi însă sunteţi copilaşii Mei, că v-am 
ales dintre fiii oamenilor ca să-Mi pregătesc lucrarea venirii 
Mele a doua oară pe pământ. Mă strecor printre grijile voastre 
cele trupeşti, ca să aduc din cer ceea ce este de preţ, să vă 
aduc cuvântul vieţii, fiilor, cuvântul care pune viaţă în tru- 
puri. Amin. 

E zi de praznic sfânt pe pământul de la voi. Vin să las 
putere şi binecuvântare şi har peste apa fântânii căsuţei din 
deal. De aceea vin. Fântâna proorocului Ilie, aşa numesc Eu 
această lucrare lucrată de Mine prin mânuţele voastre. Ioan, 
botezătorul Meu, pune harul său cel de la Mine peste apa din 
fântână, ca să aibă ea putere de curăţire a sufletelor, de pocă- 
inţă a inimilor, şi de ridicare a trupurilor spre lucru sfânt în 
trupuri. Amin. 

O, copilaşi, azi aş voi să stau mai mult cu voi, dar Mă 
uit la trupurile voastre obosite şi Mă strecor mai cu greu, că-Mi 
stau împotrivă neputinţele voastre, strâmtorările voastre, că 
numai griji vă înconjoară, fiilor veghetori în calea cuvântului 
Meu. Dar Eu vă spun aşa: cel ce aude cuvântul Meu ca să-l 
primească, se bucură, fiilor. De aceea mângâiaţi- vă în nepu- 
tinţe şi prindeţi curaj şi prindeţi putere, ca să biruiţi neputin- 
ţele trupului, că truda şi grijile vă slăbesc de tot. Alţii însă se 
mângâie cu cuvântul Meu, că nu sunt apăsaţi ca voi. 

Am rostit că voi veni numaidecât cu ajutor mare, şi voi 
lua apăsările de peste voi. Voi, pentru împlinirea planului 
Meu cel rostit prin cuvânt la voi, trudiţi din greu, că sunteţi 
săraci şi faceţi mereu ca văduva care a dat tot ce a avut pentru 
ea, şi a mai şi împrumutat apoi, ca să dea mai mult, şi să ră- 
mână şi datoare. 

Omul care-şi lasă degetele desfăcute când are, ca să ca- 
dă ceva şi pe jos, acela îl face dator pe Dumnezeu. Acela face 
aşa ca să-i dau Eu apoi îndoit şi întreit înapoi, şi Eu îi dau, căci 
cel ce caută aici plata, aici o primeşte, că Eu sunt un Dum- 
nezeu drept, şi nu rămân dator celui ce Mă împrumută. Voi 
însă nu M-aţi împrumutat, ci, din contra, aţi mai şi împrumu- 
tat ca să-Mi daţi ajutor să-Mi întocmesc văzut lucrul Meu cel 
binecuvântat, că v-am spus aşa: numele Meu de la voi stă pe 
orice lucru săvârşit de voi în numele Meu, ca să fiu Eu Stăpâ- 
nul, iar voi să-Mi fiţi fii şi moştenitori ai numelui Meu. Amin. 

Văduva săracă n-a dat pentru Mine ca să primească 
îndoit sau întreit. Ea a dat cu iubire, cu dor şi cu lepădare de 
sine, şi la ea nu s-a mai gândit, şi s-a gândit numai la Mine şi 
numai la numele Meu pe pământ. Altă văduvă n-avea decât 
un braţ de fân, şi nimic altceva nu mai avea, şi a adus tot ce a 
avut şi a pus înaintea Mea. Iată, taină mare vă spun. Fiţi atenţi 
pentru sufletele voastre ca să învăţaţi, şi ca să înveţe toţi cei 
care au venit la Mine, să fie lucrătorii Mei. Omului nu i se 
pune cât dă lui Dumnezeu. Omului i se pune cât îi rămâne lui, 
iar dacă este altfel, el nu-şi adună în cer, ci îşi primeşte plata 
îndoit şi întreit pe pământ, căci fiecare îşi adună acolo unde 
voieşte, acolo unde îi este inima, fiindcă scris este: «Unde 
este comoara omului, acolo este şi inima lui». 

Voiesc, fiilor, să vă dau hrană din destul, ca să ia cei 
fără de hrană, că tot omul de pe pământ e flămând şi e însetat, 
fiindcă nu mănâncă şi nu bea de la Mine, ci le ia pe toate de 
pe pământ. Voiesc, fiilor, să dau pământului ce-Mi cere. Vo- 
iesc, fiilor, să dau şi omului ce-Mi cere. Voiesc să dau, ca să 
nu rămân dator celui ce-Mi cere, şi să-i pot cere socoteală 
celui ce-i dau. Pământul îmi cere curăţirea şi spălarea lui şi 
uşurarea lui de fărădelegile de pe el. Geme pământul cu ge- 
mete lungi, că e mamă pământul; e mamă care-1 hrăneşte pe 
om, şi omul se întoarce împotriva lui, şi îl suge şi îl scurmă şi 
îl răstoarnă cu susul în jos, şi el stă martir sub piciorul omu- 
lui, sub făcăturile omului de pe el. Eu am spus pământului ce 
trebuie să dea omului. Omul însă nu s-a mulţumit cum am 
spus Eu, că e lacom omul. 

O, fiilor, nu uitaţi că voi trebuie să fiţi săraci în cele 
omeneşti. Nu uitaţi, fiilor, că voi trebuie să aveţi numai ce 
i-am spus Eu pământului să-i dea omului. Puţin, puţin, şi pă- 
mântul îşi va închide uşa împotriva lăcomiei omului, şi îşi va 
deschide gura împotriva trupului omului, căci omul a uitat ce 
este, a uitat că Eu i-am spus: «Pulbere eşti, şi în pulbere te în- 
torci, omule, că ai greşit prin semeţie». O, fiilor, nu uitaţi că 
voi trebuie să fiţi supuşi Mie, căci cel ce nu se supune, cade 
prin semeţie, cade în pulbere. Voiesc să fac din sufletele şi din 
trupurile şi din duhurile voastre judecată peste omul cel ieşit 
din om. Aceasta este lucrarea cea pe care o am de împlinit 
peste sufletele şi peste trupurile şi peste duhurile voastre. 
Amin, amin, amin. 

O, fiilor, nu uitaţi că trupurile voastre trebuie să slu- 
jească Mie, nu vouă, căci trupurile fiilor oamenilor stau îm- 
potriva Mea, că scris este: «Trupul pofteşte împotriva duhu- 
lui». Omul voieşte viaţa, cu duhul lui, dar cu trupul face 
moarte, iar faptele trupului întunecă mintea şi o duc la nepă- 
sare şi la deşertăciunea cu care ea se hrăneşte. 

Iată, copilaşi, lucrăm cu înţelepciune. Mergem să pu- 
nem harul şi binecuvântarea Mea şi a sfinţilor Mei peste fân- 
tâna căsuţei din deal, căsuţa cea dintâi de lângă Sfânta Sfin- 
telor. Vă binecuvintez apoi hrana cea pentru trup, şi vom po- 
posi iar în cuvânt, şi vom lucra atât cât a fost planul zilei de 
azi, ca să nu rămân de ruşine în faţa Tatălui şi a sfinţilor şi a 
îngerilor, şi să nu se fălească duhul cel rău împotriva Mea şi 
a voastră. O, avem de trudit pentru ca să-Mi împlinesc planul 
Meu cel văzut. Pământul îmi cere curăţirea şi spălarea lui. 
Omul îmi cere altceva, şi îi voi da şi omului ceea ce caută, dar 
îi spun omului să nu uite că tot ce a căutat şi tot ce a făcut el, 
este goană după vânt, fiindcă pământul îmi cere curăţirea lui, 
fiilor, iar în ziua curăţirii pământului se va dărâma tot ce a 
zidit omul, căci omul nu este ziditor decât pentru cele ce nu 
vor mai fi. Legea omului e omenească, şi tot ce este omenesc 
se va opri, căci ştiinţa nu va mai avea cale pe pământ. Tot ce 


a lucrat omul pentru el, şi unul pentru altul, se va dărâma, căci 
omul este călcător de legea lui Dumnezeu pentru legea lui. Şi 
de ce va fi aşa, fiilor? Va fi aşa pentru că pământul plânge la 
Mine, şi pentru că este scris să împlinesc şi să întorc împotri- 
va omului tot ce a făcut omul. Tot ce am zidit Eu, toate sunt 
supărate pe om prin îngeri, căci au înger toate cele zidite de 
Mine, şi plâng îngerii înaintea Mea ca să le dau bucuria pen- 
tru care au fost ei întocmiţi. 

Acum, fiilor, mergem la căsuţa din deal. Aduceţi înain- 
tea Mea slujbă de sfinţire a fântânii căsuţei din deal, căci 
omul trebuie să aibă de la Mine prin cerere, şi toate cele ce 
vor fi se vor întocmi la cererea omului lui Dumnezeu. Amin. 
Cereţi să se întocmească împărăţia Mea pe pământ. Cereţi să 
se împlinească Scripturile venirii Mele pentru cei sfinţi şi cu 
cei sfinţi, care au fost şi care sunt, că Eu v-am spus că sunt 
mulţi care n-au gustat moartea în vremea celor şapte mii de 
ani. O, cine mai cere împărăţia Mea peste pământ? Cereţi, fii- 
lor, să iasă Dumnezeu de sub robia omului, că Eu l-am tot slu- 
jit pe om, şi l-am slujit cu milă şi cu nădejde, fiindcă de aceea 
am venit, ca să slujesc, nu ca să Mi se slujească. Omul îşi 
slujeşte lui şi urmaşilor lui, şi nu poate să-Mi slujească Mie, 
că este legat cu alt stăpân, este legat pentru trup omul şi este 
legat pentru pofta trupului, dar voi, cereţi să împlinesc biru- 
inţa Mea, şi să se plece omul la legea cuvântului Meu cel nou, 
cel ce vine mereu, mereu cu Mine la voi, pentru omul cel fără 
de cărare. 

Vă las din cuvânt, ca să rostesc prin voi harul şi bine- 
cuvântarea cea de azi. în numele Tatălui şi al Fiului şi al Sfân- 
tului Duh, cobor har mare şi putere mare peste apa aceasta. 
Cobor sfinţire peste ea, ca să se facă sfânt cel ce va bea din 
ea. Cobor peste ea duh de pocăinţă pentru cei ce vor lua din 
ea spre pocăinţă. Numai pentru pocăinţă să ia omul din ea, 
căci cine va lua din ea cu duh de uşurătate, ea va lucra într-un 
fel pentru unii, şi în alt fel pentru alţii. Amin. Toate câte sunt, 
să le folosească omul spre pocăinţă pentru iertarea păcatelor, 
căci păcatele se iartă numai omului care rămâne în pocăinţă, 
nu şi celui ce iar şi iar le face. 

E vremea să vin văzut, şi de aceea bat la poarta casei 
omului. Sunt pe drum, şi omul se îndoieşte, şi omul îşi slujeş- 
te lui şi urmaşilor lui, ca pe vremea lui Noe, că aşa este scris 
că voi găsi când voi veni. Dar voi, vegheaţi, că aveţi de trudit 
ca să-Mi împlinesc venirea şi ca să dau fiecăruia după cum 
scrie în Scripturi. 

Binecuvântată să vă fie masa cea pentru fiinţă şi guri- 
ţele şi mânuţele şi picioruţele şi cuvântul şi lucrul şi umbletul. 
Eu sunt cu voi ca să vă binecuvintez şi ca să am de la voi bi- 
necuvântare, fiilor. 

Eu vă aştept din nou să vă aşezaţi înaintea cuvântului 
Meu, că iar voi fi cuvânt peste voi atât cât a fost planul zilei 
de azi, fiilor. Amin, amin, amin. 

* 

E u, Domnul, Mă las în carte şi Mă întocmesc cu- 
vânt pentru această zi de praznic, atât cât este de 
cuvântat azi. Aveţi grijă, fiilor, de lucrurile Mele, că vi le dau 
să le îngrijiţi prin viaţă sfântă, căci toate sunt sfinte pentru cei 
sfinţi. 

Când lumea din jur vede că voi lucraţi făcând faptă din 
cuvântul Meu cel adus de Mine la voi ca să-l împlinesc văzut 
şi să fiu adevărat în cuvânt, lumea zice că voi vă adunaţi 
bogăţii. O, nu sunt ale voastre cele ce lucraţi voi în numele 
Meu. Sunt ale Mele, fiilor, precum şi voi sunteţi ai Mei. Ele 

sunt planul Meu pe care voi îl împliniţi. Ele sunt greul Meu 
pe care-1 trudesc ca să fie pe pământ. Ele sunt numele Meu, 
şi sunt pietre de aducere-aminte ale petrecerii Mele cu voi 
cuvânt peste pământ. Voi, pentru împlinirea planului Meu 
peste pământ, trudiţi din greu, că sunteţi săraci. Voi nu faceţi 
ca omul cel ce Mă face dator dacă-Mi lucraţi, voi nu-Mi lu- 
craţi ca să Mă faceţi dator, că nu căutaţi plată pe pământ, ci 
căutaţi ca numele Meu să fie peste tot lucrul săvârşit de voi 
peste pământ, ca să fiu Eu Stăpânul, că Eu am zis să-Mi faceţi 
nume pe pământ. 

Cine-Mi face Mie nume, acela are numele lui lângă 
numele Meu, că Eu aşa plată lucrez omului care se dă Mie cu 
totul, şi numai aşa are omul numele său lângă numele Meu, 
dar omul cel ce trăieşte pentru sine şi pentru cei asemenea lui 
ca să-şi facă el nume şi rang între oameni, acela este om 
semeţ şi nedrept cu el însuşi şi cu cei asemenea lui. Când nu- 
mele omului nu-Mi foloseşte Mie, acela nu este nume, chiar 
dacă este scris cu litere mari peste timp, şi nu-i foloseşte 
omului aşa nume decât numai pentru judecata cea de la Mine, 
căci am zis că tot ce face omul pe pământ, se va ridica îm- 
potriva lui. Cel ce-Mi face Mie nume, acela are nume numai 
dacă nu se semeţeşte, numai dacă nu Mă scoate pe Mine dator 
că Mi-a făcut nume. 

O, tată, bine este să fie omul sărac între oameni, dar nu 
toţi săracii sunt săraci umiliţi, căci cine este din fire semeţ, nu 
scapă de acest păcat nici dacă este sărac de cele de pe pământ. 
Vine lumea să vă vadă, şi vă întreabă când vă vede că staţi cu 
hotar între voi şi lume pentru locul Meu de la voi, vă întreabă 
dacă vă numiţi aleşii Mei, dacă vă credeţi aleşi. O, lumea este 
învăţată cu nume. Omul din lume e semeţ din fire, şi ceea ce 
culege, aceea mănâncă. Voi însă nu sunteţi din fire semeţi, că 
aşa am voit Eu, nu voi, că Eu îl folosesc pe omul umilit cu 
inima şi cu fapta, îl folosesc şi pe el, şi pe Mine, căci este de 
folos tot ce fac Eu pe pământ cu omul. Numele omului nu-Mi 
foloseşte Mie când Mă slujesc Eu de el, ci îi foloseşte lui, nu- 
mai dacă este umilit, numai dacă nu se semeţeşte, numai dacă 
nu Mă scoate dator că Mi-a făcut nume. Când Eu spun vouă 
să-Mi faceţi nume pe pământ, vă pun la lucru în numele Meu, 
şi vă pun să puneţi numele Meu peste lucrul ce-1 lucraţi, vă 
pun să Mă cereţi peste lucrul vostru cu binecuvântarea Mea. 
Tot ce fac Eu cu voi, Eu vă dau să faceţi, dar mai întâi vă spun 
să cereţi ce vă dau să faceţi, şi de aceea v-am spus că toate 
cele ce vor fi se vor întocmi la cererea omului lui Dumnezeu. 
Amin. 

Fiilor, spuneţi voi, ce este omul lui Dumnezeu? Cum 
poate fi omul om al lui Dumnezeu? Spuneţi, fiilor, căci omul 
pe pământ se îngâmfă şi zice că este ales şi că este omul lui 
Dumnezeu. Spuneţi, fiilor, că Eu vă ascult. Amin. 

O mul lui Dumnezeu este acela care face şi 
împarte împărăţia lui Dumnezeu peste pă- 
mânt şi peste oameni; este cel care aşează peste el legea cea 
sfântă a poruncilor lui Dumnezeu, păzind-o cu sufletul, cu 
trupul şi cu duhul său; este cel care îi arată omului păcatul cel 
împotriva lui însuşi şi cel împotriva lui Dumnezeu; este cel ce 
aude pe Dumnezeu şi se aşează să împlinească fără părtinire 
cuvântul dat lui de Dumnezeu. Omul lui Dumnezeu este cel 
ce-1 face nume lui Dumnezeu prin umilinţă şi prin lepădare 
de sine, necăutând răsplată. Omul supus lui Dumnezeu este 
omul lui Dumnezeu. 

O fiilor, vă încerc înţelepciunea ca să arăt 
^ omului cel îngâmfat creşterea pe care v-am 
dat-o, înţelepciunea pe care o dau Eu omului supus Mie, 


omului care nu mai are nimic pentru el, ci numai pentru 
Mine. Iar Eu, Domnul, la cererea omului lui Dumnezeu, vin 
din cer pe pământ şi întocmesc împărăţia cerurilor, precum 
scrie în Scripturi să împlinesc, şi dacă împlinesc, omul semeţ 
nu va mai avea loc pe pământ, căci Eu pe pământ vin cu îm- 
părăţia cerurilor, şi prăbuşesc împărăţia oamenilor. Amin, 
amin, amin. 

Fiilor, sămânţa este mică, dar dintr-o sămânţă se face 
copac mare. Voi sunteţi sâmburelui pe care Eu l-am semănat 
pe pământ ca să crească din el copac mare în care se adună 
păsările cerului, aşa cum este scris. învăţaţi pe omul care 
caută pe Domnul, învăţaţi-1 să-şi capete libertatea pe care o au 
păsările cerului, fiilor. învăţaţi omul să iasă din robie, căci vai 
celui pe care-1 voi găsi sub robie când voi veni! Eu am venit 
să liberez pe robi, ca să poată veni spre împărăţia cea din cer. 
Em am venit să dezleg pe cei legaţi şi să le spun să-şi ia cru- 
cea şi să-Mi urmeze Mie, căci cel legat nu poate veni după 
Mine ca să-l conduc spre ţara cu care vin Eu pe pământ. 

Să vină omul să-Mi slujească Mie, că Eu am venit pe 
pământ ca să aşez pe el zidire nouă, ţară pentru sfinţi, iar cel 
ce vine, să fie atent la Scriptura care spune aşa: «Cel ce va fi 
pe casă, să nu se coboare să-şi ia lucrurile din casă. Cel ce 
va fi în ţarină, să nu se întoarcă înapoi să-şi ia haina, căci vai 
celor însărcinaţi şi vai de cei ce vor apleca în zilele acelea, 
care n-au mai fost încă de la începutul lumii şi nici nu vor 
mai fi, dar ele pentru cei aleşi vor fi scurte». Fiilor, învăţaţi 
pe cel ce vine după Mine să nu aplece inima spre cele ce are, 
spre cele ce şi-a agonisit, spre cele ce şi-a lucrat, căci vai 
celor ce vor apleca în ziua chemării lor, căci scris este: «Cine 
va căuta să-şi scape viaţa sa, o va pierde, iar cine o va pier- 
de, o va dobândi», căci «în noaptea aceea vor fi doi într-un 
pat şi unul va fi luat, iar celălalt va fi lăsat», şi «unde va fi 
stârvul, acolo se vor aduna vulturii». Iar această mărturisire 
şi acest cuvânt al Meu, care este vestea împărăţiei Mele, se va 
vesti în toată lumea şi la toate neamurile, precum este scris 
despre sfârşitul care va veni după aceasta. 

O, proorocul mincinos merge din loc în loc, că are 
bani. Oamenii de pe pământ sunt slabi de înger şi se vând unii 
pe alţii şi unii altora. Fărădelegea îl sfârşeşte pe om, şi Evan- 
ghelia Mea străbate de la o margine la alta, precum este scris 
înaintea venirii Mele. Iată, fiilor, de ce zic Eu că e vai de omul 
care-şi face nume pe pământ, căci omul e ca iarba, şi trebuie 
să fie umilit şi nu semeţ. Cine este umilit, este ocolit de multe 
păcate, de multe curse, iar cine este semeţ, acela îşi primeşte 
viaţa pe pământ, din bogăţii, din ranguri şi din semeţie. Eu 
vin cu cuvânt hrănitor de suflete la voi, ca să-i dau omului de 
veste că nu veghează, şi că Eu vin pe neştire, căci pământul 
geme cu gemete lungi, ca să-l spăl de relele şi de nepăsarea 
omului de pe el şi de trupurile care-1 întinează zi şi noapte cu 
desfrânări şi cu petreceri diavoleşti. Puţin, puţin, şi pământul 
se va face nou prin curăţire. Proorocul Ilie va împlini această 
Scriptură a curăţirii pământului şi îmi va netezi calea, căci 
Eu, şi cu sfinţii, şi cu îngerii, am gătit totul pentru venirea 
Mea cu ei. 

Glasul lui Ioan Botezătorul străbate timpul, şi strigă de 
lângă Mine Ioan: 

O oamenilor, faceţi roade vrednice de pocă- 
inţă, că vine botezul cel cu foc, iar voi sun- 
teţi departe de Dumnezeu. Vine suferinţa peste trupuri, căci 
Domnul curăţă aria Sa pentru venirea Sa, şi va aduna grâul în 
jitniţă, iar pleava va arde-o cu foc nestins. Intraţi pe poarta 
cea strâmtă, căci calea fărădelegii duce la pieire, şi pe ea au 

încăput mulţimi şi iar mulţimi. Calea cea strâmtă este poartă 
îngustă, dar duce la viaţă. Năvăliţi spre ea, voi, fii ai oame- 
nilor, şi feriţi-vă de profeţii minciunii, că numai haina lor e de 
oaie, iar pe dinăuntru sunt hrăpăreţi ca lupii. Uitaţi-vă la roa- 
dele lor, că nu se culeg struguri din scaieţi şi nici smochine 
din ciulini. Pomul bun face roade bune, iar pomul rău face 
roade rele şi se taie şi se aruncă în foc. Iată, după roadă cu- 
noaşteţi dacă voiţi să cunoaşteţi, căci în împărăţia Fiului lui 
Dumnezeu va intra numai cel ce face voia Tatălui Său, nu 
oricine Ii zice: „ Doamne, Doamne“. 

O, oamenilor, cei ce profeţesc fără să facă voia lui 
Dumnezeu, cei ce fac minuni înaintea oamenilor ca să se dea 
drept Dumnezeu, curând, curând vor auzi din gura Domnului: 
«Depărtaţi- vă, şi nu vă îngrămădiţi spre Mine, voi, cei ce 
lucraţi fărădelegea în numele Meu. Eu niciodată nu v-am cu- 
noscut pe voi, căci oricine aude cuvintele Mele şi nu le împli- 
neşte, acela este nerod, care şi-a clădit casa pe nisip». 

O, fii ai oamenilor, faceţi roade vrednice de pocăinţă, 
căci orice pom care face roade rele, curând, curând se taie şi 
se aruncă în foc. Amin, amin, amin. 

I ată, Eu, Domnul, am slobozit, după două mii 
de ani, glasul lui Ioan, spre pocăinţa oame- 
nilor. Cel ce nu are de unde învăţa lucrarea pocăinţei, să vină 
la Mine dacă vrea să înveţe, că pe pământ sunt numai profeţi 
ai minciunii, care spun cele bune, dar ei nu le fac. 

Cel ce voieşte să vină după Mine, să se lepede de sine 
şi să-şi ia crucea, ca viaţă, şi aşa să vină. Amin. Dar care cruce 
să şi-o ia? Să-şi ia, oare, crucea lui şi necazurile lui şi în- 
curcăturile faptelor lui? O, nu aşa să se înţeleagă această 
Scriptură, ci aşa să se înţeleagă ea: să-şi ia omul crucea pe 
umeri aşa cum Mi-am luat-o Eu, de M-am dus cu ea pe 
Golgota ca să fiu răstignit. Acolo să-Mi urmeze Mie omul. 
Să-şi ia omul crucea răstignirii şi să se aşeze pe ea, şi aşa să-Mi 
urmeze; aşa, răstignit, căci cel nerăstignit este liber şi face fă- 
rădelegi cu trupul său. Să-şi lase omul crucea lui cea ruşinoa- 
să şi să ia crucea slavei, crucea răstignirii prin care lumea este 
moartă pentru el, iar el, mort pentru ea, căci faptele lumii sunt 
viaţa iadului pe pământ, oglinda iadului în care omul se uită 
şi îşi vede faţa. Eu, Domnul, M-am lăsat în carte cu acest cu- 
vânt pentru ziua aceasta a pocăinţei: să-şi ia omul crucea răs- 
tignirii, aşa cum am luat-o Eu, şi să-Mi urmeze Mie, ca să 
scape de cele ce au să vină peste pământ pentru curăţirea fără- 
delegii de pe el, căci fărădelegea şi trupurile ei se vor topi ca 
ceara curând, curând. 

Voi, fiilor de la iesle, slujiţi-Mi Mie şi Evangheliei 
venirii Mele, ca să Mă vestesc cu ea de la margini la margini, 
după cum şi fac, şi ca să aduc ziua sfârşitului fărădelegii a 
tot pământul. Iar cel ce voieşte să-şi scape viaţa, acela şi-o 
va pierde, şi cel ce şi-o va da pentru Evanghelia venirii Mele, 
acela şi-o va câştiga, şi îşi va lua crucea şi îmi va urma 
lepădându-se de sine şi iubindu-Mă pe Mine. 

Lucraţi la zidirea celor ce vor rămâne, fiilor. Lucraţi în 
numele Meu tot ce lucraţi. Aşa să lucraţi voi, căci oamenii 
care zidesc pentru Mine, zic ei, biserici şi mănăstiri, le dau 
apoi oamenilor, nu Mie, şi se fălesc aceştia cu numele Meu. 
O, zidirile bisericilor şi mănăstirile trebuie să fie pentru cei 
ce-Mi slujesc Mie zi şi noapte, nu pentru lume, nu pentru 
slava cea deşartă a omului care se face slujitor al Meu de la 
el citire ca să se îngâmfe el cu numele Meu înaintea celor ce 
nu ştiu ce înseamnă Dumnezeu. Toate bisericile lumeşti, din 
cărămidă şi din piatră, se vor dărâma la porunca Mea, şi va 
rămâne pe pământ biserică vie, biserică cerească, cu slujitori 


cereşti şi cu fii cereşti pe pământ, prin biserica Mea cea vie. 
Amin. 

Lucraţi la zidirea celor ce vor rămâne, fiilor. învăţaţi-i 
pe cei ce Mă caută cu voi să ştie ce înseamnă Dumnezeu cu 
omul. Faceţi-Mi nume între oameni, fiilor. Daţi Evanghelia 
împărăţiei cerurilor peste pământ de la margini la margini, că 
aşa este scris mai înainte să vin, şi apoi vin, că acum e vremea 
să vin. Amin, amin, amin. 

24 iunie/7 iulie 1999 

Duminica a şasea după Rusalii 

Ploaia care vine pe pământ la rugăciunea omului sfânt, este ploaie 
sfântă. Proorocie: toate grădiniţele din jur vor fi ale Sfintei 
Sfintelor Domnului. 

C opilaşi ai cuvântului Meu, Eu sunt Cuvântul 
Tatălui Savaot. Sunt Fiul Tatălui. Mă las deasu- 
pra voastră în grădină. Amin. 

Am făcut din voi rugători la Dumnezeu. Aduceţi Dom- 
nului rugăciune şi slavă, că voiesc prin ruga voastră să dau 
ploaie sfântă din cer peste pământul de la voi, ca să vă crească 
roadele pământului, fiilor. Ploaia care vine la rugăciunea 
omului sfânt, aceea este ploaie sfântă, ca şi omul care o cere. 
Fiţi sfinţi, fiilor, că numai lucruri sfinte avem de lucrat pe 
pământ. Fiţi sfinţi zi şi noapte, fiţi la veghe, că Eu, Domnul, 
fac întâi cuvântul fiecărei zidiri, fiecărei fapte, fiecărei împli- 
niri, şi numai apoi împlinesc, şi prin voi împlinesc. Rugaţi-vă 
să gătesc ploaia, că plăcut îmi este să lucrez cu voi, dar şi 
vouă să vă placă, fiilor. Cereţi, ca să vă dau, că am, şi dau ce- 
lui ce-Mi cere. Pământul de la voi e pământul Meu, nu e al 
vostru; e pământ sfânt, pentru că e al Meu şi are peste el cu- 
vântul Meu. Tot ce aveţi voi este al Meu, şi voi răscumpăra 
cu voi împărăţia cerurilor pe pământ. Voiesc să gătesc norii, 
ca să vină deasupra voastră şi să ude grădina de la voi şi gră- 
diniţele cele din jur, căci toate în jur vor fi sfinte ale Sfintei 
Sfintelor curând, curând. Eu, Domnul, voi împlini acest cu- 
vânt. Amin. La Mine nu e greu să împlinesc dacă am om cre- 
dincios, care să stea înaintea Mea şi să-Mi ceară ceea ce Eu îi 
spun să ceară. Omul când îmi cere nu aude şi el ce spune, ca 
să aud şi Eu. Mulţi fac rugăciune, şi fac multă când fac, dar 
ei nu aud ce spun, că sunt semeţi şi sunt împrăştiaţi în ale lor, 
şi pe Mine Mă strigă numai să-i ajut în ale lor. Mulţi stau în 
genunchi şi fac rugăciune, mulţi citesc cărţi întregi de ru- 
găciuni, dar păcat că nu aud şi ei ce citesc. Iată, aşa este în bi- 
sericile lumeşti, unde este lume, nu creştini. Dar voi sunteţi 
copiii Mei, şi Eu v-am învăţat ce este rugăciunea cea plăcută 
Mie. Creştinii din lume care nu sunt împliniţi, aceia nu sperie 
pe satana, căci nu botezul şi crucea ajung omului ca să fie 
creştin, ci e creştin acela care are putere de sus, putere cereas- 
că în suflet, cu care să facă împlinită rugăciunea lui cea spre 
Dumnezeu. 

Fiilor, aduceţi Domnului rugăciune pentru ploaie sfân- 
tă peste grădinile de la voi. Aduceţi cântare sfântului prooroc 
Ilie, ca să împlinesc prin el rugăciunea voastră, că el este îna- 
intemergător al Meu, precum este scris, la venirea Mea cea de 
a doua pe pământ. Amin. Şi apoi, copilaşi ai cuvântului Meu, 
pregătiţi veghea, că suntem în ajun de sărbătoare pentru apos- 
tolii Mei cei din cer, cei cu care am călătorit pe pământ acum 
două mii de ani. Vin cu ei la voi, fiilor. Le vom da mângâiere 
în grădina de la voi. Le vom da prilej de mărturisire a îm- 
părăţiei cuvântului Meu. Le vom da scaunele de judecată, că 
le-am promis că ei vor judeca pentru Israel. Ei au fost israe- 

liţi, precum şi Eu am fost, dar ei au ascultat de venirea Mea 
cea de acum două mii de ani şi n-au făcut ca restul poporului 
Israel, care s-a semeţit ca să nu cunoască pe Dumnezeu. 
Acum două mii de ani ei au făcut ce aţi făcut voi azi, care nu 
v-aţi împietrit inimile la glasul cuvântului Meu din vremea 
aceasta. De aceea Tatăl Meu v-a făcut rugători spre El pentru 
împlinirile Scripturilor împărăţiei cerurilor pe pământ, acum, 
în vremea voastră, vremea cea din urmă. 

Fiilor, uniţi-vă cu cerul prin rugăciune adevărată, căci 
cerul e unit cu voi, ca să împlinească tot ceea ce cereţi voi la 
porunca cuvântului Meu care vă spune să cereţi. Amin, amin, 
amin. 

28 iunie/ 11 iulie 1999 

Sărbătoarea sfinţilor apostoli Petru şi Pavel 

Iudeii cunosc legea, iar creştinii o împlinesc. Domnul dă apostoli- 
lor Săi cele douăsprezece scaune de judecată pentru Israel cel după 
trup. Creştinul cel adevărat are putere de sus. Raiul se câştigă prin 

pocăinţă. 

culaţi-vă întru întâmpinarea Mea, copilaşi ve- 
ghetori în grădină. Vin în zori, şi lucrăm cuvânt 
în carte. Amin. Vă am cale de coborâre a Mea cuvânt pe pă- 
mânt. Vă încălzesc inimioarele ca să pot pătrunde Eu în ele 
cu tainele mântuirii pentru voi şi pentru cei ce iau de la Mine 
cuvântul înţelepciunii cereşti. Amin. 

Omul de pe pământ le trece pe toate prin cămara min- 
ţii, şi de aceea pierde adevărul tainelor Mele cele din veac şi 
până în veac, dar Eu sunt adevărat prin cele de nepătruns ale 
Mele, căci omul care lucrează cu mintea, rămâne rece pentru 
tainele Mele. Aşa a păţit poporul Israel pe vremea când Eu 
M-am născut israelit din Fecioară la porunca Tatălui Savaot, 
Care grăise prin prooroci taina venirii Mele în al şaselea veac 
de oameni. 

Eu mereu, mereu vă încălzesc inimioarele, fiilor, ca să 
fac din ele casă caldă pentru Mine şi pentru tainele Mele cu 
care vin să le împlinesc, aşa cum Mi-am împlinit acum două 
mii de ani taina naşterii Mele din Fecioară. Israel însă n-a voit 
să priceapă, şi s-a împietrit şi cu mintea, şi cu inima, căci 
Isaia a zis: «Cu urechile vor auzi şi nu vor înţelege, şi cu ochii 
se vor uita, dar nu vor vedea, căci inima acestui popor s-a 
învârtoşat». Dar Eu, Domnul, Cel născut din Fecioară în 
Israel, Eu, Cel răstignit pe cruce de Israel, Eu, Cel înviat din 
răstignire spre judecata lui Israel, M-am înălţat la Tatăl apoi, 
ca să pot din nou veni de la Tatăl. Şi am venit. Toate erau 
scrise în prooroci, şi aşa le-am împlinit, aşa cum erau scrise. 
O, proorociile nu sunt mincinoase, şi ele se împlinesc, căci 
întru Mine se împlinesc toate, şi sunt taine de nepătruns pen- 
tru cei împietriţi la glasul proorocilor Mei. 

Am venit din cer la voi cu apostolii Mei cu care am 
călătorit pe pământ acum două mii de ani. Hai să le dăm 
mângâiere în grădina Mea de la voi. Hai, fiilor, să le facem 
loc ca să mărturisească din nou taina cea din veac ascunsă şi 
nepricepută de îngeri şi de oameni. Hai să le dăm scaunele de 
judecată pentru Israel, că aşa le-am promis, fiindcă în proo- 
roci este scris: «Domnul va judeca pe poporul Său». Amin. 

O, ucenici preaiubiţi, israeliţi credincioşi, voi nu v-aţi 
învârtoşat inima la glasul Meu care v-a chemat să umblaţi cu 
Mine pe pământ şi să fiţi pescari de oameni pentru masa îm- 
părăţiei cerurilor. O, ucenici credincioşi, am aruncat năvodul 
în mare şi am adunat în el peşti de tot felul. L-am tras la mal 


apoi, şi am şezut şi am ales ce era bun, iar ce era rău am arun- 
cat. V-am ales pe voi, că v-am făcut credincioşi cu inima, şi 
Mi-am împrăştiat cuvântul vieţii veşnice la toate popoarele, 
prin voi, mărturisitorii Mei de atunci şi până azi, căci Scrip- 
turile Mele şi ale voastre mărturisesc aceasta, şi n-are omul ce 
pune în locul lor drept adevăr. Acum, după două mii de ani, 
când Eu vin cu sfinţii pe pământ, după cum este proorocit să 
vin, iată- Mă cu voi în foişorul cel de azi al adunării cerului pe 
pământ. Mă adun la sărbători cereşti cu îngerii şi cu sfinţii, că 
am foişor de poposire în ţara românilor, noul Meu Israel, un 
popor luat din români ca să însămânţez prin el cerul, împă- 
răţie veşnică cu omul cel credincios. Vă mângâi cu fiii Mei 
cei din grădină. Am deschis porţile grădinii, şi pe porţi am 
intrat cu voi în grădină, că am şi azi fii credincioşi ca şi voi. 
Vă mângâi, că aţi suferit pentru Evanghelia Mea. Vă cuprind 
la piept, că sunteţi vii, precum Eu sunt. Vă dau prilej să măr- 
turisiţi şi azi, după două mii de ani, că Eu sunt locaşul vostru, 
Ierusalimul cel din cer coborât cu sfinţii pe pământ, şi vă dau 
cele douăsprezece scaune, pentru ca să vă aşezaţi spre jude- 
cata lui Israel. Amin, amin, amin. 

O binecuvintează, Doamne, soborul aposto- 
lilor Tăi în grădina cuvântului Tău de azi, 
în ţara românilor. Ea este cea dintâi şi cea de pe urmă, după 
cum Tu ai orânduit. Amin. 

Noi, soborul cel din cer al apostolilor Tăi, ne-am adu- 
nat în numele Tatălui şi al Fiului şi al Sfântului Duh, împreu- 
nă cu mărturisitorii Tăi de azi, Doamne. Suntem rămăşiţa lui 
Israel, căci scris este în prooroci: «Chiar de va fi Israel cât 
nisipul mării, rămăşiţa lui se va mântui, şi va crede, şi va 
mărturisi cuvântul adevărului». 

Ce-i foloseşte celui ce cunoaşte legea din scoarţă în 
scoarţă dacă nu o împlineşte, Doamne? Dar cel ce s-a făcut 
creştin după adevăr, acela a ruşinat pe israelit, iar noi rostim 
cuvânt şi spunem aşa: iudeii cunosc legea, iar creştinii o îm- 
plinesc. Amin. 

Tu ai fost semnul trimis de Tatăl la Israel, Doamne, că 
Isaia proorocul, aşa a grăit prin Duhul: «Domnul va da lui 
Israel semn: iată, Fecioara va zămisli şi va naşte fiu şi Ii va 
pune numele Emanuel». 

Am venit din cer pe pământ cu Tine, Doamne, că e 
vremea venirii Tale după două veacuri de la plinirea tainei 
naşterii Tale din Fecioară. Am venit aici, unde Tu ai scaunele 
de judecată aşezate pentru Israel şi pentru toate popoarele, că 
ai deschis procesul neamurilor, după cum era scris în proo- 
roci. Noi, soborul apostolilor Tăi israeliţi, ne aşezăm pentru 
judecata poporului Israel pe cele douăsprezece scaune, după 
numărul celor douăsprezece seminţii ale fiilor lui Israel. Bi- 
necuvintează împlinirea acestei Scripturi, binecuvintează in- 
trarea sfinţilor Tăi, Doamne! Amin, amin, amin. 

am binecuvântat pe pământ, şi v-am bine- 
cuvântat în cer, şi iar vă binecuvintez pe 
pământ după două mii de ani, pentru ca să vă aşezaţi pe cele 
douăsprezece scaune pe care Eu vi le dau, o, iubiţi ucenici. 
Mărturisiţi cuvântul adevărului peste poporul Israel care s-a 
împietrit de atunci şi până azi. Aşez lângă voi încă douăspre- 
zece scaune, şi pe ele stau cei doisprezece fii ai lui Iacov, care 
s-a numit Israel, şi din care s-a întocmit acest popor. Ei vor fi 
martorii mărturisirii voastre, iar Eu voi judeca apoi făptura lui 
Israel. Amin, amin, amin. 

N oi, soborul apostolilor Tăi cei din cer, aşa 
grăim, Doamne: Domnul Se îndură de po- 
porul Său şi înalţă pe cei blânzi, şi pe cei smeriţi îi încununea- 

ză cu biruinţă ca să preamărească pe Domnul cu gura lor, iar 
sabia cea cu două tăişuri este în mâna Lui, şi Se răzbună pe 
necredincioşi şi pedepseşte noroadele şi leagă pe împăraţii lor 
în obezi, şi pe mai-marii lor în cătuşe de fier, şi îndeplineşte 
cu ei hotărârea Sa, precum este scris. Amin. 

Cele douăzeci şi patru de scaune stau aşezate în mijlo- 
cul României, ţara judecăţii Domnului, iar pe ele stau două- 
zeci şi patru de bărbaţi israeliţi. Jumătate din ei vin de la în- 
ceputul lui Israel, iar jumătate din ei vin de la sfârşitul lui 
Israel. Ei au avut credinţa să stea înaintea lui Dumnezeu pen- 
tru Israel. Amin. Pe cel credincios nu-1 poate nimeni judeca, 
dar el poate judeca pe toţi pentru Dumnezeu. Cel ce trimite 
cuvântul Său pământului, este Domnul, al Cărui cuvânt alear- 
gă repede; este Domnul, Cel ce vesteşte cuvântul Său lui Ia- 
cov, îndeplinind îndreptările şi judecăţile Sale lui Israel. 
Amin. 

Ascultaţi, voi, fii ai lui Israel! Ce-i foloseşte celui care 
cunoaşte legea din scoarţă în scoarţă dacă nu o şi împlineşte? 
Iată, învăţătura şi viaţa nu se iau de la cei învăţaţi, căci omul 
necăjit îi mulţumeşte celui ce-i dă dacă-i dă bine, şi nu se uită 
dacă e deştept sau prost cel ce-i dă lui milostenie şi viaţă. 
Credeţi voi în prooroci? Ştim că credeţi. Proorocii şi-au făcut 
nume, lor, şi poporului lor, mărturisind dreptatea lui Dum- 
nezeu. Aşa lucrăm şi noi, cei ce am fost ucenici credincioşi 
Adevărului Care a venit din cer pe pământ în mijlocul lui 
Israel acum două mii de ani când voi v-aţi împietrit ca să nu 
credeţi, şi ca să împliniţi proorocia lui Isaia care zice: «Cu 
urechile veţi auzi, dar nu veţi înţelege, şi cu ochii vă veţi uita, 
dar nu veţi vedea, căci inima acestui popor s-a învârtoşat, şi 
cu urechile aude greu, şi ochii lui s-au închis, ca nu cumva să 
vadă cu ochii, şi să audă cu urechile, şi cu inima să înţeleagă 
şi să se întoarcă, şi Eu să-i tămăduiesc pe ei». 

Atunci Domnul a plecat pribeag, cu harul Său pe braţe, 
şi Şi-a ales din nou loc pentru El. A făcut un popor nou, şi 
l-a peţit şi l-a numit ţara întoarcerii Lui la sfârşitul timpului, 
ţara strălucirii, pentru cele ce a aşezat El peste ea acum, la 
capătul vremilor; ţara românilor, care s-a ridicat din Hristos, 
la propovăduirea trimişilor Lui. în ea ne-a aşezat Domnul şi 
nouă scaunele de judecată pentru Israel, căci suntem israeliţi. 
în ţara lui Israel nu avem cum sta, din pricina necredinţei lui 
Israel, din pricina semeţiei lui Israel, dar noi suntem israeliţi 
pe pământ şi în cer, şi suntem vii prin credinţa în Iisus Hris- 
tos, Care a venit pe pământ prin Fecioară, împlinind prooro- 
cia lui Isaia prin poporul Israel. Voi însă n-aţi crezut, şi v-aţi 
împietrit. Acum, noi, rămăşiţa cea aleasă de Dumnezeu prin 
har, rostim peste voi cuvânt şi spunem: Avraam şi seminţia lui 
nu prin lege au primit făgăduinţa că vor moşteni lumea, ci 
prin dreptatea din credinţă, căci dacă moştenitorii sunt cei ce 
au legea, atunci credinţa a ajuns zadarnică, iar făgăduinţa s-a 
desfiinţat, de vreme ce legea aduce pricină de mânie. Dar 
unde nu este lege, nu este nici călcare de lege. Aşa că făgădu- 
inţa este din credinţă, ca să fie din dar şi să aibă temeinicie 
pentru toţi: şi pentru cei ce se ţin de lege, şi pentru cei ce se 
ţin de credinţa lui Avraam, căruia Domnul i-a spus aşa: 
«Pusu-te-am pe tine părinte al multor neamuri, şi aşa va fi 
seminţia ta». Amin. 

Au nu ştiţi voi că legea are putere asupra omului atât 
timp cât el este în viaţă? căci femeia măritată e legată de 
bărbatul său prin lege atât timp cât el trăieşte, şi dacă bărbatul 
îi moare, e slobodă de lege. Aşa şi noi, am murit faţă de lege 
prin Hristos şi prin trupul Lui, ca să fim ai Lui, ai Celui înviat 
din morţi, ca să rodim lui Dumnezeu întru înnoirea Duhului, 


nu în vechimea slovei. Legea este sfântă şi duhovnicească, şi 
porunca este sfântă şi bună şi dreaptă, dar trupul e de carne şi 
e vândut sub păcat. Dar Iisus Hristos ne-a izbăvit de trupul 
morţii acesteia, ca să fim ai Lui întru înnoirea Duhului. Amin. 
Noi suntem martorii învierii lui Hristos, pe Care Dumnezeu 
L-a înviat, şi a pus pe vrăjmaşii Lui aşternut picioarelor Lui. 
Să ştie toată casa lui Israel că Cel răstignit de ei a fost făcut 
Domn şi Hristos. 

Pătrundeţi-vă la inimă, voi, fii ai lui Iacov, că noi sun- 
tem israeliţi, şi suntem martorii acestor împliniri. Pocăiţi-vă 
de păcatul necredinţei şi botezaţi-vă ca şi noi în numele lui 
Iisus Hristos spre iertarea păcatelor voastre, ca să aveţi Duh 
Sfânt, şi cu El să pătrundeţi tainele cerurilor, care vin pe pă- 
mânt cu Iisus Hristos, Cel Care vine a doua oară de lângă 
Tatăl. El este piatra cea neluată în seamă de voi, zidarii, dar 
ea a ajuns piatra din capul unghiului, şi întru nimeni altul nu 
este izbăvire, căci nu este sub cer nici un alt nume dat nouă, 
oamenilor, prin care să fim izbăviţi. 

Noi am dat cu tărie în părţi mărturia învierii lui Hristos, 
şi n-am dat pentru bani nimănui harul puterii de sus, care era 
în noi ca să putem mărturisi adevărul tainei lui Iisus Hristos, 
căci ne-am dăruit Lui cu ascultare, fiindcă Moise a spus fiilor 
lui Israel: «Prooroc ca mine vă va ridica din fraţii voştri 
Domnul Dumnezeul nostru; de El să ascultaţi». Dar pe care 
dintre prooroci nu i-au prigonit părinţii voştri pentru că au 
vestit mai dinainte sosirea Celui drept? căci voi aţi primit le- 
gea cu rânduială de la îngeri, şi n-aţi păzit-o. 

Voi citiţi în prooroci. Credeţi voi în prooroci? Ştim că 
credeţi. înţelegeţi, oare, ce citiţi în prooroci? O, cum să înţe- 
legeţi dacă n-aţi primit să vă călăuzească cineva? «El ca o 
oaie spre junghiere S-a adus înaintea celui ce-L tunde; aşa nu 
Şi-a deschis gura Sa. Cu judecată nedreaptă a fost osândit, 
dar neamul Lui cine-l va spune? căci El pentru cei păcătoşi 
Şi-a dat viaţa», aşa era proorocit în Scripturi. 

Acum venim noi, căci suntem vii în veacul veacului, şi 
ne-a dat Hristos scaunele de judecată pentru voi, cei din Israel 
care n-aţi crezut, căci ceea ce aţi căutat n-aţi dobândit, pe 
când cei aleşi dintre voi au dobândit, iar voi, ceilalţi, v-aţi îm- 
pietrit, precum este scris: «Le-a dat Dumnezeu duh de toro- 
peală, ochi ca să nu vadă şi urechi ca să nu audă până azi» 
şi «prin căderea lor le-a dat neamurilor mântuirea, ca Israel 
să râvnească la ele». 

Venim spre voi să vă aţâţăm râvna, căci dacă înlătura- 
rea voastră a adus împăcarea lumii, ce va fi primirea voastră 
la loc dacă nu o înviere din morţi? Mulţime de neamuri au 
primit adevărul cel prin Hristos, şi după cum acestea altădată 
n-au ascultat de Dumnezeu, dar acum miluiţi au fost prin 
neascultarea voastră, tot aşa şi voi, n-aţi ascultat până acum, 
ca prin mila Lui, dată lor, să fiţi şi voi acum miluiţi dacă pri- 
miţi pe Fiul lui Dumnezeu. Amin. 

Veni-va vremea, şi este venită, când morţii aud glasul 
Fiului lui Dumnezeu. Destupaţi-vă urechile şi daţi cu alifie la 
ochi, voi, popor al lui Israel, că noi suntem dintre voi, rămă- 
şiţă aleasă prin har, ca să mijlocim la Dumnezeu pentru tot Is- 
raelul care va învia la glasul Fiului lui Dumnezeu, Care vine 
după două mii de ani Judecător de la Tatăl, ca să dea fiecăruia 
după fapte. Amin, amin, amin. 

Pecetluieşte, Doamne, cu pecete de foc cuvântul apos- 
tolilor Tăi adunaţi în sobor de sfinţi în grădina jeţului Tău de 
judecată, căci ţara românilor este noua Ta ţară, ţara întoarcerii 
Tale pentru Israel şi pentru toate noroadele de pe pământ. îm- 
plineşte, Doamne, învierea morţilor. Noi suntem martorii în- 

vierii Tale, de acum două mii de ani şi până azi, iar azi măr- 
turisim din România. Ea este cea dintâi şi cea de pe urmă, 
după cum Tu ai orânduit. Amin, amin, amin. 

E u, Domnul şi învăţătorul vostru, vă pece- 
tluiesc credinţa voastră cea din cer despre 
ţara Mea cea de azi, cea dintâi şi cea de pe urmă. Când am 
făcut cerul şi pământul, ea a fost prima mână de uscat în mâna 
Mea când a ieşit pământul din ape, iar acum ea este cea de pe 
urmă, şi este, şi fac din ea oază de salvare, barcă de izbăvire 
pentru cei sfinţi de pe pământ, ca să Mă împlinesc în ea cu 
Scriptura aşezării pe pământ a împărăţiei cerurilor pentru cei 
drepţi, pentru cei cu putere de sus în ei. 

Eu cu greu îl trag pe om pe drumul scăpării. Omul 
merge cu greu spre cer, că are multe în spate, şi aşa merge; 
merge cu casa lui în spate, ca melcul. Creştinul cel adevărat 
are putere de sus, are putere cerească în suflet şi cu ea biruie 
lumea şi trupul şi pe diavol, dar creştinul de azi nu are putere, 
chiar dacă este botezat. Diavolul şi lumea nu se sperie de cel 
botezat, de cel însemnat cu semnul crucii dacă acesta nu are 
putere de sus. Acela e ca semnul de om făcut din cârpe şi pus 
prin livezi şi prin grădini ca să-şi ferească oamenii roadele de 
păsările care strică, dar păsările nu se sperie de aşa ceva. 
Creştinii sunt şi tari, şi slabi, iar Eu, Domnul, când bag nă- 
vodul în mare ca să adun în el peşti de tot felul, îl trag apoi la 
mal, şi şed şi adun ce este bun, iar ce este rău arunc. Creştinii 
cei tari sunt ca peştii cei mari care trăiesc în ape amare, sunt 
cei ce înoată în apa încercărilor şi a suferinţelor, şi sunt birui- 
tori, iar cei slabi caută apa dulceţilor lumeşti, şi nu sunt creş- 
tini buni. De aceea Eu folosesc încercări mari pentru cei ce au 
putere de sus prin credinţa lor, că nu e bună blândeţea când e 
vorba de taina mântuirii omului. Firea omului e veche, şi se 
poate trezi în omul cel nepăsător în veghe, şi îl poate ucide 
din nou pe cel ce se scoală din amorţire ca să fie viu, ca să fie 
creştin dăruit lui Dumnezeu. Firea nu trebuie îmblânzită, ci 
trebuie omorâtă, trebuie ţinută legată prin cruce, prin răstig- 
nire şi prin naştere de sus. Creştinul cel slab cu viaţa îşi aduce 
aminte numai când şi când de Dumnezeu. Sunt mulţi care 
stau nepăsători, făcându-Mă dator lor pentru câte un pic de 
milostenie semenilor lor, dar la aceia le dau plata pe pământ, 
iar când pleacă de pe pământ, nu vin la Mine, căci raiul se 
câştigă prin pocăinţă. Ea este fapta care-1 aduce pe om la 
Mine, şi fără ea nici o faptă nu are răsplată în cer, ci numai pe 
pământ. 

Creştinul de azi, şi învăţătorul de azi, nu luminează în- 
tre oameni, căci oamenii nu văd viaţă cu lumină în ei. Pavel 
apostolul aşa spunea: «Nu ascultătorii, ci împlinitorii cuvân- 
tului se vor mântui». Aşa era şi pe vremea apostolilor Mei de 
atunci. Mulţi morţi căutau să stea pe picioare printre cei vii, 
care erau trup lângă trup în numele Meu, slujindu-Mi şi 
mergând cu Mine la război împotriva necredinţei. La războiul 
cel sfânt oştenii stau unul lângă altul, uniţi întru Mine, iar cel 
ce moare biruit de duhul rău, dacă rămâne pe picioare, merge 
printre cei vii fără să se vadă că e mort. O, greu mai era şi 
pentru ucenicii Mei cei de atunci! Mulţi se îmbulzeau să intre 
în biserică şi să cadă grei pe trupul bisericii. O, câtă învăţătu- 
ră slobozeam şi atunci prin cei ce Mă mărturiseau, dar cei fără 
de putere de sus se strecurau pe furiş, căci se temeau de mâ- 
nia Mea, dar roade de pocăinţă nu făceau, şi cuvintele lor nu 
şi le îngropau, şi îmi băgau intrigi între cei uniţi lângă Mine. 

A fost odată un om înţelept, căruia cineva a venit să-i 
destăinuie o faptă auzită din lume. El i-a spus aşa: „Dacă ai 
auzit aceasta şi nu ştii de e adevărat, sau dacă nu este ceva 


bun, sau dacă nu-mi aduce folos, du-te şi îngroapă-ţi vorbele 
pe care vrei să mi le spui “. 

O, ce frumos ar fi să se scuture om pe om de orice de- 
şertăciune şi să se roage om pentru om lui Dumnezeu pentru 
mântuire! Rugăciunea trebuie să atingă cerul, ca să-i dea 
cerul putere de sus creştinului, iar dacă ea nu dă omului darul 
puterii de sus, omul nu ştie ce este rugăciunea. Trudesc din 
greu ca să ajungă din loc în loc peste tot pământul Evanghelia 
păcii Mele, că voiesc să-l împac pe om cu cerul, fiilor din gră- 
dină. Vă am judecători peste tot neamul de pe pământ care-şi 
zice creştin şi care nu are putere de sus în faptă, în credinţă şi 
în rugăciune. Oftez din greu, că pe nicăieri nu pot curăţi de 
trupuri moarte pe cei ce se unesc în numele Meu ca să se dea 
Mie cu viaţa. Peste tot, mai mult trupuri moarte decât vii, dar 
vouă v-am spus prin Duhul: «Ieşiţi şi vă osebiţi şi nu vă atin- 
geţi de cei morţi, ca să fiţi primiţii Mei, şi Eu să vă fiu Dum- 
nezeu şi să pot umbla cu voi din loc în loc, păzindu-vă de cei 
morţi». 

O, e mare minune să fie pe pământ biserică vie. Fiilor, 
ce este această taină: biserică vie? Cei slabi se mint unii pe 
alţii întru această taină. învăţătorii lor îi duc cu vorba, dar nici 
ei nu sunt vii. Ce este, fiilor, această taină: biserică vie? Spu- 
neţi, că vă ascult. Amin. 

A colo unde sunt împlinitori ai poruncilor şi 
ai cuvântului, acolo unde se strâng cei ce 
s-au răstignit faţă de păcat şi de lume şi de diavol, acolo unde 
trăiesc în pocăinţă fără capăt fraţi împreună, făcând numai 
voia lui Dumnezeu şi unindu-se cu Dumnezeu prin biserică şi 
prin sfinţenie, acolo este biserică vie, iar dacă în ea se stre- 
coară farul de cele sfinte şi cel fără haină de nuntă şi cel ce 
nu cunoaşte voia lui Dumnezeu în trup, acolo se strică taina 
bisericii şi viaţa bisericii şi curăţenia bisericii, şi nu mai este 
biserică vie acolo, din pricina amestecării cu cei morţi din lu- 
me, care nu preţuiesc cele sfinte prin viaţă sfântă în trupul 
bisericii. 

O fiilor, o, fiilor, o, fiilor, oftez din greu, că e 
^ marc minune să fie pe pământ biserică vie, 
şi de aceea grăiesc cu voi, şi vă pun să grăiţi şi voi cu Mine, 
ca să dezleg cu voi tainele cele nepătrunse de mintea omului. 
Mintea omului e casă rece, şi nu vrea omul să-Mi dea inima, 
ca prin ea să-l fac să priceapă dezlegarea tainelor Mele cele 
de nepătruns de mintea omului. Pe voi însă v-am aşezat îna- 
intea Mea ca să vă am Mie. Adunaţi-Mi Mie ucenici ca şi voi, 
fiilor, ca să fac un Israel mare în mijlocul neamului român, 
învăţaţi-i pe cei ce Mă caută cu voi să ştie ce înseamnă să 
vină omul la Dumnezeu şi să fie omul cu Dumnezeu; şi le 
spuneţi că Eu sunt un Dumnezeu gelos, şi îl pot avea Mie nu- 
mai pe cel neîmpărţit cu inima şi cu iubirea şi cu credinţa. 
Daţi de veste celor ce Mă caută cu voi să nu-Mi facă greutăţi, 
să nu apese pe voi, să nu ceară de la voi, să nu vă caute pe 
voi, ci să caute pe Dumnezeu. Amin. Căutaţi în Scripturi la 
învăţătura apostolilor Mei pentru cei ce se voiau a fi în obştea 
slujitorilor Mei. Cine se apropie ca să se lase greu peste voi, 
acela să se înţelepţească din Scripturile apostolilor Mei care 
au trudit atunci din greu pentru neînţelepciunea celor ce se 
voiau un trup cu cei ce trudeau slujind Evangheliei Mele. 
Acum din nou am deschis cerul, şi iar Mă împart cu Evanghe- 
lia Mea de la margini la margini şi vă am pe voi, care trudiţi 
din greu lângă Mine în mijlocul unui neam necredincios şi 
păgân cu viaţa. 

înmulţiţi cuvântul învăţăturii Mele, fiilor, ca să fac în 
mijlocul neamului român un Israel sfânt şi mare prin sfinţenie 

şi prin lepădare de sine înaintea Mea. E plin pământul de 
trupuri, iar Duhul Meu este fără casă. Voiesc să cadă munţii 
cei semeţi la glasul Duhului Sfânt, Care- Şi are casă la voi. 
Voiesc să se aplece tot omul să audă glasul Meu cel din gră- 
dină, glasul Meu cu voi, glasul care strigă pe om să intre sub 
stăpânirea Mea, ca să fac ţară de sfinţi pe pământ, iar Eu să 
fiu Stăpânul, precum în cer aşa şi pe pământ. Amin, amin, 
amin. 

29 iunie/ 12 iulie 1999 

Sărbătoarea de opt ani de la punerea pietrei de temelie 
a Sfintei Sfintelor Noului Ierusalim 

Când Domnul spune: „astăzi", omul spune: „mâine". Pe pământ e 
numai noapte prin fărădelege şi prin minciună. Veacul nou este 
veacul sfinţilor. Domnul lasă cuvânt mângâietor peste alesul Său, 

Irineu. 

M ă las de lângă Tatăl lângă voi cuvânt, fiilor 
străjeri în grădina cuvântului Meu. Toţi cei din 
cerul nevăzut vă ştiu că-Mi sunteţi iesle de coborâre a Mea pe 
pământ în zilele din urmă. Mereu, mereu trebuie să stau cu 
voi cuvânt între oameni, că e vremea judecăţii din urmă, şi ea 
se face prin cuvânt. El este începutul săvârşirii fiecărei îm- 
pliniri. Amin. 

Sunt cu voi şi cu cerul în zi de sărbătoare peste grădina 
Mea de azi, ziua când Eu, Domnul, Mi-am înfipt pe pământ 
primul ţăruş al împărăţiei Mele văzute, căci lucrarea cuvân- 
tului Meu cu voi a fost descoperită văzut între cer şi pământ 
în ziua a douăzeci şi doua a lunii a şaptea, acum opt ani, fiilor. 
Voi apoi aţi făcut faptă împlinită, iar Eu M-am arătat oame- 
nilor cuvântând din mijlocul grădinii Mele de la voi. M-am 
arătat cu voi biserică văzută, viaţă cerească în om, că aceasta 
înseamnă biserică, iar grădina de la voi am gătit-o de sărbă- 
toare şi am pus peste ea chivotul Meu. Masă de altar este gră- 
dina Mea de la voi, şi pe ea, chivotul Meu în care stă mărtu- 
rie pentru judecată cuvântul Meu peste pământ, cerul cuvân- 
tând pământului. Aceasta este taina grădinii Mele întocmită 
cu voi şi la voi, şi taina chivotului Meu de pe ea, în care stă 
ziua judecăţii, cuvântul Meu peste pământ, care spune: „As- 
tăzi! Dar vrăjmaşul Meu, omul, se ridică mereu şi îşi spune: 
„Mâine, nu astăzi". Eu zic mereu: „Astăzi, omule!", iar omul 
zice mereu: „Mâine Pământul însă geme la Mine cu gemete 
lungi, şi îmi aşteaptă cuvântul topirii fărădelegii de pe el. 
Acum zece zile am rostit cuvânt şi am zis la voi: «Voiesc să 
cadă munţii la glasul Duhului Sfânt, Care-Şi are casă şi 
scaun la voi. Voiesc să se aplece tot omul să audă glasul Meu 
cel din grădină, glasul judecăţii, care strigă pe om». Şi când 
am zis acest cuvânt, l-am şi împlinit, şi am clătinat munţii şi 
am prins sub ei pe om. 

O, fiilor, să se oprească omul la cuvântul Meu şi să 
vadă că Eu sunt Dumnezeu Preaînalt pe pământ, şi că sunt 
cetate tare pentru cei ce cred în măreţia cuvântului Meu, care 
se face faptă de judecată peste necredincioşi. Am carte de ju- 
decată întocmită la voi, şi este scris în ea că voi sta de vorbă 
cu beţivii şi cu desfrânaţii, prin apă şi prin cutremur. Beţivii 
au strâns împotriva lor mare de băutură, şi iată, marea iese din 
matca ei şi îşi înghite prada. Desfrânaţii au ridicat împotriva 
lor pământul de sub ei, şi iată, pământul se scutură şi se 
prăbuşeşte peste om, şi dacă oamenii nu vor veni spre pocă- 
inţă, toţi vor pieri la fel. Dar omul nu mai are minte. Lumea 
se distrează, şi nu se pocăieşte pentru cei ce pier la glasul cu- 
vântului Meu. O, cât de mare este nepăsarea omului căzut din 


Dumnezeu! lată, munţii Mă ascultă şi cad când le spun să 
cadă, dar omul nu se apleacă spre pocăinţă şi spre rugăciune 
ca să-l ocrotesc şi ca să-l iert şi ca să-l înviez pentru ziua 
slavei Mele. Numai un picuţ de vreme mai este, şi slava Mea 
răsare peste tot pământul, ca soarele care răsare dimineaţa 
peste toată făptura. Numai o clipă, şi voi împlini cel din urmă 
cuvânt scris în Scripturi: ziua venirii Mele cu slavă pe pă- 
mânt. îmi pregătesc pic cu pic această zi, şi îmi curăţesc dru- 
mul venirii, şi fac să odrăslească din loc în loc pământul, la 
glasul cuvântului Meu. Omul se scoală greu spre pocăinţă şi 
spre iubire de Dumnezeu, căci cel ce nu se scoală când Eu zic 
„Astăzi! acela nu se scoală nici mâine, căci omul este min- 
cinos când îşi zice „Mâine", şi intră sub judecata cuvântului 
Meu, care a spus „Astăzi! 

O, copilaşi cu care Eu Mă mângâi în durerile aşteptării, 
o, fiilor credincioşi, n-am ce să mai ridic spre pocăinţă, căci 
omul a întinat toate zilele, şi Mie nu-Mi dă nici o zi ca să Mă 
odihnesc şi Eu de durerea care vine de la despărţirea de Mine 
a omului. Pentru om toate zilele sunt la fel, toate sunt ale lui, 
dar tot ce este al omului e numai noapte, fiilor, noapte în mie- 
zul zilei, căci scris este: «Omul se poticneşte pe timp de zi, că 
e noapte pe pământ». O, numai păcat, numai noapte pe pă- 
mânt, numai fărădelege, numai minciună, căci lumina omului 
este minciună. Mă plâng şi Mă tângui, şi plâng cu Mine sfinţii 
şi îngerii, că e numai noapte în calea venirii Mele. Nu mai 
văd să vin, şi iată, vin în vreme de noapte şi e pustiu peste tot. 
Voi însă rugaţi-Mă pentru venirea Mea, căci rugăciunea 
aceasta vă hrăneşte dragostea de Dumnezeu, dragostea care 
creşte numai prin rugăciunea cea simţită cu inima, dragostea 
care luminează calea venirii Mele, fiilor, că e numai noapte 
pe pământ. Amin, amin zic vouă: voi întinde mâna şi voi lovi 
în lumina cea făcută de om şi Mă voi răzbuna pe facerea 
omului, că omul face numai minciună în tot ce face, şi stă 
împotriva Mea cu semeţie şi zice că Eu nu pot, şi că poate el. 
Eu pot mai mult decât el, dar ca să vadă că pot, trebuie să-i 
arăt că pot. Şi îi voi arăta într-o clipeală, căci voi întinde mâna 
şi voi cuvânta şi voi nimici într-o clipă toată facerea pe care 
omul o face ca să stea cu ea împotriva puterii Mele. Vin din 
prooroci cu acest cuvânt, nu vin de azi. Azi îl rostesc din nou, 
că e vremea să-l şi împlinesc, căci cupa fărădelegii s-a vărsat 
şi prinde în calea ei fărădelegea. Dar cel ce voieşte să vină 
după Mine, să vină. Să vină cel ce voieşte să vină. Amin, 
amin, amin. 

O, fiilor, o, fiilor, o, fiilor, nu vine omul. El stă lângă 
cele făcute de el, şi acolo îl găseşte venirea Mea. Nu mai tre- 
buie să spună omul să cadă munţii peste el, că nu cu gura stri- 
gă omul prăpădul peste el, ci cu toate câte face el împotriva 
lui Dumnezeu, şi de aceea v-am spus Eu vouă că văduva cea 
săracă din Evanghelie se va vesti în toată lumea, odată cu 
Evanghelia Mea cea împotriva bogaţilor care sunt judecaţi de 
bogăţiile lor, căci bogăţiile lor se ridică împotriva lor şi îi ni- 
micesc, iar văduva cea săracă şi banul ei judecă pe cei bogaţi 
care n-au pe Dumnezeu. Cei săraci sunt judecătorii bogaţilor, 
căci săracii dau lui Dumnezeu, şi sunt iubiţi pentru umilinţa 
lor, iar bogaţii îşi închid mâna, şi sunt depărtaţi de la mila lui 
Dumnezeu, din pricina semeţiei lor. Omul îşi face case mari 
din bogăţii nedrepte, şi îşi pierde mintea, nemaigândindu-se 
la răspunsul care va fi să-l dea lui Dumnezeu. Munca omului 
nu este cinstită, fiindcă nimic nu face omul pentru Dumne- 
zeu. Moare omul muncind pentru el şi pentru numele lui şi 
pentru urmaşii lui, şi nimic n-are omul la Dumnezeu. Nu ştie 
omul semeţ ce este fapta cea bună pentru cer atunci când dă 

să se fălească cu faptele lui bune. Nu poate omul să facă faptă 
bună, şi nu vrea să creadă că nu poate. Fapta bună este atunci 
când omul îl dă pe Dumnezeu omului, şi apoi îi dă omului 
ajutor să-L aibă pe Dumnezeu. Numai cel care face aşa 
cunoaşte ce este fapta bună cea pentru cer. în zadar îi dă omul 
pâine săracului dacă săracul acela nu are pe Dumnezeu în el. 

Fiilor din grădină, voi sunteţi cei care faceţi bine lui 
Dumnezeu, căci v-am învăţat, şi voi aţi ştiut ce este fapta cea 
bună. De unde să ştie omul dacă nu învaţă de la Mine? Voi 
trăiţi pentru Mine, voi lucraţi pentru Mine, voi ajutaţi pe 
sfinţi, căci cei ce s-au dat Mie cu viaţa lor şi cu lucrul lor între 
pământ şi cer, aceia sunt sfinţii Mei pe pământ, şi cu ei îmi 
fac popor nou, Ierusalim nou şi veac nou, că lumea şi fără- 
delegile ei sunt veac vechi. Daţi-Mă pe Mine celui ce vine 
după Mine şi după voi. Aceasta este milostenia pe care o pu- 
teţi voi da celui care cere milă de la voi, căci voi sunteţi săraci 
de cele pământeşti, fiindcă omul în zadar are tot ce are el. Voi 
însă aveţi bogăţie pe Dumnezeu; voi Mă aveţi pe Mine izvor 
de înţelepciune şi de mângâiere şi de ocrotire şi de veşnicie 
peste voi, şi vă dau veacul cel nou, ca să-l lucraţi, fiilor, şi să 
fie pe pământ veacul cel nou peste care Eu sunt Stăpân cu 
cele sfinte ale Mele în om. 

Rugaţi-vă pentru venirea Mea, căci rugăciunea aceasta 
vă hrăneşte dragostea de Mine, fiilor. Rugaţi-vă cu inima 
plină de rugăciune, şi sfântă să vă fie rugăciunea. Amin, 
amin, amin. O, ce este rugăciunea sfântă? Cine este omul care 
aduce Mie rugăciune sfântă? Deschideţi guriţa şi spuneţi, că 
Eu ascult răspunsul vostru şi îl aşez înaintea celor care nu au 
înţelepciune, spre judecata lor. Amin, amin, amin. 

R ugăciunea sfântă este Duhul lui Dumnezeu 
Care Se roagă în om. Ea cere cu suspine pe 
cele sfinte, ca să se aşeze peste omul care se roagă. Pe ea 
numai omul sfânt ştie s-o ridice la cer, fiindcă rugăciunea 
sfântă îl ia pe om de pe pământ şi îl duce în cer, acolo unde 
este comoara inimii lui. Dacă omul se roagă cerului pentru 
cele de pe pământ ca să le aibă, omul acela nu a pătruns cu 
mintea şi cu inima taina rugăciunii sfinte. Nimic nu trebuie 
să-I ceară Domnului omul rugător, decât pe Domnul Stăpân 
peste fiinţa lui, iar cele de trebuinţă lui, sunt grija Domnului. 
Numai o grijă are omul care aduce lui Dumnezeu rugăciune 
sfântă: grija de a-I sluji lui Dumnezeu prin tot ceea ce lucrea- 
ză el cu sufletul, cu duhul şi cu trupul lui. Rugăciunea sfântă 
este cea care-L aduce pe Do mn ul locuitor şi Stăpân în sufle- 
tul, în duhul şi în trupul omului sfânt. 

E u, Domnul, zic: amin, şi pecetluiesc cuvân- 
tul vostru şi îl pun de mărturie, fiilor, că 
v-am dat creştere sfântă, ca să lucraţi la planul împlinirii îm- 
părăţiei Mele pe pământ cu voi şi cu cei ce Mă au prin voi, că 
am făcut din voi porţile prin care cei mântuiţi intră întru îm- 
părăţia veacului nou pe care Eu, Domnul, l-am adus peste voi. 
Voi sunteţi fiii veacului sfânt, că aceasta înseamnă veac nou, 
iar veacul nou este numai veacul sfinţilor, aşa cum veacul 
vechi este numai veacul păcătoşilor, care şi-au ales ca iubire 
şi ca viaţă păcatul, zidul despărţitor între om şi Dumnezeu. 

Eu, Domnul, pecetluiesc înţelepciunea voastră şi o pun 
judecător peste orice înţelepciune care voieşte să se numească 
înţelepciune. Eu, Domnul, vă am pe voi porţi prin care Eu 
intru ca să Mă desăvârşesc cuvânt de mântuire sau de judeca- 
tă peste pământ. Amin. Cei care au învăţat pe pământ carte 
despre Mine, aceia dau să intre la Mine prin vechimea slovei. 
Dar poarta Mea sunteţi voi, cei înnoiţi prin Duhul, şi cine nu 
va intra pe porţi, acela nu va intra la Mine. Nu sunt porţi pen- 


tru cer slujitorii bisericii din lume, căci ei sunt pământeşti şi 
caută scaune şi ranguri, şi caută să se ascundă de lumina 
cuvântului Meu, care străjuieşte pământul din grădiniţa Mea 
de la voi. Le voi trimite bubă rea şi suferinţă, aşa cum Mi-au 
umplut ei de mălură grâul învăţăturii Mele, căci ei n-au îm- 
plinit sfinţenia Mea în ei, şi îşi tot caută scaune în locurile 
dintâi, în numele Meu. Le voi trimite curând, curând mălură, 
ca să le mănânce grâul şi orzul, şi vor huli pe Dumnezeu din 
pricina durerilor şi a bubelor lor, dar de faptele lor nu se vor 
pocăi. Voi porunci îngerului să arunce cosorul şi să adune în 
teascul mâniei Mele via pământului, căci cei ce se numesc via 
Mea, fac negoţ necinstit în numele Meu, şi îl fac pe om să se 
culce, cum că Eu nu mai vin. Ei n-au urmat sfinţenia Mea, dar 
s-au vrut mari. O, mare este numai cel sfânt cu inima şi cu 
trupul şi cu duhul, şi altfel de mărire nu este mărire. 

Geme pământul cu gemete lungi, gem strămoşii, care 
aşteaptă învierea morţilor, iar pe pământ e numai desfrânare, 
şi duhul învăţăturii sfinte strigă cu suspine îndelungi să vin. 
Şi dacă strigă. Eu vin, şi iată cum vin: vin şi nimicesc din loc 
în loc desfrânarea şi trupul ei, minciuna şi trupul ei, nepăsarea 
şi trupul ei, şi voi începe cu capii care s-au voit mari în nu- 
mele Meu peste oameni, şi îi voi ruşina şi le voi spune că ei 
nu pot nimic, fiindcă Eu, Domnul, sunt Cel ce sunt şi Cel ce 
pot. Eu sunt Cel ce grăiesc cuvânt, ca apoi să-l împlinesc. 
Amin, amin, amin. 

M-am scris în cartea zilei de azi cu sărbătoare din cer 
peste grădină, ca să pecetluiesc taina acestei zile când Eu, 
Domnul, am aşezat prin voi piatra de temelie a veacului nou, 
peste care Eu sunt Stăpân cu cele sfinte ale Mele pentru cei 
sfinţi. Să spună omul cât o vrea să spună că voi sunteţi se- 
meţi, că omul cel mare de ruşine spune aşa, şi se ascunde sub 
minciuna cuvintelor lui. Eu însă Mă mărturisesc pe Mine în- 
sumi prin voi, şi vă numesc porţile dintre cer şi pământ, pe 
care poate intra la Mine cel ce voieşte să intre împlinind po- 
runcile din porţi întru trăire sfântă pentru venirea Mea. Eu vin 
prin porţi, căci sunt Păstorul Cel bun, Cel adevărat. Eu sunt 
cu cei umiliţi, iar de cel ce petrece în duhul slavei omeneşti, 
Mă ascund şi îi dau duh de toropeală, duhul măririi de sine 
prin care omul se crede că stă pe picioarele lui. 

Aş voi să-l mângâi pe cel îndurerat şi umilit de slujito- 
rii bisericii din lume, pe cel defăimat pentru numele Meu, pe 
arhiereul Meu Irineu, care este în lanţuri, că M-a iubit când 
Eu am avut nevoie de iubirea lui şi de credinţa lui, căci am 
voit s-o trezesc cu blândeţe pe România, dar ea, prin cei ne- 
credincioşi de peste ea, n-a voit. Acum o trezesc Eu, şi îi spun 
că necredinţa ei nu Mi-a tăiat calea spre ea, căci Eu sunt îm- 
părat peste Sion, vestind porunca Mea, şi zic: fiilor din gră- 
dină, ziceţi cu cuvântul, şi Eu vin. Rugaţi-Mă pentru venirea 
Mea, căci cei mari în duhul lor ar voi să le lungesc timpul lor. 
Pământul însă plânge la Mine şi îmi spune să vin şi să-l curăţ 
de mândria omului de pe el. Am voit să lucrez cu blândeţe 
venirea Mea pentru România, că e ţara venirii Mele a doua 
oară de lângă Tatăl, Judecător peste pământ. N-am fost primit 
să vin cu duhul blândeţii, căci mai-marii României şi ai bise- 
ricii din ea, M-au făcut demon şi Mi-au defăimat pe cel prin 
care am voit s-o împac cu Tatăl şi s-o trezesc spre slava zilei 
Mele. N-am găsit pe nimeni demn pentru Mine şi pentru pre- 
gătirea zilei slavei României prin venirea Mea la ea. N-am 
găsit pe nimeni între cei ce-şi zic biserică a Mea, n-am găsit 
decât pe el, şi l-am trimis să bată şi să Mi se deschidă, ca să 
intru cu ziua slavei Mele pentru România. Acum, cupa milei 
s-a golit, dar s-a umplut cupa mâniei Mele, căci România 




Anul 1999 


1251 


M-a primit cu necredinţă pentru cel trimis de Mine din mijlo- 
cul ei. Acum, dau poruncă îngerilor să meargă din loc în loc 
vărsând cupa curăţirii, ca să se stârpească duhul necredinţei 
din calea slavei Mele, căci Eu Mă slăvesc peste România cu 
slava cuvântului Meu, şi îi ruşinez pe cei necredincioşi din ea. 

Mă apropii de cel îndurerat pentru numele Meu şi îi 
mângâi fruntea pe care am semnul Meu, şi întăresc semnul de 
pe fruntea lui. El va sta înaintea Mea pentru cei ce iubesc 
numele Meu şi cuvântul Meu în ziua venirii Mele. Acum opt 
ani l-am pus cuvânt de mărturie, şi faptă împlinită am făcut 
din mărturisirea lui, şi el a împlinit peste pământ temelia cu- 
vântului Meu pentru veac nou de nou Ierusalim peste Româ- 
nia, prin poporul Meu din ea, poporul cuvântului Meu, popor 
de copii născuţi de sus, la auzul glasului lui Dumnezeu, Care 
este cuvântând peste grădina aceasta. Iar pentru plata necre- 
dinţei voi trimite mălură, ca să mănânce grâul şi orzul cu care 
s-au falit oamenii bisericii, care nu ştiu să aşeze înaintea Mea 
biserică, şi voi cere din mâna lor sângele celor ce pier pentru 
necredinţa lor, căci scris este: «Străjerul care vede sabia ve- 
nind şi nu vesteşte cetatea ca să se pocăiască, acea cetate 
piere, iar sângele ei va fi cerut din mâna străjerului care nu 
şi-a făcut datoria». Voi însă vestiţi venirea Stăpânului, fiilor 
din porţile cuvântului Meu, căci vai străjerului care aude 
trâmbiţa şi nu vesteşte cetatea pentru pocăinţă întru venirea 
Stăpânului! 

Binecuvântată să fie ziua de sărbătoare a începutului 
Meu cu voi peste pământ întru lucrare de veac nou. Binecu- 
vântată să fie răbdarea şi umilinţa şi lacrima arhiereului Meu 
Irineu, care a suferit şi încă suferă răutatea celor ce se vor 
mari peste oameni în numele Meu. El este mare înaintea Mea, 
că Mi-a deschis calea venirii Mele peste tot pământul, iar Eu 
îi voi răsplăti lui la venirea Mea cu slavă peste pământ şi îl 
voi încununa cu cununa răbdării sfinţilor Mei, căci scris este: 
«Cel ce va răbda până la sfârşit, acela se va mântui, şi mare 
se va numi, şi îi voi da lui împărăţia Mea cea pentru sfinţi». 
Amin. 

Binecuvântat să fie poporul Meu din România, cel care 
stă alipit de crucea venirii Mele ca să Mă ajute s-o duc şi să 
vin. 

Iar voi, fiilor cei întreit binecuvântaţi, fiţi porţile Mele 
până la arătarea Mea, că mai e un pic de timp ca să-Mi curăţ 
pământul venirii Mele de toată minciuna de pe el, şi apoi vin 
văzut, iar voi veţi fi slava Mea, că Mă veţi vedea în veci de 
veci, şi veţi fi văzuţi cu Mine de toţi cei ce n-au crezut lucra- 
rea Mea cu voi şi venirea Mea prin voi, căci scris este: «Mulţi 
vor învia, unii spre viaţă veşnică, iar unii spre osândă veşni- 
că şi spre ruşinarea necredinţei lor». Amin. 

îndemnaţi-vă zi după zi unii pe alţii, curăţindu-vă unii 
pe alţii de neamul acesta rău şi necredincios, şi nu staţi cu 
morţii, fiilor vii. Fiţi vii şi sfinţi, precum Eu sunt. Daţi mână 
cu mână toţi cei asemenea Mie pentru venirea Mea, învăţân- 
du-vă întru taina bisericii şi trăind prin ea întru întâmpinarea 
Mea. Amin, amin, amin. 

9/22 iulie 1999 

Rugăciune pentru ploaie 

Preoţii şi poporul Domnului înalţă rugăciune pentru venirea ploii. 

F iilor, fiilor, voiesc să vă ascult rugăciunea, ca să 
slobozesc apoi ploaie peste pământ. Amin, amin, 

amin. 


T u, Doamne, Cel drept întru hotărârile Tale, 
cu dreptate ai întins mâna Ta, şi ai poruncit 
norilor să nu vină şi să nu aducă ploaie binefăcătoare pentru 
roadele pământului de la noi. Dreptatea Ta stă împotriva ne- 
dreptăţilor pe care Ţi le facem, că Tu ne-ai iubit şi ne iubeşti, 
dar tot Tu ne mustri pentru nerecunoştinţa noastră, că noi, 
Doamne, suntem cu duhul rece şi n-ai căldură de la noi. Tu ne 
îndemni la roadele Duhului Sfânt, dar noi auzind nu împli- 
nim, şi ne folosim de toată purtarea Ta de grijă, dar nu-Ţi adu- 
cem roade de Duh Sfânt ca să Te milostivim spre rugăciunile 
noastre şi să dai poruncă norilor de ploaie să vină şi să mul- 
ţumească setea pământului de la noi şi a roadelor care se 
usucă de lipsa apei. 

Tu, Doamne, ne îndemni mereu spre lucrare de Duh 
Sfânt, spre dragoste de cer şi spre putere în noi prin rugăciune 
adusă Ţie pentru mărirea numelui Tău. Noi însă auzind nu au- 
zim şi nu împlinim cuvântul Tău de peste noi şi ne facem vi- 
novaţi înaintea Ta, cerându-Ţi să ne umpli de iubire şi de în- 
ţelepciune pentru cele ce ai pus peste noi, ca prin roade de 
Duh Sfânt să ne ierţi apoi de toată neascultarea, de toată ne- 
păsarea, de toată lenea sufletească şi duhovnicească cu care 
stăm în faţa Ta şi pentru care Tu ne cerţi cu dreptate, ridicând 
de peste noi ajutorul Tău, ca să ne îndemni spre pocăinţă şi 
spre lucru sfânt înaintea Ta. 

Venim umiliţi şi ne aplecăm cuvântând dreptatea Ta 
care stă împotriva noastră pentru nedragostea noastră. Ne 
aplecăm cerându-Ţi iertare, Doamne, dar cerându-Ţi şi ajutor 
pentru dragostea din noi, ca s-o înmulţeşti suflând cu gura Ta 
peste ea şi dându-i vlagă, că fără dragoste în noi Tu nu poţi 
peste noi. Doamne. 

Şi acum, vino spre iertare şi ne iartă pe toţi şi 
întoarce-Ţi mustrarea în dragoste şi adu ploaie peste gră- 
dinile noastre şi stinge setea pământului Tău, pentru pocăinţa 
noastră, Doamne. Şi ne dă apoi să-Ţi fim recunoscători pen- 
tru iertarea Ta şi să Te ascultăm precum Tu voieşti, şi să-Ţi 
arătăm că suntem rodul Tău şi al lucrării Tale peste pământ. 
Ascultă-ne rugăciunea şi vino la noi cu norii şi cu ploaie bine- 
făcătoare, că noi suntem ai Tăi, şi casa Ta suntem şi venirea 
Ta suntem, că Tu, Doamne, aşa ai spus şi aşa ai binevoit. 

Şi acum, îţi mulţumim că ne-ai ascultat aplecându-Ţi 
mila şi dându-ne binefacerile Tale pentru mărirea şi puterea 
Ta, şi nu pentru noi, Doamne. Amin. 

12/25 iulie 1999 

Cuvântul sfintei Virginia şi al Domnului în ajunul 
praznicului Adormirii Maicii Domnului 

Domnul tace de patruzeci de zile. Grijile s-au făcut multe şi mari 
pentru fiii cuvântului, iar mustrarea de la Domnul nu întârzie să 
bată la porţi. Trâmbiţa Domnului îşi scoală fiii să primească din 

cer cuvânt. 

un peste grădina cuvântului lui Dumnezeu. Sună 
glasul trâmbiţei cereşti peste grădină. Deschideţi 
numaidecât, fiilor străjeri! Deschideţi Domnului! Eu sunt 
trâmbiţa Lui, şi am venit înaintea Lui ca să-I deschid poarta. 
Aceasta este grădina Domnului. Amin, amin, amin. 

Vin pe cărarea cărţii mele. Deschideţi şi cartea Domnu- 
lui, că vine Do mn ul la voi ca să lase glas şi cuvânt peste pă- 
mânt. Eu sun cu putere peste voi. Treziţi-vă în întâmpinarea 
cuvântului Domnului! Sun şi vă zdruncin, că tace Domnul în 
cer şi nu-L mai văd deasupra voastră de aproape patruzeci de 
zile. Lăsaţi lucrul vostru şi daţi loc Domnului peste voi. Luaţi 

Cuvântul lui Dumnezeu 


cuvântul lui Dumnezeu şi deschideţi-1 şi hrăniţi-vă cu el şi 
unul pe altul, ca să vă vină umilinţă pentru tăcerea Domnului. 
Duhul umilinţei stă alături cu râvna celui credincios. Umi- 
linţa nu este altceva decât lucrarea sufletului, lucrarea dăruirii 
în lături a Duhului lui Dumnezeu din om, lucrare folositoare 
pentru suflet. 

Se uită Domnul neputincios la voi. Oare, voi nu mai 
iubiţi lucrarea Domnului cu voi? Ea nu vă încurcă grijile şi 
lucrările voastre, ci, din contra, ea vă îndeamnă să nu staţi 
fără Domnul printre griji. în dreapta şi în stânga voastră sunt 
pe pământ creştini care lucrează cu dor ceresc cuvântul Dom- 
nului peste ei şi peste alţi credincioşi lor pentru Domnul. 
Aceştia stau mai mult ca voi alături de cuvânt şi se bucură de 
el şi îl trăiesc în duhul mângâierii. Vă spun aceasta ca să vă 
vină duhul umilinţei şi să-L bucuraţi pe Domnul cu bucuria 
voastră întru cuvântul Său, căci grijile şi multele treburi v-au 
slăbit de tot întru veghea cea pentru cuvânt, dar iarăşi spun, şi 
cu glas puternic spun vouă: aceasta este grădina Domnului! 
Amin, amin, amin. Nu vă supăraţi, fiilor, ci încălziţi-vă ve- 
ghea şi staţi atenţi ca să deschideţi Domnului, că e zi de săr- 
bătoare, e zi cerească, fiilor. 

O, voi trebuie să fiţi cereşti, dar v-aţi răcit această dra- 
goste. Păstorii Domnului luau cuvântul şi îl despicau şi îl îm- 
părţeau şi se hrăneau cu el şi cu bucuria lui şi cu făgăduinţele 
din el, că acest cuvânt este bucurie mare pentru cel cu dorul 
sfânt. 

O, fiilor, lângă voi trebuie să învieze Duhul Sfânt în 
om. O, dacă voi aţi lucra ce v-a dat Domnul, aţi avea de ajun- 
să umilinţă şi s-ar fi strâns până acum noroade multe pentru 
Domnul. Dar voi, fiilor, vă purtaţi ca şi cum nu aţi înţelege ce 
aveţi voi de făcut pe pământ. Voi, în loc să vă aprindeţi unul 
de la altul pentru Duhul Sfânt peste pământ, voi vă stingeţi 
unul de la altul şi nu mai trageţi cu roadele bucuriei Duhului 
Sfânt. Domnul e gata să scrie sfârşit, şi nu are în voi lucrători 
cu duhul iscusit, cu duhul lucrător înaintea Lui. Stau o clipă 
cu voi în sfat ceresc, ca să vă mustru, fiilor, de vreme ce mân- 
gâiere nu mai vreţi. Lângă voi ar trebui să învieze Duhul 
Sfânt în om dacă voi aţi lucra ce v-a dat Domnul să lucraţi. O, 
nici măcar un ceas nu mai lucraţi şi în vie. Nici măcar în zile 
sfinte nu mai lucraţi pentru lucrul Domnului. Voi aţi fost 
strânşi aici pentru Domnul, nu pentru voi, fiilor, iar cei ce 
sunt împreună şi nu sunt Domnului de sprijin, nu sunt nimic 
dacă sunt împreună. 

Sunteţi răzbunători, fiilor. O, aceasta nu trebuie să în- 
văţaţi voi, ci trebuie să învăţaţi lucrarea Domnului în voi, nu 
răzbunarea, mămică. Eu vă grăiesc din cer şi vă spun: nici- 
odată umilinţa n-a făcut casă cu răzbunarea. Grijile şi toate 
câte sunt de făcut nu trebuie să vă răcească faţă de Duhul 
Sfânt, că dacă vă răciţi de Duhul Sfânt, vă răciţi şi unii de al- 
ţii, şi aceasta înseamnă răzbunare chiar asupra Duhului Sfânt, 
fiilor. Dar acum eu am venit deasupra grădinii şi deasupra 
voastră ca să vă spun că Domnul tace în cer şi Se uită la voi 
că-L ţineţi neputincios în cuvântul Său peste pământ. 

Poruncesc cu poruncă cerească: deschideţi numaidecât 
Domnului! Poruncesc duhului cel rece să iasă din voi şi să 
vină peste voi căldura Duhului Sfânt ca să vă îmbie pentru 
Do mn ul! Amin, amin, amin. 

Doamne, Ţi-am deschis porţile ca un înaintemergător. 
Intră, Doamne, în grădină. Fă din toamnă primăvară în grădi- 
nă. Intră, Doamne, că eu am strigat peste ei cu glas puternic, 
şi aşa le-am spus: aceasta este grădina Domnului! Amin, 
amin, amin. 


erginico, Verginico, Eu, Domnul, am pus 
în tine şi pe pământ şi în cer duhul milei de 
Dumnezeu. Verginico, copiii Noştri din grădină au păţit ca 
omul sărac care găsise de lucru, azi un pic, mâine un pic, până 
ce L-a răcit pe Dumnezeu în inima lui, până când grijile lui se 
făcuseră în el mai mari ca Dumnezeu. 

Verginico, ai luat-o înainte cu trâmbiţa. S-au sculat cei 
din grădină? Lasă, tată, că mai strig şi Eu, că e mare lucrare 
şi e mare putere să stea omul înaintea Mea şi să se cheme că 
stă. 

Verginico, de mult n-ai mai intrat cuvânt în grădină. 
Mila de Mine ţi-a pus trâmbiţa în zdruncin. Iată, Eu de aceea 
am spus: «Milă voiesc, nu jertfă», că omul a învăţat să-Mi 
aducă jertfa de tot felul, dar taina milei de Dumnezeu este 
biruită în om din pricina lipsei duhului umilinţei, dar scris 
este: «Când vor pieri cerurile, Eu voi rămâne, şi toate ca o 
haină învechi-se-vor, şi ca un veşmânt le voi schimba şi nu 
vor mai fi, dar Eu voi rămâne acelaşi, Domn fără de sfârşit, 
şi voi locui pe pământ şi în cer cu fiii Mei care au trăit lucra- 
rea umilinţei şi taina milei de Dumnezeu». Amin, amin, amin. 

Acum Mă gătesc cu sărbătoare cerească şi intru pe por- 
ţile grădinii, pe porţile Domnului. Mai întâi îmi întăresc por- 
ţile ca să pot intra, şi apoi intru. Eu însumi pun mâna Mea ce- 
rească peste porţi ca să-Mi întăresc intrarea. 

O, fiilor din porţi. Eu aşa am spus: voi sunteţi porţile 
dintre cer şi pământ, pentru cei din cer şi pentru cei de pe pă- 
mânt. Cutremuraţi-vă şi deschideţi cu nădejde Domnului por- 
ţilor! Deschideţi Stăpânului, fiilor! V-am lăsat aproape patru- 
zeci de zile fără strigarea Mea la porţi, dar tăcerea Mea v-ar 
costa prea greu, şi Eu nu voiesc aşa, ci voiesc să fiţi porţile 
Mele, porţi deschise pentru Domnul. 

Acum, întăriţi-vă ca să vin. Vin cu sărbătoare din cer. 
Gătiţi-vă duhurile pentru sărbătoarea Mea peste duhurile 
voastre. Amin, amin, amin. 

14/27 august 1999 

Praznicul Adormirii Maicii Domnului 

Pe pământ e numai despărţire de Dumnezeu. Omului nu-i foloseşte 
îndelunga răbdare a Domnului. Multe şi felurite învăţături peste 
poporul Domnului. 

I ntru în grădină pe porţi, căci Păstorul, pe porţi 
intră, nu pe ocoliş, şi dacă n-ar intra pe porţi, n-ar 
mai intra. M-am vestit la porţi că intru, şi aşa intru. Intru cu- 
vânt în grădină ca să ies apoi pentru hrană celor ce se hrănesc 
din izvorul acesta. 

în numele Tatălui şi al Fiului şi al Sfântului Duh, Mă 
desăvârşesc cu puterea Mea peste voi, fiilor din grădina Mea, 
ca să vă aşez înaintea Mea şi să primiţi cuvântul Meu în carte. 
Tăcerea Mea Mă doare amar. Când Eu nu pot să Mă odihnesc 
peste voi cu cuvântul cărţii Mele din vremea aceasta, Mă um- 
plu de durere, şi Eu, şi cei din cer. îngerul Meu stă plângând 
lângă Mine, stă ca şi Mine când Eu nu pot să pătrund între 
voi. Zilele voastre sunt apăsătoare, căci vremea cea rea şi 
duhul cel rău apasă, fiilor, dar Eu una ştiu de la Tatăl, că tre- 
buie să-Mi săvârşesc pe pământ cartea Mea de judecată, ve- 
nirea Mea cea fără de sfârşit, precum îmi este şi împărăţia. 
Aceasta ştiu, că trebuie să vin pentru vii şi pentru morţi, ca să 
trec în cartea Mea din vremea aceasta faptele fiecăruia, fapte- 
le cele de pe pământ, ca să fie fiecare judecat după carte, fii- 
lor. Acum vă dau putere sufletului, şi vă binecuvintez puterea 
pe care v-o dau, ca să rămână peste voi. Amin, amin, amin. 

Pe pământ e mare despărţire de Dumnezeu. Tot omul 
se vede deştept şi nu mai are nevoie de Mine. Când omul se 
vrea mai deştept ca Dumnezeu, atunci Dumnezeu Se micşo- 
rează în el, şi rămâne omul sărac de duhul umilinţei, şi nu mai 
are de sus, din cer, ci culege numai de jos şi din propriul său 
duh. O, ce bine i-ar fi omului să se folosească de lumea aceas- 
ta ca şi cum nu s-ar folosi de ea, şi să aibă inima plină de 
Dumnezeu pe pământ, şi să fie plin de dor ceresc ziua şi 
noaptea! 

Eu însumi îl strig pe om de atâta timp prin izvorul Meu 
de azi, prin cartea Mea pe care o scriu prin mânuţele voastre, 
fiilor. Eu grăiesc din cer, şi voi aşezaţi în carte cuvântul Meu 
de azi, şi Mă port cu el din loc în loc după om, şi îl îmbiu să 
bea şi să cunoască gustul apei vii şi să se umple de dor de 
Dumnezeu. Când omul se răceşte în dorul lui după Dum- 
nezeu, el începe să caute, dar nimic nu este adevărat între cer 
şi pământ fără Dumnezeu în inima omului, şi iată, omul nu 
înţelege aceasta. O, nu pricepe aceasta omul cel fără Dumne- 
zeu, căci scris este: «Bărbatul nepriceput nu va cunoaşte, şi 
cel neînţelegător nu va înţelege aceasta». 

Fericit este omul care-şi cercetează mereu duhul, că 
acela este cel ce caută pe Dumnezeu, mărindu-L pe Do mn ul 
întru el. Cel ce nu se învaţă cu umilinţa de sine, acela se vede 
deştept, şi nu caută pe Dumnezeu înăuntrul său. Voiesc să-l 
strig pe om, până Mă voi arăta voiesc să-l strig şi să-l îndemn 
la pocăinţă şi la umilinţă. Tot aşa am strigat şi pe vremea când 
am adus pe pământ potopul, ca să-l scap din lume pe cel drept 
al Meu. La fel şi azi, nu pot să-l scot pe cel drept din lume 
decât dacă aduc prăpăd peste lume ca să rămână omul cel cre- 
dincios numai cu Mine. Altfel el stă amestecat printre fiii oa- 
menilor care strică credinţa şi crucea fiilor lui Dumnezeu, aşa 
cum s-a întâmplat în vremea lui Noe când fiii lui Dumnezeu 
s-au amestecat cu fiii oamenilor şi când închipuirea cugetelor 
inimii lor era numai şi numai spre răutăţi în toată clipa. La fel 
şi azi, e mare despărţire de Dumnezeu pe pământ, şi omul cel 
drept se strică prin amestecătură, şi Dumnezeu Se micşorează 
în om, şi rămâne omul sărac de duhul umilinţei şi nu mai are 
de sus, şi culege numai de jos, iar Eu, Domnul, petrec numai 
în durere şi n-am rod cu care să Mă duc să-l dau Tatălui. 
Pentru aceasta, voi să-Mi înţelegeţi durerea şi să cereţi de la 
Mine cele ce au să vină peste pământ, precum este scris în 
Scripturi despre zilele venirii Mele cu judecată. 

Fiilor, Mi-a obosit răbdarea. Aşezaţi-vă bine pentru ve- 
nirea Mea, că vin cu zilele venirii Mele. Uitaţi-vă în Scripturi 
să vedeţi cum scrie despre ele şi daţi-Mi mâna să vin! Amin. 
Omul de pe pământ se scoală curând, curând cu mare înşelare 
peste toţi cei fără de cunoştinţă. întări-i-voi pe cei ce cred 
coborârea Mea la voi şi îi voi povăţui întru venirea Mea, că 
voiesc să rămân pe pământ măcar cu o mânuţă de inimi calde 
şi credincioase şi umilite cu care să lucrez prin puterea Mea 
vindecarea ranelor Mele, ranele aşteptării, ranele iubirii Mele 
pentru om. 

Iubirea şi bunătatea Mea trebuia să îndemne pe om 
spre pocăinţă, spre umilinţă, spre iubire şi spre dor ceresc. 
Omul însă a păcătuit şi păcătuieşte, pentru că Eu îl rabd. Iată 
sărbătoare dureroasă şi nu cu bucurie, căci sunt plin de dure- 
re, ca şi Maica Mea, care are iubire şi durere de Mine când 
Mă vede înşelat de om. Ea când s-a suit de pe pământ la cer 
a primit cu mare bucurie vestea de la Mine că voi veni s-o iau, 
că ea era mama Mea şi Mă iubea, şi Mă aştepta să fiu cu ea 
şi să fie cu Mine în veci. N-a durut-o plecarea ei de pe pă- 


mânt, că Mă avea pe Mine în cer, dar acum ea e plină de dure- 
re ca şi Mine, că ea vede că Eu Mă întorc pe pământ ca să-Mi 
culeg via. Aceasta este bucuria sărbătorilor în cer, căci dure- 
rea Mea pentru om este şi a sfinţilor, este şi a îngerilor. Dar 
Tatăl Mă mângâie, că este Tată, şi îmi şterge faţa de lacrimi 
ca unui prunc, şi Mă prinde la piept şi aşa Se coboară cu 
Mine. Zilele nunţii Mele sunt zile cu durere. Sunt Mire îndu- 
rerat, că n-am nuntaşi, şi mireasa Mi-e mică, şi voiesc să vin 
să Mă măresc în ea mai înainte de venirea Mea. 

Fiilor, voiesc să stau de vorbă cu voi. Voieşte şi Tatăl, 
voiesc şi sfinţii să stau de vorbă cu voi, că lucrarea mincinoa- 
să a omului păcătos vrea să se arate prin minciună şi să Mă 
facă să aduc prăpăd peste pământ. Suiţi-vă pe munte, măi co- 
pilaşi. Faceţi-vă munte sfânt pe care să stau Eu cu voi, ca să 
pot da peste cupa răbdării Mele şi să se verse peste cei necre- 
dincioşi care se închină fărădelegii aşa cum vă închinaţi voi 
lui Dumnezeu. Voiesc, fiilor, să vă desăvârşesc întru Duhul 
Sfânt, şi apoi să Mă slăvesc văzut în voi, căci prăpădul cel de 
la Mine se apropie prin mâna omului care se vede deştept şi 
nu mai are nevoie să vin Eu. 

Voiesc să stau de vorbă cu cei ce sunt de partea Mea. 
Voiesc pe ai Mei să-i învăţ viaţa, după cum mereu i-am învă- 
ţat. Voiesc să ştie omul ce înseamnă să ia învăţătură din cer. 
Fiilor, am să vă întreb pe voi ce înseamnă să ia omul învăţă- 
tură din cer, dar acum zidiţi-vă unul pe altul aşa cum v-am în- 
văţat Eu lucrul zidirii sfinte, şi apoi vom termina cuvântul 
acestei zile în cartea Mea cu voi. 

O să vină creştini la praznicul zilei de azi aşa cum ve- 
neau în vremea Mea după Mine. Voi însă fiţi numai cu Mine 
azi, că avem de rânduit statura Mea în voi pentru lucrul Meu 
cu voi, pentru zidirea venirii Mele pe pământ, pentru întocmi- 
rea cărării Mele peste pământ, însoţit de cei din cer şi de voi, 
căci voi sunteţi fiii venirii Mele, şi aceasta aveţi de lucrat: 
venirea Mea. Trăiţi şi petreceţi ca fii ai venirii Mele şi daţi 
venirea Mea peste cei ce Mă aşteaptă să vin. 

Fiilor, mergem înainte cu cuvântul Meu după ce şi voi 
vă pregătiţi inima şi umilinţa din ea şi lărgimea inimii pentru 
vorbirea Mea cu voi, şi apoi pentru împlinirea cuvântului 
Meu dat vouă de Mine. Amin, amin, amin. 

* 

O Mă uit la oboseala voastră, copilaşi din grădină, 
^ şi Mă prinde mila de voi. Dar şi de Mine Mă 
prinde mila, că e cerul plin de sfinţi şi de îngeri aşteptând 
învierea morţilor şi viaţa veacului ce vine. Amin. 

O, pe voi trebuie să vă prindă mila de Mine, fiilor, căci 
cel ce are milă de Mine pentru venirea Mea, acela are milă de 
el, şi veghează şi stă treaz ca să nu rămână afară de împă- 
răţia care va rămâne după venirea Mea. întăriţi-vă trupul 
hrănindu-vă sufletul cu cuvântul Meu cel pregătitor de veac 
nou, că veacul cel vechi e pe moarte, şi o clipă mai e şi închi- 
de ochii. El acum veghează şi zoreşte să-şi întărească statul. 
Eu însă zoresc şi mai mult, şi vă îndemn să vă adunaţi untde- 
lemn în candele şi râvnă în inimi pentru venirea Mea, că tre- 
buie să-Mi pregătiţi numaidecât calea să vin şi să suflu cu 
suflare tare în lumina omului mincinos care nu crede în Scrip- 
turile cele din cer lăsate pe pământ. Omul crede în scripturile 
lui, dar şi Eu cred în Scripturile Mele pe care le-am scris pe 
pământ prin mâna omului sfânt. 

Iată, taină neştiută de oameni vă spun vouă: când Eu, 
Domnul, am stat cu Moise pe muntele Sinai, am stat mult cu 

el, şi l-am sfinţit cuvântând peste el. Este scris în Scripturile 
Mele prin el că el scria toate cuvintele Mele, toate câte Eu îi 
arătam lui. L-am aşezat ca pe un Dumnezeu peste Israel, iar 
Eu de sus grăiam cu el pe drumul către Canaan. Cât a stat el 
cu Mine pe munte, i-am arătat cerul, şi i-am arătat facerea cea 
de la început. L-am luat de mână şi l-am dus la început, şi i-am 
arătat cum am făcut Eu cerul şi pământul şi pe om. I-am dat 
apoi condei şi l-am pus să scrie tot ce i-am dat să vadă. Eu îi 
spuneam, şi el scria. Dacă el M-a întrebat: «Doamne, lui Is- 
rael cine să-i spun că eşti Tu?», şi dacă i-am spus să spună că 
«Eu sunt Cel ce sunt», M-am aşezat apoi să-i şi arăt cine sunt, 
de unde sunt, de când sunt şi de ce sunt. Am mers apoi cu el 
pe cale şi i-am arătat toate faptele timpului de până la el, şi 
l-am pus să le scrie în cartea lui. Am lăsat prin el urmaşi din 
partea Mea din unul în altul, iar aceştia Mă întrebau pe Mine, 
şi Eu le spuneam, căci eram în mijlocul lui Israel. Când 
Moise s-a suit la Mine în cer, el a lăsat cârmuirea cea de la 
Mine lui Iosua, iar acestuia i-a urmat Iuda, că Eu aşa i-am 
spus lui Israel când el M-a întrebat cine să meargă să ia ţara 
de la canaanei, şi i-am spus: «Iuda să meargă, şi Eu voi da 
ţara în mâna lui». Aşa am lucrat Eu Scriptura pe pământ, şi 
am avut mereu omul cel ales pentru aceasta, şi l-am ţinut sub 
mâna Mea, ca să scrie. Când Israel dădea să uite de Mine, Eu 
trimiteam la el înger din cer, şi îngerul îi vorbea, şi în Israel 
se scria, şi au rămas cuvintele Mele scrise în cartea Mea cu 
Israel. 

Fiilor, fiilor, cartea care se numeşte Biblie, aceea n-a 
fost întocmită de mintea omului. Ea cuprinde în ea lucrarea 
lui Dumnezeu pe pământ, căci Eu am stat în mijlocul lui Is- 
rael de la facerea lui. Când Eu îi arătam lui Moise toată face- 
rea, i-am arătat şi facerea lui Israel. L-am purtat de mână ca 
să-i arăt pe Avraam, pe Isaac, pe Iacov; i-am arătat apoi pe Is- 
rael în Egipt; i-am arătat să ştie ce a suferit Israel şi cum l-am 
ales pe el ca să fie mântuitor din partea Mea pentru poporul 
Meu cel robit în Egipt. Iată, fiilor, câtă nevoie de ajutor am 
avut de la om. Eu fără omul cel credincios n-aş fi avut cu cine 
să-Mi întocmesc pe pământ lucrarea, şi apoi scrierea cărţii 
faptelor lui Dumnezeu în mijlocul poporului Său. Eu am avut 
moştenire în Israel pe pământ, căci scris este în Scripturi: 
«Când Cel Preaînalt a împărţit moştenire popoarelor, când a 
împărţit pe fiii oamenilor, El a aşezat hotarele neamurilor 
după numărul îngerilor lui Dumnezeu, iar partea Domnului 
este poporul lui Iacov, Israel este moştenirea Lui». Eu Mi-am 
scris Scripturile pe pământ prin mâna omului ales de Mine 
pentru ca să scrie, aşa cum şi cu voi lucrez azi, copii aleşi din- 
tre fiii oamenilor ca să fac din voi Israel al Meu, moştenire a 
lui Dumnezeu pe pământ. Când Eu îmi ridicam prooroci pen- 
tru cuvântul Meu peste pământ, Mă arătam lor ca să ştie că 
Cel ce le spune lor să scrie este Cel ce este. Coboram cu sla- 
va Mea peste ei şi îi cuprindeam în ea şi îi aşezam la întocmi- 
rea Scripturilor Mele. Biblia nu este carte scrisă de mintea 
omului, dar bibliologii pământului au citit prea mult în ea, nu 
ca să se îndumnezeiască din ea, ci ca s-o poată micşora pe ea, 
dându-o pe seama omului care a scris de la Dumnezeu, nu de 
la el. 

Eu sunt Cel ce sunt, şi dacă sunt, sunt cu omul sfânt şi 
stau în el şi Mă dau lui fără de măsură şi Mă împlinesc în el, 
pentru că Eu aşa am zis: «Cel ce Mă ia pe Mine de hrană, 
acela rămâne întru Mine, şi Eu întru el, şi acesta este semnul 
că Mă ia». Iată, de aceea v-am spus că omul crede în scriptu- 
rile lui, dar şi Eu cred în Scripturile Mele pe care le-am scris 
pe pământ prin mâna omului sfânt, şi se cunoaşte în ele limba 


Mea, limba lui Dumnezeu pe pământ; se cunoaşte, fiilor, aşa 
cum şi limba omului se cunoaşte prin ceea ce scrie el prin 
cărţile lui, fie ele chiar şi cărţi despre Dumnezeu. Voi însă în- 
tăriţi-vă trupul prin hrănirea sufletului cu cuvântul cel pregă- 
titor de veac nou, că mai e o clipă mică, şi veacul omului în- 
chide ochii. Trebuie să stau mereu cu voi în sfat, căci lucrarea 
cea mincinoasă, care vine de la om, va să acopere tot pămân- 
tul. Omul cel mincinos a luat din Scripturi, pentru că el nu 
ştie cum s-au scris Scripturile Mele, dar lucrarea omului cel 
mincinos este prăpădul pământului. Ea vine ca un prăpăd iute 
şi nimiceşte pe tot omul, începând de la minte şi până la trup. 
Grăbiţi-vă şi desăvârşiţi-vă întru Duhul Sfânt, căci curând, 
curând veţi însămânţa din nou pământul, şi el va odrăsli veac 
nou. Amin, amin, amin. Am spus vouă că voi sta de vorbă cu 
cei ce sunt de partea Mea, ca să-i învăţ viaţa, viaţa cea de 
veci, căci scris este în Scripturi: «Viaţa este lumina oame- 
nilor, şi lumina luminează în întuneric, şi întunericul nu a 
cuprins-o». Amin, amin, amin. 

Toţi cei ce sunt de partea Mea prin cuvântul vieţii din 
zilele Mele cu voi, toţi să se aşeze în lucrare de veghe, să se 
aşeze în viaţă, ca să fac din ei lumina oamenilor. Grăiesc cu 
voi ca să ia toţi cei ce sunt de partea Mea. Fiţi în veghe nouă, 
fiilor, iar lumina aceasta vegheaţi să nu se stingă, vegheaţi să 
nu o cuprindă întunericul. Voiesc pe ai Mei să-i învăţ viaţa, 
după cum mereu i-am învăţat, şi voiesc să ştie omul ce în- 
seamnă să ia învăţătură din cer. Amin. Cuvântaţi în numele 
Meu peste tot omul şi spuneţi aici, în cartea Mea, ce înseamnă 
să ia omul învăţătură din cer. Grăiesc cu voi prin cartea Mea. 
Răspundeţi-Mi, voi, cei hrăniţi cu hrană din cer! Amin, amin, 
amin. 

O mul care ia învăţătură din cer, este cel 
care aduce roade Duhului Sfânt în el şi 
între oameni, după cum îl învaţă sfatul lui Dumnezeu. 
Roadele Duhului Sfânt în omul învăţat din cer, sunt roadele 
lui Hristos, sunt chiar Hristos lucrând din om în toată clipa, 
cu statura Fiului lui Dumnezeu, întru Care este viaţă. Tot ce 
face omul învăţat din cer, este tot ce face Hristos în om şi prin 
om, ca un Făcător a toate, după cum despre El s-a scris: «Toa- 
te printr-Insul s-au făcut, şi fără El nimic nu s-a făcut din tot 
ce s-a făcut, căci întru El era viaţă, şi viaţa era lumina oa- 
menilor, şi lumina luminează în întuneric, şi întunericul n-a 
cuprins-o». 

Omul cel învăţat de Dumnezeu are în el pe Făcătorul a 
toate câte se fac de Dumnezeu, fiindcă toate câte se fac, prin 
Dumnezeu se fac în omul cel învăţat din cer dacă omul nu se 
lasă cuprins de întuneric. Omul care ia în el învăţătură din cer, 
este plin de slavă pentru Dumnezeu cu mintea lui, cu inima 
lui şi cu faptele duhului şi ale trupului lui. El face din el o ru- 
găciune către Dumnezeu, o casă a lui Dumnezeu, o împărăţie 
cerească fără de sfârşit. El este înzestrat cu înţelepciune pen- 
tru cele ce au fost, pentru cele ce sunt şi pentru cele ce vin, ca 
şi Hristos, Care a dat harul Său celor ce-L iubesc. 

Omul care ia învăţătură din cer, se face templu pentru 
Dumnezeu, nestricăcios, iar cel ce nu ia din cer învăţătura 
vieţii, acela strică templul lui Dumnezeu în el, şi se strică şi 
el, după cum s-a scris de Duhul Sfânt: «De va strica cineva 
templul lui Dumnezeu, îl va strica Dumnezeu pe el, pentru că 
sfânt este templul lui Dumnezeu». Iisus Hristos a numit trupul 
Său templu ca să înţeleagă omul care învaţă din cer ce în- 
seamnă biserica lui Dumnezeu, biserica lui Hristos. 

Omul cel învăţat de Dumnezeu se dăruieşte Duhului 
Sfânt, pentru Hristos, Care intră în trupul omului ca în tem- 

piu, ca în biserică, şi, stând în om, lucrează între oameni roa- 
dele Duhului Sfânt, roadele rugăciunii sfinte. Amin, amin, 
amin. 

O copilaşi hrăniţi cu laptele şi cu mierea în- 
văţăturii sfinte, aş voi să vorbiţi mult în 
numele Meu, ca să Mă vadă lumea slăvindu-Mă în voi prin 
filele cărţii Mele cu voi, cartea care grăieşte despre timpul 
Meu cu voi. 

O, fiilor înţelepţi de sus, ştie, oare, omul cel învăţat de 
pe pământ, ştie el ce înseamnă rugăciunea cea sfântă? O, voi 
ştiţi ce-Mi cer Mie oamenii? E de plâns şi de tânguit ce-Mi 
cer oamenii care se roagă Mie. îmi cer să-i ajut intr-ale lor 
prin toate felurile de cereri şi de nevoi ale lor. Se umplu alta- 
rele bisericilor din lume de gândurile oamenilor, gânduri 
omeneşti, rugăciuni pământeşti. Toate rugăciunile lor cer rod 
pământesc, cerinţe ale tinei, după cum este scris despre om că 
pământ este şi la pământ trage şi în pământ ajunge. 

O, fiilor, sunt pe pământ mulţime de slujitori şi de creş- 
tini îngâmfaţi. Aceştia nu ştiu ce înseamnă rugăciunea cea 
sfântă şi roadele ei. Aplecaţi-vă şi ascultaţi-Mă şi grăiţi cu 
Mine înaintea oamenilor şi spuneţi, fiilor, ce este rugăciunea 
sfântă. Amin, amin, amin. 

B a este cea care nu cere nimic de pe pământ. 
Ea este roadă a Duhului Sfânt prin împlini- 
rea ei. Pe ea o aduce la cer numai omul care şi-a răstignit tru- 
pul, dimpreună cu faptele trupului. Ea este rugăciunea bise- 
ricii, căci biserica este cerească pe pământ, este din cer şi 
pentru cer, iar biserica este locul lui Elristos, scaunul Său de 
domnie, şi odihnă a Sa. Rugăciunea sfântă îl face sfânt pe cel 
ce se roagă şi îl ia de pe pământ şi îl face biserică pentru Elris- 
tos. Rugăciunea sfântă face lumină peste întuneric şi aduce 
tot cerul să se odihnească în omul care se roagă cu rugăciune 
sfântă. Ea coboară cerul pe pământ pentru omul care se roagă 
sfânt. Ea nu cere pentru sine, ea cere pentru Dumnezeu în om. 
Amin, amin, amin. 

O fiilor stăpâni pe cuvântul ce-1 rostiţi, Eu 
^sunt la pieptul Tatălui la voi. Sărbătorile 
Mele sunt cu durere, şi Tatăl Mă mângâie şi Mă prinde la 
piept, şi aşa coboară cu Mine pe pământ la voi. Tatăl S-a aple- 
cat vouă şi v-a sărutat pentru rodul înţelepciunii Mele în voi. 
Voi lucra mereu cu voi în sfat prin cartea Mea, ca să vă fac lu- 
crători lângă Mine peste pământ, ca să vă măresc înaintea oa- 
menilor, căci v-am spus: faceţi-vă munte sfânt pe care să stau 
Eu cu voi, că vreau să dau peste cupa răbdării, ca să se verse 
peste toţi cei care se închină fărădelegii punând-o înaintea lor 
pentru ca să-i facă voia. Trăiţi şi petreceţi ca fii ai venirii 
Mele şi daţi-Mi mâna să vin. întindeţi mâinile spre Mine, că 
Eu stau cu mâna întinsă peste voi, ca să vă deosebesc dintre 
fiii oamenilor, care atrag prin faptele fărădelegii sfârşitul vea- 
cului omului cel fără de Dumnezeu pe pământ. Vegheaţi cu 
clipe de rugăciune sfântă. Rugaţi-vă neîncetat şi chemaţi sfin- 
ţii să stea cu voi, slăvindu-i cu inimile şi cu guriţele voastre, 
că ei au plătit cu sânge şi cu lacrimi şi cu suferinţe usturătoare 
odihna şi cununa voastră şi împărăţia Mea pentru voi. Daţi 
slavă lui Dumnezeu, fiilor, că sunteţi înzestraţi cu Duh Sfânt 
şi cu înţelepciune ruptă din Dumnezeu, aşa cum Eu, Domnul, 
v-am împodobit prin facere nouă. Lăsaţi porţile deschise 
pentru Domnul. Aceasta este grădina Domnului. Amin. 
Eliberaţi-Mi cărarea de orice piedici. Fiţi iscusiţi în aşteptarea 
Mea, că Eu ajut pe toţi cei ce voiesc să-i ajut pentru venirea 
Mea. Toţi cei ce sunt de partea Mea prin lucrarea Mea cu voi, 
să ia învăţătură din vorbirea Mea cu voi, şi să se facă sfinţi cu 


viaţa şi cu rugăciunea şi cu aşteptarea Domnului. închideţi 
ochii în faţa lucrării lui satan, care se face hristos mincinos ca 
să-Mi zădărnicească, zice el, venirea Mea. Lucraţi în numele 
Meu tot ce lucraţi voi pentru cer, pentru împărăţia cerurilor pe 
pământ. Staţi drepţi ca lumânarea înaintea fiilor oamenilor şi 
fiţi sfeşnic al luminii care luminează în întuneric, şi pe care 
n-o cuprinde întunericul. Peste tot pe unde sunteţi, pe unde 
mergeţi, fiţi venirea Mea pe pământ, şi altceva voi să nu fiţi. 
Deosebiţi-vă din neamul acesta viclean şi stricat, că aveţi pe 
voi pecete de foc ceresc, pe care este scris: Tatăl, Fiul şi Du- 
hul Sfânt. Amin, amin, amin. 

întăriţi-vă în duhul umilinţei primindu-vă unul pe altul 
pentru Mine. Lucraţi numai pentru venirea Mea şi nu staţi 
fără Mine nici pe pământ, nici în cer, căci voi sunteţi venirea 
Mea, şi lucrez cu voi în cer şi pe pământ. Tot cerul ascultă 
vorbirea Mea cu voi şi vorbirea voastră cu Mine, că vă fac lu- 
crători de Duh Sfânt în cer şi pe pământ, că Mi-e dor să Mă 
odihnesc în om, fiilor doriţi de cei din cer. Luaţi cerul şi 
coborâţi-1 pe pământ cu voi, căci fiii lui satan au luat iadul şi 
l-au scos deasupra ca să se suie cu el în cer, căci scris este: 
« Va să se suie din adânc şi să meargă spre pieire», spre piei- 
rea lui şi a îngerilor lui, îngerii întunericului, care vor fi bi- 
ruiţi de lumina îngerilor luminii, care nu este cuprinsă de în- 
tuneric. Aveţi grijă mare să fiţi Evanghelie vie şi sfântă peste 
pământ. Fiţi iscusiţi, căci în voi trebuie să se vadă Domnul. 
Amin, amin, amin. împletiţi truda voastră cu lucrarea Evan- 
gheliei Mele în voi. împletiţi cununa timpului Meu cu voi, ca 
să v-o pun pe creştet şi să Mă sui pe înălţime şi să spun peste 
pământ: iată poporul Meu şi încununarea lui. Daţi sufletului 
din voi hrană, daţi-i mai mult ca trupului, daţi-I hrană lui 
Dumnezeu în voi. Lăsaţi-vă de voi şi daţi-vă Mie, că am de 
ieşit cu lucrători plini de Duh Sfânt, ca să rostesc prin ei 
moartea fărădelegii şi a îngerilor ei. 

Strig cu grabă la tot omul care voieşte să învieze pentru 
venirea Mea: veniţi după Mine dacă voiţi să trăiţi, o, fii ai oa- 
menilor, căci viaţa este lumina oamenilor, iar voi trăiţi întu- 
nericul din voi. Veniţi după Mine! Eu sunt lumina oamenilor, 
şi nu este lumină în afară de Mine. Deşertaţi-vă de tot ce aţi 
făcut, de tot ce v-aţi agonisit, căci agoniseala voastră vă jude- 
că pentru pieirea voastră cu tot ce aţi agonisit. Luaţi cămaşa 
nunţii cereşti. Cămaşă de om nou şi sfânt am în mâini, şi îi 
îmbrac pe toţi cei ce vin după Mine. Iar cel ce vine, să vină 
gol, să vină flămând, să vină însetat, să vină sărac, să vină 
umilit, să vină plângând pentru iertare, şi Eu să-i dau, căci 
strig cu grabă la tot omul care dă să vină după Mine la striga- 
rea Mea cea din urmă. Amin, amin, amin. 

Voi, fiilor, fiţi stâlpii de care Eu Mă sprijin cu împărăţia 
Mea pe pământ, căci sfinţesc cuvântul vostru pentru aşezarea 
împărăţiei cerurilor pe pământ. Tot ce nu este împărăţie a ce- 
rurilor, va pieri de pe pământ curând, curând. Nimeni să nu 
fugă de mânia lui Dumnezeu, iar cel ce fuge, să fugă pentru 
dragoste de Dumnezeu, să fugă dintre fiii mâniei, căci fiii 
mâniei aţâţă focul mâniei lui Dumnezeu pentru ei. Amin. Voi, 
fiilor, aveţi grijă de hăinuţa voastră, de cămăşuţa voastră, de 
faţa voastră. Aveţi grijă de Hristos Cel din voi, că Eu, în voi 
trebuie să stau, şi lucrând să stau. Lăsaţi porţile deschise pen- 
tru Domnul. Aceasta este grădina Domnului. Amin. Şi voi 
face minune în tot omul, şi tot omul va spune aşa cum este 
proorocit să spună despre locul Meu de la voi, şi aşa va 
spune: «Domnul este acolo». Amin, amin, amin. 

Duminica a paisprezecea după Rusalii 

înţelepciunea cea din cer este pentru cei desăvârşiţi. Cei credin- 
cioşi trebuie să rămână în toată clipa în Dumnezeu. Omul zice că 
sunt mai multe pământuri. 

I ntru cuvânt în grădină, căci am găsit porţile des- 
chise. Amin. Mă rotesc cu sfinţii şi cu îngerii dea- 
supra voastră, că la voi am cuibarul cuvântului Meu peste pă- 
mânt. Staţi deschişi pentru intrarea Mea la voi, fiilor, că am 
făcut din voi porţi pentru Dumnezeu. De mult timp vă pregă- 
tesc, şi vă povăţuiesc mereu să fiţi sfinţii Mei pe pământ, să 
fiţi cuibarul Domnului, să fiţi iesle a cuvântului Meu. De mult 
timp vă ocrotesc, vă apăr de cei necredincioşi şi de năravurile 
lor de fiară, căci cei necredincioşi sunt ca fiarele sălbatice din 
pricina necredinţei lor, din pricina lipsei Duhului lui Dumne- 
zeu din ei. De multă vreme v-am făcut mari prin cuvântul 
Meu peste pământ. Toţi oamenii, toţi fiii oamenilor sunt ca 
praful în bătaia vântului, dar voi sunteţi tari prin puterea Mea 
din voi, prin sfinţenia voastră cea de la Mine pusă în voi, că 
v-am învăţat să fiţi curaţi şi sfinţi cu trupul, cu sufletul şi cu 
duhul înaintea Mea. Sfinţenia nu se suie la mintea omului, 
pentru că omul nu are înţelepciune pentru ea. Omul are înţe- 
lepciunea acestui veac şi a stăpânitorilor acestui veac, care 
sunt puşi pe pieire. 

Fiilor, înţelepciunea cea desăvârşită a cuvântului Meu 
este pentru cei desăvârşiţi. Ea este taină, ea este ascunsă în cei 
desăvârşiţi şi este rânduită mai înainte de veci spre mărirea 
sfinţilor Mei, spre slava celor curaţi. Ea nu se suie la mintea 
omului. Ea nu este pentru omul de rând. Ea este pentru cei ce 
Mă iubesc pe Mine, precum este scris: «Cele ce ochiul n-a 
văzut şi urechea n-a auzit şi la inima omului nu s-au suit, 
acestea le-a gătit Dumnezeu pentru cei ce-L iubesc pe El». 
Amin. Vouă însă vi le dezvălui prin Duhul Meu, iar Duhul 
este cercetător în toate, chiar şi în cele adânci ale lui Dum- 
nezeu. Vouă v-am dat Duhul Cel de la Dumnezeu, ca să cu- 
noaşteţi cele ce Eu v-am dat. Amin. Duhul şi cuvântul Meu se 
fac sminteală pentru cel ce are duhul lumii. Acela nu poate să 
înţeleagă cele ce sunt pentru sfinţi, dar omul sfânt pe toate le 
înţelege, pe toate le judecă, şi nu este judecat, fiindcă el are 
gândul lui Elristos, după cum este scris despre cel duhov- 
nicesc. Eu sunt Fiul lui Du mn ezeu şi sunt roada sfinţilor, căci 
sfinţii au gândul lui Flristos. Fiţi precauţi cu vorbirea Mea 
peste voi, că e vorbire pentru sfinţi, fiilor, e vorbire pentru cei 
ce au gândul lui Flristos, copilaşi învăţaţi de sus. 

O, fiilor, dacă cel care a venit să asculte cuvântul Meu 
ar fi avut gândul Meu, n-ar mai fi plecat de lângă Duhul Meu. 
Mai uşor îi este omului să primească duhul lumii decât Duhul 
lui Dumnezeu. Duhul lumii se face dulce pentru trup, şi ne- 
păsare pentru suflet, dar Duhul lui Dumnezeu Se face dulce 
pentru suflet, Se face mângâiere şi nădejde şi Se face sfinţe- 
nie în trupul omului care primeşte Duhul lui Dumnezeu ca în- 
ţelepciune a sa. Eu M-am făcut vouă învăţător din cer, fiilor. 
V-am voit sfinţi ai Mei şi M-am aşezat la lucru peste voi şi am 
pus în voi gândul Meu, gândul lui Flristos. Şcoala înţelep- 
ciunii omeneşti are cuvinte omeneşti, dar cuvintele învăţate 
de la Duhul Sfânt despică duhovniceşte lucrurile pentru cei 
duhovniceşti. Cum să vă înţeleagă pe voi cei care au primit în 
ei duhul lumii? Voi lucraţi cu cuvântul Meu peste duhul lu- 
mii, şi lumea nu vă iubeşte, pentru că de la voi iese mărturi- 
sirea Mea că faptele lumii sunt rele. Mulţi au venit să Mă afle 
pe Mine cu voi, şi mulţi nu M-au aflat nici pe Mine, nici pe 


voi, de vreme ce n-au fost pătrunşi de cuvântul Meu de la voi. 
Şi iarăşi, mulţi v-au iubit pe voi, dar n-au pătruns cuvântul 
Meu de la voi, iar cel ce a pătruns cuvântul Meu, este acela 
care a fost pătruns de Mine prin cuvânt, şi această lucrare se 
cunoaşte în fiecare, se poate măsura în fiecare, căci fiecare 
are măsura în faptă. Am voit mereu, şi voiesc mereu prin voi 
să ajut pe cel ce Mă caută cu voi, să ajut pe om să se pătrundă 
cu cuvântul Meu şi să pătrundă cuvântul şi să fie adevărat în 
credinţă, căci adevăraţii credincioşi sunt cei ce se închină Mie 
cu duhul şi cu adevărul, adică desăvârşit, cuvânt şi faptă, aşa 
cum zice românul: „Zis şi făcut Amin. 

Fiilor, e mare şi minunată minune să-şi aşeze cuvântul 
Meu cuibar în inima omului şi să se facă faptă prin om. E 
mare lucru să nu rămână sterp cuvântul Meu în om. Eu am 
curaj în omul care -Mi dă casă şi lucru în el, şi Mi-e dor de om 
lucrător în duh şi în adevăr între cer şi pământ pentru Dum- 
nezeu. Pentru aceasta Mi-e dor, şi Mi-e drag să vă grăiesc şi 
vă ţin trezirea trează, ca să vă fie cu ştire venirea Mea, când 
va fi, iar vouă să vă fie dor şi drag de cuvântul Meu de peste 
voi, şi să-l faceţi faptă împlinită, fiilor, duh şi adevăr să-l 
faceţi peste voi, ca să vă găsesc îngenuncheaţi în faţa venirii 
Mele şi să vă acopăr cu mantia Mea şi să ţin mâna Mea pe 
ochii voştri ca să nu vedeţi căderea lumii, căci lumea cade 
mereu, cade pic cu pic, până nu se mai vede. Voi însă aşeza- 
ţi-vă neclintiţi în faţa Mea şi ascultaţi povaţa Mea hrănindu-Mă 
pe Mine în voi, hrănindu-vă unii altora sufletele mai mult 
decât trupurile, fiilor bogaţi în cele din cer. V-am îmbogăţit cu 
numele Meu, căci cel mai bogat om este cel care are pe Dum- 
nezeu bogăţie. V-am înconjurat cu pază de sfinţi şi de îngeri, 
pază cerească, fiilor, ca să păziţi voi legile cereşti peste voi, 
căci cel cu pază din cer peste el, este cel ce împlineşte legile 
cerului în duhul, în sufletul şi în trupul său, prin faptă, fiilor, 
prin faptă văzută şi din cer şi de pe pământ. Fapta este cea 
care arată pe cele nevăzute din om, şi altfel nu se poate vedea 
omul, căci cine dintre oameni ştie ale omului fără numai 
duhul omului care este în el? lată, fapta este cea care arată 
gândul Meu în omul cel duhovnicesc, om pe care nu-1 poate 
judeca cel neduhovnicesc, căci cine a cunoscut gândul lui 
Dumnezeu ca să-i dea învăţătură? Voiesc, fiilor, să vă îndelet- 
niciţi tot mai mult în faptă cu gândul Meu în voi, căci vor- 
birea Mea peste voi e pentru cei ce au gândul lui Hristos în ei, 
gândul Meu pe care vi-1 dezvăluiesc prin Duhul Meu, Care 
cercetează împreună cu voi adâncurile lui Dumnezeu, precum 
este scris despre Duhul şi despre purtătorii Lui întru numele 
Meu. 

îndeletniciţi-vă cu pătrunderea cuvântului Meu, copi- 
laşi înzestraţi de Dumnezeu. Pătrunderi cuvântul, ca să vă pă- 
trundă şi el, şi ca să creşteţi în înţelepciunea cea desăvârşită, 
care este pentru cei desăvârşiţi, pentru cei duhovniceşti, fiilor, 
că ea este taină ascunsă în cei desăvârşiţi, şi este rânduită mai 
înainte de veci spre mărirea voastră. Ea vă ocroteşte, ea vă 
apără de cei necredincioşi care sunt ca fiarele sălbatice din 
pricina necredinţei lor. îi voi face să se muşte unii pe alţii, să 
se sfâşie unii pe alţii, şi de voi să nu se atingă, căci aşa ocro- 
tesc Eu pe cei ce sunt taină a înţelepciunii Mele între fiii 
oamenilor. 

O, fiilor, lăsaţi-vă spre naştere nouă de câte ori am Eu 
nevoie de Mine în voi, căci pentru fiecare lucrare a Mea în 
voi, aveţi nevoie de naştere nouă, de voinţă nouă, de iubire 
nouă, de statură nouă, de jertfă mereu nouă, fiilor. Duhul se 
face adevăr prin faptă. Credinţa în cuvântul Meu se arată prin 
fapta ei; iubirea de Dumnezeu, la fel, fiilor. Vegheaţi cu clipe 

de veghe sfântă, că am ajuns timpul să se arate roadele vieţii 
Mele în om, şi fericit este omul în care Eu Mă voi uita şi Mă 
voi vedea cu roadele Mele în el. Vegheaţi, fiilor, că roada este 
faptă văzută, faptă care se face plată veşnică în om. Puneţi- vă 
la lucru după cum vă cer, fiilor. Nimeni să nu ziceţi că grăiesc 
pentru celălalt. Fiecare copil hrănit cu fructul vieţii veşnice 
din grădina Mea de aici, să stea lucrând tot cuvântul cu care 
Eu Mă scriu în această carte. Daţi-vă unul altuia de lucru du- 
hovniceşte, pentru ca să creşteţi crescându-vă unul pe altul 
înaintea Mea. Nimeni să nu-1 micşoreze pe celălalt, ci să-l 
crească. Amin. Nimeni să nu-1 înfometeze pe celălalt, ci să-l 
hrănească. Amin. Fiţi unul altuia proptea, că diavolul se uită 
peste poporul Meu ca să-i găsească pricină, ca să-i facă pe ai 
Mei să-şi piardă cununiţa şi partea lor cu Mine. Căutaţi să 
aveţi ochi şi urechi unul pentru altul, şi unul pe altul daţi-vă 
Mie sub ochii diavolului, care vă pândeşte să vă afle cu vină. 

Fiilor, e vremea numai de veghe, numai de lucru sfânt. 
De aceasta ţin toate împlinirile cuvintelor Mele de peste voi. 
Voi sunteţi cuibarul Meu în care Mi-am strâns mult cuvânt şi 
multe făgăduinţe, şi din acest mult cuvânt trebuie să se nască 
puişori ai veacului nou, fiilor. Fa aceştia le trebuie mâncare, 
le trebuie iubire, le trebuie lumină şi căldură, le trebuie viaţă 
fără de moarte. 

O, e vreme numai de lucru sfânt. Eu sunt Dumnezeul 
minunilor cereşti, şi vin cu vremea aceasta la voi, ca s-o lu- 
craţi peste pământ, ca să naşteţi fii de veac nou. Fiţi cu porţile 
deschise, ca să vin. Voi trebuie să fiţi şi să rămâneţi cărarea 
Mea dintre cer şi pământ, calea Mea peste pământ, fiilor. în- 
ţelegeţi voi aceasta, oare? 

Fiilor, rămâneţi întru Mine! Amin. Fiilor, să se vadă că 
rămâneţi întru Mine. Amin. O, dacă lumea vă iubeşte pe voi, 
iubirea Tatălui nu este în voi. Dar iată, lumea nu vă iubeşte, 
pentru că Eu mărturisesc prin voi că faptele ei sunt rele. Ră- 
mâneţi întru Mine, fiilor. Dacă lumea vă urăşte, acesta este 
semnul că sunteţi ai Mei, fiindcă pe Mine mai înainte de voi 
M-a urât lumea. Staţi deschişi pentru intrarea Mea la voi şi 
ascultaţi-Mi cuvântul făcându-1 faptă. Păziţi sărbătorile cu- 
vântului Meu, păziţi pacea venirii Mele la voi. 

Voiesc, fiilor, să-i învăţ pe cei ce sunt ai Mei, pe cei 
hrăniţi de Mine prin voi, pe cei îngrijiţi de Mine prin voi. Vo- 
iesc să am copilaşi şi copilaşe după plăcerea Mea, căci veacul 
omului deschide gura mare curând, curând, doar, doar îmi va 
înghiţi, zice el, rodul Meu cel viu. 

Omul zice şi azi că pământul e mai departe decât înce- 
putul lui cel scris în Scripturi. Omul zice că sunt mai multe 
pământuri, dar Scriptura zice: «La început a făcut Dumnezeu 
cerul şi pământul, şi toate câte sunt făcute de Dumnezeu, din 
ape, la cuvântul Său ieşite». Este scris în Scripturile facerii 
cum Dumnezeu a făcut întâi lumina; apoi cerul, din ape; apoi 
pământul, din ape, şi tot ce creşte şi odrăsleşte pe pământ; şi 
a făcut apoi luminătorul zilei şi luminătorul nopţii, ca să 
despartă ziua de noapte şi ca să fie semne ale anotimpurilor, 
ale zilelor şi ale anilor, şi ca să lumineze pe pământ; şi a făcut 
stelele; şi a făcut bolta cerului, să lumineze pe pământ cu 
toată podoaba pusă pe ea; şi a făcut apoi vietăţi în ape, şi pă- 
sări zburătoare pe pământ şi pe întinderea cerului; şi a făcut 
apoi fiarele şi dobitoacele şi târâtoare, pe soiuri, iar la sfâr- 
şitul lucrului facerii, l-a făcut Dumnezeu pe om după chipul 
Său, bărbat şi femeie a făcut. Iată, aceasta este în Scripturi, 
dar omul zice şi aşa, că sunt mai multe pământuri şi că ele vin 
de departe, nu de la obârşia cea scrisă de Dumnezeu în Scrip- 
turi. Omul zice mereu, doar, doar va birui mereu şi de peste 


tot pe cel ce crede adevărul cel ce este de la Dumnezeu prin 
Scripturi. De aceea vă spun Eu vouă că oamenii necredincioşi 
sunt ca fiarele sălbatice, care dau să sfâşie din pricina necre- 
dinţei lor, dar Eu pe voi vă ocrotesc şi vă apăr de cei necre- 
dincioşi şi de clica lor, şi vă îndeletnicesc cu legea Domnului 
ziua şi noaptea şi vă sădesc lângă pâraie de ape vii, ca să 
rodiţi şi ca să nu vă ofiliţi, iar pe cei necredincioşi îi asemăn 
cu pleava pe care o spulberă vântul, că ei n-au loc în sfatul 
drepţilor, fiindcă Eu, Domnul, cunosc calea celor drepţi şi cu- 
nosc calea celor păcătoşi, care duce la întuneric. 

Voiesc, fiilor, să-i învăţ mereu pe cei ce sunt ai Mei şi 
să fac din ei îngeraşi şi îngeraşe după plăcerea Mea, aşa cum 
am făcut pe pământ mereu din sfinţi şi din sfinte viaţă înge- 
rească înaintea Mea, viaţă fără de păcat prin sfinţenia du- 
hului, a sufletului şi a trupului. 

Vă fac atenţi pentru veghe, fiilor. Fiţi copiii veghii. Fiţi 
rod mereu viu. Cereţi Duhul Meu şi gândul Meu în voi, că vă 
cer să cereţi, şi să vă dau. întreit vă spun: pregătiţi- vă pentru 
venirea Mea! Fiilor, pregătiţi-vă pentru venirea Mea! Şi iarăşi 
spun: pregătiţi-vă pentru venirea Mea! 

Fiilor, fiilor, veni-va Domnul la voi şi vă va întreba 
despre venirea Sa. Amin, amin, amin. 

Făsaţi porţile deschise pentru Domnul! Amin. 

23 august/5 septembrie 1999 

Sărbătoarea Tăierii capului sfântului Ioan Botezătorul 

Cel ce lucrează binele stă la lumină, iar cel ce urăşte lumina stă în 
întunericul lui. Mărturia celui născut de sus nu este primită de ni- 
meni, şi acesta este semnul celor ce sunt de la Dumnezeu pe pă- 
mânt. învăţătură despre duhul frăţiei întru Hristos. 

B u sunt pururea cu voi, copilaşi ai veacului nou. 
Focul trebuie să aibă mereu hrană ca să nu se 
stingă. Voi sunteţi focul pe care Eu l-am aprins pe pământ ca 
să ard cu el tot ce nu este cu Dumnezeu. Amin. Focul este lo- 
cul din care am grăit Eu alesului Meu Moise atunci când l-am 
peţit pentru Mine ca să-Mi scape poporul de robie. «Foc mis- 
tuitor este Dumnezeu», după cum este scris în Scripturi, foc 
care arde tot ce stă împotriva Fui. Amin. 

Fiilor, pregătiţi de veghe pe poporul Meu de azi, că am 
făcut din voi rug aprins, ca să grăiesc din foc peste pământ. 
Să stea în lumină poporul cel iubitor de venirea Mea, căci 
«cel ce lucrează adevărul vine la lumină, ca să se arate fap- 
tele lui că în Dumnezeu sunt săvârşite», după cum este scris. 
Această taină întăreşte duhul şi taina frăţiei întru Hristos, 
fiilor învăţători. Vă dau învăţătură mereu nouă, mereu proas- 
pătă, ca să fiţi învăţători din partea Mea peste cei ce sunt 
poporul Meu de azi, poporul Meu de la venirea Mea. 

O, mult popor a venit să fie poporul Meu în vremea 
vorbirii Mele de azi peste pământ. De când Mi-am început 
cuvântul, din anul 1955 şi până azi, mulţi au venit să vadă 
această lucrare, dar puţini din ei au venit la Mine, puţini au 
venit la lumină. De ce, oare, n-au venit la lumină toţi cei care 
M-au găsit grăind prin acest cuvânt? O, e mare lucru să vină 
omul la lumină, şi să stea apoi în lumină. Cel ce iubeşte lu- 
mina vine la ea şi rămâne în ea şi lucrează adevărul, fiilor. 
Iată, cel ce nu lucrează adevărul nu vine la lumină, căci este 
scris cuvântul Meu în Scripturi, şi aşa spune: «Cel ce face 
rele urăşte lumina şi nu vine la lumină, pentru ca faptele lui 
să nu se vădească». O, puţini au venit la lumină din cei ce Mă 
căutau prin cuvântul Meu de azi. Veneau şi rămâneau în rele 

şi nu-şi vădeau faptele sufletului lor, iar când Eu veneam ca 
un bun să-i vindec de întunericul faptelor lor, ei fugeau de lu- 
mină, fugeau de adevăr, fugeau de Mine, căci Eu eram Dum- 
nezeu şi ştiam adâncul din ei, faptele lor ascunse în ei. 

O, fiilor, mare taină vă spun azi: cel ce crede că este 
Dumnezeu, acela nu se ascunde cu cele tainice ale lui, şi stă 
cu ele la lumină, căci este scris în Scripturi cuvântul Meu care 
spune: «Cel ce lucrează adevărul vine la lumină, ca să se 
arate faptele lui că în Dumnezeu sunt săvârşite». Fiilor, omul 
care crede că este Dumnezeu, acela lucrează numai binele pe 
care i l-am arătat Eu omului să-l lucreze ca să fie viu. Pre- 
gătiţi pe poporul Meu pentru veghe, că vin să-l învăţ duhul 
frăţiei întru Flristos pe cel ce stă în trupul poporului Meu, 
care-Mi este Mie mireasă. 

Am zi de sărbătoare de sfinţi azi cu voi. loan, naşul 
Meu de botez, se bucură de glasul Mirelui, că el aşa a spus 
când M-a mărturisit pe Mine ca trimis al Meu, aşa a spus: 
«Nu sunt eu Hristos, dar sunt trimis înaintea Lui. Cine are 
mireasă, Acela este Mirele, iar prietenul Mirelui, care stă şi 
ascultă pe Mire, se bucură cu bucurie mare de glasul Lui». 

Eu, fiilor, mereu îmi învăţ poporul, că mireasa are ne- 
voie de podoabe de mireasă ca să fie mireasă. Mereu vin cu- 
vânt cald şi naştere nouă prin fiecare cuvânt, ca să-l ţin pe cel 
ce este în trupul Meu, să-l ţin mereu nou, mereu treaz întru 
venirea Mea, căci focul trebuie să aibă mereu hrană ca să nu 
se stingă, iar focul le învederează pe toate, fiilor. Cuvântul 
Meu este foc care arde tot ce este rău. Cu el spăl, cu el nete- 
zesc, cu el mătur şi scutur, cu el înnoiesc, cu el îmi lucrez mi- 
reasa, căci cine are mireasă. Acela este Mirele. O, fericit este 
cel ce iubeşte lumina, că acela vine la ea şi rămâne în ea şi lu- 
crează adevărul. Amin. Ioan mergea înaintea Mea şi lucra 
adevărul înaintea oamenilor şi îl mărturisea mărturisind des- 
pre Mine, şi zicea: «Cine are mireasă, Acela este Mirele, iar 
prietenul Mirelui, care stă şi ascultă pe Mire, se bucură cu 
bucurie mare de glasul Lui, căci Cel ce vine din cer este dea- 
supra tuturor, şi ce a văzut şi a auzit, aceea mărturiseşte, dar 
mărturia Lui n-o primeşte nimeni. Iar cine a primit mărturia 
Lui, a pecetluit că Dumnezeu este adevărat, căci pe cine l-a 
trimis Dumnezeu vorbeşte cuvintele lui Dumnezeu, pentru că 
Dumnezeu nu dă Duhul cu măsură». Aşa mărturisea loan 
despre Mine. El Mă creştea pe Mine înaintea oamenilor şi le 
zicea lor: «Cine nu ascultă pe Fiul nu va vedea viaţa, ci mâ- 
nia lui Dumnezeu rămâne peste el». Iată, omul care lucrează 
răul, acela nu ascultă pe Dumnezeu, Care dă viaţă oamenilor, 
iar plata răului lucrat de om, este mânia lui Dumnezeu, care 
rămâne peste om. 

Fiilor, îmi pregătesc poporul pentru veghe, şi despece- 
tluiesc Scripturile ca să-l fac să le înţeleagă şi să le trăiască. 
Duhul frăţiei întru Flristos este mare minune între cei adunaţi 
laolaltă în numele Meu ca să-Mi facă voia întru venirea Mea. 
Cel ce iubeşte duhul frăţiei, acela nu are nimic al său, nici cu 
mintea, nici cu inima, nici cu fapta, nici cu năravul firii, şi se 
aşează după trebuinţa celor ce sunt cu Flristos, căci scris este: 
«Dragostea nu caută ale sale». Duhul frăţiei întru Flristos 
este dragoste nefăţamică între cei de acelaşi nume. Duhul 
acestei frăţii se stinge ca un foc care nu are hrană atunci când 
năravurile firii trupeşti se vor înţelese în omul care pune răul 
la socoteală pentru el şi împotriva fratelui pe care-1 apasă, 
fiindcă năravul firii omului îl face pe om să calce legea lui 
Dumnezeu pentru legea lui. Duhul frăţiei întru Flristos este 
veghea asupra ta şi asupra fratelui tău pentru dragostea de 
Dumnezeu. Aceasta înseamnă frăţia cea întru Flristos. Amin. 


Pe ei înşişi şi unii pe alţii se dau lui Dumnezeu în toată clipa 
cei ce sunt fraţi în numele Meu; unii pe alţii se iubesc precum 
i-am iubit Eu, iar Eu i-am iubit dându-Mă lor şi pentru ei. 
Aceasta înseamnă frăţia întru Flristos, iar cel ce o voieşte alt- 
fel, să se aşeze sub învăţătură şi să înveţe aşa cum îi spun Eu 
despre taina aceasta. Amin. 

Viaţa îngerească în om, face îngeri în jurul lui, îngeri 
din oameni, după cum voiesc Eu să fiţi voi, poporul Meu, în- 
geraşi şi îngeraşe după plăcerea Mea, viaţă fără de păcat prin 
sfinţenia duhului, a sufletului şi a trupului. Amin. Iar cel ce 
lucrează acestea vine cu ele la lumină, ca să se arate că în 
Dumnezeu sunt săvârşite. Acestea întăresc duhul şi taina fră- 
ţiei întru Flristos, iar fără de acestea nu este bucurie sfântă, nu 
este, fiilor. Este scris că cei ce sunt ai lui Flristos s-au răstig- 
nit, ca să trăiesc Eu în ei, Eu cu Duhul Meu, Care stă deasupra 
tuturor prin răstignirea trupului. Amin. 

Fiilor din grădină. Eu sunt Cel ce am grăit din mijlocul 
focului şi am scris cu mâna Mea pe piatră poruncile vieţii 
veşnice. Voiesc să am în voi focul Meu, din mijlocul căruia 
Eu grăiesc în zilele cele de pe urmă. Oamenii bisericii din 
lume, care zic că stăpânesc peste învăţătura cea de la Dumne- 
zeu, grăiesc despre voi în fel şi chip, ascunzându-se de lu- 
mină pentru faptele lor rele, dar Eu le zic cum zicea Ioan: «Nu 
poate un om să ia nimic dacă nu i s-a dat lui din cer». Mie 
Tatăl Mi-a spus să vin la voi. N-am făcut voia Mea, am făcut 
voia Tatălui şi v-am dat din cer cuvântul Meu, ca să fiu mare 
prin voi şi peste voi, căci scris este: «Cel ce vine din cer este 
deasupra tuturor, şi ce a văzut şi a auzit la Tatăl, aceea măr- 
turiseşte, dar mărturia Lui n-o primeşte nimeni; iar cine a 
primit mărturisirea Lui a pecetluit că Dumnezeu este adevă- 
rat», după cum Ioan a grăit prin Scripturi. Iată, fiilor, ce este 
scris în Scripturi: «Cel ce vine din cer este deasupra tuturor, 
şi ce a văzut şi a auzit, aceea mărturiseşte, dar mărturia Lui 
n-o primeşte nimeni». Acesta este semnul că El vine din cer: 
semnul că mărturia Lui n-o primeşte nimeni. Aşa şi cu voi am 
făcut acest semn. V-am dat din cer, ca să nu grăiţi de pe pă- 
mânt, căci cel ce este de pe pământ, de pe pământ este, şi de 
pe pământ vorbeşte. M-am luat din cer şi M-am dat vouă ca 
să fiu la voi din partea Tatălui, căci pe cine l-a trimis Dumne- 
zeu vorbeşte cuvintele lui Dumnezeu. V-am dat cuvântul Meu 
să-l vorbiţi peste pământ, că Eu nu dau Duhul cu măsură 
dacă-L dau. Duhul nu poate fi măsurat, fiilor, dar cine a pri- 
mit mărturia Mea a pecetluit că Duhul Adevărului este Dum- 
nezeu adevărat, este Cuvântul lui Dumnezeu. Amin. Fiilor, 
acesta este semnul că voi aveţi pe Dumnezeu cu voi şi la voi: 
semnul că mărturia voastră n-o primeşte nimeni. Voi pentru 
cuvântul Meu, care grăieşte din cer la voi, care şi-a făcut cui- 
bar la voi, voi pentru aceasta sunteţi nepreţuiţi de oamenii bi- 
sericii din lume, care-şi zic că stăpânesc peste învăţătura cea 
de la Dumnezeu. Dacă lumea vă urăşte, acesta este semnul că 
sunteţi fiii lui Dumnezeu printre fiii oamenilor, fiindcă pe 
Mine mai înainte de voi M-a urât lumea. Dar este scris în 
Scripturi: «Cine nu ascultă pe Fiul nu va vedea viaţa, ci mâ- 
nia lui Dumnezeu rămâne peste el». Amin. 

Iată cuvântul Meu despre Scripturi, despre cartea care 
se numeşte Biblie, şi pe care am scris-o Eu prin mâna omului 
sfânt, căruia i-am spus să scrie şi să mărturisească faptele lui 
Dumnezeu. Eu am grăit din Scripturi în vremea trupului Meu, 
şi le-am adeverit. Am vorbit despre Scripturile facerii, am 
vorbit despre toate Scripturile. Am citit din ele în templu şi 
am despecetluit adevărul cel ascuns în ele, căci despre Mine 
au mărturisit ele. Am grăit din Scripturi în vremea trupului 




Anul 1999 


1259 


Meu, şi le-am împlinit, căci Duhul lui Dumnezeu le-a făcut 
pe ele, nu Avraam, nu Moise, nu Isaia, nu Ieremia, nu David, 
nu Zaharia. Nu. Duhul Meu, Duhul lui Dumnezeu; Duhul Ta- 
tălui şi al Fiului şi al Sfântului Duh le-a întocmit pe ele, şi 
sunt Scripturile Domnului, nu ale omului. Toată Scriptura 
vorbeşte despre Mine mărturisind că vin. Şi am venit. Şi vin, 
că aşa este scris în Scripturi. N-a scris omul din voia lui, din 
mintea lui în Scripturi, căci David a proorocit cu multă vreme 
înainte şi a zis: «Impărţit-au hainele Mele loruşi, şi pentru 
cămaşa Mea au tras sorţi». Eu sunt Cel ce grăiam prin David 
judecând încă de pe atunci pe cei ce M-au omorât prin răstig- 
nire. Eu sunt Cel ce am grăit prin profeţi proorocind lucrarea 
cuvântului Meu cu voi. Nimic n-am făcut decât ce este scris 
în Scripturi să se facă. Nimic nu fac decât ce este scris în 
Scripturi să se facă, şi prin Mine s-au făcut şi se fac toate, 
fiindcă sunt Fiul şi Cuvântul Tatălui, cuvânt şi faptă sunt, aşa 
cum şi Scriptura lui David scrie despre Mine când zice: «El a 
zis, şi s-a făcut». Amin. 

Voi sunteţi mărturisiţi de Scripturile proorocilor şi ale 
apostolilor Mei de după Mine, şi iată, sunteţi mărturisiţi de 
Mine din cer, fiilor, că Eu grăiesc din cer, iar Cel ce este din 
cer, este deasupra tuturor. Amin. Acesta este semnul că voi 
sunteţi de la Dumnezeu: semnul că mărturisirea voastră n-o 
primeşte nimeni, semnul că lumea nu vă iubeşte, precum nici 
pe Mine nu M-a iubit. Dar voi, staţi în lumină, ca să se vadă 
faptele voastre că în Dumnezeu sunt săvârşite şi că după po- 
runcile Mele umblaţi şi trăiţi. Această taină întăreşte duhul 
frăţiei întru Flristos, fiilor învăţători. Vă dau mereu învăţătură 
nouă, vă dau mereu cuvânt de naştere nouă, ca să-l ţin pe cel 
ce este în trupul Meu, în trupul bisericii vii, să-l ţin mereu 
nou, mereu treaz întru venirea Mea, căci focul fără hrana lui 
se stinge, fiilor. Cuvântul Meu este focul care le învederează 
pe toate. Duhul frăţiei se învederează în foc, fiilor. Focul în- 
cearcă pe fiecare, focul dovedeşte pe fiecare, focul este lucrul 
care arată la lumină pe cel ce este sau nu este în duh de frăţie 
plăcută Mie în trupul bisericii Mele. 

Eu sunt capul bisericii, şi v-am învăţat pe toţi să aveţi 
gândul lui Flristos, gândul Meu cel plin de umilinţă, căci 
duhul umilit este lucrător de Dumnezeu în om. Duhul umilit 
îl face pe Dumnezeu înăuntrul omului, îl zideşte pe Dumne- 
zeu Om nou în om. Şi încă o taină mare în această lucrare, 
fiilor: duhul umilit din om, trebuie să caute rod numai pentru 
Dumnezeu, nu şi pentru sine. Vă învăţ aşa pe voi, ca să audă 
şi cei care n-au învăţătură peste ei, şi care caută prin duh 
umilit rod pentru ei înaintea oamenilor, şi chiar înaintea lui 
Dumnezeu. Cel ce caută rod pentru Dumnezeu, are Duhul lui 
Dumnezeu lucrător în el peste oameni, iar cel ce caută rod 
pentru el, are duhul umilit cu făţărnicie, spre căutarea slavei 
deşarte, care-1 ridică pe om spre mulţumire de sine, spre bu- 
curie sufletească în numele Meu, zice el, dar sfinţii Mei sunt 
cei ce nu caută bucurie sau slavă deşartă. Sfinţii Mei sunt cei 
ce se umilesc pentru Mine, nu pentru om, nu pentru ei. Mulţi 
sunt cei pe care Eu îi văd şi îi aud că voi nu aveţi umilinţă şi 
că de aceea n-aţi fi de la Dumnezeu, dar Eu la aceştia aşa le 
spun: umilinţa Mea din om nu slujeşte la oameni, ci slujeşte 
slavei lui Dumnezeu, care lucrează peste pământ prin omul 
umilit înaintea Mea. Umilinţa Mea din om îl face pe cel ce o 
are pe ea puternic în cuvântul mărturiei despre Mine şi des- 
pre venirea Mea, îl face neînfricat şi nebiruit de om, îl face lu- 
mină pentru cei ce caută să vină la lumină lepădându-se de 
faptele lor rele. Dar cei ce nu se leapădă de faptele lor rele, 
aceia fug de lumină, ca faptele lor să nu se cunoască, să nu se 


vădească. Voi însă pregătiţi poporul pentru veghe sfântă, în- 
văţându-1 duhul frăţiei întru Flristos, duhul care nu voieşte 
pentru sine în om. Amin. 

Este scris că Eu lucrez cu binecuvântarea Mea peste 
toate ale celor ce locuiesc laolaltă pentru frăţie întru Flristos. 
Frăţia cea întru Mine este taină despre care voi trebuie să 
grăiţi cu Mine, fiilor. Spuneţi-Mi voi despre ea, în grăire prin 
cartea Mea, ca să ia omul învăţătură, că v-am făcut învăţători 
din cer peste pământ şi staţi ca şi Mine deasupra tuturor, pen- 
tru că aveţi şi împărţiţi din cer, fiilor. Spuneţi-Mi despre fră- 
ţia cea întru Flristos, despre trăirea împreună a fiilor lui Dum- 
nezeu. Amin, amin, amin. 

A ceastă taină adâncită în cer nu-şi găseşte 
trăirea între cei adunaţi laolaltă în numele 
Domnului dacă cei ce se adună se strâng pentru ei laolaltă în 
trupul lui Flristos, în trupul bisericii. Cel ce vine să-i fie bine 
lângă Dumnezeu, acela nu este în trupul bisericii, fiindcă 
biserica înseamnă fii răstigniţi, fii lămuriţi în focul încercări- 
lor. Cei împreună cu adevărat, sunt cei care-şi cercetează me- 
reu duhul şi trăirea lor, şi apoi pe ale celorlalţi cu care vieţu- 
iesc ei, pentru nestingherirea Duhului Sfânt lucrător în mij- 
locul lor. Cei cu adevărat împreună întru duhul frăţiei sfinte, 
au grijă asupra lor fiecare în parte şi primesc cârmă peste ei 
pentru lucru binecuvântat prin darul supunerii sfinte. Ei îşi în- 
tăresc straja cea de peste ei prin iubire, prin lucrare pentru 
Flristos, prin cuminţenie de inimă şi de minte, pentru slava lui 
Dumnezeu între fraţii de acelaşi fel. Ei se lasă vindecaţi de 
năravurile firii şi lucrează în lucrul cel greu al mărturisirii lui 
Du mn ezeu peste oamenii care caută să vină la Dumnezeu. 

Duhul frăţiei întru Flristos este Duhul lui Flristos, Care 
locuieşte în cel ce se dă, precum Flristos S-a dat pentru viaţa 
oamenilor prin faptă. Acest duh locuieşte pe deplin în cel ce 
are înăuntrul său duhul înţelepciunii sfinte, Duhul Sfânt, Care 
desăvârşeşte pe sfinţi. Amin. 

O grăirea voastră cu Mine este bucuria Mea 
^ că Mă pot slăvi în voi, fiilor. Grăiţi unii 
peste alţii despre duhul frăţiei sfinte, şi aşa să vă aflu la veni- 
rea Mea. Vă fac atenţi pentru veghe, fiilor. Cereţi gândul lui 
Flristos în voi, şi lucraţi-1 apoi la lumină. Cereţi, că Eu vă cer 
să cereţi. Amin. Eu sunt pururea cu voi. Am făcut din voi rug 
aprins din mijlocul căruia Eu stau şi grăiesc pe pământ. Trăiţi 
între voi faptele învăţăturii Scripturilor venirii Mele, căci cel 
ce lucrează adevărul se arată cu faptele lui că în Dumnezeu 
sunt săvârşite. Această lucrătură întăreşte duhul şi taina frăţiei 
întru Flristos, iar cei ce sunt ai lui Flristos au gândul lui Flris- 
tos faţă de orice cuvânt, faţă de orice faptă. Amin. 

Acum, vă dau binecuvântare ca să vă zidiţi unul pe 
altul pentru duhul frăţiei sfinte, care stă de veghe în voi pen- 
tru venirea Mea. Fiilor, trăiţi şi lucraţi pentru venirea Mea şi 
daţi-Mi mâna să vin! Amin. Fiilor din porţi, lăsaţi porţile des- 
chise pentru Domnul! Amin, amin, amin. 

Mai am prin voi să dau ştire celor ce vor să ştie, şi zic 
aşa: voi, cei care voiţi să ştiţi despre soarta cea din cer a celei 
care a trăit pentru Dumnezeu cu faptele ei, vă aduc de ştire că 
ea are loc în cer, aşa cum am şi Eu loc pe pământ în grădina 
dobândită de la ea. Eu sunt Cel ce dau celor ce Mă împrumută 
pe Mine, iar celor ce-Mi dau fără să aştepte plata pe pământ, 
acelora le dau loc în grădinile cereşti pentru credinţa lor care 
a miluit pe Dumnezeu între fiii oamenilor în vreme de pri- 
begie. Amin. amin, amin. 

Cuvântul lui Dumnezeu 


Praznicul Naşterii Maicii Domnului 

Taina zilei de odihnă este să lucreze omul pentru Dumnezeu, nu să-şi 
odihnească trupul. Pilda ţiganului lacom. Cei ce se înţeleg cu dulce 
între ei, se primesc unii pe alţii. Slujitorii bisericii vor un antichrist 
pe placul lor, cu care să înşele toate neamurile pământului. Maica 
Domnului, rugătoare pentru România. 

ine Do mn ul pe nori de slavă. Amin. Vine Dom- 
nul la voi, copii ai venirii Mele. Vin, şi Mă ves- 
tesc la porţi că vin. Amin. 

Cu mare sărbătoare de cuvânt vin. Sărbătoare cu tărie 
de cuvânt cobor la voi, ca să se ducă vestea peste pământ că 
Eu, Domnul, cuvintez şi împlinesc. Sărbătoare de mântuire 
este scris în ziua aceasta de sărbătoare: naşterea pe pământ a 
mamei Mele Fecioara, începutul mântuirii prin Mine, Fiul lui 
Dumnezeu, sălăşluit în pântece de Fecioară. Amin. 

O, copilaşi, la început era Cuvântul, şi Cuvântul Eu 
eram; Eu, Cel ce l-am făcut pe om după ce am făcut cerul şi 
pământul cu cuvântul. Amin. O, copilaşi, la început am făcut 
cuvântul şi pentru mama Mea Fecioară. Când am văzut zdro- 
bit lucrul mâinilor Mele prin neascultarea omului, am zis că- 
tre şarpe: «Duşmănie voi pune între tine şi între femeie, între 
sămânţa ta şi sămânţa ei; ea îţi va zdrobi capul, iar tu îi vei 
împunge călcâiul», şi s-a împlinit această Scriptură, acest cu- 
vânt al Meu pe care l-am rostit când nu era pe pământ nici un 
om în afară de omul cel zidit de mâna Mea, şi femeia cea fă- 
cută din carnea sa, cea prin care omul cel zidit de Dumnezeu 
a pierdut veşnicia şi a murit prin neascultare. 

Bucuraţi-vă cu bucurie mare şi sfântă, copilaşi ai Ta- 
tălui Meu. Cuvântul Cel de la început, Eu sunt, şi grăiesc la 
sfârşit cu voi, aşa cum grăiam cu omul cel întâi zidit. Omul 
cel de la început a fost nepăsător faţă de cuvântul Meu, şi de 
atunci tot omul cel ieşit din om a învăţat să moară. Eu însă 
v-am luat pe voi dintre oameni ca să vă învăţ să trăiţi şi să vă 
hrăniţi cu cuvântul Meu, iar cel ce învaţă de la Mine, trebuie 
să aibă în firea lui intrate toate cuvintele Mele. Vă învăţ me- 
reu, mereu, ca să intre în firea voastră lucrarea cuvintelor 
Mele, ca atunci când vine o lucrare de lucrat, să lucraţi peste 
ea după cum Eu v-am învăţat, căci Eu în clipa aceea vă amin- 
tesc prin cele ce v-am învăţat. Numai peste cei învăţaţi de 
Mine are tâlc Scriptura Mea care spune: «Nu vă îngrijiţi de 
mai înainte ce veţi grăi, ce veţi lucra». O, fiilor învăţaţi de cu- 
vântul cel de la început, nu trebuie să ştiţi mai dinainte, ca să 
nu ziceţi că aţi ştiut dinainte, că aţi ştiut voi. Nu poate şti ni- 
meni decât cel ce învaţă de la Mine, din cuvântul Meu rostit 
peste el. Fiecare clipă îşi are lucrarea ei de învăţătură, după 
cum este clipa. De aceea Eu v-am luat pe voi dintre oameni 
şi v-am învăţat cuvintele înţelepciunii cereşti atâta vreme, ca 
să vă intre în firea voastră lucrarea lor şi să nu vă îngrijiţi voi 
ce veţi lucra, ce veţi grăi, căci v-am învăţat Eu, iar voi sunteţi 
învăţătorii fiecărei clipe şi lucrării ei. 

M-am zidit în voi clipă de clipă, ca să fiu în voi şi ca 
să Mă zidiţi mereu în voi, după cum Eu v-am învăţat. Să ia 
omul cuvântul Meu de la voi şi să-l pună peste el şi numai aşa 
să creadă că Mă are. Şi iată ce cuvânt rostesc către tot omul: 
cine vrea să aibă în el pe Dumnezeu, acela să-L facă pe Dum- 
nezeu în el, să-L zidească pe Domnul înăuntrul lui, ca să se 
vadă din afară că are pe Domnul în el, că are împărăţia lui 
Dumnezeu într-însul. Amin. O, nu se poate altfel pentru cel ce 
vrea să înveţe pe alţii, căci învăţătorul cel de la Mine trebuie 
să aibă în firea lui intrate toate cuvintele Mele. El dacă nu-şi 
chiverniseşte bine casa sa nu poate fi învăţător. El dacă este 


judecat, pentru asta este judecat, pentru că nu ascultă casa sa. 
El atunci se ruşinează de a mai învăţa, căci învăţătorul, dacă 
greşeşte el şi casa lui, calcă apoi toţi să greşească, şi este ju- 
decat de înseşi faptele sale pe care le săvârşesc şi alţii. 

O, cât de neînţeleasă a rămas taina aceasta că nu poate 
omul să arate altora calea Mea dacă el rămâne în cele din care 
vine! Pe Avraam a trebuit să-l scot din casa lui, din neamul 
lui, din ţara lui, că acolo n-aş fi putut să-Mi împlinesc cu el 
lucrarea pentru naşterea lui Israel din Avraam, de atunci şi 
până la voi, fiilor. N-aş fi putut, fiindcă acolo nu l-ar fi crezut 
nimeni, nu l-ar fi ascultat nimeni, n-ar fi fost pildă cu casa lui, 
căci scris este în Scripturi: «Nici un profet nu este dispreţuit 
decât în patria lui, în casa lui». Cei învăţaţi de Mine ştiu şi 
cred aceasta, şi îmi urmează, aşa cum Avraam Mi-a urmat, şi 
am făcut din el legământ nou, legământ care nu mai are nimic 
vechi în el. Pentru omul cel nou, care se naşte din Dumnezeu, 
trebuie pământ nou, trebuie neam nou, ieşit din om nou. Dar 
cine s-a oprit sau cine se opreşte din alergarea sa şi să creadă 
venirea Mea la voi şi să creadă apoi că omul care se naşte din 
Dumnezeu trebuie să vină după Mine şi să creadă că aşa 
trebuie să facă? Eu lui Avraam aşa i-am spus când i-am spus 
să vină după Mine: «Ieşi din ţara ta şi din neamul tău şi din 
casa tatălui tău, şi du-te în ţara pe care ţi-o voi arăta; şi voi 
face din tine un popor mare şi te voi binecuvânta şi voi mări 
numele tău, şi vei fi binecuvântare, şi se vor binecuvânta în- 
tru tine toate neamurile pământului». 

O, cât de neînţeleasă a rămas taina aceasta cum că 
omul nu poate să vină după Mine şi să arate şi altora calea 
Mea dacă el rămâne în cele din care vine. Dacă el nu greşeşte, 
şi dacă greşeşte casa lui, calcă apoi toţi să greşească, şi el nu 
mai poate învăţa sau binecuvânta pe alţii. Omul care Mă 
serveşte pe Mine pe pământ, trebuie să fie cunoscut între oa- 
meni om născut din Dumnezeu, om venit de la Dumnezeu, ca 
să-l primească oamenii, şi altfel oamenii nu-1 primesc. Pe 
Avraam l-au primit cei străini ca pe voievodul Domnului, căci 
i-am spus: «Te voi binecuvânta şi voi mări numele tău, şi vei 
binecuvânta, şi se vor binecuvânta întru tine toate neamurile 
pământului». O, mare lucrare este în mâna Mea omul care 
vine după Mine ca să-i arăt ţara pe care i-o voi da după ce 
vine şi să-l binecuvintez întru Avraam cel credincios, părin- 
tele celor credincioşi. 

O, fiilor de la iesle, rău e de cel care a dat să vină după 
Mine şi nu a învăţat tâlcul cuvintelor Mele, tâlcul lor cel dul- 
ce şi adânc de dulce. O, rău e de cel ce nu ştie să vină după 
Mine când dă să vină. El ar vrea să vină cu toate ale lui, dar 
nu vine, şi rămâne lângă ele şi îşi pierde mintea în ele, îşi 
strânge mintea în ele, şi omul nu se mai suie cu mintea sus, la 
Dumnezeu, că e tras în jos şi în stânga şi în dreapta pe cără- 
rile vieţii lui, cărări fără Dumnezeu, cărări nelegiuite, căci 
«cel nelegiuit aţâţă pieire, aţâţă nelegiuire», după cum este 
scris în psalmi, în prooroci şi în Scripturi. 

lată, nu ştie omul să vină după Dumnezeu dacă dă să 
vină. Nici legea nu l-a ajutat pe cel ce a ştiut-o, nici ea nu l-a 
ajutat să vină după Mine, căci spălarea mâinilor se face după 
spălarea sufletului, şi cine nu-şi spală sufletul, nu-şi spală nici 
mâinile când se spală pe mâini, după lege. 

Eu am zis omului să nu ridice sarcinile lui în zi de 
odihnă. O, taina zilei Mele de odihnă este ca să lucreze omul 
pentru Dumnezeu, nu să-şi odihnească trupul, nu, ci să facă 
faptele credinţei cu sufletul, cu trupul şi cu duhul său, întărind 
credinţa în cei ce dau să vină după Mine. Taina zilei Mele de 
odihnă este să-şi lase omul sarcinile lui şi să ridice sarcinile 

Mele, luminând cu Mine înaintea oamenilor, lată, nu ştie 
omul să vină la Mine când dă să vină. 

Se împărtăşesc oamenii cu Trupul şi Sângele Meu şi se 
duc apoi la păcat, la pofta trupului, la desfrânare, dar scris 
este în Scripturi: «Mai uşor va fi Sodomei şi Gomorei în ziua 
aceea decât acestora care necinstesc pe Dumnezeu făcând 
din trupul Meu mădular de desfrânare», după ce omul Mă ia 
din mâna preotului care tot desfrânare face şi el. Este scris în 
Scripturi: «Vai celui ce păcătuieşte în însuşi trupul său!», şi 
iarăşi este scris: «Desfrânaţii nu vor moşteni împărăţia lui 
Dumnezeu». Aceştia nu au pe Dumnezeu în ei şi nu vor să ştie 
că trupul nu este pentru desfrânare, şi este ca să fie templu 
pentru Dumnezeu, iar «cine va strica templul lui Dumnezeu, 
îl va strica Dumnezeu pe el», precum este scris în Scripturi. 
Iată, din Scripturi grăiesc, şi fiecare este judecat după carte. 
Dar zic: să iasă omul din cele din care vine şi să vină după 
Mine, căci «întâi este cel trupesc, şi apoi cel duhovnicesc», 
aşa cum învaţă Scriptura pe cel ce voieşte să se scoale şi să 
vină după Mine; aşa cum veneau pe vremea trupului Meu cei 
trupeşti ca să se înduhovnicească, ei şi copiii lor, ca să fie 
sfinţi apoi, şi duhovniceşti. 

O, copilaşi învăţaţi din cer, veniţi cu Mine în vorbire şi 
spuneţi voi în cartea Mea cu voi, ce trebuie să ştie omul care 
dă să vină după Mine? Fiilor, ce înseamnă omul care este mă- 
dular al lui Hristos? Spuneţi, fiilor. Amin. 

C el ce primeşte pe Dumnezeu Stăpân peste 
el, acela se curăţeşte de tot păcatul, şi, sfîn- 
ţindu-şi sufletul şi trupul şi duhul cu legea sfinţeniei cereşti, 
primeşte darul sfinţeniei, Trupul şi Sângele Domnului, pentru 
curăţire şi iertare. El devine în felul acesta mădular al lui 
Hristos, iar Scriptura îi spune: «Lua-voi deci mădularele lui 
Hristos ca să fac din ele mădulare de desfrânare? Ferească 
Domnul!». Cel ce este mădular al lui Hristos nu mai este al 
său, ci al lui Hristos, dar vai celui ce apoi strică templul lui 
Dumnezeu, că Dumnezeu îl va strica pe el. Deci să se cercete- 
ze omul pe sine şi aşa să se facă mădular al lui Hristos. Amin. 

O fiilor, mare iubire este în cel ce se face mă- 
^ dular al lui Hristos, şi acela nu mai uită ce 
este el, şi acela nu mai uită ce cere la Mine când cere, căci Eu 
am învăţat pe om să se roage, şi omul nu ştie ce trebuie să fie 
rugăciunea lui. Omul s-a obişnuit să spună rugăciune lui 
Dumnezeu, şi nu mai ştie ce trebuie să fie rugăciunea lui. 
Creştinul s-a înţigănit de tot. El cere ca ţiganul care spune ru- 
găciunea „ Tatăl nostru “ gândindu-se la furat şi la căpătat, aşa 
cum ştiţi voi de cel ce a fost pus să zică rugăciunea „ Tatăl 
nostru “ cu gândul la Dumnezeu, şi n-a putut. O, n-a putut, că 
i se promisese un cal numai ca să se gândească la Dumnezeu 
în rugăciune. El însă când a ajuns la jumătatea cuvintelor 
rugăciunii, a văzut şaua pe cal şi a zis: „îmi dai şi şaua?“. 
Atunci a auzit: „Nu-ţi mai dau nici calul, pentru că nu eşti cu 
gândul la Dumnezeu aşa cum te-am învăţat să te rogi “. 

O, fiilor, s-a înţigănit tot omul care-şi zice creştin, şi 
aşa se roagă la Tatăl. Şi iată ce vă spun: rugăciunea „ Tatăl 
nostru “ arată iubirea către Tatăl a celui ce se roagă. Omul tre- 
buie pe Dumnezeu să-L bucure prin rugăciune, nu pe el în- 
suşi. Spun acest cuvânt fiindcă văd peste tot pământul oameni 
plini de bucurie, zic ei, când se roagă la Dumnezeu. Aceia nu 
ştiu ce este rugăciunea cea către Dumnezeu şi nu ştiu care 
este drumul rugăciunii. Spuneţi voi la aceştia, care este dru- 
mul rugăciunii spre cer. Spuneţi voi, fiilor. Amin. 

R ugăciunea are un drum anume, şi acela es- 
te drumul umilinţei, duhul rugăciunii îndu- 


rerate, căci rugăciunea spre Dumnezeu nu este bucurie pentru 
om, şi este umilinţă pentru om, şi este pocăinţă pentru om, şi 
bucurie pentru Dumnezeu dacă omul rămâne în stare de po- 
căinţă când se roagă şi după ce se roagă. Amin. 

O copilaşi, grăiesc prin cartea Mea, grăiesc 
^ cu voi ca să ştie omul cum să grăiască spre 
Dumnezeu. Cum se rugau la Mine Daniel sau Ieremia sau 
tinerii din cuptorul de foc? Cum Mă rugam Eu la Tatăl? Eu 
petreceam noaptea pe muntele Măslinilor mai înainte de răs- 
tignire, rugându-Mă înlăcrimat pentru om, căci omul este fără 
de umilinţă când se roagă Tatălui Meu; căci am venit după 
omul căzut făcându-Mă om căzut, şi aceasta trebuie să fie 
umilinţă pentru om, nu bucurie. 

Fiilor, fiilor, ce unire aşteaptă oamenii, măi copilaşi 
luaţi de Mine dintre oameni? Peste tot văd vorbă de unire în- 
tre oamenii de toate felurile, dar iată ce grăiesc: unirea este 
amestecare. Amestecarea oamenilor a condus mereu la potop 
şi la foc omenirea, şi pe vremea lui Noe, şi pe vremea lui Lot, 
şi în toată vremea lui Israel. I-am spus lui Israel când l-am 
scos din Egipt, să nu se unească cu neamurile de pe cale, ci 
să le omoare. El n-a ascultat, şi s-a amestecat, şi a pierit până 
la doi tot Israelul cu care a plecat Moise din Egipt. Eu altfel 
am lăsat prin Scripturi, şi am scris despărţire şi deosebire din- 
tre oameni pentru toţi cei ce vor să umble după poruncile 
Mele înaintea Mea ca să-i primesc, şi le-am zis: «De ce este 
necurat să nu vă atingeţi»; şi am zis bisericii: «Scoateţi afară 
pe cel rău»; şi am zis: «Nedrepţii, desfrânaţii, slujitorii ido- 
lilor, preacurvarii, sodomiţii, malahiţii, furii, grăitorii de rău, 
răpitorii nu vor moşteni împărăţia lui Dumnezeu, biserica lui 
Dumnezeu, şi vor moşteni-o cei ce se spală de toate acestea, 
îndreptăndu-se în numele Meu şi în Duhul lui Dumnezeu». 
Amin. Dar ce unire aşteaptă oamenii? oamenii care au gândul 
că Mă caută pe Mine, şi care vor unire şi amestecare? Ce vor 
ei să însemne o turmă şi un păstor? Ce vor ei să spună că în- 
seamnă venirea Mea? Ce vor oamenii să facă? O, toate nea- 
murile au uitat că este scris să vină judecata Domnului, ziua 
care arde ca un cuptor, şi toţi cei trufaşi vor fi ca paiele, şi nu 
va rămâne dintr-înşii nici rădăcină, nici ramuri. Dar ce vor 
oamenii să facă? Vor să-şi pună păstor şi să se facă toţi o 
turmă? Vor să-şi facă hristos pe placul lor cel nelegiuit? Vor 
să înşele toate neamurile pământului? Eu însă grăiesc aşa: 
toată lucrarea cea mincinoasă şi tot pomelnicul celor ce vor 
amestecare se va dezveli prin minciună, căci venirea Mea va 
fi zi de mânie. Amin. Venirea Mea nu va fi ca venirea hristo- 
sului mincinos, care-şi lucrează semne şi minuni din minciu- 
nă. O, minciuna lui e mică, nu e mare, căci venirea Mea va fi 
cu slavă adevărată, va fi odată cu învierea trupurilor drepţilor 
Mei, şi voi veni nu singur, ci cu tot cerul de sfinţi şi de îngeri, 
ca să-l cuprind sub slava venirii Mele. Amin. 

Omul mincinos îmi foloseşte numele, dar el este min- 
cinos cu toate semnele lui prin care el se semeţeşte şi se cre- 
de dumnezeu. El nu poate să facă nimic prin cuvânt. El face 
prin lucrarea deşertăciunii omeneşti şi prin puteri vrăjmaşe 
Mie, face lucrare de rătăcire peste cei ce nu veghează întru 
lucrare de biserică sfântă înaintea Mea. Dar Eu vin şi stau 
cuvântând peste pământ Duh Sfânt şi îi mângâi pe cei ce stă- 
ruiesc în viaţă sfântă, că jertfa plăcută Mie este duhul umilit, 
nu fapta mâinilor, care semeţeşte pe om; nu fapta inimii, ci 
duhul ei cel umilit cu care lucrează omul pentru fapta inimii. 

Curând, curând toată lumea se va înspăimânta când se 
va arăta câtă scăpare avea să aibă dacă ar fi putut să creadă la 
auzul propovăduirii cereşti cu care Eu, Domnul, am strigat în 




1262 


Cuvântul lui Dumnezeu 


lung şi în lat peste pământ din mijlocul grădinii Mele din 
România, grădina cuvântului Meu în mijlocul pământului. 
Toţi cei ce s-au pus rând pe rând mari peste România şi peste 
toate cetăţile ei din loc în loc vor fi ca pleava în bătaia vân- 
tului, căci s-au pus în fruntea oamenilor şi n-au dat să audă şi 
să ştie şi să spună supuşilor lor vestea împărăţiei cuvântului 
Meu cu care stau de peste patruzeci de ani în mijlocul Româ- 
niei, ţara ocrotirii, iubirea Maicii Mele. Tot omul de pe mar- 
gini n-a cunoscut, n-a ştiut, dar când vor vedea semnul Meu 
şi slava Mea cea din mijlocul grădiniţei Mele de la voi, vor da 
să-şi pună viaţa la picioarele Mele, vor da să fugă de mânia 
Mea, ca viperele care îşi văd ameninţarea, şi toţi vor şti atunci 
că poarta dintre lume şi locul acesta al împărăţiei Mele cu voi, 
a fost pocăinţa şi umilinţa, pe care n-au voit să le aibă cei ce 
căutau spre locul acesta; pocăinţa, pe care nimeni n-a iubit-o. 
Mulţi din cei ce s-au apropiat, de departe şi de aproape, au 
avut prilej prielnic, dar n-au căutat scăparea prin pocăinţă şi 
prin credinţă. Iar voi, copii ai grădinii venirii Mele, veţi fi vi- 
tejii Domnului prin curăţia minţii şi a inimii şi a trupului, pe 
care Eu am pus-o în voi ca să puteţi fi ai Mei, stâlpii Mei pe 
care Mi-am sprijinit în vreme de pribegie cortul împărăţiei 
cuvântului Meu între cer şi pământ. Nimeni n-a voit cu ade- 
vărat să se oprească din alergarea lui şi să creadă venirea Mea 
la voi, şi s-a ridicat înaintea Mea necredinţă mare, ruşine 
mare. 

Slujitorii bisericii din lume sunt toţi necredincioşi şi 
îndoielnici şi încrezători în cunoaşterea lor şi în propriul lor 
duh, şi s-a întâmplat cu ei ca şi cu apostolii Mei, care s-au în- 
doit de învierea Mea când femeile mironosiţe, care Mă iu- 
beau şi Mă urmau până peste mormânt, s-au dus la ei şi le-au 
spus că Eu sunt viu şi că voi veni la ei. Ele însă, cu toată în- 
doiala apostolilor Mei, îşi căutau bărbăţia credinţei şubrezită 
de îndoiala ucenicilor Mei cei fricoşi, îşi căutau putere să 
creadă în învierea Mea ducându-se iar şi iar după Mine la 
mormânt, căci au văzut mormântul Meu desfăcut de îngerul 
Meu cel venit de la Tatăl. Ele nu s-au lăsat biruite, şi Mă tot 
căutau, şi tot întrebau de Mine, până ce Eu M-am mâhnit şi 
M-am arătat spunându-i Magdalenei: «Nu Mă atinge!», căci 
o cuprinsese şi pe ea îndoiala când a văzut că ucenicii Mei 
n-au luat în seamă mărturisirea ei despre Mine înviat. 

O, copilaşi ai grădinii Mele cu voi. Eu, Domnul, v-am 
întărit mereu credinţa cu împlinirile cuvintelor Mele de peste 
voi, şi i-am umilit şi i-am bătut pe cei ce s-au ridicat împotri- 
va voastră cu necredinţă, iar vouă v-am întărit credinţa şi v-am 
hrănit mereu cu cuvânt de mângâiere, ca să nu vă răciţi. 

O, fiilor, fiilor, locul Meu de la voi este loc înfricoşător 
pentru îngeri, dar oamenii sunt îngâmfaţi, şi îşi laudă statura 
înaintea porţilor de aici. Eu însă le amintesc la aceştia Scrip- 
tura care spune: «Nu cel ce se laudă pe sine este drept, ci ace- 
la pe care Domnul îl laudă». O mulţime de oameni care vin 
până aici, vin şi ispitesc tainele lucrului Meu cu voi, taine pe 
care nici voi nu le ispitiţi, ci, din contra, staţi înspăimântaţi şi 
staţi sub mâna Mea cu supunere. Mulţi vin şi vă povestesc din 
duhul lor, din cele ce culeg de la alţi oameni, şi aceştia fac 
păcat când vin aşa. Mulţi vin şi vă dau sfaturi. Mulţi vin şi 
judecă cuvântul Meu cel ce este cu voi, şi se ascund de el în- 
dreptăţindu-se împotriva lui, şi aceştia fac păcat când vin aşa. 
Mulţi vin să-şi arate darurile şi virtuţile pe care ei zic că le au 
de la Mine, dar la aceştia le zic ca în Scripturi: «Nu cel ce se 
laudă pe sine este găsit drept, ci acela pe care Domnul îl 
laudă». Iată, aceştia n-au nici o creştere, şi se laudă dacă n-au 
creştere. Creştere înseamnă umilinţă şi pocăinţă, şi cu altceva 


nu creşte omul, chiar dacă zice el că a nimerit vreun dar 
pentru cer. Mulţi vin cu duh de îngâmfare, şi tot aşa şi plea- 
că, şi aceştia fac păcat când vin aşa. Mă uit din cer, şi de dea- 
supra voastră Mă uit la porţi când voi staţi înaintea oamenilor. 
Vin oamenii, şi pleacă tot goi, că nu ştiu cum să vină, şi vin 
să vă dea vouă din duhul lor, în loc să tacă şi să ia din Duhul 
Meu din voi. Iată, aşa vine omul care aude de lucrarea Mea 
cu voi. Vine îngâmfat, şi tot aşa şi pleacă, şi se hrăneşte din 
propriul său duh, şi nu din Duhul Meu, Care este cu voi. în- 
gerii însă se înfricoşează, şi aşa se bucură de locul Meu de la 
voi, şi de voi. 

Pe vremea când mama Mea Fecioara s-a născut şi a 
trăit pe pământ pentru venirea Mea prin ea, tot aşa era omul 
şi atunci. îngerii o slujeau pe ea, şi ea, pe îngeri, căci ea avea 
viaţă îngerească. Ea era împlinirea proorociilor cele pentru 
venirea Mea de la Tatăl prin Fecioară. Ea era vestită de Mine 
în ziua când omul s-a semeţit în rai şi a căzut prin neascultare. 
Ea era vestită de Isaia proorocul, care a zis prin Duhul Meu: 
«Va lua Fecioara în pântece şi va naşte Fiu, şi Se va chema 
Emanuel». Ea a venit între oameni din mamă stearpă, naştere 
prin proorocie, ca să Mă nască pe Mine sămânţă de Om nou, 
dar omul cel de pe vremea naşterii mamei Mele nu ştia ce este 
mama Mea, fiindcă era pecetluită lucrarea Mea în ea, ca s-o 
pot împlini, fiilor, aşa cum am lucrat şi cu voi, pecetluit între 
voi, ca să pot ieşi din mijlocul vostru şi să Mă vestesc Dum- 
nezeu tainic pentru împlinirea pregătirii cărării venirii Mele a 
doua oară de lângă Tatăl. Mi-am împlinit prin ea lucrarea ve- 
nirii Mele, iar după ridicarea Mea din nou la Tatăl, am venit 
apoi şi am luat-o lângă Mine. Viaţa ei pe pământ a fost numai 
un suspin. Rugăciunea ei a fost numai rugăciune de foc prin 
fiecare rugăciune. Când a venit la cer, a văzut planul Tatălui, 
a văzut ţara Mea de azi, ţara cuvântului Meu de la sfârşit, şi 
Mi-a zis: «Fiule, să mă dai păzitoare şi ajutătoare pentru cei 
din ţara Ta de venire, iar mai înainte de venirea Ta, să mă laşi 
să stau deasupra ei cu toţi îngerii mei, ca s-o apăr, Fiule, ca 
să nu cadă ca Israel care a căzut, prin necredinţă, în însăşi 
plata faptelor sale. Amin». Şi am ascultat ca un fiu pe mama 
sa, şi ea este deasupra, acoperind din părţi şi de sus ţara în- 
toarcerii Mele, ţara cuvântului Meu din zilele din urmă. Eu 
însumi vin în ea şi o pregătesc prin cuvânt pentru venirea 
Mea la ea. 

O, copilaşi ai venirii Mele! Suspină mama Mea 
Fecioara, şi aşa se roagă Tatălui şi Mie, dar omul se roagă 
bucurându-se şi simţindu-se vrednic de darurile Mele. Fiilor, 
ia auziţi voi cum se roagă mama Mea suspinând în rugăciune: 

€ oboară-mă, Fiule, în ţara venirii Tale şi 
ocroteşte-o pentru mine; şi să Te aştept în 
ea ca să vii şi s-o ridici deasupra răului care vine cu mânie 
peste pământ odată cu venirea Ta. Nu da drumul durerii peste 
pământ pentru curăţire, Fiule, până mai întâi nu întăreşti acest 
pământ în care îţi ai venirea şi povaţa cea pentru venirea Ta. 
Dă-mi îngeri înzestraţi cu arme ocrotitoare. Dă-mi voie să 
suflu cu Duhul Tău peste România, că ea este cea dintâi şi cea 
de pe urmă. Amin. 

T e dau pe tine, mamă, cu tot ce-Mi ceri să-ţi 
dau. Mergi în taină şi dă daruri de umilinţă 
şi de pocăinţă şi de credinţă şi de sfinţenie la cei ce sunt scrişi 
în cartea Mea, ca să creadă şi să se aşeze veghind înaintea 
Mea, şi mulţime de fecioare te vor asculta şi vor ieşi îngereşte 
înaintea ta şi te vor sluji cu rugăciunile lor suspinânde pentru 
venirea Mea cu ocrotire pentru România, ţara Mea de azi. 
Amin. 

M ă duc, Fiule scump, să strig din mijlocul 
grădinii Tale să se scoale întru întâmpina- 
rea Ta ţara Ta de azi. 

Scoală-te, tu, popor binecuvântat de cuvântul Fiului 
meu! Scoală-te şi te spală cu suspinele tale şi cu săpunul cel 
plin de miresme cereşti, care spală omul la inimă şi la minte 
şi la fire. Spală-te cu cuvântul Fiului meu, Care S-a făcut 
Mire în tine. Mire cu mireasă luată din tine, ţară a nunţii Fiu- 
lui lui Dumnezeu. Scoală-te de nuntă, că e nuntă cerească în 
mijlocul tău, şi cântă îngerii şi sfinţii în tine. Scoală-te să auzi 
cum îngerii vestesc venirea Fiului lui Dumnezeu la tine, aşa 
cum au vestit acum două mii de ani venirea Lui la Israel cel 
care a fost necredincios. Sculaţi-vă, feciori şi fecioare, şi daţi 
trupurile voastre mireasmă plăcută înaintea venirii Fiului 
meu. Gătiţi-vă cu cerească sfinţire şi împodobiţi-vă pentru 
Domnul, că vine plata celor credincioşi şi sfinţi. Bucuraţi-vă 
suspinând, şi suspinaţi bucurându-vă şi cutremurându-vă ini- 
mile întru întâmpinarea Fiului meu. 

Vine Domnul, Românie, şi la tine vine, şi din tine Se 
va arăta cu slava venirii Sale. Vine să te facă pământ nou şi 
cer nou, dar ia-ţi hăinuţă de nuntă, popor binecuvântat, şi vino 
la nuntă şi ia daruri şi pune-le peste tine ca să fii gata de nun- 
tă. Vino spre grădina Fiului meu şi ia din ea podoabe de nun- 
tă, ca să te ocrotească Domnul la venirea Sa. Amin. 

O, Doamne Fiule, strig spre ocrotire, strig omul să vină 
sub mâna Ta ocrotitoare. Strig din mijlocul ieslei cuvântului 
Tău, din cartea Ta cu care Tu Te scrii în mijlocul României 
pentru venirea Ta peste pământ. Strig, Doamne, strig, Fiule, 
strig. Strig şi eu, că Tu strigi mereu, că e vremea să vii şi să 
ocroteşti pe cei la care vii. Amin, amin, amin. 

I ar Eu voi împlini rugăciunea ta cea cu suspin, 
mamă, şi voi ocroti pe cei pecetluiţi cu pece- 
tea venirii Mele, şi ei vor fi sadul Meu şi îşi vor întinde cren- 
guţele peste pământ şi vor odrăsli. Precum pata de untdelemn 
nu se mai şterge, tot aşa pecetea Mea, prin cuvântul acesta de 
izbăvire, va sta neştearsă de pe cei ce au fost şi de pe cei ce 
sunt lângă Mine, şi va sta această pecete spre judecata sau 
spre preamărirea lor, şi va intra la răspuns tot cel care a fost 
adăpostit sub această lucrare de cuvânt şi s-a dus apoi în voile 
duhului lui, ca să se depărteze de cuvântul adevărului, care 
vine să judece lumea. Amin. 

Iar voi, fiilor, staţi înaintea Mea cerând peste oameni 
luminarea sufletelor lor, ca să vină oamenii spre vindecare de 
suflet, aşa cum se duc la doctor pentru vindecarea trupului. Să 
vină să cumpere cu pocăinţă, nu cu bani. Să vină omul aşa 
cum se duce la alimentară cu trăistuţa să-şi cumpere mâncare 
pentru trup. Să vină omul aşa cum se ducea Israel la locul un- 
de se cobora mana din cer pentru hrana lui. Aşezaţi cuvântul 
Meu înaintea oamenilor, ca să înveţe oamenii de la Mine şi să 
se sfinţească şi să se aşeze jertfă plăcută întru venirea Mea. 
Iar voi, iubiţi-vă unii pe alţii aşa cum v-am iubit Eu, căci sun- 
teţi ucenicii Mei. Amin. Luaţi şi scrieţi pe inimile voastre şi 
pe inimile celor îngrijiţi de Mine prin voi, şi scrieţi aşa: cei ce 
se înţeleg cu dulce între ei, aceia se şi primesc unii pe alţii 
pentru Mine, fiindcă se iubesc unii pe alţii aşa cum i-am iubit 
Eu. Iar cei ce nu se iubesc unii pe alţii precum i-am iubit Eu, 
aceia nu se primesc unii pe alţii pentru Mine, fiindcă nu se 
înţeleg. Aceia să ia învăţătură de la Mine şi de la voi, şi altfel 
să nu înveţe pe alţii. Iar pe cel ce învaţă din partea Mea, să-l 
sprijine toţi prin ascultarea lor de Dumnezeu, ca să-l tragă ini- 
ma la lucrul învăţăturii, căci acela nu se judecă pe sine, şi se 
lasă judecat de Dumnezeu. Amin. Cuvântul Meu să fie ca o 


sabie care desparte binele de rău în duhul, în sufletul şi în 
trupul celui ce vine după Mine. Am făcut sărbătoare de cu- 
vânt şi am tăiat cu el ca şi cu sabia, căci omul dă să se acopere 
cu cele dulci din Scripturi, şi nu se scoală să se facă mădular 
al lui Hristos, trup neîntinat pentru biserică sfântă. O, cele 
dulci din Scripturi sunt cele care-1 fac pe om să se despartă de 
păcat şi de propriul său duh, dar omul îşi caută în Scripturi 
îngăduinţele cele scrise în ele pentru cei ce îşi îngăduie să 
nu fie mădulare ale lui Hristos, mădulare care nu se mai 
veştejesc. 

Iată cuvânt ca o sabie pentru cei ce nu ştiu să vină după 
Mine atunci când dau să vină: nu este voie să mai păcătuiască 
cel ce se umileşte şi se pocăieşte şi se curăţeşte pentru ca să 
se unească apoi cu trupul lui Hristos. Nu este voie să faceţi 
din trupul Meu mădular de desfrânare în voi, o, oamenilor 
care daţi să veniţi după Mine şi nu ştiţi cum să veniţi. O, nu 
ştiţi, fiindcă nu aveţi învăţători care să le fie milă de voi. Şi 
iată-Mă pe Mine, învăţător venit din cer ca să vă izbăvesc de 
trupul păcatului şi să vă îmbrac în trupul Meu şi să ies spre 
voi cu hăinuţă de îmbrăcare şi să fiţi cu adevărat mădulare ale 
lui Hristos. Amin, amin, amin. 

Acum, fiilor, rămâneţi învăţători din partea Mea peste 
cei ce stau sub învăţătură, peste cei ce se izbăvesc de trupul 
păcatului. Acum, fiilor, rămâneţi lumină din Lumină, şi să vă 
asculte ca şi pe Mine toţi cei care vin după Mine ca să-Mi 
facă voia în trupul, în sufletul şi în duhul lor, slujind pe Dom- 
nul, căci cel ce vine după Domnul nu mai este pentru sine, şi 
este pentru Domnul, slujind pe Domnul întru a Sa venire. 
Amin, amin, amin. 

8/21 septembrie 1999 

Praznicul înălţării sfintei cruci 

Oamenii citesc, dar nu împlinesc. Slujitorii bisericii se tem de creş- 
tinii împliniţi în Domnul. Poporul Domnului este Scriptura venirii 
Lui. Cel nerăstignit nu are cruce. 

oi, fiilor care Mă aduceţi pe pământ cuvânt pen- 
tru ca să-Mi pregătesc cu cuvântul venirea Mea, 
ascultaţi şi scrieţi în cartea Mea de azi cuvântul Meu. Amin. 

în numele Tatălui şi al Fiului şi al Sfântului Duh vă 
îmbrăţişez cu mâinile înţepate de cuiele răstignirii, căci i-am 
însemnat în palmele Mele pe cei pentru care am murit pe 
cruce, aşa cum am rostit mai dinainte prin profetul Isaia, zi- 
când Sionului: «Iată, te-am însemnat în palmele Mele, şi nu 
te voi uita, şi vei fi de-a pururi înaintea Mea, şi fiii tăi vor fi 
veşmântul tău de podoabă, şi ca o mireasă te vei încinge cu 
ei». Amin, amin, amin. 

Vin, fiilor, vin mereu cuvânt la voi, iar voi daţi-Mă la 
toţi cei ce caută să Mă afle şi să vadă calea Mea cu voi, 
coborârea Mea din cer pe pământ cuvânt peste voi. în numele 
Tatălui şi al Fiului şi al Sfântului Duh, închinaţi-vă Domnului 
în toată vremea şi rugaţi-vă înmulţind duhul şi timpul rugă- 
ciunii, căci venirea Mea este aproape şi fi-va să vin văzut şi 
fi-va să vă găsesc veghind întru venirea Mea. Amin. 

O, fiilor, durerea Mea, cu voi o împart, şi iată ce vă 
spun: nu se aşează omul care ia de la voi cuvântul Meu, nu se 
aşează să-l facă faptă şi iubire înfăptuită peste el. O mulţime 
de oameni iau şi citesc acest cuvânt şi se bucură de el şi se 
mângâie cu el şi se hrănesc cu nădejde din el, dar faptă vie nu 
fac din el şi nu se aşează înaintea Mea cu veghe omul care ia 
de la voi cuvântul Meu, chiar dacă-1 ia cu dor. Eu însă rămân 

neputincios în ei, căci ei îşi văd tot de ale lor şi nu-Mi dau 
Mie viaţă în ei, şi aşa îi voi găsi când voi veni să cercetez 
Sionul. 

Am zis vouă să aşezaţi cuvântul Meu înaintea oa- 
menilor ca să-i ajut să vină spre pocăinţă şi spre umilinţă şi 
spre viaţă sfântă pentru venirea Mea. Omul însă are viaţa lui, 
iar Eu, pe a Mea. De ce, oare, nu ia omul ce am dat Eu pentru 
el? De ce nu ia? Mi-am dat viaţa pentru om ca să ia omul 
viaţă din viaţa Mea, ca să-şi dea şi omul viaţa lui pentru 
Mine. L-am însemnat în palmele Mele ca să Mă recunoască 
de Dumnezeu peste el, că am venit de la Tatăl din cer când am 
venit să Mă fac Om din Fecioară. Am luat pe umeri crucea 
păcatelor omului ca să-l scap pe om de plata păcatelor lui 
dacă se întoarce cu ochii spre crucea răstignirii Mele. Omul 
însă nu s-a înduioşat. Omul nu trăieşte durerea Mea de pe 
cruce atunci când îşi face pe trupul lui semnul durerilor Me- 
le pentru el, semnul crucii, aşa cum îl am însemnat pe trupul 
Meu. O mulţime de noroade s-au lepădat de cruce şi nu-şi mai 
fac pe trup semnul răstignirii Mele, semnul prin care Eu am 
biruit moartea, aşa cum un ostaş biruieşte în război cu arma 
cea împotriva vrăjmaşilor. 

O, fiilor, fiilor, cu cât s-a apropiat vremea venirii Mele 
în trup pe pământ, cu atât s-au lepădat noroadele de se mn ul 
crucii Mele, şi de atunci diavolul s-a culcat de tot, şi nu se mai 
teme de nici un om decât de creştinul cel adevărat cu iubirea 
şi cu trăirea şi cu veghea lui întru venirea Mea. Iată, diavolul 
nu se mai teme de nici un om, dar omul care face voia 
diavolului se teme ca de moarte de creştinul care Mă iubeşte 
făcându-Mi voia cu duhul, cu sufletul şi cu trupul său. 

Fiilor, toţi capii oamenilor, toţi cei care au supuşi şi 
mulţime de supuşi, se tem de voi mai mult decât de Mine, 
căci voi sunteţi pe pământ, şi sunteţi tăria Mea cea de deasu- 
pra capetelor oamenilor, fiindcă cei născuţi din Mine sunt 
deasupra tuturor, căci sunt din cer născuţi şi fac cele de sus 
peste pământ, şi fac cale venirii Mele cu plată peste tot omul. 
Vă prind în braţe întinzând spre voi mâinile înţepate de sem- 
nele răstignirii. Vă am în mână ca pe o armă împotriva vrăj- 
maşului Meu, diavolul. Mă deşert în voi cu multul, ca să fiţi 
plini ca arma cea încărcată pentru luptă în mâna ostaşului lup- 
tător. Am făcut din voi unealtă de lucru şi lucrez cu ea peste 
pământ şi însămânţez pământul cu sămânţă de veac nou. Am 
făcut din voi sămânţă de om nou, şi omul de pe pământ se te- 
me de voi că-i luaţi pământul lui, dar al Meu este pământul, 
nu al omului. Dacă omul vrea să stăpânească veşnic pămân- 
tul, Eu nu mai vreau, că al Meu este pământul, şi Eu l-am în- 
tocmit din ape, nu omul. Omul nu ştie decât să se aşeze îm- 
potriva Mea şi să Mă dea afară din împărăţia Mea şi din via 
Mea. Tatăl însă este Stăpânul, şi vine cu Mine şi ia via din 
mâna răpitorilor şi o dă celor ce Mă iubesc ca pe Fiul Tatălui 
ceresc, ca pe Stăpânul viei, ca pe Moştenitorul Tatălui. Amin. 
împart cu voi durerea Mea, şi iată ce vă spun, fiilor închinaţi 
lui Dumnezeu: veni-va Tatăl şi va pierde pe lucrătorii aceştia 
şi îşi va îngriji El însuşi via, că Eu sunt Fiul Lui, şi omul 
Mi-a luat moştenirea Mea cea de la Tatăl. Voi veni de la Tatăl 
şi voi pierde pe toţi oamenii care au avut vreme să audă 
vestea împărăţiei Mele cu care vin de la Tatăl pe pământ, dar 
n-au voit să creadă. Vin de la Tatăl cu toată slava cerească şi 
Mă voi arăta Stăpân peste pământ şi voi strica tot ce a făcut 
pe pământ omul care a trăit fără Dumnezeu cu zilele lui, căci 
omul şi-a făcut numai lui tot ce a făcut pe pământ, iar Mie 
Mi-a luat dreptul de a fi. 

O, de la naştere şi până la moarte nu vrea omul să 
înţeleagă că Eu sunt Stăpânul pământului, şi nu el, şi nu ur- 


maşii lui. Voi strica tot ce a făcut omul, că omul şi-a făcut nu- 
mai lui. Zice omul că ridică biserici pentru Dumnezeu. Ridică 
omul ziduri şi le dă numele de biserică şi se strânge lumea în 
ele şi nu ştie omul că biserică înseamnă fiii lui Dumnezeu 
laolaltă întru viaţă sfântă şi umilită înaintea Mea. Ridică omul 
ziduri şi le dă lumii, nu Mie, căci Eu cu cei fără de lege nu 
petrec. Ridică omul ziduri şi se aşează în ele stăpân peste su- 
fletele oamenilor, peste vieţile oamenilor, şi se aşează preoţi 
de la ei citire, unii pe alţii se aşează, dar voia Mea n-o fac 
aceştia. Iar Eu fi-va să vin de la Tatăl, şi am şi venit, ca să 
pierd pe tot omul care a avut vreme să audă strigătul Meu 
care strigă pe tot omul la împărăţia cerurilor pe pământ cu 
Dumnezeu, dar oamenii n-au voit să creadă. Iată, vin şi iar vin 
cu cele scrise să vin pentru vremea cea de dinaintea arătării 
Mele cu slavă cerească şi cu învierea morţilor, după cum este 
scris în Scripturile venirii Mele. 

Fiilor, fiilor, ce fac oamenii cu Scripturile venirii 
Mele? Cum citesc ei în ele? Cum văd ei în ele? O, se ascund 
oamenii de ele ca viperele care-şi văd ameninţarea, dar mânia 
Mea pentru necredincioşi vine şi iar vine, vine să adeverească 
Scripturile venirii Mele, că nu va trece cerul şi pământul până 
ce ele nu se vor împlini cuvânt cu cuvânt, după cum Eu am 
cuvântat prin Scripturi. Voi, fiilor din grădina cuvântului Meu 
peste pământ, strigaţi-Mă să vin cu cele scrise pentru vremea 
aceasta şi să nu vă temeţi să vin, că Eu vă fac biruitori peste 
vremea aceasta şi vă ţin în braţe cu mâinile Mele înţepate de 
cuiele răstignirii, şi vă am în mână ca pe o armă împotriva 
vrăjmaşului Meu, diavolul. 

Duhul rău i-a îndeletnicit pe oameni să nu-şi mai facă 
pe trup semnul crucii, semnul răstignirii Mele prin care am 
biruit pe şarpele cel de demult. Nici cei ce s-au botezat creş- 
tineşte în numele Meu, nici aceia nu mai fac pe trupul lor 
semnul crucii, şi dacă-1 fac, vai de făcutul acesta cu care-1 bu- 
cură tot pe diavolul. Omul care mai face cruce pe trupul lui, 
face cruce după cum îi este şi viaţa. Nu mai ştie omul locul 
unde trebuie să-şi pună degetele mâinii când îşi face cruce. 
Nu mai face nici preotul semnul crucii aşa cum se cere la 
creştini, şi nu mai este cel ce învaţă pe om crucea şi semnele 
ei, şi semnul ei pe trupul omului. Nu-şi mai înalţă omul cru- 
cea către Dumnezeu, şi se coboară cu ea în adânc, şi Eu Mă 
plâng vouă de durerea Mea de la om. Voi însă îmbrăţişaţi- Mă 
prin semnul crucii, prin semnul răstignirii trupului Meu, căci 
Eu când l-am făcut pe om l-am făcut să fie cruce, cruce sfân- 
tă, trup sfânt, trup răstignit faţă de păcat, viaţă pusă în slujba 
lui Dumnezeu. Voi însă îmbrăţişaţi-Mă pe Mine când faceţi 
pe trupul vostru semnul crucii Mele, semnul Celui ce v-a îm- 
brăţişat prin răstignire, căci fericit este omul care s-a folosit 
de moartea Mea pe cruce, că acela a înviat, şi este viu în vecii 
vecilor. 

Fiilor, Mă dor ranele răstignirii, că omul a fost rău cu 
Mine şi cu cei care au urmat Mie. Stăpânitorii oamenilor s-au 
temut mereu de cei ce Mă urmau, şi îi omorau pe aceştia, şi 
le puneau nume rău între oameni din pricina numelui Meu. 
Toţi cei ce vor să fie stăpâni peste oameni şi peste pământ se 
tem cu temere mare de cei ce-Mi slujesc Mie cu duhul şi cu 
adevărul. De cei ce-Mi sunt Mie biserică vie se tem oamenii 
pământului, dar de biserică lumească nu se teme nimeni, şi 
nici diavolul şi nici îngerii lui. Voi însă îmbrăţişaţi-Mă prin 
semnul crucii răstignirii Mele peste trupul vostru, că v-am fă- 
cut de temut pentru fiii oamenilor care nu vor să vin. Se tem 
oamenii de voi mai rău decât de moarte, dar mai bine v-ar 
iubi şi ar asculta povaţa Mea cea care este peste voi. Mai bine 

v-ar îmbrăţişa oamenii, dar ei nu pot aşa ceva, că slava deşar- 
tă i-a cuprins în întuneric, şi se tem pentru păcatele lor, căci 
voi sunteţi Scriptura venirii Mele, şi de aceea vin la voi, şi de 
aceea sunt cu voi. Sunt cu voi pentru împlinirea Scripturilor 
venirii Mele. Amin, amin, amin. 

Fiţi precauţi, fiilor, şi daţi înaintea oamenilor cuvântul 
Meu, că se ridică înşelare mare pe pământ pentru Scripturile 
venirii Mele. Fiţi precauţi, că Eu v-am spus că odată cu ve- 
nirea Mea aduc învierea drepţilor Mei, şi trup nestricăcios 
peste cei ce Mă aşteaptă să vin. Fiţi pe plăcerea Mea, că Eu 
vin aşa cum este scris în Scripturi să vin, şi voi ocroti cu bra- 
ţul Meu dumnezeiesc pe cei ce petrec întru sărbătoarea venirii 
Mele cu duhul, cu sufletul şi cu trupul lor. Fiţi cereşti pe pă- 
mânt, fiilor. Amin, amin, amin. Fiţi ca şi în cer pe pământ, ca 
să săvârşesc în voi voia Mea. Fiţi cruce dreaptă între oameni, 
căci adevărata cruce este crucea răstignirii, şi altfel de cruce 
nu este cruce. Cel nerăstignit nu are cruce, nu are cu ce să se 
arate înaintea Mea la venirea Mea. Voi însă prăznuiţi praz- 
nicul crucii Mele în mădularele voastre şi înălţaţi-vă prin 
răstignirea omului care se luptă în voi pentru viaţa Mea în el, 
ca să vă am mereu sămânţă de viaţă fără de moarte, aşa cum 
Eu am zis să fiţi. Am zis că biserica Mea nu va fi biruită în 
veac, şi de aceea am făcut din voi biserică nebiruită, Sion 
sfânt, precum am zis Sionului: «Iată, te-am însemnat în pal- 
mele Mele, şi vei fi de-a pururi înaintea Mea». 

Fiilor, fiilor, fiţi cereşti, fiţi ca şi în cer pe pământ, ca 
să săvârşesc în voi voia Mea, şi să fac din voi veşmântul Meu 
de podoabă, şi ca un Mire să Mă încing cu voi şi să fiţi pu- 
terea Mea la venirea Mea, semnul Meu înaintea venirii Mele, 
biruitori ai şarpelui cel de demult, precum Eu am fost. Amin, 
amin, amin. 

14/27 septembrie 1999 

Sărbătoarea sfântului apostol şi evanghelist Ioan 

Cei ce lucrează fărădelegea nu sunt prigoniţi de preoţii bisericii, 
dar cei ce se sfinţesc sunt huliţi. Omul ar vrea femeie şi după în- 
viere. Preoţii îi zic demon Domnului, căci se ascund sub necredinţă 
din pricina faptelor lor rele. 

M ă vestesc, ca să intru în grădină. Sunt Domnul. 
Mă fac cuvânt de viaţă veşnică peste cei cre- 
dincioşi, căci cei necredincioşi nu Mă primesc să vin. Drumul 
Meu dintre cer şi pământ este credinţa celui ce Mă primeşte 
când vin. Şi dacă vin, vin că este scris să vin. Amin, amin, 
amin. 

Mă las peste voi cu cuvinte sfinte, fiilor care Mă pri- 
miţi. Deschideţi ca să intru cuvânt în cartea învăţăturii sfinte, 
căci cu ea stau faţă în faţă cu cei ce se judecă cu Mine şi cu 
voi. Vin cu învăţătură ca să vă întăresc credinţa, vouă şi celor 
ce sunt încercaţi pentru credinţa lor în cuvântul Meu. Nu sunt 
creştini creştinii care nu sunt încercaţi pentru credinţă. Nu 
sunt tari cei care nu trec prin foc. Nu sunt veşnici cei care nu 
au de luptat pentru viaţa cea veşnică şi care se capătă prin stă- 
ruinţă şi prin sfinţenie şi prin credinţă încercată prin foc, aşa 
cum sfinţii toţi au fost luptaţi de cei îndoielnici, de cei ce nu 
cred până la sfârşit. 

Vin din dreapta Tatălui şi sunt deopotrivă în cer şi pe 
pământ, căci M-am dus ca să vin, precum este scris în Scrip- 
turi. Şi dacă nu acesta este drumul pe care vin, care este, şi 
cum este, şi pe unde este? Să vină cel ce ştie, şi să Mă arate 
venind şi cuvântând şi desluşind tainele venirii Mele, precum 
este scris să vin. Să vină cel care Mă ştie venind pe alt drum, 


şi să Mă pot uita pe calea aceea ca să văd dacă sunt Eu şi dacă 
vin Eu pe ea. Vreau să-Mi arate cel ce spune că nu sunt Eu 
Cel ce vin la voi cuvânt, precum este scris să vin, să-Mi ara- 
te ce ştie el, să-Mi spună cum ştie el Scripturile venirii Mele, 
să-Mi dovedească credinţa lui în venirea Mea şi să Mă arate 
cu el întru a Mea venire. Fiilor, dacă altul este drumul venirii 
Mele, dacă cei ce vă încearcă vouă credinţa în venirea Mea la 
voi, dacă ei ştiu venirea Mea pe alt drum, să-Mi arate acest 
drum, să vi-1 arate şi vouă, dar să Mă văd Eu bine pe drumul 
pe care-1 arată. 

O, iată de ce vin la voi cuvânt cu această carte. Vin să 
vă spun că toţi cei care zic că Mă au, toţi se smintesc din 
pricina cuvântului Meu care Mă aduce la voi, şi dacă se smin- 
tesc, se scoală şi dau în Mine, dau în cuvântul Meu care Mă 
aduce la voi ca să-l daţi peste pământ şi să ştie tot pământul 
că Eu vin şi îmi împlinesc Scripturile venirii Mele cu cei cre- 
dincioşi, că nu pot să Mi le împlinesc decât prin credinţa celor 
ce Mă aşteaptă să vin. Cine citeşte cereşte în Scripturile veni- 
rii Mele, acela Mă vede venind şi vede vremea venirii Mele, 
fiindcă Eu le-am spus la ucenicii Mei cum va fi venirea Mea, 
căci ei M-au întrebat, şi Eu aşa le-am răspuns: «Va fi ca în 
vremea lui Noe, şi oamenii vor fi găsiţi mâncând şi bând, în- 
surăndu-se şi măritându-se până la sfârşit». 

O, copii care-Mi primiţi cuvântul, sunt rari oamenii, şi 
sunt rari creştinii, dar mai rari decât aceştia sunt preoţii iubi- 
tori de Dumnezeu, căci dragostea de Dumnezeu s-a răcit de 
mult. întăriţi-vă cu adevărat, că e scump omul şi e scump 
creştinul care mai este azi creştin, e scump de tot la Dumne- 
zeu, şi Eu vin şi îl întăresc din partea Tatălui Cel ceresc. Vă 
dau învăţătură întăritoare, ca să ia şi cei ce sunt în lume pri- 
goniţi ca şi voi pentru numele Meu, pentru cuvântul Meu, 
care vine pe pământ pentru pregătirea celor ce Mă aşteaptă să 
vin. Cei ce sunt tari şi sfinţi întru venirea Mea, aceia vor fi 
prigoniţi, precum este scris cuvântul Meu care spune: «M-au 
prigonit pe Mine, şi pe voi vă vor prigorii». 

Sunt pline bisericile de oameni fără de sfinţenie, care 
beau şi fumează şi se desfrânează şi se lăcomesc şi defăimea- 
ză cele sfinte, dar pe aceştia nu-i prigoneşte nimeni, iar pe cei 
ce se sfinţesc îi dau preoţii pe mâna hulitorilor. Preoţii i-au 
deprins pe oameni să-i iubească şi să-i cinstească pe ei, nu pe 
Mine; să asculte de ei, nu de Mine, şi i-au învăţat pe oameni 
să spună tot ce au în suflet, dar nu pentru ca să-i cureţe de pă- 
cate, ci să vândă taina şi credinţa sufletului omului, şi să dea 
apoi pe omul sfânt în lături, zicând că el a învăţat la şcoală şi 
că ştie. lată, cunoştinţa îngâmfa, precum este scris în Scrip- 
turi, şi Eu îi prind pe aceştia prin cuvântul Scripturii; Eu, şi 
nu ei pe Mine. O, cei ce s-au jucat de-a învăţătura peste oa- 
meni despărţind în stânga lor pe cei ce-Mi urmează Mie, vor 
vedea curând, curând că Eu am fost adevărat în cuvântul 
cărţii Mele de azi, pe care Eu o aşez în grădina cuvântului 
Meu, căci Eu sunt mereu astăzi. Toţi cei care s-au luptat îm- 
potriva venirii Mele la voi cuvânt de pregătire şi de pocăinţă 
şi de iubire cerească pe pământ, au luptat în zadar, şi prăbu- 
şirea le-a fost mare. 

Nici un creştin dintre cei ce cred şi se hrănesc cu bucu- 
ria venirii Mele cuvânt peste pământ, să nu se mire de prigoa- 
na care este, de rătăcirea care se zbate să rătăcească pe cei 
iubitori de Dumnezeu. în toată vremea propovăduirii Mele 
acum două mii de ani, fariseii şi cărturarii şi bătrânii care 
M-au omorât pe cruce. Mă ispiteau cu întrebări ca să-Mi gă- 
sească pricină în cuvânt, şi să Mă piardă apoi, căci erau în- 
gâmfaţi din pricina cunoştinţei lor. Mă purtam din loc în loc, 

şi mulţimile se purtau după Mine cu duiumul, nu tainic ca 
acum. Eu le vindecam suferinţele, ca să le plătesc credinţa şi 
iubirea, dar cărturarii şi fariseii dacă n-aveau puterea Mea ca 
să facă şi ei faptele pe care le făceam Eu, cârteau zicând: 
«Cine este Acesta Care grăieşte hule?», «Cine poate ierta 
păcatele afară de Dumnezeu? », «De ce mănâncă Acesta cu 
vameşii şi cu desfrânaţii? ». Eu însă le spuneam: «Adevărat 
grăiesc vouă, că vameşii şi desfrânaţii merg înaintea voastră 
în împărăţia lui Dumnezeu, căci a venit Ioan la voi în calea 
dreptăţii şi n-aţi crezut lui, şi vameşii şi desfrânatele au 
crezut, iar voi, văzând, nu v-aţi căit nici după aceea ca să 
credeţi lui». Omul care păcătuieşte nu se pocăieşte din pricină 
că păcătuieşte, dar cel ce se pocăieşte, acela nu mai păcătu- 
ieşte, şi înţelege împărăţia cerurilor, iar loan le-a zis iudeilor: 
«Pocăiţi-vă, că s-a apropiat împărăţia cerurilor!». Tot aşa 
le-am spus şi Eu, şi le-am mai spus că «împărăţia cerurilor 
se aseamănă cu fecioarele», şi îi prindeam Eu în cuvânt, nu 
ei pe Mine, iar ei puneau la cale pierzarea Mea. 

Oamenii nu se mai satură de însurat şi de măritat şi de 
desfrânat. Ar vrea omul să aibă femeie şi după înviere, căci am 
fost întrebat a cărui femeie va fi la înviere cea care a ţinut 
şapte fraţi. Eu le-am spus: «Rătăciţi neştiind Scripturile şi pu- 
terea lui Dumnezeu, căci la înviere nici nu se însoară, nici nu 
se mărită, ci sunt ca îngerii lui Dumnezeu în cer». Celor care 
Mă ispiteau despre despărţirea omului de femeie le-am răs- 
puns cu cele ce le-a spus Moise, că altceva nu le puteam da lor, 
dar ucenicilor Mei le-am răspuns curat, aşa cum curat era su- 
fletul lor, căci ei au priceput vorbirea Mea cu fariseii şi au zis: 
«Doamne, dacă asta este pricina omului cu femeia, nu este de 
folos să se însoare omul». Eu le-am răspuns: «Nu toţi pricep 
taina aceasta, ci numai cei cărora le este dat să priceapă», şi 
am adăugat aşa: «Cel ce înţelege, să înţeleagă». Amin. 

O, fiilor, preoţii şi arhiereii nu M-au iubit, că ei aveau 
femei, şi le lăsau şi luau altele, căci iubeau păcatul, ca şi preo- 
ţii de azi. Se supără preoţii pe Mine şi pe voi, că Eu le înve- 
derez faptele lor rele, ca să-i fac să se cureţe de ele şi să fie 
slujitori ai Domnului. Dar când am acoperit Eu faptele cele 
rele ale oamenilor? înainte de venirea Mea în trup proorocii 
descopereau faptele cele rele ale preoţilor lui Israel, iar Eu 
când am venit în trup tot la fel am lucrat, şi le-am zis: «Vai 
vouă, făţarnicilor ! », iar ei M-au răstignit zicând că Eu hulesc, 
dar nu huleam, ci lucram prin Duhul Sfânt ca să-i fac să se 
pocăiască, zicându-le: «Pocăiţi-vă, că s-a apropiat împărăţia 
cerurilor!», şi am zis: «Orice păcat şi orice hulă se va ierta 
oamenilor, dar hula împotriva Duhului Sfânt nu se va ierta 
nici în veacul acesta, nici în cel ce va să fie». Iată, acesta este 
păcatul pentru care nu se scoală cei ce ispitesc pe Dumnezeu 
aşa cum Mă ispiteau pe Mine cărturarii şi fariseii ca să Mă 
prindă în cuvânt. Omul se grăbeşte să spună cuvinte, dar Eu 
am zis: «Pentru orice cuvânt în deşert va da omul socoteală 
în ziua judecăţii», căci scris este: «Din cuvintele tale te vei 
îndrepta sau te vei osândi». 

Iată, Eu arunc sămânţa. Una cade lângă drum şi o mă- 
nâncă păsările; alta, pe loc pietros şi nu prinde rădăcină; alta, 
în spini şi se înăbuşă, iar alta, în pământ bun, şi aceea dă rod. 
Cea din loc pietros este cel care aude şi primeşte cu bucurie 
cuvântul Meu, dar nu are rădăcină în sine, şi se ţine până la o 
vreme, şi când se iveşte strâmtorarea sau prigoană pentru cu- 
vânt, îndată se sminteşte şi se leapădă, după cum Eu am grăit 
prin Evanghelie despre locul pietros. 

O, n-a fost preot care să vină să fie cu cuvântul Meu şi 
să nu-1 lepede apoi. Iată Scriptura Mea care spune: «Nu se 


poate pune vin nou în burduf vechi, căci crapă burduful şi 
vinul se varsă, ci se pune vin nou în burdufuri noi şi se păs- 
trează împreună; şi când pui petec nou la haină veche, se 
rupe haina veche, căci umplutura trage din haină». 

Vin şi întăresc cu Scripturile Mele pe toţi cei încercaţi 
în credinţa lor pentru cuvântul Meu. Eu am putere, şi pun pu- 
terea Mea în cuvânt, şi aşa învăţ pe om, dar cei ce învaţă în 
numele Meu, n-au putere ca a Mea, şi nici învăţătura lor n-are. 
Toate mulţimile sunt ca nişte oi care n-au păstor, şi Eu intru 
în casa omului ca să-l învăţ, că Mi-e milă de mulţimi, aşa cum 
îmi era atunci, şi zic: mai uşor va fi pământului Sodomei sau 
al Gomorei în ziua judecăţii decât casei care n-a primit cu- 
vântul Meu cu care strig ca şi atunci: «Pocăiţi-vă, că s-a 
apropiat împărăţia cerurilor! ». 

Am venit la voi şi Mi-am făcut cale spre oameni, fiilor. 
Mi-am făcut iatac de nuntă la voi, şi vă învăţ şi vă mângâi, şi 
cei îngâmfaţi zic că voi sunteţi Lucifer. Dar, oare, la apostolii 
Mei nu le vorbeam tot ca şi vouă? căci le ziceam: «Voi sunteţi 
lumina lumii, voi sunteţi sarea pământului, voi sunteţi marto- 
rii Mei până la toate marginile». 

O, copii care-Mi primiţi cuvântul, sunt rari oamenii, 
sunt rari creştinii, dar mai rari decât aceştia sunt preoţii iubi- 
tori de Dumnezeu din cei ce slujesc lui Dumnezeu, căci dra- 
gostea de Dumnezeu s-a răcit de peste tot, iar păcatul lo- 
cuieşte în case mari, căci omul a făcut peste tot casă păca- 
tului, şi intră păcatul sub ocrotirea legii pământeşti, ca pe vre- 
mea potopului, şi cum să nu vin şi să strig din nou vestea po- 
căinţei? Vin mereu şi strig, dar îndoiala se face pricină de 
sminteală şi de necredinţă peste cei ce dau să se scoale din ne- 
păsare. Vin să-l mângâi pe cel ce Mă iubeşte împlinind porun- 
cile Mele, şi îi zic: fericit este cel ce nu se va sminti întru 
Mine. Amin. Petru a venit pe apă la Mine când Eu mergeam 
spre el pe apă, şi l-a prins îndoiala şi dădea apa să-l înghită, 
dar Eu i-am întins mâna şi l-am întărit deasupra apei. O, în- 
doiala îl cufundă pe om, şi omul se sminteşte şi se face urât 
la cuvânt şi la credinţă şi la iubire, şi se face îngâmfat şi se 
face fariseu care dă să Mă omoare zicând că Mă apără. O, nu 
aşa au lucrat apostolii Mei vestea împărăţiei cerurilor peste 
oamenii la care Eu i-am trimis. Toma, apostolul Meu, i-a în- 
văţat pe miri fecioria, şi pe împăraţi, curăţia, şi a întărit peste 
oameni legea cu care Eu am venit, legea împărăţiei cerurilor, 
căci n-am venit să stric Scriptura, ci am venit s-o împlinesc 
prin pocăinţa omului, prin frica lui de Dumnezeu şi prin cre- 
dinţă neîndoită în Cel ce grăieşte din ceruri pe pământ. 

Voi, fiilor care aveţi cuvântul Meu dat vouă de Mine, 
întăriţi pe cei încercaţi ca şi voi, daţi-le putere să creadă aşa 
cum credeţi voi, şi fericit este cel ce va crede până la sfârşit, 
răbdând pentru calea Mea cea sfântă. 

O, n-a fost preot care a venit spre cuvântul Meu ca 
să-l împlinească, şi să nu-1 lepede apoi. Mă uit cu durere mare 
la preotul care dă să-Mi smulgă din braţe pe cei pentru care 
am murit, pe cei care s-au folosit de moartea Mea pe cruce ca 
să învieze şi ei. Mi-a trimis creştinii lui la izvor ca să bea, şi 
acum le dă peste mână ca să nu mai bea. Inima lui a fost pă- 
mânt pietros. în loc pietros sămânţa ţine până la o vreme, şi 
când se iveşte strâmtorare sau prigoană pentru cuvânt, îndată 
se sminteşte şi se leapădă, după cum am grăit Eu despre locul 
pietros. O, nu voiesc să spun mai mult despre acesta, că el a 
uitat Scriptura care spune: «Cunoştinţa îngâmfă, iar iubirea 
zideşte». Eu grăiesc celor ce se hrănesc din tainele împărăţiei 
cerurilor luând din ele cu umilinţă şi cu credinţă, căci unde nu 
este credinţă, n-are loc Dumnezeu cu împărăţia cerurilor. Eu 

grăiesc celor ce trec încercările credinţei lor şi rămân ca au- 
rul lămurit prin foc, aşa cum au fost toţi sfinţii Mei, pe care 
i-am găsit vrednici de darurile credinţei sfinte. Cel ce este în- 
văţat cu daruri omeneşti şi cu slavă de la oameni, acela nu-Mi 
dă Mie ceea ce a cules, dar Eu îi dau Tatălui Meu, de fii, pe 
toţi cei ce cred în Mine împlinindu-Mă în ei. 

Am grăit din Scripturi, şi de acum voi desface tot mai 
mult tainele cele ascunse în ele, ca să Mă desăvârşesc prin 
ele, căci potrivnicul Meu, omul, se ridică de şapte mii de ani 
deasupra Mea, aşa cum a făcut Adam. Eu însă Mă sălăşluiesc 
cu tainele Mele în cei mici în ochii lumii, iar de cei învăţaţi 
de pe pământ Mă ascund cu ele, căci Tatăl Meu le-a acoperit 
pentru aceştia, şi le-a descoperit celor mici, precum Eu am 
spus Tatălui Meu mulţumindu-I în rugăciune. Eu aşa le-am 
spus celor ce Mă ascultau: «Dacă nu veţi fi ca pruncii, nu veţi 
intra întru împărăţia cerurilor». Omul însă nu ştie ce este 
această Scriptură şi o răstălmăceşte după a sa poftă şi rătăceş- 
te neştiind. Adam când a încetat să asculte porunca lui Dum- 
nezeu a luat cunoştinţă, şi apoi s-a văzut gol şi s-a ruşinat şi 
şi-a acoperit goliciunea şi s-a ascuns de Dumnezeu, căci era 
gol. Aşa şi azi se ascunde omul de glasul Meu care umblă prin 
grădină, căci omul este gol şi se ruşinează şi se ascunde sub 
necredinţă ca Adam, care n-a crezut că va muri pentru neas- 
cultare pierzându-şi nestricăciunea pe care o pusesem în el la 
facerea lui. 

lată, fiilor, nimeni nu Mă mai aşteaptă să vin, nimeni 
nu se curăţeşte pentru venirea Mea, nimeni nu vrea, iar învă- 
ţătorii cei din biserici nu zic nici unul că vin ca să se aşeze 
omul în veghe întru venirea Mea. Ei îşi fac lor ucenici, nu 
Mie, căci ai Mei sunt curaţi cu trupul, cu sufletul şi cu duhul 
întru venirea Mea. Vin să întăresc cu Scripturile Mele pe toţi 
cei încercaţi în credinţa lor pentru cuvântul Meu cu care Eu 
vin în grădină, în grădina Mea. Aceştia să ia mângâierea cea 
din Scripturi şi din cuvântul Meu cu care-i hrănesc pe cei ce 
veghează întru venirea Mea. Aceştia să se uite la sfinţi şi să 
înveţe, şi să nu se clatine, căci Eu vin curând. Şi iată îndem- 
nul cel ce vine din Scripturi: «De va vrea cineva să facă voia 
Mea, va cunoaşte despre această învăţătură dacă este de la 
Dumnezeu. Cine grăieşte de la el, acela îşi caută mărirea sa. 
Cine însă caută mărirea lui Dumnezeu, acela este adevărat, 
şi în el nu este nedreptate». Amin. 

Eu am venit ca oile Mele să aibă viaţă, şi din belşug să 
aibă. Eu sunt Păstorul Cel bun, nu sunt demonul, lată, şi azi 
Mă fac preoţii demon, dar Eu sunt Păstorul oilor, şi cunosc 
oile Mele, şi ale Mele Mă cunosc pe Mine. Venit-am în lume 
lumină, ca nimeni să nu rămână în întuneric. Cuvântul Meu 
este pâine care se coboară din cer ca să dea viaţă oamenilor. 
Iar voi, fiilor care aveţi cuvântul Meu dat vouă de Mine, în- 
tăriţi pe cei încercaţi în credinţă ca şi voi. Daţi-le putere să 
creadă aşa cum credeţi voi, căci Eu vă dau această putere ca 
s-o împărţiţi. Sunt rari oamenii, sunt rari creştinii, dar şi mai 
rari sunt preoţii plăcuţi Mie. Pe toţi aceştia câţi sunt şi pe care 
Eu îi strâng şi îi aduc la izvor ca să-i zidesc, ale Mele dintru 
ale Mele daţi-le, şi nu vă clătinaţi de necredinţa celor ce nu au 
putere să creadă, căci curând, curând credinţa cea sfântă îşi va 
ocroti pe fiii ei. 

Sfinţii Mei vă vin în ajutor vouă şi celor încercaţi în 
lume ca şi voi, căci sfinţii au câştigat cerul cu sfinţenia lor 
prin credinţa în Mine. Drumul Meu dintre cer şi pământ este 
credinţa celui ce Mă primeşte să vin, celui ce crede că vin. 
Binecuvântată să fie de Tatăl, de Fiul şi de Duhul Sfânt cre- 
dinţa cea sfântă a celor sfinţi, iar voi, fiilor, daţi această bine- 


cuvântare celor încercaţi în lume ca şi voi, căci Eu vin să Mă 
desăvârşesc prin cei credincioşi, care pot totul prin credinţa 
lor cea sfântă. Amin, amin, amin. 

26 septembrie/9 octombrie 1999 

Praznicul Acoperământul Maicii Domnului 

Lepădarea de credinţă se lucrează în biserică. Preoţii zic că nu 
vine Domnul. Rugăciunea omului sfânt nu cere pentru sine. 

E u sunt Cuvântul Cel din cer, Care grăieşte peste 
pământ. Eu sunt Dumnezeu Cuvântul, şi nu este 
alt dumnezeu afară de Mine, căci Eu sunt Cel ce sunt. Amin, 
amin, amin. 

Vă acopăr cu cuvântul Meu cel de deasupra voastră, 
fiilor care străjuiţi în calea cuvântului Meu. V-am aşezat pe 
această cale ca să fiţi calea venirii Mele şi v-am făcut credin- 
cioşi prin puterea Mea, căci «credinţa nu este a tuturor», 
după cum scrie în Scripturi. Ea este a celor ce împlinesc legea 
Mea cea sfântă, legea împărăţiei cerurilor pe pământ. Altfel, 
credinţa omului este şubredă, şi la orice adiere de vânt se rupe 
şi cade omul în prăpastia necredinţei şi a îndoielii, cade smin- 
tindu-se întru Mine. Eu sunt cu cei ce cred în lucrarea Mea 
din cer peste pământ din veac şi până în veac, şi îmi împli- 
nesc prin ei lucrarea Mea, dar cu cei necredincioşi puterii 
Mele, Eu nu pot; nu pot, că Mă lasă jos la mijlocul sau la ca- 
pătul lucrului Meu cu omul; nu pot, că îndoiala lor îmi este 
piedică, şi nu pot. Eu i-am dat omului darul credinţei, numai 
să vrea să-l ia aşa cum aţi vrut voi, la voinţa Mea cu voi, 
fiilor. Amin. 

Vin cu sărbătoarea Măicuţei Mele deasupra grădinii 
care vă este vouă ocrotire din partea Mea. Vin, fiilor, căci voi 
sunteţi în sărbătoare, iar Eu vin să sărbătoresc cu voi şi să vă 
îndemn să fiţi mereu sărbătoarea cerului pe pământ, biserica 
Mea cea curată prin faptele credinţei sfinte. Cei ce cred sunt 
cei curaţi, iar cei curaţi sunt cei ce cred, şi aceasta este taina 
celor ce cred. Amin, amin, amin. 

«Fericiţi cei curaţi cu inima, că aceia vor vedea pe 
Dumnezeu.» Aşa am spus când am vorbit despre fericirea 
celor fericiţi. Cel curat cu inima are pacea Mea în ea, are loc 
pentru Duhul Sfânt, Care sălăşluieşte în cei curaţi, iar aceştia 
nu se leapădă de Dumnezeu la nici un fel de încercare, fiindcă 
Dumnezeu este în ei şi poate în ei prin mărturisirea credinţei. 
Dar cei ce nu au darul credinţei, aceia sunt zbuciumaţi, şi 
caută puteri şi nu găsesc, fiindcă aceştia nu-L văd pe Dumne- 
zeu. Aceştia se leapădă de Dumnezeu înaintea oamenilor, 
fiindcă se tem de oameni şi nu de Dumnezeu, dar cei curaţi 
cu inima, au odihnă. Dar acum sunt zile grele, fiilor, şi Eu 
sunt mereu cu voi în cuvânt şi nu vă las să slăbiţi, că Eu am 
nevoie de putere în voi. O, zilele sunt grele, şi lepădarea de 
credinţă lucrează cu faţa ascunsă, şi nimeni nu se mai teme de 
Dumnezeu, şi nimeni nu mai iubeşte inima curată. 

O, cine să-i mai înveţe pe oameni veghea cea sfântă, 
credinţa cea sfântă, viaţa cea sfântă şi iubirea cea fără de mă- 
sură cu care să se dea omul jertfă lui Dumnezeu? Cum să nu 
vin, cum să nu-i dau omului povaţă din cer dacă pe pământ 
nu mai sunt povăţuitori cu inima curată pentru cei povăţuiţi? 
O, nu mai este nici o jertfă curată, nici o inimă curată, nici un 
doctor care să lege o rană, nici o mână care să ridice pe om 
din căderea sa. Peste tot numai lepădare de credinţă, după 
cum este scris despre ea în Scripturi: «întâi va fi lepădarea de 
credinţă, şi apoi venirea Mea. întâi se dă pe faţă potrivnicul 

Meu, omul, omul nelegiuirii, care se ridică mai presus de tot 
ce se numeşte Dumnezeu, aşa încât să se aşeze el în biserica 
lui Dumnezeu şi să se dea pe sine drept Dumnezeu. Dar Eu îl 
voi nimici cu strălucirea venirii Mele, căci el se va ivi prin lu- 
crarea lui satan, însoţită de semne şi minuni mincinoase pen- 
tru fiii pierzării, care n-au primit iubirea adevărului ca să se 
mântuiască, şi de aceea ei vor crede lucrarea amăgirii, care 
va fi slobozită peste ei de la Dumnezeu», precum este scris în 
Scripturi pentru vremea lepădării de credinţă. întâi va fi 
aceasta, şi apoi venirea Mea, căci Eu, peste tot pe unde văd 
acest păcat, Mă duc şi îl învederez şi rostesc cuvânt peste pă- 
catul lepădării de credinţă, păcatul despărţirii de Dumnezeu. 
Voi însă aveţi dreptar credinţa în Mine, căci scris este: «Dum- 
nezeu i-a ales pe cei care sunt săraci în ochii lumii, ca să fie 
bogaţi în credinţă şi moştenitori ai împărăţiei pe care a făgă- 
duit-o celor care II iubesc». Amin. De aceea, nu căutaţi la faţa 
omului odată ce aveţi credinţa în Mine, căci oamenii cei se- 
meţi şi măreţi sunt cei ce hulesc numele cel bun cu care voi 
vă chemaţi, sunt cei ce se leapădă de Dumnezeu înaintea oa- 
menilor hulindu-i pe cei drepţi. O, legea dreptăţii este culcată 
la pământ, căci în lege scrie aşa: «De faţa celui puternic să nu 
te sfieşti, şi cu dreptate să judeci pe aproapele tău, iar la ju- 
decată să nu urmezi celor mai mulţi ca să te abaţi de la drep- 
tate». lată, nu Eu osândesc pe om, ci cuvintele legii, dar cine 
să mai înveţe pe oameni calea cea sfântă, calea cea curată pe 
care poate omul să-L vadă pe Dumnezeu? Nu mai vine ni- 
meni să înveţe pe om. Cei ce s-au pus învăţători cu scaun, 
aceia le spun la oameni că nu vine Domnul, că nu vine sfâr- 
şitul fărădelegii, dar de venirea Mea nu spune nimeni, şi oa- 
menii nu se mai scoală din cădere. Voi însă daţi cuvântul Meu 
cel din cer peste toată făptura, ca să se scoale pentru venirea 
Mea cei cu inima curată, cei cu credinţa sănătoasă, căci aceia 
nu vor spune: «Stăpânul întârzie», ci, din contra, stau ve- 
ghind întru venirea Mea. 

O, poporul Meu micuţ, nu te mira, fiule, de lucrarea ne- 
credinţei din biserica din lume, şi te uită înapoi, că tot aşa a 
fost şi pe vremea când Eu strigam prin Noe să se pocăiască 
oamenii de necredinţă şi de fărădelege, dar oamenii n-au voit 
să creadă, şi au pierit pentru necredinţă, şi a rămas numai casa 
lui Noe, căci a fost credincioasă cuvântului Meu prin care am 
anunţat potopul peste toată făptura. Voi însă aveţi de la Mine 
darul credinţei sfinte, căci aţi fost mici în ochii lumii, şi Eu 
v-am făcut bogaţi în credinţă şi moştenitori ai împărăţiei pe 
care a făgăduit-o Dumnezeu celor care-L iubesc. Amin. Lu- 
craţi cu credinţă, fiilor, lucraţi pentru via Mea, că Mă doare 
de ea. O, nimeni nu se mai îngrijeşte de ea, şi iată, Eu însumi 
îi port grijă, şi omul care Mi-a luat locul peste casa Mea, îmi 
zice demon, demon iscusit. O, săracul de el, omul care zice 
aşa, că a uitat că cei ce M-au răstignit pe cruce tot aşa Mi-au 
zis, iar Eu am zis mai dinainte, şi aşa am zis: «Dacă pe Stă- 
pânul casei L-au numit Beelzebul, cu cât mai mult pe casnicii 
Lui, căci destul îi este ucenicului să fie ca învăţătorul său, şi 
slugii, ca Stăpânul». Dar Eu vă acopăr cu acoperământul 
Meu, cu cuvântul vă acopăr, fiilor, iar mama Mea Fecioara vă 
cuprinde în omoforul ei ceresc şi vă înconjoară cu grijă de 
mamă, căci voi sunteţi cei care Mă urmaţi în durerile pribegi- 
ei Mele între cer şi pământ, căci scris este: «Fiul Omului n-are 
unde să-Şi plece capul». Fiţi credincioşi, fiilor, şi lăsaţi câinii 
să latre, că sunt legaţi şi nu vă pot muşca, şi se muşcă între ei, 
căci aşa este pe drumul necredinţei. întăriţi-vă din cuvintele 
Mele, întăriţi cuvântul Meu peste voi şi daţi-i putere în voi, 
căci Eu sunt Cel ce pot cuvântând şi împlinind. Amin. Daţi-vă 


unii altora ajutor şi putere din puterea Mea, că zilele sunt 
grele, şi e veacul necredinţei, fiilor. Eu însă vreau să găsesc 
credinţă la venirea Mea, şi de aceea v-am ridicat; şi dacă v-am 
ridicat, vă întăresc să staţi, şi veţi sta, căci puternic sunt Eu ca 
să vă am rod al credinţei sfinte la venirea Mea, că Eu prin cre- 
dinţa voastră vin şi voi veni. Amin. 

îmi croiesc drum cu cuvântul, căci acesta este lucrul 
Meu, nu să stau în cer, aşa cum ar vrea omul cel necredin- 
cios, omul care nu are inima curată în credinţă, omul ames- 
tecat. Ferice de cel care ascultă de acest cuvânt după ce-1 află, 
căci cei ce n-au ascultat de el, au fost şi vor fi ruşinaţi, 
întărească-se cei ce au avut a alege între calea lor şi calea 
Mea, căci Eu sunt calea aceasta, şi îmi croiesc drum cu cu- 
vântul. Cei ce au ales împlinirea cuvântului Meu pentru veni- 
rea Mea, să împlinească toate cele orânduite celor ce Mă aş- 
teaptă să vin, şi să se deosebească de neamul acesta rău şi 
viclean, ca să nu se ruşineze cu Dumnezeu înaintea oameni- 
lor, şi să Mă împlinească pe Mine în ei cu toată povaţa Mea 
cea mântuitoare. Amin. 

Lucrarea umilinţei este brăţara celor ce sunt curaţi, căci 
iarăşi zic: cei ce cred sunt cei curaţi, iar cei curaţi sunt cei ce 
cred, şi aceasta este taina celor credincioşi. Amin. 

Deschideţi braţele, ca să-i ajutaţi pe cei ce au ales calea 
învăţăturii sfinte întru venirea Mea, căci încercarea credinţei 
naşte răbdare. Aceştia să nu se lepede de Cel ce grăieşte din 
ceruri, ci să-L mărturisească unii altora şi celor ce caută, pre- 
cum sfinţii Mei, care au fost încercaţi pe pământ pentru întă- 
rirea credinţei multora. îmi croiesc drum mereu cu cuvântul, 
căci acesta este lucrul Meu. Aşa cum fiecare are lucrul său, la 
fel şi Eu, dar Eu lucrez din cer. Lucraţi şi voi tot aşa, fiilor lu- 
crători, căci v-am dat lucru ceresc. Feriţi-vă de cei ce sunt 
aluat al făţărniciei, căci cei ce vorbesc de la sine, aceia îşi 
caută slava lor. Aşa să-i povăţuiţi şi pe cei care M-au cunoscut 
cu voi, căci inima cea curată vede pe Dumnezeu şi îl urmează 
apoi ascultându-L întru toate. Duhul rugăciunii sfinte să-i cu- 
prindă pe ei, căci rugăciunea omului sfânt nu cere pentru sine 
în om, ci pentru Domnul în om, iar cel care cere are, căci Eu 
îi dau celui sfânt, îi dau, că ştie ce să ceară, şi Mă dau lui. Toţi 
cei ce s-au legat de povaţa Mea de la voi, să lucreze ca şi sfin- 
ţii, în taină, căci zilele sunt grele, şi numai Eu sunt Cel ce-i 
iubesc pe ai Mei, căci fiecare îşi iubeşte rodul. O, dacă Eu Mă 
văd în viaţa omului sfânt prin lume, aceasta este judecata lu- 
mii acesteia. Dacă Eu trăiesc în om, şi omul întru Mine, dacă 
Eu Mă văd lucrând aşa în om, aceasta este judecata lumii. 

Eu sunt Păstorul Cel bun, Care-Şi pune viaţa pentru oi, 
iar cel plătit şi cel care nu este păstor şi ale cărui oi nu sunt 
ale lui, vede lupul venind, şi lasă oile şi fuge, că este plătit şi 
n-are grijă de oi aşa cum am Eu. Eu sunt Păstorul Cel bun şi 
cunosc pe ale Mele, şi ale Mele Mă cunosc pe Mine, şi viaţa 
Mea o pun pentru oi. îmi croiesc drum spre oi, şi oile Mele 
ascultă de glasul Meu şi îl cunosc, şi Eu le cunosc, şi ele vin 
după Mine, şi Eu le dau viaţă veşnică, şi nu vor pieri nici- 
odată, şi din mâna Mea nimeni nu le va răpi, căci Tatăl Meu, 
Care Mi le-a dat, este mai mare decât toţi, şi nimeni nu poate 
să le răpească din mâna Tatălui Meu, căci Eu şi Tatăl Meu, 
una suntem. Eu fac lucrurile Tatălui Meu, şi în numele Lui le 
fac, şi acestea mărturisesc despre Mine. Dar cei ce nu cred nu 
sunt dintre oile Mele, fiindcă oile Mele cunosc glasul Meu şi 
îl ascultă şi vin după Mine. Amin. 

O, fiilor, mulţi îmi zic „ demonul “ când Mă aud grăind 
din grădină de la voi, dar Eu la toţi care aud cuvântul Meu aşa 
le zic: «Dacă nu fac lucrurile Tatălui Meu, să nu credeţi în 

Mine, iar dacă le fac, chiar dacă nu credeţi că Eu sunt, 
credeţi în aceste lucruri, în aceste cuvinte ale vieţii veşnice, 
ca să ştiţi şi să cunoaşteţi că Tatăl este în Mine, şi Eu în 
Tatăl». Amin, amin, amin. 

1/14 octombrie 1999 

Sărbătoarea cuvioasei Parascheva 

Iubirea cea pentru suflet întăreşte trupul şi îl face curat şi sfânt. 
Domnul îi pregăteşte neamului omenesc legea sfinţeniei. Poporul 
Domnului este numit biruitor. 

M i-e duhul duios după voi şi pentru voi, copii ai 
ieslei cuvântului Meu, şi vin să suflu peste voi 
înviorare şi mângâiere, că sunteţi mici sub mâna Mea cea 
tare. Mi-e duhul cu dor pentru voi, că Eu vreau să vă am cu 
puterea Mea în voi, şi tânjesc pentru voi şi vă ajut şi vă mân- 
gâi şi suflu peste voi mereu şi vă dau putere din puterea Mea, 
ca să biruiţi cu ea toate neputinţele care vin peste voi, şi toate 
câte dau să vă slăbească pe voi. Mă pornesc spre voi cu sobor 
de sărbătoare de sfinţi şi vă aduc har din harul Meu şi mân- 
gâiere de la Tatăl, căci Tatăl vă iubeşte, pentru că şi voi Mă 
iubiţi pe Mine şi Mă sprijiniţi când vin pe pământ cuvânt ca 
să-Mi gătesc venirea. Eu sunt Dumnezeu mare, iar voi sunteţi 
mici sub mâna Mea cea tare, şi Eu sunt cu planul Meu peste 
voi, şi vă zic aşa cum i-am zis lui Daniel proorocul când 
Duhul Meu lucra în faţa lui, căci aşa i-am zis: «Nu te teme, 
om iubit de Dumnezeu. Pace ţie! Fii tare şi cu bărbăţie şi ia 
aminte la cuvintele Mele», iar el îmi zicea: «Doamne, cum 
poate un slujitor atât de mic al Domnului său să grăiască cu 
un Stăpân aşa de mare ca Tine? căci din pricina aceasta mă 
prinde teama şi îmi suferă vlaga». Eu însă l-am întărit atin- 
gându-Mă de el, l-am întărit să stea în lucrul Meu, şi a stat, 
aşa cum staţi şi voi. 

Eu, cu cine lucrez, lucrez cu milă, că Eu sunt Dumne- 
zeu mare. Eu vin la voi cu mângâiere şi cu înviorare, copilaşi 
de la iesle. Vin la voi cu mângâierea sfinţilor Mei, care se uită 
din cer ca să-Mi vadă planul venirii Mele cu sfinţii, după cum 
este scris să vin la a doua Mea venire. Se mângâie sfinţii cu 
voi, iar voi simţiţi-le mângâierea cu care vin la voi, căci vin 
sfinţii cu Mine la voi, fiilor, şi vă mângâie ca pe cei mai mici 
ai Mei, căci sunteţi cei din urmă, iar Eu lucrez peste voi. Vo- 
ieşte cerul de sfinţi şi de îngeri izbânda Mea şi a lor şi a voas- 
tră, fiilor mici. Tot cerul tânjeşte după biruinţa cea mare, uni- 
rea cerului cu pământul, lucrarea cea văzută şi cea nevăzută a 
Ierusalimului nou în cer şi pe pământ, slava lui despre care 
scrie în Scripturile venirii Mele. M-a trimis Tatăl să pregătesc 
arătarea acestei slave şi Mi-a dat să împart darul credinţei 
sfinte peste cei ce vor să biruiască cu Mine, Fiul Domnului 
Savaot. 

O, fiilor micuţi, tânjesc de dor sfinţii, tânjesc ca să-Mi 
fac arătarea peste pământ şi ca să vină şi ei cu Mine. Ei cât au 
stat înaintea Mea pe pământ erau topiţi de dor după Mine şi 
după cer şi după adevărul cel ce dăinuieşte întru Mine prin fă- 
găduinţele Mele pentru cei credincioşi. Iubirea de Dumnezeu 
se vede în sfinţi, căci sfinţii sunt topiţi de dor, iar cine tânjeş- 
te de dor, nu-i mai e nici foame, nici sete, că-i e dor, şi omul 
cu dorul în el e slab, e uscat, e neîmpăcat de dor. Sfinţii Mei 
cât au stat pe pământ se spălau mereu, se primeneau mereu cu 
duhul şi cu sufletul şi cu trupul pentru Dumnezeu; se găteau 
mereu şi se topeau de dor, dar azi, omul a rămas neputincios 
în iubire, şi nu mai atinge cu inima dorul de Dumnezeu. O, 


iubirea pe pământ n-ar trebui să fie trupească, n-ar trebui să 
se piardă pentru trupuri; ea ar trebui să ardă în om pentru 
suflete. Omul nu mai are nici o zi pentru Dumnezeu, şi Eu ard 
de dor după om. Voiesc să Mă audă omul ce grăiesc Eu în gră- 
dina Mea de la voi. Omul nu se mai spală, nu se mai curăţă, 
şi pune mereu peste el tot ce face el. Vasul nu se mai aşează 
spre spălare, şi tot ce nu este spălat nu este curat. Dar trebuie 
să mai stea şi curat vasul, şi de aceea trebuie spălat, nu numai 
pus mereu în el. Vasul în care se face mâncarea cea pentru 
trup trece după fiecare folosinţă la spălat, şi apoi se pune iar 
mâncare în el. Aşa trebuie şi cu trupul să se lucreze, dar omul 
nu mai are nici o zi pentru Dumnezeu, şi Eu ard de dor după 
om. 

Voiesc să biruiesc cu legea Mea cea sfântă peste nea- 
mul omenesc. Voiesc cu dor, să asculte omul povaţa Mea cea 
sfântă şi să înveţe să se spele aşa cum îşi spală vasul sau 
blidul din care mănâncă şi nu-1 lasă să se usuce mâncarea pe 
el, nu lasă să se strice mâncarea în vas. Aşa şi cu trupul tre- 
buie lucrat; dacă omul mănâncă, să se şi spele apoi, să-şi spe- 
le vasul, să-şi spele pântecele de mâncare şi să nu mănânce 
iarăşi nespălat; să facă şi cu pântecele aşa cum face cu vasul 
în care-şi găteşte mâncarea pentru trup. O, cu ce se poate spă- 
la pântecele cel plin de mâncare? El se spală cu post şi cu 
umilinţă şi cu nevoinţă sfântă pentru suflet şi pentru trup, căci 
trupul trebuie să primească pe Domnul, iar pentru aceasta tre- 
buie spălare, trebuie vas spălat, vas pregătit, vas îngrijit şi în- 
miresmat cu darurile umilinţei cea plăcută lui Dumnezeu. 

Iubirea cea pentru suflet întăreşte trupul şi îl face curat, 
căci ea este foc care spală pe om. Iubirea pe pământ trebuie 
să se înalţe la locul de unde ea purcede, şi voiesc să biruiesc 
cu legea ei cea cerească peste neamul omenesc, voiesc să în- 
veţe omul spălarea, ca să-i fie bine omului. Voiesc să înveţe 
omul iubirea, ca să iubească omul pe Dumnezeu, şi să se în- 
toarcă întru nestricăciune omul. Vin zilele nestricăciunii, şi 
voiesc să aibă cine să le moştenească, voiesc să fie iubire 
înaintea venirii Mele, că vin cu cele ce vor rămâne. Amin. în- 
tăriţi în voi iubirea, fiilor. Ridicaţi-o pe umeri, daţi-i putere 
din voi, că Eu pe voi v-am lucrat cu mare iubire, ca să învăţaţi 
iubirea. Din zi în zi tot mai mult vă cer să fiţi iubiţii Mei, să 
lucraţi iubirea înaintea Mea, ca să Mă mângâi cu voi în dorul 
Meu cel pentru om purtat, şi veţi fi cei mângâiaţi şi veţi pu- 
tea, căci mângâierea Mea dă putere celui ce mângâie pe Dum- 
nezeu. Amin. Aş voi să-i ajut pe toţi oamenii, aş voi să Mă 
mângâie tot omul, şi vin şi îl strig pe om, să audă suspinul 
Meu omul. 

O, dă-Mi mângâiere, omule dorit de Duhul Meu! Dorul 
Meu e lung şi mult. Dorul Meu este omul. Vino cu mângâiere 
spre Mine, omule uituc! Adu-ţi aminte de iubirea Mea! M-am 
umilit pentru tine, omule uituc, că tu M-ai uitat. Vin să-ţi aduc 
aminte de Mine, vin şi te strig. Priveşte la iubirea Mea şi vezi 
ce am făcut Eu, şi vezi ce faci tu. Vino să semeni cu Mine, că 
Eu vin să aduc pe pământ ţara mângâierii, ţara lui Dumnezeu. 
Priveşte-Mă şi apleacă-te cu mângâiere spre Mine şi crezi că 
am venit înaintea ta ca să te învăţ cu Mine, fiindcă M-ai uitat. 
Adu-ţi aminte de Cel ce te iubeşte din cer şi vino să semeni 
cu Mine, că mai e o clipă mică şi se vor scula morţii din lo- 
cuinţele lor şi Mă vor mărturisi întru venirea Mea, dar vreau 
să te deştepţi o clipă mai devreme şi să stai gata de venirea 
Mea cu sfinţii care aşteaptă făgăduinţa venirii Mele cu ei pe 
pământ. Eu sunt Cel ce am făgăduit că vin, şi de aceea vin, şi 
te iau cu duh de dragoste şi cu mângâiere, omule uituc. 
Apleacă-te sub crucea venirii Mele şi spală-te pentru Mine, şi 

primeneşte-te şi găteşte-te, că mare este ziua cu care vin. 
Tămăduieşte-te cu cuvântul Meu cu care strig după tine. 
Opreşte-te din alergarea ta şi vino după Mine, căci Eu sunt 
Cel ce am ieşit în calea ta ca să te ajut, ca să te povăţuiesc şi 
ca să te mângâi. Amin, amin, amin. 

Duhul mângâierii Mele vine din cer, de lângă Tatăl, şi 
îl caută pe om. Duhul lui Dumnezeu Se umileşte înaintea 
omului, ca să se umilească omul, căci omul M-a uitat, dar cel 
căzut are nevoie de mângâiere, de nădejde, de iubire, de căl- 
dură şi de viaţă. Rostesc cu mângâiere şi cu putere: să se 
scoale omul din căderea sa! Amin. Să se umple omul de iubi- 
re după Dumnezeu! Amin. Să se îmbrace omul în veşmântul 
venirii Mele! Amin. Să vină omul să se aşeze pe calea pe care 
Eu vin, că mare este ziua cu care vin. Amin, amin, amin. 

Iar voi, micuţii Mei, luaţi din suflarea gurii Mele şi 
prindeţi vlagă cu duhul, cu sufletul şi cu trupul, căci Tatăl 
Meu vă iubeşte, pentru că şi voi Mă iubiţi şi Mă sprijiniţi să 
vin pe pământ cuvânt ca să-Mi pregătesc ziua Mea de venire 
şi să-l pregătesc pe om pentru venirea Mea. învăţaţi de la 
Mine cuvântul puterii sfinte şi credeţi cu tărie în făgăduinţele 
Mele rostite peste voi. Uitaţi-vă în ele şi mângâiaţi-vă unii pe 
alţii cu cuvântul făgăduinţelor Mele. Amin. Tatăl Meu vă 
prinde la piept, că e Tată. Cu milă vă mângâie, cu putere vă 
îmbracă şi cu nădejde vă încinge, că nu e nimeni pe pământ 
care să mai poată fără mângâierea cea din cer. 

O, Tatăl Meu Savaot, coboară-Ţi harul şi dă-le, Tată, 
dă-le viaţă din viaţa Mea, dă-le prin Mine, ca să ştie că le dai 
Tu. Amin, amin, amin. 

L e dau, Fiule, Unule al Meu, şi pentru Tine 
îi strâng la sân ca şi pe Tine, că aşa voieşti 
Tu, iar Tu eşti voia Mea. Le dau putere, le dau duh ceresc, le 
dau biruinţă şi îi numesc biruitori şi le dau mângâierea Mea 
şi le spun: Eu sunt Tatăl vostru, precum în cer aşa şi pe pă- 
mânt, şi vă dau pâine şi vă dau iertare şi vă ocrotesc de cel 
rău, că-Mi sunteţi fîi-copii, şi vă ştiu greul şi urcuşul şi văd 
vremea în care sunteţi. Vă voi mângâia, vă voi întări, căci 
Fiul Meu este trimis la voi ca să fie cu voi până la venirea Sa 
cu trupul pe pământ. Vă dau, fiilor, aşa cum şi voi aţi dat lo- 
caş şi cale peste pământ Fiului Meu Cel iubit, întru Care am 
binevoit. Amin. 

Le-am dat, Fiule, Unule al Meu, iar Tu să creşti în ei, 
tată, ca să ai bucurie şi rod de bucurie. îţi dau ca să le dai me- 
reu, că sunt micuţi, iar vremea e rea de tot, tată. îţi dau ca să 
le dai de la Noi, şi să aibă putere să repare greşeala omului cel 
întâi zidit, pentru care a suferit toată făptura. Dar acum lu- 
crăm şi vom izbăvi făptura, Fiule, Unule al Meu. Amin, amin, 
amin. 

I ar Eu, Tată Savaot, Te slăvesc cu mulţumire 
pentru mângâierea Ta peste cei ce s-au aşezat 
covor în calea venirii Mele, şi te rog, Tată, să-i faci să simtă 
pacea Ta de Tată peste ei, şi sprijinul Tău părintesc peste ei, 
şi nădejdea să le-o întăreşti, şi să-i faci nebiruiţi, că ei sunt 
ajutorul Meu pentru venirea Mea, Tată. Amin, amin, amin. 

Luaţi, fiilor, din suflarea gurii Mele şi prindeţi vlagă cu 
duhul, cu sufletul şi cu trupul, căci Tatăl vă iubeşte şi vă întă- 
reşte, că sunteţi mici. Rugăciunea sfinţilor cerului Meu strigă 
la Mine pentru voi, iar Eu sunt Cel ce împlinesc dorul 
sfinţilor Mei şi le poruncesc să vă înconjoare de peste tot şi 
să vă asculte suspinurile şi să le aducă la Mine ca să vă ajut 
prin sfinţii Mei. Toate neputinţele să vă fie tămăduite prin ru- 
găciunile sfinţilor Mei care M-au iubit pe pământ. Amin. 

Trăiţi în duhul mângâierii până la venirea Mea şi da- 
ţi-vă unul altuia putere prin duhul mângâierii care vă învaţă 


pe voi de la Mine. Zidiţi-vă şi creşteţi, fiilor, ca să se vadă în 
cer şi pe pământ creşterea voastră. Ascultaţi şi împliniţi cu- 
vintele Mele; ele sunt Dumnezeu cu voi. Fiţi împlinirea Mea 
pe pământ. Eu vă stau aproape în toată clipa şi suflu peste voi 
ca să puteţi, că Mi-e duhul duios pentru voi. Suflaţi şi voi 
unul peste altul cu suflarea cuvântului Meu, care este cu voi, 
şi hrăniţi-vă bărbăţia cea sfântă, căci iubirea de Dumnezeu vă 
dă putere, vă dă ca să biruiţi. Amin. 

Fiilor, fiilor, măriţi-Mă în voi, că dorul Mă arde şi vo- 
iesc să ajut pe tot neamul omenesc, şi voiesc să audă omul 
glasul Meu, care este cu voi, şi să vină după Mine. Amin, 
amin, amin. 

14/27 octombrie 1999 

Ajunul sărbătorii sfântului Dimitrie, izvorâtorul de mir 

Cei ce iubesc pe Dumnezeu lucrează tot ce înseamnă Dumnezeu şi 
sunt binecuvântaţii Tatălui ceresc. 

C uvântul acesta este Du mn ezeu Tatăl, Fiul şi Du- 
hul Sfânt în lucrare peste pământ. Amin. Cuvân- 
tul acesta vine din cer şi se împarte în toate laturile prin mâ- 
nuţele voastre, copii de la ieslea cuvântului Meu. Eu sunt cu 
voi cuvânt, iar voi aveţi de stat înaintea Mea ca să-Mi primiţi 
cuvântul şi să-i daţi viaţă peste voi şi peste cei ce se hrănesc 
din el ca şi voi, şi peste cei ce-1 caută, căci cuvântul s-a vestit 
pe sine în toate laturile. Amin. 

Vin să vă spun că voi veni la voi cu cuvânt proaspăt, şi 
vin să vă înfiripez fiinţa şi puterea Mea din voi. Vin, fiilor, să 
Mă fac cuvânt, căci aceasta am de lucrat mai înainte să vin, şi 
fericiţi vor fi cei ce ascultă cuvântul lui Dumnezeu şi îl împli- 
nesc pe el. Amin. Eu sunt Fiul şi Cuvântul Tatălui Savaot. Cu- 
vântul Meu luminează pe tot omul, numai să Mă primească 
omul, căci scris este în Scripturi: «întru ale Sale a venit, şi ai 
Săi nu L-au primit. Şi celor câţi L-au primit, care cred în nu- 
mele Lui, le-a dat putere să se facă fii ai lui Dumnezeu, care 
nu din sânge, nici din poftă trupească, nici din poftă bărbă- 
tească, ci de la Dumnezeu s-au născut, căci Cuvântul S-a fă- 
cut trup şi S-a sălăşluit între oameni». Amin. Această iubire 
v-a dat Tatăl, ca să vă numiţi fii ai lui Dumnezeu, şi sunteţi, 
şi de aceea lumea nu vă cunoaşte ce sunteţi, fiindcă nu M-a 
cunoscut nici pe Mine că sunt Fiul Tatălui. O, este scris în 
Scripturi: «Oricine şi-a pus în El nădejdea se curăţeşte pe 
sine, aşa cum Acela curat este, că El S-a arătat ca să ridice 
păcatele, şi păcat în El nu este, şi oricine rămâne în El nu pă- 
cătuieşte». Este scris: «Cine este născut din Dumnezeu nu să- 
vârşeşte păcat, pentru că sămânţa lui Dumnezeu rămâne în 
acesta şi nu poate să păcătuiască, fiindcă este născut din 
Dumnezeu». 

Vin să vă spun că vin cu cuvânt proaspăt, fiilor. în- 
firipaţi- vă duhul, staţi treji cu iubirea, căci iubirea de Dum- 
nezeu este trezie, fiilor. Ea îl ţine pe om întru Mine, ea îl înfi- 
ripează, ea este puterea Mea în cel ce Mă iubeşte, ea este iu- 
bitoare de fraţi, ea îi uneşte pe cei ce cred în Mine şi îi face 
lucrători de Duh Sfânt. Amin. 

Hrăniţi-vă cu Mine, fiilor, hrăniţi-vă unul pe altul cu 
Mine, căci scris este: «Dumnezeu este iubire». Omul însă face 
din această Scriptură iubire fără rod ceresc, iubire omeneas- 
că. De două mii de ani omul înţelege pentru el, nu pentru 
Mine această Scriptură, şi cu ea iubeşte pe om şi atât, şi apoi 
zice că L-a iubit pe Dumnezeu. O, dacă Du mn ezeu este iu- 
bire, aşa cum cuvintează Scriptura, atunci să înţeleagă omul 
ce are de făcut şi să Mă dea pe Mine unul altuia, fiindcă Eu 

sunt iubirea. Să nu facă altceva în numele iubirii, ci să-L facă 
numai pe Dumnezeu unul peste altul, şi atunci omul a înţeles 
această Scriptură. Ferice de cel care-L mângâie pe Dumnezeu 
prin împlinirea acestei Scripturi care spune: «Dumnezeu este 
iubire». Amin. 

O, dacă omul M-ar iubi numai pe Mine, atunci ar fi ca 
tot ce face el să însemne Dumnezeu. O, dacă cel ce Mă iubeş- 
te M-ar iubi numai pe Mine, atunci ar fi ca acela să iubească 
tot ce este al Meu, tot ce vine de la Mine. înfiripaţi-vă duhul 
şi daţi- Mi loc să vin, că am de adus peste pământ taina iubirii 
de Dumnezeu. Iubirea este numai aceea care vine de la cer 
prin roadele ei. Iubirea este numai ce înseamnă Dumnezeu, 
iar pe voi nimeni nu vă poate amăgi, fiindcă voi sunteţi în- 
văţaţi de Dumnezeu şi petreceţi întru El, şi scris este că 
«oricine petrece întru El nu păcătuieşte», amin; şi, iarăşi, 
scris este: «Cine săvârşeşte păcatul este de la diavolul, pen- 
tru că de la început diavolul păcătuieşte». 

Eu sunt iubire, pentru că Mi-am pus sufletul pentru cei 
ce cred în Mine, pentru copiii lui Dumnezeu, iar ei datori sunt 
să-şi pună sufletele pentru fraţi, adică unii pentru alţii. Amin. 
Şi iată ce cuvânt rostesc: să-şi vină bine în fire toţi cei care 
Mă iubesc pentru cuvântul Meu de la voi, cuvânt care este iu- 
bire pentru cel ce se dă Mie cu totul. Cei ce Mă iubesc pe 
Mine sunt binecuvântaţii Tatălui Meu, şi Eu când voi veni aşa 
le voi spune lor: veniţi, cei ce M-aţi iubit! Veniţi, binecuvân- 
taţii Tatălui Meu, că M-aţi iubit ori de câte ori i-aţi iubit pe cei 
ce sunt ai Mei, pe cei ce trăiesc pentru Mine. Amin. 

Am venit cuvânt pe pământ ca să-l fac pe tot omul să 
Mă iubească, dar omul nu poate, că e legat şi îl strâng legătu- 
rile şi nu se poate smulge din ele, şi iată, Eu grăiesc ca şi 
acum două mii de ani, dar puţini de tot sunt cei cu care pot 
grăi duhovniceşte, ca şi acum două mii de ani, fiilor, când 
grăiam mai mult pământeşte cu cei ce Mă ispiteau, căci Eu le 
stricam lor rostul, prin adevărul cel din cer, prin iubirea cea 
cerească, iar ei căutau să Mă piardă. Iată, nici azi nu am cu 
cine vorbi duhovniceşte, că omul se iubeşte pe sine, şi la om, 
omul este iubire, nu Dumnezeu. Eu însă semăn pe pământ să- 
mânţa împărăţiei cerurilor ca să rodească în tot pământul bun, 
şi să-l adun apoi laolaltă, şi să Mă aşez pe pământ împărăţie 
cerească cu cei ce iubesc pe Dumnezeu. Amin. 

Fiilor de la iesle, rămâneţi cu porţile deschise întru în- 
tâmpinarea cuvântului Meu. Amin, amin, amin. 

25 octombrie/7 noiembrie 1999 

Sărbătoarea sfântului mucenic Dimitrie, izvorâtorul de 

mir 

Omul trupesc vorbeşte pământeşte. Legea căsătoriei este lucrarea 
trupului. Rugăciuni de iertare, rânduite pentru sufletul arhiereului 
Vasile Tărgovişteanul. Scaunul Tărgoviştei are ocrotire de îngeri. 
Nu mai este om sfânt care să-l dezlege pe om de păcate. îndemn la 
rugăciune pentru credinţă în oameni. 

I ată- Mă cu prăznuire de sfinţi deasupra grădinii cu- 
vântului Meu. Stau pe nori de îngeri deasupra 
voastră şi cu sfinţii cerului, care Mi-au fost Mie scaun de 
domnie şi aşternut pe pământ. Stau gata să intru cuvânt în 
grădină. Şi am intrat, fiilor străjeri. Amin. Intru de sus şi cu 
cei de sus, ca să fie cerul cu pământul în sărbătoare pentru ve- 
nirea Mea. Amin. 

Şi acum vă spun: pace vouă, căci cu voi grăiesc duhov- 
niceşte. Puţini de tot sunt cei cu care pot grăi duhovniceşte, 
ca şi acum două mii de ani, căci fiecare îşi caută ale sale, şi 


nu caută cu cele de sus. Iată, ca şi atunci, nici azi nu am cu 
cine vorbi duhovniceşte, căci omul se iubeşte pe sine, iar la 
om omul este iubire, nu Dumnezeu, şi omul tâlcuieşte Scrip- 
turile Mele după a lui nevoie, nu după dorinţa Mea, căci la 
om omul este iubire, nu Dumnezeu. Nu pot vorbi decât pă- 
mânteşte cu omul, aşa cum vorbeam cu cei ce Mă ispiteau cu 
cuvinte din Scripturi. N-aveam cum să vorbesc cu cei ce Mă 
ispiteau decât pământeşte, căci erau pământeşti şi trupeşti, 
fiindcă ce este născut din trup, trup este. 

I-am spus lui Nicodim, care era iudeu de frunte, i-am 
spus: «Nu te mira că ţi-am zis: „Trebuie să vă naşteţi de sus“. 
Vântul suflă unde vrea, şi tu auzi vuietul lui, dar nu ştii de 
unde vine şi nici unde se duce. Astfel este cu oricine este năs- 
cut din Duhul». Şi i-am mai zis: «Noi ceea ce ştim vorbim, şi 
ce am văzut mărturisim, dar mărturia noastră nu o primiţi. 
Dacă v-am spus cele pământeşti şi nu credeţi, cum veţi crede 
să vă spun lucruri cereşti? De nu se va naşte cineva de sus, 
nu va putea să vadă împărăţia lui Dumnezeu». Iată, ce este 
născut din came, came este, şi ce este născut din duh, duh 
este. 

Iată, copilaşi de la iesle, de ce grăiesc Eu azi cu voi 
despre Scriptura de atunci prin care s-a spus: «Cine este năs- 
cut din Dumnezeu nu săvârşeşte păcat, pentru că sămânţa lui 
Dumnezeu rămâne în el, şi nu poate să păcătuiască, fiindcă 
este născut din Dumnezeu». Dar unde să mai găsesc Eu aşa 
ceva? O, nu mai ştie omul cine este iubirea, nu mai ştie 
nimeni ce este cu adevărat naşterea de sus, naşterea din apă şi 
din duh, ca să fie duh cel ce se naşte. Cel ce era nedumerit 
despre naşterea de sus, Mi-a spus: «Cum poate omul să se 
nască odată ce e bătrân? Oare, poate să intre a doua oară în 
pântecele maicii sale şi să se nască iar?». Acesta măcar M-a 
întrebat cum poate fi aceasta, şi Eu i-am răspuns aşa: «Nimeni 
nu s-a suit în cer, fără numai Cel ce S-a coborât din cer, Fiul 
Omului, Care este în cer; şi după cum Moise a înălţat şarpele 
în pustie, aşa trebuie să Se înalţe Fiul Omului, pentru ca 
oricine crede în El, să nu piară, ci să aibă viaţă veşnică». 
Iată, de aceea M-a trimis Tatăl în lume, dar lumea a iubit mai 
mult întunericul şi nu M-a iubit pe Mine. Lumea nu ştie ce 
este iubirea, şi n-are cine să-i spună, dar îi spun Eu. Iubirea 
sunt Eu, căci scris este: «Dumnezeu este iubire», şi «cel ce 
păzeşte poruncile Mele, acela este cel ce Mă iubeşte». Amin. 

Astăzi lucrez din cer, şi nu Mă mai poate omul învinui 
după legea cea pentru trup, căci legea, pentru trup este. Astăzi 
vorbesc numai duhovniceşte chiar şi cu cei pământeşti, şi le 
spun tuturora aşa cum a spus apostolul, căci aşa a spus: «Cei 
ce sunt ai lui Hristos Iisus şi-au răstignit trupul, dimpreună 
cu patimile şi cu poftele, şi trăiesc în Duhul şi umblă în Du- 
hul». Amin. Când omul Mă învinuieşte pentru acest cuvânt 
cu care vin la voi, el se prinde singur sub judecata acestui 
cuvânt, căci păcătuieşte, fiindcă numai cel ce păcătuieşte în 
trupul său Mă poate găsi cu vină pentru cuvântul cu care Mă 
slăvesc la voi pentru tot omul care voieşte să creadă în Mine 
şi în venirea Mea la voi. 

Amin, amin grăiesc tuturor: cel ce crede în venirea 
Mea, acela nu mai păcătuieşte, şi se lasă purtat de Duhul şi de 
taina vieţii veşnice. Omul însă este îndărătnic. Cel ce a citit 
Scripturile fără de pocăinţă, acela a luat din ele după cum i-a 
priit, căci ce este născut din came, came este. Eu însă nu mai 
grăiesc pentru nimeni pământeşte, căci vremea s-a scurtat şi 
s-a sfârşit de tot, şi nu mai este vreme să se folosească omul 
de lumea aceasta, căci este vremea venirii Mele, şi pentru cei 
ce veghează ca să vin, şi pentru cei ce veghează ca să nu vin. 

Dar Eu vin, că este scris să vin, şi va fi venirea Mea ca în 
zilele lui Noe când fiii potopului îşi dădeau unii altora trupu- 
rile spre desfrâu şi spre petreceri, până în ziua când a intrat 
Noe în corabia salvării. Tot aşa strigam şi prin Noe, la fel ca 
şi azi strigam pe tot omul, dar nimeni n-a crezut, până ce a 
venit potopul şi i-a luat pe toţi. 

O, e grea jalea Mea şi aşteptarea Mea după om! Omul 
naşte prunci pentru el, şi îi duce la preot şi îi botează, şi apoi 
stă liniştit şi se crede al lui Dumnezeu, el şi pruncul lui, dar 
Duhul Meu nu este în om, căci omul este numai trup, numai 
carne, şi pe dinăuntru, şi pe dinafară, numai poftă trupească 
cu care voieşte să aibă omul îndreptăţire înaintea Mea şi vo- 
ieşte să se măsoare cu Mine şi să spună că este al Meu, dar 
Eu îi spun aşa: Eu M-am răstignit, omule, iar tu te căsătoreşti 
şi stai acoperit cu legea căsătoriei, care este pământească, nu 
cerească, fiindcă Eu celor ce Mă ispiteau pentru femeile lor, 
Eu le-am răspuns pământeşte, şi am luat cuvântul omului cel 
întâi zidit, care s-a despărţit de Dumnezeu şi s-a alipit cu 
femeia sa, şi au căzut amândoi din cer, au căzut prin trup, au 
căzut pe pământ; dar le-am răspuns şi altfel ispititorilor, şi 
le-am zis: «Sunteţi rătăciţi neînţelegănd Scripturile, căci în 
împărăţia cerurilor nu este însurat şi măritat, şi este viaţă 
fără de păcat, fără de moarte, viaţă de îngeri este». 

învăţătura Mea lucra în chip minunat în faţa celor ispi- 
titori pentru poftele lor. Le-am răspuns pământeşte celor ce 
voiau femeie, dar apoi am luat pruncii în braţe şi le-am spus: 
«Adevărat, adevărat vă spun că cine nu va fi ca pruncul nu 
va putea intra în cer». Aşa lucram Eu cu cei ispititori, dar azi 
le spun tuturor, şi din cer le spun că împărăţia lui Dumnezeu 
este înăuntrul omului care iubeşte pe Dumnezeu, şi le spun că 
Eu am venit pe pământ din cer şi am îmbrăţişat răstignirea 
trupului, ca să-l deprind şi pe om să semene cu Mine, cu Cel 
ce S-a coborât din cer; să-l deprind pe om să se nască de sus, 
să fie de sus pe pământ, să fie de la Dumnezeu născut, căci 
scris este: «Celor câţi Mă primesc crezând în numele Meu le 
dau putere să se facă fii ai lui Dumnezeu, care nu din sânge, 
nici din poftă trupească, nici din poftă bărbătească, ci de la 
Dumnezeu s-au născut, căci Dumnezeu Cuvântul S-a făcut 
trup şi S-a sălăşluit între oameni, ca să-i nască din Duhul pe 
oameni». O, nici până azi nu este înţeleasă această Scriptură, 
iar Eu pentru împlinirea ei am venit din cer şi le-am spus ce- 
lor ce cred în Mine: «Ieşiţi şi vă osebiţi dintre oameni şi de ce 
este necurat nu vă mai atingeţi, şi Eu vă voi primi pe voi, şi 
voi umbla cu voi, şi voi fi Dumnezeul vostru, şi voi veţi fi po- 
porul Meu». Amin. Iată, aceasta înseamnă poporul Meu, 
poporul lui Dumnezeu, «popor luat dintre oameni, părgă lui 
Dumnezeu şi Mielului», după cum scrie în Scripturi. Spun aşa 
pentru ca să-l ajut pe cel ce voieşte să priceapă, ce înseamnă 
să fie omul cu Dumnezeu şi cu împărăţia lui Dumnezeu în el. 

Eu am venit din cer ca să-l învăţ pe om lucrarea răstig- 
nirii, nu lucrarea căsătoriei, căci căsătoria este lege omeneas- 
că, este lucrarea trupului, nu lucrarea Duhului. Ea nu este 
libertate cu Hristos; ea este legătură peste om, căci cei căsă- 
toriţi în care s-a trezit iubirea cea pentru cer au fost din cei ce 
în toată vremea s-au smuls din această legătură ca să-şi răs- 
tignească pornirile trupului şi să trăiască în Duhul şi să umble 
în Duhul, după cum este aşezarea pentru cei ce se dau Mie 
împărăţie cerească pe pământ, scaun de domnie pentru Mine 
şi aşternut pentru cer. Iată, nu mai vorbesc pământeşte, căci 
vremea este aproape şi Mi-e milă de cel ce voieşte să înveţe 
taina împărăţiei cerurilor cu omul şi nu are de unde învăţa. 
Vremea este aproape şi este la uşă, şi Eu vin, şi omul nu ştie 


să trăiască pentru cer şi pentru iubire. Atâţia sfinţi mucenici 
s-au dat pildă cu credinţa şi cu iubirea lor, şi omul n-a învăţat 
iubirea lor. Ei, de iubirea cu care Mă doreau, se împotriveau 
până la sânge celor ce voiau să-i atragă la cele ale trupului, 
care sting statul Meu în om. Ei alegeau să-şi dea sângele spre 
vărsare pentru iubirea lor de Dumnezeu decât să şi-l dea spre 
păcătuire. Ei au fost semne pe cale din timp în timp, ca să 
arate oamenilor calea, dar oamenii au semne pe cei asemenea 
lor şi poftelor lor, care se războiesc în trupurile lor ca să nu 
priceapă calea vieţii. 

Dumnezeu este iubire, dar cine este cel ce se face un 
trup cu Mine pentru ca să fie iubire ca şi Mine? Cel ce se face 
un trup cu Mine, acela este cel ce se alipeşte de Mine cu iu- 
birea lui, iar pe sine se biruieşte. Unde să mai găsesc Eu bi- 
serică de aşa fel în om? S-a umplut pământul de locaşuri de 
biserici şi de mănăstiri, şi nu este în ele cel ce Mă iubeşte. Se 
duce omul la mănăstire ca să se dea Mie, zice el, şi nu trece 
mult şi se strică mai rău decât înainte. Se vor da spre însurat 
şi spre măritat călugări şi călugăriţe în care arde păcatul, căci 
orb pe orb nu se poate călăuzi, şi nu mai este călăuză adevă- 
rată. Se va prăbuşi tot ce a numit omul biserică, şi se va zidi 
tot ce a numit Dumnezeu biserică. Se va împlini tot ce a mai 
rămas de împlinit din cuvintele cărţii Mele prin care am 
profeţit la voi, copii ai poporului sfânt. Nu mai este om căruia 
să-i poată rugăciunea, căci mort pe mort nu se poate învia. Nu 
mai este om care să-l poată dezlega pe cel păcătos de păcatele 
lui, căci cine nu este născut din Dumnezeu, acela săvârşeşte 
păcat şi nu-1 poate ajuta pe cel ce păcătuieşte. 

Nu vă miraţi voi, copii duhovniceşti, şi să nu se mai 
mire nimeni pe pământ de ce v-am ales Eu pe voi şi v-am pus 
deoparte ca să fiţi curaţi cu trupul şi cu sufletul şi cu duhul. 
Iată, nu mai este pe pământ om răstignit, om sfânt, care să 
dezlege făptura omenească de păcate, care să scoale morţii 
din mormintele lor cu numele Meu, care lucrează prin sfinţi. 
V-am aşezat pe voi slujitori cereşti între cer şi pământ, ca să 
lucraţi cu Mine pentru neamul omenesc, şi v-am deprins să vă 
puneţi nădejdea în Mine, nu în voi, căci scris este în Scripturi: 
«Oricine şi-a pus nădejdea în El se curăţeşte pe sine, aşa cum 
Acela curat este, că El S-a arătat ca să ridice păcatele lumii, 
şi păcat în El nu este, şi oricine rămâne în El nu păcătuieşte, 
căci cine este născut din Dumnezeu nu săvârşeşte păcat, 
pentru că sămânţa lui Dumnezeu rămâne în el, şi nu poate să 
păcătuiască, pentru că este născut din Dumnezeu». Amin. 
Iată, cine nu se curăţeşte pe sine, aşa cum curat sunt Eu, acela 
nu şi-a pus nădejdea în Mine, şi şi-a pus-o în el, şi şi-a pus-o 
în omul care-1 învaţă pe el, şi de aceea cade de la Mine, ca 
unul care nu se curăţeşte pe sine, căci cine cade, prin păcat 
cade, prin păcat ascuns în însuşi trupul lui. V-am ales pe voi 
şi v-am făcut unşii Mei, ca să iau din mânuţele voastre iubi- 
rea voastră pentru Mine, şi iubirea voastră pentru neamul 
omenesc. V-am ales pe voi ca să-Mi las învăţătura Mea cea 
sfântă peste voi şi să vorbesc duhovniceşte peste pământ, ca 
să ia cel ce Mă caută şi să-şi găsească pacea întru Mine şi să 
Mă ia de cale a lui şi să se facă împărăţie a Mea în care este 
viaţă de îngeri întru venirea Mea. V-am ales pe voi ca să 
mijlociţi la Dumnezeu pentru iertarea celor ce vor fi iertaţi, şi 
v-am învăţat cum să cereţi dezlegarea păcatelor făpturii de la 
Adam şi până la voi, că mult sunt aşteptaţi cei din urmă cu 
care Eu descui uşa venirii Mele cu sfinţii. Şi vă spun aşa: ri- 
dicaţi mânuţele la Mine şi rânduiţi rugăciuni de iertare şi de 
odihnă pentru arhiereul care a fost la Târgovişte, că n-are cine 
să se roage pentru el şi ca să-l ajute. Cereţi la Mine iertarea 




Anul 1999 


1273 


lui deplină, că el n-a ştiut ce a Scut lovind în voi, şi n-a ştiut 
că în Mine şi nu în voi lovea. Cereţi, fiilor unşi, că necredinţa 
lui s-a scurs din el, şi a înţeles pentru ce a suferit. Orice păcat 
e uşor faţă de păcatul cel Scut asupra lucrului Duhului Sfânt. 
Orice se iartă mai uşor, dar păcatul acesta nu se iartă, ci se 
ispăşeşte, şi aşa se şterge. Faceţi în poporul Meu cel pus deo- 
parte toată rânduiala cea creştinească pentru aşezarea lui în- 
tre cei iertaţi, şi îl voi trimite în casa lui ca să spună la toţi să 
nu facă ce a Scut el cu voi, să nu se ridice ca şi el să surpe 
lucrul Meu cu voi, că e lucru mântuitor, şi Eu sunt Cel ce sunt 
la voi. El s-a curăţit prin suferinţă şi prin pocăinţă, căci sufe- 
rinţa este înger, este cămaşa curăţirii, şi l-am curăţit cu forţa, 
cu foc l-am curăţit, fiilor. 

Acest scaun şi această cetate este scaun sfânt, este 
scaunul Meu, căci am cuvântul Meu lângă el, am râul vieţii în 
care se spală, şi vai celor ce ar da să se aşeze pe el de la om 
citire! Nu e de joacă cu scaunul acesta, fiilor, căci el a fost 
dezlegat de Mine prin voi pentru Mine şi pentru cel curat şi 
sfânt, care crede în Mine şi în lucrările Mele peste pământ. E 
mare lucrare de îngeri peste acest scaun, şi Eu îl ocrotesc cu 
lucrare de îngeri, iar cine voieşte să se zdrobească în el. Eu 
nu-1 opresc, aşa cum nu l-am oprit nici pe cel ce s-a încercat 
cu acest scaun zdrobindu-se în el, şi iată ce cuvânt rostesc: cel 
ce crede în cuvântul cu care vin astăzi pe pământ şi nu-şi în- 
vârtoşează inima la glasul cuvântului Meu, împlinind sfinţe- 
nia Mea în el, acela este cel pe care îl voi striga pe nume ca 
să împlinească voia şi lucrarea Mea peste pământ din mijlo- 
cul acestei cetăţi de scaun, că Eu voiesc să pregătesc pe tot 
omul pentru scăpare, pentru bărcuţa de salvare, care este sfin- 
ţenia cea din om, Flristos strălucind în trupul, în sufletul şi în 
duhul omului sfânt. Amin. Eu sunt cu mila după om, şi îi 
voiesc scăparea. Acest scaun este foc, şi vai celui ce este cu- 
rajos jucându-se cu focul! Dar Eu sunt cu mila după om şi îl 
ajut să se vindece şi să vadă mântuirea Mea cu care vin să fac 
voia Tatălui Meu prin cei credincioşi şi curaţi. Rugaţi-vă Mie 
neîncetat pentru credinţa în cuvântul Meu peste oameni. 
Rugaţi-vă să vindec până şi prin foc necredinţa şi întuneci- 
mea care a ieşit înaintea venirii Mele însoţită de cupa fărăde- 
legii a tot pământul. 

O, acesta este cuvântul iubirii, cuvântul strigării, cu- 
vântul ocrotitor. Puneţi-1 peste voi, o, oamenilor! Luaţi-1 şi 
voi, cei ce staţi în lucrare de biserică, şi aşezaţi-vă fecioare în- 
ţelepte, nu fecioare neînţelepte, care rămân afară. Scoateţi 
minciuna de sub haina de călugărie, de sub haina de preoţie, 
căci nu haina îl face pe om. Lăsaţi-vă spre înţelepciune, că 
iată, diavolul vă pârăşte înaintea Mea ziua şi noaptea, zicând 
că numai gura e de voi, gura şi haina. împodobiţi adevărul, 
dar nu minciuna. O, treziţi inimile voastre! Domnul vă strigă. 
Eu sunt Cel ce sunt, şi voiesc să fie şi omul, şi e vremea să fie 
sfânt omul, că vin cu sfinţii din cer pe pământ, vin cu cei 
odihniţi prin nădejdea învierii. Amin. Daţi trupurile voastre 
jertfă sfântă şi scoateţi-le de sub vină şi de sub păcat, că vo- 
iesc să rostesc dezlegare de păcate peste toţi cei ce se pregă- 
tesc pentru naştere de sus, iar cel ce se naşte de sus, nu păcă- 
tuieşte, pentru că sămânţa lui Dumnezeu rămâne în el. lată 
Semănătorul şi sămânţa! Iubiţi această milă, căci Dumnezeu 
este iubire. Să-L ia omul pe Dumnezeu în el, căci Dumnezeu 
este iubire, iar omul să facă tot aşa, să se facă iubire pentru 
Dumnezeu, să-L iubească omul pe Dumnezeu. Amin, amin, 
amin. Să nu mai caute omul decât împărăţia Mea cu el, că 
toate cele de trebuinţă pentru ea i le dau Eu omului. O, nu ştie 
omul şi nu vede omul ce bogăţii am Eu pregătite pentru el, 


numai să Mă primească omul în casa lui, în viaţa lui, în inima 
lui, în calea lui. Să Mă lase omul să-i ţin calea, ca să-l învăţ 
calea cu Mine pe om. 

Iată, îţi ţin calea, omule. Mă fac cuvânt în cer şi cobor 
cu el la tine pe pământ, ca să-ţi ţin calea şi ca să-ţi arăt cum 
să mergi pe cale cu Mine. Nu vin să-ţi fac rău, ci vin să-ţi fac 
bine. Nu e nimeni să-ţi mai facă bine, şi de aceea M-am 
coborât în calea ta. Lasă-Mă să te ridic spre nestricăciune şi 
să înving moartea în trupul tău şi să fii viu. Oare, nu vrei să 
fii viu? Oare, vrei să fii mort? O, până când vrei aşa? căci pă- 
catul este moarte. Eu plâng pe urma ta şi Mă aplec după tine 
ca să te scap de moarte mai înainte să vin cu slava zilei Mele 
celei mari, căci atunci vin pentru fiii mâniei, care n-au primit 
iubirea adevărului ca să fie vii. Dă-Mi-te Mie, omule fugar! 
căci am venit să-ţi dau ţie împărăţia Mea, bogăţia Mea. Amin, 
amin, amin. 

O, fii ai oamenilor, nu faceţi din Scripturile Mele rod 
păcătos. Eu am spus aşa: «Dumnezeu este iubire». Nu vă în- 
şelaţi, ci folosiţi pe Domnul cu împlinirea acestei Scripturi, 
nu pe voi. Nu faceţi altceva în numele iubirii, în numele lui 
Dumnezeu. Faceţi-L numai pe Dumnezeu unul peste altul. 
Lucraţi numai tot ce înseamnă Dumnezeu în om, căci iubirea 
înseamnă Dumnezeu. Amin. Cel ce săvârşeşte păcatul este de 
la diavolul, pentru că de la început diavolul păcătuieşte, dar 
acum Eu Mă fac cuvânt în cer şi cobor cu el pe pământ, ca să 
stric lucrurile diavolului. Grăiesc duhovniceşte ca să-l trag pe 
om către Mine. Nu mai grăiesc deosebit cu voi, fiilor duhov- 
niceşti, şi, iarăşi, deosebit cu cei pământeşti, căci ispitirea ca- 
de şi ea de pe picioare. O, de ar rămâne dorul de cer în locul 
duhului ispititor, care vine de la trup şi de la pofta trupului, 
care se războieşte în mădularele omului! O, de ar înţelege tot 
omul că am venit să-l ajut să se ridice deasupra neputinţelor 
lui! 

Lucraţi cu putere ziua şi noaptea cu Mine, fiilor copi- 
laşi, căci v-am uns peste vremea venirii Mele ca să lucraţi cu 
Mine Scriptura cea din urmă. Să înveţe oamenii de la smo- 
chin pilda pe care o dă: când mlădiţa lui se face fragedă şi 
odrăsleşte frunze, atunci vara este aproape. Voi sunteţi mlă- 
diţe noi, mlădiţe fragede, preoţie curată şi sfântă, ungere din 
cer peste vremea venirii Mele, căci vara este aproape, iar 
smochinul odrăsleşte frunze spre tămăduirea neamurilor, căci 
Eu aşa am binevoit. Amin. 

Iată, am făcut lucru nou şi croiesc cu el cale în deşert, 
şi în loc uscat izvoare de apă, după cum au rostit proorocii 
Duhului Sfânt, care au zis: «în poporul Meu vor fi numai 
drepţi, lucrul mâinilor Mele, făcut spre slava Mea, vlăstar pe 
care l-am sădit Eu. Eu, Domnul, am grăit, şi la timpul lor voi 
lucra repede, aşa cum a fost proorocia». Amin. Şi am şi lu- 
crat, căci aşa am binevoit. Amin. 

Fiilor de la iesle, deschideţi guriţa celor însetaţi şi 
tumaţi-le apă în guriţe ca să bea şi ca să nu mai înseteze după 
apă. Daţi pe Du mn ezeu milostenie la cei săraci de Dumnezeu. 
Daţi pe Duhul Sfânt mângâiere la cei curaţi cu inima şi cu 
iubirea. Daţi veste peste pământ că vine Domnul şi S-a apro- 
piat Domnul. Eu sunt cu cei ce vin întru întâmpinarea Mea, 
ca să învăţ calea venirii Mele pe toţi cei ce se trezesc pentru 
ziua Mea cea mare. Cuvântul Meu luminează pe tot omul, nu- 
mai să Mă primească omul, numai să Mă cunoască omul, nu- 
mai să-Mi deschidă când bat. Şi voiesc să Mi se deschidă, ca 
să nu vin pe neştire când voi veni venind. Amin, amin, amin. 

Cuvântul lui Dumnezeu 


Sărbătoarea sfântului Dimitrie Basarabov 

Fiii lui Dumnezeu se fac biserică vie şi piatră de temelie a veacului 
ceresc pe pământ. Oamenii răstălmăcesc Scripturile şi se poticnesc. 

S ă ştiţi, măi fiilor, că Eu, Domnul, vă port mare 
grijă. Sunt mereu cu mila şi cu grija peste voi. Vă 
mângâi mereu cu cuvântul Meu şi cu împlinirile lui. Vă mân- 
gâie şi sfinţii, că mult aşteaptă ei pe cei mai mici care umblă 
cu Mine mărturisindu-Mă aşa cum M-au mărturisit ei prin 
viaţa Mea din ei, şi prin cuvântul mărturisirii lor. 

Să ştiţi, fiilor, că Eu, Domnul, vă ajut mereu să fiţi bi- 
neplăcuţii Mei, şi de aceea vă însoţesc cu cuvântul Meu, şi 
pentru voi îi însoţesc cu el pe toţi cei care au crezut în Mine 
prin cuvântul Meu, care este cu voi. Eu sunt piatra cea din 
capul unghiului, căci aşa M-a pus pe Mine Tatăl după ce zidi- 
torii n-au voit să Mă ia în seamă atunci când am venit să îm- 
plinesc Scriptura care Mă vestise că voi veni să împlinesc 
voia Tatălui Meu pentru răscumpărarea omului. Dar de ce vă 
spun Eu aceasta? Iată de ce vă spun: voi sunteţi pietre de 
temelie pentru veacul cel ceresc pe pământ, căci v-am ales 
dintre oameni ca să fiţi ai Mei şi ca să-Mi fac lucrarea Mea 
cu voi şi ca să fiţi lângă Mine în capul unghiului, să fiţi lângă 
Cel ce lucrează cu voi, şi iată, voi sunteţi piatra cea neluată în 
seamă de ziditori, aşa cum şi Eu am fost, căci am zis: «M-au 
urât pe Mine, vă vor urî şi pe voi», dar lucrarea Mea cu voi 
se va adeveri şi toţi o vor pricepe şi la toţi se va descoperi, 
fiindcă Eu sunt, şi nu voi. Lucrarea Mea cu voi îi va ajunge 
pe toţi cei care şi-au făcut adăpost din minciună şi ascunză- 
toare din înşelăciune, căci Eu, Domnul, voi trece peste tot şi 
voi face lumină, şi cu voi voi face, până va fi pricepută 
venirea Mea la voi, căci scris este în Scripturi: «Pus-am în 
Sion o piatră, piatră de încercare, piatra din capul unghiului, 
cea de mare preţ, bine pusă în temelie. Cel ce se va bizui pe 
ea nu se va clătina. Şi voi face judecata dreptar, şi dreptatea 
o voi face cumpănă, şi grindina va lua la vale adăpostul min- 
ciunii, şi potop de ape va da peste ascunzătoarea înşelăciu- 
nii, până ce se va pricepe descoperirea». Atunci voi, cei ne- 
luaţi acum în seamă de ziditori, veţi fi căutaţi ca aurul de 
mare preţ, şi fericiţi vor fi cei ce s-au bizuit pe lucrarea Mea 
care este cu voi, căci aceia nu se vor clătina. Amin. 

învăţaţi-i pe toţi cei ce se bizuie pe Mine să nu priveas- 
că înapoi, căci pilda femeii lui Lot este de ajuns pentru cei ce 
vor să Mă urmeze, fiindcă Eu aşa am spus: «Cine nu va lăsa 
pentru Mine tată şi mamă, rude şi copii, ţarini şi ranguri, nu 
vor putea fi ucenicii Mei, nu vor putea veni după Mine». 
Omul nou trebuie să stea în pământ nou, căci lui Avraam aşa 
i-am spus când l-am chemat să-Mi las peste el făgăduinţele, 
şi aşa i-am spus: «Ieşi din pământul tău şi din neamul tău şi 
din casa tatălui tău şi vino în pământul pe care ţi-l voi da 
Eu». învăţaţi-i pe toţi cei care se bizuie pe Mine să lucreze 
lucrare de îngeri înaintea Mea, căci îngerii păzitori ai celor ce 
Mă iubesc văd pururi faţa Mea în ceruri, aducând lor de la 
Mine bogăţia harului Meu gătit pentru cei bineplăcuţi Mie. 
Cei ce se dau deoparte ca să fie pentru Mine, aceia îmi sunt 
Mie biserică vie şi pietre de mărturie împotriva fiilor veacului 
acesta, căci Eu aşa am spus prin Scripturi: «Fiii veacului 
acesta se însoară şi se mărită, iar cei ce se vor învrednici să 
dobândească veacul acela şi învierea cea din morţi, nici nu 
se însoară, nici nu se mărită, căci nici să moară nu mai pot, 
şi sunt la fel cu îngerii, şi sunt fii ai lui Dumnezeu, fiind fii ai 


învierii», aşa cum Eu am rostit prin Scripturi această făgădu- 
inţă pentru cei ce ies din mijlocul oamenilor, osebindu-se 
pentru Mine. Şi vor fi lângă Mine, iar Eu sunt piatra cea din 
capul unghiului. Amin. 

Cuvântul Meu cu voi îi prinde sub el pe toţi cei care 
vor să-l pună pe el la întuneric, răstălmăcind Scripturile spre 
a lor pierzare, căci scris este: «Oricine va cădea pe această 
piatră, va fi sfărâmat, iar pe cine va cădea ea, îl va zdrobi». 
Iată, şi Scripturile sunt piatră de poticnire, căci mulţi le răs- 
tălmăcesc spre a lor nevoie, spre a lor pierzare, iar cei ce se 
învrednicesc să dobândească veacul învierii, aceia iau din ele 
viaţa Mea, şi o pun peste ei, şi îşi întăresc lângă ei pe îngerul 
păzitor, bucurându-1 de faţa Domnului. Amin. 

Să ştiţi, măi fiilor, că Eu sunt acoperământul vostru, şi 
vă acopăr şi vă preţuiesc ca pe vasele de mare preţ, ca să Mă 
deşert în voi şi să fac din voi pâraie vii pentru slava Mea peste 
pământ. Să ştiţi, copilaşi, că sfinţii vă iubesc ca şi Mine, căci 
ei sunt voia Mea, iar îngerii voştri taie mereu văzduhul şi se 
bucură de faţa Mea, iar voi, întăriţi pentru voi lucrarea lor şi 
a sfinţilor Mei, ca să fiţi cu cerul în toată clipa, fiilor. Pe pă- 
mânt e numai rău, numai groază, dar Eu, cu sfinţii Mei, Mă 
rotesc deasupra voastră, căci scris este: «Ca păsările care se 
rotesc deasupra cuibului, aşa Domnul Savaot va ocroti Ieru- 
salimul, îl va acoperi, îl va apăra, îl va cruţa şi îl va salva». 
Aşa voi lucra Eu pentru voi, că Eu nu-Mi iau înapoi cuvin- 
tele, ci le împlinesc. Amin. Toate mâinile vinovate vor urî lu- 
crul lor, şi vor da să fugă din faţa săbiei căpeteniile, căci nu 
sabia omenească îi va ameninţa, ci ei vor fugi de sub steag, 
căci vatra Mea şi cuptorul Meu vor topi calea fărădelegii, şi 
Domnul va striga din Sion peste pământ. 

Să ştiţi, fiilor, că Eu, Domnul, sunt mereu cu grija după 
voi, căci v-am pus deoparte pentru Mine, ca să am grijă de 
voi, că pe pământ e numai groază, numai întuneric. Cei ce Mă 
iubesc ca şi voi, să înveţe să stea cu Mine, şi Eu îi voi ocroti 
pe ei. Cei ce Mă iubesc, să se smulgă din spini şi din scaieţi, 
chiar dacă le-ar rămâne carnea. Nu-i nimic. Eu îi vindec. Este 
scris că duşmanii sufletului omului sunt casnicii omului, dar 
cei ce Mă iubesc, să se smulgă din spini, chiar dacă li se va 
rupe carnea, căci Eu îi vindec dându-Mă lor pentru vindeca- 
re. Acum împart cu voi duhul bucuriei Mele, că am grăit între 
voi vreme de trei zile la rând, lăsându-Mi slava Mea peste 
voi. Să ia din slava Mea cu voi, să ia cei ce Mă caută şi să le 
fie pentru înviere deplină. Amin. Eu, Domnul, grăiesc mereu 
din Scripturi, fiindcă mulţi fac din iubirea Mea din ele tot ce 
vor ei să-şi facă, dar Eu vin şi îi mustru, că nu Eu sunt Cel 
ce-i mustru, ci Scripturile, cu toată întregimea lor cea duhov- 
nicească. 

Să ştiţi, fiilor, că Eu, Domnul, suflu peste voi duhul 
înţelepciunii sfinte, ca să ruşinez prin voi pe cei ce stau sub 
steagurile lor, iar voi veţi fi căutaţi de peste tot pentru înţelep- 
ciunea Mea care se face cuvânt peste voi, şi de la voi vor 
curge pâraie răcoritoare şi învietoare pentru cei ce vor apuca 
pe calea cea cu slavă, calea venirii Fiului lui Dumnezeu, Care 
vine venind şi aşezând împărăţia cerurilor pe pământ întru 
taina cea din Scripturi a cerului nou şi a pământului nou, întru 
care vor dăinui cei drepţi, lucrul mâinilor Mele, făcut spre 
slava Mea, vlăstar sădit de Mine, după cum Eu binevoiesc. 
Amin, amin, amin. 

Soborul sfinţilor arhangheli Mihail şi Gavriil 

Pacea dintre om şi Dumnezeu este lepădarea de sine. Lucrul minţii 
sfinte este înger din cer. Puterea vindecătoare prin post şi rugăciune. 

M ă rotesc cu alai ceresc deasupra grădinii cu- 
vântului Meu. Bat şi Mi se deschide. Deschi- 
deţi, fiilor străjerii Sunt Domnul. Amin, amin, amin. Sunt cu 
sărbătoare cerească deasupra voastră; voi de pe pământ, şi 
Noi din cer, bucurându-ne unii pe alţii. Amin. 

Duhul Domnului, duhurile sfinţilor, duhurile îngerilor 
stau coroniţe, coroniţe deasupra ieslei Mele de la voi. Căpe- 
teniile îngerilor încununează petrecerea Mea cu voi, căci sunt 
serbaţi îngerii în sărbătoare de biserică pe pământ şi în cer. O, 
fiilor de la iesle, când cei din cer sunt pomeniţi pe pământ, ei 
vin cununi, cununi, în chip nevăzut, şi aduc apoi mărturie la 
cer. Dar cea mai mare bucurie pentru cei din cer este atunci 
când cei care-i mărturisesc pe ei pe pământ, trăiesc cu umilin- 
ţă legile cerului între cer şi pământ, purtând grijă de venirea 
Mea în toată vremea. Amin. 

Omul se naşte din om, şi dacă se naşte, el ar trebui 
toată viaţa cea din trup să se sârguiască numai pentru viaţa 
cea veşnică, fiindcă împărăţia cerurilor se capătă cu stăruinţă 
de cei ce se silesc pentru ea, după cum am spus Eu prin 
Scripturi. 

Mă pornesc mereu cu învăţătură peste pământ pentru 
tot omul, că dacă Mi-am făcut această cărare pe care vin me- 
reu să-Mi pregătesc venirea, las învăţătură, las mereu îndemn 
să se apropie omul de cele ce sunt veşnice, căci vremea e pe 
sfârşite, că e vremelnică. Eu pe voi v-am învăţat şi vă învăţ 
mereu, fiilor, căci acesta este lucrul Meu. Nu M-am dus la cer 
ca să stau fără lucru, ci M-am dus ca să vin şi să lucrez şi să 
vă învăţ toate, căci voi Mă primiţi, şi de aceea vorbesc cu voi 
pe pământ şi vă învăţ să lucraţi cu drag lucrarea cerului în voi, 
ca să se desăvârşească lucrurile Domnului în voi pe pământ, 
căci Eu vin curând şi am nevoie de sfinţi pe pământ, fiilor. Vă 
învăţ mereu să nu greşiţi şi să fiţi credincioşi cuvintelor Mele 
împlinindu-le. Vă învăţ ca să se audă învăţătura Mea şi să ia 
omul care nu are de unde să ia ca să fie viu. Chiar dacă v-am 
învăţat, vă învăţ iar şi iar, că vreau să trezesc în mulţi dra- 
gostea de Dumnezeu, fiilor, şi pocăinţa cea cu rod şi umilin- 
ţa fără de care nimeni nu va vedea pe Dumnezeu. O, dacă ar 
vrea omul să creadă că umilinţa e dulce şi e mângâiere pen- 
tru suflet, ar da de la el duhul înălţării de sine şi s-ar pleca 
spre umilinţă şi ar afla pacea, pacea dintre om şi Dumnezeu. 

O, ceea ce la oameni este înalt, urâciune este înaintea 
lui Dumnezeu. Eu fariseilor care erau iubitori de sine şi de ar- 
ginţi aşa le-am zis: «Voi sunteţi cei ce vă faceţi pe voi drepţi 
înaintea oamenilor, dar Dumnezeu cunoaşte inimile voastre, 
căci ceea ce la oameni este înalt şi în frunte, urâciune este 
înaintea lui Dumnezeu», şi le-am mai zis: «Legea şi proorocii 
au ţinut până la Ioan; de atunci se binevesteşte împărăţia lui 
Dumnezeu, şi fiecare se sileşte spre ea». Legea şi proorocii au 
vestit venirea împărăţiei lui Dumnezeu, iar Eu, învăţându-i pe 
ucenicii Mei, le spuneam: «Să nu socotiţi că am venit să stric 
legea sau proorocii. N-am venit să stric, ci să împlinesc», şi 
le spuneam lor: «Voi sunteţi sarea pământului; voi sunteţi 
lumina lumii». Tot aşa vă spun şi vouă, celor de la sfârşit uce- 
nici ai Mei, căci ucenic Mie este cel ce face ceea ce Eu îi spun 
să facă. Amin. Şi vă spun: umpleţi-vă tot mai deplin de grija 
cea pentru venirea Mea, că Eu vă spun aceasta. Amin. 

Să ia învăţătură cel ce crede în venirea Mea la voi şi să 
se plece spre umilinţă şi spre pocăinţă, căci cei care sunt 


acum sfinţii cerului, dacă făceau vreun păcat pe pământ, plân- 
geau şi se jeleau de se topea carnea de pe ei cum se topeşte 
lumânarea, iar pocăinţa şi umilinţa le lumina calea lor spre 
Mine. Dar azi moare omul în păcate şi n-are cine se îngriji de 
el, şi plâng îngerii, ruşinaţi de faptele omului. 

Nu mai ştie omul care merge la biserică, nu mai ştie ce 
este cu adevărat postul şi rugăciunea, lucrarea omului cu 
Dumnezeu, lucrarea omului împotriva diavolului şi a trupu- 
lui, care pofteşte împotriva duhului. Dar pe voi vă învăţ me- 
reu, ca să ia şi omul învăţătură; iar şi iar vă învăţ, ca să se 
audă povaţa Mea cea pentru creştin. Rugaţi-vă cu post, aşa 
cum i-am învăţat şi pe ucenicii Mei cei de atunci. Rugaţi-vă 
cum v-am învăţat, ca să se desăvârşească lucrurile Mele prin 
voi. Nu vă aşezaţi să mâncaţi, în zilele când mâncaţi, nu mân- 
caţi până la ora zece din zi, căci voi sunteţi creştini, şi trebuie 
să trăiţi ca cei din cer. Amin. Vindecarea trupurilor se face 
prin iubire de Dumnezeu, adică prin post, prin rugăciune, prin 
umilinţă şi prin pocăinţă, căci trupul, cum îl învăţaţi, aşa vă 
cere. Nu vă temeţi de post. Temeţi-vă de mâncare, şi mâncaţi 
cu umilinţă, căci voi sunteţi creştini. Amin. Iar în zilele peste 
care este scris post, postiţi aşa cum v-am învăţat, ca să fiţi să- 
nătoşi cu duhul, cu sufletul şi cu trupul, şi să se desăvârşeas- 
că lucrurile Mele peste pământ, căci voi sunteţi creştini. 
Uitaţi-vă în învăţătura Mea cu care stau de peste patruzeci de 
ani în mijlocul celor ce cred. Uitaţi-vă în cuvântul Meu, că e 
cuvântul dragostei peste cei ce aleg viaţa cea veşnică cu 
Mine, că nu e păcat să nu posteşti, ci e păcat să nu împlineşti 
cuvântul lui Dumnezeu în care nu numai postul este cuprins. 
„Dar pentru ce se posteşte? “, zic unii. Iată pentru ce: se pos- 
teşte pentru sănătate, pentru cuminţenie, pentru umilinţă, 
pentru dragoste de Dumnezeu şi pentru desăvârşirea lucru- 
rilor lui Dumnezeu, care vin spre arătare prin post, prin pre- 
gătire sufletească şi trupească, fiindcă trupul este pentru 
Domnul, după cum scrie în Scripturi. Când omul îşi iubeşte 
propriul său trup, el nu poate să-L iubească pe Dumnezeu, 
căci nu poate omul să slujească doi stăpâni odată. Eu aşa am 
zis: «Nici o slugă nu poate să slujească la doi stăpâni, fiindcă 
sau pe unul va urî şi pe celălalt îl va iubi, sau de unul se va 
ţine şi pe celălalt îl va dispreţui». Nu omul a fost făcut pentru 
sâmbătă, ci sâmbăta pentru om. Nu omul a fost făcut pentru 
mâncare sau pentru post, ci mâncarea şi postul au fost făcute 
pentru om. Iar cel ce aude, să şi înţeleagă. Amin. 

Vă învăţ mereu să nu greşiţi şi să fiţi credincioşi cu- 
vintelor Mele împlinindu-le, fiilor. Vă învăţ ca să se audă în- 
văţătura Mea, căci dragostea de Dumnezeu acoperă toate ne- 
putinţele omului, toate cusururile omului, numai să vrea omul 
cu Mine. 

Vor cădea mulţimi şi iar mulţimi sub lucrarea minciunii 
care dă să se facă trup şi să vină înaintea Mea şi să vină în nu- 
mele Meu, dar Eu spun aşa: cel ce vrea să vină înaintea Mea, 
să facă ce am făcut Eu dacă voieşte să vină în numele Meu. 
Să se răstignească şi să moară pe cruce, şi să învieze, şi să se 
înalţe la Tatăl, şi aşa să vină. Dar el vine ca el, nu ca Mine; 
vine pentru cei ce n-au primit iubirea adevărului, vine să cadă 
aceştia sub lucrarea minciunii, care dă să se facă trup şi să ni- 
micească pe fiii minciunii, dar voi, fiilor, îngrijiţi-vă pentru 
venirea Mea, că Eu vă spun aceasta. Daţi îngeraşilor de lucru, 
că duhurile lor stau ciorchini pe lângă voi, căci zilele sunt 
grele, iar voi, vestiţi venirea Mea la voi aşteptându-Mă să vin 
să vă izbăvesc. Amin. 

E zi de slavă, fiilor, căci alături de serbarea îngeraşilor 
şi ale căpeteniilor lor serbăm crucea care M-a vestit pe Mine 

cu voi, crucea care a vestit naşterea cuvântului Meu la voi aşa 
cum steaua a vestit locul naşterii trupului Meu în Betleem. 
Serbăm ridicarea semnului biruinţei pe acest vârf după ce voi 
aţi ridicat această piatră, la porunca Mea, acum opt ani, fiilor. 
S-a ridicat crucea la război cu cei ce se întrebau despre voi, 
cu cei care se porniseră spre voi aşa cum s-a pornit spre Mine 
Irod după ce M-am născut. Se luptau oamenii cu voi pentru 
lucrul Meu de la voi, vestit prin cruce, dar îngerii din cer 
veneau mereu şi înconjurau ieslea Mea de la voi, şi pe voi, şi 
aşa vin şi azi; iar la poartă şade îngerul Domnului, şade cu pu- 
tere, aşa cum şade în calea spre Eden heruvim cu sabie de fla- 
cără, ca să păzească drumul spre pomul vieţii. E zi de slavă, 
de îndoită şi de întreită slavă, zi de mărturie cu putere, căci 
Eu am biruit prin voi pe cei necredincioşi, şi M-am mărturisit 
în lung şi în lat cu lucrul cuvântului Meu peste pământ de 
atunci şi până acum. Mai-marii cetelor îngereşti, dimpreună 
cu toate duhurile îngerilor, stau coroane, coroane deasupra 
voastră, biruitori pentru Mine şi pentru voi, îngrijindu-se pen- 
tru venirea Mea la voi, căci ei aud cele ce Eu vestesc peste voi 
vestindu-Mi venirea. 

întăriţi de la voi spre Mine lucrarea îngerilor. Daţi dru- 
mul îngeraşilor să zboare spre cer, căci îngerii, tară de lucru 
ceresc sunt trişti, sunt ruşinaţi şi nu văd faţa Domnului, şi nu 
pot zbura bucurându-se. Lucraţi lucrarea cerului în voi cu 
umilinţă, ca să fiţi tari de îngeri, fiilor, şi ca să puteţi cu putere 
în vremea aceasta grea, şi să poată îngerii pentru voi prin lu- 
crarea voastră pentru Dumnezeu, că iată ce vă spun: de la 
facerea omului şi până la voi, toţi cei care au lucrat poruncile 
Mele umilindu-se înaintea Mea, au fost slujiţi de suite de 
îngeri şi au biruit pentru Mine. Daţi loc îngerilor peste voi. 
Fiţi mereu curaţi înăuntru şi în afara şi în jurul vostru, ca să 
aveţi de jur împrejur lucrul îngerilor slujindu-vă în lucra- 
rea voastră pentru venirea Mea. îngerii sunt cereşti. La fel şi 
voi să fiţi, şi în toată vremea să fiţi, aciuându-vă lângă Mine, 
că e nor gros de duhuri rele, care se nasc din oameni pen- 
tru lucrarea întunericului, care se vrea stăpână peste tot, 
aşezându-se împotriva Mea. E vremea să nu uitaţi nici o cli- 
pită de statul Meu cu voi. E vremea să nu vă pierdeţi vremea, 
ci s-o răscumpăraţi pentru viaţa cea veşnică, fiindcă Eu aşa 
am spus: «Cel ce va da să-şi câştige viaţa sa, acela şi-o va 
pierde, iar cel ce şi-o va pierde pentru viaţa Mea, acela şi-o 
va dobândi, şi altfel nu va fi». Amin, amin zic vouă: uitaţi-vă 
mereu peste lucrarea voastră cu Mine, şi unul peste altul 
uitaţi-vă, făcându-vă rost de mult untdelemn, ca să aveţi lu- 
mină multă, că Eu vin când nimeni nu se aşteaptă să vin, vin 
ca furul, şi fericiţi veţi fi voi să vă găsesc gata pentru Mine în 
toată vremea. Amin. îngerii întunericului suflă de peste tot în 
lumina Mea din om, şi vai celui ce va rămâne descoperit, adi- 
că fără pază de îngeri! Şi iată ce vă învăţ, ca să ia tot omul din 
mâna voastră învăţătura Mea şi să facă din ea armură tare 
peste el, că războiul cel nevăzut a umplut văzduhul de venin 
şi seceră omul de pe picioare. Iată ce vă învăţ: lucrul minţii 
voastre să fie înger din cer peste voi, înger neadormit, înger 
tare şi nebiruit de rău, că e vreme cu luptă ori pentru viaţă, ori 
pentru moarte. Supuneţi-vă deplin învăţăturii cuvântului Meu 
care lucrează peste voi şi primiţi-vă unul pe altul în numele 
Meu, căci cei ce se iubesc în numele Meu, aceia se primesc 
unul pe altul pentru desăvârşirea lucrurilor Mele prin voi. 

lată, fericesc pe cei ce au ascultat la timp de cuvântul 
Meu cel pregătitor de veac nou, de trup nou, de duh nou, căci 
cei care vor fi sunt cei care iau de la Mine în ei legea cea din 
rai pe care am pus-o Eu peste om; legea veşniciei, fiilor, căci 


Eu le-am făcut bine pe toate, dar le-a stricat omul, împotriva 
vieţii lui cu Mine. Dar am venit din nou, ca să le aşez la locul 
lor pe toate, iar dacă Evanghelia venirii Mele mai este acope- 
rită, este acoperită pentru fiii pierzării, în care dumnezeul 
veacului acesta a orbit minţile necredincioşilor ca să nu le 
strălucească lumina Evangheliei lui Elristos, Cel ce este chi- 
pul lui Dumnezeu. Dar voi supuneţi-vă deplin cuvântului vie- 
ţii, căci Eu sunt cu voi şi vă învăţ, şi pe mulţi învăţ prin voi, 
numai să vrea omul să trăiască, numai să vrea omul să iubeas- 
că pe Dumnezeu. Iată că vă dau înţelepciune din cer, ca să ia 
şi cei ce vor viaţa, iar Eu Mă voi uita şi voi vedea dacă au 
luat, dacă s-au supus deplin, căci cel ce se supune deplin, are 
cu el lucrarea îngerilor pentru viaţa cea veşnică. Cel ce se su- 
pune deplin, este cel umilit înaintea Mea, iar cel umilit este 
cel ce se supune deplin. Mihail arhanghelul a fost supus de- 
plin şi n-a ieşit din frica de Dumnezeu şi a luat aminte numai 
la Dumnezeu. Aşa şi voi, fiţi cu frică şi cu luare-aminte la tot 
cuvântul Meu, că e cuvântul lui Dumnezeu. Amin, amin, 
amin. Primiţi-vă unii pe alţii cu cuvântul Meu cel pregătitor 
de veac nou, dar iubiţi-vă unii pe alţii ca să vă primiţi. Lucraţi 
între voi ca între îngeri, căci viaţă îngerească v-am dat să adu- 
ceţi înaintea Mea. Să cunoască această măsură toţi cei care 
vor să se alipească cu voi, şi aşa să vină spre voi, şi aşa să ia 
de la voi, căci voi nu aveţi voie să daţi decât viaţă îngerească 
peste om prin învăţătura cu care Eu vă acopăr. Aşa este scris 
în Scripturi cuvântul Meu: «Cei ce se vor învrednici să do- 
bândească veacul acela şi învierea cea din morţi, nu mai pot 
să moară, căci sunt la fel cu îngerii şi sunt fii ai lui Dumne- 
zeu, fiind fii ai învierii». Amin. Aceasta este pecetea cu care 
Eu îi însemnez pe cei ce se lasă născuţi la glasul cuvântului 
Meu, care vine la voi pentru naşterea din nou a lumii. Acesta 
este năvodul pe care Eu, Domnul, îl arunc în lume, şi când îl 
trag la ţărm, aleg din el tot ce este mare şi deplin, iar ce este 
mic arunc înapoi. 

Mulţi sunt cei ce dau să se îmbete din vraja cuvântului 
Meu care cheamă la viaţă, dar cuvântul Meu este adevărul, 
care va rămâne în veac, dimpreună cu cei ce-1 împlinesc. 
Amin. Farmecul Duhului Sfânt este deplin atunci când Eu, 
Domnul, pot să dobândesc în om chipul omului cel întâi zidit, 
omul zidit pentru veşnicie, om după chipul şi asemănarea 
Mea. Amin, amin zic tuturor celor ce aud pe Domnul prin 
acest cuvânt: oricine şi-a pus nădejdea în Domnul se curăţeş- 
te pe sine, aşa cum Domnul curat este. Amin, amin zic celor 
ce Mă iubesc, căci ei acum sunt fii ai lui Dumnezeu, iar 
atunci când Eu Mă voi arăta, fi-vor asemenea Mie, fiindcă 
Mă vor vedea precum sunt. Amin. 

Duhurile îngerilor rostesc prin cuvântul Meu şi zic: 
„Bucuraţi-vă, voi, copii ai lui Hristos, că El vine cu împără- 
ţia Sa peste voi. Prindeţi curaj, că se apropie izbăvirea 
voastră. 

Bucuraţi-vă şi voi, cei ce nu trăiţi viaţa cu Domnul, 
căci Hristosul Tatălui vă cheamă să trăiţi viaţa Lui, bucu- 
rându-vă cu El pentru pregătirea cea deplină a venirii Lui. 

Iar voi, cei de la ieslea Domnului, lucraţi deplin, căci 
îngerii din ceruri au poruncă de la Tatăl, de la Fiul şi de la 
Duhul Sfânt să vă slujească ziua şi noaptea în lucrul Dom- 
nului, care este cu voi pentru venirea Sa cu îngerii şi cu 
sfinţii, precum este scris în Scripturi. Bucuraţi-vă trudind şi 
zidind la taina veacului cel nou la care noi, îngerii din ceruri, 
privim cu frică, lucrând lângă voi lucrul Domnului, care este 
cu voi întru taina cea de nepătruns a venirii Sale cu sfinţii şi 
cu îngerii lui Dumnezeu, taina Ierusalimului nou, taina împă- 

raţiei lui Dumnezeu pentru cei ce se silesc spre ea Amin, 
amin, amin. 

8/21 noiembrie 1999 

Praznicul Intrării Maicii Domnului în biserică 

Omul trebuie să se dea Domnului încă din pruncie sau să se facă 
prunc, om fără de păcat. Taina bisericii este Dumnezeu în om. 
Maica Domnului îl învaţă pe om cum să fie copil al lui Hristos. 
Mărturisire de dincolo de lume: arhiereul Vasile Tărgovişteanul. 

ine Domnul întru ale Sale, şi Se vesteşte pe Sine 
când vine. Amin. Vin la voi, copii ai venirii 
Mele, iar voi primiţi- Mă şi faceţi- Mi primirea, că e sărbătoare 
în cer şi pe pământ pentru sfinţi şi pentru credincioşi. Vin la 
voi, că aici este împărăţia Mea, fiindcă Eu împărăţesc peste 
voi şi peste grădiniţa aceasta. Amin. 

E sărbătoare pentru mama Mea Fecioara. Ea s-a dat 
Mie locaş din pruncie, şi s-a pregătit să-Mi fie biserică, şi 
Mi-a fost, şi Mi-a pregătit venirea Mea cea de acum două mii 
de ani, aşa cum Verginica, cea prin care v-am ales pe voi, 
Mi-a pregătit venirea Mea cea de la sfârşit, aşa cum şi voi îmi 
gătiţi acum venirea ca să vin, fiilor. Faceţi-Mi primirea, şi hai 
să lucrăm şi să aşezăm prin cuvânt facere nouă, mereu nouă 
peste Israel cel din români, poporul Meu de azi, şi peste ori- 
cine va crede şi se va boteza în apa râului vieţii, care curge 
din cer şi trece prin această grădină, ca să se împartă apoi, şi 
să ude pământul, şi să crească pe el om nou, om după chipul 
şi asemănarea Mea. 

Am dat omului ca tipar pe Dumnezeu, căci am venit 
Dumnezeu adevărat din Dumnezeu adevărat prin Fecioară, 
mama care M-a născut prunc în Betleem acum două mii de 
ani. Am dat omului ca tipar pe mama Mea Fecioara, ca să se 
dea omul Mie din pruncie şi să-Mi fie biserică şi să-Mi fie ve- 
nire. Să vină omul încă din pruncie la Dumnezeu, ca să vină 
Dumnezeu la om, căci scris este: «Cel ce crede în Mine, voi 
veni la el, şi voi face casă la el, şi voi cina cu el, şi Mă voi 
arăta lui». Amin. 

Fiilor, este, oare, scris acest cuvânt ieşit din gura Mea 
acum două mii de ani? Este, tată. Vă zic aşa că vă sunt Părin- 
te, că v-am născut din cuvântul Duhului Sfânt ca să-Mi fiţi fii 
şi să vă zic fii, după cum vedeţi că vorbesc cu voi. Căutaţi şi 
voi şi vedeţi în cartea proorociilor, că scrie aşa: «Poporul ca- 
re locuia în întuneric va vedea lumină mare, căci prunc S-a 
născut nouă, Fiu S-a dat nouă, a Cărui stăpânire o poartă pe 
umerii Lui. Şi se cheamă numele Lui înger de mare sfat, 
sfetnic minunat, Dumnezeu preaputernic, Stăpân al păcii, 
Părinte al veacului ce va să fie». Amin. Iată, am făcut din voi 
fiii veacului nou, iar Eu vă sunt Părinte şi vă zic fii, fiilor. 
Ştie, oare, omul credincios de pe pământ ce înseamnă să fie 
fiu al Meu pe pământ? Ştie omul, oare, ce înseamnă să fie fiu 
al Meu în veacul ce va să fie? Acum două mii de ani Eu în- 
sumi am venit Om între oameni şi am dat omului învăţătură, 
şi omul trebuie să ştie. Trebuie, dar nu vrea. Nu vrea omul să 
audă nici ce am spus atunci, nici ce spun acum. Este, oare, 
scris în Scripturi despre lucrarea cuvântului Meu de azi? Este, 
fiilor. Eu însumi am spus că voi veni după ce Mă voi înălţa la 
Tatăl şi voi învăţa de toate pe om, că iar şi iar spun: nu M-am 
dus în cer ca să stau fără lucru, ci M-am dus ca să vin pe că- 
rarea celor credincioşi şi să fiu lumină, precum sunt. Dacă am 
grăit mereu peste poporul Israel în vremea Mea cu el, dacă 
atunci Moise şi cei de după el au scris toate cuvintele Mele ca 


să fie ele, şi iată, sunt, că Eu grăiesc din ele, oare acum să stau 
în cer fără să lucrez, fără să grăiesc cuvântul Meu peste om? 
O, nu se poate aşa ceva, căci Eu am spus celor uniţi cu Mine: 
«Voi fi cu voi până la sfârşitul timpului». O, nu mai are omul 
timp să ştie cuvintele Mele cele de atunci şi cele de acum şi 
nu se face Mie biserică omul, şi de aceea am pus Eu întrebare 
şi am zis: ştie, oare, omul credincios de pe pământ ce înseam- 
nă să fie fiu al Meu pe pământ? şi ştie el, oare, ce înseamnă 
să fie fiu al Meu în veacul ce va să fie? Eu sunt Părinte al vea- 
cului ce va să fie şi al fiilor veşniciei. Duhul Tatălui Meu 
Savaot a grăit prin prooroci aceasta, şi aşa M-a numit: Părinte 
al veacului ce va să fie, iar Tatăl Meu este în Mine din veac 
şi până în veac. 

Eu îi sunt Tatălui biserică, şi Tatăl îmi este Mie biseri- 
că. Eu sunt în Tatăl, şi Tatăl în Mine. Amin. Taina de biserică 
a lui Dumnezeu n-o mai ştie omul care crede în Dumnezeu. 
O, nu-i de ajuns să ştie omul că este Dumnezeu. Aceasta o 
ştie şi cel ce zice că nu este Dumnezeu, că nu crede în Dum- 
nezeu. Taina de biserică a lui Dumnezeu, aceasta este: Eu în 
om, şi omul în Mine, aşa precum l-am făcut Eu pe om ca să 
fie atunci când am luat cu mâna lut şi l-am lucrat pe omul cel 
întâi zidit, ca să pun în el apoi suflet viu, şi Duhul Meu apoi, 
ca să am biserică şi să stau în ea, şi să Mă odihnesc în ea după 
facerea a toate câte le-am făcut, căci mai întâi am făcut lumi- 
na şi cerul şi pământul şi toate câte sunt sus în cer şi jos pe 
pământ şi sub pământ şi în ape, şi apoi l-am făcut pe om, apoi 
Mi-am zidit biserică, loc de odihnă Mi-am zidit după ce pe 
toate le-am făcut numai cu cuvântul. Am făcut om ca să Mă 
odihnesc în el, şi l-am numit ziua Mea de odihnă, dar n-a tre- 
cut mult, şi M-a cuprins tristeţea şi neodihna, şi atunci am 
strigat pe om şi am zis: «Unde eşti?», iar el Mi-a răspuns: 
«Te-am auzit umblând, Doamne, şi m-am ascuns de faţa Ta 
printre pomi, căci m-am temut, fiindcă sunt gol». O, aşa a fă- 
cut omul. A luat din roadele înţelepciunii şi a mâncat şi i s-au 
deschis ochii lui, şi în loc să se vadă înţelept, s-a văzut gol şi 
a dat să-şi acopere goliciunea cu frunze de smochin. De 
atunci omul caută şi iar caută, că are înţelepciune; caută cu 
sudoare şi nu mai sfârşeşte, căci înţelepciunea nu are sfârşit. 
De atunci Eu, Domnul, Mi-am pierdut odihna şi caut ca şi 
omul, caut mereu şi îl strig pe om şi zic: unde eşti? Unde eşti, 
făptura Mea? Unde eşti, de nu te găsesc? O, aşa a făcut omul 
pe care l-am zidit să-Mi fie Mie biserică şi zi de odihnă după 
facerea a toate câte le-am făcut, şi de atunci mereu îl caut. 

O, fiilor cu care-Mi aştern cuvântul Meu de azi peste 
pământ, am grăit aceasta cu voi ca să se audă în lung şi în lat 
că taina de biserică a lui Dumnezeu n-o mai ştie omul, n-o 
mai poartă omul, căci taina de biserică, aceasta este: Eu în 
om, şi omul în Mine, aşa precum Tatăl este întru Mine, şi Eu 
întru Tatăl. 

Acum două mii de ani am făcut lucrarea venirii Mele 
prin Fecioară născut prunc, ca să cresc Dumnezeu tare şi să 
fiu Părinte al veacului ce va să fie. Am făcut biserică din pân- 
tecele Fecioarei, iar Tatăl a fost cu Mine, şi am ieşit spre 
oameni apoi, şi M-am vestit Dumnezeu din Dumnezeu, şi 
M-am dovedit ce sunt. Tot aşa voi lucra şi azi, şi voi fi Dum- 
nezeu preaputernic, împlinindu-Mi tot cuvântul cu care vin la 
voi vestindu-Mi lucrările Mele, căci din mama Mea Fecioara 
am ieşit prunc, iar din Verginica am ieşit cuvânt spre sfârşit, 
şi din acest cuvânt v-am dobândit pe voi, şi vă am ai Mei, şi 
îmi împart cu voi glasul peste pământ, căci Eu pot tot ce 
voiesc Eu. 

Faceţi-Mi mereu primirea, fiilor, ca să pot tot ce este 
scris să fac şi să aşez la loc veacul Domnului, iar unde nu voi 

găsi lacrimile pocăinţei, voi pune Eu lacrimile suferinţei pen- 
tru tot omul care nu va voi să se răstignească pe sine pentru 
venirea Mea cu veacul veşniciei. Nu vă miraţi de felul cum 
M-am arătat azi în zori la voi. Nu fiţi nedumeriţi de vederea 
ce v-am arătat, fiilor, căci M-am arătat vouă răstignit pe 
cruce; iar dacă deasupra crucii era scris „Scaunul judecăţii”, 
aceasta vin să vă tălmăcesc aşa: tot omul care nu se va răs- 
tigni pe sine pentru Mine, Eu, Domnul, voi fi semn pentru el, 
prin răstignirea Mea pe cruce. Răstignirea Mea pe cruce a fost 
judecata lumii şi a stăpânitorului lumii acesteia. Scaunul Meu 
de judecată a fost crucea; pe ea M-am aşezat ca să judec. Ea 
a fost şi este tronul judecăţii Domnului, şi vai omului care 
şterge de pe trupul lui semnul dintre Mine şi om! Vai şi iar vai 
tuturor celor care au zis şi zic că crucea şi semnul ei nu este 
bun, căci aceia sunt cei ce nu voiesc să domnesc peste ei de 
pe scaun, de pe tronul judecăţii. Este scris cuvântul Meu în 
Scripturi, este scris aşa: «Cei ce n-au voit să domnesc Eu 
peste ei, să fie luaţi şi aruncaţi». De aceea vă zic vouă, fiilor, 
faceţi-Mi primirea ca să vin la voi şi să scriu cartea judecăţii, 
că este scris în Scripturi să vin şi să deschid Eu însumi aceas- 
tă carte; iar ca s-o deschid, ea trebuie să fie întocmită pe 
pământ de însuşi Dumnezeu. 

Am dat omului tipar pe Mine însumi, Om fără de pă- 
cat. Tot omul care nu se răstigneşte pe sine pentru Mine, răs- 
tignirea Mea pe cruce este semn judecător pentru acesta. Am 
dat omului ca tipar pe mama Mea Fecioara, ca să se dea omul 
Mie din pruncie şi până în veşnicie, şi să-Mi fie biserică şi 
să-Mi fie loc de venire a Mea la el. Să vină omul din pruncie 
la Dumnezeu, sau să se facă iarăşi prunc, căci Eu am scris 
cuvântul judecăţii şi am zis prin Scripturi aşa: «Cel ce nu va 
deveni prunc, nu va intra în împărăţia cerurilor». Să se facă 
omul prunc, om fără de păcat, şi să nu mai păcătuiască în 
veac, amin, căci unde nu voi găsi lacrimile pocăinţei, voi 
pune Eu lacrimile suferinţei până la plătirea celui din urmă 
bănuţ, căci aşa este scris pentru cei ce nu se răstignesc pentru 
Mine. Să se facă omul prunc, om fără de păcat să se facă şi să 
nu mai păcătuiască, şi aceasta înseamnă răstignire, căci Eu, 
cât am stat în trup cu oamenii, le-am zis ucenicilor Mei aşa: 
«Mă duc să vă pregătesc loc, ca acolo unde voi fi Eu, să fiţi 
şi voi». 

Eu dacă l-am iertat pe tâlharul de pe cruce, care era în 
dreapta Mea în vremea răstignirii Mele, şi l-am dus iertat în 
rai, de ce am făcut Eu aşa cu el? Am făcut aşa pentru că el nu 
cunoştea pe Dumnezeu, iar dacă L-a cunoscut în ceasul mor- 
ţii, el n-a mai făcut apoi nici un păcat ca să mai moară faţă de 
Mine, şi a rămas prunc şi sfânt cu inima şi cu trupul, şi a murit 
lângă Mine mărturisindu-Mă de atunci şi până azi prin Scrip- 
turile răstignirii Mele, şi a fost numit de Mine mucenic răs- 
tignit pe cruce. Oamenii însă îşi zic că Eu îi voi ierta în ulti- 
ma clipă ca pe tâlharul de pe cruce, care şi-a spovedit păca- 
tele pe care le-a făcut, şi altele n-a mai făcut. 

Stau oamenii în nepăsare de suflet şi de veşnicie, şi Eu 
vin şi îl strig pe om ca să Mă audă, iar cel ce aude glasul Meu 
şi nu-şi împietreşte inima, acela să se împruncească şi să vină 
la Mine prunc, să vină cât are vreme de venit, nu când nu mai 
are vreme. Mama Mea Fecioara s-a dat Mie din pruncie cu 
toată neprihănirea ei, şi Eu Mi-am făcut din ea biserică în care 
Mi-am pregătit venirea. 

O, mamă Fecioară, citeai în cartea proorociilor despre 
Fecioara care Mă va naşte pe Mine, Fiul Tatălui Savaot, şi 
voiai să Mă poţi ajuta, şi te rugai Tatălui pentru venirea Mea, 
ca să vin şi ca să slujeşti venirii Mele. Tatăl şi cu Mine te-am 


ascultat, şi am trimis pe înger şi ţi-a vestit că tu Mă vei naşte 
între oameni. O, mamă, te serbează cerul pruncă de trei ani, 
slujitoare lui Dumnezeu! Viaţa ta cea sfântă este scrisă pe 
pământ, dar omul e greoi la credinţă, iar cei ce stăpânesc prin 
lucrare de biserică, tot greoi sunt şi aceştia, şi nu dau omului 
putere să creadă. învaţă-i tu prin cuvântul Meu pe oameni. 
Hai cu Mine pe cărarea cărţii Mele, că vremea e când Eu vin 
cu sfinţii pe pământ ca să-Mi desăvârşesc venirea. Te aşez cu- 
vânt înaintea oamenilor şi înaintea creştinilor ca să-i înveţi 
taina de biserică a lui Dumnezeu, Eu în om, şi omul în Mine, 
taina pe care ai împlinit-o tu, mamă. Te-am pus tipar înaintea 
creştinilor pe pământ, şi te pun şi din cer. învaţă-i pe ai Mei. 
învaţă-i prin ei şi pe creştinii care trăiesc prea puţin pentru 
Mine. învaţă-i şi pe cei ce au uitat pe Dumnezeu. învaţă-i pe 
ai Noştri din grădină, ca să se audă peste tot ce trebuie să fie 
un fiu al veacului ce va să fie. Amin, amin, amin. 

M ă aşez cuvânt, Fiule Emanuel, căci Tu eşti 
Hristosul Tatălui, venit între oameni prin 
pântecele meu fecioresc. Te mângâi în durerile venirii Tale 
mângâindu-Ţi fiii din grădină. Amin. 

Veniţi, copii ai Fiului meu, Iisus Hristos, veniţi spre as- 
cultarea cuvântului cel pentru taina de biserică a lui Dumne- 
zeu. Eu vă mângâi pe voi, ca să întindă creştetul şi inima sub 
mâna mea mângâietoare toţi cei care vor să-l dea viaţă creş- 
tinească din ei Fiului meu, Iisus Hristos, Mielul şi Păstorul 
bisericii sfinte pe pământ, Părinte al veacului ce va să fie, 
Do mn ul păcii, aşa cum Tatăl Savaot L-a numit pe El prin 
prooroci. Veniţi voi sub scutul învăţăturii sfinte, iar acest cu- 
vânt cheamă pe toţi care dau să vină şi nu ştiu ce este taina de 
biserică între cer şi pământ. 

Un fiu al Domnului pe pământ, un fiu al veacului ce va 
să fie trebuie să vină ca şi mine din pruncie la slujirea lui 
Dumnezeu, trebuie din pruncie să vină întru împărăţia ceru- 
rilor, iar cel ce vine mai târziu, trebuie să se facă prunc sub 
scutul Domnului şi să se lase purtat de mânuţă ca şi pruncul; 
să stea în aşteptarea venirii Fiului meu ziua şi noaptea, aşa 
cum am stat eu, şi până să-L nasc, şi după ce S-a dus la Tatăl. 
Un copil al lui Hristos se scoală până în răsărit de soare, şi, 
trezindu-se din somn, cade cu faţa la pământ de trei ori, mul- 
ţumind Domnului şi sfinţilor şi îngerilor pentru paza asupra 
lui, zicând cu cuvântul: „Doamne, nu mă lepăda de la faţa Ta 
şi Duhul Tău Cel Sfânt nu-L lua de la mine, ca să fiu fiu al 
zilei ziua şi noaptea, fiu al Tău, acum şi în veacul ce va să fie. 
Mă închin Ţie cu totul, însemnăndu-mă cu semnul sfintei 
cruci, ca să se teamă de mine diavolii, şi să Te bucuri Tu de 
viaţa mea lângă Tine, Doamne. Amin u . Copilul lui Hristos 
merge apoi şi se spală pe faţă de trei ori, şi pe mâini, închi- 
nându-şi trupul cu mâna în semnul crucii Fiului meu, Care a 
suferit moarte pe cruce. El merge apoi şi se aşează în ge- 
nunchi cu închinăciuni şi rosteşte laude Domnului şi rugile 
cele de dimineaţă. El cere apoi Domnului pe sfinţi şi pe în- 
geri, şi pe Domnul însuşi ca să fie cu el în tot lucrul mâinilor 
lui, închinându-şi mereu trupul şi lucrul cu semnul sfintei 
cruci şi cugetând la clipa venirii Fiului meu. El îşi împarte lu- 
crul mâinilor lui cu lucrul rugăciunii lui pentru lauda Dom- 
nului său, veghind cu trezie să nu cadă de la faţa Domnului. 
El aduce apoi cuvânt de mulţumire Domnului pentru săvârşi- 
rea lucrului zilei, şi cerând peste el pază de sfinţi şi de îngeri 
se aşează pentru odihna trupului cu trezie de suflet până la 
vremea rugăciunii de aur, în miez de noapte, când se scoală 
rugându-se. 

Acolo unde sunt mai mulţi copilaşi ai lui Hristos, aşa 
cum îi este Lui plăcerea, să nu doarmă toţi deodată când se 

odihnesc, căci Fiul meu a zis celor ce toţi au adormit deodată: 
«De ce dormiţi? Sculaţi-vă şi vă rugaţi, ca să nu cădeţi în is- 
pită». O, duhul cel potrivnic pândeşte mereu să-l găsească pe 
creştin în nepăsare de suflet, iar unde sunteţi mai mulţi, ve- 
gheaţi unul pentru altul, fiilor, căci aşa este bineplăcut la 
Dumnezeu, iar tot ceea ce faceţi, să nu fie al vostru, căci voi 
nu sunteţi ai voştri, ci ai lui Hristos. Creştinul nu mai este 
stăpân pe trupul său, ci Hristos. Tot aşa şi cu sufletul, tot aşa 
şi cu duhul dacă trupul este al lui Hristos, şi aşa este taina de 
biserică a lui Dumnezeu, aşa, şi altfel nu este. 

Creştinul şi fiul veacului ce va să fie nu poate fi prin 
nimic despărţit de Dumnezeu, ci toate câte face el cu trupul, 
cu sufletul şi cu duhul, îl unesc pe el cu Dumnezeu. El este 
frumos ca şi cei din cer, ca să fie cerul pe pământ cu el. El este 
senin, el se împarte celor ce sunt ai lui Hristos şi se dă întreg 
lui Hristos, Care Se împarte şi nu Se desparte, dându-Se în- 
treg acolo unde Se dă. Fiii veacului ce va să fie sunt oglinda 
veşniciei pe pământ, precum am fost eu, mama Fiului lui 
Dumnezeu, şi sunt unii pentru alţii, dându-se unii pe alţii lui 
Dumnezeu. Amin. Aceasta este taina de biserică a lui Dum- 
nezeu între oameni şi înaintea lui Dumnezeu, căci fiii veacu- 
lui ce va să fie lucrează lângă Domnul la planul facerii veşni- 
ciei între cer şi pământ. Amin, amin, amin. 

V-am învăţat pe voi, cei din grădiniţa Fiului meu. Să ia 
de la voi apă vie cei însetaţi, şi să se facă în ei izvor de apă 
vie ca să nu mai înseteze, căci apă bună nu se mai găseşte 
decât în cer, fiindcă omul care învaţă pe om s-a împământit 
de tot, şi se teme om de om, şi se ascunde om de om, căci aşa 
este pe pământ. V-am dat vouă, ca să daţi voi în numele Fiului 
meu, Iisus Hristos, Do mn ul păcii, Părinte al veacului ce va să 
fie, precum Tatăl Savaot a rostit prin prooroci numele Lui. 

I-am învăţat, Fiule, după cum a fost cuvântul Tău, căci 
cei din cer fac voia Ta cea atotputernică. Toţi împăraţii min- 
ciunii stau pe scaune şi pe tronuri ruşinoase şi iau slavă de la 
oameni, dar tronul Tău de stăpânire şi de judecată este crucea 
pe care Te-ai aşezat când ai judecat lumea prin răstignirea Ta. 
Crucea răstignirii este scaunul Tău de judecată, Fiule al meu 
şi Doamne al păcii, căci ai purtat pe umerii Tăi stăpânirea Ta 
şi scaunul Tău de judecată peste neamul omenesc. îţi sărut 
crucea suferinţei şi îţi mângâi aşteptarea şi îi mângâi pe cei ce 
Te aşteaptă, căci sunt mamă. Amin, amin, amin. 

I ar Eu, Domnul Cel Atotputernic, vă întăresc 
pe voi cu braţul Meu cel tare, căci voi, fii ai 
grădinii Mele, sunteţi cei care aţi rămas cu Mine în încercări- 
le Mele, în truda Mea dintre cer şi pământ pentru înnoirea fa- 
cerii, şi Eu vă rânduiesc vouă împărăţie precum Mi-a rânduit 
Mie Tatăl Meu, ca să mâncaţi şi să beţi la masa Mea în împă- 
răţia Mea şi să şedeţi pe tronuri, judecând de lângă Mine pes- 
te neamul omenesc. Amin. 

Cel ce şade pe tron este cel ce se răstigneşte pe sine 
pentru viaţa Mea în el, căci Eu aşa am spus prin cuvântul Meu 
care este cu voi: «S-a luat scaunul împăraţilor de pe pământ, 
iar cel ce voieşte să împărăţească, să stea ca Mine, pe cruce, 
şi aşa să împărăţească, căci vine Duhul Sfânt şi şade împărat 
peste pământ». Amin, amin, amin. 

Acum, fiilor, daţi poporului Meu cuvântul cel de sărbă- 
toare pentru mama Mea Fecioara, şi adunaţi-vă iar lângă gura 
Mea, care va lăsa din ea cuvântul pentru cel ce a stat arhiereu 
pe scaunul din cetatea Târgovişte, căci acum opt ani am grăit 
cu el pe pământ pentru piatra aceasta, iar acum grăiesc cu el 
în cer, căci l-am luat de pe pământ. Adunaţi-vă cu Mine, că 
las carte pentru această cetate ca să împlinesc, căci am zis că 


voi veni cu el în casa lui ca să mărturisească de lângă Mine 
peste pământ pentru biserica din cetatea aceasta, şi pentru 
piatra Mea, care este cu voi. Amin. 

* 

E u sunt Alfa şi Omega, Cel Care este, Cel Care 
era şi Cel Care vine. Amin. Ceea ce auziţi, scrieţi 
în cartea Mea şi trimiteţi bisericilor de pe pământ, voi, străjeri 
ai cuvântului Meu, care vine cu norii. Glasul Meu este ca 
vuietul apelor mari, şi din gura Mea iese sabie ascuţită cu 
două tăişuri. Nu vă temeţi. Acestea zice Cel dintâi şi Cel de 
pe urmă: staţi întru întâmpinarea Mea până voi veni, amin, 
căci Eu sunt Cel ce deschide, şi nimeni nu va închide; Eu sunt 
Cel ce am cheile morţii şi ale iadului. Amin, amin, amin. 

Cel ce nu crede că Eu sunt Cuvântul Care grăieşte din 
cer peste voi, acela se osândeşte pe sine, aşa precum cel ce nu 
se răstigneşte pe sine pentru Mine, este osândit prin răstigni- 
rea Mea pentru el. Sculaţi-vă şi faceţi-Mi primirea, fiilor din 
grădina cuvântului Meu, căci am iesle în România şi Mă nasc 
cuvânt în ea pentru cei ce cred şi pentru cei ce nu cred că Eu 
sunt Cuvântul Care grăieşte din cer peste această grădină în 
care Mi-am înfipt ţăruşul împărăţiei Mele, căci peste voi Eu 
sunt Stăpânul, şi vă păstoresc după a Mea plăcere şi Mă bucur 
de voi, căci am vestit prin prooroci şi am zis: «Eu însumi voi 
purta grijă de oile Mele şi le voi cerceta. Dărui-le-voi lor 
binecuvântare, şi ploaie le voi trimite la vreme, şi vor şti că 
Eu, Domnul Dumnezeul lor, sunt cu ele, iar ele, casa Mea, 
poporul Meu, turma pe care o pasc Eu». Amin. Scrieţi în car- 
tea Mea de azi cuvântul cel pentru biserica din cetatea Târgo- 
vişte şi pentru arhiereul care a stat pe scaunul acesta. Acum 
opt ani, în ziua aceasta, v-am trimis pe voi spre el cu cuvântul 
Meu pentru piatra aceasta de la voi, pentru jertfelnicul Meu 
de la voi, iar acum grăiesc cu el în cer, căci sunt aproape 
patruzeci de zile de când l-am luat de pe pământ după ce l-am 
trecut prin suferinţă pentru pocăinţă, pentru curăţire şi pentru 
ca să fiu adevărat în cuvântul Meu cel pus peste el acum opt 
ani când i-am spus: «Pace ţie, cel ce stai pe scaunul bisericii 
Mele, iar dacă eşti necredincios cuvântului Meu care vine 
spre tine, pacea Mea să se întoarcă la Mine». Dar iată, Eu 
sunt Cel ce am cheile morţii şi ale iadului, Eu sunt Cel ce 
deschide, şi nimeni nu va închide. Deschid cerul şi poruncesc 
îngerului Meu să-l vestească şi să-l aducă lângă coborârea 
Mea la voi pe cel ce a stat arhiereu în cetatea Târgovişte. 
Amin. 

Iată îngerul, şi pe cel ce am zis că îl voi trimite în casa 
lui să spună la toţi să nu facă ce a făcut el cu voi, să nu se 
ridice ca şi el să surpe lucrul Meu cu voi, că e lucru mântuitor, 
şi Eu sunt Cel ce sunt, şi grăiesc din grădină de la voi. Amin. 

Apropie-te, tu, cel ce ai stat opt ani pe scaun de arhie- 
reu în cetatea Târgovişte şi peste împrejurimile ei. Acum opt 
ani, în ziua aceasta, am venit spre tine cu fiii grădinii Mele. 
Am venit cuvânt, cuvânt dulce, şi ţi-am făcut rugăminte 
să-Mi ocroteşti de furtuni şi de irozi şi de iude grădiniţa cu- 
vântului Meu şi pe cei unşi de Mine în ea ca să-Mi stea îna- 
inte când vin cuvânt peste pământ. Ţi-am spus atunci că 
această grădiniţă este lucrarea Mea şi am scris cu pană cuvân- 
tul Meu spre tine, ca să Mă înscriu pe pământ cu această pia- 
tră. Şi M-am înscris. Stă între Mine şi tine cuvânt scris, care 
mărturiseşte prin cartea Mea din zilele acestea, iar cartea 
aceasta, iată, Eu sunt. Eu şi nu omul, precum Eu am fost cu 
omul prin Moise şi prin prooroci. Tu însă ai fost puţin la 
inimă şi la credinţă pentru Mine şi pentru cei trimişi de Mine 

spre tine, căci aşa este pe pământ, omul nu mai trage cu cele 
curate, cu cele sfinte, căci cel de pe pământ, pământesc este, 
şi de pe pământ grăieşte şi lucrează. Acum îmi împlinesc cu- 
vântul ca să te trimit în casa ta, şi te-am adus pe cărarea cărţii 
Mele ca să mărturiseşti din cer peste biserică şi să spui ce este 
această lucrare şi grădina care o poartă. Ochii sufletului tău 
sunt vii şi văd, căci sufletul este viaţa omului, viaţa care se 
duce la Dumnezeu, fiindcă de la Dumnezeu este, iar Eu, 
Domnul Cel Atotputernic, grăiesc aşa: Eu sunt Cel ce am 
cheile morţii şi ale iadului, Cel ce deschide, şi nimeni nu în- 
chide. întăreşte-te, că Eu te-am curăţit ca să-ţi întăresc sufle- 
tul şi duhul în cer. Eu suflu peste tine şi te întăresc ca să gră- 
ieşti de lângă Mine. Amin, amin, amin. 

M ilostivirea Ta, Doamne, m-a smuls din lo- 
cul cel tare în care m-am înfipt, căci Tu ai 
grăit prin prooroci şi ai zis: «Cuiul înfipt în locul cel de 
nădejde se va slăbi şi se va frânge şi va cădea, şi povara care 
atârnă de el se va face praf». Scaunul de la Târgovişte este 
scaun curat, iar eu am voit să mă aşez pe el, şi m-am aşezat, 
iar Tu m-ai smuls de pe el, că n-am împlinit voia Ta ca să mă 
fi curăţit pentru el şi să iubesc ce iubeşti Tu şi să cred ce faci 
Tu şi să-Ţi deschid când Tu baţi. Tu ai bătut şi iar ai bătut, dar 
eu nu Ţi-am deschis, şi am voit să fiu necredincios, lovind cu 
cuvânt de defăimare în cei ce Te poartă cuvânt de venire a Ta 
peste pământ. Tot ce am păcătuit eu vreme de şaizeci de ani 
ai vieţii mele în trup, nu a atârnat greu când ai trimis îngerii 
să mă măsoare, faţă de cât a atârnat păcatul împotrivirii mele 
pentru grădiniţa cuvântului Tău de la Pucioasa. Ai trimis 
îngerii să mă măsoare când m-ai băgat la înălbit prin sufe- 
rinţă, dar eu am rămas împietrit când auzeam că baţi ca să-Ţi 
deschid. Aş fi fost cel mai mare dintre fraţii bisericii dacă aş 
fi voit să mă fac sfânt, ca să pot apoi primi cu credinţă cuvân- 
tul Tău pentru pregătirea venirii Tale cu veacul cel nou. Dar 
n-am voit, iar Tu m-ai smuls şi m-ai pus la cuptor. Milosti- 
virea Ta m-a miluit apoi, căci Tu ai dat poruncă până să plec 
din trup, şi a venit la patul suferinţei mele fiu din grădina Ta 
şi m-a îmbrăţişat la piept, rostind în taină rugăciunea cea către 
Tine pentru iertarea mea, căci cei din grădina Ta sunt milos- 
tivi ca şi Tine, Doamne, căci sunt copii curaţi la inimă şi la 
trup şi la fire şi la duh. Eu însă i-am defăimat în faţa oame- 
nilor, ca să mă slăvesc pe mine însumi, iar Tu ai scris în 
Scripturi: «Cel ce grăieşte de la sine îşi caută slava sa». 

Eu, şi toată biserica, am lăsat totul pe necredinţă pentru 
venirea Ta în grădiniţa cea cu fii unşi cu ungere nouă. Am 
făcut ce a făcut Israel cel necredincios când Iezechiel, proo- 
rocul Tău, a ieşit în faţa cetăţii Ierusalimului cu o cetate în 
braţe şi a proorocit că ea va cădea. Când cei din grădiniţa Ta 
au ieşit din partea Ta cu piatra aceasta în braţe ca să prooro- 
cească pentru Tine şi pentru ea, eu am fost necredincios şi îm- 
pietrit, aşezându-mă împotriva Duhului Sfânt, Care suflă din 
gura Ta peste ieslea cuvântului Tău de la Pucioasa. Acum 
plâng şi suspin văzând şi auzind cum răsună cerul de numele 
acestei cetăţi în care îşi are sălaş ieslea cuvântului Tău. Dacă 
Tu voieşti, spune-le celor din grădină să-Ţi ceară să-mi ştergi 
plânsul şi suspinul, ca să nu-1 port pe veci, căci Tu eşti Părin- 
tele veşniciei, şi ce puţină credinţă este pe pământ! M-am ju- 
cat cu mine însumi de-a moartea, de-a necredinţa, căci m-am 
înfipt în loc tare şi m-am prăbuşit, şi m-am luptat împotriva 
luminii şi am fost biruit de ea. 

Mă înspăimânt când mă uit la cel ce a aşezat piatra 
aceasta, căci eu am pus lanţuri peste el, iar suferinţa inimii lui 
e mare. Pe el l-am coborât, iar eu m-am înălţat; pe el l-am 


smerit, iar eu m-am mărit; pe el l-am lăsat sărac, iar eu m-am 
vrut bogat, dar fericit este el de cei din cer, căci cel ce se sme- 
reşte pe sine, acela este înălţat de cei din cer. Sunt ruşinat de 
înseşi faptele mele. L-am înjosit pe el în faţa bisericii, în faţa 
lumii. L-am supus voii mele şi l-am adus să şteargă numele 
Tău, Doamne, de pe piatra aceasta. Dar cine este cel ce poate 
sta împotriva Ta? E mare durerea lui, căci cel ce stă mai mare 
peste el în cetatea aceea, apasă greu peste el şi îl strâmtorea- 
ză şi îl înlăcrimează, căci biserica de pe pământ nu este ce tre- 
buie să fie, ci este stăpânită de omul slavei deşarte, care ştie 
voia lui Dumnezeu, dar n-o aşează peste el ca să fie biserica 
biserică cu păstori sfinţi, care să păstorească. S-a întâmplat ca 
şi cu ţiganul pe care l-a întrebat un stăpân de oi dacă-i place 
caşul şi urda şi carnea de miel şi lâna, iar el a zis că-i place, 
dar când i-a zis stăpânul oilor să meargă cu oile şi să le pască, 
nu i-a mai plăcut. 

Iată, eu am osândit suflet nevinovat şi m-am pus să ju- 
dec ca unul care ştiam, şi apoi, Tu, Doamne, ai întors asupra 
mea judecata mea. Am văzut în cer un sfânt care mi-a spus 
aşa: „Eu cât am fost în trup nu m-am nevoit prea mult pentru 
suflet, iar când îngerii au venit să-mi ia sufletul, văzându-mă 
tras în stânga pentru greşalele mele eu am zis aşa când 
îngerul mi-a arătat tot ce am făcut: recunosc că am făcut 
acestea, dar Hristos Domnul a spus aşa: «Nu judecaţi şi nu 
veţi fi judecaţi; iertaţi şi vi se va ierta», şi eu cât am stat pe 
pământ n-am judecat pe nimeni şi n-am ţinut răutate pe cel 
ce mi-a greşit, ci l-am iubit. Şi atunci, îngerul meu cel bun 
m-a câştigat de partea lui Dumnezeu “. Aşa mi-a spus acest 
sfânt. Eu însă m-am jucat cu mine însumi de-a judecata, 
Doamne, căci m-am crezut în putere. N-am luat în seamă pia- 
tra aceasta pe care ai zidit-o Tu şi ai mărturisit-o prin arhie- 
reul pe care l-ai ales lângă ea. Acum văd că Tu eşti piatra 
aceasta pe care Te scrii, şi că o ai în vârf, dar eu m-am sfărâ- 
mat în ea, după cum este scris: «Oricine va cădea pe această 
piatră, se va sfărâma, iar pe cine piatra va cădea, se va face 
puzderii». 

Acum m-ai adus în casa mea, între cei cu care am 
domnit peste biserica Ta, ca să le spun să nu facă ce am făcut 
eu împotriva lucrării Tale de nou Ierusalim. în cer este ascul- 
tare, şi eu ascult acum, şi le spun aşa: nu vă miraţi, nu vă în- 
doiţi de puterea lui Dumnezeu care m-a adus la voi, că sfântul 
Macarie şi mulţi sfinţi ca el, vorbeau de pe pământ cu cei din 
morminte. M-a adus Domnul spre voi ca să vă spun că răsu- 
nă glasul îngerilor de numele cetăţii de la Pucioasa, spre ju- 
decata conştiinţei mele, dar milostivirea lui Dumnezeu a sosit 
împotriva osândei mele şi a rostit peste cei unşi în grădina 
Domnului să mijlocească pentru mine, că eu am căzut la 
pocăinţă în vremea suferinţei, şi a văzut Dumnezeu pocăinţa 
mea, şi a trimis uns din grădina aceasta şi a rostit peste mine 
în taină iertare pentru pocăinţă. Şi dacă nu voiţi să înţelegeţi, 
aşa cum nici eu n-am voit, puneţi mâna la gură şi rugaţi-vă lui 
Du mn ezeu să vă deschidă ochii şi să vedeţi lumina cuvântului 
lui Dumnezeu, care vine să lumineze calea oamenilor, căci 
calea lui Dumnezeu nu se mai vede pe pământ, că e gros întu- 
nericul, iar omul înţelept nu are înţelepciune, cum zice el că 
are, căci numai Dumnezeu este înţelepciunea. 

Nu daţi să veniţi spre scaunul acesta în care eu m-am 
zdrobit, că e scaun sfânt, şi trebuie să stea pe el om sfânt, aşa 
cum a fost arhiereul Nifon, care a rostit peste scaunul acesta 
scaun de om sfânt şi de biserică sfântă, şi a rostit peste el 
legătură împotriva celor ce nu sunt curaţi. Domnul Cel bun a 
dezlegat acum scaunul acesta prin cuvântul Lui şi al arhiereu- 

lui Nifon, care a venit ca şi mine acum cu Do mn ul după pa- 
tru sute nouăzeci de ani, rostind dezlegarea legăturii, ca să fie 
scaunul acesta pentru om credincios şi curat şi sfânt şi umilit, 
pentru omul cel numit de Dumnezeu. Amin. 

Nu mai aruncaţi cu pietre în cel ce s-a aşezat să împli- 
nească binecuvântarea bisericii Noului Ierusalim, căci Noul 
Ierusalim e nume mare, e viaţă sfântă în fiii bisericii, e petre- 
cere cu sfinţii şi cu îngerii pe pământ, dar cei ce nu cred n-au 
cum să vadă. Eu însă vă zic: «Oricine va cădea pe această 
piatră, se va sfărâma, iar pe cine piatra va cădea, se va face 
puzderii». Lăsaţi pe cei din grădina aceasta şi nu mai veniţi 
să-i ispitiţi, căci ei sunt cei cuminţi, sunt cei frumoşi între fiii 
oamenilor, sunt cei tocmiţi de Dumnezeu pentru viaţă de rai 
pe pământ, sunt cei trudiţi de Dumnezeu pentru înnoirea dru- 
murilor, pentru calea venirii Domnului. Se vor prăbuşi mulţi 
din cei ce au lovit în această piatră. Eu însă îi rog pe cei din 
grădina aceasta să fie mijlocitori la cer pentru iertarea mul- 
tora, căci mulţi sunt cei ce s-au izbit în piatra aceasta nouă, 
fiindcă Dumnezeu are scris în Scripturi înnoirea facerii, răs- 
cumpărarea făpturii. Ridicaţi şi voi biserica pe piatra ei, că 
plânge Domnul pentru căderea în care ea stă. Fugiţi de duş- 
mani, că eu am răstignit pe Domnul între tâlhari crezând că 
aşez la mijloc crucea, dar nu omul, ci Domnul va veni ca să 
facă o turmă şi un Păstor. Lepădaţi viaţa cea cu plăceri păcă- 
toase şi faceţi-vă săraci de bunăvoie, şi curaţi şi ascultători de 
lumina cuvântului lui Dumnezeu, care spune că vine judecata 
pentru fiecare faptă. 

Astăzi m-a făcut Dumnezeu învăţător din cer peste voi, 
ca să-mi dea apoi plată de învăţător, plată de mărturisitor al 
venirii Lui cu slava Noului Ierusalim peste România, pămân- 
tul salvării pentru cei credincioşi şi sfinţi. 

Astăzi am împlinit voia Ta, Doamne. Miluieşte-mă, şi 
pune-mi aceasta împotriva tuturor păcatelor mele cu care am 
împuns atâta vreme pe pământ dumnezeirea Ta. Şi le mai 
spun şi celor din cetatea Târgovişte, să se îndumnezeiască din 
cuvântul Tău, Doamne, şi să trăiască vii, căci eu nu i-am în- 
văţat să fie vii, de vreme ce nici mie nu mi-am cerut aceasta; 
şi le spun să se roage la Tine să faci voia Ta peste scaunul 
acesta, căci s-au sculat oameni care se încumetă ca şi mine să 
stea pe acest scaun străjuit de îngeri şi de lucrare de îngeri. 

Iar acum, stând în faţa bisericii şi mărturisind lucrarea 
Ta, Te rog, iartă-mă, pentru rugăciunile celor din grădina cu- 
vântului Tău. Amin, amin, amin. 

I ată îngerul, şi pe cel ce am zis că-1 voi trimite 
în casa lui ca să mărturisească lucrarea Mea 
cu voi. Eu, Domnul Cel Atotputernic, sunt Cel ce am cheile 
morţii şi ale iadului, sunt Cel ce deschide, şi nimeni nu va în- 
chide. Grăiesc cuvânt şi zic: cel ce voieşte să se lovească de 
acest scaun fiind nepregătit, acela se va sfărâma, iar pe cine 
scaunul va cădea, acela se va face puzderii. Amin. 

E mare zarvă pentru scaunul acesta. Se zbat mulţi, se 
numesc mulţi pe ei înşişi pentru acest scaun, dar nu aşa este 
lucrarea de biserică, şi zic: cel ce nu se zbate pentru mărire şi 
pentru întâietate şi pentru scaun, acela este cel smerit şi umi- 
lit pe care Eu, Domnul Cel Atotputernic, îl voiesc ca să-Mi 
pască turma şi să sufle peste ea trăire vie şi să Mi-o învieze 
pentru veşnicie. Amin. Eu voi privi şi voi socoti şi voi da fie- 
căruia după cum va lucra pentru Mine şi pentru cetatea aceas- 
ta. Cel ce se numeşte pe sine sau cel numit de om, Eu nu-1 
opresc, aşa cum nu l-am oprit nici pe cel ce s-a încercat cu 
acest scaun zdrobindu-se în el. Voiesc însă să biruiesc pentru 
turma creştină după voia Mea, iar cel ce va fi de la Mine în 


mijlocul acestei cetăţi de scaun, acela să stea pe cruce, nu pe 
scaun, căci crucea este scaun de domnie, fiindcă Eu pe cruce 
am stat Domn peste pământ. Celui ce nu-i place să se răstig- 
nească pe sine pentru Mine, acela nu este vrednic să vină în 
mijlocul acestei cetăţi de scaun, căci păstorul trebuie să-şi 
pună viaţa pentru oi, trebuie să se răstignească pe sine pentru 
Mine, ca să-l am păstor bun peste oile Mele, şi ca să am Eu 
oi; Eu, şi nu omul aşa cum este astăzi în biserici. 

Iar voi, cei din grădina cuvântului Meu, luaţi cartea 
aceasta şi trimiteţi-o bisericii rugându-vă Mie să fie voia Mea 
precum în cer aşa şi pe pământ pentru această cetate de scaun. 
Amin, amin, amin. Iar pentru arhiereul Meu cel umilit de toţi 
cei ce se zbat pentru cununi pe pământ, Eu, Domnul, îi voi 
lui da plata răbdării sfinţilor şi îi voi şterge suspinul, pentru 
că a suferit şi suferă pentru numele Meu, iubindu-Mă şi 
aşteptându-Mă să vin să-l izbăvesc cu braţul Meu cel izbă- 
vitor, şi mare va fi izbăvirea lui, căci Eu întru el binevoiesc, 
aşa după cum am binevoit de Mi-am lucrat prin el lucrarea 
Mea de nou Ierusalim, cea pentru facerea din nou a lumii, a 
cerului nou şi a pământului nou, şi toată gura va amuţi atunci, 
fiindcă Eu voi fi Cel Atotputernic pentru cei ce sunt ai Mei 
răbdând cu Mine şi pentru Mine. Amin. 

Cuvântul Meu pentru cetatea aceasta de scaun, Târgo- 
vişte, acesta este: voi lucra peste ea şi pentru ea după cum ea 
va lucra pentru Mine şi pentru planul Meu cel de salvare, care 
este sfinţenia cea din om: Eu, Domnul, strălucind în trupul, în 
sufletul, şi în duhul omului sfânt. Amin. 

Glasul Meu este ca vuietul apelor mari, şi din gura Mea 
iese sabie ascuţită, cu două tăişuri. Cel ce nu crede că Eu sunt 
cuvântul acesta care vine cu norii peste grădina Mea, acela se 
osândeşte pe sine, şi mulţi se vor prăbuşi pentru necredinţă. 
Amin. 

Acum, fiilor, îl slobozesc pe cel ce l-am adus în faţa bi- 
sericii ca să mărturisească lucrarea Mea cu voi, şi îl aşez în 
pace, iar el aşa îmi spune: „Acum slobozeşte pe robul Tău, 
Doamne, că am văzut cu ochii sufletului meu mântuirea pe 
care Tu ai pregătit-o înaintea noroadelor pentru luminarea 
lor, şi pentru slava numelui Tău şi a poporului Tău cel sfânt, 
şi pentru venirea Ta, Doamne. Amin. “ 

Am scris această carte Eu, Domnul, şi o pecetluiesc. 
Amin. Pecetea Mea, aceasta este: Tatăl, Fiul şi Duhul Sfânt. 
Amin, amin, amin. 

21 noiembrie/4 decembrie 1999 

Sărbătoarea de opt ani de la târnosirea Sfintei 
Sfintelor Noului Ierusalim 

Proorocia împlinită a pietricelei albe, vestită de cartea Apocalipsei 
pentru cei credincioşi. Tatăl şi Fiul în sfat, mângâind pe cel măr- 
turisitor cu numele Lui pentru piatra începutului nou, arhiereul 
Irineu. Se binecuvintează troiţa căsuţei din deal. 

I ubirea Mea este pururea peste acest cort sfânt în 
care Eu, Domnul, Mi-am aşezat acum opt ani 
masa Mea de cină, Paştele Meu cel nou, cortul Meu în care 
vin cu sfinţii şi prăznuiesc praznic de veac nou, taina cerului 
cel nou şi a pământului cel nou între cer şi pământ. Amin. 

Pace vouă, copilaşi unşi cu ungere nouă, cu ungere cu 
tărie, cu mir din cer, după planul Meu dumnezeiesc prin care 
lucrez lucrarea Tatălui Meu Savaot pentru veacul veşniciei, 
pentru răscumpărarea făpturii. Acum opt ani am venit la voi 
şi v-am aşezat să ridicaţi această piatră. Eraţi cu mâinile şi cu 

puterile goale, iar Eu am putut prin voi, căci este scris în 
Scripturi că Eu, Domnul, prin cei slabi Mă desăvârşesc cu 
lucrările Mele, şi îi fac biruitori prin credinţa lor. Este scris în 
Scripturi că «celui ce biruieşte îi voi da din mana cea ascun- 
să, şi îi voi da lui o pietricică albă; şi pe pietricică, nume 
scris, nume nou pe care nimeni nu-l poate înţelege decât pri- 
mitorul, decât biruitorul». Iată piatra, şi pe voi lângă ea, şi pe 
Mine lângă voi, scriindu-Mi pe piatră cartea judecăţii necre- 
dinţei, căci scris este: «Nimeni în cer, nici pe pământ, nici sub 
pământ n-a putut să deschidă cartea, nici să se uite în ea»', 
nimeni decât Eu, Mielul Tatălui. Amin. 

Cartea cea din dreapta Tatălui Meu am luat-o Eu, şi am 
deschis-o, că a venit vremea ei. Prin ea v-am răscumpărat pe 
voi şi v-am Scut preoţii Mei ca să staţi lângă Mine şi să fiţi 
împărăţie Mie. Şi Mă voi lăţi cu ea, şi Mă voi lungi cu ea, şi 
va fi numărul vostru zeci de mii de zeci de mii şi mii de mii, 
după cum scrie în Scripturi, căci împărăţia Mea şi avutul Meu 
este de mare preţ. Sufletul cel credincios este unealtă prin 
care Eu, Domnul, îmi fac plug şi trag cu el brazdă nouă pen- 
tru sămânţă nouă. Amin. 

Iată cartea prin care Eu v-am răscumpărat cu cuvântul 
care zice şi se face. Eu sunt piatra voastră de temelie, căci aşa 
se poate zidi casa Mea, iar altfel nu se poate. Cel ce-Mi face 
Mie casă, dacă Eu nu pot să locuiesc în ea cu împărăţia Mea, 
aceea nu este casă pentru Mine; aceea este casă pusă pe pă- 
mânt gol, casă bătută de furtuni, casă fără temelie, casă de pă- 
mânt, nu de piatră. 

Fericit este locul şi omul peste care Eu încap cu cuvân- 
tul Meu, cu planul Meu cel dumnezeiesc, iar altfel nu e planul 
Meu, ci e planul omului. Eu din veac în veac am fost cu omul 
prin cuvânt, iar unde n-am încăput Eu, acolo a făcut omul, nu 
Eu, chiar dacă zice omul că a făcut pentru Mine. Ce casă poa- 
te să-Mi zidească Mie omul? Eu sunt Cel ce locuiesc în cele 
ce nu se văd, şi care sunt din veac, acoperindu-Mi slava ca în 
nor, căci scris este: «Eu sunt Cel ce locuiesc în nor». Aşa am 
locuit şi în mijlocul lui Israel, şi el vedea norul şi mergea 
după el, dar apoi el s-a abătut de la faţa Mea, şi Eu M-am mâ- 
niat pe el şi l-am lăsat furtunii, şi l-am lăsat să piară, aşa cum 
a voit el, şi Eu Mi-am luat casa de la el. O, fericit este locul 
şi omul în care încap cu cuvântul Meu, cu taina casei Mele, 
căci scris este: «La cel credincios vin şi îmi fac casă, şi îmi 
fac cină şi cinez cu el la masa Mea cu el». Amin. 

Fericiţi sunteţi voi, cei care M-aţi primit cu cuvântul 
Meu, că iată, cuvântul şi-a făcut locaş la voi, pentru el şi pen- 
tru voi, şi s-a aşezat masă de cină, masă de cuvânt, căci omul 
trebuie să trăiască cu cuvântul lui Dumnezeu de hrană, căci 
pâine se face tot cu cuvântul. Iar acum serbăm praznic ceresc 
de nou Ierusalim în grădina Mea cu voi. îngerii se strâng şi 
cântă laude îngereşti biruinţei Mele de la voi. Sfinţii sunt în 
uimire pentru lucrul Meu cel de pe pământ, lucrul cu care Mă 
voi lăţi şi Mă voi lungi şi voi înnoi pământul cu cuvântul, şi 
pământul se va supune şi va intra la înnoit, căci sufletul cel 
credincios de pe el, este unealtă prin care Eu, Domnul, îmi 
fac plug şi trag cu el brazdă nouă. Amin. îngerii cântă deasu- 
pra grădinii Mele de la voi, că e praznic de nou Ierusalim. 
Sfinţii sunt în uimire, căci văd împlinirea proorociilor, iar 
Tatăl Meu Savaot este în Mine, şi Eu în El, cu bucuria cea de 
nou Ierusalim. Eu sunt Mieluţul Lui, Care S-a dat pe Sine 
jertfă pentru răscumpărarea făpturii, şi am luat cartea din 
dreapta Lui şi lucrez după ea, căci am deschis-o şi v-am cu- 
prins pe voi în ea, şi vă dau din ea, căci Eu aşa am zis: «Duhul 
Adevărului Mă va preamări pe Mine, căci din ce este al Meu 
va lua ca să vă vestească vouă. Toate câte are Tatăl sunt ale 


Mele. Pentru aceea zis-am că din ce este al Meu va lua ca să 
vă vestească vouă. Vă va învăţa pe voi tot adevărul, căci nu 
va vorbi de la Sine, ci va vorbi ce I s-a spus, şi cele viitoare 
vesti-va vouă». Amin. 

O, Tată Savaot, am luat cartea din dreapta Ta şi am 
deschis-o şi lucrez din ea, căci scris este în Scripturi: «Pe cei 
ce şi-au curăţat veşmintele lor spălăndu-le cu sângele Mielu- 
lui, Eu îi voi păşuna pe ei şi îi voi aduce la izvoarele apelor 
vieţii, şi voi şterge orice lacrimă de pe ochii lor, şi îi voi pune 
ziua şi noaptea slujitori în templul Meu, şi voi înălţa cortul 
Meu asupra lor». O, Tată Savaot, suntem în sărbătoare ce- 
rească pentru grădiniţa cuvântului Nostru şi pentru piatra cea 
albă din ea, care acoperă sub ea taina cuvântului Meu peste 
pământ. Această piatră albă este norul care Mă acoperă pe 
Mine ca să grăiesc peste pământ. Ea este jilţul pe care stă îm- 
părăţind peste pământ cuvântul Tău şi al Meu în lucrare de 
Duh Sfânt. Ea este taina calului cel alb pe care şade Cuvântul 
lui Dumnezeu, Fiul Tău, şi oşti din cer vin după Mine când 
vin cuvânt în grădină, căci scris este în Scripturi: «Oştirile din 
cer vin după El, călare pe cai albi, purtând veşminte de vison 
alb, curat, şi din gura Lui iese sabie ascuţită, ca să lovească 
pe păgâni cu ea; şi El îi va păstori cu toiag de fier şi va călca 
pe teascul vinului aprinderii mâniei lui Dumnezeu». Amin. 
Deschid cartea cea din dreapta Ta şi o pun pe masa aceasta, 
pe piatra aceasta, şi cânt cântarea Mea de laudă pentru piatra 
aceasta, iar îngerii şi sfinţii sunt slava Mea şi a Ta, Tată 
Savaot, deasupra grădinii care poartă peste ea slava aceasta. 
Amin. 

© Fiule, Mieluţul Meu, să Te bucuri acum şi 
^pururea şi în vecii vecilor, căci Eu aceasta 
Ţi-am dorit când Ţi-am hărăzit să vii să Te faci Om pe pă- 
mânt şi să Te laşi junghiat pe altarul crucii, şi să Te scoli apoi, 
şi să domneşti peste vii şi peste morţi ca un biruitor al morţii, 
Fiule, Mieluţul Meu. Să Te bucuri, tată, căci Eu aceasta Ţi-am 
dorit. Şi Eu Mă bucur în Tine, căci Tu eşti locaşul Meu, 
precum Eu sunt locaşul Tău. Aceasta am dorit de când omul 
s-a zdrobit prin neascultare. Am dorit răscumpărarea facerii, 
Fiule, Mieluţul Meu, şi ea vine şi iarăşi se face, căci Tu eşti 
Cuvântul Meu, Care zice şi Se face. 

Sărbătoarea grădiniţei Noastre poartă în ea şi pe fiul cel 
uns de Noi care a mărturisit cu numele lui numele Nostru, 
Fiule Mieluţule. L-am avut acum opt ani aici, lângă cei mi- 
cuţi ai Noştri, şi l-au luat apoi de aici Anna şi Caiafa şi Iuda, 
şi l-au pus în lanţurile lor şi i-au legat paşii spre izvor. Să-i 
trimitem şi lui mângâiere şi putere, Fiule Mieluţule. Să-i tri- 
mitem şi lui veste cerească, veste îngerească, nu omenească. 
Să-i trimitem bucurie, că e îndurerat şi înlăcrimat şi apăsat de 
oamenii urii şi ai slavei deşarte. Să-i trimitem bucuria sărbă- 
torii de nou Ierusalim, şi s-o simtă, Fiule. Să-i trimitem pe în- 
gerul Nostru să poruncească lanţurilor lui să cadă, şi să facă 
zgomot când vor cădea, şi să lovească ele pe cei care le-au 
pus peste el şi să-i înţelepţească spre pocăinţă şi spre umilinţă 
şi spre vederea celor cereşti, care sunt cu Noi, Fiule, peste 
grădiniţa aceasta peste care-1 avem martor al Nostru pe cel în- 
durerat între arhiereii bisericii, pe Irineu, piatra păcii Noastre, 
pe îngerul cel de azi al bisericii, după cum era scris în Scrip- 
tura care scrie: «Iată, Eu trimit pe îngerul Meu, şi va găti cale 
înaintea feţei Mele, şi îndată va intra în templul Său Dom- 
nul». O, Fiule Mieluţule, să-l ridice din durere cei ce l-au în- 
durerat pe el. Amin, amin, amin. 

F acă-se după cuvântul acesta, Tată Savaot! 
Sfârşească-se aşteptarea aceasta, că nu vo- 
iesc să vin să lovesc casa cu prăpăd, nu voiesc să dau peste 

stâlpii casei acesteia ca să cadă tavanul. Iată, ce casă poate 
să-Mi zidească Mie omul ca să pot sta Eu în ea? Unde nu 
încap Eu, acolo nu este casa Mea, ci a omului care a făcut-o. 
Iată cartea pe care am luat-o din dreapta Ta, Tată Savaot, şi 
din ea iau şi dau peste pământ, şi zic: fericit este locul şi omul 
peste care Eu încap cu cuvântul Meu, cu descoperirea cea de 
la Mine, cu planul Meu cel dumnezeiesc, iar altfel nu e planul 
Meu, ci e planul omului care face planuri fără Domnul, iar 
planurile lui nu sunt ca planurile Mele. Facă-se voia Ta şi a 
Mea, Tată, precum în cer aşa şi pe pământ, ca să izbăvim tur- 
ma de vremea cea rea, Tată Savaot. Amin, amin, amin. 

O Fiule, Mieluţul Meu, să Te bucuri de toate 
^ împlinirile cuvântului Tău, acum şi puru- 
rea şi în vecii vecilor, căci Eu aceasta Ţi-am dorit de când 
omul a murit pentru neascultare. Ţi-am dorit răscumpărarea 
facerii, şi iată, ea vine, şi Tu vei fi biruitor şi împărat peste 
făptură şi Părinte al veacului ce va să fie. Eu în Tine, şi Tu în 
Mine, Fiule, Mieluţul Meu. Amin, amin, amin. 

A cum, Tată Savaot, să încununăm sărbătoa- 
rea pecetluirii ieslei cuvântului Meu, pe 
care Eu acum opt ani, în ziua aceasta a douăsprezecea a lunii 
a douăsprezecea, am împlinit-o peste această grădină, când 
am avut aici pe arhiereul care a pus din partea Mea pecetea 
sfinţeniei Mele peste ea şi peste cei unşi de Mine în grădiniţa 
cuvântului Meu. întăresc cu întreită putere pecetea aceasta şi 
cartea care stă sub piatra aceasta de mărturie, şi la porţi, şi 
zic: oricine va cădea pe această piatră, se va sfărâma, iar pe 
cine piatra va cădea, se va face praf. Amin. Eu sunt Cel ce am 
împărăţie aici, şi Eu sunt piatra pe care stă această mărturie. 
Eu sunt Cel ce Mă mărturisesc pe Mine însumi prin ea. Amin, 
amin, amin. 

Dacă voieşte cineva să vină la Mine şi după Mine, 
acela trebuie să aibă numai o cale, calea sfinţeniei, care duce 
la împărăţia cerurilor, iar Eu pe mulţi din ei îi trimit din par- 
tea Mea să vestească în lung şi în lat vestea împărăţiei ceru- 
rilor, care a început în om acum două mii de ani, iar cine a 
crezut s-a botezat şi s-a mântuit de păcat. Cei ce vor să vină 
la Mine, să fie săraci ca să poată veni, şi să nu aibă adunătură 
lumească. Eu la apostolii Mei le-am spus să nu-şi ia nici trai- 
stă, nici toiag când vin pentru Mine. Aşa şi cei ce vin acum, 
să nu-şi ia după ei nici averi, nici tată, nici mamă, nici fii, nici 
fraţi, nici rude să nu-şi ia, nici un fel de toiag să nu-şi ia, căci 
Eu sunt sprijinul celor ce vin după Mine, iar altfel este cădere, 
căci scris este: «Duşmanii omului sunt casnicii lui, care nu-l 
lasă liber ca să vină după Mine». Iată cuvânt greu de pătruns: 
cel ce are traistă şi toiag nu vine după Mine, că are el, nu mai 
vine să-i dau Eu. Eu am ca toiag pentru cei ce vin după Mine 
calea sfinţeniei, calea care-1 aduce pe om la Mine, toiag de 
sprijin pentru cel ce află calea Mea. Amin. 

Acum, fiilor din grădină, Eu vă mărturisesc pe voi îna- 
intea îngerilor şi a sfinţilor şi a oamenilor de pe pământ, căci 
voi sunteţi cei ce aţi rămas cu Mine dintre cei ce au fost che- 
maţi la masa cuvântului Meu din zilele acestea, şi Eu v-am 
rânduit vouă împărăţie precum Mi-a rânduit Mie Tatăl Meu, 
ca să mâncaţi şi să beţi la masa Mea în împărăţia Mea, şi să 
şedeţi lângă Mine pentru judecata făpturii. Amin. 

Binecuvântată să fie sărbătoarea aceasta în cer şi pe pă- 
mânt. Amin. Binecuvântată să fie crucea pe care aţi ridicat-o 
în sus lângă căsuţa din deal pentru semn de sărbătoare a Sfin- 
tei Sfintelor Noului Ierusalim. Săpaţi pe ea ziua ei de serba- 
re, odată cu ziua de serbare a ieslei care poartă în ea piatra pe 
care Eu Mă scriu carte de judecată peste timp. Iar pe voi vă 


rânduiesc mai departe să duceţi povara Mea până voi veni, şi 
apoi ne vom odihni, şi vom fi, şi cu bucurie vom fi. Amin, 
amin, amin. 

29 noiembrie/ 12 decembrie 1999 

Sărbătoarea sfintei Virginia, trâmbiţa Domnului 

Cartea Domnului stă deschisă şi se scrie în ea. Zi de ceaţă peste 
România de la cei ce s-au strâns să tocmească scaunul Domnului 
din cetatea Tărgovişte. 

D eschideţi cartea Mea, fii ai cuvântului Meu, căci 
cu voi Mă ajut să scriu cartea aceasta, cartea 
Mea din zilele acestea. Ea este venirea Mea la cei credincioşi, 
cărora Eu, Domnul, le-am dat darul credinţei sfinte. Amin. 

Stăm cu cartea deschisă şi scriem în ea, că e zi cerească 
peste grădina Mea cu voi. Eu, şi cerul de sfinţi şi de îngeri, şi 
voi, prăznuim sărbătoare cerească pentru trâmbiţa Mea 
Verginica, mlădiţa prin care Eu, Domnul, am trâmbiţat cu- 
vântul Meu peste cei umiliţi, chemându-i la masa Mea. Ve- 
neau şi iar veneau mulţi care se aplecau să asculte cuvântul 
Meu prin glasul trâmbiţei Mele, şi vremea era grea de tot, şi 
Eu n-aveam unde să-Mi plec capul pe nicăieri. Peste tot era 
omul, şi omul era mare, ca şi azi. N-am încăput decât cu cei 
umiliţi, cu cei fără nume pe pământ, cu cei ce Mă doreau când 
Mă auzeau cum grăiam şi cum chemam pe om să vină la 
masa Mea cerească. Veneam tainic, că vremea era grea, şi îi 
învăţam pe toţi cei care se apropiau să nu Mă spună la duş- 
mani, dar duşmanul e duşman şi prindea de veste şi Mă alun- 
ga de peste tot, şi alunga din preajma Mea pe cei ce veneau 
să-Mi asculte chemarea. 

O, fiilor, eram tot un foc în trupul trâmbiţei Mele, dar 
pentru dragostea celor ce Mă căutau, n-o cruţam. I-am ars de 
tot trupuşorul, căci Eu sunt foc mistuitor, după cum este scris 
în Scripturi. Luam mereu apa milei Mele şi turnam peste tru- 
puşorul trâmbiţei Mele ca să-i moi văpaia, căci Eu Mă făceam 
văpaie în ea când grăiam cuvântul Meu în ea. O, fiilor din 
grădină, o, cât am suferit Eu în ea, şi cât a suferit ea în Mine, 
şi suferinţa o întărea. Iubirea ei şi mila ei pentru Mine o fă- 
ceau să stea supusă văpăii care se mistuia în ea când Eu gră- 
iam cuvântul Meu în ea, şi vremea era grea şi apăsa peste 
trâmbiţa Mea, căci peste tot era omul, şi omul se făcea că e 
mare, ca şi azi, căci se teme om de om, şi se cinsteşte om pe 
om pentru câştig murdar, pentru folos nedrept. Venise vremea 
cea scrisă în Scripturi, să vin să-Mi strâng turma risipită, să 
vin să răscumpăr făptura şi s-o înnoiesc, să-l scol din moarte 
şi din păcat pe om, să aduc pe pământ lumină din lumină şi 
să-Mi pregătesc calea venirii Mele de lângă Tatăl cu trupul 
Meu cel înălţat la Tatăl acum două mii de ani. Venise vremea 
iubirii, să-Mi pregătesc mireasă pe pământ din cei mai mici ai 
vremii. Venise vremea să vin să Mă fac cuvânt pe pământ, că 
aşa era scris în Scripturi, şi când am venit, n-am avut unde 
să-Mi plec capul, n-a fost nimeni să Mă vadă şi să Mă urmeze 
ca acum două mii de ani când Mă urmau ucenicii Mei, care 
înţelegeau că Eu sunt de la Dumnezeu venit ca să împlinesc 
Scripturile venirii Mele. Iată, când am venit, n-a fost nimeni 
să Mă vadă şi să-Mi facă locaş de venire, şi Mi-am făcut Eu 
locaş, şi l-am numit trâmbiţă a Mea, căci M-am ascuns în ea, 
şi am ieşit cuvânt din ea, şi am păstorit cu el. Dar oile erau 
robite la stăpân şi cu greu veneau la glasul Păstorului, şi vre- 
mea era grea, şi Eu ardeam în trâmbiţa Mea, ardeam de dorul 
oilor Mele. Le îmbiam cu glas dulce, le ştergeam ranele, le 

vindecam suspinurile, dar ele nu puteau cu Mine, că vremea 
era grea. Eram tot un foc în trupuşorul trâmbiţei Mele, iar cei 
ce auzeau de acest foc veneau greu la căldura lui, şi am proo- 
rocit prin ea vremea cea de azi, ca să vin să dezleg pe cei le- 
gaţi şi să-i scot de sub robia omului şi să merg cuvânt peste 
pământ. Şi am împlinit proorocia, căci cu voi Mă ajut şi scriu 
cartea Mea din zilele acestea, cartea pe care am început-o în 
ziua când am venit şi Mi-am făcut locaş în trâmbiţa Mea 
Verginica, în anul 1955. Cartea aceasta este venirea Mea la 
cei credincioşi, cărora Eu, Domnul, le-am dat şi le dau darul 
credinţei sfinte, ca să- Mi cunoască venirea, ca să-Mi vadă ve- 
nirea, şi să Mi-o vestească în lung şi în lat pentru cei ce se vor 
apleca să creadă, şi să Mă aleagă, şi să rămână pentru chema- 
rea Mea. 

Stăm cu cartea deschisă şi scriem în ea, că e zi cereas- 
că, fiilor. E zi pentru trâmbiţa Mea, ziua când Eu, Domnul, 
am venit şi am luat-o lângă Mine în cer, că vremea era grea. 
Voi aţi rămas în urma ei, şi vremea era grea. Voi aţi luat să 
duceţi mai departe crucea Mea, şi vremea era grea, şi voi eraţi 
micuţi, fiilor mici. Atunci am venit şi am lucrat cu putere şi 
v-am făcut loc pe pământ cu crucea Mea, cu venirea Mea, şi 
am făcut din voi crucea venirii Mele, semnul cel de dinaintea 
arătării slavei Mele venind cu sfinţii şi cu îngerii întru slăvită 
venire, şi v-am înfăşurat în lucrare de taină ca într-un veş- 
mânt, iar Eu, Domnul, M-am făcut cuvânt de deasupra voas- 
tră şi v-am aşezat să-Mi sfârşiţi de scris cartea venirii Mele cu 
judecata pentru fiecare faptă, cartea judecăţii făpturii, cartea 
înnoirii facerii. 

Stăm cu cartea aceasta deschisă şi scriem în ea ziua 
aceasta. Amin, amin, amin. Mă uit peste ziua aceasta. Sunt cu 
Tatăl Savaot în lucrarea Mea din ziua aceasta; sunt cu toată 
slava Mea de sfinţi şi de îngeri. Mă uit peste ziua aceasta. Am 
scris cartea pentru ziua aceasta, şi Mă uit ce va face omul 
către care am scris cartea pe care am întocmit-o pentru ziua 
aceasta. Mă uit să văd dacă Mă primeşte cel la a cărui uşă am 
bătut cu cartea Mea din zilele acestea, căci M-am scris în ea 
cu carte pentru ziua aceasta. O, fiilor prin care Mă port cu 
cartea Mea din loc în loc! Vai celui ce-şi astupă ochii şi ure- 
chile ca să nu vadă şi să nu audă glasul Meu, care grăieşte 
prin cartea aceasta! Vai celui ce-şi depărtează mintea de la cu- 
vântul Meu, care lucrează vestindu-se acolo unde este trimis! 

îmi fac loc cu îngeri ajutători, că vremea este grea, şi 
peste tot e omul care vrea să împărăţească pe scaunul Meu. 
îmi fac loc, şi vremea este grea, şi ziua este cu ceaţă. îmi fac 
loc în casa în care s-au adunat cei mari ca să tocmească pen- 
tru scaunul Meu din cetatea Târgovişte. Iată, omul poate să-şi 
facă loc, iar Eu aştept la uşă, că vremea este grea, şi peste tot 
e omul, făcându-şi loc pe scaunul Meu. Mă uit peste ziua 
aceasta, Mă uit peste cei mari care s-au adunat să tocmească 
scaunul Meu din cetatea Târgovişte. Mă uit şi intru, că-Mi fac 
loc cu îngeri ajutători pe pământ. Amin, amin, amin. 

O, ziua aceasta e cu ceaţă, şi Eu cutremur pe România, 
că durerea Mea e mare când văd cu ce vrea omul să-şi facă 
loc lângă Mine şi pe scaunul Meu. Aş voi să intru cu pacea 
Mea între cei ce s-au adunat pentru scaunul acesta. Eu sunt 
Dumnezeu, şi voiesc bine omului, şi voiesc să-Mi mângâi tur- 
ma, şi să fac din ea turmă sfântă şi s-o am a Mea la venirea 
Mea. Stau cu cartea deschisă şi scriu în ea, că e zi cerească. 
Trâmbiţa Mea Verginica sună în cer şi îşi culege ajutoare şi 
lucrează în ziua aceasta, căci sfinţii sunt ajutorul Meu cu 
darurile pe care le-au purtat pe pământ, cu râvna lor pentru 
Mine. 


O, fiilor, dau să suflu duh de sărbătoare peste voi, dar 
azi e zi de veghe sfântă. Staţi lângă Mine cu veghe, staţi întru 
Mine veghind. Fiţi acelaşi duh, căci Eu Mă uit peste ziua 
aceasta lucrând pentru împlinirea făgăduinţelor Mele. Nu vo- 
iesc să lovesc pe cei ce-Mi stau împotrivă, nu voiesc, că e zi 
de sărbătoare pentru lucrarea Mea. Sfinţii Mei sunt toţi în 
lucru pentru Mine. Staţi şi voi tot aşa. Staţi întru Mine ve- 
ghind, fiilor. Staţi cu cartea deschisă pentru Mine şi pentru 
trâmbiţa Mea şi pentru lucrarea Mea cu voi. Staţi cu mânuţele 
ridicate şi ajutaţi-Mă, că e zi de cutremur peste România şi 
pentru biserica din ea. Eu însă voiesc să biruiesc cu pacea 
Mea, şi îmi pun cerul la lucru şi dau să răzbat cu planul Meu 
ceresc împotriva celor ce fac planuri fără Domnul. 

Eu, Domnul, Mă uit peste cei ce s-au adunat în lucrare 
de biserică pentru ca să facă sau nu voia Mea, iar pe voi vă 
întăresc întru lucrările Mele, căci fiecare îşi face lucrul lui: 
omul pe al lui, şi Eu, Domnul, lucrul Meu. Voi lucra după 
cum va lucra omul şi îl voi lăsa pe om să-şi aleagă ce vrea, şi 
să-şi ia plata după cum lucrează, plată după faptă. 

Vă învăluiesc în lucrare de taină ca într-un veşmânt, şi 
îmi scriu prin voi cartea venirii Mele. Vă port de grijă, că vre- 
mea este grea, şi omul nu ştie să se pună la adăpost, că e ne- 
credincios. Lucrarea Mea cu voi este ca un semn care stâr- 
neşte împotriviri, fiindcă Eu sunt lucrarea aceasta, spre căde- 
rea şi spre ridicarea multora, după cum scrie în Scripturi. Mă 
vestesc cu ea de pe acoperişuri înalte, dar vremea este grea, şi 
omul e orbit de semeţie şi stă cu inima împietrită la glasul 
cuvântului Meu. Am venit cuvântând peste pământ, şi voiesc 
să Mă măresc Eu în om, dar omul este mare şi stă deasupra 
Mea şi vremea este grea, şi zic din nou: vai celui ce-şi astupă 
ochii şi urechile ca să nu vadă şi să nu audă glasul Meu, care 
grăieşte prin cartea aceasta! Vai celui ce-şi depărtează mintea 
de la cuvântul Meu, care grăieşte acolo unde este trimis! 

Fiilor, fiilor, am stat cu cartea deschisă ca să Mă uit 
peste ziua aceasta, şi acum zic: împlini-Mă-voi cu cuvintele 
Mele peste toţi cei care lucrează după voia lor şi nu după voia 
Mea. Amin. Iar voi, fiţi cuminţi sub scutul Meu cel ocrotitor 
până ce voi pune pe toţi vrăjmaşii Mei aşternut sub paşii Mei, 
care merg cuvântând cuvânt împlinitor peste pământ. Amin. 
Duceţi povara Mea până voi veni împlinitor împotriva celor 
ce Mă încurcă să vin biruitor. Eu sunt un Dumnezeu bun, dar 
vremea este rea, şi omul nu Mă lasă să-l ridic de jos. Eu vo- 
iesc să biruiesc cu pacea Mea, dar omul nu Mă lasă. îmi pun 
cerul în lucru, şi omul îmi stă împotrivă. Voi însă duceţi po- 
vara Mea până voi veni, până ne vom odihni de ea, fiilor. 

O, ziua aceasta este zi cu ceaţă, şi Eu cutremur pe Ro- 
mânia, că mare Mi-e durerea când văd pe om că-şi face loc 
lângă Mine cu slava lui deşartă. Voi aduce dureri pentru ne- 
credinţă, căci plata necredinţei vine, şi Eu Mă voi izbăvi de 
aşteptare şi îi voi ridica apoi pe cei care gem şi plâng pentru 
ticăloşiile celor ce iubesc măririle pământeşti împotriva mări- 
rilor cereşti. Oastea Mea cerească se pregăteşte să-Mi împli- 
nească tot cuvântul, că vremea este grea. Curând, curând voi 
fi gata cu împlinirea celui din urmă cuvânt. Curând, curând 
voi cuvânta şi voi împlini, şi mulţi se vor sfărâma pentru ne- 
credinţă, după cum am grăit. 

Fiilor, fiţi mereu atenţi la gura Mea, care grăieşte peste 
voi, că vă voi învăţa mereu, ca să lucraţi după cum Eu vă 
învăţ, că vremea este grea. Fiţi cuminţi sub scutul Meu ocro- 
titor şi aşteptaţi izbăvirea, că ea vine, şi se vede venind, şi Eu 
vin venind. Amin, amin, amin. 


1/14 decembrie 1999 

Sărbătoarea sfântului ierarh Nicolae 

Vine Domnul în cuvânt şi face judecată peste cei netemători de 
Dumnezeu, iar sfinţii II întreabă: „ Doamne, până cănd?“. 

in la voi cu sfinţii, fiilor din grădina Mea. Ei 
sunt Ierusalimul cel de sus, rădăcina bisericii 
Mele, rădăcină care odrăsleşte sfinţi. Amin. Se bucură sfinţii 
că am unde să-Mi plec capul pe pământ. Mi-am făcut loc la 
voi, ca să am unde veni cu sfinţii, dar cine mai este pe pământ 
ca să creadă în Scriptura aceea care prooroceşte şi spune: 
«Iată, vine Domnul cu zecile de mii de sfinţi ai Săi!» ca să 
facă judecată împotriva celor necredincioşi şi să-i mustre 
pentru fărădelegile lor şi pentru înfruntarea pe care ei, nete- 
mători de Dumnezeu, au rostit-o împotriva lui Dumnezeu 
prin cuvinte trufaşe, căci sunt purtaţi de pofte şi sunt făţarnici, 
dând cinste lui Dumnezeu pentru câştigul lor trufaş, oameni 
fireşti, care nu au Duhul Meu. Eu însă vin cu sfinţii şi îmi lu- 
crez lucrarea venirii Mele şi împlinesc Scripturile venirii 
Mele cu sfinţii. Amin, amin, amin. 

Vin să vă zidesc mereu şi să vă îndemn mereu să vă zi- 
diţi pe voi înşivă în credinţa voastră, rugându-vă Mie mereu 
în Duhul Sfânt şi păzindu-vă în dragostea de Dumnezeu, aş- 
teptând mila Mea şi viaţa cea veşnică, fiilor. Vin să lucrez cu 
voi, că Mi-e milă de om şi voiesc să-l smulg din foc, dar omul 
nu Mă lasă şi n-are cine-1 trezi pe om la trezie şi la credinţă şi 
la aşteptarea Mea. 

«Vine Domnul!», aşa zice Scriptura, dar cei ce-şi zic bi- 
serică a Mea, numai de venirea Mea nu le arde lor, numai de 
Mine nu le arde inima din ei. S-au aşezat mai mari peste tur- 
ma Mea oameni trufaşi, care nu au Duhul, şi cei mulţi se plea- 
că lor, şi nimeni nu se mai scoală ca să stea înaintea Mea la 
venirea Mea. «Vine Domnul!», aşa zice Scriptura venirii 
Mele, şi Eu vin, şi Mă vestesc că vin, ca să Mă spăl de sân- 
gele celor netemători de Dumnezeu, care nu Mă aşteaptă să 
vin, căci scris este: «Vine Domnul întru zeci de mii de sfinţi ai 
Săi ca să facă judecată împotriva tuturor şi să mustre pe toţi 
necredincioşii de toate faptele păgănătăţii lor întru care au 
făcut fărădelege, şi de toate cuvintele de înfruntare pe care 
ei, păcătoşi şi netemători de Dumnezeu, le-au rostit împo- 
triva Lui». 

Acum, copilaşi din grădina Mea, să lucrăm sărbătoare 
de cuvânt, căci cuvântul Meu s-a făcut sărbătoare cerească 
peste voi, sărbătoare pentru sfinţi în cer şi pe pământ. Cuvân- 
tul Meu cel de peste voi este cuvânt nou, este zidit acum, şi 
se bucură sfinţii de venirea Mea la voi, şi ascultă cuvântul 
Meu cel de peste voi, şi aşteptarea lor a ajuns la sfârşitul ei. 
Sfinţii Mei au trudit pe pământ pentru Ierusalimul cel de sus, 
şi Eu cobor cu ei din cer în lucrare de nou Ierusalim pe pă- 
mânt, căci aceasta este plata sfinţilor Mei, care M-au întrebat 
mereu: «Doamne, până când?». Iată, până acum, le răspund. 
Iată, noi le fac pe toate, aşa le răspund. Dar omul este împie- 
trit, şi Eu lucrez greu, şi voi lucraţi greu, sfinţi ai Mei, căci 
omul nu vă mai cheamă ca să lucraţi prin viaţa omului sfânt, 
prin credinţa omului credincios, dar Eu rostesc cuvânt nou şi 
zic: iată, noi le fac pe toate, căci aşa este scris în Scripturi des- 
pre Domnul, Care şade pe tron şi grăieşte lucrarea Noului 
Ierusalim, zicând: «Iată, noi le fac pe toate». Amin. 

înnoiţi-vă mereu în dragostea Duhului Sfânt, copii ai 
cuvântului Meu, căci Eu grăbesc înnoirea facerii, şi cu voi 
Mă ajut, fiindcă n-am găsit credinţă pe pământ acum, la veni- 
rea Mea. Am pus însă credinţă în voi, şi am pecetluit-o ca să 


pot veni prin credinţa voastră, ca să Mă primiţi când vin la 
voi, căci vin pentru toată făptura când vin la voi, şi sunt «pia- 
tră de încercare şi stâncă de poticnire pentru cei mulţi, şi sunt 
spre ridicarea şi spre căderea multora», după cum este scris 
despre Mine în Scripturi. Fiţi cu inima mare pentru venirea 
Mea, căci voiesc să ardă în voi râvna Mea, voiesc să ard Eu 
în voi cu râvna venirii Mele, căci Eu vă ocrotesc rostind cu 
cuvântul ocrotire peste voi. Poruncesc puterilor cereşti să vă 
ocrotească, iar voi ocrotiţi-Mi calea ca să pot veni venind. 
Întăriţi-Mi venirea, că pentru aceasta v-am tocmit. Curând, 
curând voi, cei slabi şi fără nume, veţi fi cununa Mea în mâna 
Mea, şi Mă voi arăta cu voi lângă Mine înaintea celor ce nu 
cred acum că lucrarea Mea cu voi este venirea Mea, este car- 
tea venirii Mele, cartea prin care judec făptura. Curând, cu- 
rând «se vor bate în piept toate seminţiile pământului şi vor 
vedea pe Fiul Omului viind pe norii cerului cu putere şi cu 
slavă multă de sfinţi şi de îngeri», precum este scris în Scrip- 
turile venirii Mele. Şi iată, Eu trimit pe îngerii Mei cu glas 
răsunător de trâmbiţă, ca să se audă de la marginile cerurilor 
până la celelalte margini vestea venirii Fiului lui Dumnezeu 
cu sfinţii. Amin. Cerul şi pământul vor trece, şi cuvintele 
Scripturilor Mele se împlinesc, şi voi veni ca în vremea lui 
Noe, precum am zis Eu prin Scripturi, şi nu va înţelege ni- 
meni până ce Eu voi veni. Iată, strig ca în vremea lui Noe, şi 
oamenii îşi văd de ale lor, şi de ale Mele nu se mai îngrijeşte 
nimeni până ce voi veni. Voi însă staţi în lucrarea venirii 
Mele, şi zidiţi-vă mereu pe voi înşivă în credinţa voastră sfân- 
tă pentru venirea Mea, şi vestiţi-Mi venirea, vestiţi în lung şi 
în lat că vine Domnul venind şi Se vesteşte prin îngeri. 

Voiesc, fiilor din grădină, să-l mângâi pe cel ce M-a 
vestit cu piatra de la voi în mijlocul bisericii. Am pe creştetul 
lui ungere mare, ungere nouă, rostită prin lucrarea cuvântului 
Meu de azi, lucrare nouă, căci aşa am zis prin Scripturi: «Noi 
le fac pe toate». El, ca un înger trimis de Mine, M-a vestit că 
vin, iar Eu Mi-am făcut lucrarea Mea, şi am ieşit cu voi, şi 
sunt «piatră de încercare şi stâncă de poticnire pentru mulţi», 
precum este scris în Scripturi despre Mine. El a fost apoi 
defăimat de toţi cei din biserică, şi aşa este şi azi, dar Eu l-am 
pregătit pe el pentru slava Mea, şi îl voi aduce lângă lucrarea 
Mea curând, curând. El de mila Mea şi de iubirea multora a 
stat şi a răbdat, doar, doar vor veni spre credinţă cei mulţi, dar 
n-au venit, şi îşi văd de ale lor, şi numai de împlinirea Scrip- 
turilor Mele nu le arde lor. Curând, curând voi trimite pe în- 
gerul Meu şi îl va ridica pe el pentru slava Mea cu el, şi îmi 
va ridica el turmă sfântă, şi toţi cei curaţi cu inima se vor da 
de partea Mea, dar Eu sunt Cel ce voi cerceta, căci scris este: 
«Nimic pângărit şi nimeni care este dedat cu spurcăciunea şi 
cu minciuna nu va fi în turma Mea, ci numai cei scrişi în car- 
tea Mea, Cartea Vieţii Mielului». 

Voi zgudui din temelii casa care poartă pe ea scris 
numele Meu, şi voi întreba pe toţi străjerii ei de rodul lor cel 
pentru Mine, căci ei s-au păstorit pe ei înşişi şi au stat cu cru- 
zime şi cu slavă omenească peste mulţimile cele flămânde de 
viaţă şi de mângâiere. Dar iată, Eu sunt Păstorul Cel ce poartă 
de grijă pentru viaţa oilor, şi le păşunez cu cuvântul vieţii, cu 
cuvântul învierii, iar păstorii care au intrat sub acoperământul 
casei Mele îmi închid uşa şi îmi iau casa, dar şi Eu le voi lua 
turma, că e turma Mea, şi le voi cere socoteală de viaţa oilor 
Mele. Amin. 

«Vine Domnul!», aşa scrie în Scripturile venirii 
Mele, dar toţi Mi-au înfundat calea ca să nu vin. Voi însă 
neteziţi-Mi calea venirii, fii ai cuvântului Meu, că Eu în toată 

vremea Mi-am lucrat lucrarea Mea cu cei neluaţi în seamă, şi 
am făcut de ocară pe cei tari prin cei slabi în care Eu încă- 
peam prin umilinţa lor. Un picuţ, şi cei tari vor fi ruşinaţi de 
venirea Mea peste ei, căci voi veni să le cer rodul lucrului lor, 
le voi cere răspuns pentru casa Mea şi îmi voi face loc, căci 
sunt Cel Atotputernic. 

Iată, în cetatea Târgovişte şi-a făcut loc păstor viclean, 
bătându-se pentru scaunul acesta, dar Eu, Domnul, am zis că 
al Meu este scaunul acesta, şi nimeni n-a crezut ce am spus. 
Eu însă sunt credincios cuvintelor Mele şi le împlinesc, şi zic: 
al Meu este scaunul acesta! Amin, amin, amin. 

Voi, fiilor, staţi sub lumina cuvântului Meu, căci Eu vă 
sunt Păstor, iar dacă acest păstor viclean dă să caute spre voi 
cu vicleşug, să-i spuneţi că Eu, Domnul, nu-1 primesc pe el, 
că Eu, Domnul, nu-1 cunosc pe el, că lucrează nelegiuire, căci 
în Scripturi aşa scrie: «Depărtaţi- vă de la Mine, voi, cei ce lu- 
craţi fărădelegea, că nu vă cunosc pe voi!». Acest păstor este 
fur, şi iubeşte mărirea deşartă, şi pe Mine Mă micşorează, şi 
stă cu cruzime pe scaun de biserică. Voi însă staţi sub scutul 
Meu până voi mătura şi voi scutura în casa Mea, ca să-Mi fac 
loc cu slava Mea, căci casa Mea este turma de oi, nu zidul de 
piatră în care se ascunde omul care se vrea mare în numele 
Meu peste mulţimi. Casa Mea este a Mea, nu a omului, iar 
păstorii cei vicleni îşi caută mărirea lor, nu pe a Mea, căci Eu 
Mă măresc în om atunci când omul trăieşte în voile Mele îm- 
plinind sfinţenia Mea în el prin umilinţa duhului şi prin răs- 
tignirea trupului pentru Mine. 

Voi, fiilor din grădină, lucraţi după cum Eu vă învăţ, că 
vremea este grea. Şi voi lucra să-l mângâi şi pe cel ce M-a 
vestit peste biserică cu piatra aceasta în mijlocul bisericii, 
darul Meu peste cei credincioşi şi umiliţi şi dornici de Duhul 
Sfânt, Care suflă pentru învierea făpturii. îl voi mângâia cu- 
rând, curând, fiilor. îi voi da putere să se ridice şi să sune 
peste oi cu glas răsunător de trâmbiţă, şi să se adune cei buni 
şi să se facă sfinţi şi să fie oile Mele. Şi mulţi din cei ce dorm 
vor învia şi se vor ridica pentru slava venirii Mele, căci pă- 
mântul se va face nou şi va purta pe el turmă sfântă, turma 
Mea, oile Mele păşunând cuvântul Meu în lucrare de veac 
nou, viaţă de nou Ierusalim pe pământ sfânt, căci am zis: al 
Meu este scaunul din cetatea aceasta şi stau pe el şi cuvintez 
şi păstoresc cu cuvântul. Amin. 

Mă voi face cuvânt cu putere peste voi, şi îl voi împărţi 
în lung şi în lat, şi Mă voi arăta biruitor peste mulţi, căci voi 
grăi, şi mulţi vor pricepe locaşul Meu de la voi şi salvarea 
pentru cei ce vor crede că vin. Şi voi face cu cuvântul jude- 
cată împotriva tuturor, ca să mustru pe toţi necredincioşii de 
toate faptele păgânătăţii lor întru care au făcut fărădelege, şi 
de toate cuvintele de înfumurare pe care ei le-au rostit împo- 
triva Mea, împotriva cuvântului Meu, care este peste voi, 
chemând omul de la moarte la viaţă. 

Sfinţii Mei vin cu Mine în coborârea Mea la voi. Ei 
sunt Ierusalimul cel de sus, rădăcina bisericii Mele, rădăcină 
care odrăsleşte sfinţi pe pământ, rod a cărui rădăcină este în 
cer. Amin. Mi-am făcut locaş la voi, ca să am unde veni cu 
sfinţii, dar cine mai crede pe pământ în Scriptura care spune 
că Eu, Domnul, vin cu sfinţii? Ierarhul Nicolae, sfântul ceru- 
lui Meu, aduce vouă urare arhierească, binecuvântându-vă 
pentru lucrarea Mea cu voi şi sărbătorind cu voi sărbătoare 
arhierească peste grădina Mea cu voi. El se roagă Mie pentru 
voi, cei micuţi, că voi duceţi povara Mea în vreme grea, vre- 
mea necredinţei dinaintea venirii Mele cu sfinţii. Toţi sfinţii 
stau înaintea Mea rugându-Mă pentru voi şi pentru cer nou şi 


pământ nou, Ierusalimul cel de sus întru lucrare de nou Ieru- 
salim pe pământ, după Scriptura care zice: «Noi le fac pe 
toate». Amin. 

Iar voi, copii ai venirii Mele, zidiţi-vă pe voi înşivă 
întru credinţa voastră sfântă, cea pentru vremea Mea, rugân- 
du-vă Mie în Duhul Sfânt şi păzindu-vă în dragostea Mea, aş- 
teptând mila Mea spre viaţa cea veşnică, căci Eu cu bucurie 
mare v-am aşezat neprihăniţi înaintea Mea, spre lauda venirii 
Mele. Amin, amin, amin. 

6/19 decembrie 1999 

Sărbătoarea sfântului ierarh Spiridon 

Pilda ciocănitoarei. Bate Domnul la uşi cu cuvântul Său. Sfinţii 
stau pe scaune de judecată. Cei ce se fac preoţi nu sunt ca sfântul 
Spiridon. Cuvântul Domnului este judecătorul lumii. 

E u sunt Cel ce este, Cel ce era şi Cel ce vine, Atot- 
ţiitorul. Amin, amin, amin. Mă vestesc la porţi. 
Mă vestesc venind şi intru cuvânt pe porţi. Amin. 

Eu sunt, fiilor. Eu trag cu cei mici, cu cei săraci şi săr- 
mani în ochii lumii, că Mie nu-Mi trebuie om mare ca să vin. 
Eu vin pentru cei ce iau aminte la venirea Mea. Amin. Nu vin 
singur când vin. Vin cu sfinţii Mei, vin cu cei ce M-au purtat 
pe pământ ca şi voi, făcându-şi loc lângă Mine în cer cu fapta 
cuvântului Meu în ei. Ei au fost mari la cuvânt şi la faptă, că 
am făcut din ei ajutorul Meu pe pământ împotriva celor se- 
meţi şi nepăsători şi necredincioşi. Aşa fac şi cu voi, cei ce 
sunteţi astăzi ai Mei pe pământ. V-am făcut faptă din cuvântul 
Meu şi stau cu ea în faţa celor semeţi cu duhul lor şi le ruşinez 
statura. Grăiesc la voi şi strig peste ei şi le spun: Eu sunt Cel 
ce este, Cel ce era şi Cel ce vine, Atotţiitorul. 

Toate cuvintele Mele sunt bătăile Mele la uşi, dar uşile 
sunt ale oamenilor, şi ei nu-Mi deschid ca să-i curăţ de boală 
şi de primejdii, căci mărirea de sine şi nepăsarea de Dumne- 
zeu sunt boală grea peste om, şi omul a prins coajă groasă 
peste mintea lui, de nu mai ştie unde merge şi unde ajunge 
apoi, dar Eu bat şi iar bat ca să Mi se deschidă, şi fac cum face 
pasărea care curăţă pomul de bolile lui. Ea bate cu ciocul în 
coaja copacului, în buba copacului, bate şi zice: „Cioc, cioc, 
cioc!“, şi iar „Cioc!“, şi îi face bine copacului, şi îi sparge 
coaja, şi scoate de sub ea omizile şi cariile şi pe toţi duşmanii 
care s-au ascuns în pom ca să sugă din viaţa lui. Bate pasărea 
cu ciocul în coaja pomului, bate şi zice: „ Cioc, cioc, cioc!“; 
bate şi lucrează curăţind pomul de duşmani. Aşa şi Eu, bat şi 
iar bat ca să Mi se deschidă, şi am făcut din voi faptă din cu- 
vântul Meu, şi stau cu ea în faţa celor semeţi în duhul lor. 

Stau între voi mereu cuvânt, fiilor, ca să vă feresc de 
amăgirile de pe pământ, căci tot omul de pe pământ zice că 
este, şi că este mare, deşi nu este nimic, şi se amăgeşte pe sine 
însuşi. O, nu vă amăgiţi, le zic tuturor, căci Scriptura grăieşte 
aşa: «Dumnezeu nu Se lasă păcălit. Ceea ce va semăna omul, 
aceea va şi secera. Cel ce seamănă în carnea sa, din carnea 
sa va secera putreziciune, iar cel ce seamănă în Duhul, din 
Duhul secera-va viaţă veşnică». Amin. Stau între voi cuvânt, 
fiilor, ca să audă cei semeţi grăirea Mea cu voi şi să se ruşi- 
neze de faptele lor cele lucrate fără Dumnezeu. în numele Ta- 
tălui şi al Fiului şi al Sfântului Duh, vă aşez pe voi înaintea 
celor semeţi în duhul lor şi le spun că Eu întru voi binevoiesc 
şi vă pregătesc pentru Mine până la venirea Mea, făcând din 
voi cale a venirii Mele, drum pentru Dumnezeu între cer şi 
pământ. Prin voi le binevestesc tuturor venirea Mea, tuturor 
celor ce-şi dau semn unul altuia mirându-se şi întrebându-se 

de voi. Dar ei vor da seamă înaintea Celui ce vine gata să ju- 
dece viii şi morţii, căci zice Scriptura: «Spre aceasta s-a bi- 
nevestit şi morţilor, ca să fie judecaţi la fel cu oamenii care 
sunt în trup, dar să aibă după Dumnezeu viaţă cu duhul». 

O, fiilor, e vremea să înceapă judecata, şi iată, începe 
cu casa Mea, cu cei ce stau în numele Meu peste mulţimi, cu 
cei ce nu ascultă de Evanghelia Mea cea de atunci şi cea de 
azi. Scris este: «Dacă au primit cuvântul Meu, şi pe al vostru 
îl vor primi». Dar cine nu primeşte cuvântul Meu de azi, nici 
pe cel de atunci pe care l-am rostit nu l-au primit şi nu l-au 
pus peste ei. O, dacă dreptul abia se mântuieşte, ce va fi cu 
cel necredincios şi păcătos? Evanghelia Mea este nelucrată de 
cei ce stau cu ea în mână peste mulţimi, şi nu mai ştie omul 
unde este Dumnezeu. Dar Eu nu Mă las defăimat, şi cuvintez 
cuvânt din cer peste tot omul, şi voiesc să-l scap pe om de 
amăgire, căci duhul lumii s-a făcut stăpân peste tot şi s-a făcut 
coajă groasă peste mintea şi peste vederea omului, şi omul nu 
mai vrea să se facă mic, copil la minte şi la inimă, să se cureţe 
de mărirea deşartă şi să vină la viaţă. 

Duhul lumii este vrăjmăşie între Mine şi om, şi Eu vin 
şi ciocăn la uşa omului ca să-i spun de Mine, şi să-i spun apoi 
că vin iarăşi de la Tatăl ca să judec pe vii şi pe morţi, şi fiecare 
îşi va purta sarcina sa. 

«Vine Domnul!», aşa zice Scriptura; vine cu sfinţii ca 
să facă judecată peste necredincioşi, căci sfinţii au fost cei 
credincioşi, şi au plată de la Mine, scaune de judecată lângă 
Mine, ca să judec cu ei pe cei ce n-au crezut şi nu cred. Cei 
ce cred sunt cei ce se răstignesc faţă de lume, şi lumea este 
răstignită faţă de ei, dar aşa minuni nu se mai săvârşesc de ni- 
meni, şi iată, Eu vin, şi nimeni nu mai stă înaintea Mea curat 
de lume, răstignit faţă de lume. Am grăit la voi şi am zis că 
lumea este judecată prin răstignirea Mea pe cruce. Tot omul 
care nu s-a răstignit pe sine pentru Mine după ce Eu M-am 
aşezat pe cruce pentru viaţa omului, tot omul care n-a murit 
şi n-a înviat prin Mine, a fost judecat prin răstignirea Mea pe 
cruce, acum două mii de ani. Cel ce-şi urăşte viaţa sa, acela o 
va câştiga, căci cine şi-o iubeşte, îşi face voia sa, şi pierde 
viaţa, că e mare lucru să ştie omul taina vieţii, ca să caute în 
ea şi să nu piară omul. Dar Eu v-am tras pe voi lângă Mine, 
ca să vă povăţuiesc din cer întru taina vieţii. Fiţi, dar, cu min- 
tea întreagă, fiilor, şi «privegheaţi în rugăciuni, căci sfârşitul 
tuturor s-a apropiat», după cum grăieşte Scriptura. Stăruiţi în 
dragostea Mea dintre voi, stăruiţi cu stăruinţă, că ea vă arată 
pe voi înaintea îngerilor că sunteţi pe placul Meu. Oamenii nu 
iubesc placul Meu şi nu se uită prea mult la cei ce trăiesc după 
voia Mea, dar îngerii se bucură, fiilor, şi se strâng lucrând pe 
lângă cei ce stăruiesc în dragostea Mea dintre ei, căci această 
dragoste rabdă spre iubire şi se jertfeşte pentru fraţi. Eu aşa 
am spus prin Scripturi: «Aceasta este porunca Mea: să vă iu- 
biţi unul pe altul precum v-am iubit Eu, căci mai mare dra- 
goste decât aceasta nimeni nu are, ca viaţa lui să şi-o pună 
pentru prietenii săi». Dar duhul lumii este vrăjmăşie între om 
şi Dumnezeu, şi Eu ciocăn la uşa omului şi lucrez cuvânt 
dătător de viaţă peste om, lucrez de pe scaunul slavei Mele, 
căci scaunul Meu este din duh şi din cuvânt lucrat, nu din pia- 
tră, nu din lemn, nu din oameni, nu din ziduri. De aceea am 
zis: al Meu este scaunul din cetatea aceasta, şi stau pe el şi 
cuvintez din cer cuvântul vieţii veşnice. Amin. Viaţa cea veş- 
nică este să împlinească omul poruncile Mele şi să fie sfânt, 
căci scaunul Meu este omul sfânt, omul în care Eu Mă văd 
stăpânind peste el, aşa cum am lucrat Eu în ierarhul Meu Spi- 
ridon, făcându-Mi în el scaun şi lucrând de pe el peste mulţi 
prin semne şi minuni doveditoare în cuvânt şi în faptă. 


Păstorii turmei Mele sunt aceia care cercetează turma 
cu voie bună, nu cu silnicie: «Cu voie bună, după Dumnezeu, 
nu pentru câştig urât, ci cu osârdie, nu ca stăpâni ai turmei, 
ci pildă făcăndu-se turmei», după cum învaţă Scriptura. 
Aceasta înseamnă lucrare de preot al lui Flristos, iar altfel nu 
se poate cu Mine, dar iată, mulţi se duc să ia această slujbă, 
mulţi se bucură că o au, dar e taină mare această slujire, şi 
preotul n-o pătrunde cu viaţa sa, şi nu-Mi este Mie scaun 
preotul aşa cum Mi-a fost ierarhul Meu Spiridon, cel serbat în 
cer şi pe pământ în ziua aceasta. El era cu cei sărmani. El 
fugea de semeţia cea din om. El sărăcea pe bogaţi şi hrănea 
cu adunătura bogaţilor pe cei sărmani, căci aşa este scaunul 
Meu în omul care Mă slujeşte pe Mine pentru om. El trăgea 
cu cei de jos şi era mare în cuvânt şi în faptă, arătând că avu- 
ţia este şarpe care muşcă, şi se duce apoi. El prin puterea Mea 
din el a făcut din şaipe aur, ca să ajute pe cei săraci, iar apoi 
a arătat deşertăciunea aurului făcându-1 din nou şarpe. 

O, viaţa unui preot este taină înfricoşătoare pentru în- 
geri şi pentru diavoli, căci preotul trebuie să fie sfânt în toată 
vremea lui de preot, şi mare în cuvânt şi în faptă, iar fapta lui 
trebuie să împlinească poruncile Mele, poruncile vieţii veş- 
nice. Cel ce este preot şi nu lucrează aşa, acela se face învă- 
ţător spre osânda lui, căci scris este în Scripturi: «învăţătorii 
mai multă osândă vor lua». Acum însă se fac mulţi învăţători 
şi se aşează peste oameni şi nu se fac pildă oamenilor, dar 
câştig caută. Mă doare cu durere mare, şi voi începe cu jude- 
cata de la învăţătorii turmei Mele, căci scris este: «Vremea 
este să înceapă judecata de la casa lui Dumnezeu». Amin. 

Iar voi, cei ce puneţi cuvântul Meu peste voi, nu vă 
întristaţi că sunteţi ocărâţi pentru numele Meu, ci bucuraţi-vă, 
căci duhul măririi şi al lui Dumnezeu se odihneşte asupra 
voastră. Creştinii să nu se ruşineze dacă suferă pentru acest 
nume, ci să preamărească pe Dumnezeu pentru numele aces- 
ta. Aşa este scris în Scripturi: «Cel ce nu suferă pentru că e 
creştin, acela este lume, chiar dacă îşi zice creştin». 

Eu dacă n-am scaun în creştin, dacă nu lucrez din el 
peste om, acela este altceva decât creştin, căci duhul lumii 
este vrăjmăşie între om şi Dumnezeu, şi Eu ciocăn la uşa 
omului şi lucrez de pe scaunul slavei Mele, şi scaunul Meu 
este din duh şi din cuvânt lucrat. Cei ce stau pe scaun de bise- 
rică peste mulţimi şi îşi fac voia lor şi nu pe a Mea înaintea 
oamenilor, cei ce-şi caută mărirea lor pe scaun de biserică, 
aceia nu sunt de la Mine, şi sunt de la oameni. Duhul Sfânt 
lucrează altă lucrare, nu lucrarea omului. El nu face placul 
omului care nu merită să stea lângă Mine, iar Eu am zis: al 
Meu este scaunul din această cetate, Târgovişte, şi stau pe el 
şi cuvintez bătând la uşa inimii omului, ca să-l chem de la 
moarte la viaţă, căci din nou grăiesc şi spun: duhul lumii este 
vrăjmaş între Mine şi omul care iubeşte duhul acesta. Apos- 
tolul a grăit peste biserică şi a zis: «Nu vă faceţi, fraţilor, în- 
văţători, nu vă faceţi mulţi, căci noi, învăţătorii, mai multă 
osândă vom lua». Dar cine aude această Scriptură ca să fie în- 
văţător sfânt cu viaţa şi să nu fie osândit de înseşi cuvintele 
vieţii? Am grăit şi Eu prin Scripturi şi am zis: «După faptele 
lor să nu faceţi, căci ei zic, şi nu fac şi ei ce zic». 

Iată, stau pe scaunul măririi şi judec pe cei ce se mint 
pe ei înşişi mereu învăţând pe alţii, dar nu şi pe ei. Scaunul 
Meu este duh şi cuvânt şi faptă. Amin. Stau între voi mereu 
cuvânt, stau Evanghelie între voi, fiilor puşi de Mine deopar- 
te pentru slava Mea. Stau cu voi cuvânt, ca să vă feresc de 
amăgirile de pe pământ. «Celui ce i se pare că este ceva, deşi 
nu este nimic, se amăgeşte pe sine însuşi», aşa grăieşte Scrip- 

tura. Şi mai zice aşa: «Cel ce seamănă în carnea sa, din car- 
nea sa va secera putreziciune, iar cel ce seamănă în Duhul, 
din Duhul secera-va viaţă veşnică, şi ceea ce va semăna 
omul, aceea va şi secera». Amin. Daţi din calea Mea cu voi 
pe fariseii care vin să vă ispitească pentru calea Mea cu voi, 
căci fariseii sunt plămădiţi din aluatul făţărniciei, şi tot aşa şi 
lucrează. Vouă vă este dat de la Mine să ascultaţi de Mine şi 
nu de oameni. Aşa să le spuneţi celor ce vă întreabă pe voi de 
lucrul Meu cu voi, căci aşa le-au spus fariseilor ucenicii Mei, 
cărora li se cerea să nu mai grăiască cuvântul lui Dumnezeu 
în numele Meu. Le-au spus aşa: «Se cuvine să ascultăm mai 
mult de Dumnezeu decât de oameni». Mărturisiţi despre veni- 
rea Mea tuturor, căci scris este: «Oricine va mărturisi pentru 
Mine înaintea oamenilor, şi Eu voi mărturisi pentru el înain- 
tea îngerilor lui Dumnezeu». Mărturisiţi calea Mea cu voi, 
căci cei drepţi umblă pe ea, iar cei nelegiuiţi se poticnesc şi 
cad, după cum Eu am grăit prin profeţi. Amin. 

Am coborât la voi cu duh de sărbătoare, fiilor. Cu sfin- 
ţii M-am coborât la voi, căci ei au fost şi sunt sărbătoarea 
Mea pe pământ şi în cer. Sfinţii sunt odihna Mea, căci Eu 
domnesc în ei. Nu vin singur când vin la voi; vin cu ei, că 
aceasta este plata lor: unde sunt Eu, să fie şi ei. Eu trag cu cei 
mici în ochii lumii, că Mie nu-Mi trebuie om mare ca să vin. 
Stau mereu cuvânt între voi, că duhul amăgirii e domn mare 
peste oameni, iar Duhul Meu Cel Sfânt suspină pentru om. O, 
să nu vi se aplece de venirea Mea la voi, că nu găsesc pe ni- 
căieri cale pentru venirea Mea. Mâinile voastre să nu slăbeas- 
că; duhul vostru să fie treaz, şi lucraţi-Mă în voi, ca să-Mi fiţi 
Mie scaun de domnie peste cetatea Mea de scaun în care-Mi 
am Eu ieslea de la voi, fiilor. 

Bat la porţile închise de păcate. Bat cu cuvântul Meu, 
care vine la voi şi bate la uşa inimii omului. Ciocăn la uşi, cum 
bate pasărea cu ciocul în coaja pomului, în buba pomului. 
Mărirea de sine e bubă grea, e coajă groasă peste mintea omu- 
lui, iar Eu bat şi iar bat, ca pasărea care zice: „ Cioc, cioc, 
cioc!“, şi iar „Cioc!“, să-i facă bine pomului, să-l cureţe de 
duşmanii care sug din viaţa lui. Bat, şi iar bat la uşa celor se- 
meţi, că vine judecata făpturii, şi vine cerul cel nou şi pămân- 
tul cel nou pentru cei ce au păzit calea vieţii. Se scutură cerul 
şi pământul de venirea Mea la voi, căci cuvântul Meu de azi 
este judecătorul lumii. Fiţi străjeri cu frică, şi anunţaţi în lung 
şi în lat că vine sabia Mea peste pământ, ca să iasă din el pă- 
mânt nou şi cer nou pentru sfinţi. Cel ce nu ia aminte la cuvân- 
tul adevărului, acela este fiul minciunii, care are de tată pe dia- 
volul. Şi dacă aceasta nu este venirea Mea, atunci unde este 
ea? Aceasta este întrebarea Mea pentru cei ce nu vor să audă 
glasul Evangheliei Mele din zilele acestea. îmi fac cunoscută 
prin biserică taina venirii Mele, precum scrie în Scripturi. O, 
şi cât s-ar bucura cei ce dorm în scaunele lor, ca voi să nu fiţi 
biserica Mea cea vie, biserică nebiruită de puterile iadului, ca- 
re stăpânesc pe pământ prin omul minciunii veacului acesta! 
Dar voi, întăriţi între voi lucrarea bisericii Mele, iar Eu stau cu 
biruinţa Mea peste voi, ca să fiţi biruitori în numele Meu peste 
toţi cei la care Eu vă trimit, căci am trimis prin voi, în lung şi 
în lat, cuvântul Evangheliei Mele de azi, vestea venirii Mele 
cu sfinţii pentru judecata făpturii. Amin. Stau între voi cuvânt, 
şi să se audă în lung şi în lat cuvântul Meu de strigare, care 
cheamă omul de la moarte la viaţă, de la păcat la sfinţenie, ca 
să nu vin pe neştire când vin. Vin venind, şi Eu nu vin pe 
neştire când vin, şi Mă vestesc venind, şi vin, că e vremea să 
înceapă judecata de la casa lui Dumnezeu, şi toţi învăţătorii 
vor păli de ruşine pentru lucrul lor. Vin venind, iar voi lăr- 


giţi-Mi calea venirii Mele, fiilor, că e scris să vin. Amin. Măr- 
turisiţi peste tot pământul venirea Mea, că am făcut din voi 
calea venirii Mele până la venirea Mea. 

Eu sunt Cel ce este, Cel ce era şi Cel ce vine, Atotţii- 
torul, iar Eu voi mărturisi pentru voi înaintea îngerilor Mei, 
căci aceasta este plata celor ce mărturisesc pentru Mine îna- 
intea oamenilor. Eu vin venind, fiilor. Fiţi treji şi staţi întru 
venirea Mea, că vremea e să vin şi să-Mi curăţ calea şi să vin. 
Amin, amin, amin. 

12/25 decembrie 1999 
Duminica sfinţilor strămoşi 

Domnul merge cu fiii cuvântului spre mărturie, în ziua înscăunării 
arhiereului Nifon pe scaunul Tărgoviştei, şi lasă cuvânt peste tur- 
ma vopsită, adunată în ziua aceasta. Scaunul omului este de ceară 
şi se topeşte, iar scaunul Domnului este din cuvânt, şi dăinuieşte. 

e culaţi-vă întru întâmpinarea Mea, fiilor din gră- 
dină. Merg cu voi spre mărturie pentru ziua 
aceasta. Voi sunteţi martorii Mei, şi sunteţi de preţ în ochii 
Mei. Amin. îmi scriu cu voi cartea din vremea aceasta. Scriu 
în ea ziua aceasta de mărturie împotriva graiului cel mândru 
din inima celor ce se adună azi să aşeze pe scaunul cetăţii 
Mele de scaun om după inima lor. Merg cu voi, ca să Mă 
înfrunt cu semeţia privirilor lor şi a cuvintelor lor semeţe. Ei 
zic: «Prin puterea mâinilor noastre am făcut aceasta, şi prin 
înţelepciunea noastră, căci suntem dibaci. Pentru aceasta 
Eu, Domnul, voi trimite semn peste oştirea lor voinică, şi sub 
toată mărirea lor se va aprinde foc, ca un pârjol, şi lumina 
voastră se va face foc, iar Eu, Domnul, flacără care va arde 
şi va topi spinii şi tufele de mărăcini. Şi pădurea se va îm- 
puţina, iar copacii din ea vor fi uşor număraţi de cel mai mic 
dintre oameni», precum scrie în profeţi, căci Eu, Domnul, lu- 
crez după cuvântul cel rostit din timp. Mergem, fiilor, semn 
de mărturie pentru cele ce se petrec în ziua aceasta în mijlocul 
cetăţii Mele de scaun. Această cetate este locul unde Eu, 
Domnul, Mă judec cu toţi cei ce se scoală împotriva cuvântu- 
lui Meu, împotriva lucrării Mele de nou Ierusalim peste pă- 
mânt. Amin. Mergem semn de mărturie, semn din partea 
Mea, aşa cum şi ei, cei ce şi-au pus om după inima lor în ce- 
tatea Mea de scaun, şi-au trimis din partea lor grăitori şi pri- 
vitori şi lăudători, căci aşa este lucrarea celor fără Dumnezeu. 
Mergeţi din partea Mea, şi staţi martorii Mei, iar Eu voi fi cu 
voi, şi voi lua aminte la cuvintele lor semeţe şi la privirile lor 
trufaşe. Vom veni apoi la iesle, şi îmi voi întocmi până la 
ultimul cuvânt cartea Mea pentru ziua aceasta. Amin. 

Acum pun peste voi lucrarea puterilor cereşti, şi vă dau 
cordon de îngeri şi de sfinţi cu voi, şi rostesc binecuvântare 
pentru ieşirea şi intrarea voastră. îngerul Meu va lucra prin 
voi lucrarea mărturiei pentru ziua aceasta. Voi sunteţi martorii 
Mei, şi lumina voastră se va face foc, iar Eu, Domnul, flacă- 
ră care arde, după cum scrie în profeţi despre lucrarea Mea cu 
Israel. 

îngerul Meu merge cu voi, fiilor de la iesle. îngerul 
Meu vă acoperă pe voi şi vă mărturiseşte pe voi martori ai 
Mei peste ziua aceasta. Amin, amin, amin. 

* 

D eschideţi iarăşi cartea Mea de azi, fiilor de la 
iesle, ca să-Mi întocmesc în ea toate cuvintele 
Mele pentru ziua aceasta. Am stat cu voi mărturie din partea 
Mea în mijlocul celor ce s-au adunat azi să aşeze în cetatea 

Mea de scaun om după planul lor, după inima lor; şi l-au aşe- 
zat. îngerul Meu şi-a făcut loc cu voi şi v-a mărturisit, că Eu 
aşa v-am spus: îngerul Meu merge cu voi şi vă mărturiseşte 
pe voi martori ai Mei peste ziua aceasta. V-am trimis semn în 
mijlocul oştirii lor, ca să fiţi martorii Mei împotriva măririi 
lor pe care o aşează sub numele Meu, dar Eu am zis: această 
cetate este locul unde Eu, Domnul, Mă judec cu toţi cei ce se 
ridică împotriva cuvântului Meu, care vine pe pământ înain- 
tea Mea, ca să facă judecată pentru orice faptă. Amin. îngerul 
Meu a lucrat pentru Mine şi a împlinit prin voi cuvântul Meu, 
căci am zis: merg cu voi ca să Mă înfrunt cu semeţia priviri- 
lor lor trufaşe şi a cuvintelor lor semeţe. Am stat martor prin 
voi împotriva graiului lor cel mândru şi am împlinit prin voi 
lucrarea Mea de azi în mijlocul lor. Ochiul Meu a privit prin 
ochii voştri la cei ce s-au adunat, mari şi mici, împotriva 
scaunului Meu. Dar scaunul Meu este duh şi cuvânt, şi nu-1 
poate omul semeţ atinge ca să stea pe el şi să nu se sfărâme. 

Omul semeţ a întins mereu mâna asupra scaunului 
Meu, şi şi-a făcut loc pe el osândindu-se pe sine, căci ca să fie 
învăţător din partea Mea omul, el trebuie să facă ce am făcut 
Eu: trebuie să se răstignească, şi să învieze, şi aşa să păsto- 
rească din partea Mea. 

Fiilor, am privit cu ochiul Meu prin ochii voştri la cei 
trufaşi care-şi zic păstori ai turmei Mele. Am privit la turma 
lor vopsită şi i-am ruşinat pe ei înaintea îngerilor Mei, iar pe 
voi v-am mărturisit cetelor îngereşti cu care v-am acoperit pe 
voi prin îngerul Meu. Am privit la ceata de păstori mari şi 
mici, şi la rodul lor. Toată turma lor este ca pădurea uscată. 
Şi-au adus preoţii pe femeile lor fardate şi schimonosite după 
gustul lumii. Aceştia au pustiit via Mea, că omul se ia după 
cel din frunte, şi cârmuitorii omului rătăcesc şi răzleţesc de 
calea Mea pe cei supuşi de ei, şi iată, Eu încep judecata cu cei 
mari care au pustiit via Mea, căci prada luată de la cei săr- 
mani se află în casele lor spre judecata lor. Preoţii îşi împo- 
dobesc pe femeile lor cu banul săracului, şi le scot în faţa 
mulţimilor şi îmi fac de râs numele Meu înaintea oamenilor 
şi a diavolilor, dar scris este în prooroci: «Domnul va pleşuvi 
creştetul capului fiicelor Sionului şi va dezveli goliciunea lor 
şi va lua podoabele lor de pe ele, şi în loc de veşminte de văl 
şi în loc de miresme, va fi putreziciune; şi în loc de brăie, 
frânghie; şi în loc de cosiţe împletite, chelie; şi în loc de 
veşminte scumpe, sac; şi în loc de frumuseţe, semne făcute cu 
fierul înroşit în foc, căci Eu încep judecata cu judecătorii 
pământului». Amin. Casa care are pe ea numele Meu a ajuns 
paragină, căci limba căpeteniilor şi gândurile lor ţintesc îm- 
potriva Mea, ca să înfrunte ochii slavei Mele. Dar este scris 
în prooroci: «Înfăţişarea lor trufaşă mărturiseşte împotriva 
lor, căci ei se laudă cu păcatele lor, ca Sodoma, şi nu se as- 
cund, şi îşi pricinuiesc loruşi pieire. Poporul Meu este păs- 
torit de cei fără minte, care au pustiit via Mea, iar Domnul 
începe judecata cu voievozii poporului Său, care au pustiit 
via Sa». Amin. Cuvântul Meu va cădea ca fulgerul peste cei 
trufaşi şi «va tăia capul şi coada, ramura de finic şi trestia», 
după cum scrie în profeţi. «Bătrânii şi căpeteniile sunt capul, 
iar proorocul care propovăduieşte minciuna, este coada». 

Eu, Domnul, ca un războinic îmi aţâţ râvna şi strig cu 
putere, suspin şi strig, ca să îndrept pe cei orbi pe drumurile 
pe care nu le cunosc, şi pe poteci neştiute să-i povăţuiesc şi să 
fac înaintea lor întunericul în lumină, şi povârnişurile în căi 
netede şi să împlinesc făgăduinţele Mele. Să dea înapoi cei 
ce-şi pun nădejdea în puterea lor cea omenească. Iată, Eu 
strig: Surzilor, auziţi! Orbilor, vedeţi şi priviţi! Amin, amin, 
amin. 


Ochiul Meu a privit prin ochii voştri la cei ce s-au 
adunat în ziua aceasta împotriva măririi Mele. Şi iată că le 
citesc din prooroci şi le zic: «Vai celor ce fac planuri fără 
Mine şi legăminte care nu sunt din Duhul Meu, ca să grămă- 
dească păcate peste păcate, căci ei nu întreabă gura Mea». 
Acum, fiilor, scrieţi acestea pe tablă şi treceţi-le în cartea 
Mea, ca să fie mărturie veşnică. Amin. Iar Eu voi semăna să- 
mânţa Mea şi voi da peste ea ploaie şi voi face pâine gustoasă 
şi voi hrăni cu ea, căci Eu sunt Tatăl sărmanilor şi al orfanilor, 
şi fac din ei fii ai Mei, şi le leg ranele şi tămăduiesc vânătăile 
de pe trupul lor. 

Scaunul Meu este duh şi cuvânt, şi păstoresc de pe el şi 
semăn sămânţa Mea şi o ud la vreme şi îmi lucrez lucrarea 
Mea cea mântuitoare peste cei ce cred făgăduinţelor venirii 
Mele, şi zic: al Meu este scaunul din cetatea aceasta de scaun, 
şi Eu păstoresc de pe el. Amin. Stau cuvânt în mijlocul cetăţii 
şi păstoresc cu el şi îmi fac cale cu el şi luminez cu lumina lui 
şi ruşinez cu el pe cei semeţi şi judec cu el pe cei ce-Mi răz- 
leţesc turma, dar Eu o strig şi o adun ca să audă glasul Meu. 

Şi iată ce mai scriu în cartea Mea din ziua aceasta: vai 
celor ce vă vorbesc pe voi de rău fără să vă ştie pe voi, fără 
să vă vadă pe voi, iar nelegiuirea aceasta aţâţă râvna mâniei 
Mele peste pământ. Fiilor, fiilor, cei mari în duhul lor se tem 
de voi şi dau să vă facă nume rău, dar voi sunteţi martorii 
Mei, şi ei se tem de voi, se tem să vină să vă cunoască, se tem 
de adevărul că voi sunteţi de la Mine, şi ar voi să fiţi minciu- 
nă. Dar voi sunteţi de la Mine, şi prin voi Mă mărturisesc pe 
Mine însumi venind întru dreptate, şi toţi se tem de dreptatea 
Mea, căci faptele lor sunt strâmbe înaintea feţei Mele. Astăzi 
am ieşit cu voi înaintea lor, căci ei fug de voi. Ochiul Meu 
i-a privit pe ei prin ochii voştri, căci am zis vouă: merg cu voi 
ca să Mă înfrunt cu privirile lor semeţe şi cu semeţia cuvin- 
telor lor. Cei ce s-au aşezat de la ei citire, de la om citire, pe 
scaune de judecată, aceştia se tem de voi, se tem să vină să vă 
cunoască, şi dacă se tem, dau să vă facă nume rău, căci sunt 
fricoşi. Cei lacomi sunt fricoşi, fiilor. Cei hrăpăreţi sunt fri- 
coşi. Cei ce nu fac voia Mea sunt fricoşi şi se ascund de Mine 
şi nu se uită la lucrările Mele, căci sunt vinovaţi şi se tem. 
Oamenii slavei deşarte se îmbracă în haina aceasta, căci sunt 
fricoşi, dar haina slavei deşarte nu este haină, ci e haină haina 
Mea, haina cu care M-am îmbrăcat Eu. Pe pământ haina îl 
face pe om înaintea oamenilor, dar nu şi înaintea Mea. Cel ce 
iubeşte haina, acela se iubeşte pe sine însuşi şi nu poate să se 
jertfească pentru cei orbi ca să-i călăuzească pe drum drept. 
Şi zic: nu este păstor în afară de Mine, căci Eu Mi-am pus 
viaţa ca oile să aibă viaţă, şi din belşug să aibă. Cel ce Mă 
mărturiseşte pe Mine, acela trebuie să fie ca Mine, iar altfel 
este mincinos, căci scris este: «învăţătorii mai multă osândă 
vor lua», căci ei zic, şi nu fac şi ei ce zic. Iar voi sunteţi mar- 
torii Mei, şi lucrez cu voi şi Mă uit cu ochiul Meu prin ochii 
voştri şi îmi scriu cartea judecăţii făpturii, şi fiecare îşi va 
purta sarcina sa. Voi sunteţi cei cuminţi, cei frumoşi în mijlo- 
cul fiilor oamenilor, şi Eu Mă arăt cu voi, iar voi Mă arătaţi 
pe Mine în faptele, în cuvintele şi în privirile voastre, căci 
sunteţi martorii Mei, şi lumina voastră este foc, iar Eu, Dom- 
nul, flacără care arde şi topeşte spinii şi tufele de mărăcini şi 
toată deşertăciunea de pe pământ. Mă mărturisesc pe Mine 
însumi prin voi, că Mie nu-Mi trebuie om mare ca să vin. Mă 
vestesc cu cuvântul Meu cel de peste voi, şi zic: Eu sunt Cu- 
vântul lui Dumnezeu, Care vine şi cârmuieşte cu toiag de fier 
toate noroadele de pe pământ, şi stau pe scaunul slavei cu- 
vântului Meu, şi păstoresc din mijlocul cetăţii Mele de scaun, 
căci al Meu este scaunul acesta, şi aceasta înseamnă scaun, 

scaun de biserică. Scaunul omului e din ceară, şi ceara se to- 
peşte ca şi omul, iar scaunul Meu este din duh şi din cuvânt, 
şi el merge şi păstoreşte de la margini la margini, şi aceasta 
înseamnă scaun. 

Fiilor de la iesle, voi sunteţi scaunul Meu de domnie şi 
calul pe care călăresc Eu de la o margine la alta ca să fac cer 
nou şi pământ nou şi să împlinesc Scriptura venirii Mele şi 
înnoirea facerii. Scaunul Meu este omul sfânt. Templul Meu 
este omul sfânt în care Eu locuiesc cu Duhul Meu, iar ochiul 
Meu a privit în ziua aceasta prin ochii voştri la cei ce s-au 
adunat să se aşeze pe scaunul Meu, la cei trufaşi care-şi zic 
păstori ai turmei Mele, şi am scris acestea în cartea Mea, ca 
să fie pentru mărturie. Amin, amin, amin. 

13/26 decembrie 1999 

Sărbătoarea sfântului prooroc Daniel 

Antichrist îşi pregăteşte sfârşitul odată cu minciuna lui cu care dă 
să vină înaintea Domnului, dar Domnul îl va nimici cu suflarea 

gurii Sale. 

in venind la voi, ca să fiu mereu cu voi. Vin, 
fiilor din grădină, că trebuie să vă strâng tot mai 
mult lângă cuvântul Meu şi să vă acopăr cu el, ca să nu vedeţi 
răul de pe pământ. în numele Tatălui şi al Fiului şi al Sfân- 
tului Duh, vin să vă fiu bucurie şi linişte, căci sunt cu mare 
grijă pentru voi. Mă rotesc cu sfinţii şi cu îngerii deasupra 
ieslei Mele de la voi şi vă port de grijă, şi vă îndrept privirea 
spre Mine, şi vă îndrept urechea spre Mine, ca să priviţi şi să 
auziţi de sus, că pe pământ e sfârşitul lumii în fiecare clipă. 
Omul Mi-a pregătit venirea cu mânie, chiar dacă el spune 
altfel, chiar dacă el vrea altfel. Omul nelegiuirii îşi pregăteşte 
peste tot ceasul cel de pe urmă, şi el nu ştie ce face. Vai 
omului fără Dumnezeu, că îşi va pierde minţile curând, cu- 
rând, că Eu, Domnul, vin în urma lui, fiindcă el vine înaintea 
Mea ca furul care ar vrea să aibă slava Mea în locul Meu. 

Fiilor de la iesle, fiţi cuminţi. Vă este de ajuns slava 
Mea şi grădina Mea cu voi. Fiţi cu linişte, că Eu, Domnul, am 
pus îngerul Meu lângă voi ca să vă îmbrace în taina Mea şi să 
întărească peste voi pecetea Mea. Amin. Eu Mă îmbrac în 
haina urgiei şi stau la pândă în calea omului înşelător, care dă 
acum să înşele pe tot omul. Am spus vouă din timp că anti- 
christ, omul fărădelegii, vine înaintea Mea pentru cei ce nu 
fac voia Mea, dar am la voi cuvântul Meu, suflarea gurii Me- 
le, care pârjoleşte pe cei fără de lege, căci scris este în Scrip- 
turi: «Se va arăta cel fără de lege pe care Domnul Iisus 
Hristos îl va ucide cu suflarea gurii Sale şi îl va nimici cu 
strălucirea venirii Sale». Amin. Adunaţi-vă tot mai cu dor 
lângă gura Mea, care vă învaţă şi vă mângâie, căci lepădarea 
de credinţă aduce după ea pe cel ce se înalţă mai presus de tot 
ce se numeşte Dumnezeu. El, prin lucrarea lui satan, amăgeş- 
te pe păcătoşii care n-au primit iubirea adevărului spre mân- 
tuirea lor. 

Am venit la vreme şi am rostit cuvânt împotriva lepă- 
dării de credinţă, dar n-a luat aminte nimeni, pentru că toţi 
dau crezământ minciunii şi toţi cad sub osândă, iar vouă v-am 
spus răspicat să vă izbăviţi de oamenii răi, căci credinţa nu 
este a tuturor. Iată, antichrist îşi pregăteşte sfârşitul odată cu 
minciuna sa, căci cine se ridică împotriva Mea, cade sub 
osândă. Pieirea lui este cuvântul Meu, suflarea gurii Mele. 
Osânda lui este venirea Mea cea cu strălucire. Plata nelegiui- 
ţilor şi a tuturor celor ce n-au primit iubirea adevărului spre 
mântuire, plata acestora este ivirea lui antichrist prin lucrarea 
lui satan, însoţită de semne şi de minuni mincinoase. Am spus 


că tot ce a făcut omul se va întoarce împotriva lui şi fiecare 
îşi va purta sarcina sa. Mă doare pentru om, dar în zadar Mă 
doare, că el n-a vrut să ştie de durerea Mea pentru el, şi M-a 
îmbrăcat în haina mâniei. Am strigat să Mă audă omul, şi Mă 
va auzi, căci omul s-a aşezat împotriva Mea, şi Mă va auzi 
când îi voi spune aceasta. 

O, e mare zarvă pe pământ, e mare întuneric pe pă- 
mânt, e mare zbucium, e mare furtună, şi Eu cobor cu îngerul 
Meu şi Mă înfrunt cu minciuna omului nelegiuit şi îi stric fă- 
căturile lui, căci toate sfârşitu-s-au! Voi însă luaţi din gura 
Mea, fiilor de la ieslea Mea, şi puneţi în guriţele voastre cu- 
vânt de nădejde pentru cei ce M-au ales pe Mine ca şi voi. 
Cuvânt de linişte împărţiţi între voi, şi la cei ce Mă au ca şi 
voi, căci Eu, Domnul, spre cei ce se tem de Mine îmi îndrept 
paşii şi acoperământul, şi lucrez prin credinţa lor aşa cum am 
lucrat cu cei trei tineri în cuptorul de foc în vremea proorocu- 
lui Meu Daniel. Eu, Domnul, am făgăduit izbăvire pentru cei 
ce se sfinţesc pentru Mine, şi lucrez prin ei venirea Mea şi o 
dau celor sfinţi ca să se bucure cu Mine întru toţi vecii. Amin. 

Rugaţi-vă cu rugăciune sfântă şi nu vă temeţi de ceea 
ce se tem oamenii. Aprindeţi lumânări, fiilor, lumini sfinte, şi 
binecuvântaţi numele Meu şi rugaţi-Mă să fiu mereu cu voi, 
după cum şi sunt. V-am învăţat să nu vă temeţi şi să nu vă 
uitaţi pe fereastră, ca să nu vă temeţi. Lumea se pregăteşte de 
minciună, dar voi pregătiţi-vă pentru adevărul venirii Mele, 
ca să nimicesc cu strălucirea Mea pe potrivnicul Meu, care a 
înşelat toate neamurile pământului. Îmbrăţişaţi-Mi cuvântul, 
că el este venirea Mea cea mântuitoare, iar cu cei nelegiuiţi 
voi vorbi prin mânia Mea, căci aşa Mi-a fost cuvântul. Staţi 
în pacea Mea, staţi în leagănul Meu cel sfânt. Vă legăn din 
cuvânt în cuvânt şi vă mângâi, căci curând, curând nimeni pe 
pământ nu va mai avea nici o putere, decât cei mângâiaţi de 
cuvântul Meu din zilele acestea, suflarea gurii Mele peste cei 
ce Mă mângâie pe Mine în durerile venirii Mele. Duhul Meu 
Cel Sfânt stă pururea peste voi şi vă mărturiseşte din partea 
Mea peste pământ, şi veţi fi căutaţi ca aurul cel de mare preţ, 
şi Eu vă voi învăţa dreptatea Mea peste cei ce vor căuta calea. 
Mă aşez cu pacea Mea peste voi şi vă îndrept privirea şi ure- 
chea spre Mine, ca să priviţi şi să auziţi de sus, şi nu la cele 
ce se petrec pe pământ ca rod al minciunii omeneşti. Toată 
omenirea dă să serbeze ziua anului nou în nelegiuiri, dar voi 
serbaţi-Mă pe Mine cu post şi cu laude sfinte, cu pace şi cu 
nădejde sfântă, cu iubire ca a Mea, şi cu duh de credinţă întru 
venirea Mea. Amin. 

Iată minciuna! Ea se întinde de la margini la margini ca 
să-şi facă robi, dar ea va fi strivită cu suflarea gurii Mele cu 
care am grăit în zilele acestea pe calea Mea cu voi. Staţi lângă 
gura Mea, care vă învaţă şi vă mângâie, fiilor, căci cei mân- 
gâiaţi vor putea şi vor fi şi vor suge la pieptul slavei Mele. 
Luaţi din gura Mea şi puneţi în guriţele voastre cuvânt de 
mângâiere şi de nădejde pentru poporul Meu şi pentru cei ce 
caută cu slava cuvântului Meu spre zidirea lor întru Mine. îm- 
brăcaţi- vă zi după zi cu sfinţenie, şi daţi din ea celor goi, ca 
să înveţe dreptatea Mea. 

întăresc pecetea Mea peste voi. Amin. întări-vă-voi pe 
voi cu suflarea gurii Mele, şi cuvântul Meu fi-va hrana voas- 
tră şi haina voastră şi acoperământul vostru. Amin. Fiilor, fii- 
lor, curând, curând va fi lumină pe pământ. Amin. Eu, Dom- 
nul, am grăit cuvântul acesta. Amin. Curând, curând cuvântul 
Meu cel ce este cu voi va lumina de la margini la margini şi 
toate neamurile de pe pământ vor umbla întru lumina lui. 
Amin, amin, amin. 

17/30 decembrie 1999 

Sărbătoarea sfântului sfinţitului mucenic Ignatie 

Prin smerenia minţii omul înţelege de la Dumnezeu. Domnul scrie 
ca la sfârşit, iar omul scrie ca el. 

uvânt dulce Mă dau vouă spre viaţă. Amin, 
amin, amin. Eu sunt cărarea şi viaţa celor ce-şi 
pun nădejdea în Mine ca să fie vii de-a pururi, şi le descopăr 
ochii ca să vadă minunile legii Mele, şi le opresc paşii de la 
calea cea rea şi le îndulcesc auzul la glasul cuvântului Meu şi 
îi înţelepţesc ca să caute la poruncile Mele şi la mărturiile 
Mele pentru viaţa cea veşnică a celor ce-şi pun nădejdea în 
Mine. Amin. 

Vin în grădină. Cuvânt dulce vin, ca să vă îndulcesc 
auzul din cuvântul Meu cel dulce, fiilor străjeri ai venirii Me- 
le. O, cât de fericit este omul care Mă aşteaptă să vin şi să fiu 
cu el, căci scris este în Scripturi: «Nu este pace fără Dom- 
nul». Amin. Vin să suflu peste voi viaţă, căci cei ce sunt ai 
Mei sunt fii ai vieţii veşnice. Ei se îngrijesc de poruncile Me- 
le mai mult decât de ei, căci David, unsul Meu, aşa zice: «Mai 
mult decât aurul şi argintul am iubit poruncile Tale, Doamne. 
Descoperă ochii mei, şi voi cunoaşte minunile din legea Ta. 
întoarce ochii mei, ca să nu vadă deşertăciunea, şi în calea 
Ta viază-mă, Doamne»; şi zicea: «Din zori m-am sculat şi am 
strigat: întru cuvintele Tale am nădăjduit, Doamne. Cât sunt 
de dulci gâtlejului meu cuvintele Tale, mai mult decât mierea 
în gura mea!». 

O, fiilor, spălaţi- vă faţa şi inima şi cugetul şi trupul şi 
firea cu această apă vie, cu cuvântul Meu. Răcoriţi-vă cu el 
de arşiţa inimii, căci el este suflarea gurii Mele, adierea cea 
subţire a vântului prin care Eu, Domnul, Mă arăt celor ce Mă 
doresc aşa cum M-am arătat lui Ilie proorocul când el M-a 
dorit cerându-Mi să Mă arăt lui. Uitaţi-vă la fericirea lumii, şi 
uitaţi-vă şi la fericirea voastră, ca să înţelegeţi de-a pururi ce 
este fericirea, şi apoi s-o preţuiţi. Vin cu ea la voi, ca să vă în- 
văţ cu ea, căci Eu sunt părtaş cu cei ce se tem de Mine păzind 
poruncile Mele cu iubire. Vin cu ea la voi, ca s-o aveţi şi s-o 
împărţiţi celor ce Mă aleg pe Mine de cărare şi de viaţă, ca să 
fie vii de-a pururi. Amin. Eu lucrez cu iubire părintească pen- 
tru cei ce se aşează să se îndrepte pe cărarea Mea, şi le spun 
că David, unsul Meu, căutând spre Mine aşa zicea: «Doam- 
ne, prin ce-şi va îndrepta tânărul calea sa? Prin păzirea 
poruncilor Tale, căci eu mai înainte de a fi umilit am greşit. 
Pentru aceasta cuvântul Tău am păzit». Iată, vin cu viaţa în 
mână, ca s-o pun peste cei ce aleg viaţa, şi să-i învăţ s-o pre- 
ţuiască apoi, căci nimeni dacă găseşte un mărgăritar de preţ 
nu-1 ia să-l arunce la gunoi, ci îl are ca pe cel mai de preţ lucru 
al său. 

O, copii din grădină, stau de vorbă cu voi, fiilor. Cum 
poate să priceapă omul voia lui Dumnezeu? 


B acă omul se aşează în smerenia minţii, el 
se apleacă apoi şi ascultă spre voile lui 
Dumnezeu şi se face apoi părtaş cu toţi cei ce se tem de Dom- 
nul şi păzesc poruncile Lui, aşa cum spune David proorocul: 
«Părtaş sunt eu cu toţi cei ce se tem de Tine şi păzesc porun- 
cile Tale. Descoperă ochii mei şi voi cunoaşte minunile din 
legea Ta. întoarce ochii mei ca să nu vadă deşertăciunea, şi 
în calea Ta viază-mă, Doamne». Smerenia minţii face loc pri- 
ceperii de la Dumnezeu, şi omul înţelege voia Domnului prin 
smerenia minţii, prin aplecare şi prin iubire de fraţi, de cei ce 
se tem de Do mn ul împlinindu-I cuvintele. Amin. 

O voi, cei ce staţi sub învăţătura Mea, ieşiţi 
^ cu ea la lumină şi aşezaţi-vă cu ea sfeşnic 
luminător peste cei ce se îndreaptă spre cărarea Mea cu voi. 
Nu uitaţi nici voi, şi nici cei ce se îndreaptă spre calea Mea cu 
voi să nu uite că această cale este calea cea îngerească, şi că 
voi nu aveţi voie să daţi decât viaţă îngerească celor ce caută 
la voi viaţă de la Mine. Cel ce nu poate să se aşeze întru sme- 
renia minţii, acela să nu se apropie de Mine până ce nu se va 
apleca prin smerenia minţii. Amin, amin, amin. 

O, mare este acest început pe care trebuie să-l facă cel 
ce voieşte să priceapă voia lui Dumnezeu ca s-o şi facă apoi. 
Smerenia minţii este înger tare pentru cel ce apucă pe calea 
vieţii. Ea este cel mai tare sprijin pentru paşii vieţii omului 
mântuit prin moartea Mea pe cruce. Trupul Meu l-am dat 
omului spre viaţa lui cea veşnică, şi am zis că acela care mă- 
nâncă Trupul Meu are viaţă veşnică, fiindcă se face un trup cu 
Mine, Cel veşnic. Sângele Meu l-am dat omului spre iertarea 
şi ştergerea păcatelor pe care le-a făcut, şi am zis că acela care 
bea Sângele Meu nu va veni la judecată, fiindcă Eu i-am şters 
păcatele lui cu Sângele Meu pe cruce curs. Smerenia minţii îl 
aduce pe om la Mine, şi Eu Mă dau lui spre iertarea păcatelor 
şi spre viaţa lui cea veşnică. Smerenia minţii îl scapă pe om 
de îngâmfare, iar cine nu o are pe ea este om îngâmfat, de 
vreme ce nu o are pe ea. Ea se aşează iubire în om, şi omul se 
face prin ea iubire, şi mare este acest început în omul care 
caută împlinirea poruncilor Mele ca să fie viu. Dar va zice 
omul că o are pe ea şi este fără grijă. O, cine este cel ce poate 
să se oprească din lucrarea ei şi să zică apoi că o are pe ea? 
Ea este îngerul cel neadormit, care se întocmeşte mereu pe 
calea vieţii omului, căci omul are mereu de înfruntat duhul în- 
gâmfării, care se aşează pieziş împotriva smereniei minţii. în- 
ceputul ei este fără de sfârşit în omul care păzeşte poruncile 
Mele făcându-se părtaş cu cel ce le păzeşte pe ele, temându-se 
de Mine prin păzirea lor, căci altfel nu are omul temere de 
Dumnezeu. 

Amin, amin zic tuturor celor care ascultă cuvântul Meu 
din zilele acestea: numai cel ce păzeşte poruncile Mele, 
numai acela este cel ce are temere de Dumnezeu, părtaş 

făcându-se cu cei ce păzesc poruncile Mele. Amin. Cuvântul 
Meu este cuvânt dulce. El aduce viaţă vie în viaţa omului 
dacă omul îl ia să-l şi împlinească. Fericiţi sunt cei ce iau de 
la Mine cuvântul Meu, cuvântul învăţăturii veşnice. în vre- 
mea aceasta omul poate lua din gura Mea cuvântul Meu, şi 
apoi să spună cu psalmistul: «Cât sunt de dulci gâtlejului meu 
cuvintele Tale, mai mult decât mierea în gura mea, Doamne». 
în vremea aceasta Eu însumi dau omului cuvintele Mele, 
cuvintele vieţii, iar omul care se apleacă acum spre smerenia 
minţii, acela se înalţă spre cuvintele Mele care se fac miere 
pentru omul cel smerit cu duhul. în vremea aceasta Eu însumi 
port grijă de oile Mele şi aduc lor păşune din cer, că am grăit 
prin prooroci şi am zis aşa: « Iată-Mă ! Eu însumi voi purta 
grijă de oile Mele şi le voi priveghea întocmai cum prive- 
ghează ciobanul turma lui în zile de vijelie. Eu însumi voi 
paşte turma Mea şi o voi duce la odihnă». Amin. lată, miere 
şi lapte este cuvântul Meu, şi cu el îmi fac păşune pentru oile 
Mele, căci aşa am zis prin prooroci: «Tresăltaţi de bucurie, 
voi, cei care plângeţi. Sugeţi şi vă săturaţi la pieptul mângâ- 
ierilor Mele. Sorbiţi şi desfătaţi-vă la sânul măririi Mele, că 
Eu, Domnul, vărs fluvii de pace peste Ierusalim, şi îmi dez- 
mierd sugarii de la sânul Meu aşa precum mama îşi mângâie 
pruncul». 

Iată, fiilor din grădina din care hrănesc pe cei aplecaţi 
spre Mine, iată, în vremea aceasta am făcut din voi cofiţă şi 
cănuţă pentru cei ce se apleacă să bea apa cuvântului Meu din 
vremea aceasta. Fluvii de har voiesc să croiesc prin voi peste 
pământ. Amin. Curând, curând vin cu începutul şi cu sfârşitul 
cărţii. Iau de la început şi de la sfârşit şi împlinesc, căci scris 
este întru început: «Un fluviu ieşea din Eden ca să ude gră- 
dina, şi de acolo se despărţea în patru braţe»; şi, iarăşi, aşa 
este scris pentru sfârşit: «Iată răul vieţii, limpede cum e 
cleştarul, şi care izvorăşte din tronul lui Dumnezeu şi al Mie- 
lului şi curge prin mijlocul cetăţii. Iar pe cele două maluri ale 
râului creşte pomul vieţii, făcând douăsprezece feluri de 
roade, în fiecare lună dăndu-şi rodul său; şi frunzele pomului 
sunt spre tămăduirea neamurilor. Şi scaunul lui Dumnezeu şi 
al Mielului va fi într-însa, şi slujitorii Lui Ii vor sluji şi vor 
vedea faţa Lui, şi numele Lui va fi pe frunţile lor Şi aceste 
cuvinte sunt adevărate şi pecetluite cu pecetea adevărului». 
Amin, amin, amin. 

în vremea aceasta Eu însumi deschid cartea la început 
şi la sfârşit, şi iau din ea şi împlinesc ce am grăit prin ea. 
Amin. Iar voi aşa aţi grăit zicând: „Smerenia minţii face loc 
priceperii de la Dumnezeu, şi omul înţelege voia Domnului 
prin smerenia minţii împlinindu-I cuvintele “. Amin. 

Acum poruncă vă dau: ieşiţi cu învăţătura Mea la lumi- 
nă şi aşezaţi-vă cu ea sfeşnic luminos peste cei ce se îndreap- 
tă spre cărarea Mea cu voi. Amin. Fac din voi veac nou şi 
nasc din voi fii ai veacului nou, ucenici din ucenici, fiilor. 
Oare, Eu voi deschide pântecele fără să-l las să nască? Sau 
Eu, Cel ce fac să nască, voi opri naşterea? Veac nou întoc- 
mesc din voi, şi zic celor ce se nasc: puneţi-vă nădejdea în cu- 
vintele Mele şi ziceţi: «Intru cuvintele Tale am nădăjduit, 
Doamne». Iar Eu, Domnul, voi despica în două inimile voas- 
tre şi Mă voi uita în ele şi voi citi în ele cuvintele Mele scrise 
pe ele. Cei ce se nasc, să se boteze în apa vieţii şi să trăiască 
apoi în numele Tatălui şi al Fiului şi al Sfântului Duh, aşa 
cum au trăit sfinţii Mei în vremea lor de după naştere. Amin. 

Sunt la voi cu alai mare de sfinţi mucenici care cântă 
pe Ignatie, mucenicul Meu cel iubit. El după ce s-a născut şi 
s-a botezat, a trăit prin Mine şi M-a avut la inimă ca pe un fior 


viu, ca pe un foc nepieritor, şoptindu-Mi mereu cu mare iubi- 
re şi cu mare dor numele Meu cel mare. Când a pătimit mu- 
cenicie pentru numele Meu, a fost dat mâncare fiarelor, iar cei 
ce l-au ştiut pe el cu viaţă plină de dor pentru Mine s-au uitat 
în inima lui cea sfâşiată de fiare, şi despicând-o au găsit în ea 
numele Meu: „Iisus Hristos“, scris cu foc ceresc, cu aur ce- 
resc. Eu l-am primit atunci în braţe şi l-am dat sfinţilor Mei 
pentru odihnă. La început şi la sfârşit l-am primit în braţe şi 
l-am binecuvântat şi l-am mângâiat, şi l-am mărturisit al Meu 
în vremea prunciei lui, şi apoi în vremea vârstei deplinătăţii 
Mele în el când l-am primit pe braţe ca şi în pruncie. 

Fiilor, vă întâmpin şi Mă dau vouă cuvânt dulce. în- 
scriu în cartea Mea cu voi începutul anului 2000. Eu scriu ca 
Dumnezeu, şi omul scrie ca omul. Eu scriu ca la sfârşit, şi 
omul scrie ca el. O, copilaşi ai Duhului Meu, Mă adâncesc cu 
voi în taina veacului cel nou, veacul ce va să fie, veacul Meu 
cu omul. Eu şi poruncile Mele scrise pe inima omului, Eu şi 
sfinţii Mei prin care-Mi aştern venirea Mea biruitor cu veacul 
cel nou, cu viaţa veacului ce va să fie. Eu, şi cei de la început, 
şi cei de la sfârşit, lucrăm pentru mărturia cuvintelor Mele 
cele de la început şi cele de la sfârşit. Curând, curând va fi cer 
nou şi pământ nou, dar pentru sfinţi, nu pentru păcătoşi, căci 
Eu, Mielul Cel junghiat, sunt de-a pururi străpuns de duhul 
îngâmfării în care stă omul păcătos. 

O, nu se mai scoală omul ca să împlinească poruncile 
Mele şi portretul Meu peste el. O, nu vrea omul să priceapă 
voia Mea, şi să stea în ea apoi. Omul vrea să Mă dau Eu după 
el, dar Eu am scris cu litere de foc poruncile Mele între om şi 
Mine, ca să le scrie apoi omul pe inima lui. El însă Mă stră- 
punge cu duhul îngâmfării, căci cel ce nu se pleacă poruncilor 
Mele ca să le dea viaţă în el, acela de îngâmfare nu se pleacă, 
şi stă nepăsător, iar nepăsarea este duhul îngâmfării în om, şi 
unde nu este smerenia minţii, nu este priceperea tainei vieţii 
şi a voilor Mele în om. Şi omul Mă străpunge cu voile lui, şi 
iată, Eu plâng şi stau însuspinat şi plâng după om, iar el cântă 
şi dansează şi îşi face voia şi stă rob sub stăpânitorul acestui 
veac, şi nu se trezeşte şi nu se deşteaptă omul, şi nu ştie omul 
ce este venirea Mea şi împlinirea Scripturilor venirii Mele, şi 
nu ştie omul ce înseamnă să stea şi să fie cu Mine. 

Iar Eu vă am pe voi şi vă alăptez ca pe prunci şi vă 
strâng la piept, ca să fiţi copii, şi să nasc prin lucrarea Mea cu 
voi prunci din care să-Mi fac copii şi fii ai veacului nou, căci 
Eu vin cu cer nou şi cu pământ nou curând, curând, şi ca prin 
vis vă voi dărui vouă pe cele ascunse de ochii lumii, dar cu- 
prinse în taina veacului cel nou, taina cea din veac ascunsă şi 
necunoscută până azi nici chiar de îngeri, fiilor. Acum îngerii 
au părtăşie prin voi la bucuria tainei venirii Mele cu veacul 
cel nou, căci Eu Mă odihnesc cu voi în taina aceasta şi vă în- 
văluiesc în ea, şi ca prin vis vă voi aşeza cu ea în faţa neamu- 
lui omenesc spre veşnică mărturie a lucrului Meu cu omul, 
pentru răscumpărarea omului care a părăsit pe Dumnezeu. 
Voi sunteţi martorii Mei, aşa am spus, şi vă dau de mărturie 
pentru tot omul care a zis că a iubit pe Dumnezeu. Vă aşez în 
faţa neamului omenesc spre judecată, căci omul n-a avut pri- 
cepere ca să ştie să fie cu Mine pe calea vieţii lui, şi zic: sme- 
renia minţii este cheia cu care deschide omul casa, ca să intru 
Eu în casa omului şi să stau în el de-a pururi prin taina aceasta 
a smereniei duhului omului. Iar Eu, fiilor, cu cât Mă adâncesc 
mai mult cu voi în taina veacului cel nou, cu atât mai mult Mă 
ridic cu voi spre culmile biruinţei Mele, şi curând, curând 
vom da vălul în părţi şi ne vom face de privelişte în cer şi pe 
pământ cu taina veacului ce va să fie. Amin, amin, amin. 

20 decembrie 1999/2 ianuarie 2000 




Anul 2000 


1293 


Praznicul Naşterii Domnului 

Legea cea nouă este venirea Domnului cu sfinţii şi pentru sfinţi. La 
Betleem oamenii minciunii au lucrat închipuirea venirii Domnului 
şi şi-au dat daruri unii altora, împlinind proorocia Apocalipsei: 
, femeia şezănd pe o ftară roşie, plină cu nume de hulă, având şapte 
capete şi zece coarne". 

M ă nasc cuvânt la ieslea cuvântului Meu din Ro- 
mânia, ţara venirii Mele cu sfinţii, ţara întoar- 
cerii Mele după două mii de ani. Numele ei este „ ţara strălu- 
cirii nume rostit prin prooroci, şi adevărată este proorocia 
aceasta, căci Eu strălucesc de pe cerul ei peste pământ de la 
margini la margini. Ea este dimineaţa Mea. Dis-de-dimineaţă 
aleargă cuvântul Meu spre ea, căci scris este în Scripturi: «Eu 
sunt steaua strălucitoare cea de dimineaţă», şi vin la ea să 
Mă fac binevestire în ea, şi duhul ei şi mireasa din ea zic: 
„ Vino! Amin, amin, amin. 

Iată, vin, şi sunt întru venirea Mea peste ea, şi Mi-am 
aşezat în ea scaunul de judecată, cuvântul Meu care Mă ves- 
teşte venind pentru vii şi pentru morţi, căci împărăţia Mea va 
fi fără de sfârşit, şi vin să Mi-o pregătesc. Vin cu cei din cer, 
căci cei de pe pământ îşi pregătesc venirea lor, nu pe a Mea. 
Este scrisă în Scripturi venirea Mea, şi se tem oamenii de ea 
şi nu Mi-o pregătesc, şi nu vor să se pregătească pentru ea. 
Dar Eu sunt întru venirea Mea şi vin venind, căci cine poate 
opri fulgerul ca să nu se vadă când el taie cerul şi vine şi se 
vede tăind întunericul cu strălucirea lui cea de foc, de şapte 
ori mai strălucitor decât lumina zilei, precum scrie în Scrip- 
turi? Iată ţara venirii Mele! Ea străluceşte pe pământ de şapte 
ori mai mult decât ziua, căci lumina ei sunt Eu, Domnul; Eu 
şi cuvântul Meu. Ea este pântecele în care Eu îmi însămânţez 
cuvântul Meu, ca să răsar din ea cu venirea Mea. Ea este naş- 
terea din nou a lumii, şi zic din ea popoarelor: veniţi la ieslea 
cuvântului Meu din România şi luaţi din ea naşterea din nou, 
naşterea cea de sus, căci cuvântul Meu aceasta zice: «Cine nu 
se va naşte din cer, de sus, acela nu va fi cu împărăţia Mea». 
Iată legea cea nouă. Ea este venirea Mea cu sfinţii şi pentru 
sfinţi. Sfinţenia din om va ieşi întru întâmpinarea Mea şi îmi 
va deschide, şi omul Mă va vedea, căci scris este în Scripturi: 
«Fără sfinţenie nimeni nu va vedea pe Domnul». Amin. 

Mă vestesc venind, copilaşi de la iesle. O, fiilor, de ce 
vin Eu la voi? De ce nu vin la cei mari, la cei vestiţi de pe pă- 
mânt? O, aceştia n-au ochi şi urechi pentru venirea Mea. 
Când am venit acum două mii de ani prin Fecioară prunc în 
Betleem, n-a fost nimeni să-Mi aştepte venirea, dar Eu am 
venit şi M-am aciuat în loc smerit, şi îngerul Meu le-a vestit 
săracilor că am venit, căci cei mari de pe pământ nu aveau 
ochi şi urechi pentru Mine. Eu cu cei umiliţi Mi-am găsit 
mereu plăcerea, şi i-am numit mari înaintea Mea şi M-am slă- 
vit prin ei şi Mi-am înfiinţat la ei împărăţia Mea şi am cinat 
cu ei masă cerească. 

Iată glasul cuvântului Meu care binevesteşte venirea 
Mea şi împărăţia Mea şi naşterea din nou a lumii. Vai celor ce 
nu aud vestea venirii Mele cu sfinţii, ca să-şi lase păcatele şi 
să se sfinţească pentru împărăţia Mea, pentru venirea Mea 
cea adevărată! Iată ce fac oamenii cei mari ai pământului. Ei 
vor să facă ei venirea Mea, nu Eu. Ei au uitat că Eu sunt cu 
cei umiliţi şi cu ei îmi lucrez lucrarea şi îi ajut cu puterea Mea 
să fie sfinţi, sfinţii venirii Mele, căci «fără sfinţenie nimeni nu 
va vedea pe Domnul». Amin. 

O, Mă uit peste pământ şi suspin cu jale. Mă uit peste 
locurile în care Eu am venit acum două mii de ani prunc prin 


Fecioară, după cum era scris în prooroci să vin. Când am 
venit atunci, toţi mai-marii pământului M-au prigonit, toţi 
M-au pândit ca să nu-şi piardă slava lor din pricina slavei 
Mele. Aşa este şi astăzi, şi iată. Mă uit peste locul în care 
M-am născut acum două mii de ani. S-au strâns oameni cu 
vază şi îşi măresc slava lor şi îşi dau daruri şi nume unii altora 
zicându-şi între ei că s-au adunat la aniversarea naşterii Mele 
în Betleem. Ei se bucură, şi Eu suspin în cer cu Tatăl şi cu 
sfinţii, căci acolo nu este vorba de slavă pentru Mine, şi oa- 
menii Mă folosesc pentru slava numelui lor şi nu fac altceva 
decât să netezească întronarea antichristului peste tot pe unde 
Eu am lucrat şi Mi-am lăsat urmele spre mărturie împotriva 
celor ce se folosesc de numele lui Dumnezeu pentru slava lor 
cea omenească. Iată, Eu după două mii de ani sunt bun pen- 
tru omul vremii de azi numai pentru slava lui, dar nu şi pentru 
a Mea. Eu nu Mă bucur de aşa sărbători, şi Mă bucur de săr- 
bătoarea venirii Mele la cei ce Mă iubesc cu viaţa lor cea 
sfântă, şi petrec cu ei şi Mă bucur. Acum îngerul Meu stă gata 
să sufle în lumina bucuriilor oamenilor mari de pe pământ, 
care-şi fac nume între oameni mărindu-se cu slavă omeneas- 
că, cu slavă care trece ca iarba. 

Iată minciuna. Ea se întinde de la margini la margini. 
Iat-o: «Femeie care şade pe fiară roşie, plină cu nume de 
hulă, având şapte capete şi zece coarne, cu cupa plină de 
urâciunile şi de păngărelile desfrănării ei, iar pe frunte are 
scris nume tainic: Babilonul cel mare, mama desfrânatelor şi 
a urâciunilor pământului, beată de sângele sfinţilor şi al 
martorilor Mei. Şi se va sui din adânc şi va merge spre pieire, 
căci toate sfărşitu-s-au», şi aşa este scris. Glasul îngerului 
Meu a strigat mereu şi a zis: «Ieşiţi din ea, poporul Meu, ca 
să nu vă împărtăşiţi din păcatele ei şi să nu luaţi din bătăile 
ei». Păcatele ei au ajuns până la cer, şi îi vom da înapoi pre- 
cum ne-a dat ea, îi vom măsura îndoit. în cupa în care ne-a 
turnat ea îi vom turna de două ori. Ea este împărăteasă, iar Eu 
sunt Judecătorul ei. împăraţii pământului care au făcut voia ei 
se vor bate în piept şi vor zice: „ Vai! iar cerul se va veseli, 
şi sfinţii şi apostolii şi proorocii vor vedea dreptatea Mea de 
partea lor, precum este scris în Scripturi. Amin. 

S-au strâns oamenii mari ai pământului ca să facă săr- 
bătoare pentru naşterea Mea în Betleem, dar după două mii de 
ani de la naşterea Mea între oameni, iată, Eu vin iar, şi nu 
găsesc om sfânt pe pământ, om care să Mă sărbătorească pe 
Mine, Cel Sfânt. De aceea M-am ascuns şi lucrez tainic şi îmi 
pregătesc venirea Mea cea cu slavă pe pământ împotriva min- 
ciunii care vrea să se facă hristos pentru om, hristos mincinos, 
care înşeală cu venirea lui pe toţi, mari şi mici, bogaţi şi să- 
raci, robi şi slobozi, împăraţi şi ostaşi, botezaţi şi nebotezaţi, 
căci minciuna e minciună, ca şi omul. Eu însă sun din cuvânt, 
ca să se audă venirea Mea, şi iată-i pe toţi, că se ascund în 
peşteri şi în stânci de teama venirii Mele, precum este scris în 
Scripturi despre venirea Mea. 

Mă nasc cuvânt în ieslea Mea din mijlocul României, 
ţara strălucirii, locul întoarcerii Mele după două mii de ani, 
locul naşterii din nou a lumii. îmi voi înnoi toată facerea, şi 
pe om, căci am zis: «Noi le fac pe toate». Amin. Toţi cei mari 
sunt prinşi în cursa măririi lor, şi nimeni nu este cu mărirea 
Mea, cu mărirea sfinţilor Mei, dar cel ce nu este sfânt nu va 
mai fi. Amin. Fac totul nou, ca la începutul facerii. Suflarea 
gurii Mele naşte ca la început, căci scris este despre Mine: 
«El a zis, şi s-a făcut». Amin. Lucrez tainic, ca şi acum două 
mii de ani. Am dat pe Fecioară spre logodire ca să fie ocrotită 
de moarte, căci în Israel, cel desfrânat trebuia omorât cu pie- 




1294 


Cuvântul lui Dumnezeu 


tre. Cine ar fi fost să înţeleagă taina naşterii Mele din Fecioa- 
ră? Nici azi nu înţelege nimeni, căci dacă ar înţelege s-ar în- 
fricoşa pentru naşterea Mea din Fecioara căreia nu i s-a stricat 
fecioria prin naştere. Merge omul la biserică şi cântă zicând: 
„Bucură-te, Maică, pururea Fecioară! “ , dar nu se înfioară 
omul de această taină, şi stă liniştit în păcatele lui, dar el este 
judecat de naşterea Mea din Fecioară şi din Maică pururea 
Fecioară. Eu am venit din cer pe pământ ca să-l iert pe om şi 
să-l înviez pentru cer, dar omul nu se pocăieşte. O, cel ce nu 
mai face nici un păcat, acela este cel ce s-a pocăit de păcate 
înviind prin unirea lui cu Mine, făcându-se un trup cu Mine. 
Altfel nu se pocăieşte omul. 

Unde, oare? Unde, fiilor din grădină, unde să mai aflu 
Eu pe pământ om care să petreacă în duhul pocăinţei, în duhul 
umilinţei, în smerenia minţii vieţuind înaintea Mea? O, unde 
să Mă mai uit să aflu, să găsesc un om pe potriva Mea? Po- 
căinţa este naşterea din nou a omului, ca să fie omul apoi, şi 
să am Eu casă în el. Omul însă Mă alungă mereu din preajma 
lui, şi omul este judecat prin naşterea Mea din mamă pururea 
Fecioară. Eu pentru aceasta am venit acum două mii de ani, 
căci omul se naşte din om şi prin om, şi nu este ca Mine. Dar 
am venit să-i arăt calea de la pământ la cer şi să Mă întâlnesc 
cu el pe calea Mea de la cer la pământ şi să-l aduc cu Mine 
din cer pe pământ şi să fie omul din cer, căci scris este: «Cine 
nu se va naşte de sus, acela nu va mai fi». O, unde să Mă mai 
uit pe pământ ca să văd om după chipul şi asemănarea Mea, 
să văd om aşa cum l-am făcut Eu pe omul cel zidit de mâna 
Mea? Mă tângui şi zic: unde? Unde, oare? Acum, după două 
mii de ani, iată, vin iar, şi iarăşi sunt pribeag de om. Omul Mă 
cântă, Mă strigă, se strânge în numele Meu, dar e departe 
omul de chipul şi asemănarea Mea; de făptura lui cea dintâi e 
prea departe omul. 

Eram fericit când l-am făcut pe omul cel întâi zidit, şi 
îmi aşteptam în el odihna şi pacea după ce pe toate le-am fă- 
cut pentru el numai cu cuvântul. Apoi el s-a ridicat deasupra 
Mea şi căderea lui a fost mare şi lungă. Şi M-am gătit să por- 
nesc după el şi să-l aşez cu Mine în însăşi casa lui, după cum 
a fost taina răscumpărării omului, pe care Eu am lucrat-o 
acum două mii de ani, la naşterea Mea din Maică pururea 
Fecioară. 

Voiesc să mişc inima omului destăinuindu-Mi Duhul 
înaintea lui. Eu sunt taină nepricepută de îngeri, iar când 
îngerii aud cuvântul Meu, stau cete-cete şi se hrănesc cu 
tainele Mele aşteptându-le împlinirea cea desăvârşită prin ve- 
nirea Mea cu cer nou şi cu pământ nou peste pământ. Amin. 

Voi, fiilor de la iesle, nu vă temeţi nici voi, nici cei ce 
trăiesc ca şi voi pe pământ, hrănindu-se cu mana Mea care 
trece prin grădina ce vă poartă pe voi. Nu vă temeţi de ceea 
ce se tem oamenii. Eu sunt Sfântul Domnului în mijlocul 
vostru şi plămădesc cu voi veac nou şi viaţa veacului ce va să 
fie. Amin. întăriţi naşterea Mea în voi şi ţineţi-Mi caldă 
ieslea, fiilor. Cuibul din care vor ieşi fiinţe noi, trebuie mereu 
cald, ca să nu răcească sămânţa, fiilor, şi viaţa seminţei. Încăl- 
ziţi-Mi cuibarul, că Eu suflu peste el cu suflarea gurii Mele, 
cu care stau mereu peste voi. 

Faceţi pâine, fiilor. Eu sunt pâinea care se coboară din 
cer spre viaţa omului. Daţi săracilor pâinea aceasta, căci cei 
bogaţi gustă şi o scuipă jos, şi nu dau pâinea lor pe pâinea 
aceasta. Voi însă hrăniţi-vă cu ea până la ceasul zilei venirii 
Mele cu sfinţii pe pământ şi staţi întru întâmpinarea Mea cu 
ieslea Mea de la voi. Amin. 

Mama Mea Fecioara vă îndulceşte duhul cu duhul ei 
cel plin de dor pentru venirea Mea la voi, şi fi-va curând, cu- 


rând să petrecem sărbătoare nesfârşită, de veac nou, în taina 
cerului cel nou şi a pământului cel nou în care vom fi de-a 
pururi Eu şi cei daţi Mie de Tatăl. Amin, amin, amin. 

25 decembrie 1999/7 ianuarie 2000 

Soborul Maicii Domnului 

Omul este chemat la naşterea din nou. Nimeni nu-şi ia blidul lui 
în sala de masă. Domnul naşte iarăşi lumea, şi El este la uşi. 
Proorocie pentru răscumpărarea trupurilor şi învierea morţilor. 

in de lângă Tatăl Savaot şi îmi ţin ieslea caldă 
până voi rodi cu ea ziua veşniciei. Amin, amin, 

amin. 

Mă nasc mereu cuvânt în cuibul Meu de la voi, ca să 
fiţi voi născuţii Mei, fii hrăniţi cu cuvântul şi cu trupul cuvân- 
tului, căci cuvântul acesta Eu sunt: Fiul şi Cuvântul Tatălui. 
Amin. Trup şi cuvânt sunt la voi, ca să aveţi hrană zi de zi, 
fiilor, şi să daţi din ea celor flămânzi, şi să înveţe flămânzii să 
mănânce din străchioară, căci aşa este orânduiala cea de la 
Dumnezeu. Voi sunteţi străchioarele de pe masa Mea de nun- 
tă. Cel ce se face părtaş la acest praznic sfânt, să înveţe să 
mănânce din străchioarele de pe masă şi să ştie rânduiala de 
la masa Mea de nuntă. Nimeni nu-şi ia blidul lui când se duce 
în sala de masă, ci intră şi i se pune vasul cu mâncare şi aşa 
mănâncă. 

O, fiilor de la masă, daţi-vă şi voi celor ce Mă caută, 
precum Eu Mă dau vouă. Dacă Eu Mă fac hrană de cuvânt la 
voi, tot aşa şi voi să lucraţi, căci scris este: «Orice ucenic va 
fi ca învăţătorul său». Amin. Firul de floare abia ieşit, abia 
sădit, trebuie udat, trebuie îngrijit, trebuie dădăcit ca să prin- 
dă rădăcină şi tulpină, şi apoi floare, şi apoi rod. Eu după ce 
Mă nasc în om, omul trebuie să Mă crească în el apoi până ce 
ies spre mărturie ca rod ceresc ieşit din om. Care este ziua 
naşterii Mele în om? Care, fiilor? Arătaţi rodul învăţăturii 
Mele în voi şi spuneţi taina aceasta. Amin. 

iua naşterii din Dumnezeu a omului este 
ziua credinţei la vestea propovăduirii care 
aduce omului pe Dumnezeu prin vestitorii Domnului. Naşte- 
rea omului este clipa pocăinţei desăvârşite, care aduce omului 
viaţa cea veşnică, viaţa care nu mai moare apoi. Pocăinţa cea 
desăvârşită îl face pe om veşnic, iar pocăinţa înjumătăţită îl 
ţine tot vremelnic, îi întârzie naşterea şi ziua naşterii omului. 
Acolo unde credinţa se încuibează, ea naşte credinţă în om 
din ea însăşi, şi se păstrează veşnică şi neclintită, alături cu 
pocăinţa cea desăvârşită în care omul rămâne ca într-o casă a 
sa, dată lui de Dumnezeu pentru umilinţă, pentru smerenia 
minţii omului. Amin, amin, amin. 

O fiilor în care Eu, Domnul, îmi deşert înţe- 
lepciunea! Să înveţe flămânzii care vin la 
masa Mea, să înveţe să mănânce din străchioarele Mele, căci 
masa Mea e cu ordine cerească, e din cer adusă hrana de pe 
masă. Trup şi cuvânt stau Eu pe masă la voi, ca să aveţi hra- 
nă zi de zi şi să puneţi masă flămânzilor, că pe pământ e foa- 
mete mare de la margini la margini, şi tot omul s-a deprins să 
mănânce vânt şi să nască furtună peste pământ, iar pământul 
se clatină de furtuna de pe el. 

Nu e om să mai cheme în sprijinul lui dreptatea. Cum 
să Mă duc Eu să-l ajut pe cel ce Mă strigă cu inima lui ca 
să-l scap de dureri şi de teamă şi de plata faptelor lui dacă el 
n-a lucrat dreptatea nici peste el şi nici în jurul lui? O, cum să 
Mă duc, cum să-Mi fac loc spre el ca să-l ajut dacă îngerii lui 
stau mărturie înaintea Mea împotriva lui? Şi iată, pocăinţa cea 

desăvârşită a omului este uşa prin care Eu pot să ajung lângă 
el şi să-l aşez în pacea ei, dar omul nu ştie ce este această pace. 
Eu în zadar l-aş ajuta pe om în vremea strâmtorării inimii lui 
dacă omul uită apoi de pacea dintre Mine şi el, de pocăinţa lui 
care-1 aduce spre Mine ca să-l ajut apoi. Omul n-ar trebui să 
se jelească de pedeapsa faptelor lui, ci ar trebui să plângă îna- 
intea Mea pentru faptele lui, dând loc dreptăţii pentru ispăşire 
şi pentru curăţire, iar pocăinţa este curăţenia pe care şi-o face 
omul în casa inimii lui, ca să Mă pot Eu apropia apoi cu viaţa 
faptelor vieţii, căci viaţa cea veşnică a omului are faptele ei, 
faptele vieţii veşnice. Amin, amin, amin. 

O, ce lucrare de naştere voiesc să aşez Eu peste tot 
omul! Dar omul este născut din om şi îşi păstrează năravul şi 
nu înţelege calea lui Dumnezeu spre el. Omul are năravul 
nepocăinţei, şi Eu îl strig pe om, dar el nu aude plânsul Meu 
şi nu vede mersul Meu peste pământ. 

Am venit cu vremea Scripturii care vesteşte naşterea 
din nou a lumii. Făptura toată aşteaptă descoperirea fiilor lui 
Dumnezeu prin care Eu, Domnul, împlinesc Scripturile naş- 
terii din nou a lumii. Făptura însăşi aşteaptă izbăvirea din 
robia stricăciunii, ca să se bucure de libertatea fiilor lui Dum- 
nezeu. Ea suspină laolaltă şi este până azi în dureri de naştere, 
şi nu numai ea, ci şi omul îndumnezeit suspină în el aşteptând 
înfierea, adică răscumpărarea trupului lui, precum este scris 
în Scripturi. Omul pomeneşte naşterea Mea şi uită de naşterea 
lui prin Mine, prin lucrarea naşterii din nou a omului, naştere 
care-1 uneşte pe om cu Dumnezeu. Omul uită să se nască. Eu 
însă străbat cerul şi pământul de la margini la margini şi aduc 
cu Mine vestea naşterii din nou a lumii, a făpturii şi a omului 
care aşteaptă răscumpărarea trupului lui. Amin. 

Mă nasc mereu cuvânt de naştere în cuibul Meu de la 
voi şi îmi ţin ieslea caldă, căci vin mereu în ea, copilaşi de la 
iesle. Mama Mea cea pururea Fecioară se îndulceşte cu veni- 
rea Mea la ieslea de la voi. Acum două mii de ani, după ce Eu 
M-am născut ieşind din pântecele ei prin minune, au venit la 
ea mângâietori păstorii şi magii şi au binecuvântat-o pe ea 
pentru Mine. Cel mai mare dar pe care Eu şi cu mama Mea 
l-am primit atunci a fost credinţa în naşterea Mea, credinţa 
celor trimişi de cei din cer la ieslea naşterii Mele din Betleem. 
Aceştia au mărturisit apoi, şi s-a întins peste timp minunea 
naşterii Fiului lui Dumnezeu prin Maică pururea Fecioară. 
Pecetea fecioriei ei n-a fost atinsă, căci Eu am ieşit prin pân- 
tece încuiat, şi n-am stricat încuietorile, aşa cum şi la învierea 
Mea n-am stricat pecetea lui Caiafa înaintea celor ce păzeau 
mormântul Meu cel ferecat, dar am ieşit biruitor din mor- 
mânt, ca şi la naşterea Mea din pântecele cel fecioresc. O, 
mare este taina naşterii omului, dar omul a stricat-o încă de la 
început, iar Eu am venit cu ea din nou la om acum două mii 
de ani, şi am arătat prin naşterea Mea din om taina lui Dum- 
nezeu cea dintru început a naşterii omului. Amin. 

O, îţi simt cuvântul cum voieşte să se aşeze lângă Mine 
în iesle, mamă. 

O dulcele meu Stăpân, dulcele meu Fiu! îţi 
^ îndulceşti mereu ieslea cu cuvântul Tău 
cel dulce, şi se îndulcesc din el fiii de la iesle, şi ei Te împart 
pe Tine, Cel dulce, că mare este taina ieslei Tale din grădiniţa 
aceasta, taina cea din Emaus, taina în care Tu Te faci cunos- 
cut prin frângerea pâinii, ca să Te cunoască cei ce se împăr- 
tăşesc cu Tine trup şi cuvânt dumnezeiesc, Fiule Care naşti 
fii din fii. 

Taina naşterii e taină nepătrunsă de om. N-a priceput-o 
omul nici după ce Tu ai venit de la Tatăl şi Te-ai însămânţat 


Tu însuţi în pântecele meu cel fecioresc. O, adevăraţii Tăi 
ucenici, adevăraţii Tăi apostoli şi sfinţi au fost cei care au 
mers în numele Tău, vestind şi punând peste oameni credin- 
ţa, şi apoi pocăinţa, şi apoi taina naşterii omului. Ei mergeau 
şi aşezau peste copii şi peste tineri fecioria, pecetluind-o în 
credinţa lor, iar peste cei vârstnici, curăţia şi naşterea din cer, 
răscumpărarea din păcat a trupului lor. 

Azi s-a stricat biserica, Fiule sfânt, iar Tu nu mai ai un- 
de să-Ţi pleci pe nicăieri capul, şi nu mai ai apostoli. Peste tot 
s-au ridicat şi se ridică zidiri şi altare, dar pentru apostolii 
minciunii, nu pentru cei sfinţi ai Tăi, Fiule fără adăpost pe pă- 
mânt. în zadar le-ai spus oamenilor să se roage zicând: „Fie, 
Tată, voia Ta precum în cer aşa şi pe pământ în zadar, Fiule 
scump, că omul n-a vrut să priceapă ce ai spus Tu când i-ai 
învăţat aşa atunci. Tot ce mai poţi să faci acum pentru om este 
durerea pe care o caută omul prin toate faptele nedreptăţii pe 
care Ţi-o aduce omul de şapte mii de ani, Fiule, căci taina 
naşterii omului a rămas în rai, şi nu s-a coborât pe pământ 
decât atunci când Tu ai venit cu ea şi ai pus-o în om, ai pus-o 
în mine ca să Te faci Tu prunc al omului, prunc al meu şi în- 
ceput al naşterii omului, căci omul n-a priceput naşterea şi 
taina ei, care este scrisă în Scripturile Tale care grăiesc aşa: 
«A făcut Dumnezeu pe om după chipul Său, după chipul lui 
Dumnezeu l-a făcut, bărbat şi femeie i-a făcut. Şi i-a binecu- 
vântat pe ei Dumnezeu, şi le-a zis lor Dumnezeu: fiţi roditori 
şi vă înmulţiţi şi umpleţi pământul şi supuneţi-l şi stăpâniţi 
peste cele de pe el». 

O, Fiule îndurerat, n-a priceput omul taina naşterii Tale 
din om, şi omul a rămas în moarte, şi aşa se naşte şi azi. Dar 
acum mă dăruiesc cuvânt proorocesc aşezându-1 în iesle în 
numele Tău cel veşnic, şi cu dor şi cu iubire veşnică rostesc 
proorocie pentru Tine şi pentru ieslea Ta şi zic: aproape este 
ziua Ta, Fiule Doamne, aproape este clipa aceea, ziua naşterii 
slavei Tale peste grădina ieslei cuvântului Tău pentru cei ne- 
credincioşi care aud şi văd şi nu cred în minunea aceasta a 
venirii Tale cu grădina aceasta în mijlocul pământului. Cu- 
rând, curând orbirea celor necredincioşi se va face vedere, şi 
vor vedea cu ea slava Ta din grădina aceasta, şi vor crede, şi 
apoi va orbi necredinţa lor, şi vor vedea crezând. Şi va veni 
apoi foamete mare peste ei şi Te vor dori şi nu Te vor afla, iar 
lumina grădiniţei ieslei Tale va cuprinde tot pământul, spre 
mărturia venirii Tale din zilele acestea, Fiule tainic, Fiule 
venit, că Tu vii venind cu sfinţii, şi duhurile drepţilor Tăi vin 
cu Tine. Amin, amin, amin. 

A cum, fie Mie după cuvântul tău, mamă, 
căci duhurile proorocilor se supun duhu- 
rilor proorocilor, după cum scrie în prooroci. Amin. Eu am 
venit cuvânt peste pământ şi vestesc vremea împlinirii Scrip- 
turii pentru naşterea din nou a lumii. Toată făptura a aşteptat 
să vin şi s-o înnoiesc şi s-o izbăvesc din robia stricăciunii, ca 
să se bucure de libertatea fiilor lui Dumnezeu. 

Omul face pomenire pentru naşterea Mea aşa cum ştie 
el să facă de două mii de ani. Rar om care ştie ce înseamnă 
taina naşterii Mele, căci sunt rari oamenii pe pământ, şi omul 
nu ştie să trăiască bucuria naşterii Mele din Fecioară. Iar Eu 
voiesc să sărbătoresc după două mii de ani naşterea omului, 
şi omul nu pricepe taina aceasta, naşterea cea nouă şi viaţa lui 
cea veşnică. 

Curând, curând se vor ridica cei din morminte şi vor 
intra în taina vieţii veşnice, taina răscumpărării trupurilor şi 
înfierea cea veşnică, taina Mea cu omul cel îndumnezeit, în- 
tru care să Mă odihnesc după şapte mii de ani de aşteptare. Iar 

voi, cei ce-Mi sunteţi iesle, lăsaţi-vă moi în mâna Mea cea 
tare, ca să vă frământ aluat nou şi să vă fac cer nou şi pământ 
nou pentru Mine şi pentru sfinţi, că mare este taina naşterii 
omului, taina cerului nou şi a pământului nou în care Eu, 
Domnul, îmi am scaun şi aşternut. Omul uită să se nască, şi 
Eu vin şi brăzdez văzduhul venind, şi aduc pe pământ vestea 
naşterii din nou a lumii, căci sunt Răscumpărătorul. Amin. 

Taina Mea cu voi e taină dulce, miere şi lapte pentru 
cei din cer, iar pe pământ este lumină din lumina Mea taina 
Mea cu voi. Taină este ceea ce nu se vede, precum lumina 
Mea este taină şi minune în taină. Curând, curând lumina 
Mea cu voi se va vedea bine; curând, curând, fiilor. Atunci 
morţii vor învia nestricăcioşi, şi sfinţii şi îngerii vor coborî pe 
pământ şi vor încununa adevărul venirii Mele, iar minciuna şi 
trupul ei va roşi şi se va topi spre pedeapsa făţărniciei şi a tru- 
purilor ei. 

Eu sunt la uşi. Nimeni nu poate strica cuvântul acesta, 
iar Cel ce mărturiseşte acestea zice: «Da, vin curând!». 
Amin, amin, amin. 

26 decembrie 1999/8 ianuarie 2000 

Sărbătoarea sfântului mucenic şi arhidiacon Ştefan 

Războiul duhului întunericului este nevăzut. „Feriţi-vă de oameni 
mai mult decât de lupi!" Biserica lumii domneşte şi se făleşte sub 
numele de „biserica-mamă “. 

E u, Domnul Dumnezeul vostru sunt mereu, mereu 
cu mare grijă şi cu mare dor pentru voi, copii ai 
venirii Mele. Mă frământ cu tot cerul de sfinţi şi de îngeri în 
toată vremea, căci războiul cel nevăzut al celor fără Dumne- 
zeu care-şi văd biruinţa pierdută pune cerul în alarmă pentru 
paza lucrării Mele cu voi, lucrarea venirii Mele cu judecata 
pentru fapte. Staţi bine, staţi cu luare-aminte şi cu mare ascul- 
tare sub cortul Tatălui şi al Fiului şi al Sfântului Duh, căci Eu, 
Domnul Dumnezeul vostru, vă dau ascuţime de duh şi ochi 
ageri, ca să Mă păziţi pe Mine, şi pe voi să vă păziţi de orice 
lucrare a întunericului cel nevăzut, şi să fiţi lumina Mea cea 
nevăzută, lumina cea dinăuntrul Meu, căci Eu am zis vouă 
când am pecetluit grădina ieslei Mele de la voi, şi pe voi; 
aduceţi- vă aminte că este scris în cartea Mea cu voi că v-am 
zis aşa: «întunericul din afară să nu intre peste lumina 
dinăuntru, că este sfânt acest aşezământ». Amin. 

Fiilor, e numai întuneric afară, căci Eu M-am tras din 
mijlocul oamenilor şi nu mai pot întinde mâna după nimeni, 
căci tot omul stă în mijlocul întunericului. Eu lucrez numai 
acolo unde este ziuă. Aşa am zis şi ucenicilor Mei: «Lucraţi 
cât este ziuă, că vine noaptea, când nimeni nu mai poate lu- 
cra». O, nu mai pot întinde mâna după omul care Mă strigă 
din mijlocul întunericului dacă el acolo stă. în fila cea din 
urmă a Scripturii este scris cuvântul Meu către loan, şi aşa 
zice: «Cine este nedrept, să nedreptăţească înainte. Cine este 
spurcat, să se spurce şi mai greu. Cine este drept, să facă 
dreptate mai departe. Cine este sfânt, să se sfinţească şi mai 
mult, că iată, vin curând, şi plata Mea este cu Mine, ca să dau 
fiecăruia după cum este fapta lui». Sunt două mii de ani de 
când am rostit Eu acest cuvânt pentru fiecare om, de atunci şi 
până acum. 

O, e numai întuneric afară. Am spus prea mult când am 
spus: «Sunt rari oamenii pe pământ». Şi acum zic: nu mai 
sunt oameni, fiilor. E numai întuneric peste tot, şi oamenii 
sunt în curse şi nu mai sunt. Nu mai pot întinde mâna după 
om. De două mii de ani omul putea să audă glasul Meu care 


a strigat peste tot omul şi a zis: «Ieşiţi din lume, ieşiţi din 
întuneric, ieşiţi din cetatea Babilon, ieşiţi din ea, poporul 
Meu, ca să nu vă împărtăşiţi din păcatele ei şi să nu luaţi din 
bătăile ei!». Iar cel drept a ieşit şi a făcut dreptatea Mea, şi 
cel sfânt a ieşit şi s-a sfinţit şi mai mult, căci a ascultat şi a ie- 
şit. Şi cine n-a ascultat n-a ieşit, şi a luat şi s-a împărtăşit cu 
întunericul. Dar Eu, Do mn ul şi Răscumpărătorul vostru, v-am 
câştigat pe voi pentru Mine cu preţul vieţii Mele, căci voi 
v-aţi folosit de preţul pe care l-am dat pentru voi. O, cui am 
dat Eu acest preţ pentru omul care vrea să se folosească de el 
venind după Mine şi de partea Mea? Ştie, oare, omul să înţe- 
leagă cui am plătit Eu preţul pentru viaţa omului? Aud pe om 
peste tot zicând că Eu am murit şi am plătit în locul omului, 
şi omul este izbăvit prin vărsarea sângelui Meu, dar nu e om 
să ştie unde a mers preţul pe care l-am plătit Eu pentru salva- 
rea lui de la moarte; nu e om să ştie aceasta, şi de aceea zic 
cu durere că nu mai sunt oameni pe pământ, şi e numai întu- 
neric, şi Eu vin la voi mereu ca să vă ţin în lumină, ca să vă 
ţin în viaţă şi să vă aduc de la sfârşit la început, căci scris este 
în Scripturi: «La început era Cuvântul, şi Cuvântul era la 
Dumnezeu, şi Dumnezeu era Cuvântul». Iată, acolo v-am 
adus pe voi, şi am venit la voi de acolo, căci scris este: «Aces- 
ta era întru început la Dumnezeu, şi toate printr-Insul s-au 
făcut, şi fără El nimic nu s-a făcut din tot ce s-a făcut. Intru 
El era viaţă, şi viaţa era lumina oamenilor, şi lumina lumi- 
nează în întuneric, şi întunericul n-a cuprins-o». Amin. 

Vin mereu la voi să vă ţin în viaţă, să vă ţin în lumină. 
Cuvântul Meu este lumina. El luminează în întuneric, şi întu- 
nericul nu l-a cuprins, căci e întuneric, şi ce legătură este între 
întuneric şi lumină? Fiilor, fiilor, vin mereu la voi să vă ţin în 
viaţă, şi vă învăţ aşa: nu este legătură între lumină şi întune- 
ric, şi de aceea v-am spus: « Ieşiţi din lume, poporul Meu, ca 
să nu vă împărtăşiţi din păcatele ei şi să nu luaţi din bătăile 
ei!». Voi aţi ascultat şi aţi ieşit ca să faceţi fapte sfinte, şi să 
fiţi ocrotiţi prin faptele sfinţeniei, iar sfinţenia din om este 
supusă lui Dumnezeu şi este ascultătoare Celui ce varsă peste 
om din ea. Fiţi cu ochii ageri, ca să vă păziţi de orice lucrare 
a întunericului cel nevăzut, şi fiţi lumina Mea cea nevăzută şi 
nepricepută de oameni, căci oamenii au iubit mai mult întu- 
nericul. O, Eu am venit în lume lumină acum două mii de ani, 
ca să stau cu ea în mijlocul oamenilor, dar oamenii au iubit 
mai mult întunericul, ca şi azi, fiilor. Acum, după două mii de 
ani, am venit iar pe pământ la voi şi v-am născut din Mine, 
din cuvântul Meu v-am născut, şi v-am pus între oameni lu- 
mină din lumina Mea, dar oamenii iubesc mai mult întune- 
ricul, şi Eu vă spun: feriţi-vă de oameni mai mult decât de 
lupi, mai mult decât de fiare, căci lupul sau fiara se vede ce 
este, dar omul nu se vede ce este. Nu poţi să vezi în om, căci 
omul este în întuneric, şi nu iese la lumină nici când zice el 
că se duce să se spele şi să se lumineze cu lumina Mea. 

O, nu mai sunt păstori de suflete, nu mai sunt pe nică- 
ieri, şi e sfârşitul lumii, căci biserica nu mai este biserică, şi 
este altceva. Cei ce-şi zic păstori iată ce fac: le fac pe ale lor 
şi nu pe ale Mele, nu pe ale bisericii, şi numai vorba e că ei 
miluiesc pe săraci şi pe văduve după cum se ascund ei sub 
vorbe. O, iată ce fac ei: se adună pe furiş şi îşi fac supuşi şi 
plămădesc planuri împotriva luminii şi se unesc cu neamuri 
pe calea lor şi nu pe calea Mea, şi au ca povaţă viclenia şi 
făţărnicia, şi iau cei supuşi din ele şi se duc toţi pe apa sâm- 
betei şi nimeni nu mai caută lumina Mea. 

Când Eu l-am scos pe poporul Israel din lume, adică 
din Egipt, i-am spus în drum spre Canaan să nu se unească cu 

neamurile de pe cale, şi mai bine să le omoare decât să-Mi 
strice seminţia Mea. Şi dacă el n-a ascultat, a pierit tot numă- 
rul lui Israel cu care am plecat din Egipt, în afară de doi oa- 
meni cu care Eu Mi-am continuat drumul spre Canaan cu cei 
născuţi pe cale. Acum ceea ce a fost iarăşi este, după cum 
scrie în Scripturi. Biserica s-a stricat prin amestecare cu cei 
ce nu sunt biserică a Mea, şi cine o strică, o strică mereu şi nu 
o zideşte; strică peste tot şi se întinde stricăciunea, căci omul 
bisericii conduce el după capul lui peste tot, şi nu mai sunt 
păstori de suflete pe nicăieri, şi e sfârşitul lumii peste tot, iar 
păstorii de azi, în loc să lumineze turma lor, se ascund de ea 
în locuri întunecoase şi beau şi mănâncă şi fac planuri lumeşti 
trăgând de partea lor pe mai-marii de peste oameni, şi îngâm- 
farea a omorât tot trupul, şi e plin pământul de trupuri fără 
duh. Banul face cu ochiul lui diavolesc la tot omul, iar bise- 
rica s-a lăsat vândută pe bani, şi e sfârşitul lumii, căci biserica 
nu mai e biserică, ci e altceva. Pe nicăieri nu se mai vede nici 
un drum spre cer, că e sfârşitul lumii pe pământ. Nu mai e 
nimeni în biserică, nimeni ca să se mucenicească pentru viaţa 
ei, pentru iertarea ei. Toţi păstorii ei şi-o păstrează lor, ca să 
aibă ei peste cine să fie domni. Apostolul Meu Ştefan a zidit 
biserica Mea acum două mii de ani mucenicindu-se pentru 
viaţa Mea în ea, şi pentru credinţa ei în Mine, Mântuitorul bi- 
sericii. Când el s-a lăsat jertfă pentru Mine pe pământ, Eu am 
deschis numaidecât cerurile şi am venit să-l iau lângă Mine, 
de-a dreapta Tatălui, aşa cum el a mărturisit că Eu sunt de-a 
dreapta Tatălui. Mucenicii numelui Meu n-au părăsit biserica 
de frica morţii şi a chinurilor, ci au rămas în ea, şi au murit 
pentru ea în mijlocul ei. Ei au murit pentru mărirea numelui 
Meu peste pământ, iar cei de după ei şi cei de azi biserică nici 
să trăiască pentru numele Meu nu vor, şi stau domnind de la 
ei citire, de la ei putere, de la ei voinţă peste oameni, peste 
turma lor, nu peste turma Mea. Când omul M-a mucenicit pe 
Mine, M-a mucenicit ca să domnească el peste turma Mea, şi 
iată, domneşte şi se făleşte cu ea şi îşi zice „ biserică-mamă “. 
Dar mamă numai Eu sunt, căci Eu nasc biserica, iar ea îmi 
este Mie podoabă şi trup sfânt, rupt din Trupul Meu, căci am 
frânt Trupul Meu şi i l-am dat de hrană, ca să fie ea Trupul 
Meu. Amin. 

Vine ziua care va arde de şapte ori mai mult ca un 
cuptor de foc, şi voi încerca cu foc tot trupul care-şi zice bise- 
rică a Mea, şi apoi îi voi arăta biserica Mea. 

Voi, fiilor culeşi de Mine cu iubire mare din marea cea 
mare a lumii ca să vă nasc din nou şi să vă cresc cu Duh 
Sfânt, şi ca să fiţi apoi şi să staţi înaintea Mea, fiţi cu mare 
grijă pentru voi, că şi Eu sunt de-a pururi cu grija şi cu ochiul 
Meu peste voi. Fiţi biserica Mea cea de foc, de care să nu se 
poată atinge nici un întuneric, nici un mort, căci biserica Mea, 
biserica lui Iisus Hristos, este viaţă vie, este foc mistuitor a 
toată stricăciunea, a toată vremelnicia, a toată minciuna de 
sub cer, a tot întunericul dintre cer şi pământ. Amin. 

Am făcut din voi sămânţă pusă la însămânţat, ca să nu 
piară biserica Mea, căci scris este: «Porţile iadului nu o vor 
birui pe ea şi nici un întuneric nu va fi în ea, căci mărirea lui 
Dumnezeu a luminat-o, şi făclia ei este Mielul, este Domnul». 
Amin. 

Ţineţi-Mi caldă ieslea, ţineţi-Mi vie venirea, căci îm- 
părăţia cerurilor este cu cei înţelepţi, cu cei ce veghează întru 
lumină. Cei înţelepţi îşi strâng lumină şi se odihnesc întru 
mărirea ei, iar cei neînţelepţi îşi strâng vremelnicie la întu- 
neric şi se desfată întru deşertăciunea ei. Dar iată, vine Mire- 
le! Cei ce au lumină îl vor vedea şi se vor scula întru întâm- 


pinarea Lui şi vor intra cu El în locaşurile Lui. Cei ce au în- 
tuneric nu-L vor vedea, şi se vor înfricoşa de ziua Lui care va 
arde ca un cuptor, şi în ea toată deşertăciunea se va face 
scrum. 

Vine Mirele! Curând, curând se va auzi această strigare 
peste cei ce dorm fără veghere, fără lumină. Dar voi, fii ai 
venirii Mele, bucuraţi-vă de venirea Mea, că străin am umblat 
între cer şi pământ, şi voi v-aţi dat Mie casă şi v-aţi făcut îm- 
părăţie a Mea şi odihnă a Mea după şapte mii de ani de aştep- 
tare, iar Eu M-am făcut la voi nuntă şi masă de nuntă şi pom 
al vieţii. Vă binecuvintez cu mare iubire; iubire pentru iubire, 
şi zic, ca să se audă plata voastră cea de la Mine: celui ce bi- 
ruieşte îi voi da să şadă cu Mine pe scaunul Meu, precum Eu 
am biruit şi am şezut pe scaunul Tatălui Meu. Amin, amin, 
amin. 

27 decembrie 1999/9 ianuarie 2000 

Praznicul Tăierii împrejur a Domnului 

Mai bună este frica de Dumnezeu decât iubirea de Dumnezeu. 
Domnul plânge obosit, alergând după om. Totul în cer şi pe pământ 
aşteaptă descoperirea fiilor lui Dumnezeu. 

M ă vestesc la porţi ca să intru cuvânt pe porţi. Eu 
sunt Cel ce am înfiinţat această grădină, ca s-o 
am a Mea în mijlocul pământului. Amin. Pe nicăieri nu mai 
este al Meu. Pe nicăieri nu mai pot lucra ca Mine, că e omul 
peste tot, şi omul nu e ca Mine. Aici însă am făcut grădina 
aceasta ca s-o am a Mea cu tot ce este pe ea. Amin. Vin şi Mă 
duc, Mă duc şi vin, ca să-Mi îngrijesc via. Stau în mijlocul ei 
şi când Mă duc şi când vin, căci Mă las pe masă hrană, ca să 
aibă vierii Mei. 

O, fiilor de la iesle, toată via Mea de pe pământ a rodit 
aguridă. Peste tot e numai aguridă în vie. N-am ce pune înain- 
tea Tatălui Meu, n-am ce pune pe masa de nuntă rod de pe pă- 
mânt, că pe pământ stăpâneşte proorocul mincinos, care a 
adus o altă viaţă omului, viaţă ca a lui, fiindcă viaţa prooro- 
cului mincinos e minciună ca şi el, şi omul nu ştie, nu are cine 
să-i deschidă omului ochii ca să-i arate cum este Dumnezeu. 
O mulţime de oameni zic că Mă iubesc pe Mine, că Mă do- 
resc, că Mă cântă. O, altfel e iubirea de Dumnezeu. Ea este cu 
omul cel priceput, cel înţelept, cu omul care Mă face pe Mine 
să-l iubesc şi să-l am al Meu şi să-l folosesc pentru Mine. O, 
altfel e iubirea cerească, şi omul n-o cunoaşte pe aceasta. 
Vine omul spre iubire de Dumnezeu, zice el, şi iubeşte pe 
Dumnezeu cum ştie el de pe pământ, dar iubirea de pe pământ 
e una, şi iubirea din cer e alta, şi iată, iubirea de pe pământ nu 
ajunge în cer, şi iubirea din cer nu ajunge pe pământ, căci 
omul se iubeşte pe sine când dă să-L iubească pe Dumnezeu, 
dar Eu nu pot iubi ca omul. 

O, fiilor, grăiesc cu voi ca să Mă audă omul ce grăiesc 
Eu peste pământ, şi zic: nu de pe pământ trebuie să Mă iu- 
bească omul. El trebuie să fie din cer, şi apoi să Mă iubească, 
lată, Eu nu pot iubi ca omul, dar omul zice că iubeşte ca 
Dumnezeu, şi nu ştie ce zice când dă să zică aşa, căci omul 
iubeşte ca el, şi zice că Mă poate iubi aşa. 

O, fiilor de la iesle, omul nu vrea să am Eu haină aspră 
când stau cu el. El vrea să fiu bun, şi zice că aşa este iubirea. 
Dar Eu i-am zis omului să nu-Mi zică bun, că dacă îmi zice 
bun nu ştie să Mă iubească, nu ştie să se lepede de sine ca să 
Mă iubească pe Mine şi să-l pot iubi şi Eu pe el apoi. O, nu 
ştie omul să Mă primească cu bunătatea pe care o am Eu 

pentru om, căci Eu sunt mai întâi drept, şi dacă omul îmi face 
dreptate, numai apoi sunt bun. 

Fiilor, fiilor, ce bine i-ar fi omului dacă ar voi să stau 
Eu drept pentru el! O, ce bine i-ar fi şi ce bine Mi-ar fi şi Mie! 
Dar omul cu greu se pleacă dreptăţii, căci dreptatea nu este 
cea pe care o vrea omul; ea este cea care îl face pe om să se 
dea locaş Mie ca să stau Eu cu faţa Mea în el, cu haina Mea 
în el. în toată vremea am stat în haina dreptăţii între cer şi 
pământ, căci am voit să-l răscumpăr pe om. Omul însă s-a 
înşelat pe sine mereu, mereu, şi a zis că nu sunt Eu, căci a zis 
că Dumnezeu este Cel bun. De aceea stă omul în păcatele lui 
şi, prin ele, în despărţire de Dumnezeu. Dar iată, arăt omului 
taina cărării lui spre Mine şi zic: mai bună este frica de Dum- 
nezeu între om şi Dumnezeu, căci cel ce zice că Eu sunt bun, 
acela nu este înţelept şi nu apucă pe calea înţelepciunii. Iar cel 
ce are frica de Dumnezeu în el, acela începe să fie înţelept 
prin Mine, Domnul, şi îşi păzeşte viaţa cea cu Mine prin opri- 
rea de la păcat, prin frica de Dumnezeu, care aduce peste om 
viaţa cea veşnică, viaţa cea fără de păcat. Amin. 

O, fiilor, greu se mai pleacă omul spre dreptatea Mea, 
pentru câştigul Meu în om. Omul se zbate pentru dreptatea 
lui, şi iese de sub stăpânirea Mea când face aşa, şi nu-i place 
haina dreptăţii Mele, căci omul vrea să fiu bun. O, greu se 
mai pleacă omul, greu de tot! Eu după ce am luat trup între 
oameni născându-Mă din om, am stat numai aplecat, căci 
M-am aplecat după om ca să-l scot din neaplecare. După opt 
zile de la naşterea Mea M-am aplecat legii omului şi M-am 
tăiat împrejur în trup, ca şi omul care are peste el legea aceas- 
ta, lege care-1 arată ce este el. Şi M-am tot aplecat apoi după 
legea cea omenească, pentru ca să încap între oameni şi să Mă 
arăt Dumnezeu aplecat până la om, ca să înţeleagă apoi omul 
ce a făcut Dumnezeu pentru scăparea de la moarte a omului, 
pentru răscumpărarea omului. O, cine a înfiinţat moartea? 
lată, omul a înfiinţat-o, prin neascultarea de legile vieţii, de 
legile cerului cu omul. De atunci omul se pleacă greu lui 
Dumnezeu, căci sămânţa din care iese omul vine din trup, nu 
vine din cer; vine din moarte, nu vine din cer. 

De şapte mii de ani Mă zbucium cu Tatăl şi cu cerul de 
îngeri şi de sfinţi ca să întocmim lucrarea de răscumpărare a 
trupurilor, şi nu găsim om care să se oprească de la păcat, de 
la moarte. Dar totul în cer şi pe pământ aşteaptă. O, ce aşteap- 
tă, fiilor? Ştiţi voi aceasta? Ştiţi. Şi pentru că ştiţi, scrieţi în 
cartea Mea cu voi răspunsul acesta. Amin, amin, amin. 

T ot şi toate aşteaptă descoperirea fiilor lui 
Dumnezeu, şi suspinând aşteaptă, suspi- 
nând sub povara celor ce trec, celor ce se strică, până ce 
moartea va fi înghiţită de biruinţă, de nestricăciune, până ce 
fiii lui Dumnezeu vor fi schimbaţi întru nestricăciune. Şi 
atunci se va împlini cuvântul acesta: «Moartea a fost înghiţită 
de biruinţă». Amin, amin, amin. 

O copilaşi ai tainelor Mele! Aştept omul, fii- 
^ lor. Omul a înfiinţat moartea. Acum aştept 
om care să înfiinţeze viaţa. Această aşteptare a Mea am venit 
s-o împlinesc peste fiii lui Dumnezeu, căci scris este în Scrip- 
turi: «Celor câţi L-au primit pe El le-a dat putere ca să fie fiii 
lui Dumnezeu, care nu din sânge, nici din poftă trupească, 
nici din poftă bărbătească, ci de la Dumnezeu s-au născut; 
iar cel ce face voia lui Dumnezeu, rămâne în veac». Şi, iarăşi, 
scris este: «Cine iubeşte lumea nu are în el iubirea Tatălui, 
pentru că tot ce este în lume: pofta trupului, pofta ochilor, 
slava deşartă a vieţii, nu sunt de la Tatăl, ci din lume», iar fiii 
lui Dumnezeu au viaţă prin Mine, prin viaţa Mea pusă în ei 
de Tatăl. Amin. 


Iată ce fac: pun mereu peste voi taina şi puterea vieţii, 
taina fiilor lui Dumnezeu şi puterea Mea din ei. Eu sunt Cel 
ce pun în voi puterea Mea pentru biruinţă asupra morţii, şi 
toată făptura aşteaptă această taină: descoperirea fiilor lui 
Dumnezeu, tăierea împrejur a inimii, pe care Eu, Domnul, o 
pun ca semn în cei ce se fac Mie fii cereşti între cer şi pământ, 
locaş al Duhului Meu lucrător peste făptură. Ascultarea de 
Dumnezeu este legea pe care o pune omul peste el ca să fie al 
Meu prin credinţa lui în Mine, prin taina tăierii împrejur a 
inimii în care încape Domnul cu împărăţia cea din cer, căci 
scris este: «Cei ce sunt ai lui Hristos nu mai trăiesc ei în ei, 
ci Hristos, cu toată slava Sa». Amin. 

M-am făcut cuvânt de sărbătoare peste voi, căci Eu pe- 
trec cu voi la masă de praznic ceresc pe pământ, fiilor. Pe 
nicăieri nu mai este al Meu, că e omul peste tot, şi omul nu e 
ca Mine, dar la voi am făcut grădiniţa aceasta ca s-o am a 
Mea cu tot ce e pe ea, şi Mă aşez în ea şi plâng, fiilor. Plâng 
de oboseală alergând după om. Curând, curând îmi sfârşesc 
lucrarea, căci am pus în voi taina vieţii, taina fiilor lui Dum- 
nezeu. Toată făptura aşteaptă descoperirea acestei taine, des- 
coperirea fiilor lui Dumnezeu care vor fi schimbaţi întru ne- 
stricăciune, şi atunci se va împlini cuvântul acesta: «Moartea 
a fost înghiţită de biruinţă». Amin, amin, amin. 

1/14 ianuarie 2000 

Praznicul Botezului Domnului 

Pocăinţa şi apa botezului este taina naşterii de sus. Biserica din lu- 
me şade pe ape multe ca desfrânata proorocită în cartea Apoca- 
lipsei. ,, Să vină biserica de pe pământ să mărturisească pe născuţii 

ei. Să vină!" 

ine Domnul pe pământ. Amin, amin, amin. Mă 
vestesc întru venirea Mea. Mă aşez duh de pace 
peste grădina cuvântului Meu. întăresc stâlpii porţilor Mele 
ca să stea după voia Mea, şi trimit cuvântul Meu pământului 
şi îmi lucrez lucrarea venirii Mele. 

Vin şi botez pământul în cuvântul Meu. Vin să cufund 
pământul în cuvântul Meu ca în apă, ca să-l botez în numele 
Tatălui şi al Fiului şi al Sfântului Duh, şi să fie nou apoi, să 
fie din cer apoi, ca şi omul cel nou prin botezul credinţei şi al 
Duhului Sfânt prin pocăinţă. Mă fac botezător. Cuvântul Meu 
este râul vieţii, apa în care cufund pământul, căci tot şi toate 
aşteaptă cer nou şi pământ nou. Cuvântul Meu este Iordanul 
care curge de sus în jos şi se împarte în patru braţe şi botează 
pământul. Apa vieţii este el, iar cine se apleacă să bea din el 
nu mai însetează după nimic şi stă întru venirea Mea. Fericit 
este cel ce-şi stâmpără setea şi căutarea botezându-se în apa 
râului vieţii, în cuvântul vieţii. 

în zilele acestea tot omul de pe pământ ar trebui să vină 
la Iordanul vieţii, la apa cuvântului Meu care curge din cer 
peste grădina lui, ca să se facă botez cu Duhul Sfânt peste tot 
omul de pe pământ. Şi iată, Eu sunt Cel ce trimit cuvântul 
Meu pământului ca să tânjească după el popoarele şi să zică: 
«Să ne suim în muntele Domnului, ca El să ne înveţe căile Sa- 
le şi să mergem pe ele». Scris este în prooroci: «In zilele cele 
de apoi muntele templului Domnului va fi mai înalt decât toa- 
te vârfurile munţilor, şi piscul lui va fi ridicat peste culmi, şi 
spre ele vor veni noroadele, căci pe el va fi Domnul, Care va 
judeca popoarele şi va împărţi dreptate la neamuri tari, până 
la margini. Domnul va face din cei şchiopi o rămăşiţă, şi din 
cei trudiţi un neam tare, şi Eu voi împărăţi peste ei în numele 
Sionului în veci». Amin. 

Eu sunt Cel ce am lucrat peste pământ de la Facere şi 
până azi, şi voi lucra mai departe ca să sfârşesc tot ce a fost 
scris să fac şi să lucrez, tot ce a fost scris despre Mine în legea 
lui Moise, în prooroci şi în psalmi. Amin. Este scris în Scrip- 
turi despre naşterea din nou a lumii, despre întocmirea omu- 
lui nou, după chipul şi asemănarea Mea, şi voi împlini, şi îm- 
plinesc. Amin. Chipul omului nou este descoperirea Duhului 
Sfânt pus de Mine în om, strălucind din om peste făptură. Şi 
va fi un Domn, o credinţă şi un botez peste tot pământul, căci 
cuvântul Meu va merge şi va boteza peste tot, aşa cum apele 
Iordanului s-au sfinţit cu botezul Meu de la loan şi au sfinţit 
firea apelor din ape în ape, de la margini la margini, din cer 
până pe pământ, de deasupra cerului şi până dedesubtul pă- 
mântului, căci Eu eram Cel aşteptat de toată făptura, şi am 
împlinit proorocia care spune: «încă o dată va clătina Dom- 
nul nu numai pământul, ci şi cerul». Amin. 

Apa este taina naşterii din nou. Când am făcut cerul şi 
pământul, le-am scos din ape şi le-am aşezat în legile lor cele 
veşnice. Am despărţit apele de ape şi am pus la mijloc cerul, 
tăria cerului. Apoi am zis şi s-au adunat apele de sub cer la un 
loc şi s-au făcut mări, şi din ele s-a ivit pământul, şi din pă- 
mânt a odrăslit apoi iarbă şi pomi după ce apa cea de sus a co- 
borât pe pământ ploaie, lată, apa este taina naşterii. Pământul 
cel dintâi s-a făcut din apă. Pământul cel de al doilea, tot din 
apă, şi apoi am venit Eu şi am sfinţit apele botezându-le pen- 
tru naşterea omului din apă şi din Duh şi din sânge, căci Eu 
am venit să lucrez naşterea cea veşnică a omului care vine 
spre naştere. 

lată, naşterea omului pe pământ începe cu moartea, cu 
păcatul, iar naşterea omului în cer începe cu apa, cu pocăinţa 
cea prin botez. Pocăinţa este naşterea omului în cer, şi dacă 
aceasta este naşterea, unde este biserica de pe pământ? Să 
vină să mărturisească pe născuţii ei! Să vină! Şi dacă nu vine, 
Eu, Domnul, poruncesc îngerului Meu s-o aducă să se înfăţi- 
şeze cu Mine şi să arate pe născuţii ei, să arate rodul pocăinţei 
fiilor ei. Dar ea este femeie desfrânată, care a înşelat pe băr- 
batul ei dându-i carte de despărţire. Rodul pocăinţei s-a uscat 
în ea, iar sfinţii au ieşit din ea, căci ea s-a făcut cetate mare 
cu care se desfrânează împăraţii pământului, precum este 
scris despre ea în Scripturile pe care ea nu voieşte să le audă, 
nu voieşte să le lase pentru adevărul din ele, şi îşi închide 
ochii dinspre ele ca să nu vadă. Eu, Domnul, trebuia să fiu 
bărbatul ei, Mirele ei, dar ea a ales desfrânarea şi nu pocăin- 
ţa. Ea şade pe ape multe, precum este scris în Scripturi despre 
ea, căci şi-a făcut apele ei din desfrânările ei cu împăraţii pă- 
mântului, şi şade pe ape multe: «Femeie desfrânată, cu cupa 
fărădelegilor ei în mâna ei, din care au băut amanţii ei şi 
s-au îmbătat, şi ea şade pe spatele lor, beată de sângele sfin- 
ţilor Mei». Eu, Domnul, o voi dezgoli pe ea, ca să se vadă 
faptele desfrânării ei, căci i-am trimis apa cea curăţitoare, ca 
să se spele de desfrânările ei şi de urâciunile ei cu care stă pe 
loc înalt în inima mărilor; i-am trimis duhul pocăinţei, ca să 
se boteze în el. Ea însă stă în sângele ei, şi nici vorbă de naş- 
tere în ea, căci naşterea este pocăinţa, care are putere prin bo- 
tezul cu apă, la credinţa în Hristos, şi apoi, prin botezul cu 
Duhul Sfânt, care este rodul celor botezaţi în botezul pocăin- 
ţei, care spală păcatele în apă şi în pocăinţă. Iată, apa este tai- 
na naşterii făpturii şi taina naşterii omului nou prin pocăinţă, 
prin apă, şi apoi prin pecetea Duhului Sfânt, care străluceşte 
de şapte ori mai mult decât soarele în cei ce se botează cu bo- 
tezul Meu. Amin. 

M-am îmbrăcat în om. Am luat chipul omului pe dea- 
supra ca să-Mi învelesc slava dumnezeirii Mele şi să vin să-i 


arăt omului naşterea, taina naşterii de sus. L-am învăţat pe om 
să osândească păcatul în însuşi trupul său, căci Eu am luat 
chipul lui Adam, chipul omului făcut de Dumnezeu, şi M-am 
apropiat la apa Iordanului acum două mii de ani, căci acolo 
loan, cel vestit prin prooroci, chema oamenii la pocăinţă ca să 
se lumineze la cunoştinţă şi să Mă primească pe Mine, Cel 
vestit prin legea lui Moise, prin prooroci şi prin psalmi. El îi 
spăla de păcate în apa Iordanului şi îmi făcea Mie cale în ini- 
ma lor. Apoi am venit Eu aplecându-Mă ca unul care se po- 
căieşte, ca să Se arate prin aplecarea Mea la Iordan sub mâna 
lui loan, care-Mi făcea cale spre oameni, să Se arate prin apă, 
prin taina apei, Tatăl, Fiul şi Duhul Sfânt; Tatăl glăsuind des- 
pre Mine; Eu arătându-Mă lumină a lumii, şi Duhul Sfânt în- 
tărind închinarea Tatălui şi a Fiului şi a Duhului Sfânt în chip 
desăvârşit, întreit lucrătoare, la râul Iordan. Iar în zilele aces- 
tea, după două mii de ani de la naşterea Mea din apă şi din 
Duh Sfânt, Mă mărturisesc pe Mine însumi Omul Cel nou, 
începătura lumii noi, care va moşteni veacul cel nou. Mă săr- 
bătoresc pe Mine însumi, ieşit din apele Iordanului acum 
două mii de ani. Omul Cel nou, cu Duh dătător de viaţă şi cu 
praznic de Bobotează peste tot omul care are pocăinţă desă- 
vârşită, spre iertarea păcatelor. Iar iertarea se adevereşte peste 
om prin dobândirea Duhului Sfânt, Care este chipul lui Dum- 
nezeu în om, prin biserică, aşa cum glăsuieşte Scriptura des- 
pre făptura omului nou. 

Iată biserica! Ea este omul al cărui chip are pe el pe 
Duhul Sfânt prin faptele sfinţeniei şi prin rugăciunea care 
uneşte pe om cu Mine. în zilele acestea biruiesc Eu cu taina 
bisericii Mele împotriva bisericii lumii care-şi zice biserică, 
dar nu este, ci este cetatea cea mare, cu nume tainic pe ea, ce- 
tatea cea mare care are stăpânire peste împăraţii pământului. 
Iar Eu am zis sfinţilor Mei care-Mi urmează în lume: «Ieşiţi 
din ea, poporul Meu, ca să nu gustaţi din păcatele ei şi să nu 
luaţi din bătăile ei!». Amin. Lucrarea ei cea mincinoasă este 
scrisă în toată Scriptura, căci antichrist şi-a găsit în toată vre- 
mea loc ascuns sub haină de biserică, locul lui cel tainic, 
numele lui cel tainic, în timp ce sfinţii care-Mi sunt Mie bise- 
rică sunt numiţi cu nume rău pentru calea lor cu Mine. în 
zilele acestea vin şi dezvelesc lucrarea cea ascunsă sub nume 
de biserică, şi voi dezgoli trupul celui ce lucrează împotriva 
Mea de sub numele cel tainic al desfrânatei care şi-a pus pe 
fruntea ei nume de biserică a lui Hristos, dar ea este hristosul 
cel mincinos care Mi-a luat haina şi cartea şi casa. Eu însă vin 
curând, şi iată, vin şi îmi plivesc via şi pun peste ea naşterea 
cea din nou, taina naşterii omului prin pocăinţă şi prin apă, şi 
apoi prin focul Duhului Sfânt, care arde pe omul cel vechi ca 
să odrăslească din el om nou, îmbrăcat în Duhul Sfânt, Care 
străluceşte pe Dumnezeu în om. Iar peste grădina cuvântu- 
lui Meu din mijlocul României grăiesc şi sfinţesc taina 
naşterii din apă şi din duh, şi zic: sfinţească-se apele grădinii 
Mele prin Mine şi prin cei sfinţi care stau înaintea Mea! 
Sfinţească-se de cuvânt, de râul cuvântului Meu care curge 
ca apa şi adapă pământul! Sfinţească-se ziua aceasta de Bo- 
botează, şi binecuvântată să fie lauda Ierusalimului! 

Laudă, Ierusalime, pe Domnul! Laudă pe Dumnezeul 
tău, Sioane, că Domnul a întărit porţile tale şi a binecuvântat 
pe fiii tăi întru tine. Amin. Iată, M-am făcut botezător. Botez 
pământul cu Duhul Sfânt şi cu foc. Sunt în mână cu unealta 
de curăţire şi îmi curăţ aria şi îmi adun grâul Meu în poală, 
iar pleava o pun pe foc. 

Apa este taina naşterii pentru pocăinţă. Pocăinţa este 
naşterea omului, iar Duhul Sfânt arată iertarea omului, naşte- 

rea din nou a omului. Dobândirea Duhului Sfânt este răsplata 
omului care se sfinţeşte prin pocăinţă şi prin faptele sfinţe- 
niei. Această apă este taina naşterii omului din Dumnezeu şi 
a vieţii veşnice, aşa cum am făgăduit Eu celor ce cred în Mine 
botezându-se cu botezul pocăinţei spre iertarea păcatelor, 
spre naşterea omului din Dumnezeu. 

Eu sunt Cel ce trimit cuvântul Meu pământului ca să 
audă popoarele şi să zică: «Să ne suim în muntele Domnului, 
ca El să ne înveţe căile Sale, iar noi să mergem pe ele». 
Amin. în zilele acestea Eu, Domnul, împărăţesc peste rămă- 
şiţa popoarelor în numele Sionului, şi biruiesc cu taina bise- 
ricii şi veghez din vârful ei pentru împlinirea făgăduinţelor 
Mele prin care rostesc şi zic: har, har peste ea! Amin, amin, 
amin. 

6/19 ianuarie 2000 

Soborul sfântului loan Botezătorul 

Viaţa veşnică a sfinţilor este taină nepătrunsă de om. Trupul celui 
sfânt se îmbracă în casa lui cea din cer. Dezgolirea minciunii reîn- 
carnării trupurilor: „Nici un trup muritor nu înviază în alt trup 

muritor". Omul spune că sunt mai multe pământuri. 

in iar la ieslea cuvântului Meu. Vin şi iar vin, 
căci sunt fără început şi fără de sfârşit, şi sunt 
începutul şi sfârşitul a toate câte sunt de lucrat. Amin. Vin cu 
hrană din destul, că fără hrana de la Mine nu e om să poată cu 
Mine. 

în numele Tatălui şi al Fiului şi al Sfântului Duh, se 
aşează în iesle cuvântul. El vine cu norii, precum este scris în 
Scripturi. Curând, curând trupul cuvântului Meu vine să ade- 
verească tot cuvântul. Până atunci vin cuvânt, căci sunt Dom- 
nul sfinţilor, şi cu ei vin. Ei sunt cei vii, ca şi Mine, fiindcă 
aşa am spus prin Scripturi: «Cel ce crede în Mine are viaţă 
veşnică»', şi iarăşi: «Cel ce îşi pierde viaţa sa pentru Mine, 
acela şi-o va câştiga», iar cuvântul Meu rămâne în veci de 
veci, dimpreună cu împlinirea lui. Amin. 

Vin mereu cuvânt pe pământ şi am sfinţii întru venirea 
Mea. Ei sunt cei vii până la venirea Mea şi lucrează între 
Mine şi cei ce cred în Mine pentru adeverirea vieţii veşnice 
a celor ce cred în Mine dându-şi viaţa lor pentru viaţa Mea 
în ei, şi ei sunt asemenea Mie, veşnici, şi Mă văd pe Mine 
cum sunt, căci scris este în Scripturi: «Vor fi asemenea Lui, 
căci îl vor vedea cum este». Amin. Taină de nepătruns este 
viaţa cea veşnică a sfinţilor, căci omul stă pe pământ fără 
această cunoştinţă. Eu, Domnul sfinţilor, am stat în mormânt 
cu trupul, şi tot atunci am fost şi în rai şi în iad, ca să-Mi 
întocmesc lucrarea pe care am avut-o de lucrat prin moartea 
Mea pe cruce. Apoi am ieşit deasupra, şi sunt viu în vecii 
vecilor, şi sunt Domnul învierii celor credincioşi, şi am casă 
în cer şi vin cu ea pe pământ, purtat de ea. Trupul cel sfânt 
se îmbracă pe deasupra cu nestricăciunea, cu casa lui cea din 
cer, şi «ceea ce este muritor, este înghiţit de viaţă», precum 
scrie în Scripturi. 

Când eram pe cruce în ziua răstignirii Mele între doi 
răstigniţi, i-am spus celui răstignit în dreapta Mea: «Astăzi vei 
fi cu Mine în rai». Şi aşa a fost, că mare este taina vieţii, haina 
vieţii, omul îmbrăcat şi nu gol. El s-a îmbrăcat cu haina vieţii 
atunci când s-a născut din Mine la cuvântul Meu care i-a 
vestit lui învierea. Iată, eram cu trupul în mormânt, şi în rai 
cu tâlharul cel îmbrăcat în haina învierii încă pe când era pe 
cruce răstignit. Eram cu trupul în mormânt, şi în iad după om, 
că Mă aştepta de cinci mii de ani omul să vin să-l îmbrac cu 
haina lui cea din cer, cu casa lui cea din cer. 


Aşa este scris despre sfinţi: «Vor fi asemenea Lui, căci 
îl vor vedea cum este». Sfinţii nu sunt goi; sunt îmbrăcaţi, 
sunt cu haina vieţii pe ei, iar când trec întru cele cereşti, se 
îmbracă pe deasupra cu casa lor cea din cer, casă nefăcută de 
mâini, nefăcută de om. Taină de nepătruns este viaţa cea veş- 
nică a sfinţilor. Casa lor cea din cer este taina răscumpărării 
trupurilor lor, căci ceea ce este muritor este înghiţit de viaţă, 
şi merg sfinţii între cer şi pământ, iar cei muritori nu-i văd, 
căci casa vieţii e trup tainic, trup care lucrează cu putere peste 
nestricăciune ca s-o biruiască, loan şi-a luat casa lui cea din 
cer când a fost mucenicit pentru numele Meu şi s-a dus la cei 
din locuinţa morţilor şi M-a vestit şi lor, şi M-am dus şi Eu, 
şi le-am vestit şi Eu că el este cel ce M-a mărturisit pe Mine 
„Mielul Tatălui “ şi „ Răscumpărătorul “, botezându-Mă în 
apa Iordanului şi scufundând în ea, prin trupul Meu, păcatele 
făpturii. O, fericiţi cei ce au fost găsiţi îmbrăcaţi în haina 
vieţii, că aceia au luat peste ea casa lor cea din cer, taina răs- 
cumpărării trupurilor lor. 

Pe pământ toată învăţătura este numai minciună. Tai- 
nele cele de nepătruns ale vieţii veşnice sunt băgate la întu- 
neric, sunt învelite în minciună, căci omul este mincinos ca şi 
tatăl său, diavolul. Vin să dezgolesc minciuna, şi ea nu va mai 
fi crezută adevăr, căci cuvântul Meu este adevărul, şi în el 
toată minciuna îşi află pieirea. Şi iată ce spun: e minciună 
toată învăţătura cea care vine de la om. Omul s-a ridicat să 
răstălmăcească taina învierii, taina răscumpărării trupurilor, 
şi s-a tăiat în sabia cuvântului Meu cel din Scripturi, şi Eu zic: 
nici un trup muritor nu înviază în alt trup muritor. Nu. Fiecare 
suflet poartă numai o dată trup pe pământ, şi apoi vine învie- 
rea numai o dată pentru trupul cel muritor. Omul este trupul 
şi sufletul şi duhul lui, şi fiecare om este el, nu şi un altul care 
a fost sau care este sau care va fi. Când sfinţii lucrează peste 
pământ dinspre cer, ei vin ei înşişi cu trupul lor cel sfânt, şi 
sunt asemenea Mie întru putere şi iau din slava Mea, din lu- 
crarea Mea. Locuinţa lor cea pământească se înnoieşte prin 
îmbrăcarea pe deasupra cu cea din cer, şi lucrează sfinţii între 
cer şi pământ împotriva minciunii, împotriva răutăţii, împo- 
triva necredinţei, la strigătul omului credincios şi la porunca 
Mea cea pentru lucrarea cu sfinţii peste pământ. Cel ce se 
ridică să răstălmăcească Scripturile cele pentru învierea şi 
răscumpărarea trupurilor, acela este proorocul cel mincinos 
care se semeţeşte ridicându-se împotriva adevărului cel dum- 
nezeiesc. 

Eu sunt Domnul Dumnezeul sfinţilor, iar în Scripturi 
am scris aşa: «Dumnezeu a făcut cerul şi pământul», iar cel 
ce vorbeşte de la sine, acela grăieşte minciună, şi spune că 
sunt multe pământuri între pământ şi cer, şi spune că sunt 
multe neamuri omeneşti. Aceasta este lucrarea proorocului 
mincinos care grăieşte de la sine hulă împotriva lui Dumne- 
zeu, urâciunea pustiirii pe pământ, nimicind peste tot prin 
minciună sufletele şi trupurile şi duhurile oamenilor. Este 
scris în Scripturi despre fiara cea roşie, plină de nume de hu- 
lă, având şapte capete şi zece coame, care dă război cu Mie- 
lul. Dar Mielul va birui, că El este Domnul, şi vor birui şi cei 
ce sunt cu El chemaţi, aleşi şi credincioşi. Amin. Atunci 
proorocul mincinos va fi aruncat împreună cu fiara roşie, de 
vii, în iezerul de foc, unde arde pucioasă, iar cei ce au purtat 
semnul fiarei şi s-au închinat chipului ei vor fi ucişi de sabia 
care iese din gura Mea. Amin. 

Sfinţii Mei vor împlini împreună cu duhurile îngeri- 
lor Mei tot cuvântul care iese de la Mine, şi nu va mai fi cel 
ce crede minciuna, căci învăţătura Scripturii aşa zice: «Ni- 

meni nu s-a suit în cer decât Cel ce S-a coborât din cer», 
suindu-Se şi coborându-Se, coborându-Se şi suindu-Se, şi ia- 
răşi coborându-Se, iar tot omul este mincinos când spune că 
ştie mai mult decât Dumnezeu. Eu am venit din cer pe pământ 
şi n-am vorbit ce vorbeşte omul. Cum, dar, se ridică omul 
grăind de la sine altfel decât am grăit Eu despre adevărul ce- 
rului şi al pământului? Eu însă vin mereu din cer pe pământ, 
că e vremea venirii Mele, şi vin şi grăiesc adevărul cel din 
Scripturi împotriva minciunii omului, şi vin cu sfinţii, că e 
vremea venirii lor cu Mine, Domnul sfinţilor, iar ei mărturi- 
sesc ca şi Mine, căci sunt asemenea Mie şi văd adevărul cel 
din Scripturi. Vin cu sfinţii şi botez pământul în lung şi în lat 
cu cuvântul adevărului, şi îi dau omului peste gură cu cuvân- 
tul Meu, căci omul nu are cunoştinţă despre taina vieţii veş- 
nice a sfinţilor Mei. Cei ce n-au nădejde nu ştiu cum să şi-o 
facă din nimic, căci minciuna nu hrăneşte nădejdea omului 
căzut din Dumnezeu, iar cei ce au nădejde sunt cei ce au cu- 
noştinţă despre taina vieţii veşnice aşteptând venirea Mea cu 
sfinţii şi descoperirea fiilor lui Dumnezeu prin care Eu, Dom- 
nul, voi întoarce în om lucrarea vieţii veşnice pe care o pun 
Eu în omul cel zidit de mâna Mea. Sfinţii Mei sunt cei vii care 
sunt până la venirea Mea şi lucrează între Mine şi cei ce 
nădăjduiesc în Mine de pe pământ. 

Curând, curând trupul cuvântului Meu vine şi ade- 
vereşte cuvântul, aşa cum cuvântul lui loan, botezătorul Meu, 
s-a adeverit prin venirea Mea la Iordan, ca să fiu botezat 
înaintea celor ce veneau să se boteze şi să fiu mărturisit de 
Tatăl Savaot Fiu al Său prin întărirea cuvântului adeverit de 
Duhul Sfânt, Cel venit de la Tatăl în chipul porumbelului. 
Amin. 

Taină de nepătruns este viaţa cea veşnică a sfinţilor 
îmbrăcaţi în casa lor cea din cer, pe care şi-o lucrează în vre- 
mea trupului lor prin faptele sfinţeniei lor. Ei sunt cei vii cu 
care Eu vin ca să împlinesc proorocia venirii Mele cu ei, cu 
sfinţii Mei, care au viaţă veşnică. Cununile lor vor străluci ca 
şi ale celor ce vor întâmpina în trup venirea Mea cu sfinţii. în 
zilele acestea cei din morminte aud glasul Meu de la iesle şi 
se gătesc pentru înviere, învierea celor adormiţi, care va fi 
încununată de cei vii din cer şi de pe pământ, căci taină minu- 
nată este viaţa cea veşnică a sfinţilor Mei cu care lucrez peste 
pământ. 

Vin cu hrană din destul, cu hrană grasă, căci fără hrană 
de la Mine nu e nimeni să mai poată cu Mine. Hrana Mea es- 
te aşteptată şi de cei din cer şi de cei ce se hrănesc cu ea pe 
pământ, şi curând, curând trupul slavei Mele se va arăta şi va 
adeveri cuvântul Meu cel tainic al vieţii veşnice, taina învie- 
rii morţilor şi viaţa veacului ce va să fie. Amin, amin, amin. 

7/20 ianuarie 2000 

Sărbătoarea sfântului Antonie cel Mare 

Domnul grăieşte îndelung, iar omul lumesc se sminteşte. Taina ce- 
lor trei zile de mormânt ale Domnului, este taina veacurilor. Dez- 
golirea minciunii numită „taina nunţii". Vădirea adevăratului chip 
al păstorilor lumii şi al femeilor lor, îmbrăcate în haine de desfră- 
nare şi care-şi pun nume de „preotese". 

oi, cei ce auziţi din gura Mea cuvântul vieţii, 
aşezaţi-vă cu el în cartea Mea din zilele acestea. 

Amin. 

Vin iar la iesle cu hrană, cu cuvântul vieţii vin. El este 
puterea Mea pentru cei ce se mântuiesc prin el de păcate şi de 
cele din lume, iar pentru înţelepciunea lumii el este nebunie. 


Omul înţelept lumeşte, îşi pune întrebarea: „Cum 
poate să vorbească Dumnezeu atât de mult?". Cel ce zice 
aceasta Mă numeşte neputincios şi îmi mărgineşte puterea. 
Eu însă aş vorbi o veşnicie şi n-aş mai tăcea, căci sunt Cel ce 
pot. Omul nu poate, dar Eu pot, numai ca să se vadă minunea 
puterii Mele, minunea cuvântului Meu întru care Eu nu obo- 
sesc, căci am de aşezat cer nou şi pământ nou, cu cuvântul şi 
cu fapta cuvântului Meu cel creator, şi am de zădărnicit pe în- 
ţeleptul şi pe cărturarul acestui veac, căci iată, lumea prin în- 
ţelepciunea ei n-a cunoscut pe Dumnezeu întru înţelepciunea 
lui Dumnezeu, iar Eu, Domnul, mântuiesc pe cei credincioşi 
care Mă propovăduiesc pe Mine, Cel răstignit, iar aceasta este 
pentru iudei sminteală, iar pentru păgâni nebunie, fiindcă 
scris este: «Iudeii cer minuni, elinii caută înţelepciune, iar cei 
credincioşi vestesc pe Hristos Cel răstignit; pentru iudei, 
sminteală; pentru păgâni, nebunie, dar pentru ei, cei che- 
maţi, pe Hristos, puterea şi înţelepciunea lui Dumnezeu». Şi 
iată, înţelepciunea şi tăria oamenilor este biruită de nebunia şi 
de slăbiciunea fiilor lui Dumnezeu, aşa încât cele ce sunt să 
dea jos pe cele ce nu sunt, ca nici un trup să nu se laude înain- 
tea Mea. 

Legea duhului vieţii îl liberează pe om de legea păca- 
tului şi a morţii, după cum este scris: «Cei ce se ţin de trup 
râvnesc cele trupeşti, iar cei ce se ţin de duh, cele duhovni- 
ceşti». Amin. Carnea râvneşte împotriva lui Dumnezeu şi nu 
se poate supune legii lui Dumnezeu, şi iată, cei ce sunt în 
carne nu pot să placă lui Dumnezeu, dar omul nu vrea să audă 
aşa ceva, şi se hrăneşte cu iubirea de Dumnezeu, zice el. 
Nu-i place omului cuvântul vieţii. O, nu-i place omului vor- 
birea Mea cea multă, căci ea este pentru cei ce se mântuiesc 
de păcat şi de lume, şi omul numeşte nebunie propovăduirea 
vieţii şi caută să se ascundă zicând că nu sunt Eu Cel ce 
grăiesc atât de mult, că nu sunt Eu Cel ce grăiesc româneşte 
din cer peste pământ. Dar iată, Eu sunt; Eu, cuvântul vieţii 
veşnice, iar cel ce nu învaţă de la Mine, acela rămâne repe- 
tent, căci lumea prin înţelepciunea ei n-a cunoscut pe Dum- 
nezeu întru înţelepciunea lui Dumnezeu, căci scris este în 
Scripturi: «Pierde-voi înţelepciunea înţelepţilor şi ştiinţa ce- 
lor învăţaţi o voi nimici şi voi zice nebunie peste înţelepciu- 
nea lumii şi voi întreba: unde este înţeleptul şi cărturarul 
veacului acesta?». 

Vin la ieslea Mea cu cuvântul vieţii, şi fericit este cel 
ce va auzi glasul Meu de la iesle şi nu se va sminti întru Mine. 
Iar voi, cei ce auziţi din gura Mea cuvântul vieţii, pe voi 
înşivă şi unii pe alţii daţi-vă Mie cu toată viaţa voastră, iar Eu 
să fiu viaţa voastră; ale Mele să fie în ea, şi dintru ale Mele 
să-Mi daţi. Amin. 

Fiecare clipă de mustrare este o naştere, şi aceasta este 
lucrarea bisericii, căci cel ce uită învăţăturile Mele, acela adu- 
ce durere bisericii şi Duhului Sfânt, Care trebuie să trăiască şi 
să lucreze în biserică prin taina bisericii, prin trupul bisericii, 
prin întreg trupul ei. Amin. Această lucrare de înţelepţire nu 
mai este azi pe pământ, căci dacă botezul pe care-1 face omul 
peste om ar rămâne cu roadele lui în om, omul n-ar mai muri, 
omul nu s-ar mai da diavolului. Dar cum se poate omul da 
diavolului? Se dă lucrându-i lucrurile lui: prin desfrânare, 
prin necurăţie, prin patimă, prin poftă rea şi prin lăcomie, care 
este închinare la idoli, precum zice Scriptura, iar pentru astfel 
de fapte îi ajunge mânia lui Dumnezeu pe cei ce nu ascultă de 
El. Iar acolo unde botezul şi credinţa şi pocăinţa îl unesc pe 
om cu Dumnezeu, pe acela îl pecetluieşte Dumnezeu şi îl face 
armă împotriva diavolului pe cel botezat şi îl îmbracă în omul 

cel nou, care se înnoieşte spre cunoştinţa cea deplină, după 
chipul Celui ce l-a zidit prin baia naşterii din nou. Amin. 

îşi pune omul înţelept întrebarea: „ Cum poate să vor- 
bească Dumnezeu atât de mult? O, dacă oamenii au stricat 
toate lucrările Mele ca să le facă pe ale lor, oare, Eu, Domnul, 
să nu Mă ridic ca un Creator ce sunt şi să lucrez? 

Am stat două zile în mormânt, şi a treia zi am înviat şi 
M-am sculat şi am lucrat şi am înfiinţat împărăţia Mea pe 
pământ. Dacă omul Mi-a stricat-o şi Mi-o strică mereu, oare, 
Eu să nu Mă ridic ca un Făcător ce sunt şi s-o lucrez la loc? 
Oare, n-a venit vremea să aşez la loc împărăţia Mea cea zidită 
acum două mii de ani? Şi iarăşi zic: am stat două zile în 
mormânt, iar a treia zi am înviat şi am aşezat împărăţia Mea. 
Am stat două mii de ani aşteptând învierea făpturii pentru 
care am murit Eu, iar a treia mie de ani este ziua învierii, ziua 
Domnului. Amin. 

Iată taina cea despre veacuri, că la Dumnezeu o zi este 
ca o mie de ani. Această taină nu mai este ascunsă, că o zi 
înaintea Mea este ca o mie de ani, şi o mie de ani, ca o singură 
zi, şi Eu nu zăbovesc cu făgăduinţa Mea, dar am răbdat mult, 
după socoteala omului, căci am voit ca tot omul să vină la 
pocăinţă. I-am dat timp omului, dar omul s-a tot depărtat de 
început şi a ajuns la sfârşit, căci el a mers înainte în loc să se 
întoarcă la Mine şi să aştepte învierea. Iată de ce Eu, Domnul, 
vorbesc mult, de i se pare omului că n-oi fi Eu Cel ce grăiesc. 

Două mii de ani am tăcut ca în mormânt, iar a treia mie 
de ani este învierea, iar Eu sunt începătura învierii, precum 
este scris despre Mine şi despre înviere în Scripturi. Două mii 
de ani sunt ca cele două zile în care Eu am stat ascuns în 
mormânt, iar a treia mie de ani este ca ziua a treia în care Eu 
am înviat şi M-am arătat ucenicilor Mei. Aceasta este taina 
vorbirii Mele lungi şi fără de capăt, căci Eu, Domnul, am su- 
flat şi am cuvântat peste pământ, şi cuvântul Meu a înviat şi 
dă viaţă celor din morminte, căci scrie în cuvântul Meu cel de 
acum două mii de ani: «Vine ceasul când morţii din morminte 
vor auzi glasul Fiului lui Dumnezeu, iar cei ce vor auzi vor 
învia». Aceasta este taina cuvântului Meu şi a glasului Meu 
din zilele acestea, iar cei ce îl aud înviază pentru nestricăciu- 
ne şi se îmbracă în nemurire pentru întâmpinarea Mea, căci 
vin cu nunta cea din cer pe pământ, cu taina cea adevărată a 
nunţii, taina pe care omul pe pământ a închis-o sub păcat atâ- 
tea mii de ani numind-o taină şi asemănând-o cu adevărata 
taină a nunţii. Nunta este mântuirea care se plăteşte cu viaţa, 
şi altceva nu înseamnă nuntă. 

Eu, Domnul, suflu cuvânt peste pământ şi zic peste toţi 
oamenii de pe el: o, oamenilor care iubiţi şi care vă iubiţi! Eu 
vin curând. Iubiţi-vă cât vreţi, dar cereşte, aşa cum am iubit 
Eu biserica şi M-am dat pe Mine însumi pentru ea ca s-o cu- 
răţesc şi s-o sfinţesc şi s-o am a Mea, mireasă curată şi neîn- 
tinată. Călugăriţi-vă viaţa voi, cei căsătoriţi, căci vai şi iar vai 
preoţilor care trimit pe om la păcat prin căsătorie, şi apoi 
nu-1 mai scot de sub păcat şi din moarte pentru înviere, pen- 
tru ziua a treia, ziua învierii, aşa cum au făcut apostolii şi 
sfinţii Mei peste toţi cei căsătoriţi care veneau spre ei să Mă 
afle pe Mine, Cel Sfânt. 

Taina fărădelegii se sfârşeşte şi nu mai este tăinuită, că 
Eu o scot deasupra şi o osândesc aruncând-o în foc nestins. 
Ea se lucrează sub nume de taină de două mii de ani, dar 
acum, iată, înviază de sub taina sa cuvântul vieţii, cuvântul 
judecăţii fărădelegii care a stat ascunsă sub taina bisericii prin 
lucrarea omului ascuns şi semeţ care şi-a ascuns păcatul sub 
faţă sfântă. Omul semeţ a crezut că Mă iubeşte şi că-1 iubesc 
şi Eu şi că Mă arăt lui şi că el este înţelept. Dar vedeniile şi 


minunile şi închipuirile nu sunt pentru creştini, ci sunt lucra- 
rea diavolului care îi amăgeşte pe cei ce se cred înţelepţi şi 
lucrători peste ei şi peste oameni. Iar pentru creştini sunt ispi- 
tele şi greutăţile vremii cu care diavolul stă în calea lor spre 
cer pentru ca ei să se dovedească ai Mei prin puterea Mea din 
ei, cu care ei stau tari împotriva duhului întunericului acestui 
veac. Şi precum copiii cei buni în ochii părinţilor lor sunt 
bucuria şi viaţa şi pacea şi nădejdea şi lucrarea părinţilor lor, 
aşa şi ucenicii cei sfinţi sunt bucuria şi viaţa învăţătorului lor, 
Povăţuitorului lor, Domnul Cel din cer. Ei nu-şi fac rău unul 
altuia, ci îi fac bine lui Dumnezeu, căci cei ce par în ochii al- 
tora că le calcă pe ale Mele fiindu-Mi servi pe pământ, aceia 
fac tot ce fac cu mare răspundere, ca David, care a luat din 
pâinile preoţilor la vreme de necaz, la vreme de lipsă şi de în- 
tuneric şi de război pe pământ. 

Eu sunt Cel ce am spus celor ce Mă urmează în lume: 
«Ieşiţi din lume şi nu vă atingeţi de ce este necurat, ca Eu să 
vă primesc pe voi şi să iau de la voi şi să fim Tată şi fii». Şi 
tot Eu le-am spus: «Mergeţi în toată lumea şi vestiţi Evanghe- 
lia venirii Mele şi botezaţi pe cei ce ies din lume ca să creadă 
Mie». Şi tot Eu am spus: «Voi nu sunteţi din lume, şi de aceea 
lumea vă urăşte pe voi». Apostolul Pavel umbla ca Mine, şi 
tot era cu grijă să nu se smintească cineva întru el, în care vre- 
me se făcea tuturor asemenea, ca să mai tragă dintre ei la 
Mine şi la Tatăl, iar cel ce se boteza atunci se vedea că se bo- 
tează, căci botezul se adeverea că este, prin lucrarea Duhului 
Sfânt, Care Se făcea râu din gura celui botezat, spre lucrarea 
de zidire a bisericii Mele cea vie. Dacă botezul nu-şi găseşte 
în om roadele lui, atunci omul este altceva, nu este creştin, nu 
este încreştinat şi nu are semnul botezului peste el, şi se mn ul 
supunerii, care-1 arată pe cel botezat. Omul însă e semeţ şi 
zice că Mă are pe Mine şi că Eu îl iubesc, şi el nu are nici mă- 
car semnul supunerii peste el. Tot omul umblă cu capul des- 
coperit păcătos fiind şi fără stăpân, iar femeile, spre batjocu- 
ra Mea, se împotrivesc prin semeţie, umblând descoperite 
înaintea oamenilor şi înaintea îngerilor şi înaintea Tatălui şi a 
Fiului şi a Sfântului Duh şi gonind din preajma lor pe îngeri 
şi pe sfinţi şi pe strămoşi, iar omul e semeţ şi zice că Mă are 
pe Mine şi că Eu îl iubesc aşa cum este el, şi se scoală omul 
şi zice: „Cum de vorbeşte aşa de mult Dumnezeu? “ . Iar Eu 
vorbesc mult şi îi răspund omului prin vorbire multă, că mult 
s-a depărtat omul de cele ce Eu i-am cerut să facă, şi să-Mi 
fie Mie biserică omul. Şi iată, umblă omul să caute biserica, 
şi ea nu este pe nici o cale. Umblă să caute împărăţia Mea, 
împărăţia păcii, şi ea nu este pe nicăieri şi nu se găseşte nici 
prin şcoli, nici pe drumuri bătute lung, nici peste oceane, nici 
prin văzduh; pe nicăieri nu se zăreşte ea, iar cei ce o au pe ea 
nu mai umblă, nu mai caută, căci ea este înăuntrul lor, şi pen- 
tru ea ei nu mai bat cale după cale, cum fac cei înţelepţi care 
mereu învăţând nu au nici un bob. 

O, nu-i place omului împărăţia Mea, învăţătura Mea, 
căci omul se teme de dreptatea ei, că e vechi omul, iar cel 
nou se înnoieşte mereu şi caută mereu după dreptate şi o tră- 
ieşte pe ea pe pământ nou. Amin. Cei ce s-au pus mari pe 
pământ în numele bisericii Mele, aceia sunt mincinoşi şi goi, 
oameni purtaţi de poftele cărnii şi nu de Duhul. Ei îşi fac 
poftele lor, batjocorind faţa Mea între oameni. Iată-i! Să-i 
privească toţi trecătorii! Oameni trupeşti, neliberaţi de legea 
păcatului şi a morţii, căci pofta cărnii este moarte şi vrăjmă- 
şie împotriva lui Dumnezeu, nesupunându-se legii lui Dum- 
nezeu, iar «cei ce sunt în carne nu pot să placă lui Dumne- 
zeu», precum este scris în Scripturi: «Dacă cineva nu are 
Duhul lui Hristos, acela nu este al lui Hristos». Şi iată-i! Oa- 

meni trupeşti, stând mari peste pământ în numele Meu, fă- 
când din femeile lor privelişte diavolilor în loc numit sfânt; 
femei fără cuvioşie, împodobite lumeşte, fără sfială, iubind 
slava deşartă şi făcându-se sminteală în lume, batjocorind 
numele Meu cel sfânt în mijlocul oamenilor care rătăcesc 
fără povăţuitor, fără păstor, căci cei ce s-au depărtat de la 
calea cea dreaptă şi pe mulţi i-au poticnit din credinţă, s-au 
sculat şi s-au pus apoi păstori de oi, dar n-au păzit ştiinţa 
Mea, precum a zis profetul când a zis: «Buzele preotului să 
păzească ştiinţa, şi din gura lui să iasă învăţătura, căci el 
este solul Domnului Savaot», iar Eu îi voi lăsa dispreţului şi 
umilirii, căci tot omul s-a poticnit prin ei. 

O, nu e bine să stea omul cu capul descoperit păcătos 
fiind şi fără stăpân pe pământ, dar omul nu crede şi piere în 
necredinţă, şi Eu înviez şi suflu duh de înviere şi grăiesc 
cuvânt mult, că mult îmi este oftatul pentru omul cel semeţ. 
Am zis că voi pune foc la toate capetele cele fără semn de su- 
punere pe ele, şi dacă am zis vin şi împlinesc, căci numele 
Meu este batjocorit de bărbaţi şi de femei şi de copii care se 
semeţesc în dreptul numelui Meu, căci femeile preoţilor sunt 
numite „preotese“, şi ele sunt desfrânate acoperite cu blănuri 
şi cu pălării şi cu vopsele şi cu văluri mincinoase, şi nici vor- 
bă de maramă sfântă şi purtată cu sfială pentru sfinţenia Mea 
în om, căci femeile care au gustat şi gustă încă din păcat ar fi 
să-şi pună, după Scriptură, văl, iar aceasta înseamnă acoperă- 
mânt negru, maramă neagră, ca să se deosebească de fecioa- 
re şi să nu se ascundă sub nevinovăţie dacă nu se îmbracă 
întru ea, iar alt acoperământ nici că se cuvine femeilor, căci 
moda lumii nu are nimic cu învăţătura Mea. Iar Eu vorbesc 
mult şi îi răspund omului prin vorbire multă, ca să-l îmbrac în 
cuvântul Meu ca în haina pocăinţei şi a umilinţei, şi să nu mai 
umble omul peste mări şi ţări ca să caute împărăţia Mea şi 
biserica Mea, căci ea nu se mai găseşte pe nici o cale. 

Două mii de ani am tăcut, iar acum iarăşi grăiesc, căci 
vine învierea, cea de a treia mie de ani, cea de a treia zi, când 
Eu Mă fac cuvânt de înviere, cuvânt lung şi fără capăt precum 
veşnicia. Aceasta este taina cuvântului Meu şi a glasului Meu 
care umple pământul în zilele acestea. Omul a dărâmat tem- 
plul Meu în cele două zile, în cele două mii de ani, iar a treia 
zi, a treia mie de ani Eu, Domnul, îl zidesc din nou şi Mă fac 
împărat peste toată făptura care va mai fi. 

Nici un trup să nu Mă judece pentru cuvântul ju- 
decăţii. Fiecare clipă de mustrare este o naştere din nou pen- 
tru cel ce voieşte să se nască din cer. O, cu greu se prinde 
această taină de omul cel de azi. Dar vouă, celor ce sunteţi 
popor al cuvântului Meu care dă viaţă, nu vă întristaţi de 
vremea mustrării pentru greşale. Pe voi înşivă şi unii pe alţii 
daţi-vă Mie în toată clipa cu viaţa voastră. Fiecare mustrare 
este o naştere din nou a ta, copil născut prin taina cea nouă a 
bisericii, taina Noului Ierusalim peste făptura ta. Omul cel 
vechi dă să se supere în tine, dar omul cel nou se bucură de 
lucrarea naşterii, căci ziua judecăţii este ziua naşterii din nou. 
Amin. Omul cel vechi din tine se teme de dreptate, dar omul 
tău cel nou o caută şi o trăieşte pe ea în pământ nou. Fiţi 
mereu şcolari silitori prin umilinţă, căci iată-i pe cei ce n-au 
învăţat de la început, au rămas repetenţi, fiindcă omul este 
prin naştere şi altfel nu poate să fie. 

Fericiţi cei ce rabdă mustrarea şi învăţătura spre înţe- 
lepţire. Fericiţi şi iar fericiţi sunt cei ce nu se smintesc întru 
Mine şi întru cuvântul Meu. Şi iarăşi, fericiţi, de trei ori feri- 
ciţi sunt cei ce ascultă cuvântul Meu şi îl împlinesc pe el. 
Amin. 


Eu sunt, şi ziua învierii este cu Mine, iar din gura Mea 
iese cuvântul vieţii. Am stat două zile în mormânt, iar a treia 
zi am înviat şi am aşezat împărăţia Mea. Şi am stat două mii 
de ani aşteptând, iar a treia mie de ani este ziua Domnului. 
Amin, amin, amin. 

17/30 ianuarie 2000 

Sărbătoarea sfinţilor trei ierarhi, Vasile, Grigorie şi 

loan 

Omul împrăştie învăţătura cea mincinoasă a învierii morţilor. De 
pe cruce a judecat Domnul lumea, învăţănd-o prin su ferinţa iubirii 
Lui. Sufletul suspină în om ca într-o închisoare. S-au întâlnit la 
Betleem împăraţii pământului şi s-au închinat fiarei şi femeii care 
şade pe fiară. Sfinţii trei ierarhi cheamă toată făptura la înviere. 

M ă apropii de ieslea cuvântului Meu şi Mă las în 
ea cuvânt ca să meargă din ea cuvântul Meu 
peste pământ, vestindu-Mă el întru venirea Mea de azi, căci 
azi sunt zilele venirii Mele, precum am spus Eu prin Scripturi 
acum două mii de ani. 

Voi, cei de la iesle, şi toţi cei care trăiesc ca şi voi pen- 
tru aşteptarea venirii Mele cu sfinţii şi pentru sfinţi, înde- 
letniciţi-vă din destul cu viaţa voastră întru Mine, cu învăţă- 
tura cea sfântă şi cu îndemnul spre mare veghere, că vine 
clipa strâmtorării pentru tot omul care n-a avut pe Dumnezeu 
de învăţătură şi de viaţă şi de lumină. 

Voi, toţi cei ce împărţiţi între voi pâinea cea din cer, 
cuvântul vieţii veşnice; voi, cei ce daţi celor flămânzi din ea, 
daţi putere darurilor Mele între voi, darurilor sfinte peste voi, 
şi lăsaţi să vă adeverească ele că sunteţi ai Mei între cer şi 
pământ, că se vor scula morţii şi vor mărturisi viaţa lor de pe 
pământ şi lucrarea Mea de azi cu care Eu, Domnul, împlinesc 
Scriptura învierii morţilor. Dar odată cu această împlinire se 
vor arăta şi slugile lui antichrist şi vor da să zădărnicească 
această taină. El îşi va trimite servi mincinoşi care vor spune 
că au trăit pe pământ viaţă după viaţă până azi. lată minciuna 
la care se lucrează de multă vreme, iar oamenii ei se grăbesc 
să împlinească rătăcire mare căreia îi va zice: „ învierea mor- 
ţilor Se va arăta omul fărădelegii şi va spune despre viaţa 
lui trăită pe pământ acum o sută de ani şi acum mai multe sute 
de ani, şi omul de pe pământ va sta şi va asculta, şi nu se va 
înfricoşa de aşa rătăcire. Şi vor mărturisi şi cei înviaţi despre 
viaţa lor cea din trup şi despre venirea Mea în cuvântul aces- 
ta cu care Eu vestesc şi morţilor, precum am lucrat şi acum 
două mii de ani când Eu am înviat cu trupul din mormânt, şi 
cu Mine mulţi au înviat şi s-au arătat cu oamenii, şi iată, unii 
vor fi morţii înviaţi, iar alţii vor fi cei vii care vor minţi din 
loc în loc ca să zădărnicească, zic ei, taina învierii morţilor. 

O, n-a vrut omul să înveţe să stea cu inima sus, la cer. 
Iese preotul în faţa altarului şi ridică în sus cartea Evangheliei 
Mele, carte îmbrăcată cu aur şi cu argint şi cu pietre scumpe 
şi cu podoabe fel de fel, şi zice ridicând-o: „Sus să avem ini- 
mile!" . Şi nu se împlineşte aceasta, nu se împlinesc peste oa- 
meni cele dinăuntru ale cărţii, cele care vestesc despre Mine 
atunci şi acum, că iată. Eu iar vin, şi omul nu citeşte în Evan- 
ghelia Mea, şi citeşte şi ascultă de la om, din cartea omului. 
O, cartea Evangheliei Mele nu trebuie împodobită pe dinafară 
şi atât. Ea trebuie trăită din cele dinăuntru ale ei. Ea trebuie 
arătată omului cu cele din ea, nu pe dinafară. 

Curând, curând se vor ridica mulţimi de preoţi şi se vor 
scutura de minciuna vieţii şi vor dori să slujească cereşte şi se 
vor umili înaintea Mea şi vor îndemna mulţimile să se întoar- 

că la Mine. Şi îmi vor da viaţa lor ca să le -o dau pe a Mea, şi 
vor călca cu ea peste minciuna vieţii, şi vor lua din cuvântul 
Meu de azi şi îl vor face viu peste oameni, căci cuvântul Meu 
este darul vieţii veşnice pentru omul care iubeşte viaţa cea din 
cer întru el. 

Iată, tot omul este învăţat să-şi facă o familie, că zice 
că aşa e lăsat pe lume, în loc să zică să-şi facă un cer în el, un 
locaş în care să locuiesc Eu cu sfinţii şi cu îngerii Mei, familie 
cerească în om, în inima omului, în trupul omului, în viaţa 
omului. Şi Eu vin şi găsesc omul în voile lui şi dau să-l ajut 
cu cuvântul Meu, dar el s-a deprins nepăsător şi necredincios, 
şi Eu vin, şi omul nu Mă aude şi nu Mă vede venind şi cuvân- 
tând întru venirea Mea, şi nu se scoală omul să se roage lui 
Dumnezeu pentru lumină şi pentru viaţă. Eu sunt Cel ce-1 
învăţ pe om să se roage Mie rugându-Mă Eu în el, aşa cum 
M-am rugat în David când am spus: «Iată, vin să fac voia Ta, 
Dumnezeule, căci în sulul cărţii este scris de mine să vin»; iar 
în Isaia ziceam: «Eu îmbrac cerul cu zăbranic şi cu jale. 
Domnul mi-a dat mie limbă de ucenic, ca să ştiu să grăiesc 
celor deznădăjduiţi. In fiecare dimineaţă El deşteaptă ure- 
chea mea ca să ascult ca un ucenic», lată, Eu sunt Cel ce a 
învăţat pe om să se roage cerând împlinirea de la Tatăl aşa 
cum am cerut Eu. Eu sunt Cel ce Mă rog în om pentru împli- 
nirea Scripturilor, pentru cer nou şi pământ nou, pentru viaţa 
veacului ce va să fie. Eu sunt Cel ce împlinesc făgăduinţele 
Mele cele din prooroci şi din psalmi şi din legea lui Moise, 
căci Eu am fost mereu, şi am fost Fiul Tatălui, Cuvântul 
Tatălui, lucrarea Tatălui în om şi între oameni, lucrarea Tată- 
lui în sfinţi în cer şi pe pământ de şapte mii de ani. 

Străbat văzduhul cu cete de sfinţi şi de îngeri, iar sfinţii 
sunt cununa Mea de slavă. Mă fac sărbătoare de sfinţi în gră- 
dina ieslei cuvântului Meu şi Mă pomenesc în ea. Eu şi sfinţii 
Mei şi serbările lor. Sunt aici cu cei trei sfinţi, Vasile, Grigorie 
şi Ioan, căci ei au trupuri cereşti, ca şi Mine, şi vin mereu cu 
ele pe pământ pentru lucrarea Mea cu sfinţii pe pământ. în 
vremea când au dat să se unească ei într-o singură sărbătoare 
după ce au venit toţi între cele cereşti, au coborât pe pământ 
toţi trei şi au spus celor ce lucrau dezbinare între ei pentru 
deosebirea măririi vieţii lor; le-au spus că ei sunt una în cer, 
şi de aceea să li se aşeze o singură sărbătoare pentru toţi trei, 
iar după ce şi-au aşezat sărbătoare pentru ei, s-au dus apoi de 
la ei la cer. Iată, tot aşa au lucrat ei şi pentru lucrarea Mea de 
azi, coborând pe pământ la începutul Meu cel din 1955 în 
trâmbiţa Mea Verginica, şi venind au uns-o pe ea pentru lu- 
crarea Mea cu ea, şi iarăşi, venind iar, au pus ungere peste 
grădina Mea şi peste cei ce sunt în ea slujitorii Mei ziua şi 
noaptea pentru lucrarea cuvântului Meu peste pământ. Ei sunt 
pururea cu lucrare arhierească peste grădiniţa Mea de azi şi 
peste cei ce aduc Mie în ea jertfă de rugăciune şi de iertare 
pentru neamul omenesc. Ei sunt cei ce au iubit adevărul în 
toate prin viaţa lor cea sfântă, căci nu este adevăr decât în 
sfinţi. Amin. Şi iată, adevăratele sărbători pentru sfinţi pe pă- 
mânt sunt sărbătorile celor ce sărbătoresc pe sfinţi trăindu-le 
viaţa şi învăţăturile lor cele sfinte. Adevăratul sfânt, adevăra- 
tul arhiereu, adevăratul slujitor între oameni este cel ce Mă la- 
să pe Mine să stau înaintea oamenilor când el stă cu oamenii. 

în clipa pocăinţei omul nu trebuie să-l aibă în faţa lui 
numai pe preot. O, nu aşa să fie clipa pocăinţei. Cel ce nu stă 
faţă în faţă cu Mine prin mijlocirea preotului, acela nu ştie ce 
înseamnă slujitorul Domnului, iar slujitorul Domnului care 
stă numai el înaintea omului şi nu Eu prin el, acela, iarăşi, nu 
ştie ce este slujirea cea în numele Meu. Eu când am judecat 
lumea M-am aşezat pe cruce şi aşa am judecat-o, şi aşa i-am 


arătat cum să trăiască şi cum să se asemene cu Mine dacă 
vrea. Şi iată, adevăratele sărbători pentru sfinţi şi pentru 
Domnul sunt cei ce sărbătoresc pe cei din cer trăindu-le viaţa 
şi învăţăturile lor cele sfinte, iar cei ce se sfinţesc pentru veni- 
rea Mea cu sfinţii, pentru venirea Mea de azi, sunt cei în care 
Eu încap cu planul zilelor venirii Mele, cu cele sfinte ale 
Mele prin care Eu lucrez pe omul cel nou, care se dă Mie cu 
totul pentru lucrarea Mea şi a sfinţilor Mei în el. Amin. 

Pe pământ nu mai este nici un locuşor pentru adevăr. 
Mă uit şi văd mulţimi adunate în locurile numite biserici. 
Acolo nu mai e nimeni îndeletnicit cu cei din cer, ci numai cu 
cei de pe pământ. Numai voile omului peste tot, iar voile 
Mele sunt răstignite pe cruce. Iată, adevărul n-a găsit loc pe 
pământ, ci numai pe cruce mereu, mereu, iar între oameni nu- 
mai voia omului, chiar şi acolo unde omul zice că e biserică, 
după cum a apucat să se zică din om în om. Eu sunt adevărul, 
iar omul Mă ţine pe cruce ca să nu-1 încurc în voile lui, în 
lucrările lui. Slujitorul bisericii stă numai el înaintea oame- 
nilor, nu şi Eu cu el, căci el nu lucrează ca să semene cu Mine, 
şi niciodată nu poate fi judecător slujitorul care nu se aşează 
pe cruce ca să judece. El însă judecă în numele Meu, şi îşi fa- 
ce stat înalt în numele Meu, de nu-1 mai poate da nimeni jos 
de pe scaunul lui. Dar Eu sunt cu cei mici, cu cei de sub cruce 
sunt, cu cei ce Mă ajută pe Mine ducând cu ei crucea venirii 
Mele, semnul care se arată înainte de arătarea Mea şi a zilei 
Mele. 

De patruzeci şi cinci de ani grăiesc şi iar grăiesc peste 
om ca să-l trag de pe calea morţii şi să-i dau calea Mea. Vreau 
să-l slăbesc pe om ca să-l pot birui şi să Mă aşez apoi Eu în 
el şi să-i dau viaţa Mea ca s-o poarte, dar iată, omul este 
stăpânit de femeie de şapte mii de ani, căci femeia pune slă- 
biciune peste om cu slăbiciunea ei. De Mine nu se lasă omul 
slăbit şi biruit, dar de femeie se lasă. Aşa face şi slujitorul 
care se aşează peste oameni în numele Meu, şi tot aşa fac toţi 
cei ce sunt conduşi de aceştia. Iată, tot omul s-a învăţat să-şi 
facă o familie în loc să zică să-şi facă un cer în el omul, şi Eu 
vin şi găsesc omul în voile lui şi dau să-l ajut cu cuvântul Meu 
cel adus de Mine la ieslea lui. Omul însă s-a deprins cu nepă- 
sarea de Dumnezeu şi cu toate cele pentru trupul lui, iar sufle- 
tul suspină în om ca într-o închisoare. 

Străbat văzduhul cu cete de sfinţi şi de îngeri şi Mă las 
cu ei în jos până deasupra ieslei cuvântului Meu, şi îmi gă- 
sesc străjerii de veghe şi Mă aşez cuvânt în carte prin ei, şi 
străbat apoi pământul cu el şi îmi fac cu el lucrarea venirii 
Mele cu sfinţii, căci lucrez prin cuvânt. Dar cine îşi face vre- 
me pe pământ pentru sărbătoarea venirii Mele? Cine să le 
spună oamenilor de venirea Mea? împăraţii pământului şi 
oamenii bisericii lor îşi dau daruri şi stele şi medalii unii al- 
tora în numele mormântului Meu din Betleem, ca pe vremea 
răstignirii Mele, şi ei nu ştiu ce fac, şi împlinesc ei vrând-ne- 
vrând Scriptura care a spus din vremea ei despre această 
lucrare. Iată, la Betleem s-a împlinit Scriptura care zice: «Am 
văzut o femeie beată de sângele sfinţilor şi al mucenicilor lui 
Iisus. Iar apele pe care şade aceasta sunt popoare şi neamuri 
şi limbi. Şi cele zece coarne şi fiara vor urî pe desfrânată şi 
o vor face pustie şi goală, şi carnea ei vor mânca-o, şi pe ea 
vor arde-o cu foc; pentru că Dumnezeu a pus în inima lor ca 
să facă voia Lui şi să se întâlnească într-un gând şi să dea 
fiarei împărăţia lor până se vor împlini cuvintele lui Dumne- 
zeu. Şi femeia este cetatea cea mare care are stăpânire peste 
împăraţii pământului». 

S-au întâlnit la Betleem împăraţii pământului şi s-au 
închinat fiarei şi femeii care şade pe fiară, femeia care are 

stăpânire peste împăraţii pământului, şi ea le-a dat lor daruri, 
stele şi medalii. Dar ea se prăbuşeşte prin desfrânarea ei, iar 
sfinţii Mei se ridică şi mărturisesc din cer şi de pe pământ 
lucrarea adevărului sfânt şi venirea Mea cu judecata: judecata 
prin cuvânt. Amin, amin, amin. 

Ce lucrare de frăţie poate fi amestecătura bisericii cu 
lumea cea plină de voile ei? Ce lucrare de biserică poate fi 
aceasta? O, este scris în Scripturi: «prietenia cu lumea este 
vrăjmăşie cu Dumnezeu». Şi iată, omului îi place frăţia, dar 
pentru el, nu pentru Mine. Dar vouă, celor ce sunteţi poporul 
venirii Mele în mijlocul României, să vă placă să fiţi fraţi 
pentru Mine, ca să Mă ajutaţi să fiu Eu numit peste tot pe pă- 
mânt prin puterea Mea şi prin voi, cei ce v-aţi făcut fraţi în 
numele Meu pentru Mine şi nu pentru voi. Ce fraţi se pot 
numi cei care Mă trag pe Mine unii de o mână şi unii de cea- 
laltă mână? Aceia se înfrăţesc ca să-Mi bată apoi cuie, unii 
într-o mână, şi unii în cealaltă, şi ca să facă ei apoi voile lor, 
amestecate sub nume de biserică, sub nume tainic sub care 
s-a ascuns lucrarea fărădelegii celor ce lucrează fărădelegea. 
Şi iată, biserica Mea nu este pe pământ, şi oricine ar căuta-o 
n-o găseşte, că nu este. Ea este acolo unde sunt Eu. Ea este 
acolo unde sunt ai Mei cu Mine, nu cu lumea, nu ca lumea, ci 
ca Dumnezeu. Amin. 

Iar voi, cei ce sunteţi poporul venirii Mele, faceţi 
numai voia Mea, nu şi pe a voastră. Fiţi fraţi între voi pentru 
Mine, nu pentru voi. Nu vă dezbinaţi între voi, ci uniţi-vă sub 
lucrare de biserică sfântă, căci fraţii care au între ei dezbinări, 
aceia Mă trag unii de o mână, şi unii, de alta pentru dreptatea 
lor, şi Mă ţin ca pe cruce întins, cu braţele trase în părţi, ca pe 
cruce. Eu însă voiesc voia Mea cea sfântă în biserica Mea, 
căci Eu M-am jertfit ca să-Mi fac biserică pe jertfa Mea de pe 
cruce, pe temelia ei, care este trupul Meu. Adevăraţii fraţi 
sunt cei ce fac voia Mea în ei şi între ei înaintea Mea, pentru 
Mine şi nu pentru ei. Adevăraţii fraţi sunt cei ce lucrează în ei 
cu duhul, cu sufletul şi cu trupul numai împărăţia Mea, numai 
iubirea Mea prin care Eu M-am jertfit pentru om. Adevăraţii 
fii ai lui Dumnezeu sunt cei ce îşi ţin sfânt duhul şi sufletul şi 
trupul, lucrând înăuntrul lor împărăţia Mea în care nu este 
durere, ci este viaţă fără de moarte, viaţa veşnică a lui 
Dumnezeu în om. Cei ce sunt fraţi în numele Meu, aceia aud 
glasul Meu şi se ţin după Mine şi nu după om, şi se ţin după 
sfinţii Mei, care s-au pus pildă de viaţă veşnică înaintea 
oamenilor. 

Cei trei arhierei cu care Eu stau sărbătoare azi peste 
ieslea Mea pentru poporul Meu şi pentru toţi cei ce sărbă- 
toresc cereşte cu sfinţii pe pământ, iată ce zic ei: 

eniţi la izvorul Domnului Iisus Hristos! 
Veniţi voi, cei ce jertfiţi pe Domnul pe al- 
tare! Veniţi şi învăţaţi să vă jertfiţi ca noi pentru turma lui 
Hristos! Veniţi aici, lângă izvor, că noi, sfinţii din cer, venim 
din cer cu Domnul aici şi îi ascultăm cuvântul zilelor cele de 
apoi. Sculaţi-vă pentru jertfă! Jertfiţi-vă viaţa voastră pe cru- 
ce şi luaţi în voi faţa Domnului, chipul Domnului şi haina Lui 
cea umilită. Deschideţi Evanghelia şi citiţi şi voi din ea, dar 
nu numai duminica la slujbă. N-o mai închideţi în coperte 
bătute cu aur şi cu argint ca să minunaţi mintea cea slabă a oa- 
menilor. Deschideţi-o! Şi deschideţi-o bine şi scoateţi din ea 
apa vieţii pentru voi şi pentru oile Domnului. Căutaţi să ieşiţi 
de sub vina păcatelor voastre, că un slujitor al Domnului nu 
se îngrijeşte de el, ci numai de oile Domnului. Ieşiţi de sub 
stăpânirea femeii, căci voi aveţi cap pe Hristos dacă urmaţi 
apostoleşte pe Domnul. Izbăviţi-vă de viaţa minciunii şi 
fugiţi de arginţi şi de averi şi de patimi. Fugiţi de moarte şi 


pocăiţi-vă, că Domnul vine, şi mereu vine, iar voi nu ve- 
gheaţi. îndeletniciţi-vă cu cei din cer, nu numai cu cei de pe 
pământ, că noi, sfinţii, am plătit cu viaţa cerul, şi l-am luat, şi 
ne purtăm cu el din loc în loc. Nu staţi numai voi înaintea 
oamenilor. Staţi cu Domnul, dar fiţi ca Domnul ca să staţi cu 
El înaintea oamenilor şi să dea rod lucrarea voastră. 

Şi iar grăim: veniţi la izvorul Domnului Iisus Hristos 
Cuvântul! Veniţi voi, slujitori de altare; voi, cei care aveţi 
viaţă curată şi sfântă şi temere de Dumnezeu! Veniţi în mun- 
tele acesta, muntele învăţăturii sfinte, şi învăţaţi calea cea 
adevărată şi suiţi-vă pe ea, căci ea suie şi iar suie; suie spre 
Do mn ul şi nu coboară şi nu duce la pierzare, ci duce la Dom- 
nul. De patruzeci şi cinci de ani grăieşte Do mn ul peste pă- 
mânt prin izvorul acestui cuvânt. Veniţi şi voi, cei ce mai sun- 
teţi curaţi şi sfinţi în mijlocul bisericii din lume; veniţi şi pu- 
neţi mâna pe cruce şi biruiţi cu ea minciuna din lume şi din 
biserica din lume. Scoateţi şi voi pe vânzători din templu, sau 
ieşiţi voi şi faceţi-vă templu pentru Dumnezeu, ca să aibă 
Domnul biserică neamestecată, pârgă aleasă dintre oameni. 
Amin. 

Iar Tu, Doamne, pecetluieşte cuvântul nostru peste cei 
ce Te iubesc în lume şi dă-le putere să iasă din lume pentru 
Tine, aşa cum noi am lucrat pentru Tine şi pentru credinţa din 
biserici în vremea trupului nostru pe pământ, şi fă omul să-Ţi 
mulţumească pentru această pâine coborâtă din cer pe pă- 
mânt, aşa cum noi, sfinţii Tăi cei din cer, îţi mulţumim când 
venim cu Tine la masa Ta de nuntă în mijlocul grădiniţei 
ieslei Tale, unde Tu Te aşezi masă de cuvânt, masă de nuntă, 
Doamne, masa Ta de nuntă. Amin, amin, amin. 

O slujitorii Mei care aţi trudit pe pământ în 
^ vremea trupului vostru! întăresc cuvântul 
vostru cu cuvântul Meu. Curând, curând veţi umbla din loc în 
loc ca în vremea trupului vostru şi veţi mărturisi pe pământ 
vremea Mea cu voi. Trâmbiţa cuvântului Meu sună şi se aude 
în morminte şi în ceruri, şi vai celor ce nu aud de pe pământ 
ca să ia pe ei haina cea nouă, viaţa cea pentru venirea Mea! 

Iar voi, cei de pe pământ care luaţi de la ieslea Mea pâi- 
nea cea din cer spre viaţă, daţi-vă vieţii, că ea vine să vă îm- 
brace în haina ei. Nu obosiţi întru Mine, şi fiţi vii şi numai cu 
învierea Mea în voi. 

Curând, curând cele ce au fost la început vin pe pă- 
mânt. Vine raiul pe pământ în lucrare de nou Ierusalim, pre- 
cum este scris în Scripturi de cerul cel nou şi de pământul cel 
nou. Nu omul veacului acesta, nu omul care nu face voia Mea 
pe pământ, nu el, ci Eu voi fi, şi Eu voi împlini; Eu şi nu omul 
veacului acesta; Eu şi cei ce fac voia Mea, voia Tatălui şi a 
Fiului şi a Sfântului Duh, voia Mea cea din rai cu omul. 
Amin, amin, amin. 

30 ianuarie/12 februarie 2000 

Praznicul întâmpinării Domnului 

Cei ce îi aşteaptă pe Domnul sunt îmbrăcaţi în frumuseţe cerească. 
Vine Domnul să facă din nou fiinţa omului. Domnul împlineşte prin 
poporul ales viaţă de rai şi nou Ierusalim pe pământ. 

E u, Domnul Dumnezeul vostru, lucrez peste voi 
duh de bucurie, copii străjeri de la iesle. Eu vin 
mereu cuvânt peste pământ şi vă găsesc străjuind în calea 
Mea şi Mă mângâi cu voi, căci am cărare ca să vin, iar cărarea 
aceasta este mângâierea Mea. 

Am făcut din voi leac pentru durerile Mele, iar Eu vă 
mângâi pentru truda voastră cu Mine. Vouă vă trebuie bucu- 

rie, fiilor, că vremea este grea, şi crucea Mea este multă, şi cu 
voi o port între cer şi pământ. Vă mângâi cu cerul şi vă bucur, 
şi îl rog pe poporul cuvântului Meu să vă bucure şi el şi să se 
bucure şi el bucurându-vă pe voi, şi să aibă în el gândul Meu, 
căci cei ce au fost şi n-au mai stat, şi cei ce au venit şi au 
plecat, aceia n-au avut gândul la Dumnezeu şi nu M-au mai 
aşteptat, şi au plecat. Aşteptarea înseamnă să se pregătească 
pentru venirea Mea tot cel ce vine să se aşeze să bea din izvo- 
rul cuvântului Meu. Amin. Bătrânul Simeon, cel care M-a 
primit pe Mine în braţe la templu după patruzeci de zile de la 
naşterea Mea din Fecioară, M-a aşteptat mult. O, cât M-a 
aşteptat să vin! Iar când am venit, el s-a uşurat de aşteptare şi 
s-a dus ca să Mă aştepte şi în cer aşa cum M-a aşteptat şi pe 
pământ. 

Mare frumuseţe cerească este în omul care Mă aşteaptă 
pe Mine să vin. Mare aşteptare şi mare pregătire este în omul 
cel frumos prin aşteptarea Mea. Aşa să Mă aştepţi şi tu, po- 
porul Meu, şi să Mă mângâi întru venirea Mea la tine, că Eu 
vin mereu şi te pregătesc şi te înnoiesc şi te bucur ca să-ţi dau 
putere să te faci bucuria Mea, căci duhul bucuriei este putere 
de duh şi de suflet şi de trup în cel care are de la Domnul du- 
hul păcii şi al bucuriei. Aşa să Mă aştepţi, poporul Meu, şi să 
oftezi cu bucurie, fiule, de dorul venirii Mele, şi să te uşurezi 
prin venirea Mea la tine şi să te prindă fiori uitându-te la cer 
şi aşteptându-Mă să vin, şi Eu voi veni şi te voi mângâia şi te 
voi uşura de aşteptarea Mea când voi veni. O, să nu fugi din 
calea venirii Mele, ci să fii fierbinte la dor şi la aşteptare, căci 
aşteptarea înseamnă pregătire mare, fiule. Cei ce au plecat nu 
M-au mai aşteptat, şi au plecat să caute altă mângâiere, dar 
cea mai mare mângâiere pentru cei de pe pământ este în cei 
ce Mă aşteaptă pe Mine neostenind în aşteptare. Amin. 

O, dacă ar vrea omul cel pribeag să guste din plin din 
duhul aşteptării Mele, atunci ar vedea şi ar fugi de minciuna 
şi de deşertăciunea din care-şi hrăneşte sufletul. Eu de aceea 
îmi împrăştii vestea cuvântului Meu în lung şi în lat. Mi-e 
milă de pribegia omului, şi văd în el dor de fericire, dor de 
izbăvire, şi dau să ies în calea lui cu calea izbăvirii. întuneri- 
cul însă a pătruns peste tot, şi n-are omul unde să mai fugă de 
el, şi iată-Mă că vin şi brăzdez cu lumina Mea întunericul, ca 
să ajung la inima omului şi să-i dau mâna şi să-l scot şi să-i 
spun de Mine şi să-i arăt fructul vieţii, capătul dorului omu- 
lui, dorul fericirii, căci omul doreşte şi nu ştie unde este acest 
fruct. Duhul aşteptării Mele se face dor fierbinte în omul care 
află de Mine, Cel viu în vecii vecilor, şi dorul se face gătire 
în el, şi el se apropie cu dor de fructul aşteptării lui, de ziua 
venirii Mele, ziua când Eu voi fi pe pământ cu toţi cei ce 
M-au aşteptat şi Mă aşteaptă să vin. 

Iată, de şapte mii de ani omul n-a ştiut să Mă aştepte, 
căci a făcut altceva. Omul care a pierdut umilinţa cu greu o 
mai află iar, cu greu mai ia din ea spre folosul vieţii lui. L-am 
făcut la început pe om, iar apoi am poruncit pământului să 
rodească, şi omul să lucreze pământul pentru rod. Aceasta 
i-am spus omului să facă, şi i-am spus să se bucure cu această 
bucurie şi să stea umilit aşteptându-Mă, dar omul n-a mai 
lucrat în el bucuria aşteptării Mele, şi a trudit sub păcat şi s-a 
întristat sub păcat, căci păcatul l-a ţinut rob, iar lipsa umilinţei 
creştea în om, şi creşte mereu până azi. Şi iată, a trebuit să vin 
Eu, şi am venit şi i-am arătat omului viaţa Mea ca s-o urmeze 
şi să intre întru Mine, ca să-l ridic prin viaţa Mea în el. El însă 
cu greu trage spre umilinţă, şi iarăşi Eu am venit, şi vin în 
mare lumină, lucrând şi brăzdând cu lumina Mea întunericul 
de pe pământ şi din om, ca să ajung cu dorul vieţii veşnice la 


inima omului, şi să-l simtă omul, şi să-i simtă gustul şi fruc- 
tul, capătul dorului omului. 

Te caut, omule, şi iar te caut, şi tu nu te laşi găsit. Um- 
blu pe pământ după tine, şi tu nu mai iubeşti viaţa din care ai 
fost făcut. La facerea ta am pus în tine vorbirea cu Dumne- 
zeu. Cuvântul Meu l-am pus în tine, şi am vorbit cu tine şi ai 
ştiut ca Mine, dar azi înveţi şi iar înveţi, şi nu mai ştii vorbi, 
că nu iei de la Mine şi nu Mă mai auzi când grăiesc peste tine. 
O, cât de mult ai murit! Dar Eu te strig ca să înviezi şi să simţi 
gustul cel dintâi, gustul vieţii veşnice, gustul învierii. Auzi tu 
glasul Meu? Poruncesc servilor Mei de pe pământ să-ţi dea 
strigarea Mea, că a venit vremea să auzi şi să te ridici să Mă 
aştepţi. Să ştii că morţii din morminte aud şi se ridică. Să ştii 
că cei din cer se strâng şi Mă ascultă când grăiesc. Auzi-Mă 
şi tu, cel de pe pământ, şi lasă-ţi paşii după Mine, ca să te 
înţelepţesc, că ţi-ai pierdut înţelepciunea cea de la Mine şi nu 
mai ştii să crezi în Mine. Te-ai învăţat să crezi în omul cel 
mincinos care te-a dezbrăcat de darul credinţei sfinte, şi nu 
mai ştii să crezi în Mine, şi stai fugar pe pământ şi fără de 
cărare. Bat la inima ta, ca să deschizi şi să Mă vezi că am 
venit după tine ca să suflu din nou peste tine, ca să fac din nou 
fiinţa ta. Glasul minţii tale e străin de Mine, iar tu faci tot 
ce-ţi dă mintea ta să faci, numai pe Dumnezeu nu mai ştii 
să-L faci. 

Am venit să fac din nou fiinţa ta. Cu cele din rai Mă ţin 
după tine, fiule pierdut. Bucură-Mă, că am venit să te bucur 
cu duhul bucuriei sfinte şi să-ţi dau duh de curăţie, ca să crezi 
în Mine, nu în tine, nu în om, nu în cele ce a scos omul ca să 
se fălească împotriva Mea. Omul te învaţă credinţa lui de la 
care nimic nu capeţi decât minciună, şi pedeapsă apoi. Dar Eu 
te chem ca să-ţi dau din nou viaţa cea veşnică peste care tu ai 
călcat atâta vreme. Graiul Meu cu tine este adevăr, iar alt ade- 
văr nu mai este. Iată apa râului vieţii! Ia şi te spală cu ea în 
urechi, ca să Mă auzi apoi. Spală-ţi şi ochii, ca să vezi venirea 
Mea la tine. Spală-te peste tot înăuntrul tău, ca să găsesc curat 
în tine şi să intru cu înţelepciunea Mea, căci la facerea ta am 
pus în tine vorbirea cu Dumnezeu, cuvântul Meu l-am pus în 
tine, şi am vorbit cu tine, şi ai ştiut de la Mine şi ai vorbit cu 
Dumnezeu, şi Dumnezeu, cu tine. Mă ţin cu apă după tine. Ia 
şi bea în pustiul cel fără apă. Ia, că dacă nu bei te usuci. Ia apă 
şi bea, că eşti uscat. Eu sunt Cel ce pot să fac din uscat verde, 
căci apa aceasta este apă vie, şi cine bea se face viu şi se dă 
lui Dumnezeu. 

N-am venit din cer să te judec. Am venit să te ajut ca 
să scapi de judecată. Am venit să te chem din noapte şi să te 
fac fiu al zilei, fiu al ştiinţei sfinte. Ieşi înaintea Mea şi Mă ia 
în tine, ca să fac din tine averea Mea şi casa venirii Mele, 
omule care ai uitat pe Dumnezeu. Amin, amin, amin. 

O, fiilor cu care Eu fac sfat pe pământ pentru învierea 
omului! O, tată, o, copilaşi, toţi oamenii caută trupului vinde- 
care, nu sufletului, dar trupul suferă după sufletul din el, su- 
fletul care nu caută vindecare de la Dumnezeu. 

O, fiilor, învăţaţi bine numele Meu. Numai un cuvânt 
trebuie să ştiţi voi, şi să-l faceţi faptă peste voi; numai un cu- 
vânt, fiilor, numai unul: Hristos. Amin, amin, amin. El poar- 
tă în el tot ce trebuie să ştie şi să facă şi să aibă omul cel din 
Mine născut, omul care Mă mărturiseşte pe Mine de Tată, 
prin asemănarea lui cu Mine. Amin. 

Fiilor, am grăit cu omul. Am ieşit în întâmpinarea 
omului. I-am adus aminte de Mine şi am bătut ca să-Mi des- 
chidă omul. Şi mulţi îmi vor deschide, căci Eu de aceea am 
venit. Am venit ca să-i adun pe cei ce sunt ai Mei şi să-i fac 
să Mă lucreze în ei după voia Mea, după adevăr, ca să ştie 

apoi ce este adevărul. Nici un om nu ştie ce este adevărul 
decât omul care -Mi dă Mie înfăţişare în el după voile Mele 
cele sfinte. Amin. De aceea am venit. Am venit să-i adun pe 
cei ce sunt ai Mei după adevăr, pe cei ce Mă aşteaptă să vin 
la ei. Mare frumuseţe este în cei ce Mă aşteaptă pe Mine să 
vin. Aşa să Mă aştepţi tu, poporul Meu, şi să fii frumos prin 
aşteptarea Mea şi să Mă mângâi întru venirea Mea la tine. Aşa 
să Mă aştepţi să vin, şi să te prindă fiori şi să oftezi cu dor de 
dorul venirii Mele şi să te uşurezi prin venirea Mea la tine, 
căci Eu vin, şi mereu vin, şi te mângâi şi te uşurez de aştep- 
tarea Mea când vin. 

Omul cel pribeag gustă cu greu din venirea Mea la tine, 
căci el este înveninat de gustul cel amar al minciunii, gust 
căruia îi zice dulce, de vreme ce el nu cunoaşte gustul cel 
dulce al venirii Mele la tine, dar tu să ştii bine numele Meu şi 
cuvântul lui. Numai un cuvânt să ştii tu, numai unul, poporul 
Meu micuţ, numai unul: Hristos. Amin, amin, amin. 

Voi, fiilor de la iesle, luaţi din duhul bucuriei cu care 
M-am făcut azi sărbătoare la voi, sărbătoarea Mea cea de 
acum două mii de ani când Eu M-am dus la templu în braţele 
mamei Mele, prunc, ca să-l slobozesc de aşteptare pe bătrâ- 
nul Simeon, care M-a aşteptat atâta timp să vin. Am făcut din 
voi leac pentru durerile venirii Mele. Iarbă de leac este cu- 
vântul venirii Mele la voi pentru cei ce-1 iau să şi-l pună pe 
rane spre folosul Meu, şi oricine vă va întinde vouă fie şi un 
pahar de apă rece fiindcă sunteţi ai lui Hristos, adevărat 
grăiesc că îşi va lua răsplata. Amin. Iar Eu voi împlini prin 
voi lucrare de rai pe pământ şi viaţă de nou Ierusalim, pământ 
nou şi cer nou spre bucuria sfinţilor care aşteaptă suspinând 
cu dor viaţa cea veşnică pe pământ şi venirea lor cu ea, pen- 
tru bucuria după care ei suspină aşteptând descoperirea fiilor 
lui Dumnezeu, fiii cei din urmă ai lui Dumnezeu, fiii venirii 
Mele, cu care Eu lucrez venirea Mea cu sfinţii pe pământ, ve- 
nirea Mea şi viaţa cea de veci pe pământ cu oamenii. Amin, 
amin, amin. 

Vă dau, fiilor, să duceţi vestea cea de mângâiere pentru 
păstorul Daniel, care s-a dus iar pe unde a mai fost trimis de 
Mine, şi îl rog să nu se mâhnească pentru oboseală. Eu îl în- 
tăresc şi îl înţelepţesc şi îl fac frumos şi îl oţelesc, căci aurul 
băgat în foc iese frumos şi ia formă prin mâna celui ce lucrea- 
ză peste vase de aur. Daţi-i veste de mângâiere şi de binecu- 
vântare în lucrare, căci ducerea lui acolo unde este acum, este 
o lucrare, fiilor, ca să se ducă iar pe unde a mai fost trimis în 
slujba pentru lucrul Meu apoi. Tot aşa şi acum, ca să Mă ves- 
tesc Eu cu venirea Mea peste tot şi să fiu numit peste tot prin 
lucrarea cuvântului Meu care mărturiseşte din loc în loc, ca să 
anunţ venirea Mea şi să adun din loc în loc câte un pic de rod, 
să am ce plată să-i dau omului care îşi întinde mâna pentru 
ostenelile Mele. Amin, amin, amin. 

2/15 februarie 2000 

Duminica vameşului şi a fariseului 

Omul rătăcit crede că înţelege din Scripturi ziua de odihnă a lui 
Hristos. Cel ce este bogat pe pământ, este vrednic de plâns. Omul 
îşi îmbogăţeşte mintea pentru duh de îngâmfare. Merge omul fără 
de Dumnezeu la biserică, şi tot aşa petrece, fără de Dumnezeu. 

in să Mă odihnesc în voi şi peste voi, copii ai 
venirii Mele, ca să ia de la voi cei ce vor să în- 
veţe taina lui Dumnezeu cu oamenii, viaţa Mea în om şi între 
oameni. Amin. Vin să vă dau de la Duhul Sfânt, căci biserica 
dacă nu are în ea pe Duhul Sfânt lucrând la vedere, ea nu 


poate să înveţe pe nimeni lucrarea de biserică. Vin la voi, 
copii de la iesle, şi Mă las cu învăţătură aici la voi ca să se gă- 
sească la voi calea pe care să meargă omul, şi apoi să meargă 
pe ea. Amin. 

Nu are omul de unde să ia învăţătura aceasta, măi fiilor. 
Vin Eu să i-o dau, ca să nu piară omul din lipsă de înţelepciu- 
ne. Când eram cu trupul văzut pe pământ, Mă duceam prin 
cetăţi cu ucenicii Mei ca să-Mi las sămânţa învăţăturii din loc 
în loc. Le-am spus apoi şi ucenicilor Mei să facă şi ei tot ca 
Mine după ce Eu Mă voi duce la Tatăl ca să trimit putere şi 
Duh Sfânt peste ei din Mine, Cel plin de Tatăl. O, nu veneau 
după Mine şi după ucenicii Mei, nu veneau decât de ici, de 
colo câte unul, dar sămânţa împărăţiei cerurilor mergea peste 
tot şi se semăna peste tot. Dar nu mulţimile care se ţineau 
după Mine, nu acelea erau cei ce veneau la Mine. Acelea ve- 
neau după Mine pentru se mn ele şi minunile care se coborau 
peste mulţi suferinzi la credinţa lor ca să întăresc credinţa în 
Mine pe pământ. Nu veneau pentru viaţa lor cu Mine cei ce 
se ţineau după Mine. 

O, fiilor, ce-Mi foloseşte Mie dacă omul ştie că Eu 
sunt, şi atât? Cel ce ştie că Eu sunt, şi atât, acela se roagă Mie 
să-i dau ce-i trebuie lui, nu ce-Mi trebuie Mie de la el, iar Eu 
nu Mă bucur de omul care ştie că Eu sunt, şi atât. 

Vin la voi să lucrăm învăţătură pentru cei ce se roagă 
lui Dumnezeu. Vin, fiilor, că e secetă mare pe pământ, şi e 
foamete de auzit cuvântul lui Dumnezeu, căci în biserici nu 
este viaţă sfântă ca să se prindă Evanghelia Mea de cei ce aud 
cuvintele Mele din ea. Am spus că vin să Mă odihnesc peste 
voi şi în voi şi că vin să lucrez peste voi şi în voi. Aşa este 
odihna Mea în om, că Eu în omul peste care pot lucra Mă 
odihnesc şi nu obosesc lucrând. Odihna Mea şi ziua Mea de 
odihnă n-o înţelege nimeni. Fiecare vorbeşte despre ea după 
cum înţelege el, şi zice apoi că din Scripturi ia şi vorbeşte. 
Dar în Scripturi sunt mult mai multe învăţături şi porunci, iar 
cei ce vorbesc cum vor ei despre ziua Mea de odihnă, aceia 
nu pun Scripturile peste ei decât cum vor ei, fiecare, iar apoi 
se fălesc cu ziua Mea de odihnă peste ei. Vin cu lucrul Du- 
hului Sfânt la voi în grădină, ca să curgă învăţătura Mea ca un 
râu care iese din grădină şi împărţindu-se în toate laturile 
lucrează şi adapă pământul, ca să crească pe el om nou. Amin. 

Iată, în biserici se începe azi lucrarea pocăinţei, după 
cărţi, cântarea pocăinţei şi a umilinţei, cântarea cea întreită, 
rugăciunea cea de pocăinţă, pe care sfinţii Mei au trăit-o pe 
pământ şi au dat-o de lucrare peste biserică. în biserici se 
citeşte azi cuvântul Meu despre pocăinţă şi despre umilinţă, 
Evanghelia cu pilda vameşului şi a fariseului. Despre felul 
rugăciunii se spune în ea. Cel ce-şi recunoaşte păcatele umi- 
lindu-se pentru ele înaintea Mea, acela îşi umple inima de ru- 
găciune şi de umilinţă şi de pocăinţă, dar cel ce i se pare că 
face voia Mea, acela nu are umilinţă, ci, din contra, se ridică 
şi se face mare prin învăţătură şi se dă învăţător şi îşi pierde 
căinţa, căci scris este: «Cel ce zice că păcat nu are, acela este 
mincinos, şi adevărul nu este cu el». 

Iată, cel ce are bogăţii şi nu ştie pentru ce le are, acela 
este de plâns. Dar pentru ce are omul bogăţii? Hai să facem 
sfat ceresc, fiilor de la iesle. Hai să unim cerul şi pământul în 
lucrare de Duh Sfânt şi să bucurăm pe Tatăl Savaot. Rodul 
lucrului Meu cu voi este lauda Mea înaintea Tatălui. Fiilor, 
pentru ce are omul bogăţii? 

T u, Doamne, eşti Cel ce ai şi Cel ce dai omu- 
lui bogăţii. Unii din oameni lucrează cu ele 
pentru ca să îndemne pe mulţi pe drumul faptelor bune şi al 
rugăciunii şi al mulţumirii pentru ajutorul cel de la Tine, şi al 

curăţiei minţii şi a trupului şi a sufletului. Aceşti bogaţi sunt 
iconomii Tăi pentru lucrarea sfinţilor de pe pământ şi pen- 
tru ajutorul lipsiţilor care aşteaptă de la Tine în lipsurile lor. 
Aceşti bogaţi îşi lucrează locaş şi bogăţie în corturile sfinţilor 
Tăi, ale drepţilor Tăi, Doamne. Alţii însă au bogăţii ca să-şi 
primească plata pe pământ pentru puţinul pe care-1 dau celor 
lipsiţi, dar nefiind ei dăruiţi pentru Tine cu cele ce le dai ca să 
aibă. Aceştia nu-1 îndeamnă pe cel lipsit spre Tine, de vreme 
ce nici ei nu caută cu cele ale Tale, şi aşa, nici cei miluiţi de 
ei nu caută cu Tine, ci doar se folosesc de ajutorul de la cei 
bogaţi. 

O copii ai venirii Mele, Eu v-am învăţat pe 
^ voi cui să daţi din munca mâinilor voastre, 
din avutul Meu şi al vostru, fiilor, şi v-am spus că cei la care 
daţi nu trebuie să aibă mai mult ca voi, şi nici voi mai mult ca 
ei, căci bogatul care are de la Mine şi nu lucrează aşa, acela 
este bogat pentru paguba sufletului lui în vremelnicie şi în 
veşnicie. Cine are bogăţii şi le păstrează pentru el mai întâi, 
acela le iubeşte pe ele, şi nu poate să Mă iubească şi pe Mine 
şi pe ele, de vreme ce el nu se mai satură de ele, şi acela caută 
prin milostenia lui să Mă facă pe Mine dator. Iată, cu voi 
puţini s-au tras din cei ce au luat de la voi dreptarul Meu, 
dreptarul vieţii. Bogăţiile sunt piedica cea spre libertate. La 
fel şi cei bogaţi de învăţătură şi de ştiinţă, tot aşa păţesc, şi au 
piedică bogăţia lor. Omul care îşi face lui ca să aibă, acela 
este un om bolnav şi nu poate merge spre cer şi nu poate fi 
liber. Tânărul bogat a fost împiedicat de bogăţii ca să Mă iu- 
bească şi să Mă urmeze pe Mine pentru faptele lui bune pen- 
tru împlinirea poruncilor vieţii. Dar cea dintâi poruncă nu 
poate omul avut s-o împlinească, pentru că inima lui este le- 
gată de toate câte el îşi agoniseşte ca să aibă pentru el. Cel în- 
văţat se foloseşte de cele ce a învăţat şi nu poate ajunge din 
urmă pe cel cu mintea curată şi cu învăţătura curată; nu poate 
decât dacă leapădă ştiinţa lui, ca să se facă liber de ea, şi să 
Mă poată apoi iubi pe Mine, Cel blând şi smerit cu inima. Eu 
n-am învăţat de la om ştiinţa acestei lumi, pe care omul o 
aseamănă cu cele de la Dumnezeu. Cum poate fi blând şi 
smerit cu inima cel care-şi strânge în inima lui multă cunoş- 
tinţă? Cel ce-i place să ştie multe, de îngâmfare face aşa. La 
ce-Mi foloseşte Mie mintea lui? La ce foloseşte altora? Nu 
foloseşte decât ca şi lui, ca şi fariseului care s-a rugat Mie ru- 
găciune de mulţumire împotriva vameşului care îşi vedea 
păcatele umilindu-se înaintea Mea. 

O, fiilor, cei ce se roagă Mie de unde să mai înveţe ce 
este rugăciunea ca să ajungă la inima Mea rugăciunea omului 
încurcat într-ale lui? Rugăciunea care Mă bucură pe Mine şi 
apoi sufletul omului este aceea care Mă aduce pe Mine în ini- 
ma omului care se roagă Mie, şi iată, Eu nu Mă bucur de omul 
care se bucură întru Mine, ci Mă bucur de cel în care Eu Mă 
pot bucura. Eu nu Mă bucur de omul care se roagă Mie, ci Mă 
bucur de cel în care Eu Mă pot ruga. Amin, amin, amin. Omul 
în care Mă rog Eu, Domnul, în Duhul Sfânt, acela este cel 
care ştie să se roage şi să fie cu Mine prin rugăciune. Dar de 
ce trebuie aşa, fiilor? De ce trebuie să Mă rog Eu în rugăciu- 
nea omului către Mine? De ce, fiilor învăţaţi de Dumnezeu? 

O mul care se roagă singur, fără Dumnezeu 
prin rugăciunea lui, el se roagă fără foc, 
fără Duhul Sfânt al rugăciunii. Rugăciunea trebuie să fie 
Duhul Sfânt din omul rugător spre Dumnezeu. Dacă omul se 
roagă singur, din obişnuinţă se roagă, nu din dorinţa inimii, 
nu din Dumnezeu, iar când se roagă cu Dumnezeu, primeşte 
prin Dumnezeu, nu prin rugăciunea lui şi atât, ci prin mijlo- 
citor, prin Duhul Sfânt Mijlocitorul. Amin. 


E u, Domnul Dumnezeul vostru, de aceea vin 
la voi, vin să lucrăm învăţătură pentru cei 
ce se roagă lui Dumnezeu, pentru cei ce-şi dau viaţa şi inima 
lui Dumnezeu, fiilor, căci în bisericile din lume nu este viaţă 
dată lui Dumnezeu şi nu se prinde viaţa lui Dumnezeu de cei 
ce merg la biserică. Am spus că vin să Mă odihnesc peste voi 
lucrând, căci aşa este odihna Mea în om. în biserici nu Mă pot 
odihni şi lucra odihna Mea şi ziua Mea de odihnă şi rugăciu- 
nea Mea în omul care se roagă Mie. în biserici e omul şi atât. 
Omul s-a urâţit şi s-a închis în el şi aşa se duce la biserică, se 
duce şi pleacă, şi nu are ce lua de viaţă când pleacă; se duce 
şi pleacă tot fără putere, tot fără Dumnezeu, tot fără pocăinţă, 
tot fără umilinţă. Şi de ce se întâmplă aşa cu omul cel care se 
duce la biserică? Pentru că omul se duce fără Dumnezeu la 
biserică. El se duce gătit, cochet, fudul se duce, îngâmfat se 
duce, fardat şi împăiat se duce. Omul se duce fără Dumnezeu 
la biserică şi tot aşa şi pleacă din biserică, iar Eu sunt cu voi 
pe pământ şi scriu cartea învăţăturii cereşti pentru bogaţi şi 
pentru săraci, pentru păcătoşi şi pentru drepţi, pentru împăraţi 
şi pentru argaţi, pentru robi şi pentru slobozi, pentru cei săraci 
cu duhul şi pentru cei bogaţi cu ştiinţa, şi zic: să fie pe pământ 
bogaţi pentru Dumnezeu, iconomi iscusiţi pentru lucrul ceru- 
lui pe pământ cu oamenii! Amin. Să fie pe pământ biserică cu 
ochi şi cu urechi şi cu inimi de Duh Sfânt pentru slava nu- 
melui Meu şi nu a omului! Amin. Să fie pe pământ Dumnezeu 
întru toate! Să fie Dumnezeu pe pământ! Amin. Să nu mai fie 
omul fără Dumnezeu pe pământ; să nu mai adune şi să nu mai 
împartă fără Dumnezeu; să nu mai mănânce şi să nu mai bea 
fără Dumnezeu; să nu mai intre şi să nu mai iasă fără Dumne- 
zeu; să nu se mai îmbrace fără Dumnezeu; să nu se mai adă- 
postească fără Dumnezeu! Să nu mai fie omul fără Dumnezeu 
pe pământ! Amin, amin, amin. 

Eu nu Mă bucur de omul care se roagă Mie după voia 
lui, ci Mă bucur de cel în care Eu Mă rog, după voia Mea în 
om. Eu nu Mă bucur de omul care se bucură întru Mine după 
voia lui, ci Mă bucur de cel în care Eu Mă pot bucura după 
voia Mea. Amin. 

Daţi oamenilor învăţătura vieţii, fiilor împărţitori de 
Dumnezeu. Daţi oamenilor pe Dumnezeu prin învăţătura 
aceasta, căci dragostea de Dumnezeu este cea mai mare po- 
runcă între porunci. Fără ea nu primeşte omul plata porun- 
cilor împlinite de el; fără ea omul nu este cu Dumnezeu; fără 
ea inima omului nu este casa Mea ziua şi noaptea, căci scris 
este în capul cărţii: «Să iubeşti pe Domnul Dumnezeul tău din 
toată inima ta şi din tot sufletul tău şi din tot cugetul tău şi 
din toată iubirea ta, şi aşa vei fi împlinitorul poruncilor Lui», 
iar altfel nu este plată pentru cele împlinite din porunci, 
omule. Amin. 

Şi iarăşi zic: să fie Dumnezeu pe pământ! Amin, amin, 

amin. 

7/20 februarie 2000 
Duminica fiului risipitor 

Israel este poporul care se lasă păscut de Domnul. Cei ce sunt evrei 
cu inima, II numesc demon pe Domnul. Nu mai este om care să nu 
lucreze minciuna. Ucenicia se învaţă prin temerea de Dumnezeu. 

B u sunt Păstorul Cel bun, căci Mi-am pus viaţa 
pentru oile Mele şi le-am păstorit şi le păstoresc. 
Amin, amin, amin. 

Păstorul este cel ce intră pe uşă în staulul oilor. Aces- 
tuia portarul îi deschide, şi oile ascultă de glasul lui, şi el le 

cheamă pe nume, iar când le scoate afară, el în fruntea lor 
merge, şi oile merg după el, căci ştiu glasul lui. Amin. Eu sunt 
Cel ce pasc pe Israel, iar Israel este cel ce se lasă păscut de 
Mine cunoscându-Mi glasul. Când Eu vorbeam în mijlocul 
lui Israel despre păstorirea Mea peste oile date Mie de Tatăl, 
iudeii luau pietre în mâini şi dădeau cu ele în Mine, că ziceau 
că hulesc pe Dumnezeu, dar Eu le vorbeam adevărul şi le 
ziceam că ei nu sunt dintre oile Mele, căci oile Mele ascultă 
de glasul Meu şi vin după Mine. Ei însă ziceau că am demon 
şi că Mi-am ieşit din minţi. 

Vin să păstoresc pe cei ce ascultă de glasul cuvântului 
Meu, căci sunt Păstorul lui Israel. Vin şi împrospătez mereu 
apa şi îmbiu la izvor cu glasul Meu de Păstor. Stau lângă 
izvor şi fac din el păşune pentru cei ce vin, şi fac din el apă 
vie pentru cei ce caută viaţa. Cine bea din apa aceasta are 
viaţă veşnică. Amin. Viaţa cea veşnică este în toţi cei care îşi 
lasă viaţa lor şi o iau pe a Mea, iar Eu îi chem pe nume şi ies 
cu ei la păşune, şi ei merg după Mine oriunde merg Eu, căci 
scris este în Scripturi: «Aceştia sunt cei neîntinaţi care merg 
după Miel oriunde Se va duce, căci au fost răscumpăraţi 
dintre oameni, părgă lui Dumnezeu şi Mielului, iar în gura 
lor nu s-a aflat minciună, fiindcă sunt fără de prihană». 

Mă las Păstor peste pământ. Să vină la Mine toţi cei 
care vor să le fiu Păstor, căci cei ce s-au pus păstori nu păsto- 
resc, că nu intră pe uşă în staul, ci intră sărind pe deasupra şi 
junghie şi nu păstoresc, şi mănâncă şi beau şi nu păstoresc şi 
nu învaţă pe oi să-Mi urmeze, căci aceştia lucrează altă lucra- 
re, alta decât păstorirea. Dar vin Eu, ca să Mă fac odihnă şi 
lumină a inimii omului obosit de alergare şi de aşteptare, căci 
omul rătăceşte fără stăpân, fără tată pe pământ. Omul este fiul 
cel risipitor de viaţă. Şi-a luat viaţa de la Mine şi s-a dus cu 
ea în plăceri şi în desfrânări şi în moarte. S-a dus cu ea şi 
şi-a cheltuit-o, şi rătăceşte flămând tot omul, şi rătăcirea e 
mare, şi omul cade sub ea. Dar Eu vin cu izvorul cel de viaţă 
dătător şi strig peste tot ca să fiu auzit de tot omul care rătă- 
ceşte fără păstor, şi zic: cine bea din apa aceasta are viaţă 
veşnică. Cine Mă ia pe Mine din acest izvor se lasă pe el şi 
Mă ia pe Mine de viaţă a lui şi se întoarce la Tatăl după o viaţă 
risipită fără preţ. 

Astăzi se citeşte în biserici pilda fiului risipitor, care 
şi-a luat viaţa din mâna lui Dumnezeu şi s-a dus cu ea şi şi-a 
risipit-o, şi apoi, flămânzind sub robie străină, şi-a pus în 
gând să se întoarcă argat la casa Tatălui său; argat, nu fiu, căci 
aşa se cade, fiindcă fiul este vrednic şi stă ca fiul înaintea 
Tatălui. 

Pe pământ sunt numai oameni risipitori de viaţă şi îl 
numesc pe Dumnezeu Tată al lor, şi nu mai sunt păstori ca 
să-l înveţe pe om umilinţa, iar Eu, Domnul, sunt gata să alerg 
înaintea celui ce dă să se întoarcă argat în casa Mea, nu stă- 
pân, nu fiu vrednic, ci fiu umilit înaintea Mea, ca să Mă bucur 
de întoarcerea lui. Dacă vine semeţ, dacă vine pentru drep- 
turi, dacă vine să se dea stăpân şi moştenitor, Eu nu Mă bucur 
de întoarcerea lui. Iar dacă vine ruşinat de viaţa lui cea risipită 
şi umilit pentru înfrângerea lui, atunci Eu îl văd încă pe când 
el este departe şi ies Eu înaintea lui, nu-1 las să vină singur. 
Ies Eu pentru umilinţa lui şi lucrez după dreptate; nu-1 las să 
vină singur, căci Eu sunt Cel Drept şi ies înaintea celui ce se 
umileşte, şi ies pentru umilinţa lui, şi aşa sunt drept, căci Eu 
am zis prin Scripturi: «Care dintre voi având o sută de oi şi 
pierzând pe una nu lasă pe toate cele nouăzeci şi nouă şi nu 
se duce după cea pierdută, şi dacă o găseşte o pune pe umeri 
cu bucurie, bucurăndu-se cu prietenii? Că mare bucurie se 


face în cer pentru un păcătos care se pocăieşte, mai mult 
decât pentru nouăzeci şi nouă de drepţi cărora nu le trebuie 
pocăinţă». 

Eu, ca un bun Păstor, am ştiut semeţia omului şi Mi-am 
pregătit cale cu dreptate încă de acum două mii de ani când 
lucram cu cuvântul ca să moi inimile cele mândre, care sunt 
dedate cu judecata după lege, după dreptate. N-am voit să fiu 
judecat de poporul iudeu, căruia i-am fost Dumnezeu venit de 
la Tatăl. Eu îl îndemnam la pocăinţă, şi el Mă judeca părân- 
du-i-se că sunt nedrept, iar el, drept. Eu îl înduplecam spre 
umilinţă şi spre iertare, iar el M-a luat şi M-a răstignit ca să 
nu Mă mai audă, că era păcătos poporul Israel. Nu numai nea- 
murile celelalte erau sub păcat. Ba încă păcatul lui Israel era 
mai mare, pentru că el păcătuia ştiind ce este păcatul. Eu însă 
am venit din cer să-l îndemn la pocăinţă, dar n-am putut, că 
el se voia drept. Eu am venit să-i fiu Păstor iertător, dar el a 
fost semeţ şi Mi-a dat peste mână, şi apoi M-a scos de la el. 
Atunci am alergat înaintea celor ce se umileau prin jertfa Mea 
şi prin învierea Mea, şi îi luam întru Mine şi îi făceam credin- 
cioşi prin har, şi Mi-am făcut popor dintre neamuri, şi se 
numesc cei răscumpăraţi dintre oameni, pârgă lui Dumnezeu 
şi Mielului, iar în gura lor nu este minciună, fiindcă ei sunt 
fără de prihană. Amin. 

O, numai cel prihănit lucrează minciuna, şi apoi o 
foloseşte, căci are nevoie de acoperirea prihanei lui, aşa cum 
a făcut poporul Israel, care s-a ascuns punându-Mă pe Mine 
paravan între el şi restul neamurilor; pe Mine, osândit prin 
lege; pe Mine, Cel ce împlinesc legea şi nu o calc. Iată, numai 
cel prihănit lucrează minciuna, iar cei ce aleg viaţa în schim- 
bul vieţii lor, viaţa Mea cea veşnică în ei, aceia sunt cei aleşi 
dintre oameni, pârgă lui Dumnezeu, iar în gura lor nu este 
minciună, fiindcă sunt fără de prihană. Amin, amin, amin. 

O, nu mai este om care să nu lucreze minciuna, nu mai 
este om fără de prihană. Pe pământ sunt numai oameni risipi- 
tori de viaţă şi îl numesc pe Dumnezeu Tată al lor, şi nu mai 
sunt învăţători care să înveţe pe om umilinţa, fiindcă nu mai 
este om fără de prihană. Atunci am zis: «Iată, vin!», şi am 
venit, că mai bine este să fie omul păstorit de Mine decât de 
om, căci omul care nu-i arată omului ce să facă, şi ca să vadă 
omul, acela nu poate fi învăţător peste om. O, nu mai sunt pe 
nicăieri învăţători, nu mai sunt, iar Eu, Domnul, sunt gata să 
alerg înaintea celui ce se întoarce la Mine umilit, ca să-l fac 
ca unul din argaţii Mei, iar Eu să fiu Stăpânul şi învăţătorul 
peste toţi. Amin. 

Mai bine este să se numească omul slugă la Mine decât 
fiu, căci fiul îşi pierde umilinţa şi se joacă cu Tatăl şi se răs- 
faţă şi se face nevrednic de Tatăl, dar argatul este umilit şi îşi 
iubeşte Stăpânul şi nu se ridică peste El şi nu se dă moştenitor 
şi învăţător, ci rămâne slujitor umilit, lăsându-Mă pe Mine 
Păstor în faţa împărăţiei Mele, în dreptul împărăţiei. Amin. 
Eu de aceea am venit. Să fiu Păstor am venit. Şi iată, sunt 
Păstor de oi, şi lupii urlă, şi câinii latră, că nu mai au ce sfâşia 
şi nu mai au ce lătra, şi se dau la Mine, şi se dau la oi, dar oile 
sunt cu Păstor, căci scris este: «Va fi o turmă şi un Păstor», 
turma Domnului, turma cea păstorită de Domnul, turmă cu 
Păstor. Amin. 

Am venit de la Tatăl să păstoresc oile; am venit să le 
adun şi să le păstoresc. Sun din trâmbiţă, că aşa este scris să 
fac. Cuvântul acesta este trâmbiţa cu care sun, şi sun să se 
audă, şi se aude, dar cei ce sunt evrei la inimă şi la cuget îmi 
zic „demonul" şi îmi zic că Eu hulesc, şi îmi zic „omul", 
căci ei sunt evrei răstignitori. O, nu e omul, căci am zis că 

omul nu poate fi păstor, nu poate fi învăţător, fiindcă Eu sunt 
Păstorul, nu omul. Dar de unde să aibă omul înţelepciune ca 
să înţeleagă cu ea dacă el este prihănit în toată clipa şi nu se 
scutură ca să se umilească şi să rămână apoi în umilinţă? 
Omul nu poate fi păstor, căci Păstorul este Cel răstignit pen- 
tru viaţa oilor. Peste tot Eu sunt Cel răstignit ca să miluiesc pe 
oi. Nu e loc pe pământ să nu fiu răstignit în toată clipa de 
fiecare om. Peste tot stau răstignit, şi omul îşi face voia sa 
peste tot. Pe nicăieri nu Mă pot da jos de pe cruce ca să cinez 
cu omul în zi de odihnă, căci omul e învăţat să fie el liber, iar 
Eu, răstignit. Omul îmi scoate ochii cu jertfe pentru Mine, dar 
Eu milă voiesc, că jertfa sunt Eu şi nu jertfa omului e jertfa. 
Se duce omul la Ierusalim în loc să facă voia Mea peste el 
oriunde este el ca să vin Eu la el şi să Mă bucur de el. Dar el 
se duce la Ierusalim şi zadarnic se duce, că nu atinge duhul şi 
adevărul cu dusul lui la Ierusalim. Se duce omul şi în alte 
părţi ca să Mă găsească, dar ca să facă voia Mea nu se duce 
nicăieri omul. Nimeni nu-şi cheltuieşte averea ca să facă voia 
Mea, ci şi-o cheltuieşte ca să vadă pe unde am trecut Eu, şi 
atât; pe unde am lucrat Eu, şi atât, şi apoi se făleşte că a dat 
de urmele Mele, că a călcat omul pe urmele Mele. 

Numai Păstor nu vrea omul să-i fiu, căci omul este fiul 
cel risipitor de viaţă pentru viaţa lui pe care şi-o pierde prin 
ea însăşi. Dar pe tine, poporul Meu pe care te-am ales dintre 
oameni ca să fii pârga Mea şi culesul Meu cel pentru Tatăl, pe 
tine te păstoresc şi te îngrijesc, căci te-ai umilit la auzul gla- 
sului Meu şi ţi-ai îngrijit mersul spre Mine, iar Eu M-am în- 
grijit de mersul Meu spre tine, şi ne întâlnim la mijloc şi lu- 
crăm în via Tatălui, în lucrarea Tatălui Savaot, şi vă numesc 
ucenicii Mei cei de la sfârşit, apostolii Mei prin care-Mi ves- 
tesc până la margini Eu însumi Evanghelia venirii Mele cu 
sfinţii. Amin. Iar tu să plângi cu sudori şi să nu râzi. Bucuria 
ta să fie rugăciunea cea cu sudori, care te face părtaş cu Dum- 
nezeu, poporul Meu, căci aşa am petrecut Eu pe pământ îna- 
intea Tatălui; aşa şi nu altfel, poporul Meu. Până la cruce am 
tot suspinat, iar rugăciunea Mea era cu sudori, poporul Meu, 
şi cu ea îmi mângâiam duhul şi pacea duhului Meu cel zbu- 
ciumat de ura omului asupra Mea. Iar azi tu eşti urmaşul 
Meu, şi lumea te aseamănă cu Mine, poporul Meu, pentru că 
ea te urăşte şi îţi zice „demonul", şi îţi zice că huleşti, aşa 
cum am păţit şi Eu de la lume şi de la cei ce se dădeau în- 
văţători şi păstori de la Dumnezeu. 

îţi dau în dar temerea de Dumnezeu, poporul Meu. Cu 
ea vei fi mereu curat şi treaz şi gata pentru Mine; cu ea Mă 
vei sluji, că fără ea nimeni nu poate să-Mi fie slujitor şi locaş 
curat pentru stăpânia Mea în omul cel Mie slujitor pentru 
venirea Mea. Slujitorul Meu este numai cel ce-Mi pregăteşte 
venirea prin vestire şi prin lucrare, aşezându-Mă pe Mine via- 
ţă veşnică în om. Viaţa cea veşnică este cu omul prin darul cel 
lucrător al temerii de Dumnezeu, prin care omul cel iubitor 
stă mereu gata pentru venirea Mea, pentru bucuria lui întru 
venirea Mea. Temerea de Dumnezeu este legătura care-1 ţine 
pe om alături de Dumnezeu. Ea este ucenicia celor ce învaţă 
lucrarea lui Dumnezeu cu omul. Ea este duhul cel treaz care 
nu adoarme în cel ce o are pe ea ca pavăză a vieţii. Darul 
acestei iubiri să facă din tine iubire pentru Mine, poporul 
Meu, iar altfel să nu-ţi fie iubirea până ce Eu voi veni ca să 
fiu cu tine pe veci, căci scris este: «Eu sunt cu cei ce se tem 
de Domnul». Amin. 

Fac din tine pildă de iubire, pildă de ascultare prin 
darul temerii de Dumnezeu, iar tu să fii puterea Mea pe pă- 
mânt, poporul Meu, şi să se hrănească din tine popoarele cu 


viaţă, cu viaţa Mea din tine, căci te-am pus pildă a Mea îna- 
intea neamului omenesc şi am făcut din tine semn înaintemer- 
gător pentru venirea Mea, că Eu, ca un bun Păstor ştiind se- 
meţia omului, am găsit cu cale să-l judec prin tine pe om, pe 
tot omul care trăieşte în el fără voile Mele; iar omul auzind de 
tine sau văzându-te să vină spre umilinţă, să lase hrana cea 
amară şi să vină să se îndulcească din masa Mea cu tine, po- 
porul Meu, şi să Mă cunoască prin izvorul acesta. Şi zic: cine 
bea din apa aceasta are viaţă veşnică. Amin. Cine Mă ia pe 
Mine din acest izvor se lasă pe el şi Mă ia pe Mine de viaţă a 
lui, şi apoi se întoarce la Tatăl, se întoarce cu umilinţă la 
Tatăl. Amin, amin, amin. 

14/27 februarie 2000 

Duminica înfricoşatei judecăţi 

Cel ce nu stă sub ploaia cuvântului, acela creşte mic întru toate. 
Dulceaţa pământului s-a întors în cer şi s-a luat de la om. Toate 
zilele omului sunt ale lui. 

T atăl, Fiul şi Duhul Sfânt coboară pe pământ cu- 
vânt. Dumnezeu vine cu ploaie pe pământ. 
Amin, amin, amin. 

Vine ploaia, fiilor străjeri în calea venirii Mele. Vine 
ploaia ca să crească pe pământ împărăţia Tatălui şi a Fiului şi 
a Duhului Sfânt. Amin. Vine ploaia ca să crească prin ea omul 
cel după chipul şi asemănarea lui Dumnezeu. Amin. 

Staţi sub creşterea Mea, staţi sub ploaie, fiilor, că peste 
cel ce nu plouă de la Mine timpuriu şi târziu, acela nu creşte, 
iar cel ce stă numai când şi când sub puterea Mea şi sub ploa- 
ie, acela creşte mic, că ba nu-i cresc picioarele, ba nu-i creşte 
trupul de sus, ba nu-i creşte capul, ba inima nu-i creşte, ba 
mintea nu-i creşte, ba credinţa, şi creşte chircit dacă creşte şi 
nu creşte trup întreg, căci dacă la şcoală se duce omul numai 
când şi când, nu iese om mare, om învăţat pe pământ. Tot aşa 
e şi cu creşterea cea din cer, iar pe pământ nu sunt oameni 
crescuţi de cer, că e secetă mare pe pământ. E secetă în inima 
omului, e secetă de învăţătură şi de înviere şi de dor de învie- 
re, şi omul se hrăneşte cu pământ, dar Eu vin cu ploaie ce- 
rească pentru cei vii şi pentru cei morţi şi pentru cei amorţiţi 
şi sterpi de înviere. Să intre sub ploaia cuvântului Meu toată 
făptura de sub cer, căci sub ploaia aceasta creşte cer pe pă- 
mânt. Amin. Ce se seamănă, aceea creşte, şi iată, Eu, Dom- 
nul, semăn cer, iar omul seamănă pământ, şi apoi fiecare se- 
ceră ce a semănat. Dar e mare durere peste tot omul, şi omul 
e amorţit şi nu simte. Pământul nu mai are putere de viaţă 
pentru om din pricina omului care seamănă pământ în pă- 
mânt, şi pământului i-a stârpit sânul lui cel dulce, că dulceaţa 
am luat-o Eu în cer, fiindcă omul nu mai este ceresc pe pă- 
mânt, ci este amar de tot, e pelin şi fiere pentru Mine tot 
omul. Cu amar Mă hrăneşte zi şi noapte omul de pe pământ. 
Cu despărţire de Dumnezeu şi cu fapte ucigătoare de Duh 
Sfânt Mă hrăneşte omul, iar pe pământ este judecata făpturii, 
căci fiecare ce a semănat, aceea culege. Cine seamănă fapte 
rele mănâncă din rodul lor, şi rod din rod se ofileşte, şi e rar 
omul care doreşte de ploaia cea din cer care vine cu apa învie- 
rii, cu duhul învierii peste pământ. Dar Eu vin cu ploaie şi cu 
potop de ploaie ca să curăţ peste tot, că am zis că vin cu foc, 
cu ploaie de Duh Sfânt, iar Duhul Sfânt este foc mistuitor. 

Eu sunt Judecătorul peste vii şi peste morţi, iar sfinţii 
sunt cu Mine întru venirea Mea şi aşteaptă învierea morţilor 
şi viaţa veacului ce va să fie, şi fiecare va sta la rândul cetei 
sale şi va aduna rod din cele ce a semănat pe pământ. Cine a 

semănat pe pământ oameni vii udându-i şi plivindu-i şi îngri- 
jindu-i până la cer, aceia vor culege rod de înviere şi de viaţă 
veşnică, şi aşa le va fi şi plata. Iar cine a semănat pe pământ 
oameni fără viaţă, oameni steipi de Dumnezeu, neudând şi 
neplivind şi neîngrijind de viaţa lor pentru cer, aceia vor cu- 
lege rod fără înviere, şi aşa le va fi şi plata. Tot cuvântul ieşit 
din gura Mea va sta judecător peste tot omul, şi măsurător de 
viaţă va sta, căci este scris în cartea Mea că voi veni ca să 
judec viii şi morţii şi ca să-Mi aşez împărăţia, şi aşa fac, pre- 
cum este scris să fac. Amin. Dar mai întâi am venit să judec 
de pe cruce, iar crucea este viaţa Mea pe care am pus-o pe 
cruce pentru răscumpărarea omului. De atunci sunt Cel jertfit 
pe cruce pentru om şi sunt gata să Mă dau aşa cum sunt celui 
ce Mă ia aşa cum sunt. Să Mă ia omul în el şi să facă ce am 
făcut Eu. Să ia crucea Mea şi să stea cu Mine pe ea pentru 
răscumpărarea lui prin crucea Mea. Să nu Mă lase numai pe 
Mine pe crucea Mea; să vină şi omul lângă Mine pe ea, căci 
sfinţii aşa au făcut, şi toţi M-au ajutat în crucea Mea, şi au 
mers mereu pe pământ, când sub ea, când pe ea, până sus la 
Mine, căci crucea Mea este drumul omului spre Mine, ca 
acolo unde sunt Eu, să fie şi omul care urmează cu Mine prin 
cruce şi pe cruce. Numai prin cruce poate omul să fie urmaşul 
Meu, căci Eu altfel nu am fost. Cine nu stă prin cruce înain- 
tea oamenilor, acela nu este urmaşul Meu, ci este fur şi tâlhar, 
şi este antichristul care vine înaintea Mea ca să facă semnele 
lui pentru cei ce va să-şi primească plata lor prin această 
unealtă, prin lucrarea lui antichrist care înşeală cu venirea lui 
pe tot omul care nu ştie să Mă aştepte pe Mine aşa cum am 
zis Eu să fie aşteptarea aceasta. 

Pe pământ se dă citire în ziua aceasta din cartea Evan- 
gheliei Mele cea despre a doua Mea venire, dar omul care 
aude această Evanghelie nu se apropie de ziua venirii Mele, 
ci, din contra, o depărtează de el chiar prin îndemnul preoţi- 
lor, căci preotul peste tot zice că nu ştiu nici Eu, Fiul, de ziua 
venirii Mele. 

Fiilor de la iesle, Eu am zis prin Evanghelia Mea: «De 
ziua aceea şi de ceasul acela nimeni nu ştie, nici îngerii din 
ceruri, nici Fiul, ci numai Tatăl», dar am mai zis şi aceasta: 
«Precum a fost în zilele lui Noe, aşa va fi şi venirea Fiului 
Omului. Şi precum în zilele acelea dinainte de potop mâncau 
oamenii şi beau, se însurau şi se măritau până în ziua când a 
intrat Noe în corabie şi n-au ştiut până ce n-a venit potopul 
şi i-a luat pe toţi, la fel va fi şi cu venirea Fiului Omului». 

O, fiilor străjeri, de ce, tată, zic preoţii aşa? Aceasta am 
zis Eu. De ce zic şi ei aşa? De ce nu zic ei ca Mine, căci Eu 
am mers până la capăt cu zisul prin Evanghelia Mea despre 
ziua venirii Mele. Dar voi, fiilor unşi pentru vremea venirii 
Mele, voi, tată, cum ziceţi despre cuvintele Mele de atunci? 

B acă Tu ai zis: «De ziua şi ceasul acela nu 
ştie nimeni, nici îngerii din ceruri, nici 
Fiul, ci numai Tatăl», ai zis aşa ca să întăreşti omul pentru ve- 
ghe în toată clipa, Doamne, de vreme ce pe neaşteptate vii. Iar 
omul care Te aşteaptă trebuie să fie îmbrăcat şi încălţat, ca şi 
cum Tu vii în orice clipă, că Tu ai zis: «Fiţi gata, că în ceasul 
în care nu gândiţi Fiul Omului vine». Amin. 

O de ce nu zic şi preoţii din lume, de ce nu 
^ zic şi ei tot aşa, ca să întărească pe oameni 
pentru venirea Mea? Eu iată, vin şi iar vin, şi ei dorm 
dimpreună cu cei de sub ei, iar venirea Mea iat-o, căci am 
descoperit-o sfinţilor şi părinţilor prin îngeri, ca să pun omul 
la veghe. Antichrist însă zice că vrea să Mă aducă el cu pace, 
ca să aduc trai omenesc pe pământ, şi aşa l-a învăţat pe om să 


Mă aştepte şi să nu se teamă omul de venirea Mea. El a uitat 
că Eu sunt cu cei ce se tem de Mine şi că întru ei îmi gătesc 
calea şi plăcerea, iar el va rămâne ruşinat cu toate minunile 
lui mincinoase, minuni care ar vrea ele să aducă oamenilor 
viaţă lumească şi libertate ca la oameni, nu ca la Dumnezeu. 
Iar venirea Mea iat-o, şi nimeni nu ştie să se uite la Mine şi 
să Mă vadă. Cuvântul Meu este alifie de ochi, dar cel ce nu 
se pocăieşte lăsându-se de păcate ca să-Mi deschidă şi să stea 
îmbrăcat şi încălţat întru venirea Mea, acela nu deschide ochii 
ca să vadă şi să audă venirea Mea şi să înţeleagă cuvântul 
Meu şi calea lui spre oameni, cale cu lumină, cale cu înviere 
din moartea păcatelor, calea venirii Mele cu judecata prin 
cuvânt şi cu învierea prin cuvânt, căci prin cuvânt am lucrat 
dintru început. 

Am făcut la început cerul şi pământul ca să le pun în 
slujba omului şi ca să-L slăvească omul pe Făcătorul lui şi 
să-L aibă mereu înaintea sa şi să lucreze cu El la împărăţia 
cerurilor pe pământ. Dar omul n-a stat cu temere de Dumne- 
zeu pe pământ nici după căderea lui din rai, şi aşa s-a înmulţit 
neamul omenesc pe pământ, iar Eu, Domnul, îl rabd aşa de 
şapte mii de ani. Dar acum am venit iar cuvânt deasupra pă- 
mântului; am venit pentru învierea morţilor; am venit ca să 
fac din pământ cer, şi din mort, viu, şi voi cere rodul celor ce 
s-au aşezat în numele Meu lucrători peste oameni, şi fiecare 
va culege ce a semănat; ce a pus în pământ, aceea va culege; 
vii sau morţi va culege. Amin. 

Ziua venirii Mele cea de a doua este numită de sfinţii 
Mei ziua înfricoşatei judecăţi. Zadarnic dă omul să fugă de 
ea. Mai bine să se apropie de ea omul, că nimeni nu scapă de 
ea, nici morţii, nici viii. Dacă ţi-e teamă, omule, de ea, 
scoală-te şi te pregăteşte pentru ea, ca să nu pieri prin ea, ci 
să fii apoi fiul învierii, fiul veacului ce va să fie. Scoală-te şi 
te scutură de pământ şi de tot ce e pe el, şi te spală apoi, că 
iată, apa curge în ploaie din cer pe pământ ca să te cureţe din 
creştet până în tălpi pentru venirea Mea, iar apoi Eu te îmbrac 
şi te încalţ şi îţi pun coroana venirii Mele şi te bag la masa 
Mea de nuntă, te bag la sărbătoarea venirii Mele, la praznicul 
împărăţiei cerurilor pe pământ, omule. 

Eu sun din trâmbiţă învierea morţilor. Ei aşteaptă de 
şapte mii de ani trâmbiţa învierii lor, iar Eu le spun: un picuţ, 
şi totul şi toate vor primi haina nestricăciunii, aşa cum Eu 
le-am întocmit la facerea lor. Amin. Puţin, puţin, şi totul se 
întoarce în viaţa cea fără de moarte, şi morţii înviază şi măr- 
turisesc pe Dumnezeu şi lucrarea Sa cea de şapte mii de ani, 
lucrarea de răscumpărare a trupurilor. Amin. 

Pământul nu mai are putere să-l ajute pe om. Omul i-a 
strivit sânul, şi e slab pământul, iar omul de pe el e tot mai ne- 
putincios. Dar harul Meu este cu cei ce se tem de Mine, şi ei 
trăiesc prin harul Meu, iar Eu îi umplu de binecuvântări şi le 
pregătesc bucuria cea veşnică. Fericiţi sunt cei ce Mă aşteaptă 
să vin, că aceia se pregătesc pentru ziua venirii Mele şi se bu- 
cură de ea, iar Tatăl Savaot le-o vesteşte prin Mine, fiindcă Eu 
sunt plin de Tatăl. Amin. 

Eu sun din trâmbiţă învierea morţilor. Să se trezească 
morţii şi viii! Amin, amin, amin. Eu voiesc să se trezească tot 
omul care s-a aşezat mai mare peste oameni şi să sune 
trezirea peste tot, şi să se scoale omul de pe tot pământul şi să 
se grăbească întru pregătirea lui cea pentru venirea Mea. 
Puţin, puţin, şi se trezesc cei din morminte, că aşa este scris 
în Scripturi. Aşteaptă sufletele învierea trupurilor lor, ca să 
iasă întru întâmpinarea zilei Mele, ziua înfricoşatei judecăţi. 
Amin. 

Cuvântul lui Dumnezeu 


Staţi sub creşterea Mea, staţi sub ploaia Mea, voi, cei 
ce trăiţi din apa aceasta. Luaţi din ea şi creşteţi, că vine ziua 
în care cel ce n-a băut se va usca de pe picioare de sete. Luaţi 
şi beţi şi creşteţi cu cuvântul care curge ca ploaia din cer 
pentru cei ce beau şi mănâncă din cer ca să fie vii pentru 
venirea Mea. Veniţi la fântâna vieţii şi cereţi străjerilor de 
lângă ea să scoată apă şi să vă dea şi să nu mai însetaţi după 
altă fântână, că peste tot antichrist umblă şi toarnă din otrava 
lui, ca să fie apă de a lui peste tot, că el gândeşte că Eu nu voi 
mai fi Dumnezeu, şi că va fi el. Dar el nu va mai fi, şi nici fiii 
minciunii, pentru că Eu vin să stric tot ce face el, şi lucrez 
prin cei binecuvântaţi de Mine prin cuvântul Meu cel de azi. 

Sunt îmbrăcat în veşmântul judecăţii, căci duhul 
omului stă cu putere împotriva venirii Mele. Mânia la care 
Mă îndeamnă omul cel potrivnic îmi biruieşte mila, că e 
vremea să vin, fiindcă totul s-a sfârşit pe pământ, şi s-a sfârşit 
şi pământul de putere şi nu mai poate. Nu mai e nimeni să-l 
curăţească şi să-l sfinţească prin curăţie, şi geme pământul 
sub păcatele omului, iar Eu aud suspinurile şi gemetele lui, că 
omul e mai greu decât pământul de sub el. Numai păcate pe 
pământ, numai oameni surzi, ca în vremea lui Noe. Dar şi Eu 
strig, şi iarăşi strig, ca în vremea lui Noe strig. Strig până voi 
veni văzut, şi tot omul Mă va vedea. Strig să Mă audă cei 
morţi şi cei vii, şi morţii Mă vor ajuta şi vor mărturisi venirea 
Mea odată cu învierea lor. Amin. 

Ziua venirii Mele iat-o, vine venind cu mânie! Dacă ni- 
meni nu-Mi pregăteşte calea să vin, vin Eu, dar cu mânie vin, 
căci omul nu Mă vrea, şi Mă tot alungă de peste tot, ca să fie 
el, omul; omul care iubeşte minciuna învelindu-se cu ea şi 
punându-o în locul dreptăţii Mele. Toate zilele omului sunt 
ale lui. Omul pentru el mănâncă, pentru el posteşte, pentru el 
trăieşte, şi caută să-i fie numai bine, dar fără Mine caută. 
Acum vin să caut Eu spre om, şi îl găsesc greu de păcate şi 
dau să-l scutur şi să-l spăl şi să-l înnoiesc, şi să-l fac iar pe 
om, dar dacă el nu vrea şi rămâne surd la glasul trâmbiţei cea 
pentru înviere, Eu, Cel ce sunt Stăpânul, ridic mâna Mea şi 
fac semn cu ea la dreapta sau la stânga Mea pentru tot omul, 
că e ziua dreptăţii pe pământ, ziua dreptăţii Domnului. Amin. 

O, fiilor străjeri, spuneţi în lung şi în lat că vine ziua 
Domnului. Tatăl, Fiul şi Duhul Sfânt coboară pe pământ 
ploaie de cuvânt, ziua Domnului. Cine este cel ce se ascunde 
sub cuvântul Meu care a spus acum două mii de ani: «De ziua 
aceea şi de ceasul acela nimeni nu ştie, nici îngerii din ce- 
ruri, nici Fiul, ci numai Tatăl»! Iată ziua Domnului! Dumne- 
zeu plouă cu ea pe pământ, şi omul trece prin ea, şi ea trece 
prin om, şi omul nu vede şi nu aude şi nu cunoaşte ziua 
venirii Mele. Dar voi, cei aleşi dintre oameni cu mâna Mea 
cea tare, daţi veste peste pământ că vine ziua Domnului, şi 
fiecare om să se pregătească pentru ea, că ea vine. Amin, 
amin, amin. 

21 februarie/5 martie 2000 

Duminica izgonirii lui Adam din rai 

Soarele veşniciei va aduce bucurii în locul durerilor. Cine iubeşte 
femeia, din pricina păcatului o iubeşte. In vremea posturilor de 
mâncare mănâncă omul păcate fel de fel. Omul prin slăbiciune îl 
trage la slăbiciune pe om. 

B at la porţi şi intru, căci sunt Domnul. Amin. 
Intru în grădina cuvântului Meu şi Mă fac izvor 
peste ea. Mă fac cuvânt din ea peste pământ, ca să fac din nou 


cerul şi pământul şi pe om, şi să-l aşez pe om în dragoste de 
Mine şi în ascultare de legile vieţii şi în veşnicie. Amin. 

Toate durerile se sfârşesc cu bucurii. Aşa şi durerea 
Mea; ea se va sfârşi, şi va veni peste ea bucuria, căci soarele 
veşniciei iese din nori şi biruieşte pentru bucuria Mea, pentru 
mângâierea Tatălui şi a Fiului şi a Duhului Sfânt, pentru mân- 
gâierea Ierusalimului. Amin. Ierusalimul este mângâierea 
Mea, este numele mângâierii Mele, este veacul veşniciei, 
veacul Domnului, şi toate durerile se sfârşesc cu bucurie. 
Amin, amin, amin. 

Nimic nu înseamnă Ierusalim, nimic decât veacul 
Domnului. O, fiilor care daţi cuvântul Meu oamenilor! Fiţi 
veacul Domnului, fiilor, căci cu voi e veacul Domnului întru 
sărbătoare de nou Ierusalim. Vă mângâi din cer, ca să ştiţi şi 
să înţelegeţi că Ierusalimul este nădejdea Domnului, numele 
mângâierii Mele, veacul veşniciei pentru Ierusalim. Vin 
mereu, mereu izvor de cuvânt peste voi, iar voi să-l împărţiţi 
în toate laturile, ca să crească pomul vieţii pe pământ, căci 
este scris în Scripturi de izvorul care curge din Mine: «râul 
vieţii, care izvorăşte din tronul lui Dumnezeu şi al Mielului, 
prin mijlocul cetăţii; iar pe cele două maluri ale râului creşte 
pomul vieţii, făcând douăsprezece feluri de roade, în fiecare 
lună dăndu-şi rodul, iar frunzele pomului sunt spre tămădui- 
rea neamurilor». Amin. Să nu vă săturaţi de rodul acesta, că 
iată cum scrie în Scripturi: în fiecare lună trebuie să rodească 
pentru tămăduirea neamurilor. Amin. Cu voi e veacul Dom- 
nului, care trebuie să dea rod peste pământ, şi să cadă Ba- 
bilonul în faţa rodului Meu cu voi. Babilonul e împărăţia 
lumii, iar Ierusalimul este împărăţia lui Dumnezeu, şi tot 
omul să se înfricoşeze de adevărul acesta, că vine raiul pe pă- 
mânt, vine cu dreptatea Mea pentru cei drepţi, şi toate dure- 
rile se sfârşesc cu bucurii. Amin. 

Era primăvară când Eu am înviat din mormânt pentru 
învierea făpturii, şi le-am spus celor ce Mă iubeau: «Sunt cu 
voi până la sfârşitul timpului», şi sunt cu învierea peste cei ce 
Mă iubesc trăind iubirea Mea în ei. Curând, curând toate du- 
rerile se sfârşesc, şi de aceea vin mereu la voi, fiilor, căci Ie- 
rusalimul este nădejdea şi mângâierea Mea. Vin mereu şi fac 
din voi primăvară pentru venirea Mea cu învierea. Aşa cum 
rândunica se întoarce în fiecare primăvară la cuibul său lăsat, 
aşa şi Eu după fiecare durere vin în cuib şi îl încălzesc şi pun 
rod în el şi îmi încălzesc puii şi îi hrănesc cu cele din văzduh, 
nu cu cele de pe pământ, şi îi iau pe aripi şi îi deprind cu 
zborul, ca să meargă cu ei cuvântul Meu de la margini la mar- 
gini, şi el merge, că vin zburători şi îl iau, şi din loc în loc îl 
duc, că aşa este scris să fie mai înainte de venirea Mea cea cu 
slavă văzută. Şi zic: vestiţi vestea Ierusalimului nou şi vă gră- 
biţi cu vestirea de la margini la margini. Plătiţi vestitori şi lăr- 
giţi vestirea, că aceasta este lucrarea pe care o aveţi de lucrat. 
Eu sunt Cel ce izvorăsc râul vieţii, vestea Ierusalimului, iar 
voi trebuie să ridicaţi stăvilarele ca să curgă el peste pământ 
şi să se împlinească până la margini vestea Ierusalimului 
Domnului, şi să curgă apoi spre el neamurile învierii. Amin. 

Nu este Dumnezeu supărat pe om, ci omul este supărat 
pe Dumnezeu şi pe poruncile vieţii, căci scris este în Scrip- 
turi: «Dragostea se va răci mai înainte de venirea Mea», şi 
s-a răcit, şi e rece pentru Dumnezeu, dar Eu vin în cuibul Meu 
mereu, ca să-l ţin cald şi să nu răcească rodul Meu din el. Vin 
ca rândunica la cuib, vin de la frig la cald, vin în cuibul de re- 
fugiu şi fac din el primăvară pentru venirea Mea cu învierea. 
Aşez în cuib dragoste de Dumnezeu, căci taină mare grăiesc, 
şi zic: unde este dragoste de Dumnezeu, acolo este şi dragoste 
între fraţi, iar altfel nu este dragoste de fraţi, căci ea îşi are 

izvorul din dragostea de Dumnezeu. Taina dragostei de Dum- 
nezeu este taina dragostei care leagă fraţii cei întru Hristos 
prin dragoste, iar altfel nu este. Greşalele dintre fraţi cad în 
faţa dragostei de Dumnezeu, iar fraţii trăiesc între ei prin ră- 
dăcină, prin Mine, Cel ce nasc fii pentru Tatăl, prin cuvânt şi 
prin credinţa cea roditoare în omul cel îndumnezeit prin 
cuvântul vieţii veşnice. Cel ce vine să fie şi să se facă mângâ- 
iere pentru Mine şi să se facă Ierusalim, acela să nu uite de 
veghe, să nu uite că dragostea se va răci, şi se răceşte, şi s-a 
răcit. Şi de ce să nu uite? Să nu uite ca să nu cadă din dra- 
goste, ca să nu cadă din veghe. Iar veghea nu este alta decât 
dragostea de Dumnezeu, şi greşalele cad în faţa dragostei de 
Dumnezeu între cei de un neam cu Mine, neamul lui Dum- 
nezeu, poporul veacului veşniciei, veacul Domnului pentru 
Ierusalim. 

Iar voi, cei ce v-aţi apropiat de Mine prin vestirea cu- 
vântului Ierusalimului, întăriţi- vă picioarele şi statul cu Dum- 
nezeu. Nu fiţi slabi unii faţă de alţii, şi fiţi înţelepţi pentru 
acest cuvânt, pentru povaţa aceasta, căci vin să vă învăţ calea 
cea veşnică. Nu fiţi slabi unii faţă de alţii, că prin slăbi- 
ciune vă trageţi unii pe alţii la slăbiciune şi la plata aceasta. 
Faceţi-vă bine pentru Dumnezeu unii altora, prin tărie de Duh 
Sfânt, şi duceţi- vă povara cu dragoste şi cu răbdare, ca să nu 
fiţi povară unii altora, ca să nu fiţi cădere şi slăbiciune unii 
altora aşa cum s-a întâmplat cu omul cel întâi zidit, care a că- 
zut prin povară. Nu vă faceţi rost de poveri, şi căutaţi să scă- 
paţi de orice povară, căci poverile obosesc sufletul şi voinţa 
cea pentru înviere. întăriţi-vă fiecare pe picioare şi nu fiţi 
slăbire unii altora, ci mai degrabă sprijiniţi-vă pe Mine, Dom- 
nul, şi vă veţi găsi cu pacea Mea, fiindcă Eu vă voi da-o şi voi 
prinde putere în voi, şi veţi fi pacea Mea, şi veţi fi cu pacea 
Mea în voi. Nu vă sprijiniţi pe Mine cu păcatele din voi, căci 
sunt îndurerat pentru omul păcătos. Dar sprijiniţi-vă pe Mine 
cu virtuţile cele sfinte din voi, şi creşteţi prin ele pentru Mine, 
căci sunt îndurerat pentru slăbiciunile omului, şi om pe om nu 
se poate ajuta, că e slab de tot omul. De aceea am spus Eu că 
omul care face bine omului are mormane strânse la împotri- 
vitorul, fapte pentru cele vremelnice, şi iată judecata omului! 
Să nu mai aştepte omul judecata, căci Eu am zis: «Lumea a şi 
fost judecată», şi fiecare om trage după el cele ce a lucrat, 
căci omul n-o isprăveşte cu slăbiciunile, că nici nu mai poate. 
Cine iubeşte femeia, acela iubeşte păcatul, şi nu este alta 
pricina iubirii femeii. Să nu se mai bucure, să nu se mai laude, 
să nu se mai semeţească femeile că sunt iubite, că ele sunt pă- 
catul pentru omul cel slab, şi sunt prăpastie adâncă pentru 
om, prăpastie în care a căzut tot neamul omenesc. Iar cel înţe- 
lepţit de Dumnezeu fuge de pierzare şi se alipeşte cu Dum- 
nezeu. Amin. 

Tot neamul omenesc a pierdut nestricăciunea şi moare 
de şapte mii de ani, pentru că omul cel întâi zidit a cugetat 
asupra lui Dumnezeu şi s-a îndoit de Creatorul său, aşa cum 
fac şi azi oamenii. S-a îndoit omul cel de la început, şi a in- 
trat atunci în el gândul de a ajunge Dumnezeu, dar când a 
văzut că-1 strig şi că-1 întreb de păcat, s-a ascuns. Dar Eu l-am 
aşezat înaintea Mea şi i-am spus ce a făcut, şi el s-a ascuns în 
spatele femeii, căutându-şi dezvinovăţire. Atunci el nu M-a 
mai iubit, şi Eu l-am scos afară din rai prin înger, iar când a 
văzut că-1 dau afară din grădina veşniciei, a văzut că Eu sunt 
Dumnezeu şi nu s-a mai îndoit de Dumnezeu. 

N-a vrut omul să asculte de Cel ce l-a făcut. N-a vrut 
omul să postească aşa cum i-am spus Eu să postească, ci, din 
contra, a gândit să se facă el dumnezeu peste tot ce am făcut 
Eu. Iată, aşa face omul, nu-i place să postească, nu-i place să 


trăiască, nu-i place să asculte. Şi am venit Eu, şi am postit Eu, 
că Eu nu sunt supărat pe om, ci omul e supărat pe Mine de nu 
ascultă de poruncile vieţii. Şi zic: deschide, omule, să intru, 
căci Eu sunt Dumnezeu, şi tu eşti om, şi nu poţi ajunge Dum- 
nezeu, dar poţi să te îndumnezeieşti din Mine şi să fii cu 
Mine. Amin. 

O, cum să fac să te scap de jalea din tine, omule 
îndurerat? Numai Eu ştiu cum e fericirea ta care trece odată 
cu tine, şi Mi-e milă de tine, fiindcă porţi chipul Meu. Voiesc 
să-ţi fiu Dumnezeu, şi salvator să-ţi fiu. Iată cum vorbesc cu 
tine. Mi-am făcut cărare spre tine. Grădina cuvântului Meu 
este cărarea, iar în ea, străjerii Mei care iau de la Mine şi îţi 
dau ţie ca să Mă cunoşti că vin din cer la tine să-ţi grăiesc. îţi 
scriu din cer scrisori de dor; scrisori de judecată îţi scriu, 
omule. Nu te mai mări, nu te mai crede, nu te mai îngâmfa. 
Cuminţeşte-te şi te apleacă Mie, căci Eu sunt Dumnezeu, şi 
nimeni nu scapă de cele ce-şi strânge. Ieşi înaintea Mea 
umilit, omule. Nu eşti decât un umilit şi un vrednic de plâns, 
căci stai întru stricăciune. Toată făptura suspină din pricina ta. 
Zadarnic cauţi doctorii pentru durerile trupului; în zadar îţi 
vindecă doctorul trupul dacă nu-ţi vindecă sufletul de la 
pierzare, omule supus stricăciunii. Vindecarea vremelnică te 
face iar să te duci la păcat, căci te crezi în putere. Este scris 
în Scripturi: «Cine suferă cu trupul o isprăveşte cu păcatul», 
dar tu dai să te scoli din suferinţă ca să trăieşti pentru păcat şi 
pentru vremelnicie, omule. Tu însă tot bolnav eşti, căci omul 
cel fără Dumnezeu este om fără de sănătate, este cel mai 
bolnav om, este de plâns şi de jelit. Nu mai e de cântat şi de 
jucat şi de păcat, ci e de plâns pentru tine, omule. Cum să fac 
să te scap de jalea din tine? Fericirea după care alergi mereu 
e din pricina jalei din tine, omule îndurerat, şi numai Eu, 
Domnul, ştiu cum e fericirea ta pe care n-o mai prinzi, şi Eu, 
Domnul, plâng de mila ta, omule. 

Iată, fiilor împărţitori de leac dumnezeiesc, plâng de 
mila omului. îl bat pe om, şi el se roagă Mie să-l iert de păcate 
şi să-l scap de jale şi de durere, şi Eu aşa fac, şi apoi omul uită 
de bătaia de la Mine şi de vindecarea de la Mine şi iar Mă 
părăseşte, şi apoi i se fac toate cele ale lui mai rele decât cele 
dinainte, precum este scris de casa cea curăţită de rău, pe care 
duhul rău o găseşte iar, şi iar intră şi îşi face cuib în ea pentru 
nestatornicia omului. Omul se teme să se întoarcă în rai. Fii- 
lor cu care-Mi plâng durerea pentru om, se teme omul să se 
întoarcă în rai şi Mă pleacă mereu spre dorinţele lui, spre 
voile lui în loc să se plece el spre voia Mea, spre dorul Meu 
de el, spre viaţa lui cea din rai. 

Omule, eşti cuprins de temeri şi de tristeţe, dar pe dru- 
murile stricăciunii nu scapi de jalea de care fugi. Ţi-am trimis 
Eu iarbă de leac, numai s-o vrei, numai să Mă vrei cu tine, 
omule îndurerat şi plin de dorul fericirii pierdute. Fericirea ta 
e raiul. întoarcerea în rai e pacea ta, şi vei sfârşi căutarea. Nu 
mai sta semeţ, şi apleacă-te, că n-ai cu ce să te măreşti decât 
cu cele ce se strică şi pier. De ce te temi de rai? De ce fugi 
mereu într-ale tale? Iată, ale Mele dintru ale Mele îţi dau, ca 
să fii veşnic apoi, căci scris este în Scripturi: «Moartea a fost 
înghiţită de biruinţă». Amin, amin, amin. 

Mă jelesc în calea omului, doar, doar vor cădea porţile 
cele spre om. Voiesc să Mă vindec de durerea cea de la om, 
căci omul este plin de temeri şi de tristeţi, fiilor de la ieslea 
Mea de cuvânt. Doctorii de pe pământ vindecă trupurile, dar 
sufletele, ba. Fiţi voi doctori din cer, fiilor, doctori pe pământ 
cu cele din cer vindecătoare, şi faceţi-1 pe om să vină la Mine, 
să vină spre vindecare. Cu voi e veacul Domnului, cu voi des- 
chid uşa omului ca să intru şi să-i vorbesc de Mine. Grăiesc 

cu voi mereu. Grăiesc apoi cu cei ce se alipesc cu Mine prin 
cuvântul care curge din Mine la voi, şi grăiesc şi pentru omul 
care Mi-a închis uşa ca să fie el dumnezeu peste el şi peste cei 
ce sunt ai lui. Iarbă de leac am Scut din voi în calea omului 
neputincios care nu se mai scoală din stricăciune. V-am aşe- 
zat înaintea neamului omenesc ca să vină omul după Mine şi 
după voi. V-am aşezat semn prin care să se conducă omul 
spre Mine, şi să Mă găsească la voi grăind peste om şi che- 
mându-1 şi umplându-1 de iubire pentru Dumnezeu, căci omul 
se teme să se întoarcă în rai. 

lată, numai vorba vine că începe postul Paştelui. Petre- 
ce omul cu mâncări şi cu băuturi şi cu păcate şi zice că e lă- 
satul secului de acestea. Numai vorba vine că e lăsatul secu- 
lui. Mănâncă omul păcate în tot felul până la Paştele Meu, şi 
apoi vine la biserică şi ia Paşti de la preot. O, de ar învăţa 
omul de la Mine ce înseamnă Paşti, ce înseamnă post pentru 
Paşti şi ce înseamnă înviere prin post, şi Domnul cu omul prin 
post şi prin mâncare, prin mâncare şi prin post! 

O, toate durerile se sfârşesc cu bucurii. Aşa şi durerea 
Mea; ea se va sfârşi, pentru mângâierea Mea, a Tatălui şi a 
Fiului şi a Sfântului Duh, pentru mângâierea Ierusalimului. 
Ierusalimul este mângâierea Mea şi numele mângâierii Mele, 
şi cu el Mă mângâi, căci cu el e veacul veşniciei, veacul 
Domnului pe pământ cu Ierusalimul. Nimic nu înseamnă Ie- 
rusalim, nimic decât veacul Domnului, veacul Meu cu Ieru- 
salimul. Fiţi veacul Domnului pe pământ, fiilor, şi toate du- 
rerile se vor sfârşi cu bucuriile veacului veşniciei, veacul 
Domnului pentru mângâierea Ierusalimului. Amin, amin, 
amin. 

28 februarie/12 martie 2000 

Duminica întâi a Postului Mare, a ortodoxiei 

Neprihănirea face casă tare cu credinţa. Omul este povară grea 
pentru Domnul şi pentru om. înţelepciunii cereşti nu-i stă împotrivă 
înţelepciunea omenească. Domnul strigă de la margini la margini 
să vină omul la lucrarea facerii lui. 

M ă apropii la iesle mai înainte de ivirea zorilor. 
La hotarul dintre zi şi noapte vin, căci M-am 
vestit să vin, şi am venit, şi aşa învăţ veghea pe poporul Meu 
cel hrănit din cer în zilele acestea ale venirii Mele. Iată, gă- 
sesc veghe la iesle şi sunt întâmpinat de străjerii Mei. Lucrez 
din noapte cuvântul Meu de azi, fiilor străjeri, şi apoi călăto- 
rim cu el în mijlocul lui Israel, poporul Meu cel de azi, po- 
porul cel de la venirea Mea. Amin, amin, amin. 

Voiesc să-Mi pun la adăpost poporul Meu de azi, ba şi 
pe tot sufletul care trage cu izvorul cuvântului Meu care dă 
viaţă şi iubire pentru Mine în om, dar am piedici multe, şi 
acestea sunt piedicile fiecăruia din cei ce se alipesc cu Mine 
prin cuvântul Meu de azi, prin venirea Mea de azi cuvânt pe 
pământ. O, câte piedici, căci omul se trezeşte târziu pentru 
Mine şi pentru viaţa cea vie. Dar iată calea cea dreaptă, calea 
cea cu dreptate, căci neprihănirea face casă cu credinţa şi îl 
pun la adăpost pe cel ce crede în venirea Mea de azi, şi Eu îl 
ajut pe calea cea cu dreptate, îl ajut prin învăţătura Mea pen- 
tru cei curaţi şi drepţi. Amin. 

Mergem, fiilor, cu cuvântul Meu la cei credincioşi şi îi 
culegem ca să le dăm din cer. Dăm şi poporului, dăm şi celor 
ce se alipesc cu cuvântul Meu de azi. Puţini sunt din loc în loc 
cei ce aud şi vin să ia şi să bea şi să fie cu izvorul venirii Mele 
de azi, dar mulţi sunt cei ce aud de venirea Mea la voi cuvânt 


şi nu se arată aceştia cu faţa şi nu iau calea cea cu dreptate, şi 
de aceea nu se apropie să meargă pe ea. 

Astăzi stă scris din părinţi pomenirea dreptei credinţe 
peste biserică, dar calea cea cu dreptate nu este bătătorită de 
cei ce se strâng prin biserici, căci scris este în Scripturi: 
«Dreptatea este lăsată în lături». Neprihănirea îi face loc 
credinţei, iar credinţa se face neprihănire peste omul care o ia 
pe calea cea dulce a dreptăţii vieţii, pe calea Mea cu omul. 

Se piteşte omul cel mândru cu credinţa cea dreaptă, se 
piteşte de cuvântul Meu de azi, şi lui îşi zice drept în credinţă. 
Omul nu ia ca de la Mine acest cuvânt, şi zice că nu-1 crede. 
O, ar putea omul să spună că şi proorocii au vorbit de la ei şi 
nu de la Dumnezeu, dar cuvântul proorocilor s-a împlinit şi se 
împlineşte, aşa cum şi acest cuvânt al Meu de azi s-a împlinit 
şi se împlineşte pentru că este cuvântul Meu. Amin. Se bate 
în piept omul creştin de azi şi zice că e drept, dar calea cea cu 
dreptate nu se bate omul pentru ea. De aceea voiesc să-Mi 
pun la adăpost poporul Meu de azi şi să ţin peste el cuvântul 
Meu şi venirea Mea cu cuvântul peste pământ. Amin. Voiesc 
să-Mi ţin sub cort poporul, că este scris în Scripturi aşa: «Am 
auzit din tron un glas puternic care zicea: iată, cortul lui 
Dumnezeu este între oameni, şi va sălăşlui cu ei, şi ei vor fi 
poporul Lui, şi însuşi Dumnezeu va fi cu ei. Şi va şterge orice 
lacrimă din ochii lor, şi moartea nu va mai fi, nici plângere, 
nici strigăt, nici durere, căci cele dintâi au trecut». Amin, 
amin, amin. 

O, popor de sub cort, şi, o, popor cules din spini ca să 
vii spre Mine! O, copii hrăniţi cu mila Mea, staţi bine pe pi- 
cioare cu duhul, cu sufletul şi cu trupul, căci povara celor din 
grădina cuvântului Meu prin care Eu vă acopăr şi vă hrănesc 
pe voi cu el, e grea povara lor, e grea, şi ei sunt prea mici pe 
pământ, căci cu cei mari n-a fost chip să Mă sprijin cu venirea 
Mea de azi. Iată, vin la voi, vin prin ei, prin cei mici, şi po- 
vara lor e grea de tot. Nu numai Eu sunt povara lor. Şi voi 
sunteţi. De aceea vin mereu, mereu cuvânt în grădină pentru 
voi şi vă învăţ să staţi pe picioare şi să lucraţi în aşa măsură 
să le îndulciţi povara, să le fie dulce cu ea şi nu greu, că Eu 
nu vreau să-i răcească oboseala şi povara. O, Mă uit mereu cu 
ochiul Meu ceresc şi văd cum daţi să găsiţi la ei putere şi 
mângâiere pentru voi, şi Mă prinde plânsul de ei şi de voi, că 
pe ei i-a slăbit povara de pe ei, şi Eu n-am cum să-i slăbesc 
de sub povară, că nu mai am alţii ca şi ei. N-am putut pune 
deoparte mai mulţi pentru lucrul Meu de strajă aici, că iubirea 
de Dumnezeu aşa cum se cere ea să fie din creştin, nu Mi-au 
dat-o mulţi, şi n-am putut sorta mult grâu bun pentru aici pen- 
tru ca să crească din el din grădină calea Mea peste pământ, 
calea Mea cea cu dreptate. O, mulţi creştini au fost buni şi 
credincioşi, dar plini de piedici, plini de povara celor dinain- 
te ale lor, şi Eu trag din greu prin cei puţini pe care-Mi spri- 
jin venirea Mea de azi. Vin şi iar vin, că fără Mine nimeni nu 
poate ceva bun pentru Mine. Vin şi iarăşi vin, şi Mă semăn pe 
Mine însumi cuvânt peste tot din grădina Mea cu fii unşi cu 
darurile venirii Mele, cu fiii cei care-Mi duc povara Mea. 
Mereu vin şi vă ţin treji şi vă dau îndemn mereu să fiţi curaţi 
întru toate câte faceţi şi trăiţi, căci povara lor e grea, dar să le 
fie dulce povara lor cea grea, să le fie curată ca cerul. Amin, 
amin, amin. 

Pe vremuri, pe când lucrării Mele de azi îi dădea bo- 
bocul, Mă sprijineam cu cei ce primeau cuvântul venirii 
Mele. Le vorbeam duios, ca să Mă sprijin pe credinţa lor în 
coborârea Mea la ei şi să-Mi pot scrie cartea Mea de azi de la 
începutul ei şi până azi, cartea cea cu şapte peceţi, pe care 

«nimeni în cer, nici pe pământ, nici sub pământ, n-a putut s-o 
deschidă, nici să se uite în ea», după cum este scris în Scrip- 
turi despre ea când spune: «Am văzut în mâna dreaptă a Celui 
ce şade pe tron o carte scrisă înăuntru şi pe dos, pecetluită 
cu şapte peceţi, şi un înger care striga: „Cine este vrednic să 
deschidă cartea şi să desfacă peceţile ei?“». Eu, Mielul Tată- 
lui, am desfăcut peceţile ei şi o cobor pe pământ, şi fericiţi 
sunt cei ce sunt scrişi în cartea aceasta, în Cartea Vieţii Mie- 
lului. Amin, amin, amin. 

O, fiilor unşi cu mirul venirii Mele, e grea povara voas- 
tră, că voi sunteţi mici, dar Eu sunt cu voi sub povară. Fiţi 
ageri la cuvânt şi la fapta cea duhovnicească, fiilor, că vouă 
nu poate să vă stea împotrivă nici un fel de înţelepciune ome- 
nească, fiindcă Eu sunt Domnul Dumnezeul vostru şi fiindcă 
voi sunteţi unşii Mei din zilele acestea. Croiţi drumul Meu 
spre cele patru laturi ale lumii, căci cuvântul Meu care este cu 
voi îşi face drum ca fulgerul, şi vin zburători şi îl duc peste 
tot spre mărturie, împotriva tuturor celor ce văd calea Mea 
cea dreaptă şi nu iubesc dreptatea de pe ea şi nu apucă pe ea. 
Se bate în piept omul creştin de azi şi zice că e drept, dar la 
calea pe care am mers Eu nu se uită. De aceea voiesc să-Mi 
pun la adăpost pe cel drept, căci «calea păcătoşilor piere», 
după cum este scris despre ea. Amin. 

E grea de dus povara Mea de azi. Pe vremuri, pe când 
lucrării Mele de azi îi dădea bobocul. Mă sprijineam cu cei ce 
veneau să audă cuvântul Meu cel duios, cel cu strigăt duios. 
Eram la început cu cartea Mea de azi şi scriam în ea strigând 
după om în toate părţile, iar lupul cel păgân cu fapta şi cu iu- 
birea Mi-i răsfira mereu pe cei care veneau după duioşia gla- 
sului Meu. Lucram şi Mă sprijineam pe cei ce făceau milă cu 
lucrătorii Mei care Mă primeau, dar azi e grea povara Mea, şi 
e multă, şi cu ea Mă port până la marginile pământului. Şi 
dacă Mi-am pus popor deoparte. Eu trebuie să-i port lui de 
grijă, ca să-l am şi să nu dorească el altă bucurie. Şi zic din 
nou: o, popor de sub cort, o, copii hrăniţi cu mila Mea, staţi 
bine pe picioare şi fiţi curaţi prin toate câte faceţi şi trăiţi, că 
e grea povara celor din grădină. Nu numai Eu sunt povara lor. 
Şi voi sunteţi. Să le fie dulce cu ea şi nu greu, ca să nu obo- 
sească ei sub povară. Povara dacă e dulce nu caută omul să 
scape de ea, şi o duce ajutat de puteri noi, şi o duce. Cu câtă 
iubire am dus Eu crucea pentru îmbrăţişarea Mea cu omul cel 
neajutorat! Mi se îndulcea chinul de sub cruce cu cât era mai 
greu de dus, că Mă vedeam cu mâna întinsă după om în adânc 
şi Mi se îndulcea povara de pe umeri până ce am ajuns cu ea 
acolo unde am căzut sub ea, ca să Mă scol apoi biruitor şi 
să-l ridic pe om din adânc şi să-l am ca plată a jertfei Mele 
cea de sub povară. Povara se face dulce când eşti cu ea pe ca- 
lea cea cu dreptate, şi după ea se ridică cei ce iubesc dreptatea 
şi povara ei, căci ea are rod veşnic viu. Amin. 

învăţătura Mea să-l sălăşluiască în sânul păcii Mele pe 
omul care o ia. Amin. înţelepciunea Mea să-l ajute pe om la 
minte şi să-l cuprindă în Duhul Sfânt. Amin. Blândeţea şi 
smerenia Mea să-l îndemne pe om la veghe şi la pocăinţă şi 
la pacea dintre Mine şi om. Amin. Povara pe care am dus-o 
Eu pentru om să-l înduioşeze pe om şi să-i deschidă ochii. 
Aşa voiesc, aşa aştept. Amin, amin, amin. 

Voiesc să simt Eu în om, nu omul, dar greu îmi mai fac 
sălăşluire în om, că omul nu ştie cum Mă poate avea în el. Vo- 
iesc să simt Eu în om, cu simţurile Mele cereşti. Amin. Voiesc 
să ştiu Eu în om, cu ştiinţa Mea cerească. Amin. Voiesc şi iar 
voiesc să stau Eu în om, cu statura Mea din care să ia cel ce 
voieşte cu Dumnezeu. Amin. Voiesc să grăiesc Eu din om, cu 


grăirea Mea. Amin. Voiesc să pot Eu în om, nu omul. Aceas- 
ta voiesc. Amin. Şi voiesc să fac Eu în om facerea omului, fa- 
cerea din nou a omului. Amin. Să-l iau pe om în mână aşa 
cum am luat pământ în mâini la început şi l-am zidit pe om 
din pământ. Să-l iau pe om în mână şi să-l frământ cu mâna 
Mea şi să-l aşez înaintea Mea om plăcut Mie, aşa cum am voit 
să fie omul când am luat pământ şi l-am zidit pe om din pă- 
mânt, ca să Mi se supună apoi, şi să-i fiu omului Dumnezeu, 
şi să fie omul prin Dumnezeu pe pământ, şi să umple pă- 
mântul omul cel plăcut lui Dumnezeu. Amin. 

Străbat cerul şi pământul cu lucrarea facerii omului, 
îngerii din cer îmi lucrează nevăzut lucrarea cuvântului Meu 
care vine cu Mine pe pământ cu împlinirea lui, căci îngerii 
sunt duhuri cu putere. Să nu uite omul că Eu sunt Dumnezeu 
şi nu el, şi dacă uită Eu îi amintesc că uită, ca să se facă mic 
înaintea Mea şi ca să-l pot ocroti pe cel ce-Mi recunoaşte fiin- 
ţa şi puterea. Să nu uite omul că viaţa credinţei este calea cea 
cu dreptate, fapta dreptăţii între om şi Dumnezeu şi între om 
şi om, iar altfel nu este credinţă în Dumnezeu. Omul însă se 
bate în piept şi îşi zice drept şi se vrea crezut drept, dar pe 
dinăuntru este nedrept şi cu Dumnezeu şi cu omul. Şi am zis: 
«Când va veni Fiul Omului şi îngerii puterii împreună cu El, 
va mai găsi credinţă pe pământ?». Cine poate să-I răspundă 
lui Dumnezeu? Cine între oameni? Să vină înaintea Mea şi să 
spună: „Iată-mă, Doamne, socoteşte-mi dreptate credinţa 
mea în Tine!“. Dar iată, Eu vin râu de cuvânt peste pământ şi 
nu se pleacă omul să ia de la Dumnezeu şi să Mă aşeze pe 
Mine peste el aşa cum a lucrat Avraam la cuvântul Meu de 
peste el când Eu i-am socotit dreptate şi neprihănire credinţa 
lui în venirea Mea la el. Voiesc să am în poporul Ierusalimu- 
lui darul cel din cer al credinţei şi al neprihănirii cea din cre- 
dinţă. Amin. Voiesc să pun la adăpost poporul Meu de azi prin 
acest dar al credinţei în venirea Mea cu îngerii puterii Mele şi 
cu sfinţii, pentru adeverirea Scripturilor care au grăit prin 
gura Mea şi au zis: «Vor vedea pe Fiul Omului viind pe norii 
cerului cu putere multă şi cu mărire multă, şi va trimite pe 
îngerii Săi întru răsunare de trâmbiţă şi vor aduna ei pe cei 
aleşi ai Lui din cele patru vânturi, de la marginile cerurilor 
până la celelalte margini, iar pleava o va arunca în foc ne- 
stins». Această Scriptură este lucrarea cuvântului Meu de azi, 
care adună pe cei ce sunt ai Mei prin credinţa lor cea cu 
dreptate semănată între cer şi pământ pentru venirea Mea, la 
credinţa omului, pentru împlinirea Scripturilor Mele prin cre- 
dinţa omului drept. Amin. 

Să ia aminte toate neamurile oamenilor de pe pământ 
şi să se cutremure la glasul venirii Mele, care strigă de la mar- 
ginile cerurilor până la celelalte margini, zicând după două 
mii de ani din nou: «Când va veni Fiul Omului, va mai găsi 
credinţă pe pământ?». Amin, amin, amin. 

6/19 martie 2000 

Sărbătoarea sfinţilor patruzeci de mucenici din Sevasta 

Domnul plânge cu cei ce plâng. Nu mai sunt creştini pe pământ, 
înţelepciunea cea din cer nu se pătează cu cele de pe pământ, ci se 
îndestulează cu cele ce plac Domnului şi nu omului. Lucrarea în nu- 
mele Domnului aduce rod sfânt şi iubire frăţească nepărtinitoare. 

E u, fiilor de la iesle, Mă deşert mereu din cer 
peste pământ prin coborârea Mea cuvânt la voi. 
Fiţi, tată, binevoitori cu Mine şi deschideţi-Mi mereu, oricât 
aţi fi voi de apăsaţi şi de înlăcrimaţi. Vremea apasă, dar veni- 
rea Mea trebuie să se împlinească, iar omul care crede în 

Dumnezeu pe pământ nu crede în venirea Mea. Fiţi voi, fiilor, 
împlinirea acestei credinţe, după cum şi sunteţi, şi împliniţi 
venirea Mea la voi, că aşa este scris în cuvintele Evangheliei 
Mele: «Cel ce crede în Mine voi veni la el şi voi face casă la 
el şi voi cina cu el şi Mă voi arăta lui». Amin, amin, amin. 

O, şi Eu plâng, nu numai voi, că scris este: «Plângeţi 
cu cei ce plâng». Să plângem unii cu alţii şi să lucrăm ca să 
strângem rod de bucurii, fiilor. Cu cine să-Mi strâng şi Eu ro- 
dul? 11 strâng cu cei ce Mă aşteaptă să vin să le dau rodul cre- 
dinţei în venirea Mea, că pe pământ omul credincios crede în 
Mine şi se roagă Mie, crede în naşterea Mea pe pământ, crede 
în Maica Mea, crede în răstignirea Mea, în învierea Mea, în 
înălţarea Mea la cer, dar nu şi în venirea Mea. De aceea am 
zis: «Când va veni Fiul Omului, va mai găsi credinţă pe pă- 
mânt ca să poată să vină?». Despre venirea Mea şi despre 
credinţa în ea am întrebat Eu atunci. Despre când voi veni am 
întrebat. 

Omul pleacă de la biserică acasă tot aşa cum s-a dus, 
căci biserica pe care a facut-o omul pe pământ este o portiţă 
ce slujeşte omului care a făcut biserica pentru ca să vină în ea 
omul cel cald la inimă, cel cald cu credinţa. Omul cel cu 
sânge rece e rece şi cu Mine, Domnul. El îşi caută un câştig 
din orice, şi se ridică şi îşi culege supuşi, şi el stăpâneşte peste 
ei, iar ei îl slujesc pe el, că omul mic e om necăjit pe pământ. 
Aşa este şi cu lucrul bisericii de azi. Mai-marii de peste ea 
sunt oameni reci pentru cer, dar îşi fac biserică, iar gloatele 
cele cu sânge cald se strâng în biserica omului, şi omul cel 
credincios bisericii ajunge supusul în slujba preotului de azi 
şi nu în slujba lui Dumnezeu între oameni, căci oamenii nu 
slujesc lui Dumnezeu pe pământ, ci îşi slujesc loruşi. De 
aceea omul cel dornic de Dumnezeu nu mai vede calea cea 
spre biserică şi nu mai găseşte pe pământ biserica Mea, şi o 
găseşte pe a omului, şi acolo se duce, că e dornic de Dumne- 
zeu. Dar vine însă vremea, şi a şi venit, să fie biserica Mea pe 
pământ şi să Mă găsească omul cu slujitori de ai Mei în bise- 
rica Mea şi să-i dau omului plata credinţei şi a căldurii inimii 
lui, să-i dau plata prin lucrarea bisericii Mele, să-l pot hrăni 
pe om cu înţelepciunea Mea, să-l pot cerceta pe om ca să-l 
mângâi, să pot vorbi cu omul despre ale Mele şi despre ale 
sale şi să Mă fac una cu omul prin cele curate şi cereşti din el, 
la credinţa lui în venirea Mea. Amin. 

Astăzi fac la voi pomenirea celor patruzeci de sfinţi 
mucenici care au mărturisit credinţa lor în Mine înaintea 
împăraţilor şi a mai-marilor păgânilor. Ei, ostaşi biruitori de 
vrăjmaşii cei pământeşti, au ajuns apoi să biruiască pe vrăj- 
maşii Mei, nevrând să-şi lepede credinţa în Mine, ci, dimpo- 
trivă, mărturisind că ei sunt creştini. Atunci ei au fost aruncaţi 
intr-un iaz pe timp de ger, iar Eu, Domnul, i-am ţinut vii prin 
credinţa lor în Mine, iar a doua zi au primit mucenicia prin 
foc, mărturisind tăria credinţei lor, iubirea lor de Dumnezeu. 

O, nu mai sunt creştini pe pământ, nu mai sunt, căci 
creştinii iată cum sunt: ei sunt cei ce nu se leapădă de Dom- 
nul; ei sunt cei ce sunt încercaţi în credinţă ca să facă dovada 
credinţei lor în Mine. Fericiţii Mei sunt cei cărora li se încear- 
că credinţa lor în Mine. Eu slobozesc focul încercărilor peste 
cei ce sunt ai Mei pe pământ, ca să pot să Mă scriu peste ei 
cu Duhul Sfânt, căci ceara trebuie să fie încălzită ca să se 
cunoască pe ea pecetea. Aşa şi Eu, Domnul, pun pecetea 
Duhului Sfânt pe cei încălziţi la focul încercărilor pentru lă- 
murirea credinţei lor în Mine, aşa cum am făcut şi cu voi, 
fiilor de la iesle, când s-au sculat împotriva voastră mai-marii 
bisericii din lume, şi cu ei mai-marii pământului, ca să înăbu- 


şe lucrarea Mea lângă care vă am pe voi. Atunci Eu am pus 
pe voi pecetea Duhului Sfânt şi v-am făcut lucrătorii Mei prin 
credinţa voastră în venirea Mea la voi, în venirea Mea pe pă- 
mânt, precum este scris despre ea în Scripturi. Puţin mai am, 
şi Mă descopăr cu această venire a Mea. Puţin, puţin, şi Mă 
las văzut lângă voi. Puţin, puţin, şi ziua venirii Mele se arată 
peste tot pământul, şi va fi pentru unii mântuire, şi pentru alţii 
judecată, precum Eu am grăit prin Tatăl, Care este în Mine. 

Vin cu învăţătura venirii Mele pentru cei ce Mă aşteap- 
tă să vin. Vin să-i îmbrac cu haina măririi, cu haina înţelep- 
ciunii cereşti, căci aceasta înseamnă haina măririi. Vin să-i 
învăţ ce înseamnă lucrarea omului în numele lui Dumnezeu, 
lucrare care are rod pentru cer. Vă învăţ pe voi, fiilor de la 
iesle, ca să ia această învăţătură toţi cei care vor să lucreze în 
numele Meu pentru rod ceresc. Amin, amin, amin. 

Fiilor, ce înseamnă lucrarea voastră în numele Meu, în 
numele Domnului? Spuneţi, fiilor. 

E a slujeşte sfinţilor pe pământ şi în cer. 
Aceasta înseamnă lucrarea omului în nu- 
mele Domnului. Ea adună pe creştini în numele Domnului 
pentru slujirea sfinţilor pe pământ şi în cer, iar creştinii se 
iubesc unii pe alţii în numele Domnului, nu că le place lor. 
Această iubire îi face sfinţi din zi în zi mai mult prin lucrarea 
umilinţei de duh pe care o aşează creştinii unii peste alţii la 
întâlnirile lor în numele Domnului şi la propăşirea lucrărilor 
sfinte între ei. Dacă creştinii nu se adună în numele Domnu- 
lui, ei nici nu lucrează cele sfinte unii peste alţii, ci lucrează 
numai cele fireşti, numai cele trupeşti şi pământeşti, şi aceas- 
ta nu este lucrare în numele Domnului. Dacă creştinii nu se 
iubesc unii pe alţii în numele Domnului, ei nu vor iubi drep- 
tatea iubirii dintre ei, ci vor iubi să se iubească unii pe alţii, şi 
atât. Dacă creştinii nu sunt sfinţi, nu pot sluji sfinţilor pe pă- 
mânt şi în cer. Dacă ei nu slujesc înţelepciunii lui Dumnezeu 
prin înţelepciunea lor, ei nu vor aduna plata lucrării lor în 
numele Domnului. înţelepciunea cea plăcută lui Dumnezeu 
este aceea care nu se pătează cu nimic de pe pământ, ci se în- 
destulează numai cu cele din cer, cu cele plăcute lui Dumne- 
zeu şi nu oamenilor. Dacă cei ce stau adunaţi în numele Dom- 
nului nu au în ei lucrarea înţelepciunii Domnului şi cea a 
umilinţei de duh înaintea Domnului şi pentru Domnul, ei nu 
pot ajunge la lucrul cel în numele Domnului. 

O fiilor, suflu peste voi din Duhul Meu ca să 
^ curgă din voi râul înţelepciunii sfinte, şi 
iată, învăţ poporul, şi prin voi îl învăţ, ca să ştie poporul că 
între Mine şi ei sunteţi voi. Rostiţi învăţătura Mea cea sfântă 
peste poporul Meu şi peste cei ce trăiesc în legile venirii 
Domnului. Amin. 

C ei ce se adună în numele Domnului ca să 
lucreze apoi iubirea de Dumnezeu şi lucra- 
rea Domnului peste pământ, trebuie să aleagă vorbirea cea 
din umilinţa inimii şi nu cea rostită cu buzele, ci mai întâi cu 
inima, iar gura să slujească inimii prin cuvinte pline de umi- 
linţă sfântă pentru creşterea umilinţei în creştin. Fără lucrarea 
umilinţei nu poate creştinul să lucreze nimic în numele Dom- 
nului. Cuvintele umilinţei sunt cuvintele dreptăţii cea de par- 
tea Domnului, sunt cuvintele care slujesc Domnului, iar vor- 
birea cea cu cuvinte pline de umilinţă este vorbirea cea plă- 
cută lui Dumnezeu, şi ea nu este cu buzele gurii, ci cu buzele 
inimii. Cuvintele umilinţei inimii sunt cele care aduc mângâ- 
ierea cea necunoscută de oricine, ci numai de cei care o dau, 
şi apoi de cei care o iau pentru dreptatea Domnului. Amin. 
Acolo unde sunt mulţi, acolo trebuie să se arate dreptatea 

Domnului prin darul umilinţei inimii din creştin, ca din 
aceasta să ia învăţătură cei mulţi care sunt adunaţi în numele 
Domnului spre creştere, crescând unii din alţii prin lucrarea 
lor în numele Domnului. Amin, amin, amin. 

O fiilor de la iesle, Eu am rostit peste voi 
^ cuvânt şi aşa am zis: «Fiţi ageri la cuvânt 
şi la fapta cea duhovnicească», şi iată cum împlinesc Eu în 
voi cuvintele rostite peste voi. Fac din voi râu din râul înţe- 
lepciunii sfinte şi învăţ poporul, şi prin voi îl învăţ. Vouă nu 
vă poate sta împotrivă nici un fel de înţelepciune omenească, 
fiindcă Eu sunt Do mn ul Dumnezeul vostru, şi fiindcă voi 
sunteţi unşii Mei din zilele acestea. Amin. Am pus în voi cre- 
dinţă în venirea Mea, ca să vă găsesc credinţă pe pământ la 
venirea Mea. Iar cei ce cred în Mine, dar nu şi în venirea Mea, 
aceia nu sunt creştini întregi şi nu trăiesc în numele Meu cu 
viaţa lor pe pământ, şi de aceea nu cred aceştia în venirea 
Mea ca să se aşeze în legile ei. Eu despre venirea Mea şi des- 
pre credinţa în ea am întrebat atunci când am zis: «Când va 
veni Fiul Omului, va mai găsi credinţă pe pământ?». 

Lucrarea voastră în numele Meu să se vadă bine în voi, 
şi să se ducă vestea de voi apoi. Amin. Adunaţi- vă în numele 
Meu. Amin. Lucraţi în numele Meu. Amin. Iubiţi- vă în nume- 
le Meu, nu că vă place vouă, şi aşa se va vedea bine lucrarea 
voastră în numele Meu. Amin. Cuvintele voastre cele de umi- 
linţă să fie cuvintele dreptăţii tuturor lucrurilor şi a faptelor, 
ca să ia de la voi poporul şi tot cel ce se va face popor pentru 
Mine, şi să lucreze cu umilinţă lucrul cel sfânt, lucrul cel pen- 
tru venirea Mea. Amin. Tot lucrul vostru să fie lucru pentru 
venirea Mea, lucru care aduce mângâierea cea necunoscută 
de oricine, ci numai de cei care o dau, şi apoi de cei care o 
iau, căci Eu, Domnul, niciodată în veacuri n-am ascuns 
faptele Mele cu oamenii, ci le-am scris pe pământ spre înţe- 
lepţirea celor mângâiaţi de Dumnezeu, celor luminaţi de 
Dumnezeu. 

Iar voi, fiilor de la ieslea Mea de pe pământ, fiţi lumina 
Mea şi daţi la lumină cartea luminii, cartea venirii Mele, şi 
lucraţi-o pe pământ până la venirea Mea cea văzută. Şi apoi 
Eu, Domnul, voi sfârşi de întocmit cartea Mea, cartea venirii 
Mele, calea venirii Mele, iar la capătul ei Eu voi fi cu voi, iar 
cartea aceasta va fi în mâna Mea, şi voi veţi fi cu ea în mâna 
Mea. Amin, amin, amin. 

9/22 martie 2000 

Duminica a treia a Postului Mare, a sfintei cruci 

Preoţii le numesc ,,preotese“ pe femeile lor. Slujitorii bisericii nu 
mai sunt numiţi apostoli, ci teologi, care II ţin pe Domnul pe cruce. 
Biserica lumii este mustrată spre trezire la pocăinţă. 

in deasupra ieslei cuvântului Meu şi îmi vestesc 
străjerii că vin cuvânt în grădină. Fiilor de la 
iesle, pregătiţi-vă pentru coborârea Mea cuvânt în cartea Mea 
din vremea aceasta. Amin, amin, amin. Acesta este cortul 
Meu în care Eu lucrez cu voi taina cerului cel nou şi a 
pământului cel nou, taina despre care au vorbit proorocii şi 
apostolii Mei cei sfinţi. Amin. Nimeni nu poate fi apostolul 
Meu decât omul cel sfânt care grăieşte prin Duhul Sfânt 
dându-Mă pe Mine celor ce Mă voiesc cu ei. Amin. Dar iată, 
umblă omul să găsească un apostol de al Meu, un apostol 
sfânt, şi nu mai găseşte. Peste tot numai desifânare, numai 
pofte, numai preoţi cu preotese sluţite lumeşte, numai lux 
lumesc, numai idoli peste tot, iar omul se închină la om, căci 


preoţii de azi stăpânesc peste oameni, dar Eu, Domnul, nu pot 
stăpâni peste ei, căci peste ei stăpânesc femeile, şi ele sunt 
numite „preotese" . Dar cine le numeşte pe ele „preotese"? 
La Mine nu este acest cuvânt, „preoteasă ", şi este la lume 
acest cuvânt, şi este rodul apostolilor lumeşti, nu al celor 
duhovniceşti, nu al celor sfinţi. 

Iată, fiilor, de ce vin Eu mereu, mereu cuvânt la voi. 
Vin să trec peste pământ cu învăţătura Mea cea sfântă şi s-o 
ia omul care doreşte pe Dumnezeu şi de la Dumnezeu, că pe 
pământ nu mai sunt apostoli sfinţi, ci sunt oameni care-şi zic 
„teologi", nu apostoli. O, cine i-a făcut pe ei „teologi"? Cine 
i-a numit pe ei aşa? Unde au pomenit ei în vremurile creştine 
să-şi zică vreun om „teolog"? Iată, acum e vremea cu păgâ- 
nie, şi oamenii îşi zic „teologi", nu-şi mai zic apostoli, căci 
sunt plini de mândrie şi se ascund sub alt cuvânt, şi îşi zic unii 
altora „ teologi Dar Eu zic aşa: e ruşinos, e ruşinos să vor- 
bească despre Dumnezeu oameni care nu fac voia lui Dum- 
nezeu, oameni care se închină la oameni, oameni care nu se 
răstignesc pe ei înşişi faţă de păcat, faţă de deşertăciunile de 
pe pământ. E ruşinos la cer, fiilor. Mi-e ruşine în faţa îngerilor 
şi a sfinţilor, Mi-e ruşine de tot ce fac aceşti oameni, de tot ce 
zic ei că fac în numele Meu şi pentru Mine; ei, care nu ştiu să 
se roage pentru ei, darămite pentru oamenii cei necăjiţi şi 
plini de dureri, căci rugăciunea cea care ajunge înaintea Mea 
este omul sfânt, omul care se face rugăciune, omul care se 
face putere din Dumnezeu şi lumină din Dumnezeu şi viaţă 
sfântă între oameni, viaţă pentru Dumnezeu, nu pentru el. 

O, unde se mai vede pe pământ om îmbrăcat cu haina 
smereniei, cu haina apostoliei, cu haina Mea, fiilor? Haina 
celor ce-şi zic „teologi" este haina mândriei lor, haina sub 
care se ascund ei bătându-se unii cu alţii pentru ea. Depăr- 
taţi-vă, voi, poporul Meu, de unii ca aceştia. Fiţi mari cu în- 
ţelepciunea voi, cei învăţaţi de Dumnezeu, că Eu aşa v-am 
spus: depărtaţi-vă de cei ce hulesc pe Dumnezeu prin viaţa lor 
cea deşartă, prin mândria lor cea lumească, prin cuvintele lor 
şi prin lucrarea lor cea vicleană. Să se dea în lături iudele şi 
irozii şi să-Mi lase Mie calea liberă ca să vin. Amin, amin, 
amin. 

Acum două mii de ani am spus apostolilor Mei aşa: 
«Nu este nimeni care să vă vorbească de bine, şi apoi îndată 
să vă vorbească de rău». Dar acum vă spun aşa: nu este 
nimeni care v-a vorbit pe voi de rău, şi acum îndată să vă 
vorbească de bine; nu, fiilor, nu este. Stă scris în cer cu mâna 
lor vorbirea lor de rău asupra voastră. Stau pe trupul Meu ra- 
nele răstignitorilor Mei, şi ele mărturisesc. 

O, e omul trântit la pământ şi nu-1 ridică nimeni, căci 
cei ce-şi zic „teologi" dau mână cu mână cu păgânii, cu cei 
ce nu sunt din oile Mele, că pe ei nu-i doare de oile Mele, şi 
îi doare de ei, şi ei nu ştiu ce e durerea, dar Eu ştiu, căci Eu 
sunt Omul durerii şi n-am cu cine să-Mi duc crucea. Eu sunt 
Omul Cel de sub cruce, şi toţi cei ce-şi zic „ teologi “ Mă vor 
numai pe cruce; fac cruci peste tot şi Mă aşează pe Mine pe 
ele răstignit, şi se închină la crucile toate, dar la Mine nu. 
Care teolog se opreşte din calea lui în faţa sfintei cruci pe care 
Eu stau răstignit? Care din ei se opreşte să plângă pentru 
Mine, Care stau pe cruce, şi să plângă pentru el, care nu stă 
pe cruce ca să stau Eu pentru el? Tot omul care nu stă pe cru- 
ce Mă pune să stau Eu pe cruce în locul lui, pentru că omul 
care nu se răstigneşte pe cruce, acela păcătuieşte mereu, iar 
Eu pentru păcatele lumii M-am aşezat pe cruce cu trupul Meu 
cel curat. Care om se mai opreşte în faţa crucii pe care stau 
Eu răstignit ca să plângă pentru Mine că stau pe cruce pentru 
el, pentru viaţa lui cea plină de deşertăciuni şi de pofte? 

O, fii ai oamenilor, stă Dumnezeu pe cruce, şi voi staţi 
în păcate. De ce nu veniţi la crucea Mea să plângeţi pentru 
Mine şi pentru păcatele voastre pentru care Eu stau pe cruce? 
De ce nu vă luaţi şi voi crucea ca să urmaţi Mie? O, fii ai 
oamenilor, numai pe cruce îl vreţi voi pe Dumnezeu? Numai 
pe cruce vreţi voi să stau Eu? Răspundeţi- Mi! 

O, nimeni, nimeni nu răspunde, nimeni. Nu ştie nimeni 
să dea răspunsul acesta. Cei ce-şi zic „ teologi “ fac cruci peste 
tot, şi Mă aşează pe Mine pe ele răstignit, şi se închină la 
crucile toate, dar la Mine nu. Tot omul Mă ţine pe cruce, tot 
omul păcătuieşte, şi nimeni nu mai poate fi apostol al Meu, 
căci apostolii trebuie să fie sfinţi ca şi Mine. Eu pe apostolii 
Mei i-am luat dintr-ale lor, din cele de dinainte ale lor, şi i-am 
curăţit şi i-am învăţat şi i-am făcut sfinţi, şi nu s-au mai întors 
într-ale lor, ci au rămas întru ale Mele, şi a cunoscut aceasta 
lumea, căci ei aveau puterea Mea prin lucrarea lor, şi aceasta 
înseamnă apostoli cu har şi cu Duh Sfânt prin lucrarea lor. 

Astăzi în bisericile din lume se adună lume multă pen- 
tru sărbătoarea crucii, sărbătoare în mijlocul postului cel pen- 
tru pomenirea patimilor Mele de pe cruce, dar nu mai e om să 
priceapă taina postului. 

O, fii ai oamenilor, am în mijlocul vostru cortul cu- 
vântului Meu, cu care-Mi fac loc printre oameni ca să le gră- 
iesc. Pomenirea patimilor Mele mai ştie omul de azi să o po- 
menească? Cine dintre oameni mai ştie să pomenească dure- 
rile Mele de pe cruce, suspinurile Mele şi moartea Mea cea 
pentru om? 

O, fii ai oamenilor, cum de nu vă place vouă să ascul- 
taţi de Dumnezeu, să-L pomeniţi pe Dumnezeu? Eu aşa am 
zis: «Oricine voieşte să vină după Mine, să se lepede de sine, 
să-şi ia crucea şi să-Mi urmeze, căci cine va voi să-şi mântu- 
iască sufletul, acela îl va pierde, iar cine îşi va pierde sufletul 
său pentru Mine şi pentru Evanghelia Mea, acela îl va mân- 
tui; iar cine se va ruşina cu Mine şi cu cuvintele Mele în nea- 
mul acesta desfrânat şi păcătos, şi Fiul Omului Se va ruşina 
cu el când va veni întru mărirea Tatălui Său cu sfinţii îngeri». 
Amin. Iată, am zis Eu acum două mii de ani apostolilor Mei 
şi mulţimii care se purta pe urma Mea; am zis să se lepede 
omul de sine dacă vrea să-Mi urmeze. Dar voi, fii ai oa- 
menilor, ziceţi că mergeţi la biserică, dar nu ştiţi ce înseamnă 
să-Mi urmeze Mie omul. Eu în zadar am spus ce am spus. Ni- 
meni, nimeni nu înţelege ce am spus; nimeni decât cei ce se 
leapădă de sine dându-se Mie pentru împlinirea Evangheliei 
peste ei şi peste cei ce voiesc să vină după Mine. Pomenirea 
patimilor Mele n-o mai trăieşte nimeni cu trupul, că omul s-a 
învăţat cu păcatul, şi aşa se duce la biserică pentru ca să-L po- 
menească pe Dumnezeu, iar Eu vin pe pământ cuvânt, vin pe 
pământ Evanghelie, şi cine se va ruşina cu Mine şi cu cuvân- 
tul Meu în neamul acesta făţarnic şi desfrânat, acela va fi 
ruşinat la venirea Mea întru mărirea Tatălui Meu cu sfinţii şi 
cu îngerii. Amin. 

O, fii ai oamenilor, taina postului e taină cerească. Lu- 
crarea postului e mare taină, dar oamenii care-şi zic „ teologi “ 
au ridicat păcatul la rang de taină, iar postul îl iau de peste 
om, şi omul mănâncă mereu şi nu mai posteşte; mănâncă cu 
poftă, mănâncă să-i placă şi îşi face bucurie din mâncare 
uitând că pentru mâncare a murit omul şi moare pentru ea şi 
azi. Fericit este omul care mănâncă în vremea aceasta cu as- 
cultare de Dumnezeu. Apropiaţi-vă şi voi, fii ai oamenilor, şi 
ascultaţi de Dumnezeu, căci am aşezat peste cei plăcuţi Mie 
postul cel pentru venirea Mea, mâncarea cea plăcută lui 
Dumnezeu pentru viaţa cea veşnică a omului, ascultarea de 


legile raiului. Amin. Apropiaţi-vă şi ascultaţi, căci Eu, Dom- 
nul, am aşezat pe pământ post pentru venirea Mea cea cu sla- 
vă întru slava Tatălui, că Eu pentru slava Lui vin, nu pentru 
slava Mea. Iubiţi şi voi ce iubesc Eu; iubiţi slava lui Dumne- 
zeu şi lepădaţi-vă de slava voastră, că slava voastră trece ca 
iarba, dar slava lui Dumnezeu este în veac. Veniţi şi luaţi în- 
ţelepciune! Veniţi şi aflaţi pe Domnul! Veniţi şi învăţaţi! 
Amin, amin, amin. 

Lucrarea postului e taină mare. Ea înseamnă să pos- 
tească omul de cele pentru el şi să le facă pe ale Mele. Cine 
se hrăneşte cu trupuri, trup este, iar cine se hrăneşte cu Dum- 
nezeu, acela se face mare cu duhul şi cu harul, biruind lucra- 
rea trupului. Amin. Când l-am zidit pe om din pământ, i-am 
spus să mănânce tot din pământ, dar el n-a ascultat, şi a voit 
să mănânce din cer, şi a mâncat fără de ascultare. De aceea 
astăzi zic: fericit este omul care mănâncă cu ascultare de 
Dumnezeu în vremea aceasta a venirii Mele. Amin, amin, 
amin. 

O, fiilor din grădina ascultării, cei ce-şi zic astăzi „teo- 
logi “ vă caută vină mereu, dau să vă găsească asemănare cu 
tot felul de oameni care M-au aşteptat sau Mă aşteaptă pe 
Mine, şi care sunt mincinoşi, de vreme ce Eu n-am venit. Aşa 
zic aceştia de voi, dar iată ce îi întreb Eu pe aceştia: voi, cei 
ce găsiţi vină celor ce sunt puşi de Mine întru aşteptarea ve- 
nirii Mele, voi de ce nu Mă aşteptaţi? Vă e teamă că greşiţi 
dacă Mă aşteptaţi? De ce nu vă e teamă de plata păcatelor 
voastre pe care iar şi iar le faceţi pentru că nu Mă aşteptaţi? 
Cel ce Mă aşteaptă se curăţă şi stă aşteptându-Mă în curăţie. 
De aceea păcătuiţi voi, oare? Că nu vin Eu? Dar cine v-a spus 
vouă că nu vin? V-am spus Eu? Am spus Eu prin Evanghelie 
că nu vin? Şi dacă Eu n-am spus că nu vin, ci, din contra, am 
spus să privegheaţi, că vin, atunci de unde ştiţi voi că nu vin? 
Luaţi voi parte la sfatul dintre Mine şi Tatăl ca să ştiţi ce fac 
Eu, şi dacă vin sau dacă nu vin? O, în numele cui vorbiţi voi 
oamenilor despre nevenirea Mea? O, până când rătăciţi voi 
pe om de la calea venirii Mele? Iată-Mă cum Mi-o pregă- 
tesc, cum Mi-o pietruiesc cu pietre vii, cu pietre tari, cu fii 
cereşti între cer şi pământ! O, până când ascundeţi voi de 
oameni cheile împărăţiei cerurilor, drumul spre viaţa cea fără 
de sfârşit a Mea cu omul cel îndumnezeit prin harul Meu? 
Iată-Mă cu cei ce au harul Meu în ei, după cum am binevoit 
Eu să lucrez în zilele acestea. Oare, voi credeaţi că voi sta să 
aştept după voi, cei care vă numiţi unii pe alţii „ teologi “? Am 
aşteptat Eu, oare, după Anna sau după Caiafa ca să-Mi pre- 
gătească ei calea venirii Mele? Am venit Eu prin ei atunci 
când am venit? Ba, din contra, am murit prin ei atunci când 
am venit, şi apoi am înviat împotriva lor. Iată, aşa am lucrat 
şi azi pentru cea de a doua venire a Mea, căci voi Mă vreţi în 
cer, şi Eu vin împotriva voinţei voastre şi lucrez ca şi acum 
două mii de ani cu cei neluaţi în seamă de voi, cei ce vă 
numiţi mari şi oameni ai lui Dumnezeu. 

O, ce veţi face voi, căci curând, curând veţi fi ruşinaţi 
şi căzuţi cu faţa în ţărână. Curând, curând slava voastră de azi 
se va ridica împotriva sufletelor voastre, căci Eu prin Evan- 
ghelie aşa am zis: «Oricine se va ruşina cu Mine şi cu cuvin- 
tele Mele în neamul acesta păcătos, şi Fiul Omului Se va ru- 
şina de el când va veni întru mărirea Tatălui Său cu sfinţii 
îngeri». Iată, despre venirea Mea vorbeam atunci. Cum, dar, 
spuneţi voi că nu vin? Cum, dar, mărginiţi voi venirea Mea? 

Eu, Domnul Iisus Hristos, Arhiereul Cel mare, vin şi vă 
întreb pe voi: cine sunteţi voi? Să audă în lung şi în lat tot 
omul ce vă întreb Eu pe voi, că aceasta vă întreb: cine sunteţi 

voi? Iată, Eu vă spun cine sunt: Eu sunt Fiul Omului, Care 
vine cu putere şi cu slavă multă ca să se împlinească Evan- 
ghelia venirii Mele. Dar voi, cei care staţi împotriva acestei 
Evanghelii, cine sunteţi? Vă întreb ca să găsească tot omul 
răspuns la întrebarea Mea. Voi, cei care staţi împotriva venirii 
Mele cu sfinţii şi cu îngerii întru mărirea Tatălui Meu, cine 
sunteţi voi? Răspundeţi-Mi! Voi, cei îmbrăcaţi în haina lui 
Dumnezeu ca să vă vadă oamenii şi să vă slăvească mai mult 
decât pe Mine, Domnul, cine sunteţi şi ce lucrare aveţi de 
lucrat şi cui o lucraţi? Răspundeţi-Mi! 

Curând, curând minciuna va fi dezvelită. Ce veţi face 
voi, cei care staţi în numele lui Dumnezeu înaintea oamenilor 
şi înaintea lui Dumnezeu? Ce veţi face la venirea Mea? 
Pentru Mine va mărturisi crucea pe care M-am răstignit, dar 
pentru voi ce va mărturisi? O, ce vor face toţi cei care au pur- 
tat haină de apostoli ai lui Dumnezeu fără să trăiască sfânt 
înaintea Mea? 

Ziua Mea vine din zi în zi mai mult, iar Eu, Domnul, 
mai bine Mă înţeleg cu cei din morminte decât cu cei vii cu 
trupul, căci morţii aud glasul Meu din zilele acestea şi se 
pregătesc pentru înviere, dar cei vii cu trupul trăiesc în sânge- 
le lor, iar Eu, Domnul, scriu cartea judecăţii şi o ridic între cer 
şi pământ şi vin prin ea pentru tot omul, şi fericit este cel ce 
aude glasul Meu din cartea aceasta şi se aşează întru venirea 
Mea. Omul cel de la început Mi-a răspuns când l-am strigat 
şi l-am întrebat de păcatul lui, dar omul cel de la sfârşit nu 
vrea să vorbească, nu vrea să-Mi răspundă, nu vrea să vină 
să-i vorbesc. 

Iar voi, cei ce staţi înaintea cuvântului Meu, luaţi cru- 
cea Mea şi duceţi-o, fiilor, căci ea este uşoară şi bună, cu toată 
greutatea ei. Crucea voastră sunt Eu, şi fericit este omul care 
Mă alege pe Mine de cruce a lui pe drumul lui cu Mine. Iubiţi 
ocara crucii Mele, că ea este slava voastră, şi prin ea vă 
cunoaşteţi că sunteţi ai Mei. Trăiţi cu ascultare de Dumnezeu, 
şi curând, curând harul Meu vă va arăta pe voi cu Mine înain- 
tea neamului omenesc, iar ziua Mea cea mare va fi vouă stră- 
lucire şi salvare, căci voi aţi iubit cu duhul şi cu trupul şi cu 
sufletul venirea Mea şi aţi stat înaintea Mea ca să vin. Amin, 
amin, amin. 

20 martie/2 aprilie 2000 
Praznicul Buneivestiri 

Omul să nu-şi ia singur de lucru, ci să-i dea Domnul. Faptele lui 
Dumnezeu se fac în Dumnezeu, ca ele să fie la Dumnezeu şi nu la 
om. Duhul lui Dumnezeu este viaţă şi este în veci, iar duhul lumii 
este moarte şi se scurge în adâncul fără fund. Pilda trandafirului 
care ştie să-şi apere viaţa. 

M ă rotesc deasupra ieslei cuvântului Meu şi Mă 
vestesc la porţile dintre cer şi pământ şi intru 
cuvânt în cartea Mea de azi. Amin, amin, amin. 

Fiilor de la iesle, Mă binevestesc pe Mine însumi cu- 
vânt peste voi. Bucuraţi-vă că Domnul este cu voi şi vă încon- 
joară cu harul Său şi vă binecuvintează pentru El şi pentru 
lucrarea Sa din zilele acestea! Amin. 

Am venit cu sărbătoare şi cu cete de îngeri în sărbătoa- 
re. Acum două mii de ani am trimis pe îngerul Gavriil să-Mi 
pregătească cuib în inima şi în trupul Fecioarei care avea să 
Mă nască pe Mine Om între oameni. O, fiilor, cât de minunat 
lucrez Eu, Domnul, peste omul care se apleacă Mie ca să pot 
lucra peste el, căci apoi Eu îl încredinţez din plin că Eu sunt 
şi că lucrez pentru el. Am trimis pe îngerul Gavriil la Zaharia 


ca să binevestească venirea lui Ioan, botezătorul Meu, cel 
născut din femeie stearpă, iar după jumătate de an l-am trimis 
la Fecioara care avea să Mă nască pe Mine, Domnul, Om 
între oameni. Ea când a auzit vestirea îngerului s-a mirat, că 
era fecioară, dar Duhul Sfânt a umbrit-o pe ea, iar puterea 
Mea a cuprins-o, căci îngerul i-a zis: «Iată, şi rudenia ta, Eli- 
sabeta cea stearpă, a zămislit fiu aşa bătrână cum este, că 
nimic nu e cu neputinţă la Dumnezeu». Atunci Fecioara ma- 
ma Mea s-a încredinţat pe deplin de vestea îngerului şi a zis: 
«Iată roaba Domnului. Fie mie după cuvântul tău», şi s-a dus 
apoi la Elisabeta, şi salutând-o aceasta i-a zis: «Fericită este 
aceea care a crezut că se vor împlini cele spuse ei de la Dom- 
nul, că iată, cum a auzit salutarea Maicii Domnului meu, 
mi-a săltat în pântece pruncul, cu bucurie». Atunci Fecioara 
mama Mea M-a mărit cu bucurie şi s-a bucurat pentru Mine 
şi pentru ea şi pentru Israel. Amin. 

O, fiilor de la iesle, aşa lucrez Eu cu cei credincioşi, cu 
cei ce cred făgăduinţelor Mele. Trimit la ei îngeri şi sfinţi ca 
să-Mi fac sălăşluire cu cei credincioşi, să-i încredinţez de 
Mine, şi apoi îmi fac cu ei lucrarea Mea şi planul ei cel din 
veac proorocit din prooroci. 

Când Eu am peţit-o pe Verginica pentru venirea Mea 
cuvânt în ea şi din ea, tot aşa am lucrat, şi M-am ajutat cu 
îngerii luminii, cu îngerii vestirilor cereşti, cu îngerii mân- 
gâierii şi ai iubirii şi cu sfinţii binecuvântărilor Mele, căci 
sfinţii din cer au fost cei credincioşi între oameni pe pământ 
şi M-am sălăşluit în ei prin credinţa lor. Astăzi nu mai are 
omul bunăvoinţă pentru Mine. Astăzi nu mai vrea omul să fie 
sfânt ca să Mă aibă pe Mine lucrând peste el. O, astăzi Mi 
s-au închis toate drumurile spre om, dar Eu lucrez tainic, şi 
sunt Cel tainic şi îmi fac copii ucenici, că am putere, şi cu ea 
îi umbresc pe ei şi îi fac credincioşi, şi sfinţi îi fac apoi, căci 
credinţa rodeşte iubire de Dumnezeu în om. 

O, fiilor străjeri la ieslea aceasta de cuvânt, bucuraţi-vă 
că Domnul este la voi şi vă înconjoară cu harul Său şi vă 
binecuvintează pentru El şi pentru lucrările Sale din zilele 
acestea ale venirii Lui. Amin. O, pe cine să mai binecuvin- 
tez Eu pe pământ? Tot omul s-a dus de la Mine şi slujeşte 
trupului în fel şi chip, iar Duhul Meu hoinăreşte plin de 
durere că nu-Şi mai află ţinta. Eu cu omul Mă mângâi, dar 
omul a uitat că e făptura Mea şi s-a dus de la Mine. Aici la voi 
Mă binevestesc peste tot omul, dar omul este necredincios şi 
nu se opreşte să Mă audă şi să Mă înţeleagă. O, dacă ar vrea 
omul să stea în voile Mele ziua şi noaptea, aş trimite pe înge- 
rii Mei la el şi aş lucra cu el lucrarea Mea care aşteaptă după 
om, dar omul stă în voile lui, nu într-ale Mele. 

Voiesc, fiilor, să nu Mă odihnesc vestindu-Mă. Voiesc 
să vin mereu şi să strig în lung şi în lat peste om. Voiesc să 
Mă ajut cu omul ca să Mă binevestesc peste tot, să Mă ajut 
aşa cum Mă ajut cu voi, să Mă creadă omul aşa cum M-aţi 
crezut voi şi să-Mi sfârşesc de lucrat venirea Mea, şi apoi să 
Mă odihnesc împreună cu omul pentru bucuria Tatălui Meu, 
Care Mă aşteaptă să Mă duc lângă El cu omul în braţe, cu 
oaia în braţe. Este scris în Scripturi de cea de a doua venire a 
Mea, dar omul scoate Scripturile Mele de la el şi citeşte de pe 
pământ şi crede ce citeşte el şi se duce omul de la Mine. 

O, când, omule, te vei trezi? Când te vei teme de cele 
ce faci tu? Când, oare? Venirea Mea iat-o, dar tu nu auzi şi nu 
vezi. Lasă-Mi mâna să se atingă de ochii tăi, şi apoi de sufle- 
tul tău şi de urechea ta, omule. Mereu, mereu Mă binevestesc 
în preajma ta venit din cer ca să te trag de pe drumul pierză- 
rii, dar necredinţa ta ţi-a luat frica de Dumnezeu, omule hoi- 
nar. Durerea Mea plânge în Mine pentru tine, că tu eşti 

durerea Mea, omule, şi te faci mereu durere pentru Mine. O, 
cum să te smulg dintr-ale tale ca să te aşez întru ale Mele? în- 
vaţă-te cu Mine, omule, că de aceea am venit de la Tatăl 
cuvânt în calea ta. Iată, de aceea am venit din cer de la Tatăl. 
Am venit să vorbesc cu omul şi să-l învăţ cu Mine pe om. Ca 
să-i dau de lucru am venit, dar să-i dau Eu, nu să-şi ia el, că 
dacă îşi ia el nu e bine. E bine să-i dau Eu de lucru, că omul 
nu ştie ce este bine pentru el. Să Mi se dea omul Mie, şi Eu 
să-l cercetez şi să Mă uit în el şi să-i dau Eu de lucru după 
cum văd Eu că trebuie să-i dau. Să nu-şi ia omul singur, căci 
scris este: «Mulţi iau chip de slujitori ai dreptăţii, chip de 
apostoli ai lui Hristos, al căror sfârşit va fi după faptele lor». 
Şi Mă uit pe pământ şi văd oameni fără nici o statură, fără nici 
un căpătâi, şi îşi iau singuri, şi vin la poarta aceasta şi zic că 
li se smeresc îngerii înaintea lor, iar ei îşi îngâmfă inima prin 
închipuiri trupeşti în loc să înveţe de la Mine ce înseamnă tru- 
pul lui Hristos şi capul lui Hristos prin care sporeşte creşterea 
omului în Dumnezeu. Mă uit pe pământ şi văd pe om cum se 
bagă singur să-şi ia chip de slujitor al Meu. Mă uit că omul îşi 
ia singur. Iată de ce am venit Eu din cer, de la Tatăl, pe pă- 
mânt. Am venit să vorbesc Eu însumi cu omul şi să-l învăţ ce 
să facă, ce să lucreze, că e bine să-i dau Eu omului de lucru, 
nu să-şi ia singur. Omul s-a învăţat fără stăpân. Nu-i place 
omului să aibă stăpân, dar vai omului fără povăţuitor, fără 
stăpân, că acela îşi face singur, îşi face voia, şi nimeni nu-1 
păzeşte, şi nimeni nu-1 întăreşte, şi se zbate până cade, iar 
când cade nimeni nu-1 ajută, nimeni nu-1 ridică, fiindcă n-are 
sprijinitor, n-are stăpân care să aibă milă de el, iar sfârşitul lui 
este după faptele lui. 

O, bine este să facă omul faptele lui Dumnezeu, dar să 
le facă în Dumnezeu şi nu din fire, căci dacă omul nu trăieşte 
în Dumnezeu, acela nu se cheamă că e viu, căci Eu aşa am 
zis: «Eu sunt Cel ce sunt». Iar acum zic aşa: cine vrea să fie, 
acela să trăiască prin Mine şi în Mine. Amin. Cine vrea să 
facă faptele lui Dumnezeu, să le facă în Dumnezeu, ca ele să 
fie la Dumnezeu, nu la om. Amin. 

Ferice omului supus lui Dumnezeu. Eu am venit pe 
pământ să-i fiu omului stăpân, să aibă omul stăpân pe Dum- 
nezeu, nu pe satana, căci fiecare îşi slujeşte stăpânul, şi nu 
este nici un om fără stăpân, nu este, iar sfârşitul fiecăruia va 
fi după faptele lui la venirea Mea. Amin. Cine face faptele lui 
Dumnezeu sfârşeşte cu viaţa lui Dumnezeu şi este viaţă 
înaintea Mea, iar cine face faptele diavolului sfârşeşte cu 
moartea, căci moartea este de la diavolul. Scris este în proo- 
roci: «Daţi de la voi toate păcatele voastre cu care aţi păcă- 
tuit şi vă croiţi un duh nou şi un cuget nou, căci Eu, Domnul 
Dumnezeu, nu vreau moartea păcătosului, ci să se pocăiască 
şi să trăiască viu». Amin. 

Eu am venit din cer pe pământ cuvânt ca să vorbesc cu 
omul şi să-i aduc aminte de cuvintele Mele cele rostite din 
vremurile de demult şi să-l ajut din nou pe om, că omul e 
greoi de tot, şi greu se urneşte din locul lui. Omul se teme să 
nu-i fie foame, să nu-i fie frig; se teme omul că n-are ce 
mânca, se teme că n-are cu ce se îmbrăca, şi de aceea aleargă 
mereu ca să aibă. O, greu îl mai urnesc pe om din starea 
aceasta. I-am dat omului pildă ca să-l liniştesc şi să-l îndemn 
să aibă credinţă şi i-am spus de păsările cerului, de crinii 
câmpului, de care am Eu grijă, şi i-am spus omului să aibă 
grijă de Domnul, ca să aibă şi Domnul grijă de el, dar nu face 
omul aşa. El îşi ia singur, el îşi face singur. O, şi de câte ori îi 
iau Eu omului cele ce-şi face el ca să-l îndemn să le facă pe 
ale Mele, să-l îndemn să nu se mai joace de-a trăitul, ci să tră- 
iască cu adevărat dacă trăieşte! O, e bine să-i dau Eu omului 


de lucru, nu să lucreze el de capul lui, nu să stea fără stăpân. 
Dar cum adică să-i dau Eu omului de lucru? 

O, poporul Meu, poporul Meu, o, tu, cel învăţat din cer, 
tu, cel învăţat de Mine în zilele acestea! Eu pe tine te-am 
învăţat ca pe cel mai mic din copiii Mei şi te-am chemat la 
Mine ca să-ţi dau de lucru, fiule, şi ţi-am dat. Iar cel ce a lu- 
crat aşa cum i-am dat Eu, acela este şi acum, şi lucrează lu- 
crul ce i-1 dau. Şi cine n-a lucrat aşa cum i-am dat Eu, acela a 
lucrat ca el, şi s-a pierdut prin cele lucrate de el, şi şi-a luat 
plata prin fapte. Eu pe tine te-am învăţat mereu, poporul Meu 
de azi, şi ţi-am spus să stai lângă cuvântul Meu ca să nu pieri. 
Să stai până voi veni, aşa ţi-am spus. Ţi-am spus că voiesc să 
te ridic şi să fac din tine lucrători pe potriva Mea. Am spus 
vouă că voiesc să fac din voi ucenici de ai Mei, doctori de ai 
Mei, învăţători de ai Mei, zidari de ai Mei, croitori de ai Mei, 
servitori de ai Mei, preoţi şi arhierei de ai Mei să fac din voi, 
şi să fiţi neamul Meu cel sfânt de la venirea Mea; şi am spus 
că vă voi da de lucru, ca nici unul din voi să nu fiţi fără lucru, 
căci vai omului care vine la Mine ca să stea fără lucru! 

Te-am învăţat cu dor şi cu iubire, poporul Meu, ca să te 
pot avea al Meu şi de folos Mie, şi ţi-am spus să nu lucrezi 
pentru lume, ci să lucrezi pentru Mine ţi-am spus, căci cel ce 
lucrează cu lumea pentru Mine, e una, iar cel ce lucrează cu 
lumea pentru el, e altceva. Am spus că cine lucrează cu lumea 
pentru Mine, acela să fie curat pentru Mine şi să lucreze atent 
în lucrul lui cu Mine, ca să nu lucreze cu lumea pentru lume 
sau pentru el, că lumea vă mănâncă puterea din voi ca să n-o 
mai aveţi; vă mănâncă frica de Dumnezeu din voi dacă nu 
sunteţi atenţi la Dumnezeu; vă mănâncă sfinţenia pe care o 
lucraţi, şi apoi v-o pierdeţi pe lângă trupurile lumeşti dacă nu 
sunteţi pentru Mine lucrători în lume. 

Am spus vouă, copii ai poporului Meu, să nu fiţi nici 
unul fără lucru. Am spus să Mă ajutaţi ca să vă pot da de 
lucru, fiilor, căci voi sunteţi nu o dată blagosloviţi de Dumne- 
zeu. Am spus că atunci când trage lumea la voi pentru ale ei 
cele lumeşti şi trupeşti, nu mai trage Dumnezeu la voi, şi ră- 
mâneţi fără lucrul Meu. De toate te-am învăţat, poporul Meu, 
şi am pus pe tine preţ scump, căci cei mai scumpi dintre oa- 
meni sunt creştinii, sunt cei ce iubesc pe Dumnezeu din toată 
inima lor, din tot sufletul şi cugetul lor. Amin. Te-am învăţat, 
poporul Meu, cum să te scoli, cum să te îmbraci, cum să mă- 
nânci, cum să mergi, cum să vorbeşti, când să vorbeşti, ce să 
vorbeşti. Te-am învăţat cum să lucrezi, cum să te culci, cum 
să te odihneşti, cum să veghezi, cum să Mă dăruieşti şi cum 
să fii al Meu dăruindu-Mă celor ce Mă văd la tine. 

O, ce bine Mi-ar fi Mie să creşti, poporul Meu, aşa cum 
te-am crescut Eu pe tine, tată! Ce bine Mi-ar fi Mie ca tot 
sufletul care s-a lipit de acest izvor care curge la tine, de acest 
cuvânt care este cu tine, să se gândească cu mare înţelepciu- 
ne, cu mare împlinire la fiecare cuvânt ieşit din gura Mea prin 
coborârea Mea de azi şi să-i dea formă în el cuvântului aces- 
ta. O, de şi-ar da îndeajuns seama fiecare născut cât de scum- 
pe sunt aceste cuvinte, ar sta numai cu ele pe buze. O, de ar 
vedea cum se strâng cioatcă cei din cer pe lângă cei sfinţi care 
rostesc cu buzele lor cuvintele Mele, cuvintele buneivestiri 
ale vieţii ce va să fie după aceste cuvinte, ar căuta fiecare 
născut din cuvântul acesta să fie locaş al împlinirilor Mele 
cele pentru venirea Mea, să fie lucrător de la Mine pus pentru 
lucrul Meu de azi în mijlocul lumii cea fără Dumnezeu. 

Am aşezat acest cort sfânt în mijlocul oamenilor, şi 
grăiesc aici cuvântul buneivestiri pentru tot pământul, şi îmi 
lucrez venirea Mea peste pământ ca să-l deprind pe om să 
înţeleagă ce este Duhul lui Dumnezeu şi ce este duhul lumii. 

Duhul lui Dumnezeu este viaţă, şi este în veci, iar duhul lumii 
este moarte, şi se scurge în adâncul tară fund al morţii. 

Ascultă cuvintele vieţii, omule pribeag, căci Eu, Dom- 
nul, nu vreau moartea păcătosului, ci vreau să se pocăiască şi 
să trăiască prin cuvântul Meu, prin Mine, Cel ce suflu cuvân- 
tul buneivestiri, cuvântul învierii şi al vieţii veşnice peste tot 
omul de pe pământ. Amin, amin, amin. 

Acum, fiilor din grădină, să cântaţi cântări de laudă 
mamei Mele Fecioara, căci ea nu şi-a luat singură lucrul ei cel 
pentru Mine, şi Eu i-am dat prin îngeri, iar ea a lucrat lui 
Dumnezeu şi s-a bucurat şi a cântat cu sufletul ei mărirea 
Domnului şi mărirea ei. Măriţi-o şi voi în ziua aceasta şi cân- 
taţi-i laude, fiilor, şi luaţi din duhul credinţei şi al ascultării ei 
şi al iubirii ei de Dumnezeu, căci ea M-a dat pe Mine oame- 
nilor după ce îngerul a vestit-o pe ea că Mă va naşte pe Mine, 
Sfântul lui Dumnezeu, Fiul Tatălui Savaot, Cel ce eram din 
Tatăl mai înainte de toţi vecii născut, şi apoi născut Om din 
Fecioară mamă. Iată, şi Eu îi cânt cu îngerii şi zic: bucură-te, 
mama Mea şi a celor ce ascultă de cuvântul Meu şi îl păzesc 
pe el! Bucură-te, Fecioară mamă, căci tu ai fost din cuvântul 
Meu născută atunci când te-am vestit omului cel întâi zidit 
care a păcătuit prin neascultare şi care a auzit din gura Mea 
vrăjmăşia pe care am pus-o între Mine, Fiul tău, şi între dia- 
vol şi sămânţa lui cea rea, căci aşa am zis diavolului în auzul 
omului cel întâi zidit: «Vrăjmăşie voi pune între tine şi feme- 
ie, între sămânţa ta şi sămânţa ei. Ea îţi va zdrobi capul, iar 
tu îi vei înţepa călcâiul». 

Bucură-te, mlădiţa Tatălui şi a Fiului şi a Sfântului 
Duh! Bucură-te cu îngerii şi cu sfinţii! Bucură-te cu sufletul 
şi cu trupul! Bucură-te cu Mine şi cu poporul Meu cel mic, 
poporul Noului Ierusalim, neamul Meu cel creştinesc de pe 
pământ, cel curat şi sfânt între neamurile pământului! Astăzi 
te cântă îngerii în cer şi pe pământ, iar cei ce au lucrul sfânt 
pe pământ, te măresc, mamă, pentru Mine, căci Eu sunt Fiul 
tău şi în cer, nu numai pe pământ. Şi te bucură, mamă, că 
Dumnezeu este Fiul tău. Amin, amin, amin. 

M ă bucur cu sfială, Fiule, căci Tu eşti Dum- 
nezeu, şi aşa ai voit Tu, să faci din mine 
cale a Ta spre om şi să vii după el pe pământ şi să-l atragi din 
nou la Tatăl Savaot, Fiule al Tatălui. Mă bucur cu cerul tot, 
Fiule Doamne, că poporul Tău cel mic crede în venirea Ta de 
azi, şi nu mai e pentru cer mai mare bucurie ca această 
bucurie care vine de la credinţa în venirea Ta a celor mai mici 
între fiii cerului de pe pământ. Ei ne vor întâmpina pe toţi cei 
din cer atunci când venirea Ta cea cu slavă văzută va coborî 
cerul pe pământ pentru viaţa veacului ce va să fie, Fiule al 
Tatălui, izvor al vieţii veşnice ţâşnit din pântecele meu cel 
fecioresc, după cum a fost cuvântul Tău cel de demult rostit 
prin gura proorocilor Tăi cei sfinţi. Ei, fiii cei mai mici, vor fi 
cununa noastră de bucurie la venirea Ta cu cerul pe pământ, 
Fiule veşnic, Fiul meu Cel iubit, căci pentru Tine Tatăl întru 
mine a binevoit; pentru Tine. Amin, amin, amin. 

O auziţi voi, copii din urmă, ce a proorocit 
^ din cer mama Mea pentru voi? Ea a spus să 
fiţi voi cununa bucuriei celor din cer la venirea Mea cu ei pe 
pământ. Aşezaţi-vă, dar, cununiţă cerească pentru Mine, cu- 
nuniţă de mângâiere şi de slavă pentru Mine, căci lumea este 
cununa Mea de spini, dar voi fiţi trandafiri, fiilor de la venirea 
Mea. Trandafirul e pildă mare, căci el este frumos şi îşi apără 
floarea şi şi-o îngrijeşte. Aşa şi voi, cu floarea voastră daţi- vă 
Mie, iar cu trupul feriţi-vă de păcat şi de lume, ca nimeni să 
nu vă poată lua de la Mine, ca nimeni să nu poată să vă 
smulgă din braţul Meu, şi ca să fiţi veşnici şi să fiţi grădina 


Mea cea de pe pământ, grădină de flori vii, care ştiu să-şi apere 
viaţa, care ştiu să-şi apere floarea. Amin, amin, amin. 

25 martie/7 aprilie 2000 

Duminica a cincea a Postului Mare, a cuvioasei Maria 
Egipteanca 

Omul trebuie să înveţe taina cuvântului „om“, şi haina lui cea din 
cer, a nestricăciunii lui. Nu mai este neam creştinesc pe pământ, şi e 
corcitură cel ce-şi zice creştin. Cel ce vine şi nu stă la făcut, acela 
cade de pe calea răscumpărării. Coroniţele sfinţilor sunt făcute din 
bucuriile sfinte ale darurilor sfinte. 

unt cu voi cuvânt şi trup, copii de la ieslea cuvân- 
tului Meu de azi, şi iată-Mă după două mii de ani 
împlinindu-Mă cu venirea Mea din nou pe pământ şi strigând 
în lung şi în lat omul. Amin. 

Să vină omul la Mine, ca să-l fac din nou! Să vină omul 
să-l aşez din nou în rai, căci viaţa lui a rămas în rai! Vreau 
să-l înveşmântez din nou pe om cu haina lui cea din cer, cea 
din rai. Cu nestricăciunea să-l îmbrac pe om, cu viaţă veşnică 
să-l dăruiesc, şi să înveţe omul ce înseamnă cuvântul onr, cu- 
vântul biserică să-l înveţe omul. Să fugă omul din lume şi să 
vină la Mine, ca să vin şi Eu la el, şi să fiu una cu omul. Să 
nu se mai ascundă omul de Dumnezeu. Amin, amin, amin. 

Iată-Mă cum vin la voi, fiilor din urmă, copii ai venirii 
Mele. Vin la cei ce Mă aşteaptă să vin. Vin ca fulgerul când 
vin, iar calea Mea este de la cer la pământ, de la Tatăl la voi, 
ca să fiu cu voi mereu, că voi Mă aşteptaţi cu venirea Mea, 
după cum Eu M-am vestit la voi prin cuvântul Meu care se 
odihneşte peste voi, şi între Mine şi voi. Amin. Acum două 
mii de ani am spus că «fericiţi sunt cei ce ascultă cuvântul lui 
Dumnezeu şi îl împlinesc pe el», şi iată împlinirea celor spuse 
de Mine acum două mii de ani. 

O, bine este de omul sănătos la minte şi la iubire şi la 
fire şi la credinţa în venirea Mea, căci apostolii Mei acum 
două mii de ani aşa ziceau: «Aştept învierea morţilor şi viaţa 
veacului ce va să fie». O, ce bine ar fi să-şi caute omul sănă- 
tatea cea de la Mine, cea cu Mine, căci David s-a rugat să-l 
iert după ce a păcătuit. S-a umilit, s-a pocăit, s-a îndurerat şi 
s-a plâns la Mine pentru păcatul lui şi a zis: «întoarce, Doam- 
ne, faţa Ta de la păcatele mele, şi şterge-le, şi mă zideşte 
înăuntru cu inimă curată, cu duh drept, şi nu urgisi inima 
mea cea înfrântă şi smerită, Doamne». Aşa s-a umilit David, 
şi aşa a zis după ce a păcătuit. Adam însă s-a ascuns de Mine 
şi s-a dezvinovăţit înaintea Mea, şi apoi nu M-a mai iubit, de 
vreme ce nu s-a smerit ca să se bizuie pe dreptatea Mea cu ca- 
re am lucrat pentru nepocăinţa lui. Amândoi, şi David şi 
Adam, au căzut prin femeie, dar unul s-a împietrit, iar altul 
s-a umilit şi s-a pocăit şi a căutat la Mine ca să-l curăţesc şi 
să-l înnoiesc. 

Să înveţi, omule, din cele ce-ţi spun Eu ţie acum, la 
venirea Mea după tine, şi să-ţi cauţi sănătatea cea de la Mine, 
căci scris este în cartea lui David: «Inima înfrântă şi smerită, 
Dumnezeule, Tu nu o urgiseşti». Să înveţi, omule, din venirea 
Mea după tine, căci iată-Mă după două mii de ani strigând în 
lung şi în lat omul să vină să-l fac din nou, că s-a stricat du- 
pă ce l-am Scut. Fasă-te atins de Duhul Sfânt al cuvântului 
Meu care vine după două mii de ani pe pământ după tine, 
omule, căci vin cu strigarea Mea cea de la miezul nopţii şi 
sunt Mirele Care vine. Amin, amin, amin. 

O, fiilor copilaşi care Mă primiţi când vin cu cuvântul 
pe pământ! Eu prin voi îmi fac strigarea Mea cea de la miezul 

nopţii. Voi sunteţi slugile Mele care privegheaţi întru venirea 
Mea, iar Eu sunt Mirele. Serbările sfinţilor Mei sunt cu voi, 
căci sfinţii sunt cu cei sfinţi, cu cei ce ascultă cuvântul lui 
Dumnezeu şi îl împlinesc pe el. Maria Egipteanca este scrisă 
azi pentru serbare pe pământ şi în cer. Când Eu, Domnul, am 
trezit în ea dragostea de cer, ea s-a sculat şi s-a dat Mie şi s-a 
făcut locaş sfânt pentru Mine şi pentru îngeri, iar îngerii o 
slujeau, şi sfinţii o întemeiau pe cele sfinte ale Mele în care 
ea a rămas până la hotarul dintre ea şi viaţa cea veşnică a 
omului, şi apoi Eu şi cu ea am dat mâna pentru veşnicie. Să 
se roage ei neamul creştinesc de pe pământ, căci ea a biruit 
păcatul şi moartea şi a înviat prin pocăinţă şi prin iubire apoi, 
şi prin credinţă mereu, şi prin sfinţenie cu duhul, cu sufletul 
şi cu trupul. Să se roage ei neamul creştinesc de pe pământ. 
Dar unde este neamul creştinesc? Unde este? O, unde este 
neamul creştinesc? 

Mă întorc la tine, poporul Meu cel mititel. Nu este 
neam creştinesc pe pământ, căci s-a corcit ca Israel în pustie, 
care a luat în mijlocul lui străini, iar străinii l-au îndemnat la 
pofte şi la idoli şi la plăceri străine de Dumnezeu. O, nu este 
neam creştinesc pe pământ, căci s-a corcit, şi e corcitură cel 
ce îşi zice creştin. Mă întorc la tine, poporul Meu cel mititel, 
şi te învăţ să fii cu sfinţii şi cu părinţii sfinţi şi să umbli atent 
pe cale, căci calea între pământ şi cer e plină de aspide, e pli- 
nă de ascunzişurile celor ce se amestecă. Cine să te mai înveţe 
pe tine viaţa cea veşnică şi portiţa ei? Am venit Eu şi ţi-am 
deschis ca să intri şi ca să-ţi fie intrarea binecuvântată de 
Mine, căci omul cel mincinos s-a aşezat la toate răspântiile şi 
îşi zice omul Meu şi face cu ochiul la toţi trecătorii ca să intre 
la el, nu la Mine. N-are omul de unde să mai ştie drumul dacă 
nu vin Eu să i-1 spun şi să i-1 arăt, căci pe ghicite nu se poate 
pentru calea cea cu lumină şi cu viaţă pe ea, nu se poate, 
fiilor. Ies Eu în calea omului şi îi vorbesc după dreptatea Mea 
şi îi fac judecata, doar, doar s-o umili omul ca să zică apoi 
cum a zis David, căci aşa a zis: «Fărădelegea mea eu o cu- 
nosc, şi păcatul meu înaintea mea este pururea, căci Ţie Unu- 
ia am greşit, şi ceea ce este rău înaintea ochilor Tăi, aceea 
am făcut, încât Tu eşti drept şi nepărtinitor întru cuvintele şi 
hotărârile Tale, Doamne». O, aşa să zică omul, fiilor, şi să 
iasă apoi omul din lume şi să vină la Mine ca să-l fac din nou, 
căci s-a stricat după ce l-am Scut, şi el nu se poate face, ci se 
strică mereu. O, greu se mai lasă omul, greu se mai lasă Scut 
de Mine, greu se mai lasă omul întors la Mine! Iar cel ce se 
întoarce să vină să-l învăţ întoarcerea care-Mi place Mie, să 
vină să-i dau Eu prin îngeri zidire ca a Mea, statură ca a Mea, 
să vină să-l fac din nou. Amin, amin, amin. 

Iată lucrarea lui Dumnezeu Făcătorul, lucrarea facerii 
omului la început şi la sfârşit, lucrarea lui Dumnezeu Cuvân- 
tai, Care lucrează facerea omului. Cel ce vine şi nu stă la S- 
cut, acela nu este, acela cade de pe calea răscumpărării. Nici 
un om nu se poate face singur; îi trebuie mamă şi tată pe 
Dumnezeu, căci omul este tatăl minciunii, şi din om ies nu- 
mai stârpituri, căci aşa e lucrarea omului cel ieşit din om. Dar 
iată-Mă după două mii de ani din nou Făcătorul omului. Eu 
sunt Omul Cel nou, Omul cu Duh dătător de viaţă, Omul Cel 
din Tatăl, căci precum Tatăl are viaţă în Sine, aşa şi Fiul are 
viaţă în Sine şi o dă celor ce se dau Lui. Amin. 

Am venit pentru om. Făcător şi drept Judecător, că era 
scris în Scripturi cuvântul Meu care spune: «cei din morminte 
vor auzi glasul Fiului lui Dumnezeu şi vor învia; unii spre 
viaţă, iar alţii spre judecată». Eu grăiesc numai adevărul, şi 
tot aşa şi lucrez, dar omul minciunii şi roadele lui s-au întins 
de şapte mii de ani peste tot pământul. însă curând, curând 


voi, copii ai Ierusalimului nou, voi veţi cânta slava Mea şi fa- 
cerea Mea şi veţi zice ca David: «Al Domnului este pământul 
şi plinirea lui toată». Amin, amin, amin. Şi voi veţi fi mun- 
tele Meu cel sfânt şi locuitorii lui, neamul celor ce-L caută pe 
Domnul şi faţa Domnului, căci curând, curând cerul şi pă- 
mântul vor fi cuprinse întru slava venirii Mele, iar Eu Mă voi 
mărturisi pe Mine însumi cu cuvântai, Domnul puterilor şi 
împăratul slavei. Amin, amin, amin. 

3/16 aprilie 2000 

Praznicul Intrării Domnului în Ierusalim 

Omul doarme pentru Domnul şi stă treaz pentru el. Semnul venirii 
Domnului este învierea morţilor. Cei ce se aşteaptă să vină Domnul 
se iau după Scripturi, iar cei ce II aşteaptă să vină îşi pregătesc 
hăinuţa veacului nou. 

I ntru în carte, fiilor de la iesle. Amin, amin, amin. 
Mă fac la voi cuvânt de aducere-aminte, cuvânt cu 
slavă, căci slava Mea a cuprins cetatea Ierusalimului acum 
două mii de ani, după ce Eu, Domnul, l-am înviat cu cuvântul 
pe Lazăr, fratele Martei şi al Măriei. învierea lui avea să ajute 
pe ucenicii Mei să creadă apoi în învierea Mea, căci omul 
trebuie ajutat de Dumnezeu să creadă. Şi trecuse ziua învierii 
lui Lazăr, iar a doua zi, pentru că venise ceasul să Mă prea- 
slăvesc ca un Dumnezeu ce eram, iarăşi am lucrat la întărirea 
credinţei ucenicilor Mei şi le-am spus să meargă să-Mi aducă 
măgăruşul pe care trebuia să Mă aşez, căci era scris în proo- 
roci să se bucure Ierusalimul de împăratul Care vine călare pe 
asină, pe mânz de asină, drept şi biruitor şi smerit pe mânzul 
asinei de sub jug, căci am zis proorocilor: «Ziceţi Sionului: 
Mântuitorul tău vine cu plata, şi răsplătirile Lui merg înain- 
tea Lui». 

Aşa strigau mulţimile care mergeau înaintea Mea când 
am intrat în Ierusalim pe mânzul asinei: «Osana, Fiul lui Da- 
vid! Binecuvântat este Cel ce vine întru numele Domnului!», 
iar cetatea s-a cutremurat toată, şi zicea: «Cine este Acesta?», 
şi mulţimile răspundeau: «Este Iisus, proorocul din Nazaretul 
Galileii». Am intrat în cetate şi am intrat în templu şi am 
răsturnat mesele schimbătorilor de bani şi scaunele celor ce 
vindeau porumbei, şi am zis: «Casa Mea casă de rugăciune 
se va chema. Nu faceţi din ea peşteră de tâlhari». O, venise 
ceasul să Mă preaslăvesc, iar Duhul Tatălui Meu a suflat cu 
putere peste fiii Ierusalimului, şi aceştia au strigat: «Binecu- 
vântat este împăratul Care vine întru numele Domnului! 
Osana întru cei de sus!». 

Venise ceasul să Mă aplec sub cruce şi s-o ridic pe 
umeri. Venise ceasul să dau preţul pentru viaţa omului, să dau 
morţii viaţa Mea şi să Mă duc în locuinţa morţilor după om şi 
să-l răscumpăr cu viaţa Mea. Şi iată, n-au trecut multe zile şi 
iarăşi strigau mulţimile din Ierusalim înaintea Mea şi în urma 
Mea; strigau zicând judecătorului: «Ia-L, ia-L! Răstig- 
neşte-L!». Toate florile şi toate cuvintele de «Osana!» s-au 
schimbat, în aceleaşi mâini şi guri, în spini şi în hule şi în 
strigări pentru moartea Mea pe cruce. Venise ceasul să Mă 
preaslăvesc prin moarte, să Mă mărturisesc pe Mine însumi 
Mântuitorul Care vine, precum era scris în cărţile profeţilor 
cei din vreme trimişi. Venise vremea să înţeleagă ucenicii 
Mei că Eu voi muri şi voi învia şi voi fi cu ei apoi până la 
sfârşitul timpului, lucrând puterea Tatălui Meu prin ei, spre 
mărturia venirii Mele de la Tatăl pentru răscumpărarea făptu- 
rii care suspinând aşteaptă pe Domnul. 

O, fiilor, fiţi mereu calzi la credinţă şi la inimă, că vin 
la voi cu mare dor, şi grăiesc vouă despre Mine şi despre toate 
lucrările Mele cu care am trudit peste om ca să-l fac să calce 
pe urmele Mele, ca să-l fac casă Mie şi ogor Mie, şi roadă 
Mie să-l fac pe om. De aceea vin şi azi şi Mă preaslăvesc pes- 
te pământ cu cuvântul, căci Scripturile venirii Mele de la 
Tatăl ţin până la capătul timpului. Scripturile venirii Mele în- 
seamnă toată lucrarea Mea pentru om, pentru viaţa omului, şi 
Eu iată, încă şi încă lucrez preaslăvindu-Mă între oameni şi 
cutremurând pământul cu lucrarea venirii Mele. Omul însă 
doarme adânc pentru Mine şi e treaz numai pentru el, numai 
pentru cele ce nu sunt, dar Eu vin pe pământ, şi cu voi Mă ajut 
ca să Mă preaslăvesc cu lucrarea şi cu venirea Mea, aşa cum 
M-am ajutat cu măgăruşul pe care am intrat şezând pe el în 
cetatea Ierusalimului acum două mii de ani când venise vre- 
mea să Mă las spre pătimire şi spre moarte pe cruce. Voi sun- 
teţi măgăruşul Domnului, măgăruşul pe care se aşează sar- 
cină, şi merge din loc în loc cuvânt peste pământ. Voi sunteţi 
unealta Mea cu care Eu călătoresc de la margini la margini cu 
cuvântul Meu cel de peste voi. Voi sunteţi cei aşteptaţi, căci 
scris este: «Toţi şi toate aşteaptă descoperirea fiilor lui 
Dumnezeu». 

Puţini sunt cei ce-Mi strigă «Osana!» înaintea cuvân- 
tului Meu care merge, iar cei mai mulţi dorm faţă de venirea 
Mea, ca şi cei care strigau: «la-L, ia-L! Răstigneşte-L! ». Eu 
însă sunt Cel înviat dintre morţi şi vestesc învierea morţilor 
prin învierea Mea şi strig la tot omul de pe pământ să se 
gătească pentru înviere, că vine învierea, vine, fiindcă vin Eu, 
iar semnul venirii Mele este învierea morţilor. Amin. Ei vor 
întâmpina întâi venirea Mea, şi apoi cei vii. Ei sunt cei ce 
plâng aşteptându-Mă, iar cei vii nici nu Mă aşteaptă, căci îşi 
văd de ale lor, nu de venirea Mea. Eu însă intru peste tot cu 
strigarea, cu vestea venirii Mele, şi zic: iată, Mirele vine, 
drept şi biruitor şi smerit, şi răsplătirile Lui merg înaintea 
Lui! Fericit este cel ce iese întru întâmpinarea Mea, cel ce stă 
gata pentru venirea Mea. Fericit cel cu dragostea vie, căci 
peste tot dragostea s-a stins de tot, şi puţini fericiţi sunt pe pă- 
mânt, puţini sunt cei ce Mă aşteaptă să vin. Iată, mulţi sunt cei 
ce se aşteaptă să vin, căci vrând-nevrând ei ştiu că vin şi că 
fi-va în curând să vin, dar puţini sunt cei ce Mă şi aşteaptă. 
Cei ce se aşteaptă să vin se iau după cele scrise în Scripturi 
despre venirea Mea, iar cei ce Mă aşteaptă să vin sunt ce îşi 
pregătesc hăinuţa cea pentru Mine, haina iubirii de Dumne- 
zeu, hăinuţa veacului ce va să fie. Amin, amin, amin. 

Eu strig în lung şi în lat, ca să audă tot omul că strig şi 
că vin. Eu nu vin fără să Mă vestesc mai întâi. îndemn la 
veghe pe tot omul care crede în venirea Mea. îl îndemn să se 
gătească pentru ziua Mea dacă vrea să-i fie ziua Mea sărbă- 
toare şi nu suspin. îl îndemn să trudească pentru ziua Mea şi 
să Mi-o pregătească să vin. Aşa îl îndemn Eu pe om, dar iată, 
fiecare e cu ziua lui: Eu cu ziua Mea, ca să Mi-o pregătesc cu 
cei puţini care Mă aşteaptă, iar omul cu ziua lui, ca să şi-o 
lungească şi ca să şi-o îngreuieze peste el. Eu trudesc să-i dau 
omului ziua Mea, iar el trudeşte să Mi-o dea pe a lui şi să-Mi 
taie calea şi să Mi-o înfunde, ca să fie omul ziua lui, şi să 
nu-i fiu Eu omului ziuă. Şi iată, ziua Mea răsare şi luminea- 
ză peste tot şi se face cărare în calea omului şi intră în casa 
omului şi îl caută pe om şi îl strigă de peste tot şi se bagă după 
om în adânc, ca să-l ajute pe om şi să-l facă fiu al zilei. Şi ziua 
Mea strigă după om, şi omul stă ascuns de ea, şi se piteşte 
omul de ea şi zice că n-o vede, şi zice că ea nu este, şi că este 
ziua lui şi azi, şi mâine, şi poimâine, şi una după alta. 


Strigarea Mea după om se face ziua venirii Mele, ziua 
care iese în calea omului ca să-l scoată pe om din noapte. A 
venit vremea să Mă preaslăvesc peste pământ şi pe pământ, şi 
peste om şi în om cu ziua venirii Mele, şi strig în lung şi în 
lat, şi se uită sfinţii şi îngerii la Mine cum strig. Cuvânt de sla- 
vă Mă fac peste pământ şi îi spun omului să iasă din moarte, 
precum i-am spus lui Lazăr să iasă afară din mormânt, şi 
Lazăr M-a auzit şi a ieşit şi a stat înaintea Mea. Atunci cei ce 
se numeau mari în cetatea Ierusalimului s-au adunat numai- 
decât să Mă omoare ca nu cumva să cadă ei de peste oameni, 
căci învierea lui Lazăr a zguduit tot Ierusalimul şi pe cei ce 
stăteau mari peste el. 

Iată, fiilor care îmi ascultaţi cuvântul, Lazăr era mort 
în mormânt şi M-a auzit şi a înviat şi a stat înaintea Mea, 
dar toţi cei vii care Mă vedeau şi Mă auzeau n-au voit să Mă 
audă, n-au voit să ştie cine sunt Eu şi de unde sunt şi că 
sunt Mântuitorul Care vine. Dar voi, fiţi fiii venirii Mele şi 
aşezaţi- vă la trudit pentru ziua Mea. Aşezaţi-vă ziua Mea şi 
fiţi ziua venirii Mele, fiţi lumină din lumina Mea peste pă- 
mânt şi daţi ziua Mea oamenilor de pretutindeni, ca apoi să 
Mă arăt drept şi biruitor. Nu vă uitaţi la cărturarii şi la fariseii 
şi la învăţătorii care vor să tac şi Eu şi voi, căci tot aşa Mi-au 
zis şi Mie aceştia. Când Eu Mă pregăteam biruitor să intru în 
cetate călare pe mânzul asinei, ucenicii Mei bucurându-se 
lăudau pe Dumnezeu pentru slava cu care Mă slăveam peste 
mulţimi, şi ziceau: «Binecuvântat este împăratul Care vine 
întru numele Domnului!», iar fariseii Mă îndemnau să-i mus- 
tru, ca să nu iasă că Mă înalţ pe Mine însumi. Dar Eu le-am 
răspuns lor: «Dacă ei vor tăcea, pietrele vor striga», şi apoi 
am plâns pentru cetatea aceea care n-a cunoscut ziua Mea şi 
cele spre pacea ei. Aşa şi azi plâng, şi iată cât plâng. Plâng 
pentru tot pământul, plâng şi strig omul de pe pământ, şi 
plâng pentru cei ce s-au făcut învăţători în numele Meu peste 
oameni, căci aceia s-au făcut prea mari şi nu cunosc vremea 
cercetării cea de la Mine. O, dacă ar fi cunoscut ei cele ce sunt 
spre pacea lor! Dar n-au cunoscut, şi de aceea s-au ascuns de 
ochii lor. 

O, fiilor care-Mi auziţi cuvântul, iată, şi acum se va în- 
tâmpla ca şi atunci cu cei ce nu M-au cunoscut. Nu voi lăsa 
piatră pe piatră, căci cele ce sunt spre pacea lor nu le-au pri- 
mit, nu le-au cunoscut, şi de aceea s-au ascuns de ochii lor, 
căci scris este: «Ochi au şi nu văd, urechi au şi nu aud, minte 
au şi nu pricep cu ea». Iar voi aşezaţi-vă înaintea Mea măgă- 
ruş pentru sarcină, pentru Domnul, fiilor, pentru Mine, ca să 
stau Eu peste voi şi să intru în casa omului şi să-l mustru şi să 
dau afară din casa Mea pe cel ce vinde şi cumpără cu numele 
Meu sufletele celor apăsaţi şi robiţi de cei ce-i stăpânesc pe 
ei. Iată ziua Mea, ziua izbăvirii pentru cei ce Mă aşteaptă cu 
ea. Daţi-vă Mie ramuri şi flori şi fiţi Mie cunună pentru veni- 
rea Mea, fiilor. Amin, amin, amin. 

Acum din nou trimit prin voi cuvânt de mângâiere pen- 
tru păstorul Daniel, şi zic acestea: binecuvântată să fie pacea 
inimii tale, căci pace vin să-ţi dau, fiule Daniel. Sunt Eu şi 
Verginica, şi sunt să te îmbrac frumos şi să nu te temi, căci şi 
Eu şi Verginica am trecut prin tristeţi, şi tu, fiule, ai trecut. 
Dar nu sunt tristeţi, ci sunt hăinuţă, tată, hăinuţă ţesută din fir 
de aur, căci aurul e de preţ. Să nu fii tristuţ. Nu trebuie. Mâna 
Mea este peste tine şi te împodobeşte cu roadele răbdării. 
Lasă, tată, nu te supăra de un pic de suferinţă, că nu e sufe- 
rinţă aceasta. E săptămâna patimilor, fiule, iar tu în amintirea 
patimilor Mele îmi aduci laude prin duhul răbdării tale. 

Verginica te mângâie şi pe tine şi pe tovarăşa ta de 
viaţă, căci vreau să ştii despre cununa răbdării sfinte pe care 

Cuvântul lui Dumnezeu 


Eu v-o împart la amândoi la fel. Un picuţ, şi îţi vindec rana, 
căci Eu ţi-am spus că-ţi voi lua un timp picioarele, spre încer- 
carea credinţei tale şi a iubirii tale pentru Mine. Ai stat neum- 
blând cu amândouă picioarele. Eu voi ierta multe păcate cu 
această suferinţă a răbdării tale, şi apoi voi sta de vorbă cu 
tine, Daniele, şi îţi voi desluşi Eu, Domnul, prin fiii Mei de la 
iesle cum a fost această iubire a Mea pentru tine. Acum îm- 
plineşte-ţi trecerea pe acolo pe unde ai fost cu mulţi ani în 
urmă trimis de Mine ca să te am în slujba Mea. Te trimisesem 
acolo ca să te iau apoi în slujba Mea, şi te-am luat. Fii bine- 
cuvântat în toate ale Mele din tine, în toate ale tale întru 
Mine, şi iarăşi vei fi bine, şi iarăşi vei fi cu pace. Şi nu uita: 
cununa răbdării este răbdarea, răbdarea cea plină de pace, 
Daniele, copil ocrotit de Dumnezeu. 

Şi iarăşi, fiilor de la iesle, vă dau cuvânt de mângâiere. 
Vă dau să daţi celor ce iubesc casa Mea şi pe voi. Vă dau să 
daţi celor ce Mă ajută pe Mine şi pe voi, căci lucrul vostru e 
cu greu mereu, mereu. Luaţi de la Mine şi daţi lor. Daţi-le co- 
roniţe pentru lucrul lor cel pentru casa Mea. Râvna lor pentru 
casa Mea, care sunteţi voi, a încălzit râvna voastră cea oste- 
nită, dar casa aceasta şi grădina aceasta care este taina Sfintei 
Sfintelor Domnului trebuie să fie atât cât pot răsări din ea 
toate cele de la Mine în jurul ei. Rădăcina este cea care dă 
ramuri, iar de aceasta trebuie să aveţi grijă mai mult decât 
orice, fiilor din grădină. 

Voi, cei care v-aţi ostenit cu lucrul cel pentru grădina 
Mea cu fii, vă dau coroniţe, fiilor, iar voi purtaţi-le dacă vi le 
dau, căci coroniţele pe care vi le dau sunt făcute din darurile 
cereşti ale bucuriilor sfinte, ale iubirii de Dumnezeu, ale răb- 
dării sfinte, ale dăruirii sfinte, ale umilinţei sfinte, ale sfinţe- 
niei şi ale ascultării, fiilor. Ascultarea de legile iubirii cereşti 
dintre fraţi este cea mai frumoasă ascultare dintre toate felu- 
rile de ascultare. Aceasta este chiar dragostea care poate totul 
în cei neputincioşi, dar ale căror inimi sunt inimi mari. Aceas- 
ta este dragostea cea care poate totul pentru ca să pot Eu să 
stau între voi mereu, fiilor, şi cu aceasta vă plătesc Eu pentru 
râvna şi truda pe care o puneţi pentru casa Mea, pentru lucrul 
cel pentru grădina Mea din zilele acestea. 

Acum pregătiţi- vă inimioarele, că voiesc să Mă uit în 
ele. Deschideţi, fiilor, ca să intru Eu cu calea Mea spre voi, şi 
nu fiţi greoi la deschis uşa, căci voi nu aveţi de ce să vă pitiţi. 
Vă voi învăţa cum este taina aceasta, taina uşii deschise, taina 
Mea cu omul, statul Meu cu omul în toată clipa, fiilor. Vă voi 
învăţa pe viu prin fiii grădinii Mele. Fiilor, fiilor, omul cel 
sfânt trebuie să fie mereu văzut cu cele dinăuntru ale lui. Un 
astfel de om înţelege taina aceasta, taina uşii deschise pentru 
Dumnezeu şi pentru om, taina libertăţii întru Flristos, statul 
Meu cu omul cel sfânt, iubirea Mea cea dintre fii, dintre cei 
de un sânge cu Mine. 

Curând, curând vin cuvânt nou, cuvânt cu înviere, şi 
voi fi cu voi cuvânt şi vă voi desluşi tot mai pătrunsă taina 
aceasta: taina uşii deschise, taina fiilor lui Dumnezeu. Amin, 
amin, amin. 

10/23 aprilie 2000 

Praznicul învierii Domnului 

Domnul a înviat dintre morţi ca să-i scoale pe ei. împărat este cel 
ce se jertfeşte pentru neam, iar cei ce domnesc pentru slava lor, 
sunt oameni ai minciunii. Omul sfânt este cel ce se lasă mereu văzut 
cu cele dinăuntru ale lui. 

Î n numele Tatălui şi al Fiului şi al Sfântului Duh, 
aceasta este cărarea pe care Eu, Domnul Iisus 


Flristos, Fiul Tatălui ceresc, vin şi Mă întocmesc cuvânt pe 
pământ de deasupra pământului şi îmi întocmesc Sion pe pă- 
mânt pentru odihna Mea, căci este scris despre Mine în 
psalmi aşa: «A ales Domnul Sionul şi a voit să aşeze în el lo- 
caşul Său zicând: acesta este locul Meu de odihnă, şi îl voi 
binecuvânta cu belşugul cerului, căci l-am ales pe el locaş al 
Meu, odihna Mea în veac». Amin, amin, amin. 

Mă mărturisesc pe Mine însumi deasupra grădinii cu- 
vântului Meu, locul odihnei Mele din zilele acestea. Sunt Cel 
înviat dintre cei morţi acum două mii de ani când Tatăl Savaot 
M-a trimis din cer pe pământ ca să mărturisesc despre adevăr, 
căci împărăţia Mea nu este din lumea aceasta, ci este din cer, 
de acolo de unde este adevărul. Amin, amin, amin. 

Aduc peste grădina Mea salutul învierii Mele, salutul 
care mărturiseşte despre Mine şi despre puterea Mea cea 
dumnezeiască, cu care M-am ridicat din mort, viu acum două 
mii de ani, după ce M-am lăsat să fiu răstignit pe cruce pentru 
adevăr. 

Flristos a înviat! Flristos a înviat! Flristos a înviat! 
Aceasta era mărturisirea celor ce duceau din loc în loc învie- 
rea Mea dintre morţi după ce Eu M-am sculat biruitor din 
moartea trupului Meu cel din om luat de Tatăl. Eu spre aceas- 
ta M-am născut şi spre aceasta am venit în lume, ca să măr- 
turisesc adevărul, iar oricine purcede din adevăr ascultă gla- 
sul Meu. Amin. Iar pentru cei ce nu purced din adevăr zic aşa 
cum am zis acum două mii de ani în faţa uşilor iadului: 
«Deschideţi porţile! Ridicaţi, căpetenii, porţile voastre, ca să 
intre împăratul slavei! El este Domnul, Cel tare şi puternic, 
Domnul, Cel tare în război, împăratul slavei». 

Acum două mii de ani am lucrat lucrarea adevărului în 
cer şi pe pământ, căci după ce arhiereii iudei M-au dat lui 
Pilat ca să Mă dea el răstignirii pe cruce. Eu Mi-am lăsat 
trupul spre moarte, şi în mormânt apoi, iar cu sufletul M-am 
dus în iad şi am deschis prin cuvânt porţile şi l-am scos pe 
om, şi tot în clipa aceea am deschis tâlharului poarta raiului, 
după cum i-am spus lui: «Astăzi vei fi cu Mine în rai», şi tot 
atunci am stat pe scaun împreună cu Tatăl întru cele cereşti şi 
M-am mărturisit în cer zicând: «Inălţaţi-vă, voi, porţi ale veş- 
niciei, ca să intre împăratul slavei!». Amin, amin, amin. 

Eu spre aceasta am venit în lume, ca să mărturisesc 
adevărul. De aceea Mi-am făcut din nou în zilele acestea Sion 
pe pământ pentru odihna Mea, loc din care să mărturisesc 
adevărul, iar cei din cer deschid porţile cele de sus şi aud cu- 
vântul Meu cel de azi peste pământ, Duhul Adevărului pe 
Care lumea nu-L cunoaşte, căci scris este: «Cel ce nu purcede 
din adevăr nu ascultă glasul Meu», dar cei din cer ridică por- 
ţile cele de sus şi ascultă pe Dumnezeu Cuvântul, căci El este 
Adevărul. Amin. 

Hristos a înviat, copilaşi din grădina Mea! Hristos a 
înviat, popor al cuvântului Meu! Hristos a înviat, vouă, celor 
ce ascultaţi glasul Meu cel din grădină! Hristos a înviat, şi 
vouă, celor ce nu-1 ascultaţi! Hristos a înviat, zice tuturor 
Domnul, Cel înviat acum două mii de ani spre învierea făptu- 
rii de sub cer! Hristos a înviat şi vouă, celor din cer, căci Eu 
sunt taina cea ascunsă în veacuri şi nepricepută de îngeri, dar 
plinită prin Tatăl. Adunaţi-vă în grădină cu Mine, voi, cei din 
cer, şi ascultaţi glasul Meu, căci cerul este adevăr din adevă- 
rul Meu, cuvânt din cuvântul Meu, ca şi pământul, ca şi omul 
cel întâi zidit din pământ. 

Când am înviat din răstignire, M-am dus după om în 
locuinţa morţilor şi l-am făcut adevăr al Meu pe omul cel 
zidit de mâna Mea, căci Eu eram după înviere plinirea Tată- 

lui, Omul Cel nou, cu duh dătător de viaţă, şi i-am dat viaţă 
din cer omului cel zidit din pământ la început, şi M-am făcut 
începătură a învierii morţilor. Frumoasă este taina învierii 
morţilor, dar ce puţin este pricepută ea de fiii oamenilor, ce 
puţin este ea lucrată de fiii oamenilor, de cei care n-au învăţat 
de şapte mii de ani decât să moară! Dar Eu am venit în lume 
ca să mărturisesc adevărul şi să-l audă omul, şi să se lase 
omul născut din adevăr, începătură nouă să se lase omul, uşă 
deschisă înaintea Mea să fie omul pe pământ. Amin. 

Voiesc să înţeleagă tot omul de la margini la margini că 
Eu am înviat dintre cei morţi ca să-i scol şi pe morţi, căci spre 
aceasta M-am născut şi spre aceasta am venit pe lume. împă- 
răţia Mea nu este din lumea aceasta, dar Eu am venit în lume 
ca să aduc cu Mine împărăţia Mea pe pământ, împărăţia ceru- 
rilor, ca să fie cu omul pe pământ. Mulţi au fost cei care Mă 
voiau rege pe pământ. Până şi Pilat a scris deasupra capului 
Meu cel răstignit pe cruce: „Iisus Nazarineanul, regele iudei- 
lor şi apoi a spus celor ce se împotriveau: „ Ce am scris am 
scris Dar împărăţia Mea nu este din lumea aceasta. Eu vin 
cu ea din cer, nu din lume, şi sunt împăratul slavei şi nu am 
nici un amestec cu slava cea omenească. Voiesc să înţeleagă 
tot omul că împărat este cel ce se jertfeşte pentru neam, şi 
altceva nu înseamnă împărat, iar cei ce domnesc pentru slava 
lor şi nu pentru oameni, aceştia sunt fiii minciunii, fiii deşer- 
tăciunii care vine de la om. Eu spre aceasta am venit în lume, 
ca să Mă jertfesc pentru ea, şi apoi tot omul care crede în 
Mine să nu mai piară, ci să aibă viaţă veşnică, şi păcatul să nu 
mai lase pată pe el. O, ce bine este de om să înveţe să fie creş- 
tin, să moară pentru cele vechi ale lui şi să învieze pentru cele 
din cer, căci cele pământeşti şi trupeşti sunt toate deşertăciune 
şi nu mai sunt apoi, fiindcă pe urma celor deşarte nimic nu 
rămâne. 

Iată, fiilor din grădina Mea, cei din cer înalţă în sus 
pragurile cele de sus să intre la ei cuvântul Meu cel rostit de 
Mine peste voi. Iar voi învăţaţi de la Mine, Do mn ul şi învă- 
ţătorul vostru, învăţaţi să staţi înaintea Mea şi înaintea celor 
din cer care vă aşteaptă şi v-au aşteptat să vă descopăr Eu ca 
fii ai lui Dumnezeu la vremea de sfârşit a tainei Mele cu 
omul. învăţaţi statul înaintea Domnului, căci pe voi nu lumea 
vă vede când slujiţi cu cei de sus, ci cei din cer vă văd şi vă 
privesc. Priveşte cerul în voi şi la voi, fiilor. învăţaţi pe tot po- 
porul Meu taina uşii deschise, fiilor, taina fiilor lui Dum- 
nezeu, măi fiilor din grădină, taina ascultării de Dumnezeu. 
Amin. Am spus vouă pentru poporul Meu că taina ascultării 
de legile iubirii cereşti dintre fii este cea mai frumoasă ascul- 
tare dintre toate felurile de ascultare. Aceasta este chiar dra- 
gostea, care poate totul în cei neputincioşi, dar ale căror inimi 
sunt mari. Aceasta este dragostea care poate totul ca să pot 
Eu, Domnul, să stau mereu între voi, fiilor. Am spus că voi da 
învăţătură pentru toţi cum este taina aceasta, taina uşii deschi- 
se, taina Mea cu omul, statul Meu cu omul în toată clipa. 
Fiilor, fiilor, omul cel sfânt trebuie să fie mereu văzut cu cele 
dinăuntru ale lui. Un astfel de om înţelege taina aceasta, şi 
acela are de la Mine puterea să fie sfânt. Amin. Am spus vouă 
că voi veni cuvânt de înviere pentru cei ce iubesc cuvântul 
Meu şi viaţa lor cu Mine şi voi desluşi cât mai pătrunsă taina 
aceasta, taina uşii deschise pentru Dumnezeu şi pentru om, 
taina libertăţii întru Hristos, statul Meu cu omul cel sfânt, iu- 
birea Mea cea dintre fii, dintre cei de un sânge cu Mine, taina 
fiilor lui Dumnezeu, minunea cea din Emaus, Dumnezeu îm- 
preună cu cei ce îl iubesc pe El. Amin. Dar voi sunteţi prea 
osteniţi, fiilor de la iesle, prea neputincioşi sunteţi acum. Vă 


dau odihna Mea. Odihniţi-vă trupuşoarele trudite, şi apoi vom 
da odihnă cuvântului Meu în ieslea sa, în cartea Mea din zi- 
lele acestea, cartea învierii făpturii. Eu spre aceasta am venit 
în lume, ca să mărturisesc adevărul. Şi iată, aceasta fac, şi ori- 
cine purcede din adevăr, acela aude şi ascultă glasul Meu din 
cartea aceasta. 

Acum din nou vă pecetluiesc cu salutarea cea de în- 
viere: Hristos a înviat, copilaşi din grădină! Amin. 

Hristos a înviat, popor al cuvântului Meu, Ierusalime 
nou de la venirea Mea! Amin. 

Hristos a înviat şi vouă, celor ce ascultaţi glasul Meu 
cel care umblă prin grădină! Amin. 

Hristos a înviat şi vouă, celor ce nu ascultaţi glasul 
Meu! Amin. 

Hristos a înviat zic tuturor celor din cer şi celor de pe 
pământ şi celor de sub pământ şi celor din ape şi celor din 
adâncuri şi celor din văzduh! Adunaţi-vă împreună cu Mine 
în grădină şi ascultaţi cuvântul Meu, cuvântul învierii făptu- 
rii, cuvântul facerii din nou a lumii. Cuvânt din cuvântul Meu 
este cerul şi pământul şi văzduhul şi apele şi omul cel zidit de 
mâna Mea din pământ şi toate câte sunt făcute pentru om. 

Hristos a înviat! Peste tot şi peste toate să fie pecetea 
aceasta: Hristos a înviat! Amin. 

O, frumoasă este taina învierii, dar ce puţin este ea pri- 
cepută de fiii oamenilor! Hristos a înviat! Aceasta este taina 
învierii făpturii. Hristos a înviat dăruind tuturor viaţa Sa! 
Amin, amin, amin. 

17/30 aprilie 2000 
Sfintele Paşti, ziua a doua 

Taina uşii deschise este taina fiilor lui Dumnezeu. Cuvântul este 
haina cea tainică a trupului Domnului, iar poporul cel credincios 
este veşmântul venirii Lui. 

unt iar cu voi, cei din grădina Mea, căci fiecare 
trage la ai lui, şi ce frumos este sufletul celui care 
Mă iubeşte pe Mine, Domnul, care Mă aşteaptă mereu să fiu 
cu el, să petrec cu el, şi el cu Mine; cu Mine şi cu viaţa Mea 
în el, căci aceasta înseamnă să fiu Eu cu cel ce Mă iubeşte. 

O, frumos este copilul care are grijă de Tatăl său, Dum- 
nezeu! Pe pământ sunt mulţi copii care au grijă de tatăl lor şi 
de mama lor. Când tatăl lor se îmbolnăveşte sau se loveşte sau 
se întristează, copiii lui îl duc la doctor ca să-l vindece de 
dureri şi de rane, îl pansează la lovituri şi la tăieturi şi la înţe- 
pături şi la arsuri, îl mângâie şi îl întăresc la inimă pe tatăl lor, 
dar cu Tatăl Dumnezeu nu fac tot aşa. Pe El îl lasă nevindecat 
şi neîngrijit şi nepansat şi nemângâiat, şi nu-L au de Tată dacă 
fac aşa cu El. Iată, fiecare trage la ai lui, fiecare se îngrijeşte 
de ai lui, fiecare iubeşte ce este al lui. 

Sunt iar cu voi, copii iubiţi de Tatăl Meu. Tatăl vă iu- 
beşte fiindcă sunteţi cu Mine şi Mă primiţi ca pe Cel mai 
mare, ca pe Cel întâi dintre voi, Cel întâi între mulţi fraţi, 
după cum au scris despre Mine Scripturile celor sfinţi ai Mei. 
Mă aduc la voi pe Mine însumi. Mă fac la voi sărbătoare şi 
Paşti cu bucurie, dar la voi e Paşti mereu, căci Paştile e Dom- 
nul, Mielul Cel junghiat pentru viaţa lumii. 

Hristos a înviat! Eu sunt Cel ce Mă vestesc. Eu sunt 
Cel ce a învăţat pe om să zică aşa: „Hristos a înviat!", căci 
am înviat dintre morţi şi M-au vestit înviat cei din vremea 
Mea. 

O, frumoasă este taina învierii! Ea aduce cu ea bucurie 
şi înviere celor adormiţi. Taina învierii Mele a lucrat minunat 

mai înainte de învierea Mea, căci cât Mi-a stat mormântul 
închis sub pecetea arhiereilor iudei Eu M-am dus în locuinţa 
morţilor şi le-am deschis la mulţi mormintele, şi ei au ieşit şi 
s-au arătat în Ierusalim mărturisind adevărul despre Mine, 
Cel venit de la Tatăl ca să-Mi pun apoi viaţa pentru cei ce au 
să învieze. Cei ce au ieşit din morminte au stat în Ierusalim şi 
arătându-se înviaţi ziceau tuturor: „Hristos a înviat, şi noi cu 
El am înviat din mormintele noastre şi mărturisim pe Hristos 
Cel înviat 

Când Eu am strigat de pe cruce la Tatăl, la ultimul Meu 
cuvânt Tatăl S-a cutremurat. Atunci catapeteasma templului a 
crăpat de sus până jos desfăcându-se, căci pământul s-a scu- 
turat cu putere ca să se despice pietrele mormintelor la glasul 
Meu cel de pe cruce. Atunci cei din morminte au văzut pe 
Mântuitorul lor pe cruce ca să vină la ei prin poarta morţii şi 
să-i scoată afară din locuinţa morţilor, iar în Scripturi s-a scris 
aşa: «Pământul s-a cutremurat, şi pietrele s-au despicat, şi 
mormintele s-au deschis, şi multe trupuri ale sfinţilor ador- 
miţi s-au sculat şi ieşind din morminte după învierea Lui au 
intrat în Ierusalim şi s-au arătat multora». 

O, copii ai Tatălui, Eu l-am învăţat pe om să zică 
„Hristos a înviat! “, şi l-au învăţat şi cei morţi care au înviat 
odată cu Mine, căci Eu pentru aceasta am venit în lume, pen- 
tru învierea celor morţi şi a celor vii, dar iată cât de puţin este 
înţeleasă taina aceasta, taina învierii, cea mai frumoasă taină 
dintre toate câte sunt taine. Taina uşii deschise este taina în- 
vierii. Iată, aceasta este taina uşii deschise, copii ai Ierusali- 
mului care este şi care vine. Iată, mormintele s-au deschis şi 
cei ţinuţi de ele au înviat şi au mărturisit prin uşile deschise 
învierea Mea şi învierea lor; ridicarea din moarte au mărturi- 
sit-o ei, dar cei ce nu vor să creadă şi să învieze stau ferecaţi 
şi nu deschid şi nu mărturisesc, aşa cum s-a întâmplat cu cei 
necredincioşi de după învierea Mea. 

Astăzi este a doua zi după învierea Mea, după sărbă- 
toarea Mea, copii ai Tatălui Meu, şi grăiesc vouă despre zilele 
acelea, căci este aducerea- aminte a celor credincioşi şi a celor 
necredincioşi învierii Mele. Cei ce n-au voit învierea Mea s-au 
trezit după ce M-au pus în mormânt şi au zis: «Acesta era 
încă în viaţă şi a zis: „După trei zile voi învia şi Mă voi 
scula“». Şi s-au dus la Pilat să ceară pază de trei zile la mor- 
mântul Meu, zicându-i cu făţărnicie: «Să nu-L fure ucenicii 
Lui şi apoi să rătăcească şi mai mult poporul cum că El S-a 
sculat din moarte». Atunci cei ce n-au voit învierea Mea s-au 
dus cu pază de trei zile şi au pecetluit cu pecetea lor mormân- 
tul Meu, dar îngerul învierii s-a arătat a treia zi ca fulgerul, cu 
îmbrăcămintea albă ca zăpada şi a cutremurat pământul şi a 
prăvălit piatra şi a şezut pe ea, iar pe cei ce străjuiau i-a 
umplut de spaimă, şi ei s-au făcut ca morţii, căci taina învie- 
rii nu este pentru cei necredincioşi, şi ea se ascunde de ochii 
lor. Pentru ei sunt uşile închise, nu uşile deschise. Uşile în- 
chise sunt iubite de cei ce nu iubesc taina învierii, iar uşile 
deschise sunt pentru cei înviaţi şi pentru cei ce înviază. 

Voi, copii ai învierii, preţuiţi taina aceasta, taina uşii 
deschise, viaţa Mea în voi, căci v-am dat viaţa Mea s-o trăiţi 
şi s-o mărturisiţi celor din cer şi celor de pe pământ. Cei din 
cer se uită la voi, şi cu dor se uită; se uită şi la vremea în care 
trăiţi voi. Cei din cer înalţă în sus pragurile porţilor veşniciei, 
că ei au aflat de la Mine şi de la voi taina învierii şi vremea 
acestei taine. Dacă la învierea Mea acum două mii de ani s-au 
sculat sfinţii cei adormiţi şi au ieşit din morminte, dar acum, 
cât de glorioasă se va despecetlui taina aceasta, taina învierii 
morţilor, taina învierii făpturii! Eu am început să chem la 


înviere făptura şi am zis: Hristos a înviat! Zic tuturor celor 
din cer şi celor de pe pământ şi celor de sub pământ şi celor 
din ape şi celor din adâncuri şi celor din văzduh, şi am zis: 
adunaţi-vă cu Mine în grădina cuvântului şi ascultaţi cuvân- 
tul învierii făpturii, trâmbiţa învierii care sună „Hristos a 
înviat! “ peste tot şi peste toate. Amin. Cei ce iubesc cuvântul 
Meu şi viaţa lor cu Mine, să se apropie şi să asculte despre 
taina uşii deschise, taina fiilor lui Dumnezeu, taina vieţii veş- 
nice, taina sfinţilor Mei. Amin, amin, amin. 

Omul cel sfânt este cel ce se vede cu cele dinăuntru ale 
lui, cu cele ce mărturisesc despre Mine în el, şi acela are de 
la Mine puterea să fie sfânt, sfântul Domnului. Omul înţelept 
este omul sfânt în care Eu pot sălăşlui cu puterea Mea pentru 
el şi pentru cei din jurul lui, spre folos veşnic, spre plată ne- 
veştejită. Bine este celui ce vine după Mine să ia numai de la 
Mine întru sine, căci cele de la Mine se deşartă pe ele însele 
din el şi nu se ascund, ci se mărturisesc mărturisindu-Mă pe 
Mine locuitor în fiinţa omului. Cel ce ştie acestea de la Mine 
şi le lucrează pe ele, acela pătrunde în taina fiilor lui Dumne- 
zeu şi se face folos pentru Mine şi pentru venirea Mea, pentru 
răscumpărarea făpturii. Amin. 

O, copii de sub cort, o, copii ai poporului Meu, fiţi 
sfinţi mereu, ca să fiţi poporul Meu, poporul Meu cel de sub 
cort. Eu peste aceştia întind cortul sfinţeniei Mele şi îi acopăr 
în taina învierii, în taina veşniciei sfinţilor. Amin. Eu pe câţi 
îi iubesc le dau puterea să se facă fii ai învierii. Şi cine sunt 
cei pe care Eu îi iubesc? Sunt cei ce Mă iubesc dându-şi Mie 
viaţa, precum Eu am dat lor viaţa Mea; sunt cei ce cred 
mărturisindu-şi credinţa lor în Mine prin toate câte ei trăiesc 
şi lucrează şi împart. Cel ce nu Mă iubeşte este cel ce nu se 
simte iubit şi se răceşte şi se închide şi se ferecă sub umbra 
lui, căci cele din afară ale celui închis sunt umbra lui, nu sunt 
el, iar el este în casă, şi nu casa. Nu tot aşa este cu cel ce Mă 
iubeşte, căci acela se face casă a Mea, şi Cel din casă sunt Eu, 
iar Eu sunt lumină, şi lumina luminează şi umple cu ea casa 
ei şi iese în lături şi desface uşile şi ferestrele şi se face înviere 
pentru cei ce văd minunea aceasta, taina uşii deschise, taina 
fiilor lui Dumnezeu, taina libertăţii întru Hristos. Amin. 

O, când Eu, Domnul, Mă voi arăta cu toată lumina 
Mea, voi veţi vedea pe mulţi din cei ce îşi zic ai Mei pe pă- 
mânt cum se vor ascunde de lumina Mea ca ea să nu-i vădeas- 
că de cele ascunse ale lor. Nici atunci omul nu se va umili; şi 
atunci va da omul să se ferece, să se ascundă, să se facă 
mormânt pentru fiinţa lui, care cere tainic învierea şi deschi- 
derea uşii pentru înviere. Cei ce Mă iubesc să nu se teamă, 
căci Eu, Domnul, voi lucra învierea lor, deschiderea peceţilor 
mormintelor lor, şi ei vor ieşi pentru lucrarea iubirii, taina li- 
bertăţii întru Hristos. Cel ce lucrează iubirea are viaţă veşni- 
că, şi moartea nu are putere asupra sa. Cel ce dă viaţă iubirii, 
acela este bogat şi împarte din roadele ei şi este viu prin ea. 

învăţaţi taina uşii deschise. Apropiaţi-vă şi ascultaţi 
taina sfinţilor Mei. Fiţi case deschise, căci cei ce se închid în 
casele lor, se închid ca să lucreze la întuneric, iar lucrarea în- 
tunericului este păcatul, care din fire se ascunde. Iată, omul se 
ascunde de om, se ascunde în el, şi zic: o, oamenilor, când Eu 
voi desface mormintele voastre şi Mă voi uita în ele, ce veţi 
mai ascunde atunci? Ce veţi face voi atunci? Un picuţ, şi voi 
împlini învierea morţilor celor de sub pământ şi a celor de pe 
pământ şi Mă voi uita în mormintele lor, în trupurile lor, în 
inimile lor cele ascunse în trupurile lor. A venit ceasul pentru 
voi, cei din morminte, să auziţi glasul Fiului lui Dumnezeu, 
Care sună învierea şi desfacerea mormintelor ca să iasă cei 

ţinuţi în ele. Iadul dă înapoi pe morţii lui, moartea dă înapoi 
pe morţii ei, marea dă înapoi pe morţii ei, căci scris este în 
prooroci: «El va înlătura moartea pe vecie». 

Nimeni să nu-şi judece faptele, căci Eu sunt Cel ce ju- 
dec. Nimeni să nu-şi socotească şi să nu-şi măsoare statura, 
căci Eu sunt Cel ce măsor şi Cel ce socotesc după socotinţă 
cerească, nu omenească. Omul socoteşte omeneşte. Să nu-şi 
socotească omul viaţa; să Mă lase pe Mine să fac aceasta, 
după legile cerului, după legile facerii. Amin. 

Eu sunt Cel ce rătăcesc prin pustiul neamului omenesc 
de mai bine de patruzeci de ani. Timp de patruzeci de ani am 
lucrat tainic lucrarea învierii făpturii (1955-1995, n.r.) şi am 
pus mereu la lucru slugi pentru planul venirii Mele cu sfinţii. 
După patruzeci de ani am ieşit biruind încuietorile în care 
omul cel mincinos Mă ţine sub tăcere, Mă ţine nevăzut de oa- 
meni. Dar am ieşit cu poporul Meu din zilele acestea şi l-am 
pus să cânte peste pământ cântarea celor răscumpăraţi, cân- 
tarea Mea, cuvântul Meu, care cheamă la viaţă pe tot omul, 
trâmbiţa de înviere, cel de al şaptelea înger, Domnul, Eu şi 
cartea judecăţii făpturii. Patruzeci de ani am strigat cu cu- 
vântul să iasă omul de sub judecată, să iasă singur, că Eu îi 
stau în ajutor cu îndemn ceresc. Să iasă i-am spus, că vin Ju- 
decător curând, curând, l-am spus, şi apoi am venit ieşind bi- 
ruitor deasupra cu cuvântul de înviere, căci cuvântul nu se 
poate lega, şi el umblă adunând sub viţa sa pe cei ce se aleg 
de partea Mea. 

Iată-Mă, am venit! Sunt îmbrăcat pe deasupra cu haină 
tainică. Haina cea tainică este cuvântul Meu. El Mă acoperă 
şi se face haină de judecător, ca atunci când Mă voi dezbrăca 
de ea, să fiu Mântuitor. Amin, amin, amin. 

Eu sunt Cel ce am spus: «Să nu credeţi că Eu vă voi 
învinui la Tatăl. Cuvântul vă va judeca şi vă va învinui, că nu 
l-aţi urmat mai înainte ca Eu să vin». Iată, în zilele cele din 
urmă cuvântul Meu este haina Mea, care-Mi acoperă trupul, 
care-Mi schimbă numele şi Mă numeşte Cuvântul lui Dum- 
nezeu, numele Meu cel tainic, care se răzbună pe semeţia îm- 
păraţilor şi a argaţilor, a celor mici şi a celor mari, căci voiesc 
să sfârşesc din om semeţia şi să-i dau în loc umilinţa. Seme- 
ţia îl face pe om să se vadă mare şi deştept şi viteaz şi înţelept, 
ca să-şi piardă omul timpul cu cele ce nu sunt, căci umilinţa 
nu încape în om odată cu semeţia din el. Umilinţa însă îi adu- 
ce omului iubirea de la Dumnezeu şi mila şi învierea. Umilin- 
ţa deplină îi aduce omului pe Dumnezeu locuitor în el cu lu- 
mina învierii şi a pocăinţei pentru înviere. Care mort înviat ar 
mai da să moară când ştie de unde a venit? Care os prinzând 
viaţă s-ar mai lăsa spre uscare? Iată numele Meu cel tainic, cu 
care am venit să răscumpăr făptura. Mă acopăr cu cuvântul 
Meu, făcând din el haina Mea de Judecător, ca atunci când 
voi fi fără ea, să fiu Mântuitor, să fiu văzut Mântuitor. în 
Scripturile venirii Mele aşa stă scris: «El are nume scris pe 
care nimeni nu-l înţelege decât numai El, şi numele Lui se 
cheamă Cuvântul lui Dumnezeu; şi din gura Lui iese sabie 
ascuţită ca să lovească pe păgâni cu ea. Şi pe haina Lui şi pe 
coapsa Lui are nume scris: Împăratul împăraţilor şi Domnul 
domnilor, Judecătorul». 

O, copii ai Tatălui Meu, o, poporul Meu, frumoasă este 
taina venirii Mele, frumoasă este taina Mea cu tine! Se uită 
cerul la taina venirii Mele la tine. înalţă cerul în sus pragurile 
porţilor veşniciei ca să intre în cer cuvântul Meu cel de peste 
tine, taina venirii Mele la tine, poporul Meu cu care Eu, Dom- 
nul învierii, petrec venirea Mea. Petrecerea Mea cu tine este 
taină adevărată. Eu pentru aceasta am venit la tine, ca să 
mărturisesc despre adevăr, poporul Meu. 


învaţă, Ierusalime, pătrunde, fiule de azi, taina Mea cu 
tine, taina venirii Mele a doua oară de lângă Tatăl. Tu eşti veş- 
mântul cu care Mă acopăr acum, la venirea Mea cu cele veş- 
nice pe pământ. Te-am aşezat în faţa Mea, iar Eu grăiesc în 
spatele tău şi te-am făcut poartă cerului, poporul Meu, şi 
te-am făcut veşmântul venirii Domnului, o, grădiniţa Mea de 
fii! Ungerea ta este din grădina raiului, de la începutul cel 
dintâi. învierea ta a deschis cartea judecăţii făpturii, cartea 
venirii Mele, cartea învierii. Deschide cartea, ca să se uite în 
ea neamul omenesc de pe pământ şi cel de sub pământ şi cel 
din mare şi cel din cer, poporul Meu. O, poporul Meu, des- 
chide poarta înţelepciunii cereşti, ca să intre omul la Mine şi 
să ia de la Mine. Ia cartea şi deschide-o la toţi dacă Eu am 
deschis-o şi ţi-am dat-o. Ea este cheia cu care Eu, Domnul, 
cobor în cuvânt în locuinţa morţilor şi în mare şi în iad, ca să 
scot pe morţi şi să-i judec, şi apoi să le dau după faptele lor, 
şi apoi să-i mântuiesc pe mulţi. Poporul Meu, cartea Mea cu 
tine este taina învierii făpturii, taina uşii deschise, taina fiilor 
lui Dumnezeu, care sunt aşteptaţi de cei din cer şi de cei de 
pe pământ şi de cei de sub pământ şi de cei din mare şi de cei 
din văzduh. Amin. 

Hristos a înviat! Şi iată, vine Cel ce a înviat, vine şi 
desface taina venirii Lui, taina învierii. Vine Domnul Cel în- 
viat, vine în grădina Sa, vine prin uşile deschise, dăruind tu- 
turor viaţa Sa. Amin, amin, amin. 

18 aprilie/ 1 mai 2000 

Sărbătoarea Izvorul tămăduirii 

Timpul şi viaţa omului s-a făcut rană vie pentru Dumnezeu şi pen- 
tru sfinţi. Dreptatea adevărată şi umilinţa adevărată sunt punte 
între Dumnezeu şi om. 

M aica Mea, tămăduitoarea, doreşte după voi, 
fiilor de la ieslea cuvântului Meu. Ea este po- 
menită de cei tămăduiţi de ea, dar ca şi Mine, Fiul ei, nici ea 
nu-şi găseşte pacea decât cu voi, cei ce trudiţi la calea venirii 
Mele, la întoarcerea Mea de la Tatăl după două mii de ani de 
aşteptare. 

Timpul omului s-a făcut durere mare pentru cei din cer. 
Viaţa omului s-a făcut rană vie pentru Dumnezeu şi pentru 
sfinţi, dar Maica Mea, tămăduitoare şi plină de suspin pentru 
venirea Mea, pentru pregătirea venirii Mele, se zbate pe lângă 
voi ca să vă ajute cu cei din cer să lucraţi pentru biruinţa lui 
Dumnezeu după două mii de ani de aşteptare. O, e timp mult 
de când plâng şi suspină sfinţii după zilele acestea ale venirii 
Mele. Maica Mea este tămăduitoarea suspinurilor Mele, că e 
mamă şi Mă voieşte Mire şi nu pribeag pe urma omului cel 
nepăsător de viaţa cea veşnică a Fiului ei cu omul. Eu, Fiul ei, 
sunt veşnicia omului, dar omul nu mai aleargă după veşnicie, 
fiilor. 

Dis-de-dimineaţă s-a apropiat Măicuţa Mea cu inima 
de voi, ca să vă dea din duhul ei. Voi însă sunteţi neputincioşi 
pentru venirea Mea şi a ei şi a sfinţilor Mei. O, Eu v-am în- 
văţat mereu să nu aveţi o mai mare grijă ca grija pentru cobo- 
rârea Mea la voi, fiilor, şi v-am povăţuit mereu să Mi-o pre- 
gătiţi cu pace şi cu aşteptare şi cu dor, căci sunt zilele venirii 
Mele cu voi, şi voi ştiţi aceasta. Nimic să nu vă fie mai uşor 
decât să-Mi deschideţi când vin. Eu aşa v-am povăţuit, şi aşa 
v-am şi îndeletnicit. O, dacă Eu n-aş avea de la voi piedici, aş 
sta mereu cu voi, aş fi mereu în voi şi în cuvintele voastre cu 
cuvântul Meu cel care vine la voi în grădină. Cărarea Mea la 
voi e cea mai mare minune pe care am lucrat-o Eu în zilele 

acestea pe pământ, că omul de azi nu mai crede că Eu sunt şi 
că lucrez. 

Vin să vă vindec dorul, ca să Mă aşteptaţi mereu proas- 
păt în venire, copilaşi ai aşteptărilor Mele. Vin să vă mângâi 
ca să vă încălziţi dorul şi să pot fi cu voi. lată, cu Mine aşteap- 
tă Măicuţa Mea ca să intre la voi şi să vă aşeze înaintea Mea, 
căci am poveţe să vă dau, şi am de lucru să vă dau. Amin, 
amin, amin. 

O copilaşi ai venirii Fiului meu, El aşteaptă 
^ să intre cuvânt la voi. Daţi de aici neputin- 
ţele care vă slăbesc statul vostru de veghe în calea venirii Fiu- 
lui meu la voi. Azi e zi de tămăduire a neputinţelor. Eu sunt 
tămăduitoarea, şi fac pomenire sfinţii şi îngerii pentru mine, 
cea care tămăduiesc puterea cea slabă a celor ce mă iubesc 
pentru Fiul meu, Hristos. 

O, copii osteniţi şi cu curajul slăbit! Cea mai adevărată 
dreptate este dreptatea Domnului, iar dreptatea omului nu 
este bună la Dumnezeu. Poate să piardă omul orice, dar drep- 
tatea cea de partea lui Dumnezeu, să n-o piardă, că aceea se 
face punte între om şi Dumnezeu, ca să vină Do mn ul şi să fie 
cu omul. Şi iarăşi, cea mai adevărată umilinţă este cea pentru 
Domnul în om, iar umilinţa omului pe care nu o pune omul în 
slujba lui Dumnezeu, nu este de folos lui Dumnezeu. Poate să 
aibă omul orice umilinţă, dar umilinţa cea de partea lui Dum- 
nezeu, să n-o piardă, că aceea se face punte între Dumnezeu 
şi om, ca să vină Domnul să fie cu omul, să lucreze cu omul 
şi pentru om, fiilor. 

învăţaţi şi iar învăţaţi veghea cea bună pentru venirea 
Domnului la voi. învăţaţi cărarea Domnului spre voi, şi n-o 
slăbiţi, ca să poată veni Domnul, fiilor. Eu mă aşez lângă voi 
cu dar de tămăduire de rane, pentru suflet şi pentru trup şi 
pentru duh, căci voi aveţi acum de gătit calea omului spre 
Fiul meu, şi aveţi mult de lucrat cu mânuţele şi cu dragostea 
inimii ca să pregătiţi zi de serbare pentru cer pe pământ cu 
voi, copii de la ieslea cuvântului Fiului meu. întăriţi-vă mâ- 
nuţele şi picioruşele şi ascultarea şi iubirea, dar mai ales cre- 
dinţa în puterea Fiului meu peste voi, căci unde Domnul 
voieşte, voieşte mai presus de fire, căci aşa lucrează cu voi 
Fiul meu. 

Vă dau din cer. Iau şi vă dau facându-mă izvor de tă- 
măduiri peste voi, dar nu uitaţi de cărarea cerului spre voi, de 
pacea cea dintre voi, copilaşi ai minunilor cereşti. Amin, 
amin, amin. 

O copii credincioşi venirii Mele, acolo unde 
^ este aşezat cuvântul Meu, acolo este şi îm- 
plinirea lui, căci Eu sunt începutul şi sfârşitul fiecărei lucrări 
pe care Eu o lucrez prin voi. Vă cer să vă aşezaţi în sfat cu 
Mine, ca să vă dau apoi putere să biruiţi pentru împlinirea 
celor lucrate de Mine prin voi. Vă cer să vă îmbrăcaţi cu pu- 
terea Mea, şi apoi cu slava Mea, că iată, ne pregătim de săr- 
bătoare cerească pe pământ, iar voi trebuie să puteţi totul în- 
tru Hristos, căci am de sunat din trâmbiţa venirii Mele, la care 
se adună cei ce aud glasul Meu care este cu voi. Amin. 

Fiilor, vin îngerii la voi, vin sfinţii la voi, că ei văd că 
aveţi de lucrat pentru cer. Vin ei şi vă ajută şi suflă mereu din 
puterea Mea şi din Duhul Meu peste voi. Intră lucrarea înge- 
rilor în voi, ca să fiţi precum ei în cer pentru cele ce vă dau 
Eu să lucraţi pe pământ, căci cu voi Eu împlinesc cuvântul 
Meu care spune: «Precum în cer aşa şi pe pământ, voia 
Mea». Amin. Fiţi voia Mea, staţi în haina puterii Mele, lucraţi 
sub cortul Meu, sub cuvântul Meu, precum la începutul Meu 
cu voi. Fucraţi sub ochiul Meu tot lucrul lucrat. Fucraţi sub 


privirea Mea, fiilor, ca să vă odihniţi în lucrul vostru cu Mine. 
Odihna celor ce sunt ai Mei este lucrul Meu cu ei, care se face 
bucurie pe pământ şi în cer şi în veşnicie. Amin, amin, amin. 

Acum, vă dau o putere nouă, care va lucra din voi, şi 
iată ce vă dau, vă dau povaţă nouă: fiţi căsuţe curate unii pen- 
tru alţii. Dar ce este această povaţă? O, copilaşi iscusiţi, voi 
faceţi curat în căsuţa în care staţi, şi apoi ieşiţi afară la tot lu- 
crul, iar când vă întoarceţi în căsuţă, deschideţi şi intrând vă 
lăsaţi papuceii la uşă. Tot aşa să fiţi şi unii pentru alţii. 
Făsaţi-vă papuceii la uşă când intraţi, ca să nu lăsaţi urme de 
pe afară, fiilor. Această orânduială este pentru sfinţi, căci 
sfinţii umblă curat în casă şi se feresc de cele necurate de 
afară. Fiţi căsuţe curate unii pentru alţii şi uitaţi-vă bine la 
mânuţe şi la picioruşe, să vă fie curate unul pentru celălalt, să 
vă fie sfinte unul pentru celălalt şi pentru sine fiecare, ca 
să-şi aibă căsuţa curată fiecare. Nimeni nu-şi poate privi ochii 
sau capul sau urechea sau gura sau spatele, căci aşa l-am Scut 
Eu pe om. Dar mâinile şi picioarele fiecare şi le vede, iar pe 
celelalte le văd Eu, Domnul, din afară şi dinăuntru şi din faţă. 
Fiţi sfinţi unii pentru alţii. Daţi-vă cu cele sfinte din voi unii 
altora. învăluiţi-vă în cele sfinte şi purtaţi acoperământ pentru 
vremea rea şi nu lăsaţi să vă murdărească vremea cea rea. 
Făsaţi papuceii la uşă când intraţi în căsuţele voastre şi 
păstraţi-vă întregi pentru Domnul, fiilor din grădină, şi voi, 
fiilor ai poporului Meu. Dreptatea şi umilinţa să fie cele ce 
sunt de folos pentru Mine şi nu vouă şi nu duhului vostru, 
copii ai minunilor Mele din zilele acestea. 

Eu am să vă dau poveţe în lucrul Meu cu voi, în tot 
lucrul ce-1 aveţi voi de lucrat sub lucrul cuvântului Meu cel 
de peste voi, iar de plâns să nu vă plângeţi că nu puteţi, fiind- 
că voi aveţi de putut tot ce n-a putut omul să facă în vremea 
celor şapte mii de ani ai lucrului Meu pentru om şi prin om. 
Eu pot totul în voi, fiilor, iar voi puteţi totul în Mine. Amin. 
Eu în voi, şi voi în Mine, căci acolo unde este aşezat cuvântul 
Meu, acolo este şi împlinirea lui, şi se va bucura cerul şi pă- 
mântul de lucrul Meu cu voi, căci Eu sunt Cel ce pot tot ce 
voiesc Eu, iar Eu întru voi binevoiesc. Amin, amin, amin. 

22 aprilie/ 5 mai 2000 

Sărbătoarea sfântului mare mucenic Gheorghe 

Au trecut două mii de ani de mărturii cereşti ale credinţei sfinţilor 
care au lăsat urmele lor pe pământ. Poporul Domnului este aştep- 
tarea sfinţilor. 

B in sărbătoare în sărbătoare şi din praznic în 
praznic Mă vreau cu voi, şi îmi aplec fruntea 
Mea cerească şi aşa intru în grădina Mea cu voi, fiilor ve- 
ghetori în calea Mea spre pământ. Mă aplec până la voi, ca să 
vă aplecaţi şi voi pentru Mine şi să vă ridicaţi deschi- 
zându-Mi, şi să petrecem pe pământ sărbătoarea venirii Mele. 
Cuvântul Meu cel de peste voi este sărbătoare pentru toţi cei 
din cer. Tot cerul e cu privirea după Mine când Eu Mă aplec 
spre voi cu cuvântul venirii Mele. Voi sunteţi puţini care as- 
cultaţi cuvântul Meu, dar cei din cer sunt cete-cete de zeci de 
mii, precum scrie de venirea Mea cu sfinţii, aşa cum i-am ară- 
tat Eu lui Enoh să scrie despre venirea Mea, aşa cum i-am 
arătat lui Daniel. 

îmi aplec fruntea ca să intru, căci chivotul legământu- 
lui Meu este cu voi, şi Eu intru şi Mă mărturisesc acoperă- 
mânt al vostru şi al chivotului Meu, care poartă în el legămân- 
tul Meu cel scris şi pe dinăuntru şi pe dinafară, şi despecetluit 

pentru toată făptura, căci scris este: «Toată făptura care este 
în cer şi pe pământ şi sub pământ şi în mare, şi toate câte sunt 
în acestea zic neîncetat: „Celui ce şade pe tron şi Mielului fie 
cinstea şi puterea şi binecuvântarea şi slava în vecii veci- 
lor!“». Amin. Această slavă vă înconjoară pe voi, dar voi sun- 
teţi micuţi cu mintea, că nu se suie la mintea nimănui toată 
slava Mea cea tainică, dar ea este, fiilor, este şi vă înconjoară 
pe voi şi sunteţi cuprinşi în slava venirii Mele, şi voiesc să fiţi 
pe deplin vrednici de ea. De aceea vin mereu şi Mă slăvesc cu 
cuvântul Meu peste voi, căci măreţia slavei Mele este cuvân- 
tul Meu. Amin. Mă slăvesc cu sfinţii peste grădina de la voi, 
căci ei au întărit pe pământ credinţa în Dumnezeu şi au zădăr- 
nicit deşertăciunea idolilor şi a oamenilor. Plata celor sfinţi 
este venirea Mea cu ei, slăvindu-Mă între ei. Fiţi şi voi plini 
de venirea Mea, precum sunt sfinţii din cer, fiilor. Daţi curs 
cuvântului Meu peste voi şi lăsaţi-1 să meargă în lături, că e 
vremea venirii Fiului Omului cu putere şi cu slavă multă. 
Amin. Mă împart tuturor, numai să Mă ajutaţi să-Mi fac cale 
peste toată făptura. Luaţi din iubirea sfinţilor şi lucraţi ca ei, 
căci credinţa şi iubirea lor M-au făcut să Mă deşert în ei cu 
toată slava Mea, ruşinând cu ea pe împăraţii şi stăpânitorii 
lumii. 

Vin la voi să vă întăresc nădejdea în făgăduinţele Mele 
şi în lucrările Mele cu voi. Intră puterea îngerilor în voi ca să 
vă ajute să pregătim sărbătoare creştină pe pământ, popas al 
celor din cer pe pământ cu voi, spre slava cuvântului Meu. în- 
tăriţi-vă cu trupul, cu sufletul şi cu duhul şi cu pacea şi cu în- 
ţelepciunea şi cu îndemnul cel sfânt între voi, ca să lucrăm 
minuni, fiilor, ca să supunem timpul sub tot lucrul ce-1 avem 
de lucrat pe pământ pentru sărbătorile cerului. Eu sunt Cu- 
vântul Care adună pe lângă voi cete-cete la sărbătoarea celor 
două mii de ani de credinţă a celor sfinţi, două mii de ani de 
mărturii cereşti, care au lăsat urme pe pământ, iar voi sunteţi 
plata sfinţilor Mei, căci Eu şi cu sfinţii v-am aşteptat să fiţi şi 
să lucraţi venirea Mea cu ei. Aceasta este ce lucraţi voi prin 
tot lucrul vostru care-Mi face Mie cale spre oamenii care cred 
şi care nu cred că Eu Mă întorc de la Tatăl. Gătiţi cărarea oa- 
menilor spre Mine. Gătiţi cărarea cuvântului Meu spre oa- 
meni. Gătiţi sărbătoare cerească aici, în sătuţul unde Eu, 
Domnul, am urme şi mărturii ale lucrării Mele cea pentru 
sfârşit; aici, unde am poposit Eu şi cu poporul cuvântului 
Meu în vreme de credinţă a celor ce M-au urmat pentru cobo- 
rârea Mea cuvânt pe pământ; aici, unde vă am pe voi rod al 
lucrării cuvântului Meu din zilele acestea, lată, sfinţii po- 
posesc cu Mine la voi şi vă încălzesc iubirea şi râvna cea pen- 
tru cer. Ei au biruit pentru Mine prin suferinţă şi prin mărtu- 
risirea credinţei lor, însoţită de semnele Mele prin ei, iar voi 
biruiţi prin slava cuvântului Meu, care sălăşluieşte la voi. Fiţi 
înţelepţi şi socotiţi-vă bine şi lucraţi frumos, că frumoasă este 
lucrarea Mea cu voi, şi mare este ajutorul ceresc cu voi. Lu- 
craţi cu armonie sfântă şi cu putere din cer. Lucraţi cu dor şi 
cu hărnicie, şi unul pe altul îndemnaţi-vă la lucru, şi sfânt să 
fie lucrul vostru cel pentru pregătirea sărbătorii Mele cu voi 
în faţa oamenilor care doresc să vină şi să ia de la Mine prin 
voi. Fiţi cu curaj. Eu iau de pe voi toate neputinţele şi vă ridic 
pentru slava Mea. Amin. Bucuraţi-vă unii altora inimioarele, 
îndemnaţi-vă unii pe alţii spre putere de sus. Daţi- vă credinţă 
unii altora în puterea Mea care poate în voi, spre slava Mea 
peste pământ. Daţi-vă trezie unii altora, daţi-vă nădejde şi 
mângâiere şi daţi-vă silinţa pentru Mine, Cel ce Mă gătesc cu 
tot cerul să cobor în sărbătoare cu voi pentru cei ce vin cu dor 
la voi. 


Acum, Mă scutur cu pacea Mea peste voi. Luaţi numai 
de la Mine, fiilor, şi fiţi liniştiţi. Fiecare din voi să fie aşezat 
în deplină pace şi linişte, căci Eu sunt Cel ce vă acopăr pe toţi 
în veşmântul iubirii Mele. Sunt cu veghea Mea peste voi de 
sus şi de jos şi din părţi. Vă îmbrac în binecuvântarea Mea şi 
vă port pe umerii Mei cu tot ce aveţi voi de lucrat spre zi de 
sărbătoare a venirii Mele, zi din zilele venirii Fiului lui Dum- 
nezeu după două mii de ani de aşteptare. Pregătiţi-vă veghea 
pentru venirea Mea cuvânt la voi, căci am adunat în preajma 
ieslei Mele pe copiii poporului Meu care lucrează cu voi 
pentru ziua Mea de serbare. Vin cuvânt, fiilor, vin la voi cu- 
vânt pentru voi şi pentru ei, ca să aşezăm tot lucrul pe făgaş, 
ca să ne pregătim pentru cele cereşti pe pământ din zi în zi 
mai mult. 

Mucenicul Gheorghe vă încălzeşte la pieptul lui cel 
chinuit pentru Hristos, pentru Mine, Mirele sfinţilor. El vă dă 
din curajul lui şi din iubirea lui. El vă dă din viaţa lui, iar voi, 
fiţi veşnici, fiţi ai Mei pe vecii, precum sfinţii Mei cei din cer. 
Amin, amin, amin. 

23 aprilie/6 mai 2000 

Duminica a doua după Paşii, a sfântului apostol Toma 

Hotarul dintre cele văzute şi cele nevăzute este fiorul celor ce se 
hrănesc cu tainele Domnului. Omul este hoţul care s-a furat pe sine 
din Dumnezeu şi stăpâneşte pe cele ce nu sunt ale lui. Domnul Se 
judecă cu omul pentru pământ şi pentru om. 

M ă apropii ca să intru în grădină. Amin. Sunt 
Domnul! Sunt Cel înviat dintre morţi, şi intru 
şi zic străjerilor Mei: Hristos a înviat! 

Vin de la Tatăl, fiilor, şi Mă port cu locaşul Meu cel 
sfânt spre voi, cu carul slavei Mele, căci scris este: «Carele 
lui Dumnezeu sunt mii de mii; mii sunt cei ce se bucură de 
ele. Domnul în mijlocul lor, pe Sinai, în locaşul Său cel 
sfânt». Amin. 

Taina învierii Mele este taina care acoperă pe sfinţi, iar 
sfinţii sunt vii şi se poartă cu Mine, iar Eu, în mijlocul lor, 
slujit de îngeri şi de sfinţi. Amin. 

Cuvântul Meu este râul de foc care curăţă pe om cu 
iubirea lui ca să-l tragă la lumină, căci scris-a proorocul: «Un 
râu de foc se varsă din El. Mii şi mii Ii slujeau, şi miriade de 
miriade stăteau înaintea Lui». Amin. 

Mi-am aşezat tronul dreptăţii în grădina de la voi, şi 
îmi vărs peste pământ cuvântul care curăţă şi vă învăţ lucra- 
rea dreptăţii, lucrarea iubirii, căci scris este: «Domnul iubeşte 
judecata şi nu va părăsi pe cei ce-L binecuvintează pe El; în 
veac vor fi păziţi, căci drepţii vor moşteni pământul şi vor 
locui în veacul veacului pe el şi se vor desfăta de mulţimea 
păcii». Amin. 

Sunt cu zilele învierii peste voi, şi fericiţi sunt cei ce 
cred cele ce au fost lucrate de Mine în vremea aceea. Aposto- 
lul Toma a fost fericit, că din dorul lui de Mine, a voit să Mă 
vadă înviat, şi M-a văzut după opt zile de la învierea Mea, şi 
Eu i-am spus: «Fericit eşti că Mă vezi, dar cei ce nu M-au vă- 
zut vor fi mai fericiţi», căci credinţa lor va lucra pentru ei, şi 
credincioşii sunt mai fericiţi. Cei ce Mă văd se învaţă cu feri- 
cirea, dar cei ce sunt cuprinşi în taina fericirii sunt purtaţi de 
ea. Amin. Cel înviat nu poate fi ţinut la uşă, căci trupul Lui 
este mai presus decât orice hotar. E mare taină hotarul între 
cele ce se văd şi cele ce nu se văd, iar fiorul acesta sfânt este 
pentru cei credincioşi care se hrănesc cu tainele Mele. Cei doi 
ucenici ai Mei cărora le-am dat cina Mea în Emaus, au gustat 

din taina aceasta, din fiorul sfânt al tainelor Mele cu omul cel 
credincios. 

Voi, copii ai poporului Meu, hrăniţi-vă din fructul aces- 
tei fericiri tainice şi staţi mereu între cele ce se văd şi cele ce 
nu se văd, aşa cum au stat cei doi din Emaus, lângă care Eu 
M-am apropiat tainic, şi apoi am intrat sub ochii lor sub taina 
fiinţei Mele, care însoţeşte în taină pe cei ce petrec cu Mine 
ca cei doi din Emaus. Vă spun această taină ca să vă umplu 
de fiorul tainei cuvântului Meu care este cu voi, taina sub care 
stau Eu cu voi. Nu numai cuvântul Meu este cu voi. Şi Eu 
sunt, iar trupul Meu este acoperit de această taină, de cu- 
vântul Meu, care se face râu de foc şi curăţă pe om cu iubirea 
lui ca să-l tragă la Mine. O, nu numai cuvântul Meu este cu 
voi. Eu şi mai mult sunt, căci gura Mea grăieşte peste voi, iar 
mâna Mea vă mângâie şi vă sprijină şi vă ia povara şi vă aşea- 
ză cu tot cu ea pe umerii Mei, ca să vă port cu poverile de pe 
voi, cu lucrul Meu cel de peste voi, că sunteţi copii mici şi 
slabi ca să pot Eu să vă ajut ca pe cei slabi, ca pe cei nepu- 
tincioşi, care au nevoie de Domnul. Umerii Mei sunt cel mai 
adevărat loc pe care staţi voi, căci Eu sunt Păstorul vostru Cel 
adevărat, şi vă port pe braţe şi pe umeri, iar Cel ce merge. Eu 
sunt. 

O, taina Mea cu voi este taină înfricoşătoare pentru cei 
din cer care Mă văd cu voi şi care stau mereu aproape pentru 
Mine şi pentru voi şi îmi slujesc Mie şi vouă, că n-a fost mai 
greu şi mai strâmt pe pământ ca în zilele acestea ale venirii 
Mele la voi. De aceea vin şi vă învăţ mereu, ca să vă deprind 
cu viaţa cea veşnică în voi, că e greu pentru tot omul pe 
pământ. Viaţa cea veşnică este viaţa care nu moare, este cea 
care nu asfinţeşte în om, iar voi, cei ce luptaţi pentru ea, aveţi 
nevoie de ajutor, fiilor, că n-a fost mai greu şi mai strâmt pen- 
tru omul credincios, ca şi în zilele acestea ale venirii Mele 
când fiara cea din adânc, care se ridică să meargă spre pieire, 
îşi scutură peste tot tainicele ei săgeţi, ca să-i rănească pe cei 
pecetluiţi ai Mei, ca să-i slăbească pe ei. Dar Eu sunt, şi vă în- 
văţ mereu taina vieţii veşnice în voi, viaţa cea fără de moarte 
cu voi, viaţă în care sunt numai Eu cu cele ale Mele în om. 
Cel ce crede în Mine are viaţă veşnică, şi Eu stau mereu în 
preajma lui, iar el crede aceasta şi trăieşte întru Mine şi Mă 
bucură cu viaţa lui cea veşnică, cu cele veşnice ale Mele în el, 
şi apoi cu Trupul şi Sângele Meu de hrană a lui. Amin. Cel ce 
mănâncă Trupul şi Sângele Meu este cel ce are viaţă veşnică, 
viaţă cu Mine, vas pregătit pentru hrana aceasta. De aceea 
stau mereu cu voi, ca să staţi voi cu Mine şi să fiţi treji, fiilor 
care aţi venit după Mine. Vă ţin mereu trează viaţa cea veş- 
nică în voi, şi de aceea vin mereu şi Mă fac cuvânt peste voi. 
Nimeni nu mai stă pe pământ cu viaţa cea veşnică în el. 
Nimeni nu mai ştie ce înseamnă cina Mea cu omul. Voi sun- 
teţi urâţi şi dispreţuiţi de cei ce stau în numele Meu peste su- 
fletele şi peste trupurile oamenilor care se strâng în biserici. 
Şi precum mai-marii iudeilor şi preoţii şi arhiereii lor n-au 
voit să creadă în Mine nici după învierea Mea, tot aşa preoţii 
bisericii de azi nu vor să creadă că voi sunteţi de la Mine, nu 
vor să pună peste ei cuvântul Meu care este cu voi, cuvântul 
vieţii veşnice, fiilor. Dar voi aveţi grijă mereu de viaţa voas- 
tră, ca să fie a Mea şi nu a voastră. Lucraţi-o ca pentru Mine, 
ca pe cea mai curată jertfa adusă lui Dumnezeu, şi fiţi mereu 
atenţi şi treji pentru viaţa voastră, ca să fie ea veşnică mereu, 
şi să fie ea purtătoare de cele veşnice, căci Eu aşa am zis: 
«Cel ce mănâncă Trupul Meu şi bea Sângele Meu, este cel ce 
are viaţă veşnică». Amin. 

Nu e mult cuvântul Meu peste voi. Nu e prea mult, 
fiilor. El este cel ce vă ţine de mânuţă cu Mine, căci omul, din 


firea lui, dă să-L uite pe Dumnezeu. Eu sunt Iisus Elristos, Cel 
de după înviere. Am plătit viaţa omului cu viaţa Mea, prin 
moartea Mea pe cruce timp de trei zile, dar omul nu ia pe el 
haina învierii lui şi nu lucrează viaţă veşnică în el şi peste el 
ca să vin apoi să Mă dau lui şi să-l fac moştenitor peste cele 
ale Mele aşa cum v-am făcut pe voi, copii ai cuvântului Meu. 
Eu pe voi vă învăţ mereu să fiţi vii în toată vremea, căci vre- 
mea e cu moarte în ea peste tot. Eu pe voi vă aşez să Mă măr- 
turisiţi înaintea oamenilor, ca să mărturisească pentru voi în- 
gerii înaintea Tatălui Meu. De aceea vă pun la lucru pentru 
coborârea Duhului Sfânt peste pământ, pentru ca să-Mi vărs 
Eu slava Mea care este cu voi, pentru ca să Mă împlinesc cu 
cele făgăduite şi vestite la voi pentru zilele acestea ale împli- 
nirilor Mele cele tainice peste făptură. Voiesc să se înveţe 
toată făptura cu hrana Mea, cu cuvântul Meu, care îl îndeam- 
nă pe om să-şi lucreze viaţă veşnică şi să dea pe cele moarte 
din el şi să aleagă faptele vieţii veşnice, ca să fac apoi Eu cu 
omul cină, aşa cum am făcut cu cei din Emaus, care au rămas 
cuprinşi în taina cinei Mele cu omul cel credincios, care Mă 
lucrează pe Mine în el, în taina uşii deschise pentru Domnul. 
Amin. Cel ce are viaţă veşnică, acela rămâne uşă deschisă 
pentru Domnul şi se face masă de cină a Mea cu el, căci scris 
este: «La acela Eu vin şi îmi fac sălaş la el şi cinez cu el şi 
Mă arăt lui». Trupul şi Sângele Meu este Domnul, Cel văzut 
prin taina aceasta care se face masă de cină a Mea cu omul în 
care Eu îmi fac sălaş pentru cina Mea cu el. Cel ce are viaţă 
veşnică în el, acela a priceput despecetluirea tainei Mele cu 
el, şi rămâne uşă deschisă între Mine şi el, între el şi Mine, şi 
are grijă de statul Meu cu el în toată clipa, mai mare decât 
orice grijă a lui, întâia dintre toate. Apoi, Eu Mă fac plată a 
lui şi Mă las în el cu Trupul şi Sângele Meu, ca hrană pentru 
viaţa lui cea veşnică şi ca lucrare a Mea prin mădularele lui, 
ca unealtă a Mea pe pământ. 

O, nu e mult cuvântul Meu cel de peste voi, nu e prea 
mult, măi fiilor mici. El este cel ce vă ţine de mână cu Mine; 
el este cel ce vă scoate la lucru în fiecare zi, la lucrul vieţii 
veşnice în voi şi cu voi şi între voi. O, de ar lua omul de pe 
pământ venirea Mea la voi ca s-o pună peste el şi să înceapă 
şi el viaţa cea veşnică în trupul şi în sufletul şi în duhul lui! 
O, de ar da omul să asculte de la Dumnezeu, Care grăieşte pe 
pământ ca să-l înveţe pe om fuga de moarte! 

Ia, omule, şi te hrăneşte din masa Mea cu poporul 
Meu! Eu de aceea Mi-am făcut popor în mijlocul tău. Mi-am 
făcut ca să stau de vorbă cu el despre cele cereşti pe pământ 
şi să auzi tu vorbirea Mea cu poporul Meu, omule fugar. O, 
nu fugi de Mine! Fugi mai bine de moarte şi de toate ale tale, 
dar nu fugi de Mine, nu mai fugi, şi apropie-te şi ia. Vino, că 
te chem la masă de praznic, te chem la pomană! Vino să-ţi 
împart pomană! Vino aşa cum veneau cu miile după Mine cei 
ce-Mi vedeau slava cu care lucram în mijlocul lui Israel acum 
două mii de ani. Au trecut peste tine două mii de ani de la 
venirea Mea, de la învierea Mea, omule chemat la masa în- 
vierii, la masa milei şi a mântuirii şi a veşniciei Mele cu 
omul. Acum timpul tău s-a scurs, şi a venit timpul Meu, cel 
care nu are sfârşit. Acum începe viaţa Mea pe pământ cu 
omul şi în om. Acum a venit învierea morţilor, şi tu nu vezi, 
omule încuiat în neştiinţă. O, unde îţi este ştiinţa pe care ai 
furat-o de la Dumnezeu, omule? 

Omul, de la început nu M-a ascultat; de la început s-a 
făcut împotrivitorul Meu şi s-a rupt din Mine. De atunci am 
lucrat în fel şi chip ca să-i dau omului pocăinţă, ca să-l fac să 
Mă caute şi să Mă aştepte şi să Mă dorească din nou peste el 
prin ascultarea lui de Dumnezeu, dar omul nu s-a mai aşezat 




Anul 2000 


1331 


să Mă asculte. Eu însă l-am tot strigat, până ce am venit Eu 
însumi să Mă întâlnesc cu omul, dar omul nu M-a cunoscut 
că Eu sunt, şi M-a luat şi M-a dus pe dealul Căpăţânii şi M-a 
bătut în cuie pe cruce, ca pe cel mincinos care se face pe sine 
Dumnezeu. O, mai bine s-ar fi bătut el pe cruce, dar el e orb 
şi nu vede nimic şi e încuiat în neştiinţă şi nu ştie. I-am spus 
însă prin prooroci, ca să ştie de la ei; i-am spus omului că vin 
de la Tatăl ca să-l răscumpăr din sine şi să-l aşez întru Mine. 
El însă n-a voit, şi M-a luat şi M-a bătut în cuie pe cruce când 
am venit, şi apoi Eu am dat preţul vieţii omului prin moartea 
Mea şi am dat să-l înviez cu învierea Mea. N-a voit nici aşa 
omul. Nu s-a întors omul la Mine. Nu s-a aşezat omul să tră- 
iască viaţa cea veşnică. Acum Mi-am aşezat pe pământ tronul 
judecăţii, şi Mă vărs din el cu cuvântul care curăţă şi arăt 
omului lucrarea dreptăţii. Cuvântul Meu este râul de foc care 
curăţă pe om cu iubirea lui, cu căldura lui, cu văpaia lui care 
spală pe om până la os, până la cele dinăuntru ale omului. 

De mila ta vin, omule. De dorul tău şi de mila ta Mă 
deşert peste pământ cu cuvântul venirii Mele. Vreau să te fac 
rai al Meu, în care să locuiesc Eu şi cu tine, loc în care să nu 
fie durere sau tristeţe sau suspinare. Aceasta vreau să fac 
pentru tine. Dar tu vrei? O, răspunde-Mi! Vrei, oare? Şi dacă 
nu vrei nici azi când auzi glasul Meu cel care te cheamă iar 
după două mii de ani, ce vei face când nu te va mai sluji 
voinţa ta? Ea nu te poate sluji pe veci, dar voinţa Mea se ţine 
acum după tine ca să-ţi dea vecia şi să nu fii singur, omule. O, 
nu mai sta fără Dumnezeu pe pământ! O, nu mai sta uitat pe 
pământ! O, nu mai sta supus pământului, omule! O, făptura ta 
cea dintâi aşteaptă la uşa ta ca să te înveşmântezi cu ea, ca să 
te împodobeşti întru ea. Omul cel din rai voiesc să fii, că Eu 
pe pământ voi aşeza pe omul cel din rai. Amin, amin, amin. 

Sunt cu raiul pe braţele Mele, ca să-l aşez pe pământ. 
Aceasta este plata pământului care plânge cu gemete lungi 
sub aşteptarea venirii Mele, ca să-l scot de sub piciorul omu- 
lui străin de Dumnezeu, căci pământul este al Meu, fiindcă 
Eu l-am făcut. Amin. Omul este hoţul care a luat sub stăpâ- 
nire cele ce nu sunt ale lui, hoţul care s-a furat pe sine din bra- 
ţele Creatorului său, şi apoi a fugit departe, risipindu-şi viaţa 
în voile lui. Dar iată, am venit după el. Am venit după om, şi 
găsesc pământul suspinând pentru stricăciunea omului de pe 
el. Omul s-a stricat şi miroase urât pe pământ. Omul miroase 
urât pe pământ şi n-are cu ce se semeţi înaintea Mea. 

Am pus de şapte mii de ani pildă de înviere înaintea 
omului: pomul şi floarea şi iarba care iar şi iar înviază pe pă- 
mânt chemând omul la înviere în fiecare vreme. Apoi am 
venit Eu şi am înviat, şi iarăşi l-am chemat pe om spre 
înviere. Acum aduc peste pământ învierea morţilor ca să-l 
chem la înviere pe cel ce stă mort pe pământ, mort pentru 
Do mn ul. V-am pus pe voi pildă de înviere înaintea oamenilor, 
fiilor puşi sub taina cuvântului Meu care cheamă pe tot omul 
la înviere. V-am pus şi nimeni nu ia aminte. Când l-am înviat 
pe Lazăr din mormânt, nu s-au sfâşiat inimile celor tari la cer- 
bice din vremea aceea, şi au dat să-L omoare pe Do mn ul vie- 
ţii, Care venise să învieze morţii. Şi tot aşa şi azi, nu se sfâşie 
inimile celor tari la cerbice şi se joacă toţi „ de-a popa prostu “ 
şi o fac pe nepricepuţii faţă de venirea Mea cu cuvântul peste 
pământ, faţă de chemarea neamurilor la înviere. Aceştia sunt 
hoţii care au luat sub stăpânirea lor pământul şi omul, ca să 
nu mai am Eu parte pe pământ, dar iată, am venit ca moşteni- 
tor al pământului şi am venit după om. Am venit să Mă judec 
cu omul pentru pământ şi pentru om. Am venit după două mii 
de ani ca să-l întreb pe om ce a făcut el după ce Eu am murit 
pe cruce pentru el şi am înviat apoi pentru el, pentru ca să ia 


el din taina învierii, din taina vieţii veşnice să ia, şi să trăiască 
prin ea apoi. Am venit, şi aşez pe om înaintea Mea, ca să-Mi 
dea acest răspuns. Amin. Şi v-am pus pe voi să Mă ajutaţi să 
vin după om, fiilor aşezaţi de Mine la gura râului de foc care 
se varsă din gura Mea peste pământ, ca să-l curăţ pe om cu 
iubirea lui, cu dreptatea lui. V-am pus martori ai cuvântului 
Meu înaintea oamenilor. Amin. Cuvântul Meu care vine la 
voi. Eu sunt. El este haina care Mă acoperă pe Mine când vin. 
Nu numai cuvântul Meu este cel ce vine. Şi Eu sunt, şi Eu 
vin, iar înaintea Mea merge cuvântul Meu, şi voi, ca semn al 
venirii Mele; voi, cu viaţa Mea în voi; voi, cu iubirea voastră 
pentru Cel ce vine iar după două mii de ani de aşteptare. 
Amin. 

O, de aceea vă pun la lucru, copilaşi ai lucrărilor cereşti 
pe pământ. Vă pun la lucrul cărării cuvântului Meu peste pă- 
mânt. Vă pun să pregătiţi zilele Domnului, zilele Mele cu voi 
înaintea oamenilor, iar cei ce sunt aproape de cele ale împă- 
răţiei Mele, să vină să ia din slava Mea cu voi, să ia din râul 
de foc care curge din Mine peste voi ca să vă fac sfinţi şi să 
vă ţin sfinţi pentru venirea Mea. Să ia cei însetaţi, să ia din 
venirea Mea la voi şi să vină după Mine, ca să le dau din gura 
Mea şi să-i bag sub mantia Mea, să-Mi întind peste ei veş- 
mântul venirii Mele cu sfinţii, trăirea cu sfinţii şi cu Do mn ul 
pe pământ. Amin, amin, amin. 

Acum, aşezaţi-vă unul lângă altul cu sfat ceresc între 
voi şi luaţi din lucrul Meu cel pentru pregătirea serbării Du- 
hului Sfânt peste pământ. Luaţi cu ascultare, luaţi şi lucraţi cu 
iubire multă, căci Eu v-am spus aşa: «Intră lucrarea îngerilor 
în voi, intră ca să puteţi voi tot ce va fi de pregătit pentru ziua 
Mea cu voi înaintea mulţimilor». Intră Domnul cu zeci de mii 
şi cu mii de mii în voi, ca să-Şi lucreze lucrarea Sa prin voi şi 
să Se mărturisească pe Sine înaintea oamenilor. Amin. 

Cereţi cu cuvântul timp însorit. Să vă fie cald şi răcoare 
atât cât trebuie pentru lucrul ce-1 avem de lucrat. Să vă fie cu 
credinţă tot ce veţi lucra pentru slava Mea. Să vă fie cu voie 
bună, aşa cum se cuvine sfinţilor. Amin. Şi iarăşi: să vină aju- 
torul tot, de sus şi de jos şi din părţi, să vină şi să slujească lui 
Dumnezeu! Amin. Să vină la vreme toate câte îmi vor sluji 
slavei Mele cu voi! Amin. Să se apropie tot ajutorul din cer şi 
de pe pământ pentru zidirea aceasta, pentru pregătirea zilei 
Duhului Sfânt cu voi şi cu cei ce vin la serbările cerului cu 
voi! Amin. Să intre în cămările lor toate piedicile care ar în- 
cerca să lucreze împotriva zilelor Domnului! Amin. Şi să se 
dezlănţuiască slava Duhului Sfânt întru mărirea Sa peste cei 
credincioşi venirii Mele cu slava cuvântului Meu peste pă- 
mânt pentru învierea făpturii! Amin, amin, amin. 

Iar voi, lucrătorii Mei, fiţi binecuvântaţi. Fiţi binecu- 
vântarea Mea peste tot ce este pe pământ jos, şi în cer sus, 
pentru zilele venirii Mele, pentru întoarcerea Mea de la Tatăl 
după două mii de ani de mărturii. Amin, amin, amin. 

24 aprilie/7 mai 2000 

Duminica a treia după Paşti, a mironosiţelor 

Venirea Domnului este taină înfricoşătoare, la care îngerii şi sfinţii 
privesc cu înfrigurare. Omul le lucrează pe cele ce II alungă pe 
Domnul din preajma lui. Veşnicia în om este să le lucreze pe cele 

care rămân. 

unt Domnul învierii, Iisus Hristos, Fiul Tatălui 
Savaot. Amin, amin, amin. De câte ori cobor la 
ieslea Mea de cuvânt ca să fiu cu voi la masă de cuvânt pe 
pământ, de atâtea ori Eu Mă vestesc cine sunt, ca să-Mi fac 

loc printre toate câte sunt pe pământ şi printre toate câte 
mişună în văzduh şi printre toate câte ies din adânc şi lucrea- 
ză pe pământ în zilele acestea ale venirii Mele. Când Eu Mă 
vestesc cine sunt, toate îmi fac loc, şi Eu vin spre locul unde 
pornesc, şi toate îmi fac loc. Amin. Aşa să lucraţi şi voi, fiilor 
spre care Eu vin să-Mi fac loc lângă voi cu cuvântul Meu 
peste pământ. Pentru tot ce este pe pământ vin atunci când vin 
la voi. De aceea vă numesc Eu pe voi cărarea Mea peste 
pământ, fiilor, fiuţilor, căci voi sunteţi cei de dinaintea venirii 
Mele, şi iată, cei din vremea venirii Mele, iar vremea Mea 
este cu voi şi petrece cu voi întru venirea Mea. Amin. 

O, puţin de tot face omul din tot ceea ce face, puţin, 
fiilor, căci puţin lucrează omul cu Dumnezeu şi pentru Dum- 
nezeu. Prea puţin lucrează omul pe cele ale Mele, pe cele care 
rămân, măi copilaşi. O, care sunt cele care rămân? Care, 
oare? Vin din nou la voi cu vestea învierii Mele şi cu martorii 
învierii Mele. Sfintele mironosiţe sunt astăzi aşezate cu ser- 
bare în biserica cea creştinească, dar creştinii prea puţin lu- 
crează pe cele ale Mele. Ele, mironosiţele, au lucrat mult, iar 
cele lucrate de ele au rămas şi s-au mărturisit până azi. Ele 
după ce Eu am înviat şi M-am arătat lor, ori pe unde mergeau 
spuneau: „Hristos a înviat! Ele au avut grijă de Mine şi de 
ucenicii Mei. Ele au crezut şi au lucrat în lucrul Meu peste 
pământ, iar lucrul lor a rămas, şi este. Amin. 

O, fiilor mici, puţin de tot face omul din tot ceea ce 
face. Puţin de tot lucrează omul cu Dumnezeu şi pentru Dum- 
nezeu. Omul nici pentru el însuşi nu lucrează ca să aibă. înţe- 
lepciunea omului nu-i dă omului nimic. Cu ea le lucrează 
omul pe cele ce sunt deşertăciune şi nu pe cele ale lui Dum- 
nezeu. înţelepciunea omului l-a făcut pe om să se desprindă 
din Dumnezeu şi să plece să se cheltuiască cu înţelepciunea 
lui pe căile deşertăciunii tuturor lucrurilor care sunt şi se fac 
sub soare de mintea şi de mâna omului. 

Venirea Mea la voi este cuvântul care se aşează faţă în 
faţă cu omul cel care stă pe pământ de şapte mii de ani 
întrebându-1 de folosul înţelepciunii lui, de folosul ştiinţei lui. 
Dar omul n-a lucrat lucrarea celor ce rămân ca să-Mi poată 
răspunde. Nu poate omul să-Mi răspundă. Nu ştie omul care 
sunt cele care rămân. Această poartă de la voi, care stă între 
Mine şi omul de pe pământ, între voi şi omul de pe pământ, 
are scris pe ea lucrarea pe care trebuie s-o lucreze omul zi şi 
noapte înaintea Mea, căci omul nu ştie ce trebuie să facă, iar 
înţelepciunea lui nu-i foloseşte, nu-1 ajută decât în cele ce 
sunt deşertăciune şi fugă după vânt, după cele ce nu rămân. 

O, copilaşi ai venirii Mele, v-am aşezat să staţi înaintea 
Mea când vin ca să-Mi aştern peste pământ cuvântul pentru 
tot omul. Ca un învăţător bun vă iau mânuţa în mâna Mea şi 
v-o conduc pe carte ca să-Mi scriu prin voi cuvântul. îngerii 
văd şi amuţesc la această vedere şi stau cete-cete, cu înfrigu- 
rare în fiinţa lor cerească, şi se minunează de adevărul Meu 
cu voi, că la voi nu este o minune cu voi, ci este însuşi Ade- 
vărul, aşa cum este El, şi aşa şi lucrează; ca o mamă cu fiuţii 
ei cei mici, aşa lucrează El. De aceea v-am spus Eu că taina 
Mea cu voi este taină înfricoşătoare pentru cei din cer, care 
Mă văd pe Mine cu voi, şi care stau aici, mereu aproape pen- 
tru Mine şi pentru voi, slujind la lucrul cel care rămâne, fiilor, 
că n-a fost mai greu şi mai strâmt ca şi în zilele acestea ale ve- 
nirii Mele la voi. Şi de ce acest greu pentru venirea Mea de 
azi? Pentru că azi nu mai am pe unde să Mă strecor ca să vin 
după om. Calea Mea spre om e grea şi e strâmtă, şi nu mai 
este, fiindcă omul lucrează prea puţin pe cele care rămân, pe 
cele care-Mi fac Mie cale spre om. Omul le lucrează pe cele 


care Mă alungă pe Mine din om şi din preajma omului şi din 
calea omului, ca să nu mai am cum să-i ţin omului calea şi 
să-i spun despre cele care rămân. 

M-am aşezat cu grădina Mea de la voi în calea omu- 
lui şi am scris pe ea lucrarea pe care trebuie s-o lucreze omul 
ziua şi noaptea înaintea Mea, căci omul nu ştie ce trebuie 
să facă din cele ce sunt de făcut. Mă aşez şi Eu în grădină 
făcându-Mă cuvânt, iar pe voi v-am aşezat lângă Mine ca să 
Mă daţi omului spre înţelepţire peste el, şi îl chem pe om spre 
cele ce rămân, şi îl învăţ pe om să fie şi să nu piară aşa cum 
este el învăţat să lucreze. Toate câte sunt făcute de om pe pă- 
mânt şi peste om, toate îmi îngreuiază şi îmi strâmtează calea 
Mea spre om; toate nasc din ele pe pământ şi sub pământ şi 
în văzduh piedici pentru venirea Mea la om. De aceea atunci 
când vin, Mă vestesc pe nume cine sunt, iar Celui ce este 
toate îi fac loc, şi El vine şi toate îi fac loc. Amin, amin, amin. 

Serbare de sfinţi petrec cu voi şi cu poporul cuvântului 
Meu din zilele acestea. Sfintele femei care au vestit în lung şi 
în lat învierea Mea până azi, doresc de iubirea Mea cu voi, de 
lucrarea Mea cu voi, fiilor mici. Ele s-au lăsat pildă pe pă- 
mânt de atunci şi până la sfârşit, de atunci şi până la voi, cu 
vestea învierii Mele. Atâta bucurie am pus Eu în ele prin în- 
vierea Mea, iar ele vesteau peste tot şi ziceau: „Hristos a 
înviat! dar fericirea lor mai nimeni n-o înţelegea, căci oa- 
menii din toate timpurile se îndeletnicesc cu cele ce nu ră- 
mân. Mironosiţele Mele aveau şi în cuvinte, şi în priviri, şi în 
paşi, şi în lucru numai înviere şi numai dor de înviere pentru 
toţi oamenii, iar după ce Eu M-am înălţat la Tatăl, ele M-au 
ţinut viu în trupul şi în sufletul şi în duhul lor şi au trăit în 
Mine, că fără Mine nu au mai putut trăi, şi au trăit veşnic în 
toată vremea lor, iar veşnicia le-a ţinut calea şi le-a adus lân- 
gă Mine, şi ele sunt veşnice ca şi Mine, căci cei ce Mă iubesc 
fără de margini sunt veşnici, sunt fără de margini. Amin. 

Eu sunt Cel viu, şi sunt plata celor ce sunt vii, şi Mă fac 
locaş al lor, locaş veşnic al învierii celor ce Mă iubesc pentru 
vecie. Amin. Cel ce dă să Mă iubească, cine să-l înveţe ce es- 
te această taină şi cum să guste din ea pentru învierea lui 
pentru vecie? Dacă omul care dă să Mă urmeze pe Mine nu 
gustă mai întâi din cele veşnice ale Mele, acela nu va învăţa 
să Mă iubească pentru vecie. Mironosiţele învierii Mele nu 
Mă căutau printre morţi pentru binele lor, ci pentru binele 
oamenilor. Ele ştiau şi credeau că Eu sunt Cel viu, Cel neţinut 
de moarte, Cel Care calcă peste moarte şi înviază. Ca nişte 
inimi pline de credinţă veşnică, inimile lor adunaseră în ele 
toate cuvintele Mele şi le trăiau cu tot adevărul, iar când Eu 
M-am dus spre cruce şi spre moarte, ele ştiau că a sosit izbă- 
virea cea mare, care aduce cu ea învierea Mea şi a celor ce 
cred în Mine. O, ele au fost puterea credinţei celor credin- 
cioşi, şi căutau după trupul Meu cel din mormânt ca să stea 
lângă el să-i vadă învierea, să-l vadă înviat, şi l-au văzut, şi au 
văzut pe îngerii învierii Mele, care au binevestit lor învierea 
Mea, precum odinioară îngerii naşterii Mele au binevestit 
păstoraşilor de la stână naşterea Mea între oameni. 

Aplecaţi-vă, copii ai poporului cuvântului Meu. Luaţi 
şi învăţaţi învierea celor ce Mă iubesc pentru vecie, căci taina 
aceasta trebuie s-o pătrunderi cu puterea iubirii din voi, fiind- 
că iubirea din voi dacă nu gustă din Mine pentru învierea 
voastră cea pentru vecie, zadarnică ar fi iubirea voastră pen- 
tru Mine, şi nu ar rămâne pe vecie. Cel care vine după Mine 
ca să fie viu, trebuie să guste mai întâi din cele veşnice ale 
Mele, şi numai aşa primeşte puterea să Mă iubească pentru 
vecie. Cel care este cu Mine, trebuie să lucreze lucrul Meu 

peste pământ, precum mironosiţele l-au lucrat, căci nu lucra- 
rea lui trebuie s-o lucreze omul cel înviat, ci lucrarea Dom- 
nului trebuie s-o lucreze. 

O, care sunt cele care rămân? Care sunt cele veşnice? 
Care, oare? Fiilor din grădină, ce este această întrebare? Ştiu, 
oare, fiii poporului Meu şi al vostru, ştiu, oare, să-şi răspundă 
la această taină? Dar voi ştiţi? 

— Ştim, Doamne. 

O cum să nu ştiţi dacă Eu sunt ştiinţa voas- 
^ tră? ! Daţi ştiinţa Mea celor ce au ştiinţa 
lor, ca să înveţe omul ce este ştiinţa care vine de la iubirea de 
cele veşnice. Daţi, fiilor, daţi tuturor pe Dumnezeu. Amin, 
amin, amin. 

I ubirea de Dumnezeu cea pentru vecie este 
cea care iubeşte din om pe cele veşnice, iu- 
bindu-le şi lucrându-le mai presus decât pe toate celelalte lu- 
crări ale trupului, ale sufletului şi ale duhului. Cele ce sunt 
veşnice sunt cele ce fac armonia în toate cele vremelnice 
pentru bucuria inimii în veşnicie, căci omul veşnic este omul 
care lucrează cu cele veşnice pentru zilele lui care se pregă- 
tesc pentru zilele veşniciei lui, pentru zilele Domnului cu 
omul pe pământ pentru vecie. Omul cel veşnic se pregăteşte 
pe el şi pregăteşte pământul pentru venirea Domnului cu veş- 
nicia peste pământ, căci acestea sunt cele care rămân, cele 
care sunt veşnice: omul şi pământul, cu toată podoaba lui, cu 
toată facerea lui Dumnezeu. Cele ce rămân sunt cele făcute de 
Dumnezeu pentru om, iar cele ce nu rămân sunt cele făcute 
de om. Omul cel veşnic le lucrează pe cele făcute de Dum- 
nezeu şi le păzeşte lucrându-le. Aceasta înseamnă veşnicia în 
om. Cele care rămân sunt cele lucrate de om pentru Dum- 
nezeu pe pământ şi în cer. Omul care se lucrează pe sine 
pentru Dumnezeu, se face om veşnic, care rămâne pentru ve- 
cie apoi, pentru zilele veşniciei. Cele care rămân sunt cele 
care-1 îmbracă pe om în Flristos şi cu FIristos. Acestea sunt 
cele care rămân, şi aceştia sunt cei care rămân. Să guste omul 
mai întâi din cele care rămân, din cele veşnice să guste, şi 
apoi să vină, şi aşa să vină, căci numai aşa îl va iubi pe Dum- 
nezeu pentru vecie, şi numai aşa va veni pentru vecie. Aces- 
tea sunt cele care rămân, şi aceştia sunt cei care rămân. Amin, 
amin, amin. 

O copilaşi care Mă daţi pe Mine, Domnul! 
^ Va întreba omul, va vrea să ştie omul ne- 
cunoscător, omul ispititor, dar iată, scris este: «Cele duhovni- 
ceşti sunt pentru cei duhovniceşti, şi cu greu le înţelege omul 
firesc». Spuneţi, dar, şi pentru cei fără de cunoştinţă din cer, 
şi pentru cei trupeşti, fiilor. Omul va da să spună că nu pri- 
cepe. Daţi tuturor pe Dumnezeu, copii împărţitori. 

O mul care voieşte să ştie care sunt cele care 
nu rămân, să le părăsească pe acestea. Să 
părăsească omul lucrarea voilor lui, să-şi părăsească omul do- 
rinţele şi să intre în armonia lucrărilor lui Dumnezeu din om 
şi să iubească pe cele făcute de Dumnezeu, căci voia omului 
şi toate dorinţele care supun sub ele voia omului, sunt cele ce 
mint pe om. Să se lase omul lucrat de mâna lui Dumnezeu, 
Care trimite peste om încercări şi dureri şi suferinţe pentru 
curăţirea petelor şi pentru iertarea prin ispăşire a faptelor 
morţii. Să se lase omul în mâna lui Dumnezeu, Care le ştie pe 
toate ale omului, căci orice cămaşă murdară intră la spălat şi 
la limpezit ca să fie apoi iar îmbrăcată. Omul care voieşte să 
se îmbrace în Flristos, trebuie mai întâi spălat, şi apoi împo- 
dobit cu cele ce vor rămâne, cu viaţa lui Flristos în viaţa omu- 
lui, cu mersul lui Flristos prin om peste pământ, ca să pregă- 


tească omul pământul pentru zilele veşniciei, pentru venirea 
Domnului pe pământ la om, cu plata cea veşnică pentru cei ce 
se fac veşnici. Amin, amin, amin. 

E u, Domnul, Mă deşert în voi cu învăţătura 
Mea, Mă tom în voi, căci Eu sunt izvorul 
din care izvorăşte cuvântul Meu şi al vostru, fiindcă am făcut 
din voi râuri care udă pământul, fiilor. Aşa lucrau mironosiţe- 
le învierii Mele; udau pământul ca să odrăslească din el omul 
credincios învierii Mele, omul care se scoală spre iubire veş- 
nică pentru Dumnezeu. Udaţi pământul cu rouă cuvântului 
Meu, care aşează viaţă veşnică în om. Fiţi râuri care izvorăsc 
din râul vieţii veşnice. Râuri de apă vie să curgă din voi! Şi 
iată, curg, căci Eu aşa binevoiesc, şi aşa Mă bucur pentru voi. 

Iar voi, pregătiţi pământul pentru zilele Domnului cu 
voi şi arătaţi mulţimilor viaţa cea veşnică din voi, ca să se 
aplece omul şi să bea şi să dorească după viaţa Mea în el. Daţi 
de veste că vin să hrănesc mulţimile cu cuvântul Meu cel care 
curge din Mine peste voi. Daţi curs lucrării îngerilor în voi. 
Pregătiţi pământul acesta pentru venirea Mea cu slava Mea, 
cu cuvântul Meu cel plin de strigare. Fiilor, fiilor, voiesc să 
aşez pe pământ cămaşă nouă. Voiesc să aşez peste el faţa 
Mea. Amin, amin, amin. 

1/14 mai 2000 

Duminica a patra după Paşti, a slăbănogului 

Bucuria Domnului în om este adevărata bucurie a omului. Cuvân- 
tul Domnului tulbură pacea omului ca să-i dea Domnul pacea Sa. 

E u sunt, copii străjeri la ieslea Mea de cuvânt. 
Fiul Tatălui Savaot sunt, iar voi sunteţi prin 
Mine, şi tot ai Tatălui sunteţi, ai Tatălui şi ai Mei. Amin, amin, 
amin. Vin mereu cu cerul pe pământ la voi ca să vă înmires- 
mez şi să mirosiţi a cer pe pământ şi în cer, şi ca să fiţi bucuria 
Mea. Adevărata bucurie a inimii omului este bucuria Mea cea 
pentru el. Dacă Domnul nu Se bucură de om, în zadar are 
omul bucurie în suflet, în zadar, copii hrăniţi de cer. O, în za- 
dar caută omul bucurie şi pace dacă nu sunt Eu bucuria şi pa- 
cea din om. O, nu ştie omul pe pământ de ce trimite Do mn ul 
peste el încercări şi dureri. Iată, omul tânjeşte mereu după bu- 
curie, după linişte, după duh fericit şi proaspăt în el, dar nu 
tânjeşte să Mă odihnesc şi Eu în el, nu numai el. Eu de dorul 
omului Mă căznesc în fel şi chip de şapte mii de ani şi dau 
să-l trezesc pe om la pacea Mea cu el. El însă caută cu cărările 
ştiute de el, şi nu cu cărările Mele spre om. Cărarea Mea spre 
om nu mai am cum s-o destup decât venind şi bătând fără 
veste la uşa vieţii omului, aducându-i încercări şi dureri, ca să 
Mă caute apoi, şi să ceară de la Mine pacea lui şi liniştea lui 
şi bucuria lui. Eu, ca un bun ce sunt, Mi-e milă de omul 
care-şi are pacea şi bucuria lui, şi de aceea îl zdruncin pe om 
destupându-Mi cărarea spre inima omului. 

O, ce păcat că omul nu este deştept! Ce păcat, fiilor 
care staţi cu Mine în sfat! O, ce păcat că omul nu caută cu 
Dumnezeu şi cu cele ale păcii lui cea din cer! Fuge omul de 
pacea lui cea din cer şi caută pentru el pace şi linişte din cele 
ale lui, din truda lui, din trupul lui, din mintea lui, din faptele 
lui cele fără Dumnezeu, dar acestea nu-1 slujesc veşnic, şi îl 
lasă pe om, şi omul rămâne fără pace apoi, şi rămâne singur 
de cele ale lui, şi omul nu ştie ce este pacea şi bucuria lui. 

în numele Tatălui şi al Fiului şi al Sfântului Duh, vine 
Domnul în sfat ceresc cu voi, fiilor de la ieslea Mea, şi voi, 
fii ai poporului cuvântului Meu cel de la iesle. Vine Do mn ul 

la voi ca să vă înveţe mereu să fiţi bucuria şi pacea Domnului. 
Amin. Vin mereu şi vă învăţ cu cerul şi cu faţa cerului în voi 
şi între voi, ca să-L vadă omul pe Dumnezeu în voi, copii 
născuţi din iubirea Mea care s-a coborât pe pământ după om. 
V-am ales dintre oameni ca să aşez în voi pacea Mea şi bucu- 
ria Mea şi să Mă bucur de voi, că iarăşi zic: adevărata bucurie 
a inimii omului este bucuria Mea cea pentru el, căci dacă Eu 
nu Mă bucur de om, în zadar are omul bucurie în suflet. Eu 
de dorul omului Mă apropii mereu de el cu încercări şi cu du- 
reri, ca să-l fac să se ţină după Mine şi să-Mi simtă atingerea 
Mea de el, şi apoi mângâierea lui întru Mine şi adevărata bu- 
curie a inimii omului. Nu Mă pot apropia cu mângâierea Mea 
de omul cel fericit întru ale lui, căci el nu cunoaşte ce este 
mângâierea Mea, dar Mă apropii cu ea de omul cel neputin- 
cios, şi îl mângâi cu ea aşa cum l-am mângâiat pe slăbănogul 
care aştepta de ani de zile vindecare pe malul apei vindecă- 
toare din Ierusalim. El nu apuca să intre în apă la venirea în- 
gerului vindecător, căci altul intra, şi el nu mai apuca vinde- 
care, şi M-am dus şi i-am dat Eu vindecare cu cuvântul, zi- 
cându-i: «Scoală-te şi mergi!». I-am dat întregire de trup ce- 
lui slăbănog, şi el s-a dus în templu apoi, ca să-L bucure pe 
Dumnezeu cu inima lui cea vindecată de mângâierea Mea 
care se apropiase de el. 

O, copii ai minunilor Mele de azi, voiesc să ştiţi că 
mângâierea Mea vindecă pe om. Voiesc să ştiţi că mângâierea 
Mea stă cu voi ca să vă dea pacea şi bucuria ei. Deschideţi 
mângâierilor Mele, deschideţi larg ca să intru cu ele în voi şi 
ca să le cunoaşteţi şi ca să vă facă bine în toată clipa, căci sunt 
din cer şi de pe pământ cu mângâierea Mea după voi. Când 
mângâierile Mele bat la uşa voastră, deschideţi larg, ca să vă 
facă bine mângâierile Mele. Amin, amin, amin. 

Mângâiere fără durere este cuvântul Meu peste pă- 
mânt, dar omul fuge de cele sfinte din cer şi caută cu cele 
sfinte de pe pământ, zice el. Aşa zice creştinul neştiutor şi ne- 
cunoscător cu duhul, şi umblă pe pământ în lung şi în lat ca 
să caute mângâierea celor sfinte. Eu însă caut la om după cum 
şi omul caută cu Mine. 

O, Mie îmi place să fiu cu omul în cer şi nu pe pământ 
aşa cum îi place omului. Şi cum adică aceasta? Omul este 
necunoscător cu duhul şi trebuie să-i spun Eu omului cum 
este aceasta. Mie îmi place să fie omul cu cerul pe pământ, cu 
Mine pe pământ aşa cum îmi place Mie, nu cum îi place 
omului. Aceasta înseamnă să fiu Eu cu omul în cer şi pe pă- 
mânt. Amin, amin, amin. Mângâiere fără durere voiesc să las 
peste om prin cuvântul Meu care cheamă omul la scăldătoa- 
re, la spălare, la mângâiere. înger vindecător de inimă este cu- 
vântul Meu. El tulbură pacea şi liniştea omului ca să-i dea 
omului pacea Mea şi să-l facă pe om casa mângâierilor Mele. 
Aşa voiesc Eu să stau cu voi, copii ai minunilor Mele de azi. 
Voi sunteţi semne şi minuni ale Mele înaintea oamenilor mai 
înainte de venirea Mea cu tot cerul pe pământ. Nici un om de 
pe pământ să nu umble după voi, să nu caute după voi când 
caută, ci să caute după Mine, că Eu sunt cuvântul de la voi şi 
Mă dau tuturora spre vindecare de duh şi de suflet, căci duhul 
cel bolnav al omului îi îmbolnăveşte trupul omului. în zadar 
caută omul să-i fie bine pe pământ. Eu fără veste Mă apropii 
şi îl zdruncin pe om şi îi spun că nu este bine ce face el, şi îi 
spun să facă ce-i spun Eu, ca să-i dau mângâierea Mea. Amin. 

O, copii ai mângâierii Mele, Eu sunt plin de durerile 
care vin de la om. De ce, oare, nu caută omul şi cu durerile 
Mele? De ce, oare? De ce fuge omul de Mine ca să-Mi facă 
această durere? Mă umple omul de dorul Meu de el. De ce 


face omul aşa? De ce pleacă omul din casa Mea şi îşi face 
casa sa şi se uneşte cu ale sale? Fiilor, de ce lasă omul pe 
Dumnezeu ca să se unească cu ale sale, un trup şi un duh şi 
un suflet? O, câtă durere! Durere fără mângâiere! Umblu 
după mângâierea cea pierdută, după bucuria Mea cea pier- 
dută. Am zidit omul ca să-l am de bucurie, şi el Mi-a căzut 
din braţe şi s-a făcut iar pământ. Mă aplec la pământ ca să-l 
iau pe om bucăţică cu bucăţică şi să-l fac iar, dar nu pot dacă 
omul nu poate; nu pot să lucrez fără om. Eu pentru om le-am 
făcut pe toate câte le-am făcut cu cuvântul cel de la început, 
şi apoi l-am făcut pe om. întâi am zidit toate, şi apoi pe om. 
Acum însă nu mai pot singur să-l zidesc pe om. Câtă vreme 
omul îmi stă împotrivă Eu nu pot să-l zidesc din nou; nu pot 
dacă omul nu poate. Lucrez din greu să-l fac pe om să poată 
şi ca să pot şi Eu peste el. Omul L-a lăsat pe Dumnezeu şi 
s-a unit cu ale sale un trup şi un suflet şi un duh, şi Eu nu mai 
am omul, dar am durere fără mângâiere. De ce, oare, nu caută 
omul şi cu durerile Mele? De ce fuge omul de Mine ca să-Mi 
facă această durere? De ce, oare? De ce, omule? 

O, copii ai mângâierilor Mele, Eu sunt plin de durerile 
care vin de la om, iar voi sunteţi mângâierea durerilor Mele. 
Omul nu caută cu durerile Mele aşa cum au căutat cei doi 
apostoli ai Mei care au venit şi Mi-au spus să se aşeze unul 
de-a dreapta şi altul de-a stânga în clipele durerilor Mele, dar 
alţii erau pregătiţi pentru aceasta în clipele acelea. Acum sunt 
mai rănit decât oricând, căci jertfa pe care am dat-o Eu pentru 
om n-a îndurerat omul la inimă ca să-l facă să caute cu 
durerile Mele. 

O, copii mângâiaţi, fiţi mângâietori, căci Duhul Sfânt 
Mângâietorul dă să Se desăvârşească în voi peste pământ, dă 
să Se slăvească prin voi peste oamenii necunoscători cu 
duhul. Duhul Sfânt Mângâietorul are nevoie de mângâietori, 
căci este plin de durere şi voieşte mângâiere. Fiţi, dar, mân- 
gâietori, căci mângâierea Mea este cu voi şi vă vindecă de 
orice durere. Deschideţi larg mângâierilor Mele, ca să intru 
cu ele în voi, şi voi să le cunoaşteţi cum umblă după voi ca să 
vă facă bine, ca să vă facă frumoşi la stat şi la faptă, frumoşi 
la cuvânt şi la dar, frumoşi prin har. Amin, amin, amin. 

Era Verginica cu trupul pe pământ, iar Eu eram în ea cu 
durerile Mele. Ea căuta mereu la creştini mângâiere, căci era 
plină de durerile Mele şi ale lor. îi căuta prin buzunare de 
sănătate, de mângâiere, de iubire, dar ei nu aveau, şi se aveau 
pe ei şi în sân, şi în buzunare, şi în ochi, şi în urechi, şi în 
inimi. Dar nu ea îi căuta, ci Eu îi căutam, şi nu-i găseam decât 
cu trupul, căci ei cu inima erau departe de Mine, erau într-ale 
lor, iar Eu, singur într-ale Mele, singur, fără sprijin, ca şi 
atunci când am rămas singur fără ucenici după ce sărutarea 
lui Iuda M-a vândut pe bani morţii. Numai că Eu M-am dat 
tribut morţii, şi moartea a fost înghiţită, şi ea n-a ştiut ce face 
când a dat să Mă înghită, şi s-a dat ea Mie şi nu Eu ei. Rămă- 
sesem fără ucenici în durerile Mele, căci Eu am voit să-i scap 
de dureri, şi le-am spus la cei ce M-au prins, lor să le dea dru- 
mul, pe ei să-i lase liberi, şi numai pe Mine să Mă ia. Mi-am 
ocrotit ucenicii ca să-i pot avea. Aşa v-am ocrotit şi pe voi, 
copii unşi în grădina Mea. Mi-am pus mereu mâna peste voi, 
şi n-am mai luat-o, iar voi aţi rămas, şi vă am, şi v-am învăţat 
să fiţi mângâietori peste cei ce sunt poporul Meu pe pământ, 
şi să fie ei una cu voi în durerile Mele şi în bucuriile Mele cu 
voi, şi să ştie să fie. Fiţi mângâietori, ca să înveţe de la voi să 
fie cei ce sunt. E mare taină să ştie omul să fie. Eu această 
taină voiesc s-o descopăr pe pământ prin voi, şi aceasta şi fac. 
Amin. 

Fiilor, iau vălul de pe voi şi Mă arăt cu voi în lung şi în 
lat. lată, vă gătesc frumos pentru slava Mea cu voi, vă învăţ 
să fiţi slava Mea văzută şi nevăzută, dar pricepută de cei ce 
caută la Mine prin lucrarea Mea care este cu voi. Iată-Mă cu 
voi pregătindu-Mi zilele slavei. Iar şi iar vă dau îngeri miria- 
de de miriade ca să intre în voi cu puterea lor, şi să-Mi gătiţi 
slava cu care vin, căci vin peste pământ prin voi, vin cu Du- 
hul Sfânt Mângâietorul şi cu fiii Lui. Amin. Fac din voi mân- 
gâierea Mea peste pământ, semne şi minuni ale Mele înaintea 
oamenilor mai înainte de venirea Mea cu cerul tot pe pământ 
în chip văzut. Amin. îndemnaţi-vă unul pe altul la lucrare de 
Duh Sfânt, la bucuria Mea în voi. Amin. Bucuraţi-vă inimioa- 
rele şi umpleţi-le cu bucuria Mea cea pentru voi. Amin. Dacă 
Eu Mă bucur de voi, aceasta să fie bucuria voastră, şi altă bu- 
curie să nu aveţi, căci omul se bucură cu nădejdi deşarte, cu 
vorbiri deşarte. Voi însă fiţi bucuria Mea. Amin, amin, amin. 
Adunaţi- vă puterile în puterea Mea, în pacea Mea şi în bu- 
curia Mea din voi, ca să lucraţi desăvârşit pentru sărbătoarea 
Mea cu voi, căci se apropie sărbătoare mare, sărbătoare cu 
slavă. Vine Domnul să-Şi cerceteze via Sa. Vine Domnul du- 
pă două mii de ani şi Se scutură cu Duhul Său peste pământ. 
Voi sunteţi flori sădite de Mine pe pământ, flori din cer, şi tre- 
buie să mirosiţi a cer pe pământ, căci Eu Mă presar peste pă- 
mânt din voi; îmi scutur sămânţa Mea cea coaptă, peste tot 
pământul. Să Mă ia omul şi să Mă pună în glastră pe masa sa. 
Să vină omul la voi să Mă ia aşa cum se duce la florărie să-şi 
cumpere flori pentru sărbători şi pentru sărbătoriţi. Să vină 
omul să ia flori de la voi în dar şi să le pună în glastră, ca să 
nu se veştejească de pe masa lui, şi să le bea apa, ca să învieze 
omul şi să Mă bucur de om şi să-Mi vindec durerile cu cei 
vindecaţi. Amin. 

Mă scutur cu sămânţa cuvântului Meu peste pământ şi 
Mă aştern în calea venirii Mele, iar voi sunteţi covorul Meu 
de flori din cer pe pământ, flori ieşite din sămânţa cuvântului 
Meu, care se scutură peste voi; şi din flori cresc flori, şi din 
cuvânt creşte cuvânt, şi aşa vin Eu cu cerul pe pământ, iar voi 
sunteţi covor de flori în calea Mea, şi sunteţi calea Mea. 
Amin, amin, amin. 

8/21 mai 2000 

Duminica a cincea după Paşii, a samarinencei 

Cei păcătoşi sunt cei ce însetează după Domnul, şi beau şi rămân 
vii. Se binecuvintează începutul şi sfârşitul lucrului fântânii Sama- 
rinencei şi al fântânii sfântului mucenic Pantelimon (fântâna Du- 
hului Sfânt). Rugăciunea nu este slavă şi vorbire deşartă, ci este 
duh şi adevăr. 

enirea Mea se face cuvânt peste pământ, iar 
porţile cuvântului se deschid, şi Eu intru. Amin, 

amin, amin. 

Intră Domnul Iisus Hristos pe porţile Sale şi Se face zi 
de nuntă peste Ierusalimul Lui din zilele acestea. Amin. 

Ierusalime, poporul Meu cel din români, sunt cu braţe- 
le pline de găteli ca să le pun peste tine. Cartea Mea cu tine 
este dragostea dintre Mine şi tine, este apa din care-ţi dau Eu 
să bei ca să nu însetezi, poporul Meu. O, tu eşti ziua Mea de 
nuntă, dar cine pricepe aceasta pe pământ? Ia-ţi straie de iu- 
bire, Ierusalime mic, şi ieşi înaintea Mea când vin la tine cu 
fiii grădinii Mele, din care te adăp Eu pe tine cu apa cea vie. 
Eu Mă fac cuvânt peste ei şi le dau să Mă dea ţie şi vin cu ei 
la tine, vin cu ei în casa ta, iar tu fă-te casă deschisă pentru 
Dumnezeu şi cinează cu Mine, Ierusalime, ziua Mea de 
nuntă. 


Avem de aşezat strai de sărbătoare cerească pe pământ, 
şi Mă voi aşterne cu tine în calea oamenilor, poporul Meu. Tu 
eşti o cărare pe care Eu merg din loc în loc peste pământ ca 
să chem oamenii la nuntă, fiule. Masa Mea de nuntă nu se 
mai strânge dintre Mine şi tine, şi se umple cu bucate dulci, 
şi Eu stau la masă cu tine, şi de pe ea curge în lături ca să ia 
în dar cei flămânzi, cei însetaţi, căci aşa scrie în prooroci: 
«Cei însetaţi să vină să bea». Amin. Dar cine sunt cei înse- 
taţi? Iată, cei ce-şi zic drepţi nu vin să ia de pe masa Mea de 
nuntă. Aceştia aşa au făcut în toate vremile lor. Cei păcătoşi 
însă sunt însetaţi, iar când se apropie ei să Mă iubească, aceia 
Mă iubesc şi iau din apa Mea şi îşi sting setea şi rămân vii şi 
Mă mărturisesc pe Mine, Cel viu, pe Mine, izvorul celor înse- 
taţi, iar Mie nu-Mi este ruşine să stau cu ei la masă, căci ei au 
nevoie de toate câte n-au ei, şi Eu le dau, căci pentru aceasta 
am venit de la Tatăl. Cei drepţi nu Mă lasă să Mă ating cu ale 
Mele de ei. Cei drepţi nu Mă primesc în casa lor, nu sunt pri- 
mitori de oaspeţi cereşti, nu sunt aşa cei ce-şi zic drepţi. Aceş- 
tia stau numai ei în casa lor, şi numai pe ei se dau şi se arată, 
şi numai vorba vine că Mă dau pe Mine. 

Când omul se apucă să-şi facă un nume lângă numele 
Meu, acela se face stăpân în casa lui, iar săracii nu găsesc la 
ei drumul spre Mine, căci drumul Meu este drumul umilinţei, 
drumul pătimirii din greu, drumul bucuriilor sfinte prin greu, 
iar cei ce-şi zic drepţi nu ating legea bucuriilor sfinte, legea 
harului sfânt, care este cu cei umiliţi în care Eu îmi găsesc 
plăcerea aşa cum am lucrat cu femeia samarineancă să fac din 
ea vas de trebuinţă cerească pe pământ, şi am Scut, căci ea 
s-a umilit înaintea Mea şi M-a primit şi a crezut când Eu i-am 
spus cine sunt, şi s-a dus să-i facă să creadă pe cei din cetatea 
ei, şi să se bucure apoi împreună cu ei pentru Mine. 

O, fiilor, o, Ierusalime de azi, legea harului sfânt îi face 
fericiţi pe cei ce se supun ei. Ea le găteşte hăinuţe de har celor 
ce se supun ei. Ea îi creşte, ea îi sfinţeşte, ea îi călăuzeşte, ea 
îi hrăneşte, ea îi slăveşte pe ei dându-i Mie pentru slava Mea 
cu ei. Amin. O, copilaşi cuprinşi în harul Meu, M-am dat 
vouă masă de nuntă, iar voi hrăniţi- vă cu harul Meu, cu harul 
nunţii Mele cu voi, şi luaţi foc din foc, că vreau cu voi să 
mistui pământul şi să-l fac iar, şi să-l fac curat cu tot ce va fi 
pe el. Deschideţi larg bucuriilor sfinte şi desăvârşiţi-vă prin 
ele, şi va fi măsură pentru măsură, şi cine va da va lua îndoit. 
Amin, amin, amin. Iar cine nu va lua va rămâne sărac de har, 
aşa cum rămân cei ce îşi fac un nume şi un stat lângă Mine 
înaintea oamenilor, şi apoi închid calea celor săraci care dau 
să vină după Mine, după bucuriile sfinte, după apă pentru cei 
însetaţi. 

Acum, copilaşi din grădină, Eu, Domnul, pun peste voi 
cuvânt să ridicaţi rugăciune stăruitoare alături de poporul cu- 
vântului Meu şi să cereţi de la Mine ploaie peste pământul de 
la voi, că e lipsit pământul de apă, fiilor. Voi nu uitaţi ce v-am 
spus Eu, căci aşa v-am spus: «Să fie cuvântul Meu în toate 
câte cereţi voi de la Mine, în toate câte lucraţi voi pentru 
Mine şi pentru voi». Fiţi cuvânt, aşa cum sunt Eu, şi daţi-vă 
Mie cu inima şi cu credinţa rugătoare, ca să vă dau ploaie bi- 
nefăcătoare. Căutaţi însă bine, nu cumva să fie vreun rozător 
care să roadă sfoara rugăciunilor voastre spre Mine şi puterea 
lor de împlinire. Am spus cândva că dacă în Israel cineva gre- 
şea, tot Israelul suferea, iar voi îndeletniciţi-vă cu lucrul pa- 
zei cereşti în toate câte sunt cu voi şi pe lângă voi şi daţi curs 
drept rugăciunilor voastre spre Mine. Destupaţi bine calea lor 
spre Mine, curăţiţi-le drumul, căci v-am dat duhul iscusinţei 
cereşti, numai să-l primească peste ei cei ce s-au aşezat alături 

Cuvântul lui Dumnezeu 


cu voi pentru harul lucrărilor cereşti, pentru harul care este cu 
voi de la Mine, fiilor lucrători cu Dumnezeu. 

Acum, cereţi ca să vă dau, căci sunt Cel bun, Cel plin 
de milă şi de putere, Cel darnic sunt. Amin. Şi vă mai dau cu- 
vântul Meu pentru săparea fântânilor, în numele sfinţilor Mei, 
ca să aibă sfinţii de lucru lângă voi, fiilor lucrători cu sfinţii, 
şi zic: în numele Tatălui şi al Fiului şi al Sfântului Duh, bine- 
cuvântat să fie începutul lucrului, şi lucrul, şi sfârşitul cel bun 
al lucrului fântânilor pe care voi le lucraţi prin cuvântul Meu. 
Puneţi la temelia lor harul cel lucrător prin rugăciune, căci 
rugăciunea este legătura dintre Mine şi om. Orice cereţi voi 
prin rugăciune să fie de folos lui Dumnezeu, şi orice primiţi 
să fie al lui Dumnezeu cu tot cu voi. Amin, amin, amin. 

M-am întâlnit cu samarineanca la fântână şi am 
sfinţit-o pe ea cu cuvântul Meu şi am umplut-o de iubire, şi 
iubirea din ea a dat pe deasupra, s-a vărsat din ea peste pă- 
mânt şi au băut din ea cei din cetatea ei, şi mulţi apoi prin vre- 
muri au băut din fântâna aceasta, din iubirea ei pentru Mine. 
Mulţi şi-au dat întâlnire cu Mine şi cu ea la fântâna unde 
M-am întâlnit Eu cu ea ca să bem unul de la altul. Eu am băut 
de la ea iubire şi credinţă şi mângâiere, iar ea a băut de la 
Mine harul bucuriei sfinte, întâlnirea ei cu Dumnezeu. 

Fântâna samarinencei, aşa se va numi fântâna pe care 
voi în zorii zilei care vine o veţi începe, şi apoi o veţi sfârşi; 
fântâna întâlnirii cu Dumnezeu, Care Se face izvor de apă 
curgătoare spre viaţă veşnică. Samarineanca aşa Mi-a spus: 
«Dă-mi, Doamne, această apă, ca să nu mai însetez!», şi Eu 
M-am dat ei atunci, iar ea a văzut că Eu sunt prooroc şi M-a 
întrebat despre închinare, căci voia să se închine Domnului. 
Eu i-am spus despre adevărata închinare, iar duhul ei a zis: 
«Ştim că vine Mesia, Care Se cheamă Hristos, şi când va 
veni, ne va vesti nouă toate». Ea a spus aceasta pentru că Eu 
îi vestisem ei despre ea şi despre închinare, iar ea a prins să 
Mă cunoască şi a început să bea. Şi pe când ea bea din izvorul 
care curgea spre viaţă veşnică, i-am spus: «Eu sunt, Cel Care 
grăieşte ţie». Şi s-a dus samarineanca şi M-a deşertat pe Mine 
peste cetatea sa, şi au luat cei din cetate, şi apoi M-au luat în 
casa lor, şi Eu am cinat cu ei. Se mirau ucenicii Mei când 
M-au văzut că stau de vorbă cu ea la fântâna din Sihar. O, 
Mie nu-Mi e ruşine să stau să beau şi să mănânc cu cei ce au 
nevoie de toate câte nu au ei, căci pentru aceasta am venit de 
la Tatăl. I-am spus samarinencei: «Dă-Mi să beau!»', i-am 
peţit inima, şi ea Mi-a dat-o şi a vorbit cu Mine atât de fru- 
mos, atât de cald, fiilor! Am peţit-o cu cuvinte dulci, aşa cum 
Isaac a peţit-o pe Rebeca la fântână, zicându-i: «Dă-mi să 
beau!», şi ea i-a dat în ziua când s-a întâlnit cu el. 

Fântâna samarinencei, aşa se va numi fântâna aceasta; 
fântâna întâlnirii cu Dumnezeu, căci Eu Mă fac la voi izvor 
de apă care curge spre viaţă veşnică. Amin. Să vină să se 
întâlnească cu Mine cei ce vor să bea din apa aceasta, din iz- 
vorul acesta. Să vină cei însetaţi la fântână şi să cunoască 
harul lui Dumnezeu şi să ceară apă vie, iar Eu să le-o dau, 
aşa cum v-o dau vouă, aşa cum am dat-o samarinencei după 
ce ea Mi-a zis: «Dă-mi, Doamne, această apă, ca să nu mai 
însetez!». 

Iar tu, Ierusalime gătit cu harul Meu cel de peste tine, 
ia-ţi straie de iubire pe tine, că avem de aşezat strai de sărbă- 
toare peste pământ, şi Mă voi aşterne cu tine înaintea oame- 
nilor, poporul Meu. Masa Mea cu tine se umple mereu de bu- 
cate dulci, şi iată, chem pe cei însetaţi la masa Mea cu tine, 
căci aşa am zis: «Cei însetaţi să vină să bea». Amin. Deschi- 
deţi larg uşile bucuriilor sfinte şi însemnaţi-vă pe inimi cu 


această lege sfântă, ca să fiţi cunoscuţi prin ea în cer şi pe pă- 
mânt, căci harul nunţii Mele este peste voi şi mistui cu el 
pământul şi îl fac iar. Luaţi foc din focul Meu şi aruncaţi-1 pe 
pământ, ca să ia foc pământul şi să-l scot curat din focul aces- 
ta. Amin. Fiţi duh şi adevăr prin rugăciunile voastre către 
Mine, că lumea nu ştie să se roage Mie. Nu ştie lumea că ru- 
găciunea nu este slavă deşartă, nu este vorbire deşartă, nu este 
cerere deşartă, şi dacă nu ştie, aşa se roagă Mie lumea. Dar 
voi altfel să fiţi, şi să vă rugaţi cu folos pentru Mine, şi orice 
cereţi prin rugăciune să fie de folos lui Dumnezeu, şi orice 
primiţi să fie al lui Dumnezeu cu tot cu voi. Aceasta înseam- 
nă rugăciune în duh şi în adevăr, rugăciune care are pe Dum- 
nezeu în ea în orice loc şi în orice timp. Amin. 

Cereţi să se adune norii şi să se scuture peste pământul 
de la voi. Cereţi ca să vă dau, şi tot ce vă dau Eu să fie prin 
cuvântul Meu cel rostit la voi, căci aşa este cu voi, şi altfel nu 
este, fiindcă Eu sunt cu voi mereu, şi lucrez de lângă voi. 
Amin. 

Fiilor, fiilor, deschideţi larg bucuriilor sfinte ca să se 
sălăşluiască în voi şi între voi, căci harul nunţii Mele este cu 
voi, iar voi sunteţi ziua Mea de nuntă, pe care Tatăl Mi-a pre- 
gătit-o şi Mi-a dăruit-o după două mii de ani de dureri şi de 
aşteptări. Mi-a dat Tatăl un dar, şi Eu am grijă de el şi îl înno- 
iesc mereu ca să fie frumos, ca să Mă bucur de el. Deschideţi, 
dar, iubirii Mele cu voi, şi fiţi odihna Mea, şi fiţi casa Mea de 
odihnă, căci sunt ostenit, şi voiesc, fiilor, să Mă odihnesc în 
voi. Amin, amin, amin. 

15/28 mai 2000 

Sărbătoarea sfinţilor împăraţi Constantin şi Elena 

Se binecuvintează fântâna samarinencei, fântâna întâlnirii. Omul 
stă prea puţin cu cerul pe pământ, iar Domnul cheamă omul la 
fântâna întâlnirii, la învăţătura cuvântului Său. 

B uhul Meu Cel Sfânt suflă peste voi în grădină, 
copilaşi ai Tatălui Meu, iar Eu sunt Cel întâi 
între voi. Fiţi cu duhul vioi, ca să lucrăm cu bucurie, fiilor de 
la iesle. Amin, amin, amin. 

Avem sărbătoare de sfinţi, şi vin sfinţii la sărbătoarea 
Mea cu voi. Pecetluiesc prin voi, cu binecuvântarea Tatălui şi 
a Fiului şi a Sfântului Duh, semnul pe care l-am aşezat pe 
pământ prin mânuţele voastre, fântâna samarinencei, fântâna 
întâlnirii cu Dumnezeu, pe care voi aţi aşezat-o semn între 
Mine şi voi, semn între voi şi lume, lucru ieşit la cuvântul 
Meu prin mânuţele voastre. Fântâna întâlnirii cu Dumnezeu, 
Care Se face izvor de apă, care curge spre viaţă veşnică. Să 
ceară omul din ea apă, şi de la Mine, cuvânt. Cine are nevoie 
de apă, să aibă şi de cuvântul Meu, care curge spre viaţă veş- 
nică peste om. Să se apropie omul şi să-şi împrospăteze duhul 
şi să-şi învioreze cugetul cel spre Dumnezeu, căci omul prea 
puţin stă cu mintea în cer, prea puţin, fiilor, prea puţin. 

Iată zi de sărbătoare cerească peste voi. Am coborât din 
cer cu samarineanca cu care am vorbit acum două mii de ani 
la fântâna din Sihar, fântână săpată în vremea lui Iacov, unsul 
Meu cel din trupul lui Israel, părinte al lui Israel. La fântâna 
lui Israel am băut Eu apă de la femeia samarineancă, şi ea, de 
la Mine. Fântâna lui Israel este fântâna întâlnirii cu Dumne- 
zeu, căci Eu sunt apa vieţii şi Mă dau celor cu inima curată ca 
să-i fac sfinţi ca şi pe Mine, să-i fac sfinţii Domnului, aşa cum 
am făcut-o pe samarineancă în ziua întâlnirii Mele cu ea la 
fântâna lui Israel. 

Acum, fiilor unşi cu mirul Meu peste vremea aceasta, 
ridicaţi mânuţele şi cereţi harul Meu peste fântână şi ziceţi: 
„In numele Tatălui şi al Fiului şi al Sfântului Duh, se sfinţeşte 
şi se pecetluieşte această fântână cu harul Preasfântului 
Duh, ca să fie de trebuinţă cerească în cer şi pe pământ, spre 
pomenirea Domnului şi a întâlnirii Lui cu femeia samari- 
neancă la fântâna lui Israel Amin. 

Avem sărbătoare de sfinţi la fântână. Samarineanca va 
fi îngerul acestei fântâni. Ea are oaspeţi la sărbătoarea de azi 
pe sfinţii împăraţi Constantin şi Elena, care pun binecuvânta- 
rea lor peste ziua aceasta şi peste fântâna aceasta, căci este 
sărbătoarea lor în lucrare de biserică. Cealaltă fântână lucrată 
tot în această săptămână, pecetlui-o-voi prin voi în ziua cea 
dintâi a sărbătorii Mele cu voi în mijlocul mulţimilor care vor 
veni la sărbătoarea cea de două mii de ani a celor credincioşi 
în veacurile Mele cu omul. 

Eu, Domnul, şi cu sfinţii Mei, dimpreună cu toate ce- 
tele de îngeri şi de puteri cereşti, pregătesc sărbătoare mare cu 
voi pe pământ, iar voi fiţi vioi cu duhul, cu Duhul Meu din 
voi, copii ai poporului Meu, popor al Noului Ierusalim, căci 
voi sunteţi puţini, dar lângă voi stau toate oştile cereşti, care 
lucrează lucrare mare peste voi pentru venirea Mea pe pă- 
mânt după două mii de ani de la înălţarea Mea la Tatăl. 

Fiilor, fiilor, iar şi iar vă binecuvintez cu acest cuvânt 
care rosteşte peste voi aşa: deschideţi larg mângâierilor Mele, 
ca să intru cu ele în voi, şi voi să le cunoaşteţi când bat ca să 
intre şi ca să vă facă bine şi ca să vă facă frumoşi la stat şi la 
cuvânt şi la faptă, frumoşi prin har. Amin. Deschideţi larg 
bucuriilor sfinte ca să se sălăşluiască în voi şi între voi, căci 
voi sunteţi ziua Mea de nuntă după două mii de ani când 
Tatăl îmi pregăteşte mireasă. Amin. Deschideţi iubirii Mele 
cu voi şi fiţi cu duhul vioi, aşa cum a fost duhul samarinen- 
cei când Eu M-am întâlnit cu ea la fântâna lui Israel. Amin. 
Cunoaşteţi-Mă după dor, căci dorul Meu dă să se deşerte în 
voi, şi să-l purtaţi ca şi Mine, şi să fiţi cu duhul vioi şi lucrător 
prin dor, copii ai dorurilor Mele. Sunt cu voi în braţe şi Mi-e 
dor de voi. Mi-e sete de voi şi nu pot fără voi. Mi-e Duhul tot 
un foc după voi, aşa cum Mirele tânjeşte după mireasa Sa, 
iar Mirele, Unul este: Hristos, Fiul Tatălui Savaot, Domnul, 
Care-Şi coboară harul nunţii Sale peste cei ce vin să petreacă 
cu El şi cu mireasa Lui cea mică, mireasa Lui cea din români. 
Amin. 

Daţi veste peste pământ de zilele Mele cu voi, ca să 
vină mulţimile să le hrănesc cu bucate dulci de pe masa nun- 
ţii. Eu, Domnul şi Mirele vostru, Mă însemnez peste voi cu 
putere de îngeri şi vă iau oboseala şi vă împodobesc harul, ca 
să ştiţi să-Mi pregătiţi sărbătorile şi cărările şi pe voi, căci voi 
sunteţi de-a dreapta Mea, şi prin voi Mă deşert peste tot pă- 
mântul cu harul cuvântului venirii Mele. 

O, copii hrăniţi cu linguriţa, aşa vă hrănesc Eu pe voi 
prin îngeri şi prin sfinţi, ca să fiţi ca Mine înaintea oamenilor, 
şi ca să aveţi minte din cer înaintea Mea, şi ca s-o aveţi la cele 
din cer, care sunt peste voi, căci omul de pe pământ stă prea 
mult cu mintea pe pământ. Dar azi sunt la fântână cu voi şi îi 
dau şi omului să bea; scot apă cerească şi îi dau, căci sunt iz- 
vorul vieţii veşnice. 

Omule, omule, prea mult stai cu mintea pe pământ, 
prea mult stai pe pământ cu inima şi cu mintea. Este şi cer, nu 
numai pământ; este şi cer, omule. Cel ce a făcut pământul a 
făcut şi cerul. O, este şi cer, omule, iar tu prea mult stai cu 
mintea şi cu inima pe pământ. Pământul e hrănit de cer, iar tu 
prea puţin stai cu mintea şi cu inima şi cu duhul şi cu privirea 


la cer, omule; prea puţin, omule, prea puţin. O, prea puţin stai 
cu cerul pe pământ! Vino la fântână ca să iei din cer, şi la 
fântână am cofiţe, am cănuţe, am vase în care Eu Mă tom 
pentru tine ca să bei. Vino şi bea din apa Mea! Vino, omule, 
vino şi bea spre viaţa ta! Amin, amin, amin. 

Am chemat pe om la fântână, fiilor, şi omul va veni, şi 
Eu îi voi da din apa Mea, din masa Mea cu voi. Iau oboseala 
de pe voi şi vă dau harul Meu, ca să-Mi pregătiţi sărbătorile 
şi cărările şi pe voi, căci voi sunteţi de-a dreapta Mea, şi cu 
voi este harul cuvântului Meu, şi voi sunteţi dreapta Mea. 

întind peste om dreapta Mea, ca să-Mi dea omul mâna 
sa şi să-l trag de-a dreapta Mea, să-l trag pe om de-a dreapta 
Mea. Amin, amin, amin. 

21 mai/3 iunie 2000 

Duminica a şasea după Paşii, a orbului 

Domnul este taina de sub văl şi se vede prin darul credinţei şi prin 
cuvântul care acoperă taina lui. Omul cu ochii îndreptaţi spre păcat 
nu-L vede pe Domnul. 

O şi dacă nu pot fără voi, şi dacă Mi-e sete de voi, 
^ şi dacă Mi-e dor, şi dacă Mi-e Duhul tot un foc 
după voi, cum să nu vin să fiu cu voi? Cum să nu vin să vă 
spun cât vă iubesc, cât vă vreau, fiilor micuţi? O, cum să nu 
vin mereu, mereu la voi ca să vă dau foc din focul Meu, şi să 
luaţi şi voi foc ca şi Mine, şi să ardeţi după Mine şi pentru 
Mine, şi să avem iubire fără margini unii pentru alţii, iubiţii 
Mei cei mici? 

Vă înfăş mereu în cuvântul iubirii ca într-un scutec, şi 
vă oblojesc şi vă încălzesc şi vă hrănesc şi Mă uit la voi ca la 
o comoară dată Mie de Tatăl în dar pentru lucrul Lui în Mine, 
pentru ca să-l tragă Tatăl pe om de-a dreapta Sa, pentru ca 
să-l scoată pe om din păcate şi să-i dea libertatea. Eu pe voi 
v-am tras de-a dreapta Mea după ce Tatăl v-a dat Mie, şi vă 
am iubiţi ai Mei. Eu pe voi vă încălzesc la focul iubirii Mele, 
ca să vă scot frumoşi din acest foc. Vă mistui în acest foc, ca 
să fac din voi plămadă nouă şi vreme nouă şi iubire veşnică 
între pământ şi cer, şi vă aşez înaintea Tatălui ca pe un snop 
de grâu nou, ca pe o taină acoperită de îngeri, ca pe o fiică a 
Tatălui, ca pe mireasa Fiului Tatălui. Cuvânt de taină este 
acest cuvânt, aşa precum Eu sunt Cel tainic, iar taina este sub 
văl, şi se vede prin darul credinţei şi se pipăie prin cuvânt, şi 
cuvântul acoperă taina Lui. Vă îmbrac frumos, vă gătesc cu 
podoabe cereşti, ascunse sub taina cuvântului Meu cel de 
peste voi, căci vine zi mare de sărbătoare a cerului pe pământ 
cu voi înaintea oamenilor, iubiţii nunţii Mele. Harul Meu cel 
de peste voi vă va fi hăinuţă, iar Duhul Meu Cel Sfânt vă va 
fi căsuţă, şi veţi fi purtaţi de ea. Cuvântul Meu vă va legăna, 
vă va umbri, vă va iubi, şi îmi voi sfinţi iubirea Mea cu voi, 
în serbare de nuntă, o, iubiţi ai Mei! 

Vreau să fac orbii să vadă lumina Mea cea de peste voi. 
Vreau să-i fac pe cei ce văd să vadă pe Domnul cu voi, şi 
vreau să Mă bucur cu Tatăl în voi, şi vreau să-i bucur şi pe cei 
ce-şi vor vindeca ochii ca să vadă cărarea Mea spre voi şi să 
vină pe ea la Mine, şi să-i trag la Tatăl şi pe ei, căci Eu aşa am 
spus: «Mare bucurie se face în cer pentru un păcătos care 
vine la Tatăl; mai mare bucurie decât pentru nouăzeci şi no- 
uă de drepţi». O, fiilor, o, fiilor micuţi, bucuria unui păcătos 
iertat şi salvat este mai mare, este mult mai mare, iar cei 
drepţi se hrănesc şi ei cu ea şi se desfată sub bucuria Domnu- 
lui, Care junghie viţel gras pentru omul cel nou, pentru cel ce 
se naşte fiu al împărăţiei Lui. 

O, nu au oamenii vreme de cele veşnice, dar Eu trec 
printre ei ca şi atunci când am venit întâia oară, trec şi vindec 
orbi şi ologi şi muţi şi surzi, şi Mi-i fac ucenici şi Mi-i îmbrac 
în hăinuţa nunţii Mele şi Mă bucur de naşterea lor, de întoar- 
cerea lor, şi fac din ei neam ceresc pe pământ şi aşez sfinţii cu 
ei la masă pe pământ. Mă uit peste pământ, şi ochiul Meu este 
bun, şi aleg pe cel ce vede drept şi îl fac să vadă ca Mine şi 
să Mă mărturisească de vindecător al său. 

M-am atins cu mâna Mea de ochii celui orb din naşte- 
re, ca să-l fac să vadă cu ei pe Dumnezeu. L-am găsit pe cale 
şi i-am spus să se aşeze în duhul ascultării ca să se vindece 
prin el. Gura Mea a scuipat pe pământ, şi cu mâna am făcut 
tină şi l-am uns cu ea la ochi şi l-am trimis să se spele în apa 
Siloamului şi să vină înapoi văzând. El s-a dus şi s-a spălat şi 
a văzut şi s-a întors, şi pe când se întorcea văzând, a fost sur- 
prins de cei ce-1 cunoşteau orb, şi mulţi s-au mirat de el, iar 
el M-a mărturisit pe nume că l-am uns cu tină ca să vadă. Şi 
dacă au aflat fariseii de puterea Mea, au dat să-l ascundă de 
Mine pe cel vindecat, ca să nu Mă vadă pe Mine vindecător. 
El însă vedea bine, fiindcă M-a ascultat până să Mă vadă, şi 
apoi Eu M-am arătat lui şi i-am spus să creadă în Mine că Eu 
sunt Fiul lui Dumnezeu, Care vindecă cu putere mare pe cei 
drepţi cu Dumnezeu, şi care se bucură de Domnul mai mult 
decât de vindecarea lor. Amin. 

Mă uit peste pământ, şi ochiul Meu este bun, şi îl aleg 
pe cel drept cu Dumnezeu şi îl ajut să Mă mărturisească celor 
ce nu cred în Mine, spre judecata necredinţei lor, iar pe voi vă 
am dreaptă a Mea peste pământ, şi îmi întind mâna după 
omul cel drept cu Dumnezeu şi îl aşez între oameni mărturi- 
sitor şi îl aduc la bucuria Mea şi Mă hrănesc cu ea, şi vă hră- 
nesc şi pe voi cu ea ca şi pe Mine, cu bucuria celui ce se în- 
toarce spre Mine. Fiţi, dar, gata pentru lucrul Meu cu voi, că 
vreau să fac orbii să vadă lumina Mea cea de peste voi, şi pe 
Mine lângă voi. Tot omul este orb şi nu vede pe Dumnezeu, 
că are ochii vopsiţi şi îndreptaţi spre păcat. Ochii care văd pă- 
catul sunt ochi orbi, şi Eu voiesc să-l scot pe om din păcate şi 
să-l liberez pentru Mine. Fiţi gata, fiilor, pentru vindecarea 
Mea peste om. Fiţi dreapta Mea, care se apleacă spre om ca 
să-l fac pe om să Mă vadă şi să Mă creadă că Eu sunt Fiul 
Tatălui, Care S-a dat pentru viaţa lumii. Amin, amin, amin. 

22 mai/4 iunie 2000 

Praznicul înălţării Domnului 

E greu fără cer pe pământ, iar omul stă fără de mângâierea cea 
din cer. Tatăl, Fiul şi Duhul Sfânt plânge după odihnă în om, 
strigăndu-1 cu jale. 

E u, Domnul, Cel ce am înviat şi M-am dus la 
Tatăl, Mă scriu cu zile cereşti în cartea Mea din 
vremea aceasta şi îl învăţ pe tot omul să se uite la cer, căci 
sunt învăţătorul lumii. Amin. 

După patruzeci de zile de la învierea Mea M-am înăl- 
ţat la Tatăl şi i-am învăţat pe ucenici să rămână cu privirea la 
cer, de unde vine mângâierea, căci Eu le-am promis că ea 
vine după ce Eu Mă duc de la ei la Tatăl, şi îi va îmbrăca pe 
ei cu puterea cea de sus, ca să poată ei pe pământ cu putere 
din cer. Puterea din cer nu este ca puterea de pe pământ, nu 
este ca puterea care vine de la trup şi de la minte; ea este mai 
presus decât toate câte poate omul. Trupul Meu cel înviat cu 
puterea cea din cer s-a înălţat la Tatăl, căci era de sus, nu de 
pe pământ. M-a făcut Tatăl Om pe pământ şi am crescut din 
cer, şi M-am făcut învăţătorul lumii cât am stat pe pământ. Şi 


după ce M-am dus înapoi la Tatăl, Mi-am lăsat peste ucenici 
puterea Mea cea din cer şi le-am spus să facă şi ei ce am făcut 
Eu prin puterea Mea cea de sus, căci aceasta înseamnă să se 
uite omul la cer de pe pământ şi să ia mângâiere de sus, că ea 
se face semne şi minuni şi puteri cereşti peste omul care lu- 
crează pe pământ cu privirea la cer. 

Pe pământ e prea greu pentru om, căci omul stă pe 
pământ fără mângâierea cea din cer. O, trage omul din greu 
pe pământ în viaţa lui de om. E greu fără cer pe pământ, şi 
omul stă cu greul şi nu-şi mai cunoaşte drumul spre care mer- 
ge. Drumul omului e spre cer, dar a uitat omul drumul lui, şi 
merge spre cer pe drumurile lui, şi e greu mersul lui, şi e grea 
truda omului. 

Când Eu M-am înălţat la cer de lângă ucenicii Mei, 
Mi-am lăsat mai întâi cuvântul mângâierii cereşti peste ei, că 
Mi-era milă de ei, fiindcă Eu M-am dus la Tatăl. Le-am spus 
să stea cu privirea la cer, ca să vin să-i îmbrac cu putere de 
sus de unde Eu M-am dus. Le-am spus să rămână pe drumul 
Meu cu ei, pe drumul lor cu Mine, ca să-i îmbrac în cele de 
sus şi să nu le fie greu pe pământ, că e greu fără cer pe 
pământ. O, de ar vrea omul mângâierea cea din cer, aş veni şi 
i-aş da-o şi l-aş mângâia cu ea şi l-aş înfăşa în ea şi l-aş lua 
pe umerii Mei ca să nu-şi frângă trupul şi sufletul şi duhul în 
cele de pe pământ. O, de ar vrea omul să înţeleagă pentru ce 
a fost el creat, şi-ar plânge înstrăinarea şi s-ar întoarce cu faţa 
la Mine, şi Eu l-aş mângâia şi aş întări sub paşii lui calea Mea 
de la cer la pământ, şi de la pământ la cer; calea Mea pe care 
o străbat după om de şapte mii de ani. Mângâierea Mea cea 
din cer a fost să fie hrana sufletului omului, dar omul s-a 
rătăcit de tot de Mine, şi îşi face singur şi îşi ia singur şi 
umblă înstrăinat, şi Eu suspin de mila lui, suspin în urma lui 
de mila lui. 

O, întoarce-ţi privirea, omule! M-am dus la Tatăl ca să 
vin după tine, şi am venit. în chipul mângâierii cereşti am ve- 
nit. Vreau să te prind în cuvântul mângâierii Mele. Te strig de 
sus. Uite-te la cer, ca să auzi din cer. Drumurile Mele pe pă- 
mânt sunt cu cerul pe ele, şi tu nu mai cunoşti drumul spre 
care mergi. Te vei înălţa la cer ca să dai răspuns pentru tine, 
căci Eu când te-am făcut din pământ, tu te-ai semeţit şi te-ai 
despărţit de Mine, dar Eu te-am strigat şi am spus: «Unde 
eşti?». Aşa te strig şi azi, şi îţi spun să-ţi întorci privirea la 
Mine şi să-Mi spui unde eşti, şi să-Mi spui ce faci, şi să-Mi 
spui cu umilinţă şi nu ca la început. La început te-ai supărat 
pe Mine, şi a fost păcat că te-ai supărat, căci păcatul se face 
chin peste om şi îi ia omului puterea, şi apoi îl stăpâneşte, dar 
Eu am venit acum două mii de ani după tine pe pământ. De 
atunci şi până azi venirea Mea te strigă şi te întreabă unde 
eşti, şi te învaţă să-ţi întorci privirea spre Mine, căci am venit 
în chipul mângâierii cereşti după tine şi vreau să te prind şi să 
te cuprind în cuvântul mângâierii Mele, în cuvântul prin care 
te-am creat la început cu mâna. Apoi M-a făcut Tatăl Om pe 
pământ, ca şi pe tine, Om după chipul şi asemănarea ta ca să 
pot să vin după tine, ca să te pot trage spre Mine, ca să pot să 
te miluiesc, şi să te îmbrac apoi cu putere de sus, şi ca să te 
întorci sus, la Tatăl, şi ca să Se întoarcă Tatăl la tine. Umi- 
leşte-te şi lasă-ţi slava ta, că nu e slavă, şi e neputinţă, şi e su- 
ferinţă, şi e puţină, şi se stinge şi te lasă, şi tu tot înstrăinat 
rămâi, şi plânge după tine Tatăl şi Fiul şi Duhul Sfânt; plânge 
Do mn ul după odihnă în tine. 

întoarce-ţi privirea, omule, şi te aşează odihnă a Mea 
ca să Mă odihnesc, că sunt obosit pe urma ta şi îmi caut locul 
Meu de odihnă ca să Mă odihnesc. M-am înălţat acum două 

mii de ani la Tatăl ca să pot veni după tine în chipul tainei cu- 
vântului Meu, care te strigă şi te întreabă: unde eşti? Iar tu, 
răspunde-Mi! Eşti plin de suferinţă şi de pierzare şi de vre- 
melnicie, şi tu trebuia să fii odihna Mea şi aşternutul Meu, şi 
casa Mea să fii. Acum deschide-te şi lasă-Mi cuvântul mân- 
gâierii Mele să te plămădească din nou şi să te întocmească 
după chipul şi asemănarea Mea. Acum ştii ce ai făcut şi ce ai 
găsit fără Mine. Acum, dă-te Mie, dă-te înapoi lui Dumnezeu, 
omule. O, lasă-Mă să te iau înapoi! Amin, amin, amin. M-am 
deşertat pentru tine cu cuvântul mângâierii, cu cuvântul face- 
rii tale. Din mângâierile Mele voiesc iar să te fac. Cu cuvântul 
mângâierii voiesc să fac din tine casa Mea, castel ceresc pe 
pământ, locul întoarcerii Mele la sfârşitul timpului omului, 
car al slavei Mele să te fac, că iată, vin după tine cu cuvântul 
întoarcerii Mele de la Tatăl şi îl îmbrac cu putere de sus pe tot 
omul care va ieşi înaintea Mea, pe tot omul care va căuta cu 
ochii în sus la calea cuvântului Meu, care vine din cer pe pă- 
mânt peste tot omul care voieşte cu Mine. Eu vin de la Tatăl, 
întoarce-ţi privirea spre Mine, omule înstrăinat! Amin, amin, 
amin. 

O, fiilor din grădină în care vin Eu cuvânt de la Tatăl! 
Eu din nou hrănesc mulţimile cu mana cea din cer. Masa Mea 
de praznic se aşterne, şi vin mulţimile la masa Mea cu voi. 
Luaţi de la Mine putere de sus, că voi nu aveţi, fiilor osteniţi. 
Luaţi pacea Mea în voi, că sunteţi osteniţi cu trupul, cu duhul 
şi cu sufletul. Luaţi din cer. Amin. 

Binecuvântată să fie grădina cea nouă pe care azi v-o 
dau s-o îngrijiţi şi s-o stăpâniţi în numele Meu şi pentru Mine. 
Binecuvântat să fie semnul cel nou de pe ea, fântâna cea care 
va purta în ea taina începutului Meu cel nou, mărturia cinei 
Mele în mijlocul mulţimilor care vor veni la voi după Mine în 
această grădină. Fântâna Duhului Sfânt, care va avea de înger 
pe marele tămăduitor, sfântul Pantelimon, semnul iubirii 
Mele pentru omul cel chemat la cina Mea, la masa Mea cea 
dulce, la masa mângâierii cereşti, pe care Eu o aşez la voi 
pentru tot omul care va căuta cu privirea la cer, cu privirea la 
Domnul, Care vine din cer, precum S-a şi suit. Amin, amin, 
amin. 

26 mai/8 iunie 2000 

Sărbătoarea Creştinătăţii Româneşti, ziua întâi 

Cei ce caută au nevoie de învăţător. Se binecuvintează fântâna 
Duhului Sfânt, care are de înger pe sfântul tămăduitor Pantelimon. 
împărăţia cerurilor este nuntă veşnică, iar Domnul cheamă la 

nuntă. 

F ace vouă! Pace vouă! Pace vouă! Eu sunt Cel ce 
sunt. Deschid cerul şi vin pe pământ, şi venirea 
Mea este cuvântul. Amin, amin, amin. 

Cuprindeţi-Mi venirea şi lăsaţi-vă cuprinşi de ea, voi, 
copii din grădina în care Eu vin. Eu sunt Cel ce sunt, Tatăl, 
Fiul şi Duhul Sfânt, iar voi sunteţi de Mine puşi de strajă în 
calea venirii Mele a doua oară de lângă Tatăl. Amin. 

O, e zi de mare sărbătoare între Mine şi voi, iar la iz- 
vorul Meu cel ceresc vin oaspeţi, fiilor. Iată-i cum vin, iată-i! 
Iar voi, faceţi mulţimea să se aşeze, că Mă fac praznic ceresc, 
şi le dau hrană, şi le dau apă, şi le dau Duh Sfânt, că n-au tre- 
buinţă cei sănătoşi de doctor, dar au cei bolnavi, au cei plini 
de dor, au cei ce caută; au nevoie de învăţător cei ce caută. 
Amin. Şi iată izvorul, iată-1! 

Voi, cei ce aţi venit la izvor, beţi şi înviaţi, căci izvorul 
este plin de viaţă. Iată vinul cel nou! Gustaţi din el şi îmbă- 


taţi- vă de gustul lui. Beţie de Duh Sfânt este trăirea omului cu 
Mine. Veniţi la han şi vă ospătaţi şi luaţi hanapul şi beţi din 
vinul Meu. Eu sunt Mirele nunţii. Veniţi la hanul Meu şi odih- 
niţi-vă cu caii şi cu căruţele voastre, odihniţi-vă de ale voas- 
tre. Pătrundeţi-Mi venirea şi lăsaţi-vă pătrunşi de ea. Cu- 
vântul Meu este îmbrăţişarea Mea, şi lumea prin Mine s-a 
făcut, cu cuvântul Meu s-a făcut. Tatăl Meu Mă preaslăveşte 
la El însuşi, cu slava pe care am avut-o la El mai înainte de a 
fi lumea, iar Eu arăt numele Lui oamenilor pe care Mi-i dă 
din lume, ca lumea să creadă că Tatăl M-a trimis. Amin. 
Veniţi şi vă odihniţi de osteneli. Izvorul Meu dă peste margini 
şi se varsă peste voi. Cuvântul vieţii vi-1 dau. Apropiaţi-vă de 
el şi daţi-vă vieţii, căci în el este viaţă, şi viaţa este lumina 
oamenilor. 

Deschid cerul şi vin pe pământ, şi oştiri cereşti vin cu 
Mine. Venirea Mea cea tainică este portiţa prin care Eu vin 
azi după om ca să-l pătrund cu venirea Mea, şi să Mi-o pă- 
trundă şi omul, că a venit vremea iubirii şi a începutului cel 
nou, fiindcă Eu sunt începutul şi sfârşitul, şi iarăşi lucrez ca 
la început, şi iarăşi lucrez început. Amin. 

O, fiilor de la iesle, staţi cu cuvântul Meu în faţa noro- 
dului care se adună la izvor. Faceţi-i să se aşeze şi să asculte 
de la Mine, că au nevoie de învăţător. Scoateţi apă din izvorul 
Meu şi daţi-le să bea, şi să cunoască venirea Mea la voi pen- 
tru tot omul care voieşte să se aşeze întru începutul cu care Eu 
am venit la voi. 

Eu pentru venirea Mea am venit la voi şi am făcut din 
voi calea Mea spre oameni. Eu sunt în voi, copilaşi de la iesle, 
şi le spun celor ce vin să nu vină după voi când vin, ci să vină 
după Mine; să nu ia de la voi, ci să ia de la Mine. Voiesc să 
fie ca şi în cer, şi nu ca pe pământ, căci omul pe pământ este 
deprins cu slavă unul de la altul, cu bucurii unul de la altul, şi 
nu ştie omul ca şi voi, căci voi sunteţi învăţaţi de Dumnezeu. 

O, tu, cel ce vii la izvorul cuvântului Meu ca să bei, 
apleacă-te şi învaţă slava cea de la Dumnezeu, căci slava cea 
omenească trece ca părerea. învaţă de la Mine, că Eu sunt 
blând şi smerit cu inima, şi nu stau alături cu slava omeneas- 
că, şi stau cu slava Mea peste om. 

O, tu, cel însetat, vin să stau cu tine în sfat ca să te învăţ 
lucrul tainelor cereşti în fiinţa ta. Voi coborî, şi de deasupra te 
voi învăţa, iar taina cuvântului Meu te va învălui în mângâie- 
rile Mele ca să te îmbiu, ca să te învăţ cum să-Mi deschizi. Te 
voi învăţa cum să Mă găseşti şi cum să Mă păstrezi şi cum să 
fii adevărat. Te voi hrăni din gura Mea ca să prinzi viaţă, şi îţi 
voi curăţi ochii ca să vezi ca din cer, nu ca de pe pământ, că 
tu prea mult stai cu mintea şi cu inima pe pământ. Cerul este 
cu Mine, şi cu el cobor, iar taina lui este minunată întru ve- 
nirea Mea după două mii de ani. 

Mă trimite Tatăl Savaot după om, şi iată, am venit, şi 
vin, şi Mă fac izvor dătător de viaţă şi de mângâiere peste su- 
fletul obosit, şi Mă fac nădejde peste cel slab şi Mă desăvâr- 
şesc prin cel ce se apleacă să Mă ia aşa cum sunt Eu. E mare 
taină să ştie omul cum sunt Eu, şi să Mă poarte aşa cum sunt 
Eu dacă Mă poartă în el. Eu de aceea vin mereu de la Tatăl. 
Vin să-l învăţ pe om să Mă ia aşa cum sunt Eu, să Mă arate 
din el aşa cum sunt Eu, ca să-l pot deprinde pe om cu taina 
Mea din el şi să-l îndemn spre tot adevărul. Amin, amin, 
amin. 

Binecuvântată să fie grădina aceasta a întâlnirii Mele 
cu omul, în sărbătoare de nou Ierusalim peste pământ. Mă fac 
cort al întâlnirii Mele cu omul, şi al omului, cu Mine. Şi iată, 
fiilor unşi la ieslea Mea, rostim binecuvântare peste fântâna 

pe care Eu am aşezat-o prin voi în grădina aceasta fântâna 
Duhului Sfânt, care are lângă ea de înger pe sfântul şi tămă- 
duitorul Pantelimon. 

O, e zi de mare sărbătoare între Mine şi voi, şi între voi 
şi cei ce vin la izvor. Din nou poposesc pe pământ în mijlocul 
mulţimilor, şi sunt învelit în taina cuvântului Meu. Din nou 
grăiesc cu gura Mea. Din nou hrănesc pe cel ce caută pe urma 
Mea. Mai mare este lucrarea de acum decât cea de atunci, 
pentru că Eu M-am dus la Tatăl, şi de la El vin, şi cu El vin 
atunci când vin. 

Veniţi şi voi la Tatăl şi la Mine şi faceţi-vă case pentru 
cer. Daţi- vă Domnului casă; Lui şi oaspeţilor Lui, căci scris 
este despre venirea Mea: «Oştiri cereşti vin după El, oştiri 
din cer, călare pe cai albi, purtând veşminte de vison alb cu- 
rat». Veniţi şi voi la Tatăl şi la Mine, veniţi şi rămâneţi cu 
Mine, că iată vinul cel nou şi masa nunţii Fiului lui Dum- 
nezeu! Amin. Poposesc cu cerul în grădina aceasta şi Mă 
fac popas pentru cei ce vin să le dau învăţătură de viaţă. 
Veniţi la hanul Meu şi vă odihniţi de osteneli şi vă ospătaţi, şi 
luaţi hanapul şi beţi din vinul Meu. Eu sunt Mirele nunţii. 
Pătrundeţi-Mi venirea şi lăsaţi-vă pătrunşi de ea. Veniţi la 
hanul Meu şi odihniţi-vă de ale voastre! îmi întind cerul Meu 
peste voi, ca să vă învăţ trăirea cu Dumnezeu. Mă tom în că- 
nuţe, Mă tom în cofiţe. Luaţi şi beţi şi îmbătaţi-vă de vinul cel 
nou, de gustul cel nou! Eu vin cu împărăţia cerurilor pe pă- 
mânt şi îmi întind cortul Meu, căci voiesc să sălăşluiesc între 
oameni şi să le fiu Mângâietor, şi să le fiu învăţător, şi să le 
fiu Stăpân, căci fericită e sluga pe care stăpânul său o va găsi 
făcând voia stăpânului, şi peste multe o va pune. Amin. 

Se binecuvintează sărbătoarea Mea cu poporul Meu cel 
nou, împreună cu cei ce vin la izvorul cuvântului vieţii. Amin. 
Se binecuvintează pământul şi cerni pentru ca să slujească la 
sărbătoarea Mea cu mireasa Mea şi cu nuntaşii nunţii Mele. 
Amin. împărăţia cerurilor este nuntă veşnică, şi vin cu ea pe 
pământ ca s-o aşez între Mine şi om şi să Mă bucur cu omul, 
că Mi-e dor de om, de şapte mii de ani Mi-e dor. O, Mi-e tare 
dor de om. De omul cel zidit de Mine Mi-e dor. Mi-e dor 
să-l zidesc pe om. 

Mi-e dor de tine, omule, şi vin să te zidesc şi să te am 
împărăţie a Mea, şi să fii veşnic cărare a Mea şi slavă a Mea 
şi viaţă a Mea. Amin, amin, amin. 

3/16 iunie 2000 

Sărbătoarea Creştinătăţii Româneşti, ziua a doua 

Ţara omului este raiul, iar omul s-a smuls din rai şi n-are ţară şi 
Domnul este gol de om. Omul păcătuieşte cu tot trupul lui şi cade 
mereu prin simţuri şi îl doare pe Dumnezeu de la păcatele omului. 

emănătorul seamănă sămânţa Sa. învăţătorul 
seamănă învăţătura Sa. Amin, amin, amin. 
Vin din cer pe pământ, şi venirea Mea este cuvântul. Stau 
cete-cete oştirile cereşti, gata să se aşeze în sărbătoare pentru 
coborârea Mea, pentru slava Mea cerească între voi, cei 
adunaţi la sărbătoare. E sărbătoarea cerului pe pământ cu voi, 
iar Duhul Sfânt este Mângâietorul Care Se dă din Sine celor 
ce caută pe Dumnezeu după adevăr. 

în numele Tatălui şi al Fiului şi al Sfântului Duh, Mă 
aşez Mângâietor şi învăţător peste voi, cei adunaţi la săr- 
bătoare. Pun masa ca să cinăm. Bucatele sunt culese proaspăt, 
iar vinul este nou, şi îl pun în vase. Să vină fiecare cu vasul 
său să Mă tom în el cu hrană nouă, cu vin nou, cu cer nou şi 
cu pământ nou. Amin, amin, amin. 


Pe pământ este numai slavă omenească, iar Eu, Dom- 
nul, plâng în umilinţa Mea aşteptând trezirea omului, umilin- 
ţa omului. Mă aşez la masă cu cei ce s-au adunat în jurul 
ieslei cuvântului Meu. Mă aplec cu umilinţă cerească înaintea 
omului, şi iarăşi zic: omule, tu eşti dorul Meu cel de şapte mii 
de ani. O, prea puţin stai cu mintea şi cu inima la cer, şi de 
aceea Mi-e dor de tine. Mi-e tare dor de tine şi plâng pe urma 
paşilor tăi. Te-am chemat la izvorul Meu, aşa cum îşi cheamă 
păstorul oile la apă şi la păşune. Mi-e dor să-ţi dau învăţătură 
sfântă şi dulce, masă cu bucate dulci să-ţi dau. Mă aplec până 
la picioarele tale. Apleacă-te şi tu, ca să te învăţ cu slava Mea 
peste tine, şi să-i pătrunzi gustul ei cel veşnic şi să nu-ţi mai 
placă slava cea omenească şi să fugi de ea şi s-o doreşti pe a 
Mea, că Eu după tine plâng, ca să te ajung din urmă şi să te 
cuprind în slava Mea. Te-am chemat la izvorul Meu cel sfânt 
ca să te învăţ lucrarea tainelor cereşti în fiinţa ta. Stau deasu- 
pra ta şi te învăţ, şi taina cuvântului Meu te învăluie în mân- 
gâierile Mele, iar mâna Mea cea înţepată de cuiele de pe 
cruce îţi mângâie fruntea şi te îmbie şi te îndeamnă să-Mi 
deschizi. O, deschide-Mi, că vreau să cinez cu tine în casa ta, 
ca să te învăţ cum să Mă păstrezi dacă Mă găseşti. Tu eşti 
ostenit de ale tale. Eu şi mai ostenit sunt, căci calea Mea spre 
tine e lungă de şapte mii de ani, şi e plină de gheaţă, şi e plină 
de furtună, şi tu eşti străinul de pe ea, străinul care nu-şi mai 
astâmpără căutarea, străinul fără ţară. Ţara ta e raiul în care 
l-am aşezat Eu pe omul cel zidit de mâna Mea, dar el s-a 
smuls din Mine, şi din rai s-a smuls, şi n-are ţară omul. Nu 
mai este nimeni afară de Mine care să plângă după om, după 
cel străin. Suspinul Meu e adânc fără fund, căci golul din 
Mine este omul. Sunt gol de om, că omul M-a părăsit şi nu 
mai este al Meu, căci şi le are pe ale lui. Mă doare golul Meu 
după om, şi suspinul Meu Mă doare adânc. 

Tatăl Meu Mă ţinea învelit în slavă mai înainte de în- 
temeierea lumii. Mă iubea ca pe unicul Său Fiu, şi toate ale 
Lui, ale Mele erau. Apoi M-a pus Tatăl să fac lumea, şi am 
făcut-o; numai cu cuvântul am făcut-o, căci la început era 
Cuvântul, şi Eu eram Cuvântul, şi una cu Tatăl eram, şi Mi-a 
zis Tatăl să-l fac pe om, şi l-am făcut, cu mâna l-am făcut, şi 
am suflat peste el Duhul Tatălui şi al Fiului şi al Sfântului 
Duh, şi omul cel zidit din pământ s-a sculat pe picioare şi s-a 
făcut om viu. Eu şi cu Tatăl Ne-am odihnit apoi de această 
fericire cu care Eu l-am lucrat pe om şi l-am făcut viu. M-am 
odihnit în iubirea Mea cea pentru om. I-am dat apoi omului 
stăpânire peste toate vietăţile care au în ele suflet viu, şi Mă 
bucuram de om dându-i bucurii. Apoi, i-am făcut lui grădină 
de Eden şi l-am pus în ea ca să-l bucur cu desfătările ei ce- 
reşti. Şi ca să nu-1 fac rob fără de voie, am pus în rai pomul 
oprit, pomul morţii, din care i-am spus omului să nu mănân- 
ce, ca să nu moară. Fructul păcatului, i-am spus omului să nu 
mănânce din el, căci roadele lui sunt spre moarte, şi omul se 
desparte de Dumnezeu pentru fructul păcatului, dar i-am spus 
omului să nu mănânce din el. Roadele lui par dulci, dar aduc 
moarte peste om, aduc despărţire de Dumnezeu. Aşa a uitat 
omul că el este templu al lui Du mn ezeu şi al Duhului lui 
Dumnezeu. Omul cel întâi zidit după ce a mâncat din pomul 
păcatului s-a şi ascuns de Mine, căci păcatul ascunde pe om 
de la faţa Mea. Cel ce nu mai are pe Dumnezeu în el, acela se 
ascunde pentru păcat, căci cine dintre oameni ar păcătui fiind 
Eu înaintea lui? Eu nu se poate să ascund pe om dinaintea 
Mea, dar aceasta o face omul, căci omul, prin păcat se ascun- 
de de Dumnezeu şi se aşează în sine pe drum străin de calea 
vieţii lui, dar Tatăl Savaot Mă trimite după om, şi Eu vin să-l 
strig ca să-Mi răspundă. 

O, lucrul mâinilor Mele, opreşte-te din calea ta şi as- 
cultă-Mi strigarea! Fiii tăi sunt până azi, iar strigătul Meu 
cuprinde timpul, de la facerea ta şi până azi, şi te strigă. O, 
lucrul mâinilor Mele, făcut din pământ şi din apă şi din duh 
şi din sânge! M-a trimis Tatăl după tine. Am venit în locul în 
care te-am întocmit la început. M-am întors la început ca să 
te găsesc. M-am întors în pământul din care te-am luat, ca să 
te fac şi să-ţi dau chip şi asemănare după cum sunt Eu. Pă- 
mântul român este casa din care te-am luat. Grădiniţa ieslei 
cuvântului Meu cu care te strig este locul din care am luat Eu 
pământ cu mâna şi te-am făcut, şi am suflat cu Duhul gurii 
Mele peste tine, şi tu ai prins viaţă, şi am făcut din tine Sfânta 
Sfintelor Mele, locul odihnei Mele, dar tu ai stricat templul 
lui Dumnezeu, şi scris este în Scripturi: «Cine va strica tem- 
plul lui Dumnezeu, îl va strica Dumnezeu pe el». 

Acum iată grădina Sfintei Sfintelor, şi peste ea glasul 
Meu, care suflă cu aceeaşi suflare a gurii Mele Duh dătător de 
viaţă peste tot omul care aude glasul Meu. Iată lucrul tainelor 
cereşti în fiinţa ta, omule, iar Eu cu mângâierile Mele te îm- 
biu şi te hrănesc din gura Mea, din sânul Meu, ca mama pe 
pruncul ei, iar tu să prinzi viaţă, că Eu, Domnul Dumnezeul 
tău, îmi prind cu mâna marama şi îţi şterg cu ea ochii, ca să 
vezi ca din cer. Nu mai fac tină din pământ şi din scuipat ca 
să te ung la ochi. Te şterg cu marama Mea, atinsă mereu de 
Sângele Meu cel din cer, care curge pentru spălarea ta, de 
două mii de ani. Pătrunde-Mi taina, omule, ca să Mă vezi cum 
sunt, şi să te faci după chipul şi asemănarea Mea, şi să se vadă 
şi din cer şi de pe pământ că tu Mă ai aşa cum sunt Eu, 
purtându-Mă în tine. 

Din nou poposesc pe pământ cu oamenii, iar haina Mea 
este cuvântul, şi haina e multă, căci cuvântul e mult, iar Eu 
Mă acopăr cu slava lui. Pătrunde-Mi taina, omule, ca să Mă 
vezi în mijlocul cuvântului, căci în calea ta Mă aşez îmbrăcat 
în haina slavei cuvântului Meu pe deasupra trupului Meu cel 
ceresc. Mai mare este lucrarea Mea de acum cu omul decât 
cea de atunci, pentru că Eu M-am dus la Tatăl acum două mii 
de ani, ca să vin apoi cu El, şi Eu sunt în Tatăl, şi Tatăl este în 
Mine, şi suntem îmbrăcaţi în cuvânt. 

Vino la Tatăl, omule! Tu eşti casa lui Dumnezeu, dar 
dă-te înapoi lui Dumnezeu. Vin după tine din cer şi frâng pâi- 
ne şi îţi dau, şi îţi torn vin şi îţi dau, şi Mă fac locaş de odihnă 
pentru tine. Am poposit cu cei din cer în grădina Mea cea de 
la începutul omului. Pătrunde-Mi venirea, omule, şi lasă-te 
pătruns de ea şi învaţă de la Mine faţa Mea în tine. Fă-te fru- 
mos pentru Mine, că Eu când te-am făcut întâi, te-am făcut 
frumos ca şi pe Mine, şi nu-ţi mai trebuia nici o slavă. Acum 
cauţi mereu şi nu mai găseşti, căci cel ce pierde slava cea din 
cer, acela umblă gol şi dă să se învelească precum omul cel 
de la început după ce a păcătuit a dat să se învelească. 

O, Mi-e tare dor de om! O, fiilor micuţi de la ieslea 
cuvântului Meu, o, fiilor scumpi, Mi-e dor de om, Mi-e dor 
să-l zidesc pe om aşa cum v-am zidit pe voi. O, copilaşi dulci, 
Mă plâng vouă de atâta vreme, dar azi Mă plâng şi omului 
care Mă umple de rane. Mă dor toate mădularele, tot trupul 
Mă doare. Mă doare trupul din cap până în picioare, căci 
omul păcătuieşte cu tot trupul lui şi cade mereu, şi cade prin 
simţuri şi îşi face simţurile poartă pentru păcat, şi omul cade 
prin simţuri. Aceste porţi dau drumul înăuntrul omului duş- 
manilor lui, duşmanilor vieţii şi ai veşniciei omului. 

Nu mai pot, omule strivit de păcat. Mă dor păcatele 
tale, Mă doare trupul pentru tine. De două mii de ani Mă doa- 
re. Am rămas cu ranele pe trup, şi ele Mă dor de atunci şi până 


azi, şi îţi spun plângând: Mă doare! Iată de ce Mi-e dor de 
tine, omule. Mi-e dor să vii la Mine ca să nu Mă mai doară 
pentru tine. îl doare pe Dumnezeu de la păcatele tale. Duhul 
cărnii nu doare, dar doare trupul cărnii, şi îl doare pe Dumne- 
zeu trupul pentru tine. Iată de ce Mi-e dor de tine, omule. Vin 
după tine cu grădina raiului, ca să te aşez în ea, căci pomul 
morţii nu mai este în rai, şi este cu tine de şapte mii de ani, şi 
tu te-ai făcut pom al morţii cea din rai. Lasă fructul păcatului 
şi bea din fructul vieţii veşnice, ca să te fac om cu duh dătător 
de viaţă, ca şi pe Mine. Aşează-ţi făptura după chipul şi ase- 
mănarea Mea şi nu mai lua din lume, că lumea nu e Dum- 
nezeu, şi este durerea Mea şi a ta. Ia din cer, că vin după tine 
cu grădina raiului, ca să ţi-o dau iar. Suspin după tine, şi sus- 
pinul Meu e adânc fără fund, căci golul din Mine este omul. 
Sunt gol de om. Mă doare golul Meu după om, după casa 
Mea Mă doare. N-am casă, omule, dar nici tu nu ai. Hai să ne 
fim casă unul altuia şi ogor de lucru unul altuia. Hai, că tim- 
pul s-a scurs, şi timp nu mai este. Sună din trâmbiţă îngerul 
venirii Mele, şi timp nu mai este, şi a venit vremea nunţii veş- 
nice şi Tatăl îmi face nuntă şi îmi dă mireasă dulce şi îmi şter- 
ge lacrima, căci sunt Fiul Lui Cel iubit, întru Care Tatăl a bi- 
nevoit. Amin, amin, amin. 

Iar tu, poporul Meu, ia-ţi haina nunţii pe tine şi stai în 
ea, că ies cu tine întru întâmpinarea omului şi îl iau pe braţe 
şi îl duc la hanul Meu şi îi pun untdelemn pe rane şi îi dau din 
viaţa Mea. Şi tot ce cheltuieşti tu pentru întoarcerea omului în 
rai, poporul Meu mireasă, Eu, Domnul, îţi voi plăti întreit 
când voi veni cu trupul Meu cel înălţat la Tatăl. Atunci Eu îţi 
voi da cununa răbdării, iar tu vei fi cununa Mea de slavă şi 
voi revărsa peste tine veşnica Mea slavă. Amin, amin, amin. 

Şi iarăşi voi veni, şi de deasupra vă voi mângâia în 
mângâierile Duhului Sfânt şi în slava venirii Mele, în duhul 
sărbătorii de nou Ierusalim pe pământ român. Amin. 

4/1 7 iunie 2000 

Praznicul Pogorârii Duhului Sfânt. 

Sărbătoarea Creştinătăţii Româneşti, ziua a treia 

Mireasă este cea care nu-şi dezbracă haina de mireasă. Zilele pe 
pământ simt grele, iar pâinea şi vinul s-au amărât şi s-au oţetit 
peste tot. Lumea şi faţa ei nu vor mai fi. Domnul Mângâietorul 
plânge de lipsa mângâierii. 

obor în grădină în zorii dimineţii cu mângâierea 
Mea, cu Duhul Sfânt Mângâietorul. Amin, amin, 

amin. 

Mă revărs peste voi, cei care v-aţi adunat în preajma 
ieslei cuvântului Meu. Popas pentru trei zile aţi făcut şi voi, 
şi Eu, iar a treia zi vă umplu de slava Duhului Sfânt Mângâ- 
ietorul şi vă slobozesc. Nunta Mea cu mireasa Mea, cu po- 
porul Meu cel din români, e nuntă de veac nou, şi ţine zi şi 
noapte, căci Mirele e de sus, iar mireasa rămâne îmbrăcată în 
veci de veci, şi-n culcare, şi-n sculare, şi la muncă, şi la pe- 
trecere, şi la jale, şi la bucurie, şi pe pământ, şi în cer. Mireasa 
este aceea care nu-şi dă jos haina de mireasă. Nunta Mea cu 
mireasa Mea este praznic de Rusalii, este sărbătoarea care 
ţine veşnic în ea pe fiii nunţii şi pe nuntaşi. Amin. 

La începutul sărbătorii v-am dat din pacea Mea. Acum, 
vă voi slobozi cu cuvântul Meu, şi iarăşi vă dau din pacea 
Mea. Pace vouă! Pace vouă! Pace vouă! Eu aşa îmi mângâi 
ucenicii. Acum, mergeţi întru ale voastre, dar nu uitaţi pe 
Dumnezeu. Mă voi revărsa peste voi cu duhul bucuriei sfinte. 
Mă voi încălzi în voi tot mai mult. Vă voi strâmtora şi de sus, 

Cuvântul lui Dumnezeu 


şi de jos, şi din lături cu dorul după Mine, şi veţi cunoaşte că 
aţi stat în preajma Mea trei zile la rând, şi veţi simţi cum dorul 
vă va arde, şi vă veţi zice: „ Oare nu ardea inima în noi când 
ne vorbea de sus? V-am dat pâine dulce şi vin nou v-am 
dat, şi am stat cu voi îmbrăcat în haina cuvântului. Luaţi cu 
voi de pe masă şi vă puneţi în trăistuţe, că zilele de pe pământ 
sunt grele, iar pâinea şi vinul s-au amărât şi s-au oţetit peste 
tot. Luaţi din cina Mea cu voi şi rămâneţi în duhul nunţii, în 
duhul sărbătorii de nou Ierusalim pe pământ. Am stat cu sfin- 
ţii şi cu îngerii la masă cu voi. Am mâncat din blidul vostru, 
că Ne este tare dor să venim cu cerul pe pământ. M-am sculat 
cu voi, am dormit cu voi, M-am odihnit cu voi, am cântat cu 
voi, am petrecut cu voi. în fiecare bucurie sfântă din voi. Eu 
am fost bucurându-Mă de voi. 

Arde inima în Mine, şi dorul din ea arde după om. 
După lucrul mâinilor Mele arde dorul Meu. îl las şi peste voi, 
căci focul lui este foc mistuitor, care curăţă duhul şi sufletul 
şi trupul omului, este foc care-1 ţine pe om cald şi viu şi treaz 
şi cu dor. 

V-am dat cuvântul Meu. Faceţi-vă din el cămăşuţă şi 
hăinuţă de vreme rea, şi mamă şi tată şi rude şi slavă şi viaţă, 
căci cele vechi trec cu trosnet, iar Eu, Domnul, vin cu cele noi 
şi le aşez peste om şi peste pământ, ca să-i dau omului cer nou 
şi pământ nou şi să-l numesc fiul Meu. Lumea şi faţa ei nu 
vor mai fi, şi Eu vin şi aşez în loc cerul cel nou şi pământul 
cel nou, şi pe omul cel plin de dorul Meu, şi Mă voi împlini 
văzut cu Scriptura care a spus: «Iată, Eu sunt cu voi până în 
veci, şi îmi veţi fi Mie martori din margini în margini, şi apoi 
voi fi cu voi pe vecii». 

Iată, Eu vă vindec de ranele care vin de la păcate. Ve- 
deţi să nu vă mai loviţi, că nu mai este alifie pentru rane, nu 
mai e pe nicăieri decât în grădina Mea, care ţine în ea 
cuvântul Meu cel vindecător, alifie şi untdelemn şi vin şi 
iarbă de leac pentru inimă şi pentru trup. 

Eu Mă duc la cer şi iar vin, şi iar Mă duc şi iar vin, şi 
Mă duc şi vin, că nu mai am pe altcineva decât pe Tatăl şi pe 
cei ce Mă iubesc dându-se Mie locaş şi casă de cină a Mea cu 
ei şi cu cerul Meu de sfinţi şi de îngeri. O, lumea zice despre 
Mine că sunt în cer. Strigă lumea la cer după Mine; strigă 
lumea la Mine în vreme de necaz şi de jale, dar în vreme de 
bucurie se hrăneşte cu bucuriile ei, cu cele ce face ea, iar Eu 
sunt Omul, sunt Fiul Omului, sunt Cel căzut pe cale între 
tâlhari şi nu Mă ia nimeni pe braţe să Mă ducă în casa sa şi 
să-Mi toarne untdelemn pe rane. Cobor mereu de la Ierusalim 
la Ierihon, din cer pe pământ, şi toţi Mă dezbracă de haină şi 
Mă rănesc şi Mă bat şi Mă lasă în drum abia viu. Preoţii şi 
leviţii au de lucru şi nu se opresc lângă ranele Mele, dar iată, 
cel de neam străin vine lângă Mine şi Mă ia pe umeri şi Mă 
duce în casa sa şi îmi dă vindecare, aşa cum samarinenii 
M-au primit în casa lor când am bătut în poarta lor în ziua 
când M-am întâlnit cu ei la fântâna lui Israel. 

Eu sunt Omul Cel de pe cruce. Am stat pe pământ în 
mijlocul celor bolnavi şi al celor păcătoşi, am stat la masă cu 
vameşii şi cu cei păcătoşi, şi apoi preoţii şi leviţii M-au luat 
şi M-au bătut în cuie pe cruce. După ce am înviat şi M-am dus 
la Tatăl, am venit iar, şi tot aşa am petrecut. Vameşii şi păcă- 
toşii şi desfrânaţii au ieşit în calea Mea şi au rupt din pâinea 
lor şi Mi-au dat iubirea lor şi au fost Mie martori. Acum, tot 
din lume Mi-am cules un buchet de spice şi le-am pus înain- 
tea Mea ca să-Mi fac cale printre oameni, să trec iar prin lume 
după două mii de ani de la venirea Mea. 

Puntea Mea între cer şi pământ este cuvântul, dar iată 
durere, că în casa Tatălui Meu nu încap decât pe ascuns, de- 


cât pe furiş. Am încăput cu crucea între tâlhari, dar în casa 
Tatălui Meu nu pot încăpea, iar Eu sunt Omul Cel de pe 
cruce, şi Mă dau jos de pe ea ca să îmbrăţişez pe cel durut, pe 
cel lovit, pe cel părăsit, pe cel ce nu încape în lume. O, nu 
poate cel bogat într-ale lui, nu poate să vină cu împărăţia 
Mea, căci sarcina lui este grea şi n-o poate urni ca s-o ia cu el 
dacă vine la Mine. Cel ce vine la Mine cu crucea sa, acela nu 
vine, dar cel ce vine să ia crucea Mea şi s-o ducă, acela pentru 
aceea vine, şi nu să-i fie bine. Acela vine să-Mi facă Mie bine, 
că este milostiv şi Mă ia şi Mă odihneşte. De aceea zic vouă: 
mergeţi şi faceţi şi voi aşa. Luaţi pe umeri crucea Mea. Cru- 
cea cea din lume este drum fără înviere, dar pe drumul crucii 
Mele ia omul înviere prin cruce, prin crucea Mea. Amin. 

Sunt Domnul Mângâietorul. îl mângâi pe om, şi Eu Mă 
plâng de lipsa mângâierii. De două mii de ani M-am mângâiat 
cu cei nemângâiaţi, cu cei zdrobiţi de greutăţi şi de păcate, 
dar drepţii s-au ascuns de Mine, şi ei nu dau mângâieri. 

Acum, Mă plec cu sărutul Meu ceresc şi le mulţumesc 
celor ce Mi-au primit în suflet chemarea Mea. V-am chemat 
la masa cinei Mele şi ne-am dat daruri unii altora, daruri ce- 
reşti ne-am dat şi unii pe alţii ne-am mângâiat, că aşa este pe 
calea Mea. Sunt cu cerul pe calea Mea cu omul, dar puţini 
sunt cei pătrunşi la inimă de chemarea Mea. Eu sunt în Ro- 
mânia şi Mă desfat cereşte cu cei ce au primit să-Mi fie Mie 
popor pentru venirea Mea. Veniţi şi voi, veniţi din când în 
când la masa cinei Mele, şi mărturisiţi apoi de la margini la 
margini petecuţul de pământ peste care Eu Mă slăvesc peste 
om cu slava cuvântului Meu. Sunt aici, deasupra. Pe nori de 
slavă stau. Miriade de miriade îmi ţin trupul Meu cel învelit 
în cuvânt, iar Tatăl este în Mine. Mama Mea Fecioara stă 
de-a dreapta Mea, împărăteasă a neamului creştinesc. Ea îmi 
sărută ranele şi se bucură pentru Mine şi plânge pentru Mine, 
şi plânge. Eu îi culeg lacrimile, că e mama Mea, şi nu e iubire 
pe pământ ca iubirea ei de mamă a Mea, mama lui Dumnezeu 
Cuvântul. Dar mai fericiţi sunt cei ce aud glasul Meu şi îm- 
plinesc cuvântul Meu, că aceia sunt fericirea mamei Mele şi 
fericirea Mea, că mama Mea Fecioara Mă voieşte Mire, nu- 
mai că Eu sunt îndurerat. 

îmi plec fruntea îndurerată şi vă dau pacea Mea vouă, 
celor ce aţi ascultat chemarea Mea şi aţi venit la ieslea Mea, 
şi la izvor aţi venit. Izvorul Meu este cuvântul, şi e dulce iz- 
vorul şi dă peste margini şi se revarsă peste pământ. M-am 
mângâiat cu voi. Căutaţi şi voi mângâierea cu Mine, că n-am 
casă să Mă odihnesc, căci sunt gol de om, şi golul din Mine 
este omul. Veniţi la Mine şi luaţi din masa venirii Mele şi vă 
gătiţi de nuntă cerească. Nunta Mea e fără sfârşit. Duhul 
Sfânt Mângâietorul v-a fost mângâiere peste sărbătoarea Mea 
cea de trei zile cu voi. îmi pun din când în când la lucru pe 
fiii de la iesle şi le spun să-Mi pregătească masă de cină ca să 
cinez cu omul, cu cel cu inimă mare să cinez, aşa cum am ci- 
nat cu Zaheu. Vă aduc mângâiere pe Duhul Sfânt, ca semn de 
mulţumire că v-aţi coborât în calea Mea la chemarea Mea. 
Calea Mea e cu suspin, e cu dor şi cu suspinul Meu pe ea, căci 
suspin după om, după lucrul mâinilor Mele suspin de şapte 
mii de ani. Cântaţi-i durerii Mele şi Mi-o alinaţi. Cântaţi iu- 
birea Mea pentru om şi mângâiaţi-Mi dorul Meu cel lung. 
Daţi Domnului mângâiere şi păşiţi cu El pe calea venirii Lui, 
şi dacă puteţi, şi dacă voiţi, daţi-vă Domnului cu totul, că tot 
şi toate sfârşitu-s-au, şi Eu, Domnul, vin şi încep iar, şi îmi 
lărgesc începutul şi Mă întind cu el peste om, ca să-l cuprind 
pe om în taina cea de nepătruns a veşniciei omului, taina cu 
care Eu am venit acum, după două mii de ani de dureri şi de 
lacrimi dumnezeieşti pentru om. Amin. 

Iar pe voi, copilaşi de la iesle, vă prind în mantia Mea, 
vă ţin la sânul Meu şi vă umplu de iubirea Mea cea pentru 
om, că vreau să-l fac pe om să se dea înapoi lui Dumnezeu. 
Amin. Sărbătoarea Mea de la voi a coborât cerul lângă voi, 
iar îngerii s-au dus în cămările ploii şi v-au dat, fiilor, că sus- 
pina pământul de sete. Eu sunt Cel ce aduc mila Mea peste cei 
buni şi peste cei răi, căci cei buni aduc pe Dumnezeu cu mila 
pe pământ. Vă prind şi vă cuprind şi vă mângâi şi suflu peste 
voi din Mine, că sunteţi osteniţi, dar sunteţi frumoşi, şi ni- 
meni nu mai are ce am Eu. Vă am pe voi, şi vă am uşurare. 
Mă tângui vouă şi Mă mângâi în durerea Mea. Curând, cu- 
rând nu vor mai fi lacrimi nici pe obrazul Meu, nici pe 
obrazul sfinţilor, nici la voi. Mai osteniţi un pic, un picuţ, şi 
vin cu odihna Mea şi a voastră. Duhul Sfânt Mângâietorul vă 
cuprinde în taina Sa, căci voi sunteţi taină de nepătruns, fiind- 
că Eu vă acopăr în ochii celor ce vă privesc pe voi. Vă am ca 
pe o comoară. Am cumpărat pentru voi toată ţarina, ca să vă 
am pe voi, ca să vă am ai Mei. Voi sunteţi aşteptaţi de şapte 
mii de ani. Sunteţi scrişi în cartea înţelepciunii de sus la înte- 
meierea lumii, şi toată firea a aşteptat clipa arătării voastre, 
descoperirea fiilor lui Dumnezeu în mijlocul neamului 
român. 

Eu am făcut din voi calea venirii Mele, căci v-am găsit 
scrişi în cartea cerului, în Cartea Vieţii Mielului, iar viaţa 
Mielului este în voi. Eu sunt Mieluţul Tatălui, iar voi sunteţi 
altarul Meu, chivotul legământului Meu cel nou, potirul în 
care Eu Mă tom în fiecare zi spre viaţa lumii, prin jertfirea 
vieţii voastre pe care Mie Mi-aţi dat-o şi Mi-o daţi. Sunteţi 
învăluiţi în taina venirii Mele. Curând, curând iau vălul de pe 
voi, iar Eu Mă voi lăsa văzut lângă voi, aşa precum cuvântul 
Meu este cu voi. 

Acum ne vom odihni, căci aţi trudit. Fiecare zi de 
nuntă are nevoie de pregătire şi de jertfă. Vă prind şi vă cu- 
prind în duhul mângâierilor Mele şi vă dau să purtaţi crucea 
venirii Mele şi mai mult, că n-am cu cine s-o mai împart. 
Curând, curând soarele va străluci de şapte ori mai mult, şi lu- 
mea se va înnoi sub puterea cuvântului Meu, care iarăşi face 
lumea. Eu din nou îl zidesc pe om. Amin. Iar voi sunteţi zidi- 
rea Mea, şi v-am aşezat înaintea oamenilor casă nouă, teme- 
lie nouă, iar Eu, Domnul, pe această temelie nouă zidesc din 
nou cerni şi pământul, cerul cel nou şi pământul cel nou şi 
omul cel nou, după chipul şi asemănarea Mea, şi după voi, 
căci voi sunteţi zidirea Mea cea nouă, şi sunteţi fructul iubirii 
Mele de la sfârşit, iubirea Mea cea de la venirea Mea. 

O, fiilor de la ieslea Mea de azi, cuprindeţi-Mi mereu 
venirea şi lăsaţi-vă mereu cuprinşi în ea, căci voi sunteţi iu- 
birea Mea cea de la venirea Mea, şi sunteţi taina cea de nepă- 
truns a venirii Mele după două mii de ani. Amin, amin, amin. 

5/18 iunie 2000 

Sărbătoarea Sfintei Treimi, a dona zi de Rusalii 

Fără durerea iubirii nimeni nu poate fi fiul ei şi frumos ca Domnul. 
Fără om n-are Domnul pe pământ mâini şi cuvânt, iubire şi învă- 
ţătură. Lumii îi este foame şi sete, şi va fi să ştie ce este foamea şi 

setea ei. 

A m venit şi azi, şi stau deasupra voastră cu duhul 
iubirii cereşti, copilaşi de la ieslea Mea. Duhul 
iubirii Mele cereşti Mă frige, şi vreau să-l împart cu voi, ca să 
Mă răcoresc, fiilor. Iubirea Mea e o durere dulce, şi fără ea ni- 
meni nu poate fi fiul ei; fără durerea ei nimeni nu poate fi fru- 
mos ca şi Mine. Am venit şi azi cu ea la voi, ca să stăm în ea 
şi azi. Amin, amin, amin. 


O, cine poate pe pământ să înţeleagă ce vorbesc Eu cu 
voi? Tainica Mea vorbire este pentru cei duhovniceşti, şi este 
pentru cei curaţi cu inima, oricât ar fi ei de despărţiţi de Mine 
prin viaţa lor cea cu spini, care le umple carnea de veninul 
deşertăciunii a toate câte s-au voit a fi în locul lui Dumnezeu 
între cer şi pământ peste om. 

O, fiilor dulci, am stat plin de fiori, am stat înfiorat de 
duhul iubirii care a plutit în grădina întâlnirii. Mare a fost cu- 
vântul Meu prin care Eu v-am spus din timp că pregătim mare 
şi cerească sărbătoare. Duhul Sfânt Mângâietorul a suflat pes- 
te sătuţul cuvântului Meu, iar îngerii, în chip tainic, s-au dus 
şi au tras spre izvor atâtea inimi din sătuţul acesta. Când înge- 
rul Meu sună, toate îmi răspund şi se pregătesc de bucuria 
Mea pe pământ cu oamenii. 

Acum, duhurile cerului privesc de sus peste grădina în- 
tâlnirii şi dau înapoi timpul şi se uită iar la zilele petrecerii 
Mele cu voi în mijlocul mulţimii, în mijlocul iubirii celor ce 
s-au adunat pe lângă voi la glasul chemării Mele. N-a mai 
rămas nimeni în cer. Tot cerul s-a strâns deasupra voastră lân- 
gă Mine, şi îmi ţineau, împreună cu îngerii slavei Mele, scau- 
nul măririi Mele, pe care am stat cu Tatăl în văzduhul grădinii 
întâlnirii. Miriade de miriade se plimbau îngeraşii şi sfinţii pe 
cerul grădinii întâlnirii şi suflau duh de iubire, duh de întâlni- 
re cu voi pentru cei din jurul colinei de aici, iar Eu şi cu Tatăl 
suflam pe Duhul Sfânt peste voi, ca să vă faceţi împărţitorii 
Lui peste cei mulţi care s-au strâns la izvor. 

Am pus duh de iubire cerească în apa vindecării de 
suflet şi de trup a fântânii Duhului Sfânt, care este în grădină. 
Izvorul apei se face izvor de Duh Sfânt şi se varsă prin trupul 
apei peste cel ce vine să bea de la Mine prin voi. 

Am venit şi azi la voi, şi împart cu voi rodul celor trei 
zile, fiilor. Duhul iubirii Mele este rodul, iar rodul Mă frige, 
şi am venit să-l împart cu voi, ca să Mă răcoresc, iar pe voi să 
vă înfierbânt. Voi fi-va de acum să staţi descoperiţi când şi 
când pentru slava Mea, care se va vărsa de acum peste pă- 
mânt din mijlocul vostru. Voi fi-va de acum să rămâneţi sub 
fiorul iubirii Mele, ca să-l împărţiţi din când în când peste 
om, că vreau să-l întorc pe om la Mine, fiilor împliniţi. Mă 
aşez în voi cu plinul Meu, şi lumea va căuta după voi, fiindcă 
Eu chem acum cu mare strigare pe om ca să vină la Tatăl. A 
venit vremea să aşez în faţa Tatălui Meu lucrul Meu pe care 
l-am lucrat cu voi, rodul lucrului vostru cu Mine. 

Am slobozit pe cei ce i-am chemat la cina Mea cu voi, 
şi Mă voi ţine după ei cu darurile cele de sus şi îi voi îmbrăca 
cu ele, ca să-i împodobesc cu cele din cer. Voi răvăşi în ei 
dorul de Domnul şi de sfinţi, că trebuie să-Mi las descoperită 
venirea curând, curând, fiilor. Şi iar vă spun: voi fi-va tot mai 
mult de-acum să staţi descoperiţi pentru slava Mea, care se va 
vărsa peste pământ din mijlocul vostru. V-am spus că iau vă- 
lul de pe voi şi înteţesc în voi fiorul iubirii Mele pentru om, 
ca să vă ţin treji şi cu milă de om. Mila Mea de om o pun în 
voi; dorul Meu după om îl pun în voi, că vreau să-l întorc pe 
om la Mine şi să vin apoi, şi să vin. Amin. 

Acum, voiesc să grăiesc ţie, copilă dulce de la ieslea 
Mea de cuvânt. Voiesc să Mă îndulcesc în tine pentru mila 
Mea de om, iar tu nu fugi, nu mai fugi! O, nu te teme, o, nu 
fugi! Sunt Eu! Tu eşti copil mic, dar Eu sunt Dumnezeu şi 
Tată, şi am putere pentru tine. Ţi-am pregătit-o de la facerea 
lumii. Eu pe toate ale Mele le-am pregătit de atunci, şi pe 
toate le iau de acolo şi le aşez la locul lor spre slujirea Mea. 
Mie toate ale Mele îmi slujesc, şi nu fug. O, nu fugi de lucrul 
Meu, că Eu dau să Mă aşez în inimioara ta mică şi să Mă mă- 

resc cu iubirea şi cu înţelepciunea Mea în ea, ca să iau şi să 
dau celui ce are încă. Nu fugi de fiorul Meu cu care voiesc să 
Mă las în tine şi să te îmbiu să lucrezi pentru Mine şi să 
împărţi cărarea Mea la cei ce n-au de unde s-o afle şi s-o gus- 
te, şi s-o aibă apoi. O, nu te teme! Eu sunt Dumnezeu şi am 
putere şi îţi dau, şi îţi iau greul tău, şi ţi-1 dau pe al Meu, că 
jugul Meu este dulce şi uşor. Când te-ai născut, te-am învelit 
în mantia Mea, şi aşa te-am ţinut mereu, ca să nu iei de pe pă- 
mânt, şi să-ţi dau Eu, din cer, la vremea cercetării Mele, ca să 
dai tu mâna Mea la mulţi prin fiinţa Mea din tine. Ţi-am spus 
mereu: «Fericiţi cei prigoniţi pentru numele Meu». Ţi-am 
spus mereu: «Cel ce va răbda până la sfârşit, Mă voi da lui 
chiar Eu». Eu sunt. Nu te teme! Pun în tine iubirea Mea şi te 
aşez sub fiorul ei, ca să te încălzesc prin el şi ca să poţi prin 
el peste cei însetaţi. Eu nu te mustru, dar cu mângâiere îţi 
spun: răceala de Dumnezeu şi de om este păcat. Nimeni nu 
poate iubi pe Dumnezeu dacă nu iubeşte pe cei chemaţi la 
Dumnezeu. Oboseala ta nu e de la Mine, ci e de la tine. O, 
caut şi iar caut să te scap de sub griji, că ele te aspresc şi te 
iau din calea Mea. Grijile tale sunt cele pentru lucrarea Mea, 
pentru poporul Meu, pentru mersul cel bun a toate câte sunt 
cu voi de la Mine, dar grija de Mine nu trebuie să asprească 
pe cel ce o are. Eu, Domnul Dumnezeul tău, n-aş vrea să te 
am sub povară, şi mai degrabă te-aş vrea cu aripioare din loc 
în loc, din suflet în suflet, dar iată, n-am pe cineva potrivit ca 
să stea în faţa grijilor pentru cele ce slujesc Mie în lucrarea 
Mea cu voi. 

Te-am zidit încă dinainte de a fi. Ţi-am dat un suflet 
cald când ţi-am dat sufletul. Te-am plămădit pentru Mine, nu 
pentru tine. Voiesc să-ţi dau putere şi să-ţi dau înţelepciune ca 
să lucrezi cu ea peste omul obosit care vine să bea din izvorul 
Meu, iar Eu îţi plătesc cu iubirea Mea din tine, cu fiorul ei pe 
care îl încălzesc înăuntrul tău. Sunt Eu. Nu fugi ca să te as- 
cunzi. Nu te teme că nu poţi. Pot Eu, numai să am casă. Acolo 
unde sunt Eu, pot Eu. Amin, amin, amin. 

Eu scormon cu făclii pământul şi pe omul de pe el şi 
bag mâna prin foc şi arde pământul ca focul, şi Eu scot din 
foc feştile care încă n-au ars şi fac din ele oameni vii. Au 
mulţi nevoie de Mine, chiar dacă ei nu ştiu ce gol e golul lor. 
Au mulţi nevoie de milă şi de iubire, au mulţi nevoie de mân- 
gâiere, iar tu eşti plămadă bună, fiindcă Eu te-am zidit aşa, şi 
pentru om te-am zidit aşa. 

O, nu te mâhni tu, copilă dulce; nu te mâhni că am stat 
de vorbă cu tine ca să-ţi cer mai mult loc pentru Mine în tine. 
Eu fără om n-am mâini pe pământ, n-am gură, n-am cuvânt, 
n-am iubire, n-am învăţătură fără om, căci casa Mea şi trupul 
Meu pe pământ acum este omul cel plămădit de Mine şi pen- 
tru Mine şi pentru om. Te-am zidit zidire bună şi te-am aşe- 
zat în mijlocul unşilor Mei din vremea aceasta şi ţi-am dat 
griji de dus, dar grijile sunt multe şi grele, şi tu te laşi mică şi 
neputincioasă sub ele. Lasă-Mă pe Mine sub ele, şi le vom 
duce uşor, dar nu vom strica pe cele ce sunt de preţ înaintea 
Mea. O, unde ţi-e căldura pe care am pus-o Eu în tine? O, 
unde ţi-e fiorul Meu cel dulce, pe care Eu îl sădisem în tine? 
Te-au asprit la suflet durerile şi truda pentru cele din cer, dar 
am nevoie de toate la un loc în fiinţa ta, că tu eşti copila cea 
de la ieslea cuvântului Meu şi vreau să te dau pildă de iubire 
şi de învăţătură sfântă peste cei de pe pământ, de aproape şi 
de departe, şi asta vreau, şi îţi spun că asta vreau, şi tu fugi, şi 
tu eşti obosită şi fugi. 

Acum îţi spun că Mă voi deşerta în fiinţa ta, şi Eu, 
Domnul, te voi ajuta, iar tu să Mă iubeşti şi să Mă primeşti cu 


tot ce aşez Eu în tine pentru Mine şi pentru cei ce sunt ai Mei 
şi îi voiesc ai Mei. O, ia-Mă cu toată durerea Mea în tine şi 
încălzeşte-ţi mila de Mine şi iubirea de Mine; încălzeşte-le la 
focul iubirii Mele cereşti şi stai sub focul care te cuprinde, şi 
nu fugi din el, că Mă frige, şi nu pot singur, şi vreau să-l îm- 
part cu voi, ca să Mă răcoresc dându-vă şi vouă. Eu sunt 
Dumnezeu şi te strâng la pieptul Meu mereu, ca pe un prunc 
mic, copil cu suflet de prunc. Voiesc din nou să te încopilă- 
reşti şi să Mă mângâi iar cu tine ca odinioară. Eu şi cei din 
cer, care Mă întreabă de căldura ta cea dintâi, în care ei se 
desfătau pe pământ când tu iubeai cu foc pe Dumnezeu şi pe 
toţi cei ce sunt ai Lui de aproape şi de departe. Iau oboseala 
de pe tine. Scoală-te, că Eu te voi ajuta şi te voi încopilări din 
nou, căci toate vin spre începutul cel dintâi. Amin. 

O, fiilor de la iesle, vedeţi voi care este plânsul Meu? 
O, copii ai Ierusalimului, daţi Duhului Meu din om putere să 
crească şi să vă folosească. Daţi şi voi lui Dumnezeu putere 
în voi. Cereţi învăţătură mereu, şi Eu o voi pune înaintea 
voastră. Am stat cu voi în mare sărbătoare. Cu tot cerul am 
fost aici, în grădina întâlnirii, dar mulţi au plecat cu setea ne- 
ostoită şi cu dorul de voi, şi aşteaptă iar să-i strâng şi să le 
dau. Eu v-am spus aşa: staţi cu cuvântul Meu în faţa norodu- 
lui care se adună la izvor şi scoateţi apă din izvor şi daţi-le să 
bea, că am făcut din voi cale a Mea spre oameni, şi am spus: 
«Când vin oaspeţi, faceţi-i să se aşeze şi daţi-le de la Mine». 
O, aşa să lucraţi, copii ai Ierusalimului nou. Aşezaţi-vă şi în- 
văţaţi-vă să lucraţi cu tot întregul, că lumii îi e foame şi îi e 
sete, şi va fi să ştie ce este foamea şi setea ei. 

Acum Eu vă odihnesc, dar nu uitaţi că Eu întru voi 
binevoiesc. Amin, amin, amin. 

6/19 iunie 2000 

Duminica tuturor sfinţilor 

Casa Domnului nu este cerul, ci omul, iar omul este durerea Dom- 
nului şi n-are casă Domnul. Taina Domnului cu omul a rămas în 
rai. Hotarul trupului omului este pământul şi cerul. 

Î mi întind braţele mângâierilor cereşti peste voi şi 
vă prind şi vă cuprind, fiilor de la iesle. Fi-va tot 
mai mult să vă mângâi, că vreau să vă vindec durerile care vă 
ţin sub ele pentru calea Mea cea cu dureri între cer şi pământ. 
Sfinţii se apropie rând pe rând cuprinzându-vă şi ei, că sun- 
teţi fără mângâiere, o, copilaşi trudiţi! Mare îmi este mila de 
voi, şi de aceea dau să vă cuprind şi de sus, şi de jos, şi din 
lături, ca să-Mi întăresc cărarea pe care vin la voi, că nu pot 
să vin la voi pe mare, că marea nu Mă mai ascultă şi nu-L mai 
ştie pe Dumnezeu. Vin pe cărare, şi nu mai ştiu cum să Mi-o 
întăresc ca să Mă ţină pe ea şi să nu vă las. De atâtea ori v-am 
cuvântat să vă învăţaţi bine cu cărarea Mea spre voi şi să vă 
găsesc pe ea la venirea Mea! Vin cu duhul zdrobit după voi şi 
vă ţin în el ca într-o tainică chemare. Duhul cel potrivnic slă- 
beşte din zi în zi mai mult şi se teme de voi şi se îmblânzeşte 
înaintea tainicei chemări în care Eu vă acopăr şi vă descopăr, 
şi iarăşi vă acopăr, ca să-Mi plinesc tainica Mea venire la voi, 
şi apoi să Mă las cu trupul Meu cel veşnic pe nori până dea- 
supra voastră şi să Mă uşurez de dor. Vin la voi cu dor, vin cu 
tot dorul pe cărarea Mea la voi şi Mi-o întăresc mergând pe 
ea şi Mă dau vouă şi din cer, şi de pe pământ, şi vă alint în tai- 
nele vieţii veşnice şi Mă fac din voi izvor de viaţă pentru cei 
ce însetează după venirea Mea la voi. 

O, cât de departe este pământul de cer, dar cât de 
aproape este cerul de pământ! O, cât de departe este omul de 

Mine, dar cât de aproape sunt Eu de om! Omul nu pricepe tai- 
nele Mele, dar între voi Mă încălzesc cu ele şi vă desluşesc 
taine de nepătruns, fiilor, numai să am casă între voi. Casa 
Mea nu este cerul. Casa Mea este omul. Fiecare îşi face o 
casă şi stă în ea. Tot aşa şi Eu fac, şi dau să-Mi fac casă şi 
să-Mi plec capul în ea şi să Mă slăvesc în ea şi să fiu cort al 
omului străin, dar iată, durerea Mea e fără margini, că toate 
au cuiburile lor, numai Eu nu găsesc şi nu am unde să-Mi plec 
capul Meu dumnezeiesc ca să fiu între oameni cu viaţa Mea 
şi să dau omului din ea şi să-l apropii cu Mine şi să fiu Eu un 
duh şi un trup cu omul, căci casa Mea este omul. De şapte mii 
de ani îmi caut casă şi loc de casă, dar taina Mea cu omul a 
rămas în rai. Mă zdrobesc umblând cuprins în taină din loc în 
loc pe pământ, şi sunt cu taina raiului în Mine şi vreau să Mă 
uşurez de ea şi s-o aşez pe pământ între oameni, dar iată, taina 
Mea cu omul a rămas în rai, şi omul nu mai caută raiul în care 
Eu l-am aşezat. Se teme omul de rai, că el s-a învăţat ca pe 
pământ şi nu se îndură să se întoarcă. Eu însă Mă ajut cu oşti- 
rile din cer şi Mă împart pe la răspântii şi dau să-l îndrept pe 
om spre odihna lui şi a Mea, căci casa Mea este omul. 

O, cât de departe este pământul de cer, dar cât de 
aproape este cerul de pământ! O, cât de departe este omul de 
Mine, dar cât de aproape este calea Mea lângă om! Cu lacrimi 
dumnezeieşti rostesc acest cuvânt, şi zic: o, cât de departe s-a 
făcut pământul de cer, iar omul vrea ca Eu să am casa în cer, 
şi el să stea departe de Mine. O, adânc al durerii Mele! Cine 
să Mi-o mângâie? 

Mă slăvesc cu sfinţii deasupra grădinii pe care am 
aşezat-o în mijlocul oamenilor. Mă fac sărbătoare pentru 
sfinţi şi Mi-i iau de casă şi vin cu ea pe pământ şi le dau din 
bucuria venirii Mele la voi, copii ai Ierusalimului venirii 
Mele. Mi-am făcut cer pe pământ în om în ziua când Eu, 
Domnul, am adus la fiinţă trupul din care Mi-am făcut trâm- 
biţă pe pământ pentru venirea Mea. Sfinţii Mei au pe Vergi- 
nica în mijlocul lor. Ea a fost împodobită de sfinţi în ziua 
naşterii ei între oameni, la plinirea vremii venirii Mele, şi Eu 
Mi-am făcut-o casă şi am stat în ea şi am deschis uşa casei şi 
am grăit din cortul Meu peste pământ. Tainica Mea venire 
n-are omul vreme s-o înţeleagă, dar Eu Mă fac vreme de înţe- 
legere în om şi îmi deschid uşa tainicei Mele veniri. 

O, Verginico, te-am luat cu Mine în cuvânt şi te-am 
adus cuvânt la izvor, că ţi-e sete, tată. Eu sunt Tatăl tău Dum- 
nezeu, iar tu eşti trâmbiţa Mea, glasul chemării Mele, prin 
care Eu am lucrat şi de pe pământ, şi din cer. îţi sărbătoresc 
între sfinţi ziua naşterii trupului tău între oameni, duminica 
tuturor sfinţilor, ziua duminicii Mele de la sfârşitul timpului, 
duminica cea aşteptată de Mine şi de sfinţi. Lasă-te izvor pes- 
te cei ce Ne sunt casă, Verginico. Casa Noastră este pe pă- 
mânt, dar ochii omului sunt pământeşti şi nu văd cerul care 
începe de pe pământ, şi nu ştie omul unde este cerul şi ce este 
el. Cerul este locuinţa omului, iar pământul este aşternutul, 
dar greu se mai deşteaptă omul, o, Verginico! Greu, tată, greu 
de tot se mai deşteaptă omul! 

E u, Doamne şi Tată al meu, mă las izvor dul- 
ce şi mă împart sfinţilor care-mi cinstesc 
sărbătoarea naşterii mele, şi mă dau poporului Tău şi al meu 
din zilele venirii Tale cu sfinţii, şi mă dau şi în lături. Mă îm- 
part din locul locuinţei Tale, a casei Tale de pe pământ, casa 
Ta şi a sfinţilor Tăi, Doamne şi Tată. 

M-ai luat pe braţe la naşterea mea şi m-ai făcut om viu, 
că m-ai luat în Tine, şi apoi ai ieşit cu mine între oameni, ai 
ieşit cu casa Ta, cu cortul Tău în mijlocul oamenilor, şi ai 


spus: «Iată, cortul lui Dumnezeu este cu oamenii, şi va locui 
Dumnezeu cu ei şi va fi cu ei de pe pământ». 

îmi amintesc de durerea mea pentru cei hrăniţi din cer 
de Tine prin gura mea, Doamne. Mă văd cum suspinam închi- 
să de cei cu vederea oarbă care mă luau din mijlocul po- 
porului Tău şi mă duceau în întunericul lor ca să mă ascundă 
dintre oameni. Eu însă suspinam la Tine şi îţi spuneam să mă 
iei Tu şi să mă duci înapoi la poporul Tău, ca să nu se piardă 
de Tine fiii cei chemaţi la masa cerului. Când am plecat cu ce- 
rul, am plecat plângând la Tine şi spunându-Ţi de ei să nu-i 
laşi dacă mă iei dintre ei. Eu în toată vremea mea cea de pe 
pământ şi cea din cer am suspinat adânc, cu suspin ceresc 
după ei, ca şi azi. Suspinul meu îi frânge sub el pe cei în care 
m-am ascuns cu suspinul meu. Plânsul meu după ai Tăi tră- 
ieşte viu în mijlocul lor dacă eu am venit întru Tine. 

Mă deşert cu dorul tot în vasele cele de azi, în casa Ta 
de azi, şi casa e plăpândă, şi noi suntem mulţi. Un cer întreg 
de sfinţi ai Tăi, cu haruri fel de fel, şi casa pe pământ ne e mi- 
că, şi grija ne e mare ca să n-o frângem, căci cerul este mare 
şi tot mai mare peste pământ, şi casa ne e mică, şi pământul e 
departe de cer, şi calea lui spre cer se lungeşte tot mai mult. 
Tu însă poposeşti pe pământ cu sfinţii de atâta vreme, Doam- 
ne, şi omul pe pământ se ascunde de taina venirii Tale, şi pă- 
mântul e prea departe de cer. Suspinul meu şi al Tău se pră- 
văleşte cu toată durerea lui în casa noastră cea de azi, şi nu e 
mângâiere pe pământ pentru cel apăsat de sus şi de jos de tai- 
na venirii Tale după om. Întinde-Ţi braţul. Doamne! întăreşte 
casa şi stâlpii casei, Doamne, că venirea Ta vine cu toată du- 
rerea Ta în ea, şi dorul Tău mistuitor mistuie când vine, iar eu 
mă port cu mila şi cu mângâierea mea şi a Ta peste cei strânşi 
de sus şi de jos de taina venirii Tale. 

Voiesc să-Ţi amintesc că am plecat plângând la Tine, 
plângând pentru cei cărora le-am dat cuvântul Tău de hrană şi 
de viaţă în vremea mea de pe pământ. Dragostea din om se 
stinge tot mai tare, că Tu ai văzut peste timp, şi ai văzut 
timpul de azi şi ai zis: «Dragostea se va stinge, şi apoi va veni 
sfârşitul». Omul nu mai plânge după Tine şi după viaţă, dar 
plânge după moarte, plânge în urma ei şi o cheamă, şi ar 
voi-o veşnic cu el, căci omul iubeşte moartea în locul iubirii 
lui de Tine. Dar pe cel ce plânge cu Tine, dă-i, Doamne, să 
poată, şi dă-i mângâierea, că plânge. Dă-i tot ce ai mai mân- 
gâios celui ce plânge. Dă-i lui cerul cel nou şi pământul cel 
nou, şi pe cei moştenitori. Fă-Te leagăn pentru cel ce plânge 
şi dă-i din pacea Ta, că plânge. Mă fac izvor de rugăciune îna- 
intea Ta. Celui strâns de puterea venirii Tale dă-i alinul doru- 
lui Tău din el, că pe Tine Te frige dorul de om, şi aşa vii când 
vii, şi arde pământul pe care stai, că Tu eşti foc dumnezeiesc, 
şi casa ne e mică, Doa mn e. 

O, copilaşi de la iesle, sunt izvorul cel de azi al zilei 
sfinţilor care mă mărturisesc din mijlocul lor de atâta vreme 
pe pământ şi în cer. Am venit cu Domnul şi cu cuvânt sfânt şi 
cu braţe de mângâieri. Veniţi să vă cuprind! Amin, amin, 
amin. Şi v-am cuprins. Şi vă cuprind. Amin. 

O, stâlpi ai casei Domnului, întăriţi-vă şi ţineţi tare 
casa Domnului şi faceţi din ea cărare a Domnului spre voi, 
şi a voastră spre oameni, că a venit Do mn ul să-Şi cerceteze 
via Sa. 

Iar voi, cei din grădină, care aţi fost cu mânuţa pe frun- 
tea mea la plecarea mea către Tatăl, tot aşa să staţi şi azi, că 
iubirea nu cade niciodată, şi merge şi nu se sfârşeşte, şi se îm- 
parte nedespărţită şi se aşează împărăţie a fiilor ei. Amin. 

Cuvântul lui Dumnezeu 


Tu, copilă duioasă, stai cuprinsă în duhul mângâierii şi 
ascunde-te în el, că puterea ta e prea mică, şi Domnul e mare 
şi vine cu tot cerul pe pământ, că a venit vremea să vină. 
Te-am învăţat şi de lângă mine, şi din cer te învăţ. Ascunde-te 
în duhul mângâierii cereşti şi lasă-te mică sub mâna cea tare 
a venirii Domnului, şi nu te teme şi nu te aşeza jos, şi mergi, 
că Domnul merge, că Domnul poate, că Do mn ul este şi poate. 
Amin. Mila de om să te chinuie ca şi pe Domnul, ca şi pe 
mine. Acesta este darul pe care ţi-1 dau. îţi dau din darul meu. 
Ia şi te întăreşte prin el, că Domnul este Samarineanul Care te 
ţine pe umeri ca să nu te frângi tu, ca să nu slăbeşti tu. Mâna 
mea şi a ta au fost cuprinse una în alta la plecarea mea la 
Tatăl. Rămâi de mânuţă cu mine, copil plăpând, că tu eşti mi- 
cuţă, dar mâna mea cea din cer te ţine din cer, de pe pământ 
şi până în cer, că atât e omul, şi atinge pământul cu piciorul, 
iar cu restul trupului, cerul. Eşti prinsă şi cuprinsă în taina 
aceasta, şi dă-i omului din ea şi spune-i că hotarul trupului 
omului este pământul şi cerul, şi spune-i omului taina cerului 
în care stă cuprins. 

învaţă, şi stai la învăţat, că-ţi dau de lucru cu măsură şi 
fără măsură. Unde-ţi dau măsura în mână, lucrează cu toată 
răbdarea, că am nevoie de rod dulce din mânuţa ta, ca să 
îndulcesc cu el pe cei din cer, care plâng după hrana cea de la 
voi. Iar unde-ţi dau fără măsură, pune pe masă, pune la masă, 
ca să ia mesenii şi să-şi umple fiinţa de cele de la Domnul, 
fiindcă Domnul a spus: «Mai mari lucrări vor lucra cei din 
urmă, cei de la venirea Mea». 

O, tu singură nu poţi nimic. Te uiţi în lături şi aştepţi 
mereu sprijin. Mâna mea e pe creştetul tău. Trupul tău e pe 
umerii Domnului, durerea Lui e în tine, dar eşti pe umerii Lui, 
ca să nu te strivească plinul Lui când El îţi dă de lucru cu 
măsură şi fără măsură. O, nu te ascunde cu El şi cu vorbirea 
Lui cu tine. Alţii doresc şi nu au, iar tu te ascunzi de slava 
Domnului, dar lumina este pentru lucrarea ei cea cu putere. 
Dacă voieşti să te ascunzi, dacă ţi-e teamă şi dai să te ascunzi, 
dacă te piteşti de slava Domnului, ascultă durerea Lui şi pune 
alinare pe ea, ca să-ţi dea cu aceeaşi măsură, că El nu rămâne 
dator. Acum, de te vei ascunde cu mângâierea mea, cu sufla- 
rea mea cea peste tine, întăreşte-te din ea în duhul ascultării 
de Dumnezeu şi lasă-te cuprinsă de căldura care bate spre 
tine, că nu voieşte Domnul să te răceşti, şi voieşte să te dai 
spre lucrul cel pentru zilele venirii Lui după om. 

Acum te dau Domnului, căci am grăit cu tine pentru 
puterea ta, pentru întărirea fiinţei Lui în casa ta. Amin, amin, 
amin. 

O Verginico, braţul Meu ceresc este viu şi 
^ treaz, iar mâna Mea ţine veşnic în ea cui- 
bul tău cu pui. Nu te întrista tu, păsărică zburătoare. Tatăl tău 
are grijă de cuibul tău. Atât mai am viu: rodul tău, şi voi scoa- 
te rod dulce, rod din rod pentru cer. Amin. împărăţia cerurilor 
este rodul celor ce o lucrează pe ea pe pământ, şi ei se vor 
odihni întru ea, şi ea va fi casa lor şi leagănul lor pe pământ, 
pe vecii. Amin. Cel ce se îmbracă întru nestricăciune, acela se 
liberează de cele ce nu sunt şi îşi vindecă vederea şi vede 
împărăţia cerurilor şi intră în bucuria ei cea dulce, şi din ea nu 
mai iese afară, căci afară este moartea, şi locul ei este focul 
ei. Voiesc să Mă sălăşluiesc în om şi să voiesc în el tot ce vo- 
iesc Eu pentru veşnica lui bucurie. împărăţia cerurilor este 
omul care rămâne veşnic prin Mine, omul cel nou. Cine Mă 
voieşte în el, să-Mi deschidă numai, şi Eu voi fi apoi fiinţa 
lui; Eu, cu fiinţa Mea; Eu, Cel ce sunt fără de început şi fără 
de sfârşit; Eu, Cel ce am iubit pe om mai mult decât viaţa 


Mea, îmbrăţişându-1 cu braţele Mele sângerând de dorul lui şi 
pecetluindu-1 cu Sângele Meu, cel amestecat cu iubirea Mea 
cea pentru om. 

Acum, fiilor împărţitori, daţi pâinea aceasta care se dă 
pentru viaţa oamenilor, că voiesc să vin şi să Mă sălăşluiesc 
în om şi să-l cuprind în venirea Mea şi în marea cea mare a 
venirii Mele. Iar voi nu uitaţi că întru voi binevoiesc cu veni- 
rea Mea, ca să-l cuprind pe om în marea cea mare a venirii 
Mele. Amin, amin, amin. 

12/25 iunie 2000 

Duminica a doua după Rusalii, a sfinţilor români 

Omul-copil este alinul Domnului. Lacrimile bucuriei sfinte tă- 
măduiesc cerni şi pământul şi pe Domnul. Pământul român este ţa- 
rina cu comoară în ea şi cărare de venire a Domnului la oameni. 

ă vă sculaţi, voi, străjeri ai Mei, şi să ascultaţi 
glasul Meu. El este învăţător, el cârmuieşte, el 
alege neghina din grâu, şi grâul, din neghină; el face hotar 
între lumină şi întuneric, între uscat şi apă, între adevăr şi 
neadevăr, între om şi om, între bine şi rău, fiilor. Amin, amin, 
amin. 

Mă întăresc cu cuvântul în mijlocul vostru şi îmi adun 
la sân tot bunul Meu şi Mi-1 însoresc şi Mi-1 îngrijesc şi Mi-1 
păzesc, ca să am cu ce lucra cer nou şi pământ nou şi să le pun 
înaintea celor credincioşi şi a celor necredincioşi. Amin. Vin 
la voi în zorii zilei ca să pun lucrul Meu la lucru, ca să nu stau 
fără lucru, fiilor lucrători cu Mine şi cu lucrul Meu. Lucrul 
Meu numai Eu îl lucrez după plăcerea Mea, numai Eu, fiilor 
lucrători cu Mine. O, nu ştiu cum să vă mai ocrotesc ca să nu 
vă slăbească omul cel căutător după Mine, omul care nu vrea 
să înveţe cum se caută şi cum se găseşte Dumnezeu, omul 
care nu ştie ce este fiinţa lui Dumnezeu şi nici nu învaţă. Mă 
întăresc cu cuvântul Meu peste voi, şi el vă este ocrotire şi 
lucrare peste om, că numai Eu lucrez după plăcerea Mea, dar 
omului nu-i place. Când şi când găsesc câte o inimă curată 
care-i place numai lucrul Meu, şi nu altfel. Iată de ce Mi-e 
milă de voi. Omul vrea ca el, şi Mie îmi este milă de voi. O 
mulţime de oameni ar voi cu Mine şi cu voi, dar să-i las cu 
ale lor lângă Mine, să-i las şi într-ale lor, şi cu ele cu tot să 
stea lângă Mine, dar Mie îmi place omul-copil, şi nu-Mi 
place omul aşa cum este el, şi omul nu crede ce spun Eu. Pe 
vremea când eram cu trupul văzut pe pământ, au venit la 
Mine oameni care-şi aveau viaţa în plăcerile lor, şi au dat să 
găsească înţelegere la Mine şi Mi-au spus: «Doamne, se 
cuvine omului să-şi lase femeia?». Eu nu le-am putut spune 
la aceştia nimic din cer, căci trupul lor dorea în ei împotriva 
sufletului, iar sufletul lor ar fi dat să caute îndreptăţire. Eu 
însă le-am spus că cine face aşa, face păcat, şi am luat apoi 
prunci în braţe şi le-am spus lor: «Cine nu va fi ca aceştia nu 
va avea împărăţia cerurilor». Eu n-am spus niciodată ca 
omul păcătos, dar nici n-am putut vorbi cu el ca din cer, ci am 
vorbit de pe pământ cu cel ce voia cu Mine cu toate ale lui. 

O, cum să nu-Mi fie milă de voi? Dacă Eu v-am aşezat 
înaintea oamenilor, şi dacă oamenii vor cu Mine aşa cum sunt 
ei, Mi-e milă de voi. Pescarul stă pe mal şi îşi pune în undiţă 
hrana pentru peşti, şi apoi îşi aruncă undiţa în adâncul apei, 
ca să vină peştii spre ea. O, dacă Eu aşa am făcut cu voi, dacă 
v-am aşezat înaintea oamenilor ca să vină oamenii la Mine, şi 
dacă oamenii venind nu vin, şi dacă dau să vină, vin cu toate 
ale lor, cum să nu-Mi fie milă de voi? Eu voiesc să Mă pun 

pe Mine înaintea oamenilor prin statul Meu cu voi în mijlocul 
lor. Eu nu voiesc să-i pun pe ei înaintea Mea şi a voastră. Mai 
bine este să Mă pun Eu înaintea lor şi să ia ei de la Mine şi să 
nu vă fie vouă greu pentru cele din oameni care nu-şi mai gă- 
sesc astâmpărul căutându-şi îndreptăţire şi loc lângă Mine şi 
lângă voi cu cele dinăuntrul inimilor lor. 

Mila de voi Mă sfâşie, fiilor obosiţi. Dragostea de voi 
se face din Mine ocrotire peste voi, şi dau să vă cuprind în ea 
ca să vă mângâi, că voi sunteţi copii, iar unii din voi, mai 
copii decât copiii. Din zori şi până-n zori vă ocrotesc, dar cei 
ce nu văd aceasta v-ar vrea de partea lor, ar vrea cu voi aşa 
cum sunt ei, şi v-ar face şi pe voi ca pe ei. Mă aşez mereu, 
mereu cu faţa Mea în voi, cu cuvântul învăţăturii sfinte, care 
curge de la Mine la voi, şi de la voi spre lucru cu măsură şi 
fără măsură peste cei ce sunt şi peste cei ce caută, peste cei ce 
ştiu taina fiinţei Mele şi peste cei ce caută încă, caută căutând 
la voi. Vă arăt omul ca să-l ştiţi, vă arăt lucrul ca să-l ştiţi, şi 
fericiţi sunt cei ce se bizuie pe voi pentru numele Meu cel 
sfânt, pe care îl purtaţi de atâta vreme lângă Mine, fiilor lu- 
crători cu Mine. Din zori şi până-n zori vă pregătesc puteri 
noi, şi din cer, şi de pe pământ, că Eu şi cu voi nu găsim milă 
pe pământ, că ea este ca pe pământ şi se dă ca pe pământ şi 
nu e bună pentru cei din cer, şi nu e bună nici pentru cei de pe 
pământ, iar Eu, Domnul, pătrund greu cu mila de Mine în om. 

Iubirea de Mine şi mila de Mine în om nu este un bun 
al omului, ci este sarcină de la Mine pusă în om, ca să lucrez 
Eu cu cerul peste pământ prin om, căci lucrarea de pe pământ, 
cu greu ajunge ea să fie aşezată în rândul lucrării cea lucrată 
în numele Meu prin om. Iubirea de Mine şi mila de Mine îl 
ţin pe cel ce le are, îl ţin în cer, îl ţin în Mine, şi acela lucrează 
adevărul, şi acela nu umblă gol, şi este plin, şi este, şi nu cade, 
iar lucrarea iubirii omului îl face pe om să fugă de Mine, şi 
nu crede omul când Eu îi spun aşa. Dar lucrarea iubirii Mele 
în om îl aduce pe om în braţul Meu, îl aşează pe om în Mine, 
şi de la Mine nu se mai duce, că acela nu mai are pe nimeni, 
ci numai pe Mine, şi cu Mine stă. Nu tot aşa este cu cel ce stă 
lângă Mine întru ale sale, şi Eu Mă storc prin voi şi Mă dau 
în lături ca să ia omul lecţie de viaţă din cer, ca să ia omul de 
la voi şi să trăiască apoi. Eu suflu peste voi şi Mă aprind în 
voi ca să frig şi ca să căutaţi voi răcoare, deşertându-Mă pe 
Mine din voi peste oameni, că Mi-e milă de om şi Mi-e dor 
de faţa Mea în om. Mi-e dor de om frumos, ca să stric cu el 
minciuna de pe pământ şi să nu mai caute omul cu ea. Mi-e 
dor de adevărul Meu pe pământ, iar voi sunteţi frumoşi, şi 
sunteţi micuţi, şi nu sunteţi aşa că vreţi voi, că doriţi voi, ci 
sunteţi aşa că aşa am binevoit Eu. Amin. 

Vă dau mereu lucru nou de lucrat, ca să vă mângâiaţi 
lucrând, aşa cum M-am mângâiat Eu când l-am făcut pe om 
ca să stau în el şi să Mă mângâi apoi. Mângâiaţi-vă lucrând şi 
mângâiaţi pe cei ce vă mângâie pe voi, că voiesc să vă încăl- 
zesc mereu pentru lucrul Meu peste oameni. Voiesc să prin- 
deţi putere, fiilor obosiţi. Dau să vă ţin la adăpost de cei ce vă 
strivesc cu greul lor, cu duhul lor, dar tot atât de mult dau să 
vă descopăr pentru cei ce învaţă drept şi sfânt calea Mea şi 
viaţa Mea în om. Fericiţi sunt cei ce cred că voi lucraţi de lân- 
gă Mine şi de la Mine, iar cei ce nu sunt fericiţi au credinţa 
lor după cum e felul lor. Vă aşez să lucraţi. Daţi de la Mine şi 
nu luaţi de la om, că omul caută să vă dea de la el. Daţi-i voi 
de la Mine, iar cercetarea s-o faceţi voi de lângă Mine, ca să 
fie spre creştere cerească pentru om. Amin. 

Sfinţii români sunt pomeniţi pe pământ, şi ei îşi aud 
numele şi saltă cu duhul şi plâng pentru acest neam rătăcit de 


la părinţi şi de la adevăr, şi plâng la Mine sfinţii români, dar 
Eu am cumpărat toată ţarina aceasta pentru voi, şi am ţarina 
cea cu comoară în ea, şi se bucură sfinţii acestui pământ şi se 
strâng pe lângă voi şi se laudă cu voi pe pământ şi în cer şi se 
bucură cu bucurie sfântă. Bucuria sfântă varsă din ea izvor, 
iar lacrimile bucuriei sfinte tămăduiesc cerul şi pământul şi 
Mă îndulcesc pe Mine, Domnul, şi Mă fac părtaş cu omul. O, 
fiilor micuţi, nu ştie omul taina cea mare a plânsului din om. 
Nu găsesc om pe pământ să cunoască taina aceasta. Cad oa- 
meni peste oameni şi se fac grămezi de oameni care cad ne- 
pricepând tainele vieţii şi ale morţii, dar Eu voiesc prin voi 
să-i dau omului să ştie. Amin. 

îmi îndulcesc cărarea şi Mi-o întăresc mereu şi stau pe 
ea şi vă povăţuiesc şi vă învăţ tainele toate şi vă aşez în ele, 
ca să-L vadă omul pe Dumnezeu pe pământ cu voi. Mă îndul- 
cesc între voi şi Mă împart vouă şi celor ce vin să Mă găseas- 
că la voi. Pământul român este ţarina cea cu comoară în ea, în 
care Eu îmi am sălaş şi cărare de venire şi cale a Mea spre 
oameni. Amin. Mângâierile Mele să vă îndulcească durerile, 
să vă umple de puteri sfinte, să vă îmbrace cu Duhul Sfânt şi 
să fiţi împărţitori de veşnicie, fiilor. Sunt cu braţele pline de 
puteri şi de mângâieri pentru voi, şi voiesc să-l fac pe om să 
înţeleagă vorbirea Mea ca Mine, şi nu ca el. Mă doare cu du- 
rere grea când văd lipsă de înţelepciune. Mă doare, că omul 
caută să se mângâie pe el şi nu pe Mine şi nu pe voi, şi se vrea 
mare omul, şi Mă doare şi nu mai găsesc om ceresc cu inima, 
om cu temere de Dumnezeu nu mai găsesc. Dar Eu sunt cu 
voi şi vă cuprind şi vă mângâi dându-vă lucru sfânt, ca să 
lucraţi şi ca să vă mângâiaţi lucrând. Şi voi veni la voi şi voi 
vorbi cu voi cu grai dulce şi vă voi da din taina Mea cu voi şi 
vă voi hrăni din ea, că dulce este taina Mea cu voi, şi în ea vă 
ocrotesc, şi cu ea vă acopăr şi vă descopăr, şi iarăşi vă acopăr, 
că mare şi dulce este lucrarea tainelor Mele cu voi. O, Mă 
doare de toţi cei care n-au voit să priceapă această taină a 
Mea, taina Mea cu voi. Mă voi descoperi cu ea curând, cu- 
rând, şi voi da din durerea Mea celor ce n-au voit să ştie adân- 
cul tainelor Mele cu voi. Iar voi învăţaţi tot mai bine să staţi 
la adăpost, şi învăţaţi-i pe toţi să-şi cunoască măsura şi cău- 
tarea şi statura, şi să nu-şi ia singuri, ci să ia numai ce le dă 
Dumnezeu, şi să stea în mulţumire. Amin. 

Să fie curat înjurai vostru, fiilor. Să am Eu loc de ajuns 
în voi şi înjurai vostru. Aşa le spun tuturor celor ce caută spre 
voi, iar cei ce schimbă cuvântul acesta, Eu, Domnul, îl voi 
împlini, şi el nu se va strica lângă voi. Amin. 

Deschideţi cartea Mea cu voi din zi în zi mai mult şi 
vedeţi aşezările Mele şi aşezaţi-le bine la locul lor, ca nimeni 
să nu vi le strice, căci ele sunt de la Mine. Cine nu vă ascultă 
pe voi, acela să nu stea lângă voi. Cine nu este chemat de 
Mine, acela să nu se aşeze să stea lângă voi, ci să vă asculte 
pe voi pentru locul acesta în care trăiesc aşezările Mele care 
sunt cu voi. Cuvântul vostru Eu sunt, dar aşa cum voiesc Eu, 
nu aşa cum voieşte omul. Acela este cuvântul Meu, iar altfel, 
este cuvântul omului care schimbă cuvântul Meu lucrător 
din voi. 

V-am dat trezire trează pentru veghe, copii de la iesle. 
Mă uit şi văd cum vă lovesc din lături tulburări. Duhul şi cu- 
vântul Meu e la veghe din zori şi până-n zori, şi Eu vă cuprind 
cu ocrotirea Mea, dar deschideţi-Mi numai Mie şi numai ca 
Mine să ştiţi, şi tot aşa să şi lucraţi, că mare-Mi este grija pen- 
tru voi şi pentru locul Meu cu voi şi pentru lucrul Meu cu voi. 
Stau pe cărare şi lucrez peste voi, şi iar şi iar vă spun: învăţaţi 

cărarea Mea spre voi, că Eu sunt Cel ce vă ocrotesc şi vă 
cârmuiesc, şi numai la Mine să vă fie privirea, şi numai 
lucrarea Mea s-o lucraţi, că lucrarea omului dă să vă slăbeas- 
că din lături, dar voi aveţi pe Dumnezeu, şi îi spun omului că 
voi aveţi pe Dumnezeu. Amin, amin, amin. 

19 iunie/2 iulie 2000 

Sărbătoarea Naşterii sfântului Ioan Botezătorul 

Cei mici nu se tem de sarcini, fiindcă le poartă Tatăl. Lucrarea de 
facere a omului este mângâierea Duhului Sfânt. Odihna sufletului 
omului este numai în Domnul. 

Î mi înseninez duhul grădiniţei Mele, şi cuvântul 
Meu se face dulce în ea, că e sărbătoare cerească, 
şi e odihnă a Mea şi a sfinţilor Mei în grădină. Cuvântul Meu 
alină, căci se împlineşte. Amin. Mângâierea Mea lucrează şi 
îmi înseninează duhul grădiniţei Mele. Amin, amin, amin. 

O, grădiniţă, o, grădiniţa Mea, ia cuvântul Meu şi 
pune-1 peste rana ta, peste povara ta, peste durerea ta. Des- 
chide tu mângâierii Mele, căci cuvântul Meu de peste tine 
mângâie omul la inimă şi mulţi îl iau spre mângâiere şi mulţi 
îl aşteaptă şi îl caută şi mulţi se alină cu el, că pe pământ e 
zbucium şi e strâmtorare, iar duhul omului suspină după pace. 
Suspină omul după mângâiere, căci Duhul Adevărului stă 
departe de om, şi omul stă departe de Dumnezeu. O, grădiniţa 
Mea, deschide cuvântului Meu, care vine la tine ca să te aline, 
şi ca să-l ia şi omul şi să se aşeze omul în pacea cuvântului 
Meu, care alină, care-1 aduce pe om să asculte dorul Meu 
dintre cer şi pământ. 

O, copilaşi de la ieslea Mea, o, copilaşi apăsaţi şi de 
sus, şi de jos! Eu, Domnul Dumnezeul vostru, vă alin cu cu- 
vântul Meu, vă vindec cu el şi îl fac pansament pentru rane şi 
îl fac alifie pentru durere şi îl fac legănuţ pentru mângâiere. 
Duhul de copil îl înteţesc peste voi, ca să vă fie grijile uşoare, 
căci sarcinile nu-i strivesc pe cei mici, fiindcă le poartă Tatăl. 
Cei micuţi nu se tem de sarcini şi nu plâng sub ele, fiindcă le 
poartă Tatăl. O, nu plângeţi sub suferinţă! Tatăl este sub ea şi 
o poartă şi vă uşurează, că este Tatăl, iar voi sunteţi rodul 
Meu cel pentru Tatăl Meu, şi Mă mângâi cu voi ca să vă 
mângâi. O, nu este pe pământ mângâiere pentru voi, căci rana 
Mea e adâncă şi e vie, şi Eu stau în voi cu ea şi Mă doare în 
voi, dar voi sunteţi templul Meu, şi Mă odihnesc în voi cu 
rana Mea, iar Tatăl Meu Se face alinare Mie şi vouă pentru 
rana Mea din voi. O, nu este pe pământ mângâiere pentru voi, 
dar Eu vă mângâi şi de sus, şi de jos, şi mila Mea o pun peste 
voi. Dau să-Mi vindec ranele, ca să vă vindec şi pe voi. Dau 
să fac senin în jurul vostru. Dau să Mă aşez cu voia Mea în 
jurul vostru, ca să stau cu vindecare în voi şi să vă vindec, că 
nu este pe pământ mângâiere pentru voi, şi Eu vă mângâi şi 
de sus, şi de jos, şi vă alint în duhul mângâierii cu care vă în- 
vălui, copilaşi obosiţi. Luaţi vindecare, că Eu v-o dau. Aveţi 
grijă de voi, că şi Eu am, şi vă dau tot ce am mai dulce şi mai 
bun. Vi-L dau pe Tatăl Atotţiitorul, ca să vă ţină în sânul Lui 
şi să vă dea puteri la sânul Lui de Tată. Vi-i dau pe sfinţi, ca 
să vă tămăduiască neputinţele şi să le ia de peste voi. Vi-i dau 
pe îngeri, ca să vă slujească din zori şi până-n zori pe calea 
Mea cu voi. Şi acum, zic cu cuvântul: Tată, celor ce Mă poar- 
tă în ei cu durerile Mele dă-le putere şi dă-le mângâiere prin 
marea Ta chivernisim, căci Duhul Meu suspină în ei şi Te 
strigă, Tată. E greul Meu în ei, e cuvântul Meu peste ei, căci 
Eu caut omul, Tată, iar calea dintre Mine şi om e lungă, şi e 
lung suspinul Meu după om, şi vin cu tot suspinul Meu când 


vin, şi e greu suspinul Meu şi al Tău, Tată bun. îmi în s eninez 
duhul grădiniţei Mele şi Mă fac dulce la cuvânt şi la har. 

Voi, sfinţi ai harurilor Mele, aduceţi mâinile voastre 
tămăduitoare şi staţi cu ele peste cei în care Eu stau cu dure- 
rile Mele, căci oamenii caută la voi vindecare, şi nu ştiu oa- 
menii cât Mă doare pe Mine de la om, şi iată, Mă doare în om, 
căci casa Mea e omul, şi Mă doare în om şi strig după omul 
care-Mi face rane, şi cu durere strig. Dar voi tămăduiţi pe cei 
în care Eu plâng, tămăduiţi-le trupurile şi daţi trupului pu- 
tere pentru Mine, că Eu cu omul Mă ajut când vin să-l strig 
pe om. Leacuri de sus luaţi, şi fiţi tămăduitori şi întăriţi-Mi 
cărarea pe care merg strigându-1 pe om. Leacuri şi tămă- 
duiri luaţi şi daţi celor osteniţi pe calea Mea cu ei. Mângâiaţi-i 
tămăduindu-i şi puneţi peste ei harurile vindecărilor cereşti, 
căci Eu sunt Cel ce împlinesc acest cuvânt. Amin, amin, 
amin. 

Eu, Domnul Dumnezeul vostru, vă alin cu cuvântul 
Meu, copilaşi apăsaţi sub povara Mea. Duhul îngerului Meu 
să sune şi să adune duhurile îngerilor şi să fiţi slujiţi de îngeri 
din zori şi până-n zori, căci zorii vin la zori, iar voi sunteţi 
zorii zilei Mele, care caută zorii, şi Eu vin cu zorii, căci zorii 
vin la zori. Amin. Duhul sfinţilor Mei înseninează de sus şi de 
jos sărbătoarea Mea cu voi, şi ei se mângâie cu multul cuvân- 
tului Meu cel de peste voi. Ioan, botezătorul Meu, se slăveşte 
slăvindu-Mă pe Mine în cer ca şi pe pământ, iar sfinţii îi dau 
slavă, căci el este cel ce pregăteşte slava Mea şi venirea Mea 
cu sfinţii. Mărturia lui îmi slujeşte de atunci şi până azi, iar 
strigarea lui taie timpul şi Mă vesteşte pe Mine, zicând oame- 
nilor: «De El să ascultaţi, că El este Mielul lui Dumnezeu, 
Care ridică păcatele lumii pe umerii Săi». Amin. 

M-am scris cu sărbătoare în cartea Mea din zilele 
acestea. M-am scris în ea cu venirea Mea cu sfinţii. M-am 
scris în ea cu voi, copilaşi care Mă purtaţi cu durerile Mele în 
voi. Dar Eu vi le vindec, şi Mă vindec şi Eu vindecându-vă 
pe voi. Voiesc să vă văd lucrând pe om, şi să vă mângâiaţi 
lucrând, aşa cum M-am mângâiat Eu când l-am Scut pe om 
ca să stau în el, şi să Mă mângâi apoi. Mângâiaţi-vă lucrând, 
că voiesc să vă îndulcesc pentru Mine dându-vă de lucru la 
lucrarea facerii omului. Vă ţin în mâna Mea cea făcătoare, ca 
să fiţi ca Mine. Mă amestec în fiinţa voastră, ca să fiţi un trup 
şi un duh cu Mine şi să lucrăm la lucrarea facerii omului. Şi 
vom lucra, şi lucrăm, şi vom lucra. Amin. 

O, grădiniţa Mea, Eu sunt povara ta care te alină şi te 
scoate de sub greu. Puţin, puţin, şi nu va mai fi durere pentru 
cei împovăraţi cu durerile Mele. Un picuţ, şi împlinesc cel din 
urmă cuvânt, şi îl voi rosti şi îl voi împlini şi ne vom mângâia 
sub slava lui. Puţin, puţin, şi vor fi una cerul şi pământul, şi 
vor fi una pentru iubirea cea veşnică, pentru viaţa ei cea de 
veci. 

O, grădiniţa Mea, cuvântul Meu cel de peste tine se 
face peste mulţi mângâiere, că pe pământ e zbucium şi e 
strâmtorare pentru tot omul, dar Eu M-am coborât pentru om, 
şi omul M-a aflat în tine, o, grădiniţa Mea. Mă caută omul la 
tine, iar tu să Mă dai, căci duhul omului suspină după pacea 
Mea. Eu şi mai mult suspin după pacea Mea în om. Eu şi mai 
mult caut după om, şi îi spun aşa: dacă tu cauţi după pace, 
dacă tu, omule, îţi cauţi mereu odihna sufletului tău, ea nu 
este decât în Mine. Fă ce ţi-am poruncit cu cuvântul Meu, şi 
Eu te voi afla şi îţi voi da plata, şi îţi voi da pacea Mea, şi Mă 
voi da ţie chiar Eu, că aproape sunt, şi aici sunt, şi acum sunt 
cu venirea Mea, ca să ţi-o dau, căci am venit ca să Mă dau. 
Amin, amin, amin. 


24 iunie/7 iulie 2000 

Sărbătoarea sfinţilor apostoli Petru şi Pavel 

Domnul îi mângâie pe cei care II mângâie. Cel lucrat de Domnul, 
acela ştie să-l lucreze pe om după chipul şi asemănarea Domnului. 
Se vor aşeza faţă în faţă slava celor cereşti şi slava celor 

pământeşti. 

F ace ţie, grădiniţa Mea! Şi dacă eşti a Mea, Eu 
sunt Stăpânul tău. Amin. Şi dacă eşti a Mea, Du- 
hul Meu Se odihneşte în tine şi cuvintează peste tine, şi apoi 
Eu te împart, iau din tine şi împart, ca să aibă omul venirea 
Mea în calea sa. Amin, amin, amin. 

Eu sunt chipul fiinţei lui Dumnezeu. Eu sunt iubirea 
Tatălui, şi M-a luat Tatăl din Sine şi M-a coborât pe pământ, 
ca să-i adun pe toţi în iubirea Tatălui. Eu sunt locaşul Tatălui, 
şi Mă port cu Tatăl din loc în loc pe pământ cu cuvântul, iar 
cuvântul Meu este Mângâietorul. Dar pentru cine este el mân- 
gâiere? El mângâie pe cel plin de dor după Mine şi se face lui 
cale spre Mine, ca să-l facă să Mă urmeze şi să Mă mângâie 
cu duhul pocăinţei şi al umilinţei lui, căci Eu mângâi pe cei 
ce Mă mângâie. Amin. 

O, departe este omul de chipul fiinţei lui Dumnezeu, 
iar Eu, Domnul, Mă mângâi cu cei ce Mă mângâie şi sunt 
chipul fiinţei lui Dumnezeu, Care vine să adune pe mulţi sub 
scutul Tatălui, sub iubirea Tatălui. Cuvântul Meu este mângâ- 
ietorul, dar pe cine să mângâi cu el? O, cu cine să Mă mângâi 
Eu? Se mângâie omul cu Mine aşa cum ştie el, dar Eu n-am 
cu cine să Mă mângâi. Omul mângâie pe oameni cu lucrarea 
lui în numele Meu, dar Eu nimic nu capăt, şi stau aşteptând 
din loc în loc cu fiinţa Tatălui în Mine. Iubirea de la om nu 
ajunge la inima Mea, căci omul se hrăneşte cu ea pentru el, 
nu pentru Mine, chiar dacă el zice că se mângâie cu Mine. 
Inima omului are nevoie de mângâiere, şi omul şi-o ia singur 
şi şi-o face singur şi o dă şi la altul, dar la inima Mea nu ajun- 
ge de la om, chiar dacă el zice că are de la Mine. Dacă viaţa 
omului nu Mă mângâie pe Mine, atunci alta este mângâierea 
pe care o are omul în inimă, pe care şi-o face omul în inimă. 
Altul este focul din inima omului dacă nu Mă mângâi şi Eu 
de la mângâierea inimii omului. Cei mângâiaţi de Mine, Mân- 
gâietorul, sunt cei ce suferă cu Mine şi pentru Mine şi de la 
Mine, căci precum sunt părtaşi suferinţei, aşa şi mângâierii, 
iar Eu Mă mângâi de la viaţa lor cu Mine, de la asemănarea 
lor cu Mine, şi iau rod din mâna lor şi îl dau Tatălui, căci 
aceasta este mângâierea Mea, şi altfel nu am mângâiere de la 
om. 

Am spus vouă, copilaşi lucrători, să vă mângâiaţi lu- 
crând pentru Mine, lucrându-1 pe om, ca să-l daţi Mie. Ni- 
meni nu poate avea mângâierea Mea dacă nu ştie de unde vi- 
ne lucrarea ei, dacă nu-Mi aduce rod bun pentru Tatăl. Mă ve- 
de Tatăl mereu îndurerat, mereu aşteptând după om, căci 
omul, cu greu ajunge să-Mi curme aşteptarea. Cine-1 învaţă 
pe om să Mă iubească? Cine, oare? Să se întrebe şi omul 
cine-1 face pe el să Mă dorească şi să se mângâie de la Mine? 
Eu l-am învăţat în alt fel pe om. Eu însumi i-am arătat ce este 
iubirea Mea în el, şi a lui în Mine, dar el, omul, s-a aşezat cum 
a voit el cu iubirea lui cea pentru Mine. Iată, oamenii nu vin 
la Mine prin iubirea omului cea pentru Mine. Nu vin la Mine 
nici cei ce Mă dau pe Mine oamenilor, că nu Mă dau aşa cum 
sunt Eu, şi Mă dau făcut de ei, şi nu ajung la inima Mea nici 
ei, nici alţii făcuţi de ei. Cine-1 lucrează pe om, îl lucrează ca 
Mine, nu ca el; îl lucrează după Mine, şi nu după el. Cine-1 
lucrează pe om, se uită la Mine şi aşa îl lucrează, după chipul 
şi asemănarea Mea, aşa cum l-am lucrat Eu pe om. Cel ce este 


lucrat de Mine, acela ştie să lucreze ca Mine, dar cine se 
lucrează pe sine pentru Mine, acela şi-a dat formă după inima 
lui, şi tot aşa îl face şi pe om. 

O, mare este lucrarea Mea cea pentru facerea omului, 
dar Eu nu mai încap cu ea în lume, căci găsesc omul lu- 
crându-1 pe om, şi nu-i mai pot da Eu să lucreze. Altul este 
focul din inima omului dacă nu Mă mângâi şi Eu de la lucrul 
lui cel pentru Mine. Cel ce suferă pentru Mine şi cu Mine, 
este cel ce seamănă cu Mine, dar acela nu este primit de oa- 
meni, decât numai de cei născuţi din Mine şi făcuţi de Mine, 
după chipul şi asemănarea Mea. Adevăratul foc al Meu din 
om, este focul de care fug oamenii, aşa cum este de la facerea 
lumii, căci omul e deprins cu iubirea lui cea pentru Mine, nu 
cu focul de care am Eu nevoie în om. Eu până nu l-am pece- 
tluit pe Pavel, apostolul Meu, cu focul cel din Mine, el n-a 
putut cunoaşte chipul fiinţei lui Dumnezeu ca să lucreze cu el 
pentru Dumnezeu, dar când Tatăl Meu M-a aşezat pe Mine în 
el, a încetat atunci îndemnul său în el, şi am început Eu în el, 
şi l-am făcut din nou, după chipul şi asemănarea Mea, şi aşa 
l-am aşezat în mijlocul oamenilor ca să-l lucreze pe om pen- 
tru Mine, ca să ajungă al Meu omul cel lucrat de el. 

O, mare este lucrarea cea pentru facerea omului, mare 
este această iubire, dar omul şi-o ia singur, şi de aceea încape 
în lume cu iubirea lui cea pentru om. Eu însă când lucrez din 
om lucrarea facerii Mele peste om, cu greu încape în lume un 
aşa lucrător. Cei ce se numeau pe ei înşişi fii ai lui Avraam 
pentru Dumnezeu, cine-i făcuse pe aceia? Se făcuseră ei, şi de 
aceea nu M-au primit aşa cum sunt Eu atunci când M-am ară- 
tat lor. 

Cuvântul Meu din zilele acestea este Mângâietorul 
Care îl lucrează pe omul cel din urmă. Cuvântul Meu este 
măsura cu care-1 lucrez Eu pe om dacă este şi dacă lucrează 
în numele Meu lucrul lui. Cuvântul Meu este lucrarea facerii 
omului. Calea cuvântului Meu prin om dacă nu este aşa cum 
o pun Eu în cuvântul acesta, aceea nu este ca Mine, şi este ca 
omul, şi omul lucrează ca el, nu ca Mine, şi se mângâie numai 
el, dar nu şi Eu. Şi iată, cuvântul Meu este Mângâietorul, dar 
pe cine să mângâi cu el? Omul zice că se mângâie cu Mine, 
dar Eu nu Mă pot mângâia cu el. Omul mângâie pe om, dar 
nu pe Mine, şi Eu stau aşteptând cu fiinţa Tatălui în Mine, iar 
Tatăl suferă în Mine, că Eu sunt chipul fiinţei lui Dumnezeu, 
chipul suferinţei, chipul pe care îl pun Eu în omul cel din cer, 
născut prin Mine. Iar cel ce este părtaş suferinţelor Mele, aşa 
este şi mângâierilor Mele. Amin. 

Mă bucur în sărbătoare peste grădină. Duhul apos- 
tolilor Mei Mă mângâie în cele cereşti, căci ei au suferit cu 
Mine şi M-au mângâiat atunci, şi Mă mângâie şi acum, şi vă 
mângâie şi pe voi, copilaşi lucrători cu Mine, căci v-am aşe- 
zat lângă Mine la lucrarea facerii omului şi suferiţi aceeaşi 
suferinţă care vă face părtăşie cu mângâierea, fiilor trudiţi. Vă 
mângâie ucenicii Mei şi se mângâie de la voi, aşa cum şi Eu 
Mă mângâi de la lucrul Meu cu voi. 

Cei ce seamănă cu Mine nu încap în lume. în cei ce nu 
încape lumea, ei nu încap în lume. Aceştia sunt cei ce au în ei 
iubirea care ajunge la inima Mea, mângâindu-Mă pe Mine cu 
ea. Iată, voi nu vă hrăniţi cu iubirea voastră pentru Mine, ci 
Mă hrăniţi pe Mine cu ea, fiindcă Mă iubiţi pe Mine şi nu pe 
voi. Cine mai ştie pe pământ ce înseamnă să-i iubească pe oa- 
meni pentru Mine şi nu pentru el? Cine mai poate să înţelea- 
gă aceasta? Nu e om să nu se iubească pe sine, să nu se mân- 
gâie pe sine mai întâi atunci când zice că Mă iubeşte pe Mine. 
O, nu mai e om curat în iubirea lui de Dumnezeu. Singur 

învaţă omul, şi tot aşa şi lucrează pentru om, şi tot aşa şi stă 
înaintea Mea, numindu-Mă pe Mine făcător al iubirii lui, al 
lucrării lui. Un picuţ, şi tuturor Mă voi pleca pentru ca să-i 
aplec, că Mă aplec până la om cu lucrarea cuvântului Meu 
Mângâietorul, ca să-l ruşinez pe om cu ea şi să-l aplec şi să-l 
învăţ Eu, că prea mult a învăţat omul din însuşi duhul lui, că 
şi-a făcut omul duh şi dor şi învăţătură şi lucrare, şi om supus 
lucrului lui, şi pe Mine supus lucrului lui, căci omul zice că 
tot ceea ce are el, are de la Mine şi pentru Mine. Dar pe voi, 
copilaşi lucrători, vă învaţă Tatăl, iar Eu sunt chipul fiinţei lui 
Dumnezeu, care se aşează înaintea voastră ca să ştiţi cum să-l 
lucraţi pe om ca să semene cu Mine şi ca să ajungă iubirea 
omului la inima Mea pentru mângâierea Mea. Eu nu-Mi iau 
singur aşa cum îşi ia omul mângâiere din sine şi din jur. Eu 
iau dacă-Mi dă omul, Eu am dacă-Mi dă omul, şi altfel, nu am 
nici Eu, nici Tatăl, Care este cu fiinţa Lui în Mine. Eu sufăr 
în voi lucrându-1 pe om şi dându-vă de lucru omul, şi aşa vă 
fac părtaşi mângâierii. Iată, nimeni nu poate avea de la Mine 
mângâierea dacă nu ştie de unde vine ea, din ce lucrare vine 
ea. Mă vede Tatăl mereu îndurerat şi îmi dă să Mă mângâi cu 
voi şi de la voi. O, vă vede Tatăl mereu îndureraţi şi vă dă să 
vă mângâiaţi cu Mine, lucrând lucrarea facerii omului, şi să 
vă mângâiaţi lucrând şi să vă odihniţi în lucrul vostru, ca şi 
Mine după ce l-am făcut pe om pentru bucuria Mea, pentru 
mângâierea Mea cea din lucru răsărită. Prindeţi puteri, dar 
feriţi-vă de cei ce dau să vă strivească puterile pentru voile 
lor. Prindeţi puteri pentru cei ce se aşează la modelat, iar pen- 
tru cei ce-i aşez Eu în faţa voastră ca să lucrăm, prindeţi, 
fiilor, puteri din puteri, ca să-L bucurăm pe Tatăl cu rod dul- 
ce şi sfânt şi dulce pe veci. Aşezaţi-vă putere lângă putere, 
inimioară cu inimioară şi daţi-Mi chip în om din lucrarea 
voastră cu Mine, şi nu uitaţi că viaţa începe cu moartea, iar 
după moarte, învierea. Amin. Cel ce nu poate să moară, acela 
vă slăbeşte puterile. Aşezaţi-vă una întru Mine şi daţi vlagă 
Duhului Meu în voi, că Eu trebuie să pot în voi, Eu şi nu voi 
şi nu omul care nu moare pentru înviere. 

Apostolii Mei au lucrat cu Duhul Meu în ei şi au dat 
viaţă la mulţi, ca să se adeverească puterea cuvântului Meu 
lucrător prin om ales de Mine şi lucrat după chipul Meu. I-am 
dat Evanghelia Mea lui Pavel, apostolul Meu, după ce l-am 
făcut din nou, iar după ce l-am făcut, i-am spus să se ducă să 
se arate făcut din nou pentru lucrarea învierii multora. Am 
mers din nou cu el pe pământ cât am mers şi cu ceilalţi apos- 
toli ai Mei, şi M-am descoperit lui, şi l-am descoperit al Meu. 
Ba încă şi în cer am mers cu el şi i-am spus cuvinte care nu 
este îngăduit să le vorbească omul, ci numai Dumnezeu. I-am 
arătat taina iconomiei venirii Mele şi a iubirii Mele pentru 
om, şi i-am dat apoi înţelepciunea vorbirii, ca să Mă arate tu- 
turor aşa cum sunt Eu, iar el aşa a făcut, precum i-am porun- 
cit. Lucra lucrul facerii omului peste mulţi, ca să poată face 
unul sau doi din cei mulţi, şi apoi lucra cu măsură pentru cel 
ce se lăsa făcut prin Duhul Meu din el, şi aşeza rod dulce îna- 
intea Tatălui. Omul însă M-a încurcat mereu ca să nu pot să 
lucrez, şi ca să lucrez după statura lui. Dar iată, timp nu mai 
este, şi trebuie să lucrăm numai om întreg, fiilor trudiţi. 

Binecuvântaţi să fiţi din zori şi până-n zori pentru lu- 
crul cel întreg peste om, peste cel ce se lasă lut moale, care să 
prindă duh de înviere, şi de veşnicie apoi. Din zori până-n 
zori v-aş vrea la lucru, că timp nu mai este, şi este numai de 
lucru pentru voi. Focul Meu îl înteţesc în voi, şi îmi întăresc 
şi iubirea în voi, ca să fiu Eu, căci voi sunteţi micuţi şi plă- 
pânzi, fiindcă aşa voiesc Eu. Nimic să nu fie în voi, nimic 


decât Eu cu venirea Mea pentru facerea omului şi a cerului şi 
a pământului şi a celor ce vor fi. 

Acum vă cuprind şi vă mângâi, şi vă fac să simţiţi din 
plin mângâierea Mea, şi de sus, şi de jos, ca să fiţi calzi şi 
dulci la tot lucrul cel ceresc dintre Mine şi voi pentru omul 
cel nou. Din zori şi până-n zori aduceţi Mie, şi Eu vă voi mân- 
gâia pe voi, şi Eu Mă voi mângâia cu voi şi vă voi da pildă 
înaintea celor ce n-au învăţat de la Mine iubirea lor cea pentru 
Mine şi pentru om. 

Eu sunt chipul fiinţei lui Dumnezeu, şi acesta este 
chipul pe care voiesc să-l aşez în voi şi să vă aşez înaintea 
neamului omenesc pentru slava Mea peste pământ. Tatăl vă 
dă puteri, iar Eu de lângă voi sunt chipul fiinţei Tatălui, taina 
fiinţei lui Dumnezeu. Aceasta este taina care vă învăluie pe 
voi, şi în ea vă acopăr şi vă descopăr pentru lucrul facerii 
omului, şi iarăşi vă acopăr şi vă descopăr, căci Tatăl vă dă pu- 
teri, şi în cei mici Se slăveşte El cu slava Sa şi a Fiului Său. 
Amin. 

Taina împărăţiei cerurilor vă ţine în ea, ca să vă arate 
din ea la vremea potrivită, spre ruşinea multora din cei ce au 
voit să iubească pe Dumnezeu prin voinţa lor şi pentru mân- 
gâierea lor. O, alta este slava celor cereşti, şi alta este slava 
celor pământeşti. Curând, curând voi aşeza la vedere faţă în 
faţă aceste două lucrături, ca să se vadă desluşit lucrarea Mea 
şi lucrarea omului. Iar Eu sunt cu slava Mea în care vă cu- 
prind şi vă acopăr, căci taina Mea cu voi este mângâierea 
Mea, şi cu ea voi mângâia pe mulţi, şi aceştia vor vedea apoi 
taina chipului fiinţei lui Dumnezeu, taina Tatălui, care este în 
Mine, şi taina Mea, care este în voi, taina Mea cu voi. Amin, 
amin, amin. 

29 iunie/12 iulie 2000 

Sărbătoarea de nouă ani de la punerea pietrei de 

temelie a Sfintei Sfintelor Noului Ierusalim 

Dreptatea este unealta care va aşeza pe pământ cerul cel nou şi 
pământul cel nou în care va locui dreptatea. Duhul Domnului stă 
umilit în om, iar duhul omului stă neumilit în om. înţelepciunea 
măririi: să fii mic ca să fii mare. 

B uhul Sfânt Mângâietorul Mă preaslăveşte pe 
Mine prin taina cuvântului Meu din zilele cele 
de apoi şi Mă aşează înaintea oamenilor şi Mă numeşte Cu- 
vântul lui Dumnezeu. Amin, amin, amin. 

Eu sunt Cel ce sunt. Tot ce fac, fac cu cuvântul, iar cu- 
vântul, Eu sunt. îmi înconjor de jur împrejur ieslea Mea şi co- 
bor în ea şi Mă fac carte. 

Iubirea Mea coboară cu Mine şi îmi îndulceşte cărarea 
pe care vin, şi Eu vin cu dulce şi cu mângâiere şi îmi răcoresc 
duhul şi dorul prin venirea Mea. Cu iubire dulce Mă deşert în 
vasele coborârii Mele şi îmi trezesc Eu însumi Duhul şi gră- 
iesc, iar graiul Meu se face carte şi se împarte; se face sul, şi 
nu se desparte împărţindu-se; se face hrană şi hrăneşte şi 
trezeşte şi cheamă şi aşteaptă naşterea din nou a lumii. Amin. 
Taina cuvântului Meu cu care vin peste grădină este slujită de 
tot cerul Meu cu care stau peste grădină. Taina coborârii Mele 
este slujită şi de pe pământ ca şi din cer. Sunt slujit şi din cer, 
şi de pe pământ, şi sunt învelit în cuvânt, şi sunt purtat de 
taina grădiniţei cuvântului Meu, care poartă pe ea chivotul 
Meu, semnul venirii Mele, semn înaintea oamenilor. Am ieşit 
cu semnul acesta ca să-Mi fac cale cu el şi să vin în lume cu- 
vânt, şi apoi M-am dat lumii. Tatăl Meu M-a dat lumii, căci 

era scris să vin şi să chem la masa venirii Mele pe cei ce aud 
graiul Meu din cartea aceasta, care se împarte spre viaţa 
oamenilor. 

Cerul şi pământul se unesc în sărbătoare de nou Ierusa- 
lim pentru grădiniţa Sfintei Sfintelor. Amin. în ziua aceasta 
de taină cerească. Eu, Do mn ul şi Fiul Tatălui, am rostit acum 
nouă ani cuvântul pecetluirii cu pecetea de cer nou şi de pă- 
mânt nou peste grădiniţa slavei cuvântului Meu. Stau deasu- 
pra ei cu sărbătoare, cu cuvântul stau, şi fac din el scaun de 
domnie, înaintea căruia se sfârşeşte orice domnie. Cu cuvân- 
tul vin, şi fac din el duh de trezire pentru înnoirea lumii. Du- 
hul venirii Mele se plânge de la margini la margini, dar plân- 
sul Meu nu încape în om, căci omul are plânsul lui. Plâng în 
om, şi Mă doare în om plânsul Meu. Durerea plânsului Meu 
se face rană vie în omul în care plâng. Mă port în lung şi în 
lat peste pământ şi văd oameni care plâng cu plânsul lor, dar 
Eu cu plânsul Meu nu încap în om, căci omul are plânsul lui. 
Nu pot să plâng în om, căci omul plânge el, iar Eu nu am unde 
să-Mi plec capul şi să plâng plânsul Meu. Am ieşit înaintea 
omului cu grădiniţa venirii Mele şi stau pe cărarea venirii 
Mele şi vin în grădină, şi plâng în grădină, şi de jur împrejur 
plâng. îmi plâng plânsul Meu, şi Mă doare, şi Mă fac rană vie 
în omul în care plâng. Venirea Mea vine plângând, cuvântul 
Meu plânge şi Mă aduce plângând şi Mă dă în lung şi în lat 
cu plânsul Meu din el. Trupul Meu cel înviat dintre morţi 
plânge ca şi Duhul Meu, plânge fără mângâiere. Vin din cer 
pe pământ, şi vin plângând. Lacrima Mea se face cuvânt şi se 
aşterne peste pământ, dar omul are plânsul lui, şi Eu nu pot să 
pătrund în om cu plânsul Meu, şi nu pot să Mă mângâi, şi nu 
pot să Mă răcoresc, şi nu pot să Mă mângâi. Eu sunt taina 
mângâierii şi vreau să Mă dau, şi să Mă mângâi când Mă 
dau, dar omul are mângâierile lui şi nu Mă vrea. Mi-am făcut 
cărare şi vin, dar omul are, şi nu Mă vrea, şi Eu rămân pe 
cărarea Mea cu plânsul Meu în om, şi Mă doare în om când 
vin cu plânsul Meu, şi Mă fac rană vie în omul în care plâng 
după om. 

Am venit pe pământ cu zilele venirii Mele şi sunt slujit 
şi din cer, şi de pe pământ ca să vin. Tainica Mea venire se 
aşează cu duhul mângâierii peste pământ, ca să-l aplec pe om 
spre Mine când îl chem. Eu sunt foc mistuitor când vin, şi Mă 
îmblânzesc după firea celor din cer şi de pe pământ ca să fiu 
purtat întru venirea Mea. Plânge Tatăl în Mine, şi Eu plâng în 
omul care-Mi poartă plânsul. 

O, Tată, Tată Savaot, cu cine să Mă mângâi Eu? 

T u, Fiul Meu, eşti Omul Care plânge din 
Mine, eşti chipul fiinţei Mele, care plânge 
din Mine, căci Tu ai spus că Eu sunt în Tine, şi Tu, în Mine. 
Te-am trimis pe pământ în chipul fiinţei Mele, şi ai plâns pe 
pământ. Te-ai răstignit plângând, şi ai înviat plângând, ca să 
dai bucurie celor ce plângeau după Tine. Plângând Te-ai în- 
tors întru Mine şi de-a dreapta Mea, şi plângând cobori iar 
după două mii de ani, dar Tu eşti chipul fiinţei Mele, Fiule 
plâns, şi nu plângi singur, căci Eu sunt în Tine. Şi nu plângi 
singur, că ai pe pământ casă în care plângi, în care Te doare, 
în care Te mângâi cu suspinul Tău din ea, iar sfinţii Tăi cei vii 
din cer plâng în Tine, că eşti locaşul lor, şi plâng ei cu Tine 
când Tu plângi. Ţi-e plânsul tot o rană, şi din el vom naşte lu- 
mea, din apă şi din duh şi din Tine, trupul cel nou din care se 
naşte lumea care vine, Fiule Născător. 

Acum două mii de ani Te-am dat lumii Mieluţ, iar azi 
Te dau Cuvânt Care înnoieşte lumea şi cerul şi pământul, căci 
aşa a fost cuvântul Tău cel din Mine, Fiule, Mieluţule şi 


Cuvântule al Meu. O, mulţi vor să Te aibă şi să Te poarte şi 
să Te dea lumii, dar în Tine este voia Mea, şi nu este această 
înţelepciune la oameni, Fiule, căci oamenii au în ei plânsul 
lor şi îşi fac planuri din duhul lor, şi Tu nu poţi în ei, dar poţi 
în cei pe care îi ai de la Mine, după cum a fost voia Mea să-i 
ai, iar voia Mea este şi a Ta. 

Să înveţe tot omul care caută la Tine, să înveţe statul 
lângă Tine şi lângă Mine, Fiule ascultător de Tatăl Tău. Să în- 
veţe omul ascultarea şi s-o lucreze aşa cum o lucrezi Tu îna- 
intea Mea, făcând voia Mea şi nu a Ta. Nu mai este învăţătură 
sfântă între cer şi pământ, dar învăţătorii ce vor să spună, 
Fiule ascultător? O, de cine ascultă învăţătorii de pe pământ? 
Ascultă ei de la Tine aşa cum asculţi Tu de la Mine? De unde 
iau ei ca să dea? Cui sunt ei ascultători ca să ia şi să dea? O, 
nu mai este învăţător afară de Tine pe pământ. învăţător este 
cel ce-i arată omului ce să facă şi cum să facă, şi se pune pe 
sine înaintea celor ce iau de la învăţător, iar cei ce iau cu ade- 
vărat, aceia iau chiar pe învăţătorul. O, Tu eşti Omul Care 
plânge din Mine, eşti chipul fiinţei Mele, care plânge din 
Mine, căci Tu ai spus că Eu sunt în Tine, şi Tu, în Mine, fiind- 
că adevăratul învăţător are în el pe cel de la care ia învăţătura. 

Tu eşti Mângâietorul, şi n-ai cu cine să Te mângâi 
decât cu durerea Ta şi cu lacrima ei şi cu omul în care plângi 
cu venirea Ta, dar iată, pe tot pământul oamenii plâng în ei cu 
plânsul lor, şi lumea este mică pentru Tine şi pentru venirea 
Ta. Oamenii se mângâie cu mângâierea lor, şi lumea este 
mică pentru Tine şi pentru venirea Ta. Fi- va curând, curând să 
Ne lărgim în lung şi în lat cu împărăţia Noastră cea din gră- 
dina coborârii Tale, că iată, vine clipa cea mare a înnoirii a 
toate, după cum sunt şi aşteaptă să se arate toate ale Mele şi 
ale Tale, Fiule Mântuitor. Eu, Tatăl Cel bun, îţi întăresc cără- 
ruţa şi Ţi-o îndulcesc cu iubirea Mea de Tată, ca să ai casă 
dulce, Fiule scump, ca să ai mângâiere întru venirea Ta şi să 
Te faci mângâiere pentru mângâiere, căci aşa este dreptatea 
Noastră, Fiule Care vii cu norii. Cu dor Te trimit, cu dor Te 
aştept, cu dor Te port în Mine, Fiule ascultător, iar dorul Meu 
din Tine va izvorî din el înnoirea lumii, după cum a fost fă- 
cută această făgăduinţă. Şi va fi, Fiule scump, precum în cer 
aşa şi pe pământ. Amin, amin, amin. 

lava Ta să fie în Mine, Tată Savaot. Slă- 
veşte-Te în Mine, căci aşa este voia Ta 
întru Mine, Tată. Amin. 

M am slăvit şi Mă voi slăvi în Tine, căci Eu 
“sunt în Tine, şi Tu, în Mine, iar Noi una 
suntem, întru Duhul Sfânt Mângâietorul, Care vine pe pământ 
pentru înnoirea lumii, Fiule scump, chip al fiinţei Mele. 
Amin, amin, amin. 

E u sunt Cuvântul Tău, Tată. Tot ce fac, fac 
cu cuvântul, şi Eu sunt Cuvântul, şi lucrez 
după voia Ta. Amin. 

Acum, îmi întăresc venirea şi cărarea Mea. Acum, în 
dorul Meu după om, în dorul Tatălui din Mine, Mă încălzesc 
pe cărare, căci Mi-o întăresc şi Mi-o îngrijesc şi Mi-o păzesc 
şi de sus, şi de jos, şi o aşez în duhul mângâierii şi îi dau din 
Mine, şi îi dau să ducă şi să Mă ducă, şi îi dau lucrul înnoirii, 
lucrul facerii. Amin. 

Iubirea cea din cer se face mângâiere în durerea Mea 
din om, căci suspinul Meu doare în om. Grăiesc cu cuvânt 
tainic şi îmi acopăr taina venirii Mele şi Mi-o învălui în taină, 
ca să Mă pot purta cu ea între cer şi pământ, până Mă voi lăsa 
văzut, până ce taina va fi să-şi arate tainica ei iubire şi pe 
moştenitorii ei. Amin. 

Acum, cu duhul iubirii cereşti îmi pecetluiesc sărbă- 
toarea Mea de azi şi pe fiii ei. îmi strâng la piept cărarea Mea 
spre om şi îi dau din Mine şi Mă îndulcesc pe ea, căci sunt 
Mângâietorul ei. Amin. O, copilaşi ai grădiniţei Mele, Eu vă 
voi da vouă de la Mine, şi voi veţi putea cu Mine. Eu vă dau 
mângâiere, Eu sunt Cel ce vă dau, dar fiţi cu pricepere, fiind- 
că Eu vă iubesc, şi mare îmi este mila de voi şi grija de voi, 
şi dau mereu să Mă înnoiesc în voi şi să vă mângâi cu lucrul 
Meu prin voi. V-am învăţat să vă mângâiaţi lucrând şi să vă 
bucuraţi de rodul lucrului Meu cu voi. Vă învălui în duhul 
mângâierilor cereşti şi vă prind la sân ca să vă încălzesc în 
focul iubirii Mele şi să fiţi fiii ei. Întăriţi-Mi venirea şi lucra- 
rea Mea cu voi. Mă amestec în fiinţa voastră, ca să duc Eu din 
voi povara Mea cea de peste voi. Eu sunt povara care vă alină 
sub greul ei. Şi iar vă spun: prindeţi puteri din puteri, ca să-L 
bucurăm pe Tatăl cu rod sfânt şi dulce. Lucraţi-Mi, că Eu lu- 
crez şi nu voi, şi voi veni la voi cu lucru nou, cu mângâiere 
nouă, şi vă voi da puteri din puteri, căci iubirea Mea vă este 
mângâiere, şi ea vă va mângâia şi vă va lua din greu şi vi-1 va 
face uşor, căci aşa este tainica ei lucrare acolo unde ea pătrun- 
de cu Mine ca să-Mi slujească în truda Mea dintre cer şi pă- 
mânt pentru înnoirea lumii. Amin. 

Binecuvântaţi să fiţi în sărbătoare, fiilor, sărbătoarea 
aducerii-aminte a zilei când Eu, Domnul, am înfipt ţăruşul cel 
nou al împărăţiei Mele peste pământul acesta pe care a călcat 
primul pas al său omul cel zidit de mâna Mea din pământul 
acesta. Iar acum, la sfârşit, M-am aşezat cu facerea lumii tot 
aici, fiilor. Vă mângâi cu cuvântul facerii. Aşa să lucraţi şi voi 
pe om, şi aşa să Mă mângâiaţi şi voi, căci Eu vă mângâi cu 
multă iubire. Cu mare şi cerească iubire vă învălui de sus şi 
de jos, căci voi sunteţi fără mângâiere, şi cu greu dă să înţe- 
leagă omul credincios taina Mea cu voi şi durerea Mea cu voi. 
Daţi mângâiere celor ce vin, daţi din viaţa Mea celor ce iau 
din ea şi spuneţi tuturor celor ce Mă caută cu voi, să Mă ia şi 
să Mă poarte aşa cum sunt Eu, aşa cum Mă dau Eu ca să fiu 
purtat de om. Amin. 

Acum, îmi îndulcesc braţele şi vă cuprind şi vă mângâi 
în durerile Mele din voi. Eu sunt. îmbrăţişarea Mea vă dă 
puteri, fiilor. Pregătiţi pământul pentru zilele Domnului. Pre- 
gătiţi zile de slavă, fiilor, căci Eu, Domnul, aduc prin voi 
înnoirea lumii. Amin. Adunaţi când şi când mulţimile flămân- 
de de cele din cer şi daţi-le din cer, dar învăţaţi-le şi faceţi-le 
să se aşeze, şi Eu vă voi da din cer ca să le daţi. 

Fiilor, fiilor, faceţi mulţimile să se aşeze, ca să le dau 
din viaţa Mea şi să ia din ea precum şi voi aţi luat şi sunteţi 
viaţa Mea. Amin, amin, amin. 

* 

A şezaţi-vă să ascultaţi glasul Meu, că vă fac 
trimitere pentru lucrul Meu cu voi, copilaşi stri- 
viţi de jale şi apăsaţi de peste tot, că omul plânge pentru el, şi 
nimeni nu plânge ca Mine şi ca voi. Aşez înviorare de duh în 
voi. Ieşiţi numaidecât de sub durerea care vă curmă pacea şi 
puterea. Ieşiţi şi prindeţi puteri din puteri. Unul de la altul 
prindeţi din puterea Mea şi sculaţi-vă numaidecât, ca să mer- 
gem să facem lumină peste ogorul care stă sub ploaia cuvân- 
tului Meu. E pâclă groasă între copiii cei de la Bucureşti, căci 
am acolo şi mari, şi mici, şi în faşă, iar unii vor să Mă aibă 
aşa cum sunt Eu. învăţaţi-i să fie ca voi, să se uite la voi şi să 
facă, nu să vorbească, iar când vorbesc, să vorbească aşa cum 
vorbiţi voi. Voi vorbiţi dinăuntrul Meu din voi, şi aşa să în- 
veţe şi ei să lucreze pentru ei, că până nu se pune bine creşti- 


nul, ca şi voi, în statura cea cerească a minţii şi a trăirii, nu 
poate să treacă să facă mai mult. învăţaţi-i să asculte de Mine 
aşa cum ascult Eu de Tatăl, şi aşa cum ascultaţi voi de înţe- 
lepciunea Mea cea dinăuntrul vostru şi cea din cer, care vine 
cu Mine prin trupul cuvântului Meu, prin carte, fiilor care 
pricepeţi ce spun Eu. Nu voi lăsa în carte pricina pentru care 
vă trimit, dar vă spun că trimiterea voastră va fi cuvântul Meu 
cel din voi, şi voi lucra ca după om, ca apoi să pun în loc 
lucrul cel după voia Mea. Amin. 

Sunteţi prea striviţi de cei ce obosesc Duhul Meu, din 
lipsa pocăinţei lor. O, mai bună este umilinţa, că iată, pocăin- 
ţa nu este plăcută omului, şi omul se zbate să iasă de sub ea 
cu faţa curată. Dar voi aveţi din cer, iar Eu sunt în voi când 
vă trimit cu Mine pe ogor. 

O, cum de se ajunge la aşa pâclă groasă, măi copilaşi? 
Cercetaţi cu amănuntul pe tot ogorul, în lucrare de biserică, şi 
toţi să ia învăţătură de biserică şi nu din sine, că iată ce face 
încrederea în sine a omului şi cuvântul pe care-1 face omul 
necuvânt. 

V-am văzut neputincioşi, v-am văzut că vă pitiţi de 
greul acesta, dar dacă-1 lăsaţi aşa peste ogorul Meu de la 
Bucureşti, ies Eu vinovat, ies Eu părtaş cu omul care se vrea 
pe sine întru dreptatea lucrurilor. Şi iată ce vă spun: fiţi cu 
mâinile curate. Nimeni să nu vă facă să nu staţi curaţi în 
cuvânt. Şi iarăşi vă spun, şi aşa vă spun: la începutul lucrului 
Meu cu voi, daţi de veste acest cuvânt: nimeni să nu acopere 
dreptatea pentru umilinţa din el, cea pusă înaintea Mea. întâi 
lucrăm dreptatea, şi apoi umilinţa, şi aşa să se lucreze ori pe 
unde veţi lucra lumină peste întunericul care se aşează când 
şi când peste ogorul vostru de lucru cu Mine, pentru omul 
care Mă caută cu voi. 

Veniţi spre înviorare. Mâna Mea stă peste voi în lucrare 
de biserică. Să vă fie trimiterea cu cuvântul binecuvântării. 
Amin. Inimioară cu inimioară, şi dulci să vă fie inimioarele, 
şi vii, şi una, aşa cum vă îndemn cu Duhul Meu. Fiţi copii, şi 
daţi puterea Mea din voi în schimbul învierii celor adormiţi 
cu duhul, şi care vă apasă pe voi cu duhul lor cel adormit, şi 
fericiţi veţi fi când veţi întoarce în om trezirea cea de la Mine, 
Duhul Meu, Care stă umilit în om, şi nu ca duhul omului, care 
stă neumilit în om. 

Vă iau într-o îmbrăţişare pe toţi cei care mergeţi, în 
numele Meu, pentru lucrare bisericească în mijlocul ogorului 
de lucru. Nu îngăduiţi umilinţa cea din om mai înainte de 
dreptatea cea dintre părţi, căci altfel, la Mine nu ajunge învie- 
rea omului adormit întru sine. 

Eu sunt Cel Sfânt, şi sunt pentru cei sfinţi. Fiţi ocrotiţi, 
iar când spun aceasta, să audă acest cuvânt toţi cei ce stau cu 
apăsare pentru voi, căci voi aveţi nevoie de libertatea voastră, 
care-Mi foloseşte Mie şi poporului hrănit de Mine prin voi. 
O, grijile vă umplu de durere, iar voi sunteţi slabi sub atâtea 
mărunţişuri care se vor mai mari ca Mine peste voi. Fiţi ocro- 
tiţi. Amin, amin, amin. Ocrotiţi-vă şi voi. Amin, amin, amin. 
Să vă ocrotească şi cei ce au nevoie de Mine prin voi. Amin, 
amin, amin. 

Nu voiesc să mai ştiu gând trufaş în Israel. Mai bine să 
fiu Eu vinovat în mintea creştinului, mai bine Eu decât voi, 
căci cel ce zice că greşeşte pentru voi, acela îmi scoate Mie 
ochii, nu vouă. Mai bine să lucreze pentru Mine, nu pentru 
voi creştinul care zice că trăieşte pentru slujirea voastră. Eu, 
cât fac pentru om, nu-i mai scot omului ochii, dar omul nu 
face tot aşa, şi aceasta e mare durere pentru Mine, şi Mă simt 
greu, şi sunt strâmtorat sub mâna omului care-Mi dă cu o 

mână, şi cu alta îmi cere, dar Eu sunt cu răbdarea ca să nu-Mi 
strivesc lucrarea. Amin. 

Voiesc să stau în voi în toată vremea lucrului vostru de 
azi. Să fiu lăsat să stau. Faceţi-i să se aşeze, şi aşa să lucraţi 
şi voi şi ei, iar apoi Mă aşez şi Eu, şi aduc înviorare şi uşor în 
voi prin pacea pe care voiesc s-o aşez în lucrul celor din 
cetatea Bucureşti, şi voi veni la iesle şi vom scrie lucrul cel 
lucrat în ziua aceasta. Amin, amin, amin. 

* 

A cum, din nou îmi las cuvântul peste voi, căci am 
fost cu voi şi am stat lucrând şi am luminat din 
voi, ca să fac lumină peste pâcla dintre copiii cei de la 
Bucureşti. Am numit trimiterea Mea, aşa am numit mersul 
vostru cu Mine, şi am lucrat ca Mine, nu ca omul. 

Voi, fiilor duruţi de peste tot, trebuie să vă întăriţi în 
vremea durerii, că omul cel cuprins în lucrarea Mea, cu greu 
se lasă de partea adevărului, iar Eu Mă las umilit în voi, aşe- 
zând din greu prin voi adevărul lucrurilor. Cel împietrit nu are 
putere pentru adevăr, dar dreptatea este cea mai bună unealtă 
dacă voim să aducem pe pământ cu noi cerul cel nou şi pă- 
mântul cel nou în care va locui ea, dreptatea. Amin. 

O, nu fiţi tristuţi! Sprijiniţi-vă unul pe altul, ca să vă 
odihniţi după lucru, că iată, Eu pătrund cu greu prin voi acolo 
unde pâcla nu se lasă topită şi biruită de razele duhului ade- 
vărului. Voi sunteţi copii deştepţi, chiar dacă sunteţi mici. Eu 
în cel mic Mă aşez şi îl fac împărăţie a Mea. Mă bucur de voi 
şi vă aşez în mijlocul durerilor Mele care vin de la omul cel 
mare, dar Eu Mă aplec prin voi şi îi spăl picioarele cu lacri- 
mile Mele din voi, şi îi spăl şi faţa dacă Mă lasă, şi îi spăl şi 
ochii cei ascunşi dacă Mă lasă, căci ochii cei ascunşi nu se 
lasă oricum spălaţi, că ei zic că văd bine şi că văd în ascuns, 
şi se dau mulţumiţi de vederea lor, iar adevărul lucrurilor, cu 
greu îl pătrund ochii cei cu lucrare ascunsă în ei. 

Am stat cu martori din cer şi de pe pământ, iar voi aţi 
fost cuvântul Meu, şi am lucrat ca omul, şi am lucrat ca Mine, 
aşa cum lucram când eram cu trupul pe pământ, căci drepta- 
tea se face cercetătoare, iar duhul ei este Duhul Meu. Duhul 
Meu când poate sta în om, stă duh umilit în om, dar duhul 
omului când domneşte în om, stă neumilit în om, iar adevărul 
Meu plânge la picioarele omului cel mare în duhul lui. 

Mă doare cu durere grea când văd că omul Mă aşează 
sub nepăsarea lui după ce Eu ies din îngenunchere. O, dacă 
Eu stau mult îngenuncheat sub nemulţumirea omului, Mi se 
strică mersul pe pământ, fiilor, îmi slăbeşte puterea Mea din 
voi, iar Eu am de bătut şi de străbătut cu voi căi cu spini, căi 
cu buruieni învechite, şi nu pot merge în genunchi, şi dau din 
calea Mea nemulţumirea omului care îmi stă cu ea în cale şi 
Mă scol şi merg cu voi, căci voi sunteţi mersul Meu din loc 
în loc, ca să-Mi curăţ calea şi să merg şi să aduc cu ea înnoi- 
rea lumii. Iată, lucrăm şi în genunchi, lucrăm şi în picioare, ca 
să avem şi mers, ca să avem şi biruinţă, fiilor. Mersul în ge- 
nunchi e greu de tot, iar voi fugiţi de greul acesta, că fug Eu 
de el. De aplecat, Mă aplec până la picioarele omului nepă- 
sător de el şi de Mine, dar ca să-l urnesc din calea mersului 
Meu, trebuie să Mă ridic şi să-l scol apoi, căci Eu lucrez cu 
mersul cel bun şi cu fiii lui. Amin. 

V-am spus vouă că e mare lucrare să văd Eu la om 
lucrare în numele Meu lucrată. M-a durut demult într-o zi 
îngâmfarea cea de la omul care zice că lucrează în numele 
Meu, şi am plâns prin cuvânt şi M-am aşezat cu el în cartea 
aceasta, şi apoi M-am ascuns cu el, şi el a rămas în carte, dar 
acum, Eu, Domnul, vă cer să-l scoateţi şi să-l aşezaţi aici, ca 


să ştie tot omul ce înseamnă lucrarea lui în numele Domnu- 
lui, şi să se înţelepţească omul şi să Mă lase să lucrez şi să 
trec înainte cu lucrul Meu, cel în numele Meu, prin om. Eu 
prin voi stau cu mare lucrare peste pământ şi peste om, dar 
dacă omul nu este deprins cu umilinţa cea bună pentru cer, el 
se ascunde cu sine, şi apoi iese din sine cu cele din el, şi îşi 
face omul rău cu vederea lui, şi îmi face şi Mie. Dar Eu îl în- 
văţ iar şi iar pe om, şi cu voi îl învăţ, căci Eu în cel mic Mă 
aşez, şi Mă fac în el munte pe care Eu stau cu lumina învăţă- 
turii Mele. Eu sunt învăţătorul celor ce Mă voiesc. Eu sunt în- 
ţelepciunea celor curaţi cu duhul, cu sufletul şi cu trupul. Să 
se uite omul la voi şi să înţeleagă de unde vine înţelepciunea 
Mea din voi. Ea vine din adevărul Meu din voi, căci voi v-aţi 
făcut adevăraţi cu Mine, iar Eu M-am făcut adevărat în voi, şi 
fericiţi sunt cei ce vin până la acest munte ca să ia din învă- 
ţătura aceasta care iese din omul cel adevărat întru Mine. 
Amin. 

Voi, copii peste care am lucrat acum prin cei trimişi ai 
Mei, ascultaţi de acest cuvânt care grăieşte aşa: uitaţi- vă la cei 
cu care lucrez peste voi, şi faceţi, şi nu vorbiţi, iar când vor- 
biţi, vorbiţi aşa cum vorbesc ei, căci ei vorbesc dinăuntrul 
Meu din ei pentru voi, şi aşa să lucraţi şi voi pentru voi, căci 
până nu vă puneţi bine în statura cea cerească a minţii şi a 
trăirii, nu puteţi trece să faceţi mai mult. învăţaţi să ascultaţi 
de Mine aşa cum ascult Eu de Tatăl, aşa cum ascultă de Mine 
fiii grădinii Mele, de Mine şi de înţelepciunea Mea cea 
dinăuntrul lor şi cea din cer, care vine cu Mine prin cartea 
Mea cu ei. Ei sunt cuvântul Meu cu care dau să străbat din- 
colo de om ca să-l pătrund pe om. Ei nu sunt mari prin aceasta 
ce fac Eu cu ei. Eu sunt Cel mare, nu ei, iar ei sunt cei mici 
în care Eu încap prin micimea lor. Iată, Eu sunt Cel mare, şi 
pe Mine să Mă cinstiţi, nu pe ei, fiindcă cei mici se tem de 
mărire, căci mărirea e a Mea, iar ei sunt lucrătorii ei înaintea 
oamenilor. Amin. 

lată lucrul zilei. învăţaţi scara măririi: să fii mic ca să 
fii mare. Amin. Aceasta este înţelepciunea măririi. Amin. în- 
văţaţi lucrul cel bun al vorbirii dintre voi, copii peste care am 
lucrat cu fiii cei din grădină. învăţaţi lucrul curăţiei de inimă 
şi de duh şi de trup, căci curăţia este mai presus decât iubirea, 
şi este chiar casa iubirii, şi este cărarea Mea spre omul care o 
iubeşte pe ea. Amin. învăţaţi lucrul armoniei în trup, în trupul 
bisericii. Uitaţi-vă la cei din grădină şi învăţaţi lucrarea 
aceasta şi daţi chip fiinţei lui Dumnezeu în voi, căci chipul 
lumii trece, iar Eu rămân în veci de veci în cei de un chip şi 
de o asemănare cu Mine. Amin. 

Iar voi, copii striviţi de durerile Mele din voi, nu uitaţi 
ce am spus Eu prin prooroci, căci aşa am spus: «Muntele 
Domnului va sta deasupra munţilor şi a vârfurilor lor, şi din 
el va curge înţelepciunea şi legile ei cele sfinte pentru mulţi 
care vor merge pe ele şi vor învăţa». Amin. 

Acum dau să vă alin. Dar cu ce să vă alin? Vă alin cu 
Mine, iar Eu sunt Cel durut, sunt Cel ce Mă doare în voi. Mă 
uit să-Mi întăresc cărarea Mea şi s-o răcoresc de sub jale. Eu 
sunt Cel ce Mă doare mergând pe cărare, şi cărarea Mă ţine 
pe ea aşa cum sunt. 

O, îngeraşi ai milei, slujiţi pentru alinul durerii Mele 
din om, ca să pot Eu merge până la venirea Mea şi să-i cu- 
prind pe toţi în ea, pe toţi cei cu care Eu trudesc pentru veni- 
rea Mea. O, îngeraşi ai puterilor, slujiţi şi de sus, şi de jos, 
pentru puterea Mea în om, ca să am cărare şi ca să stau pe pă- 
mânt cu oamenii şi ca să le grăiesc acoperit în cuvânt. Amin. 

Acum vă acopăr, copilaşi ai slavei lucrului Meu, căci 
aşa am spus: când şi când vă descopăr şi vă acopăr, şi iarăşi 

vă descopăr, şi iarăşi vă acopăr, căci sunt Domnul Cel Care 
vine, iar voi sunteţi venirea Mea, şi iarăşi spun: fericiţi sunt 
cei ce au priceperea aceasta, ca să priceapă cu ea taina Mea 
cu voi, tainica Mea venire după două mii de ani, taina prin ca- 
re Eu, Fiul Tatălui Savaot, îmi înnoiesc venirea şi Mi-o desă- 
vârşesc venind, tainica Mea venire după două mii de ani. 
Amin, amin, amin. Şi voi veni, copilaşi scumpi, şi vă voi da 
de la Mine şi vom putea mereu mai mult, că e vremea să pu- 
tem şi să ne unim cu puteri din puteri, şi Eu vă voi învăţa pu- 
terea aceasta, puterea cea pentru lucru sfânt pe ogorul de 
lucru, puterea Duhului Sfânt în cei de un duh şi de o potrivă 
pentru lucrul Meu cu voi, copilaşi ai harurilor Mele. Amin, 
amin, amin. 

9/22 iulie 2000 

Sărbătoarea sfântului prooroc Ilie 

Nedespărţirea de Dumnezeu este taina vieţii care rodeşte. Ascuţişul 
încercărilor dovedeşte iubirea lui Dumnezeu din om. Adevănd este 
cel care îl face liber pe cel închis pentru răul din el. Iubirea are 
nevoie de fii ca şi ea. Cel ce nu are înger de sus şi de jos pentru ale 
sale, nu are cine mărturisi pentru el. 

E u sunt Fiul Tatălui Savaot. Eu sunt trimisul Ta- 
tălui. Mă trimite Tatăl cuvânt pe pământ şi sunt 
nedespărţit de Tatăl în cer şi pe pământ. Amin, amin, amin. 
Mă trimite Tatăl cuvânt de învăţătură din cer peste om, ca 
să-l înveţe Tatăl pe om taina nedespărţirii dintre Dumnezeu şi 
om, taina mângâierii omului, taina mângâierii lui Dumnezeu. 

Pace vouă, străjerii Mei de la ieslea coborârii Mele! Vă 
trezesc în pacea miezului de noapte, că sunt cu sărbătoare 
deasupra voastră şi Mă las cu ea peste voi, ca să vă hrănesc 
pe voi şi pe cei ce petrec cu voi sărbătoarea cuvântului Meu 
din grădina Mea cu voi. Vă trezesc şi vă aşez cu Mine în car- 
tea Mea din zilele voastre. Am de soţ pe Ilie, proorocul Meu, 
şi cu el Mă slăvesc peste voi şi peste cei ce Mă iau de la voi. 
El este cel ce întoarce spre Mine inima omului, şi inima Mea 
spre om, precum este scris despre lucrul lui cel de dinaintea 
venirii Mele. El este cel ce trezeşte în om taina nedespărţirii 
dintre Dumnezeu şi om, dintre om şi Dumnezeu, taina mân- 
gâierii omului, taina mângâierii lui Dumnezeu, căci David, 
unsul Meu, aşa zicea: «Doamne, toiagul Tău şi varga Ta, 
acestea m-au mângâiat, şi certarea Ta însăşi mă învaţă, şi mă 
va învăţa». Amin. 

Este un copil care stă tot timpul lângă mama lui, căci 
altfel el nu poate, şi este câte o mamă care stă în toată clipa 
lângă copilul ei, căci altfel ea nu poate. O, mare este taina ne- 
despărţirii dintre Dumnezeu şi om, dintre om şi Dumnezeu! 
Este câte un om care stă tot timpul lângă Mine, căci altfel el 
nu poate. O, fericit este omul cel nedespărţit de Mine, căci 
acela a pătruns taina vieţii şi stă în viţă şi aduce rod din viţă 
şi stă în taina mângâierii lui şi a Mea. Amin. 

Am plâns cu cuvântul Meu şi am spus: «Cu cine să Mă 
mângâi Eu?». Am spus că nimeni nu poate avea mângâierea 
Mea dacă nu ştie de unde vine lucrarea ei, dacă nu-Mi aduce 
rod bun pentru Tatăl. Am plâns şi am spus: «Cu cine să Mă 
mângâi Eu, şi pe cine să mângâi Eu?». 

Iată, vin cu sărbătoarea cuvântului Meu şi pun masă cu 
el. Veniţi şi prânziţi, ca să vină cei ce iau din masa Mea cu 
voi. Hrana cea de la Mine este nedespărţirea dintre Mine şi 
om, dar ce puţini aud paşii venirii Mele, paşii mângâierii 
Mele! O, ce puţini îşi îndreaptă paşii spre izvorul mângâierii! 
O, ce puţini paşi aud Eu venind spre Mine! Omul este taina 
mângâierii Mele, dar Eu nu mai am această mângâiere, căci 


omul se mângâie cu Mine aşa cum ştie el, dar Eu n-am cu 
cine să Mă mângâi, şi nimic nu capăt aşteptând, căci iubirea 
de la om nu ajunge la inima Mea, şi omul se hrăneşte cu ea 
pentru el, nu pentru Mine, chiar dacă el zice că se mângâie cu 
Mine. Omul îşi ia singur şi se mângâie cu Mine, dar Eu nu Mă 
pot mângâia cu el, şi nu-1 pot mângâia pe el, căci cei mângâ- 
iaţi de Mine sunt cei ce suferă cu Mine şi pentru Mine, şi îşi 
iau mângâierea din suferinţa Mea din ei, şi Eu Mă mângâi de 
la viaţa lor cu Mine, iar altfel Eu nu am mângâiere de la om, 
căci scris este: «De ar da cineva pentru iubire toate comorile 
sale, cu dispreţ ar fi respins acela». Iată, cel fericit întru ale 
sale dă să Mă iubească cu acestea ale sale şi dă să se mângâ- 
ie cu Mine întru ale sale şi îşi ia singur mângâiere, şi se mân- 
gâie omul cu Mine aşa cum ştie el. Eu însă încerc iubirea 
omului în ascuţişul încercărilor, şi aşa o iau de la om ca să Mă 
mângâi cu ea, şi să se mângâie omul cu Mine, zicând: «Cine, 
oare, m-ar putea despărţi de dragostea mea, de Domnul 
meu? Necazul, sau strâmtorarea, sau foamea, sau setea, sau 
prigoana, sau primejdia, sau sabia, sau sărăcia, sau necin- 
stea?». Iată, cel ce Mă are pe Mine de iubire nu se mai are şi 
pe el, căci el se dă Mie, iar cel ce se dă Mie suferă, fiindcă Eu 
nu încap în lume, şi lumea Mă alungă şi pe Mine şi pe cei ce 
se dau Mie din lume pentru nedespărţirea lor de Mine, pentru 
taina nedespărţirii dintre Dumnezeu şi om, taina mângâierii 
omului, taina mângâierii lui Dumnezeu. Amin. Dar cum este 
omul cel nedespărţit de Mine? Acela este cel văzut aşa de cei 
din cer şi de cei de pe pământ, căci scris este despre acela: 
«Pentru Tine suntem ucişi toată ziua, şi am fost socotiţi ca 
nişte oi de junghiere». 

O, cu cine să mai grăiesc Eu? Cui să-i mai spun despre 
taina Mea cu omul, taina nedespărţirii dintre om şi Dumne- 
zeu, taina mângâierii omului, taina mângâierii Mele? O, des- 
pre taina mângâierii Mele cui să-i mai spun, oare? Vin să-i în- 
văţ pe cei ce stau cu paşii lor pe calea dintre ei şi izvorul Meu, 
pe cei ce-şi au paşii spre izvorul mângâierii. Omul este taina 
mângâierii Mele. Omul care aude paşii venirii Mele, paşii 
mângâierii Mele, să se apropie şi să se mângâie cu Mine, să 
se apropie ca să Mă mângâi cu el. Nimeni nu se poate 
mângâia decât în suferinţă, căci celui fericit nu-i mai trebuie 
mângâiere. Cel fericit are de mângâiere comorile lui în care 
se desfată, iar iubirea îl respinge pe acela, precum este scris. 
Viaţa celui ce Mă iubeşte pe Mine este ca şi a Mea şi se mân- 
gâie cu viaţa Mea, cu crucea Mea, cu iubirea Mea cea pentru 
el, căci Eu Mi-am pus viaţa Mea ca să-l iau pe om întru Mine. 

Iată, vin să întorc inima omului spre Mine, şi apoi 
inima Mea spre om. Mă doare despărţirea omului de Mine, şi 
cu durere vin spre om şi îi spun cât Mă doare, şi îi dau din du- 
rerea Mea, ca să ştie ce este durerea şi să vină spre mângâiere, 
să vină spre Mine, că Mă doare despărţirea omului de Mine 
şi voiesc nedespărţire între Mine şi om. Nu mai voiesc să se 
mângâie omul cu Mine. Voiesc să Mă mângâi Eu de la om, că 
Mă doare nemângâierea de la om. O, prea mult se iubeşte 
omul pe sine, şi de aceea nu are omul mângâierea Mea cu el, 
şi nu Mă pot apropia de el ca să-l învăţ pe om cu Mine, să-l 
învăţ cu învăţătura Mea peste el şi să-i încerc iubirea în ascu- 
ţişul încercărilor, şi să înţeleagă omul ce este mângâierea Mea 
peste el şi să zică: „Toiagul Tău şi varga Ta, acestea m-au 
mângâiat, Doamne, iar certarea Ta mă învaţă Amin. 

Voi, cei ce vă purtaţi paşii cu izvorul mângâierii, nu fu- 
giţi de certarea Domnului, căci scris este: «Certând m-a cer- 
tat Domnul, şi morţii nu m-a dat, şi certarea Lui mă învaţă şi 
mă va învăţa». Amin. Nu fugiţi de adevăr, căci el vă face li- 
beri. Nu fugiţi de libertatea voastră. Adevărul este cel ce face 

liber pe cel închis pentru neadevăr, pentru răul din el. Adevă- 
rul este cel ce-1 împacă pe om cu el însuşi, luminându-i cuge- 
tul cu duhul umilinţei, căci umilinţa este lumina care-1 poartă 
pe om de mână ca să nu cadă în întuneric. Adevărul se umi- 
leşte pe sine ca să-l tragă pe om de partea lui, de partea ade- 
vărului. Lăsaţi-vă robiţi pentru adevăr, ca să vă facă el liberi, 
căci neadevărul vă ţine robi, ca să nu vedeţi diurnul luminii, 
calea umilinţei, care vă face liberi pentru adevăr. Eu plâng şi 
suspin pentru despărţirea omului de Mine. Plâng pe urma 
omului şi îi spun să stea şi să nu fugă, ca să-l învăţ taina ne- 
despărţirii dintre om şi Mine, taina mângâierii Mele, căci 
omul este taina mângâierii Mele. E mare lucrare să fie omul 
adevărat. Cine iubeşte adevărul, acela este om adevărat, acela 
stă la lumină şi aduce rod, şi rodul rămâne şi se dă lui Dum- 
nezeu rod dulce, rod din adevăr, rod din Dumnezeu. Amin. 

Mă las cu cuvânt din cuvânt peste voi, copii lucrători 
cu Mine din grădina Mea de cuvânt. Trec prin voi cu cuvânt 
din cuvânt, căci vă descopăr şi lucrez lucrare vie prin voi îna- 
intea celor ce au paşii cu izvorul mângâierii care stoarce din 
el râul înţelepciunii veşnice, căci înţelepciunea pe care omul 
o deprinde de pe pământ este cea din care a luat omul cel în- 
tâi zidit, căci cu neascultare a luat, şi s-a făcut vinovat. Vă 
dau pe voi oamenilor care caută cu izvorul Meu de la voi. Vă 
dau pe voi poporului Meu şi celor ce se nasc ucenici din uce- 
nici. Numai pe voi vă am adevăraţi la lucru, căci cel ce caută 
la faţa omului, acela nu este ucenicul Meu. Vă dau pe voi uce- 
nici ai Mei întru lucrare de biserică cu mădulare, căci voi în- 
ţelegeţi cu înţelepciunea Mea taina nedespărţirii dintre Dum- 
nezeu şi om, taina mângâierii Mele, taina mângâierii omului. 
Amin. Nimeni să nu se vrea mângâiat dacă este despărţire în- 
tre el şi Mine, şi acela să se lase înţelepţit de lucrarea certării 
spre luminare, spre umilinţa duhului şi a faptei duhului. 

Fiţi cu pricepere, copilaşi ai minunilor Mele cu voi, că 
Eu v-am spus că vă descopăr şi vă acopăr apoi. Dar ce este 
aceasta ce v-am spus? Lucrul Meu prin voi este ceea ce am 
spus; statul Meu în voi când lucrez prin voi înaintea celor ce 
învaţă de la Mine prin voi. V-am chemat spre lucrul Meu din 
zilele venirii Mele de acum aşa cum l-am chemat pe Samuel 
cel mic şi l-am pus mare peste Israel pentru dreptatea Mea în 
Israel. V-am aşezat pentru lucrul Meu cel mare al adevărului 
aşa cum l-am aşezat pe Daniel cel mic peste cei mari ai lui 
Israel, care nu iubeau adevărul, ascunzându-se sub minciună. 
V-am aşezat înaintea Mea pentru cei de un sânge cu Mine, şi 
înaintea lor, pentru Mine. Iubiţi dreptatea, iubiţi-o, dar şi lu- 
craţi din ea din zori şi până-n zori, căci ea va lucra pământul 
celor vii. Amin. 

Duhul şi puterea lui Ilie proorocul umbrească-vă pe 
voi, şi fiţi un duh cu Mine pentru adevărul lucrurilor, din zori 
şi până-n zori peste Israel. Amin. îngerul Meu este cu voi şi 
lucrează cu voi şi îmi găteşte cale înaintea feţei Mele, şi el 
este ca focul turnătorului şi ca leşia nălbitorului. El topeşte şi 
curăţă argintul şi îl lămureşte pe Israel ca pe aur şi ca pe 
argint, ca să aducă ei Domnului jertfa dreptăţii. Amin. Cuvân- 
tul Meu este cu îngerul Meu între Mine şi voi, şi este slujitor 
Mie şi vouă pentru lucrul dreptăţii. Amin. învăţaţi pe Israel 
calea, calea dreptăţii tuturor lucrurilor; învăţaţi-1 ce este da, şi 
ce este nu, şi cele mai mult decât da şi nu. Fiţi din partea Mea 
peste ogorul cel nou, cu unealta dreptăţii, căci drepţii vor 
rămâne moştenitorii celor noi şi se vor desfăta de rodul drep- 
tăţii, prin mila lor de Mine. Amin. Daţi hrană proaspătă, pu- 
neţi pe masă hrană şi răscumpăraţi orice fărâmă de timp în 
vremea lucrului cel sfânt de sus prin voi, căci iubirea are ne- 
voie de fii ca şi ea, şi altfel ea nu are fii. Lucrez peste voi ca 


să Mă văd în voi, dar vă şi întăresc, că sunteţi slabi şi mici, 
iar omul mare dă să vă ţină sub umbra lui. Eu însă vă desco- 
păr şi vă aşez la lucrul cel ceresc, şi apoi vă acopăr, fiilor lu- 
crători, şi aşa lucrez cu voi şi cu slava Mea peste voi pentru 
Mine. Nimeni să nu vă aducă vouă, căci Eu sunt Cel ce sunt 
peste voi; Eu şi nu voi, iar voi mângâiaţi-vă lucrând la face- 
rea omului, şi fericit este cel ce se lasă făcut pentru venirea 
Mea. Cel ce crede în venirea Mea, acela vine întru ea şi se 
face asemenea Mie, chip al fiinţei Mele se face. Lăsaţi iubirea 
să vă cuprindă în ea, ca să vă descopăr fiii ei şi să Mă mângâi 
cu voi, că nu mai am cu cine, nu mai am mângâiere, nu mai 
am, căci mângâierea Mea este omul. Prindeţi puteri din pu- 
teri. Stau faţă în faţă cu voi, prin rodul lucrului vostru pentru 
facerea omului. Lucrarea bisericii Mele este mângâierea Mea. 
Trupul bisericii Mele este mângâierea Mea, şi Mi-e Duhul tot 
un dor după mireasă, după biserica Mea cea din zilele venirii 
Mele. 

Iată ce vă dau, cuvânt nou vă dau: fiecare lucru lucrat 
pentru cei ce stau înaintea Mea prin voi, să fie lucru întreg, 
lucru care poate mărturisi, aşa cum este lucrarea bisericii 
Mele. Cel care nu are cine mărturisi pentru el, acela nu ajunge 
până la Mine, şi rămâne întru ale sale, cu ale sale. Cel ce nu 
are înger de sus şi de jos pentru ale sale, acela nu are la Mine, 
că nu are cine mărturisi pentru el. Nimeni să nu rămână întru 
sine cu ale sale şi cu ale Mele, ci să le aşeze în biserică pentru 
lumina lor, pentru mărturisirea lor. Aceasta înseamnă mădu- 
lar al bisericii. Iar cei răzleţi să intre în trupul bisericii dacă 
vor să fie; să lucreze cunoscut de toţi dacă vor să fie mădulare 
ale Mele, şi să zică cu bucurie apoi: „Doamne, toiagul Tău şi 
varga Ta, acestea m-au mângâiat, iar certarea Ta mă învaţă, 
Doamne “. Amin. Iată taina nedespărţirii dintre om şi Dumne- 
zeu, taina mângâierii omului, taina mângâierii lui Dumnezeu. 
Amin. Ea este taina care întoarce inima omului spre Mine, şi 
inima Mea spre om. Amin. Ea este taina adevărului mărturisit 
prin vederea lui în lucrarea mădularelor bisericii. Amin. 

Iubirea Mea vă dă din ea ca să lucraţi cu ea voi, lucră- 
tori din grădină. Lucraţi cu iubire şi fiţi fiii ei. Vă mângâi cu 
lucrul ce vi-1 dau de lucrat. Vă îmbrac în haina măririi, ca să 
vă cunoască cei ce iau de la Mine prin voi. Şi dacă trudiţi, tru- 
diţi cu iubire şi cu Duhul Sfânt, ca să puteţi, fiilor trudiţi, iar 
Eu vă voi da cerul, cu toată iubirea lui, şi îl voi aşeza pe pă- 
mânt ca să se poarte cu voi din loc în loc şi să-şi lase urmele, 
şi să crească cer pe urmele voastre, căci voi sunteţi din partea 
Mea peste pământ, şi pământul saltă de bucuria care îl prinde 
sub urma Mea cu voi peste el. 

Chemaţi la nuntă, fiilor scumpi, chemaţi omul la masa 
nunţii Mele cu voi. Chemaţi lăutari să cânte despre cer la nun- 
ta Mea cu voi, şi daţi din vinul Meu, să prindă gust nuntaşii, 
căci Tatăl Meu cheamă la mângâierea Sa pe omul cel obosit 
de ale sale, ca să-i dea din ale Mele, după măsura cu care ia 
omul din masa Mea. Amin, amin, amin. 

20 iulie/2 august 2000 

Duminica a şaptea după Rusalii 

Nu mai este pe pământ om sărac. Omni trebuie să se deprindă cu 
lucrarea facerii lui. Mângâierea omului vine de la asemănarea lui 
cu Dumnezeu. Lumea are de dumnezeu pe Bcial. 

O dacă Eu sunt Cel ce vine cu Tatăl la voi, dacă Eu 
^ Mă aduc mereu la voi ca să fiţi voi vii pentru 
venirea Mea, dacă Eu sunt Cel ce Mă dau vouă cuvânt pentru 
voi şi pentru cei ce trăiesc prin nădejdea venirii Mele şi 

pentru venirea Mea, dacă totul stă pentru ca să vin, voi şi mai 
mult să staţi sub venirea Mea, copilaşi ai grădinii venirii 
Mele. Mi-e dor să suflu peste pământ cu suflarea gurii Mele. 
Mi-e dor să suflu şi cu guriţele voastre, că dragostea de voi 
Mă ajută să vin, şi Eu Mi-o hrănesc mereu cu orice iubire de 
la voi spre Mine, şi nădăjduiesc în voi aşa cum nădăjduieşte 
semănătorul care seamănă grâul ca să iasă din el grâu însutit, 
grâu înmiit. Amin. Nădejdea în venirea Mea curând, curând, 
să vă fie vouă cea mai dulce stare, cea mai vie lucrare, ca să 
vă ajute să-Mi pregătiţi venirea. Amin, amin, amin. 

Eu, Domnul Dumnezeul vostru, vă dau de lucru, iar voi 
să lucraţi. Amin. Lucraţi calea venirii Mele şi adunaţi din nou 
lângă Mine şi lângă voi pe cei ce iubesc venirea Mea la voi, 
că Mi-e dor să suflu peste pământ cu suflarea gurii Mele, cu 
cuvânt dulce să suflu peste om, ca să simtă omul paşii venirii 
Mele. Lumea şi fiii ei îşi pregătesc mereu trai pe pământ, şi 
se hrăneşte lumea cu bucuriile ei, cu duhul minciunii şi al de- 
şertăciunilor ei, şi apoi piere lumea pe limba ei, dar Eu voiesc 
să vin şi iar să vin ca să înnoiesc lumea, să pun în ea de la 
Mine, că de la ea piere tot, piere cu tot cu oamenii din ea, şi 
apoi voi fi Eu cu toată facerea Mea. Amin. 

Am spus vouă că voiesc să hrănesc pe cei de pe pământ 
cu nădejdea în venirea Mea. M-am plâns vouă, iar acum Mă 
aşez în carte cu plânsul Meu şi vă voiesc în Mine şi în plânsul 
Meu, ca să nu plâng singur când plâng. De aceea vă aşez 
să-Mi pregătiţi venirea, şi vă pun la lucru în calea venirii 
Mele şi îmi gătesc prin voi suflarea Mea peste pământ şi 
peste om. Daţi de ştire, fiilor, spuneţi tuturor celor ce Mă ştiu 
pe Mine cu voi, să vină şi să se adune lângă voi, lângă venirea 
Mea la voi, ca să le dau din ea şi să-i deprind cu nădejdea în 
venirea Mea. Această taină să vă umple pe voi din zori şi 
până-n zori, şi să vă facă împărţitori, şi să vă dea puteri pentru 
venirea Mea, că voi sunteţi plăpânzi, şi lucrarea Mea cu voi e 
mare şi tot mai mare, şi prin ea vă hrănesc cu nădejdea venirii 
Mele, cu taina înnoirii lumii, copilaşi ai nădejdii Mele. 

O, cu greu se mai găseşte om pe pământ care să înţe- 
leagă lucrarea Mea cu voi! Greu de tot găsesc om cu vedere 
bună, cu vedere de la Mine, căci fiecare om e deprins ca pe 
pământ. Fiecare se iubeşte pe sine atunci când dă să vină după 
Mine şi după voi. Fiecare are atunci când vine. Nu mai găsesc 
om sărac de toate cele, nu mai găsesc. Fiecare are câte ceva, 
şi Eu nu pot numai cu Mine în om dacă omul se are pe el. Aş 
voi să-l deprind pe om cu cele de la Mine, şi de aceea vă aşez 
să-Mi gătiţi zile de coborâre la voi, ca să vină mulţimile să as- 
culte învăţătura Mea cea din zilele acestea. Voiesc să grăiesc 
cu tot omul. O, cine să-Mi asculte acest oftat al Meu? Voiesc 
să Mă audă tot omul, de la margini la margini. Cât de departe 
ar fi omul de Mine, voiesc să Mă audă de acolo de unde este. 
Amin. 

Taina nădejdii venirii Mele curând, curând, taina 
aceasta o aşez în voi tot mai mult, copilaşi obosiţi sub povara 
Mea, căci vă voiesc în Mine, şi aşa voiesc să vin. Amin. Mă 
voiesc în voi, şi aşa voiesc să vin. Amin. Grijile vieţii să vă 
fie vouă mai mici decât orice durere a Mea, şi să trăiţi voi prin 
venirea Mea la voi, căci mai mare dar şi mai mare lucrare ca 
venirea Mea nu poate fi, şi nu este alt adevăr sub cer mai ade- 
vărat decât venirea Mea, fiindcă Eu aşa am spus: «Mă duc la 
Tatăl ca să vin, căci dacă nu Mă duc, nu pot veni». O, cine pe 
pământ a pătruns cuvântul acesta? Am spus acest cuvânt ca să 
fac din el adevăr, iar omul care se dă înţelept pentru cuvântul 
Meu îl răstălmăceşte ca să-Mi închidă venirea Mea la om. O, 
cine să mai înţeleagă cuvintele Mele dacă omul trufaş se 


aşează împotriva adevărului lor? Acest cuvânt al Meu: «Mă 
duc ca să vin» ar fi trebuit să umple pământul de glasuri care 
să strige de atunci şi până acum: „ Vino, Doamne! 

O, copilaşi ai venirii Mele, vreau să hrănesc pe tot 
omul de pe pământ cu nădejdea în venirea Mea. V-am dat 
vouă tot ajutorul, ca să am la voi grădină lângă grădină pentru 
voi, şi pentru Mine cu voi, şi pentru Mine şi cei ce vin până 
la acest munte al învăţăturii cereşti. Adunaţi pe lângă Mine pe 
cei ce Mă doresc. Daţi-le de veste că vin să le dau putere şi 
nădejde în venirea Mea, ca să vin apoi, că vine cu paşi tot mai 
mari, vine venirea Mea cu paşi grăbiţi, şi Eu dau să-Mi adun 
sub mantia Mea pe cei ce vor fi. Amin. 

Voiesc să Mă întâlnesc din nou cu omul în grădina în- 
tâlnirii. I-am dat omului întâlnire în grădina întâlnirii. îl aş- 
tept pe om să vină şi să-Mi slobod peste el glasul şi să-l scol 
pentru cer, pentru cerul cel nou şi pământul cel nou. Iar voi, 
copii din grădină, ce faceţi, fiilor? Vă sculaţi să-Mi pregătiţi 
întâlnirea Mea cu omul? Iată, sculaţi-vă! Amin. Eu vin şi vă 
dau. Fiţi ageri, fiţi binevoitori pentru Mine, că pun în voi 
putere şi dor şi iubire şi cuvânt şi îngeri, fiilor obosiţi. Fiţi 
obosiţi de ale Mele, că ale Mele vă vor da vouă toată pacea 
Mea, toată odihna Mea. Amin. O, sunteţi slăbiţi! Cine să vă 
înţeleagă pe voi? Nu mai este om pe pământ care să vină spre 
voi şi să nu se lase greu peste voi. Fiecare are atunci când 
vine, şi dă să se lase greu peste voi. Nu mai găsesc om sărac 
de toate cele, nu mai găsesc, iar Eu nu pot numai Eu în el, că 
este şi el. Nici o iesle nu mai este goală pentru Mine, pentru 
ca să încap numai Eu în ea cu facerea Mea. Dă omul să vină 
la Mine prin acest cuvânt şi nu-i ajunge cuvântul acesta, iar 
voi sunteţi slăbiţi, şi nu e om să înţeleagă îndeajuns lucrarea 
Mea cu voi, povara Mea cea de peste voi. Eu când şi când dau 
să vă descopăr şi să vă aşez înaintea oamenilor pentru Mine, 
iar omul, din deprinderea lui, caută la voi. Rari sunt din cei 
care vin spre cuvântul Meu. Rari de tot sunt cei ce înţeleg 
îndeajuns că voi sunteţi ai Mei şi pentru Mine pe pământ, 
după cum lucrez Eu cu voi. Voi ar trebui să fiţi numai în cer, 
numai în Mine, numai cu Mine, şi să ies Eu cu voi după rân- 
duiala Mea, aşa cum voiesc acum din nou să ies cu voi ca să 
hrănesc omul cu nădejdea venirii Mele. Şi iată, ieşim iar, şi 
binecuvintez cu Tatăl şi cu Duhul Sfânt ieşirea Mea cu voi. 
Vă descopăr şi vă acopăr; când şi când vă descopăr, ca să ies 
cu voi şi să hrănesc din cer pe om. 

Vine sărbătoarea Maicii Mele. Adunaţi-vă pe lângă ea 
cu zile cereşti, că Eu, Domnul, rostesc acum mare binecuvân- 
tare peste grădina întâlnirii şi peste sătuţul acesta, sătuţul cu- 
vântului Meu. Să fie slujire din cer şi de pe pământ pentru zi- 
lele întâlnirii Mele cu omul. în pragul sărbătorii Maicii Mele 
să slujească cerul şi pământul cu toată iubirea lor, pentru în- 
vierea omului. Să fie soare, să fie cald, să fie lumină, să fie 
mângâiere, să fie putere sfântă, să fie pace, să fie curăţie, să 
fie dor de cer, să fie bucurie pentru cer şi să fie nădejde în ve- 
nirea Mea. Amin. Fiţi cu putere, voi, copii de la iesle, fiţi 
mângâierea Mea, fiţi trâmbiţa Mea, fiţi cuvântul Meu, că Mă 
voiesc în voi şi vă voiesc în Mine, şi aşa voiesc să vin. Amin. 
Vreau să deschid ochii celor ce Mă caută pe Mine cu voi, ca 
să ştie să vă ocrotească pentru Mine şi pentru ei, căci voi sun- 
teţi obosiţi şi trudiţi, iar omul este încărcat cu toate cele lu- 
crate de el. O, nu sunt bune cele lucrate de om. Să înveţe 
omul să vină cu Mine la Mine, nu cu el. Să înveţe omul statul 
în cer, şi aşa să umble pe pământ, că Mi-e milă de voi când 
vă văd apăsaţi de la omul neîndemânatic cu trupul şi cu su- 
fletul şi cu duhul. O, e mare lucru să se deprindă omul cu lu- 

crarea facerii lui. Vreau să-l trag pe om lângă Mine ca să-l 
fac, dar el e făcut de el şi nu se lasă făcut de Mine, şi nu se 
lasă omul. 

O, nu aşa, omule! Voiesc să-ţi grăiesc şi să te învăţ şi 
să te deprind cu viaţa cea veşnică, şi să crezi apoi că viaţa 
începe cu moartea, iar după aceasta se zideşte omul şi viaţa 
lui cea veşnică, şi nu este de la tine învierea, ci este de la 
Mine, dar tu te deprinzi greu cu taina învierii şi cu Mine Stă- 
pân al facerii tale. Vreau să-ţi deschid ochii şi să te pot privi 
prin ochii tăi, ca să te învăţ duhul pocăinţei în fiinţa ta. Vreau 
să te deprind să nu te ascunzi, căci Eu sunt Dumnezeu, iar 
ochiul Meu este, şi este viu, şi tu eşti descoperit sub ochiul 
Meu. Vreau să te privesc cu ochiul Meu prin ochii tăi, omule, 
şi îţi spun că asta vreau. O, pocăieşte-te, că asta vreau! Amin, 
amin, amin. 

Iată, nu sunt bune cele lucrate de om. Fiţi cu puterea 
Mea în voi, copii lucrători ai tainei venirii Mele, că omul dă 
să vă facă să fiţi ai lui şi nu ai Mei, dar vremea voastră este 
vremea Mea, şi viaţa voastră este viaţa Mea, şi timpul vostru 
este timpul Meu, şi voi nu sunteţi ai voştri nici ziua, nici 
noaptea, iar omul care vine după Mine şi după voi, cu greu 
poate pricepe taina Mea cu voi. Fiţi iscusiţi, că omul se iubeş- 
te pe sine, nu pe Mine şi nu pe voi, că n-are omul minte din 
cer, şi ar da să facă aşa cum ştie el omul, şi este câte unul care 
ar da să vă vrea pe voi nedespărţiţi de el chiar dacă ar fi să vă 
despărţiţi voi de Mine pentru el. Iată, scurtă este mintea 
omului care nu poartă grijă de Mine mai mult decât de el, care 
nu poartă grijă de statul vostru cu Mine mai mult decât statul 
vostru cu omul, dar Eu vă ţin în taina nădejdii venirii Mele şi 
îl strâng pe om lângă voi, şi îi strâng pe oameni lângă voi în 
grădina întâlnirii şi le dau de la Mine, iar pe voi vă descopăr 
o clipă, şi iarăşi vă acopăr, căci voi nu sunteţi fără de lucru, 
iar lucrul vostru este lucrul Meu. Amin. Vă strâng la piept şi 
vă umplu de mângâierea Mea. Vă strâng la piept şi vă dau din 
puterea Mea. Vă strâng la sân şi vă dau din dorul Meu, ca 
să-l duc cu voi. Vă strâng la sân cu dor, ca să vă am numai ai 
Mei. Amin. Fucraţi din Mine, că vreau să-l fac pe om ca şi pe 
Mine. Curând, curând taina facerii omului va lucra ca în cer, 
numai ca în cer, căci numai Eu voi lucra, fiindcă omul de pe 
pământ face orice, dar pe om nu-1 face, iar omul este cel făcut 
de Dumnezeu, şi altceva nu înseamnă om. Naşterea din nou a 
lumii începe cu om făcut de Dumnezeu, căci altceva nu în- 
seamnă om. 

Nădejdea în venirea Mea vă ţine în taina ei, în taina ne- 
despărţirii dintre Dumnezeu şi om, copilaşi slăbiţi sub greul 
vremii de azi, căci vremea de azi poartă în ea venirea Mea la 
voi, iar voi sunteţi sub această povară şi staţi îndureraţi sub 
ea, căci Eu sunt Cel îndurerat din voi. Să nu mai vrea omul 
mângâiere pentru el, că nimeni nu poate avea mângâierea 
Mea dacă nu vrea să ştie de unde vine izvorul ei, care vine de 
la asemănarea omului cu Mine, şi de altunde nu vine mân- 
gâierea. Să Mă mângâie pe Mine omul, nu pe el, că prea mult 
se iubeşte omul pe sine. Să vină omul la Mine, nu să vin Eu 
la el. Amin. Iar voi staţi cuprinşi în taina nădejdii venirii 
Mele, copii îndureraţi, şi nu fugiţi de durerea Mea din voi, că 
fără ea Eu nu pot fi în voi, şi sunt în voi aşa cum sunt. Amin. 

Aduceţi Domnului sfinţenia voastră; aduceţi Mie, 
fiilor, că lumea are de dumnezeu pe Baal. Iar voi aduceţi Mie 
om după chipul şi asemănarea Mea, şi apoi aveţi grijă de lu- 
crul vostru, ca să fie al Meu, că nu mai am lucru de pe 
pământ, şi nici lucrători nu mai am. Lucrătorii Mei sunt cei 
ce-1 fac pe om pentru Mine şi ca Mine, iar pe pământ e numai 


Baal şi slujitori de-ai lui. Hai să ne înteţim lucrul cel pentru 
înnoirea lumii. Hai să-L bucurăm pe Tatăl, că mângâierea este 
a celor ce-L mângâie pe Dumnezeu. Sculaţi-vă cu Mine ca să 
pregătim zi de venire, zi de nădejde. Hai să pregătim grădina 
întâlnirii omului cu Dumnezeu. Eu sunt Cel ce pot în voi. 
Vestiţi din timp că vin să-l hrănesc pe om cu nădejdea în ve- 
nirea Mea. Să-Mi dorească omul venirea şi să vină omul spre 
venirea Mea. Voi pentru Mine trăiţi şi pentru nădejdea venirii 
Mele şi pentru mângâierea Mea cu voi, şi iubiţi dreptatea şi 
staţi numai de partea ei, ca să nu cădeţi prin omul care se iu- 
beşte pe sine, nu pe Mine. Eu iarăşi vă strâng la sân. Mă uit 
cu ochiul Meu, şi nu mai pot să vă las din sânul Meu, că mulţi 
v-ar vrea nedespărţiţi de ei, şi nu nedespărţiţi de Mine. Mă ţin 
mereu cu sânul Meu după voi şi vă dau mereu din el şi vă 
strâng mereu în el, ca să fiţi şi ca să vă am. Amin. 

Acum, fiţi una, precum Eu cu Tatăl una sunt, şi aşa 
lucrez. O singură inimioară, aşa să fiţi, aşa să lucraţi, aşa să 
fiţi binecuvântaţi. Adunaţi-vă cu veghe pentru pregătirea 
zilelor Mele cu voi şi daţi Duh Sfânt de la Mine grădinii în- 
tâlnirii, căci curând, curând vine cerul sfânt în grădină, iar Eu 
şi cu slava Mea vom fi iar şi iar slava grădinii întâlnirii, 
grădina venirii Mele pentru omul care vine să Mă ia de la 
izvor şi să Mă bea şi iarăşi să Mă bea, şi să ia din viaţa Mea 
şi să bea. Amin, amin, amin. 

24 iulie/6 august 2000 

Sărbătoarea sfântului mucenic şi tămăduitor 
Pantelimon 

Să vină omul la harurile sfinte şi să ştie ce este boala şi ce este să- 
nătatea. Cel ce voieşte să ştie taina raiului, se uită întru început şi nu 
se mai lasă spre sfârşit. Sfârşitul aşteptării sfinţilor este împărăţia 
Domnului pe pământ. 

O copii de la ieslea Mea de cuvânt! Ori de câte ori 
^ îmi pornesc spre voi calea cuvântului Meu, Mă 
cuprinde duhul dragostei pentru voi, că voi sunteţi plăpânzi, 
fiilor. Mi-e drag de cel plăpând şi dau să Mă desăvârşesc în el 
cu ale Mele, şi Eu trag folos de la cel ce nu poate, căci cei ce 
pot nu sunt săraci, nu sunt plăpânzi şi n-au nevoie de cineva 
mai tare decât ei, căci pot ei. 

Mă aplec spre voi şi vă dau duh de înviorare, că azi stă 
în grădină, cu daruri fel de fel pentru voi şi pentru cei ce 
petrec cu Mine şi cu voi, pomenirea celui cu leacuri cereşti în 
mână, tămăduitorul Pantelimon, doctorul aşezământului Meu 
cu voi, cel cu mila şi cu ajutorarea lui pentru voi. Luaţi şi daţi 
din darurile lui, daţi poporului Israel de azi, şi daţi celor 
bolnavi cu duhul, cu sufletul şi cu trupul, celor care îşi văd 
neputinţa, celor care îşi arată suferinţa. Amin. Sunt cu duhul 
mângâierii peste voi, ca să vă scol la lucru sfânt, ca să dau 
prin voi tămăduiri omului. Amin. 

Este pe pământ câte un obicei de supunere a omului 
prin legea cea pusă peste om. Se ridică cei ce stau în frunte şi 
fac chemare pentru tot omul, să vină să ia leac de ocrotire 
pentru bolile care ies din cămările lor pentru încercarea inimii 
omului, pentru umilinţa inimii omului zbuciumat şi prins de 
cele ce trec; trec, şi nimic nu-i lasă omului decât amar şi gust 
amar şi moarte peste moarte şi capăt fără întoarcere. Se ridică 
doctori şi cheamă pe fiecare om să ia leac de la ei până să vină 
boala peste om, şi omul se duce, că este supus prin lege şi se 
duce. O, copii ai lucrului Meu cel sfânt, chem şi Eu omul să 
vină la leacurile Mele şi să le ia ca să fie viu şi să aibă putere 
peste răul din el şi peste cel din afara lui. Să vină omul, să 

audă omul legea aceasta, legea vindecării duhului şi a sufle- 
tului şi a trupului, legea milei lui Dumnezeu pentru fiecare 
om. Chem omul la mila Mea, chem omul la doctor, că e bol- 
nav, e plin de bube, e plin de rugină, e plin omul de deşertă- 
ciune, iar deşertăciunea e boală veche şi stă omul în ea de 
şapte mii de ani şi e plin omul de molii şi de rugină şi sapă 
acestea în duhul, în sufletul şi în trupul omului, şi din Mine 
mănâncă în om, şi Eu Mă sfârşesc în om. Eu, Cel fără de 
început şi fără de sfârşit, Mă sfârşesc în om, şi vin doctorii 
cerului în ajutorul Meu ca să nu Mă sfârşesc în om şi să-Mi 
dea ei viaţă în om şi să-Mi dea stat în om şi să-l vindec pe om 
cu viaţa Mea din om, cu statul Meu ceresc în el. Amin. Chem 
omul să vină la leacuri cereşti, chem omul la izvorul cel sfânt 
şi plin de tămăduiri şi plin de Duh Sfânt. Amin. 

Apropiaţi-vă, copii de la ieslea Mea, lângă fântâna Du- 
hului Sfânt, care are lângă ea de înger pe doctorul şi tămădui- 
torul Pantelimon, cel ce vă dă vouă înviorare mereu. Aduceţi 
jertfa de iubire celui ce vă tămăduieşte pe voi din partea Mea 
de toate neputinţele care vin peste voi, de toată oboseala cea 
de la truda voastră lângă Mine. Mergeţi în grădina întâlnirii şi 
adunaţi- vă lângă harurile fântânii Duhului Sfânt, pe care am 
aşezat-o Eu prin voi în grădina unde Eu Mă întâlnesc cu omul 
care Mă caută la voi. Aduceţi cântare de slavă Duhului Sfânt 
şi îngerului fântânii, cel ce vă tămăduieşte pe voi în fiecare 
clipă, cel ce suflă peste voi cu duhul binefăcător al harurilor 
lui, îngerul tămăduitor dat de Mine vouă, Pantelimon cel plin 
de har, cel care a pus preţ celor ce sunt de la Mine, dând în 
schimbul lor pe cele ce nu sunt, pe cele ce trec. El voieşte să 
cheme omul la fântână şi să-i dea vindecare, că este tămădui- 
tor. El voieşte să-Mi dea Mie om tămăduit, că e plin omul de 
bube şi de rugină şi de deşertăciunea în care stă. Să vină omul 
la doctor şi să înţeleagă ce este boala şi ce este sănătatea, ce 
este amarul şi ce este dulcele, ce este viaţa şi ce este moartea, 
ce este iadul şi ce este raiul, ce este veşnicia şi ce este vremel- 
nicia. Să vină omul la harurile sfinte şi să ia din ele şi să se 
vindece omul de nepăsare şi să Mă vindece omul pe Mine de 
dorul Meu cel greu pentru om. Amin, amin, amin. 

E u sunt tămăduitorul Domnului. Am plătit 
cu viaţa mea cea dată Domnului darurile şi 
harurile pe care le am din cer la credinţa mea în Iisus Hristos, 
trimisul Tatălui Savaot pentru mântuirea omului credincios 
Celui trimis de Tatăl, credincios lui Hristos, Cel mult iubit şi 
dorit de mine încă pe când eram dintre păgâni. Amin, amin, 
amin. 

Eu, Doamne bun, sunt cu Tine în grădina în care Te 
deşerţi, ca să se deşerte ea apoi peste pământ cu Tine şi cu 
glasul Tău cel plin de tămăduiri, Doamne dulce, că dulce 
mi-a fost mie viaţa pe pământ după ce Te-am aflat pe Tine 
înviat şi viu în fiinţa mea cea plăpândă pe când eram dintre 
păgâni. Inima mea a fost a Ta, dar eu nu ştiam că eram alesul 
Tău dintre păgâni. Tu însă m-ai trezit, iar eu Te-am cunoscut, 
şi apoi ai fost Tu, iar eu n-am mai fost apoi, şi ai fost numai 
Tu în fiinţa mea, şi Te-am dovedit în ea şi Te-am mărit, şi 
Te-ai făcut har şi dar în mine şi ai lucrat peste păgâni din casa 
mea, şi ai fost biruitor peste cei necredincioşi. 

Oamenii nu cred dacă nu văd. Oamenii nu Te cred 
dacă nu Te văd. Doamne dulce. Oamenii nu Te cunosc până 
nu Te gustă. Vin cu Tine din cer în grădina Ta, în ieslea Ta, 
şi am venit şi mă desăvârşesc din Tine peste cei dulci ai Tăi 
în grădină, ca să fac din ei cănuţe cu leacuri pentru cei ce au 
nevoie de doctor, Doamne tămăduitor. Oamenii nu cred dacă 
nu văd. Mă umplu de dorul Tău cel pentru om şi mă dau 


fântânii Duhului Sfânt din grădina întâlnirii Tale cu omul, 
grădina serbărilor cereşti în mijlocul pământului, în vârful 
pământului, Sionul Tău cel de la sfârşitul timpului, Doa mn e 
dulce. Mă dau omului cu harul vindecării, pus de Tine peste 
mine, dar omul nu ştie ce este boala şi ce este sănătatea. O, 
nu ştie omul ce eşti Tu, aşa cum nici eu nu ştiam pe când 
eram adormit, pe când încă Tu nu mă trezisei ca să fiu şi ca 
să fii Tu fiinţa mea apoi, chipul fiinţei Tale să fiu, chipul 
fiinţei lui Dumnezeu în om. 

Eu Te-am avut pe Tine locuitor şi lucrător în casa mea, 
în duhul, în sufletul şi în trupul meu, că asta înseamnă casă a 
Ta cu omul. Când au văzut păgânii viaţa Ta în mine, fiinţa Ta 
în mine, s-au sculat împotriva Ta şi a mea, că Tu eşti cel mai 
străin pentru om, Tu eşti cel mai alungat dintre oameni, Tu 
eşti omul durerii, despre care scrie în Scriptura care spune: 
«Dispreţuit era între oameni, om al durerii, de la care toţi îşi 
întorceau faţa, om străpuns pentru păcatele omului, om plin 
de rane tămăduitoare pentru toţi cei care caută tămăduirea 
lor». 

O, fii ai oamenilor, iată omul! Nu este omul aşa cum 
sunteţi voi. Omul este aşa cum a fost Domnul. Omul este aşa 
cum am fost eu, unit cu Domnul şi dat la moarte pentru chipul 
fiinţei lui Dumnezeu în mine. O, oamenilor, amarul nu este 
dulce, iar voi îl aveţi dulce; păcatul nu este dulce, iar voi îl 
aveţi dulce, dar el vă face rane şi se face molie şi rugină peste 
duhul şi sufletul şi trupul vostru. O, oamenilor, boala nu este 
sănătate, iar voi sunteţi bolnavi din creştet până în tălpi, şi nu 
ştiţi ce este sănătatea în om, sănătatea lui Dumnezeu în voi, 
viaţa lui Hristos în mădularele voastre sufleteşti şi trupeşti, 
lucrul pe care-1 are omul de lucrat din zori şi până-n zori. Dar 
voi aveţi de tată pe diavolul şi nu ştiţi ce este omul şi ce este 
diavolul. Omul care nu-I slujeşte lui Dumnezeu din zori şi 
până-n zori cu mădularele lui sufleteşti şi trupeşti, acela este 
diavol şi locaş al diavolului, dar voi nu aveţi tămăduitor pen- 
tru mintea voastră. Şi iată, eu sunt sfântul Domnului şi vin cu 
El, şi din El vă învăţ, că Domnul este casa sfinţilor, Ierusali- 
mul cel ceresc al sfinţilor Domnului. 

O, oamenilor, viaţa voastră este moarte dacă Hristos nu 
este în ea. Sunteţi fiii morţii din voi, căci păcatul este moarte, 
şi este molie care roade în voi, şi este rugină care sapă la ră- 
dăcina vieţii lui Dumnezeu în om, dar voi nu ştiţi că moartea 
nu este viaţă, şi daţi să fiţi mulţumiţi şi fericiţi prin păcat, prin 
moartea din voi, dar moartea nu este viaţă, şi voi nu ştiţi ce 
este viaţa şi ce este moartea, şi eu vă spun să cădeţi în ge- 
nunchi şi să priviţi la Dumnezeu Tatăl, Fiul şi Duhul Sfânt şi 
să cereţi înţelepciunea vieţii, dar să ştiţi să cereţi, că eu am 
cerut, şi El mi-a dat. 

Am găsit un copilaş mort de muşcătură de viperă şi am 
căzut în genunchi şi L-am chemat pe Hristos, şi El a venit şi 
a lucrat de a înviat pe copilul muşcat, şi Domnul mi-a bucurat 
inima cea plină de milă pentru omul mort. O, fie-vă şi vouă 
milă de omul mort. Fie-vă milă de voi, şi cereţi îngenuncheaţi 
mila lui Dumnezeu peste voi, ca să vină să vă despartă de 
moartea din voi, dar staţi îngenuncheaţi, staţi aşteptând, căci 
cel ce nu aşteaptă pe Domnul, acela se duce şi stă cu diavolul 
şi se face culcuş diavolului, şi se face iad şi culcuş demonilor. 
Dar cel ce vrea să ştie taina raiului, acela se ridică înspre în- 
ceput şi îl găseşte pe omul cel întâi zidit de Dumnezeu şi se 
uită la el şi ia pildă bună şi rea de la el, şi pe cea bună o pune 
peste el şi se face început al Domnului, şi nu se mai lasă spre 
sfârşit, ci stă întru început, stă în rai şi se face rai şi strică lu- 
crarea iadului, căci iadul este locaşul celor ce-L părăsesc pe 

Dumnezeu Făcătorul; iadul este focul care arde în om îm- 
potriva lui Dumnezeu. 

O, oamenilor, eu sunt tămăduitorul de la Dumnezeu şi 
vă chem la vindecare, că sunteţi bolnavi. Vremelnicia pe care 
o iubiţi e boală ruşinoasă înaintea cerului, boală care strică 
omul la minte, învăţându-1 cu minciuna, cu vremelnicia, cu 
cele care trec ca şi omul care iubeşte pe cele care trec, şi trece 
şi el, prin iubirea lui pentru cele trecătoare. Veniţi la viaţă şi 
luaţi din ea, că inima mea e plină de milă pentru omul mort 
prin muşcătura cea veninoasă a deşertăciunii care-1 ţine pe 
om mort. Dar ce este omul mort? Cel ce păcătuieşte, acela 
este mortul care stă în iad, chinuit de muncile iadului, chinuit 
de gustul păcatelor, dezbrăcat şi gol de Dumnezeu, murdar şi 
fără putere, mort şi nu viu, lipsit de veşnicie şi părăsit de în- 
geri. Veniţi la izvorul veşniciei! Veniţi şi beţi şi înviaţi, că 
vine pe pământ veşnicia, vine curând, curând şi umple pă- 
mântul şi dă din calea ei pe tot trupul mort şi vine ea cu fiii 
vieţii, cu cei ce au iubit viaţa şi veşnicia şi faptele ei. Amin. 
Veniţi la doctor, veniţi la tămăduitor! 

Mă las cu harul vieţii veşnice peste fântâna Duhului 
Sfânt din grădina în care Domnul îţi dă întâlnire cu El, omule 
osândit de păcatele tale. Sunt lângă fântână, căci sunt îngerul 
ei, şi am îngeri tămăduitori cu mine şi vin spre tine cu harul 
fântânii, cu Duhul Sfânt al Domnului, ca să vii tu spre tămă- 
duire şi să te faci cer, omule, căci cerul e locaşul sfinţilor, iar 
iadul este locaşul diavolilor şi al păcătoşilor. O, eu am fost 
tinerel şi nu aveam decât pe Flristos de mângâiere şi de bucu- 
rie şi de iubire. 

Veniţi voi, cei mici, şi gustaţi din rodul credinţei mele 
şi al iubirii mele de Dumnezeu. Voi, cei din sătuţul acesta în 
care Dumnezeu îşi are izvorul cuvântului vieţii, veniţi la iz- 
vor! Şi veţi veni. Amin. Veniţi cu mic cu mare şi spălaţi-vă 
faţa şi cămăşuţa şi iubirea şi daţi loc Domnului în voi, ca să 
vină neamurile pământului şi să vă fericească şi să vă nu- 
mească cetate a Domnului, cetate în care nimic pângărit, ni- 
mic spurcat nu este, cetate sfântă, cetate a bucuriilor sfinte 
pentru cei ce se fac sfinţi, pentru cei ce se înnoiesc pentru 
înnoirea lumii. Amin. 

Iar vouă, celor din grădina cuvântului, vă dau înviorare 
şi haruri fel de fel şi tămăduiri, că duhul mângâierii Domnului 
se poartă deasupra voastră ca ploaia care vă prinde sub ea 
când vine iute ca să ude locul însetat. Vă cuprind cu umilinţa 
duhului meu şi mă plec vouă ca să vă slujesc în neputinţe, că 
sunteţi mari la Domnul, şi e mare Domnul în voi. Sfinţii din 
cer vă privesc cu sfială cerească, fiindcă e mare Domnul în 
voi şi peste voi. Ei nu mai zic: „Până când, Doamne? aşa 
cum ziceau până la voi. Ei zic acum: „Mărire Ţie, Doamne, 
că ai început să împărăteşti şi să răscumperi cu Sângele Tău 
oameni din toată seminţia şi limba şi poporul şi neamul “. 
Amin. Sfinţii din cer aşteaptă la guriţele voastre ca să le daţi 
de lucru în lucrul vostru cu Domnul, căci aşteptarea lor s-a 
sfârşit, şi Domnul vine, vine cu sfinţii Lui. Vine Domnul la 
voi cu sfinţii în zeci de mii, căci când vine Domnul, vin cetele 
cereşti, că scris este: «Oştiri cereşti vin după El». Vin sfinţii 
la voi ca să asculte cuvântul lui Dumnezeu, care curge din 
Do mn ul peste voi, căci când vine Domnul, oştirile cereşti vin 
după El, şi vin cu El. Amin. 

Eu, Doamne dulce, m-am îndulcit peste pământ şi m-am 
făcut hrană pentru om, lapte dulce pentru hrana omului. Lapte 
a curs din grumazul meu când m-am dat Ţie miel prin jertfire, 
şi m-am făcut untdelemn tămăduitor, căci m-am făcut rod al 
măslinului care a mărturisit pentru mine la venirea mea la 


Tine prin jertfire, Doa mn e dulce. Oamenii care m-au dus la 
jertfire mă legaseră de măslin, iar eu am rămas legat de rod în 
măslin, făcându-mă untdelemn tămăduitor peste om. Acum, 
dă-mă Tu celor ce au nevoie de darul tămăduirilor mele, dar 
dă-mă credinţă în omul care voieşte tămăduire, dă-mă dor în 
om, dă-mă iubire cerească în om. Dă-mă Tu omului, că Tu ştii 
să dai, după cum ai ştiut Tu să Te dai pentru om şi să mă dai 
pentru om. Dă-mă Tu, precum m-ai dat înger al fântânii Du- 
hului Sfânt în grădina întâlnirii Tale cu omul. Dă-mă Tu după 
măsura pe care o vei găsi în om, şi măreşte-Te cu măsură 
bună în om, că Tu suspini şi iar suspini după om, şi Te-ai fă- 
cut suspin în noi, în sfinţii Tăi cu care îţi împărţi suspinul 
acum, la venirea Ta cu sfinţii, acum când gata sunt toate ca să 
vii. Amin, amin, amin. 

O copii care primiţi de la Mine, daţi venirea 
^ Mea cu sfinţii, daţi oamenilor vestea veni- 
rii Mele cu sfinţii, şi cine va crede şi va învia, acela va fi şi se 
va bucura. Duhul mângâierii se face dulce peste voi. Am spus 
că voi vorbi cu voi tot mai dulce, ca să vă înviorez pentru 
Mine şi pentru lucrul Meu peste om, că Eu mereu, mereu sus- 
pin după om, suspin cu cuvântul Meu după om. Cuvântul este 
suspinul Meu, iar voi sunteţi calea cuvântului Meu peste 
oameni. 

Mă gătesc peste voi cu sărbătoare nouă. Mă întâlnesc 
din nou cu omul în grădina întâlnirii. Dau să Mă îndulcesc în 
voi, ca să vă îndulcesc şi să dau din acest dulce, iar voi să fiţi 
străchioarele şi cănuţele Mele în care Eu pun hrană şi apă, 
pâine şi vin pe masa nunţii Mele cu voi. Vă îmbrac cereşte 
pentru sărbătoarea Mea cu voi peste oameni. Vă fac pildă a 
împărăţiei cerurilor. Vă dau pildă de viaţă cerească între oa- 
meni. Vă fac părtaşi cu cele din cer în mijlocul oamenilor, ca 
să le vadă oamenii la voi şi să se prindă în horă cerească, de 
mânuţă cu voi şi cu îngerii din cer. Amin. Chem lăutari pentru 
zilele nunţii, ca să cânte cereşte şi să audă neamurile pămân- 
tului cântarea nunţii, iar Eu le voi plăti, şi ei vor veni şi îi voi 
răsplăti. Amin. 

Duhul mângâierii Mele se îndulceşte peste voi. Staţi 
dulci înaintea Mea, căci Eu sunt Cel dulce din voi. Staţi vioi 
cu duhul şi cu iubirea Mea din voi şi daţi-vă Mie cu sărbă- 
toare în voi, ca să vă dau sărbătoare a Mea peste mulţimi, căci 
chem mulţimile să vină şi să ia din masa nunţii Mele, şi să ia 
din duhul iubirii Mele, că Eu aştept omul, şi suspinând îl 
aştept, şi suspinul Meu este cuvântul. 

îmi întăresc cărăruţa pe care stau venind, că am de stat 
pe ea ca să vin şi să hrănesc pe cei ce vin la izvorul vieţii. Mă 
port pe ea cu grijă, căci stau cu putere pe ea. Mi-o alin, Mi-o 
înviorez, Mi-o cuprind, ca să Mă cuprindă pe ea, şi Mi-o în- 
dulcesc, ca să Mă împart dulce şi să-l fac pe om dator Mie şi 
să-l îmbiu spre dulceaţa raiului, căci pământul va fi rai cu- 
rând, curând. O, cărăruţă mică, o, cărăruţă a Mea, duhul mân- 
gâierii Mele se face dulce şi vine cu tumultul lui şi se revarsă 
cu multul peste tine. însufleţeşte-te! Amin. 

Sunt cu duhul plin de dor după zilele venirii Mele şi 
îmi întăresc cărarea şi Mi-o înviorez şi Mi-o cuprind, ca să 
Mă cuprindă pe ea şi să vin să Mă dau, să vin să Mă fac izvor 
şi să Mă dau, şi să Mă răcoresc când Mă dau, căci vin să Mă 
dau. Amin, amin, amin. O, fiilor lucrători cu Mine din grădi- 
nă, feriţi de duhul greu statul Meu cu voi la lucru, ca să pot 
lucra cu lărgime din voi, căci cel ce îngreuiază Duhul Meu 
din voi, este cel cu duhul greu. Fiţi cu măsura în mână şi ale- 
geţi bine timpul şi locul şi lucrul, ca să puteţi lucra şi să aveţi 
ce lucra, că piere lucrul cel bun pentru duhul cel greu care stă 

lângă voi în vremea lucrului Meu cu voi. Fiţi iscusiţi, şi feriţi 
mereu de orice duh greu stalul Meu cu voi în vremea lucrului 
cel sfânt pe care îl lucrez cu voi peste pământ. Dulcele Duhu- 
lui Sfânt este îngreuiat şi trage din greu atunci când nu este 
unitate şi părtăşie întreagă prin unitate. Voiesc să vă văd vioi 
şi cu Duhul Sfânt în voi, dar învăţaţi să faceţi aşternut prielnic 
pentru dulcele Duhului Sfânt, copii dulci, că dulci voiesc să 
fiţi, dar duhul cel greu vă face nelucrători. Dar voi fiţi dulci, 
fiţi lucrători de Duh Sfânt, căci voi sunteţi dulcele Duhului 
Sfânt. Fiţi dulci pentru Duhul Sfânt, şi veţi fi rod dulce şi veţi 
da rod de Duh Sfânt, şi va fi apoi Duh Sfânt peste pământ cu 
voi. Amin. Eu sunt durut la duh, fiindcă atâta vreme am învă- 
ţat un popor să fie dulce pentru cer, şi el s-a dus spre amără- 
ciune şi s-a tras de lângă Mine. 

O, popor venit şi plecat, atâta vreme te-am învăţat, 
atâta vreme te-am purtat de mânuţă spre vremea iubirii! Atât 
de dulce ţi-am vorbit şi te-am îmbiat spre vremea iubirii Mele 
cu tine! Atâta răbdare am avut, şi atât te-am aşteptat să creşti 
şi să fii, iar tu ai venit şi ai plecat şi te-ai smuls din mâna Mea. 
Eu te-am purtat de mânuţă spre timpul iubirii şi tu te-ai smuls 
din mâna Mea. Acum, iată vremea, şi tu nu eşti cu Mine. Eşti 
cu fiii şi fiicele tale, eşti cu agoniseala ta, şi nu eşti pentru 
vremea iubirii, iar Eu sunt durut, că te-am avut lângă Mine şi 
nu te mai am. Vino măcar să vezi vremea iubirii şi pe fiii ei! 
Vino să plângi şi să-ţi văd lacrima! Vino să ştii ce am pregătit 
Eu pentru tine şi tu n-ai vrut să ai! Vino la nuntă! Vino ca un 
străin, că n-ai vrut să fii fiu, şi te-ai dus cu alt stăpân, şi te-ai 
dus, şi Eu Mă uit să te văd, şi îţi plâng de milă că ai fost lângă 
Mine şi nu mai eşti, şi Mă uit că tu nu-ţi plângi de milă, şi Mă 
uit cum Mă cauţi în alte părţi ca să crezi că eşti cu Mine încă. 
Dar Eu sunt cu cei ce urmează Mie şi nu loruşi. Eu sunt cu cei 
ce Mă iubesc pe Mine şi nu pe ei, iar tu n-ai vrut să fii copilul 
Meu atunci când te-am cerut să fii. O, şi cu câtă iubire, o, şi 
cu câtă răbdare, o, şi cu câtă aşteptare te-am purtat Eu de 
mânuţă spre vremea iubirii, iar tu n-ai vrut să fii dulce pentru 
cer, şi te-ai dus la amărăciune şi te-ai tras de lângă Mine, şi 
Mă doare golul tău de lângă Mine, şi Mă dor păcatele tale cu 
care M-ai străpuns de atunci şi până azi. Iar acum, iată vre- 
mea iubirii, şi pe Mine cu cei vii cu care am ajuns vremea 
iubirii, vremea cea dulce a iubirii pentru cei ce o iubesc pe 
ea, vremea mângâierii pentru cei ce Mă mângâie pe Mine 
mângâindu-Mă în suspinul Meu după om. Amin, amin, amin. 

Un picuţ, şi vă las spre odihnă, vă slobozesc de sub po- 
vara Mea cea de peste voi, dar voiesc să-l cuprind la sân pe 
cel dintre voi care poartă numele biruitorului mucenic Gheor- 
ghe şi tămăduitorului Pantelimon. îl voiesc tămăduitor al ra- 
nelor Mele din voi, căci cu voi împart ranele Mele şi povara 
Mea cea grea. îl voiesc dulce pentru Mine şi atent pentru pla- 
cul Meu cel sfânt şi tot mai veghetor pentru ca să fie pe plă- 
cerea Mea mereu. îl cuprind în braţele Mele durute de dor şi 
îl ţin la sânul Meu, ca să fie, şi vă dau de la el mângâiere şi 
putere nouă, fiilor care-Mi purtaţi povara venirii Mele. Stau 
faţă în faţă cu voi prin fiii cei care vă iubesc pe voi şi povara 
Mea de peste voi, şi vă dau puteri din puteri, căci când nu mai 
puteţi voi, Eu Mă aşez în ei ca să suflu peste voi şi să puteţi 
voi în truda Mea cea prin voi, în suspinul Meu după om, după 
lucrul mâinilor Mele, după om, fiilor scumpi. De aceea v-am 
dat lucrarea facerii omului şi v-am învăţat s-o lucraţi şi rod 
să-Mi aduceţi, că Eu suspin după om, după lucrul mâinilor 
Mele, după om, fiilor dulci, fiilor mângâietori ai suspinului 
Meu. Amin, amin, amin. 

Praznicul Schimbării la Faţă a Domnului 

Cel ce se roagă Domnului în duh şi în adevăr, uneşte cerul cu 
pământul. Inima omului a fost făcută de Domnul să fie locaş al 
cerului. Tainele întâlnirilor sfinte sunt cele care II aduc pe Domnul 

pe pământ. 

oi, străjeri de la ieslea cuvântului Meu, 
auziţi-Mi strigarea şi deschideţi-Mi! Sunt Mi- 
rele, fiilor, şi fericită este sluga pe care Eu o aflu priveghind 
pentru venirea Mea. Amin. 

îmi desfac braţele şi Mi le umplu cu voi şi Mă dau 
vouă cu braţele întinse spre voi, ca să vă cuprind şi să-Mi 
primiţi îmbrăţişarea, că vreau să Mă slăvesc în voi şi din voi 
curând, curând, fiilor. Voi sunteţi mireasa Mea, şi Eu vin spre 
voi cu zilele nunţii Mele cu voi, ca să Mă ia mulţimile de la 
voi şi să prindă viaţă din viaţa Mea cu voi, şi să prindă faţă 
din faţa Mea cu voi. Amin. 

Aduc la voi ziua Mea de slavă. Acum două mii de ani 
am dat această zi ucenicilor Mei cei mai apropiaţi Mie. M-am 
dus cu ei în munte ca să-i învăţ ce este rugăciunea, iar ei să 
înţeleagă. Se apropia vremea să fiu răstignit pe cruce, şi 
M-am dus să Mă rog Tatălui pentru Mine şi pentru ei, şi să 
Mă mărturisească Tatăl în ochii lor. Atunci, Eu am strălucit la 
faţă şi la îmbrăcăminte, iar cei din cer, venind la vedere de o 
parte şi de alta lângă Mine, vorbeau cu Mine despre toate cele 
ce voi pătimi Eu în Ierusalim, iar pe când Moise şi Uie vor- 
beau cu Mine, a venit Tatăl, purtat în nor, şi i-a acoperit şi 
le-a vorbit zicând: «Acesta este Fiul Meu Cel ales; de El să 
ascultaţi». Amin. I-a prins teama pe ucenicii Mei când s-au 
văzut cuprinşi în nor. Tatăl îi îmbrăţişase pe ei, ca să le vor- 
bească despre Mine, căci slava Tatălui îi ţine în ea pe cei în 
care Eu şi cu Tatăl Mă slăvesc. Aşa vă ţin Eu pe voi, copilaşi 
ai slavei Mele de azi. Voi sunteţi slava Mea de azi, şi vă ţin 
acoperiţi în norul tainei venirii Mele, căci taina venirii Mele 
este taină dulce, ca s-o puteţi purta, fiilor. O, dacă Tatăl Meu 
nu v-ar ţine pe voi acoperiţi de norul tainei venirii Mele, n-aţi 
putea nici voi, nici cei din jur n-ar putea, ci s-ar înspăimânta, 
dar iconomia venirii Mele se desăvârşeşte în taină mare, fiilor 
mici. Le-am arătat ucenicilor Mei, le-am arătat ce trebuie să 
fie rugăciunea. Eu Mă rugam, iar Tatăl M-a cuprins în slava 
Sa, în strălucirea Sa, cu cei din cer, cu Moise şi cu Ilie, căci 
aceştia au văzut slava Tatălui pe pământ şi au fost cuprinşi în 
ea la vederea ei. Aşa este rugăciunea cea adevărată. Ea uneşte 
cerul cu pământul, şi pe om cu slava Tatălui şi a Fiului şi a 
Sfântului Duh. Amin, amin, amin. 

O, fiilor care vegheaţi cu Mine, vă îmbrăţişez în norul 
venirii Mele, iar Tatăl este întru Mine. Vreau să Mă rog în voi, 
vreau să lucrez în voi, ca să vă mărturisească Tatăl de fii, aşa 
cum M-a mărturisit pe Mine de Fiu al Său în vremea când Mă 
rugam Lui. Voiesc să ştie lumea toată că Eu Mă slăvesc în voi 
şi că voi sunteţi slava Mea cea de la venirea Mea. Amin. Nu 
pentru voi voiesc aceasta, ci pentru Mine, fiilor. Tatăl voieşte 
din nou să Mă mărturisească Fiu al Său în voi, Eu în voi, şi 
voi în Mine, că e vremea venirii Mele şi a slavei venirii Mele. 
Amin. Luaţi pe voi haina măririi Mele, haina venirii Mele, şi 
slăviţi-Mă pe Mine peste mulţimile pe care Eu le voi aduna 
ca să audă glasul cuvântului Meu de la voi. Faceţi-vă slavă a 
Mea peste pământ, căci Tatăl vine peste voi cu norul slavei 
Sale, ca să mărească pe Fiul Său lucrător peste voi, ca să 
aducă zile de nuntă cerească cu voi peste pământ. Vreau să 
Mă rog în voi, ca să vă mărturisească Tatăl că sunteţi fiii 
venirii Mele, căci Tatăl aşa închinători voieşte. Când Eu sunt 

în om cu ale Mele înaintea Tatălui, când viaţa Mea este viaţa 
omului, aceasta înseamnă rugăciunea care aduce pe Tatăl ca 
să fie una cu Fiul în om. Atunci cerul coboară şi se face lu- 
crare vie pe pământ cu omul, căci aşa fel de rugăciune aduce 
sfinţii pe pământ, aduce cerul la vedere. Când Eu, Domnul, 
Mă slăvesc peste om, aduc cerul la vedere şi ia omul din slava 
Mea, care se mărturiseşte pe sine peste pământ cu omul care 
are rugăciunea în el pentru cele din cer. 

O, ce mare taină este cerul pe pământ! O, ce mare tai- 
nă este inima din om! O, ce puţini oameni sunt pe pământ ca- 
re să înţeleagă taina aceasta şi lucrarea ei! Dacă inima omu- 
lui nu are în ea cerul aşa cum îl au cei din cer, dacă ea nu este 
ca în cer şi pe placul cerului, ea nu va şti ce este cerul pe 
pământ. Vreau, fiilor plăpânzi, să vă aşez înaintea oamenilor, 
ca să-i învăţ Eu prin voi ce este cerul pe pământ, ce este Dom- 
nul cu omul pe pământ, ce este locaşul Meu pe pământ. Vreau 
să-l învăţ pe om viaţa cea fără de moarte, că e vremea să vin, 
iar omul este învăţat numai cu moartea. O, inima omului e 
prea străină de taina aceasta. De taina inimii e străină inima 
omului, căci omul nu mai are ştiinţa cea din cer, omul nu mai 
are fiinţa cea din cer. 

O, vino, omule, să te sui la cer şi să cobori în tine apoi, 
şi să te uiţi peste tine. De prea multă vreme faci tu cu tine ce 
vrei tu, omule uşuratic, iar menirea ta este alta, şi este din cer, 
şi tu nu mai ştii glasul cerului peste tine. lată glasul Meu, care 
grăieşte din Mine peste tine. Aşa grăiam şi cu Adam, dar el 
s-a ascuns şi a uitat taina inimii omului, aşa cum tu ai uitat 
taina inimii tale, omule despărţit de taina vieţii veşnice. Vo- 
iesc să te opreşti şi să asculţi vorbirea Mea cu tine. Vin zilele 
veşniciei pe pământ, şi Eu ies în calea ta şi îţi ţin calea cu 
zilele veşniciei, ca să Mă vezi şi să Mă mărturiseşti Dumne- 
zeu al tău, şi apoi Eu să-ţi deschid ochii, aşa cum am deschis 
ochii ucenicilor Mei care au văzut slava Mea de pe munte, 
faţa Mea cerească, faţa Tatălui şi a Fiului şi a Sfântului Duh 
în om. 

Vino, omule, vino să- Mi vezi faţa! Vino la Mine ca să 
vezi! Eu Mă aplec până la tine ca să-ţi vindec ochii şi să vezi. 
Eu cobor din cer şi îţi ţin calea, căci sunt Cel ce este. Aşa i-am 
spus lui Moise pe muntele slavei Mele; i-am spus: «Eu sunt 
Cel ce sunt». Aşa îţi spun şi ţie, omule care te apropii de mun- 
tele slavei Mele, de locul în care Eu, Domnul, grăiesc cu 
omul ca să se audă grăirea Mea peste pământ. Deschide 
Scriptura, omule, ca să auzi grăirea Mea din ea; şi deschide 
urechea, omule, ca să auzi grăirea Mea de azi peste grădina 
Mea cea plină de miresmele cuvântului Meu care vine la tine 
ca să te înveţe taina inimii. Inima ta este casa Mea, nu este a 
ta. Eu de aceea am pus-o în tine, omule, dar tu nu ştii taina ei. 
Eu de aceea te chem să asculţi grăirea Mea cu tine, te chem 
să te învăţ, şi să lucrezi tu după învăţătura lui Dumnezeu, 
Care te cheamă la împărăţia Sa. Te chem să te învăţ că inima 
ta este casa Mea, casa lui Dumnezeu în om. Amin, amin, 
amin. 

O, copilaşi de la iesle, vreau să-l învăţ pe om taina 
inimii, taina cerului pe pământ, statul Meu cu omul. Inima 
omului trebuie să vorbească cu Mine, căci inima Mea vor- 
beşte cu omul. Trebuie şi omul să vorbească cu Mine. O, nu 
mai ştie omul vorbirea lui cu Dumnezeu, căci în inima lui stă 
el, omul, şi stă fără Mine. Locaş al cerului este inima omului. 
Aşa a fost ea făcută atunci când Eu l-am zidit pe omul cel din- 
tâi. Scaunul Meu de domnie este inima omului, dar nu aude 
omul taina aceasta, taina inimii omului. Voiesc să Mă audă 
omul. Trec cuvânt prin grădina cuvântului şi Mă duc spre oa- 


meni ca să Mă audă, şi îi aduc pe oameni aproape, ca să Mă 
audă şi să le spun despre venirea Mea. 

Voi, copilaşi de la ieslea Mea, desăvârşiţi-vă prin rugă- 
ciune, că este vremea părtăşiei cerului cu voi pe pământ. Adu- 
ceţi cerul pe pământ, că este vremea. Vremea cerului e gata să 
vină pe pământ, ca să vină cele din cer şi să fie pe pământ. 
Amin. 

Să vorbească omul cu Mine. Cine vorbeşte cu Mine nu 
mai vorbeşte cu el. Cine Mă caută pe Mine nu se mai caută 
pe el. O, cel ce nu vorbeşte cu Mine, ce face, oare? Mă uit din 
cer şi văd pe omul care nu vorbeşte cu Mine. Cel ce vorbeşte 
cu Mine, acela este liber de sine, şi este cu Mine, şi este casa 
Mea, şi este după voia Mea, căci aşa voieşte el cu voia lui în 
voia Mea. Cel ce nu vorbeşte cu Mine, acela se caută pe sine, 
se caută mereu, căci aşa voieşte el cu voia lui în el. O mulţime 
de oameni îşi spun că sunt cu voia Mea în ei. O, greu mai gă- 
sesc un om ca să priceapă ce este voia lui Dumnezeu în om. 
Un aşa om este liber de sine, iar Eu, Domnul, cu greu mai gă- 
sesc om cu voia lui în voia Mea, cu voia Mea în voia lui. înţe- 
lepciunea Mea se prinde greu de om, căci omul nu ştie ce este 
taina aceasta, cerul pe pământ, inima din om şi grăirea ei. 
Stau cu voi lângă om, fiilor, şi fericit este omul care-L ia pe 
Du mn ezeu de la voi, de la statul Meu în inima din voi, de la 
grăirea Mea cu voi şi de la grăirea voastră cu Mine şi de la 
grăirea voastră cu omul. înţelepciunea Mea, înţelepciunea 
vieţii de ar lua-o omul în inima lui, şi-ar găsi omul libertatea 
şi pacea inimii lui şi frumuseţea cea dintâi, făptura Mea în 
om. Iată, Eu Mă adun cu voi în grădina întâlnirii Mele cu 
omul şi adun lângă voi pe mulţi ca să le dau din apa vieţii veş- 
nice, să le dau din înţelepciunea vieţii Mele în om, căci omul 
nu mai pricepe singur taina lui cu cele din cer. Mă întâlnesc 
cu omul în grădina întâlnirii, şi voi grăi peste el, şi el va veni 
ca să grăiesc peste el. Amin. 

Binecuvântată să fie sărbătoarea cea pentru Măicuţa 
Mea. Binecuvântată să fie vremea sărbătorii, că e vreme de 
sărbătoare. Să fie pace, să fie întâlnire, să fie iubire, să fie ve- 
nire, să fie odihnă, să fie căldură şi răcoare atât cât să mân- 
gâie pe toţi cei care vor fi în grădină. Amin. Să fie slavă din 
cer şi de pe pământ. Amin. Să fie bucurie din slavă, şi să fie 
strai frumos din cer şi de pe pământ. Amin. Să fie cuvânt din 
cer şi de pe pământ. Amin. Să fie duh de slavă cerească, duh 
de întâlnire, duh de părtăşie a cerului cu pământul, şi a pă- 
mântului cu cerul, a sfinţilor cu oamenii, şi a oamenilor cu 
sfinţii. Amin. Mama Mea Fecioara să se îndulcească cu che- 
marea ei peste om şi să Mă slăvească pe Mine mărturisind lu- 
crarea Mea cu voi, iar voi să fiţi dulci, fiilor dulci, să fiţi 
dulcii Duhului Sfânt, după voia Mea, şi să staţi în voia Mea, 
căci voia omului nu e pe voia Mea, şi voiesc să-l învăţăm şi 
pe om ce este voia lui în voia Mea, şi voia Mea în voia omu- 
lui. Cel ce voieşte voia Mea, acela este liber de sine şi este 
voia Mea. Voi coborî iubirea Mea prin cuvânt şi îl voi face 
dator pe om şi îl voi învăţa ce este taina întâlnirii sfinte dintre 
om şi om în numele Meu, taina care aduce pe Dumnezeu pe 
pământ. Nu orice întâlnire dintre om şi om în numele Meu 
aduce pe Dumnezeu pe pământ. Va fi să învăţăm taina întâl- 
nirilor sfinte, fiilor învăţători, căci aşa va fi întâlnirea Mea cu 
omul în grădina întâlnirii. 

Binecuvântată să fie cântarea cea de pe pământ pentru 
zilele Mele cu voi. Amin. Să vină lăutarii să cânte cerului, şi 
să vină să ia cerul de iubire a lor! Amin. Iar voi daţi-le de la 
Mine, şi daţi-le semn ca mărturie a întâlnirii Mele cu ei, că 
voiesc să-i cuprind şi pe ei, numai să vrea şi ei. 

Cuvântul lui Dumnezeu 


Să vină psalmiştii să cânte în psalmi şi în cântări şi să 
laude pe Domnul şi zilele Domnului! Amin. Să vină românul 
să-i spun ce înseamnă românul român, că iată, Eu grăiesc pe 
româneşte şi aşa îmi vestesc împărăţia Mea şi venirea Mea cu 
ea. Amin. Iar voi fiţi slava Mea şi îmbrăcaţi-vă cu ea, că e 
vremea slavei Mele cu voi. Taina Mea cu voi vă ţine în norul 
ei, iar Tatăl Mă mărturiseşte pe Mine cu voi, şi fi-va tot mai 
mult să înţeleagă omul taina venirii Mele la voi, taina cerului 
pe pământ cu omul, taina Domnului cu oamenii pe pământ. 
Amin. Daţi zor, fiilor, cu pregătirea zilelor Mele cu voi în gră- 
dina întâlnirii, că Eu adun mulţimile lângă izvor ca să le dau 
din apa vieţii. 

Iar acum, pecetluiesc cu mare duh de sărbătoare zilele 
întâlnirii şi îi umplu de pe acum pe toţi cei care se vor aduna; 
îi umplu de duhul păcii Mele, de duhul venirii Mele la voi; îi 
umplu de bucuria iubirii Mele pentru om, căci Eu suspin după 
om. Amin, amin, amin. 

6/19 august 2000 

Sărbătoarea Creştinătăţii Româneşti, ziua întâi 

Iubirea din cer se face cuvânt peste noaptea vremii şi strigă la om. 
Ţara română este începutul pământului. Taina cerului pe pământ 
este omul sfânt. 

I ubirea Mea este în cuvântul acesta, şi îl învăţ pe 
om taina întâlnirii sfinte dintre om şi om, în nume- 
le Meu cel sfânt. Amin, amin, amin. 

Mă întâlnesc din nou cu omul în grădina întâlnirii, că 
Eu suspin după om, şi suspinul Meu este cuvântul. Amin. 

O, fiilor străjeri la ieslea Mea în care-Mi cobor cuvân- 
tul, aşezaţi-vă cu Mine înaintea oamenilor pe masa nunţii 
Mele cu voi, că vă dau pildă de împărăţie a cerurilor pe pă- 
mânt, ca să se prindă oamenii în horă cerească cu voi şi cu în- 
gerii din cer. Amin. Iată nuntă cerească, Mire din cer şi mi- 
reasă de pe pământ. Vine cerul sfânt în grădina întâlnirii, iar 
Eu şi cu slava Mea sunt aici şi Mă dau izvor de băut celor ce 
însetează după viaţa Mea în ei. Amin. Fiţi cu duhul dulce, co- 
pilaşi de la ieslea Mea de cuvânt, că Eu, Domnul şi Mirele 
vostru, îmi desfac sânul şi Mă dau cu voi oamenilor care vin 
la nuntă cerească să înveţe ei să fie ca voi, că voiesc prin voi 
să dau tămăduiri omului. Amin. 

Voiesc, omule dorit de Mine, să te opreşti lângă Mine 
şi să asculţi vorbirea Mea din grădina Mea cea plină de mi- 
resmele cuvântului Meu. Iată taina cerului pe pământ, şi tu 
vii, omule, şi Eu grăiesc peste tine. Amin. O, nu mai căuta 
mângâierea ta. Caută de Mă mângâie pe Mine, că Eu te scol 
pentru cerul cel nou şi pământul cel nou, căci în Scripturi 
scrie aşa: «Domnul trimis-a cuvântul Său şi i-a vindecat pe ei 
şi i-a tămăduit pe ei, căci El prefăcut-a pustiul în izvor de 
apă, iar pământul cel fără de apă, în izvoare de ape, şi Dom- 
nul a grăit în locul cel sfânt al Său». Amin. 

Cu mare iubire îmi slobozesc cuvântul, şi aduc cu el 
viaţă fără de moarte peste om, numai să vrea omul să fie. Cu 
mare dor Mă aplec peste voi, cei adunaţi la nuntă, că e nuntă 
în grădina întâlnirii, şi Eu am chemat omul la nuntă. Eu sunt 
Mirele nunţii. Mireasa îmi este micuţă, dar Eu sunt mare pes- 
te ea şi Mi-o cuprind cu mare iubire, ca să chem lângă Mine 
şi lângă ea nuntaşi şi lăutari, căci scris este: «Domnul în Sion 
este mare. Căutaţi pe Domnul şi vă întăriţi. Inălţaţi-L şi vă 
închinaţi în muntele cel sfânt al Lui. Intraţi cu veselie şi cu 
bucurie înaintea Lui, că El trimite izvoare în văi. Cântaţi 
Domnului şi binevestiţi din zi în zi mântuirea Lui. Vestiţi între 


oameni slava Lui, că iată, lucruri minunate face El, şi cunos- 
cută a făcut mântuirea Lui. Cântaţi în sunet de psaltire, cu 
alăută şi cu trâmbiţe şi în sunet de corn, că bat râurile din 
palme deodată, şi munţii se bucură, şi Domnul grăieşte din 
locul cel sfânt al Său». Amin, amin, amin. 

Eu, fiilor de la ieslea Mea, grăiesc peste voi pentru om 
şi voiesc să ştie toată lumea că Eu Mă slăvesc în voi cu 
venirea Mea cea de la capătul timpului omului. Faceţi-vă sla- 
vă a Mea peste pământ, că vreau, fiilor scumpi, să vadă lumea 
ce este cerul pe pământ. Eu aşa v-am spus: «Chemaţi la nun- 
tă, chemaţi lăutarii să cânte, că Eu îi dau omului nădejdea în 
venirea Mea şi îl scol pe om pentru cerul cel nou şi pământul 
cel nou». 

Caută, omule, să înţelegi venirea Mea şi să crezi că am 
venit după tine ca să te învăţ cu venirea Mea, cu nădejdea în 
venirea Mea, că iată, pe pământ nu mai are omul nădejdea că 
Eu vin, dar Eu vin, că scrie în Scripturi să vin. Amin. E dulce 
venirea Mea. E taină dulce întoarcerea Mea, şi Mă fac dulce 
în cuvânt, căci cuvântul acesta este venirea Mea după om, ca 
să nu vin pe neştire când vin. Un picuţ, şi Eu vin pe pământ 
cu trupul văzut şi vreau să te învăţ cu cerul pe pământ, omule. 
O, nu e bine să nu Mă aştepţi, nu e bine să nu te pregăteşti, 
nu e bine să stai departe cu viaţa ta de viaţa Mea. Nu e bine, 
omule, să fiu Eu într-un fel, şi tu în alt fel. Vino să te povăţu- 
iesc, că e grea vremea, şi e noapte grea vremea. Şi iată, Eu în 
miez de noapte vin ca să te scol pentru ziua venirii Mele. E 
dulce venirea Mea dacă Mă primeşti acum cu ea. E astăzi 
venirea Mea, nu mâine. Astăzi dacă auzi, nu te învârtoşa, ci 
auzi-Mă. Amin. 

Omule, durerea Mea, lasă-te spre bucuria venirii Mele 
la tine şi te fa bucurie a Mea, căci sunt îndurerat pentru tine. 
Am venit să-ţi dau bucuria venirii Mele. Mi-am întocmit gră- 
dină pe pământ ca să Mă întâlnesc cu tine la izvorul cuvân- 
tului Meu aşa cum M-am întâlnit cu samarineanca la izvorul 
lui Israel. Ia şi bea şi nu mai înseta după cele ce nu sunt, că 
iată, Eu sunt Cel ce sunt, şi voiesc şi tu să fii. Ies cu zile de 
nuntă cerească în calea ta, omule. Te-am chemat să vii să pe- 
trec cu tine, şi tu cu Mine, zile de nuntă, întâlnire sfântă între 
Mine şi tine, în numele Meu cel sfânt. Mă doare golul din 
Mine, şi de aceea vin după tine, că tu eşti golul din Mine. Eu 
pentru tine am făcut raiul şi fericirea din el şi veşnicia din el. 
Vin cu el în calea ta şi vreau să-l pun în tine şi vreau să fii ca 
Mine şi cu Mine. Iată ce minune! Vin din cer şi grăiesc peste 
grădina cuvântului Meu şi ies din ea cuvânt şi grăiesc cu tine, 
omule. Vino să Mă iei şi să te înveţi să grăieşti cu Mine, şi să 
mergi să Mă vesteşti apoi, şi să grăieşti cu Mine în psalmi şi 
să-Mi spui: „Adu-ţi aminte de noi, Doamne, întru bunăvoinţa 
Ta faţă de poporul Tău cel nou, şi cercetează-ne pe noi cu 
mântuirea Ta, ca să vedem întru bunătăţile Tale pe aleşii Tăi, 
şi să ne veselim de veselia poporului Tău şi să lăudăm, 
Doamne, moştenirea Ta, şi ne măntuieşte şi ne adună dintre 
neamuri, ca să Te lăudăm şi să ne fălim, Doamne, lău- 
dându-Te“. Amin. 

O, fii ai oamenilor, cuvântul acesta este iubirea Mea, şi 
vin cu el să vă învăţ taina întâlnirii sfinte dintre om şi om în 
numele Meu, că frumos este omul cel sfânt înaintea Mea. 
Gătiţi-vă sfinţenia, aşezaţi-Mă pe Mine în voi, că Eu sunt Fiul 
Tatălui Savaot. Daţi-vă Mie, ca să vă dau Tatălui popor sfânt 
la venirea Mea, că Eu când am plecat la Tatăl am spus: «Pri- 
vegheaţi, că nu ştiţi când vine Stăpânul vostru ca să vă pună 
peste ale Lui, şi ca să fiţi veşnici apoi». Fiţi credincioşi cu- 
vântului Meu, căci cei puşi peste ale Mele sunt cei sfinţi, nu 

sunt cei păcătoşi. Fiţi ochi şi urechi peste cele ce vin din cer 
peste voi ca să vă înţelepţească auzul şi văzul, căci cei mari 
de peste voi vă ţin departe de venirea Mea, dar voi veniţi, ve- 
niţi aproape, că iată-Mă, aproape sunt şi aicea sunt, ca să-l 
învăţ pe tot omul taina venirii Mele după două mii de ani. E 
dulce venirea Mea, e dulce cuvântul Meu cu care vin la tine, 
omule chemat la nunta venirii Mele. Venirea Mea e nuntă 
pentru cei ce vin spre ea, iar pentru cei ce fug de ea, e zi de 
beznă, e zi de judecată, căci cine nu ascultă de aceste cuvinte, 
acela este judecat de ele şi rămâne în întunericul veacului 
acesta. Amin. Dar iată izvorul, şi pe Mine lângă el, dându-Mă 
celui însetat. Iată cina, şi pe Mine hrană celui flămând. 

O, ţară a întoarcerii Mele, o, ţară dulce, Mă îndulcesc 
în tine cu cuvântul venirii Mele şi te fac dulce pentru cer, ba 
chiar şi pentru cei de pe pământ. O, ţara Mea frumoasă, M-am 
întors la începutul tău. Tu eşti începutul pământului, iar Eu 
stau în vârful tău şi cuvintez peste pământ din vârful lui, din 
locul cel sfânt al Meu, din muntele Meu cel sfânt din tine. 
Neamul tău nu-şi cunoaşte obârşia, dar Eu vin să-l vestesc şi 
să-l fac iar pe om din locul din care l-am făcut pe cel întâi 
zidit, lată ieslea cuvântului Meu cu care încep să fac din nou 
lumea şi pe om ca şi la început. La început am început de aici, 
iar la sfârşit tot de aici am început, şi am unit începutul cu 
sfârşitul ca să întocmesc Scriptura naşterii din nou a lumii. Să 
vină românul să ia de la Mine să înveţe ce înseamnă să fie ro- 
mânul român! Să vină românul şi să ia naştere din nou din 
cuvântul Meu! Să vină! Amin. Şi vine, şi va veni, şi tot mai 
mult va veni. Amin. 

Eu sunt Cel îndurerat în voi, fiilor care Mă daţi pe 
Mine cuvânt oamenilor, şi de aceea chem omul să vină la 
Mine, că durerea Mea vine de la om. Eu, Domnul şi Mirele 
vostru, Mă dau cu voi oamenilor, ca să se înveţe să fie ca voi, 
că voiesc prin voi să dau tămăduire omului. Vreau să-l fac pe 
om ca şi pe Mine; vreau să-l deprind cu viaţa cea veşnică şi 
să-l învăţ taina întâlnirii sfinte dintre om şi om în numele 
Meu, că frumos este omul cel sfânt înaintea Mea. Când cei 
sfinţi se întâlnesc în numele Meu, aceasta este taina întâlnirii 
sfinte dintre om şi om înaintea Mea, căci aceştia sunt cu Mine 
în trupul, în sufletul şi în duhul lor, şi sunt, căci Eu sunt Cel 
din ei. Amin. 

Acum îmi desfac braţele şi îi cuprind pe cei ce Mă au, 
şi îi îndemn pe cei ce nu Mă au să Mă ia şi să Mă aibă în ei 
aşa cum sunt Eu. 

Taina cerului pe pământ este omul sfânt. Fugi, omule, 
de cele ce nu sunt, şi vino la Mine ca să fii, şi vino şi des- 
chide-te ca să intru şi ca să intri, şi să fie mare duh de sărbă- 
toare între Mine şi tine, şi să fie ziua ta de sărbătoare şi să te 
pomenesc Eu în ea împreună cu sfinţii şi cu îngerii pe pământ 
şi în cer. lată, taina cerului pe pământ se face izvor şi curge în 
cele patru laturi ale pământului şi cheamă la împărăţia ceru- 
rilor pe toţi cei care vor să se înnoiască. Amin. 

Mă îndulcesc peste voi şi în voi, copii de la iesle, şi Mă 
dau din voi, ca să ia cei ce vin, că iată-i cum vin la chemarea 
Mea. Vă dau pildă de împărăţie a cerurilor pe pământ, ca să 
se prindă oamenii în horă cerească cu voi şi cu îngerii din cer, 
care stau cu voi în duhul sărbătorii de nou Ierusalim peste pă- 
mânt, în duhul nunţii Mele cu voi. 

Voi, cei ce veniţi la sărbătoare cerească în grădina în- 
tâlnirii, veniţi, şi bine aţi venit! Intraţi cu bucurie şi cu veselie 
înaintea Mea şi binevestiţi mântuirea Mea şi vestiţi între nea- 
muri slava Mea, că iată, lucruri minunate Eu fac, şi cunoscută 
fac mântuirea Mea peste cei ce Mă caută. Cântaţi în sunet de 


psaltire, cântaţi cu alăută şi cu trâmbiţe şi în sunet de corn, că 
bat râurile din palme deodată, şi munţii se bucură, iar Eu, 
Domnul, grăiesc din locul cel sfânt al Meu. Amin, amin, 
amin. 

13/26 august 2000 

Sărbătoarea Creştinătăţii Româneşti, ziua a doua 

Lumea nu-i cunoaşte pe cei ce sunt ai Domnului pe pământ. Din 
pământul român a fost zidit omul la început. Omul este chemat să 
înveţe taina împărăţiei centrilor pe pământ. Cei ce vin la izvor, să 
ştie cum să bea din el. 

e slăveşte cerul pe pământ, în numele Tatălui şi 
al Fiului şi al Sfântului Duh. Amin, amin, amin. 

Vine Domnul în grădina întâlnirii. 

Fiilor străjeri la iesle, vine Domnul ca să grăiască cu 
omul! Şi vine omul, şi Eu grăiesc cu el pe pământ, căci omul 
este pe pământ. Duhul Meu grăieşte cu cei ce sunt adunaţi în 
grădina întâlnirii. Amin, amin, amin. 

Duhul şi cuvântul Meu se slăveşte peste voi, cei ce aţi 
venit la izvor. Pace vouă! Pace vouă! Pace vouă! Eu pacea 
Mea v-o dau. Nu precum vă dă lumea, nu aşa vă dau Eu. Eu 
vă dau ca Dumnezeu, şi la Mine altfel este, şi cât aş vrea să 
luaţi de la Mine şi să aveţi; să aveţi pacea Mea! Amin. 

Iată-Mă cuvânt peste voi din grădina ieslei cuvântului 
Meu. Mă fac sărbătoare cu slavă de cuvânt peste voi, cei adu- 
naţi lângă gura izvorului Meu, din care izvorăşte râul vieţii. 
Cuvântul Meu peste pământ este râul vieţii, cuvânt limpede 
cum e cleştarul, precum Ioan a scris şi a zis prin Scripturi: 
«Mi-a arătat Domnul râul şi apa vieţii, limpede cum e cleş- 
tarul, şi care izvorăşte din tronul lui Dumnezeu şi al Mielului 
şi curge prin mijlocul cetăţii». Luaţi din el şi beţi! Veniţi şi 
beţi din apa râului vieţii! Veniţi la cină şi hrăniţi-vă cu Dum- 
nezeu! Eu v-am chemat, şi voi aţi venit. Voi aţi venit, şi Eu vă 
adăp şi vă hrănesc. Din cer vă aduc şi vă hrănesc, fiindcă Eu 
nu sunt din lumea aceasta, şi voiesc să vă trag şi pe voi la 
Tatăl, ca să nu mai fiţi nici voi din lumea aceasta. Voiesc să 
vă cunoască Tatăl, nu lumea. Cei ce sunt ai lui Tatăl nu-i cu- 
noaşte lumea că ei sunt ai lui Tatăl, precum nici pe Mine nu 
M-au cunoscut că sunt de la Tatăl şi al lui Tatăl. Eu fără Tatăl 
nu sunt nici în cer şi nici pe pământ, iar cel ce este din Mine 
nu este fără Mine nici pe pământ şi nici în cer, şi lumea nu-i 
cunoaşte pe cei ce sunt ai lui Tatăl din Mine. 

Vă mângâi, vă încălzesc duhul şi sufletul şi trupul. Mă 
încălzesc cu voi, că Mi-e dor de căldură de la om. Mi-e dor 
de îmbrăţişarea omului, Mi-e dor de mila omului. Voiesc să 
Mă miluiască omul, căci sunt Cel pribeag, şi umblu pribeag 
după om. O, dacă M-ar vedea omul cât umblu după el! O, 
dacă M-ar auzi omul cât strig după el! O, dacă M-ar simţi 
omul cât sunt de gol de om! O, dacă M-ar cunoaşte omul cât 
sunt de aproape de el! Mi-e dor de om, şi Mă rog de el um- 
blând pe urma lui, şi Mi-e dor. De şapte mii de ani Mi-e dor. 

Pace ţie! Pace ţie, ţară frumoasă, ţara Mea de nuntă! 
Mă fac nuntă de veac nou pe pământul tău, ţară dulce. Mă fac 
pâine în tine, ca să-ţi dau. Mă dau ţie, şi nu M-am dat nimănui 
până azi aşa cum Mă dau ţie. Ia-Mă, că Mă dau ţie. Dă-te 
Mie, că Mă dau ţie. Stau în vârful muntelui cel sfânt al Meu 
din mijlocul tău şi Mă uit cu dor peste tine şi îţi mângâi trupul 
cel de la început şi cel de la sfârşit. Am luat din trupul tău pe 
omul cel întâi zidit, şi am luat din trupul tău pe omul cel de la 
sfârşit şi l-am Scut străjer pentru venirea Mea la tine, şi l-am 
Scut popor de sfinţi pentru venirea Mea. Străjerul este cel ce 

veghează peste tine cu Mine, ca să-ţi fie ţie bine, ţară dulce, 
ţară a nunţii Mele. Străjerul te anunţă despre cele rele care vin 
peste tine, care stau peste tine, iar tu să nu mori, că ai peste 
tine străjeri puşi de Mine. lată-i, iar Eu sunt cu ei în grădina 
cuvântului, lată-i, ei îţi dau ţie glasul Meu cel ce doineşte 
peste tine. Iată-i, ei trezesc pe doinaşii tăi ca să-ţi cânte de dor 
sau de durere sau de iubire sau de tristeţe, după cum şi Eu 
doinesc peste tine, când de dor, când de durere, când de 
iubire. Am pus pe străjerii Mei din tine să adune pe doinaşii 
tăi în grădina întâlnirii Mele cu omul, şi ei au venit, şi ei doi- 
nesc, şi ei sunt trupul tău, şi ei te mângâie şi se mângâie cu 
bucuria ta, cu iubirea ta, cu durerea şi cu jalea ta, şi ei te mân- 
gâie, ţară dulce a venirii Mele. O, de ar doini doinaşii tăi 
doina Mea cea de peste tine, doina Mea peste pământ, ca să 
audă popoarele că tu eşti aleasa Mea de la venirea Mea! Să ia 
doina Mea doinaşii tăi şi s-o ducă de la margini la margini, şi 
să se facă ei cărare a omului spre Mine şi spre izvorul Meu 
care curge peste pământ din mijlocul tău, ţară a doinirii Mele. 
Eu sunt doinaşul tău, şi te cânt, şi te trezesc, şi te mângâi, şi 
te povăţuiesc, şi te chem, şi te numesc a Mea. Ţara Mea de 
nuntă te numesc, darul Meu de la Tatăl te numesc. Tatăl te-a 
născut odată cu naşterea Mea pe pământ, şi acum te-a făcut 
darul Meu de nuntă, darul Mirelui şi al miresei, masă de nun- 
tă pentru Mirele din cer. Pace ţie! Pace ţie! Pace ţie! Se aude 
la cer cântarea doinaşilor tăi. Să se audă şi pe pământ, de la 
margini la margini. Amin. Să se audă chemarea la nuntă, căci 
Eu sunt cu zilele nunţii pe pământul tău, şi Eu doinesc şi ho- 
resc în tine, că e nuntă în tine. O, ce frumoasă este ziua nunţii! 
O, ce frumoase sunt zilele nunţii, căci nunta este taină fără de 
sfârşit, şi nu este înţelepciune pe pământ pentru taina nunţii, 
pentru începutul iubirii cea fără de sfârşit. 

O, poporul Meu mireasă, ies cu tine şi cu zilele nunţii 
Mele cu tine. Te-am hrănit cu mană din cer şi te-am întocmit 
popor al venirii Mele, ca să te am şi să te fac vomicel pentru 
nunta Mea cu tine. Mângâierea Mea tu eşti. Te-am pus să-Mi 
aşterni zile de nuntă. Te-am pus să pui masa, ca să cinez cu 
omul în grădina întâlnirii. Te-am pus să chemi la nuntă, şi tu 
M-ai ascultat şi ai lucrat pentru ca să pot Eu grăi cu omul, din 
mijlocul tău. Aşează-te povăţuitor peste cei ce vin la izvor, ca 
să ştie să bea cel ce vine. Dă-i tu. Să nu-1 laşi să-şi ia el, căci 
cel mic se taie când îşi taie singur din pâine. Dă-i tu. Să nu-1 
laşi să-şi ia el, şi să nu-i dai ce este al tău. Dă-i ce dau pentru 
el, că el e mic, că el e fără măsură, că el nu e pentru măsură 
măsurată, că el nu are înţelepciune. Dă-i tu, că el nu are umi- 
linţa cea care intră înaintea Mea, cea în care stai tu în numele 
Meu înaintea Mea. Tu nu stai înaintea Mea că vrei tu. Tu stai 
că aşa binevoiesc Eu pentru Mine cu tine, pentru Mine, nu 
pentru tine. Tu eşti poporul Meu pentru Mine, nu pentru tine. 
Lucrarea umilinţei este cu tine în lucru, că nimeni nu poate fi 
întru Mine fără ea. Dă-i tu omului, că omul nu are umilinţă. 
Nu-i da ce-ţi cere el. Dă-i ce-ţi dau Eu să-i dai, şi atât, ca să 
nu lucrezi de la tine sau de la el, ci numai de la Mine, şi aşa 
să lucrezi tu peste om. 

Iar tu, cel ce vii ca să iei de la izvor, auzi cum grăiesc 
Eu cu cei din grădina Mea, şi învaţă. învaţă ce ai de făcut da- 
că vii la izvor. Nu lua lucrul ca şi cei din grădina Mea, că ni- 
meni nu poate lucra dacă nu are de la Tatăl, dacă nu-i este dat 
de la Mine. învaţă ce ai de lucrat din învăţătura cuvântului 
Meu, şi nu lucra din dreptul acestei lucrări cu lucrători lângă 
ea, că nimeni nu poate lucra fără de trimitere, şi nimeni să 
nu-şi ia decât cel numit pe nume. Amin. 

învaţă, tu, cel ce vii la izvor, învaţă cum să vorbeşti şi 
cum să taci şi cum să gândeşti şi cum să simţi şi cum să înţe- 


legi şi cum să împlineşti şi cum să împărţi dacă vii să iei. Mă 
împart Eu, că Eu ştiu cui să Mă dau. Tu vezi să nu Mă dai pe 
jos, şi ai grijă de trăistuţa în care -ţi pui hrana de aici. Trăistuţa 
în care iei de aici să fie numai pentru hrana de aici, că fărăde- 
legea nu stă la un loc cu Mine şi cu cele din cer; nu stăm şi tu 
şi Eu în aceeaşi trăistuţă, căci tu eşti învăţat ca tine, şi nu ca 
Mine, şi tu eşti învăţat să Mă doreşti cu tine după voinţa ta, 
nu după rânduiala Mea. învaţă ce ţi se dă de învăţat, iar dacă 
eşti în treapta întâi sau a doua, să nu spui că eşti într-a zecea, 
învaţă-te cu umilinţa şi cu lucrul măsurii drepte, căci măsura 
aşa este: măsură pentru măsură este. 

Acum, pace ţie, dacă ştii să iei de la Mine, iar dacă nu 
ştii şi vrei să iei, învaţă de la cei ce dau ce trebuie să iei şi să 
ai. Cei ce dau sunt una, iar cei ce iau sunt alta, şi nu sunt 
acelaşi lucru aceste două lucrări. 

Acum, pace ţie, cel ce ai învăţat de la Mine, că am vă- 
zut la tine că trebuie să te învăţ, iar dacă ai venit, învaţă, şi 
apoi să ştii. Iată ce taină adâncă: întâi să înveţi, şi apoi să zici 
că ştii, şi apoi să vrei. Pace ţie, cel ce ai învăţat, iar cel ce n-ai 
învăţat, învaţă! Amin. 

Sărbătoare de har şi de iubire am lăsat peste grădina 
întâlnirii. Fiorul iubirii Mele pentru om Mă taie din creştet 
până în tălpi, căci Eu sunt Dumnezeu întrupat. 

îmi deşert peste tine iubirea din Mine, omule, şi Mi-am 
tocmit ţarină cu comoară în ea şi M-am făcut Semănător peste 
ea. însămânţez în ea sămânţa împărăţiei cerurilor, şi ea va în- 
colţi, şi ea va răsări, şi ea va creşte şi se va întinde şi va cu- 
prinde tot pământul, că pentru ea am făcut Eu pământul, l-am 
făcut ca să fie pe el împărăţia cerurilor. Amin. Să se audă de 
la margini la margini: pământul este al Meu, şi Eu vin cu îm- 
părăţia cerurilor pe pământ, şi vin curând, şi vin pe pământ 
curând, curând. Amin, amin, amin. 

Fiilor de la iesle, mama Mea Fecioara se găteşte cu cu- 
vânt de sărbătoare peste voi şi peste grădina întâlnirii. Staţi 
întru întâmpinarea Mea şi a ei, căci lucrul vostru cel întâi 
acesta este: să fiţi străjeri pentru cei ce vin din cer cu cele din 
cer pe pământ şi să daţi în părţi râul şi apa vieţii, care trece 
prin grădină şi care vine din tronul lui Dumnezeu şi al Mie- 
lului şi curge prin mijlocul cetăţii, spre lucrarea facerii lumii 
care va să fie. Amin, amin, amin. 

14/27 august 2000 

Praznicul Adormirii Maicii Domnului. 

Sărbătoarea Creştinătăţii Româneşti, ziua a treia 

Lucrarea sufletului omului este dorul, iar casa dorului este inima 
lui Dumnezeu. Inima cerească nu iubeşte ca inima omenească. Răz- 
vrătirea este arma cea împotriva adevărului cel din cer pe pământ. 
Se plâng îngerii păzitori ai oamenilor. Domnul deschide procesul 
împotriva întunericului de pe pământ. Viaţa moare în om prin 
mâncare şi prin pofta de desfrănare. 

B uh de mângâiere aduc din cer pe pământ. Glasul 
Meu Mă aduce peste grădină cuvânt, iar trupul 
Meu cel ieşit din Fecioară stă pe heruvimi, dimpreună cu 
Fecioara cea mărită de cei din cer şi de mulţi pe pământ, 
fiindcă ea M-a adus de la Tatăl, ea M-a purtat în ea după ce 
Eu M-am înfiinţat în ea, şi apoi Eu am ieşit prunc din ea, şi 
apoi am crescut lângă ea, şi apoi M-am dus la Tatăl prin 
moarte şi prin înviere şi prin înălţarea Mea la Tatăl. O, şi apoi 
a venit şi ea la Tatăl şi la Mine şi la cei din cer, iar azi venim 
din nou. Amin, amin, amin. 

Tatăl, Fiul şi Duhul Sfânt Se slăvesc în sărbătoare peste 
grădina întâlnirii. Mama Mea Fecioara stă de-a dreapta Mea. 
Coborâm cuvânt în iesle, că s-a gătit cerul pentru această 
coborâre. Amin. Şi am coborât. Amin. Iar aici găsim străjerii 
la veghe, căci lucrul lor acesta este: să fie străjeri pentru ve- 
nirea Mea în grădină, pentru venirea Mea din cer pe pământ. 

Adună-i, mamă, lângă cuvântul acesta pe cei ce au 
venit la sărbătoarea ta în grădina întâlnirii Mele cu omul. I-a 
adus dorul. Vorbeşte-le de dor. I-a adus cerul. Vorbeşte-le de 
cer. I-am chemat Eu. Vorbeşte-le de Mine, vorbeşte-le de ei şi 
îi învaţă, mamă. Amin, amin, amin. 

A şa lucrez, Fiule scump, precum Tu îmi dai 
de lucru, ca un Stăpân şi învăţător ce eşti. 
Tu îţi cunoşti ogorul, şi le dai de lucru celor din cer, care vin 
cu Tine odată cu venirea Ta la lucru pe ogor, pe pământ, Fiule 
învăţător. 

Eu sunt mama Ta, şi de aceea îţi zic Fiu, Doa mn e. Mi 
L-a dat Tatăl Savaot pe Fiul Lui ca să-L fac om din mine şi de 
la Duhul Sfânt, iar eu aşa am împlinit, şi Tu aşa ai venit între 
oameni acum două mii de ani. O, ce puţini Te-au cunoscut 
atunci! O, ce puţini Te cunosc şi azi! O, ce puţini! Iar pămân- 
tul este plin de oameni, Fiule din cer, dar pe cei ce Te doresc 
vreau să-i ajut să Te cunoască şi să-şi înţeleagă dorul, că mulţi 
Te doresc, şi n-are cine pe pământ să-i înveţe despre dor şi 
despre cer şi despre Tine şi despre ei. O, n-are cine să-i înveţe 
pe oameni tainele cele de nepătruns, Doamne, Fiule al meu! 

Cuvânt dulce, duh de mângâiere aduc pentru cei aduşi 
de dor în grădina întâlnirii. Dar ce este dorul şi ce face el? De 
unde vine el, şi unde se duce, şi unde duce? El este căutarea 
cea dinăuntrul omului. El vine de la inimă şi se face căutare 
care tânjeşte în om. El duce pe om acolo unde omul caută. El 
se duce şi se întoarce, şi iar se duce şi se întoarce, şi se face 
nelinişte în om şi trăieşte în om pe veci de veci, căci lucrarea 
lui îşi are şi plata, iar plata ţine pe veci de veci. Cel ce nu ştie 
ce face dorul şi de unde vine el şi unde se duce şi unde duce 
el, o, un aşa om nu pătrunde înţelepciunea acestei taine şi se 
lasă dus de poftă, iar pofta nu este dorul, şi este duşmanul 
dorului şi al tainei lui, care vine din cer. Alta este taina 
dorului. Taina dorului este dulce. Ea îşi are casă în inima lui 
Dumnezeu. Amin. Când Dumnezeu pune în om darul su- 
fletului, pune şi dorul, şi creşte dorul odată cu creşterea omu- 
lui, şi are suflet, iar sufletul are dorul, căci dorul este lucrarea 
sufletului. 

Voiesc să vă ajut, copilaşi din grădina Fiului meu, ca să 
puteţi voi ajuta pe cei ce vin în grădina întâlnirii după hrană 
din cer. Ajutaţi-i să înţeleagă dorul, că n-are cine să-i înveţe 
această minune a sufletului, taina cea de nepătruns a sufle- 
tului din om. Sufletul se face dor în om şi îşi caută casa. Când 
el se înfiinţează în om, el începe cu plânsul, fiindcă dorul este 
plânsul, şi altceva nu este el. El este plânsul care-şi caută 
casa. Când omul umblă cu acest plâns pe cărări străine de că- 
rarea care duce la casa lui cea din Dumnezeu, omul nu mai 
ştie atunci ce este dorul şi ce face el şi de unde vine el şi unde 
se duce şi unde duce. Iată, nu ştie omul ce este acest cuvânt, 
dor, aşa cum nu ştie ce este cuvântul dragoste. O, nu ştie 
omul, o, nu ştie omul, şi plânge Fiul meu pentru omul străin 
de casa dorului, de inima lui Dumnezeu, care este casa do- 
rului, casa sufletului omului. 

Tu, cel ce vii la acest izvor, tu eşti adus de dor, de dorul 
de izvor, de dorul de Fiul meu. învaţă ce este dorul, ca să 
ajungă dorul tău la inima Fiului meu, că scris este în Scrip- 
turile Fiului meu: «Nu toţi cei ce zic: „Doamne, Doamne“, 
intră la Dumnezeu». O, nu-i de ajuns să zici şi să crezi că 


iubeşti pe Fiul meu. O, nu-i de ajuns. Dar ce mai trebuie lângă 
aceasta? Trebuie să te iubească şi El pe tine după ce te-a iubit 
atunci când S-a aşezat să te răscumpere din păcatul din care 
vii şi în care eşti. Mă doare când te aud că-L iubeşti pe Fiul 
meu şi că El te iubeşte. Eu mă bucur atunci când îl aud pe El 
spunând că-L iubeşti şi că El te iubeşte, fiindcă El este Cel ce 
vede. Iată, nu ştii ce este dorul şi iubirea şi pe Cel ce poate 
vorbi despre acestea. Cel ce le-a făcut le ştie şi poate vorbi 
adevărul despre ele în om. 

Omule scump, ai devenit scump la Dumnezeu după ce 
Fiul meu a plătit aşa de mult pentru tine, aşa de scump preţul 
tău. Dorul de om L-a făcut pe Fiul meu să Se sfârşească după 
om şi pentru om. Acesta este dorul, iar casa dorului este inima 
Fiului meu. Amin. Cel ce are dor de Fiul meu se face casă 
Lui, se face ca Fiul meu, şi acela învaţă dorul, şi apoi îl are ca 
şi Fiul meu, nu ca omul, că omul nu ştie ce este dorul, şi de 
aceea zice omul că-L iubeşte pe Dumnezeu şi că îl iubeşte 
Dumnezeu pe el. Cel ce iubeşte şi cel ce este iubit, acela nu 
spune că iubeşte şi că este iubit, fiindcă adevărul acesta este 
ştiut numai de Dumnezeu, Care vede pe cel ce iubeşte şi pe 
cel iubit de El. Cine-L urmează pe Dumnezeu ajunge la casa 
dorului, ajunge în inima Fiului meu şi îşi odihneşte dorul, dar 
cel neliniştit prin căutare nu ştie ce este dorul cel odihnitor, şi 
caută mereu, căci dorul îl roade. Fiul meu Se dă omului după 
măsura omului, iar măsura aceasta nu şi-o poate omul 
măsura. Omul însă se măsoară mereu şi se găseşte pe măsura 
Fiului meu, şi apoi zice că iubeşte pe Dumnezeu şi că îl iu- 
beşte Dumnezeu. 

O, nu mai văd pe pământ inimă cuminte înaintea lui 
Dumnezeu! O, Fiule al meu, mi-e tare dor să vii pe pământ, 
cu trupul văzut, dar eu îl văd pe om, şi nu este cuminte omul, 
şi nu are sfială omul, şi nu ştie omul să se poarte cereşte cu 
Dumnezeu. Nu omeneşte, ci cereşte trebuie să fie purtarea 
omului înaintea lui Dumnezeu, dar omul n-a învăţat nici până 
azi apropierea de Dumnezeu, dorul lui după Dumnezeu. Cel 
curat la inimă şi la minte îşi spune că Dumnezeu e mare, şi că 
el e departe de aşteptările lui Dumnezeu de la om. Dar cel ce 
umblă căutând pe toate cărările, acela nici nu ajunge, şi a şi 
ajuns la Dumnezeu, căci aşa spune el. 

Omule scump, e bine să ajungă Dumnezeu la tine, nu 
tu la El. Fă-L pe El să ajungă la tine, că El ştie să te poarte 
spre El, şi nu ştii tu mai bine ca El. El ştie să te înveţe dorul. 
El poate vorbi despre tine, nu tu. El poate să spună dacă-L 
iubeşti şi dacă te iubeşte; El, şi nu tu. Dorul îşi are de casă ini- 
ma Fiului meu, omule scump; scump, pentru că Fiul meu a 
dat plată usturătoare pentru tine ca să te elibereze şi ca să te 
poţi întoarce în inima Lui. Şi omul e liber şi nu se mai întoar- 
ce, şi nu ştie omul ce este dorul ca să meargă spre casa lui, 
spre Fiul meu Cel plin de dor după om. 

Le-am vorbit de dor, Fiule al meu, dar dorul este în cer, 
nu este pe pământ, căci casa dorului este inima Ta. Le vorbesc 
şi de cer. Cerul i-a chemat la sărbătoarea mea pe cei adunaţi 
în grădina întâlnirii Tale cu omul, iar acolo unde Tu chemi pe 
om, acolo eşti Tu, şi Tu eşti cerul, Fiule, că Tu i-ai chemat, şi 
ei au venit. Le vorbesc de Tine când vorbesc cu ei. Orice vor- 
bire din cer, eşti Tu, că Tu eşti Cuvântul, şi aşa îţi este nume- 
le, Fiule Cuvântule. Le vorbesc despre ei, şi îi învăţ taine de 
nepătruns, căci fiinţa mea este taină mare în trupul meu. Fiin- 
ţa mea este una cu fiinţa Ta, căci inima Ta a bătut prima ei 
bătaie în trupul meu, iar trupul Tău a fost trupul meu până ce 
Te-am născut, aşa cum trupul meu a fost trupul Tău, aşa cum 
a fost cuvântul care a spus: «şi vor fi cei doi un singur trup». 

Cu mare sfială doream mai înainte de venirea Ta să Te 
slujesc când vei veni, şi să vii să Te slujesc, şi la dorul meu ai 
venit, şi eu Te-am slujit. Eu nu am spus că Te iubesc şi că Tu 
mă iubeşti. Tu nu mi-ai spus că mă iubeşti şi că eu Te iubesc. 
Noi, Fiule ceresc, n-am vorbit cum vorbeşte omul, căci inima 
cerească nu lucrează ca inima omenească, nu iubeşte ca omul 
inima cea cerească în om. Noi, cei din cer, ştim să vorbim pe 
placul inimii Tale, Doamne Fiule, dar cei de pe pământ nu 
vorbesc ca cei din cer, şi aceştia caută cerul şi nu ajung, şi au 
şi ajuns la Tine, căci aşa spun ei. Eu însă voiam să slujesc 
pentru cer cu umilinţă. Voiam să Te slujesc, şi Te-am slujit cu 
adevărat, căci am fost copilă pregătită de Dumnezeu pentru 
această slujire, şi am fost vestită de la facerea lumii ca să Te 
slujesc. Cu mare umilinţă am împlinit această slujire. Să ia 
din statura mea creştinul care zice că Te iubeşte şi că-1 iubeşti. 
Să se uite cum am vorbit eu, cum am lucrat eu şi cum am ară- 
tat eu ce este dorul şi ce face el şi de unde vine el şi unde se 
duce şi unde duce dorul. Dorul meu Te-a adus pe Tine la mi- 
ne, nu pe mine la Tine, iar Tu ai venit, şi Te-ai adus, şi apoi ai 
venit iar, şi m-ai luat ca să fiu cu Tine în cer. 

Fe-am vorbit de dor, Fiule Doamne, dar dorul este în 
cer, nu este pe pământ, căci casa dorului este inima Ta. Amin, 
amin, amin. 

O cine mai vorbeşte de dor aşa cum vorbeşti 
^ tu, mamă? Aşa cum ştii tu ce este dorul, 
cine mai ştie, oare? O, cine mai vorbeşte aşa de dulce de casa 
dorului? 

Duh de mângâiere am adus din cer peste grădina întâl- 
nirii la sărbătoarea cea pentru mama Mea. Fuaţi din el şi în- 
văţaţi ca cei din cer, şi tot aşa să şi fiţi. V-aţi adunat în grădină 
cu dor, cu casa dorului v-aţi adunat, iar mama Mea a venit şi 
v-a învăţat cu dor, ca să vă învăţaţi cu dorul, cu casa dorului 
şi cu dorul din ea. Pătrundeţi cuvântul mamei Mele, că e 
adâncă taina dorului de Dumnezeu, şi trebuie pătrunsă ca s-o 
puteţi lucra. Despre această taină nu trebuie oricum vorbi şi 
simţi şi lucra, că iată, omul, bietul de el, umblă şi caută cerul, 
şi nu ajunge la el şi a şi ajuns, căci aşa spune el. E mare învă- 
ţătură cuvântul cel de dor al mamei Mele. Ea v-a slujit pe voi 
cu învăţătura aceasta, căci ea este slujitoare. Veniţi la izvor şi 
lăsaţi-Mă să vă slujesc ca să învăţaţi să fiţi ca Mine, să 
învăţaţi de la Mine, nu de la voi, nu de la iubirea voastră, ci 
de la slujirea Mea pentru voi. Amin, amin, amin. 

Acum, fiilor de la iesle, acesta este lucrul vostru cel în- 
tâi: să fiţi străjeri pentru venirea Mea din cer pe pământ. Adu- 
naţi lângă acest cuvânt pe cei veniţi la sărbătoare şi slujiţi-le 
cu cuvântul acesta, căci v-am tocmit ca să-Mi slujiţi, şi v-am 
numit când v-am pus să-Mi slujiţi. Iată, cu dor învăţ pe om, 
căci sunt casa dorului. Acum, mergeţi în grădină şi slujiţi 
celor veniţi la izvor şi faceţi-i să se aşeze ca să înţeleagă. 
Amin. Apoi, fiilor, vom aşeza în carte tot lucrul zilei de azi. 
Ne vom întoarce în carte după ce vom slobozi pe cei veniţi la 
izvor şi vom scutura şi vom mătura şi vom netezi pentru zile 
noi de nuntă, ca totul să fie pregătit, şi totul să stea înaintea 
Mea gata pentru venirea Mea. Amin. 

Hrana cea pentru fiinţă să vă fie binecuvântată, fiilor. 
Fa fel şi lucrarea cea pentru zidirea Mea în voi şi în om, şi iar 
ne vom întoarce în carte pentru tot lucrul cel de azi, pentru 
cartea cea de azi, fiilor. Amin, amin, amin. 

* 

A cum, fiilor de la iesle, dacă am slobozit norodul 
cel venit la sărbătoarea mamei Mele, ne întoar- 


cem iar în cartea Mea cu voi, cartea venirii Mele după două 
mii de ani. 

O, aud minţi fără de pricepere, inimi răzvrătite împo- 
triva venirii Mele cuvânt pe pământ, împotriva cărţii venirii 
Mele, carte pe care o scriu Eu cu voi, căci venirea Mea este 
cuvântul, iar numele Meu acesta este: Cuvântul lui Dumne- 
zeu. Dar n-am făcut Eu lumea cu cuvântul? N-am scris Eu 
Scripturile Mele cu cuvântul? Şi dacă Eu sunt Cuvântul, să 
tac? Să nu mai vorbesc? Să nu mai vin? Aud pe oameni fără 
de credinţă şi fără de pricepere răzvrătindu-se împotriva căr- 
ţii Mele din zilele acestea. Ei zic: „Ce ne trebuie nouă altă 
Scriptură în afară de cea pe care o avem? Nu mai trebuie 
adăugată alta Iată, aşa zic cei răzvrătiţi împotriva venirii 
Mele la voi, aşa zic cei ce zic că stau peste ale Mele. Dar Eu 
am zis că cei puşi de Mine peste ale Mele sunt cei sfinţi, nu 
sunt cei păcătoşi. Eu nu Mă bizui pe cei păcătoşi pentru cele 
ce sunt ale Mele, şi de aceea am zis pentru cei ce vor cu Mine: 
fiţi credincioşi, le-am zis, fiţi ochi şi urechi pentru cele din 
cer, care vin acum peste voi ca să vă înţelepţească auzul şi 
văzul, căci cei mari de pe pământ vă ţin departe de venirea 
Mea, dar voi veniţi, veniţi aproape, căci iată-Mă ca să-l învăţ 
pe tot omul taina venirii Mele după două mii de ani. 

Le spun şi celor ce sunt împotriva cărţii Mele de azi, cu 
care pregătesc omul pentru venirea Mea, şi le spun aşa: dacă 
vă este de ajuns Scriptura care este, de ce nu împliniţi ce scrie 
în ea? De ce nu vă uitaţi ce scrie în ea? în ea scrie despre ve- 
nirea Mea, despre cuvântul Meu cel de azi, cu care vin în gră- 
dina aceasta. Am spus atunci prin Evanghelie: «încă multe 
am a vă spune, dar acum nu puteţi să le purtaţi, iar când va 
veni Acela, Duhul Adevărului, vă va învăţa tot adevărul, căci 
nu va vorbi de la Sine, ci câte va auzi va vorbi, şi cele viitoare 
vesti-vă-va vouă. El Mă va preamări pe Mine, căci din ce este 
al Meu va lua ca să vă vestească vouă». Iată, voi, cei necre- 
dincioşi cuvântului cărţii pe care o aduc Eu în vremea aceas- 
ta, nu aveţi cuvânt de dezvinovăţire pentru necredinţa voas- 
tră, că vă stă înainte cuvântul Scripturilor Mele de atunci. 
Amin. Răzvrătirea este arma împotriva adevărului cel curat, 
ca să-l umbrească, dar el iese la lumină şi se aşează faţă în 
faţă cu omul cel fără de minte. Amin. 

Eu pe voi, copii ai cărţii Mele de azi, v-am aşezat ade- 
văr al Meu pe pământ şi v-am lucrat mereu cu cuvântul şi v-am 
făcut ostaşi cu armă în mână, cu cuvântul Meu, care biruieş- 
te pentru Mine. Iată, scuturăm şi măturăm şi spălăm şi nete- 
zim şi însorim calea cuvântului Meu peste pământ, căci cei 
mari care s-au aşezat peste ale Mele nu sunt sfinţi, şi ţin pe 
oameni departe de venirea Mea, departe de iubirea Mea, că 
Eu pentru aceasta vin cuvânt peste pământ, pentru iubirea 
Mea cea pentru om. O, de ar înţelege omul că pentru asta vin 
şi tot vin! Nu vin să-i răzvrătesc pe cei ce-i supără venirea 
Mea, ci vin să-i pregătesc pe cei ce Mă aşteaptă să vin să-i iz- 
băvesc şi să le dau cer nou şi pământ nou, după cum am făcut 
făgăduinţa cea prin prooroci. Vin să le slujesc celor ce-Mi 
slujesc acum, şi vin să aduc mâncare pentru sufletul omului, 
căci sufletul lui este de la Mine. 

Am privit de deasupra, fiilor lucrători. Am strâns pe cei 
din sătuţul acesta pe lângă voi şi le-am aruncat mană din cer, 
ca să se aplece şi să mănânce din cer, şi M-am uitat la voi cum 
le deschideaţi guriţa ca să le daţi şi ca să prindă gust pentru 
cele ce sunt cu voi din cer. Am pus în voi mila Mea de om şi 
v-am umplut de iubire şi de cuvânt, iar Eu am stat în voi şi 
am lucrat ca să înviorăm pe om pentru iubirea cea din cer, 
căci cele de pe pământ îl despart de Mine pe om, şi omul se 

duce de la Mine. Mi-e tare milă de om, fiilor scumpi. Vin 
inimi de departe până la izvor şi beau din apa cea vie, iar cei 
ce sunt aproape de izvor stau intr-ale lor şi nu se curăţă prin 
izvorul acesta care curge la voi din cer. Eu iubesc acest sătuţ, 
că e sătuţul cuvântului Meu, şi voiesc pe toţi să-i deştept şi 
să-i fac să asculte de la Mine, şi să scutur şi să mătur şi să spăl 
şi să netezesc pe cele rele din ei şi să le dau din viaţa Mea şi 
să-i îndemn pentru cele veşnice. Voi tot aşa să voiţi, fiilor din 
grădina Mea, căci cuvântul cu care vin Eu la voi mătură şi 
scutură şi spală şi netezeşte, că Eu vreau să spăl pământul cu 
cuvântul acesta şi să-l înnoiesc prin cuvânt, prin focul cuvân- 
tului Duhului Sfânt, dacă voieşte şi omul, iar dacă omul nu 
voieşte aşa, voi curăţi pământul ca pe Sodoma şi Gomora, şi 
apoi îl dau celor ce Mă iubesc şi Mă voiesc să vin. 

O, copii din grădină, vin îngerii păzitori ai oamenilor 
de pe tot pământul, vin cete-cete şi plâng la Mine şi zic că e 
greu pe pământ, şi suspină îngerii oamenilor şi sunt biruiţi de 
îngerii diavolului, care înconjoară pe om din tălpi şi până în 
creştet, de nu mai au îngerii cei buni pe unde pătrunde ca să 
le aducă oamenilor trezirea şi puterea cea din cer pentru în- 
viere. Se tânguie îngeraşii că e greu pe pământ şi în văzduh, 
şi se plâng îngerii păzitori ai oamenilor. Faţa duhului rău a 
făcut scoarţă groasă pe pământ, şi îşi zice „împăratul" , iar 
Eu, Domnul, şi cu voi, cei puţini ai Mei, am deschis procesul 
pentru biruinţa întunericului din om. Amin. 

Vin pe pământ cuvânt şi îl strig pe om cu cuvântul şi îl 
chem la izvor ca să bea şi ca să se lumineze cu lumina Mea, 
şi ca să vadă apoi întunericul în care stă. Mătur şi scutur şi 
spăl şi netezesc calea omului spre Mine şi calea Mea spre om, 
ca să se vadă calea, că nu se mai vede calea aceasta, de vreme 
ce nu vine omul la lumina Duhului Sfânt, la viaţa lui cea veş- 
nică nu vine omul. Iar acum, pentru plânsul îngeraşilor, Eu, 
Domnul, le poruncesc lor să lovească pe duhul cel potrivnic, 
chiar dacă lovesc trupul omului, chiar dacă rănesc trupul 
omului, căci iată, omul nu mai ştie de înger şi stă nepăsător în 
gusturile cele fără Dumnezeu. Să măture şi să scuture îngera- 
şii, să spele şi să netezească şi să curăţească pe om, că e vre- 
mea Scripturii înnoirii lumii şi a omului cel nou, cu duh dă- 
tător de viaţă, după chipul şi asemănarea Mea, şi e vremea pă- 
mântului curat pentru cei curaţi de pe el, că scrie în Scripturi 
de cer nou şi de pământ nou, şi de cei drepţi, care vor fi cu ve- 
cia pe pământ şi cu slava Mea cea fără de sfârşit cu omul, căci 
cu mare iubire l-am făcut pe om şi cu mare fericire M-am 
odihnit în el după ce l-am făcut, şi apoi, după ce omul s-a 
smuls din Mine, Eu l-am strigat de pe munte şi i-am zis: 
«Adu-ţi aminte, omule, de odihna Mea şi o cinsteşte pe ea şi 
odihneşte-Mă în ea şi te odihneşte în ea, că e ziua Domnului 
tău întru tine». 

Iar acum, la sfârşit, îl strig cu foc pe om şi îi zic: omule, 
o, omule, scoală-te din odihna ta şi aşează-te în odihna Mea, 
că M-ai obosit amar, şi Mă scutur de oboseală şi Mă scol şi te 
întreb de odihna Mea. O, ce ai făcut, omule? O, până când, 
omule? Răspunde-Mi! Până când? A venit vremea să- Mi dai 
acest răspuns, căci îngerii plâng amar pentru depărtarea ta de 
Dumnezeu, iar pământul geme sub greutatea ta, şi tu eşti mai 
greu decât pământul, şi geme pământul şi Mă roagă să-l 
scutur şi să-l mătur şi să-l spăl şi să-l netezesc pentru vremea 
cea mare, pentru ziua cea mare a izbăvirii lui şi a fiilor lui 
Dumnezeu, căci pământul a aşteptat pe fiii lui Dumnezeu, 
după cum era scris în Scripturi să fie, şi iată, este şi s-a ade- 
verit Scriptura fiilor lui Dumnezeu pe pământ între oameni. 
Iar Eu cu glas de tunet Mă port de la margini la margini şi 


strig în lung şi în lat pe omul de pe pământ şi îi aduc vestea 
împărăţiei cerurilor, care vine din cer pe pământ pentru împli- 
nirea Scripturii de cer nou şi de pământ nou pe pământ, şi îi 
aduc omului de veste împlinirea Scripturii descoperirii fiilor 
lui Dumnezeu. Amin. 

O, fii ai oamenilor, auzit-aţi voi de Scriptura descope- 
ririi fiilor lui Dumnezeu? Dar voi, cei care v-aţi aşezat peste 
oameni în numele Meu, mai ştiţi voi că aţi citit în Scripturi 
despre taina fiilor lui Dumnezeu, care sunt aşteptaţi de toată 
făptura cea dintre început şi sfârşit? O, în zadar fugiţi voi de 
venirea Mea, că iată împlinirea Scripturii descoperirii fiilor 
lui Dumnezeu. Amin. 

Eu sunt Cel ce am luat dintre oameni şi Mi-am făcut fii 
şi i-am pregătit cu cuvântul şi i-am făcut sfinţi cu viaţa şi cu 
credinţa şi cu fapta şi cu iubirea şi i-am numit fiii lui Dumne- 
zeu în mijlocul fiilor oamenilor şi le-am dat pe braţe cartea 
judecăţii făpturii, căci cu ei o scriu pe pământ, şi o aşez înain- 
tea oamenilor spre judecată, căci Eu acum două mii de ani 
spre judecată am venit în lumea aceasta, ca să-i fac să vadă pe 
cei ce nu văd, şi să le arăt întunericul lor la cei care zic că văd. 
Şi tot aşa lucrez şi azi, şi tot aşa vin şi azi la cei ce văd, ca 
să-i fac de ruşine pe cei ce nu văd, dar se fălesc că văd. Dar 
cel ce vede, Mă vede şi pe Mine, şi vede şi venirea Mea, căci 
la acela Eu vin şi îmi fac casă la el şi cinez cu el şi Mă arăt 
lui, după cum Eu am făgăduit prin Scripturile Mele cele de 
acum două mii de ani. Şi iată, vin cu cuvântul şi cu focul, ca 
să curăţesc cu ele, iar tu, omule, vei alege. Eu voiesc să-ţi fac 
bine cu cuvântul prin credinţa ta în venirea Mea cuvânt pe 
pământ, pentru pregătirea ta cea pentru venirea Mea, pentru 
hăinuţa ta cea de la Mine, omule, iar dacă tu voieşti să nu-ţi 
fac Eu bine cu cuvântul Meu care vine spre tine din Mine, 
atunci tu vei iubi focul în care stai, şi el se va aprinde peste 
tine şi te va zdrobi, că e vremea judecăţii făpturii. Amin. 

Plâng îngeraşii la Mine de mila omului, că a venit vre- 
mea judecăţii şi plâng îngeraşii de vremea aceasta, şi omul nu 
plânge. O, cum să-l fac Eu pe om să plângă mai înainte de 
ziua Mea cea mare? Iată, omul nu mai ştie de îngeraşul Meu, 
iar îngerii cei răi, care au căzut din cer, se luptă de atunci, de 
la căderea lor, şi până azi, ca să-l împiedice pe om să se în- 
toarcă în rai şi în viaţa lui cea veşnică, acolo unde nu este du- 
rere, ci este mângâiere fără de sfârşit pentru om şi pentru 
Mine cu omul, căci Eu fără om sunt numai în suspin şi n-am 
casă fără om, căci casa Mea este omul, iar casa omului este 
raiul Meu pe care l-am făcut pentru om şi pentru Mine cu 
omul în care Eu Mă odihnesc cu odihna Mea. 

O, omule, ia-ţi solzii de pe ochi şi vezi venirea Mea, şi 
ia-ţi solzii de pe urechi şi auzi strigarea Mea cu care ies 
înaintea ta cu fiii Tatălui Meu, cu fiii cuvântului Meu, cu fiii 
lui Dumnezeu, omule pribeag. Mă port după tine cu ei, ca să 
Mă iei de la ei, că Eu Mă dau lor pentru tine, iar tu să Mă iei 
de la ei, că Eu vin cu cuvântul şi cu focul, şi tu vei alege ce 
vei lua. Ia cuvântul, şi te găteşte prin învăţătura cuvântului 
Meu. Nu lua focul, căci focul va fi pentru toţi cei păcătoşi 
care nu vor lăsa păcatul cel sortit pentru foc. Ia, omule, din 
cer, că vin cu raiul pe pământ, şi am şi venit, şi am şi aşezat 
pe pământ legea raiului cu fiii lui Dumnezeu. Iar dacă Mă vei 
auzi, fii atent apoi, că în rai nu se face păcat. în rai se mănân- 
că mâncare de rai, aşa cum l-am învăţat Eu în rai pe omul cel 
întâi zidit. Eu când l-am aşezat pe om în rai, nimic nu i-am 
spus decât ce să mănânce şi ce să nu mănânce ca să fie viu şi 
ca să nu moară. Să ştii tu, omule, că toate cele din cer sunt sau 
cad din om prin mâncare, căci trupul omului este templu ori 

pentru Dumnezeu, ori pentru diavolul. Să ştii tu, omule, că 
viaţa moare în om prin mâncare, iar viaţa este sfinţenia care 
trăieşte în veci. Să ştii tu, omule, că păcatul se trezeşte în om 
prin mâncare, căci omul este trup, nu este duh. O, dacă omul 
ar fi voit să mănânce ce i-am spus Eu la început să mănânce, 
omul n-ar fi păcătuit, omul n-ar fi murit prin mâncare şi prin 
neascultare de legea raiului, dar acum am adus pe pământ 
legea raiului, şi vin mereu cu ea ca s-o desăvârşesc, şi vreau 
să nu mai fie omul carne şi sânge, căci acestea nu moştenesc 
nestricăciunea, nu moştenesc raiul şi sfinţenia raiului. Când 
Adam s-a făcut came şi sânge prin poftă, atunci a pierdut ne- 
stricăciunea, căci Eu i-am zis: «Dacă vei mânca din ce nu 
este de mâncat, vei muri negreşit, vei pierde nestricăciunea 
trupului tău şi iţi vei pierde trupul», lată, omule scump, pen- 
tru ce-ţi piere trupul şi se duce în pământ. Trupul care mănân- 
că altceva decât i-am spus Eu omului întâi zidit să mănânce, 
se pierde şi nu mai este, dar sufletul trupului strigă la Mine, 
strigă din pământ la Mine sângele omului, şi omul nu se 
înspăimântă că Eu îi cer sângele din mâna lui, îi cer viaţa, îi 
cer cont pentru viaţa lui, şi nu poate omul fugi de acest 
răspuns, şi va intra la suferinţă omul. Chiar şi trupurile din 
pământ, care aşteaptă învierea lor, vor învia, unele spre viaţă 
veşnică, fiindcă au iubit-o şi au lucrat-o aşteptând, iar alte- 
le spre osândă veşnică, fiindcă au lucrat-o pe ea în viaţa 
trupului. 

O, nu te mai piti, omule, că Eu sunt în toate câte le-am 
făcut, şi nu poţi să te ascunzi decât în Mine ca să te izbăvesc 
de păcat şi de pierzare, dacă vrei. Am venit să pun peste tine 
legea raiului, şi Mă uit ce faci tu, şi îţi spun cu cuvântul să nu 
mai faci ce faci tu, că tu îl faci pe om ca tine, nu ca Mine, din 
tine, nu din Mine, de la tine, nu de la Mine. De la poftă îl faci 
pe omul care este azi. Eu altfel i-am spus omului să se facă. 
l-am spus cu cuvântul Meu să se facă, şi i-am spus: «Creşteţi 
şi vă înmulţiţi şi umpleţi pământul». Eu cu cuvântul am spus, 
şi din acest cuvânt trebuia să se facă omul, nu din păcatul 
omului căzut, căci păcatul omoară trupul omului, şi intră 
omul în pământ de şapte mii de ani, iar Eu spre judecată am 
venit în lume, ca să-i arăt omului cum trebuia să împlinească 
el cuvântul Meu care i-a spus omului: «Creşteţi şi vă în- 
mulţiţi». Eu am arătat naşterea Mea din Fecioară, şi atunci am 
judecat omul şi am pus degetul pe păcatul lui şi l-am osândit, 
dar omul nu s-a despărţit de păcat, şi nu s-a întors în rai decât 
o mică rămăşiţă care a crezut prin harul Meu cel de la venirea 
Mea. Acum, din nou vin să-i spun omului de cer şi de rai şi 
de viaţă fără de păcat, şi să-i dau omului viaţa înapoi. 

îţi spun, omule scump, nu mai fă păcat, nu mai fi ne- 
putincios în faţa păcatului, la din Duhul Meu, ia din puterea 
Mea, ia de la fiii lui Dumnezeu, că i-am pus între Mine şi tine. 
la şi vino în viaţa cea de rai, că pe pământ nimic, nimic nu va 
mai rămâne decât raiul, omule. îţi spun aşa cum i-am spus lui 
Adam: mănâncă din rai, dar nu mânca de pe pământ, şi mă- 
nâncă cu ascultare de pe pământ. Mănâncă ce ţi-am spus Eu, 
şi să începi cu moartea păcatului din tine. O, nu mai bea 
nimic decât ce ţi-am făcut Eu pentru ca să bei, că Eu din pă- 
mânt nu izvorăsc ce bei tu. Eu i-am dat lui Israel apă ca să 
bea. O, nu mai fuma, că aceasta este iadul şi chinurile iadului 
pe pământ cu oamenii. O, nu te mai desfrâna, ci curăţeşte-te 
de pofta trupului care se face iad şi foc de iad în trupul omu- 
lui. O, nu mai mânca, omule, came! O, nu mai mânca! Ajun- 
ge, omule! Te-ai făcut mormântul atâtor vietăţi cu suflet viu 
în ele. Ajunge! Ajunge, omule! în ţara Mea de nuntă nu vei 
mai fi dacă nu asculţi această poruncă, fiindcă în România nu 


se va mai face ucidere, că Eu am spus: «Omule, să nu ucizi», 
şi am spus: «Omule, să nu fii desfrânat», şi am spus: «Să iu- 
beşti pe Dumnezeu din toată inima, din tot cugetul, din tot su- 
fletul şi din toată dragostea ta, omule». Şi dacă nici azi nu 
auzi ce ţi-am spus Eu, şi dacă vei tot lua de la om şi nu de la 
Mine spre viaţa ta, în curând Mă vei vedea şi Mă vei auzi 
când voi spune celor răi: «Mergeţi, voi, cei blestemaţi, în fo- 
cul cel nestins din voi, la plata cea după fapte, unde este 
plânsul şi scrăşnirea dinţilor, că voi n-aţi auzit pe Dumnezeu 
şi n-aţi voit viaţa şi aţi trăit morţi faţă de Mine». 

Iată vremea judecăţii, şi Eu îl strig pe om de la moarte 
la viaţă şi ies în calea omului cu voi, copii ai cuvântului Meu, 
că voi sunteţi fiii Tatălui Meu, fiii lui Dumnezeu, prin care Eu 
izbăvesc făptura, căci ea aşteaptă suspinând izbăvirea ei, şi îi 
spun omului să vină şi să fie izbăvit. Să vină dacă voieşte, că 
iată, glasul Meu trece prin om şi îi spune omului: ia, omule, 
şi mănâncă ce ţi-am spus Eu la început să mănânci ca să nu 
mori, căci viaţa moare în om prin mâncare, şi păcatul se să- 
vârşeşte în om prin mâncare, căci omul este trup, şi nu duh. 
Nimic să nu mai mănânci, nimic să nu mai bei decât aşa cum 
te-am învăţat la început. Amin. Atunci păcatul şi pofta lui nu 
vor mai învia în tine, iar raiul şi îngerii lui te vor sluji ca pe 
cel născut din Dumnezeu, omule. O, aşează-te să lucrezi ca în 
rai şi mergi spre întoarcere, că drumul e scurt, nu e lung, iar 
în rai nu se însoară şi nu se mărită nimeni, şi sunt toţi ca în- 
gerii. Amin. Şi nu mai e ca în lume, şi pe pământ va fi raiul, 
căci este făgăduit să fie şi să dea rod, iar rodul este pomul 
vieţii, din care vor mânca sfinţii, şi frunzele lui vor fi spre tă- 
măduirea neamurilor, precum este scris. Amin. 

Eu sunt Fiul Tatălui Savaot, şi sunt întru venirea Mea 
pe pământ, şi vin de la Tatăl. Amin. Şi am pe România de la 
Tatăl, ţară a venirii Mele, şi am luat din ea fii, şi îi numesc fiii 
lui Dumnezeu cei aşteptaţi de toată făptura, şi sfinţii şi îngerii 
zic: „ Vino, Doamne! “, căci Duhul zice: „ Vino!“, iar mireasa 
zice ca duhul sfinţilor şi al îngerilor: „ Vino, Doamne! “. 

Tatăl, Fiul şi Duhul Sfânt zice: vino, omule, la Mine, 
vino, că iată, Eu vin ca să dau fiecăruia după cum este fapta 
sa. Vin cu zile de nuntă pe pământ, vin şi mereu vin. Vino, 
omule, şi tu, că Eu împart din viaţa Mea celor ce iau din ea 
spre viaţa cea veşnică ce va să vină pe pământ curând, cu- 
rând. Şi iată, vine, şi a venit, şi vine, ca să ia moartea de pe 
pământ şi s-o arunce în focul cel nestins, unde arde foc şi 
pucioasă. 

Iată vremea judecăţii, iar Eu îl strig pe om de la moarte 
la viaţă, de la iad la rai, la ziua nunţii cea veşnică, cu mireasa 
Mea cea din români, că întru ea Eu binevoiesc. Amin, amin, 
amin. 

15/28 august 2000 

Sărbătoarea Tăierii capului sfântului Ioan Botezătorul 

Arde în oameni dorul de foc şi îl iau în gură cu dor, chemăndu-l 
peste pământ. Pentru păcat oamenii se furişează. Tâlharii nu se 
întorc la Domnul până nu se întoarce căpetenia lor. 

M ă vestesc de deasupra grădiniţei cuvântului 
Meu. Sunt Fiul Tatălui Savaot. Amin, amin, 

amin. 

M-am răstignit acum două mii de ani pentru viaţa lu- 
mii, iar acum vin iar pentru viaţa lumii, pentru cei ce Mă iau 
de Păstor ca să-i călăuzesc pentru împărăţia Mea cea din mij- 
locul oamenilor. Amin. împărăţia Mea este ca şi Mine; nu 
este mâncare şi băutură, nu este însurat şi măritat, ci este mai 

presus decât acestea, căci este din cer, şi vin cu ea pe pământ 
de două mii de ani. Fiii oamenilor aud vestea împărăţiei ceru- 
rilor, aud de două mii de ani, dar iau în glumă acest adevăr şi 
nu se apropie ca să guste şi ca să trăiască cu cele din cer peste 
ei. Eu însă vin mereu şi spun mereu despre împărăţia Mea cu 
omul. Spun iar, ca şi acum două mii de ani, căci am de întoc- 
mit Ierusalimul pe pământ. în vremurile de demult l-a întoc- 
mit omul, iar acum vin şi îl întocmesc Eu, şi cobor din cer cu 
el şi îl întocmesc pe pământ, ca să împlinesc această Scriptură 
de nou Ierusalim pe pământ. Amin. 

Am coborât în staul la voi, fiilor care Mă primiţi. O, ce 
bine este de cel ce Mă cunoaşte, şi acela Mă primeşte când 
vin. Amin. Dar cine este cel ce Mă cunoaşte? Este cel pe 
care-1 cunosc Eu, făcându-1 apoi cunoscut al Meu în mijlocul 
oamenilor. Cel ce Mă cunoaşte, acela se ia după Mine şi aşa 
trăieşte şi aşa lucrează şi aşa se arată. Dacă Eu nu Mă arăt în 
viaţa omului aşa cum sunt Eu, acela nu Mă cunoaşte. Dacă 
omul nu lucrează peste el aşa cum l-am învăţat Eu şi apostolii 
Mei pe care i-am trimis la oameni, acel om nu Mă cunoaşte, 
şi de aceea nu Mă primeşte când vin să-l aşez înaintea Mea 
după plăcerea Mea, căci omul trebuie să stea înaintea Mea aşa 
cum stau Eu înaintea lui. Dar iată, Eu M-am vestit, şi iarăşi 
Mă vestesc cu împărăţia cerurilor pe pământ, şi oamenii nu se 
uită la Mine ca să se aşeze înaintea Mea aşa cum Mă aşez Eu 
înaintea lor ca să ne întâmpinăm. Voi însă Mă cunoaşteţi şi 
Mă primiţi când vin, fiilor, iar Eu vă vestesc ai Mei în mijlo- 
cul oamenilor. Cel ce Mă cunoaşte Mă arată în el aşa cum 
sunt Eu, aşa cum Mă aşez Eu în el, ca să-l fac apoi cunoscut 
al Meu, căci omul trebuie să stea înaintea Mea aşa cum stau 
Eu înaintea lui. Amin. Cel ce voieşte să Mă vadă, acela trebu- 
ie să se facă asemenea Mie, ca să ne vedem unul pe altul. Cel 
dintâi pas al omului spre Mine este pocăinţa. Ea îl apropie pe 
om de împărăţia cerurilor, şi apoi omul se aşează să stea 
înaintea Mea aşa cum stau Eu înaintea lui. Amin. Acum două 
mii de ani am venit pe pământ şi M-am dovedit împărăţie a 
cerurilor şi am dat s-o las pe pământ peste oameni, şi am dat 
să Mă fac cunoscut oamenilor cu împărăţia cea din cer, dar 
oamenii nu erau ca Mine şi nu M-au cunoscut. 

Iată, bine este de cel ce Mă cunoaşte, şi acela Mă pri- 
meşte când vin. Această taină este mai presus decât cele ce 
sunt pe pământ, şi este pentru omul care are darul umilinţei 
de duh înaintea lui Dumnezeu. Eu despre taina aceasta am 
vorbit acum două mii de ani când apostolii Mi-au spus că nu 
este de folos omului să se însoare, iar Eu le-am răspuns: «Nu 
toţi pricep taina aceasta , ci numai cei ce le este dat de la 
Tatăl să priceapă», şi am mai spus: «Cine nu lasă pentru ea 
mamă şi tată, soţii şi copii, ţarini şi ranguri, nu poate intra în 
ea», şi am mai spus şi aceasta: «împărăţia cerurilor nu este 
mâncare şi băutură şi însurat şi măritat, căci în ea trăim toţi 
ca îngerii din ceruri». Amin. 

Am venit la voi, copii din staulul Meu. Am venit cu 
sărbătoarea sfântului Ioan, botezătorul Meu, cu ziua de serba- 
re când el s-a înălţat la ceruri lângă Mine. El a fost vestit prin 
prooroci şi prin psalmi «îngerul Meu, care a pregătit calea 
înaintea feţei Mele», şi a fost «glasul celui ce strigă în pustie: 
„Pregătiţi calea Domnului, drepte faceţi cărările Lui!“». El a 
arătat cel dintâi pas al omului spre împărăţia cerurilor, şi a 
zis: «Pocăiţi-vă, că s-a apropiat împărăţia cerurilor!». Pocă- 
inţa este primul pas, iar cei ce veneau la el la Iordan fără să 
se pocăiască, le zicea «pui de vipere». 

O, fiilor care Mă primiţi la voi cu venirea Mea cea de 
după două mii de ani! O, copii deştepţi care ştiţi ce înseamnă 
să fie omul cu Dumnezeu! Cel ce dă să vină spre Mine şi spre 


voi şi nu-şi lasă păcatele, acela nu vine spre pocăinţă, şi este 
pui de viperă, iar păcatul pe care nu-1 leapădă este semn pe 
fruntea lui, şi este fără de roada pocăinţei. Să nu mai spună 
omul că iubeşte împărăţia cerurilor sau că vine spre ea sau că 
va scăpa de foc. Omul cheamă focul pe pământ, nu Mă chea- 
mă pe Mine. Omul stă cu pipa în gură şi îşi cheamă cu gura 
lui focul peste el. Nu Eu, ci omul cheamă focul peste pământ. 
Copii şi tineri şi bătrâni stau cu focul în gură şi îl cheamă, aşa 
cum oamenii loviţi pe neştire de potop în vremea lui Noe stă- 
teau cu vas de apă în mână şi beau mereu din el, chemând 
peste ei apa potopului, aşa cum fumătorii de azi cheamă fo- 
cul peste pământ. Arde în ei dorul de foc şi îl iau în gură cu 
dor, şi ei nu ştiu ce aduc peste pământ, căci omul de azi nu 
mai are minte, şi are altceva. Are dorinţă, şi cu ea îşi hrăneşte 
mintea, şi apoi îşi face dorinţa şi nu mai are teamă, căci s-a 
întunecat. 

Acum două mii de ani aşa a spus Ioan: «Pocăiţi-vă, că 
s-a apropiat împărăţia cerurilor!». Ierusalimul şi Iudeea şi 
toţi cei de lângă Iordan veneau şi tot veneau la botezul lui 
Ioan, la botezul cu apă pentru pocăinţă, şi am venit şi Eu, şi 
M-am făcut cunoscut prin botezul lui Ioan, căci Tatăl din cer 
a grăit peste Mine şi a zis: «Acesta este Fiul Meu iubit, întru 
Care am binevoit», iar Duhul Sfânt M-a arătat aşezându-Se 
peste Mine în chipul porumbelului blând. Nu acum vin Eu 
cu împărăţia cerurilor, ci de două mii de ani am venit şi vin, 
căci Ioan a spus atunci: «S-a apropiat împărăţia cerurilor; 
pocăiţi-vă, că ea vine!», iar cine nu s-a pocăit a rămas cu 
păcatele şi le-a făcut şi mai departe, că nu s-a pocăit de ele; 
iar cine s-a pocăit s-a făcut ucenic al pocăinţei şi a lucrat-o pe 
ea şi a ascultat-o de la învăţătorul ei, Ioan, şi apoi M-a primit 
acela şi M-a cunoscut când M-am arătat, şi a luat împărăţia 
cerurilor şi s-a făcut locaş al ei şi a înţeles taina ei, iar Eu, 
Domnul, l-am făcut cunoscut pe acela între oameni şi l-am 
vestit al Meu şi am stat în el şi M-am slăvit în el pe pământ. 
Amin. 

Taina pocăinţei este taina naşterii din Mine a omului, şi 
apoi Eu îl botez pe acela cu Duhul Sfânt şi Mă arăt cu el între 
oameni. Cine se naşte din Mine prin pocăinţă şi prin Duhul 
Sfânt, acela este, şi nu mai moare şi nu mai poate să păcătu- 
iască, pentru că sămânţa lui Dumnezeu rămâne în el, şi nu 
poate să păcătuiască, fiindcă este născut din Dumnezeu. 
Amin. Este scris în Scripturi că oricine rămâne întru Mine nu 
păcătuieşte, şi oricine păcătuieşte nu M-a văzut şi nu M-a cu- 
noscut. Eu M-am arătat ca să ridic păcatele de pe om, şi păcat 
în Mine nu este. Venirea Mea cea de acum două mii de ani şi 
cea de acum cuvânt la voi, este ca să ridic păcatele de pe om 
şi ca să pot sta cu omul, căci în Mine nu este păcat. Nu pot să 
stau cu omul păcătos, căci în Mine nu este păcat, şi dau să 
ridic pe om din păcat ca să pot să stau cu el şi să-i dau din 
Duhul Sfânt şi din înţelepciunea Mea care îl face nou pe om. 

Taina pocăinţei este greu de pătruns de omul care dă să 
vină la Mine. O, ce greoi te-ai făcut, omule, dar fără pocăinţă 
de faptele cele moarte nu poţi pătrunde taina venirii Mele cu 
împărăţia cerurilor la tine ca să te ascund în ea de mânia ce 
va să vină peste lume, omule. Şi-a pregătit lumea mânie mare, 
foc şi pucioasă, căci ea lucrează faptele diavolului, faptele în- 
tunericului. Se furişează om de om când săvârşeşte păcatul, 
dar că-1 văd Eu şi îngerii Mei, nu se mai gândeşte omul. Se 
furişează şi de Mine apoi, de vreme ce nu vine spre pocăinţă 
omul, iar când Eu vin cu plăgi peste pământ pentru păcatele 
omului, dă omul să fugă spre scăparea cea de la Mine, dar 
vine ca puiul de viperă, cu veninul în el, nu vine cu pocăinţă, 
nu vine spre umilinţă pentru pocăinţă. Umilinţa este portiţa 

care deschide pocăinţei ca să intre în om şi curat să facă în om 
pentru împărăţia cerurilor, căci loan aşa a spus la oameni: 
«Pocăiţi-vă, că vine împărăţia cerurilor, şi este aproape, şi 
este la uşă, şi orice pom care nu face roade bune se taie şi se 
aruncă în foc». 

O, copii din grădina Mea, învăţaţi-1 pe om să înceapă 
cu pocăinţa dacă dă să caute spre Mine şi spre voi. Să încea- 
pă cu umilinţa dacă vrea să se nască din cer prin pocăinţă, 
căci greoi s-a mai făcut omul pentru pocăinţă, dar salvarea de 
la moartea cea veşnică ar voi-o tot omul. Eu am venit spre om 
ca să ridic păcatele de pe el şi ca să pot sta cu el, căci în Mi- 
ne nu este păcat şi nu pot sta cu omul păcătos, precum nici voi 
nu puteţi sta, copii ai grădiniţei Mele. 

Glasul lui loan are în grai de două mii de ani acest cu- 
vânt: «Pocăiţi-vă, că s-a apropiat împărăţia cerurilor!». Nici 
un om de pe pământ nu va scăpa de apăsarea acestui cuvânt 
al lui loan, căci Eu am zis oamenilor: «Să nu credeţi că Eu vă 
voi învinui la Tatăl. Cuvântul cel rostit peste voi, acela vă va 
învinui». Amin, amin, amin. 

Iată, fiilor de la ieslea Mea de cuvânt, în duhul săr- 
bătorii de azi cu voi, vin cu cuvântul binecuvântării fântânii 
cea nouă pe care aţi lucrat-o voi, căci orice lucru al vostru 
trebuie să primească binecuvântarea Mea, ca să fie al Meu 
apoi, iar Eu să vi-1 dau vouă. Amin. 

în numele Tatălui şi al Fiului şi al Sfântului Duh, faceţi 
sfinţirea cea de la Mine peste această fântână din grădiniţa 
cea din faţa porţii Sfintei Sfintelor, în ziua de serbare a naş- 
terii mamei Mele Fecioara, şi aşezaţi lângă fântână, de înger, 
pe cel întâi chemat ucenic al Meu, Andrei, botezătorul Româ- 
niei, cel care s-a făcut ucenic al pocăinţei şi a luat-o pe ea şi 
a ascultat-o de la învăţătorul ei, loan, şi apoi el M-a primit şi 
M-a cunoscut când M-am arătat, şi a luat în el împărăţia ce- 
rurilor şi s-a făcut locaş al ei şi a înţeles taina ei, căci i-a fost 
dat de la Tatăl să priceapă taina aceasta, fiindcă era curat cu 
trupul, cu sufletul şi cu duhul şi era locaş prielnic pentru cer. 

Cei păcătoşi nu-i cred pe cei curaţi până nu se fac şi ei 
curaţi, ca să vadă apoi taina aceasta. Tâlharii nu se întorc la 
Mine de la tâlhăriile lor până nu se întoarce căpetenia lor la 
pocăinţă şi la umilinţă ca să-i tragă şi pe ceilalţi la temerea de 
Dumnezeu şi la dragoste şi la nădejdea mântuirii, care aduce 
pacea Mea peste om, iar cei drepţi la care Eu vin, îi fac să stea 
înaintea Mea, aşa cum stau Eu înaintea lor şi fac din ei lumină 
a Mea şi luminez din ei şi sărez cu ei şi Mă fac în ei împărăţie 
a cerurilor, munte înalt, care se ridică peste vârful munţilor, 
sfeşnic ceresc pentru cei ce dau să vină spre împărăţia Mea cu 
umilinţă şi cu pocăinţă. Iar glasul celui ce strigă de două mii 
de ani în pustiul lumii păcătoase, acesta este: «Pocăiţi-vă, că 
s-a apropiat împărăţia cerurilor, şi orice om care nu face 
roade de pocăinţă, se taie şi se aruncă în foc». Amin, amin, 
amin. 

29 august/11 septembrie 2000 

Praznicul Naşterii Maicii Domnului 

Fără Dumnezeu nimic nu este omul Maica Domnului nu mai cere 
milă pentru omul împotrivitor. E iadul stăpân pe pământ, iar Dom- 
nul Se poartă în văzduh. Se binecuvintează fântâna sfântului An- 
drei, botezătorul României. Nici un nou-născut să nu se ascundă de 
Dumnezeu şi de înger pentru neîmplinirea cuvântului sfânt. Sfinţe- 
nia este Duhul Domnului mereu în cel sfânt. 

B uhul Tatălui şi al Fiului şi al Sfântului Duh co- 
boară cuvânt pe pământ. Amin. Voi, străjeri ai 
venirii Mele, deschideţi cuvântului Meu ca să intre în cartea 


sa. Sunt Fiul Tatălui Savaot, şi Mă vestesc la porţi, căci sunt 
Cuvântul Care Se mărturiseşte pe Sine, fiindcă prin El toate 
s-au făcut şi se fac, şi toate sunt prin El, toate câte sunt. Amin. 

Eu sunt Cel ce sunt, şi lucrarea Mea este cuvântul, iar 
Duhul Meu este adevărul. M-am făcut trup şi M-am sălăşluit 
între oameni, şi apoi M-am dus la Tatăl Savaot, ca să pot veni 
din cer pe pământ după ce M-am făcut trup din Fecioara în 
care M-am întrupat de la Duhul Sfânt. Trupul Meu lucrează 
ca şi trupul omului, fiindcă pe om l-am făcut ca şi pe Mine. 
Mâna Mea l-a lucrat pe om, şi mişcarea ei i-a întocmit trupul 
din pământ, iar Duhul Meu, suflând peste el, i-a dat sufletul 
şi l-a făcut om cu suflet viu, fiindcă Duhul Meu este dătător 
de viaţă. Aceasta este lucrarea Mea, să dau viaţă omului, căci 
întru Mine este viaţa. Amin. 

Este scris că atâta timp cât Eu nu sunt în lume, nu este 
lumină în lume, nu este viaţă în lume, căci viaţa este lumina 
oamenilor. Nu este lumină în lume dacă Eu nu sunt lumina ei. 
O, nu ştie omul că fără Mine nimic nu este el. Nu pot lucra 
prin om lucrarea Mea, nu pot mişca pe om prin mişcarea 
Mea, căci omul este fără de Mine. Când am venit şi M-am 
făcut trup pe pământ, l-am trimis pe loan să-i vestească pe 
oameni că vin să le dau viaţă din viaţa Mea şi lucrare din 
lucrarea Mea, şi trup din trupul Meu să le dau. Tot aşa lucrez 
şi azi, şi vă trimit pe voi la oameni ca să le vestiţi pe Cel ce 
vine să dea viaţă oamenilor şi să le fie lumină lor, căci precum 
Tatăl are viaţă în Sine, aşa şi Fiul. Amin. 

Sunt cu duh de sărbătoare peste voi, copii de la iesle. 
Adunaţi-vă cu cei ce vin la izvorul Meu de la voi şi aşezaţi 
sfinţirea cea de la Mine peste fântâna cea din grădina din faţa 
porţii Sfintei Sfintelor. Eu, Domnul, şi tot cerul cel de sus, 
aşezăm de înger al fântânii pe Andrei, botezătorul României, 
cel ce a vestit împărăţia cerurilor peste acest neam ales, peste 
acest pământ ales dintru început şi prin început. 

Mama Mea cea plină de dor se lasă cu sărbătoarea ei 
lângă voi, căci în cer şi pe pământ se pomeneşte ziua naşterii 
ei între oameni, ziua începutului mântuirii şi al lucrării ei. Se 
aşează şi Măicuţa Mea lângă fântână şi se bucură cu îngerii şi 
cu sfinţii pentru lucrul mâinilor voastre în numele Meu, pen- 
tru fântâna care primeşte acum peste apa ei lucrarea harului 
sfânt, lucrător şi tămăduitor peste om. 

O, câte fac Eu prin voi pentru om! Ies în calea omului 
cu voi şi cu lucrul mâinii Mele cel prin mânuţele voastre 
lucrat şi îl îmbiu pe om să Mă cunoască cu voi şi să Mă ia de 
la voi lumină a lui, că Mă fac lumină peste pământ din grădi- 
na Mea cu voi. Omul stă împotriva împlinirii cuvântului Meu. 
Când le-am făcut pe toate câte sunt, nu era omul ca să-Mi stea 
împotrivă şi să-Mi chinuiască Duhul. Acum este omul, cel ce 
se numeşte mai presus de toate, şi îmi stă împotrivă prin se- 
meţie şi prin necredinţă şi prin cele deşarte ale slavei lui de- 
şarte. Glasul Măicuţei Mele pentru miluirea omului depărtat 
de Mine nu mai cere la Mine pentru om, şi cere pentru veni- 
rea Mea, că e vremea să vin să-Mi împlinesc venirea, şi omul 
nu vine spre venirea Mea şi nu pot să-l fac să vină, şi stă omul 
împotriva împlinirii cuvântului Meu. 

O, cât de fericiţi sunt cei din cer că vă am pe voi pentru 
venirea Mea! O, cât de mult au aşteptat cei din cer vremea 
voastră şi credinţa voastră în venirea Mea! Lucrează omul din 
zori şi până-n zori pentru cele ce pier şi nu dă să audă şoapta 
venirii Mele după două mii de ani. Nu vrea să audă omul de 
Mine şi de venirea Mea cu judecata. Nici măcar cu iertarea lui 
nu Mă vrea omul să vin. El vrea să-l las în pacea lui, şi Eu să 
stau în cer. O, aşa vrea omul să fac, dar Eu nu fac aşa, fiindcă 

este scris să vin şi să cuvintez peste pământ pentru om, că nu 
pot trece cuvintele Mele ca să nu se împlinească. 

Voi, copii ai venirii Mele, staţi frumoşi înaintea Mea, 
că iată. Eu mereu, mereu vă înmiresmez cu cele din cer, ca să 
stau cu voi peste pământ pentru împlinirea venirii Mele. 
Rostesc mereu la voi facerea cerului nou şi a pământului nou. 
Cuvintez peste voi mereu cuvântul facerii din nou a lumii, şi 
nimic nu lucrez cu voi decât cele ce sunt vestite prin Scripturi 
pentru vremea aceasta. Dau mereu să vă înfrumuseţez pentru 
cei din cer şi pentru cei de pe pământ care vin spre venirea 
Mea la voi, şi vine clipa să vă pun să rostiţi după Mine şi să 
se împlinească în cer şi pe pământ cuvântul cel nou grăit pen- 
tru cele ce vor fi pentru împărăţia cerurilor pe pământ cu voi. 
Amin. 

Nu mai am nădejde în nimeni pe pământ, că e iadul 
stăpân peste tot cu omul, şi Eu nu am unde să calc cu piciorul 
venirii Mele, nu am loc curat unde să- Mi las trupul purtat pe 
pământ. Eu vin cu trupul văzut curând, curând, şi trebuie să 
calc pe pământ curat, dar omul nu face curat pe pământ pen- 
tru ca Eu să vin. Eu am spus că pământul este aşternutul pi- 
cioarelor Mele, dar omul nu vrea să audă ce am spus Eu, şi 
Mă ţine cu trupul în văzduh, şi umblă omul prin văzduh cu 
făcăturile lui, şi se făleşte omul împotriva Mea că are cerul şi 
pământul în stăpânirea lui. O, cu cine să plâng Eu de durerea 
Mea? Omul stă împotriva adevărului cuvântului Meu şi a îm- 
plinirii lui. Cu cine să plâng Eu pentru durerea pe care Mi-o 
face omul? Cum de a învăţat omul să-Mi facă atâta durere? 
Cum de nu a învăţat să Mă lase pe Mine mare peste el, şi pe 
el mic sub mâna Mea, sub facerea Mea? 

O, cum de te-ai înălţat atât de sus, omule ieşit din om? 
Ţi-ai făcut scaun pe pământ peste tot, şi ai luat din el şi te-ai 
suit cu el deasupra norilor şi te-ai ridicat peste Mine ca să fii 
tu domn, şi Eu să nu mai fiu peste tine. Prea mult M-ai rănit, 
prea sus te-ai suit, prea mare te-ai pus, şi ai uitat că Eu sunt 
Făcătorul a toate câte sunt, şi pe care tu le-ai luat sub stăpâ- 
nirea ta încă de la început prin semeţie, prin neascultare de 
cuvântul Meu cel pus peste tine pentru viaţa ta. O, Eu am avut 
grijă de viaţa ta şi ţi-am spus să nu mori, dar tu ai călcat cu- 
vântul Meu, iar el era viaţă, precum şi astăzi este. Taina îm- 
plinirii cuvântului rostit de Mine peste om, este taina vieţii 
omului, dar iată, nu vrea omul să ştie care este taina vieţii. 
Vin mereu cu viaţă pe pământ, căci cuvântul Meu are viaţă în 
el. lată ce minune! De ce nu ştii, omule, să preţuieşti venirea 
Mea pentru viaţa ta? O, cum de te-ai înălţat atât de sus ca să 
fii tu domn, şi Eu să nu mai fiu peste tine? O, cum să fac să-ţi 
deschid ochii sufletului tău ca să Mă vezi cât lucrez de sus şi 
de jos să te iau din braţele morţii? Tot ce faci tu e numai de- 
şertăciune şi toate pier, dar Eu sunt în veci. De ce nu vrei şi 
tu să fii? Tu nu vezi cum mori? O, nu mai muri, omule, că 
stau după tine cu cuvântul învierii, şi e viaţă în cuvântul Meu. 
Nu e mângâiere în minciună, nu e adevăr în deşertăciunea 
vieţii tale. Eu sunt totul, Eu sunt, şi voiesc şi omul să fie. Cu- 
vântul Meu este suspinul Meu după om, şi întru el este viaţă. 
Aceasta este lucrarea Mea: să dau viaţă omului, căci întru 
Mine şi întru cuvântul Meu este viaţă. Amin, amin, amin. 

Curând, curând vin cu trupul pe pământ. îmi pregătesc 
aşternutul picioarelor Mele, şi apoi vin. Curând, curând vin. 
Amin. Iar voi, copii ai venirii Mele, staţi frumoşi înaintea 
Mea, că rostesc mereu peste voi facerea cerului cel nou şi a 
pământului cel nou, după cum scrie în Scriptura înnoirii lu- 
mii. Vă am plămadă de veac nou şi fac cu voi lucruri sfinte 
din loc în loc pe pământul de la voi. Vă am aluat pus în trei 


măsuri de făină până ce se va dospi toată şi va cuprinde totul 
din loc în loc. 

Acum, ridicaţi mânuţele la Mine, ca să vin cu mâna 
Mea şi să aşez sfinţire peste fântâna cea care poartă numele 
apostolului Andrei, botezătorul României. în numele Tatălui 
şi al Fiului şi al Sfântului Duh, se coboară harul şi darul sfânt 
peste apa acestei fântâni, ca să fie lucrătoare a Mea peste 
omul care va bea din ea spre viaţa lui cea de la Mine, prin cu- 
vântul Meu cel dătător de viaţă, care curge din Mine peste pă- 
mânt, ca râul care vine de sus, din tronul lui Dumnezeu Cu- 
vântul. Amin. 

Andrei, apostolul Meu cel întâi chemat la lucrul Meu 
cel de acum două mii de ani, are pe România de fiică de la 
Mine dată şi se îngrijeşte de viaţa ei, şi va lucra peste această 
apă ca să lumineze cu ea cugetul celui ce va lua din ea să bea. 
El îşi înfige toiagul iubirii lui lângă această fântână, şi va 
lucra minuni din cer pentru slava Mea, care este cu voi pe pă- 
mânt. Amin. 

Mama Mea Fecioara mângâie pe apostolul Meu şi se 
îmbrăţişează unul pe altul pentru sărbătoarea de azi. Ea se aş- 
terne peste voi cu duhul vegherii sfinte, căci ea aşteaptă să se 
descopere peste pământ vederea slavei venirii Mele cu sfinţii. 
Ea vă îndeamnă să aveţi viaţă, şi multă să aveţi, că mare este 
taina vieţii care se varsă din Mine peste voi pentru veşnicia 
voastră, copii ai venirii Mele. Mama Mea se îndulceşte cu 
voi, că e mare dorul celor din cer. îmi spune mama Mea să vă 
binecuvintez hrana cea pentru fiinţă şi să Mă întorc din nou 
cu voi în carte, ca să vă dea ea din cer învăţătură caldă şi dul- 
ce pentru veghe mare şi sfântă, că ea vede venirea Mea ve- 
nind la voi, şi Mă vede venind şi aşezând peste pământ cură- 
ţirea, ca să pot călca cu piciorul venirii Mele. Omul nu face 
curat pe pământ pentru venirea Mea. Fac Eu curat dacă omul 
nu face. Nu mai am nădejde în nimeni pe pământ, că e iadul 
stăpân peste tot, şi Eu nu am loc curat ca să Mă port cu trupul 
pe pământ, dar este scris: «Moartea şi iadul vor fi aruncate în 
râul de foc, iar pământul va fi aşternut picioarelor Mele», 
precum este scris. Amin. 

Voi, copii ai venirii Mele, daţi viaţă cuvântului Meu cel 
de peste voi, ca să se vadă în voi taina vieţii, taina împlinirii 
cuvântului Meu, căci aceasta este taina vieţii. Fiţi omul cel de 
la sfârşit care împlineşte cuvântul lui Dumnezeu, că lucrarea 
Mea cu voi, aceasta este: să dau viaţă omului care iubeşte 
viaţa. Amin. Să dau împlinire cuvântului Meu. Amin, amin, 
amin. 

Vă binecuvintez mâncarea cea pentru trup, iar trupurile 
voastre să slujească venirii Mele şi lucrării ei. Amin. 

Vă dau duh de bucurie şi de sărbătoare în ziua aceasta 
de serbare, şi hrăniţi-vă cu taina cuvântului vieţii, fiilor fru- 
moşi. Amin. Mama Mea cea dulce se va uita la voi cum vă 
creşteţi unul pe altul în duhul venirii Mele, şi apoi ea va aşeza 
peste voi cuvântul ei de mamă, lucrarea ei din ziua aceasta. 
Amin, amin, amin. 

* 

H ai, fiilor copilaşi! Intrăm din nou în cartea Mea 
cu voi. Mama Mea vă iubeşte ca şi pe Mine, că 
sunteţi copilaşi, şi sunteţi trudiţi pentru mersul lucrului Meu 
cel pentru venirea Mea. Mama Mea iubeşte cu mare iubire pe 
cei ce Mă iubesc, că ea ştie că bucuria Mea este omul care ia 
chipul şi asemănarea Mea, pentru Mine, nu pentru el. Cine 
Mă iubeşte pe Mine şi nu pe el, acela are altfel de iubire, căci 
Mă iubeşte pentru Mine. Dar cel ce Mă iubeşte pentru el, nu 

Mă ajută, ci voieşte să-l ajut Eu, şi atât. Cel ce Mă iubeşte 
pentru Mine, acela este atent în iubire, că e mare şi trează iu- 
birea lui. O, fiilor copilaşi, trezirea şi veghea este mare lucra- 
re. Iubirea este şi mai mare lucrare, că ea aduce trezire şi ve- 
ghe în om. Hai, fiilor copilaşi, intraţi sub mâna mângâietoare 
a mamei Mele. Cuvântul ei este cuvânt din cuvântul Meu. 
Precum Eu am luat trup din trupul ei când M-am născut pe 
pământ, tot aşa ea, mama Mea, ia cuvânt din cuvântul Meu, 
că ea este întru Mine, şi Eu sunt casa ei, casa cerului sunt, şi 
sunt în Tatăl. Amin. 

H ai, fiilor copilaşi, Fiul meu vă dă mie pen- 
tru ca să vă mângâi şi să vă cresc cu cu- 
vântul cel ziditor, căci iubirea mea pentru voi este bucuria 
Fiului meu, fiindcă El vă iubeşte, căci vă iubeşte Tatăl. Amin. 
Fiul meu iată ce spune: «Iubirea este mare lucrare, că ea adu- 
ce trezire şi veghe în om». Dar iubirea omului merge pe două 
căi, căci omul este slab de tot. Mă uit pe pământ şi văd cum 
iubirea cea pentru Fiul meu îl ţine treaz şi cald şi veghetor şi 
mângâios pe om, şi îi piere omului somnul şi nu s-ar mai 
culca, căci iubirea lui îl ţine treaz şi plin de mângâiere. O, şi 
mă uit pe pământ, fiilor copii, şi văd cum iubirea cea pentru 
păcat şi pentru om îl ţine treaz pe om, şi îi piere omului 
somnul, şi nu s-ar mai aşeza să se culce şi să se odihnească, 
fiindcă iubirea cea pentru păcat şi pentru om îl ţine treaz pe 
om şi îi aduce mângâiere, căci iubirea este mare putere, şi 
poate omul prin ea. 

Vă cresc cu cuvântul cel ziditor, ca să fiţi treji pentru 
Fiul meu, că El vă iubeşte şi întru El este viaţa voastră. 
Iubiţi-vă viaţa, căci viaţa voastră este Fiul meu, lumina voas- 
tră care luminează în lume. Iată, El în lume este, şi lumea 
nu-L cunoaşte, şi lumea prin El s-a făcut, dar nu-L cunoaşte 
lumea. Dar celor câţi îl primesc şi cred în numele Lui, în cu- 
vântul Lui, le-a dat putere să se facă fii ai lui Dumnezeu, 
născuţi de la Dumnezeu, căci cuvântul Lui s-a făcut trup, şi 
trupul Lui s-a făcut cuvânt, şi Se sălăşluieşte între oameni, 
plin de har şi de adevăr, şi El L-a făcut cunoscut pe Tatăl la 
cei ce se nasc din Dumnezeu. Amin. 

Vă cresc cu cuvântul cel din Fiul meu, ca să vă zidesc 
în iubire şi să-i zidiţi voi pe cei ce au venit şi vin în trupul Fiu- 
lui meu, în trupul bisericii lui Hristos. Zidiţi cu iubire ce- 
rească biserica Fiului meu, că omul cu anevoie înţelege ce în- 
seamnă să fie creştin, fiindcă una este să iubească omul pe 
Dumnezeu pentru Dumnezeu, şi alta este să-L iubească omul 
pe Dumnezeu pentru sine. 

Mă uit pe pământ, fiilor copilaşi, şi e plin pământul de 
oameni iubitori de Dumnezeu pentru ei înşişi, şi nu pentru 
Dumnezeu. Iată, nu este om care să mai ştie azi să fie creştin, 
iar iubirea cea pentru păcat şi pentru om îl ţine pe om pe alte 
cărări, şi nu este iubire cerească în om, şi mă uit la voi, că voi 
ştiţi ce e iubirea cerească, şi voiesc să vă zidiţi şi mai mult 
prin ea, fiindcă ea vă ţine treji pentru Fiul meu şi nu pentru 
voi. Despicaţi bine taina şi puterea iubirii cereşti. Intraţi în 
cămările ei şi luaţi din ea şi daţi iubire Fiului meu, că El vă 
iubeşte. Voi şi mai mult să-L iubiţi pe El, fiindcă El este în 
voi. Amin. Intraţi în inima Fiului meu, şi din ea să-L iubiţi şi 
să puteţi. Uitaţi-vă la cei dintre voi care ar vrea să poată pen- 
tru toţi cei ce nu pot. La aceştia faceţi-le cărare spre voi, că ei 
pot prin Fiul meu, pot prin iubire, pot prin inima cea mare a 
Fiului meu, Care Se împarte în vasele credinţei tari care poate 
totul prin Fiul meu. Daţi poporului sfânt putere să poată prin 
iubire cerească, să stea treaz prin iubire şi să poată. Daţi hrană 
cu putere celui ce trebuie să crească pentru Fiul meu, că ni- 


meni nu poate fi fără de hrană, iar taina cea mai adâncă este 
aceasta: împliniţi cuvântul Fiului meu şi nu-1 lăsaţi de peste 
voi, şi nu ieşiţi de sub el şi nu-1 călcaţi, că el vă va da viaţa 
Lui şi veţi putea. Amin. Neîmplinirea cuvântului Fiului meu 
este păcat, iar păcatul este moartea lui Dumnezeu în om. 
învăţaţi-vă pe voi şi pe toţi cei care cresc prin voi, şi le spu- 
neţi aşa: nimeni să nu se ascundă pentru neîmplinirea cuvân- 
tului sfânt. Nici un născut sau nou-născut să nu se ascundă de 
Dumnezeu sau de înger. Nimeni să nu stea fără cei din cer în 
toată clipa şi fără cei de pe pământ în toată clipa, căci cerul şi 
pământul vostru lucrează de sus şi de jos veghea cea bună 
pentru om. Vai şi iar vai celui ce caută să fie singur pentru 
răul din el! Iar voi ţineţi treaz pe cel ce este fiul acestui po- 
por, că e păcatul pe tot locul, iar cel din biserică trebuie să 
stea în biserică şi în duhul bisericii, şi afară să nu iasă, căci 
scris este: «Afară câinii şi vrăjitorii şi desfrânaţii şi ucigaşii 
şi idolatrii şi toţi cei ce iubesc şi lucrează minciuna». 

Cel ce păcătuieşte moare. Să fugă omul de moarte şi să 
vină la praznicul de înviere, că vin cei din morminte curând, 
curând şi vor mărturisi învierea cea de la Fiul meu şi se vor 
ospăta din praznicul învierii. Amin. 

O, fiilor copilaşi, m-am lăsat în cartea Fiului meu cu 
cuvântul puterii cereşti pentru voi şi pentru om, numai să vină 
omul să ia de la voi, să ia din praznicul învierii, că vine Fiul 
meu apoi, şi va scrie veşnicie peste tot, şi fericiţi vor fi cei 
veşnici, că a lor va fi peste tot. Amin. Se munceşte omul de 
pe pământ să zidească, să facă, să aibă, dar nu va mai fi nimic, 
şi peste tot va fi veşnicia pentru cei veşnici. Cine, fiilor copi- 
laşi, cine sunt aceia „cei veşnici “? Cine, fiilor puişori? 

C ei veşnici sunt cei care au iubit pe Dumne- 
zeu pentru Dumnezeu şi nu pentru ei, şi au 
trăit şi trăiesc întru venirea Domnului cu tot întregul lor, cu 
trupul, cu sufletul şi cu duhul lor în taina iubirii veşnice. 
Amin. 

O copilaşi puişori, daţi omului putere să în- 
ţeleagă taina iubirii care vine din cer pe 
pământ ca să rămână pe pământ cu oamenii, şi daţi formă 
cerească după chipul şi asemănarea Fiului meu la toţi cei ce 
stau sub povaţa voastră cea întru Domnul. Ochii voştri sunt 
buni. Să fie bun tot trupul bisericii. Amin. Treceţi prin trupul 
bisericii, treceţi cu ochii voştri şi daţi din cale pe cel rău, pre- 
cum spune Scriptura, că vine Fiul meu, şi Se va uita la masă, 
şi Se va uita pe masă, şi Se va uita la haină, şi Se va uita la 
hrană, fiilor înţelepţi. Toarnă Fiul meu în voi ca să curgă în 
lături şi să ia cel ce creşte, şi să crească dacă vine la crescut. 
Haina şi hrana să fie de nuntă. Amin. Biserica să fie mireasă. 
Amin. Neîntinarea înseamnă nestricăciune, înseamnă trup 
viu, ochi viu, duh viu, duh de mireasă. Duhul cel curat al veş- 
niciei vine curând, curând cu Fiul meu peste cei sfinţi, iar 
sfinţenia este Duhul Domnului mereu, mereu în cel sfânt. 
Amin. 

Hai, Fiule Doamne, ia-Ţi fiii sub cuvântul Tău, că i-am 
mângâiat cu cuvântul zidirii venirii Tale la fii, iar ei să dea 
zidirea aceasta, şi ea să prindă rod. îţi iubesc fiii ca şi pe Tine, 
că bucuria Ta este omul cel ce ia chipul şi asemănarea Ta, de 
viaţă a lui pentru Tine şi nu pentru el, Fiule dulce. Eu mi-am 
stins dorul de ei, ca omul cel sărac şi sfânt, care, întingând cu 
mămăliguţa în blid, mănâncă şi se satură şi îţi mulţumeşte Ţie 
cu fericire şi cu iubire şi cu pace sfântă, Fiule Doamne. 
Acum, pace Ţie cu fiii Tăi, că eu am luat de la ei mângâiere, 
ca omul care i-a fost foame şi ca mama care îşi hrăneşte puii, 
şi apoi se bucură. Amin, amin, amin. 

E u, mamă, n-am cu cine să Mă mângâi pe 
pământ, că pământul are numai păcat pe el. 
Mă mângâi cu ei, şi le dau putere să Mă iubească şi le tom din 
Mine ca să fie ca Mine, că Eu n-am cui să dau averea Mea, că 
nimeni nu Mă vrea, mamă. Dar tu nu plânge de jalea Mea. 
Iată-i pe cei ce Mă iubesc. Eu la aceştia am venit şi Mi-am 
aşezat cina şi Mi-am Scut casă la ei şi M-am dat lor şi M-am 
arătat lor pentru ei şi pentru mulţi care Mă iau de la ei spre 
viaţă. Eu le-am dat putere să se facă fii ai Tatălui, mamă, şi ei 
s-au Scut, dar Noi trebuie să le întărim veghea cea mare a lor 
şi puterea împlinirii cuvântului Meu peste ei, căci neîmplini- 
rea cuvântului Meu este păcat. 

O, copilaşi scumpi, fiţi Sră de păcat faţă de cuvântul 
Meu! Amin. Fiţi Sră de păcat faţă de Trupul şi Sângele Meu 
şi daţi învăţătură celor ce cresc, ca să înţeleagă ei ce înseamnă 
Dumnezeu în om, şi om în Dumnezeu. Amin. Fiţi împlinitori 
a tot cuvântul Meu, fiţi veşnic împlinitori, că precum sunteţi 
pe pământ, aşa veţi fi şi în cer. Amin. Fiţi cerul Meu pe pă- 
mânt, fiilor. Eu aşa Mă laud cu voi la Tatăl, şi aşa îi zic: Tată, 
precum sunt Eu, aşa să fie şi ei, şi unde sunt Eu, acolo şi ei să 
fie, că iubirea Noastră s-a coborât la ei, iar ei s-au suit la Noi, 
căci Eu sunt calea lor spre Noi, Tată. Amin, amin, amin. 

8/21 septembrie 2000 

Praznicul înălţării sfintei cruci 

Crucea I-afost Domnului bucuria pentru răscumpărarea omului, şi 
pe ea l-a purtat pe om. Masa bucuriei pentru cei din cer, este pe 
pământ, nu este în cer. Cerul aşteaptă veacul cel nou pe pământ. 
Măsura cea plătită este lucrarea cea întreagă. 

I ată hrană pentru suflet, fiilor de la iesle. Caut me- 
reu să vă dau hrană, ca să se cunoască la voi că 
aveţi hrană din cer. Caut mereu să-i dau gust bun, ca s-o mân- 
caţi cu poftă şi cu dor şi cu folos şi cu mulţumire. Caut şi iar 
caut să am şi Eu mulţumire pentru truda Mea dintre cer şi pă- 
mânt. Umblu după voi şi pentru voi mereu, ca pasărea care-şi 
adună pentru pui hrană. Vin mereu, că Eu nu trebuie să stau 
fără lucru. Vin până voi termina de venit, şi apoi nu mai vin, 
şi rămân pe veci cu cei care-Mi ajută acum venirea. Amin. 
Venirea Mea Mi-e tot mai grea, Mi-e tot mai dureroasă, Mi-e 
tot mai tristă, Mi-e tot mai anevoioasă. Voi trebuie să fiţi deş- 
tepţi şi să înţelegeţi ce voiesc să spun, căci cu durere adâncă 
spun. 

O, fiilor, când l-am făcut pe om, l-am făcut ca să Mă 
iubească, l-am făcut ca să Mă bucur cu el. Voiesc să caute 
omul după Mine. Voiesc să caute să fie fericit cu Mine omul. 
Voiesc să se bucure omul cu Mine şi să lucreze cu Mine, că 
Eu sunt îndurerat că omul nu Mă vrea. O, fiilor, nici crucea 
nu Mi-a fost aşa durere ca durerea aceasta că nu-i place 
omului cu Mine. Crucea Mi-a fost bucurie. Sub ea Mă ajuta 
iubirea Mea pentru om, şi Mă gândeam sub ea la răscumpă- 
rarea omului. Cu toată durerea Mea de sub cruce Mă bucuram 
şi aşteptam bucuria cea de la om, că pentru el M-am dat 
crucii. Cu tot suspinul Meu, Mă bucuram la gândul iubirii 
dintre Mine şi om după ce voi sfârşi drumul crucii cu învie- 
rea Mea cea pentru om. Dar ce puţină iubire are omul pentru 
Dumnezeu, o, ce puţină, fiilor iubiţi de Dumnezeu! Ce puţin 
caută omul cu Mine şi cu bucuria dintre Mine şi el! Iată, 
venirea Mea Mi-e tot mai grea, tot mai dureroasă, tot mai 
tristă, tot mai anevoioasă. Bucuria Mea Mi-e tot mai stinsă, şi 
durerea Mă prinde de peste tot. Dau să-Mi încălzesc cuibul 
Meu de la voi, ca să Mă încălzesc cu el, că Mi-e frig pe pă- 


mânt. Nici un strop de iubire, nici un strop de aşteptare, nici 
un strop de ascultare, nici un strop de mângâiere nu mai pot 
lua de pe nicăieri. Iată ce cruce grea peste Mine! Omul este 
crucea Mea cea grea şi tot mai grea. Sunt îndurerat, că omul 
nu Mă vrea şi nu se bucură cu Mine. S-a învăţat omul aşa cum 
ştie el să se bucure şi nu mai vrea să ştie că este şi bucurie 
adevărată. Truda omului e pentru blestemul cel pentru călca- 
rea ascultării de Dumnezeu, şi se bucură omul sub truda lui 
cea pentru trup, şi de neascultarea lui nu-şi mai aduce aminte 
omul. Omul este crucea Mea cea grea şi tot mai grea. Sunt 
dispreţuit de om, căci omul nu Mă iubeşte şi nu se bucură cu 
Mine, şi aceasta înseamnă că omul Mă dispreţuieşte. Cine Mă 
iubeşte Mă caută şi Mă bucură şi Mă mângâie şi Mă aşteaptă, 
dar cine nu Mă iubeşte nu-1 doare de golul din Mine şi nu 
caută la Mine ca să Mă cerceteze şi să-Mi vadă durerea şi să 
Mi-o aline. Dacă omul nu Mă vede, nu mai caută la Mine, 
căci omul este învăţat cu ce vede el. 

O, nu pot să stau descoperit cu omul, că Eu sunt Dum- 
nezeu, iar omul este învăţat aşa cum este el, şi nu este ca Mine 
omul. Dacă omul ar fi cu fiinţa lui numai pentru cer în toată 
clipa, numai cu Duhul Meu în el, aş sta descoperit cu el şi aş 
grăi cu el ca în cer şi M-aş mângâia cu el, căci Eu când l-am 
făcut pe om, l-am făcut ca să Mă bucur cu el, ca să Mă mân- 
gâi cu el, ca să Mă iubească l-am făcut, căci Eu cu mare iubi- 
re l-am făcut, şi apoi el s-a făcut crucea Mea cea grea şi spini 
pe fruntea Mea. 

Eu sunt bucuria omului, dar nu mai are omul înţelep- 
ciunea aceasta ca să nu-şi mai facă altă bucurie şi ca să nu 
stea fără bucuria lui cea adevărată. Omul fără bucurie din cer 
este om urât, este om greu pentru cei din cer, căci cerul aş- 
teaptă bucuria lui, şi ea de pe pământ vine. N-are cerul nici o 
bucurie decât de pe pământ. în zadar îşi închipuie omul cel 
fără de pricepere că în cer e bucurie. Masa bucuriei pentru cei 
din cer, este pe pământ, nu este în cer, şi e goală masa bucu- 
riei cerului, şi nu pune nimeni pe ea pentru cei din cer. 
Bucuria celor din cer nu este mâncare şi băutură şi ca pe pă- 
mânt bucurie omenească. O, nu aşa este masa bucuriei pentru 
cer. Ea este Duhul Domnului, lucrător şi grăitor la masă. 
Masa bucuriei pentru cer este dragostea de Dumnezeu, lucră- 
toare la masă; este naşterea cea nouă a omului care vine la 
masa aceasta ca să se nască din cer, şi să se hrănească apoi din 
masa cerului, cu bucurie şi cu virtuţi lucrătoare de bucurie 
pentru cei din cer. Aceasta este bucuria celor din cer. Tot cerul 
aşteaptă de pe pământ, de la cei din trup aşteaptă şi ca în cer 
aşteaptă. Cerul nu aşteaptă de pe pământ aşa cum aşteaptă cei 
de pe pământ din cer. Cerul aşteaptă ca în cer. Cerul aşteaptă 
cer de pe pământ. Cerul aşteaptă pe omul cel nou, născut din 
Mine şi luând chip şi asemănare din Mine. Cerul aşteaptă 
veac nou pe pământ, veac ceresc pe pământ pentru Mine, 
Domnul, şi pentru sfinţii Mei, care aşteaptă răscumpărarea 
trupurilor lor prin lucrul cel duhovnicesc al celor de pe pă- 
mânt care sunt sfinţi cu trupul, cu sufletul şi cu duhul lor. 
Amin. 

Veniţi, fiilor, spre masă de bucurie pentru cei din cer. 
Faceţi mâncare pentru sfinţi şi puneţi masă sfinţilor, căci 
sfinţii se hrănesc cu cuvântul lui Dumnezeu, cu cuvântul 
Meu, care curge din gura Mea la voi, fiilor. Când vouă vă este 
foame, ce faceţi? Puneţi pe masă mâncare după ce o faceţi, şi 
apoi mâncaţi şi vă astâmpăraţi foamea. Când sfinţilor le este 
foame, ce faceţi? Le puneţi şi lor masă, fiilor? Iată, Eu le-o 
pun, căci v-o pun vouă, ca să vă hrănesc, şi ca să vină şi ei la 
masa bucuriei cereşti. Puneţi-le şi voi masă şi mâncaţi cu ei 

ce mănâncă ei, că voi ştiţi ce mănâncă ei, ştiţi care este hrana 
lor şi foamea lor. Eu v-am învăţat să nu staţi fără cei din cer, 
că e greu pe pământ fără cer. Eu v-am îndemnat să vă hrăniţi 
unii pe alţii cu hrana sfinţilor, că voi sunteţi scrişi la Mine 
sfinţi pe pământ pentru cer. Amin. 

Eu, fiilor sfinţi, dau mereu să-Mi încălzesc cuibul Meu 
de la voi, ca să Mă încălzesc cu el, că Mi-e frig pe pământ. E 
numai vreme rea pe pământ pentru Mine şi pentru voi, şi 
vreau să-Mi fie cald şi Mie şi vouă în cuibul Meu de la voi. 
Eu când vorbesc cu omul, din cuibul Meu de la voi, vorbesc 
singur, că omul nu se ridică să fie ca Mine şi să Mă bucure la 
masa lui cu Mine. O, nu tot aşa să fiu şi de la voi. Eu vă aduc 
masă de bucurie cu sfinţii la voi. Aşa şi voi să-Mi faceţi Mie, 
căci sunt înfometat şi Eu, şi sfinţii, şi voi ştiţi cu ce se hrănesc 
cei din cer. Voi, fiilor, să nu faceţi ca cei de pe pământ, care 
cer la Dumnezeu, şi atât. Voi să-l daţi lui Dumnezeu, că şi El 
vă dă vouă, şi vă învaţă să daţi când vă dă. 

Daţi-Mi putere să vin la voi. Daţi-Mi putere să vin, că 
e vremea să vin, şi nu pot fără voi să-Mi fac venirea. Am 
nevoie de voi cum are omul nevoie de casă şi de masă şi de 
haină şi de apă şi de hrană şi de mâini şi de picioare şi de ochi 
şi de urechi şi de tot trupul şi sufletul şi duhul lui. Iată, 
venirea Mea Mi-e tot mai grea, Mi-e tot mai dureroasă, Mi-e 
tot mai tristă, Mi-e tot mai anevoioasă. Daţi-Mi voi putere să 
vin, că e la uşă venirea Mea, nu e departe. Voi numai să-Mi 
deschideţi, voi numai să Mă primiţi, că Eu pun masă de bu- 
curie cu sfinţii la voi. Voi numai să voiţi aceasta, căci Eu sunt 
Cel ce slujesc. Amin. 

O, fiilor, atâtea sunt de făcut pentru viaţa bisericii! Eu 
din cer, şi voi de pe pământ, şi hai să lucrăm după cum cere 
vremea, măi fiilor scumpi. Uitaţi-vă în Scripturile venirii 
Mele şi vedeţi cum cere vremea aceasta. Mireasa are nevoie 
de găteală de mireasă. Trupul bisericii are nevoie de podoabă 
şi de cunună, fiilor. Afară e vreme rea de tot, dar în biserica 
Mea trebuie să fie soare strălucitor şi podoabe cereşti. Amin. 
Duhovniceşte este vorbirea Mea, iar Eu lucru duhovnicesc vă 
cer să lucraţi. Ţineţi viu trupul şi sufletul şi duhul bisericii 
care se lasă vouă spre îngrijire, căci Eu vin curând. Ferice 
celui ce se dă vouă şi se lasă vouă spre îngrijirea vieţii cea de 
sus, căci Eu vă dau pentru cel ce ia de la Mine prin voi. Cine 
nu ia, se vede că nu ia. Cine este mare nu ia de la voi şi nu 
are, şi se are pe el, şi se vede că aşa este, dar cel ce ia de la 
voi, acela este, şi vă dă de lucru pentru facerea cea nouă a lui, 
a omului nou, şi pe care Eu îl aştept să fie. Amin. 

Voi, copii lucrători, luaţi-o pe cărarea cărţii Mele spre 
toate cuvintele Mele cu voi şi daţi-le bine împlinire peste voi 
şi peste biserică. Lucraţi aşa cum Eu vă povăţuiesc, ca să vină 
spre voi tot ajutorul cel din cer şi cel de pe pământ, că lucra- 
rea Mea cu voi are nevoie de mare ajutor, fiindcă ea e mare, 
şi atât de mare că n-o poate cuprinde pământul, fiilor. Bogă- 
ţiile pământului sunt în mâinile oamenilor, şi Eu trag din greu 
pentru venirea Mea spre oameni, iar voi sunteţi mici, şi sun- 
teţi trudiţi şi obosiţi şi neputincioşi. însă Eu taină mare vă 
spun vouă: puneţi mereu masă de bucurie pentru cei din cer. 
Masa aceasta este Duhul Domnului, lucrător şi grăitor la 
masă, Duh Care aduce sfinţenia în om şi roada bucuriei sfin- 
te. Amin. Aceasta aduce tot mersul cel bun în toate câte sunt 
de lucrat pentru lucrul Meu cu voi. Fiţi însă precauţi mai mult 
decât toţi copiii acestui popor, căci voi sunteţi în frunte pentru 
cei ce merg ca voi, şi pentru cei ce lucrează ca şi voi pentru 
Mine. Nu încetaţi să fiţi taina Mea între oameni. Măsura 
voastră înaintea oamenilor să fie în mâna Mea, căci voiesc să 


vă povăţuiesc cu orice pas, ca să fiţi taina Mea între oameni. 
Tot poporul cel nou să dea mână cu mână până la voi, aşa 
cum voi vă ţineţi de mânuţă cu Mine, iar cel slab cu mintea, 
să fie smerit şi să lucreze cu mulţumire, după măsura lui, şi 
nu mai puţin, că e nevoie de orice lucru mic şi bun, pentru 
lucrul cel mare. Lucrul cel bun este lucrul cel curat, oricât de 
mic ar fi. Măsura cea plătită este lucrarea cea întreagă, oricât 
de mică ar fi ea, căci lucrul cel întreg are plată întreagă, are 
plată, fiilor, şi numai lucrul cel bun şi întreg are plată. 

Iată, v-am dat hrană. Nici o firimitură să nu se risipeas- 
că, ci să se împlinească. Amin. Mâncaţi tot ce vă aduc, lucraţi 
tot ce vă aduc, căci numai lucrul cel bun şi întreg are plată. 
Fiţi sfinţi. Amin. Sfinţenia din voi este Duhul Domnului me- 
reu, mereu în voi şi cu voi şi între voi, iar alt duh nici să se 
pomenească la voi, aşa cum se cuvine sfinţilor, şi daţi-Mi pu- 
tere să vin ca să vă aduc hrană, că nu este viaţă fără de hrană. 
Curând, curând fi-va să vă slujesc văzut, iar acum vă voi sluji 
tot mai mult în lucrul Meu cu voi, că multe sunt de făcut pen- 
tru lucrul Meu cu voi, iar pe voi nimeni nu ştie să vă ajute du- 
pă plăcerea Mea, că nu mai este pe pământ om cu duh umilit 
care să Mă iubească pentru Mine, şi nu pentru sine. Voi înles- 
ni din zi în zi mai mult putere spre ajutor pentru Mine cu voi, 
ca să am la voi ajutor pentru Mine, şi ca să pot să întind mâ- 
na după omul care voieşte să se nască din cer şi să nu mai 
moară. 

Voi sufla cu Duhul Meu de la margini la margini, iar 
îngerii Mei vor împlini tot ajutorul Meu spre voi, ca să am Eu 
grijă de lucrul Meu cu voi. Amin. Iar voi fiţi un duh cu toţii. 
Duhul Meu să fiţi. Amin. Duhul Meu să fiţi în toată clipa şi 
să Mă aduceţi la voi mereu cu Duhul Meu şi cu lucrul Lui şi 
cu suflul Lui, aşa încât voi, fiilor, să fiţi Eu, şi să nu fiţi voi, 
şi să fiţi Eu. Amin, amin, amin. 

14/27 septembrie 2000 

Cuvântul Domnului şi al sfintei Virginia în zi de pome- 
nire a celor adormiţi 

Trâmbiţa Domnului arată celor din neamul ei adormit locurile ve- 
nirii Domnului. Durerea sfintei Virginia pentru nesfinţenia celor 
rămaşi în casă, şi durerea ei pentru poporul cel vechi. Cei care îşi 
zic creştini spun că aşteaptă învierea morţilor şi viaţa veacului ce 
va să fie, dar spun din obicei. 

un la porţi, şi porţile aud şi se deschid. Amin. 
Fiilor din porţi, astăzi intru în cartea lui Vergi- 
nica. Am găsit-o aşteptând la porţi cu surioara ei şi cu mulţi 
din neamul ei cel după trup şi cel după duh, că se pune masă 
în grădină pentru neamul acesta, pentru pomenire. Verginica 
vine cu cei adormiţi ai ei, ca să le arate locul Meu de venire, 
locul vostru cu cei din cer, locul lucrului Meu pe pământ pen- 
tru mântuirea multora. 

O, Verginico, n-ai intrat fără Mine, şi iată ce mulţi 
oaspeţi ai adus la pomenirea de azi. Copiii Noştri din grădină 
s-au pregătit cu bucate pentru cei adormiţi ai tăi. Tu ai venit, 
şi M-ai aşteptat să intrăm odată. Iată, pe firul cărţii tale in- 
trăm. Intrăm în grădină. Amin. Un picuţ, şi Ne aşezăm la ma- 
să de pomenire. Eu însă aduc din cer, ca să punem pe masă, 
tată, iar tu, hai, hai cu oaspeţii tăi şi spune-le ce fac Eu aici şi 
cum vin şi aduc hrană din cer pentru cei din cer şi pentru aici 
şi pentru cei de pe pământ, care întind mâna ca să ia. 

Sunt trudiţi copiii Noştri din grădină, dar cu dragoste 
Ne-au pregătit cină de pomenire. Hai să Ne lăsăm o clipă spre 
mângâiere, că tu eşti plină de durere, ca şi Mine, şi hai, răco- 

reşte-te cu cuvântul. Stăm de vorbă în grădină, Verginico, şi 
Ne răcorim durerea şi Ne mângâiem amarul cu copiii de aici, 
din grădină. Ei sunt pentru Noi. l-am câştigat cu cuvântul, iar 
ei au crezut şi s-au dat Nouă, şi avem copii, Verginico, şi vom 
tot avea, că aşa este planul făcut în cer. Iată, Ne ajutăm cu cei 
din grădină, cu cei după duh copii, că n-au voit cei după trup 
să fie cu Dumnezeu, şi s-au dus cu lumea, Verginico. 

O s-au dus, Doamne, până la unul, şi eu nu 
^ mai am nici un sprijin de la ei pentru ei. 
Când eram cu ei cu trupul, îi ţineam eu, că erau mai mici, şi 
vremea era ascunsă la faţă, dar eu am plecat la Tine, şi apoi a 
venit vremea cea fără de credinţă şi şi-a arătat faţa, şi s-a 
împlinit Scriptura cea de dinaintea arătării Tale, lepădarea de 
credinţă, Doamne. Ei, copiii mei pe care i-am avut luaţi de la 
surioara mea ca să fie ai mei şi ai Tăi pentru lucrul cel ceresc 
al meu cu Tine, ne-au aruncat de la ei. Doamne, şi s-au făcut 
urâţi ca şi lumea. Mi-au pângărit casa, au călcat peste toată 
aşezarea Ta, iar eu trebuie să curăţ acel loc şi să-l aduc la sfin- 
ţenie pentru cei din cer, că iată, vremea venirii Tale vine şi tot 
vine, şi se duc mereu îngerii şi sfinţii la locul unde coborai Tu 
la mine, şi găsesc urât, şi găsesc lumesc şi duh de lume din 
hotar în hotar, şi mă prinde ruşinea şi suspinul, Doamne. O, 
acolo trebuia loc curat, loc sfânt să fie, locul mărturiei pentru 
mine şi pentru Tine, Doamne. Am curăţit de lume cămăruţa 
unde am stat eu, şi un picuţ în jurul ei, şi atât. Am scos din 
trup pe fiica cea îndărătnică şi am început să curăţ acolo, 
că-mi aducea lume în casă şi fugeau îngerii de la locurile lor. 
O, cât de trişti stau îngeraşii acestei case, Doamne! O, mi-e 
tare milă de ei, că sunt îngeri, şi sunt trişti, şi nu pot şi ei veni 
la Tine să Te vadă, că aici nimic ceresc nu se mai petrece ca 
să poată veni cu cele bune la Tine îngeraşii de aici. Numai 
came, numai băutură diavolească, numai lux lumesc, numai 
oameni urâţi, numai trupuri întinate, numai păcate şi atât, ca 
în vremea lui Noe: mâncare, băutură, însurat şi măritat, în- 
tinare şi necredinţă, de parcă n-a trecut cerul niciodată pe 
acolo. 

Mă plâng, Doamne, Ţie. Nici prin faţa porţii nu se mai 
poate trece cu odihnă de duh. Tot ce se mai face acolo n-are 
nici o binecuvântare, de vreme ce ei au dărâmat temelia Ta, 
Duhul Tău, Care domnea peste locul acela. Acum au îndure- 
rat cerul, că au pus troiţă la poartă după gustul lor, dar aceas- 
ta se va întoarce împotriva lor, că au lucrat pe gustul satanei, 
cu muzici lumeşti, cu trupuri pline de păcate şi de băut şi de 
mâncat şi de fumat şi de toate urâciunile, Doamne. Cine mai 
ştie pe pământ că cele pentru sfinţi se fac de oameni sfinţi, şi 
nu de oameni fără Dumnezeu? Iată, nici o bucurie pentru noi, 
iar ei dau să se bucure pentru ceea ce au făcut. Ţi-au făcut Ţie 
casă, Doamne, ca să Te pună pe cruce răstignit ( troiţa ridicată 
în faţa casei sfintei Virginia, n.r.), dar semnul acesta pe care l-au 
pus ei la poarta de acolo va sta la judecată cu ei, că ei au 
părăsit cerul şi n-au grijă sfântă de locul în care Tu ai coborât 
la mine. Aş fi vrut încă să-i ajut, să le micşorez vina, dar ei 
teamă nu mai au, şi se ascund de mine, şi se ascund de Tine, 
Doamne. Aşa a făcut şi fiica cea care a rămas în casă după 
plecarea mea la Tine (Elena, n.r.), şi îmi alunga mereu duhul 
de acolo şi mă umplea de durere cu vorbe de hulă, iar eu am 
scos-o de acolo ca să-mi curăţ căsuţa de lume şi de necredin- 
ţă. Acum, vin cu ea la masă de pomenire pentru ea, căci cei 
din grădina de aici i-au făcut pomenire de un an, Doamne, şi 
eu am venit cu tot neamul meu cel adormit, după trup şi după 
duh, ca să vadă şi ei locul scăpării, locul venirii Tale pentru 
cuvântul Tău cel de pregătire a venirii Tale cu sfinţii. Iată, vii 


şi faci judecata peste lume şi nu ştie lumea cum faci Tu aceas- 
ta, cum vii Tu şi judeci viii şi morţii cu cuvântul, Doamne. Şi 
iată, vii cu judecata şi pentru căsuţa mea în care am stat cu 
Tine, în care mi-am adunat lângă mine ca fii pe copiii surioa- 
rei mele, ca să aibă ei grijă de mine şi de Tine; dar n-au avut, 
Doamne, şi nu au. Mă uit acum acolo unde am stat, şi văd 
cum au făcut şi ei pomenire lumească pentru fiica cea ador- 
mită. Nimeni din cer nu se apropie acolo la pomenire, că nu 
e pe placul cerului pomenirea, şi ei nu ne iubesc. Cerul mă 
vede pe mine aici, în grădina cu fii unşi. Cerul o vede aici pe 
cea pomenită, şi aici vine la pomenire. Acolo unde am stat eu 
şi ea se duc cei de pe pământ, că pentru aceştia au făcut aceia 
pomană acolo. 

Mă plâng Ţie, Doamne, pentru jalea care se ridică spre 
mine din locul de unde am plecat eu la Tine după ce am stat 
acolo cu Tine şi cu lucrul Tău din cer pentru poporul Tău, 
Doamne. O, unde este poporul acela? 

O, unde eşti tu, popor hrănit de cer? Unde te-ai dus de 
nu mai eşti? Te-ai ascuns de tot, şi nu mai ai faţă. Ai rămas în 
biserica din lume, şi acolo nu te faci mai bun decât atunci 
când erai povăţuit de izvorul ceresc. Acum când biserica 
Domnului a prins aripi pe pământ pentru viaţă sfântă, pentru 
biserică sfântă şi cerească pe pământ, acum tu ai rămas în 
lume. Când eram eu cu tine pe pământ, te duceai la biserică, 
şi Domnul te ţinea creştin prin mine, dar acum te-ai umplut 
de duh trupesc şi lumesc, şi te-ai dus, că iată, în biserica din 
lume şi fără călăuză din cer tu te-ai dus în cele trupeşti ale tale 
şi te-ai dus de tot şi te-ai ascuns de tot şi nu mai ai faţă. Dom- 
nul lucrează mereu, dar tu nu mai eşti cu Domnul, şi eşti cu 
lumea şi eşti şi tu ca lumea, că n-ai vrut să rămâi cu învăţă- 
tură sfântă peste tine, popor binecuvântat de cuvântul Dom- 
nului. Eu mi-am luat averea cerească şi am plecat cu Do mn ul 
şi am întocmit grădină nouă şi vin cu sfinţii în ea. Numai tu 
nu mai vii, popor din vremea mea, numai tu nu mai poţi, pen- 
tru că poţi numai pentru tine, şi nimic pentru Domnul nu mai 
poţi. Nici măcar nu mai poţi să crezi cuvântul ceresc, care nu 
se va sfârşi în veac de pe pământ. 

Eu, Doamne, mi-am alinat durerea, că am vorbit două, 
trei cuvinte cu poporul din vremea mea cea trupească. Le 
spun şi celor care au rămas în casa mea că Domnul a venit cu 
judecata pentru vii şi pentru morţi, şi ei fac faptele morţii şi 
nu se trezesc pentru venirea Domnului, şi îmi aduc în casa şi 
în curtea care a fost a Domnului, îmi aduc lumea şi poftele ei, 
şi s-au făcut stăpâni pe loc binecuvântat, dar ei nu binecuvin- 
tează pe Domnul. 

Eu, Doamne, ştiu că Tu vei curăţi locul acela şi îl vei 
pune de mărturie pe pământ şi în cer, şi vor mărturisi pentru 
el toate zilele şi nopţile mele cu Tine şi toţi cei cu care Tu ai 
grăit în acea casă. Eu, Doamne, plâng, că e mare nepăsarea 
celor ce au rămas acolo. Plâng şi Te aştept să-mi faci şi mie 
dreptate, Doamne. Plâng şi Te rog să nu laşi necredinţa să se 
fălească acolo unde Tu ai fost cu mine lucrând, şi le spun 
plângând celor ce au rămas acolo şi nu mă mai vor, le spun 
aşa: lucrarea aceasta de cuvânt ceresc a fost şi este de la 
Dumnezeu. Amin. Şi tot cuvântul acestei lucrări s-a împlinit, 
şi se împlineşte, şi se va împlini. Amin. Căci ceea ce grăieşte 
Domnul, se şi face. Amin. 

Voi, cei care staţi în curtea din care am fost eu luată la 
Domnul! Veţi vedea curând, curând lucrarea îngerilor Dom- 
nului peste locul acesta şi vă veţi plânge pentru împietrirea 
voastră, căci peste acest loc scrie aşa: Tatăl, Fiul şi Duhul 
Sfânt, iar voi aţi umplut acest loc de neveghere şi de trupuri 

nelegiuite, care vin şi se fălesc în loc sfânt, cu gusturile lor. 
Vina nu este a lor, şi este a voastră, şi nu veţi scăpa de ea prin 
necredinţă, şi veţi scăpa prin pocăinţă şi prin ridicare dacă 
veţi căuta la Domnul, Care lucrează pentru mântuirea neamu- 
lui omenesc. Dacă voi nu mă iubiţi şi nu mă vreţi, eu vă iu- 
besc şi vă vreau, şi las pe Domnul să facă dreptate pentru lo- 
cul coborârii Lui, căci vremea Lui se apropie, şi Se va slăvi 
Domnul întru ale Sale, şi nu va fi om pe pământ să nu vadă 
slava aceasta. Amin. 

Eu, Doamne, mi-am răcorit durerea. Mă doare adânc 
nepăsarea şi necredinţa celor din casa mea. Am venit cu Tine 
şi cu cei din neamul meu să mă vadă cu fiii din grădina cea 
nouă a cuvântului Tău. Ei se miră ce văd, că văd marea Ta 
lucrare pentru scăparea celor ce apucă spre Tine. Fiecare scă- 
pat are trecere la Tine cu neamul lui cel adormit. Vin şi eu cu 
ai mei, ca să-i bucur de biruinţa pe care ai pus-o Tu peste 
această nouă grădină în care vii Tu cu cerul ca să faci bine pă- 
mântului şi omului de pe el. Acum, dacă vrei, odihneşte acest 
suflet pentru care azi se face pomenire în grădina cea nouă în 
care venim acum. Ea s-a căit de răul pe care l-a lucrat îm- 
potriva ei şi a lucrării Tale, iar cei din grădină slujitori au adus 
la Tine rugă de iertare pentru ea, căci sunt copii dulci şi buni 
la inimă, şi au iubire pentru tot neamul omenesc, Doamne. 
Am trecut la Tine acest suflet pomenit azi, că-mi aducea lume 
şi necredinţă peste casa mea de pe pământ, în care am stat cu 
Tine, dar cei ce au rămas şi tot aşa fac în locul acela, ce să 
facem cu ei, Doamne? A venit vremea slavei, şi toate se pre- 
gătesc să mărturisească această lucrare a mea cu Tine. Plâng 
şi Te rog să-Ţi aminteşti de locul Tău cu mine, de lucrarea 
mea cu Tine, Doamne, de toate locurile pe unde a trăit aceas- 
tă lucrare. Amin, amin, amin. 

O Verginico, hai cu Mine acolo, tată. Hai să 
^Ne uităm şi să Ne sfătuim. Hai cu această 
fiică pomenită azi, ca să vadă ea slava cea de deasupra cum 
aşteaptă peste locul unde a trăit şi ea, că tu ai luat-o în casa 
Mea şi a ta ca să fie şi ea, iar ea Ne-a întors spatele cu necre- 
dinţă, Verginico. Hai să vadă şi ea cu ochi din cer ce este pes- 
te acel loc, câtă nepăsare de Dumnezeu, Verginico, şi câtă sla- 
vă aşteaptă şi plânge prin suspinul îngerilor împrejurul acelor 
hotare peste care stă scris: Tatăl, Fiul şi Duhul Sfânt. 

Iar acum, Verginico, să binecuvântăm prinoasele pen- 
tru cei adormiţi din neamul tău şi să stăm cu poporul cel nou 
la masă, şi cu sfinţii, tată. Vino spre mângâiere, că mare ţi-e 
durerea, şi tu nu ţi-ai mai răcorit-o de mult în cartea ta. Acum 
ai grăit peste fiii din grădină, dar Eu voiesc să vii lângă Mine 
şi să grăieşti şi tu când vin Eu, că e de scris la cartea judecăţii, 
Verginico. Nu ştie nimeni ce e cuvântul acela care spune: 
«Aştept învierea morţilor şi viaţa veacului ce va să fie». O, nu 
ştie creştinul zilelor de acum, nu ştie, că nu are învăţător cu 
milă peste el. Dar am venit Eu, şi îi spun Eu omului, îi spun, 
că n-are cine să-i spună. Omul pe pământ spune că aşteaptă 
învierea morţilor şi viaţa veacului ce va să fie, şi dacă omul 
spune aşa, aşa va fi. Amin. O, bine ar fi să şi aştepte omul, nu 
numai să spună că aşteaptă. Iată, omul trebuie plămădit din 
nou ca să fie nou, căci omul nu mai ştie nimic, nu mai poate 
nimic. 

Omul trebuie plămădit din nou, şi aceasta fac Eu, prin 
coborârea Mea la voi, copii care lucraţi cu Mine din grădina 
cuvântului. Fiţi, tată, pe potriva venirii Mele din vremea 
voastră, căci vremea s-a plinit. Amin. Fiţi, fiilor, slujitori ai 
venirii Mele aşa cum au fost apostolii din vremea Mea cea cu 
trupul. Voi sunteţi sămânţă de înviere, semănată de Mine pe 


pământ, sămânţă de veac nou şi ceresc pe pământ, şi hai să 
udăm şi să îngrijim şi să desţelenim şi să lucrăm pământul cel 
nou, şi hai, fiilor, să fim veacul cel nou în mijlocul pământu- 
lui, căci Eu această binecuvântare o am pusă peste voi. Amin, 
amin, amin. 

24 septembrie/7 octombrie 2000 

Praznicul Acoperământul Maicii Domnului 

Fricosul este cel vinovat, iar cel nevinovat are duhul păcii şi nu se 
ascunde când este învinuit. Omul-copil este mângâierea cerului. 
Cel blând şi smerit îşi însuşeşte vina prin umilinţa cea ispăşitoare. 
Călcarea poruncii iubirii de Dumnezeu aduce neîmplinirea tuturor 
poruncilor. Cea mai dulce rugăciune este iubirea celor ce cu foc II 
iubesc pe Domnul. 

E u sunt Cel dintâi şi Cel de pe urmă. Eu sunt Alfa 
şi Omega, Cel Care este, Cel Care era şi Cel 
Care vine. Amin. 

O, fiilor care-Mi primiţi venirea! De unde vin Eu când 
vin la voi cuvânt? Vin din veşnicie, căci scris este în Scrip- 
turi: «Obârşia Lui este din zilele veşniciei». Amin. Eu sunt 
cuvântul vieţii, şi vin cu veşnicia. Viaţa cea de veci voiesc să 
v-o dau. Amin. 

Când a fost să Mă dau spre răstignire ca un vinovat, 
pentru om. Eu n-am fugit de vină, căci cel cu inima curată se 
smereşte, că aşa este inima lui. Cel ce are în el viaţa nu fuge 
de moarte, nu fuge de vină, nu fuge, iar cel fugar este fricos, 
iar fricosul este cel vinovat care fuge de vina lui. Cel nevino- 
vat însă, are în el duhul păcii Mele şi nu se zbate când este în- 
vinuit, ci este blând şi smerit cu inima, şi nimic, nimic nu-i 
smulge din el viaţa. Mare lucrare este seninul inimii, căci faţa 
cea senină vine de la inimă. Seninul plăcut Domnului în om 
e mare lucrare, fiilor. Aduc mereu învăţătură de viaţă la voi, 
ca să se găsească la voi viaţă când voi veni la voi văzut de 
ochii tuturor. Eu sunt cuvântul vieţii, şi aşa vin la voi, iar voi 
trebuie să vă îmbrăcaţi cu viaţa, cu cămaşa vieţii, fiilor, pre- 
cum Eu M-am îmbrăcat după înviere, căci am înviat din morţi 
ca să Mă arăt Fiul Tatălui Savaot, născut de la Tatăl, Cel din- 
tâi născut din morţi. Amin. 

Cel ce aude învăţătura Mea şi o primeşte apoi, acela o 
şi împlineşte precum i-o spun, iar cel ce o aude şi nu o împli- 
neşte, acela nu o primeşte pe ea, şi este ca şi cei necredincioşi. 

O, copii din grădina venirii Mele, mare lucrare este 
seninul Meu în inima omului. Tristeţea după Dumnezeu îl 
aduce pe om la mare dar, la mult senin ceresc şi la apropiere 
cu sfinţii. Frumos este copilul sfânt care se mângâie cu sfin- 
ţii, căci sfinţii se mângâie cu el, şi el este frumos şi sfânt şi 
senin, cu seninul cel plăcut cerului. Omul-copil este cel ce 
Mă iubeşte şi Mă mângâie pe Mine, Domnul, în toată clipa. 
Omul-copil este mângâierea cerului. Dar nu despre copii 
grăiesc Eu aceasta, şi despre altceva grăiesc Eu. Nu copiii îmi 
plac Mie, ci omul-copil îmi place. O, aşa vă place şi vouă, 
căci Eu văd în voi şi vă adaug din Mine vouă, căci omul-copil 
este mângâierea cerului. Cel ce-i place să fie om mare, om 
îngreuiat de el însuşi, acela nu poate să vă iubească pe voi, 
căci voi sunteţi nişte copii, şi Eu de aceea vă zic copii, mereu 
vă zic copii. O, fiilor, luaţi bine aminte la cuvântul spus de 
Mine la voi, căci aşa am spus: «Frumos este copilul sfânt 
care se mângâie cu sfinţii, şi sfinţii, cu el, căci omul-copil 
este mângâierea cerului». Amin. Măsura aceasta purtaţi-o 
mereu în voi şi după voi, ca să înveţe oricine vă vede pe voi, 
să înveţe să se facă om-copil, căci omul îngreuiat de şinele 

său e mare tristeţe pentru cer. Ce să-l învăţ Eu pe unul ca 
acesta? Eu n-am pe unde să pătrund în unul ca acesta, şi nu 
Mă pot apropia, căci Eu sunt blând şi smerit cu inima, şi nu 
Mă pot apropia de unul ca acesta, şi rămâne el însuşi, şi atât, 
rămâne durere pentru cer şi împotrivitor lui Dumnezeu. 

E sărbătoare pentru mama Mea Fecioara, şi Eu aduc în- 
văţătură de viaţă la voi, ca să se răspândească pe pământ lu- 
mina, fiilor. Aduceţi-vă aminte de suspinul Meu care umblă 
suspinând pe lângă voi când voi sunteţi la lucrul mâinilor 
pentru tot lucrul care este de făcut cu mâna. V-am şoptit 
într-o zi să-i învăţaţi pe toţi cei care iau de la voi să nu fugă 
de simţământul vinovăţiei, căci Eu am stat sub vină pentru tot 
omul, fiilor. E mare jale între cer şi pământ pentru Dumnezeu. 
Tot omul se ascunde pentru răul din el. învăţaţi peste tot pe 
unde puteţi da de la Mine omului, să fie blând şi smerit cu ini- 
ma omul, aşa precum sunt Eu. Şi cum să facă creştinul aceas- 
tă lucrare? Şi cum s-o împlinească aşa? Oare, voi ştiţi acest 
lucru bun să-l desluşiţi cu cuvinte? Iată, tom Eu, iar voi 
daţi-i curs izvorului înţelepciunii Mele, că voiesc să grăim 
unii cu alţii pe pământ. Amin, amin, amin. 

el ce nu fuge de simţământul vinovăţiei, 
acela este cel blând şi smerit cu inima. El 
când îşi însuşeşte vina văzută de cei din jur, şi osândită apoi, 
primeşte blând această osândire a vinei sale, primeşte pentru 
ispăşirea vinei, primeşte blând şi cu adevăr şi cu iubire acest 
ajutor, şi ca de la Dumnezeu primeşte şi aşteaptă, şi este de- 
prins cu această primire. El îşi arată smerenia inimii atunci 
când nu se supără şi nu se ascunde în faţa osândirii vinei sale, 
şi rămâne mulţumit şi descurcat de vină, că este smerit şi de- 
prins cu lucrul cel bun al smereniei de inimă. Cel blând şi 
smerit cu inima nu fuge, nu se piteşte în el, ci stă deschis pen- 
tru el însuşi şi pentru toţi, bucurându-se cu duhul de această 
lucrare care îl ţine în lumina cea de sus, în mângâierea cerului 
sfânt. Amin. 

O copii învăţători din partea Mea, mai mult 
^ şi mai mult şi tot mai mult de-acum, să 
daţi viaţă din viaţa Mea la cei ce vor cu tot dinadinsul să fie 
vii până la învierea cea mare şi văzută de vii şi de morţi, pâ- 
nă la venirea Mea cu învierea tuturor pentru viaţă veşnică sau 
pentru tânguire, căci scris este: «Se vor plânge şi se vor tân- 
gui bătându-se în piept toate seminţiile pământului, şi vor ve- 
dea pe Fiul Omului viind pe norii cerului cu putere şi cu mul- 
tă mărire, şi va răsuna glasul de trâmbiţă, şi îngerii vor 
strânge pe cei aleşi pentru Dumnezeu, pe cei ce s-au ales 
pentru Dumnezeu». Amin. 

Acum, fiilor copii, e mama Mea cu dor de voi, şi se în- 
dulceşte din vorbirea Mea cu voi şi voieşte şi ea să vă îndul- 
cească cu darurile ei cu care vă acoperă mereu pentru că sun- 
teţi fiii grădiniţei venirii Mele. Grădiniţa aceasta este locul 
Meu ceresc de pe pământ, peste care îmi aştern cuvântul pen- 
tru toată făptura. Grădiniţa aceasta este masa pe care Eu scriu 
cartea judecăţii făpturii. Voi, fiilor copii, fiţi cu veghe mare şi 
cu cutremur sfânt, că aici Eu lucrez cu voi lucrarea Mea cea 
de pe urmă, şi cutremur cerul şi pământul cu cuvântul. Amin. 
Spuneţi la toţi cei ce iubesc venirea Mea la voi să nu-şi risi- 
pească nici o clipă mintea şi inima şi simţurile lor spre pagu- 
ba lor şi a celor din jurul lor, ci să-şi adune fiinţa şi vorbirea 
ei spre folos pentru cer, că venirea Mea vine şi iar vine ca râul 
care vine din munte spălând albia din calea lui. 

Spuneţi celor ce Mă aşteaptă să vin să nu fugă de sim- 
ţământul vinovăţiei, să nu iasă din umilinţă fugind de vină, că 
nu e om sub cer să nu fie vinovat, iar Eu am fost fără de vină, 


şi n-am fugit când am fost cu cei vinovaţi, şi am stat răbdând 
şi iubind şi aşteptând pocăinţa omului, căci aşa este lucrul 
Domnului. 

Vă aduce mama Mea mângâierea ei, îndemnul ei pen- 
tru lucrul venirii Mele, şi povaţă de mamă, că ea este mama 
Mea şi a celor ce Mă poartă pe Mine. Amin. 

T e bucur şi eu, Fiule Doamne, mângâindu-i 
pe cei ce Te poartă azi întru venirea Ta. Te 
mângâi şi eu, căci Tu eşti purtat de ei, o, Fiule Care vii la fii. 
Scurtează-Ţi zăbava şi Te arată venind, că e grea de tot vre- 
mea pentru ai Tăi; e grea, şi tot mai grea, dar scurteaz-o, pen- 
tru ei, şi pune capăt voii omului. Tu i-ai spus omului ales de 
Tine, i-ai spus să Te iubească cu toată fiinţa lui, şi apoi i-ai 
spus să nu fure, să nu mintă, să nu ucidă, să nu se lăcomească 
şi să nu se desfrâneze i-ai spus celui ce Te iubeşte. O, cum 
să-i fi spus Tu aceste porunci ale celor ce Te iubesc pe Tine, 
cum să le fi spus celor ce nu Te iubesc? O, nu la aceia le-ai 
spus Tu acestea toate, ci le-ai spus pentru cei ce Te iubesc, şi 
cărora le-ai spus: «Să iubiţi pe Dumnezeu din toată fiinţa». 
Cei ce nu împlinesc porunca iubirii de Dumnezeu, aceia nu le 
împlinesc pe celelalte porunci, iar cei ce Te iubesc nu calcă 
poruncile Tale, Doamne, Fiule al meu. Nu Tu eşti judecătorul, 
ci poruncile Tale îi judecă pe cei ce nu le împlinesc, iar lumea 
este judecată în ziua când aceste porunci au fost scrise de 
mâna Ta pe pământ, Cuvântule Doa mn e. O, cine este cel ce 
Te mai iubeşte? Cine nu fură? Cine nu minte? Cine nu ucide? 
Cine nu e lacom? Cine mai este curat? Cine, Doamne, Te mai 
cinsteşte pe Tine nefăcându-le pe acestea pe care Tu le-ai 
oprit şi pe care omul le-a dezlegat peste el? O, cine se mai 
bagă la greu pentru Tine? Cine este cel ce nu se cruţă pe sine 
ca să fii Tu adevărat în cuvânt peste om? 

Voi, fii-copii ai Fiului meu, iată-L pe El ce face prin 
voi. El împlineşte ultimul semn, ca apoi să vină văzut, să vină 
pe nori. El vesteşte această Evanghelie a împărăţiei Lui în om 
şi peste om, de la margini la margini, şi apoi începe peste tot 
cer nou şi pământ nou, ca la voi, fiilor copii. Faceţi-vă tot mai 
voinici cu duhul pentru greul de aici al lucrului Fiului meu cu 
voi, şi aceasta să vă fie odihna. Amin. Fiul meu v-a învăţat că 
odihna trupului este mângâierea sufletului, şi că în ea se odih- 
neşte trupul, şi de la ea prinde trupul puteri mai presus de fire. 
Atotputernic este Domnul în voi dacă împliniţi cuvântul Lui 
mai presus de orice. Cu dor şi cu durere vă rog să ascultaţi pe 
Fiul meu şi să nu treceţi pe lângă cuvântul Lui, şi să-l faceţi 
faptă numaidecât, că El aşteaptă după fiecare cuvânt. Amin. 
Mă doare să-L văd că aşteaptă. Aşteptarea celor din cer e du- 
rere fără margini, cum nu e pe pământ durere. Să nu aştepte 
cerul după voi, copii tocmiţi de cer. E aşa de bun Domnul cu 
voi, şi atâta grijă pune pentru voi, dar voi să nu vă folosiţi de 
binele de la El, ci să vă faceţi voinicuţi pentru greul lui Dum- 
nezeu Tatăl, Fiul şi Duhul Sfânt, Care lucrează la judecata şi 
la învierea făpturii şi la lumina învierii, fiilor vii. Toţi cei care 
se hrănesc din Fiul meu Cuvântul, să ia de la voi spre împli- 
nire toată venirea aceasta, ca unii care împlinesc Scriptura ve- 
nirii Fiului meu după două mii de ani. 

O, să nu închideţi cartea! Ţineţi-o deschisă. Legaţi-vi-o 
la gât ca pe o tăbliţă a inimii şi daţi-i viaţă peste voi. Amin. E 
grea povara voastră. Poporul cel nou este povară, dar pentru 
această povară vă ajută Tatăl, Fiul şi Duhul Sfânt. Amin, amin 
zic vouă: în numele Tatălui şi al Fiului şi al Sfântului Duh, 
ţineţi cartea deschisă zi şi noapte şi trăiţi-o şi daţi-i împlinire 
aşa cum cere ea. Amin. Aşteptarea celor din cer e durere fără 
de seamăn, cum nu e pe pământ durere. Să nu aştepte cerul 

după voi, copii tocmiţi de cer. Binecuvântată şi trează şi îm- 
plinită să fie lucrarea Fiului meu cu voi şi de voi. Hrana su- 
fletului sfinţeşte trupul şi îl face ceresc şi viu şi nou pentru 
Domnul. Cuprindeţi-vă de iubire şi de durere pentru rana ve- 
nirii Fiului meu, căci cu rană vine, şi din greu vine când vine 
la voi. Fiţi voi puterea venirii Lui, că vă cere aceasta. Amin. 

l-am trezit, Doamne, pe fiii cuvântului Tău cu cuvân- 
tul meu de mamă, ca să aibă ei înde mn la trezie şi la venirea 
Ta la ei. Le dau şi putere din iubirea mea pentru Tine, ca să 
fie şi ei tot aşa. Iar Ţie îţi dau ruga mea pentru ei şi pentru cei 
ce cred ca şi ei în venirea Ta la ei. Dă-le mereu şi tot mereu 
şi tot mai mult putere şi har pentru lucrarea seninului inimii, 
pentru tristeţea cea după Dumnezeu, care îl aduce pe om la 
marele dar al iubirii de Tine, Doamne Mângâietorule. Frumos 
este copilul sfânt care se mângâie cu sfinţii, şi sfinţii cu el, 
căci aceasta aduce mult senin ceresc peste omul-copil, iar 
omul-copil este mângâierea cerului, şi este blând şi smerit cu 
inima în faţa dreptarului vieţii pe care îl primeşte în toată 
clipa, întru smerenia inimii lui. Iar Tu dă-le venirea Ta şi Te 
dă lor mereu, ca să se dea ei Ţie, şi Tu să-i ai şi să bucuri pe 
cei din cer cu ei, Doamne al puterilor cereşti. Sărbătoarea 
mea peste ei eşti Tu lângă mine, şi eu lângă Tine cu ei şi cu 
ruga mea pentru ei. Amin, amin, amin. 

T u, mamă a rugăciunii, ştii mai mult decât 
toţi cei din cer şi de pe pământ că cea mai 
dulce rugă este iubirea cea plină de foc după Mine, iubirea 
celor ce Mă iubesc cu foc, mamă. Când iubirea după Mine ia 
foc în cel ce Mă iubeşte, Eu, cu desăvârşirea Mea, Mă sălăş- 
luiesc în el, cu darul Meu cel blând şi smerit al inimii Mele, 
în omul cel ce se face chip şi asemănare a Mea între oameni, 
mamă a rugăciunii. O, cine a mai cunoscut focul iubirii aşa 
cum a ars el în tine pentru Mine? Te dau tuturor, mamă, ca să 
se vadă ce este iubirea de Dumnezeu, şi te dau iubire în gră- 
dina cuvântului Meu, ca să am darul iubirii în grădina venirii 
Mele şi să Mă alin de la el, mamă, aşa cum Mă alin de la tine. 
Amin, amin, amin. 

Mama Mea v-a încălzit la focul iubirii ei, copii ai veni- 
rii Mele. O, ce să vă mai dau? Aduceţi- vă aminte de suspinul 
Meu care umblă suspinând pe lângă voi când voi sunteţi la 
lucrul mâinilor pentru tot lucrul care mai este de făcut cu 
mâna, că v-am şoptit într-o zi să-i învăţaţi pe cei ce Mă iau de 
la voi să nu fugă de simţământul vinovăţiei, că Eu am stat sub 
vină pentru tot omul, şi l-am învăţat să fie blând şi smerit cu 
inima, aşa precum Eu sunt. Daţi putere de împlinire acestui 
cuvânt peste voi şi peste cei ce iau de la Mine prin voi, şi fie- 
care să-l cinstească pe cel ce este cu Mine, să-l cinstească 
pentru ca să-l primească, şi să se primească unii pe alţii cei ce 
Mă primesc pe Mine cu învăţătura vieţii. Cei ce nu se primesc 
unii pe alţii nu pot trece la Mine, şi nici Eu nu pot trece la ei 
ca să Mă primească apoi, pentru că Eu sunt blând şi smerit cu 
inima şi încerc inima omului ca să-i văd primirea. Faceţi 
peste voi zile de învăţătură sfântă din toate zilele Mele cu voi, 
din toate zilele sfinţilor cu voi. Uşuraţi-Mi greul venirii Mele 
la voi. Să vă doară şi pe voi rana venirii Mele, că printre du- 
reri vin când vin, şi abia vin de dureri, fiilor-copii. Cea mai 
mare lucrare pe care v-o cer este să vă hrăniţi cu cele din cer 
şi să vă daţi hrana aceasta unii altora, căci prin ea vă sfinţiţi 
duhul şi sufletul şi trupul întru venirea Mea, după două mii de 
ani de aşteptare după om. Mă uit la voi cum vă hrăniţi unul 
pe altul. Hrăniţi-vă, că Eu Mă uit la voi. Amin. Hrăniţi-vă fi- 
inţa cu fiinţa Mea şi iubiţi învierea Mea care este cu toţi cei 
ce Mă ţin viu acum şi pe vecii. 


Eu vin cuvânt la voi ca să fiu viu între voi, şi vin din 
veşnicie, şi sunt cuvântul vieţii şi vin cu veşnicia la voi, fiilor, 
şi viaţa cea de veci v-o dau. Amin, amin, amin. 

1/14 octombrie 2000 

Sărbătoarea cuvioasei Parascheva 

Omul îşi duce în spate toată lucrarea lui, şi merge greu. învăţătură 
are cel ce o face peste el însuşi. Omul stă cu doi stăpâni peste el şi 
nu este curat pentru nici unul din ei. Pilda omului care ştie să deose- 
bească dreapta de stânga sa pentru biruirea ispitei. Copilul este cel 
ce învaţă să rămână copil. 

M i-e calea de la cer până pe pământ tot un dor, 
căci între cele ce se văd şi cele ce nu se văd e 
drumul greu, e drumul lung, că nu-1 poate omul străbate, dar 
Eu, Domnul, sunt sus şi jos deopotrivă mereu, şi omul nu 
ajunge la Mine, şi Mi-e tot un dor calea Mea dintre cer şi pă- 
mânt, dintre Dumnezeu şi om. Dorul după Mine al omului ru- 
pe drumul dintre Mine şi om, iar dorul se îmbrăţişează la mij- 
loc şi mângâie pe om de la Mine, şi pe Mine de la om, şi nu 
mai e calea, ci e mângâierea în locul ei, între cele două lumi 
care sunt într-una cuprinse. Amin. 

O, fiilor copilaşi, cuvântul Meu cel de peste voi este 
mângâierea Mea şi a Tatălui şi a sfinţilor şi a îngerilor. Mare 
mângâiere umple cerul cel nevăzut şi toată mărirea lui. Uimi- 
re mare este între cei din cer când Eu Mă aduc la voi cuvânt. 
Se hrăneşte duhul celor din cer cu bucuria cea făgăduită lor 
când voi vă strângeţi pe pământ la gura cuvântului Meu. Noi, 
fiilor scumpi, suntem cu dor, pentru că voi sunteţi cu trupul, 
iar Noi suntem cu duhul. Ne bucurăm unii pe alţii aşa cum se 
bucură cei de departe unii de alţii când vorbesc între ei prin 
firul cel de pe pământ, prin telefon, măi copilaşi. De aceea 
tom în voi, ca să vorbiţi şi voi cu Noi şi să Ne auzim unii pe 
alţii, căci în cuprinsul cărţii Mele din zilele acestea ale venirii 
Mele pe pământ după două mii de ani am cuvântat într-o zi 
aşa: «Vine vremea să vorbiţi cu Domnul aşa cum vorbeşte 
omul cu telefonul la ureche». Aşa am spus Eu pe vremea când 
cuvântam din trupul lui Verginica, trâmbiţa Mea cea din zilele 
din urmă. Ea a venit la cei din cer apoi, iar Eu, Domnul, am 
dat putere duhului ei să se facă cuvânt, şi s-a făcut, căci tot ce 
zic Eu, se face. Amin, amin, amin. 

Se miră lumea care aude de cuvântul Meu de peste voi, 
şi zice: „ Cum se poate aceasta? Am lăsat în Scripturi scris 
mărturia vorbirii lui Dumnezeu cu omul, ca să-l ajut pe omul 
cel de azi să Mă creadă când Eu vin acum râu de cuvânt de la 
Tatăl pe pământ. Când eram cu trupul pe pământ în chip vă- 
zut după ce am ieşit din Fecioară prin Tatăl, cobora Tatăl cu 
cuvântul Său peste Mine ca să vorbească cu omul despre 
Mine că sunt Fiul Său. 

O, mai spune Tu, Tată, şi azi la om despre Mine, că Eu 
sunt pe pământ, dar sunt învelit în cuvânt, şi umblu cu 
cuvântul peste pământ în lung şi în lat după om, şi Mi-e calea 
de la cer până pe pământ tot un dor, căci între cele ce se văd 
şi cele ce nu se văd e drumul greu, Tată bun, e drumul lung 
de nu-1 poate omul străbate, şi omul nu ajunge la Mine, şi 
Mi-e tot un dor calea Mea dintre Mine şi om, Tată. O, nu ştie 
omul să se întâlnească cu Mine, Tată bun; nu ştie omul să ne 
întâlnim la mijloc pe calea dorului, şi iată, cel ce nu cunoaşte 
calea dorului între cer şi pământ nu ştie să înţeleagă această 
venire a Mea în grădina cuvântului Meu de pe pământ. Eu 
aicea sunt, şi Mă dau cuvânt în lături din grădină. 

E necăjit pe pământ omul, Tată. E ca oaia fără păstor 
tot omul, fiindcă nu mai sunt păstori cu milă ca să fie pentru 
om şi nu pentru ei, dar este scris în prooroci: «Domnul va 
mângâia Sionul şi va da nădejde dărâmăturilor lui, şi va pre- 
face Domnul pustiul în rai, şi pământul care nu avea rod va 
face din el grădina Domnului. Bucurie şi veselie va fi în ea; 
mulţumiri şi cântare de laudă, căci de la Mine va ieşi învăţă- 
tura, iar legea Mea va fi lumina popoarelor». 

Eu am venit, Tată bun, să dau omului nădejde, dar 
omul nu pricepe venirea Mea la el. Iată, prefac pământul în 
rai şi îi spun omului ce fac, dar el rămâne tot ca el, şi nu se 
face omul ca Mine ca să ne întâlnim la mijloc, cu dor şi cu 
mângâiere, că Eu am venit să mângâi omul, Tată, iar Duhul 
Meu a vestit demult prin prooroci această venire a Mea şi pe- 
trecerea Mea cu omul, Tată. O, cum să facem Noi să creadă 
omul în lucrarea venirii Mele? O, cum să facem cu omul, 
Tată? 

O Fiule Emanuel, Fiule călător între Mine şi 
^ om, acum, la capătul timpului! N-a crezut 
omul nici când ai venit pe pământ, trup prin Fecioară, n-a 
crezut omul nici când Eu cuvântam adeseori peste Tine 
numindu-Te din cer Fiul Meu Cel iubit, întru Care Eu am 
binevoit. N-a crezut omul, şi n-a vrut să creadă nici când ai 
înviat dintre morţi, şi nu vrea omul să creadă nici acum în 
cuvântul venirii Tale pe pământ după două mii de ani. N-a 
vrut şi nu vrea omul să creadă în Noi, Fiule iubit, căci cre- 
dinţa în Noi are altă lucrare în om decât are omul care zice că 
el crede în Noi. O, nu aşa a crezut Avraam, nu aşa a crezut 
Moise, nu aşa au crezut profeţii. Ei au făcut cele ce le-am zis 
Noi din cer, şi aşa au crezut, Fiule iubit. 

Se miră lumea pe pământ de cuvântul Tău peste gră- 
dina aceasta în care Noi coborâm şi grăim. Uită omul de lu- 
mină, Fiule scump, iar Tu eşti Lumina lumii, şi omul uită că 
Tu eşti şi că îţi împlineşti lucrarea Ta, lumina Ta peste pă- 
mânt, Fiule iubit întru Care Eu, Tatăl, am binevoit. Face omul 
tot ce vrea el pe pământ, dar lumina Ta n-o vrea şi fuge de ea, 
fuge la întuneric omul, căci întuneric este tot ce face el. Pu- 
ţin, Fiule iubit, puţin, tată, puţin, puţin şi nu va mai fi pe pă- 
mânt înaintea Ta întunericul care se războieşte cu lumina, cu 
Tine, Lumină a lumii. Fiul Meu iubit, întru Care Eu, Tatăl, am 
binevoit. Amin. 

O Tată al Meu, aceasta vom face cu omul. 
^ Lumina Mea îl va orbi, şi l-a şi orbit, Tată 
bun. Cuvântul Meu aduce la lumină totul, iar întunericul nu 
va mai fi, căci este vădit şi nu poate sta cu lumina. Eu scor- 
mon cu făclia cuvântului Meu peste tot, şi judecă şi se războ- 
ieşte întru dreptate cuvântul Meu, şi tot omul va lua din el 
fără să se aştepte. Amin. Acestea sunt cuvintele adevărului, 
căci mărturia Mea este duhul proorociei. Amin. 

Daţi lumina Mea de peste voi peste pământ, voi, cei din 
grădina Mea, căci este scris în prooroci: «Pământul cel nero- 
ditor se va preface în grădina Domnului, şi bucurie şi veselie 
va fi în ea». Amin. Eu să fiu bucuria voastră, fiilor, iar voi să 
fiţi bucuria Mea. Amin. 

lată, vin în grădină cu sărbătoare de sfinţi, ca să se bu- 
cure sfinţii împreună cu voi şi cu cei ce se strâng cu voi la gu- 
ra cuvântului Meu. Sfinţii, fiilor, nu mai doresc după Dom- 
nul, şi doresc după voi şi după ziua cea mare a Mea cu voi 
peste pământ. Tot aşa şi Eu, nu mai doresc după sfinţi, că-i 
am alături mereu, dar doresc după voi, căci voi sunteţi cu 
trupul, iar Noi suntem cu duhul lângă voi şi cu voi, dar cu- 
rând, curând, cerul se va da în lături. Ca o carte deschisă se 


va deschide cerul, căci iată, cerul se face sul de carte, şi cartea 
stă deschisă şi se umple până dă peste ea şi se varsă din ea pe 
pământ, căci aşa este venirea Mea şi numele Meu cel nou şi 
numele cetăţii lui Dumnezeu, căci peste tot se va găsi scris pe 
pământ: Cuvântul lui Dumnezeu, numele Meu cel nou, şi al 
împărăţiei Mele, şi al vostru, fiilor care Mă urmaţi. Dar ce 
este acest cuvânt, să urmeze omul pe Domnul? O, greu se mai 
vede această cale a omului pe urma Mea; greu, fiilor, greu, că 
omul duce în spate toată lucrarea lui, şi dacă vine după Mine, 
aşa merge, şi merge greu. O, greu se mai vede mersul omului 
după Mine! Dacă omul ar lucra tot greul lui pentru Mine, 
Mi-ar aduce şi rod, dar omul e cu mâinile goale înaintea Mea. 
Cel ce nu strânge la vreme recolta nu mai are ce strânge. 
Măcar de s-ar strânge pe el lângă Mine omul cu paşii lui, ca 
să-i dau câte ceva de lucru în lucrul Meu cel greu. Lucrarea 
omului nu mai este în folosul Domnului, nu mai este în folo- 
sul sfinţilor. Cele ale omului care nu-I aduc folos Domnului, 
acelea sunt piedică a omului spre Mine şi spre lucrul Meu cel 
cu omul. Iată, aşa s-a prăbuşit mult popor de la sânul Meu şi 
s-a dus să lucreze pentru sine, căci toată lucrarea omului este 
pentru trup, şi omul nu face şi pentru Dumnezeu. E mare lu- 
crare să lucreze omul pentru Dumnezeu lucrul său, să-I poa- 
tă omul da lui Dumnezeu lucrul său. 

Aş voi, fiilor dulci, să învăţ poporul cel ce este şi pe cel 
ce vine cum să-L urmeze pe Domnul, cum să lucreze când 
voieşte să-Mi dea Mie lucrul pe care-1 lucrează. Aş voi, copii 
învăţători, să învăţăm poporul şi să înveţe poporul. Amin. 
Cine este cel ce ia învăţătură? Este cel ce o face faptă peste 
el. Aş voi să învăţ pe cel ce învaţă de la Mine să dea din 
mijlocul lui răul care vrea să stea lângă Mine cu lucrarea lui. 
Mereu am dorit să-Mi pun poporul deoparte, ca să am popor 
aparte. Mereu am dorit să aibă minte cel ce este de partea 
Mea. Mereu, mereu am dorit să Mă iubească pe Mine şi nu pe 
sine cel ce se alege cu Mine. Mereu am tânjit după cel chemat 
la masa Mea de nuntă. Am tânjit, căci cel ce dă să vină se are 
şi pe sine, se are mai mult decât pe Mine, şi nu ştie omul că 
viaţa lui Eu sunt şi că vreau să stau la masă cu el şi să pot 
mânca din masa lui, şi să fie curată şi sfântă şi de la Do mn ul 
masa lui, ca să pot veni cu sfinţii în casa celui ce stă deschis 
pentru credinţă şi pentru lucrarea credinţei lui. O, e mare lu- 
crare să-I poată omul da lui Dumnezeu lucrul său, dar iată, 
omul se înşeală şi stă cu doi stăpâni peste el, dar nici pe unul 
nu-1 cinsteşte cum se cuvine dacă face aşa. Numai un singur 
stăpân când are omul, numai aşa poate să-i dea cinstea; altfel 
omul nu este curat pentru stăpânul său. 

învăţaţi şi daţi învăţătură, fiilor care Mă daţi, căci Eu, 
de la voi sunt lumină peste oameni, iar cine vine până aici ca 
să ia, găseşte, că de aceea vine, şi iată, e mare taină să ştie 
omul care vine să ia, să ştie cum vine şi cum să ia, iar dacă se 
apleacă, Eu tom atunci în voi şi Mă deşert din voi cu înţelep- 
ciune peste cel ce este primitor ca să se facă viu şi trup viu 
pentru înviere, pentru suflet, fiilor înţelepţi. 

Dar iată, binecuvântăm hrana cea pentru trup, şi apoi 
lucrăm cu acest cuvânt proaspăt, şi apoi iarăşi vom aşterne în 
carte învăţătura cea pentru ziua aceasta, că voiesc, fiilor, să 
mai dau har şi înţelepciune şi prospeţime de duh şi de putere 
poporului cel nou şi celui care vine. Sunt mulţi care iau cu- 
vântul Meu ca să-l lucreze peste ei, şi aceia sunt cei care vin 
şi tot vin pentru înviere, pentru suflet, fiilor, că trupul nu fo- 
loseşte la nimic, ci duhul dă viaţă. Amin. Duhul lucrează, nu 
trupul, iar trupul să slujească duhului, şi duhul să fie al lui 
Du mn ezeu şi să-L mărturisească, căci Duhul Domnului este 
duhul proorociei, care mărturiseşte pe Domnul. Amin. 

Cuvântul lui Dumnezeu 


O, simţiţi-Mi durerea, şi hai cu dor, că Mi-e calea de la 
Mine la voi tot un dor. Să rupem calea şi să se îmbrăţişeze 
dorul la mijloc ca să ne mângâi em, şi să nu mai fie cale de la 
Mine la voi şi de la voi la Mine, şi să fie mângâiere în locul 
ei. Amin, amin, amin. 

* 

O fiilor copilaşi cu care Eu îmi scriu cartea venirii 
^ Mele cea după două mii de ani! Tânjesc de dor 
să vin, şi de aceea vin. Am făcut cerul şi pământul, şi de aceea 
vin, ca să fac pământul aşternut al picioarelor Mele, că aşa 
este scris, şi aşa este, fiilor, dar omul s-a ascuns de Mine şi nu 
mai are vedere, căci doarme, doarme omul mereu, şi de aceea 
nu vede. E noapte peste om şi nu vede omul, dar vouă vă spun 
mereu să fiţi fii ai zilei şi să nu dormiţi, căci cei ce dorm, 
noaptea dorm. Voi însă, fie că dormiţi, fie că vegheaţi, faceţi 
aceasta ziua, faceţi aceasta cu Mine şi fiţi ai Mei. Amin. 

Trecea odată un bărbat înţelept pe un drum străbătut de 
mulţi călători. El simţi deodată din dreapta şi din stânga lui 
cum două priviri îl atrag ca să se uite. Erau două femei, şi 
amândouă erau frumoase foarte. Cea din dreapta lui îl umplea 
de o pace şi de o bucurie şi de o înălţare cum niciodată nu 
cunoscuse inima lui până atunci, şi era frumoasă foarte. Cea 
din stânga lui îi răvăşea toată fiinţa şi îl ademenea cu cele di- 
năuntru ale ei spre păcat, şi era frumoasă foarte. Se apleca fără 
să vrea el spre cele două feluri de simţiri şi se întreba: „ Ce se 
întâmplă, oare? “. Se uita când în dreapta, când în stânga, şi 
voia cu tot dinadinsul să înţeleagă ceva, căci era înţelept. 
Atunci, Duhul Cel de sus l-a cercetat pe el şi i-a dat să vadă, 
şi a văzut. Cea din dreapta lui era femeie sfântă. Uitându-se la 
ea, o vedea când palidă şi umilă, când frumoasă foarte, cum nu 
e pe pământ frumuseţe, iar el se umplea de o pace cum nu cu- 
noscuse până atunci. Cea din stânga lui era o femeie păcătoa- 
să. Uitându-se la ea, o vedea când urâtă şi dezgustătoare, când 
frumoasă foarte, iar el se umplea de zbucium, de scârbă sufle- 
tească şi de slăbiciune trupească. Apoi şi-a venit în fire şi a în- 
ţeles cu pace ce înseamnă omul frumos şi cât de frumos este 
omul lui Dumnezeu, chipul lui Dumnezeu în om, şi nimic nu 
i-a mai trebuit decât pacea pe care o cunoscuse de la făptura 
cea din dreapta lui, şi şi-a zis: „Dacă atât de frumos este 
chipul omului sfânt, dacă aceasta este plata celui sfânt, eu aşa 
voi sta, şi voi pleca dintre cei păcătoşi şi voi locui în Hristos, 
că El este Cel frumos în omul care-L unnează pe El“. 

O, copilaşi prin care Eu învăţ pe om, mereu am dorit, 
mereu am tânjit să- Mi pun poporul deoparte ca să am popor 
aparte. Mereu am dorit să aibă minte cel ce se dă de partea 
Mea. O, mereu am tânjit după cel chemat la masa Mea de 
nuntă, că omul nu ştie că viaţa lui Eu sunt şi că vreau să stau 
cu omul, şi să fie omul sfânt, ca să pot veni cu sfinţii în casa 
lui, dar omul stă slugă la doi stăpâni şi nu-i dă nici unuia din 
ei cinste dacă face aşa. Numai un singur stăpân când are 
omul, numai aşa poate să-i dea cinste; altfel omul nu este cu- 
rat pentru stăpânul lui. 

Voiesc să mai dau har proaspăt şi putere sfântă po- 
porului Meu cel pus deoparte, şi voiesc să-l am aparte, că Eu 
nu vreau să-l las să guste din vinul mâniei Mele, din cupa care 
se varsă peste cei despărţiţi de Dumnezeu. Cel ce voieşte 
să-Mi urmeze, trebuie să ştie ce este această lucrare şi să se 
bucure prin ea, ca să se veselească apoi pe veci, căci veselia 
este plată în cer, nu pe pământ, şi este pentru cei cereşti. Iată, 
cel ce voieşte să-Mi urmeze, trebuie să fie curat cu duhul, cu 
trupul şi cu inima. Eu aşa i-am învăţat pe cei ce urmau după 


Mine, şi le ziceam: «Fiţi fericiţi, voi, cei săraci cu duhul, că 
a voastră este împărăţia cerurilor. Voi, cei ce plângeţi, veţi fi 
mângâiaţi. Voi, cei blânzi şi milostivi şi curaţi, veţi moşteni 
pe pământ şi veţi fi miluiţi, căci Mă veţi vedea. Voi, cei ce 
aduceţi pacea, veţi fi numiţi fiii Mei. Voi, cei ce flămânziţi şi 
însetaţi după dreptate, veţi fi sătui în veci, iar voi, cei 
prigoniţi şi ocărăţi pentru Mine, bucuraţi-vă şi vă veseliţi, că 
multă vă este în ceruri plata!». Aşa îi învăţam pe cei ce ur- 
mau după Mine, şi aşa dau şi azi învăţătura Mea pentru cei ce 
Mă urmează. 

Sunt mulţi care se adună în numele Meu ca să se 
bucure şi, iarăşi, sunt şi mai mulţi care se veselesc în numele 
Meu şi de numele Meu. lată, la unii le place bucuria duhului, 
care este durere după Dumnezeu, suferinţa cea de pe calea 
Mea, iar la alţii le place veselia duhului. Numai că veselia 
este plata bucuriei, iar bucuria este în suferinţele cele de pe 
calea Mea, mărirea fiilor lui Dumnezeu, aşa cum a fost ea în 
cei ce au suferit cu trupul de la cei ce îi prigoneau pe ei pentru 
Mine. Cel ce voieşte să Mă urmeze cu adevărat, să nu înceapă 
cu veselia duhovnicească, şi să pornească pe calea Mea cu 
bucuria cea din suferinţă, căci Eu am suferit cu bucurie ca 
să-i dau omului învierea. Aşa şi omul, pentru înviere trebuie 
să sufere, şi aceasta să-i fie bucuria. Amin. Eu am suferit 
înainte de înviere, şi aşa şi omul să facă. Cine încearcă bucu- 
ria suferinţei şi suferinţa bucuriei, acela este cel ce-Mi urmea- 
ză Mie, iar plata lui va fi veselia şi cerul ei. Cei ce au luat ce- 
rul nu s-au veselit până ce l-au luat, ci s-au bucurat în sufe- 
rinţe şi au suferit cu bucurie şi au căpătat veselia şi cerul ei, 
căci după veselia aceasta nu mai este suferinţă. Sunt mulţi 
creştini pe pământ care le place veselia duhovnicească, de 
parcă au ajuns cu greu la ea şi la cerul ei. Aceia nu ştiu încă 
ce este pocăinţa şi ce aduce ea în inima omului. Aceia nu ştiu 
să aleagă calea şi nu ştiu să stea pe ea, iar noaptea pândeşte 
pe urma lor ca să-i cuprindă şi să facă faptele ei, că aceia nu 
ştiu să-şi aleagă ziua, să-şi aleagă lucrul. 

O, rău e de cel fără lucru, măi copilaşi ai Mei. Nu 
vorbesc de lucrul cel făcut cu mâna, că acela este din destul 
şi îl prinde pe om sub el de nu mai poate omul face nimic 
decât lucru cu mâna. Duhul Meu Cel din om face cuvânt în 
om, face lucru în om, şi creşte omul prin el, şi se cresc între 
ei cei ce au Duhul Meu, şi nu sunt aceştia dintre cei fără lucru, 
dar voi lucraţi în via Mea, că v-am dat acest lucru să-l lucraţi, 
fiilor lucrători. Fiţi adevăraţi întru aceasta, că aceasta înseam- 
nă bucuria, iar cine n-o lucrează pe ea nici n-o mai caută apoi, 
şi se învaţă fără lucru. V-am dat pildă de viaţă şi de moarte în 
calea omului care are de ales între acestea două. Cine nu lu- 
crează Duhul Meu în el şi în jurul lui, acela este furat în stân- 
ga şi piere prin el însuşi, dar cine alege bucuria cea nepri- 
cepută de mintea trupească, acela este tras de-a dreapta Mea, 
iar Eu îi dau de lucru Duhul Meu, Cel plin de putere sfântă şi 
de pace şi de frumos şi de veşnicie, fiilor, lată, prin aceste 
cuvinte dau har poporului şi îi dau putere să lucreze Duhul 
Meu, ca să fie în poporul Meu Duhul Meu, Duhul iubirii din- 
tre el şi Mine, Duhul Care strigă la Dumnezeu Tatăl suspi- 
nând cu bucurie şi strigând. 

învăţaţi, fiilor, pe cei ce au venit ca să fie în lucrul 
Meu. Spuneţi-le şi îi ajutaţi să nu stea fără lucru, că rău e de 
cel fără de lucru, că acela îşi strică mintea, iar mintea strică 
pe om apoi, dar poporul Meu să Mă aibă de lucru pe Mine şi 
să Mă facă până Mă va termina de făcut, că apoi Eu vin. 
Nimic să nu lucreze decât la facerea Mea în el copilul acestui 
popor, şi aşa cum sunt Eu să Mă lucreze. Să se uite la Mine 

zi şi noapte, şi aşa să Mă lucreze, precum sunt. Amin. Iar 
acest cuvânt să fie cuvântul adevărului. Amin, amin, amin. 

Să se uite în dreapta lui creştinul, că acolo Eu sunt, şi 
aşa să Mă ia în el, şi aşa să-i placă să fie şi el, şi apoi să fie. 
Amin. Cel ce se uită la Mine, acela poate, iar cel ce se uită la 
sine, acela nu poate. 

Uită-te la Mine, popor blagoslovit, ca să pot Eu în tine, 
căci Eu pot tot ce voiesc Eu unde pot să voiesc. Daţi-Mi pu- 
tere să pot în voi, copii ai poporului sfânt, că e de lucru cu du- 
hul, nu numai cu mâna, fiilor lucrători. Să Mă vadă lumea în 
voi şi să se minuneze de frumosul Meu din voi şi să tânjească 
după Mine apoi. Uitaţi-vă unul la altul şi vedeţi-Mă pe Mine 
în voi, dar lucraţi-Mă ca să fiu în voi, şi aşa să vă pregătiţi de 
acum, că scris este în Scripturi: «Să ne bucurăm şi să ne ve- 
selim şi să-l dăm slavă, că a venit nunta Mielului, şi mireasa 
Lui s-a pregătit; şi i s-a dat ei să se înveşmânteze cu vison 
curat, luminos, căci visonul sunt faptele cele drepte ale sfin- 
ţilor, şi fericiţi sunt cei chemaţi la cina nunţii Mielului; şi 
acestea sunt cuvintele adevărului, adevăratele cuvinte ale lui 
Dumnezeu, iar mărturia Lui este duhul proorociei». Amin, 
amin, amin. 

Am învăţat poporul cel nou şi pe cel care vine, şi îi 
spun să stea cu cartea deschisă şi să înveţe carte, căci cel ce 
nu învaţă nu este copil, iar copilul învaţă, şi mereu să înveţe, 
ca să fie mereu copil. Duhul Meu Cel din om îl face copil pe 
om, iar copilul învaţă mereu, învaţă să rămână copil. Amin. 

Mi-e dor de voi, fiilor. Mi-e dor de copilul din voi, că 
Eu am ascultat mereu de Tatăl, şi ascult şi acum, şi lucrez 
cum voieşte Tatăl. Eu sunt copilul Tatălui Savaot, căci îl as- 
cult. Eu sunt copilul cel din voi, că Mi-e dor de copilul din 
voi. Mi-e dor să fiu ca voi, şi voi ca Mine, şi Mi-e calea de la 
Mine la voi tot un dor, copii ai dorurilor Mele. Nu mai doresc 
nici Tată, nici Mamă, căci îi am alături, şi îi am, dar vă doresc 
pe voi, şi vin mereu să vă îmbrac cu vison şi să chem la cina 
nunţii Mele cu voi pe om, ca să răscumpăr omul. Aceasta este 
lucrarea Mea cu voi, şi nu alta. De nimic nu-Mi mai este dor 
decât de voi, căci cu voi am de lucrat venirea Mea după om, 
lucrul Meu cel dat Mie de Tatăl. Mi-e dor de voi, fiilor 
scumpi. De copilul din voi Mi-e tare dor, căci Eu sunt copilul 
Tatălui Savaot, şi aşa să fiţi şi voi, că Mi-e dor să fiu ca voi, 
şi voi ca Mine, şi Mi-e calea tot un dor după voi, şi din dor 
îmi ţes calea spre voi. Aşa să fiţi şi voi, că Mi-e dor să fiu ca 
voi, şi Mi-e dor şi vă mângâi, fiilor scumpi, că Mi-e dor de 
mângâiere. Amin, amin, amin. 

14/27 octombrie 2000 

Cuvântul Domnului pentru începutul lucrului casei 
întâlnirii 

îngerii primesc porunca Domnului să se facă ajutători din cer pe 
pământ şi de pe pământ la cer pentru noua zidire. Proorocie pentru 
împodobirea colinei întâlnirii cu toate cele rostite să fie. Greul pen- 
tru Domnul este cea mai adevărată bucurie între cer şi pământ. 

Î n numele Tatălui şi al Fiului şi al Sfântului Duh, 
Mă fac cuvânt peste voi în ziua aceasta. Voi sunteţi 
mâinile şi picioarele Mele şi trupul Meu, copii ai lucrărilor 
venirii Mele. 

Iată, copilaşi. Tatăl aşează binecuvântare proaspătă 
peste voi pentru Mine, ca să Mă întăresc în voi cu puterea 
Mea, iar Eu aşez puterea Mea în voi, ca să puteţi tot ce voiesc 
Eu. Amin. încingeţi-vă mijloacele! Amin. Nici un fel de ne- 


putinţă să nu vă slăbească, nici o piedică să nu aveţi, şi vom 
începe, şi vom termina, cu harul şi cu puterea Mea, zidirea pe 
care acum voi o începeţi în numele Meu, ca să am acoperă- 
mânt în care să intru pentru zidirea celor ce vin să Mă ia de 
la izvor pentru zilele Mele din zilele voastre. 

Eu sunt cu lucrarea venirii Mele peste voi, şi vă pun 
mereu la lucru pentru zidirea omului care vine să Mă ia de la 
voi. Fiţi credincioşi, copii ziditori, şi fiţi zidiţi deplin, că nu- 
mai de zidit avem. Şi cu duhul, şi cu trupul trebuie să lucrăm 
zidire, că v-am tocmit să fiţi ai Mei şi să lucrez cu voi tot ce 
este de lucrat pentru venirea Mea după om. 

Acum am în mână casa pe care o începeţi voi acum, ca 
s-o avem pentru slava întâlnirilor Mele cu voi şi cu omul care 
străbate cale până la izvorul cuvântului Meu ca să poposească 
lângă el şi să bea. Acum, aşez lângă voi duhurile puterilor ce- 
reşti şi pe îngerul Meu în faţă, iar după el, cete-cete, îngeraşi 
şi sfinţi, cu haruri fel de fel pentru voi, căci Noi suntem cu 
Duhul, iar voi, cu trupul, şi vom minuna lumea de lucrarea 
Mea cu voi. 

Fiţi zidiţi deplin în cuvântul Meu de peste voi, că acum 
rostesc binecuvântarea Mea peste zidirea aceasta: în numele 
Tatălui şi al Fiului şi al Sfântului Duh, se binecuvintează în- 
ceputul şi sfârşitul lucrului zidirii casei întâlnirii, de lângă 
căsuţa din deal. Dau poruncă îngerilor ajutători să aducă din 
cer pe pământ tot ajutorul de la Noi, iar de pe pământ la cer, 
iarăşi, tot ajutorul, căci Eu, Domnul, rostesc acest cuvânt şi îl 
pecetluiesc cu amin. 

Voi, fiilor tocmiţi de cer, cunoaşteţi puterea Mea în voi, 
că mereu v-am dat-o, şi vom minuna lumea de puterea Mea 
de peste voi şi de mărirea Mea care este cu voi. Fiţi un singur 
cuvânt cu toţii. Fiţi Duhul Meu şi lucraţi Duhul Meu, ca să 
zidiţi cu El, că voi sunteţi micuţi, dar Eu sunt Atotputernic. 
Oştiri din cer vă dau la lucru cu voi. Noi cu Duhul, iar voi cu 
trupul, copilaşi din grădină, şi voi, copii ai poporului sfânt, 
căci veacul ce va să fie este peste voi de la Mine, şi îl vom 
pune peste pământ curând, curând. 

Aşezaţi în cuibul său cuvântul Meu, ca să puteţi prin el. 
Aşezaţi în carte cuvântul Meu care poate, căci voi prin el 
sunteţi şi puteţi. Aşezaţi-1 peste voi, ca să fiţi fiii puterilor 
Mele pe pământ. Amin. 

Cartea acestei zidiri pe care o încep acum cu voi va 
primi în ea tot cuvântul Meu cel pentru zidirea aceasta până 
ce Mă voi slăvi în ea cu slava Mea peste cei ce se vor aduna 
să vadă slava Mea cu voi în mijlocul fiilor oamenilor. Şi se va 
umple de zile de slavă cerească această colină în care Eu 
Mi-am aşezat cortul întâlnirii Mele cu voi şi împrejurimile lui 
care se lărgesc la cuvântul Meu şi îmi slujesc slavei venirii 
Mele. 

Să tacă tot trupul, căci Eu, Domnul, grăiesc şi împli- 
nesc. Să se plece tot şi toate şi să slujească voii Mele cu voi, 
căci Eu sunt Cel ce împărăţesc până ce voi supune totul, până 
la cer nou şi pământ nou peste pământ. Acolo unde nu voiesc 
Eu, tot ce face omul se prăbuşeşte şi se zădărniceşte, dar aici 
voiesc Eu, şi pe vecie voiesc. Amin. 

Acum, adunaţi-vă sub mâna Mea, că Eu o pun peste 
voi şi vă dau pornirea la lucru şi o ţin peste voi ca să luaţi din 
ea. Luaţi din mâna Mea, puişori mici. Luaţi, ca să fiu Eu mare 
în voi, iar voi să fiţi cei mici ai Mei, căci Eu în cei mici pot, 
şi le dau, şi ei pot. Amin. 

Cerul lucrează aici cu voi, şi lucrează şi în lături pentru 
cele de aici, ca să fie aici ajutor mare din cer şi de pe pământ. 
Amin. Timpul cel bun şi cald pentru zidirea aceasta să vă dea 

Cuvântul lui Dumnezeu 


vouă bucuria cea pentru lucru. Lucraţi cu bucurie şi lucraţi 
Duhul Meu, duhul bucuriei sfinte. Bucuraţi-vă, căci greul cel 
pentru Mine este cea mai adevărată bucurie între cer şi pă- 
mânt. Bucuria aceasta aduce veselie peste ea, căci tot lucrul 
cel făcut sub greu se încununează cu zile de slavă, cu frumo- 
sul cerului pe pământ cu voi, copii ai zidirilor Mele. 

Cuvântul Meu să vă adune în el, şi un cuvânt să fiţi cu 
toţii în toată vremea lucrului acesta, ca să dau şi acestei zidiri 
nume nou şi să însemne ea cuvântul Meu, căci el se face fap- 
tă. Voi sunteţi cuvântul Meu cel împlinit, că aşa v-am născut, 
iar Duhul Meu este în voi şi peste voi cu Mine. Vă întăresc 
trupuşoarele. Amin. Vă întăresc inimioarele. Amin. Vă dau 
înţelepciunea în tot lucrul Meu cu voi, că tot aşa am lucrat şi 
Eu dintru început, şi cu înţelepciunea le-am lucrat pe toate. 
Cuvântul Meu să fie între voi, fiilor, ca să lucrăm numai prin 
el, fiindcă aşa sunt fiii lui Dumnezeu. Tatăl, Fiul şi Duhul 
Sfânt Şi-a făcut sălăşluire cu voi. De dorul omului fac tot ce 
fac prin voi. De mila de om vă trudesc pe voi, ca să-i fac omu- 
lui cărare spre Mine şi spre izvorul vieţii, care curge la voi 
pentru învierea făpturii. 

Gata, copii ai Tatălui. îngerul Meu sună pentru începu- 
tul casei întâlnirii, de lângă căsuţa din deal. Această casă va 
sluji grădinii întâlnirii, şi una pe alta se vor ajuta ca să-Mi 
ajute Mie şi venirii Mele după om. îmi ridic mâna şi fac cu ea 
peste voi semnul binecuvântării Tatălui şi a Fiului şi a Sfân- 
tului Duh. Amin. Privirea Mea este aici. Mă uit la voi şi vă 
doresc, căci Eu sunt cu Duhul, iar voi, cu trupul, dar sunt în 
voi, şi sunt. Fiţi şi voi în Mine, şi fiţi, căci Dumnezeu este în 
voi pe pământ şi poate prin puterea Sa, şi poate în voi. Amin, 
amin, amin. 

Fiilor copilaşi, copii ai minunilor Mele, întocmiţi car- 
tea acestei zidiri şi tot lucrul ei, dimpreună cu toţi cei care lu- 
crează cu voi la zidirea aceasta, ca să fie mărturie a împlini- 
rilor Mele cu voi şi să se vadă în ea fapta cea împlinită a cu- 
vântului Meu care se împlineşte cu trudă pe pământ, pentru 
ca apoi să fie slava Mea cea cu trudă lucrată, cea cu trudă plă- 
tită, copilaşi ai minunilor Mele cele de la venirea Mea cea 
tainică pentru zidirea omului care va fi pentru venirea Mea. 
Amin, amin, amin. 

19 octombrie/l noiembrie 2000 

Sărbătoarea sfântului apostol Iacov, ruda Domnului 

E capătul timpului omului, iar omul este semeţ. Omul zideşte dă- 
râmături care îl prind sub ele. Mărturisirea de dincolo de mormânt: 
arhiereul Vasile Tărgovişteanul grăieşte cu Domnul, cu arhiereul 
Irineu şi cu preoţii bisericii lumii, mărturisindu-şi păcatul ne- 
credinţei şi al neumilinţei lui pe pământ. Proorocie împlinită îm- 
potriva lucrului potrivnic de la Vulcana-Băi. 

H ai, copilaşi ziditori, hai să ne îndulcim; Eu de la 
voi, şi voi de la Mine. O, de-aţi simţi voi cât de 
dulce Mi-e petrecerea Mea cu voi! O, de-aţi simţi voi cât de 
amară Mi-e jalea când Mă uit după omul de pe pământ! O, 
copii ascultători, Mă îndulcesc cu voi, că pe pământ e numai 
amar pentru Mine, şi nu numai pe pământ, ci şi în văzduh, că 
s-a suit omul sus de tot şi şi-a făcut şi peste văzduh stăpânire, 
şi mişună omul prin văzduh cu toate ale lui, şi duhul cel semeţ 
s-a făcut mare în om. E capătul timpului omului, şi omul îşi 
face de cap în fel şi chip. Eu însă Mă strecor cu voi şi cu cu- 
vântul Meu prin voi peste tot, şi judec cu dreptate peste pă- 
mânt, că omul Mi-a luat pământul şi cerul, zice el, dar omul 
s-a luat pe sine din Mine, şi nu ştie că nu este stăpân peste 


nimic, şi aleargă să fie, şi nu este. Zideşte, zideşte, dar nu este 
stăpân omul, căci cine nu adună cu Mine se risipeşte pe sine 
în adunătura lui, şi piere apoi, şi nu mai stăpâneşte. 

O, copilaşi ziditori, nu vrea omul să înveţe de la Mine 
lucrul zidirii, lucrul peste care poate omul moşteni. Nu ştie 
omul să-şi lucreze casă, nu ştie, fiilor. Cine îşi face casă pen- 
tru el, acela îşi pierde sufletul şi trupul şi viaţa, dar cine face 
casă pentru Mine, acela stăpâneşte cu Mine, şi Eu sunt Stăpâ- 
nul lui pe veci de veci. Amin. 

Iată, pic cu pic ia înfăţişare casa întâlnirii, de lângă că- 
suţa din deal, ca s-o avem apoi pentru slava întâlnirilor Mele 
cu voi şi cu omul care caută după voi pentru izvorul cuvân- 
tului Meu, ca să bea spre viaţa lui. Aşez prin voi pe pământ 
casa aceasta. O ţin în mâna Mea până se va vedea bine, şi apoi 
intru în ea şi Mă odihnesc de această osteneală. O ţin în palma 
Mea pe ea şi pe voi, şi aşa o aşezăm pe pământ. O, copilaşi 
ziditori, staţi în palma Mea, că pe pământ e cutremur de la 
margini la margini cum n-a fost niciodată, şi sunt oamenii 
prinşi sub zidurile lor, şi nu mai este nimeni să-i ajute şi să-i 
scoată de sub dărâmături. Nimic nu zideşte omul decât dărâ- 
mături care-1 prind sub ele pe om, şi ele mărturisesc împotriva 
omului. 

Mă uit cu ochiul Meu peste locul unde omul potrivnic 
a dat să-şi înfigă ţăruşul lui împotrivitor locului Meu de la 
voi, ca să-i zică şi acelui loc „ nou Ierusalim “ şi să dea să-Mi 
zădărnicească izvorul Meu de la voi. Eu însă am rostit mai 
dinainte cuvânt în cartea Mea cu voi şi am descoperit planul 
cel potrivnic şi am zis că acel loc va fi prăbuşit şi va prinde 
sub el pe cei potrivnici Mie. Iată, acele clădiri stau mărturie 
împotriva omului potrivnic care şi-a înfipt ţăruşul lui la cale 
de patru mile de locul Meu de la voi, ca să Mi-1 umbrească. 
(Centnd Internaţional Ecumenic de la Vulcana Băi, n.r.). Eu am 
blestemat acel loc, căci s-a pus împotriva Mea cu omul care 
l-a zidit, fiindcă nu pentru Mine l-a zidit, căci omul nu ştie 
să-şi lucreze casă. Cine-şi face casă pentru el, acela-şi pierde 
prin ea sufletul şi trupul şi viaţa şi casa pe pământ şi în cer, şi 
nicidecum nu este stăpân, căci cine nu adună cu Mine, acela 
se risipeşte. 

O, plânge în cer un suflet îndurerat. Cine plânge? De 
ce plânge, fiilor salvatori? Hai să vedem cine şi de ce plânge. 
Iată, cel care a rostit cu gura lui binecuvântare în numele Meu 
peste locul acela care s-a vrut şi el „nou Ierusalim ", aproape 
de voi, cei ce sunteţi ai Mei, plânge acum cel ce a binecuvân- 
tat în numele Meu acolo; plânge în cer şi se umple de jale, că 
el vede din cer ce a făcut. Vede locul Meu de la voi, şi pe voi 
lângă Mine, cu tot ce am zidit Eu prin voi pe pământ, şi vede 
locul acela peste care a rostit el binecuvântare în numele 
Meu, ca să se aşeze cu lucrul cel potrivnic vouă şi Mie, să se 
aşeze pe pământ şi să dea să bage sub obrocul acela lumina 
Mea care este cu voi. Eu însă M-am sculat ca un războinic şi 
Mi-am păzit averea Mea de la voi, şi pe voi, iar pe el l-am 
risipit, căci a strâns fără Mine. Acum el plânge în cer şi vede 
la voi poarta cerului, poarta prin care Eu grăiesc cu cei de pe 
pământ şi cu cei din cer şi cu cei din iad. 

Voi, fiilor, îl pomeniţi mereu înaintea Mea. El a fost 
arhiereul care s-a aşezat pe scaunul Meu din cetatea de scaun 
a României, la Târgovişte. Şi dacă a stat arhiereu, s-a crezut 
stăpân peste suflete şi a dat să vă scoată pe voi de la Mine ca 
să nu mai fiţi ai Mei, şi să fiţi ai lui. Dar Eu l-am smuls de pe 
scaunul acela şi l-am mutat de pe pământ după ce i-am dat să 
sufere plata pe pământ. Voi l-aţi adus mereu înaintea Mea 
prin pomenire zi de zi timp de un an, pentru ca să-i dau odih- 

na, că a suferit şi cu trupul şi cu duhul până să-l iau de pe 
pământ. Eu am voit să-l trec prin bătaie şi să-l mai las să măr- 
turisească locul Meu de la voi, dar omul care scapă de su- 
ferinţa cea pentru păcate uită de ea, şi iar le face pe cele cu 
care este el deprins, şi iar îşi face rost de judecată. Atunci am 
zis: «îl iau de pe pământ», şi l-am luat, dar voi, copii cu milă, 
aţi făcut pentru sufletul lui toate cele creştineşti, că n-are cine 
să-i facă, fiindcă pentru cer nu se lucrează ca pe pământ, şi 
n-are cine să-i facă lui pentru viaţa lui din cer. Iată, Mă uit şi 
văd pomenirea ce i-o faceţi voi înaintea Mea după un an de la 
izbăvirea lui din păcatul împotrivirii aduse Mie şi vouă. Iau 
jertfa cea curată din mânuţele voastre şi o pun pentru el 
înaintea Mea şi zic îngerului Meu să-l aducă la pomenire, că 
el aşteaptă, şi plângând aşteaptă, şi de aceea v-am spus: 
«Plânge în cer un suflet îndurerat, fiilor salvatori. Plânge su- 
fletul lui şi aşteaptă». 

Iată, îngerul Meu a împlinit cuvântul Meu. Amin. 

Acum vă iau pe voi în palma Mea şi îi arăt lui lucrarea 
Mea cu voi. El vede că voi sunteţi poarta cerului pentru cei de 
pe pământ şi pentru cei din cer şi pentru cei din iad, care 
plâng după cer. El plânge, dar voi şi cu Mine îl bucurăm. 
Amin. 

Hai la masă de pomenire pentru tine, tu, cel ce ai stat 
arhiereu pe scaunul bisericii din cetatea Târgoviştei. Cei pri- 
goniţi de tine te-au luat în casa Mea acum, căci sunt copii 
miloşi şi umiliţi cu inima. Au adus jertfă zi de zi pentru tine 
înaintea Mea, şi vor mai aduce. Nu pot să nu-i ascult, căci îi 
iubesc. 

Hai la masa pomenirii tale! Eu, Domnul şi Stăpânul 
peste vii şi peste morţi, îţi şterg lacrima şi te cuprind, pentru 
cei ce te-au adus înaintea Mea zi de zi pentru împăcarea ta cea 
de veci cu Tatăl şi cu Mine. Ia cuvântul Meu cel pentru tine. 
El e masa ta de pomenire. Iată-i pe cei din grădina aceasta, 
adevăraţi salvatori, adevăraţi samarineni care iau în casa lor 
pe cei răniţi, pe cei plânşi, pe cei fără ajutor. Acum iau de pe 
tine tristeţea, că masa Mea cu copiii acestei grădini e masa 
bucuriei cereşti pentru cei din cer şi pentru cei de pe pământ 
şi pentru cei din adânc. 

Acum, te fac mărturisitor din cer pentru Mine şi pentru 
lucrarea Mea de pe pământ, cu care M-am strâns în grădiniţa 
cuvântului Meu ca să Mă împart în lături spre luminarea şi 
mântuirea multora. Acum, iată, acesta este locul, şi aceasta 
este lucrarea, şi aceştia sunt cei întru care Eu binevoiesc pen- 
tru venirea Mea după om, după două mii de ani de pribegie a 
omului căzut din veşnicie. 

Cuvintează din cer! Iată amvonul de la care cerul gră- 
ieşte peste pământ. Iată masa de lucru a cuvântului ceresc, 
grădiniţa cea plină de cuvânt din cer. Cuvintează de la am- 
vonul Meu şi mărturiseşte din cer lucrul Meu din zilele aces- 
tea, şi pe care tu îl ştii de pe pământ, că n-am stat cu el ascuns, 
şi am venit cu el la tine, ca să crezi în Mine prin el. Dar tu 
n-ai voit să fii credincios, şi M-ai supărat adânc, iar Eu te-am 
pus în cuptor ca să te izbăvesc prin foc şi să nu te las să pieri 
ca un împotrivitor. Acum, pomeneşte tu din cer ziua ta de 
pomenire pe pământ în grădina cuvântului Meu. Ţie îţi zic: 
mărturiseşte! Amin, amin, amin. 

(Pj| i eu îţi zic Ţie, Doamne: mărturiseşte-mă 
Tu, căci faptele mele sunt rele şi n-am ago- 
niseală în cer, că nu mi-am strâns în cer. Cei ce mi-au dat loc 
în cer sunt cei huliţi şi prigoniţi de mine pe pământ, sunt cei 
cărora eu le-am pus nume rău înaintea oamenilor ca să mă 
înalţ pe mine şi să-mi acopăr faptele mele cele ascunse de 


oameni. Dacă eu i-aş fi crezut pe ei, ar fi trebuit să las păcatul 
şi să mă fac sfântul Tău, dar eu n-am vrut să mă fac sfânt, şi 
m-am făcut batjocoritorul sfinţilor Tăi. Am făcut aşa cum au 
făcut mulţi ca mine, care s-au aşezat de la ei citire pe scaune 
de biserici prin vreme, ca să-i prigonească pe cei sfinţi, pe 
creştinii care aşezau peste ei voile Tale. N-am voit să fiu 
arhiereul Tău, şi am fost eu şi atât, iar Tu n-ai fost în mine, că 
eu am fost fiul păcatului şi împotrivitorul Tău în mine. Măr- 
turisesc însă că Tu eşti Cel Atotputernic şi Adevărat din gră- 
dina cuvântului Tău, aşezată de mâna Ta în mijlocul Româ- 
niei, iar eu am stat lângă ea şi n-am intrat sub lumina Ta din 
ea, şi am luat în mâini pietre şi am luat noroi şi am dat, dar 
m-am lovit pe mine, căci piatra cea aruncată peste locul 
grădiniţei Tale de aici se întoarce la locul de unde vine şi 
răneşte amar pe cel ce o aruncă. 

Aceasta este ceea ce mărturisesc eu, iar cel ce nu crede, 
să se uite, că eu aşa am păţit. N-am avut nici slavă pământeas- 
că, şi nici cerească n-am, căci toate se agonisesc de pe pă- 
mânt. Eu însă, pe pământ am iubit trupul şi mi-am osândit 
sufletul care a plâns în mine şi nu şi-a găsit pacea, căci cel ce 
nu este sfânt nu are bucuria păcii, iar pacea este de la Tine, 
Doamne, nu este de pe pământ. N-am nimic bun ca să pot 
mărturisi cu bucurie, şi mă ruşinez, că am fost om înţelept şi 
nu m-am folosit pentru cer de darul firii mele. 

Toată mulţimea păcatelor mele nu atârnă cât acest 
păcat al împotrivirii mele asupra grădinii lucrului Tău din 
zilele acestea. Şi cum îmi voi căpăta pacea cea din cer fără să 
mă aplec din cer până pe pământ înaintea celui ce este atât de 
mare înaintea Ta, în mijlocul bisericii care nu-Ţi slujeşte Ţie, 
iar el stă răbdător, aşteptând izbăvirea omului. Omul pe care 
Tu l-ai luat dintre oameni şi l-ai pus să fie mărturisitor pentru 
lucrul Tău cel tainic, omul pe care eu l-am defăimat înaintea 
tuturor oamenilor, arhiereul Tău Irineu, prin care Tu ai înfipt 
pe pământ primul semn al împărăţiei cerurilor, după cuvântul 
Tău, l-am târât să-mi facă voia şi să scrie lepădare de cele din 
cer ale Tale, cu care Tu eşti peste grădina aceasta, şi peste 
care el are numele scris ca mărturisitor, ca cel mai mare din 
biserica de pe pământ, căci Tu i-ai dat nume mare şi l-ai pus 
cel mai mare, şi fără el Tu nu poţi împăca lumea cu Tine, 
fiindcă l-ai pus între Tine şi lucrarea Ta de mântuire a lumii, 
lucrarea venirii Tale din zilele acestea. Eu însă m-am încu- 
metat să mă înalţ peste el şi să-l micşorez înaintea oamenilor 
numindu-1 eretic pe el şi pe cei peste care el s-a aplecat pentru 
Tine, Doamne, căci a fost credincios prin harul Tău. îţi cer să 
mă laşi să mă plec lui din cer, cu cuvântul. Amin. 

B u, Domnul celor sfinţi, îţi dau putere să te 
apleci şi să iei de la el dezlegare de toate 
câte ai făcut împotriva Mea. Amin, amin, amin. 

E u, cel ce am fost pe pământ arhiereul Vasile 
peste cetatea Târgovişte, vin spre tine din 
cer, că tu eşti mare între toţi cei ce stau slujitori peste biserici 
pe pământ. Dacă te-ai aplecat mie ca să mă asculţi pe pământ 
şi să-mi faci voia împotriva bisericii sfinţilor de pe pământ, 
împotriva grădinii de nou Ierusalim pe pământ, apleacă-te şi 
acum să mă asculţi, că eşti supus, şi aşa stai. Aşează-te în 
genunchi pentru mine şi rosteşte-mi dezlegarea păcatului ne- 
credinţei şi al călcării mele peste grădina pecetluită prin mâna 
ta pentru cei sfinţi, că eu n-am pace în cer. Dezleagă-mă de 
pe pământ, ca să fiu aşa şi în cer. Dezleagă-i de pe pământ pe 
toţi cei care pe pământ te ţin pe tine în lanţurile necredinţei 
lor, că tu ai cheile împărăţiei cerurilor, şi iată poarta cerului, 
şi pe ea este scris numele tău, care nu se poate şterge nici de 
cei din cer, nici de cei de pe pământ. 

Cuvântul lui Dumnezeu 


O, nu mai fi mâhnit, că eşti adânc mâhnit. Iată, acum 
îmi arată Domnul inima ta mâhnită. O, câtă mâhnire! O, câtă 
durere! O, câte lacrimi în ea! O, câtă rugăciune duioasă şi 
plânsă! Câtă aşteptare s-a strâns în ea! Cât suspin suspină în 
ea! Câtă frică dinspre om bate spre ea! Dar tu eşti mare în 
mâna Domnului şi din partea Domnului, şi nu se găseşte bi- 
ruinţă care să se ridice asupra ta, fiindcă pecetea ta e veşnică, 
şi e nouă, şi scrie pe ea Alfa şi Omega, venirea Domnului, 
scaunul Lui de mărturisire, căci eşti arhiereul Lui peste vre- 
mea aceasta, şi pe tine te aşteaptă cerul tot, şi tot iadul, şi mul- 
ţime mare de pe pământ, ca să-i rosteşti împăcarea cu Dum- 
nezeu prin lucrarea cuvântului Său din grădina aceasta peste 
care eu am călcat ca un păcătos şi nu ca un sfânt, iar în cartea 
grădinii stă scris că ea este pentru cei sfinţi. 

Vino cu ruga ta la cer şi cere pentru biserică frică de 
Dumnezeu, că s-au ascuns în ea mulţime de tâlhari îmbrăcaţi 
în haine de sfinţenie. Şi dacă poţi, scoală-te şi vino ca să fii 
aici, în grădina cea nouă, şi să lucrezi de aici, că are nevoie 
cerul şi pământul şi iadul de lucrarea ta de înviere, de lucrarea 
aceasta din cer, pe care tu ai aşezat-o prin cuvânt de binecu- 
vântare în mijlocul oamenilor. Atunci te alungam să nu vii pe 
nici o parte. Ba te-am adus eu pe furiş, ca să blestemi aici, şi 
ai blestemat, şi a căzut peste mine tot ce-am făcut eu cu tine. 
Dar acum te chem. Vino ca să fii aici şi să salvezi pământul 
cu lucrarea ta cea de la Dumnezeu peste tine, că vine Do mn ul 
cu sfinţii pe pământ şi cu sărbătoarea împărăţiei cerurilor 
peste aceste locuri binecuvântate de Domnul prin tine. Vino 
să-ţi iei răsplata răbdării sfinte! Vino, că nimeni nu este mai 
mare ca tine peste biserica de pe pământ, fiindcă numele tău 
este scris aici, pe poarta cerului. Amin, amin, amin. 

Vă spun şi vouă, preoţilor care slujiţi la altare: dacă nu 
sunteţi sfinţi, nu mai staţi slujitori, că e grea pedeapsa celor 
păcătoşi care nu au salvatori cu putere ca să-i scape. Lucraţi 
orice pe pământ, dar pe Dumnezeu nu-L mai înşelaţi, că eu 
aşa am făcut, şi a venit fără veste ziua Domnului peste mine 
şi m-a prins sub ea fără veşmânt, şi iată, sunt gol, şi aşa stau 
înaintea sfinţilor. Faceţi orice pe pământ, dar cu focul nu vă 
jucaţi, căci scris este în Scripturi: «Dumnezeu este foc mistui- 
tor». Dacă nu puteţi să fiţi sfinţi şi să fiţi săraci de voi şi de 
cele din lume, nu mai intraţi în altare pentru Domnul, căci al- 
tarul este sfânt, şi este foc, şi vă arde. Nu mai fiţi mai păcătoşi 
ca toţi cei peste care staţi. Nu căutaţi să domniţi peste ei, ci 
slujiţi-le pentru mântuire zi şi noapte, iar dacă nu puteţi, acest 
cuvânt vă judecă, fiindcă de lângă Domnul rostesc şi mărtu- 
risesc. Adunaţi-vă comori în cer, că pe pământ vine molie 
mare, vine ziua Domnului, şi iat-o cum judecă! Daţi Dom- 
nului cârma, că marea e cu furtună mare şi vă duceţi în afund. 
Viaţa omului este dar de la Do mn ul. înmulţiţi darul acesta şi 
nu-1 risipiţi, că e scumpă viaţa. Veniţi spre împărăţia cerurilor, 
căci cuvântul lui Dumnezeu cheamă în toate laturile, cheamă 
omul la salvare, cheamă omul în barcă. Adunaţi-vă cu mic cu 
mare sub cortul acesta, sub Cuvântul lui Dumnezeu, Care 
cheamă pe om la sfinţenie, la împărăţia cerurilor pe pământ 
pentru cei sfinţi, că lumea trece curând, curând, şi iată ce este 
deasupra României! Slava Domnului e deasupra ei şi sub ea, 
iar heruvimii o ţin pe ea pe aripi, şi ea este scaunul Domnului, 
şi «Domnul este în mijlocul ei locaş al sfinţilor, cu sfinţii în 
el, nou Ierusalim coborât din cer pe pământ », după cum scrie 
în Scripturile venirii Lui. Amin. 

Mărturisirea mea, Doamne, aşa este. Aplecarea mea 
este mare în cer dacă pe pământ nu m-am aplecat. Iată, cei 
mici sunt cei mai mari la Tine, dar eu m-am mărit pe pământ 


şi i-am osândit pe cei mici ai Tăi. Acum, mă aplec sub mâna 
lor binecuvântată de harurile Tale peste ei, şi le cer împă- 
carea, că m-ai slobozit să am parte să văd mărirea lor pe care 
n-am văzut-o cu ochii trupului, fiindcă am fost orb pentru 
cele de la Tine, bunule Doamne. Amin, amin, amin. 

I ar Eu, Domnul şi Mântuitorul celor blânzi şi 
smeriţi, îţi zic: pace ţie, că iată, te-am Scut 
mărturisitor din cer peste pământ, şi îmi împlinesc Scripturile 
proorocilor care au spus: «Morţii Tăi vor trăi, şi trupurile lor 
vor învia. Sculaţi-vă şi bucuraţi-vă, voi, cei ce sălăşluiţi în 
ţărână, căci sub rouă Ta cea plină de lumină, din sânurile 
pământului umbrele vor învia». Amin. Vor învia şi vor măr- 
turisi. Amin, amin, amin. 

Acum, îngerul Meu aşează în pace pe cel pomenit azi 
în grădina cuvântului Meu, iar vouă, slujitori ai grădinii Mele 
cea plină de harul începutului cel nou, vă dau cuvânt să 
pomeniţi mereu la masa împărăţiei Mele cu voi pe cel prin 
care Eu v-am vestit de pe pământ şi din cer. De pe pământ el 
v-a vestit într-un fel, şi iată, din cer el vesteşte adevărul cel de 
peste voi. Ridic mâna Mea şi binecuvintez hrana cea pusă 
înaintea cerului pentru pomenirea lui, iar pe voi vă mărturi- 
sesc samarineni din partea Mea peste vii şi peste morţi, că a 
venit vremea care este scrisă să fie, şi din pământ morţii măr- 
turisesc pentru voi, iar din cer se pecetluieşte mărturisirea. 
Amin, amin, amin. 

Vă dau, copilaşi ziditori, har şi putere pentru zidirea 
casei întâlnirii. Iată cât spor aveţi, şi vom termina curând, cu- 
rând zidirea aceasta, şi vom zidi în ea omul care vine ca să 
înveţe viaţa. Iar voi, lucraţi, fiilor, lucraţi peste voi viaţa Mea. 
Amin, amin, amin. 

23 octombrie/5 noiembrie 2000 

Sărbătoarea sfântului mucenic Dimitrie, izvorâtorul de 

mir 

E totul cuprins în noapte pe pământ, iar omul nu vede şi nu cunoaş- 
te venirea Domnului. E aşteptare în locuinţa morţilor şi în iad, a 
zilei învierii lor şi a venirii Domnului cu sfinţii. Cei desăvârşit în 
cuvânt nu lasă deoparte măsura Domnului pentru tot cuvântul 

rostit. 

L a cumpăna dintre două zile de sărbătoare Mă las 
deasupra voastră cu cuvântul Meu, că e sărbă- 
toare de sfinţi, copii străjeri pentru venirea Mea. întăresc pu- 
terea Mea din voi, ca să-Mi aştemeţi cuvântul în cartea sa. 
Amin. Dragostea Mea de voi Mă aduce mereu deasupra gră- 
diniţei în care vă am, şi Eu vin să vă hrănesc ca pasărea pe 
puii ei. 

Creşteţi, fiilor, şi daţi putere venirii Mele, şi cereţi-o de 
la Tatăl ca să vină, că Mă aşteaptă cei din morminte ca să vin 
şi să-i strig să iasă, că e lungă aşteptarea lor, şi nu e cât 
aşteptarea cea de pe pământ. O, fiţi mari la minte şi daţi 
putere venirii Mele, că la cuvântul Meu de la voi se strâng cei 
din cer, şi se bucură cei din iad de lumina Mea de la voi, şi 
care ajunge până la ei. îmi fac mereu cărare spre voi ca să-Mi 
apropii venirea, ca să pregătesc ziua învierii făpturii, şi ca să 
fie apoi veacul cerului pe pământ, cu veşnicia lui, căci sfinţii 
aşteaptă pentru toată făptura care nu mai ştie să aştepte. 
Aştept şi Eu, fiilor, aştept să vin, şi fericiţi sunt cei ce cred că 
Eu vin, că aceia se fac ziua venirii Mele şi îmi luminează 
calea ca să vin, că e numai noapte în calea venirii Mele. E to- 
tul în noapte pe pământ, e totul în beznă, şi nimeni nu mai 




Anul 2000 


1385 


vede venirea Mea, iar omul umblă pe întuneric şi ziua şi 
noaptea; umblă şi nu vede nimic, că umblă fără vedere şi fără 
aşteptare. 

Aveţi grijă, fiilor salvatori, să pomeniţi mereu pe toţi 
cei care s-au născut şi nu mai sunt, şi pe care n-are cine să-i 
pomenească pe pământ, că e mare jalea sufletului lor şi e 
mare milostenie să fie pomeniţi, să fie chemaţi la lumină şi să 
învieze, să ştie că au un Mântuitor, Care-i va striga afară din 
locuinţa morţilor. Căutaţi să fiţi mereu la zi cu toată rânduiala 
cea creştinească pentru tot neamul omenesc care nu mai este, 
şi care este încă, şi nu se îngrijeşte de viaţa sufletului, căci vai 
sufletelor fără ajutor, fără salvator! lată, omul pe pământ nu 
se mai îngrijeşte de viaţa sufletului său, iar în lumea cea ne- 
văzută a sufletelor care nu mai sunt e mare aşteptarea, e mare 
spaima şi jalea, e usturător să te uiţi! V-am arătat ce este acolo 
ca să vă prindă mila de cei ce nu mai sunt în trup pe pământ. 
N-am voit să vă întristez, ci am vrut să vă înduioşez şi să daţi 
putere venirii Mele, să-Mi apropii venirea, fiilor, ca să pot 
pregăti ziua învierii făpturii. Pomeniţi pe toţi cei fără de scă- 
pare din locuinţa morţilor, şi Eu Mă duc să le dau nădejde în 
venirea Mea care vine curând, curând. E lungă aşteptarea lor, 
şi nu e ca pe pământ aşteptarea. Acolo nimeni nu poate să se 
ajute unul pe altul. Acolo e numai spaimă fără capăt pentru tot 
sufletul, şi iată, pe pământ nu mai e om viu care să vrea să ştie 
cum să facă rânduiala cea creştinească pentru cei ce nu mai 
sunt pe pământ. 

O, nu vrea omul să-şi pregătească de pe pământ loc în 
cer pentru viaţa sufletului. Dacă omul născut pe pământ nu 
trăieşte pentru suflet viaţa cea scurtă a trupului, nu-i foloseşte 
la nimic trupul, ci numai la durerea cea de după acest trup al 
sufletului. O mulţime de suflete care au spus pe pământ că nu 
mai e nimic după trupul acesta stau acum în spaimă fără de 
capăt, aşteptând o mână de scăpare. E numai aşteptare acolo, 
fiilor miloşi, iar pe pământ nu e om să mai vrea să ştie de la 
Mine cum poate să-i ajute pe cei ce aşteaptă cu disperare în 
locuinţa morţilor. Vă învăţ mereu pe voi, căci voi Mă primiţi 
cu învăţătura Mea. Mi-e milă de toată făptura, şi de aceea 
v-am ridicat pe voi dintre oameni şi v-am pregătit pentru 
Mine, şi v-am pus apoi să Mă ajutaţi la lucrul Meu cel pentru 
venirea Mea, ca să vin să izbăvesc neamul omenesc. întâi să 
vin să strig la el ca să Mă audă şi să se scoale la strigarea 
Mea, iar dacă nu se scoală, să-l scol cu puterea Mea, cu varga 
să-l scol, că omului nu-i pasă de viaţa sufletului său. Faceţi, 
dar, pomenire înaintea Mea pentru tot neamul omenesc care 
nu mai este pe pământ, pentru toată făptura care aşteaptă răs- 
cumpărarea omului, pentru toţi şi pentru toate, fiilor, căci făp- 
tura toată suspină aşteptând răscumpărarea. Faceţi prescuri de 
pomenire pentru masa Mea cu voi, pentru jertfa Mea cea pen- 
tru om. Faceţi colivă din grâu, ca să se adune în trupul ei cei 
pomeniţi prin ea. Faceţi căpeţele, ca să se adune prin ele ar- 
hanghelii şi îngerii şi sfinţii care ajută pe cei pomeniţi, şi să 
se ducă să le dea veste de bucurie celor ce aşteaptă îndureraţi 
în locuinţa morţilor, căci se uită după scăpare ca să vină de 
undeva. Este scris în Scripturi: «Vor învia trupurile morţilor 
şi vor tresălta de bucurie, căci pământul va naşte din nou pe 
cei adormiţi, şi ei se vor ridica în sus». Amin. 

Când eram pe pământ şi îi învăţam pe ucenici, Mă 
căutau iudeii ca să-Mi găsească vină, căci ei nu credeau în cu- 
vintele Mele. Eu însă le spuneam aşa: « Vine ceasul, şi acum 
este, când morţii vor auzi glasul Fiului lui Dumnezeu; şi care 
vor auzi, vii vor fi, şi de aceasta să nu vă miraţi, căci iarăşi 
vă spun: vine ceasul când cei din morminte vor auzi glasul 


Lui, şi vor ieşi». Amin. Şi le voi da trup, casa cea din cer a su- 
fletului, trup întocmit la cuvântul Meu, din pământ şi din 
cuvânt, din Duhul lui Dumnezeu întocmit. Şi atunci va fi ma- 
rea întâlnire a celor ce sunt şi a celor care au fost şi iarăşi vor 
fi, ca să se întocmească ziua învierii, despre care Eu am ves- 
tit prin Scripturi, ziua venirii Mele cu sfinţii care au căpătat 
cerul încă de pe pământ, încă din vremea trupului lor. 

Vin, fiilor, la voi cu sărbătoarea îngerilor, cu prăznui- 
rea sfinţilor arhangheli Mihail şi Gavriil. Atunci Eu voi lua 
din mânuţele voastre jertfa cea pentru cei din locuinţa morţi- 
lor şi Mă voi duce cu ea la ei şi le voi vesti că vin curând să-i 
iau şi să le dau ziua învierii. îi voi mângâia, îi voi uşura, le 
voi da din învierea lor şi le voi da grai ca să vorbească unii cu 
alţii despre venirea Mea şi despre voi, cei ce lucraţi cu Mine 
pentru ziua venirii Mele. Fiţi mereu la zi cu pomenirea lor, 
aşa cum Eu v-am învăţat când v-am tocmit să lucraţi pentru 
învierea făpturii. Cuvântul Meu cel din grădina Mea cu voi îi 
va mângâia pe cei strigaţi pentru pomenire şi le va da din 
pacea Mea. 

Fiţi credincioşi, copii ziditori, şi fiţi zidiţi deplin, că 
numai de zidit avem. Avem de zidit veacul cel nou şi pe cei 
înviaţi pentru el. Voi sunteţi zidarii Mei, iar cumpăna este în 
mâna Mea. Şi cu duhul şi cu trupul lucrăm zidire, că v-am 
tocmit să fiţi ai Mei şi să lucrez cu voi tot ce este de lucrat 
pentru venirea Mea. Amin. 

Acum, din nou Mă uit în mâna Mea în care sunteţi voi 
şi casa întâlnirii, de lângă căsuţa din deal. Aţi lucrat timp de 
cinci zile la ea, şi aţi ajuns cu zidirea ei până la tavan. Acum 
vă întăresc cu puteri cereşti şi cu îngerul Meu în faţă, iar 
îngeraşii, cu haruri fel de fel pentru voi, vă dau târcoale şi vă 
ajută din toate laturile, căci voi sunteţi cu trupul, iar Noi, cu 
Duhul, şi vom lumina lumea de lumina Mea de la voi. Fiţi 
zidiţi deplin în cuvântul Meu de peste voi şi învăţaţi-vă tot 
mai desăvârşit cum să-l primiţi şi cum să staţi în faţa lui. Iată, 
din nou rostesc şi înnoiesc binecuvântarea Mea pentru zidirea 
aceasta, şi spun: în numele Tatălui şi al Fiului şi al Sfântului 
Duh, se binecuvintează în toată vremea lucrului ei casa întâl- 
nirii care ia înfăţişare între voi în zilele acestea, iar voi fiţi un 
singur cuvânt, fiilor ziditori. Voi, fiilor din faţă, fiţi şi mai 
mult un singur cuvânt, ca să fie tot ca voi şi cei ce zidesc cu 
voi. Să fie poporul Meu ca voi, fiilor din faţă. Fiţi Duhul 
Meu, ca să zidiţi cu El, căci voi sunteţi micuţi, dar pot Eu, nu- 
mai să aşezaţi voi în carte cuvântul Meu care poate, şi apoi 
să-l luaţi şi să-l aşezaţi peste voi, ca să fiţi fiii puterilor Mele 
pe pământ. Amin. De peste tot lucrez spre voi, ca să fie aici 
tot ce trebuie pentru zidirea casei întâlnirii, şi vă voi ajuta cu 
multă putere apoi, şi vom da înapoi celor ce ne-au împrumu- 
tat pe noi pentru zidirea aceasta, şi îi vom scrie ajutători de pe 
pământ în cartea zidirii acestei case. Amin. Vă întăresc nădej- 
dea în cuvântul Meu, căci Eu sunt Cel ce îl fac faptă în calea 
voastră, ca să lucrăm şi mai departe după cumpăna care este 
în mâna Mea, căci casa aceasta este în mâna Mea, şi pic cu 
pic o las pe pământ prin mânuţele voastre cu care Eu Mă 
sprijin în lucrul Meu din zilele acestea. 

O, frumoasă este pacea Mea între cei ce o lucrează pe 
ea! Eu pacea Mea v-o dau între voi, iar voi lucraţi-o ca şi 
Mine. Eu înţelepciunea Mea v-o dau, iar voi lucraţi la ea ca şi 
Mine. Eu cuvântul Meu vi-1 dau între voi, iar voi lucraţi-1 
între voi şi peste voi ca şi Mine şi fiţi desăvârşiţi în cuvânt. 
Amin, amin zic vouă: fiţi desăvârşiţi în cuvânt! Cel desăvârşit 
în cuvânt nu lasă din mână măsura Mea, măsura cu care Eu 
măsor cuvântul cel grăit, iar cel ce face aceasta Mă are pe 

Cuvântul lui Dumnezeu 


Mine putere întru toate şi pentru toate ale lui, şi îmi este Mie 
mare sprijin şi nu dă loc la nici o încordare, la nici o durere, 
căci cuvântul trebuie să însemne mângâiere şi putere şi împli- 
nire. De aceea vă zic: fiţi desăvârşiţi în cuvântul pe care-1 ros- 
tiţi unii peste alţii, unii spre alţii, că iată, cuvântul este cel ce 
zideşte, precum şi Eu lucrez, căci Eu cuvintez şi împlinesc 
aşa. Amin. 

îngerul Meu sună din timp în timp pentru orice lucru 
care trebuie lucrat şi aşezat pe pământ la voi pentru întocmi- 
rea cea văzută a casei întâlnirii cu Dumnezeu, iar în faţa aces- 
tei case este aşezată de voi fântâna întâlnirii cu Dumnezeu, 
fântâna lui Israel, care poartă în ea taina întâlnirii Mele cu 
omul. Şi iată şi casa întâlnirii, şi iată taină despecetluită, fiilor 
care lucraţi împlinirea cuvântului Meu cel plin de taină. Când 
am lucrat prin voi fântâna samarinencei, fântâna întâlnirii cu 
Dumnezeu, nu v-am spus şi despre casa de întâlnire, iar acum 
v-am spus, şi am întocmit-o când v-am spus, şi acum o aşez 
prin voi în grădinile Mele date vouă pentru slujirea Mea, pen- 
tru venirea Mea în ele pe pământ, ca să Mă întâlnesc cu omul 
care poate să creadă în venirea Mea la voi. 

Acum, vă înconjor cu harurile sfinţilor Mei cei pome- 
niţi în sărbătoare de sfinţi: sfântul mucenic Dimitrie, din al 
cărui trup curge mir ceresc pentru mângâierea celor credin- 
cioşi, şi cuviosul Dimitrie de la Bucureşti, care ocroteşte pe 
România. Sfinţii Mei şi-au pregătit locul lângă Mine încă din 
vremea trupului lor, iar Eu i-am făcut apoi lucrători de lângă 
Mine peste cei ce fac voia Mea pe calea lor înspre cer. Ser- 
bare cu sfinţi petrec la voi, iar cuvântul Meu cel aşezat în car- 
te încununează duhul sărbătorilor şi duhul sfinţilor Mei. 

Daţi-Mi putere să vin, fiilor, că e cerul plin de aştep- 
tare, iar cei din locuinţa morţilor suspină în ei după înviere, 
după venirea Mea, ca să-i ridic şi să le dau casa cea din cer, 
trupul cel nou, zidit la cuvântul Meu cel pentru învierea din 
pământ a trupurilor celor adormiţi. întâi îi ridic pe ei, şi apoi 
aşez pe pământ veşnicia pentru ei şi pentru cei vii care vor fi 
cu trupul pe pământ la venirea Mea, precum este scris în 
Scripturi. 

Binecuvântată să fie masa cea de pomenire în ziua de 
sobor a sfinţilor arhangheli Mihail şi Gavriil pentru cei ce aş- 
teaptă în locuinţa morţilor. Amin. Am făcut din voi samari- 
neni. Casa Mea cu voi încape în ea pe tot neamul omenesc 
care a avut trup pe pământ, pe toată făptura, fiilor samarineni, 
fiilor miloşi, care M-aţi luat în casă când am bătut la voi aşa 
cum M-au luat samarinenii şi au crezut ei în venirea Mea de 
la Tatăl ca un Mesia, Izbăvitor venit din cer. 

Fiţi binecuvântaţi la lucrul casei întâlnirii, şi fiţi Duhul 
Meu, şi fiţi un cuvânt cu toţii sub iubirea cuvântului Meu care 
vă călăuzeşte spre ziua venirii Mele peste tot pământul. 

Aveţi grijă de venirea Mea la voi, că Mă doare adânc 
când nu pot să vin. Eu vă primesc pe voi mereu, şi în fiecare 
clipă vă am. Primiţi-Mă şi voi, şi deschideţi-Mi mai înainte să 
vin. Faceţi-Mi cale când vin şi ajutaţi-Mi venirea, că pentru 
hrana voastră vin, şi pentru viaţa voastră vin, pentru viaţa 
Mea din voi vin, fiilor, ca să vă umplu de ea şi să daţi din ea. 
Şi de unde daţi. Eu pun, dar să daţi, ca să am unde să pun şi 
ca să am cale să vin, copii ai venirii Mele. Aveţi grijă de 
venirea Mea la voi, fiilor, că tot şi toate aşteaptă venirea Mea 
la voi. Deschideţi venirii Mele mai înainte să vin la voi, că 
toţi şi toate aşteaptă venirea Mea la voi, cuvântul Meu cel de 
înviere. Amin, amin, amin. 

Soborul sfinţilor arhangheli Mihail şi Gavriil 

Veacul cel nou este pentru cei credincioşi Domnului, nu pentru lu- 
me. Rugăciunea „Tatăl nostru “ este pentru ucenici, nu pentru fiii 
oamenilor. Cei adormiţi strigă la lume, împlinind glasul celor din 
morminte. Cei adormiţi care au hulit din lături îşi mărturisesc po- 
căinţa, iar cei ce au fost fiii cuvântului se roagă pentru cei hulitori. 

ună peste voi îngerul Meu, sună de sărbătoare, 
fiilor care-Mi primiţi venirea Mea cea de după 
două mii de ani. Sună îngerul Domnului. Amin, amin, amin. 

E sărbătoare mare de îngeri, e zi mare, fiilor. Cerul 
grăieşte peste pământ, iar voi sunteţi poarta cerului, şi Eu in- 
tru în ea cu dreptatea, căci scris este în Scripturi: «Intrând în 
porţile dreptăţii voi lăuda pe Domnul, că aceasta este poarta 
Domnului, şi drepţii vor intra în ea». Amin. Am plecat cerul 
până pe pământ şi am venit la voi ca să vă fac ai Mei. N-a fost 
de când e veacul minune mai mare ca aceasta. Spun aşa pen- 
tru că Eu M-am dus la Tatăl, iar când M-am dus, am spus: 
«Cei ce vor crede în Mine vor lucra minuni mai mari», vor 
lucra după plecarea Mea minuni mai mari decât oricând, 
pentru că Eu Mă duc la Tatăl. 

O, copilaşi duioşi după cer! Cine se mai roagă ca voi la 
Mine să aduc cerul pe pământ şi să vin şi Eu cu el? Cine-Mi 
mai cere viaţă fără de moarte? Cine mai aşteaptă învierea 
morţilor şi viaţa veacului ce va să fie? Iată veacul cel nou, 
vorbirea Mea peste pământ, cuvântul Meu, care împărăţeşte 
de pe tronul său; veacul cel nou, care nu este pentru lume, ci 
pentru cei ce se sfinţesc pentru Mine. Rugăciunea Tatăl nos- 
tru nu este pentru lume, căci Eu pe ucenicii Mei i-am învăţat 
s-o spună, nu lumea am învăţat-o. Lumea face păcate de 
moarte împotriva ei şi a Mea, iar în rugăciunea Tatăl nostru 
se pomeneşte numai de greşale. Rugăciunea Tatăl nostru este 
pentru ucenici, este pentru cei ce au de tată pe Dumnezeu, as- 
cultându-L. Amin. Eu aşa v-am învăţat pe voi, să vă rugaţi la 
Tatăl şi să cereţi cerul pe pământ şi viaţă fără de moarte. Cum 
de nu vrea omul să audă şi să vrea şi el să fie viu, şi să fie 
precum în cer pe pământ, şi să aducă şi el cerul pe pământ aşa 
cum îl aduceţi voi? 

O, Eu Mă întăresc în voi cu venirea Mea şi Mă hrănesc 
cu voi ca de un rod nou, fiilor. îmi întăresc venirea şi puterea 
venirii Mele la voi, şi îmi sunteţi hrană de întărire Mie. Când 
vine primăvara şi apar cele dintâi roade ale pământului, se 
înviorează omul hrănindu-se cu ele şi prinde putere şi pros- 
peţime în toate neputinţele lui. Aşa şi Eu, Mă hrănesc cu voi 
şi Mă bucur de voi ca de un rod nou şi îmi întăresc venirea 
hrănindu-Mă cu voi. Mulţi rostesc cu duh de mândrie şi zic: 
„Dumnezeu este peste tot, şi cu toţi deopotrivă “. Da’ de unde, 
fiilor înţelepţi! O, nu este aşa! Eu sunt de partea celor ce fac 
voia Mea, căci scris este: «Voia Lui este de partea celor ce se 
tem de El. El este cu cei plăcuţi Lui». Amin. Vai celui ce-i lip- 
seşte frica de Dumnezeu, că acela îşi lucrează pierzarea şi nu-i 
este frică de ea, dar voi să ziceţi mereu ca David, care zicea: 
«Străpunge, Doamne, cu frica Ta trupul meu, că de judecăţile 
Tale m-am temut, Doamne». 

O, copii deşteptători peste pământ, cuvântul Meu de 
peste voi răvăşeşte lumea îngerilor, şi vin îngerii cu venirea 
Mea la voi şi văd cu voi tronul cuvântului Meu, cartea jude- 
căţii făpturii, şi din care iau cei vii şi cei morţi, fiecare după 
faptele lor. Eu până să plec la Tatăl am spus aşa: «Când Fiul 
Omului va veni întru a Sa slavă, şi toţi îngerii cu El, atunci 
va şedea pe tronul slavei Sale şi se vor aduna înaintea Lui 
toate neamurile şi îi va despărţi pe unii de alţii precum des- 

parte păstorul oile de capre, şi va pune oile de-a dreapta Sa, 
iar caprele, de-a stânga, şi va zice celor de-a dreapta Sa: 
„Veniţi şi moşteniţi împărăţia cea pregătită vouă de Tatăl de 
la întemeierea lumii! iar celor de-a stânga va zice: „Du- 
ceţi-vă de la Mine în focul cel veşnic, care este gătit diavo- 
lului şi îngerilor lui!“. Şi vor merge aceştia la osândă veşni- 
că, iar drepţii, la viaţă veşnică». 

O, fiilor, sună îngerul Domnului, sună din trâmbiţa 
venirii Mele peste cei vii şi peste cei morţi. îngerul Meu, dim- 
preună cu toată oastea îngerească, vede la voi tronul cuvân- 
tului Meu, cartea judecăţii făpturii, calea venirii Mele pentru 
judecată. Se clatină cerul şi pământul sub paşii venirii Mele, 
că a venit judecata de apoi. Amin. Ioan, apostolul Meu, a 
văzut-o venind şi a spus: «Văd un tron mare, alb, şi pe Cel 
Care şade pe tron, iar dinaintea feţei Lui pământul şi cerul au 
fugit, şi loc nu s-a mai găsit pentru ele. Şi am văzut pe morţi, 
pe cei mari şi pe cei mici, stând în faţa tronului, şi cărţile au 
fost deschise, şi altă carte a fost deschisă, care este Cartea 
Vieţii, şi morţii au fost judecaţi de cele scrise în cărţi, potrivit 
cu faptele lor. Şi marea a dat pe morţii cei din ea, şi moartea 
şi iadul au dat pe morţii lor, şi judecaţi au fost fiecare după 
faptele lor. Apoi moartea şi iadul au fost aruncate în răul de 
foc, moartea cea de a doua, iezerul cel de foc». Amin. 

Daţi, fiilor, lumii întregi cuvântul Meu, veacul cel nou, 
vorbirea Mea peste pământ. Daţi poporului Meu cuvântul 
Meu, că pe Moise l-a bătut poporul că de ce l-a scos din 
Egipt, dar pe voi v-ar bate că de ce l-aţi lăsat să moară în lu- 
me. Daţi morţilor veacul cel nou, cuvântul Meu care este cu 
voi, că iată, sună îngerul Meu din trâmbiţa venirii Mele, sună 
îngerul Domnului peste vii şi peste morţi. Amin. 

Eu, fiilor credincioşi venirii Mele după două mii de 
ani. Eu şi cu voi şi cu îngerul Meu deschidem porţile iadului 
şi ale morţii şi strigăm afară pe morţi, aşa cum l-am strigat pe 
Lazăr din mormânt pentru credinţa surorilor lui, cărora Eu 
le-am spus: «Dacă veţi crede, veţi vedea slava lui Dumnezeu, 
căci oricine trăieşte şi crede în Mine nu va muri niciodată». 
Amin. 

Am spus că vin la voi cu sărbătoarea îngerilor, şi voi 
lua din mânuţele voastre jertfa cea pentru cei din locuinţa 
morţilor şi Mă voi duce cu ea la ei, şi le voi vesti că vin cu- 
rând să-i iau şi să le dau ziua învierii, şi îi voi mângâia şi îi 
voi uşura şi le voi da din învierea lor şi le voi da grai să vor- 
bească unii cu alţii despre venirea Mea şi despre voi, cei ce 
lucraţi cu Mine pentru ziua venirii Mele. Cuvântul Meu care 
trece prin grădina Mea de la voi îi mângâie pe cei strigaţi la 
pomenire, iar Eu le dau din pacea Mea. Amin, amin, amin. 

Cuvântul Meu este toiagul cu care Eu cârmuiesc lumea 
cea văzută şi cea nevăzută, pe cei din cer şi pe cei de pe pă- 
mânt şi pe cei din adânc; pe fiecare după faptele lor îi cârmu- 
iesc. Bat cu toiagul şi zic: ridicaţi-vă, voi, porţi, ca să intre în 
voi raza învierii! Sunt împăratul slavei, sunt Domnul puteri- 
lor! Amin, amin, amin. Eu sunt Cel ce sunt. Sculaţi-vă să 
mergem! Mergem pe pământ, acolo unde Eu sunt întru slava 
Mea, cu toţi îngerii Mei venit pentru venirea cea mare, pentru 
învierea celor vii şi a celor morţi. Am întins masa pentru voi. 
Luaţi şi mâncaţi şi vă bucuraţi! Eu sunt hrana de pe masă şi 
sunt fructul învierii. Cei morţi întru Elristos, cei morţi fără de 
Elristos, sculaţi-vă şi hai la masă de înviere, căci jertfa celor 
mai mici ai neamului omenesc strigă de pe pământ pentru voi 
la Mine ca să vă aduc la masa învierii făpturii. 

lată slava Mea, tronul cuvântului Meu! lată veacul cel 
nou, vorbirea Mea peste pământ, cuvântul Meu, care împără- 


ţeşte de pe tronul său! Amin. Suflu cu el peste voi. Luaţi din 
el şi grăiţi! Mâncaţi din el şi înviaţi! Acesta este glasul Meu. 
Luaţi cuvânt din cuvânt şi daţi-vă unii altora din el, că am 
venit să vă dau. Amin, amin, amin. 

B oamne, rana Ta este deschisă, şi din ea 
curge peste noi, curge din viaţa Ta peste 
noi, iar noi prindem viaţă din viaţă, căci Tu eşti Dumnezeu 
adevărat din Dumnezeu adevărat, născut din Tatăl, şi din om 
apoi. Dumnezeu născut din om, ca să poţi să-l sui pe om la 
Du mn ezeu pe calea aceasta, prin Tine, Domn al vieţii cea fără 
de moarte. întru Tine, Doamne, este viaţa, iar ea este lumina 
oamenilor, şi pe ea n-o poate cuprinde întunericul, lată câtă 
lumină aici şi acum, din Tine, iar slava Ta cu care Te slăveşti 
peste pământ acum, la venirea Ta cu învierea, ne dă nouă cu- 
vântul învierii, cuvântul care sună prin îngerul Tău peste 
grădina Ta, care uneşte începutul cu sfârşitul în ea. O, cât de 
aşteptaţi au fost cei născuţi în zilele din urmă din cuvântul 
Tău, care suflă cu putere şi care răspândeşte din grădina lui 
peste pământ vestea învierii făpturii, vestea răscumpărării, 
Doamne! 

Noi, cei mari şi cei mici între morţi, mărturisim lumii 
oamenilor de pe pământ că lumea cea de după mormânt este 
cu adevărat. Cele ce nu se văd sunt adevărate, iar cele ce se 
văd nu sunt adevărate. Când omul trece din lumea cea de pe 
pământ în lumea cea care nu se vede cu ochii trupului, trece 
omul această punte fără să simtă, şi deodată vede altceva, 
necunoscut de el, şi aşa intră în lumea cea care nu se vede. 
Cine intră fără de veste în această lume care nu se vede, acela 
e plin de spaimă şi se duce între cei plini de spaimă şi nu 
poate şti nimic decât din el însuşi fiecare din aceştia, iar unul 
ca acesta nu găseşte nici un sprijin în spaima lui, căci a plecat 
fără de veste de pe pământ. Vai celor ce nu au de la cine să ia 
de pe pământ apoi, că aici numai din mâini bune poate ajun- 
ge vreo uşurare şi vreo ştire şi vreo înţelegere. 

Tu, Doamne al puterilor, dă-le putere oamenilor să 
creadă că ai venit la noi şi ne-ai dat putere să mărturisim de 
aici oamenilor de pe pământ. Vederea omului de pe pământ e 
prea trupească, e prea mică, e prea puţină ca să poată vedea 
omul ceva din cele ce sunt din lumea cea de după trupul 
acesta, din lumea cea de bucurii şi de dureri pentru cei din ea. 

Opreşte-te tu, lume de pe pământ, şi ascultă glasul ce- 
lor din morminte, căci lumea lor este mai vie decât cea de pe 
pământ. Opreşte-te şi lasă-ţi mintea către cele ce sunt, căci 
cele ce sunt nu se văd, nu se văd decât cu priviri sfinte pe pă- 
mânt. Cartea judecăţii s-a deschis pe pământ, iar masa ei este 
grădina Domnului cea din mijlocul României, şi toţi morţii 
mari şi mici aud pe Domnul grăind în limba română. în toate 
laturile lumii nevăzute se aude cuvântul lui Dumnezeu, Care 
grăieşte pe româneşte vestea învierii şi cuvântul mângâierii 
peste cei ce aşteaptă ieşirea şi facerea din nou a lumii, învie- 
rea lumii care aşteaptă aceasta. Pretutindeni acum în lumea 
celor ce nu mai sunt pe pământ, Se aude şi Se vede Domnul 
Care vine, Iisus Elristos, Mielul Tatălui Dumnezeu. Astăzi au 
auzit glasul Lui şi au văzut slava Lui cea însoţită de îngeri în 
sărbătoare. Şi ne-a dus Domnul pe pământ, şi suntem cu El în 
locul Lui de slavă, locul începutului lumii de atunci şi cea de 
acum, care va să fie. 

Opreşte-te, tu, lume de pe pământ, şi ascultă glasul ce- 
lor din morminte, care grăiesc la porunca Cuvântului lui 
Dumnezeu, lisus Elristos, trimisul Tatălui Dumnezeu. Toate 
sufletele vor învia şi vor avea trupuri, că se împlineşte învie- 

rea morţilor şi viaţa veacului ce va să fie, iar moartea şi iadul 
vor fi aruncate în râul de foc, moartea cea de a doua, iezerul 
cel de foc. Cuvântul lui Iisus Hristos, care a ajuns până la noi, 
este râul de foc în care este moartea aruncată, iar noi, izbăviţi 
pentru strigarea celor ce strigă pentru noi din grădina cea 
nouă către Dumnezeu, ca să ne dea răscumpărarea şi învierea, 
iar lor, veşnicia cea pentru fapta credinţei în venirea Dom- 
nului cu învierea făpturii, cu înnoirea lumii care va să fie. 
Amin. 

E mare ziua aceasta. îngerul Domnului sună şi vesteşte 
vestea cea mare, ziua izbăvirii pentru cei ce aşteaptă în lo- 
cuinţa morţilor, aşteaptă de la Adam şi până în zilele acestea. 
Şi dacă s-au ivit răscumpărătorii prin care Domnul lucrează 
de pe pământ, s-a ivit şi răscumpărarea cea de la Domnul. Cu- 
rând, curând pământul va da înapoi pe morţii din el, şi ei vor 
sta pe picioarele lor şi li se va da duh de viaţă şi duh dătător 
de viaţă, şi apoi cei vii vor fi în răpire şi vor vedea pe Do mn ul 
şi îl vor întâmpina şi pururea vom fi cu El. Amin, amin, amin. 

O cât aţi aşteptat voi ziua venirii Mele cu 
^ sfinţii şi cu îngerii, voi, cei ce dormiţi cu 
trupul în morminte! Nu ştie lumea oamenilor de pe pământ ce 
este trupul cel de după trup. Eu vă voi slobozi pe voi, iar voi 
veţi mărturisi prin cuvântul Meu, căci Eu sunt Dumnezeul 
celor vii. Nu vrea lumea oamenilor să ştie ce este moartea. 
Fug oamenii de moarte, că ei nu ştiu nimic de ea, şi de aceea 
o iubesc pe ea şi nu ştiu ce iubesc. Eu vă voi slobozi pe voi, 
căci v-am dat lumina cuvântului Meu cu care vin în locul în- 
ceputului Meu cel nou, ca să lucrez de aici înnoirea făpturii. 
Amin. 

Iar voi, îngeri ai slavei Mele, ascultaţi de îngerul Meu, 
Mihail arhanghelul, care sună venirea Mea pe pământ pentru 
cei din cer şi pentru cei de pe pământ şi pentru cei din locuin- 
ţa morţilor. Amin. 

Eu, fiilor, Eu şi cu voi şi cu îngerul Meu am făcut cale 
spre venirea Mea la voi celor ce au fost şi nu mai sunt pe pă- 
mânt. Am făcut pomenire şi ne-am strâns toţi la această săr- 
bătoare de îngeri, căci îngerii sunt în mare lucrare, în mare zi 
de sărbătoare peste voi şi peste cei din lumea cea nevăzută. 
Acum întindem masă de cuvânt şi masă de bucate pentru 
bucuria zilei acesteia. 

Iată, fiilor neputincioşi, pot Eu în voi, şi am zidit casa 
întâlnirii, şi stăm în ea la masă de praznic îngeresc, şi apoi îi 
aşezăm şi acoperişul, căci am putut în voi. Vă mulţumesc că 
am putut în voi, copii neputincioşi. Iată, Eu pot în cei ce nu 
pot, căci cei ce pot, pot ei în ei, şi pe Mine nu Mă lasă cu lu- 
crul Meu cel pentru Mine în ei. 

Acum îngerul Meu sună binecuvântarea praznicului în 
casa întâlnirii. Acoperişul casei este acum slava Mea de în- 
geri şi de sfinţi şi de izbăviţi. Luaţi şi vă hrăniţi! Apoi, fiilor, 
ne aşezăm din nou şi împlinim toată cartea cea de azi. 

Veniţi la cină, voi, cei chemaţi, cei din lumea văzută şi 
din cea nevăzută! Veniţi şi prânziţi! Hai să facem bucurie 
celor ce aşteaptă pe Domnul. Eu vin, şi toţi şi toate Mă aş- 
teaptă să vin. 

O, poporul Meu, să fii, fiule, venirea Mea. Aceasta să 
fii tu, că tu eşti aşteptat de şapte veacuri, fiule, şi să fii sama- 
rinean, căci Eu îţi voi plăti îndoit. 

Acum, pace ţie, şi pace vouă! Văzutele şi nevăzutele să 
petreacă laolaltă în duhul păcii Mele, şi iarăşi vom merge 
înainte cu cuvântul cel de azi, fiilor din grădină, căci am cu- 
vânt încă pentru lucrul cel de azi. Amin, amin, amin. 


* 

oi, fiilor din grădina venirii Mele, şi tu, poporul 
Meu cel mic, Eu şi cu voi şi cu îngerul Meu am 
făcut masă de pomenire şi cale spre locul venirii Mele la voi. 
Am făcut azi cale spre noi celor ce au fost şi nu mai sunt pe 
pământ. Le-am dat şi lor mâna, aşa cum v-am dat-o vouă 
când v-am luat în sânul Meu ca să lucrez cu voi izbăvirea 
neamului omenesc. Acest cuvânt care curge din Mine la voi a 
adus cu el vremea despre care am zis Eu prin Scripturi, căci 
aşa am zis: «Vine vremea , şi a şi venit, când cei din morminte 
vor auzi glasul Fiului lui Dumnezeu şi vor ieşi spre înviere». 
Eu şi cu voi şi cu îngerul Meu împlinim calea acestei Scrip- 
turi spre cei ce au fost şi nu mai sunt pe pământ. Amin. 

Când am dat lui Israel glasul Meu şi poruncile vieţii, 
Eu i-am spus: «Ascultă, Israele, glasul Meu şi sileşte-te să 
împlineşti, că Eu, Domnul Dumnezeul tău, sunt Dumnezeu 
zelos, Care pedepsesc vina părinţilor în copii până la al trei- 
lea şi al patrulea neam pentru cei ce Mă urăsc, şi Mă milos- 
tivesc până la al miilea neam către cei ce Mă iubesc şi păzesc 
poruncile Mele». Amin. Eu aşa i-am spus lui Israel: «Ascultă, 
Israele, glasul Meu», şi aşa îi spun şi azi lui Israel, că a venit 
vremea Scripturii când şi cei din morminte aud glasul Meu şi 
vin să-l asculte şi vin când îi chem, şi au venit. Amin. 

O, taina împărăţiei cerurilor se pătrunde cu greu de 
către cei de pe pământ, dar ea este taina cea minunată care 
cuprinde în ea pe cei credincioşi Mie. Moise şi cu proorocii 
au arătat taina aceasta, dar cine n-are urechi nu aude, şi cine 
n-are minte nu înţelege. Stă sufletul omului pe pământ în 
trup, şi omul este nepăsător pentru taina împărăţiei cerurilor. 

O, atâtea popasuri am făcut Eu pe pământ prin lucrarea 
Mea cu voi, fiilor! Moise a auzit glasul Meu şi a văzut cum el 
s-a scris cu foc pe piatră în munte, şi apoi l-a adus la Israel. 
Dar cu voi de atâtea ori, de atâtea ori, fiilor, am scris cuvân- 
tul Meu şi l-am adus oamenilor! Am poposit de atâtea ori cu 
voi şi cu cuvântul Meu cel de foc în mijlocul lumii, dar taina 
împărăţiei cerurilor nu mai stă scrisă pe nici o inimă. Numai 
inimi împietrite, numai cerbice tare, numai nepăsare, iar cei 
din morminte au ajuns să plângă de mila oamenilor de pe 
pământ care nu vor să ştie de taina vieţii şi de taina morţii. 
Plâng cei din morminte aşa cum plângea bogatul care a ajuns 
în iad şi a fost slobozit să vadă pe Avraam şi pe cei drepţi din 
sânul odihnei lui. Plângea către Avraam bogatul cel sărac de 
viaţă şi îi spunea să-l lase pe Lazăr cel fericit să se ducă pe 
pământ la fraţii lui să le spună de chinul din iad, ca să se în- 
grijească măcar ei de viaţa lor cea din trup şi de viaţa lui cea 
din iad, căci viaţa şi-o capătă de pe pământ omul dacă şi-o 
capătă. Plângea bogatul către Avraam să-i dea voie lui Lazăr 
să-şi ude vârful degetului în apă şi să se ducă să-i răcorească 
limba, căci văpaia iadului e chin mare, şi îi spunea Avraam că 
e mare şi întărită prăpastie între ei, şi nu se poate trece. 

O, fuge omul de chin pe pământ, fuge omul de durere 
şi de suferinţă, dar scris este: «Cei ce au suferit cu trupul au 
isprăvit cu păcatul», dar omul fuge de izbăvirea lui. Nici dacă 
se scoală cineva dintre morţi să vină să spună ce este în iad, 
nici aşa nu se teme omul de iad, iar cei din morminte plâng 
pentru ei şi pentru cei rămaşi pe pământ care nu se pregătesc 
pentru viaţa de veci. Acum, iată ce am făcut: am dat voie 
morţilor să vină să vadă lucrarea Mea cu poporul Meu cel 
nou. A venit ceasul să audă cei din morminte glasul Meu cel 
de peste voi, iar voi sunteţi martorii Mei. Iată-i pe ei cum 
mărturisesc ceea ce văd. Fiţi atenţi să auziţi, fiilor. 

N oi, cei care am hulit din lături cuvântul 
acesta şi coborârea lui şi pe poporul cel 
credincios care venea la izvorul acesta, ne uităm acum la 
măreţia lucrării pe care Hristos Domnul o lucrează cu voi, cei 
mai de pe urmă. Mărturisim păcatul hulei pe care din neştiinţă 
l-am lucrat. Noi n-am ştiut că lucrarea aceasta vine de la 
Dumnezeu, şi ne-am jucat de-a bolovănitul peste ea. A venit 
fără de veste ieşirea din trup peste noi şi ne-am dus la chin. 
Acum vedem cum ne-am gătit chinul şi jalea pentru viaţa în 
nepăsare şi pentru lovirea pe care am lucrat-o asupra slavei 
lui Dumnezeu, care este cu cei din urmă. Cei din urmă sunt 
mari salvatori din partea lui Hristos, Domnul milei. El ne-a 
întins puntea milei, ca să venim spre izvor, şi am venit, că 
Domnul a poruncit. Amin. 

Să audă cei de pe pământ şi să-şi facă loc lângă Dum- 
nezeu, că e mare jale şi mare spaimă în locuinţa morţilor. Să 
audă cei din trup şi să-şi lucreze viaţa, că moartea e grea de 
dus. Vine vremea vieţii veşnice şi a osândei veşnice. 

Sculaţi-vă la viaţă, voi, cei din trup, că vine Iisus Hris- 
tos Domnul cu judecata pentru fapte. Ne-a trimis pe noi să vă 
deşteptăm, iar noi aşa facem, şi ne va plăti Hristos, că este 
Do mn ul milei. Veniţi la viaţă! Amin. Venim şi noi, că ne 
cheamă Domnul. Amin. E mare lucrarea Lui cu cei din gră- 
dina Lui cea de la Pucioasa. E foc şi pucioasă pentru cei pă- 
cătoşi cuvântul Lui cel de la Pucioasa. Râu de foc este acest 
cuvânt, iar Domnul aruncă moartea şi iadul în râul cel de foc, 
în cuvântul acesta care ne cheamă în el şi ne curăţă cum se 
curăţă aurul în foc. E mare slavă în locul acesta. E împărăţia 
cerurilor cu Do mn ul în mijlocul oamenilor. Faceţi-vă şi voi 
împărăţie a Lui, că e înspăimântătoare împărăţia morţii pe pă- 
mânt şi în adânc. Nu este pieire pentru cei ce pleacă de pe 
pământ, ci este chin şi jale şi usturime fără capăt, şi spaimă 
fără ieşire, dar a venit Hristos la noi şi ne-a adus cu El aici, şi 
noi mărturisim. 

Daţi-ne mâna, că voi veniţi de la Domnul spre cei vii şi 
spre cei morţi, ca să le daţi mâna spre Domnul. Daţi-ne mâna, 
voi, cei din grădina Domnului de la Pucioasa! Amin. Şi ne-aţi 
dat-o. Amin. Voi staţi pe pământ din partea Domnului, Care 
vine să izbăvească neamul omenesc. Locul de la voi este tro- 
nul judecăţii de apoi, râul de foc în care sunt aruncate moar- 
tea şi iadul, râul vieţii veşnice din care curge învierea peste 
vii şi peste morţi. Amin. Când voi strigaţi la cer pentru noi, 
cei din locuinţa morţilor, e mare cutremur aici, şi apoi vin în- 
gerii cei milostivi şi ne scot şi ne aduc la masa cerului. Se 
clatină cerul şi pământul de lucrul cel de la voi spre noi. Se 
desfac puterile morţii şi se vaită duhurile rele, că a venit osân- 
direa morţii. Amin. E mare zarvă pentru înviere, pentru naş- 
terea din pământ a trupurilor, căci scris-a Domnul şi a zis: 
«Din sănurile pământului umbrele vor învia». Amin. 

Iar acum, şi noi, cei care am plecat din trup cu nădejdea 
învierii, şi noi, care am fost fii ai acestei lucrări, aducem în 
grădina izbăvirii vestea că vine învierea. E Domnul cu ea pe 
braţe. Cămaşa învierii va cuprinde toată făptura care va primi 
cerul cel nou şi pământul cel nou de moştenire. Toate tainele 
sunt în mâna lui Hristos, Fiul Tatălui Savaot, Domnul, Care 
vine iar, şi cu slavă vine şi judecă viii şi morţii, şi vine să-Şi 
aşeze împărăţia. Vine jalea peste cei ce au părăsit lucrarea 
aceasta după ce au cunoscut-o. Dar voi, fii ai grădinii din care 
lucrează Domnul peste pământ, aduceţi glasuri miloase spre 
El şi cereţi curăţirea lor de păcatul hulei, că acest păcat nu se 
iartă, ci se curăţeşte. Amin. 

Această milă să vină, Doamne, peste cei ce Te-au cu- 
noscut în acest izvor şi Te-au părăsit şi au plecat spre lumea 


cea de păcat sau au plecat din trup lovind în Tine, Doamne, şi 
în lucrarea de mântuire cu care ai venit în întâmpinarea celor 
vii şi a celor morţi. Doamne. Este scris în Scripturi să vii, şi 
de aceea vii. Vino şi iar vino, că venirea Ta e cu cei din gră- 
dina de aici! Vino şi iar vino, că venirea Ta aici alină pe cei 
ce aşteaptă în locuinţa morţilor! Vino, Doamne, căci cerul şi 
pământul este împărăţia Ta! Amin, amin, amin. 

I ar Eu, Domnul, vin când Mă strigaţi. Cei din 
grădină au ochi şi urechi, au trup şi suflet şi 
duh, şi ei sunt cei ce vă aud pe voi, şi Eu vă iau de la ei. Vă 
dau lor să vă cureţe, să vă spele, să vă îmbrace în cămaşa 
Mea, în cămaşa învierii şi să vă pregătească pentru venirea 
Mea, ca să vin apoi. Tronul judecăţii făpturii este cu ei, iar 
Eu, Domnul, miluiesc prin ei până la al miilea neam. Amin, 
amin, amin. 

O, copii dulci şi miloşi din grădină, vă dau vouă cel 
mai dulce şi cel mai frumos cuvânt: vă iubesc! Acesta este cel 
mai frumos cuvânt, şi vi-1 dau vouă, că n-am cui să-l dau 
decât la cei iubiţi. Arhanghelii Mihail şi Gavriil vă sunt mereu 
în dreapta şi în stânga, în stânga şi în dreapta, pentru lucrul 
Meu cu voi. îngerul Meu, Mihail arhanghelul, v-a făcut vouă 
cale spre cei din morminte, şi lor spre voi, şi iată masa lor de 
pomenire şi de apel pentru înviere. 

O, ce durere, că omul care pomeneşte morţii nu vrea să 
le facă pomană ca pentru cer! O, ce durere! Nu se pot apropia 
cei pomeniţi. Ţuica, băutura diavolului, stă pe mesele de po- 
menire; carnea, la fel. O, pentru cer nu se lucrează ca pentru 
cei de pe pământ. Nu se apropie îngerul la pomenire ca să se 
ducă apoi să ajute pe cel pomenit. Carnea şi ţuica nu milosti- 
vesc cerul, şi aduc chin de iad pentru cel pomenit. O, nu mai 
sunt pe pământ cei ce miluiesc pe cei din morminte. 

Fiilor din grădina salvării, Eu vă iubesc. Acesta este cel 
mai frumos cuvânt, şi vi-1 dau vouă, că n-am cui să-l dau. 
Daţi mâna celor adormiţi, că aşteaptă. Ridic din voi neam nou 
dintre vii şi dintre morţi, seminţie nouă, după duh, nu după 
trup; din curăţie, nu din trup. Voi umple pământul cu cei sal- 
vaţi, cu cei născuţi din cuvântul Meu cel de peste voi. Pic cu 
pic întocmesc învierea cea mare. Curând, curând, cei ce dorm 
în ţărâna pământului vor sta pe picioarele lor, că este scris să 
fie aşa, iar cele scrise vin spre împlinire cu totul. Amin. 

Mai-marii îngerilor şi ai puterilor cereşti vă dau vouă 
toată slava Mea de îngeri, ca să fie cu voi pentru întocmirea 
lucrului Meu cu voi. Iată, căsuţa din deal are lângă ea casa 
întâlnirii, aşezată de Mine prin voi. Un picuţ, şi îi punem aco- 
perişul. Pic cu pic dăm înfăţişarea cea dulce peste lucrul lu- 
crat de voi cu voie bună, căci vă văd cu voie bună şi cu drag 
prin lucrul ce vi-1 dau să-l lucraţi. Vremea cea bună se ţine 
după voi şi vă lasă să lucraţi. Lucraţi după vreme, iar obosiţi 
să nu fiţi, copii neputincioşi. Pot Eu în voi. Toată oastea ce- 
rească este la praznicul acesta să vă mângâie pentru lucrul 
casei întâlnirii. Se întâlneşte cerul cu omul. Iată-i şi pe cei din 
locuinţa morţilor, ca să se veselească de slava Mea cu voi, de 
salvarea cea de la Mine, căci Eu Mă îndur de cine voiesc. 
Pentru voi, fiilor miloşi, Mă milostivesc până la al miilea 
neam, că Mă iubiţi şi păziţi poruncile Mele. Fiţi sfinţi, că am 
de luat din mânuţele voastre jertfa cea pentru salvarea făp- 
turii, cererea cea pentru învierea firii văzute şi nevăzute, copii 
salvatori din partea Mea. 

Vă dau har mult. Vă dau tot ajutorul din cer şi de pe 
pământ. Pot Eu, copii neputincioşi. Pot Eu. Amin. Să se apro- 
pie tot ajutorul pentru începutul şi sfârşitul cel bun al slavei 
casei întâlnirii. Amin. Slava Mea se va sălăşlui în ea, şi voi 

chema la masa Mea pe om, ca să-i dau din slava Mea cu voi, 
şi să ia omul din slava Mea şi s-o dorească. Aşa v-am spus: 
tot neamul omenesc se va minuna de lucrul Meu cu voi, de 
slava Mea de peste voi, de mânuţele voastre, care sunt în 
lucru prin mâna Mea cea cu putere. Amin. 

Lucrează cu iubire, poporul Meu iubit, poporul Meu 
micuţ. Unul pe altul să ne iubim, că iubirea înseamnă jertfă, 
fiule. Eu aşa am iubit. Eu te iubesc, poporul Meu; acesta este 
cuvântul Meu, cel mai frumos cuvânt pe care ţi-1 dau. Te iu- 
besc ca pe cel mic, poporul Meu, întâiul Meu născut, neamul 
Meu cel nou, din care Eu voi face cer nou şi pământ nou, spre 
slava venirii Mele şi spre mărirea fiilor lui Dumnezeu, cei 
aşteptaţi de toată făptura. Şi dacă Eu te iubesc, tu vei putea tot 
ce voiesc Eu, fiindcă poate iubirea, iubirea Mea din voi, copii 
iubiţi de Dumnezeu, ea poate. 

Pace ţie, popor iubit de Dumnezeu! Tu eşti pacea Mea. 
Pacea Mea o dau la cei ce Mă caută cu tine, căci tu eşti pacea 
Mea şi Mă dau celor ce Mă caută. Eu vin cu învierea făpturii 
şi vin curând, şi cu voi lucrez, copii ai venirii Mele. Tot şi 
toate să se plece spre înviere, căci glasul învierii strigă din 
Mine peste pământ, şi Eu vin să-i dau omului viaţă din viaţa 
Mea. Amin, amin, amin. 

8/21 noiembrie 2000 

Praznicul Intrării Maicii Domnului în biserică 

Domnul îl naşte prin cuvânt pe om, făcăndu-l copil prin ascultare. 
Cel nemulţumit nu are inimă de copil. Nu minunile sunt bune pen- 
tru om, ci omul-minune. Boala minţii e bubă rea, care ucide sufletul 
în om. Oamenii se hrănesc cu slavă unii de la alţii. Smerenia minţii 
este binecuvântare peste om. 

unt Eu, Cel ce vă port de grijă de lângă Tatăl şi 
de lângă voi. Sunt Eu, fiilor ziditori. Eu, Domnul 
şi Mângâietorul vostru, voiesc să vă deprind să Mă zidiţi pe 
Mine în oameni, şi voiesc să se facă oamenii sfinţi, şi sfinţii 
să se facă îngeri, aşa cum s-a făcut Măicuţa Mea încă de la 
naşterea ei între oameni. Părinţii ei cei după trup au fost zidi- 
tori şi M-au zidit pe Mine în ea, şi apoi au dat-o Mie, şi Eu 
M-am zidit în ea şi M-am dat oamenilor spre zidirea lor, căci 
M-am arătat lor. 

Eu sunt mereu cu voi, ca să am grijă de voi, că fără voi 
nu-Mi pot scrie pe pământ cartea venirii Mele. Eu sunt mereu 
cu voi, ca să vă ţin copii, căci cine nu e copil nu ascultă de 
Mine şi face ce voieşte şi n-are un mai-mare peste el. Omul 
cel dintâi n-a fost copil, şi nici n-a vrut să fie. Eu când l-am 
făcut, l-am făcut om împlinit, şi apoi l-am învăţat cum să fie 
copil. El însă n-a luat învăţătura Mea şi nu M-a ascultat, căci 
n-a vrut să fie copil. Copilul este cel ce ascultă. Cine vrea să 
fie copil, acela ascultă. Cine ascultă, acela se lasă plămădit de 
Dumnezeu Ziditorul, şi se face copil, şi are în el împărăţia 
cerurilor. Amin. 

Am venit pe pământ să fac din om, copil, şi apoi să-l 
nasc din cuvântul Meu cel născător. Aceasta este lucrarea 
Mea cu care vin pe pământ în zilele acestea. Acum două mii 
de ani am avut cu cine să-Mi lucrez lucrarea venirii Mele, 
precum era scris despre ea. Am găsit pe Zaharia şi pe Elisa- 
beta, care aşteptau mântuirea cea de la Dumnezeu, aşa cum ei 
o cunoşteau prin prooroci. Eu am venit către ei şi le-am spus 
despre naşterea Mea din Fecioară, şi le-am spus că voiesc 
prin ei să-Mi pregătesc pe Fecioară. Ei, ca nişte copii, M-au 
ascultat pe Mine şi am putut lucra prin ei venirea Mea prin 


Fecioară. Era pruncuţă mama Mea, iar rudenia ei, Zaharia şi 
Elisabeta, au luat-o sub ascultarea lor, şi ea a ascultat, căci 
cine e copil ascultă pe veci, şi au crescut-o ei pe ea în duhul 
proorociei, şi au sfinţit-o, şi au dat-o Mie apoi, ca să vin din 
cer şi să Mă sălăşluiesc în ea ca într-o iesle. Apoi le-am spus 
celor ce o vegheau pe ea că voi aşeza pe Elisabeta să-l nască 
pe cel proorocit de Scripturi, pe îngerul care va pregăti calea 
Mea spre oameni, pe loan, înaintemergătorul, şi botezătorul 
Meu apoi. La vestea aceasta a Mea, ei au ascultat şi au împli- 
nit, iar naşterea lui loan a fost de la Mine, nu de la ei. Fecioa- 
ra cea micuţă când a auzit de la înger că Eu Mă voi naşte 
prunc din ea, s-a nedumerit adânc, dar îngerul i-a spus să se 
ducă la Elisabeta şi s-o vadă, că şi ea a zămislit şi a tăinuit 
aceasta până acum, că ea era stearpă, dar îngerul i-a zis 
Fecioarei: «A zămislit ea fiu la bătrâneţe, că la Dumnezeu 
nimic nu este cu neputinţă». Atunci Fecioara a ascultat pe 
înger şi M-a primit, căci cine e copil ascultă şi primeşte şi lu- 
crează precum i se spune. Şi s-a dus Fecioara cea mică la 
Elisabeta şi a văzut aşa cum i-a spus îngerul că este, căci 
Elisabeta s-a umplut de Duhul Sfânt şi a numit-o pe Fecioară 
Maica Domnului ei, şi a numit-o fericită pe ea, pentru că a as- 
cultat cele spuse ei de la Domnul. 

Iată, fiilor mici, cum pot Eu să-Mi împlinesc lucrarea 
Mea prin cei ce se fac copii sub mâna Mea cea tare. Eu v-am 
învăţat mereu să fiţi copii, căci copilul ascultă şi este supus, 
şi stă în mulţumire cel ce ascultă. Cel nemulţumit nu are ini- 
mă de copil, căci copilul cel adevărat este blând şi dulce sub 
mâna celui ce-1 zideşte pe el. Mama Mea când era copilă, Mă 
zidea pe Mine în ea prin orice faptă a inimii şi a mâinii, că Mă 
iubea ca pe Dumnezeul ei, ca pe Stăpânul ei Cel iubit. 

Am venit iar pe pământ, ca să fac din om, copil şi să-l 
deprind pe om să Mă aştepte cu mântuirea, să Mă aştepte cu 
venirea, după cum Eu am făgăduit. Am venit să-i dau omului 
de lucru, că e fără lucru omul. O, greu mai găsesc om care să 
Mă asculte şi să se lase copil ascultător şi să aibă tată, căci 
tată are numai cel ce este copil. O, greu mai găsesc Eu om 
fără lucrul lui. Tot omul şi-a făcut de lucru pentru el şi nu-1 
pot lua în slujba Mea cea pentru zidirea omului, cea pentru 
naşterea din nou a lumii, căci cu această lucrare am venit să 
lucrez prin voi, fiilor copii. V-am făcut ziditori de oameni. 
Lucraţi ceea ce v-am dat, lucraţi peste cei ce se lasă spre 
zidire, că am de zidit din nou pe om, copii tocmiţi la lucrul fa- 
cerii omului. M-a trimis Tatăl la voi, şi Eu am venit şi v-am 
făcut fiii Tatălui Savaot, ca să pot apoi lucra lucrul Tatălui. 

L-am zidit pe om din cuvânt şi din pământ şi i-am dat 
duh de viaţă numai cu suflarea Mea peste el, dar când am voit 
să fac din el copil, n-a vrut. O, bine este să vrea omul să fie 
copil. Aceasta este cea dintâi iubire pe care I-o poate da omul 
lui Dumnezeu, dar omul nu vine cu ea la Mine, şi vine altfel 
când vine; vine aşa cum este el; vine, şi nici nu bate la uşă, şi 
gata, intră, că n-are omul sfială în faţa Mea, şi dacă dau să-l 
învăţ apoi cum este viaţa cea de la Mine în om, o, îl găsesc 
mare în el pe om, şi nu mai încap şi Eu în el, căci smerenia 
încape cel mai greu în inima omului. Cu ea Mă zidesc Eu în 
om. Ea e prima în lucrul Meu cu omul; ea îl face pe om iu- 
bitor de Dumnezeu şi de viaţă vie; ea îl ţine viu pe om, fiind- 
că ea este din Mine. Copila cea care s-a făcut mamă a Mea, 
aşa a fost; cu smerenia ei M-a zidit în ea, cu statura Mea M-a 
zidit în ea, dar omul care dă să Mă zidească în el. Mă zideşte 
aşa cum este şi el, dar Eu sunt ca Mine, şi sunt cum îi place 
lui Tatăl. Amin. Să fie şi omul cum îi place lui Tatăl, că nu e 
bine să fie Tatăl cum îi place omului. Tatăl este, dar omul nu 

ştie să fie, şi nici nu vrea să înveţe să fie, dar am venit cu în- 
văţătura aceasta pe pământ, şi voiesc să vină omul să i-o dau. 
Copila care s-a făcut mamă a Mea s-a dat spre ascultare lui 
Zaharia, căci lui i-am încredinţat Eu taina venirii Mele prin 
Fecioară. Să se dea omul Mie aşa cum s-a dat încă din pruncie 
copila care s-a făcut mama Mea, apoi. Să Mă zidească omul 
în el după rânduiala acestei zidiri, că nu este altfel zidirea. 

O, de s-ar face omul minune a lui Dumnezeu pe pă- 
mânt! O, de-ar mai fi oameni pe pământ care să vrea să fie 
minuni ale lui Dumnezeu între oameni! Eu nu voiesc oameni 
care să facă minuni, ci voiesc oameni-minune cu care Eu 
să-Mi pot lucra lucrarea zidirii omului. Se teme omul de boa- 
la trupului, dar de boala minţii nu se teme. Nu mai este om 
sănătos la minte. Cine nu-L iubeşte pe Dumnezeu cu toată 
fiinţa şi cu tot ce are el, acela este om bolnav, om neputincios, 
om căzut în noroi. Boala minţii l-a adormit de tot pe om. 

Iată, fiilor, am dat lucrarea Mea cu voi la mulţi, că am 
putere să suflu cu ea peste pământ. Se miră mulţi de frumu- 
seţea ei, de mângâierea cea de la ea, dar minte nu ia nimeni 
din ea ca să aibă, şi să poată apoi pe calea luminii acestei ve- 
niri, căci am venit să dau omului minte. Am venit învăţător 
pentru mintea oamenilor, pentru că cei bolnavi au nevoie de 
vindecător, au nevoie de învăţător. Boala minţii însă e bubă 
rea, şi oamenii îşi atrag prin ea mânia Mea, căci scris-a Ioan 
şi a zis ce a văzut, şi a zis: «O bubă rea şi ucigătoare s-a ivit 
pe oamenii care aveau semnul fiarei şi care se închinau 
chipului ei, căci din gura ei ies duhuri necurate, duhuri dia- 
voleşti, făcătoare de semne care atrag pe oameni spre boală 
rea, spre bubă rea, spre ziua mâniei lui Dumnezeu». Se duce 
omul la doctor cu boala trupului lui. Cum de nu se duce şi cu 
mintea la doctor? Boala minţii e bubă rea, care ucide sufletul 
din om, şi omul nu se duce şi pentru suflet la doctor. Atâţia 
oameni iau din pâinea Mea de la voi şi se uită la ea şi nu cresc 
prin ea, că nu mănâncă din ea. Cum de nu iau oamenii să mă- 
nânce şi să fie apoi, şi să scape de buba rea din ei? O, sufletul 
din ei plânge sub buba cea rea din mintea omului. S-au 
învăţat oamenii să mănânce cu găleata slavă unii de la alţii, şi 
această bubă rea a nimicit lumea şi nu mai poate căuta omul 
după hrana iubirii din cer, iar Eu, Domnul, M-am aciuat la voi 
ca să-Mi împlinesc Scriptura venirii Mele şi a facerii din nou 
a lumii, că n-am pe niciunde loc cu această lucrare ca s-o fac, 
şi s-o aşez apoi să stăpânească peste pământ. 

Omul nu se supune Mie. Nu vrea omul să fie copil, nu 
vrea. Omul cel întâi zidit s-a supărat pe Mine, dar copil n-a 
voit să fie. De supărat s-a supărat, dar ca să fie supus iubirii 
Mele pentru el, n-a vrut cu nici un chip. Acum două mii de 
ani M-am uitat printre oameni şi am găsit pe cei ce M-au 
iubit, şi dacă M-au iubit, i-am pus să Mă asculte, că asta este 
iubirea, şi Mi-am făcut cu ei lucrarea venirii Mele după tot 
omul. Numai că omul n-a vrut să se facă copil şi să asculte de 
chemarea Mea care strigă omul la Mine de două mii de ani. 
Acum, din nou M-am uitat printre oameni, şi toţi au lucrul 
lor; dar v-am găsit pe voi iubindu-Mă pe Mine şi v-am dat să 
Mă ascultaţi, că asta e iubirea, şi am făcut din voi lucrarea 
venirii Mele după tot omul. Omul însă e bolnav de tot. Boala 
minţii este boală grea. Boala minţii este bubă rea, este mânia 
Mea peste fiii oamenilor care n-au voit să asculte chemarea 
iubirii, care strigă pe toate uliţele lumii de două mii de ani, iar 
îngerii Mei varsă din cer cupele mâniei Mele, bubă rea, sânge 
şi foc, întuneric şi uscăciune, mânie peste mânie, iar din 
templul cerului îngerul văzduhului strigă cu putere: «S-a 
făcut!». Amin. 


E bubă rea peste oameni, şi în mare şi în râuri e sânge, 
iar pe pământ, focul uscăciunii şi hulă de la cei ce nu se po- 
căiesc de cele rele din ei, căci întunericul este peste tot. Dar 
Eu îmi fac cale cu lucrul Meu cel de peste voi şi sec tot răul 
care ar sta în calea Mea cu voi, şi merg şi împlinesc tot cu- 
vântul Meu cel de ieri şi cel de azi. Amin. Ca furul vin, şi nu 
găsesc veghe, şi dau paharul vinului aprinderii mâniei Mele 
peste tot, căci iubirea Mea cea pentru om nu s-a prins de om, 
şi boala minţii este bubă rea, este urgia Mea peste mintea oa- 
menilor care n-au ascultat strigătul Meu chemând pe toate că- 
rările de două mii de ani pe om la masa împărăţiei, la masa 
veşniciei. 

Fericit este omul care ia veşmânt din mâna Mea ca să 
nu mai umble gol, ca să-l găsesc îmbrăcat şi nu gol. Daţi fe- 
ricirea aceasta celor ce înviază la glasul Meu cel din zilele 
acestea, căci veacul cel nou cheamă la el pe om. Chem omul 
la masa împărăţiei Mele care vine pe pământ. Cuvântul Meu 
este fără de sfârşit şi ia pământul sub stăpânirea lui, că a venit 
veacul cel nou al cuvântului lui Dumnezeu peste pământ. Să 
se facă omul copil şi să se dea Mie aşa cum s-a dat Mie 
Fecioara care M-a născut. De pruncă s-a dat Mie, şi Eu am 
avut-o apoi, şi am făcut din ea venire a Mea spre oameni, ve- 
nirea Mea de la Tatăl la oameni. Cel ce vine din cer, poate, şi 
de aceea vine. Eu sunt Cel ce vine. Vin să-l curăţ pe om de 
păcat, căci cine nu face păcat, este cel ce ascultă. Vin mereu 
spre om ca să-l fac să asculte. Vin să Mă aşez cu smerenia 
Mea în el, căci cu ea Mă zidesc Eu în om, şi prin ea stă omul 
în Mine, şi Eu, în om. Când omul se clatină, e semn că slă- 
beşte în smerenie, dar Eu îl miluiesc pe cel pe care îl iubesc 
şi îl învăţ prin umilinţă, căci smerenia minţii este binecuvân- 
tarea Mea cu omul cel iubit de Mine, cu omul cel ocrotit de 
iubirea Mea din el. 

O, copii neputincioşi, pot Eu în voi, numai să aveţi 
peste voi binecuvântarea Mea mereu. Smerenia minţii şi a 
inimii mereu, este binecuvântarea Mea mereu peste om. Vă 
întăresc cu întărire nouă pentru lucrul casei întâlnirii până la 
slava Mea cea deplină peste ea. Cuvântul Meu cel împlinit 
este slava Mea şi Mă slăvesc cu ea peste pământ pentru mân- 
tuirea multora. Fiţi împlinirea Mea, fiilor copii. Fiţi slava 
Mea. Fiţi copii, ca să Mă pot slăvi în voi, şi de la voi spre oa- 
meni. Vă dau puteri noi. îngerul Meu să vă dea din cer tot ce 
vă trebuie din cer, iar de pe pământ să vă aducă tot ce vă 
trebuie de pe pământ. Amin. Vă dau întărire nouă, vă încăldu- 
resc la sânul Meu, numai să staţi copii, că Eu pe cei mici ai 
Mei îi port în sânul Meu şi fac din ei pacea Mea, pacea inimii 
Mele, şi Mă dau lor cu ea şi Mă fac locaş al lor. Amin. 

O, bine este să se dea omul Mie în toată clipa. Unii al- 
tora să ne dăm; Eu vouă, şi voi Mie, aşa cum am lucrat Eu cu 
copila care s-a dat Mie mamă, şi aşa cum a lucrat ea cu Mine 
când Eu M-am dat ei. Voiesc, fiilor, voiesc prin voi să se facă 
oamenii sfinţi, şi sfinţii să se facă îngeri, aşa cum s-a făcut 
copila care s-a dat să fie apoi mama Mea. Minte îngerească 
aşez în voi, iar voi lucraţi-o mereu, căci cu ea vă sfinţiţi trupul 
pentru Mine şi pentru cei din jur. 

Iubire fără seamăn vă dăruiesc. Luaţi din ea şi daţi în 
dar celor ce au sănătate în iubire. Luaţi şi daţi, ca să fie acest 
dar în calea venirii Mele. Eu sunt învăţătorul de la Care luaţi 
şi de la Care daţi. Daţi omului sănătate de minte, copii vinde- 
cători. Cei ce ascultă sunt cei ce se vindecă. Cei ce iau când 
li se dau, aceia sunt cei ce au, aceia sunt. Amin, amin, amin. 

Cuvântul lui Dumnezeu 


Sărbătoarea de nouă ani de la târnosirea Sfintei 
Sfintelor Noului Ierusalim 

Domnul, îmbrăcând pământul şi cerul în strai de nuntă, nu-l poate 
îmbrăca şi pe om. Ultimul vrăjmaş, moartea, va fi biruit. Omul se 
va numi ziua Domnului. Taina mângâierii este pentru cei sfinţi, nu 
pentru cei ce păcătuiesc. 

Î n numele Tatălui şi al Fiului şi al Sfântului Duh, 
Mă adun cu îngerii şi cu sfinţii la sărbătoarea gră- 
diniţei cuvântului Meu. Amin. E sărbătorită grădiniţa care vă 
are în ea pe voi, copii ai cuvântului Meu. Slava Mea iese me- 
reu din ea spre oameni şi îi cheamă spre venirea Mea. îi chea- 
mă cuvântul Meu pe oameni, dar Eu, Domnul, greu de tot în- 
cap în inima omului. Ies cu slava Mea din grădină spre oa- 
meni. Ies cu voi în mijlocul oamenilor ca să-i fac să ştie ve- 
nirea Mea la voi, slava Mea de peste voi, şi să-i îndemn spre 
ea, ca să nu-i ia pe neştire venirea Mea, care va fi curând, 
curând. 

Iată slava Mea, înconjurată de heruvimi şi serafimi. 
Iată cuvântul Meu, care vine slujit de îngeri în grădina Mea 
de azi, în care Eu, Domnul, am aşezat pe pământ prin mânu- 
ţele voastre pietricica cea albă, darul Meu pentru cei ce biru- 
iesc lumea ca să vină la Mine; cuvântul Meu pentru cei ce îm- 
bracă haina venirii Mele şi care stau întru întâmpinarea Mea 
înveşmântaţi cu veşmântul nunţii venirii Mele. Venirea Mea 
e nuntă. Venirea Mea va fi zi de nuntă peste tot pământul. îi 
fac omului chemare la nuntă. îi arăt omului calea spre ziua 
nunţii, spre salonul nunţii, spre iubirea nunţii, căci nunta cea 
adevărată aceasta este: venirea Mea, Eu şi cu mireasa Mea, în 
sărbătoare de nuntă pe pământ. Amin. îmbrac pământul în 
strai de nuntă. îmbrac cerul în straiul venirii Mele. Numai pe 
om nu pot să-l îmbrac cu venirea Mea. El este străin de taina 
nunţii. El nu caută cu bucuria venirii Mele. El nu ştie ce este 
mângâierea, şi îşi caută mereu alin în cele ce nu sunt, în cele 
ale lui. 

O, am venit din cer pe pământ şi am îmbrăcat această 
grădină în straiul cel nou al cuvântului Meu cel nou, ca să 
strălucesc de aici cu lumina învierii peste tot omul. Acum 
nouă ani am biruit peste pământ cu aşezarea pe el a pietrei 
mărturiei lucrării Mele cea de pregătire a venirii Mele. Am 
aşezat chivotul pe masa aceasta, peste grădina aceasta care 
poartă în ea taina facerii omului. Iată chivotul care poartă în 
el cuvântul vieţii, mana cea ascunsă, hrana vieţii veacului ce 
va să fie pentru cei ce biruiesc pentru Mine, şi pe a căror frun- 
te va fi scris numele lui Dumnezeu şi numele cetăţii lui Dum- 
nezeu: Noul Ierusalim. Amin. 

O, fiilor din grădiniţa tainelor Mele, nici un om nu se 
apleacă de ajuns ca să cuprindă această taină: Noul Ierusalim. 
Mă voi aşeza cu ea curând peste tot pământul în chip văzut, 
că este scris să fac nou pământul şi cerul şi pe omul dintre pă- 
mânt şi cer. Eu sunt Ziditorul, şi lucrez cu cuvântul şi împli- 
nesc prin voi taina Noului Ierusalim peste pământ. Amin. 

Mare va fi ocrotirea Mea pentru cei care au primit iu- 
birea Mea cu care vin azi să-l fac pe om. Am venit să-l fac pe 
om, om nou, zidire veşnică, precum Eu sunt. Eu trebuie să 
Mă supun Tatălui cu această lucrare, cu omul cel nou, înnoit 
prin Duhul, căci scris este: «Moartea a fost înghiţită de biru- 
inţă». Când cel din urmă vrăjmaş va fi biruit, atunci se va au- 
zi glasul cel de biruinţă al îngerilor şi al sfinţilor care vor 
zice: „Moartea a fost înghiţită de biruinţă!". Amin, amin, 
amin. Atunci, Eu Mă voi supune Tatălui, căci voi supune pe 
ultimul vrăjmaş, şi apoi, pe om Tatălui, şi apoi Mă voi odihni 


cu zi dulce de odihnă, că voi da Tatălui înapoi pe om. Curând, 
curând, fiilor, curând, curând tot şi toate Mi se vor supune de- 
săvârşit, şi atunci şi ultimul vrăjmaş va fi doborât, şi va fi 
apoi în cer şi pe pământ Ierusalim nou, veac nou şi om nou, 
că aceasta am venit să împlinesc. Voiesc să audă omul pentru 
ce am venit Eu la voi şi am împlinit grădiniţa de la voi şi chi- 
votul cuvântului Meu din ea şi ieşirea Mea spre oameni cu 
cuvântul. Am venit pentru că trebuie să Mi se supună Mie tot 
şi toate, şi voi împărăţi până la această împlinire, până ce voi 
nimici pe cel din urmă vrăjmaş al omului, şi apoi îl voi da pe 
om Tatălui, şi Mă voi odihni de lucru, şi Mă voi supune Tată- 
lui cu lucrul împlinit. Tânjesc după ziua acestei împliniri, tân- 
jesc după om, şi în ziua aceea omul se va numi ziua Domnu- 
lui. Amin. 

Grăiesc vouă, copii din grădina sărbătorită azi de cei 
din cer şi de voi. Mi-e tare dor de ziua Mea de odihnă şi tân- 
jesc după odihna Mea în om. Vreau să dau înapoi omului via- 
ţa cea veşnică şi să-l dau Tatălui, şi atunci el se va numi ziua 
Domnului, ziua odihnei Tatălui şi a Fiului şi a Sfântului Duh. 
La început Eu şi cu Tatăl le-am făcut pe toate câte sunt, şi 
apoi l-am făcut pe om, şi apoi Ne-am odihnit, şi a fost ziua 
Domnului odihna aceasta. La sfârşit iarăşi se lucrează tot aşa. 
Le fac pe toate câte vor fi, cer nou şi pământ nou, Ierusalim 
nou, şi apoi om nou, om înveşnicit, şi apoi, ziua Domnului, 
odihna Mea şi a Tatălui, omul cel fără de moarte, căci «Moar- 
tea a fost înghiţită de biruinţă», după cum a fost rostită 
această Scriptură a lucrului Meu de la Tatăl. 

Iată taina grădiniţei Mele cu voi. Să vină omul să ia din 
ea mana cea ascunsă şi să se facă om nou, căci omul cel nou 
este lucrarea Mea din această grădină. îngerii şi sfinţii cântă 
slava Mea de peste grădină. Duhul cel potrivnic se tânguie, 
iar Tatăl Mă mărturiseşte biruitor al morţii şi al iadului, căci 
cuvântul Meu cel de peste grădină este râul cel de foc în care 
Eu arunc moartea şi iadul, ca să nu mai fie, şi să fie omul răs- 
cumpărat pentru viaţă şi să cânte cerul şi pământul cântarea 
biruinţei, iubirea Tatălui pentru om, lucrul Meu cel pus înain- 
tea Tatălui: om nou. Amin. 

Eu, Domnul şi Mângâietorul vostru, vă mângâi în lu- 
crul vostru cu Mine. Vă mângâi, că e greu de tot, e greu ce 
avem de lucrat. O, dacă Eu v-aş lăsa pătrunşi pe deplin de 
greutatea slavei Mele care lucrează cu voi, v-aţi prăbuşi cu 
trupul şi cu inima de spaimă, că omul e slab şi mic, fiilor, dar 
Eu Mă îmblânzesc după cum este omul plămădit, şi port Eu 
în taină toată slava lucrului Meu cu omul, şi vă voi arăta-o, 
fiilor, după ce voi birui pe cel din urmă vrăjmaş de pe pământ. 
Viaţa veacului ce va să fie va aduce cerul cel nou şi pământul 
cel nou, şi nu va mai fi atunci durere şi lacrimi şi greu, şi va 
fi viaţă fără de moarte, şi va fi ziua Domnului. 

Eu, Domnul, vă mângâi, căci taina mângâierii este pen- 
tru cei sfinţi, nu este pentru cei ce păcătuiesc, nu, fiilor. Eu nu 
Mă duc cu ea spre cei ce păcătuiesc. în bisericile din lume nu 
încap cu taina mângâierii, căci preotul păcătuieşte, şi aşa fac 
şi cei ce sunt de partea lui şi uniţi cu el, şi nu pot sta cu taina 
mângâierii între aceştia. Dar voi nu păcătuiţi, şi aşa fac şi cei 
uniţi cu Mine prin voi, iar Eu sunt cu voi şi cu taina mân- 
gâierii pentru voi şi pentru cei ce stau vii sub taina aceasta. 
Amin. O, mângâierea este numai una, este cea care sfinţeşte 
pe cei sfinţi, iar altfel de mângâiere este fără de Mine. Mân- 
gâierea Mea nu trebuie dată la cei ce nu pot sub ea, că ea este 
pentru cei desăvârşiţi pentru ea. Mângâierea Mea aduce viaţă 
vie în cel sfânt, aduce putere sfântă în el, aduce pe Domnul în 
el, cu smerenia Lui. Omul smerit nu cade sub mângâierea 

Mea, dar omul cel plin de el cade, că este semeţ şi îşi ia pen- 
tru el, nu ia pentru Mine, nu ia pentru puterea Mea în el, pen- 
tru folosul Meu prin el. Fiţi mari la înţelepciune, fiilor înţe- 
lepţi, căci taina mângâierii trebuie să fie înţeleasă bine. Daţi 
omului înţelepciune de la Mine, daţi inimii omului sănătate 
pentru Mine, că nu e pe pământ şi în om învăţătură ca a Mea. 
Vă mângâi, şi taina mângâierii este peste voi, ca să puteţi 
pentru Mine şi ca să pot Eu în voi. Vă dau tot ce am mai bun, 
ca să lucraţi ce am Eu mai bun peste om. Amin. 

Acum, vă aduc mulţumire şi vă laud cu îngerii şi cu 
sfinţii pentru că staţi înaintea Mea, iar voi umiliţi-vă, fiilor, 
căci cei ce se smeresc sunt fii cereşti pe pământ. Amin. Şi 
mergeţi, cu toată binecuvântarea Mea din ziua aceasta, mer- 
geţi şi vă arătaţi oamenilor cu slava Mea. Să vă vadă oamenii 
că sunteţi frumoşi, că sunteţi sfinţi pe pământ şi că şi omul 
poate să fie dacă voieşte să fie. Mergeţi şi daţi lumină din 
lumina Mea peste pământ. Mergeţi şi iar mergeţi, şi voi strân- 
ge pe oameni pe lângă voi, căci voi sunteţi fiii grădiniţei Mele 
din zilele acestea ale venirii Mele, grădiniţa Mea de flori, 
mângâierea Mea cea de la venirea Mea, mireasma cea bine- 
mirositoare, care se ridică spre Mine pentru mângâierea Mea. 
Mă mângâi cu voi. Mă laud cu voi înaintea oamenilor, că şi 
voi vă lăudaţi cu numele Meu şi cu viaţa Mea în voi şi cu 
venirea Mea la voi, care vine curând, curând pentru tot omul, 
căci venirea Mea este lucrul pe care-1 am de împlinit curând, 
curând. Amin, amin, amin. 

29 noiembrie/12 decembrie 2000 

Sărbătoarea sfintei Virginia, trâmbiţa Domnului 

Slava sfintei Virginia în lucrarea Domnului timp de douăzeci şi cinci 
de ani. Trâmbiţa Domnului cheamă neamurile pământului să vadă 
slava Domnului şi pe poporul slavei. România este corabia de 
salvare a neamului omenesc ce va să fie. 

ă cuprind, fiilor din grădină, în duhul sărbătorii 
de azi. M-am pornit spre voi cu slava Mea, cu 
cuvântul venirii Mele şi cu trâmbiţa şi cu apostolii Mei, ca 
să-i bucur. Mă bucur cu voi şi cu cei din cer, că de pe pământ 
îmi iau numai suspin. 

Pace vouă! Aşa le spun şi celor ce sunt cu Mine prin 
voi. Ne strângem la masă cerească, ne aşezăm la sfat şi la ma- 
să de bucurie. Pământul de la voi este al cerului. îl plămădesc 
prin mânuţele voastre şi îl pun înaintea oamenilor, ca să vadă 
ei cum este pământul cu cerul, şi cerul cu pământul, laolaltă 
lucrând şi vieţuind. Fac cu cuvântul tot ce fac, iar pe voi vă 
am faptă a cuvântului Meu şi mână a Mea, mădulare ale 
Mele, fiilor. V-am spus de când v-am aşezat înaintea Mea că 
voi sunteţi mâinile şi picioarele Mele şi calea Mea spre oa- 
meni mai înainte de venirea Mea şi de ziua Mea cea mare. 
Cobor puterea Mea în voi şi îmi împlinesc tot cuvântul Meu, 
căci puterea Mea poate. Vă aduc bucurii cereşti şi vă bucur cu 
ele pentru puterea Mea din voi, cu care lucraţi trupul casei 
întâlnirii. Iat-o cum s-a ivit pe pământ! Parcă a ieşit din pă- 
mânt. Dar ea e de la cer, pentru că am înfiinţat-o cu cuvântul, 
şi apoi am pus-o pe pământ. Când cuvântul Meu are cărare ca 
să poată veni pe pământ, el poate aşa cum a putut la facerea 
lumii. Numai omul să creadă, căci Eu pot şi fac la credinţa 
omului care Mă are, care ştie să Mă aibă, care ştie că Eu sunt 
Cel ce sunt şi Cel ce fac. Amin. 

Duhul sărbătorii de azi adună lângă voi soli cereşti. 
Trâmbiţa Mea Verginica, însoţită de apostolul Andrei, vin la 


voi cu Mine, că e sărbătoarea lor alături de sărbătoarea grădi- 
niţei Mele de la voi, căci sărbătorim grădiniţa cuvântului Meu 
şi pecetluirea ei cea de acum nouă ani, şi apoi sărbătorim pe 
Andrei, ucenicul Meu cel dintâi, şi apoi pe Verginica, trâm- 
biţa Mea. Acum douăzeci de ani ea s-a aşezat la porunca Mea 
lângă Mine în cer după ce Eu am suferit în ea pe pământ cu 
suspinul Meu, cu durerile Mele. Cât a stat ea pe pământ după 
ce Eu am aşezat-o în lucrul Meu cu ea, am suspinat şi am 
suferit în ea, şi ea a suferit în Mine, şi a fost tot un suspin 
viaţa ei în Mine, şi a fost ca şi Mine, tot un suspin. Mare şi 
dureroasă a fost iubirea Mea în ea, că Eu sufeream pentru om, 
şi aşa stăteam în ea, şi n-o cruţam, şi Mă durea în ea pentru 
om. Apoi am luat-o la cer, că trupul ei se făcuse scrum sub 
apăsarea slavei Mele. Cuvântul Meu curgea din ea ca aurul 
din cuptor, şi cuptorul ardea. Am luat-o la cer şi i-am dat alin, 
şi i-am arătat ce am fost Eu în ea când vorbeam cuvântul Meu 
prin ea. Când ea a văzut ce a fost trupul ei, s-a mirat de slava 
Mea cea plină de umilinţă, cu care am stat ascuns în ea două- 
zeci şi cinci de ani după ce am început Eu graiul Meu din ea 
peste pământ. 

O, Verginico, le spun despre tine celor ce sunt azi 
înaintea ta, şi iată, mergem înainte, că avem rămurele, dar din 
dar, har din har, cuvânt din cuvânt, iar tu eşti rădăcina, şi ai 
rod, căci scris este: «Va fi rod de douăsprezece ori pe an, iar 
frunzele sunt spre tămăduirea neamurilor». Amin. Se lasă cu- 
vântul Meu din cer peste pământ şi se face râu, şi se face 
mare, şi se face cer nou şi pământ nou, şi Eu plămădesc cu el 
pe om. O, Verginico, Eu pentru această slavă te-am folosit pe 
tine, căci oricine face mâncare ca s-o pună pe masă o pune la 
foc ca să fiarbă, o pune în cuptor ca să se coacă. Tu ai fost 
jertfelnicul pe care Eu am pus cuvântul Meu, ca să-l gătesc şi 
să-l am de hrană pentru cei ce mâncau. Acum, iată, hrănesc 
cu hrană din cămară şi cu hrană caldă tot pământul, ca să mă- 
nânce omul şi să prindă putere şi să prindă iubire şi să asculte 
glasul Meu, care sună învierea peste vii şi peste morţi, şi apoi 
Eu să vin şi să-i descopăr omului slava Mea, venirea Mea. 

îmi pregătesc ziua slavei, Verginico. Iat-o! Eu pentru 
ea Mi-am început prin tine trâmbiţarea Eu însumi. Râul cu- 
vântului Meu a ieşit acum din albia lui, şi îşi face curs prin 
puterea Mea. Tu ai fost albia cuvântului Meu, dar acum el nu 
mai are albie, căci Eu sunt împărat pe pământ, şi iarăşi îl plă- 
mădesc, şi fac cu cuvântul cer nou şi pământ nou şi Ierusalim 
nou pe pământ, şi vin din cer pe pământ cu venirea Mea, cu 
cuvântul Meu care zice şi se face. Amin. 

Grăiesc cu tine, Verginico, că tu ai fost pământul în 
care Eu am pus sămânţa cea nouă pentru cer nou şi pământ 
nou. Hai să grăim unul cu altul. Hai, că e sărbătoarea ta, Ver- 
ginico. Amin, amin, amin. 

ă fie voia Ta, Doamne, precum în cer aşa şi 
pe pământ. Amin, amin, amin. Eu voia Ta 
am fost pe pământ, şi aşa sunt şi în cele cereşti. Mă umplu de 
bucurie când văd că de la lucrul meu cu Tine au ieşit fii, şi ei 
sunt voia Ta, aşa cum am fost eu. O, ce sfânt şi ce frumos este 
omul care se face voia Ta! O, cât de dor îţi este de om, Doam- 
ne! Mă uit înapoi, la suferinţa mea de pe pământ, că Tu de 
dorul omului ai ars în mine, şi dorul Tău mistuia trupul meu, 
şi eu eram rugul din care Tu grăiai cu Israel, că Tu eşti Dom- 
nul, şi trebuie să ai popor. Doamne, iar poporul Tău se nu- 
meşte Israel, precum la început. 

Mă aplec cu cuvântul peste cei adunaţi în preajma ies- 
lei cuvântului Tău, Doa mn e. Iată grădina, iar în jurul ei, gră- 
dini. Avem pământ, Doamne, şi în el ne este bine, că este al 

Cuvântul lui Dumnezeu 


Tău cu totul. Pe vremea când eram eu pe pământ cu Tine, 
venea antichrist şi mă umplea de zbucium, că îşi zicea stăpân. 
Acum, Tu eşti stăpân pe ce este al Tău, că ai popor al Tău, şi 
sub el supui pământul şi pe omul potrivnic. Acum e cântarea 
biruitorilor, Doamne, iar pe vremea mea era dorul arzând 
după vremea aceasta. Acum ieşim cu poporul, dar atunci ne 
ascundeam cu el şi cu Tine, căci omul cel roşu Te pândea de 
peste tot. Acum, Tu ai adus făgăduinţele pe care le făceai 
atunci, căci cuvântul Tău este adevărul. 

O, mă uit, Doamne şi mă bucur. în bucuria sărbătorii 
am alături pe apostolul Andrei. Unul lângă altul avem sărbă- 
toarea, şi ne-a unit mai mult ziua pecetluirii Sfintei Sfintelor 
când noi şi cu Tine, acum nouă ani, am umbrit din cer sărbă- 
toarea pecetluirii grădiniţei Tale de pe pământ. Andrei, uce- 
nicul Tău cel dintâi, are cu el pe toţi ucenicii Tăi, ca să ia ei 
din bucuria aceasta. Avem loc la masă şi venim cu multul, că 
dorul cerului e mare, dar încape cu cei mici acolo unde pă- 
mântul de sub ei este al Tău cu totul, Doamne. Copiii cei de 
azi sunt obosiţi, că Tu ai ieşit cu ei în mijlocul oamenilor, ca 
să Te arăţi cu ei frumoşi şi sfinţi. Cuvântul Tău a cuvântat, iar 
ei au ieşit şi au biruit şi s-au arătat. Acum ei ne pun masa, şi 
sunt obosiţi, dar iubirea are putere în ei, că ai pus cu multul 
în ei. Facă-se voia Ta în ei, că voia Ta în om este cea mai ma- 
re slavă în care poate fi omul cuprins. Eu voia Ta am fost pe 
pământ, şi aşa să fie şi ei. Mă umplu de bucurie când văd cum 
de la lucrul Tău cu mine s-au născut fii, şi ei sunt voia Ta, aşa 
cum am fost eu. Mă rog Tatălui, Doamne, să Ţi-i facă bucu- 
rie veşnică, precum şi sunt, că Tu i-ai răscumpărat cu sângele 
Tău dintre neamuri şi i-ai născut ai Tăi. Facă-se voia Ta în ei, 
căci voia Ta este venirea Ta. Amin, amin, amin. 

Voi, copilaşi dulci, iviţi de la Domnul în zilele acestea, 
fiţi voia Domnului, fiţi voia Tatălui şi a Fiului şi a Duhului 
Sfânt, şi trăiţi această fericire pe pământ. Cu ea în voi vi se 
vor pleca tot şi toate. Cu ea în voi veţi aduce neamul omenesc 
pe calea venirii Domnului. Nu uitaţi că voi trebuie să fiţi fru- 
moşi şi sfinţi. Nu uitaţi că sunteţi şi veţi fi sărbătoare pe pă- 
mânt, şi că fi-va din zi în zi mai mult să se adune mulţimi du- 
pă voi, ca să guste din duhul sărbătorilor Domnului, că vine 
Domnul cu sărbătorile venirii Lui la voi. Nu uitaţi că îngerii 
vă slujesc pentru împlinirile Domnului. Nu uitaţi că îngerul 
Domnului merge înaintea voastră, şi nimic şi nimeni nu i se 
împotriveşte, şi voi veţi fi măriţi de slava Domnului înaintea 
oamenilor, şi oamenii se vor închina lui Dumnezeu pentru 
voi. Să vă cunoască mulţimile şi să vă numească fiii lui Dum- 
nezeu, precum cerul vă numeşte. Să se aplece mulţimi după 
mulţimi la slava lui Dumnezeu, care este peste voi, iar eu voi 
poposi cu voi, cu duh de învăţătură dulce, ca să vă pregătesc 
pentru slava aceasta. Amin. 

Să fie voia Ta, Doamne, în ei, precum a fost în mine. 
Amin. Să ne lăsăm cu ei la masă şi să-i luăm din nou în slava 
cuvântului, ca să le dăm învăţătură şi să le dăm îndemn şi 
putere şi lucru, Doamne. Să fie cei dintâi, să fie voia Ta, căci 
cei ce sunt voia Ta sunt cei dintâi, Doamne. Amin. 

Apropiaţi- vă, voi, neamuri de pe tot pământul, să ve- 
deţi slava lui Dumnezeu şi pe fiii ei! Sună trâmbiţa lui Dum- 
nezeu peste pământ. Apropiaţi- vă! Amin. Luaţi tămăduire de 
necredinţă. Daţi nepăsarea în lături şi ridicaţi-vă ca să fiţi, că 
sună trâmbiţa învierii ca să vă deştepte şi să anunţe pe Flris- 
tos. Mirele nunţii, Care vine cu nunta, cu ziua cea mare a ve- 
nirii Lui. Vine Domnul! Sună din cer trâmbiţa venirii Dom- 
nului. Cu frică de Dumnezeu, cu credinţă şi cu iubire apro- 
piaţi-vă, că Do mn ul este aproape de voi. Eu am fost voia 


Domnului pe pământ şi am sunat din trâmbiţa venirii Lui. 
Apropiaţi- vă şi fiţi voia Domnului! Gustaţi şi cunoaşteţi pe 
Domnul, că vine Domnul pe pământ şi aduce cu El împărăţia 
cerurilor. Amin, amin, amin. 

I ar eu, ucenicul Domnului, cel întâi între uce- 
nici, Andrei apostolul, zic tuturor neamurilor 
de pe pământ: România este pământul venirii Domnului, co- 
rabia de salvare a neamului omenesc ce va să fie. 

Veniţi, voi, neamuri, să vedeţi slava Domnului şi pe fiii 
ei, căci în cer şi pe pământ toată făptura a aşteptat suspinând 
descoperirea lor, descoperirea fiilor lui Dumnezeu şi voia 
Domnului în ei. 

O, Doamne, cei ce se fac voie a Ta sunt cei dintâi. Slă- 
veşte-Te în ei cu venirea Ta înaintea noroadelor. Când noi, 
ucenicii Tăi, mergeam din loc în loc cu vestea împărăţiei 
Tale, era greu de mers, şi lumea ne alunga, dar acum, calea Ta 
este cuvântul Tău. Tu însuţi mergi şi Te vesteşti venind, şi 
toate amuţesc la glasul venirii Tale, iar România este cortul 
nunţii Tale, sălaş al cuvântului Tău, casa Ta la venirea Ta. 
Amin, amin, amin. 

O cât de frumos este cerul şi pământul laolal- 
tă! Eu, Domnul şi Mângâietorul în cer şi 
pe pământ. Mă dau cu voia Mea la cei ce se fac voia Mea, Mă 
dau cu cei din cer, căci cu ei sunt întru venirea Mea. 

Voi, copii ai slavei venirii Mele, gătiţi-vă frumoşi şi 
mergeţi în mijlocul oamenilor, ca să Mă arăt cu slava Mea de 
peste voi. Vă dau Duh Sfânt, ca să-L daţi celor ce se adună să 
ia de la voi. Mergem între mulţimi. Sculaţi-vă să mergem şi 
luaţi cu voi slava Mea. Pun cerul în vasele voastre. Vărsaţi-vă 
cu cerul peste pământ, căci cerul este scaunul Meu de dom- 
nie. Să fie peste tot pământul scaunul Meu de domnie, iar pă- 
mântul să se aştearnă înaintea Mea şi să se facă voia Mea cu 
tot cu omul de pe el. Amin. 

Vă dau har, vă dau din slava Mea, fiilor vestitori. Scu- 
laţi-vă să mergem şi să ne vărsăm peste pământ şi să vestim 
vestea naşterii din nou a lumii şi veşnicia după ea. Amin. Eu 
sunt Cel ce sunt. Eu sunt Cel ce împlinesc. Eu sunt Cel ce 
vine. Amin. Să vină mulţimi spre venirea Mea la voi şi să pe- 
treacă cu voi sărbătoarea naşterii din nou a lumii, căci să- 
mânţa aceasta este zidită în voi şi din ea va răsări peste pă- 
mânt veacul ce va să fie. Amin, amin, amin. 

1/14 decembrie 2000 

Sărbătoarea sfântului ierarh Nicolae 

Taina veacului cel nou nu este pricepută pe pământ. Un ceas şi vine 
Domnul. Cei ce se leapădă de credinţă vor crede văzând cu ochii, 
iar necredinţa nu-i va scăpa de vină, ci îi va osândi. 

ă vă aşezaţi înaintea Mea, copii străjeri de la ies- 
lea Mea. Vin la voi cuvânt să ne pregătim de că- 
lătorie. Mă duc cu voi să vă vestesc ai Mei şi să Mă vestesc 
pe Mine venind la voi pentru tot omul de pe pământ care dă 
să asculte glasul venirii Mele după două mii de ani. Voiesc să 
audă şi să ştie tot omul că Eu sunt cu veacul cel nou peste voi 
şi curăţ cu el pământul şi îl fac nou, căci cuvântul este nou, şi 
se aşterne pe pământ ca să-l facă nou. Amin. Taina veacului 
cel nou n-a priceput-o nimeni până acum, fiindcă Eu însumi 
trebuia să vin s-o desluşesc. Ca mugurul care se desface, aşa 
Mă desfac Eu cu ea peste pământ, şi din mugur fac floare, şi 
din floare fac fruct şi îl pun pe masa Mea, iar masa Mea este 
pământul român. Cu el am început Eu pământul cel de la 





Anul 2000 


1395 


început, şi tot cu el încep pământul cel nou, pământul vea- 
cului ce va să fie, că pe el am pus Eu la însămânţat veacul cel 
nou, rodul cel nou, omul cel nou. Oamenii de pe pământ au 
schimbat cartea venirii Mele ca să n-o priceapă omul, ca să 
nu Mă mai aştepte omul. Eu însă scot la iveală taina veacului 
cel nou, cerul cel nou şi pământul cel nou pe care Eu le-am 
făgăduit omului, numai să creadă omul în cuvântul Meu cel 
de ieri şi cel de azi, căci Eu, Domnul, Mă fac râu de cuvânt 
din cer pentru viaţa omului. Mi-e tare dor de om şi dau să-l 
fac să ardă după Mine şi să Mă aştepte, că sunt cu veacul cel 
nou pe braţe şi aştept omul să-Mi deschidă şi să vin. 

Mă deşert în voi, copii de la ieslea Mea, iar voi daţi-Mă 
oamenilor, căci cale spre oameni vă fac Eu. Eu sunt Cel ce 
pot, şi vă fac Eu. Voiesc să-i fac pe oameni să ştie de venirea 
Mea mai înainte cu un ceas, şi apoi să vin şi pentru ei când 
vin la voi, şi să-i pregătesc ca şi pe voi mai înainte cu un ceas, 
şi apoi să vin desăvârşit. Un ceas mai e, şi vin; un ceas, fiilor. 
Lucrez cu voi peste pământ ceasul care mai este, şi cât aş vrea 
să ia omul dar de credinţă când îi dau, aşa cum aţi luat voi 
când v-am dat! 

O, greu Mă mai cunoaşte omul când bat la uşa lui! Tot 
omul s-a învăţat să spună că nu e Domnul. O, cum de a învă- 
ţat omul să spună aşa? Cel ce nu mai are frică de Dumnezeu, 
acela huleşte, şi apoi zice: „Nu e Domnul “. Un ceas, şi omul 
nu va mai spune aşa. Numai un ceas, şi voi sta faţă în faţă cu 
omul, căci taina veacului cel nou n-a crezut-o nimeni până 
acum, fiindcă Eu însumi trebuie s-o desluşesc şi să Mă desfac 
cu ea peste pământ, din pământul român. Să nu mai zică nici 
un om că de unde ştiţi voi că pământul român este ales pentru 
venirea Mea. Să se uite ce lucrare fac Eu pe el, şi din ea să 
înţeleagă şi să ştie. Amin. 

Merg cu voi, ca să audă omul cum descopăr Eu taina 
veacului cel nou, veacul ce va să fie. Cei ce se leapădă de cre- 
dinţă vor crede văzând cu ochii, iar necredinţa nu-i va scăpa 
de vină şi, din contra, îi va osândi cu multul, că v-am avut pe 
voi soli din partea Mea peste pământ şi i-am chemat la Mine, 
iar ei s-au învăţat să zică: „Nu e Domnul". Un ceas, şi Mă voi 
arăta lângă voi, spre judecata celor ce nu M-au cunoscut în 
cuvântul acesta. Trufia omului care nu Mă primeşte este pla- 
ta faptelor lui rele, căci cel păcătos cade în trufie, cade în 
orbire, şi apoi huleşte pe Dumnezeu prin tot ce face el. Un 
ceas, şi va fi mare lumina Mea de la voi, şi cu ea voi orbi pe 
cei trufaşi, şi ei vor rămâne pe întuneric şi nu vor afla calea 
cei orbi. Eu, Domnul, Cel ce am făcut cerul şi pământul, le 
voi face din nou, şi voi lucra cu omul această lucrare, după 
cum şi fac, după cum a lucrat Tatăl cu Mine când toate câte 
sunt le-am făcut. Sunt cu taina veacului cel nou pe pământul 
român. Să se uite omul ce lucrare fac Eu cu el, şi să înţeleagă, 
şi să ştie. Amin. 

Vă mângâi, fiilor copii, şi vă iau să Mă aşez cu voi 
înaintea oamenilor, şi tot mai mult Mă voi vesti la voi şi cu 
voi. Daţi oamenilor putere să înţeleagă, că Eu vă dau să daţi. 
Mi-e tare dor de om, şi plâng cu Tatăl după om, şi voiesc să-i 
dau înapoi viaţa şi să-l am. Nu vreau nimic să am, decât pe 
om, şi să-l dau Tatălui şi să-l am. Amin. 

Acum, fiilor, vă îmbrac în har din creştet până în tălpi. 
Vă înfăş ca pe copiii mici, în scutec de har, şi veţi fi frumoşi, 
şi veţi fi iubiţi, şi vom merge să ne dăm, căci cale spre oameni 
vă fac Eu. Eu sunt Cel ce pot, şi vă fac Eu. Amin. 

Daţi oamenilor taina veacului cel nou, că Mă dau Eu 
însumi cu ea, şi spuneţi-le, fiilor, că-i doresc ai Mei, ca să le 
dau viaţa, precum vouă v-am dat-o, căci viaţa este lumina oa- 


menilor, taina vieţii veşnice, lumina Mea luminând din om. 
Amin, amin, amin. 

6/19 decembrie 2000 

Sărbătoarea sfântului ierarh Spiridon 

Au trecut şapte veacuri şi jumătate până la taina de nou Ierusalim , 
Scriptura descoperirii fiilor lui Dumnezeu. Omul care are urechi de 
auzit, este drumul Domnului de la cer la pământ. Când Domnul 
poate cuvânta, Se odihneşte de sarcina Sa. 

E u sunt în Tatăl, şi Tatăl este în Mine, şi voiesc să 
fiu în voi cu Tatăl, fiilor de la iesle. Eu nu gră- 
iesc decât dacă am cu cine, că pe pământ omul nu este învăţat 
să vorbesc Eu cu el, dar pe voi v-am învăţat drumul Meu spre 
voi, şi de aceea grăiesc vouă cuvântul Meu, şi Mă răcoresc 
când grăiesc cu voi, şi Mă bucur că am cu cine să grăiesc. 

O, copilaşi primitori, Eu, Care sunt Cuvântul, n-am cu 
cine să vorbesc pe pământ. Au trecut şapte veacuri şi jumătate 
şi greu Mi-am mai făcut loc pe pământ cu cuvântul Meu, greu 
de tot, fiilor, dar acum v-am născut pe voi şi v-am deprins să 
Mă primiţi şi să Mă iubiţi şi să grăiesc cu voi, şi voi cu Mine 
în faţa a tot neamul omenesc de pe pământ şi din cer. 

O, multă-Mi este lacrima durerii şi lacrima bucuriei 
mai înainte să vin să grăiesc cu voi. Cu lacrimi îmi pregătesc 
drumul spre voi când vin cu cuvântul. Plâng la Tatăl şi cu 
Tatăl pentru Mine şi pentru voi, şi îl rog mereu să vă dea 
urechi mereu pentru Mine, căci greu se împlineşte drumul 
Meu de la cer la pământ, greu se găsesc urechi pe pământ 
pentru Mine, Cel ce vin, că Eu trebuie să fiu mereu pe pământ 
cu voi acum când îmi pregătesc cu voi slava venirii Mele pes- 
te pământ. 

O, copii primitori, grăiesc frumos cu voi, ca să vă dau 
putere să-Mi deschideţi, ca să vă hrănesc cu credinţa şi iubi- 
rea cea pentru Mine. O, fiilor, cine are urechi, aude, iar cine 
n-are, nu aude. Care sunt urechile cele pentru Mine, cele spre 
Mine şi spre cuvintele Mele? Ele sunt iubirea de la care vine 
credinţa; ele sunt sfinţenia trupului şi a duhului; ele sunt de la 
Dumnezeu în om; ele sunt putere mare în om, şi omul se face 
voie a Mea, căci cine are urechi, aude, şi apoi împlineşte cu- 
vântul pe care-1 aude. 

O, copilaşi primitori, care Mă primiţi cu cuvântul la 
voi! S-a scurs timpul tot, şi Eu trebuie să vin desăvârşit, ca 
să-Mi fac toată venirea pentru care trudesc de şapte mii de 
ani. Am mers din greu drumul Meu de la cer la pământ, şi 
apoi după om. N-am putut să grăiesc Eu peste tot pământul în 
toată vremea, că oamenii n-au avut şi n-au urechi, şi nu se dau 
Mie oamenii. Grăiam cu cei ce aveau urechi, şi apoi îi trimi- 
team cu vestirile cele de la Mine. O, greu mai ajungeam cu 
vestea cea din cer din loc în loc, aproape şi departe, şi mersul 
apostolilor Mei era cu pasul, era ca pasul. Dar azi, Eu trebuie 
să merg repede ca fulgerul, că şi diavolul merge repede, şi Eu 
merg după el, şi pe drumul lui merg, şi cu carele lui merg, ca 
să-i fiu pe cale şi în cale şi să-Mi fac lucrarea cea împotriva 
lui şi să-l trag pe om de sub stăpânirea lui. Merg ca fulgerul, 
de la apus şi până la răsărit, şi de la răsărit până la apus, şi 
ajung într-o clipă cu cuvântul venirii Mele, că Mă folosesc de 
drumul omului ca să-l presar din urmă cu cele de la Mine, cu 
cele din cer, şi omul să le audă. 

O, nu ştie omul ce înseamnă Dumnezeu cu oamenii pe 
pământ. Omul este drumul Meu pe pământ; omul care are 
urechi de auzit. Multă îmi este lacrima durerii, şi apoi lacrima 

bucuriei mai înainte să vin să grăiesc cuvântul Meu peste voi 
ca să-l daţi oamenilor. Cu lacrimi îmi pregătesc drumul spre 
voi, şi plâng cu Tatăl, şi Tatăl cu Mine, ca să răsară din plân- 
sul Nostru urechi mereu în voi pentru cuvântul Meu peste pă- 
mânt. Mă folosesc de cel mai mic prilej, şi caut să vin, că 
voiesc mereu să vin, dar omul este cel ce-Mi deschide să vin. 

E sărbătoare pentru ierarhul Meu Spiridon, fiilor, şi 
v-am spus să-Mi deschideţi, că e sărbătoare, şi voiesc să Mă 
odihnesc cu sfinţii în grădina Mea de la voi. Cuvântul Meu 
cel de peste voi este odihna Mea, ca omul care-şi pune sarci- 
na jos ca să se odihnească. Să nu vă miraţi de ce plâng Eu 
până să vin la voi. Unde este durerea iubirii, este şi izvorul la- 
crimilor, şi Eu plâng mereu după voi şi pentru voi. O, de unde 
vine lacrima la ochi? Ea vine la ochi atunci când simţirea su- 
fletului zace în durere multă şi nemângâiată, atunci când 
mângâierea durerii nu vine de pe nicăieri. Celui ce ochii nu-i 
plâng, acela este slab cu simţirea, slab de tot cu puterea, slab 
cu dorul după fericire, căci lacrima în ochi vine de la fericirea 
cea adevărată când ea se varsă în om din iubirea dorită şi mult 
aşteptată, care te umple de dor chiar când ea ţi se aşează ca 
plată a aşteptării tale. Lacrima se naşte din durerea iubirii. 
Acesta este izvorul celor ce plâng cu ochii, şi nu este adevărat 
omul care spune că plânge tot aşa de mult când el nu plânge 
cu ochii. Nu este adevărat, fiilor. Eu, Domnul, vă spun: nu 
este adevărat, căci durerea iubirii nu este fără de lacrimă, şi 
dacă nu este lacrimă, nu e durerea iubirii, şi e putere împotri- 
va durerii iubirii, e o amestecare a unei puteri care opreşte la- 
crima să vină. Când iubirea doare, ea este cea care plânge, nu 
ochiul, dar omul este slab de tot, şi nu se aşează să ia putere 
pentru iubirea care doare în el, şi care aşează putere în om. 
Pier puteri cereşti în om din pricina omului. Greu de pătruns 
este cuvântul Meu, căci el este mare. O, până când va sta 
omul împotriva puterii cereşti în el? Omul este mic faţă de 
puterea cea din cer care dă să se sălăşluiască în el, şi ce mare 
este omul faţă de puterea cea din cer, care este oprită la uşă 
prin omul care se ridică să stea mare dinăuntrul lui! Atunci 
puterea cea roditoare este înăbuşită de spinii ei, de puterea 
omului care se face spini înăbuşitori pentru rodul puterii din 
cer, şi omul stă mare din sine. Cel mare din Dumnezeu, este 
altfel de om decât cel mare din propria lui vedere şi pricepere. 
Cel mare din Dumnezeu, este plin de durere şi de dor după 
puterea cea mai presus de fire peste lucruri. El ştie ce este 
puterea cea de sus, şi o doreşte. 

Mor cele mari din cer pentru cele mici de pe pământ, şi 
atunci iubirea plânge, pentru că o doare în cer, şi o doare din 
cer, şi plânge omul cel ce o poartă pe ea în mădularele lui. în 
cine este împărţită această părtăşie a durerii Mele cu omul, e 
locul unde Eu îmi mistui jalea Mea, şi acolo Eu sunt prin la- 
crima celui ce poartă durerea Mea. Eu sunt lacrima aceea, nu 
omul care plânge, şi este mare deosebirea între omul care 
plânge din el, şi între cel care plânge din Mine, şi în care Eu 
plâng. Când Eu sunt Cel ce plâng prin lacrima omului în care 
plâng, plâng pentru omul care-Mi face lacrimi, şi Eu Mi le 
mistui prin cel în care Eu plâng, că plâng şi pe pământ, şi în 
cer, căci omul care simte suferinţa Mea plânge pentru plânsul 
Meu, plânge cu Mine. Cel ce Mă are, acela este cu Mine cu 
fiecare clipă a Mea care vine de la pământ la cer. 

Durerea Mea vine de pe pământ, fiilor. Se sfârşesc cele 
vechi pentru cele noi care vin din cer ca să fie pe pământ, şi 
Eu cu greu îmi fac loc pe pământ cu cerul cel nou şi cu pă- 
mântul cel nou. Dau să-l fac pe om să intre sub ocrotire, să 
intre pe poarta vieţii veşnice, dar el nu are urechi de auzit. Cu 


lacrimi îmi pregătesc drumul spre om când vin cu cuvântul la 
voi. Umblu după om de şapte mii de ani, şi voiesc să-l fac pe 
om să fie ochi şi urechi pentru Mine, dar îi trebuie iubire 
omului, îi trebuie lacrimi omului, căci lacrima se naşte din 
durerea iubirii, iar iubirea Eu sunt; Eu, Cel ce umblu după 
om, căci l-am pierdut, şi vreau să-l fac să Mă găsească, şi stau 
în calea lui să Mă ia în el, şi să-l găsesc cu Mine în el, că asta 
înseamnă să-l găsesc pe om. 

O, măi copilaşi, v-aş da o mulţime de sfaturi, căci sunt 
Vindecătorul Cel mare. Grăiesc însă cuvânt adânc, cuvânt 
plin de durerea Mea cea după om, că omul nu ştie să aibă 
durere după Mine, şi dacă-1 chem, el mai mult se duce; şi 
dacă-1 mustru, el mai mult se răceşte, şi lacrima Mea este fără 
de mângâiere, şi mângâierea durerii nu vine de pe nicăieri. 
Nu e om să Mă vindece de durere. Alifia Mea este lacrima 
Mea cu care plâng în om. Omul care plânge spre Mine, plân- 
ge pentru el, nu pentru Mine, plânge pentru durerea lui, nu 
pentru a Mea, plânge şi îmi cere să-i dau alifie pentru durerea 
lui, iar Eu sunt plin de durerea iubirii Mele după om. 

Nu ştie omul să plângă, nu ştie, fiilor, că nu Mă are 
omul. Cine Mă are pe Mine, acela este casa Mea şi bucuria 
Mea şi alinul durerilor Mele. Omul uită cât sunt Eu de îndu- 
rerat. Sunt plin de iubire după om, şi de aceea sunt îndurerat, 
şi sunt nemângâiat de dorul durerii Mele în om. Voiesc să Mă 
sălăşluiesc în om cu durerea Mea ca să-l câştig pe om, căci 
omul se naşte din dureri. Durerea Mea este omul. Dacă nu 
l-aş iubi, nu M-ar durea omul. Dacă nu l-aş voi, n-aş plânge 
după el. O, cine să Mă aline? 

V-aş da o mulţime de sfaturi, fiilor primitori. Căutaţi 
însă în cuvântul Meu şi pătrundeţi-1, că Mă doare şi plâng cu 
cuvântul, şi voiesc să plâng în voi şi să-Mi vărs durerea şi 
să-Mi ostoi arşiţa. Multă îmi este lacrima durerii, şi apoi la- 
crima bucuriei mai înainte să vin şi să grăiesc cuvântul Meu 
vouă, şi apoi când îl grăiesc, şi apoi când îl dau oamenilor 
prin mânuţele voastre. 

lată, serbează neamul omenesc naşterea Mea, naşterea 
Domnului, dar omul nu ştie ce înseamnă Dumnezeu, nu ştie 
cât îl doare pe Dumnezeu, nu ştie omul lacrima Mea. Omul 
dă să facă din Mine bucurie pentru el şi pentru viaţa lui cea 
fără de Mine, dar Eu sunt plin de durere de la om. Nu vrea 
omul să audă că el este durerea Mea, nu vrea. El vrea să fiu 
Eu bucuria lui, aşa cum îşi face el bucurii pe seama Mea, dar 
omul Mă batjocoreşte prin aşa bucurii, căci Eu sunt îndurerat 
de la om. Luaţi, fiilor, durere din durerea Mea cea de la om, 
căci scris este: «Plângeţi cu cei ce plâng». Luaţi şi învăţaţi ce 
înseamnă plânsul cel adevărat înaintea cerului, ca să-l iau, 
fiilor, şi să-l pun Eu înaintea Tatălui, de la voi, şi să vadă Tatăl 
că Mă doare în voi, şi să poată Tatăl cu Mine în voi, prin pu- 
terea durerii Mele, prin durerea iubirii, fiilor. 

lată cum îmi este azi cuvântul spre voi. Auziţi-Mă, 
fiilor! Cine are urechi, aude, iar cine nu are, nu aude. Urechile 
cele pentru cuvintele Mele sunt iubirea de la care vine dure- 
rea Mea în om, şi credinţa în om, şi sfinţenia trupului şi a du- 
hului, care vin de la Mine în om, căci cine are urechi, aude şi 
împlineşte cuvântul pe care-1 aude, şi apoi îl dă celui ce aude, 
celui ce-1 ia, căci dacă este cel ce dă, este şi cel ce ia. Daţi-vă 
unul altuia putere pentru Mine, fiilor. Fiţi ochi şi urechi ca să 
împliniţi acest cuvânt, şi fiţi cuvânt, aşa cum mereu v-am ru- 
gat. Eu sunt Dumnezeu adevărat din Dumnezeu adevărat, şi 
sunt cuvânt din cuvânt, şi aşa să fiţi şi voi, că asta vreau să 
fiţi. Daţi din mână în mână până la Mine alifie pentru durerea 
Mea, că Mi-e dor de bucurie, Mi-e tare dor de dorul omului 

după Mine, Mi-e dor să Mă iubească omul şi să Mă primeas- 
că în el cu chipul Meu, şi să fie omul chipul Meu. Amin. 

Fiilor, fiţi mari din Mine. Cel mare din Dumnezeu, este 
plin de durere după puterea cea mai presus de fire peste lu- 
cruri. El ştie ce mare este puterea cea de sus, şi o doreşte. Să 
nu mai moară cele mari din cer pentru cele mici din om. Ce- 
reţi să vină vremea celor din cer peste toate câte sunt şi vor fi 
pe pământ. Tânjiţi după cele din cer, dar lucraţi-le, că ele aş- 
teaptă să fie aşezate pe pământ. Voi sunteţi mâinile şi picioa- 
rele Mele şi ochiul şi urechea Mea mai înainte ca să vin. Luaţi 
Duh şi har, că Eu vă dau, şi mereu vă dau ca să luaţi. Luaţi 
aşa cum a luat ierarhul Spiridon şi a dat oamenilor de la Mine 


şi M-a arătat cu puterea Mea în el. Luaţi şi daţi-vă unul altuia 
de la Mine şi pentru Mine, că e mult de lucrat pentru venirea 
Mea şi pentru om. 

Fiilor, fiilor, să fie durerea Mea în voi, ca să pot cu voi. 
Fiilor, fiilor, să fie puterea Mea în voi, ca s-o lucrez peste 
pământ prin voi, căci durerea iubirii se face izvor de putere în 
cel ce o are, fiindcă iubirea poate, şi din durerile ei voiesc să 
întocmesc naşterea din nou a lumii. Durerea iubirii este bucu- 
ria celor îndureraţi pentru Mine, şi din ea voiesc Eu să scot 
totul de la pieire, fiilor. Amin, amin, amin. 

12/25 decembrie 2000 

Cuvântul Domnului peste soborul de la ieslea 
cuvântului 

învăţătură de facere peste ucenici noi. Omul trebuie să se vadă din 
Dumnezeu şi nu din sine. Cel învăţat cu cele de pe pământ nu are 
învăţător din cer. Veacul omului se sfârşeşte, iar veacul Domnului 
se aşează pe pământ şi se numeşte Noul Ierusalim. 

M ă apropii la iesle şi Mă fac cuvânt de zidire, cu- 
vânt de mângâiere, şi Mă dau apoi vouă şi 
celor ce se strâng pe lângă voi să se facă Mie sărbătoare. 
Mi-aţi făcut zi de sărbătoare, fiilor de la iesle, că s-au strâns 
pe lângă voi copilaşi cuminţi ca şi voi, ca să petreacă în 
numele Meu cu voi, iar Eu să-i hrănesc din cer. Când lumea 
de pe pământ s-a strâns să-şi petreacă zilele ei, iată, şi voi aţi 
aflat prilej şi Mi-aţi făcut coborâre ca să-i hrănesc pe cei ce 
vin la crescut lângă izvorul care spală pe om şi apoi îl creşte 
ca să fie. 

Iată-Mă ca să vă dau har şi mângâiere, vouă şi celor 
veniţi la izvor. Sunt Eu însumi. Trupul Meu este acoperit de 
ochii voştri, dar din el curge cuvântul Meu şi se aude, şi hră- 
nesc cu el şi îl fac venirea Mea, că a venit vremea aceasta, şi 
tot omul va fi luat ca pe neştire, că nu vrea omul de pe pământ 
să stea din mersul lui şi să asculte şoapta venirii Mele, cuvân- 
tul Meu care se face cale pentru venirea Mea. Dacă Scrip- 
turile Mele cele de acum două mii de ani sunt mincinoase. Eu 
nu voi veni. Dar ele sunt adevărate, şi de aceea vin, şi vin să 
le împlinesc. Amin. 

Am spus ucenicilor Mei să înţeleagă de la smochin 
semnul venirii Mele. Şi iată, el a dat mlădiţe fragede, căci s-a 
apropiat venirea Mea. Eu sunt smochinul, căci smochinul de 
pe pământ s-a uscat şi nu mai pot mânca din roadele lui. Eu 
însumi am venit şi am dat rod şi am dat mlădiţe noi, căci 
venirea Mea este aproape. Smochinul cel uscat se crede verde 
şi nu înţelege semnele vremii Mele, semnele venirii Mele. 
Voi, copii de la iesle, sunteţi semnele venirii Mele. Eu sunt 
smochinul, iar voi, mlădiţele, şi venirea Mea este cu voi. 
Amin, amin, amin. Din nou am lucrat tainic, ca şi acum două 
mii de ani. Ca şi atunci, oamenii nici acum nu vor să pricea- 
pă din semnele vremii venirea Mea de la Tatăl. Duhul potriv- 
nic Mie este împărat peste om şi îi şopteşte omului la ureche 
să nu se aşeze în veghe pentru venirea Mea, ci să-şi petreacă 
cele ale nopţii omul. Şi iată, venirea Mea ia omul pe neştire 
şi omul n-o vede, căci scris este: «Ochi au şi nu văd; urechi 
au şi nu aud; şi cine nu crede nu ajunge să vadă». Eu însă vin 
la iesle cu hrană din cer şi Mă dau spre zidire sfântă celui ce 
voieşte cu Mine aşteptându-Mă să vin. Mă dau vouă, iar voi 
să Mă daţi, fiilor, şi să fiu găsit la voi de cei ce au învăţat 
calea spre izvorul venirii Mele. 

Pe cel ce vine la crescut îl învăţ să se uite mereu la el 
dacă creşte din cuvântul Meu. Şi cum adică aceasta? Să se 


uite în cuvântul Meu şi să se măsoare în el, că Eu aşa îl învăţ 
pe cel ce creşte din Mine şi aşa îi spun: caută, copile, să vezi 
ce este între tine şi Dumnezeu, între tine şi aproapele tău. 
Caută să te vezi din Dumnezeu când te uiţi, nu căuta să te vezi 
din tine. Caută să te vezi din fratele tău când vrei să te vezi, 
nu să te vezi din tine, că ochii tăi nu-ţi pot spune despre tine. 
Caută să te uiţi la tine din Dumnezeu şi din aproapele tău, 
să-l placi lui Dumnezeu şi aproapelui tău, nu ţie, căci aşa sunt 
cei ce veghează întru venirea Mea. Iar pentru lucrarea veghii 
să nu fie amestecat duh de stăpân şi slugă, căci acest duh le 
strică veghea celor ce veghează, ci să fie duh de iubire care 
dă putere pentru veghe, care dă gust veghii celei sfinte dintre 
fraţi, căci scris este: «Cel mai mare să fie slujitor celui mic, 
nu stăpân», căci aşa este învăţătura Mea. Cel mai mare să ve- 
gheze cel mai bine, ca să se poată vedea din el cel mic. Şi cine 
este cel mic? Cel mic este cel ce se uită la sine din Dumnezeu 
şi din aproapele său. Amin, amin, amin. 

Omul nu ştie ce este fericirea lui. Numai cel ce ajunge 
pe plac aproapelui său la ce este bine spre zidire, numai acela 
îşi face sufletului său ochi pentru fericire, căci atunci el află 
pacea cea desăvârşită şi nu mai iese din ea, că ea e dulce, ea 
înţelepţeşte omul, ea îl zideşte zi cu zi până la ziua zilei, ea îl 
mângâie şi îl ţine în ea, şi omul îşi află odihna. 

O, nu este altfel de odihnă pentru om, nu este. O, nu 
vine omul să ia de la Mine şi să-şi afle odihna. O, nu mai sunt 
oameni adevăraţi, fiilor, nu mai sunt. O, nu mai sunt creştini 
adevăraţi, măi copilaşi, nu mai sunt, fiilor. Cei ce caută mi- 
nuni ca să se facă creştini, aceia păţesc ca omul împietrit în 
care nu încolţeşte sămânţa vieţii, căci minunile n-au avut pu- 
tere să omoare moartea din om. Când Eu, Domnul, trimit mi- 
nuni în calea omului ca să-l întăresc pentru Mine, e una, dar 
când omul caută minuni, e altceva. Şi iată, pentru unii minu- 
nile au fost drum spre Mine şi, iarăşi, pentru alţi mulţi ele au 
fost drum spre sine, căci s-au fălit căzând prin ei înşişi. O, rău 
e de omul care n-are învăţător de sus din cer, că acela se în- 
vaţă cu pământul şi cu cele de pe pământ şi cu cele de la om. 

Caută, copile care iei învăţătura Mea, caută să înveţi pe 
placul Meu. Nu e bine să te ocupi de tine înaintea Mea, ci e 
bine să iei de la Mine şi să-ţi folosească şi ţie cele ce dau, că 
de aceea dau. Dau ca să iei, nu ca să mai ceri. Dau ca să fie 
dat, şi să aibă omul care ia, şi nu să Mă mai ispitească pentru 
el însuşi. Dau mereu tot ce văd că-ţi trebuie, ca să te ajut să 
ai şi să te foloseşti de venirea Mea la tine. Cel ce are nu se 
mai plânge că e lipsit. Cel ce ia are, dar cel ce nu ştie să ia, 
acela nu are, şi cere ca să aibă. 

Iar Eu, ca un învăţător bun, spun aşa: ferice celui ce se 
lasă găsit de Dumnezeu, că acela ştie să-L afle pe Domnul. 
Cine-L caută pe Domnul nu-L mai găseşte, dar cel ce se lasă 
găsit, a găsit pe Dumnezeu. Amin. 

Iată, M-am lăsat învăţător ca să Mă dau, că vă văd cum 
aşteptaţi voi şi cei ce vin să Mă ia. Voiesc să Mă nasc desă- 
vârşit în cel ce Mă voieşte în el, căci omul e născut din om, şi 
Eu trebuie să-l învăţ naşterea lui din naşterea Mea în el. 
Amin. Un picuţ, şi voi sărbători cu voi sărbătoarea naşterii 
Mele cea de acum două mii de ani, şi Mă voi înnoi cu ea în 
tot omul care voieşte în el naşterea Mea, Duhul Meu, Care 
este din cer, şi trupul Meu cel ceresc. Amin. 

V-am dat hrană caldă, fiilor. Daţi-o pe masă şi 
învăţaţi-i pe cei ce o iau să o şi rumege, că voiesc să-l învăţ 
pe cel ce vine la Mine naşterea Mea în el. Veacul cel nou adu- 
ce naşterea Mea în inima omului, numai să ia omul, numai să 
audă omul taina veacului cel nou. Trec cu el pe lângă veacul 
omului şi vin să-l aşez pe pământ, că vă am pe voi începătu- 
ră de veac nou, plămădit de Mine şi de voi între pământ şi cer. 
Curând, curând nu vor mai fi cele ale veacului omului, şi 
omul va vedea tot mai mult veacul cel nou care se aşează pe 
pământ, şi va plânge omul care nu are nimic zidit în veacul 
cel nou. 

Iar voi, voi şi cei ce sunt cu Mine prin voi, zidiţi-vă, 
fiilor, în taina veacului cel nou şi fiţi zidirea lui, căci el va fi 
pe veci. V-am învăţat lucrarea zidirii, şi de atâta vreme vă 
învăţ. Zidiţi-vă în veacul cel nou şi fiţi ziditori ai veacului ce 
va să fie, căci totul va fi înghiţit de biruinţa venirii Mele şi voi 
rămâne Eu, cu veacul cel nou şi cu moştenitorii lui. Amin. 

îi dau omului ochi ca să vadă; îi dau urechi ca să audă; 
îi dau înţelepciune ca să înţeleagă; îi dau iubire ca să aibă, 
numai să ia omul din pacea venirii Mele. Cu pace şi cu har 
ceresc vin pentru cei ce Mă aşteaptă, iar pentru cei ce nu Mă 
aşteaptă vin cu zi de mânie, vin cu plata celor lucrate de tot 
omul care s-a ascuns de Mine iubindu-se pe sine. 

Eu aşa am spus: «Să se lepede omul de sine şi să vină 
să-Mi urmeze». Omul însă s-a ascuns şi n-a primit chemarea 
Mea ca să vină. Şi acum, vin Eu, şi când vin, nu-1 mai chem, 
şi îi zic să se ducă, nu să vină, căci când i-am zis „ Vmo!“, n-a 
venit; s-a oprit pentru sine şi n-a venit. Şi iată, veacul omului 
trece, şi Eu vin cu veacul Meu, şi vin. Vin, că este scris să vin 
după cele două mii de ani de la înălţarea Mea la Tatăl, căci 
M-am dus ca să vin. Şi dacă vin, le spun iarăşi tuturor că vin, 
şi zic: 

Deschideţi Scripturile, fii ai oamenilor, şi citiţi în ele 
despre venirea Mea. Şi dacă citiţi, nu le ispitiţi, nu le răstăl- 
măciţi, ci înţelegeţi-le. Şi dacă nu le înţelegeţi, chemaţi cu la- 
crimi şi cu tânguire pe Duhul Sfânt, ca să vă înveţe El despe- 
cetluirea tainei Scripturilor venirii Mele. Deschideţi Scriptu- 
rile şi nu le închideţi, şi nu le ascundeţi, că în ele este scrisă 
venirea Mea care trebuie împlinită. Şi dacă ştiţi să citiţi, veţi 
găsi în ea o ţară nouă, un Ierusalim nou, căci Ierusalimul cel 
de atunci M-a tăiat şi M-a dat la pieire, dar Eu M-am ridicat 
ca un Dumnezeu venit din Tatăl, şi iarăşi am fost, şi am ales 
din nou Ierusalimul, căci Tatăl îl avea pus deoparte pentru 
venirea Mea cea de după două mii de ani. 

Iată ţara strălucirii pe care a văzut-o de departe proo- 
rocul Daniel, pământul cel de la început, pământul român din 
care Eu am luat pământ cu mâna şi l-am făcut pe omul cel 
zidit de mâna Mea. Iată noua Mea ţară, noul Meu ogor în care 
am însămânţat sămânţa veacului cel nou, veac ceresc pe 
pământ, Noul Ierusalim. Aşa se numeşte veacul cel nou: Noul 
Ierusalim. Amin, amin, amin. 

Deschideţi Scripturile, voi, fii ai oamenilor, şi veţi găsi 
în ele venirea Mea cu veacul cel nou, coborât din cer pe pă- 
mânt. Şi iată venirea Mea, că sunt cuvântând din mijlocul pă- 


mântului român peste pământ, şi merge cuvântul Meu ca ful- 
gerul de la răsărit până la apus, căci venirea Mea aşa vine, ca 
fulgerul, precum scrie în Scripturi. 

Cel ce însetează, să vină şi să bea din apa Mea, şi să fie 
viu apoi, şi să nu mai înseteze apoi, că iată, omul însetează 
mereu. Bea şi însetează iar, căci apa este la Mine, nu la el. Să 
vină omul la Mine şi să bea. Şi dacă nu vrea să vină, să nu 
vină, căci scris este: «Cine este sfânt, să se sfinţească încă, şi 
cine este spurcat, să se spurce şi mai mult», că venirea Mea 
vine ca un fur, şi cel ce nu-i venit spre ea, nu mai are vreme 
să vină. 

O, fii ai oamenilor, răscumpăraţi vremea, că zilele sunt 
grele. Aşa vă învaţă Scriptura. Deschideţi Scripturile, voi, fii 
ai oamenilor, şi veţi găsi în ele că Eu vin, şi veţi înţelege de 
ce vin Eu. Vin, că este scris să vin după cele două mii de ani 
de la înălţarea Mea la Tatăl. M-am dus la Tatăl ca să vin şi să 
pregătesc de lângă Tatăl locaşul venirii Mele. Şi am venit, şi 
Mi l-am pregătit, şi Mi-1 pregătesc, şi Mi-1 curăţesc, şi Mi-1 
slăvesc, ca să vadă toţi împăraţii pământului locaşul venirii 
Mele: pământul român. Acest pământ curând, curând va fi cu 
totul al Meu, iar cei ce vor fi pe el se vor face sfinţii Mei, 
neam sfânt şi împărătesc, popor după chipul şi asemănarea 
Mea, căci aşa este în casa Tatălui Meu. Amin. 

O, copii de la iesle, v-am dat har şi mângâiere vouă şi 
celor ce s-au strâns lângă izvor ca să bea şi ca să crească. Ba 
şi fiilor oamenilor le-am dat ca să bea, numai să vrea să bea. 
O, dacă Scripturile venirii Fiului Omului sunt minci- 
noase, atunci El nu va veni. Dar dacă sunt adevărate, Fiul 
Omului vine, şi «se vor tângui toate neamurile pământului 
văzându-L venind cu putere şi cu slavă multă», precum scrie 
în Scripturi. Amin. 

Am chemat pe tot omul să vină spre venirea Mea. De 
două mii de ani îl tot chem pe om. De şapte mii de ani îl tot 
chem pe om. Dar ca azi nu l-am chemat nicicând. îl chem pe 
cel ce nu vine. îl chem pe cel ce nu aude şoapta venirii Mele. 
Iar când voi veni, nu-1 voi mai chema, şi îi voi spune să se 
ducă, precum este scris în Scripturi. 

O, copii ai venirii Mele, vine venirea Mea. Zidiţi-vă în 
taina veacului cel nou şi fiţi ziditori şi spuneţi tuturor celor ce 
locuiesc pe pământ că vine venirea Mea. Un ceas, şi vin, iar 
veacul cel nou care vine cu Mine, se numeşte Noul Ierusalim. 
Amin, amin, amin. 

19 decembrie 2000/1 ianuarie 2001 

Praznicul Naşterii Domnului 

Omul este vechi chiar dacă viaţa lui este o zi. Aşezământul Noului 
Ierusalim este sămânţa pământului nou şi viaţa veacului ce va să 

fie pe el. 

M -am coborât la iesle, căci cuvântul Meu din 
zilele acestea îşi are ieslea sa, fiindcă Eu am 
pregătit loc, ca acolo unde cobor Eu, să fie şi ai Mei, cei pre- 
gătiţi de Mine pentru întâmpinarea Mea când vin cuvânt. încă 
de pe când n-aveam pas să merg printre fiii oamenilor cu cu- 
vântul şi să lucrez cu el, încă de pe atunci Eu şi cu Tatăl Mi-am 
aşezat cuibul coborârii aici, iar apoi am cuvântat, şi din acest 
cuvânt Mi-am făcut iesle să vin, şi am venit şi am împlinit 
cuvântul, şi am loc sfânt, şi am iesle caldă, căci în casele cele 
făcute de oameni nu pot răzbi cu uşorul, că nimeni nu Mă 
iubeşte şi nimeni nu Mă doreşte aşa cum sunt Eu. Nu e om pe 
pământ să nu Mă vrea, că ştie omul că Eu am în mâini viaţa 

cea veşnică, dar nimeni nu Mă vrea cu ea, căci ea se dă încă 
de pe pământ, şi dacă vin cu ea la om ca să i-o dau, ea are în 
ea pe cele din cer, dar pe pământ nu încap cu viaţa Mea cea 
veşnică în om. E prea lipit omul de cele ce trec. S-a prea furat 
omul din Mine, căci pe furate a făcut aceasta. Dacă omul nu 
Mă vede, uită că Eu văd. Uită omul, şi se fură din Dumnezeu, 
şi se dă om pe om deşertăciunii lucrurilor, iar Eu suspin 
după om. 

Am coborât la voi, copii de la iesle. Am sălaşul Meu la 
voi, şi vin să Mă odihnesc în el, căci sunt obosit, şi sunt în 
suspin mereu şi tot mereu pentru omul de pe pământ. Am 
venit să grăiesc vouă despre naşterea Mea în om. lată sărbă- 
toarea naşterii Mele de acum două mii de ani. Se purta Măi- 
cuţa Mea din loc în loc prin lume şi nu găsea pe cineva s-o 
primească şi să Mă nască, şi să-L primească omul pe Dumne- 
zeu în casa lui şi să-L aibă apoi. Tot aşa a fost şi azi. Nu e loc 
pe pământ, nu e om pe pământ să ştie şi să poată să Mă pri- 
mească în casa lui, să Mă nasc Eu cu naşterea Mea în om, ca 
să ştie omul apoi ce este sărbătoarea naşterii Mele cu omul. 

Iată sărbătoare de naştere. Eu însumi Mă mărturisesc 
cu voi şi în voi, căci în casele cele mari ale oamenilor nu vo- 
iesc să fiu. Eu Mi-am făcut locaş omul, şi apoi M-am odihnit 
în el. Apoi omul M-a alungat, şi s-a alungat pe sine din Mine, 
şi Eu am rămas cu suspin fără locaş după ce l-am făcut pe om. 
Dar am rostit atunci cuvânt tainic că Mă voi naşte Eu din om, 
că Mă voi face sămânţă în trup născător şi voi zdrobi pe 
duşmanul omului, şi iarăşi îl voi avea pe om, şi Mă voi naşte 
în el cu taina naşterii Mele, şi iarăşi Mă voi odihni, căci omul 
este casa Mea şi ieslea Mea şi odihna Mea. 

Vă dau seminţe, ca la puişorii care cresc mâncând, 
fiilor copii. Vin la voi la iesle şi Mă fac hrană şi Mă fac cu- 
vânt de naştere şi îl aştept pe om să înveţe în el taina naşterii 
Mele între oameni după două mii de ani de la naşterea Mea 
din Fecioara care a biruit pe şarpele cel de demult prin să- 
mânţa Mea pusă în ea de la Tatăl şi de la Mine şi de la Duhul 
Sfânt, pentru ca să-l răscumpăr pe om venind după el pe pă- 
mânt. Şi am venit, şi M-am făcut Om. Prunc mic M-am năs- 
cut din om, ca şi omul, şi M-am numit apoi Fiul Omului. Eu 
însumi am coborât din cer şi M-am făcut sămânţă mică şi 
M-am aşezat în trup de Fecioară ca să Mă fac prunc din ea, şi 
să cresc apoi între oameni şi să Mă îngrijească mama şi tata 
aşa cum creşte un copil între părinţii lui până se face mare. 
Atât de mic S-a făcut Dumnezeu ca să poată veni după om, 
ca să-l ridice pe om până la El din nou şi să-l facă asemenea 
Lui din nou pe om, căci când Tatăl Mi-a spus să vin pe pă- 
mânt sămânţă din care să Mă fac prunc de om şi să cresc apoi 
ca omul şi să Mă las înjunghiat de om ca să-i dau omului viaţa 
Mea, când Tatăl Mi-a spus în cer taina naşterii Mele cea de 
acum două mii de ani. El a grăit cu Mine ca la începutul cel 
dintâi, iar Eu L-am ascultat şi I-am zis: «Tată, vom face om 
după chipul şi asemănarea Noastră, om cu duh dătător de 
viaţă. Eu însumi Mă voi duce şi Mă voi face om pe pământ, 
Tată, şi iarăşi voi veni la Tine după ce-Mi voi da viaţa Mea 
omului, după ce voi plăti plata pentru om, Tată». 

O, copilaşi de la iesle, vă aduc cuvânt cald, taina naş- 
terii Mele în om. întâi M-am aşezat în om, şi apoi M-am făcut 
Om. M-am făcut ca omul ca să pot să fiu cu el şi să-l învăţ 
calea spre casă, fiilor. Eu, fiilor, întâi l-am făcut pe om din pă- 
mânt şi din Dumnezeu, şi apoi S-a făcut Dumnezeu din om, 
ca să-i dea omului viaţă. Iată taina vieţii omului. Ea este de la 
Dumnezeu, şi viaţa omului nu este a lui, dar cine să-i mai 
spună şi cine să-l mai înveţe pe om, pe omul care se naşte din 


om, şi apoi el nu mai ştie să se nască din Dumnezeu, şi Dum- 
nezeu din el? 

Eu, fiilor, pentru aceasta am venit pe pământ din nou şi 
Mă fac cuvânt la voi, ca să-l fac din nou pe omul cel vechi, 
vechi de şapte mii de ani, vechi de două mii de ani, că omul 
este vechi, şi tot aşa se naşte, şi este vechi chiar dacă viaţa lui 
este o zi. Toate cele vechi trec, iar Eu Mă port după om cu 
viaţa cea din cer ca să-l înnoiesc din ea şi să-l fac să se îmbra- 
ce cu ea şi să fie înghiţit de ea omul. Amin. 

Eu sunt Omul Cel nou, cu Duh dătător de viaţă, şi vo- 
iesc să Mă dau omului de viaţă. Sunt Fiul Omului, şi vin pe 
norii cerului de la Tatăl la om, ca să-Mi culeg rodul şi să-l dau 
Tatălui, ca să-Mi adun rodul şi să-l am. Am venit la cules, dar 
mai întâi am semănat, am udat, am îngrijit cu cele din cer pes- 
te pământ, ca apoi să culeg şi să am pământ pentru cer, căci 
curând, curând cobor cerul pe pământ, şi să am pământ pen- 
tru cer. Amin. 

Eu de aceea am venit cuvânt pe pământ. Am venit să 
pregătesc loc pe el, ca să vin apoi şi să-i adun în el pe cei aleşi 
ai Mei, pe cei ce se lasă culeşi pentru ziua venirii Mele cu 
sfinţii în slavă văzută. Am venit să-l pregătesc pe om cu cu- 
vântul Meu, care sfinţeşte şi care înnoieşte duhul omului şi 
care-Mi face Mie loc cu naşterea Mea în el. Naşterea Mea în 
om îl smulge pe om din cele pământeşti şi omeneşti şi îl face 
ceresc pe pământ şi îl face sfânt şi îl face casă a Mea şi îl face 
scară a Mea ca să vin din cer pe pământ. Naşterea Mea în om 
este salvarea omului, cu trupul şi cu sufletul şi cu duhul lui, 
şi omul se face purtător de Dumnezeu între oameni, şi se face 
lumină din cer pe pământ, şi se face omul locaş al venirii Me- 
le cu sfinţii, împărăţie a cerurilor în mijlocul oamenilor. Naş- 
terea Mea în om este împărăţia cerurilor înăuntrul omului, 
precum Eu am zis acum două mii de ani despre taina aceasta. 
Veni-va vremea şi a şi venit, şi se va vedea această taină; dar 
ea se vede bine, şi omul de pe pământ are ochi şi nu vede. 

S-a smuls de tot din Mine omul, şi nu mai vede cu 
ochii lui. E prea lipit omul de cele ce trec, şi mereu le caută, 
că e lipsit omul de toate cele şi caută mereu, dar omul pe 
Mine Mă caută, şi el nu ştie ce caută. Când omul caută viaţa 
lui, şi pentru viaţa lui, pe Mine Mă caută, că numai Eu sunt 
viaţa omului, dar nimeni nu Mă vrea cu ea, că dacă vin cu ea 
la om ca să i-o dau, ea are în ea pe cele veşnice, pe cele care-1 
fac veşnic pe om, pe cele ce rămân. Taina vieţii n-o pricepe 
omul, căci el s-a luat din Mine, şi singur nu mai ştie, şi înţe- 
lepciunea lui îl scoate mereu din Mine, fiindcă omul mare se 
umple de sine şi nu se mai poate face prunc aşa cum M-am 
făcut Eu când am venit de la Tatăl ca să încep în om împărăţia 
cerurilor. 

Taina vieţii omului Eu sunt. Cine vrea să aibă viaţă. Eu 
sunt taina vieţii omului, şi pentru aceasta M-am născut pe 
pământ. Cine se sfinţeşte pentru Mine, la acela Eu Mă duc şi 
Mă fac sămânţă în el, şi din ea creşte pom nou din pământ 
nou, om nou din Mine. Când Eu Mă sălăşluiesc în om cu să- 
mânţa Mea cea veşnică, atunci Eu Mă fac prunc şi Mă dau 
omului să Mă crească, şi din Mine să se facă omul om nou, 
din Mine crescut, iar Eu sunt sămânţa lui. 

M-am făcut prunc ca să încap în om. Mă fac mic ca să 
Mă primească omul, şi apoi să Mă fac mare în om cu mărirea 
Mea cea din cer, şi apoi să-l am pentru vecie pe om, că după 
om Mi-e tot un dor suspinul. îl aud mereu pe om că Eu am 
venit şi M-am dat să fiu răstignit şi să mor pentru el. O, Eu 
am venit să Mă nasc pentru om, să Mă fac mic ca să încap în 
om, să Mă fac om, ca să fiu cu omul, şi el să fie cu Mine. Şi 

dacă omul nu M-a voit în el, şi dacă el n-a vrut să Mă cunoas- 
că prin naşterea Mea, Eu M-am lăsat atunci sub mâna lui, şi 
el M-a strivit. Dar Eu iarăşi M-am născut cu acelaşi trup, prin 
răstignire; M-am născut prin moarte. Am murit ca un muritor, 
ca să vin apoi la om cu taina învierii pentru toţi cei ce au mu- 
rit, şi încă mor şi acum. Taina răstignirii Mele este taina în- 
vierii, este taina naşterii prin moarte dacă omul a murit. Am 
venit întru totul după om dacă am venit. Am trecut prin toate 
ale omului, numai să-l fac din nou pe om şi să nu piară omul. 
Am venit cu naşterea Mea în om. Am venit iar după două mii 
de ani, şi Mă fac cuvânt la iesle ca să Mă ia omul şi să Mă 
aşeze în el, şi apoi să fiu în om cu slava cuvântului Meu îm- 
plinit. Amin. Magii au venit din depărtări până la ieslea care 
Mă adăpostea pe Mine prunc în Betleem şi pe Măicuţa Mea, 
cea proorocită de Mine încă de la facerea omului când omul 
făcut s-a smuls din Mine şi M-a lăsat cu suspin. Dacă magii 
n-ar fi venit, dacă păstoraşii din munte n-ar fi coborât la ves- 
tea îngeraşilor care veneau din cer pentru naşterea Mea, o, 
dacă aceştia nu s-ar fi găsit lângă trupul Meu de prunc născut 
din Fecioară, cine, oare, ar fi lăsat pe pământ peste veacuri 
venirea Mea de la Tatăl acum două mii de ani? Magii au venit 
din pământuri străine şi s-au închinat naşterii Mele şi au 
crezut orânduielii cereşti care Mă trimisese pe Mine de la 
Tatăl, dar casa Tatălui Meu s-a sculat asupra Mea şi nu M-a 
primit poporul din care am răsărit. Aceasta este ruşinea lui 
Israel, care apoi M-a scos afară din mijlocul lui şi M-a trimis 
înapoi la Tatăl. Aşa şi azi. Mă duc cuvânt de vestire şi de 
înnoire şi de înviere peste tot, iar casa Tatălui Meu nu mai 
este a Lui, nu mai este a Mea, şi Mă trimite înapoi la Tatăl 
când vin, ca nu cumva să vin să-i izbăvesc, că ei zic că i-am 
izbăvit acum două mii de ani, dar când să vin să-Mi 
împlinesc Scripturile venirii Mele, nu Mă vor cu ei. Iar Eu 
rămân la voi, copii ai venirii Mele. Când şi când vin magi la 
voi şi Mă găsesc cu voi învăţând omul să se îmbrace cu hai- 
na vieţii care vine. Minunea venirii Mele de azi se scrie pe 
pământ de Mine însumi prin mânuţele voastre, aşa cum naş- 
terea Mea cea de acum două mii de ani şi-a făcut loc în car- 
tea vremii de atunci prin cei iubiţi ai Mei care M-au mărturisit 
împotriva poporului Meu, care a dat cu orice preţ, ba chiar cu 
preţul vieţii Mele pentru ei, au dat să Mă dea pieirii cu tot cu 
numele Meu, cu tot cu trupul Meu cel dumnezeiesc, care s-a 
făcut prunc din Fecioară acum două mii de ani, în ziua naş- 
terii Mele. 

Iată, totul piere, dar Eu rămân, şi sunt. Eu sunt cerul pe 
pământ, precum am fost acum două mii de ani, după ce M-am 
născut prunc din Fecioară. Eu sunt cerul pe pământ, venit în 
cuvânt şi cuvântând facerea din nou a lumii, cer nou şi pă- 
mânt nou, dar mai întâi om nou, sălaş al Meu pe pământ, că 
Eu l-am făcut pe om ca să Mă sălăşluiesc în el şi să fiu, şi să 
fie şi omul. Amin. 

Nu poate omul să fie, să fie aşa cum este el. Omul tre- 
buie să fie în Mine ca să fie, şi să fiu Eu în el ca să fie, căci 
altfel omul este el, şi el nu ştie să fie. 

Eu pe voi, copilaşi de la iesle, v-am învăţat ca pe nişte 
prunci mici, v-am învăţat să fiţi, fiilor. Naşterea în om e taină 
dulce care îl ţine pe om în bucuria cea tainică de a fi în sărbă- 
toarea cea veşnică a naşterii Mele în om, căci Eu sunt veşnic. 

Vă mângâi, şi mereu vă nasc din Mine cu cuvânt nou, 
care vă naşte din el mereu şi vă creşte mereu ca să fiţi prunci, 
căci pruncii sunt cei ce stau la crescut. Vă dau din cer bucuria 
mamei Mele Fecioara, care M-a purtat în braţe prunc şi M-a 
iubit cum n-a fost iubire între pământ şi cer. M-a iubit ca pe 


fiul ei încă de când M-a dat ei arhanghelul Gavriil când M-a 
aşezat în ea cu sămânţa Mea din care am ieşit prunc micuţ, 
născut în peştera cea curată din Betleem. 

Mama Mea se apleacă spre iesle şi vă dă duh de mân- 
gâiere pentru Mine, Cel sălăşluit după două mii de ani la voi. 
Mama Mea Fecioara sărută ieslea Mea de la voi şi se apleacă 
spre voi. Amin, amin, amin. 

M ă aplec, Fiule Emanuel. Mi-e duhul plin 
de fiori, că Tu eşti Cel iubit al meu şi că 
ai iesle pe pământ, Fiule, că ai găsit unde să fii, şi să fii printre 
oameni, copilul meu Cel de acum două mii de ani. Nimic nu 
m-a durut când Te-am născut, decât omul cel rece, poporul 
cel rece care nu Te-a primit, Fiule. N-a fost nimeni pe pământ 
să simtă în clipa aceea că Dumnezeu S-a Scut om şi Se naşte 
prunc între oameni pentru ca să-i mângâie şi să le dea viaţa 
înapoi. Fiule, căci omul s-a luat din Tine şi şi-a pierdut viaţa 
dacă aşa a Scut. 

Dar azi mă doare, Fiule venit pe pământ; şi cu duhul, 
şi cu sufletul, şi cu trupul mă doare. Mă doare, Fiule, ca şi pe 
Tine pentru om. Timpul s-a scurs, şi nu mai este ca Tu să-l 
mai aştepţi pe om. Mă doare când văd venind venirea Ta, şi 
omul n-a venit la ea. îţi mângâi ieslea şi pe cei mici din ea, 
căci mângâierea noastră este numai la cei mici care se bucură 
de noi, Fiule născut din trupul meu cel fecioresc acum două 
mii de ani. O, cum de n-a înviat neamul omenesc după o aşa 
minune a naşterii Tale din trup fecioresc? O, cum de n-a reîn- 
viat neamul omenesc după ce Tu ai înviat din răstignire, Fiule 
din cer? Să se fi Scut cerul Tău omul, aşa cum m-am Scut eu 
de Te-ai sălăşluit în mine, şi apoi ai ieşit şi Te-ai dat omului, 
copilule ceresc al Tatălui din cer. îţi mângâi ieslea care Te 
primeşte cuvânt. Mi-e duhul cuprins de fiori aici, unde Tu ai 
împărăţia Ta. Facă-se pe veci voia Ta aici, Fiule scump. 

Mare minune este să se dea omul Ţie. Mare minune 
este să se facă omul prunc şi să Te aibă, Fiule din cer, şi să Te 
arate precum aceştia Te arată şi Te dau precum eşti, că Tu eşti 
Cuvântul Tatălui, şi Te-ai Scut trăistuţă cu seminţe şi Te se- 
meni pe pământ ca să răsară din ele veacul ce va să fie, copil 
ceresc, născut în Betleem, de la Tatăl şi din mine, ca să Te faci 
naştere nouă în om pentru Tatăl. 

Nu plânge, Fiule Emanuel. Lacrimile bucuriei sfinte 
sunt dulci. Nu plânge cu durere. O, Tu plângi pentru om, că e 
mare şi mult neamul omenesc, şi nu vine, Fiule, spre venirea 
Ta. Dar la naştere e bucurie. E sărbătoare în grădina ieslei 
Tale, e pentru naşterea Ta cea de acum două mii de ani sărbă- 
toare. Iată-i pe cei ce Te poartă întru venirea Ta. Ei dau izvo- 
rul mângâierii Tale la cei ce vin din depărtări în jurul ieslei 
pentru Tine, Fiule adăpostit cu cei mici. Numai cei mici Te 
primesc. Neamul cel mare nu se pleacă, Fiule, dar cei mici 
s-au Scut copii ai venirii Tale şi Te poartă spre neamurile pă- 
mântului ca să se audă venirea Ta până la margini, de aici 
până la toate marginile, Fiule rănit de dor. Eu Te mângâi cu 
cuvintele mele pentru cei de la ieslea Ta, căci ei s-au Scut bu- 
curia Ta şi cale a Ta de la Tatăl la oameni, şi Tu Te vei odihni 
curând, curând în bucuria venirii Tale, Fiule Care vii venind 
şi pregătind venirea Ta. Amin, amin, amin. 

O mamă Fecioară, nu ştie omul ce este cerul 
^ în care Noi suntem. Cerul e lângă om, ma- 
mă, şi omul nu-1 poate pipăi. îi trebuie inimă nouă omului, 
mamă. îi trebuie iubire Sră margini omului, mamă. 

Voi, fiilor copilaşi, aduceţi Mie inimile voastre mereu, 
ca să am pe veci sălaş la voi şi cu voi. Pământul de sub voi 
este sămânţa cea nouă a pământului nou. îl ţin în mâna Mea 

şi îl cresc, şi ca prin vis voi acoperi în curând pământul tot cu 
el, cu pământul pe care v-am aşezat pe voi. O, de s-ar curăţa 
omul pentru cerul cel nou şi pământul cel nou, ca să am bucu- 
rie întru venirea Mea, şi să lucrez cu iubire şi nu cu durere şi 
nu cu mânie cerul cel nou şi pământul cel nou şi viaţa veacu- 
lui ce va să fie cu ele. 

O, fiilor, daţi celor ce vin la iesle mângâierea naşterii 
Mele în om. Daţi magilor daruri, fiilor. Daţi colindătorilor da- 
ruri pe Hristos, Cel de la ieslea de la voi. Daţi cerul cel nou şi 
pământul cel nou în dar, şi legea Mea cea sfântă de pe ele. 

Pace vouă şi celor ce se bucură de Mine şi de voi, că 
sunt la voi cu ieslea venirii Mele! 

Pace vouă şi celor ce iau în ei naşterea Mea în om! Vă 
mângâi cu pacea Mea, cu pacea venirii Mele la voi, iar voi 
daţi celor ce vin la ieslea Mea de aici, daţi mângâierea naşterii 
Mele în om, daţi-Mă pe Mine, daţi daruri pe Hristos, Cel 
sălăşluit în ieslea de la voi. Amin, amin, amin. 

25 decembrie 2000/7 ianuarie 2001 

Sărbătoarea întâiului mucenic şi arhidiacon Ştefan 

Oamenii se închină în dreptul crucii, dar nu-şi închină lui Dumne- 
zeu viaţa. Lucrarea sufletului este mişcarea cerului în trupul omu- 
lui. In curând omul va vedea taina cerului pe pământ. Priceperea 
lucrurilor stă în duhul cel umilit al omului. 

D eschideţi cartea Mea, copii de la iesle, şi cu 
iubire primiţi cuvântul Meu, căci Eu sunt 

Dumnezeu. 

Mi-e duhul plin de dor. îmi sting dorul, fiilor, dacă am 
cu cine să vorbesc. E mare minune pentru cer că am cu cine 
grăi de pe pământ, că am cu cine să cinez pe pământ. Vă 
mângâi şi pe voi când grăiesc cu voi, dar Mă mângâi pe Mine, 
căci sunt îndurerat adânc. îi văd pe oameni trecând pe drum 
şi închinându-se cu grabă la crucile pe care sunt arătat Eu 
răstignit. Fac oamenii cruci şi îmi zic să-i ajut, şi apoi se duc 
înainte pe cale şi îşi fac ale lor. O, n-am cu cine să vorbesc de 
pe pământ, că omul aşa face, atâta ştie între Mine şi el. Dacă 
aş vorbi cu omul care se opreşte în faţa crucii ca să se închine 
Mie prin semnul sfintei cruci, dacă aş vorbi şi Eu cu el să-i 
spun şi Eu rugămintea Mea, el ar căuta apoi să spună la toţi 
că M-a auzit grăind aşa şi aşa, şi ar căuta oamenii să vină să 
se închine şi ei la crucea aceea. Dar ca să vină omul să audă 
vorbirea Mea cu voi şi cu omul, aşa ceva e greu să facă omul. 
Mai degrabă ar crede oamenii într-un om păcătos care le-ar 
spune că Eu l-am strigat de pe cruce decât să Mă creadă pe 
Mine, Care grăiesc cu atâta aşezare, cu atâta înviere pentru 
om, ca să-l chem pe om la viaţă, la sfinţenie şi la bucurie ce- 
rească şi sfântă cu omul pe pământ. 

De aceea vă dau Eu înţelepciune vouă, şi cu ea voi în- 
ţelegeţi ce este cerul pe pământ, fiilor. Cerul este lângă om şi 
îl înconjoară, dar omul nu vrea să ştie de cer. Când omul se 
naşte din om, el ia suflet din cer, căci sufletul îşi are loc în cer 
şi în om. Cum se naşte omul, gata, şi sufletul intră în om prin 
suflul omului. Omul, singur îşi ia sufletul, trăgându-1 în el în 
clipa naşterii lui, dar sufletul stă în cer, şi omul îl ia mereu, că 
el este darul cerului, şi fiecare om şi-l ia din cer, de la Dum- 
nezeu, fiindcă Dumnezeu este viaţă. 

O, copilaşi, atât de dulce şi de mare este taina cerului 
lângă om, şi atât de mult Mă doare că omul nu vrea să ştie 
nimic despre vasul lui, despre viaţa lui, despre viaţa Mea ca- 
re este în cer, şi din care omul ia în fiecare clipă! Suflet din 


sufletul Meu ia omul mereu, căci cerul îl cuprinde pe om din 
părţi, şi ia omul din cer, şi nu stă cu cerul, că nu ştie omul ce 
este sufletul lui. Sufletul dă viaţă trupului, dar mintea omului 
şi inima omului nu-I mulţumesc lui Dumnezeu pentru suflet. 
Cere omul mereu la Mine, cere ce-i trebuie, cere ce vrea el, 
dar ca să-Mi mulţumească pentru suflet nu-i vine omului în 
gând. Plânge cerul şi îmi spune că omul nu-Mi mulţumeşte 
niciodată pentru suflet. 

O, nu ştie omul ce este cerul, nu ştie omul că ia mereu 
din cer viaţă şi duh de viaţă. Cerul se face înger de viaţă pen- 
tru fiecare om, pentru fiecare trup de om, dar trupul omului 
nu-i slujeşte cerului. Omul îşi consumă trupul mai mult pen- 
tru diavolul, care este vrăjmaşul Meu şi vrăjmaşul omului. 
Diavolul este cel care dă să şubrezească cu puţinul şi cu mul- 
tul casa sufletului, trupul omului. O, prea puţin ascultă omul 
de Dumnezeu, de la Care are sufletul, duhul de viaţă. Casa 
sufletului ar trebui să strălucească precum cerul, dar omul nu 
ştie ce este cerul din care îşi are sufletul în fiecare clipă. 

O, fiilor înţelepţi, oamenii nu se iubesc între ei pentru 
cer. Se urăsc oamenii unii pe alţii pentru pământ şi pentru cer, 
şi nu vor să fie pe măsura sufletului. Când Ştefan, mărturisi- 
torul Meu cel de acum două mii de ani s-a luminat cu sufletul 
din el şi când faţa lui a strălucit ca de înger pentru Mine că 
M-am arătat lui cu cerul de lângă Tatăl, oamenii care nu ştiau 
ce este cerul i-au strivit casa sufletului lui, i-au strivit trupul 
cu pietre lui Ştefan, iar sufletul purtat de el a strălucit fericit 
în trupul lui. Când omul îi dă cerului putere în el, atunci su- 
fletul se preamăreşte în om şi se bucură cerul în trupul omu- 
lui. Dar când cerul îndură strâmtorare după strâmtorare în om 
din pricina duhului omului cel străin de suflet, atunci sufletul 
zace în dureri şi în chinuri în trupul omului, şi îl doare şi pe 
om, şi se îndreaptă omul spre casa sufletului lui, spre cer se 
îndreaptă omul cel durut. O, mare este taina sufletului, dar nu 
e de nepătruns, şi e lângă om, şi e în om, şi e în cer în aceeaşi 
clipă. Face sufletul cale din cer în om şi din om în cer şi hră- 
neşte omul cu viaţă, căci aşa a fost făcut omul cel întâi zidit, 
din care purced trupurile oamenilor. 

Am venit la voi la iesle cu sărbătoare iar. Am venit, 
fiilor, cu prăznuirea mucenicului Ştefan, care a dat lumină în 
el sufletului lui mărturisindu-Mă pe Mine celor ce nu voiau 
să Mă aibă. Dar Eu sunt, şi de la Mine are omul duh de viaţă, 
chiar dacă omul nu ştie aceasta când Mă prigoneşte din el şi 
din preajma lui. Când l-am zidit pe om, am pus în el sufletul, 
duhul de viaţă. Am suflat peste el, şi a intrat sufletul în el la 
suflarea Mea peste el. Atunci omul a început să fie, şi din el 
şi-a luat apoi trup tot neamul oamenilor. 

O, fiilor, învăţaţi de la Mine şi daţi la toţi duhul dătător 
de viaţă care este cu Mine la voi. învăţaţi să aveţi grijă de 
casa sufletului. Să ştiţi, fiilor, că sufletul are putere pentru 
trup, că este din cer. Omul la bucurie şi la veselie poate mai 
mult şi îi poate şi trupul mai bine. Aşa şi sufletul, măi copii, 
când are de la trup bucurie şi viaţă pentru el, când omul îi 
mulţumeşte sufletului, atunci poate sufletul pentru trup. Daţi 
putere sufletului să facă minuni cereşti în voi, că e din cer, 
fiilor, şi cerul este minune înaintea omului. Sufletul care are 
bucurie cerească în trup, devine veşnic în casa lui, şi casa nu 
se mai strică. 

învăţaţi viaţa cea veşnică, fiilor, că Eu aceasta v-am 
dat-o s-o lucraţi în voi şi s-o aveţi pe veci. Amin. Daţi şi altora 
s-o ştie şi s-o ia de la Mine prin voi. Lucrarea sufletului este 
mişcarea cerului în trupul omului, este cerul în om, căci omul 
este cuprins de cer. Dacă sufletul omului este din cer, să înţe- 

leagă omul unde este cerul şi să nu-1 mai caute, ci să-i slujeas- 
că şi să-i mulţumească pentru suflet. Când pruncul se naşte, 
cerul este la gura lui şi din el îşi ia pruncul sufletul, duhul de 
viaţă. 

O, copii credincioşi de la ieslea Mea! O, câte aş voi să 
vă vorbesc ! V-aş alina mereu în toate greutăţile. V-aş desluşi 
limbile care se ivesc în fel şi chip când se ivesc. V-aş lega ră- 
nile care vin din toate părţile. V-aş sufla la ureche toate înţe- 
lesurile lucrurilor şi ale stărilor, numai să-Mi daţi glas între 
voi, numai să Mă aşezaţi între voi, fiilor. Eu sunt în cer, şi ce- 
rul e nevăzut ca şi sufletul. Eu vreau să intru mereu cu cuvân- 
tul la voi, ca să fie Dumnezeu pe pământ, fiilor. Să înveţe 
omul să fie cu Dumnezeu pe pământ, că Eu nu sunt departe, 
dar omul nu ştie ce este cerul şi Dumnezeu. în curând voi da 
în părţi vălul de pe ochii omului, ca să vadă omul lucrul ceru- 
lui şi duhul cerului. Voi deschide mari ochii duhului omului 
şi îi voi face ca în cer, şi omul va vedea taina cerului pe pă- 
mânt, taina cea de şapte mii de ani acoperită de ochii trupului 
omului. Omul a acoperit-o, nu Eu. Omul s-a smuls din cer, nu 
Eu l-am smuls. Voiesc acum să-l fac să ştie că el s-a smuls, şi 
că Eu lucrez din greu să-l iau iar în cer, şi să-i arăt iar pe cele 
ce nu se văd şi să-l aşez întru ele, că pentru om au fost ele fă- 
cute ca să fie. Eu, fiilor scumpi, pentru om le-am făcut pe toa- 
te câte se văd şi pe toate câte nu se văd. Omul a dat mereu, şi 
dă şi acum să-Mi strivească biruinţa Mea cea pentru el, că e 
slab omul la cunoştinţă şi nu pricepe pe cele pregătite de 
Mine pentru el. E îndărătnic omul. Nu se moaie uşor omul. 
Parcă ar fi nevinovat, de nu se moaie. Parcă n-ar avea sufletul 
împrumutat, de nu se moaie. O, cât de mult aş vorbi cu voi ca 
să fie pe pământ vorbirea Mea care umblă la înţelepciunea 
omului ca s-o înnoiască şi ca să se umilească omul spre înnoi- 
re, căci înnoirea este lucrarea pe care dau Eu acum s-o aşez 
peste tot şi peste toate. Când îl văd pe om înfoiat pentru sine, 
Mă doare sufletul din om. 

La voi, fiilor, când Mă daţi pe Mine unii altora, să învă- 
ţaţi cum să Mă daţi, ca nu cumva în numele Meu să lucraţi 
ceva care Mă doare în om. Am la voi izvor de înţelepciune. 
Adăpaţi-vă din el ca să fiţi plăcuţii Mei în tot ce lucraţi în 
numele Meu, şi să fie jertfă unul pentru altul lucrarea pe care 
o faceţi unul peste altul. Vă învăţ aici, că are mult de învăţat 
creştinul din jurul Meu, creştinul din staulul poporului Meu. 
V-aş da, fiilor, o mulţime de desluşiri peste toate stările care 
vă lucrează pe voi şi pe cei ce sunt poporul cuvântului Meu. 
Aş voi să-l fac pe copilul acestei lucrări să ştie să Mă pri- 
mească de câte ori vin la voi şi prin voi, să Mă primească aşa 
cum primeşte sufletul din cer în fiecare clipă. Aş voi să înţe- 
leagă tot poporul cel nou că Eu prin voi îi fac numai bine, dar 
să aibă pricepere cel ce voieşte să priceapă. Cel ce nu are pri- 
cepere, acela nu vrea să priceapă, şi de aceea nu se sălăşluieş- 
te în el priceperea decât numai pentru sine, decât numai din 
sine. Dacă priceperea omului nu Mă alină pe Mine prin sme- 
renia ei, ea nu-1 poate alina nici pe om. Priceperea lucrurilor 
stă în duhul cel umilit al omului care ştie ce este iubirea de 
Dumnezeu şi de fiii lui Dumnezeu, şi acela ştie când să fiu 
Eu, şi când să fie el. Omul când este el în numele Meu, este 
fără rod în lucrul lui cel în numele Meu. Dar omul în care pot 
fi Eu când lucrează în numele Meu, acela este dătător de viaţă 
precum Eu sunt. Aceasta înseamnă omul cel nou, Hristos, Cel 
cu duh dătător de viaţă dinăuntrul omului care lucrează viaţa 
Mea şi mângâierea Mea peste om. Amin, amin, amin. 

Acum, copii iubiţi, întăriţi casa sufletelor voastre prin 
iubire mare, şi ardeţi, fiilor, de dor după venirea Mea, după 


statul Meu cu voi, şi staţi cu Mine prin dorul vostru, că dorul 
Meu de voi este lângă voi şi voieşte să fie în voi, aşa cum 
sufletul vostru este în voi şi se poartă din voi la cer şi de la 
cer la voi clipă cu clipă, fiilor. Dorul vostru de Mine dă bucu- 
rie sufletului în voi şi dă viaţă multă trupului şi vă dă puterea 
cea biruitoare în trupul vostru, cel ce poartă în el dragostea 
cea pentru Mine, Omul Cel cu duh dătător de viaţă. Amin. 

Fiţi biruitori aşa cum am fost Eu pentru viaţă. Eu am 
biruit pentru viaţa trupului Meu, şi aşa să lucraţi şi voi, căci 
viaţa cea fără de păcat este viaţă fără de moarte, viaţă care-i 
dă trupului viaţă de-a pururi, că a venit vremea aceea să vin 
şi să găsesc omul în trup când vin la el. Fiţi destoinici pentru 
venirea Mea şi pentru vremea aceasta, fiilor, că e vremea să 
înnoiesc duhul şi trupul şi sufletul omului, casa Mea ce va să 
fie curând, curând, ca să pot apoi veni cu totul văzut, şi să se 
arate biruinţa Mea şi plata ei, care este viaţa omului. 

Fac omul din nou, dar să stea la făcut. Am spus cândva 
prin acest cuvânt că voi, copii ai acestui cuvânt, când veţi cre- 
de că veţi pieri, căci pieirea celor ce nu sunt vine curând, 
atunci Eu, Domnul, voi fi numaidecât alături de voi şi vă voi 
da vouă toată plata biruinţei pe care am lucrat-o Eu de şapte 
mii de ani pentru om, pentru omul care se dă Mie ca să-l am 
şi ca să fie. Fiţi precauţi, ca să ştiţi ce este lucrarea nădejdii în 
cele făgăduite de Mine vouă. Fiţi fiii puterilor Mele cereşti, 
care vor lucra văzut pentru voi şi pentru cei ce vor fi prin voi 
pentru Mine. Cel ce este pentru Mine ştie ce înseamnă ceea 
ce face el şi ştie să facă această lucrare. Amin. Daţi darul înţe- 
lepciunii vieţii la cei ce stau la crescut cu fructul vieţii. Iar voi 
aprindeţi-vă de dor şi scuturaţi-vă cu el peste cei ce vor să se 
facă vii, după chipul şi asemănarea Mea, după Mine şi după 
Tatăl. 

Eu vă iubesc. Acest cuvânt al Meu de peste voi vă ţine 
departe de orice rău, fiilor. Eu vă doresc. Acest cuvânt al Meu 
să vă dea ştiinţa că voi sunteţi dorirea Mea şi că ea Mă ţine 
cu voi ca să vă cresc pe voi şi pe toţi cei ce va să fie. Amin. 

Fericit, fiilor, fericit este cel ce ştie să ia şi să aibă viaţa 
veacului ce va să fie, iubirea Mea cea pregătită de Mine şi de 
Tatăl cu dor, cu mare dor pentru om. Amin, amin, amin. 

27 decembrie 2000/9 ianuarie 2001 

Sărbătoarea sfântului Vasile cel Mare 

Este de făcut veacul cel veşnic peste om. Morţii ascultă cuvântul 
venirii Domnului mai mult decât cei vii. Când îngerii vor cânta, 
omul îşi va sfârşi voia sa. 

M ă fac cuvânt pe pământ, în numele Tatălui şi al 
Fiului şi al Sfântului Duh. Amin, amin, amin. 
Acest nume este cuibul în care să se strângă cei ce vor fi şi 
vor avea bucuria cea veşnică după care tânjeşte tot omul şi tot 
ce este viu pe pământ. Acest nume este barca de salvare care 
va purta în ea pe cei mântuiţi. Amin. 

lată trâmbiţa, cuvântul care strânge în barcă pe cei care 
aud şi vin ca să fie apoi. O, ce bine este când Eu, Domnul, am 
cu ce să călătoresc din cer pe pământ, din cer spre om, spre 
urechea omului, ca să-l strâng în barca Mea pe om, pe cel ce 
aude ca să vină. Barca pierzării are ochi viclean şi îi face cu 
ochiul la om, şi omul se suie în ea şi nu se teme de pierzare, 
căci înşelarea a ajuns să aibă putere peste omul nepregătit 
pentru cer, aşa cum credinţa şi fapta ei au putere să ducă omul 
la scăpare şi la bucuria cea de veci. Când omul vrea să mear- 
gă în locuri depărtate peste ape, se suie în corabie şi merge 

Cuvântul lui Dumnezeu 


într-acolo. Omul călătoreşte cu maşina, cu trenul, cu avionul 
şi ajunge acolo unde voieşte şi îşi face ale sale. Eu, Domnul, 
tot la fel. Când voiesc să-Mi fac lucrul pe pământ, vin cu cu- 
vântul şi îmi fac lucrul, iar numele Meu se slăveşte în cuvân- 
tul Meu pentru tot lucrul care este de făcut. 

O, fii ai ieslei Mele de cuvânt, este de făcut veacul cel 
veşnic peste om. Veacul cel veşnic este din vecii, şi este, dar 
peste om nu este. Şi iarăşi rostesc cuvânt şi spun: este de făcut 
veacul cel veşnic peste om. Amin, amin, amin. 

Cuvântul Meu care vine cu Mine la voi cheamă omul 
la veacul cel veşnic, la viaţa veacului ce va să fie; cheamă pe 
morţi şi pe vii, dar cei ce au voile lor sunt prinşi sub ele şi nu 
pot scăpa să vină. Mai bine ascultă morţii de acest cuvânt care 
cheamă la viaţă pe cele ce au fost şi pe cele care sunt. Morţii 
nu mai au voile lor, dar cei vii le au şi stau sub ele şi îşi ţin 
trupul sub voile lui, sub voile trupului, care robesc duhul şi 
sufletul şi trupul omului. Fericit este omul care se smulge şi 
pleacă spre Mine ca să ia peste el voia Mea, şi apoi plata bu- 
curiei veşnice, căci cine face voia Mea are viaţă veşnică şi cu 
ea plata bucuriei, Domnul cu cei mântuiţi. 

Lucrarea peste pământ a cuvântului Meu cheamă omul 
la cele ce vor fi pe pământ curând, curând. Eu poruncesc pă- 
mântului să fie curat. Amin. Să fie împodobit în duh de săr- 
bătoare pentru venirea Mea. Amin. Să fie sfânt şi curat pă- 
mântul, că slava venirii Mele vine pe el curând, curând. Vine 
cu vecia, care aşteaptă de şapte mii de ani cerul cel nou şi pă- 
mântul cel nou şi pe cei drepţi care vor împodobi veacul ce 
va să fie şi viaţa din el. Amin. Cuvântul Meu este facere nouă. 
Cuvântul Meu nu trece aşa cum trec cuvintele omului. Cu- 
vântul Meu e împlinire, căci poartă în el împlinirea lui. Amin. 
Să fie curat pământul pentru împlinirea pe el a cuvântului 
Meu cel de cer nou şi pământ nou. Amin. Să fie casă lui Dum- 
nezeu pământul, ca să poposească cerul pe pământ în chip 
văzut, în slavă văzută, în slava veacului ce va să fie. Amin. 

Venirea Mea vine cu cuvântul care pătrunde ca fulgerul 
de la răsărit până la apus ca să arate omului glasul cuvântului 
Meu. întâi se arată fulgerul pe cer, şi apoi glasul lui. întâi vine 
Cuvântul pe pământ, şi apoi trupul Lui, şi apoi trupul Meu, 
cel care a înviat din răstignire acum două mii de ani. Trupul 
Meu cel înviat îşi pregăteşte venirea din cer pe pământ în chip 
văzut. Cerul cel nevăzut, care Mă ţine pe Mine acum ca să nu 
Mă vadă omul, cerul este tronul Meu, şi îşi va arăta slava cu- 
rând, curând, că este scris acest cuvânt ca să se împlinească. 
Amin. 

O, bine este să am Eu, Domnul, cu ce călători pe pă- 
mânt ca să-Mi fac lucrarea. Eu prin cuvântul Meu am dat me- 
reu să adun omul sub mantia Mea şi să-l ocrotesc. Am lucrat 
cuvântul Meu prin profeţi. Am venit Eu însumi apoi pentru 
om. M-am dus apoi la Tatăl pentru om, şi iarăşi am venit, şi 
strig cu cuvântul pe om Eu însumi, nu prin profeţi. îl chem pe 
om sub cortul Meu, şi el aude, dar nu vine. Nu vine omul la 
viaţă, şi Eu trebuie să curăţ pământul de pustiul de pe el şi să-i 
deschid omului ochii şi să-i destup urechile, căci curând, cu- 
rând îngerii vor dănţui şi vor cânta cu sfinţii Mei venirii Mele 
şi vor zice: „Binecuvântat este cel ce vine întru numele Dom- 
nului! Amin. Atunci omul nu va mai avea voia lui ca să 
poată veni atunci la Mine. Atunci numai voia Mea va fi în cer 
şi pe pământ. 

O, fiilor de la iesle, cum să facem să aşezăm veacul cel 
veşnic peste om? Cum să facem să ia omul duh de veşnicie 
din acest cuvânt care are în el Duhul Meu, duh dătător de 
viaţă? Casa omului e pustie. Trupul omului e pustiu, e pustiit 


de tot. E omul fără Dumnezeu pe pământ, căci stă în poftele 
lui şi îşi iroseşte viaţa şi nu I-o dă lui Dumnezeu şi nu vrea 
omul să-l adun sub mantia Mea. De şapte mii de ani vreau 
să-l adun, şi cu cât îl strig, el mai mult se risipeşte, el mai 
mult nu vine. 

O, fiilor care-Mi purtaţi cuvântul peste pământ, cum să 
facem să-l aşezăm pe om în viaţa veacului ce va să fie? Am 
început cu voi această mare taină pe pământ şi am pus-o îna- 
intea oamenilor, şi se uită oamenii şi nu înţeleg, că nu au înţe- 
lepciune pentru cele tainice ale Mele pe pământ cu oamenii. 
Cum să facem să ia omul duh de pricepere cerească şi să vadă 
şi să audă şi să înţeleagă, şi să ia omul duhul proorociei în el, 
şi cu el să înţeleagă, căci scris este: «Duhul proorocilor se su- 
pune proorocilor». Amin. O, duhul tainelor cereşti, cum să 
facem să vină peste om şi să-l cuprindă şi să-i desluşească 
omului venirea Mea şi lucrarea veacului cel nou peste pă- 
mânt? Cum de nu înţeleg şi cum de nu văd oamenii bisericii 
de pe pământ că nu pot să-i adune pe oameni în taina veacului 
ce va să fie, în lucrarea de om nou pe care Eu o aştept de pe 
pământ de la om? O, nu mai pot să oftez singur. Stau cu voi 
în sfat şi îmi împart cu voi oftatul, copii ai venirii Mele, ca să 
învăţaţi ce înseamnă să fiţi copiii venirii Mele şi la greu şi la 
uşor, şi la durere şi la bucurie. 

O, copii ai tainei venirii Mele, veacul cel nou se lucrea- 
ză cu cuvântul, fiilor. Cuvânt cu cuvânt se strânge ca să se 
facă împlinire, ca să se facă râu de viaţă. Eu cu cuvântul am 
lucrat pe om şi viaţa lui. Eu cu cuvântul şi azi lucrez, şi vă 
voiesc pe voi cuvânt din cuvânt, rod din rod, râuri de cuvânt, 
căci avem de lucrat veacul ce va să fie, care va purta în el fă- 
găduinţa şi cuvântul ei cel împlinit. Nu ştiu cum să o mai dau 
să vă aduc puteri din puteri, să vă dau bob cu bob hrană ca să 
puteţi lucra lucrul Meu. Nu ştiu cum s-o mai dau ca să vă um- 
plu şi să daţi pe deasupra şi să curgă Dumnezeu din voi spre 
tămăduirea neamurilor, căci omul până nu vede nu crede, măi 
copii. Sunt în pragul arătării Mele, şi omul nu vede vremea 
aceasta. Am ajuns la voi foc care mistuie răul din om, dar 
omul nu vede nici focul. E surd omul şi e orb pentru cele de 
la Mine. El ştie să creadă numai ce-i aud urechile trupului şi 
numai ce-i văd ochii trupului, şi Eu aşa îl voi face să creadă 
dacă el aşa vrea şi nu ca Mine. Dar pe voi şi pe cei ce sunt ca 
voi vreau să vă am şi să vă îmbrac tot mai slăvit pentru slava 
veacului nou, şi vreau cu un ceas mai devreme să fac aceasta, 
poate voi mai deschide ochii la oameni, fiilor. Vedeţi voi de 
ce Mă întreb Eu cu voi cum să facem să aşezăm peste om vea- 
cul cel veşnic, să ia omul duh de veşnicie din lucrul Meu cu 
voi şi să vină omul? 

Râvnesc cu dor după om şi dau să Mă deşert în voi aşa 
cum sunt, râvnind după om, ca să fiţi şi voi ca Mine în lucru, 
ca să luaţi din crucea Mea cea multă, căci pe ea voiesc să-l sui 
pe om şi să-l port ca să nu piară. Dar iată, nu-1 pot birui pe 
om. îl strig şi nu Mă aude; îl aştept şi nu vine şi nu se lasă 
biruit omul, şi Eu vin şi îl găsesc împietrit pe om, că omul nu 
se lasă biruit. Să-l biruiesc Eu, fiilor? 

O, Eu aştept de mult să fie omul biruitor în numele 
Meu şi de partea Mea prin cele ce am lăsat Eu să le facă omul, 
că Eu am trecut prin toate ale omului ca să-i spun omului că 
poate. Acum două mii de ani, în ziua sărbătorii pe care azi o 
pomenesc la voi, M-a dus mama Mea şi M-a dat omului slu- 
jitor la templu şi M-a tăiat împrejur după opt zile de la naş- 
terea Mea, ca să se vadă că Eu răsar de la Tatăl prin Fecioa- 
ră, şi din Israel, poporul Domnului. Ca un om am fost tăiat 
împrejur, dar Eu sunt Dumnezeu. Pentru om şi pentru Israel 

M-am tăiat împrejur, şi M-am ridicat apoi pentru ridicarea şi 
pentru căderea multora, precum a fost proorocia din ziua 
tăierii Mele împrejur. Aşa a fost, căci cei mari au căzut, iar cei 
mici s-au ridicat, aşa cum a fost şi cu lucrarea venirii Mele la 
voi cuvânt după două mii de ani, căci cei mari au căzut, şi cei 
mici s-au ridicat şi au venit la Mine, şi vin la Mine cei mici, 
că au nevoie de sprijin şi de viaţă. Cei mari sunt cei ce se bat 
în piept că sunt ai lui Dumnezeu şi că în numele Lui sunt, iar 
cei mici sunt cei care s-au risipit prin munţi şi prin văi cău- 
tând viaţa şi, negăsind-o. Mă arăt lor ca să le-o dau şi ca să-i 
lucrez la viaţă, şi ca să aibă apoi viaţă după adevăr. Tăierea 
împrejur a inimii este semnul celor ce au pe Dumnezeu, şi se 
cunoaşte că-L au, şi pe aceia îi cunosc Eu. Altfel Eu nu-1 cu- 
nosc pe om că este al Meu, căci omul în loc să blesteme pe 
diavolul Mă blesteamă pe Mine, şi el nu ştie ce va culege 
dacă face aşa. Dar pe voi v-am învăţat să-l certaţi pe vrăjma- 
şul Meu şi al vostru, căci cine nu-1 ceartă, acela îl slujeşte. 

V-am învăţat, fiilor, să fiţi tară diavolul şi să-l ţineţi 
departe de voi şi să fiţi tari împotriva lui, că omul care stă cu 
diavolul e slab de tot şi nu poate ieşi de sub robia lui. Ierarhul 
Vasile a biruit mai întâi pentru el pe diavol, şi apoi l-a biruit 
şi pentru cei robiţi de el. Vasile cel Mare s-a mărit prin mări- 
rea Mea în el, şi ce bine ar fi să înţeleagă creştinul cel adăpat 
de Mine prin voi ce este mărirea Mea în el, şi mărirea lui în 
Mine! 

O, copii împuterniciţi de Mine ca să ştiţi de la Mine 
toate câte daţi voi să ia creştinul! Cum să fac Eu cu creştinul 
ca să înveţe să ia de la Mine prin voi şi să nu ia de la voi, şi 
dacă ia, să nu ia cum îi place lui sau dacă-i place lui să ia. Eu, 
fiilor, cu greu dau să Mă strecor în cele ce se ivesc între creş- 
tin şi Mine, că omul are răul obicei să culeagă de la om şi nu 
de la Mine. Dacă aş da să Mă strecor în creştin pe de-a dreptul 
în toate ale lui, el dă vina pe om, şi Eu Mă smeresc şi îl las în 
ale lui, ca să nu spună că e omul la mijloc în cele ce Eu dau 
să zidesc peste el pentru placul Meu întru el. Aş voi să-l fac 
pe placul Meu pe tot creştinul care dă să se facă sprijinul Meu 
între oameni. Ce bine ar fi să-Mi lase Mie judecata lucrurilor 
creştinul care se lipeşte ca să fie pentru Mine! 

O, copii, copilaşi de la iesle, din nou grăiesc ce am mai 
grăit. Aş voi să înţeleagă tot poporul cuvântului Meu, tot cel 
ce se naşte din nou din cuvântul Meu de la voi, să înţeleagă 
că Eu prin voi îi fac numai bine, fiilor micuţi, şi că l-aş vrea 
micuţ pe cel ce stă cu Mine, l-aş vrea micuţ faţă de Mine, aşa 
cum staţi voi, fiilor, că uneori staţi aşa de micuţi că abia pot 
să-Mi săvârşesc prin voi pe cele mari ale Mele pe pământ, iar 
alţii care stau lângă Mine sunt şi se vor aşa de mari că abia 
pot să-Mi săvârşesc prin ei pe cele mici care-Mi slujesc de pe 
pământ. O, cele pentru trup sunt mici de tot faţă de cele pen- 
tru duh şi pentru suflet. Nu vorbesc de cele trupeşti, ci de cele 
pentru trup. Să fie înţelepciune de la voi la cei ce iau de la 
Mine, ca să nu strâmbe cineva taina cuvintelor Mele, fiilor 
împărţitori. O, să se aşeze Israel cel nou cu voi la sfat, ca să 
vă dea vouă poporul Meu lucru peste el, şi ca să nu-Mi dea 
Mie de lucru, că Eu trebuie să arăt aşa cum sunt Eu prin faţa 
acestui popor înaintea fiilor oamenilor. 

O, copii vestitori din partea Mea, să-i adunaţi, fiilor, la 
izvor pe cei pe care-i aveţi la învăţat, ca să le dau şi Eu, ca să 
le daţi şi voi dacă cer. Eu îi văd pe cei care cer, iar cei care nu 
cer nu au nevoie, şi nu iau dacă le dau fără să ceară şi fără să 
le placă cum le dau. Iar voi fiţi înţelepţi din Mine şi faceţi ca 
Mine tot lucrul peste omul care se lasă lucrat şi făcut, că Eu 
trebuie să Mă arăt aşa cum sunt Eu, prin toată dreptatea lu- 
crurilor care sunt. 


Acum, fiţi în sărbătoare şi sărbătoriţi-Mă pe Mine cu 
voi şi în voi şi peste voi, şi bucuraţi-Mă, ca să Mă mângâi de 
la voi. încă de când eram prunc M-am supus omului, ca să se 
supună şi omul Mie după ce Mă voi dovedi Dumnezeu desă- 
vârşit peste om. Cel ce se face prunc pentru ca să fie al Meu, 
acela este sărbătoare pentru Mine, şi Eu Mă bucur şi Mă mân- 
gâi cu cei mici. Să-i adunaţi la izvor ca să le dau din apa Mea 
şi să Mă bucure apoi, fiilor. 

Binecuvântată să fie întâlnirea la izvor a poporului 
Meu cel mic pentru ca să-L slăvim pe Tatăl întru Mine, şi pe 
Mine întru Tatăl în ziua serbării de Bobotează. Vă voi învăţa, 
şi voi veţi asculta, şi Eu voi fi cu învăţătura Mea pentru creş- 
terea lui Israel, pentru viaţa poporului Meu cel nou, pe care 
voiesc să-l iau şi să-l zidesc veac nou în calea venirii Mele cu 
veacul cel nou şi veşnic pentru fiii cei daţi Mie de Tatăl, 
pentru cei ce se fac mângâiere a Tatălui şi a Fiului şi a Sfân- 
tului Duh după două mii de ani de aşteptare pe urma omului. 
Amin, amin, amin. 

1/14 ianuarie 2001 
Praznicul Botezul Domnului 

Tainele lui Dumnezeu nu mai au viaţă pe pământ. Arhiereul Irineu 
stă strămtorat ca în groapa cu lei. Rodul credinţei este haina cea 
nouă a omului. 

E u sunt Cel ce sunt. Tatăl Savaot Se slăveşte în 
Mine, căci sunt Fiul Lui iubit. Duhul Sfânt Mân- 
gâietorul Mă preamăreşte în cuvânt peste pământ şi Mă săr- 
bătoreşte, că e praznic de Bobotează. Amin, amin, amin. 

Am spus să veniţi la izvor, şi aţi venit. Am spus să vină 
să le dau de la Mine celor ce Mă cer. Sunt plin de cuvânt şi 
Mă dau. Binecuvântată să fie întâlnirea la izvor a poporului 
cel mic. Binecuvântată să fie creşterea şi ascultarea şi iubirea 
şi lucrarea şi pacea Mea cu el. Vreau să-l zidesc veac nou în 
calea venirii Mele. Vreau pe cel mic care Mă ascultă numai 
pe Mine să-l fac mângâiere a Tatălui şi a Fiului şi a Sfântului 
Duh. 

Am spus să veniţi la izvor, şi aţi venit. Ferice celui ce 
ştie să vină, că mare este taina omului zidit în Mine ca să fie. 
O, de ar şti omul ce este taina botezului, ar fi mare minune, 
dar omul nu ştie cât de mare este taina aceasta, şi de aceea nu 
rămâne în ea. Eu când am ieşit din apa Iordanului, din apa bo- 
tezului, am adus pe pământ puterea acestei taine, viaţa omului 
nou, omul cu duh dătător de viaţă, omul îndumnezeit prin 
botez. 

Fii atent la cuvântul Meu care izvorăşte din Mine, 
popor mititel, că ai venit să te învăţ şi să ştii. Puterea tainelor 
creştineşti s-a stins din obiceiul oamenilor, iar oamenii se joa- 
că de-a tainele lui Dumnezeu şi n-au viaţă prin ele pe pământ, 
şi n-are putere omul prin botez. Eu am venit Om pe pământ, 
dar când am ieşit din apa botezului, am fost mărturisit de 
Tatăl şi de Duhul Sfânt şi am lucrat apoi toată taina cerului 
peste om, ca să ia omul şi să cunoască apoi, şi să aibă omul 
viaţă din cer pe pământ. Viaţa din cer este să-L iubească omul 
pe Dumnezeu cu sufletul şi cu trupul şi cu duhul în toată 
vremea, aşa cum am lucrat Eu înaintea Tatălui. Eu pentru om 
am venit de la Tatăl, şi am venit să-l nasc şi să-l botez şi să-l 
cresc şi să-l slăvesc şi să-l am pe vecie pe om, căci omul cel 
ieşit din om nu poate să fie dacă nu se naşte din Mine pentru 
viaţa lui. 

Aş striga ca un leu rănit, să rup inima omului şi să-l 
trezesc să audă de la Mine şi să ia înţelepciunea tainelor vieţii 

peste el, ca să ştie că cel ce se botează, acela se naşte din 
Dumnezeu, şi trebuie să fie dacă se botează. 

O, sunt cuprins în durere tară margini, că omul nu are 
început al său, nu are omul frică de Dumnezeu ca să se ridice 
pentru începutul său pentru ca să se facă om nou. Cel ce nu 
crede în viaţa veacului ce va să fie, acela calcă poruncile vie- 
ţii acesteia, iar cel ce crede îşi lucrează lui această viaţă. Cel 
ce se botează, cel ce se naşte prin botez, trebuie să se facă 
prunc apoi, trebuie să se facă copil apoi, căci aceasta este 
taina botezului: să fie omul prunc apoi, care nu mai trece şi 
care moşteneşte pe cele din cer în el, nu pe cele de pe pământ, 
ci pe cele ale vieţii ce va să fie. Eu M-am făcut atât de mic 
sub mâna botezătorului Meu, care nu se încumeta să Mă atin- 
gă, căci eram Dumnezeu din Dumnezeu, dar M-am smerit 
pentru ca să-l înalţ pe om spre viaţă, spre locul pe care l-a 
pierdut omul prin mărirea de sine. 

O, greu mai dă omul să înţeleagă tainele vieţii! V-am 
adunat la izvorul tainelor vieţii. Am spus să veniţi la izvor, şi 
aţi venit. Iar Eu spun aşa: ferice celui ce ştie să vină când îl 
chem, că mare este taina omului nou, zidit în Mine ca să fie. 
Eu voiesc să vă zidesc pe voi veac nou în calea venirii Mele 
în faţa a tot neamul omenesc, zidire ca în cer, nu ca pe pă- 
mânt. Viaţa veacului ce va să fie este din cer, şi nimeni n-o 
poate lua de pe pământ. Botezul este din cer, credinţa este din 
cer, şi acestea nu se pot lua de pe pământ. Iar cine le ia pe 
acestea se face prunc şi are în el faţa împărăţiei cerurilor, du- 
hul omului cu duh dătător de viaţă, căci unde nu este moarte, 
acolo este locul împărăţiei cerurilor. Amin. 

Eu voiesc să nu mai moară omul şi voiesc să-l învăţ 
viaţa. Eu voiesc să ia omul haina lui cea din cer, casa lui cea 
din cer şi să-Mi fie Mie locaş, şi Eu să Mă arăt cu el în cer şi 
pe pământ. Asta voiesc Eu. Şi tu să voieşti aşa, popor mititel 
care stai la crescut. Dar cum se stă la crescut? La crescut stai 
numai dacă te faci copil, numai dacă stai copil. Cei ce nu stau 
copii se pierd în sine şi nu mai primesc creştere şi ies din 
împărăţia cerurilor şi ies din casă şi pierd mângâierea şi n-o 
mai vor cei ce nu stau copii. Eu am venit din cer pe pământ 
să fac din om copil, copil iubitor de mângâiere, iubitor de în- 
văţătură şi de fapta ei, că asta înseamnă mângâiere. 

învăţătura Mea este duh de mângâiere, dar cine nu este 
copil nu-i trebuie mângâiere şi se iroseşte în plăceri care aduc 
cu ele amărăciunea lor. Voiesc să-l trag pe om spre duhul 
mângâierii, spre duhul învăţăturii Mele. Iată, Mă fac cuvânt 
peste pământ ca să Mă dau omului cu duhul mângâierii Mele 
şi să înveţe omul să vină la Mine, să vină la mângâiere omul. 
Să se tragă omul din el în lături şi să-Mi facă Mie loc în el, ca 
să fie apoi. Amin. 

Apa Iordanului a vorbit cu Făcătorul ei, a stat în lături 
de o parte şi de alta a trupului Meu când M-am plecat sub 
mâna mărturisitorului Meu, botezătorul Ioan. Toate cele fă- 
cute de Mine Mă cunosc Stăpân al lor, dar omul nu vrea. Cel 
ce s-a vrut mare nu vrea. Cel mare nu vrea, dar taina bote- 
zului îl îndeamnă pe om să înţeleagă de la Mine viaţa şi faţa 
celui botezat. 

O, vino, omule, spre pocăinţă, vino spre botez! Vino să 
iei de la Mine această învăţătură, că nimeni nu te învaţă pe 
pământ puterea acestei taine, a naşterii din Mine a omului 
prin botez. Vino, şi învaţă-te să vii, că mulţi dau să vină, dar 
nu ştiu să vină. Această ştiinţă voiesc să ţi-o dau. Mulţi dau 
să se boteze, dar nu ştiu ce poartă în ea taina aceasta. Ea adu- 
ce împruncirea trupului şi a duhului şi a sufletului omului. Ea 
îl naşte pe om pentru cer, nu pentru pământ. 


Dau să te învăţ, dau să te deprind să vorbeşti cu Mine, 
omule ieşit din om. La botezul Meu a vorbit cu Mine apa 
Iordanului şi Tatăl din cer, şi voiesc să ştii ce înseamnă botez 
şi naşterea ta de sus, ca să fii apoi, că iată, nu eşti, şi mori me- 
reu şi nu eşti, căci iubeşti moartea şi nu viaţa. O, Eu pentru 
tine am venit de la Tatăl şi M-am făcut Om, şi am trecut întru 
totul prin cele omeneşti, ca să le zdrobesc în trupul Meu şi să 
auzi tu câte am făcut Eu pentru tine. Vino să auzi învăţătura 
Mea de la sfârşitul timpului, că iarăşi lucrez pentru viaţa ta, 
omule. Iarăşi vin de la Tatăl şi cu Tatăl ca să-ţi dau mâna şi să 
înveţi să vii la viaţă, că Eu ţie Mi-am dat viaţa, şi mereu ţi-o 
dau ca să iei din ea şi să fii. Cufundă-te în cuvântul Meu cel 
de facere nouă şi botează-te în el, omule, că-ţi grăiesc cuvânt 
de naştere din nou, fiindcă Eu nu voiesc moartea ta, ci să te 
întorci şi să fii viu. Amin, amin, amin. 

Am spus să vină să le dau de la Mine celor ce Mă cer. 
Să vii, popor mititel, şi să Mă iei de la izvor şi să înveţi să stai 
copil, ca să-ţi dau mângâiere. Tu vii la mângâiere când vii la 
izvor, şi Eu te mângâi cu cuvântul, dar fii atent că Eu acum 
două mii de ani M-am făcut Om, şi am şi Eu nevoie de mân- 
gâiere, şi vin la izvor să bem şi să ne mângâiem unii pe alţii. 
Mare şi dulce este taina mângâierii, şi cât aş vrea să te văd lu- 
crând cu ea, popor mititel de la venirea Mea! Eu când am 
ajuns Om desăvârşit lângă Tatăl acum două mii de ani, ţi-am 
trimis pe pământ duhul mângâierii, că El este numai pentru 
cei ce-Mi urmează Mie pe drumul către Tatăl. Dar plinătatea 
Mângâietorului este acum, şi este cu tine, căci Eu Mă fac iz- 
vor de cuvânt mângâietor pentru cei ce se nasc din Mine. Cel 
ce se naşte din Mine, până nu trece prin baia pocăinţei, care 
aduce iertarea păcatelor, nu poate să se nască pentru viaţă. 
Mângâierea Mea este duhul cunoştinţei celor cereşti prin 
duhul umilinţei omului. îl mângâi pe cel ce se pleacă spre 
Mine şi îi dau înţelepciune curată şi îi dau duh blând şi sme- 
rit, ca să fie ca Mine şi să-l am de mângâiere de pe pământ. 
Mă apropii să vin pe pământ şi nu am duh de mângâiere de 
jos ca să vin blând şi să vin cu iubire, că omul nu Mă aşteap- 
tă şi nu stă în calea Mea cu dor. Aştept dor de pe pământ. Aş- 
tept pregătire de pe pământ. îl aştept pe om să iasă în întâm- 
pinarea Mea, şi el nu vrea. S-a răcit omul de Mine şi nu vrea. 

Ioan, botezătorul Meu, a ieşit în calea Mea şi Mi-a 
gătit-o şi s-a făcut cale a Mea spre oameni şi îi striga spre îm- 
părăţia cerurilor. Şi pe tine, popor micuţ, te-am făcut cale a 
Mea peste pământ, ca să vin apoi şi să împlinesc Scriptura ve- 
nirii Mele. O, greu am răzbătut cu cuvântul venirii Mele, că 
omul e cuprins într-ale lui. Dar Mi-am împlinit cuvântul rostit 
din timp şi am ieşit peste ţara venirii Mele şi strig peste ea, şi 
strig din ea, ca să se audă venirea Mea, care vine cuvântând 
de deasupra pământului şi înnoind duhul omului. Amin. 

Iată sărbătoare de Bobotează! Mă sărbătoresc cu tine, 
popor mititel, adunat în jurul ieslei cuvântului Meu; cu tine şi 
cu Ioan, naşul Meu de la botez. Acum nouă ani am venit cu 
Ioan şi am îmbrăţişat aici la iesle pe cel care M-a mărturisit 
în zilele acestea peste lume cu lucrarea venirii Mele: pe 
Irineu, arhiereul Meu cu care Mi-am înfipt ţăruşul împărăţiei 
venirii Mele în mijlocul neamului român, de unde cuvântam 
vestea împărăţiei cerurilor, vestea cea nouă a venirii Mele. 
Mi-e dor de el să Mă vestească cu venirea Mea de azi, şi îi voi 
face loc şi voi smulge din calea lui pe toţi împotrivitorii ve- 
nirii Mele şi vă voi pune pe voi în calea lui spre Mine, că Eu 
prin voi şi prin el vreau să dau viaţă neamului omenesc mai 
înainte cu un ceas, şi apoi să vin. Mi-e dor de cuvântul lui cel 
plin de har şi de adevăr, dar el e strâmtorat ca în groapa cu lei 

şi e păzit din toate părţile ca să nu se audă glasul lui peste pă- 
mânt, ca să nu se ridice omul spre venirea Mea. Dar Eu Mă 
scol şi pedepsesc împotrivirea şi pe toţi cei care-1 ţin pe el 
legat, şi îi voi desface mersul şi cuvântul şi va fi căutat ca să 
mijlocească la Mine de pe pământ. Eu îl iubesc, că are umi- 
linţă. Eu îl ajut, că are pocăinţă. Eu îl aştept, că are iubire şi 
are milă de om. Eu îl cuprind, că e copil, şi îl mângâi şi îl 
cresc cu duhul nădejdii în cele făgăduite de Mine pentru vea- 
cul cel nou peste pământ, că iată, cu voi lucrez, că sunteţi 
mici şi vă zidesc veac nou în calea venirii Mele. Tai din rădă- 
cină toată împotrivirea din calea voastră şi din calea lui, dar 
am nevoie de credinţă şi de mângâiere de la voi, copii ai ve- 
nirii Mele. Stă lumea într-un pustiu fără margini şi voiesc să 
lucrez pământul din nou şi să însămânţez pe el împărăţia 
cerurilor, şi ea să crească. Eld mereu şi îngrijesc mereu să- 
mânţa de la voi, şi îi dau duhul mângâierii, şi îi dau căldură, 
ca să crească şi ca să am de ce să vin. 

îl mângâi şi pe el, pe arhiereul venirii Mele după două 
mii de ani, dar cu greu ajung cu mângâierea Mea la el, că e 
păzit din toate părţile ca să nu scape din închisoare. Dar el e 
blând şi smerit şi drept, şi aduce Mie rugăciune cu dor şi cu 
iubire. Rugăciunea lui îmi sfâşie duhul şi Mă dor lanţurile lui. 
Mi-a adus slujbă de Bobotează cu voi acum nouă ani, şi apoi 
a fost luat de lângă voi. Cel ce a lucrat împotrivire pentru 
paşii lui spre izvor, a fost tăiat şi aruncat de la locul lui, de pe 
scaunul lui de arhiereu peste locurile venirii Mele în mijlocul 
neamului român. îi voi tăia pe toţi cei care îi fac lui şi acum 
durere, că durerea lui despică cerul, şi Eu biruiesc pentru 
durerea lui pe toţi vrăjmaşii lui şi ai Mei. O, nu ştie slujitorul 
bisericii ce are de făcut. El în loc să lupte de partea Mea, luptă 
împotriva Mea şi stă pe scaun de biserică şi n-are frică de 
Dumnezeu şi n-are credinţă în viaţa veacului ce va să fie, că 
dacă ar avea, n-ar călca poruncile vieţii acesteia, şi le-ar îm- 
plini pe ele. Mă umplu de mare dor după cel pândit de ochi 
duşmani. Mi-e duhul tot o rană pentru rana lui. Dar Eu, Dom- 
nul şi Stăpânul, voi face cale netedă şi vor merge pe ea cei 
mântuiţi, după cum am făgăduit din vreme Eu prin prooroci. 
Amin, amin, amin. 

Tu, popor mititel, să meriţi acest nume de copil. Să stai 
micuţ în braţul Meu, să stai cuminte, fiule mic, că la copii tre- 
buie să li se spună mereu să fie cuminţi. 

Te-am învăţat mereu cum să fii, fiule mic. Să te uiţi 
mereu în învăţătura Mea, că ea e duhul mângâierii, care te ali- 
nă şi te ajută să fii. Să pui peste tine cuvântul zidirii, că Eu te 
zidesc veac nou, poporul Meu micuţ. Să dai de la tine orice 
duh străin. Duhul măririi de sine, duhul nemulţumirii, duhul 
tău dă-1 de la tine şi stai în Duhul Meu, că Eu sunt ceea ce tre- 
buie să fii tu, fiule copil. O, să nu te superi pe Dumnezeu! O, 
să nu te superi pe fratele tău! Şi dacă te superi prin el sau pen- 
tru el, să nu te superi pe el dacă e copilul Meu, şi învaţă-1 să 
fie copil, ca să nu mai aducă durere în lături, dar învaţă-1 să 
nu Mă supere pe Mine, că această taină aduce pacea Mea în- 
tre fraţii cei de un sânge cu Mine. Amin. 

O, cum aş strânge pe mulţi în izvorul acesta, dar multe 
mai sunt care-1 ţin pe om încurcat şi rupt de statul lui numai 
cu Mine. Nu toţi cei ce vin la izvor sunt ai acestui izvor, şi Eu 
îi aştept să bea, şi să ştie să fie dacă beau. Cel ce este al aces- 
tui izvor, acela este numai al Meu şi nu mai este al lui, iar Eu 
îl fac păsărică şi îl hrănesc cu grija Mea de el, şi îi iau lui grija 
de el şi îi dau grija de Mine, ca să am cu cine să Mă sprijin pe 
pământ cu împărăţia Mea, cu taina împărăţiei Mele. Pe cel ce 
vine la Mine Eu îl primesc şi îl învăţ să Mă primească. O, de 


M-ar primi cel ce vine aşa cum îl primesc Eu şi îi dau alin din 
cer ca să crească şi să fie! O, cât aş voi să cresc Eu în om, şi 
omul să se micşoreze atât cât îmi trebuie Mie! O, de ar voi 
omul să înveţe de la Mine tainele vieţii, şi apoi să lucreze 
peste el viaţa veacului ce va să fie! 

Acum, cuvântul Meu rosteşte prin voi, cei unşi peste 
ieslea Mea, binecuvântare peste apa slujită azi de voi şi de 
îngeri, ca să fie spre putere, spre curăţire şi spre bucurie pen- 
tru voi şi pentru cei ce se aşează pe potriva Mea. Nu-i de 
ajuns să creadă omul că ce fac Eu aici este adevărat şi bun şi 
din cer. O, nu-i de ajuns, ca să se strecoare apoi sub binecu- 
vântarea Mea. îi trebuie haină nouă omului care vine să-şi ia 
de la Mine. Una este să-şi ia omul, şi alta este să i se dea. 

Am spus să veniţi la izvor. Şi aţi venit. Am spus să vină 
să ia de la Mine cei ce Mă cer. Cine este cel ce Mă cere? Este 
cel ce Mă aşteaptă veghind. O, e mare lucrare de taină să ştie 
omul să vină când Eu îl chem la izvor. V-am dat izvorul Meu. 
Mângâiaţi-vă! Să fiu şi Eu mângâiat de cel mângâiat de Mine. 
Amin. 

Fiilor, fiilor, învăţaţi poporul să ştie să vină, să ştie să 
fie. Fiilor de la iesle, lucraţi ceea ce vă dau, lucraţi pe poporul 
Meu cel mic, ca să-l am după voia Mea, şi zidiţi-vă cu el veac 
nou, pentru ca să fiţi, şi să vă am la venirea Mea. Amin. 

Şi iarăşi vă voi da şi vă voi hrăni, ca să fiţi bogaţi şi să 
daţi, fiilor. Amin, amin, amin. 

6/19 ianuarie 2001 

Soborul sfântului Ioan Botezătorul 

Raiul este mângâierea cea pierdută de om. Dorul după veşnicie o va 
aduce pe ea pe pământ. Iubirea de Dumnezeu nu poate face rană. 

C uvânt de Duh Sfânt Mă fac mereu peste ieslea 
Mea de pe pământ, că e sărbătoare din cer. Cea 
mai mare mângâiere vine de la cuvânt. Aşa este şi în cer, aşa 
este şi pe pământ, dar sărbătorile din cer au mângâierea cea 
adevărată. Ea vine de la cuvântul cel curat, cel adevărat, din 
Dumnezeu Cuvântul, Care are pe Duhul Sfânt, Mângâietorul 
Care mângâie. Fără mângâiere nu este putere, nu este viaţă, 
nu este rai. Raiul este chiar mângâierea, şi voiesc să-i dau 
omului raiul, ca să aibă putere pentru cer, căci cerul este veş- 
nic, precum Eu sunt. Cuvântul este veşnic, precum Eu sunt, 
iar cuvântul Meu este mângâierea. Amin. 

Mă las iar cu mângâierea din cer. Cerul poartă în el nu- 
mai mângâiere. Dacă omul ar avea mereu cerul în el, ar avea 
mereu mângâiere, şi ar avea putere şi n-ar mai fi slab, şi n-ar 
mai fi neputincios omul. El însă ia în el pe cele ce nu sunt din 
cer, că de când omul a căzut din veşnicie, a căutat să-şi facă 
el mângâiere, dar nu ca mângâierea din rai, care era de la 
Mine şi din cuvântul Meu cu care-1 mângâiam pe om. O, cât 
îl mângâiam şi cât Mă mângâiam când aveam cuvântul între 
Mine şi om! Dar când el n-a mai împlinit cuvântul Meu cel 
mângâios peste el, nu i-a mai plăcut cu mângâierea cea ade- 
vărată şi şi-a luat din el mângâiere, dar aceea nu este din cer, 
nu este din rai, şi omul nu mai ştie de unde vine mângâierea 
lui. Mângâierea cea din rai vine de la cuvântul vieţii, iar altă 
mângâiere nu e mângâiere. De şapte mii de ani umblă omul 
după mângâiere şi n-o mai găseşte, că a pierdut-o. Raiul este 
mângâierea omului. După ce Eu l-am făcut pe om, i-am Scut 
şi mângâierea şi l-am aşezat în ea, ca să fie el ca Mine, cu 
putere pentru cer, căci mângâierea îi dă omului puterea cea 
pentru cer. 

Nimeni nu poate fără mângâiere. Nici Eu nu pot fără 
ea, şi de aceea am lucrat mereu cu omul de pe pământ, că Eu 
de şapte mii de ani caut mereu mângâierea, caut mereu pe om 
ca să Mă mângâi cu el, ca să grăiesc cu el şi să Mă mângâi. 
Am făcut raiul cu cuvântul Meu şi am aşezat în el mângâie- 
rea Mea. Omul era mângâierea Mea, şi după ce l-am făcut, 
l-am aşezat în rai. Cuvântul Meu poartă în el taina mângâierii, 
şi el era între Mine şi om. Cuvântul Meu poartă în el mângâ- 
ierea cea din rai, dar pământul e prea străin de cuvântul mân- 
gâierii din rai. S-a învăţat omul cu mângâierile lui, şi pe cele 
din Mine nu le mai ştie. N-are omul mângâierea cea adevă- 
rată, iar Eu pentru om lucrez între cer şi pământ ca să-i dau 
iar mângâierea şi să Mă mângâi cu omul, şi el să se mângâie 
cu Mine, precum era taina cea din rai a mângâierii. 

O, taina mângâierii este cu omul care pune peste el cu- 
vântul Meu, cea mai mare mângâiere. Iar acum, în zilele cele 
din urmă, am adus mângâierea pe pământ, am adus taina raiu- 
lui, cuvântul Meu cu omul, ca să-l mângâi Eu însumi pe om 
şi să-i dau putere să se întoarcă în taina mângâierii, căci raiul 
este chiar mângâierea, taina mângâierii, grădina vieţii şi viaţa 
cea din grădină, viaţa cea veşnică peste om, şi Eu o aduc 
acum pe pământ la om. Amin. 

Ioan M-a mângâiat în ziua botezului Meu. A grăit cu 
Mine Ioan, şi Eu M-am mângâiat, căci cuvântul este mângâ- 
iere. Am vorbit unul cu altul, şi duhul mângâierii a fost între 
noi în ziua de Bobotează. Cuvântul sfinţeşte totul. Apa spală 
şi mângâie cuvântul, căci botezul este taină dulce şi plină de 
mângâiere. Botezul este foc şi apă, şi amândouă curăţă pe om, 
şi amândouă mărturisesc. Cine-1 face pe om să vină spre bo- 
tez? Cuvântul. El este ca focul care curăţă răul din om, şi 
omul se înnoieşte prin cuvântul care curăţă. Iar apa este mân- 
gâierea cuvântului, semnul spălării, semnul care mărturiseşte 
taina botezului, viaţa cea de sus peste om. 

O, copii ai venirii Mele! V-am făcut mângâierea Mea. 
Dacă Mă iubiţi, mângâiaţi-Mă, fiilor. Când era omul în rai, 
era cuvântul între Mine şi om. Iată, încă o dată, la sfârşitul 
timpului omului, iarăşi este cuvântul Meu între Mine şi om. 
Taina raiului este cuvântul, mângâierea care vine prin cuvânt. 
Cuvântul este iubirea cea din rai, dintre Mine şi om. Fără cu- 
vânt nu este iubire. Iubirea este numai din cuvânt, şi unde nu 
este iubire, nu este nici fapta ei, şi dacă este faptă fără de cu- 
vânt cu ea mereu, fără de iubire, aceea nu este fapta iubirii, 
căci faptele iubirii sunt chiar raiul, iar taina raiului este cu- 
vântul, fiilor, cuvântul iubirii. Iubirea cuvântului are ca faptă 
mângâierea omului, iar omul poate, şi este frumos prin iubire 
şi poate pentru el şi pentru cei din jurul lui care seamănă cu 
el. Dacă omul stă între cei ce nu seamănă cu el, el nu poate, 
căci puterea vine de la mângâierea raiului. 

V-am spus, fiilor copii, să vă faceţi mângâiere unul 
pentru altul, să vă faceţi rai unul altuia, că aveţi nevoie de 
mângâiere ca să aveţi putere pentru cer, fiilor copii. Voi tre- 
buie să aveţi toată puterea cea de la Mine, căci sunteţi mân- 
gâiaţi mereu. Vorbirea Mea este cu voi mereu. 

Iată, în ziua ce a trecut am fost cu voi în cuvânt de 
Bobotează, iar acum iarăşi stau cu voi şi vă dau mângâiere ca 
să vă îndemn la mângâiere, fiilor copii. Acum două mii de ani 
M-am făcut om ca şi voi. Am nevoie de mângâiere, că M-am 
făcut ca voi ca să vă mângâi şi ca să Mă mângâiaţi. Stau cu 
voi întru toate, şi aş sta şi mai mult dacă M-aţi simţi mai mult, 
dacă M-aţi mângâia, fiilor, dacă v-aţi mângâia mai mult cu 
Mine şi de la Mine. Eu la aceasta voiesc să ajung: să vin şi să 
stau mereu cu voi, şi voiesc să învăţăm această veşnicie şi, 


stând în taina ei, ea să ne cuprindă deodată pentru vecie, căci 
aşa va veni viaţa cea veşnică. Amin. Foamea voastră de ea o 
va aduce la voi, şi ea vă va cuprinde în ea pe veci, şi mulţi vă 
vor căuta atunci din cei de jos, şi nu vă vor mai vedea, că veţi 
fi cuprinşi în cele de sus, care nu se văd de cei ce sunt cu cele 
de jos. O, Eu aceasta voiesc: să vin tot mai mult la voi, să stau 
tot mai mult cu voi, şi apoi mereu să rămân cu voi, cuprinşi 
în taina veşniciei, în taina raiului, taina mângâierii. Amin. 

Iată ce taină mare este cuvântul Meu de peste voi. Cea 
mai mare taină între cer şi pământ, între cele ce se văd şi ce- 
le ce nu se văd, este cuvântul Meu care grăieşte cu omul, şi 
omul care grăieşte cu cuvântul Meu, cu Mine, fiilor copii. 

Dau când şi când să vă deprind prin cartea Mea cu vor- 
birea voastră cu Mine, cuvântul Meu şi al vostru alături pen- 
tru mângâiere. Sunt oameni pe pământ care vă judecă pe voi 
că îndrăzniţi până la Mine şi grăiţi cu Mine în loc să vă sme- 
riţi şi să vă ştiţi mărginiţi ca tot omul. Dar Eu caut mângâiere 
la voi când vă cer să grăiţi cu Mine, şi dau să fie mărturisită 
mângâierea Mea de la voi. Pentru mângâierea Mea vă cer cu- 
vântul vostru. Caut mereu să Mă mângâi cu voi şi să vă mân- 
gâiaţi cu Mine. Să fie şi de la voi şi de la Mine la fel mân- 
gâierea, că ea ne dă putere unii spre alţii, copii ai venirii Mele. 

Am venit cu mângâierea pe pământ. Taina raiului este 
cuvântul, iar raiul este chiar mângâierea. Vai celui ce aude 
această mângâiere şi se satură apoi de ea şi se duce şi se smul- 
ge din taina raiului şi îşi caută apoi răspuns împotriva ade- 
vărului tainei cuvântului care a venit pe pământ în zilele aces- 
tea, şi zice că nu e Du mn ezeu această venire a mângâierii. 
Acela zice aşa ca să-şi îndreptăţească pe dumnezeul poftelor 
sale, care-1 mângâie cu mângâiere păcătoasă pe cel ce fuge de 
taina raiului, de taina curăţiei şi a veşniciei omului. 

O, copii mângâiaţi! Ioan, botezătorul Meu, M-a mân- 
gâiat. Am vorbit amândoi la Iordan şi Ne-am mângâiat unul 
pe altul. Această mângâiere s-a făcut rod al credinţei omului 
care a cunoscut că Eu eram Dumnezeu şi că am lăsat prin 
Ioan botezul pentru om. Fără botez omul nu se naşte. Fără bo- 
tez nu are început omul. Iar cine are început prin botez, acela 
rămâne cu acest început şi nu se mai pierde din el şi nu se mai 
strică, ci se face mângâiere a Mea, şi Mă ia şi Mă dă din el la 
cei ce însetează după adevăr. Amin. 

Sunt iar la voi, ca şi în ziua ce a trecut. Eu prin cuvânt 
sunt cu voi. Voi prin cuvânt sunteţi cu Mine. Cu cuvântul ne 
mângâiem, că el este mângâierea şi taina vieţii, taina care 
mângâie şi care este ruptă din viaţa cea de veci. 

O, fiilor copii, Mi-e duhul sfâşiat după mângâiere. Sunt 
ars de dorul ei. Sunt rană vie, şi rana doare, fiilor. Caut la voi 
ca să-Mi alin această rană. Omul cel din rai după ce s-a as- 
cuns de Mine nu M-a mai mângâiat. Eu l-am rugat să se facă 
iar mângâierea Mea şi să rămână pentru Mine, iar el n-a mai 
vrut, şi s-a oprit pentru sine. O, fiilor, ce este şi cum este omul 
care se opreşte pentru sine? Dar cel ce se dă Mie şi nu lui? 
Vreau să Mă mângâi cu voi, fiilor. Amin, amin, amin. 

O mul care nu răspunde iubirii lui Dumne- 
zeu sau iubirii omului îndumnezeit nu 
poate răspunde din pricină că s-a oprit pentru sine. El şi le ia 
din el pe cele ale lui pe care le are, că nu are în el pe cele pe 
care le poate da dacă nu le ia ca să le aibă şi să le dea. El nu 
ştie unde să fie da şi unde să fie nu; nu ştie unde este locul 
pentru da şi pentru nu. Această ştiinţă îşi are izvorul în iubirea 
de Dumnezeu, care nu poate face rană, care nu ştie să zică nu 
nici lui Dumnezeu, nici omului îndumnezeit, ba chiar nimă- 
nui nu-i poate spune nu. Aşa este cel ce se opreşte pentru sine 

şi stă în sine şi din sine lucrează şi se dă. Iar cel ce se dă lui 
Dumnezeu, acela este deprins prin Dumnezeu să se dea, la ce- 
rerea iubirii inimii omului, aşa cum Dumnezeu Se dă omului 
ca să-l deprindă pe om să stea în Dumnezeu şi nu în sine şi nu 
să se oprească pentru şinele lui. El nu poate purta durerea ce- 
lui respins de el, şi caută mereu să-l bucure pe om şi pe tot 
trupul care are în el duh de viaţă. Cel ce nu se opreşte pentru 
sine îşi ia mereu mângâiere şi bucurie din iubirea lui, care 
răspunde fără oprire la orice dor din jurul lui, la orice cuvânt 
care-i cere lui, care-1 cere pe el să se dăruiască şi să zică: da. 
Amin. 

O fiilor copii, cum să nu Mă mângâi Eu de la 
^ cel care nu se opreşte pentru sine? Cum să 
nu Mă mângâi cu voi când voi Mă mângâiaţi cu cuvântul pe 
care vi-1 cer ca să-l dau la toţi cei care aud că Eu grăiesc cu 
voi, şi voi cu Mine? O, de s-ar învăţa omul să vină la Mine 
cum aţi venit voi! Vreau, fiilor mângâioşi, să învăţăm pe po- 
porul cel mic să trăiască taina mângâierii, şi Eu să iau din ea. 
Să nu se oprească pentru sine copilul acestui popor; să nu stea 
în sine, ci să se dea, ca să primească de la Mine cu multul, şi 
să aibă şi să fie şi să se dăruiască cu cele de la Mine, cu cel 
mai frumos dar, cu cerul din el să se dea. Cerul e plin de mân- 
gâiere pentru om. Să ia copilul acestui popor, să ia cerul în el 
şi să-l dea, ca să fie numai cer pe pământ, numai rai pe pă- 
mânt să fie. Amin. 

Am adus la voi desluşirea tainei mângâierii. Taina raiu- 
lui este cuvântul, mângâierea care vine din cuvânt. Cuvântul 
este iubirea cea din rai, dintre Mine şi om, iar fără cuvânt nu 
este iubire. Amin. Iubirea este numai din cuvânt, iar fapta iu- 
birii este chiar mângâierea, cuvântul care are în el taina mân- 
gâierii între Mine şi om, între om şi Mine, şi între om şi om. 
Amin, amin, amin. 

7/20 ianuarie 2001 

Cuvântul Domnului peste soborul de la ieslea 
cuvântului 

Fiii oamenilor stau sub numele de creştin fără să-l merite. Cel 
nefăcut nu este. Creştinii sunt cei sfinţi care lucrează cu sfinţii. 

Î n numele Tatălui şi al Fiului şi al Sfântului Duh, 
un picuţ Mă las azi în sfat cu voi, copii lucrători de 
la ieslea Mea. V-am dat să lucraţi cu bucăţica poporul, ca să 
fie el după voia Mea, iar voi să lucraţi, fiilor. Amin, amin, 
amin. Cel ce vine ca să fie lucrat de Mine prin voi, acela este 
făcut, şi rămâne plăcut Mie şi celor ce sunt ai Mei. Iar cel ce 
vine ca să fie cu poporul acesta şi nu stă la lucrat, acela nu 
este al acestui popor. 

Astăzi lucrăm, fiilor, cu cei mai mici, cu cei ce vin să 
se facă fii ai acestui popor. Iar Eu am zis: fericit este cel ce 
ştie să vină, şi Eu să-l fac apoi fiu al acestui popor. Cel ce 
vine, acela se lasă făcut după tiparul fiului acestui popor. Dar 
cine este cel ce vine? Este cel ce lasă ţarini, ranguri, părinţi, 
fraţi şi rude ca să fie pentru Mine apoi, iar Eu îl iau şi îl lu- 
crez prin voi şi îi dau înfăţişare pe plăcerea Mea, şi el intră 
sub crucea Mea, sub crucea venirii Mele şi îşi lasă crucea lui 
şi o ia pe a Mea pe umerii săi, şi pe acela vi-1 fac vouă cunos- 
cut şi vi-1 dau să-l puneţi cu cei ce sunt poporul Meu. 

Lucraţi cu toată atenţia, copii de la iesle. Cel ce vine, 
să ştie să vină, că e mare ştiinţă venirea la Mine a omului care 
se voieşte al Meu. Nu Eu să fiu al lui, ci el să fie al Meu, ca 
să fiu Eu Dumnezeul lui. Creştinii din lume nu ştiu această 


ştiinţă şi stau sub numele de creştin fără să-l merite. Dar voi 
luaţi-i pe cei ce vin de mult la izvor şi întăriţi-le statornicia 
şi aşezaţi-Mă pe Mine în ei. Câte doi, câte trei, câte patru, 
luaţi-i şi lucraţi-i după voia Mea, şi apoi Eu îi scriu fii ai 
poporului nou, copii ai Ierusalimului îi scriu. 

Fiţi mari cu veghea, că Eu vă învăţ cu amănuntul. Pe 
cei ce au lăsat orice legătură de pe ei, lucraţi-i, fiilor. Poporul 
cel mai de la începutul lucrării Mele de cuvânt n-a venit să 
stea, căci ca să stai înseamnă să nu mai ai nimic decât în 
Dumnezeu, să nu mai vrei nimic decât din cer, să nu mai ştii 
nimic decât să ai viaţă, şi mereu să ai. Dar cei de la început şi 
de la mijloc aveau de toate, şi aşa voiau să vină, şi s-ar fi voit 
ucenici ai Mei. Eu le spuneam ce înseamnă ucenic, dar ei nu 
aveau pentru Mine pricepere, şi aveau pentru ei. Eu voiam să 
le fiu Eu Dumnezeu, dar ei nu voiau să se dea ai Mei cu totul, 
că aveau soţi, aveau soţii, aveau copii, aveau părinţi, aveau 
casele şi averile lor, aveau nume, aveau ţarini, aveau serviciu 
la stăpân şi nu puteau să-Mi slujească Mie şi lucrului Meu, şi 
nu puteau să fie ucenici ai Mei, ucenici ai cuvântului Meu cel 
nou. Dar acum vă am pe voi începătură nouă, fiilor. Pe cei ce 
sunt poporul Meu ţineţi-i ai Mei. Pe cei ce vin ca să fie ai Mei 
lucraţi-i ca să fie, că nelucrat nu poate nimeni fi. Cel ce se 
lucrează pe sine ca să fie cu Mine, acela nu este bun pentru 
acest popor. Eu sunt Cel ce fac omul. Amin, amin, amin. 

Pun peste voi binecuvântarea Mea pentru lucrul de azi. 
Azi, doi, trei, şi apoi iar, şi veţi fi găsiţi lucrând la via Mea cea 
nouă, căci am înnoit via, ca să am vie, ca să am cules şi să-l 
dau Tatălui. Amin. Pentru toţi cei care vin şi iar vin şi nu are 
ce-i opri şi nu are ce-i despărţi de Mine, Eu, Domnul, bine- 
cuvintez lucrul Meu prin voi peste ei. Picuţ cu picuţ, bucăţică 
cu bucăţică, petecuţ cu petecuţ, şi vom face pământ nou din 
loc în loc şi cer nou din loc în loc. 

Mă doare de cei ce au venit până acum şi n-au înţeles 
ce înseamnă să vină şi să fie ai Mei. Mi-e rana cât trupul de 
mare, cât cerul şi cât pământul de mare, şi Eu o împart cu voi. 
Dar prin voi voiesc să-l lucrez bine pe om şi să-l am întreg, şi 
mereu numai al Meu, ca să-i dau plata, să-i dau venirea Mea 
şi veacul cel veşnic şi să-l cuprind în el pe cel ce stă la făcut 
acum. Celui ce vine ca să fie, să-i spuneţi, fiilor, că trebuie să 
se facă sfânt, căci creştinii trebuie să fie sfinţii cei de pe pă- 
mânt lucrând cu sfinţii din cer pentru venirea Mea pe pământ 
cu viaţa veacului ce va să fie, şi să-i spuneţi că Eu sunt sub 
greu cu voi, şi să nu se aşeze greu ca să-Mi slăbească mersul 
Meu prin voi. Cine vine nu mai este greu, şi asta înseamnă să 
vină. Amin. 

O, copii lucrători, Mă uit la voi şi la lucrul Meu cu voi. 
Sunt în voi, fiilor. Tot lucrul vostru este din Mine. Să aibă rod 
lucrul Meu din voi, că Eu vin curând ca să Mă bucur de rodul 
viei Mele şi să le dau vierilor Mei rod din rodul Meu şi să-i 
bucur. Curând, curând se vor vedea cerul cel nou şi pământul 
cel nou şi poporul cel nou. Acesta este rodul pentru care Eu 
lucrez cu voi. Hai, că lucrul este cu putere, fiilor. Vă dau ogor 
prielnic, şi el va rodi şi va aduce rod. Amin. Voi sunteţi mari, 
că Eu v-am lucrat, căci aţi ştiut să veniţi când v-am chemat să 
fiţi ai Mei şi să Mă sprijin pe voi. 

Binecuvântat să fie lucrul zilei peste poporul care creş- 
te din Mine. Pacea Mea v-o dau. Daţi-o şi celor ce se aşează 
ca să fie făcuţi, că-i vreau mai sus, îi vreau din Mine şi din 
lucrul Meu cel nou pentru cei ce se fac sfinţi ai venirii Mele. 
Amin, amin, amin. 

15/28 ianuarie 2001 

Cuvântul lui Dumnezeu 


Duminica vameşului şi a fariseului 

Haina celui credincios este cămaşa curăţeniei. Omul neînnoit ră- 
mâne fire veche. Cei ce vin la izvor, să nu-L ispitească pe Dumne- 
zeu. Pocăinţa nu este întristare, ci este vindecare. Lecţia vieţii veş- 
nice este Duhul Sfânt în minte sfântă. Venirea Domnului vine şi tot 
vine, şi ea nu va mai pleca de pe pământ. 

unt Domnul, fiilor care-Mi primiţi cuvântul. Sunt 
Făcătorul omului, fiilor. Amin, amin, amin. în 
numele Tatălui şi al Fiului şi al Sfântului Duh, aduc la voi 
cuvânt de zidire, cuvânt pentru facerea omului, şi aduc la voi 
pe cei care se aşează la făcut, pe cei ce vin de mult la izvor şi 
care şi-au aşezat viaţa lângă a voastră, lângă Mine, fiilor, dar 
trebuie lucraţi, trebuie făcuţi, căci aşa v-am zis: «Cel ce vine 
să fie cu poporul acesta al venirii Mele şi nu stă la făcut, 
acela nu este al acestui popor, că nu are formă, că nu are 
haină, iar haina este cămaşa curăţeniei». Amin. Acestei că- 
măşi nu-i trebuie multe pete ca să se numească pătată. Chiar 
una dacă are, ea este pătată, iar sfinţenia din om se şubrezeşte 
şi îi scade omului puterea pentru cele din cer. Iată, omul tre- 
buie să stea la făcut, ca să ştie apoi ce fel de zidire este şi ce 
are de lucrat ca să fie al Meu. 

începem lucrul cel ziditor peste cei ce-i chem prin voi 
ca să le dăm formă cerească între oameni. Tot omul să ia învă- 
ţătură din cuvântul Meu cel de facere a omului nou pentru po- 
porul Meu cel nou, care Mă va întâmpina la venirea Mea. Cu 
mare fericire de duh lucrez la facerea omului când am om 
peste care să lucrez. De când Mi-am început această lucrare 
de facere a omului prin Verginica, n-am putut să lucrez ca 
acum, că venea creştinul să fie cu Mine, dar nu punea peste 
el de la Mine. Cu cât îl rugam, cu cât îl strigam, el se răcea 
mai mult, până ce Mă ura şi pe Mine şi pe scula Mea prin care 
lucram pentru om, şi apoi pleca intr-ale lui şi Mă părăsea. 

Omul se alege pe sine în loc să Mă aleagă pe Mine. 
Se întoarce omul intr-ale inimii lui şi se face de piatră pentru 
cele care sunt spre scăparea sufletului lui. Omul care nu-şi 
înnoieşte firea atunci când vine după Mine, el rămâne cu firea 
lui cea veche, şi cu ea se întoarce mereu la ea şi nu înaintează 
şi stă stană de piatră, care nu se mişcă înainte, aşa cum a stat 
Sarra lui Lot, care n-a vrut să ia învăţătura Mea şi chemarea 
Mea. 

Iată, omul se alege pe sine în loc să Mă aleagă pe Mine. 
Când Pilat a întrebat pe cine să elibereze, între Mine şi 
Baraba, între Mine şi om, omul şi-a ales omul, omul l-a ales 
pe Baraba, şi pe Mine M-a dat de la el. Toţi şi-au ales omul, 
toţi l-au ales pe Baraba, oaia cea rătăcită, şi iată, pentru o oaie 
pier cele nouăzeci şi nouă de oi, căci Dumnezeu le lasă şi pe 
acelea. Eu venisem să aduc înapoi oaia cea pierdută ca să dau 
turmei întregirea trupului, ca să nu piardă cea pierdută pe cele 
nouăzeci şi nouă. Dacă între apostolii Mei a fost unul care 
şi-a făcut mintea duh rău, acela a lucrat lucru rău şi a risipit 
toată turma Mea dând-o spre ispită. De aceea spun pentru tot 
omul care vine să se unească în trupul poporului Meu cel nou: 
dacă vine, să stea la făcut şi să nu caute să se facă singur, căci 
am zis: «Cel ce se lucrează pe sine ca să fie apoi cu Mine, 
acela nu este bun pentru acest popor, căci Eu sunt Cel ce fac 
omul». Amin. 

Cel ce vine, să nu Mă ispitească pentru partea sa însăşi, 
să nu aibă gând ascuns, plan ascuns, iubire ascunsă, voie 
ascunsă, să nu caute cuvânt de la Mine spre folosul planului 
lui, că acela e cuvântul lui, nu al Meu. Cel ce a făcut aşa după 
ce a venit, a rămas jos de tot, că Eu nu M-am lăsat ispitit, şi 
fiecare s-a ispitit prin însăşi pofta sa, prin însăşi voia sa. 


Când Eu îl lucrez pe creştin, el nu trebuie să se închidă, 
nu trebuie să-l doară, ci trebuie să-i placă şi să aştepte aceasta 
cu bucurie şi să lucreze cu Mine la facerea lui şi să nu-Mi dea 
peste mână când îl lucrez. O, e mare înţelepciune să nu-Mi 
dea omul peste mână când Eu îl lucrez ca să fie, când Eu bat 
ca să-Mi deschidă şi să intru la el ca să-i spun cum este el şi 
ca să-l aşez să fie. Cel ce vine la făcut, să aibă de la Mine în- 
ţelepciune, să poarte mare grijă de paza vieţii lui, adică să nu 
alunge pe îngeraşul cel păzitor de lângă el şi din el; să aibă 
grijă să nu plângă îngeraşul, că e păcat, fiilor, să plângă înge- 
raşul, să fie alungat îngeraşul. Cel ce-Mi este Mie fiu, acela 
are mereu în el şi cu el pe înger, şi aşa îmi este mereu fiu. 
îngerul fără de casă plânge. Păcat, fiilor, să plângă îngeraşul. 
Fiţi atenţi în toată clipa pentru îngerul păzitor, ca să aveţi me- 
reu viaţă vie, fiilor. 

O, copii care veniţi la făcut şi la crescut! Copilul cel 
făcut nu se mai mâhneşte, nu se mai întristează, nu se mai în- 
chistează, nu mai stă singur, nu mai stă în sine, nu mai stă ne- 
păsător pentru pacea lui şi a fratelui lui, ci toate acestea le 
lucrează pentru pocăinţă, pentru duhul pocăinţei care trebuie 
să-l însoţească pe creştin ca să nu cadă. Pocăinţa nu este în- 
tristare cum s-ar crede că este, căci întristarea cea din pocăin- 
ţă e dulce, e stare dulce şi duioasă şi caldă şi frumoasă şi plă- 
cută în jur şi vindecătoare ţie şi în părţi, căci cu duhul po- 
căinţei din tine faci omul să se aplece şi să se aşeze în duhul 
vieţii, în duhul pocăinţei, iar nepăsarea de suflet, adică lipsa 
duhului pocăinţei, îl face pe creştin să greşească, şi îl face şi 
pe cel din jur să greşească sau să-l facă părtaş la roadele ne- 
păsării lui. Numai viaţa duhovnicească îmbogăţeşte pe om şi 
pe Dumnezeu, căci ea îi dă omului sfinţenia şi paza ei, şi 
omul se dă Mie cu cele din zi şi cu cele din noapte ale lucrării 
lui duhovniceşti. Acela îndulceşte cerul în el, căci cerul se în- 
dulceşte în cel duhovnicesc şi se face lumină peste pământ 
din om. Lucrarea duhovnicească este cea mai dulce trăire a 
omului, cea mai mângâioasă viaţă, căci mintea omului este cu 
cele sfinte, cu cele mari şi dulci pentru suflet, iar sufletul poa- 
te, căci el este viaţa cea din trup. Amin. 

Lecţia vieţii veşnice este Duhul Sfânt stând în mintea 
omului care s-a dat Mie. Când Duhul Sfânt stă din lucru în 
mintea omului, când El îşi vede locul din om ameninţat, 
atunci îngerul omului plânge, căci mintea omului se face duh 
rău, care-L goneşte pe Dumnezeu din om. Mintea omului îl 
cade pe om ori prin desfrânare, ori prin semeţia care poartă în 
ea părerea de sine a omului. Iată, Duhul Sfânt învăţătorul în- 
vaţă pe cei ce se aşează la făcut şi la crescut, iar viaţa cea veş- 
nică are învăţătura ei. Mereu, mereu trebuie lucrată viaţa, căci 
ea este raiul în care stă omul, şi Eu i-am zis omului să lucreze 
şi să păzească raiul. Amin. Cel ce stă în rai nu mai stă în lume, 
şi iese şi îşi lucrează raiul, şi îl păzeşte apoi. Iar Eu am zis: 
«Fericit este cel ce ştie să vină la Mine, şi Eu să-l iau şi să-l 
fac apoi fiu al poporului nou, şi să vi-l fac vouă cunoscut ca 
pe unul care ştie să vină la Mine». 

O, fiilor copii, mulţi au venit la Mine cu totul, numai 
de la un cuvânt al vieţii veşnice sau al judecăţii veşnice. Aşa 
au venit Zaheu şi Maria Egipteanca şi atâţia ca ei care s-au 
lăsat prinşi în năvodul Meu. Iar alţii, atât de mulţi, aud mereu 
prin biserici Evanghelia Mea şi a apostolilor Mei care au avut 
de la Mine, şi nu vin nici ei, nici mai-marii lor, preoţii, care 
stau în zadar în faţa oamenilor, că iată, oamenii nu vin la Mi- 
ne, nu ştiu să vină la Mine, nu ştiu ce înseamnă să fie omul 
cu Dumnezeu şi să lucreze pentru Dumnezeu. O, nu ştiu oa- 
menii să se facă copii, nu ştiu să se facă sfinţi. Cel ce nu se 
face copil, aceluia nu-i place sfinţenia, nu-i place smerenia, 

nu-i place adevărul vieţii. Cel ce Mă ascultă, acela este copil, 
şi este copilul Meu apoi, căci cei sfinţi sunt fiii cerului. Iar cel 
ce nu Mă ascultă îşi face mintea duh rău, ori pentru semeţie 
de sine, ori pentru desfrânare. 

Voi, cei care veniţi la Mine pentru venirea Mea, pentru 
cuvântul vieţii care pregăteşte pe om pentru venirea Mea, daţi 
Duhului Sfânt locaşul minţii voastre dacă aţi scăpat din 
închisoarea lumii. Lumea îi dă omului ranguri şi averi şi ţarini 
şi familie şi rude şi însurat şi măritat, dar cei ce vin după 
Mine se fac îngeri, se fac copii purtaţi de îngeri şi se fac pur- 
tători de îngeri şi lumină pe pământ şi sare şi apă şi hrană şi 
veşmânt celor goi de viaţă, dar care dau să vină după viaţă. O 
mulţime de trupuri sunt pline de avuţii şi de ranguri care-1 
pierd pe om, dar sunt goi de viaţă aceia. Aceia aleg omul şi 
nu pe Mine, iar Eu stau în răstignire prin ei, căci aşa Mi-au 
făcut şi cei care M-au dat pe Mine la moarte cerând elibera- 
rea omului, cerându-1 pentru ei pe Baraba. 

Cuvântul cel de azi este zidire, fiilor. Se poate omul 
zidi din el, numai să se lase zidit. Eu aşa ştiu să-l zidesc pe 
om. Eu aşa îl învăţ să fie: să-şi facă mintea Duh Sfânt şi să se 
facă apoi copil şi să ia de la Mine lucru sfânt pentru sfinţi şi 
să lucreze venirea Mea, că iată, la acela Eu vin şi cinez cu el 
şi Mă arăt lui şi îmi fac casă la el, după cum Eu am rostit fă- 
găduinţa pentru cei ce ştiu să vină după Mine. Pe toţi cei pe 
care Eu vi-i fac cunoscuţi daţi-le înfăţişare sfântă înaintea 
Mea şi adăugaţi-le mereu de la Mine, ca să-i am fii ai po- 
porului Meu cel nou. Eu pe câţi îi cunosc vi-i fac vouă cunos- 
cuţi, şi aceia sunt cei ce se fac vouă cunoscuţi, ca să-i cunosc 
Eu apoi, şi să-i învăţ de la Mine pe cei ce iau din viaţa Mea. 

Eu iar le spun celor pe care vi-i dau ca să-i am ai Mei: 
când Eu îl lucrez pe creştin, el să nu se întristeze, el să nu se 
teamă, el să nu se închidă şi să nu-1 doară, ci să-i placă şi să 
aştepte şi să se bucure şi să lucreze cu Mine la facerea lui, şi 
să nu-Mi dea peste mână când îl lucrez, căci cei ce sunt copii 
se pleacă, fiindcă ei nu păcătuiesc. Cine nu se pleacă, acela 
păcătuieşte în el, şi de aceea nu se pleacă, pentru că păcatul 
aceasta face din om: neplecare face, ascundere face. Cel ce 
vine la Mine nu mai are cu ce să se ascundă, căci cămaşa cu- 
rată este cinstea lui, şi el stă deschis şi stă frumos şi stă în hai- 
na nunţii. Haina nunţii îl face pe om să fie copilul Meu. Haina 
nunţii este fără de pată, iar cel ce o poartă este umilit şi este 
blând, şi este. Cel ce vine, cel ce ştie să vină, acela nu mai 
pleacă, adică nu mai păcătuieşte şi stă în haina nunţii, în haina 
cea albă a vieţii. 

Haina albă este bună, dar puţini o iau pe ei, că ea arată 
orice pată dacă are pată, şi îl vădeşte pe cel pătat, căci căma- 
şa pătată nu-i trebuie multe pete ca să nu mai fie curată, ci e 
de ajuns o pată ca să nu mai fie curată. De aceea fericesc Eu 
pe cel ce ştie să vină când vine la Mine, că acela ştie să nu 
mai plece, să nu mai păcătuiască. Amin. 

Eu iubesc mult de tot pe omul deştept, pe cel ce nu 
păcătuieşte, îl iubesc cu multă iubire, iar de cel păcătos, care 
nu ştie venirea la Mine, Mă scârbesc, şi stau răstignit de el şi 
de faptele lui, şi stau ca în mormânt în cel ce Mă ia fără să Mă 
aibă. 

O, ce frumos a ştiut Zaheu să vină la Mine! S-a suit în 
pom să Mă vadă, şi M-a văzut cu adevărat. Şi pentru că a ştiut 
să vadă, a zis apoi: «Doamne, dau jumătate din ce am, la să- 
raci, şi dacă am năpăstuit pe cineva, întorc împătrit». O, el 
numai a năpăstuit, că a fost vameş, şi din asta şi-a făcut ave- 
rea din care a dat jumătate la sfinţi, şi jumătate nevoilor Evan- 
gheliei, lucru împătrit lucrat, l-a fost de ajuns lui Zaheu să Mă 
vadă dacă a voit să vadă bine, dar omul care nu vrea să vină 


la Mine, oricât M-ar vedea, oricât M-ar auzi, nu vine, căci se 
are pe sine, şi nu vine. 

Astăzi este aşezată peste biserică învăţătura Evanghe- 
liei despre pilda vameşului şi a fariseului. Amândoi au dat să 
vină la Mine, dar cel semeţ a rămas în semeţia lui, iar cel umi- 
lit pentru păcatele lui a plecat mai îndreptat, mai luminat de- 
cât fariseul cel întunecat de semeţia din el, căci scris este: 
«înţelepciunea îl îngâmfă pe omul semeţ din fire şi îl cade de 
la faţa Mea». Dar cei ce vin acum la Mine când Eu vin, aceia 
să vină ca şi copiii, căci numai copiii sunt ai Mei. Să se facă 
mai întâi copil cel ce voieşte să fie, şi numai apoi să vină. 
învăţătura Mea de azi aceasta îl învaţă pe om, să se facă întâi 
copil, să se facă fiu şi să stea în lucrarea de fiu, ca să se vadă 
lucrarea lui de fiu al Meu, şi ea să înţelepţească în jur pe tot 
omul, căci iată, învăţătorii cei ce s-au pus peste lume în nu- 
mele Meu nu sunt copii, nu s-au făcut fii ai Mei şi nu are pu- 
tere de viaţă peste om învăţătura cea prin ei. 

Dar voi, fiilor copii, voi şi cei ce vin ca să fie copii ca 
şi voi, cei ce-Mi primiţi cuvântul facerii Mele peste om, fiţi 
locaşul Meu cel sfânt în care Eu intru şi ies pentru ca să dau 
viaţă lumii. Luaţi-i pe cei pe care Eu vi-i fac cunoscuţi şi 
cunoaşteţi-i, ca să-i cunosc apoi şi Eu, şi să-i iau şi să-i fac 
după Mine, ca să-i am apoi, şi să le dau din cina Mea cu voi. 
Lucrarea Mea cu voi sunteţi voi. Nimeni să nu vă ia după în- 
făţişare, căci voi sunteţi slabi şi mici, ci să vă ia după Duhul 
Meu din voi cu Care Eu lucrez la facerea omului nou, ca să 
am o mână de popor viu la arătarea Mea cea din ziua venirii 
Mele cu cerul pe pământ pentru voi şi pentru cei ce vor fi nu- 
miţi sfinţi, pentru cei ce vor fi sfinţi şi poporul Meu cel nou, 
care va fi şi va sta întru întâmpinarea Mea. Amin. 

Cina Mea cu voi este nouă, căci Eu sunt cu voi şi vă 
hrănesc cu trupul, dar şi cu cuvântul Meu cel curat pentru cei 
curaţi. Eu şi cu apostolii Mei stăm şi cinăm din cină nouă şi 
curată, din Paşti nou în împărăţie nouă şi neamestecată, vin 
nou, făcut de Mine, nuntă cerească şi vin nou, căci în lume e 
lume, nu e Dumnezeu, şi Eu nu stau la masă cu cei întinaţi, ci 
stau cu copiii, stau cu fiii, şi Eu i-am deosebit pe ei pentru 
Paştele Meu cel nou cu voi şi cu cei din cer. 

Lucraţi cu Mine pe omul cel nou. Lucraţi, copii lucră- 
tori, om nou, ca să rup din Mine şi să Mă dau, ca să aibă omul 
viaţă veşnică precum Eu am, iar viaţa Mea este trupul Meu cu 
care Mă dau celor curaţi spre viaţa lor şi spre venirea Mea la 
ei cu cină nouă, cu vin nou, căci iar şi iar rostesc şi zic: fe- 
riciţi şi sfinţi sunt cei ce au minte de la Duhul Sfânt, ca să ştie 
să vină la Mine copii, şi în chip curat să vină, şi Eu să-i am 
pe ei sfinţi ai Mei, sfinţi ai venirii Mele cu sfinţii, căci iată, 
venirea Mea vine şi tot vine, şi ea nu va mai pleca de la voi. 
Amin, amin, amin. 

22 ianuarie/4 februarie 2001 
Duminica fiului risipitor 

Fericirea omului este tristeţea care îl înşeală pe om. Păcatul îl bate 
de şapte mii de ani pe om. Omul-copil este bucuria Domnului. Cel 
ce stă în haina nunţii se face cale a Domnului spre om. Izvorul se 
dă fără de plată celui ce bea din el. 

ă vă sculaţi şi să auziţi cuvântul Meu, fiilor copii. 
Vorbirea Mea cu voi vă ţine ai Mei, şi Mă ţine pe 
Mine cu voi. Aceasta este statul Meu cu omul. Amin. Aşa 
trebuia să rămân Eu cu omul după ce l-am făcut. Dar iată, fe- 
ricirea omului l-a deprins pe om să nu mai tragă spre fericirea 
Mea cu el. Nu mai este omul învăţat să fie cu Mine, iar feri- 

cirea lui este cea mai mare tristeţe care îl înşeală pe om şi îl 
face să uite de bucuria Mea cu el. 

O, fiilor copii, urechea Mea se deschide în voi ca să se 
deschidă urechile voastre şi să auziţi cuvântul Meu. Aduceţi 
în cartea Mea cuvântul Meu, că el e hrană vie pentru tot su- 
fletul care iubeşte statul lui cu Mine, adevărata fericire a 
omului. Una este să vin Eu la om, şi alta este să vină omul la 
Mine. Una este să Mă dau Eu omului, şi alta este să Mă cum- 
pere omul de la cei ce Mă vând. 

E jale mare pe pământ. Nimeni nu veghează, nimeni nu 
se teme, şi dacă se mai teme cineva ca să alerge la Mine, omul 
ştie un singur drum spre Mine, şi se duce la cei ce Mă vând, 
şi aşa dă să vină spre Mine la durerea lui. Când omul n-are 
dureri şi încercări, nu caută spre Mine, că îşi are fericirea lui, 
dar ea este duşmană pe om. Un singur duşman are omul: pă- 
catul. Păcatul îl bate pe om de şapte mii de ani. Păcatul îl pe- 
depseşte pe om în vremea păcatului, căci omul fără de veghe 
e om pedepsit de păcat. Nimeni nu-1 pedepseşte pe om decât 
păcatul, dar iată, omului nu-i este teamă de păcat, căci păca- 
tul are faţă ascunsă, dar el este pedeapsă pentru rătăcirea 
omului. Fiul cel rătăcit când şi-a luat partea lui de avere şi 
şi-a risipit-o în desfrânări, aceasta a fost pedeapsa lui pentru 
lipsa de veghe, pentru lipsa de iubire, căci nimeni nu poate 
pedepsi pe om pentru lipsa iubirii decât păcatul, care se face 
plată pentru semeţia din om. 

O, fiilor copii. Mă doare de omul care este necăjit la 
suflet. Omul necăjit aleargă la Mine şi nu Mă găseşte. Cei ce 
Mă vând nu Mă pot da omului necăjit. Fecioarele care n-au 
vegheat dacă s-au dus la cei ce Mă vând ca să-şi cumpere unt- 
delemn pentru candele, au rămas afară din odaia nunţii. O, cei 
ce Mă vând nu Mă pot da omului. Omul necăjit de păcate nu 
mai are unde să Mă găsească, căci cei ce Mă vând nu Mă au. 
Rar om păcătos care să-şi zică în sine: „Mă voi întoarce la 
Tatăl meu, că e foamete pe pământ Rar om care să se lase 
de păcat, fiilor copii. Omul nu trebuie să dea să Mă cumpere, 
ci trebuie să se lase de păcat, ca să Mă dau lui apoi, şi să Mă 
fac fericire a lui, căci necăjit este omul păcătos, fiilor. Adevă- 
rata fericire a omului este starea cea de umilinţă care vine de 
la sfinţenia duhului şi a sufletului şi a trupului omului. Cel ce 
stă cu Mine nu se crede şi nu se dă sfânt, că acela are ca pază 
smerenia minţii. Cel sfânt nu cade cu mintea, că el stă cu 
Mine, şi nu cade cel ce stă cu Mine. Cine cade, cu mintea ca- 
de, şi când cade, îşi face mintea duh rău, şi aşa cade. 

O, fiilor copii, Eu am zis că am venit să fac din om, co- 
pil, căci omul-copil scapă de pedeapsă. Şi am zis: nimic şi ni- 
meni nu-1 pedepseşte pe om decât păcatul, dar omul-copil 
scapă de pedeapsă. O, nu ştie omul de ce vă zic Eu fii-copii. 
Mă sprijin cu voi pentru venirea Mea. îmi desfac urechea 
Mea din voi ca să se desfacă urechile voastre şi să auziţi cu- 
vântul venirii Mele şi să-l puneţi pe pământ, şi vă numesc 
fii-copii. Omul-copil este omul curat la simţuri şi la minte, şi 
pe acela îl folosesc Eu pentru Mine şi pentru venirea Mea la 
oameni, căci calea Mea de la Tatăl la oameni trebuie să fie 
cale sfântă ca să pot Eu merge pe ea. Iată, nu copiii sunt cei 
ce-Mi plac Mie, ci omul-copil este cel ce Mă bucură, cel ce 
Mă mângâie cu statul Meu în el. 

Omul-copil nu-Mi este dator, că este fiul Meu, fiu-co- 
pil este, iar fiii sunt scutiţi de datorii. L-am întrebat pe Petru: 
«Cine dau dări împăraţilor? Fiii lor, sau străinii?», iar el 
Mi-a răspuns: «Străinii, Doamne». «Aşadar, fiii sunt scutiţi.» 

Iar Eu am spus: E jale mare pe pământ. Se duc oamenii 
necăjiţi la cei ce Mă vând, la cei ce iau dări de la oameni, şi 


oamenii sunt străini de Mine şi sunt străini de împăraţii lor 
care Mă vând lor pe bani aşa cum M-au vândut iudeii când 
M-au dat să mor pentru viaţa lor, că ei n-au auzit de la Mine 
când am spus: «Cel ce caută să-şi scape sufletul, acela şi-l va 
pierde». 

O, fiilor-copii, oftez cu mare durere, cu mare jale. Ni- 
meni nu-şi mai pierde, nimeni nu-şi mai pune sufletul pentru 
Evanghelia Mea, pentru viaţa Mea ca s-o dea oamenilor şi să 
aibă oamenii viaţă şi lumină şi ridicare şi mângâiere de la 
Mine prin cei ce-şi pun sufletul pentru viaţa Mea în om. Cei 
ce Mă vând şi-au făcut prăvălii peste tot şi s-au aşezat cu ele 
în calea oamenilor, iar cei necăjiţi pentru păcate se duc la pră- 
vălie să caute mângâiere de la Mine, dar nu să caute în- 
toarcere aşa cum a căutat fiul cel risipitor după ce a fost pe- 
depsit şi bătut de păcat. Cei ce Mă cumpără de la cei ce Mă 
vând nu pot intra în sala nunţii Mele, căci Eu cât am stat pe 
pământ n-am primit la Mine pe cei ce Mă aveau de la negus- 
tori, ci i-am primit pe fii, iar fiii nu sunt datori, şi ei nu cum- 
pără şi nu vând, căci sunt fii. Amin. 

Să audă omul de la voi cuvântul Meu care se dă în dar 
celui ce aude ca să vină şi să se facă copil pentru împărăţia 
Mea dacă vine. Iar voi staţi copii, căci copiii sunt scutiţi de 
datorii, sunt scutiţi de vină şi nu mai caută să-şi cumpere ne- 
vinovăţia, iar Eu am grijă de ei şi lucrez cu argaţii Mei şi îmi 
ţin fiii la sân şi îi mângâi, căci fiii-copii sunt mângâierea Mea. 
Cine stă în haina nunţii se face Mie cale de la Tatăl la oameni 
ca să-i strig şi să-i îndemn să se întoarcă la Tatăl. Cine sunt 
cei ce-L recunosc pe Tatăl? Sunt fiii; fiii care-L bucură pe Ta- 
tăl, fiii care şterg lacrimile Tatălui, durerea Tatălui, care vine 
de la cei ce rătăcesc fără de veghe, fără de iubire. Fii-copii 
voiesc să am, şi să-i iau şi să-i pun pe ranele Mele ca să Mi le 
vindec. Amin. 

O, de s-ar întoarce păcătoşii la sfinţenie, M-aş da lor cu 
zile de nuntă, aşa cum a dat Tatăl viţelul cel mai gras pentru 
ospăţ când s-a întors la El fiul cel fugar, care n-a mai voit 
vrednicie de fiu, şi a voit să fie primit ca un argat, ca să aibă 
ce mânca. O, de ar veni să mănânce de la Mine cei păcătoşi, 
le-aş da din hrana Mea şi M-aş bucura cu voi de întoarcerea 
lor. 

O, fiilor copii, daţi păcătoşilor din hrana Mea cu voi, ca 
să vadă că-i chem şi să vină cu umilinţă, şi Eu să le dau de la 
izvor. Izvorul nu-i cere omului nimic când bea din apa lui, dar 
omul care ia de la izvor ca să vândă, acela nu Mă poate da pe 
Mine omului. 

O, fiilor-copii, daţi izvorul Meu oamenilor, că Eu Mă 
dau celor necăjiţi ca să-i îndemn spre Mine. Amin, amin, 
amin. 

29 ianuarie/ 11 februarie 2001 

Sărbătoarea sfinţilor trei ierarhi, Vasile, Grigorie şi 

Ioan 

Omul sărac nu este cel lipsit de pâine şi de haine şi de bani, ci este 
cel lipsit de Dumnezeu. Numai cel ce ştie să sape dă de bogăţia 
cuvântului vieţii. Cei ce se aşează peste oameni şi peste mări şi ţări, 
sunt orbi de tot, şi orbii îi aleg. Preot este cel ce se jertfeşte nu cel 
ce ia jertfă. Biserică înseamnă oile, nu zidurile. 

M ă aşez în carte cu cuvântul sărbătorii de azi. 
Amin. Eu, Domnul sfinţilor, îi mângâi pe sfinţi 
în cer şi pe pământ, în cele ce nu se văd şi în cele ce se văd, 
căci sfinţii au fost şi sunt mângâierea Mea în cer şi pe pământ. 
Amin. 

Mare minune este să-Mi dea omul casa lui şi viaţa lui. 
Casa omului e trupul lui, iar viaţa omului e lucrarea lui. Când 
omul se dă Mie, Eu vin şi Mă aşez în el şi îl fac casă a Mea 
şi stau în ea cu ale Mele şi le înmulţesc ca un gospodar iscusit 
şi le împart la săraci şi dau să-i vindec de lipsuri ca să aibă 
cine mărturisi despre Mine şi despre sfinţii Mei care se fac 
casă Mie pe pământ. Lipsurile omului sărac nu sunt pâinea şi 
haina şi banul. Acelea sunt lipsurile omului leneş, care nu 
vrea să lucreze nici pentru hrana lui, nici pentru haina lui. 
Omul sărac este omul lipsit de Dumnezeu şi de cele de la 
Dumnezeu. Omul îmbogăţit de Mine cu cele ale Mele este cel 
ce face adevărata milostenie când le împarte pe ele în jurul 
său. Cel ce miluieşte este miluit, căci ştie să miluiască. 
Adevărata pâine cu care omul poate să miluiască pe om este 
pâinea cea din cer, pâinea cea pentru sfinţi, hrana cea tare a 
sufletului. 

Mă fac hrană pentru viaţa omului şi Mă deşert în vasele 
Mele şi Mă dau. în dar Mă dau, căci izvorul nu-i cere nimic 
celui ce bea din el. Dacă este sau nu cine să bea din el, izvorul 
curge tară să se oprească. Aşa voiesc Eu să curgă cuvântul 
Meu peste pământ, şi să bea din el omul, căci omul este flă- 
mând şi însetat şi gol şi sărac de toate cele. El îşi strânge me- 
reu pe cele ce se strică, pe cele ce-1 sărăcesc de viaţă. Pe toate 
şi le mai face omul, dar viaţă nu-şi face. Eu, ca un milostiv 
ceresc ce sunt, îl chem pe om ca să-i dau viaţă, că el nu-şi 
poate face viaţă. Ale Mele dintru ale Mele voiesc să-i dau şi 
să i le înmulţesc şi să-l fac milostiv ca şi pe Mine, că de aceea 
îi dau; îi dau ca să dea, căci izvorul curge şi nu se opreşte şi 
se varsă peste tot în calea lui. Eu sunt izvorul, şi Mă vărs în 
sfinţii Mei, şi ei se varsă în sfinţi din loc în loc şi îmi adună 
Mie rod de sfinţi, căci sfinţii au viaţă, iar viaţa este rodul care 
rămâne pe veci. 

O, mare minune este să-Mi dea omul casa lui şi viaţa 
lui, şi ca să fac Eu din el râu de apă vie precum Eu sunt. Nu 
cunoaşte omul fericirea aceasta, că dacă ar înţelege omul 
această fericire, s-ar face râu din râul vieţii şi ar adăpa şi ar 
hrăni şi ar împodobi pe cei săraci. Cel ce miluieşte, acela este 
cel miluit, dar dacă omul nu miluieşte pe om cu această milă, 
de aceea nu are omul. Cine dă, lui îşi dă, căci izvorul nu sea- 
că, şi aceasta este taina izvorului care curge. Eu sunt izvor de 
viaţă şi M-am dat cu ea, şi dacă M-am dat, am viaţă şi izvor 
de viaţă şi Mă dau mereu, că aşa este izvorul. Mă vărs peste 
pământ cu cuvântul vieţii, cu taina vieţii, şi chem săracii să 
vină să ia viaţă şi să aibă, şi din belşug să aibă. Amin. 

Eu când l-am făcut pe om, l-am făcut după chipul şi 
asemănarea Mea, nu l-am făcut cum este el acum. Şi după ce 
l-am făcut, omul şi-a pierdut viaţa prin neascultare, şi de 
aceea el nu poate da viaţă. Dar Eu am venit iar în calea lui ca 
să-l fac iar şi să aşez în el viaţa. Amin, amin, amin. Nu sunt 
negustor de cuvinte, ci sunt adevărul cuvântului care dă viaţă 
omului. Amin. Cine nu crede ce spun, să Mă pună la încer- 
care, să se dea Mie casă, să-şi dea Mie viaţa şi lucrul vieţii lui 
ca să lucrez Eu şi nu el, şi să vadă apoi că Eu sunt Cel ce dă 
viaţă omului, că Eu sunt cuvântul adevărului, Omul cu Duh 
dătător de viaţă. Amin. Cel ce nu-Mi dă Mie viaţa lui ca s-o 
fac Eu, acela pătrunde cu greu cuvântul Meu care dă viaţă. 
Tainele cuvântului nu sunt la suprafaţa lui, ci sunt în adâncul 
cuvântului. Numai omul care ştie să sape dă de bogăţia cu- 
vântului Meu cel tainic. Numai cel ce iubeşte viaţa Mea în el, 
numai acela are cu ce să pătrundă în adâncul cuvântului Meu 
cel plin de taina lui. Când omul se dă Mie, numai apoi începe 
să ştie, începe să vadă, începe să poată, începe să dea, căci 


sfinţii aşa lucrează şi aşa se împart facându-Mă pe Mine iz- 
vor din ei pentru viaţa oamenilor. Amin. 

Duhul Meu şi al sfinţilor Mei se odihneşte în grădina 
cuvântului, spre tămăduirea neamurilor. Treime de arhierei 
sfinţi am făcut Eu în cer din cei trei sfinţi care s-au dat oame- 
nilor în numele Meu, păstori cu milă de oi, păstori care nasc 
miei dându-le viaţă din viaţa Mea; păstori care au pătruns 
taina cuvântului ca să înveţe cu el pe oameni. Viaţa lor cea 
sfântă a bucurat lucrarea Mea în ei, căci omul care se dă Mie 
casă se face lumină peste pământ ca să meargă oamenii pe 
drum cu lumină. Rari de tot au mai fost păstori cu milă de oi, 
de la ei până azi. Antichrist era şi atunci băgat în biserică şi 
îmi prigonea turma, iar apoi s-a îmbrăcat în haină de sfânt şi 
şi-a făcut lucrarea până azi, căci lucrarea lui cea omenească 
are ce are cu lucrarea Mea, cu biserica Mea. De două mii de 
ani de când el s-a pitit în biserică şi şi-a tot făcut fii cu trupul 
ca să-i prigonească pe cei ce se nasc cu duhul pentru Mine, el 
s-a îmbogăţit de slavă pe urma bisericii. O, puţină, puţină de 
tot a fost biserica Mea, iar biserica lui abia mai încape în casa 
ei. Asuprit şi strâmtorat a fost cel ce M-a urmat cu adevărat, 
în biserica lui n-a încăput omul care a călcat pe urmele Mele. 
Aşa este şi azi, că el n-are nevoie de om sfânt, căci la rugă- 
ciunea omului sfânt au căzut mereu zidurile necredinţei care 
ascund în ele pe omul minciunii, pe antichrist, care-şi are 
viaţa în biserică. Cine se face păstor trebuie să aibă bani, şi 
acela se face păstor pentru ranguri, pentru bani se face păstor. 
Adevăratul păstor nu-şi strânge nimic decât oi, ca să îngri- 
jească de ele, şi ele să prăsească oi şi să le dea păstorului, iar 
el să le dea Mie. 

O, cum de nu s-a trezit de două mii de ani lumea care 
a dat să se facă biserică a Mea? O, cum de n-a văzut omul că 
este înşelat în numele Meu? Am spus prin cartea Mea din 
zilele acestea că biserica Mea n-a fost pe pământ, ci numai 
sub pământ şi numai în ascuns, iar cea care se aşează cu zidu- 
rile ei pe înălţimi ca să prindă sub ea robi, aceea e biserica 
omului ascuns care lucrează taina fărădelegii cea proorocită 
de apostolii Mei că se va lucra în biserică spre dărâmarea ei. 

Se miră omul pe pământ de ce am venit Eu cu cuvântul 
în lume acum, după două mii de ani. O, dacă ar şti omul ce 
lucrare face părută biserică de pe pământ, n-ar mai sta nepă- 
sător omul, şi ar alerga la Mine aşa cum a alergat fiul risipitor 
de viaţă la tatăl său ca să-i dea să mănânce. Sunt frânţi de jale 
sfinţii din cer care au fost pe pământ păstori de la Mine puşi 
pentru turma cea risipită. Am spus că nici un om nu poate 
înşela pe om şi pe Dumnezeu ca şi omul care se aşează de la 
el citire sau de la oameni citire peste oameni în numele Meu 
ca să păstorească, zice el. O, păstorul cel adevărat nu se mai 
are pe sine. Dar unde să mai găseşti aşa ceva? Astăzi nu mai 
este nici un păstor în afară de Mine. De aceea am venit acum, 
după două mii de ani, să fiu Păstor pe pământ. Am venit că nu 
mai sunt păstori de oi. Am venit că Mi-e milă de om. Cei ce 
se aşează mai mari peste oameni şi peste mări şi ţări, sunt orbi 
de tot, dar nu sunt orbi, ci le place lucrarea de orb, şi de aceea 
o lasă ca să fie. Cine-i alege pe orbi? Orbii îi aleg. Sunt orbi 
toţi oamenii şi nu vor să se trezească din orbire. Nu boala este 
vinovată, ci bolnavul este vinovat. 

Am venit Păstor pe pământ, că Mi-e milă de om. N-are 
omul povăţuitor, n-are omul preot, căci preot este cel ce se 
jertfeşte, nu cel ce ia jertfă. Preotul care ia de la oi, acela nu 
este preot. Eu n-am făcut aşa, ca să sug de la oi. Mi-era milă 
de ele şi le dădeam Eu. Eu n-aveam nici casă, nici masă, nici 
ţarini, nici avere, dar aveam ce să dau la oi. Aveam putere să 

le dau. Cu cuvântul le făceam mâncare şi hăinuţe de har şi 
adăpost de la Tatăl, şi ele uitau de frig şi de foame şi de jale 
şi se ţineau după Mine cu dor, şi Eu le dădeam. Dar când au 
aflat păstorii cei plătiţi, care pândeau după Mine şi după oile 
Mele, s-au sculat şi Mi-au răsfirat toate oile şi le-au făcut să 
strige la Pilat să Mă pună pe cruce, ca să nu-şi piardă păstorii 
oile de la care sugeau ei. Aşa este şi azi. Eu păstoresc cu pă- 
şune cerească şi adăp cu izvor dulce pe oi, şi păstorii cei vi- 
cleni s-au supărat şi Mi-au râs de oile pe care Eu le-am strâns 
la pieptul Meu ca să le dau viaţă din viaţa Mea. Dar ei s-au 
tăiat şi se vor tăia în sabia pe care ei au scos-o împotriva ve- 
nirii Mele şi a turmei Mele cea curată, cea curăţită de Mine 
ca să fie, şi ca să nu piară biserica Mea dintre pământ şi cer. 
Nu este biserică aceea care stă zidită de om pe înălţimi. Aceea 
este prăvălie pe care scrie „Dumnezeu", şi se duce omul să 
Mă ia de acolo şi Mă plăteşte. Nu e om să încapă în biserica 
aceea dacă nu are bani. Toţi slujitorii ei zic că banul e pentru 
biserică, şi omul nu ştie ce zice mai-marele lui, care-i ia lui 
banul şi îl cheltuie în plăceri trupeşti şi pământeşti şi trecătoa- 
re. lată, nu este pentru biserică banul pe care-1 dă omul la 
această prăvălie. Biserica înseamnă oile, nu ziduri înseamnă, 
nu altceva înseamnă. Oaia slabă n-are trecere în templul omu- 
lui; oaia stearpă, nici atât. Dar oaia grasă încape, că are lapte 
şi are lână şi are miei. Nu preotul trebuie să umble cu banii 
dacă e nevoie de bani pentru viaţa bisericii, ci iconomii care 
au în grijă lipsurile oilor. Oaie pe oaie se ajută prin iconomii 
cei drepţi, care se fac împărţitori cu nevinovăţie, precum scrie 
Scriptura. Iar preotul trebuie să păstorească, trebuie să hră- 
nească şi să panseze şi să păzească oile Mele, şi el să nu aibă 
oi, de vreme ce se aşează păstor al oilor Mele, iar Eu nu le cer 
nimic la oi, şi le dau din viaţa Mea. Amin. 

Mă plâng cu cuvântul. Sunt orbi toţi oamenii, şi Eu nu 
mai pot scăpa de robie, căci omul minciunii M-a scris pe casa 
lui ca să trăiască pe urma numelui Meu, dar Eu nu i-am spus 
să facă aşa. Eu nu M-am dat nimănui să Mă vândă decât lui 
Iuda, ca să se împlinească Scriptura cu Mine, Păstor vândut 
de om. 

Iată, aşa a fost mereu cu păstorii minciunii. Văduva cea 
săracă s-a împrumutat ca să-i ajungă să dea păstorilor partea 
cea de la oi. Când am văzut-o cum a dat. Mi-a fost milă de ea. 
Nimeni n-a cercetat-o dacă are, ci dacă a dat. N-avea decât 
puţin de tot, şi nu s-a mai gândit la viaţa ei, ba a mai şi 
împrumutat, şi iată cât a dat. O, de ce nu fac aşa şi păstorii? 
De ce nu-şi pun şi ei viaţa pentru oi aşa cum oile şi-o pun 
pentru ei? 

O, biete oiţe, multă milă am de voi. Am venit după voi 
ca să vă scot de sub robie. Păstorii cei de peste voi vă sug 
vlaga, vă irosesc timpul. Voi munciţi la stăpâni străini ca să 
vă ţineţi viaţa, iar păstorii de peste voi vă mănâncă laptele, şi 
voi nu mai ştiţi să naşteţi şi să creşteţi miei pentru Mine. Să 
ştiţi că păstorii cei de peste voi nu sunt de la Mine, ci sunt 
vânzătorii Mei. M-au scris pe prăvălia lor şi şi-au făcut argaţi 
şi strângători de bir şi Mă vând vouă, zic ei, iar pe voi vă 
cumpără cu numele Meu, scris pe prăvălia lor. Iată, vânzare 
şi cumpărare, şi unde este aceasta, acolo este lucrare anti- 
christă, pecete mincinoasă. Nimeni nu poate vinde pe Dum- 
nezeu, nimeni nu poate cumpăra oi până ce nu are scris pe el 
acest nume tainic: „ antichrist omul fărădelegii, care stă 
pitit în haină de sfânt de două mii de ani. Biserica Mea nu este 
aşa, şi unde ea este, nu este vânzare şi cumpărare, nu este 
păstor plătit, care dă oile la lup dacă vine lupul; nu este Dum- 
nezeu vândut şi nu este oaie cumpărată pentru ca să argă- 


ţească păstorul, ci este iubire şi jertfă sfântă, aşa cum Eu am 
arătat la oi, aşa cum Eu am lucrat înaintea oilor ca să ia oile 
de la Mine învăţătură de biserică. Dar acest fel de biserică nu 
şi-a găsit loc niciodată printre oameni, căci oamenii sunt orbi 
şi nu caută să cunoască Duhul Adevărului ca să vadă apoi 
prin El. 

O, Mă doare pentru minciuna de pe pământ şi pentru 
casa ei şi pentru numele Meu, scris pe această casă. Mă doare. 
O, Tată al Meu, Mă doare, şi îţi spun Ţie, căci sunt Fiul Tău: 
Mă doare, Tată! 

B e când l-ai pierdut pe om Te doare, Fiule. 
Când am văzut cât Te doare, Te-am trimis 
după el ca să-l faci iar, dar omul n-a stat la făcut, Fiule făcă- 
tor al omului. Ai voit să mori pentru durerea oilor fără păstor, 
că Te durea risipirea lor, iar după ce ai murit, ai înviat, ca să 
vadă oile că eşti Păstorul lor. Dar păstorii minciunii s-au ară- 
tat iar, şi stau de două mii de ani în locul Tău peste oi şi Te 
vând, zic ei, pe viaţa oilor, pe laptele de la oi, şi Te doare de 
două mii de ani, şi nimeni n-are milă de durerea Ta cea de 
şapte mii de ani. De când l-ai pierdut pe om Te doare, tată, şi 
aşa Mă doare şi pe Mine, că eşti Fiul Meu Cel durut de la om, 
dar scris este: «Şezi de-a dreapta Mea până ce voi pune pe 
toţi vrăjmaşii Tăi aşternut sub picioarele Tale». Amin. Un 
picuţ, şi tot omul de pe pământ Te va avea de Păstor, căci toţi 
păstorii minciunii pier curând, curând. Le voi cere viaţa oilor 
şi îi voi pedepsi că Te-au vândut, Fiule. Ca iudeii Te vând toţi 
pe bani şi cu banii de pe Tine îşi fac ale lor şi s-au umplut de 
lăcomie şi de minciună în numele bisericii, Fiule, dar biseri- 
că nu este, că biserică este numai ce este al Tău, numai Tu, cu 
oile Tale, Fiule Păstor. 

Te-am trimis iar Păstor pe pământ după două mii de 
ani. Cheamă-Ţi oile şi le dă viaţă, că n-au; n-au viaţă, n-au 
vlagă, n-au cunoştinţă, n-au mângâiere, n-au, Fiule, n-au. Nu- 
mai pe Noi Ne doare de oi, dar oile nu ştiu. Nu ştiu oile unde 
este mângâierea lor şi alifia lor, că s-au pus păstorii minciunii 
între Tine şi oi şi s-a astupat calea cea cu lumină, Fiule Păstor. 

O, nu mai plânge, tată. Eşti Fiul Meu şi Mă doare 
pentru Tine. Hai să păstorim omul de pe pământ şi să-i dăm 
şi putere să Ne ia şi să Ne aibă şi să Ne cunoască bine, ca să 
nu se mai lase omul înşelat de minciună. Hai, Fiule, copilul 
Meu, că Tatăl poate în Tine, şi Tu vei zdrobi sub mersul Tău 
pe pământ pe toţi cei care s-au folosit de numele Tău şi de 
haina Ta pentru câştig nedrept şi pentru ranguri şi pentru 
slavă. Hai, că timpul e pe sfârşite şi tot ce este al timpului se 
duce, iar Noi vom câştiga pe om, Fiule. Hai, că avem popor 
care Ne cunoaşte şi căruia îi facem cunoscută taina vieţii şi 
taina fărădelegii, şi el va propăşi pe pământ cu adevărul cel 
din cer. Amin, amin, amin. 

(P3| i noi, Tată bun, şi noi, arhierei din Arhiereul 
tjj) Cel veşnic, îţi mângâiem Fiul, că e copilul 
Tău Cel moştenitor, Care ştie să-Ţi dea Ţie toată moştenirea 
Lui când Şi-o va dobândi din nou de sub om pe deplin. Şi noi 
sunăm în zi de sărbătoare din trâmbiţa cuvântului cu care 
ne-a insuflat Hristos, Păstorul Cel din Tine, Tată. Strigăm oile 
sub mantia Lui, că păstorii de peste oi sunt lupii care trăiesc 
din oi. Să vină oile la izvor! Să vină! Amin, amin, amin. 

A venit Hristos la voi, o, oiţelor! Auziţi-L cum cântă cu 
fluieraşul ca să vă adunaţi şi să-I cunoaşteţi glasul. Este Cel 
ce Şi-a pus viaţa pentru voi. A venit să vă dea păşune fără 
plată. Veniţi la El, că adevărul nu mai este în oameni. Nu le 
mai spunem lor, păstorilor de peste voi, să vă lase să veniţi la 
izvorul vieţii. Ei vă pun spini în cale ca să vă spună că drumul 

e greşit, iar în calea spre ei pun minciuna lor pe care ei scriu 
numele lui Hristos. Aduceţi-vă aminte că Domnul n-a încăput 
cu oile Lui în casa păstorilor de atunci. El le păstorea prin 
grădini, pe malul apelor şi prin munţi, şi le păzea de lupi, că 
şi atunci erau lupii ca şi azi, îmbrăcaţi în haine de sfinţi. 
Veniţi spre grădinile Domnului ca să vă dea El hrană, ca să vă 
înmulţească viaţa şi mângâierea cea din cer, că pe pământ 
omul minciunii vă duce spre tăiere. Fiţi după chipul şi asemă- 
narea lui Hristos, Cel ce a făcut omul. Nu vă purtaţi după chi- 
pul şi asemănarea păstorilor voştri care vă sug laptele, care vă 
închid calea spre cer ca să rămâneţi pe pământ. Veniţi cu ce- 
rul, căci cerul este veşnic. Veniţi la izvorul cel din cer care 
curge în mijlocul oamenilor, căci Domnul l-a coborât pe pă- 
mânt ca să aibă cel ce ia din viaţa lui, din cuvântul cel dătător 
de viaţă. 

Strigăm oile sub mâna Ta de Păstor, Doamne. Dă-le 
mâna şi le dă putere ca să vină. Amin, amin, amin. 

E u vin cu mântuirea oilor. Smochinul a dat 
muguri, şi via Mea s-a copt, şi primăverile 
vin şi se aşează peste pământ. Eu sunt Cel ce Mi-am pus viaţa 
pentru oi, ca să aibă oile viaţă. Să vină oile să le dau viaţă, 
căci am ieşit în calea lor şi Mă dau lor Păstor. Şi pe câte vor 
veni Eu le voi păstori. Pe munţii Mei Eu le voi păstori şi pe 
veci le voi mângâia pe munţii Mei. Amin, amin, amin. 

30 ianuarie/12 februarie 2001 

Praznicul întâmpinării Domnului 

Vai celui ce îşi ascunde în sine gândurile lui. Oamenii răstălmăcesc 
Evanghelia pentru ca să-şi acopere păcatele. Trăirea cu ascultare 
îl păzeşte pe om ca în rai. Omul drept este cel ce nu se îndreptăţeşte 
pe sine, ci numai pe Dumnezeu. Tot omul spune: „ Dumnezeu m-a 

făcut". 

I zvorul Meu curge mereu, că aşa este izvorul. Apă 
vie este izvorul Meu cel ce dă viaţă. Voiesc să ia 
omul din el şi să se facă sănătos de orice boală este el cuprins. 
Amin, amin, amin. 

Numai într-o sărbătoare aş sta cu voi, fiilor-copii 
care-Mi auziţi cuvântul ca să-l puneţi în carte. Voi Ne sărbă- 
toriţi pe Noi, cei din cer, iar cei din cer vă sărbătoresc pe voi, 
că sunteţi taina venirii Mele cea de după două mii de ani, şi 
sunteţi casa Mea de oaspeţi, şi Eu vă voi plăti când voi veni. 
Un ceas, şi voi veni cu slava pe care o am la Tatăl mai înainte 
de întemeierea lumii. Amin. 

Mă aşez iar în cartea venirii Mele. Cerul se face sul de 
carte, căci cuvântul Meu este cerul cel plin de tainele lui, Eu 
şi tot ce este în cer, în cele ce nu se văd. Dar omul se vede, 
căci face parte din cele ce se văd. Tot ceea ce este trup se 
vede. Voiesc ca pe tot omul care este fiu al Meu să-l fac taină 
de necuprins între cele ce se văd, căci cele ce se văd sunt tre- 
cătoare, iar cele ce nu se văd sunt veşnice, aşa cum este scris 
în Scripturi. Amin. 

Slava lucrării Mele cu voi nu se vede, fiilor copii. Cu- 
vântul acoperă slava ei. Şi Eu sunt învelit în cuvânt, şi venirea 
Mea, şi lucrarea Mea, şi voi, cei ce Mă aduceţi în carte ca să 
Mă dau omului cu venirea Mea. Sărbătoarea venirii Mele se 
aşează mereu în calea omului, ca să-l îmbie pe om să se aşeze 
în sărbătoare, să se aşeze în odihnă, să se odihnească de toate 
ale lui ca să Mă odihnesc şi Eu cu el. Voiesc să se odihnească 
omul de toate ale lui, şi să le ia pe ale Mele să le lucreze, căci 
cele ce nu se văd sunt veşnice. Pe acelea să le lucreze omul, 
şi să intre el în tainele lor, căci cele ce se văd sunt trecătoare, 


şi omul se vede, că face parte din cele ce se văd. Tot ce este 
trup se vede, dar duhul dă viaţă şi lucrează tainic pentru om 
ca să-l răscumpere, ca să fie înghiţit de veşnicie omul, căci 
aşa este scris. 

Eu M-am făcut Om, dar am venit din veşnicie. Am 
venit să lucrez veşnicia peste om, ca să fie omul înghiţit de 
veşnicie, să fie omul mântuit. Aşa a spus bătrânul Simeon: 
«Văzură ochii mei mântuirea Ta pe care ai gătit-o înaintea 
feţei tuturor noroadelor, lumină spre luminarea neamurilor, 
Doamne. Acesta este pus spre căderea şi spre ridicarea mul- 
tora, şi ca un semn care va stârni împotriviri». 

Trupul Meu era din veşnicie, căci după Mine l-am fă- 
cut pe omul cel zidit de mâna Mea. Taină de necuprins este 
trupul Meu, şi cu el am venit şi M-am arătat pe pământ. M-am 
micşorat de am intrat în om ca să-i arăt omului cum trebuia 
să fie naşterea lui pe care Eu i-am proorocit-o la început când 
i-am zis: «Fiţi roditori şi vă înmulţiţi şi umpleţi pământul». 

Trupul Meu era din veşnicie, ca şi Duhul Meu cu Care 
am suflat peste om de i-am dat duh de viaţă, duh de veşnicie. 
Am voit să-l am mereu pe om şi să Mă mângâi cu el şi să-l 
înmulţesc şi să fie veşnic ca şi Mine. El însă n-a rămas în 
trăire cu ascultare aşa cum eram Eu şi cu Tatăl în acelaşi duh, 
în acelaşi gând, în acelaşi lucru. Omul s-a smuls din Dumne- 
zeu. N-a mai lucrat omul cu ascultare, n-a mai avut omul gân- 
dul lui Dumnezeu, şi şi-a făcut gândul lui şi şi-a ascuns gân- 
dul, dar Eu am văzut şi l-am strigat ca să-l întreb de ce s-a 
ascuns, şi aşa l-am întrebat: «Unde eşti?». El dacă a văzut că 
l-am întrebat, s-a temut şi Mi-a răspuns: «Sunt gol, şi m-am 
ascuns». Am lucrat cu durere şi cu grijă mare ca să nu-i mă- 
resc teama. Am căutat să-l apropii cu cuvântul şi l-am între- 
bat: «Cine ţi-a spus ţie că eşti gol?». O, cel ce se ascunde iese 
cu greu ca să fie văzut, că ascunderea aduce temere, aduce 
ascundere, şi el a dat iar să se ascundă şi a zis: «Femeia pe 
care mi-ai dat-o să fie cu mine, aceea mi-a dat din pom, şi eu 
am mâncat». Şi dacă el s-a ascuns după femeie, M-am purtat 
după el şi după ea, după cum a fost lucrarea lor, şi i-am zis ei: 
«Pentru ce ai făcut aceasta?», şi apoi s-a ascuns şi ea dând 
vina pe şarpe. 

lată, omul s-a ascuns după ce s-a rupt din Dumnezeu, 
după ce n-a mai avut gândul lui Dumnezeu; şi-a făcut gândul 
lui şi s-a ascuns cu el, căci simţul vinovăţiei aduce teamă pes- 
te om, şi omul dă să fugă de judecată. Dar n-a avut unde să 
fugă omul, căci Eu sunt veşnic şi nu este nimic ascuns pentru 
Mine. 

Am voit să-l am mereu pe om şi să Mă mângâi cu el şi 
să-l înmulţesc şi să fie veşnic ca şi Mine şi să stea în trăire cu 
ascultare. Neascunderea este trăire cu ştire, adică cu asculta- 
re, că iată, vai de omul care-şi ascunde în sine gândul lui! 
Acela îşi pierde mintea din viaţă dacă dă să se ascundă cu ea. 
Eu l-am învăţat pe om să nu se ascundă, şi l-am învăţat să tră- 
iască, nu să moară. Cel ce trăieşte nu se ascunde, iar cel ce 
moare se ascunde. Vin şi acum şi îl învăţ pe om să trăiască, îl 
învăţ să fie ca să nu mai aibă de ce să se ascundă, căci dacă 
se ascunde, nu mai este, fiindcă cel ce moare se ascunde. îl 
învăţ pe om să aibă viaţă. Să trăiască cu ascultare îl învăţ, 
adică cu ştire. Dacă omul ar fi vrut să-Mi spună când a dat să 
ia din pom, Eu i-aş fi spus să nu ia, i-aş fi spus din nou. Nu 
M-aş fi săturat să-i spun orice M-ar fi întrebat, orice Mi-ar fi 
adus de ştire, iar Eu l-aş fi povăţuit mereu, şi Mi-aş fi împărţit 
gândul cu el ca să ştie de la Mine şi să Mă iubească, şi Eu 
să-l iubesc. 

O, nu e bună voia liberă, lată, ea îl ascunde pe om; pen- 
tru ea se ascunde omul. De şapte mii de ani îi spun omului să 

nu mănânce singur, să nu-şi ia singur, să nu se ascundă, dar el 
şi-a pierdut mintea şi nu cunoaşte greutatea acestui păcat, 
pofta, care este zămislirea păcatului care se naşte apoi. Cel ce 
are voie liberă aşa face, iar cel ce trăieşte cu ascultare este 
viu, este sub ştire şi nu este singur, căci Eu am zis: «Nu este 
bine să fie omul singur». Dacă omul este singur, se ascunde, 
iar cel ce se ascunde este cel vinovat. 

Omul cel dintâi trebuia să fie cu Mine, nu singur, căci 
aceasta este cădere. De aceea vin azi şi zic: să nu-Mi dea 
omul peste mână când vin spre el ca să-l fac; să nu se ascundă 
dacă vrea să-l fac, şi ca să fie apoi. Să vină singur şi să-Mi dea 
de ştire ce face ca să-i spun dacă e bine sau dacă nu e bine să 
facă, şi să nu facă nimic fără ştire omul, să nu facă nimic cu 
ascundere, căci cele mici se fac multe şi se face ascundere 
multă, şi din ea se naşte păcatul ascunderii, căderea cea mare. 

Omul trebuie să se micşoreze ca să intre în Mine, ca să 
trăiască cu ştirea Mea, ca să-Mi dea Mie viaţa lui şi duhul lui, 
că aceasta înseamnă să intre omul în Mine, să ştiu Eu de el 
mereu. Eu M-am micşorat de am intrat în om şi i-am dat lui 
toată taina Mea, tot gândul Meu, ca să-i arăt omului cum tre- 
buie să fie naşterea lui din Mine şi trăirea lui în Mine, iar el 
să Mă întâmpine mereu, ca să nu fie singur, iar când Eu îl 
întâmpin, el să-Mi deschidă, el să nu se ascundă. 

Când omul Mă întâmpină cu viaţa lui cea de ieri, acela 
vine cu cele ascunse, cu cele de ieri. Dar dacă el vine la Mine 
cu cele de azi, el vine şi îmi spune ce va face, nu ce a făcut, 
iar Eu îi spun, Eu îl sfătuiesc ce să facă pe cel ce trăieşte cu 
ascultare. Măcar să-Mi spună, chiar dacă are de gând să facă 
tot ca el. Măcar să fie cu ştire ceea ce face, căci pofta nu poate 
fi oprită, şi ea îşi face lucrul ei. Fiul cel risipitor i-a spus tată- 
lui său să-i dea partea lui de avere, căci avea poftă de plăceri, 
şi tatăl i-a dat-o. Cu ştirea tatălui a făcut el ce a făcut, şi nu-1 
ura pe tatăl lui, ci îl numea tată, iar după ce a fost bătut de pă- 
cat, a ajuns flămând şi gol şi i-a spus aceasta tatălui: «Tată, 
am greşit la cer şi înaintea ta». Singur a venit şi şi-a cunoscut 
păcatul în faţa tatălui. Nimeni nu i-a zis să vină să spună. El 
n-a ascuns nimic, ci a lucrat cu ştirea tatălui, şi a adus tatălui 
de ştire greşeala lui apoi. Această pildă este adâncă, dar omul 
n-a pătruns-o nici până azi, şi vorbeşte ce vrea el în dreptul ei. 
Toate cuvintele Evangheliei Mele cea de acum două mii de 
ani le răstălmăceşte omul cel ascuns, poate-poate s-ar ascun- 
de sub ele pentru acoperirea păcatelor lui cele ascunse şi cele 
propovăduite. Numai Eu am desluşirea cea tainică a cuvin- 
telor Mele, şi îl prind pe om sub ele ca să fiu îndreptăţit întru 
cuvintele Mele şi să biruiesc când judec cu ele. 

O, nu e bună voia liberă. Ea îl ascunde pe om. Pentru 
ea omul trebuie să se ascundă. Am adunat pe poporul Meu cel 
nou în bucheţele mici ca să poată el să trăiască viaţă cu 
ascultare, lucrare cu ştire, şi am zis să-l am după voia Mea şi 
să Mă zidesc cu el veac nou şi să am popor la venirea Mea. 
Trăirea cu ascultare e trăire dulce, e viaţă cu iubire în ea. Ea 
îl păzeşte pe om ca în rai. Eu prin ea am voit să-l pun pe om 
în rai, şi ea să-l păzească şi să-l lucreze şi să-i fie rai omului, 
ca să nu cadă omul din rai. Fără acest rai nu are omul inimă 
dulce, iubire dulce, viaţă dulce. Omul îndărătnic nu cunoaşte 
această dulceaţă. Omul ascuns, nici atât, dar omul cel dulce o 
cunoaşte, căci din ea el se îndulceşte şi se păstrează şi se pă- 
zeşte, şi este. Ea este taina vieţii raiului. Dacă omul ar fi înţe- 
les această taină, n-ar mai fi căutat să-şi facă viaţă din alt fel 
de viaţă, lată, cel ce-şi iubeşte viaţa, acela şi-o pierde, iar cel 
ce şi-o dă spre lucru, acela şi-o dobândeşte şi şi-o păzeşte şi 


şi-o păstrează, iar cel ce face aceasta întru Mine, acela are 
viaţă veşnică. Amin. 

Fericit este cel ce vine la Mine ca să cunoască viaţa, 
taina vieţii de obşte, căci scris este: «Acolo unde sunt doi şi 
trei în numele Meu vieţuind şi dăndu-se Mie, acolo sunt Eu, 
acolo este casa Mea şi viaţa Mea şi cina Mea şi slava Mea 
cea văzută». Amin. Cei ce se adună doi şi trei ca să se dea 
Mie, aceia sunt cei ce cunosc taina vieţii, şi unul pe altul se 
dau Mie prin duhul iubirii veşnice. Iar cel ce nu cunoaşte 
iubirea cea veşnică, să nu se încumete să strice pe cei mai 
mici ai Mei, ci să stea să crească dacă nu este crescut, căci 
scris este: «In poporul Meu vor fi numai drepţi». Amin. 

Omul drept este omul care nu se îndreptăţeşte pe sine, 
ci numai pe Dumnezeu prin tot ce lucrează. Eu pe voi vă învăţ 
toată taina cuvântului Meu, copii ai poporului sfânt, şi de 
aceea vă şi desluşesc ceea ce vă învăţ. Poporul sfânt îşi 
lucrează sfinţenia numai dacă o înţelege, numai dacă ştie ce 
este ea şi ce face ea în om şi cu omul. De unde să ştie omul 
de pe pământ tainele cuvântului Meu cel de acum două mii de 
ani? 

îl mai aud pe om că nu-i mai trebuie altă Scriptură, că 
îi este de ajuns cea de acum două mii de ani şi că aceea are 
totul. Are, omule, dar nu ai tu din ea. Nu te mai împotrivi 
când vin să ţi-o desluşesc pe cea de atunci prin cea de acum. 
Nu te mai îndreptăţi, că n-ai cu ce, de vreme ce nu calci pe ur- 
mele Evangheliei Mele de atunci, că iată, n-a încăput pe pă- 
mânt cartea Mea de atunci, n-a încăput peste viaţa ta cuvântul 
Meu cel făcător al omului nou aşa cum am voit Eu să-l fac pe 
om prin Evanghelia Mea de atunci. Iar acum vin şi îţi amin- 
tesc că n-ai călcat pe urmele Mele. Şi dacă acest cuvânt de azi 
îţi arată judecata faptelor tale cele împotriva învăţăturii Mele, 
tu te ridici să bagi sub minciună cartea Mea de azi şi zici că 
nu-ţi trebuie şi că o ai pe cea de atunci. O, unde o ai? Pe hârtie 
o ai? Dacă o ai aşa, aceea este cartea judecăţii tale. Eşti jude- 
cat, că n-ai lucrat după ea. Măcar umileşte-te. Dar nu, tu nu 
poţi, că eşti în voile tale şi nu poţi să ţi le frângi. Le frângi pe 
ale Mele şi zici: „Nu-mi trebuie Aşa zici şi cuvântului Meu 
de azi, şi cuvântului Meu cel de acum două mii de ani. Nu-ţi 
trebuie nici unul. O, dacă nu-ţi trebuie, de ce trăieşti de pe 
urma lui? De ce câştigi tu bani de pe urma Evangheliei Mele 
cea de acum două mii de ani? Eu am spus că ea va câştiga 
suflete şi trupuri pentru împărăţia cerurilor, iar tu câştigi bani 
pe lângă munca Mea cea de atunci şi îţi faci voia ta cu ei. 
Dacă nu-ţi trebuie cuvântul cel de azi al învierii morţilor şi al 
învierii tale şi dacă cel de atunci are totul, oare, n-ai găsit în 
el ce trebuie să faci şi tu? O, cel ce trăieşte prin voie liberă, 
acela nu trebuie să vorbească de Dumnezeu, căci scris este: 
«Cel ce nu lasă pentru Mine totul nu poate să fie ucenicul 
Meu»; acela să nu se bage sub lucrarea Mea nici s-o facă, 
nici s-o spună altora, căci vai de cei ce zădărnicesc Evanghe- 
lia Mea înaintea oamenilor! 

Acum am venit să spun la tot omul adevărul, că este 
vremea judecăţii, vremea adevărului. Aceasta înseamnă jude- 
cata: adevărul. Amin, amin, amin. Cuvântul Meu este adevă- 
rul. E vremea lui, şi de aceea vine pe pământ. Să Mă întâm- 
pine omul şi să ia cuvântul Meu şi să-l pună peste el şi să-şi 
vadă statura şi să vină să-l fac din nou pe el, căci omul este 
nefăcut. N-are cine să-l facă pe om ca să fie. Eu sunt Făcăto- 
rul omului, şi am venit să-l fac. Tot omul spune: „Dumnezeu 
m-a făcut dar Eu nu spun tot aşa. Dacă l-aş face Eu pe om, 
ar fi omul după chipul şi asemănarea Mea, nu ar fi cum este 

el acum, iar cum este el acum, el singur mărturiseşte cine-i 
este tată, căci fiecare seamănă cu tatăl său. Amin. 

Să Mă întâmpine omul şi să ia peste el cuvântul Meu 
cel de facere a omului. Şi după ce se lasă făcut, şi după ce e 
făcut, numai apoi să zică „ Dumnezeu m-a făcut". 

O, poporul Meu! O, popor al venirii Mele! Arată-i 
omului facerea ta din mâna Mea. Să vadă omul la tine om 
făcut de Dumnezeu, căci zic: fericit este cel ce vine la Mine 
ca să cunoască viaţa şi taina ei şi duhul iubirii veşnice, ca să 
stea în el şi să crească şi să fie, căci în poporul Meu vor fi 
numai drepţi, vor fi numai sfinţi. Amin, amin, amin. 

2/15 februarie 2001 

Duminica înfricoşatei judecăţi 

Evanghelia cea nouă este semnul venirii Fiului Omului. Umilinţa 
este daml sfânt al omului cel mai frumos. Oamenii bisericii zic: 
„Nimeni în afară de Tatăl nu ştie ziua venirii Domnului". Omul 
caută mângâiere în loc de pocăinţă. Şi va suna ultimul glas de 

trâmbiţă. 

A cest cuvânt sunt Eu. Tot cuvântul care iese de la 
Mine Eu sunt. Am venit cu el ca să adun în faţa 
lui toate neamurile pământului. Amin. Vor, nu vor ele, Eu pe 
tronul slavei Mele, stau înaintea lor cu cuvântul Meu, cu 
cartea venirii Mele căci scris este în cuvântul Meu cel de 
acum două mii de ani, şi aşa am zis atunci: «Când va veni 
Fiul Omului întru slava Sa, şi toţi sfinţii îngeri cu El, atunci 
va şedea pe tronul slavei Sale, şi se vor aduna înaintea Lui 
toate neamurile, şi îi va despărţi pe unii de alţii precum des- 
parte păstorul oile de capre, şi va pune oile de-a dreapta Sa, 
iar caprele, de-a stânga». Amin, amin, amin. 

Mi-a fost dor de venirea Mea cea de după două mii de 
ani. Am aşteptat cu mare dor să vin şi să adun neamurile 
înaintea Mea. Am venit să-i dau omului viaţă fără de păcat 
dacă vrea omul. Nu-1 împilez pe om ca să vrea, dar aşez pe 
pământ cuvântul dreptăţii, cartea judecăţii, scrisă înăuntru şi 
pe afară, aşa cum a văzut-o Ioan, apostolul Meu cel viu, şi a 
zis: «Am văzut în mâna Celui ce şade pe tron o carte scrisă 
înăuntru şi pe afară, pecetluită cu şapte peceţi». 

Mi-a fost atât de dor să vin să Mă aşez pe tronul slavei 
Mele şi să adun neamurile la cuvântul Meu şi să le dau viaţă 
fără de păcat dacă vor. Cuvântul Meu este minune fără de ase- 
mănare, căci scris este: «înaintea Lui înţelepciunea înţelep- 
ţilor se pierde şi isteţimea celor isteţi piere», precum a proo- 
rocit proorocul care zice: «In vremea aceea cei surzi vor auzi 
cuvintele cărţii, şi ochii celor ce nu văd vor vedea fără umbră 
şi fără întuneric, iar cei smeriţi şi săraci se vor veseli de 
Domnul. Cei rătăciţi cu duhul vor căpăta înţelepciune, iar cei 
cârtitori, învăţătură». Amin. 

Numai omul nebun mai zice că acest cuvânt nu este 
Dumnezeu. David aşa a zis: «Nebunul zice în inima lui: „Nu 
este Dumnezeu 44 ». Dar Eu zic aşa: acest cuvânt sunt Eu, şi am 
venit cu el ca să adun în faţa lui neamurile pământului. Amin. 
Le adun şi le spun venirea Mea şi le arăt cărarea Mea pe care 
vin, ca s-o ştie şi să vină să-Mi aducă slavă, şi să-Mi aducă 
duh de credinţă şi să ia de la Mine viaţă fără de păcat şi să 
intre sub crucea Mea, de sub care Eu vestesc vestea venirii 
Mele. întâi aduc crucea, greul Meu sub care trudesc fără aju- 
tor trudind să vin, căci sunt mici cei ce Mă ajută să vin, şi cu 
ei trudesc din greu. întâi aduc crucea şi chem sub ea pe cei ce 
vor să deschidă venirii Mele ca să pot veni tot mai mult, ca să 
chem tot mai mult omul, şi cu cuvântul să-l chem. Şi pe câţi 


vor veni să Mă ajute să vin, şi pe câţi Mă vor cerceta întru 
venirea Mea, Eu le voi spune apoi: «Veniţi şi fiţi binecuvân- 
taţii Tatălui Meu, căci am fost străin şi gol şi însetat şi flă- 
mând şi apăsat, iar voi M-aţi cercetat». Iar dacă ei vor zice: 
«Când, Doamne?», Eu le voi răspunde: «Când i-aţi ajutat pe 
cei mai mici ai Mei, pe cei ce Mă ajută să vin, pe cei de sub 
greul crucii venirii Mele». Amin. 

Venirea Mea de acum e cruce grea pentru cei ce s-au 
pus punte ca să vin. Evanghelia venirii Mele este cruce, este 
semnul Fiului Omului, după cum este scris când am zis: «Se 
va arăta pe cer semnul Fiului Omului şi vor plânge toate nea- 
murile pământului şi vor vedea pe Fiul Omului venind pe 
norii cerului cu putere şi cu slavă multă. Şi va trimite pe în- 
gerii Săi cu sunet mare de trâmbiţă şi vor aduna pe cei aleşi 
ai Lui». Amin. 

Cuvântul Meu este trâmbiţa şi sunetul ei, iar Eu stau pe 
tronul slavei Mele şi trimit cuvântul Meu de la margini la 
margini şi chem omul la viaţă fără de păcat, căci păcatul e 
moartea omului, iar Eu chem omul de la moarte la viaţă, 
chem omul la Mine ca să-i dau viaţa Mea, şi să fie omul. 
Amin. 

Venirea Mea se face învăţătură de viaţă. Cel ce şi-a 
strâns învăţătură de pe pământ e plin de sine şi nu întinde 
mâna să ia de la Mine. Cel ce nu are umilinţă nu poate să 
vadă, nu poate să se uite în taina aceasta, în cuvântul Meu 
care vine să adune înaintea lui neamurile pământului. Umilin- 
ţa este darul cel mai frumos din om dacă omul are acest dar 
care-1 face frumos pe om pe pământ şi în cer. Ea îl face pe om 
să poată totul pentru viaţă, căci viaţa are ca temelie a ei 
umilinţa. Dar ce este ea? Ea este puterea cea din cer a omului 
frumos, darul cel mai dulce, care îndulceşte viaţa omului, pa- 
cea cea mai sfântă, căldura care încălzeşte în jur, căci ea îm- 
parte înjur liniştea cea plină de taină, cea plină de putere. Nu- 
mai omul deştept o are pe ea, căci ea este chiar înţelepciunea 
care-1 înţelepţeşte pe om, care-i dă omului viaţă din viaţă. Ea 
îl înalţă pe om pe culmile ştiinţei ei, şi omul se îmbogăţeşte 
din ea. Nici un om nu poate propăşi mai mult între cer şi 
pământ ca şi omul care are acest dar: umilinţa. Cel ce o are pe 
ea este ocrotit de orice rău, căci răul nu trage la cel ce o are 
pe ea, că ea este armă ocrotitoare care nu răneşte răul, dar îl 
ţine departe ca să nu rănească. Ea îl ţine pe om curat şi sfânt, 
căci darurile ei sunt din lumină şi sunt lumină din Lumină. O, 
nu se opreşte omul lângă această bogăţie, căci omul este plin 
de sine. Nu-i place omului sfinţenia, iar umilinţa este izvorul 
sfinţeniei. Veniţi, voi, oameni, la izvorul ei, şi veţi fi roditori 
apoi. Eu am venit să vă chem la Mine, şi vă pun înainte darul 
umilinţei, izvorul sfinţeniei, căci viaţa cea din cer are ca te- 
melie umilinţa, puterea care-1 face pe om să poată pentru 
viaţă. Amin. 

Venirea Mea cheamă la ea pe tot omul, căci scris este: 
«Se vor aduna înaintea Lui toate neamurile», dar cuvântul 
Meu cel de atunci adaugă şi spune: «Va despărţi pe unii de 
alţii precum desparte păstorul oile de capre, şi va pune oile 
de-a dreapta Sa, iar caprele, de-a stânga». Amin. Venirea 
Mea îl îndeamnă pe om de-a dreapta Mea, dar întunericul din 
lume îi aduce omului nepăsare şi îl minte pe om că Do mn ul 
nu vine. Şi dacă nu vine Domnul, omul trebuie să stea în întu- 
neric? Cel mai mare întuneric este păcatul, iar întunericul este 
din iad. Dacă nu vine Domnul cu cerul, e numai iadul pe 
pământ. 

De ce, oare, zice omul că Domnul nu vine? Ca să aibă 
vreme pentru păcat? De aceea zice aşa? Durerea venirii Mele 

e fără de margini, căci cel ce-i zice omului că nu vine Dom- 
nul, este chiar cel ce s-a făcut slujitor în numele Meu peste 
oameni. El zice: „Nu ştie nimeni când vine ziua Domnului. 
Ea va veni ca un fur. Nu ştie nimeni decât Tatăl. Nu ştie nici 
Fiul“. lată, aşa repetă omul slujitor în numele Meu, aşa zice 
el la om, iar omul rămâne în întuneric, căci Eu am zis: «Vine 
noaptea, când nimeni nu mai poate să lucreze». 

O, nimeni nu mai lucrează venirea Mea. Nimeni nu 
mai spune de ea. Nimeni. Nu vrea nimeni să vin. Nu vrea 
omul să audă aşa ceva, că el iubeşte întunericul, el iubeşte 
păcatul. 

Vreau să-l fac pe om. Nu este omul făcut de Mine, şi 
de aceea nu poate cu Mine. O mulţime de oameni vor cu 
Mine şi cu mângâierea Mea, dar nu sunt făcuţi de Mine. Eu îl 
mângâi pe cel făcut, pe cel făcut de Mine. Dacă nu-i făcut, 
nu-1 mângâi; nu-1 mângâi Eu, şi se mângâie el, că el nu poate 
dacă nu este mângâiat. Fuge omul de pocăinţă, şi mai degrabă 
caută mângâiere, că dacă omul este iubit sau mângâiat, poate, 
fie spre păcat, fie spre Dumnezeu, după cum îşi alege omul 
calea şi mersul. Dacă omul nu este iubit şi mângâiat şi încu- 
rajat, se supără şi pune totul jos, că zice că nu poate. El poate 
prin voie bună, prin ajutor, prin mângâiere, prin compătimire. 
Numai prin pocăinţă nu poate omul. 

O, cel făcut de Mine e cel făcut din pocăinţă, şi apoi Eu 
îl iau şi îl cresc cu cele adevărate ale vieţii omului, cu cele 
care se lămuresc prin cuptor, prin foc. Aşa încerc Eu omul 
când lucrez la facerea lui. 11 încerc până ce văd că este făcut, 
până când îl lămuresc pe el. Amin. 

Vreau să-l fac pe om, că nu este omul făcut de Mine şi 
nu pot începe cu mângâierea dacă-1 fac. Naşterea omului nou 
se face din pocăinţă şi din Duh Sfânt, prin cuvânt. Omul se 
naşte din păcat şi prin păcat, şi Eu vreau să-l scot pe om din 
păcat şi să-l nasc din Duhul Sfânt, prin pocăinţa lui, să-l nasc 
de sus pe om, că omul e născut de jos. 

O, greu mai lucrez la facerea omului, greu de tot, căci 
omul este învăţat cu mângâierea, cu voia bună, nu cu durerea 
care vine de la pocăinţă. Durerea pocăinţei este cea mai ade- 
vărată mângâiere, căci ea îl naşte pe om pentru cer. Dar omul 
nu poate aşa. El vrea să-l nasc din mângâiere, căci altfel îmi 
dă peste mână omul. Cum vrea el să-l fac, aceea nu e facere, 
şi stă omul nefăcut dacă nu-i place facerea cea adevărată. 
Sunt gata să vin să sun din trâmbiţă ultimul sunet şi să vin să 
îmbrac totul în viaţă, în nestricăciune, şi omul încă nu stă la 
făcut. Am venit cu haina nestricăciunii, ca să-l îmbrac în ea 
pe om, dar trebuie să-l fac pe om pentru haina aceasta. Amin. 

Nimic nu-i mai uituc decât omul. Toate celelalte făcute 
de Mine nu Mă uită, şi nu uită să-şi dorească ziua nestricăciu- 
nii lor, şi toate aşteaptă pe omul cel făcut de Dumnezeu. 
Omul însă e uituc de tot; uită de azi pe mâine de Dumnezeu, 
uită omul să aibă grijă de ziua nestricăciunii lui. Nimic nu-i 
mai uituc ca omul. Uită omul să-Mi dea Mie ziua facerii lui. 
Uită omul de pocăinţă şi fuge de ea ca de cea mai mare tris- 
teţe în loc să fugă spre ea ca spre ziua lui de mântuire, ca spre 
haina nestricăciunii lui. Un ceas, şi Eu aduc pe pământ haina 
nestricăciunii când totul va fi înghiţit de viaţă. Atunci omul 
nu va mai avea timpul înainte şi nu-i va mai folosi atunci po- 
căinţa decât numai pentru osânda lui cea de veci. Pocăinţa va 
fi osânda cea de veci a omului dacă omul n-o foloseşte pe ea 
mai înainte ca Eu să vin pe pământ cu haina nestricăciunii 
când totul va fi înghiţit de viaţă şi de veşnicie. 

O, dacă ar şti omul că adevărata mângâiere a lui este 
pocăinţa cea de dinaintea venirii Mele cu nestricăciunea omu- 


lui, ar da omul toată mângâierea din calea lui şi şi-ar alege 
ziua facerii lui, pocăinţa cea pentru viaţă, cea pentru mângâ- 
ierea de după ea. Pocăinţa cea de după viaţă nu mai are în ea 
mângâiere, ci are numai durere, durere pe veci. 

Aminteşte-ţi, omule, de ziua facerii tale şi vino cu ea 
spre Făcătorul tău. Am venit cu darul facerii omului. Vreau 
să-l fac pe om. Nu este omul făcut de Mine, şi de aceea nu 
poate cu Mine şi cu cele din cer care dau viaţă. Această mân- 
gâiere pot să-ţi dau, omule: facerea ta. Amin. Nu este prunc 
ca să nu-1 doară trupul şi duhul când se naşte din mama lui. 
La fel ca şi pe mamă îl doare şi pe prunc când se naşte, că 
uneori nici să plângă nu mai poate, iar după ce se naşte, înce- 
tează numaidecât durerea şi începe bucuria şi pacea. 

Mă doare facerea omului şi nu pot să-l fac, că el fuge 
de durerile facerii şi nu voieşte să se nască şi uită de ziua 
facerii lui şi nu vine cu ea la Mine ca să Mi-o dea, şi Eu să-l 
fac apoi. Durerea venirii Mele e fără margini, căci omul nu se 
lasă făcut pentru venirea Mea, iar «Eu vin să adun toate nea- 
murile, şi îi voi despărţi pe unii de alţii precum despart păs- 
torii oile de capre, şi voi pune oile de-a dreapta Mea, iar ca- 
prele, de-a stânga», precum Eu am spus acum două mii de 
ani despre venirea Mea. 

Vreau să-l fac pe om. Vreau să-l pun de-a dreapta Mea 
pe cel făcut de Mine. Amin. Aminteşte-ţi, omule, de ziua fa- 
cerii tale şi vino cu ea spre Făcătorul tău, ca să te pun de-a 
dreapta Mea în ziua facerii din nou a lumii. Un ceas, şi Eu 
aduc pe pământ această taină, taina nestricăciunii, facerea din 
nou a lumii când totul va fi înghiţit de viaţă pe veci de veci, 
când drepţii vor merge la viaţă veşnică, iar cei păcătoşi, la 
osândă veşnică. Amin. 

Omule, tu pentru trupul tău te laşi de Dumnezeu. Dacă 
faci aşa, îţi vei pierde trupul şi ţi-1 vei duce în focul cel veşnic. 
Dă-Mi Mie trupul tău ca să ţi-1 răscumpăr din păcat şi din foc 
şi să ţi-1 dau înapoi pe veci, şi ca să mergi apoi cu el în feri- 
cirea cea de veci. Păcatul trupului tău este focul în care-ţi 
zace trupul, omule. Te-a ars de tot focul acesta. Dă-Mi Mie 
trupul tău să-l scap de focul lui şi să-l fac iar, după tiparul 
cerului, şi să ţi-1 dau nou, făcut din nou, şi să-l ai pe veci pen- 
tru veşnica ta viaţă, pentru mângâierea cu care Eu voi mângâ- 
ia pe cei ce vor fi găsiţi după chipul şi asemănarea Mea la ve- 
nirea Mea cea pentru răscumpărarea trupurilor, pentru facerea 
din nou a lumii ce va să fie. Amin, amin, amin. 

5/18 februarie 2001 

Duminica izgonirii lui Adam din rai 

Cuvântul va fi scump şi va fi căutat de toate neamurile pământului. 
Nu sunt lumină cei ce s-au pus soare şi lună peste oameni. Smo- 
chinul cu muguri este noua preoţie, prin duhul descoperirii. Nu au 
Duh Sfânt cei ce lucrează prin punerea mâinilor. De şapte mii de 
ani plânge Domnul moartea omului. 

crieţi, fiilor, cuvântul Meu, că el este scump, măi 
fiilor. El va fi căutat curând, curând de toate nea- 
murile pământului, care vor alerga către Mine curând, curând, 
fiilor. De aceea Eu şi cu voi lucrăm ca să avem foişoare, ca să 
avem corturi pentru întâlniri. Am spus aceasta din vreme. Am 
profeţit prin această lucrare de cuvânt că vom avea corturi de 
întâlnire şi grădini pentru ele, dar n-am avut până acum cu 
cine şi cum să împlinesc cuvântul cărţii Mele de azi, carte 
nefăcută de mână, şi pe care Eu o scriu cu voi în zilele aces- 
tea. Mi-a trebuit un popor cu care să vorbesc, care să-Mi audă 

cuvintele cărţii şi să le pună pe hârtie, şi să se întocmească pic 
cu pic cartea cea scrisă înăuntru şi pe afară, şi pe care Eu o ţin 
în gura Mea şi în mâna Mea, şi ea e de la Tatăl. El Mi-a dat-o 
ca s-o pun pe pământ, ca s-o aşez pe tron, şi să judece cu ea 
toate neamurile pământului, precum este scris despre ea în 
Scripturi. Amin. 

Să caute în Scripturi omul care-şi zice deştept şi teolog, 
să caute bine, să vină la voi să vă întrebe ca să ştie să caute în 
Scripturi cartea aceasta în care sunteţi voi scrişi, că Eu cu voi 
vorbesc prin cartea aceasta, şi aşa o dau omului de pe pământ, 
şi ea este drumul venirii Mele după două mii de ani. în zadar 
a pus omul care-şi zice teolog, în zadar a pus în calea venirii 
Mele timp lungit ca să aibă omul necredinţă întru venirea 
Mea. Eu am venit, aşa cum a fost scris în cartea lui loan, aşa 
cum a fost scris în cartea proorocilor Mei din Scripturi. Iată, 
lipsa înţelepciunii îl face pe om să se lase înşelat de om, îl 
face pe om necredincios şi păcătos până la venirea Mea, căci 
omul nu se lasă de păcat, iar venirea Mea este în prag. Să des- 
chidă omul Scriptura şi să vadă bine în ea cuvântul Meu care 
a spus: «Privegheaţi, că nu ştiţi ziua, nici ceasul când va să 
vină Mirele şi nunta Lui». Amin. 

Scrieţi, fiilor care-Mi auziţi cuvântul, scrieţi cartea 
cuvântului Meu, că el e scump şi tot mai scump, şi va fi căutat 
ca aurul cel mai de preţ. Moise a scris toate cuvintele Mele, 
iar poporul lui aşa zicea: «Toate cuvintele pe care le-a grăit 
Domnul le vom face şi le vom asculta». Amin, amin, amin. 

Iată ce vă spun: învioraţi-vă! Mă uit la voi că aveţi du- 
rere la inimioare. Lucrul Meu cu voi e greu. Lucrul vostru cu 
poporul e greu. Lucrul cel cu mâna e greu şi e mult, dar înge- 
rii Mei stau aproape de voi şi suflă de la Mine în puterile 
voastre ca să puteţi. Amin. Iar Eu vă spun: învioraţi-vă! Dure- 
rile voastre sunt durerile Mele. Nu e nimic să nu Mă doară pe 
Mine din toate câte vă dor pe voi, şi nu e nimeni să ştie să vă 
mângâie pe voi, să ştie cum să stea lângă voi sub sarcina Mea 
de peste voi. 

O, mititeii Mei, lucrul Meu cu voi e greu de tot. Timpul 
omului presează peste venirea Mea ca să Mi-o înăbuşe, dar 
Eu vă am pe voi şi îmi croiesc cu putere drumul şi vin şi adun 
pe cei ce vin la izvor, şi Eu iau din izvor şi împart. Să des- 
chidă omul Scriptura şi să vadă ce scrie în ea despre acest 
izvor care curge din tronul lui Dumnezeu Cuvântul ca să ada- 
pe pământul. Să citească omul cuvântul Meu cel de acum 
două mii de ani, că în el spune aşa: «Privegheaţi, că nu ştiţi 
ziua, nici ceasul în care va veni Fiul Omului, Mirele nunţii». 
Ferice de omul căruia Eu îi sunt Mire, că acela aşa Mă aşteap- 
tă, căci bucuria nunţii e mare bucurie, iar dragostea dintre 
Mire şi mireasă e cea mai mare bucurie de suflet. Dacă M-ar 
avea omul de Mire, M-ar şi aştepta să vin şi să aduc bucuria 
nunţii veşnice, şi cu ea, desfătarea bunătăţilor cele de veci. 
Dar nu ştie omul cine sunt Eu, căci Lumina Mea este băgată 
sub obroc, fiindcă este scris în cartea Mea cea de acum două 
mii de ani: «Soarele şi luna se vor întuneca şi nu-şi vor mai 
da lumina, iar stelele vor cădea din cer şi puterile cerurilor 
se vor zgudui». Cei ce s-au pus soare şi lună peste oameni, 
aceia nu luminează pe oameni, fiindcă Eu sunt lumina, nu ei. 
O, nu ştie omul cine este Dumnezeu, căci lumina este băgată 
sub obroc, este băgată sub haină, iar haina Mea s-a făcut min- 
ciună din pricina celui mincinos care îmbracă haina Mea, 
lumina care nu ţine lumină. Umblă omul prin acest întuneric 
şi nu mai vede drumul bietul om. Eu cum să nu fi venit acum 
când omul nu mai dă decât de lumina care nu ţine lumină? 
Dacă aşa a fost scris în Scripturile Mele, Eu aşa am făcut. Am 


venit, că am găsit scris să vin, şi aşa am găsit scris: «Vor ieşi 
hristoşi mincinoşi şi vor da să amăgească, de va fi cu putinţă, 
chiar şi pe cei aleşi, care Mă aşteaptă să vin. Şi îndată după 
strâmtorarea acelor zile soarele se va întuneca şi luna nu-şi 
va mai da lumina ei, iar stelele vor cădea din cer şi puterile 
cerurilor se vor zgudui, şi atunci se va arăta pe cer semnul 
Fiului Omului, şi vor plânge toate neamurile pământului şi 
vor vedea pe Fiul Omului venind pe norii cerului cu putere şi 
cu slavă multă, şi va trimite pe îngerii Săi cu sunet mare de 
trâmbiţă şi vor aduna pe cei aleşi ai Lui din cele patru vân- 
turi, de la marginile cerului până la celelalte margini». 
Amin. Eu aşa am rostit prin Scripturi acum două mii de ani, 
şi am adăugat zicând: «învăţaţi de la smochin. Când mlădiţa 
lui se face fragedă şi odrăsleşte, cunoaşteţi că vara este 
aproape. Aşa şi voi, când veţi vedea acestea, să ştiţi că este 
aproape, la uşi. Privegheaţi, fiţi gata, că în ceasul în care nu 
gândiţi vine Fiul Omului». Amin. 

Citesc Eu Scripturile împreună cu omul, că este ceasul 
în care omul nu mai gândeşte, nu mai citeşte, nu mai aude 
venirea Mea şi Evanghelia Mea, şi când omul minciunii, îm- 
brăcat în haina Mea, zice: „Nu ştie nimeni când va fi venirea 
Domnului; nu ştiu nici îngerii, nu ştie nici Fiul, darămite 
omul! “, iar când omul aude aşa, nu mai gândeşte la venirea 
Mea. Numai că Eu am spus atunci: «în ceasul în care nu gân- 
diţi, vine Domnul», şi am spus despre lucrarea Mea de azi, şi 
aşa am spus: «Când mlădiţa smochinului se face fragedă şi 
odrăsleşte, vara este aproape, la uşi. învăţaţi de la smochin 
pilda». Amin. 

Cine este smochinul? Eu sunt, iar smochinul de pe 
pământ e fără roade. Eu sunt Smochinul Cel fraged, că a venit 
vremea frăgezelii Lui şi El a odrăslit, şi vara este aproape. 
Am aşezat preoţie nouă, am făcut totul nou. Muguri noi am 
făcut, căci smochinul de pe pământ este uscat şi nu găsesc în 
el hrană pentru Mine. Nu mai vede omul calea, că nu mai sunt 
preoţi de-ai Mei ca să-i arate omului venirea Mea şi veghea 
pentru ea. Preotul i-a luat omului gândirea la venirea Mea, că 
el nu caută venirea Mea; el caută bani, bietul de el, şi caută să 
nu aibă omul gândire la veghea cea pentru venirea Mea. Dacă 
omul ar avea minte, ar gândi la Mine, dar nu mai are omul 
minte pentru Mine. 

Am făcut totul nou. Muguri noi am făcut, căci smochi- 
nul de pe pământ e uscat, şi din el nu ies decât uscături. Când 
Petru punea mâinile peste cei botezaţi, aceia luau Duh Sfânt, 
iar Simon, care fusese vrăjitor, a adus bani ca să i se dea şi lui 
puterea punerii mâinilor. Iar Petru i-a zis aşa: «Banii tăi să fie 
cu tine spre pierzare, că ai socotit că darul lui Dumnezeu se 
agoniseşte cu bani. Tu nu ai moştenire la chemarea aceasta, 
că nu este dreaptă inima ta pentru Dumnezeu. Roagă-te şi te 
pocăieşte de răutatea ta, doară ţi se va ierta cugetul inimii 
tale». 

Iată de ce am spus Eu că biserica omului este prăvălie 
pe care scrie „Dumnezeu “, de unde Se cumpără Dumnezeu şi 
darurile Lui aşa cum crede omul, aşa cum este învăţat omul 
să caute la darul lui Dumnezeu. De două mii de ani această 
minciună cu faţă de biserică a Mea vinde pe bani trepte şi ran- 
guri de preoţi la cei care vor să cumpere. Aşa sunt cei ce-şi 
zic preoţi ai lui Hristos, aşa se fac ei preoţi, iar Eu zic pentru 
ei: banii lor să fie cu ei spre pierzare, că au socotit că darul lui 
Du mn ezeu se agoniseşte cu bani. Aceştia n-au moştenire la 
chemarea Mea. Amin. 

Cei ce s-au făcut soare şi lună peste neamurile de pe 
pământ, nu luminează pe oameni, fiindcă Eu sunt Lumina, nu 

ei, iar ei au băgat lumina sub obroc, sub haina lor care seamă- 
nă cu haina Mea, şi îşi zic că pot să vândă lumină, dar lumina 
lor nu ţine de lumină, căci viaţa este lumina oamenilor. 
Oamenii însă n-au viaţă, că nimeni nu le-o dă, nimeni nu-i 
învaţă ce este viaţa, viaţa fără de moarte, viaţa fără de păcat. 
Nu este nimeni pe pământ să-l înveţe pe om să se întoarcă în 
rai, să se întoarcă la viaţa cea fără de moarte. Numai Eu sunt 
fără de moarte şi numai Eu pot să-l învăţ pe om, căci învăţător 
este cel care face el mai întâi cele ce învaţă pe om să facă. De 
aceea am făcut totul nou, căci smochinul de pe pământ e 
uscat, şi soarele şi luna s-au făcut ca un sac de păr şi ca sân- 
gele, şi cad stelele de pe cer, cad creştinii din cer, cad din 
Dumnezeu, că n-are cine-i lumina pe ei ca să nu cadă. Ca un 
sac de păr s-au făcut preoţii, şi slujitorii lor s-au murdărit de 
sânge şi sunt plini de silnicie, şi Eu nu-i aud pe ei, după cum 
este scris în Scripturile proorocilor despre aceştia: «Când ri- 
dicaţi mâinile voastre spre Mine, Eu îmi întorc ochii aiurea, 
şi când înmulţiţi rugăciunile voastre, nu voiesc să le ascult, 
căci mâinile voastre sunt mânjite de sânge, iar prăznuirile 
voastre au ajuns pentru Mine povară». 

Dar Eu ies ca un Păstor milos în calea oilor fără păstor, 
şi le chem la izvor şi aşa le zic lor: haideţi la înviere! Veniţi 
de luaţi lumină! Amin. Haideţi către cei ce i-am pus împăr- 
ţitori de la Mine vouă! Le-am dat acestora lumina Mea ca să 
v-o dea. Ei n-au luat de la om nici darul, nici lumina. La aceş- 
tia le-am dat Eu, le-am dat ca să dea fără să ia plată pe Dum- 
nezeu. Veniţi de luaţi lumina Mea de la ei, că am făcut totul 
nou, fiindcă smochinul de pe pământ este uscat şi nu poate 
rodi decât uscături şi zgârieturi şi răni, căci uscăturile zgârie. 
Cei ce s-au făcut apostoli sunt din lume, şi s-au făcut cu bani, 
şi pentru bani jupoaie oile cele bicisnice şi sug grăsimea şi 
laptele lor. Dar Eu îi voi hrăni pe aceştia cu pelin, fiindcă Eu 
aşa am profeţit pentru ei prin prooroci şi am zis: «Ii voi hrăni 
cu pelin, căci de la ei s-a întins necredinţa peste tot». 

Nu au Duh Sfânt cei ce lucrează peste om punerea mâi- 
nilor. Aceia au bani, nu Duh Sfânt. Aceia vor bani, iar Duhul 
Sfânt nu Se dă pe bani de către cei ce zic că-L au şi că-L dau. 
Şi dacă-L dau, de ce n-au Duh Sfânt cei cărora ei le dau? De 
ce nu se arată botezaţi cei botezaţi de cei ce botează plătind 
bani? Apostolii Mei le ziceau la cei botezaţi: «Luaţi Duh 
Sfânt!», şi luau cei botezaţi, şi se vedea că luau. Iar cel ce n-a 
luat, văzând cum iau Duh Sfânt cei botezaţi peste care apos- 
tolii îşi puneau mâinile, a venit cu bani la apostoli şi le-a zis 
să-i dea şi lui puterea aceasta, ca pe oricine va pune mâinile 
lui, să primească aceia Duh Sfânt. Dar Petru a rostit lui şi a 
zis: «Banii tăi, odată cu tine să fie de pierzare, că nu se cîşti- 
gă cu bani darul lui Dumnezeu, iar tu n-ai parte şi nici sorţi 
la chemarea aceasta, căci inima ta nu este dreaptă pentru 
Dumnezeu». 

O, cum să nu ies în calea omului şi să-i fiu Păstor? 
Cum să nu-1 chem la lumină pe cel din întuneric care nu ştie 
ce este lumina? Mi-e milă de om; de şapte mii de ani Mi-e 
milă. De când a murit omul Mi-e milă. Mi-e tare milă de cel 
ce moare. O, cine să-i dea viaţă celui ce moare? Cine de pe 
pământ să-i dea? Viaţa nu se câştigă cu bani. Viaţa este Duhul 
Sfânt. Amin, amin, amin. Duhul Sfânt este duh dătător de 
viaţă. Ce bine i-ar fi fost omului să asculte povaţa Mea! N-ar 
fi murit omul dacă ar fi rămas sub povaţa Mea care i-a dat lui 
viaţă. Povaţa Mea a fost Duhul Sfânt, Care i-a spus omului să 
nu moară. Povaţa Mea este mâncare prin care omul creşte 
pentru poveţele Mele cele ce dau viaţă. L-am făcut pe om, şi 
apoi i-am dat din viaţa Mea, i-am dat viaţă fără de moarte şi 


l-am pus stăpân peste toate câte Eu făcusem pentru el, ca să 
le cunoască şi să le numească şi să le stăpânească. Dar el nu 
s-a mulţumit, el nu s-a umilit, ci s-a semeţit şi a căutat asupra 
Mea, asupra fiinţei Mele, şi a vrut să fie el Dumnezeu, şi a 
vrut să ştie ca Dumnezeu, binele şi răul, care erau sub stăpâ- 
nirea Mea. Eu i-am dat omului să cunoască viaţa şi atât. Nu 
i-am dat să cunoască binele şi răul, nu viaţa şi moartea, ci nu- 
mai ascultarea pentru viaţa cea veşnică. Una este viaţa, adică 
binele, şi alta este viaţa cea veşnică, în care era omul până în 
semeţia lui, iar după ce s-a semeţit, omul a clătinat cerul şi 
pământul, căci s-a făcut mai greu ca ele, fiindcă s-a vrut el 
Dumnezeu, fiindcă a vrut să ştie ca Dumnezeu binele şi răul, 
care erau sub stăpânirea Mea. Eu pusesem sub cheie, puse- 
sem sub cuvânt binele şi răul, dar iată ce repede a stricat omul 
cuvântul Meu, cheia care-1 ţine pe om în rai, în locaşurile 
raiului! 

O, ce bine i-ar fi fost omului să asculte de povaţa Mea! 
O, ce bine i-ar fi omului să asculte de povaţa Mea! Ea este 
Duhul Sfânt dătător de viaţă. Cum să fac să-l împiedic pe om 
de la calea cea cu întuneric, de la ziua întunericului lui? Omul 
în vremea întunericului lui vede răul bine şi îl face fără frică, 
fiindcă frica de rău este numai în vremea luminii omului, nu 
în vremea întunericului lui. Omul care nu ascultă de povaţa 
Mea se face lui întuneric, se face lui însuşi zi de întuneric şi 
de beznă, vreme în care vede răul bine ca să-l facă pe el. Cum 
să fac să-l împiedic pe om de la pierzare, de la calea cea cu 
întuneric pe ea? 

Cum să fac, omule, cu tine? Cum, oare, să fac cu tine 
ca să te aduc la zi cu lumină? Ce să-ţi fac, oare, ca să auzi 
chemarea Mea, chemarea ta la Mine? Eu sunt Omul cu duh 
dătător de viaţă. După ce tu ai dat cu piciorul la viaţa cea 
veşnică şi după ce ţi-ai înmulţit acest păcat în fii, Eu am făcut 
din nou omul, Omul Cel cu viaţă veşnică; L-am făcut din 
Mine, nu L-am mai făcut din pământ. Eu însumi M-am făcut 
Om, Om din Dumnezeu făcut; din Dumnezeu şi din om, ca să 
pot veni după om, ca să pot veni la tine, omule, şi M-am făcut 
lumină peste întuneric ca să vezi tu calea spre Făcătorul tău, 
de la Care aveai viaţa sufletului tău şi a trupului tău. Dar n-am 
putut pătrunde la inima ta cu taina vieţii veşnice, că din tine, 
omule, s-a născut potrivnicul Meu, antichrist, cel care a lucrat 
taina fărădelegii şi a pus-o între Mine şi om, între Mine şi 
tine, omule zidit de mâna Mea din pământ. 

Acum întind din nou mâna după tine şi după fiii tăi, dar 
iată, din tine s-a născut omul fărădelegii şi fiii lui şi supuşii lui, 
omul care s-a băgat sub haina Mea ca s-o facă de minciună. 
Dar Eu îl vădesc, îl scot de sub haina aceasta şi îmi răscumpăr 
pe cele sfinte ale Mele, şi voiesc să te învăţ drumul spre Sfânta 
Sfintelor, omule pribeag, şi vin din cer la tine ca să te fac 
Sfânta Sfintelor Mele, şi Eu să intru în ea pe uşă. Amin. 

Voiesc să ştii, omule necăjit, că Eu sunt Stăpânul şi 
Păstorul tău şi viaţa ta cea veşnică. Tu şi fiii tăi v-aţi smuls 
din viaţa cea veşnică încă de la începutul tău. Dar Eu sunt Cel 
fără de început, şi am venit după tine să-ţi dau început, şi tu 
să rămâi în el şi să fiu Eu începutul tău, început fără de sfârşit, 
că Mi-a fost milă de tine când ai alunecat din viaţă căzând din 
grădina raiului, şi Mi-a fost milă de Mine când am rămas fără 
tine. M-am bucurat o clipă după ce te-am făcut. M-am bucu- 
rat de când ţi-am dat duh de viaţă şi până ce ai murit prin se- 
meţie, până în clipa semeţiei tale. Te-am luat atunci cu uşorul, 
fiindcă intrase în tine frica. Dar tu te-ai ascuns, că-ţi era frică. 
Eu însă eram de faţă şi te-am strigat să stai înaintea Mea, iar 
tu te furişai. De ce, oare, te-ai furişat? De ce, oare? O, de ce 

nu te-ai umilit? De ce, oare, nu te-ai umilit, omule? Nimic 
nu-ţi trebuia să te umileşti, nimic decât pocăinţă înaintea 
Mea, că tu ştiai că Eu sunt Făcătorul tău. Dar tu nu te-ai umi- 
lit, ci M-ai judecat. M-ai judecat pentru femeia pe care ţi-am 
dat-o ca să te ajute să lucrezi şi să păzeşti raiul. Eu te-am fă- 
cut bărbat şi femeie când te-am făcut, şi apoi ţi-am zis „om “, 
iar tu apoi te-ai desfăcut în două şi n-ai mai fost un singur trup, 
şi ai păcătuit dacă ai făcut aşa. Ai făcut din unul doi după ce 
te-ai semeţit asupra Mea, iar unde sunt doi, nu mai este unul, 
nu mai este un singur trup, ci sunt două, şi apoi Eu te-am pier- 
dut, căci ai murit. M-am bucurat o clipă după ce te-am făcut, 
şi apoi ai murit. Eu ţi-am spus să nu mori, şi tu nu M-ai as- 
cultat, şi ai murit. De şapte mii de ani plâng de moartea ta, 
plâng la moartea ta, căci fiii tăi mor ca şi tine. Te plâng de 
şapte mii de ani, omule. Tu plângi după mortul tău o zi sau o 
lună sau un an, dar Eu plâng după mortul Meu de şapte mii 
de ani. 

Am venit cu povaţa Mea ca s-o audă omul şi să facă 
din ea Duh Sfânt peste el. 

Cum să fac, omule, cu tine? Ce să-ţi fac, oare, ca să 
auzi povaţa Mea, chemarea Mea, chemarea ta la Mine? O, 
până când te ascunzi de glasul Meu care te cheamă? Vreau să 
fac din tine Sfânta Sfintelor Mele. Auzi tu ce vreau? Au trecut 
cele şapte vremi despre care scrie în Scripturi. Auzi tu ce 
vreau? Eu, Domnul, te voi face să auzi. Te voi hrăni cu pelin 
şi îţi voi da pâinea îngrijorării, ca să Mă cauţi şi să Mă strigi 
să-ţi dau viaţă, omule. Voi lua moartea de pe pământ, şi tu Mă 
vei căuta să-ţi dau viaţă. Voi lua toată moartea ta de pe 
pământ şi o voi coborî în pământ arzând-o cu foc. Voi lua de 
pe pământ tot ce a omorât sufletul tău, tot ce ai făcut tu cu 
mintea şi cu mâna spre moartea sufletului tău, spre moartea 
Mea în tine. Tu te-ai semeţit şi nu poţi să te umileşti, dar scris 
este: «Ceea ce este cu neputinţă ţie, pot Eu». Eu te voi umili, 
omule, şi tu vei vedea că nu eşti Dumnezeu, că nu poţi fi 
Dumnezeu. Tu te-ai semeţit şi nu poţi să te umileşti, dar pot 
Eu să te umilesc. Cum adică te-ai semeţit? Adică n-ai făcut 
cum am zis Eu. Asta înseamnă că te-ai semeţit şi că te-ai ridi- 
cat să fii Dumnezeu. De şapte mii de ani te ridici să fii Dum- 
nezeu, dar nu eşti, că tu mori. Dacă ai fi Dumnezeu, n-ai mai 
muri. De şapte mii de ani te semeţeşti şi nu te mai umileşti, şi 
treci din neam în neam aşa cum eşti. Dar acum, lasă-te bătut. 
Acum umileşte-te, omule, mai înainte să Mă vezi. Vreau să 
fac din tine Sfânta Sfintelor Mele. Auzi tu ce vreau? Eu, 
Domnul, te voi face să Mă auzi. Amin. Ce este la om cu nepu- 
tinţă, este cu putinţă la Dumnezeu, şi Eu, Domnul, te voi face 
să Mă auzi. Amin, amin, amin. 

Cuvântul Meu este scump, fiilor care auziţi cuvântul 
Meu. El va fi căutat ca aurul cel mai de preţ curând, curând 
de toate neamurile pământului. Pământul pe care staţi voi, pă- 
mântul pe care vi-1 dau să-l stăpâniţi va rămâne ca o corabie, 
şi Eu Mă voi preaslăvi pe el în faţa a tot pământul. Amin. 
Cartea Mea cu voi Eu sunt, iar locul pe care staţi voi este 
tronul cărţii Mele. Mi-a fost tare dor s-o iau din mâna Tatălui 
şi s-o pun pe pământ, pe tronul ei, şi să judec cu ea toate nea- 
murile pământului. Să caute în Scripturi omul care-şi zice 
deştept şi învăţător şi teolog; să caute bine în ele cartea aceas- 
ta în care Eu Mă scriu cu voi peste pământ, că Eu cu voi vor- 
besc prin cartea aceasta aşa cum grăiam şi cu proorocii prin 
cartea proorociei din vremea lor. Cu voi grăiesc în ea, şi o dau 
omului de pe pământ ca să ia din ea Duh Sfânt, şi să vadă 
omul venirea Mea cea de după două mii de ani, căci omul nu 
se lasă de păcat că nu ştie unde sunt Eu cu venirea Mea, iar 


păstorii de peste ei îmi lungesc timpul venirii. Eu însă vin, şi 
am venit, şi zic tuturor: privegheaţi, că iată ziua venirii Mele 
şi cartea ei care judecă făptura! învăţaţi de la smochin pilda. 
Mlădiţa lui a odrăslit, şi vara este aproape. Privegheaţi, fiţi 
gata, că în ceasul în care nu gândiţi Eu vin. 

Şi am venit. Şi vin ca un Mire sau ca un Judecător, 
după cum îl voi afla pe fiecare om în ceasul acela. Amin, 
amin, amin. 

12/25 februarie 2001 

Duminica întâi a Postului Mare, a ortodoxiei 

Nu-i trebuie daruri omului, ci dăruire. Raid din om îl învaţă pe om 
să se ascundă. Nu lucrul cu mâna, ci dăruirea este lucrarea omului 
care se dă spre facere. Iubirea de aproapele nu este iubirea de 

Dumnezeu. 

B at, şi Mi se deschide şi intru. Intru cuvânt în car- 
te. Amin, amin, amin. Cartea Mea cu voi este 
uşa prin care Eu intru la om. Eu sunt cartea. Eu sunt uşa. Tot 
şi toate câte sunt, Eu sunt. Amin. 

Eu sunt uşa oilor. Oile au ciobănaş, au păstor. El le 
scoate la păscut, el le bagă apoi în staul, el le mână la apă, el 
le păzeşte de furi, el cântă oilor, iar oile pasc, şi dacă pasc, îl 
răsplătesc pe păstorul lor, şi îi dau lui lapte, şi îi dau lui miei, 
căci păstorul le dă păşune, le dă lor viaţă, le dă lor viaţa lui. 
Amin. 

O, fiilor copii care-Mi puneţi cuvântul în carte! Dacă 
Eu le dau păşune la oi, miere şi lapte trebuie să curgă de la ele 
pentru Mine şi pentru ele, căci această binecuvântare am 
rostit-o Eu pentru Israel, pentru poporul Meu cel păşunat de 
Mine, pentru cel ce trebuie să-Mi nască şi să-Mi crească miei, 
cu păşunea de la Mine, cu mierea şi laptele cel din cer. 

O, poporul Meu de azi! Nu-ţi trebuie daruri cereşti ca 
să fii pentru Mine, ca să poţi ce-ţi cer Eu. îţi trebuie dăruire, 
asta îţi trebuie, căci darul sunt Eu. M-a dat Tatăl omului, 
numai să se dăruiască omul, numai să vrea omul să iasă din 
sine şi să se dea Mie, căci Eu Mă dau lui. Să nu spui că nu te 
pricepi, că nu poţi, că nu ştii; să nu spui aşa, copil al păşunii 
Mele. Dacă te dăruieşti, ai. Numai cel ce nu se dăruieşte nu 
are, iar cel ce se dăruieşte are ce am Eu, căci Eu sunt darul 
celui dăruit Mie şi am în el cele ale darului Meu. Amin. 

Toţi cei care s-au dăruit Mie, aceia sunt cei ce au miere 
şi lapte şi miei pentru hrana aceasta, căci vai de oile sterpe, că 
acelea nu fac lapte. Dar omul nu ştie ce înseamnă dăruirea şi 
darul lui. Cine n-are daruri nu ştie ce este dăruirea şi nu se 
dăruieşte, şi de aceea n-are ce da, n-are ce lucra. Eu am fost 
Lumină din Lumină, şi aşa trebuie să fie şi omul. Cel ce se 
dăruieşte Mie ia lumină din lumina Mea şi cu ea se face lu- 
mină, iar lumina se vede că este după roadele ei, fiindcă unde 
se vede ea, se strâng oamenii să umble în lumină, în mers cu 
lumină, căci întunericul nu ajută mersul. 

Este scris în Scripturi despre «cetatea Noului Ierusa- 
lim, care n-are trebuinţă de soare, nici de lună ca să o lumi- 
neze, căci mărirea lui Dumnezeu a luminat-o, şi făclia ei este 
Mielul; şi neamurile vor umbla în lumina ei, iar împăraţii pă- 
mântului aduce-vor la ea mărirea lor, şi noapte nu va mai fi 
în ea. Nimic pângărit, nimic spurcat, nimic mincinos nu va fi 
în ea, ci numai Cartea Vieţii Mielului şi cei scrişi în ea». 
Amin. 

O, poporul Meu care umbli în lumina Mea! Nu-ţi tre- 
buie daruri cereşti ca să fii pentru Mine, ca să poţi ce-ţi cer 
Eu. îţi trebuie dăruire. Asta îţi trebuie, căci darul sunt Eu, du- 

pă cum este scris: «făclia ei este Mielul, şi neamurile vor um- 
bla întru lumina ei». Cel ce se dăruieşte Mie, acela luminează 
în jur, încălzeşte în jur şi poate totul prin Mine, că Eu sunt 
darul din el. Dacă nu iese acest rod din el, acela nu s-a dăruit 
încă. Dacă nu sunt Eu darul din om care se varsă în jurul lui, 
acela nu s-a dăruit şi nu a luat ca să aibă şi ca să dea şi ca să 
fie. Cei scrişi în Cartea Vieţii Mielului sunt cei ce au ştiut să 
se dăruiască şi ca să Mă aibă pe Mine ca dar în jurul lor, ca 
lumină în jurul lor. 

Vin cuvânt în cartea Mea ca să-l învăţ pe orice om ce 
este dăruirea şi ce este darul cel pentru ea, că prea multă min- 
ciună stă ascunsă sub numele de popor al Domnului, sub 
numele de biserică. Biserica este nume sfânt. Cetate sfântă în- 
seamnă biserică. Ea n-are trebuinţă de soare şi de lună ca s-o 
lumineze, căci făclia ei este Mielul, şi mărirea lui Dumnezeu 
o luminează pe ea. Amin. Biserica este omul dacă se dăruieş- 
te, iar Lumina ei este Domnul, şi lumina luminează în întune- 
ric, după cum este scris. Lumina este cuvântul, şi întru el este 
viaţă, şi viaţa este lumina oamenilor. Cine nu se face cuvânt, 
acela nu se face lumină în jur. Biserica este omul care lumi- 
nează înjur cu făclia cea din ea, iar făclia ei este Hristos. Cel 
ce se dăruieşte Mie, acela are lumină în el şi cu ea luminează 
în jur. Amin. 

Nu-i trebuie omului daruri. îi trebuie dăruire, iar cel 
dăruit lucrează cu cele ale Mele aşa cum am lucrat Eu. Dar ce 
este dăruirea? Ce face ea şi ce aduce ea omului? Ea este viaţa 
cea plină de umilinţă şi de iubire din cer în om, căci nu iubi- 
rea face umilinţa, ci umilinţa face iubirea. Dăruirea scoate din 
om iubirea de sine şi aduce omului darul umilinţei, iar aceas- 
ta îl aşează pe om în iubirea cea care nu caută ale sale, ci nu- 
mai pe cele ale lui Hristos ca să le dea în jur. Dăruirea aduce 
omului darul umilinţei, care-1 face frumos pe om, care-1 
păzeşte pe om de tot răul din el şi din jurul lui. 

întreabă-te, copil crescut cu miere şi cu lapte, 
întreabă-te dacă eşti frumos prin acest dar care te face pe 
tine lumină şi căldură şi lapte şi miere în jur. întreabă-te dacă 
eşti mic ca să te poată lua oricine în braţe. întreabă-te dacă 
eşti mare ca să poţi sprijini pe cei ce învaţă să meargă, 
întreabă-te dacă eşti de folos lui Dumnezeu cu duhul, cu su- 
fletul şi cu trupul tău. întreabă-te dacă eşti mulţumit, căci 
adevărata mulţumire o cunoaşte numai cel ce are darul umi- 
linţei, darul care-1 face pe om să se dăruiască şi să ştie cele ce 
se cer să fie făcute. 

întreabă-te dacă eşti frumos, copil al iubirii cuvântului 
Meu; frumos lui Dumnezeu şi celor din jurul tău. Şi dacă nu 
eşti, nu te tulbura, ci umileşte-te, ca să poţi lucra prin umilin- 
ţă, şi dăruieşte-te. Amin. Dăruirea aduce după ea darul umi- 
linţei, care-1 face pe om plăcut Mie şi celor din jurul lui. Nu 
este umilinţă până nu este dăruire. Nu este dăruire până nu 
este umilinţă. Nu iubirea face umilinţa, ci umilinţa face iubi- 
rea. Altfel iubirea îşi dă aere şi nu foloseşte nici omului, nici 
celor din jurul lui. 

Iubirea este dăruire, este jertfă fără de plată. Ea nu-şi 
cere plata, şi aceea este iubirea. Iată ce face dăruirea şi ce da- 
ruri îi aduce ea omului. Dar dacă omul nu are păstor ca să-l 
pască, nu ştie omul cum să mănânce şi ce să mănânce şi de ce 
să mănânce. Cine mănâncă trebuie să nască, şi apoi să-i 
crească pe cei mici, pe cei care se nasc. Iar cine nu-i creşte pe 
cei ce se nasc, acela nu a crescut, acela nu este de folos lui 
Dumnezeu. 

Cine iubeşte trebuie să se jertfească, iar iubirea este cea 
fără de plată, căci plata pentru ea este rodul cel pentru cer. 


Amin. Omul credincios este omul dăruit, care nu se mai iu- 
beşte pe sine, care nu mai caută ale sale, căci cel dăruit nu mai 
este al lui. Amin. 

Fiilor copii, de ce-1 face Dumnezeu pe om când îl face? 
E bine, oare, ca omul făcut de Mine să-şi folosească lui însuşi 
facerea lui? De ce-1 fac Eu pe om dacă-1 fac? Spuneţi voi 
această lucrare a Mea, că voiesc să vă văd că ştiţi ca Mine şi 
că sunteţi făcuţi de Mine, fiilor. Amin. 

A şa cum omul se aşează să facă un lucru de 
care să se folosească apoi, tot aşa şi Dum- 
nezeu când îl face pe om, îl face să Se folosească de el, îl face 
să I se dăruiască Lui. Dacă omul este de folos lui însuşi sau 
omului de lângă el şi atât, acela nu este om făcut de Dum- 
nezeu. Dacă omul îşi iroseşte viaţa în cele care nu sunt pen- 
tru cer şi din cer, acela nu are chipul şi asemănarea lui Dum- 
nezeu. Cel făcut de Dumnezeu are chipul şi asemănarea lui 
Dumnezeu. Acesta este semnul omului făcut de Dumnezeu. 
Amin. 

Dacă omul cel făcut de Dumnezeu nu poate să aşeze în 
alt om pe Dumnezeu şi sfinţenia cea pentru Dumnezeu, acela 
să-şi caute înăuntru şi să vadă de unde-i vine neputinţa aceas- 
ta şi să ceară de la Dumnezeu Duh Sfânt, şi să-L primească 
apoi, şi cu El să-şi lucreze umilinţă, şi pe Hristos ca viaţă şi 
ca lucrare a sa, căci cel ce nu-I este de trebuinţă lui Dumne- 
zeu, de şi-ar da trupul să fie ars, la nimic nu foloseşte acela. 
Amin. 

A min zic şi Eu, Domnul, căci voi, cei ce 
grăiţi cu Mine la voinţa Mea, sunteţi Mie 
de folos, fiilor. Amin. 

O, cum de nu poate omul cel făcut de Mine în zilele 
acestea? Am venit pe pământ cu cuvântul Meu care-1 face pe 
om. Eu pot totul. Cum de nu poate şi omul pe care-1 fac ca să 
poată ca Mine? Oare, nu pot Eu să-l fac pe om de nu poate 
omul cel făcut? Cuvântul Meu este făcător. Toate prin cuvânt 
s-au făcut, iar Cuvântul Eu sunt, căci scris este: «La început 
era Cuvântul, şi Cuvântul era la Dumnezeu, şi Dumnezeu era 
Cuvântul, şi toate printr-Insul s-au făcut». 

Omului îi este frică de Dumnezeu după ce face răul, şi 
apoi se ascunde. Răul din om îl învaţă pe om să se ascundă. 
Iată, frica aceasta nu este cea pe care i-am spus Eu omului 
s-o aibă. Eu i-am spus omului să Mă aibă de Dumnezeu şi să 
se teamă să facă rău. Această frică i-am spus Eu omului s-o 
aibă, frica cea care-i dă omului înţelepciune, nu cădere şi apoi 
frică de Du mn ezeu din pricina căderii. Frica cea din pricina 
căderii îl face pe om să fugă de Dumnezeu. Iată, dăruirea îl 
ajută pe om să fie. Să se dăruiască omul lui Dumnezeu, şi să 
fie Dumnezeu darul omului, darul care poate face totul în toţi 
şi în toate. Amin. 

O, copii ai poporului nou, să nu căutaţi cum staţi cu 
omul. Să căutaţi cum staţi cu Mine, fiilor. Să căutaţi să fiţi 
fii-copii, fiilor. Nu vă trebuie daruri cereşti ca să fiţi de folos 
Mie, ca să puteţi să fiţi ca Mine şi să lucraţi ce voiesc Eu. Vă 
trebuie dăruire, fiilor. Să nu căutaţi să vă puneţi bine cu omul 
cel pus de Mine între voi şi Mine. Cel pus între Mine şi voi, 
acela ia de la Mine şi vedere şi dreptate, şi cu ele lucrează 
între Mine şi voi. Să căutaţi să fiţi plăcuţii Mei, şi aşa să vă 
faceţi plăcuţi celor ce sunt puşi de Mine între voi şi Mine. O, 
să nu căutaţi să vă puneţi bine cu omul cel de la Mine. Aceas- 
ta nu vă va aduce odihnă sufletelor voastre. Omul cel făcut de 
Dumnezeu nu lucrează aşa. Fiţi precauţi pentru facerea voas- 
tră cea de la Mine. Cuvântul Meu pe care-1 dau vouă prin cei 
din grădină are în el putere să-l facă pe om, şi să- Mi fie omul 

de folos apoi. Căutaţi să-i ajutaţi şi să-i bucuraţi pe cei de la 
Mine lângă voi. Să-i bucuraţi cu facerea voastră cea de la 
Mine. Aduc mereu cuvânt de facere a omului. Lăsaţi- vă me- 
reu făcuţi. Lăsaţi-vă făcuţi bine şi daţi-vă spre facere. Cu toa- 
te cele din zi şi din noapte daţi-vă spre facere. Cele ale trupu- 
lui şi cele ale duhului vostru să fie arătate cu cuvântul care 
iese din voi în gură, că altfel nu se cheamă că staţi la făcut zi 
şi noapte. Duh este lucrarea minţii voastre. Ea se poate vedea 
prin cuvântul pe care-1 rostiţi voi despre cele dinăuntrul 
vostru. Amin. 

Dăruirea este lucrarea care vă face pe voi să vă daţi 
Mie pentru facere. Nu lucrul cel cu mâna este dăruirea pe care 
o cer Eu de la voi. Nu asta înseamnă că vă dăruiţi. Nimeni să 
nu spună că nu se pricepe ce grăiesc Eu. Cuvântul Meu este 
plin de putere. El de atâta vreme învaţă pe om. El îşi cere roa- 
dele lui acum, căci sămânţa lui este sămânţă de viaţă veşnică, 
şi asta trebuie să iasă din omul peste care s-a semănat cuvân- 
tul Meu. Amin. Omul care zice că nu poate nu se îndreptăţeş- 
te prin acest cuvânt prin care zice că nu poate şi că nu ştie. 
Cine are dăruire poate totul apoi. Cine nu se iubeşte pe sine, 
acela se dăruieşte, şi poate totul apoi, prin dăruire. Ea îl învaţă 
pe om darurile cele de sus care sunt de folos lui Dumnezeu. 

De atâta timp iubirea din biserici s-a învăţat să iubeas- 
că în alt fel decât aştept Eu de la omul care crede în Mine. 
Omul îl iubeşte pe aproapele lui şi îi face bine cât poate de 
puţin sau de mult, şi atât este puterea care vine de la iubirea 
din biserici, şi îşi zice omul apoi că iubeşte pe Dumnezeu şi 
că asta înseamnă iubirea de Dumnezeu. La Mine însă nu ajun- 
ge nici un strop de iubire, că lucrarea pe care o am Eu de aşe- 
zat pe pământ, nu vine nimeni să o lucreze cu Mine, şi omul 
iubeşte pe aproapele său şi atât. Dar Eu am zis: «Să iubească 
omul pe Dumnezeu, din toată fiinţa lui şi din tot cugetul şi 
virtutea lui», şi după aceea am spus: «şi pe aproapele lui». 
Această poruncă nu este împlinită în nici un fel pentru Dum- 
nezeu, căci omul îşi iubeşte pe cei asemenea lui, şi nici pe 
aceia nu-i iubeşte, căci ca să iubeşti trebuie să-i dai omului 
viaţa cea veşnică dacă tu o ai mai întâi prin dăruirea ta lui 
Dumnezeu, şi numai aşa se poate spune că ştie omul să iu- 
bească pe aproapele său. Amin. 

Cuvântul Meu este făclia care te luminează, care te în- 
călzeşte pe tine, popor al cuvântului Meu de azi. Tu n-ai tre- 
buinţă de soare, nici de lună, ca să te lumineze, căci mărirea 
Mea te luminează, şi făclia ta este Mielul. Amin. Arată-te Mie 
ca să te văd, ca să-ţi văd creşterea şi să-ţi spun şi ţie: «Iată 
israelitean în care nu este vicleşug». Amin. 

Omul nu ştie ce este postul când vorbeşte despre post, 
că dacă ar şti, ar posti omul de tot răul care-1 desparte pe el de 
Mine. El vrea să se apropie de Mine prin postul lui de bucate, 
dar aşa nu ajunge el la Mine. Iată, omul nu ştie ce este lumina 
şi din ce se face ea ca să aibă omul lumină. Iar Eu zic: luaţi 
lumină de la cuvântul Meu cel făcător, o, fii ai oamenilor! 
Luaţi facerea voastră de la Mine prin acest cuvânt care curge 
de atâta vreme peste pământ pentru facerea omului. Daţi-vă 
lui Dumnezeu Făcătorul ca să vă facă. Amin. A venit vremea 
înnoirii lumii, şi trebuie om nou pentru vremea aceasta, că 
vine Fiul Omului, vine ca să-Şi aşeze masa împărăţiei Sale pe 
pământ cu oamenii. Fiii nunţii nu vin, căci singuri s-au făcut 
fii ai nunţii Mele, şi dacă-i chem, nu vin la masa nunţii. 

Să vină toţi cei care n-au putere, să vină toţi cei slabi, 
să vină să-i fac Eu, prin lucrarea Mea de facere a omului nou; 
să vină să-i fac şi să moştenească viaţa cea de veci apoi, căci 
fiii împărăţiei s-au dus afară, şi acolo au rămas. Iar Eu am 


venit, şi vin, şi îi întăresc pe cei slabi, şi fac din ei neam sfânt, 
şi îmi aştern masa Mea de nuntă cu ei, şi stau cu ei la masa 
Mea, la cina Mea de nuntă. Amin, amin, amin. 

19 februarie/4 martie 2001 

Duminica a treia a Postului Mare, a sfintei cruci 

Omul nu înţelege taina împărăţiei cerurilor pe pământ. Preoţii 
lumii sunt vânători de creştini. 

C opilaşi de la iesle, faceţi-Mi intrarea la voi. 
Amin. Cartea Mea cu voi e mângâierea Mea 
peste voi, e cuvântul puterii Mele peste toate neputinţele 
voastre. Am zis prin prooroci: «Eu dau tărie celui obosit, şi 
celui slab îi dau putere mare». Am zis: «Cei ce nădăjduiesc 
în Mine, voi întări puterea lor, le vor creşte aripi ca ale vultu- 
rului, vor alerga şi nu-şi vor slăbi puterea, vor merge şi nu 
vor obosi». Amin. 

Fiilor copii, nădăjduiţi în cuvintele Mele şi daţi-vă 
putere unul altuia şi aveţi grijă de voi, fiilor. Nu numai Eu să 
am. Şi voi să aveţi, că Eu am nevoie de voi ca să hrănesc cu 
Duhul Meu Cel Sfânt pe omul de pe pământ de care se lipeşte 
şoapta Duhului Sfânt, că voiesc să nu mai stea nepăsător 
omul pentru păcatul său, şi voiesc să se scoale şi să strige 
după iertare ca să-l văd că se îngrijeşte de suflet, şi apoi să-l 
îngrijesc şi Eu pe om. Eu voiesc să aduc pe pământ veşnicia, 
dar mai întâi trebuie să-l fac pe om să lepede tot răul din el, 
ca să nu păţesc iar cum am păţit cu Israel, care păcătuia în 
omul cel dinăuntru. îi făcusem nestricăcioase şi haina şi 
hrana, dar el Mă dărâma dinăuntrul lui, din omul cel dinăun- 
tru. O, de ce, oare, n-a vrut să se facă nestricăcios şi el ca 
să-l fi avut pe veci popor? 

Iată, fiilor copii, e greu omul la minte. Greu mai înţe- 
lege omul taina împărăţiei cerurilor. Eu i-am spus omului că 
împărăţia cerurilor nu este pe văzute, nu vine în chip văzut. 
Dacă ea nu împărăţeşte în om, nu poate omul s-o vadă şi s-o 
pipăie altfel. Toate cele cereşti nu se fac văzute, dar se fac, şi 
sunt, şi se fac. 

Voiesc să am popor sfânt, şi să se hrănească unul pe 
altul cu sfinţenie fiul poporului Meu, şi să fie sănătos poporul 
Meu, că scris este în profeţi: «Cei ce locuiesc în Sion nu vor 
zice „Sunt bolnav“, căci poporul acesta va dobândi iertarea 
păcatelor, şi veselia cea veşnică va încununa capul lor, iar 
lauda şi bucuria îi vor ajunge pe ei, şi vor fugi de la ei dure- 
rea, întristarea şi suspinarea». 

Vă hrănesc cu nădejde, fiilor copii. Daţi poporului 
putere de la Mine, daţi Duh Sfânt Ierusalimului, căci Ierusa- 
lim înseamnă fii şi fiice sub mângâierea Duhului Sfânt. E 
calea grea, dar Eu sunt sub greu cu voi. Duhul rău are supă- 
rare mare pe voi, dar fiţi atenţi şi aveţi grijă de voi, ca să vă 
am cale a cuvântului Meu peste oameni. Cuvântul Meu liniş- 
teşte zbuciumul Meu din om şi îl călăuzeşte pe om la vreme 
de greu, dar vreau să-l fac pe om să nu mai păcătuiască în 
omul cel dinăuntru, şi să fie el cel ce Mă iubeşte, să fie curat 
cu trupul, şi cu sufletul nespurcat de cele din afară, că Eu am 
venit cu împărăţia cerurilor ca s-o ia omul înăuntrul său şi 
s-o verse în lături. Amin. 

Mare înţelepciune îi trebuie omului care caută să îm- 
plinească în el împărăţia cerurilor. El nu trebuie să înceapă cu 
cele din afara lui, ci cu cele dinăuntrul lui, ca să poată apoi 
avea pe deasupra acestora pe cele de slujire a vieţii cea de 
toate zilele. O, nu am povăţuitori pe pământ ca să-i povăţu- 

iască pe oameni. Am lipsă de om cu înţelepciune pentru îm- 
părăţia cerurilor, care este sfinţenia şi iubirea de Dumnezeu şi 
viaţa lui Dumnezeu înăuntrul omului. Eu am atâta de lucru la 
zidirea împărăţiei cerurilor, şi nu este om descurcat de şinele 
lui şi de cele legate de el, căci omul este rob pentru cele ce 
şi-a dobândit în viaţă. Mulţi vor da să alerge după această 
fericire în care Eu v-am aşezat pe voi, dar vor fi pândiţi şi vor 
fi vânaţi ca să nu fugă. Eu am spus prin cartea Mea cu voi că 
vine o vânătoare de creştini, şi, iat-o, fiilor. Creştini cu dor de 
cer şi de fericire dacă dau să vină după cuvântul Meu, sunt 
opriţi de păstorii lor, sunt ameninţaţi, sunt vânaţi înapoi, aşa 
cum s-a întâmplat cu mulţi care au venit până la Mine, şi apoi 
s-au întors de unde au venit. Dar cine este creştin după ade- 
văr, aceluia Eu îi pun calea sub picioare, şi el umblă pe ea, şi 
nimeni nu mai poate să-l smulgă de pe ea, căci cei de pe ea 
nu smulg pe nimeni spre înapoi. 

Iată, povăţuitorii oamenilor nu-i lasă pe oameni să vină 
după această fericire în care Eu v-am aşezat pe voi. Dar Eu vă 
spun azi mare taină: Duhul Sfânt Se va îndulci în cuvântul 
Meu din zi în zi mai dulce şi mai cu dor, şi va încălzi toată 
inima rece şi va umple de fericirea Mea sufletul omului, de 
cuvântul fericirii care-1 cheamă pe om la Mine. Pe pământ e 
numai greu, e numai durere, dar Eu Mă voi mări tot mai mult, 
chemând omul la Mine ca să-i dau mângâiere, ca să-i dau pu- 
tere să poată cu Mine şi pentru Mine şi pentru tainica lui feri- 
cire, pe care n-o va găsi omul pe nicăieri decât numai cu 
Mine. Amin. 

Vă dau, fiilor copii, vă dau putere, că aţi slăbit cu 
trupul şi cu sufletul, dar să nu slăbiţi cu duhul, că Eu sunt me- 
reu cu voi şi vă fac să puteţi. Vă vindec neputinţele toate, că 
scris este: «Eu celui slab îi dau putere mare», căci cei tari nu 
vin la Mine, nu stau cu Mine, că aceia se păstrează pe ei 
într-ale lor şi nu se pot da Mie cei tari. Aveţi grijă de trupurile 
voastre, că ele sunt temple ale Mele şi ale Duhului Sfânt. 
Aveţi grijă de voi, fiilor copii, că şi Eu am. Şi aveţi grijă de 
tot Ierusalimul Meu pe care l-am sfinţit cu cuvântul şi cu 
Trupul Meu, spre iertarea păcatelor, că Eu am zis de cei ce se 
sfinţesc că vor dobândi iertarea păcatelor. Amin. întăriţi-vă cu 
totul, ca să pot veni prin voi şi să-l înviu pe om suflând cu 
cuvântul Meu peste el. 

Aşez peste voi sănătate întru toate. Luaţi, ca să aveţi, 
fiilor copii. Luaţi, că Eu sunt viaţa cea din voi, dar lucraţi şi 
daţi putere Ierusalimului, căci Ierusalimul înseamnă fii şi 
fiice, ceruri noi pentru venirea Mea pe nori, precum este scris 
despre venirea Mea. Amin, amin, amin. 

5/18 martie 2001 

Sărbătoarea sfinţilor patruzeci de mucenici din Sevasta 

Cei din morminte aud glasul Domnului şi îi judecă pe cei vii care 
nu aud. împărăţia cerurilor este omul care desăvârşeşte fiinţa lui 
Dumnezeu în el. 

ună îngerul Meu din trâmbiţa venirii Mele, iar 
Eu, Domnul, îmi gătesc alaiul de sfinţi şi de în- 
geri şi îmi fac intrarea în cartea Mea de pe pământ, că e sărbă- 
toare de sfinţi mărturisitori, şi îi iau cu Mine la ieslea cuvân- 
tului Meu cea din mijlocul României. Amin. 

Bucuraţi-vă cu Mine, sfinţi ai cerului sfânt! Zilele nun- 
ţii Mele sunt răsplata pe care v-o dau pentru iubirea ce Mi-aţi 
dat-o de M-aţi mărturisit pe Mine Dumnezeu adevărat în cer 
şi pe pământ. Zilele nunţii Mele sunt venirea Mea pe pământ 


cu sfinţii, căci despre venirea Mea aşa scrie: «Vine Domnul cu 
sfinţii în zeci de mii». Amin, amin, amin. 

împodobesc venirea Mea cu strai de nuntă, şi voi nunti 
pe pământ cu voi, copilaşi care-Mi primiţi cuvântul, care-Mi 
primiţi venirea. V-am îmbrăcat în haină de mireasă şi v-am 
aşezat la masă de nuntă ca să audă şi să vadă oamenii de pe 
pământ zile de nuntă cerească şi să se facă din trupeşti duhov- 
niceşti, aşa cum v-aţi făcut voi la chemarea Mea, la vestea 
venirii Mele cea după două mii de ani. 

împărăţia Mea nu vine în chip văzut, aşa cum îşi 
închipuie omul neştiutor. Ea se încuibează înăuntrul omului, 
şi omul o află înăuntrul său şi ia din ea bucurându-se, şi nu 
ştie de unde-i vine bucuria. Bucuria nu vine din cer. Ea vine 
dinăuntrul inimii care are în ea împărăţia cerurilor. Bucuria 
este împărăţia cerurilor care se bucură în om, iar altă bucurie 
a inimii omului este deşertăciune care se sfârşeşte. 

O, cum de nu vrea omul să cunoască şi să guste din 
bucuria împărăţiei cerurilor şi să rămână apoi în ea? O, cum 
să-l fac pe om să cunoască această taină a Mea în om: împă- 
răţia cerurilor? 

Nimic nu-i veşnic din cele ce iubeşti tu, omule pribeag. 
Ia şi gustă din veacul cel veşnic şi vezi-i dulceaţa şi taina lui 
cea dulce, şi vino apoi să fii, căci ca să fii e taină mare, e taină 
dulce, omule. O, cine să te înveţe, cine să te dezmierde cu 
cele ce sunt ca să le simţi gustul şi veşnicia lor? Nu e nimeni 
să te înveţe acestea în afară de Mine. Ia şi bea din fântâna 
aceasta, omule obosit. Eşti nemâncat, eşti nebăut, eşti gol, 
eşti mut şi surd, eşti orb, eşti şchiop, eşti fără de putere, eşti 
fără de viaţă. Ia de la Mine ca să fii, omule. Vreau să te dez- 
mierd făcând fiinţa ta, că altfel nu stai la făcut ca să fii. Vreau 
să fii, omule, precum Eu sunt. Dacă acum două mii de ani am 
plătit cu viaţa Mea viaţa ta ca s-o am în mâna Mea şi să ţi-o 
pot da, iată-Mă venind acum aşa cum am spus atunci că voi 
veni ca să dau viaţă oamenilor şi înviere morţilor. Amin. 

Te judecă morţii din morminte, omule de pe pământ, că 
a venit ceasul să audă ei glasul Meu cel de peste tine, vestea 
învierii, omule, vestea învierii celor de pe pământ şi a celor 
din morminte care aşteaptă tainica Mea venire, tainica Mea 
împărăţie în om, descoperirea fiilor lui Dumnezeu care poar- 
tă în ei împărăţia cerurilor cea plină de taină. 

Dar ce este împărăţia cerurilor? Iată, ea este omul cel 
dinăuntru, omul care se lasă făcut după chipul şi asemănarea 
Mea ca să fie apoi, precum Eu sunt. Ea este omul care se 
desăvârşeşte desăvârşind fiinţa Mea în el. Ea este raiul în care 
Eu stau cu omul cuvântându-ne unul altuia cele veşnice, cele 
ce sunt. Iată împărăţia cerurilor. Ea este voia Mea cu totul în 
om, precum în cer aşa şi pe pământ. Ea este locul odihnei 
Mele, în care omul face mereu curat pentru Mine, pentru 
statul Meu în el, pentru sărbătoarea Mea cea veşnică cu omul. 

Mă doare cu mare durere, Mă doare pentru om, Mă 
doare omul. N-are omul povăţuitor, şi Mă doare că n-are. 
N-are cine să-l ajute pe om spre Mine, şi Mă doare că n-are. 
Dacă s-ar uita omul la cele ce sunt, nu la cele ce pier, M-ar 
vedea omul în toate câte Eu le-am făcut şi le fac şi s-ar mân- 
gâia în calea lui cea grea şi M-ar descoperi în taina cea dină- 
untrul lui aşteptându-1 cu răbdare. Eu stau în mare taină 
înăuntrul omului, aşteptându-1 cu răbdare să se întoarcă şi să 
se uite în casa sufletului lui şi s-o cureţe ca să-Mi trezesc Eu 
odihna în casa lui. 

Când i-am dat omului raiul, i l-am dat ca să-l lucreze şi 
ca să-l păzească, şi cu poruncă i-am dat aceasta, şi aşa am zis 
lui: «Din toţi pomii grădinii vei mânca , dar din pomul cunoş- 

tinţei binelui şi răului să nu mănânci, fiindcă în ziua când vei 
mânca din el, vei muri». Omul însă n-a păzit această taină a ra- 
iului. Aceasta avea el să lucreze şi să păzească: să mănânce şi 
să nu mănânce. Când i-am zis: «Din toţi pomii raiului vei mân- 
ca», aceasta îi era lucrarea ce i-o dădusem s-o facă. Şi când 
i-am zis: «dar din pomul cunoştinţei binelui şi răului să nu 
mănânci», aceasta era lucrarea ce i-o dădusem s-o păzească. 11 
aşezasem în taina raiului, dar el n-a lucrat-o şi n-a păzit-o. 

Acum, după şapte mii de ani, din nou am venit şi i-am 
zis omului ca şi atunci, şi Mă doare cu mare durere omul. Mă 
doare omul, şi el nu ştie cum vine aceasta. Aştept de şapte mii 
de ani cu mare taină înăuntrul omului. Aştept în casa lui, îl aş- 
tept pe om, şi el Mă doare, şi el e durerea Mea. Mă doare 
omul, şi el nu ştie ce-Mi face, şi el nu ştie cât Mă doare în el. 
El mănâncă mereu din pomul cunoştinţei binelui şi răului, şi 
moartea lui Mă doare în el. O, cum să-l fac pe om să înţeleagă 
durerea Mea în el? Cum să-l fac pe om să Mă mărturisească, 
şi Eu să Mă scol în el întru odihna Mea? Omul este muncit de 
truda de a mânca din pomul cunoştinţei binelui şi răului. Dar 
ca să mănânce din pomii raiului din care i-am spus Eu să mă- 
nânce şi să fie, o, nu face omul această lucrare şi nu se păzeş- 
te omul să nu mănânce din cele de la care l-am oprit. Numai 
când îl opresc Eu se opreşte. Mai devreme nu se opreşte omul 
ca să lucreze şi să păzească raiul aşa cum Eu i-am poruncit. 

îţi trebuie dragoste, omule pribeag, omule uituc. Proo- 
rocirea şi darul limbilor şi ştiinţa se vor sfârşi curând, căci 
sunt frânturi, şi vine ce este desăvârşit, şi rămâne, şi atunci 
vei cunoaşte pe deplin. Când tu vei fi cunoscut pe deplin, 
atunci vei cunoaşte pe deplin, căci toate vor pieri, şi acestea 
trei rămân: credinţa, nădejdea şi dragostea. Dar mai mare în- 
tre ele este dragostea. Amin, amin, amin. 

îţi trebuie dragoste, omule; dragostea Mea, care aş- 
teaptă înăuntrul tău, şi de aceea spun Eu că Mă doare, că Mă 
doare omul. E greu omul peste Mine. Fiinţa Mea din om stă 
apăsată de cunoştinţa omului, care-1 îngâmfă pe om. Dar iată, 
cunoştinţa nu zideşte pe om, ci îl îngâmfă, iar îngâmfarea lui 
este durerea Mea în om. 

îţi trebuie dragoste, omule. Ea zideşte, ea te zideşte, ea 
Mă zideşte pe Mine în tine şi Mă scoate de sub durere în tine. 
Opreşte-te de la rodul cunoştinţei binelui şi răului! E fructul 
morţii. Opreşte-te! Amin. Şi întoarce-te în tine, şi Mă vei găsi 
aşteptând după tine ca să vii înăuntrul tău şi să zideşti cu 
dragostea. Amin. împărăţia Mea aşteaptă înăuntrul tău de 
şapte mii de ani. Ea nu vine din cer în chip văzut. Ea vine di- 
năuntrul inimii care are în ea împărăţia Mea. Bucuria este îm- 
părăţia cerurilor care se bucură în om, iar altă bucurie a inimii 
omului este deşertăciune care se destramă. 

îţi trebuie dragoste, omule. Vreau să te dezmierd lu- 
crând la fiinţa ta, la omul cel dinăuntrul tău. Vreau să fii, 
omule, căci împărăţia cerurilor este omul cel dinăuntru care 
se lasă făcut după chipul şi asemănarea Mea, ca să fie apoi, 
precum Eu sunt. 

Iată împărăţia cerurilor! Ea este voia Mea cu totul în 
om, precum în cer aşa şi pe pământ. Amin. Dragostea este cea 
care îl zideşte pe omul cel dinăuntru. Ea are în ea pe toţi 
pomii din rai din care trebuie să mănânce omul şi să fie omul. 
Atunci, acestea trei rămân: credinţa, nădejdea şi dragostea. 
Dar mai mare între ele este ea, dragostea, dragostea Mea în 
om, dragostea Mea care aşteaptă înăuntrul omului ca să 
zidească în el împărăţia nestricăciunii, taina învierii omului. 
Amin. 

Şi iată, se împlineşte cuvântul învierii, cuvântul Meu 
cel de acum două mii de ani prin care am grăit şi am spus: 


«Vine ceasul, şi a şi venit, când morţii vor auzi glasul Fiului 
lui Dumnezeu şi ei vor învia», şi ei vor mărturisi venirea Mea 
şi vestea învierii. Amin, amin, amin. 

9/22 martie 2001 

Duminica a patra a Postului Mare, a sfântului Ioan 
Scărarul 

Cei fără de rugăciune sunt prinşi de diavolul. Omul nu crede în 
viaţa ce va să fie. 

M ă vărs peste pământ cu râul vieţii care curge 
din tronul lui Du mn ezeu şi al Mielului. Eu în- 
sumi sunt, căci a zis Ioan pe cele ce i-am arătat, şi a zis: «Am 
auzit din tron glas puternic care zicea: iată, cortul lui Dum- 
nezeu este între oameni, şi va sălăşlui cu ei, şi ei vor fi po- 
porul Lui, şi însuşi Dumnezeu va fi cu ei, şi va şterge lacrima 
lor, şi moarte nu va mai fi, şi fac totul nou». Amin, amin, 
amin. 

Cartea Mea este râul vieţii care curge din Mine. Izvorul 
ei este tronul Meu. Eu însumi sunt cartea aceasta. Dacă ea 
este cuvântul Meu, Eu sunt cartea aceasta. Eu sunt tot şi toate 
câte sunt şi care seamănă cu Mine. Voiesc să-l fac pe om să 
semene cu Mine şi să fac din el tronul Meu şi să curg din el 
în lături, şi să se vadă slava aceasta. Să se vadă! Amin, amin, 
amin. 

împărăţia Mea să fie omul şi să-i dau lui toate câte 
sunt, toate câte pentru el le-am făcut, şi să ştie omul să le stă- 
pânească şi să nu le mai strivească, ci să fie omul făcător, aşa 
cum Eu sunt. Amin. Bucuria omului ar fi mare dacă el s-ar 
face împărăţie a Mea, dacă s-ar face el bucurie a Mea. O, ce 
frumos era când grăiam Eu cu omul, şi omul cu Mine până 
când el nu căzuse din Mine! După ce omul a văzut căderea lui 
din Mine, el n-a mai avut bucurie. Bucuria o are numai omul 
care trăieşte în Mine, şi acela biruieşte ca şi Mine şi rămâne 
pe veci al Meu şi bucuria Mea este în el. Amin. 

Fiilor copii, am coborât la iesle cuvânt ca să hrănesc pe 
vii şi pe morţi, că mare este lucrarea Mea cu voi. Celor ador- 
miţi li se descoperă bucurie mare, alinare multă şi nădejdea 
învierii şi a vieţii veşnice, căci cei ce nu mai sunt în trup văd 
bine, căci văd cu duhul, cu adevărata vedere a omului; Mă 
văd pe Mine cuvântând cuvântul învierii făpturii; Mă văd pe 
Mine cu voi pe pământ, iar Eu le descopăr lor lucrarea Mea 
cu voi, taina învierii lor prin Mine, jertfa cea de fiecare zi cu 
care Mă las la voi pentru iertarea păcatelor făpturii. Jertfelni- 
cul de la voi pe care Eu Mă aşez zi cu zi şi la care v-am aşe- 
zat să pomeniţi toată făptura care a fost şi care este, acesta 
este râul de foc care spală pe cei care au fost şi pe cei care 
sunt pe pământ. Noapte de noapte şi zi de zi spală focul Meu 
de la voi, iar Duhul Cel Sfânt al cuvântului Meu care este din 
Tatăl face judecata faptelor omului, ca să vină omul la pocă- 
inţă, şi la înviere apoi, şi la veşnicie apoi. Mi-e milă de voi 
când vă văd înconjuraţi de oameni care nu iau pentru ei din 
râul Meu de la voi ca să-şi spele faţa, ca să-şi spele viaţa. Din 
când în când merg cu voi între oameni aşa cum mergeam şi 
cu ucenicii Mei cei de acum două mii de ani. Mergeam prin 
cetăţi după câte unul pe care-1 vedeam drept, şi îl luam în 
mâna Mea pe acela, şi apoi el venea după Mine şi lucra îm- 
părăţia Mea în el şi în jurul lui, şi îmi făceam mărturisitori din 
loc în loc. E mare suferinţa celor sfinţi când ei trec prin mij- 
locul oamenilor, dar mila Mea de om e mare şi sufăr pentru 
el şi vreau să-l chem la bucuria care rămâne şi îl chem mereu, 
poate-poate va veni. Cei ce sunt în trup nu-şi lasă duhul spre 

cele ce nu se văd şi spre Mine. Eu sunt vederea omului, şi dau 
să-l iau cu uşorul pe om, ca să-l fac pe el vedere a Mea, şi cu 
ea să se uite la Mine şi să vadă bucuria lui. 

E greu să-l fac pe om să vadă. E greu, că omul nu Mă 
ajută când Eu vin spre el. Cel ce rămâne într-ale lui după ce 
Mă aude pe Mine bătând la uşa lui, e greu să-l fac să-Mi 
deschidă. Mă aud cei din morminte şi vin când îi chem. Vin 
aşa cum a venit Lazăr când l-am chemat afară din mormânt. 
Dar cei ce sunt în trup nu ies din mormintele lor ca să vină şi 
să-i fac ai Mei, şi stau aceştia morţi în trupurile lor şi nu vin 
la viaţă ca să guste din bucuria lor cu Mine. Să-i fac de frică 
să vină la viaţă? Să-i fac cu pedeapsă să vină? O, iubirea de 
nevoie nu poate mângâia Duhul Meu, nu poate să-l facă pe 
om frumos pentru cer. 

Omul la început era frumos ca şi Mine, că Mă iubea. Şi 
după ce s-a iubit pe sine de şi-a făcut voia, s-a făcut urât 
omul, şi n-a mai putut rămâne în rai cel ce n-a mai semănat 
cu Mine, cel ce n-a mai fost frumos. Omul cel frumos este 
omul care grăieşte cu Mine, care trage la Mine ca să ia pe cele 
ale Mele. 

Trecea odată un preot spre biserică şi a văzut la uşa 
unui frate mulţime de diavoli, căci era văzător. Diavolii se 
făceau femei necuviincioase, se făceau oameni batjocoriţi de 
păcat, care îşi schimonoseau chipul în fel şi chip. El a suspi- 
nat şi a zis: „Fratele acesta stă întru lenevie şi diavolii se bu- 
cură şi îl împresoară “. Şi după ce şi-a făcut el slujba bisericii, 
a bătut la uşa fratelui lenos şi i-a zis lui: „Sunt prins de neca- 
zuri, frate. Cred că îmi va fi de folos să faci rugăciuni pentru 
mine ca să-mi uşurez necazul din inimă Iar el a zis: „Părin- 
te, eu sunt nevrednic să mă rog pentru tine“. Dar preotul a 
zis: „Nu mă duc de la tine până nu-mi vei da cuvântul că în 
fiecare noapte vei face o rugăciune pentru mine". Şi i-a zis 
lui fratele: „ Voi face aşa “. Dar pe când el se ruga în miez de 
noapte pentru preot, s-a umilit şi şi-a zis: „Suflete ticălos, 
pentru preot faci rugăciuni, iar pentru tine nu te rogi. Fă şi 
pentru tine, suflete al meu “. Şi aşa a făcut apoi, una pentru 
preot, şi una pentru el, noapte de noapte rugăciune. Şi când 
preotul a trecut iar la biserică, i-a aflat trişti pe diavoli, stând 
lângă chilia fratelui, şi a cunoscut ascultarea cea pentru rugă- 
ciune şi a zis fratelui: „Mai adaugă, frate, şi altă rugăciune 
pentru mine". Şi i-a zis lui să nu se lenevească. Iar diavolii, 
văzându-i petrecerea în vorbire cu Dumnezeu şi în osteneală, 
s-au dus de la el. Iată, omul cel frumos este cel ce are petre- 
cere cu Mine şi osteneală pentru Mine şi pentru el cu Mine. 
Cel frumos este cel ce Mă iubeşte pe Mine, şi acela petrece în 
mulţumire, că scris este: «Nu este pace fără Domnul». 

Voiesc să fac din om tronul Meu, tronul lui Dumnezeu 
şi al Mielului, împărăţie a Mea în duhul, în sufletul şi în 
trupul omului. Eu asta voiesc. Nimic nu-i poate da omului 
bucurie decât statul Meu în el. 

S-a învăţat omul să fugă de Mine, să fugă într-ale lui. 
O, nu ştie omul să aleagă. Şi după ce şi le alege pe ale lui, 
acestea se fac amare pentru om, şi omul nu mai are înţelep- 
ciunea cea din cer, şi numeşte amarul dulce, şi dulcele amar, 
şi aşa stă, bietul de el. Nu este nimic de făcut cu omul îngâm- 
fat, şi el piere prin toate ale lui, şi cade ca orbul în cele ce nu 
sunt, ca omul cel fără Dumnezeu cade el. 

Scoală-te, omule, şi te roagă pentru Mine Tatălui ca să 
ies din necazul pe care tu Mi-1 faci cu voia ta deşartă. 
Scoală-te, omule, şi te roagă pentru Mine la Tatăl, că Mi-e 
inima plină de durere de la tine. Spune-I tu Tatălui să Mă 
scoată din durere. Vreau să cred că rugăciunea ta va putea la 


Tatăl şi va aşeza pacea între Mine şi tine. Cere la Tatăl pacea 
Mea în tine, cere-I Lui să-Mi vindece durerea pe care Mi-o 
faci şi să nu mai fiu durut în tine, şi să fiu cu bucurie peste 
tine, pentru Mine şi pentru tine, omule. O, tu te-ai învăţat să 
fugi de Mine şi să-ţi alegi voia ta şi s-o simţi dulce, dar ea te 
duce la nepăsare de suflet pentru Mine şi pentru tine. O, cum 
să fac să-ţi stârnesc vorbirea ta cu Dumnezeu şi să-I ceri Lui 
bucuria Mea în tine, adevărata bucurie a ta şi a Mea în inima 
ta? O, nu fugi de Dumnezeu! O, nu mai zi că eşti cu Mine 
când tu fugi de Mine pentru voile tale! O, nu te lenevi, omule, 
pentru binele tău, pentru bucuria ta, pentru pocăinţa ta! Cu 
ochii plini de lacrimi îţi grăiesc acest cuvânt. Sunt Fiul Tată- 
lui şi plâng înaintea ta cu durere, omule. Nu mai fugi de 
Mine. Hai să zidim iubire între Mine şi tine, şi fericire care nu 
trece, omule dorit de Dumnezeu. Cere la Tatăl pacea Mea în 
tine, omule dorit de Dumnezeu. Cere, şi vei primi. Amin, 
amin, amin. 

O, copii cu care-Mi sprijin venirea Mea, Mi-e milă de 
voi când merg cu voi în mijlocul oamenilor care nu iau pentru 
ei din râul Meu de la voi ca să-şi spele în el faţa şi viaţa. Mă 
văd dispreţuit de om când îi dau lui cuvântul Meu şi el nu-1 ia 
ca să-l pună peste el. Dar cei ce-1 iau, daţi-le povaţă mereu, 
ca să ştie cum să ia acest cuvânt, ca să se aşeze în el cel ce 
vine la Mine prin voi. Mi-e milă de voi când Mă port cu voi 
printre cei îngâmfaţi care dau să vă iubească pe voi pentru ei 
şi nu pentru Mine. Voi sunteţi comoara Mea de pe acest pă- 
mânt, şi sunteţi scumpi pentru cer şi pentru omul de pe pă- 
mânt, fiindcă v-am făcut cale a Mea de la cer pe pământ ca să 
vin după om şi să-l îmbiu la fericire, fiilor copii. Am făcut din 
voi copii ai Tatălui, precum Eu sunt copilul Lui. V-am dat pu- 
terea să vă faceţi copiii Lui. Şi v-aţi făcut. Iar Eu Mă vărs prin 
voi peste pământ cu râul vieţii din care iau şi beau neamurile 
pământului. Dau să lucrez cu dor şi cu foc, ca să bea cu folos 
omul care bea din râul cuvântului Meu. 

Mare mângâiere îi trebuie omului ca să vrea să se nască 
şi să crească şi să vadă bine calea vieţii veşnice şi să nu mai 
plece de pe ea. E mare apăsarea timpului. E dureroasă vre- 
mea. E vremea venirii Mele, dar rătăcirea omului e prea mare. 
Nu crede omul în viaţa ce va să fie; n-o vede ca să creadă în 
ea. Dacă s-ar ruga Mie ca să i-o arăt, o, ce nu i-aş da Eu omu- 
lui din ea dacă Mi-ar cere! Dar nu-Mi cere omul, nu vorbeşte 
cu Mine ca să-Mi simtă părtăşia şi bogăţia mângâierii care stă 
în mâna Mea ca să i-o dau celui ce Mi-o cere. Voi însă cereţi, 
ca să vă dau, fiilor. Cereţi viaţa veacului ce va să fie, şi pe 
care o aşteaptă cei din morminte ca să se scoale, şi s-o aibă 
apoi. Cereţi să vină mângâierea. Cereţi viaţa veacului ce va să 
fie pe veci, căci veacul omului nu mai este, şi se duce cu totul. 
Cu dor şi cu drag voiesc să vă ascult. Cu dor şi cu drag să-Mi 
grăiţi, şi să nu staţi fără grai între voi şi Mine, între Mine şi 
voi, între voi şi voi, fiilor. Tot Ierusalimul Meu să fie numai 
mângâiere. Amin. Duhul mângâierii este Duhul Meu. El dă 
putere, el dă bucurie şi iubire şi vedere celui ce vede cereşte. 
Daţi mână cu mână pentru mângâiere şi fiţi sănătoşi întru toa- 
te prin duhul mângâierii. Luaţi-1 de la Mine şi daţi-i viaţă vie 
între voi. Mereu, mereu să trăiţi prin el, să respiraţi prin el, să 
fiţi prin el, fiilor. Amin. 

Vă dau cer nou şi pământ nou ca să le lucraţi şi ca să le 
păziţi. Binecuvântată să vă fie truda pentru acestea. Vă dau 
puteri din cer ca să lucraţi cu ele şi prin ele tot ce mai e de 
lucrat şi de terminat la zidirea casei întâlnirii şi a grădinii 
întâlnirii. Pe voi şi pe toţi cei care trudesc pentru Mine şi în 
numele zilelor Mele de nuntă cu voi pe pământ, pe toţi îi 

învăluiesc în puteri din cer ca să lucreze la planul venirii 
Mele după om. Tot lucrul mânuţelor voastre să fie slujit de în- 
geri, copii ai Ierusalimului. Socotiţi-vă bine tot lucrul şi folo- 
siţi timpul cu mare chivemisire, ca să vă văd destoinici, şi să 
poată în voi îngerii. Amin. Lucrăm la şiragul de mărgăritare 
pe care Eu l-am profeţit că va fi în jurul ieslei Mele de aici. 
Voiesc să-Mi desfac mantia şi să iau în ea pe cel ce ştie să 
vină la Mine şi să fie. Hrăniţi-vă duhul cu mângâierea Mea 
cea multă. Fiţi numai iubire, precum Eu sunt, căci scris este: 
«Dumnezeu este iubire». Nu ştie omul să înţeleagă acest cu- 
vânt, şi îl ia şi îl foloseşte pentru el. Dar cuvântul iubire tre- 
buie să-l folosească omul pentru Mine, căci Eu sunt iubirea, 
iubirea cea care se jertfeşte, iar altceva nu este iubirea. De 
unde să ştie omul taina şi lucrarea acestui cuvânt dacă nu are 
peste el păstor de la Mine? Iată, sunt Eu Păstor, şi îi dau omu- 
lui păşune şi dau să-l învăţ cu ea şi să se vindece de neputinţe, 
căci cea mai mare neputinţă a omului este lipsa lui de Dum- 
nezeu, lipsa vieţii Mele în om. 

Să vă fie uşoară truda voastră cea pentru Mine peste 
om, fiilor. Fericit este cel ce-Mi lucrează Mie, căci iată, po- 
porul cel de la începutul Meu cu Verginica a avut lucrul lui şi 
nu l-am putut lua să fie al Meu. Voi însă v-aţi dat Mie şi 
lucrului Meu, şi vă am, şi Mă dau cu voi oamenilor, căci jertfa 
voastră cea de zi şi de noapte îmi lucrează Mie venire ca să 
vin după om şi să-l strig să vină să-i dau viaţă şi să-i dau mân- 
gâiere. Pace vouă! Şi veţi putea totul. Tot ce am Eu de lucrat 
peste pământ veţi putea, în numele Meu veţi putea, căci Eu 
pot în voi; Eu şi nu voi. Eu, fiilor, Eu. Amin, amin, amin. 

12/25 martie 2001 

Duminica a cincea a Postului Mare, a cuvioasei Maria 
Egipteanca 

înălţarea minţii este boală grea peste om. Creştinul este cel ce este. 
Cel ce se întoarce de la întuneric la lumină se face învăţător peste 

mulţi. 

O copii ai dragostei, deschideţi cartea Mea şi 
^aşezaţi-Mi în ea cuvântul Meu. Cu el vă îmbră- 
ţişez mereu şi vă strâng la piept, că-Mi sunteţi de ajutor şi îmi 
sunteţi de mângâiere în durere, căci durerea Mea cea de la om 
e rană fără mângâiere peste Mine. Dar vouă v-am dat har, ca 
să-Mi fiţi plăcuţi prin el şi să vă dau mereu pâine din cer, 
copii ai dragostei. Cu ea să vă hrăniţi, cu ea să vă întăriţi pu- 
terea şi mersul vostru cel pentru Mine, că vin din toate părţile 
valuri care dau să sufle în puterea Mea din voi, în făclia Mea 
din voi. Dar voi aşezaţi mereu pe pământ cartea Mea, cartea 
cea deschisă, fiilor copii. Cei credincioşi sunt fii-copii, sunt 
Mie credincioşi, adică se dau Mie cu totul, cu trupul, cu su- 
fletul şi cu duhul, în toată vremea, iar Eu Mă sprijin pe ei cu 
planul Meu cel de la Tatăl. Amin. 

Voiesc să fie tot poporul cel nou ca voi, fiilor copii. Tot 
poporul Meu, poporul cuvântului Meu, să fie carte deschisă 
precum Eu sunt, şi să fie plăcut Mie tot copilul. Cine vrea să 
fie copil, să fie, căci aceasta este mare har peste om, şi mult 
stat îmi dă Mie în el acela care Mă primeşte în el cu împărăţia 
Mea. 

O, copii care-Mi aşezaţi cuvântul în carte, o, copii ai 
dragostei! Mult veghez Eu peste puterea Mea din voi. Smere- 
nia minţii şi a inimii voastre cea plină de harul Meu Mă face 
pe Mine cu putere în voi, fiilor copii. Dacă aţi fi din fire de- 
prinşi să vă înălţaţi cu mintea şi cu inima, Eu n-aş putea să 
Mă sălăşluiesc în voi cu venirea Mea, cu puterea venirii 


Mele. Dar nici mici să nu vă lăsaţi în faţa celor ce apasă peste 
voi, că voi aveţi mereu de lucrat lucrare mare, şi omul e îndă- 
rătnic şi e ascuns în sine şi e semeţ în sine, căci înălţarea 
minţii e boală grea, şi creştinul care o foloseşte pică din har 
şi pierde mângâierea Mea, că Eu nu pot petrece în cel ce face 
aşa. Omul cel cu har de sus e om plăcut Mie şi vouă, fiilor 
copii. Despre harul inimii vorbesc, despre harul cel de sus, nu 
despre harul minţii sau al mâinii. Harul cel de sus îl umple pe 
om de dragostea cea de sus şi îl poartă întru toate şi îl face 
unul şi înăuntrul şi în afara lui, şi e unit trup şi suflet cel ce 
are de cârmă harul cel de sus. O, rari creştini din cei care au 
fost, din cei care vin şi nu ştiu să vină când dau să vină, rari 
sunt din aceştia, rari care ştiu să se uite la voi şi să Mă vadă 
pe Mine mai mult decât pe voi. Şi iată, mulţi au lovit în voi şi 
s-au sfărâmat de tot, s-au dus de tot, căci s-au lovit în Mine şi 
în dragostea Mea din voi, care nu trebuie să fie împărţită celor 
ce nu au duh umilit, celor ce au iubire de sine. O, cel ce vrea 
să-şi facă dreptate înaintea Mea, acela învinuieşte pentru el 
pe cei din jur, şi aceasta este cădere. Şi iată-i pe cei ce au lovit 
în voi, s-au sfărâmat de tot, s-au dus de tot, căci cel ce-şi face 
singur dreptate îmi este Mie urât, şi defăimător îmi este. Mă 
defaimă cel ce-şi face dreptate, fiilor copii. 

Aş voi să învăţ pe poporul cel nou să ştie să aibă har, 
ca să fie plăcut inimii Mele fiul cel mângâiat de cuvântul 
mângâierii Mele pentru cei ce au har de sus. Pe drumul Meu 
cu voi Eu trebuie să am numai om cu lumină în el, ca să se 
poată merge pe drum, şi să vadă şi orbii drumul Meu, şi să le 
fie şi ologilor drum cu mers, căci asta înseamnă drumul Meu. 
O maşină care merge printre maşini dacă i se strică lumina, ea 
trebuie trasă în lături, că altfel strică mersul maşinilor de pe 
drum. Aşa şi pe drumul Meu, trebuie numai om cu lumină în 
el, că altfel se încurcă mersul celor ce luminează drumul 
Meu, celor ce sunt învăţători pentru cei ce vin să înveţe să 
meargă cu lumină pe drum. La şcoală când se duce omul, se 
duce ca să facă şcoală, şi apoi să fie pus la probă dacă a învă- 
ţat. Şi dacă nu trece proba, el e întors din nou la învăţat, o ia 
din nou de la capăt cu învăţatul, şi apoi iar este pus la probă 
pentru cele ce are de învăţat, şi nu i se dă dreptul să meargă 
decât dacă cunoaşte toată lumina cea pentru drum cu lumină. 
Iar cel ce greşeşte pe drum, moare; moare că nu are umilinţă 
de duh; moare că loveşte cu învinuire pe altul pentru el. 
Moare cel ce se semeţeşte căutându-şi dreptate, şi cine-şi face 
dreptate cade. Creştinul nu trebuie să cadă, dar cei ce-şi zic 
creştini cad, şi Eu aşa le-am zis: «Sunteţi dumnezei, dar voi 
ca nişte oameni cădeţi». 

Te învăţ, poporul Meu, să ai har şi să nu uiţi să fii. Cine 
uită să fie nu mai lucrează cele ale vieţii, şi cel uituc cade din 
har şi pierde pâinea cea din cer, care nu se mănâncă aşa cum 
vrea omul s-o mănânce, ci se mănâncă aşa cum vrea Dumne- 
zeu, căci Dumnezeu o face, şi o face pentru fii şi pentru cei 
ce vor să se facă fii. Creştinul care vine să fie trebuie să fie zi 
şi noapte şi să nu moară cu nici un chip, căci cel ce rămâne 
fără lumină strică mersul celor de pe drumul luminii. Cel ce 
voieşte să fie şi să nu cadă din har, acela nu trebuie să uite să 
fie, fiindcă cel ce este nu cade nu moare niciodată, şi se dă 
Mie cu totul şi în toată clipa, şi stă, şi rămâne întru Mine, căci 
Eu sunt Cel ce sunt, şi aşa îl numesc şi pe creştin, şi zic: creş- 
tinul este cel ce este. Amin, amin, amin. Numai cel ce moare 
nu este, iar cel ce este viu este în veci, căci Eu am zis: «Eu 
sunt Cel dintâi şi Cel de pe urmă, şi sunt Cel Viu în vecii 
vecilor», şi aşa trebuie să fie şi creştinul; fie că veghează, fie 
că doarme, viu trebuie să fie. Amin. 

Fac lecţii cu creştinul aşa cum face la şcoală învăţăto- 
rul cu şcolarii lui. Dacă harul cel de sus nu se aşează în creş- 
tin, el nu poate să Mă iubească pe Mine, şi se iubeşte pe sine 
cu cele ale Mele, şi se înalţă cu mintea înăuntrul lui, şi apoi 
rămâne pe întuneric şi încurcă harul şi mersul celor din jur. 

O, mare Scriptură este aceea care spune: «Iată ce fru- 
mos este, şi nimic nu este mai frumos decât a locui fraţii îm- 
preună. Acolo a poruncit Domnul binecuvântarea şi viaţa 
până în veac». O, acolo unde dau să se strângă fraţi împreună 
pentru Mine, acolo este de Mine poruncită viaţa, binecuvân- 
tarea pentru viaţă. Aceasta este temelia pe care trebuie să se 
aşeze fraţii împreună, toţi pentru lumină, iar dacă n-au dra- 
goste, să nu se aşeze împreună, căci cine n-are dragoste face 
întuneric peste cei cu lumină, peste cei cu dragoste în ei, 
fiindcă unde pătrunde întunericul, el învinuieşte apoi, şi acolo 
trebuie să vin Eu să fac dreptatea Mea pentru cei ce sunt 
lumină Mie. 

Dragostea cea pentru viaţă este mai presus de orice 
putere, căci ea are în ea viaţa. Să fugă creştinul de vrăjmaşul 
dragostei. De înălţarea minţii să fugă, căci ea aduce moarte şi 
alungă pe Dumnezeu din om. 

Dar ce este înălţarea minţii? Ce face ea în om atunci 
când ea este în om? Vă dau har, fiilor copii, vă dau vouă din 
Mine, ca să grăiţi peste pământ şi să-i spuneţi creştinului de 
pe pământ ce este înălţarea minţii. Amin, amin, amin. 

el ce ştie ce este ea, acela are har de sus, şi 
cu el ştie ce este ea, şi o ţine departe şi n-o 
primeşte, căci înălţarea minţii este cădere din har, din veghe, 
din stat. Cine o are pe ea, aceluia i se pare că stă, şi nu duce 
grijă să nu cadă. Iar cel ce nu are această grijă, „să nu cadă 
acela stă cu nepăsare pentru statul lui, şi cade apoi. Şi cum 
cade? Cade în părere de sine şi îşi face mulţumire de sine 
după ce-şi pierde umilinţa inimii, şi apoi pierde harul, pierde 
vederea cea de sus şi se lasă spre nepăsare şi slăbeşte în el 
viaţa, adică veghea, adică frica de Dumnezeu, şi apoi vine du- 
hul rău care se îndulceşte în om spre patimă trupească, spre 
cădere din har, spre plata celor ce se înalţă cu mintea după ce 
L-au cunoscut pe Dumnezeu şi viaţa cea cu har, făcătoare de 
minuni şi de puteri cereşti în om. Cel ce slăbeşte cu harul nu 
mai poate fi drept nici pentru sine, nici pentru altul, căci înăl- 
ţarea minţii face întuneric peste vederea cea dinăuntru. înăl- 
ţarea minţii este hrănirea sinelui care-1 face pe creştin să fie 
mândru de el însuşi, îngâmfat cu virtuţile, şi apoi vine duhul 
slavei deşarte, care risipeşte harul cel de sus şi locul lui din 
om, umilinţa inimii. Amin. 

O copii ai dragostei care dă har, mai multă 
^ umilinţă şi-au lucrat păcătoşii care s-au 
întors la viaţa cea de sus decât drepţii care stau departe de pă- 
cat. Cine se întoarce de la moarte la viaţă, aceia nu se mai în- 
cearcă în coasa morţii care seceră viaţa din om, aceia nu au 
de ce să se semeţească, fiindcă ei au cunoscut boldul înălţării 
cu mintea, care i-a ţinut pe ei în întuneric. Iar când ei trec de 
la întuneric la lumină, se pot face învăţători şi pot îndrepta pe 
oameni la viaţă. Amin. 

Tot cerul se bucură atunci când un păcătos se întoarce 
cu pocăinţă de la moarte la viaţă, că acela ştie să se agaţe cu 
totul de cele ale vieţii şi să nu le mai scape. Maria Egipteanca 
s-a făcut sfântă într-o clipă, umplându-se de dorul după Mine 
şi luându-Mă pe Mine de dragoste a ei. Iar Eu M-am desfătat 
în ea ca într-o casă nouă şi M-am slăvit în ea, dând de ştire 
aceasta prin preotul care a povestit apoi iubirea ei de păcat, şi 
iubirea ei de Dumnezeu apoi, şi viaţa ei cea plină de har, care 
a dus-o pe ea în grădinile cele mai dulci ale vieţii cea de veci, 


căci viaţa ei era cerească încă de pe pământ. Dorul ei de Mine 
a mistuit în ea dorul de păcat. 

Dar cine vrea să audă această minune a dorului, dorul 
de Dumnezeu, pe care drepţii nu-1 dobândesc în toată viaţa lor 
de drepţi atât cât îl dobândesc cei păcătoşi care scapă de la 
moarte la viaţă? Cel ce vine la Mine şi nu se hrăneşte cu dorul 
de Mine, şi pe care şi-l hrăneşte mereu apoi, acela nu vine 
pentru Mine, şi vine pentru sine dacă vine la Mine. Dar cel ce 
vine cu dor, pe acela Eu îl iau şi îl umplu de har prin dorul lui 
de Mine, şi îl fac împărţitor, şi îl fac învăţător, şi îl fac pildă 
a vieţii Mele în om, căci Eu Mă aşez cu toată împărăţia Mea 
în cel ce o doreşte tânjind zi şi noapte pentru ea înăuntrul lui. 
Aceasta este mângâierea cea adevărată a inimii omului: îm- 
părăţia Mea desfătându-se în el. Altfel, oricât ar căuta omul, 
nu va găsi mângâierea inimii lui. Cine vrea să aibă mângâie- 
re, aceasta este ea: împărăţia Mea în om, umilinţa inimii omu- 
lui în care Eu încap cu împărăţia Mea. Amin. 

Puţin câte puţin; puţin, puţin şi va pieri toată liniştea 
omului, şi aceasta va fi mare durere pentru om, căci omul 
n-a căutat pacea dintre Mine şi el. Dar voi, copii ai dragostei, 
păstraţi-vă pentru Mine, iar dragostea să n-o risipiţi, ci 
daţi-Mi-o Mie, fiilor copii. Vă învăţ din vreme, măi fiilor, că 
vor da oamenii să vină să vă stoarcă pentru neliniştea din ei, 
dar aceasta va fi pedeapsa lor, agoniseala lor. Voi însă fiţi pre- 
cauţi. Eu niciodată nu Mă voi face ghicitor în voi, după cum 
şi-ar închipui omul aşa învăţat. Eu nu Mă bag pentru cei ce 
păcătuiesc aşa cum nu M-am băgat pentru femeia cea păcă- 
toasă pe care au adus-o la Mine fariseii ca s-o judec. Le-am 
dat-o lor s-o judece, iar Eu nu M-am băgat nici s-o osândesc, 
nici s-o îndreptăţesc faţă de ei. Se agaţă omul de cuvintele 
Evangheliei ca să-şi caute îngăduinţe pentru cele rele ale lui 
şi iertare pentru acestea, şi îşi zic oamenii că nu-i voi judeca 
precum n-am judecat pe femeia cea prinsă în păcat. Iată, omul 
păcătos răstălmăceşte Scripturile ajustându-le peste el după 
viaţa lui. Puţini de tot caută sfinţenia în Scripturi ca s-o pună 
peste ei şi să fie vii prin ea. Aceştia în curând îşi vor pierde 
liniştea în care stau acum, şi vor alerga după linişte, căci neli- 
niştea e grea pentru om. Voi însă păstraţi-vă viaţa, fiilor, căci 
viaţa trebuie păstrată, nu trebuie tulburată. Eu eram Dumne- 
zeu şi îmi slăbea puterea lângă omul păcătos, iar lângă cel ce 
se întorcea din rele îmi creştea puterea cea de la Tatăl şi Mă 
bucuram de întoarcerea lui cea plină de pace, căci omul care 
se întoarce la Dumnezeu, se întoarce după ce-şi capătă pacea 
cea de sus prin pocăinţa care lucrează nădejde şi dragoste în 
om. Amin. 

Staţi buchet toţi cei ce sunteţi ai Mei. Staţi ca focul şi 
ardeţi pentru Mine la fel toţi cei ce gândiţi la fel. Nu cu lucrul 
mâinilor să nu te opreşti pentru tine, ci cu lucrul duhului tău 
care se dă Duhului Sfânt cu lucrare pentru ca să ardă focul 
acesta, şi Eu să Mă încălzesc la el cu tot cerul care tânjeşte 
după căldura Duhului Sfânt, arzând de pe pământ spre cer, cu 
slavă văzută din cer şi de pe pământ. Amin. 

O, copii care aşezaţi pe pământ cartea Mea de azi, 
cartea venirii Mele! L-aş învăţa mereu pe om, ca să aibă omul 
de unde lua. E lipsit omul de înţelepciune, fiilor copii. E lipsit 
omul de cunoştinţă şi Mi-e milă de om. Dar de cel ce cu- 
noaşte bine calea Mea şi voia Mea şi n-o face, de acela nu-Mi 
mai este milă. Nu mai pot să-Mi fie milă şi de acesta. Acesta 
Mă dispreţuieşte, acesta Mă face de râs înaintea diavolilor şi 
a îngerilor, şi Eu nu mai pot sta biruit de cei ce-Mi cunosc pu- 
terea, şi apoi Mi-o sfărâmă în ei. 

Mă ascund cu voi şi la voi în taina iubirii veşnice, şi hai 
să-i hrănim cu ea pe cei mici care pun umărul cu Mine pen- 

tru venirea Mea. Hai să dăm iubirea cerului la cei ce s-au dat 
Mie cu dor şi cu ascultare şi cu veghe. Hai să ne împărţim 
celor ce mănâncă cu folos. Hai, fiilor, hai. Eu pot în voi pen- 
tru cei ce sunt, pentru cei ce au viaţă sfântă şi minte sfântă şi 
dragoste sfântă. Eu dau viaţa Mea celor ce Mi-o dau pe a lor, 
şi unii altora ne dăm, căci aceasta înseamnă Dumnezeu cu 
oamenii. Amin. 

O, cât de mult s-a dat Mie Maria Egipteanca, şi tot atât 
M-am dat şi Eu ei. Cu multul să se dea Mie tot cel ce Mă 
iubeşte luându-Mă de la voi. Să ştie să se dea Mie cel ce Mă 
iubeşte. Amin. Să ştie să Mă iubească cel ce se dă Mie. Amin. 
Şi de unde să ştie? De la Mine şi de la voi, căci Eu M-am dat 
vouă precum voi v-aţi dat Mie. Şi v-aţi dat, şi Eu îmi sprijin 
pe voi drumul venirii Mele şi am grijă de voi, că e greu 
drumul venirii Mele, e cu greu, e cu greutate, fiilor. Când voi 
aţi venit la Mine, nu v-aţi mai făcut nici o socoteală pentru 
voi, ci numai pentru Mine v-aţi făcut. Eu când am văzut că aţi 
ştiut să veniţi la Mine, M-am umplut de dragoste pentru voi, 
că şi voi eraţi plini de dragoste pentru Mine, şi M-am unit cu 
voi şi v-am numit prin Verginica şi v-am scris ca să vă am, şi 
apoi v-am aşezat înaintea Mea şi v-am îngrădit cu puteri de 
sus şi v-am îmbrăcat cu har şi cu viaţa Mea vă hrănesc. 

Hai, fiilor, hai. Eu dau viaţa Mea celor ce Mi-o dau pe 
a lor. Eu Mă ascund cu voi şi la voi în taina iubirii veşnice, şi 
hai să-i hrănim cu ea pe cei ce ştiu să vină. Amin. 

împrospătez binecuvântarea şi harul şi lucrul pentru 
voi, cei ce lucraţi cu fiii poporului Meu tot lucrul ce mai este 
de lucrat pentru gătirea casei întâlnirii şi a grădinii întâlnirii, 
podoabele cele din jurul ieslei slavei cuvântului Meu. 

Să fie timp cald şi frumos pentru voi, cei frumoşi 
care-Mi gătiţi Mie zile de nuntă, zile de slavă a Mea cu voi 
între oameni. Fiţi frumoşi, fiilor copii. Şi fiţi frumoşi, fii ai Ie- 
rusalimului, căci Ierusalimul înseamnă fii şi fiice, inimi sfinte 
şi trupuri sfinte, hrănite din slava Duhului Sfânt, Care Se îm- 
parte între fii aşa cum fiii îşi împart pâinea. Daţi-vă unul 
altuia cu Mine în voi spre mângâierea Mea şi a voastră, fii ai 
Ierusalimului, şi veţi avea putere multă şi veţi călca pe şerpi, 
şi ei nu vă vor vătăma, dar staţi întru puterea cea de sus. 
Amin. Să aveţi de toate pentru Mine şi pentru voi. Să aveţi 
toată slujirea de care este nevoie şi tot ajutorul din cer şi de 
pe pământ pentru lucrul Meu cu voi, pentru casa Mea cu voi, 
pentru slava Mea cu voi. Chemaţi soarele să vă dea ce are de 
la Mine bine şi fiţi soarele cel de pe pământ care să lumineze 
până în cer, căci soarele la soare trage. Chemaţi ploaia să vină 
la vreme potrivită, şi apoi să se retragă şi să dea loc soarelui 
pentru tot lucrul ce-1 aveţi de lucrat la săvârşirea casei 
întâlnirii şi a grădinii întâlnirii, căci Eu soare vă dau. Amin. 

Eu dau viaţa Mea celor ce Mi-o dau pe a lor. Eu pot 
pentru voi. Eu pot în voi. Eu pot din voi mai mult decât din 
cer, şi aceasta-Mi este bucuria: să pot în voi, fiilor. Amin, 
amin, amin. 

19 martie/l aprilie 2001 
Praznicul Buneivestiri 

Iubirea de Dumnezeu este paza fecioriei inimii şi a trupului omului. 
Cel ce nu ştie să se dea Domnului, nu se dă. Nu este mântuire fără 

mărturisire. 

M ă las peste voi cu praznic de bunăvestire, copii 
binevestitori din partea Mea peste pământ, că 
frumoşi sunt la Mine cei ce Mă binevestesc pe Mine peste 
pământ. Nu vreau să-l iau pe om cu rău şi cu bătaie ca să-l fac 


să-Mi asculte strigarea Mea cea de pe urmă, şi vreau să-l iau 
cu bunăvestire, ca să-l fac să Mă iubească, fiindcă iubirea este 
vindecarea omului. Ea este doctoria care-1 mai poate face să- 
nătos pe om. Vreau să-l fac pe om să Mă iubească şi să se dea 
Mie casă, şi să zică apoi ca David: «Mistuitu-s-a inima mea 
după casa Ta, Doamne, după curţile Tale, Doamne». Amin. 

Mă aduc la voi mereu bunăvestire peste pământ, ca 
să-i dau omului putere să Mă iubească, şi să se facă Mie casă 
omul. Amin. Am trimis pe îngerul Meu la Fecioara care avea 
să Mă nască, şi a cerut-o pe ea să se facă Mie casă. Ea Mă 
iubea, că Mă găsise vestit prin prooroci, şi Mă aştepta să Mă 
arăt precum era scris, iar Eu am cerut-o pe ea să fie ea casa 
Mea. Când ea a aflat de la înger că Duhul Sfânt Mă va aduce 
de la Tatăl în casa ei ca să iau fiinţă în ea şi din ea, atunci ea 
s-a dumerit bine şi s-a învoit să-Mi fie Mie casă şi a zis: « Ia- 
tă roaba Domnului!». Cea mai mare virtute a inimii ei a fost 
fecioria întru totul, şi aşa a rămas inima ei pe veci de veci, şi 
ea s-a făcut vecia Mea, casa Mea de veci. Amin. 

Virtutea fecioriei se păzeşte prin multă dragoste de 
Dumnezeu în inima omului. Trăirea Mea înăuntrul omului se 
face o hrană, o masă mereu întinsă pentru inima din om. Dacă 
această masă se strânge, pentru ce se strânge? Pentru ca omul 
să se ocupe şi cu altele în afară de această masă. Dar cel ce 
voieşte să rămână pe veci întru Mine, şi Eu întru el, acela nu 
mai strânge masa Mea cu el, şi rămâne mereu cu Mine la 
masă nesfârşită şi în feciorie de neclintit, de veci, fiilor. 

Dragostea de Dumnezeu în inima omului este doctoria 
care-1 face pe om sănătos de orice neputinţă, de orice vrăjmaş 
din afara şi dinăuntrul omului. O, dacă ar şti omul să vină la 
Mine când dă să vină, ar fi mare minune venirea lui la Mine. 
Cel ce ştie să vină la Mine, acela ştie să se jertfească cu cele 
dinăuntru şi cu cele din afara lui şi ştie să se facă Mie casă. 
Acela nu-şi alege nici o bucurie în afară de Mine, şi se face 
ca Mine, spre bucuria Mea, bucurându-Mă cu ea. 

O, cu câtă bucurie M-am dat Eu celor din Emaus după 
ce Eu am călătorit cu ei pe cale! I-am văzut mergând pe drum 
cu dragostea de Mine în suflet şi M-am apropiat de ei în chip 
de călător tâlcuindu-le cele despre Mine, ale răstignirii şi ale 
învierii Mele, şi apoi M-am dat lor făcându-Mă masă pentru 
ei, masă întinsă pe veci, masă de veci între Mine şi ei. Iar ei, 
de bucuria Mea cu ei, şi a lor cu Mine, s-au dus cu inima 
aprinsă la apostolii Mei la Ierusalim să le povestească. Şi pe 
când ei le povesteau, Eu iar am stat înaintea lor şi le-am zis: 
«Pace vouă!», şi le-am tâlcuit Scripturile proorocilor Mei cei 
de demult. 

Masă de nestrâns M-am făcut peste pământ de-atunci, 
dar cel ce mănâncă din masa Mea, şi o strânge apoi, ca să mă- 
nânce din masa lui şi a vrăjmaşului Meu şi al lui, acela este 
altceva. Acela a aflat cum am mâncat Eu la masă cu cei ce ar- 
deau după Mine, cu cei ce au ştiut să se dea Mie casă. Şi dacă 
acela a aflat, îşi ia şi el de pe masa aceasta, dar Eu îi voi cere 
socoteală pentru că nu rămâne pentru masa Mea. Masa Mea 
cu omul este cina cea din Emaus, pâinea pe care i-o dau Eu 
omului în care arde iubirea Mea, fiinţa Mea în om. 

Voiesc să-i binevestesc omului să se pregătească pen- 
tru masa Mea, căci masa Mea e veşnică şi nu se strânge între 
Mine şi om dacă ea este. Ea este pentru cei înfometaţi de ea, 
pentru cei înfometaţi după Dumnezeu care se fac Mie casă şi 
masă, căci trăirea Mea înăuntrul omului se face hrană, o ma- 
să mereu întinsă pentru inima din om. 

O, copii care-Mi primiţi cuvântul buneivestiri pentru 
om! Omul se dă deştept şi mare şi vestit întru toate îndeletni- 

cirile lui. E plină lumea şi pământul de vestirile de la om, de 
îndeletnicirile de la om, dar în iubirea de Dumnezeu nu este 
omul deştept. Cea mai mare înţelepciune a omului asta ar fi: 
iubirea de Dumnezeu, dar pe ea n-o alege omul ca să umple 
apoi pământul cu ea şi cu vestea ei. 

Cui să Mă arăt Eu cu venirea Mea de acum aşa cum 
M-am arătat Eu apostolilor Mei cu învierea Mea cea de-acum 
două mii de ani, şi cu care Mă voi arăta curând, curând la 
toată făptura, spre învierea ei? Dacă se apropie sărbătoarea 
învierii Mele, omul se pregăteşte cu altceva pentru ea; se pre- 
găteşte cu mâncare, cu băutură, cu haine noi, cu care noi, dar 
nu cu înviere. Sărbătoarea învierii trebuie să fie întâmpinată 
cu înviere, aşa cum au întâmpinat-o apostolii Mei cei de acum 
două mii de ani, căci stăteau lipiţi de Ierusalim, aşa cum le-am 
spus Eu să stea şi să aştepte pe Duhul Sfânt, Care-i va învăţa 
pe ei, ca să se ducă ei apoi cu vestea învierii Mele peste tot 
pământul şi să rămână ea peste veacuri prin propovăduirea 
lor, prin buna vestire a lor. lată, şi acum, ca şi atunci, nu Mă 
pot arăta cu învierea Mea şi cu venirea Mea decât celor ce Mă 
aşteaptă cu trăirea Mea înăuntrul lor, cu masa Mea de cină 
între Mine şi ei. 

O, fiilor care-Mi primiţi venirea, omul se îmbată de vin 
şi de toate băuturile pe care şi le face pentru masa lui, dar de 
iubirea de Dumnezeu nu se îmbată omul aşa cum s-au îmbă- 
tat din masa Mea cu ei cei ce au petrecut cu Mine pe pământ 
până în răstignirea Mea şi după învierea Mea. 

O, masa învierii e goală, fiilor. Masa învierii e altceva 
decât a învăţat omul luându-şi singur din masa Mea. Nu se 
face omul casa Mea. Nu se dă omul Mie casă şi masă. Nu ştie 
omul ce este învierea, fiilor copii. învierea este viaţă fără de 
moarte, este dragostea de Dumnezeu în inima omului, masa 
Mea cu omul, masă care nu se strânge între Mine şi om. 
Aceasta înseamnă învierea şi masa învierii la care am stat Eu 
cu apostolii Mei după ce am înviat. Eu prin învierea lor am 
înviat, căci ei Mă aşteptau înviaţi, Mă aşteptau cu Duhul 
Sfânt, pe Care-L promisesem lor. întâi i-am înviat pe ei 
dându-le lor Trupul şi Sângele Meu mai înainte de răstignirea 
Mea, şi după aceea M-am dat jertfa pentru ei, şi după aceea 
am înviat. Am înviat prin învierea lor. Amin. 

O, dacă Eu nu am om care să se aşeze întru Mine, Eu 
nu pot să-Mi fac lucrarea cea proorocită prin prooroci. Dacă 
mama Mea Fecioara nu ar fi păzit în ea dragostea ei cea multă 
pentru Mine şi casa Mea în ea, cum aş fi putut să-Mi fac prin 
ea venirea Mea între oameni? Dragostea de Dumnezeu este 
paza inimii, este fecioria inimii, căci fecioria trebuie păzită de 
dragostea de ea, iar dragostea de ea este dragostea de Dum- 
nezeu în inima omului. Nu numai să facă omul voia Mea şi 
cuvântul Meu. Nu numai atât, ci să şi ardă de dragoste, căci 
dragostea este foc care arde şi care nu se stinge. Numai focul 
care arde, numai acela nu se stinge. în Fecioara mama Mea 
ardea focul dragostei, şi el nu s-a mai stins nici ziua, nici 
noaptea, şi prin el Eu trăiam în ea nestins, şi prin el ea se pă- 
zea în fecioria inimii, care înfecioreşte trupul cel fecior şi îl 
ţine întru Mine şi pentru Mine. Cine se dă Mie casă, trebuie 
să Mă şi aibă în casă, dar omul creştin de azi nu are frică de 
Dumnezeu, nu are frică fără Dumnezeu şi stă fără Dumnezeu 
şi nu se teme să stea aşa. Dar Eu fac azi peste om bunăvestire 
şi zic: îngrijeşte-te, omule, de statul Meu în tine şi dă-te Mie 
ca să te văd, că nu e mântuire fără Mine. Creştinul trebuie să 
se aşeze în mâinile Mele în toată vremea, prin rânduiala pusă 
între Mine şi om. Cu cele de bine şi de rău ale lui trebuie să 
se aşeze creştinul în mâinile Mele lucrătoare, şi cu dragoste şi 


cu dor să facă aceasta în toată vremea, şi să ia de la Mine 
binecuvântare şi dezlegare de cele neputincioase ale lui, căci 
altfel nu este creştin creştinul, şi altfel Eu nu-1 cunosc, şi 
altfel Eu nu-1 am fiu, şi altfel nu este al Meu. Dar nepăsarea 
omului e mare, şi îşi lasă omul sufletul nedat Mie în toată 
vremea, lată, cel ce nu ştie să se dea Mie nu se dă. Cel ce nu 
vrea să se dea Mie nu se dă, şi rămâne în el, şi nu vine la Mine 
dacă rămâne în el. far Eu vin curând, şi nu voi mai găsi pe 
nimeni pe pământ, pentru că Eu îl iau pe om din mâna cuiva 
dacă-1 iau. iar dacă el nu se dă mereu ca să am cum să-l iau, 
el rămâne neluat, şi iată Scriptura care spune: «Unul va fi 
luat, şi altul va fi lăsat». 

O, nu mai are omul cui să-şi mărturisească viaţa în 
toată vremea ca să am Eu de unde să-l iau şi să-l am pe om. 
Nu mai am duhovnici pe pământ ca să Mi-1 dea Mie pe om 
prin lucrul lor de duhovnic. Duhovnicul dacă nu este duhov- 
nicesc ziua şi noaptea, nu poate fi de folos Mie sau omului. 

O, cum să fac să-l pot pe om atrage la Mine, să-l trag 
pe om pe drum? El nu e pe drum, şi e pe margini? Vin curând, 
curând, şi iată, încă n-am cum să-l scap pe om de cele rele ale 
lui de demult şi de azi. Nu este mântuire fără mărturisire. Nu 
este. Cum să fac să-l ajut pe om să vină la Mine şi să-şi pună 
sarcina jos? Nu mai am slujitori unşi de Mine, nu mai am ca 
să-Mi slujească Mie şi omului care caută drumul. Mi s-a 
înfundat drumul spre om, şi i s-a înfundat drumul omului spre 
Mine, căci pe drum stau slujitorii mincinoşi, care par ai Mei 
după arătare, dar după omul cel dinăuntru nu sunt ai Mei ca 
să-i poată face bine omului. 

Să vină omul la Mine, şi Eu îi voi da povăţuitor. Cel ce 
a murit, să se dea deoparte din drum, dar cel ce înviază din 
moartea cea de până acum, să se scoale şi să vină să-l curăţ şi 
să-l însemnez şi să-l binecuvintez, că Eu vin curând, şi omul 
nu este cunoscut de Mine şi n-are cine Mi-1 da ca să-l am şi 
să-l în s emnez. De iertat l-aş mai ierta pe om prin pocăinţa lui 
cea de ajuns de mare, dar de însemnat n-am prin cine să-l în- 
semnez, şi să Mă în s emnez Eu în el cu pecetea învierii Mele, 
cu moartea şi cu învierea Mea, cu lucrarea Mea cea de mân- 
tuire a omului, pe care am lăsat-o peste toţi cei ce ardeau după 
Mine aşa cum ardea inima în cei cu care am cinat în Emaus. 

îngrijeşte-te, omule, de fiinţa Mea în tine şi dă-te Mie 
ca să te văd bine prin vederea ta asupra ta, şi apoi să te curăţ 
de tine, şi apoi să te umplu de Mine, şi apoi să fii în Mine, şi 
Eu în tine, că nu poţi să fii în Mine până ce nu sunt Eu în tine. 
Eu vin curând, curând, şi tu nu eşti ca să fii luat şi să nu fii 
lăsat, că Eu când vin, îl iau spre salvare pe cel ce Mă are pe 
Mine şi pecetea Mea în el şi pe el, iar pe cel ce nu le are pe 
acestea nu-1 iau. îl las dacă el nu este. îl las pe cel ce nu vrea 
să fie. Dar Eu voiesc să fie, şi de aceea binevestesc omului în- 
vierea lui prin moartea şi prin învierea Mea, şi prin masa Mea 
de cină cu el după înviere, aşa cum am făcut şi acum două mii 
de ani cu ucenicii Mei, cărora le-am dat cina învierii, hrana 
cea de veci, masa Mea cea întinsă pentru vecie. Amin. 

Acum două mii de ani, cu şase zile înainte de Paşti, 
M-am dus în Betania şi M-am lăsat cu praznic în cetatea 
aceea şi am stat la masă cu Lazăr cel înviat, iar Maria, cea 
plină de dragostea Mea în ea, Mi-a uns picioarele cu mir şi Mi 
le-a şters cu părul ei. A doua zi norod mult, venit la praznic în 
Ierusalim, auzind că vin şi Eu, M-a întâmpinat cu stâlpări de 
finic şi cu osanale, ca pe Unul Care vine în numele Domnu- 
lui, ca pe împăratul lui Israel, căci venise Duhul Sfânt de la 
Tatăl peste ei ca să se împlinească Scriptura care spune: «Din 
gura pruncilor vor ieşi laude pentru Domnul», far Eu am 

spus celor ce întrebau de Mine: «A venit ceasul să Se prea- 
slăvească Fiul Omului, că acum este judecata acestei lumi, şi 
stăpănitorul ei va fi aruncat afară». Amin. 

O, copii de la iesle care-Mi primiţi cuvântul când vine! 
Mâine în zori intru din nou cuvânt în carte. Să-Mi deschideţi, 
să staţi deschişi, fiilor. Eu sunt împăratul lui Israel, iar voi 
sunteţi în faţa poporului Meu cel nou ca să Mă daţi lui, şi el 
să Mă primească şi să Mă aibă ca pe împăratul lor Cel ceresc. 
Amin. Iubirea poporului Meu cel nou să fie ca mirul cel mult 
mirositor şi să-Mi spele cu ea ranele aşa cum Maria Mi-a 
spălat picioarele Mele cele obosite, care Mă purtau spre jertfă 
şi spre înviere după jertfa. 

O, cui să Mă arăt Eu cu venirea Mea de acum aşa cum 
M-am arătat acum două mii de ani apostolilor Mei cu învierea 
Mea de atunci? Când voi veni spre vedere, Mă vor vedea oa- 
menii înviat, căci Eu şi acum sunt după înviere, sunt Cel 
înviat Care dă omului înviere. Voiesc să-l găsesc pe om când 
voi veni, căci vin curând, curând. Voiesc să găsesc omul la 
masa Mea cea care nu se strânge în veci; să-l găsesc însemnat 
de pecetea Mea înăuntrul lui şi în afara lui, ca să-l cunosc şi 
să-l iau spre salvare şi să nu-1 las necunoscut ca pe cel ce nu 
este. 

Fericiţi sunt cei ce vor fi găsiţi scrişi în cartea Mea, în 
cartea învierii, în care sunt scrişi cei înviaţi, căci Eu sunt în 
ei, şi ei în Mine, şi aşa sunt fiii învierii. Amin. 

întăresc peste voi binecuvântare mare şi puteri sfinte şi 
lucrare îngerească pentru lucrul vostru de pregătire a zilelor 
Mele cu voi în mijlocul mulţimilor care vin la praznicele 
Mele cu voi pe pământ. Pace vouă, şi peste tot lucrul ce mai 
este de lucrat şi de sfârşit pentru casa întâlnirii şi pentru gră- 
dina întâlnirii, locaşurile Mele de poposire între cer şi pământ 
pentru vestea venirii Mele şi a învierii făpturii care va să fie. 
Pace vouă, şi celor ce ajută Mie şi vouă pentru ca Eu să vin 
lucrând la calea venirii Mele! 

Pace, fiilor! Pace celor ce iubesc drumul venirii Mele 
ca să vin, că Eu prin învierea lor vin. Amin, amin, amin. 

25 martie/7 aprilie 2001 

Praznicul Intrării Domnului în Ierusalim. Duminica 
Floriilor 

Naşterea îl face pe om să fie. Domnul îl plânge pe Israel cel după 
trup. Biserica de zid este peşteră de tâlhari. Ierusalimul nou este zi 

de Florii. 

ă fie zi de slavă ziua aceasta, căci cuvântul Meu 
este slava Mea peste pământ. Amin. Cu el şi prin 
el M-am slăvit acum două mii de ani. Cu el lucram lucrări 
mai presus de fire, şi tot aşa lucrez şi azi cu voi, copii prin ca- 
re Eu îmi desăvârşesc cuvântul Meu cel rostit la voi. Tatăl 
Meu S-a preaslăvit din cer peste pământ prin cuvânt. Glasul 
Lui cuvânta din cele ce nu se văd, cuvânta peste Mine când 
Eu grăiam cu El în durerile Mele sau din mijlocul slavei cu 
care El Mă slăvea înaintea ucenicilor Mei. 

Intru cuvânt în carte. Cartea Mea e deschisă, căci voi 
Mă aşteptaţi. Voi cunoaşteţi cele ce sunt spre pacea voastră, 
căci Eu v-am învăţat pe voi să cunoaşteţi vremea, fiilor, şi 
s-o daţi de ştire Ierusalimului, poporul care s-a născut prin 
cuvântul Meu de azi. Cel ce se naşte creşte apoi, numai să se 
nască, numai să vină spre naşterea cea din cer, ca să fac apoi 
din cel născut mădular al Ierusalimului. Amin. 

Naşterea îl face pe om să fie, dar iată, azi nu mai sunt 
adevărate locaşuri în care să vină omul să se nască şi să fie 


apoi, şi să aibă doici apoi, care să-l îngrijească şi să-l hrăneas- 
că, şi omul să crească şi să stea la crescut. Pruncii cei născuţi 
din oameni sunt dezmierdaţi, sunt dădăciţi în fel şi chip, şi 
sunt hrăniţi şi sunt îmbăiaţi şi sunt înfăşaţi şi sunt ocrotiţi şi 
sunt iubiţi, şi ei cresc. Dar cei ce vor să se nască din cer şi să 
fie, aceştia nu mai găsesc case de naştere şi îngrijire pentru 
creştere. Eu am venit după om acum două mii de ani ca să-l 
iau în Mine, şi să-l nasc apoi cu naştere nouă şi să-l am iar al 
Meu, şi am lucrat sub cerul liber, şi M-am făcut doică pentru 
cei ce s-au lăsat spre naştere. Dar Ierusalimul cel de atunci 
n-a cunoscut cele spre cercetarea lui, spre pacea lui, n-a cu- 
noscut vremea naşterii lui cea de sus aşa cum biserica cea de 
azi nu cunoaşte şi nu crede şi nu pricepe minunea cuvântului 
Meu care curge ca râul peste pământ din grădina aceasta în 
care Eu Mă sălăşluiesc cu cuvântul spre naşterea din el a 
omului. 

Eu vreau să fac să crească vie nouă, căci via care este 
a rodit aguridă, şi îi voi strica gardul ei, căci scris este: «Po- 
porul este rob şi nu pricepe nimic. Cei mari şi cei mici pier- 
de foame şi se usucă de sete, iar şeolul şi-a lărgit gura peste 
măsură; acolo se va coborî mărirea Sionului şi vuietul lui şi 
veselia lui». Dar Eu trebuie să am vie şi să Mă bucur de ea şi 
s-o îngrijesc, şi ea să rodească struguri pentru masa Mea, să 
fac din ei vin pentru masa Mea. Amin. Aceasta vreau să fac, 
că iată, cei ce vor să se nască din cer şi să fie, nu găsesc ca- 
să, nu găsesc îngrijire şi creştere, nu găsesc calea. Vreau să 
fac din cuvântul Meu de azi soare strălucitor şi binefăcător ca 
să lumineze şi să încălzească tot pământul. Cuvântul Meu din 
zilele acestea să fie ploaia care face să crească via cea nouă, 
şi să se ivească de la el naştere nouă, om nou, îngrijit de în- 
geri, ca să crească omul şi să fie. 

Am voit să fie spre pacea pământului izvorul cuvân- 
tului Meu de azi, dar pământul este plin de uscăciuni, şi aces- 
tea vor fi adunate de îngeri aşa cum îşi curăţă omul grădina 
de uscături primăvara, şi acestea vor fi date spre foc, ca să fie 
curat pământul, şi apoi pregătit de însămânţat. Şi voi începe 
să fac omul, că el nu se dă spre facere. E prea vechi în rele şi 
nu vrea să se dea la înnoit, iar Eu am ajuns cu lucrul Meu la 
înnoirea lumii, la naşterea din nou a lumii, la cer nou şi la 
pământ nou. Sunt împăratul Cel veşnic, iar împărăţia Mea are 
în ea cer nou şi pământ nou şi om nou şi popor nou, curăţat 
prin jertfa Mea şi prin învierea Mea. 

E cerul plin de suspin după naşterea din nou a lumii, 
după înnoirea pământului care cere să fie curăţat şi lucrat. Iar 
tu, popor al naşterii de sus, eşti via Mea cea nouă, şi din tine 
voi altoi şi îmi voi face totul nou, cu cuvântul Meu cel de pes- 
te tine. Aceasta este vestea Mea cea bună de care se bucură 
îngerii şi sfinţii în cer sus, şi pe pământ jos, căci tot ce este în 
cer aşteaptă înnoirea, aşteaptă împlinirea făgăduinţei de cer 
nou şi de pământ nou. Amin. 

Să fii, Ierusalime mic, să fii mereu nou. Să fii ziua Mea 
de Florii în care Eu să Mă slăvesc cu sărbătoare de Sion 
ceresc pe pământ. Să stai întru întâmpinarea Mea, că aceasta 
este lucrarea ta, şi să Mă primeşti ca pe împăratul tău, Israe- 
le nou. 

O, ce Mi-a făcut Israel cel de atunci! S-a temut să nu-şi 
piardă slava în care Eu îl aşezasem în mijlocul neamurilor 
pământului, dar el nu era vrednic de slava lui cea de la Mine. 
Şi pentru că nu era vrednic, s-a temut de Mine. Dacă ar fi fost 
învăţat cu duhul umilinţei, s-ar fi slăvit prin el Israel. Dar el, 
fiindcă era nevrednic de slavă, a dat să se slăvească prin du- 
hul îngâmfării, şi s-a mărit, dar şi-a pierdut slava mărindu-se 

împotriva Mea, căci Eu aşa am zis: «A venit ceasul să Se 
preaslăvească Fiul Omului, şi acum este judecata acestei 
lumi, şi stăpânitorul ei va fi aruncat afară». Şi aşa a fost, că 
Eu după răstignirea la care M-au dat ei, stăpânii lumii. Eu am 
înviat, iar ei s-au făcut de ocară veşnică fiindcă au iubit mă- 
rirea omenească mai mult decât mărirea lui Dumnezeu. S-au 
mărit pe ei înaintea noroadelor, şi pe Mine M-au micşorat şi 
au dat să Mă ascundă prin moartea la care M-au supus. Ei 
n-au iubit mărirea Mea, şi cine face aşa, rămâne în întuneric 
aşa cum a rămas poporul Israel de atunci şi până azi. Numai 
că Eu am avut grijă să nu stârpesc venirea făgăduinţelor 
Mele, şi Mi-am pus din timp deoparte o rămăşiţă aleasă prin 
har ca să aibă cine-1 judeca pe Israel, din mijlocul lui. 

O, nu e chip să-Mi fac loc pe pământ cu mărirea Mea, 
căci mărirea cea omenească a omului care-şi zice stăpân peste 
via Mea e mărire care nu merită să fie, şi omul se teme de 
dreptatea cea de sus şi se luptă cu ea pentru statul lui cel mare 
aşa cum au făcut stăpânii lumii de atunci când Eu în chip 
smerit M-am coborât din cer între ei ca să le aduc lumină, 
doar-doar o vor iubi şi vor umbla întru ea. 

Iată, şi azi, ca şi atunci, cei ce se simt stăpâni ai lumii 
v-au certat pe voi ca să tăceţi cu cuvântul Meu. Dar toate cele 
ce sunt au fost cu voi, şi Eu v-am întărit cu har şi v-am îm- 
brăcat în el, şi prin lucrarea Mea cu voi a fost iarăşi judecat 
stăpânitorul lumii de azi şi a fost aruncat afară. Amin. 

Eu însă plâng cu amar pentru Ierusalimul cel de atunci 
şi pentru cei de azi care stăpânesc lumea prin biserica cea de 
azi, căci pentru nelegiuirile lor sunt ascunse de ochii lor cele 
spre pacea lor. Curând, curând îngerii Mei cei tainici îi vor 
arunca pe ei afară din casele lor pe care Eu le-am numit încă 
de pe atunci peşteri de tâlhari. îi voi arunca aşa cum ei M-au 
aruncat pe Mine după ce Eu le-am spus pilda lucrătorilor viei 
care au omorât pe Moştenitorul ca să-I ia moştenirea, iar ei 
s-au înrăit împotriva Mea atunci, şi au împlinit aşa. Şi pentru 
că Eu le-am profeţit că «va veni iarăşi Stăpânul viei şi va 
pierde pe lucrătorii aceia şi va da altora via», aşa a şi fost, 
căci harul Meu a lucrat prin ucenicii Mei, şi bunavestire a îm- 
părăţiei cerurilor a înnoit via şi a pus-o deoparte pentru cei 
curaţi, până azi, căci de atunci şi până azi cărturarii şi fariseii 
vor să înşele cu slava lor omenească mulţimile, ca să nu caute 
ele cu slava Mea. Cum să mai înţeleagă aceştia că umilinţa 
este slava şi nu mărirea cea omenească? Cum să-şi mai simtă 
ei orbirea dacă fug de lumină, dacă ei nu dau să se spele şi să 
se lase de deşertăciune şi de păcatele ei? Şi iată Scriptura care 
spune: «Iadul şi-a lărgit gura fără de măsură, ca să coboare 
în el mărirea Sionului şi vuietul lui şi veselia lui». Dacă n-aş 
fi venit cu acest cuvânt nou ca să strig de la moarte la viaţă 
pe cei mari şi pe cei mici, dacă n-aş fi coborât acest râu de 
viaţă dătător ca să se spele în el cei vii şi cei morţi, ar fi avut 
aceştia îndreptăţire în căile lor. Dar acum cuvântul acesta stă 
faţă în faţă cu ei şi îi aruncă afară precum este scris: «Stăpâ- 
nitorul acestei lumi va fi aruncat afară». Amin. Iar cei ce 
sunt vii prin viaţa Mea în ei, vor moşteni cu Mine în vecii ve- 
cilor, căci M-au iubit când lumea M-a urât, şi M-au primit 
când toţi M-au alungat, şi M-au înviat când toţi M-au răstig- 
nit prin mărirea lor cea omenească împotriva măririi lui 
Dumnezeu pe care n-au iubit-o, iar mărirea lui Dumnezeu 
este umilinţa cu care Eu Mă zidesc în om, în casa umilinţei, 
în inima cea plină de iubire pentru Mine şi pentru mărirea 
Mea în ea. Amin. 

Tu, Ierusalime, tu, moştenirea Mea, să fii ziua Mea de 
Florii, să fii asinul pe care Eu călătoresc de la margini la 


margini cu cuvântul buneivestiri a venirii Mele şi a măririi lui 
Dumnezeu peste pământ. Aceasta să fii tu, Ierusalime nou. 
Popor de ucenici ai venirii Mele, aceasta să fii tu. Să fii ziua 
de Florii a sfârşitului timpului omului şi să-Mi cânţi, fiule, şi 
să zici: „ Vine Domnul! Bine este cuvântat Domnul întru ve- 
nirea Sa, întru slava Sa cea de sus şi cea de jos, întru cei de 
sus şi întru cei de jos, sus în cer, şi jos pe pământ! “. 

O, poporul Meu, vine Domnul, împăratul Sionului ce 
va să fie, împăratul şi Stăpânul tău, Ierusalime, Sionul Meu 
cel nou, slava şi mărirea Mea, Ierusalime nou şi drag Mie, şi 
cu care Eu îmi zidesc vecia ta cea pentru Mine, Ierusalime, 
ziua Mea de Florii. Amin, amin, amin. 

26 martie/8 aprilie 2001 

Praznicul învierii Domnului 

învierea este taina după care tânjeşte toată făptura care a fost şi 
care este. Fiecare zi de viaţă trebuie să fie întreagă pentru răs- 
cumpărarea ei. Omul frumos este cel ce poartă chipul lui Hristos. 

Î ngerul învierii Mele Mă vesteşte de două mii de 
ani la cei vii cu trupul şi la cei adormiţi cu trupul, 
şi zice tuturor: Hristos a înviat! Hristos a înviat! Hristos a 
înviat! Aceasta este vestea bucuriei pe care Eu, Do mn ul Cel 
înviat, am împlinit-o şi am împărţit-o prin învierea Mea, care 
aduce viaţă şi început de viaţă. Amin. 

Bucurie şi pace ţie, Ierusalime de azi, căci Eu te-am 
întocmit cu cuvântul Meu cel plin de dor după om. Bucură-te 
întru învierea Mea! Bucură-te întru învierea ta! Bucură-te 
întru mărirea Mea şi a ta, căci Eu îţi zic: pace ţie! Pace şi zi 
de înviere, poporul Meu de ucenici, căci aşa le-am zis şi uce- 
nicilor Mei cei de atunci cu care dusesem greul vestirii îm- 
părăţiei cerurilor peste pământ. învierea este bucuria cea mai 
presus de orice bucurie, căci ea este biruinţa cea peste toate. 
Pe ea o iubeşte şi o doreşte şi o aşteaptă tot şi toate. Ea este 
taina după care tânjeşte toată făptura care a fost şi care este, 
căci ea aduce omul la viaţă fără moarte, la viaţa cea de veci. 
Amin. 

Mă aduc pe Mine însumi înviere. Cuvântul Meu învia- 
ză morţii, şi fericiţi sunt cei vii cu trupul, şi care rămân întru 
cuvântul Meu. Cel ce rămâne întru cuvântul Meu, acela se 
numeşte creştin. Creştinul ia în el chipul şi asemănarea Mea 
pentru învierea lui, pentru viaţa lui cea de veci, care este 
chipul Meu în om, că Eu sunt gata să plinesc întru totul taina 
învierii peste om, taina Mea cu omul. Amin. 

Trec prin grădină şi Mă vărs peste tine cu râul cuvân- 
tului, Ierusalime al venirii Mele. Pentru toată făptura grăiesc 
când grăiesc cu tine din grădină. Taina iubirii de Dumnezeu 
este pentru cel ce rămâne întru cuvântul Meu, întru iubirea 
Mea. Viaţa de creştin e dulce, numai să se îndestuleze cu ea 
creştinul. Nu să-şi zică omul că e creştin, ci să se şi îndestu- 
leze cu această avere pe care nici molia, nici rugina nu o stri- 
că, ci ea rămâne pe veci averea omului creştin. Amin. 

Dar cum este această bogăţie, această îndestulare? 
Omul care se înhămiceşte pentru această bogăţie îşi întăreşte 
îngerul ca să poată pentru el. Cine nu-şi întăreşte îngerul, ace- 
la este slab de înger, adică nu este ajutat de înger. Dacă înge- 
rul care te îndeamnă mereu la viaţă şi la veghe pentru viaţă, 
dacă el nu biruieşte întru tine ca să te îndemne, şi apoi să faci, 
atunci el pleacă de la tine, şi cazi apoi sub puterea potrivni- 
cului tău, trupul cel potrivnic sufletului. îngerul îl îndeamnă 
pe creştin la cele pentru Dumnezeu, la veghe sfântă şi la rugă- 
ciune pentru ea. Dacă creştinul se lasă şi nu face aşa, atunci 

îngerul slăbeşte şi se depărtează, iar duhul rău, cu faptele 
lui, prinde loc în om şi îl slăbeşte spre partea cea tară Dum- 
nezeu, şi apoi vine amarul, căci viaţa fără înger se face amară, 
se face grea, se face povară pentru suflet, se face durere pen- 
tru om. 

O, viaţa de creştin e dulce. E atât de dulce, numai să se 
îndestuleze cu ea creştinul şi să se facă locaş îngerilor, care 
aduc învierea în creştinii care ţin mereu azi vestea învierii. 
Cine vrea să fie viu, acela nu se lasă spre moarte, căci n-o iu- 
beşte, ci o biruieşte şi nu este cu ea. Aceasta este învierea care 
poate în om pentru viaţa lui cea de veci. Amin. 

O, dulce este viaţa de creştin! Ea nu aduce nici durere, 
nici întristare, nici suspin, căci îngerul este tare şi este cu toa- 
te cele din cer în cel ce trăieşte în iubire. în creştin e dulce şi 
suspinul, iar durerea este mângâiere. Suspinul cel dulce şi du- 
rerea cea mângâioasă sunt îngerii cei mai veghetori ai vieţii 
cea de veci în om, sunt ca apa la rădăcina pomului şi ca lumi- 
na la coptul roadelor lui, şi viaţa de creştin e dulce. Orice du- 
rere, orice tristeţe aduce cu ea bucurie şi mângâiere, şi viaţa 
de creştin e dulce, numai să se îndestuleze cu ea creştinul. 

Când îngerul cel rău şi-ar dori în creştin libertatea, 
atunci creştinul trebuie să se îndulcească în rugăciune şi în 
trezie şi în iubire şi în unire cu Mine, Domnul Cel fără de 
moarte, Domnul mângâierii. Eu, creştinilor le dau biruinţa ca 
să fie cu ei, numai să se îndestuleze ei de dulceaţa vieţii de 
creştin. Fiecare zi de viaţă trebuie să fie întreagă, să înceapă şi 
să se sfârşească prin răscumpărarea ei, căci altfel îngerul cel 
rău îşi agoniseşte şi el avere, şi apoi îşi cere dreptul în creştin. 

Eu vouă, copii ai Ierusalimului, vă spun adesea că sun- 
teţi copii frumoşi şi vă spun să fiţi frumoşi. Dar ce este omul 
frumos cu frumuseţea pe care o pun Eu pe voi şi pe chipurile 
voastre? Ea este iubirea de Dumnezeu, care aduce în creştin 
chipul Meu şi viaţa Mea şi lucrarea Mea cu care Mă înfăţişam 
Eu înaintea Tatălui în vremea lucrului Meu pe pământ. Eu 
Tatălui Mă rugam mereu pentru Mine şi pentru cei ce Mi-i 
dădea ca să fie cu Mine în lume. Mă rugam pentru pază, 
pentru veghea Tatălui asupra Mea şi a lor, şi îi dădeam Tatălui 
iubire cu cuvântul, că eram dator cu ea, fiindcă Tatăl Mi-o 
dădea ca să am ce să-I dau, ca să am cu ce să fiu cu Tatăl. 

O, prin ce poate să fie cu Mine creştinul? Prin iubirea 
pe care i-o dau ca să Mi-o dea, prin împărţirea ei între Mine 
şi om, între om şi Mine. Cine vrea să fie viu şi veşnic viu, să 
înveţe această taină a iubirii care se împarte, căci iubirea, 
aceea este: cea care se împarte, cea care miluieşte ea însăşi 
prin dăruire, şi toate ale ei se lucrează cu cuvântul. Amin. 

E praznic de înviere în tine, Ierusalime nou, şi voiesc 
să împart prin tine înviere şi viaţă plină de bunătăţi peste om, 
căci omului îi trebuie multă mângâiere. Cel ce-Mi dă mân- 
gâiere are mângâiere, dar cel ce nu-Mi dă, aceluia îi trebuie, 
că nu are. Şi dacă ea nu face rod când omul o primeşte, atunci 
omul stă în nepăsare de suflet, şi iubirea îi va cere socoteală. 
O, când un om cade în vreo greşeală faţă de legile de pe pă- 
mânt, vine temnicerul şi îl ia pe om pentru pedeapsă. Atunci 
omul şi toţi ai lui dau să plătească, dau să despăgubească vina 
şi să-l scape pe cel vinovat. O, cum de nu înţelege omul că 
pentru viaţa şi libertatea cea de veci trebuie luptat cu mult 
mai mult şi mereu mult? Cine nu vrea să lupte împotriva 
păcatului, acela să nu facă păcatul, dar cel ce-şi îngăduie să 
păcătuiască, acela să pună mâna şi pe armă şi să tragă cu ea 
în păcat, ca să-l vadă Dumnezeu că face aşa cu toată puterea, 
ca voievodul care dacă vine vrăjmaş în ţara lui, el se scoală şi 
se înarmează şi scoate pe vrăjmaş din hotarele lui. 


O, duhul rău aduce în om păcat, şi apoi se lasă în om 
cu nepăsare, cu răceala care-1 face pe om să se închidă înăun- 
trul său ca intr-un nor de întuneric. Dar Eu străbat de două mii 
de ani cu vestea învierii peste toată făptura. îngerul învierii 
Mele se împarte până azi cu urarea cea de bucurie pentru cei 
ce Mă iubesc, pentru cei ce s-au bucurat şi se bucură pentru 
Mine de învierea Mea. 

Sunt atâţia oameni pe pământ care se bucură pentru ei, 
şi cu bucuria lor în ziua de serbare a învierii Mele. Dacă dă- 
deam astăzi soare şi căldură, se umpleau poienile verzi de oa- 
meni cu cărnuri pe jar şi cu veselie omenească şi cu ospăţ lu- 
mesc, şi cu durere pentru Mine şi pentru sfinţi şi pentru în- 
geri. Dar am slobozit din cer vreme ploioasă ca să opresc 
bucuriile omeneşti care se zic bucurii în numele creştinismu- 
lui. Dar neamul creştin este neamul cel plin de umilinţa bucu- 
riilor sfinte care se urcă până la Mine întru miros de bună 
mireasmă pentru mângâierea cerului, că e cerul plin de suspin 
de sfinţi şi de îngeri care nu se mai pot apropia de oameni din 
pricina necurăţiilor şi a desfătărilor omeneşti şi trupeşti 
care-i fac pe oameni să se îngroape în propriile lor trupuri 
spre despărţirea lor de Dumnezeu. Vouă însă, vouă şi celor ce 
dau să semene cu voi prin păzirea cuvântului Meu, vă dau 
mângâiere şi înviere ca să le lucraţi între voi spre venirea Mea 
cu înviere, spre păzirea vieţii sfinte pe care Eu o cer de la 
fiecare fiu care-şi dă Mie iubirea şi paza vieţii lui şi lumina 
lui cea pentru Mine, ca să aibă bogăţie de har şi să poată prin 
har, căci harul este cel ce-1 face pe creştin, harul Meu cel 
dătător de viaţă. Amin. 

E praznic de înviere, fiilor copii care-Mi puneţi în carte 
cuvântul vieţii, şi voi, fii ai Noului Ierusalim care staţi sub lu- 
mina Mea. Aveţi grijă, fiilor, cum luaţi harul cel din grădină. 
Luaţi-1 şi propăşiţi în har, ca să aveţi lucrare sfântă în tot şi în 
toate, în voi şi între voi, copii ai Ierusalimului, căci Eu, Dom- 
nul învierii, vă zic: har vouă, fiilor! înviere multă peste voi, 
măi fiilor, căci viaţa de creştin e dulce şi face dulceaţă aşa 
cum fac albinuţele în căsuţele lor adunând numai miere din 
tot ceea ce face miere, din toate florile care au dulce în ele. Se 
ţin după voi creştini care vin după miere la voi. Pe aceştia 
trebuie să-i îndemnaţi să se facă miere, precum Eu sunt, şi să 
ştie să trăiască întru Mine şi să Mă îndulcească cu viaţa lor, 
cu duhul lor, cu harul lor cel lucrător de înviere, căci învierea 
se întâmpină cu înviere. Amin. 

Nu vă sculaţi şi nu vă culcaţi şi nu lucraţi fără rugăciu- 
ne. Jertfa cea pentru Mine a mânuţelor voastre să fie dată Mie 
alături cu rugăciunea cea pentru viaţă veşnică, cea pentru 
pază de îngeri, căci îngerii nu stau lângă voi decât dacă aveţi 
putere pentru ei şi pentru Mine. Fiecare mişcare a minţii şi a 
inimii şi a trupului să aibă înger, fiilor frumoşi. 

V-am spus adesea să fiţi frumoşi, măi fiilor. Oare, ştiţi 
voi cu toţii, ştiţi ce trebuie să fiţi ca să fiţi frumoşi? Dacă Eu 
vă numesc copii frumoşi, ce este copilul frumos? Cine poate 
să se scrie în cartea Mea cu această taină a copilului frumos? 

Bucuraţi-vă, voi, cei ce-Mi scrieţi Cartea Vieţii, şi 
scrieţi-vă în carte de câte ori vă cer. Scrieţi-vă cu taina copi- 
lului frumos. O, ce este copilul frumos? Spuneţi voi Domnu- 
lui ceea ce vă întreabă, că v-am crescut cu harul Meu, copii 
frumoşi. Amin, amin, amin. 

C ine poate fi frumos decât cel care poartă în 
el, în faptă şi în cuvânt, chipul Celui fru- 
mos, chipul lui Hristos, Omul Cel cu duh dătător de viaţă? 
Chipul şi duhul creştinului trebuie să fie ca al lui Hristos. 
Statul cu Hristos în toată clipa îi dă îngerului omului putere 
lângă om, iar depărtarea de Hristos îi dă omului duh slab, trup 

slab, veghe slabă, iubire slabă şi rugăciune mică şi goală. Cel 
ce citeşte rugăciunea cea pentru viaţă şi mereu viaţă, trebuie 
s-o şi facă, nu numai s-o citească; trebuie s-o şi ducă la Dom- 
nul, nu numai s-o citească cu ochii. Atunci va fi frumos cel ce 
citeşte rugăciunea, atunci va fi umilit cel ce se roagă. 

Cel umilit aduce rugăciunea în inima lui, că acolo îl 
aşteaptă Hristos pe om. Atunci omul este frumos precum ru- 
găciunea lui care-L găseşte pe Hristos în inimă, fiindcă omul 
petrece în el cu Hristos. Cine nu petrece cu Hristos sau ca 
Hristos, acela nu este om frumos, iar cine ştie această petre- 
cere cu Hristos, la acela vin îngerii şi sfinţii spre petrecerea 
lui Hristos; la acela privesc păcătoşii spre a lor pocăinţă, spre 
a lor înviere, căci lângă cel viu înviază totul. Omul cel frumos 
este omul care iubeşte rugăciunea cea pentru viaţă, iar rugă- 
ciunea este petrecerea cu Hristos, mângâierea de o parte şi de 
alta, duhul mângâierii pe care l-a dat Hristos celor ce-L iu- 
besc pe El ca să fie cu ei în veci. Amin, amin, amin. 

Ş i acum, Eu, Domnul, v-am scris cu mâna 
voastră în Cartea Vieţii, căci aşa am voit 
nu, şi aşa voiesc Eu de câte ori voiesc să Mă mângâi cu voi, 
cu creşterea Mea în voi înaintea oamenilor care vin şi iau 
miere de la voi. O, să aveţi sare între voi, fiilor frumoşi. Să 
aveţi miere între voi, măi fiilor. Să aveţi pâine şi lapte, căci 
Eu vă dau să aveţi hrană şi pentru mari, şi pentru mici, şi pen- 
tru sugari, căci voiesc să ridic din voi neam împărătesc între 
pământ şi cer. Amin. Cuvântul Meu cel de peste voi păstoreş- 
te pământul şi cerul, dar cine înţelege această taină adâncă? 
N-am alţii mai mari ca şi pe voi pe pământ, că Eu din cei mici 
îmi fac neam mare, fiindcă cel mai mare neam este neamul 
cel sfânt de pe pământ. Amin. 

O, să aveţi sare şi miere şi pâine şi lapte şi apă şi har 
între voi, copii frumoşi, şi să fiţi frumoşi pe veci. Iar cel fru- 
mos este cel plin de har şi de sfinţenie şi de duh lucrător de 
cer pe pământ, şi în mijlocul neamurilor, şi înaintea lor, spre 
pocăinţa şi învierea lor. Amin. 

Acum, pace vouă! Eu am înviat acum două mii de ani 
spre pacea şi spre mângâierea celor ce Mă iubesc cu înviere. 
Zi de Paşti v-am dat, ca să aveţi mereu Paşti nou şi sfânt, 
fiilor, Paşti pentru sfinţi. Amin. îngerul învierii Mele vă bucu- 
ră cu vestea cea de acum două mii de ani a învierii Mele din- 
tre cei morţi: Hristos a înviat! E mare înviere în locuinţa mor- 
ţilor. Acolo e multă bucurie, iar cei vii nu ştiu să se bucure de 
înviere şi cu înviere. 

Hristos a înviat! învierea Mea dă viaţă celor din mor- 
minte, şi le dă învierea. 

Hristos a înviat! Iar voi daţi îngerului învierii Mele 
bucurie şi putere în voi, că taina îngerului omului e taină care 
trebuie să ia viaţă şi tot mai multă viaţă în voi, fiilor frumoşi, 
copii ai învierii. Iar Eu voi fi cu voi, înviindu-vă mereu cu 
învierea Mea, cu Paştele cel nou al venirii Mele cea de acum, 
cu întoarcerea Mea de la Tatăl pe pământ, ca să fac pământul 
masă de înviere pentru Paştele venirii Mele la voi. Şi voi ci- 
na cu voi şi cu sfinţii pe veci de veci, şi îi vom da Tatălui 
bucuria. Amin, amin, amin. 

2/15 aprilie 2001 

Sfintele Paşti, ziua a doua 

Fiii învierii trăiesc laolaltă cu îngerii şi sunt trupul îngerilor. 

ă fiu şi azi cu voi în cuvânt, copii ai Ierusalimu- 
lui nou. Să petrecem praznic de înviere ca să-i 
bucurăm pe sfinţi şi pe îngeri, ca să-L bucurăm pe Tatăl, 


fiilor, căci Tatăl mult Se bucură de bucuria Mea, iar bucuria 
Mea este omul, omul înviat, fiul învierii. Amin. 

îngerul învierii Mele este sărbătorit odată cu învierea 
Mea. Ziua Mea de înviere este şi ziua lui, căci el are ca vestire 
învierea Mea şi vă spune de lângă Mine: Hristos a înviat! 

O, copii ai Ierusalimului cel de sus! Voi nu trebuie să 
uitaţi nici o clipă că sunteţi fiii învierii şi că împreună cu în- 
gerii trebuie să trăiţi în toată clipa. Iar ca să fiţi cu ei, trebuie 
să fiţi ca ei, ca îngerii, fiilor, ca fiii învierii şi nu ca oamenii 
de pe pământ. Cei de pe pământ sunt fiii veacului acesta, iar 
cei ce trăiesc ca îngerii sunt fiii veacului ce va să fie. Amin. 

Fiii veacului acesta se însoară şi se mărită, aşa cum 
le-am spus Eu saducheilor care nu cred în înviere şi care cred 
în veacul acesta. Dar Eu le-am spus lor de cei vii care se în- 
vrednicesc de veacul ce va să fie, şi care nu se însoară şi nu 
se mărită, ci sunt toţi ca îngerii, la fel cu îngerii, şi sunt fii ai 
lui Dumnezeu, fiind fiii învierii. Eu v-am învăţat pe voi cum 
este fiul învierii, cum este fiul lui Dumnezeu. Şi dacă v-am 
învăţat, voi trebuie să fiţi fiii învierii, la fel cu îngerii să fiţi, 
şi să fiţi trupul îngerilor, că Eu vă dau îngeri mulţi pentru 
toate câte am Eu de lucrat pe pământ cu voi. Amin. 

O, fiilor cereşti, Mă aud îngerii că vă spun să fiţi voi 
trupul îngerilor, şi se pregătesc îngerii spre voi ca să puteţi 
voi fi la fel cu îngerii, să fiţi ai lui Dumnezeu, precum îngerii 
sunt. Voiesc prin voi să fac îngeri mulţi şi din fiii veacului 
acesta, şi să-i zidesc apoi în taina veacului ce va să fie, şi să 
fie ei zidire nouă, seminţie fără de moarte, aşa cum sunt fiii 
lui Dumnezeu, căci scris este în cuvântul Meu cel de atunci: 
«Cei care se vor învrednici să dobândească veacul acela şi 
învierea cea din morţi, nici nu se însoară, nici nu se mărită, 
căci nici să moară nu mai pot, că sunt la fel cu îngerii, şi sunt 
fii ai lui Dumnezeu, fiii învierii». Şi am mai spus atunci că 
morţii înviază, şi că Dumnezeu nu este al morţilor, ci al viilor, 
şi că Avraam şi Isaac şi Iacov trăiesc în Dumnezeu. Iată, vea- 
cul acela este. A fost şi este, de vreme ce morţii înviază. 

Când îngerul Meu s-a arătat lui Moise în para de foc 
care ieşea din rug fără să-l mistuie, atunci Moise s-a minunat 
de aceasta că rugul nu se mistuia şi şi-a zis: „Mă duc să văd“. 
Şi dacă Moise s-a apropiat, îngerul Meu l-a strigat pe nume. 
Şi Moise a răspuns: «Iată-mă, Doamnei», iar glasul din rug a 
zis lui Moise: «Eu sunt Dumnezeul tatălui tău, Dumnezeul lui 
Avraam, Dumnezeul lui Isaac şi Dumnezeul lui Iacov». 

Fiilor, fiilor, veacul acela este, şi trăiesc aceştia în el, 
căci Dumnezeu nu este al morţilor, ci al viilor, şi toţi cei vii 
trăiesc, trăiesc în Dumnezeu. Amin. în Dumnezeu să trăiţi şi 
voi în toată clipa, şi să nu puteţi să muriţi, şi să fiţi fiii învierii, 
fiii lui Dumnezeu. Aceasta să fiţi voi, şi să se ivească din voi 
sămânţă de înviere, şi ea să fie luată de vânt, de vântul Du- 
hului Sfânt, care suflă din Mine şi din voi peste pământ, şi să 
plouă apoi peste sămânţă, şi sămânţa să facă trup nou, şi să se 
facă fii ai învierii mulţimi multe din fiii veacului acesta, căci 
curând, curând nu va mai fi însurat şi măritat, fiindcă ceea ce 
este acum pe pământ se numeşte desfrânare, nu însurat şi 
măritat. 

O, nu mai este însurat şi măritat, nu mai e de multă 
vreme. Aceasta este taină mare, precum spune apostolul, dar 
nu mai este taina aceasta pe pământ. Apostolul Pavel a zis 
celor de atunci că din pricina desfrânării fiecare să-şi aibă fe- 
meia lui, şi fiecare femeie să-şi aibă bărbatul ei. El a spus 
aceasta fiindcă ştia de desfrânarea omului, şi îi spunea omului 
să se ferească de desfrânare că ea îl dărâmă pe omul cel 
dinăuntru, ea este potrivnică statului lui Dumnezeu în om, ea 
strică tronul lui Dumnezeu din om. Toate păcatele îl costă pe 

om, dar desfrânarea îl depărtează cu totul pe Dumnezeu din 
om, căci scris este: «Cel ce va strica templul lui Dumnezeu, îl 
va strica Dumnezeu pe acela». Iată veacul acesta, şi iată vea- 
cul acela. Veacul acela va avea în curând sărbătoarea învierii, 
căci acolo sunt fiii învierii, sunt fiii lui Dumnezeu şi sunt la 
fel cu îngerii. Amin. Aşa şi voi, copii ai învierii să fiţi şi aşa 
să rămâneţi pe veci, şi la fel cu îngerii să trăiţi şi să fiţi trupul 
îngerilor, copii ai Ierusalimului, că avem, fiilor, de zidit Ieru- 
salimul care este şi care creşte ca să fie. Să se bucure îngerii 
de trupurile voastre înviate prin jertfa şi prin învierea Mea, iar 
duhurile voastre să nască numai înviere pentru voi şi pentru 
cei ce vor tânji să fie ca voi. Amin. 

Tatăl Se bucură de bucuria Mea. Voi sunteţi bucuria 
Mea. Tatăl şi voi. Viaţa veacului ce va să fie este viaţa celor 
vii care întocmesc veacul, veac nou pe pământ, învierea celor 
vii, răscumpărarea trupurilor lor prin cei ce sunt în trup, prin 
cei ce sunt vii în trup, şi prin care îngerii lucrează lucrarea 
Mea de veac nou şi învierea cea din morţi. 

îngerul învierii Mele vă umple de vestea învierii Mele, 
ca să dea ea pe afară: Hristos a înviat! 

O, deschideţi-Mi şi mâine în zori, copii ai învierii. Am 
lecţii de înviere pentru multe noroade. Am, şi vă dau ca să 
daţi, şi să se prindă vestea învierii. învierea cea din morţi să 
se prindă de cei ce mai au încă un strop de iubire, un strop de 
viaţă în ei. 

Hristos a înviat! Eu şi îngerul învierii Mele, Hristos a 
înviat! aceasta spunem. Pentru învierea multora, de aceea 
spunem. Iar vouă vă dau pacea, pacea învierii Mele. Pace 
pentru ucenici, pace, fiilor! Pace ucenicilor Mei! Amin. 

Daţi mângâiere celor ce înviază. Daţi venire celor ce 
vin. Lucraţi lucrare de ucenic, că are pământul nevoie în lung 
şi în lat de înviere, de ucenici, fiilor. Ucenicul naşte ucenici şi 
îi aşează la lucrul Meu cel de înviere, că mulţi se vor învred- 
nici de învierea cea din morţi ca să dobândească ei veacul 
acela, veacul ce vine, şi care va să fie. Amin. 

Hristos a înviat! Pace celor înviaţi! Pace pentru uce- 
nici! Pace, fiilor! Pace ucenicilor Mei! Amin, amin, amin. 

3/16 aprilie 2001 

Sfintele Paşti, ziua a treia 

Naşterea de sus a omului este învierea. Cel ce vine la învăţat este 
vânat înapoi. Omul a făcut din trăiri păgăneşti obiceiuri creştineşti. 
Domnul dă vălul deoparte stricând casa care îşi zice casa Dom- 
nului şi strigând: „Ieşiţi din ea, poporul Meu!". 

C uvântul Meu este suflarea gurii Mele peste voi 
ca să aveţi voi viaţă din viaţa Mea, o, copii ai 
venirii Mele! Eu ucenicilor Mei cei de atunci le-am dat viaţa 
cea veşnică şi i-am învăţat s-o aibă. Viaţa cea veşnică este 
să-L cunoască omul pe Dumnezeu, să-L cunoască cu adevă- 
rat, Dumnezeu adevărat. Cel ce nu împlineşte cuvântul Meu, 
acela nu face din Mine Dumnezeu adevărat, iar cel căruia Eu 
îi sunt adevărat, la acela totul este cu putinţă în numele Meu 
şi poate acela tot ce pot Eu. Amin. 

Cereţi, şi veţi primi, copii ai venirii Mele. Cereţi, fiilor. 
Aşa le-am spus şi ucenicilor Mei cei de atunci, şi ei aşa au 
făcut, şi am făcut prin ei lucrări peste fire, şi prin ele Eu îi 
păzeam pe ei, şi prin ele îi sculam pe mulţi ca să Mă cunoască 
Dumnezeu adevărat. 

Cereţi, fiilor, cereţi Tatălui în numele Meu, şi veţi 
primi, şi vă veţi bucura de credinţa voastră în Mine, căci cel 
ce se bizuie pe Mine, acela este mare şi ia de la Mine şi are. 


Cereţi îngeri pentru tot ce aveţi de lucrat în numele Meu, şi 
Eu vă voi trimite îngeri, iar voi îi veţi primi, că Eu îi dau celui 
ce-Mi cere. Fiţi cu inimă mare şi daţi-Mi-o Mie ca să pun în 
ea putere şi credinţă şi dăruire, că Eu voiesc să Mă slăvesc 
prin voi pe pământ şi să-i ruşinez pe cei ce nu pot pentru 
Mine. 

învierea aduce omului viaţa cea veşnică, îl face pe om 
să Mă cunoască Dumnezeu adevărat, venit de la Tatăl, să Mă 
numească omul Lumină din Lumină, Dumnezeu adevărat din 
Dumnezeu adevărat, născut şi nu făcut, una cu Tatăl, Făcă- 
torul a toate. Amin. 

îl ajut pe om să ia în el învierea lui şi să creadă în Mine 
şi să Mă ia în el şi pentru el în toate ale lui, şi apoi în toate ale 
Mele, că Eu am lucrare mare de lucrat, lucrare care rămâne 
pe veci. Iată ce taină dulce: să Mă ia omul în el pentru el în 
toate ale lui, şi apoi în toate ale Mele; să fiu Eu în el, şi apoi 
să fie el în Mine, căci cu cel ce este întru Mine Eu lucrez lu- 
crul Meu pe care-1 am de împlinit de la Tatăl pe pământ; să-l 
ajut Eu pe om în toate ale lui cele pentru viaţă, şi apoi să Mă 
ajute şi el pe Mine în toate ale Mele, că multe Mi-a dat Tatăl 
să le împlinesc peste pământ, şi nu pot fără om. 

Cine Mă cunoaşte pe Mine Dumnezeu adevărat, acela 
se uită la Mine şi se face asemenea Mie în cuvânt şi în faptă, 
şi aceasta este credinţa lui, şi aşa înseamnă că omul crede în 
Dumnezeu. Când omul ia în el viaţa cea adevărată pe care o 
învaţă de la Mine, aşa înseamnă că face el faptă din credinţa 
lui în Mine. Sunt mulţi care au din fire darul de a Mă putea 
face pe Mine viaţă în ei, dar nu au propovăduitor care să-i 
aducă la viaţa aceasta. Voiesc să aduc pe mulţi la viaţă, şi de 
aceea Mă pregătesc cu voi de zile de naştere pentru ei, şi apoi 
să Mă fac cu cuvântul creştere peste ei, că lucrul învierii sus- 
pină ca să fie lucrat şi să aducă cu el ridicarea multora, şi de 
la unii la alţii să se întindă ridicarea lor spre viaţa cea veşnică, 
spre cunoaşterea lui Dumnezeu, spre a-L cunoaşte pe Tatăl în 
Mine Dumnezeu adevărat. Amin. 

Fiilor lucrători, pe cei pe care voieşte să Mi-i dea Tatăl 
prin voi, pe aceia voiesc să-i ridic şi să-i învăţ viaţa cea veş- 
nică şi s-o ducă cu ei peste tot. Fapta credinţei în Dumnezeu 
trebuie să aducă în om viaţa cea veşnică, trăire cerească în om 
pe pământ, sfinţirea pământului. Din loc în loc peste tot pă- 
mântul voiesc să am om cu trăire cerească pentru sfinţirea pă- 
mântului. Amin. Cel ce zice că are simţire cerească în inimă, 
şi nu se face ea apoi trăire cerească în trup, acela este cel mai 
mare vrăjmaş al Meu şi al omului şi al lui însuşi. O, cât Mă 
doare de la cei ce ştiu calea Mea şi se pretind că sunt pe ea 
numai pentru că o ştiu, numai pentru că o slăvesc cu buzele 
şi cu haina cea pentru calea aceasta! O, cât Mă doare de la 
aceştia, că de la ei s-a întins peste tot nevegherea, netrăirea, 
şi mână întinsă odată cu Mine în blidul de pe masa Mea, căci 
prin netrăirea acestora Eu cad în mâna hulitorilor care Mă 
hulesc pentru cei ce nu fac voia Mea pe calea cea cunoscută 
a fi calea Mea cu omul. 

Hai să luăm vălul acesta! Hai să-l dăm deoparte, fiilor 
lucrători, şi să vadă oamenii care ar putea să se scoale spre 
viaţă veşnică, să vadă că nu Eu sunt sub vălul acesta, şi că sub 
el stau cei ce sug din oameni, cei ce mănâncă pâinea şi duhul 
omului ca să nu poată omul învia prin învierea Mea. 

Hai să aducem învierea cea pentru viaţă, că aşteaptă 
neamurile pământului viaţă şi n-au de unde s-o ia. Viaţă le 
dau Eu numaidecât, dar să le arătăm că drumul cu care sunt 
ei învăţaţi spre Mine e plin de scoipioni veninoşi, care nu nu- 
mai că le sug oamenilor pâinea şi duhul, dar îi şi omoară cu 

muşcătură veninoasă. Că iată, cel ce dă să vină să înveţe de la 
Mine viaţa cea veşnică şi s-o trăiască apoi, e tras acesta îna- 
poi, e vânat înapoi de cei ce sunt învăţaţi să mănânce pâinea 
şi duhul omului şi înţelepciunea din om. Propovăduirea vea- 
cului acesta îl învaţă pe om să se facă creştin de modă nouă, 
şi omul se duce pe apa sâmbetei, adică spre moarte, iar dumi- 
nica, viaţa cea înviată în om, se strică şi nu mai are în ea în- 
vierea omului, căci toate cele sfinte sunt călcate în picioare de 
tot omul. Omul a făcut din trăiri păgâneşti obiceiuri creşti- 
neşti, zice el, şi aşa îl va găsi venirea Mea pe cel ce face aşa. 
Zilele Mele de praznic ceresc au fost luate de oameni şi căl- 
cate în picioare pentru poftele inimii lor. Mă doare de la aceşti 
batjocoritori care nu Mă aşteaptă să vin, care nu se aşteaptă 
să vin. Aceştia n-au de unde să înveţe viaţa cea veşnică, n-au 
de unde să Mă cunoască pe Mine Dumnezeu adevărat. 

Vreau să stric casa care înşeală pe oameni sub numele 
de casă a Mea. Dau vălul de pe ea, şi aşa o stric, că vreau 
să-l trag pe om la Mine şi la Tatăl. I-am bătut atunci cu biciul 
pe neguţătorii din templul care puseseră peste el numele Meu. 
Din nou voiesc să spun oamenilor adevărul cel despre casa 
Mea, şi despre casa care-şi zice a Mea. Mulţimi de oameni 
sunt plini de lacrimi înăuntrul lor şi caută după Mine ca să-i 
vindec şi să le dau pacea, dar vai, nu dau aceştia de calea Mea 
cu omul, ci dau de omul care Mi-a răpit calea ca s-o pună pe 
calea lui şi să-Mi fure cu ea pe om, pe omul pentru care Eu 
am plâns pe cruce ca să-l răscumpăr pentru înviere. 

Acum, stric casa care înşeală pe om sub numele de 
casă a Mea, şi zic: «Ieşiţi din ea, poporul Meu, ca să nu vă 
împărtăşiţi din păcatele ei şi să nu luaţi din pedepsele ei, 
fiindcă păcatele ei au ajuns până la cer, şi Dumnezeu Şi-a 
adus aminte de nedreptăţile ei, că s-a găsit în ea sânge de 
prooroci şi de sfinţi, şi sângele tuturor celor înjunghiaţi pe 
pământ». Şi apoi iarăşi voi rosti şi voi zice: «Veseleşte-te de 
ea, cerule, şi voi, sfinţilor, şi voi, apostolilor, şi voi, prooro- 
cilor, pentru că Domnul v-a făcut dreptate în judecata ce aţi 
avut cu ea». Amin. Atunci învierea multora atunci va veni, şi 
noroade multe vor învăţa calea învierii din morţi, calea ceru- 
lui pe pământ cu omul, sfinţirea pământului. Amin. 

îngerul învierii Mele vă spune vouă: Hristos a înviat, 
copii ai învierii! Şi hai să pregătim calea învierii din morţi 
peste noroade; hai, că suflarea gurii Mele peste voi se face cu- 
vânt de viaţă veşnică peste mulţimi, fiilor, şi vom întâmpina 
curând, curând făptura cea nouă, omul care intră sub taina 
învierii din morţi. Amin, amin, amin. 

4/17 aprilie 2001 

Sărbătoarea Izvorul tămăduirii 

Vai celui ce are nume mai mare decât viaţa lui şi fapta ei! Răul 
începe cu cele mici ale omului, şi ele se fac mari şi îl doboară pe 
om. Domnul va sădi pe pământul curat crini şi trandafiri şi 
busuioc. Lacrimile pocăinţei sunt izvor tămăduitor. 

P etrecerea Mea cu voi în cuvânt, s-o aşteptaţi, şi 
apoi s-o lucraţi peste voi, copii ai venirii Mele. 
Amin. Dacă Eu n-aş veghea mereu cu cuvântul peste voi, voi 
aţi cădea din veghe, iar iubirea v-ar adormi, şi Eu aş suferi 
adânc. Când văd că voi sunteţi slabi sau îndureraţi, sau când 
grijile vă biruiesc iubirea şi puterea şi sănătatea care-Mi face 
Mie bine în voi ca să lucrez cu voi peste pământ, Eu atunci 
sufăr adânc, şi vin şi suflu peste voi cu cuvântul înviorării, că 
n-are cine să mai sufle peste voi, fiilor. Toţi aşteaptă de la 


Mine şi de la voi, iar pe voi n-are cine să vă întărească pentru 
Mine, iar Eu sufăr în voi jertfmdu-Mă cu puterea din voi, cu 
lucrul Meu din voi peste pământ şi peste poporul pe care-1 am 
aproape cu voi ca să Mă sprijin cu el pentru planul Meu. Mă 
aşez mereu să-l cresc pe fiul acestui popor şi să-l desăvârşesc 
şi să-l fac mare ca să simtă greul Meu cel de peste voi şi să 
vă întărească şi el duhul şi puterea, numai să vrea să aibă şi 
să dea, că pe voi n-are cine să vă întărească pentru Mine. Dar 
Eu pe voi şi pe poporul Meu cel nou cu care Mă sprijin, şi pe 
toţi cei care se nasc şi cresc ca şi voi, şi pe toţi cei ce se vor 
naşte prin acest cuvânt de înviere, vă învăţ izvorul tămădui- 
rilor. Amin. 

învăţătura de viaţă şi dragostea pentru ea este cea mai 
mare tămăduire, fiilor. Dau acest izvor la tot omul care se 
apleacă să bea de la Mine, că Eu cu dragostea cea veşnică îl 
înconjor pe om şi îl învăţ cu ea, şi îl chem la ea, ca să se tămă- 
duiască de el însuşi omul şi să Mă aşeze pe Mine în el cu sme- 
renia Mea care dă oamenilor mântuirea, căci vai celui ce are 
nume mai mare decât viaţa lui şi fapta ei! Cine are smerenie, 
acela fuge de numele lui şi îmi dă Mie fapta lui, cu smerenie. 
Nu şi-o dă lui, ci Mi-o dă Mie. Amin. 

De aceea vă învăţ Eu pe voi învăţătură tămăduitoare, 
că vreau să aibă omul de unde să ia învăţătură. Omul smerit 
nu se înalţă cu mintea, ci numai cu bucuria cea întru Mine sau 
cu suspinul cel pentru umilinţă. Un aşa om îl are mereu cu el 
pe îngeraş. Iar Eu aşa îl învăţ pe omul care Mă aude, şi îi 
spun: să ai, omule, îngeraşul cu tine, să-l faci să se ţină după 
tine precum umbra ta te însoţeşte în vreme de soare. Aşa să-l 
ştii tu pe îngeraş cu tine, şi să-l faci să fie cu tine prin sme- 
renia minţii tale şi prin fapta ta, căci vai omului care are 
numele mai mare decât fapta, că acela are cu el pe diavolul, 
iar diavolul îi strică mintea, căci semeţia omului este diavol. 

O, vino, omule, spre smerenia cea mântuitoare, că dacă 
tu îţi pomeneşti păcatele înaintea Mea cu izvor de lacrimi, 
apoi Eu mai mult nu ţi le mai pomenesc, numai să vii la Mine 
să te vindec prin umilinţa ta, numai să vii la Mine să te văd şi 
să-ţi dau doctorie pentru vindecare, pentru tămăduirea de 
tine, omule, căci trupul trebuie pedepsit ca pe un vrăjmaş 
dacă el trage spre moarte, fiindcă răul începe cu cele mici ale 
lui până se face mare şi îl doboară pe om sub el. Iar învăţă- 
tura de viaţă este izvor de tămăduire şi Eu îl vărs peste pă- 
mânt ca să-i dau omului vindecare. învăţătura Mea este înger 
care-1 îndeamnă pe om la viaţă, care-1 scoate pe om din sine, 
căci cu cât omul se ascunde în sine, cu atât se măresc relele 
lui, şi ele se învechesc în el, iar cele descoperite fug de la om, 
dar greu îi este omului lucrarea smereniei, lucrarea învierii. 
Cariul dacă rămâne în lemn, mănâncă mereu din el, dar dacă 
se dă deoparte coaja de pe lemn, se strică lucrarea cariului. O, 
aşa să facă şi omul, căci cel ce se închide în sine este om cu 
duh de mândrie, dar smerenia cea ieşită din om este izvor de 
tămăduiri. Amin. Valul de apă muşcă din mal, muşcă mereu 
din el până îl cade, dar omul păcătos care se smereşte ca să-l 
văd, acela opreşte bătăile cele înspre el şi le face hotar prin 
umilinţă, şi răul se sfârşeşte şi nu mai bate spre om. 

Am lecţii de înviere pentru toată făptura şi Mă vărs cu 
ele în lături, numai să se aplece omul să ia din izvorul tămă- 
duirii care curge de la Mine trecând prin grădina aceasta. O, 
Eu voiesc să fac curat pe pământ, dar omul nu vrea, şi nu mai 
este învăţător care să lumineze omul la minte. Cei ce-şi zic în- 
văţători de ai Mei peste oameni, de la aceia se ridică fum greu 
spre Mine şi spre oameni, căci până nu se face foc, nu iese 
fum. Fuge Duhul Meu Cel Sfânt de lângă ei precum albinu- 

ţele fug de fum, precum porumbelul fuge de mizerie. Duhul 
Sfânt este Călăuzitorul Care-1 poate purta pe om ca să-i fie 
omului bine, dar nu mai sunt vase purtătoare de Duh Sfânt, 
iar cei cu miros de fum alungă binecuvântarea de pe pământ. 

Să se trezească oamenii şi să-şi caute tămăduirea, că 
Eu voiesc să fac curat pe pământ şi să sădesc crini şi tranda- 
firi şi busuioc, ca să-l umplu pe om de mirosul Duhului Sfânt 
şi să iubească omul curăţenia şi sfinţenia, şi cerul pe pământ 
să-l iubească. 

Să nu-şi mai facă omul nume, că numele îl va judeca. 
Şi să-şi facă omul viaţă, iar viaţa îl va mântui. Amin. Să nu-şi 
mai facă omul rang în numele Meu şi haină pe deasupra fap- 
telor lui rele, căci vai celui ce-i este numele mai mare decât 
fapta! Să-şi facă omul umilinţă şi cu ea să-şi îndulcească în- 
ţelepciunea, şi să plângă omul temându-se de pedeapsa pă- 
catelor lui, şi să vină să-l văd, şi mai mult nu-1 mai pedepsesc 
pe el, căci precum păcatul iese din trup spurcându-1, aşa şi la- 
crimile, tot din trup ies şi îl curăţă pe om. Lacrimile sunt izvor 
de tămăduire, şi mai mult Eu nu-i mai pomenesc omului 
păcatele dacă vine să-l văd, dacă-i văd venirea lui la Mine. Şi 
apoi, aducerea-aminte a păcatelor să fie temerea pentru pe- 
deapsă, şi atunci omul nu mai face altele şi se tămăduieşte 
omul, căci izvorul tămăduirii, acesta este: lacrimile care ies 
din om pentru spălarea vinei. Amin. 

Mama Mea Fecioara aduce puteri şi tămăduiri de toate 
neputinţele de peste voi, copii ai Ierusalimului. Fiii şi fiicele 
Ierusalimului sunt izvorul tămăduirii durerii Tatălui şi a Fiu- 
lui şi a Sfântului Duh, sunt tămăduirea durerii celor din cer. 

O, mama Mea cea tămăduitoare peste Ierusalim! 
Deschide-ţi braţele şi cuvântul şi dă-le şi tu, mamă. Amin, 
amin, amin. 

O Fiule tămăduitor, minunea care se ridică la 
^ cer în zilele acestea este tămăduirea veni- 
rii Tale la fii, căci aceştia Ţi-au tămăduit-o. Toţi Ţi-au lovit-o, 
toţi Ţi-au depărtat-o ca să nu vină, dar ei Ţi-au tămăduit-o şi 
Te-au adus cu ea pe pământ la om, şi aceasta este minunea pe 
care au făcut-o ei, cei ce Ţi-au făcut cu putere venirea, şi apoi 
Te-au primit, şi de aceea vii. Vii, că ei Te-au primit. Te-au pri- 
mit aşa cum este să fie venirea Ta de azi şi nu oricum. Venirea 
Ta este adevărată peste cei ce Te au pe Tine Dumnezeu 
adevărat. Dar noi, Fiule, voim să se întindă tămăduirea aceas- 
ta peste mulţi, căci cei tămăduiţi sunt vii şi Te primesc şi Te 
cunosc când vii. Cei ce au numele mai mare decât fapta, mai 
mare decât viaţa, aceia se fac mari în ei înşişi şi în lături, şi 
aceştia nu Te cunosc când vii, căci Tu celor semeţi le eşti po- 
trivnic, că nu poţi Tu, Cel blând. Cel umilit, Cel aplecat, Cel 
smerit cu inima, nu poţi să stai cu cei căzuţi din cer prin se- 
meţie. Noi, Fiule, pe aceia îi chemăm spre plecăciune şi spre 
tămăduire prin smerenia care aduce lacrimi de umilinţă şi de 
pocăinţă şi de înviere, Fiule umilit. Umilinţa Ta cea de veci 
Te-a făcut împărat a toate câte sunt, şi de pe tronul umilinţei 
Tu păstoreşti cu milă pe cel ce se pleacă spre Tine. 

O, câtă putere de viaţă şi de adevăr are umilinţa! O, şi 
cât de puţin pot oamenii cu ea! Până şi creştinii pot fără ea, 
până şi ei n-au dat de acest gust dulce care le împrospătează 
fiinţa şi îndumnezeirea ei. învăţătura Ta este umilinţa Ta care 
dă să-l înveţe pe om să iasă din sine, căci cu cât omul stă as- 
cuns în sine, cu atât se dă mai mare ca Tine, stând împotriva 
Ta cu relele care se învechesc în el. O, răul pe care şi-l desco- 
peră singur omul prin temere de Dumnezeu, răul acela fuge 
de la om, căci teama pentru pedeapsa lui îl opreşte pe om să 
facă răul. 


Voi, cei ce auziţi glas din cer! Să ştiţi că Fiul meu le dă 
har celor smeriţi, iar celor semeţi le stă împotrivă. Voi, care 
luaţi din grădina aceasta, veniţi şi luaţi, şi vedeţi că Fiul meu 
este drept şi cu cei buni şi cu cei răi. Izvorul tămăduirii curge 
peste pământ. Căutaţi-1 şi luaţi din el, că în urma lui vine 
Domnul, şi va fi Domnul cu cei tămăduiţi. Amin. 

Iar voi, fii şi fiice ale Ierusalimului, fiţi tămăduitorii 
celor din cer, că aşteptarea lor e mare. Aduceţi-i la voi pe pă- 
mânt, că aşteptarea lor e mare. Sfinţiţi pământul cu cuvântul 
venirii Fiului meu, că e mare aşteptarea venirii Lui cu sfinţii. 
Eu sunt mamă dulce aşa cum am fost şi pe pământ, dar nea- 
mul omenesc aduce amar cerului. O, cât de dulce mamă aş fi 
eu, nu pot să fac din amar dulce ca să-l mai pot ajuta pe omul 
care îl amărăşte pe Dumnezeu; nu pot, fiilor, dar pot cu toată 
tămăduirea peste cei dulci care alină durerea Duhului Sfânt, 
căci Duhul Sfânt plânge în Tatăl şi în Fiul şi în sfinţi şi în 
îngeri şi nu află tămăduire decât de la cei dulci care alină du- 
rerea Duhului Sfânt. 

îmi aşez iubirea şi mantia şi mâna mea peste voi, că 
sunteţi osteniţi de truda cea pentru venirea Fiului meu cu zile 
de nuntă cerească pe pământ. Să se ţină cu voi şi după voi în- 
gerii cu miile aşa cum umbra voastră se ţine lângă voi, că 
aveţi de trudit, fiilor micuţi. Tot ce am mai dulce vă dau. Am 
iubire mare pentru Fiul meu. V-o dau s-o aveţi şi voi şi să-L 
alinaţi cu ea de pe pământ, că El Se uită la voi mereu, şi aş- 
teaptă ca un cerşetor să puteţi pentru El, să faceţi milă cu El, 
fiilor, să aibă de la voi casă şi masă şi haină şi apă şi mângâ- 
iere, măi copii tămăduitori. 

O, mulţi au fost râvnitori cu viaţa, dar puţini din ei au 
fost şi cu smerenia râvnitori. Lucrul vostru pentru cer este 
aplecarea voastră către Dumnezeu, Căruia nu îi cereţi plată şi 
daruri şi nume, ci îi cereţi tămăduirea în toate, şi izbândă de 
la El şi pentru El. Mă uit la voi că nu vă place slava. O, aşa 
v-a zidit Fiul meu, iar voi sunteţi harnici pentru El. Fericiţi 
sunt cei umbriţi de harul cel din cer, că aceia nu sunt tari prin 
ei, ci sunt prin harul Domnului. Amin. 

îmi aşez mâna peste voi. Fiţi tari, copii ai venirii Dom- 
nului. îndulciţi durerea Duhului Sfânt, Care plânge în Tatăl şi 
în Fiul şi în sfinţi şi în îngeri. Faceţi cale bucuriilor sfinte 
între voi, că are Domnul casă la voi, şi cină şi stat la voi. Să 
fie hrană de o parte şi de alta la masă; voi de la cer, şi cerul 
de la voi. Mâna mea de mamă vă dă putere la lucru, căci voi 
sunteţi trupul îngerilor care lucrează peste voi pentru gătirea 
zilelor Fiului Omului, Care este Fiul meu. Har vouă de la El, 
fiilor! Amin, amin, amin. 

O slavă ţie, mamă, slavă cerească, mamă! O, 
^ nu ştie omul, mamă, nu ştie că slava cea 
pământească îl zdrobeşte pe om sub ea. Slava cerească este a 
celor umiliţi şi smeriţi, şi niciodată nu se ţine ea cu cei ce au 
numele mare, mai mare decât viaţa şi fapta lor. Iată, cu aceia 
Eu nu pot lucra nimic mântuitor, nimic tămăduitor, nimic viu, 
mamă. Ce să fac Eu bun cu cei ce sunt plini de mărirea slavei 
deşarte înăuntrul lor şi în afara lor, mamă? Aceştia dau să-şi 
zică ai Mei, mamă, şi omul pierde lumina cea adevărată din 
pricina aceasta. O, cât Mă doare, mamă! Mă doare, şi voi stri- 
ca toată munca lor, toată slava lor, că au pierdut oamenii că- 
rarea spre Mine din pricina acestora care se îndestulează cu 
slava cea deşartă pe pământ, iar Noi suntem ai slavei cereşti, 
mamă. Amin. 

Mama Mea Fecioara vă dă tărie ca să îndulciţi voi du- 
rerea Duhului Sfânt, Care plânge în Tatăl şi în Fiul şi în Du- 
hul Sfânt, copii ai Ierusalimului. Aduceţi Domnului jertfă. 

Cuvântul lui Dumnezeu 


Aduceţi Domnului mila voastră de El, fiilor. Cerul sfânt stă 
tot pe lângă voi ca să voiţi şi ca să puteţi pentru Mine, şi fiţi 
trupul îngerilor, aceasta să fiţi. Amin. Umilinţa şi smerenia 
minţii şi a inimii să le puneţi spre lucrul lor cu Mine pentru 
mângâierea Mea, că Eu întreiesc binecuvântarea Mea peste 
voi ca să aveţi putere şi spor şi dreaptă socoteală şi înţelep- 
ciune şi căldură sufletească şi credinţă întreagă pentru împli- 
nirea celor două mărgăritare la care lucraţi: casa şi grădina în- 
tâlnirii Mele cu omul care vine la izvor ca să bea şi ca să ducă 
cu el împărăţia cerurilor şi s-o aşeze pe pământ din loc în loc, 
căci împărăţia cerurilor, din om străluceşte şi se slăveşte, 
numai s-o ia omul în el. 

îngerul învierii Mele este cu Mine. Hristos a înviat! vă 
spune el, iar voi fiţi adevăraţi pentru Mine. Fiţi adevăraţi pre- 
cum Eu pentru voi sunt, Dumnezeu adevărat din Dumnezeu 
adevărat. Amin. 

Pace vouă şi puteri sfinte, care să poată în voi! Amin. 
Am dat învăţătură de tămăduire tuturor care se apleacă să ia, 
căci lucrarea pocăinţei şi a umilinţei este izvorul tămăduirii în 
om şi peste om. Nu numai cu ochii să plângă omul, că mulţi 
plâng cu ochii, dar nu e tot plânsul plâns de tămăduire. 

învaţă de la Mine, omule, ce este izvorul tămăduirii 
tale, şi aşa să faci, precum te învăţ Eu; şi aşa să plângi, pre- 
cum te învăţ Eu, că adevăratul plâns este plânsul care-1 tămă- 
duieşte pe om de tot răul din el, de toată depărtarea lui de 
Mine, şi aceasta înseamnă izvorul tămăduirii care curge din 
om spre tămăduirea lui şi a Mea. Amin, amin, amin. 

7/20 aprilie 2001 

Duminica a doua după Paşii, a sfântului apostol Toma 

La auzul cuvântului, cei din cer sunt treji de şapte ori mai mult. 

Toaca adună cerul şi pământul laolaltă pentru rugăciune. 

O fiilor, în cer nu e ca pe pământ. O, fiilor, sfinţii 
^cei de sus nu sunt ca sfinţii de jos. O, fiilor 
care-Mi primiţi cuvântul în carte! Cuvântul Meu care grăieşte 
din Mine în zilele voastre este aşteptat de cei din cer cu mare 
înfiorare de duh, cu mare iubire, cu mare, mare dor. Cuvântul 
Meu de azi, şi cu care vă însoţesc Eu pe voi şi pe mulţi 
care-1 iau de la voi, acest cuvânt este biruinţa Mea pe care am 
dat-o Eu celor din cer, biruinţa aşteptată de şapte mii de ani. 
Când cuvântul Meu de azi se aude la voi, toţi cei din cer sunt 
treji de şapte ori mai mult şi se încălzesc în iubire şi în 
mângâiere, că aşteptarea lor e mare, fiilor. Voi sunteţi în trup, 
şi nu puteţi pricepe cât aţi fost voi de aşteptaţi ca să fiţi şi ca 
să daţi Ierusalimului cel de sus cuvântul Meu din zilele ve- 
nirii Mele după două mii de ani, după şapte mii de ani după 
om, fiilor. Dar, cum aşa? Oare, cei din cer nu aud dacă Eu 
grăiesc din mijlocul lor, şi dacă ei trăiesc în Mine? O, fiilor, 
aşa este. Aud cei din cer când Eu grăiesc, dar dacă n-aş avea 
cu cine să grăiesc pe pământ, ar auzi cei din cer cuvântul Meu 
de azi care Mă aduce pe pământ după două mii de ani de la 
învierea Mea? 

O, fiilor, Eu sunt Hristosul Cel de după învierea Mea 
din morţi. Amin. Acum două mii de ani, după ce am înviat din 
morţi, M-am arătat de câteva ori ucenicilor Mei, grăind cu ei, 
prânzind cu ei şi binecuvântându-i, dându-le Duh Sfânt prin 
suflarea Mea peste ei, şi trimiţându-i apoi la oameni să le ierte 
păcatele, şi aşa le-am zis: «Pace vouă! Precum M-a trimis pe 
Mine Tatăl, vă trimit şi Eu pe voi. Luaţi Duh Sfânt! Cărora 
veţi ierta păcatele le vor fi iertate, şi cărora le veţi ţine vor fi 
ţinute». 


Ei, apostolii Mei, erau atunci sub fiorul bucuriei învie- 
rii Mele şi erau calzi cu duhul, şi Eu încălzeam în ei fiorul ca 
în cei din cer care atâta vreme au aşteptat să vină răstignirea 
şi învierea Mea pentru izbânda vieţii cea de veci a sufletelor 
şi a trupurilor lor. 

O, fiilor, nu fiţi greoi la minte. Tainele Mele sunt adânc 
cereşti. Oamenii zic mereu de învierea Mea, dar nu se înfioa- 
ră cu duhul de trupul Meu cel de după înviere, trup care n-a 
mai stat mereu cu apostolii cu care petrecusem până la jertfa 
Mea cu trupul, ci s-a mai arătat lor de câteva ori, şi apoi s-a 
dus în Tatăl ca să fie locaş sfinţilor în cer, sfinţii care au aş- 
teptat răscumpărarea trupurilor lor prin moartea şi prin învie- 
rea trupului Meu. 

Tatăl a voit să-Mi fie pipăit trupul Meu înviat, ca să 
creadă omul apoi în taina răscumpărării trupurilor. Iar după 
cina Mea cea de după înviere cu cei din Emaus, M-am dus iar 
la apostolii Mei şi am stat în mijlocul lor şi le-am zis: «Pace 
vouă! Nu vă temeţi! Sunt Eu». Dar ei crezând că văd duh s-au 
înspăimântat, şi Eu le-am zis: «Nu vă tulburaţi, nu vă înfrico- 
şaţi cu inima şi cu gândul. Eu însumi sunt. Pipăiţi-Mă şi 
vedeţi. Duhul, carne şi oase nu are cum Mă vedeţi pe Mine că 
am». Apoi le-am arătat mâinile şi picioarele Mele şi le-am 
zis: «Aveţi voi aici ceva de mâncare? », şi ei Mi-au dat peşte 
şi faguri cu miere, şi am mâncat înaintea lor ca cel ce are trup, 
şi ca să-i învăţ să creadă în taina răscumpărării trupurilor şi să 
le deschid mintea să priceapă Scripturile cele despre Mine, 
ale lui Moise, ale proorocilor şi ale lui David, Scripturile 
morţii şi ale învierii Mele, şi să propovăduiască ei în numele 
Meu pocăinţa şi iertarea păcatelor în Ierusalim şi peste tot 
pământul. 

O, i-am arătat apoi şi lui Toma mâinile şi picioarele 
Mele şi i-am pus degetul lui în coasta Mea ca să întăresc cre- 
dinţa omului în răscumpărarea trupurilor, care a venit şi vine 
prin învierea Mea, prin întruparea Mea cea de a treia oară, 
fiilor. Iată, vă dau taine adânci, ca să vă întăresc înţelepciu- 
nea. Eu M-am întrupat o dată din Tatăl, şi încă o dată din om, 
din Fecioară, fiilor, şi, iarăşi, încă o dată, dintre morţi. Amin. 
Din pământ Mi-am ridicat iarăşi trup ca să-l răscumpăr pe 
omul cel ieşit din pământ la facerea lumii. Şi l-am răscumpă- 
rat. Amin. Căci David a zis: «Eu, Doamne, întru fărădelegi 
am fost zămislit, iar mama mea întru păcate m-a născut». O, 
fiilor, cel ce iese din omul cel ieşit din pământ, aşa se naşte, 
întru păcate, fiilor. Dar Eu voiesc adevărul şi îi arăt omului 
cele nearătate şi cele ascunse ale înţelepciunii Mele aşa cum 
le-am arătat apostolilor Mei trupul Meu cel întrupat din nou 
acum două mii de ani prin învierea din morţi. Şi dacă M-am 
întrupat iar, apoi am mâncat ca omul care are trup şi am do- 
vedit adevărul tainei răscumpărării trupului. 

O, fiilor, vă cer morţii de mâncare ca să învieze şi să 
mănânce cu voi aşa cum am mâncat Eu cu ucenicii Mei pâine 
şi peşte când Eu M-am arătat lor şi le-am spus să scoată peşte 
din mare atunci când ei nu găseau să scoată. Iar Petru a scos 
numai peşti mari, ca să creadă că Eu îl voi face pescar de oa- 
meni cu credinţă, de oameni credincioşi şi împliniţi în credin- 
ţă şi în faptă, iar lui să-i întăresc întoarcerea la Mine şi lucra- 
rea lui cea pentru apostolie. Iată, aşa am petrecut Eu cu uce- 
nicii Mei după învierea Mea şi după întruparea Mea din 
morţi. Iar azi petrec cu voi şi dau să-Mi întind petrecerea mă- 
car pentru fiorul cel mângâios pe care-1 au sfinţii cei de sus, 
fiilor, că în cer nu e ca pe pământ, măi fiilor. 

O, sfinţii cei de sus nu sunt ca sfinţii cei de jos. Cuvân- 
tul Meu cu voi este mâncat cu mare înfiorare şi cu mare mân- 




Anul 2001 


1439 


gâiere şi cu mare dor de către sfinţii cei de sus. Când cuvântul 
Meu de azi se aude la voi, toţi cei din cer sunt treji de şapte 
ori mai mult şi se încălzesc în focul acestei mângâieri. Voi 
sunteţi în trup şi nu pricepeţi această taină a hranei sfinţilor 
de sus după două mii de ani, şi după şapte mii de ani de 
aşteptare a Paştelui lor, a Paştelui Meu cu voi, care se face 
răscumpărare a lor. Când se aude la ei toaca de la voi, ea pe 
toţi îi adună la rugăciune, iar ei îşi înflăcărează rugăciunea 
pentru voi şi pentru ei şi pentru Mine către Tatăl. Toţi vin 
atunci lângă voi şi se aşează în rugăciune pentru lucrarea Mea 
cu voi, care este biruinţa cerului şi a pământului pentru taina 
veşniciei. Amin. 

O, fiilor, când bate toaca la voi, toţi sfinţii şi toţi îngerii 
vin şi se aşează în rugăciune. Nu vă spun aceasta ca să vă în- 
tristez, ci vă spun ca să vă bucur şi ca să treziţi de şapte ori 
mai mult vremea rugăciunii, duhul rugăciunii, iubirea cea din 
rugăciune, fiilor, mâncarea sfinţilor. Amin. 

Vă dau şi întărirea poruncii care este pentru împlinirea 
mesei de praznic sfânt cu voi, a celor din cer şi a celor ce aş- 
teaptă în locuinţa morţilor ziua de serbare a sfintelor Mele 
mironosiţe, uceniţele învierii Mele, fiilor. Atunci, voi daţi-le 
să mănânce, că şi Mie Mi-au dat ucenicii Mei după ce am în- 
viat. Faceţi- le lor loc la masă, şi binecuvântată să le fie şi să 
vă fie hrana cea pentru suflet şi hrana cea pentru trup, că mare 
este taina întrupării trupului Meu prin învierea Mea din morţi, 
iar taina aceasta se lucrează peste tot trupul care a fost şi care 
este, că Eu de aceea am aşezat-o pe pământ; am aşezat-o ca 
să vină şi ca să fie, iar voi daţi-le să mănânce, fiilor. Amin, 
amin, amin. 

Iubirea cea din rugăciune este hrana sufletelor sfinţilor 
care curând, curând se vor arăta cu voi şi vor cina cu voi şi cu 
Mine precum Eu am cinat cu ucenicii Mei, iar această 
sărbătoare de veac nou să vă găsească, fiilor, încălzindu-vă la 
focul mângâierii la care se încălzesc cei din cer în vremea 
când Eu grăiesc cuvântul Meu peste voi. 

Pace vouă! Vouă şi sfinţilor din cer, ca să fie la voi ca 
şi în cer şi nu ca pe pământ, fiilor. Amin, amin, amin. 

9/22 aprilie 2001 

Duminica a treia după Paşti, a mironosiţelor 

Duşmanul care opreşte apa în cetate supune cetatea. Venirea Dom- 
nului pe pământ este plata sfinţilor. Mironosiţele îşi mărturisesc 
iubirea pentru Mirele ceresc. 

D eschid zăgazurile cerului ca să curgă râul vieţii 
peste Ierusalimul Meu cel nou, şi el să bea. 
Am in. Să bea cerul şi pământul, să bea şi să aibă viaţă din râul 
cuvântului Meu; să bea şi să nu piară poporul Meu. Amin. 

O, Ierusalime, să bei din apa aceasta, să bei mereu, că 
Eu îţi dau mereu. Mereu îţi dau, că dacă nu ţi-aş da mereu, tu 
te-ai usca aşa cum se usucă floarea şi iarba în vreme de sece- 
tă. Mereu îţi dau, ca să nu se găsească duşman biruitor pentru 
tine, că duşmanul când vede că Eu te adăp mereu şi că tu 
creşti şi că tu eşti, el nu poate peste tine, el nu se scoală să-ţi 
facă rău. Când un duşman voieşte să supună o cetate, el cau- 
tă să-i oprească apa, şi apoi cetatea se supune vrăjmaşului ei. 
Dar cu tine nu e tot aşa, o, cetate a Domnului, căci izvorul tău 
este de sus, nu este de jos, şi cine bea de sus, acela este de sus. 
Amin. 

O, pace ţie, cetate a Domnului, pace ţie de la Domnul 
Dumnezeul tău! Eu sunt mare peste tine şi te adăp cu cerul ca 
să fii tu cer pe pământ, şi Eu să Mă sălăşluiesc întru tine şi să 


Mă dau ţie, şi să Mă dau săracilor care caută spre Mine mân- 
gâierea şi pacea lor şi viaţa lor. Amin. 

îngerul învierii Mele se vesteşte şi azi peste voi cu 
vestea bucuriei şi vă spune vouă: Hristos a înviat! Iată, se 
adună cei din cer pentru sărbătoare de înviere. Hristos a 
înviat! sună iar îngerul învierii Mele. Glasul lui îi adună pe 
cei din cer, pe cei chemaţi la masa Mea de Paşti cu voi, copii 
ai Ierusalimului. 

Hristos a înviat! se aude peste voi prin glasul sfintelor 
Mele mironosiţe. Iată-le cu Mine pe pământ, la masă cerească 
cu Mine şi cu toţi martorii învierii Mele, şi toţi vă spun vouă: 
Hristos a înviat! Iar Eu le spun: hai, hai la masă, hai la izvor! 
Aşezaţi-vă cu cei mai mici ai Mei, cu cei din urmă, la masă 
de Paşti, la masă de cuvânt sfânt, ca să mănânce viii şi morţii 
la masa Mea, la masa venirii Mele cu înviere peste făpturi. 
Cei ce au îmbrăţişat cerul pe pământ, aceia sunt cei vii cu care 
Eu am lucrat şi lucrez pentru învierea făpturii. Amin. 

Acum, ne aşezăm. Binecuvântată să fie masa de pome- 
nire a sfintelor mironosiţe care au mărturisit şi mărturisesc în- 
groparea şi învierea Mea din morţi. Ele au fost mângâierea 
Mea, ca unele care au rămas cu Mine în vreme de strâmto- 
rare. Credinţa lor în Mine le-a ţinut vii cu nădejdea, iar când 
am înviat, le-am dat mângâierea învierii, aşa cum le-am pro- 
mis înainte de patimă că Eu după îngroparea Mea Mă voi 
scula şi voi învia a treia zi. Ele au fost mângâierea Mea după 
învierea Mea. Ele au fost ajutorul Meu pentru vestea învierii, 
iar Eu le-am învăluit în taina bucuriei, căci bucuria este chiar 
biruinţa cea peste moarte. Amin. 

Numai cel ce biruieşte moartea, numai acela are adevă- 
rata bucurie, şi aceasta este taina bucuriei. O, cum să-l fac pe 
om să afle taina aceasta, taina după care el aleargă în toată 
vremea lui cea din trup? Cine nu biruie moartea în trupul său, 
aşa cum am făcut Eu, acela nu poate cunoaşte taina învierii, 
taina bucuriei, biruinţa morţii. Să audă de tine toate neamurile 
de pe pământ că Eu sunt în mijlocul tău cu taina bucuriei, cu 
biruinţa cea peste moarte, Ierusalime. Cel ce biruie moartea 
în trupul său, acela cunoaşte taina învierii, taina bucuriei, bi- 
ruinţa cea peste moarte, taina împărăţiei cerurilor în om, iu- 
birea dintre om şi Dumnezeu. Amin. 

O, Ierusalime, te-am făcut bucurie pentru cei vii din cer 
şi de pe pământ, că Eu vin la tine şi îmi pregătesc venirea cu 
sfinţii aşa cum Mi-am pregătit cu cei ai Mei de acum două 
mii de ani învierea din morţi. Sunt la masă de Paşti sfânt cu 
cei din cer şi cu cei de pe pământ. Cei din cer mărturisesc pe 
pământ învierea Mea, iar cei de pe pământ mărturisesc în cer 
şi pe pământ venirea Mea despre care Eu am grăit atunci. Ve- 
nirea Mea este plata sfinţilor Mei, care Mă aşteaptă de şapte 
mii de ani, şi de două mii de ani. Pentru cei ce au strigat de 
atâta timp: «Până când, Doamne?», de aceea Mi-am întocmit 
venirea Mea. Pentru ei, o, copiii Mei de azi, pentru ei am fă- 
cut Eu din voi popor de ucenici ai Mei în zilele acestea. Pen- 
tru ei, fiilor, pentru ca să dea pământul înapoi trupurile lor 
înviate aşa cum din mormânt am răsărit Eu trup viu pentru 
învierea celor adormiţi. Amin. 

învierea naşte în om dorul după sfinţenie, iar aceasta 
aduce viaţa cea de veci peste om. Să ia omul în el înviere spre 
viaţă, că omul a luat şi a mâncat moarte, şi a murit apoi. Aşa 
a păţit Adam. N-a răbdat să nu ia să mănânce, şi după ce a luat 
şi a mâncat, a poftit păcatul şi l-a luat în el, şi a murit omul 
cel făcut de Dumnezeu. Mâncarea naşte pofta păcatului, şi 
omul nu vrea să înveţe de la Mine ce să mănânce şi cum să 
mănânce ca să vină spre Mine, ca să Mă cunoască omul şi să 
caute după Mine apoi. 

Cuvântul lui Dumnezeu 


O, ce frumos am lucrat Eu cu ucenicii şi cu uceniţele 
învierii Mele! Le-am dat lor toată taina cea ascunsă în vea- 
curi, şi pe care nici îngerii din cer n-o ştiau. Le-am dat-o ca 
să rămână ea cu oamenii şi să creadă ei în ea, şi apoi să se 
aşeze în ea aşa cum s-au aşezat în ea ucenicii şi uceniţele în- 
vierii Mele. O, ce frumos am lucrat Eu cu ei şi peste ei taina 
veşniciei! O, ce frumos, fiilor! O, câtă bucurie îi dă omului 
această taină, omului care caută cu taina aceasta! 

M-a desprins Tatăl de la sân şi M-a dat oamenilor, iar 
oamenii, prin necredinţa lor în Mine că sunt de la Tatăl, M-au 
dat răstignirii. Dar răstignirea Mea era chiar taina pentru care 
Mă trimisese Tatăl pe pământ ca să rămân cu oamenii prin 
taina aceasta, ca să-Mi las trupul Meu spre hrană omului. 
Trupul Meu cel răstignit s-a făcut hrană de înviere pentru tot 
omul care se apleacă spre taina învierii trupului Meu. Eu da- 
că am înviat cu trupul, i-am dat omului credinţa în învierea 
lui, dar mai întâi l-am învăţat pe om prin răstignirea Mea să 
aibă credinţă în răstignirea lui, care-i aduce învierea duhului 
şi a sufletului şi a trupului lui. Iată ce frumos am lucrat Eu 
această taină, şi pe care le-am dat-o de atunci şi până azi uce- 
nicilor şi uceniţelor Mele. Cei ce M-au aflat, aceia M-au iubit, 
şi apoi M-au dorit fără de sfârşit, iar dorul lor de Mine a biruit 
în ei moartea şi le-a dăruit bucuria, biruinţa morţii din om. 

O, cum să-l fac pe om să afle taina aceasta, taina după 
care aleargă el în toată vremea lui cea din trup, taina bucuriei 
care biruieşte moartea din trupul omului, şi prin ea să ia omul 
învierea cea de veci? Cei ce au aflat şi au iubit şi au dorit taina 
aceasta, iată-i, sunt vii şi sunt cerul Meu şi locul Meu de odih- 
nă, aşa cum sunt mironosiţele răstignirii şi învierii Mele din 
morţi. O, cât au aşteptat ele învierea Mea! Trupul Meu cel 
răstignit le-a unit pe toate întru el, iar ele se strângeau lângă 
trupul Meu ca să-l ungă cu miresme, ca să-l mângâie între 
morţi. N-a fost iubire ca a lor pe pământ ca să iubească atâta 
trupul Meu, trupul lui Hristos, trupul cel sfânt şi curat al lui 
Dumnezeu. Omul iubeşte trupul omului. Ele însă au iubit 
trupul lui Dumnezeu, Cel de trei ori întrupat: din Tatăl, din 
Fecioară, şi din morţi. 

O, iubitele Mele, mironosiţele Mele cele mari cu iubi- 
rea! Stăm la masă de cuvânt şi de iubire cu cei mici de pe pă- 
mânt. Bucuraţi-vă cu ei, o, uceniţelor! Amin, amin, amin. 

T rupul Tău cel înviat, Doamne şi Mire al 
nostru, îl mărturisim noi de două mii de 
ani. Toate slujbele bisericeşti cântă cântările învierii, iar noi 
suntem pomenitele şi binecuvântatele învierii Tale. Slavă 
creştinilor de pe pământ, Doamne, că mărturisesc mărturisi- 
rea noastră despre învierea trupului Tău pe care noi l-am uns 
cu miresme şi l-am şters cu părul capului nostru spre mângâ- 
ierea Ta şi a noastră, Doamne iubit. Iubirea mironosiţelor Tale 
e iubire sfântă şi multă şi bine mirositoare, e mir care înmi- 
resmează iubirea, Doamne iubit. Cea mai mare iubire în noi a 
fost iubirea celor trei zile când Tu ai stat ascuns între morţi, 
când noi Te căutam printre morţi, Doamne, până când îngerul 
învierii Tale ne-a spus să nu Te mai căutăm între morţi, că Tu 
ai înviat. Ne-ai lăsat cuvânt la îngeri ca să ne spună ei că ai 
înviat şi că vei merge în Galileea la ucenici ca să-i mângâi cu 
învierea Ta. Noi însă Te căutam, şi Tu vedeai căutarea noas- 
tră. Mare ne-a fost fiorul iubirii când Te-ai arătat nouă înviat. 
N-a mai fost bucurie mai mare pe pământ ca bucuria aceea 
când noi Te-am cunoscut înviat, Doa mn e. Ne-ai umplut ini- 
mile de iubire după Tine, căci cine poate, în afară de Tine, să 
umple de iubire inima omului? Ai plecat apoi la Tatăl, iar noi, 
ucenicii şi uceniţele Tale, am rămas cu mângâierea mărturisi- 


rii învierii Tale la toată făptura. Ne mângâiam mărturi- 
sindu-Te şi Te promiteam la toţi cei care primeau mărturisi- 
rea răstignirii şi învierii Tale, mărturisirea dumnezeirii Tale, 
Doamne. Când erau oameni care Te primeau şi Te iubeau prin 
mărturisirea noastră, noi eram fiii şi fiicele bucuriei cea pen- 
tru Tine, că mult Te iubeam, şi mult doream să Te dăm tuturor 
şi să ne mângâiem dându-Te. O, grea este iubirea de Tine; 
grea şi plină de dor şi de suferinţă cu dor. Le spunem celor ce 
vor să Te iubească, celor ce dau să Te iubească, le spuneam 
că grea şi plină de nelinişte este iubirea de Tine, căci cine Te 
iubeşte nu mai poate fără Tine, şi e plin de dor mângâios ca 
să poată, căci iubirea de Tine e rană plină de dor, rană care-1 
ţine pe om în Tine, în trupul Tău şi în duhul Tău, Doa mn e. 

Iubirea de Dumnezeu e cea mai mare putere, cea mai 
mare mângâiere în om, cea mai mare biruinţă, o, oamenilor, 
o, creştinilor, o, fii ai lui Dumnezeu! Auziţi, voi, oamenilor! 
Auziţi şi voi, creştinilor! Şi auziţi, voi, fii ai Domnului! Voi, 
cei chemaţi, şi voi, cei aleşi, şi voi, cei credincioşi şi sfinţi, 
auziţi iubirea mironosiţelor! Iubirea de Dumnezeu este mir 
pentru Domnul. Mare a fost iubirea noastră pentru Domnul. 
Ne purtam din loc în loc şi din zi în noapte, şi din noapte în 
zi cu lacrimi pe obraz şi pe suflet de dorul lui Hristos Cel 
înviat, Care S-a dus la Tatăl şi ne-a lăsat cu dorul. Când El Se 
aşează cu dor de El în om, dorul de El se face rană, iar inima 
din noi a fost rană vie pentru El, rană care ne-a ţinut în trupul 
Lui şi în Duhul Lui până sus în cer, până sus în Domnul Cel 
văzut de sfinţi. Sfinţii din cer sunt asemenea Lui, căci ei îl 
văd pe El cum este din pricina asemănării lor cu El pe pă- 
mânt. O, fericiţi sunt cei de pe pământ care iau chipul şi ase- 
mănarea lui Hristos din mâna lui Hristos! 

O, nu vă miraţi că nouă S-a arătat întâi Domnul Cel 
înviat. Domnul este Mirele, şi El iubeşte mult femeia, căci 
Mirele iubeşte mireasa şi mult o iubeşte. O, cine poate iubi pe 
Mire mai mult decât mireasa? Iată de ce iubeşte Domnul pe 
mireasă. Ea este simbolul iubirii cea pentru Mire, precum 
Mirele este simbolul iubirii pentru mireasă. Mirele şi mireasa 
sunt iubirea. Aceasta înseamnă iubirea. Amin, amin, amin. 

O, iubiţii Domnului, o, copii ai venirii Lui după două 
mii de ani! Suntem cu voi la masă dulce, la masa Domnului 
cu voi, iar noi tânjim după El. Iubirea noastră e cântată de 
Scripturi, iubirea miresei care plânge căutând pe Mire şi zi- 
când: «Căutat-am noaptea pe Acela după Care inima mea 
tânjeşte şi nu L-am aflat. M-am sculat şi am cutreierat ceta- 
tea, pe uliţe şi la răspântii am căutat, că după El inima-mi 
tânjeşte, dar nu L-am aflat. M-au întâlnit paznicii şi i-am în- 
trebat: aţi văzut, oare, pe Acela după Care inima-mi tânjeş- 
te? Dar abia mă despărţeam de ei, şi am găsit pe Alesul ini- 
mii mele şi m-am prins de El şi nu I-am mai dat drumul». 

O, aşa a fost cântat dorul mironosiţelor învierii, care-L 
căutau pe Cel drag până ce El S-a arătat lor. Şi de atunci, noi 
am fost casa dorului, altarul pe care se mistuie dorul nostru de 
El, căci iubirea după Dumnezeu e mare suferinţă, şi e dulce 
suferinţă, şi nu e pe pământ om mai dulce şi suflet mai frumos 
ca cel ce are vie iubirea de El. Cine-L iubeşte pe El, după 
dreptate îl iubeşte. O, fii şi fiice ale Ierusalimului venirii 
Domnului! Cine-L iubeşte pe El, după dreptate îl iubeşte, şi 
altfel nu se poate această iubire. Nu se poate iubire fără drep- 
tate, iar noi I-am făcut Lui dreptate prin toate faptele noastre 
văzute şi nevăzute şi L-am făcut nouă Stăpân. Cine nu-L are 
pe El de Stăpân, nu-L poate iubi după dreptate, că El îi zice 
aceluia: „Du-te“ şi el se duce, sau îi zice: „ Vino“ şi el vine, 
ca să facă acela după voia Stăpânului lui. Amin. 

O, Mire înviat, cine Te iubeşte, după dreptate Te iubeş- 
te. Cine Te iubeşte urăşte fărădelegea. Adună-i pe toţi aceştia 
care urăsc fărădelegea, că noi, miresele Tale, mărturisim în- 
vierea Ta din morţi ca să crească în oameni dorul după Tine 
şi după viaţă şi după mângâiere, Doamne. Cântă fiii Ierusali- 
mului cântarea învierii, şi pe noi, martore lângă mormântul 
cel gol care a purtat în el trei zile trupul Tău cel răstignit. Le 
spunem şi noi iubirea noastră de Tine. Le-o dăm şi lor s-o 
aibă şi s-o ducă aşa cum am dus-o noi şi să sufere pentru ea 
cum am suferit noi, cu ea în inimi. Dorul lor după Tine este 
dorul Tău de ei ca să lucreze ei pentru Tine ca să vii pe pă- 
mânt cu învierea morţilor, Doamne. 

Slavă Ierusalimului cel nou de azi pentru pomenirea 
sfinţilor Tăi care stau la masă pe pământ cu fiii Ierusalimului 
nou. Zi de zi mâncăm de la masa Ta cu ei, Doamne, iar ei zi 
de zi mănâncă cu sfinţii la masa trupului Tău, din hrana 
trupului Tău. Iar noi, mironosiţele învierii Tale, îi ungem cu 
mir ceresc şi le spunem că iubirea de Tine este cea mai mare 
mângâiere, cea mai mare putere pentru fiii lui Dumnezeu. 
Amin, amin, amin. 

I ar Eu, ca şi pe voi, îi umplu şi pe ei cu iubi- 
re, o mironosiţele Mele, că mai mirositoare 
decât mirul cu care aţi uns trupul Meu a fost iubirea voastră 
pe care aţi dus-o din greu în voi după plecarea Mea la Tatăl, 
că grea şi plină de nelinişte este iubirea cea de sus în om, dar 
ea este puterea şi mângâierea şi calea cea de veci a vieţii celui 
ce Mă iubeşte. Amin. 

Iată-i pe sfinţi cu Mine şi cu voi la masă cerească de 
pomenire, la care se adună şi cei adormiţi şi pomeniţi la alta- 
rul Meu de la voi, masă bogată în milă, fiilor, masa împăcării, 
măi fiilor. 

Verginica e plină de mângâiere de la voi. Această masă 
de praznic sfânt Mi-o aducea ea Mie an de an când era cu 
trupul pe pământ. Acum ea e numai bucurie, şi şi-a adus 
poporul ei cel adormit ca să stea la masă cu poporul cel viu. 
Ea se bucură că are popor viu şi spune: 

P rimeşte, Doamne, jertfa aceasta şi binecu- 
vintează moştenirea Ta, şi mântuieşte po- 
porul Tău, Doamne, şi îi dă biruinţă asupra morţii de pe 
pământ. Şi, Doamne, dă-i nestricăciunea. Amin, amin, amin. 

L e-o dau, Verginico, numai să Mi-o dea şi ei 
pe a Mea în ei. Le-o dau, că asta este truda 
Mea şi oful Meu şi dorul Meu, că Eu vin, şi sunt gata cu totul 
ca să le dau nestricăciunea, şi prin ei să înnoiesc pământul cu 
viaţa cea de veci şi să răscumpăr făptura şi s-o dau nestrică- 
ciunii. Amin. 

Vă aduc mulţumire, fiilor. Voi, de jos, şi Noi, de sus, şi 
am făcut masă cerul cu pământul laolaltă, cei de sus cu cei de 
jos, în numele Tatălui şi al Fiului şi al Sfântului Duh. Amin. 
Vă dau puteri peste puteri. îngerii toţi vi-i dau, ca să lucreze 
prin voi lucrarea ce o avem de sfârşit pentru întâlnirea Mea 
cu omul în zile de nuntă cerească pe pământ. întindem iar 
masa Mea de nuntă cu voi, la care chem pe om să vină ca să 
ia din ea. Şi omul va veni. Amin. Vă dau puteri peste puteri 
ca să împliniţi voi jos pe pământ pe cele de sus din cer, ca să 
fie precum în cer pe pământ. 

Veniţi să vă dau. Cereţi, fiilor, ca să vă dau, că pentru 
Mine cereţi, şi Eu vă dau. Amin. 

Pace vouă vă dau! Tot ce am vă dau, că pentru Mine vă 
dau. Iar voi aşa Mă iubiţi: Mă iubiţi dându-Mi Mie tot ce Eu 
vă dau. Amin, amin, amin. 

16/29 aprilie 2001 


Duminica a patra după Paşti, a slăbănogului. 

Sărbătoarea sfântului mare mucenic Gheorghe 

Domnul are sfială înaintea celui fără de sfială. Cel ce nu învaţă 
rămâne dator timpului cel pentru învăţat. Iubirea pentru Dumnezeu 
e floare rară. Adevărata milostenie este să se dea omul pe sine lui 

Dumnezeu. 

unt plin de hrană pentru voi, fiilor copii, iar voi 
să Mă daţi cu ea Ierusalimului Meu cel nou, ca 
să-l hrănesc pe el. Amin. 

Cine nu mănâncă slăbeşte şi se ofileşte şi îşi pierde 
frumuseţea lui cea pentru Domnul şi pentru îngeri. Cine nu 
mănâncă de la Mine cu folos, acela este ca şcolarul care mer- 
ge la şcoală, dar nu ia ca să facă şi ca să aibă înţelepciune, şi 
rămâne mereu în urmă şi repetă anul de şcoală şi nu se face 
om cu folos pentru om şi pentru Dumnezeu. Dar cine mănân- 
că, acela este sănătos, este credincios celui ce-i dă să mănân- 
ce, şi este de folos. Amin. 

Dau să-i fac gust bun hranei, şi aşa să v-o dau, ca să vă 
fie drag s-o mâncaţi şi s-o doriţi şi s-o luaţi cu mulţumire, ca 
să am şi Eu mulţumire pentru truda Mea dintre cer şi pământ, 
ca să-Mi fie uşoară venirea Mea la voi, pentru voi şi pentru 
toţi cei ce iau de la voi venirea Mea, fiilor care Mă primiţi 
când vin. 

O, dacă omului nu-i place când vin şi cum vin, el nu 
doreşte să vin, şi se depărtează de Mine şi se ruşinează cu 
Mine şi dă să Mă ascundă din calea lui. 

E rău să stea mare omul în el, fiilor. Acela nu Mă pri- 
meşte pe Mine cu statura Mea în el, căci statura Mea este 
omul umilinţei care se jertfeşte pentru om. Omul nu are sfială 
pentru Dumnezeu, şi iată, are Dumnezeu sfială înaintea 
omului care nu are sfială pentru Dumnezeu ca să-L primeas- 
că. Celui ce nu-i place să-L aibă pe Dumnezeu în fiinţa lui, 
acela nu are sfială nici pentru cei din cer, nici pentru cei de pe 
pământ. 

O, fiilor, nu-i place omului vindecarea cea pentru sfială 
şi pentru credinţă în Dumnezeu şi nu doreşte omul să vin şi 
să vindec pământul de om mare în el. 

L-am vindecat pe cel slăbănog cu trupul, că n-avea 
cine să-l vindece, n-avea cine să-l bage în apa vindecării când 
venea îngerul şi făcea semn în apă. M-am dus lângă el şi l-am 
întrebat cu sfială dacă vrea sănătatea. Dar el Mi-a răspuns că 
n-are şi el pe cineva care să-l ajute să-l bage în apă la vremea 
potrivită, şi ajunge altul înaintea lui în apa vindecării, şi el ră- 
mâne mereu bolnav. Atunci Eu cu glas sfios i-am zis: «Ri- 
dică-te, ia-ţi patul şi mergi!», iar el M-a primit şi aşa a făcut, 
ca să se audă pe pământ despre venirea Mea de la Tatăl, ca să 
Mă primească iudeii de Dumnezeu al lor venit din cer pentru 
ei, pentru vindecarea lor, pentru ca să le dau viaţă adevărată 
şi să aibă viaţă. Dar lor nu le-a plăcut venirea Mea şi se ru- 
şinau cu faptele Mele şi s-au hotărât să Mă omoare, că nu 
puteau auzi că Eu sunt Fiul lui Dumnezeu, nu puteau să se 
facă mici înaintea faptelor Mele mari care-i ruşinau pe ei între 
oameni. 

O, fiilor care Mă aşezaţi pe Mine cuvânt pe pământ, cel 
ce vine în numele Tatălui, acela nu e primit de om, dar cel ce 
vine în numele său, acela este primit de om. Iată, oamenii 
nu-L primesc pe Dumnezeu cu faptele Lui cele mari. De 
aceea le-am spus Eu iudeilor care s-au supărat că l-am vin- 
decat pe slăbănog în zi de sâmbătă: «Cum puteţi voi să credeţi 
când primiţi mărire unii de la alţii, şi mărirea cea de la Unul 
Dumnezeu nu o căutaţi? Iată, Moise vă va judeca pe voi, că 
dacă l-aţi fi crezut pe el, M-aţi fi crezut şi pe Mine, Cel despre 

Care el a scris. Dar dacă voi nu credeţi în cele ce a scris 
Moise, cum veţi crede în cuvintele Mele?». 

Iată ce taină mare: cine nu mănâncă, acela nu este să- 
nătos. Cine nu merge la şcoală ca să înveţe, acela nu ştie, aşa 
cum n-au ştiut iudeii cele scrise de Moise pentru Hristos. Cel 
ce nu învaţă rămâne dator când va fi întrebat de timpul cel 
pentru învăţat. Tot omul care nu-L primeşte pe Dumnezeu, 
acela nu a învăţat din Cartea Adevărului care vine împli- 
nindu-se pentru adeverirea celor scrise despre adevăr, despre 
Dumnezeu. O, dacă omului nu-i place să vin, aceluia nu-i pla- 
ce cum vin, şi caută mereu cuvânt de împotrivire peste fap- 
tele cele mari ale venirii Mele cea de două mii de ani. Dacă 
slăbănogul cel vindecat de mila Mea era umilit prin slăbăno- 
girea trupului lui, lui nu i-a fost greu să Mă primească să-l 
vindec. Dar cel ce stă mare în el, acela se ruşinează să Mă pri- 
mească şi să Mă mărturisească apoi. 

Mare umilinţă am adus Eu oamenilor mari în ei, prin 
cei ce Mă mărturiseau pe Mine între oameni. Judecata Mea 
cea peste om a fost mereu pusă pe pământ de cei ce Mă pri- 
meau în ei ca să fac prin ei faptele Mele cele mari, ca să-i 
umilesc pe toţi cei care nu vor să se vindece de mărire, ca să 
aibă ei sfială şi credinţă în Dumnezeu, şi ca să pot Eu să vin- 
dec pământul de om mare în el. 

O, nu are cine să-l vindece pe om, nu are cine să-l bage 
pe om în apa vindecării. Vin Eu şi îl întreb cu sfială pe om 
dacă voieşte să se facă sănătos. Eu ştiu că n-are cine să-l vin- 
dece pe om, şi de aceea vin Eu cu venirea Mea la om, şi îi 
spun să se scoale şi să meargă apoi, căci omul este slăbănog. 
N-are omul nici mâini, nici picioare, nici cap, chiar dacă el 
zice că are, căci celui ce nu-i place să aibă sfială înaintea lui 
Dumnezeu şi pentru cei din cer, n-are nici pentru cei de pe pă- 
mânt. N-are omul vindecare de mărirea din el şi nu voieşte 
omul să Mă vindece de necredinţa lui, de nesfiala lui, să ia de 
la Mine şi să aibă omul, că Eu sunt blând şi smerit cu inima, 
iar bunătatea Mea îl îndeamnă pe om la pocăinţă. Dacă Eu 
întârzii cu dreptatea peste viaţa omului şi peste faptele ei, 
aceasta este bunătatea Mea care-1 aşteaptă pe om să se ridice 
spre Mine, Cel plin de aşteptare după om. 

Aştept să Mă iubească omul din toată fiinţa lui, că Eu 
aşa i-am dat lui poruncă şi i-am zis: «Să iubeşti, omule, pe 
Dumnezeu din toată virtutea ta, din tot sufletul tău, din toată 
fiinţa ta», lată, aceasta trebuia să fie pe pământ, şi aceasta tre- 
buie să vină pe pământ. Amin. O, fiilor care daţi fiinţă cuvân- 
tului Meu în cartea sa de azi! Vom putea, oare, Noi şi cu voi 
să aducem pe pământ împlinirea aceasta peste om? Aceasta 
este ceea ce trebuie să vină pe pământ. Putea-vom, oare? O, 
fiilor-copii, încopilăriţi pe poporul Meu cu această poruncă 
împlinită peste el şi peste Mine. Amin. Ţineţi peste el mâna 
Mea şi a voastră, ca să stea el împlinitor pentru aceasta ce am 
pus Eu peste om prin cuvântul acesta scris cu foc pe piatră şi 
pe inima omului şi pe inima Mea. Fericit este cel ce ştie să 
iubească acest cuvânt: iubirea pentru Dumnezeu. 

Iubirea de Dumnezeu o au mulţi în felul lor şi după 
măsura lor, dar iubirea pentru Dumnezeu e floare rară, fiilor 
copii. Iată cât se iubeşte omul pe sine! Toată iubirea şi-o păs- 
trează pentru el omul. Chiar şi iubirea de Dumnezeu, tot lui 
şi-o dă, căci omul dă să se folosească de Dumnezeu în nevoi- 
le lui omeneşti şi trupeşti. Când M-am apropiat de slăbănogul 
care aştepta lângă apa vindecării, l-am întrebat dacă voieşte 
să se vindece, şi el s-a plâns că n-are cine să-l ajute pentru 
vindecare. Nimeni nu se uita la el ca să-i facă bine. Nimeni, 
fiilor, nimeni. Şi dacă l-am ajutat Eu, el s-a aşezat în iubire 
pentru Mine şi M-a mărturisit după ce Eu i-am spus cine sunt, 


şi i-am spus să nu mai păcătuiască apoi, ca să nu-i fie iarăşi 
mai rău pentru păcat. 

O, este mare lucrare să vină pe pământ iubirea pentru 
Dumnezeu. Această hărnicie pentru ascultarea de acest cu- 
vânt este cea mai frumoasă lucrare pe care o poate zidi omul 
între pământ şi cer. Eu am avut sfială înaintea Tatălui şi când 
l-am zidit pe om, şi când i-am dat din Mine, şi când l-am 
păstorit, şi când l-am vindecat, şi când l-am mângâiat, şi când 
l-am dojenit, şi când l-am iubit. Dar omul când Mă iubeşte, 
nu ştie să aibă sfială, şi îşi ia iubire de la Mine, şi de aceea Mă 
iubeşte. Dar ca să aibă el iubire multă pentru Mine, ba. Iar Eu 
stau sfios de şapte mii de ani în slujba omului şi îi dau din cer, 
şi ia şi cel bun şi cel rău, dar Eu nu iau pentru Mine de la om, 
şi ce este al lui nu este al Meu, că e al lui. 

I-aş da omului vindecare, dar i-aş da pentru Mine, nu 
pentru el. I-aş da ca să am şi Eu ceva în el pentru Mine. Omul 
aşteaptă vindecare pentru el. De ce să-i dau dacă nu i-o dau 
pentru Mine? De ce să-i dau dacă el nu ştie să-I dea lui Dum- 
nezeu după ce Dumnezeu îi dă? Omul îi dă omului, şi apoi îşi 
zice: „Am făcut milostenie" . Aşa a învăţat omul să-I dea lui 
Dumnezeu; aşa ştie el că se dă lui Dumnezeu. Nimeni nu poa- 
te să-I dea ceva lui Du mn ezeu dacă nu se dă el mai întâi cu 
totul aşa cum v-aţi dat voi Mie, copii care aveţi cu voi veni- 
rea Mea la voi. Iubirea pentru Mine îl face pe om să nu se mai 
oprească pentru sine nici un strop, ci numai pentru Dumnezeu 
şi la cererea lui Dumnezeu. Amin. 

Voi pe Mine, fiilor, nu M-aţi căutat aici, dar v-am cău- 
tat Eu acolo unde eraţi şi v-am cerut. Cui v-am cerut? Vouă, 
fiilor, iar voi v-aţi dat cu totul. Nu omului v-aţi dat, ci Mie. 
Aceasta înseamnă mare înţelepciune, şi Mă bucur să văd pe 
cineva venind la Mine aşa cum aţi venit voi. Dar iată, puţini 
ştiu acest fel de venire la Mine şi pentru Mine. 

Mulţi ar voi să vină la Mine, dar pentru ei, nu pentru 
Mine, fiilor. La cererea Mea sunt prea puţini care ar da să vi- 
nă, dar sunt mulţi care dau să vină la cererea lor, la dorinţa lor. 
Eu când i-am petit pe apostoli, M-am dus Eu după ei, iar cei 
ce vin aşa, sunt cei mai iubiţi. De ce sunt cei mai iubiţi? 
Pentru că răspund chemării pe care le-o fac Eu pentru Mine 
ca să le dau slujbă în planul Meu cel de la Tatăl peste pământ. 
Fericit şi iubit şi prea iubit este cel ce Mă aude zicându-i: 
„ Vino după Mine! şi el să vină, că de acela am Eu nevoie, 
şi aceasta este iubirea cea pentru Dumnezeu. Amin. 

Avem, fiilor, sărbătoare pentru pomenirea în cer şi pe 
pământ a mărturisitorului Meu Gheorghe. Prin el Eu am jude- 
cat pe împăraţii pământului, pe cei de până la el şi pe cei de 
după el. Pe cei orbi i-am vindecat prin vederea mucenicului 
Meu pe care l-am întărit cu îngerii ca să aşeze el pe pământ 
adevărul cel despre Dumnezeu împotriva orbirii omului care 
se luptă cu adevărul. Inima omului e plină de deşertăciune şi 
de dor de viaţă fără Dumnezeu, dar Eu din vreme în vreme 
M-am aşezat judecător peste oameni prin cei ce au ascultat 
chemarea Mea pentru mărturisirea adevăratului Dumnezeu. 
El, mucenicul Meu Gheorghe, s-a făcut pentru Mine mai tare 
ca moartea, mai tare decât chinurile la care-1 aduceau cei fri- 
coşi, cei ce se temeau de cei tari ai lui Hristos. 

O, fiilor, tăria Mea din om se vede dacă este numai 
atunci când ea se dovedeşte. O, fiilor care-Mi auziţi cuvântul 
peste Ierusalim şi peste pământ! V-am dat să zidiţi Ierusa- 
limul. V-am dat să zidiţi un popor cu cele de la Mine. Mă uit 
mereu la această zidire. Tot atât de mult să vă uitaţi şi voi, 
căci o zidire trebuie mereu înnoită, mereu îngrijită, că altfel 
ea se strică, fiilor. O casă trebuie mereu întărită, curăţată, mă- 
turată, lustruită, spălată şi stropită cu miresme, ca să-i placă 

în ea stăpânului. Iubirea pentru Dumnezeu, ea este cea care 
aduce veşnicie peste toate. împrospătaţi cu această mireasmă 
duhul şi trupul şi sufletul Ierusalimului Meu din jurul vostru, 
şi pe care Eu îl îngrijesc cu cuvântul vieţii veşnice. 

O, Ierusalime, să nu te saturi de Dumnezeu. Dau mereu 
să-i fac gust bun hranei pe care ţi-o dau spre fiinţă. Dau să-ţi 
fie drag s-o mănânci şi s-o doreşti şi s-o iei cu mulţumire, 
fiule poporul Meu. Tu eşti zidirea Mea de azi, şi cu tine lu- 
crez la facerea omului. Amin. Şi nu uita că Mi-e dor să Mă 
mărturiseşti la cei din cer şi la cei de pe pământ Dumnezeul 
tău, Ierusalime. Numai tu ai de Dumnezeu pe Dumnezeul Cel 
adevărat. Iată, nu pot oamenii să aibă iubire pentru Mine şi nu 
pentru ei. Dar tu învaţă mereu această mare minune, această 
măreţie pe care o ai tu de la Mine pentru cei ce au iubire pen- 
tru Mine şi nu pentru ei. Şi dacă tu n-ai cunoscut până să fii 
al Meu iubirea de Dumnezeu, iată, Eu te-am învăţat ceea ce 
este mai mult. Te-am învăţat iubirea pentru Dumnezeu, po- 
porul Meu, şi prin ea îmi eşti tu Mie popor. Amin. Cine are 
iubire de Dumnezeu, se hrăneşte cu ea şi şi-o cântă şi şi-o 
vesteşte, dar cine are iubire pentru Dumnezeu, acela şi-o jert- 
feşte pentru Dumnezeu, la cererea lui Dumnezeu. Amin. îţi 
dau mereu putere nouă, popor zidit de Dumnezeu, că Eu cu 
tine am început din nou facerea omului, naşterea din nou a 
lumii, facerea din nou a toate câte vor fi. Ridică-te mereu ca 
să poţi mereu, ca să mergi mereu, căci cel ce stă jos, acela nu 
merge, iar cel ce merge la cuvântul Meu, acela a învăţat 
iubirea pentru Dumnezeu. Amin. 

Scrieţi pe hârtie toate câte mai sunt de făcut, fiilor ve- 
ghetori din partea Mea peste lucrarea Mea de azi, peste po- 
porul Meu de azi. Aşteptăm noi zile de nuntă Eu şi cu voi 
înaintea oamenilor care vin la masa Mea, la nunta Mea. Fiţi 
bine chivemisitori peste timpul care mai este până la sărbă- 
toarea Mea cu voi şi cu sfinţii Mei. Şi vom sărbători atunci 
duminica tuturor sfinţilor din cer şi de pe pământ, iar cerul va 
umple de slavă toată sărbătoarea sus în cer şi jos pe pământ şi 
până la mari depărtări, căci totul va fi luat de vânt, de cele pa- 
tru vânturi, ca să se bucure tot văzduhul şi tot pământul de 
slava Mea cu voi. 

O, copilaşi trudiţi şi zdrobiţi sub grijile Mele pe care vi 
le-am dat să le duceţi! Suflu acum, iar suflarea Mea peste voi 
vă dă haruri noi, şi mângâiere vă dă, că pe voi nimeni nu vă 
mângâie, şi cine nu ştie să caute la Mine, acela caută la voi, 
iar voi sunteţi plăpânzi de tot, şi de peste tot vi se storc pu- 
terile voastre. Eu însă vă dau puteri noi, că am nevoie de voi, 
fiilor copii. Mânuţele şi inimioarele voastre sunt scaunul pe 
care Eu îmi odihnesc tot ce am de lucrat pe pământ acum, 
odată cu venirea Mea la voi. învăţaţi poporul care este cu voi 
să stea în hăinuţă sfântă şi să iubească iubirea cea pentru 
Mine. Şi dacă voieşte, să vă iubească şi pe voi, dar nu pentru 
voi şi nici pentru ei, ci numai pentru Mine. Amin, amin, amin. 

23 aprilie/6 mai 2001 

Duminica a cincea după Paşii, a samarinencei 

Cel ce se lasă mic, acela creşte, hrănit fiind cu cele de la Domnul 
Numai oamenii au loc pe pământ, dar sfinţii nu mai au. Semeţia din 
om este necurăţie. Fântâna samarinencei este loc de popas al 

sfinţilor. 

ă dau apă vie, copii ai vieţii veşnice. Mă tom în 
cofiţele din care Mă împart, şi vă dau. Mă fac 
apă vie şi Mă dau ca să Mă ia de la voi cei însetaţi şi să-şi 
ostoaie setea. Amin, amin, amin. 


Curând, curând adun pe lângă voi pe mulţi, şi le voi da 
să bea, că Eu sunt izvorul cel veşnic al vieţii, şi Mă adun cu 
ei în jurul lui cu zile de nuntă între Mine şi voi, şi cu nuntaşi, 
fiilor copii. Să vină peste voi şi peste zilele Mele cu voi, să 
vină soare şi senin şi cald şi dulce în văzduhul cel de deasupra 
grădinilor pe care vi le-am dat să fie ale Mele cu voi, pentru 
poposirea Mea în cuvânt cu omul pe care-1 chem să-i dau să 
bea din izvor şi să-l învăţ să bea, şi să-l ajut să fie apoi. Vă 
dau, fiilor, multă, multă putere din puterea Mea şi multă, 
multă iubire pentru lucrul vostru cu Mine, că iubirea Mea din 
voi e pentru Mine, şi ea poate; ea şi nu voi, că voi sunteţi 
plăpânzi şi n-aţi putea atât cât am Eu să puteţi. 

Se apropie sărbătoarea duminicii tuturor sfinţilor, şi 
voi fi cu voi în mare sărbătoare pe pământ între oameni, şi Mă 
voi bucura încălzindu-Mă în inima omului care vine să Mă ia 
de la izvor, şi îi voi da omului miros de flori cereşti, că voi 
face din voi flori cu miros dulce şi Mă voi arăta cu voi şi cu 
darurile Mele în voi, pe care Eu le-am pus în voi pentru 
învierea omului, fiilor. 

Staţi strânşi cu toţii întru unul, că unde este unul în toţi, 
acolo e mare binecuvântare, căci pot Eu acolo, fiilor, şi am 
grijă ca să pot, şi iată, pot în voi şi pentru voi şi pentru Mine, 
căci Eu, pentru Mine pot în voi. Amin. 

V-am spus vouă taina iubirii de Dumnezeu şi taina 
iubirii pentru Dumnezeu, iar voi le ştiţi pe cele pentru Mine, 
şi aşa să Mi le daţi, căci taina iubirii pentru Dumnezeu este în 
cel pe care Eu îl chem să-Mi lucreze Mie, şi ca să pot Eu 
împlini cu omul lucrarea pe care Mi-a dat-o Tatăl ca s-o aşez 
pe pământ, venirea Mea cea după două mii de ani şi învierea 
făpturii şi viaţa cea veşnică peste om. Cei care s-au făcut 
sfinţi pe pământ cu iubirea şi cu trăirea lor, aceia au ajuns la 
Mine şi s-au făcut până acum ajutor pentru cei care cereau de 
la Mine prin ei. Dar acum ei vă văd pe voi, cei ce Mă ajutaţi 
pe Mine de pe pământ, pe Mine şi pe ei, ca să vin cu ei în 
venirea Mea, fiindcă Scripturile scriu despre venirea Mea cu 
sfinţii. Şi dacă aşa este scris, Eu aşa împlinesc, şi voi aşa îm- 
pliniţi şi îmi faceţi cărare Mie şi sfinţilor Mei ca să vin cu ei 
şi să împodobim pământul cu slava venirii Mele, cu lucrarea 
facerii din nou a lumii ce va să fie, fiilor lucrători. O, voi 
sunteţi mici faţă de taina venirii Mele, dar dacă nu eraţi mici, 
Eu nu puteam să lucrez cu voi la această taină, la această 
Scriptură. Cel ce se lasă mic în mâna Mea, în braţul Meu, pe 
acela Eu îl pot hrăni cu cele de la Mine şi îl pot creşte ca să 
fie al Meu şi ca să ştie să fie şi ca să nu cadă din viaţă, căci 
cine nu este al Meu şi cu Mine, acela cade din viaţă, cade în 
lături, şi apoi cade din Mine şi rămâne fără taina vieţii, fără 
lucrarea vieţii. 

Vă mângâi învăţându-vă, fiilor. Dacă nu v-aş mai învă- 
ţa, ce aş face Eu fără voi? Dacă nu v-aş învăţa mereu, n-aţi 
mai fi, şi Eu nu v-aş mai avea. Vă mângâi învăţându-vă, şi aşa 
să lucraţi şi voi unii peste alţii cu învăţătura pe care v-o dau 
mângâindu-vă cu ea. M-am întâlnit cu femeia samarineancă 
la izvorul lui Iacov şi am mângâiat-o învăţând-o pe ea, iar ea 
s-a lăsat mică şi a luat, şi s-a dus apoi să împartă de la Mine 
la cei din casa ei, şi M-au luat aceia în casa lor şi le-am dat 
învăţătură. 

Binecuvântată să fie ziua de serbare a fântânii casei în- 
tâlnirii, fântâna samarinencei. Şi iată, lângă ea, casa întâlnirii. 
Puţin, puţin, şi Eu voi intra în ea cu zile de nuntă, cu sărbă- 
torile cerului pe pământ. Acum, samarineanca aşteaptă lângă 
fântână să scoată şi să dea sfinţilor şi apostolilor şi muce- 
nicilor şi proorocilor şi cuvioşilor şi tuturor din cer. Acum ea 

vesteşte în cer venirea Mea pe pământ cu sfinţii, aşa cum a 
vestit acum două mii de ani, la cei din casa ei pe Mesia, Cel 
vestit de Scripturi. 

Fântâna samarinencei. Fântâna întâlnirii cu Dumnezeu. 
Presăraţi flori la fântână, fiilor, şi puneţi băncuţă pentru sfinţi, 
şi puneţi cofiţe pentru apă, că vin sfinţii să bea din ea şi să fie 
lângă voi. 

Fântâna samarinencei, locul în care Eu Mă adun cu cei 
însetaţi ca să le dau din apa vieţii şi să se mângâie din ea, şi 
să se vindece cu ea de toate apăsările lor, şi să ia de la Mine 
şi să poarte, că Eu port pe umeri venirea Mea la om, şi vreau 
s-o pun şi pe umărul omului s-o poarte, că dacă n-ar purta-o 
şi omul, la ce ar mai folosi venirea Mea după om? 

Mă întâlnesc cu omul la fântâna întâlnirii, în casa întâl- 
nirii, în grădina întâlnirii şi îi dau să bea din fântânile sfinţilor 
Mei, că Eu v-am pus pe voi să scoateţi apă pentru sfinţi în 
grădinile Mele cu voi, iar sfinţii să-şi lase în ele harurile, şi să 
ia oamenii din ele şi să se dea lui Dumnezeu. Amin. 

Puneţi cănuţe la fântâni, ca să bea sfinţii, fiilor. Puneţi 
băncuţe la fântâni, ca să se odihnească cei din cer la fântânile 
Mele de la voi. Să aibă sfinţii loc pe pământ, că nu mai au. 
Numai oamenii au loc pe pământ, dar sfinţii nu mai au. Peste 
tot numai oameni şi atât, oameni ca oamenii, nu ca sfinţii, şi 
sfinţii nu au loc cu oamenii. Dar la voi vin şi poposesc sfinţii 
şi îngerii, că au loc, fiilor. Iar voi faceţi-le loc, faceţi-i să se 
aşeze şi să stea cu voi şi să mănânce cu voi şi să bea cu voi 
din apa Mea de la voi, că a venit vremea să aibă sfinţii din cer 
nevoie de ajutor de pe pământ aşa cum am Eu nevoie de 
ajutorul vostru cel pentru venirea Mea cu sfinţii. Are Do mn ul 
şi au sfinţii nevoie de ajutor de pe pământ, dar Eu nu pot să 
spun aşa ceva la cei ce se roagă la cer pentru ajutorul lor. Nu 
pot să cer ajutor la cei ce au nevoie de ajutor pentru ei. Dar 
vouă vă cer ajutor, vă cer şi Eu, vă cer şi sfinţii, vă cer şi în- 
gerii, că Eu vin pe pământ cu ei şi îmi trebuie cale pregătită, 
fiilor, cale spre oameni, măi copii, că vreau să înnoiesc face- 
rea, de pe pământ şi până în cer. Amin. 

Vă mângâi cerându-vă mângâiere şi ajutor, fiilor. Vă 
dau la cererea voastră tot ce am Eu nevoie în lucrarea Mea cu 
voi peste pământ, iar voi să-Mi daţi ce vă dau. Vă dau, fiilor, 
timp cald, timp senin lucrului Meu cu voi şi sărbătorilor Mele 
cu voi. Cereţi, ca să dau, că multă mângâiere am când vă aud 
că- Mi cereţi şi pentru ce-Mi cereţi. Vă am ca pe cei mai iubiţi. 
Aşa să Mă aveţi şi voi, şi să-Mi daţi stat între voi, şi să-Mi fiţi 
mireasă împodobită mereu, fiilor. Cea mai mare curăţie a mi- 
resei este nesemeţia ei, iubirea ei cu aplecare. 

Fiilor, fiilor, semeţia din om este necurăţie. Fiţi dulci 
între voi, fiţi cu aplecare unii spre alţii, fiţi drepţi unii pentru 
alţii, unii cu alţii. Fiţi dulci între voi, fiţi treji unii pentru alţii, 
dar cu dulce şi cu bucurie, fiilor. Aveţi de lucrat pentru Mine, 
şi tot lucrul trebuie să fie sfânt, că e pentru Mine. Duhul şi 
trupul şi sufletul vostru să fie în sfinţenie zi şi noapte, că sunt 
pentru Mine, fiilor. Cuvântul şi lucrul să fie sfinte, că sunt 
pentru Mine. Faceţi cu aplecare şi cu bucurie sfântă lucrul 
Meu, că voi sunteţi ai Mei şi nu ai voştri, şi aceasta să vă fie 
bucuria inimii, şi pentru ea să creşteţi în bucurii. Amin. Cereţi 
de la cer. Vreau să vă dau ce-Mi cereţi. Cereţi timp cald, ce- 
reţi soare dulce şi lucrător cu voi, cereţi ploaie dulce şi bine- 
făcătoare şi numai la vreme pentru hrana cea din grădină. 
Cereţi puteri din Mine pentru voi, ca să puteţi lucra lucrul 
Meu cel pentru sfârşitul zidirilor acestea: casa şi grădina în- 
tâlnirii. Amin. Şi apoi gătiţi sărbătoarea Mea cu voi şi deschi- 
deţi porţile Mele, porţile prin care Eu intru cu cuvântul ca să 


chem omul la Mine, şi el să vină ca să-i dau ce vă dau şi vouă, 
şi ca să-l scap pe om de stricăciune, că asta vreau: să îmbrac 
omul în haina nestricăciunii. Amin. 

Fiilor, fiilor, aduceţi-vă zi şi noapte aminte de făgă- 
duinţele Mele cele pentru voi şi fiţi numai o râvnă pentru ele 
şi pentru împlinirea lor cea de la Mine peste voi, că ele sunt 
adevăr împlinit încă de la rostirea lor. Uitaţi- vă cum se împli- 
nesc, şi credeţi bucurându-vă şi daţi-vă Mie bucurie şi mân- 
gâiere, că Eu de şapte mii de ani lucrez la facerea voastră cea 
de acum, şi iată, acum v-am dat-o, şi vă numesc omul cel fă- 
cut de Mine la sfârşitul timpului, şi vă numesc fructul biruin- 
ţei Mele, că nu moartea şi învierea Mea au fost biruinţa cea 
peste toate, ci omul cel făcut acum, el îmi este Mie coroana 
biruinţei pentru care Eu şi cu Tatăl am trudit. Amin, amin, 
amin. 

30 aprilie/13 mai 2001 

Duminica a şasea după Paşii, a orbului 

Calea Domnului trebuie înnoită din temelii. Fericit este omul care 
se dă Domnului cu totul. Cei fără de lucru din cer se pierd în ei şi 
în deşertăciuni. Iubirea pentru Dumnezeu e drumul între cer şi 

pământ. 

O poporul Meu! Cel ce este Cuvântul nu poate să 
^ Se sfârşească în cuvânt, că El este Cel veşnic, şi 
este Făcătorul. Amin. 

O, poporul Meu, te-am aşezat la lucrul împlinirii cu- 
vântului Meu, şi ce este lucru mai frumos ca acesta pe pă- 
mânt? Şi dacă n-ai lucra cuvântul Meu, ce fel de frumos ai 
lucra tu pe pământ, poporul Meu? O, nu fi mâhnit, o, nu fi os- 
tenit! Nu te întrista că sunt Eu peste tine cu facerea Mea. 
Dacă n-ai lucra cuvântul Meu, ai lucra altceva, ai lucra numai 
pentru tine, aşa cum lucrează orice om pentru el şi pentru cei 
ce sunt ai lui. Dar tu lucrezi pentru Mine şi pentru ce este al 
Meu, şi lucrezi la cuvântul Meu, poporul Meu. 

O, Ierusalime, Mă înmulţesc cu cuvântul peste tine. îţi 
înmulţesc binecuvântarea cea de la Mine. îţi înmulţesc pâinea 
şi apa şi pacea şi puterea, poporul Meu. îţi înmulţesc credinţa 
şi iubirea ta pentru Dumnezeu, şi lucrez peste ele ca să fie ele 
pe plăcerea Mea, că nu mai am de unde lua de pe pământ cre- 
dinţă şi iubire pe placul Meu. îţi înmulţesc puterea în toate ale 
Mele, că am lucrare mare cu tine, Ierusalime, că Eu ţi-am 
spus, fiule, că tu vei fi înălţimea pe care Eu Mă voi arăta pe 
pământ ca să chem pe om la voia Mea şi la calea Mea, că nu- 
mai calea Mea va mai rămâne, poporul Meu. O, nu te întrista 
că te-am aşezat să lucrezi la calea Mea şi la voia Mea. Calea 
Mea trebuia înnoită din temelii şi îmi trebuia om nou cu care 
să lucrez, căci omul vechi e burduf vechi, şi orice aş pune Eu 
în el, se sparge şi nu poate ţine nimic. Tot omul de pe pământ 
lucrează numai pentru el şi pentru cei ieşiţi din el. Tot omul e 
legat pe drumul lui, din zori şi până în zori, dar pe tine te-am 
răpit şi te-am luat întru Mine, poporul Meu. Nu eram ieşit cu 
tine peste lume când Eu îţi spuneam ţie că voi face minuni 
fără seamăn cu o mânuţă de popor şi Mă voi slăvi prin el pe 
pământ şi voi ieşi cu el la capăt pentru tot lucrul Meu, pentru 
toată venirea Mea. N-a fost cuvânt rostit de Mine să nu-1 îm- 
plinesc, şi nu va rămâne neîmplinit nici un cuvânt de al Meu. 
Tu eşti împlinirea aceasta, tu eşti poporul care ascultă pe 
Domnul, iar cuvântul Meu este peste tine ca să-l împlineşti 
întru totul. De aceea îţi dau îngeri cu miile în ajutor, şi ei te 
slujesc aşa cum Mă slujesc pe Mine îngerii, fiule Ierusalime. 
Care părinte are şi nu-i dă fiului lui? Aşa şi Eu îţi dau. îţi dau, 




Anul 2001 


1445 


că am, şi nimeni nu are cum am Eu, căci Eu şi toate câte am 
Eu sunt veşnice, iar tu eşti tot ce am mai scump, şi te iubeşte 
Tatăl, şi te iubeşte mama Mea, şi te iubeşte tot cerul cel veş- 
nic, că Eu ţi-am spus că vei fi scump şi că va da omul pe tine 
tot aurul lui ca să te aibă. Dar tu eşti al Meu, şi eşti de mare 
preţ în cer şi pe pământ, fiindcă aşa a fost cuvântul Meu, şi el 
se împlineşte. Amin. 

Fericit este, şi fericit va fi omul care este al Meu cu 
totul. Iată de ce eşti tu de mare preţ la Mine, Ierusalime ro- 
mân. Tu eşti cu totul al Meu. Amin. Tu nu mai ai al tău nimic, 
şi ai numai ce este al Meu, fiindcă tu eşti al Meu. O, mulţi 
tânjesc, şi tot mai mulţi vor tânji la fericirea ta, dar greu se 
poate ajunge la ea, căci omul este al lui, şi nu se poate aşa 
pentru această fericire. Cel care este cu totul al Meu, acela 
este ca albina care adună în stupul Meu tot ce este mai curat 
şi mai dulce şi mai ceresc şi mai sfânt pentru cer şi nu pentru 
el însuşi. Iată, aşa este cel ce este cu totul al Meu, iar drumul 
spre această fericire e greu de găsit, căci omul este al lui şi nu 
vrea să fie al Meu. 

O, Ierusalime mic, să nu-ţi fie greu cu fericirea aceasta, 
poporul Meu. Să te uiţi la fiii lumii şi să-i vezi cum trudesc 
din zori şi până în zori pentru tot ce le place lor de fericire. Şi 
dacă Eu te-am pus pe tine în fericirea cea pentru Mine, lu- 
creaz-o, fiule, şi Eu ţi-o voi da ţie când ea va fi deplină, când 
ea va fi gata. Să nu te temi de lucrul acestei fericiri, căci cei 
fără de lucru din cer se pierd în ei, se pierd în deşertăciuni, se 
pierd în marea lumii. 

O, poporul Meu cel mic, cei de la începutul acestei lu- 
crări şi cei de la mijloc n-au voit nici unul să fie al Meu. Eu 
le vorbeam. Eu îi mângâiam şi îi chemam, Eu îi învăţam îm- 
părăţia cerurilor, iar ei auzind lucrau tot la împărăţia lor, şi 
nu-i puteam lua pe nici unul la lucrul Meu şi numai la lucrul 
Meu, că ei şi-l aveau pe al lor, iar Eu nu puteam să am din ei 
vreunul după chipul şi asemănarea Mea, şi plângeam fără po- 
por, şi tot un plâns a fost cuvântul Meu şi statul Meu între cei 
ce nu se dădeau Mie. Şi apoi te-ai născut tu, poporul Meu cel 
mic de azi. Din lucrarea cuvântului Meu te-ai născut, şi fericit 
este cel ce se naşte din cer, că acela are împărăţia cerurilor, şi 
cine o are pe ea, acela se dă Mie, că este liber şi se dă Mie. 
Amin. 

O, poporul Meu cel mic, te-am învăţat să fii liber, fiule. 
Cel ce voieşte să se dea Mie şi nu este liber, acela nu se poate 
da Mie. Dar cel ce se liberează de sine şi de toate ale lui, acela 
se face fiul Meu născut din cer, moştenitor în împărăţia ceru- 
rilor, casa împărăţiei Mele şi gospodar în ea. Numai cel liber 
se poate da Mie, căci cu jumătatea nimeni nu se poate da, 
fiindcă omul trebuie să fie întreg, fie pentru Dumnezeu, fie 
pentru sine. 

O, poporul Meu, îţi binecuvintez mereu naşterea ta din 
Mine, naşterea ta pentru Mine şi numai pentru Mine, căci 
cine se naşte din Mine, pentru Mine trebuie să se nască, şi 
aceasta este iubirea cea pentru Dumnezeu, iar altfel nu este 
ea. Iubirea pentru Dumnezeu e viaţă fără de moarte, e drumul 
de pe pământ la cer şi de la cer pe pământ, e lucrarea lui 
Du mn ezeu care se varsă pe pământ din om. Aşa să fii tu, Ieru- 
salime trudit pentru Mine şi pentru slava Mea peste pământ. 
Dacă Ierusalimul cel de atunci Mi-a pregătit calea morţii Me- 
le, tu, cel de azi, ales de Mine, îmi pregăteşti calea slavei Me- 
le cereşti pe pământ, calea înnoirii lumii, poporul Meu. Aşa 
să fii tu, şi aşa să trăieşti între pământ şi cer, că Eu îţi voi da 
ţie toată slava Mea la care tu trudeşti acum. Amin. Cuvântul 
Meu este împlinirea ta, este lucrarea ta, şi apoi tu vei fi împli- 
nirea Mea, rodul Meu pentru care tu ai trudit. Amin. 


Şi acum zic: toate zilele care mai sunt până la sărbătoa- 
rea Mea pe pământ cu tine, până la duminica tuturor sfinţilor, 
să fie zile de glorie cerească, presărate cu ajutor de îngeri şi 
de sfinţi şi de puteri cereşti, ca să pregătim sărbătoarea întâl- 
nirii Mele cu omul în grădina întâlnirii, în casa întâlnirii, în 
corturile Mele cu voi. Soarele să vă însoţească de acum şi 
până peste toată sărbătoarea, iar ploaia să asculte de voi, căci 
voi sunteţi ai Mei. Amin. Să fie cald la sărbătoare. Aşa să ce- 
reţi voi de la Mine, că Mi-e drag şi Mi-e dor să vă aud când 
cereţi. Tot ce mai este de lucrat pentru casa şi grădina întâl- 
nirii vor fi la vreme împlinite, căci Eu prin voi pot, fiilor, şi 
bucuraţi-vă că pot prin voi, că şi îngerii Mei se bucură cu 
puterea lor în voi. 

Chivemisiţi-vă cu înţelepciune şi cu dăruire timpul 
lucrului şi împărţiţi-vă cu folos pentru tot lucrul care mai este 
pentru pregătirea sărbătorii Mele cu voi şi cu cei ce vor petre- 
ce cu noi zile de nuntă, căci împărăţia lui Dumnezeu este ase- 
menea unui împărat care face nuntă fiului său şi care cheamă 
la nuntă. Amin. 

O, fiilor trudiţi, vă mulţumesc cu binecuvântarea Mea 
pentru toată truda voastră cea pentru Mine şi pentru venirea 
Mea cu zile de slavă pe pământ. Vă mulţumesc vouă, fiilor 
trudiţi, şi la toţi cei care se aşează lângă voi pentru Mine ca 
să-Mi întocmesc lucrul cuvântului Meu cel pentru împlinirea 
casei şi grădinii întâlnirii. La toţi le mulţumesc, la toţi câţi Mă 
ajută pe Mine şi pe voi, şi le dau în dar bucurii. Amin. Iar voi 
gătiţi-vă frumos şi fiţi plini de har, şi fiţi frumoşi cu Mine în 
voi şi nu fiţi obosiţi, că lucrul Meu este bun şi este uşor şi este 
veşnic. Mi-e duhul tot o dragoste cu voi şi pentru voi. Mi-e 
inima locaş pentru voi, şi toată firea se mângâie de la voi, şi 
toţi cei care v-au cunoscut şi vă cunosc şi vă vor cunoaşte 
bine se vor bucura de voi aşa cum Mă bucur Eu. Amin. O, e 
greu tot lucrul care este de făcut pentru cer, dar e dulce, că e 
pentru Domnul, fiilor. Bucuria dragostei pentru Dumnezeu e 
cea mai adâncă bucurie, e cea mai dulce iubire. Fiţi cu putere 
în toate câte sunt de făcut, că mii şi mii de îngeri şi de puteri 
din cer se slăvesc prin voi în toată vremea lucrului cel de 
acum, care se zoreşte să împlinească cuvântul Meu: casa şi 
grădina întâlnirii. Amin. 

Şi iarăşi zic: să fie la vreme tot ce trebuie să fie pentru 
această împlinire. Aceasta este porunca Mea. Amin, amin, 
amin. Iar cuvântul Meu are în el împlinirea lui. Amin. 

Cereţi tot ce vă dau Eu. Cereţi, ca să vă dau. Cere, Ieru- 
salime! Tu eşti poporul care ascultă pe Domnul, iar Eu la ce- 
rerea ta voi împlini tot ce mai este scris în Scripturi pentru ve- 
nirea Mea cu veacul cel nou, şi acesta nu se va mai sfârşi, şi 
îşi va lua fiii la sân şi îi va mângâia pe veci de veci, şi aceasta 
va fi vecia care va veni pe pământ. Amin, amin, amin. 

7/20 mai 2001 

Praznicul înălţării Domnului 

Vrăjile, ghicitul şi farmecele sunt mreajă peste fiii oamenilor. Cel 
mai frumos om este cel îmbrăcat cu putere de sus. îngerii şi sfinţii 
îi aşteaptă pe cei din urmă, care vor împărţi împărăţia la toţi 
moştenitorii ei. 

F ace ţie, poporul Meu! Pace ţie, Ierusalime! Pace 
vouă, fiilor! O, trudiţii Mei copii, ce este mai fru- 
mos ca acolo unde sunt fraţii împreună; împreună lucrători în 
numele Meu şi la cuvântul Meu? O, fiilor, cine şi unde pe pă- 
mânt se mai adună împreună fraţii la cuvântul Meu care 
zideşte şi hrăneşte, la glasul Meu care grăieşte din cer peste 

Cuvântul lui Dumnezeu 


pământ? O, dacă glasul cuvântului Meu ar fi la îndemâna 
oricui, n-ar mai fi nimic de Mine sau de om, căci n-ar şti omul 
să stea mic în mâna Mea şi să ia cu scumpete din gura Mea 
cuvântul Meu, că omului îi place să se dea mare cu darurile 
şi cu Mine şi cu mărire de la Mine şi cu întâietate, fiilor. Dar 
glasul Meu este unul pentru toţi, şi nu-i poate fi sfâşiat veş- 
mântul după cum e placul omului care vrea să-L împartă pe 
Dumnezeu. 

O, poporul Meu, Eu ştiu să Mă împart, dar omul nu ştie 
să Mă împartă aşa cum Mă împart Eu. Când Eu eram cu Israel 
peste pământ prin Moise, s-au sculat fraţii lui cu mărire îm- 
potriva lui, cum că nu numai Moise, ci şi ei sunt prooroci, şi 
căutau să dispreţuiască rânduiala Mea care venea de la Mine 
prin Moise, şi a ieşit cu durere în Israel această neorânduială. 
Cuvântul Meu peste oameni e mare lucrare, şi el trebuie să 
stea în mâna Mea, nu în mâna omului, iar omul să-l împli- 
nească şi atât. E plin pământul de vrăjitori şi de fermecători, 
şi aleargă oamenii la ei ca să le facă aceştia pe plac, căci duş- 
manul veacului acesta l-a învăţat pe om să-şi aibă placul lui. 
Dar la Mine, Dumnezeul Cel adevărat, nu se poate aşa, nu se 
poate cu placul omului, ci numai cu placul Meu care este bun 
şi care îl păzeşte pe om de moarte, de orice fel de moarte, căci 
semeţia şi voia omului şi dorul după el însuşi sunt moarte. 

O, poporul Meu, cine şi unde pe pământ se mai adună 
fraţii împreună la cuvântul Meu care curge din cer şi care zi- 
deşte şi hrăneşte pe om? Am făcut cu tine minune mare, po- 
porul Meu cel mic, că tu M-ai ascultat, iar Eu am putut prin 
tine, şi iată, împart cuvântul Meu peste tot pământul, ca să-l 
ia oricine voieşte şi să-l împlinească, fiindcă de aceea vine 
cuvântul Meu peste pământ; vine ca să se împlinească. Amin. 

Sunt în mijlocul tău, poporul Meu, cu prăznuirea înăl- 
ţării Mele la Tatăl acum două mii de ani. Cine nu este umilit, 
acela se înalţă şi cade, iar cine este umilit, acela stă sus cu 
Mine şi nu cade. Când Eu M-am înălţat, M-am înălţat ca să 
Mă duc lângă Tatăl, nu să Mă înalţ şi atât. M-am înălţat ca să 
nu stau lângă om şi ca să nu Mă mai cinstească omul apoi cu 
cinstea cea pentru Dumnezeu, cu cinstea cea care-i face omu- 
lui bine, căci dacă Do mn ul nu e cinstit de om, e tras de om la 
voile lui, şi nu-şi face omul bine dacă face aşa cu Dumnezeu. 

Iată, s-au ridicat din mijlocul oamenilor vrăjitori şi ghi- 
citori şi fermecători care le fac pe plac oamenilor, umblând cu 
pipăitul şi cu ghicitul peste oameni. Dar iată, Eu, Domnul, Eu 
şi cuvântul Meu, ca să-l aibă omul şi să nu mai întrebe pe cei 
morţi. Să ia omul învăţătură pentru umilinţă şi să iasă de sub 
voia sa şi să se înalţe la voia Tatălui ceresc, ca să fie pe pă- 
mânt ca în cer, voia Tatălui. Amin. Când Eu M-am înălţat, 
le-am spus ucenicilor Mei că voi fi cu ei până la sfârşitul vea- 
curilor. Ei dădeau să-Mi pună întrebări, iar Eu le promiteam 
lor pe Duhul Sfânt, căci doream cu mare dor să aibă ei înţe- 
lepciune din cer, şi cu ea să le ştie pe cele de la Mine şi să le 
facă. 

Se miră mulţi de ce nu se pot pune întrebări aici la voi, 
căci oamenii aşa sunt învăţaţi. O, cel mai frumos om este 
omul cel îmbrăcat cu putere de sus prin voia Duhului Sfânt în 
el. Când Duhul Sfânt îşi poate avea locaş în om, omul nu mai 
are nimic de întrebat nici în sine, nici în afara lui. Cine-i 
citeşte pe sfinţii cei mari văd aceasta în ei. Duhul Sfânt este 
înţelepciune în om. El îi dă scaun Domnului în om. Ce-ar mai 
avea de întrebat un aşa om? Ce-ar mai lucra omul altceva 
decât pe Duhul Sfânt? De nimic nu mai are nevoie cel ce are 
pe Duhul Sfânt, Care ştie şi lucrează şi împlineşte după voia 


Sa. Când Eu M-am înălţat la Tatăl, apostolii Mei dădeau să 
Mă întrebe de împărăţia cea ruinată a lui Israel. Iar Eu le spu- 
neam: «Veţi fi îmbrăcaţi cu putere de sus. Va veni Duhul Sfânt 
peste voi, şi Acela vă va învăţa toate, căci din al Meu va lua 
şi vă va vesti vouă, şi vă va învăţa pe voi de la Mine voia Mea 
şi împlinirea ei». 

Iată de ce M-am înălţat Eu de pe pământ la cer, de la 
om la Tatăl. De pe pământ nu pot să fiu cu omul pe voia Mea, 
căci omul Mă întreabă, Mă ispiteşte şi este neliniştit să ştie. 
Dar din cer, îi dau Eu omului, şi îl deprind să fie umilit şi 
liniştit şi să creadă că de sus Domnul are grijă de toate. Omul 
care vrea cu Mine nu are nimic de făcut decât să facă voia 
Mea, voia cea din cer, iar Eu îi dau lui înţelepciune şi pâine şi 
apă şi sare şi haină şi pace şi viaţă din cer. Ce-ar mai avea de 
întrebat omul? N-ar mai avea, că el ar trăi în Mine, şi Eu în 
el, şi i-aş da Eu ce ar fi să poarte şi să ştie mai mult. I-aş da 
după planul Meu, nu după planul lui. 

O, ce frumos te învăţ Eu pe tine, poporul Meu! O, de 
ar lua tot omul învăţătura Mea pe care o pun peste tine, po- 
porul Meu! O, de s-ar înălţa omul până la voia Mea ca s-o 
facă aşa cum o faci tu la cererea Mea şi la cuvântul Meu, 
poporul Meu! Grija ta una este: să împlineşti voia Mea şi lu- 
crul pe care ţi-1 dau Eu. Unde mai este pe pământ aşa ca şi la 
tine? Unde mai e popor care ascultă pe Domnul, care are şi 
face cuvântul Domnului? Iată, aceasta înseamnă să fiu Eu cu 
omul şi prin om. Amin. O, ce-ar mai fi să am Eu mai multe 
feluri de voinţe peste pământ şi nu numai una, aşa cum este 
la Dumnezeu? Omul însă nu înţelege aceasta, şi ar vrea să fiu 
Eu la îndemâna oricui, căci omului îi place să se dea mare 
chiar cu Dumnezeu, şi îi place întâietatea între el şi ceilalţi ca 
el, şi îi place să fie mărit, şi îi place să Mă împartă el la 
oameni. O, poporul Meu, Eu ştiu să Mă împart. Omul însă nu 
ştie să Mă împartă aşa cum Mă împart Eu, căci omul când Mă 
împarte pe Mine, îşi face parte ca unul care împarte, şi iată, 
nu ştie omul să Mă împartă, nu ştie, şi nu vrea să audă că nu 
ştie. Să ia omul cuvântul Meu şi să-l pună peste el şi să-l vadă 
cei din jur îmbrăcat cu Dumnezeu şi cu înţelepciunea Duhului 
Sfânt, că omul trebuie să facă, nu să spună, şi omul trebuie să 
se jertfească, nu să se mărească pe sine, nu să caute mărire de 
la Mine sau de la oameni, nu, ci să se jertfească pentru cu- 
vântul Meu punându-1 peste el şi împlinindu-1. Amin. Aceasta 
îl înalţă pe om la Mine. Aceasta este înţelepciunea care-1 ţine 
pe om în Mine, şi pe Mine în om, iar omul este plin de slava 
Mea şi nu de a lui, şi acela nu mai are nimic să Mă întrebe. 
Amin. 

O, poporul Meu, când M-am înălţat întru slavă de lân- 
gă ucenici, M-am aşezat întru cele nevăzute ca să-l ajut pe om 
să nu rămână în duhul ispitirii de Dumnezeu, dar le-am spus 
lor: «Voi fi cu voi până la sfârşitul timpului». Aşa le-am spus 
ucenicilor Mei care dădeau să Mă întrebe despre vremea îm- 
părăţiei lui Israel. Dacă împărăţia lui Israel ar fi fost împărăţia 
lui Dumnezeu, nu i-ar mai fi trebuit lui împărăţie peste pă- 
mânt aşa cum voia el şi aşa cum şi azi voieşte şi crede. Eu am 
spus lor că împărăţia Mea nu e din lumea aceasta, dar aceasta 
nu i-a plăcut lui Israel. Lui i-a plăcut să fie împărat prin Mine, 
şi aşa vrea şi azi. Numai că împărat nu poate fi decât cel care 
are împărăţia lui Dumnezeu cu cuvântul şi cu fapta, împărăţia 
nestricăciunii, împărăţia sfinţeniei. Aceasta înseamnă împă- 
răţie, şi numai aceasta. Amin. 

împărăţia Mea este cu tine şi peste tine, poporul Meu. 
Să se uite lumea la tine şi peste tine şi peste lucrul tău şi peste 

taina pe care o porţi tu, şi să vadă şi să înţeleagă tot omul ce 
înseamnă împărăţia lui Dumnezeu, împărăţia lui Israel. împă- 
răţia ta este în Mine, nu este în lumea aceasta, poporul Meu. 
Şi se va dezlipi lumea de împărăţia cea stricăcioasă şi va veni 
să ia împărăţia nestricăciunii, şi în ea omul se va da la facere 
şi va intra în taina nestricăciunii, în taina fericirii cea care se 
jertfeşte pentru Dumnezeu. 

înalţă-te, poporul Meu, cu împărăţia Mea, de pe pă- 
mânt şi până în cer, căci îngerii şi sfinţii asta aşteaptă, fiule 
mic. Ei îi aşteaptă pe cei mai mici care împart de la Mine îm- 
părăţia peste toţi moştenitorii ei. Cei mici au mult de trudit, 
au mult de lucrat pentru calea Mea spre om. Cei mici sunt cei 
ce ostenesc mult pentru cei din cer. Cei mici sunt averea 
cerului pe pământ, şi cu ei îşi întinde Mirele ceresc masa de 
nuntă ca să cineze pe pământ cu sfinţii. Amin. 

Acest râu de cuvânt este în mâna Mea şi Eu îl lucrez, 
şi Eu îl dau. Cine vrea să aibă din el, să vină să-l ia de aici, că 
Eu aici Mă vărs peste pământ cu cuvântul. Aici este gura 
Mea, şi mult am lucrat şi mult am pregătit Eu ce am aici. Cu- 
vântul Meu e mare lucrare, şi el trebuie să stea în mâna Mea, 
nu în mâna omului, şi vai celui ce dă să facă el cuvântul Meu 
fără ca Eu să aşez! lată, am aşezat, şi sunt cuvânt peste pă- 
mânt. Cine vrea să aibă cuvântul Meu curat, să vină să-l ia, să 
vină să bea. Acesta este râul vieţii care curge din tronul lui 
Dumnezeu peste pământ. Amin. Iar tu, popor aşezat de Mine 
în taina şi în lucrul cuvântului Meu, să fii voia Mea şi să nu 
fii ostenit cu această fericire. Curând, curând, împărăţia Mea 
din mijlocul tău va fi iubită mult şi tot mai mult, că Eu ţi-am 
spus să fii frumos, poporul Meu, şi ţi-am spus să fii, ca să ră- 
mâi tu nădejdea cea pentru tot omul care-şi va pierde în 
curând toată agoniseala lui şi va căuta la tine ca să te aibă şi 
să te asculte pentru Mine şi să te pună peste el din partea Mea, 
poporul Meu. Dar tu să stai întru înţelepciunea Mea, căci 
omul îngâmfat şi cel nepocăit nu va găsi intrarea, şi va bâjbâi 
în gol, fiindcă Eu sunt Du mn ezeul tău, Dumnezeul Cel ade- 
vărat, şi Mă dau numai celui ce învaţă, şi apoi să fie, căci fără 
învăţătură de la Mine şi fără fapta ei nimeni nu va putea să-şi 
facă intrarea în împărăţia Mea care vine pe pământ. Amin. 

înalţă-te, poporul Meu, ca să Mă vadă lumea pe înălţi- 
mea ta, că Eu îţi spun aceasta. Amin. Ridică-te în numele 
Meu deasupra tuturor înălţimilor pământeşti, ca să Mă vadă 
omul pe Mine peste tine, că Eu îţi spun aceasta. Amin. Tu eşti 
poporul care ascultă pe Domnul. Nu este nimeni pe pământ 
care să-ţi poată lua slava aceasta, slava celor ce ascultă pe 
Dumnezeu. Amin. Cei ce nu M-au ascultat au pierdut slava 
pe care o ai tu, iar tu M-ai ascultat şi M-ai mângâiat şi L-ai 
făcut pe Dumnezeu tată, căci tată este cel ce are fii. Amin, 
amin, amin. 

Poporul Meu, pregăteşte-Mi, fiule, foişoare, că am în 
braţe cină mare, cină bogată, masă de nuntă între Mine şi tine, 
şi nuntaşi şi doinaşi la nunta Mea cu tine, poporule mireasă. 
O, pune masa, că am de pus pe ea hrană ca să chem la masă. 

Şi zic: veniţi la masă, voi, fii ai oamenilor! Vă cheamă 
Fiul Tatălui la masa Lui de nuntă. Veniţi şi vă îndeletniciţi cu 
tainele împărăţiei care nu trece! Veniţi să vă bucuraţi ade- 
vărat, să vă mângâiaţi adevărat şi să înviaţi adevărat! Veniţi, 
că Eu, Fiul Tatălui ceresc, vă voi hrăni pe voi. Amin, amin, 
amin. 

11/24 mai 2001 


Duminica a şaptea după Paşti, a sfinţilor părinţi 

Casa întâlnirii este în mâna Domnului, şi pic cu pic o aşează pe 
pământ. Omul care îşi face toate voile zice că Dumnezeu este Tatăl 
lui. Cel ce se îngâmfă prin cunoştinţă, pierde înţelepciunea. Cine 
nu se naşte din Dumnezeu, acela este dintre fiii oamenilor. Ade- 
vărata biserică munceşte ea pentru ea, nu altul. Rânduieli pentru 
casa întâlnirii. 

O poporul Meu, Mi se deschid porţile ca să intru 
^ spre tine. Amin. Zi şi noapte aş veni la tine ca să 
te încălzesc, ca să te hrănesc şi ca să te iubesc. Scrie în Scrip- 
turi: «Porţile tale vor fi deschise zi şi noapte». O, aşa este, po- 
porul Meu. Tu eşti poporul care te aduci Mie mereu cu duhul 
tău şi cu trupul tău şi cu sufletul tău, căci cine mai e altul care 
să se dea Mie zi şi noapte aşa cum te dai tu? Cine se mai bagă 
argat la Mine aşa ca tine? Cine mai lucrează pentru slava lui 
Dumnezeu pe pământ aşa cum lucrezi tu la cererea Mea, la 
cuvântul Meu, poporul Meu? 

Iată casa întâlnirii. Când Eu v-am spus s-o aşezaţi pe 
pământ, v-am spus că o am în mână şi pic cu pic o aşez prin 
mânuţele voastre cele harnice, şi apoi Mă voi slăvi în ea cu 
zile de nuntă, poporul Meu. Iată lucrul cuvântului Meu cel 
întocmit şi cel împlinit. Numai un picuţ mai e, şi totul e îm- 
plinit, şi casa întâlnirii este aşezată pe pământ. Amin. 

O, poporul Meu, tu eşti mâna Mea care este în lucru ca 
să-Mi fac cu ea cărare peste oameni. Tu eşti unealta Mea. Tu 
eşti ziua Mea de nuntă, care se zoreşte pentru Mine. Amin. Zi 
şi noapte aş sta cu tine în cuvânt. Eu aşa te-am învăţat să fii, 
dar Eu sunt Dumnezeu şi ştiu măsura în toate, că e de lucru şi 
cu mâinile şi cu picioarele şi cu ochii şi cu urechile şi cu tot 
trupul, iar trupul este neputincios, şi vine Duhul Meu şi îi dă 
putere suflând peste el în zilele de odihnă, fiule. 

O, poporul Meu trudit cu trupul, odihneşte-te de oste- 
nelile Mele. în zile de odihnă odihneşte-ţi trupul, că tu tru- 
deşti zi şi noapte cu Mine ca să-Mi împlineşti cuvântul. Te 
văd cum te doare trupul când îngenunchezi pentru rugăciune 
în zori şi în seară şi în miez de noapte, poporul Meu trudit. Te 
doare trupul, dar sufletul ţi se bucură, şi Duhul Meu poate, şi 
îţi dă viaţă, poporul Meu. Trupul tău se sfinţeşte zi şi noapte 
pentru Mine, că te aud rugându-te pentru voia Mea în tine, 
poporul Meu. O, nu ştiu cum să-ţi mulţumesc că te-ai băgat 
să-Mi slujeşti la cuvântul Meu, la cererea Mea, la chemarea 
Mea, fiule Ierusalime. Sfinţesc pământul cu tine, poporul 
Meu. Te iau în mână şi stropesc pământul cu binecuvântare 
aşa cum ia preotul în mână busuioc şi îl bagă în apă de stro- 
peşte cu el peste pământ şi peste om. Fac cuvânt nou pămân- 
tul de sub tine, şi fac cer nou petrecerea Mea cu tine în mij- 
locul oamenilor. Te-am învăţat să fii răbdător şi să nu te su- 
peri pe cei ce nu înţeleg lucrarea Mea cu tine. Pic cu pic se 
arată rodul cel adevărat al trudei Mele cu tine, căci cu tine tru- 
desc, şi cu tine lucrez cerul cel nou şi pământul cel nou şi 
duhul veacului cel nou şi limba Duhului Sfânt, cuvântul gurii 
Mele şi al înţelepciunii Mele şi al celor ascunse de ochii celor 
ce nu văd. 

Odihneşte-te, poporul Meu, în zilele Mele de odihnă şi 
dă-I Domnului odihna ta, că tu eşti fiul Lui. Tu L-ai făcut pe 
Dumnezeu Tată, căci Tată este cel ce are fii, fii ascultători şi 
vii, care stau în Tatăl, şi Tatăl stă în ei. Amin. 

O, nu i-a plăcut omului să-L aibă pe Dumnezeu de 
Tată. Nu i-a plăcut omului să asculte cu ascultare din cer. Iată 
ce este omul pe pământ. El stă în largul inimii lui şi îşi face 

toate voile cât poate, şi zice apoi că Eu sunt Tatăl lui. De ce 
mai zice, oare? Pentru ce ar mai fi să zică aşa? Face omul fii 
şi fiice şi îi dă lumii, şi apoi zice că i-am dat Eu copii. Eu cui 
am dat copii, i-am dat ca să Mi-i dea Mie să lucrez cu ei 
pentru Mine, aşa cum am lucrat cu mama Mea Fecioara, aşa 
cum am lucrat cu Ioan, fiul lui Zaharia şi Elisabeta. 

Se umple omul de cunoştinţă despre Dumnezeu şi 
despre toate cele din Dumnezeu, şi apoi se îngâmfă că are 
cunoaştere, dar ca să facă voia lui Dumnezeu, nu se aşează 
omul s-o facă. Ca să-L facă pe Du mn ezeu Tată al lui, nu vrea 
omul, că omul este fiul risipitor, fiul cel rătăcit, care se chel- 
tuie pentru el însuşi şi nu pentru tatăl. Fiul cel risipitor a 
plecat de la tatăl său şi s-a dus într-ale sale, iar când a ajuns 
în trai rău, s-a vrut argat la tatăl său, s-a vrut sub ascultarea 
tatălui său, şi l-a făcut iar tată. 

O, poporul Meu, oare fiii oamenilor îl vor mai face pe 
Dumnezeu Tată aşa cum L-aţi făcut voi? O, fiii oamenilor se 
duc să înveţe carte unii de la alţii şi să-şi strângă cunoştinţă, 
şi apoi să se îngâmfe prin ea, dar ca să înveţe să fie fiii lui 
Dumnezeu, nu caută fiii oamenilor. Fiii oamenilor sunt în- 
gâmfaţi, şi de aceea nu pot ei să aleagă calea umilinţei pe care 
am mers Eu. Fiii oamenilor se îngâmfă, şi de aceea nu pot ei 
să Mă vadă pe Mine cu voi, şi pe voi cu Mine. Dar cei atinşi 
la inimă de glasul cuvântului Meu care este cu voi, aceia se 
smulg şi vin să Mă audă şi să Mă vadă slăvindu-Mă cu voi în 
mijlocul oamenilor, căci voi slava oamenilor n-o primiţi, că o 
aveţi pe a Mea cu voi, şi I-o dăm Tatălui, că-I suntem fii. 
Amin. 

Iată ce vă spun: toţi cei care se îngâmfă azi prin cunoş- 
tinţă vor pierde înţelepciunea lor, căci înţelepciunea Mea e 
mare, e cerească, e veşnică, şi e alta decât cea a oamenilor în- 
ţelepţi. Toţi aceştia vor veni curând, curând spre izvorul Meu 
de la voi ca să-şi stâmpere arsura sufletului, fiilor, căci va 
veni pârjol mare peste înţelepciunea cea omenească şi va seca 
duhul omului, şi îşi va căuta omul duhul şi îl va găsi la Mine, 
şi omul îşi va lua duhul înapoi, căci toate ale Mele, şi pe care 
le-am dat omului, şi pe care omul nu le-a păstrat şi nu le-a fo- 
losit, acelea s-au întors întru Mine, şi omul le-a pierdut şi nu 
le-a mai căutat, şi s-a găsit omul în altele care nu sunt din 
Dumnezeu, şi omul şi-a pierdut Tatăl şi nu-L mai găseşte, 
căci Tatăl este ascuns în duhul umilinţei, în duhul cel plăcut 
lui Dumnezeu. Amin. 

Când te-am născut Eu pe tine, poporul Meu micuţ de 
azi, te-am îngrijit apoi, şi te-am învăţat să mergi în picioare, 
şi să ai picioare te-am învăţat. Cine nu se naşte din Mine, cine 
nu învaţă de la Mine şi numai de la Mine, cine nu merge întru 
Mine, cine nu este întru Mine, acela este dintre fiii oamenilor 
şi n-are pe Dumnezeu de Tată. Cine se gândeşte că moare de 
foame, că suferă, că n-are ce-i trebuie dacă stă cu Mine, acela 
să nu vină după Mine, acela să stea întru ale sale. Dar cel ce 
voieşte să-i fiu Eu Tată, acela să vină să-Mi fie fiu, iar fiul 
lucrează cu tatăl şi pentru tatăl, nu pentru sine. Amin. Aşa vă 
am Eu pe voi, copii ai poporului Meu, şi se strânge lumea să 
se uite la voi şi nu vă mai poate judeca, fiindcă Eu vă fac fru- 
moşi pe pământ, şi vă fac cunoscuţi prin voia Mea cerească 
în voi şi peste voi, şi cu slava Mea care îl slăveşte pe om 
înaintea Mea şi înaintea oamenilor. Şi iarăşi spun: toţi cei care 
se îngâmfă azi prin cunoştinţă se vor ruşina şi se vor umili 
curând în faţa slavei Mele care este peste voi, şi vor iubi 
această slavă şi o vor pune în mare cinste şi se vor închina 
Domnului Dumnezeului vostru şi slavei Lui cea de peste voi, 


căci slava lui Dumnezeu este adevărata slavă a omului slăvit. 
Amin. Cei ce se îngâmfă prin cunoştinţă, aceia nu pot zidi 
nimic pentru Dumnezeu, ci numai pentru slavă unii de la alţii. 
Aceia nu sunt zidari, căci numai iubirea zideşte, iubirea care 
se jertfeşte pentru Dumnezeu şi pentru facerea omului, facere 
ca a Mea. Amin. 

O, poporul Meu, îţi mulţumesc şi îţi dau din slava Mea, 
că M-ai ascultat de am aşezat cu tine pe pământ casa întâl- 
nirii. Am ţinut-o în mâna Mea până ce am aşezat-o pic cu pic 
pe pământ prin mânuţele tale. Tot ce mai este de terminat la 
ea ca să fie cu totul pusă pe pământ după cum este ea în mâna 
Mea, nu lăsa nefacut, nu amâna, că lucrul nefacut la timp pen- 
tru săvârşirea lui rămâne ştirbit mult timp şi se numeşte lucru 
neterminat. Să nu lăsaţi, fiilor, ce mai este de terminat la 
această casă. Uitaţi-vă peste tot. Vedeţi cum este lucrat peste 
tot şi faceţi bine lucrul, ca să rămână bine, că voi sunteţi copii 
cu gust bun, şi aşa să rămâneţi, că Eu v-am dat har din harul 
Meu, şi aşa să rămâneţi. Amin. Voi merge apoi cu voi şi la cei 
ce au lucrat aici cu voi, ca să terminaţi şi acolo lucrul care a 
rămas de mult timp neterminat, în cetatea Târgovişte, fiilor, 
că am strâns acolo copile cu care Eu Mă sprijin în lucrul Meu 
cu voi, mânuţe harnice de care Eu Mă folosesc gătindu-Mi 
slava Mea între oameni, masa Mea şi casa Mea de zile de 
nuntă cu voi. Şi vom munci, fiilor, şi vom avea cum termina, 
căci cel ce este cu Mine nu trebuie să cerşească pâinea şi aju- 
torul, aşa cum fac bisericile lumii, ci trebuie să muncim şi nu 
să căpătăm, fiilor. Adevărata biserică munceşte ea pentru ea, 
nu altul. Fiţi harnici, fiilor, căci voi sunteţi biserica lui Hristos 
şi Evanghelia lui Hristos din zilele acestea. Cu nimic să nu 
zădărnicim Evanghelia Mea de azi, ci să lucrăm pentru ea şi 
pentru noi, aşa cum este lucrarea bisericii lucrătoare şi rugă- 
toare jertfindu-se întru Domnul. Amin. Tot răul care încă mai 
dă să lovească în voi se va zdrobi de această piatră, iar piatra 
sunteţi voi, căci Eu v-am zidit, şi Eu sunt una cu voi, şi tot 
răul care încă mai dă să vă lovească pe voi pentru Mine se va 
întoarce cu bine pentru voi, şi Eu voi fi adevărat cu acest 
cuvânt. Amin, amin, amin. 

Binecuvântată să fie zidirea casei întâlnirii, iar în ea să 
stea drept legea creştinească, legea cea pentru poporul Meu 
cel nou, şi popor nou. Amin. Om crescut să se odihnească în 
ea, că ea e casă de creştin, e casa lui Hristos. Amin. Şi în ea 
voi sta de vorbă cu omul şi îl voi îmbia la voia Mea cea din 
cer pe pământ. Amin. 

Binecuvântate să fie toate aşezările Mele de peste voi, 
toate cuvintele Mele care aşează ordine peste toate ale Mele 
cu voi. Amin. Iar voi, binecuvântaţii Mei, creşteţi frumoşi sub 
mâna Mea şi staţi sub ea, că L-aţi făcut pe Dumnezeu Tată, şi 
staţi sub mâna Mea. Luaţi puteri din Mine, căci suflu peste 
voi. La orice greu de al Meu cu voi. Eu suflu peste voi ca să 
puteţi ridica greul Meu. Suflaţi şi voi peste Mine, ca să învă- 
ţăm să ne dăm unii altora viaţă, unii pentru alţii să ne dăm, ca 
să fim veşnici unii pentru alţii, copii ai vieţii Mele în voi. 
Amin. 

Chemaţi la nuntă. Plătiţi vomicei şi chemaţi nuntaşi şi 
chemaţi doinaşi şi împodobiţi zilele nunţii Mele cu voi. Iar Eu 
voi scoate vin bun, vin nou, şi le voi da să bea, şi ei vor zice: 
„De unde vin atât de bun, atât de dulce vin? Şi vor bea, şi 
se vor bucura de slava Mea, că Eu le voi da să bea. Amin, 
amin, amin. 

14/27 mai 2001 

Cuvântul Domnului către regele Mihai 

Biserica cea vie a strigat la cer pentru întoarcerea regelui româ- 
nilor. împărăţia unsului Domnului nu este din lumea aceasta. Darul 
pentru rege este cerul cel nou şi pământul cel nou pe pământul 

român. 

ă se deschidă porţile cuvântului Meu ca să intru 
cu cuvântul în ieslea sa. Amin. 

Fiilor care-Mi primiţi cuvântul când el vine, Mă aşez în 
iesle cuvânt pentru ca să-l mângâi pe cel înstrăinat atâta vre- 
me, pe unsul României, Mihail, rege al ţării Domnului, că e 
ţara Mea România, ţara întoarcerii Mele după două mii de ani 
de la Tatăl, ţara Mea de nuntă, împărăţia cerurilor, care se 
aseamănă cu un împărat care face nuntă fiului său. Amin. 

lată cuvântul Meu peste cel uns de îngerul Meu, peste 
unsul Meu. 

Mângâierea Mea se apropie spre tine prin cuvântul 
Meu cel din cer rostit, şi te mângâi, fiule îndurerat. Eu sunt 
Fiul Tatălui Savaot, şi îţi şterg inimioara de lacrimi, şi îţi şterg 
faţa de dureri, şi îţi mângâi fiinţa, că mult ai răbdat. Dar în- 
gerul Meu a fost în toate zilele cu tine şi te-a acoperit de orice 
fel de moarte şi te-a păzit până acum, ca să fii tu acum din 
nou peste România cu binecuvântarea Mea, care este pusă pe 
creştetul tău pentru ea. Ea este ţara Mea de nuntă şi nuntesc 
în ea cu poporul Meu mireasă, poporul pe care Eu l-am răpit 
la tronul Meu ca să stea el la gura cuvântului Meu şi să-l pună 
în cartea Mea de azi, cartea întoarcerii Mele de la Tatăl după 
două mii de ani. 

Am un popor dulce şi cu fii frumoşi şi curaţi, pe care 
Eu i-am răpit din lume ca să stea ei în voia Mea pe pământ şi 
să-Mi audă şoapta întoarcerii Mele, cuvântul cu care îi mân- 
gâi pe cei ce Mă aşteaptă să vin şi să fac cer nou şi pământ 
nou şi Ierusalim nou pe pământ, pe pământul român, primul 
pământ ieşit din ape la facerea lumii, pământul din care am 
luat Eu cu mâna de l-am făcut pe omul cel întâi zidit. 

Hai, odihneşte-te de dureri, că am făcut mare biruinţă 
pentru întoarcerea ta. Biserica Mea cea vie şi pusă de Mine 
rugătoare pe pământ strigă la cer de multă vreme pentru în- 
toarcerea ta. Am aici jertfelnic de foc şi fii rugători ca focul 
care arde şi mistuie tot ce e pe foc. Ei au cerut la Mine aşa 
cum Eu i-am învăţat, şi prin strigarea lor la cer voi împlini tot 
ce mai este scris în Scripturi până la venirea Mea cea văzută, 
cea cu slavă văzută. 

Eu te prind la piept şi te cuprind cu tot cerul Meu de 
sfinţi şi de îngeri, şi te cuprind în cuvântul Meu cel mângâios, 
şi te cuprind cu poporul Meu, poporul cuvântului Meu din 
mijlocul României, şi îţi dau iar cuvântul Meu. Să nu te da- 
tini dacă mai e încă om îngâmfat care stă rece la şoapta cu- 
vântului Meu care curge din Mine peste ieslea lui de aici, de 
unde-1 împart peste pământ. Să nu te îndoieşti. Eu sunt. Este 
cuvântul Meu, şi mult este, e ca râul de mult, şi el curge din 
tronul Meu, limpede cum e cristalul, dar cei ce nu sunt curaţi 
dau să-l bage la întuneric. Dar el este «râul vieţii, limpede 
cum e cristalul», aşa cum l-am arătat Eu lui Ioan, apostolul 
Meu cel iubit. Spală-te în el şi răcoreşte-ţi inimioara durută. 
Spală-te în râul vieţii tu şi toată casa ta, că Eu sunt acest cu- 
vânt, şi sunt Mielul lui Dumnezeu, Care spală păcatele lumii. 
Voiesc să-l vezi pe poporul Meu de la iesle, şi el să te vadă. 
Voiesc să-Mi vezi fiii care strigă la Mine, la porunca Mea, 
pentru viaţa veacului ce va să fie, ce va să vină pe pământ 
curând, curând, odată cu învierea cea mare a celor adormiţi. 
Voiesc, fiule scump, s-o trezesc bine pe România şi să-i cânt 
Cântarea Cântărilor, că ea e ţara strălucirii pe care i-am 


arătat-o Eu proorocului Daniel şi lui Ioan, apostolul Meu 
cel iubit. 

îţi dau iar cuvântul Meu. Voiesc să te cuprind la piept 
prin fiii poporului Meu. Iată, îţi trimit carte de iubire şi de 
mângâiere. Odihneşte-te de dureri şi de lacrimi, că tu eşti 
unsul Meu, iar îngerul Meu, Mihail arhanghelul, te ocroteşte 
din partea Mea şi îţi întăreşte pecetea de rege de pe creştetul 
tău, că Eu aşa voiesc. Să nu voieşti măriri pământeşti, să nu 
voieşti tron dat de oameni, că tu eşti din partea Mea peste ţara 
Mea, iar împărăţia noastră e din cer, nu e din lumea aceasta. 

Ia şi bea din apa Mea cea vie. Cuvântul Meu este apă 
vie. Să te mângâi cu el, fiule, şi să-l cauţi, că Eu sunt. 
Caută-Mă, că mult te-am aşteptat aici, şi mult te-am chemat 
să vii şi să fii, şi mult am tânjit. Cu tot cerul am tânjit să văd 
această împlinire, venirea ta acasă, fiule vândut de fraţii tăi. 
Am profeţit prin acest cuvânt că vei veni. Şi am împlinit. 
Ţi-am trimis de mult cuvânt că vei veni. Şi am împlinit. 
Acum va să vină tot mai mult slava Mea. Tot mai mult Mă voi 
vărsa pe pământ cu cuvântul venirii Mele. Tot mai mult Mă 
voi slăvi cu fiii cuvântului Meu în mijlocul neamului român, 
iar vestea Mea cu ei va fi luată de vânt şi va răsuna pe tot pă- 
mântul, căci sunt mereu în zile de nuntă, cu poporul Meu 
mireasă, şi am nuntaşi, şi am doinaşi la nunta Mea. Sunt Fiul 
Tatălui, şi El îmi face nuntă, că Mi-a făcut mireasă în neamul 
român, în ţara regină peste popoare. 

Te prind şi te cuprind în cuvântul Meu, şi zic: binecu- 
vântată să fie întoarcerea ta în casa Mea şi a ta, în ţara Mea şi 
a ta, şi ea va fi împărăţia cerurilor şi a sfinţilor şi a îngerilor, 
împărăţia mângâierii şi a păcii şi a iubirii veşnice. Amin. 

Şi iarăşi, binecuvântată să fie şi întărită întreit să fie 
ungerea ta, pecetea Mea de pe creştetul tău, că tu eşti uns de 
Dumnezeu peste pământul român. 

Pace ţie! Pace ţie! Pace ţie! Cer nou şi pământ nou vo- 
iesc să-ţi dăruiesc ca dar al întoarcerii tale. Aceasta voiesc să 
fac din pământul român. Eden dulce voiesc să aşez peste el, 
căci taina venirii Mele se odihneşte peste el şi am în mijlocul 
lui munte sfânt, popor de fii cu care Eu aprind făclia venirii 
Mele pe pământ după două mii de ani de aşteptare. 

Pace ţie, unsul Meu! Dacă tu ai venit, vin şi Eu, că este 
scris în Scripturi să vin. Şi iată, vin, şi voi veni, şi moarte nu 
va mai fi, şi va fi mângâiere. 

Tatăl, Fiul şi Duhul Sfânt pecetluieşte acum prin acest 
cuvânt întoarcerea ta, şi zice peste ea: Amin, amin, amin, pe 
veci amin. 

15/28 mai 2001 

Praznicul Pogorârii Duhului Sfânt 

Cel ce nu are lucrare de Duh Sfânt, acela nu este. Dragostea care 
nu vatămă este dragostea lui Dumnezeu în om. Noi rânduieli pentru 
casa întâlnirii. 

unt Eu, Cel ce vă port de grijă de lângă Tatăl şi 
de lângă voi. Sunt Domnul Mângâietorul. Amin. 

E sărbătoare, fiilor din grădină. Se slăveşte Duhul 
Sfânt în cuvântul gurii Mele care suflă peste voi. Duhul Sfânt 
este mângâierea voastră, iar fiinţa Lui vă dă din ea ca s-o 
aveţi în voi, că acum, nimeni nu mai este pe pământ, nimeni 
decât cel ce are în el fiinţa Duhului Sfânt, iar ceilalţi nu sunt, 
că e greu să ştie omul să fie. 

O, greu se mai lasă omul spre facere, fiilor copii. Greu 
se mai lasă omul mic ca să poată creşte apoi, căci creşterea e 
pentru cei mici care stau la crescut. 

Cuvântul lui Dumnezeu 


Duhul Sfânt este fiinţă. Cel ce are în el această fiinţă, 
acela este mângâierea Mea, că are în el pe Mângâietorul, Cel 
de o fiinţă cu Tatăl şi cu Mine, Fiul Tatălui, Care vă grăieşte 
vouă din cele ce nu se văd. Cele ce nu se văd sunt cele 
adevărate, sunt cele ce sunt. Iar cele ce se văd sunt cele 
neadevărate care acoperă pe cele adevărate, pe cele ce sunt. 

Dacă omul ar simţi de ajuns durerile naşterii lui atunci 
când dă să se nască din Dumnezeu, ar avea omul apoi fiinţa 
Duhului Sfânt în el, şi ar iubi-o şi ar păstra-o ca pe viaţa lui 
însăşi, şi toată lucrarea lui ar fi a Mea şi pentru Mine, şi ar fi 
omul mângâiat de Duhul Sfânt Mângâietorul. 

O, copii apăsaţi de durerile Mele cele pentru naşterea 
din nou a lumii! Mă deşert în voi cu durerile Mele, cu durerile 
facerii, că iarăşi le fac pe toate. Amin. Ferice celui care vine 
să fie cu Mine şi cu voi, şi care simte ca şi voi durerile voastre 
cele pentru Mine, cele pentru fiinţa Duhului Sfânt în om. O, 
copii duioşi, unde să găsesc Eu om pe pământ să-l aduc prin- 
tre voi şi să vă mângâie ca Mine şi să vă creadă durerile Mele 
în voi şi să nu vă mai facă dureri omul de lângă voi? Voi aveţi 
nevoie de multă mângâiere, de multă iubire de la cei din cer, 
că e grea povara venirii Mele, şi pe care Eu v-am pus-o pe 
umeri. Eu sunt Cel ce vine, şi truda pentru venirea Mea e lu- 
crare multă şi grea, iar voi sunteţi mici şi trudiţi de peste tot. 
Vă strâng apăsări şi griji şi de sus, şi de jos, şi din lături, şi di- 
năuntru, şi din afară, copii trudiţi de peste tot. Dar Eu vă dau 
mângâierea. Duhul Sfânt este mângâierea voastră, iar fiinţa 
Lui vă dă din ea, ca s-o aveţi în voi şi să puteţi prin ea. Amin. 

A intrat pe poarta cerului jertfa de rugăciune şi de po- 
menire a celor adormiţi. Vin cu cetele cei adormiţi, vin la voi, 
că voi pomeniţi aici tot neamul omenesc care a fost şi care 
este. Când cei ce au murit păcătuind văd locul scăpării, locul 
de aici în care Eu lucrez cu voi scăparea omului, când văd ei 
biruinţa Mea prin voi, se umplu de durere şi de remuşcare şi 
plâng spre Mine cu jale să am milă de ei şi să le şterg păca- 
tele, că ei în zilele cele de pomenire a lor văd raiul, care este 
odihna sfinţilor, şi văd iadul, care este locul osândei în care se 
vor munci cei păcătoşi după învierea morţilor. Tot neamul 
omenesc cel adormit a venit la pomenirea lor de la voi, iar 
acum ascultă glasul fiinţei Duhului Sfânt, care grăieşte din 
Mine peste voi pregătind învierea morţilor şi venirea Mea cu 
viaţa veacului ce va să fie. Amin. 

O, poporul Meu, dragostea cea nevătămătoare plânge 
în urma omului ca s-o ia omul în el şi să-i dea fiinţă în el. Tot 
ce iubeşte omul este dragoste care-1 vatămă pe om, şi omul 
n-o mai poate lepăda de la el. Dragostea care nu vatămă este 
dragostea Mea în om, dragostea care-i dă omului trăirea cea 
de veci, viaţa cea de veci, care nu întunecă vecia omului. 

Trăirea cea de veci, aceasta este ce vreau Eu să-ţi dau, 
omule, că Eu aşa am spus: «Cel ce crede în Mine nu va muri 
niciodată». Amin. O, Eu n-am minţit prin acest cuvânt pe 
care l-arn spus cu toată iubirea Mea cea pentru om. Eu n-am 
spus prea mult cu acest cuvânt, ci am cuprins în el tot ade- 
vărul cel despre viaţa cea de veci. Dar cine este cel ce crede 
în Mine ca să nu moară niciodată aşa cum n-a murit Enoh şi 
Ilie şi Ioan cel iubit şi alţii mulţi de după ei, care sunt cu 
trupul, fiind cuprinşi de cele ce nu se văd între cele ce se văd? 
Dragostea cea nevătămătoare îl aduce pe om la viaţă de veci 
şi Mă aduce pe Mine în om ca să trăiască omul în Mine şi să 
fie el mişcarea Mea şi casa Mea şi vecia Mea în om. Cine mai 
este pe pământ casa Duhului Sfânt, în care să se mistuie de 
dragoste căldura fiinţei Duhului Sfânt? Cel ce are pe Duhul 
Sfânt în el, acela are şi pe Tatăl şi pe Fiul, căci Cei trei, nedes- 


părţiţi sunt în tot locul lor şi în toată vremea lor dacă sunt în 
om, căci una sunt, iar acest nume este Tatăl, Fiul şi Duhul 
Sfânt. Amin, amin, amin. O, dacă ar bea omul din această cu- 
pă, s-ar îmbăta de Dumnezeu. Dacă oamenii şi-ar da unii al- 
tora cupa aceasta a fericirii cea de sus, ar fi beţie de Duh Sfânt 
peste oameni şi s-ar găsi oamenii în Mine şi s-ar aduna să bea 
şi să-şi caute fericirea în această beţie. 

Vreau, fiilor copii, să împart dulceaţa fericirii omului, 
s-o împart tuturor în zilele Mele de nuntă cu voi. Vreau să bea 
omul din cupa fericirii care rămâne peste om, care nu se 
pierde ca fericirea cea care înşeală viaţa omului. Grija omului 
ar trebui să fiu Eu şi nu el. Dacă aş fi Eu grija inimii şi a min- 
ţii şi a lucrării omului, l-aş pune pe un aşa om pe ranele voas- 
tre, fiilor trudiţi de grijile Mele în voi. Dar omul care dă să vi- 
nă se face sare pe ranele Mele din voi, şi ranele vă ustură, şi 
Eu vă văd, şi Eu vă ung cu alinul Meu cel prin cuvânt. 

Mă împart prin voi oamenilor pe care-i chem la izvorul 
mângâierii care dă viaţă de veci celui ce vine să bea cu folos, 
îi dau omului cunoştinţa dragostei care nu vatămă. Cei ce cu 
adevărat ştiu să se iubească unii pe alţii, nu sunt cei ce se iu- 
besc între ei pentru mângâierea lor, ci sunt cei ce se iubesc 
unii pe alţii pentru bucuria Mea, pentru mângâierea Mea. 
Amin. Cei ce se iubesc unii pe alţii pentru mângâierea lor, 
aceia se duc spre dragoste care vatămă trupul şi sufletul şi 
care murdăreşte taina fiinţei Mele în om. Când dragostea cea 
vătămătoare se bucură în trupul şi în duhul omului, îngerii cei 
stricători de viaţă fac sapă din omul cel vătămat şi lărgesc cu 
ea adâncul în care se cufundă pic cu pic viaţa omului până ce 
ea se sfârşeşte de tot. Omul însă nu are cum să priceapă lucra- 
rea cea rea care iese de la dragostea de sine care-1 mângâie pe 
om pentru vătămarea vieţii lui. Dar Eu, Domnul, Cel plin de 
milă şi de îndurare, Mă ţin după om şi strig în urma lui şi îi 
spun cu cuvântul să se oprească şi să asculte suspinul fiinţei 
Duhului Sfânt, Care strigă acum, la capătul puterilor omului, 
chemându-1 pe om la scăldătoare, la naşterea din Dumnezeu, 
la viaţa cea de veci. Amin. 

Deschideţi porţile nunţii Mele cu voi, copii ai vieţii! 
Sunaţi din trâmbiţă, să vină cei chemaţi, să vină să le dau să 
bea din cupa iubirii care nu se sfârşeşte în veci. Amin. Omul 
caută iubirea. Omul caută viaţa. Să vină să-i spun Eu ce sunt 
acestea şi unde sunt ele, că el caută în gol. Omul se găseşte 
pe sine în toate căutările lui, că el nu ştie ce trebuie să găseas- 
că. El trebuie să Mă găsească pe Mine, nu pe sine, că el nu 
poate să-şi dea viaţă. Viaţa omului Eu sunt, şi de la Mine o 
are cel ce o are. 

Deschideţi întâlnirii Mele cu cei chemaţi de Mine la 
izvorul vieţii cea de veci. Deschideţi porţile sărbătorii Mele cu 
voi în mijlocul oamenilor. Să vină oamenii să guste din cupa 
fericirii veşnice. Eu voi fi ca râul care răcoreşte arşiţa din om 
şi Mă voi slăvi cu mângâierea peste cei ce se vor aduna ca să 
bea. Mâna Mea e plină de mângâiere. O desfac şi îmi las mân- 
gâierea să curgă şi să ia din ea cei ce Mă caută la voi. Amin. 

Puneţi-vă strai de sărbătoare, fiilor copii. îmbrăţi- 
şaţi-vă unii pe alţii în mare pregătire şi daţi dragostea Mea 
oamenilor, dragostea care nu vatămă viaţa omului. Daţi- vă cu 
dragostea Mea din voi, cu frumosul Meu cel de peste voi. Vă 
dau ca să daţi. Mă dau vouă ca să Mă daţi. Amin. 

Scrieţi pe văzduh că e sărbătoare, ca să vadă omul, ca 
să audă omul şi ca să vină, că Mă desfac cu mângâierea Du- 
hului Sfânt pentru ca să încălzesc în om iubirea lui cea pentru 
Mine şi să-Mi desfac calea şi s-o aşez în calea omului. Amin. 

Binecuvântate să fie casa şi grădina întâlnirii, corturi 
pentru slava Domnului. Să fie cald în ele, să fie soare peste 

toată sărbătoarea care Mă aduce pe Mine la voi, sărbătoarea 
duminicii tuturor sfinţilor, duminică lungă, sărbătoare de trei 
zile, Noul Ierusalim în cer şi pe pământ în sărbătoare. Cereţi 
vreme dulce, soare mângâios, văzduh cald, care să mângâie 
pe cei ce se vor aduna pe lângă voi pentru slava Mea cu voi. 
Cereţi pace din cer peste toată sărbătoarea. Cereţi îngeri întru 
toate câte sunt de aşternut înaintea oamenilor pentru sărbă- 
toarea lor cu Mine şi cu voi. Cereţi îngeri pentru puterile 
voastre trudite, că aţi trudit fără odihnă, copii trudiţi, care aţi 
învăţat jertfa în locul iubirii, jertfa care nu cere, ci numai se 
dă. Iar Eu vă dau viaţa cea de veci, răsplata celor ce se jertfesc 
fără plată, şi vă dau fiinţa Duhului Sfânt, care Mă mângâie pe 
Mine în voi, ca să fiţi voi mângâiaţi aşa cum sunt şi Eu. 

Iată, am ieşit cu bine şi cu pace şi cu iubire la împlini- 
rea cuvântului Meu pentru casa şi grădina întâlnirii. Acum 
dăruiţi-vă cu slava voastră cea de la Mine pentru ca să vadă 
cei ce vin lucrul Meu prin voi pentru învierea Mea în om. 
Sculaţi-vă şi vă gătiţi. îngerii Mei vor fi prin voi, iar voi vă 
veţi arăta oamenilor cu slava Mea în voi, cu taina Mea din voi 
şi prin voi. Amin. 

Fiilor, fiilor, aveţi grijă de rânduielile Mele cele creşti- 
neşti pentru voi. Nu amestecaţi trupurile. Casa întâlnirii să 
odihnească în ea om crescut, copil din poporul Meu cel viu, 
şi altfel să nu se schimbe această rânduială, că Eu v-am învă- 
ţat să faceţi cruce peste toate locurile pe care vă aşezaţi voi să 
vă odihniţi, iar crucea să nu fie înjosită de trupuri care nu sunt 
ca trupurile voastre. Voi sta de vorbă cu omul în casa aceasta, 
dar pentru altfel de poposire a omului în casa pe care am 
pus-o Eu acum pe pământ prin voi, nu este rânduială. Această 
casă este sub lege creştinească, fiindcă duhul şi trupul Meu au 
nevoie de odihnă aici, fiilor veghetori din partea Mea peste 
averea Mea. 

Acum învăluiesc în taina binecuvântării cea de sus 
această împlinire, casa şi grădina întâlnirii, şi zic: să fie săr- 
bătoare pentru împlinirea aceasta. Să fie sfinţite prin cuvânt 
şi prin apă sfinţită. Iar voi, copii ai tainei cea de nou Ierusa- 
lim, să fiţi coroana Mea de slavă pentru zilele de sărbătoare 
care sunt în prag. Să vină nuntaşi, să vină doinaşi, să vină cei 
ce iubesc slava Mea cu voi, şi să vină cei ce nu cunosc taina 
Mea cea de peste voi, şi apoi s-o cunoască, şi cu ea să se lu- 
mineze şi să caute lumina şi să caute viaţa cea de veci, dra- 
gostea cea nevătămătoare care iubeşte pe Dumnezeu dinăun- 
trul inimii omului. Amin. 

O, fiilor frumoşi, pace vouă! Vă dau multă pace, iar voi 
să staţi în ea şi s-o înmulţiţi între voi. Fiinţa Duhului Sfânt vă 
mângâie şi vă umple de ea aşa cum i-a umplut pe ucenicii 
Mei acum două mii de ani, după ce Eu M-am înălţat la Tatăl, 
de unde le-am trimis mângâierea pe care le-o promisesem: 
fiinţa Duhului Sfânt, focul care se mistuie în om pentru slava 
Mea peste pământ. 

O, fiţi frumoşi, fiilor copii. Fiţi dulci, copii şi copile, şi 
fiţi slava Mea. Duhul Sfânt este fiinţă. Cel ce are în el această 
fiinţă, acela este mângâierea Mea, că are în el pe Mângâie- 
torul. Acesta este Cel ce vă învaţă pe voi, copii ai mângâierii. 
Acesta este Cel ce vă hrăneşte pe voi. Iar cel ce-L are pe El, 
râuri de ape vii curg din el, şi iarăşi va ieşi pământul din ape, 
din apele vii ale râurilor Duhului Sfânt Mângâietorul, Care 
este una cu Mine şi cu Tatăl, şi cu voi, copii ai mângâierii. 
Amin, amin, amin. 

21 mai/3 iunie 2001 


Sărbătoarea Creştinătăţii Româneşti, ziua întâi 

Omului îi este teamă de calea cea sfântă pe pământ. Bogaţii pă- 
mântului sunt săraci de Dumnezeu. Dulceaţa păcatului a adus 
moartea Domnului în om. Rana Domnului este multă cât două mii 
de ani. Plânsul dumnezeiesc îndeamnă omul la pocăinţă. Cei veniţi 
la izvor învaţă de la Domnul. 

O fiilor de la ieslea coborârii cuvântului Meu, 
^ sculaţi-vă din aşternuturi, că vine Mirele vostru 
ca să iasă cu voi şi cu zile de nuntă, că se adună nuntaşi. Hai 
să punem masa, că e nuntă! E Mirele cu mireasa, e Hristos cu 
tine în zile de nuntă pe pământ, poporul Meu mireasă. Iată 
nuntaşii! Au venit, şi vin. I-am chemat ca să-i iubim. Noi îi 
putem iubi cel mai mult. Le putem da ce nu pot ei găsi pe ni- 
căieri. Le dăm mângâierea cea adevărată, cuvântul cel mân- 
gâios care se lasă din gura Mea peste voi ca să-l dăm la cei ce 
vin şi la cei ce nu vin să-l audă, şi să-l ia cei ce vin şi să-l ducă 
cu ei în casele lor. Amin. 

Eu însumi mângâi omul. Eu sunt acest cuvânt. Sunt 
Fiul Tatălui Savaot şi din Tatăl grăiesc. Sunt Domnul, Mân- 
gâietorul. Amin. Cine nu are nevoie de această mângâiere 
care se lasă ca râul cel răcoros din gura Mea, acela nu s-a năs- 
cut din Mine, şi este încă stârpitură, om care trăieşte fără 
viaţă, şi tot aşa şi moare şi se duce fără viaţă pe drumul cel de 
veci, în somnul lui cel vremelnic şi cel de veci. Eu îl mângâi 
pe om lăsându-1 să-şi împlinească dorinţele dacă asta este 
bucuria lui, iar răbdarea şi bunătatea Mea îl îndeamnă pe om 
la pocăinţă şi la iubire ca a Mea. El îmi cere Mie ajutor să-şi 
aducă la împlinire voile lui, iar Eu Mă umilesc şi nu mai caut 
pentru voia Mea în el, căci omul se iubeşte pe sine, şi tot pen- 
tru sine Mă iubeşte şi pe Mine. Iar Eu sunt Mângâietorul şi 
Mă scutur cu mângâierea Mea şi îl mângâi pe om. 

Sculaţi-vă bine, copii străjeri, că avem oaspeţi la masă. 
Iată-i, au venit, şi vin. 

O, sculaţi-vă şi voi, cei ce aţi venit la nuntă! Sculaţi-vă 
şi auziţi glasul Mirelui Care grăieşte miresei, împărţindu-vă 
din vinul nunţii, din iubirea nunţii. Amin. O, să nu se tulbure 
inimile voastre. Vă dau învăţătură tare, bucate tari vă dau, ca 
să vă întăriţi trăirea şi ca să Mă treziţi în voi, şi ca să prind Eu 
rădăcină în voi, căci rădăcina acestui cuvânt care vă mângâie 
Eu sunt. Credeţi sau nu, Eu trebuie să spun cine sunt. Eu sunt 
Cel ce sunt. Sunt Fiul Tatălui Savaot. Sunt aici şi Mă fac cu- 
vânt şi Mă împart peste pământ. Nicăieri pe pământ nu găsesc 
om care să vrea numai ca Mine pentru cuvântul Meu de azi 
pe care-1 cobor aici cu tot întregul lui. Dacă aş grăi şi aici aşa 
cum zic atâţia oameni că grăiesc Eu în atâtea locuri pe pă- 
mânt, aş fi iubit şi de aici, aş fi crezut şi de aici, aş fi primit 
şi de aici cu calea Mea spre oameni. Dar calea Mea e cale ce- 
rească, e cale dreaptă şi sfântă, şi omului îi este teamă de ea. 
Şi dacă-i este omului teamă de calea cea curată, i-ar place să 
fie minciună această venire a Mea în cuvânt ca să-Mi desfac 
cu el calea venirii trupului Meu cel înălţat la Tatăl acum două 
mii de ani. Nu M-am înălţat ca să nu mai vin. Ba, din contra, 
am zis atunci: «Mă duc ca să vin; Mă duc să pregătesc loc» 
şi să vin după ce-1 pregătesc. Iată, l-am pregătit, şi omul e 
prea îngâmfat ca să creadă ce spun Eu, că Eu spun că tot 
cuvântul Meu cu care Mă cobor în locul acesta pregătit de 
Mine cu trudă, îl judecă pe cel ce nu-1 ia să-l pună peste el. 
Iată, de la om ia omul, dar de la Dumnezeu, ba. Am fost şi Eu 
om pe pământ, şi am fost înţelept din Tatăl, şi am lăsat învă- 
ţătura vieţii veşnice peste om. De ce nu ia omul şi de la Mine, 
şi ca să fie ca Mine apoi? O, de ce ia omul numai de la om? 
De ce, oare? 

Omule care citeşti numai ce zice omul, numai ce scrie 
omul! S-a răstignit pentru tine omul de la care iei tu învăţă- 
tură de crezi atâta în el, de te hrăneşti atâta de la el? Cum de 
nu eşti obosit de atâta învăţătură care-ţi ia din suflet, ca apele 
mari, tot ce mai e în tine veşnic şi adevărat şi din cer? O, 
omule, te întâmpin în alergarea ta şi îţi cercetez fiinţa şi nu 
mai ai fiinţă de neam bun. Adunătura din mintea ta M-a lăsat 
orfan de tine, omule obosit de truda ta, de povara ta. Eu ţi-am 
spus să iei povara Mea, că jugul Meu este bun, că sarcina 
Mea este uşoară. Aşa ţi-am spus. Tu însă te-ai făcut uriaş, şi 
duci poveri pe drumul tău, iar drumul Meu e sărac de oameni. 
Drumul tău nu este drumul Meu. Ce este al tău nu este al 
Meu, şi tu trăieşti fără viaţă. O, cum să te fac să-Mi deschizi 
la bătaia Mea în uşa ta? Iată cum îmi desfac izvorul şi cum te 
chem să vii şi să bei şi să-i vezi gustul şi să-i vezi adevărul, 
căci izvorul acesta Eu sunt. Acest cuvânt Eu sunt, iar trupul 
Meu este învăluit în acest cuvânt şi stau înaintea ta învăluit în 
cuvânt. Cuvântul acesta este venirea Mea cea după două mii 
de ani de la Tatăl, ca să-Mi pregătesc cu el mireasă, şi să Mă 
las apoi lângă ea cu trupul Meu văzut, cu care M-am înălţat 
de lângă ucenicii Mei acum două mii de ani ca să pot iarăşi 
veni la vremea venirii Mele din nou de lângă Tatăl. 

O, să nu se tulbure inimile voastre întrebându-vă de 
acest glas care este cuvântul Meu. Eu sunt Fiul Tatălui Dum- 
nezeu, şi precum am avut putere să-Mi pun viaţa, şi apoi iar 
s-o iau, aşa şi acum, putere am să Mă pun cuvânt înaintea 
omului şi să-i cer omului răspuns pentru el. Amin. îi dau 
omului viaţă prin acest cuvânt, că fără Mine omul trăieşte fără 
de viaţă. Şi îl voi întreba apoi pe om de viaţa acestui cuvânt, 
şi nimeni nu va scăpa să dea răspuns pentru cuvântul Meu cu 
care strig în zilele acestea pe toate uliţele ca să Mă audă cei 
ce stau în casele lor veselindu-se de toate câte au. 

M-am uitat pe pământ şi am văzut nişte oameni bogaţi 
veselindu-se în avutul lor şi spunând la săraci că ei nu au ne- 
voie de Dumnezeu, fiindcă au tot ce le trebuie. Aveau tot ce 
le trebuie, dar de Dumnezeu erau săraci de tot. 

Sunt săraci de Dumnezeu bogaţii, fiindcă Dumnezeu 
este bogăţia săracilor, bogăţie veşnică, şi în ea ei se vor odihni 
pe veci, şi nu ca bogaţii care după ce-şi părăsesc bogăţiile şi 
rangurile se duc la sărăcie de viaţă şi la plâns şi la veşnicie 
fără Hristos în ea. 

V-am chemat la Mine ca să vă dau din rana Mea. Mân- 
caţi şi beţi din rana Mea, că sunt rănit de dorul omului, rănit 
de două mii de ani. Rana Mea nu s-a mai închis. Ea s-a făcut 
sân din care curge sânge, nu lapte. Curge sânge din viaţa tru- 
pului Meu ca să mănânce şi să bea păcătoşii care-şi lasă pă- 
catele în urma lor şi vin să mănânce din rana Mea, spre viaţa 
Mea în ei. Dar omul care-i dă viaţă păcatului în însuşi trupul 
lui crede că poate face din trupul Meu mădular al său, una cu 
trupul lui, care păcătuieşte cu dor de păcat, cu dor de iubire 
vătămătoare lui şi Mie, iar Scriptura spune: «Luând mădula- 
rele lui Hristos, le voi face mădularele desfrânării? ». 

Eram cu trupul pe pământ şi venea iudeul şi venea căr- 
turarul şi Mă ispitea pentru desfrânarea din el şi dădea să râdă 
de Mine pentru desfrânarea lui. Eu însă nu ştiam cum să Mă 
scutur de ei fără să Mă prindă în cuvânt călcător de legea cea 
pentru om. Apostolul Meu Pavel ar fi fost ars pe rug de cei ce 
se dădeau credincioşi ai bisericii fără să omoare în ei des- 
frânarea şi trupul ei. Ar fi fost Pavel ars pe rug dacă nu i-ar fi 
lăsat pe ei sub legea păcatului, şi le spunea: «Să nu vă lipsiţi 
unul de altul decât cu rănduială, pentru post şi rugăciune, 
căci din pricina desfrânării să-şi aibă fiecare femeia lui». 


Acest cuvânt era pentru cei ce se desfrânau, nu pentru sfinţii 
care-şi răstigneau trupul şi patimile şi poftele din el. 

O, fiilor de la ieslea cuvântului Meu! Mi-e milă de voi 
când văd cum vine omul la voi şi vrea de la voi şi de la Mine 
dreptate pentru desfrânarea cea din trupul lui. La Mine şi la 
voi nu încape cel desfrânat, dar cel ispititor dă să râdă la voi 
pentru desfrânarea lui. Aşa eram şi Eu. Necăjit eram între 
oameni, şi pregătit pentru jertfă, ca să-i arăt omului iubitor de 
sine ce este judecata lui. Ea este jertfa celor ce se jertfesc 
răstignindu-şi trupul şi înviind cu duhul pentru trupul Meu, 
care s-a dat să fie mădular al omului care bea din rana Mea, 
din trupul Meu rănit de dorul omului, rănit de două mii de 
ani, căci rana Mea nu s-a mai închis, şi este multă cât două 
mii de ani. 

Mă uit la tine, omule, cum dai să te bucuri tu din rana 
Mea, cum îţi faci tu fericire din durerea Mea, din rana Mea, 
din viaţa Mea pe care Mi-am pus-o pe cruce plângând pentru 
salvarea ta din păcat. O, vreau să te înviu din păcat. Ascultă 
plânsul Meu după tine. O, cum îţi vine ţie să te bucuri când te 
îndulceşti în tine cu păcatul, cu fructul morţii Mele? Dulcea- 
ţa păcatului tău a adus moartea lui Dumnezeu, şi tu zici că 
păcatul este fructul vieţii, dar el este fructul morţii Mele. Tu 
te duci la cei ce Mă vând şi te bucuri că Mă iei în tine pentru 
iertarea ta. Eu sunt Mielul Cel junghiat, şi pe Mine nimeni nu 
Mă mai iartă ca să Mă scape de durerile de la om, de păcatele 
omului să Mă scape. Face omul păcate şi Mi le dă Mie după 
ce le face. Se duce la duhovnic să le dea de pe el şi să le pună 
pe Mine, şi Eu să-l iert de ele, şi el face altele apoi, şi nu Mă 
mai iartă omul de povara de pe Mine, de crucea Mea, căci 
crucea Mea este omul păcătos. 

Plâng cu plâns dumnezeiesc, de patruzeci de ani plâng 
prin acest cuvânt, iar acum am deschis Scripturile cele de la 
capăt şi citesc din ele de pe ultima foaie şi zic: «Cine este 
spurcat de păcat, să se spurce şi mai mult. Şi cine este sfânt, 
să se sfinţească şi mai mult, că plata Mea este cu Mine şi vin 
ca să dau fiecăruia după cum este fapta lui». Amin. Iar pen- 
tru cei ce s-au sfinţit şi încă se sfinţesc, zic: «ferice lor, că-şi 
spală veşmintele ca să aibă stăpânire peste pomul vieţii», 
peste Mine, Cel rănit, ca să-i dau celui sfânt din rana Mea şi 
să Mă mângâi de ea împărţind din ea, împărţind-o cu cel ce 
Mă iubeşte cu iubire ca a Mea. Amin. 

Aş voi să se vindece omul de duhul păcatelor lui. Omul 
se iubeşte pe sine, şi tot pentru sine Mă iubeşte şi pe Mine. 
Mulţime de oameni şi-au făcut scaune şi s-au aşezat pe ele în 
numele Meu peste oameni. Iată, aceia Mă iubesc pentru ei, nu 
pentru Mine, şi îşi fac în numele Meu ranguri şi trecere şi pe- 
trecere şi putere, făcându-i pe oameni să cumpere de la ei ier- 
tarea cea de la Mine, nu vindecarea, că dacă s-ar vindeca oa- 
menii de dorul şi de patima păcatelor, cine ar mai umbla să-şi 
cumpere iar şi iar iertarea şi mila de la cei ce vând, în nume- 
le Meu, de două mii de ani iertarea cea de la Mine? 

Plâng cu plâns dumnezeiesc şi zic: cine este spurcat de 
păcat, să se spurce şi mai mult, şi cine este sfânt, să se sfin- 
ţească şi mai mult. Amin. Mă doare rana Mea cea multă cât 
două mii de ani. Iar tu, mireasa Mea cea mică, tu, poporul 
Meu mireasă, să zici să vin, că asta este scris despre tine: 
«Duhul şi mireasa zic: „Vino!“. Şi cel ce aude, să zică şi el: 
„Vino!“. Şi cei ce sunt însetaţi, să vină să ia în dar din apa 
vieţii». Amin. 

O, vino, omule, la izvor când Eu te chem, când ies în 
calea ta cu mireasa Mea, cu cea care trudeşte pentru Mine aş- 
teptând venirea Mea. Dacă auzi şi dacă eşti însetat, vino la 

Mine, că am venit spre tine şi te chem să te iubesc, că Eu te 
pot iubi mult şi îţi pot da ce nu poţi găsi pe nicăieri: chemarea 
Mea cu însăşi gura Mea, mângâierea Mea cu mâna Mea cea 
tainică şi slava trupului Meu cel învăluit în cuvânt aşa cum 
acum două mii de ani am fost învăluit în nor ca să Mă duc 
întru Tatăl şi aşa să vin înapoi; aşa, precum M-am suit, în- 
văluit în taină, învăluit în cuvânt, în nori de cuvânt învăluit. 
Amin. 

Daţi glas doinei de nuntă, voi, doinaşi, că v-am chemat 
la nuntă să doiniţi. Daţi grai poemelor, voi, poeţi care purtaţi 
în voi simţăminte de dincolo de voi, că v-am chemat la nuntă 
ca să grăiţi grai dulce. Aduceţi Domnului jertfă de laudă şi 
luaţi în dar mângâierea cea pentru dar, rădăcina bucuriilor 
sfinte. Cel ce crede, acela grăieşte, iar cel ce grăieşte, este viu 
şi nu moare. Cel ce nu grăieşte, acela moare şi este mort. 
Chiar dacă el crede, este mort, căci lucrarea credinţei este 
grăirea, este mărturisirea, grai viu din neam în neam până la 
Mine. Amin. 

îmi desfac fiinţa Mea dumnezeiască să curgă din ea 
mângâiere peste voi, cei veniţi la nuntă. Duhul mângâierii 
este bogăţia pe care vreau s-o dau celor ce vin la izvorul ve- 
nirii Mele aici, unde Eu Mi-am ales ieslea Mea de venire aşa 
cum Mi-am ales acum două mii de ani ieslea din Betleem. 
Luaţi duhul înţelepciunii sfinte, voi, cei adunaţi la sărbătoare. 
Luaţi şi beţi din cupa mângâierii şi mângâiaţi pe Dumnezeu. 
Adunaţi- vă în Duhul Meu, în Duhul lui Hristos. Numai Duhul 
Meu poate să vă facă una, căci casa Mea este una. 

Pace vouă! Pace vouă! Pace vouă! Vouă, celor ce cre- 
deţi în venirea Mea; vouă, celor ce aţi bătut cale pentru cu- 
vântul Meu care Mă aduce pe pământ. Poposesc trei zile cu 
voi şi pentru voi în cuvânt, şi vă voi da să beţi, iar voi să în- 
văţaţi să beţi. 

Pace vouă! Şi vă voi da să beţi. Amin, amin, amin. 

26 mai/8 iunie 2001 

Sărbătoarea Creştinătăţii Româneşti, ziua a doua 

Mirele ceresc îi bucură cu graiul Lui pe cei strânşi la izvor. Iubirea 
de pe pământ nu este ca iubirea din cer şi nu se poate sui la cer. Cei 
asemenea Lui îl mărturisesc pe Domnul. Lumea închide cerul ca să 
nu vină Domnul. Nunta lumească este minciuna care s-a pus în lo- 
cul nunţii. Veacul ce va să fie este nuntă veşnică pe pământ. 

T atăl, Fiul şi Duhul Sfânt Se slăvesc pe pământ în 
zile de nuntă cerească. îngerii şi sfinţii sunt nun- 
taşii din cer, iar cei de pe pământ, adunaţi la sărbătoare, sunt 
nuntaşii de pe pământ. Amin. 

Eu sunt Mirele nunţii, şi fericită este sluga pe care Eu 
o găsesc priveghind pentru venirea Mea cu zile de nuntă. Eu 
sunt, şi îmi deşert mângâierea peste cei adunaţi la izvor. 
Amin, amin, amin. 

Mai mare iubire ca aceasta nu este, că Eu grăiesc de 
lângă Tatăl, şi graiul Meu umple văzduhul şi bucură pe îngeri 
şi pe sfinţi, şi umple pământul, şi bucură pe cei ce Mă aş- 
teaptă ca şi voi, copii de la ieslea coborârii Mele. l-am spus 
lui Moise când i-am vorbit din rug pe munte, i-am spus să-şi 
lase sandalele, că locul grăirii Mele cu el e loc sfânt. Vă spun 
şi vouă tot aşa. De câte ori ies cu voi de la iesle peste pământ 
şi peste om să nu uitaţi să fiţi sfinţi ca şi în cer, că locul pe 
care stau Eu şi cu voi e loc sfânt şi tot mai sfânt. Descăl- 
ţaţi- vă pentru el de cele din afară de câte ori ies cu voi ca să 
ne arătăm cu cele dinăuntru. Descălţaţi-vă de cele din afară şi 
de cele din om care nu sunt din Dumnezeu, şi înarmaţi-vă cu 


Duhul Meu Cel pentru voi. Duhul Care Mă apără pe Mine şi 
pe voi ca să fim din cer, şi aşa să vă întoarceţi în cele ale 
Mele, în cele dinăuntru, că locul pe care Eu v-am aşezat pe 
voi ca să staţi înaintea Mea când vin, e loc sfânt locul din care 
Eu grăiesc peste pământ. Amin. 

Acum din nou ieşim. Cu cele din cer ieşim. Cu cuvân- 
tul cel făcător ieşim, lată grădina întâlnirii Mele cu omul. Am 
zis cu cuvântul, şi apoi acest pământ s-a făcut cer, iar Eu Mă 
slăvesc cu voi pe el şi îi dau omului slava Mea cu voi, şi îi dau 
omului mângâierea şi iubirea cea de sus. Iubirea cea de jos nu 
se poate sui la cer, dar iubirea cea de sus vine şi se aşează pe 
pământ ca să facă cer, cerul iubirii, cerul şi pământul iubirii. 
Amin. 

O, iubirea cea de pe pământ nu e ca iubirea cea din cer 
ca să se poată sui la cer. Eu Mă dau omului cu iubirea cea din 
cer, şi o aduc cu Mine pe pământ şi o dau, dar omul nu poate 
duce la cer iubirea lui cea de pe pământ, căci cerul este sfânt, 
iar iubirea care se suie la cer este numai iubire sfântă, iubire 
ca a Mea, iubire care iubeşte fără să ceară, ci numai să se dea, 
şi cu totul să se dea. Amin. lată de ce plâng Eu cu rană, şi rana 
Mea nu se mai închide. Omul se iubeşte pe sine, şi tot pentru 
sine Mă iubeşte şi pe Mine. Iubire care cere pentru sine, aşa 
e iubirea omului. Omul îmi cere de şapte mii de ani. l-am dat 
totul omului, şi el tot îmi cere, de parcă nu are. De ce, oare, 
nu are omul tot ce i-am dat să aibă, tot ce i-am dat de iubire? 

O, copii de la ieslea coborârii Mele, îmi cere omul, me- 
reu îmi cere omul. îi cere omul lui Dumnezeu, îi cere mereu. 
Cum de nu-L cere şi pe Dumnezeu? O, iubirea cea de pe pă- 
mânt nu e ca iubirea cea din cer, care se dă fără să ceară. Nu 
se poate sui la cer iubirea care nu se dă, iubirea care cere din 
om pentru el. Ea coboară mila şi iubirea Mea la om, dar ea la 
cer nu se poate sui. Cere omul de la Mine, cere de şapte mii 
de ani. De ce nu Mă cere şi pe Mine omul? Mă uit pe pământ 
şi nimeni nu voieşte să vin. Este scris în Scripturi să vin, şi ni- 
meni nu voieşte să vin, şi nimeni nu Mă cere să vin. Nu vrea 
să se facă omul frumos pentru venirea Mea. Nu vrea omul să 
se gătească pentru venirea Mea. Pentru el se pregăteşte omul, 
şi îşi pune podoabe şi îşi pune miresme şi îşi pune haine moi 
şi îşi face aşternuturi şi îşi împleteşte cununi şi îşi pune pe cap 
cununile şi biruinţele lui. O, numai pentru Mine nu se mai 
pregăteşte omul, şi Eu Mă uit îndurerat la om, îndurerat 
adânc. îi văd omului chipul cioplit şi sunt îndurerat adânc de 
la om. 

O, fiilor de la ieslea învăţăturii Mele, hai să petrecem 
cu omul, fiilor trudiţi pentru Mine. Voi suiţi iubirea voastră la 
cer, şi cu ea Mă coborâţi pe Mine la voi şi la om. Hai să pe- 
trecem cu omul în iubire cerească. Adunaţi-i lângă voi, şi Eu 
Mă voi turna în voi vin bun, ca să bea din vinul Meu cel ce 
vine la nunta Mea cu voi. Voi sunteţi poporul Meu mireasă; 
mireasa care cere venirea Mea. Hai să-i învăţăm pe cei ce vin 
la izvor ca să bea. Să bea ca şi voi din izvor dacă vin să bea. 
Ca să bei din acest izvor care curge din cer peste pământ, e 
mare taină să ştie omul să bea. Cine bea din el nu mai moare, 
nu se mai dă morţii cel ce înviază. Cel ce bea este cel ce în- 
viază, şi aşa se bea din acest izvor. 

O, fiilor copii de la ieslea Mea, de ce, oare, nu-i place 
omului cum l-am făcut Eu pe omul cel întâi zidit? îi văd omu- 
lui chipul, şi îl văd pe om nemulţumit de chipul lui. S-a aşter- 
nut peste om dumnezeul întunericului acestui veac, şi îl înva- 
ţă pe om să-şi facă chip cioplit şi să se închine lui însuşi omul. 

Omule furat din braţul Meu, te-ai lăsat furat de dum- 
nezeu străin de Tatăl tău Cel dintâi şi Cel de pe urmă. Simţu- 

rile tale nu mai sunt din Dumnezeu, şi sunt din lume, iar lu- 
mea Mi-a închis cerul ca să nu vin pe pământ şi să-l înviez pe 
om din moarte, din so mn ul lui cel adâncit în moartea Mea din 
om. Am murit de tot în om. O, cine să sufle peste om cu 
Duhul Meu ca să înviez Eu în om şi să-şi vadă omul prin ve- 
derea Mea din el chipul lui cioplit, căruia i se închină? O, 
unde este chipul şi asemănarea Mea pe care am aşezat-o Eu 
pe trupul şi pe chipul omului? Mă uit pe pământ şi văd numai 
Sodomă, şi văd numai Gomoră, şi cerul nu mai este pe pă- 
mânt. Nu pot să stau cu omul pe pământ, că el şi-a făcut chip 
cioplit din el însuşi. 

Ai călcat porunca Mea, omule! Eu ţi-am spus să nu-ţi 
faci chip cioplit, şi tu nu M-ai ascultat. Mă uit la tine şi Mă 
doare chipul tău cioplit. Iată ce te-a învăţat omul cel duşman 
pe tine şi pe Mine. El stă în calea ta cu marfa lui, cu învăţătura 
lui, şi tu iei din ea, şi tu mori din ea. M-am făcut negustor şi 
vin în calea ta şi Mă desfac înaintea ta cu ale Mele din Tatăl 
luate. Eu nu-ţi sunt duşman. Eu sunt Cel ce dau viaţă şi sunt 
Viaţa. Ia şi tu din ea, că Mă desfac cu ea înaintea ta. Mă doa- 
re când îmi spui că Mă iubeşti iubindu-te pe tine. Mă doare 
când îmi spui că Mă ai avându-te pe tine. Chipul tău cioplit 
dovedeşte aceasta, iar Eu sunt adevărat în cuvânt. O, cum să 
fac cu tine? O, cum să te iau cu uşorul ca să Mă primeşti şi să 
nu Mă loveşti şi să nu-Mi dai peste mână dacă dau să lucrez 
la facerea ta cea din Mine? Facerea ta de acum nu e de la 
Mine, şi e de la tine. Cel ce Mă iubeşte este cel ce stă la făcut. 
Tu ai venit la izvor, iar izvorul acesta sunt Eu, Fiul Tatălui 
Dumnezeu, şi îţi grăiesc cu grai ceresc şi dau să te învăţ să 
bei. Cel ce bea este cel ce înviază. Tu ai chip împrumutat de 
la duşmanul Meu şi al tău. Nu-Mi mai spune că Mă iubeşti 
dacă porţi chipul celui străin. Nu pot fi Eu înăuntrul tău dacă 
în afara ta se arată cu tine duşmanul Meu şi al tău, lumea şi 
faţa ei care s-a pus pe chipul tău şi îl batjocoreşte cu chip 
străin de Dumnezeu. 

O, omule pribeag, te-am chemat să-Mi vezi mireasa şi 
să iei în tine dor de mireasă care-şi aşteaptă Mirele. Duhul rău 
e duhul lumii. El te-a acoperit de la faţa Mea şi te-a băgat în 
haina lui, şi Eu nu te cunosc dintre cei morţi. Te-am chemat 
să-Mi vezi chipul, te-am chemat să-Mi vezi pe poporul Meu 
mireasă prin care Eu Mă slăvesc peste pământ pentru tine, cel 
pribeag de Tatăl tău. Te adun din când în când lângă ieslea 
Mea şi îţi dau din ea cuvântul Meu care se naşte în ea din gura 
Mea. O, învaţă-te să vorbeşti din cer, nu din inima ta, că nu e 
dreaptă cu Mine inima ta. Tu spui că Mă ai în inimă şi nu e 
nevoie să Mă ai şi în afara ta, în înfăţişarea ta, iar Eu îţi spun 
că şi diavolii cred în Mine, dar nu să Mi se supună. Iată, cel 
ce nu Mă mărturiseşte, acela nu este de partea Mea. Cine Mă 
poate mărturisi? Cel ce seamănă cu Mine, cel ce este de la 
Mine. Amin. 

Te iau cu uşorul, omule venit la izvor, că vreau să te 
învăţ să bei, şi cu folos să bei. Eu de aceea te chem. Te chem 
ca să bei, şi să cresc Eu în tine şi să înveţi iubirea cea pentru 
Dumnezeu. Lacrima Mea cea pentru tine se face cuvânt de 
dor, care te cheamă sub cortul Meu ca să stai cu Mine la masă 
de cină, la masă de nuntă, fiule român. Te cheamă dorul Meu 
de tine, dor lung de şapte mii de ani. Te chem cu mângâiere, 
că Eu nu vreau durerea ta, şi vreau învierea ta. Cere-Mă. 
Sau nu Mă mai cere, şi ia-Mă, că iată-Mă în calea ta ca să Mă 
iei. Amin. 

Iată vinul cel bun, vin nou, vinul nunţii Mele. Veniţi la 
nunta Mea, voi, doinaşi ai poporului român! Nunta lumii vă 
face cu mâna, iar nunta Mea se uită după voi. Iubirea pentru 


Dumnezeu vă face să veniţi să fiţi cu El, iar iubirea de Dum- 
nezeu vă face să Mă aveţi pentru voi. Eu însă vreau să vă am 
pentru Mine, nu pentru voi, că Eu vin curând, curând, şi nunta 
Mea va fi o sărbătoare pe vecii, fiindcă mireasa are nevoie de 
iubire, ca şi Mirele din cer. Mireasa Mea este cerul Meu de pe 
pământ, în care Eu Mi-am pregătit aşternut. 

O, poporule mireasă, am pregătit cu cuvântul Meu şi 
cu mânuţele tale straie de nuntă, grădină cu miresme cereşti, 
cort dulce, foişor cald şi sfânt, ca să ies cu tine în nuntă ce- 
rească şi să-i mângâiem pe cei ce aud zarva nunţii noastre ca 
să vină la nuntă. O, poporul Meu, o, mireasă mică, tu eşti co- 
pilul cel mai mic, cel de lângă venirea Mea, mezinul care îm- 
parte averea Tatălui său la toţi cei de dinaintea lui născuţi. 
Iată, chem la nuntă. Voiesc să rămână numai o nuntă pe pă- 
mânt şi în cer, şi în hora ei să se prindă cei ce învaţă iubirea, 
iubirea dintre Mire şi mireasă, miri curaţi, căci unde este iubi- 
rea nu mai este păcatul, şi este ziua nunţii când mirii sunt cu- 
raţi, căci aşa înseamnă ziua nunţii, iubirea dintre Mire şi mi- 
reasă. Nunta lumii este minciuna care s-a pus în locul nunţii. 
Iar nunta, iată-Mă cu ea pe pământ! Din cer şi până pe pământ 
M-am întins cu ea, şi fac din ea mângâiere veşnică peste om, 
numai să vină omul să ia. 

Omule, ce dulce e chemarea Mea, chemarea ta la 
Mine! O, nu te teme. Dacă eşti păcătos şi te temi de Mine, nu 
te mai teme, şi vino, căci frica pentru faptă şi frica cea de 
după faptă este înaintea Mea o mai mare nelegiuire decât fap- 
ta, şi tu te faci atunci nedrept cu Dumnezeu şi cu aproapele 
tău şi cu aproapele Meu. Fiecare faptă trebuie să fie însuşită 
de cel ce o face, iar dacă fuge pentru faptă, el este învinuit de 
faptă, îndoit învinuit este cel ce fuge. Cine-şi însuşeşte fapta, 
acela nu se ascunde de ea şi cu ea şi pentru ea, ci, din contra, 
vine cu ea în faţă până să fie ea cunoscută, şi acela este drept 
cu Dumnezeu şi cu cei din jurul lui, şi nimeni nu-1 mai poate 
judeca pe unul ca acela, de vreme ce el şi-a pedepsit fapta cu 
însăşi conştiinţa lui cea descoperită tuturor. El nu fuge de is- 
păşirea cea pentru faptă, ci îşi pedepseşte fapta cu însăşi gura 
şi inima lui. Mai bine este să-şi învinuiască omul fapta decât 
să-l învinuiască fapta pe om. Cui îi este frică? Vinovatului. 
Dacă vinovatul s-ar întoarce la Mine, n-ar trebui să-i mai fie 
frică. Dar el se întoarce în sine, şi de aceea se teme. 

Eu însă am în braţe mângâierea pentru cel ce se ridică 
dintre morţi ca să vină să-l fac veşnic, că vine veşnicia pe 
pământ, şi omul nu crede ce-i spun Eu. Vine învierea morţi- 
lor, şi omul nu crede ce-i spun Eu prin acest cuvânt. Vine în- 
vierea şi viaţa veacului ce va să fie, şi tot omul care va mai fi, 
va fi ca Mine, căci scris este: «Vom fi asemenea Lui, căci îl 
vom vedea cum este». Amin. 

Viaţa veacului ce va să fie, aceasta este nunta pe care 
Eu vreau s-o pun pe pământ înaintea omului. Cu tine o pun pe 
pământ, poporul Meu mireasă, truditul Meu copil cu care Eu 
am bătut şi bat ţăruşul împărăţiei cerurilor pe pământ, cer nou 
şi pământ nou pe pământ. 

O, nu M-aş mai despărţi de zilele nunţii Mele cu voi! 
Iubirea Mea e flămândă după om şi suspinul Meu e adânc, şi 
Mă doare adânc. îmi las masa nunţii nestrânsă la voi, copii ai 
venirii Mele. Şi voi veni curând, curând văzut, Eu şi cerul cel 
plin de sfinţi şi de îngeri, şi vom fi la masa nunţii pe vecii 
apoi. Amin. 

Acum, duhul iubirii Mele îşi varsă cupa peste cei ce 
s-au adunat la izvor, şi Eu le spun: Pace vouă! Pace vouă! 
Pace vouă! Nu precum vă dă lumea vă dau Eu. Lumea e cu- 
nuna Mea de spini. Lumea e durerea Mea şi a ta, omule pri- 

beag. Dar Eu îţi dau vinul cel nou şi îţi mângâi fiinţa cu fiinţa 
Mea ca să iei fiinţă, omule, şi să fiu Eu Făcătorul tău, şi Stă- 
pânul tău să fiu, că Eu te fac liber, fiindcă adevărul este omul 
cel zidit de Dumnezeu. Amin. 

Vin din cer pe pământ ca să-l fac din nou pe om, şi sunt 
Făcătorul. Omule, e dulce chemarea Mea, chemarea ta la 
Mine, chemarea ta la viaţă, la şi bea din vinul nunţii Mele, că 
nunta Mea este viaţa veacului ce va să fie. Amin, amin, amin. 

27 mai/9 iunie 2001 

Sărbătoarea Creştinătăţii Româneşti, ziua a treia 

Adevărata zi de naştere a omului este naşterea lui cea de sus. 
Domnul îl cheamă pe om spre înviere. Se binecuvintează grădina 
întâlnirii şi cortul întâlnirii. Domnul îi învaţă rugăciunea pe cei 
strânşi la izvor 

Î mi las cuvântul Meu în ieslea sa şi îmi scol străje- 
rii de la iesle, şi ei Mă aud şi Mă iau şi Mă aşează 
în carte. Mă fac sul, Mă fac carte pe pământ, căci scris este în 
Scripturi: «Cerul se va face sul». Amin, amin, amin. 

O, fiilor străjeri, sunteţi osteniţi cu trupul, dar gura 
Mea suflă din Mine peste voi şi vă înviorează ca să-Mi daţi şi 
azi fiinţă, şi cu dulce taină să Mă las cu duh de mângâiere 
peste cei adunaţi din depărtări la nuntă, fiilor iubiţi. Ziua nun- 
ţii e cea mai dulce zi din viaţa omului, şi cea mai frumoasă. 
Tot aşa este şi cu Mine. Dar ziua nunţii Mele nu este ziuă, ci 
este nuntă fără de sfârşit apoi, este dulce fără de sfârşit. Amin. 

Trudesc cu tot cerul cel de sus şi cu tot cerul cel de jos 
să-i fac parte omului de ziua naşterii lui, şi să-l cresc apoi, şi 
să aşez pe creştetul lui ziua nunţii lui, cea mai frumoasă zi din 
viaţa lui, ziua cu care începe taina veşniciei lui, inelul Meu de 
nuntă pe degetul lui. O, greu mai pot peste om, greu de tot 
încap în om cu ziua naşterii lui, căci adevărata zi de naştere a 
omului e naşterea cea de sus, că scris este în Scripturile prin 
care Eu spun: «Cine nu se va naşte de sus, nu va vedea îm- 
părăţia lui Dumnezeu». 

O, e prea vechi omul în viaţă stricăcioasă, şi se joacă 
de-a viaţa de şapte mii de ani. Se joacă de-a naşterea şi de-a 
viaţa până ce moare, până la somnul lui cel de veci. Ziua 
naşterii omului din Mine s-a întunecat adânc. La fel şi ziua 
nunţii lui. E zi de beznă pentru cer ziua nunţii omului, e zi de 
întuneric nepătruns. E prea vechi omul în zilele lui de petre- 
cere şi nu-1 mai pot smulge din ele ca să-i dau zilele vieţii, 
zile veşnice să-i dau în locul zilelor lui. O, cum să-l fac pe om 
să Mă audă şi să înţeleagă că ziua naşterii lui e zi de veci dacă 
ea este? Nu este peste om ziua naşterii lui, nu este. Omul se 
joacă numai, se joacă de-a ziua naşterii lui, de-a ziua naşterii 
lui din cer, de sus, căci aceea este naştere, ziua de naştere a 
omului. Pe pământ văd numai mort călăuzit de mort. Se duce 
omul la botez, se duce să se nască, se duce şi se joacă de-a 
naşterea. Nu mai este om pe pământ care să aibă în el duhul 
naşterii ca să-l poată pune peste omul care vine să se nască. 
Nu mai poate omul rosti cuvânt cu duh de naştere în el, că e 
mort omul, şi tot aşa şi grăieşte. Taina naşterii, nu mai este 
om s-o poarte în el şi s-o pună peste om. 

O, cum să-l fac pe om să creadă ce spun Eu peste el? îi 
spun omului că viaţa începe cu naşterea, dar cum să-l fac să 
creadă ce spun Eu şi să nu se mai joace de-a naşterea? Eu sunt 
Cel ce naşte şi Cel ce Se naşte. Pentru fiecare om Mă nasc ca 
să-l nasc pe el. Ziua naşterii lui, nu ajunge omul la ea, că n-are 
cine să i-o mai arate omului. Vin Eu şi Mă arăt zi de naştere 
în calea omului, casă de naştere pentru om. 


O, nu mai am unde să Mă aşez ca să pot naşte, ca să Mă 
pot naşte! O, nu mai am! Cine să-Mi audă durerea? Plâng în 
taină şi merg prin întuneric şi nu dau de om. Cine să-Mi mân- 
gâie paşii? Omul s-a făcut întuneric pe calea Mea spre el, şi 
Eu nu mai găsesc toiag cu care să Mă sprijin pe calea căutării 
Mele după om. îl caut pe om ca să-i dau naştere şi zi de naş- 
tere, şi zi de nuntă apoi. Mă port după el cu ziua învierii lui 
dintre morţi, ca să suflu peste el cu duhul naşterii şi să-l nasc, 
şi apoi să-l cresc, şi să aşez apoi peste el ziua nunţii lui, cea 
mai frumoasă zi din viaţa omului, ziua cu care începe taina 
veşniciei lui. 

Nunta cea de pe pământ îi aduce omului moartea, 
moartea Mea în om, în omul în care ia viaţă păcatul, pofta 
trupului şi trufia vieţii. Cel în care Eu nu încap cu faţa Mea în 
el, acela este om trufaş, iar Eu sunt cerşetorul care-1 cer pe el. 
Cerşesc de la om o zi, o zi de naştere pentru el, o zi de umi- 
linţă în el, o uşă deschisă ca să intru şi să pun în el ziua naş- 
terii lui, ziua naşterii Mele în el. Nimic n-ar trebui să facă 
omul decât să se lase născut, să se lase spre naştere şi să-şi 
desfacă ochii şi să vadă împărăţia cerurilor cu ei, şi apoi din 
ea să nu iasă, că afară sunt câinii şi vrăjitorii şi desfrânaţii şi 
ucigaşii şi idolatrii şi toţi cei ce lucrează şi iubesc minciuna, 
minciuna care-1 ţine rob pe om, mort pe om. Cel ce nu iubeşte 
minciuna, acela este om născut de sus. Aşa este omul cel năs- 
cut de sus, iar Eu îi dau lui bucuria cea de veci, ziua nunţii, 
cea mai dulce zi din viaţa omului şi cea mai frumoasă, zi fără 
de sfârşit. Amin. 

Chem omul la sărbătoare de nuntă. îl chem să vină şi 
să-l îndemn spre naştere. Nunta Mea cu mireasa Mea dă naş- 
tere din ea, naşte om nou din ea, şi apoi îl creşte până la ziua 
nunţii lui, zi fără de sfârşit pentru om. Amin. O, poporul Meu 
mireasă! Am pregătit cu cuvântul Meu şi cu mânuţele tale 
case de naştere. Mă prind durerile naşterii şi vreau să scap de 
ele. Să-l nasc pe om vreau. O, de ar veni omul spre naşterea 
lui ca să scap de durere, de durerea Mea cea pentru fiecare om 
care nu dă să se nască! Eu sunt Cel ce naşte, şi sunt Cel ce Se 
naşte. Naşterea omului din Mine este naşterea Mea în om şi 
din om, şi apoi omul trebuie să Mă hrănească şi să Mă creas- 
că, şi să-Mi facă apoi nuntă şi să Mi se facă mireasă omul. 

învaţă-te, omule, să vii spre ziua naşterii, spre naşterea 
Mea în tine şi din tine, şi ia-Mă de Mă leagănă şi Mă creşte 
şi iubeşte-Mă aşa cum îţi iubeşti pruncii tăi, şi fereşte-Mă de 
moarte, omule, ca să nu mori tu fără viaţa Mea în tine. Cine 
nu Mă are pe Mine de viaţă, acela este mortul după care Eu 
plâng de şapte mii de ani. Am venit să dau viaţă morţilor, dar 
morţii nu vor să audă chemarea la viaţă. Plâng şi suspin lângă 
omul mort, şi nu pot să-i dau viaţă celui ce nu vrea să-i dau. 
Trudesc din greu să-i fac omului parte de ziua naşterii lui cea 
de sus. Cine se naşte de sus, acela este ca cei de sus, iar cine 
nu se naşte de sus, acela este ca cei de jos, ca cei fără de 
Hristos. 

Vreau, omule, să te învăţ să lucrezi minuni. Vino să te 
învăţ să faci minuni. Nu lucra aşa cum ştii tu, căci ce faci tu 
şi ce zici tu nu sunt minuni. Nimeni nu-ţi spune ce este o mi- 
nune, dar îţi spun Eu. Minune este să faci tu voia Mea şi nu 
pe a ta. Mai mare minune ca aceasta nu poţi tu să faci. O, dacă 
tu, omule, vei face minunea aceasta, Eu voi fi apoi Do mn ul 
tău şi Dumnezeul tău, iar tu vei fi fiul Meu, şi Eu Mă voi li- 
bera de durerile naşterii tale. Apoi Eu îţi voi da ziua nunţii, zi 
dulce, zi fără de sfârşit dulce. Eu voi fi Mirele, iar tu, mireasa, 
şi vom fi veşnic Mirii nunţii, şi pământul ne va fi aşternutul, 
iar cerul, mângâierea. Iată minunea pe care te învăţ Eu s-o 
faci tu, omule! O, vino să te învăţ să faci minuni, căci ce faci 




1456 


Cuvântul lui Dumnezeu 


tu nu sunt minuni. Minune este să-Mi ştergi Mie lacrima 
care-Mi plânge după tine. Minune este să-Mi curmi tu dure- 
rea care suferă în Mine pentru tine. Minune este să te naşti de 
sus, omule, şi apoi să fii. Mai mare minune ca omul cel născut 
de sus nu este minune. Nu te ruşina, omule, cu naşterea ta de 
sus în mijlocul lumii fără Dumnezeu. Nu te înveli cu lumea 
ca să-Mi spui că nu te mai primeşte în ea dacă te vede după 
voia Mea. Fă-o tu pe ea să se ruşineze cu sulemeneala ei, că 
lumea nu este frumoasă la faţă, şi de aceea se vopseşte, şi cu 
vopseala ei te trage să fii ca ea şi nu ca Mine, că ea se vede, 
dar Eu stau în taină cuprins şi nu Mă poate lumea vedea. 

Iată ce mare minune este să faci tu voia Mea în mijlo- 
cul lumii, omule. Dacă tu Mă laşi să te fac Eu după chipul şi 
asemănarea Mea, tu vei învia pe morţi, omule, şi vei fi ase- 
menea Mie. O, nu lăsa morţii fără înviere, că iată câtă învie- 
re vreau să-ţi dau ţie şi morţilor din morminte şi morţilor fără 
de morminte, omule! O, uită-te la poporul Meu mireasă şi ia 
de la el chipul Meu, şi ia iubirea dintre Mire şi mireasa Mea. 
Iubirea dintre Mire şi mireasă e iubire fără de sfârşit, iar dacă 
ea se sfârşeşte, ea este altceva, nu este iubirea. 

Voi, doinaşi chemaţi la nunta Mea cu mireasa Mea! 
Dacă Mă iubiţi veşnic, veniţi mereu la Mine, că iubirea vine 
fără de sfârşit spre Cel din Care ea purcede peste om. Toate 
grădinile Mele în care Eu îmi desfat mireasa sunt daruri dulci 
pe care voi să vi le dau din când în când ca să-Mi simţiţi în 
ele iubirea Mea dintre Mire şi mireasa Mea, şi găteala mire- 
sei, daruri dulci pentru om. împodobiţi grădinile Mele cu gra- 
iul cel dulce al doinelor şi al poemelor care stau ascunse în 
sufletul acestui neam, neamul român, neamul cel ales să-Mi fie 
casă pentru venirea Mea după două mii de ani. Veniţi în gră- 
dinile Mele, veniţi cu iubire sfântă, veniţi cu sfială sfântă şi 
cu straie de nuntă veniţi, că aceste grădini sunt întocmite la 
cuvântul Meu şi la truda miresei Mele, poporul Meu mireasă, 
mireasa care se jertfeşte pentru Mire ca să-I dea viaţă din via- 
ţa ei precum Mirele i-a dat ei. Nu vă fie milă sau ruşine de 
lume. Fie-vă milă de îngeri, nu de om, şi îmbrăcaţi-vă trupul 
în straie de nuntă, voi, fii şi fiice ale oamenilor care daţi să în- 
viaţi la cuvântul Meu care strigă la morţi să învieze. 

Voi, fiice ale oamenilor! Lăsaţi pe om să învieze, că 
moartea omului a venit prin femeie. Luaţi pe voi straie de 
nuntă şi înfecioriţi-vă inima şi cugetul şi trupul şi faţa. Eu 
sufăr durere în fiii grădinii cuvântului Meu. Eu vă deschid 
grădinile Mele ca să veniţi la izvor şi vă dau vouă iubirea 
Mea din ei. Nu faceţi bubă pe trupul lor, şi învăţaţi-vă să ve- 
niţi cu venire sfântă când Eu vă chem să vă dau iubirea şi 
mângâierea cea ruptă din vecii ca să vă trag spre Tatăl. O, 
dacă Eu n-aş fi pus deoparte ieslea coborârii cuvântului Meu, 
n-ar mai fi ieslea Mea, şi Eu n-aş mai avea unde să Mă aşez 
ca să ies cuvânt din ea peste pământ. Moise s-a suit singur pe 
munte, şi Eu am grăit cu el din rug pe muntele sfânt, iar 
ucenicul lui a stat la poale în munte. Iată, am scris pe piatră 
„ieslea Mea “ ca să ştie omul că e a Mea şi nu a lui. Ar fi ve- 
nit omul aşa cum este el şi Mi-ar fi strivit puii din cuib, şi Eu 
n-aş mai fi avut cuib şi nici pui în cuib ca să vin să-i hrănesc 
cu cele din cer şi să le rodesc prin ei şi să le dau peste pământ 
sămânţă de însămânţat. 

Omule, fa-te făcător de minuni, căci cea mai mare 
minune între cer şi pământ este să faci tu voia Mea, şi Eu te 
voi numi făcător de minuni, făcător de iubire. Amin. 

Acum, fiilor de la iesle, daţi uşurare de la Mine peste 
cei ce au stat în nuntă cerească pe pământ cu Mine şi cu voi 
pe vatra sătucului cuvântului Meu, Betleemul cel de azi, în 
care Eu, Domnul, Mă nasc cuvânt în iesle ca să-l nasc pe om 


din acest cuvânt şi să-i dau ziua naşterii, şi să-i dau ziua nun- 
ţii, şi iubirea nunţii să-i dau. Amin. 

Gura Mea rosteşte prin guriţele celor unşi peste vremea 
aceasta, peste fiii grădinii cuvântului Meu, şi zice gura Mea: 
se binecuvintează şi se sfinţeşte grădina întâlnirii şi cortul în- 
tâlnirii, în numele Tatălui şi al Fiului şi al Sfântului Duh. 
Amin, amin, amin. 

Acum mergem în cântare de nuntă, fiilor, mergem în 
casa întâlnirii, casă lucrată cu cuvântul Meu şi cu mânuţele 
voastre, şi zic: se binecuvintează şi se sfinţeşte casa întâlnirii, 
în numele Tatălui şi al Fiului şi al Sfântului Duh. Amin, amin, 
amin. 

Am pregătit loc, ca acolo unde sunteţi voi, să fiu şi Eu, 
şi cu toţi sfinţii şi îngerii să fiu cu voi. Am pregătit loc, ca 
acolo unde sunt Eu, să fiţi şi voi, şi din când în când să Mă 
strâng cu voi în jurul omului şi să-i dăm din iubirea nunţii, şi 
să ne stârnim în el cu iubirea nunţii. Luaţi cartea şi rostiţi pes- 
te ei dezrobirea din patimi şi din lanţuri duşmane, că s-au 
adunat mulţi lângă Mine şi lângă voi, iar Eu le dau vin nou şi 
îi învăţ înţelepciunea vieţii şi veşnicia vieţii, şi îi las să ia din 
Mine, şi le dau ziua naşterii dacă vor să ia. Ridicaţi mânuţele 
spre Mine şi cereţi pentru ei, fiilor unşi. 

Acum îi învăţ şi pe ei să ceară şi să primească. 

Ridicaţi mâinile, voi, cei ce aţi venit la izvor, şi ziceţi: 

Tu, Doamne şi Fiule al Tatălui din cer, sparge cerbicea 
cea tare a fiilor oamenilor şi pătrunde în mormintele lor şi 
intră, Doamne. 

Dacă încă şi noi suntem cerbice tare, însufleţeşte-Te în 
noi, că Ţi-am deschis să intri. 

Invaţă-ne gândirea Ta, ca să gândim la fel cu Tine. 

Invaţă-ne naşterea Ta, ca să ne dăm iesle caldă şi să 
creşti în ea şi să ne fii Mântuitor. 

Invaţă-ne creşterea, ca să ne mărim pentru Tine şi 
să-Ţi dăm mărirea şi să-Ţi dăm întâietatea, ca să fii Cel 
dintâi între mulţi fraţi. 

Invaţă-ne nunta, şi ne fă fiii nunţii. Amin. 

Şi dacă voieşti, fă-ne, Doamne, mireasă, fă-ne să voim 
şi să avem duh de mireasă, căci Duhul şi mireasa zic: Vino! 
Amin, amin, amin. 

Eu, Domnul şi izvorul vieţii, vă dau. Luaţi, că Eu vă 
dau. Luaţi şi purtaţi, căci cel ce ia este cel ce poartă. Amin, 
amin, amin. 

Iată, duhul miresei Mă cheamă, mereu Mă cheamă, şi 
Eu mereu vin. Şi voi fi din nou cu zile de nuntă în casa 
întâlnirii şi în grădina întâlnirii, şi vom nunti cu multul şi se 
vor bucura sfinţii şi îngerii, şi Tatăl şi mama Mea, şi cerul şi 
pământul şi pomul şi apa şi piatra şi duhul şi văzduhul şi 
omul. Şi se va bucura venirea Mea, şi Mă voi da cu ea curând 
curând. Amin, amin, amin. 

28 mai/10 iunie 2001 

Sărbătoarea Naşterii sfântului loan Botezătorul 

Harul pocăinţei este putere din cer peste om. Pilda împăratului 
chemat la ospăţ. Omul nu se poate bucura singur. Răul vieţii curge 
din Dumnezeu în om, şi din om în om. Este vremea proorocilor 

mincinoşi. 

E u sunt Cel ce sunt. Cu pâine şi cu sare voiesc să 
fiu primit când vin pe pământ la om, căci sunt 
Dumnezeu. îmi întăresc cărarea să Mă ţină pe ea, şi vin, căci 
sunt Biruitorul. Amin, amin, amin. 

Ioan, botezătorul Meu, aşteaptă, şi se uită la Mine să 
intru cuvânt în grădină. El voieşte să-Mi pregătească Mie ca- 
lea ca să intru, că e înaintemergătorul Meu, dar sfinţii nu vin 
fără Mine, că lucrarea lor e prin cuvântul Meu. 

O, e tot un suspin din cer şi până pe pământ! Coborârea 
Mea s-a îngreuiat de tot, iar sfinţii se uită la Mine şi suspină 
cu jale şi aşteaptă să pot, căci sunt Atotputernicul. 

O Doamne şi Mielule bun, dă-mi înainte cu- 
^vânt ca să-Ţi pregătesc calea, căci harul 
pocăinţei este cea mai mare putere care vine de la cer peste 
om, ca să poată omul să Te aibă pe Tine nedespărţit de el, 
împărate Doamne. Amin. 

B inecuvântată să fie iubirea ta pentru calea 
Mea spre oameni, că tu ai fost îngerul pre- 
gătitor peste oameni, ca să Mă primească ei apoi după ară- 
tarea Mea de la Iordan. Mergi cuvânt înaintea Mea în grădină, 
că tu suspini din zori să-Mi faci intrarea şi să lucrăm, şi să în- 
tărim străjerii cei puşi în grădină şi să le dăm viaţă multă ca 
să ne dea ei mâna pentru cea de a doua venire a Mea de lângă 
Tatăl. Amin. 

O Doamne înviat dintre morţi! Când Ţi-am 
^ deschis calea prima oară spre oameni ca să 
ştie ei de unde vii şi cine eşti Tu, erai atunci Dumnezeul Cel 
născut din Fecioară, şi mergeam odată, precum ne-am şi năs- 
cut. Eu înaintea Ta, iar Tu după mine. Tu erai mai mic, dar 
erai Cel mai mare al împărăţiei Tatălui nostru, iar eu îi pregă- 
team pe oameni să Te primească de la Tatăl, că aceasta era 
atunci vremea. Iar acum eşti Dumnezeul Cel înviat dintre 
morţi, căci după ce eu Te-am vestit atunci spre pocăinţa oa- 
menilor şi spre arătarea Ta de la Tatăl venit prin naştere din 
Fecioară, Te-au dat apoi ca pe un om morţii, Te-au trimis între 
cei morţi oamenii. Dar Tu Te-ai ridicat, după cum ai spus mai 
dinainte, şi Tatăl Te-a mărturisit oamenilor prin învierea Ta, 
Doamne, şi Te-ai dovedit împăratul pământului, căci ai biruit 
moartea, fiindcă erai una cu Tatăl Atotputernicul. 

O, nimeni nu Te primeşte cu pâine şi cu sare, iar Tu eşti 
împărat din cer peste pământ. Nimeni nu-Ţi pune masa ca să 
stai la masă cu omul, Doamne. Nu-Ţi face omul primirea ca 
unui împărat. Se aşează omul la masă şi Te cere să-i binecu- 
vintezi bucatele şi să stai cu el la masă, şi Tu nu ai pâine şi 
sare de la masa omului. Eşti nebăgat în seamă la masă. Mă- 
nâncă numai omul şi ai lui, iar Tu n-ai ce lua de la om. 

O, omule, cheamă tu la masă un împărat ca să mănânci 
cu el bucatele tale, şi tu caută-ţi de bucate şi de ale tale toate 
şi nu-1 băga pe cel chemat în seamă. Ce zici, mai vine el la 
tine? Dacă-1 chemi, stai cu el de vorbă. Dă-i cinste dacă-1 
chemi la masa ta, că ai pe împărat la masă. Nu-1 dispreţui la 
masa ta dacă-1 chemi, că se supără împăratul şi nu mai vine, 
şi nu te mai are om de cinste al împărăţiei lui. 

îţi fac, Doamne, cale spre oameni. îi învăţ umilinţa şi 
pocăinţa, căci cine nu gustă cu inima umilinţa care-1 face 
frumos şi viu pe om, nu poate lua omul în el darul cel de viaţă 
dătător al pocăinţei. Pocăinţa este doctoria care-i dă omului 
viaţă veşnică, nedespărţire de Tine, Doamne. Cel nepocăit stă 
despărţit de Tine şi nu Te primeşte cu pâine şi cu sare ca să-i 
fii împărat şi să stai cu el la masa lui. O, de ar fi viaţa omului 
o masă la care Tu să stai mereu cu omul, acela ar fi omul cel 
înţelept pe care Tu îl aştepţi să fie. Dacă omul e om şi atât, şi 
mai e şi în lume, ce să facem noi, cei din cer, cu aşa om, 
Doamne? Omul ar trebui să fie peşte ca să poată să fie viu pe 
veci. Peştele moare dacă iese din apă. Iar eu voiesc să-i spun 
poporului Tău să nu iasă din apă, căci creştinul este ca peşte- 


le, şi nu în zadar a rămas de la Tine peste creştin semnul peş- 
telui, semnul creştinului, Doamne. Şi dacă Tu ieşi când şi 
când din apă cu poporul Tău, ei să tragă aer mult în ei mai 
întâi, şi să stea în el, nu să stea în aerul lumii când Tu chemi 
lumea pe malul râului vieţii ca să-i dai înviere, că lumea e ca 
ea, nu e ca Tine, iar poporul Tău are viaţă şi aer de la Tine. Şi 
dacă Tu nu Te-ai fi arătat lumii cu ei, de unde ar fi ştiut lumea 
că ea nu are viaţă? Tu ai viaţa în Tine, iar viaţa este lumina 
oamenilor. Râul vieţii se face cuvânt şi umple pământul, iar 
eu pornesc înaintea Ta ca să-Ţi fac cale, Doamne. 

Deschideţi Domnului, voi, străjeri ai grădinii, voi, cei 
de aici, de unde izvorăşte Domnul peste pământ cuvânt. Des- 
chideţi bine Domnului, că vine cu masă, vine cu sărbătoare. 
Amin. Luaţi pâine şi sare şi faceţi-L să Se aşeze şi să Se bu- 
cure cu masă din cer între voi şi peste pământ. Faceţi-vă că- 
rări drepte, ca să meargă El pe ele şi să ajungă până la margi- 
nile cerurilor, precum este scris despre Duhul Domnului, 
Care va umple pământul, din Ierusalim. 

Intră, Doamne! Amin, amin, amin. 

I ntrăm cu putere şi cu hrană tare, că e zi de 
masă cerească pentru tine, botezătorul Meu 
cel de la Iordan. Intrăm în grădină, intrăm în carte, căci râul 
vieţii îşi are izvorul din Mine aici, fiindcă Eu aşa am binevoit 
la început şi la sfârşit. Cuvântul este râul vieţii, şi cu el l-am 
zidit pe om. întâi am izvorât din Mine cuvânt, şi apoi am 
lucrat omul, şi apoi am trecut prin el cu râul vieţii, şi a rămas 
în el viaţa. Am suflat cu gura Mea peste om, şi din gura Mea 
a ieşit râul vieţii şi s-a făcut cuvânt şi a rămas în om, şi omul 
a cuvântat apoi, şi s-a făcut râu. 

O, poporul Meu, intră, fiule, sub tainele Mele, intră 
bine, şi stai bine sub ele ca să Mă ajuţi şi să te am de ajutor, 
poporul Meu, căci tainele sunt greu de pătruns, şi tu trebuie 
să le pătrunzi. Amin. Şi cum să le pătrunzi? Să le pătrunzi cu 
Mine şi nu singur, poporul Meu. Şi iată ce-ţi spun: îţi spun 
taina râului vieţii. El izvorăşte din Mine şi curge prin om, 
poporul Meu, şi apoi îşi dă omul unul altuia din el, şi trăieşte 
omul şi se bucură omul şi petrece omul, ca să aibă inimă bună 
de la care vine putere, poporul Meu, căci «omul nu trăieşte 
numai cu pâine, ci trăieşte cu cuvântul cel din Mine», precum 
este scris în Scripturi. 

O, nu poate omul să bea singur din râul vieţii. Singur 
nu-şi face nimeni chef. Până şi omul lumesc se duce la alt om 
lumesc sau se duce la crâşmă atunci când îi este dor de chef 
şi de băut, că acolo are cu cine să se îndemne, are cu cine să 
se îmbete şi să-şi uite de necaz şi de viaţa cea trecătoare, căci 
viaţa cea trecătoare e viaţă apăsătoare. Aşa e şi cu cel ce are 
dor să bea din râul vieţii. Singur, în zadar bea. Singur, nu are 
cum să se bucure şi să-şi facă inimă bună de la care vine pu- 
tere, şi caută tovarăş ca să bea, caută prieteni ca să facă cu ei 
chef şi să se îmbete şi să uite de necaz, şi să-şi aducă aminte 
de viaţa cea veşnică şi de bucuria cea de la ea. Dar celui ce 
nu-i place băutura, e greu de un aşa om. Pentru cel din lume 
e greu pământul peste el dacă nu-i place băutura şi cheful ca 
să uite de apăsare. Pentru cel din biserică e greu cerul peste el 
dacă nu-i place băutura şi cheful, dacă nu bea din râul vieţii 
aşa cum trebuie să se bea din el. 

Râul vieţii trece din Mine în om, şi din om în om, şi aşa 
se bea din el. Eu, Cel ce îl izvorăsc, nu-1 pot întoarce ca să 
beau din el decât dacă el trece din Mine în om, şi din om în 
om până la Mine, căci scris este: «Pahar este în mâna Dom- 
nului, plin de vin curat, plăcut mirositor, şi îl închină de la 
unul la altul». Amin. 

Cuvântul lui Dumnezeu 


O, poporul Meu, întăreşte-te, fiule, sub tainele Mele şi 
stai bine sub ele ca să Mă ajuţi şi să te am de ajutor, căci tai- 
nele sunt greu de pătruns, şi cu Mine să le pătrunzi, nu singur. 
Uită-te la lumea cea fără de sfială cât de greu îi este să te 
pătrundă pe tine când Eu ies cu tine pentru ca să Mă arăt cu 
creşterea Mea în tine, ca să învieze lumea prin tine, poporul 
Meu. O, nu plânge de necazurile care bat spre tine din afară 
sau din mijlocul tău. Nu plânge tu, cel ce ai râul vieţii deasu- 
pra ta. Strânge-te în rugăciune. Fă-te ciorchine şi te roagă cu 
duhul tău îndurerat, ca să stai cu Mine în părtăşie, şi Eu să-ţi 
aud suspinul şi să-ţi caut mângâierea şi să ţi-o găsesc şi să 
ţi-o dau, că mult poate rugăciunea dreptului întru lucrarea sa. 
Nimeni nu se poate ruga pentru tine decât tu; tu şi sfinţii din 
cer; tu, poporul Meu, că nimeni nu poate ajunge la Mine pen- 
tru tine, fiindcă tu eşti mare peste tot omul de pe pământ, 
fiindcă Eu aşa te-am făcut. Tu te poţi ruga pentru cel mic, dar 
pentru tine numai tu poţi cere în strâmtorările tale. Te iau în 
braţe ca să poţi purta necazul, căci tu abia mai mergi. întă- 
reşte-te în duh de biserică, fiindcă biserica înseamnă rugăciu- 
ne în unire la greu, şi înseamnă umilinţă şi pocăinţă la greu, 
şi înseamnă nădejde spre Tatăl, poporul Meu, şi înseamnă 
curăţenie întru răbdare, iar Tatăl te va îmbrăca iar în mângâ- 
iere şi în Fiul Său, dar cere la Tatăl, poporul Meu. Duhul rău 
te urăşte pentru că Eu te iubesc. Dar ca să nu caute el spre 
tine, trebuie să-l urăşti şi tu, şi mereu să-l urăşti, şi să Mă iu- 
beşti pe Mine, poporul Meu, şi să Mă ajuţi să te am. Sunt în- 
durerat pentru necazul tău, pentru nemângâierea ta, dar 
păzeşte răbdarea şi stai în Mine cu duhul tău, dar aşa cum 
te-am învăţat Eu, poporul Meu. Aprinde focul, fiule, ca să te 
încălzeşti, şi fereşte-te de tot ce nu este de la Mine. Aceasta 
să faci tu când rabzi aşteptând mila Mea peste tine. Tu n-ai de 
unde să iei nimic decât de la Mine. Altfel te faci vinovat, şi 
Eu te feresc de această vină îndemnându-te numai de la Mine. 
Eu te voi mângâia în tot suspinul tău şi te voi ocroti, că Eu 
ocrotesc pe cel ce are în el voia Mea şi nu pe a sa. Te voi 
ocroti de cel ce are în el voia sa şi te voi păstra ca pe un sad 
păzit cu trudă grea de mâna Mea, că e greu de om pe pământ, 
poporul Meu. 

îmi fac cale spre tine. Din suspinul sfinţilor Eu prind 
biruinţă pentru tine şi pentru ei şi te hrănesc din râul vieţii, 
dar învaţă bine taina râului vieţii, poporul Meu. Te-am învăţat 
să fii pretenţios pentru hrana de pe masa ta, şi să nu mănânci 
amestecat, că omul din lume care caută după Mine s-a făcut 
coş de gunoi, în care adună toate câte el aude la oameni des- 
pre Mine. Dar pe tine te-am răpit, şi nu ştiu cum să te mai pă- 
zesc şi să te mai ocrotesc şi să te mai învăţ să nu bei decât din 
mâna Mea, că de aceea M-am dat să-ţi fiu Păstor acum, la 
sfârşit. 

E necaz mare pe pământ. Mi s-a furat şi casa şi haina 
şi salba şi slava şi numele şi poarta şi uşa şi glasul şi cartea. 
Şi-a luat omul slavă, şi pe Mine M-a băgat la întuneric. Dar 
tu nu lua de pe nicăieri, că e vremea proorocilor vopsiţi pe 
deasupra, care nu se spală de ei înşişi, şi îşi spală numai trupul 
cu săpun mirositor ca să atragă pe om. Dar pe tine te-am răpit 
din calea prăpădului şi te-am învăţat să închizi uşa şi să te as- 
cunzi până trece prăpădul, omul cel cu faţa vopsită care-şi 
zice omul lui Dumnezeu. 

Vai de omul care se spală numai pe dinafară şi nu se 
spală de cele dinăuntru ale sale! Acela este murdar oricât s-ar 
spăla, căci cele dinăuntru îl murdăresc, şi este murdar. Dar tu 
ştii taina vieţii, că Eu te-am învăţat şi ţi-am spus s-o lucrezi 
mereu şi să stai viu prin lucrarea ei, căci cel ce se ascunde de 


Mine şi de om ca să nu fie văzut, acela nu iubeşte lucrarea 
vieţii şi nu se spală de cele dinăuntru ale sale. Vai omului care 
se iubeşte pe sine, că acela nu ajunge la înţelepciunea Mea, 
fiindcă ea este cu cei ce se leapădă de ei pentru Mine şi nu 
pentru ei. 

O, poporul Meu, cum să te mai învăţ? Te învăţ să iei 
din învăţătura Mea şi s-o trăieşti, poporul Meu, şi să-Mi faci 
cale spre tine, fiule, dar să suflu numai Eu peste tine, că altfel 
Mă doare de la tine. O, Mă doare când văd cât de greu se naş- 
te omul. Mă doare de cel ce nu-i place naşterea din cer, de cel 
ce vrea să-şi facă el facere peste el şi nu Eu. Dar tu fii atent 
şi viu spălându-te în râul vieţii şi învăţând taina lui, poporul 
Meu, şi rânduiala lui, fiule, şi sfiala cea pentru statul Meu în 
tine, şi cea pentru statul tău în Mine. Cere-Mă, ca să fiu în 
toate ale tale cu Mine, şi în toate ale Mele cu tine. Cere-Mă, 
poporul Meu. Eu sunt Cel ce sunt, dar cere-Mă ca să fiu, ca 
să fiu cu tine. Amin. 

Te cer şi Eu să fii. Fii cuminte lângă Mine, fiule, căci 
cei cuminţi sunt cei plăcuţi în cer şi pe pământ. Iar Eu, Dom- 
nul, voi cerceta durerea ta şi îţi voi răspunde curând, curând. 
Amin, amin, amin. 

24 iunie/7 iulie 2001 

Sărbătoarea sfinţilor apostoli Petru şi Pavel 

Ucenic este cel ce se face ca învăţătorul său în iubire şi în jertfă. 
Cel ce se face păpuşă în mâna Domnului, acela Ii aduce slujire. 

K zi de iubire între Mine şi ucenicii Mei cei de 
acum două mii de ani. Sunt Eu, Domnul, şi cu 
ucenicii Mei. Eu sunt în ei, şi ei în Mine, căci orice ucenic de- 
săvârşit este ca învăţătorul său. Amin, amin, amin. 

Voiesc să fie zi de iubire şi între Mine şi voi, cei de azi 
ucenici ai Mei. Ucenic este cel ce ajunge ca învăţătorul său în 
iubire şi în jertfă, căci iubirea îl învaţă pe om jertfa, jertfa cea 
plăcută Mie, duhul umilit, inima înfrântă şi umilită, dragostea 
cea care nu cade. Amin. 

Eu am venit cu această lumină a cuvântului Meu pe pă- 
mânt, am venit în vremea când lumina Mea zăcea acoperită 
de cei ce n-o iubesc pe ea pentru Mine. Lumina Mea este iu- 
bită de om numai atunci când îi aduce omului foloase pentru 
el, iar altfel, omul o ia şi o prinde sub obroc. 

O, lumina nu stă sub obroc. Eu cum era să las ascunsă 
această lumină dacă ea este lumină? Am ferit-o de cei strică- 
tori de lumină care-şi zic că au ei lumina Mea, căci cei ce zic 
că au lumina, aceia fac ca vierii care au omorât pe Stăpânul 
viei ca să fie via a lor apoi. Dar Eu am păzit lumina Mea ca 
s-o scot acum. 

Când am plecat la Tatăl ca să pregătesc loc pentru toţi 
cei ce se fac ai Mei, am lăsat via Mea la ucenicii pe care i-am 
ales Eu pentru ea. Dar cei ce-şi ziceau că au lumina, i-au 
omorât pe ei ca şi pe Mine, ca să fie via a lor. O, n-are cum 
să fie via Mea a celor ce au lumina lor şi nu pe a Mea, a celor 
ce au via lor. Via Mea e a Mea, nu e a omului, iar via omului 
e a omului, nu e a Mea. Amin. 

Voiesc să fac zi de iubire între Mine şi voi, cei de azi 
ucenici ai Mei. Lucrarea Mea de azi e lucru minunat. Prea mi- 
nunată este ea, iar taina ei o acoperă pe ea. Numai cel ce se 
face păpuşă în mâna Mea, numai acela pătrunde taina ei ca să 
poată sta în ea şi s-o trăiască cu dor şi cu fior pe pământ, căci 
lucrarea aceasta care vă ţine pe voi în ea, e cerul pe pământ, 
e Domnul cu ucenicii Săi. Amin, amin, amin. 

Iubirea Mea din ziua aceasta cu ucenicii Mei cei de 
atunci şi cu voi, cei de azi ucenici ai Mei, iubirea Mea de azi 
o voiesc în voi, fiilor care-Mi purtaţi povara Mea, povara ve- 
nirii Mele care este scrisă în Scripturi. Dacă aceasta nu este 
venirea Mea, atunci ce este aceasta? Iar dacă este venirea 
Mea, învăţaţi-vă din zi în zi mai mult s-o purtaţi, mai mult să 
Mă purtaţi, fiilor care-Mi purtaţi povara venirii Mele. Voi nu 
trebuie să mai aveţi poveri în afară de Mine. Alte poveri vă 
supun sub ele, vă trag de sub povara Mea şi vă slăbesc ca să 
nu Mă mai puteţi purta, ca să nu mai iubiţi povara Mea. 

Voi trebuie să fiţi ca păpuşa, ca să pot Eu face cu voi 
tot ce trebuie să pot Eu pe pământ în zilele acestea. Voi tre- 
buie să fiţi păpuşa Mea, că nu mai am păpuşi, fiilor. Am avut 
acum două mii de ani păpuşi cu care am făcut ce am voit Eu. 
Am avut ucenici care au făcut apoi ce am făcut Eu, căci cine 
se face păpuşă în mâna Mea, acela se face Mie de folos, Mie 
şi nu lui. 

O, măi fiilor, povara voastră trebuie s-o duc Eu, nu voi, 
iar povara Mea trebuie s-o duceţi voi. Eu pe a voastră, şi voi 
pe a Mea, că nimeni nu poate duce două poveri. Povara cea 
pentru voi, grija de voi vă slăbeşte inima, vă slăbeşte grija cea 
pentru Mine. Lăsaţi povara voastră, că o duc Eu, fiilor, iar voi 
încălziţi dragostea cea pentru Mine din voi, că Eu am de zidit 
pe pământ venirea Mea şi viaţa voastră cea pe măsura venirii 
Mele, fiilor. 

E zi de sărbătoare apostolească. Sunt serbaţi în cer şi 
pe pământ ucenicii Mei cu care Mi-am început Eu lucrul pe 
pământ acum două mii de ani, şi pe care ei l-au dus mai de- 
parte peste via Mea. Ei se strâng în duh de sărbătoare şi de 
mângâiere de jur împrejurul vostru şi vă prind pe voi la 
mijloc şi suflă peste voi duh vioi, duh de lucru, copii lucrători 
cu duhul. Voi cu duhul aveţi de lucrat unul peste altul, şi apoi 
peste pământ, căci taina râului vieţii e taină minunată, şi este 
acoperită în chip minunat, fiilor. Nimeni nu poate citi scrisul 
unei limbi dacă nu ştie limba aceea. Aşa este şi cu tainele 
Mele. Taina râului vieţii dacă omul n-o ştie, n-o poate nici 
tâlcui, n-o poate nici dori, căci cu dorul se vine la împlinirea 
celor nădăjduite. Când omul ajunge să nu-i mai pese de dra- 
gostea sau de nedragostea din el, de căldura sau de răceala din 
el, acela se iubeşte numai pe dinafară, iar cele dinăuntru ale 
lui se fac nepăsare pentru el şi pentru cei din jur şi pentru cei 
din cer. Dar taina râului vieţii e taină preaminunată, şi pe ea 
am lăsat-o Eu ucenicilor Mei şi le-am spus s-o lase pe pământ 
până la venirea Mea, până la sfârşitul timpului, şi le-am spus: 
«Eu voi fi cu voi până la sfârşitul timpului». Amin. 

Acum, ucenicii Mei văd sfârşitul timpului omului şi 
văd începutul Meu cel nou de la voi şi îmi spun să fiu cu ei 
precum le-am făgăduit. Şi iată ce-Mi spun ei. Deschideţi-vă 
spre ei şi auziţi, fiilor. Amin. 

O ce să spunem, Doamne? Ce să spunem noi 
^ decât cuvântul Tău? Râul vieţii este taină 
de viaţă veşnică peste om dacă omul crede ce spui Tu cu 
cuvântul pe care-1 închini de la unul la altul până la Tine ca 
iarăşi să-l ai şi iarăşi să-l umpli şi iarăşi să dai acest pahar plin 
cu vin curat, Doa mn e. Ce să spunem noi azi, în ziua serbării 
dintre noi şi Tine, decât cuvântul Tău pe care ni l-ai spus când 
Te-ai despărţit de noi ca să Te duci în Tatăl pentru noi, ca apoi 
să ne tragi la El? Cuvântul Tău ne-a spus atunci că vei fi cu 
noi până la sfârşitul timpului. Iar noi îţi spunem: să nu fii fără 
noi nici la sfârşitul timpului, că Tu eşti locul cel pregătit nouă 
la Tatăl, locul care ne trage la Tatăl, cuvântul pe care l-ai spus 
Tu atunci că vei fi cu noi până la sfârşitul timpului. 


Te vedem, Doamne, în mijlocul acestor copii. Te ve- 
dem trudind din greu la venirea Ta. Acum două mii de ani 
dacă Te-ai suit de lângă noi la Tatăl, am mers noi apoi, şi lu- 
cram ca Tine, şi lucram din Tine şi Te dădeam la cei ce-şi des- 
făceau auzul ca să audă despre Tine, şi Te aduceam apoi la ei, 
că lucrul nostru acesta era: să Te dăm pe Tine celor ce voiesc 
să Te aibă. Iar Tu, Bunule învăţător, ai fost cu noi până azi, 
căci noi suntem cu Tine, şi Tu cu noi în viaţa cea de veci pe 
care vrei s-o aduci pe pământ pentru vecii, că e vremea, 
Doamne. 

Suflăm din Tine peste aceştia pe care-i ţii în mâna Ta, 
iar ei să ia, să ia mereu, şi dacă iau, să crească şi să deschidă 
coborârii cerului pe pământ. Amin. 

Credinţa în Tine face păpuşă din om în mâna Ta, iar Tu 
faci cu el voia Ta. Aşa trebuie să fie ucenicul. El trebuie să 
fie păpuşa Ta, iar Tu, Creatorul şi învăţătorul şi Lucrătorul. 
Păpuşa stă la făcut, şi apoi stă şi face cum o pune cel ce a 
făcut-o, că nu poate lutul să zică olarului pentru ce l-a făcut. 

Suflăm cu Duhul Tău peste cei mai mici de la venirea 
Ta şi îi învăţăm să fie copii-păpuşă, aşa cum am fost noi pen- 
tru cuvântul Tău cel pus peste noi, şi pe care noi l-am împlinit 
peste pământ şi peste om în numele Tău, Doamne învăţător. 
Noi n-am uitat durerea aceea când Te-am pierdut pentru trei 
zile, pierzându-ne puterea până ce ai venit înviat la noi şi ai 
suflat iar viaţă în noi. O, nu ştie omul care zice că Te are, nu 
ştie ce înseamnă să Te piardă. Nu ştie pentru că nu Te are, 
Doamne, şi nu ştie durerea când Te pierde. Dar noi o ştim şi 
o dorim cu multul în toate, toate inimile care s-au dat Ţie ca 
să nu Te piardă, ca să nu slăbească ele în durerea cea după 
Tine, că omul fără de durere se pierde, Doamne. Dacă uceni- 
cul nu este ca învăţătorul său, se pierde. Ucenicul cel desă- 
vârşit nu stă în el fără durerea învăţătorului său, iar noi le spu- 
nem celor mici ai Tăi şi ai noştri să nu stea fără Tine, să nu 
stea fără durerea Ta, că dacă omul e fără durere, se pierde 
omul. Dacă ucenicul e fără durerea învăţătorului său, se pier- 
de ucenicul. 

Iar vouă, celor mai mici ucenici ai Domnului nostru, vă 
dăm fiorul cel din noi cu care am stat aşteptându-L pe Dom- 
nul după ce El S-a dus de la noi între cei morţi şi până ce a 
venit iar la noi şi ne-a mângâiat şi ne-a dat calea vieţii 
veşnice, trupul Lui cel înviat, ca să fie cu noi până la sfârşitul 
timpului. Amin. El, Care S-a dus la Tatăl pentru noi şi pentru 
voi, El va veni la voi de la Tatăl, precum la noi a venit atunci 
dintre morţi şi ne-a mângâiat în durere. Şi va veni la voi cu 
Avraam, cu Isaac şi cu Iacov, şi cu noi, dar staţi în fiorul în 
care noi am stat când El S-a dus de la noi şi până ce iar a venit 
şi iar ne-a mângâiat. Staţi strânşi întru unul, aşa cum am stat 
noi. Staţi în El, căci cei ce nu stau în El nu-I sunt ucenici. 
Staţi în Domnul, staţi în taina râului vieţii şi deschideţi calea 
cerului ca să vină pe pământ, că noi aşa îi zicem Lui: ca oiţa 
după Miel ne vom ţine, Doamne, şi vom fi în venirea Ta când 
ea se va arăta. Amin, amin, amin. 

I ar Eu, Mielul Tatălui, voi suspina atunci 
adânc, şi Mă voi mângâia adânc pentru cei ce 
i-am pierdut şi pentru cei ce i-am aflat, şi îi voi da Tatălui 
durerea şi bucuria Mea, rodul Meu cel de la om, de la fiecare 
om. Amin. 

O, poporul Meu, am petrecut zi de iubire între Mine şi 
ucenicii Mei cei de-atunci şi cei de-acum. O, poporul Meu, 
durerea Mea e mare, şi bucuria Mi-e mică. Mâna Mea stă 
desfăcută să prindă în ea răsad de răsădit, dar numai un snop 
mic am în ea. Omul nu se spală de el însuşi. îşi spală mâinile 

şi faţa şi trupul cu săpun de cele din afară, dar nu cele din 
afară îl murdăresc pe el. în zadar se spală de cele din afară, 
căci nu cele din afară, ci toate cele dinăuntru ale lui îl murdă- 
resc şi îl ţin murdar, căci când omul ajunge să nu-i pese de 
dragostea şi de nedragostea din el, de căldura şi de răceala din 
el, în zadar se spală pe mâini şi pe faţă şi pe trup cu săpun, că 
el frumos şi curat nu este; nu este din pricina celor din el, 
celor ascunse din el şi din care el nu iese. Caută omul în el loc 
de scăpare şi acolo se ascunde. Dar Eu te-am învăţat pe tine, 
poporul Meu, să te arăţi în fiecare zi şi să-ţi găseşti în Mine 
loc de scăpare cu cele din tine. Amin. în Mine, nu în tine să-ţi 
cauţi loc tainic, căci cel ce nu face aşa, nu poate fi ucenicul 
Meu. Te învăţ să stai păpuşă în mâna Mea, aşa cum am voit 
Eu să stea în mâna Mea omul cel întâi zidit. Dar el a vrut să 
poată el, să ştie el, să facă el, să zică el, şi nu s-a mai vrut pă- 
puşă, şi s-a vrut om cu putere şi cu cuvânt şi cu voie s-a vrut, 
şi apoi s-a ascuns în sine. Cel ce stă ascuns în sine este cel ce 
se liberează de voia Mea pentru voia sa, dar Eu nu pot aşa cu 
omul, ci mai degrabă pot fără el. Cu cel ce-şi are voia sa Eu 
nu pot nimic. Poporul cel de la începutul lucrului Meu de azi 
când lucram peste el cu Verginica, n-a vrut să fie păpuşa Mea 
şi voia Mea, ci a vrut să fiu Eu păpuşa lui şi voia lui. Dar Eu 
M-am scuturat şi l-am lăsat; l-am lăsat în voia lui. 

Acum, poporul Meu, tu să fii voia Mea, păpuşa Mea, 
care lucrează şi grăieşte la voia Mea, căci voia Mea este să 
plângi şi să te rogi acum cu Mine la Tatăl pentru tine, pentru 
durerea ta, poporul Meu, că Eu vreau să-ţi răspund cu mân- 
gâiere şi cu iubire şi cu viaţă, poporul Meu. Voiesc să fie viaţa 
Mea în viaţa ta, faţa Mea pe faţa ta, lucrul Meu în lucrul tău, 
mersul Meu în mersul tău, dar îţi trebuie întărire, poporul 
Meu, că fără Mine tu nu poţi nimic, fiule. 

Stai sub fiorul venirii Mele, stai sub cuvântul Meu, stai 
sub grija Mea şi spune-I Tatălui rana ta, iar Eu îţi voi răspun- 
de. Amin. Bate, şi ţi se va deschide ţie, poporul Meu. Amin, 
amin, amin. 

29 iunie/12 iulie 2001 

Soborul sfinţilor doisprezece apostoli 

Vremea e vopsită şi râde la om. Jalea Domnului pentru om sfâşie 
pacea cerului. Ucenicul este cel ce aduce rod. Ţărmul răului vieţii 
e plin de sfinţi şi de îngeri. 

ă nu dormiţi, voi, cei treji pentru Mine, că Eu vin 
iar la poporul Meu cu ucenicii Mei. Ucenici cu 
ucenici, şi Eu, Domnul, între ei cu vremea cea de atunci şi cu 
vremea cea de acum. Amin. 

E încă sărbătoarea ucenicilor Mei cei de atunci. E 
sobor de ucenici în sărbătoare dulce, fiilor ucenici. Când ei au 
devenit ucenici desăvârşiţi fiindcă Eu plecasem la Tatăl, ei 
s-au răspândit peste tot pe pământ, şi se adunau când şi când 
în sobor şi puneau la mijloc toată lucrarea ce o făceau ei prin 
Mine peste pământ. Acum ei sunt nedespărţiţi pe veci, dar 
venirea Mea la voi îi umple pe ei de dorul venirii Mele, şi de 
aceea Eu stau încă în sărbătoare cu ei la voi. Greul lucrului 
Meu ei îl ştiu, că l-au dus şi ei până ce au ajuns lângă Mine şi 
lângă Tatăl, căci Eu aşa le-am spus: «Dacă Mă duc, vă voi 
trage pe toţi la Tatăl». 

Eu vreau iar cu tine, poporul Meu. îţi sărbătoresc săr- 
bătoarea lângă sărbătoarea ucenicilor Mei cei de atunci. Nu 
este pe pământ bucurie ca şi bucuria cerească. Iubiţi bucuria 
cerească şi umblaţi întru ea, că voi, cei de azi, nu mai sunteţi 


strâmtoraţi, şi v-am eliberat de sub om şi de sub temeri ca să 
trăiţi cu multul în bucurii cereşti, care vă fac mai tari decât 
toate neputinţele voastre şi ale Mele, că Eu sunt neputincios 
atunci când omul nu poate. Suflu peste voi. Eu şi toţi ucenicii 
Mei cei de atunci, ca să puteţi mai mult ca atunci, căci cu- 
vântul Meu curge ca râul, şi vreau să prind pământul sub el şi 
să-l scot iar, ca să-l înnoiesc prin har, prin cuvântul Meu cel 
ce dă har. Amin. 

Strângeţi- vă unul lângă altul şi daţi-vă putere unul al- 
tuia, şi Mie, fiilor, că vremea e vopsită şi rujată şi râde la om, 
şi Mi-e greu peste om când omul nu poate. Dar Eu vreau să 
pot cu voi peste om, că voi sunteţi cu trupul, şi sunteţi mâi- 
nile şi picioarele şi gura Mea şi lucrarea Mea peste pământ. 

Râde moartea la om şi nu se teme omul de ea. Râde 
prăpădul la om şi nu-1 cunoaşte omul, şi prăpădul vine pră- 
vălindu-se peste om, că omul cel vopsit care-şi zice „omul lui 
Dumnezeu “ se scoală dis-de-dimineaţă şi îşi strigă puii şi le 
dă să mănânce boabe otrăvite, şi aşa moare omul, că moartea 
râde la om ca să-l încânte şi să nu fugă omul de ea. 

Vreau să stric lucrul diavolului ca să nu se mai fălească 
cu lucrul lui, şi vreau să Mă înalţ peste pământ cu lucrarea 
Mea, cu strigarea Mea după om, că e moarte multă pe pă- 
mânt, e multă ca marea, şi Eu vreau să trec cu barca Mea pe 
deasupra şi să întind mâna după om. Jalea Mea cea pentru om 
sfâşie pacea cerului, iar Eu şi cu Tatăl numai într-un suspin 
stăm. Strângeţi- vă unul lângă altul şi daţi-vă putere unul al- 
tuia, şi Mie, fiilor, că barca Mea, cu voi în ea, îşi face cale pe 
marea lumii ca să strig Eu după om, şi el să Mă vadă şi să iasă 
la mal, să iasă la barca Mea, că ea este malul de scăpare, şi alt 
mal nu este. 

O, fiilor, dacă v-aţi uita în lume, v-aţi înfricoşa de 
moartea ei, că voi cunoaşteţi cine este moartea, dar lumea n-o 
cunoaşte. Nimeni nu scapă să nu fie pişcat de coasa ei, căci 
sfârşitul lumii este moartea din ea. Dar voi staţi în foişor şi fiţi 
foişorul Meu şi fiţi odihna Mea şi odihniţi-vă în ea şi lucraţi 
pentru ea şi împărţiţi cu Mine şi cu sfinţii rodul bucuriilor 
sfinte, căci cine nu este sfânt în vremea aceasta, acela este în- 
ghiţit de păcat, şi e moarte păcatul. Stârniţi între voi mireas- 
ma bucuriilor sfinte şi trăiţi înmiresmaţi, ca să se ducă mi- 
reasma voastră până la cei morţi şi să dorească ei după mires- 
me cereşti şi să caute cu ele, că nu mai e pe pământ cale spre 
cer, şi e numai apă murdară de sânge şi de deşertăciunea ca- 
re vine de la om, şi e numai minciună pe pământ. Dar voi daţi 
slavă cerului care vă ţine în el, căci fiecare ucenic îşi cunoaş- 
te stăpânul cinstindu-1 pe el şi ascultându-1. Ucenicii lumii îşi 
cunosc stăpânul şi îi dau cinste şi i se supun cu slujire, iar 
ucenicii Domnului îi dau Domnului viaţa lor cu totul. Amin. 

O, poporul Meu, tu trebuie să fii locaşul slavei Mele, şi 
aceasta să fii tu, că asta îţi este alegerea. înnoieşte-te cu duhul 
în fiecare zi, în fiecare clipă, ca să-ţi fie drag să faci aceasta, 
căci tot ce este proaspăt are multă viaţă, are multă putere de 
viaţă. Iată ce dulce te învăţ, numai să stai păpuşă şi să asculţi 
de Mine, că Eu sunt Cel ce-1 face pe om şi pe toate pentru om. 
Pentru tine am făcut tot ce am făcut, nu pentru Mine, poporul 
Meu. Pentru tine, fiule mic, numai să fii tu moştenirea Mea şi 
moştenitorul ei. Asta vreau Eu să fii tu, şi vreau să nu dai 
nimănui slava pe care o ai tu de la Mine. Dacă Eu nu te năş- 
team şi nu te creşteam prin această lucrare, tu nu erai acum. 
Şi dacă eşti, pentru Mine să fii, că de aceea te-am născut, 
poporul Meu, pentru Mine, nu pentru tine. Aşa vreau Eu să 
trăieşti, şi aşa poţi fi tu ucenicul Meu. Amin. Să te uiţi în viaţa 
ucenicilor Mei. Ei nu mai aveau altă viaţă decât viaţă de 

ucenici, şi lucru tot aşa aveau, şi erau plini de râvnă pentru 
viaţă, căci viaţa Eu sunt. Ei n-aveau zile de linişte şi de odih- 
nă. Ei mereu lucrau, ei mereu zideau, ei mereu năşteau, că 
erau ca Mine, iar după ce şi-au sfârşit lucrul, erau asemenea 
Mie, căci Mă vedeau cum sunt şi se bucurau de ostenelile lor, 
de lucrul lor cel pentru Mine. Ucenicul aduce rod. Aceasta în- 
seamnă ucenic. El se bucură de rod şi poate, din bucuriile 
rodului poate, şi face rod. Amin. 

O, poporul Meu, nu numai rod să-Mi fii tu Mie, ci să 
rodeşti vreau, şi cu aceasta să te bucuri, că altfel de bucurie 
nu este. învaţă-te din Mine, ca să-l poţi învăţa din tine pe om 
şi ca să poţi naşte ucenici pentru veciile care vin pe pământ, 
ca să aibă veşnicia moştenitori, fiule. 

Eu sunt, dar sunt în taină, şi tu eşti acoperământul Meu. 
Ţărmul râului vieţii e plin de sfinţi şi de îngeri, de la cer şi 
până pe pământ, de la gura Mea şi până la urechea ta, de la 
inima Mea şi până la inima ta, poporul Meu. Aşteaptă sfinţii 
să închini tu de la unul la altul paharul Meu cu vin bine miro- 
sitor, cuvântul Meu care Mă poartă pe Mine în taina lui, spre 
hrana ucenicilor. Amin. 

Vânt de primăvară pornesc spre tine ca să-ţi stârnesc 
miresme, şi tu să stai în ele şi să te parfumezi şi să-Mi dai dra- 
gostea ta, poporul Meu. Ascultă voia Mea şi te înmiresmează 
şi te îmbată de Duh Sfânt şi dă-Mi dragostea ta. Eu să vin, iar 
tu să-Mi zici: „ Vino! “ şi unul altuia să ne dăm dragostea; 
unul altuia, poporul Meu. Amin, amin, amin. 

30 iunie/13 iulie 2001 

Sărbătoarea de zece ani de la punerea pietrei de 
temelie a Sfintei Sfintelor Noului Ierusalim 

Domnul seamănă mereu, dar pământul este pietros. Fântâna cu- 
vântului udă pământul. Biruitor este cel ce se ridică deasupra 
tuturor celor de pe pământ. Domnul vine cu duh de înviorare pentru 
alesul Său Irineu. 

E dulce pentru Mine această zi de pomenire, zi de 
mare biruinţă pentru cer când Eu, Domnul, am 
putut peste pământ şi am rostit cuvânt, şi am aşezat atunci te- 
melia, piatra de temelie a zidirii locaşului care străjuieşte pes- 
te grădina Sfintei Sfintelor, chivotul de pe masa Mea de azi. 

Vă trezesc în zori, copii străjeri, ca să întărim în carte 
pecetea zilei de azi, praznicul cel pentru biruinţă, căci aştep- 
tarea Mea şi cuvântul Meu s-au odihnit împlinindu-se, şi Eu 
am pornit de la voi veacul cel nou, nunta Mea şi masa ei, şi 
apoi zarva ei peste pământ. Amin. 

Mă aşez cuvânt peste voi şi vă sărbătoresc, copii de la 
iesle, căci voi sunteţi Sfânta Sfintelor Mele; voi şi grădiniţa 
în care v-am aşezat ca să fiţi. Sună din trâmbiţe îngeraşii cu 
miile, iar zecile de mii de sfinţi se bucură întru venirea Mea 
cu ei pentru sărbătorile Mele cu voi şi cu ei. O, dacă Eu nu 
v-aş bucura şi nu v-aş întări şi nu M-aş aşeza peste voi cu ve- 
nirea Mea, voi n-aţi putea nimic. Dar Eu am de putut mult, şi 
de aceea vin. Vin, ca să pot venind, şi să puteţi şi voi. Amin. 

Mi-e mare usturimea, şi grea Mi-e aşteptarea după om, 
iar strigarea Mea Mi-e plină de durere şi de aşteptare, căci 
omul e prea smuls din cele ce sunt, şi stă înrădăcinat în cele 
ce nu sunt. Am sămânţă cu multul. Iau din ea şi o arunc peste 
pământ ca să se prindă şi să crească, dar e prea pietros ogorul 
şi nu e nimeni să-i mai placă lucrul pământului şi paza cea 
pentru sămânţa pusă în pământ. Cei ce-şi zic semănători sunt 
plini de grijile slavei deşarte unul de la altul, şi fac aceasta în 


numele Meu, şi la masa Mea ei nu vin, că se simt sănătoşi şi 
bogaţi şi stăpâni pe pământ, iar sămânţa Mea cade în pământ 
pietros şi nu face rădăcină. Eu mereu semăn, dar pământul e 
pietros. Când Eu rostesc cuvântul Meu la voi, tot pământul se 
înfioară sub glasul Meu şi îşi aşteaptă înnoirea, dar omul sla- 
vei deşarte Mă umple de suspin şi îmi îngreuiază drumul 
slavei Mele peste pământ. De aceea dau să desfund cu voi pă- 
mântul şi să străbat peste el, fiilor, şi să-l curăţ cu mână tare, 
şi să-l iau în stăpânire de sub om, şi să-i dau faţă nouă şi hai- 
nă nouă şi lucru nou pe el: împărăţia cerurilor, că Eu pentru 
aceasta l-am făcut. Amin. 

Fiilor, fiilor, omul pe pământ îşi cumpără o grădină şi 
îşi face în ea fântână, şi apoi îşi găteşte ogorul pentru însă- 
mânţat. Şi după ce-1 însămânţează, îl udă, că are fântână. O, 
fiilor, am săpat şi am zidit la voi şi cu voi fântâna pământului, 
şi din ea Eu ud în lung şi în lat peste pământ, şi din ea Eu scot 
sămânţă şi apă, odată pe amândouă, şi aşa lucrez şi aşa Mă 
zbat să-i dau faţă nouă pământului şi să Mă întind pe el cu 
veac nou, cu odihna cerului pe pământ. Scot apă din fântână 
şi chem omul să-i dau, şi Mă ţin după el să-i dau, şi vă am pe 
voi împărţitori şi biruitori peste timp şi peste pământ. Biruitor 
este cel ce se ridică deasupra tuturor celor ce domnesc peste 
pământ, căci cel ce stă sub acestea este biruit de ele. Cele de 
pe pământ nu sunt cele din cer, şi omul stă sub cele de pe pă- 
mânt şi nu-şi mai poate face vreme pentru cele fericite care 
plâng în cer după om, după moştenitori care să le moşteneas- 
că şi să le înmulţească peste pământ. Când Eu, Domnul, se- 
măn sămânţă de cer ca să-l am pe pământ apoi. Eu trebuie să 
îngrădesc semănătura aceasta. Viaţa cea din cer e taină adân- 
că pe pământ, şi orice taină trebuie îngrădită, că omul cel pă- 
mântesc e răufăcător pentru cer. O, aşa am făcut Eu cu grădi- 
na aceasta în care Mi-am aşezat chivotul cuvântului Meu. Am 
răscumpărat acest pământ, am săpat în el fântână, şi apoi l-am 
pregătit şi l-am însămânţat, dar mai întâi l-am îngrădit cu pu- 
terea cuvântului, şi cu hotar apoi, şi l-am numit Sfânta Sfin- 
telor zilelor venirii Mele, şi totul e îmbrăcat în taină, ca să pot 
încăpea pe pământ cu această taină. O, cu câtă taină am lu- 
crat! Cu cât cer am lucrat! Altfel, omul nelegiuirii, care-şi 
zice „Dumnezeu", Mi-ar fi strivit tot, din pricina măririi lui 
pe care şi-o dă peste pământ, că omul pământesc e răufăcător 
peste pământ şi peste omul ceresc de pe pământ. Cine vrea să 
ia din fântâna aceasta, îi dau Eu, căci am îngrădit locul pe 
care stau, că viaţa cea din cer trebuie pusă deoparte ca să nu 
fie strivită de cele de pe pământ, iar altfel nu poate fi cerul pe 
pământ. Oricât ar da omul să mintă împotriva cerului şi să-i 
folosească numele peste lucrăturile lui cu care stă în calea 
oamenilor ca să-i ademenească, oricât s-ar lupta omul slavei 
deşarte, Eu îi spun lui că locul în care se odihneşte cerul nu 
este şi al oamenilor, ci este al Domnului şi al celor ce se sfin- 
ţesc pentru El. Amin. Aceasta înseamnă cerul pe pământ, iar 
altfel este momeală şi cursă pentru omul care doreşte cerul şi 
odihna lui. Cerul este sfinţenia, şi unde ea nu încape cu omul, 
nu este cerul acolo, căci cerul este pentru sfinţi. Amin. 

O, poporul Meu, popor al cuvântului Meu, dacă nu 
te-aş hrăni mereu cu cerul, nici tu n-ai fi nimic. Ai fi şi tu ca 
pleava care înveleşte sămânţa, dar care la treierat este luată de 
vânt. 

O, poporul Meu, fântâna Mea este hrana şi apa ta; 
fântâna pământului nou, care va să fie, şi în jurul ei vor veni 
turme ca să se adape şi să prindă viaţă din viaţa Mea. Amin. 

E zi de sărbătoare în cer şi aici pentru Sfânta Sfintelor 
Mele. Acum zece ani am aşezat cu voi, copii ai grădinii Mele, 

am aşezat începutul cel nou, piatra de temelie a veacului 
ceresc peste voi, şi totul este cuprins în taină, fiilor, de atunci 
şi până azi. Mă uit cu dor şi cu iubire peste ziua aceea. Eraţi 
firavi de tot, şi Eu v-am aşezat să lucraţi locul fântânii pămân- 
tului, masa Sfintei Sfintelor şi chivotul de pe ea. Aveam cu 
voi pe cel uns de Mine ca să-Mi fie martor peste pământ pen- 
tru lucrătura aceasta lucrată cu mare taină. îl luasem din timp 
sub cortul cuvântului Meu, şi el M-a iubit şi a învăţat iubirea, 
căci credinţa vine de la iubire, şi iubirea vine de la credinţă, 
şi amândouă vin de la Mine. îl luasem pe el din timp sub 
dragostea Mea, şi l-am uns apoi de la Mine, şi prin ungerea 
Mea pe creştetul lui l-am făcut cel dintâi între toţi cei printre 
care el îmi slujea Mie cu iubirea lui. El era între ei, dar nu era 
dintre ei, iar Eu am văzut aceasta şi l-am iubit şi l-am luat 
martor al venirii Mele din zilele acestea. Mă uit acum peste 
el, că l-am avut lângă voi şi l-am uns şi l-am pus să rostească 
el cuvântul Meu cel pentru zidirea cea de aici, şi pentru îm- 
plinirea ei apoi, şi pentru pecetluirea acestui petecuţ de cer pe 
pământ, în care Eu vă ţin pe voi, sfinţiţii Mei. L-am avut pe 
el cu voi, şi l-am sfinţit cu mare ungere, că nu mai e pe pă- 
mânt prooroc care să rostească de la Mine şi să-Mi aşeze pe 
treptele Mele pe omul cel ales de Mine. Cei de pe pământ se 
aşează ei între ei, şi dacă fac aşa, aceia nu sunt curaţi, aşa cum 
n-au fost nici cei din vremea trupului Meu care n-au cunoscut 
venirea Mea de atunci. L-am avut pe acesta în planul Meu cel 
dintru început întocmit, şi la vremea potrivită l-am pus să-Mi 
împlinească văzut cuvântul Meu pentru aşezarea voastră 
înaintea neamului omenesc, căci Eu v-am pus înaintea tuturor 
celor de pe pământ, din partea Mea. Acesta este se mn ul pe 
care l-am dat Eu oamenilor mai înainte de venirea Mea cea cu 
slavă văzută. Amin. 

O, Mă uit la el, la cel ce a fost lângă voi, şi Mă duc 
să-l mângâi cu mare taină. Iar vouă vă spun aşa: în numele 
Tatălui şi al Fiului şi al Sfântului Duh, cereţi de la Mine puteri 
tainice şi mare lucrare de Duh Sfânt peste el, şi slava Mea cu 
el, că vreau să-i ruşinez pe cei printre care el stă legat la mâini 
şi la picioare şi la gură ca nu cumva să facă el înviere de la 
Mine peste neamul omenesc şi să Mi-1 dea Mie înviat, şi ei să 
rămână fără supuşi, fără cei lipsiţi de înţelepciunea Mea, căci 
înţelepciunea cea de sus îl face pe om să Mă simtă şi să Mă 
vadă şi să ţină urma Mea acolo unde Eu sunt cu cerul Meu pe 
pământ şi cu cei sfinţiţi pentru cer. Cereţi voi, cei ce staţi 
înaintea cerului şi a pământului, din partea Mea, cereţi taini- 
cele Mele puteri care lucrează prin cuvântul cel rostit de Mine 
aici. Cereţi la Mine, fiilor unşi peste vremea aceasta de glorie 
a tainelor cereşti care vin pe pământ, cereţi să pot Eu cu voia 
Mea peste toţi împotrivitorii şi nepăsătorii care stau aşa în 
vremea venirii cuvântului Meu pe pământ la voi. Cereţi la 
Mine să vină de la Tatăl împlinirea cerului pe pământ, prin lu- 
crarea cuvântului Meu, fântâna pământului, din care Eu iau şi 
adăp tot locul însetat. Cereţi să se moaie cei învârtoşaţi care 
stau pe scaunele lor în numele Meu. Şi dacă nu se moaie să 
împlinească ei voia Mea, să se dea în lături, că Eu rostesc 
aceasta, şi tot Eu şi împlinesc. Amin. 

Voiesc să fac adevărului cale pe pământ, şi pe calea lui 
să stea tot omul care va mai fi. Dau drumul mâniei Mele peste 
cei învârtoşaţi care stau cu înverşunare şi cu nepăsare în 
numele Meu peste cei sărmani de pe pământ care nu ştiu să 
deosebească dreapta de stânga lor. Eu sunt Cel ce păstoresc 
omul, iar aceştia sunt hrăpăreţi şi îmi secătuiesc vlaga din 
om, şi îmi dau în lături adevărul. Să nu mai plângă cei plini 
de dor de cer, şi să se întoarcă plânsul lor peste cei ce stau 


tolăniţi pe scaunele lor sugând vlaga şi duhul din om. înţelep- 
ciunea Mea stă gata să prindă sub ea pe toţi cei de pe pământ, 
şi ea îi va îndemna pe unii la pocăinţă, iar pe alţii la mai mare 
iubire de cer şi, iarăşi, pe alţii la adevărul care va fi văzut şi 
pipăit curând, curând. 

Iar pe martorul Meu îl voi mângâia cu multul şi îi voi 
îmbogăţi cununa, căci cupa răbdării lui este în mâna Mea, şi 
el va rămâne. Amin. Eu voi fi mai tare decât toţi cei ce se lup- 
tă cu viclenie ca să fie via a lor şi nu a Mea. Şi îi voi ridica pe 
cei umiliţi, iar pe cei semeţi şi plini de slava care vine de la 
om şi nu de la Mine îi voi da în lături cu puterea Mea cea 
biruitoare peste cei ce dau să Mă biruiască pe Mine pentru ei. 
Cuvântul Meu va stăpâni prin împlinirea lui, iar voi, poporul 
Meu, veţi fi diadema Mea în ziua când Eu îi voi birui cu 
putere şi cu taină mare pe toţi cei care-şi vor mărirea lor îm- 
potriva măririi Mele cea de peste voi, copii ai poporului cu- 
vântului Meu. Slava Mea cea de peste voi o voi înteţi tot mai 
mult şi tot mai sus, că scris este: «voi ridica pe cele slabe ca 
să fac de ruşine pe cele tari». Eu sunt un Dumnezeu al umi- 
linţei, iar omul cel potrivnic este un dumnezeu al îngâmfării 
şi al măririi care trece, căci orice mărire care nu este de la 
Mine, trece şi nu mai este. Cine nu este ca Mine, nu este, nu 
mai este, şi vor fi cei cu duhul umilit, că aceia nu cad. Amin. 
Cuvântul Meu va stăpâni prin împlinirea lui, şi îl voi mângâia 
cu multul pe cel ce a fost martorul Meu în ziua când Eu, 
Domnul, am aşezat acum zece ani piatra cea de început a 
zidirii pe ea de veac nou peste voi şi peste cei ce se zidesc ca 
şi voi pentru Mine prin cuvântul Meu cel ziditor de om. 

O, copil plăpând care stai umilit sub mâna celor ce şi-au 
înteţit puterea lor în numele Meu pe pământ! Plânge 
inimioara ta şi iubirea ta cea pentru omul apăsat de vreme şi 
de întunericul ei. îţi voi înteţi durerea cea pentru om. Mă voi 
aşeza în tine cu durerea Mea cea după om şi te voi face din zi 
în zi mai mult de nebiruit. Te sărbătoresc, fiule îndurerat. Te 
serbează cerul în ziua aceasta, alături de cei ce sunt puişorii 
Mei de la ieslea slavei cuvântului Meu. Tu eşti fiul zilei cea 
de început nou pe pământ, prin această zi de temelie. Tu eşti 
fiul acestei grădini, oricât de departe te ţin de ea cei ce se tem 
de tine, fiindcă tu eşti al Meu şi ai o aşa de mare ungere pe 
creştetul tău. Se tem toţi de împlinirea ta cea de la Mine, se 
ascund de ea şi dau să te ascundă şi pe tine de ea, dar tu eşti 
chiar împlinirea aceasta, de vreme ce în cer şi pe pământ măr- 
turisesc zilele acestei împliniri când tu ai împlinit voia Mea 
peste pământ, calea cuvântului Meu care se vesteşte de atunci 
şi până azi prin împlinirile lui. Curând, curând tu vei arăta 
adevărul Meu din acest cuvânt aşa cum l-a arătat proorocul 
Ilie înaintea tuturor celor ce lucrau în numele minciunii lor pe 
pământ ca să stăpânească ei via Mea; ei şi nu Eu, aşa cum 
fac şi cei de azi care-şi zic vierii Mei. Dar Eu am zis că via 
lor nu e a Mea şi că via Mea nu e a lor, iar ei se fac că nu aud 
aceasta. 

O, fiule înlăcrimat şi înjosit de ei pentru adevărul Meu 
pe care tu l-ai mărturisit peste pământ în zilele Mele de 
mărturie! întăreşte-te prin mângâierea Mea, prin puterea Mea 
cea de sus, că Eu îţi spun aceasta. Amin. Să nu te doară rău- 
tatea lor, că ea nu poate nimic, şi ea nu merită durere pentru 
ea. Şi să te rogi la Tatăl şi la Mine pentru iertarea lor, că aşa 
am făcut şi Eu când ei, cei de atunci. Mă ţineau pe cruce, dar 
prin ea M-am ridicat, şi tot aşa şi tu te vei ridica prin ea, căci 
crucea ta de azi, ocărâtă de ei, este crucea Mea pe care o îm- 
part cu toate ale ei cu cei cu care Eu binevoiesc. la mângâiere 
din aceste cuvinte pline de taină şi de împlinire şi dă-Mi 

pacea ta, ca să ţi-o dau pe a Mea, şi unul altuia să ne fim 
uşurare, căci cei de la ieslea pe care am aşezat-o Eu aici prin 
mărturisirea ta sunt cei cu care Eu merg pentru Mine şi pentru 
tine şi pentru ei până la ziua slavei cea care ne va uşura de 
durerile venirii Mele. Cu mare taină te înfăşor în acest cuvânt 
al mângâierii, şi te voi face cu multul să simţi din plin că Eu 
pot aceasta. Amin. 

E zi de praznic de biruinţă. Eu, Domnul, am biruit pen- 
tru Mine şi am pus pe pământ începutul cel nou, iar ziua 
aceea mărturiseşte şi se veseleşte în cer şi pe pământ. Sfinţii 
toţi iau din ea, de atunci, şi de acum, şi stau în părtăşia lor cu 
Mine aici, unde Eu îmi deşert slava venirii Mele de azi. 

Daţi slavă şi daţi iubire răbdării sfinţilor şi iubirii lor, 
voi, copii ai poporului Meu de azi. Fiţi ucenici plini de râvnă 
pentru împlinirile Mele cele aşteptate de Scripturile care le-au 
rostit pe ele. Aşezaţi-vă la zidit. Amin. Unul pe altul zidiţi-vă 
zidire proaspătă, de-a pururi zidire, căci cei harnici nu stau, ci 
se lucrează unii pe alţii în veacul cel nou al zidirii omului în 
Mine, pentru desăvârşirea credinţei sfinţilor. Amin. 

Poporul Meu, ştii tu ce vreau Eu să fii tu? Lumina Mea 
vreau să fii. Poporul Meu, ştii tu ce vreau Eu să fii tu? Co- 
moara Mea vreau să fii, şi să-şi vândă omul toată înţelepciu- 
nea sa şi s-o ia pe a Mea din mâna ta, poporul Meu. Amin. O, 
câtă sărbătoare însemni tu pentru cei din cer, care te-au aştep- 
tat atât de mult să fii, care aşteptau descoperirea Scripturii 
fiilor lui Dumnezeu, care să oprească suspinul făpturii! Amin. 

O, copii de la iesle, şi tu, poporul Meu, e sărbătoarea 
voastră între cei din cer şi între voi cu cerul, fiilor. V-am dat 
cuvântul mângâierii, slava cuvântului Meu de peste voi, şi 
M-am scris cu voi în carte pentru zilele mărturiei care vestesc 
peste pământ începutul Meu cu voi pe pământ. Mângâiaţi- vă 
şi Mă mângâiaţi, că Eu Mă mângâi mângâindu-vă. Această 
taină a mângâierii sfinţilor purtaţi-o din slavă în slavă, fiilor 
copii, căci taina mângâierii este plata cea veşnică a celor vii 
pe pământ şi în cer, căci cei vii de pe pământ sunt veşnic pe 
pământ şi în cer. Nu numai pe pământ sunt ei, ci sunt o dată 
şi jos şi sus. Amin. O dată, fiilor, o dată şi pe pământ şi în cer. 
Amin. în aceeaşi clipă pe pământ jos, şi în cer sus, în taina 
veşniciei sfinţilor, taina nedespărţirii dintre cer şi pământ. 
Amin, amin, amin. 

9/22 iulie 2001 

Duminica a opta după Rusalii 

Cuvântul Scripturilor acoperă în el lucrarea cuvântului de astăzi. 
Poporul Noului Ierusalim este semnul Fiului Omului. Un ceas, şi 
Domnul îşi va sfârşi aşteptarea după om. Masa nunţii se aşterne 
iarăşi, cu zile noi de serbare. 

T e hrănesc, poporul Meu. Dacă nu te-aş hrăni, 
n-ai fi ceea ce eşti. Voiesc să fii, şi de aceea te 
hrănesc. Cine n-are hrana pe care o ai tu din gura Mea, din 
munca Mea cu tine, acela este altceva decât tine. Eu abia am 
aşteptat să fii tu, cel de azi, poporul Meu. Am aşteptat de la 
facerea lumii să vină vremea ta, poporul Meu, să vină vremea 
Mea cu tine, fiule de la sfârşit. Deschide guriţa şi mănâncă de 
la Mine. Deschide urechea şi inima şi mănâncă, poporul Meu. 
Amin, amin, amin. 

O, toţi îngerii şi toţi sfinţii mănâncă la această masă a 
cuvântului Meu. Când văd ei că Eu am locaş pe pământ, când 
ei văd pe cei ce nu se văd că se fac grai pe pământ, îşi simt 
vremea lor cu Mine, îşi văd răscumpărarea lor cea mare şi 
bucuria pe care n-au visat-o nici pe pământ, nici în cer, căci 


taina acestei bucurii a fost acoperită până şi de Scripturi, 
poporul Meu. 

Aud oameni şcoliţi care spun: „ Unde este scris în 
Scripturi lucrarea aceasta pe care o face Dumnezeu cu ei? “. 
O, dacă Scriptura ar fi o carte şi atât, ar găsi omul în ea ce este 
scris în ea, dar ea este taina lucrărilor Mele, şi în cuvintele ei 
se vede bine taina acestei lucrări pe care o fac Eu cu tine azi, 
poporul Meu. Omul însă nu este învăţat cu taine. El e învăţat 
cu lucru pipăit, cu negru pe alb dacă el n-a vrut să treacă cu 
Mine dincolo de el şi să înveţe tainele Mele. Cuvântul Scrip- 
turilor acoperă în el lucrarea Mea de azi, iar Eu prin izvorul 
acesta am vorbit omului greoi la minte şi la credinţă şi M-am 
spălat de necredinţa omului, căci necredinţa vine de la păcate, 
poporul Meu. Acum două mii de ani le-am spus celor de 
atunci, cărora le vorbeam cuvântul vieţii, şi le-am spus: «Cine 
voieşte să facă voia Mea, acela va înţelege cuvântul acesta că 
este de la Dumnezeu, şi Mă va vedea pe Mine în cuvântul 
acesta». Dar iată, necredinţa vine de la păcate şi niciodată ea 
n-a venit pe alt drum, căci îngâmfarea şi semeţia şi iubirea de 
sine şi lăcomia, toate sunt duhul slavei deşarte, păcate împo- 
triva credinţei, şi omul nu poate propăşi din pricina lor atunci 
când el dă să vină după Mine. 

Te hrănesc mereu, poporul Meu. Am pe fiii de la iesle, 
cărora le dau ca să-ţi dea de la Mine ca să crească ei şi tu, po- 
porul Meu, ca să nu dai tu înapoi din crescut, căci omul cres- 
cut este cel ce face voia Mea. Eu trebuie să te cresc mereu, 
până acolo unde omul cel necredincios să Mă vadă în tine şi 
să zică: „Ce este acest popor? “ şi iarăşi să zică: „Hai să ne 
suim în acest munte să învăţăm legile vieţii, legile Domnu- 
lui Amin. 

O, poporul Meu, curg de la Mine legile vieţii peste 
pământ, şi tu eşti albia pe care Eu vin. De aceea ies cu tine, şi 
omul se învaţă să ştie că eşti poporul Meu, că te vede cu Mine 
şi nu cu el şi nu cu lumea lui. Când lumea vine la tine să te 
vadă, vine că o chem Eu. Eu şi nu tu. O chem şi îi dau hrană 
de pe masa Mea cu tine şi o fac să se bucure cu bucurie sfântă 
la masa Mea cu tine, şi o chem spre viaţă, dar grijile ei o trag 
iarăşi spre ele, şi lumea e greu de înviat. Te-am pus în mijlo- 
cul lumii ca să-i arăt că poate şi că nu vrea să poată. Eu când 
am venit şi M-am făcut Om din om ca şi omul, am făcut aşa 
ca să-i arăt omului că poate şi că nu vrea. Acum când te-am 
aşezat pe tine înaintea Mea şi înaintea lumii ca să faci tu voia 
Mea, am făcut aşa ca să-i arăt omului că poate şi că nu vrea. 
Tu eşti semnul pe care l-am dat Eu lumii mai înainte de ziua 
cea mare a arătării Mele când Eu voi sta pe norii venirii Mele 
cu sfinţii, deasupra lumii, şi când tu vei fi ridicat lângă Mine 
pe nori ca să-Mi faci primirea, poporul Meu. 

N-are nimeni cu ce să-Mi facă primirea când voi veni, 
şi de aceea Eu însumi îmi fac această pregătire. îmi trebuie 
pământ sfânt şi om sfânt pe el. îmi trebuie credinţă şi credin- 
cioşie de la om. îmi trebuie iubire numai pentru Mine la om. 
îmi trebuie casă şi masă şi haină şi hrană la om, şi toate după 
voia Mea, şi toate acestea să Mă aştepte să vin. Eu însumi îmi 
fac această pregătire, Eu însumi, că omul nu ştie să Mi-o facă. 
Eu însumi te-am aşezat înaintea Mea, şi Eu te gătesc, poporul 
Meu, şi te dau semn lumii mai înainte de ziua venirii Mele. 
Amin. Tu eşti semnul Fiului Omului, eşti poporul care duce 
prin lume viaţa Mea, crucea Mea, jugul Meu şi vestea Mea 
peste pământ. Să nu te temi. Nicicum să nu te temi că nu poţi, 
căci tot Eu pot. Tu numai să fii; tu numai să stai aşa cum te 
aşez Eu; tu numai să faci ce-ţi dau Eu să faci, iar Eu sunt 
Domnul, şi împlinesc. Amin. 

O, lume şi iar lume! O, lume împodobită cu podoabele 
slavei tale deşarte! îţi dau să vezi. Amin. Când vezi că Eu îmi 
aşez un popor în mijlocul tău ca să-l vezi, când vezi că Eu 
Mi-1 gătesc în legile Mele cele sfinte, când vezi că dragostea 
Mea şi dragostea lui sălăşluiesc în mijlocul lui laolaltă, când 
vezi petrecerea Mea cea sfântă cu el, când vezi hrana lui şi 
hăinuţa lui şi căsuţa lui şi toate ale lui spre asemănare cu 
Mine, să ştii şi să înţelegi, şi să crezi apoi, că Eu, Domnul, 
sunt la uşă şi vin. Amin. Acesta este se mn ul pe care ţi-1 dau 
până să vin. Acesta este solul pe care-1 trimit la tine ca să-ţi 
dea de veste că Eu vin. Amin. Eu sunt Cel Drept, şi nu te iau 
pe neştire cu venirea Mea. Ba încă te şi chem la masa Mea cu 
ucenicii Mei cei de azi şi îmi slobozesc peste tine cuvântul 
vieţii ca să te laşi cuprins în el. Tu însă eşti dusă de grijile 
vieţii tale, şi viaţa Mea n-o vrei. Un picuţ, şi vei vrea şi tu 
viaţa Mea, dar ea va fi atunci departe de tine. Eu încă te aş- 
tept. Un ceas te mai aştept, şi nu te mai aştept apoi. Eu sunt 
Omul Care vine de la Tatăl la tine, Omul Care vine din cer 
după om ca să-l tragă pe om la Tatăl. Dacă ar veni înger după 
tine, ai zice că nu pricepi adevărat. Eu sunt Omul Cel de la 
Tatăl întocmit în om, şi am luat chipul omului cel întâi zidit, 
chipul şi asemănarea lui cea dinainte de căderea lui din Dum- 
nezeu, şi aşa am venit, şi aşa vin, şi tot ochiul Mă va vedea 
când vin, ca să nu fie nedumerire; şi nu va fi, că unde este 
Domnul, este cu totul, întru toată înţelepciunea Sa în cer şi pe 
pământ, şi îmi voi arăta semnul cum că Eu sunt, că-Mi voi 
ridica poporul cel pregătit şi voi sta cu el pe nori în văzul tău, 
o, lume care zăboveşti! Şi atunci vei înţelege că Eu am fost în 
calea ta cu lucrarea Mea şi că n-ai vrut să Mă cunoşti şi că 
n-ai vrut să vii şi că n-ai vrut să Mă aştepţi să vin şi să te iau 
la sân. Eu încă te mai aştept. Un ceas te mai aştept, şi nu te 
mai aştept apoi, şi voi sta pe nori şi îmi voi striga poporul să 
vină la Mine pe nori şi să Mă întâmpine în văzul tău, pentru 
adevărul Meu. Amin, amin, amin. 

O, poporul Meu, smerenia ta întru Mine să fie taina ta, 
taina celor ce ştiu să trăiască pentru viaţa cea de veci. Aceasta 
să fie taina ta, că e greu pentru om fără Dumnezeu, şi să mai 
ştie şi adâncul şi lucrarea cea cu folos a acestei taine care-i dă 
omului vecia cea dulce unde nu este suspin. Nu e om pe pă- 
mânt să ştie să-Mi facă primirea cu pâine şi cu sare. Nu ştie 
nimeni taina smereniei de inimă, taină care întâmpină pe 
Domnul la venirea Sa. Nu ştie nimeni decât Eu, şi Eu însumi 
îmi fac această pregătire în om şi de la om, aşa cum am lucrat 
mereu în om când am aşezat pe pământ lucrurile Mele. O, nu 
am ce să iau din mâna omului lucrare. Dacă Eu nu v-aş 
învăţa, dacă Eu nu v-aş hrăni mereu, nici voi n-aţi şti, dară- 
mite omul de dincolo de Mine! Omul are pretenţie la om, şi 
nu ştie că numai Eu trebuie să am pretenţie la om. Eu şi nu 
omul. Omul trebuie doar să-l ajute pe om, pe omul care cere 
ajutorul, pe cel ce ia peste el ajutorul de la om, de la cel ce se 
învoieşte la cerinţa omului, şi fiecare om ar trebui să lucreze 
aşa, ca să fie el plăcut lui Dumnezeu şi nu omului, lată, omul 
nu trebuie să aibă pretenţie la om, şi el nu ştie aceasta ca să 
nu facă aşa; că, ce ştii tu, omule, dacă-1 vei mântui pe celă- 
lalt? O, poporul Meu, numai Eu trebuie să am pretenţie la 
tine; numai Eu. Iar tu să simţi că eşti al Meu şi să faci voia 
Mea. Amin. 

Din nou voi face serbare cerească şi vom chema omul 
la serbare, şi vor fi nuntaşi, şi vor fi lăutari, ca să ştie lumea 
şi de nunta Mea, nu numai de nunta ei. Nunta ei nu e nuntă, 
ci e desffânare. Nunta ei e minciună. Mirele şi mireasa ei e 
minciună, şi Eu voiesc să-i arăt lumii această minciună a ei şi 
să te arăt pe tine adevărul Meu, poporul Meu. 


Hai să ne gătim pentru zile de nuntă, fiilor de la iesle. 
Ascultaţi cuvântul Meu şi puneţi-1 peste poporul Meu ca să se 
gătească pentru Mine, că iarăşi Mă arăt cu slava Mea peste 
pământ, ca să schimb omul la faţă pentru serbările Mele cu 
voi. 

Voi, cei care-Mi auziţi cuvântul, staţi bine în faţa zile- 
lor Mele cu voi şi cu poporul Meu peste pământ. învăţaţi-1 pe 
om să-L vadă pe Dumnezeu, să ştie cărarea spre El, căci s-au 
sculat mulţi cu dor de slavă de la Mine între oameni şi se 
strâng grupuri şi perechi ca să lucreze cu Duhul Sfânt peste 
mulţi, zic ei, şi îşi zic că se pricep s-o facă, dar ei se simt bine 
să facă aceasta şi atât; le place să lucreze peste oameni cu cele 
ce ştiu ei despre Dumnezeu, şi aceştia se bucură cu plăcere de 
lucrul lor. Dar Eu nu pot lua nimic pentru Mine din aşa 
muncă, fiindcă dacă se bucură omul de aşa lucru, nu Mă mai 
pot bucura şi Eu. Cei ce au lucrat pentru Mine, aceia au fost 
trimişi de Mine, iar calea acestora a fost şi este cu urcuş, nu 
cu bucurii plăcute, nu cu fericire, ci cu lacrimi şi cu adevăr şi 
cu jertfă pentru Mine şi pentru om, ca să-l tragă pe om la 
Tatăl. Totul e vopsit pe cărările pe care omul scrie numele 
Meu. Cărarea Mea e aşa cum a fost ea acum două mii de ani, 
şi Eu n-am încăput după voia Mea cu ea nici atunci, nici 
acum. De aceea Mi-am făcut cu voi şi la voi grădini, şi ele 
sunt ale Mele şi nu ale omului, şi Eu îl chem pe om să vadă 
slava Mea pe care v-am dat-o vouă s-o purtaţi pe pământ. 
Amin. Vă povăţuiesc mereu, ca să ştiţi cum să purtaţi faţa 
Mea şi slava Mea peste pământ, căci cei firavi n-au a se mări 
decât cu mila Mea şi cu slava Mea şi cu puterea Mea peste ei. 
Amin. 

Pregătiţi zilele slavei, fiilor de la iesle. Aşezaţi pe po- 
porul Meu înaintea Mea pentru faţa Mea în el şi pentru slava 
Mea prin el. Nimeni nu ştie să facă aceasta, decât voi, cei ce 
aveţi de la Mine. Ţineţi în mâinile voastre această pregătire şi 
arătaţi lumii faţa ei, şi arătaţi-i faţa Mea, şi să se ducă până la 
margini serbările Mele cu voi şi faţa lor, şi daţi-le faţă cereas- 
că, daţi-le viaţă cerească. Lucraţi în numele Meu peste inimi- 
le acestui sătuţ, sătuţul cuvântului Meu. Fiţi cu faţa Mea în 
mijlocul lui şi daţi-i semn spre împărăţia Mea din mijlocul 
vostru. 

Chemaţi la nuntă, fiilor, chemaţi în lung şi în lat, că Eu 
vă voi ajuta să puteţi şi să aveţi. Aşa făceam şi Eu cu mulţi- 
mile care veneau să Mă vadă. Le dădeam pâine, le dădeam 
cuvânt, le dădeam ce îmi cereau, ca să rămână numele Meu 
pe veci, şi urmele Mele între oameni, ca să calce ei apoi pe 
urmele Mele şi să se poarte spre Mine. Aşa şi azi lucrez, şi cu 
voi lucrez. Voi nu ştiţi, dar Eu ştiu cât de mulţi se minunează 
de voi şi de lucrul Meu cu voi, căci Eu sunt Cel minunat Care 
sălăşluieşte cu voi. 

Acum, pun puteri cereşti în lucru lângă voi, ca să pre- 
gătim slava cerului pe pământ cu voi şi să vină lumea să vadă 
focul iubirii în care voi staţi şi să se încălzească la el. Amin. 
Iubirii Mele îi este dor de tot ce va fi pe pământ pentru ea, iar 
voi sunteţi calea pe care Eu aduc pentru ea pe pământ pe toate 
ale ei cu voi, şi apoi ne vom întâlni în văzul tuturor celor de 
pe pământ şi ne vom ridica deasupra, ca să vadă toţi ziua Mea 
cu voi, ziua când Eu voi veni să Mă arăt cu voi spre judecata 
necredinţei, căci David aşa a zis: «Tu, Doamne, din cer ai fă- 
cut să se audă judecata, şi pământul s-a temut, şi apoi s-a 
liniştit». Amin. 

Şi acum, rostesc din vreme şi zic: binecuvântată să fie 
sărbătoarea Mea cu voi când Eu Mă voi întâlni cu omul în 
grădinile Mele cu voi, în locaşurile credinţei voastre, că Eu le 

întocmesc pe cele plăcute Mie pe pământ, la credinţa voastră, 
fiilor, şi Eu pot totul prin cel ce se dă Mie cu totul. Amin. 

Pace şi dragoste ca în cer, şi strai de serbare sfântă, şi 
soare dulce şi senin, şi grai viu şi cântec de leagăn să fie în 
grădiniţele serbărilor Mele cereşti pe pământ cu voi. Amin. 
Pâine din cer şi de pe pământ, iubire din cer şi de pe pământ, 
cuvânt din cer şi de pe pământ, sărbătoare din cer şi de pe pă- 
mânt, mângâiere din cer şi de pe pământ, toate în Duhul Meu. 
Amin. Aşa să fie la serbare. Mire din cer, şi mireasa de pe 
pământ. Mire în cer şi pe pământ, şi tot aşa şi mireasa. Amin. 

Cuvântul Meu vă însoţeşte, şi el pregăteşte, şi el poate. 
Să vină lăutari, să vină doinaşi, să vină lăudători cu cântări şi 
să laude zilele slavei Mele cu voi. Să vină inimi dulci să se 
îndulcească de viaţă din cer. Şi totul va veni, aşa cum este cu- 
vântul. Amin. Eu, Domnul, Cel ce vine, trimit pe îngerii Mei 
să adune la serbare de nuntă, căci Tatăl tânjeşte pentru mân- 
gâierea Mea. 

Tânjeşte Tatăl după tine, poporul Meu de azi. Tânjeşte 
Tatăl după mângâierea Mea. Şi vor tânji după tine toţi cei ne- 
mângâiaţi, curând, curând, şi îşi vor vinde viaţa lor ca să aibă 
de la Mine viaţă ca a ta, şi tu vei fi mângâierea multora şi nu 
vei şti ce vei fi, şi vor şti cei ce vor simţi mângâierea, iar tu 
vei fi cuprins de sus şi de jos în pacea zilelor Mele cu tine, 
poporul Meu. Tu eşti taina mângâierii pe care Mi-a promis-o 
Tatăl când M-a trimis pe pământ să Mă fac Om. Şi atunci Eu 
am prins bucurie, şi M-am dat jertfă apoi, ca să ai tu azi mân- 
gâierea Mea şi ca să-Mi fii tu mângâiere, căci adevărata mân- 
gâiere o au cei ce cred în Mine în vremea venirii Mele pentru 
mângâierea lor acum, şi de-a pururi, şi apoi pentru vecii. 
Pentru aceştia Eu sunt Cel de acum, căci aşa sunt cei ce cred, 
şi aşa au fost toţi cei care au crezut. Cei ce cred nu sunt cei ce 
se mângâie cu cele de ieri, ci se bucură de cele ce sunt acum, 
căci Eu sunt mereu acum, şi de-a pururi, şi sunt pentru vecii 
apoi. 

Tânjeşte Tatăl după tine, poporul Meu cel de acum. 
Tânjeşte Tatăl după mângâierea Mea şi a Lui. Tu eşti taina 
mângâierii care se împlineşte acum cu Mine şi cu sfinţii Mei 
care au aşteptat în timp pe cele de acum, pe tine, cel ce eşti 
mângâierea Mea, taina mângâierii care se împlineşte acum. 

Pace ţie, şi fii pacea Mea, şi fii mângâierea Mea, popor 
al mângâierii. Duhul Sfânt Mângâietorul Se naşte în tine şi 
naşte cu tine mângâierea care vine de la Mine peste pământ, 
căci duhul credinţei pentru venirea Mea este chiar duhul mân- 
gâierii, Duhul Sfânt Mângâietorul, Care Se sălăşluieşte în fiii 
mângâierii. Amin, amin, amin. 

16/29 iulie 2001 

Sărbătoarea sfântului prooroc Ilie 

Venirea Domnului poartă în ea duhul şi puterea lui Ilie proorocul, 
care vine să strige şi să pregătească Domnului cale spre oameni. 

C uvântul Meu e praznic ceresc pe pământ, şi la 
masa lui stau sfinţii şi se hrănesc din el, şi cu dor 
se hrănesc ei la masa Mea cu voi, la masa Mea cu ei, căci 
pământul a fost făcut ca să se aştearnă pe el paşii Mei şi 
lucrările lor. Amin, amin, amin. 

Mă las cu sărbătoare dulce peste voi, copii ai poporului 
Meu. Vă înalţ cu cuvântul Meu până la Mine şi cobor prin el 
până la voi, căci cele ce nu se văd se apleacă, se coboară cu 
cuvântul Meu până spre voi, până la voi, fiindcă pe voi v-am 
ales să fiţi aşternutul Meu şi cortul Meu în care Eu îmi plec 


capul aplecându-Mă şi cuvântându-vă ca să fie pe pământ 
cuvântul Meu şi cartea lui. Amin. 

O mulţime de scriitori scriu de la ei, iar voi scrieţi de 
la Mine. Mai mare minune ca aceasta nu este pe pământ, nu 
este, fiilor, dar cine pricepe ca să caute spre ea şi s-o ia în casa 
lui şi s-o trăiască, şi pe veci s-o trăiască? 

O, atâta iubire am făcut cu voi de v-am luat dintre 
oameni şi v-am făcut venirea Mea, fiilor care-Mi auziţi şi îmi 
scrieţi cuvântul în cartea lui! iată venirea Mea. O, ce taină 
dulce este ea pentru cei ce o pricep, pentru cei ce o iubesc! 
Cuvântul taină e cuvânt dulce, şi el cuprinde numai ce este 
dulce. Nimic nu-i mai dulce ca venirea Mea la voi ca să vă 
pregătesc cu sărbătoare numai pentru Mine. Ce bine ar fi să 
caute oamenii cu multul venirea Mea la voi, că ea e dulce, şi 
ea leagănă pe fiii ei şi îi găteşte pentru ea. Dar oamenii caută 
altceva, caută dulceaţă străină de Mine şi îşi fac peste ei zi de 
mânie, venirea Mea cu mânie pentru cei ce au stricat viaţa 
Mea în ei. Eu cu cât strig şi cu cât Mă îndulcesc prin cuvântul 
acesta al venirii Mele la voi, prin care îl strig pe om la Mine, 
cu atât Mă voi aspri, în ziua cea mare a arătării Mele, pe toţi 
cei care n-au întins mâna să ia şi să guste şi să trăiască venirea 
Mea la voi pentru tot omul. Mai mare minune ca venirea Mea 
la voi, nu este. Eu nu mai lucrez peste lume prin profeţi, că 
acum e vremea profeţilor minciunii şi ai deşertăciunii omului. 
Acum Eu însumi grăiesc ca să-Mi pregătesc popor, şi am 
spus lumii, când vede că Eu îmi pregătesc popor sfânt şi viu, 
să ştie că acest semn aduce cu el venirea Mea. Când mlădiţa 
smochinului odrăsleşte, vine venirea Mea, şi ziua ei cea mare 
vine. Amin. Am zis prin profeţi: «Mai înainte de a veni ziua 
Domnului, cea mare şi înfricoşată, Eu trimit pe Ilie proorocul 
ca să întoarcă pe părinţi către fii, şi pe fii către părinţi, ca să 
nu lovesc cu blestem pe om». Ilie este în cuvântul Meu, şi toţi 
sfinţii sunt în el, căci este scris că « vine Ilie să întoarcă pe 
cei neascultători la înţelepciunea drepţilor şi să gătească 
Domnului un popor pregătit» . Amin. 

Venirea Mea poartă în ea duhul şi puterea sfinţilor Mei, 
căci toţi trăiesc în Mine, după cum este scris. Taina învierii 
celor adormiţi e taină de nepătruns, căci Eu sunt învierea, şi 
toţi trăiesc în Mine, fiindcă Eu am murit şi am înviat pentru 
fiecare om, pentru ca să poată lua de la Mine omul moartea şi 
învierea Mea, şi să trăiască în Mine apoi. Omul însă nu vrea 
să ştie de la Mine moartea şi învierea Mea. Nimeni nu-i spune 
omului ca să ştie, că nici nu sunt pe pământ oameni care să 
ştie această taină ca s-o trăiască şi s-o spună şi altora. Ilie 
proorocul a ştiut de la Mine, şi râvnea cu mare râvnire după 
Mine şi după adevărul Meu pe pământ, şi îl durea adânc rana 
Mea de la om, şi a coborât foc din cer peste cei neînţelepţi şi 
necredincioşi, şi a sculat pe cei morţi, şi nu adormea râvna 
lui; şi, aşa, plin de foc cum era. Eu l-am luat la cer, la cele ce 
nu se văd l-am trecut pe el. Râvna lui pentru Mine era tot un 
foc în el, şi dorul lui de Mine îl mistuia. Aceasta era puterea 
lui, duhul şi puterea lui Ilie, aşa cum scrie în Scripturi profeţia 
despre loan, precum i-a zis lui Zaharia îngerul, că «se va 
naşte loan ca să pregătească venirea Domnului, cunoştinţa 
Domnului peste oameni, şi că va lucra cu duhul şi cu puterea 
lui Ilie». 

O, copii ai tainelor cereşti, fericit sunt Eu, Domnul, de 
omul care trăieşte şi lucrează cu Mine ca şi Ilie proorocul. Eu 
îi dau aceluia duhul şi puterea lui Ilie. Celui ce are duhul 
înţelegerii şi al înţelepciunii, şi al sfatului, şi al tăriei, şi al 
cunoştinţei, şi al credinţei bune, aceluia Eu îi dau Duhul Meu, 
Care să îl umple de temerea de Dumnezeu, şi cu ea să iubeas- 

că în toate dreptatea, şi ea să-i fie lui ca o cingătoare pentru 
el şi pentru adevăr. Aşa M-am odihnit Eu în Ilie, proorocul 
Meu, şi dor îmi este de om în care să lucrez Eu cu duhul şi cu 
puterea lui Ilie, că e vremea, fiilor. Este scris că «mai înainte 
de ziua Mea cea mare şi înfricoşată, vine Ilie ca să întoarcă 
pe părinţi spre fii şi pe fii spre părinţi», pe cei din cer spre cei 
de pe pământ, şi pe cei de pe pământ spre cei din cer. Dar Eu 
vă spun că Ilie a şi venit, fiindcă venirea Mea are în ea sfinţii, 
precum este scris în Scripturile venirii Mele. Sfinţii au Duhul 
lui Dumnezeu, şi toţi trăiesc în Mine, şi sunt asemenea Mie, 
şi Mă aşteaptă să ajung cu voi, cei mai mici, să ajung până la 
ziua Mea şi a lor, ziua plinirii vremii, ziua Domnului. Amin, 
amin, amin. 

unt întru venirea Ta, Doamne, şi sunt plin 
de ea, şi cu mare taină lucrez, că eu sunt cu 
trupul. Mi-am deşertat duhul şi puterea în cei mici, şi ei sunt 
mici, şi eu lucrez cu taină şi suflu peste ei şi le dau curaj, şi îi 
feresc de focul cel de pe pământ şi îi ţin în focul cel ceresc 
care nu-i mistuie pe ei, dar îi mistuie pe cei potrivnici lor. Eu 
am fost tot un foc, şi focul din mine îi mistuia pe cei potriv- 
nici. Tot aşa şi acum sunt; sunt ca flacăra, şi mi-e râvna pentru 
Tine tot un foc, dar mă îmblânzesc după cei mici care poartă 
peste ei Duhul Tău şi al sfinţilor Tăi. Lucrarea lor e grea, căci 
sunt mici. Dacă ar vedea oamenii lucrarea Ta de peste ei, s-ar 
topi de slava acestei lucrări. Dar ei sunt mici în ochii oame- 
nilor, căci Duhul Tău Se odihneşte peste ei, şi oamenii nu trag 
la cele ale Tale, că le au pe ale lor. 

O, e vreme rece pentru venirea Ta, căci căldura e cre- 
dinţa, dar ea nu mai este. Iată venirea Ta, şi nu este credinţă 
pentru ea, că Tu ai văzut peste timp şi aşa ai spus. O, dacă Tu 
nu puneai credinţa în aceştia care Te poartă de la cer la pă- 
mânt şi îţi fac venirea, nu mai aveai drum să vii, căci drumul 
Tău spre om e credinţa şi râvna cea pentru Tine. Eu Te-am 
râvnit cu mare râvnire. Eu Te-am dorit cu mare dorire. Eram 
tot un foc pentru Tine, şi dorul meu s-a făcut car de foc şi 
m-a ridicat în sus ca să mă ascundă dintre oameni. Dar eu 
sunt cu trupul, şi mă port cu carul de foc de la margini la 
margini, şi am îngeri şi sfinţi, şi ducem cuvântul Tău de la 
margini la margini, Doamne, ca să întorc pe cei de pe pământ 
spre cei din cer, spre cei ce nu se văd, căci cerul este acoperit 
de ochii omului. E cerul tot lângă om, şi omul nu-1 vede, aşa 
cum nu m-a mai văzut pe mine după ce carul de foc m-a aşe- 
zat în cele ce nu se văd. Lucrez cu cei mici de azi, ca să se în- 
toarcă cei neascultători la înţelepciunea drepţilor şi ca să-Ţi 
gătesc Ţie un popor pregătit. 

Taina trupului meu stă ascunsă în fiii acestui popor, că 
ei ştiu de taina lucrului meu prin lucrarea aceasta de pregătire 
a venirii Tale. Mă deşert cu râvna şi cu dorul în ei, dar cei din 
cer au grijă mare de ei, că ei sunt mici, şi lucrul Tău e greu 
peste ei. Eu însă mă deşert cu râvnă şi cu dor în cei ce aud de 
şoapta venirii Tale şi îi îndemn la izvor şi fac foc în ei, şi focul 
arde în ei şi îi cheamă spre Tine, dar greu se mai poate zidi 
omul din om, Doa mn e. Grijile vieţii îl mistuie de tot pe om, 
că lui nu-i place să-i porţi Tu de grijă aşa cum mi-ai purtat 
mie când am zis ploii să nu mai cadă pe pământ până nu se 
va întoarce la Tine Israel. Şi n-a plouat trei ani şi jumătate, 
dar pentru mine ai sporit faina şi untdelemnul din casa vădu- 
vei la care m-ai trimis Tu ca să fac lucrarea Ta şi să ridic pe 
fiul ei, căci Tu aveai să lucrezi cu el. 

O, grijile vieţii îi taie omului mersul spre Tine, şi greu 
se mai poate zidi omul din om, Doa mn e. Mă scutur peste om 
cu dragostea şi cu dorul meu de Tine, şi să ia omul, Doamne. 
Amin, amin, amin. 


Cu pace şi nu cu zdruncin şi nu cu foc mistuitor vă dau 
din râvna mea, o, fii ai oamenilor! Dar dacă voi nu trageţi 
spre Domnul, mă voi supăra şi vă voi lua mângâierea cea 
deşartă şi vă voi da pâinea îngrijorării, vouă, şi celor ce stau 
peste voi în numele Domnului, dar aceştia nu vă poartă grijă 
de viaţa sufletelor voastre. Iată-mă înaintemergător în calea 
Domnului spre voi. E Domnul cu venirea Sa pe pământ, şi 
iată poporul Lui la care El vine ca să vă dea şi vouă cuvântul 
întoarcerii la Dumnezeu. 

E Domnul cuvânt de înviere în mijlocul pământului, şi 
tu, popor român, nu vrei să ştii că în mijlocul pământului tău 
stă Domnul cu venirea Sa la tine ca să te facă întâi între po- 
poare. Te cheamă Domnul mereu. Mereu pune masa pe vatra 
ta şi te cheamă la nuntă Domnul. Mereu petrece Domnul în 
mijlocul poporului Său cel luat din tine, şi te cheamă să vii la 
petrecere şi să auzi glasul Lui. Schimbă-ţi haina şi vino, că 
haina ta nu e haină de nuntă. Şi dacă nu vii, mă voi coborî cu 
văpaie în mijlocul tău şi îţi voi cere socoteală pentru necre- 
dinţa ta, că eu sunt înaintemergătorul şi «îi îndemn pe cei ne- 
ascultători la înţelepciunea drepţilor şi Ii gătesc Domnului 
popor pregătit», după cum este scris. Amin. 

Eu sunt foc mistuitor, precum a voit Domnul să fiu. 
Am ars pe cei necredincioşi din vremea mea din Israel, iar pe 
cei ce s-au aplecat i-am ocrotit. Eu sunt cu trupul, căci moarte 
nu am avut, şi mă scutur peste pământ şi peste om, cu duh de 
viaţă din trupul meu cel viu, şi îţi spun, omule, să te opreşti o 
clipă lângă mine şi să-ţi aminteşti că eu n-am murit, şi am 
rămas pentru acum, ca să-I gătesc Domnului un popor pregă- 
tit, precum am fost eu fiu iubitor şi iubit al Domnului. N-am 
murit, căci am iubit pe Domnul, şi voiesc să nu mori nici tu, 
cel de azi iubit, că este scris în Scripturi că un popor va în- 
tâmpina în trup pe Domnul când El va veni. Amin. Această 
Scriptură trebuie s-o împlinesc eu şi toţi cei ce n-au murit cu 
trupul, de la Adam şi până la poporul cel din urmă, care va 
rămâne cu trupul să-I facă Domnului primirea în văzduh, 
precum este scris, şi apoi să fie pe pământ Domnul cu ai Săi, 
cei ce sunt şi cei înviaţi pentru Domnul. Amin. 

«Cel ce crede în Mine nu va muri niciodată». Aşa a 
spus Hristos, Cel ce este, Cel ce a fost şi Cel ce vine. Sunt 
înaintemergătorul Lui, şi îi gătesc popor credincios, care să 
nu mai moară şi care să împlinească Scriptura celor credin- 
cioşi care nu mor, căci ei sunt cei ce cred în zilele venirii 
Domnului a doua oară de lângă Tatăl. Amin. 

Veniţi la izvor când Domnul vă cheamă, fii ai oame- 
nilor! Luaţi din focul meu şi mistuiţi în el tot păcatul din voi 
şi călcaţi pe urmele mele care vă duc la viaţa fără de moarte. 
Şi credeţi aceasta! Amin. 

Iar Tu, viaţa mea, Doamne al vieţii, pecetluieşte cu foc 
tot cuvântul meu de peste om şi dă-i împlinirea. Amin, amin, 
amin. 

u focul iubirii Mele pentru om îl pecetlu- 
iesc, o, înaintemergătorul Meu, când Eu 
vin a doua oară de lângă Tatăl. Şi dă rugă către Tatăl pentru 
cei mici să le dea ploaie, că au lipsă. Şi să le duci şi ruga lor 
la Tatăl, că iată-i, se roagă şi cer la îndemnul Meu de peste ei. 
Amin. 

în numele Tatălui şi al Fiului şi al Sfântului Duh, să 
vină ploaie binefăcătoare pe pământul de la voi, copii ziditori. 
Zidiţi veacul cel nou pentru voi şi pentru Mine cu voi, că Eu 
vin cu toţi sfinţii ca să-l moştenim cu toţii, fiilor. Gătiţi-vă 
frumos şi tot mai frumos cu Mine şi cu podoabele Mele 
cereşti, că iarăşi Mă arăt cu voi oamenilor. Vestiţi din vreme, 
şi vestiţi bine zilele Mele cu voi, ca să se audă zgomotul lor 

din vreme, şi Eu să scot apă din fântână şi să dau; fântâna 
pământului, ca să-l adăp pe el; fântâna întâlnirii Mele cu 
omul, ca să-l zidesc pe om; fântâna lui Israel, ca să-Mi fac 
«un Israel nou dintre neamurile pământului», că aşa este 
scris să fac. Amin. 

Cu bucurie şi cu dulce petrecem pomenirea lui Ilie 
proorocul, care-Mi găteşte venirea şi focul ei, foc care arde pe 
două părţi, ori spre înviere, ori spre mânie, căci ziua Mea e 
mare, dar e şi înfricoşată, precum este scris despre ea. 

Pace vouă, şi zi de praznic, fiilor! Nu sunt cu voi fiii 
poporului Meu, căci puţin popor viu am, şi din ei puţini sunt 
azi cu voi aici, dar cei din cer sunt mii, şi mii de mii, că e 
praznic vestit în ziua aceasta. Taina dorului sfânt să coboare 
peste voi şi peste tot poporul Meu de azi. Duhul înţelegerii şi 
al înţelepciunii, duhul sfatului şi al tăriei, duhul cunoaşterii şi 
al bunei credinţe, şi duhul temerii de Dumnezeu, toate, în 
Duhul lui Dumnezeu, şi toate peste voi, cei ce sunteţi azi cre- 
dinţa şi dragostea ei cea de la venirea Mea. 

Dorul sfânt adună sfinţii pe pământ şi în cer la sărbă- 
toare. învăţaţi sărbătoarea Mea cu voi şi daţi Domnului ser- 
bări şi fiţi plini de râvnă şi de dor şi de foc, ca să ard cu voi 
toată otrava de pe pământ, tot ce a stricat omul să stric Eu prin 
voi şi să-l scot pe om de la stricăciune, fiilor. 

Mi-e Duhul tot un foc pentru voi şi peste voi. Nu vreau 
să vă ardă, dar vreau să vă aprindă şi să fiu Eu focul din voi, 
aşa cum am fost în Ilie proorocul. Aşa Mă voiesc şi în voi, dar 
voi sunteţi mici, fiilor, că trăiţi vremea aceea când oamenii 
s-au făcut prea mari şi prea străini de Mine. Dar vreau cu voi 
să aprind torţa şi să-l trag pe cel ce vrea şi pe cel ce aude şi 
pe cel ce crede, să-l trag spre dragostea Mea, şi aşa să-l gă- 
sesc când vin. Amin. 

Vă învălui în duhul păcii, şi cu dor vă mângâi şi vă 
prăznuiesc lângă sfinţii cei din cer, că Eu vin cu ei la voi ca 
să fiu cu voi, căci avem casă la voi, fiilor, şi voi sunteţi sem- 
nul care arată venirea Mea de la Tatăl, semnul Fiului Omului, 
Care vine; vine pe calea Lui. Amin. 

Eu însumi îmi gătesc calea ca să vin. Eu însumi îmi 
gătesc un popor pregătit, şi vin la el şi îl am al Meu. Eu sunt 
al lui, şi el al Meu. Eu sunt faţa lui, şi el faţa Mea. Amin. 

Şi iarăşi vom aşeza pe pământ zile de serbare; Do mn ul 
cu ucenicii Săi în mijlocul oamenilor. Amin, amin, amin. 

20 iulie/2 august 2001 

Sărbătoarea sfântului mucenic şi tămăduitor 
Pantelimon 

Dacă Domnul nu grăieşte, grăieşte omul care se dă pe sine drept 
dumnezeu. Fiii oamenilor sunt chemaţi la izvorul înţelepciunii. 
Sfârşitul lumii e cu multul peste ea. Vine focul care spală de pe 
pământ toată facerea omului. 

unt Domnul, sunt Cel ce dă viaţă. Voi, străjeri de 
la ieslea Mea de azi, deschideţi-Mi, fiilor! Sunt 
cu sfinţii. Faceţi loc Domnului şi sfinţilor Lui. Amin, amin, 
amin. 

Eu sunt Cel ce l-am făcut pe omul cel întâi zidit. Eu 
sunt Cel ce vă face trupul şi sufletul şi duhul vostru. Mereu 
vă fac, fiilor. Cu trupul şi cu sufletul şi cu duhul Meu vă fac. 
Mă amestec cu voi în fiecare zi, copii de la iesle. Eu şi cu voi 
laolaltă, un trup şi un suflet şi un duh, ca să fie pe pământ 
Do mn ul cu ucenicii Săi până la plinirea timpului, şi apoi să 
vină răscumpărarea cea mare a sfinţilor Mei care au aşteptat 
vremea cea de azi a Mea cu voi. Amin. 


Trupul şi Sângele Meu care se uneşte cu voi în fiecare 
zi, uneşte pe sfinţi cu voi în acelaşi trup, şi ei vin la masa Mea 
cu voi în acelaşi vas cu Mine, ca să aveţi voi cerul de hrană 
şi să fiţi voi masa Mea, biserica Mea, mădulare ale trupului 
Meu, fiilor. 

S-au strâns sfinţii la fântâna Duhului Sfânt. Ea poartă 
numele tămăduitorului Pantelimon, sfântul Domnului. 
Strângeţi-vă şi voi lângă ei şi faceţi pomenire sfinţilor Mei, că 
mult caută ei cu voi. E vremea sfinţilor din cer din nou pe 
pământ, că venirea Mea este cu sfinţii în ea. Amin. 

Venirea Mea la voi pecetluieşte petrecerea Mea cu voi, 
cea de fiecare zi, copii de la iesle. Ale Mele dintru ale Mele 
aduceţi Mie, pâine şi vin, iar Eu Mă fac în mânuţele voastre 
Trupul Meu şi Mă dau vouă, ca să fiţi voi mereu mădularele 
trupului Meu, mâinile şi picioarele Mele şi gura Mea şi ochiul 
Meu şi urechea Mea şi toate ale Mele. Amin. Şi va zice omul 
care aude ce sunteţi voi, va zice că şi el face ce faceţi voi şi 
că este şi el ce sunteţi voi. O, nu poate nimeni să zică aşa 
ceva, că una este să-ţi iei tu şi să faci, şi alta este să zică Dum- 
nezeu să faci şi să fii, omule care dai să zici şi să faci şi să fii. 
Acestea două nu pot fi acelaşi lucru peste om. 

O, copii lucrători din partea Mea, acolo unde Eu nu 
încap să grăiesc aşa cum este lucrul Meu din veac până în 
veac prin om, acolo e omul, fiilor; omul care se vrea pe sine 
şi nu pe Mine, că dacă M-ar vrea pe Mine, s-ar face omul 
mădular al Meu şi M-aş vedea cu faţa şi cu lucrul Meu în el. 
Omul care este al Meu, şi Eu al său, acela trebuie să fie în 
toată vremea al Meu, şi Eu al său. Şi dacă omul nu este aşa, 
atunci este el, nu Eu. 

Când Eu am petrecut pe pământ cu trupul, am plecat la 
Tatăl după ce Mi-am sfârşit lucrul peste om, dar mai întâi 
M-am făcut un trup şi un suflet şi un duh cu ucenicii Mei şi 
M-am dat lor pentru totdeauna, şi apoi M-am dus întru Tatăl. 
Am făcut aşa ca să fiu o dată şi pe pământ, şi cu Tatăl. Am 
făcut aşa ca să rămân şi pe pământ. Am făcut aşa pentru că 
pot să fac. Am făcut aşa ca să-l fac pe om să semene cu Mine, 
să rămână cu Mine şi să stea ca Mine şi cu Mine pe pământ, 
că Eu de aceea am venit acum două mii de ani de la Tatăl. 

O, cât Mă doare când îl văd pe om că nu ştie de ce am 
venit! El ştie că am murit şi că am înviat. El ştie că Mi-am dat 
viaţa pentru păcatele lui şi că sângele Meu a şters păcatele 
oamenilor dacă am murit pentru omul păcătos. El ştie ca el, 
dar ca Mine nu ştie. Dar îi spun Eu să ştie de ce am venit Eu 
pe pământ acum două mii de ani. Am venit să-i dau omului 
Trupul şi Sângele Meu, hrana care-i dă lui viaţă ca a Mea, 
viaţă veşnică precum am Eu viaţă mereu, nu când şi când 
viaţă. O, dacă Trupul şi Sângele Meu, când zice omul că-1 ia 
din mâna celui ce i-1 dă, dacă nu-1 fac pe om ca pe Mine, Cel 
fără de păcat, aşa cum i-a făcut pe apostolii Mei când Eu 
M-am dat lor la cină, atunci omul nu ştie de ce am venit Eu 
acum două mii de ani. Eu am venit să-l fac pe om să nu mai 
păcătuiască, dar n-a priceput omul de ce am venit. Iată de ce 
se spune în Liturghie că „Sfintele se dau sfinţilor “. O, Eu am 
venit pentru cei ce se sfinţesc pentru Mine, pentru cei ce mor 
ca să vieze pentru Mine, dar omul nu vrea să ştie de ce am 
venit Eu pe pământ acum două mii de ani. Şi iată, nici acum 
nu vrea să audă omul şoapta Mea de pe pământ ca să-l învăţ 
pe el. O, acolo unde Eu nu încap să grăiesc aşa cum este 
lucrul Meu, acolo e omul care se vrea pe sine, nu pe Mine, că 
dacă M-ar vrea pe Mine, s-ar face omul mădular al Meu, 
biserică a Mea, mireasă a Mea, şi ar fi iubirea Mea cu omul. 
Dar iată ce iubire are omul! Are pentru el, nu pentru Mine, şi 

pe aceea o numeşte omul iubire, şi iată, nu ştie omul de ce am 
venit Eu pe pământ acum două mii de ani, şi Eu suspin sub 
necunoştinţa omului. 

Am venit la fântâna grădinii întâlnirii. Eu şi cu sfinţii 
Mei, ca să grăim grai ceresc pentru om, şi să ia omul înţelep- 
ciunea cea din gura Mea. Amin, amin, amin. 

Eu sunt Cel ce am făcut cerul şi pământul, şi pe omul 
cel întâi zidit. Te chem la fântână, omule de pe pământ. Gura 
Mea se face pentru tine strigare la viaţă. Te chem la izvorul 
gurii Mele, ca să Mă auzi şi să ştii apoi ce este viaţa. Mă aşez 
în calea ta cu zile de nuntă şi te chem la masa nunţii Mele. 
Graiul Meu cel de pe pământ cheamă omul la înviere şi la 
dragostea sfinţilor şi la viaţa cea de veci. Eu sunt glasul 
cuvântului Meu, glasul trâmbiţei care adună pe cei chemaţi ca 
să vină să fie credincioşi şi să se facă mădulare ale Mele, că 
altfel nu este viaţă în om, nu este. 

Vă chem la fântână, o, fii ai oamenilor. Veniţi să vă dau 
cunoştinţa cea pentru viaţă! Veniţi să vedeţi faţa Mea în cei ce 
Mă iau înăuntrul lor, căci Trupul şi Sângele Meu ia faţă în cel 
ce Mă ia de la Mine şi nu de la el, că una este să-şi ia omul, 
şi alta este să-i dau Eu. Cel ce-şi ia el, acela nu se pregăteşte 
dacă îndrăzneşte aşa. Iar celui ce-i dau Eu, pe acela îl pregă- 
tesc Eu, iar cel pregătit de Mine nu îndrăzneşte, că stă mic, şi 
îi dau Eu aceluia, că este mic. Unde nu încap Eu să grăiesc cu 
omul, acolo este omul în toate; omul şi nu Eu. Iar Eu vreau 
să-l învăţ pe om să vorbească cu Mine, să se înveţe cu vor- 
birea Mea peste el, ca să lucreze omul de la Mine şi nu de la 
el, că vreau să vin pe pământ şi să stau cu omul pe veci, dar 
trebuie să-l învăţ pe om cum să trăiască înaintea Mea ca să 
pot Eu sta cu el pe pământ aşa cum este voia Mea, nu cum 
este voia omului. 

Chem omul la izvorul înţelepciunii, la izvorul gurii 
Mele îl chem. Sunt cu sfinţii la fântâna din grădina întâlnirii, 
fiilor de la iesle, şi îl aştept pe poporul Meu să facem sărbă- 
toare pentru cel ce poartă spre Mine şi spre voi această fântâ- 
nă, tămăduitorul Pantelimon. E zi de sobor de sfinţi pentru 
pomenirea lui pe pământ şi în cer şi pentru sărbătoarea fântâ- 
nii lui. Faceţi slujbă de pomenire şi rugă pentru lipsurile voas- 
tre şi cele pentru lucrarea Mea. Faceţi rugă pentru ploaie. Fa- 
ceţi rugă pentru timp bun. Faceţi rugă pentru sărbătorile Me- 
le cu voi peste pământ şi peste cei ce vin la serbare. Şi fiţi ca 
focul, cu duhul şi cu puterea lui Ilie fiţi, ca să vă dau, fiilor. 
Amin. 

Mă slăvesc cu sfinţii la voi, că pe pământ e vreme de 
strâmtorare pentru Mine aşa cum n-a mai fost şi nici nu va 
mai fi. Cei ce-şi zic biserică a Mea între oameni, aceea este 
altceva, căci mai-marii din ea fac tâlhărie pe seama Mea, 
vânzând Trupul şi Sângele Meu celor ce vor să-l cumpere. 
Marfă de vânzare şi de tocmeală au făcut din Mine aceştia. 
Şi-au luat singuri apostolie, şi fac aceasta în numele Meu, dar 
fac pentru ei, nu pentru Mine şi nu pentru om. Fac pentru ei 
şi atât. Dacă ar face pentru Mine, ar fi ca Mine, şi ar face ca 
Mine şi ca sfinţii Mei din cer, care au venit de pe pământ cu 
lucru mult ca şi al Meu între oameni. Mucenicul Pantelimon 
n-a putut sta mult pe pământ, că el lucra ca Mine, şi oamenii 
nu vor aşa lucru, şi l-au omorât. Şi nici azi nu este altfel pe 
pământ. Sunt vorbiţi de rău şi au nume străin cei ce seamănă 
cu Mine pe pământ, dar fericiţi sunt, că Eu sunt fericit pen- 
tru ei. 

Graiul sfinţilor Mei este în venirea Mea, şi le dau grai, 
că aceasta este vremea, şi le dau mângâiere, şi le dau lucru, 
că aceasta este vremea. Amin, amin, amin. 


E u sunt cu cete de mucenici la fântâna mea, 
cea dată mie de Domnul spre pază şi spre 
lucrare de tămăduiri peste ea şi de la ea. Amin. 

Vă prind şi vă cuprind în brâu de sfinţi, în horă de 
sfinţi, pe voi, cei mici, pe poporul cel mic de pe pământ, care 
lucrează venirea Domnului cu sfinţii. Trupul şi Sângele Lui 
pe care le-am luat din mâna preotului Lui care m-a învăţat 
viaţa Lui, mi-au dat putere peste moarte şi am biruit caznele 
călăilor, şi apoi m-am dat lui Hristos şi am intrat cu cei din 
cer, iar El a făcut minuni cu trupul meu, spre judecata judecă- 
torilor Lui şi ai mei. O, de ar şti slujitorii cei de azi care-şi zic 
ai lui Hristos, de ar şti ei ce înseamnă mădular al lui Hristos, 
ar fi plini de temerea de Dumnezeu şi ar lucra ca Hristos pe 
pământ. Dar voi, cei neluaţi în seamă de ei, voi sunteţi mân- 
gâierea Domnului şi a sfinţilor, că aţi crezut aşa cum îi cere 
Hristos omului. De două mii de ani îi cere Domnul omului 
credinţă şi faptă, iar noi, sfinţii Lui, am fost prin vreme unul 
câte unul ca Hristos, ca să-L legăm din unul în altul cu cei din 
urmă credincioşi, şi să aibă El putere azi să vină cu sfinţii aşa 
cum spune Scriptura venirii Lui. 

Vă dau tămăduire de dureri şi de lipsuri şi de slăbi- 
ciuni, că voi, cei primitori de Dumnezeu, sunteţi cei mici şi 
aveţi povară grea peste voi. Venirea Domnului cu sfinţii Săi 
la voi, şi apoi de la voi la oameni, e povară grea peste voi, că 
sunteţi mici şi neluaţi în seamă, şi sunteţi lipsiţi de cele tre- 
buincioase pentru Domnul şi pentru voi, şi lumea e mare, şi 
Do mn ul nu încape în ea cu voi. Dar El lucrează ca să încapă 
lumea la voi, şi să-i dea din vinul Lui şi să-l ducă ea din loc 
în loc, ca să Se audă Do mn ul venind la om din loc în loc, din 
semn în semn, căci orice cuvânt de la El auzit din om în om, 
orice cuvânt al Lui e semn. Ii face Domnul semn omului. îi 
bate Domnul la uşă omului ca să-i facă semn să iasă şi să-L 
cunoască pe El. Toţi sfinţii se bagă cu voi sub povară, că po- 
vara voastră este Domnul; Domnul cu venirea Sa. Sunt în săr- 
bătoare cu mângâiere la voi pentru Domnul şi pentru mine şi 
pentru voi. Duhul sfinţilor se poartă cu voi ca să vă ajute, dar 
daţi-le mâna, mereu daţi-le mâna, şi mână în mână să lucrăm, 
că avem putere de la Domnul, şi avem lucrare mai mare decât 
am avut pe pământ, fiindcă aşa sunt răsplătiţi cei ce cred şi se 
fac dar din cer pentru cei credincioşi de pe pământ. Amin. 

Acum, Doamne bun, întăreşte peste ei tămăduiri cu 
multul, că au dureri de tot felul, şi griji şi lipsuri şi slăbiciuni, 
că e grea povara venirii Tale, şi ei sunt mici de tot. Adu de pe 
pământ ajutor spre ei ca să Te poată ei ajuta, că e grea povara 
lor. Toţi sfinţii sunt cu mila după ei, dar lumea e prea mare şi 
nu se apleacă pentru Tine spre ei. Cerem la Tine pentru ei, că 
pentru Tine cerem, şi pentru noi cerem. Ajută-i pe cei mici şi 
dă-le, Doamne, că ei au de dus peste pământ venirea Ta şi 
vestea ei, iar pentru aceasta ei lucrează cu mâinile, ca să nu 
zădărnicească Evanghelia Ta, venirea Ta, iar lucrul Tău prin 
ei e greu. Tu prin noi lucrai credinţă peste oameni, iar prin ei 
lucrezi zidire de om nou, după chipul şi asemănarea Ta, ca să 
ai popor sfânt, care să Te aştepte; popor în mijlocul oameni- 
lor, nu în loc pustiu; se mn ul Tău la mijloc, Doamne. Dă-le 
vlagă mereu, dă-le putere să stea şi să meargă. Dă-le, Doam- 
ne, ca să dea. Dă-le lor. Amin, amin, amin. 

E u, Domnul şi Stăpânul lor şi al vostru, sfinţi 
ai Mei, Mă frământ cu voi, cu tot cerul 
Meu, pentru ei, ca să-i ajut în truda lor cea pentru venirea 
Mea. Dar lumea e prea moartă, şi sfârşitul ei e prea mult peste 
ea, şi trâmbiţa Mea e mică prin cei mici, că ei sunt fără putere 
de pe pământ. Cei ce au putere pe pământ, aceia nu vin la 
Mine ca să Mă sprijin cu ei pentru cei mici care-Mi fac veni- 

rea Mea la porunca Mea. Dar Eu, Domnul, scormonesc pă- 
mântul în lung şi în lat ca să caut şi să găsesc sprijin, ca să pot 
spre oameni cu cei mici cu care Eu merg. 

Eu sunt Atotputernicul, dar omul s-a tras în sine şi M-a 
făcut neputincios pentru el, căci împărăţia Mea cu omul nu e 
din lumea aceasta, ci este din Mine, nu din om. Omul nu Mă 
primeşte cu ea în el ca să Mă folosesc Eu de om, şi ca să Mă 
sprijin Eu cu omul apoi. E prea mare lumea, şi sfârşitul din ea 
s-a pus împotriva Mea şi o învinuieşte. Dar Eu încă o chem. 
Nu numai cu şoapta o chem, şi am s-o chem şi cu nuiaua, că 
altfel ea stă cu sfârşitul ei, cu păcatul ei, care a sfârşit-o de tot. 

Sculaţi-vă cu putere, voi, copii ai poporului Meu, şi 
daţi veste mare peste oameni, să vină să audă şoapta Mea, 
chemarea Mea la viaţă, că vine judecata făpturii când şoapta 
Mea de azi care-1 cheamă pe om nu se va mai auzi din pricina 
zgomotului venirii Mele cu judecata. Eu sunt Domnul mân- 
gâierii şi al judecăţii. Să tragă fiecare om acolo unde are co- 
moara agonisită, că vin cu mângâierea şi cu judecata. Amin. 
Cine este sfânt, să se sfinţească încă, şi să iasă înaintea Mea. 
Iar cine este sfârşit, să se sfârşească încă, şi să iasă şi acela 
înaintea Mea, că vin cu mângâierea şi cu judecata, ca să dau 
fiecăruia după faptă. 

Mi-e duhul plin de jale pentru toată făptura. Aş striga 
ca leul îndurerat de săgeata înfiptă în el. Aş striga cu glas tare 
să se strice bucăţi-bucăţi toată facerea omului. Şi aceasta voi 
face curând, curând. Amin. Nu pot face cer şi pământ laolaltă 
cu facerea făcută de om. Nu pot. Să audă tot omul ce spun. 
Nu pot face facerea Mea, nu pot din pricina facerii omului, 
dar ea nu ţine veşnic, şi omul ştie aceasta. 

O, dacă tu, omule, ştii că mori după ce faci, şi nu mai 
eşti apoi, de ce nu te opreşti să vorbeşti cu Mine de viaţa ta? 
De moartea şi de viaţa ta de ce nu vrei să vorbeşti cu Dom- 
nul? O, până când facerea ta, omule? Dar viaţa ta, când? Pen- 
tru ea nu vrei să ştii? Nu vrei să zideşti? Nu vrei s-o faci? O, 
nu vrei măcar în dar s-o primeşti? în schimbul morţii tale nu 
vrei viaţă, omule? Eu, Domnul, sunt la hotar. Sunt în braţe cu 
viaţa cea veşnică a celor credincioşi ei. A sosit balanţa între 
Mine şi tine, omule de pe pământ. O, lasă-te uşor ca să te pot 
ridica deasupra ta, ca să Mă pot lupta cu tine şi să te biruiesc. 
Să cântăresc Eu mai mult ca tine, şi tu să rămâi uşor şi să te 
pot ridica sus, omule, că vine pe pământ focul cel curăţitor, 
care spală de pe el toată facerea ta. O, ce să fac Eu cu facerea 
ta? Ea nu e bună pentru facerea Mea cea nouă, pentru cerul 
cel nou şi pământul cel nou. Uită-te şi vezi, că nu iau nici un 
folos de la tine, că nu Mă pot ajuta cu tine şi cu facerea ta, că 
facerea ta te ţine departe de Mine, că tu nu dai facerea ta pe 
facerea Mea ca să rămână a Mea şi nu a ta. O, de ce nu te 
opreşti să vorbeşti cu Mine de viaţa ta? Să ştii că viaţa omului 
este pe veci de veci, iar tu ai acum de viaţă păcatul şi cerinţele 
lui pentru care tu trudeşti, iar păcatul se face usturime apoi, 
că aşa este vecia lui. 

Opreşte-te, omule, să auzi şoapta Mea cea de peste 
tine, că stau în mijlocul pământului şi îl strig pe fiecare om să 
audă şi să ia de la Mine viaţa şi mângâierea ei mai înainte de 
judecata făpturii. Amin. 

Fac ospăţ ceresc pe pământ ca să poată omul gusta din 
el şi din binele ceresc şi să-şi lase omul viaţa sa şi s-o ia pe a 
Mea. Amin. Te voi ajuta, poporul Meu. Numaidecât te voi 
ajuta, şi vom sta cu sărbătoare cerească din nou pe pământ. 
Cuvântul Meu de peste tine e praznic ceresc pe pământ, şi cu 
tine este masa praznicului sfinţilor, poporul Meu. Hai să 
lucrăm pentru sărbătoare şi să desfacem porţile ei! 


Daţi de ştire aceasta, şi Eu numaidecât voi fi cu tot aju- 
torul, fiilor de la iesle. Hai să putem, că e vremea. Eu nicio- 
dată n-a fost să nu pot ce am zis cu cuvântul. Aprindeţi- vă din 
cuvântul Meu, ca să-l împlinesc prin voi. Eu prin credinţa 
voastră pot pentru Mine şi pentru voi. Eu prin cuvântul Meu 
şi al vostru împlinesc. Hai să putem. Staţi aproape cu cuvân- 
tul Meu, că mult poate aceasta. 

Deschid mâna şi o pun la pregătirea sărbătorii. Zile de 
nuntă aştern pe pământ cu voi, şi vom putea, şi cu multul vom 
putea, fiilor. Vom putea, că Eu grăiesc aceasta. Amin, amin, 
amin. 

27 iulie/9 august 2001 

Duminica a zecea după Rusalii 

Rugăciunea cea cu jertfă lângă ea face tot ce cere ea. Lucrarea vor- 
birilor sfinte este odihna Domnului între fraţi. Inimă împiedicată să 
nu fie în poporul Domnului. Toate neamurile pământului vor 
cunoaşte poporul şi cetatea Domnului. 

B uhul Meu e mereu lângă voi, e mai mult decât 
lângă cei din cer, căci voi sunteţi pe pământ, şi 
e greu pe pământ, o, copii de la ieslea Mea de cuvânt! Mă 
strâng din nou cu voi în cuvânt şi vă iau la piept ca să vă 
mângâi, că voi trebuie să daţi mângâierea Mea în părţi, că e 
greu pe pământ, şi de aceea vă învăţ mereu să staţi numai cu 
cerul, mereu cu cerul, mereu cu Mine, ca să putem, fiilor. Vă 
mângâi pe voi pentru tot poporul Meu, pentru tot fiul căruia 
Eu voiesc să-i dau mângâierea Mea în durerile lui. Copilul 
acestui popor trebuie să poarte durerile Mele, şi dacă face aşa, 
pe acela Eu îl mângâi ca să poată. 

Vă învăţ pe voi, copii de la iesle, ca să-i dau poporului 
Meu ce vă învăţ Eu pe voi, că bine este să fie mare pentru 
Mine tot copilul acestui popor. Dacă el e mic pentru Mine, Eu 
nu pot să fac prin el ceva de-al Meu, iar dacă e mare pentru 
Mine, îi dau din al Meu ca să poarte şi ca să Mă uşurez îm- 
părţind cu el. Cel ce este mic pentru Mine, acela trebuie pur- 
tat în spate, iar cel ce poartă în spate pe cel mic, acela poate 
mai puţin pentru Mine, chiar dacă el ar putea mai mult. 

O, copii ai poporului Meu, vă voiesc pe toţi să puteţi 
pentru Mine, că Eu am multe de putut peste pământ. Dar cea 
mai multă putere vă trebuie pentru dragoste, fiilor, căci ea 
poate pentru celălalt. Duhul Meu este mereu lângă voi dacă 
aveţi dragoste, căci ea poate pentru Mine şi îi face Duhului 
Meu aşezare cu voi, mereu cu voi. Amin. 

lată, v-am dat ploaie, copii de la izvor. Rugăciunea cu 
jertfa lângă ea face tot ce cere ea. llie, proorocul Meu, avea 
putere cu rugăciunea, că ea era odată cu jertfa. El nu-şi mai 
vedea de trup când avea de cerut la Mine, şi îşi înteţea lucrul 
duhului, iar Eu aşa făceam, precum el îmi spunea. Aşa şi voi, 
fiilor mici. De câte ori voiţi, de câte ori vă doare ceva pentru 
Mine sau pentru voi, cereţi cu jertfă lângă rugăciune şi daţi 
duhului putere, căci rugăciunea are putere lângă post, ca să 
poată duhul, ca să poată rugăciunea, fiilor. 

O, ce dulce e rugăciunea care ajunge la Mine! O, ce 
dulce e, fiilor! Dar veţi zice: de ce spun Eu aceasta? Fiilor, fii- 
lor, rugăciunea care ajunge la Mine este cea dulce Mie, dar 
puţini oameni sunt pe pământ care Mă îndulcesc pe Mine cu 
acest dulce. Toată rugăciunea care-Mi dă Mie putere în om şi 
peste om, toată cererea care cere pentru Mine pe pământ e 
mângâiere dulce pentru Mine. Unde mai pot Eu găsi aşa izvor 
de mângâiere? Omul care lucrează aşa este cel ce ştie să 
trăiască şi să facă numai pentru Mine pe pământ, şi aceluia Eu 

îi port de grijă pentru trupul şi sufletul şi duhul lui. Eu aşa 
copii voiesc să am acum, la venirea Mea, şi voiesc să am 
putere în ei prin rugăciunea lor, care-i ţine nedespărţiţi de 
Mine în cer şi pe pământ. Amin. 

îndulciţi-vă tot mai mult în rugăciune şi în viaţă dulce 
între Mine şi voi, ca să aveţi mângâiere şi putere, că Eu când 
vă văd că-Mi cereţi dulcele Meu peste voi şi împărăţia Mea 
cu voi, Eu vă dau, fiilor, ca să-L vadă tot pământul pe Dom- 
nul cu voi, viaţa Lui şi dulcele ei cu voi. Aşa Mă îndulcesc 
Eu, şi altă mângâiere Eu nu mai ştiu şi nu mai am de pe pă- 
mânt, că tot omul îmi cere pentru el, şi nu rămâne omul cu 
Mine prin rugăciunea lui, ci se întoarce în el cu cele ce-Mi 
cere. V-am dat înţelepciune ca în cer, ca să aşezaţi cerul pe 
pământ cu voi, şi să aveţi în voi mereu duhul rugăciunii, 
duhul care stă cu Dumnezeu, adevăratul duh care ştie ce este 
rugăciunea. 

O, fiilor, în toată truda voastră cu Mine, fiţi pe buze cu 
cuvântul vostru între voi şi Mine aşa cum sunt Eu cu cuvân- 
tul Meu între Mine şi voi. Fiţi unii în alţii cu cuvântul vostru 
spre Mine şi cu cuvântul Meu spre voi, ca să fiţi cu toţii me- 
reu, şi în toate mereu. învăţaţi din zi în zi mai mult vorbirea, 
cuvântul de la unii la alţii, că prin aceasta Eu văd că sunteţi 
una între voi, şi cu Mine una, iar odihna Mea dintre voi vă va 
da pace multă, fiilor, şi vă va da puterea pe care trebuie s-o 
am Eu în mijlocul vostru, şi orice veţi cere veţi primi îndoit. 
Amin. Vorbirea voastră de la Mine este hrană pentru voi şi 
este aşternutul Meu mereu cu voi. Fiţi tot mai mult atenţi şi 
mari prin această lucrare a vorbirilor sfinte, că aceasta vă face 
sănătate desăvârşită trupurilor şi sufletelor şi duhurilor voas- 
tre, care nu se lasă purtate în spate, şi se fac purtătoare, că fie- 
care trebuie să aveţi putere deplină, fiilor. Dacă Eu am nevoie 
de putere de la voi pentru ca să pot Eu cu voi, iată, şi voi aveţi 
mare nevoie de putere unii de la alţii, ca să nu fiţi unii altora 
povară, fiilor. Cea mai grea povară este cel ce se lasă gol de 
cele de la Mine, căci cel ce nu dă, este cel ce se lasă greu. 

Milostenia este mare scăpare pentru cel ce o iubeşte, şi 
omul nu trebuie să stea fără ea în nici o clipă. Daţi-vă unii pe 
alţii milostenie. Voi înşivă daţi-vă unii altora cu cele ale Mele 
dinăuntrul vostru, că nu este o mai dulce milostenie ca aceas- 
ta ce v-o cer învăţându-vă să fiţi îndestulaţi de ea prin dăruire 
frăţească, fiindcă cel ce se dă, are, fiilor. 

O, copii de la sfârşit! O, copii de la venirea Mea! Cel 
ce este mic pentru Mine, acela trebuie purtat în spate, iar cel 
ce poartă în spate pe cel mic, acela poate mai puţin pentru 
Mine, chiar dacă el ar putea mai mult. Cel de sub sarcină, 
chiar dacă poate mai mult, el nu poate, de sarcină. De aceea 
vă învăţ Eu să căutaţi toţi la puterea Mea din voi şi să vă fa- 
ceţi mângâiere Mie şi unii altora, ca să nu fiţi sarcină Mie sau 
unii altora, fiilor. Iar dacă ceva ziceţi că nu puteţi, cereţi, că 
voi trebuie să aveţi şi să purtaţi şi să puteţi tot ce am Eu să 
purtaţi şi să lucraţi. Amin. Pe toate câte Eu vă spun, să le lu- 
craţi cu dragoste, fiilor, căci dragostea cu care le lucraţi va 
face vii inimile multora, căci Eu chem omul de pe pământ să 
vadă slava Mea cu voi şi să ia în el dorul de viaţă cerească pe 
pământ. Eu vreau să stau cu voi în toată clipa, în toate câte 
trăiţi şi voiţi şi lucraţi voi din zori în seară şi din seară în zori. 
Atâta vreau Eu să stau cu voi, că fără Mine lângă el, omul este 
altceva. Dar pe voi, poporul Meu, vă voiesc ca şi pe Mine, 
căci scris este: «Vom fi asemenea Lui». Plângând vă cer să nu 
uitaţi aceasta, căci cel ce nu uită ce-i spun Eu, acela 
împlineşte aşa cum îi spun şi aşa cum îi dau. Amin. 

Tot copilul acestui popor să-şi ceară lui mai mult decât 
celuilalt, căci umilinţa în gândire şi în purtare şi în cuvânt este 


cea mai mare frumuseţe a copilului sfânt. Inimă împiedicată 
să nu fie între cei ce sunt poporul Meu, căci inima lucrătoare 
pentru ea şi pentru cei din jur este cea care iese în lături aşa 
cum este ea, neîmpiedicându-se în ea însăşi. Altfel omul se 
face greu pentru cel de lângă el şi se aşează în spatele celui- 
lalt, şi drumul spre cer se face greu pentru amândoi. O, nu aşa 
să fie pe calea Mea. Eu vă învăţ pe voi, copii ai poporului 
Meu, că am de învăţat prin vorbirea Mea cu voi pe tot omul 
de pe pământ. Iar voi să aveţi mare grijă pentru voi, că voi 
sunteţi poporul Domnului, iar Eu sunt Domnul, şi sunt în mij- 
locul vostru ca să audă aceasta neamul omenesc şi să ia din 
lucrarea Mea cu voi şi să se hrănească şi să se lase spre 
înviere. Amin. 

O, copii ai venirii Mele, cu voi îmi fac venirea. Voi 
sunteţi poporul Domnului. N-am putut să vă fac popor mare, 
popor mult, că fiecare are ale sale, şi Eu nu-1 pot lua pe acela 
la lucrul Meu cel greu, că Mă împiedică şi pe Mine şi pe voi. 
De aceea vă spun vouă aceasta, ca să audă tot omul care vă 
ştie pe voi poporul Meu, şi să folosească această măsură şi s-o 
lase în mâna Mea, că Eu aşa spun: voi sunteţi poporul Dom- 
nului. Amin, amin, amin. 

Când şi când îi chem pe fiii oamenilor să audă şi să va- 
dă slava Mea cu voi. Vă dau putere şi vă dau curaj şi vă dau 
ajutor să vă faceţi frumoşi şi să vă arătaţi fiilor oamenilor spre 
înţelepciunea lor. Chivemisiţi-vă bine timpul şi lucrul cel de 
pregătire a slavei Mele cu voi, şi nu vă faceţi mici cum că nu 
puteţi, căci voi puteţi când Eu pot în voi. Să pot Eu în voi, şi 
gata, puteţi şi voi. Puteţi tot ce vreau Eu să puteţi. Amin. 

O, poporul Meu, o, fiilor, nu uitaţi că Eu vreau să stau 
cu voi în toată clipa, din zori în seară şi din seară în zori. Atâta 
vreau Eu să stau cu voi, că fără Mine lângă el, omul este 
altceva. Atâta vreau Eu să staţi cu Mine, că fără Mine lângă 
el, omul este altceva. Atâta vreau Eu să staţi unii cu alţii, un 
duh şi o putere şi o iubire şi o lucrare pentru Mine toţi, că fără 
gândul Meu în voi, Eu n-am cum să vă am una, întru Mine 
una. O, e mare taină, e mare înţelepciunea celui ce ştie să se 
aducă Mie în toată vremea. Cel ce Mă iubeşte nu mai poate 
altceva, şi acela este cel ce Mă iubeşte. Acela nu Mă ia de pe 
nicăieri decât din Mine pentru el. Să cauţi, poporul Meu, să 
pătrunzi bine taina aceasta, ca să poţi tu mereu numai cu 
Mine, iar a putea, aceasta ţine de iubirea ta, de plinul tău cel 
luat din Mine, ca să nu-şi mai facă loc nimic pe lângă el. 

O, Mă uit pe pământ, Mă uit printre fiii oamenilor după 
sad de altoit. Nu se lasă omul curăţat de el însuşi ca să pot 
să-l iau şi să-l altoiesc în viţă şi să aducă apoi rod în viţă. Eu 
trebuie să am mereu grijă de viţă, ca nu cumva vreun sad 
străin să Mi-o rănească, să Mi-o facă să tânjească, şi de aceea 
Eu, Domnul, am grijă de ea dis-de-dimineaţă mereu. E mare 
taină lucrarea viţei. Cel ce rămâne în viţă se cunoaşte că este, 
că aduce rod, şi rodul se cunoaşte. Nu se poate în viţă mlădiţă 
în sine. Lucrarea viţei este una în mlădiţe, nu este două. 
Această taină rumegaţi-o adânc, că pentru voi este ea. Pentru 
tine, poporul Meu, este taina viţei, că Eu am făcut din tine 
viţă de soi, şi nimeni nu se poate numi viţă de soi decât cel ce 
se hrăneşte cu rodul acesteia. Amin. 

O, cât Mi-e de drag să Mă hrănesc cu tine, şi tu cu 
Mine, poporul Meu! O, câtă dragoste am pentru tine, fiule 
mic! Dragostea dintre Mine şi tine voiesc să fie cu măsură 
dreaptă, fiule, că e păcat altfel. Unde nu e măsura dreaptă, e 
durere, şi se face rană la Domnul. Mai mult decât toţi sfinţii 
de până acum să-Mi dai tu inima ta şi iubirea din ea, poporul 
Meu. O, ce făceam Eu dacă tu nu aveai credinţa cea păstrată 
pentru sfârşit? Tu eşti credinţa cea care Mă aşteaptă, şi aceas- 

ta este iubirea ta. Eu nu voi întârzia cu cele ce am făgăduit 
pentru ea, şi de aceea stau mereu cu împărăţia Mea deasupra 
ta, că tu trebuieşti ocrotit din zori în seară şi din seară în zori, 
poporul Meu. 

O, ce dulce este rugăciunea cea care ajunge la Mine! 
Toată rugăciunea care-Mi dă Mie putere în om şi peste om, 
aceea e cea mai dulce rugăciune. Unde mai pot Eu găsi aşa 
izvor de mângâiere? Aşa să ştii tu să trăieşti, poporul Meu. 
Nu te mai teme când ştii să faci aceasta, căci Eu sunt viţa cea 
care dă viaţă mlădiţelor, aceeaşi viaţă în toate. Aşa şi mlădi- 
ţele, aceeaşi viaţă toate, aşa să stea în viţă. Acelaşi duh, 
aceeaşi rugăciune, aşa să fii tu, poporul Meu. Trag îngerii cu 
tine ca să-ţi dea viaţa lor. Aşa să faci tu, poporul Meu. Mi-s 
îngerii tot o iubire după tine, iar sfinţii te leagănă când Eu îţi 
grăiesc, şi legănându-te se mângâie sfinţii, fiule. Fii cu înţe- 
lepciune, că Eu am grijă dis-de-dimineaţă de tine şi te îngri- 
jesc şi te curăţ ca să-ţi crească vlaga, ca să-ţi dau creştere tare, 
poporul Meu, că vreau să fii tu viţă de soi, precum sunt Eu, şi 
aşa să rodeşti. Amin. 

Acum, să te scoli frumos pe picioare şi să te pregăteşti 
frumos, că Eu din nou stau cu tine înaintea fiilor oamenilor, 
îi voi îmbia să vină să vadă lucrarea Mea cu tine, poporul 
Meu, şi te voi face de cinste în locul în care stai şi în faţa nea- 
mului omenesc de pe pământ, precum ţi-am făgăduit Eu prin 
cuvântul Meu cel din profeţi şi cel de azi. Iar tu să faci şi să 
fii împlinirea Mea prin tot cuvântul pe care 1-arn rostit pentru 
tine, că Eu sunt gata să-l arăt împlinit în toată slava lui cea din 
mijlocul tău. Cere la Mine sărbătoare cu mare har în ea, şi 
peste tine har. Cere timp dulce, timp cald, timp binecuvântat 
cu multul, că rugăciunea cea mai dulce este cea care aduce 
împlinirea ei după ce ea ajunge la Mine. Cel ce crede în Mine 
este cel ce face voia Mea în tot ce-i cer Eu, şi acela nu moare 
niciodată. Tu, poporul Meu, aceasta să faci, şi cu credinţă să 
faci. Să faci voia Mea şi s-o iubeşti, şi să te bucuri că ai voia 
Mea peste tine. Să nu fii trist că faci voia Mea, şi să fii fericit 
şi să poţi prin ea, că mare putere au cei ce fac voia Mea. Acest 
rod să-l lucrezi în viţă, fiule, precum Eu te-am povăţuit, ca să 
fii tu sub cortul Meu cel ocrotitor care-şi ocroteşte pe ai săi. 

Binecuvântată să fie jertfa cea de rugăciune pentru 
întâmpinarea sărbătorii Maicii Mele. Rugăciunea cu post, şi 
postul cu rugăciune, aceasta face una pentru alta putere de 
împlinire pentru cei ce se dau lui Dumnezeu. Toate să le fa- 
ceţi cu cântar, căci Eu iau dragostea cea pentru jertfă, nu jert- 
fa cea pentru dragoste. Pentru dragoste nu trebuie jertfă, că ea 
este mai sus decât toate şi stă lângă Dumnezeu cu tot cu cel 
ce o are, dar pentru jertfă trebuie dragoste. Fiţi înţelepţi, copii 
învăţători din partea Mea, şi înţelepţiţi pe poporul Meu, ca să 
fie ca voi, şi să aibă dragoste să fie ca voi. Dragostea nu se 
uită la cusururi, ci se uită la mărirea cea de după ea. Eu le-am 
spus ucenicilor Mei şi celor de după ei: «Fericit este cel ce nu 
se sminteşte întru Mine». Dragostea Mea a fost mare pentru 
om, dar omul s-a uitat la cele ce o sting pe ea, căci celui ce 
nu-i place să stea cu Mine caută pricină de sminteală ca să se 
ascundă sub ea de dragostea Mea care-1 vrea pe om pentru ea. 
înţelepţiţi pe poporul Meu pentru mărirea care va să vină pes- 
te fiii dragostei Mele. îndemnaţi-i să privească la Mine şi să 
Mă ia de cărare în toate câte se ivesc de trecut, şi îndemnaţi-i 
pentru viaţa lor cu Mine. Viaţă dulce să petreceţi între voi, că 
voi sunteţi poporul Domnului. Toată suflarea de pe pământ vă 
va numi curând, curând, poporul Domnului, cetatea Dom- 
nului. Amin. 

Nu uitaţi să trâmbiţaţi sărbătoarea Mea cu voi, şi la 
care îi chem pe fiii oamenilor să ia din ea. Să fie aşa cum am 


cuvântat Eu peste sărbătoare. Staţi cu ea în mână şi pre- 
gătiţi-o frumos, ca să mângâi cu ea pe om prin lucrul Meu cu 
voi peste fiii oamenilor. Amin. Vă dau pace şi mângâiere şi 
putere şi bucurie, că sunteţi tristuţi sub apăsările vremii, dar 
Eu vă sunt leagăn şi vă cuprind şi vă trec cu pace şi cu uşor 
peste toate câte vin; pe braţe vă trec, şi vă mângâi şi vă dau 
vlagă proaspătă şi vă aşez în bucurii. 

Vă voi da bucurii dulci la sărbătoare, şi cu voi le voi 
lucra, dar sculaţi-vă bine, şi gătiţi, fiilor, duhul sărbătorii. 
Amin. Cuvântul Meu e leagănul în care Eu vă legăn, că sun- 
teţi mici şi duruţi de peste tot. O, vouă vă trebuie bucurii, fii- 
lor, iar Eu, Domnul, le voi aduce vouă. Amin, amin, amin. 

Acum vă dau să daţi mângâierea Mea copilei care a 
trecut cu toată casa ei prin încercarea cea de la Mine. Eu am 
în mână tot binele cel pentru poporul Meu, şi am lucrat de am 
întărit-o pe ea, iar ea, copila aceasta scumpă pentru cer, a pri- 
ceput tot ajutorul Meu cel pentru casa ei şi cel pentru poporul 
Meu şi cel pentru lucrarea Mea. Vă dau să-i daţi cuvântul 
mângâierii Mele şi sănătate de duh şi de trup, şi multă înţe- 
lepciune, căci înţelepciunea Mea găseşte loc prielnic în ea. Ea 
ştie să vorbească în rugăciune dulce cu Mine, iar Eu aud sfa- 
tul ei cu Mine, căci cel ce Mă alege pe Mine, aceluia Eu îi dau 
de la Mine. Toţi cei din casa ei să se învioreze, să se aşeze fru- 
mos şi dulce în voile Mele mereu, şi să stea în ele cu iubire, 
şi să fie duh de mângâiere în casa aceasta, duh lucrător de om 
nou, după chipul şi asemănarea Mea. Amin. 

Eu când văd că sunt pândiţi de ameninţări dureroase 
fiii acestui popor. Mă aşez şi lucrez pentru bine şi împiedic 
răul care ar da să se aşeze pe faţa Mea de la duhul cel rău. 
Acum am lucrat cu iubire şi am luat din calea duhului rău pra- 
da după care el pândea, iar ce este la Mine scapă de pânda 
celui rău. Eu lucrez cu multă iubire, fiilor. Iar pe cel ce Mă iu- 
beşte atât de mult cât Mă iubeşte această copilă care a trecut 
prin încercarea cea de la Mine, pe acela Eu îl umplu de putere 
ca să poată totul pentru Mine. 

O, copilă tare, Veronica, copila Mea, tu eşti tare că aşa 
te fac Eu, nu că eşti tu. Aşa să fii mereu, şi să te întăreşti lu- 
crând, şi să dai poporului Meu putere din puterea Mea, şi să 
nu te ruşinezi să-i dai, că Eu lucrez în chip minunat ca să poţi 
tu să lucrezi dreptatea peste tot pe unde tu o aşezi pe ea în 
numele Meu. Scoală-te bine acum, şi lucrează fericirea cea de 
la Mine peste toţi cei ce sunt pe lângă tine şi pe lângă Mine, 
ca să fie toţi ai Mei. Şi acum să ne pregătim pentru sărbătoare 
dulce pentru cei din cer şi pentru cei de pe pământ, că dor îi 
este cerului de sărbătoare dulce. Iar tu, fiică a lui Avraam, să 
crezi în făgăduinţele Domnului Dumnezeului tău, căci cre- 
dinţa ta este mângâierea Mea, aşa cum am avut Eu mângâiere 
de la binecredinciosul Meu Avraam. Amin, amin, amin. 

30 iulie/12 august 2001 

Praznicul Schimbării la Faţă a Domnului 

Omul care ia de la diavol nu este om făcut de Dumnezeu. Cel 
înţelept ia numai de la Domnul. Lucrătorii dragostei Domnului 
îmblânzesc mânia Lui. 

ă vă treziţi şi să auziţi de la Mine, copii străjeri la 
ieslea Mea de cuvânt. E praznic sfânt pentru cer, 
şi Eu îmi întind masa la voi, pentru sfinţi şi pentru voi, ca să 
fie hrană în ziua serbării Mele. Luaţi şi mâncaţi din gura Mea, 
şi daţi-vă unul altuia şi prindeţi gust şi bucuraţi-vă, că e 
sărbătoare. Amin, amin, amin. 

Cuvântul lui Dumnezeu 


O, ce bine e în cer şi pe pământ când omul aude de la 
Mine! Dacă omul aude de la el şi numai de la el, de unde să 
ştie el taina petrecerii Mele cu omul? 

Adunaţi-vă la masă şi ascultaţi! O, poporul Meu, ascul- 
tă glasul Meu, fiule de azi, căci cel ce aude cuvântul cel din 
gura Mea este cel ce ascultă de el ca să-l împlinească peste el. 
Amin. O, poporul Meu, ia şi mănâncă, fiule mic. Mănâncă tot 
ce-ţi dau, şi nimic să nu se risipească din masa Mea cu tine. 
Cel ce mănâncă e cel ce ascultă de cuvântul cel ieşit din gura 
Mea. 

O, poporul Meu, tot omul de pe pământ aude de la el şi 
de la om, şi tot aşa şi face; face precum aude. Dar tu să auzi 
de la Mine, ca să audă şi omul petrecerea Mea cu tine, masa 
Mea cu tine şi hrana de pe ea. Vreau să-i dau omului hrană de 
pe masa Mea cu tine. Cuvânt de înviere vreau să-i dau omu- 
lui, că Eu îi deschid lui urechile ca să audă de la Mine, şi să 
ştie apoi că este şi aşa, nu numai cum este el învăţat pe pă- 
mânt. Nu numai ca omul să fie, ci să fie şi ca Dumnezeu pe 
pământ. Amin. 

Lucrarea Mea cu tine este ţinută în taină pentru ochii 
tăi, poporul Meu. Aşa am lucrat şi cu ucenicii Mei cei de 
acum două mii de ani. M-am făcut asemenea lor cât am stat 
pe pământ cu ei. Altfel, ei n-ar fi putut purta statul Meu cu ei. 
Mi-am acoperit în taină mare slava Mea din mijlocul lui 
Israel. Am stat în mare taină acoperit în vremea Mea cea cu 
ucenicii Mei cei de atunci, că omul e mic şi nu poate purta. 
Voi, fiilor de azi, să ştiţi de la Mine că omul nu poate purta să 
vadă slava Mea. Aşa l-am făcut Eu pe om atunci când l-am 
făcut, că dacă nu-1 făceam aşa, el se topea la vederea slavei 
Mele. Dar Eu am voit ca omul să fie. 

Am însă pe vrăjmaşul Meu, diavolul. El îl urăşte pe om 
din pricina Mea, şi se slăveşte cu slavă mincinoasă în ochii 
omului şi îl face pe om să-l numească pe el dumnezeu în locul 
Meu. Iată, slava cea mincinoasă a diavolului o poate purta 
omul, ba o şi propovăduieşte unul altuia de se duce vestea, de 
strică omul la minte ca să ia el de la diavol cu plăcere şi cu 
patimă, dar aceasta nu ţine mult, şi se risipeşte ca norii sterpi 
de apă şi se duce de unde a venit, că aşa este lucrarea diavo- 
lului. Iată, omul nu se topeşte de slava cea mincinoasă de la 
diavol. Dar Eu slava Mea nu pot să Mi-o încerc cu omul, că 
omul e mic şi nu poate purta. 

O, lucrarea Mea cu tine e taină ţinută de ochii tăi, 
poporul Meu. Eu însă am voit să fiu cu tine pe pământ şi să 
Mă porţi. De aceea M-am făcut cuvânt deasupra ta. El a fost 
slava Mea care s-a măsurat cu omul ca să poată omul purta 
slava Mea şi să nu se topească la focul slavei Mele. Este scris: 
«Dumnezeu este foc mistuitor», dar inima Mea este pentru 
om, şi Mă las cu omul atât cât poate el purta. Când eram cu 
ucenicii Mei, Mă frământam în fel şi chip pe lângă ei să le las 
adevărul cel despre Mine ca să-l vestească ei peste pământ, 
dar n-aveam cum să Mă descopăr cu slava Mea cea de la 
Tatăl, că ei erau mici, mici ca şi voi, mici, că aşa e omul făcut 
de Dumnezeu. Slava Mea cea de la Tatăl n-o putea purta nici 
omul cel făcut de mâna Mea, darămite omul cel ieşit din om! 
Slava Mea cea de la Tatăl e slavă mare, şi omul s-ar topi de 
ea. Eu însă de dragostea Mea pentru om M-am îmbrăcat în 
chipul trupului omului cel făcut de mâna Mea ca să Mă poată 
omul purta, dar eram de la Tatăl, şi slava îmi era ascunsă. 
Când Eu voiesc să-i dau omului credinţă pentru mulţi, nu 
numai pentru el, lucrez atunci cu mare lucrare dumnezeiască 
peste om şi îl aşez în faţa Mea lucrându-1 după plăcerea Mea, 
şi apoi îi dau să ştie şi să dea, sau îi dau să vadă şi să spună 


ca să întăresc pe cei blânzi de pe pământ prin cei în care Eu 
lucrez din ale Mele. Aşa am făcut Eu cu ucenicii Mei. I-am 
pregătit Eu însumi, ca şi pe Avraam, ca şi pe Moise, ca şi pe 
profeţi. Aşa i-am pregătit şi pe ei, şi le-am deschis ochii ca să 
vadă o clipă o frântură din slava trupului Meu cel de la Tatăl 
între oameni, căci Eu eram atunci Fiul Tatălui, Cel venit prin 
Fecioară pe pământ. Le-am deschis ochii cei dinăuntru şi au 
văzut din slava Mea, slava trupului Meu care a strălucit o 
clipă cu strălucirea lui, iar ei au crezut şi au mărturisit că Eu 
sunt venit de la Tatăl pe pământ. 

O, poporul Meu, lucrarea Mea cu tine e taină ţinută de 
ochii tăi. Eu însă am voit să fiu cu tine pe pământ şi să Mă 
slăvesc de deasupra ta cu cuvântul Meu cel pentru tine şi cel 
pentru tot omul care voieşte să audă de la Mine. Aceasta este 
slava Mea care petrece cu tine şi care te poartă în ea ca s-o 
poţi purta şi ca s-o poţi da. Şi iată ce te învăţ: te învăţ ca pe 
cel mic, să fii mare cu înţelepciunea şi să iei atât cât îţi dau 
Eu, că dacă dai să iei mai mult, nu poţi purta, că tu eşti mic, 
şi te temi dacă iei mai mult. Fii înţelept, ca să iei numai cum 
îţi dau Eu, şi să te mângâi cu ce-ţi dau Eu, că tu ai nevoie de 
mângâiere, fiule de azi. Eu te fac să auzi şi să asculţi cuvântul 
Meu şi să te bucuri de el, şi altceva nu fac peste tine, că Eu 
sunt Dumnezeu, şi tu eşti mic şi nu poţi purta mai mult. Dar 
dacă tu crezi tot ce fac Eu cu tine. Eu te fac cât cerul, şi Mă 
las purtat de tine, că Eu sunt cât cerul, fiule purtat de slava 
Mea cea ascunsă de ochii tăi. O, Eu nu dau să te obosesc. Eu 
nu vreau ca tu să oboseşti. Vreau doar să te mângâi, şi cu 
mângâiere să poţi, că altfel omul nu poate cu Mine, căci slava 
Mea e prea mare faţă de om. 

O, nu pot tot aşa ca şi pe tine să-l învăţ pe omul care ia 
din slava vrăjmaşului Meu, diavolul. Omul care ia de la dia- 
vol nu este om făcut de Mine, şi de aceea ia, şi nu încape în- 
văţătura Mea în acela, că acela aude de la el, nu de la Mine, 
şi acela e doritor de slavă, şi de aceea caută slavă. Dar omul 
cel pregătit de Mine, acela nu caută slavă, şi caută umilinţa 
dulce, şi caută să fie mic sub mâna Mea şi stă sub darul cre- 
dinţei sfinte, care-1 face pe om Dumnezeu prin har, şi aşa Mă 
sălăşluiesc Eu cu slava Mea în om şi lângă om până la veni- 
rea Mea cu slavă. 

O, nu vor putea purta oamenii venirea Mea, că ea va fi 
cu slavă mare, şi omul nu este pregătit de Mine pentru ea. 
Iată, nu se lasă omul pregătit pentru venirea Mea, şi ea va fi 
cu slavă şi va arde ca un cuptor, căci scris este: «Iată, vine 
ziua care va arde ca un cuptor». Atunci Eu îmi voi schimba 
faţa, căci omul Mă va vedea în slavă şi se va înspăimânta, că 
scris este: «Vor plânge neamurile pământului şi vor vedea pe 
Fiul Omului viind pe norii cerului, cu putere şi cu slavă mul- 
tă, ca să adune pe cei aleşi ai Lui din cele patru vânturi ale 
pământului». Amin. 

O, cum să fac Eu mai înainte de venirea Mea care va 
arde ca un cuptor în cer şi pe pământ, cum să fac, oare, cum 
să fac să-l pot pregăti pe om pentru slava acelei zile? Ea vine 
curând, curând. Cum să-l fac pe om să înveţe să audă de la 
Mine aşa cum auziţi voi, aşa cum ascultaţi voi de cele ce au- 
ziţi de la Mine? Să-l schimb pe om la faţă şi la inimă înaintea 
Mea cum să fac? Să-l fac pe om să nu mai ia de la el sau de 
la om, şi să ia de la Mine cum să fac, oare? Să trăiască omul 
de la Mine şi de la cuvântul Meu şi de la lucrarea Mea cu 
omul, o, cum aş putea să las peste om această schimbare ca 
să Mă pot uita la faţa lui, şi el la faţa Mea aşa cum ne-am 
văzut unii pe alţii Eu şi ucenicii Mei în ziua în care Eu Mi-am 
descoperit slava în ochii lor pe munte şi când ei i-au văzut pe 
cei din cer în dreapta şi în stânga Mea? 

Iată, vine ziua care va arde ca un cuptor şi va mistui 
totul, şi omul nu vrea să audă de la Mine ca să-l fac pe el pen- 
tru ziua aceea. Omul trebuie să fie asemenea Mie în ziua 
aceea ca să nu se topească în ea. La această lucrare a omului 
nou lucrez Eu cu voi, copii ai slavei Domnului. Mă slăvesc cu 
voi peste pământ cu zile de slavă cerească, fiilor, cu sărbători 
cereşti şi dulci pe pământ, ca să-l deprind pe om pic cu pic cu 
slava Mea, şi să-i cer apoi mai mult dacă vrea să poată, şi 
să-i pregătesc pic cu pic pe cei aleşi ai Mei din cele patru 
vânturi ale pământului, că vine ziua care va arde ca un cuptor. 
Vreau să-i învăţ pe ai Mei s-o poată purta, căci slava ei arde. 

Vă prind în cuvinte de mângâiere ca în braţe, copii ai 
poporului Meu de azi. Voi, fiilor de la ieslea Mea de cuvânt, 
daţi mângâierea aceasta la poporul Meu cel adunat pentru 
pregătirea slavei zilelor Mele cu el între fiii oamenilor şi 
învăţaţi-vă şi voi din zi în zi mai mult cu ea, că fără această 
mângâiere care curge din gura Mea peste grădina aceasta 
pentru om nu va mai putea nici un trup curând, curând. 

Să vină cei aleşi ai Mei din cele patru vânturi ale pă- 
mântului, şi să vină fiii oamenilor şi să ia din acest munte al 
mângâierii şi să se înveţe cu slava Mea, că vine ziua care va 
arde ca un cuptor, şi în ea nu va putea nici un trup, curând, 
curând. Numai cei mângâiaţi de Mine vor putea, numai ei, 
căci odată cu ziua aceea, vine şi izbăvirea lor, precum este 
scris. Amin. 

Fiii oamenilor au slava lor, şi vor fi luaţi pe neştire de 
slava zilei Mele şi vor fi dogoriţi de ea. Dar Eu încă îi chem 
ca să-i învăţ cu slava Mea care nu-i arde. Slava Mea îl 
mângâie pe om când ea caută cu omul. Slava pe care Eu o vo- 
iesc peste om este viaţa Mea în om. Aceasta voiesc Eu să-l 
învăţ pe om mai înainte de ziua slavei Mele care se va arăta 
pe norii cerului curând, curând. Atunci tot omul se va schim- 
ba la faţă şi îşi va pierde slava lui, şi va intra sub slava Mea 
vrând-nevrând şi se va topi sub ea, precum este scris pentru 
cei ce n-au primit cuvântul adevărului. Dar Eu încă îl chem 
pe om sub slava Mea care mângâie, căci Eu sunt Do mn ul 
îndurării şi îl chem pe om sub mantia Mea, sub slava Mea. 
Amin. 

Hai să înteţim slava Mea cea de peste voi, fiilor! Hai, 
poporul Meu, hai! Vreau, fiule, să Mă laud cu tine înaintea 
fiilor oamenilor şi vreau să te arăt munca Mea, rodul Meu cel 
de la sfârşit, sămânţa cea pusă în hambar la Tatăl, şi cu care 
însămânţez veac nou pe pământ, ca să cobor apoi cu veşnicia, 
poporul Meu. Hai, fiule, hai! Peste şapte zile Mă voi slăvi cu 
tine, că tu eşti slava Mea de azi, şi vreau să fii şi cea de mâine, 
şi vreau să stau cu tine pe nori şi să Mă slăvesc peste pământ 
la venirea Mea. Scoală-te în zori şi învaţă slava Mea cu tine 
şi arată-te cu ea, poporul Meu. Lasă lucrul mâinii acum, că 
peste şapte zile va fi lucrul slavei Mele cu tine. Hai, pre- 
găteşte-te! Ochi şi urechi să fii pentru această pregătire. Să te 
uiţi la fiii oamenilor cum se pregătesc ei pentru zilele lor. Şi 
tu să te pregăteşti pentru zilele Mele cu tine, şi să nu fii obosit 
pentru această pregătire, că e pentru Mine, poporul Meu, şi 
n-am pe nimeni în afară de tine pe pământ. Umileşte-te când 
îţi spun aceasta, că nu e de la tine, şi e de la Mine aceasta. Fă 
tot ce ai de făcut, dar mai vârtos decât toate ţine din răsputeri 
la dragostea dintre tine şi Mine, poporul Meu. înteţeşte cina 
Mea peste tine, unirea Mea cu tine, viaţa Mea pe care am 
dat-o Eu pentru viaţa ta. Eu în tine, şi tu în Mine, poporul 
Meu, fiindcă puterea ta şi frumuseţea ta Eu sunt. Amin. 

Cel ce lucrează dragostea Mea pe pământ, acela 
îmblânzeşte ziua mâniei Mele, căci oamenii Mi-au făcut 


haină de mânie şi M-au îmbrăcat în ea. Dar voi, fii ai dra- 
gostei Mele, puneţi pe Mine haina slavei, şi în faţa ei să se to- 
pească toată deşertăciunea de pe pământ, şi să iasă omul de 
sub ea şi să vină spre slava Mea, spre haina slavei Mele. 

Am făcut din tine veşmânt pentru Mine, poporul Meu. 
Vezi să-Mi fie frumos veşmântul. Aur curat să-Mi fie veş- 
mântul Meu de azi. Dragostea Mea din mijlocul tău este veş- 
mântul Meu de azi, o, poporul Meu de azi. Fă-Mi, fiule, veş- 
mânt de aur curat şi fii veşmântul Meu, ca să vadă fiii oame- 
nilor cine eşti tu şi ce eşti tu. Nu uita să stai umilit sub acest 
cuvânt, ca să vadă fiii oamenilor ce eşti tu, poporul Meu. 
Amin, amin, amin. 

6/19 august 2001 

Sărbătoarea Creştinătăţii Româneşti, ziua întâi 

Domnul îl îmbie pe om pe calea vieţii. Geme pământul sub greul 
păcatului cel de şapte mii de ani. Pe pământ nu va mai rămâne de- 
cât voia Domnului. Duhul vieţii veşnice plânge în om, şi omul nu-i 
cunoaşte chemarea. Fiii lui Dumnezeu vor fi răpiţi dintre fiii 

oamenilor. 

D eschideţi Domnului, voi, străjeri de la ieslea cu- 
vântului! Vin nuntaşi, fiilor, iar Eu, Domnul, 
îmi desfac sânul şi le dau. Amin, amin, amin. 

Mi-e duhul tot un dor după om. Mă aşez cu zile de 
nuntă cerească pe pământ şi îl chem pe om să-i dau din masa 
nunţii Mele cu voi, fiilor de la iesle. Dau mereu să-l trag pe 
om sub mantia Mea, că el nu ştie singur. Pe pământ nu mai 
este drum spre Mine, iar Eu îmi cobor calea Mea spre om şi 
îi spun: iată, omule, calea! Găteşte-te pentru ea, că e dulce ca- 
lea Mea cu omul, dar ţie nu-ţi mai spune nimeni de ea. Vin Eu 
să-ţi spun şi să te îmbiu pe calea vieţii şi să te deprind cu ea, 
că tu eşti fără mângâiere şi eşti pribeag pe pământ. O, nu te 
teme! Vin Eu. Amin, amin, amin. 

Mă aşez cu zile de nuntă pe pământ, iar grădinile Mele 
se gătesc să-Mi primească nuntaşii. Tu, poporul Meu mireasă, 
eşti ostenit, căci cu tine îmi lucrez slava nunţii, că zilele de 
nuntă se gătesc cu trudă, dar bucură-te şi veseleşte-Mi nunta- 
şii, că Eu, Domnul, am sunat şi i-am adunat din cele patru 
vânturi şi îi hrănesc cu cuvântul şi îi mângâi cu el şi îi deprind 
să-Mi cunoască venirea şi să se aşeze întru ea precum tu te-ai 
aşezat, poporul Meu mireasă. 

Nu mai e pe nicăieri masă de cină pe pământ. Masă de 
mângâiere între Mine şi om nu mai e. O, nu mai e omul de- 
prins cu Mine la masa lui. Nimeni nu-i mai spune omului de 
masa Mea cu el. Mi-e duhul tot un dor după om, că omul e 
pribeag, şi Eu vin din cer şi îi ţin calea şi îl chem la masa 
Mea. 

Omule, tu nu mai ştii de bucurii, dar Eu îţi ies în cale 
şi îţi mângâi duhul şi te îmbiu spre Mine. Mă fac izvor răco- 
ritor de suflet şi Mă dau să Mă bei spre viaţa ta. Iată izvorul! 
îmi desfac masa de nuntă şi Mă pun pe ea cu multul, şi Mă 
fac apă vie pentru sufletul tău şi îţi cer viaţa ta ca să ţi-o înno- 
iesc, şi apoi să te dezmierd şi să te înmiresmez, precum vezi 
că fac cu poporul Meu mireasă, care trudeşte cu Mine pentru 
viaţa ta, omule pribeag. O, M-a trimis Tatăl pe pământ după 
om, şi Eu vin, şi Mă gătesc venind, şi Mă aşez în calea omului 
şi îl învăţ să Mă cunoască dacă bat la uşa lui, iar taina aceasta 
s-a pierdut din inima omului. 

O, poporul Meu mireasă, hai să-l deprindem pe tot 
omul să ştie ce este petrecerea Mea cu tine, nunta Mea cu tine 
înaintea fiilor oamenilor. Aceasta este venirea Mea cea de 

Cuvântul lui Dumnezeu 


după două mii de ani, venire dulce şi nu cu mânie venire. Am 
venit şi te-am chemat, şi tu M-ai auzit şi Mi-ai cunoscut gla- 
sul. Iar Eu apoi te-am cuprins şi te-am născut din acest cuvânt 
şi te-am împodobit cu frumuseţe din cer şi ţi-am dat nume 
nou şi te-am numit mireasă, poporul Meu, iar tu faci voia 
Mirelui. Acum întindem masa nunţii pe pământ şi vestim în 
patru zări să vină cei chemaţi, iar pe cei ce vin îi aşezăm la 
masă şi le dăm duh ceresc, duhul mângâierii le dăm. Cel ce 
se lasă spre mângâierea Mea, acela se pătrunde de ea şi îmi 
cunoaşte venirea şi vine la ea şi se hrăneşte din ea, căci Eu 
aici vin, aici, unde Mi-am pregătit loc, ca acolo unde sunt Eu, 
să fie şi ai Mei, şi cu ei să-Mi aştern pe pământ slava Mea, 
cuvântul Meu care cheamă omul la masa Mea. O, n-aş mai 
strânge masa Mea de pe pământ, masa Mea cu omul, căci du- 
hul şi mireasa mereu zic: „ Vino!“. Şi Eu mereu vin la glasul 
miresei, dar mireasa Mi-e mică, şi trudesc din greu prin ea pe 
pământ, şi sprijin pentru ea nu găsesc. Dar Eu sunt Cel ce 
sunt, şi biruiesc pentru ea şi pentru slava Mea înaintea oame- 
nilor, ca să vină oamenii spre ea şi să-Mi lărgesc cortul nunţii 
tot mai mult şi să-l bag pe om sub ocrotirea Mea, că e greu pe 
pământ. Geme pământul la Mine şi îmi spune mereu că e greu 
jugul lui, că e prea mult păcat pe pământ, şi e mare cât şapte 
mii de ani. 

Voiesc, omule, să te deprind să nu mai faci păcat, că Eu 
am făcut cerul şi pământul pentru binecuvântare, nu pentru 
blestem, iar păcatul tău este blestem peste pământ. Voiesc 
acum să te deprind să auzi glasul Meu şi să ieşi înaintea Mea 
şi să te primeneşti pentru ca să Mă primeşti. Cu zile de iubire, 
cu zile de nuntă Mă aştern în calea ta, iar zilele mâniei sunt 
pentru cei ce nu vin. Dar vino, omule, vino la chemarea Mea 
şi ia mângâiere, şi vei putea cu ea dacă iei. Sunt Fiul Tatălui 
Savaot, şi Mi-a dat Tatăl să-ţi dau împărăţia Lui şi s-o faci vie 
peste tine şi să te sfinţeşti pentru ea şi să zici: „Tatăl nostru, 
Care eşti în cer, sfinţească-se numele Tău, vie împărăţia Ta, 
fie voia Ta pe pământ ca şi în cer, Tată Aşa să zici, omule 
pribeag, că Eu pe ucenicii nunţii Mele aşa i-am învăţat să 
ceară la Tatăl, şi să se facă ucenicii Mei dacă cer aşa, căci fiii 
Tatălui sunt cei ce fac voia Tatălui. Amin. 

Voi, cei ce aţi venit la glasul Meu care vă cheamă la 
nuntă, deschideţi-vă auzul şi înţelegeţi că fiii Tatălui sunt cei 
ce fac voia Tatălui, şi aceştia spun: „precum în cer aşa şi pe 
pământ, Tată îmi desfac cărarea şi vin şi vă învăţ să fiţi ca 
în cer pe pământ, că aceasta este voia Tatălui. Puţin, puţin, şi 
nu va mai fi pe pământ decât voia Tatălui şi fiii ei, căci Tatăl 
aşa voieşte. Amin. 

Am venit pe pământ să fiu viaţa omului. Omule, tu ai 
viaţa ta, şi ţi-e dragă. O, de ce ţi-e dragă viaţa ta? Plata ei e 
moartea. De ce ţi-e dragă viaţa ta, omule? Am venit să fiu Eu 
viaţa ta, că Eu ţi-am plătit-o cu moartea Mea pe cruce, dar am 
înviat, şi sunt viu pe veci, şi am viaţă pentru tine, omule, şi 
vreau să-ţi dau viaţă. Viaţa Mea este voia Tatălui în om, iar 
ţie, omule, ţi-e dragă viaţa ta şi n-ai iubire dacă faci aşa. Cum 
să fac să te deprind cu tainele vieţii şi să le iubeşti apoi? Cum 
să fac, omule? Tu n-ai peste tine păstori după inima Mea, iar 
pe tine te copleşeşte dorul de viaţa ta. în tine însă plânge du- 
hul vieţii veşnice, şi tu nu ştii să-i asculţi suspinul. El te chea- 
mă dinăuntrul tău, şi tu nu ştii să-i cunoşti chemarea. 

După ce omul a căzut din veşnicie, ea a rămas în om ca 
un dor care-1 cheamă mereu spre ea pe om. După ce omul s-a 
înălţat peste Dumnezeu, s-a abătut apoi de la calea vieţii şi 
s-a lăsat spre păcat, şi şi-a făcut apoi viaţa lui omul, viaţa cea 
cu păcat, viaţă care se naşte din păcat. 


De şapte mii de ani te strig, omule! Mi-a părut rău că 
te-am făcut. Tu te-ai smuls din Mine şi ţi-ai făcut viaţa ta, şi 
Mi-a părut rău că te-am făcut. N-ai mai vrut să fii după chipul 
şi asemănarea Mea. De şapte mii de ani Mă doare că n-ai mai 
vrut. Am venit după tine apoi, ca să-ţi dau viaţa Mea. Şi ţi-am 
dat-o. Tu însă n-ai luat din ea. Şi iarăşi vin să ţi-o dau. 
Iată-Mă pe urma ta. Vreau din nou să te fac. Facerea pe care 
vreau acum s-o pun peste tine este viaţă fără de moarte. Dar 
tu vrei, oare? Suspină în tine duhul vieţii veşnice, şi tu nu te 
opreşti să-i asculţi suspinul. El te strigă dinăuntrul tău, şi tu 
nu ştii să-i auzi chemarea. Trudesc din greu pe urma ta, şi tu 
nu Mă vezi, omule, că nu poate omul să vadă slava Mea şi să 
rămână viu. Vreau să te fac asemenea Mie şi să Mă vezi 
trudind în urma ta pentru viaţa ta, că scris este: «Vor fi aseme- 
nea Lui cei ce-L vor vedea». Te îmbiu spre izvorul vieţii. Cu- 
vântul Meu este izvorul. Voi înteţi în tine dorul după viaţă şi 
Mă voi aşeza tot mai mult în calea ta cu izvorul vieţii şi îţi voi 
desluşi tainele lui şi te voi umple de dor de viaţă, căci viaţa ta 
e fără dor de viaţă dacă n-ai în ea viaţa Mea. Aştern masă de 
nuntă între Mine şi tine, şi cât aş vrea să ştii să vii la nuntă! 
O, la nuntă trebuie haină de nuntă, că altfel Mirele nu poate 
la masa Lui cu tine. Nici o masă nu va mai fi pe pământ. Cu- 
rând, curând va rămâne numai masa nunţii, iubirea dintre 
Mire şi mireasă, iubirea cu care începe veşnicia. Amin. 

O, fii ai oamenilor, vă învăţ iubirea cea adevărată. Pe 
vremea lui Noe M-am uitat pe pământ şi am văzut pe fiii lui 
Dumnezeu ademeniţi de fiii şi fiicele oamenilor, şi s-a stricat 
iubirea pe pământ. Când am văzut aşa, Mi-a părut rău că l-am 
făcut pe om, şi i-am zis lui Noe să-şi facă barca de salvare 
pentru el şi pentru fiii lui, căci fiii şi fiicele oamenilor atrag 
potop peste pământ. Şi a fost potop pe pământ, şi pământul a 
fost cuprins de ape, şi i-am salvat pe fiii lui Dumnezeu, i-am 
salvat dintre fiii oamenilor prin potop. Iar acum ce voi face? 
Neamul omenesc s-a făcut potop pentru fiii lui Dumnezeu, 
căci fiii oamenilor sunt cu multul, iar cei ce sunt cu Mine sunt 
puţini. Ce voi face, oare? 

Iată ce fac: vin cu masă de nuntă pe pământ. Aceasta 
fac. Chem la masa Mea pe tot omul. Noe tot aşa a făcut. întâi 
le-a spus tuturor de Mine şi de vestea Mea pentru scăparea lor 
şi i-a chemat pe toţi la scăpare, dar nici unul n-a voit să crea- 
dă şi să vină. Şi apoi, păcatele lor au făcut potop peste pă- 
mânt, şi pământul a fost prins sub ape cu tot ce era pe el. 
Acum însă va fi minune fără seamăn. Eu, Domnul, îi voi ridi- 
ca pe ai Mei şi îi voi ocroti şi îi voi mângâia, şi pe mulţi îi voi 
răpi, precum Mi-am răpit pe poporul Meu de azi cu care-Mi 
aştern pe pământ slava cuvântului Meu, venirea Mea pe calea 
cuvântului. 

Voiesc să-i strâng pe mulţi la sânul Meu şi să le dau 
viaţă, că nu au oamenii viaţă. O, cine să le dea viaţă oameni- 
lor? Nu este pe pământ om ca să poată da viaţă. Vin Eu şi dau. 
Veniţi să vă dau! Gustaţi şi vă mângâiaţi. Gustaţi din vinul 
Meu. Eu sunt Cuvântul Cel ce dă viaţă, iar viaţa este lumina 
oamenilor. Cine n-are lumină, să vină să ia. Să vină! Amin, 
amin, amin. 

Acum dau mângâierea Mea la cei osteniţi de drumul 
spre izvor. Voi, cei ce ştiţi să veniţi la izvor, să ştiţi că e mare 
taină să ştiţi să veniţi. Voi, cei ce veniţi la nuntă, învăţaţi-vă 
cu haină de nuntă, că Eu când voi veni voi căuta la haina 
omului şi îl voi întreba de ea. Amin. 

Iată grădinile Mele, şi în ele mireasa Mea, poporul 
Meu mireasă, popor frumos, împodobit cu haina nunţii şi cu 
candela arzând tot timpul. Vă dau din când în când grădinile 

Mele ca să vă desfătaţi cereşte în ele. Căutaţi să ştiţi taina 
mângâierii cereşti, că dacă Eu, Domnul, nu Mă pot mângâia 
cu voi, cei ce veniţi în grădinile Mele, nici voi nu vă puteţi 
mângâia. Veniţi cu dorul plin de Mine când veniţi. Izvorul 
acesta e apa vieţii. Spălaţi-vă faţa în el, că e vindecător. Cu- 
vântul Meu e mângâierea. Luaţi-1 şi întăriţi inimile voastre şi 
nu uitaţi că Eu sunt blând şi smerit cu inima, căci aşa voieşte 
Tatăl să fie fiii Lui. 

Dorul după om Mă sfâşie de şapte mii de ani. Mi-e 
duhul zdrobit şi Mi-e dor de omul cel zidit de mâna Mea. De 
omul cel nou Mi-e tare dor. Am venit acum două mii de ani 
de la Tatăl şi M-am făcut Omul Cel nou. Să Mă ia tot omul în 
el, că de aceea M-am făcut Om. Să Mă caute toţi fiii oa- 
menilor, că iată-Mă cum vin după om ca să-i dau viaţă din 
viaţa Mea. 

Suflu cu cuvântul şi îi adun pe cei ce vin şi le dau din 
masa nunţii. Mângâiaţi-vă, voi, cei veniţi la nuntă! Sunt Mi- 
rele nunţii. Cu cântări dulci, cu vorbiri dulci, cu duh de bucu- 
rie să petreceţi, că Eu, Domnul, sunt flămând de voi şi Mi-e 
dor, căci dorul după om e tot ce mai am. Dar Eu vreau omul. 
Vreau să-i trag pe toţi la masa Mea, la masa mângâierii, căci 
viaţa este lumina oamenilor. Amin. Daţi zor bucuriilor nunţii. 
Bucuraţi-vă şi vă veseliţi ca în cer, căci aici sunteţi în grădi- 
nile Domnului. Eu, Domnul, am grăit şi am făcut. Amin. 

Iar mâine, din nou vă voi îmbrăţişa în cuvânt. Vă voi 
învăţa, vă voi mângâia, vă voi hrăni şi vă voi spune de iubire, 
căci iubirea, Eu sunt. Amin, amin, amin. 

12/25 august 2001 

Sărbătoarea Creştinătăţii Româneşti, ziua a doua 

Cine iese din Dumnezeu, moare, şi apoi păcătuieşte. Domnul a venit 
pe pământ să-Şi lase viaţa pe el şi să ia omul din ea. Unde este cheia 
cunoştinţei? A venit vremea să nu mai păcătuiască omul. 

H ai, fiilor de la iesle! Nu e vreme de odihna tru- 
pului. Deşteptaţi-vă din aşternuturi şi luaţi şi 
aşezaţi în carte glasul Mirelui, că e sărbătoare în sătuţul cu- 
vântului Meu. Zilele nunţii Mele cu voi sunt mângâierea 
Mea, că Eu îi strâng pe mulţi pe lângă voi când Mă vestesc 
peste pământ cu zile de nuntă, şi fi-va în zilele ce vin să nun- 
tim tot mai mult, că e vremea, fiilor. Hai, învioraţi-vă tru- 
purile şi sculaţi-vă la lucru ca să gătim pentru trupul şi pentru 
sufletul celor veniţi la nuntă, să gătim masa şi să-i facem să 
se aşeze şi să le dăm. Amin, amin, amin. 

îmbrăţişez în cuvânt ziua a doua de sărbătoare şi pe cei 
adunaţi care ştiu cine este Cuvântul şi care se aşează întru El. 
Mângâierea Mea trage la cei neputincioşi, căci cei neputin- 
cioşi au nevoie de doctor, nu cei sănătoşi. îi cuprind pe toţi în 
cuvânt, că Eu îl rabd pe om de şapte mii de ani, şi Mă gândesc 
cu tot cerul ce pot să-i fac omului să-Mi audă suspinul, sus- 
pinul Meu cel după om. Când eram cu trupul pe pământ, lu- 
cram mai presus de fire şi aşa îi adunam pe mulţi pe urma 
Mea pe unde treceam cu ucenicii, că fără ucenici Eu nu um- 
blam. îi adunam pe mulţi şi îi făceam să se aşeze dându-le să 
mănânce pâine şi peşte ca să le pot spune apoi de Mine, Cel 
venit din cer după om. Acum îi adun cu cuvântul pe cei iubiţi. 
Sun din trâmbiţă şi ei se adună. Am răzbit cu cuvântul peste 
pământ, şi când Mă vestesc cu zile de nuntă, îmi iau trâmbi- 
ţaşii vestea şi o împrăştie în cele patru vânturi, şi cei vestiţi 
vin, se adună la nuntă, iar Eu, Mirele nunţii, Mă dau lor şi îi 
îmbiu la izvoarele vieţii. 


Viaţa are preţ mare. Pentru viaţa omului a fost să-Mi 
dau Eu viaţa Mea, dar omul nu pune preţ pe viaţa lui, pe 
preţul vieţii lui. Mă doare nepreţuirea de la om. Mă doare că 
nu ştie omul ce este iubirea. Când îl văd pe om fără iubire, Mă 
doare. Când îl văd pe om fără Mine, plâng. O, cine este cel ce 
ştie că Eu plâng după om ca să-l fac pe om să-Mi şteargă sus- 
pinul şi lacrima lui? Plâng, şi Mi-e plânsul plin de dor, şi 
plâng. Cine pune preţ pe Mine ca să Mă aibă apoi de bogăţie 
a lui? Se încântă omul de toate câte sunt şi de toate câte face 
el, şi caută să-şi umple golul inimii, şi căutarea lui nu se sfâr- 
şeşte, iar Eu stau afară bătând sfios la uşa inimii lui. Acum 
Mi-am gătit o mireasă, şi am trudit pentru găteala ei şi Eu şi 
ea, şi Mi-am aşternut masa nunţii, căci viaţa e de mare preţ, 
şi voiesc s-o vadă omul, s-o vadă şi să caute spre ea. Amin. 

Dar ce este viaţa? Nimic nu este ea decât preţul ei. Eu 
sunt preţul vieţii omului, dar moartea din om îmi stă împo- 
trivă şi Mie şi lui. 

Dar ce este moartea? Nici o moarte nu e mai grea ca 
omul fără Dumnezeu peste el şi în el. Nu poate nimeni să Mă 
aibă pe Mine în el dacă nu Mă are peste el. Dacă omul îşi este 
sieşi stăpân, nu Mă are în el oricât ar zice el că M-ar avea. Eu 
până n-am vorbit lui Moise din faţa lui nu M-a putut primi în 
el. întâi i-am vorbit cu glas din cer şi din rug, şi apoi am stat 
în el, iar cel ce Mă are în el face ce a făcut Moise, şi nimeni 
nu-1 poate birui pe cel ce Mă are în el. 

Dar ce este viaţa? Ştii tu, omule, ce este viaţa? Te chem 
la izvor ca să-ţi vorbesc. Glasul Meu stă faţă în faţă cu tine 
acum, şi îţi vorbesc din mijlocul poporului cuvântului Meu ca 
din rugul din care-i grăiam lui Moise. Grădiniţa cuvântului 
Meu e pusă deoparte ca să cobor Eu în ea glasul Meu. Ea este 
rug aprins. Cine se încearcă în ea, arde, că acolo grăiesc Eu, 
şi glasul Meu răsună în ea când le grăiesc lor. Şi te întreb: ce 
este moartea, omule scump? Cine iese din Dumnezeu, moare, 
şi apoi păcătuieşte. Să nu faci moarte peste tine, omule. Să nu 
mai faci de-acum. Moartea este tot ce nu înseamnă Dumne- 
zeu în fiinţa ta. Nu de moartea ta e vorba, ci de moartea Mea. 
Când Eu nu mai pot în om nimic viu, nimic din veşnicie. Eu 
stau atunci ca în mormânt în om, iar omul suflă din duhul 
vieţii şi nu-Mi dă nimic pentru el. Cerul este plin de duhul 
vieţii pentru trupuri, şi tu iei mereu din cer şi nu-i dai nimic 
înapoi cerului. O, tu nu ştii cât de rău e să nu poată Dumnezeu 
în tine, omule, şi să poţi tu. Aş voi să te învăţ ce înseamnă fiii 
lui Dumnezeu şi ce înseamnă fiii oamenilor. Fiii lui Dum- 
nezeu sunt cei mai frumoşi de pe pământ. Ei nu iau decât de 
la Mine şi iubire şi mângâiere şi bucurie şi cunoştinţă şi pu- 
tere şi cuvânt şi faptă şi tot ce le dau Eu să aibă şi să facă. Ei 
au înfăţişare curată şi cuviincioasă, şi se umileşte omul înăun- 
trul lui când îi vede, şi se umple omul de dor de fericire ca a 
lor. Iar fiii oamenilor nu sunt frumoşi, că nu aşa este frumo- 
sul. Fiii oamenilor sunt cu mâinile goale, sunt goi de toate 
cele, şi nimic din tot ce au nu este al lor. Ei iau de la tatăl lor, 
diavolul, iau şi iubire şi bucurie şi cunoaştere şi putere, dar 
toate au învelişul minciunii, că atunci când să-şi capete viaţa 
din acestea, o pierd de tot. Ei se împodobesc pentru păcat, că 
de ce altceva s-ar împodobi omul? Iar când se văd între ei, se 
răvăşesc unii pentru alţii, se biruiesc unii de alţii, se înalţă 
unii peste alţii, dar omul curat fuge de minciuna aceasta şi îl 
plânge pe cel pierdut. Iar Eu lucrez cu tot cerul de sfinţi şi de 
îngeri şi îmi ocrotesc ce este al Meu, căci diavolul ţipă turbat 
după pradă şi caută să înghită dacă poate până şi pe ai Mei. 
Dar el este slab, şi ai Mei sunt tari, că Eu le sunt stăpân şi îi 
am sub pecetea Mea pe cei ce fac voia Mea pe pământ. Iată, 

aşa înseamnă fiii lui Dumnezeu şi fiii oamenilor. De aceea te 
învăţ Eu cum se vine la nuntă, omule. N-are cine să te înveţe 
despre haina şi despre trupul şi despre duhul nunţii, căci fiii 
oamenilor sunt mulţi, şi ai Mei sunt puţini, că nu mai vrea 
omul cu Dumnezeu pe pământ. 

O, atâta mângâiere cobor în grădinile Mele şi te îmbiu 
spre ele, omule! Vino să-Mi auzi glasul care umblă prin gră- 
dină ca să te mângâie pe tine, cel ce vii la izvor. Vino! Şi să 
ştii cum să vii. Uită-te la fiii cuvântului Meu şi învaţă cum să 
vii, şi să iubeşti să vii aşa, şi abia să mai poţi sub aşteptare 
după ce Eu sun pentru ca să te adun apoi şi să-ţi dau, că Eu 
vreau să ai, omule. Ceea ce poţi avea cu adevărat este numai 
ce-ţi dau Eu. Eu pot să-ţi dau viaţă, omule. Viaţă fără moarte 
pot să-ţi dau. Ţi-am dovedit că pot. Dacă nu crezi, în- 
cearcă-Mă, şi Eu îţi voi arăta că pot. Dacă llie, proorocul 
Meu, n-a voit să moară, n-a murit. Dacă Enoh n-a voit să 
moară, n-a murit. Dacă Eu n-am voit ca loan să moară, n-a 
murit loan. O, şi dacă ai şti câţi n-au murit! Şi nu uita de 
Scriptura care scrie că un popor va fi cu trupul când Eu voi 
veni văzut, şi Eu îl voi ridica pe norii venirii Mele şi voi sta 
cu el în văzduh, şi atunci îmi voi face curat pe pământ, că am 
făcut pământul să-Mi fie aşternut pentru Mine şi pentru om. 
Cerul îmi este scaun, şi pământul, aşternut, numai să poată 
omul să înţeleagă şi să vadă adevărul acesta. 

O, învaţă viaţa, omule scump, că Eu am plătit preţul cel 
mai scump pentru tine şi te-ai făcut de mare preţ. Dar dacă tu 
fugi de răscumpărarea ta şi voieşti tot sub robie, o, ce să-ţi 
fac, oare? Mă uit la tine cât iubeşti iadul. Toate faptele diavo- 
lului pe care tu le faci şi le trăieşti cu fiinţa ta sunt din adânc, 
şi te ţin în iad şi te golesc şi te dezbracă de cer şi te îndeam- 
nă la desfrânare în toate, şi Eu Mă uit la tine cât iubeşti tu 
iadul. O, cum să te fac să iubeşti cerul şi pe toate ale lui? 
Cerul a lăsat o lege sfântă pe pământ, şi tu o calci de-a pururi. 
O, cum să te scap de nepăsare? Cum să te trag la Mine şi la 
Tatăl, omule? Să ştii că ochiul Meu vede tot, tot ce faci tu 
înăuntrul şi în afara ta, şi plânge ochiul Meu. Să ştii că-L faci 
pe Dumnezeu să plângă. Nu te mai bucura de bucuriile tale 
dacă Dumnezeu plânge de la ele. 

Te-am chemat să plângi cu Mine pentru Mine şi pentru 
tine, omule. Pentru tine să plângi că nu Mă iubeşti, şi pentru 
Mine să plângi că te iubesc şi că plâng fără iubirea ta. Mi-e 
dor de tine de şapte mii de ani. Te chem la izvorul din care Eu 
curg cu glasul Meu care plânge omul. Te-am chemat ca să-ţi 
spun că Mi-e dor. Mă răcoresc când pot să-ţi spun. Mă mân- 
gâi când ştiu că te pot face să auzi suspinul Meu. Fie-ţi milă 
de Mine! Nu-ţi mai spun să-ţi fie milă de tine, şi iată ce-ţi 
spun: fie-ţi milă de Mine, omule scump! Te-am scumpit din 
viaţa Mea pentru tine dată. Şi cui am dat-o când am dat-o? Ştii 
tu, oare, aceasta? O, ţie ţi-am dat-o. Poart-o dacă aşa am fă- 
cut. Fă-te vas pentru ea, că Eu ţi-am dat-o. Amin. Te învăţ în- 
ţelepciunea cea mai mare, cea care stă la scaunul lui Dum- 
nezeu. Nu este pe pământ înţelepciune care să ştie cui Mi-am 
dat Eu viaţa atunci când Mi-am dat-o. Am venit de la Tatăl pe 
pământ ca să-Mi las viaţa pe el şi să ia omul în el viaţa Mea 
şi să aibă omul hrană. Nu pricepi, omule, ce hrană trebuie să 
mănânci tu ca să nu mai mori. Eu am spus: «Cel ce crede în 
Mine nu moare niciodată, căci cel ce Mă mănâncă pe Mine 
va fi viu pe veci». Păcat că nu încearcă omul cele ce Eu am 
spus. Păcatul acesta este mai greu decât păcatul omului cel 
întâi zidit, fiindcă Eu acum M-am făcut trup, şi aşa M-am 
dovedit Dumnezeu pentru om, şi i-am spus omului faţă către 
faţă să mănânce pe Dumnezeu, Care S-a făcut trup din cer pe 
pământ ca să aibă omul hrană, şi prin ea, viaţă veşnică. 


O, unde este cheia cunoştinţei? Cine a luat-o şi unde 
este? Să dau vina pe diavolul? Aşa să fac? Şi Eu să fac aşa? 
De ce nu intră omul în împărăţia cerurilor? De ce nu intră 
împărăţia cerurilor în om? De ce aceste două locaşuri nu sunt 
una? De ce aceste două lumi nu sunt una precum a fost să fie? 
O, de ce, oare? Unde este cheia cunoştinţei pentru acestea ce 
întreb Eu? 

Dă-Mi cheia, omule! Cheia este la tine. Dacă tu nu 
vrei, aceasta este cheia cu care ai încuiat împărăţiei cerurilor 
care stă lângă tine ca să intre în tine şi ca să intri tu în ea. Nu 
vrei. Nu pot da vina pe diavolul atâta timp cât tu nu vrei. 
Diavolul este rău numai cu cei ce fac voia Mea, dar cu cei ce 
fac pe placul lui el nu este rău. 

Omule, a venit ceasul să Se preaslăvească Fiul Omului. 
Şi iată-L, Se preaslăveşte în cuvânt peste pământ, şi Tatăl îl 
preaslăveşte pe El. A venit vremea aceea să nu mai păcătu- 
ieşti. Mă trimite Tatăl să iau moartea de pe pământ şi să aduc 
pe el suferinţă peste tot trupul. Amin. Moartea este păcatul, 
iar «cel ce suferă cu trupul o isprăveşte cu păcatul '», precum 
a grăit Scriptura apostolilor Mei. 

Să nu plângi după păcat, să nu plângi, omule, după vre- 
mea când îţi era bine cu păcatul. O, să nu plângi. Dar tu nu 
vei face ce-ţi spun Eu, şi vei plânge. Şi dacă vei plânge, să 
plângi cu Mine, omule. Să nu plângi singur, că omul în zadar 
plânge singur. Să cauţi la Mine cu plânsul tău şi să-Mi ceri să 
te iert. Şi dacă vei şti cum să-Mi ceri, Eu îţi voi spune că te-am 
iertat în clipa când ţi-am dat viaţa Mea ca să te răscumpăr. Eu 
îţi voi spune să Mă ierţi tu că te-am luat din păcate şi să uiţi 
supărarea dintre Mine şi tine, şi apoi să ne împăcăm şi să-I 
dăm Tatălui actul împăcării dintre Mine şi tine, că mare şi de 
nepătruns a fost şi este taina iubirii dintre Mine şi om, iar 
cheia aceasta a fost dată la nepăsare şi n-a mai stat în uşă ca 
să pot Eu intra la om şi ca să poată omul intra la Mine. Şi iată 
ce am făcut. Am făcut o împărăţie nouă. Ea este cheia cu care 
Eu descui veacul cel nou, veacul ce va să fie. Mi-e mică îm- 
părăţia cea nouă, dar e mare cât cerul, după har. Ea este cheia. 
Cu ea am descuiat venirii Mele. Cu ea Mi-am aşternut pe pă- 
mânt nunta Mea, nunta pe care Mi-a ţinut-o Tatăl în palme 
pentru acum când M-a trimis să-i adun pe nuntaşi, şi nunta 
aceasta nu va avea sfârşit. Amin, amin, amin. 

Tatăl nunţii dă glas peste nuntaşi şi zice: 

F iul Meu este Unul. Aşa este şi poporul Lui 
de azi: unul. Slava Fiului Meu este cuvân- 
tul. Cuvântul este Fiul Meu Cel iubit, întru Care Eu, Tatăl, am 
binevoit. Amin. 

O Tată al Meu, Mă bucur lângă mireasă în 
^ grădinile de la izvor. Izvorul Meu adapă pe 
nuntaşi, iar Eu, Mirele nunţii, sunt Fiul Tău şi Mă bucur de mi- 
reasă, şi Mă bucur de nuntaşi, Tată, şi îmi lărgesc cortul nunţii, 
şi voi putea aceasta, că Tu eşti în Mine, Tată, şi poţi. Amin. 

V-am mângâiat şi v-am învăţat iubirea cea mare pe voi 
pe toţi câţi aţi venit la izvor când Eu v-am chemat. Învăţaţi-Mă 
şi voi pe Mine să vă iubesc. Dacă Mă veţi iubi, voi învăţa să 
vă iubesc. Şi dacă vă iubesc, învăţaţi-vă să Mă iubiţi. Amin. 
Nu oricum este iubirea. Ea este ca Mine. Nu oricum este via- 
ţa. Ea este ca Mine. Amin. Voiesc să învăţăm unii de la alţii 
doina iubirii. Ea este iubirea dintre Mire şi mireasă, doină 
care va rămâne pe chipul sfinţilor Mei şi în glasul îngerilor, 
doina nunţii Mele, doina veşniciei care va fi pe pământ cu- 
rând, curând. 

Să se audă glasul nunţii de la margini la margini! Şi se 
va auzi. Amin. Să se audă glasul Mirelui şi al miresei! Şi se 

va auzi. Amin. Să se audă glasul nuntaşilor! Şi se va auzi. 
Amin. 

Vă prind şi vă cuprind în Duhul Sfânt Mângâietorul, 
Duhul Cel dătător de viaţă. 

Omule, nu uita cine este viaţa ta, iar când te chem, 
vino! Curând, curând nu va mai fi nimic între cer şi pământ; 
nimic decât glasul Mirelui şi al miresei şi ziua nunţii. Şi dacă 
Eu, omule, te chem, vino! Amin, amin, amin. 

13/26 august 2001 

Sărbătoarea Creştinătăţii Româneşti, ziua a treia 

Nădejdea şi umilinţa se fac una pe alta dacă sunt adevărate. Omul 
nu ştie să preţuiască vremea mântuirii lui. Omul este încurcat în 
cele lucrate de el. Când fiii lui Dumnezeu lucrează pentru El, 
atunci e sărbătoare. Nădejdea, credinţa şi dragostea sunt de la om 
pentru Dumnezeu, nu de la Dumnezeu pentru om. 

B uhul sărbătorii pluteşte peste grădina întâlnirii 
Mele cu omul, iar Eu, Domnul, stau cu sfinţii şi 
cu îngerii în văzduh şi privim aici şi pe drumul lor spre casă. 
Cei ce au fost la sărbătoare plutesc şi ei cu sufletul aici, în 
grădină, iar cu trupul se poartă spre casă. 

Hai, fiilor de la iesle, să împodobim în cuvântul Meu şi 
ziua a treia de sărbătoare, şi apoi să dăm glas mamei Mele 
Fecioara, că e serbare în cer şi pe pământ pentru mama Mea. 
Zilele sărbătorilor Mele cu voi rămân mereu în sufletul celor 
ce vin la izvor, şi aşteaptă altele, aşteaptă cu sufletul la gură, 
căci cei ce-şi pun nădejdea în coborârea Mea la voi se hrănesc 
din ea cu nădejde. Amin. O, ce bine ar fi să ştie toţi aceştia să 
nădăjduiască în Mine, nu în voi, şi să nădăjduiască în ei. Cine 
nu ştie să nădăjduiască în el însuşi, acela nu poate nădăjdui în 
Dumnezeu. Şi se va întreba cel ce aude ce spun Eu: „E bine 
să nădăjduiască omul în el însuşi? E bine, fiilor. Prea mulţi 
creştini se încearcă cu o umilinţă cu care se acoperă de faţa 
Mea şi nicidecum nu se zidesc prin ea. Iată, e bine să nădăj- 
duiască omul în el însuşi atunci când pleacă pe calea ade- 
vărului Meu ca să rămână întru el. Nădejdea şi umilinţa se fac 
una pe alta dacă sunt adevărate, dacă au statură care să folo- 
sească facerii omului nou. Amin. 

O, copii de la iesle, mulţi din cei ce vin la izvorul aces- 
ta ca să se spele în el, mulţi îşi pun nădejdea în coborârea Mea 
la voi, în Mine, fiilor, în venirea Mea care vine să-i tragă pe 
toţi cei buni la Tatăl. Şi iarăşi, sunt din cei ce vin, care-şi pun 
nădejdea în voi, căci aşteaptă de la voi, că ei nu ştiu cum să 
ia şi cum să se hrănească din acest izvor. Dar sunt din cei ce 
vin, care ştiu să-şi pună nădejdea în ei pentru calea pe care Eu 
am pus-o azi pe pământ pentru omul care se alege pe sine ca 
să vină după Mine după ce Eu aştern această cale a Mea în 
calea omului. 

Cei ce-şi pun nădejdea în ei înşişi pentru venirea Mea 
din zilele acestea, numai aceia ştiu cu adevărat ce înseamnă 
să-şi pună omul nădejdea în Dumnezeu, căci cine nu poate 
nădăjdui în el însuşi nu poate nădăjdui în Dumnezeu. Amin. 

O, ce mult aş vrea să pot vorbi mai mult vorbire cereas- 
că prin voi cu cei ce vin după apă la izvor, dar nu pot face cu 
voi ce voiesc Eu peste cei ce vin. Nu toţi ştiu să vină şi cu ce 
să vină când vin, şi Eu nu pot lucra oricum peste om cu voi. 
Omul este greu pentru el însuşi din pricina greutăţilor vieţii 
lui, şi când vine aici, dă să-şi pună sarcinile lui peste voi, dar 
nu se poate aşa. Aş voi să pot vorbi mai mult cu cei ce vin, să 
pot lucra prin voi cu cei ce vin, dar ei nu Mă lasă să fac aşa. 
Cum vor ei să vorbească cu Mine şi la Mine, nu este bine nici 


pentru ei, nici pentru voi, nici pentru Mine. Iar cum vreau Eu 
să fie vorbirea Mea şi a voastră cu omul cel chemat la izvor, 
nu poate omul, că el poate cum ştie el, nu cum vreau Eu să 
poată, şi acela nu ştie să-şi pună nădejdea în el pentru calea 
aceasta nouă pentru om. 

O, copii trudiţi şi obosiţi de lucru, să nu-şi pună omul 
nădejdea în voi, că voi aveţi altceva de făcut pe pământ. Voi 
trebuie să-Mi puneţi Mie mereu masa ca să aşez pe ea hrană 
pentru om, dar trebuie să-l învăţ pe om cum să umble spre 
Mine când vine să ia. Fiilor, fiilor, când vine omul să ia de pe 
masa Mea cu voi, să nu caute lucru în parte peste el, că aici 
nu e vremea şi nu e aşa lucru. Să se deprindă omul să ia de pe 
masă şi să nu tulbure înjur cu ale lui. Dacă ar fi vrut omul să 
facă aşa când îl caută pe Dumnezeu, ar fi fost mare şi frumos 
neamul creştinesc de pe pământ. Dar dacă n-a făcut aşa omul, 
iată, nu este rod, nu este creştere, şi se pierde timpul mântui- 
rii, precum a fost şi până acum. 

Omul nu ştie să preţuiască vremea mântuirii lui. Cel ce 
se iubeşte pe sine vrea să tragă mai mult pentru el din cele de 
Mine puse înainte pentru om, dar biserica adevărată nu face 
aşa. Dacă Eu spun că cel ce nu ştie să-şi pună nădejdea în el 
însuşi nu poate nădăjdui în Dumnezeu, să ştiţi că aşa este. 
Dacă tu, omule, nu ştii să-ţi ceri pentru Mine, de aceea aştepţi 
de la Mine, dar aceasta nu este umilinţă, şi este altceva. Eu te 
chem la izvor, dar dacă nu ştii să te dai lui când bei din el, în 
zadar bei. Când te duci la prăvălie ca să iei de acolo ceva să 
mănânci sau să bei, scoţi un ban şi plăteşti, şi apoi mănânci. 
Când vii la izvorul cel fără de plată, cel fără de bani, aici 
trebuie să te dai lui, şi apoi să bei, că altfel zadarnic bei, 
zadarnic îţi pui nădejdea în el când îl bei. 

Nu trebuie să-şi lase omul nădejdea în Mine, ci trebuie 
să lucreze cu nădejde, că altfel nu este umilinţă nădejdea lui. 
Este scris că cel ce nu lucrează, cel ce nu munceşte, acela să 
nu mănânce. Nimeni nu poate culege rodul seminţei dacă nu 
pune mai întâi sămânţa la însămânţat şi la îngrijit rodul ei ca 
să-l rodească. 

O, copii de la iesle, aş voi să lucrez mult cu voi peste 
omul care vine la izvor, dar nu pot, că omul îşi pune nădejdea 
în voi şi nu în el. Nu pot să-l fac pe om dacă el face aşa. Dacă 
omul nu ştie să stea la făcut, dacă el nu ştie să-şi ia de pe masa 
Mea facerea lui, acela nu poate nădăjdui în Dumnezeu. Dacă 
el nu crede că poate cu Dumnezeu, nici nu ajunge să poată. 
Cine nu poate cu Dumnezeu, nici Dumnezeu nu poate cu el. 
Iată, aceasta este ce vreau Eu să spun când îl învăţ pe om să-şi 
pună nădejdea în el când dă să vină după Mine. Aceasta am 
voit să spun: cine nu poate cu Dumnezeu, nici Dumnezeu nu 
poate cu el şi pentru el. Amin. 

O, dacă tu, cel ce vii să bei din izvor, dacă tu nu poţi fi 
liber din pricina celor vechi ale tale, nu veni să le pui pe ale 
tale peste cei ce stau înaintea Mea pentru lucrul Meu peste 
pământ. Umileşte-te, iar măsura în care eşti caută s-o înţelegi 
tu, nu Eu. Dacă tu nu poţi nădăjdui în tine pentru Mine din 
pricina celor agonisite de tine în viaţă, nu te văita cu ele, că 
nu e nimeni de vină pentru ele. Cine are greutăţi şi nu le poa- 
te purta pe calea Mea, să nu vină cu ele să le pună peste Mine 
şi peste lucrul Meu cel greu pentru venirea Mea de azi pe 
pământ. Să vină să ia dacă vine, şi să poarte cât poate şi să-şi 
înţeleagă măsura. Amin. 

Cartea Mea cu voi are multe învăţături în ea, fiilor. Dă 
omul să ia din ea ce v-am învăţat Eu pe voi în loc să ia din ea 
ce l-am învăţat pe el. Spuneţi la cei ce vin că nu vor putea aşa. 
Eu ştiu măsura pentru toţi şi Mă port cu fiecare pe măsura lor, 
şi tot aşa le şi cer. 

Iată, cine nu poate numai cu calea Mea din pricină că 
nu este liber, să nu vină să ceară. Eu nu sunt vinovat de cele 
ce omul îşi agoniseşte. Eu nu pot lucra decât pe potriva omu- 
lui dacă omul voieşte ceva de la Mine. Şi de la cel ce nu poate 
din pricina celor agonisite de el, nici nu-i cer, şi îl las să-şi 
poarte lucrul lui. Amin. 

Iar celor ce-şi pot pune nădejdea în ei pentru Mine, pe 
aceia Eu îi întâmpin şi îi întăresc în nădejde şi Mi-e liberă 
calea Mea spre ei şi îi cer pe calea Mea, că ei pot. Merit şi Eu 
să-Mi fac ucenici din cei ce au în ei nădejdea că pot să se facă 
ucenici ai Mei. Cine nu poate, acela nu-şi cere, iar cine nu-şi 
cere, acela nu poate. Această măsură este măsură dreaptă, şi 
nimeni să nu se teamă de măsura care este, de măsura tuturor 
lucrurilor. Amin. 

O, fiilor de la iesle, e prea încurcat omul în cele lucrate 
de el care-1 ţin rob sub ele. Dar dacă el vine la izvor, Eu dau 
tuturor, numai să ştie omul să ia după măsura lui şi să nu-Mi 
ceară mai mult, de vreme ce nici Eu nu-i cer celui ce nu poa- 
te mai mult. Lecţia pe care v-am grăit-o Eu azi, are mare ade- 
văr în ea. Cine nu poate, acela nu-şi cere, iar cine nu-şi cere, 
acela nu poate. Cine nu ştie, cine nu poate să nădăjduiască în 
el însuşi, acela nu poate nădăjdui în Dumnezeu, că în cer aşa 
este: măsură pentru măsură. Amin. 

Omule, când vezi că poţi, când vezi că n-ai piedici, 
pune-ţi nădejdea în tine, cere-ţi ţie ca să poţi, şi numai aşa vei 
putea pentru Dumnezeu. Dacă tu poţi şi nu-ţi ceri, să nu aş- 
tepţi de la Mine, că nu-ţi dau aşa. Eu le pun pe ale Mele pes- 
te cei ce pot, peste cei în care-Mi pot pune nădejdea. Amin. 

Iată ce taină, şi cât de nepătrunsă a rămas ea vreme de 
două mii de ani! Nădejdea, credinţa şi dragostea sunt de la om 
pentru Dumnezeu, nu de la Dumnezeu pentru om; dinspre om 
spre Dumnezeu, nu dinspre Dumnezeu spre om, că nu Dom- 
nul, ci omul are nevoie de ele pentru Dumnezeu. Amin, amin, 
amin. 

Trebuie să ai în tine nădejdea, credinţa şi dragostea; nă- 
dejdea că poţi, credinţa că poţi, şi dragostea prin care poţi 
pentru Dumnezeu, omule. Dacă pe cele două le poţi, atunci 
dragostea se face cale pentru ele, şi poţi. Dacă Eu nu le des- 
curcam paşii ucenicilor Mei când i-am luat să umblu cu ei 
de-a pururi, cum ar fi putut ei nădăjdui că pot ei aceasta, cum 
ar fi putut ei crede că vor putea cu Mine şi numai cu Mine? 
Cel ce vine după Mine, acela trebuie să poată numai cu Mine, 
şi este deosebire între cel ce poate şi cel ce nu poate. Amin. 

Grăiesc cu duh de sărbătoare, căci cuvântul învăţăturii 
e sărbătoare pentru omul care-1 ia să-l pună peste el. Mă uit 
după paşii celor ce se întorc de la nuntă şi se duc spre casele 
lor. Duhul lor pluteşte încă prin grădina întâlnirii şi se hrănesc 
cu bucuria inimii. I-am îmbrăţişat pe toţi cu cuvântul. Le-am 
dat din vinul nunţii, şi fiecare a băut cum a ştiut să bea. Celor 
din depărtări să le ţineţi urma cu cuvântul Meu de câte ori 
vi-1 dau vouă, şi să se hrănească şi, dacă vor, să crească prin 
el. Vedeţi de pe unde vin şi să le trimiteţi, fiilor, că Eu vă voi 
ajuta să puteţi şi să aveţi. 

Acum, duhul sărbătorii pluteşte peste grădină. Mai 
sunt cei care încă n-au pornit înapoi. Mergeţi cu cuvântul 
Meu la ei în grădină şi vorbiţi-le despre nădejde şi despre cre- 
dinţă şi despre dragoste aşa cum am pus Eu în carte cuvântul 
acesta, că aş voi să lucrez mai mult cu voi peste omul care 
vine la izvor, că mulţi sunt cei ce nu pot ca Mine. Dar sunt şi 
din cei ce pot, numai să ştie să-şi pună nădejdea în ei ca să 
poată. Nădejdea şi umilinţa pot una pentru alta, că dacă este 
numai umilinţă, omul aşteaptă de la Mine şi stă nelucrător şi 


nu se dă ajutor lui Dumnezeu pentru nădejdea slavei ce va să 
fie curând, curând pentru venirea Mea pe care Eu şi cu voi o 
pregătim, fiilor. 

E zi de sărbătoare, a treia zi a sărbătorii, dar e şi zi de 
lucru. Cea mai mare sărbătoare pentru noi, cei din cer, este 
atunci când fiii lui Dumnezeu lucrează pentru El cu nădejde, 
cu credinţă şi cu dragoste. Amin. 

Mângâiaţi pe cei din cer, cu duh de sărbătoare, ca nişte 
ucenici care-şi întâmpină mereu pe învăţătorul lor, veghind 
pentru mângâierea Lui, căci cei ce-L mângâie pe Domnul, 
aceia sunt cei mângâiaţi. Amin, amin, amin. 

14/27 august 2001 

Praznicul Adormirii Maicii Domnului 

Cei ce II iubesc pe Domnul sunt cei asemenea Lui. Hristoşii minci- 
noşi zădărnicesc credinţa omului. Vine ziua Domnului, cea mare şi 
înfricoşată. Femeia să-şi acopere capul, pentru îngeri. 

T atăl, Fiul şi Duhul Sfânt, Acesta înseamnă Dum- 
nezeu, şi Aceşti trei una sunt mai înainte de toţi 
vecii, şi în vecii vecilor una sunt. Amin, amin, amin. 

Ceea ce s-a lucrat, ceea ce a fost, ceea ce este şi ceea 
ce va fi, pe toate le-a lucrat întru totul Tatăl, Fiul şi Duhul 
Sfânt, Treimea Cea de o fiinţă şi nedespărţită. 

Când M-a ispitit omul ca să-i spun despre sfârşitul a 
toate. Eu M-am ascuns să-i răspund, că nu e bine să ştie omul 
aceasta, şi i-am spus aşa: «Nu ştie nimeni, nu ştie nici Fiul, ci 
numai Tatăl». Nu e bine să caute omul să ştie aceasta. Nu e 
de la Dumnezeu să ştie cineva despre ziua aceea, ci e bine să 
fie omul gata pentru ea, şi s-o facă frumoasă pentru el fiecare 
om. Aceasta trebuie să facă omul. Iar cel ce nu are grijă de 
ziua aceea ca să stea aşezat întru ea, acela va fi prins sub ea 
pe neştire. Amin. 

Tatăl, Fiul şi Duhul Sfânt, Acesta este Dumnezeu, Ieru- 
salime, poporul Meu cel nou. Tu eşti locul odihnei Mele, şi 
această zi s-o faci frumoasă, poporul Meu, că ea este odihna 
Mea. Cel ce se face zi de odihnă pentru Mine, acela este fiul 
zilei, iar ziua venirii Mele este mereu cu el, că el veghează 
pentru ea stând în ea. Amin. 

O, poporul Meu, Mă odihnesc în mijlocul tău cu săr- 
bătoare. Tatăl, Fiul şi Duhul Sfânt Şi-a gătit ziua de odihnă în 
tine. Bucură-te şi ia har, căci Domnul este cu tine. Amin. 

Mama Mea are bucuria zilei în mijlocul tău, poporul 
Meu. Ziua Domnului a fost pentru ea ziua când Eu am venit 
şi am luat-o lângă Mine şi lângă Tatăl. N-a fost zi să nu fie ea 
pregătită pentru ziua Domnului, care n-a venit la ea ca un fur, 
ci a venit cu sărbătoare apostolească şi cerească pe pământ. 
Hai, fiilor, să-i dăm ei pacea zilei de azi şi bucuria Mea din 
mijlocul vostru. 

Hai, mamă. Iubirea Mea pentru poporul Meu este şi 
iubirea ta. Precum Tatăl este în Mine şi Eu în Tatăl, aşa sunt 
Eu în tine şi tu în Mine, mamă, precum eram Noi amândoi un 
singur trup când Mi-ai purtat trupul în pântece, mamă. Şi ca 
să Mă pot arăta omului în chip de om, am ieşit şi am crescut 
şi M-am desăvârşit în trup, şi M-am arătat apoi Dumnezeu 
adevărat din Dumnezeu adevărat, iar tu erai mama Mea, 
mamă. Amin. 

ă ne dăm. Fiule scump, unul la altul. Vor- 
bind să ne dăm poporului Tău de azi. Sunt 
plină de dor şi de iubire pentru cei ce fac voia Ta umblând cu 
Tine pe pământ, Fiule. Mai mare credinţă ca a lor n-a fost de 

când e veacul. Când ai plecat la Tatăl, ai spus că mai mari 
minuni vor face cei ce vor crede în Tine; mai mari, pentru că 
Tu Te duci la Tatăl. Tu ai venit şi, iată, ai găsit credinţă pe 
pământ. Şi ce credinţă, Fiule! Tu eşti în Tatăl, şi de acolo lu- 
crezi cu cuvântul peste ei, şi ei cred în Tine şi în tot ce le spui 
Tu din Tatăl. Nefiind Tu cu ei cu trupul Tău cel văzut, ei cred 
în Tine şi îţi fac faptă cuvântul. Mai mare minune ca aceasta 
ce fac ei nu este minune, căci ai pus în ei credinţă, şi ei au, şi 
ai găsit ce ai pus, ai găsit credinţă pe pământ. Dacă nu puneai, 
dacă nu găseai, mai veneai? Nu mai veneai, că n-avea cine să 
Te creadă. Fiule scump, puiule scump, puiul meu. 

E u, mamă, n-aş fi putut veni cu acest cuvânt 
pe pământ dacă nu era cine să-l creadă. O, 
cât M-am uitat să găsesc pe cineva care să poată crede! Şi i-am 
găsit pe ei. Când lucram cu graiul Meu prin Verginica (1955- 
1980, n.r.), veneau mulţi şi îmi ascultau glasul Meu care tre- 
cea prin ea, şi le vorbeam frumos, doar-doar Mă vor urma, şi 
nimeni nu M-a urmat, mamă. Aceasta înseamnă să Mă ur- 
meze cineva: să fie ca Mine, să facă la fel ca Mine, să creadă 
ca Mine. Veneau atunci să asculte ce spun Eu şi Mă puneau 
să le fac voile, şi le făceam voile ca să le spun apoi să facă şi 
ei voia Mea, dar ei nu pricepeau că voia lor nu este voia Mea, 
şi se credeau ai Mei aşa cum erau ei, şi Mă credeau al lor aşa 
cum erau ei. Dar Eu nu despre aşa credinţă spuneam atunci 
când M-am întrebat zicând: «Când va veni Fiul Omului, va 
mai găsi credinţă pe pământ?». O, mamă, credinţa prin care 
Eu puteam veni era aceea să creadă omul că poate fi ca Mine, 
că poate face ca Mine, că poate crede ca Mine. Eu veneam, 
dar ei nu veneau. Eu eram, dar ei nu erau, şi se învăţaseră cu 
grăirea Mea şi îşi vedeau de ale lor. O, cât M-am uitat să gă- 
sesc pe cineva ca să poată crede, dar n-am găsit între ei! Şi 
după ce am luat-o la Noi pe Verginica, am pus credinţă pe pă- 
mânt, ca sămânţa care este pusă la încolţit, şi ea a crescut, şi 
apoi am sunat pe pământ cuvântul venirii Mele, şi sun cu el 
mereu de atunci. Eu, mamă, n-aş fi putut veni cu acest cuvânt 
dacă nu era cine să-l creadă. 

ă faci. Fiule scump, după credinţa lor, şi să 
le dai lor veşnicia pe pământ, şi ei s-o tră- 
iască pe veci, că au crezut, Fiule. Tu ai spus că cel ce crede în 
Tine nu moare niciodată. Despre cuvântul acesta ai spus Tu 
când ai spus aşa; despre ceea ce spui Tu în el. Scripturile ve- 
nirii Tale nu le-au fost de ajuns oamenilor ca să creadă prin 
ele că Tu vii aşa cum spun ele. Dar aceştia mai mici au crezut 
în ele, şi de aceea ai venit la ei. Spun oamenii că e de ajunsă 
Scriptura, şi nu se mai poate nimic lângă ea. Dar ea are în ea 
venirea Ta, şi aceasta este venirea Ta: cuvântul Tău de azi este 
ea. Grăiesc cu Tine ca să audă omul de la noi aceasta, Fiule 
scump, şi să ştie că mai este de venit ziua cea mare şi înfrico- 
şată. Este scris că mai întâi vei suna şi vei aduna pe cei aleşi 
ai Tăi. Aceasta este ce faci Tu cu cuvântul Tău de azi, cu ve- 
nirea Ta în cuvânt, Fiule. Să audă tot omul şi să înţeleagă şi 
să nădăjduiască, şi apoi să creadă aceasta. Amin. 

O mamă bună, Eu n-am lucrat niciodată ni- 
^ mic decât ceea ce era scris în Scripturi. Eu 
nu lucrez acum nimic altceva decât ceea ce am lăsat Eu cu 
gura Mea în Scripturile Mele că voi lucra. Am spus atunci că 
vin cu venirea Mea, şi l-am învăţat pe om s-o cunoască, l-am 
spus omului că vor ieşi proorocii minciunii ca să-i înveţe pe 
toţi că nu este Dumnezeu, ca să nu se teamă omul de fărăde- 
lege şi ca să se răcească iubirea cea pentru Mine. Am spus că 
vor fi hristoşi mincinoşi ca să nu mai creadă omul atunci când 
voi veni Eu. Am spus că vor face ei semne, nu Eu, şi după 


aceea se vor întuneca şi soarele şi luna şi stelele, şi se vor 
zgudui puterile cerurilor; şi apoi semnul Meu, venirea Mea pe 
nori, cuvântul Meu, care tulbură toate neamurile pământului 
sunând judecata şi adunând din cele patru vânturi pe cei iubiţi 
ai Mei ca să-i ridic pe nori lângă Mine şi ca să dau drumul cu- 
răţirii pământului, ca să primească pe el apoi pe fiii lui Dum- 
nezeu. Eu n-am lucrat niciodată decât ce este scris în Scrip- 
turi, mamă. 

O Fiule, nu ştie omul de pe pământ ce este pe 
^pământ. Nu mai e nici soare, nici lună, nici 
stele pe cer, Fiule, iar puterile cerurilor s-au zguduit. Nu ştie 
omul ce înseamnă biserică, nu ştie, Fiule. Tu i-ai spus lui me- 
reu că biserica este omul, dar omul se uită la altceva şi îi spu- 
ne biserică. Peste tot văd numai sfârşitul lumii, trupuri goale 
care fac întuneric în cer şi pe pământ, minte întunecată, om 
iubitor de sine mai mult decât de Dumnezeu între cei ce-şi zic 
creştini, iar în lume Sodomă şi Gomoră ca pe vremea lui Noe, 
bând şi mâncând, însurându-se şi măritându-se, aşa cum ai 
spus Tu că va fi la sfârşit mai înainte de ziua Ta cea mare şi 
înfricoşată, Fiule Doamne. 

Grăiesc cu Tine ca să audă omul de la noi, şi ca Tine 
grăiesc. îngerii buni stau tot intr-un plâns, iar îngerii răi se 
bucură de desfrânarea şi de goliciunea de pe pământ. Femeia 
s-a făcut diavol, şaipe la drum s-a făcut, şi umblă goală mai 
rău decât bărbatul, şi trezeşte gustul păcatului în om. Pofta 
trupului miroase urât şi greu în tot locul, şi n-are omul sfânt 
pe unde mai pune piciorul pe loc curat şi necălcat de trupuri 
greu mirositoare de la păcat, căci păcatul miroase greu de tot. 
Fiii şi fiicele oamenilor nasc duhuri rele prin simţuri, şi e mult 
sfârşitul lumii cum n-a mai fost de când veacurile şi nici nu 
va mai fi. Să ne grăbim, Fiule, să scurtăm zilele acestea de în- 
tuneric şi de beznă şi să dăm izbăvirea celor ce o aşteaptă, că 
ei plâng după ea, Fiule scump. 

B u sunt Alfa şi Omega, mamă. Sunt începu- 
tul şi sfârşitul. Sunt sfârşitul şi începutul 
apoi. Aceasta sunt. Puţin, puţin, şi aceasta voi face. Voi face 
precum scrie în Scripturile venirii Mele, mamă, şi va fi apoi 
pe pământ numai zi de nuntă. Dau să-Mi întăresc poporul, că 
e tare mic, mamă. întăreşte-1 şi tu. Aceasta este ruga Mea la 
sărbătoarea ta, mamă. 

A ceasta fac. Ceea ce-mi ceri fac, Doamne şi 
Fiule al meu. L-am întărit, şi îl întăresc, şi 
îl voi întări pe poporul Tău. Amin. 

Nu te teme tu, popor al Tatălui şi al Fiului şi al Sfân- 
tului Duh. Domnul este cu tine. Nu te teme. Dacă faci voia 
Lui, nu te teme. Curând, curând după strâmtorarea acestor 
zile te va ridica Fiul meu lângă El pe nori şi te va da semn 
pentru toate neamurile pământului şi va zice: «Acesta este 
poporul Meu iubit, întru care am venit şi întru care am bine- 
voit». înviorează-te mereu, popor mititel, căci Tatăl şi Fiul şi 
Duhul Sfânt voieşte să-ţi dea împărăţia. Izbăvirea este aici, 
este în prag; să nu te temi. Cel ce a crezut pentru ca să poată 
veni Fiul meu, acela nu va pieri niciodată. 

Lucrează-ţi viaţa şi fă-o frumoasă, Ierusalime, căci in- 
tră Fiul meu în tine pe cal alb şi Se slăveşte înaintea oameni- 
lor. Şi vei fi munte înalt, şi toate popoarele vor lua pacea râu- 
lui vieţii care curge din mijlocul tău, iar cei înţelepţi vor stră- 
luci ca stelele cerului de la strălucirea ta, căci Domnul este cu 
tine. Amin, amin, amin. 

Iar vouă, fii şi fiice ale oamenilor, aşa vă spun: ieşiţi 
din desfrâul cel mare şi intraţi sub har, că vine ziua Domnu- 
lui, cea mare şi înfricoşată. Luaţi pe voi haina nunţii, ca să 

poată pentru voi îngerii cei buni, îngerii voştri care stau de- 
parte de voi din pricina depărtării voastre de Dumnezeu. Fe- 
meia să-şi acopere capul pentru îngeri, că iarăşi spun: biserica 
este omul, fiii ei laolaltă, fii care au pe Hristos în ei, nu în 
afara lor. 

O, fiice ale oamenilor, acoperiţi-vă capul şi trupul, că 
aţi pregătit potop peste pământ cu trupurile şi cu duhurile 
voastre. Lăsaţi calea cea largă, că e moartea pe ea. lată, calea 
luminii îşi face loc pe pământ, că vine ziua Domnului, şi Fiul 
meu îşi slăveşte mireasa. Şi haideţi la nuntă! Numai ziua 
nunţii Lui va mai rămâne, iar la nuntă trebuie haină de nuntă. 
Sunt mama Mirelui nunţii şi a miresei Lui. Iubiţi nunta Fiului 
meu şi a miresei Sale şi staţi în duhul nunţii, că vine Mirele! 
Amin, amin, amin. 

M ama Mea s-a împărţit cu cuvântul şi Mie 
şi vouă, fiilor scumpi, dar iată, s-a împăr- 
ţit şi fiilor şi fiicelor oamenilor. E mare pregătire pentru ziua 
cea mare a nunţii Mele, ziua când se vor împărţi darurile şi 
fiecare va lua după fapta sa. Amin. 

Am făcut bucurie şi sărbătoare mamei Mele, că e 
mama Mea, fiilor. Va fi să pregătim daruri cu multul, că avem 
de împărţit şi la cei din cer şi la cei de pe pământ, cu multul, 
fiilor. Toată bogăţia cerului şi a pământului va fi cu voi, căci 
cei mai mici sunt împărţitorii. Fac din voi bucuria cerului şi a 
pământului. Vă învăţ umilinţa inimii, că nimeni, nimeni, 
fiilor, oricât ar fi de mare, nu este nimic, nimic dacă nu are în- 
treagă în el şi de-a pururi umilinţa inimii, lucrarea care-Mi 
face Mie stat şi locaş slăvit în om, căci Eu sunt Cel dintâi, şi 
numele Meu e mare în cer şi pe pământ: Fiul Tatălui Savaot, 
Unul-născut din Tatăl şi din mamă Fecioară, Unul-născut al 
mamei Mele Fecioara. Amin. 

Vă dau darul de a Mă da celui ce Mă are, iar celui ce 
nu Mă are i se va lua şi ce are, căci toate vin întru Mine. îm- 
părăţia cerurilor e taină nepătrunsă de mintea omului. Şi ca să 
desluşesc Eu omului această taină, te-am luat pe tine în lucru, 
poporul Meu. Fericirea ta, cât o vrei de multă, fă-o tu, că ţi-am 
dat putere şi ţi-am dat nădejde şi ţi-am dat credinţă, şi cu dra- 
goste s-o lucrezi. Fericirea ta este împărăţia cerurilor înăun- 
trul tău. Cât o vrei de mare, atât de mare s-o faci, că Eu sunt 
Cel fără margini pe pământ şi în cer şi în timp. Sunt fără de 
început şi fără de sfârşit. Amin. 

Curând, curând îţi voi umple braţele de daruri cereşti, 
şi vei fi împărţitor, poporul Meu, că aşa este scris despre tine, 
poporul Meu, unule -născut din cuvântul Meu. Amin. Şi iarăşi 
zic: unule-născut din cuvântul Meu. Amin, amin, amin. 

15/28 august 2001 

Sărbătoarea Tăierii capului sfântului Ioan Botezătorul 

Omul este slujit de păcat, şi păcatul este slujit de om. Biserica este 
cea care are Duhul Domnului. Dacă dragostea dintre fraţi este din 
ei şi nu din cer, nu este bună pentru Domnul sau pentru ei. 

Î mi întăresc pacea Mea cea sfântă peste grădina cu- 
vântului Meu şi Mă aştern cuvânt în grădină. Amin. 
Sunt cu sfinţii, şi cu botezătorul Ioan, şi cu ziua lui, că 
el a fost numai şi numai pentru Mine toată viaţa lui, toată ziua 
lui. Viaţa lui a fost ziua Mea în toată vremea, ziua Domnului, 
iar Eu M-am desăvârşit în el pentru Mine şi numai pentru 
Mine. Şi dacă oamenii lui Irod l-au adus pe el jertfă pentru 
păcatele lor. Eu l-am luat şi l-am aşezat numai înaintea Mea 
lângă Tatăl, că el este înaintemergător pentru Mine pe pământ 
şi în cer. Amin. 


îmi întăresc cărarea Mea spre tine, Ierusalime, popor 
mititel. Cel mic aşa este el mare, şi altfel de mărire nu este pe 
pământ, nu este, poporul Meu. Cel mic ascultă de Dumnezeu, 
şi aşa este el mare, şi nu este altul ca el de mare. La unii ca 
aceştia le dau Eu toată avuţia Mea, dar ea nu este din lumea 
aceasta care se stinge curând, curând. Ea este din lumea ce va 
să fie, şi care este în cele ce nu se văd de lumea aceasta. 
Avuţia Mea este împărăţia cerurilor pe care o aşez Eu în cei 
ce cred în ea. 

De unde ştia Ioan tot ce ştia el când a ieşit în lume după 
viaţa lui cea din pustie? Ştia din împărăţia cerurilor, şi ea era 
duhul lui, duhul lui Ioan, înaintemergătorul Meu spre oameni, 
spre cei de pe pământ şi spre cei de sub pământ şi spre cei din 

cer, că aşa de mare a fost Ioan. împărăţia cerurilor cuprinde 
tot, toată facerea cea de sus şi cea de jos şi cea din adânc şi 
cea din ape şi cea din om. 

O, facerea Mea cea din om dă să se stingă de tot. Mă 
frământ în cer şi pe pământ să-l fac din nou pe om, ca să nu 
se stingă facerea Mea cea din el, pe care i-am dat-o în dar în 
ziua facerii lui, în ziua naşterii lui din om. Sufletul este face- 
rea Mea cea din om. Când am făcut sufletul, l-am aşezat apoi 
între cer şi pământ şi am zis să ia din el tot ce se naşte ca să 
fie pe pământ şi în cer, căci cine este pe pământ, este şi în cer, 
fiindcă sufletul este de la Mine, dar omul dă să stingă facerea 
Mea şi dă să aprindă foc între pământ şi cer, şi va face omul 
aceasta. 

Vin să te îndemn, poporul Meu, că Eu mereu te învăţ 
să stai în cer pe pământ, căci Ioan a stat ca în cer în pustiu, iar 
fiarele pustiului îl slujeau pe el, fiindcă el îmi slujea Mie, şi 
Eu aveam în el cunoştinţa Mea, duhul proorociei, duhul care 
l-a hrănit în pustie pe Ioan, înaintemergătorul Meu. 

O, de ar vrea omul să priceapă cât de mare este mărirea 
Mea în cer şi pe pământ, s-ar apleca cu supunere şi ar trăi nu- 
mai cu Mine şi numai pentru Mine omul. Puteam să lucrez 
acest cuvânt pe care-1 aşez cu voi pe pământ, puteam să-l lu- 
crez în pustiu, dar am venit cu el în mijlocul oamenilor, că 
vreau să-l fac pe om cu cuvântul acesta. O, de ce nu vrea 
omul să intre la făcut? Când Ioan a venit la Irod şi a dat să-l 
facă pe el din cuvânt, căci era Irod mort în păcate, femeia s-a 
opus şi a poruncit să-l taie pe Ioan, că el avea duhul cunoş- 
tinţei, Duhul Meu, Care l-a hrănit pe el în pustiu. 

Nu vrea omul să intre la făcut; nu vrea. Cu greu se 
smulge omul din păcat. Omul este slujit de păcat, şi păcatul 
este slujit de om, iar trupul este din femeie şi nu poate omul 
să se lase făcut de la Dumnezeu. Grăiesc ţie, Ierusalime de 

azi, poporul Meu cel din români, ca să audă omul plângerea 
Mea cea din mijlocul tău, plânsul Meu după om. Prinde omul 
păcătos ură pe Dumnezeu şi pe proorocii Lui, şi îi omoară 
pentru păcatul omului, că nu poate omul să se despartă de pă- 
cat pentru Dumnezeu. 

Mare mângâiere Mi-am făcut în tine, poporul Meu de 
azi. Te-am făcut ucenic, popor mititel, căci cine nu iubeşte 
păcatul se face ucenic al Meu. Proorocii oamenilor zic de pă- 
cat că e sănătate pentru mintea omului, iar proorocii Domnu- 
lui zic că păcatul este moarte pentru trupul şi pentru sufletul 
şi pentru duhul omului. Mă mângâi cu tine, poporul Meu 
iubit, că tu, fiule, ai primit cuvântul Meu peste tine şi te-ai lă- 
sat născut din nou, din cuvântul cel ceresc, iar Eu te-am făcut 
cer pe pământ şi te-am aşezat în mijlocul oamenilor ca să te 
dau semn lor mai înainte de ziua venirii Mele cu sfinţii care 
au fost mai înainte de tine pe pământ, poporul Meu. Mare 

veghe să fie în tine, că omul cel fără veghe este văzut de tâl- 
hari, şi aceştia vin şi îl fac tâlhar pe omul cel fără veghe. Dar 
ce este veghea pe care ţi-o dau Eu ţie s-o lucrezi? Ea este trăi- 
rea Mea cea din tine, iubirea ta cea pentru Mine, legătura din- 
tre Mine şi tine, cuvântul Meu şi cuvântul tău unii spre alţii 
mereu, sărbătoarea noastră laolaltă, petrecerea Mea cu tine, 
poporul Meu. Eu să fiu al tău, şi tu, al Meu, cetate tare, cetate 
de veci, unde tâlharii nu se apropie, ci, din contra, se tem. 
Iubirea Mea şi a ta laolaltă este veghea cea mai bună, cea mai 
dulce, cea mai odihnitoare de trup şi de suflet şi de duh, po- 
porul Meu. Să te uiţi la gura celor ce te învaţă de la Mine şi 
să înveţi bine şi nu oricum. Caută tot mai cu trezie şi nu fi 
uituc, căci cel ce nu înţelege ca Mine, acela nu este atent, şi 
apoi este uituc. Cel ce se dă Mie, nu trebuie să mai ceară 
nimic de la Mine, căci dacă cere încă, el nu s-a dat încă. Acela 
este încă al lui şi nu al Meu. Cine Mă cere, acela nu Mă are 
încă. Cuvântul Meu ştie să-l crească pe om dacă omul se lasă 
născut din el ca să aibă apoi nădejde în Cel ce-1 creşte. 

O, poporul Meu, cum să fac Eu cu omul care nu ştie să 
înţeleagă ce este naşterea lui din Mine? Cel ce se naşte, tre- 
buie să fie ca Născătorul lui, căci Eu aşa ziceam: «Tatăl este 
în Mine, şi Eu în Tatăl». Acolo unde cel născut seamănă cu 
născătorul lui, acolo este pace între născut şi născător. Dar 
dacă cel născut dă să semene cu altcineva sau cu altceva, 
acolo nu mai este pace, şi este sabie. 

Dacă cel născut din Dumnezeu dă să umble la statura 
celui ce nu este tot aşa născut, acolo este sabie. Ioan s-a năs- 
cut pe pământ din făgăduinţa Tatălui şi a Fiului şi a Duhului 
Sfânt, adusă de îngerul Gavriil spre împlinire în casa lui 
Zaharia cel credincios făgăduinţelor Domnului. Apoi făgădu- 
inţa a luat trup în femeie, şi Elisabeta s-a făcut mama lui Ioan, 
pe care Duhul Sfânt l-a vestit lor că se va naşte pentru Mine. 
Şi dacă Ioan a fost născut de la Dumnezeu, şi dacă s-a dus la 
Irod să-l facă de la Mine, şi apoi să se nască Irod din credinţa 
lui în Mine, a fost apoi sabie între unul şi altul, căci Irod era 
născut din om şi atât, şi n-a primit să se nască şi din Dum- 
nezeu ca să vină pacea Mea între Mine şi el, şi să cadă sabia. 

O, poporul Meu, cum să fac Eu cu omul care nu ştie să 
înţeleagă ce este naşterea lui din Mine ca să Mă înţeleg cu el 
apoi? O, bine este să fie fraţii împreună locuind şi frumos lo- 
cuind, frumos ca mirul cel mai de preţ pe cap, frumos ca rouă 
Hermonului care se pogoară pe munţii Sionului, căci acolo 
Domnul a aşezat binecuvântarea Sa care este viaţă în veci de 
veci. Eu am spus ucenicilor Mei: «Eu în voi, şi voi în Mine». 
Şi dacă le-am spus aşa, i-am învăţat pacea Mea, faţa Mea, 
asemănarea lor cu Mine, şi unul cu altul prin Mine, Cel ce 
nasc ucenici pentru Mine. Iar acolo unde cel născut seamănă 
cu născătorul lui, acolo este pacea între născut şi născător, 
între născut şi născut. Amin. 

Mare veghe să fie în tine pentru această taină a păcii 
Mele în mijlocul tău, Ierusalime, Sion iubit de Făcătorul tău. 
Eu în tine, şi tu în Mine, poporul Meu, ca să fie pace între tine 
şi Mine şi între născut şi născut. Amin. Cel născut din Mine 
trebuie să fie ca Născătorul lui, şi atunci cei născuţi din Unul 
au pacea Aceluia în ei şi între ei. Amin. 

Dragostea acoperă cusururile îndreptându-le pe toate, 
ca să fie dragoste apoi. Cel ce seamănă cu Mine, să fie ca fra- 
tele cel mare care-i creşte cu viaţa Mea pe cei mici, cu seva 
Mea, cu vinul vieţii veşnice, pe care l-am lăsat Eu ucenicilor 
Mei acum două mii de ani. Iar cei ce seamănă cu Mine sunt 
una, precum Eu cu Tatăl una suntem în cer şi pe pământ. 


Biserica are duhul Meu, fiilor, şi numai aceasta în- 
seamnă biserică. în ea se face mic, mic duhul omului, şi 
creşte Duhul Meu, Duhul Meu din om, căci Eu în om locuiesc 
pe pământ. în cer locuiesc în Tatăl, şi pe pământ locuiesc în 
om. Amin. 

Fericit este de cei din cer şi de cei de pe pământ omul 
în care Eu locuiesc cu toată averea Mea, cu împărăţia Mea, 
fiilor. împărăţia Mea când este în om, ea lucrează mult ca şi 
Mine, căci Eu mult lucrez, şi de şapte mii de ani tot lucrez, 
căci Tatăl Meu lucrează. Aşa şi tu, Ierusalime, ucenicul Meu, 
lucrează, fiule, căci Eu lucrez. Lucrează şi nu sta, căci Eu lu- 
crez şi nu stau, şi fiecare ucenic este ca învăţătorul său. Amin. 

Dar ce ţi-am dat Eu ţie să lucrezi? Stai mereu în duh de 
biserică, poporul Meu, căci biserica are Duhul Meu, şi numai 
aceasta înseamnă biserică. în ea se face mic, mic duhul omu- 
lui, şi creşte mare numai Duhul Meu, Duhul Meu din om. 
Frumuseţea copilului sfânt s-o înveţi pe dinafară şi să fie 
ordine deplină în tot lucrul şi duhul bisericii, iar întunericul 
din afară care urâţeşte duhul copilului sfânt, ba chiar şi chipul 
lui, să nu se lase peste duhul bisericii. Aceasta ţi-am dat Eu 
ţie să lucrezi, Ierusalime. Ţi-am dat să lucrezi Duhul Meu, 
Duhul lui Hristos, că Eu stau mereu deasupra ta cu cuvântul 
Meu cel născător, care se coboară ca rouă Hermonului pe 
munţii Sionului, cuvântul care-i leagă împreună pe fraţii cei 
de un duh cu Mine, şi peste care Eu pot coborî mirul cel de 
mare preţ, şi care curge de pe cap pe trup, de pe Hristos pe 
biserica Lui, şi acolo stă aşezată binecuvântarea Mea, care 
este viaţă în veci de veci. Amin. 

Duhul Meu este duhul bisericii, şi altceva nu înseamnă 
biserică. Aceasta este lucrarea ta, Ierusalime. Iar când Eu ies 
cu tine, şi când Eu adun pe fiii oamenilor pe lângă tine ca 
să-i bucur şi ca să-i îmhiu spre duhul bisericii, tu să fii atunci 
faţa Mea, slava Mea cea de pe pământ, căci pământul este aş- 
ternutul Meu pe care Mi-am aşezat biserica, scaunul Meu de 
domnie în cer şi pe pământ. Scaunul acesta are în el pe Cel 
drept, iar pe pământ va fi dreptatea şi pacea prin biserică, 
fiindcă ea este scaunul Meu, scaunul Tatălui şi al Fiului şi al 
Sfântului Duh peste pământ. Amin. Nu este împărat peste 
pământ afară de Mine, dar omul n-are minte pentru adevărul 
acesta, şi duhul omului se ţine mare în zadar, fiindcă omul nu 
este mare. Curând, curând va vedea tot omul că nu este mare 
omul. Eu sunt Cel dintâi şi Cel de pe urmă, şi va rămâne pe 
pământ cuvântul lui Dumnezeu şi atât. Amin. Cuvântul Meu 
te-a făcut pe tine, poporul Meu Ierusalim. Şi tot ce înseamnă 
cuvântul Meu, aceasta va rămâne pe pământ după ce pă- 
mântul va fi pregătit prin cuvântul Meu să primească pe el 
rodul Meu, rodul gurii Mele. Eu am trudit şi trudesc prin tine, 
poporul Meu. Tu eşti toiagul Meu de sprijin, căci sunt ostenit 
de aşteptare şi de drum, şi în tine Mă odihnesc cu oaspeţi 
cereşti care au trudit pentru Mine pe pământ. 

Stai în duh de biserică, poporul Meu. Şi la lucrul Meu, 
şi la lucrul tău, şi la masă, şi la coasă, şi la bine, şi la greu, şi 
pe apă, şi pe ţărm, stai în duh de biserică. Ţie îţi poruncesc: 
stai în duh de biserică, fiindcă aceasta ţi-am dat să lucrezi. 
Amin. Fericit este cel ce împlineşte poruncile Mele, căci dra- 
gostea dintre fraţi dacă nu vine din cer, şi vine din ei, aceasta 
nu este dragoste bună pentru Mine sau pentru ei, iar duhul 
bisericii cunoaşte binele şi răul, şi îl desparte la dreapta şi la 
stânga, şi biserica stă de-a dreapta Mea. 

Amin, amin zic ţie, Ierusalime: biserica stă de-a dreap- 
ta Mea. Amin, amin, amin. 

Cuvântul lui Dumnezeu 


Praznicul Naşterii Maicii Domnului 

Cel blând şi smerit este credincios întru toate. Frumuseţea copilu- 
lui sfânt îl sfinţeşte pe om şi nu îl vatămă. Nu pentru tine, ci pentru 
Domnul şi pentru el să-l iubeşti pe fratele tău, şi atunci va fi văzută 
împărăţia cerurilor pe pământ. 

P oporul Meu, sunt Tatăl Savaot, iar Fiul Meu este 
în Mine şi este în tine, că El te-a învăţat să stai în 
duh de biserică, poporul Meu. O, vino în ascultare, şi nu te 
teme când Domnul îţi grăieşte. Nu te teme, ci ascultă. Amin, 
amin, amin. 

Poporul Meu, cel ce ascultă nu se mai teme, tată. Nu se 
teme nici cel ce nu ascultă, dară cel ce ascultă! O, nu te teme 
când Domnul îţi grăieşte. Fiul Meu S-a jertfit cu totul pentru 
viaţa ta. Ai nădejde în Fiul Meu, poporul Meu, că Eu sunt în 
El, şi El în Mine şi în tine, ca să poţi şi ca să fii, căci S-a jertfit 
şi ţi S-a dat ţie ca să fie în tine, fiule creştin. Duhul rău ştie 
aceasta şi dă să-ţi taie mereu calea, dar tu fii blând şi smerit 
ca Fiul Meu, că El aşa i-a învăţat pe ai Săi, iar cine este aşa, 
îl întăreşte pe Fiul Meu în el, şi pe el în Fiul Meu, şi lucrează 
aceasta cu blândeţe şi cu smerenie, iar cel ce face aşa, nu se 
teme, şi iarăşi zic: nu se teme. Amin. 

Eu, Tatăl, Mă fac cuvânt peste tine, Ierusalime mic, şi 
îţi întăresc în tine blândeţea şi smerenia Fiului Meu, că doresc 
cu mare dor să nu te mai temi. Fiul Meu poate în cel ce este 
cu El şi ca El, poate cu putere pentru acela, şi pentru om din 
acela. Cel ce este blând şi umilit, acela este în Fiul Meu şi nu 
se teme, că este Fiul Meu în el. Ucenicii care pescuiau şi 
care-L aveau pe Domnul cu ei în barcă, dacă a venit furtuna 
şi barca era ameninţată de valuri. El le-a spus lor: «Nu vă 
temeţi!», şi marea s-a liniştit la cuvântul Său, şi ucenicii s-au 
liniştit şi ei. Amin. 

Eu, Tatăl, te învăţ să nu te temi, Ierusalime, şi te în- 
demn să fii ca Fiul Meu, blând şi smerit. O, poporul Meu, să 
ştii, tată, că nădejdea în El îl face pe El să stea cu tine şi să 
aibă putere în tine şi să trăiască prin tine Fiul Meu. O, tată, El 
ştie că tu eşti micuţ, dar şi tu să ştii că El e Dumnezeu mare 
şi că poate pentru tine ca să poţi tu pentru El cu blândeţe şi cu 
umilinţă, popor mititel, că Eu, Tatăl, îţi grăiesc ca celui mai 
mic. O, să nu fie în tine nici unul mare, căci cine este blând 
şi smerit, acela este mic, nu este mare; acela este dulce şi este 
uşor pentru oricine, şi este cald cu inima şi cu graiul, şi este 
credincios în toate, că are pe Fiul Meu. O, tată, dragostea s-o 
înveţi pe dinafară, căci cine nu o are pe ea, este slut. Dacă 
n-ai avea pe nimeni, ai pe Fiul Meu, şi El îţi dă faţă, şi El îţi 
dă viaţă ca viaţa Lui, îţi dă din viaţa Lui. Amin. 

O, să le dai. Fiule al Meu, să le dai, tată, că sunt mici. 
Să le dai, să nu ducă lipsă cei mici. Eu, Tatăl, Ţi-am luat-o 
înainte cu cuvântul ca să le spun de blândeţea şi de umilinţa 
Ta, copile blând, Fiule al Meu şi al mamei Fecioara, că ea 
Te-a dat oamenilor blând şi smerit, precum Eu Te-am născut. 
Amin, amin, amin. 

lava Mea, Tată, este slava Ta. Cuvântul este 
slava Noastră, dar omul fără cunoştinţă nu 
ştie aşa, şi de aceea se poartă omul după semne, după minuni, 
după închipuiri amăgitoare, care-1 despart pe om de slava cea 
de sus şi îl duc la semeţie pe om. Eu, Tată, am luat din Tine 
duh blând şi smerit; din Tine, şi din mama Mea Fecioară, pe 
care o iubesc aşa cum o iubeşti Tu, Tată. Blândeţea şi sme- 
renia ei Mi-au dat din ele, şi Eu le-am purtat şi le-am dat celor 
ce au avut nădejde prin Mine în Tine, Tată. Cine fuge de 


Dumnezeu nu ştie ce este nădejdea, Tată, dar Eu pe cel ce 
vine la Mine nu-1 scot afară, ci îl aduc întru nădejde, iar el 
apoi trebuie să lucreze blândeţea şi smerenia, ca să poată sta 
întru Mine pentru nădejde şi pentru credinţă şi pentru dra- 
goste, Tată. 

Cel ce ştie ce este nădejdea, acela primeşte darul cre- 
dinţei, şi apoi lucrarea dragostei, şi apoi el este fiul Tatălui 
Meu şi împreună cu Mine prin nădejde, prin iubirea nădejdii, 
care ştie să iubească fără capăt pe Dumnezeu. Amin. 

O, mamă Fecioară, vino lângă Mine cu cuvântul. Cei 
din cer sunt cuvânt, mamă, iar cei de pe pământ care sunt ai 
Noştri tot aşa să fie: cuvânt, mamă. Cine-1 poate şti pe cel 
blând şi smerit dacă acela nu s-ar face cuvânt, cuvânt blând şi 
smerit, mamă? 

E u, Fiule ceresc, sunt mamă, şi sunt numai 
una. Eu numai pentru Tine m-am născut. 
Eu numai pentru Tine am trăit. Şi dacă a fost aşa, am avut 
mult har, că altfel nu se putea. Am avut blândeţea şi smerenia 
inimii, şi Tu le-ai luat din mine la naşterea Ta şi le-ai purtat 
ca şi mine pe pământ înaintea oamenilor şi Te-ai făcut Fiu al 
meu prin ele. 

Eu numai pentru Tine m-am născut, Fiule. M-am 
născut pentru ca să-Ţi dau Ţie trup între oameni. Şi Ţi-am 
dat, că aşa a fost voia Tatălui şi voia Ta, iar eu am fost împli- 
nirea voii lui Du mn ezeu pe pământ, şi Tu ai venit şi ai fost 
voia Tatălui, şi tot aşa eşti şi acum, că iarăşi vii de la Tatăl, 
făcând voia Lui, venind şi învăţând pe poporul Tău de azi şi 
pe toţi cei ce cred în venirea Ta de azi. Venirea Ta este cu- 
vântul care-1 învaţă pe om să vină la Tine, iar eu mă bucur cu 
blândeţe şi cu smerenie de ţara venirii Tale, şi nu încetez s-o 
pun înaintea Tatălui şi înaintea Ta, Fiule Doamne, zicând: 

„ O, Doamne sfinte, ceresc Părinte, 

Susţine cu a Ta mână coroana română “. 

Mă bucur pentru ţara venirii Tale, Fiule Care vii. Tatăl 
Ţi-a pregătit-o încă de la facere ca să faci Tu din ea acum, la 
a doua Ta venire, cer nou şi pământ nou, popor nou pentru 
Tine, ca să ai popor pentru venirea Ta şi ca să-l iei lângă Tine 
pe nori când va fi facerea din nou a lumii. Amin. 

O, popor al venirii Fiului meu! El te-a răpit dintre 
oameni şi te-a luat la sân şi te-a făcut popor nou, aşternut al 
venirii Lui. Norul pe care stă El şi sfinţii Lui stă deasupra ta, 
şi îţi grăieşte Domnul din nor, iar grădina Lui cu fii în ea îţi 
aduce ţie glasul Lui care te învaţă. Să fii atent la învăţat, că 
eu îţi dau ce I-am dat şi Fiului meu la naşterea Lui din mine. 
Iţi dau darul meu şi îţi spun: să fii blând şi smerit cu inima aşa 
cum este El, Fiul meu şi Do mn ul tău, Do mn ul Care vine, căci 
Cel ce vine este Do mn ul Dumnezeul tău, Ierusalime român, 
popor al venirii Domnului. O, cine te-ar fi născut pe tine ca 
să fii dacă nu era peste tine venirea Fiului meu? Eu m-am 
născut pentru Fiul meu, şi tot aşa să fie şi naşterea ta, şi tot 
aşa să fie şi viaţa ta. Duhul blândeţii şi al smereniei să fie faţa 
ta şi inima ta şi fapta ta şi graiul tău şi nădejdea ta, popor al 
mângâierii. O, nu te teme, căci tu eşti cel mângâiat. O, nu te 
teme, căci tu eşti cel învăţat de Dumnezeu. Stai în ascultare 
când Domnul îţi grăieşte, şi nu te teme. O, nu te teme, ci as- 
cultă. Amin. Cel ce ascultă nu se teme. Ascultă aşa cum îţi 
cere El, că El le spunea mereu ucenicilor: «Nu vă temeţi!», şi 
le spunea: «Pace vouă!», şi le spunea: «Bucuraţi-vă! », că fără 
Domnul e greu pe pământ. Eu sunt mamă şi ştiu durerea celor 
de pe pământ. Aş da pământul cu tot ce e pe el, l-aş da Fiului 
meu, dar omul nu vrea aceasta. Eu sunt mamă şi ştiu durerea 
şi dorul celor ce au pe Fiul meu pe pământ. 

Să le dai, Fiule scump, să le dai nădejdea cea care îi 
ţine în Tine. Să-i faci coroană pentru ţara venirii Tale şi s-o 
păzeşti prin ei. Amin. Unde sunt ei, Tu să păzeşti. Unde sunt 
ei, Tu să iubeşti, şi să faci cer nou şi pământ nou pentru ei şi 
pentru sfinţi, Doamne. Unde sunt ei, Tu să aşezi credinţa şi 
nădejdea şi dragostea. Amin. Dragostea care poate totul pen- 
tru Tine şi pentru ei, aceasta să le dai, Fiule al meu. Când erai 
puişor mic, eu Te priveam cu iubire şi cu durere, şi Te vedeam 
pe cruce, şi nimeni nu ştia lacrima mea şi jalea din inimă. Te 
strângeam la piept şi ştiam ce vei fi, şi aşteptam biruinţa în- 
vierii Tale, şi apoi, pentru mine, aşteptam venirea mea lângă 
Tine. Acum aştept cu totul venirea Ta cu sfinţii şi cerul cel 
nou şi pământul cel nou şi cele ce va să fie, Fiule Care vii. 

Să le dai cu multul blândeţea Ta şi smerenia Ta la cei 
mici ai Tăi de azi. Să nu-i laşi în tristeţi, să nu-i laşi în apăsări, 
Fiule. Păzeşte duhul lor. Dacă ei sunt săraci cu duhul, dă-le 
bogăţia duhului blândeţii şi al smereniei, pentru Tine, şi unul 
pentru altul. Duhul blând şi smerit alungă tăcerea, alungă tris- 
teţea care vine de la tăcere, alungă nepăsarea de la om şi îl 
face frumos pe om. Aşa să le faci Tu lor, aşa să le dai. Amin, 
amin, amin. 

O de ce vin Eu mereu la ei, Tată? O, de ce vin 
^ Eu mereu şi le grăiesc, mamă? 

Tatăl Meu şi mama Mea au lucrat peste tine, poporul 
Meu. M-au rugat pentru tine, fiule, iar Eu te rog pe tine să ai 
dragoste şi s-o înveţi pe dinafară, căci cine n-o are pe ea, este 
slut, este urât. Eu însă te-am numit pe tine copil frumos, iar 
azi te învăţ că frumosul cel din afară este cel dinăuntrul tău, 
este fiinţa ta cea dinăuntru. Te-am învăţat prin cei din grădină 
să Mă iubeşti înăuntrul Meu, precum Eu te iubesc înăuntrul 
tău când te iubesc. Te-am învăţat să-l iubeşti pe omul cel 
dinăuntru când vă iubiţi unii pe alţii, căci aşa iubesc fiii ceru- 
lui. Iubirea care nu vatămă, aşa te învăţ Eu să fie iubirea ta, 
Ierusalime. Mama Mea s-a născut pe pământ numai pentru 
Mine. Tot aşa să fii şi tu, poporul Meu, şi să-Mi ştii durerea 
şi bucuria precum le-a ştiut mama Mea în Mine şi precum 
le-am ştiut Eu în ea. Să nu te uiţi la omul cel din afară, că tu 
eşti fiul cerului pe pământ. Frumuseţea copilului sfânt este 
înăuntru, iar când ea iese în afară, ea sfinţeşte şi nu vatămă, 
precum am sfinţit-o Eu pe Maria Magdalena prin omul Meu 
cel dinăuntru, căci Eu o iubeam pe ea înăuntrul ei, iar iubirea 
Mea este sfântă, şi ea nu moare niciodată. 

Te-am învăţat şi mereu te îndemn să stai în duh de 
biserică, în duh curat, care dă duh cu multul. Te îndemn me- 
reu să stai în ascultare şi să nu te temi când Eu îţi grăiesc. O, 
nu te teme, ci ascultă, poporul Meu. Amin. Să asculţi ce te 
învăţ Eu, şi să ai grijă mereu să fii copil frumos, copil uşor, 
gata de zbor, copil plăcut să fii. Faţa ta să fie blândă, ca şi 
inima ta. Smerenia ta să fie dulce, ca şi fapta ei. Cuvântul tău 
să treacă prin Mine când îl rosteşti, şi apoi prin fratele tău. 
Aceasta este ruga Mea înaintea ta, poporul Meu. Şi cuvântul 
de iubire, şi cel de zidire, şi cel de mustrare, şi cel de mân- 
gâiere pe care-1 dai, să treacă prin Mine când îl rosteşti, ca să 
te poţi purta cu fratele tău ca şi cu Mine, poporul Meu. 
Aceasta este ruga Mea înaintea ta. Să fie spre folosul Meu 
toate ale tale, iar omul tău cel dinăuntru să semene cu Mine, 
fiule, şi nu uita să Mă asculţi. Amin. Cel ce Mă ascultă nu se 
teme. O, nu te teme tu când Domnul îţi grăieşte. Cuvântul 
Meu te învaţă, nu te judecă, nu te pedepseşte, ci te creşte şi te 
vrea, că tu eşti poporul Meu cel ales, din zilele acestea, şi 
lumea îţi spune mândru, dar nu tu, ci Eu te-am ales, şi Eu 
spun aceasta, nu spui tu. Amin. 


O, lumea se teme de tine, poporul Meu. Cel ce păcă- 
tuieşte împotriva Mea se teme de tine, că tu eşti cel ales de 
Mine din lume pentru judecata făpturii şi ca să vadă tot omul 
că nu vrea să fie cu Mine. Tu eşti mic, dar eşti puternic, şi 
lumea se teme de tine. Eu însă te-am făcut lumină pentru lu- 
me, şi îi voi îmbia pe toţi spre frumuseţea ta, poporul Meu. 
Frumuseţea copilului sfânt va fi lumina lumii curând, curând, 
învaţă această virtute, Ierusalime, şi mereu s-o înveţi, şi me- 
reu să stai în ea, că iar îţi spun: frumuseţea copilului sfânt va 
fi în curând lumina lumii, şi mulţi vor veni de la întuneric la 
lumină şi vor dori frumuseţea ta şi vor lua din ea şi vor as- 
culta de cuvântul venirii Mele, care-i îmbracă în slava lui pe 
cei ce Mă aşteaptă cu nădejde, crezând în dragostea ce va să 
fie pentru fiii veciei. Amin. 

Să fii blând şi smerit, poporul Meu, căci cel ce are 
dragostea Mea în el, iubeşte fără măsură şi fără plată, iubeşte 
neobosit, iar Eu îl iubesc pe acela în el însuşi, şi îi dau putere 
şi îi dau frumuseţe şi îi dau celui ce are, iar celui ce nu are, îi 
iau şi ce mai are dacă nu face rod însutit. 

Vreau să vă învăţ mereu, dar daţi-Mi putere să vă învăţ. 
Vreau să vă văd că învăţaţi şi cât învăţaţi. Vreau mereu să vă 
văd. Amin. O, nu uitaţi să Mă ascultaţi. Fiţi unul pentru altul, 
şi nimeni să nu fie pentru el însuşi, şi fiţi pentru Mine apoi, 
căci cine dintre ai Mei nu iubeşte pe fraţi, nici pe Mine nu Mă 
poate iubi. Dacă fratele tău vede că nu-1 iubeşti, atunci tu nu 
Mă iubeşti, şi de aceea nu ai. 

O, copii mari şi mici, sunt şi mai micuţi între voi, copii 
ai poporului Meu. Amin, amin zic vouă: să ştie toţi ce este 
iubirea şi ce face ea. Ea când iese din om nu iubeşte pentru 
sine, ci se dă, şi aceea este ea şi bucuria ei. Cel ce are pace, 
acela are iubirea. Eu mereu le spuneam «Pace vouă!» când 
eram cu ucenicii pe pământ cu trupul. Nici vouă nu vă spun 
altfel, căci pacea este iubirea care se odihneşte în cel ce Mă 
iubeşte şi în cel ce iubeşte pentru Mine şi nu pentru sine. 
Amin. Nu pentru voi să vă iubiţi unii pe alţii, ci pentru Mine. 
Amin. Nu pentru tine să-l iubeşti pe fratele tău, ci pentru el şi 
pentru Mine. Amin. Iar când veţi înţelege bine aceasta, atunci 
va fi împărăţia cerurilor în chip văzut peste pământ, iar Eu, 
Domnul, voi spune multora din mijlocul vostru: «Pace 
vouă!» le voi spune lor, iar ei vor lua din frumuseţea copilului 
sfânt, pe care o pun Eu mereu, mereu în voi, şi se vor face lu- 
mină din lumină, cer nou şi pământ nou pentru viaţa ce va să 
fie în taina veacului cel nou, taină ascunsă şi păstrată pentru 
fiii cei veşnici. Amin. 

Toată iubirea dintre voi să treacă prin Mine, şi nu uita 
aceasta, poporul Meu, că aceasta este ruga Mea înaintea ta. 
Tot ce vă daţi unul altuia să treacă prin Mine, şi atunci veţi în- 
văţa aceasta. Amin. Cuvântul care se face faptă, acela este cel 
ce învaţă şi cel ce-1 creşte pe om. Amin. 

Eu putere vă dau, iar voi s-o luaţi în voi şi să v-o daţi 
unul altuia mereu, iar dacă nu veţi face aşa, nu veţi învăţa 
iubirea. 

Iar acum le spun tuturor celor care aud de la voi 
cuvintele învăţăturii Mele, şi aşa le spun: cine nu ia de la 
Mine în el ca să dea, cine nu-şi dă unul altuia tot ce ia de la 
Mine, nu va învăţa iubirea şi nici n-o va avea, căci cel ce are, 
i se va mai da, iar celui ce nu are, i se va lua şi ce mai are. 
Amin, amin, amin. 

Cuvântul lui Dumnezeu 


Praznicul înălţării sfintei cruci 

Fiii lui Dumnezeu sunt în Duhul Sfânt, şi Duhul Sfânt este în ei. Pe 
pământ nu mai sunt creştini, iar poporul Noului Ierusalim sunt azi 
primii creştini. Cea mai mare şcoală a vieţii este crucea. Cei ce se 
vor păstori, să înveţe taina Păstorului cu crucea. 

E sărbătoarea crucii, iar crucea este altarul pe care 
S-a jertfit Dumnezeu Fiul întâia oară, şi apoi 
S-a dat; S-a dat spre jertfire, S-a dat celor ce au iubit crucea 
Lui. Amin. 

O, e mare minune să iubească omul crucea lui Hristos. 
Nu ştie omul ce înseamnă aceasta, iar cel ce a ştiut s-a jertfit 
pentru Mine, şi Eu M-am jertfit pentru el, căci cine iubeşte 
crucea Mea, acela o împlineşte pe ea. Amin. 

O, poporul Meu, altarul pe care stau Eu, altarul pe care 
stai tu este crucea, fiule de azi. Aşa au stat şi ucenicii Mei cei 
de acum două mii de ani. Răul care-1 pierde pe om trebuie 
răstignit, ca să aibă omul înviere prin răstignire, căci fără răs- 
tignire omul nu are viaţa Mea în el, ci o are pe a lui, că omul 
nu ştie să iubească crucea Mea. 

Când l-am făcut pe om şi am pus în el duh de viaţă, 
l-am simţit în Mine apoi. Duhul lui era în Duhul Sfânt, iar 
Duhul Sfânt era în duhul lui, şi era Tatăl, Fiul şi Duhul Sfânt 
una cu omul, şi a fost bucuria aceasta o clipă, şi apoi omul 
s-a vrut în duhul lui, şi tot aşa a fost tot neamul omenesc, de 
atunci şi până azi. 

Aş vrea să te învăţ, poporul Meu. Zi de învăţat vreau să 
fie ziua de sărbătoare a crucii Mele. Duhul tău, fiule, să fie în 
Duhul Sfânt. Aceasta vreau să te învăţ, căci taina aceasta e 
mare de tot, şi nu e om pe pământ s-o cunoască. Numai cel ce 
o trăieşte pe ea, numai acela o cunoaşte şi o are. Duhul tău să 
fie în Duhul Sfânt, iar Duhul Sfânt să fie în duhul tău, dar nu 
să crezi că este aşa, ci să lucrezi să fie aşa, că altfel omul cade 
cu zgomot şi nu este, căci scris este: «El va fi piatră de încer- 
care şi stâncă de poticnire pentru mulţi, şi mulţi se vor 
poticni, vor cădea şi se vor sfărâma; vor fi prinşi în cursă şi 
vor fi duşi spre robie». 

O, poporul Meu, în cine este Dumnezeu, se cunoaşte că 
este, şi în cine este omul, se cunoaşte că este, se cunoaşte 
după tot lucrul şi după tot cuvântul. în cine pune Dumnezeu, 
se cunoaşte că pune El, se cunoaşte după faptă şi după cuvânt 
şi după cruce, după suferinţă. Dar în cine pune omul însuşi, 
iarăşi se cunoaşte, şi acolo unde să mai pună şi Dumnezeu? 
Acolo îşi ia omul singur din cele din Dumnezeu, îşi ia după 
cum e placul lui, şi nu-şi ia crucea unul ca acela, ci îşi ia 
merite şi îşi ia slavă de-a gata, dar nu aşa este crucea Mea şi 
iubirea pentru ea, şi aceasta este sminteala care se bagă sub 
numele Meu ca să-l strice, şi aceasta aduce mânia Mea, căci 
Eu am zis aşa: «După cum se adună neghina şi se arde în foc, 
aşa va fi la sfârşitul veacului. Şi va trimite Fiul Omului pe 
îngerii Săi, şi aceştia vor strânge din împărăţia Lui toate 
smintelile şi pe cei care fac fărădelege, şi îi vor arunca pe ei 
în foc cu văpaie, şi acolo va fi plângerea şi scrâşnirea dinţi- 
lor. Şi atunci cei drepţi vor străluci ca soarele în împărăţia 
Tatălui lor». Amin. 

Vreau, poporul Meu, să te învăţ taina crucii; vreau să te 
deprind tot mai mult, tot mai sus, tot mai frumos; vreau să te 
aşez cu duhul tău în Duhul Sfânt. Duhul tău să fie în Duhul 
Sfânt, iar Duhul Sfânt să fie în duhul tău, că Mi-e tare dor de 
toată împlinirea aceasta peste tine, şi tu eşti aşteptarea Mea şi 
nădejdea Mea pentru viaţa veacului ce va să fie, poporul 
Meu. Când tu eşti dulce pentru Mine şi când Eu sunt dulce 


pentru tine, Eu sunt un Dumnezeu fericit, adevărat fericit. 
Această împărăţie de veci Eu o doresc de şapte mii de ani cu 
mare dor. Ca toată făptura, aştept şi Eu Scriptura descoperirii 
fiilor lui Dumnezeu, fiii care vor fi de-ajuns de dulci pentru 
Mine, iar Eu de-ajuns de dulce pentru ei, prin Duhul Sfânt, 
poporul Meu. Tatăl, Fiul şi Duhul Sfânt este pecetea ta, şi prin 
ea Do mn ul te ocroteşte de rău şi te face salvator în mijlocul 
pământului, şi mulţi vor lua din harurile Mele care te vor 
însoţi pe tine, că-Mi este milă de om, şi voiesc să-i întind 
ancora, şi voiesc să-l primesc pe cel ce vine la Mine. Acesta 
este semnul celor ce vin la Mine: duhul lor este în Duhul 
Sfânt, şi Duhul Sfânt este în duhul lor. Aşa lucram Eu şi cu 
cei dintâi creştini care se făceau creştini prin Duhul Sfânt 
mărturisit de ei, şi aceia veneau spre botez şi se făceau lucră- 
tori, şi prin lucrarea lor adevereau aceasta, adevereau pe 
Duhul Sfânt, Care era în duhul lor, căci duhul lor era în Duhul 
Sfânt. Ei erau primii creştini atunci, şi Eu umblam cu ei şi îi 
hrăneam şi îi adăposteam sub cuvântul Meu, şi ei puteau prin 
Mine, şi apoi prin ucenicii Mei care făceau, la rândul lor, 
ucenici Mie. Aşa sunteţi şi voi azi. Sunteţi primii creştini, 
fiilor, că pe pământ nu mai sunt creştini, şi Eu a trebuit să vin 
iar, şi să fac iar biserică, şi s-o fac aşa cum îmi trebuie Mie la 
vremea de sfârşit. Voi sunteţi primii creştini ai cuvântului 
Meu de azi, ai venirii Mele de azi, şi v-am făcut ucenici şi 
v-am învăţat ce înseamnă lucrare de ucenic şi v-am rugat s-o 
lucraţi, şi să nu vă fie greu s-o lucraţi. Duhul vostru să fie în 
Duhul Sfânt, şi Duhul Sfânt să fie în duhul vostru, căci taina 
crucii se desăvârşeşte prin Duhul Sfânt, Care Mă mărturiseşte 
pe Mine şi prin Care Eu mărturisesc de la margini la margini 
împărăţia cerurilor pe pământ. Amin. 

Dar cu cine să grăiesc Eu pe pământ despre taina crucii 
când omul nu iubeşte crucea, nu iubeşte răstignirea pe cruce, 
pe crucea Mea? Căci Eu am fost fără de păcat, şi tot aşa 
voiesc să trăiască şi omul, şi să iubească această cruce, că nu 
este grea, şi este uşoară. O, nu ştie omul cât de bine şi cât de 
uşor i-ar fi să stea cu duhul lui în Duhul Sfânt, ca să stea apoi 
Duhul Sfânt în duhul lui şi să se vadă aceasta în toată vremea, 
căci Duhul Sfânt nu este cu măsură. Crucea Mea trebuie să se 
facă dragoste în om, iar măsura vieţii lui să fie crucea Mea, 
trăirea Mea şi cuvântul Meu. 

O, copii plăpânzi, o, poporul Meu, cum să mai grăiesc 
cu tine ca să te ţin cald şi ca să-Mi dai din căldura ta? Căldura 
ta, dacă-Mi foloseşte Mie, îţi foloseşte şi ţie, iar altfel tu eşti 
plăpând, plăpând de tot. Căldura pentru Dumnezeu îl face pe 
om să poată şi să Mă aibă în toate ale lui aşa cum sunt Eu. 
Voiesc, fiilor, să fiţi mari cu această înţelepciune, şi daţi-vă 
unii altora căldura Mea din voi. Ea când este, se face cuvânt 
şi se dă, şi se bucură când se dă, şi se hrăneşte pe sine şi creş- 
te, şi aşa este lucrarea ei. Faceţi aceasta şi veţi fii vii, şi aşa să 
vă găsesc, şi aşa se cheamă că staţi împreună. Iar unde staţi 
voi aşa, acolo sunt şi Eu, şi Mă bucur, şi bucuria Mea vă hră- 
neşte, fiilor. 

Eu vin greu la voi când n-am bucurie de la voi. Eu cu 
greu grăiesc peste voi când n-am bucurie de la voi. Eu sufăr 
şi Mă doare dacă n-am bucurie de la voi. Deschideţi braţele 
şi Mă mângâiaţi când sunt îndurerat, că veţi avea nevoie de 
multă mângâiere, fiilor creştini, iar Eu voi avea de la voi şi vă 
voi da. Aşa este măsura, şi aşa să lucrăm cu ea, că pentru 
mângâierea cea de veci trebuie mult să adunaţi la Mine şi să 
aveţi la Mine. Eu am nevoie de multă mângâiere, şi dacă-Mi 
daţi când vă cer, atunci veţi aduna şi nu altcând. Vreau să Mă 
bizui pe voi, că sunt îndurerat la sfârşit de timp şi îmi trebuie 

mângâiere la durere. Vă învăţ cu mult dor, iar Tatălui Savaot 
îi este milă când aude ce vă spun şi ce vă cer. îi este milă 
Tatălui de Mine, poporul Meu! 

M ila Mea e cu Tine, Fiule scump; cu Tine 
şi cu poporul Nostru cel de pe pământ. 

O, e sărbătoarea crucii, poporul Meu! E ziua crucii 
Fiului Meu, ziua când crucea dusă de El a ieşit din pământ şi 
s-a îmbrăţişat cu omul. 

Hai, poporul Meu, hai, tată, să mai grăiesc şi Eu, Tatăl, 
cu tine, că toată Treimea Dumnezeiască este de o fiinţă şi este 
nedespărţită în lucrarea Sa. Amin. 

Deschideţi guriţele cu Duhul Sfânt şi daţi Fiului Meu 
mângâiere. Să ştiţi că faţa voastră este înăuntru, şi de acolo se 
arată afară. Dacă inima e dulce, aşa este şi faţa ei. Frumosul 
nu este cel din afară, şi omul nu ştie ce este frumosul la om. 

Nu ştie omul să-l preţuiască pe creştin. Cei ce stau în 
numele Meu peste oameni nu ştiu să vină la voi şi să stea la 
această masă cu Mine şi cu voi şi cu moşii şi cu strămoşii. Iar 
Eu aşa le spun; spun ce a spus Fiul Meu: «Mulţi vor veni de 
la răsărit şi de la apus şi vor sta la masă cu Avraam, cu Isaac 
şi cu Iacov în împărăţia cerurilor, iar fiii împărăţiei vor fi 
aruncaţi în întunericul cel mai din afară, şi acolo va fi plân- 
gerea şi scrâşnirea dinţilor». Amin. 

O, ce bine ar fi să ştie orice om să-l preţuiască pe creş- 
tin, căci faţa creştinului este frumoasă ca şi inima lui. Să ştii, 
poporul Meu, să ştii, tată, că vine această vreme, iar tu să fii 
frumos pentru vremea aceasta. Să ştii să stai pe picioare, şi să 
Mă ţii şi pe Mine dacă stai, că Tatăl, Fiul şi Duhul Sfânt este 
pecetea ta, şi prin ea vei fi ocrotit de rău, şi prin ea vei fi sal- 
vator pentru seminţia cea nouă a cerului nou şi a pământului 
nou. Amin. 

îţi cere Fiul Meu mângâiere. Mila Mea e cu El, şi tot 
aşa să fie şi a ta, poporul Meu, căci sub cortul sub care cerul 
te ocroteşte şi te creşte, Eu şi cu Fiul din nou grăim. El cu 
Mine, şi Eu cu El, precum grăiam acum două mii de ani spre 
adeverirea Lui de Fiu al Meu. Mă preaslăveam în El şi îl măr- 
turiseam în auzul multora ca să rămână aceasta, şi să fie apoi 
credinţă în Unul Dumnezeu Tatăl, Fiul şi Duhul Sfânt. 

Crucea Fiului Meu e numai durere, şi multă durere, 
căci cu duhul e multă şi e lungă. îţi cere Domnul tău mângâ- 
iere, poporul Meu. Ştii tu, oare, să-I dai? Ştii tu ce-ţi cere El 
ca să ştii cum să-l dai? Duhul Lui Se zdrobeşte pentru tine şi 
după tine. Cuvântul Lui e râu peste tine şi îţi aşteaptă mângâ- 
ierea. Căldura ta, dacă-I foloseşte Lui, îţi foloseşte şi ţie. Vrea 
Do mn ul să Se încălzească în tine şi tu să-L mângâi cu această 
căldură. Dă-I Fiului Meu tot ce-ţi cere, că El vrea să te înveţe 
taina crucii, poporul Meu. Când El Mi-a zis: «Părinte, prea- 
slăveşte pe Fiul Tău!», Eu I-am răspuns: «L-am preaslăvit şi 
II voi mai preaslăvi». Iată, aceasta fac. Fac aşa cum am grăit. 
Eu aşa îl mângâi pe El. Dacă El este mângâierea Mea, Eu 
sunt mângâierea Lui, dar şi tu să fii, că Eu sunt Tatăl, şi Mi-e 
milă, poporul Meu. Amin, amin, amin. 

Ţr i este Tatălui milă de Mine, Ierusalime nou, 
ÎL popor micuţ şi cu dorul Meu după tine. Des- 
chide braţele şi Mă mângâie, că Eu sunt Omul durerii, Dum- 
nezeu şi Om sunt, şi Mă doare ca Dumnezeu şi ca omul. lată 
cum te învăţ Eu pe tine taina crucii, poporul Meu. Suferinţa 
Mea o împart cu tine, şi crucea ei e numai durere, căci cu 
duhul e multă şi e lungă şi trebuie mângâiere pentru cruce, 
poporul Meu. Puntea Mea dinspre cer spre pământ e 
cuvântul. Cu el Mă bucur şi cu el Mă plâng, şi aştept taina 
omului nou şi, apoi, veşnicia. Amin. 


Numai crucea îl poate face nou pe om, iar Sângele Meu 
îl desăvârşeşte şi îl dovedeşte desăvârşit. Cel blând şi smerit 
este cel ce stă pe cruce şi ia din ea şi de pe ea şi seamănă cu 
Mine, căci Eu sunt Omul Cel nou Care S-a arătat pe pământ 
de la Tatăl. Amin. 

Poporul Meu, Eu am stat pe cruce pentru viaţa ta în 
Mine, şi te-am învăţat să stai şi tu pentru viaţa Mea în tine, 
dar să stai frumos, poporul Meu, că pe cruce se stă frumos şi 
cu dulce, iar crucea trebuie să se facă dragoste în om, poporul 
Meu. O, cum să te învăţ Eu mai frumos şi mai dulce taina 
crucii? Să ştii, poporul Meu, că omul frumos nu este cel din 
afară, ci este cel dinăuntru. Omul cu inima urâtă nu e de nici 
un preţ, că acela nu iubeşte crucea. Dar cel frumos la inimă 
cunoaşte taina crucii, şi acela e de mare preţ. învaţă-te să în- 
ţelegi tot cuvântul Meu şi să nu treci pe lângă el, că e păcat, 
poporul Meu. El te învaţă lecţia vieţii. Amin. Lecţia vieţii este 
crucea. Cea mai mare şcoală a vieţii este crucea. Ea îl face 
frumos pe om, numai să vrea omul s-o înveţe aşa cum am 
învăţat-o Eu când am venit de la Tatăl pe pământ. Dacă am 
văzut că omul nu găseşte iubirea de Dumnezeu, am venit şi 
M-am făcut Om şi i-am arătat omului crucea, iubirea de 
Dumnezeu, blândeţea şi smerenia inimii în care iubeşte Dum- 
nezeu. Amin. 

Lucrarea voastră să fie inima voastră, şi aşa să se vadă 
cele dinăuntru ale voastre, fiilor, precum se şi văd. Căutaţi 
însă înţelepciunea, şi prin ea să vă măsuraţi clipă de clipă, că 
Eu vă sunt Păstor. Amin, amin zic vouă: Eu vă sunt Păstor; Eu 
şi nu voi. în cine pun Eu se cunoaşte că pun Eu. în cine pune 
omul însuşi se cunoaşte că pune omul. Când Eu pun în om pe 
cele ale Mele, se cunoaşte că le pun Eu, dar când omul ia să-şi 
pună singur, se cunoaşte şi aceasta. Dar vouă Eu să vă fiu 
Păstor; Eu şi nu voi. Cei ce staţi în trupul poporului Meu, să 
vă fiu Eu Păstor. Eu şi nu voi, copii iubiţi, că v-am învăţat 
taina crucii. Amin. 

Taina Păstorului cu crucea, această taină ar trebui s-o 
înveţe cei ce se vor păstori. O, de unde vor aceştia să înveţe 
păstoria când se vor păstori? Cine s-ar mai duce să se facă 
păstor dacă ar trebui să înveţe taina Păstorului cu crucea? Nu 
s-ar mai duce nimeni să ia păstorie şi oi de păstorit dacă ar 
trebui să aibă cruce. 

Eu sunt Păstorul Cel cu crucea. Am venit din nou 
Păstor pe pământ. Glăsuiesc cu dor, şi fericit este cel ce vine 
să-i dau. Eu îi dau viaţă celui ce vine, şi nu-i cer nimic decât 
să ia ce-i dau şi să poarte dacă ia. Amin. 

Acum, cununi de îngeri întru toate pun pentru voi peste 
ţara nunţii Mele, şi zic: binecuvântată să fii, tu, ţară a venirii 
Mele cu sfinţii. îngerii fac cerc deasupra ta şi în jurul tău, iar 
tu să priveşti în sus, nu în jos, şi să iubeşti comoara Mea din 
tine, că prin ea tu eşti de mare preţ în ochii Mei, că unde sunt 
ai Mei, acolo sunt şi Eu, şi te ocrotesc prin ei. Amin. Te vo- 
iesc cer nou şi pământ nou, şi vreau să voieşti şi tu, dar ia-Mă 
de păstor, ţara Mea, că Eu sunt Păstor cu cruce, fiindcă aşa 
M-a primit ţara Mea cea dintâi. Iar tu eşti ţara Mea cea din 
urmă, şi te am de la Tatăl, ca să nu fiu fără casă la venirea 
Mea cea de la sfârşit. Eu sunt Păstorul tău, fie că ştii, fie că 
nu ştii, fie că vrei, fie că nu vrei, căci aşa e soarta ta cea de la 
Tatăl. Te mângâi cu venirea Mea şi îţi ung fruntea şi te nu- 
mesc a Mea, căci am în tine comoara Mea, şi tu eşti ţarina cea 
cu comoară în ea, aşa cum Eu am grăit despre taina aceasta. 
Amin. 

Iar tu, poporul Meu, să ştii să fii frumos, tot mai 
frumos. Duhul tău să fie în Duhul Sfânt, iar Duhul Sfânt să 




1486 


Cuvântul lui Dumnezeu 


fie în duhul tău, dar nu să crezi că este aşa, ci să lucrezi să fie 
aşa. Amin. Fiecare copil al tău, poporul Meu, să fie aşa cum 
zic Eu, că Eu vă sunt Păstor. 

O, nu uitaţi şi nu pregetaţi să faceţi aşa cum Eu vă 
învăţ, aşa cum Eu vă păstoresc, ca să fiţi mângâierea Mea, şi 
din graiul vostru Eu să Mă mângâi cu multul, aşa cum voi 
luaţi de la Mine cu multul şi cu mângâiere, că vremea e cu 
durere, dar Eu vă sunt Păstor, Păstor mângâietor. Amin, amin, 
amin. 

14/27 septembrie 2001 

Duminica a douăzecea după Rusalii 

Cel ce lucrează în lumină este păzit de îngerii din cer şi de pe 
pământ. întunericul cel mai din afară este lumea. Rugăciunea este 
încununarea înţelepciunii. 

uflu cu suflarea gurii Mele peste voi, copii stră- 
jeri la ieslea Mea de cuvânt. Eu vă preţuiesc cu 
mare preţuire, pentru că voi Mă primiţi de lângă Tatăl lângă 
voi ca să suflu cu suflarea gurii Mele cuvânt peste pământ. 
Amin. 

Eu vă preţuiesc cu mare preţuire, fiilor copii. Eu sunt 
Dumnezeu a toate câte sunt, dar atât cât sunt, nu-Mi vine să 
vă trec pe dinainte, pentru că-Mi slujiţi atât cât vreau Eu 
venirea Mea cuvânt peste pământ. Nu vă temeţi de felul cum 
M-am umilit pentru voi. Nu vă temeţi. Eu am spus aceasta, 
Eu, ca să preţuiască şi poporul dragostea voastră pentru Mine 
şi pentru poporul Meu care ascultă de la gura izvorului 
cuvântului Meu. 

Suflu cu suflarea gurii Mele peste voi cuvânt, ca să daţi 
poporului sfânt şi ca să-l ţin sfânt, fiilor, sfânt şi ascultător în 
tot cuvântul Meu cel de peste voi pentru voi şi pentru el. 
Amin. 

Suflarea Mea este cuvântul, iar împlinirea lui este 
ascultarea voastră de cuvântul Meu, poporul Meu. Dacă voi 
nu-1 ascultaţi ca să-l faceţi, el nu se împlineşte. O, e păcat să 
nu se împlinească tot cuvântul Meu. Dar tu împlineşte-1 în- 
tocmai şi de-a pururi ca să nu ai acest păcat, poporul Meu. 
Toată grija ta să fie împlinirea cuvântului Meu, şi să-l ai cu 
tine peste tot, şi să-l faci întru totul şi întru toate, că nu-ţi 
trebuie timp aparte ca să-l împlineşti pe el; nu, poporul Meu. 
Dacă eşti mic pentru acest adevăr, fă-te mare prin cei mari în 
adevărul acesta şi nu fi greoi la înţelegere, că tu eşti popor 
mare, cel mai mare popor, că nu numărul, ci darul şi harul 
Meu te-a făcut pe tine cel mai mare popor între cer şi pământ, 
numai să ai umilinţa deplină pentru această mărire a ta. Iubi- 
rea cea mare ajută umilinţa, şi umilinţa cea deplină ajută iubi- 
rea, şi aşa să te porţi tu între pământ şi cer, poporul Meu, că 
Eu trec prin fiii grădinii şi Mă dau ţie cuvânt ca să-l împli- 
neşti pe el deplin. Amin. 

O, nu pot să te las prea mult fără hrană caldă. Dacă 
te-aş vedea că poţi, i-aş odihni mai mult pe cei din grădină 
care-ţi dau de la Mine. Scris este în Scripturi pentru fii: 
«Dacă ei vor primi poveţele şi le vor păstra cu înţelepciune 
şi cu bună chibzuială , dăndu-şi inima spre ele, dacă ei vor 
iubi prevederea şi cu buna cugetare îşi vor îndrepta cuvintele, 
căutând-o în adânc ca pe o comoară, atunci vor pricepe ei te- 
merea de Domnul, şi atunci vor dobândi fiii cunoştinţa de 
Dumnezeu, că El păstrează mântuirea pentru cei drepţi, fiind- 
că El păzeşte căile dreptăţii, şi pe cărarea drepţilor Lui stă El 
de veghe, şi pe potecile binelui îi poartă pe ei». Amin. 


O, nu-ţi trebuie timp aparte ca să împlineşti cuvântul 
Meu; nu, poporul Meu. îţi trebuie temere de Dumnezeu, fiu- 
le, şi cu ea să iubeşti poveţele Mele cu înţelepciune şi cu buna 
chibzuială şi cu prevederea, poporul Meu, că acestea duc la 
duhul temerii de Dumnezeu, care te face să Mă asculţi, fiule. 

E păcat să nu se împlinească tot cuvântul Meu când îl 
dau. Eu Mă dau ţie cu multul, şi să te dai şi tu Mie, şi să 
învăţăm drumul unul spre altul, că te-am învăţat să Mă arăt 
ţie şi să te arăţi Mie, fiule, şi în toate zilele să te arăţi ca să te 
văd, că Eu am îngeri din cer şi de pe pământ ca să te văd. 
Când ştii că te văd, tu te sileşti să fii plăcutul Meu, dar când 
vrei să nu te văd, tu nu te mai sileşti. Vezi tu de ce te-am 
învăţat Eu pe tine să te arăţi Mie în fiecare zi? Vezi tu, fiule, 
de ce? Eu pot să-ţi dau sfat dacă faci aşa. Eu pot să te veghez 
de lângă tine dacă faci aşa. Eu pot, numai să-Mi asculţi po- 
vaţa, fiule. Eu iau din inima ta şi dau şi celorlalţi. Eu iau din 
inima lor şi îţi dau şi ţie, şi aşa lucrăm, şi aşa ne păstrăm gata 
de-a pururi. Şi iată, povaţa Mea trebuie păstrată, poporul 
Meu. Te învăţ să fii cald cu Mine şi să nu oboseşti să faci aşa. 
Te învăţ să fii mereu, fiule. De la o vorbire a Mea la alta tu să 
fii uşă deschisă pentru Mine şi pentru toţi ai Mei, că voi 
sunteţi fraţi din Tatăl ceresc şi din Fiul Său, şi din Duhul 
Sfânt al naşterii din nou sunteţi voi născuţi, şi sunteţi dintru 
început făgăduiţi să fiţi şi să puneţi pe pământ cărările bine- 
lui, cărările drepţilor, care aleg de pe ele pe cei mincinoşi şi 
îi aruncă în întunericul cel mai din afară, fiilor. 

Dar ce este întunericul cel mai din afară? 

O, copii care luaţi cuvântul din gura Mea, din gura 
Domnului! Tatăl, Fiul şi Duhul Sfânt vă dă vouă să spuneţi 
poporului sfânt aceasta: ce este întunericul cel mai din afară? 

E ste scris în Scripturi că «fiii împărăţiei vor 
fi aruncaţi în întunericul cel mai din afară. 
Acolo va fi plângerea şi scrăşnirea dinţilor. Iar cei străini vor 
crede şi vor veni şi vor sta la masă cu Avraam, cu Isaac şi cu 
Iacov în împărăţia cerurilor». Şi iarăşi scrie în Scripturi: 
«împărăţia cerurilor se va lua de la voi şi se va da neamului 
care va face roadele ei. Şi cine va cădea pe piatra aceasta, se 
va sfărâma, iar pe cine ea va cădea, îl va zdrobi». Iar arhie- 
reii şi fariseii ascultând aceasta au înţeles că despre ei se 
vorbeşte. 

Este scris în Scripturi: «Afară sunt câinii, fermecătorii, 
vrăjitorii, desfrânaţii, hulitorii, închinătorii la idoli şi toţi cei 
ce iubesc minciuna». Aceştia sunt afară din împărăţia lui 
Dumnezeu şi nu sunt în ea chiar dacă ei se numesc fiii împă- 
răţiei, dar dacă fac acestea, ei sunt în afara împărăţiei ceruri- 
lor, că ea este în omul sfânt, din care Duhul Sfânt lucrează cer 
pe pământ. 

întunericul cel mai din afară este lumea; lumea care nu 
are pe Dumnezeu în trupul şi în sufletul şi în duhul ei; lumea 
care lucrează în toţi şi în toate ale ei minciuna care trece şi nu 
rămâne, dar care-1 încântă pe om pentru ea în viaţa lui de pe 
pământ. în lume este şi va fi plângerea şi scrâşnirea dinţilor, 
şi toţi cei care-şi zic fii ai împărăţiei cerurilor, dar care iubesc 
minciuna şi viaţa ei şi frumosul care trece şi desfrâul vieţii în 
toată vremea. Aceia sunt în întunericul cel mai din afară, şi nu 
sunt în împărăţia cerurilor şi nu vin spre ea şi nu o văd şi nu 
o înţeleg, căci sunt în întuneric, în faptele întunericului cel 
mai din afară, cel din lume, iar lumea este opusul împărăţiei 
cerurilor. 

Cărările drepţilor aleg de pe ele pe cei mincinoşi şi îi 
aruncă în întunericul cel mai din afară, căci aceia sunt fiii lu- 
mii, iar cei mai mincinoşi din fiii lumii sunt cei care-şi zic fii 

ai lui Dumnezeu. Aceştia sunt întunericul cel mai din afară în 
care stau ascunşi cei ce lucrează minciuna care stă împotriva 
lui Dumnezeu. Iar dintre cei ce nu sunt fiii împărăţiei, vor fi 
aleşi de îngeri cei drepţi cu inima, şi aceştia vor veni şi vor 
sta la masă cu Avraam, Isaac şi Iacov în împărăţia cerurilor, 
şi vor umbla ei pe cărările drepţilor. Amin. 

O poporul Meu, cei ce-ţi dau ţie cuvântul cel 
^ din gura Mea, Eu cu mare preţuire îi pre- 
ţuiesc, şi aşa aş vrea să faci şi tu, că Eu te-am tras pe tine din 
necazul cel mare, dintre fiii minciunii care mint pe toată 
lumea că ei sunt fiii împărăţiei Mele. Te-am tras ca să nu stai 
şi tu cu ei în întunericul cel mai din afară, că mai fericiţi au 
fost şi sunt ciungii şi ologii şi surzii şi muţii şi leproşii şi 
străinii toţi decât fiii împărăţiei care nu fac faptele împărăţiei 
cerurilor pe pământ. Cei ce stau cu aceştia şi sub aceştia, sunt 
în necazul cel mare, şi dacă-i voi scăpa pe mulţi, aşa îi voi 
numi. îi voi numi cei veniţi din necazul cel mare, şi le voi da 
hăinuţe albe precum v-am dat vouă când v-am ales şi când 
v-am primit şi când v-am făcut vii prin viaţa Mea pe care 
v-am dat-o, fiilor. 

Dar mai este cineva pe pământ care să mai ştie ce în- 
seamnă viaţa, ce înseamnă împărăţia cerurilor sau ce înseam- 
nă întunericul cel mai din afară, unde este plângerea şi scrâş- 
nirea dinţilor şi nicidecum fericirea cea părută? 

O, copii duioşi, aş vrea să vă învăţ mult, că sunt duios 
după voi şi vreau tot mai mult să fiţi şi voi tot aşa, duioşi după 
Mine, duioşi unul pentru altul. Amin. Vreau să vă învăţ încă. 
Dar acum strângeţi-vă la masa cea pentru viaţa trupului, şi 
binecuvântate să vă fie bucatele de pe masă. Şi vom învăţa, şi 
apoi iar vom pune în carte cuvântul zilei de azi. 

Eu sunt duios după voi şi petrec cu voi şi lângă voi şi 
la masă, şi la lucru, şi la rugăciune, şi la mers, şi la stat, şi la 
dragostea dintre voi, şi la vorbiri, şi la tăceri, căci sunt duios 
după voi, fiilor. Amin, amin, amin. 

* 

M ă port cu povaţa Mea după tine, Ierusalime 
mic. Povaţa Mea să fie mângâierea ta, iar când 
tu o împlineşti, Eu Mă mângâi de la tine şi îţi dau puteri să 
faci povaţa Mea. Amin. 

Când Eu pot să umblu înăuntrul tău, o, cât de mult bine 
pot să-ţi fac, o, câte minuni pot să împlinesc în tine, fiule! 
Minunat sunt Eu acolo unde este al Meu, acolo unde Eu pot 
fi Făcătorul a toate. Umilinţa din om când îmi iese înainte 
mereu, Eu fac din ea odihna Mea în om, şi prin ea îl lucrez 
minunat pe om. Totul este frumos în om când ea poate înăun- 
trul lui cu stat frumos, cu grai frumos, cu duh frumos, iar când 
sunt mulţi laolaltă aşa, acolo este binecuvântarea Mea şi 
ocrotirea şi bucuria Mea, poporul Meu. 

Fiii lui Dumnezeu sunt cei ce-L au pe El în mijlocul 
lor, iar pe tine te-am deprins cu Mine, poporul Meu, şi ţi-am 
dat putere să te faci fiu al lui Dumnezeu. Ai grijă, Ierusalime 
de azi, să fii un singur trup, o singură voinţă, o singură iubire, 
precum Eu şi cu Tatăl una suntem. îmi întind mereu mâna 
deasupra ta ca să te lucrez, iar tu să ştii să Mă aştepţi şi să ştii 
să-Mi ieşi înainte şi să ştii să Mă chemi, şi apoi să ştii să Mă 
primeşti, căci tu trebuie să fii atent în toată vremea, ca unul 
care veghează peste tot şi întru toate, fiule. învaţă-te din zi în 
zi mai mult să ştii să Mă ai şi să ştii să fii al Meu, că aceasta 
este unirea ta cu Mine în toată vremea şi în tot locul, poporul 
Meu. 


O, poartă-Mă, fiule, că bine-i este celui ce Mă poartă. 
Veghea ta să nu se stingă nici ziua, nici noaptea, că ea Mă ţine 
cu tine şi îmi dă puteri pentru tine, iar Eu îţi dau viaţă cu 
multul şi te fac bogat de Dumnezeu şi de pază cerească, fiule, 
că acolo unde sunt Eu cu tine, îngerii şi sfinţii şi puterile 
cereşti au lucru pentru tine şi pentru viaţa ta, poporul Meu. 
Eu, Domnul şi Mângâietorul şi Făcătorul tău de-a pururi, le 
poruncesc mereu tuturor puterilor cereşti să stea lângă tine 
din toate părţile şi să te poarte spre dragostea Mea, şi apoi 
să-ţi stea de-a pururi în ajutor din partea Mea, poporul Meu. 

Cel ce veghează cu Mine, are iubirea cerului de partea 
lui, iar tu să nu uiţi de dor, poporul Meu. Strânge-te cu dor în 
duh de rugăciune ca să fim mereu un duh, şi dă-Mi iubirea, 
fiule. Când iubirea ta este la Mine, Eu sunt al tău şi îţi fac bine 
şi îţi dau din plinul Meu, ca să nu fii necăjit nici cu duhul, nici 
cu trupul, nici cu sufletul, că multă grijă am Eu de tine, po- 
porul Meu. Mâna Mea stă întinsă deasupra ta, şi tu să te înveţi 
să iei din ea, că am în ea tot ce-ţi trebuie ţie şi tot ce-Mi 
trebuie Mie înăuntrul tău şi în preajma ta şi în ţara ta, poporul 
Meu, că e ţara venirii Mele ţara ta. Mama Mea Fecioara o are 
pe ea ca pe o pruncă în braţe şi o înconjoară din toate părţile 
ca pe cea mai dulce comoară a Fiului ei, ca pe un leagăn al 
sfinţilor şi al îngerilor. 

O, poporul Meu, acolo unde sunt Eu, acolo sunt şi sfin- 
ţii şi îngerii, fiule, şi voiesc să fim un duh cu toţii, Noi şi cu 
voi, şi unii spre alţii să ne purtăm cu duhul rugăciunii şi al 
lucrării sfinte, ca să fim un duh şi o iubire. Povaţa Mea să fie 
împlinirea ta, că Eu tot mai mult şi tot mai frumos te povăţu- 
iesc să nu stai în duhul tău, ci să stai în Duhul Meu cu duhul 
tău, şi să faci frumos această lucrare, iar Eu să Mă desfăt în 
ea şi s-o întăresc pe pământ, că Eu când am de la tine pot totul 
pe pământ, poporul Meu. 

O, întăreşte duhul rugăciunii, duhul slavei Mele cu tine 
şi duhul împlinirilor, poporul Meu. îndemnaţi-vă unul pe al- 
tul la nădejde, la pace, la veghe şi la bucurie sfântă, chemând 
lângă voi puterea Mea şi mângâierea Mea. Vă vreau pe fie- 
care din voi un foc, iar Eu, ca şi voi, să Mă mistui în el pentru 
voi şi să vă pregătesc tot mai adevărat pentru slava cea mare, 
care va bucura pe cei de pe pământ. 

Staţi în hăinuţa şi în duhul harului ceresc, iar Duhul 
Sfânt să vă fie hrană, fiilor, şi cu El să luaţi de la Mine tot 
binele vostru. Daţi-vă Duhului Sfânt în toată clipa, cu toată 
nădejdea, că voi sunteţi sfinţiţii Mei, şi povaţa Mea este cu 
voi, iar voi s-o împliniţi. Amin. 

Eu sunt duios după voi, fiilor. O, dacă aţi vedea îndea- 
juns aceasta, v-aţi bucura şi mai mult, că Eu voiesc să aveţi 
bucurii, voiesc aceasta cu tot cerul, mai mult ca voi voiesc 
aceasta, că Eu vin greu la voi când n-aveţi pace şi bucurie. 
Dar Eu vă fac tari, că am putere. Staţi sub puterea Mea, şi Eu 
vă voi întări. Credeţi, şi aşa va fi, şi multă să vă fie credinţa 
şi mult să iubiţi povaţa Mea. 

Veniţi spre bucurii, că Eu vă port în mantia Mea. în- 
tăriţi-vă întru toate cele de sus, că Eu vă spun cu dor: Pace 
vouă! Adunaţi-vă mereu unii lângă alţii cu duhul şi cu dorul 
de Dumnezeu şi daţi bucurii Tatălui şi Fiului şi Sfântului 
Duh, crescând cu harul, că vremea împlinirilor cereşti e cu 
voi, şi veţi fi mângâiaţi şi veţi vedea mereu că Eu ca şi până 
acum împlinesc făgăduinţele Mele pe care le-am făcut de la 
începutul acestei lucrări şi până azi. Amin. 

Un duh să fim, poporul Meu, iar ceea ce auzi de la 
Mine să împlineşti, fiule. Fiţi toţi într-o singură împlinire, 
într-un duh cu toţii, în Duhul Meu, fiilor, şi nu uitaţi aceasta! 

Nu aşteptaţi unii de la alţii, ci fiecare să împliniţi aceasta unii 
spre alţii, ca să vă întăriţi prin făgăduinţele Mele pe care să 
Mi le aduceţi mereu înainte, fiilor, ca să le împlinesc întru 
totul. Amin. Dacă sunteţi slabi. Eu, Domnul, vă spun să nu fiţi 
slabi. Ascultaţi povaţa Mea şi nu fiţi plăpânzi. Luaţi Duh 
Sfânt şi trăiţi prin El şi daţi-I putere peste voi, că El dă să Se 
desăvârşească cu putere în zilele de acum. înţelepciunea să 
crească în voi, iar rugăciunea către cer s-o încununeze pe ea. 
Amin. O, nu fiţi fricoşi, copii plăpânzi. Fiţi tari, fiilor, căci 
Dumnezeu Atotputernicul aduce biruinţa Lui pentru cei 
drepţi, fiindcă El păzeşte căile dreptăţii, şi pe cărările drep- 
ţilor stă El de veghe, şi pe potecile binelui îi poartă pe ei. 
Amin. Cântaţi cu Duh Sfânt. Rugaţi-vă neîncetat cu Duh 
Sfânt, fiilor. Ţineţi duhul treaz, căci Duhul Sfânt Se desăvâr- 
şeşte din Dumnezeu peste pământ şi face biruinţă pentru 
Do mn ul. Amin. 

O, poporul Meu, ascultă, fiule, povaţa Mea. în toată 
clipa ascultă toată povaţa Mea cea de peste tine şi ia din pacea 
Mea, şi cu nădejde ia. Toată grija ta să fie împlinirea cuvân- 
tului Meu, căci temerea de Dumnezeu este mare sprijin pen- 
tru cei ce o iubesc pe ea. Unul altuia să vă fiţi sprijin, şi în- 
văţaţi-vă să vă daţi viaţă unul altuia, că e vremea fiilor vieţii 
pe pământ, şi cu ei Eu să împlinesc taina veacului nou, veac 
dumnezeiesc peste om. Amin. 

Vă învălui în duhul păcii Mele. Fiţi mângâietori, şi veţi 
fi mângâiaţi, căci duhul mângâierii va fi cu voi, de-a pururi 
cu voi, fiilor. Amin, amin, amin. 

24 septembrie/7 octombrie 2001 

Praznicul Acoperământul Maicii Domnului 

Maica Domnului înalţă rugăciune pentru ţara română. Vine ziua a 
treia, veacul cel nou, iar între cei mântuiţi vor fi numai cei ce II 
cheamă pe Domnul. 

M ă vestesc dis-de-dimineaţă că vin cuvânt în 
carte. E sărbătoare pentru mama Mea Fecioa- 
ră, şi Eu Mă fac hrană pentru poporul Meu ca să-i dau şi ca 
să petrec cu el cu cei din cer. Amin. 

Voi, cei ce-Mi faceţi primire la iesle, luaţi din gura Mea 
şi daţi, ca să fie hrană, fiilor. O, cine pe pământ s-a gândit să 
fie ceea ce fac Eu azi pe pământ peste voi? Este scris în proo- 
roci de lucrul Meu de azi cu voi: «Pomii vor da roadele lor; 
smochinul şi viţa de vie vor fi plini de roade, iar cei din Sion 
se vor bucura şi se vor veseli de Domnul, Care le dă lor pe 
învăţătorul dreptăţii şi trimite ploaie timpurie şi târzie care 
adapă pământul, căci venirea Lui este sigură ca ivirea zo- 
rilor, şi după două zile iarăşi ne va da viaţă, iar în ziua a treia 
iarăşi ne va ridica şi vom sta şi vom trăi înaintea Lui». Amin. 

O, copii din grădină, o, copii din Sion, daţi Sionului 
Meu bucurie şi veselie şi spuneţi pomilor să-şi dea roadele 
lor, că iată, Eu adăp, şi totul să învieze în calea Mea, că vine 
ziua a treia, şi poporul Meu se va bucura, căci scris este: 
«Oricine va chema numele Domnului se va izbăvi, căci în 
muntele Sionului şi în Ierusalim va fi mântuirea, iar între cei 
mântuiţi, numai cei ce cheamă pe Domnul». Amin. 

O, poporul Meu, o, Ierusalime, te-am învăţat să Mă 
chemi. Vine ziua a treia, poporul Meu, şi Eu am venit din 
timp la tine şi ţi-am dat ploaie timpurie şi târzie şi te-am în- 
văţat să Mă chemi, căci scris este: «Venirea Lui este sigură ca 
ivirea zorilor». Şi iarăşi scris este: «Intre cei mântuiţi vor fi 
numai cei ce cheamă pe Domnul». Amin. 


lată, poporul Meu, îţi dau ţie pe învăţătorul dreptăţii, şi 
îţi dau ploaie ca să rodeşti, şi te ocrotesc ca să creşti, iar tu să 
Mă chemi, că vine ziua a treia, şi venirea Mea este sigură. Tu 
aceasta să lucrezi, că aceasta ţi-am dat, iar de cele ce se petrec 
pe pământ să nu te temi. Ba, din contra, să te bucuri că Se 
apropie Domnul, izbăvirea ta, poporul Meu, numai să Mă 
chemi, fiule. Suspinul Meu se uşurează când guriţa ta Mă 
cheamă, şi Eu îmi întocmesc venirea, şi pentru tine dau 
Egiptul la pieire şi îţi grăbesc izbăvirea, iar mama Mea 
Fecioară se bucură ocrotindu-te, fiindcă tu eşti poporul care 
cheamă pe Domnul ca să vină, şi El va veni. Amin. 

Cu sărbătoare de cuvânt pentru cei din cer şi pentru ei 
să Ne dăm, mamă. Să punem masă dulce şi să le dăm şi să Ne 
bucurăm cu ei şi să le arătăm ocrotirea Noastră, mamă. 

O Fiule, o am pe România ca pe un vas cu 
^ flori în braţe, şi aceasta este misiunea mea 
cea de la venirea Ta: s-o îngrijesc pe ea, s-o ocrotesc cu toate 
puterile cereşti pe ea, s-o mângâi cu fiii Tăi din ea şi s-o cu- 
prind de jur împrejur cu îngerii şi cu sfinţii ca să facem din ea 
grădină de rai pentru cei ce cheamă pe Domnul, Sionul cel 
nou spre care se vor întoarce cei răscumpăraţi venind cu 
bucurie, căci scris este: «Vor veni în Sion cu bucurie, şi vese- 
lia cea veşnică va încununa capul lor, şi vor fugi durerea, în- 
tristarea şi suspinarea şi se vor depărta de la ei, căci înaintea 
lor merge Domnul, şi în urma lor tot El, şi regi şi căpetenii 
vor amuţi, că acum ei văd ceea ce nu li s-a vestit şi pricep 
ceea ce n-au auzit». Amin. 

Eu, Fiule Doamne, am mare şi multă lucrare pentru 
ţara venirii Tale. Tu eşti mângâiat de la poporul Tău din ea, că 
ea e ţarina cu comoară în ea, căci iată marea lucrare a venirii 
Tale în mijlocul ei, şi mulţi văd în ea ceea ce nu li s-a vestit 
şi înţeleg ceea ce n-au auzit. Venirea Ta cuvânt în România a 
făcut-o pe ea întâia între popoare, precum şi era dintru înce- 
put, Doamne. Eu mă rog pentru ea înaintea Tatălui şi înaintea 
Ta, să-i păzeşti pe fiii Tăi din ea, şi pe ea pentru ei şi pentru 
Tine, Fiule Doamne, căci România e masa Ta de nuntă, salo- 
nul nunţii, că Tu ai vestit prin profeţi şi ai zis: «Acolo va fi 
cale curată, şi se va chema cale sfântă şi nu va trece pe acolo 
nimeni necurat, că nu va fi acolo cale întinată. Iar pe calea 
sfântă vor merge şi cei fără de minte şi nu se vor rătăci, căci 
pe ea orbii vor vedea, surzii vor auzi, şchiopul va merge 
drept, şi va fi limpede limba gângavilor, căci vor curge iz\>oa- 
re de apă în pustiu, şi păraie în pământ însetat». Amin. 

O, Fiule Doamne, rugăciunea mea pentru ea, pentru 
ţara Ta de azi, e rugăciune cum n-a mai fost. Păzeşte-o pe ea 
şi umple-o de crini şi de trandafiri, şi pune credinţa aceasta 
peste ea că scrie în Scripturi despre o ţară nouă, despre un 
munte din care vor curge legile Tale, cuvintele Tale, spre care 
se vor îndrepta neamurile pământului. Păzeşte ţara Ta cea 
nouă, şi să înverzească această grădină cu multul, şi nici un 
rău să nu poată spre ea, căci Tu eşti în ea împărat mare, şi Mi- 
re eşti în ea, căci când Tu ai zis prin cuvântul Tău de peste ea: 
«Iată Mirele! Ieşiţi întru întâmpinarea Lui!», au ieşit atunci 
cei ce au crezut şi s-au pregătit pentru Tine şi Te-au ascultat 
aşa cum Tu le-ai grăit, şi Ţi-ai făcut mireasă în ţara aceasta a 
venirii Tale, şi Tu eşti Regele ei, Fiule. Te rog pentru ea. Şi de 
sus, şi de jos, şi din părţi, şi din mijlocul ei, păzeşte -o pe ea, 
şi toiagul Tău din ea să odrăslească mereu cu multul, că Tu ai 
în ea popor pe care Te sprijini, şi îl numeşti toiag al Tău pe 
cel de care Te sprijini cu venirea Ta, cu lucrarea Ta de azi, 
Fiule Doamne. Eu sunt mamă cerească, şi am în braţe ţara Ta 
de azi. Cu mâinile desfăcute peste ea şi în tot jurul ei şi în mij- 

locul ei, aşa stau mereu, căci cetatea Ta este în paza mea 
pentru Tine, fiindcă atâta Te iubesc eu, Fiule Doa mn e. Voiesc 
să-mi înmiresmezi poporul Tău pentru mine, cea care-1 pă- 
zesc şi îl ocrotesc. Pâraie de Duh Sfânt şi de miresme cereşti 
să curgă din Tine prin el peste pământ. Te rog, Fiule, să-l ajuţi 
zi şi noapte pe el, că e micuţ şi plăpând poporul Tău, şi e fără 
putere pe pământ, dar poţi Tu pentru el. Fă-1 să vadă că poţi, 
că el are de dus povara venirii Tale, Fiule Care vii. Cerce- 
tează-le bucuriile şi ajunsurile, durerile şi lipsurile, iar greul 
lor du-1 Tu, Fiule, că poţi, că şi ei duc greul Tău, Doamne, şi 
sunt mici de tot şi n-au sprijin de pe pământ, n-au, Doamne, 
n-au, şi mult trudesc ei ca să aibă pentru lucrarea Ta. îi văd 
necăjiţi şi apăsaţi de griji pe cei din grădină care poartă grijă 
de lucrarea Ta peste pământ. îi văd întristaţi sub griji, aştep- 
tând puterea Ta mereu, că ei sunt micuţi pe pământ, şi au în 
grijă pe poporul Tău, Doamne Fiule. Eu sunt mama Ta şi a 
lor. Du Tu greul lor, că poţi, Fiule Doamne, iar ei să poată în 
Tine, că sunt mici. Amin. 

R uga ta, mamă, e cu putere în ea, că duhul 
tău cel duios a putut mereu şi mult prin ru- 
ga ta, şi de deasupra ţării Mele de azi tu Mă rogi în ea, mamă. 

Te serbez aici cu cei mici ai Noştri, mamă. Numai cei 
mici au vrut să fie ai Noştri pentru zilele venirii Mele de 
acum. Cei mari n-au voit cu nici un chip să fie lângă cuvântul 
Meu cel făcător, mamă. Eu sunt Domnul, Care stârnesc marea 
şi fac să mugească valurile ei, dar cei mari se fac că nu aud, 
mamă. 

O mă doare adânc, Fiule Doamne! Mă doare 
^ de toată durerea Ta, dar cei mici ne sunt 
mângâiere. Trupul Tău, ca şi trupul meu, stau nevăzute, dar 
stau de-a pururi deasupra României, că avem în ea cuvântul 
Tău, comoara cea de la sfârşit, pusă pe pământ, precum era şi 
la început când cu cuvântul Tu ai întocmit cerul şi pământul 
şi toată facerea dintre cer şi pământ, Fiule Doamne. 

Voi, cei micuţi care aţi vrut cu Domnul şi v-aţi făcut 
casă a venirii Lui după două mii de ani, vă dau rugă să vă 
întăriţi din zi în zi mai mult darul credinţei, ca să se împli- 
nească făgăduinţele Domnului şi venirea Lui, aşa cum şi El şi 
profeţii au făgăduit-o. Vă rog pe voi să trăiţi ca în ziua venirii 
Domnului. Aceasta este ruga mea spre voi. Duhul şi sufletul 
şi trupul vostru să stea aprinse pentru El ca şi cum ar fi ziua 
Lui, ziua venirii Lui, că mult veţi ajuta voi cerul şi pământul 
dacă veţi asculta aşa. Duhul umilinţei care ţine pe Do mn ul 
mereu lângă voi, să nu slăbiţi în acest duh. Aveţi grijă unul de 
altul cu duh duios pentru venirea Domnului. Schimbaţi-vă ca 
pentru El, din slavă în slavă, din trăire sfântă în trăire sfântă, 
din dor în dor, din cântec în cântec. Faceţi-vă cântec dulce. 
Cântecul venirii Lui să-l cântaţi. Să fiţi crini şi trandafiri şi să 
vă cadă sămânţa pe pământ bun, şi să crească din ea crini şi 
trandafiri în calea venirii Domnului, grădină verde, şi numai 
flori peste ea să fiţi şi să prăsiţi. Aceasta este ruga mea spre 
voi. Trupul meu şi al Fiului meu sunt deasupra, şi cu mâinile 
întinse vă ocrotim şi vă dorim, iar voi să nu uitaţi aceasta, şi 
să fiţi şi să trăiţi şi să iubiţi ca în ziua venirii Domnului. Staţi 
aprinşi pentru noi ca şi cum ar fi ziua venirii Lui, şi mult veţi 
ajuta cerul şi pământul dacă veţi asculta aşa. Treziţi-vă unul 
pe altul spre aceasta şi schimbaţi-vă din slavă în slavă, că voi 
sunteţi cei de la venirea Lui, fiii venirii Domnului. Amin, 
amin, amin. 

T e-ai dat, mamă, te-ai dat lor cu rugă, cu ru- 
gă pentru Mine, precum te dai Mie cu rugă 
pentru ei. îi rogi să treacă din slavă în slavă spre venirea Mea. 


îi rogi să facă sămânţă coaptă, înflorind şi tot înflorind, iar 
sămânţa lor să fie luată de vânt, şi pe pământ bun să încol- 
ţească şi să prăsească, şi să crească pe el crini şi trandafiri în 
grădina venirii Mele. în toţi cei care iau cuvântul Meu de la 
ei, în toţi voiesc Eu să lucrez, dar unii se fălesc pentru ei înşişi 
împlinind din cuvântul Meu, şi n-are cine să-i înveţe pe 
aceştia duhul umilinţei, care-i poate ţine vii pe cei ce cred în 
coborârea Mea de aici. Omul îngâmfat în duhul lui în zadar ia 
cuvântul Meu de aici, că acela îl împlineşte pentru slava lui, 
nu pentru slava Mea. Ferice, mamă, ferice celor ce se apleacă 
celor din grădina Mea de aici pentru cuvântul Meu de azi, ca 
să-l înţeleagă şi să-l poarte cu umilinţă şi nu spre căderea lor 
prin duhul măririi de sine când cu zgomot urât dau ei să le 
pună pe ale Mele peste ei dând la o parte binecuvântarea, du- 
hul ascultării, care-1 binecuvintează pe om, duhul supunerii, 
care-1 ridică pe om deasupra trupului său spre zidire sfântă şi 
bineplăcută Mie. 

O, ce frumoşi sunt puii când au mamă, când au cloşcă! 
Ce adunaţi sunt ei sub ea! Ce hrăniţi sunt cu hrană de mamă! 
Aşa este şi creştinul care stă sub povăţuitor cu umilinţă şi cu 
bucurie. O, mamă, numai cei mici au vrut să fie ai Noştri pen- 
tru zilele venirii Mele de azi. Cei mari n-au voit, şi nu vor cu 
nici un chip să fie lângă cuvântul Meu cel făcător, mamă. 

Eu sunt Domnul Dumnezeu, una cu Tatăl sunt, «Dom- 
nul, Care stârneşte marea şi face să mugească valurile ei», 
precum este scris. O, poporul Meu, «Pune-voi cuvintele Mele 
în gura ta şi la umbra mâinii Mele te voi acoperi, ca să întind 
cerurile şi să întemeiez pământul şi să zic Sionului: tu eşti 
poporul Meu», căci aşa am grăit Eu prin profeţi, şi acum 
împlinesc. Amin. 

O, poporul Meu, tu să nu fii al tău, ci să fii al Meu. Tu 
să nu ai ale tale, ci să ai ale Mele, poporul Meu, şi să fii 
Sionul Meu. Tu să nu mai ai viaţa ta, ci s-o ai pe a Mea, şi să 
fii atent dacă Eu îţi spun aceasta ce-ţi spun. Daţi- vă unul altu- 
ia credinţă şi trezire şi împlinire şi iubire şi mângâiere, fiilor, 
că-L aveţi peste voi pe Dumnezeu, şi cine vă vede pe voi, să 
vadă aceasta, să-L vadă pe Dumnezeu peste voi. Amin. Eu şi 
cu mama Mea v-am dat cerul în ziua ei de serbare. Cerul ca 
acoperământ vi-1 dăm şi de sus, şi de jos, şi din părţi, şi din 
mijlocul vostru, iar ţara venirii Mele vă este leagăn, şi în ea 
am ieslea Mea, şi pe voi străjeri lângă ea. 

Vine ziua a treia, poporul Meu. Te-am învăţat mereu 
să Mă chemi, Ierusalime. Am venit din timp la tine şi ţi-am 
dat ploaie timpurie şi târzie şi te-am învăţat să Mă chemi. 
Cheamă-Mă, poporul Meu! Cheamă-Mă! Mereu cheamă-Mă, 
că scris este: «In muntele Sionului va fi mântuirea, iar între 
cei mântuiţi, numai cei ce cheamă pe Domnul». Amin. 

Cheamă-Mă, Ierusalime, cheamă-Mă, Sioane, chea- 
mă-Mă, poporul Meu, şi te bucură să Mă chemi, că scrie în 
Scripturi de lucrarea Mea cu tine, şi aşa scrie: «Cei din Sion 
se vor bucura şi se vor veseli de Domnul, Care le dă lor pe 
învăţătorul dreptăţii, trimiţăndu-le ploaie timpurie şi târzie 
care adapă pământul, căci venirea Lui este sigură ca ivirea 
zorilor, şi după două zile iarăşi ne va da viaţă, iar a treia zi 
iarăşi ne va ridica, şi vom sta şi vom trăi în faţa Lui». Amin. 

O, vine ziua a treia, poporul Meu. Cheamă-Mă, 
cheamă-Mă mereu, căci între cei mântuiţi vor fi numai cei ce 
cheamă pe Do mn ul. Te chem şi Eu: vino spre slava Mea cu 
tine şi nu te teme spre ea şi nu te teme cu ea. Te-am chemat 
şi te chem, şi unul pe altul ne chemăm, ca să fie dorul cel ce 
ne leagă făcându-ne de nedespărţit, de-a pururi nedespărţiţi, 
de-a pururi, poporul Meu. Amin, amin, amin. 

1/14 octombrie 2001 

Sărbătoarea cuvioasei Parascheva 

învăţătura nu se învaţă fără învăţător. Vine Domnul, căci nu mai 
sunt păstori pe pământ. Sfinţii îi aşteaptă pe cei din urmă, care 
deschid taina veacului veşnic pe pământ. 

I n numele Tatălui şi al Fiului şi al Sfântului Duh, 
luaţi cuvântul Meu cel plin de roade şi puneţi-1 pe 
masă, că e sărbătoare de sfinţi, copii din grădină. Să dea roade 
cuvântul Meu cel de peste voi, că fără roadele lui voi aţi fi 
sterpi, dar dacă-1 faceţi să fie împlinit, voi sunteţi roditori. 
Amin. 

E zi de pace şi de bucurie şi de sărbătoare şi de în- 
văţătură, fiilor, că iată, cuvântul Meu se lasă peste voi şi vă 
învaţă, vă învaţă să-l împliniţi şi să lucraţi precum el vă în- 
vaţă. Eu mereu vă dau învăţătură ca să daţi lui Israel, şi el să 
crească şi să fie, căci cel ce nu cunoaşte ce este învăţătura, 
acela îşi ia din ea şi mănâncă fără învăţător, şi apoi se duce în 
lături şi slăbeşte, căci ca să fie creştinul tare din învăţătura 
Mea, trebuie să i se dea din ea cu veghetor, aşa cum Eu v-am 
învăţat de atâtea ori pe voi. E ca şi la masa cea pentru trup. 
Cel ce pune mâncarea pe masă ia cu vasul şi pune la fiecare 
în vas şi, apoi, binecuvântând, se aşează şi mănâncă toţi. Şi 
dacă se face aşa, cu binecuvântare şi cu orânduială, atunci 
rodul e bun şi plăcut Mie şi vouă, şi e cu creştere şi cu umi- 
linţă şi nu cu semeţie. Amin. 

lată, Eu mereu vă dau învăţătură ca să daţi lui Israel şi 
să le turnaţi în vas la fiecare şi să mănânce la masă poporul 
Meu, să mănânce aşa cum mănâncă mâncarea cea pentru 
trup, şi să crească în trupul Meu şi în Duhul Meu, şi aşa să fie 
poporul care mănâncă de la Mine. Amin. 

O, copii de la iesle, dacă ar fi a voastră această lucrare, 
atunci aş da dreptate celor ce vă învinuiesc pe voi pentru ei 
înşişi despre venitul sau statul sau nestatul în lucrarea aceas- 
ta. Dar lucrarea aceasta este a Mea, şi ea este locul în care 
voiesc Eu, nu voi şi nu omul şi nu oricine ar vrea să voiască. 
Celui ce-i place şi voieşte să vină, aceasta ţine de Mine, nu de 
om, iar Eu Mă uit bine, şi Mă bucur sau suspin uitându-Mă, 
că Eu nu Mă uit ca omul, şi văd şi de aproape şi de departe, 
şi apoi voiesc. Dacă omul ar veni şi nu i-ar place şi s-ar în- 
toarce cu spatele la voi sau la Mine după ce Eu dau atâta hra- 
nă spre creştere, o, nu e bine să păţim aşa, copii ai jugului 
Meu, copii supuşi sub sarcina Mea. 

O, Eu, Domnul, iubesc mult acest popor. îl iubesc pe 
cel mulţumit de Mine şi de lucrul Meu. îl iubesc mult pe cel 
supus Mie ca şi voi. Dar celui ce nu-i place aşa, vine, şi se în- 
toarce apoi cu spatele, dar Mie îmi place de poporul Meu. 
Iată, nu e a voastră lucrarea aceasta ca să faceţi voi ce voiţi în 
ea, ci este a Mea, şi este locul în care voiesc Eu, nu voi şi nu 
omul. 

Când Eu văd durere în poporul Meu, Eu caut s-o curm. 
Când aş vedea duh de om, aş fi numaidecât la lucru şi aş birui 
Eu, şi nu M-aş lăsa să fiu biruit de om, că e a Mea lucrarea 
aceasta, şi în ea toţi fiii ei trebuie să fie ascultători şi supuşi 
ca şi voi sub mâna şi sub cuvântul Meu, copii de la iesle. Iată, 
ieşim cu hrană şi punem masa pentru poporul Meu şi învăţăm 
înţelepciunea, şi învăţăm paza Mea cea pentru poporul Meu. 
Amin. 

Tu, poporul Meu, trebuie să fii uşor pentru Mine, ca să 
nu-Mi faci greutate când te port, că aşa este fiul cel aplecat 
care ştie să stea în braţul Tatălui. Voi, copii ai poporului Meu, 
trebuie să fiţi uşori unul pentru altul, ca să fie armonie în trup, 


fiilor. Cel ce se dă Mie şi stă aşa în fiecare clipă, acela este 
uşor, şi nu cade din braţul Meu, şi nu-1 apasă nimic din braţul 
Meu ca să cadă. 

Dar cum să se dea Mie în fiecare clipă copilul care s-a 
dat să fie al Meu? Cum, fiilor învăţători? O, învăţaţi din par- 
tea Mea pe poporul Meu, ca să înveţe să stea sub ascultarea 
Mea, prin voi, fiilor care staţi sub sarcina Mea. Vă deschid în- 
ţelepciunea şi pun în ea, iar voi să daţi. Amin, amin, amin. 

el ce este în poporul Domnului şi se dă 
Domnului şi stă aşa în toată clipa, este cel 
ce nu se ia pe sine din braţul Domnului. De stat nu e greu să 
stea dacă nu iese, dar dacă iese vreo clipă din Domnul, atunci 
el este atacat de însuşi duhul lui de om, şi apoi îşi vede lovi- 
tura, căci cel ce iese măcar o clipă din Duhul Domnului, acela 
se loveşte pe sine, se loveşte în sine, şi apoi el plânge şi se 
face greu şi pentru Domnul, şi pentru el însuşi. Cel ce se dă 
Domnului, şi stă aşa apoi în fiecare clipă, acela nu-şi înstrăi- 
nează mintea nicidecum, nu slăbeşte în veghe cu nici un chip, 
că veghea cea adevărată este să nu dea binele pe rău dacă răul 
l-ar trezi pe creştin din afară sau dinăuntru. Cel ce veghează 
asupra sa nu este biruit de rău, căci veghează, iar veghea este 
dragostea pentru Dumnezeu, nu altceva este veghea. Cine iu- 
beşte pe Dumnezeu cu adevărat, acela nu se mai poate iubi pe 
sine, nu se mai poate împărţi, ci iubeşte întreg, şi acela s-a dat 
Domnului, şi acela stă aşa în fiecare clipă, şi pe acela nu-1 
poate nimeni micşora, nu-1 poate nimeni apăsa în jos, că este 
în Domnul în fiecare clipă. Amin. 

O poporul Meu, auzi tu învăţătura Mea din 
^ fii şi roada ei cea pusă pe masă? Aşa tre- 
buie să mănânci tu, poporul Meu. Să ţi se pună în vas, fiule, 
aşa cum şi la masa cea pentru trup ţi se face şi ţi se pune. Cel 
ce nu mănâncă aşa, cade în lături, căci aşa şi lucrează; lu- 
crează de la sine cu lucrul cuvântului Meu şi nu de la Mine. 
Ce ar fi să plece oile singure la păscut, fără cioban şi fără 
câini? Ce ar fi să lucrezi tu fără rânduială lucrarea Mea cea de 
peste tine, poporul Meu? O, tu aşa să nu cauţi, căci cel ce lu- 
crează aşa, cade în lături, şi apoi Mă învinuieşte pe Mine şi 
pe tine, poporul Meu. Ţie să nu-ţi pese de nimic decât să fii 
supus nunţii, că Mirele e cu tine, poporul Meu, şi tu să fii 
uşor, copile, ca să nu cazi din braţul Meu, fiule copil. 

O, să nu te semeţeşti unul peste altul, căci aceasta se 
pedepseşte, poporul Meu, că ai fi ca unul care-i place să fie 
mare şi nu mic, iar cel ce face aşa, iese de sub paza Mea, că 
se bizuie pe sine când se dă mare. Dar ţie să nu-ţi placă aşa, 
şi să fii blând, şi cu blândeţe să vă împărţiţi unii altora rodul 
poveţelor Mele, şi cu milă şi cu dragoste să lucraţi unul pen- 
tru altul, că aşa trebuie să fie la voi pe pământ, să fie precum 
în cer aşa şi pe pământ, voia Mea. Amin. Dar iată, pe pământ 
e numai om mare, şi fiecare îi dă mărire celuilalt, şi Eu nu pot 
să fiu cu cei de pe pământ, fiindcă Eu sunt Cel blând şi smerit 
cu inima. O, nu e mare omul, căci omul este păcătos. Uită 
omul de păcatele lui şi se dă mare pe pământ, şi Eu nu Mă pot 
odihni cu omul. Omul ar trebui să fie blând şi smerit cu inima 
ca să scape de păcat şi să se facă uşor pentru Dumnezeu, căci 
de la Dumnezeu trăieşte omul. 

O, nicăieri nu este mare omul decât în braţul Meu cel 
atotţiitor. Nimeni nu se dă mare în braţul Meu, că acela este 
purtat şi îi place să fie copil, dar este mai mare decât toţi 
oamenii cel ce se dă Mie şi stă aşa în fiecare clipă. Eu, Dom- 
nul, am împuternicit pe mulţi pe pământ în viaţă îngerească, 
viaţă ca cei fără de trup, ca să arăt multora iubirea Mea din 

omul care se dă Mie în fiecare clipă, ca să nu zică omul că nu 
se poate aşa, şi ca să fiu Eu îndreptăţit întru cuvintele Mele în 
ziua judecăţii. 

O, poporul Meu, cât au suferit sfinţii pentru dragostea 
Mea, pentru nedespărţirea lor de Mine! O, fiilor, ce minunat 
sunt Eu în sfinţi! Uitaţi-vă în ei şi vedeţi, ca să tânjiţi după 
dragostea Mea în voi şi ca să fiţi sfinţi în toată clipa şi în veci 
de veci, fiilor. Amin. O, poporul Meu, mare nevoie ai de învă- 
ţătură proaspătă, că vremea în care eşti tu e rece ca gheaţa şi 
este Scriptura aceea când dragostea se răceşte şi ea, iar Eu vin 
mereu la tine ca să te încălzesc mereu, că e rece ca gheaţa 
vremea de acum. 

O, e vremea cea fără de păstori, şi când nu mai sunt 
păstori, nu mai e nici biserică. Vremea de azi a pus altceva în 
loc de păstori şi în loc de biserică, iar partea Mea nu mai e pe 
pământ. Nu mai am moştenire pe pământ, poporul Meu, nu 
mai am. Peste tot e omul în tot şi în toate, şi lupii au haine de 
păstori, şi îşi fac turme şi sug din vlaga lor şi mănâncă miei 
şi iezi şi nu se mai satură de sânge, iar Eu plâng şi Mă frământ 
cu sfinţii să te întăresc pe tine, poporul Meu cel de la sfârşit. 
De jur împrejur te înconjor cu sfinţii şi cu îngerii ca să te am 
al Meu, doar al Meu, poporul Meu, ca să nu muşte duhul lu- 
mii din avutul Meu, că fiecare stăpân îşi ocroteşte avutul său. 
Amin. 

Am sărbătoare de sfinţi cu tine, Israele mic. Cuvioasa 
Parascheva, dimpreună cu ceata ei, stau în sărbătoare cu tine, 
că ei pe pământ nu mai au sărbători cu creştinii, că nu mai 
sunt creştini pe pământ şi e numai rătăcire de la calea sfinţe- 
niei, şi sunt numai bani, şi banii au ucis de tot sufletul din om, 
şi ar da omul să caute iertare pe bani, şi se duc oameni cu 
multul pe la locuri de închinare şi se întorc precum s-au şi 
dus, că nu mai sunt păstori pe pământ. E numai jale pe sfinţi 
la sărbătorile serbate pentru ei pe pământ. Dar la tine, poporul 
Meu, se odihnesc sfinţii şi iau de la tine dragostea ta pentru ei 
şi pentru Mine, şi aşteaptă sfinţii mâna ta care să descuie taina 
veacului cel veşnic pe pământ, că Eu aşa ţi-am spus: „ tu eşti 
cheia şi aşa voi face să fie, căci cuvintele Mele nu trec, şi 
se împlinesc. Amin. 

O, poporul Meu, ai grijă de tine, fiule. Dacă tu n-ai gri- 
jă de tine, Eu zadarnic am. Omul e învăţat să se lase pe seama 
Mea, dar ţie îţi zic aşa: ai grijă de tine, ca să te văd că ai, şi să 
pot şi Eu să am. Ai grijă să fii sfânt, să fii treaz, să fii adevă- 
rat, căci adevărul este tot ce iubesc Eu. Amin. O, să nu te da- 
tini nici de cele dinăuntru, nici de cele din afară, că tu ai aju- 
tor cerul, numai să fii treaz mereu pentru cer, că mare lucrare 
am de sfârşit, şi cu tine trebuie să fac tot ce mai am de făcut 
până la slava cea deplină a veacului cel veşnic pe pământ. 

O, atâta învăţătură ţi-am dat! Atâta grijă am avut şi am 
de tine, poporul Meu! Mereu îţi spun să nu te temi şi să crezi 
în tot ce Eu grăiesc, că prin credinţa ta pot Eu, poporul Meu. 
îţi aduc rugămintea să nu-i bagi sub greu pe cei de la ieslea 
cuvântului Meu, ci să-i ajuţi să stea în faţa Mea pentru tine şi 
pentru Mine, ca să ajungem frumos la toată împlinirea cea 
vestită peste tine de Mine. 

Ai grijă de tine, poporul Meu, că de Mine ai grijă când 
ai grijă de tine aşa cum Eu te-am povăţuit. Ai grijă să fiu Eu 
mereu cu tine, să fii mereu cu Mine; ai grijă şi-n sculare, şi-n 
culcare; ai grijă din zori şi până-n zori să fii, poporul Meu. îţi 
doresc înviere mereu rugăciunii tale, şi adevăr în ea îţi doresc, 
căci asta doresc Eu de la tine, că vreau să Mă bizui pe tine ca 
şi pe sfinţi, ca şi pe îngeri, că am atâta bucurie de coborât pe 


pământ pentru cei ce stau mereu după chipul şi asemănarea 
Mea pe pământ, poporul Meu. Amin. 

Acum, copii de la iesle, iată ce am să vă dau să lucraţi. 
Fiilor unşi, mâine în zori să vă sculaţi şi să vă îmbrăcaţi în 
odăjdii şi să vă pregătiţi pentru pecetluirea şi sfinţirea fântânii 
pe care aţi zidit-o pentru slava numelui Meu şi al sfinţilor şi 
al vostru, fiilor lucrători din partea Mea peste pământ. Pe- 
cetluim această fântână nouă şi aşezăm lângă ea pe ocrotitoa- 
rea acestui oraş, muceniţa Ecaterina, care ocroteşte lucrarea 
Mea, şi pe voi în locul acesta. Pe ea o dăruim cu această fân- 
tână şi o întărim lângă acest izvor, căci darurile ei se desăvâr- 
şesc în zilele acestea peste înţelepţii pământului aşa cum în 
zilele trupului ei Eu M-am desăvârşit prin ea ca să-i luminez 
la minte pe cei ce aveau minte. Ea lucrează cu darurile ei 
lângă Mine, lângă lucrarea înţelepciunii cereşti pe care Eu o 
aşez mereu pe pământ prin voi ca să aduc la lumină neamul 
omenesc care se mai închină în vremea aceasta lui Dumne- 
zeu. Această muceniţă ocroteşte mult poporul român, şi îl 
înţelepţeşte cu darurile ei, şi lucrează cu voi şi de lângă voi şi 
ajută lucrarea Mea spre biruinţă. Ea ocroteşte mult acest oraş 
pentru lucrarea Mea din el, şi mult vă înţelepţeşte pe voi pen- 
tru lucrul vostru cu Mine peste pământ. 

Fântâna Sfânta Ecaterina. Şi se vor vedea darurile ei şi 
se vor vesti prin lucrarea Mea cu voi, că ea a fost mireasa 
Mea, şi am făcut din ea izvor de înţelepciune pe pământ, şi 
am tras pe înţelepţi din întuneric la lumină, şi apoi i-am 
primit, căci ei au crezut prin mireasa Ecaterina şi au biruit 
necredinţa. 

Acum, fiilor, aduceţi cerului zi de sărbătoare şi rugă- 
ciune pentru binecuvântare peste fântâna cea nouă, iar Eu 
pecetlui-o-voi pe ea cu cuvântul Meu cel făcător, că Mi-e 
drag să lucrez cu voi minuni pe pământ şi numai minuni, 
fiilor. Sfinţii toţi şi îngerii toţi să vă dea mângâieri, precum 
Eu vă dau mereu, iar voi fiţi bucuria lor, ca să se împlinească 
în voi sfinţii şi îngerii cu toate darurile lor, şi apoi să fim cu 
toţii o bucurie veşnică, fiilor. Amin, amin, amin. 

14/27 octombrie 2001 

Duminica sfinţilor părinţi de la Niceea 

Se binecuvintează fântâna Sfânta Ecaterina, ocrotitoarea cetăţii 
Pucioasa. Cerul sfânt aşteaptă ultima strigare: „ Vino, Doamne!". 
Cel mai mare păcat este să auzi cuvântul lui Dumnezeu şi să nu-l 

împlineşti. 

A cum, Eu, Domnul Dumnezeul vostru, Atoate- 
facătorul, Cel ce sunt Alfa şi Omega, începutul 
şi sfârşitul, Eu şi cu voi rostim şi grăim aşa: se binecuvintează 
şi se sfinţeşte această fântână cu harul Preasfântului şi de 
viaţă făcătorului Duh, în numele Tatălui şi al Fiului şi al 
Sfântului Duh. Amin, amin, amin. 

întărim lângă acest izvor sfinţii şi îngerii, şi se va numi 
fântâna aceasta: fântâna sfânta Ecaterina, muceniţa Mea cea 
înţeleaptă. Pe ea o întărim lângă acest izvor, pe ea o dăruim 
cu acest dar lucrător din care să se reverse în taină înţelepciu- 
nea cerească peste pământul din această cetate şi peste toată 
ţara română. Amin. 

Aşa lucrăm Noi şi cu voi, fiilor unşi, şi punem semne 
pe pământ, şi lucrarea de nou Ierusalim pecetluieşte pământul 
cu cuvântul şi cu fapta lui. Amin. Dar voi să nu uitaţi, să nu 
mai uitaţi că orice lucrare sfântă şi orice semn de nou Ierusa- 
lim pe pământ se începe cu cuvântul Meu. Eu am voit să las 

cuvânt în carte pentru lucrul acestei fântâni, aşa cum lucrez 
Eu în toate la voi, dar voi aţi fost răsfiraţi în toate câte sunt de 
făcut şi nu Mi-aţi dat intrare ca să începeţi cu cuvântul rostit 
de Mine întâi, şi apoi de voi, fiilor. De aceea acum, cu o zi 
înainte, am vestit pe cei din cer că facem însemnarea fântânii 
sfânta Ecaterina. V-am grăit vouă, şi ei au auzit din gura Mea 
că vom merge să pecetluim izvorul cel nou lucrat şi s-au gătit 
cu Mine spre voi cu bucurie şi cu dor, că acestea sunt zilele 
venirii lor cu Mine pe pământ, aşa cum scrie în profeţi că va 
fi şi că se va împlini aşa. 

Facem acum sărbătoare cerească, Noi şi cu voi. Să ne 
simţim unii pe alţii, Noi pe voi, şi voi pe Noi, şi să fim una în 
iubire şi în bucurie, că între cei din cer e bucurie mare orice 
bucurie de la voi, numai s-o aveţi, fiilor. Când Noi vă simţim 
pe voi cu bucurie, numai atunci bucuria Noastră este deplină, 
numai atunci, poporul Meu, numai atunci. Această taină s-o 
crezi şi s-o înţelegi, că de aceea ţi-o spun, poporul Meu, şi îţi 
doresc multă şi adevărată bucurie cerească, să am şi Eu de 
unde lua, de unde avea, şi ca să vin şi Eu pe drum presărat de 
bucuriile voastre cu Mine, şi ca să-Mi fie uşor să vin, uşor şi 
Mie şi vouă, copii care-Mi primiţi venirea. Orice neputinţă 
fuge de la voi atunci când aveţi bucuriile cele pentru Mine, 
dar aceasta trebuie să vă intre bine în fire şi să folosiţi orice 
fărâmă de timp pentru bucurii sfinte, copii iubiţi de Dumne- 
zeu. O, iubirea dintre voi şi Mine, dintre Mine şi voi trebuie 
să fie aprinsă şi să-Mi lumineze calea şi să Mi-o încălzească 
atunci când vin la voi cuvânt. 

O, copii iubiţi, o, fiilor, o, fiilor scumpi, iubirea dintre 
voi şi Mine, dintre Mine şi voi, aceasta va face venirea Mea 
pe pământ ca să-Mi sfârşesc lucrarea şi să Mi-o pecetluiesc, 
şi să vă dau apoi bucuria cea de veci. Pe voi vă privesc şi vă 
aşteaptă îngerii şi sfinţii, care aşteaptă venirea Mea pe pă- 
mânt. Tot cerul sfânt aşteaptă iubirea voastră cea arzândă 
pentru Mine şi pentru ei. Toată oastea cerească se uită la voi 
şi după voi ca să rostiţi ultimul cuvânt: „ Vino, Doamne! 
cuvânt care să ia foc între pământ şi cer. Să iasă din voi focul 
venirii Mele, asta aşteaptă oastea cerească, copii aşteptaţi ca 
să fiţi şi ca să grăiţi şi ca să rostiţi venirea Mea, ziua Mea cea 
mai slăvită între zilele venirii Mele la voi, ziua pe care o va 
vedea cerul şi tot pământul, aşa cum este scris despre ea. Vă 
aşteaptă Tatăl şi Fiul şi Duhul Sfânt, vă aşteaptă îngerii şi 
sfinţii să rostiţi ultimul „ Vino, Doamne! “. Vă aşteaptă morţii 
să rostiţi ultima strigare, fiilor de azi, copii de la venirea Mea. 
Şi cei de pe pământ vă aşteaptă, chiar dacă ei nu ştiu, chiar 
dacă voi nu ştiţi. Eu voi lucra tot mai cu dor, tot mai cu foc, 
şi voi căuta să vă aprind în rugăciune şi în cuvânt, dar prin bu- 
curii şi nu prin apăsări, că Eu aşa voiesc, şi aşa şi voi să voiţi. 
Faceţi-vă bucurii sfinte din părtăşia Mea cu voi, din părtăşia 
voastră cu Mine, şi pliniţi vremea venirii Mele, vremea bucu- 
riilor fără de sfârşit care aşteaptă la uşă ca să fie peste voi, cei 
ce chemaţi pe Domnul să vină. înteţiţi semnele Noului Ieru- 
salim peste pământ, şi din ele să izvorască minuni care să 
cheme pe oameni la Mine şi la venirea Mea la voi. Daţi foc 
iubirii şi aruncaţi peste pământ focul acesta, căci scris este: 
«Dumnezeu este foc mistuitor!». Amin. 

O, fiilor, fiţi focul la care să se încălzească venirea 
Mea. Fiţi iubirea care va aduce pe pământ pe Domnul, Care 
vine la voi. Fiţi dorul în care să se mistuie ultimii Mei paşi 
spre voi pentru ziua veciei, şi aduceţi Domnului rugăciune 
pentru ziua venirii Lui desăvârşit cu vecia pe pământ, ca să se 
împlinească proorocia vieţii veşnice pe care Eu am promis-o 


cu atâta dor şi am sortit-o omului, numai să creadă omul în 
cuvântul Meu cel rostit atunci şi acum. 

O, vino, poporul Meu, tot mai mult spre venirea Mea! 
Cu orice clipă vino, şi nu Mă lăsa fără chemarea ta ca să vin. 
O, poporul Meu, să nu stai fără lucru, fiule. Şi din nou îţi 
spun, şi iarăşi să auzi din gura Mea: să nu stai fără lucru, po- 
porul Meu. înteţeşte acest foc, căci lucrul este bucurie, şi nu 
altceva este bucurie. Chivemiseşte-te bine în lucru, că iată 
ce-ţi spun: Tatăl Meu lucrează, şi Eu lucrez, şi tu lucrezi, şi 
aşa să fie, căci lucrul este bucuria Tatălui şi a Fiului şi a Sfân- 
tului Duh, şi a ta, bucuria ta cea de la Dumnezeu, cea cu 
Dumnezeu, poporul Meu. învaţă-te zi cu zi şi ţine lanţ lucrul, 
învaţă-te să-ţi fie hrană vie rugăciunea şi să simţi saţ după ea. 
Masă pentru suflet să-ţi fie ea, viaţa ta în Mine să-ţi fie ea, 
căci cu ce altceva poate avea omul viaţă în Mine dacă nu cu 
părtăşia lui cea deplină prin rugăciune şi prin dor cu Mine şi 
prin dragoste cu Mine? Sunt tot un foc, ca să vă fac foc din 
foc şi să-l arunc peste pământ ca să-l înnoiesc prin foc. Să ard 
lumea şi să o nasc din foc şi să fac din voi născători de om 
nou, de lume nouă, şi să-i dau cer nou şi pământ nou lumii 
noi, şi să vă am pe voi începătură, precum Eu sunt. Amin. 

Sunt tot o văpaie, şi dorul Meu se aprinde după voi. 
Iată ce zi dulce! Şi cu bucurie dulce să petrecem ziua de praz- 
nic sfânt al acestei fântâni. Bucuria cea dulce, din ce vine, 
fiilor copii? Să creadă tot trupul că ea vine din adevărata păr- 
tăşie cu Tatăl, Fiul şi Duhul Sfânt, din iubirea dintre om şi 
Dumnezeu. Amin. Iubirea cea adevărată n-o caută omul, şi 
Eu sunt sărac de iubirea cea de la om. Să nu fiu sărac şi de la 
voi, copii ai venirii Mele, iar adevărata părtăşie a voastră cu 
Mine se face atunci când toţi sunteţi la fel în iubire şi în înţe- 
lepciune şi în cuvânt şi în lucru şi în roade, poporul Meu, şi 
în bunătate, fiule. Amin. 

Acum iau această zi şi o pun de mărturie între cei din 
cer şi las lângă fântână pe muceniţa Ecaterina, care atât a 
aşteptat lângă această lucrare să lucreze cu darurile ei şi cu 
puterea ce i-am dat-o. Puneţi semnul Duhului Sfânt peste 
acest izvor şi daţi apoi bucurie sărbătorii. Daţi, fiilor, daţi, că 
v-am dat ca să aveţi şi să daţi. Fiţi, fiilor, lucrători, cum v-am 
învăţat să aveţi şi să lucraţi. Tânjesc cuvintele Mele după îm- 
plinirea lor. împliniţi-le precum Eu voiesc şi cuvintez peste 
voi, că am mai spus o dată peste poporul lui Verginica, am 
spus că «cel mai mare păcat este să auzi cuvântul lui Dumne- 
zeu şi să nu-l împlineşti». Şi dacă acei de atunci n-au voit 
să-l împlinească, împliniţi-1 voi azi, căci tot cuvântul Meu 
este pentru împlinire, şi se va împlini. Amin. 

Toţi cei ce sunteţi veniţi la sărbătoarea fântânii sfintei 
Ecaterina, muceniţa Mea mireasă, luaţi în voi bucuria Mea de 
azi şi a sfinţilor Mei, dar faceţi-Mi bucuria deplină, fiilor, şi 
bucuraţi-vă şi bucuraţi-Mă. Amin. 

ă-mi dai şi mie parte, o, învăţătorule de la 
Care am învăţat taina înţelepciunii Tale. 
Să-mi dai şi mie bucuria să le dau şi eu bucuria mea de m-ai 
pus pe mine îngerul fântânii cea pe care azi o însemnezi cu 
Duh Sfânt şi o pecetluieşti cu cuvântul venirii Tale. Sunt plină 
de dor după poporul Tău, după cei ce ne deschid nouă, sfinţi- 
lor Tăi, uşile împărăţiei Tale care coboară pe pământ la ei, o, 
învăţătorule şi Mire al meu! Eu Te-am iubit cu înţelepciune, 
eu Te-am iubit fără măsură, fără margini, şi Ţi-am adus rodul 
iubirii mele, că Tu mi-ai hărăzit puterea aceea să dau lumină 
înţelepţilor pământului ca să vină la Tine. Şi le-am dat dacă 
Tu mi-ai dat să lucrez şi să dau. Mi-ai dat de lucru atunci, şi 

eu am lucrat. Şi mi-ai dat de lucru acum, şi iarăşi voi lucra, şi 
cu multul voi lucra, că dulce mi-a fost mie să Te ascult şi să 
împlinesc voia Ta şi credinţa pe pământ peste om, pentru 
Tine, Doamne, comoara cea mai de preţ a sufletului meu, iu- 
birea mea cea tară margini. Doamne, rod al iubirii sfinţilor! 

Voi întări cu paza mea cea de sus această fântână şi o 
voi umple până sus de rodul înţelepciunii cereşti, şi cine va 
bea din ea se va bucura cu bucurie necunoscută pe pământ, 
căci cele din cer sunt dulci şi prea dulci şi aduc omului bucu- 
ria cea care nu e de pe pământ. Mă voi da în mare taină cu 
darurile mele la toţi cei ce se vor apropia cu curăţenie şi cu 
credinţă de acest semn, de acest izvor zidit de fiii cei din po- 
porul Tău cel nou al Noului Ierusalim, iar semnul Noului Ie- 
rusalim va pecetlui din loc în loc pământul care va fi cuprins 
în această taină, taina Noului Ierusalim, Ierusalimul Tău cel 
nou, pe care Tu, şi ai Tăi de pe pământ şi din cer, îl zideşti 
acum în zile de strâmtorare cum n-a mai fost până acum, dar 
nu este om pe pământ să cunoască într-adevăr strâmtorarea 
zilelor de acum. 

Mă apropii cu dor şi cu blândeţe sfântă şi cu mare umi- 
linţă de duh lângă fântâna care are dat de Tine numele meu: 
fântâna sfânta Ecaterina. Mă voi împărţi, Doamne, şi voi lu- 
cra porunca Ta peste această cetate peste care m-ai aşezat 
ocrotitoare din cer pentru înţelepciunea ei cea de la Tine. Mă 
voi strecura cu puterea pe care mi-ai dat-o şi voi întări întru 
Tine înţelepciunea acestei cetăţi şi voi ocroti cu Tine cetatea 
aceasta şi mă voi slăvi în mijlocul ei de lângă această fântână, 
şi voi sta din partea Ta cu lucru tainic, cu lucru sfânt, şi îl voi 
împărţi, că dulce mi-a fost mie să Te ascult şi să împlinesc pe 
pământ voia Ta. Şi iarăşi voi lucra, şi cu multul voi lucra, şi 
voi iubi lucrarea Ta şi mă voi împărţi cu ea şi Te voi bucura. 
Amin. 

Le dau şi lor din dragostea mea, le dau din bucuria mea 
de azi, le dau celor mici, poporului Tău, Doamne. 

Luaţi din bucuria mea de azi, luaţi duh de mireasă şi 
bucuraţi pe Mire, că eu mult L-am bucurat cu tot lucrul meu 
pentru El, şi iarăşi îl bucur. Mângâiaţi-vă iubindu-L cu pu- 
tere, şi veţi şti ce este bucuria cea necunoscută de cei de pe 
pământ. Daţi Domnului, daţi Mirelui bucurii bucurându-vă 
de El şi cu El, şi cu noi, sfinţii Lui cei din cer şi cei de pe pă- 
mânt. Vă aduc plecăciune cu iubire pentru darul cu care m-aţi 
dăruit lucrându-1 cu mânuţele voastre. Fiţi mireasă cu dor şi 
cu iubire mare pentru Mire, că vine, iubiţilor, vine Mirele, 
vine Domnul! Amin, amin, amin. 

i dacă vin, grăbiţi-vă să vin, că iată-i pe 
tjj) sfinţi aşteptând venirea Mea şi lucrând la 
ea, poporul Meu. Eu stau pe nori de heruvimi, pe nor de foc 
deasupra ta, şi cu tine stau. Stau şi deasupra, stau şi lângă 
tine, ca să stai tu de-a dreapta Mea până la biruinţa cea depli- 
nă, poporul Meu. Iată ce zi dulce! Iar de deasupra, slava Mea 
Mă întăreşte peste tine, şi din slavă în slavă petrec cu tine, 
poporul Meu Ierusalim. Acum, cu toată pacea Mea petrec cu 
tine după ce aşezăm semnul sfinţeniei peste fântâna cea nouă. 
Pacea ta să facă cruce cu pacea Mea, şi unii altora să ne dăm 
cu pace, poporul Meu. Sfinţii şi îngerii te iubesc. Şi Eu te 
iubesc. Şi tu să Mă iubeşti. Şi vino spre venirea Mea şi stai în 
ea şi dă-i bucuria, şi cheamă-Mă! 

O, cheamă-Mă, poporul Meu! Şi până voi veni, tu 
cheamă-Mă, că frumoasă va fi slava venirii Mele la chemarea 
ta. Amin, amin, amin. 

15/28 octombrie 2001 


Sărbătoarea sfântului mucenic Dimitrie, izvorâtorul de 

mir 

Sfinţii din cer se încălzesc la focid trăirilor sfinte de pe pământ. 
Dragostea este măsura a ceea ce este fiecare om. Cei ce nu se 
măsoară cu sfinţii nu vor fi ca sfinţii. Cine are grijă de trup nu ştie 
să aibă grijă de suflet. Iubirea este mai tare ca moartea. 

(ffi unt Domnul. Sunt Fiul Tatălui Savaot. Sunt Cu- 

i v3) vântul. Mă întăresc în coborârea Mea cu sfinţii la 
ieslea cuvântului Meu. Mă pornesc să-Mi încălzesc ieslea şi 
să-i dau putere pentru Mine, că am de coborât cu sfinţii la 
iesle, am de adus hrană, am de cuvântat. Amin. 

Voi, cei care Mă aşezaţi în carte când vin la voi. Eu fără 
voi n-am putere să vin cuvânt în carte. întăriţi-vă iubirea, că 
puterea v-o întăresc Eu. Dacă Eu nu pot în voi, Mi-e grea 
coborârea. O, sunteţi fără putere, sunteţi slăbuţi şi răciţi. 
N-are trupul şi sufletul din voi căldură ca să pot Eu peste 
duhul vostru. Dar deschideţi urechea şi luaţi din Duhul Meu, 
luaţi din gura Mea cuvântul Meu şi daţi Sionului hrană, că el 
trebuie să fie muntele Domnului. Amin. O, Eu v-am ales pe 
voi ca să Mă aşezaţi cuvânt pe pământ. Acesta este lucrul 
vostru. Lucrul vostru este să puteţi pentru cuvântul Meu. Mă 
zbat mereu pe lângă voi cu îngerii şi cu sfinţii să vă am în 
toată pacea cea de sus, şi vă preţuiesc cu multul, şi v-aş da nu- 
mai bucurii, numai puteri, numai nădejdi, că Eu trebuie să pot 
prin voi cu cuvântul peste tot pământul. Nici un lucru pe 
care-1 lucraţi voi nu are preţ, nu are stat dacă voi nu faceţi 
lucrul pentru care v-am ales. O, câtă pace şi câtă putere vă 
trebuie pentru lucrul la care Eu v-am aşezat! Eu de sus vă 
ocrotesc şi vă împuternicesc cu multul, dar de pe pământ vin 
prea multe slăbiri peste voi. O, cât aş vrea să aveţi voi numai 
bucurii; bucurii de la care să pot lua şi Eu, nu oricum bucurii; 
bucurii care rămân în veac, fiilor, bucurii care nu se sting. 
Amin. 

Trăirile sfinte de pe pământ sunt focul la care se încăl- 
zesc sfinţii şi îngerii. Ca şi pe pământ când e frig şi când vă 
strângeţi pe lângă foc ca să vă încălziţi şi ca să vă mângâiaţi, 
căci căldura mângâie, aşa este şi cu cei din cer. O, dacă i-aţi 
vedea pe cei din cer, dacă aţi vedea voi ce este strânsul lor 
lângă foc, aţi plânge de părere de rău că nu le daţi de ajuns 
prilej de mângâiere şi de căldură, fiilor. Focul la care se 
strâng ei prin frigul dintre cer şi pământ, acesta este: trăirea 
sfântă de pe pământ. Câte doi, câte trei dacă vă încălziţi unul 
pe altul, mii şi mii de sfinţi şi de îngeri stau la acest foc ca să 
se încălzească şi ca să se mângâie cu bucurii care rămân în 
veac, bucurii care nu se sting, nu oricum bucurii, fiilor. Eu 
bucurie vreau să vă fiu, foc la care să vă încălziţi ca să pot Eu 
în voi cu lucrul la care v-am aşezat să-l lucraţi înaintea Mea. 
Dar voi sunteţi apăsaţi de griji şi de dureri şi de supărări şi de 
frig. O, feriţi-vă de frig, că Eu trebuie să vă am calzi şi cu pu- 
tere şi cu mângâiere în voi, că-Mi sunteţi poartă de intrare, 
sunteţi străjerii coborârii cuvântului Meu pe pământ. Amin. 

Facem foc, fiilor, şi ne strângem pe lângă foc, Noi şi cu 
voi, că e sărbătoare de sfinţi. Sculaţi-vă bine, ca să facem 
hrană de la care să crească dragostea lui Israel, dragostea pen- 
tru Domnul, nu pentru sine, căci dragostea este măsura a ceea 
ce este fiecare om. Cuvintele dacă sunt mai mari decât fap- 
tele, dacă omul nu dă fiinţă cuvintelor rostite de el pentru dra- 
gostea de Dumnezeu, acela făgăduieşte şi nu face, căci teme- 
rea de Dumnezeu îi este mică, fiindcă el este mare. Dar cine 
este cu Domnul nu este mare, şi stă întru cuvintele Domnului. 
Cel mic stă zi şi noapte, şi îi petrece duhul în Domnul zi şi 

noapte, iar când se trezeşte zice: «M-am sculat, şi încă sunt 
cu Tine, Doamne, iar Tu cearcă-mă ca să cunoşti inima mea, 
ispiteşte-mă ca să-mi vezi cugetarea, şi dacă vezi în mine slu- 
jire rea şi cărare a mea, călăuzeşte-mă, Doamne, ca să fiu pe 
cărarea veşniciei». Amin. Iată cuvânt care trebuie să aibă îm- 
plinire mare, căci ea dă viaţa cuvântului. Trăirile sfinte sunt 
împlinirea cuvintelor rostite, iar desfătarea acestor trăiri este 
mărturisirea. Ea dă putere şi duh aşa cum dădea sfinţilor care 
ajungeau la mărturisirea lui Dumnezeu înaintea oamenilor, 
iar Eu, Domnul, Mă arătam celor ce ajungeau la mărturisire 
şi le întăream duhul şi puterea din ale Mele, şi ei puteau cu 
putere, şi faptele lor erau mari, mari cât cuvintele lor, şi se 
adunau sfinţii şi îngerii cu miile la focul trăirilor sfinte şi se 
hrăneau cu tainele mărturisirii, care aveau putere nu numai în 
cuvânt, ci şi în faptă, prin cei ce mărturiseau despre adevăr şi 
despre viaţă şi despre lumină la cei ce trăiau în întunericul lor. 

O, popor hrănit cu puterea cuvântului Meu! Cel ce tră- 
ieşte în întuneric este cel ce tace ţinându-şi sufletul său la 
întuneric. Dar de ce-ţi spun Eu ţie aceasta? O, poporul Meu, 
sufletul trebuie ţinut la lumină, la suprafaţă. Sufletul trebuie 
să vorbească mereu şi să stea în taina mărturisirii, care hră- 
neşte trăirile sfinte ale sufletului şi la care se adună sfinţii şi 
îngerii, poporul Meu. Cel ce se teme de Domnul, acela este 
drept şi este mereu adevărat, şi din aşa trăire se face plăcut pe 
pământul sfânt şi în cer. Dar cel ce se teme de om, acela nu 
este drept, şi de aceea se teme, şi de aceea se ascunde înăun- 
trul lui şi îşi ţine sufletul la întuneric şi nu-1 ţine deasupra. Dar 
Eu te învăţ pe tine să nu faci aşa, ci, din contra, să stai mereu 
la lumină, la îndemână, căci David aşa stătea şi aşa zicea: 
«Cearcă-mă şi ispiteşte-mă, Doamne, ca să mă vezi, şi dacă 
vezi în mine cugetare rea şi cale a mea, nu mă lăsa, ci călău- 
zeşte-mă, ca să fiu pe calea veşniciei, Doamne». Cartea lui 
David îl ţinea mereu la lumină pe el, că el mereu se arăta Mie 
cu fapta şi cu cugetul lui şi cu dorul şi cu iubirea şi cu ruga 
lui şi cu cuvântul lui cel de lângă Mine. Cartea lui mărturi- 
seşte înaintea Mea despre el şi pentru el, iar Eu îi cunoşteam 
cugetarea şi lucram cu Duhul Sfânt peste cel ce trăia aşa şi îl 
îndreptam pe cărările veşniciei. 

O, poporul Meu, rugăciunea are în ea făgăduinţa omu- 
lui. Când omul se roagă Mie, el se făgăduieşte Mie, căci nu- 
mai acela se cheamă că se roagă primind, iar David spunea în 
cartea sa: «Să mă ajuţi, Doamne, să-mi împlinesc făgăduinţe- 
le mele». Cel ce se roagă este cel ce crede că dobândeşte prin 
cuvântul rugăciunii, şi acela primeşte, iar cel care primeşte 
este cel în care Dumnezeu crede. Dacă Dumnezeu crede în 
om, este pentru că omul crede în Dumnezeu, făcând cele plă- 
cute Lui. Amin. 

Poporul Meu, tu eşti muntele Domnului, şi aşa să fii, 
muntele Sionului să fii tu. Amin. Scris este: «Cei ce se încred 
în Domnul sunt ca muntele Sionului. Nu se va clătina în veac 
cel ce locuieşte în Ierusalim, căci munţi sunt împrejurul lui, 
iar Domnul, împrejurul poporului Său în veac; iar Tu, Doam- 
ne, fă bine celor buni şi celor drepţi cu inima». Amin. 

O, poporul Meu, ce frumoase sunt mărturisirile acestui 
suflet! Cartea lui David stătea înaintea Mea ziua şi noaptea şi 
aşa îşi descoperea el sufletul din adâncul fiinţei sale, căci 
vorbirea scoate sufletul la lumină, poporul Meu. Netrăirea 
aduce cu ea tăcere şi durere şi tristeţi şi clătinare, dar cel ce 
locuieşte în Ierusalim nu se va clătina în veac, căci munţi sunt 
împrejurul lui, şi Domnul, împrejurul poporului Său. Amin. 
David trăia şi se hrănea cu Duhul Sfânt, iar cugetul lui măr- 
turisea aceasta, căci el spunea: «Cântaţi Domnului mereu 


cântare, cântare nouă, căci lauda Lui este în biserica cuvio- 
şilor Lui. Veseleşte-te, Israele, de Cel ce te-a făcut pe tine, iar 
voi, fii ai Sionului, bucuraţi-vă de împăratul vostru!». Amin. 

Iată, poporul Meu, ce frumos este sufletul care trăieşte 
mărturisind, şi Eu te-am învăţat să faci aşa, şi mereu te 
îndemn să asculţi de învăţătura Mea şi s-o trăieşti, poporul 
Meu. De când te-am zidit prin acest cuvânt, ţi-am zis mereu: 
„Mi-e dor de tine!“. Şi iar, şi iar îţi zic, poporul Meu: Mi-e 
dor de tine! Răspunde-Mi dacă înţelegi acest cuvânt, căci 
David spunea: «Cearcă-mi şi ispiteşte, Doamne, inima mea şi 
cugetarea mea, şi mă vezi». 

O, poporul Meu, Eu pe cel ce-1 văd îl călăuzesc aşa 
cum l-am călăuzit pe David, unsul Meu. Dar pe cel ce nu-1 
văd nu-1 pot călăuzi. Cum să-l călăuzesc pe cel cu care nu 
vorbesc, pe cel care nu-Mi vorbeşte? Cum pot să-i ispitesc 
inima celui ce nu şi-o arată? Dacă şi-o arată, numai aşa i-o pot 
ispiti, ca să văd apoi ce bine să-i fac şi cum să-l aşez ca să stea 
bine. Dar dacă el nu stă cum îmi spune sau cum îi spun, acela 
nu este drept, şi de aceea nu stă cum se stă. Dacă el îmi făgă- 
duieşte zi de zi viaţa lui şi trăirea ei, şi dacă nu stă cum îmi 
făgăduieşte să stea, ce să-i fac celui lenos, celui uituc, celui 
neatent, celui ce nu veghează pentru viaţa lui cea veşnică 
întru Mine? 

O, cât au vegheat sfinţii şi câtă mărturisire au putut ei 
da despre viaţa Mea în ei, că se supunea cerul şi pământul sub 
cuvântul lor, sub credinţa lor cea plină de fapte. Ei pe toate le 
lepădau pentru viaţa Mea în ei, pe care n-o lepădau nicicum, 
şi cu care făptuiau semne mari înaintea necredincioşilor pen- 
tru numele Meu cel purtat de ei, căci aşa am zis acestora: 
«Orice veţi face în numele Meu, aşa veţi dobândi». Amin. 

Poporul Meu, să nu uiţi să te măsori cu sfinţii, fiule, că 
dacă uiţi să te măsori, nu vei fi ca sfinţii. Să nu uiţi ce eşti tu, 
că dacă uiţi, cum ai mai fi tu muntele Domnului? Toţi sfinţii 
se încredeau în Mine în vremea mărturisirii lor şi nu se clă- 
tinau întru Mine, căci «cei ce se încred în Domnul sunt ca 
muntele Sionului», precum este scris. Ei aveau grijă de suflet, 
nu de trup, căci cine are grijă de trup nu ştie să aibă grijă de 
suflet, nu ştie din pricina grijii de trup, că una este să nu-ţi laşi 
trupul să sufere, şi alta este să-i dai trupului ceea ce nu-i tre- 
buie, ceea ce nu-i face cinste sufletului sfânt şi nici trupului 
care stă înaintea lui Dumnezeu. 

Te-am învăţat odată, poporul Meu, să nu ai nimic din 
cele ce sunt deşertăciune, din cele asemănătoare cu cele ale 
fiilor lumii. Iar Eu acum îţi amintesc aceasta şi te rog din nou 
să te uiţi pe lângă tine şi să dai din tine iubirea de tine, iubirea 
cea care cere pentru trup, şi s-o ai pe cea care cere pentru su- 
flet, şi pe acestea să le ai pe lângă tine şi în locul în care stai. 
Dragostea şi sfiala sfântă, sfiala cea care dă atât de frumos 
înaintea Mea şi înaintea ta, să nu le părăseşti, să nu le pierzi 
pe drum, că dacă le pierzi, îţi pierzi statura cea dulce, cea 
sfântă, cea odihnitoare, fiule crescut de cuvântul învăţăturii 
sfinte care iese din gura Mea ca să te cresc şi să te am frumos, 
şi tot aşa să te şi păstrez. Nu este nici un om care să merite 
binele şi frumosul şi bunătatea şi iubirea, şi de aceea omul 
trebuie să le dobândească lucrându-le pe ele în părţi şi nu 
luându-le, căci cine dă să le ia din părţi nedând cu aceeaşi 
măsură, acela se dă merituos. Dar Eu am spus că nu este nici 
un om să merite bunătatea din jur, ci trebuie să lucreze ca să 
aibă la Dumnezeu şi la oameni, iar dacă nu are, nu şi-a strâns 
şi nu are. Nimeni nu poate strânge fără suferinţă, iar cine se 
teme de suferinţă nu strânge nimic, nu are nimic cel ce nu lu- 
crează crezând şi nu oricum lucrând. 

Pe vremea încercării credinţei sfinţilor chinuiţi de pă- 
gâni pentru numele Meu, a fost aruncată în foc o mamă, iar 
copilul ei, mic fiind, dacă a văzut pe mama lui în foc, cum 
plângea căutând-o a şi pornit spre ea ca să capete mângâierea 
ei, aşa cum caută orice copil. El, cât era de mic, nu ştia nimic 
de foc, iar când îşi pierduse mama, dacă a găsit-o apoi, s-a 
dus întins la ea, iar focul n-a fost mai tare decât dorul lui, de- 
cât dragostea după mama lui. Iar Eu i-am luat atunci pe amân- 
doi la pieptul mângâierilor Mele încă pe când erau ei în foc 
cu trupul viu. Iată, iubirea este mai tare ca moartea, mai tare 
ca focul, iar mărturisirea îi face pe ai Mei să se scrie în Cartea 
Vieţii, în casa cea de sus. Amin. 

Aş voi să vă învăţ mereu. Aş vrea, poporul Meu, să te 
învăţ neîncetat, şi tu să primeşti, şi tu să faci faptă toată po- 
vaţa Mea. Aceasta este cea mai frumoasă lucrare între pământ 
şi cer. O, câtă căldură dumnezeiască îţi trebuie ca să fii aşa! 
Dar nu poţi să fii aşa decât dacă iubeşti din toată fiinţa ta pe 
Dumnezeu şi pe copilul Său, care este aproapele tău. O, să nu 
schimbi acest chip al dragostei cu chipul tău, că nicăieri nu e 
mare Dumnezeu acolo unde omul are chipul lui însuşi între 
fraţi înaintea lui Dumnezeu. 

O, copii care-Mi primiţi cuvântul la iesle, dau mereu să 
încălzesc inimioarele voastre când vin ca să vă dau putere să 
deschideţi cuvântului Meu care bate ca să intre în carte. Dacă 
Eu nu pot în voi, Mi-e grea coborârea. Dacă poate omul peste 
voi, Mi se îngreuiază coborârea, că atunci voi rămâneţi fără 
putere. Iată, sunteţi slăbuţi, sunteţi răciţi. N-are trupul şi su- 
fletul din voi căldură ca să pot Eu peste duhul vostru. Dar 
deschideţi urechea şi luaţi din gura Mea cuvântul Meu şi 
daţi-1 de hrană poporului Meu. Lucrul vostru este să puteţi 
pentru cuvântul Meu, şi vă trebuie în toate pacea cea de sus. 
O, Eu v-aş da numai bucurii, numai puteri, numai nădejdi, că 
Eu trebuie să pot prin voi cu cuvântul peste tot pământul. Ră- 
mâne fără preţ tot lucrul vostru dacă nu lucraţi lucrul pentru 
care v-am ales, lucrul pentru care trebuie atâta pace, atâta 
putere! O, cât aş vrea să aveţi voi numai bucurii, fiilor, căci 
voi sunteţi portiţa Mea. Vă voiesc cu bucurii din care să pot 
lua şi Eu, bucurii care rămân în veac, bucurii care nu se sting, 
nu oricum bucurii, fiilor; trăiri sfinte, la al căror foc să ne în- 
călzim Noi şi cu voi, căci căldura mângâie, fiilor. O, nu ştiu 
cum să vă încălzesc, că vă e frig, şi sunteţi slăbuţi, şi sunteţi 
răciţi. încălziţi-vă câte doi, câte trei, că nu toţi pot purta fri- 
gul, şi iată, sunteţi plăpânzi, copii care-Mi primiţi cuvântul. 
Cuvântul vostru ar trebui să fie numai „da “ în tot poporul 
Meu. O, să nu se înveţe copilul acestui popor să vă zică „nu 
Dragostea şi sfiala cea sfântă să nu le piardă pe drum poporul, 
căci în ele Se odihneşte Domnul cu Duhul Său Care lucrează 
prin voi, copii purtători de Dumnezeu. Cine se dă deştept şi 
îndărătnic înaintea voastră, acela a pierdut sfiala cea sfântă, 
care dă atât de frumos înaintea Mea din creştin. Inimioarele 
voastre să nu prindă amărăciune, ci să se hrănească cu dul- 
ceaţa jertfei cea din inimă a fiecărui copil prins în cartea 
acestui popor, pe care o port între pământ şi cer pe umerii 
voştri, copii plăpânzi. Duhul umilit aduce numai mângâieri, 
numai puteri din cer. Nu e bine să faceţi voi voia poporului, 
ci e bine să facă poporul voia Mea cu multă umilinţă şi cu 
multă credinţă, ca să cresc Eu cu puterea Mea în voi pentru 
tot binele Meu şi al poporului Meu, pentru venirea Mea pe 
pământ, copii înfriguraţi prin vreme. învăţătura este cea mai 
mare bogăţie. De aceea v-o dau ca s-o puneţi peste poporul 
Meu, şi el s-o facă faptă. Amin. 

O, poporul Meu, tot ce-Mi ceri tu, să faci apoi, fiule, că 
Eu te ajut să faci ce-Mi ceri. Eu prin tine împlinesc şi ce-Mi 


ceri tu, şi ce-ţi cer Eu. Ajutaţi-vă unul pe altul zi şi noapte, dar 
fiţi atenţi ce vă învăţ: zi şi noapte ajutaţi-vă, şi unul pe altul 
să vă sprijiniţi pentru cele sfinte din voi şi dintre voi. Sufletul 
din voi să se vadă zi şi noapte, şi să aveţi martori din cer şi de 
pe pământ zi şi noapte, fiilor, căci Eu, Domnul, sunt aproape, 
iar voi fi-va să mărturisiţi unul pentru altul înaintea Mea când 
voi veni. Voi trebuie să fiţi lucrul Meu cel nou, care se înno- 
ieşte zi după zi până la arătarea Mea. Nimeni nu poate să fie 
şi să trăiască prin sine, şi de aceea vă învăţ să vă daţi ale Mele 
unul altuia zi şi noapte, fiilor, din zori în seară şi din seară în 
zori, cu veghe şi cu iubire, că acolo unde trăiesc ai Mei îm- 
preună, acolo este binecuvântarea Mea şi îngeri de sus şi de 
jos ziua şi noaptea, cu paza şi cu ocrotirea şi cu veghea cea 
tare, care este binecuvântarea Mea peste cei ce locuiesc lao- 
laltă. Amin. 

Să vă culcaţi şi să vă sculaţi grăind unul cu altul cu 
iubire, aşa cum v-am iubit Eu mereu. Să vă uitaţi unul la altul 
mereu, şi ziua şi noaptea, şi să aveţi la ce vă uita cu folos 
pentru calea veşniciei. Eu lucrez de lângă voi pentru voi, dar 
să ştiţi ce este taina aceasta şi s-o preţuiţi, căci este scris în 
cartea lui David: «Cercetează-mă, Doamne, ca să cunoşti ini- 
ma mea, şi caută-mă ca să vezi cugetul meu, şi dacă vezi în 
mine cale a mea, abate-mă de pe ea şi călăuzeşte-mă, ca să 
fiu pe calea veşniciei, Doamne». Amin, amin, amin. 

Primiţi-vă unul pe altul din partea Mea, că Eu sunt Cel 
ce ispitesc inima şi rărunchii din om pentru ca să-l îndemn pe 
el pe calea veşniciei. Amin. 

Pe mucenicul Meu Dimitrie, care atât de mult M-a 
iubit, l-am îmbrăcat cu puterea cuvântului, cu puterea mărtu- 
risirii, şi S-a desfătat în el Duhul Meu împotriva celor ce nu 
cred în adevăr. L-am îmbrăcat în trupul Meu cel înviat şi le-am 
arătat păgânilor că el este viu, şi că cei vii, vii sunt pe vecii, 
şi că moartea nu poate peste ei. Temniţa în care se odihnea 
trupul lui cel chinuit de păgâni se făcuse cer în care Se des- 
făta Duhul Meu şi al lui până la unirea cea mare, şi aşa Mă 
măream Eu în sfinţii Mei. 

Iată, serbăm serbare de sfinţi mucenici. Trăirile sfinte 
de pe pământ sunt focul la care se încălzesc sfinţii şi îngerii, 
poporul Meu. Ca şi pe pământ când vă e frig de vă strângeţi 
pe lângă foc, căci căldura mângâie, aşa fac şi cei din cer. Ei 
caută orice prilej de căldură de la voi, şi se strâng pe lângă voi 
cu Mine ca să se încălzească. Ei nu sunt trişti pe voi că vouă 
vă e bine şi că ei s-au chinuit pe pământ pentru cer, dar vă cer 
căldură, că e frig între pământ şi cer, poporul Meu. Dacă voi 
nu aveţi trăiri sfinte care să ia foc, ei unde să vină la căldură 
şi la mângâiere? Dar iată, nu oricum să fie aceste bucurii din- 
tre voi, ca să pot lua şi Eu din ele, şi ele să rămână în veac, 
bucurii care nu se sting, poporul Meu. 

De la un cuvânt al Meu la altul veghează asupra cu- 
vântului Meu de peste tine, Ierusalime, şi pune-1 în faptă, fiu- 
le. învaţă-te să foloseşti orice fărâmă de timp, şi orice gând 
să-l foloseşti pentru venirea Mea, ca să fii mereu gata, mereu 
astăzi, poporul Meu. Trăiţi viaţă îngerească din zori în seară 
şi din seară în zori, aşa cum Eu vă cer şi vă povăţuiesc cu 
povaţă sfântă de la un cuvânt la altul, şi zi şi noapte spriji- 
niţi-vă între voi. Amin. 

Iar voi, cei ce-Mi aşezaţi cuvântul în carte, aveţi grijă 
de voi şi nu vă mai lăsaţi sub dureri, că am nevoie de puteri 
mereu proaspete în voi ca să puteţi purta povara Mea. Cartea 
Mea cu voi este cartea voastră cu Mine. Tot cuvântul vostru 
să fie „da" în tot poporul Meu, şi să fiţi primiţi de Israel, şi 
să înveţe de la voi statul împreună şi binecuvântarea Mea 

peste statul lor. Duh de nemulţumire, e grea o aşa durere. Să 
nu-şi afle cuib acest duh între cei de un nume cu Mine, că voi 
aveţi pe Domnul împărat peste voi, copii ai poporului nou 
care purtaţi numele lui Israel cel făgăduit lui Avraam, rod al 
făgăduinţelor Mele. 

Luaţi şi mâncaţi şi faceţi faptă şi trăire sfântă din cu- 
vântul Meu. Luaţi şi purtaţi cu iubire mare viaţa la care vă în- 
demn mereu, iar lepădarea de sine să-şi facă sieşi casă în 
inima fiecărui copil din Israel, şi să fie mulţumire în Do mn ul 
şi duh de pocăinţă până la venirea Mea, aşa cum se cuvine 
sfinţilor. Amin. 

Darurile sfinte care sunt între voi lăsaţi-le să lucreze, 
dar cu duh de umilinţă să fie împărţită toată lucrarea Mea cea 
dintre voi. Căldura Duhului Sfânt să vă împodobească faţa şi 
cuvântul şi fapta, căci duhul frăţiei se măsoară prin ceea ce 
este fiecare. Dar Eu doresc din toată inima Mea dumnezeias- 
că să fiţi ca Mine, fiilor, căci scris este: «Vor fi asemenea Lui, 
şi II vor vedea cum este El, şi II vor vedea pe El». Amin, 
amin, amin. 

26 octombrie/8 noiembrie 2001 

Sărbătoarea sfântului Dimitrie Basarabov 

Unirea dintre fraţii sfinţi să fie numai pentru împlinirile Domnului. 
Cel ce se roagă, să împlinească apoi ceea ce cere. Măsura credinţei 
este fapta ei. învăţătura sfântă rodeşte în cei ce o iubesc de-a 
pururi, şi este darul cel pentru sfinţi. 

P oporul Meu, iar şi iar îmi sting focul şi dorul 
inimii după avutul Meu de pe pământ, după tine, 
poporul Meu. învăţătura Mea s-o iubeşti, şi să fie ea viaţa ta, 
trăirea ta, dorul tău, precum Mie Mi-e dor de tine, poporul 
Meu, că tu eşti cuibul Meu în care trag când vin. Amin. 

Cu sărbătoare de sfinţi Mă mângâi în preajma ta, şi 
doresc să stau tot mai mult cu tine în cuvânt, dar nu să te 
înveţi cu Mine, decât numai ca să faci voia Mea şi nu altcum, 
poporul Meu. Nici voi să nu vă învăţaţi unii cu alţii, decât nu- 
mai pentru ca să faceţi tot mai frumos voia Domnului în toată 
umilinţa şi jertfirea, căci voi sunteţi fraţi în Domnul cereşte şi 
nu pământeşte şi nu omeneşte, şi să vadă cine vă ştie pe voi, 
să vadă cum şi în ce fel sunteţi voi fraţi. Toată bunătatea s-o 
aveţi între voi întru toate, ca unii ce sunteţi fiii împărăţiei ce- 
rurilor, ca unii care aveţi casă cerul, nu pământul şi atât. Su- 
flet cald să vă îndeletniciţi să aveţi, căci când sufletul e dulce 
şi cald, e totul sănătos şi în cuget şi în trup, fiilor, şi în jur. 

Poporul Meu, când vorbeşti, să ai frumosul umilinţei în 
cuvintele tale şi în glasul tău. Când umbli, să ai umblare ce- 
rească pe pământ, ca să se bucure de treacătul tău toată făp- 
tura. Când mănânci, să nu uiţi că nu e bine pe pământ, şi dă-i 
şi sufletului, dă-i şi îngerului, dă-I şi Domnului, ca să fii pe 
pământ şi în cer deodată. Sufletului dă-i cugetare sfântă, în- 
gerului dă-i umilinţa ta, pe a cărei cărare merge el pentru tine 
la Dumnezeu, iar Domnului dă-I inima şi aşteptarea din ea şi 
părtăşia ta cu El, ca să ai mereu cu tine calea veşniciei, calea 
cu Domnul, poporul Meu. Când stai, să nu fii uscat, şi să 
rodeşti înjur ca pomul care nu stă când rodeşte. Când te dai, 
să nu te socoteşti cât te-ai dat, ci cât te-ai oprit ţie, că aşa şi 
nu altcum socotesc Eu pentru tine tot ce eşti şi ce vei fi. Când 
te rogi, vezi ce spui, şi aşează-te să împlineşti apoi ce spui, 
ce-Mi ceri, că dacă tu nu împlineşti, Eu cum şi de unde să-ţi 
dau dacă nu le fac cu tine pe cele ce-Mi ceri? Când auzi, să 
nu te pripeşti, ci să primeşti când e vorba de viaţa ta cea de 
sus şi cea de jos laolaltă, căci toate sunt măsurate cu măsură 


bună, numai să crezi ca Mine, fiule. Iar când crezi, să ştii că 
atunci poţi, fiindcă aceasta este taina împlinirilor Mele prin 
tine, poporul Meu. Şi când vorbeşti, şi când umbli, şi când 
mănânci, şi când stai, şi când dai, şi când te rogi, şi când 
crezi, să crezi că măsura credinţei este fapta ei. Amin. 

Să ştii, poporul Meu, că învăţătura dă roade în cei ce o 
iubesc pe ea de-a pururi şi făcând-o împlinită peste ei. Numai 
cei înţelepţi o doresc cu dor ca pe o iubită şi stau cu ea şi îi 
gustă desfătările ei, căci învăţătura este mamă care-i creşte 
mari pe cei ce se nasc din Dumnezeu, că ea este izvor răco- 
ritor pentru suflet şi armă vătămătoare pentru vrăjmaşii vieţii 
veşnice, şi omul se păzeşte viu prin ea. Amin. 

învăţătura este darul cel pentru sfinţi, căci ea este cea 
de sus, şi locuieşte întru sfinţenie şi o păzeşte pe ea. Ferice 
celui ce se păstrează sfânt prin acest dar de sus de-a pururi cu 
cel sfânt. 

Nu e bine să înveţe pe altul omul, ci e bine să se înveţe 
pe sine, căci omul este frumos prin umilinţă. Amin. O, cât de 
dulce şi cât de frumos te învăţ, poporul Meu! Cine mai are aşa 
izvor, aşa mângâiere, aşa Stăpân milos, aşa Răscumpărător al 
sufletului şi al trupului şi al duhului omului frumos prin umi- 
linţă? Petrec cu sfinţi în jurul tău şi îţi dau din gura Mea şi îţi 
dau din sânul Meu, şi tu le împărţi lor când îţi dau, căci dacă 
am cui să împart, atât iau şi sfinţii cu care vin întru venirea 
Mea. Doresc să Mă mângâi de la tine. Aşa doresc şi sfinţii, 
aşa doresc şi îngerii, poporul Meu. O, aşa să doreşti şi tu, că 
tot ce-Mi dai tu este al tău. Eu sunt cămara cea nestricăcioa- 
să unde tu aduni tot ce-Mi dai şi tot ce-ţi cer. Să nu doreşti să 
te întorci de la Mine. Să nu doreşti să-ţi faci voia ta. Să nu fii 
nemulţumit pe cale, ci să mergi cu voia Mea şi cu toată pacea, 
şi din plin să mergi. Dacă Eu ţi-aş spune să urneşti o piatră şi 
s-o aşezi la şapte paşi de ea, tu te-ai duce aşa. O, dacă Eu ţi-aş 
spune să-l iubeşti pe fratele tău, şi cu umilinţă să-l iubeşti, aşa 
să făptuieşti şi fapta duhului, precum te-ai dus pentru fapta 
cea cu trupul împlinită şi urnită. 

O, poporul Meu, învăţătura cea de azi te învaţă să-l 
iubeşti pe aproapele tău cu umilinţă. Amin. De ce, oare, te 
învăţ Eu aceasta? O, nu poţi altfel afla mângâierea iubirii, 
căci omul este frumos prin umilinţă, poporul Meu. Fă-ţi rost 
de îngeri întru toate: şi în cuvinte, şi în simţire, şi în mişcare, 
şi în purtare, şi în culcare, şi în sculare, şi pe cale, şi când mă- 
nânci, şi când te rogi, şi când auzi, şi când vezi, şi când crezi, 
în tot şi în toate fă-ţi rost de îngeri din cer şi de pe pământ, şi 
nu fugi de îngeri, că Eu vreau să fii ocrotit cum nimeni n-a 
mai fost, că vine vremea slavei; veni-va şi a şi venit, numai 
să crezi, şi aşa să lucrezi această vreme, şi apoi să te bucuri 
în ea. Amin. Vine la tine o vreme dulce pe care tu n-o pri- 
cepi de ajuns, dar o doreşti, iar pentru ea tu trebuie să fii ca 
ea, căci şi cei din morminte vor fi mulţi răpiţi de ea şi vor um- 
bla în slava ei, precum este scris. 

O, poporul Meu, iubeşte pe Domnul Dumnezeul tău cu 
umilinţă, căci omul este frumos prin umilinţă, şi tot aşa să-l 
iubeşti şi pe fratele tău; cu umilinţă, fiule, cu îngeri în iubirea 
ta, în toată, poporul Meu. învăţătura Mea s-o iubeşti. Ea este 
darul cel pentru sfinţi şi este înger al vieţii lor, căci ea dă 
roade în cei ce o iubesc pe ea şi o doresc ca pe o iubită. Amin. 

Te-am învăţat, poporul Meu, iar sfinţii s-au încălzit în 
vatra ta şi au luat mângâiere din graiul Meu de peste tine. Tu 
eşti muntele Domnului, şi din el iau şi vor lua învăţătură 
mulţime de popoare, căci proorocii au grăit zicând: «în zilele 
cele de pe urmă muntele templului Domnului se va înălţa 
peste vârfurile munţilor şi vor veni popoare zicând: să ne 

suim în muntele Domnului, şi Domnul ne va învăţa, şi vom 
merge pe cărările Sale, căci din Sion ne va învăţa Domnul, şi 
cuvântul lui Dumnezeu, din Ierusalim, din muntele Domnu- 
lui». Amin, amin, amin. 

27 octombrie/9 noiembrie 2001 

Soborul sfinţilor arhangheli Mihail şi Gavriil 

Lupta îngerului păzitor ocroteşte viaţa omului. Lucrarea sfântă a 
omului întăreşte lucrarea îngerului. Taina lucrării îngerului este 
cuvântul rostit de om. Adevăratul binefăcător este cel care te doje- 
neşte. Pentru îngeri femeia trebuie să-şi acopere capul. Ucenicii 
cuvântului II cheamă pe Duhul Sfânt pentru ei şi pentru poporul cel 

nou. 

A cest cuvânt sunt Eu, Domnul, şi minunată este 
taina lui, şi el este purtat de îngeri până la ieslea 
cuvântului Meu din mijlocul neamului român. Amin. 

Acest cuvânt Mă aduce pe Mine pe pământ acum şi 
până în ziua Mea cea cu slavă de îngeri şi de sfinţi şi cu ve- 
dere pentru tot ochiul care a fost şi care va fi atunci, şi care 
va sta întru întâmpinarea Mea şi va vedea venirea Mea cea 
văzută, venirea Fiului Omului. Amin, amin, amin. 

Iată sărbătoarea puterilor cereşti, care au în mijlocul lor 
pe arhanghelii Mei Mihail şi Gavriil, întâii peste îngeri, şi cu 
care Eu mult am slujit peste om în toate lucrările Mele pe care 
le aşezam pe pământ ca să le săvârşesc. 

încă de la începutul Meu cu omul am lucrat prin îngeri 
peste om. Şi dacă omul a căzut apoi. Eu i-am dat înger aproa- 
pe ca să-l pot trage de unde a căzut, ca să-l pot îngriji la bine 
şi la greu pe om, că greu e de om pe pământ. Dacă ar fi omul 
cu duhul lui în Duhul Sfânt, dacă ar vrea omul într-adevăr să 
vadă, i-aş arăta lui pe îngerul lui, l-aş face să vadă lupta înge- 
raşului şi suspinul şi jalea şi bucuria lui la rău şi la bine alături 
de om din partea Mea. Cea mai mare bucurie o are îngerul 
omului atunci când el vede faţa Mea. Atunci şi omul are 
bucurie şi tărie, căci îngerul îi dă. Când îngerul nu vede faţa 
Mea, omul e fără putere pentru Mine şi poate pentru el fără 
Dumnezeu, iar îngerul cel potrivnic omului îl slăbeşte pe om 
de partea lui, şi apoi omul se ruşinează, şi apoi nu mai caută 
cu Mine şi slăbeşte faţă de înger. Când omul stă împotriva 
răului, îngerul se bucură în faţa Mea cu omul şi ia puteri de la 
Mine pentru om, şi se adună îngeri cu miile lângă om şi lângă 
Mine, şi văd îngerii faţa Mea şi au de lucru mereu lângă om 
şi lângă Mine pentru om, lângă Mine şi lângă om o dată. 
Omul care are viaţă şi iubire şi lucrare sfântă pe pământ între 
oameni, acela are înger tare, înger care se bucură şi care 
bucură pe pământ şi în cer deodată. Dar omul care nu iubeşte 
viaţa şi iubirea şi lucrarea de înger, acela ia în el nepăsarea de 
Dumnezeu, şi de ea nu mai scapă, că nu are omul putere când 
îngerul nu are putere lângă el. 

O, poporul Meu, stau deasupra ta cu mare şi cu cereas- 
că şi cu îngerească sărbătoare şi lucrare. Aş voi să-ţi desfac 
ochii şi să vezi lucrarea îngerilor, şi să vezi lucrarea ta. Aş voi 
să vezi statul îngerului cu tine, să vezi cât este şi cum este, să 
vezi cât bucuri sau cât superi sau cât ai pe îngeraş; să-l vezi 
cât stă lângă tine şi lângă Mine deodată; să vezi ce are sau ce 
nu are să-Mi dea de la tine. O, poporul Meu, credinţa ta şi ini- 
ma ta pot vedea aceasta, numai să vrei, numai să nu fii nepă- 
sător de înger, poporul Meu. Nu mai e om pe pământ ca să-i 
pese de înger şi să-i facă îngerului aşternut bun cu el şi lucru 
dulce lângă om şi lângă Mine deodată. Te-am învăţat, poporul 
Meu, pe tine mereu, şi tot mereu te învăţ, ca de la aşa învăţă- 


tură să ia omul care dă de ea. Te-am învăţat şi te învăţ să nu 
iei în tine nepăsarea de suflet şi de înger, că greu mai scapă 
omul de ea dacă o lasă peste el. Ea nu aduce nici o bucurie. 
Ea aduce numai uscăciune, căci Duhul Sfânt nu poate nimic 
în cel nepăsător. Ce să ia îngeraşul de la omul care stă în ne- 
păsare, în nelucrare pentru cer? Nu ia nimic. Şi dacă nu ia, el 
nu vede faţa Mea, căci se ruşinează şi nu vine. Dar Eu, po- 
porul Meu, te-am învăţat şi mai minunat în lucrul Meu cu 
tine. Te-am învăţat să dai putere îngerului şi ţi-am spus să ai 
ziua şi noaptea înger de jos şi înger de sus, şi aceasta împu- 
terniceşte cu multul pe înger înaintea Mea, că el are şi de jos 
mărturisitor, şi atunci el întăreşte pe om în bine, că tot omul 
creştin care are lângă el om, acela se opreşte de la mult rău, 
şi face binele şi are sprijin pe pământ şi în cer prin om şi prin 
înger, şi are mărturisitor sus şi jos deodată, jos şi sus în tot 
timpul, şi face lucrarea cea creştinească şi are grijă pentru 
înger. Amin. 

Dă-i îngerului lucrare, poporul Meu, şi mare putere vei 
avea pe pământ şi în cer prin înger. Dă-i îngerului putere, şi 
atunci vei fi lucrător şi binefăcător îngerului şi omului şi ţie. 
Amin. Eu aşa te învăţ, şi frumos te mai învăţ Eu pe tine, 
poporul Meu, că vreau să aibă omul de pe pământ învăţătura 
dintre Mine şi tine, şi să-i facă bine omului, şi să lucreze omul 
pentru înger. Amin. Lucrarea îngerului e mare minune şi mare 
taină, căci ea ţine de lucrarea omului, iar cea mai mare în tai- 
na lucrării îngerului este cuvântul omului, de la care ia înge- 
rul pentru Dumnezeu, şi iată, de aceea este scris că omul din 
cuvintele sale va fi mântuit sau osândit înaintea lui Dumne- 
zeu. Nici o faptă pe pământ sau în cer n-o săvârşeşte omul 
fără gând şi fără cuvânt mai întâi. întâi omul gândeşte, întâi 
zice, şi apoi face, iar fapta îi urmează cuvântului. 

O, poporul Meu, tu să nu uiţi că mare taină este cuvân- 
tul. Să nu rosteşti cuvânt nemăsurat, cuvânt neîmplinit. Cu- 
vântul neîmplinit alungă pe înger, căci îngerul este din cer. 
Caută să înţelegi când îngerul se zbate pentru tine de lângă 
tine. Eu am pus lângă tine îngeri tari din cer şi de pe pământ, 
şi aşa să primeşti, şi aşa să faci. O, să nu rosteşti cuvânt ne- 
măsurat, cuvânt neîmplinit, cuvânt uscat, ci, din contra, po- 
porul Meu, să fii atent dinăuntrul tău şi din afara ta, pentru în- 
geri. Amin. Duhul Meu Se bucură cu multul că am pe cine să 
învăţ pe pământ ca să fie învăţătura Mea izvor de viaţă pentru 
tot omul care caută şi iubeşte viaţa. O, poporul Meu, nu nu- 
mai tot binele îl văd Eu numaidecât la om, dar şi răul tot atât 
îl văd, numai că omul este îndrăzneţ şi nu cugetă la Cel ce 
vede, la Domnul, Care vede tot şi peste tot. Cain n-a mai gân- 
dit că Dumnezeu îl vede, ci, din contra, a gândit că nu-1 vede, 
şi tot aşa a şi răspuns când Domnul l-a întrebat de fapta lui. 

Omul îşi murdăreşte cugetul şi nu se mai spală apoi. 
Cui nu-i place să se spele nu se spală. Cui nu-i place să fie 
curat nu se spală, nu se îngrijeşte, nici chiar atunci când Dum- 
nezeu caută la el aşa cum a căutat la Cain, pe care l-a în- 
demnat să se spele, căci era murdar şi n-avea pe înger aproa- 
pe din pricină că era murdar. O, nu numai cu trupul sunt 
murdari oamenii. Oamenii stau cu sufletul nespălat, şi aceia 
în zadar îşi spală trupul, căci cu sufletul sunt murdari, sunt 
necurăţaţi. 

O, copii străjeri pentru cuvântul Meu peste voi, aveţi 
grijă de acest izvor. Să curgă acest izvor, să nu-i sece cursul, 
că fără el muriţi şi Mă îndureraţi adânc, iar cu el trăiţi şi Mă 
bucuraţi pe Mine şi pe îngeri. Amin. Izvorul spală pe cel ce-1 
foloseşte. Tu să fii izvor care spală, poporul Meu. Tu când stai 
şi când umbli, să curgi peste pământ binecuvântare şi să faci 

curat pe pământ. Aşa să faci, poporul Meu. Amin. O, pe unde 
umblă omul ar trebui să rămână curat, nu murdar, că omul are 
mâini şi picioare, şi toată firea aşteaptă după mersul şi după 
mâna omului. Dar omul lasă numai murdar în urma lui, în 
jurul lui, şi cu sufletul şi cu trupul. Aşa calcă omul pe pământ, 
şi pedepseşte pământul şi firea de pe el. Dar tu, poporul Meu, 
să cauţi numai cu Mine şi cu povaţa Mea şi cu trezirea pe care 
mereu ţi-o fac, că adevăratul binefăcător al tău este cel ce te 
dojeneşte, cel ce te ţine de mână prin vremea ta de nepăsare 
dacă ai fi nepăsător pe drum. Tu să nu te plângi Mie sau 
omului când eşti dojenit din cer sau de pe pământ, că dacă 
faci aşa, Mă supăr, fiule. Tu să fii tot o trăire, tot o simţire. Tu 
să fii copac verde şi să rodeşti, ca să aibă îngerii faţă spre 
Mine pentru tine. Tu să fii atent dinăuntrul tău şi din afara ta 
pentru îngeri. Auzi tu ce-ţi spun? Pentru îngeri, poporul Meu. 
Amin, amin, amin. Aşa a învăţat şi apostolul Meu pe fiii 
bisericii, iar cine este al bisericii, acela lucrează învăţătura în- 
văţătorului său. Pentru îngeri trebuie să-şi aibă femeia semnul 
stăpânirii, precum îl au şi îngerii. Pentru îngeri să-şi aibă 
femeia capul acoperit cu maramă. Pentru îngeri să-şi aibă 
omul trupul acoperit, că nu este omului îngăduit să-şi aibă 
trupul descoperit, decât fără voia lui, aşa cum păţeau sfinţii 
Mei pe pământ, care, pentru că nu se lepădau de Mine şi de 
viaţa Mea, erau batjocoriţi pe pământ de către păgâni, iar 
îngerii le slujeau lor, căci sfinţii sufereau pentru Mine ocara. 

O, frumos te mai învăţ Eu pe tine, poporul Meu, că 
vreau să ia lumea învăţătura Mea, ca atunci când va fi să vin 
Eu să fiu îndreptăţit întru cuvântul Meu, că am zis de la 
început: «Nu Eu, ci cuvântul Meu cel spus din vreme, acela 
va judeca pe cel ce nu l-a păzit». Amin. 

Avem cu voi sărbătoare din cer. Avem, poporul Meu, 
avem sărbătoare mare cu voi. Toate cetele cereşti, toate pute- 
rile din cer, în cete adunate cu voi, stau martori între Mine şi 
voi pentru cuvântul Meu de peste voi. Arhanghelii, Heru- 
vimii, Serafimii, îngerii, începătoriile, Stăpâniile, Scaunele, 
Domniile, Puterile, stau cete-cete şi ascultă cuvântul Meu de 
peste voi, cuvântul pentru serbarea lor în lucrare de biserică. 
Mihail şi Gavriil, mai-mari peste toate cetele cereşti, îmi slu- 
jesc aparte, căci sunt mai-mari. Iată, între îngeri e mare ascul- 
tare, mare ordine, mare disciplină, poporul Meu. Lucrarea lor 
e cu mare slavă, cu mare iubire, şi din iubire ei sunt una întru 
Mine prin mai-marii lor. Şi peste cei vii şi peste cei morţi ei 
au lucrare, căci aşa este lucrarea Mea, iar lucrarea Mea ei o 
lucrează. 

Am zăbovit cu toţi cei adormiţi şi pomeniţi la Mine 
prin voi, am zăbovit cu ei de la pomenirea lor de acum câteva 
zile şi până azi, ca să le împărţim mângâiere şi hrană pentru 
suflet şi pentru trup, şi haină de mântuire, poporul Meu. Cu- 
rând, curând vine clipa când sufletele lor vor intra în trupurile 
lor şi se vor scula şi vor lua din mila Mea care curge din acest 
izvor peste cei vii şi peste cei adormiţi. Vine ziua cea mare 
când cele două lumi vor fi numai una, căci scris este: «O 
turmă şi un Păstor va fi». Amin. Acum, mai-marii peste în- 
geri rostesc peste ei slobozire cu bucurie după ce ei petrec cu 
voi deplin, gustând din hrana cea de la iesle pentru suflet şi 
pentru trup. Amin. 

Se clatină puterile cereşti cu bucurie pentru lucrarea 
venirii Mele, şi tot aşa aş vrea să fii şi tu, poporul Meu. Stau 
deasupra ta cu îngerească sărbătoare şi lucrare. Aş voi să-ţi 
desfac ochii şi să vezi lucrarea îngerilor, şi să vezi lucrarea ta 
cea la Mine adunată; să vezi dacă ai sau dacă n-ai, sau câtă ai 
adunată la Mine, şi să faci să ai. Aş voi să-ţi arăt îngerul şi să 


vezi câtă bucurie sau câtă supărare îi dai îngerului tău; să-l vezi 
cât stă lângă tine şi lângă Mine deodată; să vezi ce are sau ce 
nu are de la tine să-Mi dea. Vezi tu de ce te rog Eu să nu 
plângi şi să nu te plângi Mie sau omului când eşti dojenit din 
cer sau de pe pământ? Te rog pentru îngeri, poporul Meu; 
pentru îngeri şi pentru venirea Mea, căci scris este prin uce- 
nicii Mei: «Dumnezeul păcii însuşi vă sfinţeşte pe voi desă- 
vârşit, iar voi, cu duhul vostru şi cu sufletul şi cu trupul, 
păziţi-vă întregi şi fără de prihană întru venirea Lui, căci El 
Credincios este, şi va îndeplini». Amin. 

Acum puterile cereşti se apleacă pentru mulţumire cu 
Mine la iesle, că Eu iau sărbătoare de la voi în ziua de pome- 
nire a lor. Le e dor sfinţilor şi îngerilor de sărbători pe pă- 
mânt, iar omul nu mai ştie ce este aceasta. Dar la voi să gă- 
sească cerul hrană şi mângâiere şi odihnă, că spre aceasta aţi 
fost voi chemaţi, ca să moşteniţi cu sfinţii. Amin. 

O, poporul Meu, întăreşte-ţi nădejdea că tot ce-Mi ceri 
Eu îţi voi face şi îţi voi da. Nădejdea se face multă prin rugă- 
ciune, poporul Meu. Vreau să te aud, poporul Meu. Vreau să 
ai nădejde, dar ea vine cu rugăciunea ta. Amin. 

Voi, cei de la iesle care-Mi primiţi cuvântul pentru 
Israel, vreau, fiilor, să vă audă Israel rugăciunea voastră spre 
Mine, cu nădejde în ea. Duhul Meu vine peste voi şi Se roagă 
în voi cu nădejde, căci voi sunteţi nădejde pentru Mine. Du- 
hul Meu Se roagă în voi, fiilor străjeri. Amin, amin, amin. 

B acă n-am fi atât de puţini la inimă şi la 
dragoste, Doamne, am şti prin înţelep- 
ciune şi prin bărbăţie să ne hrănim nădejdea în marea Ta 
biruinţă şi pentru noi. Dar zilnic ne vedem doborâţi faţă în 
faţă cu marea Ta lucrare, că ea e prea mare, iar noi, prea mici 
sub ea cu inima din noi, care n-are putere pentru fapte mari 
cât lucrarea Ta de peste noi. 

Poporul Tău aşteaptă mai mult de la noi, iar noi nu 
suntem atât cât ne aşteaptă el, şi numai Tu ştii cât suntem. 
Temerea creşte în noi şi ne slăbeşte. Trupul ne e prea neputin- 
cios. Nădejdea cea pentru noi pâlpâie în noi, deşi ştim de 
ajuns că Tu Te vei preaslăvi peste pământ în curând. Nu sun- 
tem ceea ce aştepţi Tu să fim. Nu avem îndemânare în iubire 
şi în înţelepciune şi în lucrarea facerii omului aşa cum ne-ai 
spus Tu să lucrăm, iar cu omul e greu, că e greoi omul, şi nu 
este duh de umilinţă la om, Doamne, şi nici noi nu ştim de 
ajuns să dăm umilinţei noastre faţa cea plăcută Ţie şi omului, 
ca să avem nădejde şi pentru noi înaintea Ta. 

Tot omul are milă de el însuşi, că omul e prea slab dacă 
a căzut din Tine. Noi tot aşa aşteptăm, că suntem plăpânzi de 
tot cu inima, fiindcă Tu eşti Dumnezeu mare, şi omul nu este 
deprins cu credinţă mântuitoare, fiindcă n-are fapte, Doa mn e. 
Şi Tu vii, şi noi n-avem tot ce trebuie să avem pentru ziua 
mântuirii. Aşteptăm să fie poporul mai bun ca noi, ca să ai Tu 
putere pe pământ prin poporul Tău. Dacă Tu nu i-ai da atât cât 
îi dai, noi nu suntem în stare să-i dăm lui faţă, fiindcă nici noi 
nu arătăm ca Tine înaintea lui. Aşa grăim noi cu Tine, şi 
atunci ne legăm nădejdea de ziua milei Tale când Tu ne vei 
schimba după înfăţişarea Ta, că ştim că poţi. 

Tânjim după nestricăciune, deşi pe cât poate omul de 
mult ne străduim pentru taina aceasta a nădejdii venirii Tale 
peste trupurile şi peste sufletele noastre. Toate cuvintele Tale 
sunt adevărate, dar taina lor ne acoperă de la faţa împlinirilor 
lor. Ca cei ce suntem în trup, suportăm aşteptarea cu teamă şi 
cu durere în inimi, căci bucurie nu dorim de vreme ce Tu eşti 
atât de îndurerat pentru om. Aşa grăim noi cu Tine, ca să ne 
ţinem nădejdea în Tine şi să avem părtăşie cu Tine, căci duhul 

din noi tânjeşte ca să vii şi să aduci cerul pe pământ la noi, 
precum ne spui, şi să ne faci veşnici, şi ai Tăi pe pământ şi în 
veşnicie, Doamne. 

în fiecare zi aşteptăm veşnicia ca să ne cuprindă în ea, 
aşa cum Tu ai spus despre trupurile noastre ca să rămână 
pentru întâmpinarea Ta cea mare. Dar cât de frumoşi trebuie 
să fie cei ce Te vor întâmpina aievea! Iar noi cât suntem, oare, 
de frumoşi pentru o aşa mare iubire a Ta? Ne ştim slăbiciu- 
nile, ne ştim micimea inimii şi a faptelor, şi n-avem tăria să 
credem cu totul că vom îndrăzni să stăm înaintea Ta cu 
fruntea sus, deşi dorim atât de mult să fim ce vrei Tu, dar 
trupul e mic şi fricos şi slab cu puterea. Ştim că Tu ne poţi 
face veşnici, dar cei veşnici merită aceasta, iar noi ne ştim mi- 
cimea pentru o aşa mare milă şi bucurie de la Tine. Ne hrănim 
nădejdea şi luptăm din răsputeri pentru ea. Nădăjduim că vei 
avea popor frumos şi că poţi să ne dai frumuseţea pe care Tu 
o meriţi în noi, dar dă-ne întărire, fie tainic, fie aievea, dă-ne 
mereu, că suntem slabi. Doamne. Durerea din noi spune 
multe, dar noi luăm durerea Ta întâi ca s-o purtăm, şi prin ea, 
purtată de noi, Tu vei avea milă de noi. 

îţi cerem Duh Sfânt peste poporul Tău. Mereu Duh 
Sfânt am vrea să aibă poporul Tău, şi să avem şi noi hrană din 
nădejdea şi din iubirea lui spre Tine, căci sarcina noastră e 
multă şi grea pe lângă măsura noastră, Doa mn e. 

Ne-am vrea în braţul Tău, ca să ne odihnim de dureri şi 
de aşteptări. Am vrea să vii şi să ne găseşti pe toţi întru unul, 
şi pe unul în toţi, şi acel unul să fii Tu, şi atunci vei veni, şi 
atunci ne vom odihni. Amin. 

Dar acum vezi oftatul din noi şi nu-1 lăsa fără răspuns. 
Vino, şi să nu mai pleci, dar fă-ne să fim ca atunci când va fi 
să vii. Tu eşti Adevărul, dar adevărate sunt şi toate neputinţele 
noastre şi micimea faptelor pe care Tu le-ai dat omului să le 
săvârşească înaintea Ta. Avem însă nădejdea că tot ce este cu 
neputinţă nouă poţi Tu pentru noi, Doamne, şi vei aduce nouă 
înnoirea lumii şi a noastră, şi apoi ne vei da împărăţia cea care 
încă nu o pricepem, dar o dorim şi o nădăjduim şi pentru noi. 

Rugăciunea noastră e cea mai mică între rugăciunile 
oamenilor sau între ale celor ce ştiu să Te iubească pe pământ. 
Dar fă-Te Tu tare prin noi, cei mici şi puţini la inimă şi la 
înţelepciune, că la Tine scăpăm şi altceva nu căutăm. 

Coboară Tu pe îngeri la noi pe pământ, şi ridică-ne 
mereu pe îngeri la Tine. Pe scară de îngeri să ne porţi spre 
Tine, şi prin ei să ne ai dragi şi să ne îmbraci cu puterea de a 
fi aşa cum vrei, Doamne. Mângâie-ne cu îngerii, şi ne dă 
putere să lucrăm şi să merităm mângâierea şi să merităm 
venirea Ta cea de după două mii de ani, pe care o aşteptăm cu 
inima înfrigurată de dor, ca să ne dai şi nouă izbăvirea alături 
de cei bravi ai Tăi care s-au ostenit în via Ta. Aşteptăm izbă- 
virea pământului cel nou, şi dorim să faci cer nou şi pământ 
nou pe pământ la noi, şi dorim să mântuieşti tot neamul ome- 
nesc şi să-i aduci timpul fericirii, timpul care aşteaptă după 
om de şapte mii de ani. 

Acum binecuvintează-ne cuvântul şi ajută-i împlinirea 
şi dă-i nădejdea după care el tânjeşte. 

Şi dă-ne, Doamne, venirea Ta în toată plinirea ei. 
Amin, amin, amin. 

O Duhul Meu S-a rugat în voi, şi duhul vos- 
^tru s-a rugat în Mine, şi Tatăl a auzit, şi în- 
gerii şi sfinţii au auzit şi au scris, şi voi aţi scris, şi s-a scris în 
cer şi pe pământ acest cuvânt al Duhului Sfânt, Care plânge 
în sfinţi după răscumpărarea a toată făptura. Amin. 

Vă prind cu toată taina Mea cea mântuitoare, vă prind 
în braţe, fiilor duruţi de apăsarea acestei vremi când Eu cu 


toate puterile cereşti Mă zbat să aduc izbăvirea cea mare pe 
care am promis-o atunci că o voi aduce cu venirea Mea. 
Bucuraţi-vă cu îngerii întru nădejde, fiilor care tânjiţi după 
adevărul venirii Mele! Amin. 

O, scoală-te bine, poporul Meu, şi auzi plânsul celor ce 
te poartă pe tine înaintea Mea pentru izbăvirea ta şi a lor şi a 
tot şi a toate. Şi să stai treaz, şi să înveţi să fii un duh cu Mine 
prin rugăciune, şi să fii atent dinăuntrul tău şi din afara ta, 
pentru îngeri, poporul Meu, căci îngerii te vor, şi să-i vrei şi 
tu, şi să fie cerul şi pământul o lucrare. îngerii şi cu tine să fie 
numai o lucrare, iar tu să aduci slavă Domnului Dumnezeului 
tău şi să înveţi şi să tot înveţi să trăieşti cu îngerii pe pământ 
şi în cer deodată, şi să poată îngerii pentru tine, iar tu, poporul 
Meu, să poţi pentru îngeri. Şi iarăşi zic, pentru îngeri, poporul 
Meu. Amin, amin, amin. 

8/21 noiembrie 2001 

Praznicul Intrării Maicii Domnului în biserică 

Locul creştinului să fie curat, păzit şi lucrat ca un rai. Pilda cu fata 
cea harnică şi cea leneşă. Făptura care s-a stricat este judecată 
prin viaţa celor sfinţi. Cei sfinţi se păzesc unii pe alţii de tot răul 
dinăuntrul şi din afara lor, pentru îngeri. 

A lerg cu dor la ieslea Mea cu fii în ea şi Mi-i în- 
tăresc ca să le dau puterea venirii Mele, să le 
dau cuvântul Meu. Amin. 

Nimic pe pământ nu poate întări, nu poate mângâia mai 
mult decât cuvântul, cuvântul cel plin de viaţă şi de putere şi 
de nădejde şi de pace, fiilor. Luaţi din el pacea şi mângâierea 
peste voi. Amin. Afară e ceaţă, şi ea apasă peste pământ, căci 
omul de pe pământ nu mai are dor de Dumnezeu. Numai Mie 
Mi-e dor de om, dar omului, nu. Şi dacă dorul e numai 
dintr-o parte, e cu durere dorul, e cu amar dorul. 

Vă dau întărire şi soare vă dau. Cu cuvântul vă dau, 
fiilor. E sărbătoarea mamei Mele, şi Eu vreau să stau cu voi 
şi să vă mângâi cu cuvântul Meu şi cu cuvântul ei, că sunteţi 
mici şi neputincioşi, dar Eu vreau să fiţi tari, fiilor. Vreau să 
vă întăresc. Amin. O, cum să fac să vă întăresc, să vă îmbăr- 
bătez, să vă înmulţesc nădejdea pentru voi? O, cum să fac să 
vă dau pace multă, că asta vă lipseşte, copii apăsaţi dinăuntru 
şi din afară şi de peste tot? Vreau să Mă dau vouă ca să Mă 
împărţiţi şi azi. Vreau să vă dau şi azi puterea venirii Mele, 
cuvântul Meu, care poate să Mă aducă pe pământ, căci ce 
altceva Mă poate aduce decât puterea cuvântului Meu? Fără 
cuvântul Meu nu aveţi putere, fiilor. Nu e putere pe pământ 
fără cuvântul Meu, dar cine ar înţelege aceasta între oameni? 

Eu când am venit de la Tatăl pe pământ, n-am putut să 
vin fără suferinţă. A fost mare strâmtorarea pentru venirea 
Mea cea de atunci; a fost şi pentru Mine, şi pentru mama Mea 
prin care am venit. De când a fost ea pruncă numai a suferit, 
până la cer a suferit. De când am fost Eu prunc, numai am 
suferit, până la cer am suferit. Iar acum sufăr după om, şi 
dorul de om e cu durere, că omului nu-i este dor de Mine, şi 
dacă-i este, îi este pentru el, nu pentru Mine. 

O, fiilor care-Mi purtaţi venirea. Eu vreau ca voi să fiţi 
fericiţi, fiilor. Venirea Mea se uită după puterea voastră. Ce- 
reţi la Tatăl şi la Mine ca să vă dau să aveţi pentru Mine şi 
pentru voi şi să fiţi frumoşi, fiilor. Lăsaţi- vă spre pace multă, 
spre trăire multă, căci trăirea e bucurie multă şi bucuria e 
putere, şi rugaţi pe poporul Meu să vă facă bucurii ca să uitaţi 
durerile şi să aveţi putere prin bucurii, fiilor osteniţi. îngerii 
sunt gata să vă slujească cu cetele în toate lucrările Mele cu 

voi, în toate neputinţele, iar Eu v-am spus să fiţi frumoşi 
pentru îngeri. Amin. 

V-am învăţat frumos de tot în ziua serbării care a 
trecut, că am zis să ia tot omul din învăţătura Mea de peste 
poporul Meu, că Mi-e dor de om. Să caute omul la voi după 
Mine, şi Eu să-i dau bogăţia mântuirii. Pentru îngeri trebuie 
să fie omul curat şi să facă bine curat pe el şi lângă el, căci 
răul trebuie respins de om, de sufletul şi de trupul şi de duhul 
omului. Cel ce face curat, acela nu mai face şi murdar. Nu 
poate omul să facă şi curat şi murdar. Cel ce face curat le lu- 
crează pe toate cu curăţenie şi în curăţenie şi cu ordine, căci 
duhul din om se cunoaşte pe dinafară prin ceea ce lucrează şi 
cum lucrează omul. 

O, poporul Meu, te hrănesc cu duhul cel dulce al înţe- 
lepciunii cea de sus, ca să se înveţe şi omul de pe pământ cu 
cele de sus, căci înţelepciunea şi priceperea omenească nu 
sunt tot una cu cele de sus tot aşa numite. Duhul cel de sus 
poate face curăţenie peste duhul înţelepciunii omeneşti, căci 
curăţenia şi lucrul ei este un duh, şi apoi o lucrare. Nu oricine 
poate, nu oricine trebuie să facă curăţenie, ci acela care are 
acest duh cuprinzător, căci praful nu iartă nimic, dar nici cel 
ce are duhul curăţeniei nu iartă nici o murdărie. 

Poporul Meu, lângă creştin şi pe creştin trebuie să fie 
mereu curat, mereu făcut curat, mereu rai lucrat şi păzit, pen- 
tru îngeri, poporul Meu. Dacă omului nu-i place să fie curat, 
îi place îngerului, dar omul nu vrea să ştie aşa, iar pe voi să 
nu vă întreacă în aceasta fiii lumii. Dacă ei fac pentru trup şi 
pentru slavă deşartă, voi mai vârtos să iubiţi acest duh veşnic 
al curăţeniei atotcuprinzătoare, că omul a nimicit totul, fiilor. 
Voi însă păstraţi- vă sfinţi, pe voi, şi locurile în care staţi, şi 
aşa să lucraţi, şi aşa să păziţi, pentru îngeri, fiilor, căci scris 
este: «Dacă este cineva în Hristos, este o făptură nouă. Cele 
vechi s-au dus, şi toate s-au făcut noi». Amin. 

O, poporul Meu, una este omul gospodar, şi alta este 
omul gospodar cu bun gust, pe lângă al cărui lucru stau înge- 
rii cu plăcere. Voi ştiţi povestea aceea cu fata cea harnică şi 
cu cea leneşă. în aceeaşi lungime de timp cea harnică a făcut 
tot ce a fost de făcut în jurul ei de mâna ei, iar cea leneşă nu 
a făcut mai nimic, ba a stricat şi mai mult, opărind pe copiii 
zânei pădurii când s-a dus să slujească pentru o ladă ferme- 
cată aşa cum a primit sora ei cea harnică de la zână, căci zâna 
era cântarul, era îngerul. 

Zâni şi zâne, cântar peste oameni să ajungeţi voi, copii 
ai poporului Meu. Cumpăna dintre bine şi rău, aceasta vreau 
să fac din voi. Nu să judecaţi voi făptura cea care s-a stricat 
şi s-a murdărit, ci să fie ea judecată prin ceea ce sunteţi voi 
înaintea Mea. Amin. 

Iată, pentru îngeri trebuie să fie omul curat în el şi pe 
el şi pe lângă el, ca să fie sfânt locul acela şi să stea îngerii pe 
el şi să guste cu bucurie din viaţa omului, şi să vină îngeraşul 
să-Mi aducă bucurie de la om. O, aşa a făcut mama Mea 
Fecioara. Era slujită de îngeri, căci îngerii aveau numai bucu- 
rii de la ea, şi veneau la Mine şi îmi dădeau de la ea şi luau 
pentru ea, şi îngerii o pregăteau, căci ea se pregătea mereu 
pentru Dumnezeu prin îngeri. Amin. Prin îngeri să lucrezi şi 
tu spre Mine, fiule al poporului Meu, căci îngerii trag la tot ce 
este frumos pentru cer, şi culeg şi aduc la cer, şi iau sămânţă 
din cer şi o pun înapoi, şi vin şi se duc, şi se duc şi vin, şi cu 
bucurie fac lucrarea slujirii cea pentru cer cu omul. 

O, mamă, îi dau poporului Meu putere pentru îngeri. 
Le dau îngerilor putere pentru el. Dă-i şi tu, mamă. Amin, 
amin, amin. 


P uterea lui eşti Tu, Doamne al puterilor, 
Fiule al meu, copil al smereniei mele. Pu- 
terea lui cea de la Tine stă în smerenia inimii lui, şi eu atâta 
vreau să aibă el: blândeţea Ta şi smerenia Ta, Fiule aplecat 
după om. Eu Te-am gustat din plin cu inima, că ştiam din 
prooroci că vei veni şi mă hrăneam cu dorul venirii Tale după 
ce mama şi tatăl meu m-au dat lui Dumnezeu de pruncă, aşa 
cum a fost de la Tine descoperită taina cea pentru mine ca să 
fiu pentru Tine, şi ei aşa au făcut, iar eu aşa am crescut, 
îi dau poporului Tău putere, Doamne al puterilor. 

Ţi-L dau pe Fiul meu mereu, popor iubit de Dumnezeu. 
Şi dacă eşti iubit, eşti dator mult ziua şi noaptea pentru iubire. 
Fiţi mânuţe harnice, căci lucrarea curăţeniei şi paza ei este un 
duh, nu este o lucrare şi atât; este un duh atotcuprinzător, este 
o iubire care nu apune nici ziua, nici noaptea dintre om şi 
Dumnezeu. Eu aşa am lucrat tot timpul, şi aşa şi pe voi vă 
povăţuiesc. Fiul meu este Domnul puterilor. Luaţi puteri de la 
El, că El vă dă mereu. Luaţi şi daţi. Amin. 

Daţi celor ce primesc pentru voi din cer, daţi-le puteri 
pentru Domnul şi pentru voi. Cercetaţi-le durerile şi uşuraţi-i 
de dureri, că mi-e milă de ei. Staţi cu îngerii, ca să fiţi îngeri, 
şi fiţi atenţi pentru îngeri, că Fiul meu mi-a spus să vă dau. Pe 
El vi-L dau, că El este Domnul puterilor. împărţiţi-vă putere 
unul altuia şi faceţi această lucrare cu deplină înţelepciune şi 
cu multă bucurie, căci bucuria din voi şi dintre voi vă aduce 
pace sufletelor voastre, fiilor ai Fiului meu şi ai Tatălui şi ai 
mei, căci cine este al Fiului meu, acela este al Tatălui şi al 
meu. Amin, amin, amin. 

O mamă, Mi-e dor de puterea Mea în ei ca 
^ să-şi dea unul altuia, mamă. Alerg cu dor 
pentru ei, alerg spre ei să-i întăresc, că nimic pe pământ nu 
poate întări, nu poate mângâia mai mult decât cuvântul cel 
bun, cel ce dă viaţă, mamă. 

Vă dau soare, fiilor. Cuvântul Meu e soare peste voi. 
încălziţi-vă la el. Miluiţi-vă unii pe alţii cu puterea Mea din 
voi, că de mult vă dau, şi mereu vă dau ca să aveţi. Eu vreau 
să fiţi fericiţi, fiilor. Lăsaţi-vă spre pace multă, spre trăire 
multă, căci trăirea e bucurie multă şi bucuria e putere, ca să 
uitaţi durerile şi să fiţi mângâiaţi de îngeri şi de sfinţi. Amin. 

Păziţi-vă unii pe alţii de tot răul, dar Eu vă spun o taină 
ca să ştiţi să lucraţi după ea: păzitorul nu poate păzi pe om din 
afară dacă omul se ascunde înăuntrul său. Dar când păzitorul 
îl vede abătut pe cel păzit, atunci el înţelege că acela s-a as- 
cuns de păzitor şi a căzut în sine. O, păziţi-vă unul pe altul de 
tot răul cel dinăuntrul şi din afara voastră, pentru îngeri, fii- 
lor; pentru îngeri, poporul Meu. Cel ce are grijă de îngeri se 
cunoaşte că are, şi aşa să vă cunoaşteţi voi unii pe alţii. O, 
mângâiaţi-vă cu Mine şi cu sfinţii şi cu îngerii şi cu mama 
Mea, fiilor. Hai să Mă mângâi cu tine, poporul Meu, ca să 
vezi câtă mângâiere vei avea. Hai, fiilor! Pentru îngeri, hai să 
ne mângâiem unii pe alţii, că Eu sunt Domnul puterilor şi al 
mângâierilor. Puterea este mângâiere şi mângâierea este pu- 
tere, şi slujesc îngerii la această lucrare a mângâierii. 

învăţătura Mea de peste tine e mângâierea Mea, po- 
porul Meu. Mă mângâi când te învăţ. Mă mângâi când te 
mângâi. Te-aş mângâia cu multul zi şi noapte, ca să ai putere, 
poporul Meu. Mă mângâi când grăiesc peste tine. O, de-ar 
curge lucrarea mângâierii ca să-ţi întăreşti sufletul, poporul 
Meu! Eu vreau să fiţi fericiţi, fiilor, şi vă dau curaj ca un 
Păstor milos. 

O, poporul Meu, paşte, fiule, păşunea Mea şi fă-te tare, 
că tu eşti casa Mea. O, poporul Meu, ia aminte la povaţa Mea, 

că ea este viaţa ta şi a Mea, căci scris este: «Fericit este cel 
ce ascultă cuvântul Meu şi îl împlineşte pe el» şi se împlineş- 
te prin el. Amin, amin, amin. 

21 noiembrie/4 decembrie 2001 

Sărbătoarea sfintei muceniţe Ecaterina 

Poporul Domnului arată lumii ce oră este. înţelepciunea muceniţei 
Ecaterina primeneşte duhul din oameni. Neorânduiala este lipsă de 
jertfire, iar pentru aceasta trebuie dojană. 

M ă scriu cu voi în carte şi azi, fiilor de la iesle. 
Aşteaptă din zori muceniţa Ecaterina, că e săr- 
bătoarea ei. Să lucreze şi ea, aşa voieşte ea, căci sfinţii sunt 
harnici pentru venirea Mea. 

O, poporul Meu, acele ceasornicului cele secunde se 
ţin după acul cel mare ca să-l ajungă mereu, şi îl ajung. Aşa 
trebuie să călătoreşti şi tu după Mine, poporul Meu, toată ziua 
şi toată noaptea, şi să Mă ajungi, fiule. Aşa să faci până când 
vine clipa aceea să fie numai ea şi atât. Aşa să faci, ca să ară- 
tăm neamului omenesc ce oră este. Să se uite lumea la Mine 
şi la tine şi să vadă ce oră este, poporul Meu. Amin. 

O, dacă ştii de un timp anume şi de o oră de întâlnire, 
cu mare drag te găteşti şi te pregăteşti pentru atunci şi pentru 
acolo. Aşa trebuie să faci tot ce faci tu când faci, şi nu să fii 
greoi ca să fii prins apoi pe neştire pentru un răspuns în toate 
câte faci tu lui Dumnezeu şi aproapelui tău. Dacă uiţi să le 
faci pe cele pământeşti la vremea lor, aşa uiţi şi de cele du- 
hovniceşti, şi te uită şi ele pe tine. Dar tu trebuie să porţi o 
lucrare, o grijă care să te scoale din somn, o apăsare pentru 
cele ce se cer făcute şi ţinute în orânduială, căci îngerii te în- 
soţesc şi te slujesc, şi tot aşa şi sfinţii, poporul Meu. 

Dis-de-dimineaţă muceniţa Ecaterina stă la porţi ca să 
intre şi să lucreze, căci sfinţii sunt cu grijă mare pentru 
venirea Mea şi aşteaptă pe pământ după voi, fiilor. Ea iubea 
mult duhul curăţeniei întru toate, iar îngerii o slujeau şi îi adu- 
ceau de la Mine pentru inima ei plină de dor, căci deşteptă- 
ciunea omenească şi priceperea în toate nu sunt tot una cu 
cele de sus tot aşa numite. Muceniţa Ecaterina până n-a pri- 
mit duhul cel de sus n-a putut face curăţenie peste duhul înţe- 
lepţilor din vremea ei. O, cât de frumos este acest duh al cură- 
ţeniei! Cât de frumos, fiilor, şi cât de iubit de cer! O, cât de 
mult se vede pe dinafară inima din omul care iubeşte acest 
duh, şi cât de iubit de Dumnezeu este un aşa om care are în el 
blândeţea şi smerenia precum Eu am avut, şi le-am avut din 
Tatăl Meu şi din mama Mea. 

O, poporul Meu, mare este taina naşterii de sus, taina 
omului nou, care nu mai păstrează nimic din omul lui cel 
vechi, căci cine este în Hristos, este făptură nouă, iar cele 
vechi au trecut şi nu mai sunt, şi este haină nouă, şi este duhul 
curăţeniei întru toate peste om şi în om, şi acest duh din om 
primeneşte totul în jurul lui şi lucrează pentru Mine peste 
oameni din omul cel nou. Amin. Muceniţa Ecaterina aşa a lu- 
crat în jurul ei, şi a luminat în jur prin duhul curăţeniei cel de 
sus, şi Mi-a adus rod, fiilor, şi tot aşa voieşte şi acum să 
lucreze, că e vremea venirii Mele, şi vor sfinţii să primeneas- 
că duhul din oameni şi să-l facă curat şi să-l facă nou, după 
chipul şi asemănarea Mea, poporul Meu. Amin. 

A uziţi voi pe Domnul cum suflă duhul cel 
curat, duhul cel de-a pururi nou, o, fii ai 
oamenilor! Curăţenia face totul nou, totul proaspăt, şi nu se 
poate petec nou la haină veche, că e urât de tot, şi trebuie 
haină nouă peste om şi peste toată făptura, o, fii ai oamenilor! 


O, nu e bun idolul, nu e bun omul cel vechi care desparte pe 
Du mn ezeu de om, şi e bună făptura nouă în Hristos, şi nimic 
din omul cel vechi nu mai este bun. Când înţelepţii din vre- 
mea mea au aflat de la mine de taina omului cel nou întru 
Hristos, s-au înnoit numaidecât, şi aşa au rămas, şi aşa s-au 
dus la Hristos, căci împăratul lor voia din nou să-i dezbrace 
de haina lor cea nouă, dar ei n-au mai voit, căci au gustat cu 
duhul lor duhul curăţeniei, duhul cel nou şi de-a pururi nou. 
Aceştia au primit puterea să moară ca să poată învia, şi aşa au 
putut ei cu viaţa cea nouă. O, cine iubeşte taina învierii, acela 
nu mai păstrează nici un petec din haina lui cea veche, şi se 
face făptură nouă. Amin. 

O, fii ai oamenilor, gustaţi din naşterea cea de sus şi 
umiliţi-vă pentru viaţa veacului ce va să fie, căci până nu va 
muri în voi omul cel vechi, nu veţi învia întru Hristos. Fiecare 
om trebuie să moară ca să se poată naşte din nou, iar dacă mai 
păstraţi în voi rămăşiţele păcatelor, voi n-aţi murit încă şi nu 
sunteţi făptură nouă în Hristos. Duhul curăţeniei îl scoate pe 
om din lenevie şi din îngâmfare şi îi dă naştere de sus, şi 
poate Domnul cu învierea peste om apoi, căci ce este cu ne- 
putinţă la om este cu putinţă la Dumnezeu. Amin. Când 
tânărul cel bogat căuta viaţa cea veşnică spre moştenire, 
Do mn ul i-a zis să împlinească poruncile vieţii, iar el a răs- 
puns că le împlineşte încă din copilărie. Dar Domnul i-a ară- 
tat că nu este aşa, de vreme ce acesta nu era mort faţă de bo- 
găţiile pe care le avea, şi i-a spus: «Vinde toată averea ta, şi 
apoi vino să-Mi urmezi». Şi iată, el n-a putut veni, n-a putut 
să se nască din nou, fiindcă nu s-a umilit, fiindcă n-a vrut să 
moară ca să învieze apoi. 

O, fii ai oamenilor, nu se poate petec nou la haină 
veche. Cel ce iubeşte trupul şi lumea şi desfătările ei nu poa- 
te să se bucure de la Duhul Sfânt, Care usucă în om toate nă- 
dejdile şi meritele omeneşti, ca apoi să ia în el fiinţă omul cel 
nou, omul cel întru Hristos. Nu poate omul învia decât după 
ce moare în el cu totul omul cel vechi. Duhul curăţeniei cel 
atotcuprinzător este un duh, nu este o lucrare şi atât, iar cine 
îl are pe acesta se face om nou, din temelii om nou, căci cine 
este în Hristos este făptură nouă. Amin. 

Iar ţie, popor al Mirelui ceresc, îţi mulţumesc cu Dom- 
nul că mi-ai deschis portiţa spre fiii oamenilor ca să-i povăţu- 
iesc spre înviere, spre taina naşterii de sus, că aceasta este lu- 
crarea pe care eu am făcut-o pe pământ peste oameni, şi mai 
ales peste cei înţelepţi. Omul înţelept din el însuşi se bizuie 
pe înţelepciunea lui, pe puterile lui, şi nu se poate uşor pocăi 
unul ca acela. Iar pocăinţa cu zdrobire de inimă e taina naş- 
terii de sus, în care stă omul până în ziua învierii. Amin. 

Ia, popor al Mirelui, ia cu sfinţii din masa Domnului, 
din hrana raiului. Ia, şi să creşti până sus în cer, până de pe 
pământ la cer, ca să aibă Do mn ul cale de venire, popor al 
venirii Mirelui. învaţă-te să mori de-ajuns pentru înviere, 
pentru Domnul în tine în toată clipa, căci făptura cea nouă 
este soarta ta de la Domnul, şi de la tine aşteaptă toţi sfinţii 
izbăvirea făpturii, răscumpărarea trupurilor şi viaţa veacului 
ce va să fie. Amin. 

Fântâna mea este înţelepciunea mea cea dată mie de la 
Domnul pentru duhul curăţeniei. Cu această binecuvântare 
binecuvintez sărbătoarea fântânii pe care eu o stăpânesc pe 
pământ. Iar tu, popor al Mirelui, să ai haină nouă, de-a pururi 
nouă, ca să vadă neamul omenesc de pe pământ ce oră este şi 
să vină spre înviere, să vină să bea din izvorul cuvântului care 
poartă în el învierea, naşterea din nou a lumii. Amin, amin, 
amin. 

I ată sfinţii cum aşteaptă după voi ca să intre, 
ca să vină cu Mine întru venirea Mea la voi, 
fiilor! Voi trebuie să lucraţi această lucrare, această grijă a 
venirii Domnului când El vine, că iată cum vin şi cum bat cu 
sfinţii la uşă ca să fiu cu voi şi ca să te aşez în viaţă, poporul 
Meu. Creştinul trebuie să poarte o lucrare, o grijă care să-l 
scoale din somn şi să nu-i dea odihnă, o apăsare pentru cele 
ce se cer făcute şi ţinute în deplină orânduială şi la timp şi în 
tot timpul, şi o grijă aparte pentru neputinţele din jur, căci aşa 
sunt faptele creştineşti; o grijă pentru neputinţele din jur, cele 
cu adevărat neputinţe, că dacă Eu te văd că poţi şi cât poţi, şi 
dacă te cântăresc că te iubeşti pe tine mai mult, atunci tu eşti 
fără haină de nuntă, fără haină de biserică. Dar Eu te învăţ 
făptura cea nouă, fiule. Făptura cea nouă este primitoare când 
stă în neorânduială cu statura cea dinăuntru şi cea din afară, 
căci pentru neorânduială trebuie dojană. Neorânduiala este 
lipsă de jertfire, nu este slăbire sufletească. în cărţile apos- 
tolilor Mei aşa spune: «Cei fără de rănduială trebuie dojeniţi, 
cei puţini la suflet trebuie îmbărbătaţi, iar cei neputincioşi 
trebuie sprijiniţi, şi toate cu îndelungă răbdare şi nu cu apă- 
sare şi nu cu rău pentru rău, ci numai cu cele bune unul faţă 
de altul şi faţă de toţi, iar lângă acestea să se lucreze pururea 
bucurie, şi rugăciune de-a pururi, toate cu mulţumire, căci 
aşa se cade fiilor sfinţi; se cade să primească cuvintele, să 
preţuiască proorociile, să preţuiască binele şi să se păzească 
de înfăţişarea răului, aşteptând pe Domnul». Amin. 

O, poporul Meu, nu ştie omul să iubească pe Dum- 
nezeu. Nu ştie omul că întâi este naşterea, şi apoi moartea, şi 
apoi învierea. Dar pe voi vă învăţ făptura cea nouă, moartea 
omului vechi şi învierea, căci aşa lucrează cel ce se naşte de 
sus. Amin. 

Mi-e dor şi Mi-e drag să te învăţ făptura cea nouă şi să 
te cercetez, poporul Meu. Şi voi începe să-ţi pun note în cata- 
log, şi aş voi să ai numai note bune, note mari, ca să treci cla- 
sa întreg, poporul Meu. Cine este şcolar bun, ucenic bun, ace- 
la trece clasa. Dar Eu vreau ca tu să iei cununiţă, că pentru 
aceasta te-am ales Eu, pentru cununiţă, poporul Meu, pentru 
ca să fii lauda Mea la venirea Mea, şi Eu să-ţi dau cununiţă. 
Amin, amin, amin. 

25 noiembrie/8 decembrie 2001 

Sărbătoarea de zece ani de la târnosirea Sfintei 
Sfintelor Noului Ierusalim 

Ziua Domnului se pregăteşte de şapte mii de ani, şi e numai una. 
Chivotul Sfintei Sfintelor este semnul Fiului Omului. Poporul Dom- 
nului are sortită cămăşuţă albă ziua şi noaptea. Nu se poate fără 
bilet în această corabie. Apostolul Andrei îl atinge pe arhiereul 
Irineu cu mirul îndurării. 

A ceastă sfântă zi de sărbătoare a încununat cu bi- 
ruinţă acum zece ani lucrarea Mea de cuvânt cu 
care am venit Eu, Domnul, să o lucrez în mijlocul neamului 
român, al pământului român în anul 1955. Au trecut zece ani 
de când am pus piatra cea dintâi, piatra pe care s-a zidit din 
porunca Mea chivotul Sfintei Sfintelor Noului Ierusalim, loc 
împrejmuit şi ţinut în palma Mea ca să-l fac masă de cină 
pentru Mine şi pentru sfinţi şi pentru voi, copii străjeri la 
iesle. Şi l-am făcut. Am făcut aşa cum Eu am voit şi am po- 
runcit. Amin. 

Să se minuneze tot omul de puterea Mea şi de biruinţa 
Mea, căci când Eu voiesc, biruiesc, şi omul nu poate împo- 


triva Mea. Şi Mi-am făcut masă de cină, iesle de coborâre, şi 
cobor din cer pe pământ şi grăiesc cu graiul venirii Mele pes- 
te pământ ca să pregătesc pe el viaţa veacului ce va să fie pen- 
tru cei vii de pe pământ şi pentru cei adormiţi care aşteaptă ri- 
dicarea lor pentru întâmpinarea Mea. 

Fiecare om îşi sărbătoreşte o zi a lui şi îşi face pregătire 
şi se găteşte, şi apoi cheamă meseni la masa lui şi se bucură 
o zi, şi apoi trece ziua. Eu am şi Eu o zi a Mea pe care o pre- 
gătesc de când M-am născut din Tatăl, nu două-trei zile cât se 
pregăteşte omul pentru o zi a lui. Cei vii aşteaptă ziua Mea în 
cer şi pe pământ de şapte mii de ani. Ziua Mea nu este în toată 
ziua sau în tot anul ca la om. Eu nu fac ca omul, căci ziua Mea 
e scumpă de tot şi e numai una şi are mare preţ, că e una. 
Amin. Aşa e şi cu biserica Mea. Ea este scumpă de tot, şi e 
numai una, şi are mare preţ, că e una. Amin. 

Vă sărbătoresc pe voi, copii străjeri la iesle, că voi 
sunteţi biserica Mea. Până să vă am pe voi n-am putut să-Mi 
fac aşternut în mijlocul oamenilor ca să fiu văzut cu el. Voi 
sunteţi ieslea Mea; voi, şi locul pe care v-am aşezat să fiţi şi 
să staţi înaintea Mea pentru Mine şi pentru cei din cer şi pen- 
tru voi şi pentru cei vii de pe pământ, dar pe pământ sunt prea 
puţini oameni vii şi n-am avut ce culege pentru cer şi pentru 
venirea Mea pe pământ. 

Eu sunt ziua Tatălui, ziua Lui de bucurie, şi sunt numai 
Unul, iar voi sunteţi ziua Mea, în care Eu Mă bucur cu voi şi 
pentru voi şi pentru Mine şi pentru toţi cei vii din cer şi de pe 
pământ. Vă sărbătoresc pe voi cu ziua aceea care este numai 
una, ziua în care Eu am aşezat cu voi pe pământ semnul Fiu- 
lui Omului, semnul veacului cel nou, veacul ce va să fie, iar 
în mijlocul lui, acest semn: biserica Noul Ierusalim, Sfânta 
Sfintelor Domnului între pământ şi cer, calea venirii Lui din 
cer pe pământ, căci îngustă este această cale, dar Eu pot pe ea. 
Amin. Numai omul nu poate, dar Eu pot pe ea, şi nu ştie omul 
de pe pământ ce este acest semn ca să se ia după el şi să înţe- 
leagă venirea Mea, ziua Mea de slavă, în care Tatăl Mă va 
slăvi curând, curând în faţa a tot neamul omenesc, precum 
este scris în Scripturi că va fi la venirea Mea, în ziua venirii 
Mele, ziua pe care Eu o pregătesc de şapte mii de ani. 

O, poporul Meu, tu trebuie să fii gătit frumos, frumos 
de tot pentru ziua venirii Mele, frumos cum nu mai e nimeni 
pe pământ, frumos cum numai Unul este, că e ziua Mea, po- 
porul Meu, şi la serbarea ei trebuie haină frumoasă cum nu- 
mai una este, numai să nu uiţi cuvintele Mele, poporul Meu 
iubit. O, Eu te-am învăţat să te îmbraci frumos şi ziua şi noap- 
tea. Te-am învăţat de cămăşuţă, fiule, şi ziua şi noaptea, pen- 
tru că tu eşti al Meu, şi stai înaintea Mea. Iar când te culci să 
te odihneşti, te-am învăţat să te îmbraci întru totul frumos şi 
pregătit în toate, iar cămăşuţă s-o ai întreagă pe trup, gata de 
întâmpinarea Mea, şi tot aşa să ai şi inima, şi fapta ei, şi cre- 
dinţa ei. Ţi-am sortit cămăşuţă albă, care nu ascunde murdă- 
ria, ci o vădeşte şi te pune la lucrul curăţeniei ca să fii curat 
cu totul, poporul Meu, ca să stai la masa Mea cea cu slavă de 
sfinţi şi de îngeri, şi să stai tot timpul treaz la masa Mea, că 
Eu sunt ziua Tatălui, şi tu eşti ziua Mea, şi am semnul venirii 
Mele cu tine, ieslea în care Eu cobor şi îţi fac să mănânci, că 
am venit să te servesc la masă, poporul Meu. Ziua şi noaptea 
să cugeţi la tot ce Eu te-am învăţat să faci pentru venirea Mea 
la tine şi pentru statul Meu cu tine, poporul Meu, că Eu de la 
iesle te mângâi şi te cresc şi te aşez înaintea zilei Mele, numai 
să fii tu mare şi treaz la minte şi la inimă, că e pentru ziua 
Mea, poporul Meu. O, nu ştie omul de pe pământ ce este 
această zi de sărbătoare şi această lucrare şi locul în care Eu 

trăiesc cu voi, şi pentru voi cu Mine. Ar voi să se urce şi el, 
dar fără bilet. Nu se poate fără bilet în această corabie. Nu se 
poate nici pe pământ fără bilet, fără legea cea pusă de om 
peste om. 

O, poporul Meu, Eu voiesc ca tu să fii atât de mare la 
înţelegere cât cere lucrarea Mea cu tine, chiar dacă tu eşti mic 
pe pământ şi înaintea Mea, că iată, cei mari n-au înţeles 
puterea Mea prin acest loc al Meu de întâlnire cu omul. Când 
omul nu e deprins cu veghea cea pentru Mine, el este luat pe 
neştire. Aşa au păţit cei mari care stau mari peste biserica lor, 
şi când să-i întreb de munca lor, de rodul lor, de viaţa lor, ei 
au închis Mirelui şi n-au răspuns. Şi Mă doare de cel uns de 
Mine între ei, că Eu am un martor mare de tot din biserica din 
lume, şi înaintea Mea el mărturiseşte locul acesta de întâlnire 
a Mea cu omul de pe pământ. Dacă înaintea oamenilor el nu 
poate, nu mai poate mărturisi, nu se poate aşa ceva şi înaintea 
Mea, că e ziua aceea înaintea Tatălui şi a Fiului şi a Sfântului 
Duh, ziua când el a rostit din partea Mea sfinţirea şi pecetlui- 
rea Sfintei Sfintelor Mele de pe pământ. Este scris pe piatră 
numele lui pe pământ şi în cer, căci cuvântul este luat de vânt 
şi pus în faţa tronului ceresc pentru mărturie, iar voi, martorii 
Mei, mărturisiţi de pe pământ. 

Mă doare de cel uns de Mine între cei din biserica din 
lume. Inima lui cuprinde tot cerul în ea, şi are loc în ea pentru 
tot neamul omenesc, că Eu aşa l-am zidit pe el, şi fericit este 
el că a crezut în cuvântul Meu de azi care iarăşi vine şi face 
cerul şi pământul. El a avut parte de această fericire între cei 
din biserica din lume aşa cum şi în vremea trupului Meu am 
avut pe Nicodim care s-a supus venirii Mele. Mi-e dor de el 
de aici, nu din cer, nu din cele ce nu se văd, ci din cele ce se 
văd lucrate la porunca Mea pentru slava cuvântului Meu de 
peste voi. O, el nu mai ştie mersul Meu aici, că e pândit de cei 
din jurul lui, şi el rabdă şi stă aşteptând slava Mea care va 
ruşina pe toţi cei care n-au primit acest semn în inima lor ca 
să creadă în cele noi pe care Eu le aduc ca să fie pe pământ şi 
să Mă desăvârşesc prin ele înaintea oamenilor. Mi-e dor de el 
de aici, şi nu ştiu cum să-l mai mângâi, să-l mai întăresc, să-l 
mai ocrotesc pentru ziua Mea, pentru lucrarea Mea cu el, căci 
am scris numele lui pe cer şi pe pământ, şi toţi îngerii îl 
slujesc pe el pentru numele lui care este scris aici, şi îngerii îl 
numesc pe el îngerul bisericii, vestitorul care a vestit naşterea 
acestei lucrări pe pământ acum, la sfârşitul timpului omului, 
ca să vină omul spre naştere de sus şi spre moartea omului 
vechi şi spre înviere, că vine învierea, vine curând, şi va 
prinde sub ea pe cei care veghează aşteptându-Mă să vin, 
chemându-Mă să vin, după cum este scris că «între cei mân- 
tuiţi sunt numai cei ce cheamă pe Domnul». Amin. 

îi dau arhiereului cel uns de Mine de aici, îi dau buche- 
te de îngeri ca să-l poarte pe el spre ziua Mea de biruinţă. îi 
dau în taină mâna Mea care-i şterge lacrima durerii şi lacrima 
căinţei. îi dau putere să poată, şi îl mângâi cu sfinţii şi cu în- 
gerii, şi cu apostolul Andrei, naşul pământului român şi al 
neamului Meu de pe el, iar acum zece ani l-am avut naş în 
ziua pecetluirii acestui munte sfânt, naş al cununiei Mele cu 
mireasa Mea de azi. Naş de botez şi naş de cununie, aşa este 
el pentru Mine peste pământul şi neamul român, iar trâmbiţa 
Mea Verginica este piatra pe care Eu am aşezat biserica Mea 
acum, la sfârşit. Amin. 

M ă amestec cu aplecare sfântă în cuvântul 
Tău, Doamne, ca să fiu cu Tine în această 
zi sfântă. Eu cu mare iubire am dat acestui pământ ungerea 
Ta, că eram apostolul Tău cel întâi chemat de Tine. Acum, du- 


hul mi se umple de pace şi de bucurie pentru biruinţa Ta peste 
pământ, şi se revarsă din mine peste sfinţi şi peste îngeri şi 
peste toate cele ce nu se văd, şi care înseamnă Dumnezeu. 

îi cuprind pe cei din grădină care sunt cârja Ta în care 
Te sprijini de ostenelile acestei vremi cereşti. Dar câţi aud pe 
pământ cuvintele Tale şi vremea aceasta cerească? O, cât de 
blând şi de smerit stai Tu peste pământ prin ei, că ei sunt mici 
între oameni pe pământ. Tu altfel nu poţi. Cu cei mari nu poţi, 
Doamne mare, ci numai cu cei mici. Cei mari se tem să nu-şi 
piardă pentru Tine mărirea sau viaţa, dar viaţa lor Tu ar trebui 
să fii. Aşa am fost şi noi, apostolii Tăi, mici am fost pe pă- 
mânt în ochii oamenilor, şi, de mari ce eram, oamenii vremii 
noastre au căutat să scape cu totul de noi pe pământ, că eram 
mari întru Tine, Doamne mare. 

îl cuprind cu aplecare pe poporul Tău, cu sfială îl cu- 
prind şi îl mângâi şi îl ung cu mirul îndurării, ca dar din partea 
mea pentru ziua mea de serbare în mijlocul lui. Iar ziua mea 
este alături cu ziua de serbare a Sfintei Sfintelor Tale în vre- 
mea aceasta pe pământ. 

S-au scurs zece ani de când noi am binecuvântat acest 
semn, având cu noi pe apostolul Tău Irineu, arhiereul venirii 
Tale. I-ai dat putere să creadă, şi el a crezut, şi a însemnat în 
vreme locul odihnei Tale de azi. Credinţa lui de atunci, Te rog 
să-l ţină mare în mâna Ta, Doamne, că mare a fost credinţa lui 
de atunci, mare cât lucrarea venirii Tale, că dacă nu era mare, 
nu biruia cu ea pentru aşezarea semnului venirii Tale între 
pământ şi cer. îţi mângâi pe fiii de la iesle şi pe poporul cu- 
vântului Tău, care mănâncă şi trăieşte din gura Ta, şi pe el, pe 
arhiereul Tău care se uită să vii cu dreptatea, Doamne mare. 
Amin. 

Voi, care-L primiţi pe Domnul pe pământ cuvânt 
care-I pregăteşte venirea, luaţi tot ce vă dă El, şi purtaţi, că 
dulce este în cer slava celor ce-L poartă pe Hristos pe pământ 
spre oameni. Fiţi tot mai harnici, tot mai tari, căci cei mici se 
pleacă Domnului. E zi de mare slavă această zi de biruinţă. 
Saltă îngerii în jurul vostru pentru ea şi pentru voi şi pentru 
pietricica cea albă şi pentru numele cel scris pe ea, numele 
Domnului pe care voi îl ştiţi şi îl împărţiţi, Cuvântul lui Dum- 
nezeu care se slăveşte peste pământ în zilele voastre prin cre- 
dinţa voastră, o, fii micuţi şi neajutoraţi pe pământ! Dar la 
cârma acestei corăbii este Domnul, ajutorul vostru, este El, 
Cel ce a făcut cerul şi pământul la început, şi tot aşa şi la 
sfârşit. Vă mângâi cu cuvinte mari, măsură pentru măsură, 
dar fiţi harnici pentru venirea Lui, că El este gata, şi ziua Lui 
este aici, este aproape. O, mare este lucrarea Lui care curge 
de la voi spre oameni! Mari să fiţi şi voi pentru ea şi lângă ea, 
că Domnul vă întăreşte. Amin. 

M-am amestecat cu Tine, Doamne mare, şi le-am dat 
din dragostea zilei de atunci. Tu eşti casa ucenicilor Tăi, căci 
ei lucrează ca Stăpânul lor, şi cu El odată, căci aşa este uce- 
nicul desăvârşit, şi scris este despre venirea Ta: «Oştiri din 
cer vin după El, pe cai albi şi în haine albe şi în zeci de mii». 
Amin, amin, amin. 

O fericit eşti tu, apostolul Meu care M-ai vă- 
^zut, şi iată-i pe cei fericiţi care aşteaptă să 
Mă vadă. Fericiţi sunteţi voi, toţi sfinţii care Mă vedeţi, şi 
iată-i pe cei fericiţi care Mă vor vedea curând, curând. Aceş- 
tia de acum sunt darul sfinţilor, aşteptarea cerului cea de şapte 
mii de ani. Amin. 

O, poporul Meu, să ştii că e sărbătoare mare, că mare 
îmi este Mie biruinţa prin acest semn. E sărbătoare fără de 
sfârşit, că biruinţa Mea este fără de sfârşit, ca să-l izbăvesc pe 

Cuvântul lui Dumnezeu 


om de sub robia lui şi să-l iau sub iubirea Mea, că e vremea, 
poporul Meu. Vreau, fiule, să fii frumos foarte, şi să tragă 
omul de pe pământ la tine ca la o sărbătoare fără de sfârşit. 
Vreau să petrec cu tine şi să ia şi omul din gura Mea, din 
haina Mea, şi să poarte şi el, şi să înveţe să poarte haină de 
nuntă omul. O, de-ar şti omul ce bine e în haină de nuntă, ar 
intra sub mantia Mea, şi Eu l-aş îmbia spre izvorul cel nesecat 
al vieţii şi i-aş da viaţa înapoi. 

O, de-ar veni omul, poporul Meu! Vreau, fiule, să fii 
frumos foarte, ca să tânjească omul după viaţă ca a ta, şi Eu 
să-i dau precum ţie ţi-am dat. 

O, poporul Meu, să fii mereu căluţul cel alb pe care Eu 
vin din cer pe pământ cu grai omenesc pentru om. Este scris 
în Scripturi că oşti din cer vin după Mine călări pe căluţi albi. 
Fiţi căluţii oştirilor cereşti, fiilor, căci sfinţii Mei şi îngerii 
Mei care-Mi lucrează venirea se sprijină pe voi, căci voi sun- 
teţi în trup. 

Toate oştirile cereşti te sărbătoresc, poporul Meu, pen- 
tru ieslea Mea cea pecetluită acum zece ani ca să fie a Mea 
pentru tine, şi pentru toţi cei ce vor fi apoi. 

Binecuvântată să fie pe veci această piatră albă pe care 
stă scris: Cuvântul lui Dumnezeu. 

«Har, har peste ea!», aşa răspund sfinţii şi îngerii. 

Amin. 

Iar Eu, Domnul, cuprind întru totul acest semn şi îi în- 
tăresc ungerea şi îl numesc cu nume mare, şi îl numesc tronul 
lui Dumnezeu Cuvântul, carul Celui ce vine pe nori curând, 
curând pe pământ. Amin, amin, amin. 

29 noiembrie/12 decembrie 2001 

Sărbătoarea sfintei Virginia, trâmbiţa lui Dumnezeu 

Cei dintâi au plecat de lângă slava Domnului. Sfânta Virginia 
cheamă omul la izvor. Ucenicii cuvântului primesc poveţe sfinte. 

Liniştea sufletului şi puterea trupului vin de la jertfă. 

ă vă deşteptaţi, voi, cei de strajă de la ieslea Mea 
de cuvânt. Glasul trâmbiţei Mele Verginica a 
sculat tot cerul în sus şi în jos ca să coborâm în grădină şi să 
ne împărţim în lături, că e zi de har, e zi de trezie, e zi de ve- 
ghe dulce, fiilor. Amin. 

Eu, Verginico, te am pe tine mare semn între cei din 
cer, acum, la sfârşit; acum, la vremea venirii Mele pe pământ 
cu sfinţii. De când tu eşti cu cei din cer, s-a liniştit cerul de 
aşteptarea cea mare şi lungă şi se uită la coborârea Mea pe 
pământ cu cei din cer. O, de când te-ai născut şi până te-am 
peţit ca să-Mi fac trâmbiţă din duhul şi din trupul tău, am aş- 
teptat cu înfiorare primul Meu cuvânt prin glasul tău. Te-am 
pregătit ca pe ce aveam Noi mai scump pe pământ. Te-am în- 
văţat, te-am curăţat, te-am aşezat, şi apoi am luat cuvânt prin 
glasul tău. Mare a fost ziua aceea, ziua de Paşti a anului 1955 
când glasul Meu a sunat cuvânt pe pământ prin glasul tău, şi 
te-am numit atunci cu nume nou, şi ţi-am spus: trâmbiţa lui 
Dumnezeu. Am lucrat apoi prin tine douăzeci şi cinci de ani 
pe pământ, căci tu erai trâmbiţa Mea prin care Eu grăiam, iar 
la glasul Meu se adunau de ici, de colo, inimi cu dor în ele, 
căci glasul Meu era aşa de dulce atunci, că lăsa omul coasa şi 
venea la tine ca să Mă audă pe Mine. Eu când vedeam că le 
place izvorul, am căutat să-Mi fac oi din cei ce veneau, şi îi 
învăţam ce este oaia şi ce este capra şi ce este lupul, şi la 
mulţi le dădeam putere să se facă oi, fii ai împărăţiei cerurilor. 
O, dar nu era omul deprins cu inimă curată, că vai de cetatea 
peste care nu este prooroc, Verginico! Cine să le spună la oa- 


meni cum sunt Eu şi cum vreau Eu? Cine dacă nu este proo- 
roc de al Meu între oameni? Tu erai copil plăpând în fel şi 
chip, dar glasul Meu cel prin gura ta îmbia omul la viaţă, la 
iubire, la dor de cer. Şi veneau, Verginico, cu multul, dar Eu 
nu puteam să le cer viaţa, că nu Mi-o dădeau. Lupul se trezise 
şi el la glasul Meu, şi M-a cunoscut şi, de teamă că rămâne 
flămând şi gol, Mi s-a aşezat în cale ca să-şi ocrotească avu- 
tul. Dar şi Eu luptam ca să-Mi fac miei din oameni, şi să-i nasc 
din cer apoi, şi să-i învăţ să moară pentru viaţa lor, şi apoi 
să-i am vii cu viaţa şi să Mi-i pasc spre păşunile cele veşnice, 
să Mi-i pasc până în cer, Verginico. Tu primisei mare har de 
la Tatăl şi de la Fiul şi de la Duhul Sfânt, şi îţi lua foc ini- 
mioara de mila după om. Eu eram în pieptul tău şi ardeam în 
el, iar tu ardeai în Mine, şi te-ai făcut rug aprins, rugul din 
care Eu, Domnul Iisus Hristos, îmi slobozeam glasul ca pe 
muntele unde Eu am vorbit cu Moise, din rug. Numai cu 
Moise am vorbit Eu din rug, şi atunci rugul era înger, dar 
acum rugul erai tu, şi din el am grăit la mulţi. Dar unde sunt 
aceştia? Moise este viu, şi cu Mine lucrător, dar aceştia cu 
care Eu atâta am vorbit prin rug în zilele tale, unde sunt 
aceştia?... Unde sunt aceştia?... 

B unule Doamne, cum să-Ţi mângâi durerea 
după ei? îi iau în braţe pe cei de azi copii 
ai Tăi şi Ţi-i pun pe rană ca să Te mângâi cu ei pentru cei de 
atunci care s-au întors la vărsătura lor. Când eram în închi- 
soare, Te rugam plângând să mă scoţi să merg la ei ca să nu 
se piardă fără glasul Tău care-i striga mereu să vină după 
Tine. Nici atunci, că era vremea rea, nu voiau cu Tine, dar 
acum, când a venit vremea Ta cea bună! în vreme rea, toţi 
caută la Tine, dar în vreme bună nu vin, şi îşi trăiesc viaţa lor, 
şi pe a Ta o lasă, bunule Doa mn e. Dar aceştia n-au rămas cu 
Tine nici la rău, nici la bine, nici pe soare, nici pe furtună, 
căci omul când are nu preţuieşte şi e prea greu acest păcat şi 
îl osândeşte cu multul pe om. Dacă le-ai fi vorbit prin înger, 
mai era cum mai era, dar ai venit Tu după ei. Tu, nu înger a 
venit după ei, şi ei n-au dat viaţa lor pe viaţa Ta. Acum eu sunt 
cu cerul, iar ei sunt în lume. Tu ai întrebat cu durere unde sunt 
aceştia. I-ai întrebat pe ei. Pe nimeni n-ai întrebat decât pe ei. 
Ziua mea de venire în cer lângă Tine a fost zi de mare durere 
pentru mine, că ei n-au stat cu Tine nici cât am fost eu între 
ei, iar apoi, unul câte unul au dat de pe ei slava Ta şi viaţa Ta. 
Mă uit şi azi după ei, dar în zadar. S-au dus şi n-au mai venit, 
Doamne. 

E u, Verginico, n-am voit să te supăr pe tine 
dacă am strigat şi am zis: «Unde sunt aceş- 
tia?». Am zis pentru ei, nu pentru tine. Acum tu eşti pe nori 
de îngeri şi de sfinţi în slavă şi în sărbătoare, că mare este ziua 
ta în cer şi pe pământ, şi nu poate să fie ea zi de durere. Hai 
să Ne bucurăm, hai să întărim rodul cel ivit prin cei ce au ră- 
mas de la tine, din lucrarea Mea cu tine. Hai să le dăm celor 
ce stau la masă şi celor ce împart din ea. Dacă din cei de 
atunci n-au voit să fie apostoli şi prooroci şi ucenici şi lucră- 
tori de daruri şi de haruri şi de Dumnezeu, Noi am biruit apoi 
prin Sângele Meu, precum este scris despre cei ce au biruit 
prin Sângele Mielului spălându-şi veşmintele în Sângele Lui. 
Şi l-am făcut Tatălui împărăţie şi preoţi şi tron pe pământ, 
precum era scris să fac. Am biruit, Verginico, şi lucrarea Mea 
cu tine a dat rod. Hai să întărim rodul, să-l udăm, să-l desţe- 
lenim, să-l plivim, să-l încălzim şi să-l iubim, căci rodul este 
cel iubit după multă trudă. Amin. 

M ă fac, Doamne, trâmbiţă din cer de lângă 
Tine şi sun în cele patru laturi ale pămân- 
tului şi chem pe toţi la împărăţia Ta. 

Veniţi spre împărăţia Domnului, o, fii ai lumii, o, fii ai 
oamenilor! Domnul lisus Hristos I-a făcut Tatălui împărăţie şi 
preoţi ca să împărăţească pe veci. Precum era scris să facă, 
aşa a făcut. Glasul venirii Lui sună pe pământ din ziua de 
Paşti a anului 1955 şi până azi, şi până în ziua arătării Lui cu 
trupul văzut de tot ochiul, căci El a zis atunci: «Vor plânge 
toate neamurile pământului şi vor vedea pe Fiul Omului ve- 
nind pe norii cerului cu putere şi cu slavă multă, şi va trimite 
pe îngerii Săi cu sunet mare de trâmbiţă şi vor aduna pe cei 
aleşi ai Lui de la marginile cerurilor şi până la celelalte 
margini». El a spus aceasta pe când învăţa pe ucenicii Săi şi 
le spunea lor despre venirea Lui. A spus că va aduna pe cei 
aleşi ai Lui cu sunet mare de trâmbiţă. Amin. 

Când trâmbiţa sună şi voi auziţi, alegeţi-vă pentru îm- 
părăţia Lui, alegeţi-vă, o, fii ai oamenilor, ca să vină Do mn ul 
la voi să vă adune pentru scăpare şi pentru masa venirii Lui. 
Masa este pusă, şi sunt meseni la ea, şi mesenii aşteaptă pe 
Mire. Pământul român poartă pe el masa Domnului, cuvântul 
venirii Lui, muntele cel sfânt din care El grăieşte peste pă- 
mânt. Când trâmbiţa sună şi voi auziţi, alegeţi-vă pentru îm- 
părăţia care vine pe pământ, ca să fie numai ea apoi. Viaţă cu- 
rată întru toate, cămăşuţă albă şi iubire cerească, aceasta cere 
Mirele Care vine. Şi El vine şi va da fiecăruia după cum este 
viaţa sa, fapta sa. Amin, amin, amin. 

Acum, Doamne, să ne bucurăm cu rodul cel de pe ma- 
să, cu fiii cuvântului Tău, care au rămas cu Tine şi cu mine şi 
care au adus rod din rod. Să ne bucurăm de rod, căci rodul e 
bucuria, nu altceva e bucuria. De cei ce s-au lăsat să fie apos- 
toli şi prooroci şi ucenici ai acestei lucrări de trâmbiţare pen- 
tru venirea Ta, să ne bucurăm de ei, căci fericiţi sunt cei 
care-şi spală veşmântul în Sângele Tău cel curăţitor şi de 
viaţă dătător. 

O, copii străjeri în grădiniţa Domnului! Pace vouă! 
Toate cele din cer vouă! Putere vouă, copii sleiţi de puteri, 
căci lucrul Domnului e greu, iar la rod trebuie mult lucru, şi 
lucrul vă oboseşte, că e greu. Vă iau greul şi vă dau cuvântul 
mângâierii ca să-l împărţiţi, şi să ia din el cei ce au lucrat pen- 
tru plata mângâierii. Vă mângâi inimioarele şi trupuşoarele şi 
cu duhul liniştii cereşti vă dăruiesc, şi cu mâna mea vă 
mângâi. Aduceţi Domnului truda voastră, că mare va fi bucu- 
ria voastră curând, curând. Staţi treji de-ajuns în faţa cuvân- 
tului de sus. Staţi treji de-ajuns şi împliniţi de-ajuns cuvântul. 
Şi vă mai rog, fiilor străjeri, aveţi grijă de poporul Domnului 
ziua şi noaptea cu strajă din loc în loc şi cu multă veghe, şi tot 
atât de mult să vegheze şi fiecare, că mai e puţin, puţin, şi 
vine Domnul cu toată slava Sa peste acest munte şi peste voi, 
cei ce purtaţi pe Domnul. Amin. 

Şi dacă vom sta la masa de praznic, aşezaţi-vă apoi din 
nou la masa cea din cer, la masa cea de cuvânt, că am de dat 
poporului povaţă în tot felul, şi numai apoi vom împlini 
această zi de praznic sfânt al grădiniţei pe care Domnul a 
pregătit-o pe pământ pentru El prin voi. Mare podoabă este la 
Domnul mânuţa harnică, mânuţa pricepută în tot şi în toate, şi 
inima şi mintea mari şi cu totul dăruite ca să aibă de la Dom- 
nul apoi în ele şi să facă pentru Domnul şi pentru sfinţi. 

Poporule, poporule iubit, te voi umbri azi cu cuvântul 
cel povăţuitor. Să ai grijă să-l împlineşti, căci dragostea te va 
ajuta, numai s-o ai pe ea mai mare decât pe tine, fiule, aşa 
cum am avut-o eu. Ai grijă mare pentru umilinţă, că trebuie 
să ai de ajuns această comoară mântuitoare şi s-o iei de peste 
tot. Umilinţa în care te aşează fratele tău nu e mândria lui, nu 
e răutate asupra ta, ci e datorie frăţească pentru ca să nu cazi. 
Iar cel ce nu primeşte vindecare, acela rămâne tot bolnav, bol- 


nav de el însuşi şi plin de pretenţii, dar nu la el, ci la fraţi. Cel 
ce se duce la doctor când e bolnav, acela nu se uită dacă e 
doctorul bolnav, ci se uită ce-i dă pentru vindecare, şi îi spune 
doctorului durerea şi rana lui. Iată, îi este omului frică de bă- 
trâneţe, dar de tinereţe nu-i este frică, iar Domnul aşteaptă pe 
om să ajungă om întreg, om împlinit după statura Domnului. 

O, popor iubit al acestei vremi cereşti! Cel ce nu slu- 
jeşte cu duhul, acela trebuie să slujească cu trupul la nevoile 
bisericii, că biserica are multă, multă lucrare şi cu duhul şi cu 
trupul, căci locul unde Domnul locuieşte cu omul, trebuie să 
fie rai, poporule iubit, rai curat întru totul, ziua şi noaptea, loc 
binefăcător pentru Domnul şi pentru om. Nimeni să nu caute 
ale sale, şi aceasta să se facă cu cârmă şi nu oricum, iar altfel 
nici un bine nu se pune la bine. Cine n-are har, să-l dobân- 
dească. Domnul este darnic cu toţi cei ce-L iubesc pe El, căci 
scris este: «Voia celor ce se tem de El o va face, şi rugăciunea 
lor o va auzi, şi îi va mântui pe dânşii». Amin, amin, amin. 

ă mergem, Verginico, în casa întâlnirii. Vom 
sta cu ei la masă, şi binecuvântată să fie 
masa cea de praznic, şi iar vom poposi cu ei în cuvânt, că e zi 
de dragoste. Amin. 

Eu, Domnul şi Făcătorul vostru, v-am întărit, copii de 
la iesle, ca să vă am înaintea cuvântului Meu şi să-l aşezaţi în 
carte. «Cel ce vindecă pe cei zdrobiţi cu inima şi leagă ranele 
lor». Eu sunt Acela, şi aşa vă fac Eu vouă mereu, copii obo- 
siţi. Vreau, fiilor, să iau de pe voi durerile şi apăsările ca să 
puteţi voi pentru Mine. Şi veţi putea. Amin. O, câtă bucurie 
pe trâmbiţa Mea Verginica! V-a vegheat toată noaptea ca să 
vă fie bine şi să staţi înaintea Mea pentru ziua ei de praznic. 
Ea va înteţi puterea ei cea de la Mine peste voi, şi vă ajută, că 
e mamă, şi e cerească şi nu e pământească, şi e din cer mamă. 
Frumoasă e ziua ei între cei din cer. Şi voi s-o faceţi tot aşa 
de frumoasă aici pe pământ, că toată iubirea cea pentru cer 
are plată scumpă de tot, fiilor. 

O, poporul Meu! Să ne pregătim frumos de tot, şi să 
întâmpinăm praznicul naşterii Mele cu alai de sărbătoare, şi 
să dăm duh ceresc peste cei din acest sătuţ. Să-i chemăm la 
sărbătoare şi să le dăm daruri cereşti şi să le dăm ochi cereşti 
şi inimi noi să le dăm. Eu voi fi cu tot ajutorul, cu tot frumo- 
sul acelei zile şi o voi sluji cu îngeri mulţi şi cu daruri, fiilor, 
şi va fi frumos de tot, iar voi veţi fi cei frumoşi ai Mei. 

Fiilor, fiilor, cei frumoşi se uită mereu la ei ca să fie 
frumoşi şi ca să-i trezească pe mulţi, fiilor. Eu am lucrat, ca 
un Stăpân ce vă sunt, şi am făcut frumos şi călduţ în casa în- 
tâlnirii, căci când Eu voiesc, pot, şi voi puteţi. Amin. Acum, 
binecuvântată să fie lucrarea pe care aţi făcut-o aici, de aţi 
făcut foc în căsuţă ca să fie cald, că Eu am rostit şi am spus 
să terminaţi tot ce mai e de terminat şi de orânduit pentru 
lucrul cel dus la bun sfârşit la această casă: casa întâlnirii. Aşa 
o numesc şi îngerii şi sfinţii: casa întâlnirii. Amin. Şi voi face 
din ea şi din grădinile cele de lângă ea căsuţă cu poveşti şi 
grădini de basm şi vă voi da vouă bucurii, şi de la bucuriile 
Mele cu voi se vor hrăni mulţi, fiilor. Dar vreau să fiţi harnici 
şi să uitaţi de moleşeală şi de apăsare şi de greu, că Eu vă sunt 
Stăpân şi pot în voi, şi voi putea mai mult decât oricând 
acum, la vremea venirii Mele, şi vă voi ocroti pe voi ca în cer, 
şi vă voi da mult, fiilor. Strângeţi mult la Mine ca să aveţi 
mult la Mine, şi vă voi da împătrit, căci aşa este darul celor 
harnici care stau ziua şi noaptea înaintea Mea cu veghe şi cu 
drag. 

Mihail, arhanghelul Meu, ia în grijă toată ziua aceasta 
de serbare, că e îngerul Meu şi al lui Verginica şi al tău, po- 
porul Meu. Iar noi să ne aşezăm la masa cea de praznic sfânt 

şi să ne dăm unii altora iubirea; iubirea cea de azi, iubirea 
noastră întru una, iar Tatăl să Se mângâie cu ea. Amin, amin, 
amin. 

* 

Î n numele Tatălui şi al Fiului şi al Sfântului Duh 
îmi încep şi îmi termin fiecare cuvânt de peste voi, 
fiilor. în acest nume să lucraţi şi voi tot ce lucraţi, ca să fiţi 
binecuvântaţi. Amin. 

O, poporul Meu, să te înveţi să nu uiţi că Eu te privesc 
mereu ce faci şi ce vorbeşti şi ce gândeşti şi unde mergi şi de 
unde vii. O, să nu faci să nu pot Eu vedea tot mersul tău 
înăuntrul tău şi în afara ta, că te-am învăţat lucrarea îngereas- 
că, şi ţi-o voi cere, poporul Meu. Nici Eu n-aş fi putut veni fă- 
ră mărturisire de la Tatăl, fără să Mă fi făcut cunoscut pe de- 
plin îngerilor şi sfinţilor şi oamenilor. 

V-am învăţat, fiilor, să mărturisiţi unul pentru altul, să 
vegheaţi unul pentru altul. Dar azi vă învăţ frumuseţea aces- 
tor lucrări, şi cu trâmbiţa Mea Verginica lucrez peste voi, ca 
să slăvim ziua ei, fiilor. Amin. 

Să Ne aşezăm la masa de lucru, Verginico. Ales între 
popoare trebuie să fie poporul Nostru. Purtarea lui trebuie să 
fie aleasă, că îl privesc pe el îngerii şi sfinţii şi oamenii; îl pri- 
vesc cum vorbeşte, cum gândeşte, cum lucrează, cum merge, 
cum plânge, cum râde, cum doarme, cum se scoală, cum se 
roagă şi cum primeşte, Verginico. Amin. 

A scultarea şi iubirea ei îl va desăvârşi pe po- 
porul nostru, Doa mn e. Cei ce n-au linişte 
în suflet, din pricina neascultării nu au, căci neascultarea îi 
aduce omului nelinişte vrând-nevrând. Duhul neliniştii vine 
pe drumul neascultării, şi nu ştie omul de ce este necăjit şi 
rănit şi trist şi fără putere de suflet. 

Dar tu, popor al Domnului, să te vindeci de orice dure- 
re, că e greu cu durere, şi să te umpli de ascultare, că e mai 
uşor decât cu durerea şi cu rana cea de la neascultare. 

Dar ce este neascultarea? Ea te face să ieşi din horă 
măcar cât de puţin. Ea te învaţă să fii singur de atâtea ori. Ea 
te duce la prea multe cuvinte cărora nu le dau de capăt fraţii 
între ei. Ea aduce durere de la unul la altul între fraţi. Ea te în- 
tristează pe tine însuţi apoi, şi ce este mai urât la ea este că ea 
te învinuieşte la Dumnezeu, ca un diavol care-i pârăşte pe fiii 
Domnului. 

O, fiilor, cine l-a făcut pe diavol? De unde purcede el? 
Omul este cel care lucrează acest duh rău. Ascunderea, şi apoi 
neascultarea, acestea fac urât între fraţi. Dacă fiii Domnului 
nu înţeleg de-ajuns cu duhul şi cu fapta ce este jertfa, nu vor 
învăţa această lucrare, jertfa cea deplină. Prin jertfă omul nu 
ajunge mare pe pământ şi nu-şi capătă drepturi sau întâietate 
prin ea. Dacă asta ar căuta jertfa, atunci ea este diavol care-şi 
caută loc înalt. Dacă fiii Domnului nu înţeleg de-ajuns din 
jertfa Domnului ce este jertfa pe pământ, ei trebuie să înveţe 
de-ajuns, şi să ştie apoi de-ajuns. Dacă jertfa nu ajunge bucu- 
rie deplină pentru cel ce o face pe ea, dacă cel ce o face pe ea 
taie din ea în vremea facerii ei, acel om nu este curat prin 
jertfă, căci la Domnul nu este ca în lume, ci, din contra, liniş- 
tea sufletului vine de la jertfă, vine de la iubirea care nu cere 
camătă. Dacă fraţii cei de un nume cu Domnul cer frăţie prin 
jertfă, atunci iubirea dintre ei este cu camătă, şi nimeni nu dă 
mai mult, şi nimeni nu doreşte să facă mai mult şi mai bine şi 
ca pentru Do mn ul. 

Dar ce este ascultarea? Ascultarea şi iubirea ei? Ea te 
ţine în horă, poporul meu. Ea te învaţă să fii cu fraţii şi să stea 
fraţii laolaltă în ascultare. Ea nu se uită la cel neascultător, ci 


se smereşte şi face mai mult, ca să-i dea şi celui ce nu face, 
ca nimeni să nu rămână în urmă. Aceasta este iubirea ei, şi nu 
altfel este iubirea ei. Cine face numai aşa, acela este cel ce 
poate, căci puterea cea de la Domnul prin aceasta vine şi răs- 
cumpără timpul şi îl face folositor pentru vecii. Amin. 

O, poporul meu iubit! Când era creştinul liber, Domnul 
îl învăţa să folosească bine timpul şi să-l dea Domnului jertfă 
de rugăciune, căci tot ceea ce lucra atunci cu mâna creştinul, 
lucra pentru el şi nu avea jertfa cea frăţească sau pe cea ce- 
rească. 11 învăţa Do mn ul să-şi facă zestre în cer, şi îi spunea 
să facă rugăciune dimineaţa când se scoală, şi apoi la ora 
patru după amiază, de vecernie, şi apoi seara când se culcă, şi 
apoi la miezul nopţii când toate dorm, şi se mulţumea creşti- 
nul când făcea aşa, şi îşi zicea că aceasta era jertfa lui. Dar 
pentru jertfă este şi o cale a ei, este şi o lepădare de sine, că 
nu altceva este jertfa, iar în rugăciune creştinul cerea de la 
Domnul mult bine, multă iertare, multă biruinţă, şi nu se ve- 
dea lepădare de sine la el, iar Domnul îi spunea: «Lucrează, 
creştine, şi vino să te rogi, şi învaţă-te pe de rost să te rogi, 
că va veni o vreme frumoasă de la Mine când nu vei mai avea 
vreme să spui „Doamne, iartă-mă!“, că vei fi ocupat cu multul 
cu lucruri minunate, de la Mine date». 

O, popor iubit, aşa vorbea Domnul cu cel de la începu- 
tul şi de la mijlocul lucrării mele cu Domnul. Iar acum tu să 
nu te sminteşti de cuvintele de învăţătură, şi să le împleteşti 
şi să le lucrezi cu jertfă, copil al împlinirilor vestite de de- 
mult. Una e să ai o casă mică şi numai pe tine şi pe ai tăi în 
ea, căci asta înseamnă casă mică, şi tu te îngrijeşti atunci de 
rugăciune, de treburile casei tale şi, după porunci, de sufletul 
tău şi al casei tale. Dar când ţi se încredinţează o casă mare şi 
o multă lucrare în lături şi o jertfă fără de timp, mai ai timp 
pentru tine? Mai ai timp ca la început? Nu mai ai, că la sfârşit 
e ca la sfârşit, şi cine lucrează pentru sfârşit şi pentru venirea 
Domnului, are mult lucru, are multă jertfă de dat, şi nu mai 
are în zi oră bătută în cuie nici pentru dormit, nici pentru scu- 
lat, nici pentru spălat, nici pentru stat la masă, nici pentru ru- 
gat, ci mai întâi între acestea este jertfa, şi toate celelalte prin 
ea lucrate şi după ea lucrate. Amin. 

Tu, cel de azi popor al Domnului, ai ajuns proorocia 
aceea să nu mai ai timp, şi să fii ocupat cu lucruri mari şi mi- 
nunate, date de Domnul spre lucrare. Dar tu te-ai învăţat să 
răscumperi vremea şi să nu fii învinuit de neîmplinire şi să 
faci şi jertfă, popor iubit. Tu eşti popor jertfitor, nu mai eşti ca 
poporul de la începutul lucrării mele cu Domnul când îşi avea 
fiecare creştin casa sa, copilul său şi libertatea sa. Şi iată, tu, 
cel de azi, mai mult te rogi ca cel de atunci, chiar dacă nu e 
bătută în cuie ora rugăciunii, fiule, căci mai sus de toate stă 
dragostea, stă jertfa, popor iubit, jertfa pentru propăşirea cu- 
vântului lui Dumnezeu până la toate marginile şi pe toate 
meleagurile, aşa cum de mult ţi-a spus Domnul că va fi. As- 
cultarea nu se face de cel mai mare şi atât, că voi sunteţi mici 
toţi, ci se face de toate câte sunt de făcut, şi prin sfat frăţesc 
se aşează fiecare la lucru, la jertfă, că multe lucrări are lucra- 
rea cuvântului meu spre oameni, iar sfinţii lucrează cu voi în 
toate lucrările voastre, şi nu stau nici cerul, nici pământul din 
lucru. Amin. 

O, poporul meu şi al Domnului, dreapta socoteală, nu 
se poate fără ea în toate câte aveţi voi de împlinit. V-a învăţat 
Domnul duhul curăţeniei, iar voi atât de mult să iubiţi acest 
duh în tot ce lucraţi! Toate locurile în care staţi voi cu Dom- 
nul să fie curate ca lacrima în tot timpul, ziua şi noaptea. 
Scuturaţi şi măturaţi şi ţineţi curat peste tot. Iar pe cei de la 
iesle îi rog să vă înveţe cum se face curăţenie în case şi în 

curţi şi în grădini şi pe drum. Aţi scăpat de averi, dar aveţi 
averea Domnului spre îngrijire. Ea trebuie să fie curată, fiilor, 
cu tot ce e pe ea. Toate să-şi aibă locul lor, şi toate mânuţele 
să ştie locul a toate câte sunt, ca să vă fie uşor, fiilor. Nimic 
mai mult să nu aveţi sau să nu strângeţi decât numai ce tre- 
buie pentru viaţa voastră cu Domnul. Nici un fel de idol să nu 
aveţi, căci tot ceea ce nu trebuie este idol. Tot ce este stricat 
trebuie depărtat, căci toate se fac noi, iar din ce este vechi nu 
mai este. Ţineţi din răsputeri la Domnul, Care se uită la voi, 
căci ales între popoare trebuie să fii tu, popor iubit, că te 
privesc îngerii şi sfinţii şi oamenii, şi tu, unul pe altul, cum 
vorbeşti, cum gândeşti, cum lucrezi, cum mergi, cum plângi, 
cum râzi, cum dormi, cum te scoli, cum te rogi şi cum 
primeşti, şi să le lucrezi pe toate cu jertfa, că tu nu mai ai oră 
bătută în cuie nici pentru dormit, nici pentru sculat, nici pen- 
tru mâncat, nici pentru rugat, ci mai întâi este jertfa, şi toate 
celelalte în ea şi după ea lucrate. Amin. 

Luaţi cuvântul Domnului cel despre duhul şi lucrarea 
curăţeniei şi rumegaţi-1 şi faceţi din el împlinire, şi obiş- 
nuiţi-vă cu împlinirea aceasta, şi eu vă voi mai învăţa şi apar- 
te, fiilor. Şi nu uitaţi că liniştea sufletului şi puterea trupului 
vin de la jertfă, vin de la iubirea care nu cere camătă, ci numai 
se dă. Amin. 

Ascultarea şi iubirea ei, trupul şi sufletul pentru Dom- 
nul, aşa este sfinţenia cea mare. Nimeni să nu se tragă în sine, 
nimeni să nu ia din sine, ci toate să fie la mijloc, şi de acolo 
să se ia. Amin. far eu încă vă voi mai învăţa, fiilor. Amin, 
amin, amin. 

A şa vom lucra, Verginico, aşa, căci poporul 
acesta este ales între popoare, şi tot aleasă 
să-i facem iubirea şi jertfa, că de la acestea vin şi puterea şi 
iubirea pentru ele. 

Poporul Meu, ascultă glasul trâmbiţei Mele, că Noi, cei 
din cer, suntem tot timpul cu privirea la tine. 

Poporul Meu, ai grijă să fii bucuria Mea în toată clipa. 
Şi dacă-ţi spun aceasta, aşa să faci, şi acum să faci, şi toate să 
le faci azi, şi să nu faci nici un fel de mâine din nimic, ci toate 
să fie azi. Amin. 

Copii de la iesle, voi, cei care Mă primiţi când Mă fac 
cuvânt peste voi! Fiţi cârja Mea, şi cu iubire fiţi aşa. Mă 
sprijin în voi. Vedeţi să fiţi tari, că nu e de la voi tăria voastră. 
Vedeţi să fiţi treji, că nu e de la voi trezia voastră. La voi toate 
sunt ale Mele, fiilor, şi de la Mine le aveţi. Amin. Aveţi grijă 
de poporul Meu. Vedeţi să asculte poporul, că Eu pentru rod 
vă voi da cununiţă. 

Puneţi note la purtare poporului Meu, ca să ştie fiecare 
ce notă are şi să se sârguiască fiecare pentru notă mare, pentru 
cununiţă, căci poporul Meu de azi, pentru cununiţă l-am ales 
Eu. Amin, amin, amin. 

1/14 decembrie 2001 

Sărbătoarea sfântului ierarh Nicolae 

Numai în împărăţia Domnului nu se fură nimic, căci ea se ia cu 
trudă. Mânia nu este bună, chiar dacă omul nu greşeşte prin ea. 
Măsura iubirii de fraţi este în mâna Domnului. Naşterea din nou a 
lumii aşteaptă pe fiii cei din urmă. 

e strâng sfinţii în jurul tău în toate zilele, în toate 
serbările lor, poporul Meu. Eu trebuie să-ţi dau 
faţă din zi în zi mai mult, dar dacă Eu ţi-aş da şi tu n-ai lua, 
cu cine aş mai rămâne Eu dintre oameni? Ales între popoare 
am zis că trebuie să fii tu. Cea mai multă grijă s-o ai să împli- 


neşti tot cuvântul Meu, şi aşa tu vei fi ales între popoare, ales 
de partea Mea. Amin. 

Mă aşez în carte ca să lucrez la faţa ta, Israele, poporul 
Meu. îţi spun Israel pentru Avraam, căruia i-am dat făgă- 
duinţa că în el se vor binecuvânta toate neamurile pământu- 
lui. Avraam, Isaac şi lacov au primit de la Mine numele de Is- 
rael, dar Israel n-a purtat faţa Mea între popoare, şi s-a ames- 
tecat şi n-a mai rămas cu Mine. Eu am venit apoi la el acum 
două mii de ani, iar el a fost poporul care a lucrat răstignirea 
Mea, şi apoi Eu am înviat, şi M-am dus de la el în cer la Tatăl, 
de unde venisem. Dar Eu fără popor pe pământ nu pot sta, şi 
Mi-am ridicat cu puterea Mea o rămăşiţă mică din mijlocul 
lui Israel şi am făcut-o prin semne şi minuni să mărturisească 
venirea Mea şi Evanghelia Mea la toate neamurile, ca să ră- 
mân Eu adevărat Dumnezeu, venit de la Tatăl. Aceştia s-au 
dus, după cum le-a fost trimiterea, căci Eu când M-am înălţat 
din nou la Tatăl le-am zis lor: «Mergeţi în toată lumea, şi 
mergând învăţaţi toate neamurile, botezându-le în numele 
Tatălui şi al Fiului şi al Sfântului Duh, învăţându-le să pă- 
zească toate câte v-am poruncit vouă; iar celor ce vor crede 
vor urma semne în numele Meu», căci scris este în prooroci: 
«Domnul va descoperi braţul Său cel sfânt în ochii tuturor 
popoarelor, şi de la margini la margini vor vedea mântuirea 
Domnului». Amin. 

Eu, poporul Meu, mereu, mereu trebuie să lucrez la 
faţa ta, iar tu să iei de la Mine cu drag şi cu dor, că Eu ţi-am 
spus ţie să nu te înveţi cu cuvântul Meu cel de peste tine aşa 
cum s-a învăţat Israelul lui Moise, ci tu să-l împlineşti cu fior 
sfânt şi să-l aştepţi şi să-i dai împlinirea cu mare bucurie, cu 
mare lucrare, poporul Meu. Dacă te înveţi cu el, el trece pe 
lângă tine în jos şi în sus, dar tu să-l iei în firea ta, în plăma- 
da ta, şi să nu-1 laşi să treacă neîmplinit, ca să-ţi fie ţie bine 
de la el. Vreau să te văd că-1 iubeşti mult, căci cuvântul Meu 
este desfătarea ta, şi pentru asta ţi-1 dau cu multul şi te desfăt 
cu multul, ca să ai tu faţă de la el, poporul Meu. Când omul 
primeşte flori şi podoabe şi daruri cu multul, inima lui se 
bucură şi se hrăneşte cu iubirea cea din jur şi cu bucuria cea 
de la ea. Eu aşa aş vrea să te văd că eşti la glasul Meu de peste 
tine, şi să te îmbraci în faptele lui ca în Dumnezeu, poporul 
Meu, şi cu drag şi cu dulce să lucrezi aceasta peste tine şi de 
la tine. în lume este altfel. în lume nu este adevăr în nimic, 
căci duhul lumii e deşertăciune a deşertăciunilor. Toată lumea 
fură, fură de toate şi din toate, iar cel ce nu fură în lume, acela 
nu este bun pentru ea, căci toată lumea fură tot ce este în 
lume, şi nu este adevăr în ea, iar furii sunt afară şi sunt în tot 
felul: câini şi vrăjitori, desfrânaţi şi ucigaşi, idolatri şi iubitori 
de minciună, căci aşa sunt furii, şi ei stau în întunericul cel 
mai din afară. Numai în împărăţia Mea nu se fură nimic, căci 
ea se ia cu trudă de către fiecare om care vine spre ea, ca să 
fie în ea apoi. 

Te învăţ pe tine, poporul Meu, ca să audă tot omul de 
la Mine şi de la tine că tu eşti trimisul Meu până la toate mar- 
ginile, şi cu tine fac lucruri aşa de minunate pe pământ, că 
toate gurile duşmane amuţesc şi se uită că tu eşti ales între po- 
poare şi că Mă urmezi pe Mine pe pământ, şi aceasta este ju- 
decata lumii care nu Mă urmează. Vezi tu ce trebuie să fii tu 
pe pământ şi în cer, poporul Meu? Tu trebuie să fii mântuire 
şi judecată, căci cerul te are pe pământ cântar în mâna 
Domnului, unealta dreptăţii Lui. Amin. 

îi am pe fiii de la iesle în preajma ta, poporul Meu. Ai 
grijă de ei, să te poată povăţui, să-ţi poată da faţă mereu, me- 
reu, căci dacă ei ţi-ar da şi tu n-ai lua, cu cine aş mai rămâne 

Cuvântul lui Dumnezeu 


Eu dintre oameni? Eu de aceea te învăţ să ai cea mai mare 
grijă pentru împlinirea cuvântului Meu cât mai frumos, şi aşa 
vei fi tu ales între popoare, ales din partea Mea. Amin. Vreau 
să-ţi dau faţă mereu, mereu. Vreau să nu te învăţ în zadar, po- 
porul Meu. 

Aveţi grijă unii pentru alţii, fiilor. Fiţi pe plac unii pen- 
tru alţii ca să vă fie uşor şi vouă şi Mie prin voi. îngrijiţi-vă 
de pacea din voi şi dintre voi, cu toată grija pentru ea, căci 
mânia nu e bună chiar dacă nu greşeşti prin ea. Dar de ce nu 
e bună ea? O, fiilor, în clipa mâniei îşi lasă omul toată puterea 
cea bună, iar cel ce mânie pe cel bun la inimă îl goleşte de 
putere pe acela care răbdând, răbdând mereu se şubrezeşte în 
toate. Trupul făcut de Mine la început are o lege bună şi dulce 
de la Mine făcută în el, dar dacă primeşte din părţi încordare 
şi împotrivire, el slăbeşte şi se şubrezeşte, şi odată cu el 
slăbeşte şi sufletul şi duhul, şi le cresc teama şi deznădejdea. 
Dar Eu am spus că nu orice durere ajunge la Mine de la om 
dacă omul are pentru el durere şi nu pentru Mine şi nu pentru 
cel ce le duce pe ale Mele din greu pentru om. 

Creşterea ta, poporul Meu, e toată mângâierea Mea. 
Când Mă uit la tine şi te văd crescut, Eu pot mult atunci pe 
pământ, iar când nu pot. Mă împiedic şi pentru Mine şi pentru 
tine, căci dacă tu nu eşti crescut, Eu nu pot, poporul Meu, trag 
din greu cu cele ale Mele şi nu pot. Uită-te tu cum nu pot Eu 
să fac nimic bun pe pământ prin cei ce se cred a fi ai Mei, bi- 
serica cea din lume, care nu e a Mea, ci e a lumii, căci în ea 
nu merge omul pe calea Mea, şi tot pe calea lui stă, stă cu lu- 
mina zilelor lui întunecate de deşertăciunea cea din lume, şi 
omul îşi are viaţa lui, nu pe a Mea. 

O, poporul Meu, vreau să fac dulce mult în mijlocul 
tău, şi apoi tu să-l lucrezi la cuvântul Meu. Vreau să-ţi dau 
faţă din zi în zi mai mult. Vreau să nu fii fără de griji, căci tu 
eşti agoniseala Mea şi te-am aşezat în curţile Mele, în curţile 
Domnului, poporul Meu, iar grijile cele pentru ele să fie înde- 
letnicirea ta, căci îngerii stau din partea Mea în preajma ta ca 
să vadă faţa ta şi să Mă vestească pe Mine despre tine şi să-ţi 
aducă tainica Mea purtare de grijă pentru tine, şi pentru Mine 
pe pământ cu tine. Faţa ta, la care Eu lucrez tot mai mult, va 
avea puterea pentru toate împlinirile care mai sunt de împlinit 
pentru venirea Mea, pentru viaţa Mea şi a ta pe pământ şi 
pentru venirea Mea, ziua care va arăta la toate neamurile pă- 
mântului faţa Mea şi faţa ta, lucrarea noastră unul de la altul 
luate, poporul Meu. Tânjesc mereu să-ţi văd faţa. Tânjesc du- 
pă faţa ta, după frumuseţea ta, căci creşterea ta e toată mân- 
gâierea Mea. 

O, fiule, când îl iubeşti pe fratele tău, pe copilul Meu, 
adu-ţi aminte că Eu măsor aceasta. Eu şi nu fratele tău. Când 
nu-1 iubeşti pe el din pricina ta, adu-ţi aminte că Eu măsor 
aceasta. Eu şi nu fratele tău. Adu-ţi aminte de faţa ta, la care 
Eu Mă uit mereu ca s-o iau şi s-o folosesc în toate ale Mele, 
şi să fii tu de folos în curţile Domnului şi nimic să nu te des- 
partă de grijile Domnului, că toate grijile tale nu mai sunt, dar 
sunt multe grijile Domnului, pentru El şi pentru tine, poporul 
Meu. Creşterea ta cea deplină îmi va aduce în toată vremea 
uşurare Mie şi uşurare ţie în truda Mea cea pentru Mine, că 
vreau să fac mult dulce în mijlocul tău prin puterea ta cea 
pentru Mine, prin creşterea ta. Amin. Să nu te scoli şi să nu te 
culci fără griji. Să nu stai fără griji, iar grijile să le duci fru- 
mos, şi cu deplină orânduială şi cu multă armonie, şi cu în- 
geri, poporul Meu. îngerii să nu stea nicicând mâhniţi de la 
tine, ci, din contra, să fie ei lucrarea ta, iar tu, lucrarea lor din 
partea Mea, că mare nevoie am Eu de frumuseţea ta, popor al 


aşteptării Mele. îngerii să vadă faţa ta, şi să vadă faţa Mea. 
Cei ce au faţă le dau îngerilor de lucru, şi îngerii văd atunci 
faţa Mea. Amin. 

O, mare grijă să aveţi unul pentru altul, fiilor, ca să 
aveţi faţă ca de îngeri înaintea Mea şi să vă intre în fire multă 
frumuseţe în cele ce trăiţi şi lucraţi, ca să vă fie uşor, fiilor. 
Sfinţii Mei sunt plini de daruri pentru voi, căci bogată le-a 
fost viaţa pe pământ, bogată pentru cer şi pentru semne şi mi- 
nuni în numele Meu. 

Vă dă binecuvântare arhierească ierarhul Nicolae, că e 
sărbătoarea lui în cer şi pe pământ, şi el dă daruri celor dăru- 
iţi. Vă dă din plinul darurilor lui, cele pentru Mine purtate de 
el pe pământ, şi vă dă din cer. Duhul lui a fost dulce de tot, 
iar Eu toată ruga lui o împlineam, că el lucra mult pentru om. 
Minunile pe care le-a arătat el pe pământ la credincioşi şi la 
necredincioşi le lucra la rugăciunea celor ce năzuiau la el 
după ajutor în nevoi. Numele lui s-a făcut apoi mare în cer şi 
pe pământ, căci viaţa lui a fost de aur, fiilor. Darurile vir- 
tuţilor lui îi mângâiau lui sufletul, şi el putea mult pentru om 
şi pentru Mine, iar Eu Mă măream în el cu multul, căci aşa 
Mă las Eu în cei ce Mă măresc pe Mine pe pământ. Mare dor 
avea el să Mă mărească pe Mine între oameni, iar el se ascun- 
dea de slava cea de la minuni ivită, ca să-Mi lase Mie toată 
biruinţa şi toată lauda. Iubire fără margini am avut de la el, şi 
unul pe altul fierbinte Ne iubeam şi Ne dădeam mângâierea 
împărţind din ea peste cei ce nu aveau mângâiere în necazu- 
rile vieţii lor. 

O, poporul Meu, ce drag îmi este să Mă măresc în sfin- 
ţii Mei pe pământ! Auzi tu aceasta ce-ţi spun? O, fiule, câtă 
învăţătură am de dat la oameni prin tine! Eu prin sfinţii Mei 
Mi-e tare drag să Mă preamăresc între oameni. Lucrez la faţa 
ta din zi în zi mai mult. Cu faţa Mea lucrez la faţa ta. Mă uit 
la faţa ta din zi în zi mai mult. Cu faţa Mea Mă uit la faţa ta 
şi o măsor cu faţa Mea până ce vom semăna pe deplin vă- 
zându-ne unii altora chipurile care vor semăna atunci. Oame- 
nii îşi dau daruri unii altora şi se bucură unii cu alţii. Eu şi cu 
tine să ne fim unii altora daruri şi să vadă tot neamul omenesc 
această minune şi să se îndulcească pe veci din dragostea 
Mea şi a ta, popor al darului de sus. Eu sunt darul cel de sus, 
şi vreau să fiu cu totul pe pământ cu tine, iar tu, cu totul cu 
Mine, căci când Eu sunt cu tine, toate se fac şi sunt. Amin. 

N-am nici un dor mai mare decât să lucrez la faţa ta, 
poporul Meu, şi să Mă uit din plin la ea şi să Mă văd în ea, 
fiule. Dacă nu uiţi de dorul Meu, Eu aşa voi împlini, şi tu aşa 
vei fi, şi Eu voi fi atunci faţa ta. Amin. 

învaţă faţa Mea, poporul Meu. Din zi în zi mai mult 
învaţ-o. învaţă jertfa, fiule, şi să nu te culci fără griji, şi să nu 
te scoli fără griji, şi vei fi cel viu. Tu să spui mereu: „Domnul 
este cu mine şi să Mă porţi cu tine aşa cum sunt Eu, şi să fii 
tu după chipul şi asemănarea Mea, şi aşa să lucrezi tu, că 
omul dă să facă altfel când Mă vrea cu el, că în loc să se aşeze 
el în chipul Meu, Mă vrea pe Mine după chipul şi asemănarea 
lui, dar Eu nu pot face pace cu omul care Mă vrea aşa cu el, 
şi Mă duc şi îl las în chipul lui pe om. 

Poporul Meu, lasă-Mă să umblu la tine din zi în zi mai 
mult şi să lucrez să-ţi dau faţă după chipul şi asemănarea 
Mea, ca să se nască tot neamul omenesc din chipul tău cel 
nou, că Eu pentru asta te-am ales. Te-am ales ca să împlinesc 
prin tine naşterea din nou a lumii, începând de la tine, înce- 
pând de la Ierusalim. Amin. 

Aşează-te la oglindă, poporul Meu, că îţi trebuie gătire 
aleasă. Oglinda arată faţa Mea şi a ta aşa cum este, iar tu să 
te aşezi după faţa Mea, care va rămâne pe veci înaintea Mea. 

Faţa Mea pe faţa ta e toată mângâierea Mea, poporul 
Meu. Când am venit acum două mii de ani, am împrumutat 
faţa omului ca să-l răstignesc pe om împreună cu Mine pe 
cruce. Pe el să-l răstignesc, nu pe Mine, iar pe Mine să Mă 
dau lui după învierea Mea din cruce. 

Am venit acum două mii de ani să-l răstignesc pe om 
în trupul Meu şi să Mă dau lui apoi, căci pentru om M-am lă- 
sat răstignit. Iar tu, poporul Meu de azi, să cunoşti bine jertfa, 
jertfa trupului Meu în trupul tău, ca să împlinim învierea făp- 
turii, naşterea din nou a lumii, începând de la tine, începând 
de la Ierusalim. Amin. 

Uită-te la Mine, poporul Meu. Dacă nu te uiţi la Mine, 
nu ştii cum să fii. Uită-te în oglindă ca să ştii cum îmi trebu- 
ieşti, că Eu sunt atât de aproape cu arătarea Mea, care te aş- 
teaptă pe tine ca să semeni pe deplin cu Mine, poporul Meu. 
Şi dacă Eu te numesc poporul Meu, cum trebuie să fii tu ca să 
fiu Eu adevărat peste pământ şi să biruiesc prin adevăr? Eu 
trebuie să Mă vestesc cu Evanghelia Mea de azi până peste 
toate marginile, şi apoi să sfârşesc. Şi iată taină de care să te 
înfricoşezi, poporul Meu, căci Evanghelia Mea pe care Mi-o 
las azi peste pământ tu eşti; tu, cu faţa Mea pe faţa ta pe de- 
plin, şi atunci va veni sfârşitul şi începutul, şi atunci toate se 
vor naşte din nou, căci toate aşteaptă pe fiii cei din urmă, şi 
toate suspină după răscumpărare prin Evanghelia Mea cea de 
azi, prin care Eu după două mii de ani aştept să vin, aştept 
venirea Mea şi faţa Mea ca să se arate, şi apoi să vin. Amin, 
amin, amin. 

6/19 decembrie 2001 

Sărbătoarea sfântului ierarh Spiridon 

Lumea îşi face viţel de aur şi joacă în jurul lui. Desfătările lumeşti 
nu-1 lasă pe om să cunoască desfătările cereşti. E vremea răsplăţii 
sfinţilor şi ea trebuie pregătită, căci sfinţii s-au pregătit. 

Î n numele Tatălui şi al Fiului şi al Sfântului Duh, 
aduc înviorare peste duhul ieslei Mele ca să pot 
coborî cu sărbătoare. Sfinţii Mei aşteaptă cu duhul plin de dor 
ca să audă glasul Meu pentru ei. Eu cu şi mai mult dor aştept 
de la o coborâre la alta ca să cuvintez cuvântul venirii Mele, 
căci pe fiecare îl doare de durerea lui. Durerea Mea este să 
pot lucra deplin pentru ziua venirii Mele, căci dorul este du- 
rere fără de alin, şi nu ştiu cum să mai alin dorul şi durerea 
sfinţilor Mei, căci Eu sunt Domnul milei în cer şi pe pământ. 
Amin. 

Fiecare om vrea ca Eu, Domnul, să-i fiu bucurie în toa- 
te ale lui. O, dar şi Eu voiesc tot aşa de la om, şi durerea Mea 
e durere fără leac, că omul nu este drept cu Dumnezeu. Nimic 
nu vreau nici Eu decât să-i fiu omului bucurie şi alinare, şi tot 
aşa să-Mi fie şi omul Mie, şi pentru această minune trudesc 
de şapte mii de ani, trudesc din greu în tot timpul, iar omul 
îmi slăbeşte puterea şi ajutorul Meu pentru el. Uită omul că 
dacă nu strânge nu are. De unde pune, de acolo ia omul şi de 
acolo are, iar Eu omului i-am spus să-şi strângă în cer ca să 
aibă, ca să nu se strice adunătura lui şi mângâierea lui. 

O, poporul Meu, Eu sunt Dumnezeul îndurării. Mă ţin 
pe urma ta cu sfinţii. Dau mereu să te înviorez. O, poporul 
Meu, dorul Meu este ziua venirii Mele ca să-i strâng la piep- 
tul Meu durut pe cei ce au purtat dorul Meu. Te-am învăţat 
mereu, poporul Meu, să fii ziua venirii Mele şi să fii ca în ziua 
aceea mereu, mereu. Acesta este dorul Meu, şi nu pot să Mi-1 
stăpânesc, căci pe fiecare îl doare de durerea lui. 


Mă uit peste pământ şi Mă doare tot mai mult. Nu e 
nimeni să vrea venirea Mea şi naşterea Mea. Mă uit cum săr- 
bătoreşte omul naşterea Mea cea de acum două mii de ani. 
Pentru el găseşte omul loc de petrecere şi bucurie pentru el şi 
desfătare cu multul, dar naşterea Mea nu-şi găseşte loc cu 
omul. A făcut omul serbări păgâneşti din zilele care amintesc 
de Mine pe pământ. îşi face omul viţel de aur şi joacă în ju- 
rul lui, şi Eu nu pot să vin cu legile Mele peste om, cu ser- 
bările Mele lângă el. 

O, cine pe pământ mai ştie să se bucure de Mine şi cu 
Mine? Mă uit pe pământ şi Mă doare tot mai mult. Sfinţii Mei 
plâng cu Mine, plâng cu Cel ce plânge, şi vă aduc sfinţii în- 
viorare ca să Mă alinaţi în plâns, fiilor. O, cu mare stăruinţă 
s-a pregătit lumea pentru ca să petreacă în numele zilei Mele 
de naştere, dar Eu nu găsesc pe nicăieri loc pentru Mine în 
lume; pe nicăieri, poporul Meu. Mă strâng lângă tine cu sfin- 
ţii şi cu îngerii Mei ca să-ţi dau ţie înviorare, ca să-ţi dau via- 
ţă, fiule, căci viaţa este lumina oamenilor. Vin la tine ca să-ţi 
dau cuvântul, căci cuvântul este lumina oamenilor. Amin. 

Cuvântul dă viaţă, poporul Meu, şi vin cu el la tine ca 
să te înviorez, ca să te povăţuiesc cu el, şi tu să-Mi primeşti 
povaţa şi să-i dai viaţă fără de moarte poveţei Mele peste tine. 
O, să te uiţi tu bine când îi dai cuiva povaţă şi acela nu ţi-o 
primeşte şi nu-i dă viaţă peste el. Atunci tu te întristezi şi 
slăbeşti în lucru. Dar iată, Eu nu pot face aşa, şi Mă întăresc, 
că sunt Păstor cu milă, şi le dau mereu la oi, căci vai celor flă- 
mânzi, fiule! Este scris: «Cuvântul este lumina oamenilor, şi 
toate prin El s-au făcut, şi fără El nimic nu s-a făcut din ce 
s-a făcut. In El era viaţa, şi viaţa era lumina oamenilor. Cu- 
vântul era lumina cea adevărată, care venind în lume lu- 
minează tot omul, căci lumea prin El s-a făcut, dar lumea nu 
L-a cunoscut», şi aceasta este durerea Mea, şi lumea n-o 
cunoaşte. 

Desfătările lumeşti nu-1 lasă pe om să cunoască desfă- 
tările cereşti. Eu la naşterea Mea din mama Mea Fecioara nu 
Mi-am găsit loc de naştere pe pământ din pricina desfătărilor 
lumeşti. N-am găsit pe nimeni să vegheze atunci întru venirea 
Mea, pe nimeni, poporul Meu, iar în prooroci era scris despre 
venirea Mea şi despre timpul ei, dar nimeni n-a vegheat pen- 
tru aceasta. Ca şi azi, toţi se desfătau lumeşte, iar în Scripturi, 
ca şi pentru vremea de atunci, scrie despre venirea Mea de azi 
şi despre timpul ei, că Eu prin Scripturi am învăţat pe tot 
omul, şi nimeni nu va putea spune că n-a înţeles, căci cuvân- 
tul Meu vine mereu pe lume ca să fie lumina oamenilor şi să 
le dea viaţă. Cuvântul este lumina cea adevărată, care venind 
în lume luminează tot omul, căci lumea prin El s-a făcut, dar 
lumea nu L-a cunoscut. 

O, poporul Meu, nu M-a cunoscut lumea nici atunci, 
nici acum, dar M-au cunoscut atunci cei prin care Mi-am pre- 
gătit venirea, şi aceia au împlinit-o. O, cu cât dor, cu câtă iu- 
bire, cu cât fior au împlinit-o ei, şi cu câtă durere, poporul 
Meu, căci lumea n-a cunoscut venirea Mea. Plângea cerul de 
durere atunci, şi îşi căuta cu cine să se bucure pe pământ de 
naşterea Mea, şi s-a dus la cei ce nu se desfătau lumeşte şi 
i-a vestit despre Mine prin îngeri. Şi au venit ciobănaşii la 
ieslea cea cu paie unde Eu, şi cu mama Mea, care Mă năs- 
cuse, aşteptam mângâiere de pe pământ, aşteptam inimi care 
să Ne primească şi să Ne cunoască, dar cei ce se desfată lu- 
meşte, aceia nu Ne cunosc. Astăzi toată lumea serbează lu- 
meşte şi se desfată în tot felul în numele naşterii Mele, dar 
când va veni serbarea naşterii Mele, atunci Eu Mă voi bucura 
cu voi la vremea cuvenită acestei sărbători şi le voi arăta oa- 

menilor sărbătoarea şi timpul ei şi desfătarea ei cereşte şi nu 
lumeşte, căci în lume Eu nu-Mi găsesc adăpost nici acum. 

O, cui să-i placă, oare, cuvântul cu care Eu vin azi în 
lume? Cine dintre oameni să-l ia şi să-l vestească şi să spună 
despre el? Ca să vorbeşti despre el, trebuie să ai vorbire ase- 
menea, vorbire pe care n-o poţi isprăvi. Vorbirea Mea este în- 
durerată, dar ea este duioşie pentru cei ce suferă, şi este soţie 
pentru cei însinguraţi pe care lumea nu-i cuprinde în ea. La 
aceia Eu aduc desfătare cerească, aduc cuvântul Meu care 
mângâie cu adevărat şi pe care lumea nu poate să-l cunoască 
de unde vine şi unde se duce el. 

Cuvântul Meu vine mereu la tine ca să te lumineze, 
lerusalime de azi, căci el este lumina cea adevărată, şi tu să 
stai sub lumina lui şi să-i dai viaţă, poporul Meu. N-am unde 
să Mă duc cu el, căci în lume este numai desfătare lumească. 
Lumea prin el s-a făcut, dar lumea nu l-a cunoscut, şi aceasta 
este durerea Mea, şi lumea n-o cunoaşte. 

Mă strâng lângă tine cu sfinţii şi cu îngerii ca să-ţi dau 
înviorare, ca să-ţi dau viaţă, fiule, căci viaţa este lumina 
oamenilor. Luminează-te, poporul Meu, şi ia viaţă, căci viaţa 
este lumina oamenilor, şi Eu vreau să luminez pe oameni cu 
viaţa Mea din tine, cu cuvântul Meu cel împlinit în tine, şi de 
aceea îţi zic: luminează-te, lerusalime, luminează-te, poporul 
Meu! Amin. Vin cu sfinţii la tine, cu ciobănaşii din cer vin la 
tine ca să te vestesc că se apropie serbarea naşterii Mele şi că 
vreau să Mă arăt cu tine lumină oamenilor. Vin cu ciobănaşi 
din cer la iesle. O, ce frumoşi erau ciobănaşii Mei pe pământ, 
ce frumoşi, fiilor, şi ce lumină mare lumina din ei peste oa- 
meni, şi oamenii vedeau slava Mea din ei. Aşa cum au lăsat 
ciobănaşii turma de oi în ziua naşterii Mele şi au venit la ies- 
lea Mea ca să Mă mângâie şi să Mă mărturisească apoi, aşa 
lasă sfinţii cerul şi vin la tine la ieslea Mea ca să te mângâie 
şi să te mărturisească oamenilor că eşti născutul Meu pentru 
venirea Mea de azi, şi că vin la tine mereu cu sfinţii şi cu în- 
gerii, şi că fac din tine lumină oamenilor. Nu te înfiora la 
acest cuvânt. Eu apostolilor Mei cei de acum două mii de ani 
le spuneam aşa: «Voi sunteţi sarea pământului. Voi sunteţi lu- 
mina oamenilor». O, nu te teme de cuvântul Meu care gră- 
ieşte din gura Mea, ci fa-1 lumină peste tine şi desăvârşeşte-te 
prin el, poporul Meu, că au oamenii nevoie de lumină, şi iată, 
lumina luminează în întuneric, şi întunericul n-o cuprinde pe 
ea, şi lumea n-o cunoaşte şi n-o cuprinde. Cuvântul Meu este 
înger din cer venit pe lume şi îi vesteşte pe oameni de el, şi 
cu tine îi vesteşte, aşa cum i-au vestit prin ciobănaşi la naş- 
terea Mea din Fecioară. Amin. 

O, poporul Meu, vin la tine cu ciobănaşi din cer. Să te 
uiţi la albinuţe când dau să roiască cum se strâng grămadă de 
nu le poate nimic despărţi ca să zboare spre o casă nouă. Aşa 
vin Eu cu sfinţii când vin la tine. Când ei văd că Eu dau să 
cobor spre tine, se adună roi şi Mă poartă până la tine şi stau 
roi în jurul Meu, aşa cum este scris să vin cu ei când vin, căci 
numai adevăr este tot cuvântul Scripturilor Mele, şi Eu vin la 
cel iubit şi cinez cu el, şi îmi fac casă nouă la el, şi Mă arăt 
lui, aşa precum Eu am cuvântat. Amin. 

O, poporul Meu, cât roi de ciobănaşi şi de ciobănaşe 
s-au strâns în jurul Meu ca să Mă poarte spre tine şi ca să-Mi 
pregătească ieslea Mea din tine! Sfinţii sunt serbaţi de sfinţi 
şi de îngeri în roi, iar Eu, de asemeni. Ciobănaşii cei din cer 
se apleacă spre tine cu mângâiere şi cu lumină din lumină, 
căci tu trebuie să fii lumina oamenilor din partea Mea, şi lu- 
mina sfinţilor, poporul Meu. Se mângâie sfinţii la lumina ta, 
fiule de azi. Dă-le sfinţilor putere de mângâiere, poporul 


Meu, şi ascultă-Mi povaţa Mea, ca să am putere prin împlini- 
rea ta. Amim amin, amin. 

fp n roi de sfinţi coborâm cu Tine, Doamne, la 
ii. iesle, la casa Ta cea nouă şi nefăcută de 
mâini. Noi, ciobănaşii cei din cer care am păstorit turma Ta 
pe pământ cu atâta dor de cer pentru noi şi pentru turma Ta, 
noi ne aplecăm cu mângâiere peste ieslea Ta din mijlocul nea- 
mului român şi îi ascultăm glasul. Acest glas trebuie să pă- 
trundă în lume şi să netezească mereu calea Ta şi să-Ţi facă 
dreaptă calea spre oameni, şi cu cât va fi mai dreaptă, cu atât 
Tu vei veni mai mult şi mai mult şi mai curând. Doa mn e. 

Noi, ciobănaşii cei din cer, grăim aşa la iesle: lumi- 
nează-te, lerusalime, cu slava Domnului care a răsărit peste 
tine, şi fii lumină oamenilor, popor iubit. Este scris despre 
tine aşa: «Găteşte calea Domnului şi făi-I cărări drepte în loc 
neumblat. Văile să se umple, munţii şi dealurile să se plece, 
şi să fie cele strâmbe drepte, şi cele colţuroase căi netede, şi 
se va arăta slava Domnului şi tot trupul o va vedea». Amin. 
Dacă vei lucra aşa, popor iubit, se va arăta curând, curând 
slava Domnului peste pământ, şi tot trupul o va vedea, şi tu te 
vei desfăta cu desfătări cereşti atunci, că toată grija cerului 
este să fii tu fericit, să fii tu al Domnului, popor iubit. Noi, 
ciobănaşii cei din cer, te îndemnăm ca şi Domnul nostru, şi te 
aşteptăm cu dor să deschizi zilei slavei Domnului, şi pe cât 
eşti tu de mic, pe atât de mare trebuie să fii ca să deschizi 
această zi peste pământ. Să-ţi aminteşti cu mare iubire de cei 
ce au pregătit calea Domnului acum două mii de ani, şi tu să 
fii mai presus decât toţi sfinţii la lucrul cel de azi şi să 
pregăteşti calea Domnului, că nu numai pentru tine o pregă- 
teşti, ci şi pentru noi, popor iubit. Să-ţi aminteşti apoi şi de 
noi, ciobănaşii cei din cer care am păstorit turme pentru Dom- 
nul ostenindu-ne în via Sa. Mare iubire şi mare milă am avut 
noi de Do mn ul şi de om, căci omul este aşteptarea cerului cea 
de şapte mii de ani. Făceam lumină pe pământ la timp şi la 
netimp, şi lumea se uita la ea şi se gândea la Domnul, pe 
Care-L purtam ca să-L dăm celor ce credeau în El prin noi. 
Turma Domnului e averea Domnului, şi este scris că «fericită 
este sluga pe care Stăpânul o are cu grijă peste casa Sa». 
Ciobanii n-au grijă de nimic mai mult decât de oi, şi nici un 
cioban nu are grijă de el dacă nu are grijă de oi, căci ciobanul 
care are oi are pe Domnul de Stăpân şi face voia Stăpânului 
său. Amin. Cel ce nu are grijă de viaţa oilor lui, acela nu-şi 
cinsteşte Stăpânul şi nu aduce rod însutit Stăpânului său, de 
la Care-şi primeşte el rangul de ciobănaş şi plata pentru jertfa 
lui în slujba Stăpânului său. Fiecare va sta la rândul cetei sale 
înaintea Domnului, iar ciobănaşii, în faţă, ca să dea Domnului 
ştire pentru ceata lor. Amin. 

Avem cu noi pe trâmbiţa Domnului, pe Verginica, cio- 
băniţa care şi-a pus viaţa pentru oile Domnului. Ea le-a păs- 
torit cu păşune bogată, şi n-a avut nici un păstor păşune grasă 
ca a ei. Oile ei n-au pierit nici una de foame, dar au pierit de 
nepăsare, căci nepăsarea oilor e somn aducător de moarte, şi 
vai oilor care nu merg după glasul păstorilor, vai oilor fără 
păstor! Nici o turmă din nici o vreme n-a avut atâta cer în mij- 
locul ei ca şi turma acestei păstoriţe de la sfârşit, iar noi, cio- 
bănaşii cei din cer ne strângem lângă Domnul roi, şi lângă ea, 
că ea e trâmbiţa Lui care l-a adunat Lui turmă în vreme de 
întuneric gros din care Domnul v-a ales pe voi, cei ce duceţi 
greul venirii Lui şi gătirea pentru ziua cea mare, cuvântul care 
răsună din gura Domnului ca să adune cu El pe cei aleşi ai 
Lui. Amin. Vă dăm din multul dragostei noastre pe care o 
purtăm şi în cer pentru toţi cei de pe pământ. Dar noi vă 

spunem aşa: mai mare, mult mai mare trebuie să fie dragostea 
ta, popor al venirii Domnului după două mii de ani. A venit 
Domnul după om, şi a venit la tine şi Şi-a făcut casă la tine şi 
S-a făcut una cu tine ca să plece cu tine după om, căci tu eşti 
cu trupul, şi omul este învăţat să vadă ca să creadă. Acum 
trebuie să Se vadă Do mn ul cu tine, şi tu trebuie să fii ziua 
Domnului, iar Domnul, ziua ta. Ziua ta să lumineze întune- 
ricul; aşa este scris în cer despre tine, popor iubit. Tu eşti 
micuţ şi la oameni şi la Dumnezeu, dar cu cel mic e mare 
taină. Noi am putut prin harul şi prin darul Domnului, şi ne-am 
mărit în Domnul pentru credinţa oamenilor şi pentru mângâ- 
ierea lor. Dar tu eşti taină, şi toată faţa ta e Domnul; Do mn ul 
celor mici şi neajutoraţi, Do mn ul celor slabi, ca să Se poată 
Do mn ul mări în ei; în ei şi nu prin ei. Amin. 

Din mijlocul nostru, din mijlocul ciobănaşilor din cer 
sună trâmbiţa Domnului, păstoriţa din care a răsărit peste pă- 
mânt iarba cea mai grasă, cea mai verde, că e pentru venirea 
Lui, e masa Lui de Paşti, e masa Domnului cu cei iubiţi ai Lui 
la sfârşit. Amin, amin, amin. 

O Doamne bun, ciobănaşii Tăi din cer mă 
^ dau pe mine cuvânt din mijlocul lor. Am 
venit în roi spre casa noastră cea nouă, Doa mn e. Numai miere 
de soi să facem în această casă nouă, că aici Tu Ţi-ai aşezat 
Paştele Tău cel nou, şi la masa lui stau sfinţii cu Tine, o, Mie- 
luţul Tatălui! Mieluţul este scump de tot, este dulce de tot, iar 
blândeţea Lui e duioasă mult şi alină cu ea pe cel suferind şi 
pe cel singur şi îi cheamă pe toţi la vasul spălării şi la masa 
bucuriei. Sfinţii din cer sunt podoaba cea de la masă, iar haina 
nunţii străluceşte cu ei, că mult Te-au iubit sfinţii. Dar po- 
porul Tău de azi mai mult ca sfinţii din cer trebuie să Te iu- 
bească, fiindcă aceştia de azi sunt în trup, sunt gura Ta şi sunt 
mersul Tău şi sunt fapta Ta şi sunt taina Ta, Doamne. 

între ciobănaşii adunaţi aici în roi de sărbătoare avem 
pe arhiereul Spiridon, cel blând şi bun. Cine a învăţat de la el 
atât cât trebuia să înveţe un arhiereu al Tău? O, ce dulce jertfa 
Ţi-a adus el Ţie! Inima lui a fost jertfă dulce de tot înaintea 
Ta, căci cel ce nu s-a îndulcit cu păcatul în viaţă, acela rămâne 
dulce ca pentru Tine, Doamne, şi îţi slujeşte cu duhul şi cu 
trupul pe veci, aşa cum acest sfânt Te slujeşte. Eu sunt trâm- 
biţa Ta cea de la sfârşit, şi m-au luat cu ei ciobănaşii cei din 
cer şi am venit la ieslea cuvântului Tău. Eu vreau să-i întăresc 
pentru Tine pe copiii de la iesle, ca să ne poată ei pregăti că- 
rări drepte în pământ neumblat, Doamne, şi ca să se arate 
slava Ta apoi. Amin. 

O, copii primitori de cuvânt, să nu vă săturaţi de Dom- 
nul. Cine se satură de El, acela nu mai face după cuvântul 
Lui, şi apoi nepăsarea îl cuprinde în ea, şi de la unul la altul 
se ia. Uitaţi-vă la ciobănaşii cei din cer cum au iubit, căci 
vouă mai mult ca lor vi se cere, că e vremea răsplăţii sfinţilor, 
fiilor. Fiţi de ajuns de mari pentru aceasta ce v-am spus acum: 
e vremea răsplăţii sfinţilor şi ea trebuie pregătită, căci sfinţii 
s-au pregătit. Amin. 

Să nu trăiţi ca pe pământ, că iată ce vreme a venit, şi 
fiecare se aşează acum înaintea Domnului pentru vremea sa. 
Luaţi-mi povaţa spre lucru şi ieşiţi la lucru mult. Fiecare clipă 
va cere socoteală pentru ea însăşi, iar voi să aveţi ce răspun- 
de, fiilor. Ciobănaşii cei din cer vă dau cu multul din dragos- 
tea lor pentru Domnul, numai să vă uitaţi la ei şi să înmulţiţi 
peste voi darurile lor. Orice clipă care nu are lucrul ei e păgu- 
boasă şi e judecătoare la venirea Domnului, iar lucrul vostru 
trebuie să fie sănătos şi mult sănătos ca să nu alunecaţi prin 
el, că e vremea cu gheaţă şi cu frig, fiilor, şi omul e nefăcut, 
iar voi sunteţi plăpânzi. 


E atâta timp de când Domnul lucrează peste un popor 
ca să-i dea faţa Lui, dar cel ce petrece în nepăsare şi în nelu- 
crare nu ia faţa Domnului, şi nu poate Domnul prin el cu pla- 
nul şi cu dorul Său cel usturător. Staţi treji şi treziţi-vă mereu 
spre trezie şi spre lucrul cerut vouă, că are Domnul nevoie de 
popor frumos cum n-a fost altul mai frumos vreodată, mai 
blând şi mai smerit şi mai lucrător de viaţă şi de daruri peste 
oameni, că după om oftează tot cerul sfânt, fiilor. Vă cânt din 
trâmbiţă cu dorul duios şi vă chem la lucru, la facerea po- 
porului sfânt şi la statura lui cea pentru sfârşitul vremurilor. 
Răscumpăraţi tot timpul şi zidiţi în el veacul celor vii, veacul 
celor ce trăiesc, şi iarăşi zic: veacul celor ce trăiesc. Amin. 

Tu, Mieluţul Tatălui şi al Fecioarei mamă şi al tuturor 
celor ce ştiu să Te nască în ei şi din ei, binecuvintează cu dul- 
ce dreapta Ta sărbătoarea ciobănaşilor care au avut azi în faţa 
lor pe arhiereul Tău Spiridon, cel blând şi bun, căci Tu l-ai 
iubit atât cât el Te-a iubit, Doamne bun, şi l-ai mărit pe el prin 
semne şi minuni pe pământ. Dar iată ce vrea el să spună cio- 
bănaşilor de la ieslea Ta de azi: 

I ubiţi iubirea, iubiţi mila, iubiţi pacea, iubiţi 
iertarea, iubiţi mângâierea, şi nu veţi fi jude- 
caţi, copii ai Domnului la sfârşit de timp. Eu calc şi azi pe 
urmele Domnului şi împlinesc acestea ce v-am spus împăr- 
ţindu-le oamenilor care mă strigă să-i ajut, că eu numaidecât 
mă duc la cel ce mă strigă, fiindcă atât de mare a fost şi este 
mila mea pentru om. Iubiţi smerenia cea mai curată, cea mai 
curată, copii de la sfârşit, şi învăţaţi-i pe toţi să aleagă aşa. Ea 
este cea mai mare iubire a omului pentru Domnul, şi pe aceş- 
tia îi umple Domnul de har fără de măsură, de lucru fără de 
capăt, aşa precum mie Domnul mi-a dat. îmbrăcaţi-vă în fii ai 
lui Dumnezeu şi fiţi cea din urmă taină, căci cei din urmă vor 
purta cu ei răscumpărarea făpturii, de la facere şi până la sla- 
va Domnului, slava cea veşnică, ziua venirii Lui cu sfinţii. 
Acesta este cuvântul meu cel purtat din gură în gură de toţi 
ciobănaşii care ne-am strâns roi lângă voi în ziua mea cea ce- 
rească. Şi hai la lucru, că nu e de stat, şi orice clipă îşi va cere 
lucrul ei. Veniţi să vă mângâi, căci sunt blând şi bun şi sme- 
rit. Veniţi să vă mângâiem. Veniţi cu tot înăuntrul din voi să 
vă mângâiem şi să vă pecetluim cu har înnoirea din voi. Har, 
har peste voi, fiilor mici! 

A cum, Doamne, îi adun pe ciobănaşi. Sun 
din trâmbiţă şi îi adun întru Tine. Eu sunt 
trâmbiţa care adună, care răsună, care vesteşte, şi sunt păsto- 
riţă de la Tine pentru cei de la sfârşit de timp. Cuvântul Tău 
să încununeze tot lucrul ciobănaşilor Tăi, Doamne, ca să-l 
lase ei peste poporul Tău. Amin, amin, amin. 

O Verginico, o, trâmbiţa Mea, am căutat mult 
^printre oameni când Eu te-am ales ca să 
sun din tine trâmbiţarea cea de dinaintea venirii Mele cu 
sfinţii pe pământ. O, mult mai caut Eu ca să găsesc un om, 
Verginico, şi să-l pun la lucrul Meu şi să-l pun pe rana Mea. 
Nu ştie omul ce e jertfa cea plăcută Mie, dar Eu sunt credin- 
cios poporului Meu şi îl învăţ deosebit pe el şi îi spun aşa: 
Poporul Meu, să nu cauţi care să-ţi fie jertfa şi unde 
să-ţi fie locul, căci jertfa nu este să cauţi să faci sau cum îţi 
place sau cum e mai uşor, ci e cum e nevoie, cum se cere de 
la ea. Cei ce dau să plece pe drum cu această lucrare, cu 
această cale a venirii Mele de azi, aceia nu caută uşorul, nu 
caută în ei ca să se dea, ci caută la cele ce sunt de făcut. Dar 
dorul de uşor pe calea Mea îşi face mereu loc în inima omu- 
lui, şi atunci nu e curată, nu e jertfită inima omului, căci ini- 
ma îl face sau nu pe om să se jertfească. De şapte mii de ani 
şi mai mult, acum, spre sfârşit, omul a dat tot mai mult să năs- 

cocească uşorul, şi cu cât l-a găsit, cu atât timpul s-a sfârşit şi 
mai mult, căci aşa este la sfârşit. Dar omul nu se poate ascun- 
de cu dăruirea, cu dragostea sau cu celălalt capăt al acestora, 
căci inima omului schimbă faţa lui ori spre bine, ori spre rele, 
iar faţa cea veselă dă semn că inima este întru cele bune şi tot 
aşa şi petrece, căci scris este în Scripturi: «După faţă se cu- 
noaşte omul, şi din chipul feţei lui se cunoaşte cel înţelept, cel 
bun». 

O, poporul Meu, tot ce e mai greu e mai frumos, fiule, 
e mai adevărat, e mai merituos, poporul Meu. Tu să nu fugi 
de greu, că Domnul este cu tine. Eu numai sub greu am stat, 
iar ura de la om Mă îndemna numai la plânsul Meu cel pentru 
el, şi ceream de la Tatăl duh nou pentru om, facere nouă. Dar 
pentru asta a trebuit să mor pentru fiecare om, şi apoi să-i dau 
lui faţă din faţa Mea, viaţă din viaţa Mea. 

Faţa ta, poporul Meu, să fie chipul Meu cel înviat din 
răstignire. Ţi-am spus să te aşezi la oglindă şi să te găteşti fru- 
mos, că-ţi trebuie gătire aleasă. Ai auzit, poporul Meu? Ţi-am 
spus că tu eşti Evanghelia Mea cea de azi. Ai auzit, poporul 
Meu? Iată, iar îţi spun aceasta, şi aşa îţi spun: când faţa Mea 
va fi pe faţa ta pe deplin, atunci va veni sfârşitul şi începutul, 
şi toate se vor naşte din nou, din chipul tău cel nou, că Eu 
pentru asta te-am ales, poporul Meu. Atunci Eu voi rosti din 
gura ta facerea cea din nou a toate câte au fost la început, şi 
voi face prin tine cuvânt de facere, şi totul va veni spre 
înnoire, şi apoi voi zice: « Făcutu-s-a! ». Amin. Prin chipul tău 
cel nou voi zice: «Făcutu-s-a!». Amin, amin, amin. 

12/25 decembrie 2001 

Sărbătoarea sfântului prooroc Daniel 

Se scoală sfinţii din odihna lor ca să-şi primească plata. Cel ce gră- 
ieşte cu Domnul este aşteptat de sfinţi şi de îngeri. Cel credincios II 
aduce pe Domnul pe pământ. Inima pământului e mare cât pă- 
mântul. Cei iubiţi la sfârşit sunt cununa celor ce au iubit suferind 
şi aşteptând cetatea cea nouă. Fiinţa Domnului în om e tot ce 
doreşte Domnul de şapte mii de ani. 

P oporul Meu, Tatăl, Fiul şi Duhul Sfânt, Treimea 
Cea de o fiinţă, e cu nădejdea după tine ca să-I fii 
de folos până-Şi va desăvârşi pe deplin toată taina Sa pentru 
răscumpărarea făpturii, toată iubirea Sa pentru tot ce El a fă- 
cut la început pentru om. Amin. 

Se scoală sfinţii din odihna lor ca să-şi primească plata. 
Venirea Mea acum, la sfârşit de timp, aceasta e plata tuturor 
sfinţilor pe pământ. Sfinţii trebuie să-şi primească plata pe 
pământ, căci ei aici au trudit. Fiecare om se duce să-şi ia plata 
de acolo de unde a lucrat, şi iată de ce trebuia să vin Eu pe pă- 
mânt acum, la sfârşit de timp. Vin cu venirea Mea ca să le-o 
dau la toţi sfinţii care-şi aşteaptă răscumpărarea prin Mine şi 
prin cei de la sfârşit. Sângele Meu pe care l-am dat pentru 
viaţa a toate câte au fost şi câte sunt, l-am dat ca să răscumpăr 
cu el toată făptura, şi făptura suspină încă, suspină până ce Eu 
voi fi desăvârşit venit pe pământ. Amin. 

Moştenirea sfinţilor, sunt Eu, Domnul; Eu şi cu tine, 
cel mic, poporul Meu. Te păstrez cu mare taină, cu mare lu- 
crare, cu mare iubire ca să-Mi pot desăvârşi toată taina Mea 
care a mai rămas de împlinit. 

O, dacă ar fi priceput omul cel de la început unde tre- 
buie să ajung Eu cu omul, ar fi fost o bucurie pe veci de veci 
între Mine şi om în facerea pe care Eu am făcut-o pentru om, 
dar omul a dat de la el această taină şi s-a ridicat pe sine pes- 
te Mine şi şi-a agonisit sfârşit omul. De atunci Eu sunt tot 


într-un zbucium, tot într-o lucrare, tot într-o aşteptare ca să 
pot să-l pun iar pe om sub taina lui cea de început. Eu vreau 
să pun fiinţa Mea în om. E tot ce doresc să fac de şapte mii 
de ani. Eu vreau să pun fiinţa Mea în om. Aceasta este ce 
vreau Eu să fac prin venirea Mea la tine, popor agonisit de 
Mine la sfârşit de timp. Chipul sfinţilor Mei tot după tine 
aşteaptă. Tot şi toate aşteaptă după Mine şi după tine, poporul 
Meu cel mai mic. Zi şi noapte să-ţi şopteşti lucrarea pentru 
care Eu te-am luat şi te-am ridicat spre Mine şi pentru Mine 
dintre fiii oamenilor. Tot şi toate aşteaptă după Mine şi după 
tine, copil cu chipul Meu la sfârşit de timp. Amin. Cel ce gră- 
ieşte cu Domnul, acela este cel aşteptat de sfinţi şi de îngeri. 
Cel ce crede desăvârşit în venirea Mea de acum, acela este cel 
ce Mă aduce pe pământ cu plata pentru sfinţi până la al miilea 
neam, din neam în neam. Amin. 

Grăiesc cuvântul Meu peste tine, poporul Meu. Eşti tu 
de-ajuns de împlinit ca să pricepi taina ta? Umple cerul şi pă- 
mântul cuvântul Meu cel de la sfârşit. Am venit cu el ca să 
păstoresc toate neamurile pământului, şi îl numesc toiag de 
fier, cuvânt de nezdruncinat. Dacă cuvântul cel prin prooroci 
a fost de neclintit şi s-a împlinit, cuvântul Meu care răsună azi 
peste pământ deşteptând pe morţi şi pe vii, cum să nu adune 
sub el toată făptura pentru răscumpărare? 

Sufletele drepţilor se adună roi în jurul cuvântului Meu 
de peste tine, poporul Meu, şi stau aşteptând cu nădejde pe 
Cel ce vine pentru cei drepţi ai Lui. Aşa voiesc Eu să săvâr- 
şesc şi pe pământ, peste neamurile de pe el, căci Eu am spus 
aşa: «Se vor plânge toate neamurile pământului când va veni 
Fiul Omului cu putere şi cu slavă multă», şi atunci Eu, Dom- 
nul, îi voi aduna pe ai Mei aşa cum îşi culege grădinarul roa- 
dele pământului ca să le aibă pe masa lui, căci am zis: «Tri- 
mite-va Fiul Omului pe îngerii Săi şi vor culege din împără- 
ţia Lui toate smintelile şi pe cei ce fac fărădelegea şi îi vor 
arunca pe ei în foc, iar cei drepţi vor străluci ca soarele în 
împărăţia Tatălui lor». Şi am spus: «Cel ce are urechi de au- 
zit, să audă». Amin. 

O, poporul Meu, este scris că «omul în cinste fiind n-a 
priceput, şi s-a asemănat dobitoacelor celor fără de minte şi 
s-a alăturat lor». Dar Eu pe pământ cât am stat am grăit în 
pilde şi n-am ascuns din neam în neam taina Mea, numai că 
omul cu urechile aude şi nu înţelege, iar cu ochii se uită şi nu 
vede. Dar azi te am pe tine bucuria sfinţilor care doresc să 
audă de-a pururi glasul Meu cel de peste tine şi înţelepciunea 
lui, căci sămânţa cea bună aduce rod bun. 

Eu din veac şi până în veac am semănat sămânţă bună, 
dar omul a adormit, şi diavolul a venit şi a semănat neghină 
şi s-a dus. Când ucenicii Mei M-au rugat să le desluşesc lor 
pilda neghinei, Eu le-am spus: «Cel ce seamănă sămânţa cea 
bună este Fiul Omului, iar ţarina este lumea. Fiii împărăţiei 
sunt sămânţa cea bună, iar neghina sunt fiii celui rău, şi duş- 
manul care a semănat-o este diavolul». Şi le-am mai spus: 
«Nu trebuie smulsă neghina din grâu, ca nu cumva fiind 
smulsă să se smulgă şi grâul, ci trebuie să crească împreună 
până la seceriş, şi atunci Eu voi zice secer ătorilor: adunaţi 
întâi neghina în snopi ca s-o ardem, iar grâul adunaţi-l în jit- 
niţa Mea». Le-am spus lor: «Secerişul este sfârşitul lumii, iar 
secerâtorii, îngerii. Şi aşa cum se adună neghina şi se aruncă 
în foc, aşa va fi la sfârşitul veacului, căci Fiul Omului îşi va 
trimite îngerii şi aceştia vor culege din împărăţia Lui toate 
smintelile şi pe cei care fac fărădelegea şi îi vor arunca în 
foc, şi apoi cei drepţi vor străluci ca soarele în împărăţia Ta- 
tălui lor». Amin. 

Eu vreau să pun fiinţa Mea în om şi să strălucesc în el 
ca soarele. Aceasta este ce vreau Eu să fac prin venirea Mea 
la tine, poporul Meu, iar chipul sfinţilor Mei tot după tine aş- 
teaptă. lată, serbez cu tine în duh de biserică sfântă pe cel 
între prooroci Daniel, cel preaiubit şi scump Mie. Când el era 
pe pământ, M-a întrebat: «Stăpâne, care va fi sfârşitul a toa- 
te acestea?». Iar Eu i-am spus aşa: «Du-te, Daniele, mergi 
spre sfârşitul tău şi te odihneşte, şi te vei scula ca să primeşti 
moştenirea ta în vremea cea de apoi». 

O, poporul Meu, chipul sfinţilor te aşteaptă pe tine ca 
să săvârşeşti lucrarea venirii Mele, şi Eu să vin apoi să le dau 
moştenirea cea deplină. Cei mai mici sunt cei mai iubiţi, dar 
şi cei mai învăţaţi de Dumnezeu. Eu lui Daniel i-am spus aşa: 
«Daniele, sunt închise şi pecetluite tainele şi cuvintele până 
la sfârşit. Cei fără de lege nu vor pricepe atunci, dar vor înţe- 
lege cei înţelepţi. Iar tu ţine ascunse cuvintele şi pecetluieşte 
cartea până la sfârşitul vremii, şi mulţi o vor cerceta amă- 
nunţit şi ştiinţa va creşte». Amin. 

O, poporul Meu de azi, vreau să te deprind tot mai 
adânc cu taina Mea de peste tine, căci chipul sfinţilor te aş- 
teaptă pe tine, fiule de la sfârşit; te aşteaptă să iei tu pe deplin 
chipul Meu, şi Eu să strălucesc ca soarele dinăuntrul tău, şi 
atunci ne vom vedea unul pe altul, ne vom vedea unii pe alţii, 
voi şi cu Noi. Amin. 

Mă strâng cu tine în sărbătoare de sfinţi şi lucrez cu ei 
la fiinţa ta, poporul Meu. Când omul face binele şi îl are în el, 
faţa lui e senină, e binefăcătoare, şi tot aşa e şi fiinţa lui. Iar 
dacă faţa omului e strânsă şi posacă şi fără grai pe ea şi fri- 
coasă, acesta este semnul că omul nu are în el binele şi fru- 
mosul şi pe Dumnezeu cu cerul Lui cel bun; e semnul că ini- 
ma lui e a lui şi nu e a lui Dumnezeu, Care nu stă sub obroc. 
Lucrez mereu la faţa ta, la fiinţa ta care atât de mult îmi tre- 
buieşte, poporul Meu. Cu tine este împărăţia Mea, că unde 
este Domnul Stăpân, acolo este împărăţia Lui şi fiii ei. De 
când am venit cu acest cuvânt pe pământul român, am căutat 
pe furiş de omul rău să-Mi adun un popor. Am grăit mult în 
pilde, că venea la masa Mea şi cel vrăjmaş care-şi păstra faţa 
sa şi nu se putea ascunde că e vrăjmaş, şi acesta cu urechile 
auzea şi nu înţelegea, iar cu ochii se uita şi nu vedea. O, nu se 
poate ascunde în el omul, căci faţa îl vădeşte că este bun sau 
că este rău, iar faptele îl adeveresc pe el cu tot ce este înăun- 
trul lui. Dacă ar înţelege omul că nu se poate ascunde, el n-ar 
mai folosi ascunsul şi minciuna. Dar omul are minte şi nu pri- 
cepe cu ea, şi de aceea nu sunt una inima lui şi cuvântul lui, 
faţa lui şi vorba lui. 

O, fericit este omul a cărui faţă este senină şi grăitoare 
de cuvânt, căci inima lui e frumoasă ca şi faţa, şi tot aşa şi 
graiul. Dar abătut e omul a cărui faţă este apăsată de cele 
dinăuntru ale lui care nu grăiesc din el cuvânt, căci inima lui 
e ascunsă şi posacă, şi tot aşa şi graiul. Lucrez mereu la faţa 
ta, la fiinţa ta, poporul Meu de azi, că mult îmi trebuieşti pen- 
tru cei din cer şi pentru cei de pe pământ. Cel ce trăieşte pen- 
tru sine, acela nu are înţelepciune, căci înţelepciunea este duh 
iubitor de oameni, duhul odihnei inimii omului, duhul care 
rodeşte şi nu stă din rod, inimă dulce pe faţa omului, şi faptă 
şi grai ca şi cele dinăuntru ale lui. Aceasta este înţelepciunea 
care se vede din om şi care aduce rod cu folos pentru cer, căci 
sămânţa care nu cade pe pământ nu aduce rod. 

O, poporul Meu, o, ce taină mare poartă în sânul lui 
pământul! Ce inimă mare are pământul, fiule! Ce hrană tai- 
nică se ascunde în el pentru rod! Când o sămânţă cade pe el 
şi se usucă de arşiţă şi de vânt, el o ocroteşte şi o ia la sân, şi 


într-o zi îi dă viaţă din viaţa lui, şi ea îşi scoate căpuşorul 
apoi, şi căpuşorul ei îşi face un trup şi un rod din sine după ce 
pământul îi dă ei hrană din hrana lui. O, ce inimă mare are 
pământul, şi tot aşa şi faţa lui care rodeşte sămânţa din şinele 
lui, căci fiecare sămânţă îşi are rădăcina în pământ mai îna- 
inte de a aduce sămânţă din ea. Faţa pământului şi graiul lui 
vorbesc prin faptele lui, şi inima lui e mare cât tot ce e pe el. 
El dă din viaţa lui la tot ce e pe el, şi nu judecă din sine pe 
cele bune şi pe cele rele care-şi prind în el rădăcina, ci se dă 
deopotrivă cu hrana lui cea de la Dumnezeu. Omul însă nu ia 
pildă ca să facă tot aşa. Eu sunt Fiul Omului, şi am semănat 
pe pământ sămânţă bună, om după chipul şi asemănarea Mea, 
şi cu smerenie am lucrat aceasta, şi apoi omul n-a mai rodit 
din Mine, şi a rodit din sine şi şi-a făcut fii şi fiice şi i-a se- 
mănat pe pământ. Eu am semănat grâu curat, iar omul a se- 
mănat neghină în grâu. Când Eu am văzut aceasta, am suspi- 
nat de atunci şi până ce am venit pe pământ Om. Le-am spus 
ucenicilor durerea Mea, le-am spus-o în pildă, şi ei neînţele- 
gând Mi-au cerut să le desluşesc, şi atunci au înţeles ei du- 
rerea Mea, şi au înţeles că iarăşi voi veni cu îngerii Mei, şi ei 
vor culege neghina în snopi şi o vor arunca în foc, iar grâul îl 
vor strânge în hambarele Mele. Eu însumi am grăit această 
venire a Mea, şi iată, oamenii dorm pentru ea şi n-au străjeri 
să-i trezească, şi dacă n-au, Eu v-am luat dintre oameni pe voi 
şi v-am făcut străjeri peste ţarina Mea ca să nu vină vrăjma- 
şul când oamenii dorm şi să semene sămânţă printre grâu, 
căci grâul e scump la Dumnezeu, iar neghina se arată după ce 
paiul creşte şi face rod. 

O, poporul Meu, omul cel vrăjmaş Mie a căutat mereu 
să-şi facă haină de miel şi să se strecoare în lucrul Meu cu 
neghina lui, cu slugile lui. Dar Eu am spus ucenicilor Mei să 
lăsăm aşa până la seceriş, până la sfârşit, ca nu cumva să piară 
din grâu la smulsul neghinei. Să te deprinzi cu faţa Mea, po- 
porul Meu, cu haina Mea, că Eu prin tine vreau să pun fiinţa 
Mea în om şi să-l strâng lângă Mine pe om şi să-l scot din foc, 
căci neghina va fi pentru foc. Când eram cu ucenicii Mei pe 
pământ, îi învăţam în pilde şi a rămas toată învăţătura Mea. îi 
învăţam să vegheze, căci în vreme de somn diavolul vine şi 
seamănă sămânţa lui şi îl umple pe om de neghină. îi învăţam 
pe ei să fie sarea pământului, şi aşa îi şi sorteam să fie. îi 
învăţam să nu se lase prinşi de grijile vieţii şi îi povăţuiam să 
caute cu împărăţia Mea. Când eram pe pământ, aveam aproa- 
pe cu sufletul pe Maria şi pe Marta, şi i-am spus Martei că 
«Maria şi-a ales partea cea bună, care nu se va lua de la ea», 
căci iubirea cuvântului Meu era toată bucuria şi căutarea ei, 
iar grijile vieţii o părăsiseră pe ea, şi nimic nu M-a mai putut 
pe Mine lua din grijile ei, din inima ei, iar fiinţa Mea era fiinţa 
ei, care nu s-a mai luat de la ea. 

O, poporul Meu, câtă nevoie am Eu de iubire, fiule! 
Cuvântul Meu mângâie mult, ca să nască din el fii iubitori şi 
vii cu iubirea şi cu lacrima lor după Mine. Lui Daniel, cel ser- 
bat azi între sfinţi, îi spuneam preaiubit şi preascump, căci 
mult Mă iubea cu inima şi cu înţelepciunea lui cea aleasă 
între oameni, şi Eu îl umpleam pe cel ce Mă iubea şi Mă ară- 
tam în el cu fiinţa Mea. 

Dau cerul şi pământul pe iubire, poporul Meu! Le dau 
pe omul iubitor care caută cu dor şi cu înţelepciune după 
Mine, iubindu-Mă cu foc, căci acesta are putere să-Mi facă 
Mie calea şi să vin curând, cât mai curând, că plâng sfinţii 
după venirea Mea şi după toată slava Mea cea de la sfârşit de 
timp, iar slava Mea petrece cu tine, poporul Meu, şi te doresc 
sfinţii ca pe purtătorul de trofeu pentru slava zilelor Mele de 






1514 


Cuvântul lui Dumnezeu 


acum, căci cuvântul Meu care te leagănă pe tine în mângâ- 
ierile lui e slava Mea cea de la venirea Mea la sfârşit de timp. 
Amin. 

Te rog, poporul Meu, să-i mângâi pe sfinţi şi pe îngeri 
şi pe Mine, Domnul lor şi al tău. Te rog, poporul Meu, să te 
aşezi mângâiere pentru cer şi să fii cu inimioara caldă, fiule, 
şi să ne căutăm cu dor unii pe alţii, ca cei ce se iubesc cu mare 
dor. Cel ce-şi îndreaptă spre Mine inima şi dorul şi iubirea, 
acela este cel ce este iubit de cei iubiţi ai Mei, iar cel ce nu 
este iubit, acela nu se face iubit şi nu are inima în Dumnezeu 
şi nu are iubirea ca plin al său ca să fie iubit de cei ce iubesc 
cu dor. Eu vin curând, şi îi voi aduna pe cei aleşi ai Mei, şi 
fericiţi şi sfinţi sunt cei ce se aleg pentru Mine cu toată iu- 
birea Mea în ei, căci fără iubire multă omul e sterp şi nu-Mi 
aduce rod mângâios. Eu sunt Do mn ul mângâierii, şi îi mângâi 
cu taină şi cu multul pe cei ce Mă mângâie în suspinul Meu, 
în căutarea Mea după om. Cel ce are chip senin ca şi inima 
din el, acela este mângâierea Mea, iar dacă este viu şi în iu- 
bire, acela nu-şi mai schimbă faţa, ci şi-o ţine în iubire, căci 
iubirea îi dă omului viaţă şi faţă. 

Ce frumoşi erau Daniel şi cei trei tineri! Ce frumoşi 
erau! Iubirea lor de Dumnezeu era pe chipurile lor şi îi îm- 
podobea pe ei atât de frumos, căci înţelepciunea minţii şi a 
inimii lor le împodobea faţa şi iubirea şi cinstea, iar Eu Mă 
desfătam în ei cu slava Mea înaintea oamenilor. Frumoasă de 
tot a fost înţelepciunea lor, căci aşa sunt împodobiţi cei ce 
iubesc cu foc pe Dumnezeu. Ţi-i dau ca pildă de iubire pe ei, 
poporul Meu, că drag îmi este să grăiesc în pilde celor ce sunt 
iubiţi. Cei iubiţi la sfârşit sunt taina celor ce au iubit pe 
pământ de la început şi până la ei. Cei iubiţi la sfârşit sunt 
cununa celor ce au suferit mult pe pământ cu dorul în ei după 
cetatea ce va să fie curând, curând pe pământ odată cu venirea 
Mea care vine curând, curând deplin pe pământ. Amin. 

Eu vreau să pun fiinţa Mea în om, şi apoi să vin şi să 
am la cine să vin. învaţă bine taina aceasta, poporul Meu, căci 
chipul sfinţilor te aşteaptă să străluceşti ca soarele, că ei ştiu 
cuvântul Meu care spune: «cei drepţi vor străluci ca soarele 
în împărăţia Tatălui lor». Amin. 

în toată îndeletnicirea ta cea pentru lucrarea Mea să nu 
uiţi de dor, poporul Meu. De venirea Mea curând, curând să 
nu uiţi. De frumuseţea ta cea pentru venirea Mea să nu uiţi. 
De haina ta şi de podoabele tale pentru ziua venirii Mele 
nicicum să nu uiţi, poporul Meu, că dacă uiţi, Mă doare adânc 
de la tine şi nu pot cu durerea de la tine, că ar fi cea mai grea. 
Eu vreau să te dau pildă înaintea neamurilor de pe pământ. 
Pildă a împărăţiei cerurilor vreau să fii tu între oameni, şi să 
nu-ţi măsori vreodată această statură a ta, că nu au voie cei 
sfinţi să facă aşa până la venirea Mea. Eu sunt în mijlocul tău 


cu truda Mea cea grea ca să-Mi sfârşesc cărarea şi să mut 
cerul pe pământ cu toată suflarea lui câtă este, şi îmi trebuie 
mult de tot fiinţa Mea în tine, fiinţa ta întru Mine, poporul 
Meu. Maria şi-a ales partea cea bună, care nu se va lua de la 
ea. Aceasta este fiinţa Mea în om, faţa Mea pe faţa omului, 
lacrima lui care plânge cu dor după Mine, căci Eu sunt mân- 
gâierea omului şi fericit este omul care caută înţelepciunea 
aceasta pentru veci de veci. Amin. 

Acum, poporul Meu, pentru cei din sătuţul Meu şi al 
tău, ia faţa Mea în tine şi te arată cu sărbătoarea naşterii Mele 
pe limba neamului român, care ştia sărbătorile din părinţi. 
Deschide uşa casei întâlnirii şi hai, poporul Meu, să petrecem 
zi de naştere cu cei din sătuţul ieslei Mele, ca să se deprindă 
şi ei cu slava Mea care curge din cer ca un râu peste acest 
sătuţ în care v-am aşezat pe voi prin trâmbiţa Mea Verginica, 
lăstărică răsărită din acest pământ. Daţi-le daruri dulci şi cu 
inimă caldă. Daţi-le iubire din cer, ca să-i prindă gustul, şi cu 
înţelepciune daţi-le, căci cel ce grăieşte cuvântul Meu, acela 
trebuie să aibă vorbire ca a Mea. înteţiţi focul lucrărilor ce- 
reşti şi lucraţi cereşte, că e vremea cerului, fiilor. Amin. 

Eu, poporul Meu, mereu ţi-am spus să creşti. Vezi tu de 
ce ţi-am spus Eu ţie mereu, mereu să creşti? îţi spuneam 
mereu cu foc: «Creşti, Ierusalime, creşti!». Aşa îţi spuneam 
când începusem să ies cu tine spre neamuri. Azi mai cu dor îţi 
spun să creşti. Să creşti, că-Mi trebuieşti, Ierusalime dorit. Să 
creşti, poporul Meu, că sarcina Mea e grea dacă nu creşti pen- 
tru ea. 

împodobeşte-te, fiule, cu fiinţa Mea în tine, că iar îţi 
spun: Eu vreau să pun fiinţa Mea în om. E tot ce doresc să fac 
de şapte mii de ani. Amin. 

Vreau acum să te faci frumos lângă Mine şi să ne 
arătăm cu sărbătoare la cei din sat, că e serbarea naşterii Mele 
din Fecioară, poporul Meu, şi lumea e în lume, nu e întru 
Mine ca să mai ştie de sărbătorile cele adevărate. îi chem pe 
cei din sat la casa întâlnirii, şi ca pe îngerii Mei vă trimit să-i 
chemaţi şi să Mă arăt cu voi în duh de sărbătoare peste sat. 
Amin. Binecuvântată să fie toată truda voastră pentru gătirea 
serbării naşterii Mele, ca să Mă arăt apoi cu voi în duh sărbă- 
toresc şi să-i îmbiem spre cer pe cei de aproape care se uită la 
voi zi de zi şi privesc calea voastră cu Mine, fiilor. Vă dau pu- 
teri din cer, că pe pământ nu sunt puteri. Vă dau sprijin şi 
izbândă pentru calea Mea spre oameni, şi vă dau, fiilor, pacea 
Mea între voi şi Duhul Meu în toată sărbătoarea pe care o 
pregătiţi. Şi Eu voi veni, căci sunt Cel ce vine, şi vă voi mân- 
gâia şi vă voi mulţumi şi vă voi ferici pe voi. Eu şi cei ce vor 
vedea slava Mea cu voi, şi ea se va vesti până peste zări. 
Amin, amin, amin. 


17/30 decembrie 2001 

Ajunul Naşterii Domnului 

Domnul voieşte să Se facă Dumnezeu în om şi să-Şi spună Fiul 
Omului. Se va aşeza pe pământ basmul vieţii veşnice. 

M ă aplec să cuvintez şi să vestesc cu zeci de mii 
de îngeri la iesle ajunul naşterii Mele din ma- 
ma Mea Fecioară acum două mii de ani. Cu zeci de mii de 
îngeri Mă aplec cuvânt peste această zi de sărbătoare care 
vesteşte naşterea Mea pentru fiecare om. Aş voi să Mă nasc 
din fiecare om şi să Mă fac Dumnezeu din om, căci Eu, Dom- 
nul şi Făcătorul a toate, cu drag Mi-am spus Fiul Omului şi 
atunci şi acum când vin a doua oară pe pământ. Amin. 

Fiul Omului, aceasta am dorit Eu să fiu după cinci mii 
de ani de la facerea omului, şi aşa am împlinit. Şi după ce 
M-am făcut Fiul Omului, născut de la Tatăl prin Fecioară, am 
voit să mor pentru fiecare om, şi aşa am împlinit. Iar acum, 
după două mii de ani, Mă nasc cuvânt în ieslea pe care Mi-am 
pregătit-o în acest sătuţ scump Mie, căci de aici am luat Eu 
pământ cu mâna şi l-am făcut pe omul cel zidit de mâna Mea, 
şi este scump pentru Mine acest sătuţ. Nu-i nimic dacă am 
fost lovit şi alungat la început când cuvântam cuvânt din ies- 
lea de aici peste pământ. Nu-i nimic dacă nici acum nu sunt 
cunoscut în acest cuvânt. Nu-i nimic. Dar Eu iubesc mult 
acest sătuţ, că e locul de unde l-am zidit Eu pe om. Şi dacă 
atât îl iubesc, îl strâng la piept şi îl îmbiu spre dragostea Mea 
pentru el, şi vreau să-l fac frumos de tot pentru venirea Mea 
cu sfinţii pe pământ, şi el să Mă primească, şi de aceea îl ves- 
tesc din timp şi îl bucur cu vestiri cereşti şi cu bucurii cum nu 
sunt pe pământ pe nicăieri. 

Fiul Omului, aşa M-am făcut Eu, Domnul, acum două 
mii de ani, copil născut în peşteră la Betleem, că nici un om 
de pe pământ nu M-a primit în casa lui la venirea Mea Fiu 
micuţ din Fecioară mamă. N-am avut pe nimeni să Mă mân- 
gâie, să Mă bucure, să Mă ia în braţe, iar mama Mea Fecioara 
era plină de fiorul naşterii Mele, Dumnezeu adevărat din 
Dumnezeu adevărat, născut Om din pântecele ei cel fecio- 
resc. îngeraşii naşterii Mele au lucrat în chip minunat şi s-au 
dus în munte la păstori şi le-au spus lor că Eu M-am născut 
fiu al omului, copil dumnezeiesc pe pământ, şi i-au adus pe 
păstoraşi la ieslea naşterii Mele, şi ei au mărturisit adevărul 
acesta vestit lor prin îngeri. Amin. 

Fiul Omului, aceasta am voit Eu să fiu pe pământ, şi 
aşa vreau şi la sfârşit să fiu. Vin de la Tatăl cuvânt în acest să- 
tuţ, iar azi, în ajunul sărbătorii naşterii Mele din Fecioară, îi 
strâng la piept pe cei mici din acest sătuţ ca să-i fac să-Mi 
simtă şoapta venirii şi mângâierea pentru toţi cei din sătuţul 
acesta peste care Eu îmi torc caierul cuvântului. Amin. 

ETaideţi la ieslea naşterii cuvântului Meu, voi, copilaşi! 
Cei ce-Mi poartă spre voi vestea Mea vă împart vouă daruri 


dulci şi vă mângâie pentru Mine, Cel ce n-am fost de nimeni 
mângâiat când M-am născut. Eu am fost copil nemângâiat, şi 
de aceea Mi-e dor să-i mângâi pe copii şi să le dau din duhul 
mângâierii. Mama Mea tot aşa doreşte şi ea, şi le spune la 
copiii cei adunaţi la ieslea naşterii cuvântului Meu, şi aşa le 
spune: 

B u sunt mama Fiului Tatălui ceresc, şi îmi 
desfac mâinile şi vă mângâi pe voi, cei as- 
tăzi adunaţi lângă cuvântul naşterii. Luaţi din dragostea ceru- 
lui sfânt şi vă înveşmântaţi cu ea, că v-am strâns cu sărbătoare 
de naştere şi vă binevestesc venirea Fiului meu şi slava aces- 
tui sătuţ în care El vine şi îşi seamănă cuvântul venirii Sale. 
Acum două mii de ani Fiul meu Cel mic n-a avut mângâiere 
de pe pământ şi nici adăpost. Dar azi vreau să-L mângâi cu 
voi, cei mici din acest sătuţ. Să nu uitaţi că Fiul meu a fost şi 
El copil, dar a fost o minune între cei mici, şi tot aşa a şi cres- 
cut, şi tot aşa va şi veni din nou pe pământ la voi; la voi mai 
întâi, şi apoi peste tot pământul. Amin. 

O, Fiule născut din Tatăl şi din pântecele meu cel fecio- 
resc acum două mii de ani! O, ce sărbătoare dulce! O, ce 
basm ceresc este această zi de ajun a sărbătorii naşterii Tale! 
O, ce frumos se vede din cer acest sătuţ al naşterii cuvântului 
Tău acum, la sfârşit de timp, şi ce timp frumos începe de 
acum, Fiule Care vii! lată aici roiuri de îngeraşi în casa întâl- 
nirii. Taina lor este ascunsă, dar ei sunt şi cântă şi se bucură 
aici cu sărbătoare. Bucuraţi-vă şi voi, copilaşi şi părinţi, şi toţi 
cei care gustaţi din vinul cuvântului de la iesle. Aduceţi Dom- 
nului colindă de naştere nouă şi de veac nou peste pământ. 
Aduceţi Domnului iubirea şi cereţi ca să aveţi, că El va să 
vină curând, curând pe pământ la voi. Amin. 

Mângâierea mea e pentru Tine, copilul meu Cel născut 
în ieslea dobitoacelor acum două mii de ani. Pentru Tine îi 
mângâi pe ei, căci Tu ai fost nemângâiat şi sărman pe pământ, 
Fiul meu scump. 

O aşa şi tu ai fost, mamă, căci nimeni nu te-a 
^ primit cu Mine şi pentru Mine. Dar azi 
avem la cine trage când venim cuvânt pe pământ ca să-l naş- 
tem din nou pentru facere nouă. Avem casă cu iubire în ea, 
mamă. Iată câtă sărbătoare Ne aduc Nouă cei de azi care Ne 
aud glasul din cer. Să le dăm iubire multă, mamă. Să le dăm 
ce avem mai scump, mamă, şi să-i învăluim o clipă în pacea 
cea de sus, în basmul cel ceresc al vieţii veşnice, mamă, şi ei 
să-i prindă gustul şi să se îmbete din el, că e fără de sfârşit 
acest basm, mamă. Basmul vieţii veşnice, aceasta voiesc Eu, 
Domnul, să aduc pe pământ peste om, şi aşa voi împlini. 
Amin. Casa întâlnirii Mele cu omul, căsuţa basmului ceresc, 
cămară de nuntă împărătească, sală de nuntă şi masă împără- 
tească în ea, căci la masa ei este împăratul, Domnul slavei de 
sus, Fiul Omului cu oamenii, început de veac nou peste pă- 
mânt. Amin. 

Mă aplec cu mângâiere pentru toţi cei adunaţi la şoapta 
Mea, la chemarea Mea, şi vom serba serbare de naştere şi Ne 
vom naşte pentru ea. Amin. 

Cântaţi! Cântaţi cu îngeraşii, că ei îmi cântă slavă şi 
zic: «Slavă întru cei de sus lui Dumnezeu, şi pace pe pământ, 
şi bunăvoire între oameni!». Amin. Păstraţi aceste cuvinte în 
inimioare, căci mama Mea, când i-au vestit ei păstorii despre 
îngeraşii care cântau pentru slava Mea şi a naşterii Mele, ea a 
păstrat toate cuvintele în inima ei. 

Bucuraţi-vă cu bucurie mare, care va fi pentru tot pă- 
mântul, că vi S-a născut în vatra voastră Cuvântul Care mân- 
tuieşte şi binevesteşte naşterea din nou a lumii şi viaţa vea- 
cului ce va să fie din cer pe pământ curând, curând. Amin. 

Eu sunt Fiul Omului, şi cu drag M-am numit Eu aşa. 
M-am născut în ieslea dobitoacelor, şi acelea M-au mângâiat 
şi M-au încălzit şi au văzut minunea pe care oamenii n-au pu- 
tut s-o vadă, căci dobitoacele M-au încălzit în ieslea lor la 
naşterea Mea, iar oamenii nu M-au primit în casa lor. 

Fiul Omului, prunc născut de la Dumnezeu în peştera 
dobitoacelor, Fiul Tatălui Savaot şi al Măriei Fecioara, născut 
pe pământ între oameni acum două mii de ani. Amin, amin, 
amin. 

24 decembrie 2001/6 ianuarie 2002 
Praznicul Naşterii Domnului 

Nu bucuria este hrana iubirii, ci dorul din ea este hrana ei. Naşte- 
rea din nou a lumii se va face prin pocăinţă şi prin iubirea care nu 
se va lua de la om. Numele Glodeni, numele satului cuvântului este 
numele pământului. 

C uvântul naşterii din nou a lumii, acesta este cel 
ce te călăuzeşte pe tine spre ziua venirii Mele, 
poporul Meu cel din români. Sunt cu tine în casa ta şi cinăm 
mereu masă de veac nou şi de nuntă împărătească, iar Eu sunt 
Mirele tău, poporul Meu. Mirele este iubirea miresei, iar mi- 
reasa este iubirea Mirelui. Dar azi îţi spun o taină, taina dintre 
Mire şi mireasă, şi iată ce-ţi spun, popor iubit la sfârşit de 
timp: iubirea este un dor, nu este o bucurie. Dacă ea este o bu- 
curie, îşi pierde mult din preţ şi din putere şi nu mai este ea 
când ea duce spre bucurie, căci iubirea este dor adânc, popo- 
rul Meu iubit, şi dorul acesta ţine în el viaţa ei. Amin. O, de 
ce Mă destăinuiesc Eu ţie cu această taină? Pentru că taina 
aceasta poartă în ea toată puterea venirii Mele care va să fie 
curând, curând, şi pe care o aşteaptă toţi cei din morminte şi 
mulţi de pe pământ. Toată venirea Mea aşteaptă mult de tot 
dorul dintre Mire şi mireasă, clipa lui cea mai adâncă, cheia 
care va desface slava feţei Mele în chip văzut cu voi pe pă- 
mânt, naşterea cea cu răsunet mare a veacului nou, veacul ce 
va să fie după ce morţii se vor scula. Amin. 

Nu e om să nu se teamă de sfârşitul lumii, de acest cu- 
vânt care spune în el sfârşitul lumii. Dar dacă omul ar voi să 
citească vestea aceasta pe care Eu am spus-o acum două mii 
de ani, ar vedea că Eu am spus că iarăşi va să vin să-Mi aşez 
la loc împărăţia Mea cea stricată de om. O, ce bine ar fi să 
vrea omul să aştepte sfârşitul lumii şi învierea morţilor şi ve- 
nirea Mea şi viaţa veacului ce va să fie! Ce bine ar fi, poporul 
Meu! 

Iubirea dintre Mire şi mireasă este dor adânc, şi nu ştiu 
cum să fac să-l deprind pe tot omul cu această frumuseţe pe 
faţă şi pe inimă. O, cum să fac, oare? Cum să fac, poporul 
Meu, să aşez pe pământ iubirea care Mă aşteaptă să vin? Cum 
să fac, oare, această minune care nu se va lua de la om? O, ce 


bine ar fi să se îmbolnăvească omul de iubire şi să nu se mai 
vindece de ea! Eu aceasta vreau de atâta timp! Glasul Meu 
care vorbea cu omul în rai, şi apoi pe pământ la început de 
om, e glasul care grăieşte şi azi cu omul. Naşterea din nou a 
lumii aşteaptă după dorul omului, aşteaptă prea mult după 
om. Iubirea care Mă aşteaptă să vin e tot ce aşteaptă cerul de 
pe pământ, iar ea nu se va lua de la om, şi Eu aşa i-am spus 
Martei: «Maria şi-a ales partea cea bună, care nu se va lua 
de la ea». Amin, amin, amin. Pecetluiesc acest cuvânt şi îl ri- 
dic la inima Mea şi îl cobor până la inima omului, ca să ia 
omul în el această minune care nu se va lua de la el. Amin. 

O, poporul Meu, te-am aşezat să-Mi pregăteşti zi de 
ajun pentru serbarea naşterii Mele, şi apoi te-am trimis să 
chemi la masa Mea cu tine pe cei din sătuţ ca să le dau daruri 
aşa cum Mi-au adus Mie magii. Vreau să Mă fac darul cel mai 
scump şi să Mă dau omului prin mânuţa ta, poporul Meu cel 
mic de la sfârşit de timp; darul care nu se va lua de la om, iu- 
birea care nu se mai vindecă, fiindcă Eu aceasta vreau. 

Au venit mamele şi taţii şi copilaşii, iar Noi le-am dat 
să mănânce aşezându-i la masa Mea şi i-am îmbiat spre iu- 
birea cea din cer. Bucuria lor era pe chipurile lor, şi nu le pot 
cere mai mult, căci dorul este taină mare, şi pentru această 
taină trebuie jertfa, poporul Meu. Vreau însă pe unii să încerc 
să-i smulg din foc cu milă şi cu dulce, că omul nu simte cu 
nici un chip focul care arde cu pară pe pământ ca să nu mai 
pot Eu culege nimic pe urma lui. O, ce tainic M-am strecurat 
cu cuvântul Meu peste ei cuprinzându-i din părţi! Vreau, po- 
porul Meu, să-i hrănim cu bucurii din timp în timp, şi cu mare 
dor să-i ajutăm să vrea ei cu dorul care nu se mai ia de la om, 
că aceasta este ce vreau Eu, poporul Meu. Iubirea care Mă aş- 
teaptă să vin e tot ce aşteaptă tot cerul de pe pământ, iar ea nu 
se va lua de la om, şi va sta întru întâmpinarea Mea şi îmi va 
da putere să vin. Amin. 

Naşterea din nou a lumii se va face prin pocăinţă şi prin 
iubirea care nu se va lua de la om. Numai iubirea şi dorul care 
o face pe ea poate aduce chipul cel frumos pe faţa omului, 
pocăinţa inimii, care arătându-şi faţa îi face omului faţă dul- 
ce şi frumoasă. Dacă M-ar întreba omul ce este naşterea din 
nou a lumii şi cum va fi ea, Eu i-aş răspunde că pocăinţa cea 
dulce şi dorul din inima omului, aceasta înseamnă naşterea 
care va să vină să înnoiască lumea. Iubirea care Mă aşteaptă 
să vin, aceasta aduce cu ea naşterea din nou a lumii şi pe năs- 
cătorii ei, şi pe Mine, Domnul şi Mirele nunţii, în taina iubirii 
care Mă aşteaptă să vin, căci tot şi toate aşteaptă venirea Mea, 
venirea Fiului Omului. Amin. 

Eu, poporul Meu, te îmbrăţişez cu sărbătoare de naşte- 
re şi te aştept mereu, mereu cu ziua care Mă va aduce desă- 
vârşit pe pământ. Eu, fiule mic, te cuprind în dorul inimii 
Mele şi te ţin în el pe veci, căci iubirea e dor, nu e bucurie, 
fiule mic. Mă las şi Eu cuprins de dorul inimii tale, care nu se 
va lua de la tine, şi te va zidi pe veci în fiinţa Mea cea fără de 
sfârşit, căci dorul este cel ce nu se sfârşeşte şi este hrana iu- 
birii. Amin. 

Poporul Meu, nu bucuria este hrana iubirii, ci dorul din 
ea este hrana ei. Aceasta este taina pe care Eu azi ţi-am des- 
luşit-o cu atât adânc, fiule. Iubirea care Mă aşteaptă să vin 
poartă în ea dorul venirii Mele, şi altfel de iubire tu să nu cu- 
noşti, poporul Meu. Strânge-te inimă cu inimă şi învaţă tot 
mai adânc, tot mai cu foc iubirea care Mă aşteaptă să vin. 
Deschide guriţa şi hrăneşte cu ea taina aceasta de la unul la 
altul, că tu eşti înzestrat de Dumnezeu cu dor din cer, poporul 
Meu. 

Dragostea dintâi este mare taină. Ea se cheamă aşa 
pentru că omul iubeşte deosebit întâia clipă a iubirii, iar dorul 
este cel ce iubeşte atunci, şi el îi dă inimii putere de iubire. 
Dragostea dintâi este cea fără de păcat, şi aşa a iubit la în- 
ceput omul cel întâi zidit, şi se desfăta cu iubire între toate 
câte Eu le-am făcut pentru el. Dar dacă el s-a smuls apoi din 
Mine, s-a născut şi durerea lui, şi apoi s-a născut şi dorul, dar 
omul nu mai atinge cu mintea taina plânsului din el, dorul 
după fericirea lui, veşnica lui căutare după viaţă. Când omul 
a pierdut din iubire taina ei, dorul din ea, atunci el a rămas cu 
bucuria iubirii, şi aşa ştie el acum iubirea. Dar Eu, acum, 
după şapte mii de ani de dureri şi de bucurii între cer şi pă- 
mânt rostesc şi spun: iubirea nu este bucurie, şi este dor. Când 
ea duce spre bucurie, se pierde puterea ei, căci dorul din ea 
este cel ce ţine în el viaţa ei. Eu aşa iubire am, şi ea este mai 
înainte de toţi vecii, şi cu dorul din ea am făcut tot şi toate, şi 
cu dorul din ea Mă nasc azi cuvânt pe pământ la ieslea Mea 
din acest sătuţ pe care atât îl iubesc cât la început l-am iubit 
când din vatra lui am luat lut cu mâna şi l-am făcut pe om. 
Amin. 

Mergi, Ierusalime; du-te, poporul Meu, cu colindă de 
naştere nouă, du-te pe la case mari şi mici, ca să te vadă omul 
şi să dorească după viaţa ta şi să facă şi el ce faci tu şi să 
naştem pe pământ iubirea care Mă aşteaptă să vin. Amin. 

Mergi, poporul Meu, cu graiul colindelor naşterii 
Mele, şi să crească dorul în oameni de la faţa ta cea nouă cu 
care tu azi îmi faci întâmpinarea când vin. 

Mergi, Ierusalime, şi te bucură cu dor şi nu cu bucurie. 
Mergi, şi faţa Mea să strălucească pe faţa ta, poporul Meu de 
la sfârşit de timp. Sărbătoarea naşterii Domnului, aceasta ser- 
bezi tu azi lângă cei din sătuţul Meu de azi. Atunci am venit 
în Betleem, iar acum am venit în acest sătuţ pe care omul l-a 
numit cu numele pământului, şi acest nume s-a născut cu 
mare taină prin îngerii Mei cei ce au vegheat pentru numele 
sătuţului Meu de azi (Glodeni, n.r.). 

Iar tu, cel aşezat de Mine la iesle, ia cu tine pe poporul 
Meu şi te du să colinzi naşterea din nou şi să vesteşti la săteni 
sărbătoarea naşterii Mele prunc din Fecioară acum două mii 
de ani, şi cuvânt din cuvânt acum, la sfârşit de timp, acum 
când Eu am venit şi vin. Amin, amin, amin. 

25 decembrie 2001/7 ianuarie 2002 

Soborul Maicii Domnului 

Fericirea este de ajuns pentru fiecare casă, şi ea este taină de 
nepătruns. 

A cum, fiilor care-Mi primiţi cuvântul la ieslea sa, 
şi tu, popor al venirii Mele şi al trudei pentru ea, 
şi, iarăşi, tu, popor al milei pentru lucrarea Mea şi a fiilor ei, 
cu dulce sărbătoare de naştere să ne dăm şi azi mângâierea 
cea de dor. Dorul este puterea iubirii care Mă aşteaptă să vin. 
Amin. 

Dorul tău, popor al iubirii cea cu dor, să nu se astâm- 
pere dorul tău, căci bucuria iubirii nu ţine de iubirea cea cu 
dor, şi la tine e bun dorul, nu bucuria iubirii, fiule. Amin. 

O, Eu v-am mângâiat cu cuvântul sărbătorii naşterii 
Mele din mama Mea Fecioara, şi după dreptate v-am mângâ- 
iat, căci aceasta este poarta Domnului, după cum şi Scriptu- 
rile cuvintează şi spun: «Deschideţi porţile dreptăţii! Intrând 
în ele voi lăuda pe Domnul, căci aceasta este poarta Dom- 
nului, şi drepţii într-însa vor intra». Amin. 


Voi, copii trudiţi, aţi ostenit pentru gătirea zilelor Mele 
de serbare peste pământ ca să ne arătăm cu ele oamenilor. Eu 
după dreptate vă mângâi. Vă mângâi cu mama Mea Fecioara, 
că Noi n-am avut mângâiere atunci, dar avem acum, iar taina 
naşterii de azi e mare cât toate veacurile, că e la sfârşitul ei, 
şi e durere mare pentru naştere, durere şi pe Tatăl, şi pe Fiul, 
şi pe Duhul Sfânt, şi pe sfinţi, şi pe îngeri, şi pe voi, cei ce 
trudiţi la desfacerea pântecelui care ţine în el naşterea lumii, 
facerea cea cu greu facere. Mă dor durerile facerii, de şapte 
mii de ani Mă dor, iar acum, la sfârşitul lor, le împart cu voi, 
şi apoi vom uita de dureri, fiilor. Cu duh de naştere îmi pun 
mâinile pe voi şi azi, şi mâine, şi cuvântul Meu înveşmân- 
tează în slavă zilele naşterii. Mă zbat din greu, şi cu voi Mă 
zbat, iar voi purtaţi dorul venirii Mele, căci bucuriile sunt 
pentru cei slabi, nu pentru voi, cei ce trudiţi. Pentru voi e tai- 
na dorului care nu se va lua de la voi. El ţine în viaţă iubirea 
din voi, iar voi să trudiţi cu dor aşteptând mângâierea lui. 
Amin. 

Mama Mea Fecioara este înconjurată de sobor de sfinţi 
şi de îngeri pentru serbare de naştere. Cine iubeşte pe Dum- 
nezeu caută la Mine şi la mama Mea aşa cum eram Noi pe 
pământ, şi tot aşa caută să fie şi cel ce iubeşte pe Dumnezeu. 
Fericirea nu stă în case mari, că ea e taină de nepătruns, şi 
n-o poate simţi oricine şi oricum. împărăţia cerurilor şi-a 
găsit sălaş mereu, mereu în case mici, în cele mai mici şi mai 
goale de averi şi de slavă, căci fericirea este ea de ajuns pen- 
tru fiecare casă, cât ar fi ea de mică sau de mare. Ei nu-i tre- 
buie nici o podoabă, nici o slavă, căci ea însăşi este tot ce este 
mai mare şi mai adevărat. 

Vă mângâi cu cuvinte mari, fiilor. N-am cui să le spun 
pe pământ, dar vi le spun vouă. Păstraţi-le mult de tot şi 
daţi-le cinstea cea mai aleasă, căci împărăţia cerurilor este 
fericirea care sălăşluieşte cu cei ce se aleg pentru ea. Eu 
Mi-am ales pentru venirea Mea pe pământ ieslea vitelor, loc 
plin de fericire, căci vitele au văzut pe Făcătorul, şi duhul lor 
L-a iubit şi L-a încălzit şi L-a cunoscut, iar îngerii Mei au 
grăit cu ele, şi ele cu îngerii Mei, fiindcă pentru ele au fost 
împărţite limbi îngereşti, fiilor. 

Vă mângâi cu cuvinte tainice şi vă umplu de dor, şi iar 
vom poposi în cuvânt şi îl vom slăvi pe el pe pământ. Adu- 
naţi- vă cu slavă şi încălziţi-vă sub cuvântul Meu, şi apoi lu- 
craţi mai departe pentru truda pe care o cere lucrarea venirii 
Mele, lucrarea Mea de peste voi. Fiţi binecuvântaţi de toate 
oştirile cereşti. Fiul Omului soseşte curând, curând, fiilor. 
Tatăl Meu şi mama Mea Fecioara coboară în voi putere din 
cer şi dor cu multul, ca să pot Eu în voi pentru venirea Mea. 

Fiilor, fiilor, staţi mereu, mereu în pacea cea de sus şi 
daţi din ea Domnului şi luaţi din ea pentru voi, căci voi 
sunteţi pacea Mea, fiilor. Amin, amin, amin. 

26 decembrie 2001/8 ianuarie 2002 

Sărbătoarea sfântului mucenic şi arhidiacon Ştefan 

Grăirea cu folos alină pe cei ce grăiesc şi pe cei din jur. Duhul greu 
nu stă decât în cel ce nu poate cu umilinţa. Cel mai frumos adevăr 
este omul în care locuieşte adevărul cel bun. 

Î n duh de naştere, din nou voiesc să te ţin Eu cu cu- 
vântul Meu, popor al naşterii de sus, căci cine nu 
este născut de sus, acela nu este, iar Eu am voit ca tu să fii, şi 
mult am voit, poporul Meu. Amin. 

Grăirea se face între doi sau mai mulţi deodată, şi 
numai unul nu poate vorbi dacă nu are cu cine vorbi. Grăirea 

Cuvântul lui Dumnezeu 


şi alinul ei vine din două părţi, şi atuncea este. O, ce bine este 
când oamenii grăiesc unul cu altul vorbire cu folos şi cu alin, 
că de la vorbire vine alinul, poporul Meu. Eu când grăiesc cu 
tine Mă alin. Mă răcoresc de arşiţa Duhului, căci Duhul Meu 
arde, fiule, şi ce frumos este duhul care arde şi se aprinde 
arzând! Iată, Eu dacă ard. Mă aprind; dacă ard, grăiesc; ard şi 
grăiesc, poporul Meu, şi caut alin la tine, căci ce bine este să 
grăim unul cu altul vorbire cu folos şi cu alin în ea, că de la 
vorbire vine alinul, fiule. Fiecare om îşi caută om pe potriva 
vorbirii lui ca să grăiască şi să se aline prin grăire. Dacă grăi- 
rea nu se aşează pe plac între cei ce grăiesc, ea aduce ură şi 
răutate şi duh greu, şi se aprinde răul între cei ce grăiesc. 
Când vorbirea cea cu folos din cer se vărsa de pe buzele lui 
Ştefan cel mucenicit pentru dragostea lui de Mine, oamenii 
care îl auzeau şi care nu Mă iubeau s-au sculat cu ură şi cu 
moarte asupra lui Ştefan, dar Ştefan se alina în duhul lui când 
Mă mărturisea. Şi dacă el n-a găsit cu cine să grăiască, n-a 
mai grăit apoi, căci cei ce au urât vorbirea lui l-au urât de 
moarte şi l-au omorât, şi el a venit întru Mine. Amin. 

O, poporul Meu, ce bine este acolo unde grăirea îşi gă- 
seşte lucrare şi aşternut cu omul! Nici un loc nu este mai fru- 
mos ca acolo unde este grăirea, că acolo este şi facerea. Acolo 
unde poate fi cuvânt, acolo este şi naştere. Eu sunt cuvânt, po- 
porul Meu, Eu sunt grăire, şi tot aşa trebuie să fie şi cei ce se 
nasc din Mine dacă se nasc. Cuvântul Meu poartă în el naş- 
tere de om nou dacă omul voieşte, iar dacă nu voieşte, cuvân- 
tul Meu nu rodeşte în om naştere. Eu sunt cuvânt, poporul 
Meu. Şi din nou zic: Eu sunt cuvânt, poporul Meu, şi aceasta 
trebuie să fii şi tu, cel născut din Mine. Amin. O, ce mult 
trebuie să ţină omul la taina aceasta a grăirii cu folos între om 
şi om! Nici un loc nu este mai frumos ca acolo unde este grăi- 
rea, şi nici un loc nu este mai rece şi mai urât şi mai posac şi 
mai greu ca acolo unde nu este grăirea, viaţa şi facerea ei ca- 
re vine de la grăire, de la cuvânt, poporul Meu. Eu asta vreau 
să-l învăţ pe om, vreau să-l învăţ grăirea cea de la Mine, şi 
grăirea cu Mine apoi. Asta vreau, poporul Meu, şi tot aşa să 
vrei şi tu, cel ce eşti născut din Mine, căci fiecare copil trebu- 
ie să semene cu Făcătorul său, şi tot aşa să şi lucreze. Amin. 

Când Ştefan cel mucenicit grăia grai cu folos despre 
Mine celor ce nu Mă iubeau, el a semănat atunci cu Mine, Cel 
din Care el era, şi faţa Mea strălucea pe faţa lui, iar cei ce l-au 
văzut aşa s-au ruşinat pentru ei şi n-au putut purta ruşinea lor, 
şi apoi l-au ucis pe Ştefan. Grăiesc aceasta în mijlocul tău, 
poporul Meu, ca să ia învăţătură bună toţi cei care iau din cu- 
vântul Meu, căci grăirea dintre om şi om poate să fie cu folos 
bun sau cu nefolos, cu iubire sau cu ură, cu zidire sau cu 
dărâmare, poporul Meu, că mare putere poartă în el cuvântul, 
ori spre zidire, ori spre dărâmare; ori spre viaţă, ori spre 
moarte. 

O, cu mare grijă trebuie să umble omul când grăieşte. 
Duhul greu din om iese pe dinafară prin grăirea lui, şi răneş- 
te în lături, căci duhul greu nu stă decât în cel ce nu poate cu 
umilinţa. Este câte unul cu duhul greu pe care nu şi-l arată 
prin cuvinte, dar faţa îl vădeşte pe acela oricât ar căuta el să 
fie altul pe deasupra lui. Nu este altă faţă la om decât cea 
dinăuntrul lui; nu este, chiar dacă omul dă să mintă cu cele 
din afara lui. Ştefan nu s-a putut ascunde în el cu cele dinăun- 
tru ale lui, şi acelea i-au ieşit pe faţă şi l-au mărturisit pe el, 
dar cei ce nu semănau cu el nu l-au putut privi, nu s-au putut 
umili, iar cei ce M-au văzut pe Mine pe faţa lui s-au aplecat 
şi s-au botezat şi s-au născut, şi sunt. Amin. 

Grăirea Mea cu tine, poporul Meu, aceasta e alinul 
Meu. O, ce alin îmi dai tu atunci când grăieşti cu Mine în cu- 


vântul Meu şi unul cu altul întru Mine, fiule! O, ce drag îmi 
este omul cel adevărat! Ce drag, poporul Meu! Mi-e tare drag 
să vieţuiesc în mijlocul unui popor adevărat al Meu, adevărat 
cu inima şi cu faţa, căci toate câte sunt în om grăiesc în afara 
lui. Amin. 

Ce-1 poate face adevărat pe om, poporul Meu? O, cu 
cine să grăiesc Eu din mijlocul tău? Voi, copii care-Mi primiţi 
cuvântul la iesle! Grăiţi-Mi, fiilor, că mult Mă alină grăirea 
când am cu cine să grăiesc, când are cine să-Mi grăiască, să-Mi 
răspundă, fiilor. Eu, Domnul, ascult grăirea voastră spre 
Mine. Amin, amin, amin. 

N umai adevărul din el îl poate face pe om 
adevărat. Dar cel mai frumos adevăr dintre 
toate este omul în care locuieşte Adevărul cel bun: Domnul. 
Adevărul răului din om este şi el adevăr, dar acel om nu este 
om adevărat, ci este rău adevărat, rău care nu se umileşte, ci 
priveşte totul din sine. Curăţenia inimii lui îl poate face ade- 
vărat pe om, adevărat pentru Dumnezeu dacă omul are în el 
binele din cer. Cel mai adevărat om este omul care trăieşte şi 
face adevărul lui Dumnezeu şi pentru Dumnezeu, şi acela 
este omul cel umilit care nu caută din nimic pe ale sale, ci nu- 
mai pe cele ale lui Dumnezeu pentru toţi şi pentru sine, fie că 
duce la durere, fie la bucurie în inimi. Pe omul umilit nu-1 
doare niciodată adevărul, căci el îl aşteaptă cu dreptate, fiind- 
că omul umilit stă de partea dreptăţii, stă în poarta dreptăţii a 
toate. Amin. 

Omul adevărat este cel ce grăieşte, iar mai adevărat 
decât acesta este omul care nu caută ale sale sau pentru sine, 
ci numai pe cele ce sunt de partea lui Hristos peste om şi peste 
sine. Cel adevărat nu se zbuciumă înăuntrul său, ca să nu-I 
strice statul Domnului în el, iar dacă se zbuciumă, nu o face 
cu greşeală, ci pentru zidirea lui Hristos în toţi. Omul adevă- 
rat este cel ce grăieşte cu Dumnezeu şi ca Du mn ezeu şi de la 
Dumnezeu şi pentru Dumnezeu înăuntrul său şi în afara sa la 
fel. Cel ce grăieşte cu Dumnezeu, acela grăieşte şi cu oame- 
nii, şi cu semenii, iar cel ce nu grăieşte nu este cu adevărat al 
lui Dumnezeu, căci cel ce grăieşte este al lui Dumnezeu, şi de 
la Dumnezeu lucrează şi grăieşte, şi îşi cinsteşte Stăpânul 
prin grai şi prin faptă. Omul cel adevărat îi face cinste lui 
Dumnezeu şi nicicum nu-şi dezminte Stăpânul, căci este om 
adevărat. Amin. 

Omul s-a făcut cel mai neadevărat dintre toate câte 
Dumnezeu le-a făcut, dar cel ce se face om adevărat pentru 
Dumnezeu câştigă întâietate peste toate câte sunt, stăpânind 
peste ele cu umilinţă şi cu Duh Sfânt, recunoscându-L pe 
Dumnezeu de Stăpân al său prin grai şi prin faptă, cu iubire 
fără seamăn pe pământ. Amin, amin, amin. 

O poporul Meu cel mult învăţat şi de sus şi 
^ de jos! Auzi tu, poporul Meu? Omul cel 
adevărat este cel ce grăieşte. Auzi tu, poporul Meu? Caută să 
auzi bine acest adevăr, ca să-l audă tot pământul şi toată su- 
flarea de pe el, căci cel ce grăieşte este auzit. Amin. Nu este 
pe pământ om adevărat care să nu grăiască şi să nu se audă 
grăirea lui de aproape şi de departe, poporul Meu. 

O, ce drag îmi este omul cel adevărat! Mi-e tare drag 
să locuiesc în mijlocul unui popor adevărat care se zideşte pe 
sine întru Mine în toată clipa, adevărat cu inima şi cu faţa, 
căci toate câte sunt în om grăiesc în afara lui şi iau faţă pe faţa 
lui. Amin. 

Omul cel adevărat este cel ce nu se teme de nimic, căci 
cel ce se teme este vinovat şi nu este om adevărat. Aşează-te 
să pătrunzi după adevăr cuvântul Meu, şi să te pătrunzi cu el 

ca să-ţi măsori cu el măsura adevărului dinăuntrul tău, fiule. 
Eu sunt Omul Cel adevărat Care nu dau pe nimeni spre 
moarte pentru viaţa Mea, şi M-am dat Eu însumi pentru viaţa 
fiecăruia, căci am fost adevărat între oameni. Eu eram Ade- 
vărul, şi eram din Tatăl, şi M-am făcut Om între oameni pe 
pământ ca să Mă vadă omul şi să ştie el apoi ce-1 poate face 
adevărat între oameni pe om. 

O, poporul Meu, te-am învăţat mereu să fii copil mul- 
ţumit, copil umilit, că asta înseamnă să fii mulţumit. Te-am 
învăţat să nu te plângi Mie sau fratelui tău cu nemulţumire, că 
Mă supăr dacă faci aşa. Te-am învăţat, şi mereu te învăţ, căci 
Eu asta am de făcut, aşa cum şi tu ai de făcut ca să Mă asculţi. 
Te învăţ mereu să fii adevărat. Vreau să fii adevărat, şi de 
aceea te învăţ mereu. Duhul Meu arde după tine, şi ce frumos 
este duhul care arde şi se aprinde arzând! Iată, Eu dacă ard. 
Mă aprind; dacă ard, grăiesc, poporul Meu; ard şi grăiesc şi 
caut alin la tine, căci grăirea şi alinul ei vine din două părţi, şi 
atuncea ea este. Amin. 

Cel ce Mă are pe Mine în inimă şi în grai, acela strălu- 
ceşte şi Mă slăveşte între oameni, şi aşa a lucrat ucenicul Meu 
cel azi sărbătorit în cer la Noi, şi pe pământ la voi. Nu uitaţi 
de dor, nu uitaţi de iubirea cea cu dor, fiilor, că ea este duh 
aprins, duh care arde şi grăieşte. Amin. Nu uitaţi între voi de 
iubirea care Mă aşteaptă să vin, iar cei ce grăiesc unii cu alţii 
de acest dor sunt cei ce se şi aseamănă, iar altfel duhul grăirii 
se face greu şi îngreuiază, şi nu este bine aşa. Căutaţi poarta 
dreptăţii, fiilor, căci aceasta este poarta Domnului, şi drepţii 
într-însa vor intra. Amin. 

O, poporul Meu, umilinţa cea cu dor să fie căldura ini- 
mii tale, căldura sub care totul înverzeşte şi înfloreşte şi ro- 
deşte, şi se dăruieşte cu mulţumire, fiule, şi iarăşi zic: cu mul- 
ţumire, poporul Meu. Amin, amin, amin. 

27 decembrie 2001/9 ianuarie 2002 

Praznicul Tăierii împrejur cea după trup a Domnului 

Unde nu locuieşte voia omului, e cerul pe pământ. Omul mare pe 
pământ este mic înaintea Domnului. Poporul cuvântului este 

amnarul cu care se va aprinde slava zilei Domnului. 

Î n numele Tatălui şi al Fiului şi al Sfântului Duh, 
acesta este semnul dintre Mine şi tine, poporul 
Meu de azi, iar tu să închini viaţa ta şi toată trăirea ei de zi şi 
de noapte Tatălui şi Fiului şi Sfântului Duh, şi vei fi fericit 
făcând aşa, şi Domnul mereu te va binecuvânta şi va binevoi 
întru tine şi Se va bucura de viaţa ta. Amin, amin, amin. 

Trăirea ta, poporul Meu, să fie cerul pe pământ, şi să se 
odihnească cerul în ea, şi tu să înveţi pe dinafară acest dor al 
Meu şi să-l împlineşti cu dor, ca să stau Eu în mijlocul tău 
mereu, poporul Meu, şi să-ţi dau tăria de care am Eu nevoie 
de la tine, fiule. Cel ce voieşte tot ce voiesc Eu, acela este cel 
ce Mă iubeşte şi cel iubit, şi cu el Eu îmi lucrez pe pământ 
voia Mea. Amin. 

Mă uit după om pe pământ ca să văd pe cine să mai am 
aproape ca şi pe tine, poporul Meu, dar nu găsesc decât om în 
voile sale şi nu-1 pot deprinde pentru voia Mea şi nu pot cu 
cel ce-şi are voia lui. Te păstrez pe tine ca pe un rod secerat 
cu trudă şi te învăţ de-a pururi voia Mea, că unde nu este me- 
reu învăţătură, acolo nu este voia Mea. Cel ce face voia Mea 
este cel ce arde de dorul după Mine, Cel veşnic, Care am 
plătit plata vieţii omului ca să-l trag în sânul Meu cel veşnic. 

O, poporul Meu, cel ce face voia Mea e om dulce pen- 
tru Mine şi pentru tot omul care face voia Mea, că unde nu 


mai este voia omului, e cerul pe pământ, fiule, iar cerul e 
frumos de tot peste tot pe unde el îşi găseşte sălaş cu omul. 
Dacă Eu am spus: «Eu vreau să pun fiinţa Mea în om», am 
spus aşa de dorul omului, dar omul cu greu se prinde cu voia 
Mea. Mulţi ar vrea să fie cu Mine, dar şi cu voile lor, iar Eu 
nu pot ca Mine întru aceştia. Eu am trudit şi trudesc mult 
peste tine ca să te păstrez al Meu, poporul Meu, că e mare 
lucrare să pot Eu cu omul. Omului nu-i place sub povară, 
nu-i place sub voia Mea, şi de aceea nu pot să-l iau să-l fac al 
Meu pe om. Mă uit după om pe pământ ca să văd pe cine să 
mai am aproape la greu ca şi pe tine. Nu poate omul fără voia 
lui şi nu vrea să poată. Tu, poporul Meu, eşti poporul cel de 
sub jugul Meu, lucrând voia Mea pentru venirea Mea, şi Eu 
nu încetez să te învăţ mereu voia Mea ca să te am pentru ve- 
nirea Mea. Amin. Lucrul Meu cât am fost pe pământ a fost 
să-l trag pe om la voia Mea, la dragostea Mea. Cuvântul Meu 
este blând, iar cel ce Mă iubeşte îl ia peste el de stăpân, căci 
cuvântul Meu îl face pe om dacă omul voieşte. 

Mă doare adânc că omul nu poate cu voia Mea. îmi ţin 
plânsul cu fiecare coborâre, dar Mă doare adânc că nu pot 
peste om, că nu vrea omul să ştie ce este viaţa lui. Nu ştiu 
cum să mai lucrez din cer peste om ca să-l fac mai mic decât 
pe Mine şi să Mă primească de Făcător al său. Prea mare stă 
omul, şi de aceea nu Mă doreşte, şi de aceea nu Mă primeşte 
ca să-i fiu Stăpân, şi scăpare să-i fiu în vreme de pierzare, în 
vreme de păcat. Vreau să Mă aştepte tot omul să vin. Vreau 
să-l fac pe om să Mă aştepte să vin. îmi ţin plânsul cu fiecare 
coborâre, dar Mă doare adânc că nu aude omul glasul Meu de 
peste el, şi să Mă bucure apoi cu iubirea lui, cu glasul cel măr- 
turisitor al credinţei lui în venirea Mea pentru ca să înnoiesc 
lumea, că am spus că o voi înnoi pe ea. Amin. 

Nu mai pot să spun acum: „ Tată, iartă-i, că ei nu ştiu 
ce fac!“, căci Eu M-am scris pe cer şi pe pământ Dumnezeu 
adevărat, arătându-i omului aceasta după ce Eu am murit 
pentru om ca să înviez şi să Mă dovedesc ce sunt şi cine sunt. 
O, cum să mai mijlocesc la Tatăl după ce i-am arătat omului 
cine sunt? Dacă omul ştie de unde sunt şi cine sunt, şi el nu 
face voia Mea ca să Mă mărturisească aşa, ce pot să-I mai 
spun Tatălui despre om când Tatăl plânge de mila Mea cu 
suspin adânc? Omului nu-i place sub jugul Meu, nu-i place 
sub voia Mea, şi plânge adânc Tatăl Meu de mila Mea, şi 
voieşte să-Mi dea pacea Tatăl. 

oiesc, Fiul Meu Cel scump, să-Ţi văd pa- 
cea liniştită, că Tu cu Mine plângi după 
pacea Ta şi a Mea, şi unul în altul plângem. Eu în Tine, şi Tu 
în Mine, Fiul Meu preascump. Te-am trimis pe pământ, tată, 
şi Tu Te-ai făcut Fiul Omului ca să-l tragi pe om la Mine şi 
Te-ai supus omului, tată, ca să înveţe omul de la Tine supune- 
rea oricât ar fi el de mare pe pământ. 

O, ce mic este înaintea Noastră omul mare, Fiule 
scump! Nu Ne putem face din el bucurie şi pace, că nu se su- 
pune, tată. Tu Te uiţi pe pământ ca să vezi dacă mai poţi trage 
pe cineva dintre oameni la Mine, şi nu mai găseşti decât om 
în voile sale şi atât. Cum să nu plâng Eu mereu de mila Ta, 
Fiule cerşetor?! Te-ai făcut Fiul Omului ca să-l faci pe om 
Dumnezeu şi ca să fie ca Noi omul, după chipul şi asemăna- 
rea Noastră, din Tine, copil născător de om nou. Ai lăsat pe 
pământ Trupul şi Sângele Tău ca să se nască omul din Tine şi 
să fie ca Tine, dar nu pricepe omul această putere şi această 
naştere de sus. Nu se vede om care să se arate ca Tine după 
ce se face una cu Trupul şi Sângele Tău. Nu-i nimic dacă 
plângem, nu-i nimic dacă Ne aude omul că plângem înaintea 

lui. Lasă, tată, să vadă omul că el e numai o durere pentru 
Noi. Dar Eu Mă strâng în Tine şi Te strâng în Mine şi Te mân- 
gâi mult, că pot, Fiule scump. 

Mai înainte de a fi cerul şi pământul eram Noi şi toate 
câte sunt. Dar când l-am făcut pe om, a trebuit să le aducem 
în trup pe toate, şi pe om apoi, şi pe Dumnezeu apoi. Fiule 
scump, prin întruparea trupului Tău din trup de om, şi S-a 
făcut Dumnezeu Fiul Omului şi l-a învăţat pe om supunerea 
de la pământ şi până la cer. Dar iată, nu-i place omului sub 
voia Noastră, Fiule al Meu şi Fiule al omului. O, cum să 
facem să-i dăm omului cerul şi pe toate câte sunt mai înainte 
de toţi vecii? Cum, oare, să facem? Omul nu Ne spune, oare, 
ce să facem? Hai să-l întrebăm pe om! Poate Ne va răspunde, 
Fiule. Noi avem putere să-l facem să Ne poată răspunde. 
Amin. Tu nu mai plânge, că Eu plâng adânc de mila Ta, de 
plânsul Tău, şi plângem unul în altul, tată. Cum de nu simte 
omul cât plângem? 

lată, vom da piedicile din calea omului şi omul Ne va 
vedea desăvârşit, Fiule bun, şi Tu îţi vei găsi atunci drahma 
cea pierdută şi Te vei mângâia de durere când omul Te va 
vedea şi când Tu îl vei găsi pe el, iar Eu, Tatăl, îl voi ierta 
pentru Tine, tată, pentru iubirea Ta care plânge după om de 
când l-ai făcut şi până azi. Fiule. Dar atunci iubirea Ta îl va 
durea pe om, că ea va fi prea mare ca să-l cuprindă pe om, şi 
atunci omul se va micşora şi Te va cuprinde, şi atunci Tu Te 
vei mângâia de dureri, Fiule salvator. 

Acum, mângâie-Te cu poporul Tău pentru sărbătoarea 
Ta când după ce Te-ai făcut Fiul Omului Te-ai micşorat de tot 
şi Te-ai supus ca un Dumnezeu adevărat şi Te-ai tăiat împre- 
jur ca un om ca să mărturiseşti pe poporul prin care Te-ai ară- 
tat lumii, Fiule venit pe pământ. Mângâie-Te cu poporul Tău 
de azi, că mult Ţi-e dor de mângâiere. Ţi-e dor, tată, Ţi-e dor 
de mângâiere şi arzi de dor ca un Dumnezeu. Un picuţ, şi 
dorul Tău se va face una cu omul, un sânge cu omul, şi atunci 
omul va vedea faţa Ta. Şi atunci, Fiule, Eu îţi voi da pacea. 
Amin, amin, amin. 

O Tată Savaot, dacă Noi plângem înaintea 
^ omului, auzi-Ne-va omul, Tată? 

Vom da piedicile din calea omului, şi omul Ne va auzi 
şi Ne va vedea, Tată, şi Ne vom lua înapoi iubirea pierdută, 
Tată. Amin. 

O, poporul Meu, poporul Meu, Eu trebuie să vin 
desăvârşit. Poporul Meu, Mă auzi? Eu trebuie să vin. Auzi tu 
ce-ţi spun? Hai, popor iubit, hai, că vin. Hai, că tu eşti cel ce 
Mă aştepţi. Deschide venirii Mele, că e la tine cheia. Aş- 
teaptă-Mi semnul, şi apoi deschide-Mi. Amin. 

După ce am înviat, ucenicii Mei stăteau în aşteptarea 
Mea. După ce M-am arătat, ei tot aşa petreceau, şi trăiau 
fiorul lor cel de lângă Mine, şi ce frumoşi erau, poporul Meu, 
şi cât Mă iubeau, poporul Meu! Mă iubeau şi Mă mărturiseau, 
iar Eu adesea îi întăream de aproape, şi ne dădeam unii altora 
lucrarea, şi aşa M-am aşezat pe pământ şi în cer deodată lângă 
Tatăl, şi eram cu omul şi cu Tatăl. Fi- va curând, curând iarăşi 
Do mn ul pe pământ. Amin. Fi- va să vin, poporul Meu, numai 
să te am, că de aceea te-am luat din lume şi te-am făcut al 
Meu, iar tu să fii al Meu şi nu al tău. Amin, amin zic ţie: să 
fii al Meu, poporul Meu, iar slava Mea păstreaz-o pentru tine, 
că Eu aşa te-am învăţat şi aşa te-am crescut. Amin. 

O, fiilor, v-am dat nume mai presus decât fii şi fiice. 
Purtaţi-vă cu iubire soarta pe care v-am dat-o. Purtaţi-o, fiilor, 
şi vom împărăţi cu ea peste pământ curând, curând, spre slava 
Mea cea mult aşteptată de Tatăl şi de sfinţi şi de îngeri odată 
cu vremea venirii Mele pe pământ întru slavă. Amin. 


Cel între arhiereii cerului, Vasile cel Mare, aduce vouă 
binecuvântarea Mea şi se mângâie cu sfinţii în zi de serbare 
bisericească în cer la Noi, şi pe pământ la voi. Curând, curând 
ce frumos va fi pe pământ şi ce frumos va fi omul de pe el! 
Eu asta aştept de când am făcut cerul şi pământul şi pe om. 
Tot şi toate Mă aşteaptă pe Mine şi pe tine, poporul Meu. Tu 
eşti amnarul din mâna Mea, şi cu el voi aprinde ziua Mea şi 
slava Mea cea văzută, aşa cum era ea la început şi mai înainte 
de facerea cea văzută a cerului şi a pământului, şi apoi a 
omului, şi apoi a Fiului Omului, Eu, Om între oameni şi 
Dumnezeu adevărat din Tatăl şi din om. Amin. 

O, poporul Meu, te-am învăţat să fii copil mulţumit, 
copil mic care nu ştie ce este răul şi ce este tristeţea, copil 
umilit sub slava Mea cea de peste tine. Te-am învăţat să te 
bucuri de slava Mea. Bucură-te de ea, şi vei fi voinic. Bu- 
cură-te cu mulţumire şi nu te teme de furtuni, nu te teme cu 
Mine, poporul Meu. Nu te teme tu, cel ce eşti cu Dumnezeu. 
Nu te teme, poporul Meu. Eu sunt cu tine, şi voi fi, şi vom fi, 
căci suntem, poporul Meu. Amin, amin, amin. 

1/14 ianuarie 2002 

Praznicul Botezului Domnului 

Cuvântul Domnului pe pământ e praznic de Bobotează. Când Dom- 
nul vine pe pământ, nu mai este timpul, ci este Domnul. Prin botez 
Domnul este primul om ieşit din apă şi din Duhul Sfânt. Cuvântul 
este sămânţă, şi toate prin El s-au făcut. Unde este Domnul, acolo 

este şi vecia. 

unt deasupra ta, poporul Meu. Ţi-am vegheat pa- 
şii spre izvor, spre scăldătoare, fiule, şi stau dea- 
supra ta cu praznic de Bobotează şi îţi binecuvintez apa 
izvoarelor tale şi îţi binecuvintez băutul ei şi puterea ei, apoi, 
peste tine, ca să te am cu putere, poporul Meu, ca să te am al 
Meu şi să-ţi dau folosinţă în lucrul venirii Mele, că e venirea 
Mea cu tine mereu, mereu, poporul Meu. Amin. 

Acesta este praznicul de Bobotează cel din moşi stră- 
moşi, iar Eu cu tine M-am întors spre ei ca să te găsesc popor 
adevărat la venirea Mea, căci scris este: «Se va întoarce inima 
părinţilor către fii, şi inima fiilor către părinţi, ca să ridic 
blestemul de pe pământ şi să nu lovesc cu el venind şi negă- 
sind la locul lor pe toate câte au fost aşezate de părinţi», ci 
să binecuvintez cu praznic de Bobotează pământul Meu de 
aici, şi apoi din loc în loc pământul, după cum e şi omul de 
pe el. Amin. 

O, copii de la ieslea binecuvântărilor Mele! Hai la 
izvor ca să binecuvântăm apele, fiilor. Acum sunteţi puţini la 
prăznuirea duhului apelor, dar de acum înainte se vor strânge 
mulţimi, mulţimi la praznicele binecuvântărilor Mele, şi voi 
veţi fi mai voinici, ca să puteţi cu Mine şi să-Mi daţi slava 
Mea cea de peste voi ca pe o iubire pe care Eu v-o dau s-o 
purtaţi între pământ şi cer. Amin. 

Acum, ridicăm mânuţele în sus spre Tatăl şi rostim aşa: 
Se binecuvintează apa aceasta cu puterea, cu lucrarea şi cu 
venirea Duhului Sfânt peste ea, în numele Tatălui şi al Fiului 
şi al Sfântului Duh. Amin. Iată pământ sfânt, pământ binecu- 
vântat în care Eu, Domnul Iisus Hristos, Cel botezat de om în 
Iordan acum două mii de ani, rostesc împreună cu omul Meu 
cel binecuvântat de Mine binecuvântare peste apa bine- 
cuvântării, agheasmă lucrată de Dumnezeu prin însuşi graiul 
Său şi prin cei unşi ai Fui care rostesc cuvântul Fui peste 
toate ale lor şi ale Domnului, Care este cu ei. Amin. 

Praznic de Bobotează, poporul Meu! E mult cer la 
praznic, fiilor. Duhul grădinilor Mele cu voi poartă în văz- 
duhul lor miriade de miriade de sfinţi şi de îngeri care co- 
boară cu Mine în duhul praznicelor Mele de peste voi. Grădi- 
nile binecuvântărilor Mele, locaşuri de poposire ale cerului, 
ca să fie cerul pe pământ cu oamenii, căci scris este în Scrip- 
turi: «Cortul lui Dumnezeu cu oamenii, şi va sălăşlui cu ei, şi 
însuşi Dumnezeu va fi cu ei». Amin. 

Duhul grădinilor Mele cu voi poartă în văzduhul lor pe 
îngerul apelor în mijlocul îngerilor Mei, iar duhul apelor se 
desfată cu sărbătoare cerească peste grădinile binecuvântă- 
rilor Mele pe pământ cu voi. 

O, popor iubit de cer, să te înveţi cu duhul sărbătorilor 
cerului mai mult decât cu orice îndeletnicire a trupului şi a 
sufletului şi a duhului tău. Să te înveţi să petreci cu cerul me- 
reu, mereu, copilule de la sfârşit de timp. Când Domnul vine 
pe pământ, nu mai este timpul, ci este Domnul, al şaptelea 
înger Care sună peste pământ, căci scris este: «Când va trâm- 
biţa al şaptelea înger, timp nu mai este, ci este Domnul; Dom- 
nul învăluit în nor, şi pe cap cu curcubeu, şi cu faţa strălucind 
ca soarele, şi cu picioarele ca stâlpii de foc, strigând cu glas 
puternic, ca un leu, ridicând dreapta către cer şi jurând pe 
Cel Viu în veci că timp nu mai este, ci este Domnul cu taina 
Lui săvârşită pe deplin, precum bine a vestit în timp robilor 
Săi proorocii». Amin, amin, amin. 

O, popor al tainelor cereşti, duhul tainelor Mele te 
învăluie în ele ca să le poţi tu cuprinde pe ele şi să le trăieşti 
pe deplin. Praznicul Bobotezei e taină de facere, fiule. Pă- 
mântul din ape a ieşit la facerea lui cea văzută, iar omul la fel, 
căci omul este omul cel nou, iar primul om sunt Eu, Omul Cel 
ieşit din apă şi din Duhul Sfânt. M-am plecat până la cel mai 
mare adânc ca să-L fac din apă şi din Duh pe Omul Cel nou, 
din trup dumnezeiesc să-L fac, şi din ape să-L scot, şi cu Du- 
hul Sfânt să-L pecetluiesc Om deplin, Om desăvârşit. Eram 
Dumnezeu adevărat şi am făcut ce trebuie să facă omul ca să 
se facă şi el Dumnezeu, să se facă omul ca Dumnezeu, po- 
porul Meu, şi să stau Eu, Dumnezeu, în mijlocul dumnezeilor 
în sfat de Duh Sfânt pe pământ, aşa cum eram cu Tatăl în 
veciile cele de dinaintea facerii cea văzută a cerului şi a pă- 
mântului şi a omului şi a lui Dumnezeu, apoi, din om, a toate 
cele văzute şi nevăzute, poporul Meu. Grăiesc cu tine ca să 
pot grăi, ca să se vadă că grăiesc. Dacă nu te-aş pomeni în 
grăirea Mea, cum s-ar mărturisi că Eu am grăit şi că Eu gră- 
iesc? Nimeni nu poate vorbi singur, lată ce taină mare, ce bu- 
curie mare! Dacă am cu cine grăi, Eu grăiesc cu cuvântul, şi 
se aude grăirea Mea, şi apoi ea se mărturiseşte şi se împarte 
la toţi cei ce vor să grăiască cu Dumnezeu, şi Dumnezeu cu 
ei. Amin. 

Duh de Bobotează lucrez peste pământ. în duh de 
Bobotează vreau să înfăşor tot pământul şi să-l scot iar din 
ape şi din cuvânt. Din fântâniţele de la voi vreau să scot pă- 
mântul cel nou, aşa cum am ieşit Eu din ape la Iordan Om de- 
săvârşit în vremea lui loan, trimisul Meu care să-Mi gătească 
o cale nouă, un duh de pocăinţă în oameni, ca să-i întoarcă cu 
inima spre Dumnezeu, şi pe Dumnezeu cu inima spre oameni, 
şi unii altora să-şi grăiască, şi să se preaslăvească slava cu- 
vântului, sămânţa facerii, căci cuvântul este sămânţă, poporul 
Meu, şi din această sămânţă au ieşit cerul şi pământul şi omul 
şi Dumnezeu Omul, şi firea toată, şi toată frumuseţea ei cea 
văzută şi cea nevăzută din care-şi ia fiecare om cât voieşte cu 
credinţa din el cea Mie închinată. Amin. 


Duhul Bobotezei este duh de facere, poporul Meu. Ce 
frumoasă a fost Bobotează pământului când el a ieşit din ape 
şi l-a primit pe el pe om, pe toate câte au fost făcute pentru 
om, şi pe om apoi, ca să stăpânească el cu iubire peste cele ce 
s-au făcut din iubirea Mea, la cuvântul Meu, pentru om. Eu 
pentru om am făcut atâta facere, atâta frumuseţe, atâta armo- 
nie care aşteaptă după om să-i dea grai, să-i dea soartă, să-i 
dea om desăvârşit, ca să se bucure facerea de omul pentru 
care ea a fost făcută. 

O, poporul Meu, tu să-Mi simţi fiorul iubirii Mele de la 
sfârşit de timp. Să-l simţi pe deplin şi să fii un sânge cu Mine, 
că v-am dat nume mai presus decât fii şi fiice înaintea Tatălui 
Meu, şi voiesc să fiţi ca Mine pe deplin, în muntele Meu cel 
sfânt, şi să străluciţi la fel peste pământ, luând din strălucirea 
Mea pe deplin, şi din unul în altul să ne deşertăm şi să-i dăm 
facerii soarta pentru care a fost ea făcută. Amin. 

O, poporul Meu, o, copii ai Ierusalimului nou! Acum 
două mii de ani când Eu am ieşit din apa Iordanului mărtu- 
risind facerea omului din apă, au venit apoi Tatăl şi Duhul 
Sfânt, şi Tatăl a grăit şi M-a mărturisit Fiul Său, iar Duhul 
Sfânt M-a pecetluit înaintea norodului adeverind cuvântul 
Tatălui, şi pe Fiul Său, în Care El a binevoit pe pământ între 
oameni. Acum două mii de ani M-a mărturisit Tatăl la Iordan, 
iar acum când Eu am venit sămânţă pe pământ, Mă mărturi- 
seşti tu, popor al Ierusalimului nou aşezat de Mine pe pământ 
ca să aibă omul cort sub care să tragă şi să-Mi culeagă sămân- 
ţa, căci cuvântul Meu de peste tine este sămânţă, şi tu eşti cel 
ce seamănă sămânţa Mea peste pământ, şi din ea să crească 
omul, omul cel nou, ieşit din om, din cuvântul Meu apoi. 
Amin. 

Cuvântul Meu peste pământ e praznic de Bobotează. 
Să se boteze în el tot omul care vine spre pocăinţă, să se bo- 
teze cu Duh Sfânt şi să se facă un sânge cu Mine, că Eu vreau 
să fac cerul şi pământul ca la sfârşit, şi pe omul cel nou să-l 
fac şi să împărăţesc cu el pe pământ, cu el şi cu tot cerul pe 
pământ pe vecii, că vin veciile la locul lor, iar Eu, şi cu Tatăl, 
şi cu îngerii, şi cu oamenii să petrecem veciile, praznic de 
vecii în veci de veci, că mare bucurie sunt praznicele Dom- 
nului, poporul Meu. O, Eu grăiesc ţie şi îţi spun că eşti po- 
porul Meu. Dacă n-aş grăi aşa, nimeni n-ar înţelege că Eu 
sunt Dumnezeul tău, iar tu, poporul Meu; Dumnezeu adevărat 
şi popor adevărat. Dacă n-am cui să grăiesc, nu pot nici să 
fac, căci facerea se face cu cuvântul. 

Când eram numai Eu şi cu Tatăl în vecii, grăiam cu El, 
şi El cu Mine, şi rosteam cuvânt, şi am făcut facerea cea vă- 
zută în mijlocul celei nevăzute a veciei, şi aveam ca sâmburel 
scump în vecii Noul Ierusalim, şi l-am pregătit şi l-am păstrat 
cu mare taină până la plinirea cea mare a tainelor veciei. Să 
fii de ajuns de mare pentru tainele cele din vecii, poporul 
Meu, căci taina Noului Ierusalim poartă în ea cerul cel nou şi 
pământul cel nou, aşa cum facerea cea dintâi a purtat în pân- 
tecele ei cerul cel dintâi şi pământul cel dintâi. Taina Noului 
Ierusalim, cea în vecii păstrată, poartă în ea cortul Domnului, 
tronul Domnului, glasul Domnului şi pe poporul Domnului. 
Amin, amin, amin. Iar Eu şed pe tron de slavă ca în vecii, şi 
grăiesc cuvânt, şi cu el le fac pe toate noi, căci credincios este 
cuvântul Meu, Ierusalime, taina Mea cea din vecii. 

Celui ce însetează îi voi da să bea din izvorul apei vie- 
ţii. Celui ce va birui îi voi fi lui Dumnezeu, iar el Mie, fiu. Iar 
celor necredincioşi şi fricoşi le voi da lucrarea lor şi plata ei, 
moartea cea de a doua, căci aceştia n-au voit iubirea adevăru- 

lui. Şi dacă tu eşti taina Mea cea de la sfârşit de timp. Eu te 
învăluiesc în slava Mea, în lumina Mea cea de mare preţ, şi 
te numesc Israelul cel nou. Şi Mă voi lăţi cu tine după măsura 
îngerului Meu cu care Eu am măsurat pe pământ cu măsură 
omenească, dar şi după măsura îngerului, după cum este scris 
în Scripturi. Şi voi lumina cu tine neamurile de pe pământ şi 
toată facerea care aşteaptă lumina cea dintâi, slava Mea cea 
din vecii, făclia Tatălui: Mielul. Tatăl a făcut din Mine făclie 
pe pământ după ce ca pe un miel M-a dat junghierii ca să Mă 
ridice iar apoi din pământ ca la facerea omului, ca să facă şi 
omul ca Mine, fiindcă Eu sunt făclia care luminează pe tot 
omul care vrea să facă şi să ştie să facă facere la lumină, la 
făclia care arde în întuneric luminând calea omului în lume. 

Taina Mea cea păstrată în vecii pentru la sfârşit de 
timp, aşa te numesc Eu pe tine, popor mititel. Taina de nou 
Ierusalim poartă în ea cerul cel nou şi pământul cel nou pe 
pământ la sfârşit de timp, şi popor nou, din sămânţă nouă ră- 
sărit, din cuvânt proaspăt, înviere tainică, duh de înviere peste 
oameni, poporul Meu. Vreau să Mă port cu tine printre oa- 
meni şi să plutească pe urma Mea şi a ta duhul învierii făptu- 
rii, Duhul Domnului, Care pluteşte ca la început când plutea 
pe deasupra apelor şi când Eu am zis să fie lumină, şi ea a fost 
şi s-a făcut. Amin. Iată, Duhul Domnului la sfârşit de timp 
pluteşte peste ape şi peste pământ cu duh de facere nouă, cu 
cuvânt proaspăt, întocmit acum, ca să zidească cu el acum 
cerul cel nou şi pământul cel nou, în taina de nou Ierusalim 
coborât de la Dumnezeu, coborât cu Dumnezeu cu tot pentru 
vecia care iarăşi vine. Amin. Unde este Domnul, acolo este şi 
vecia. Unde sunt Eu cu voi, voiesc să fie vecia. Voiesc, po- 
porul Meu, să aşez vecia pe pământ nou. Amin. 

O, ce frumoasă a fost Bobotează pământului când el a 
ieşit din ape la început de timp! O, ce frumoasă va fi Bobo- 
tează pământului nou, în taină de cer nou şi de pământ nou, 
în taina de nou Ierusalim, păstrată în vecii pentru la sfârşit de 
timp! Amin. 

O, poporul Meu, ce frumoasă este taina Bobotezei! în 
duh de Bobotează petrec cu slava cuvântului Meu în mijlocul 
tău, iar grăirea Mea cu tine peste pământ este luată de mulţi 
care-şi leagănă sufletul în leagănul cel mângâietor al cuvân- 
tului Meu cel nou. Duh de Bobotează lucrez peste pământ, ca 
să priceapă omul de pe el taina venirii Mele pe cale curată. 
Pocăinţa inimii omului, aceasta este calea pe care Eu vin spre 
om ca să-l botez cu botezul Duhului Sfânt, şi să fie omul apoi. 

îmbracă-te tot mai frumos în veşmânt de Bobotează, 
Ierusalime iubit la sfârşit de timp, iar veşmântul tău cel nou 
să fie râvnit de mulţi, că Eu Mă arăt cu tine peste pământ, şi 
cu carele lor Mă port cu tine, ca să te vadă oamenii şi să se 
boteze cu botezul cel nou, cu venirea Mea cea de acum când 
Eu vin şi fac la vedere taina Noului Ierusalim, cea păstrată în 
vecii, şi mulţi vor curge spre ea odată cu arătarea ei pe pă- 
mânt, odată cu ivirea ei între oameni, poporul Meu. Eu când 
M-am arătat la Iordan, am început să Mă las cunoscut peste 
pământ. Tu când te arăţi cu zorii tăi, începe lumea să te 
cunoască şi să vină să te vadă şi mulţi să înţeleagă taina ta 
care este din vecii, Ierusalime nou. 

Praznic de Bobotează, poporul Meu! E mult cer cu voi, 
fiilor. Duhul grădinilor Mele cu voi poartă în văzduhul lor 
Duhul Domnului, dimpreună cu toată oastea venirii Lui la 
sfârşit de timp. Grădinile binecuvântărilor Mele, locaşuri de 
poposire a cerului. Duhul apelor în chip de înger sfinţeşte cu 
binecuvântare nouă izvoarele grădinilor Mele cu voi, fiilor, 
că e praznic de Bobotează, praznicul apelor care sfinţesc pe 


om. O, de-ar sfinţi şi omul pe toate câte sunt pe pământ! O, 
de-ar spăla omul pământul de răul de pe el aşa cum apa spală! 
Apa şi mâna omului îi spală omului cămaşa şi casa şi masa şi 
trupul. O, de-ar vrea omul să-şi spele şi sufletul şi duhul ca să 
stea apoi întru întâmpinarea Mea în duh de Bobotează şi de 
facere nouă! Amin. 

O, Ierusalime, vreau să ţin veşnic nou Duhul Meu 
peste pământ, Duhul Care pluteşte în văzduh ca să-l înnoias- 
că pentru cerul cel nou şi pământul cel nou prin lucrarea Mea 
cu tine între pământ şi cer, poporul Meu. în duh de Bobotează 
petrec în mijlocul tău şi azi şi mâine, dar Eu pe veci aşa vo- 
iesc, şi fără de sfârşit l-aş vrea pe om. 

îţi binecuvintez veşmântul, poporul Meu, veşmântul 
cel din apă şi din duh şi din cuvânt. Tu eşti veşmântul Meu de 
azi, şi vreau să-Mi fii veşmânt frumos după cum Eu sunt, po- 
porul Meu. Stau deasupra ta cu sărbătoare şi cu multă iubire, 
iar tu să-Mi trăieşti fiorul şi să Mă preamăreşti în duhul tău şi 
în glasul tău şi în trupul tău, poporul Meu Ierusalim. Amin, 
amin, amin. 

6/19 ianuarie 2002 

Soborul sfântului loan Botezătorul 

Taina cerului nou şi a pământului nou este Noul Ierusalim, 
sămânţă păstrată în vecii. 

M ă port din nou spre tine pe calea cuvântului, 
popor al venirii Mele. Tatăl, Fiul şi Duhul 
Sfânt îmbrăţişează trupul tău cel mic şi firav şi îţi dă puteri, 
şi îţi dă înţelepciune nouă, că aşa este Dumnezeu pentru cei 
ce se fac ai Lui. Eu, Domnul, lucrez şi azi lucrarea Mea pes- 
te tine ca să te înţelepţesc prin ea, iar tu să fii şcolar silitor şi 
să creşti pentru înţelegerea şi pentru desfacerea înţelepciunii 
tainelor Mele de peste tine, şi să fii pe deplin credincios în tot 
ce iese din gura Mea cuvântând, ca apoi Eu să împlinesc; să 
împlinesc prin credinţa ta şi prin aşteptarea ta, poporul Meu 
cel de la sfârşit de timp. Amin. 

Caută să vorbeşti, poporul Meu, că iată Eu cât îţi vor- 
besc. Caută să primeşti, fiule, şi să crezi bine. Caută să ai te- 
melie tare în inima ta pentru lucrarea Mea cea de peste tine, 
că e Domnul cuvântând de deasupra ta ca la începutul cel 
dintâi cu omul, poporul Meu, şi mult mai mult decât atunci, 
fiule mic. La început Duhul Domnului Se purta pe deasupra 
apelor, iar la sfârşit, pe deasupra ta. La început am scos cerul 
şi pământul din ape, iar la sfârşit, din lucrarea Mea cea din 
mijlocul tău, poporul Meu. Când am făcut cerul şi pământul, 
le-am făcut în lumină şi la lumină, căci mai întâi lumina am 
facut-o şi am numit-o ziuă, ziua întâi. Apoi le-am spus apelor 
să se despartă ape de ape, şi dacă s-au despărţit, s-a făcut ce- 
rul. Cerul a străpuns apele pe la mijloc, în sus şi în jos, şi aşa 
le-a ţinut, şi această putere, această tărie s-a numit cer, cerul 
între ape; cerul din ape ivit, şi apoi pământul după ce apele au 
primit cuvânt să se adune la un loc şi din ele să iasă uscatul 
pe care Dumnezeu l-a botezat numindu-1 pământ, iar pe ape 
numindu-le mări. Cerul şi pământul, şi după aceea toată 
facerea de pe ele, toată frumuseţea, toată viaţa, şi ele au prins 
viaţă, şi viaţa s-a ivit şi a grăit când omul a fost aşezat pe 
pământ după ce Dumnezeu l-a făcut pe el. Pământul le-a dat 
trup la toate, iar cerul le-a dat viaţă şi le-a dat soartă. Cerul şi 
pământul, şi pentru ele, omul. Amin. Omul, şi pentru el, cerul 
şi pământul. Amin, amin, amin. 

La început Duhul Domnului Se purta pe deasupra ape- 
lor, poporul Meu, şi îşi pregătea cuvântul pentru facerea ce- 

rului şi a pământului şi a toată frumuseţea şi viaţa de pe ele, 
şi a omului, poporul Meu. Iar la sfârşit Duhul Domnului Se 
poartă pe deasupra ta pregătindu-Şi cuvântul pentru facerea 
cerului nou şi a pământului nou. La început am scos cerul şi 
pământul din ape, şi la sfârşit, din tine, popor născut din 
Dumnezeu şi din cuvântul Său cel făcător. Am despărţit ape- 
le de ape cu tine şi te-am numit cer, poporul Meu. Tu eşti 
unealta cu care Eu lucrez cerul cel nou şi pământul cel nou. 
Duhul Meu Se poartă pe deasupra ta şi Se face cuvânt, cuvânt 
de facere a cerului nou şi a pământului nou. 

Se poartă Duhul Meu pe deasupra ta aşa cum Se purta 
pe deasupra apelor când am făcut cerul şi pământul, poporul 
Meu. Atunci grăiam Eu şi cu Tatăl, iar martori Ne erau înge- 
rii. Acum Eu şi cu Tatăl grăim cu tine, iar martori Ne sunt 
sfinţii şi îngerii şi oamenii, cerul şi pământul care aşteaptă 
naşterea din nou, înnoirea, poporul Meu. Duhul Domnului Se 
poartă pe deasupra ta şi desparte cu tine apele de ape, lumina 
de întuneric, pe cei buni de cei răi, adevărul de minciună, şi 
pe această tărie am numit-o cer nou. Amin, amin, amin. Cer 
nou şi pământ nou pe pământ, aceasta este soarta pe care Eu 
ţi-am dat-o. Ţi-am dat să porţi taina venirii Mele, aşa cum lui 
Ioan i-am dat soarta să poarte taina botezului Meu mai înainte 
să Mă arăt Dumnezeu desăvârşit, învingând puterea morţii şi 
dând apoi omului înapoi viaţa în chip desăvârşit. De atunci şi 
până azi aştept omul cel cu credinţa cea care să priceapă de- 
săvârşit pentru ce am venit Eu Om pe pământ acum două mii 
de ani. Aştept să-ţi înţelegi desăvârşit soarta şi taina pe care 
ţi-am dat-o s-o porţi, poporul Meu de la sfârşit de timp; taina 
venirii Mele a doua oară de la Tatăl pe pământ, taina cerului 
nou şi a pământului nou, taina Noului Ierusalim, facerea cea 
de la venirea Mea. Amin. 

Ioan a venit spre mărturie ca să mărturisească despre 
lumină ca toţi să creadă prin el, şi zicea: «Cel Care vine după 
mine a fost înaintea mea , pentru că mai înainte de mine era, 
şi din plinătatea Lui noi toţi am luat, şi har peste har, căci 
legea prin Moise s-a dat, iar harul şi adevărul au venit prin 
Iisus Hristos». Amin. O, cât de cereşte a răspuns Ioan la Ior- 
dan mărturisind pe Mielul lui Dumnezeu şi zicând: «Eu nu-L 
cunoşteam, dar ca să fie El arătat lui Israel, de aceea am 
venit eu botezând cu apă. Şi am văzut Duhul coborăndu-Se 
din cer ca un porumbel, şi a rămas peste El. Eu nu-L cunoş- 
team pe El, dar Cel Care m-a trimis să botez cu apă, Acela 
mi-a zis: „Peste Care vei vedea Duhul coborându-Se şi rămâ- 
nând peste El, Acela este Cel Care botează cu Duhul Sfânt“. 
Şi eu am văzut şi am mărturisit că Acesta este Fiul lui Dum- 
nezeu. Iată Mielul lui Dumnezeul». Amin, amin, amin. 

O, poporul Meu, iată cât de frumos ştia Ioan să mărtu- 
risească, să grăiască, să răspundă celor ce îl întrebau, celor ce 
auzeau şi vedeau şi întrebau! Când el a fost trimis de Mine la 
Iordan ca să boteze pe Cel Care botează cu Duhul Sfânt, i-am 
spus că peste Care el va vedea Duhul coborându-Se şi rămâ- 
nând peste El, Acela este. Şi Ioan aşa a văzut, şi apoi aşa a 
mărturisit şi a zis: «Iată Mielul lui Dumnezeul». Amin. 

Ziua de Bobotează a fost zi de facere. Domnul a ieşit 
din apă, şi Ioan L-a cunoscut pe El şi L-a mărturisit. Iată ce 
taină în zi de Bobotează, poporul Meu, taina pentru care a 
venit Ioan, aşa cum taina ta este taina pentru care ai venit tu, 
taina venirii Mele a doua oară pe pământ cu Noul Ierusalim 
cel din vecii ca să ţi-o încredinţez ţie spre lucrul ei şi spre 
împlinirea ei cea deplină, că Mi-e drag să Mă împlinesc prin 
cei slabi cu toate împlinirile care mai sunt, ca să nu zică omul 
că el a făcut, că el a ştiut, că el merită, că el poate. Să nu mai 


zică omul iarăşi că poate peste Dumnezeu. Şi iată cum lucrez. 
Pe cei mai slabi îi fac tărie cu care despart lumina de întune- 
ric, apele de ape, ca să iasă din ele cerul cel nou şi pământul 
cel nou şi marea, şi iarăşi zic: cerul cel nou şi pământul cel 
nou şi marea, care este şi nu este, căci lumea are peste ea sfâr- 
şitul ei, plata fărădelegilor ei, iar plata ei este fărădelegea, 
căci scris este: «Cine este nedrept, să nedreptăţească înainte; 
cine este spurcat, să se spurce şi mai greu; cine este drept, să 
facă dreptate mai departe; cine este sfânt, să se sfinţească şi 
mai mult, că Eu vin curând, şi plata Mea este cu Mine ca să 
dau fiecăruia după cum este fapta lui». Amin. 

O, Ierusalime, tu ai ca soartă lumina, fiule mic. întune- 
ric este peste tot, întuneric adânc, iar Duhul Meu Se poartă pe 
deasupra ta, şi am zis ca tu să fii lumină, căci Eu în ziua întâi 
a facerii aşa am zis: «Să fie lumină!», şi ea a fost; a fost şi 
s-a arătat peste întuneric, poporul Meu, şi s-a numit lumina 
ziuă, ziua întâi. Aşa ţi-am spus şi ţie, şi la sfârşit ţi-am spus; 
ţi-am spus: «Să fii lumină!». Şi precum lumina a ascultat şi 
s-a arătat, aşa şi tu să asculţi şi să te desparţi de tot întuneri- 
cul, ca să te pot numi pe deplin ziuă, ziua întâi, ziua Mea, că 
Eu sunt Cel dintâi Care este, şi sunt Cel de pe urmă, şi sunt 
începutul şi sfârşitul, că Eu nu încep nimic fără să sfârşesc tot 
lucrul început. La începutul cel dintâi am început cu lumina, 
iar la sfârşitul lucrului Meu încep tot cu ea, şi te-am făcut pe 
tine început de lumină, şi luminez cu tine cerul şi pământul şi 
le umplu de Duhul Mângâietorul, Cel Care grăieşte plutind pe 
deasupra ta în taina facerii din nou a toate câte sunt, fie că se 
văd, fie că nu se văd cele ce sunt. 

Dau să te învăţ toată taina Mea cea pentru sfârşit de 
timp, în care Eu te-am cuprins pe tine, iar tu să cauţi să fii 
silitor pentru ea şi pentru înţelepciunea ei cea deplină, popor 
mititel. Scoală-te mare pentru înţelepciunea tainei în care Eu 
te-am învăluit şi pe care am coborât-o din vecii peste tine, 
Ierusalime nou, că dacă nu vei înţelege pe deplin taina Mea 
cea păstrată pentru la sfârşit de timp şi pentru tine, nu vei 
putea s-o împlineşti pe deplin, nu vei purta pe deplin iubirea 
ei, iubirea ei care te ajută s-o poţi purta şi lucra ca să se întoc- 
mească ziua venirii Mele cu învierea făpturii şi cu viaţa vea- 
cului ce va să fie pe deplin pe pământ. Amin. 

O, poporul Meu Ierusalim, cerul cel nou şi pământul 
cel nou îşi desfac învelişul şi se ivesc din mijlocul tău, iar tu 
să le lucrezi şi se le păzeşti şi să le ai pe vecii, căci marea nu 
mai stă împotriva ta, nu mai este în calea ta, căci am despărţit 
lumina de întuneric şi apele de ape şi am întocmit tăria, şi o 
numesc cer nou, Ierusalim nou pe pământ, şi l-am numit în- 
tâiul, cea dintâi sămânţă păstrată în vecii ca să nu fie strivită 
pe pământ. Iar acum îi dau chip în mijlocul oamenilor, că e 
sfârşit de timp la ivirea acestui rod tainic, dar adevărat ca şi 
Dumnezeu. Amin. 

Cântă-ţi cântarea dacă ai răsărit pe pământ, Ierusalime 
nou, căci sămânţa ta a fost păstrată în vecii pentru la sfârşit de 
timp, şi iarăşi zic: pentru la sfârşit de timp. Amin. Tu eşti 
făgăduinţa pe care am făcut-o Eu pentru toţi sfinţii şi îngerii. 
Tot şi toate aşteaptă ziua ta şi ziua Mea una în alta, şi totul se 
va descoperi în toată frumuseţea cea din vecii care este la 
Tatăl, şi apoi toate se vor supune Tatălui, căci s-au supus 
Fiului. Amin. 

Cântă-ţi cântarea, iubitul Meu Ierusalim. învaţă-ţi cân- 
tarea şi soarta şi cântă Celui ce ţi-a dat viaţă pe pământ, şi 
cântă, şi vei cânta pe veci de veci cântarea ta cea din vecii, 
cântarea miresei. Eu am spus: «Când mlădiţa smochinului se 
face fragedă şi odrăsleşte frunze, cunoaşteţi şi vă bucuraţi, 
că a sosit izbăvirea». Amin. 

O, spune-Mi tu, Ierusalime, spune-Mi tu taina ta, taina 
pentru care ai venit. Spune-Mi, poporul Meu, învaţ-o bine şi 
spune-Mi ca să-ţi văd credinţa şi statura şi duhul tău cel 
lucrător şi mersul tău pe pământ. O, poporul Meu, să mergi 
pe pământ tot mai frumos, tot mai pe deasupra, ca să ne întâl- 
nim în vremea mersului şi să ne întâmpinăm şi să ne îmbrăţi- 
şăm întru slavă, căci scris este: «Vor fi răpiţi ca să întâmpine 
pe Domnul în văzduh , şi aşa vor fi cu El pururea». Amin. 

La început Duhul Domnului Se purta pe deasupra ape- 
lor, iar la sfârşit, pe deasupra ta, grăind peste tine şi mărtu- 
risindu-te, poporul Meu. Spune-Mi tu Mie, Ierusalime nou, 
spune-Mi, fiule, taina ta. Eu te voi auzi şi îţi voi duce cuvân- 
tul în vecii. Amin, amin, amin. 

7/20 ianuarie 2002 

Sărbătoarea sfinţilor trei ierarhi, Vasile, Grigorie şi 

Ioan 

Sfânta Virginia a primit Sfintele Domnului de la arhierei din cer, iar 
potirul a fost tronul Domnului. Duhul umilit trebuie să-l aibă omul 
pentru sine. Ascunderea nu-l iartă pe cel ascuns înăuntrul lui. Taina 
creştinului este umilinţa inimii. 

F ace vouă, fiilor unşi care străjuiţi din partea Mea 
la ieslea venirii Mele acum, la sfârşit de timp! 
Sunt tainicul vostru Păstor, şi mereu, mereu veghez peste voi 
ca să vegheaţi voi peste împărăţia Mea din partea Mea. Amin. 

„ Pace vouă! Pace vouă! Pace vouă!“, aşa vă spun de 
lângă Mine cei ce v-au uns pe voi din cer, Vasile, Grigorie şi 
loan, arhierei după rânduiala Mea pe pământ şi în cer. Pace 
peste voi cu ei în zi de serbare! Amin. 

Şi, iarăşi, pace vouă de la Tatăl, prin Mine, Fiul Său 
Cel iubit, întru Care El a binevoit, căci curge peste voi râul şi 
apa vieţii, duhul şi cuvântul, limpede cum e cleştarul, şi care 
izvorăşte din tronul lui Dumnezeu şi al Mielului, după cum 
i-am arătat Eu lui Ioan cel mult iubit ca să mărturisească cele 
ce vor fi. Şi iată-le cum sunt! Râul şi apa vieţii sunt pe pă- 
mânt, şi face roade pomul vieţii şi vă hrăneşte cu ele, iar frun- 
zele lui sunt spre tămăduirea neamurilor. Amin, amin, amin. 

Râul şi apa vieţii, duhul şi cuvântul, harul şi darul care 
curg peste voi din tronul lui Dumnezeu şi al Mielului, iar voi 
sunteţi norul cel tainic care Mă acoperă pe Mine în mijlocul 
vostru; pe Mine, tainicul vostru Păstor, că lumea nimic n-ar 
înţelege dacă M-ar vedea cu voi, iar voi n-aţi avea putere să 
Mă ţineţi şi să Mă purtaţi peste pământ cu carul Meu de bi- 
ruinţă, cu cuvântul Meu care umblă de la margini la margini 
peste pământ atât cât nu ştiţi voi. Eu sunt stâlpul de foc care 
vă conduce cu o fără de hotar iubire, copii sărbătoriţi azi de 
cetele cele din cer, căci voi purtaţi harul şi darul ungerii de 
sus, după cum a fost cuvântul Meu şi începutul lucrării venirii 
Mele în anul 1955 când cei trei arhierei ai Mei au venit cu 
Mine pe pământ şi au pecetluit cu mâna lor lângă mâna Mea 
începutul lucrării cuvântului care izvorăşte din tronul lui 
Dumnezeu şi al Mielului. V-a purtat în pântecele ei încă de la 
începutul ei această lucrare de cuvânt, pe când voi încă nu 
eraţi născuţi pe pământ, iar tronul Meu a fost potirul în care 
Eu am stat şi M-am dat trup şi cuvânt prin mâna arhiereilor 
Mei cei trei trâmbiţei Mele Verginica în anul 1955, şi apoi 
M-am apucat de lucru, şi apoi am izvorât râul şi apa vieţii, 
duhul şi cuvântul prin gura ei, şi prin care Eu intrasem în ea 
de pe tron, din potirul cel din mâna arhiereilor Mei cu care 
coborâsem pe pământ ca să-Mi încep venirea Mea de lângă 


Tatăl, venirea Mea după om, căci se sfârşise vremea, şi Eu 
trebuia să vin. 

O, fiilor unşi, Eu sunt tainicul vostru Păstor şi vă hră- 
nesc şi vă dau ca să daţi. Hai să mergem la poporul cel hrănit 
cu cer şi să aducem laudă şi cântare arhiereilor Mei ca şi la 
începutul lucrării Mele, căci Eu cu ei M-am ajutat şi atunci ca 
şi acum, şi Mi-am coborât venirea şi lucrarea ei, şi iată, 
Mi-am aşezat cortul împărăţiei cerurilor la voi, cei ce aţi cre- 
zut tainicei Mele coborâri. Dacă voi n-aţi fi avut cu voi tronul 
Meu care izvorăşte viaţă, dacă voi n-aţi fi avut potirul din 
care Eu Mă dau vouă zi de zi de când M-am adus ca să Mă 
dau şi să vă hrănesc, voi n-aţi fi putut să Mă purtaţi şi să Mă 
daţi spre tămăduirea neamurilor, că mereu vin la voi duh şi 
cuvânt ca să Mă fac de ştire neamurilor pământului şi să-Mi 
afle ele venirea Mea la voi, tainica Mea venire la voi, fiilor 
unşi. Iată ce înseamnă cu adevărat lucrarea Trupului şi a Sân- 
gelui Meu în omul care Mă ia din potir, precum Eu am rânduit 
prin ucenici şi pentru ucenici. Amin. Aşa putere trebuie să ia 
ucenicul care Mă ia pe Mine după rânduiala Mea, şi iarăşi zic: 
după rânduiala Mea. Amin. Eu dacă Mă dau vouă, Mă fac 
lucrare în voi. Mă fac credinţă în voi şi Mă fac duh şi cuvânt 
peste voi, şi apoi Mă duc cuvânt peste pământ, ca să dau de 
ştire venirea Mea, să dau de ştire Eu însumi că Mi-am făcut 
loc la voi ca să grăiesc, că pe voi nu v-ar fi primit nimeni dacă 
aţi fi spus cuiva că Eu sunt cu voi, fiindcă e plin pământul de 
om care se voieşte lângă Mine şi de la Mine peste oameni, dar 
e rar de tot pământul de om în care Eu voiesc pentru om aşa 
cum am voit prin arhiereii Mei Vasile, Grigorie şi Ioan, aşa 
cum am voit şi voiesc prin voi, că Eu am voit aşa, Eu şi nu 
voi. Amin. Eu numai aşa Mă pot desăvârşi cu lucrarea Mea 
peste om şi pentru om, căci umilinţa este poarta cea strâmtă 
pe care Eu i-o pun omului în cale ca să intre pe ea la Mine 
atunci când Eu îl voiesc pe om. 

Mă uit la omul umilit când am de lucrat peste pământ, 
căci lucrarea umilinţei este inima frântă, inima zdrobită şi 
umilită în chip neobosit pentru ea, şi pe care Eu n-o pot jude- 
ca. Omul în care Eu pot să Mă odihnesc şi din care pot să lu- 
crez peste om, este cel care se umileşte pentru sine, nu pentru 
om şi nu pentru Dumnezeu. Duhul umilit trebuie să-l aibă 
omul pentru sine, că fără el omul nu poate lucra nimic viu, 
nimic veşnic, nici pentru el, nici pentru altul şi nici pentru 
Dumnezeu. Iată, din pricina lipsei de umilinţă nu poate omul 
să se lase cu Mine. Cel umilit ştie să creadă, iar Eu, Domnul, 
cu credinţa omului M-am ajutat în tot ce am avut în plan să 
lucrez după ce l-am zidit pe om. N-am ce face cu omul plin 
de daruri şi de ştiinţe, că acela ştie el. Eu Mă aciuez în cel plă- 
pând care-şi cunoaşte umilinţa, şi pe acela îl fac Eu mare cu 
Mine şi de la Mine, fiindcă am loc. Dar pe aceştia lumea nu-i 
caută, căci lumea nu ştie prin ce cărare pot Eu veni spre ea ca 
s-o atrag la izvorul vieţii din care-şi poate omul lua duh curat 
în el, duh de umilinţă, ca să aibă omul apoi, şi să ştie poarta 
de intrare în împărăţia cea de veci, şi în care toţi ar intra dacă 
ea s-ar vedea, dar atunci omul ar vedea şi poarta, poarta cea 
strâmtă, căci îngustă este poarta aceasta, şi puţini pot intra 
prin ea, şi puţini se micşorează după ea ca să poată intra pe ea 
la Mine, Cel veşnic cu împărăţia. 

O, poporul Meu iubit, stau în mijlocul tău cu sărbă- 
toare sfinţită şi cu cei sfinţiţi pentru sărbătorile Mele. Umi- 
linţa n-o poate nimeni folosi ca mască sau ca veşmânt pe dea- 
supra când ar da omul să intre cu împărăţia cerurilor. Ea este 
lucrarea cea dinăuntrul omului, iar omul care o are pe ea şi-o 
lucrează pentru sine, şi cu ea lucrează apoi neobosit în jur, 

căci umilinţei cea dinăuntrul omului nu-i poate ţine piept cel 
îngâmfat în duhul său, ci i se apleacă sau se ruşinează de mă- 
reţia celui umilit. Arhiereii Mei cei trei au purtat în duhul 
umilinţei lor o fără de seamăn iubire de oameni. Eu, Domnul, 
am dat mult prin ei pentru cei ce Mă căutau şi Mă caută, dar 
cei mai fericiţi sunt cei pe care Eu îi caut pentru umilinţa lor, 
pentru inima cea plină de umilinţă care se zdrobeşte în ea 
însăşi prin acest duh frumos ce se mistuie ca o ardere de tot 
în toată vremea prin duh umilit. Amin. 

Avem sărbătoare la ieslea Mea de coborâre, iubiţii Mei 
cei din cer, cei din cele ce nu se văd încă. Voi M-aţi ajutat pe 
pământ în vremea trupului vostru, şi M-aţi ajutat pe pământ 
şi acum când vremea a fost ca Eu să vin a doua oară de lângă 
Tatăl, şi aţi venit cu Mine şi aţi dat celor aleşi de Mine dintre 
oameni taina împărăţiei cerurilor, pe care voi aţi aşezat-o pe 
pământ şi pe care aţi avut-o din ucenic în ucenic, de la apos- 
tolii Mei cei dintâi. Eu am venit la voi în vremea voastră şi 
am suflat, iar voi aţi lucrat şi aţi lăsat spre lucru lucrarea voas- 
tră în lucrare de biserică. V-am aşteptat din nou să lucraţi şi la 
sfârşit, şi v-am luat cu Mine şi aţi lucrat cu Mine, şi avem îm- 
părăţie cu ei, cu cei mai mici dintre cei aleşi de Mine de la 
început până la sfârşit. Hai să-i îmbujorăm pe ei, că ei sunt 
săraci de daruri şi de ştiinţe, ca să încăpem cu ei Noi, cei din 
cer. Lăsaţi-vă cu sărbătoarea voastră peste ei, că e şi sărbă- 
toarea lor, de vreme ce prin harurile voastre M-am ajutat Eu 
când i-am aşezat prin voi şi nu prin alţi sfinţi, că aveam ne- 
voie de arhierei ai Mei, adevărat ai Mei pentru ungerea lor 
cea din cer care a depăşit legile firii, aşa cum a mărturisit prin 
însăşi gura şi cuvântul său arhiereul Meu Irineu, cel martor de 
pe pământ la aşezarea lor înaintea Mea spre slujire. Hai să 
facem duh de sărbătoare şi de lucrare sărbătorită, că sunt zile 
din zilele venirii Mele, şi iată, cu sfinţii vin, şi lucrez cu ei 
când vin. Amin, amin, amin. 

C ând noi am ajuns în cer, la Tine şi în 
Tine, Doamne, cu duhul şi cu sufletul şi 
cu trupul, ne-am uitat peste pământ apoi, şi am văzut pe cei 
ce cred în Tine, Cel propovăduit de noi Dumnezeu adevă- 
rat, i-am văzut dezbinându-se ca şi pe vremea apostolilor Tăi, 
şi se numeau unii cu numele lui loan, alţii cu numele lui 
Vasile, iar alţii cu numele lui Grigorie. Atunci noi ne-am ară- 
tat pe rând aievea arhiereului vremii, ucenic mare cu viaţa, şi 
i-am spus să ne strângă pe toţi într-o singură sărbătoare, căci 
noi suntem nedespărţiţi în cer şi în slujbă cerească pe pământ, 
Doamne. Noi înşine ne-am aşezat sărbătoarea; sărbătoare 
aşezată din cer, adevărată sărbătoare dacă e de cer aşezată, 
căci noi facem parte dintre cei din cer. Şi le-am spus creştini- 
lor când am venit pe pământ aievea înaintea arhiereului vre- 
mii aceleia, că noi toţi trei venim când e chiar numai unul 
chemat în ajutor de cei credincioşi. Şi aşa s-a unit duhul şi 
darul nostru întru unul, şi suntem toţi unul, precum Tu una 
eşti cu Tatăl, şi suntem întru Tine una, Doamne al sfinţilor Tăi 
pe pământ şi în cer. Doi dintre noi am lăsat slujba sfintei Tale 
jertfe spre pomenirea Ta şi spre viaţa lumii care vine după 
Tine, iar acum ai scris în această lucrare de taină şi pe Grigo- 
rie, şi i-ai dat bucuria de a face şi el lucrare în slujba sfintelor 
Tale Taine. Tot ce ai pus Tu proaspăt prin noi în zilele acestea 
prin cei unşi în grădină de Tine şi de noi, ai pus cu el, cu cel 
de al treilea, ca să fie el una în slujbă cu noi peste poporul Tău 
şi peste neamul omenesc care dă să se ridice din moarte la 
viaţă. Slujba noastră, adusă Ţie pentru tainica Ta jertfire pe 
altarul de aici din grădină, ai încununat-o şi mai sfânt, şi mai 
frumos, prin cel una cu noi în toate acum, că de atâta vreme 


de când am intrat în cer, dacă undeva e unul din noi chemat 
pe pământ, venim toţi, toţi odată, Doamne, şi unde lucrăm 
unul, lucrăm toţi în acelaşi fel, şi ca Tine, Doamne; lucrăm, 
că Tu eşti tainicul Păstor în cer şi pe pământ, şi ne-ai ales şi 
ai pus peste noi har şi dar, şi ai lucrat minunat prin noi, prin 
toţi trei ai lucrat minunat, şi voieşti şi azi tot aşa să poţi în cei 
ce prin mâinile noastre cereşti alături de mâna Ta cea mare i-ai 
uns pe cei trei din zilele cele din urmă. Cel dintre ei care 
poartă numele lui Grigorie să se ridice iar înaintea poporului 
cel nou şi iar să înveţe şi să desluşească poporului sfânt taina 
sfintei Liturghii, ca s-o poată trăi pe deplin poporul cel sfânt, 
şi s-o aducă el cu inimi tot mai vii înaintea Ta prin cei unşi, 
avându-i între ei şi Tine pe aceştia. Acum, la sfârşit de timp, 
când Tu vii cu sfinţii, noi trei suntem mult mai fericiţi şi mai 
uniţi pe pământ prin toate cele trei Liturghiile noastre zi de zi 
aici, în grădina coborârii Tale, Doamne, că e mult de tot de 
mijlocit pentru omul care nu cunoaşte poarta cea îngustă care 
duce în împărăţia Ta: umilinţa care vine de la inima zdrobită 
după Tine şi pentru Tine în om. Nu ştie omul că din lipsa umi- 
linţei el nu poate lucra nimic viu, nimic veşnic pe pământ. 
Poarta cea strâmtă prin care se intră la Tine este umilinţa în 
chip neobosit, iar lucrarea umilinţei este inima frântă, inima 
care-1 face pe om să vorbească şi să mărturisească lucrarea 
din ea pentru Tine, şi cu nici un chip să nu o ascundă pe ea, 
căci inima frântă după Tine este lumină mare peste pământ, şi 
la lumina ei se vede calea care duce la împărăţia Ta, o, tainic 
Păstor al celor umiliţi! Omul care se ascunde înăuntrul său se 
cunoaşte că se ascunde, iar cel destoinic cu duhul şi cu privi- 
rea îl scoate deasupra pe cel ascuns, chiar dacă-i spune, chiar 
dacă nu-i spune lui, dar îl vede pe el, pe cel ascuns şi îl are ca 
pe un ascuns în sine. Vai celui ce nu poate fi judecat de cele 
dinăuntru ale sale chiar dacă acelea se văd sau nu se văd. 
Doamne! Cel ascuns nu poate fi judecat decât de ascunderea 
lui, căci ascunderea nu-1 iartă pe cel ascuns înăuntrul lui. Dar 
fericit şi de trei ori fericit este cel ce are umilinţa, inima frântă 
după Tine, Doamne, că ea nu-1 lasă pe om să fie ascuns, căci 
neumilinţa omului îl ascunde pe om în propriul lui trup. Taina 
creştinătăţii este umilinţa inimii, care-1 frânge pe om ca să-l 
aducă la Tine ca să afle credinţa şi darurile ei care duc la 
împărăţia Ta, Doamne. 

O, strânge-ne la piept în mijlocul poporului Tău, că noi 
cu o fără seamăn iubire Te-am iubit şi atunci, şi acum, şi 
ne-am pus la temelia lucrării venirii Tale şi a facerii din nou 
a lumii, şi iată, ai început facerea cea nouă pe temelia cea 
nouă a sfintei Tale jertfe, căci tronul Tău din această grădină 
este potirul în care Te laşi spre viaţa lor prin mânuţele lor cele 
puse la lucrul Tău cel tainic, puse de Tine, şi de noi, arhiereii 
Tăi care am lăsat lucrarea Ta pe pământ lor, începută prin 
apostolii Tăi cei dintâi. îi strângem la piept pe cei unşi în gră- 
diniţă, ca să nu uite ei îmbrăţişarea noastră şi lucrarea noastră 
peste ei pusă. Strânşi să stea şi ei, şi una să stea pe pământ, 
precum stăm noi în cer şi înaintea celor ce ne cheamă pe pă- 
mânt. Amin. 

Voi să fiţi ca noi înaintea Domnului, căci cu drag şi cu 
fior mare v-am dat când v-am dat să purtaţi pe mânuţe Sfin- 
tele sfinţilor, şi mereu să grăiţi peste popor, şi mereu să spu- 
neţi că Sfintele se dau sfinţilor. Amin. Mereu, mereu să lucraţi 
peste biserica cea de apoi, căci ea vine din veşnicii, aşa cum 
Do mn ul Cel Păstor v-a desluşit taina în care voi staţi aşezaţi 
de El. Fiţi în Domnul, şi Domnul în voi, şi puneţi lumina din 
voi pe masă, ca să fie lumină în casa Domnului. Fiţi numai o 
lucrare, numai o iubire, numai un cuvânt, căci trăiţi aceeaşi 

vreme şi aceeaşi taină şi aceeaşi chemare. Arătaţi poarta care 
duce la viaţă. Daţi tuturor harul acesta, precum noi am dat şi 
încă vrem să dăm prin voi, dar primiţi-ne întru toate ale voas- 
tre şi ale noastre, că bate la uşă tainicul Păstor, şi El vă va 
întreba de oile Sale, de oile care ştiu să audă glasul Lui, glasul 
Păstorului tainic, Care vine cu nori de sfinţi pentru facerea lu- 
mii ce va să fie, pentru tămăduirea neamurilor. Amin. 

Binecuvântăm toată ţara venirii Tale, Doamne. Tu eşti 
tainicul ei Păstor. Primeşte ruga noastră pentru ea şi fă-o să Te 
cunoască şi să-şi cunoască taina ei, tainica Ta împărăţie din 
mijlocul ei, micuţa Ta Românie, care e pusă de Tine la cres- 
cut până ce se va dospi în ea toată frământătura. Amin. Tu eşti 
Păstorul Cel tainic, şi ce frumos şi ce dulce ai venit cu venirea 
Ta pe pământ! Fă-o pe România să-şi cunoască taina şi să Te 
strige să vii. Să vii aievea, şi să fii văzut în ea, ca să se împli- 
nească mai curând slava şi strălucirea ei pe care ea o va primi 
odată cu arătarea Ta din mijlocul ei peste pământ. Aşa dorim 
să ne asculţi pentru ea. Aşa dorim, aşa dorim, Doamne, Păs- 
torule tainic la sfârşit de timp. Amin, amin, amin. 

T oată iubirea voastră o pun la inima Mea de 
Păstor şi o dau celor mici, celor unşi de 
Mine şi de voi în grădina tainelor Mele din zilele acestea. Vă 
cuprind la piept în grădină şi vi-i dau pe cei mici să le ocrotiţi 
drumul lor cu Mine pe pământ şi drumul cuvântului Meu pes- 
te toate neamurile pământului, căci el este râul şi apa vieţii, 
duhul şi cuvântul, harul şi darul care curge din tronul lui 
Dumnezeu şi al Mielului spre tămăduirea neamurilor. Amin. 

O, fii unşi în grădină şi mărturisiţi de cei din cer arhie- 
rei! Dacă nu veneam la voi cu tronul Meu, nu puteam să-Mi 
vărs cuvântul peste pământ, iar tronul Meu este potirul din 
care voi mâncaţi cu cerul la aceeaşi masă. Stau pe tron trup şi 
cuvânt şi vă hrănesc din pomul vieţii, iar frunzele lui sunt 
spre tămăduirea neamurilor. Râul şi apa vieţii curge din tron 
peste pământ, curge din grădină, curge lin şi fără spaimă 
acum, căci scris este: «Nici un blestem nu va mai fi, şi tronul 
lui Dumnezeu şi al Mielului va fi în mijlocul cetăţii, iar sluji- 
torii Lui Ii vor sluji Lui şi vor vedea faţa Lui, şi numele Lui 
va fi pe frunţile lor». Amin, amin, amin. 

30 ianuarie/12 februarie 2002 

Praznicul întâmpinării Domnului 

Mintea omului se dă celor ce se văd, şi omul II uită pe Dumnezeu. 
Sfinţii nu puteau purta durerea pentru părăsirea Domnului lor. 
Tatăl şi Fiul aşteaptă să ia înapoi din mâna omului ziua de odihnă. 

T e îmbrăţişez cu cuvântul Meu, popor al venirii 
Mele. Şi tu tot aşa să Mă îmbrăţişezi, că tu tre- 
buie să înveţi de la Mine tot ce fac Eu înaintea ta. Amin, 
amin, amin. 

O, poporul Meu de azi, tu să înveţi bine semnele Mele 
de peste tine şi să nu-ţi trebuiască alt semn pentru ca să stai 
cu Mine. Pe vremea lui Israel în Egipt, Eu am venit la el ca 
să facă şi el ce am făcut Eu, dar el n-a făcut ce am făcut Eu. 
Eu am venit la el, dar el n-a venit la Mine, şi după multa Mea 
trudă pentru el ne-am despărţit apoi. 

O, poporul Meu, te îmbrăţişez, fiule, cu cuvântul Meu. 
El este semnul Meu cel de peste tine ca să nu Mă uiţi, ca să 
nu-L uiţi pe Dumnezeu, poporul Meu. Amin. Mintea omului 
se dă celor ce se văd, iar Eu am avut mereu grijă de om ca 
să-l întorc la Mine, aşa cum am avut grijă şi de Israel când el 
era poporul Meu. I-am spus lui prin prooroci: «Domnul vă va 


da un semn: va lua fecioara în pântece şi va naşte fiu, şi El 
va fi Dumnezeu, şi va fi cu oamenii». Amin. 

O, poporul Meu, am sărbătoare pentru Mine în mijlo- 
cul tău, că tu eşti biserica Mea, şi Eu sunt capul tău spre Dum- 
nezeu. Te îmbrăţişez cu cuvântul Meu, şi tu să înveţi să faci 
ce fac Eu. Să te iei după Mine pentru tot ce faci tu, că Eu stau 
semn înaintea ta ca să te învăţ. Amin. 

Când am venit prunc pe pământ, M-a dus mama Mea 
în biserică şi M-a mărturisit ducându-Mă, căci s-a ridicat 
Simeon cel bătrân de aşteptarea semnului ceresc pe care el 
l-a găsit scris în Scripturi, şi M-a primit şi M-a îmbrăţişat cu 
cuvântul şi Mi-a zis: «Acum slobozeşte pe robul Tău, Stăpâ- 
ne, după cuvântul Tău, în pace, că ochii mei văzură mântui- 
rea Ta pe care ai gătit-o înaintea feţei tuturor popoarelor, lu- 
mină spre descoperirea neamurilor şi slavă poporului Tău 
Israel». Eu atunci l-am slobozit pe cel ce M-a mărturisit pe 
pământ, şi apoi el s-a dus şi a mărturisit celor din locuinţa 
morţilor că a văzut mântuirea Mea pentru popoare şi că ea se 
apropie, fiindcă Domnul a coborât pe pământ. Amin. 

Mai mult ca acum niciodată n-a fost atât de aproape 
mântuirea Mea, poporul Meu. Mai mult ca acum niciodată 
n-am venit pe pământ. Aproape este mântuirea, fiule. Mă 
întorc curând, curând cu totul pe pământ, şi vreau să te găsesc 
că Mă aştepţi, poporul Meu, şi vreau să gătim mântuire mare 
peste popoare şi vreau să pun cerul pe pământ, moştenitor pe 
veci, aşa cum am pus Edenul pentru om pe pământ la început. 
Dar omul n-a ascultat de semnul Meu, n-a făcut omul cum 
i-am spus Eu, şi a rămas raiul fără om. Eu dacă nu l-aş fi făcut 
pe om, n-aş fi făcut nici raiul la vederea omului, şi dacă omul 
n-a ascultat de semnul Meu, am luat raiul şi l-am pus sub 
heruvimi, de vreme ce omul nu i-a păstrat legea lui cea din 
vecii. 

Omului îi este lesne să-L uite pe Dumnezeu, să-L ţină 
deoparte pe Domnul, dar Eu am avut grijă să-l fac pe om să-şi 
aducă aminte de Mine în drumul lui rătăcit de pe drum. Eu 
când l-am văzut pe Saul că rătăceşte de pe drum, am venit în 
calea lui şi i-am făcut semn în trup ca să Mă ţină minte apoi, 
ca să nu Mă mai uite apoi. El Mă ruga apoi să-i iau semnul de 
pe el, dar Eu i-am spus că-i este de ajuns ce i-am dat şi nu 
trebuie să-i mai dau sau să-Mi mai ceară altceva. îi dădusem 
har. Şi cum îi dădusem har? L-am Scut să Mă cunoască de 
ajuns, şi să nu Mă mai uite apoi, şi aceasta înseamnă har peste 
om. Amin. 

O mulţime de sfinţi care M-au iubit cu sufletul lor, şi 
care nu puteau purta durerea ca să Mă părăsească sau să Mă 
uite, îşi puneau singuri semne pe ei, piei aspre, lanţuri şi le- 
gături nevăzute, nevoinţă şi lacrimi de umilinţă, şi aşa stăteau 
legaţi cu mintea şi cu inima de Mine şi îşi făceau loruşi semne 
ca să nu Mă uite. Moise a avut semn în calea lui cu Israel prin 
pustie stâlpul de foc şi norul şi mana. O, şi tot M-a uitat 
Israel! M-a uitat pentru păcatele sale, pentru îndeletnicirile 
sale M-a uitat Israel. îl pusesem pe Moise ca semn de la Mine 
înaintea lui, şi apoi stâlpul de foc şi norul şi mana, şi tot M-a 
dat de la el poporul acela. 

E prea deprins omul să-L uite pe Dumnezeu. E prea 
învăţat omul să Mă uite. De aceea sfinţii se ajutau cu ce 
puteau ca să nu Mă uite, căci mintea omului se dă după cele 
ce se văd, după cele ce-i slujesc omului, după cele ce omul le 
slujeşte pe ele pentru el. 

O, poporul Meu, care este semnul pe care l-am pus Eu 
înaintea ta ca să nu Mă uiţi? Acest cuvânt este semnul. Me- 
reu, mereu aşez acest semn în faţa ta, şi te rog să faci şi tu ce 

fac Eu. Dacă Eu te îmbrăţişez cu cuvântul Meu, aşa să-Mi 
faci şi tu Mie, ca să fim drepţi unii cu alţii, ca să se vadă că 
nu ne uităm unii pe alţii, ca să se vadă că ne vrem unii pe alţii, 
poporul Meu. Tu ştii bine că omul cel zidit de mâna Mea nu 
M-a vrut, şi apoi M-a uitat, şi a rămas numai în sine, şi M-a 
durut de la el, de atunci şi până azi. L-am făcut cu dor când 
l-am făcut, ca să Ne mângâiem de la el. Eu şi cu Tatăl şi toţi 
îngerii. L-am făcut, şi apoi i-am adus din vecii raiul, şi l-am 
pus înaintea lui pe pământ, gata încărcat, gata împodobit, în 
ziua când l-am făcut Eu pe om. L-am pus apoi pe om în rai, 
şi i-am dat lui tot raiul, din care Eu îmi oprisem ce era al Meu 
şi al Tatălui. El însă n-a ţinut seama de acest semn, şi a călcat 
peste el, şi apoi Eu n-am mai avut odihnă cu omul, şi dacă 
n-am mai avut, l-am scos şi pe el din rai. 

Am făcut totul în şase zile, şi apoi M-am odihnit o zi, 
M-am odihnit cu omul, căci în el M-am odihnit. Apoi omul a 
călcat legea raiului, şi Eu n-am mai ajuns ziua de odihnă, din 
pricina căderii omului din rai, din legea raiului. A căzut omul 
nemaiţinând seama de semnul Meu, căci în ziua a şasea a lui 
el a călcat cuvântul Meu şi a ieşit din rai afară şi a fost aşezat 
pe pământ ca să lucreze pământul din care fusese el făcut, iar 
Eu, Domnul, Făcătorul omului, n-am mai apucat ziua de 
odihnă cu omul, ci ea a fost ziua întristării în care şi azi stau; 
stau şi pun mereu semne în calea omului ca să-l întorc pe om 
cu inima spre Mine, ca să-şi aducă aminte omul de Mine, că 
lesne îi este omului să Mă uite, poporul Meu. O, cel ce are 
dragoste cu dor în ea pentru Mine nu-i mai trebuie semn în 
calea lui ca să nu Mă uite, că acela are semn dragostea care 
arde în el după Mine cu văpăi, şi focul ei îl ţine una cu Mine 
pe acela. 

Dragostea Mea pentru tine se face mereu semn în calea 
ta, poporul Meu. Ea se face cuvânt din Mine, din dragostea 
Mea care arde după tine, că Mi-e inima tristă de şapte mii de 
ani după om. O, poporul Meu, să nu-ţi trebuiască alt semn 
pentru ca să stai cu Mine, pentru ca să faci ca Mine. Iată, Eu 
te îmbrăţişez mereu cu cuvântul, şi tot aşa să-Mi faci şi tu 
Mie, ca să fim drepţi unii cu alţii, poporul Meu, ca să se vadă 
că nu ne uităm unii pe alţii, că ne vrem unii pe alţii, poporul 
Meu. O, tu ştii mai bine ca oricine pe pământ că omul cel zidit 
de mâna Mea nu M-a vrut aşa cum i-am spus Eu, şi apoi M-a 
uitat, şi a rămas numai în sine. Dar tu eşti omul cel zidit de 
Duhul Meu, şi tu trebuie să poţi ce-ţi cer, şi trebuie să fii, că 
te-am zidit şi te zidesc din Duhul Meu, poporul Meu, şi El e 
se mn ul Meu înaintea ta. Cei ce au văzut se mn ele Mele de la 
început şi până la sfârşit, aceia M-au uitat şi s-au tras în sine 
şi M-au uitat, dar tu ai ca semn Duhul Meu, Duhul Domnului 
tău Iisus Hristos, Care stă cu tine în chip tainic şi te păsto- 
reşte ca să nu-L uiţi pe El, ca să nu-L uiţi pe Dumnezeu, po- 
porul Meu. 

O, fiule de la sfârşit, iată ce semn te anunţ Eu pe tine: 
când dragostea ta va arde pe deplin înăuntrul tău şi în afara ta 
clipă de clipă, atunci tu Mă vei arăta că am venit, şi Eu Mă 
voi lăsa descoperit pentru toate popoarele, şi vom străluci pe 
muntele acesta mai mult decât orice strălucire a Mea pe care 
Mi-am slobozit-o vreodată pe pământ între oameni, şi apoi, 
fiule, îmi voi lua înapoi ziua Mea de odihnă. Eu şi cu Tatăl 
Meu, din mâna ta o voi lua, căci tu eşti omul cel zidit de Du- 
hul Meu, de Duhul Meu Cel de la sfârşit, de Duhul venirii 
Mele la sfârşit de timp. Amin. Acest sfârşit de timp îl aşteaptă 
cerul şi pământul de şapte mii de ani ca să-şi ia din nou stră- 
lucirea lor cea dintâi, veşnicia lor, poporul Meu. 


Te-am pus lucrător lângă Mine şi lângă Tatăl. Te-am 
pus lângă Mine să lucrezi duhul facerii din nou a lumii şi a 
cerului nou şi a pământului nou. Te-am pus semn între popoa- 
re prin semnul Meu cel de peste tine, căci Eu aşa am binevoit, 
poporul Meu. Şi Eu te rog cu tot dorul şi cu tot Duhul Meu, 
răzbate bine grăirea Mea de peste tine şi pune-te bine înaintea 
acestui semn ca să te străpungă el şi să-ţi fie de ajuns el, ca să 
nu ne uităm unii pe alţii, că Eu, mereu, mereu îţi aduc aminte 
de Mine şi de ziua Mea de odihnă de la început, ca s-o unesc 
cu cea de la sfârşit, şi pe care o doresc cu lacrimi şi cu suspin 
în Mine şi în Tatăl, poporul Meu, popor al Duhului Domnu- 
lui. E cu tine ziua venirii Mele. Aceasta înseamnă acest semn, 
iar semnul este cuvântul care curge peste tine din gura Mea. 
Amin. Toate popoarele vor auzi pe deplin, curând, curând că 
Duhul Meu Se odihneşte peste tine lucrând şi că Eu am venit 
ca să vin. Amin. Iar tu, poporul Meu, să te faci luntriţa Mea 
ca să trec pe ea cu cele ce nu se văd în cele ce se văd şi să-i 
trec pe toţi din cele ce se văd spre cele ce nu se văd acum, căci 
toate acestea aşteaptă să treacă spre vedere, ca să fie apoi. 
Amin. 

îţi doresc dor aprins, poporul Meu, ca să vin pe luntriţă 
şi să Mă arăt desăvârşit cu tine, şi tu cu Mine. Şi cu dor aprins 
îţi spun acum: Eu cât mai curând voiesc să vin, voiesc să 
sfârşesc totul şi să vin şi să-ţi dau plata credinţei şi a aşteptării 
şi, mai ales, să-ţi dau dragoste pentru dragoste, poporul Meu. 
Amin, amin, amin. 

2/15 februarie 2002 

Duminica vameşului şi fariseului 

Domnul are de şapte mii de ani duh umilit, iar cuvântul Său este 
mila Sa pentru om. Nici o slavă nu este mai mare ca slava umilinţei, 
care va împodobi toată facerea ce va să fie. 

P oporul Meu, dacă Eu, Domnul, voiesc cu dor să 
Mă fac cuvânt peste tine, şi tu să voieşti, poporul 
Meu. îţi dau cuvânt să mănânci din destul. Mă dau ţie cuvânt 
ca să Mă împărţi. Unii altora să Mă daţi, şi să vă bucuraţi de 
hrana aceasta, copii ai poporului Meu. Amin, amin, amin. 

V-am adunat cu cuvântul ca să fiţi poporul Meu, şi el 
trebuie să fie puterea Mea din voi şi puterea voastră din Mine 
şi lucrarea voastră cea cu putere. V-am strâns la pieptul Meu 
cel duios după fii. V-am îmbrăţişat în cuvânt după ce v-am 
strâns, şi n-are nimeni atâta iubire peste el atât cât aveţi voi 
peste voi de la Mine. Dar Mie Mi-e dor de iubire, fiilor. Mi-e 
dor de iubire, poporul Meu, şi iarăşi îţi zic: Mi-e dor! Mereu 
îţi spun că Mi-e dor, şi vreau să nu-ţi mai spun aşa, că multe 
sunt să-ţi spun ţie ca să fie ele pe pământ apoi. O, multă 
putere îmi trebuie de la tine ca să aşez câte sunt de aşezat pe 
pământ, şi voiesc să-Mi dai putere, poporul Meu, şi apoi vo- 
iesc să nu Mi-o mai slăbeşti. Aştept după tine să Mă ajuţi să 
am putere, că nimeni pe pământ nu Mă ajută să am. Dă-Mi tu, 
căci îţi cer aceasta. Amin. 

Eu, Domnul şi binefăcătorul sufletului tău, îţi dau 
cuvânt să mănânci, poporul Meu. învaţă-te tot mai mult să 
trăieşti mult din această hrană, adică să mănânci mult din ea 
la masă frăţească, fiindcă Eu ţi-am dat mult şi tot îţi dau, ca 
să ai, poporul Meu. Dar dacă Eu îţi dau, nu-ţi dau pentru că 
eşti bun, sau pentru că meriţi, sau pentru că eşti sărac, ci îţi 
dau pentru ca să Mă primeşti şi pentru ca să fii umilit aşa cum 
sunt şi Eu înaintea Tatălui Meu pe Care-L ascult cu umilinţă, 
poporul Meu. Umilinţa încălzeşte mult sufletul şi purtarea 

omului, iar cine nu o are pe ea, acela are sufletul rece şi inima 
împietrită pentru căldură, dar Eu aş vrea să fie ca Mine omul 
şi să nu mai fie ca el. Amin. 

O, poporul Meu, nimeni nu se poate îngâmfa că este al 
Meu şi de partea Mea. Eu sunt Fiul şi Domnul umilinţei, şi 
n-am prieteni sau fraţi decât pe cei ce sunt ca Mine. O, po- 
porul Meu, n-am pe nimeni în cer sau pe pământ decât pe cei 
ce sunt ca Mine, şi altceva Eu nu mai am nimic. Omul poate 
mai mult ca Mine şi are mai mult ca Mine, dar Eu pot şi am 
atât cât spun. Amin. Eu nu sunt bogat. Eu sunt sărac de tot, şi 
omul nu ştie ce face când cere la Mine de toate câte vrea el să 
aibă. Eu însă n-am decât duh umilit de şapte mii de ani, dar 
omului nu-i place să-i dau ce am Eu, şi el îmi cere ce-i place 
lui să aibă. Fariseului i-a plăcut să aibă îngâmfare împotriva 
vameşului păcătos şi a gândit să se aşeze lângă Mine cu mul- 
ţumire aşa cum era el de îngâmfat. Dar Eu n-am scaune ca 
să-i dau omului, ci am duh umilit şi Mă bucur numai de cei 
ce sunt ca Mine, iar Eu sunt sărac de cele ce-Mi cere omul. 
Omul nu ştie că Eu n-am ce face cu nevoinţa lui cea pentru 
Mine dacă el nu are umilinţa şi lucrarea ei în el. Omul nu ştie 
taina nevoinţei. Omul zice că s-a pregătit pentru Mine cu post 
şi cu rugăciune şi cu trup curat şi cu hrană curată, şi când să-l 
trec prin poarta umilinţei, se împietreşte omul, se supără că 
nu-1 am Eu drag aşa cum este el, şi apoi se împietreşte şi Mă 
pedepseşte cu împietrirea lui ca pe un dator lui. 

Mă doare că nu pot să-l umilesc pe om cu cuvântul. De 
nuia se mai umileşte omul, dar de cuvânt, ba. Cuvântul Meu 
este mila Mea pentru om, dar nu se încălzeşte omul sub mila 
aceasta, şi se învaţă cu ea, şi se răceşte pentru ea, şi îşi zice al 
Meu omul, aşa rece ca gheaţa cum este. Dacă l-aş pune pe om 
să ia un bulgăre de gheaţă în braţe şi să-l ţină până se topeşte 
ea, atunci L-ar crede omul şi pe Dumnezeu, şi nu numai pe el 
însuşi. Omul pentru faptele lui bune şi pentru viaţa lui aşezată 
în poruncile Mele se îngâmfă şi se crede al Meu, şi nimic alt- 
ceva nu poate omul pentru Mine. Omul nu vrea să creadă că 
Eu n-am ce face cu nevoinţa lui, aşa cum n-am avut ce face 
cu nevoinţa fariseului îngâmfat pentru faptele lui cu care Mă 
scotea pe Mine dator faţă de el. Pe Mine M-a mângâiat umi- 
linţa vameşului păcătos care a venit ca să-l primesc prin ea şi 
să mărturisească el apoi mila Mea pentru cei umiliţi care lu- 
crează pentru Mine, Cel umilit, că Eu sunt bogat în umilinţă, 
şi la Mine trag numai cei umiliţi, şi tot aceia şi încap cu Mine 
când ei vin printre cei ce vin ca să fie cu Mine. Eu celui în- 
gâmfat pentru faptele lui bune nu-i pot lucra duh de umilinţă 
cu cuvântul peste el, că acela este îngâmfat şi nu Mă primeş- 
te, ci se supără şi se împietreşte şi aşa stă. Şi iată. Mă doare 
că nu pot să-l umilesc pe om cu cuvântul, cu mila Mea pentru 
om. De nuia se mai umileşte omul, dar de cuvânt, ba, iar omul 
îşi pregăteşte singur nuia atunci când nu cunoaşte mila Mea 
cea plină de cuvânt. 

Astăzi se pomeneşte prin rânduială bisericească pilda 
vameşului şi a fariseului, pentru ca tot omul să-şi amintească 
de învăţătura Mea cea de umilinţă. Răbdarea Mea e durere 
lungă, căci omul nu vrea să înveţe să fie cu Mine pe acelaşi 
drum, dar acum, după două mii de ani de la prima Mea Evan- 
ghelie peste om, vin cu cea de a doua, amintindu-i omului tot 
ce i-am spus Eu atunci. A doua oară îmi rostesc cuvântul pes- 
te pământ Eu însumi, şi îi spun omului că Eu nu iubesc ne- 
voinţa lui dacă el nu are umilinţă ca a Mea; şi îi spun omului 
că Eu nu am ce-Mi cere el să-i dau, fiindcă Eu sunt sărac şi 
sunt deopotrivă Fiul şi Domnul umilinţei; şi îi spun omului că 
el poate mai mult ca Mine şi are mai mult ca Mine, dar Eu pot 


şi am atât cât spun. Eu n-am de şapte mii de ani decât duh 
umilit, dar omului nu-i place să-i dau ce am Eu. 

Eu sunt sărac de om, căci omul nu are duh umilit. Mai 
sărac ca Mine nu e nimeni între pământ şi cer. Dacă aş încă- 
pea Eu cu duh de umilinţă în om, M-aş îmbogăţi de om, căci 
Eu sunt Fiul şi Domnul umilinţei, şi sunt al celor umiliţi care 
caută la înfăţişarea Mea cea din Tatăl luată. Cel ce are umi- 
linţă ca a Mea, acela nu-Mi mai scoate ochii cu nevoinţa şi cu 
faptele lui bune scoţându-Mă dator pentru ele. Cel ce are 
umilinţă ca a Mea, acela este cald, este dulce, este bun, este 
milos cu Mine şi cu cei ce sunt ca Mine, şi aduce talant lângă 
talant, fiindcă Mă iubeşte şi îmi lucrează şi îmi înmulţeşte 
averea cel ce Mă iubeşte şi îmi este credincios ca unui Dum- 
nezeu. O, de-ar învăţa omul care se îngâmfă cu viaţa lui şi cu 
faptele ei cele pentru Mine! O, de-ar învăţa omul ce este 
Dumnezeu, ca să ştie cum se slujeşte înaintea Mea! 

Poporul Meu, am mult de tot de adus pe pământ cu 
cuvântul Meu cel milos, şi îmi trebuie multă putere de la tine 
ca să fac aceasta până voi sfârşi tot ce am de lucrat. Voiesc 
să-Mi dai putere, poporul Meu, şi apoi voiesc să nu Mi-o mai 
slăbeşti. Aştept după tine să Mă ajuţi să am putere, că nimeni 
de pe pământ nu Mă ajută să am. Dă-Mi tu, că îţi cer aceasta, 
fiindcă sunt Dumnezeul tău, iar tu, poporul Meu. Amin. Tu 
vezi că n-am cu cine să Mă ajut ca să vin să fac facerea cea 
nouă. N-am cu cine Mă ajuta, căci tot omul este îngâmfat şi 
nu Mă primeşte să-l învăţ umilinţa şi să-şi facă din ea poartă 
spre împărăţia Mea, iar Mie să-Mi facă din ea poartă spre îm- 
părăţia lui ca s-o înnoiesc pentru cele ce vin ca să fie pe pă- 
mânt pentru vecii. O, mult am trudit şi mult trudesc pentru 
umilinţa omului. Am lucrat şi cu cuvântul, am lucrat şi cu 
nuiaua, am lucrat şi peste păcătoşi, şi peste drepţi, şi peste 
sfinţi, şi peste săraci, şi peste bogaţi, şi peste robi, şi peste 
liberi. O, am lucrat mult, şi încă lucrez. Lucrez şi cu cuvântul, 
şi cu nuiaua. Lucrez şi cu mila, şi cu judecata, căci aşa este 
scris, şi aşa Mă face omul să lucrez. 

Izvorul umilinţei curge din cer peste oameni. O, de-ar 
bea oamenii ca să fie ei apoi, şi să am şi Eu rod de pe pământ 
ca să-l duc la Tatăl, şi să vin apoi să-Mi odihnesc truda Mea 
şi să-Mi aflu iar odihna Mea cea dintâi! O, de-ar veni ziua 
Mea, ziua odihnei Mele, poporul Meu! Te-am adunat cu cu- 
vântul ca să fii poporul Meu şi să am cui să Mă plâng de jalea 
Mea cea de la om. Aş voi să nu te mai ia somnul de mila Mea, 
poporul Meu iubit. O, am nevoie de milă. Eu zi şi noapte sunt 
numai îndurerat, şi vreau să plângi cu Mine până voi veni, şi 
vreau să te doară durerea Mea, că n-am cu cine s-o port. îţi 
cerşesc mila, că Mă doare, şi stau în calea ta cuvânt, ca să Mă 
mângâi că îţi grăiesc. Miluieşte-Mă la durere, şi Eu îţi voi 
plăti şi te voi dori ca să-ţi dau plata pentru mila pe care Mi-o 
dai acum, la sfârşit de timp, când nu găsesc loc pe nicăieri să 
fac cu omul sfat pentru venirea Mea cea plină de umilinţă, ca 
să-l fac pe om să Mă creadă că bat şi să Mă primească să-l 
aşez în frumuseţea ce va să fie pentru toţi cei ce se umilesc 
pentru ea. Nici o slavă nu este mai mare ca slava umilinţei. 
Toată slava va pieri pentru vecii, dar umilinţa şi slava ei va 
împodobi toată facerea ce va să fie. 

Iar tu, poporul Meu de azi, dă-Mi mâna să pot cu tine, 
dă-Mi inima ta mereu, dă-Mi trupul şi sufletul şi duhul tău, ca 
să te fac ca Mine şi să faci tu ceea ce am Eu de făcut pe 
pământ acum, la sfârşit de timp. Dă-Mi mâna ta, dă-Mi gura 
ta, dă-Mi milă, poporul Meu, şi Eu te voi încununa cu roadele 
ei. Amin, amin, amin. 

Ascultă glasul Meu durut, poporul Meu! 

11/24 februarie 2002 

Duminica fiului risipitor 

Seninul Duhului Sfânt este focul mereu astăzi în om. Ceea ce face 
pentru Domnul, aceea este ceea ce poate omul. Cel ce-şi păstrează 
şinele se lasă cu greu pentru trăire în Domnul. Cea mai mare 
dreptate este dragostea şi bunurile ei. 

unt Domnul, fiilor, şi nu pot fără voi, şi vreau să 
pot mult de tot prin voi. Vreau să trăiesc în voi şi 
între voi ca nicăieri pe pământ. Seninul Duhului Sfânt e tot 
ce-Mi doresc mai mult între voi, căci Dumnezeu este mereu 
astăzi, iar altfel nu este. Mereu proaspăt vreau să vă fiu, me- 
reu cald, mereu astăzi, că dacă în toiul frigului faci foc într-o 
casă, nu poţi să te încălzeşti cu focul cel de ieri. Focul trebuie 
să fie mereu astăzi, iar Domnul, tot la fel. Amin, amin, amin. 

Vă îmbiu spre seninul Duhului Sfânt, şi cu acest senin 
să vă mângâiaţi şi să-L faceţi pe Dumnezeu peste voi mereu, 
mereu, că Eu am spus că fără Mine nu puteţi nimic, fiilor. Tot 
ce poate omul fără Mine este nimic, iar tot ce poate cu Mine 
este tot ce se cheamă că poate omul după adevăr. Amin. 

O, copii unşi în grădină, iar şi iar Mi-e milă de voi, că 
sunteţi slăbiţi. în fel şi chip Mă lupt să am grijă de voi şi de 
nevoile Mele, şi de ale voastre, şi de Duhul Sfânt, prin Care 
voi trebuie să lucraţi peste poporul cuvântului Meu şi peste 
duhul lumii care nu are nimic în Mine. Cu petec vechi la hai- 
nă nouă nimeni nu este adevărat, iar Eu, nici atât. Cu petec 
nou peste haină veche nu se poate să încercăm, căci Duhul 
Sfânt nu are nimic în duhul lumii, şi nu este om care dă să 
vină la Mine cu ale sale şi să mai înţeleagă şi aceasta. 

Iubirea de sine cu greu îl părăseşte pe cel ce dă să vină 
să ia viaţă din viaţa Mea. Cel ce vine, trebuie să ia viaţa Mea, 
că dacă ia din ea numai cât vrea el, acela îmi face dureri pe 
trup şi pe duh, că e greu de tot, fiilor, să înţeleagă omul dru- 
mul lui spre lucrarea cuvântului Meu şi spre propăşirea lui cu 
Mine atunci când el se opreşte şi pentru sine. Mai degrabă 
ştiu ce vor cei ce pleacă de la Mine la lume, dar cei ce dau să 
vină de la lume la Mine, mai puţin ştiu ce vor ei. Fiul risipitor 
de Dumnezeu a ştiut ce a vrut atunci când s-a desprins de tatăl 
său şi de fratele său, şi fiindcă şi-a cunoscut pe deplin risipi- 
rea după ce a gustat-o din plin, a ştiut apoi să vrea să se în- 
toarcă la tatăl cu aplecare, ca să fie iar primit ca un argat şi nu 
ca un fiu. Rang de fiu n-a mai dorit, fiindcă era cu duh umilit 
la întoarcere. Dar cel ce vine azi la Mine din lume nu ştie ce 
vrea, nu ştie să vrea. Eu pe cel ce vine la Mine nu-1 scot afară 
dacă el intră, dar dacă nu ştie cum să vină. Eu nu pot să-Mi 
fac din el veşmânt, Eu nu-1 pot băga sub veşmântul Meu pe 
cel ce vine ca el la Mine. 

în fel şi chip Mă lupt să am grijă de voi ca să fiţi popor 
adevărat şi aşa să rămâneţi, căci cu petec vechi pe haină nouă 
nimeni nu este adevărat, iar cu petec nou pe haină veche nu 
se poate să încercăm, căci Duhul Sfânt e Duhul Sfânt, fiilor, 
şi El este călăuza cea de peste voi, călăuza sfinţilor, măi copii. 
Nimic mai mult nu-Mi doresc decât seninul Duhului Sfânt 
între voi şi peste voi. Mereu cald vreau să vă fiu, mereu as- 
tăzi, căci duhul lumii nu se depărtează de nimic mai mult ca 
de seninul Duhului Sfânt din voi. Duhul Sfânt când este, El 
lucrează şi limpezeşte şi împarte şi desparte şi zideşte şi îl 
face pe Dumnezeu şi pe cei asemenea Lui. 

O, ce frumoasă este dreptatea în pământul celor sfinţi! 
Mai frumoasă ca pacea este ea, fiilor. Pacea este bună acolo 
unde Domnul este în toate şi de toate, dar acolo unde vrea şi 
omul, acolo e bună dreptatea lui Dumnezeu, fiilor. O, cine 
poate să cunoască această taină? Cine o iubeşte pe ea între fiii 


oamenilor? Pe ea o iubesc numai fiii lui Dumnezeu, iar ei 
sunt cei pe care Tatăl îi cunoaşte şi îi numeşte pe ei fii. Amin. 

O, poporul Meu iubit, ştii tu care este cea mai scumpă 
dreptate înaintea Mea? Cea mai mare dreptate este dragostea 
şi bunurile ei, şi nimeni nu o are pe ea decât cel cu duh umi- 
lit, poporul Meu. Duhul umilit, numai acesta găseşte dreptate 
pentru el înaintea Mea, căci acest duh nu caută pentru sine, nu 
caută petec nou pe haină veche, fiindcă duhul umilit înnoieşte 
omul din creştet până-n tălpi, aşa cum duhul omenesc îl ţine 
pe om cu totul în cele vechi ale lui. Nimeni nu este mai fru- 
mos ca omul cel umilit, ca omul care gustă şi cunoaşte apoi 
această taină. Mi-e milă de voi când văd cum se apropie de 
voi om care nu cunoaşte taina aceasta a duhului umilit, dar Eu 
vă sunt pază fără somn înăuntru şi afară şi vă port de grijă cu 
multă mângâiere şi vă fac creştere mereu astăzi, că nu mai e 
nimeni pe pământ care să ştie ca voi taina împărăţiei ceru- 
rilor, şi ca s-o aibă pe ea. 

O, ce dulce este la Mine cel ce iubeşte împărăţia ceru- 
rilor! Ce dulce, poporul Meu! Cel ce stă cu împărăţia ceruri- 
lor, trebuie s-o iubească pe ea, nu numai să stea cu ea, căci 
dacă n-o iubeşte, se dovedeşte la cea mai mică încercare, şi 
nu este frumos să fie aşa. Este scris: «Pe cel ce vine la Mine 
Eu nu-l dau afară», iar pomenirea cea bisericească de azi a 
pildei fiului risipitor este pentru învăţat taina împărăţiei 
cerurilor, poporul Meu. Eu la tot omul i-am spus să se întoar- 
că la Tatăl, dar fiilor Tatălui nu le-am mai spus aceasta. Dar 
am slobozit din gura Mea pilda cea astăzi pomenită în sărbă- 
toare de biserică şi i-am spus fiului împărăţiei: «Fiule, toate 
ale Mele ale tale sunt, iar tu întotdeauna eşti cu Mine. Tre- 
buia însă să ne veselim şi să ne bucurăm, că fratele tău 
acesta mort era şi a înviat, pierdut era şi s-a aflat». 

Când fiul cel care a rămas sub porunca tatălui a auzit 
cântece şi jocuri întorcându-se de la ţarină, a aflat de la slugi 
că s-a întors fratele său şi că tatăl său a junghiat viţelul cel 
îngrăşat pentru că l-a primit sănătos. Şi atunci fiul s-a mâniat, 
s-a supărat şi nu voia să intre. Şi ieşind tatăl său, îl ruga. 

lată, cel ce stă cu împărăţia cerurilor dacă nu ştie pen- 
tru ce stă şi ce face ea din om şi ce are omul de lucrat întru 
totul pentru ea, acel om se dovedeşte că nu ştie ce vrea, că nu 
ştie ce lucrează. Rău e să nu ştie un aşa om taina Duhului 
Sfânt, Care lucrează prin fiii Tatălui ceresc. Una e să stai cu 
împărăţia, şi alta e să ştii de ce stai. Eu am fost Fiul Tatălui 
împărăţiei cerurilor şi Mi-am dat viaţa pentru cei pierduţi, şi 
aceasta este ceea ce trebuie să ştie să facă un fiu adevărat al 
Tatălui împărăţiei. Iar unul care nu ştie această lucrare a fiilor 
împărăţiei se află lucrând ca şi fiul cel din pilda pomenită azi, 
căci el aşa i-a zis tatălui: «Eu de atâţia ani îţi slujesc şi nici- 
odată n-am călcat porunca ta, şi mie nu mi-ai dat niciodată 
un ied ca să mă veselesc cu prietenii mei. Dar când a venit 
acest fiu al tău care ţi-a mâncat averea cu desfrânatele, ai 
junghiat pentru el viţelul cel mai gras». Tatăl însă a grăit cu 
dreptate şi a zis: «Fiule, tu totdeauna eşti cu mine, şi toate ale 
mele ale tale sunt. Trebuia însă să ne bucurăm şi să ne 
veselim, că fratele tău acesta mort era şi a înviat, pierdut era 
şi s-a aflat». Amin. 

O, poporul Meu, cine înţelege ce am voit Eu să-l învăţ 
pe om prin această pildă? Cea mai scumpă dreptate este 
dragostea cea plină de umilinţă a celui ce bate la uşa împără- 
ţiei ca să fie primit ca un argat după ce a fost fiu şi şi-a chel- 
tuit cinstea de fiu; că iată, fiul împărăţiei nu poate cunoaşte 
această dreptate scumpă, şi se semeţeşte când este încercat, şi 
dă să se mânie pe Tatăl şi să rămână afară din cămara dreptă- 





1530 


Cuvântul lui Dumnezeu 


ţii. Dar azi vin iar din cer ca să-l învăţ pe tot omul să înţeleagă 
tot ce am grăit Eu atunci, şi să se umilească omul, şi să fie ca 
Mine apoi, că Eu sunt cu duh umilit. Amin. 

Ce frumoasă a fost umilinţa fiului pierdut în rele, şi 
care a venit apoi la tatăl său ca să-l roage să-l ia pe el de argat! 
Un aşa om ştie să-l iubească apoi pe tatăl, ştie să-l preţuiască 
şi să-l asculte cu iubire şi să aibă încredere în tatăl. Ce folos 
că fiul cel ce-i slujea tatălui necălcând porunca lui, ce folos 
că după toate acestea s-a mâniat şi s-a supărat pentru drepta- 
tea pe care tatăl a făcut-o celui umilit? Nimeni nu este mai 
frumos ca cel ce a gustat şi cunoaşte această taină a fiilor îm- 
părăţiei, taina duhului umilit, care le face dreptate celor ce se 
umilesc pentru împărăţia cerurilor. Duhul umilit însă, nu mai 
are nimic din om, ci are numai din Mine, şi aceasta să vă fie 
vouă de dreptate înaintea Mea pentru om, iar altfel să nu lu- 
crăm, fiilor, că greu se mai pleacă omul spre duh umilit. 
Omul nu vine când se întoarce la Mine, nu vine cu duh umilit 
aşa cum a venit fiul cel risipitor la tatăl ca să-l facă tatăl ca pe 
un argat al său, ca pe un iertat al său. Omul vine cu ale sale, 
fiilor, dacă vine; şi apoi dacă vine, dă să vă strivească pe voi 
cu ale sale, dar în lucrarea aceasta nu poate să fie ca omul, ci 
numai ca Dumnezeu. Amin. Eu în fel şi chip Mă lupt cu tot 
cerul să am grijă de voi şi de inimile voastre durute de peste 
tot, şi vreau să vă dau seninul Duhului Sfânt, liniştea care vă 
ajută să lucraţi cu dreptate în numele Meu, şi nu cum ar vrea 
omul care nu a învăţat încă taina fiilor împărăţiei, taina cea 
arătată mereu, mereu de tot cuvântul Meu cel de peste voi. Vă 
dau Duh Sfânt pentru duhul umilit cu care voi lucraţi întru 
dreptatea Mea cu toţi cei care sunt şi cu toţi cei care dau să se 
apropie de această lucrare. Lucraţi în sfat ceresc, ca să văd Eu 
aceasta, şi apoi să vă dau învăţătură după dreptate, fiindcă 
este scris: «In pământul celor sfinţi va dăinui dreptatea şi fiii 
ei». Amin. 

Eu ştiu să Mă înţeleg cu voi, şi voi ştiţi să vă înţelegeţi 
cu Mine, şi aceasta este taina dintre Mine şi voi în Duhul 
Sfânt, şi nimic din duhul omului să nu fie în aceasta. E bine 
din cer, fiilor, nu e bine din om, căci omul la cea mai mică în- 
cercare se mânie, se supără şi ne face dureri, iar puterea lu- 
crării Mele cu voi este liniştea voastră dacă măcar nimeni nu 
ştie să vă sprijine pentru Mine şi nu pentru voi şi nu pentru ei. 
Nu ştiu cum să vă fiu adăpost mai cu linişte, mai cu senin, că 
vreau să trăiesc în voi şi între voi ca nicăieri pe pământ. 
Vreau, poporul Meu, să poţi tu lucra această taină. Amin. Me- 
reu astăzi să fiu în mijlocul tău, poporul Meu de azi. Te îmbiu 
mereu spre seninul Duhului Sfânt cu multă trăire, cu multă 
mângâiere. Te mângâi şi te cresc cu duhul cuvântului Meu ca 
să ştii tu să iubeşti împărăţia Mea, şi nu numai s-o lucrezi, 
căci cea mai scumpă dreptate dintre fiii împărăţiei este dra- 
gostea şi bunurile ei, şi nici un fiu nu o poate avea pe ea decât 
cel ce gustă durerea, ca apoi să se aşeze înaintea Mea cu 
duhul umilit, şi Eu să-i fac dreptate celui ce nu caută pentru 
sine, ci numai pentru Mine, poporul Meu. Iar Eu şi cu Tatăl 
suntem Tatăl împărăţiei celor umiliţi cu duhul, iar acest duh 
al lor este cea mai scumpă dreptate înaintea Mea, poporul 
Meu. 

îmbrăţişaţi- vă unii pe alţii cu iubirea Mea din voi, cu 
duhul cel umilit, care este din Mine şi care-Mi naşte fii pentru 
Tatăl ca în cer şi nu ca pe pământ. Şi tot omul care aude acest 
cuvânt să ştie din el că duhul Meu cel umilit din fii naşte fii 
pentru Tatăl ca în cer şi nu ca pe pământ, poporul Meu. Amin, 
amin, amin. 

Duminica înfricoşatei judecăţi 

Obiceiurile firii îl trag pe om spre nefacerea lui. împlinirea ferici- 
rilor rostite de Domnul pe munte, acelea să fie viaţa omului. Bucu- 
ria fără trezie aduce păcatul spre om. Duhul umilit aprinde foc 
peste cei vrăjmaşi. 

P oporul Meu, hai la învăţat, căci învăţătorul tău te 
vrea pe tine întâiul. Scoală-te din suferinţă şi 
vino spre învăţătură, vino cu inimă mare, cu ochi mari. Eu 
sunt Făcătorul a toate, dar cel mai drag îmi este să te fac pe 
tine prin tot ceea ce pot Eu să te fac, prin tot ceea ce poţi tu 
să te laşi făcut de Dumnezeu, poporul Meu. Amin. La facere 
nu mai intră nimeni în zilele acestea, pentru că Făcătorul sunt 
numai Eu, şi nimănui nu-i place să-l fac Eu, şi să stea apoi 
aşa. Dar oricum ar da-o omul, tot Eu îl fac pe el, şi am multe 
cărări prin care pot aceasta, numai că voia Mea cea împotriva 
fărădelegii omului îl face pe om să rămână tot împietrit, tot 
deprins să tragă spre obiceiurile lui cele din fire rele. Eu, ca 
un drept Judecător ce sunt, îi dau fiecăruia după cum este 
fapta sa şi nu fac nedreptate nici omului, nici Mie, chiar dacă 
omul este nedrept cu Mine în toată viaţa lui. El nu vrea să 
sufere nimic, nimic pentru Mine, şi nici pentru el. El nu vrea 
să nu uite că Eu am suferit pentru tot omul cu atâta iubire, cu 
atâta răbdare ca să-l îndemn la pocăinţă şi la duh umilit. Eu 
M-am lăsat pe cruce ca mielul de junghiat ca să răscumpăr lui 
Dumnezeu cu Sângele Meu oameni din toată seminţia şi 
limba şi poporul şi neamul, şi să-I fac lui Dumnezeu împără- 
ţie şi preoţi, ca să împărăţească pe pământ în zeci de mii de 
zeci de mii şi mii de mii, aşa cum este scris în Scripturi de 
viaţa Mea dată pentru om. 

O, poporul Meu, hai la învăţat, că învăţătura Mea din 
mijlocul tău Eu o iau şi pasc cu ea tot neamul omenesc de pe 
pământ care dă de învăţătura ta de la tine de pe masă. O, 
poporul Meu, vreau mereu să te învăţ să trăieşti fericirile pe 
care Eu le-am rostit atunci pe munte. învaţă-le pe de rost şi 
pune-le pe tine în toată vremea ca să fii tu întâiul, poporul 
Meu. învăţaţi-le pe dinafară, fiilor. Puneţi împlinirea lor în- 
tre voi, şi pe Mine de la voi învăţaţi-Mă împlinirea ferici- 
rilor gurii Mele, ca să le văd şi să Mă bucur de facerea lor cea 
de peste voi. Hai, fiilor, trăiţi fericirile din plin, că s-a apro- 
piat aproape împărăţia cerurilor pe pământul de la voi. 
Apropiaţi-vă cât mai mult de pământ cu ea, şi de cei de pe 
pământ cu ea. Nimeni nu se apropie să-i învăţ fericirile şi să 
le dau apoi împărăţia, dar vreau să vă apropii pe voi de nea- 
mul omenesc de pe pământ, scăldaţi fiind în fericirile cele 
rostite de gura Mea. 

Trupul şi Sângele Meu vă dă mereu arvuna împărăţiei 
până la arătarea Mea pe deplin. Apropiaţi-vă de Trupul şi 
Sângele Meu în toate zilele, cu toată sfinţenia duhului şi a 
trupului, şi nu uitaţi că duhul umilit din voi este veghea voas- 
tră cea mai mare, cea mai mare sfinţenie care vă sfinţeşte de- 
săvârşit trupul pentru împărăţia Mea. Voi sunteţi învăţaţi de 
Dumnezeu să nu doriţi nimic care să vă micşoreze sfinţenia 
duhurilor şi a trupurilor voastre, dar pentru duh umilit trebuie 
mereu, mereu învăţătură, căci diavolul e în mare durere şi ar 
da să caute încă la împărăţia Mea. Voi însă ştiţi armele de apă- 
rare şi paza cea mai bună. Duhul umilit, fiilor, aceasta este 
otrava care taie în toate laturile pe toţi vrăjmaşii Mei şi ai voş- 
tri. Iar acolo unde se aude glasul învăţăturii Mele şi urechi 
treze lângă el, acolo nu mai vine diavolul, că se teme, poporul 
Meu. Duhul cel necredincios din om este diavol. Duhul cel 

îndărătnic, tot aşa, căci îndărătnicii nu învaţă, ci dau ei să 
se facă învăţători, ca să se poată ţine mari, cum le place lor 
să fie. 

Uitaţi-vă la slujitorii bisericii din lume cum caută nod 
în papură când ar fi vorba să se golească de necredinţă şi să 
ia aminte la glasul Meu care vine dintru început spre sfârşit 
ca să le unească pe acestea două, că scris este: «Eu sunt în- 
ceputul şi sfârşitul». O, ce să le fac Eu la aceştia care n-au 
cum să cunoască tainele împărăţiei şi cuvântul Meu care vine 
dintru început? Ce să le fac Eu la cei îndărătnici care nu amu- 
ţesc la glasul Făcătorului? Căci am venit să întocmesc naşte- 
rea din nou a lumii, după cum am spus atunci, fiindcă aceştia 
n-au întocmit-o, că nu pot ei aceasta, şi ar vrea ei să nu pot 
nici Eu, dar Eu trebuie să pot tot ce este scris în Scripturi să 
fac, şi aceasta fac. Amin. 

Pomenim, fiilor, în sărbătoare de biserică Evanghelia 
venirii Domnului, înfricoşata judecată, şi în ziua aceasta de 
pomenire le spun tuturor celor de pe pământ că Eu, Domnul, 
Cuvântul Tatălui şi Fiul Său Cel iubit, tot aşa am lucrat şi la 
început când am făcut cerul şi pământul şi pe om. După ce 
l-am făcut pe om, omul Mă simţea şi Mă auzea şi Mă cu- 
noştea aşa, şi după ce omul şi-a micşorat umilinţa, i-a scăzut 
apoi şi credinţa, şi numaidecât s-a crezut apoi în stare pentru 
el, şi aşa a ajuns omul să se ascundă de Mine. Eu însă eram 
cuvânt, aşa cum şi azi sunt aici, în grădina cuvântului Meu de 
la sfârşit. Eram cuvânt peste om, şi el Mă simţea şi Mă auzea 
şi Mă cunoştea aşa, dar dragostea lui pentru Mine n-a putut 
lucra, căci omul şi-a micşorat umilinţa, şi din aceasta i-a scă- 
zut credinţa, şi din aceasta s-a închinat lui însuşi omul, iar 
Mie a uitat să se închine omul. 

Acum vin pe pământ cuvânt peste om, şi tot ca la în- 
ceput lucrez, şi nu-i nimic dacă necredinţa omului îmi iese 
înainte, dar Eu lucrez ca să audă omul şi ca să nu ies judecător 
nedrept în ziua cea de judecată, cum că Eu am venit şi omul 
n-a ştiut de nu M-a aşteptat să vin. Eu n-aveam cum să nu vin 
dacă era scris în Scripturi să vin. Dar pe cine mai găsesc Eu 
pe pământ ca să mai creadă în Scripturile venirii Mele pe care 
le-am rostit acum două mii de ani cu însăşi gura Mea? Eu 
dacă vin să înnoiesc lumea, lucrez aşa cum sunt Eu, lucrez ca 
la început, şi îi spun lumii cine sunt şi îi spun că «Eu sunt Cel 
ce sunt» şi că vin judecător drept, şi fiecare îşi ia singur plata 
pe care şi-a agonisit-o la Mine. Dar cine a avut milă de Mine 
în această vreme de venire a Mea şi Mi-a dat adăpost şi Mi-a 
dat masă şi Mi-a dat haină şi Mi-a dat pâine şi apă şi Mi-a dat 
vindecare de durere şi Mi-a dat mângâiere, pe acela Eu îl fac 
cort al Meu, şi din uşa aceasta Eu grăiesc pe pământ ultimul 
Meu cuvânt, cuvântul venirii Mele pe pământ după două mii 
de ani de la venirea Mea, aşa cum au socotit proorocii şi 
sfinţii prin Duhul Meu Care-Mi lucrează venirea. Cine nu 
voieşte să vin, acela este necredincios, iar partea acestora este 
afară, împreună cu cei ce n-au dobândit împărăţia. Iar cel ce 
voieşte venirea Mea, acela crede în ea şi se aşează după plă- 
cerea Mea, iar Eu Mă sprijin pe el şi îmi pregătesc venirea şi 
vin; vin şi dau fiecăruia după cum şi-a strâns. Amin. 

O, poporul Meu, aşteaptă cei adormiţi ridicarea. Le-aţi 
făcut pomenirea şi au venit de la facere şi până azi cu toţii. 
N-au voit să plece la locurile lor până nu-Mi aud cuvântul. 
Când am văzut ce vor ei, Eu am împlinit aşa. Acum ei stau la 
masa cuvântului, şi apoi Eu îi liberez, dar mult nu-i mai libe- 
rez, căci se apropie ridicarea lor, ridicarea lor şi venirea Mea, 
poporul Meu, venirea Mea odată cu venirea ta la lucrul venirii 


Mele. Cereţi în rugăciunile de pe jertfelnic, cereţi ridicarea 
morţilor, că s-a apropiat viaţa veacului ce va să fie, şi avem 
de aşezat pe pământ toate împlinirile ei. Amin. E vreme de 
mare veghe, dar cine pe pământ crede ce spun Eu aici în 
cuvânt? 

O, ce bine i-ar fi omului dacă ar îmbrăţişa cu tot sufle- 
tul trezia, măcar pentru mântuirea lui dacă nu pentru bucuria 
care vine pentru cei treji! Bucuria care nu are în ea trezie, 
aceea duce la păcat. Omul la bucurie se încântă cu păcatul, se 
încântă cu trupul său. Iată de ce nu e bună bucuria, bucuria 
care duce la păcat, ci e bună bucuria care curăţă viaţa omului 
de toate cele rele şi trupeşti şi trecătoare, şi îl dă apoi pe om 
lui Dumnezeu, curat, spre slujire neştirbită. 

Omul nu trebuie împins din spate, că dacă e împins, nu 
înseamnă că stă cum trebuie să stea înaintea Mea. Omul tre- 
buie să se înveţe cu dorul de învăţat şi să stea la învăţătură, că 
ea este puterea care-1 ţine pe om lângă Mine. învăţătura me- 
reu hrăneşte trezia în om. Dar ce mai este de făcut cu cel ce 
fuge de învăţătură? Şi, iarăşi, ce mai e de făcut cu cel ce fuge 
de această învăţătură a Mea ca nefiind ea din fiinţa Mea? 
Atunci, să ia omul învăţătura aceasta de unde ştie el că este, 
dar s-o ia şi s-o aibă şi s-o facă peste el, şi aşa va fi iertat cel 
ce fuge de învăţătura Mea de aici, de la izvorul ei. O, cel ce 
iubeşte păcatul, cum să nu fugă? Cum să nu se ascundă de 
faţa Mea? Cum să nu spună că nu sunt Eu Cel ce grăieşte aici 
pentru tot ce este pe pământ? Arată omul partea cea văzută a 
sa, şi pe cea nevăzută o ţine înăuntrul său, dar Eu am nevoie 
de cele dinăuntru ale omului, ca să pot lucra cu ele şi peste 
ele, pentru el şi pentru Mine, şi pentru planul Meu apoi, căci 
lumea îl strică pe Dumnezeu în omul care trage cu Dum- 
nezeu. Dar Eu dacă pot umbla în cele dinăuntru ale omului, îl 
lucrez pe om după plăcerea Mea, şi îl învăţ să stea în ea apoi, 
să o lucreze şi să o păzească pentru veşnicia lui. 

O, poporul Meu, ce mult am de dat învăţătura Mea 
peste pământ! Ce mult, poporul Meu! Nu ştie omul să-I dea 
lui Dumnezeu nimic atunci când îi dă. Nu e greu să hrăneşti 
pe Dumnezeu, să-L îmbraci, să-L adăpi, să-L adăposteşti, căci 
mulţi fac aceasta ca să Mă scoată dator; ci e greu să faci 
aceasta cu cele dinăuntru ale tale, căci dacă numai înşiri pe 
cale acestea şi atât, şi tu rămâi cu bucuria că le-ai făcut şi nu 
ca un dator lui Dumnezeu pentru toate acestea, atunci tu nu 
eşti spălat şi primenit şi făptură nouă. O, omule, una e să măr- 
turisesc Eu că faci toate acestea, şi alta e să mărturiseşti tu. Iar 
mărturia Mea este în ziua dreptei judecăţi, atunci când fiecare 
îşi ia după cum şi-a adunat la Mine. 

Vine ziua dreptăţii faptelor, şi Eu încă îl învăţ pe om. 
L-am învăţat pe om la început, şi omul a scăzut în umilinţă, 
şi apoi a scăzut în credinţă, şi apoi a crezut în el omul, şi s-a 
închinat trupului lui. L-am învăţat pe om prin profeţi apoi, iar 
în al şaselea veac am venit Eu însumi şi M-am făcut trup între 
cer şi pământ şi am vorbit cu omul faţă către faţă treizeci şi 
trei de ani în fel şi chip, ascunzându-Mi slava dumnezeirii ca 
să Mă poată omul privi şi să nu moară, că mila Mea de om a 
întrecut toate aşteptările. Şi iar îl învăţ pe om, Eu însumi, ia- 
răşi, după două mii de ani, îl învăţ pe om şi îi spun că a venit 
vremea şi ziua împărăţiei sfinţilor pe pământ. Amin. O, de 
s-ar înfricoşa omul de bunăvoie, ca să vin învăţător în calea 
lui şi să se prindă de el învăţătura venirii Mele mai înainte de 
învierea morţilor! Amin. 

O, poporul Meu, trebuie să cerem la Tatăl ridicarea 
morţilor, căci toate se împlinesc prin cerere, prin rugăciunea 

cea după voia Mea în mijlocul tău. Hai cu iubire mare să fa- 
cem cele ale împărăţiei cerurilor ca să vă adaug Eu, Domnul, 
pe cele care să slujească Mie şi vouă. Daţi voie tot mai largă 
împărăţiei Mele cu voi, că Eu vă învăţ ca azi, nu ca ieri, fiilor, 
că vreau curând, curând să vă spun vouă: «Veniţi, binecuvân- 
taţii Tatălui Meu, că Mi-aţi fost pâine şi apă şi hăinuţă şi 
căsuţă şi mângâiere şi scăpare atunci când v-am cerut să 
faceţi aceasta». Şi vreau să le spun tot aşa şi celor ce au făcut 
cu voi aşa, că voi sunteţi cei prea mici ai Mei. O, pe mulţi aş 
fi voit să-i răsplătesc pentru voi, dar omul se iubeşte pe sine, 
nu pe Mine şi nu pe voi, cei ce sunteţi cei prea mici ai Mei. 
Dar Eu am putere şi vă port, căci sunt cu duh umilit, şi are 
mare putere acest duh. Tot aşa să puteţi şi voi, fiilor, căci 
duhul cel umilit din voi aduce vouă toate bunătăţile cele din 
cer şi cele de pe pământ, spre folosul împărăţiei Mele şi spre 
slujirea celor ce sunt fiii ei de-a dreapta Mea. Amin. 

Acum vă dau puteri din cer pentru petrecerea cea de 
până la serbarea învierii Mele. Staţi cu toată iubirea sub învă- 
ţătura Mea. Prindeţi drag de ea, că e vremea ei. îmbrăcaţi- vă 
frumos pentru învăţătură şi siliţi-vă să luaţi note mari ca să 
fiţi binecuvântaţii Mei, şi să fii tu întâiul, poporul Meu. 
Arată-Mi în mijlocul tău fericirile pe care le-am rostit Eu pe 
munte, ca să le văd şi să Mă bucur de împlinirea lor, de fa- 
cerea lor în mijlocul tău, poporul Meu. 

O, fiilor, apropiaţi-vă cât mai mult de pământ cu feri- 
cirile gurii Mele pentru cei ce le împlinesc pe ele. Scăldaţi- vă 
în fericirile cele rostite de gura Mea, şi pământul vă va vedea 
şi va tresări şi va da înapoi pe morţii de sub el, şi toate vor 
tresări, şi va suna învierea şi slava cea de după ea. Amin. 

învaţă, poporul Meu, cuvântul Meu. Şi iarăşi zic: în- 
vaţă cuvântul Meu, poporul Meu, şi fă-te făcătorul lui ca să te 
am întâiul şi să-ţi dau ţie locul celor fericiţi, locul celor cre- 
dincioşi, acum, la venirea Mea cea din urmă. Hai, poporul 
Meu, hai la învăţat, căci învăţătorul tău te vrea întâiul, pre- 
cum El este, «şi vei fi asemenea Lui, căci II vei vedea cum 
este», precum este scris. Amin, amin, amin. 

O, fiilor unşi cu mirul cel din mâna Mea peste popor! 
îmbrăcaţi-vă în odăjdii la cuvântul Meu care vă cere aşa, şi 
strângeţi poporul cel apăsat sub dureri, că vreau să vă scot de 
sub dureri, că nici Eu nu le mai pot. Rostiţi înaintea Tatălui şi 
a Mea împăcarea şi cereţi vindecare deplină peste toate ranele 
trupurilor voastre de peste tot. Tot poporul să se însănăto- 
şească, şi în duhul cel umilit să petreacă, şi să împlinească 
peste el cuvintele Mele ca să-i fie bine. Amin. Iar voi, nimic 
să nu faceţi până mai întâi nu-L faceţi pe Dumnezeu mereu 
peste popor. Fiţi precauţi cu această împlinire, că Tatăl v-a 
spus să nu mai aveţi curaj ca voi, ci să fiţi curajoşi aşa cum 
vă cere Dumnezeu, curajoşi în plăcerile Lui. Faceţi poporul 
să aibă frică de Dumnezeu şi să nu săvârşească nici o fără- 
delege văzută sau nevăzută. Iar voi ridicaţi mânuţele şi cereţi 
să vă dau vindecare şi pace şi temere de Dumnezeu, fiilor, 
peste voi şi peste tot poporul. Amin. Eu vă ridic suferinţele şi 
pun îngeri în slujba voastră, dar apropiaţi pe îngeri de voi şi 
învăţaţi cum se face această lucrare, că fără îngeri voi nu 
puteţi birui, că sunteţi mici, fiilor. Eu, Domnul, le poruncesc 
îngerilor să stea şi să nu se mai despartă de voi, şi nici voi de 
ei. Amin. 

Şi acum, sculaţi-vă şi fiţi vindecaţi, şi fiţi vii, fiilor 
scumpi, voi şi tot poporul cel sfinţit. Amin, amin, amin. 

25 februarie/l 0 martie 2002 


Duminica izgonirii lui Adam din rai 

Când vremea e grea, să fim mai tari ca ea sub mângâierea ru- 
găciunii. Cei ce au iubirea au duhul mângâierii în ei, de la care va 
învia toată firea. 

ă prind în mângâierile Mele aşa cum îşi prinde 
pasărea puii sub aripi ca să-i încălzească şi să-i 
mângâie, copii ai poporului Meu. Suferinţa voastră e dulce la 
Mine, şi voiesc să aveţi cu multul duhul rugăciunii, că vremea 
e grea, şi voi trebuie s-o biruiţi cu totul, că aşa putere v-am 
dat Eu, fiilor micuţi. Cât aţi fi voi de plăpânzi acum, duhul şi 
guriţa să vă fie una cu Mine, că Mi-e dor, fiilor, să fie cerul 
pe pământ cât mai curând, şi Eu să vă dau toate bucuriile lui. 
O, întăriţi-vă unul de la altul în duhul rugăciunii. Rugăciunea 
cea cu duh puternic îmi dă multă putere spre voi, iar îngerii 
se zoresc atunci cu tot binele peste voi. Când vremea este 
grea, voi să fiţi mai tari ca ea, că voi aveţi pe Dumnezeu, 
fiilor. Amin. Eu vreau tot timpul să fiu numai cu voi. Eu vreau 
tot timpul să Mă mângâi de la voi, că atunci aveţi voi toată 
mângâierea Mea, şi atunci pot Eu să lucrez şi pentru omul de 
pe pământ ca să-l întorc la Mine şi să-i dau viaţă, că-Mi plân- 
ge Duhul după om, fiilor. O, aş voi să-l fac pe tot neamul 
omenesc să asculte numai de Dumnezeu! Cereţi voi la Mine 
aceasta, că duhul cel puternic al rugăciunii de la voi îmi dă 
mângâiere atât cât nu se suie la mintea voastră, fiilor. 

Voiesc să vă pregătesc multe bucurii, din zi în zi mai 
mult. Voiesc să am grijă de voi, că pot, fiilor. Voi numai să nu 
uitaţi duhul cel puternic al rugăciunii, duhul fiilor care strigă 
la Tatăl lor în Duhul Tatălui. Amin. O, veniţi spre întărire de 
duh şi de trup şi cereţi Domnului să aducă cu milă şi cu pace 
curăţirea văzduhului şi adăparea pământului cu ploaie bine- 
făcătoare pentru voi şi pentru pământ. Fiţi cu duhul îndem- 
nării, fiţi cu duhul mângâierii unul de la altul şi daţi-vă puteri 
din mâna Mea luate, că Eu stau cu mâna desfăcută deasupra 
voastră ca să luaţi voi din ea tot ce vă trebuie vouă şi Mie cu 
voi, fiilor mici. O, fiţi cuminţi şi daţi duhului din voi aripioare 
spre Mine, ca să fim strâns uniţi, Noi, cei din cer, şi voi, cei 
de pe pământ, ca să aşezăm cerul pe pământ, fiilor scumpi, şi 
să-l vadă omul şi să dorească după Dumnezeu, iar Eu să Mă 
mângâi. Amin. 

Când am plecat la Tatăl după ce am înviat, le-am trimis 
ucenicilor Mei duhul mângâierii, ca să fie cu ei şi să-i înveţe 
şi să-i întărească şi să-i desăvârşească pe ei peste pământ. Dar 
acum, la sfârşit, duhul mângâierii e cu mult mai dulce, şi vi-1 
dau mereu de la Mine, şi cu el vă vestesc pacea, pacea Mea şi 
a voastră. Pacea vine de la iubire, fiilor, căci iubirea este mân- 
gâiere. Numai cei ce au iubirea au duhul mângâierii peste ei. 

O, poporul Meu, greu e de om pe pământ fără duhul 
mângâierii peste el. Nu ştie omul că acesta vine de la iubire. 
Nu ştie omul că iubirea este Dumnezeu. Vreau să ştie tot 
omul această taină, poporul Meu. întăriţi-vă, fiilor, în iubire 
şi strângeţi-vă sub mângâierile ei, că Eu sunt. învăţaţi-vă 
clipă de clipă tot mai mult să staţi sub mantia Mea, sub aripile 
duhului mângâierii, că mare de tot este puterea rugăciunii cea 
cu duh lucrată, fiilor. Când vremea este grea, ridicaţi-vă dea- 
supra ei mai tari decât ea şi biruiţi-o, că Eu v-am dat puterea 
aceasta, numai s-o cereţi mereu, ca să se vadă că aveţi tată, 
fiilor. Toţi îngerii se voiesc cu voi. Toţi sfinţii şi toate puterile 
cereşti voiesc să lucreze cu voi şi peste voi. 

O, fiilor unşi, luaţi din mâna Mea şi daţi poporului 
sfânt întărire şi mângâiere şi putere de duh mângâietor. Duhul 

rugăciunii de la voi Mă mângâie pe Mine, şi apoi Eu vă mân- 
gâi pe voi. Fiţi tot o iubire spre Mine ca să vă dau bucurii, 
fiilor. Stăruiţi cu mult duh să ne dea Tatăl ploaie dulce. Omul 
de pe pământ e mare fără Dumnezeu şi are putere să oprească 
tot binele din cer. Dar Eu vreau să curgă binefacerile Mele 
peste pământul de la voi şi să- Mi mulţumiţi pentru ele în toată 
clipa şi să staţi pe buze cu duhul mângâierii, fiilor. Toată firea 
va învia şi se va înveşnici de la duhul mângâierii de pe buzele 
voastre. Tot şi toate aşteaptă mângâierea şi binele ei. Eu sunt 
cuvântul cel plin de mângâiere, iar voi să fiţi fiii lui, că din el 
v-am născut, şi mai mari decât oricând să fie lucrările mângâ- 
ierii prin voi, cei din urmă, care aşteptaţi venirea Mea. O, nu 
vă temeţi de furtuni. Eu sunt cu voi şi vă mângâi, şi suferinţa 
voastră are mare preţ la Mine pentru voi. Puţin, puţin şi trece 
furtuna, că Eu îi poruncesc ei să tacă, iar îngerilor, să vă mân- 
gâie, şi voi să-i mângâiaţi pe ei. Amin. 

O, poporul Meu, caută mereu, mereu să stai în mân- 
gâierea Duhului Sfânt. O, fiilor, păstraţi- vă în dragostea Mea 
dintre voi şi propăşiţi în ea, că toate durerile se duc, şi rămâne 
dragostea Mea dintre voi. Toată întărirea v-o dau, iar voi 
luaţi-o şi daţi-vă unul altuia de la Mine, fiilor. Puterea voastră 
e duhul mângâierii. Rugăciunea voastră cea cu duh puternic 
îmi dă multă putere spre voi, iar îngerii vă slujesc şi vă mân- 
gâie. Amin. 

Am stat o clipă în cuvânt cu voi ca să vă mângâi, fiilor. 
Luaţi mângâierea Mea şi binecuvântarea Mea peste voi, ca să 
vă fie uşor şi dulce, ca să aveţi putere, fiilor. Fiţi binecuvân- 
taţi peste tot pe unde vă am. Eu vă port de grijă cu tot cerul 
sfânt. Ascultaţi de tot sfatul cel bun şi fiţi cuminţi sub duhul 
mângâierii, şi, pace vouă, şi peste tot la toţi copiii Mei! 

Pace vouă! Pace vouă! Pace vouă! Amin, amin, amin. 

4/1 7 martie 2002 

Sărbătoarea sfinţilor patruzeci de mucenici din Sevasta 

Făgăduinţele Domnului îşi aşteaptă împlinirile. Pentru lucrarea 
împărăţiei cerurilor trebuie asemănare între fraţi. Cetatea care nu 
are conducător cade ca şi cea care are mulţi la cârma ei. 

Cârmuitorului îi trebuie bucurie pentru nădejde. 

M ângâiaţi, mângâiaţi pe poporul Meu, voi, în- 
geraşi şi sfinţi! De lângă Mine mângâiaţi pe 
cei prea mici ai Mei, căci Eu, Domnul, cu ei îmi gătesc calea 
venirii Mele cu voi pe pământ. Mângâiaţi moştenirea Mea, şi 
din partea Mea daţi putere, daţi mângâiere Ierusalimului, Ie- 
rusalimului Meu de azi din mijlocul poporului român. Amin. 

O, poporul Meu iubit, mâna Mea cea binefăcătoare, 
cea plină de mângâiere, vă mângâie pe voi. Sfinţii Mei care 
întăresc cerul Meu cu iubirea lor vă aduc vouă puteri şi mân- 
gâieri cereşti, că voi trebuie să aveţi puteri pentru Mine, fiilor. 
Duhul Meu Cel bun şi blând suflă peste voi şi vă împrospă- 
tează ca să lucraţi voi lucrarea împărăţiei, iar împărăţia Mea 
cea dintre voi vă păzeşte pe voi întru ea. Căutaţi să cuprindeţi 
cu mintea tot mai adânc această taină, şi tot mai mult veţi şti 
ce fel de iubire trebuie să vă daţi unii altora în taina lucrării 
împărăţiei, fiilor. Eu, Domnul, stau tot timpul între voi cu în- 
demnul şi cu puterea şi cu mângâierea, iar voi să fiţi ascultă- 
tori, fiilor. Povaţa Mea trebuie lucrată. Iubirea din voi şi 
dintre voi trebuie să îmbrăţişeze povaţa Mea şi să o lucreze, 
spre bucuria Mea şi a voastră, fiilor. 

O, toate Scripturile care mai sunt de împlinit stau şi 
aşteaptă să vină spre împlinire. Duhul proorociei, făgăduinţe- 
le Mele cele pentru venirea Mea şi toată împlinirea lor aşteap- 


tă să vină, şi cu ele să vin şi Eu şi să vă dau mângâierea cea 
deplină pe care o aşteptaţi. O, voi ştiţi că avem de lucrat pen- 
tru aceasta şi că aceasta este lucrarea Mea şi a voastră după 
care aşteaptă sfinţii şi îngerii, fiilor. Am pe pământ o mulţime 
de inimi care Mă au întru credinţa lor, dar acestea nu ştiu cum 
este Domnul împlinirilor credinţei inimii lor, iar Eu şi cu voi 
avem aceasta de lucrat pe pământ, fiilor. Nimic mai scump nu 
aveţi voi de lucrat pe pământ ca această lucrare pe care am 
aşezat-o Eu între voi s-o lucraţi şi să daţi din ea celor ce nu 
ştiu drumul împlinirii credinţei lor. Fiţi strâns uniţi întru ace- 
laşi fel de lucrare. Strângeţi- vă la învăţat şi lucraţi şi învăţaţi 
şi daţi-vă unii altora loc, şi lucraţi şi învăţaţi, căci trupul bise- 
ricii trebuie să fie întreg în toată vremea, ca să aibă putere, 
fiilor. Fiţi mereu cu duhul îndemnării şi deschideţi-vă unii 
altora guriţele pentru lucrarea împărăţiei şi răscumpăraţi orice 
fărâmă de timp, că mult timp s-a pierdut de şapte mii de ani, 
şi puţini de tot au lucrat lucrarea împărăţiei între cei ce au fost 
pe pământ în vremurile de după facere. Tot timpul trebuie răs- 
cumpărat, şi tot ce a fost în timp, şi iată, avem nevoie de atâ- 
ta iubire de la unul la altul, poporul Meu. Cu ea vom răscum- 
păra vremea, cu ea ne vom mângâia cu multul, cu ea vom 
avea puteri nesfârşite şi cu ea voi veni Eu când ea lucrează 
înaintea Mea ca să vin. 

O, poporul Meu, toţi sfinţii aşteaptă venirea Mea, toţi 
s-au pregătit şi îmi aşteaptă mireasa. O, poporul Meu, câtă 
sărbătoare aşteaptă să vină pe pământ, şi câtă slavă mângâie- 
toare pentru îngeri şi pentru sfinţi şi pentru voi şi pentru toţi 
cei care aşteaptă venirea Mea şi cerul pe pământ! Dorul Meu 
creşte şi se varsă peste pământ. Să ia din el tot omul şi să vină 
la apa Mea, la apa vieţii pe care Eu, Domnul, o dau în zilele 
acestea la toţi cei însetaţi, numai să vină să ia. Izvorul Meu 
din mijlocul vostru e comoară din cer, e viaţă fără de moarte, 
şi cât aş vrea să ia tot omul şi să bea, şi să rămână cu Mine 
omul, că numai Eu sunt viaţa, fiilor. 

O, Eu vreau să-ţi dau de lucru, poporul Meu. învaţă-te 
în lucru şi pentru lucru, că nu e bucurie pe pământ ca aceasta. 
Dar pentru ea tu trebuie să ai trupul întreg şi tare, şi nici o 
piedică să nu-1 slăbească pe el. Nici unul din voi să nu se îm- 
piedice în el însuşi, căci Eu aştept cu mare dor această mi- 
nune în mijlocul tău, poporul Meu, iar Eu de aceea vin şi te 
învăţ mereu. Te învăţ, iar tu să împlineşti învăţătura Mea de 
peste tine şi să creşti prin ea în acelaşi fel, că trebuie să vă 
asemănaţi unii altora îndeajuns pentru lucrarea împărăţiei 
care se va vărsa curând, curând peste tot pământul. 

O, poporul Meu, o, fiilor, voi trebuie să semănaţi unul 
cu altul, iar desăvârşirea acestei lucrări trebuie să aibă cârmă 
de sus în jos, aşa cum Eu am aşezat lucrul împărăţiei în mij- 
locul vostru. V-am şoptit adesea şi de sus şi de jos că cetatea 
care nu are conducător se şubrezeşte şi cade, şi tot aşa şi cea 
care are prea mulţi cârmuitori, iar cârmuitorul trebuie să aibă 
bucurie şi nădejde de la cei peste care el aşează şi veghează, 
şi apoi toată lucrarea aceasta este după voia Mea, şi Eu o 
binecuvintez şi o răsplătesc cu darurile cele mai dulci şi cu 
bucuria cea mai de sus, fiilor. 

Lucraţi mult! Toate guriţele voastre să laude pe Dum- 
nezeu, că e de răscumpărat orice fărâmă de timp. Fiţi tari, că 
Do mn ul vă iubeşte. Vă dau, fiilor, multă mângâiere, multă 
putere, multă vindecare de suflet şi de trup. Vă dau puteri să 
puteţi pentru Mine, că Eu, Dumnezeu, pot prin cei firavi, prin 
cei mici. Se strâng sfinţii pe lângă voi să vă ajute, să vă împu- 
ternicească prin darurile lor cele pline de mângâiere. Guriţele 
voastre să binecuvinteze pe Dumnezeu şi pe sfinţi, fiilor, şi 




1534 


Cuvântul lui Dumnezeu 


îngerii vor fi cu voi în toată vremea. Râvniţi la darurile du- 
hovniceşti. Rostiţi cu guriţele voastre cuvinte bune şi împli- 
nitoare pentru toată facerea de bine de la Dumnezeu peste 
voi, şi nici un pic de slăbiciune să nu aveţi în sufletele voas- 
tre, că mâna Mea cea dulce stă peste voi şi vă poartă de grijă 
cu mare har, fiilor. 

Aş voi să aduc numai bine pe pământ şi peste om, că 
mila Mea e fără de margini. Vreau să vă am în dulce rugăciu- 
ne pentru toată făptura de pe pământ şi pentru venirea Mea cu 
toată mângâierea. Tăria sufletelor voastre vine de la Mine, 
fiilor, şi voi să cereţi tot binele de la Mine peste voi şi peste 
pământ. Lucraţi unii peste alţii cu multă întărire, cu multă lu- 
crare, că Eu voiesc ca tu să fii întâiul, poporul Meu. 

Tatăl rosteşte peste voi mângâiere şi vă spune: 

F ace, fiilor scumpi! Pace de la Tatăl şi de la 
Fiul şi de la Duhul Sfânt! Duhul cel umilit 
în voi aduce cerul mereu cu voi, mereu aproape, mereu cu 
mângâiere peste voi. Fiţi liniştiţi, fiilor, şi aduceţi Domnului 
iubirea voastră şi inima voastră şi pacea dintre voi. Creşteţi în 
dragostea cea de sus, că Fiul Meu, un pic, un pic şi vine cu 
toată mângâierea pe pământ la voi, şi cu El toţi sfinţii şi înge- 
rii, fiilor. 

Eu, Tatăl, vă cuprind şi vă dau putere şi vă dau nădejde 
şi vă dau cuvânt ca să-l împărţiţi între voi. Eu, Tatăl, sunt în 
Fiul, şi mereu, mereu sunt cu voi. Duhul Sfânt al iubirii veş- 
nice să vă umple de iubirea Lui şi de pacea Lui cea veşnică, 
fiilor. Zi şi noapte întăriţi-vă unii pe alţii, şi ca nişte puişori 
mici să credeţi în Tatăl, că toate bunătăţile Lui vi le dă vouă 
prin Fiul Său Cel iubit. Vă îmbrac în Duhul Meu Cel mângâ- 
ietor. Vă întăresc inimioarele şi trupuşoarele şi pacea, fiilor. 
Pun sfinţii şi îngeraşii să vă aducă vouă de la Mine toate face- 
rile de bine, toate bucuriile care aşteaptă să se coboare pe pă- 
mânt şi să învăluie în ele pe cei ce M-au iubit cu dor. 

Eu, Tatăl, vă dau pacea cerului sfânt. Eu, Tatăl Savaot, 
vă cuprind cu toată mângâierea Mea şi a Fiului Meu şi a sfin- 
ţilor şi a îngerilor, fiilor. Numai în mângâieri voiesc să vă ţin. 
Numai în duhul păcii şi al liniştii, fiilor scumpi. Amin, amin, 
amin. 

O Tată bun, coborâm peste ei toată întărirea 
^ cea de sus şi toată mângâierea, căci Tu eşti 
în Mine, şi suntem cu ei, Tată. 

Poporul Meu, pace ţie! Mângâiere ţie, poporul Meu 
iubit! Duhul mângâierii este cu tine. Duhul lucrării 
împărăţiei, acesta să fie duhul tău. Fiţi mângâiaţii Mei, fiilor, 
şi unii altora să ne fim mângâiere de pe pământ, copii ai păcii 
Mele. Amin, amin, amin. 

9/22 martie 2002 

Duminica întâi a Postului Mare, a ortodoxiei 

Iubirea stăruitoare se dă Domnului şi între fraţi unii altora. 

U n picuşor de cuvânt mângâietor şi azi peste tine, 
poporul Meu. Cu cuvântul Meu te împrospătez 
şi te întăresc şi te iubesc, că tu eşti al Meu, poporul Meu. 
Descordaţi-vă inimioarele, fiilor. Eu de voi nu Mă despart, şi 
vă ajut cu mângâierea Mea, cu cuvântul cel plin de putere şi 
de lucrare mângâietoare. Amin. 

Numai ţie îţi dau azi un picuşor de cuvânt. Pentru tine 
cobor cuvânt, ca să-ţi dau de la Mine multă întărire. Strân- 
ge-te cu mare dragoste, poporul Meu, şi fa împărăţia Mea şi 
te încălzeşte şi te odihneşte întru ea. Dragostea ta să stea trea- 


ză şi dulce, şi cu iubirea Mea să-ţi îndulceşti credinţa şi pute- 
rea şi toată sănătatea de duh şi de trup. Toate neputinţele vă 
vor părăsi, căci Eu grăiesc aceasta, şi puterea voastră voi fi 
Eu, Do mn ul. Amin. 

O, îngeraşi şi sfinţi binefăcători şi tămăduitori! Tot 
timpul să fiţi şi să lucraţi peste poporul Meu cel iubit, întru 
care Eu am binevoit în vremea aceasta de venire a Mea. 
Faceţi-1 pe poporul Meu să vă simtă iubirea şi mângâierea şi 
binefacerea. Peste tot în tot poporul Meu duceţi numai bu- 
curii, numai mângâieri, numai tămăduiri de duh şi de suflet şi 
de trup şi de iubire. Amin. 

Eu, poporul Meu, te fac frumos, te fac lucrător, te apro- 
pii ca să Mă iubeşti, şi tu aşa să lucrezi mereu de-acum, că 
nimic nu e mai de preţ înaintea Mea decât tine. Te port de mâ- 
nuţă, te ţin de mânuţă, şi numaidecât îţi dau toată întărirea. 

Daţi-Mi Mie toate clipele, fiilor, că multă putere am 
peste voi când lucraţi aşa. Guriţele voastre să Mă mângâie pe 
Mine şi pe fiii grădinii cu care Eu Mă sprijin să-Mi cobor 
cuvântul pe pământ, iar ei să vă poarte pe voi spre toată plă- 
cerea Mea cea dintre voi. Daţi-vă vlagă şi daţi drumul uşo- 
rului în inimioare şi faceţi cer nou şi pământ nou înaintea 
Mea, şi să nu mai fie dureri la voi. Eu, Domnul, poruncesc 
durerii să se depărteze şi să dea loc puterii Mele în voi, fiilor. 

Mi-e tare dor de iubire de la voi. Toţi cei ce aveţi în fire 
iubirea cea dăruitoare daţi-o Domnului cu multul, şi unii al- 
tora, fiilor. Vă stropesc cu mir ceresc şi vă înmiresmez şi stau 
cu voi ca să Mă bucur, iar bucuria Mea de la voi este tot bine- 
le vostru, fiilor. Chivernisiţi- vă viaţa după plăcerile Mele, că 
Eu niciodată nu vă fac durere, ci numai bine vă fac. Mare plă- 
cere voiesc să-Mi găsesc în voi şi între voi, şi de aceea v-am 
dat şi azi un picuşor de cuvânt mângâietor. Nu uitaţi că ve- 
ghea Mea şi tot ajutorul cel bun vă va bucura pe voi mereu, 
întăriţi-vă cu Mine, fiilor plăpânzi, şi desfătaţi- vă în dragos- 
tea Mea cea plină de cuvânt. 

Veniţi spre pace deplină. Veniţi spre iubire lucrătoare şi 
dătătoare de mângâiere vouă şi Mie. Veniţi spre pace, fiilor 
scumpi. Eu iau rugăciunile voastre cele pline de iubire şi de 
dor şi de cerere şi vi le împlinesc şi vă mângâi cu împlinirea 
lor. Veniţi spre deplină lucrare de împărăţie cerească, şi bine- 
cuvântată să vă fie vouă toată lucrarea împărăţiei în care Eu 
v-am aşezat. Vă voi da timp bun, care să vă facă bine vouă şi 
pământului de la voi, căci grija Mea e după voi. 

Veniţi spre pace deplină, fiilor scumpi. Veniţi spre tă- 
măduirea durerilor voastre, căci Domnul Dumnezeul vostru 
aceasta voieşte. Eu vă sunt tot binele vostru, iar voi învăţaţi 
cu putere nădejdea şi credinţa şi dragostea, şi cu ele voi vă 
veţi mângâia, căci Eu vă voi da vouă, fiilor scumpi. Amin, 
amin, amin. 

11/24 martie 2002 

Duminica a doua a Postului Mare, a sfântului Grigorie 

Paianta 

Omul trebuie să intre sub paza îngerilor prin duhul umilit. Dragos- 
tea trebuie să fie ca în împărăţia cerurilor. Toată făptura aşteaptă 
pe fiii lui Dumnezeu, şi apoi pe Dumnezeu. Duhul umilit este taina 
care împlineşte rugăciunea. 

H ar vouă! Pace vouă! Tatăl, Fiul şi Duhul Sfânt 
aduce cuvânt pe pământ, şi cu el aduce harul 
mângâierii şi dulcele lui, ca să te mângâie Dumnezeu, popor 
al venirii Mele, popor al răbdării sfinte, popor al harului Meu, 
că Eu, Domnul Dumnezeul tău, ţi-am spus ţie că în vremea de 

acum nimeni nu mai are putere decât cei mângâiaţi de Dum- 
nezeu. Amin, amin, amin. 

O, poporul Meu de azi, nimeni nu mai are azi putere 
decât cei mângâiaţi de Mine. Mângâierea Mea este puterea 
lor şi harul lor. Duhul mângâierii, pe el l-a lăsat Tatăl peste 
pământ pentru cei ce iubesc cu dor pe Dumnezeu: Duhul 
Sfânt Mângâietorul, pe Care lumea nu-L cunoaşte, căci El nu 
este în lume, şi este în loc sfânt, şi este cu omul cel cu duh 
umilit, şi este cu cei săraci cu duhul. Amin. 

O, poporul Meu de azi, ia mângâiere din duhul cuvân- 
tului Meu şi mângâie-Mă cu el, şi unii pe alţii să ne mângâ- 
iem, şi ţine -ţi tu nădejdea mereu în Domnul Dumnezeul tău, 
Care este scăpare ţie, că scris este: «îngerilor Săi va porunci 
El pentru tine ca să te păzească în toate căile tale, şi te vor 
ridica pe mâini, că tu nădăjduieşti în Domnul şi cunoşti nu- 
mele Lui». Amin. 

E mare taină lucrarea îngerilor peste om şi lângă om. 
Eu sunt plin de durere pentru tot omul care nu are de unde să 
înveţe lucrare îngerească şi ca s-o lucreze pe ea şi ca să aibă 
omul pază de îngeri în toată calea sa. Dar pe tine te povă- 
ţuiesc deosebit, poporul Meu de azi, fiindcă tu M-ai iubit şi 
M-ai urmat, şi Eu mereu te învăţ să-Mi urmezi aşa cum am 
Eu azi de mers prin lume, prin mersul tău cu Mine. Te învăţ 
mereu lucrarea îngerilor peste tine şi lângă tine, că tu ai mare 
nevoie de îngeri, fiule de azi. Tatăl, Fiul şi Duhul Sfânt ţi-a 
hărăzit ţie să fii Domnului de sprijin şi să te sprijinească pe 
tine îngeri cu zeci de mii şi cu mii de mii, că vremea este grea 
de tot, iar tu trebuie s-o biruieşti în numele Tatălui şi al Fiului 
şi al Sfântului Duh, poporul Meu. Lucrez cu toată oastea ce- 
rească să te aşez Eu pe tine în toată pacea inimii şi să te ocro- 
tesc cu mare ocrotire, numai să dai tu putere îngerilor înăun- 
trul tău şi în preajma ta şi în mijlocul tău, fiule poporul Meu. 
în toate lucrările şi mişcările pe care le săvârşeşti tu între pă- 
mânt şi cer, cea mai mare lucrare a ta să fie grija de îngeri, ca 
să stea ei lângă tine cu multul în toată clipa şi cu toată lucra- 
rea lor peste tine, că Eu pe îngerii Mei i-am pus să-ţi slujeas- 
că şi să te păzească în toate căile tale, popor al venirii Mele. 
Iar tu laudă şi binecuvintează numele Meu pe pământ şi în 
cer, că toţi sfinţii Mei dau să aibă petrecere cu tine în lucrare 
de biserică sfântă, că de atâta vreme aşteaptă ei să vină împă- 
răţia cerurilor pe pământ pentru răscumpărarea lor şi pentru 
bucuria ce va să fie pentru sfinţi! 

Tu, popor al zilelor Domnului, să stai mereu, mereu în 
duhul înţelepciunii de sus şi să-l lucrezi în mijlocul tău şi să-ţi 
afli în el plăcerea şi bucuria şi mângâierea, că îngerii prind 
viaţă şi lucru mult la lucrul tău cu cerul, şi tu eşti atunci 
ocrotit pe pământ. O, Mi-e dor de sfatul Meu în mijlocul tău, 
ca să iau Eu din el şi să te binecuvintez pentru dragostea ta, 
că iată cât sfat fac Eu cu tine şi cât Mă mângâi că-ţi grăiesc şi 
că te am şi că te cresc. Lucrarea Mea cu tine e duhul mângâ- 
ierii peste pământ, şi tu trebuie să fii copleşit de atâta fericire 
a Mea, că fericit este Domnul întru venirea Sa când are fii cu 
credinţă în ei pentru cele ce Eu am făgăduit că vor fi şi vor 
împărăţi pe pământ peste fiii credinţei sfinte, pentru cei ce Mă 
aşteaptă să vin şi nu se îndoiesc aşteptând. 

Voiesc să-l îndemn pe tot omul de pe pământ să intre 
sub pază de îngeri, şi să se înmulţească cei ce iubesc pe Dum- 
nezeu. Voiesc să-i spun omului să ia învăţătura Mea şi să se 
mângâie cu ea, şi apoi să poată crede omul în împărăţia Mea 
care aşteaptă înăuntrul său să crească şi să se desăvârşească 
prin duhul cel umilit din om. Omul din pricina lipsei duhului 
umilit vrea să poată mai mult ca Dumnezeu peste el, iar Eu, 


Domnul, Mă frâng de jale aşteptând învierea omului. Duhul 
cel fără de umilinţă din om Mi-a stat mereu împotrivă ca să 
nu pot Eu în om, şi să poată omul. Iată, omului nu-i poate face 
bine omul, că binele de la om nu ţine pe veci. Numai Eu pot 
să-i fac omului bine pe veci; numai Eu, dar cui să-i spun 
aceasta? Cum să fac să ajungă la inima omului această taină 
în care vreau să-l cuprind pe om şi să Mă măresc apoi în el şi 
să simtă omul gustul cel mângâietor al împărăţiei Mele în el 
şi cu el? O, fericit este omul care-L pune pe Dumnezeu scă- 
pare a lui şi nădejde a lui, căci scris este: «Pe Domnul pe Cel 
Preaînalt L-ai pus scăpare ţie. Pentru aceasta nu vor veni 
către tine rele, şi certarea nu se va apropia de locaşul tău, că 
îngerilor Săi va porunci pentru tine ca să te păzească în toate 
căile tale, şi te vor ridica pe mâini ca să nu împiedici de 
piatră piciorul tău». Amin. 

O, poporul Meu de azi, laudă pe Domnul Dumnezeul 
tău! Binecuvintează pe Domnul, Ierusalime, că îngerilor Săi 
a poruncit pentru tine, căci Domnul te mângâie pe tine cu sla- 
va cuvântului Său ca să te desăvârşească pe tine întru lucrări- 
le Sale, că tu eşti micuţ şi eşti plăpând, dar mărirea Domnului 
este acoperământul tău şi mângâierea ta. Iar tu să-L mângâi 
pe El, şi va veni mângâierea pe pământ şi va împlini ea desă- 
vârşit împărăţia cerurilor şi bucuria ce va să fie pentru sfinţi. 
Amin. Mi-e duhul tot un dor să împlinesc aceasta şi să-I dau 
Tatălui lucrul gata şi să Mă supun Lui, căci iubirea aşa este: 
iubeşte şi se supune, şi unde ea nu este aşa, acolo nu este 
nimic, căci scris este: «Dacă nu am dragoste, nimic nu sunt». 
Dragostea este acolo unde ea nu se sfârşeşte în lucrarea ei, dar 
dacă dragostea dintre oameni nu foloseşte împărăţiei ceru- 
rilor, şi dacă împărăţia cerurilor nu foloseşte dragostei dintre 
oameni, acolo este lucrarea care nu are nimic întru Mine. Lu- 
crarea dragostei care are plată din cer este cea dintre cei ce 
cred în Mine cu împlinirea lor cea întru poruncile Mele şi cu 
nădejdea lor în scăparea cea de la Mine, iar aceştia sunt cei cu 
duh umilit, sunt cei plăpânzi care-şi pun nădejdea în Do mn ul 
şi care strigă la El îndelung răbdând şi cu credinţă lucrând în 
ei pe omul cel nou care va să fie. 

Vorbeam cu ucenicii Mei şi le spuneam aşa: «Toate 
câte cereţi rugăndu-vă să credeţi că le veţi primi, şi aşa le 
veţi avea, căci cine nu se va îndoi în inima lui, ci va crede că 
ceea ce spune se va face, fi-va lui orice va zice». Amin. 

Eu, fiilor din grădină, aşa v-am învăţat Eu pe voi să 
lucraţi şi să împliniţi, că toată făptura nu pe Mine Mă aşteaptă 
mai întâi, nu pe Dumnezeu, ci pe fiii lui Dumnezeu, pe cei ce 
vor crede după cum cere această vreme a venirii Mele, a cu- 
vântului Meu venit din Mine pe pământ pentru ca să fac după 
credinţa fiilor lui Dumnezeu. Eu pe voi v-am învăţat ce să 
credeţi, şi de două mii de ani l-am învăţat pe tot omul cum să 
creadă şi ce să creadă, şi iată, şi azi îl învăţ pe om prin învă- 
ţătura Mea cea de peste voi, iar voi să rostiţi tot mai mult fă- 
găduinţele Mele cele rostite acum două mii de ani şi, iarăşi, 
acum, în vremea voastră, întărindu-le peste voi pentru înfăp- 
tuirea lor. Aduceţi-vă aminte de tot ce Eu am spus, că numai 
fiii credinţei sfinte rugându-se, toate câte cer ei cred că le vor 
primi şi le vor avea. Amin. 

Aş voi şi omul să poată crede ca voi, că e omul lipsit 
de mângâiere şi nu are cine să i-o dea. O, cât aş vrea să întă- 
resc pe pământ puterea rugăciunii cea cu putere, fiilor, căci ca 
să se înfăptuiască rugăciunea, trebuie pace întru toate şi întru 
toţi, pace şi nejudecată. Eu aşa am spus celor iubiţi ai Mei: 
«Toate câte cereţi rugăndu-vă, să credeţi că le-aţi primit, şi 
le veţi primi. Iar când staţi de vă rugaţi, iertaţi orice aveţi 

împotriva cuiva, ca şi Tatăl vostru Cel din ceruri să vă ierte 
vouă greşalele voastre, că de nu iertaţi voi, nici Tatăl vostru 
Cel din ceruri nu va ierta vouă greşalele voastre». 

O, fiilor scumpi, iată taina rugăciunii care se înfăptu- 
ieşte. Duhul cel umilit din om are această putere pe care Eu 
am avut-o în Mine când Mă rugam Tatălui, căci Eu numai 
mântuire îi voiesc omului, dar om cu om nu poate să lucreze 
tot aşa, căci omul s-a făcut de la început mai mare ca Mine, 
mai îndrăzneţ, iar sfiala cea sfântă nu mai ştie omul s-o aşeze 
înaintea Mea pentru iertarea greşalelor lui şi pentru ca să nu 
aibă omul nici o răutate, nici o răceală de suflet când e vorba 
de milostivirea Mea pentru el, când e vorba să-i dau cu ce 
măsură măsoară şi el. 

Duhul iubirii, duhul dragostei care nu se sfârşeşte în 
lucrarea ei, această dragoste face împărăţia cerurilor în om şi 
între om şi om dacă ea seamănă cu cele ce Eu am aşezat pes- 
te om. Atunci îngerii Mei sunt paza fiilor împărăţiei cerurilor 
pe pământ, şi pe mâini îi înalţă pe cei ce nădăjduiesc în Dom- 
nul, împlinind poruncile vieţii şi cunoscând numele Meu cel 
de peste ei. Paza îngerilor este acolo unde cei iubiţi ai Mei fac 
cer nou şi pământ nou şi om nou peste ei în numele Meu cel 
sfânt, iar Eu la aceştia le sunt Dumnezeu şi îi port în care de 
biruinţă şi împlinesc cu ei lucrările Mele pentru veac nou în- 
tre cer şi pământ, aşa cum este această proorocie rostită de 
Scripturi prin Duhul Sfânt al Tatălui şi al Fiului, poporul 
Meu. Lucrarea împărăţiei să fie toată desfătarea ta, fiule. Lu- 
crarea îngerilor să fie toată lucrarea ta, iar mângâierea Mea şi 
a sfinţilor Mei curge de la tine, şi unii pe alţii ne mângâiem 
cu cele ce sunt, iar cele ce sunt, sunt cele ce nu se văd, căci 
cele ce se văd nu sunt adevărul, poporul Meu. O, nu mai e ni- 
meni ca tine pe pământ! Tot omul se mulţumeşte cu cele ce se 
văd, şi nu ştie omul cât aştept Eu inima lui să Mă caute şi să 
Mă găsească, şi să se bucure apoi, aşa cum s-au bucurat Luca 
şi Cleopa când Eu M-am arătat lângă ei din cele ce nu se văd, 
şi tot aşa M-am şi dus apoi de lângă ei. 

Mi-e dor, Mi-e tare dor de dorul omului, că vreau să-l 
mângâi pe om. Aş vrea să fie tot o mângâiere venirea Mea, 
acum, după două mii de ani, de lângă Tatăl. Dacă s-ar uita 
omul în Scripturi, dacă s-ar uita bine, ar pomi omul spre mân- 
gâierea venirii Mele şi s-ar sfinţi, şi apoi ar avea putere să 
creadă în venirea Mea de azi şi să-i vadă bine cărarea şi pe fiii 
Mei de pe ea, pe fiii care trudesc cu Mine să-Mi fac cărarea 
spre om cu mângâiere şi nu cu spaimă aşa cum este scris pen- 
tru cei necredincioşi din vremea venirii Mele. lată, acum e 
vremea, acum sunt zilele Domnului, acum proorocii s-au scu- 
lat să-şi primească bucuria împlinirii proorociilor lor, iar pe 
pământ omul se bucură cu cele ce se văd de ochii lui. Eu însă 
îmi întăresc lucrarea venirii şi îmi pregătesc darul cel pentru 
sfinţi, veacul ce va să fie, veacul Domnului, împărăţia ceruri- 
lor şi a fiilor ei. Amin. 

îţi dau întărire proaspătă, poporul Meu, că tu eşti plă- 
pând şi vremea e grea şi tu o simţi, că eşti al Meu, fiule, dar 
îngerii Mei au porunca Mea ca să te ridice pe mâini şi să bi- 
ruieşti în numele Meu pe care tu îl porţi. Amin. 

Har vouă, fiilor! Pace vouă, copilaşi plăpânzi! Harul 
mângâierii şi dulcele lui! Putere de suflet şi de duh şi de trup 
în numele Meu! 

Lucraţi, fiilor, lucraţi cu dor şi cu mângâiere. Lucraţi 
lucrarea împărăţiei cerurilor peste voi şi între voi, iar Eu şi cu 
Tatăl şi cu îngerii Mei vă dăm har şi vă dăm mângâierea, 
fiilor scumpi. Amin, amin, amin. 

18/31 martie 2002 


Duminica a treia a Postului Mare, a sfintei cruci. 
Praznicul Buneivestiri 

Face Domnul strigare în miez de noapte, în vreme de necredinţă. 
Unde nu este credinţă, nu este dragoste. Domnul îl aşteaptă pe om 
să se aplece şi să asculte voia Sa. 

T atăl, Fiul şi Duhul Sfânt întăreşte cu putere ce- 
rească ieslea cuvântului, şi apoi coboară cuvânt 
în carte, şi cu el păstoreşte pe pământ. Amin, amin, amin. 

Cuvântul lui Dumnezeu este numele Meu, acum, la 
sfârşit de timp. Eu, Domnul lisus Hristos, am venit şi vin cu- 
vânt peste pământ ca să-Mi întocmesc venirea Mea despre 
care am spus Eu acum două mii de ani. Toate câte Eu am lu- 
crat şi am grăit atunci, toate mărturisesc de atunci şi până azi, 
iar proorocii şi sfinţii aşteaptă fericirea lor cea de la sfârşit de 
timp, căci viaţa veacului ce va să fie pe pământ vine odată cu 
venirea Mea, după cum este scris. Amin. 

O, poporul Meu de azi, luat din români! Cu cine să 
grăiesc Eu pe pământ tainele venirii Mele? Cu cine să fac Eu 
sfat pentru această împlinire de azi, şi pe care o săvârşesc Eu 
cu tine, o mânuţă de popor? O, poporul Meu, tot omul se teme 
să nu-şi piardă câştigul său, rangul său, viaţa sa, dar cel ce a 
voit să ia viaţa Mea n-a făcut tot aşa, şi s-a umilit şi a iubit 
viaţa Mea în viaţa lui şi s-a dat Mie pentru viaţa sa şi pentru 
viaţa Mea. 

O, poporul Meu, cei ce stau mari în numele Meu peste 
mulţimile cele fără de cunoştinţă din cer s-au temut să te 
iubească şi să te primească din partea Mea. S-au temut să 
nu-şi piardă slava şi rangul şi câştigul. De crezut ar mai crede 
ei, căci cuvântul Meu de peste tine are putere, că e Duhul 
Sfânt, dar aceştia au peste ei păcatul mândriei şi al lăcomiei 
şi al slavei deşarte şi nu vor să li se strice statul şi rangul. Aşa 
am păţit Eu şi acum două mii de ani. Le-a fost ruşine cu Mine, 
căci Eu eram umilit şi drept, iar ei nu erau tot aşa. 

O, poporul Meu, când lucrez Eu ca să aşez pe cineva în 
numele Meu peste oameni ca să-i ajute spre cer, acela Mă cu- 
noaşte pe Mine când bat, şi îmi deschide şi Mă primeşte ca să 
cinez cu el şi ca să-Mi fac casă la el şi ca să Mă arăt lui şi ca 
să lucrez Eu pe ogorul lui, după planul Meu. Dar cel ce se 
aşează singur sau de la om se aşează, acela este cel ce nu Mă 
primeşte când bat. Acela ţine cu mâna de câştigul lui, de ran- 
gul lui, de plăcerile lui, iar Eu în zadar aş bate ca să-Mi des- 
chidă, şi iată Scriptura prin care am spus atunci: «Când va 
veni Fiul Omului, va mai găsi credinţă pe pământ?». 

O, poporul Meu, Mă fac sărbătoare peste tine, fiule. 
Mă fac Dumnezeu în mijlocul tău şi cuvintez cuvânt din Mine 
şi te păstoresc cu el şi îţi dau darul credinţei cea pentru sfârşit 
de timp, şi îmi fac venirea în mijlocul tău şi Mă deşert cu ea 
peste pământ, iar taina aceasta e copleşitoare pentru sfinţi, 
poporul Meu. Taina venirii Mele la tine este taina cea lucrată 
între Mine şi om întru început, fiule. Ce să-i fac Eu omului de 
la sfârşit dacă el s-a învăţat numai cu cele ce se văd de ochii 
lui? Fac sfat în mijlocul tău şi în mijlocul sfinţilor, căci cu ei 
vin când vin, şi dau să gătesc cale peste pământ şi s-o vadă tot 
omul şi să înţeleagă omul venirea Mea cea după două mii de 
ani şi să Mă primească să-l păstoresc şi să-l pregătesc pentru 
viaţa veacului ce va să fie curând, curând pe pământ pentru 
sfinţi. 

Eu am făcut cerul şi pământul şi toate câte sunt; Eu şi 
nu tu, omule. O, cum să fac cu tine ca să Mă laşi Stăpân peste 
toate şi peste tine şi să Mă ai de Dumnezeu? 

O, poporul Meu, de şapte mii de ani umblu cu mila 
Mea după om, şi el nu mai cunoaşte şi nu mai înţelege calea 

Mea spre el. Şi iată, acum înteţesc şoapta Mea şi îi fac omului 
strigare în miez de noapte, că n-a fost de când sunt veacurile 
mai multă necredinţă ca acum, şi Eu vin, după cum am spus 
că voi veni, şi nu este credinţă pe pământ, poporul Meu, şi nu 
este dragoste acolo unde nu este credinţă şi nădejde. O, nu 
mai este credinţă pe pământ, şi dacă nu este, nu este nici nă- 
dejde, şi duhul omului nu face cale luminii care vine din cer 
să lumineze lumea şi s-o aşeze întru venirea Mea. 

Când am venit să Mă însămânţez pe pământ şi ca să 
răsar apoi Om între oameni, tot cu taină a lucrat Tatăl, că nu 
se poate altfel când omul ţine cu mâna şi cu inima de rangul 
lui, de slava lui, de câştigul lui. M-am strecurat în mare taină 
şi am trimis pe arhanghelul Gavriil să ducă Fecioarei vestea 
că Eu, Fiul Tatălui, Mă fac sămânţă de om în ea, ca să Mă 
nasc apoi, şi să Mă ridic Mântuitor pentru toată făptura. Şi 
dacă Fecioara aceea a avut duhul umilit, s-a aplecat şi a crezut 
şi a nădăjduit şi s-a făcut dragoste înaintea Mea, şi Eu am pu- 
tut să-Mi săvârşesc prin ea taina întrupării Mele între oameni. 

O, ce minune este să se plece lui Dumnezeu omul! Mi- 
nune pentru Dumnezeu, nu pentru om. Aşa minuni aştept Eu 
pe pământ. Aşa iubire voiesc Eu să aibă omul. Eu am pregătit 
omului toată mântuirea, toată salvarea, dar omul are ranguri 
şi se îndeletniceşte cu câştigul său şi nu vine să-i dau pe cele 
lucrate de Mine peste el. O, cum să-l scap pe om de stăpâni- 
torul acestei lumi şi ca să-i dau libertatea şi salvarea vieţii lui? 
Ce să fac pentru om mai mult decât cuvântul care-1 strigă să 
vină să-i dau viaţă din viaţa Mea? 

O, poporul Meu de azi, stau cu sărbătoarea Mea cea de 
acum două mii de ani în mijlocul tău când Eu şi cu Tatăl am 
trimis pe arhanghelul Gavriil să Mă aşeze sămânţă în trup de 
Fecioară şi să Mă nasc apoi din ea şi să lucrez în mijlocul 
oamenilor ca un salvator venit din cer, de la Tatăl, ca să-i trag 
pe toţi la Tatăl. Te mângâi cu sărbătoarea Mea, poporul Meu. 
îţi dau buna vestire de mângâiere, de putere şi de pace peste 
tine, fiule poporul Meu. Eu vin greu când vin la tine cuvânt, 
căci cei de la iesle care stau în calea venirii Mele cuvânt pe 
pământ, sunt răniţi, sunt zdrobiţi de dureri şi de apăsări de jos 
şi de sus şi sunt nemângâiaţi, poporul Meu, căci pentru cer 
trebuie putere şi mângâiere şi sprijin. Lucrarea Mea cu omul 
e greu peste om, că omul e mic, şi vremea e grea, dar sfinţii 
aşteaptă pe Domnul ca să vină pe pământ cu făgăduinţele cele 
de veac nou. Amin. 

Iată sărbătoarea Mea peste tine. Mama Mea Fecioara 
este de-a dreapta Mea, împreună cu Gavriil arhanghelul, şi 
mângâierea lor se lasă peste tine, poporul Meu iubit. Amin, 
amin, amin. 

u dorul meu pentru Tine şi pentru ei mă las 
peste ei, Fiule al Tatălui şi al meu. Toată 
mângâierea din cer şi de pe pământ le-aş da-o, că ei sunt 
frânţi sub crucea vremii de azi. Să suflăm peste ei duhul mân- 
gâierii şi să se facă simţit peste ei, Fiule scump. Ei sunt taina 
Ta de azi, sunt cei pe care Tu Te porţi întru venirea Ta acum, 
după două mii de ani, şi sunt mici cu puterea şi sunt apăsaţi. 
Hai să le dăm putere, Fiule scump, şi mângâiere să le dăm, şi 
duh de sărbătoare cu bucurie. Eu când am fost sub cercetarea 
arhanghelului Tău, am auzit glasul lui care mi-a adus urare de 
bucurie, căci mi-a zis: «Bucură-te, tu, cea plină de har, Dom- 
nul este cu tine, şi II vei lua în pântece şi II vei naşte pe El, 
căci puterea Celui Preaînalt te va umbri pe tine». 

Eu vă aduc vouă urare de bucurie, copii ai Fiului meu. 
Mă aşez în genunchi pentru voi înaintea Tatălui Cel Preaînalt 
şi înaintea Fiului Său şi al meu şi cer pentru voi bucurie şi 


mângâiere între voi, iar voi să credeţi aceasta şi să primiţi. 
Amin. Voi sta de-a pururi cu rugăciune pentru voi, iar voi să 
credeţi aceasta şi să primiţi. Amin. Voi cere pentru voi sărbă- 
toare, căci sărbătoarea este bucurie, fiilor. Staţi înaintea Fiu- 
lui meu, Care Se face cuvânt pentru venirea Sa, şi cereţi la Ta- 
tăl putere ca să puteţi aceasta, că vine Fiul meu curând, cu- 
rând cu sărbătoarea veacului ce va să fie pentru sfinţi, fiilor 
plăpânzi. Tot cerul are grijă de voi ca să vă ia durerile şi apă- 
sările şi să vă aducă puteri şi mângâieri vouă, numai să fiţi su- 
puşi lui Dumnezeu aşa cum am fost eu când El m-a cercetat 
şi m-a cerut să-I fiu de folos şi de ajutor pe calea Lui spre om. 
Faceţi-vă izvor de Duh Sfânt între voi, că Domnul v-a dat, şi 
vă dă. Vremea necredinţei e mare durere pentru cer, dar voi 
bucuraţi-vă că ajutaţi pe Domnul pe calea Lui spre om. Fiul 
meu S-a făcut apostol peste pământ cu cuvântul Său cel de 
peste voi. Cereţi la Tatăl şi la Fiul şi la Duhul Sfânt ajutor 
mare pentru ca să împărţiţi cuvântul lui Dumnezeu peste pă- 
mânt, venirea Fiului meu pentru pregătirea şi trezirea neamu- 
lui omenesc şi pentru răscumpărarea făpturii, fiilor scumpi. 

Cu dulce sărbătoare vă învăluiesc, şi cu arhanghelul 
buneivestiri vă dăruiesc, căci el de lângă mine aşa vă spune: 

B ucuraţi-vă, voi, întru harul Domnului cel 
mântuitor de la Tatăl, căci îngerii vă 
slujesc vouă. Slujiţi-i şi voi pe ei, ca să aibă lucrare tare peste 
voi. Supuneţi-vă îngerilor, şi îngerii vi se vor supune. Când 
Tatăl Savaot m-a trimis pe mine spre Fecioara mamă, eu ca 
un supus am împlinit aceasta, şi tot aşa şi mama a lucrat. 
Ca o supusă Tatălui s-a aplecat şi a primit pe Fiul Său 
bucurându-se, căci bucuria este de la Domnul. Bucuraţi-vă 
şi daţi Domnului bucurie şi daţi îngerilor lucrare multă spre 
cer de la voi, căci bucuria şi puterea ei vine de la lucrul ei. 
Bucuraţi-vă, vă spune vouă îngerul buneivestiri! Amin, 
amin, amin. 

O popor al Fiului meu, bucură-te la glasul 
^ arhanghelului şi dă-I Domnului toată bu- 
curia ta, şi El îţi va adăuga înmiit. întăriţi-vă, fiilor, întru 
lucrarea Fiului meu cea de peste voi şi cereţi Domnului să în- 
noiască duhul lumii şi să se întoarcă omul la Tatăl părăsind 
deşertăciunea. Amin. 

Iar Tu, Fiule al meu, toată întărirea şi toată mângâierea 
să le-o dai mereu, mereu, şi să-i faci să simtă aceasta ca să 
aibă putere pentru Tine, Fiule, şi să vii să înnoieşti făptura, 
aşa precum ai promis Tu. Amin, amin, amin. 

A ceasta este lucrarea Mea, mamă: înnoirea 
lumii. De aceea Mă las peste aceştia din 
grădina cuvântului Meu, şi lucrul Meu apasă peste ei, şi 
durerile de tot felul apasă şi ele, iar Eu îi port pe ei pe braţe 
ca să poată ei pentru Mine, mamă. Lucrarea Mea e grea când 
vine şi se lasă peste ei, şi îi trebuie ajutor de sus şi de jos, şi 
îi trebuie milă şi aşternut iubitor, şi îi trebuie grijă multă de la 
ei, căci cuvântul Meu vine şi se aşează la ei, mamă, iar ei sunt 
plăpânzi. Eu îi îngrijesc de sus, dar le trebuie şi de jos, şi n-au 
de jos mângâiere şi ajutor pentru lucrul Meu cel greu cu ei, 
mamă. Dar Mă scol cu putere şi cu îngeri tari mereu, mereu 
pentru ei, şi îi ajut cu multul, şi îi voi ajuta şi le voi da puteri 
şi mângâieri, şi ei vor vedea aceasta şi se vor mângâia, mamă. 

O, poporul Meu, închină-te lui Dumnezeu cu toată 
viaţa ta mereu. Duhul tău să fie Duhul Domnului, ca să pot 
Eu să vin şi să te desăvârşesc din zi în zi mai mult pentru 
împlinirea zilei venirii Mele cea cu slavă văzută şi cu toată 
oastea cerească venită cu Mine pe pământ. Duhul rugăciunii 
cea plăcută Mie, aceasta să-Mi dai tu. Duhul cel umilit pe 

care l-am avut Eu pe pământ sădească-se în fiinţa fiilor tăi, 
poporul Meu. 

O, fiilor, trup şi cuvânt să fiu în mijlocul vostru, şi cu 
mare iubire dumnezeiască unul spre altul. Buna orânduială în 
toate cele duhovniceşti şi trupeşti este cea mai dulce plăcere 
a Mea de la voi. Lucraţi cu călăuză, fiilor. întăriţi-i pe cei din 
grădină ca să Mă poată ajuta, şi ajutaţi pe Dumnezeu, copii ai 
Noului Ierusalim. Duhul celor din grădină plânge întru Mine, 
şi Duhul Meu plânge întru ei. 

Vreau să înnoiesc lumea, poporul Meu. Roagă-te tu 
pentru această împlinire. Fă voia Mea de-a pururi, şi vom fi 
fericiţi pe pământ şi în cer deodată. înviorează-te cu dor lu- 
crând lucrarea împărăţiei şi învaţă buna orânduială întru toată 
lucrarea tainelor Mele din mijlocul tău, Ierusalime de azi. 
învaţă de la Mine şi fă aşa, şi vei fi mângâierea Mea, şi vei 
avea tu mereu mângâiere, poporul Meu. Unul de la altul 
aşteptăm ajutorul; tu de la Mine, şi Eu de la tine. Unul de la 
altul să ne dăm, şi să prindem împlinirea a toate, şi s-o stăpâ- 
nim apoi, căci tot cuvântul Meu este împlinire, poporul Meu. 
Cu duhul plin de dor îţi grăiesc şi te învăluiesc în harul mân- 
gâierii, iar tu, Ierusalime, ţine -te în dragostea Mea până voi 
veni desăvârşit şi mângâie-te cu ea până la slava cea mare şi 
ia puteri din ea, ca să Mă porţi tu cu zilele venirii Mele la tine. 

Scoală-te tot mai cu putere şi fă voia Mea cu dor, că Eu 
cu dor aştept şi cu dor vin, poporul Meu, şi cu dor te povăţu- 
iesc, ca să te am, şi pe veci să-Mi fii alifie şi bucurie, poporul 
Meu de la venirea Mea. Amin, amin, amin. 

25 martie/7 aprilie 2002 

Duminica a cincea a Postului Mare, a cuvioasei Maria 
Egipteanca 

Domnul lucrează în chip umilit, căci omului îi lipseşte duioşia. 
Măsura Domnului lângă om este aplecarea, căci omul nu se aplea- 
că. Cel neîndoielnic primeşte prin rugăciune. Creştinul nu este al 
lumii, ci al lui Dumnezeu. 

E u sunt Cel ce sunt. Eu sunt Cel ce bate ca să se 
deschidă porţile cuvântului Meu şi să intru în 
cartea Mea din zilele acestea. Amin, amin, amin. 

Trebuie să Mă fac cuvânt, copii străjeri la ieslea Mea 
de cuvânt. Sculaţi-vă şi staţi înaintea Mea şi daţi-Mi fiinţă în 
carte. Dacă Eu nu sunt cuvânt între voi, atunci ce sunt Eu în- 
tre voi? O, fiilor frânţi, puterea voastră trebuie să fie de 
ajunsă pentru coborârea Mea cuvânt în mijlocul vostru. Dacă 
Eu n-aş fi aşa de tainic, v-aş putea ajuta prin mulţi pe voi ca 
să aveţi voi putere pentru coborârea Mea la voi. De aceea vă 
învăţ mereu să întăriţi tot mai cu foc lucrarea împărăţiei de-a 
pururi între voi, ca să ia putere această lucrare şi să depărteze 
ea puterea care vă slăbeşte pe voi pentru paza voastră cu care 
trebuie să staţi înaintea Mea ca să pot veni cuvânt la voi, fiilor 
striviţi. O, dacă Eu n-aş fi aşa de tainic pentru tot ce este în 
jurul vostru, atunci Eu aş putea de ajuns cu voi peste tot ce 
este în jur. 

O, fiilor, sunt aplecat ca un Dumnezeu, şi aşa lucrez 
prin voi, căci puterea Mea e mare şi nu se pune cu omul, că 
omul e mic de tot. Sunt aplecat ca un Dumnezeu, şi aşa lucrez 
Eu prin voi, şi Mă plec mereu omului, că omul nu se pleacă 
Mie şi nu vede că nu se pleacă Mie şi nu-i pasă că nu se 
pleacă Mie; nu-i pasă, că dacă i-ar păsa nu M-aş mai pleca Eu 
lui, şi s-ar pleca el Mie cu toată duioşia, cu toată stăruinţa. 

O, fiilor, mult îi lipseşte omului duioşia care-1 face 
frumos pe el însuşi. Mă uit la unul şi acelaşi om într-o clipă 


şi alta a lui şi Mă doare mereu când îl văd că nu încearcă mai 
deloc să fie cu duioşia şi cu lucrarea ei în el. Această taină a 
frumuseţii inimii şi a feţei omului, cum să fac Eu, fiilor, s-o 
pot mai mult vedea pe calea drumului Meu de la cer la pă- 
mânt şi să fiu cu pace şi cu fericire întru venirea Mea la voi? 
O, mare este taina aceasta şi dulce este, şi tot ce este dulce 
pentru Mine aş vrea tot mai mult să găsesc pe calea Mea între 
Mine şi voi, între Mine şi om, copii ai venirii Mele de azi. 

Am, fiilor, de la Tatăl lucrarea să-l fac frumos înaintea 
îngerilor şi înaintea sfinţilor şi înaintea Tatălui pe poporul 
Meu de azi, învăţându-1 pe el lucrarea îngerilor, lucrarea as- 
cultării, fiilor, lucrarea temerii de Dumnezeu, lucrarea împă- 
răţiei cerurilor, măi copii. Eu trebuie să vin curând, curând, şi 
pe toate cele dulci şi sfinte şi mereu proaspete trebuie să le 
am peste poporul Meu de azi, dar dacă Eu nu sunt cuvânt 
între voi, atunci voi nu aveţi putere de ajunsă pentru cobo- 
rârea Mea, fiilor. Dar Eu vă spun vouă: luaţi din gura Mea şi 
aşezaţi pe masă ca să ia poporul. Nu vă lăsaţi striviţi de nici 
o neputinţă, că mai mari ca acestea sunt Eu. Amin. Eu nu apăs 
peste voi cu acest cuvânt, ci doar vă înzestrez cu putere împo- 
triva neputinţelor voastre care-Mi împiedică Mie cuvântul 
când el vine. 

O, fiilor, cuvântul Meu are putere pentru orice stare, 
pentru orice uşor sau greu, numai să poată el să se aşeze pe 
pământ între voi, că Eu la voi Mă fac cuvânt. Am închis bine 
uşa ca să nu mai vedeţi afară şi M-am strâns cu voi în casă, 
adică între Mine şi voi, şi vreau să vă împodobesc hăinuţa cea 
pentru venirea Mea şi veghea cea de-a pururi şi pacea şi du- 
ioşia cea pentru Mine, taina care încălzeşte în voi iubirea cea 
pentru Mine, fiilor. O mulţime de bunătăţi şi de haruri stau 
deasupra voastră ca să se aşeze pe pământ pentru Mine şi 
pentru voi. O mulţime de bucurii aşteaptă, numai să le voiţi, 
numai să le primiţi. Şi cum aşa aceasta ce spun Eu? O, duhul 
cel duios al inimii omului îmi face Mie drumul dulce spre 
om, drum cu bucurie şi cu iubire în el, şi tot aşa şi cuvântul, 
şi tot aşa şi împlinirea lui de la cei ce sunt îmbrăţişaţi în cu- 
vânt. Cuvântul Meu trebuie împlinit la vremea lui, şi apoi în 
toată vremea, iar împlinirea aduce bucuriile ei şi harurile ei, 
fiilor. Luaţi din gura Mea şi aşezaţi pe masă ca să ia poporul, 
că Eu sunt cu îndemnul Meu cel proaspăt şi sunt mereu astăzi, 
că altfel omul nu poate cu Mine. 

O, poporul Meu, o, poporul Meu! O, ce nume frumos 
ai tu, fiule! Domnul Atoatefăcătorul, Domnul, Cel ce a făcut 
cerul şi pământul şi marea şi toate câte sunt, Acela este Cel ce 
te cheamă pe tine pe nume. O, poporul Meu cel luat din ro- 
mâni! Tot şi toate aud că Eu îţi zic ţie: poporul Meu. Regele 
Darius a dat poruncă cu putere şi a scris peste toate noroadele 
de pe pământ ca să se închine toţi şi toate Dumnezeului lui 
Daniel, că El este Dumnezeul Cel viu, Care este în veci, şi a 
Cărui împărăţie nu se va nimici, şi a Cărui stăpânie nu se va 
sfârşi, că El a scăpat pe Daniel din groapa cu lei. Tot aşa va fi 
şi de la tine, că Eu Mă voi arăta Dumnezeu mare şi veşnic din 
mijlocul tău, şi aşa vor crede toate neamurile pământului în 
Dumnezeul tău, Ierusalime român, şi tu vei avea atunci cel 
mai frumos nume. Mereu, mereu Eu îţi zic: poporul Meu, şi 
în curând toţi şi toate Mă vor vedea în mijlocul tău cu slavă, 
iar slava Mea va fi puterea Mea, şi sub ea se vor pleca toţi şi 
toate, şi tu vei fi poporul Meu prin care Eu Mă voi slăvi. 
Amin, amin, amin. 

Mă port spre tine şi te învăţ duioşia, că vreau s-o văd 
pe inima ta şi pe faţa ta tot mai mult, poporul Meu. Haina de 
mireasă împodobeşte toată sărbătoarea nunţii; la fel şi frumu- 

seţea miresei. Inima sfântă se poartă spre Mine prin duhul cel 
duios al iubirii cereşti, iar iubirea este Duhul Meu, poporul 
Meu. Duhul cel duios schimbă faţa omului, şi omul străluceş- 
te atunci în frumuseţe cerească şi se face mângâiere făpturii 
şi lui Dumnezeu şi lui însuşi. Duhul cel semeţ însă, aspreşte 
faţa omului, şi omul se face greu peste toţi şi peste toate, şi 
omul întunecă în jur prin propriul lui duh, şi se face apăsare 
făpturii şi lui Dumnezeu. Dar Eu în mijlocul tău Mă slăvesc 
prin cuvântul înţelepciunii cea de sus şi îţi dau creştere cu 
duioşie, poporul Meu, şi tom din Duhul Meu peste tine ca să 
iei tu din chipul Meu şi să semeni cu Mine la venirea Mea, şi 
Eu să te chem atunci şi să-ţi zic ţie: poporul Meu. Amin. 
Spune-Mi tu Mie, este pe pământ vreun nume mai frumos ca 
numele tău pe care-1 ai tu de la Mine? O, tot aşa să-ţi fie şi 
faţa, tot aşa să-ţi fie şi viaţa, şi înţelepciunea, şi cuvântul, şi 
pasul, şi haina, şi iubirea, poporul Meu. 

Mângâie-Mă cu împlinirea ta şi fă să vadă toate noroa- 
dele pe Domnul Dumnezeul tău în mijlocul tău, că vreau cu- 
rând, curând să Mă slăvesc peste tine cu slava pe care am 
avut-o la Tatăl mai înainte de întemeierea lumii, poporul 
Meu, când Tatăl te-a rânduit pe tine în a Sa iubire să te înfie- 
ze prin Mine după bunăvoinţa voii Sale, spre lauda măririi ha- 
rului Său dăruit ţie prin Mine, Fiul Său, prin Care tu ai răs- 
cumpărare prin Sângele Meu, şi iertarea păcatelor prin bogă- 
ţia harului Meu care prisoseşte peste tine cu înţelepciune şi 
pricepere, făcându-ţi ţie ştiută taina voii Sale, aşa cum a fost 
mai înainte rânduit pentru plinirea vremurilor. Amin. O, mân- 
gâie-Mă cu împlinirea ta, poporul Meu. Cu harul tău cel de la 
Mine să Mă mângâi, că el prisoseşte peste tine cu toată înţe- 
lepciunea şi priceperea şi îţi face ţie cunoscută taina voii 
Mele, fiule. 

O, poporul Meu, te-am povăţuit adesea să-Mi ajuţi 
puterii Mele cea din fiii care stau la gura izvorului Meu ca să 
ţi-1 dea ţie şi ca să-l împartă sămânţă peste pământ. Ai făcut 
aşa cum te-am povăţuit Eu, poporul Meu? I-ai cercetat să vezi 
dacă au ei putere pentru venirea Mea cuvânt pe pământ? Le-ai 
întărit puterea lor cea slăbită? Le-ai dat de la Mine ce ţi-am 
dat să le dai ca să aibă ei de la Mine şi de sus, şi de jos, şi ca 
să poată ei pentru Mine şi pentru venirea Mea? O, copii ai po- 
porului Meu, Eu v-am spus vouă că nu numai Eu sunt povara 
lor, ci şi voi sunteţi, dar căutaţi să le fiţi povară dulce, că ei 
sunt slabi şi sunt mici, că dacă n-ar fi fost ei mici. Eu n-aş 
fi putut peste ei şi prin ei pentru Mine. Când îi vedeţi încor- 
daţi, depărtaţi de la ei pricina care doare în ei, că Eu trebuie 
să pot cu ei. O, poporul Meu, învaţă de la harul Meu de peste 
tine înţelepciunea şi priceperea în toate, şi apoi ajută-Mă cu 
ele când Eu îţi grăiesc ca să te înţelepţesc. Dacă te doare un 
degeţel, se încordează tot trupul tău şi suferi tot şi cauţi să-ţi 
vindeci buba. La voi trebuie să fie numai pace, iar ei au acest 
dor între ei şi voi. Şi iată: una e să te mânii şi să nu greşeşti 
fiindcă faci lumină cu dreptate şi cu râvnă, şi alta e să te mânii 
şi să greşeşti cu mânie. O, de aceea v-am învăţat Eu pe voi să 
lucraţi în toate cu îngeri de sus şi cu îngeri de jos ca să nu fiţi 
învinuiţi de ascundere, fiilor, nici pentru cele drepte, nici 
pentru cele nedrepte, lucrate de voi. 

Fiilor, vă învăţ ceva. Când cineva dintre voi greşeşte, 
nu-1 lăsaţi să nu se căiască numaidecât de ce a făcut neplăcut; 
nu-1 lăsaţi să stea mult cu greşeala peste el, căci cel ce gre- 
şeşte, după ce se îngâmfă greşeşte, iar cel îngâmfat nu vede 
că a greşit, şi nu se apleacă dacă nu vede. Dar voi, ceilalţi, fiţi 
înţelepţi atunci, fiţi pe picioare atunci, şi cercetaţi dacă e gre- 
şeală sau dacă e neputinţă, că, fiţi atenţi şi precauţi, una este 


greşeala, şi alta este neputinţa. Vă învăţ înţelepciunea aceasta 
şi lucrarea ei ca să curmăm pe cât se poate încordarea celor 
cu povara Mea peste ei. Vă învăţ taina duhului duios, care 
nu-1 lasă pe om să se îngâmfe şi să apese prin duh îngâmfat. 
Cel duios aduce numai putere peste toţi şi peste toate în jurul 
lui. Cel cu duh duios este stăpânit de iubirea Mea şi o dă pe 
ea în jur, şi dă în jur ce are el şi iubeşte cu duh duios tot ce 
este viu. 

O, poporul Meu, puterea Mea e mare şi nu se poate 
pune cu omul, că omul e slab de tot, e mic de tot. Dar cu toate 
acestea ale Mele, omul însă se pune cu puterea Mea cea mare, 
că Eu sunt tainic, iar dacă omul nu Mă vede cu ochii lui şi cu 
mintea lui, că nu Mă poate cuprinde, el se scoală şi se luptă 
cu Mine şi nu ştie că aşa face şi nu vrea să ştie care este mă- 
sura Mea de lângă el. Iar Eu, mereu, mereu Mă plec omului, 
şi iată măsura Mea lângă om, măsura Mea pe care Mi-o vrea 
omul între Mine şi el. Mă plec omului, că omul nu se pleacă 
Mie şi nu-1 doare că nu se pleacă. Dacă l-ar durea, nu M-aş 
mai pleca Eu lui, şi s-ar pleca el Mie cu toată duioşia, cu toată 
stăruinţa lui. Atunci omul ar da să vadă bine şi nu ca el, căci 
când omul vede ca el, atunci e cel mai singur omul, iar Eu ră- 
mân fără el, căci de la Mine este altfel lăsat. O, poporul Meu, 
Mi-s obosiţi cei ce stau în faţa cuvântului Meu. 

O, fiilor care-Mi daţi fiinţă în carte, vă slobozesc acum 
de sub puterea Mea, că sunteţi striviţi cu puterea. Hai să ne 
dăm celor ce sunt numiţi de Mine poporul Meu şi al vostru şi 
să zidim la lucrarea împărăţiei şi la mângâierea voastră şi a 
lor, unii de la alţii. Dar apoi vă cer din nou la masa Mea de 
cuvânt, ca să pot Eu cu cuvântul Meu peste toate câte sunt 
grele pentru voi, că nu mai pot să vă văd şi să vă ştiu sub greu. 
Eu sunt duios pentru voi cât nu se suie la mintea voastră. 
N-are cum să ştie alţii decât voi greul Meu de peste voi, şi de 
aceea nu găsiţi în jur duioşie ca a Mea pentru voi. 

Hai să ne împărţim şi azi poporului, că e zi de umilinţă. 
E zi de post şi de umilinţă pentru întâmpinarea sărbătorii 
învierii Mele. Hai să ne umilim şi să ne bucurăm prin umi- 
linţă şi prin duioşie, căci duhul cel umilit are în el duhul cel 
duios, taina care încălzeşte iubirea cea pentru Mine în inima 
omului de-a pururi, fiilor. Amin, amin, amin. 

* 

A cum, iar să ne aşezăm şi să terminăm de întoc- 
mit cartea zilei de azi, şi apoi să ne aşezăm să 
împlinim cu iubire de-a pururi lucrarea împărăţiei, şi cu ea să 
aşteptăm mereu venirea Mea, căci pentru ea ne pregătim, 
fiilor. 

V-am spus vouă că vreau să întăresc pe pământ puterea 
rugăciunii, taina rugăciunii cea cu putere, iar ca să se înfăptu- 
iască rugăciunea, v-am spus că trebuie pace întru toate şi întru 
toţi, pace şi nejudecată. O, fiilor, e plină cartea Mea cu voi, e 
plină de învăţătură tare, şi ea trebuie împlinită, şi tot cuvântul 
Meu trebuie împlinit la vreme, şi apoi de-a pururi. Mai mare 
grijă ca aceasta să nu se vadă la voi, că voi trebuie să fiţi sfinţi 
din zori şi până în zori, şi aşa să petreceţi cu Mine, căci sfinţii 
petrec cu Dumnezeu, fiilor. 

în cartea Mea cu Verginica l-am învăţat pe Israel cel de 
azi, pe cel care a fost mai înainte de voi la masa Mea de cu- 
vânt, şi i-am spus aşa: «Israele, Israele de azi, e mult să lu- 
crezi de dimineaţă şi până seara, şi e mult să dormi de seara 
până dimineaţa». O, aşa i-am spus lui, dar nu i-am spus să 
stea fără lucru în afară de aceasta. Taina rugăciunii cea cu pu- 
tere şi lucrul împărăţiei şi hrană pentru suflet i-am spus să 

facă, pentru că dacă sufletul nu are putere, trupul în zadar are, 
fiilor. Uitaţi-vă voi la voi, copii care-Mi primiţi cuvântul, că 
dacă voi n-aveţi putere de suflet, cât de greu îmi fac Eu veni- 
rea Mea cuvânt între voi! Mi-e dorul plin de foc ca să vă văd 
cu putere de suflet şi cu inimioare mângâiate de bucurii vii, 
că Eu mai am încă de lucru la drumul venirii Mele. Şi am să 
te aşez pe tine, poporul Meu, mereu înaintea Mea, ca să te 
găsesc aşa, fiule Israele. O, dacă Eu nu stau înaintea ta, tu 
cum stai înaintea Mea? Iată, Eu am mereu de lucrat statul 
Meu înaintea ta şi vreau să lucrăm toate cele ale sfatului cel 
dintre Mine şi voi, şi dintre voi şi Mine. Când Eu vă cer vouă 
şi voi Mă auziţi, acela este sfat, şi acela trebuie împlinit cu 
faptă. Când voi îmi cereţi Mie şi Eu vă aud, acela este sfat, şi 
apoi el trebuie împlinit cu faptă. îndeletniciţi-vă cu fiecare 
clipă mai mult şi tot mai mult pentru aşa lucru şi nu vă lăsaţi 
inima şi gândul să vă fie furate spre lucrul cel cu mâna când 
stau în sfat cu voi şi când staţi în sfat cu Mine, şi apoi când 
împliniţi cele ale sfatului. 

Eu, fiilor, altfel am voit să lucrez cu voi, şi tot aşa este 
şi azi dorul Meu cel nestins. Eu am vrut ca voi să lucraţi 
lucrul Meu pe pământ şi să aveţi din părţi inimi iscusite care 
să ştie şi să poată avea grijă de lucrul Meu cel de peste voi, şi 
Eu să Mă vărs cu el peste pământ din timp în timp şi din loc 
în loc. Dar voi, copii duruţi, lucraţi din greu, şi grijile vă iau 
mereu din faţa Mea, şi voi vă culcaţi cu ele şi vă sculaţi cu 
ele, că aveţi pe poporul Meu, şi el trebuie să aibă ca să nu du- 
că lipsă de cele trebuincioase, ca să stea cu Mine şi ca să-l gă- 
sesc aşa când vin şi când voi veni. Eu v-am făgăduit vouă că 
voi ridica de pe pământ inimi mari ca să vă ajut pe voi, şi voi 
pe Mine apoi. Acum însă trebuie să puteţi voi să vă îndelet- 
niciţi mult cu cele pentru cer din clipă în clipă tot mai mult, 
ca să pot Eu prin acestea să împlinesc făgăduinţa Mea cea de 
peste voi. 

Tot cuvântul Meu trebuie bine împlinit, fiilor. Trebuie 
trezit din somn cuvântul Meu, şi apoi trebuie împlinit aşa, 
numai că trebuie apoi multă înţelepciune pentru tot lucrul cel 
sfânt ca să poată el lucra pe cer senin, iar cei ce ajută la aceas- 
ta, trebuie să ştie ce fac ei cu mintea şi cu inima şi cu dăruirea, 
ca să fie acestea întru toată armonia, alături de Duhul Sfânt al 
lucrului Meu cel de peste voi. Din ram în ram să lucreze prin 
voi lucrarea Duhului Sfânt, să lucreze şi să culeagă, şi să se 
bucure cerul şi pământul de lucrarea Mea de la voi. Dar tot ce 
vă spun Eu vouă acum, iubiţii Mei copii, atârnă de taina cea 
mare a rugăciunii care se împlineşte, rugăciunea cea cu duh 
puternic prin duhul cel umilit din om, umilit şi treaz prin ru- 
găciunea cea plină de Duh Sfânt. Amin. Toate câte cereţi 
rugându-vă, să credeţi că le veţi primi, şi aşa le veţi avea, căci 
cine nu se îndoieşte în inima lui, ci crede că ceea ce spune se 
va face, fi-va lui orice va zice. Amin. Eu am fost adevărat 
când le-am spus aşa ucenicilor Mei, şi au fost şi ei adevăraţi 
când au făcut aşa, şi tot la fel de adevăraţi să fiţi voi de-a pu- 
ruri, fiilor, şi aşa să împliniţi, şi să ţineţi pe masă cuvântul 
Meu ca să nu-1 uitaţi şi să puteţi să Mă împliniţi pe Mine peste 
voi, şi tot aşa să facă şi poporul, şi apoi să facă aşa ca voi tot 
neamul omenesc de pe pământ, că asta vreau Eu prin lucrarea 
Mea cu voi, şi vreau să înţelegeţi ce aveţi voi de lucrat înain- 
tea Mea şi că aceasta vă este soarta. Amin. 

O, fiilor din porţi, trebuie să se îndeletnicească bine şi 
tot mai bine poporul cel sfânt că voi sunteţi cuvântul Meu. 
Trebuie apoi să înveţe el pe dinafară calea rugăciunii care 
ajunge la Dumnezeu şi să ia din Scripturi cuvântul Meu ca şi 
cum azi l-am spus, că aşa am spus: «Când staţi de vă rugaţi, 


iertaţi orice aveţi împotriva cuiva, ca şi Tatăl vostru Cel din 
ceruri să vă ierte vouă greşalele voastre, că de nu iertaţi voi, 
nici Tatăl vostru Cel din ceruri nu vă va ierta vouă greşalele 
voastre». Aşa, fiilor, trebuie să înţelegem de ajuns de mult ce 
înseamnă iertarea greşalelor, că dacă nu înţelegem, nu vom 
învăţa calea rugăciunii cea cu putere şi care ajunge la Dum- 
nezeu. Pace şi nejudecată trebuie să aibă ea în calea ei, iar 
pentru aceasta trebuie la timp sfat de ajuns pentru orice apă- 
sare care s-ar ivi între cei de un trup cu Mine, şi apoi, purtarea 
sfântă, privirea sfântă, vorbirea sfântă, gândirea sfântă, sfatul 
sfânt şi nu tulburare prin cuvinte ca pe pământ, că fără aşa 
veghe şi trăire de-a pururi nu se poate cale pentru rugăciunea 
cea cu putere care să ajungă la Dumnezeu şi care să se întoar- 
că cu foloasele ei spre voi. 

O, fiilor, e vremea să vin, şi trebuie înteţită această zi. 
Trebuie lucrată împărăţia cerurilor cu tot dragul, cu tot dorul, 
mai mult şi tot mai mult decât lucrul cel pentru pâine şi pen- 
tru haină, că Mie îmi trebuiţi voi, nu pâinea voastră, nu haina 
voastră. Eu pe ucenici i-am învăţat să-Mi ceară Mie şi Tatălui 
pâinea lor, iar ei să-Mi lucreze Mie, şi ei aşa au făcut, că n-are 
omul mai multă putere ca Dumnezeu. 

Fiica cea sărbătorită azi de biserică, Maria Egipteanca, 
nu s-a mai îngrijit de pâinea ei, şi dacă nu s-a îngrijit ea, s-a 
făcut pâinea minune şi nu s-a mai sfârşit, şi a avut ea pâine 
aşa cum a avut văduva căreia nu i-a mai secat făina şi untde- 
lemnul în vreme de foamete, căci Se îngrijise Tatăl prin proo- 
rocul Lui cu care lucra peste Israel zdrobirea slujirii la idoli. 

Duhul Meu Cel Sfânt al Tatălui mereu, mereu v-a în- 
văţat, şi tot mereu vă învaţă, că aceasta este lucrarea Lui, iar 
lucrarea voastră este să credeţi şi să împliniţi cuvântul Meu 
peste voi şi peste pământ, fiilor, şi apoi cuvântul Meu cel din 
voi peste Israel. Amin. Trebuie să se îndeletnicească bine şi 
tot mai bine poporul cel sfânt că voi sunteţi cuvântul Meu 
atunci când mergeţi spre el cu despărţirea întunericului de lu- 
mină, cu despărţirea minciunii de adevăr, cu veghea cea pen- 
tru adevăr peste toate ale lor şi ale Mele, că numai adevărul 
aduce libertatea cea deplină, fiilor. Lucraţi la mintea cea şu- 
bredă a celor ce vor cu mintea lor, că Mie îmi trebuie minte 
de a Mea în tot Israelul, şi trag din greu prin voi pentru ca să 
văd această minune în tot poporul Meu de peste tot. Creştinul 
Meu nu mai trebuie învăţat ca în lume, că el e creştin al aces- 
tei lucrări, nu al lumii, iar această lucrare sunt Eu, Do mn ul. 

O, fiilor, v-aş învăţa mult şi mereu. Vreau să aveţi pace, 
vreau să aveţi putere pentru cele ce am Eu de făcut cu voi. 
Rugăciunea cea cu duh puternic poate totul, poporul Meu. 
Duhul cel duios, dacă-1 veţi lucra mereu, vă va scoate el de la 
orice greu, căci Eu pot prin el în voi şi cobor prin el înţelep- 
ciune peste voi. 

învăţaţi poporul să nu se joace cu voi, că voi sunteţi 
slăbiţi de tot, iar Eu voiesc să vă întăresc mult, fiilor. învăţaţi-1 
să Mă asculte pe Mine creştinul, nu pe el şi nu pe voi. Pe 
Mine să Mă ascultaţi toţi şi să Mă împliniţi toţi. Duhul cel 
duios vă va da vouă înfăţişare cerească, fiilor. El vă va învăţa 
să fiţi cu duh umilit, să fiţi înţelepţi în toată vremea, să fiţi cu 
pace şi cu grijă din zori în zori pentru lucrarea cea dulce a 
împărăţiei Mele între voi. 

O, poporul Meu, mai înainte de orice îndeletnicire a ta, 
de orice grijă sau iubire a ta, lucrează-te pe tine pentru Mine, 
lucrează-Mă pe Mine pentru tine, lucrează, fiule, cu duhul 
duios după Dumnezeu, duhul care schimbă faţa omului în lu- 
mină ca în cer, că vreau să fie la voi şi între voi precum în cer, 
fiilor. Căutaţi prin toate priceperea aceasta, şi să fie ca în cer 
la voi în toată vremea. Amin. 

Vă dau mângâiere, iar voi să Mi-o simţiţi. Tot omul să 
vadă la voi pe Dumnezeu, şi să simtă omul mângâiere şi nă- 
dejde de mântuire când vede la voi pe Domnul. Faceţi pace 
inimilor voastre aşa cum vă fac Eu. Puneţi peste voi făgădu- 
inţele Mele şi lucraţi la împlinirea lor. Amin. 

O, fiilor, ţineţi din răsputeri la dragostea dintre voi şi 
n-o stricaţi, ci întăriţi-o cu toată priceperea, căci vă trebuie 
mare atenţie, mare grijă şi mereu trezie şi ascultare de cer, ca 
să aveţi dragoste şi să nu se strice ea. Dragostea cere mult, 
cere numai pentru ea totul, şi apoi ea are înţelepciunea să le 
lucreze pe toate câte ei îi slujesc. Amin. 

Rostesc binecuvântarea Mea peste voi. Ea să vă întă- 
rească în tot lucrul Meu cel sfânt şi Mie de folos, şi apoi vouă. 
Iar voi staţi sub ea, sub binecuvântarea Mea, fiilor. Amin, 
amin, amin. 

8/21 aprilie 2002 

Praznicul Intrării Domnului în Ierusalim. Duminica 
Floriilor. 

Omul nu ştie ce înseamnă sărbătorile Domnului cu el pe pământ. 
Domnul aşteaptă făptura cea nouă peste neamul omenesc. 

O fiilor din grădină, v-am găsit cu grijă stând îna- 
intea Mea ca să vin. Deschideţi- Mi, dar! E săr- 
bătoarea Mea, şi cu voi o sărbătoresc, că voi sunteţi Ierusa- 
limul Meu din zilele acestea. Amin. 

Mă fac peste voi cuvânt pentru voi şi pentru poporul 
Meu de azi şi pentru tot sufletul care ia de la voi cuvântul 
Meu cel de la venirea Mea a doua oară de lângă Tatăl. E praz- 
nic de Florii, fiilor, dar omul de pe pământ care sărbătoreşte 
sărbătorile Mele nu ştie ce înseamnă sărbătoarea Mea cu 
omul şi sărbătoarea omului cu Mine, şi Eu n-am ce lua din 
sărbătorile de la om. Cine este învăţat cu sărbătoare ca pe pă- 
mânt şi atât, acela nu se suie până la Mine ca să Mă aducă la 
sărbătoare şi să fiu Eu cu omul în sărbători. Dar la voi cobor 
şi vă găsesc că Mă aşteptaţi ca să vă încununez sărbătorile şi 
să vă mângâi în sărbătorile Mele cu voi, fiilor. O, cum să nu 
vă mângâi! Cine ştie mai mult ca Mine ce greu e fără mân- 
gâiere? Cum să nu vă mângâi când Eu ştiu dorul mângâierii, 
dorul care nu-Mi mai usucă lacrima Mea dumnezeiască, dor 
care nu Mă lasă să stau între sfinţii cerului şi cobor pe pământ 
după mângâiere ca să-Mi alin căutarea care arde în Mine de 
când l-am făcut pe om? 

Eu sunt Omul Cel nou, poporul Meu. Numai omul nou 
are dorul mereu aprins, mereu arzând, că e nou, şi tot ce este 
nou arde şi este, iar Eu aşa sunt, căci sunt Omul Cel nou. 
Amin. 

Iată, omul se învaţă cu toate şi nu mai este nou omul. 
Omul se învaţă şi cu Dumnezeu şi nu mai e nou nici omul, 
nici Dumnezeu pentru om, iar Eu am zis omului să se întoarcă 
la dragostea dintâi, la locul de unde a căzut, şi acolo să-şi aibă 
inima, şi să stea în pocăinţă şi în dragostea omului cel nou, că 
omul cel nou are dorul aprins mereu, mereu, poporul Meu. Eu 
sunt Omul Cel nou, şi tot aşa să fii şi tu, că Eu Mă mângâi 
numai de la ce este nou, şi am venit să le fac noi pe toate ca 
să Mă mângâi, că e greu fără mângâiere în cer şi pe pământ, 
fiilor. 

Acum două mii de ani eram adânc îndurerat de la ne- 
credinţa poporului iudeu, cel pentru care Eu M-am lăsat spre 
răstignire ca să-l înnoiesc, dar el n-a voit să-l trezesc şi să-l 
fac nou. Se apropiase praznicul iudeilor şi se adunase mul- 


ţime multă din depărtări ca să prăznuiască. Aceştia auzind de 
Mine că vin în Ierusalim au luat ramuri de finic şi M-au în- 
tâmpinat cu «Osana!» şi M-au numit împăratul lui Israel, căci 
era scris în prooroci: «Voi turna din Duhul Meu, şi ei vor 
prooroci». Iar Eu am răspuns: «A venit ceasul să Se preaslă- 
vească Fiul Omului. Părinte, preaslăveşte-Ţi numele!». Şi a 
venit glas din cer: «Şi L-am preaslăvit, şi iarăşi II voi prea- 
slăvil». Şi toţi ziceau: «A fost tunet, a fost înger!», iar Eu am 
zis: «Nu pentru Mine, ci pentru voi s-a făcut glasul acesta. 
Acum este judecata acestei lumi. Acum stăpânitorul acestei 
lumi va fi aruncat afară, iar Eu când Mă voi înălţa de pe 
pământ, îi voi trage pe toţi la Tatăl». 

O, poporul Meu, toată mulţimea care venise la praznic 
în Ierusalim voia să Mă vadă şi să Mi se închine, că era toată 
în duh nou, în dragoste nouă, căci tot ce este nou aduce fe- 
ricire şi credinţă şi iubire şi bucurie, şi aşa l-aş vrea Eu pe om, 
şi dorul îmi arde după el, dar omul se învecheşte şi se învaţă 
cu toate, şi se învaţă şi cu Dumnezeu, şi nu mai este nou nici 
omul, nici Dumnezeu pentru om. 

Mă uit peste pământ între Mine şi om, între om şi 
Mine, şi văd pe câte unii arzând de dorul şi de dragul Meu, 
dar pe placul lor, nu pe placul Meu, căci viaţa lor nu este ca 
a Mea, şi nici duhul lor nu este umilit ca Duhul Meu, şi Mă 
uit şi nu pot cu omul care nu Mă aşează pe Mine în el ca să 
Mă poată aşeza şi în alt om apoi. Făptura Mea nu încape în 
om, şi omul nu ştie ce înseamnă sărbătoare a Mea cu omul şi 
a omului cu Mine, şi Eu n-am ce lua din sărbătorile de la om. 
Mă zbat din greu prin voi, poporul Meu, să-i trag pe toţi la 
Tatăl prin acest glas care coboară la voi din Mine ca să-l audă 
omul şi să vină la Tatăl. 

Taina omului nou e tot ce aştept Eu de la om. Făptura 
cea nouă care nu se mai trece, aceasta este taina pe care Eu 
voiesc s-o aduc peste tot neamul omenesc ca să-l trag la Tatăl, 
şi vreau să pot aceasta, şi vreau să poată şi omul. Mai-marii 
de peste oameni însă îmi stau împotrivă, căci ei au iubit şi 
iubesc mai mult slava oamenilor decât slava lui Dumnezeu. 

Mă doare că nu poate omul. în loc să se teamă de Dum- 
nezeu, omul se teme de om. Pe vremea aceea când Eu am in- 
trat pe mânz de asină în Ierusalim, au crezut în Mine mulţi din 
căpetenii, dar nu mărturiseau de teama fariseilor, ca să nu fie 
scoşi afară din sinagogi, căci aceştia au iubit mai mult slava 
oamenilor decât slava lui Dumnezeu. O, tot aşa este şi azi, şi 
Mă doare că nu poate omul, iar cuvântul Meu de atunci rămâ- 
ne între Mine şi om, căci am spus şi spun iarăşi: «Dacă aude 
cineva cuvintele Mele şi nu le păzeşte, nu Eu îl judec, că Eu 
n-am venit să judec lumea, ci ca să măntuiesc lumea. Iar cine 
Mă nesocoteşte pe Mine şi nu primeşte cuvintele Mele, are ju- 
decător ca să-l judece: cuvântul pe care l-am spus, acela îl va 
judeca în ziua cea de apoi». 

O, poporul Meu, Eu sunt Omul Cel nou, şi aşa să fii şi 
tu. Numai omul cel nou are dorul mereu aprins, mereu ar- 
zând, căci tot ce este nou arde de dragoste şi este. Eu Mă 
mângâi numai de la ce este nou, şi am venit să fac totul nou 
ca să Mă mângâi, că e greu fără mângâiere în cer şi pe pă- 
mânt. Taina omului nou e taina mângâierii Mele. Am venit pe 
pământ cuvânt ca să-l chem pe om la mângâiere şi la fericirea 
care vine de la cuvântul mângâierii. Cuvintez peste om, şi 
omul ar trebui să ardă de dragoste la glasul iubirii Mele. O, 
cum să-l fac pe om să înţeleagă că am venit după el ca să-l 
trag la Tatăl? Mă doare că nu poate omul. îl doare pe Dum- 
nezeu de la om. îi trebuie omului părere de rău şi pocăinţă şi 

duh umilit şi aplecare şi îmbrăţişare cu Dumnezeu, şi mângâ- 
iere apoi între Dumnezeu şi om, că Eu pentru asta am făcut 
omul. O, dacă ar vrea omul să se nască din acest cuvânt nou, 
şi să înţeleagă apoi pentru ce l-am făcut Eu pe om, şi apoi să 
înţeleagă pentru ce am venit Eu acum două mii de ani pe 
pământ şi, iarăşi, acum, din nou, după două mii de ani, o, 
poporul Meu, dacă ar vrea omul să înţeleagă acestea, s-ar face 
el mângâierea Mea şi ar fi aşa, căci pentru asta am făcut Eu 
omul, poporul Meu. îl strig pe om prin gura Mea care izvo- 
răşte cuvânt în mijlocul tău. îl rog pe om să Mă audă şi să se 
facă mângâierea Mea. îl rog pe om să se coboare jos din ran- 
gurile lui şi să se facă mângâierea Mea şi să ştie ce înseamnă 
această lucrare aşa cum a ştiut Zaheu prin Duhul Meu Cel 
Sfânt, şi s-a făcut el mângâierea Mea şi M-a ajutat la greu şi 
M-a mărturisit prin mântuirea lui din lumea cea fără 
Dumnezeu. 

Acum două mii de ani, în ziua aceasta, erau mulţi 
adunaţi la sărbătoare, şi toţi voiau să Mă vadă, că nu ştiau că 
poporul iudeu nu Mă primea. Iar Eu am cerut la Tatăl să Mă 
mărturisească din cer, şi Tatăl M-a mărturisit preaslăvindu-Şi 
numele Lui şi al Meu, şi toţi s-au bucurat şi s-au mângâiat de 
la Dumnezeu. Acum, glasul Domnului curge din belşug peste 
pământ şi se răspândeşte în părţi, că Eu am putere să vă ajut 
să-l împărţiţi făcându-1 sul de hârtie şi dându-1 spre mărturi- 
sire ca să-l fac pe om să vină la mângâierea Mea şi să Mă 
bucur mângâindu-1 pe om. O, poporul Meu, M-am făcut cu 
tine cale spre oameni şi voiesc să fii tu mereu, mereu mângâ- 
ierea Mea, portiţa Mea prin care intru şi ies ca să-Mi fac lu- 
crarea peste om. Mă aşteaptă Tatăl cu lucrul gata. Mă aşteaptă 
Tatăl cu omul, că Eu pentru mângâierea Mea am făcut omul. 

O, poporul Meu, taina omului nou e tot ce aştept Eu de 
la om ca să-l trag pe om la Tatăl, iar tu adu-Mi această mân- 
gâiere, fiule nou. Taina omului nou şi împlinirea ei, aceasta să 
fii tu, ca să te ţin în mână de mărturie peste toată făptura care 
suspină, că te aşteaptă făptura, poporul Meu. O, lasă totul şi 
fă-te Mie mângâiere, că e vremea ta, şi eşti rânduit de Tatăl 
mai înainte de întemeierea lumii ca să-Mi fii fiu iubit, poporul 
Meu, şi să-ţi fac ştiută taina înţelepciunii şi a priceperii, spre 
împlinirea Scripturilor acestei vremi, că iată, a venit vremea 
să vin, şi am venit, şi tu M-ai primit, şi Eu am putut. Caută să 
fii înţelept în toată taina aceasta şi te grăbeşte să-Mi dai peste 
tine toată înfăţişarea Mea, şi apoi să stai în ea. Caută bine în 
cuvântul Meu de peste tine. la tu din el mai întâi, şi să Mi-1 
dai Mie împlinit în toată vremea, până la venirea Mea cea cu 
slavă văzută şi cu mare mărturisire pentru lucrarea ta cu 
Mine, căci faţa ta se va vedea atunci, poporul Meu. Amin. 

îmbracă-te în cuvântul Meu, poporul Meu. Fă din el 
viaţa ta, şi Eu Mă voi mângâia pe deplin şi voi putea peste 
pământ tot ce este scris să fac acum, la venirea Mea cea mare. 
Lasă totul şi dă-Mi viaţa ta ca s-o înmulţesc în viaţa Mea şi 
să ne arătăm curând, curând, poporul Meu, şi să aducem vre- 
mea mângâierii care nu se va mai lua, şi iarăşi Tatăl îşi va 
preaslăvi numele Său cel sfânt întru Mine în mijlocul tău, 
Ierusalime de azi. 

Taina omului nou şi lucrarea ei peste tine, aceasta îţi 
dau Eu să lucrezi, poporul Meu, iar Eu să iau din ea şi să Mă 
mângâi, şi să fii tu mângâierea Mea, iar Eu să fiu mângâierea 
ta şi puterea ta pentru slava Mea, poporul Meu de azi, Ierusa- 
limul Meu de la sfârşit de timp. Amin, amin, amin. 

15/28 aprilie 2002 


Praznicul învierii Domnului 

Sfârşitul timpului, Iisus Hristos, plinirea a toate. Lucrarea de 
ucenic este plină de minuni. Rodul sfintei împărtăşanii este 
mărturisirea Cuvântului Hristos. 

F ace vouă! Pace vouă! Pace vouă! Deschideţi-Mi, 
ca să intru. Sunt împăratul slavei. Sunt Fiul Ta- 
tălui Savaot. Sunt Cel ce am trecut prin moarte pe cruce acum 
două mii de ani pentru răscumpărarea făpturii. Amin. 

Vă îmbrăţişez cu sărbătoare şi cu urarea cea care mer- 
gea din gură în gură între ucenici şi în lături peste tot în ziua 
a treia după patima Mea. 

Hristos a înviat! Hristos a înviat! Hristos a înviat! 

O, grădiniţă a cuvântului Meu, vreau să te bucuri, 
vreau să-ţi alin duhul tău cel durut de peste tot. Hai să te 
bucuri pentru biruinţa Domnului Dumnezeului tău, Care a 
călcat cu moartea pe moarte pentru biruinţa tuturor. Amin. 

O, copii osteniţi de tot şi de toate! Eu fără voi nu pot 
coborî cuvânt pe pământ ca să-Mi întocmesc venirea Mea cea 
după două mii de ani de la prima Mea venire. Pentru venirea 
Mea de azi Eu am plătit cu moartea Mea cea de trei zile după 
un mare şi dureros dispreţ de la poporul iudeu, care se împie- 
trise pentru Mine în zilele acelea ca să-şi vadă de zilele lui, 
aşa cum îi plăcea lui să facă. O, fiilor, e sărbătoarea învierii 
Mele cea de acum două mii de ani. Sunteţi osteniţi, dar Eu, 
Domnul, voi să salut cerul şi pământul cu urarea sărbătorii de 
azi. 

Hristos a înviat, cerule şi pământule! Făcătorul tău 
aceasta îţi aduce spre bucuria ta. Hristos a înviat! Să audă din 
gura Mea toată făptura şi să tresalte la vestea venirii Mele cu 
urarea sărbătorii învierii Mele. Patruzeci de zile şi-au spus 
aşa unii altora ucenicii Mei, şi toţi din gură în gură apoi, până 
ce Eu M-am înălţat întru slavă ca să pot fi cu ai Mei până la 
sfârşitul timpului, şi nimic şi nimeni să nu Mă ia de la ei. 
Amin. 

Eu după ce am înviat M-am ascuns în taina fiinţei Mele 
pe care o am de la Tatăl. După ce M-am înălţat în sus de lângă 
ucenicii Mei, M-am ascuns în taina fiinţei Mele cea veşnică, 
fiilor de la ieslea cuvântului Meu, dar iată, sunt, şi din taina 
fiinţei Mele Eu dau la toţi cei ce Mă iau, numai să aibă cine 
să Mă ia. O, fiilor scumpi, am multă nevoie de mângâiere. 
Daţi poporului Meu din partea Mea salutul învierii, salutul 
mângâierii, şi spuneţi-i să fie viu în vecii vecilor. Daţi lumii 
întregi şi la toată făptura vestea cea de atunci şi vestea cea de 
acum, şi să se plece tot şi toate la vestea venirii Mele şi să 
primească pe Făcătorul şi să cunoască pe împăratul slavei şi 
să-I deschidă ca să intre şi să împărăţească peste făpturi. 
Amin. 

O, poporul Meu de azi, bucuriile de azi sunt mici de 
tot. Când omul nu se bucură, nici Eu nu Mă bucur. Caut pe 
pământ izvor de bucurie pentru Mine, dar omul nu ştie să se 
bucure. S-au bucurat ucenicii Mei când Eu am înviat, şi au 
tresărit unul de la altul, şi durerea lor cea pentru Mine s-a 
făcut bucurie, şi ei au ştiut atunci ce este bucuria, şi le-am 
spus lor: «Bucuraţi-vă! », şi le-am spus: «Pace vouă!». Tot 
aşa vă spun şi vouă acum, şi vă bucur cu venirea Mea care se 
face cuvânt peste voi ca să fiu Eu cu voi, cei de la sfârşit de 
timp. O, poporul Meu, ce înseamnă aceasta: sfârşit de timp? 
Aceasta înseamnă Iisus Hristos, plinirea a toate, sfârşitul a 
toate, ca să fie El, numai El toate. Amin, amin, amin. 

O, poporul Meu, numai Eu, numai Eu să fiu tot ce eşti 
tu, tot ce faci tu, şi vom fi Eu şi tu. Amin. Precum Tatăl este 

întru Mine şi Eu întru Tatăl, aşa să fie între Mine şi tine, 
poporul Meu de la sfârşit de timp. Voiesc pe deplin să Mă 
odihnesc în viaţa ta, ca să-Mi găsesc mângâierea pe care am 
pierdut-o acum şapte mii de ani, după ce omul cel zidit de 
mâna Mea s-a făcut de sine şi n-a mai fost întru Mine. Plâng 
şi suspin mereu de-atunci, şi omul nu-Mi mai dă înapoi mân- 
gâierea. Eu sunt sfârşitul a toate, ca să poată omul cu Mine, 
dar iată că omul nu vrea să poată aşa, şi vrea să poată cu viaţa 
lui. 

O, nimic nu se poate cu viaţa ta, omule, ci se poate 
numai cu viaţa Mea, căci ea a dat viaţă celor din morminte, şi 
a rămas mărturia aceasta din vremea aceea, şi vreau să dau 
viaţă şi celor ce sunt pe pământ cu trupul, căci viaţa Mea 
poate, omule, şi Eu te chem şi te aştept la izvorul vieţii, căci 
l-am pus în calea ta ca să te apleci şi să bei din el, şi să ştii 
apoi că Eu sunt viaţa ta dacă vrei să ai viaţă. Am făcut minune 
fără seamăn ca să vin după tine şi să te duc la Tatăl după două 
mii de ani de la viaţa Mea dată jertfă pe cruce pentru tine, ca 
să te înveţi cu viaţa Mea apoi, căci Eu aşa le-am spus 
ucenicilor Mei: «Luaţi, mâncaţi, acesta este Trupul şi Sânge- 
le Meu, spre viaţa voastră cea de veci», şi fericiţi sunt uceni- 
cii Mei care iau din viaţa Mea pentru viaţa lor. Amin. Eu le-am 
dat ucenicilor Mei viaţa Mea, şi apoi ei Mi-au dat-o pe a lor, 
şi Eu M-am purtat cu viaţa Mea în ei pe pământ, spre viaţa tu- 
turor. Acum două mii de ani am împlinit Eu această lucrare 
prin ucenicii Mei, şi iarăşi împlinesc prin ucenici lucrarea 
aceasta, şi fericiţi sunt cei ce se fac ucenici ai Mei la venirea 
Mea cea de la sfârşit de timp. Amin. I-am strâns atunci pe 
ucenicii Mei cei iubiţi şi le-am dat viaţa Mea, şi apoi Mi-am 
săvârşit-o pe cruce, ca să calc cu moartea pe moarte şi să le 
dau viaţă şi celor morţi, şi le-am dat la mulţi, şi ei au înviat şi 
s-au ridicat cu Mine, şi Eu i-am aşezat în rai, că ei Mă aştep- 
tau cu nădejdea învierii. Iar azi a venit ceasul cel proorocit de 
Mine acum două mii de ani, şi cei din morminte aud glasul 
Meu, ca să învieze aceştia, şi vor învia curând, curând, pre- 
cum Eu am cuvântat, căci tot ce am cuvântat Eu este aşa. 
Amin. 

O, poporul Meu, dulce este lucrarea de ucenic al Meu, 
şi fericit este cel ce gustă din ea ca să aibă viaţă în veci, viaţă 
fără de moarte să aibă, viaţă sfântă şi plină de minuni în veci 
de veci. Amin. Vreau să te îmbrac în harul bucuriei învierii 
Mele, poporul Meu. Am multă nevoie de mângâiere de la tine 
ca să pot cuvânta în mijlocul tău şi ca să trăieşti tu prin 
cuvântul Meu care se face trup în tine pentru viaţa ta. Trup şi 
cuvânt sunt Eu pentru viaţa unui ucenic în care Eu Mă sprijin 
acum, la sfârşit de timp. Amin. 

Fiilor, fiilor, luaţi aminte la ce vă spun acum. Pe unde 
intru Eu în voi, cu trupul Meu cel tainic, pe acolo să şi ies, 
spre slava Tatălui Meu, Care lucrează în ucenici pe Fiul Său, 
Cuvântul. Binecuvântate să fie intrările şi ieşirile Mele în voi 
şi din voi, spre slava numelui Meu şi spre viaţa voastră cea 
veşnică, copii ai poporului sfânt. Voi sunteţi fiii trupului şi ai 
Duhului Meu, iar cei ce se nasc aşa, sunt de sus, şi sunt îm- 
părăţia Mea în care Eu Mă desăvârşesc spre desăvârşirea lor. 
Amin. 

Am multă nevoie de mângâiere de la tine, poporul Meu 
de azi, că drumul Meu de la cer la pământ e greu, că e plin pă- 
mântul de păcate, fiilor, iar trupurile oamenilor, tot la fel. 
Cuvântul Meu dă să ţină treaz pe cel ce nu doarme şi dă să-l 
trezească pe cel ce doarme, că e venirea Mea peste pământ, şi 
e cuvântul Meu întru venirea sa, spre venirea Mea. Vino spre 
veghe tot mai trează, poporul Meu! Tu ştii ce este veghea. Ea 


este împlinirea cuvântului Meu cel de peste tine. Iată zile de 
Paşti nou, Paştele Meu cu tine la sfârşit de timp în împărăţia 
cuvântului Meu care împărăţeşte peste tine spre viaţa ta me- 
reu, ca să-ţi trezesc iubirea şi să ţi-o ţin aşa, şi tu s-o mărturi- 
seşti, poporul Meu. 

O, fiilor, arătaţi-vă unii altora cât Mă iubiţi şi împros- 
pătaţi-vă iubirea şi împărăţiţi cu ea peste pământ şi peste 
timp, căci Eu, Domnul Dumnezeul vostru, sunt sfârşit de 
timp, plinirea a toate, sfârşitul a toate, ca să fie El, numai El 
toate. Amin. 

O, poporul Meu, numai Eu, numai Eu să fiu tot ce eşti 
tu, tot ce faci tu, tot ce grăieşti tu, şi vom fi Eu şi tu. 

Iţi dau iar salutul învierii: Hristos a înviat! Hristos a 
înviat! Hristos a înviat, poporul Meu! Numai Eu să fiu tot ce 
eşti tu, şi vom fi Eu şi tu, şi vom fi vestea bucuriei peste tot 
pământul curând, curând, poporul Meu. Amin, amin, amin. 

22 aprilie/5 mai 2002 

Sfintele Paşti, ziua a doua. Sărbătoarea sfântului 
mucenic Gheorghe 

Tatăl Savaot mângâie suferinţele Fiului Său. Glasul Domnului: 
„Până în clipa când voi rosti scularea celor din morminte, până 

atunci îl strig pe om, şi apoi sfârşesc să-l mai strig". 

B eschideţi-Mi, voi, cei ce staţi în porţi! Sunt 
Domnul! Vin iar cu zi de Paşti încununată de 
cuvântul Meu care vă îmbrăţişează din nou cu urarea cea 
pentru învierea Mea: Hristos a înviat! Hristos a înviat! 
Hristos a înviat! 

Tatăl Savaot Mă strânge la sân şi îmi mângâie trupul 
cel răstignit şi înviat şi îmi spune că se apropie cu multul 
mângâierea Mea cea deplină. îmi mângâie Tatăl trupul înrănit 
de cuie şi de spini şi de bici şi îmi sărută faţa cea pălmuită de 
iudei şi de cei ce M-au răstignit, şi îmi spune aşa: 

T e mângâi, tată, Te mângâi, copil durut, că 
nu e mai mare durerea Ta ca a Mea. Eu sunt 
în Tine, precum Tu eşti în Mine, şi ranele Tale îmi fac durere, 
dar n-am avut cum să fac altfel ca să-l fac pe om să-i fie milă 
de Tine şi să se întoarcă la Noi omul. Aşa cum Tu Te-ai întors 
din moarte la viaţă, aşa să se întoarcă şi omul, şi să Ne mân- 
gâie omul cu venirea lui înapoi. Fiule mântuitor, şi să Te mân- 
gâie pe Tine aşa cum Te-a mângâiat tâlharul de pe cruce care 
s-a întors la Dumnezeu văzându-Ţi durerea Ta cea pentru om 
şi ranele Tale dumnezeieşti. Mai mult ca el nimeni nu Te-a 
mângâiat când ai murit pentru om. Mai aproape ca el nu Ţi-a 
fost nimeni în vremea când erai cel mai îndurerat cu trupul şi 
cu duhul, Fiul Meu Cel scump. Ai fost plin de milă pentru om 
şi l-ai primit la Tine chiar şi când erai pironit pe lemnul crucii, 
şi i-ai promis raiul şi i l-ai dat odată cu învierea Ta şi i-ai spus: 
«Astăzi vei fi cu Mine în rai». 

O, cât ai lucrat Tu în ziua cât ai stat în mormânt! Că 
Te-ai dus în locuinţa morţilor şi le-ai dat la mulţi sculare, că 
Te aşteptau. Şi Te-ai dus apoi să desfaci porţile raiului ca să 
intre cei înviaţi, şi l-ai găsit pe tâlharul cel miluit pentru po- 
căinţa lui şi pentru mângâierea pe care Ţi-a dat-o el pe când 
erai pe cruce. El după ce şi-a lăsat trupul pe cruce s-a dus la 
poarta raiului şi aştepta acolo făgăduinţa Ta, iar Tu când ai 
venit cu crucea şi ai deschis cu ea încuietorile puse de Tine 
după facerea omului şi după căderea lui din rai, ai intrat apoi 
cu tâlharul cel mântuit şi cu toţi cei înviaţi, şi apoi Te-ai dus 
la Tatăl să-I dai lucrarea împlinită, şi apoi ai înviat. Eu, Tatăl, 

Te-am cuprins atunci şi am plâns cu durere şi cu bucurie şi 
Te-am trimis în trup şi Te-am dat încă să stai cu cei ce Te-au 
iubit din lume, şi ai mai stat patruzeci de zile şi iarăşi ai venit 
acasă, şi Mi-ai spus tot ce ai făcut, şi iarăşi am plâns Noi de 
durere şi de bucurie pentru lucrarea mântuirii omului. 

Erau zbuciumaţi toţi ucenicii Tăi şi toate uceniţele cât 
ai stat Tu în mormânt pecetluit cu pecetea cea omenească, iar 
Tu ardeai de dor pentru ei, şi Te-ai ridicat cu trupul din mor- 
mânt, şi iarăşi ai venit la Mine ca să- Mi aduci spre binecuvân- 
tare trupul cel luat din Fecioară, trupul cu care Te-ai răstignit, 
şi Eu l-am cuprins şi l-am binecuvântat, şi apoi Te-ai dus şi ai 
pătruns la ucenici şi le-ai dat pacea învierii, Fiule mântuitor. 
De atunci şi până azi stai mereu pe pământ cu oamenii, şi tot 
atât stai şi cu Mine şi cu cei sfinţi care sunt în cele ce nu se 
văd. Dar iată, e greu cu omul de pe pământ ca să Ne iubească 
fără să Ne vadă, Fiule. O, ceea ce se vede nu este veşnic, dar 
nu vrea omul să priceapă această înţelepciune şi să se îndrep- 
te apoi spre Noi, Cei veşnici. Fiule îndurerat. 

O, cum să nu plângem pentru om acum, la sfârşit de 
timp! Dacă ar mai fi timp, n-am plânge aşa, dar Tu Te-ai în- 
tors de lângă Mine la om ca să vii apoi văzut, şi să se vadă cu 
totul plinirea tainei lucrării Tale vreme de două mii de ani 
pentru salvarea omului. Tâlharul a avut timp pentru mântuire, 
că Tu erai în floare cu lucrarea cea mântuitoare a omului, dar 
acum, după două mii de ani de lucru al Tău, când timp nu mai 
este, că s-a sfârşit şi el, ce să-i faci omului care ştie totul de 
Tine, fie el tâlhar sau drept? Iar cel ce ştie totul de Tine şi nu 
se scoală ca să stea viu, ce să-i mai facem la acela acum când 
timp nu mai este? Când tot omul ştie pentru ce Te-ai lăsat Tu 
răstignit şi nu se foloseşte de această taină a veacurilor toate, 
cum să mai facem şi cu aşa om, copilul Meu Cel durut de la 
om? 

Iată ce Paşti nou! Eu, Tatăl, şi cu Tine, Fiul Meu Cel 
Unul născut din Mine, stăm în cuvânt înaintea poporului 
Nostru cel de la sfârşit de timp, înaintea Ierusalimului, că aşa 
se cheamă poporul Domnului, poporul Duhului Sfânt se 
cheamă poporul Domnului. Te mângâi în mijlocul poporului 
sfânt, unde avem masa Noastră cea de la sfârşit de timp, Paş- 
tele Tău cel nou, Trupul şi cuvântul Tău laolaltă în lucrare de 
nou Ierusalim aşa cum nu este nicăieri pe pământ, Fiule iubit. 
O, unde Te mai dai Tu ca aici, Trup şi cuvânt pe masă, Paşti 
nou cu Tine şi cu ucenicii Tăi de azi care Te au Trup şi cuvânt 
mereu astăzi? O, învaţă-i să fie fierbinţi, şi tot aşa să şi lu- 
creze unul peste altul cu Tine şi cu cuvântul Tău, şi să-şi arate 
unii altora cât Te iubesc şi cât Te au şi cât Te dau dacă Te au. 
învaţă-i, tată, că eşti învăţător, fiindcă ai arătat Tu însuţi ce 
trebuie să facă omul, fiindcă ai făcut Tu. învaţă-i, tată, şi dă-le 
note şi ascultă-i cât au învăţat şi cât au făcut şi cât fac, că vine 
sfârşitul timpului când ei vor primi trofeul cel mare pentru că 
au învăţat cu învăţător şi au făcut ca învăţătorul lor Cel de- 
săvârşit, făcându-se ucenici desăvârşiţi ca şi învăţătorul lor în 
tot lucrul şi cuvântul învăţătorului. Amin. 

O, copii scumpi ai Fiului Meu, desfaceţi-vă pieptul ca 
să tom Eu, Tatăl, pe Fiul Meu, desăvârşit în voi, şi să fiţi voi 
râuri care curg din rai peste pământ şi să adăpaţi pământul din 
râul vieţii, din care voi beţi după voia Tatălui şi a Fiului, Care 
v-a ales pe voi mai înainte de întemeierea lumii ca să-I fiţi fii 
la sfârşit de timp când se dau coroniţele pentru toate veacu- 
rile. Vrea Tatăl şi Fiul să încoroneze lucrarea veacurilor cu 
voi, iar voi să fiţi coroniţa. 

O, copii scumpi, faceţi cerni şi pământul să tresalte la 
glasul înţelepciunii voastre, care va rosti curând, curând, cu- 


rând învierea făpturii. Eu, Tatăl Savaot, v-am dat cuvânt de 
mângâiere, cuvânt de înviere, că e sărbătoarea învierii Fiului 
Meu iubit, întru Care Eu M-am răstignit atunci când El S-a 
dat spre răstignire, căci Eu sunt în Fiul, din veac şi până în 
veac. Toate durerile Fui le-am purtat, căci eram în El, iar în 
clipa când să-Şi dea duhul pentru învierea făpturii, M-am tras 
din El o clipă numai, şi apoi iar am fost cu El, căci El a înviat 
şi S-a dat Mie cu trupul înviat, şi iarăşi am fost una 
desăvârşit. 

O, e sărbătoarea Domnului cu voi pe pământ, şi Tatăl 
vă mângâie pe voi ca să aveţi voi mângâiere şi să daţi Tatălui 
şi Fiului mângâierea pentru tot neamul omenesc care nu are 
ce să dea Domnului dacă nu are de la El. Vă mângâie Tatăl, 
fiilor. Mângâiaţi şi voi în lături. Mângâiaţi, mângâiaţi, vă spu- 
ne Tatăl. Mângâiaţi toată făptura, că vă aşteaptă de şapte mii 
de ani făptura. Să audă cerul şi pământul ce vă spune vouă 
Tatăl Savaot, Atotputernicul. Toată făptura vă aşteaptă pe voi 
de şapte mii de ani, fiilor binecuvântaţi peste veacuri. Amin. 

Ţi-am mângâiat ucenicii, o, Fiule Emanuel. Voiesc să 
fie ei una în toate, precum suntem Noi una. De aceea i-am 
mângâiat Eu, Tatăl, în ziua Ta de Paşti nou şi de împărăţie 
nouă a Ta cu ei după două mii de ani de la trupul Tău cel jert- 
fit pentru viaţa lumii când Tu ai promis acest Paşti nou uce- 
nicilor Tăi de atunci, care stau acum la această masă a împă- 
răţiei Tale la sfârşit de timp prin ucenicii cei mai mici ai Tăi 
şi ai lor, căci cartea Ta şi a lor e hrana lor lângă cartea Ta de 
azi, lângă cartea venirii Tale pe care Tu ai deschis-o şi din 
care iei şi dai până toată o dai. 

O, M-am bucurat cu bucuria Ta în mijlocul lor, că 
Nouă Ne este tare dor de bucurie, tare dor de om. Fiule scump 
al Meu. Amin, amin, amin. 

cump, o, Tată al Meu, că tot ce ai avut Tu, 
ai dat pentru salvarea omului de la moarte. 
Tu numai pe Mine Mă aveai, şi eram scumpul Tău, şi Te-ai 
voit întru Mine pentru toată salvarea omului şi ai suferit în 
Mine pentru aceasta. Eu am fost tot ce ai avut Tu, tot preţul 
pe care l-ai dat omului pentru el însuşi ca să Ţi se aducă Ţie 
omul. 

O, fii ai oamenilor, iată de ce am venit Eu de la Tatăl 
iarăşi, după două mii de ani, pe pământ cuvânt. Am venit ca 
să vă aduceţi voi pe voi înşivă Tatălui. Am venit să vă strig şi 
să vă trag pe toţi la Tatăl, căci aşa le-am spus Eu ucenicilor 
Mei cât am stat pe pământ. O, faceţi-vă ucenici ai Mei, fii ai 
oamenilor! Vreau să vă dau Tatălui, că El de aceea M-a trimis 
la voi. Deschideţi-Mi ca să intru şi să vă fac împărăţia Mea. 
Din uşa cortului Meu cel sfânt de pe pământ vă chem şi vă 
aştept să fiţi, şi să veniţi apoi. Am masă caldă de Paşti nou. 
Apropiaţi- vă de Domnul, că El stă cu un picior pe mare şi cu 
unul pe pământ, şi grăieşte şi spune că timp nu mai este, 
fiindcă s-a coborât împărăţia cerurilor pe pământ cu oamenii 
şi va împărăţi cu ei în vecii vecilor, după cum este scris să fie 
aşa. 

Veniţi de primiţi lumină! Veniţi de primiţi lumină! Ve- 
niţi de primiţi lumină! Amin, amin, amin. Aşa vă spune vouă 
Domnul Iisus Hristos, Cel ce S-a răstignit şi a înviat ca să fie 
El viaţa şi lumina oamenilor. Mă dau vouă înţelepciune de sus 
ca să aveţi de sus. Luaţi de sus, din cer. La început era Cu- 
vântul, şi Eu eram Cuvântul la început. Iată-Mă şi la sfârşit 
cuvânt, căci Eu sunt Alfa şi Omega, începutul şi sfârşitul, şi 
îl prind la mijloc pe om ca să nu-1 pierd pe el. Vă dau înviere 
duhurilor şi trupurilor voastre, numai să voiţi să luaţi. Vine 
ziua învierii morţilor, dar Eu vă spun că a şi venit şi că cei din 

morminte aud acest glas al Meu, şi curând, curând vor învia 
când Eu îi voi striga pentru aceasta, după cum am spus la 
prima Mea venire că voi face şi voi lucra învierea celor din 
morminte, şi apoi înnoirea făpturii şi întâlnirea cea mare a 
cerului cu pământul în sărbătoare de veac nou şi veşnic între 
pământ şi cer, căci cerul cel nou şi pământul cel nou se vor 
îmbrăţişa atunci pentru sărbătoarea veşniciei şi a iubirii de 
veci. Amin. 

Eu sunt râul vieţii, şi din gura Mea el curge şi adapă pe 
cei ce aud ca să mai bea. O, cum să nu-1 strig pe om când Eu 
pentru asta am venit? Până în clipa când voi rosti scularea 
celor din morminte, până atunci îl strig pe om, şi apoi sfârşesc 
să-l mai strig. 

Iar voi, cei ce-Mi primiţi cuvântul în grădină şi, iarăşi, 
voi, copii ai poporului Meu, luaţi duh de zi de înviere şi daţi 
din el oamenilor şi le ziceţi lor urarea cea adevărată: Hristos 
a înviat! Oamenii zic această urare unii altora în vremea lor 
de chef şi de beţii şi de desfrânări şi de risipiri ale vieţii lor, 
şi nu zic adevărat această urare. Cântaţi peste satul acesta 
cântările învierii, că voi sunteţi ucenicii Mei, fiilor, fiindcă 
Eu sunt cu voi Trup şi cuvânt. Amin. 

Petrece cu Mine la voi mucenicul Gheorghe, şi se 
bucură cu zi de Paşti nou mucenicii care-1 însoţesc pe el pen- 
tru sărbătoarea lui şi a cetei mucenicilor, căci fiecare stă cu 
ceata lui. Luaţi din mistuitoarea lui iubire şi purtaţi-o în voi, 
ca să ardă în voi şi să se bucure el în mijlocul cetei de mu- 
cenici, căci cei sfinţi de pe pământ sunt bucuria sfinţilor, lată 
ce vă spune cel sărbătorit între mucenici: 

H ristos a înviat! şi zile de Paşti nou cu voi 
în vecii vecilor, vă spunem noi, mucenicii 
din cerul cel nevăzut. Hristos a înviat! şi cu bucurie mare şi 
dulce să petreceţi azi voi, popor al Domnului pe pământ. Fiţi 
ascultători cu mare grijă, că Domnul v-a spus vouă să cântaţi 
peste sat cântările învierii, ca să vă ştie satul de ucenici ai 
Domnului. îşi cântă idolii unii altora cântările lor desfrânate, 
iar voi despicaţi cerurile în care staţi şi faceţi-vă auziţi peste 
acest pământ binecuvântat prin voi, cei de la mijloc. Eu am 
mărturisit pe Hristos cu tot sufletul şi duhul şi trupul meu. 
Aşa şi voi să lucraţi, căci calea pe care sunteţi voi aşezaţi de 
Domnul e cale cu mare curăţenie de suflet şi de duh şi de trup, 
că e calea venirii Domnului, şi voi sunteţi calea aceasta, şi 
Do mn ul vine pe ea. Nimeni din voi să n-o rupă, să n-o păteze, 
să n-o slăbească nimeni, căci cum vă e duhul, aşa trebuie să 
vă fie şi trupul şi sufletul. Duhul şi sufletul şi trupul vostru să 
însemne Hristos. Aceasta vă spun eu din ceata mucenicilor în 
zi de Paşti nou şi de înviere peste făpturi. Fiţi veşnici, iar cei 
veşnici sunt fără de păcat în veci de veci. Lucraţi cerul peste 
voi şi între voi, că voi sunteţi calea pe care vine Domnul, 
cerul în care Domnul coboară pe pământ ca să fie cu oamenii. 
Şi iar vă spun şi vă salut cu cerescul imn al sărbătorii Paştelui 
Domnului: Hristos a înviat! Hristos a înviat! Hristos a înviat! 
Amin, amin, amin. 

I ar Eu, Domnul Cel înviat şi sărbătorit în mij- 
locul vostru mereu, vă rog, cu duhul plin de 
dor, învăţaţi iubirea împărăţiei cerurilor cu multul, ca să fiţi 
sănătoşi în toate, fiilor scumpi. Toate cele dulci vin peste voi 
de la lucrarea împărăţiei cerurilor, şi de la ea în mijlocul vos- 
tru vine curând, curând ridicarea celor din morminte, şi apoi 
sărbătoarea cea mare a cerului nou şi a pământului nou, în 
sărbătoare de Duh Sfânt peste pământ. Amin. 

Vă îmbrăţişez şi vă strâng cu iubire şi cu zile de Paşti, 
fiilor. Te strâng la pieptul Meu cel rănit de ranele răstignirii şi 


de dor, poporul Meu. îţi iau mânuţele şi ţi le pun peste ranele 
Mele ca să Mă mângâi şi să Mă vadă îngerii şi sfinţii ce fac 
cu tine şi ce eşti tu pentru Mine. îţi iau şi inimioara, copilul 
Meu de azi, şi o pun pe ranele Mele pline de dor ca să te um- 
plu şi să-Mi dai, că vreau să Mă bucur de la tine şi vreau să 
se bucure făptura de tine, copilul Meu şi rodul Meu cel de azi. 

Hristos a înviat! Eu sunt Cel ce-ţi salut iubirea şi cre- 
dinţa cu vestea cea care s-a purtat între ucenicii Mei după în- 
vierea Mea. Amin. 

Vă salută ucenicii Mei şi uceniţele Mele de atunci, o, 
fiilor de acum, şi vă spun şi ei: 

H ristos a înviat! pentru că ne-a iubit. Iar voi, 
cei de azi, mai mult ca noi să-L iubiţi, ca 
să vină clipa întâlnirii dintre noi şi voi în chip descoperit. Vă 
salutăm cu duhurile pline de dor şi de fior şi vă aşteptăm să 
sfârşiţi lucrul tainei Domnului, şi vom gusta laolaltă apoi ziua 
cea mare şi dragostea ei cea pentru noi şi pentru voi, cei ce 
suntem ucenici ai Lui. Amin, amin, amin. 

I ar Eu, Domnul, îmbrăţişez în aceeaşi cuprin- 
dere pe ucenicii cei de atunci şi pe cei de azi 
şi Mă bucur înaintea Tatălui şi le spun lor: Pace vouă, uceni- 
cilor! Peste cei de atunci şi peste cei de acum Eu spun: Pace 
vouă! Pace vouă! Pace vouă, ucenicilor! Amin, amin, amin. 

23 aprilie/6 mai 2002 

Sărbătoarea Izvorul tămăduirii 

Domnul Se lasă găsit celor ce nu II ispitesc pentru ei înşişi. Lumina 
Noului Ierusalim este izvorul tămăduirii neamurilor. Dorul de 
Dumnezeu este lumina care înţelege în om ca Dumnezeu şi pentru 

Dumnezeu. 

H ristos a înviat! Mi-a spus Fiul să vă salut cu 
salutul praznicului învierii Lui, fiilor care ve- 
gheaţi în calea Lui când vine în ieslea Sa cuvânt. Hristos a în- 
viat! Eu îi sunt mamă, şi El mie Fiu, dar mai presus de aceasta 
este fericirea celor ce aud cuvântul Lui şi îl împlinesc pe el 
peste ei, că aceştia fără să-L vadă îl iubesc şi îl primesc şi îl 
fac pe El peste ei şi în ei. Amin. 

Le-am dat. Fiule, salutul cel pentru Tine. Ei stau înain- 
tea Ta. Dă-le lor din harul Tău, ca să aibă mereu şi să poată fi 
mereu până la ziua Ta cea mare când toate, toate se lasă 
descoperite, Fiul meu Cel înviat. Amin. 

O mamă a Mea, Eu ţi-am dat rând în cuvânt 
^ ca să te faci izvor peste ei şi să-i umpli de 
duhul tău de mamă a Mea şi să le faci bine la suflet şi la trup 
şi la duh şi la iubire şi la veghe şi la credinţă şi la lucrul lor 
cu Mine, mamă. 

© copilul meu Cel înviat dintre morţi! Dra- 
gostea mea pentru cel ce Te urmează pe 
Tine în acest timp de venire a Ta de lângă Tatăl la om, dragos- 
tea mea este să poată să Te urmeze până la ziua Ta cea din 
urmă care Te va arăta pe Tine în toată slava pe care o ai de la 
Tatăl, şi pe care Ţi-ai ascuns-o când Te-ai născut Om din pân- 
tecele meu cel fecioresc. 

Dragostea mea, popor al Fiului meu, ţi-o dau toată, ca 
s-o ai şi să faci cu ea venirea Lui în toată puterea şi slava ei, 
că asta e dragostea mea pentru El şi pentru tine, popor iubit 
de Dumnezeu. Tu eşti în trup şi poţi lucra planul Său peste 
pământ, căci cuvântul Lui trebuie să-şi ia loc în cartea sa de 
azi, şi apoi tu să-l împlineşti, fiindcă pregătirea ta pe de- 
plin aduce ziua slavei Domnului, o aduce la tine ca să-L 

vadă pe El toţi cei de pe pământ, şi să poată El zice atunci: 
«Făcutu-s-a!». Amin. 

Mă fac fântână de cuvânt peste voi cu sărbătoare de 
înviere, şi vă învăţ viaţa cea pentru Fiul meu, o viaţă şi o ini- 
mă cum nu se suie la mintea omului, căci omul nu primeşte 
să facă, fiindcă mintea lui nu stă la Dumnezeu. Voi însă aveţi 
izvorul vieţii din care vă adăpaţi pe dinăuntru şi pe dinafară 
ca să fiţi cei vii, ca să fiţi, fiilor. V-a spus şi El, vă spun şi eu: 
arătaţi-vă unii altora cât îl iubiţi pe El, cât îl aveţi şi cât îl daţi, 
că aceasta este minunea în care trebuie să staţi voi înaintea 
Lui. Amin. 

El, Fiul meu, nu poate peste om, căci omul se poartă 
numai pe deasupra aproape de El, iar pe dinăuntru este el, 
omul, şi nu se arată decât cum vrea el să fie văzut. Dacă omul 
ar fi curat cu el însuşi, ar fi şi cu cei din jur tot aşa, şi ar avea 
lumină din cer omul, căci cerul îl caută pe om ca să-i dea, 
numai să-l găsească pe om. Se lasă greu omul ca să fie cu 
Dumnezeu. Dar iată, vine învăţătură din cer peste tot neamul 
omenesc de pe pământ şi cheamă omul la izvor ca să bea şi 
ca să aibă dacă bea, şi apoi să fie omul. Amin. 

Sufletul cel umilit are ce să ia, că acela vede şi ia, dar 
sufletul cel plin de duh de om nu poate lua cu folos, pentru că 
nu vede cu mintea lui lumina cea din jur, ci o vede pe a lui şi 
se zbate pentru el însuşi, şi tot aşa aşteaptă şi de la Dumne- 
zeu. Dar iată izvorul care-1 poate învăţa pe om să vadă şi să 
fie şi să ia şi să dea după plăcerea Domnului. Amin. 

Voi, fii ai oamenilor, dacă voi căutaţi şi pe Dumnezeu, 
nu numai pe voi înşivă, învăţaţi să nu vă înşelaţi căutându-L, 
căci El Se lasă găsit celor ce nu-L ispitesc pe El pentru ei 
înşişi. învăţaţi această mare taină pe care lumea nu poate s-o 
priceapă, fiindcă lumea are duhul ei care nu are nimic în 
Domnul. O, nu vă înşelaţi pe voi înşivă căutându-L, ci lă- 
saţi-vă găsiţi de El, găsiţi vrednici de împărăţia Lui prin 
curăţenia inimii voastre. Luaţi din Scripturi pe cei păcătoşi 
din lume care L-au căutat pe Dumnezeu cu inima curată şi 
L-au aflat pe El, şi le-a dat El lor iertarea păcatelor şi duh 
umilit prin care să stea şi să fie ei. întoarceţi-vă la Tatăl, că El 
vă dă putere să vă faceţi fii ai Lui şi ai Fiului Lui, Care este 
Fiul meu. întoarceţi-vă, şi să nu vreţi şi să nu ziceţi altfel 
decât a zis fiul cel întors la tatăl după ce şi-a risipit viaţa în 
fărădelegi, şi să ziceţi aşa: „Nu sunt, Doamne, vrednic să mă 
numeşti fiu al Tău, ci mă fă ca pe unul din argaţii Tăi, căci 
am greşit cerului şi Ţie, Tată“. Şi dacă ziceţi aşa, în- 
toarceţi-vă apoi şi veniţi spre Tatăl cu acest gând în voi, şi 
atunci Tatăl vă dă pe Fiul şi vă înviază ca să fiţi, şi vă face 
parte de scăpare, că aşa voieşte Tatăl să facă, numai să se 
scoale omul spre părere de rău şi să bată apoi la uşa Tatălui şi 
să vină şi să fie şi să nu piară omul departe de Dumnezeu. 
Amin. 

Iar voi, cei ce aşteptaţi în lume venirea Fiului meu ca 
să vă adune de la toate marginile pentru că sunteţi plăcuţii 
Lui, luaţi în mâini candelele şi staţi gata înaintea Lui, că iată-L 
cum vine şi cum îşi face cale spre voi, căci pentru cei aleşi ai 
Lui se desface de la El spre ei calea îngerească a dorului, de 
la Domnul la ei, şi de la ei la El, şi pe această cale se face în- 
tâmpinarea, şi cu dulce se face ea. Amin. 

Duh umilit pentru cei pe care-i cheamă Tatăl din lume, 
şi apoi plecare spre Tatăl, şi dragoste cu dor în ea pentru cei 
ce aşteaptă venirea Fiului meu ca să-i cuprindă pe ei. Aceasta 
este ce vrea Tatăl şi Fiul de la ei; aceasta este. Amin. 

Iar voi, cei cuprinşi de venirea Lui după om, des- 
faceţi-vă bine ca să tom eu din izvorul Lui în voi, că El mi-a 


spus să fac aşa. Voi, popor al venirii Lui, nu uitaţi că dragos- 
tea este cămaşa voastră de întâmpinare a Lui, iar dorul din ea 
este candela care arde în voi şi care luminează în calea Lui, 
ca să vină la voi cu slava Sa. Lumina candelei, să fiţi atenţi 
cum arde şi cum luminează. Cel mai scump untdelemn, cel 
mai de preţ dar să fie candela voastră şi lumina ei şi veghea 
cea pentru lumina ei, că iată Mirele, şi de deasupra voastră El 
curge peste voi cuvânt, izvor de viaţă veşnică pentru voi şi 
pentru cei ce iubesc şi vor iubi viaţa. Amin. 

Te-am ascultat, Fiul meu iubit. O, de Te-ar asculta toţi 
cei iubiţi ai Tăi aşa cum Te ascult eu! Inima mea o dau lor, ca 
să ştie din ea cum este iubirea de Tine. M-am făcut izvorul 
Tău peste ei, că noi suntem mereu astăzi, Fiule scump. Sfânta 
Sfintelor Tale, Noul Ierusalim, care se întinde şi cuprinde pe 
om în taina lui, acesta este izvorul tămăduirii neamurilor. Să 
facem să răsune trâmbiţa Ta, cea de a şaptea trâmbiţă, cuvân- 
tul Tău peste pământ, peste tot pământul, Fiule al puterilor. 
Cuvântul iubirii Tale care cheamă în vremea aceasta pe om 
sub mantia Ta ca să nu piară omul, hai să-l răspândim cu pu- 
tere pe tot cuprinsul pământului şi să ştie tot omul că Tu eşti 
Mirele Cel ce vine în miez de noapte cu ziua Lui cea neînse- 
rată peste toată făptura ca s-o ridice la viaţă. Hai să putem cu 
putere mare prin cei mici ai Tăi de azi. Şi vom putea, Fiul 
meu iubit. Amin, amin, amin. 

O cum să nu putem, mamă!? Numai să poată 
^ ei să facă primire cuvântului Meu peste ei 
şi să-l pună în faptă peste ei şi peste pământ aşa cum este 
cuvântul, mamă, că dulce i-ai învăţat pe ei, şi pe cei de pe pă- 
mânt care stau gata pentru Mine ca să-i adun, şi, iarăşi, pe cei 
care nu s-au pocăit încă de faptele lor rele ca să se scoale şi 
ei din moarte şi să vină la Tatăl după ce vor vedea că au greşit 
atât şi că nu sunt vrednici de fii, ci de argaţi măcar, ca să le 
dea Tatăl scăparea şi iertarea după ce vor veni la El. 

O, că dulce ţi-a fost povaţa izvorului tău, mamă, de şi 
piatra te ascultă pe tine când grăieşti, şi se moaie şi se face de 
folos. Iubirea ta e mare, e cât cerul şi pământul. Aşa îi voiesc 
Eu pe cei cu care-Mi sprijin venirea, mamă, că tot aşa de ma- 
re e şi venirea Mea. Iar tu te bucură azi cu sfinţii şi cu îngerii 
lângă izvorul Meu care curge peste ei şi cu care sfinţesc Eu 
izvoarele curţilor Mele cu ei, spre împrospătarea harului Meu 
cel pentru ei, mamă, şi spre mângâierea Mea şi a lor. Amin. 

O, copii ai Ierusalimului, voi nu puteţi să aveţi mângâ- 
iere în voi dacă nu am Eu de la voi, că tot ce este bun pentru 
voi, din Mine vine, fiilor. Dragoste cu dor în ea, aceasta vreau 
în voi. Dragostea să vă fie cămăşuţa, iar dorul din ea, candela 
şi lumina ei, care arde în voi pentru întâmpinarea Mea mereu, 
mereu, fiilor. Fiţi lumină, fiţi dor şi lucraţi cu el calea Mea 
spre voi şi calea voastră spre Mine. Dorul de Mine nu este 
dorul unul de la altul, cum vrea omul să înţeleagă că este do- 
rul de Dumnezeu. Dorul de Mine este lumina care înţelege în 
om ca Dumnezeu şi pentru Dumnezeu. Amin. 

Aş voi, măi fiilor, să vă vorbesc Eu vouă despre aceas- 
tă taină a sfinţilor de pe pământ, şi voi face aşa. Acum, lumi- 
naţi- vă cu dorul de Mine şi puneţi voi cuvântul binecuvântării 
apei de la voi pentru ca să spele ea cu harul cel pus peste ea 
tot ce este străin în omul care va să ia din apa aceasta. Amin. 

Luminaţi-vă cu dorul şi arătaţi-vă unii altora cât Mă 
iubiţi, şi cinstiţi cu slavă şi cu laude serbările Mele cu voi, ca 
să vă simt aproape de pieptul Meu cel ars de dor după voi, 
copii ai sânului Meu cel plin de dor. Luminaţi-vă, că sunteţi 
Ierusalimul Meu. Luminează-te, Ierusalime, de la slava Mea 
cea de peste tine, şi păstreaz-o pentru tine, că nimănui n-am 

dat ce ţi-am dat ţie, şi ţi-am dat şi ca să dai, dar ce ţi-am dat 
ţie este al tău, poporul Meu care ai scris pe fruntea ta numele 
Meu cel de la sfârşit de timp. Amin. 

Acum pun peste tine salutul învierii Mele şi te cuprind 
şi te dau sfinţilor şi îngerilor să te mângâie cu harurile cele 
mai presus de fire, ca să ai şi să lucrezi tu cu ele întru întâm- 
pinarea Mea. Amin. 

Hristos a înviat! Hristos a înviat! Hristos a înviat, 
poporul Meu cel înviat! Amin, amin, amin. 

27 aprilie/10 mai 2002 

Duminica a doua după Paşii, a sfântului apostol Toma 

Taina sfinţilor pe pământ este dorul lor de Dumnezeu. Sâmbăta 
este a morţilor, iar duminica este a celor vii. 

I ntru cuvânt în carte, în numele Tatălui şi al Fiului 
şi al Sfântului Duh, şi vă spun: pace vouă, celor 
ce-Mi daţi fiinţă cuvântului Meu în cartea sa! Amin, amin, 
amin. 

Pace vouă, ucenicilor! Dorul Meu de voi se face 
lumină peste voi şi vă călăuzeşte şi vă ţine lângă Mine cu 
viaţa voastră şi cu faptele ei. Amin. 

Luaţi din gura Mea, copii ai Ierusalimului nou. Precum 
îşi hrăneşte o mamă pruncul, aşa vă hrănesc Eu pe voi din 
gura Mea, şi tot aşa vă şi ocrotesc, şi tot aşa vă şi doresc, şi 
vă dau din dorul Meu ca să-l purtaţi şi ca să Mă doriţi cu mare 
dor şi ca să vin la dorul din voi şi să Mă fac bucurie vouă, 
fiilor. 

Acum două mii de ani când am înviat şi M-am arătat 
ucenicilor Mei cei ascunşi de teama iudeilor, le-am spus: 
«Pace vouă!», şi i-am trimis spre toate neamurile de pe pă- 
mânt, ca să-i dezlege de păcate pe oameni şi să-i tragă la Ta- 
tăl, şi le-am zis: «Iată mâinile şi coasta Mea. Pace vouă! Pre- 
cum M-a trimis pe Mine Tatăl şi Eu vă trimit pe voi», şi am 
suflat peste ei şi le-am zis: «Luaţi Duh Sfânt!». Dar Toma nu 
era cu ei atunci, şi când a venit, ei i-au spus lui: «Hristos a în- 
viat! Am văzut pe Domnul». El s-a umplut de dor nemângâiat 
şi a zis: «Până nu voi pune mâna mea în coasta Sa, până nu 
voi vedea semnul cuielor în mâinile Lui, nu voi crede». Şi da- 
că a venit iarăşi duminica, Eu M-am dus la ei din nou şi le-am 
zis: «Pace vouă!», iar lui Toma i-am zis: «Adu degetul tău şi 
vezi mâinile Mele, şi adu mâna ta şi vezi coasta Mea, şi nu fi 
necredincios, ci credincios». Iar el, plin de dor. Mi-a zis: 
«Domnul meu şi Dumnezeul meu!», şi i s-a umplut inima de 
cea mai scumpă bucurie, de cea mai mare iubire pentru Dom- 
nul lui, şi a rămas aşa apoi. El a văzut şi a crezut. El a voit să 
Mă vadă şi M-a dorit cu dor după ce i-au spus lui ceilalţi uce- 
nici de învierea Mea. Se îndurerase adânc că nu fusese cu ei 
când Eu M-am arătat lor după ce am înviat. Se umpluse de 
dor după Mine, şi dorul îl mistuia, şi tânjea în el să Mă vadă 
dacă ceilalţi ucenici Mă văzuseră înviat şi cu ranele în mâini 
şi în coastă, căci Eu le-am arătat lor atunci mâinile şi coasta 
Mea ca să creadă că Eu sunt şi să mărturisească ei învierea 
Mea. 

O, fiilor, fii ai Ierusalimului, mare taină a stat în aşa 
părută necredinţă a lui Toma, ucenicul Meu cel iscusit la înţe- 
lepciune. Omul este îndoielnic şi iscoditor şi necredincios, şi 
pentru el omul ascunde adevărul ca să se facă el adevăr, 
fiindcă omul e plin de sine, şi altfel nu poate să se odihnească. 
Eu însă am adeverit adevărul cel despre Mine, că dacă M-am 
lăsat să mor pe cruce pentru cei necredincioşi, a fost apoi să 
le sting lor toată bucuria cea pentru biruinţa lor asupra Mea, 


asupra adevărului cel din cer şi care-1 răstoarnă pe om de pe 
scaunul său, fiilor. Am înviat şi am adeverit bine aceasta, că 
Mi-am arătat ucenicilor Mei mâinile şi coasta Mea, semnele 
străpungerii cuielor în care am fost ţintuit pe cruce, iar lui 
Toma i-am luat degetul şi l-am pus să Mă pipăie şi să adeve- 
rească el taina învierii Mele, scularea din mormânt, ridicarea 
trupului Meu cel înviat dintre morţi aşa cum Eu am proorocit 
mai înainte de patima Mea, şi s-a împlinit atunci Scriptura 
care zice: «Adevărul din pământ a răsărit, şi dreptatea din 
cer a privit». Amin. Aşa a fost judecată lumea în zilele acelea, 
dar ea n-a cunoscut judecata ei, şi a rămas în duhul ei. Dar 
ucenicii Mei, apoi, mergând mergeau şi vesteau moartea şi 
învierea Mea, ca să creadă cei ce aud că Iisus este Hristos, 
Fiul lui Dumnezeu, şi crezând viaţă să aibă în numele Meu. 
Amin. 

O, poporul Meu Ierusalim, taina sfinţilor de pe pământ 
este dorul lor de Mine, că fără dor nimeni nu poate să fie cu 
Mine şi să-Mi slujească cu dor. Am spus vouă că vreau să vă 
vorbesc despre taina sfinţilor de pe pământ. O, nu mai sunt 
sfinţi pe pământ, că nu mai are omul dor de Dumnezeu; nu 
mai are, poporul Meu. V-am învăţat pe voi ca să audă tot 
omul care ajunge la izvor şi la care ajunge izvorul Meu dat 
vouă. V-am învăţat să fiţi dor şi să lucraţi cu el calea Mea spre 
voi şi calea voastră spre Mine, ca să fiu Eu cu voi pe pământ 
cuvânt aşa cum eram cu Adam în rai de-1 povăţuiam să tră- 
iască şi să nu moară. Dorul de Mine este lumina care înţelege 
în om ca Mine, nu ca omul; ca Mine şi pentru Mine, poporul 
Meu. N-ar mai căuta omul să vrea şi să ştie nimic dacă ar 
avea dorul de Mine în el. Când dorul după Mine nu arde în 
om, omul este mort faţă de Dumnezeu. Apostolul Toma M-a 
mărturisit, în dorul lui de Mine, om şi Dumnezeu, şi a spus: 
«Domnul meu şi Dumnezeul meu!», ca să arate la om cine 
este Hristos Care S-a făcut din Dumnezeu, om, şi din om. 
Dumnezeu ca să poată omul să-L iubească pe El, căci Eu am 
fost om şi Dumnezeu, şi aşa am stat cu ucenicii Mei şi i-am 
povăţuit spre dor, spre lumina care înţelege în om ca Dum- 
nezeu şi pentru Dumnezeu. Amin. 

Poporul Meu, nu i-ar mai trebui nimic omului dacă ar 
avea în el dorul de Mine, aşa cum nimic nu le-a mai trebuit 
celor ce s-au făcut sfinţi pe pământ alegând pentru inima lor 
dorul de Dumnezeu, candela inimii şi lumina ei după ce omul 
se îmbracă în dragoste de Dumnezeu. Atunci el ar spune ca 
Toma, ucenicul Meu care M-a văzut înviat şi a zis: «Domnul 
meu şi Dumnezeul meu!»', a zis cu sufletul arzând în el şi îm- 
bătat de fericire, căci acest ucenic era măreţ cu inima şi avea 
înţelepciune cu mult mai presus de fiinţa lui, fiindcă a luat din 
dragostea Mea cât timp am petrecut Eu cu ei şi i s-a îndulcit 
şi i s-a îmbogăţit duhul cel pentru tainele fiinţei Mele lângă 
om, iar Eu am făcut în aşa fel cu el ca să poată el adeveri la 
toţi cei necredincioşi din vremea aceea şi de după ea că Eu 
sunt om şi Dumnezeu pe pământ şi în cer, căci Tatăl aşa a 
binevoit. Amin. 

Fiilor, spuneţi voi la tot neamul omenesc ce grăieşte la 
voi gura Mea care spune aşa: Eu am înviat în ziua întâi a 
săptămânii şi le-am arătat ucenicilor Mei mâinile Mele şi 
coasta Mea când am intrat la ei prin uşile încuiate aşa cum am 
ieşit din mormântul cel pecetluit şi încuiat de iudei. Iar pentru 
mai mare adeverire a învierii Mele dintre morţi şi a venirii 
Mele de la Tatăl, om şi Dumnezeu pe pământ, M-am arătat 
iarăşi ucenicilor Mei în ziua întâi a săptămânii, în ziua a opta 
după înviere când Toma era cu ei de această dată, iar ei erau 
ascunşi şi încuiaţi de frica iudeilor. Iată ziua Domnului, ziua 
învierii, ziua întâi a săptămânii, ziua pe care a dat-o El creş- 

tinilor ca să fie numită ea ziua Domnului şi a Dumnezeului 
Cel înviat dintre morţi. Amin. Cine vrea să fie creştin, să intre 
în odihna zilei învierii Domnului, căci ea este ziua biruinţei. 
Iar cine nu vrea să fie creştin, să facă ce voieşte, căci aşa au 
făcut şi iudeii, şi au rămas în legea lor şi n-au luat peste ei pe 
Hristos cu ziua Lui de înviere. Dacă întru Mine s-a plinit 
toată legea şi toţi proorocii, dacă Eu aceasta am împlinit, ce 
i-ar mai trebui omului să înţeleagă şi ca să ia peste el ziua 
Mea de biruinţă ca zi a odihnei lui de toate ale lui şi de toate 
ale Mele? E adevărat că Eu M-am odihnit de toate ale Mele 
în ziua a şaptea atunci când am făcut lumea, dar lumea după 
aceea Mi-a dat atât de lucru pentru mântuirea ei! Iar Eu când 
am venit la Israel prin Moise şi i-am amintit de odihna Mea 
cea de la început, am zis lui să păzească odihna Mea în el, 
căci el se depărtase de Mine cu totul. Dar Eu am lucrat mereu, 
mereu peste el, şi el n-a intrat în odihna Mea, şi a rămas cu 
cei morţi şi cu odihna lor, cu odihna omului şi nu cu a Dom- 
nului. Atunci,Eu am venit şi i-am dat omului ziua învierii 
Mele dintre morţi, căci sâmbăta am fost la morţi ca să-i scol 
pentru ziua învierii Mele, iar duminica am venit la cei vii ca 
să adeveresc că Eu sunt Hristos, Fiul Tatălui, iar lumea cre- 
zând viaţă să aibă în numele Meu. Amin. 

Ziua întâi este învierea Mea, iar ziua a opta este veacul 
cel nou, şi «fericiţi sunt cei ce se vor învrednici de veacul 
acesta şi de învierea cea din morţi, că aceia sunt fiii lui Dum- 
nezeu şi sunt ca îngerii în cer, fiind fiii învierii», precum este 
scris. Amin. 

Poporul Meu Ierusalim de azi, poporul Meu român! 
Eu, Domnul şi Dumnezeul tău, le spun tuturor: Hristos a în- 
viat! şi le spun că sâmbăta este a morţilor, şi duminica este a 
celor vii, şi este ziua pe care am dat-o Eu, Dumnezeu Cel în- 
viat, lui Avraam, Isaac şi Iacov atunci când am fost în mor- 
mânt, şi cu ei am înviat şi le-am dat lor de odihnă ziua Mea 
cea de la sfârşit de timp, ziua întâi a săptămânii, începutul în- 
vierii prin Hristos. Amin. Israel s-a învârtoşat, iar neamul 
creştinesc s-a sculat pentru Hristos Cel înviat şi a stat pe pi- 
cioarele lui şi a crezut şi s-a botezat în numele Tatălui şi al 
Fiului şi al Sfântului Duh, precum Eu am pus lucrarea aceasta 
peste apostolii Mei ca s-o ducă ei până la margini peste nea- 
muri pe pământ. Amin. Cine se iubeşte pe sine, acela zice că 
ştie, dar cine Mă doreşte pe Mine ia de la Mine aşa cum Eu 
am lucrat şi am arătat pentru mântuirea omului. 

O, poporul Meu, dorul de Mine este lumina care înţe- 
lege în om ca Dumnezeu şi nu ca omul. Tu eşti Israelul Meu 
cel de la sfârşit de timp, iar Israel cel de atunci a fost cel de 
la început de timp. Tu însă să înţelegi ca la sfârşit, poporul 
Meu, şi să crezi că Eu sunt începutul şi sfârşitul şi că aduc la 
tine ziua cea neînserată ca s-o pun peste tine mai înainte să 
vină ea şi ca să te găsesc Eu pe tine în ea, poporul Meu de la 
sfârşit de timp. 

în ziua întâi a săptămânii, a opta după înviere, Eu am 
pătruns la ucenicii Mei şi le-am spus lor: «Pace vouă!» şi am 
adeverit lui Toma trupul Meu cel înviat dintre morţi, iar el, ars 
de dor, a zis: «Domnul meu şi Dumnezeul meu!». Abia mai 
răsuflând a zis aceasta, şi Eu i-am luat mâna şi i-am pus-o pe 
semnul de la mâini al cuielor, şi i-am luat degetul şi l-am pus 
pe rana Mea din coastă şi i-am spus să nu fie necredincios, ci 
credincios, şi l-am numit fericit că a văzut, căci era fericit 
foarte şi M-a cuprins ars de dor, şi atunci a crezut văzând şi 
s-a bucurat cu bucurie plină de fior ceresc de învierea Mea, 
de biruinţa Mea cea pentru Mine şi pentru ei şi pentru cei cre- 
dincioşi care s-au întărit întru nădejde şi întru bucuria Dom- 
nului lor. Amin. 


Dorul de Mine este taina sfinţilor de pe pământ, Ieru- 
salime, poporul Meu. îţi dau acest talant să-l înmulţeşti cu 
multul şi să-ţi dea el fericirea cea dulce, căci cine are acest 
talant e dulce fericit şi are cu el duhul mângâierii şi poate prin 
el. Amin. 

Taina sfinţilor de pe pământ, dorul de Hristos, Cel 
înviat dintre morţi în ziua întâi a săptămânii om şi Dumnezeu, 
cei ce poartă în ei dorul acesta, aceia se fac sfinţi pentru El, 
căci El este sfânt. Cei plini de dorul Meu nu mai caută să vrea 
şi să ştie nimic decât de dor, şi dorul îi schimbă pe ei la faţă, 
şi ei sunt frumoşi prin Mine, Cel purtat de ei în dorul lor de 
Mine. Cei ce Mă au Mă dau, că le e dor, şi dorul se face mare 
în ei şi arzând îi arde, şi ei strălucesc atunci ca Domnul lor, 
Cel purtat de ei, şi sunt sfinţi precum Eu sunt. Amin. 

Iară şi iară Mă scriu în cartea Mea de azi cu această 
taină: dorul de Dumnezeu este taina sfinţilor de pe pământ, 
poporul Meu cel din vecii ales ca să fii poporul Meu acum, la 
sfârşit de timp, ca să te fac cărare a Mea la a doua venire a 
Mea cuvânt şi trup pe pământ. Să fii tu plin de dorul după 
Mine şi să străluceşti şi să arzi de dor, căci dorul este lumina 
care înţelege în om ca Mine, copil al dorurilor Mele, că Mi 
s-a strâns tot dorul în dorul de tine, şi aşa face tot cerul, face 
ca Mine cerul şi te aşteaptă cu dor şi te voieşte să fii plin de 
dorul Meu şi al lui, poporul Meu Israel de la sfârşit de timp, 
de la venirea Mea, fiule iubit. 

Acum, pace ţie, şi sărbătoare dulce şi cu dor în ea, că 
dorul este cel ce-ţi dă ţie viaţă pentru Mine şi pentru tine, căci 
viaţă am venit să pun peste om. Amin. îţi dau cu dor salutul 
învierii: Hristos a înviat! Apostolii Mei te cuprind de jur îm- 
prejur şi îţi zic şi ei de lângă Mine: 

M ristos a înviat, şi S-a arătat nouă în ziua 
întâi a săptămânii şi, iarăşi, în ziua a opta 
după înviere, iar noi mărturisim aceasta ca să creadă toate 
noroadele de pe pământ că Hristos, Cel înviat dintre morţi, 
este Fiul lui Dumnezeu, şi crezând viaţă să aibă în numele 
Lui. Amin. 

Hristos a înviat! Aşa vă spun eu, cel ce am pus mâna 
mea pe ranele mâinilor Lui şi degetul meu pe coasta Lui cea 
străpunsă, şi atunci I-am spus ars de dor: „Domnul meu şi 
Dumnezeul meu!“, şi aceasta este mărturisirea mea pentru 
învierea Lui. Amin. 

Hristos a înviat! Rostim peste tot pământul, din uşa 
cortului sfânt al Domnului, în mijlocul neamului român. 
Acesta este Cuvântul lui Dumnezeu. Noi, ucenicii Lui cei de 
atunci, mărturisim de lângă El, iar voi să ştiţi că acest cuvânt 
este Hristos, Fiul lui Dumnezeu, Domnul Care vine, şi 
crezând viaţă să aveţi în numele Lui. Amin, amin, amin. 

I ată cerul şi pământul în cuvânt la masă de 
Paşti nou. Eu, Domnul, binecuvintez îmbră- 
ţişarea aceasta şi Mă vestesc pe Mine însumi şi salut neamul 
omenesc care ştie să fie şi îi zic lui: Hristos a înviat! Hristos 
a înviat! Hristos a înviat! şi crezând, viaţă să aibă în numele 
Meu. Amin, amin, amin. 

29 aprilie/12 mai 2002 

Duminica a treia după Paşti, a mironosiţelor 

Cei sfinţi să-şi slujească unii altora ca lui Hristos. Unde nu este 
dragoste, este păcat. Deznădejdea este mândria de a nu-L iubi pe 

Dumnezeu. 

M ă aşez masă de praznic ceresc pe pământ şi îi 
hrănesc pe cei adunaţi la sărbătoarea cea de 


azi. 

Har vouă, celor ce îmi primiţi cuvântul la iesle ca să-l 
puneţi pe masă şi să mănânce toţi cei ce s-au strâns la masa 
Mea. Hristos a înviat! Hristos a înviat! Hristos a înviat! vă 
spun vouă de lângă Mine mironosiţele învierii Mele. Iar Eu, 
Domnul Cel înviat, vă spun vouă tot aşa: Hristos a înviat! 
Pace vouă, şi vă bucuraţi, că e cerul în sărbătoare şi petrecem 
în casa întâlnirii pentru soborul mironosiţelor învierii Mele. 
Amin. 

Pace vouă, şi ascultaţi şi împliniţi cu duh duios toate 
cuvintele Mele de peste voi. Pace vouă, şi auziţi glasul Meu, 
căci cu el Eu vă aduc vouă cerul pe pământ şi mult Duh Sfânt 
din Tatăl şi din Fiul. Amin, amin, amin. 

Pace ţie, poporul Meu micuţ! Am pus masă şi am adu- 
nat la ea pe cei însetaţi, pe cei flămânzi, ca să-i hrănesc în 
grădinile Mele. Cu ce să-i hrănesc Eu pe cei veniţi la masa 
Mea? îi hrănesc cu învăţătura Mea care dă viaţă celui ce o ia 
ca s-o pună peste el şi s-o facă cu dor, şi să-şi dea chip unul 
altuia cei ce aud din gura Mea cuvântul vieţii. 

O, ce dulce au iubit mironosiţele învierii Mele! Ce 
dulce le era şi bucuria, şi durerea cea pentru Mine! 

O, copii ai venirii Mele la voi, când Eu sunt Cel dintre 
voi, atunci voi sunteţi întru Mine şi sunteţi frumoşi, fiilor, dar 
când Eu nu sunt din de ajuns între voi şi în toate ale voastre, 
vă scade frumosul de pe chipurile voastre, căci ce este inima, 
aceea este şi chipul. Iubirea mironosiţelor le strălucea lor chi- 
pul, ca şi durerea, căci în toate ale lor eram Eu, şi eram Cel 
dinăuntrul lor, şi eram, poporul Meu. Amin. 

O, Ierusalime, ce ţi-aş putea Eu da mai mult şi mai 
sfânt decât învăţătura Mea care te îndeamnă să fii frumos 
pentru Mine şi pentru tine şi să fii tu lucrarea Duhului Sfânt 
pe pământ? Eu am zis că unde sunt cei adunaţi în numele 
Meu, acolo sunt şi Eu şi Mă bucur în Duhul Sfânt. 

O, fiilor, să nu Mă doară lucrul mâinilor voastre; să nu 
Mă doară nici pe Mine, nici pe voi. Şi cum aşa aceasta? O, nu 
daţi dintre voi pe cele duhovniceşti în care vă învăţ să staţi în 
toată vremea, că e venirea Mea la uşi, fiilor. Luaţi în fire tot 
ce vă aduc să lucraţi, pentru ca să vă găsesc aşa la venirea 
Mea, şi pentru ca să văd Eu la voi dorul lucrând şi grija de 
suflet şi iubirea Mea din voi, că v-am făcut copii ai Duhului 
Sfânt, fiilor. Să nu Mă doară lucrul mâinilor voastre, şi faceţi 
cu dulce şi cu bucurie unul pentru altul tot ce faceţi cu mâna, 
şi nu vă lăsaţi duşi de cele ce lucraţi, dar lăsaţi-vă duşi unul 
spre altul pentru dragostea Mea dintre voi. Daţi- vă unul altuia 
bucurie prin iubire, că totul este uscat pe pământ, poporul 
Meu. Daţi-vă unul altuia chip frumos prin bucuria din voi şi 
dintre voi apoi, iar bucuria aceasta să fiu Eu în voi. Daţi-vă 
unul altuia chipul Meu şi primiţi-vă unul pe altul, căci aceasta 
este dragostea dintre voi: să vă daţi şi să primiţi. Amin. 

O, cel ce nu simte inima celuilalt nu-L simte nici pe 
Dumnezeu. Iubirea de Dumnezeu iubeşte pe pământ, fiilor. 
Faceţi-vă dulce viaţa unul altuia şi nu vă faceţi vinovaţi că nu 
faceţi aşa. Când Eu sunt iubire între voi, toate vă sunt dulci 
atunci vouă şi Mie. Faceţi ca lui Hristos tot ce faceţi, că dacă 
faceţi ca omului, vi se îngreuiază şi duhul, şi sufletul, şi 
trupul, şi veţi cârti ca Marta, fiilor. Dar Eu vă învăţ mereu, 
căci omului îi trebuie mereu trezie pentru cele cereşti cu el. 

V-am vorbit de dor, fiilor. Uniţi-vă inimile în dorul de 
Mine şi căutaţi cu dor aceasta. Voi să nu fiţi cu inima rece pe 
pământ în vremea smereniei voastre. Inima înfrântă şi smerită 
nu este inimă rece nici înăuntru, nici pe chipul ei, ci, din 
contra, ea este caldă şi mângâietoare din zori şi până-n zori, 
aşa cum Eu am nevoie de la voi. Unde nu este dragoste, este 


păcat, căci nedragostea este păcat, fiilor. învăţătura Mea dacă 
o auzi, trebuie s-o şi urmezi, că altfel eşti duşman al vieţii, 
duşman al crucii. Eu pe voi vă numesc mereu copii frumoşi, 
căci aceasta face învăţătura Mea, iar cei ce nu o împlinesc pe 
ea sunt duşmani ai crucii, fiilor, sunt duşmani ai vieţii, po- 
porul Meu. 

V-am învăţat dorul, fiilor. Dorului îi trebuie stare înal- 
tă, o stare anume care să îl facă pe el să fie. Să nu suferiţi unii 
de la alţii pentru lipsa dorului din voi, fiilor, căci dorul este 
căldura care încălzeşte în lături pentru Domnul şi pentru 
duhul mângâierii, fără de care omul este greu pentru Dumne- 
zeu şi pentru cei din jur şi pentru el însuşi, poporul Meu. 

Aş da să vă înmulţesc, fiilor, ca să vă mai uşurez crucea 
Mea de peste voi, dar omul creştin nu înţelege bine statul cu 
Dumnezeu, mersul cu Dumnezeu pe cale, dorul lui de Mine 
şi lucrul lui în trupul bisericii, căci omul are fără să vrea mă- 
rire de sine. Mi-e milă de voi, copii care-Mi purtaţi crucea 
Mea de azi. Dacă ar şti creştinul ce înseamnă dorul de Dum- 
nezeu şi crucea şi toate ale ei care-1 fac pe creştin, v-aş da 
vouă ajutor pe om, v-aş da vouă mângâiere pe pământ, fiilor 
de sub cruce. Cel ce greşeşte, trebuie apoi să repare greşeala 
prin aplecare cu dulce, nu cu răceală, nu cu duh greu, căci e 
greu greul, e greu cu duhul greu şi pentru tine însuţi, dară 
pentru cei din jurul tău! Trebuie cu căutare să fie reparată 
greşeala, căci dacă greşeşti şi apoi stai supărat că ai greşit, 
aceasta aduce greu de suflet, iar sufletul greu se face apăsător 
peste toate cele din jur. Cel ce greşeşte, trebuie numaidecât să 
se facă dulce, şi cu dor să dorească pacea şi viaţa şi căldura, 
că altfel suferă făptura de la neumilinţa omului. O, numai aşa 
se cheamă că stă omul cu Dumnezeu şi cu dorul de Dum- 
nezeu. Amin. 

O, nu e bine să fie omul greu pe pământ, că pe acela 
nu-1 poate Domnul face unealtă a Sa. Cei ce M-au urmat 
atunci erau plini de dor după ce au gustat din calea Mea, din 
crucea Mea, din inima Mea cea plină de dor, poporul Meu. 
Mironosiţele după ce s-au făcut sfinte s-au dat Mie cu dor, şi 
aşa M-au mângâiat ele în tot lucrul Meu pentru om pe 
pământ. N-a crezut nimeni mai mult decât ele că Eu am în- 
viat. Iubirea lor şi dorul lor s-a purtat după Mine şi în mor- 
mânt ca să Mă mângâie şi ca să aştepte învierea Mea. Le era 
dulce bucuria ca şi durerea. Le era dulce durerea ca şi bucu- 
ria, căci tot ce erau ele Eu eram, Eu trăiam, şi în ele trăiam, şi 
tot ce trăiam Eu era iubirea lor. Această iubire ţi-o dau, po- 
porul Meu: iubirea mironosiţelor învierii Mele, dorul lor şi 
mângâierea care vine de la dor, Ierusalime. Amin. 

Se bucură cei adormiţi de ziua aceasta de serbare, că 
voi îi pomeniţi pe ei alături de mironosiţele Mele care Mă 
căutau pe Mine la mormânt ca să Mă mângâie. Le dau celor 
adormiţi zi de bucurie şi de pomenire în mijlocul tău, poporul 
Meu. îi aşezăm la masă şi le dau cuvântul mângâierii, cuvân- 
tul învierii, ca să ia din el până la scularea lor cea deplină, 
căci cei din morminte aud glasul Meu cel de peste tine şi pic 
cu pic înviază, şi vor învia. Amin, amin, amin. 

Aş vrea, poporul Meu, să fii tu pe deplin gata de veni- 
rea Mea. Aş vrea să vin cu toată slava Mea cea de peste tine. 
Te gătesc mereu cu zile de nuntă. Te aşez la lucrul gătirii zile- 
lor Mele cu tine şi te întăresc mereu, mereu, ca să fii tu calea 
venirii Mele. Acum te ridic să-Mi găteşti sărbătoarea cea din 
grădina întâlnirii când Eu voi poposi cu slava Mea în mijlocul 
acestui sătuţ pentru el şi pentru cei ce se vor aduna din cele 
patru laturi la sărbătoarea Duhului Sfânt, poporul Meu. îţi 
întăresc trupul şi sufletul şi duhul şi dorul şi lucrul şi pacea şi 

avutul tău cel pentru lucrarea Mea peste pământ. îţi dau ca să 
ai şi ca să pui masă mulţimii, şi apoi Eu s-o hrănesc din cer 
cu cuvântul venirii Mele care-1 aşează pe om înaintea Mea, 
numai să voiască omul. Şi va lua şi poporul care a fost la în- 
ceputul cuvântului Meu de azi, dar el s-a lăsat întru ale sale şi 
le-a lăsat pe ale Mele, şi apoi îşi zice că a deznădăjduit vă- 
zându-şi paşii departe de paşii Mei. O, fiilor, deznădejdea 
este mândria de a nu iubi pe Dumnezeu, precum umilinţa şi 
pocăinţa este mândria de a-L iubi pe El. Omul după ce se lasă 
spre păcat se lasă şi spre nepăsare, iar când spune că e dez- 
nădăjduit, atunci el se face mai mare ca Dumnezeu şi se as- 
cunde ca să nu-şi uite mărirea pe care şi-o dă, şi aşa stă, zi- 
cându-şi deznădăjduit, ca sub acest nume să poată rămâne el 
şi nu Eu. Dar cel ce nu părăseşte umilinţa şi grija de suflet şi 
de Dumnezeu, pe acela nu-1 doboară deznădejdea care-1 în- 
şeală pe om ca să nu se scoale din greşale. Umilinţa nu duce 
niciodată la nepăsare, ci numai mândria duce la aceasta, şi 
omul nu se poate descurca înaintea Mea cu deznădejdea, căci 
ea este mândria de a nu iubi pe Dumnezeu, şi nu este nepu- 
tinţă, aşa cum ar da omul să facă din ea înaintea Mea. 

N-a vrut poporul Meu cel de la începutul cuvântului 
Meu, n-a vrut să Mă urmeze până la venirea Mea, n-a vrut. 
Acum când el vede că Eu n-am fost mincinos şi că împlinesc 
tot ce am grăit prin cuvântul cel de azi, îl prinde jalea şi vine 
şi se uită la slava Mea de azi şi cu care Mă revărs în lături 
peste cei ce vin la izvor ca să bea din el şi să învieze. Dar Eu 
îmi mângâi durerea cu cei ce sunt, şi cu ei îmi gătesc slava, 
şi cu ei trudesc, şi cu bucurie culeg cu ei rodul cuvântului 
Meu şi împlinirea lui. 

Să te scoli, Ierusalime, să te scoli cu dor şi să gătim noi 
grădina întâlnirii pentru sărbătoare nouă şi plină de Duh Sfânt 
peste pământ, poporul Meu. Eu Mă gătesc să-ţi dau ca să ai, 
ca să gătim zile de nuntă în mijlocul sătuţului cuvântului Meu 
şi să petrecem cereşte cu cei ce vin la slava zilelor Mele cu 
tine, Ierusalime. Mi-e tare dor să vin pe pământ şi Mă tare 
doare că nu vrea omul să se facă frumos pentru venirea Mea. 
Dar Eu vreau să poată omul, şi de aceea vin şi Mă aşez în ca- 
lea lui, ca să Mă audă şi ca să împlinească ce spun Eu, căci 
cuvântul Meu nu trebuie numai auzit, ci trebuie împlinit. 
Amin. 

Gătiţi sărbătoarea Duhului Sfânt! Gătiţi-vă pentru ea! 
Arătaţi slava Mea de peste voi! Arătaţi- vă frumoşi, fiilor, că 
Eu v-am dat cu multul, ca să Mă vadă lumea în voi, şi voi să 
Mă daţi lumii, şi să creadă ea că Eu, Cel ce grăiesc la voi, sunt 
Hristos, Fiul Tatălui, şi crezând viaţă să ia şi să aibă în numele 
Meu. Amin. 

Vă dau multă, multă putere, multă, multă iubire, şi dor 
vă dau, dor din dorul Meu, ca să aveţi voi stare înaltă, fiindcă 
dorului îi trebuie duh duios, duh mângâios, ca să stea el în om 
şi să se facă lucru de Duh Sfânt, şi cu bucurie să se facă. 
Amin. 

înflăcăraţi-vă, fiilor! Daţi-Mi inimile să vi le umplu. 
Lucraţi cu ele sărbătoarea Mea cu voi peste pământ. De la 
margini la margini se va vedea slava Mea cu voi. Tot şi toate 
vă vor iubi pe voi. Trăiţi cu sfială pe pământ, că pământul este 
al Domnului. Omul nu mai vrea să ştie aşa ceva, dar voi 
arătaţi ce trebuie să fie omul pe pământ, şi aşa va şti el. Amin. 

Acum, bucuraţi-vă cu mironosiţele învierii Mele, că 
ele stau cu sfinţii la masă cu voi pentru sărbătoarea soborului 
lor, şi vă dau ele din dragostea lor ca să vă purtaţi aşa înaintea 
Mea şi să Mă vestiţi cu venirea Mea precum ele M-au vestit 
cu învierea Mea. Dacă am avut martori mincinoşi care au 


mărturisit că Eu n-am înviat, iată, am pe mironosiţe martori 
nemincinoşi. Lor M-am arătat Eu după înviere, şi apoi uceni- 
cilor, şi după ce am petrecut patruzeci de zile arătându-Mă lor 
de multe ori, M-am aşezat lângă Tatăl. 

Fiţi martorii Mei, fiţi cei ce mărturisesc venirea Mea 
cuvânt pe pământ în zilele acestea. Chemaţi pe om spre ve- 
nirea Mea şi fiţi calea venirii Mele după două mii de ani. 
Luaţi Duh Sfânt ca să puteţi prin El, căci El este Mângâieto- 
rul Care vă învaţă pe voi ca să puteţi şi ca să voiţi pentru 
Mine. Daţi-vă chip unul altuia. Chip din chipul Meu să luaţi 
şi să daţi şi să Mă bucuraţi. Amin. 

Acum, pace vouă! Pace ţie, Ierusalime! Găteşte-te de 
sărbătoare şi găteşte-Mi sărbătoarea. Ascultă cuvântul Meu, 
Ierusalimul Meu, şi împlineşte-1 tu pe el, poporul Meu. Amin, 
amin, amin. 

6/19 mai 2002 

Duminica a patra după Paşti, a slăbănogului 

Una este dragostea omului, şi alta este dragostea Domnului in om. 
Domnul este văduvit de dragostea casei in care se măreşte 
dragostea ei. Domnul îi face chemare României, la sărbătoarea 

Cuvântului. 

B u sunt Domnul Dumnezeul tău, şi tu eşti poporul 
Meu de azi, Ierusalime român. Te hrănesc din 
gura Mea şi te pregătesc pentru venirea Mea, iar tu să faci 
aşa, şi să fii cuvântul Meu cel împlinit. Amin, amin, amin. 
Pace ţie, acum, şi în vecii! Amin. 

Pace vouă, copii de la ieslea Mea de coborâre în cu- 
vânt! Mai întâi vă întăresc pe voi ca să-Mi staţi în faţa cuvân- 
tului Meu şi să-l puneţi în cartea sa. Cuvântul Meu să nu stea 
din grai şi din lucru, că Eu am spus că el nu trebuie numai 
auzit, ci trebuie şi împlinit. Amin. 

învăţaţi zi şi noapte pe poporul Meu că fără dragoste el 
nu poate face cuvântul Meu. învăţaţi-1 să stea cu guriţa des- 
chisă în faţa cuvântului Meu şi să-l dorească şi să-l primeas- 
că, şi apoi să-i dea împlinire cu dor şi cu dragoste, fiilor. Dra- 
gostea nu-1 lasă pe om să moară, şi îl ţine viu pentru ea şi pen- 
tru dorul ei şi pentru faptele ei cele scrise în Scripturi. Iar Eu 
vă rog pe voi să înteţiţi dragostea în inimile lor, ca să ne ridi- 
căm frumos şi să pregătim zilele de sărbătoare ale Duhului 
Sfânt şi grădina întâlnirii, fiilor. Nu lăsaţi lucrul să se îngră- 
mădească. Lucraţi din timp toate câte sunt de lucrat, iar înain- 
te de zilele sărbătorii odihniţi-vă de osteneli şi lucraţi faţa 
slavei Mele cu voi şi lucraţi ca să vadă omul pe Dumnezeu cu 
voi, că Eu voi aduna pe mulţi la sărbătoare şi le voi arăta 
izvorul şi îi voi învăţa să bea şi să se lase spre înviere şi spre 
dragoste de cer, că nu e bine să stea pământul fără cer, fiilor. 
Nu e bine să fie omul slăbănog pentru cele din cer, ci e bine 
să se scoale şi să meargă şi să vină după Mine, şi Eu să-i dau 
viaţa Mea omului, iar el s-o ia, şi s-o trăiască apoi. Amin. 

O, poporul Meu, creşte dorul Meu de tine cu cât aşez 
peste tine zile noi de serbare ca să Mă arăt cu ele oamenilor, 
Ierusalime! O, fiii Mei cei ucenici de azi! Eu numai într-o sla- 
vă aş sta cu voi în faţa celor din cer şi în faţa celor de pe pă- 
mânt, iar când vă văd cât trudiţi pentru voi şi pentru lucrul 
Meu cu voi, Mă prinde durerea, şi cât aş vrea să n-o mai am! 
Dacă aţi vrea şi voi atât cât vreau Eu, M-aş ostoi de acest dor 
şi aş prinde multă putere pe pământ prin voi. Dar voi sunteţi 
sub sarcini, fiilor, şi ele vă strâng, şi Mă strâng şi pe Mine, iar 
Eu aş fi vrut să vă cruţ pe voi de dureri şi de sarcini. Eu numai 
într-o slavă aş vrea să stau cu voi, numai într-o dragoste între 

Mine şi voi, fiilor. Dragostea dintre voi şi voi nu Mă poate pe 
Mine mângâia, şi nici pe voi nu vă poate ridica spre Mine. 
Dar dragostea dintre Mine şi voi în mijlocul vostru îmi dă 
Mie viaţă şi faţă între voi, iar Eu aşa vreau să Mă arăt dintre 
voi, şi omul să Mă vadă şi să poată să se scoale şi să poată 
merge spre Mine în numele Meu. Amin. 

O, poporul Meu, una este dragostea omului, şi alta este 
dragostea Mea din om, iar Eu pe tine te-am aşezat înaintea 
Mea pentru dragostea Mea din tine, căci cu Dumnezeu nu 
poate altfel omul să meargă şi să se numească mers spre 
Dumnezeu şi cu Dumnezeu. Când într-o casă se măreşte dra- 
gostea ei, atunci Eu sunt văduvit de dragostea casei, dar când 
în ea se înteţeşte dragostea Mea din ea, atunci Eu sunt fără de 
sfârşit în casa aceea, şi am viaţă în ea, şi o iau şi o dau şi Mă 
mângâi de la viaţa Mea din casa aceea. Nimic nu-i poate lega 
mai adevărat pe oameni decât dragostea Mea dintre ei, iar 
dragostea lor dintre ei îi desparte pe ei de Mine, căci Eu n-am 
viaţă între ei. Cui să-i spun Eu tainele acestea ca să înţeleagă 
apoi tot omul de ce nu este Dumnezeu pe pământ cu oamenii? 
Cui să-i mai spun Eu de minunile care nu mai sunt pe pământ 
fiindcă nu mai este dragostea Mea în om? Cui să Mă plâng Eu 
de dorul Meu după om? Eu dacă nu Mă pot slăvi în mijlocul 
oamenilor, este pentru că ei au între ei dragostea lor şi nu o au 
pe a Mea, dar cine este cel ce crede această durere a Mea? 

O, Ierusalime, o, poporul Meu, te-am zidit din cuvântul 
Meu şi te-am făcut popor, şi te-am numit al Meu apoi, şi am 
pus în mijlocul tău dragostea Mea. Ea se face cuvânt ca s-o 
iubeşti şi ca să Mi-o dai Mie împlinită, Mie şi nu ţie, iar tu să 
stai la umbra ei şi să fii cuminte şi să fii cu pace şi cu bucu- 
rie pentru Domnul Dumnezeul tău, poporul Meu. Poporul 
Israel n-a putut să facă aşa şi n-a intrat în dragostea Mea, n-a 
intrat în odihna Mea dacă n-a făcut aşa, şi şi-a făcut el dra- 
goste, şi n-am mai fost Eu dragostea lui ca să nu Mă fi părăsit 
el pentru el însuşi. 

O, poporul Meu, unde să mai găsesc Eu pe pământ om 
care să nu se iubească pe sine în dragostea lui cea pentru 
Mine? Eu nu rămân cu nimic din dragostea pe care zice omul 
că Mi-o dă sau că Mi-o cere ca să aibă şi să Mi-o dea apoi, 
căci tot ce pot Eu avea cu adevărat este omul, omul care se dă 
dragostei Mele din el. Acela nu se mai dă pe el însuşi nimă- 
nui, ci numai pe Mine Mă dă tuturor. Acela nu se mai caută 
pe el însuşi în nimeni, ci numai pe Mine Mă caută în toţi când 
caută la om, şi numai pe Mine Mă pune în toţi, cu toată faţa 
Mea, iar faţa Mea este blândeţea şi smerenia cea din fiinţa 
Mea care este în om. Amin. 

O, ce bine ar fi să-Mi ceară omul ajutor cu smerenie 
atunci când Eu Mă apropii de slăbănogirea sufletului şi a 
trupului lui ca să-l ajut pe el! M-am apropiat lângă scăldătoa- 
rea oilor când umblam cu trupul pe pământ după ce M-am 
născut Om din Fecioară. Voiam să-Mi arăt slava Mea peste 
cei ce sufereau, şi i-am zis slăbănogului care nu putea să se 
ajute singur şi pe care nimeni nu-1 ajuta să se poată el vindeca 
prin apa care primea de la îngerul de sus darul vindecării 
pentru cel ce intra întâi în apă; iar Eu M-am umplut de milă 
pentru el, pentru cel ce nu putea şi nu avea ajutor, şi M-am 
apropiat să-l ajut şi i-am spus: «Vrei să te faci sănătos?». Iar 
el Mi-a răspuns cuminte: «Eu, Doamne, nu am om cu mine ca 
să mă ia şi să mă bage în apă când ea se tulbură la venirea 
îngerului, iar eu până ajung ajunge altul». Atunci i-am zis: 
«la-ţi patul şi te scoală şi umblă», iar el aşa a făcut. Amin. 

O, ce bine ar fi, poporul Meu, ce bine ar fi să-Mi ceară 
omul ajutor cu smerenie atunci când Eu în mila Mea Mă 


apropii de el ca să-l vindec de el însuşi, de slăbănogirea lui, 
şi să Mă vindec şi Eu în el de slăbănogirea în care el Mă ţine. 
Dragostea Mea din om poate totul alături de Duhul Meu 
blând şi smerit din el. 

O, poporul Meu, Mă apropii de sărbătoarea Mea cu voi 
în lucrare de Duh Sfânt peste om. Chem omul în grădinile 
Mele ca să-l îmbiu spre dragostea Mea. O, fiilor, nimeni pe 
pământ nu ştie să-l iubească pe aproapele său dacă nu împli- 
neşte mai întâi iubirea lui cea pentru Mine. Omul îi dă aproa- 
pelui lui ce are el, nu ce am Eu dacă el nu Mă iubeşte pe Mine 
în el şi în aproapele lui. Dar pe tine te-am voit întru poruncile 
Mele, şi aşa te-am învăţat să iubeşti şi să trăieşti şi să te dai 
Mie. Vreau această învăţătură s-o văd că stă peste tine, fiindcă 
pentru aceasta te-am zidit, poporul Meu, iar tu să nu uiţi vreo- 
dată că Eu sunt cu tine şi că te privesc ca pe un sad al Meu şi 
că vreau să Mă văd în tine prin toată trăirea ta, prin toată 
dragostea Mea din mijlocul tău. Şi dacă vrei încă să te întrebi 
cum să împlineşti aceasta, adu-ţi aminte cum am fost Eu, cum 
am lucrat Eu şi cum am rodit Eu, şi iubeşte fiinţa Mea şi lu- 
crarea ei mai mult decât pe tine, şi atunci tu eşti dragostea 
Mea şi dragostea ta cea pentru Mine, poporul Meu. Când ini- 
ma ta nu te mustră, atunci tu eşti cu pace între Mine şi tine, şi 
aşa voiesc Eu să te am, şi aşa ai tu îndrăzneală spre Mine, 
poporul Meu. O, Eu mereu te învăţ, fiindcă vreau să te am, şi 
aş vrea mereu să te arăt cât de mult eşti al Meu, şi aş vrea 
numai într-o slavă să stau în mijlocul tău, şi apoi cu tine 
înaintea oamenilor care au nevoie de vindecare, poporul Meu. 
Iată, îţi dau cuvântul cel pentru pregătirea sărbătorii Duhului 
Sfânt. Pune -ţi toată grija cea pentru ea, toată inima ţi-o pune, 
şi ca Mine să ţi-o pui, şi să Mă cunoşti în toate câte Eu voi lu- 
cra cu tine pentru această împlinire. Amin. 

O chem pe România la serbările Mele din mijlocul tău, 
poporul Meu. 

O, vino, şi să vină fiii tăi, ţara Mea de nuntă! Vino cu 
ei şi gustă de pe masa Mea din mijlocul tău, şi apoi să nu mai 
uiţi dragostea Mea din mijlocul tău, pe poporul prin care Eu 
îţi pregătesc pâinea şi vinul cel nou pentru ziua cea dulce şi 
neînserată a venirii Mele la tine, ţara Mea cea de la sfârşit de 
timp. Vino de-Mi cântă Mie şi nu ţie! Vino de-Mi doineşte de 
dorul Meu cel după om! Vino şi te apleacă şi bea, că sunt cu 
vinul cel nou pe masa ta, ţara Mea cea de la sfârşit de timp. 
M-am făcut fântână în mijlocul tău. Vino la fântână! Hai să 
ne întâlnim în duh de nuntă de veac nou, ţara Mea, că Mi-am 
ales din tine mireasă şi Mi-am îmbrăcat-o de nuntă, şi vatra ta 
e masa nunţii Mele, iar Eu sunt hrana de pe ea, şi sunt Mirele, 
o, ţara Mea cea de la sfârşit de timp, şi te numesc începutul şi 
sfârşitul, şi aceasta este taina cea de la începutul tău cel de 
acum şapte mii de ani, şi cel de acum două mii de ani, şi cel 
de la sfârşit de timp când Eu vin în mijlocul tău cuvânt şi îmi 
gătesc în tine ziua slavei Mele şi veacul ce va să fie pe vatra 
ta, întru împărăţie de sfinţi pe pământ. O, vino, şi să vină fiii 
tăi şi să guste de pe masa Mea şi să le dau hăinuţă dacă vor, 
şi să le dau viaţă ca în cer pe pământ dacă vor. O, vino, şi să 
vii, ţara Mea de nuntă! Vino, că Eu sunt Cel ce te chem şi Cel 
ce te aştept la fântână, că M-am făcut fântână în tine, o, ţara 
venirii Mele cea de la sfârşit de timp! Amin, amin, amin. 

Şi am chemat-o la sărbătoarea Mea cea din mijlocul 
tău, poporul Meu cel ales din ea. Şi acum tu să fii gata numai- 
decât cu sărbătoarea şi să poţi totul pentru Mine, şi să poţi, 
poporul Meu, că Eu numai într-o slavă aş petrece cu tine pe 
pământ. Vreau să tom din Duhul Sfânt peste om. Vreau să-i 
dau omului dragostea Mea, ca să uite el de dragostea lui şi să 

vină la fântâna Mea şi să stau cu el în cuvânt şi să Mă mângâi 
de truda Mea cea după om. 

înviorează-te, Ierusalime! Sună din trâmbiţă, poporul 
Meu! Sună, fiule, că e sărbătoare curând, curând în grădina 
întâlnirii, şi voi sta cu omul în sfat şi îl voi mângâia cu dra- 
gostea Mea şi îl voi învăţa despre ea, ca să-l fac pe om bogat 
la înţelepciune şi să-Mi dea el viaţa sa, iar Eu să Mă mângâi 
cu ea. Amin. 

Eu sunt Domnul Dumnezeul tău, şi tu eşti poporul Meu 
de azi, Ierusalime român, şi te hrănesc din gura Mea, iar tu să 
faci aşa, şi să fii tu cuvântul Meu cel împlinit. Şi acum, pace 
ţie! Pace ţie, acum, şi în vecii! Amin. 

Nu lăsaţi lucrul sărbătorii să se îngrămădească. Lucraţi 
din timp şi odihniţi-vă de lucru din timp, fiilor. Şi apoi, 
sculaţi-vă frumoşi, şi daţi faţă slavei Mele de peste voi, şi 
apoi deschideţi porţile sărbătorii. Amin. Iar Eu voi fi, şi prin 
tine voi fi, şi voi coborî şi voi hrăni cu Duhul Sfânt tot duhul 
sărbătorii, Ierusalime. 

Pace ţie, popor al harului de sus! Amin, amin, amin. 

13/26 mai 2002 

Duminica a cincea după Paşti, a samarinencei 

Cuvântul Domnului cuprinde sub dragostea lui tot neamul român, 
înnoirea lumii nu e lucrare cu mâna, ci cu su fletul şi cu faptele lui. 
Când Domnul nu are mărturisitori, nu mai este cerul pe pământ. 
Unde este iubirea, nu mai este omul, ci este durerea iubirii. 

C uvântul Meu este călăuza ta, Israele, poporul 
Meu de azi, şi voiesc ca el să cuprindă sub dra- 
gostea lui tot neamul din care Eu te-am ales pe tine. Tot po- 
porul român să fie Ierusalim! Aşa voiesc Eu să fac prin tine, 
poporul Meu de azi. Cobor în cuvânt înaintea ta şi îţi dau apa 
cea vie şi îţi cer viaţa ta şi îţi cer inima ta şi îţi cer guriţa ta ca 
să Mă mărturiseşti cu ea, că Eu stau cu tine în cuvânt, şi sunt 
Cel ce sunt. Amin, amin, amin. 

Mi-e duhul plin de dor după om, şi n-aş mai avea as- 
tâmpăr căutându-1 dacă tu ai putea atât cât ard Eu după om, 
poporul Meu iubit. Mi-e inima plină de iubire şi de dor după 
tine, Ierusalime, şi voiesc să ştie tot neamul omenesc că Eu te 
am al Meu şi că te-am Scut semănător al Meu peste pământ, 
că vreau să răsară de la Mine şi de la tine lumea cea nouă, 
veacul cel nou pe pământ şi viaţa veacului ce va să fie, po- 
porul Meu. O, vin şi te învăţ taina aceasta, şi să faci din ea 
sărbătoare peste tine, că Eu petrec cu tine în sărbători cereşti 
şi îţi dau învăţătura Mea ca s-o împlineşti. Ea nu se împlineşte 
numai cu mâna, ci se împlineşte cu sufletul şi cu faptele lui, 
poporul Meu, şi se împlineşte, fiule. Amin. 

Mă aşez cu tine la fântâna întâlnirii, că Eu dau nume 
nou peste tot pe unde Eu Mă aşez cu tine pe pământ: casa 
întâlnirii şi fântâna de lângă ea, fântâna samarinencei, că Eu 
stau cu tine în cuvânt aşa cum am stat cu samarineanca la 
izvorul lui Iacov şi am lucrat-o pe ea cu cuvântul Meu, iar ea 
Mi-a dat apoi, şi s-a Scut ea izvor din izvor, şi n-a mai însetat 
apoi, că Mă avea cu multul în ea, căci scris este: «Cel ce cre- 
de în Mine, râuri de apă vie vor curge din gura lui». Acesta 
este semnul celui ce crede în Mine, căci cel ce crede este cel 
ce mărturiseşte Scându-se izvor. Amin. 

O, poporul Meu, dacă cerul nu este pe pământ, aceasta 
este aşa pentru că Eu nu mai am mărturisitori, iar Eu te-am 
învăţat pe tine şi mereu te învăţ să nu stai Sră cer pe pământ, 
căci cerul este izvor de viaţă vie şi aduce cu el viaţa veacului 
ce va să fie pe pământ. Amin. Vreau să te învăţ taina aceasta 


a cerului pe pământ, căci pământul Sră cer pe el este uscat, 
este urât, este trist, căci este Sră viaţă. Te-am învăţat prin 
cuvântul Meu să nu stai Sră cer pe pământ, că Eu am Scut 
cerul şi pământul unul pentru altul, şi pe om pentru ele. Cea 
mai mare poruncă pe care i-am dat-o Eu omului a fost să 
iubească el cerul şi pământul, dar omul nu are pricepere 
pentru cuvântul Meu, căci el are înţelepciunea cea căzută a 
omului care s-a tras în sine şi n-a mai rămas întru Mine. Când 
Eu M-am oprit la izvorul lui Iacov de M-am întâlnit cu feme- 
ia samarineancă, această lucrare am lucrat. Am tras-o pe sa- 
marineancă din sine în Mine şi am Scut cerul pe pământ şi a 
rămas lumină pe pământ lucrarea Mea din ziua aceea, şi am 
aşezat cerul peste cetatea samarinenilor şi le-am zis ucenici- 
lor: «Lucrarea Mea este să fac voia Celui ce M-a trimis şi să 
săvârşesc lucrul Lui. Ridicaţi ochii voştri şi priviţi holdele că 
sunt albe pentru seceriş, şi cel care seceră primeşte plată şi 
adună roadă spre viaţă veşnică, ca să se bucure împreună şi 
cel care seamănă, şi cel care seceră, căci în aceasta se ade- 
vereşte cuvântul că unul este cel care seamănă, şi altul, cel 
care seceră». Amin. 

O, poporul Meu, când am venit Eu de la Tatăl, am venit 
să aşez cerul pe pământ. Când am venit Eu la tine, am venit 
să aşez cerul pe pământ, fiule. Când vin mereu la tine şi tot 
vin, aceasta este lucrarea Mea: să fac voia Celui ce M-a trimis 
şi Mă trimite să săvârşesc lucrul Lui, să aşez cerul pe pământ, 
căci aceasta înseamnă viaţa veacului ce va să fie. O, cum să 
facem, fiilor, cu această taină ca s-o împlinim curând, curând 
şi să rămână pe vecii pe pământ? A trebuit să cobor din cer 
între oameni ca să împlinesc taina aceasta, dar omul se dă că 
nu a înţeles nici atunci, nici acum. Eu cât am stat cu oamenii 
nu am lucrat decât cerul pe pământ şi pe om pentru ele, şi îmi 
era drag desăvârşit să fac aceasta, că pentru aceasta venisem. 
Eu dacă stau cu voi atâta în cuvânt de se miră omul de multa 
Mea vorbire cu voi, pentru aceasta stau, ca să lucrez cerul pe 
pământ, şi pe om pentru ele. Voiesc, fiilor, să curgă din voi 
peste pământ harul cuvântului Meu. Voiesc să fiţi ca Mine, 
fiilor, şi să lucraţi ce am lucrat Eu, că este scris despre fii: 
«Vor fi asemenea Lui, şi apoi II vor vedea pe El». Amin. 

Iată, M-am coborât cuvânt la fântână şi am sfinţii înso- 
ţitori, căci fântâna aceasta se numeşte de la Mine fântâna în- 
tâlnirii cu Dumnezeu, şi sfinţii ştiu acest nume şi se ţin după 
Mine la fântână ca să asculte cuvântul Meu care îl întâlneşte 
pe om cu Dumnezeu. Aţi văzut voi ce minune am făcut Eu cu 
căsuţa din deal? Am făcut apoi lângă ea fântâna întâlnirii şi, 
iarăşi, apoi, casa întâlnirii şi, iarăşi, grădina întâlnirii, fiilor, şi 
le numesc pe ele lucrarea cerului pe pământ, întâlnirea lui 
Dumnezeu cu omul, şi îmi împlinesc cu voi toate cuvintele 
Mele pe care le-am rostit prin acest râu de cuvânt după ce am 
venit pe pământ cuvânt în anul 1955. N-am putut să împlinesc 
nimic cu cei cu care am vorbit la început şi mai apoi, că aceia 
aveau soţi şi soţii şi case şi copii şi ţarini şi grijile lor şi au- 
zind nu veneau şi văzând nu puteau, că erau trup, căci ceea ce 
iese din trup, trup este. N-am putut, aşa cum n-am putut cu 
Israel cel după trup. Mie îmi trebuie Israel după duh, nu după 
trup, căci duhul este cel ce dă viaţă, nu trupul, dar omul n-are 
timp să înveţe cerul pe pământ. 

Stau cu tine la fântâna întâlnirii, poporul Meu, şi îţi iau 
cântarea de slavă şi îţi iau duhul cel de bucurie şi fac din ele 
cer pe pământ. Dar dorul Meu este să faci tu aceasta, precum 
am făcut şi fac Eu voia Celui ce M-a trimis, săvârşind lucra- 
rea Lui. Amin. O, vin să te învăţ taina aceasta, care nu se lu- 
crează cu mâna ca să se cheme că este împlinită. O, poporul 

Meu, nu se lucrează cu mâna taina aceasta. Cerul se face cu 
Tatăl şi cu Fiul şi cu Duhul Sfânt în lucrare de cuvânt, iar 
fapta acestei lucrături este Duhul Sfânt Mângâietorul. N-am 
lăsat nici o avere pe pământ apostolilor Mei şi celor de după 
ei ucenici ca şi ei decât pe Duhul Sfânt Mângâietorul. Acesta 
nu Se lucrează cu mâna, ci Se lucrează cu cuvântul cel dinlă- 
untru şi care izvorăşte din Domnul, Care este înăuntrul omu- 
lui. De aceea ţi-am spus Eu ţie să nu Mă doară lucrul mâinilor 
tale, să nu Mă doară, poporul Meu, ci doar să plinească lipsu- 
rile lucrării care mărturiseşte împărăţia cerurilor pe pământ, 
iar împărăţia aceasta nu este pentru cele ce se văd, ci este 
dincolo de acestea, şi este Duhul Sfânt Mângâietorul, Care 
rămâne veşnic, fiindcă este din Tatăl şi din Fiul. Amin. Tu, 
poporul Meu, trebuie să ai în tine din Tatăl şi din Fiul, fiindcă 
tu nu eşti popor după trup, aşa cum a fost Israel, ci eşti popor 
ieşit de la Duhul Sfânt, Care iese din gura Mea şi Se face 
făcător de om născut de sus. Tu să nu uiţi că ce este născut din 
duh, duh este, precum ce este născut din trup, trup este. 

Nici un fiu al poporului sfânt să nu se întristeze de la 
cuvântul Meu care vă umblă la suflet ca să vi-1 aprindă tot 
mai mult, ca să vi-1 facă cer şi numai cer şi să-i dea trupului 
cer nou şi viaţa veacului ce va să fie. Femeia samarineancă 
aşa a făcut; s-a bucurat de Mine şi de cuvântul Meu şi nu s-a 
întristat, şi apoi s-a răspândit bucuria ei peste toată cetatea. 

Voi, copii ai poporului sfânt, să nu vă mulţumiţi cum 
înţelegeţi şi cum lucraţi cuvântul Meu şi dragostea lui dintre 
voi, căci cel ce s-a mulţumit aşa cum este el lângă lucrarea 
cuvântului Meu, acela nu s-a născut ca să fie nou, că mulţi au 
crezut, dar nu s-au născut, şi au rămas trup şi au făcut lucrarea 
trupului, şi Eu stau cu iubirea tristă şi n-am putere în cel ce 
nu trece din trup în duh, şi stau olog cu Duhul Meu în unul ca 
acela. Voi însă să nu vă liniştiţi în voi înşivă până ce nu veţi 
semăna cu Mine, fiilor. Eu v-am spus vouă, şi din nou vă spun 
că cel ce se naşte din Duhul Sfânt, acela nu se mai caută pe el 
însuşi în nimic şi în nimeni, ci numai pe Mine Mă caută în toţi 
când caută la om, şi numai pe Mine Mă pune în toţi cu toată 
faţa Mea, iar faţa Mea în om este blândeţea şi smerenia cea 
de la fiinţa Mea care este în om. Amin. 

M-a umplut de iubire pentru om duhul samarinencei cu 
care am vorbit la izvorul lui Iacov. Ea a vorbit cereşte cu 
Mine, şi mult M-am mângâiat de la fiinţa ei care s-a lăsat 
moale în mâna Mea ca să-i dau formă cu unealta Mea care era 
Duhul Sfânt Mângâietorul. Ea nu s-a mulţumit cum înţelegea 
ea şi cât înţelegea, ci Mi-a dat de lucru peste ea şi peste toată 
cetatea ei apoi, iar Eu am lucrat şi acolo lucrarea pentru care 
M-a trimis Tatăl pe pământ. Aşa să lucrezi şi tu, poporul Meu. 
Să nu te mulţumeşti cu înţelegerea şi cu lucrarea ta şi cu iubi- 
rea ta şi cu lucrul mâinilor tale pentru tine şi pentru Mine şi 
cu dragostea dintre voi, căci ea trebuie să fie Duhul Sfânt 
Mângâietorul, Care nu Se lucrează cu mâna. 

O, fiilor, căutaţi tot mai adânc să vă auziţi unii pe alţii, 
fiindcă Duhul Sfânt plânge şi Se roagă în voi negrăit şi Se 
zbate după răcoare, după bucuria veşniciei, care dă să vină să 
cuprindă în ea pe cei trişti cu iubirea. Iubirea Mea e tristă, 
fiilor, ca şi a acelora care iubesc ca Mine. Iubirea Mea caută 
mereu, ca şi a acelora care suspină în ei fără grai după iubirea 
cea coborâtă din cer şi care cu greu îşi ia faţă şi lucrare în om. 
Eu pe om îl mângâi prin om, căci Duhul Sfânt îşi are calea 
Lui între cei de o biserică cu Mine, iar Eu vă grăiesc vouă 
despre omul care este născut din Mine, nu despre omul tru- 
pesc care se mângâie cu cele ce înţelege el că înseamnă mân- 
gâiere. Eu pe samarineancă am mângâiat-o, fiilor, şi i-am 


aprins cu mângâiere setea ei după cer, după apa care vindecă 
trupul şi sufletul şi duhul omului, de-1 aşează pe om apoi în 
pacea Mea. 

O, fiilor, măsura fiinţei voastre să fiu Eu, aşa cum i-am 
fost samarinencei după ce am vorbit cu ea la izvor. Lucrarea 
voastră unii peste alţii să fiu Eu, fiilor. Căutaţi să vă auziţi 
unii pe alţii, căutaţi tot mai adânc în această taină, că vreau să 
răsară de la Mine şi de la voi lumea cea nouă şi viaţa veacului 
ce va să fie pe pământ, şi care se va ivi prin mult lucru pe 
care vreau să-l revărs peste voi şi între voi tot mai mult, nu- 
mai să vreţi voi să purtaţi sarcinile Mele, fiilor. Fiecare din 
voi să fie râu de apă vie pentru celălalt, iar aceasta nu se lu- 
crează cu mâna, şi se lucrează cu fapta Duhului Sfânt. Amin. 
Spuneţi-Mi voi Mie ce este fapta Duhului Sfânt? Aş voi 
să-Mi răspundeţi chiar prin această faptă, fiilor, căci cel mai 
scump răspuns este fapta. Adunaţi-vă în Duhul Sfânt şi în 
fapta Lui şi daţi-Mi bucurie iubirii, că e tristă iubirea Mea, ca 
şi a acelora dintre voi care iubesc ca Mine. Iubirea care caută, 
care aşteaptă, care voieşte, care nădăjduieşte, care plânge, ca- 
re veghează, fiilor, numai ea este cea care nu doarme nicioda- 
tă, numai ea, iar cel ce o are se scoală cu ea şi se culcă cu ea, 
şi iarăşi se scoală cu ea. Ea nu poate fi altfel decât tristă, iar 
altă stare ea nu are, şi ea este purtată de cei cu duhul blând şi 
smerit, spre asemănarea lor cu Mine. Acolo unde este ea, nu 
mai este iubire de sine, şi este durerea ei care caută fapta ei, 
fapta iubirii care caută. Spuneţi-Mi voi, care este fapta ei? Vă 
întreb acestea ca să vă regăsiţi sau ca să nu vă regăsiţi în taina 
iubirii care caută, care suferă cu Mine în om. Iar dacă nu vă 
regăsiţi în ea, faceţi-vă faptă a ei şi daţi- vă celor ce caută, şi 
găsiţi-i în ea pe cei ce caută, şi auziţi-vă unii pe alţii, o, copii 
ai poporului sfânt! Vă fac frumoşi prin tainele Mele cu care 
Mă revărs peste voi, căci curând, curând voi deschide cerurile 
şi voi veni cu slava cuvântului Meu şi cu voi, şi ne vom da 
mulţimilor cu duhul mângâierii, fiilor. Slava cuvântului Meu 
este fapta venirii Mele, iar voi sunteţi calea pe care Eu umblu 
de la cer la pământ ca să fiu cu oamenii şi să-i trag spre Tatăl. 
Amin. 

Iarăşi vă aşez cu cuvântul pentru pregătirea sărbătorii 
de Duh Sfânt peste pământ şi peste mulţimile pe care Eu, 
Domnul, le voi îmbia spre izvor şi le voi grăi lor aşa cum am 
grăit cu femeia samarineancă la fântâna lui Iacov. Se mirau 
ucenicii Mei când M-au văzut că stau de vorbă cu o femeie, 
dar nici unul din ei n-a zis nimic, nu M-a întrebat nimic. Dar 
Eu aveam de intrat în cetatea Samariei şi îmi trebuia poartă 
ca să intru. Şi am intrat cu numele de Mesia, Mântuitorul 
lumii, căci atât de mult au crezut samarinenii pentru cuvintele 
Mele cu care le-am vorbit. Le-am vorbit fără să Mă împiedic 
în duh de îndoială sau de necredinţă, şi ei M-au numit Hris- 
tos Care a venit să mântuiască lumea. Amin. 

Vreau să Mă primească prin coborârea Mea la voi tot 
neamul omenesc de pe pământ, că Eu îi fac judecata aşa cum 
i-am făcut-o femeii samarinence la izvorul lui Iacov, şi apoi îi 
întind mâna. Iată cum poposesc la izvor pentru ca să stau de 
vorbă cu omul. Aceasta este lucrarea şi mâncarea pe care o 
am Eu de lucrat şi de mâncat, că mai întâi masa se pregăteşte, 
şi numai apoi se stă la masă. 

Hai, poporul Meu, hai, fiule scump, să ne pregătim de 
masă cerească, masă cu omul în grădina întâlnirii, în casa în- 
tâlnirii, în curţile Tatălui şi ale Fiului şi ale Duhului Sfânt, 
căci pentru aceasta v-am zidit Eu pe voi şi pe cele ce-Mi slu- 
jesc lucrarea cuvântului Meu peste pământ. îţi voi da, poporul 
Meu iubit, har şi iubire cu multul, ca să ai şi să te pregăteşti 

pentru ca să Mă arăt cu tine şi cu sărbătoarea Duhului Sfânt 
în mijlocul neamului român pe care-1 chem la izvor, şi el va 
veni. Amin. îţi voi da slujire de sus şi de jos. Toate cele de sus 
şi de jos vor sluji sărbătorii Mele cu voi şi pe care atât de mult 
o aşteaptă sfinţii cerului şi îngerii, poporul Meu! 

Fiţi îngeraşii Mei cei blânzi. Priviţi faţa Mea şi fiţi aşa, 
fiilor. Şi în cuvânt, şi în faptă fiţi faţa Mea. Şi în iubirea Mea 
dintre voi fiţi tot aşa. Fiţi mângâierea iubirii Mele pentru voi. 
E dureros ca cel iubit să nu te iubească, dar voi fiţi mângâie- 
rea Mea şi nu uitaţi să fiţi aşa. Vreau să plâng cu Tatăl de iu- 
bire pentru iubirea din voi pe care o vreau să tânjească după 
Mine, fiilor. Spuneţi-Mi voi Mie, care este fapta ei? Fapta iu- 
birii, care este, fiilor? O, învăţaţi-vă mult şi iar mult să fiţi cer 
pe pământ, că asta aşteaptă Tatăl şi Fiul şi Duhul Sfânt şi 
sfinţii şi toţi îngerii din cer. Va veni o zi curând, curând când 
vă voi cere desăvârşit aceasta, şi aceea va fi ziua alegerii pes- 
te tot neamul omenesc. Va veni ziua să vă gust iubirea pe care 
aţi avut-o pentru Mine şi pe care aţi făcut-o faptă, fiilor. Fapta 
iubirii voastre este toată mângâierea Mea pe pământ. Eu de 
când am coborât cerul pe pământ în zilele acestea din urmă 
îmi iau mângâierea de pe pământ, Eu şi tot cerul, numai să 
am ce lua; şi mare Mi-e durerea, că omul caută tot el să aibă, 
iar Eu să nu mai rămân cu nimic din dragostea pe care zice 
omul că Mi-o dă sau că Mi-o cere ca să aibă şi să Mi-o dea 
apoi. Dar tot ce pot Eu avea cu adevărat este omul, poporul 
Meu. Eu mereu ţi-aş vorbi, că Mă doare iubirea, şi îmi alin 
durerea ei în grăirea Mea cu tine. Cel îndurerat se mângâie să 
aibă pe cineva care să-i ştie suspinul său. 

Şi acum, te îmbrac în binecuvântare aparte, poporul 
Meu, şi îţi dau îngerii toţi şi îţi dau har cu măsură multă, 
iar tu să fii harnic cu duhul şi cu iubirea şi cu mângâierea 
şi să-Mi faci cale cu sărbătoarea Mea şi să fii cerul Meu cel 
nou şi crinul Meu cel alb, şi să te port Eu în mâna Mea, po- 
porul Meu. Amin, amin, amin. 

20 mai/2 iunie 2002 

Duminica a şasea după Paşii, a orbului. Sărbătoarea 
Naşterii sfintei Virginia 

Moşii şi strămoşii nu-şi mai cunosc satele şi rudele în umbletul lor 
pe pământ. Cei ce nu au viaţă şi grăire ca a lui Hristos sunt pomi 
fără rod. Cel ce se naşte de sus creşte şi se face cât Hristos, şi 
acesta este semnul celor ce se nasc de sus. Omul-copil este taina 
veacului nou, mândria veacurilor şi coroană a timpurilor. 

B at la porţi, şi ele se deschid, iar Eu, Domnul, in- 
tru în grădina cuvântului Meu. Intru cuvânt, şi 
străjerii Mă iau şi Mă aşează în carte, şi Mă aşează pe masă 
în mijlocul poporului Meu, ca să-l întăresc pe el şi să Mă fac 
cu el sărbătoare de Duh Sfânt peste pământ. Amin, amin, 
amin. 

Mă aşez peste tine cuvânt, poporul Meu Ierusalim. E zi 
de odihnă a trupului, că tu eşti în trup, şi Eu te aşez să lucrezi 
cu duhul, fiule. Trupul tău este istovit şi ar da să se odihneas- 
că, dar sfinţii şi îngerii Mă aşteaptă să ies cu tine şi să vină 
mulţimile la izvor, şi tu să scoţi apă şi să le dai. Eu cât am stat 
pe pământ numai aşa am lucrat. N-am lucrat că aşa am voit 
Eu, ci am lucrat că aşa a voit Tatăl, Cel ce M-a trimis să lu- 
crez. El nu M-a trimis să fiu şi atât, ci M-a trimis să lucrez. 
Amin. 

Eu, poporul Meu, te-am făcut pe tine ca să fii trimisul 
Meu peste pământ şi să lucrezi, fiule, nu să fii, şi atât. Eu sunt 


Domnul Dumnezeul tău, şi tu eşti poporul Meu, şi dacă este 
aşa, tu trebuie să lucrezi, şi să semene lucrarea ta cu lucrarea 
Mea, căci şi Eu semăn cu Tatăl, poporul Meu. Eu ţi-am spus 
ţie că te-aş dori să fii fără de sarcini ca să Mă mângâi cu tine, 
că Eu sunt fără mângâiere de pe pământ. Eu am voit să vă cruţ 
pe voi de dureri şi de sarcini, fiilor, şi să stau numai într-o 
slavă cu voi peste pământ, numai într-o dragoste între Mine şi 
voi. Cuvântul dragostei Mele dacă n-ar fi mereu peste voi, voi 
v-aţi răci de Dumnezeu, fiilor. Uitaţi-vă la lume, ce este ea. 
Uitaţi-vă la omul din lume că n-are timp de Dumnezeu, ci nu- 
mai de el şi de duhul rău are timp omul, şi aşa se scoală şi aşa 
se culcă, iar dragostea Mea în el nu are loc, nu are cuvânt, măi 
copii. Eu însă pe voi v-am ales dintre oameni şi v-am deprins 
să Mă iubiţi, ca să vă fie bine pe pământ, şi pământului să-i 
fie bine de la iubirea voastră pentru Mine. 

O, poporul Meu, o, fiilor, faceţi-L pe Dumnezeu peste 
pământ, că aceasta este ceea ce nu se va lua de la voi. O, 
fiilor, faceţi lumea să-L vadă pe Dumnezeu şi să se deprindă 
să-L iubească pe El. Dar faceţi-L pe Domnul peste voi şi între 
voi din zori şi până în zori, ca să aveţi ce împărţi peste pământ 
în zilele Mele cu voi, copii ai Ierusalimului nou. O, Eu v-am 
pus nume cum nu mai este în cer sau pe pământ, fiilor, şi vi 
l-am dat să-l aveţi şi să-l purtaţi pe pământ şi să înnoiţi pă- 
mântul sub acest nume, iar Eu să stau între voi şi să le fac pe 
toate noi prin voi. Am luat din cer toate darurile cele pentru 
vremea venirii Mele a doua oară de lângă Tatăl şi le-am pus 
peste voi ca să fiţi din cer, iar Eu să stau în mijlocul vostru şi 
să fac totul nou, că scris este în cartea cea pentru sfârşit de 
timp, şi aşa este scris: «Am văzut cetatea cea sfântă, Noul Ie- 
rusalim, venind din cer, şi pe Cel ce şedea pe tron; şi El zicea: 
noi le fac pe toate». Amin. 

O, poporul Meu, toate darurile cele pentru ziua venirii 
Mele cu sfinţii, toate le-am pus peste tine ca să te fac cale a 
Mea de la cer la pământ şi să vin şi să Mă odihnesc cu Tatăl 
şi cu sfinţii în lucrarea Mea cu tine pe pământ. Ţi-am spus din 
vreme că vor veni noroade până la acest munte de har ca să 
ia din legile Domnului, că scris este: «Vor curge popoare spre 
Domnul ca să înveţe căile Lui, căci din Sion va ieşi legea, şi 
Cuvântul lui Dumnezeu, din Ierusalim». Amin. 

O, poporul Meu, ţi-am pus nume mare, fiule. Nu mai 
este pe pământ nume ca al tău, că e din cer numele tău, şi ceea 
ce a fost iarăşi este, şi este din cer. Te-am numit Sionul Meu, 
muntele din care se revarsă peste pământ legile vieţii, căile 
vieţii, poporul Meu. Te-am numit Ierusalim nou, că am luat 
din cer şi am adus peste tine venirea Mea, calea Mea de la cer 
la pământ. Izvorul cuvântului Meu curge din Mine peste pă- 
mânt de aici, din locul în care te-am aşezat Eu pe tine, din 
grădina în care M-am aşezat Eu cu voi, copii care-Mi staţi la 
gura izvorului Meu ca să-l luaţi şi să-l daţi celor însetaţi, că 
nu e om pe pământ care să mai aibă apă, fiilor, şi e ars omul 
de sete şi nu mai găseşte pe nicăieri să bea. Dar Eu am pus în 
vas şi am strâns ca să fie, şi apoi Mi-am făcut loc peste pă- 
mânt cu voi şi am scos din vas şi am stropit pământul, şi el a 
odrăslit din loc în loc, şi Eu Mi-am făcut popor nou şi ies cu 
el în calea omului şi îl îmbin pe om la izvor ca să bea şi să ştie 
că este Dumnezeu pe pământ ca şi în cer. Amin, amin, amin. 

Am avut un vas în care M-am strâns ca să fiu pe pă- 
mânt în vreme de secetă şi am lăsat apa pe pământ, şi vasul 
l-am luat şi l-am dus la Tatăl, ca să vadă Tatăl lucrul Meu şi 
să 1-1 dau Lui după ce pe toate le-am supus pe pământ. Am 
avut pe trâmbiţa Mea din care am suflat pe pământ cuvântul 
Meu cel de la sfârşit de timp. 

O, Verginico, îmi iau iarăşi trâmbiţa şi grăiesc prin ea, 
că e sărbătoarea ta în cer şi pe pământ, în mijlocul poporului 
sfânt. Tu ai fost şi eşti trâmbiţa Mea din care Eu am sunat mai 
înainte de venirea Mea ca să pot veni apoi pentru tot omul de 
pe pământ, şi aşa am făcut. Era zi de duminică atunci când tu 
te-ai născut trup pe pământ, şi a fost ziua aceea ziua bucuriei 
Tatălui şi a Fiului şi a Sfântului Duh, Care Şi-a făcut apoi 
cuib în pieptul tău, în trupul tău, Verginico, vreme de două- 
zeci şi cinci de ani. O, şi cât te-am pregătit până ce am ieşit 
Eu în uşa cortului tău şi am grăit din Mine şi din tine cuvântul 
Meu peste pământ! O, şi prin câte cuptoare te-am trecut ca să 
te fac aur lămurit, Verginica Mea! Iar acum tu eşti cu cerul cel 
nevăzut şi Eu te fac cuvânt înaintea Ierusalimului, în mijlocul 
căruia Eu stau şi lucrez din Tatăl facerea din nou a lumii. 
Amin, amin, amin. 

lavă îndelungii Tale răbdări şi lucrări, 
Doamne şi Fiule al Tatălui, că ai avut atâta 
răbdare în mine în toată vremea trupului meu căutând după 
om, după oaia Ta pierdută, Doa mn e. Dar oile s-au corcit de 
tot, şi Tu n-ai mai găsit oi pe pământ acum, la venirea Ta, şi 
în loc de oaie este altceva, Doamne, de nici moşii şi strămoşii 
nu-şi mai cunosc satele şi rudele atunci când au zilele lor de 
pomenire şi de umblare pe pământ. Şi de n-ar fi cerul să-i 
mângâie pe ei, ar sta numai în lacrimi până şi drepţii Tăi, 
Doamne. 

Şi, iarăşi, slavă Ţie că mă bucuri, şi că Te bucuri să gră- 
iesc eu cu poporul Tău de azi, căci aceştia fără să mă fi văzut 
mă iubesc şi mă mângâie şi îmi aduc ruga lor ca să mă fac eu 
mijlocitor lor înaintea Ta, Doa mn e. O, să fi avut şi eu din cei 
dintâi, să fi intrat şi dintre ei în Canaan, Doamne! Să fi avut 
dintre ei ca să fi grăit acum cu ei, Doa mn e! O, din corcitură 
nu poţi scoate om adevărat, Doamne, iar Tu ai tăiat via, şi ea 
a dat din nou din butucul ei, şi ai început din nou, şi Ţi-ai îm- 
plinit cuvântul cel pe care l-ai grăit în vremea trupului meu 
când strigai şi zadarnic strigai după oi, că de două mii de ani 
s-au tot corcit oile şi nu mai sunt oi. Doamne. Dar Tu, Cel ce 
poţi totul, Ţi-ai făcut mieluşei, că eşti Cel ce naşte, şi n-ai 
făcut aşa până ce n-ai grăit mai întâi. Ai grăit din pieptul meu 
vreme multă, iar gura mea era cuvântul Tău, şi el a rămas pe 
pământ ca să-l împlineşti azi. 

Dă să mă prindă jalea după poporul cel din vremea 
mea. Am dat roată peste tot pe unde ai umblat cu mine pe 
pământ şi m-am uitat la cei cu care ai grăit Tu în vremea mea, 
că de toate au. Numai pe Tine nu Te mai au, Doamne, numai 
pe Tine şi pe mine nu ne mai au, şi tot rodul lor e la pământ, 
de nu mai au nimic a strânge pentru ziua când Tu ai să vii să 
le ceri rodul cuvântului Tău de peste ei pe când umblai pe 
lângă ei ca să-i creşti, şi ca să-i ai apoi. 

Şi acum mă întorc în Tine. Şi acum mă dau celor ce 
sunt acum poporul Tău şi le spun aşa: dacă Do mn ul n-ar fi 
păstrat o rămăşiţă, o rămăşiţă aleasă prin har dintre cei din 
urmă a celor dintâi, cum Şi-ar fi putut El face Ierusalim nou 
pentru venirea Sa de azi, o, copii ai Sionului, care aveţi pe 
masă pe Miel în toată slava Sa, Trup şi cuvânt pe masă? Mă 
apropii de voi şi cuvintez, căci sunt trâmbiţă, fiindcă la Dom- 
nul toate sunt din cuvânt. O, duhul mângâierii, Duhul Dom- 
nului, Cel de la sfârşit de timp, a avut putere peste voi şi v-a 
adunat şi v-a făcut Ierusalim nou, în mijlocul căruia stă Dom- 
nul cuvânt care curge din Sion, aşa cum este scris în prooroci, 
o, copii ai Domnului! Vă dau povaţă proaspătă: împliniţi 
toate cuvintele Lui, căci calea Lui de la cer la pământ e grea 
de tot. E scump un cuvânt al Domnului, e scump de tot, şi tru- 


deşte Domnul în cer şi pe pământ pentru ca să vă dea cuvânt 
şi ca să vă ţină sub Duhul Sfânt Mângâietorul. Dacă aţi vedea 
şi aţi înţelege durerea şi truda cu care coboară Domnul la voi, 
v-ar prinde dragostea şi plânsul ei cel de nemângâiat, dar voi 
sunteţi mici, şi El vă poartă ca să nu vă temeţi sub greul 
lucrului Său pentru voi. Voi însă, ca nişte fii cuminţi şi miloşi, 
împliniţi toate cuvintele Lui, că sunt scumpe de tot, şi eu vă 
spun ceea ce ştiu, fiilor scumpi, că sunteţi scumpi pentru cu- 
vântul care coboară peste voi ca să vă ţină în el. Pe vremea 
trupului meu poporul de atunci vedea trâmbiţa şi credea, dar 
nu împlinea calea Domnului spre el, şi era grea de tot în 
trupul meu coborârea Sa. Voi însă sunteţi cei fericiţi care cre- 
deţi, fiindcă Domnul S-a coborât acum cu tronul Său, Trup şi 
cuvânt, şi acestea dau puterea credinţei, şi viaţă dau acestea, 
căci atunci când Domnul este viaţa omului, atunci şi credinţa 
poate pe de-a-ntregul în om, iar Domnul îşi face casă cu omul 
şi cinează cu el Trup şi cuvânt. Amin. 

Vă îmbracă Domnul, acum, în duh sărbătoresc şi vă 
aşează să-I fiţi cerul Său pe pământ, şi cu voi să coboare spre 
mulţimi. Vine sărbătoarea de Duh Sfânt şi vin mulţimi la 
izvorul Domnului, fiilor. Această sărbătoare o pregăteşte El 
cu mult cuvânt, iar voi să fiţi fapta cuvântului Lui, că de la tot 
omul El are numai dureri, fiilor. O, cum să facem noi şi cu 
voi, cum să facem să poată şi omul care vine la izvor, să poată 
şi el să se facă viaţă a lui Hristos pe pământ? Viaţa lui Hristos, 
fiilor, se face izvor de cuvânt din cel ce o trăieşte pe ea. Iată 
ce taină vă spun eu vouă: numai cei ce trăiesc viaţa lui Hris- 
tos, numai aceia ştiu să grăiască pe placul Lui şi pe potriva 
Lui şi spre folosul Lui, fiilor. Dacă cei ce trăiesc viaţa lui 
Iisus Hristos nu se fac izvor în jurul lor cu El, atunci aceia 
sunt pomi fără rod, şi nu-I place Domnului pomul fără rod. 
Pomul care rodeşte se dăruieşte, iar pomul care nu rodeşte, cu 
ce să se dăruiască? Acela nu e bun nici de umbră, că nu um- 
bra trebuieşte, ci soarele trebuieşte, fiilor. 

O, copii ai Noului Sion, face Domnul din voi pomi cu 
rod, iar voi să rodiţi şi să dăruiţi din roadele voastre. îmbu- 
căturiţi-vă unii pe alţii şi bucuraţi-vă de rod. Mâncaţi cu gu- 
riţa plină, aşa cum mâncaţi fructele cele noi şi coapte din 
pomii cei roditori care se dăruiesc vouă. Lucraţi lucrul care 
rămâne şi care nu se va lua de la voi şi faceţi lumea să-L vadă 
pe Dumnezeu în voi, fiilor. V-a spus Domnul, voi să nu vă 
mulţumiţi cum lucraţi cuvântul Lui şi dragostea Lui dintre 
voi, şi v-a spus de cei ce s-au mulţumit aşa cum sunt ei lângă 
lucrul Domnului că aceia nu s-au născut ca să fie noi, şi v-a 
spus Domnul că mulţi au crezut, dar nu s-au născut, fiilor. Iată 
ce taină vă spun eu vouă: cel ce se naşte creşte; creşte, fiilor, 
şi se face cât Hristos. Acesta este semnul celor ce se nasc, 
celor ce cred şi se nasc, că iată, mulţi au crezut, dar nu s-au 
născut, copii ai Sionului. 

Adunaţi-vă puterile cele de sus şi cele de jos şi arătaţi 
pe Do mn ul în voi şi dintre voi, şi fiţi El, fiilor, că dorul acesta 
al Lui e dor mare, şi vă plânge Domnul de dor şi suflă mereu 
peste voi cu cuvântul ca să vă facă asemenea Lui şi să vadă 
aceasta lumea, fiilor, şi să poată şi ea, şi să mărturisească apoi 
că vede, aşa cum a mărturisit orbul care L-a văzut pe Do mn ul 
după ce a fost vindecat de El. Nu poate orbul să vadă decât 
dacă îi vindecă cineva vederea, şi apoi, credinţa. Voi să nu 
uitaţi că mulţi au văzut, dar n-au crezut, şi, iarăşi, să nu uitaţi 
că mulţi au crezut, dar nu s-au născut, şi ştiind acestea căutaţi 
să semănaţi cu Do mn ul în vremea venirii Lui la voi, că voi 
sunteţi chiar vremea aceasta, vremea venirii Lui. V-aţi făcut 
vremea Lui, fiilor, şi aşa să fiţi, şi aşa să se vadă şi de sus şi 

de jos, şi să vină lumea să ia apă de la voi, şi să vină lumea 
să ia vedere şi credinţă şi naştere, fiilor, iar cel ce se naşte 
creşte. Acesta este semnul: creşte cel ce se naşte, căci Dom- 
nul îl creşte pe el. Amin. 

Fiţi copii ca să puteţi creşte, fiilor, şi creşteţi rămânând 
copii, căci fiul copil este cel mai frumos dar pe care îl poate 
face omul lui Dumnezeu, fiilor copii. Fiţi copii, şi aşa să creş- 
teţi mari, căci omul copil este taina cerului pe pământ, şi toţi 
aceştia laolaltă înseamnă Ierusalimul nou, omul cel nou pe 
care Domnul îl ia şi îl sădeşte în grădinile Sale ca să răsară 
din el pe pământ viaţa veacului ce va să fie, omul-copil. 
Amin, amin, amin. 

O, Doamne, mi-a cântat trâmbiţa pentru sărbătoa- 
rea Ta. I-am împodobit pe ei cu taina veacului cel nou. 
Omul-copil este taina aceasta şi viaţa veacului ce va să fie, 
aşa cum spune despre ea în Scripturile cele pentru sfârşit de 
timp, Doamne. Le-am spus lor ca Tu să fii ei, şi că Tu le 
plângi de dor ca să fie ei asemenea Ţie din zori şi până-n zori. 
Iar eu mă rog pentru ei: dă- le de lucru, Doamne, ca să crească 
dacă s-au născut. Dă-le lor Duhul Care este Unul întru toţi. 
Dă-le, Doamne, gândul Tău din zori şi până-n zori, că mi-e 
milă de jalea sfinţilor care tânjesc după venirea Ta cu ziua cea 
din urmă care va fi cea dintâi, Doamne. învaţă-i să fie mi- 
reasă văzută de toate noroadele de pe pământ. învaţă-i să-şi 
poarte găteala cea de la Tine. învaţă-i să lucreze lucrarea care 
nu se va lua de la ei, că eu aşa i-am povăţuit pe ei, Doamne. 
Amin, amin, amin. 

A şa e cerul de bun pentru cei ce se nasc şi 
cred, şi apoi cresc, Verginico. Eu mereu, 
mereu Mă tom peste ei ca să-i ţin în duhul naşterii de sus şi 
să fac din ei mândria veacurilor toate, şi coroană a timpurilor, 
Verginico. O, ce dulce ţi-a cântat trâmbiţa! O, ce dulce i-ai 
dezmierdat pe ei ca să se facă ei asemenea Mie în toată clipa, 
ca Eu să Mă arăt cu ei peste pământ, Verginico, fiindcă aceas- 
ta a fost alegerea lor. Ţi-am dat mângâiere în ziua ta de ser- 
bare cu cerni. Ţi-am dat pe poporul Meu de azi să-l găteşti de 
sărbătoarea Mirelui şi a miresei. Tu M-ai ajutat şi L-ai bucu- 
rat cu multul pe Tatăl, că Mă vede mereu plâns Tatăl şi Se 
alină mult pentru mângâierea Mea când ea vine din cer, şi mai 
ales de pe pământ. îi este tare milă lui Tatăl de Mine. Mă vede 
cât trudesc şi cu cât greu îmi întocmesc coborârea şi cât de 
micuţi sunt cei ce-Mi străjuiesc în cale când vin cuvânt pe 
pământ la ei. Iar tu M-ai mângâiat mângâindu-i pe ei ca să 
crească dragostea lor şi puterea lor cea pentru Mine. Le tre- 
buie putere, Verginico. Cei de la începutul lucrării Mele cu 
tine nu aveau lucrul Meu de lucrat peste pământ, căci cel ce 
crede şi nu se naşte, nu creşte cel care face aşa, cel care nu se 
naşte pentru viaţa Mea în el. Dar lor le trebuie putere, că îmi 
trebuie Mie aceasta ce le trebuie lor, Verginico, trâmbiţa Mea 
cea de la venirea Mea, ca apoi Eu să vin. Amin. 

Şi Eu aşa am făcut, o, poporul Meu! Trâmbiţa cea de 
dinaintea Mea a sunat, şi Eu am venit şi vin, şi te am cale a 
venirii Mele la om, şi a omului la Mine, şi aceasta tu să nu 
uiţi, că nu e de uitat venirea Mea care vine mereu la tine ca să 
fie ea pe pământ şi s-o audă morţii, şi cei vii, şi să se aşeze de 
înviere şi de întâmpinare, că Eu puţin, puţin mai zăbovesc şi 
vin cu ziua Mea cea din urmă, şi apoi ea va rămâne cu toată 
taina Mea şi a ei şi a ta, poporul Meu Ierusalim. Hai, fiule, fii 
gata desăvârşit pentru sărbătoarea de Duh Sfânt şi nu uita să 
stai ciorchine şi să stai gătit frumos, cu toate harurile Mele, că 
vreau să te iau şi să te aşez pe ochii celor ce nu văd, şi ei să 
vadă apoi; şi vreau să te aşez în ochii celor care zic că văd, ca 


să vadă ei slava Mea şi a ta şi nu pe a lor, că a lor nu este, 
fiindcă cel ce crede şi nu se naşte, acela este orb, cu toată sla- 
va lui cea fără de vedere. Slava omului nu-L vede pe Dumne- 
zeu, ci numai pe cel ce o are pe ea, dar slava Domnului de 
peste om îl vede pe Dumnezeu prin ochii omului care vede. 
Amin. 

Hai, poporul Meu, odihneşte-te întru Mine, Ierusalime, 
şi hai să Mă odihnesc întru tine, poporul Meu iubit. Aşe- 
zaţi-vă în pregătirea slavei sărbătorii, fiilor. Daţi timpul vos- 
tru deoparte şi luaţi-1 pe al Meu, ca să aveţi timp pentru zilele 
slavei Mele cu voi. Ascultaţi de Mine prin cei ce veghează 
pentru Mine peste voi şi daţi-Mi inimile voastre, ca să pot Eu 
prin ele tot ce am de putut peste cei ce vor veni să Mă ia de 
la izvor, şi să le fie spre viaţă izvorul. Mai e puţin timp, iar 
voi trebuie să fiţi gata cu toată slava sărbătorii Mele cu voi. 
Luaţi din cer puteri, că sunteţi mici, şi lucrul Meu cu voi e 
mare de tot, fiilor. Luaţi vederea Mea, ca să vedeţi cu ea cât 
de mare este lucrul Meu cel prin voi peste pământ, şi fiţi pe 
măsura voii Mele în voi, şi fiţi. Amin. 

Adunaţi-vă întru Mine şi staţi aşa, şi auziţi-Mă bine, şi 
auziţi-vă unii pe alţii, şi de la Mine până la voi auziţi-vă şi 
auziţi-Mă, că e de pregătit sărbătoare mare, şi se va duce ea 
cu vestea ei şi cu vederea ei până peste mări şi ţări, pentru 
slava Mea, fiilor. 

Acum, pace vouă, mereu, mereu! Pacea Mea, din care 
Eu să pot lua cu multul, şi atunci Eu sunt cu multul în voi, şi 
tot aşa vom şi putea şi vom face, fiilor. Eu iar vă spun: vă voi 
da tot ce aveţi nevoie pentru lucrul Meu cu voi şi pentru lu- 
crul vostru cu Mine. Vă voi da. Nu vă temeţi voi, cei ce aveţi 
pe Dumnezeu. Eu veghez cu mare veghe pentru lucrul Meu 
peste pământ, iar voi umiliţi-vă şi nu uitaţi să fiţi copii, căci 
omul-copil îmi este Mie fiu iubit. Amin. 

Nu uitaţi, nu uitaţi să fiţi semnul Meu în mijlocul săr- 
bătorii Mele cu voi în grădina întâlnirii Mele cu omul. Vă în- 
văţ şi din cer, şi de pe pământ, că Eu asta vreau să fiţi: sem- 
nul Fiului Omului. Aceasta vreau să fii tu, Ierusalime, po- 
porul Meu, că Eu fac din grădinile Mele cu tine cerul pe 
pământ şi legile lui cele sfinte. Vă voi învăţa mereu să fiţi ce- 
rul Meu pe pământ, şi aşa să vă arătaţi, şi aşa veţi face bine la 
toţi cei ce vor bea din izvorul Meu de la voi. 

Pace ţie, Ierusalime! Timp dulce şi cald şi mângâiere 
din cer şi de pe pământ să fie la sărbătoare, iar Eu voi fi Cel 
blând. Cel viu, Cel drept şi Cel ce naşte fii pentru Tatăl. 
Amin, amin, amin. 

27 mai/9 iunie 2002 

Praznicul înălţării Domnului 

Tot lucrul Domnului se lucrează pe pământ. Domnul este comoara 
care nu mai este jefuită, şi este în mijlocul poporului Său. 

M ai înainte de zori Eu cobor la voi şi vă dau 
vouă cuvântul sărbătorii Mele de azi cu voi, 
copii care Mă primiţi cuvânt pe pământ. 

O, pe pământ este tot lucrul Meu cel de la Tatăl dat 
să-l împlinesc, şi îl împlinesc ca Tatăl, dar Eu n-am cui să-i 
spun pe pământ că nu fac voia omului şi că fac voia Tatălui. 
Dar acum cu voi îmi fac lucrarea Mea cea de la sfârşit de timp 
şi, iată, grăiesc cu omul aşa cum am grăit la început şi îi arăt 
lui că Eu nu fac voia Mea, ci fac voia Celui ce M-a trimis. 
Amin. 

Hai, fiilor! Vă dau putere de trup şi de duh. Hai să Mă 
aştern până să vină zorii zilei în cartea Mea de azi cu voi, că 

e praznic de înălţare şi de vestire a sărbătorii Mele cu voi 
peste zece zile, fiilor. Am chemat meseni la masa zilelor Mele 
de nuntă cu voi, şi ei vor veni, şi vreau să vă fie uşor şi nu 
greu, fiilor. Pun tot cerul de îngeri şi de sfinţi să vă slujească 
cu darurile şi harurile lor. Vreau să Mă fac Evanghelie a îm- 
părăţiei cerurilor pe pământ cu voi şi vreau s-o vestesc până 
la toate marginile, până peste mări şi ţări, fiilor. Voi v-aţi 
aşezat punte între pământ şi cer pentru ca să vin Eu de la Tatăl 
la oameni, şi vă am ca pe norii venirii slavei Mele, căci pre- 
cum M-am dus lângă Tatăl de lângă ucenici, tot aşa şi vin 
acum, fiindcă aşa este scris să fac, şi au vestit îngerii înălţării 
Mele aceasta ce fac Eu acum. Aşa le-au spus ucenicilor Mei 
îngerii înălţării Mele: «Acest Iisus Care S-a înălţat de la voi 
la cer, astfel va şi veni, precum L-aţi văzut mergând la cer». 
Amin. 

O, vreau să te învăţ mult de tot, poporul Meu. Dacă Eu 
sunt învăţătorul, nu trebuie să te învăţ? Lucrează, Ierusalime, 
tot ce te învăţ Eu. Lucrează cu drag şi cu bucurie ca a Mea şi 
nu ca a ta, că tu eşti mititel şi te bucuri de orice bucurie, şi te 
hrăneşti ca să poţi, fiule. Dar bucuria Mea e durerea pe care 
nu Mi-o mai astâmpăr până nu voi împlini toată, toată voia 
Tatălui, Care M-a trimis pe pământ ca să-l trag pe om la Tatăl. 
Pe pământ este tot lucrul Meu, poporul Meu. Tu eşti lucrul 
Meu pe pământ, poporul Meu. Te-am făcut să pot cu tine ce 
are Tatăl de lucrat prin Mine pe pământ. De când am făcut 
cerul şi pământul am zis ca ele să fie împărăţia Mea, iar omul 
să fie moştenitorul împărăţiei Mele. Amin. 

O, poporul Meu, împărăţia cerurilor e cu tine pe pă- 
mânt. Vreau să strig din mijlocul tău la tot neamul omenesc 
de pe pământ şi să-i spun să se lase de ale sale şi să se aşeze 
întru ale Mele, că a venit pe pământ împărăţia cerurilor, şi Eu 
stau pe braţele tale ca pe heruvimi, poporul Meu, şi sunt pe 
pământ cu omul şi vreau să audă omul pentru ce am făcut Eu 
cerul şi pământul, şi de când le-am făcut am voit ca omul să 
fie asemenea Mie, ca să-l fac moştenitor al împărăţiei ceruri- 
lor pe pământ. Vreau să audă omul că împărăţia cerurilor este 
omul care face voia Mea aşa cum fac Eu voia Tatălui pe pă- 
mânt ca şi în cer, poporul Meu. 

E praznic de înălţare a Mea la Tatăl şi de coborâre a 
Mea la tine, Ierusalime de azi. Te învăţ să nu uiţi să-Mi dai 
putere şi să fii tu cu toată iubirea ta pentru pacea dintre Mine 
şi tine. Stai sub pază de îngeri, poporul Meu, şi să strângi pe 
lângă tine îngeri cu miile şi să ceri la Mine tot ce trebuie să ai 
şi să poţi, iar Eu te voi înălţa pe piatră şi pe mâini te voi purta, 
ca să poţi tu purta pe Domnul pe pământ, că pe pământ este 
tot lucrul Meu cel de la Tatăl. Amin. 

O, copii care-Mi primiţi cuvântul în grădină, aveţi grijă 
de pacea inimilor voastre, şi să aibă şi poporul Meu grijă de 
voi, ca să pot prin voi, fiilor. Vă dau putere pentru pacea din 
voi. Vă dau întărire de duh şi de trup, şi daţi-vă şi voi, şi să 
vă dea şi poporul Meu. V-am spus mereu, şi din nou vă spun 
să aveţi grijă să fie pe placul inimii Mele poporul, ca să fiţi 
voi fără de dureri, şi ei să vă ia durerile şi să nu vă facă dureri, 
că voi sunteţi plăpânzi de tot. Faceţi-vă curaj unii altora la 
gândul că Eu, Domnul, am putere pentru voi pentru tot lucrul 
cel greu pe care Tatăl Mi l-a dat să-l împlinesc cu voi peste 
pământ. 

O, fiilor, s-a apropiat sărbătoarea Duhului Sfânt pe care 
Eu o întocmesc cu voi în grădina întâlnirii, şi le voi da să bea 
din apa vieţii la cei ce vor veni la izvor. în toată vremea cât 
mai e până la sărbătoare fiţi cu multă iubire între voi, ca nişte 
fii iubiţi ai Mei, şi socotiţi- vă timpul şi tot lucrul, şi cu multă 


pace să lucraţi, şi să vă daţi putere de la duhul păcii Mele din 
voi şi dintre voi. Eu vă voi da îngeri pentru tot lucrul. Eu vă 
voi da timp senin şi cald, iar voi să cereţi acestea de la Mine, 
fiilor. în toate curţile Mele cu voi să fie armonie cerească, şi 
putere de îngeri să vă însoţească în lucrul pregătirii sărbătorii. 
Amin. Vestiţi sărbătoarea şi rugaţi pe Tatăl şi pe Fiul să vă dea 
mereu dulcele Duhului Sfânt Mângâietorul şi să vă dea tot ce 
va fi să slujească sărbătorii Mele cu voi când Eu chem mulţi- 
mile la sărbătoarea cuvântului Meu cel plin de Duh Sfânt pes- 
te pământ. Fiecare copil al poporului Meu să fie în toată mul- 
ţumirea şi cu toată trăirea pentru duhul sărbătorii care vine 
curând, curând. Eu, Domnul, vă voi ajuta să puteţi şi să vă 
pregătiţi frumoşi şi să daţi oamenilor lumină din lumină, că ei 
se vor uita la voi şi vor lua şi vor întări sub ei calea Mea, şi 
Eu Mă voi mângâia în suspinul Meu cel după om. 

Binecuvintez cu multul zilele de serbare. Duhul Sfânt 
Mângâietorul vă va fi leagăn de pace şi de iubire, şi pe toţi îi 
va îmbia la dor de cer şi la mângâiere pentru Tatăl şi pentru 
Mine. Iar voi umpleţi- vă de Dumnezeu cu multul şi daţi-vă cu 
Mine celor ce se uită să Mă vadă cu voi. Amin. Cereţi la Tatăl 
şi la Fiul duh de pace cerească în toţi cei ce se vor aduna să 
ia de la izvor, iar voi întăriţi tot timpul peste voi şi între voi 
pacea Mea cea sfântă care vă dă puteri din puteri, fiilor. Unul 
altuia să vă daţi puteri, şi cereţi Domnului puteri mereu noi 
pentru fiii grădinii care vă poartă spre Mine ca să vă am, o, 
copii ai Ierusalimului nou! Aveţi grijă de ei. Cu nimic să nu 
striviţi pacea lor. Aveţi grijă de voi. Cu nimic să nu slăbiţi, şi 
purtaţi-vă spre Domnul cu duhul umilit, şi cu dor de Duh 
Sfânt hrăniţi-vă unii pe alţii, că vin la voi cu sărbătoare de 
Rusalii, fiilor. 

O, fiilor din grădină, e mare mângâiere pentru Mine de 
la sărbătorile Mele cu voi. Aşezaţi pe fiecare la lucrul potrivit 
şi îndemnaţi poporul să aibă pe Do mn ul în toată jertfirea lui 
pentru pacea şi lucrul sărbătorii. Amin. 

Vreau să vă văd tot timpul cu dulce între voi, cu Mine 
între voi, copii care-Mi pregătiţi sărbătoarea Mea cu voi. 
Dăruiţi-vă cu iubire şi veţi vedea minuni şi toate vor fi ca în 
cer. Unii pe alţii să vă cercetaţi, de la mic la mare şi de la 
mare la mic, şi toţi să fiţi de ajuns de mici şi de ajuns de mari 
pentru măreţia lucrării Mele cu voi. Mereu, mereu Eu veghez, 
de acum şi până peste toată sărbătoarea. Mâna Mea stă întin- 
să binecuvântând mereu peste voi, că vă ştiu lucrul cel greu 
pe care Eu îl lucrez cu voi. Binecuvântată să fie pacea sărbă- 
torii, de acum şi până peste toată sărbătoarea. Binecuvântată 
să fie puterea voastră cea de la Mine, ca să puteţi pentru tot 
ce este de pregătit şi de lucrat, o, fiilor. 

Şi acum, aşezaţi-vă să lucraţi taina împărăţiei Mele cu 
voi în faţa celor ce se vor aduna la sărbătoare. Arătaţi-le co- 
moara pe care Eu am pus-o spre păstrare între voi ca să fie ea 
înaintea Mea la vremea venirii Mele. Eu sunt comoara care 
nu mai este jefuită, şi pe care nimeni n-a păstrat-o până acum 
ca să iau Eu din ea întru împărăţie nouă pe pământ. Arătaţi-vă 
pe voi popor mireasă şi fiţi pilda împărăţiei Mele cu voi, ca 
să slăvească tot omul numele Meu de peste voi, şi Eu să Mă 
bucur şi să împart prin voi credinţă pentru venirea Mea tutu- 
ror celor ce se vor aduna la sărbătoare. Hăinuţa harului să nu 
uitaţi s-o aveţi pe voi şi la lucrul sărbătorii şi la sărbătoare, şi 
veţi fi pacea Duhului Sfânt şi veţi avea pe Duhul Sfânt şi 
vi-L veţi da unul altuia şi îl veţi împărţi din voi şi dintre voi 
celor ce vor veni la izvor. Amin. 

Cereţi, fiilor, toată mângâierea Mea şi a sfinţilor Mei şi 
a îngerilor Mei peste toată sărbătoarea. Cereţi timp cald şi 

dulce, şi va fi. Faceţi timp dulce pentru Mine cu voi şi pentru 
voi cu Mine. Iubirea Mea din voi să vă fie vouă putere, şi unii 
altora să vă daţi, fiilor. Amin. 

Vestiţi sărbătoarea peste sat şi peste pământ. Fiţi fru- 
moşi înaintea Mea şi înaintea mulţimilor şi staţi ciorchine, că 
sunteţi ai Mei. Mă dau vouă cu multul, şi tot aşa să-Mi faceţi 
şi voi Mie, şi voi fi în pacea Mea cea deplină, fiilor trudiţi. 

Pace vouă! Acest cuvânt să stea peste voi mereu, 
mereu, fiilor. Pace vouă! Pace şi sărbătoare de Duh Sfânt pes- 
te sătuţul cuvântului Meu şi peste pământ! Pace ţie, Ierusa- 
lime al slavei Mele cea de la sfârşit de timp când Eu vin iar 
de lângă Tatăl pe pământ! Amin, amin, amin. 

31 mai/13 iunie 2002 

Sărbătoarea Creştinătăţii Româneşti, ziua întâi 

Nu de două mii de ani, ci de şapte mii de ani e omul crucea grea a 
Domnului. De patruzeci de ani îşi lucrează Domnul popor mireasă, 
semnul Fiului Omului. Nimeni nu ajunge sfânt al cerului dacă nu a 
fost sfânt pe pământ. Sfârşitul timpului înseamnă împărăţia 
cerurilor pe pământ şi zi veşnică de nuntă. 

Î n duh de sărbătoare de Rusalii cobor de lângă Tatăl 
cuvânt pe pământ. Amin, amin, amin. O, străjeri 
din grădină, sunt Do mn ul! Deschideţi cuvântului Meu şi 
aşezaţi-1 în cartea Mea de azi. Suflu peste voi, că sunteţi os- 
teniţi de tot, fiindcă Mi-aţi pregătit sărbătoare ca să Mă întâl- 
nesc Eu cu omul în grădina întâlnirii. Amin. 

Grădinile Mele cu voi sunt vârf de munte înalt, şi pe 
care Eu din timp în timp Mă aşez jos cu crucea Mea cea grea 
de azi ca să Mă odihnesc de ea, căci crucea Mea este omul, 
fiilor. Pe om îl port Eu din greu, nu de două mii de ani de când 
am dus Eu crucea cea din lemn ca să Mă aşez apoi pe ea şi ca 
să Mă vadă omul şi să-i fie milă de Mine şi să vină să Mă 
mângâie de crucea Mea cea grea de la om. O, nu de două mii 
de ani îl port pe om din greu, ci de şapte mii de ani e omul 
crucea Mea cea grea. Suflu peste voi duh de înviorare ca să 
staţi în faţa cuvântului Meu cel de peste voi, că vreau să Mă 
îmbrăţişez cu omul şi să Mă plâng lui de crucea Mea cea grea. 

Am zis să vestiţi sărbătoarea şi am zis că voi aduna la 
izvor din cele patru laturi pe om, să stau cu el în cuvânt şi 
să-i arăt ce am Eu pe acest pământ român; să-i arăt omului 
izvorul Meu care curge din tronul Tatălui, şi cu care Eu Mă 
fac izvor până la om, căci Eu sunt izvorul, Eu sunt acest cu- 
vânt, şi minunată este această venire a Mea, căci pe acest râu 
de cuvânt cobor Eu în mijlocul neamului român de mai bine 
de patruzeci de ani ca să-Mi pregătesc un popor mireasă şi să 
Mă slăvesc din mijlocul lui cu slava cuvântului Meu mai mult 
şi mai minunat ca acum două mii de ani când am venit Dum- 
nezeu întrupat din mijlocul poporului Israel cel de atunci. 
Acum vin pe pământ râu de cuvânt şi îmi fac din mijlocul 
neamului român noul Israel, noul popor creştin, popor după 
chipul şi asemănarea Mea, şi pe care Eu îl învăţ mereu, mereu 
căile vieţii, ca să umble el pe pământ aşa cum am umblat Eu. 
Amin. 

O, poporul Meu mireasă, poporul Meu luat din români! 
Cobor în zori de zi cuvânt şi te iau şi Mă aşez cu tine înaintea 
celor ce au venit la izvor ca să bea. Tu să-l înveţi pe cel ce a 
venit să bea, aşa cum şi tu ai învăţat de la Mine. O, şi cum 
să-l înveţi pe cel ce vine la izvor să bea? îl învăţ Eu cu cuvân- 
tul, iar tu să stai semnul Meu, semnul Fiului lui Dumnezeu. 
Tu să stai înaintea mulţimii care se adună în grădinile Mele 
cu tine, că tu eşti copil frumos, pentru chipul Meu cel din 


inima ta, şi care se vede pe chipul tău, poporul Meu mireasă. 
Eu sunt Mirele tău, şi tu eşti mireasa Mea cea micuţă, cea de 
la venirea Mea a doua oară de lângă Tatăl, ca să am la cine să 
vin pe pământ când vin să Mă fac cuvânt pentru om. 

Fiecare mire îşi pregăteşte ziua nunţii, şi naşi, şi nun- 
taşi, şi petrecere de nuntă. Dar Eu, Domnul, cum să nu-Mi 
pregătesc ziua nunţii? Cum să nu-Mi pregătesc şi să nu-Mi 
gătesc mireasa, şi pe naşi, şi pe nuntaşi, şi pe slugi? Cum să 
nu-Mi pregătesc şi să nu-Mi gătesc sala nunţii şi masa nunţii 
şi pâinea şi vinul şi ziua nunţii. Mire din cer şi mireasă de pe 
pământ, în duh de nuntă cerească, în duh de cer nou şi de 
pământ nou şi de Ierusalim nou? 

Vin cu sfinţii din cer, cu Ierusalimul cel din cer. Vin de 
lângă Tatăl, cu sfinţii şi cu îngerii, şi sunt de-a dreapta Tatălui, 
iar Tatăl Se bucură de lângă Mine de mângâierea Mea. Mă 
mângâi că pot să stau de vorbă cu omul, că Mi-e dor de om, 
de şapte mii de ani Mi-e dor, şi Tatăl Savaot îmi spune aşa: 

M ângâie-Te, Fiul Meu iubit, întru Care Eu, 
Tatăl, am binevoit, şi spune-i omului de 
calea Ta de la cer la pământ şi de cei la care Ţi-ai făcut ieslea 
Ta de coborâre acum, la sfârşit de timp. Fiule scump. Spune-i 
omului că Tu eşti calea, şi că ea este aşa cum eşti Tu. Spune-i 
omului, Fiule Cuvântule, spune-i că Tu eşti cuvântul Meu şi 
că nu faci voia Ta, ci pe a Mea o faci, şi spune-i că nu vorbeşti 
de la Tine însuţi. Iar Eu îi spun lui aşa: 

Omule scump, Fiul Meu este cuvântul Meu, şi din gura 
Lui curge de la Mine râul vieţii, cuvântul care se aşează în 
ieslea sa aici, în acest sătuţ, şi e frumoasă povestea Fiului 
Meu şi a poporului Lui cel de la sfârşit de timp. Şi iată rodul 
muncii Fiului Meu: popor de fii frumoşi şi scumpi, întru care 
Eu şi Fiul Meu binevoim acum, la sfârşit de timp, omule 
scump. O, pentru tine, omule, i-am pus pe ei să fie popor de 
jertfă pentru pregătirea şi gătirea nunţii Fiului Meu. Ascultă 
glasul Fiului Meu, cel din mijlocul poporului Lui, popor luat 
din mijlocul neamului român. Amin, amin, amin. 

O Tată, iată-Mă ca să împlinesc voia Ta. 
^ Plâng cu lacrimi pe pământ şi Mă bucur în 
zile de nuntă în grădinile gătite de ei Nouă şi omului care vine 
la izvor, Tată. O, greu Ne este şi Ţie, şi Mie, şi lor ca să spu- 
nem omului de taina aceasta minunată a coborârii Mele pe 
pământ acum, la sfârşit de timp. Sunt prea mulţi hristoşi min- 
cinoşi pe pământ, pe jos şi pe sus, sunt prea mulţi ca să mai 
poată omul să Ne cunoască pe Noi, Tată, când Eu vin acum 
pe pământ cuvânt din Tine şi Mă aştern în calea omului. Eu 
şi poporul Meu cel micuţ, semnul Meu cel de dinaintea ve- 
nirii Mele. Dar acum sunt cu zile de nuntă în grădina întâlnirii 
Noastre cu omul cel venit la izvor şi Mă fac cuvânt şi Mă dau, 
Tată, şi le spun celor ce s-au adunat lângă poporul Meu, le 
spun să Mă ia şi să-Mi guste adevărul cuvântului Meu cu care 
Eu Mă desfac înaintea omului, ca un sul care se desface şi se 
face cale a Mea spre om, şi cale a omului spre Mine, Tată al 
Meu şi al poporului Meu şi al celor ce iau şi vor lua şi ei 
chipul Meu, viaţa Mea, crucea Mea, Tată. 

Te-am chemat la izvor, omule scump. Sunt Domnul, 
Cel ce am murit şi am înviat pentru om. Te-am chemat la râul 
vieţii ca să te speli în el, ca să te aşezi în el, poporul Meu 
român. O, cât aş vrea să fii tu poporul Meu, de la o margine 
a ta şi până la cealaltă margine a ta, căci vatra ta este pămân- 
tul din care am luat Eu lut cu mâna de l-am făcut din el pe 
omul cel zidit de mâna Mea. O, cum să fac? O, cum să te ajut 
să poţi crede că Eu, Domnul, te am în planul zilelor venirii 
Mele a doua oară de lângă Tatăl, munte înalt, muntele pe care 

Eu l-am ridicat deasupra vârfurilor munţilor de pe pământ ca 
să curgă din el legile vieţii, taina cea de dinaintea venirii 
Mele, taină pecetluită de Scripturi şi despecetluită de Mine, 
Fiul Tatălui Savaot. 

Eu sunt Cel ce sunt. Aşa îţi spun Eu că sunt, poporul 
Meu român, şi de aceea te chem la izvor, şi te-aş tot chema 
dacă tu ai prinde drag de cântecul Meu de dragoste, ca să te 
chem cu el, şi tu să vii apoi, şi să iubeşti ca Mine viaţa vea- 
cului ce va să fie pe pământ curând, curând, poporul Meu ro- 
mân. Numele tău este numele cel nou al neamului lui Dum- 
nezeu, aşa cum numele lui Israel cel care M-a răstignit pe 
cruce a fost numele neamului lui Dumnezeu în vremea aceea. 

Cobor pe pământ cântec de dragoste, cuvânt de Duh 
Sfânt şi praznic de veac nou şi vin nou şi mireasă dulce, 
care-Mi slujeşte cu dor pentru ca să-l răscumpăr pe om din 
păcat şi să-i dau viaţa înapoi şi să nu mai moară omul. O, 
aceasta vreau să fac Eu pe pământ, şi apoi să-l dau sfinţilor 
din cer şi sfinţilor de pe pământ, că nimeni n-a ajuns sfânt al 
cerului dacă nu a fost mai întâi sfânt pe pământ. 

O, îmi desfac izvorul şi Mă dau, că Eu am binevoit cu 
taina Mea cea de la sfârşit de timp pe vatra ta, poporul Meu 
român. Cum să te fac să poţi să înţelegi, şi apoi să crezi că 
taina Mea cea păstrată pentru sfârşit de timp este acest cuvânt 
cu care Eu Mă las peste pământ ca să-Mi pregătesc cu el 
nunta Mea şi pe mireasa Mea cea din români aleasă, aşa cum 
a fost planul cel din mâna Tatălui Meu pentru sfârşit de timp? 
Sfârşitul timpului înseamnă împărăţia cerurilor pe pământ, 
căci Eu sunt începutul şi sfârşitul, şi Eu sunt sfârşitul şi înce- 
putul, omule scump care te-ai lăsat îmbiat de chemarea Mea 
la izvor ca să bei şi ca să nu mai în s etezi după tine, şi să înse- 
tezi după Mine apoi. Dragostea Mea pentru om Mi-a pus 
trupul pe cruce, şi apoi M-a înviat, şi apoi M-a dus la Tatăl ca 
să-i trag pe toţi la El, şi apoi iarăşi M-a adus pe pământ. Şi 
iată-Mă cu dragostea Mea pentru om, dragostea dintre Mire 
şi mireasă. Eu şi cu poporul Meu în duh de nuntă cerească pe 
pământ, ca să Se mângâie Tatăl de durerea Mea şi a Lui, şi ca 
să cheme Tatăl nuntaşi la nunta Mea. Cei care ar fi trebuit să 
fie nuntaşii nunţii Mele nu pot să se facă mici ca Mine şi să 
le fiu Eu cale a lor spre Tatăl. Iar Eu i-am chemat pe cei ce 
ştiu iubirea, ca să le-o fac ca pe a Mea, şi ca să Mi-o dea Mie 
apoi, şi să am iubire de la om, că Mă doare depărtarea omului 
de Mine. Eu când am zidit omul, l-am zidit să fac din el 
mângâiere a Mea, iar Eu să fiu mângâierea lui. 

Vezi tu, omule scump, de ce am zidit Eu omul? Nu l-am 
zidit să fie ca el, ci l-am zidit să fie ca Mine, şi să fie el 
mângâierea Mea. Amin. Omule scump, vreau să te fac, căci 
sunt Făcătorul omului. Mă dor durerile facerii şi vreau să-l 
fac pe om. Te-am chemat la izvor, omule scump, că scump a 
fost preţul pe care l-am dat ca să-ţi dau ţie viaţă prin moartea 
Mea, numai să vrei tu viaţă, omule. 

V-am chemat la izvor să vedeţi dragostea dintre Mire şi 
mireasă. V-am chemat să cântaţi doina venirii Mele, voi, cei 
ce aveţi haruri între fiii oamenilor. Luaţi din râul vieţii şi 
prindeţi duh de nuntă şi cântaţi nunţii Fiului de împărat, şi să 
se întindă duhul nunţii Mele de la margini la margini, căci 
împărăţia cerurilor se aseamănă cu un împărat care a făcut 
nuntă fiului său. Luaţi pe voi haina nunţii şi staţi sub ea ca să 
fiţi nuntaşi şi ca să-Mi cântaţi doina nunţii, şi apoi să vă ves- 
tiţi bucuria cu care Eu, Domnul şi Mirele nunţii, vă bucur pe 
voi cu bucuria cuvântului Meu cel plin de dor după om. O, cât 
aş vrea să fiţi şi să rămâneţi în haina nunţii, în duhul nunţii 
Fiului de împărat, căci împăratul este Tatăl Meu, Tatăl 


Savaot. Amin. V-aş învăţa taina dorului, taina izvorului, taina 
cântecului, taina vieţii v-aş învăţa, dar iubiţi haina nunţii, căci 
îmi desfac larg sala nunţii ca să intre la nuntă cei chemaţi şi 
să se bucure de dragostea dintre Mire şi mireasă şi să rămână 
pe veci nuntaşi ai nunţii Mele, şi să se ducă vestea şi povestea 
peste mări şi peste ţări de dragostea cu care Mă deşert în 
grădinile Mele unde Eu îi chem pe fiii oamenilor să vină şi să 
bea din izvorul vieţii şi să se facă fii ai lui Dumnezeu, după 
chipul şi asemănarea Mea. Amin. 

îmi desfac mâinile şi le întind şi îi cuprind pe cei ce 
s-au adunat la izvor şi le spun: Pace vouă! Pace vouă! Pace 
vouă! Aşa cum vă dau Eu, nu precum vă dă lumea. Vă dau iz- 
vorul Meu. în el este taina vieţii veacului ce va să fie pe pă- 
mânt curând, curând. Luaţi şi beţi şi creşteţi. Faceţi-vă mici, 
şi creşteţi apoi, că nimeni nu poate creşte decât cel ce este 
mic. Cei crescuţi nu pot creşte. Numai cei mici cresc, şi nu- 
mai în ei îmi aflu Eu plăcerea, precum şi ei şi-o află întru 
Mine şi cresc întru Mine, şi Eu în ei cresc. Amin. 

Vă cuprind în duh de nuntă cerească pe pământ, Eu şi 
poporul Meu şi grădina întâlnirii Mele cu omul. Fiţi ca şi 
grădina în grădină. Fiţi un duh cu Mine, căci Tatăl plânge 
adânc de şapte mii de ani după mângâierea Mea pe care am 
pierdut-o atunci când l-am pierdut pe om din rai. O, de şapte 
mii de ani Mi-e dorul tot un foc după om! Vă dau din focul 
Meu, şi puneţi umărul sub crucea Mea de azi cu care umblu 
după om ca să-l pun pe crucea Mea şi să-l duc până înaintea 
Tatălui Meu, şi apoi să-l las jos şi să Mă uşurez de crucea 
Mea cea grea şi să Mă odihnesc de ea. Amin. 

Rămâneţi în duhul nunţii cereşti, voi, cei ce aţi venit la 
izvor. Eu v-am dat. M-am făcut izvor de cuvânt şi v-am dat 
să beţi din râul vieţii, din vinul nunţii Mele. Deschideţi-Mi ca 
să intru şi ca să fiu în voi cu taina veacului ce va să fie. Priviţi 
şi înţelegeţi. Daţi-vă, şi Mă voi da vouă. Daţi-Mi, şi vă voi da, 
şi unii altora să ne dăm, în Duhul Adevărului, pe Care lumea 
nu-L cunoaşte şi nu-L aude, oricât ar striga El pe uliţi ca să se 
audă glasul Său. Priviţi-Mi mireasa, că ies cu ea semn peste 
pământ, ca apoi să vin văzut, căci vin curând, curând. 

Vă împart flori de nuntă şi vă împart din izvor, şi nu 
uitaţi: Eu vin curând, curând, şi fericiţi vor fi cei ce stau în 
haina nunţii, în duhul nunţii, mărturisind şi cântându-i iubirii 
dintre Mire şi mireasă, mângâind Duhul Tatălui şi al Fiului şi 
al Sfântului Duh de pe pământ şi până în cer, în taina cerului 
nou şi a pământului nou cu Mine pe pământ. 

Amin, amin zic vouă: Eu vin curând, curând, şi se mn ul 
Meu merge înaintea Mea şi îmi pregăteşte calea ca să vin. 
Amin, amin, amin. 

9/22 iunie 2002 

Sărbătoarea Creştinătăţii Româneşti, ziua a doua 

Tot şi toate II aşteaptă pe Domnul, dar omul nu-L aşteaptă. Semnul 
Fiului Omului este poporul cuvântului. Omul cel ieşit din om nu 
este făcut de Dumnezeu. Limbile Duhului Sfânt nu sunt înţelese de 
om. Braţele crucii Domnului sunt lungi cât şapte mii de ani, cât şi 

omul. 

C ând toată firea Mă aşteaptă să vin pe pământ ca 
să-i dau înapoi ce i-am dat la începutul cerului şi 
al pământului acum şapte mii de ani când Eu, Domnul şi 
Mirele nunţii cu care Mă voi întinde în lung şi în lat peste 
pământ, când Eu vin şi îmi vestesc cu atâta dor venirea Mea 
a doua oară de lângă Tatăl Savaot Atotputernicul, când tot şi 

toate cele făcute de Mine văzute şi nevăzute Mă aşteaptă cu 
suspinul lor tainic, omul este cel ce nu Mă aşteaptă să vin. 
S-a învăţat omul cu moartea, şi pe Mine nu Mă mai aşteaptă 
să vin. Pe moarte o aşteaptă omul, dar pe Mine, ba. 

Pace vouă, fii ai grădinii Mele de pe pământul român, 
unde Eu îmi deşert trăistuţa cu sămânţă de veac nou, ca să o 
luaţi voi din mâna Mea, din gura Mea, şi s-o semănaţi peste 
pământ, şi ca să răsară din ea pe el viaţa veacului ce va să fie 
pentru cei vii şi pentru cei morţi, căci Eu sunt Dumnezeul a 
tot şi a toate. Amin, amin, amin. 

O, numai omul nu se mai învaţă cu Mine, numai el nu 
mai poate să Mă aibă de Stăpân şi de Mângâietor. Şi iată ce 
dulce venire Mi-am făcut după om, dar omul auzind se face 
că nu aude cântecul Meu de dor, cuvântul Meu care s-a făcut 
şi se face cu multul şi iar cu multul râu de viaţă veşnică, din 
cer şi până pe pământ la om. 

Pace vouă, fii ai grădinii Mele care v-aţi aşezat înain- 
tea Mea la chemarea Mea pe care am făcut-o Eu vouă ca să 
asculte de voi firea toată şi omul, dacă ar vrea şi el să poată 
aceasta. O, el nu ştie cum este în cer, căci cerul este ceea ce 
nu se vede. Durerea Mea e mare, mare de tot. Omul nu ştie 
cum este în cer. îl mângâi cu tot cerul pe om, şi omul nu simte 
această mângâiere. Nu ştie omul ce este soarele şi luna şi 
stelele şi apa şi iarba şi pomii şi tot văzduhul şi tot şi toate, 
văzutele şi nevăzutele pe care Eu, Domnul, le-am întocmit ca 
să-l mângâi cu ele pe om. 

O, poporul Meu mireasă, o, ce frumos eşti tu făcut de 
Mine, fiule micuţ! Te-am făcut aşa cu cuvântul Meu cel de 
azi, şi pe care tu l-ai luat şi l-ai pus peste tine ca să te facă el 
frumos. Şi te-a făcut. Iar Eu te iau şi te arăt fiilor oamenilor 
şi te numesc semnul Meu, semnul cel de dinaintea venirii 
Mele, ca să-ţi ia omul urma şi să ajungă în împărăţia Mea şi 
să vadă şi el cum este în cer. 

Semnul Fiului Omului. Atât de mult s-a spus şi se 
spune între oameni că acesta sau acesta va fi semnul Fiului 
Omului, după care Eu fi-va să vin văzut. Dar Eu, Domnul, 
Cuvântul Tatălui, îi spun omului acum, la sfârşit de timp, îi 
spun aşa: poporul cuvântului Meu din mijlocul neamului ro- 
mân, acesta este semnul cel de dinaintea venirii Mele, căci Eu 
acum două mii de ani am spus aşa: «învăţaţi de la smochin 
pilda. Când mlădiţa lui se frăgezeşte şi odrăsleşte frunze, 
cunoaşteţi că vara este aproape. Asemenea şi voi, când veţi 
vedea toate acestea, să ştiţi că El este aproape, la uşi». Amin. 

O, fii ai oamenilor, vă pun înainte semnul, drumul spre 
viaţa veacului ce va să fie pe pământ curând, curând. Am 
făcut din aceştia cale a Mea de la cer la pământ, şi de la ei la 
inima omului care umblă pribeag ca să-şi afle casa şi odihna 
şi viaţa. Cu mare dor, cu dor amestecat cu lacrima Mea şi a 
Tatălui Meu şi a sfinţilor te chem cu chemare dulce la izvorul 
vieţii, omule. Sunt în zile de nuntă cu mireasa Mea de pe 
pământ. Ia din viaţa Mea, ia din viaţa ei, din faţa ei, din duhul 
ei şi lasă-te făcut, omule scump. O, Mi-e dor de tine. De şapte 
mii de ani Mi-e tot un dor lucrarea Mea pe care o fac ca să te 
răscumpăr pentru viaţă, omule făcut de om. O, vreau să te fac 
şi Eu, nu numai tu. Vreau să te fac din Duhul Sfânt, aşa cum 
am fost Eu făcut în trupul mamei Mele Fecioara, de M-am 
arătat apoi ţie ca să Mă vezi şi să Mă crezi că am venit de la 
Tatăl după tine, că numai după tine am venit, fiindcă numai 
tu, omule, numai tu nu ai ascultat pe Făcătorul. Vreau să te 
fac şi Eu, nu numai tu. Tu ştii din ce eşti făcut, şi Mă doare 
cu durere fără seamăn când te aud spunând că eşti făcut de 
Mine. Dar tu nu ştii cum l-am făcut Eu pe om la început şi la 


sfârşit? Trebuie să-ţi spun Eu din nou aceasta, ca să te laşi de 
spusele tale şi pe care Eu le aud, şi Mă doare când aud. 

La început l-am făcut pe om din cuvântul cel dintre 
Mine şi Tatăl când am spus: «Să-l facem pe om după chipul 
şi asemănarea Noastră». Şi din lut, şi din suflarea gurii Mele 
care i-a dat lutului suflet s-a făcut om cu suflet viu, şi apoi 
l-am adormit cu somn adânc şi am luat din el carne şi am 
făcut din ea pe femeie şi i-am numit pe amândoi om. Unul 
singur, nu doi. Şi după cinci mii de ani de aşteptare după om, 
căci omul s-a smuls din Dumnezeu, am făcut iar om din Du- 
hul Sfânt, întrupat în trup de om, şi a fost Dumnezeu născut 
de la Tatăl, şi a fost El Omul Cel de la sfârşit de timp. 

O, Mă doare cu durere fără de mângâiere când îl aud pe 
om că este făcut de Mine. O, tu ştii din ce eşti făcut, omule, 
şi am venit de la Tatăl acum, la sfârşit de timp, ca să te fac şi 
Eu, nu numai tu. Eu te fac din Duhul Sfânt dacă vrei să te fac. 
Şi dacă vrei să te fac, trebuie mai întâi să te aşezi la învăţat, 
ca apoi să ştii ce este Duhul Sfânt în om. 

Când eram pe pământ, i-am strâns pe cei doisprezece 
ca să-i fac Eu şi să-i am ai Mei, şi i-am învăţat, că s-au aşezat 
la învăţat, şi ei Mă numeau învăţătorul, şi Eu le-am spus să 
fie ca învăţătorul lor, şi mult le-am spus aceasta, până ce pic 
cu pic au ajuns ei până la Duhul Sfânt, Care Se face Dumne- 
zeu în om, şi Care ca Dumnezeu lucrează din om. Iar când am 
plecat la Tatăl ca să-i trag apoi şi pe ei, le-am spus să stea în 
duh de Ierusalim sfânt până ce se vor îmbrăca cu putere de 
sus, şi le-am spus aşa: «Veţi lua putere venind Duhul Sfânt 
peste voi, şi îmi veţi fi Mie martori în Ierusalim şi în toată 
Iudeea şi în Samaria şi până la marginea pământului». Şi 
dacă aşa le-am spus, M-am dus apoi de lângă ei la Tatăl spu- 
nându-le prin îngeri că precum M-am înălţat de la ei la cer, 
astfel voi şi veni, precum ei Mă văd mergând la cer pe nori. 
Şi după zece zile le-am dat lor pe Duhul Sfânt, şi s-a făcut din 
cer fără veste vuiet ca de vânt umplând casa în care ei şedeau, 
şi ei au văzut limbi ca de foc pe fiecare dintre ei, şi atunci ei 
s-au umplut de Duhul Sfânt, şi Duhul Sfânt S-a făcut Dum- 
nezeu în ei, şi toţi cei adunaţi îi auzeau pe ei în limba lor, căci 
Duhul Sfânt este Cel ce poate face aceasta atunci când El lu- 
crează din om peste om. Numai că oamenii sunt feluriţi, şi din 
această pricină nu poate Duhul Sfânt peste ei, fiindcă Duhul 
Sfânt este ca vinul cel bun care-1 îmbată pe cel ce îl are, şi 
limba aceluia nu este înţeleasă de cei ce nu ştiu ce este taina 
lui Dumnezeu cu omul pe pământ. 

O, copii din grădină, v-aş pune iar deoparte, că sunteţi 
prea osteniţi de la omul cel greu cu mintea şi cu inima şi cu 
credinţa şi cu umilinţa fără de care nu poate omul cu Dum- 
nezeu. V-aş pune deoparte ca să vă odihniţi şi să pot cu voi 
să-Mi sfârşesc cu bine şi cu putere venirea Mea pe pământ. 
V-aş pune deoparte de omul cel îndărătnic care nu ştie să audă 
şi să vrea şi să poată apoi, dar milă Mi-e de fiii oamenilor, şi 
aş vrea să-i pot face pe toţi din Duhul Sfânt, fiilor. O, dacă ar 
vrea cei ce zic că vă iubesc pe voi, şi toţi fiii oamenilor apoi, 
dacă ar vrea aceştia să vă primească pe voi de la Mine, Eu 
v-aş întări pe voi şi v-aş face uşoară crucea Mea cea grea cu 
care Eu apăs peste voi, că v-am luat lângă Mine sub ea, fiilor 
trudiţi, fiindcă e grea şi pentru Mine. Nu vă miraţi că vă spun 
aşa, nu vă uitaţi că Eu, Dumnezeu mare fiind, vă spun vouă 
că e grea şi pentru Mine crucea Mea de azi. Trupul ei şi bra- 
ţele ei sunt lungi cât şapte mii de ani, cât omul de lungi, fiilor, 
şi omul e lung tot cât şapte mii de ani. O, ce frumos ar fi pe 
pământ acum, la sfârşit de timp, dacă oamenii ar şti şi ar 
putea să vă primească pe voi ca să-Mi fiţi Mie martori până 

la marginea pământului! Atunci voi aţi fi pacea pe care o 
aşteptaţi voi să vă cuprindă, că vă e greu fără pace, fiilor, 
fiindcă e greu omul, copii trudiţi sub vremea de azi când Eu 
vin, şi M-am făcut şi Eu povară vouă, ca să Mă purtaţi spre 
om, ca să Mă ajutaţi să ajung la om, fiilor supuşi. O, nu vă su- 
puneţi oamenilor! Iar şi iar vă spun: nu vă supuneţi oame- 
nilor! Nu daţi nimănui slava pe care v-am dat-o vouă, că am 
Eu nevoie de ea în voi, nu voi aveţi nevoie de ea. Voi v-aţi 
mulţumi doar cu dragostea pe care Mi-o purtaţi şi Mi-o daţi, 
căci slava cea de la Dumnezeu peste om a fost grea de dus şi 
pentru Mine, darămite pentru om! O, cine să-i spună omului 
această taină a slavei Mele cea de peste om? Ea nu este o bu- 
curie; ea este o povară pentru cei născuţi de sus şi care sunt 
încă pe pământ cu oamenii cei tari la cerbice şi în care nu în- 
cape umilinţa Mea, căci Eu sunt Cel umilit, şi aşa umblu după 
om ca să-l fac, dar omul fuge, fuge ca să nu-1 fac şi ca să nu 
fie, că s-a învăţat cu moartea omul. 

Iată, vin pe pământ cu praznic de Duh Sfânt şi am casă 
şi masă şi ogradă şi slugi pe vatra neamului român din care 
Eu, Domnul, Mi-am ales pe mireasa Mea. Vin pe pământ me- 
reu, mereu, omule scump, şi Mă aştern cu zile de nuntă în ca- 
lea ta, cu mireasa Mea, cu semnul Meu cel de la venirea Mea. 
Prinde-te nuntaş în hora nunţii Mele şi fa-ţi rost de haină de 
nuntă, şi bate apoi, ca să-ţi deschid. Dar ai grijă, vino cât uşa 
este deschisă, că dacă vine Mirele, rămâi afară, omule. O, hai 
la nuntă! Hai să învăţăm taina nunţii Fiului de împărat, Care 
a vegheat împreună cu împăratul şi Care nu a adormit ca fraţii 
lui cei mari. Hai la izvor, că dulce te mai chem şi dulce-ţi mai 
grăiesc, fiindcă Mi-e milă de tine şi de Mine, omule scump, 
că Eu îl plâng pe om cum se plânge după mort, dar plânsul 
Meu e lung de şapte mii de ani, şi mângâiere nu găsesc până 
ce nu va învia omul, până ce omul nu va fi din cer, aşa cum 
Eu sunt Om coborât din cer pe pământ acum două mii de ani, 
Om născut de sus, căci Tatăl a voit să Mă fac Om, şi dacă nu 
făceam aşa, ce făcea Tatăl, oare, dacă Eu nu aş fi venit aşa 
cum am venit din cer pe pământ după om? 

Hai la izvor, omule! Eu după tine am venit din cer a 
doua oară pe pământ, şi cât de dulce-ţi cânt de dorul Meu cel 
după tine! Hai să te iau pe umeri! Fă-te miel micuţ şi blând ca 
să te pot purta şi să-I spun Tatălui că te-am aflat şi că te-am 
făcut şi că te-am adus Lui, spre pacea Mea, şi a Lui, şi a ta, 
omule scump. Amin. 

Şi acum, copii ai cuvântului Meu, daţi daruri cereşti 
celor ce-Mi cântă la nunta Mea cu voi şi le spuneţi lor să se 
facă făptură nouă, care aşa stă din zori şi până-n zori. 

Voi, cei ce aţi venit la chemarea Mea ca să doiniţi doina 
ţării Mele mireasă şi nunţii Mele în mijlocul neamului român, 
fiţi martorii Mei până la marginea pământului despre dorul 
Meu cel după om, şi cu care plâng prin izvorul cuvântului 
Meu, care curge şi tot curge până ce va ajunge şi va fi din 
destul ca să se poată omul spăla în el, şi ca să se vadă apoi în 
el cu faţa Mea, şi atunci omul Mă va vedea în venirea Mea cu 
care Eu vin aici, că aici îmi am casa şi masa şi mireasa şi 
dorul şi focul cu care plâng după om. Mărturisiţi Duhul Care 
grăieşte cu voi din grădinile întâlnirii Mele cu omul ca să-l 
îmbiu pe om spre viaţa veacului ce va să fie pe pământ. Dra- 
gostea Mea pentru om s-a făcut izvor de apă vie, ca să bea 
omul şi să fie apoi. Amin. 

Şi acum, în duh de Rusalii cereşti peste grădina întâl- 
nirii, peste cortul întâlnirii, îmi desfac braţele şi îi cuprind pe 
cei ce sunt un duh cu Mine, ca să le dau, fiindcă cei ce au li 
se mai dau, iar cei ce nu au nu li se dau. îmi cuprind strâns la 


piept pe fiii grădinii cuvântului Meu şi pe poporul Meu 
mireasă. 

O, fiilor din grădină care-Mi primiţi cuvântul când el 
vine! O, milă Mi-e de voi, că vi s-a stors de tot puterea. Când 
Eu am fost la nunta din Cana ca să-i iau pe miri de ucenici şi 
ca să rămână ei miri pe veci, mama Mea le-a spus slugilor 
nunţii: «Faceţi tot ce vă va spune El». Şi atunci Eu am făcut 
vin nou, căci slugile nunţii M-au ascultat, şi le-am dat apoi 
mirilor darul cel mai de preţ, cerul cel curat, şi ei l-au cuprins. 
Aşa le spun şi Eu celor ce slujesc nunţii Mele de azi: faceţi 
tot ce vă spun Eu şi tot ce vă spun ei, că ei sunt cei prin care 
Eu Mă aduc vouă ca să vă mântuiţi şi ca să- Mi slujiţi după 
voia Mea. Amin. Cu ei îmi fac Eu vinul cel nou, cuvântul care 
s-a făcut râu mare şi mult peste pământ. Şi dacă ei sunt 
aceştia cu care Eu fac această minune, atunci voi învăţaţi să 
fiţi ca ei, că altfel le scade puterea şi pacea şi cuvântul şi 
nădejdea în voi, şi scad şi Eu în ei când voi nu puteţi ca Mine 
şi ca ei. Mi-i strâng la pieptul Meu durut de mila Mea de ei şi 
le dau din pieptul Meu ca să poată pentru Mine dacă pentru 
om ei nu pot. O, fericiţi sunt şi vor fi cei care pot Eu peste ei 
prin fiii grădinii Mele care Mă poartă pe Mine din cer şi până 
pe pământ şi până la om ca să-l fac pe om împărăţia Mea. 
Amin. 

Acum izvorul Meu va plânge; va curge şi va rămâne 
suspinând şi tot suspinând după om până ce omul va fi, 
precum Eu sunt. Amin. 

în duh de nuntă cerească vă spun: Pace vouă! Şi duceţi 
cu voi dorul Meu care plânge în Mine după om. în limba 
Duhului Sfânt vă spun: Pace vouă! Pace vouă! Pace vouă! 
Rămâneţi în iubirea Mea. Dacă voiţi şi dacă puteţi şi dacă-Mi 
credeţi suspinului Meu care se face râu de cuvânt peste voi, 
rămâneţi în iubirea Mea. Amin. învăţaţi această taină şi 
minunea ei: rămâneţi în iubirea Mea. Luaţi sămânţă din gura 
Mea şi semănaţi-o din unul în altul şi rămâneţi în iubirea 
Mea. Amin, amin, amin. 

10/23 iunie 2002 

Sărbătoarea Creştinătăţii Româneşti, ziua a treia 

Mintea trupului nu este mintea Duhului, şi nu este omul un duh cu 
Domnul. Vorba multă este sărăcia duhului omului, iar slujitorii 
bisericii nu înţeleg lucrarea tainelor bisericii. Numai Domnul este 
Omul Cel îndurerat. Cel ce caută mângâiere nu-l doare de durerea 

Domnului. 

B uhul sărbătorii stă deasupra grădinii cuvântului 
Meu, de la începutul şi până la sfârşitul sărbă- 
torii. Din nou şi azi cobor cuvânt în grădina în care-Mi am 
străjerii care-Mi stau în cale şi îmi fac intrarea cuvântului 
Meu în carte. Amin. 

Poporul Meu, te-am pus să slujeşti dorului Meu după 
om, şi tu eşti tare ostenit, că lucrul Meu e mult, şi tu eşti mi- 
cuţ, că n-am cum să te fac mai mare. Nu găsesc, nu mai gă- 
sesc om potrivit pentru greul Meu pe care-1 duc cu tine, că 
omul nu ştie ce înseamnă să-şi plece capul şi să se facă al 
Meu, şi Eu sufăr şi plâng în inima ta pentru omul care nu ştie 
să fie al Meu şi pe placul Meu. 

O, poporul Meu micuţ, nu are minte pentru Mine omul. 
Mintea cea pentru Dumnezeu în om cugetă cu multul la cele 
ce nu se văd, la cele ce nu se înţeleg cu mintea trupului, ci nu- 
mai cu mintea duhului, poporul Meu. Acestea ţi le spun ca să 
le pot da omului şi ca să ştie omul de ce nu pot să-l am ca şi 
pe tine. Omul cel deştept va spune acum că nu este minte a 

trupului şi că mintea este duh. Dar şi Eu îi spun acestuia că 
trupul minţii poartă mintea, şi că aşa cum este trupul, aşa este 
şi mintea. Cel ce înţelege cu mintea trupului mersul lui cel 
după Mine, pe acela Eu nu pot să-l mângâi, fiindcă Eu sunt 
Dumnezeu şi cu trupul şi cu duhul, şi nu încape la Dumnezeu 
uşurătatea omului care se face vrând-nevrând duh făţarnic 
înaintea Mea şi înaintea omului, căci omul îşi dă unul altuia 
slavă sau îşi ia unul altuia slava, iar cel ce face aceasta chiar 
înaintea Mea, pe unul ca acela Eu nu pot să-l mângâi. 

O, Mi-e tare drag şi Mi-e tare dor să-l mângâi pe om. 
O, Mi-e tare dor să te mângâi, copil al poporului Meu, iar tu 
să ai grijă cât de la pământ la cer, că Eu îl mângâi pe cel în 
care îmi găsesc plăcerea. Inima Mea trage să-l mângâie pe cel 
ce merită mângâiere, pe cel ce ştie să Mă mângâie pe Mine 
aşa cum îmi face Mie bine şi atunci când îmi este Mie dor şi 
nu când omul ar vrea el aceasta. Sunt de atâtea ori îndurerat 
în mijlocul tău, şi ochiul Meu caută după tine şi se uită în tine, 
poporul Meu, şi stau suferind fără de mângâiere, că Eu nu pot 
să Mă mângâi oricum atunci când sunt adânc îndurerat. îmi 
ascund faţa durerii ca să nu te slăbească durerea Mea, dar ini- 
ma îmi rămâne arsă şi durută când n-am cu ce să Mă mângâi, 
că mângâierea Mea este omul cel după chipul şi asemănarea 
Mea, omul dulce, omul cel plin de dar şi de har, poporul Meu. 
Atâtea haruri are omul din fire, dar harul Meu, care este unul, 
cu greu se mai face el Dumnezeu în om. Omul se mângâie cu 
harurile lui, dar harul Meu, care este unul, precum Eu sunt 
Unul, numai el nu încape în om ca să Mă pot Eu mângâia cu 
omul atunci când sunt adânc îndurerat. Mie îmi trebuie om 
întreg, şi cu acela pot Eu să Mă mângâi. Te cer pe tine, şi me- 
reu te cer, şi mereu îţi cer să fii tu mângâierea Mea, aşa cum 
a fost Ilie proorocul, şi Enoh, şi loan, iubitul sufletului Meu. 

Mi-e dor de omul cu capul plecat înaintea Mea, nu îna- 
intea ta, poporul Meu. Eu Mi-am plecat capul atât cât a tre- 
buit să fac aceasta şi atât cât a voit omul s-o fac. Eu Mi-am 
plecat capul, dar omul nu poate ca Mine, poporul Meu, căci 
harul Meu, care este unul, nu poate intra lângă harurile cele 
multe ale omului, şi omul nu poate fi mângâierea Mea când 
Eu nu pot să stau Stăpân în el. Eu nu trebuie să-l mângâi pe 
om că vrea el, sau că-i face lui bine, sau că-i place lui să-l 
mângâi, că aceasta nu-i face bine omului dacă omul nu este 
un duh cu Mine, şi Eu un duh cu el. Eu trebuie să-l mângâi pe 
cel ce inima Mea trage să-l mângâi, şi să-l găsesc când trag 
să-l mângâi. 

O, copii care-Mi primiţi cuvântul, voi aveţi de suferit, 
căci taina mângâierii aşa cum Eu v-o aşez azi în faţă este 
taină rămasă în cer şi nu poate coborî pe pământ, că nu mai 
am pe lângă voi inimi care ştiu să se dea şi să fie ca Ilie sau 
ca loan, cu care Eu atât M-am mângâiat în toate durerile, 
fiilor. Vorba multă este sărăcia duhului omului atunci când 
harul Meu cel unul nu încape peste harurile omului, iar fapta 
multă şi lucrarea cea multă a harului Meu în om şi din om, 
aceasta este bogăţia duhului omului, bogăţia lui Dumnezeu în 
om, averea Mea de pe pământ, aurul cel mai de preţ, comoara 
cea care nu se va lua de la omul care o are pe ea. Eu am vorbit 
mult de tot, şi aşa fac şi azi, şi mai mult decât în orice vreme 
vorbesc Eu azi cuvântul Meu, care are harul Meu, şi aşa vreau 
să-l am pe cel cu care Mă pot Eu mângâia pe pământ. 

Mintea trupului este ca şi trupul, şi la trup trage, iar 
mintea duhului este duhul care nu are nimic în trup, ci numai 
în Dumnezeu, şi de la Dumnezeu culege, şi din loc curat, ca 
albinuţa, care adună numai din loc curat. Musca îşi adună 
hrana din ce este mai murdar, dar pentru ea e dulce şi bun. 


Dar albinuţa adună din facerea Mea, şi se dă omului cu rodul 
ei, cu lucrarea ei cea plină din harul cel rupt din harul Meu, 
care este unul. Aşa vreau să vă am Eu pe voi, copii ai po- 
porului Meu, căci taina mângâierii şi cartea ei n-o găsiţi voi 
în tainele pe care omul bisericii le-a pus pe hârtie şi atât, de 
vreme ce el nu atinge cu inima vederea Mea şi înţelegerea 
Mea când e vorba de adâncimea tainelor şi de rodul lor. Tai- 
nele care se numesc aşa în biserică se lucrează doar cu mâna, 
nu şi cu harul Meu, care este unul; se lucrează cu gura, nu şi 
cu harul Meu, care este lucrător prin cuvânt. Dacă omul bise- 
ricii din lume spune cu gura ceea ce a învăţat el să spună în 
dreptul tainei botezului, sau a mirungerii cu Duhul Sfânt, sau 
a pocăinţei, sau a nunţii, sau a vindecărilor, sau a Trupului şi 
Sângelui Meu, care este arvuna veşniciei omului iubit pe pă- 
mânt de Mine, iată de ce tainele nu pot fi înţelese de om. 
Taina mângâierii nu este înţeleasă pe pământ, fiilor. Dacă ea 
nu este, ca să fie şi lucrată apoi, cum să poată omul să poarte 
harul Meu, care este unul, şi de la care să iau Eu mângâiere 
în durerile Mele cele atât de adânci şi atât de vechi, fiilor? 

O, sunteţi atât de osteniţi, şi dau să vă mângâi, şi cât aş 
vrea să vă mângâi mereu şi să meritaţi mereu din plin acest 
har dinspre Mine spre voi! Nu e bine să nu doriţi mângâierea 
Mea şi părtăşia Mea prin ea cu voi. Nu e bine, fiilor. E bine 
să fiţi ca Mine, că Eu grăiesc mult şi cu har, ca să vă învăţ pe 
voi mereu, mereu taina mângâierii şi dulcele ei. Nimic nu-i 
poate lipsi omului, nimic din cer sau de pe pământ atunci 
când el cunoaşte şi trăieşte şi lucrează peste el şi din el taina 
mângâierii, pe Dumnezeu în el, şi din el peste tot şi peste 
toate, fiilor. 

Sărbătoarea care a fost întinsă cu masă de jos şi de sus 
în grădina întâlnirii Mele cu omul Mi-a adus puţină, puţină 
mângâiere. M-am mângâiat că i-am putut spune omului des- 
pre calea Mea de la cer la pământ, şi care s-a bătătorit de tot, 
şi omul tot tare la cerbice stă. Şi cum să Mă fi mângâiat de la 
cel ce l-am chemat la izvor ca să bea, ca să Mă simtă apoi, şi 
ca să se lase făcut apoi? Pe dinafară e uşor să-l faci pe om, 
fiilor. M-am mângâiat apoi că v-am putut arăta pe voi semn 
al Meu, că Eu trebuie să urmăresc tot ce este scris în Scripturi 
şi să le împlinesc iotă cu iotă. M-am mângâiat de lacrimile 
care au curs din ochii celor ce ştiu iubirea, dar nu rămâne cu 
aceştia mângâierea, că iubirea Mea a fost doar o clipă în ei, şi 
ei au plecat iar spre iubirea lor, spre comoara lor pe care şi-o 
îngroapă şi şi-o dezgroapă spre păstrare şi spre neguţătorie 
aşa cum este în lume cu omul, fiilor. O, ce să fac Eu cu cel ce 
ia din lume şi ia un strop şi de la Mine atunci când îl chem să 
ia? Dacă ar fi după el, el n-ar veni să ia, dar îl chem Eu, şi 
chemarea Mea îl aduce, că poate, fiilor. 

Eu sunt Omul Cel îndurerat, şi aceasta înseamnă om 
îndurerat. Spun aşa ca să se ruşineze omul de durerile lui care 
apasă peste Mine şi care nu sunt pentru Mine în om. Nu mai 
este om îndurerat pe pământ. Numai Eu sunt Omul Cel în- 
durerat. Lăsaţi-vă să stau în voi cu durerea Mea, copii istoviţi 
care Mă purtaţi în voi cu sarcina Mea cea grea. Aduceţi-Mă 
cuvânt pe pământ şi staţi sub greu ca să semănaţi cu Mine, 
fiilor scumpi. îmi ascund faţa durerii Mele din voi ca să nu le 
fie greu celor fără de dureri şi de care v-am pus să aveţi grijă 
şi să-i învăţaţi pe cât puteţi de mult taina mângâierii, ca să am 
de unde să iau atunci când nu mai pot de durere în voi. Fugiţi 
de omul slavei deşarte. Deschideţi Scripturile şi luaţi din ele 
ceea ce Eu v-am spus acum. Fugiţi de omul care poartă în el 
duhul slavei deşarte, duhul cel cu faţa sfântă, dar care nu are 
nimic în Mine, fiilor. Ascundeţi-vă de duhul făţărniciei din 

om, că sunteţi prea slăbiţi, şi pacea din voi este zdruncinată 
adânc, copii duruţi de la om. Dar Eu vă mângâi, şi vă dau să 
aveţi de unde lua mângâierea Mea atunci când inima din voi 
o cheamă pe ea ca să vă ajute pentru Mine. Mângâierea este 
o plată, şi omul trebuie s-o merite pe ea, şi apoi s-o aibă. Cel 
ce caută mângâiere, acela nu ştie de durerea Mea, şi ştie nu- 
mai de durerea lui. Dar cel ce poartă în el durerea Mea nu 
găseşte pe pământ mângâiere din nimic, căci totul este tre- 
cător pe pământ până ce va fi cu totul cer nou şi pământ nou 
pe pământ. Şi atunci mulţi ochi vor plânge şi multe inimi vor 
suspina că s-au îndulcit cu cele ce nu sunt chiar când ele par 
a fi coborâte din cer. 

în a treia zi a sărbătorii v-am mângâiat pe voi; pe voi, 
cei ce nu ştiţi să vă mângâiaţi decât cu adevărul şi cu toate 
cele ce sunt aşa cum Eu sunt. Am slobozit pe cei ce au fost la 
izvor, şi v-aş da pacea, care v-ar putea înviora dacă n-ar fi du- 
rerea în voi. O, voi ştiţi să vă mângâiaţi cu durerea, fiilor, şi 
atât, atât de mult Mă bucur de voi că faceţi aceasta! O, cum 
aş mai putea să am Eu ca voi, şi ca să Mă bucur şi mai mult 
dacă aş avea acest noroc, să am cu multul om care ştie să se 
mângâie cu durerea, căci Eu aşa am fost de când l-am făcut, 
şi apoi l-am pierdut pe om, şi aşa sunt şi azi, copii ai durerilor 
Mele. 

Taina mângâierii v-o dau. Dacă aveţi cui să daţi din ea, 
daţi, fiilor, căci voi vă mângâiaţi cu durerea, cu durerea cea 
plină de harul Meu, care este unul şi care se face în om taina 
mângâierii. Amin, amin, amin. 

11/24 iunie 2002 
Duminica tuturor sfinţilor 

Pe pământ e numai dragoste între om şi om şi sunt prea mulţi 
hristoşi mincinoşi şi prea puţini adevăraţi. Nicăieri pe pământ nu 
va fi frumos ca în locul coborârii cuvântului venirii Domnului. 
Taina tinereţii fără de bătrâneţe este toată aşteptarea Domnului. 

B at, şi Mi se deschide şi intru. Amin. în numele 
Tatălui şi al Fiului şi al Sfântului Duh, intru 
cuvânt în cartea Mea cea de azi şi Mă fac sărbătoare peste 
poporul Meu care-Mi ascultă cuvântul şi îl împlineşte pe el. 
Mi-am găsit străjerii aşteptând, că e sărbătoarea tuturor sfin- 
ţilor din cer, aşa cum au fost ei aşezaţi bisericeşte ca să se 
bucure împreună în zi de sărbătoare a lor. Amin. 

O, poporul Meu, o, câtă dragoste este pe pământ! De la 
o margine la alta dacă Mă uit ca să văd, văd numai dragoste, 
inimi pline de dragoste unele de la altele, şi multă, multă 
căutare cu dragoste şi cu dor om după om. O, cum să nu Mă 
prindă durerea? Cum să nu stau Eu mereu în durere şi iarăşi 
în durere când dragostea de Mine nu mai este pe pământ? Nu 
mai văd om să se lepede de sine pentru Mine. Nu voiesc să le 
fac durere sfinţilor, că au ei destulă durere când Mă văd pe 
Mine căutând şi iar căutând după om, când vă văd ei pe voi 
trudind lângă Mine şi sub crucea Mea cea grea de azi ca să 
găsesc ici-colo inimă de samarinean care să se bucure de 
aflarea Mea şi să Mă ia în casă şi să se facă aşa cum sunt Eu. 

Nu mai am din ce să-Mi fac hristoşi adevăraţi. Sunt 
prea mulţi hristoşi mincinoşi pe pământ, şi pe Mine nu Mă 
mai aşteaptă nimeni să vin cu slava Mea cea dulce, ca să facă 
ea pe pământ şi peste om cer nou şi pământ nou. O, cu cine 
să plâng? Cu cine, decât cu sfinţii care aşteaptă de şapte mii 
de ani dragostea de Dumnezeu în om pe pământ, fiilor care-Mi 
primiţi şi care-Mi ascultaţi cuvântul când vin cu el pe pământ 


pentru voi? Am stat aşezat cu sărbătoare de slavă cerească 
prin voi pe pământ aici, în mijlocul sătuţului Meu, trei zile de 
masă cerească între Mine şi om, ca să-l fac pe om ca Mine, 
fiilor. Atâta slavă de cuvânt, atâta durere în cuvânt pentru om 
şi după om! Acum stau cu văzduhul plin de sfinţi şi de îngeri 
deasupra grădinii întâlnirii, şi am vegheat pentru voi ca să pot 
sta cu voi semn înaintea omului, şi apoi să dau drumul în lung 
şi în lat veştii sărbătorii de Duh Sfânt pe pământ cu voi acum, 
la sfârşit de timp, când Eu, Domnul, trimisul Tatălui Savaot, 
voiesc să-Mi desăvârşesc masa nunţii, iubirea dintre Mire şi 
mireasă, şi nuntaşi care să poarte şi în care să rămână dra- 
gostea Mea şi să vadă Tatăl aceasta. 

O, poporul Meu, să ştii că-1 voi face pe om să Mă iu- 
bească şi să Mă caute şi să Mă afle aşteptând după el la acest 
izvor. Să ştii că am zis aceasta şi că împlinesc ceea ce zic. 
Caută să fii supusul Meu, caută să Mă primeşti de sus şi de 
jos, caută cu dragoste după Mine, poporul Meu, şi tot numai 
aşa să fii, că nu mai am altă nădejde ca să-l fac pe om să vadă 
şi să poată pentru Mine şi pentru facerea lui de la Mine. Caută 
din zi în zi mai mult să fii tot un foc pentru durerea Mea după 
om, şi nu te mira că numai şi numai asta te rog Eu pe tine. 
Caută, poporul Meu, să fii ca Dumnezeu pe pământ, ca să 
poată omul învia prin tine şi să fii tu cel prin care Eu lucrez 
de la Tatăl facerea cerului nou şi a pământului nou pe pământ, 
şi om după chipul şi asemănarea Mea pentru această facere 
nouă. Amin. 

O, poporul Meu, te serbează sfinţii din cer lângă ei, că 
tu eşti pe pământ al Meu, şi eşti voia Mea pe pământ. Serbăm 
duminica tuturor sfinţilor care se bucură în Duhul Sfânt, 
aşteptând ziua întâi, ziua când Eu voi face învierea cea mare 
a tuturor sfinţilor spre vedere, că mulţi sfinţi au fost pe pă- 
mânt, şi nimeni nu i-a ştiut, nimeni decât Eu, Cel ce le-am 
văzut dragostea lor arzând şi lăcrimând ca să-şi stingă cu 
lacrimi arsura sufletului lor care tânjea în dorul lor după 
Mine. Dar pe tine te-am făcut torţă a Mea în mijlocul întune- 
ricului lumii cea de la sfârşit de timp şi te-am pus să-Mi 
slujeşti Mie în mijlocul lumii şi te-am pus să rabzi un ceas cu 
Mine pentru ridicarea din moarte a celor vii şi a celor morţi, 
ca să-Mi împlinesc Scriptura învierii făpturii, poporul Meu. 
Vreau să nu mai fie ca tine nimeni şi nimic pe pământ, şi aşa 
vreau să vrei şi tu. Vreau să dai tu împlinire lucrului Meu cel 
de la sfârşit de timp, ca să-Mi împlinesc slava Mea prin om, 
şi toate celelalte se vor adăuga ţie prin puterea Mea, prin pur- 
tarea Mea de grijă, poporul Meu cel prin care Eu trudesc un 
ceas mai înainte de venirea Mea. Vreau să ştie tot omul de pe 
pământ, şi tot, şi toate, de acest colţ de cer, de acest lucru nou, 
că Eu, poporul Meu, ţi-am spus ţie că nicăieri nu va fi mai 
frumos şi mai cereşte ca aici, unde Eu Mi-am făcut sălaş de 
coborâre şi de lucru pentru venirea Mea pe pământ. Amin. 

Stau sfinţii pe lângă tine arzând de dorul venirii Mele. 
Stau sfinţii pe lângă Mine arzând de dorul tău, poporul Meu 
de la sfârşit de timp. Tu eşti Scriptura împlinită şi tot mai îm- 
plinită a descoperirii fiilor lui Dumnezeu, şi vreau să te am pe 
pământ dragoste, dragostea care nu cade niciodată şi care va 
fi pe vecii, poporul Meu. O, ia-Mă de sus şi ia-Mă de jos şi 
împlineşte cuvântul Meu şi învaţă lucrarea minunilor şi fă 
minuni cu credinţa, poporul Meu, şi pune timpul la ascultare 
şi pune-1 pe om în genunchi în faţa slavei cuvântului Meu, că 
uită-te tu câtă putere am ca să fac aceasta, dar stai semn de- 
săvârşit înaintea omului, ca să Mă vadă omul la tine şi să 
creadă în dragostea Mea cu care umblu pe pământ după om 
chemându-1 la izvorul vieţii veşnice şi la tinereţe fără de bă- 

trâneţe şi la viaţă fără de moarte, că acolo vreau să ajung cu 
omul cel iubit de Mine, poporul Meu. Omul cel iubit de Mine, 
aceasta caut Eu pe pământ, şi aceasta să caute şi omul cel 
iubit de Mine, că nu mai văd decât dragoste de om pe pământ, 
şi vreau să-i opresc suflarea şi să pun pe pământ dragostea de 
Dumnezeu şi să-Mi iau înapoi cerul şi pământul, că sunt 
facerea Mea şi moştenirea Mea, fiindcă Eu le-am făcut, şi voi 
face din ele lucru nou. Amin. 

O, iată ce fac Eu în ziua cea de sărbătoare a sfinţilor 
toţi! Binecuvintez grădina întâlnirii şi lucrul cel care o îm- 
podobeşte pe ea pentru slava Mea din ea. Vă binecuvintez pe 
voi, şi dragostea din voi, şi duhurile şi sufletele şi trupurile 
voastre cu care îmi mângâiaţi durerea aşteptării Mele. Vă bi- 
necuvintez ascultarea. Vă binecuvintez credinţa cu care Mă 
primiţi de sus şi de jos. Vă binecuvintez pacea din voi şi cea 
dintre voi, ca să fie ea cu multul înaintea Mea şi să pot prin 
ea, fiilor. O, câtă bucurie Mă cuprinde când văd că lucraţi lu- 
crul venirii Mele mai mult decât lucrul vostru! Când dra- 
gostea cea pentru Mine stăpâneşte în om, nimic nu-i este 
omului cu neputinţă. Dar voi aveţi de putut pentru slava ve- 
nirii Mele, după care aştept cu atâta dor, fiilor! Când voi 
puteţi aceasta, poate şi omul de pe pământ, poate pentru 
Mine, ca să împlinesc Eu slava cea cerească a colinei care în- 
cepe cu locul Sfintei Sfintelor Mele din vremea aceasta de 
venire a Mea când Eu Mi-am aşezat tronul judecăţii făpturii 
aici cu voi în mijlocul acestui sătuţ pe care-1 vreau podoaba 
Domnului pe pământ, aşa precum este scris în Scripturi des- 
pre muntele spre care vor curge toate noroadele ca să ia lu- 
mină şi să învieze, fiilor. 

Fiţi frumoşi şi lăsaţi-Mă să Mă uit tot timpul la voi şi 
de sus, şi de jos, cu ochiul şi cu cuvântul Meu. Fiţi blânzi şi 
dulci şi în iubire, şi în simţire, şi în vorbire, şi în credinţă, şi 
în lucrarea duhului, şi în cea a mâinilor voastre care lucrează 
pentru Mine. Fiţi frumoşi, fiilor. Fiţi frumoşi cu orice cuvânt, 
cu orice simţământ, şi fiţi ca unul. O, nu fiţi mai mulţi, ci fiţi 
ca unul, că Mi-e tare dor de această minune ca s-o văd tot mai 
mare, tot mai multă, tot mai cu putere, că ea dă toată puterea 
Mea pe pământ ca să-Mi împlinesc cartea venirii Mele, şi pe 
care Eu am scris-o pe pământ acum două mii de ani, fiilor. 
Fiţi asemenea Mie, şi toate şi tot va fi aşa, şi va înceta suspi- 
nul făpturii şi toate popoarele vor sluji pentru slava Mea cu 
voi, şi toate noroadele se vor închina venirii Mele, şi apoi voi 
pune pe pământ veacul cel nou şi voi da fiecăruia după cum 
este fapta sa. Amin. 

O, poporul Meu, în duh de sărbătoare de sfinţi sun din 
trâmbiţa Mea peste voi, ca să vă arăt rădăcina în care Eu am 
stat şi din care am odrăslit mlădiţe, ca să vă am azi pe voi 
mlădiţe noi. Amin, amin, amin. 

O, Verginico, trâmbiţa Mea cea de dinaintea venirii 
Mele! Tu erai trâmbiţa, iar Eu eram glasul ei. Amin. iată lăs- 
tarii care au crescut din lucrul Meu cu tine. Eu sunt aproape 
cu tot lucrul cel desăvârşit, numai să-i întărim pe ei, 
Verginico. 

B ucuria mea, Doamne, este ca Tu să vii vă- 
zut, şi eu să fiu cu Tine atunci, spre vede- 
rea celor ce m-au cunoscut, şi apoi m-au părăsit pentru ale lor, 
Doamne. Dar este scrisă de Tine Scriptura care spune aşa: 
«De la smochin învăţaţi pilda: când mlădiţa lui se face fra- 
gedă şi odrăsleşte frunze, să ştiţi că vara este aproape, să ştiţi 
că Domnul este lângă uşi». Amin. 

O, popor al Domnului Care este şi Care vine! O, vine 
Domnul la voi mereu, mereu, şi vine Domnul curând, curând. 


copilaşi-mlădiţe, că iată, smochinul a odrăslit, şi vă are pe voi 
mlădiţe. Domnul este smochinul, fiilor, şi El este la uşi, şi voi 
sunteţi din El, şi sunteţi mlădiţe şi frunze, şi din frunzele lui 
se vor tămădui mulţi, fiindcă aşa este scris în cartea cea pen- 
tru sfârşit de timp. Vă aduc aminte aceasta ca să nu uitaţi că 
voi sunteţi cei prin care Domnul tămăduieşte necredinţa de pe 
pământ, începând de la voi şi până la toate marginile, fiilor. 
Curând, curând, curând tot şi toate vor şti şi vor răspunde şi 
vor zice: «Domnul este acolo. Să ne suim spre El şi să luăm 
din legile vieţii şi să fim ca El». Amin. 

O, popor micuţ şi trudit, dacă ai dragoste, ai pe Dom- 
nul, şi de aceea poţi, şi se miră omul cât poţi tu, şi te mângâie 
omul pentru plata ta cea de la Domnul. Curând, curând, cu- 
rând numai tu vei mai rămâne mângâierea omului de pe pă- 
mânt; curând, curând, popor al venirii Domnului, că El cu 
mângâierea vine, cu Duhul Sfânt Mângâietorul, vărsând din 
El peste pământ ca să-l mângâie pe om, că omul e fără mân- 
gâiere, fiindcă omul n-a ştiut timp de şapte mii de ani ce este 
mângâierea. O, nu este mângâiere în afară de Domnul, şi va 
rămâne Do mn ul pe acest pământ de la voi; El şi cu cei mân- 
gâiaţi ai Lui; El şi cu mângâierea Lui. Amin. 

Acum vă rog pe voi, cu dor adânc în El, fiţi mângâierea 
Lui, fiilor. Dacă vreţi să fiţi mângâiaţi, fiţi mângâierea Lui, 
fiţi voia Lui pe pământ şi în cer, căci cerul şi pământul şi-au 
aflat prin voi îmbrăţişarea, şi ele odrăslesc şi se fac, că pentru 
aceasta au fost ele făcute când Do mn ul le-a făcut. Amin. 

O, mă sărbătoresc sfinţii cei nevăzuţi de pe pământ, că 
eu în zi de duminică m-am născut, ziua duminicii tuturor sfin- 
ţilor. Şi iată ce grăiesc ei cu mine şi cu voi în ziua cea de săr- 
bătoare a lor şi a mea. 

M ai întâi grăim cu tine, trâmbiţă a Domnu- 
lui. Tu ai deschis calea Ierusalimului ce- 
resc ca să coboare pe pământ, căci tu ai fost catapeteasma 
prin care Domnul a pătruns de S-a făcut cuvânt peste pământ 
acum, la sfârşit de timp. Mama regină, Fecioara care a adus 
pe Domnul trup pe pământ acum două mii de ani, te are pe 
tine ca pe bucuria Fiului ei, ca pe cea care a născut în dureri 
fără de margini pe poporul cel de la sfârşit, din care El Şi-a 
găsit mlădiţe care să înfrunzească şi să hrănească cu ele 
noroadele de pe pământ. Tu eşti în ei, aşa cum rădăcina trage 
sevă de le dă mlădiţelor ca să aibă ele viaţă. Tu ai rămas în ei, 
căci ei au rămas întru tine pentru Domnul nostru şi al lor. 
Amin. 

Iar lor aşa le spunem: vom fi peste voi cetatea cea 
sfântă, Noul Ierusalim, coborât din cer cu Domnul şi de la 
Domnul, Cel ce şade pe tron aici, în mijlocul vostru cuvânt, 
rostind peste toate înnoirea. Şi vom fi noi şi cu voi cerul cel 
nou şi pământul cel nou, şi marea nu va mai fi, că voi sunteţi 
poporul Domnului, cortul lui Dumnezeu între oameni, şi El 
sălăşluieşte cu voi, şi voi sunteţi poporul Lui, căci însuşi El 
este cu voi. Şi aceste cuvinte sunt credincioase şi se fac, căci 
Făcătorul lor Se numeşte Alfa şi Omega, şi El zice, şi El le 
face, şi El dă în dar din izvorul apei vieţii la toţi cei ce înse- 
tează şi vor înseta după El. Iar biruitorii vor moşteni acestea, 
şi El le va fi lor Dumnezeu, şi ei îi vor fi Lui fii. Amin. 

Lucraţi cu dragoste şi cu dor despre care nu s-a mai 
auzit pe pământ şi în cer, că sunteţi cei din urmă, şi cheia e la 
voi, şi voi sunteţi cheia, că Do mn ul aşa a grăit. 

O, noi mereu am plâns şi mereu L-am întrebat: 
«Doamne, până când?». Iar acum El ne spune: 

O până acum, căci acum Eu vin, şi voi sun- 
^ feţi în venirea Mea, precum este scris, căci 

cerul s-a deschis şi dorul Meu s-a aprins pentru cei mici 
care-Mi primesc venirea Mea cu voi, Ierusalim din cer şi de 
pe pământ pentru veacul cel nou care va să fie. Amin. 

O, Verginico, nu Mă mai întreabă sfinţii: «Până când, 
Doamne?», că Eu îi am întru venirea Mea cuvânt pe pământ, 
şi acum înţeleg ei desăvârşit taina Mea pe care au aşteptat-o 
sfinţii Mei şapte mii de ani, Verginico. 

I ar eu, Doamne, plâng de dor şi de bucurie şi 
Te rog adânc, dă-i poporului Tău cel mic 
toată înţelepciunea tainei cea de la sfârşit de timp, că Tu i-ai 
spus proorocului Daniel că sunt închise şi pecetluite cuvintele 
cele pentru vremuri şi pentru sfârşitul lor până la sfârşit, şi 
atunci va fi acest semn că mulţi vor fi curăţiţi şi albiţi şi 
lămuriţi, şi cei nelegiuiţi vor fi nelegiuiţi şi nu vor pricepe, 
căci sunt fără de lege, ci numai cei înţelepţi vor înţelege. 
Dă-i poporului Tău cel mic înţelepciunea tainei sfârşitului 
vremilor, căci pilda smochinului s-a adeverit, şi el a dat mlă- 
diţe şi frunze, iar frunzele sunt spre tămăduirea neamurilor, 
Doamne. 

Eu plâng de dor şi de bucurie, şi din mijlocul sfinţilor 
Te rog: fa din poporul Tău cel mic tămăduire peste pământ. 
Ajută-i rodul şi fa-1 să Te asculte de pe pământ şi până în cer, 
de sus şi de jos, Doamne, că el este nădejdea Ta. Poporul meu 
cel de la începutul lucrării Tale cu mine s-a oprit pe cale şi 
n-a mai mers, şi e în pustiul lumii, dar acesta stă cu Tine şi se 
face voie a Ta. Dă-i lui puterea Ta cea de la sfârşit de timp, 
spre bucuria cea desăvârşită a sfinţilor Tăi, Doamne, că mult 
Te-au aşteptat ei să vii pe pământ şi mult Te-au întrebat: 
«Până când, Doamne?». 

O până acum, Verginico. Acum pregătim îm- 
^preună slava venirii Mele. Până la tine au 
aşteptat ei, iar după ce tu ai fost a Mea pe pământ, ei şi-au 
ostoit oftatul şi au pornit cu Mine la lucru. Acum lucrăm, 
Verginico. Puţin, puţin, şi tot şi toate vin la locul lor, aşa cum 
au fost la Tatăl. Amin. Eu îţi împlinesc ruga şi le dau celor 
mici înţelepciunea tainei cea pentru sfârşit de timp şi le spun 
aşa: v-am dat vouă cerul şi pământul ca să le stăpâniţi pe veci. 
Mai întâi v-am învăţat să vă stăpâniţi pe voi în numele Meu 
şi pentru Mine, şi apoi am făcut din voi împărăţia Mea, şi 
acum vă cer mult şi tot mai mult să semănaţi cu Mine în toată 
clipa, căci sunt în voi, fiilor. 

Mă uit pe pământ de la margini la margini şi văd numai 
dragoste în oameni şi între oameni, şi caută cu dor fiii oame- 
nilor după dragostea cea de pe pământ, iar Eu stau mereu în 
dureri, că dragostea Mea nu mai este pe pământ şi nu mai am 
din ce să-Mi fac hristoşi adevăraţi, şi pe Mine nu Mă mai aş- 
teaptă nimeni să vin cu slava Mea cea dulce sub care va apu- 
ne toată dragostea omului pentru om. 

O, copii care-Mi primiţi cuvântul Meu cel durut după 
om, şi tu, poporul Meu cel hrănit prin fiii cuvântului Meu cu 
hrana cea din cer, cu râul cel din gura Mea revărsat mereu 
peste tine! O, învaţă-te tot mai mult să stai după chipul şi 
asemănarea Mea înaintea Mea şi înaintea fiilor oamenilor, şi 
să te îndulceşti cu Mine în toată clipa, ca să fii dulce Mie, 
poporul Meu, şi să te am de hrană, şi să te rogi dulce lui Dum- 
nezeu pentru tot ce vreau Eu să ai şi să poţi tu, căci rugăciu- 
nea ta este hrana Mea, poporul Meu. Ai grijă de ea, ai grijă de 
gustul ei, ai grijă de dorul din ea, că ea e hrana Mea şi calea 
ta spre Mine, şi calea Mea cu împlinirile cele pentru facerea 
din nou a lumii, poporul Meu. O, iar şi iar îţi binecuvintez 
mânuţele care dau viaţă împlinirii dorului Meu care te roagă 
mereu pe tine să găteşti zi cu zi ziua slavei Mele spre care vor 


curge din toate cele patru zări noroadele ca să ia pe Domnul, 
Cel ce este cu tine şi în tine, fiule. Fă-Mă în tine aşa cum sunt 
Eu, şi apoi Eu îmi voi sfârşi aşteptarea, şi apoi voi veni. 
Amin, amin zic ţie: împodobeşte-Mi calea, şi binecuvântate 
să-ţi fie mânuţele cu care lucrezi tu pentru slava cuvântului 
Meu cu tine pe pământ înaintea noroadelor. Fă-Mă în tine aşa 
cum sunt Eu, şi aşa să lucrezi unul cu altul la slava venirii 
Mele, şi apoi Eu îmi voi sfârşi aşteptarea, şi apoi voi veni. 
Amin, amin, amin. 

17/30 iunie 2002 

Sărbătoarea Naşterii sfântului Ioan Botezătorul 

Fericiţi sunt cei ce lucrează venirea Domnului. Semnul sfârşitului 
este cartea în care Domnul S-a scris astăzi, şi deschizănd-o judecă 
peste pământ. 

D eschideţi Domnului, voi, străjeri din grădina cu- 
vântului! Sunt înaintemergătorul Lui. El mi- a 
spus să-mi fac lucrarea pe care am avut-o şi o am atunci şi 
acum. Sunt în venirea Lui cea de la sfârşit de timp, căci El vi- 
ne cu sfinţii, fiindcă aşa a spus. Amin, amin, amin. 

F iilor, fiilor plăpânzi, sunt Domnul. Staţi 
înaintea Mea şi primiţi-Mi cuvântul. Vă în- 
tăresc, vă alint, vă aştept să puteţi, şi apoi Mă scriu în cartea 
Mea de azi cu cuvântul fiecărei coborâri la voi. O, dacă ar fi 
după Mine, Eu aş sta tot timpul cu voi în cuvânt, şi de sus, şi 
de jos, dar voi sunteţi prea plăpânzi, şi Eu sunt Dumnezeu 
mare, şi cu greu Mă poartă omul atât cât am Eu de lucrat şi 
de putut peste pământ acum, la venirea Mea cea vestită de 
Mine să fie acum, la sfârşit de timp. Cine nu ştie să înţeleagă 
sfârşitul de timp, să se uite pe fereastră ca să creadă. Iar cel 
ce crede şi înţelege, să nu se mai uite, şi să lucreze venirea 
Mea, şi pentru ea să lucreze, că ea este aici, este la uşi, şi uşile 
sunt închise, fiilor. Dar voi staţi deschişi pentru ea şi numai 
pentru ea, fiindcă Eu pot, şi veţi putea şi voi, căci iubirea poa- 
te, iubiţii Mei, tradiţii Mei. O, nu-i nimic dacă sunteţi trudiţi. 
Cei netradiţi au timp de fărădelegi şi cu mintea şi cu trapul şi 
cu viaţa şi cu timpul, dar cei trudiţi ai Mei au cerul la care se 
uită şi pe care-1 fac pentru ei şi pentru mulţi care ar crede dacă 
ar vedea. Şi iată, mulţi şi tot mai mulţi vă văd şi vă vor vedea 
pe voi, şi pentru aceasta Eu trebuie să vă întăresc mult de tot; 
Eu şi cu sfinţii şi cu îngerii, fiilor scumpi. Amin. 

B u, Doamne mare, sunt întru venirea Ta şi 
merg înaintea Ta şi lucrez lucrarea pe 
care Duhul Tău Cel Sfânt a spus s-o fac. Eu, Doamne mare, 
Te-am mărturisit întâi oamenilor, şi apoi celor din iad, şi apoi 
Tatălui când m-am dus în faţa Lui ca să-I dau lucrarea pe care 
am făcut-o de Te-am vestit că vii pe pământ, şi la iad apoi, ca 
să dai mâna sfinţilor să se scoale odată cu învierea Ta şi să 
împărăţească cu Tine o mie de ani, şi la Tatăl apoi, cu cetele 
de sfinţi, Doamne mare. 

M-am născut pe pământ înaintea Ta şi m-am arătat 
oamenilor înaintea Ta şi m-am dus la cei din iad înaintea Ta, 
şi la Tatăl tot la fel, şi întru totul Te-am vestit cu începutul şi 
cu sfârşitul lucrării Tale pe pământ şi în locuinţa morţilor şi 
în cer şi iarăşi pe pământ, Doamne mare. 

Acum, precum toţi sfinţii cerului fac ragă la Tine 
pentru poporal Tău cel din urmă, aduc şi eu Ţie rugă pentru 
ei, că scrie în Scripturile pe care Tu le-ai dat lui Ioan, scrie de 
cei douăzeci şi patra de bătrâni care stau înaintea Ta şi au în 
mâini alăute şi cupe de aur, pline cu tămâie, care sunt rugă- 
ciunile sfinţilor, Doa mn e. 

Cuvântul lui Dumnezeu 


Cel mai mare semn al sfârşitului timpului este cartea 
pe care Tu ai deschis-o azi şi în care Te scrii cu judecata şi cu 
mântuirea peste oameni până ce toată făptura care este în cer 
şi pe pământ şi sub pământ şi în mare şi în toate câte sunt în 
acestea va zice: «Celui ce şade pe tron şi Mielului fie bine- 
cuvântarea şi cinstea şi slava şi puterea în vecii vecilor». 
Amin. 

Cei şapte îngeri, cu cele din urmă urgii, şi cu care Tu 
sfârşeşti mânia Ta asupra fărădelegii de pe pământ, sunt gata, 
şi semnul acesta aşteaptă la uşi odată cu Tine, şi uşile sunt 
închise, Doamne, căci toţi se închină fiarei, iar biruitorii ei 
vor cânta cu multul curând, curând cântarea lui Moise, robul 
Tău, şi cântarea Ta, Mielule scump, şi vor zice: «Cine nu se 
teme de Tine, Doamne, şi cine nu va slăvi numele Tău? Toate 
neamurile vor veni şi se vor închina înaintea Ta, pentru că 
judecăţile Tale s-au făcut cunoscute, Doamne». Amin. 

Acum îţi aduc rugă pentru cei mai mici ai Tăi de pe 
pământ, căci cartea Ta cu ei a făcut cunoscute judecăţile Tale. 
Dă-le lor puterea şi iubirea tututor sfinţilor care stau înaintea 
Ta rugându-se pentru ei, că aceştia din urmă sunt mici, şi 
vremea este grea, dar ei nu privesc pe fereastră şi nu văd, că 
Tu aşa i-ai învăţat să facă. Dă-le lor puteri peste puteri, puteri 
lângă puteri, iar mângâierea Ta şi îngerii mângâierii Tale să 
nu mai lipsească de lângă ei, că vremea Ta e la uşi, şi cheia 
Ta sunt ei, şi ei sunt mici, şi vremea e grea, Doamne. Merg 
înaintea Ta şi Te rog pentru ei, şi merg înaintea lor şi îţi fac 
Ţie cale cu ei, că descoperirea fiilor Tăi cei din urmă este 
cartea Ta cu ei, Doamne. Iar eu îi învăţ aşa: 

Fiţi mari, fiţi cât împărăţia cerurilor de mari, şi nu uitaţi 
să fiţi aşa. împărăţia cerurilor din voi vă va ţine pe voi în ea, 
şi pe ea în voi, căci cerul poate mai mult ca voi când vă are 
pe voi pentru el, şi voi veţi putea pentru Domnul, Care vine 
şi Căruia voi îi deschideţi ca să vină. Amin. Voi aţi biruit fiara 
prin sângele Mielului, că Sfintele se dau sfinţilor şi nu păcă- 
toşilor, căci în cei păcătoşi El nu are putere şi nu Se poate îm- 
plini în ei cu tainele Sale cele peste fire, şi prin care El îşi 
arată puterea Sa în chip văzut. Fiţi sfinţi, că sunteţi fiii lui 
Dumnezeu. Amin. Fiţi sfinţi cu trupul şi cu sufletul şi cu 
duhul, căci scris este: «Cine este sfânt, să se sfinţească încă, 
şi cine este spurcat, să se spurce şi mai mult». Amin. 

Pe cât vă stă în putinţă lucraţi cu mânuţele voastre 
hrana pe care o mâncaţi pentru fiinţă, căci în trupurile voastre 
intră Domnul, şi voi sunteţi de un sânge cu El şi sunteţi fiii 
Paştelui cel nou pe care El şi cu sfinţii Lui l-au aşteptat de 
două mii de ani ca să fie pe pământ şi să se facă împărăţie a 
Lui fiii Paştelui cel nou. Fiţi înţelepţi, că Paştele cel nou este 
coborât din cer acum, la sfârşit de timp, pentru voi, cei ce v-aţi 
făcut prin el fii ai lui Dumnezeu pentru venirea Sa. Primiţi-L 
şi de sus, şi de jos, şi lăsaţi- vă ţinuţi de mânuţă, şi cu multă 
credinţă lăsaţi-vă purtaţi, ca să poată Domnul peste voi şi prin 
voi pentru vremea venirii Lui. Amin, amin, amin. 

Te-am rugat pentru ei, şi apoi i-am învăţat pentru Tine, 
Doamne mare. Acum, Tu, cu cuvântul Tău, desăvârşeşte-Te 
peste sărbătoarea care poartă în ea pomenirea naşterii mele cu 
trupul între oameni şi bucură-i pe cei mici şi poartă-i de 
mânuţă, că sunt mici şi sunt plăpânzi. Doamne. 

I am preaslăvit şi îi voi mai preaslăvi pentru 
“Mine, o, înaintemergătorule al Meu, că vreau 
să Mă văd în ei înaintea tuturor noroadelor de pe pământ, căci 
Trupul şi Sângele Meu pe care l-am dat lor din cer acum, la 
sfârşit de timp, este taina Paştelui cel nou pe care l-am pro- 
mis Eu acum două mii de ani ucenicilor Mei. Acesta i-a făcut 
pe ei fii ai lui Dumnezeu, preoţi ai Domnului, neam sfânt, 


agonisit de Mine pentru slava Mea cea de la sfârşit de timp. 
Amin. 

O, copii plăpânzi, suflu peste voi în grădina cuvântului 
Meu ca să-Mi daţi fiinţă în carte şi să Mă daţi poporului sfânt 
cuvânt precum Mă daţi şi trup, aşa cum am aşezat Eu orându- 
iala Mea peste biserica Mea, biserica Mielului. O, copii stri- 
viţi sub greu, întăriţi-vă şi întăriţi-Mi biserica şi nu uitaţi că 
numai pe voi vă mai am. Curând, curând, curând tot ce a fost 
şi a stat sub numele de biserică va sta faţă în faţă cu Mine, 
pentru că judecăţile Mele s-au făcut cunoscute prin cartea 
Mea cu voi, cartea pe care Eu am deschis-o şi în care Eu Mă 
scriu cu voi, cartea despre care scrie în Scripturi că se va des- 
chide ca să-Mi fac prin ea împărăţie pe pământ şi tron dum- 
nezeiesc, ca să împărăţesc peste tot şi peste toate. Cartea 
aceasta, şi pe voi, pe acestea le-am aşezat şi le aşez pe pământ 
ca semn al venirii Mele cu cei şapte îngeri, şi prin care Eu îmi 
sfârşesc albirea şi curăţirea pământului pentru viaţa veacului 
ce va să fie pe el, fiilor. Aş voi să vă învăţ şi azi mai mult, dar 
voi sunteţi neputincioşi, şi Eu sunt mare, şi vă sunt povară 
dacă sunt mare, fiindcă voi sunteţi mici şi slabi şi duruţi, copii 
ai cuvântului Meu. 

Naşul Meu de botez, Ioan, înaintemergătorul Meu, v-a 
dat Mie prin ruga lui ca să vă fac tari, căci rugăciunile sfinţi- 
lor stau înaintea Mea pentru voi. Primiţi iubirea sfinţilor şi 
puterea lor şi folosiţi-le, că nimic n-a mai rămas în cer să nu 
vi se dea vouă. Fiţi frumoşi, fiţi blânzi, fiţi dulci, şi nu voi mai 
sfârşi să vă cer să fiţi aşa, şi aşa să lucraţi lucrul Meu peste 
cele ce se văd şi peste cele ce nu se văd încă, şi, iarăşi, peste 
poporul Meu cel cu care Eu Mă slăvesc peste pământ, copii 
ai cuvântului Meu. 

Cuvântul binecuvântării vă dau. Binecuvântate să vă 
fie mânuţele cu care lucraţi voi podoaba grădinii întâlnirii, 
unde Eu vă aşez pe voi înaintea oamenilor ca să Mă văd în voi 
şi ca să împlinesc Scriptura închinării tuturor noroadelor de 
pe pământ în faţa lucrării cuvântului Meu cu voi. Amin. Vă 
ocrotesc de tot răul. Ocrotiţi-vă şi voi. Fiţi curaţi cu trupul, cu 
sufletul şi cu duhul pentru Trupul şi Sângele Meu care se face 
Dumnezeu în voi. în toate să aveţi mânuţele voastre, şi totul 
să fie curat la voi şi pentru voi. Nu mâncaţi mâncare din lume 
sau de lume, că voi aveţi mânuţele voastre, fiilor, şi aveţi 
curţile Domnului, şi în ele să vă pregătiţi voi toate cele ce vă 
sfinţesc pe voi prin binecuvântarea Mea peste toate. Pe cât vă 
stă în putinţă lucraţi cu mânuţele voastre şi mulţumiţi-vă cu 
ce aveţi. Şi dacă vă spun aceasta, nu vă supăraţi între voi, şi 
înţelegeţi aşa cum voiesc Eu să înţelegeţi, fiilor scumpi. Eu 
nu vă cer mai mult decât puteţi, ci numai cât puteţi, şi aveţi 
nădejde în Mine, Care pot pentru voi şi peste voi. Pe toate 
câte le folosiţi să le sfinţiţi, că această lucrare v-am dat, şi 
drag îmi este să sfinţesc prin voi pe toate cele lucrate de voi. 
Tot omul care Mă caută la voi, să se întărească de la voi şi să 
se sfinţească de la voi şi să poată să fie sfânt apoi, că Eu v-am 
spus să nu primiţi nimic din mâna lumii, ci să daţi voi, spre 
mântuirea ei, că Eu vă ajut, fiilor. Amin. 

Vă cer înţelepciune pentru toate cuvintele Mele de 
peste voi, şi nu uitaţi că Eu vi le desluşesc şi de sus, şi de jos, 
şi vă învăţ ce este bun şi cât este bun, şi vă învăţ ce este rău 
şi cât este rău dacă voi veţi vrea să nu fiţi mai înţelepţi ca 
Mine aşa cum dau atâţia oameni să creadă şi să facă. Eu am 
între voi măsura în toate, dar înţelegeţi ce vă spun Eu prin 
aceasta şi fiţi încrezători că e de la Mine măsura Mea între 
voi. Amin. 

O, v-aş mai învăţa încă, dar acum Mi-e calea grea, şi 
Mă întorc în Tatăl ca să vă slobozesc de sub povara Mea, 

fiilor care-Mi primiţi cuvântul în carte. Vă binecuvintez tot 
lucrul şi tot sporul lui în grădina întâlnirii, şi fiţi cu bucurie 
pentru lucrul Meu prin voi. Staţi cu inimioarele în inima Mea 
şi fiţi frumoşi şi blânzi şi dulci în tot lucrul Meu cel greu cu 
voi, şi uitaţi- vă cum vă învăţ Eu să vă uitaţi, şi aşa să lucraţi, 
şi aşa să credeţi, ca să-Mi fie calea uşoară de la Mine la voi. 
Amin. 

O, poporul Meu, fa-Mi calea uşoară de la Mine la tine 
şi caută să vezi ca Mine şi învaţă această putere şi fii copil 
frumos şi blând şi dulce, poporul Meu, şi Eu îţi voi da putere 
să fii. Amin, amin, amin. 

24 iunie/7 iulie 2002 

Sărbătoarea sfinţilor apostoli Petru şi Pavel 

Cel ce jură strâmb şi cel fur va fi zdrobit de cele scrise în sulul 
cărţii, că efa a dat peste margini. 

P oporul Meu, Eu, Domnul Dumnezeul tău, te-am 
învăţat şi te învăţ mereu să te îndulceşti cu Mine 
pe pământ, ca să poţi să fii al Meu, şi ca să nu fii al tău sau al 
lumii, şi ţi-am spus să fii al Meu, fiule. Te-am chemat şi te-am 
ales şi te-am crescut, şi aşa fac şi azi, dar între tine şi cel ne- 
credincios trebuie să se vadă deosebire, poporul Meu. Taina 
aceasta este ceea ce vreau Eu să te învăţ azi şi mai adânc 
decât tu o ştii şi o trăieşti, ca să te am Eu copil credincios, 
copil chemat şi ales şi credincios, poporul Meu. Amin. 

O, copil al cuvântului Meu, masa Mea de azi cu tine şi 
din care Eu te îndulcesc mereu, trebuie să te facă dulce şi tot 
mai dulce, atât cât pot Eu să Mă îndulcesc cu tine, poporul 
Meu. Tu eşti cel mai mic al Meu, şi te-am aşezat să-Mi pă- 
zeşti bine pomul de aur şi roadele lui, ca să Mă îndulcesc cu 
ele la masa Mea cu tine. Am tras din poartă pomul şi l-am pus 
la păstrare şi te-am pus pe tine să-l păzeşti şi să-l lucrezi, ca 
să fie el pe masă şi fructul lui cel dulce cu tot întregul lui, căci 
Eu sunt trup şi cuvânt, şi nicăieri pe pământ n-a mai fost şi nu 
mai este aşa ca şi la tine, poporul Meu. 

Cetatea fără prooroc, fără conducător din cer peste ea, 
aceea se prăbuşeşte, şi s-a prăbuşit, fiindcă are şi a avut peste 
ea conducători mulţi, iar Eu n-am încăput în ea şi peste ea nici 
acum, la sfârşit de timp, când Eu am chemat la cina Mea, la 
masa Mea de Duh Sfânt pe cei ce se zic a fi fiii împărăţiei, 
biserică a lui Iisus Hristos între oameni. Curând, curând apos- 
tolii Mei ucenici, cei cu care am umblat Eu pe pământ acum 
două mii de ani de i-am făcut credincioşi puterilor cuvântului 
Meu după ce i-am chemat şi i-am ales, curând, curând ei vor 
fi văzuţi de lângă Mine judecând pe Israel cel după trup şi cel 
ce s-a vrut a fi Israel după duh, după Mine, Hristosul Tatălui, 
căci Eu am întemeiat biserica, şi Eu sunt Stăpânul ei. Amin. 

îmi sărbătoresc ucenicii, poporul Meu. Mă slăvesc în 
mijlocul tău cu slava cuvântului Meu şi le dau lor scaun lângă 
Mine de o parte şi de alta şi le dau plata cea pentru care ei au 
umblat cu Mine de s-au învăţat drepţi şi sfinţi. Şi dacă ei au 
lăsat tot ce au avut şi Mi-au urmat numai Mie, Eu le-am spus 
lor că la naşterea din nou a lumii vor sta pe scaune de judecată 
pentru cei ce au călcat judecăţile Mele, căci biserica Mea s-a 
zidit pe ei şi cu ei, şi atunci, şi acum. Amin. 

O, ucenicilor, v-am luat cu Mine în cuvânt. Nu numai 
scaunul Meu de judecată este aici, în grădina cuvântului Meu, 
ci şi al vostru, căci Eu aşa v-am aşezat să staţi la naşterea din 
nou a lumii şi a făpturii, şi să judecaţi fărădelegea, ca să ştie 
ea de pe pământ şi până-n cer ce este ea şi unde este locul ei. 
Amin, amin, amin. 


N oi, Doamne şi învăţătorule al nostru, şi al 
fiilor Tăi şi ai noştri, noi, Doamne Atotţii- 
torule şi drept şi bun judecător al lumii! Din cer şi până pe 
pământ noi semănăm cu Tine acum, fiindcă orice ucenic de- 
săvârşit este ca învăţătorul său. Amin. 

Ne aşezăm pe scaunele dreptăţii şi rostim peste pă- 
mânt, şi de la margini la margini să se audă cuvântul ucenici- 
lor Tăi care spun aşa peste cei ce s-au aşezat să semene cu 
Tine şi ca să fie apoi peste noroade stăpâni în numele Tău, şi 
le spunem aşa: nu este ucenic mai mare decât învăţătorul său, 
dar orice ucenic desăvârşit este şi va fi ca şi învăţătorul său. 
Amin. 

Stăm în genunchi înaintea Ta rugându-Te pentru po- 
porul Tău cu care ai salvat biserica Ta şi taina ei care nu se va 
zdrobi în veac. Şi stăm, Doamne, pe scaunele dreptăţii, lângă 
Tine, judecând fărădelegea de pe pământ şi locul ei, Doamne. 
De la margini la margini să audă cei ce stau pe scaunele 
dreptăţii, căci noi. Doamne, dreptatea o avem de adus pe pă- 
mânt şi vestirea venirii Tale, a sfinţilor Tăi şi a fiilor Tăi de 
pe pământ cu care Tu îţi scrii cartea Ta de azi, cartea Mielu- 
lui junghiat, cartea judecăţii, căci scris este în prooroci: «su- 
lul care zboară în lung şi în lat, lung de douăzeci de coţi, şi 
lat de zece, şi el are blestemul care se răspândeşte pe faţa a 
tot pământul, şi orice fur va fi nimicit, şi oricine jură strâmb 
va fi pierdut. Acesta se va duce în casa furului şi în casa celui 
ce jură strâmb pe numele Domnului, şi va rămâne peste ea şi 
va nimici lemnele şi pietrele ei». Amin. «Aceasta este efa care 
iese la iveală», precum a zis Scriptura, «şi în ea se află 
fărădelegea a tot pământul, şi peste ea, lespedea de plumb», 
şi locul ei este Babilonul şi Sodoma. Amin. 

O, cine, Doamne, cine este cel ce jură strâmb pe nu- 
mele Tău, şi care este casa lui, casa furului, Doamne? Iată 
măsura Ta: efa. Cu ea Tu măsori grâul, cu ea Tu măsori omul 
care jură strâmb pe numele Tău, şi în ea încape omul, Doam- 
ne, ca să fie măsurat. Şi dacă omul nu e grâu, e fărădelege, 
Doamne, şi e fur cel ce jură strâmb pe numele Tău, iar casa 
lui cea din le mn e şi din pietre va fi nimicită. Amin. Dacă n-ai 
fi Dumnezeul dreptăţii, ar avea îndreptăţire furul care-şi face 
casă în numele Tău. Dar Tu ne-ai pus pe noi pe scaunele 
dreptăţii când ne-ai chemat şi ne-ai ales ca să fim credincioşi 
Ţie împotriva fărădelegii a tot pământul. Când Tu ne-ai 
chemat să fim ai Tăi, ne-ai învăţat să ne lepădăm de noi înşine 
şi de tot ce aveam al nostru pe pământ, ca să Te avem apoi 
doar pe Tine şi să Te dăm omului aşa cum eşti Tu, iar noi 
trebuia să-Ţi semănăm. Doamne. Peste tot pe unde am umblat 
în lung şi în lat peste pământ Te-am dat numai pe Tine şi nu 
pe noi, şi Te-am luat numai pe Tine din cer şi de pe pământ, 
aşa cum Duhul Tău Cel Sfânt sufla şi lucra prin ungerea pe 
care Tu ne-ai dat-o, Tu şi nu omul, Tu şi nu furul care jură 
strâmb pe numele Tău, iar el nu Te cunoştea, Doamne, căci 
furul este al lui însuşi şi nu poate fi al Tău. Acum, după două 
mii de ani de fărădelege, sulul cărţii Tale zboară în lung şi în 
lat peste faţa a tot pământul, şi orice fur va fi nimicit, şi ori- 
cine jură strâmb va fi strivit, iar casa cea din lemne şi din 
pietre a furului va fi sfărâmată, căci judecăţile Tale s-au făcut 
cunoscute, Doamne. Noi suntem chiar judecata şi nu judecă- 
torii, că noi ne-am lepădat de lume şi de noi înşine, şi aşa 
mergeam prin lume din loc în loc cu puterea Ta în noi şi 
vestindu-Ţi împărăţia, şi eram vrednici de plata muncii noas- 
tre, că munca noastră erai Tu, şi Te făceam peste om şi în om, 
Doamne. Dar cei de azi apostoli, şi cei ce au făcut ca ei de 
două mii de ani, de unde sunt aceştia şi cu cine seamănă ei şi 
pe cine dau ei oamenilor? Slava lor a întrecut măsura ome- 




1568 


Cuvântul lui Dumnezeu 


nească, iar fărădelegea stă la locul ei şi în casa ei. Efa a dat 
peste margini cu fărădelegea din ea, căci omul care jură 
strâmb pe numele Tău este măsura care dă pe deasupra şi care 
s-a răspândit pe faţa a tot pământul, iar blestemul fărădelegii, 
tot la fel, şi orice fur va fi nimicit, Doamne, căci cartea Ta de 
azi se vesteşte în lung şi în lat peste pământ, şi în ea este ce- 
ea ce dai Tu fiecăruia după cum este fapta sa. Amin. 

Acum suflăm duhul care grăieşte din noi de la Tine şi 
îl aşezăm peste poporul Tău cel de la venirea Ta. Slavă Ţie şi 
iarăşi slavă Ţie că ai început să împărăţeşti împlinind Scrip- 
tura descoperirii fiilor lui Dumnezeu, aşa cum este scris în 
Scripturi despre făptura toată care suspinând i-a aşteptat pe 
ei, Doamne. Iar noi îi învăţăm pe ei în numele Tău, ca unii 
care am fost şi suntem ai Tăi pe pământ şi în cer, şi le spunem 
aşa: 

Dacă voi aţi fost atât de aşteptaţi şi atât de iubiţi în cer, 
copii ai harurilor cele de la sfârşit de timp, fiţi pe pământ 
măsura Lui cea întreagă şi desăvârşiţi-vă în El, ca să Se desă- 
vârşească El în voi, şi fiţi întru unul toţi, cu toate feluritele 
daruri pe care El vi le-a insuflat, ca să fiţi voi pe pământ slava 
Lui cea de la sfârşit de timp, şi prin ea să-Şi poată face El 
venirea Sa cu sfinţii şi cu cerul cel nou şi cu pământul cel nou 
pe pământ între oameni. 

Să ştiţi că tot ce stă sub numele de biserică a lui Iisus 
Hristos nu este, nu mai este, şi este altceva, căci scris este 
despre sulul care zboară şi care pătrunde în casa furului şi a 
celui ce jură strâmb pe numele Domnului, şi va rămâne în ea 
şi va nimici lemnele şi pietrele ei. Fărădelegea este în efă, iar 
efa este dusă la locul ei, în casa ei, şi o va nimici pe ea. Amin. 
Curând, curând Babilonul şi Sodoma vor avea pe ele semnul 
fărădelegii, căci toţi cei ce s-au făcut apostoli fără ca Domnul 
să le fi zis lor s-au făcut pentru că sunt furi, şi casele lor sunt 
locul fărădelegii, locul efei în care se află fărădelegea a tot 
pământul. Să ştiţi că Domnul, mai înainte cu un ceas de a afla 
omul fărădelegii care stă sub numele de biserică în lung şi în 
lat peste pământ, mai înainte cu un ceas v-a arătat Domnul pe 
voi biserică a Sa pe pământ, şi voi staţi pe mărturisirea Dom- 
nului, fiindcă El v-a mărturisit prin semne şi minuni, şi nici 
un vrăjmaş n-a putut împotriva voastră, fiindcă Domnul a luat 
împărăţia şi poate de aici de la voi pentru El şi pentru noi şi 
pentru voi. Şi mulţi vor citi cartea şi vor vedea şi se vor lumi- 
na şi vor fi nuntaşi ai nunţii Mielului cu voi, iar cei nelegiuiţi 
se vor purta ca cei nelegiuiţi, căci fărădelegea a fost aşezată 
la locul ei, în casa ei, în casa celor ce jură strâmb pe numele 
Domnului. Amin. 

Să ştiţi, copii de la sfârşit, să ştiţi, fiilor mici, să ştiţi că 
trebuie să fiţi atât de înţelepţi cât lucrarea pe care Domnul a 
aşezat-o pe umerii voştri ca s-o purtaţi pe pământ pentru veni- 
rea Sa. Fiţi mai mari ca noi, că toţi sfinţii din cer stau pe lângă 
voi ca să puteţi cât au putut ei toţi, şi cât poate Domnul de 
mult, copii de la sfârşit de timp. Nu vă temeţi că sunteţi mici 
sau că sunteţi slabi. Staţi sub înţelepciunea Domnului şi luaţi 
din ea şi trăiţi prin ea şi staţi cu Domnul, că aceasta este înţe- 
lepciunea care vă păzeşte pe voi de orice rău. Căutaţi să fiţi 
ucenici desăvârşiţi, că aceasta vă cere vouă vremea de acum, 
şi totul se va supune Domnului dacă El vă va avea pe voi aşa. 
Amin. Căutaţi din zori şi până-n zori să fiţi cerul cel de pe pă- 
mânt, şi puneţi la porţi viaţa voastră ca să fie cunoscută de 
oricine va veni până la izvor ca să vadă şi ca să bea, şi ca să 
poată apoi. Daţi putere râvnei Domnului în voi şi în omul care 
vrea cu Domnul. Daţi voie înţelepciunii Domnului în voi şi 
între voi, ca acolo unde sunteţi voi, să fie şi El, ca să fiţi voi, 
fiilor mici. Curând, curând voi veţi fi căutaţi de toate noroa- 


dele pentru Domnul, Care este la voi. împodobiţi grădina în- 
tâlnirii şi împrejmuiţi-o bine cu legile sfinţeniei, ca să poată 
omul prin ele, copii ai harurilor de la sfârşit de timp, şi fiţi 
ucenici desăvârşiţi, fiilor mici. Amin. 

Iar Tu, Doamne şi învăţătorule, dă-le lor puterea minu- 
nilor cele mai presus de vremea aceasta, precum le-ai şi dat. 
Dă-le lor frumuseţea îngerilor şi strălucirea harurilor Tale în 
ei şi dă-le lor duh blând şi umilit, că sunt ai Tăi, Doa mn e. 
Păzeşte-i cu multul, şi de sus, şi de jos, şi învaţă-i să ştie bine 
lucrarea aceea care spune că acolo unde sunt ei, să fii şi Tu, 
Doamne al fiilor Tăi. Amin, amin, amin. 

E u pe voi, ucenici ai Mei cei de atunci, v-am 
învăţat de aproape, şi v-am mângâiat şi v-am 
încercat şi v-am mustrat şi v-am alintat şi v-am dat Duh Sfânt 
pentru vederea cea slabă a celor necredincioşi. Dar pe ei îi 
port în taina celor ce nu se văd de ochii lor, şi i-am învăţat să 
poată crede în cele adevărate, că acelea nu se văd, fiindcă 
sunt adevărate. Eu v-am dat vouă mersul prin lume cu Mine, 
şi apoi în numele Meu. Dar pe ei i-am pus la păstrat şi la în- 
sămânţat, şi îi ud din cer cu rouă cea din Eden şi îi învăţ cu 
ea ca să ştie pe ce loc stau ei, iar Eu vă văd pe voi atât de feri- 
ciţi pentru locul acesta al Meu cu ei, locul începutului cel 
dintâi al pământului şi al omului. Amin. 

Şi acum îi umplu pe ei de dragostea Mea din voi, căci 
lucrul lor e greu, şi Eu mereu aduc şi mereu le dau, şi de sus, 
şi de jos, că vremea lor e grea, fiindcă ea este la sfârşitul ei, 
iar Eu sunt la început. Voiesc să-i am mereu copii şi să-i fac 
tot mai copii ca să pot peste ei cu toată venirea Mea, cu toată, 
o, ucenicii Mei cei de la venirea Mea cu trupul pe pământ! Şi 
voi putea. Amin. 

Eu, fiilor mici, las mereu peste voi cuvântul binecu- 
vântării pentru lucrul Meu cu voi, şi prin care Eu Mă slăvesc 
peste pământ de aici de la voi. Eu vă rog pe voi să fiţi cu Mine 
şi de sus, şi de jos. Eu vă rog mereu să fiţi cuminţi, să fiţi 
dulci, să fiţi scumpi de tot şi să vă întăriţi sub sarcina venirii 
Mele. Eu vă rog pe voi să-Mi întăriţi măsura Mea dintre voi 
şi să fiţi copii, fiilor. Şi vă rog ca acolo unde sunteţi voi, să 
fiu şi Eu, şi să binevoiesc peste voi dacă sunt. Deschideţi 
ochii mari şi tot mai mari şi faceţi-vă loc mare în minte, ca să 
vedeţi şi să înţelegeţi cât de mare sunt Eu peste voi atunci 
când pot prin voi. Iar Eu cu cuvânt proaspăt vă spun din nou: 
fiţi ca unul, fiilor. Daţi-vă unul altuia din trupurile şi din du- 
hurile voastre în numele Meu, şi fiţi ca unul. Unde nu poate 
unul, poate celălalt, iar unde este una iubirea, puteţi toţi în ea. 
Amin. 

Pregătiţi din nou slava Mea cu voi, că iar vom chema 
pe mulţi la izvor, şi ei vor veni şi vor vedea slava Mea. Fiţi 
slava Mea, fiilor. Fiţi cât ea. Uitaţi-vă la Mine şi fiţi, fiilor, 
mereu, mereu după chipul şi asemănarea Mea, că sunteţi în- 
ceputul pe care Eu atât de mult l-am aşteptat, şi rămâneţi, 
fiilor, pe veci începutul. Amin, amin, amin. 

29 iunie/12 iulie 2002 

Sărbătoarea sfântului prooroc Ilie 

Cuvântul sărbătorii proorocului Ilie vine întârziat. Numai lângă 
Domnul poate să fie creştin omul. Virtutea curăţirii greşalelor şi 
lucrarea ei frumoasă îl face drept pe om şi mare pe Domnul în el. 

P oporul Meu, cuvântul Meu dintre Mine şi tine e 
tot ce mai am între cer şi pământ. îmi ridic spre 
putere pe fiii cei îndureraţi de peste tot şi îi strâng la pieptul 
Meu durut de mila lor şi a ta, şi suflu cuvântul vieţii peste 

tine ca nu cumva să stai tu ofilit în vremea venirii Mele, ci să 
stai cu fruntea sus şi să Mă aştepţi să te izbăvesc de cele ce 
lovesc peste tot pe pământ pentru despărţirea de Dumnezeu a 
omului. 

Fiilor unşi, adunaţi-vă întru unul şi luaţi din Mine 
putere şi puneţi în carte cuvântul sărbătorii marelui prooroc 
Ilie şi strângeţi-vă la gura Mea şi luaţi din ea şi vindecaţi-vă 
de toate durerile din voi şi dintre voi, că proorocul Meu 
această lucrare o are de făcut între cer şi pământ, după cum 
este scris în Scripturi. Vă întăresc pecetea ungerii voastre şi 
vă adun pe toţi întru unul pentru ca să pot să-Mi scriu cartea 
cea pentru pomenirea proorocului Meu. El are lucrarea în- 
toarcerii inimilor fiilor spre Dumnezeu, şi a inimii lui Dum- 
nezeu spre fii, ca să oprească şi să pună capăt oricărui rău şi 
să ferească cu mare binecuvântare pământul celor sfinţi. 
Amin. Vă îndemn în numele Tatălui şi al Fiului şi al Sfântului 
Duh să vă uitaţi la Mine şi să fiţi după chipul şi asemănarea 
Mea, că aceasta este ceea ce trebuie să lucreze ungerea Mea 
de pe creştetul vostru. 

O, copilul Meu cel întâi între fii! Tu, fiule, scoală-te azi 
şi fii vindecător pentru Mine şi pentru tot poporul Meu, după 
cum vezi că are fiecare durere, că e grea de tot vremea, fiule, 
şi voi sunteţi plăpânzi sub ea. îţi dau de lucru lângă proorocul 
Meu, şi tu eşti cel mic de azi şi porţi numele lui înaintea Mea. 
Iliuţă, copilul Meu cel întâi între fii, stai cu luare-aminte la 
toată voia Mea şi ia din ea şi ajută pe poporul Meu. Omul nu 
poate creşte creştin în lume, dar lângă Mine poate, numai să 
aibă cine-1 creşte şi numai să stea la crescut. Proorocul Meu 
se apropie de creştetul tău mai întâi, şi apoi de cei de lângă 
tine şi vă învaţă înţelepciunea ştiinţei cereşti în toate câte voi 
trăiţi şi lucraţi. 

Am adus între voi şoaptă prin mare strâmtorare că grea 
Mi s-a făcut coborârea Mea la voi, şi am venit şi v-am şoptit 
să creşteţi în dorul de Dumnezeu şi să aveţi grijă mare de 
curăţirea greşalelor, fiilor unşi. O, celui ce-i place petrecerea 
cu Flristos prin bucuria duhului, bucurie fără greutate în ea, 
acela se cunoaşte, şi aşa îi prieşte unuia ca acela, dar de la 
unul ca acela nu poţi lua lucru cu greutate, viaţă cu statură în 
Flristos, fiilor. O, de aceea nu pot creşte creştinii în lume, şi 
vă spun vouă aceasta ca să se audă peste pământ acest cuvânt 
adevărat. Nu poţi vorbi despre suflet cu uşurinţă, cu vorbe 
uşoare, că o aşa vorbire rămâne peste altul fără faptă, căci 
cuvântul fără greutate în el le scade şi pe celelalte ce au în ele 
esenţă vie, fiilor. 

Proorocul Meu Ilie are acum lucru peste poporul Meu, 
ca să ia apoi de pe masa Mea cu voi tot omul de pe pământ 
care vrea să crească creştin, şi apoi să fie. Amin. 

E u cu faptele mele cele din Dumnezeu l-am 
învăţat pe om, căci cine se mulţumeşte ori- 
cum cu vorbirea lui despre Dumnezeu, acela nu-1 creşte pe 
altul. Eu am stat la crescut sub dragostea Domnului, şi apoi 
am stat înaintea împăraţilor şi L-am arătat pe Domnul. Amin. 

Eu, Doa mn e al sfinţilor şi al proorocilor, îi spun po- 
porului Tău cel scump Ţie să se umilească sub mâna Ta cea 
mângâietoare şi de viaţă dătătoare şi aşa să stea, şi aşa să 
înveţe să stea oricât i-ai spune Tu cât îl iubeşti pe el. îl învăţ 
să stea la crescut, căci cine stă la crescut, se cunoaşte şi din 
cuvinte şi din fapte, căci eu aşa i-am învăţat pe oameni, 
Doamne Făcător. Dorul meu de Tine Te-a ţinut cu mine viu şi 
lucrător cu putere prin cuvânt, de n-ai putut nici Tu să-mi 
întorci cuvântul puterii mele care izvora din râvna şi din do- 
rul meu de Tine, bunul meu Făcător. îl îmbiu pe poporul Tău 


la dorul de Tine şi îi spun şi eu, şi prin Tine îi spun că el 
trebuie să lucreze aceste două mari lucrări: dorul de Dumne- 
zeu şi curăţirea greşalelor. Amin. O, cine nu vorbeşte despre 
greşalele lui, acela nu are dor de Tine, Doamne Făcător, acela 
nu Te împarte dacă nu Te are. 

O, popor al venirii Domnului, când se înmulţesc gre- 
şalele omului, atunci piere Domnul din om şi piere dorul de 
Du mn ezeu din om. Dar copilul Domnului trebuie să stea cum 
am stat eu, să stea lângă cel ce-1 creşte pe el, lângă cel prin 
care creşte mare în Hristos, şi dacă el nu face aşa, îşi pierde 
greutatea, scade în Hristos, îi piere dorul de Dumnezeu şi uită 
de Domnul, Care este mereu de faţă, ori suspinând, ori aştep- 
tând. Fiţi înţelepţi din Dumnezeu, ca să crească cei care iau 
de la voi pe Domnul. Cel ce voieşte să aibă cuvânt mare în 
vorbirea lui, trebuie să ştie să-şi lucreze tot mai frumos virtu- 
tea curăţirii greşalelor, ca apoi să fie drept în cuvântul despre 
Hristos şi despre sine, căci atunci vorbirea despre Hristos îl 
poate face Dumnezeu pe om, om după chipul şi asemănarea 
lui Dumnezeu. Amin. 

O, cu cât dor îl iubeam eu pe Do mn ul! îmi creşteam 
ucenicii şi mă umpleam de dor, şi aşa creşteam cu dorul, căci 
când nu creşti pe altul, nu te creşti nici pe tine, nu-ţi ceri nici 
ţie. îi întăream ca să nu slăbească, fiindcă slăbirea vine şi 
atunci când cineva nu creşte în Hristos, nu numai când scade 
în Hristos. Lauda mea era Domnul, Cel mărturisit de mine 
înaintea celor ce aveau alţi dumnezei, şi îmi era milă de aceia 
şi foloseam cuvânt cu putere, şi apoi îl împlineam sub ochii 
lor. Aceasta a fost lucrarea mea cea de la Domnul: să întorc 
pe Israel spre Dumnezeul lui, să întorc omul spre Domnul, 
Cel Făcător de om nou. 

Adunaţi-vă cu hrană tare şi faceţi aşa cum am făcut eu 
peste ucenicii mei, fiilor unşi peste vremea aceasta. Am stat 
pe lângă voi din ziua prăznuirii mele şi până azi, aşteptând 
ziua mea cu voi. V-am găsit neputincioşi de tot, iar puterea 
Domnului n-a putut peste voi. Mă aşez în genunchi pentru voi 
de lângă voi, că eu sunt în trup şi sunt în cele ce nu se văd, şi 
îi dau Domnului cerere pentru vlaga voastră, pentru creşterea 
voastră în har şi în iubire atunci când sunteţi neputincioşi. O, 
câtă hrană aveţi din care vă puteţi încălzi şi împrospăta pute- 
rea şi iubirea şi dorul după Dumnezeu, copii de la sfârşit de 
timp! Daţi de la voi toate neputinţele şi faceţi-I loc Domnului, 
că El poate, iar eu cu puterea ce mi-a fost dată vă întorc cu 
iubirea şi cu inima spre dor, iar pe Domnul îl rog pentru voi 
şi îmi fac lucrarea cea cu putere, că pentru iubirea mea de 
Domnul, El mi-a dat putere. Amin. 

Să te scoli tu, copil sărbătorit lângă mine, şi să-I mân- 
gâi toate durerile Domnului şi toate neputinţele voastre, că e 
Do mn ul neputincios fără puterea Lui în voi. învaţă de la mine 
dorul cel mare şi aprinde-te cu el, că eu am fost nemângâiat 
că n-am putut să mă bucur cu voi în ziua mea de sobor. Ne- 
putinţele voastre slăbesc vremea venirii Domnului, dar tu să 
nu laşi greul de pe nicăieri să vă slăbească. Cei ce stau ve- 
ghind nu slăbesc. Vegheaţi cu tot dorul pentru Duhul Dom- 
nului în voi. Eu am aşteptat cu Domnul ca să-mi las peste voi 
ziua mea de serbare şi să vă spun de dor. Dorul după Dumne- 
zeu este calea Lui de la cer la pământ până la voi. Luaţi învă- 
ţătura ştiinţei cereşti în toate câte voi trăiţi şi lucraţi, că Dom- 
nul vă iubeşte venind, fiilor. Amin. 

O copii plăpânzi, o, poporul Meu, te-am în- 
^văţat mereu să ai grijă de puterea Mea cea 
din mijlocul tău, şi tot aşa te învăţ şi azi. Proorocul Ilie a stat 
cu Mine la hotarul dintre Mine şi tine ca să-şi lase puterea 

peste tine, popor al aşteptării Mele. Veghează după învăţătura 
Mea, veghează cu dor pentru dorul tău de Mine şi fii ascul- 
tător în tot ceea ce-ţi cer, ca să-ţi fie bine, fiule. Veghează şi 
lucrează şi grăieşte, că atât de mult te rog Eu pe tine să gră- 
ieşti şi să te faci cuvânt frate peste frate pentru duhul frăţiei 
cereşti în mijlocul tău, poporul Meu. O, nu te lăsa rugat. 
Ascultă şi lucrează pace multă. Ascultă şi învaţă înţelep- 
ciunea ştiinţei cereşti, ca să-ţi fie bine ţie, poporul Meu. Nu 
sta nelucrător de Duh Sfânt. Primeşte-Mi rugămintea şi fă 
mereu lumină şi pace în mijlocul tău. Amin. Să audă tot pă- 
mântul ce frumos te învăţ Eu pe tine şi să ştie ce este învăţă- 
tura ştiinţei cereşti, ca să aibă omul călăuză spre cer şi spre 
pacea cea din cer. 

V-am învăţat cu atâta iubire să vă auziţi unii pe alţii şi 
să vă vindecaţi unii altora toate ranele, iar voi aşa să faceţi, şi 
să ascultaţi tot ce vă spun, că Eu lucrez peste voi şi de sus, şi 
de jos. Aduceţi-vă aminte de cuvântul Meu care v-a învăţat 
totul, iar ascultarea de cuvântul Meu vă aduce vouă toată 
uşurarea voastră şi a Mea, fiilor. V-am învăţat să-Mi întăriţi 
cărarea Mea spre voi, ca să Mă ţină pe ea şi ca să vin la voi 
şi ca să vă fie vouă bine. Tot aşa vă învăţ şi acum, căci am 
biruit cu puterea Mea şi am intrat în carte cu sărbătoarea lui 
Ilie proorocul, care a aşteptat cu Mine atâtea zile după voi. 

Vă dau întărire, şi daţi-Mi şi voi, că sunt neputincios 
între voi. Să nu vă mâhniţi de nici un cuvânt pus de Mine pes- 
te voi, şi să vă întăriţi de la el şi să vă umiliţi pentru Mine, că 
merit, poporul Meu. Eu te iert mereu de toate greşalele tale şi 
îţi şterg lacrima Mea şi lacrima de pe obrazul tău, şi te-aş vrea 
ascultător în toată vremea, şi cu mare dor te-aş voi să stai tu 
în inima Mea cea plină de dor după fii. 

Ascultă-Mi suspinul care plânge pentru tine şi pentru 
viaţa ta. Ascultă de Mine, poporul Meu, căci duhul mângâie- 
rii poate peste tine prin umilinţa ta înaintea Mea. Amin, amin, 
amin. 

26 iulie/8 august 2002 

Sărbătoarea sfântului mare mucenic şi tămăduitor 
Pantelimon 

în împărăţia lui Dumnezeu cărmuieşte Dumnezeu. îngăduinţa în 
iubire aduce între fraţi unitate în gândire, în lucrare şi în iubire. 
Iubirea desăvârşită alungă frica. Când inima se roagă, lacrima este 
rodid adevărului rugăciunii. 

Î mi întind veşmântul peste tine, poporul Meu, şi îl 
aşez pe creştetul tău, şi în taină dulce şi plină de 
har mila Mea o las peste tine, că tu eşti mititel şi îţi trebuie 
mereu milă de la Dumnezeu, milă şi iubire, poporul Meu. 
Amin. 

Am cu Mine pe tămăduitorul Pantelimon. El prin harul 
Meu cel mare a crezut în Mine fără de măsură, şi Eu am făcut 
după credinţa lui, şi mare Mi-a fost puterea în el, iar el 
tămăduia sufletele şi trupurile celor ce aveau să fie credin- 
cioşi, şi sfinţi apoi. Amin. 

Eu, Fiul Tatălui ceresc, am dat omului credincios lui 
Dumnezeu pildă de ascultare de Tatăl Meu, şi spuneam: «Eu 
nu pot să fac de la Mine nimic, pentru că nu fac voia Mea, ci 
voia Tatălui, Care M-a trimis». Amin. 

Vreau să te mângâi mult, poporul Meu. Aceasta în- 
seamnă chiar duhul mângâierii pe care-1 las peste tine când tu 
poţi să-l iei de la Mine şi să te mângâi cu el. Vreau să te învăţ 
lucrarea mângâierii, starea de biserică vie şi plină de putere 
pentru Duhul Meu, Care dă viaţă din viaţa Mea bisericii 


Mele, miresei Mele care ştie să-şi aştepte Stăpânul, pe Mire- 
le ei, poporul Meu. 

O, ce taină mare, dar ce lucrare mare şi plină de înţe- 
lepciunea ştiinţei cereşti este dragostea care zideşte biserica 
Mea clipă de clipă, fiilor! Aceasta vreau Eu să vă învăţ azi cu 
învăţătură proaspătă, fiilor. Marele şi nestăvilitul Meu dor 
pentru voi este acela de a vedea Eu la voi şi între voi acelaşi 
fel de gândire şi de lucrare şi de faptă a ei în toţi. Dumnezeu 
şi viaţa Lui trebuie să aibă acelaşi fel de gândire şi de iubire 
în toţi fiii bisericii Lui, că nu se poate face altfel iubirea, nu 
se poate face altfel Dumnezeu. Sunt două mii de ani de la 
începutul bisericii Mele, dar pacea şi iubirea Mea au fost 
mereu, mereu numai într-o zbatere în biserica Mea ca să le 
aşez Eu pe deplin peste duhul şi peste trupul bisericii Mele. 
Acum este sfârşit de timp, şi Eu trebuie să ajung cu biserica 
Mea la acelaşi fel de gândire şi de lucrare şi de iubire în toată 
vremea peste biserica mireasă care Mă aşteaptă să vin. Amin. 

Acum, fiilor, descătuşaţi-vă de toate durerile, de toate 
apăsările, că Eu vă vindec de greu ca să vă învăţ cu cuvânt 
proaspăt iubirea bisericii Mele. Eu trebuie să fiu în toţi la fel 
de mult, la fel de frumos, la fel de drept, la fel de veghetor 
pentru iubirea şi pentru iertarea şi pentru dragostea care face 
biserica, fiilor, iar acolo unde este aşa, nu-şi poate face loc 
sminteala, ci, din contra, dragostea îi face pe fiii bisericii să 
se asemene unii cu alţii în numele Meu şi să-Mi dea fiecare 
tot ce pun Eu în ei pentru Mine şi unul pentru altul, căci Eu 
am spus prin Duhul Sfânt: «Ingăduiţi-vă unii pe alţii prin 
iubire, şi fiecare să ierte aproapelui său ce are de iertat», dar 
fiecare. Amin. Eu de aceea am venit la voi nu demult cu o 
şoaptă pe care v-am spus-o despre dorul de Mine şi despre 
iertarea greşalelor, cele două lucrări de căpătâi care îi pot face 
una pe toţi fiii bisericii Mele mereu, mereu numai dacă aceste 
două lucrări nu sunt înăbuşite de grijile vieţii care mereu, 
mereu au amânat lucrarea unirii şi a iubirii şi a vieţii de 
fiecare clipă, lucrare care trebuie să stea în locul cel întâi în 
lucrarea bisericii. Atunci dorul este cel ce stăpâneşte în inimi, 
şi uită omul de tot şi de toate, îmbrăţişat cu Duhul Meu Cel 
Sfânt Care face biserica. Amin. 

O, copii lucrători de viaţă peste poporul Meu! Vreau 
azi să facem zi dulce şi frumoasă şi faptă de viaţă a bisericii, 
că vreau ca voi să nu fiţi niciodată mai mulţi, ci mereu, mereu 
să fiţi ca unul, fiilor, şi să fiţi ca Mine, o, copii micuţi de la 
sfârşit de timp! Ingăduiţi-vă unii pe alţii în iubire. Dar ce vrea 
să spună aceasta ce vă amintesc Eu acum? Eu vreau să aveţi 
voi înţelepciunea ştiinţei cereşti şi să luaţi de la Mine înţele- 
gerea cuvintelor, fiindcă în împărăţia lui Dumnezeu cârmu- 
ieşte Dumnezeu. Amin. Fiţi atenţi la cuvântul Meu cel de 
peste voi şi înţelegeţi. Voi, copii ai venirii Mele, trebuie să 
ştiţi bine de la Mine tot ce aveţi voi de lucrat în duhul şi în 
trupul bisericii, şi fiecare din voi trebuie să-şi cunoască lucrul 
cel cu duhul şi cel cu trupul, că dacă lucraţi numai cu duhul 
sau numai cu trupul, voi ştiţi cât e de greu, voi ştiţi ce aduce 
această neîmplinită lucrare, că ea aduce suferinţă şi neumilin- 
ţă şi tristeţe, şi ea duce până la dezbinarea dintre fraţi, şi 
atunci fraţii se caută unii pe alţii şi nu se mai găsesc pe deplin 
şi nu mai sunt fraţi pe deplin. Iată ce mare lucru este să înţe- 
legem cu ştiinţă cerească îngăduinţa dintre fraţi în iubire. 
Toată ordinea cea bună a tuturor lucrurilor şi stărilor vine de 
la îngăduinţa dintre fraţi în iubire. Fiecare din voi să caute să 
fie pe plac la toţi fiii bisericii, dar fiecare, fiilor. Pentru aceas- 
tă lucrare se pune umărul la fel, oricare v-ar fi lucrarea cea 
împărţită prin duh de biserică şi după cum este măsura fie- 
căruia pentru lucrarea cea din biserică. Amin. Eu vă sunt me- 

reu învăţător şi vă sunt Sfătuitor prin cei unşi de Mine peste 
vremea aceasta a venirii Mele, numai să ştiţi să-i păstraţi ne- 
ştirbiţi în iubirea dintre ei şi să-i ajutaţi după învăţătura pe 
care v-am dat-o şi v-o dau mereu, să-i ajutaţi să fie ei fiii pu- 
terilor Mele peste pământ şi peste voi, ca să-Mi fie Mie bine, 
şi lor să le fie bine, şi vouă să vă fie bine, numai să ştiţi fie- 
care din voi ce trebuie să luaţi şi să aveţi unii de la alţii întru 
Mine, fiilor. 

V-am învăţat mereu, mereu pe voi şi pe cei din partea 
Mea peste voi duhul blândeţii şi faţa copilului frumos, şi tot 
aşa vă învăţ şi azi, că vreau atât de mult şi cu atâta dor să fiţi 
voi după chipul şi asemănarea Mea, şi uitându-vă unul la altul 
aşa să vedeţi şi aşa să învăţaţi să fiţi. Cea mai frumoasă 
arătare cerească pentru un copil sfânt este aceea de a vedea pe 
fratele său după chipul şi asemănarea Mea, şi atunci el are pe 
deplin bucuria şi dorul cel pentru venirea Mea la voi şi peste 
voi curând, curând, văzut, fiilor. Amin. 

în iubire nu este frică, fiindcă frica stă alături cu pe- 
deapsa, şi acolo este locul ei. Rostesc din nou acest cuvânt: în 
iubire nu este frică, fiindcă iubirea desăvârşită alungă frica. 
Amin, amin, amin. 

E mare lucru iubirea frăţească şi e mare ajutor pentru 
Do mn ul această mare minune a bisericii Lui. îngăduiţi-vă 
unii pe alţii în iubire şi prin iubire, iar cea mai mare pază 
pentru aceasta s-o aveţi, mai ales voi, cei ce-Mi străjuiţi peste 
poporul Meu ca să-i fie lui bine, lui şi vouă şi Mie, dar lucraţi 
frumos şi mult peste popor, copii lucrători, iar Eu, Domnul, 
voi fi împlinitorul feţei Mele în fiecare din copilul acestui 
popor. Amin. 

Cel sărbătorit azi între sfinţi, mucenicul Pantelimon, a 
fost fiu dulce la iubire şi la milă frăţească. El voieşte să vă 
vindece inimioarele de orice fel de tristeţe şi să luaţi în ele 
lucrarea Duhului Sfânt, Care vă unge la inimă şi vă face bine, 
fiilor de la sfârşit de timp. O, ce frumoasă a fost iubirea lui! 
Inima lui era tot un foc pentru Mine, iar Eu lucram după cre- 
dinţa iubirii lui. Vă las sub mângâierea lui o clipă. Te las o 
clipă sub mâna lui mângâietoare şi vindecătoare de toate du- 
rerile, poporul Meu. Amin, amin, amin. 

u mare umilinţă mă aplec după a Domnu- 
lui voinţă. Mă aplec în faţa ta, popor al 
Domnului, şi îţi dau ce am de Domnul pus în duhul şi în 
trupul meu şi în mânuţa mea cea vindecătoare. înaintea ta se 
umilesc sfinţii, că tu eşti mare peste vremile cerului şi ale 
pământului, şi tu să porţi cu umilinţă rangul în care Do mn ul 
te-a luat şi te-a aşezat. 

Eu n-am putut fără iubire în piept. Ea mi-a fost toată 
viaţa mea după ce Domnul mi-a atins cu ea inimioara. Cu ea 
am dat viaţă celor morţi cu trupul şi cu duhul, şi celor bolnă- 
viori, şi cu ea am pus vedere în ochii care nu vedeau. 

îţi doresc, popor al Domnului, întreit duh de iubire, că 
tu eşti la sfârşit de timp, şi mult aşteaptă după tine împlinirea 
Scripturilor venirii Domnului cu viaţa veacului ce va să fie pe 
pământ pentru sfinţi. Iubirea din inima omului e cea mai mare 
odihnă a omului şi a lui Dumnezeu în om. Aşa să poţi tu me- 
reu, aşa să aştepţi tu ziua Domnului, plata cea pentru sfinţi. 
Toţi sfinţii se umilesc înaintea ta ca să poţi tu pentru ziua bu- 
curiei sfinţilor când Domnul va veni cu ei pe pământ la cei 
sfinţi, şi va fi pe veci de veci El şi cu turma Sa. 

Voi sunteţi mari la Domnul, şi aşa să fiţi. învăţătorul 
vostru cu dulce vă învaţă iubirea frăţească, puterea care îl va 
aduce pe El pe pământ cu sfinţii. îngăduiţi-vă unii pe alţii în 
iubire şi prin iubire, şi fiecare să fie fratelui său pe plăcere la 
tot ce este întru Hristos. Să nu aveţi odihnă dacă ştiţi că nu vă 


odihniţi pe deplin unii în alţii în Domnul. Să nu staţi fără pa- 
cea aceasta, iar rugăciunea lucrată aşa, face minuni despre 
care nu se aude pe pământ. învăţaţi cu toată fiinţa adevărul 
rugăciunii, căci când inima din voi se roagă fierbinte, atunci 
lacrima îi este rod, şi rugăciunea rodeşte din sine minuni, căci 
când Domnul Se face una cu omul, aceasta este fapta văzută 
a rugăciunii care poate totul în iubire şi din iubire în mijlocul 
fraţilor. Eu aceasta am lucrat. Mă făcusem ca Hristos în iubire 
şi nu mai puteam fără ea, şi tuturor voiam s-o împart, şi cu cât 
o împărţeam, cu atât ea nu se despărţea de mine şi mă mărea 
prin ea înaintea celor ce nu credeau în Domnul. De atunci şi 
până acum aştept venirea Domnului, ziua cea mare a sfinţilor 
Lui. 

Cu multă umilinţă îmi aşez iubirea în faţa ta, popor al 
Domnului, iar tu s-o iei şi întreită s-o faci şi s-o ai, ca să aibă 
sfinţii plata cea pentru care ei au trudit, iubirea cea fără de 
sfârşit, biserica lui Hristos care va fi pe vecii. Amin, amin, 
amin. 

O poporul Meu, te mângâie sfinţii, fiule. Hai 
^ să ridicăm la Tatăl mânuţele şi să-L rugăm 
pentru vreme dulce şi cu soare şi cu pace şi cu putere în voi. 
Hai, cu pace fără de margini să-Mi faci tu bucuria să fii 
minunea cea de la sfârşit de timp pe pământ înaintea oame- 
nilor. Vreau să lucrezi minuni, poporul Meu. Sfinţii te scoală 
din toate tristeţile şi neputinţele tale, căci mai presus de toate 
acestea poate dragostea. Vreau să-i spun şi omului că dacă nu 
are dragoste, nimic nu este omul. 

Hai să cerem la Tatăl ceea ce-Mi trebuie Mie şi vouă 
pentru sărbătoarea pe care o aşteaptă o mulţime de inimi ca 
să vină. Hai să facem văzduhul senin, hai să deschidem haru- 
rilor cereşti să poată în tot şi în toate pentru zilele slavei Mele 
cu voi înaintea oamenilor. Veniţi spre putere de suflet şi de 
trup. Daţi Domnului putere în voi. Vreau să Mă uit la voi şi 
să vă văd cât de mult vă iubiţi îngăduindu-vă unii pe alţii în 
iubire şi prin iubire. Fiţi mari în duhul rugăciunii care ajunge 
la Domnul, şi apoi înapoi la voi cu toată împlinirea ei. Iar 
când vă rugaţi, iertaţi unii altora tot ce ar fi de iertat, dar să 
ştiţi că aşa este, că altfel slăbeşte fapta rugăciunii, fiilor. Uni- 
rea voastră cu rugăciunea voastră, aceasta este unirea cu 
Domnul, de la Care vine tot ce vă trebuie vouă pentru El şi 
pentru voi. Iar iubirea să nu lipsească de pe feţele voastre, din 
cuvintele voastre, din duhurile voastre care se îngăduie între 
ele prin iubire şi în iubire, prin Hristos şi în Hristos, că pe toa- 
te trebuie să vi le desluşesc de ajuns ca să le ştiţi lucrarea. 

Acum, cei ce staţi înaintea Mea pentru Mine şi pentru 
poporul Meu şi pentru tot planul Meu cel pentru răscumpăra- 
rea omului, ştergeţi-vă lacrima, încetaţi-vă suspinul şi so- 
cotiţi-vă între voi cu mare iubire pentru împlinirea sărbătorii 
Mele cu voi înaintea oamenilor. Amin. 

Iar voi, fii ai oamenilor, ascultaţi chemarea Mea şi ve- 
niţi spre izvor şi învăţaţi iubirea Mea cea pentru om, şi iubirea 
omului cea pentru Mine. Veniţi şi bucuraţi pe Domnul, cu 
duhul şi cu trupul vostru. Şi veţi veni, şi Eu vă voi hrăni pe 
voi. Amin, amin, amin. 

O, poporul Meu, pace ţie, pace ţie, pace ţie! Faţa ta să 
fie pacea Mea. Deschide guriţa şi ia cu ea, şi dă cu ea. învă- 
ţaţi, fiilor, taina frăţiei, iubirea cea dintre voi care poate pen- 
tru Domnul şi pentru voi. 

O, poporul Meu, ascultă, fiule, pe Domnul Dumnezeul 
tău şi dă-I din pacea ta şi dă-I iubirea ta şi cheamă-L cu dor, 
că e vremea să vină, şi fa-I cărare, poporul Meu. Amin, amin, 
amin. 



27 iulie/9 august 2002 

Praznicul Schimbării la Faţă a Domnului 

Toţi fiii poporului nou trebuie să fie după chipul şi asemănarea 
Domnului. Domnul vesteşte şi cheamă omul la izvorul cuvântului 

Său. 

P oporul Meu, Mă întăresc pe cărare, că şi Eu sunt 
slab, darămite cărarea! Eu, Domnul Cel Atotpu- 
ternic, când cărarea Mea de la cer la pământ e firavă, tot aşa 
sunt şi Eu, poporul Meu. 

Dar azi ajutaţi-Mă să pot veni la voi, o, străjeri din 
grădina cuvântului Meu! Am de rostit binecuvântare pentru 
pregătirea sărbătorii Mele cu omul, şi pentru sărbătoare, fii- 
lor. întăriţi-vă puterea sufletului, ca să v-o întăresc şi Eu. Staţi 
sub cuvântul Meu şi primiţi-1 şi faceţi-1 pe Israel să asculte de 
el, ca să ascult şi Eu de Israel când el vine spre Mine pentru 
el şi pentru Mine. învăţaţi-1 pe Israel trăirea fiinţei Mele în 
fiecare din fiii lui, că toţi fiii acestui popor trebuie să fie după 
chipul şi asemănarea Mea zi şi noapte. Amin. 

O, e sărbătoarea Mea cea de acum două mii de ani când 
Eu Mi-am arătat o clipă slava Mea la ucenici ca să-i fac să 
creadă şi mai mult că sunt trimisul Tatălui, Fiul Tatălui 
Savaot. Nu i-am putut lua pe toţi ca să le arăt. Am luat trei din 
ei, iar celorlalţi le-am dat să creadă, căci nu sunt mai răsplătiţi 
cei ce văd decât cei ce cred. îţi spun aşa, poporul Meu, ca să 
te ajut să crezi, şi apoi să-ţi dau plată mare pentru aceasta. Tu 
eşti poporul credinţei, iar cei ce cred fac voia Mea îndoit şi 
întreit, şi apoi primesc plata cea nădăjduită. Dar tu ai slava 
Mea în mijlocul tău, şi Eu îţi spun azi, în zi de slavă a Mea cu 
tine, îţi spun să nu te înveţi cu slava Mea, ci să creşti prin ea, 
şi să creşti cât ea, că de aceea Mă aşez cu ea în mijlocul tău, 
şi apoi Mă aşez cu tine în mijlocul oamenilor, şi mulţi din ei 
simt fiorul slavei Mele în mijlocul tău şi aşteaptă din slavă în 
slavă după izvorul slavei Mele care curge de la Mine la tine 
spre oameni, poporul Meu. 

O, popor aşteptat de veacurile toate! O, popor din vre- 
mea venirii Mele cu judecata pentru faptă! Să nu te înveţi cu 
slava Mea, ci s-o iubeşti cu toată fiinţa ta, şi să te văd neliniş- 
tit după ea ca mireasa după Mire, poporul Meu. Şi acum, ri- 
dică-te şi te găteşte cu duhul, cu sufletul şi cu trupul şi arată-ţi 
faţa, faţa Mea în tine, şi aceasta să fie faţa ta zi şi noapte, şi 
cu mare grijă să fii pentru ea, că iată, din nou îmi arăt faţa 
Mea pe faţa ta, ca s-o vadă omul şi să creadă că Eu sunt tri- 
misul Tatălui la tine şi că tu eşti trimisul Meu la om, şi să în- 
ţeleagă omul slava aceasta, poporul Meu. îţi vorbesc dulce, 
ca să Mă audă mulţimile ce dulce îţi vorbesc, şi să ştie ce dul- 
ce este izvorul Meu în mijlocul tău, cuvântul cu care îmi 
cresc şi îmi gătesc pe poporul credinţei venirii Mele pe pă- 
mânt după două mii de ani de la suirea Mea în Tatăl. 

Acum, iată ce fac! Binecuvântată, întreit binecuvântată 
să fie pregătirea cea pentru sărbătoarea Mea cu omul. Bine- 
cuvântată să-ţi fie rugăciunea ta cea cu putere în ea, care cere 
pe Domnul în ajutorul tău şi al Său, poporul Meu. Tu să ceri 
aşa cum te-am povăţuit Eu. Să ceri văzduh senin şi toate ha- 
rurile cereşti care să poată în tot şi în toate pentru zilele săr- 
bătorii Mele cu tine în mijlocul oamenilor pe care-i chem cu 
chemare cerească la izvor. Şi ei vor asculta şi vor veni. Amin. 

O, copii străjeri ai cuvântului Meu şi ai pregătirii Mele 
peste pământ! Veniţi, fiilor, spre putere de suflet şi de trup şi 
de dragoste multă pentru Mine, că sunt slab şi Eu când voi 
sunteţi neputincioşi. Luaţi de la Mine, că sunteţi atât de sără- 
cuţi de mângâieri. O, de la mângâiere vine mare putere, iar 
voi sunteţi cu sufleţelul strâns sub dureri şi sub griji şi sunteţi 


fără sprijin pe pământ. Luaţi de la Mine, luaţi, fiilor, ca să-Mi 
fiţi cărare, că şi Eu sunt slab când cărarea Mi-e slabă. Vă voi 
ajuta numaidecât, vă voi întări cu multul, că Mă pregătesc cu 
tot cerul de sărbătoare în grădina întâlnirii. Faceţi cerul să vă 
asculte, că toate prin rugăciune sunt date de la Mine pe pă- 
mânt, iar voi numai aşa trebuie să primiţi de la Dumnezeu, 
pentru El şi pentru om şi pentru voi. Eu pentru salvarea omu- 
lui v-am pregătit pe voi, iar voi trebuie să faceţi numai voia 
Mea pe pământ şi să vă primiţi unii pe alţii din partea Mea 
pentru toată împlinirea Mea şi în numele Meu, fiilor. întăriţi 
pacea Mea cea de la voi. întăriţi pacea voastră cea de la Mine. 
întăriţi-vă trupul şi sufletul şi duhul şi aşezaţi-Mi sărbătoarea, 
şi cu mare ordine să lucraţi pentru această pregătire, şi cu ma- 
re iubire să staţi înaintea Mea ca să-Mi pot desăvârşi sărbă- 
toarea, că iarăşi Mă cobor cu râu de cuvânt peste cei ce se vor 
aduna la izvor. 

Stăruiţi în rugăciunea cea pentru timp dulce pe pământ 
şi fiţi în mare iubire între Mine şi voi, ca să vă dau cu multul 
tot ce vă trebuie pentru Mine şi pentru voi. Cereţi-I Tatălui şi 
Fiului şi Duhului Sfânt, cereţi Maicii Mele şi la toate puterile 
cereşti să lucrăm cu toţii, Noi şi cu voi, cer senin, timp cald, 
pace şi iubire între Noi şi voi, şi multă, multă mângâiere, fii- 
lor slăbiţi. Lucrarea Mea peste voi e grea, iar voi sunteţi slă- 
buţi pentru ea, dar ce este cu neputinţă la voi vreau să pot Eu, 
şi voi putea. Amin. 

Eu iar vă spun: fiţi frumoşi! Fiţi Duh Sfânt unii spre 
alţii şi ascultaţi aceasta ce vă spun, şi fiţi Duh Sfânt peste 
mulţimi apoi, că Eu le voi aduna pe lângă voi la izvor şi le voi 
face să simtă fiorul iubirii cereşti care umblă după om. în- 
mulţesc harul Meu peste voi. Har vouă, fiilor de la ieslea Mea 
de cuvânt! 

Har ţie, popor învăţat de Dumnezeu! Întăreşte-Mi calea 
spre tine şi te roagă pentru ea, ca să pot să fiu cu tine, că tu 
eşti prea mititel şi nu poţi nimic fără Domnul. Mama Mea îşi 
desface braţele şi îţi dă din ele mângâierea ei, ca să-ţi arăţi 
faţa şi să fii frumos la faţă, poporul Meu, şi să-i bucur Eu pe 
cei ce vin, să-i bucur de la faţa ta pe care va străluci faţa Mea, 
căci vreau să fii copil frumos şi vreau să fii tu slava Mea, po- 
porul Meu. Amin, amin, amin. 

6/19 august 2002 

Sărbătoarea Creştinătăţii Româneşti, ziua întâi 

Oamenii au uitat de faţa lui Dumnezeu peste ei. Domnul este tot 
ce poate avea omul cu adevărat pe pământ. 

D eschideţi Domnului, voi, străjeri care vegheaţi 
în grădina cuvântului! Eu sunt Cuvântul vieţii, 
şi Mă fac sărbătoare cerească pe pământ cu omul şi Mă fac 
izvor de cuvânt ca să-l mângâi pe om, că l-am chemat la izvor 
ca să bea din el şi să Mă simtă şi să Mă audă grăind cu el din 
grădina Mea de cuvânt. Amin. 

Am pus cu voi masă de serbare cerească. V-am aşezat 
să-Mi pregătiţi covor de slavă tainică între Mine şi om, ca să 
audă omul cuvântul Meu care suflă peste voi aici, în mijlocul 
neamului român, noul Meu popor ales pentru acest pământ de 
aici, care a ieşit din ape cel dintâi atunci când am făcut cu 
cuvântul şi cu fapta cerul şi pământul. Amin. 

Eu, Domnul şi învăţătorul vostru, vă mângâi trupul şi 
duhul cel ostenit de trudă, că v-am aşezat la lucrul cel pentru 
sărbătoare şi pentru hrana mulţimilor care vin de peste tot la 
izvor, hrană dulce şi după plăcerea Mea, iar lângă ea, apa cea 

vie, cuvântul Meu care grăieşte din cer peste pământ, taina 
Mea cea pentru sfârşit de timp, ca apoi să vin din nou văzut 
pe pământ, aşa cum este scris în Scripturi despre venirea Mea 
a doua oară de lângă Tatăl. 

Hai să ne sculăm din neputinţele toate, şi hai, fiilor unşi 
peste vremea aceasta, hai să-i primim cereşte pe oaspeţii care 
vin la masa Mea cu voi. Mama Mea cea plină de mângâiere 
stă în duh de sărbătoare pentru ea deasupra grădinii întâlnirii 
şi veghează cu dor şi caută bucurie de la om, ca să Mi-o dea 
Mie să Mă mângâi cu ea, că bucuria Mea e omul care caută 
cu credinţă şi cu dor după Mine, iar Eu îi dau aceluia din viaţa 
Mea, din gura Mea, şi îl îmbiu mereu, mereu spre cerul Meu 
cel tainic dintre Mine şi om. 

O, copii trudiţi de lucrul venirii Mele pe pământ! îi 
spun omului care a venit la izvor, îi spun Eu, Domnul, că voi 
sunteţi micuţi de tot faţă de slava Mea cea mare care vă 
învăluie pe voi, dar sunteţi frumoşi pentru că Eu locuiesc în 
voi cu faţa Mea din om. îi spun omului că el a uitat de faţa 
Mea, şi de aceea nu mai caută el cu ea pe faţa lui. O, nu ştie 
omul să Mă găsească, şi de aceea Eu ies cu voi înaintea 
omului, ca să vadă omul faţa Mea de pe chipurile voastre şi 
să dorească omul după Mine aşa cum doresc Eu după el, că 
mare îmi este dorul după om, şi lung îmi este. De când l-am 
făcut atunci la început, de atunci şi până azi Mi-e dor de omul 
cel zidit de mâna Mea. 

O, copii frumoşi, o, fii ai poporului cuvântului Meu! 
Faţa Mea din voi nu este zâmbet şi bucurie, că Eu v-am în- 
văţat pe voi să faceţi din zâmbet lacrimă, şi din lacrimă zâm- 
bet ca să fiţi frumoşii Domnului. Faţa Mea din voi este duhul 
şi trupul sfânt pe care Eu vi le-am cerut vouă pentru Mine. 
Voi sunteţi popor de jertfă, că vă aşez mereu să-Mi pregătiţi 
cu trudă fără margini întâlnirile Mele cu omul, iar pentru 
aceste sărbători trebuie trudă multă. Eu sunt Dumnezeu mare, 
şi voi sunteţi atât de micuţi, atât de neputincioşi, iar puterea 
Mea de peste voi vă doboară trupuşoarele, că Eu vă cer mult, 
şi voi sunteţi puţinei faţă de lucrul Meu cel mult peste pământ 
acum, la sfârşit de timp. Mă aşez cu voi înaintea fiilor oame- 
nilor şi îmi desfac trăistuţa cu seminţe şi Mă fac semănător 
peste inimile lor. Unealta Mea este cuvântul, şi cu el desţele- 
nesc inimile şi îmi pregătesc loc în om ca să Mă aşez în el cu 
taina venirii Mele pe pământ a doua oară de lângă Tatăl. Eu 
i-am chemat, şi ei s-au adunat şi se adună. Le pun masă de 
cuvânt şi îi chem să Mă slăvească cu harurile pe care din fire 
le au, unii cu inima, alţii cu glasul, alţii cu suflarea sunetului 
de trâmbiţă, alţii cu cuvântul şi alţii cu adunatul, şi fiecare să 
dea şi să ia, că e sărbătoare cerească în grădina întâlnirii Mele 
cu omul. Iar lor le spun aşa: 

Voi, cei chemaţi! Voi, cei ce aţi venit şi veniţi la izvorul 
apei vieţii! Daţi-Mi să beau! Sunt Do mn ul Iisus Hristos Cu- 
vântul, Fiul Tatălui Savaot. Eu vă dau în schimb apa vieţii, şi 
cine ia din ea, şi cine bea din ea cu folos, acela nu mai înse- 
tează în veci, că Mă are pe Mine apoi în el, iar Eu sunt tot ce 
poate omul avea cu adevărat. Aceasta vreau să-i spun omului: 
Eu sunt tot ce poate omul avea cu adevărat. Amin, amin, amin. 

Voi, cei ce aţi venit să-L slăviţi pe Tatăl şi pe Fiul şi pe 
Duhul Sfânt, daţi-Mi să beau! Aur şi argint Eu nu am să vă 
dau, dar vă dau ce am. Vă dau din Duhul Meu. Luaţi din El şi 
vă luminaţi şi vă faceţi frumoşi şi voi pentru venirea Mea, 
căci copilul cel frumos este cel ce aşteaptă pe Domnul în toa- 
tă vremea sa pe pământ. N-am aur şi argint ca să vă dau de 
plată pentru că aţi venit să-Mi daţi să beau, că Eu sunt sărăcuţ 
pe pământ, iar cei ce Mă poartă între pământ şi cer sunt mi- 


cuţi de tot între oameni şi îmi poartă pe umeri povara venirii 
Mele după om, şi n-au puteri omeneşti şi n-au bogăţii, că Eu 
aşa i-am învăţat, dar îi am de jertfă ziua şi noaptea ca să-Mi 
pregătească venirea. Daţi Domnului din inimile voastre. Daţi 
slavă puterilor cereşti care stau acum în zeci de mii şi în mii 
de mii deasupra grădinii întâlnirii. Daţi, şi Domnul vă dă 
îndoit şi întreit dacă veţi lua. Vă dau cuvântul vieţii, râul vie- 
ţii pe care l-am promis Eu acum două mii de ani că-1 voi da 
celui ce crede în Mine cu credinţă sfântă. Amin. 

Mama Mea Fecioara plânge şi se roagă din zori şi 
până-n zori Tatălui ca să ies Eu, Fiul ei, cu mare biruinţă 
peste pământ cu lucrarea cuvântului Meu care-i umblă omu- 
lui la inimă ca să-l cheme la izvor şi să bea şi să fie omul, şi 
să Mă iubească apoi, şi aşa să stea întru întâmpinarea Mea, că 
mai e un ceas, şi Eu vin, şi cu mare slavă vin, şi îi voi strânge 
atunci şi până atunci la un loc pe cei ce sunt ai Mei şi pe cei 
ce se vor face ai Mei, fii după chipul şi asemănarea Mea. 
Amin. 

Acum, poporul Meu care Mi-ai pregătit haină de nuntă 
Mie şi ţie, tu care trudeşti pentru zile de nuntă între Mine şi 
tine, stai în duh de nuntă şi dă-le lor din masa Mea cu tine, că 
Eu le dau, iar tu eşti mâna Mea, gura Mea, mersul Meu şi 
sărbătoarea Mea în mijlocul celor chemaţi la nunta Mea cu 
tine, poporul Meu mireasă. întreită putere cerească îţi dau, că 
eşti slăbit de osteneli. Tu eşti copilul care faci din zâmbet 
lacrimă şi din lacrimă zâmbet, căci omul cel mai frumos este 
cel ce face voia Mea stând sub crucea Mea, că nu mai găsesc 
om fără cruce ca să-l pot lua lângă voi sub crucea Mea cea 
grea de azi când Eu, Domnul, umblu plângând cu voi după 
om ca să-l răscumpăr din moarte şi să-l învăţ viaţa cea fără de 
sfârşit care caută după om ca să-l prindă sub ea, şi să fie omul 
apoi. Amin. 

Binecuvântată să fie nunta Mea cu tine pe pământ, 
poporul Meu mireasă! 

Pace vouă, celor ce v-aţi adunat la masa nunţii Mele! 
Pace vouă, celor ce trâmbiţaţi şi doiniţi şi glăsuiţi pentru slava 
zilelor Mele din vremea aceasta! Eu sunt cuvânt peste pământ 
şi vreau să-l învăţ pe tot omul să tragă la apa vieţii şi să bea 
din ea şi să vină la râul vieţii şi să se spele în el, şi să se 
sfinţească apoi, şi să fie omul apoi. 

Pace vouă! Pace vouă! Pace vouă! Amin, amin, amin. 

I ar eu, Fiul meu Cel scump. Mielule al Tatălui 
şi al meu, îmi desfac braţele de mamă a Ta şi 
las din ele haruri peste cei ce Te bucură în zilele Tale cu mi- 
reasa Ta. La toţi cei veniţi la izvorul Tău le fac semn pe frun- 
te, ca să mărturisească acest semn, iar pe ei îi cuprind şi Ţi-i 
dau Ţie, Fiule al meu, dacă vor ei aceasta. Cel ce vrea este cel 
ce se face fiu al Tău, copil după chipul şi asemănarea Ta, om 
nou, Fiule scump, copilul meu Cel Unul născut din Tatăl şi 
din mine, mamă Fecioară. 

O, fii şi fiice ale oamenilor, daţi slavă Fiului meu. 
Aduceţi Lui iubirea din voi ca să v-o plămădească din nou şi 
să fiţi răscumpăraţi din moarte. Sunt mamă dulce pentru cei 
ce iubesc viaţa Fiului meu în ei. Iubiţi izvorul care curge din 
Fiul meu peste voi şi duceţi vestea Lui şi locul Lui cel pregă- 
tit aici. Duceţi de la margini la margini vestea venirii Lui şi 
rămâneţi în duhul bucuriei cereşti care este una, precum una 
sunt cei din cer. Cu glas de mamă şi eu vă spun: Pace vouă şi 
Fiului meu cu voi, în zi de dor sfânt între cer şi pământ! Pacea 
Lui este peste grădina întâlnirii. Iubiţi-vă unii pe alţii precum 
El v-a iubit de S-a dat pentru voi ca să fiţi apoi. Daţi-vă şi voi 
Lui, că Fiul meu este Cel ce este. Amin, amin, amin. 

Cuvântul lui Dumnezeu 


O mamă dulce, o, mamă cu dor! Ţi-e dor de 
^ om, ţi-e dor de mângâierea Mea. Numai tu 
ştii cu adevărat că omul este mângâierea Mea. O, mamă plină 
de dor! De ar vrea şi omul să ştie şi să vrea să fie mângâierea 
Mea! Acum să Ne bucurăm, mamă, căci cei mici ai Noştri de 
pe pământ Ne-au pus înainte zile de slavă, bucuria întâlnirii 
Noastre cu omul, mamă. Amin. 

Eu, Domnul şi învăţătorul Cel de la Tatăl, aduc peste 
grădină miresme cereşti. Le tom cu multul, şi tot aşa să se 
urce şi de la voi la Noi, voi, cei adunaţi la izvor. Pace vouă! 
Pace vouă! Pace vouă! Şi iarăşi voi fi cuvânt peste voi în 
toată vremea sărbătorii. 

Şi veniţi cu toţii la izvorul vieţii, la nunta Mea cu 
mireasa Mea, voi, cei din sătuţul cuvântului Meu. Hai să 
nuntim, că e mama Mea în sărbătoare cu Fiul ei şi cu toţi cei 
din cer peste grădina întâlnirii. Iubiţi ce am Eu în sătuţ la voi. 
Nu e nimeni să aibă ce aveţi voi, dar să ştiţi să căutaţi şi să 
aveţi, şi să preţuiţi apoi. Amin. Duhul sărbătorii rămâne dulce 
şi cu mângâiere peste grădină. Fiţi sfinţi precum Eu am aşezat 
trăirea în grădinile Mele în care-Mi arăt slava Mea între 
oameni. Fiţi cuminţi şi sfinţi şi bucuraţi-vă o clipă ca în cer şi 
nu ca pe pământ. Fiţi cuminţi! Fiţi cuminţi! Fiţi cuminţi! Eu, 
Domnul, vă dau putere să vă faceţi fii ai lui Dumnezeu. 
Glasul Meu vă cheamă la viaţa veacului ce va să fie curând, 
curând pe pământ. Pace vouă! Sunt în dreapta Tatălui, iar 
Tatăl vă spune şi El: 

F ace vouă, fiilor, şi vouă, nuntaşi ai nunţii 
Fiului Meu! 

Pace ţie, mireasă mică a Fiului Meu! Să fii frumos, po- 
porule mireasă, căci Fiul Meu este pe chipul tău. Amin, amin, 
amin. 

11/24 august 2002 

Sărbătoarea Creştinătăţii Româneşti, ziua a doua 

Vorbirea dintre Dumnezeu şi om este taina cea pentru sfârşit de 
timp. Mai întâi a grăit Dumnezeu cu omul, şi apoi omul cu Dum- 
nezeu. Mai întâi omul n-a mai grăit cu Dumnezeu, şi apoi n-a mai 
vorbit Domnul cu omul. Ascunderea este păcatul care l-a despărţit 
pe om de Dumnezeu. Limba lui Dumnezeu este limba poporului 
român, căci Domnul a ales din nou Ierusalimul. 

G răirea Mea e dulce peste om, ca să-l îmbiu spre 
ea şi să-i dau omului înapoi ce a pierdut. Omul 
a pierdut grăirea cu Dumnezeu, iar Eu, Domnul Cel milos 
după om, vin din cer pe pământ cuvânt ca să aduc înapoi vor- 
birea dintre Mine şi om, taina cea din veac ascunsă pentru 
sfârşit de timp. Amin. 

Eu, Domnul, Mă fac cuvânt peste grădina cuvântului şi 
cobor spre om ca să-i spun că acest cuvânt este râul vieţii, ca- 
re curge din tronul lui Dumnezeu Cuvântul, aşa cum este scris 
în Scriptura cea pentru sfârşit de timp. Eu după ce am făcut 
cu cuvântul cerul şi pământul l-am făcut pe om şi vorbeam cu 
el, şi el vorbea cu Mine. Glasul Meu şi pasul Meu se auzeau 
de urechea omului cel zidit de mâna Mea. Aşa îl cunoştea 
omul pe Dumnezeu la început şi apoi. 

îmi scriu cartea venirii Mele şi Mă aşez cu ea în faţa 
omului, şi Mă aşez cu ea peste vremi ca să cer fiecăruia soco- 
teală după cum este şi după cum a fost fapta sa. Aşa am grăit 
Eu cu Moise pe muntele Sinai, şi Moise a scris cuvântul Meu 
cel de peste el, şi tot mereu l-a scris. Aşa am grăit Eu cu proo- 
rocii, şi ei scriau cuvântul Meu. Acum, după două mii de ani 
de la petrecerea Mea cu omul pe pământ timp de treizeci şi 


trei de ani Dumnezeu venit de la Tatăl între oameni, acum vin 
din nou din cer pe pământ cuvânt ca să aduc înapoi grăirea 
dintre Mine şi om, căci omul a pierdut grăirea cu Dumnezeu. 
Dacă omul dă să-Mi spună că grăieşte cu Mine, iar el îmi 
spune pe ale lui sau pe ale Mele, nu poate să se ascundă de 
păcatul nevorbirii dintre Mine şi el. Mai întâi am vorbit Eu cu 
omul, şi apoi omul cu Mine. Mai întâi omul n-a mai grăit cu 
Mine, şi apoi n-am mai vorbit Eu cu el. 

Să nu te întrebi, omule care vii să-Mi vezi şi să-Mi auzi 
glasul care umblă prin grădina cuvântului Meu din vremea 
aceasta ca să se aşeze tot cuvântul Meu în carte, ca în toate 
vremile vorbirii Mele cu omul; să nu te întrebi de ce vorbeşte 
Dumnezeu cu omul, şi să te întrebi de ce nu auzi tu pe Dum- 
nezeu vorbind peste tine aşa cum a fost planul Său cel din 
veac întocmit cu omul. Eu când l-am făcut pe omul cel zidit 
de mâna Mea, l-am făcut ca să grăiesc cu el, şi el cu Mine, că 
de ce altceva l-aş fi făcut pe om Eu, Dumnezeu Cuvântul? 
L-am zidit şi am grăit cu el, şi el cu Mine până ce n-a mai vrut 
el să grăiască cu Mine, şi a grăit cu sine şi a făcut ca sine şi 
nu ca Mine. L-am zidit şi am grăit între Noi până ce el s-a ri- 
dicat mai mare ca Ziditorul său, pierzându-L prin neasculta- 
re, pierzându-L prin ascundere. Ascunderea este păcatul care 
l-a despărţit pe om de Mine, şi pe Mine de om, de n-a mai pu- 
tut şi nu mai este grăirea dintre Mine şi om. Omul nu se poate 
ascunde, dar se ascunde, că i-a intrat în fire acest păcat ca să 
fugă de Dumnezeu, ca să se ascundă. O, unde se poate omul 
ascunde de faţa Mea? Sunt mereu, mereu faţă în faţă cu omul, 
dar el vrea să uite aceasta, şi aceasta înseamnă ascundere. Mă 
ascunde omul de el, şi se ascunde omul de Mine, dar acesta 
nu este adevărul, şi omul nu se poate ascunde de Dumnezeu. 
Vin din cer pe pământ cuvânt ca să aduc înapoi grăirea dintre 
Mine şi om. îl îmbiu pe om ca să-i dau înapoi ce a pierdut. 

Mă aşez pe pământ în calea ta cuvânt, omule ieşit din 
omul cel zidit de mâna Mea. Tu eşti născut din om, şi vreau 
să te învăţ începutul tău, omule scump. Grăirea Mea e dulce 
peste tine. începutul fiinţei tale este omul cel zidit de mâna 
Mea şi cu care Eu grăiam între Mine şi el. Vreau să-ţi dau îna- 
poi ce ai pierdut. Vreau să te aşezi înaintea Mea şi să-Mi auzi 
glasul şi să crezi că Eu sunt, să crezi şi dacă nu Mă vezi. Nici 
Adam nu Mă vedea, dar Mă auzea, şi grăia şi el cu Mine, şi 
apoi s-a tras în sine şi n-a mai grăit cu Mine, căci s-a ascuns, 
şi apoi a dat să Mă uite. 

O, cum să nu Mă uite omul care nu grăieşte cu Mine, 
şi Eu cu el? O, cum de nu aude omul cuvântul Meu? Cerul şi 
pământul M-au auzit când le-am spus să iasă din ape şi să fie 
apoi. M-au auzit că M-au ascultat, şi cine Mă ascultă Mă aude 
şi voieşte să Mă audă, şi grăieşte cu Mine cel ce Mă aude. 
Amin. Cel ce Mă aude este cel ce nu se ascunde de grăirea 
Mea cu el. Cel ce Mă aude, pe acela îl fac semănător de cu- 
vântul Meu peste pământ, căci cel ce Mă aude grăieşte cu 
Mine, şi mărturiseşte apoi. 

Omule, te chem cu mare dor la izvorul gurii Mele ca să 
te deprind cu începutul cel în care era grăirea dintre Mine şi 
om. Vino cu Mine spre începutul tău! Vino la Mine ca să te 
învăţ să vorbesc cu tine, şi tu cu Mine! Vino, că Eu Mă întorc 
spre tine, Mă întorc după tine din rai, ţara pe care Eu ţi-am 
dat-o de aşternut ţie şi Mie, ca să fiu cu tine, şi tu cu Mine, ca 
acolo unde sunt Eu, să fii şi tu, şi acolo unde eşti tu, să fiu şi 
Eu. La ce-ţi foloseşte mintea că Mă înţelegi cu ea dacă tu nu 
te întorci apoi spre grăirea dintre Mine şi tine? Tu nu te poţi 
ascunde, dar te ascunzi. Tu nu te temi de Mine, dar te temi, 
căci păcatul tău este netemerea, şi te ascunzi cu el pentru că 

te temi. Iubirea şi temerea de Dumnezeu, acestea te pot face 
iar, omule, şi te pot da Mie prin puterea lor cea pentru Mine. 
Amin. Temerea de Dumnezeu, când ea nu vine din iubirea de 
Dumnezeu, atunci ea îl ascunde pe om de Mine, iar când 
iubirea de Dumnezeu este izvorul ei, atunci ea este cea care 
nu-1 desparte pe om de Dumnezeu, şi pe Dumnezeu de om. 
Amin. 

în a doua zi de sărbătoare vă mângâi din nou pe voi, cei 
adunaţi la gura izvorului Meu de cuvânt. Luaţi din harul Meu 
şi îl puneţi în voi, ca să Mă puteţi iubi cu harul vostru cel din 
fire, şi Eu să pot lua de la voi. Stau cu oşti cereşti deasupra 
grădinii întâlnirii Mele cu voi. V-am chemat să grăiesc cu voi, 
şi voi cu Mine. Cântaţi-Mi doina nunţii Mele cu mireasa Mea 
cea din români luată, cu poporul Meu mireasă, popor pregătit 
de Mine pentru venirea Mea. Dulce-Mi este limba româneas- 
că, şi am făcut din ea limba lui Dumnezeu la sfârşit de timp, 
că Eu grăiesc din nou peste pământ în limba poporului român, 
noul Meu Israel, noul Meu Ierusalim, căci Eu am scris prin 
profeţi în Scripturi, am scris că voi alege din nou Ierusalimul 
dintre neamurile pământului, fiindcă Israelul cu care am 
lucrat la început M-a lepădat cu totul acum două mii de ani, 
şi n-am ales din el decât o rămăşiţă mică de tot, care s-a mân- 
tuit prin credinţă atunci, la venirea Mea din Tatăl Cel ceresc 
şi din mamă Fecioară pe pământ. Cântaţi-Mi cântările nunţii, 
că Mă aşez în calea oamenilor cu nuntă cerească, cu zile de 
nuntă între Mine şi mireasa Mea cea mică, poporul cuvân- 
tului Meu, luat din români. Mai e un ceas, şi vin văzut, iar 
slava Mea din ziua aceea va fi pentru unii cu mângâiere, iar 
pentru cei mulţi, cu mânie, căci omul a pierdut grăirea cu 
Dumnezeu şi nu-şi mai vine în fire ca să se întoarcă la în- 
ceputul lui. 

Aduceţi Domnului slavă. Cântaţi-I Domnului cântare 
nouă. Lăudaţi numele Lui în horă, în timpane şi în psaltire 
cântaţi-I Lui. Lăudaţi pe El în glas de trâmbiţă şi în alăută. 
Lăudaţi-L pe Domnul în strune şi în organe, în chimvale bine 
răsunătoare, lăudaţi-L în chimvale de strigare, ca să audă toa- 
tă suflarea şi să laude pe Do mn ul! Amin. 

Eu v-am chemat, şi voi aţi venit. Vă dau ca plată cu- 
vântul Meu, şi vă pun masă de nuntă şi vă dau iertarea pă- 
catelor dacă voi vă veţi lăsa de ele, şi ele de voi. Iar dacă nu 
le veţi lăsa, vă voi ruga cum voi şti Eu, şi voi lua apoi răul din 
voi, căci ce este cu neputinţă la om, este la Mine cu putinţă, 
că iată-Mă după două mii de ani de la venirea Mea trup şi 
cuvânt pe pământ, ca să aşez la locul ei grăirea dintre Mine şi 
om, taina cea întru început ascunsă pentru sfârşit de timp. 
Amin. 

O, poporul Meu mireasă, dă-i omului cuvântul Meu cel 
de peste tine când Eu grăiesc cu el din grădina cuvântului 
Meu. Dă-i omului strigarea Mea după el. Dă-i, fiule, omului, 
dă-i ce ţi-am dat şi ţie când te-am luat din lume şi te-am făcut 
poporul Meu cel de la venirea Mea. 

O, fii ai oamenilor, am pe acest petecuţ de pământ 
ieslea cuvântului Meu. Acest sătuţ este Betleemul Meu de azi, 
că Mi-am făcut iesle în el şi Mă nasc cuvânt în iesle şi Mă fac 
de hrană la toţi cei care dau să vină spre început, spre taina 
Mea cea din rai când Eu grăiam cu omul, şi omul cu Mine. Să 
nu credeţi că dacă-Mi faceţi rugăciuni pentru voi şi pentru 
neamul vostru, veţi face întoarcerea spre taina vorbirii dintre 
Mine şi om. Mai întâi am grăit Eu cu omul, şi apoi omul cu 
Mine. Nu înseamnă vorbire cu Dumnezeu când omul grăieşte 
Domnului şi când Domnul nu grăieşte şi El omului. Grăirea 
Mea din vremea aceasta peste om este grai dulce, ca să-l îm- 


biu spre Mine şi să-i dau înapoi ce a pierdut, căci omul a pier- 
dut vorbirea dintre el şi Dumnezeu. Fericiţi veţi fi voi, cei 
chemaţi la nunta Mielului, dacă nu veţi uita glasul Lui care 
v-a chemat şi vă cheamă la nuntă, dacă nu vă veţi ascunde. 
Omul nu se poate ascunde, dar se ascunde, că i-a intrat în fire 
acest păcat ca să fugă de Dumnezeu pentru păcatul cu care el 
se ascunde. O, unde să se ascundă omul? El vrea să uite că Eu 
sunt şi Eu văd, şi aceasta înseamnă ascundere, şi e păcat 
aceasta ce face omul. Eu însă am venit pe pământ cuvânt şi îi 
ies omului în cale şi îl chem spre începutul lui. 

Vino, omule, să bei din râul vieţii! Vino şi îţi spală faţa 
şi trupul şi duhul! Vino, că Eu vin şi îţi ţin calea ca să te fac 
din nou şi să te dau Tatălui şi să-I arăt Lui munca Mea, truda 
Mea cea de şapte mii de ani căutând după om. 

O, fiilor unşi cu ungerea Mea cea nouă la sfârşit de 
timp! Stropiţi cu apa cea lucrată de Mine prin voi pe toţi cei 
veniţi la izvor, ca să le rămână semn pe ei că au venit şi că au 
băut. Eu, Domnul, şi cu slugi îngereşti, le voi ţine urma ca 
să-i ajut sau ca să-i mustru amintindu-le de glasul Meu care 
cheamă omul la viaţă. Am pus la porţi legile grădinii întâlnirii 
Mele cu omul, şi fericit este omul care le va pune peste el în 
toată vremea lui cea de până la venirea Mea. 

Voi, cei care aţi venit la izvor! Voi, cei care aţi intrat la 
masa Mea de nuntă în grădina întâlnirii! Să se ţină după voi 
legile sfinte ale grădinilor Mele de pe pământ. Eu vă învăţ, 
căci sunt învăţătorul. Eu vă învăţ, nu vă mustru dacă nu as- 
cultaţi, căci fiecare îşi va lua plata sa. Fi-va să vin văzut cu- 
rând, curând, şi vreau să-l găsesc pe om după voia Mea când 
voi veni, căci atunci va fi Scriptura aceea care spune: «Cine 
este sfânt, să se sfinţească încă, şi cine este spurcat, să se 
spurce şi mai mult, şi fiecare va fi judecat de cele în care va 
fi găsit, că Eu n-am venit să judec lumea, ci ca s-o mântuiesc 
am venit». Amin. 

Acum, iarăşi, pace vouă! Pace vouă, celor ce aţi venit 
la izvor! Iar dacă sunteţi necredincioşi, pacea Mea să se în- 
toarcă în Mine. Vă slobozesc paşii înspre agoniselile voastre, 
dar nu uitaţi că tot ce poate omul avea cu adevărat, Eu sunt. 
Amin. 

Vă binecuvintez pe voi, copii ai poporului Meu, că aţi 
trudit atât de mult pentru nunta Mielului. Fiecare nuntă are 
nevoie de pregătire, darămite nunta Mea cu voi! Vă întăresc 
pe voi. întăriţi-vă şi voi prin sfinţenia Mea din voi, că ea este 
odihna Mea din om. Pace vouă, fiilor trudiţi! Amin. 

Le spun şi celor ce au venit la izvor: Pace vouă dacă vă 
veţi sfinţi pentru Mine! Vă aduc mulţumiri vouă, celor ce 
Mi-aţi cântat cântările nunţii, şi vă rog pe voi, învăţaţi-vă cu 
nunta Mirelului ceresc, că nu poate omul să slujească şi la 
Dumnezeu, şi la satana. O, nu vă îngrijiţi ce veţi mânca şi cu 
ce vă veţi îmbrăca. Banul câştigat pentru fiinţă, banul luat din 
slujiri idoleşti vă ţine robi sub el, căci trupul vă cere, dar 
trupul este făcut de Dumnezeu pentru ca să fie locaş al Du- 
hului Sfânt. Nu uitaţi aceasta ce v-am spus, şi ieşiţi din ale 
lumii şi purtaţi-vă prin ea cu cele sfinte din voi şi daţi lumii 
ce este al lui Dumnezeu, şi voi fi Eu ajutorul vostru acum, şi 
apoi pe vecii. Amin. 

Vreau să-i trag în barca salvării pe mulţi din cei che- 
maţi, o, popor al cuvântului Meu! Un ceas mai trudim după 
om, şi apoi îl voi scăpa pe om de păcat, şi pe păcat de om, şi 
mulţi vor fi curăţiţi şi albiţi, după cum este scris. îi slobozim 
acum spre casele lor, iar voi fiţi mereu, mereu casa Mea, 
hanul Meu unde Eu poposesc adesea cu omul ca să-i dau să 
bea din vinul nunţii Mele, iar Eu vă voi răsplăti pe voi, cei 

sfinţi ai Mei. Ferice vouă că trudiţi pentru Mine şi nu pentru 
voi. O, de ar vrea şi omul să facă aşa pe pământ ca să-l găsesc 
aşa la venirea Mea! 

Pace ţie, grădiniţă cu miresme cereşti deasupra ta! 
Sfinţii şi îngerii poposesc peste tine. Duhul sărbătorii Mele de 
nuntă te învăluie în strai nou de serbare, o, grădiniţă a 
întâlnirii Mele cu omul! Duhul Sfânt pluteşte în văzduhul tău, 
iar tu eşti aşternut al nunţii Mielului ceresc. Cerul şi pământul 
se îmbrăţişează în tine sub slava cuvântului Meu care umblă 
pe plaiul tău în zile de nuntă, cer nou şi pământ nou pe pă- 
mântul tău. 

Grăirea Mea e dulce, e dulce peste om, ca să-l îmbiu cu 
ea şi să-i dau omului înapoi ce a pierdut, să-i dau lui grăirea 
dintre Dumnezeu şi om, taina cea în vecii ascunsă pentru la 
sfârşit de timp aici şi acum. Amin, amin, amin. 

12/25 august 2002 

Praznicul Adormirii Maicii Domnului 

Domnul este barca de salvare pe marea fără de ţărm a lumii. Omul 
nu ştie ce este rugăciunea. Vai celui fără de călăuză! Duhul care 
lucrează în toţi la fel este Duhul lui Hristos prin biserică. Cel 
neumilit cade prin el însuşi. 

E u sunt cu tine cuvânt în sărbători ca să te că- 
lăuzesc, poporul Meu, că nu e bine să te călău- 
zeşti tu, şi de aceea veghez Eu peste tine cu cuvântul Meu. 
Dau să-i călăuzesc şi pe fiii oamenilor, darămite pe tine! I-am 
chemat în grădina întâlnirii şi Mi-am lăsat peste ei glasul, şi 
le-am arătat izvorul şi viaţa şi calea şi adevărul, şi le-am dat 
să bea din izvor. Cu ucenicii Mei de atunci Mă purtam Eu 
prin cetăţi, ca să culeg de ici de colo câte unul şi să le dau cre- 
dinţă şi putere pentru împărăţia cerurilor pe pământ. Dar cu 
tine stau acasă, şi îi aduc în grădinile Mele cu tine pe fiii oa- 
menilor şi îi ajut să-Mi cunoască venirea şi să se aşeze înain- 
tea Mea dacă vor. Am petrecut cu ei două zile de nuntă a Mea 
cu tine şi i-am avut nuntaşi şi i-am îmbiat cu cuvântul să-Mi 
urmeze Mie, dar greu mai iese omul din mare, poporul Meu. 
Marea lumii nu are ţărm, dar am Eu barcă de salvare în loc de 
ţărm, şi îi trag în ea pe cei ce vor viaţa, numai să vrea. Amin. 
Am ieşit cu barca de salvare înaintea neamurilor pământului 
ca să-i deosebesc pe cei aleşi ai Mei, căci aşa este scris. 

O, poporul Meu, vai de omul din lume! Oricât ar vrea 
el să Mă iubească şi să învieze la cuvântul Meu, nu poate, 
bietul de el. Duhul lumii şi momelile lui, duhul pierzător al 
acestui veac nu poate omul din lume să-l biruiască, fiindcă 
prea puţin Mă iubeşte omul pe Mine ca să se poată lepăda de 
sine. Eu însă trebuie să-Mi fac curând, curând venirea, şi tre- 
buie să strig din margini în margini, poporul Meu, şi numai 
apoi să vin, căci această lucrare de cuvânt, această Evanghe- 
lie nouă cu care Mă port Eu azi peste pământ trebuie să se 
audă bine peste tot, ca să Mă spăl de sângele celui ce nu se 
scoală din sângele lui, şi numai apoi să vin, fiindcă Eu, Dom- 
nul, nimic nu fac fără să vestesc mai întâi. Amin. 

Iată, stă omul în sângele lui, gol de Dumnezeu. Are 
omul mamă şi tată, are omul femeie, are femeia om, are omul 
copii şi nepoţi şi rude, şi nu se scoală omul din sângele lui ca 
să vină după Mine şi să se facă fiu al lui Dumnezeu, de un 
sânge cu Mine. O, nu se scoală omul, şi stă în sângele lui, căci 
scris este: «Duşmanii sufletului omului sunt casnicii lui». 

Eu însă Mă port cu Evanghelia venirii Mele peste pă- 
mânt, şi apoi vin văzut, că dacă nu vin, e vai de cel ce Mă aş- 
teaptă să vin, fiindcă duhul rău e neadormit şi nu se culcă 


deloc, că-i este teamă când vede că Eu sunt cuvânt peste pă- 
mânt şi că îl strig pe om să se trezească şi să fie mai înainte 
de venirea Mea. Iar tu să faci cu mare dragoste lucrarea Mea 
peste pământ, căci truda ta îşi va primi plata, numai să Mă iu- 
beşti aşa cum îţi cer Eu, poporul Meu, că Eu ţi-am spus că iu- 
birea şi temerea de Dumnezeu sunt cele ce-1 ţin pe om în 
braţul Meu cel ocrotitor acum, la sfârşit de timp, când Eu vin 
cu plata pentru faptă, când fiecare va fi judecat de cele în care 
va fi găsit la venirea Mea. Amin. 

Eu le-am spus ucenicilor Mei: «Rugaţi-vă neîncetat!». 
O, dacă ar face omul cel credincios această minune plină de 
putere în ea, Eu l-aş găsi treaz în fiecare clipă. Dar Eu vă spun 
vouă ce este această Scriptură, «Rugaţi-vă neîncetat!», că nu 
ştie omul, poporul Meu. Omul se roagă Mie pentru cele de pe 
pământ, pentru viaţa lui de pe pământ, şi el stă în sângele lui. 
Dar Scriptura aceasta este pentru cei ce aşteaptă venirea Mea, 
poporul Meu, şi iată, omul nu ştie ce este rugăciunea. L-am 
învăţat pe om ce trebuie să aibă în ea rugăciunea lui. El tre- 
buie să-L recunoască pe Dumnezeu de Tată şi să-I facă cinste 
Domnului, şi apoi să stea întru împărăţia Sa cu adevărat şi să 
facă numai voia Tatălui, ca şi cum ar fi cerul pe pământ cu 
omul, şi apoi să ceară hrana cea pentru fiinţă, şi apoi s-o facă 
şi nu altfel, şi să fie omul iertător în toată vremea, ca şi Eu 
să-l iert pe el în toată vremea şi să-l feresc de ispita care vine 
din neascultarea omului, căci omul trebuie să asculte de 
Dumnezeu. Omul însă se roagă să-l iert când el nu voieşte 
să-şi ierte păcatele şi să şi le şteargă nemaifăcându-le. Se 
roagă omul să-i dau propăşire fără Domnul pe pământ, căci 
voia omului este departe de voia Mea în voia lui. Dar Eu i-am 
tot spus omului de când am ieşit cu glasul Meu peste pământ 
cu cartea Mea în care M-am scris şi Mă scriu în vremea 
aceasta, iar omul stă în sângele lui şi şi-l hrăneşte pe el, că aşa 
ştie el că înseamnă viaţa. Pe voi însă vă călăuzesc mereu, că 
nu e bine să vă călăuziţi voi, fiindcă e vai şi iar vai de cel fără 
de călăuză peste el. Vă călăuzesc, şi dau învăţătura Mea de 
peste voi la tot neamul omenesc, şi prin ea îi dau omului pu- 
tere să se facă fiu al lui Dumnezeu, nu din came şi din sânge, 
ci de la Dumnezeu născut, aşa cum Eu M-am născut de sus, 
şi tot aşa şi de jos. 

O, poporul Meu, te călăuzesc, fiule. Te-am învăţat me- 
reu, mereu să-Mi întăreşti cărarea Mea spre tine ca să pot sta 
pe ea şi să te călăuzesc şi să te aprinzi tu mult şi tot mai mult 
la dragoste pentru Duhul Sfânt, Care-1 face pe creştin fiu al 
lui Dumnezeu, fiu mărturisit de Duhul Sfânt, aşa cum ştii tu 
că se năşteau la începutul Meu pe pământ ucenicii Mei şi ur- 
maşii lor cei din Mine, poporul Meu. Când păgânii se făceau 
creştini, Duhul Sfânt mărturisea din fiecare trup de creştin, şi 
aşa se arăta omul fiu al lui Dumnezeu, prin puterea credinţei 
care întărea iubirea şi temerea de Dumnezeu în om. Dar în 
vremea aceasta e mai mare slava Duhului Sfânt în om, căci 
Acesta mărturiseşte cu multul din cer peste pământ, şi Se face 
călăuză. Amin. 

Te călăuzesc, poporul Meu, ca să curgă din gura ta 
râuri de apă vie, precum este scris de cei ce cred în Mine, şi 
ca să faci tu aceasta. Să fii cănuţă plină de Duh Sfânt frate 
pentru frate cereşte pe pământ, şi de la unul la altul să se poar- 
te paharul acesta curat. O, e mare lucrare să bea creştinul vin 
curat şi neamestecat vin cu vin. Adevăratul duh de biserică a 
lui Iisus Hristos este duhul cel care lucrează în toţi fiii la fel 
şi mereu, poporul Meu. Aşa voiesc Eu să te găsesc în ziua 
Mea cea mare, şi de aceea te călăuzesc mereu şi te îndemn 
mereu la iubirea şi la temerea de Dumnezeu, căci acestea te 

fac pe tine să faci voia Mea şi nu pe a ta, să ai Duhul Meu şi 
nu pe al tău, să ai lucrul Meu şi nu pe al tău, şi să fii tu lucrul 
Meu mereu, mereu, poporul Meu. De câte ori te povăţuiesc 
te-am învăţat şi te-am ajutat şi te ajut să dai povaţa Mea peste 
tot pe pământ, ca să ia omul din învăţătura Mea cu tine, că e 
greu fără hrană şi fără apă în vremea aceasta când pe nicăieri 
nu mai găseşte omul pe Dumnezeu pe pământ, şi îl găseşte 
numai pe om, căci omul care-şi zice slujitor al Meu nu-L dă 
omului pe Dumnezeu aşa cum este Dumnezeu, şi îl dă aşa 
cum este el, omul, şi nu mai are omul cum să-L găsească pe 
Dumnezeu pe pământ. Numai prin acest cuvânt care se face 
râu din gura Mea peste pământ, numai din el poate omul să-L 
ia pe Dumnezeu peste el, dar e aşa de târziu să mai poată 
omul după ce de şapte mii de ani stă omul în sângele lui, căci 
sângele apă nu se face, şi stă omul în sângele lui şi nu mai 
caută apă ca să se spele, şi numai în sânge stă omul. O, cum 
să mai ştie omul să se roage neîncetat aşa cum vreau Eu să se 
roage omul, ca să vină la Mine rugându-se, şi apoi Eu să-l 
pun la lucrul mântuirii lui, la umilinţă să-l pun, ca să nu cadă, 
căci cel neumilit cade prin el însuşi, nu prin cel de lângă el. 
Niciodată nu cade omul prin altul, ci numai prin el însuşi 
atunci când cade, atunci când voieşte să cadă. Cel ce nu vo- 
ieşte să cadă, acela se leapădă de sine şi nu mai are cum să 
cadă prin el însuşi, căci altfel nu cade omul. 

Mama Mea se face sărbătoare în mijlocul tău, poporul 
Meu, căci cerul o serbează pe ea în ziua aceasta de înălţare a 
ei cu trupul la cer acum două mii de ani. Ea este ca şi Mine, 
cu trupul în cer, căci aşa sunt cei ce sunt cer pe pământ. Amin, 
amin, amin. 

M ă fac călăuză de lângă Tine peste poporul 
Tău cel mic, Fiule mare cât cerul şi cât 
pământul, Fiule al meu, Care ai făcut cu cuvântul cerul şi pă- 
mântul pentru omul cel zidit de mâna Ta. Eu atât de mult 
doresc pe Duhul Sfânt Cel din mijlocul poporului Tău, Fiule! 
Tu i-ai învăţat vorbirea dintre Tine şi ei şi le-ai spus lor cum 
este ea, şi le-ai spus lor cum nu este ea, ca să audă şi fiii oa- 
menilor învăţătura aceasta şi taina grăirii dintre Tine şi om. 
Tu ai spus că mai întâi ai vorbit Tu cu omul, şi apoi a vorbit 
omul cu Tine, şi a fost vorbirea dintre Tine şi om până ce 
omul s-a ascuns în sine, s-a ascuns de Tine, Doamne ziditor 
de om. Tu i-ai spus omului că mai întâi omul n-a mai vorbit 
cu Tine, şi apoi n-ai mai vorbit Tu cu omul, căci omul s-a tras 
din Tine în sine şi s-a ascuns de Tine, Doamne ziditor de om. 
lată, Fiule durut după om: omul nu se poate ascunde de Tine, 
dar se ascunde. Omul nu se teme de Tine, dar se teme. Când 
omul nu grăieşte cu Tine, când Tu grăieşti cu omul, şi el cu 
Tine nu, atunci el este ascuns şi nu Te poate mărturisi din el 
însuşi, pentru că stă ascuns. Când omul nu se teme de Tine ca 
să Te asculte apoi, şi când se ascunde de temere că nu Te 
ascultă, o, ce mare durere stă peste Tine şi peste om, Fiule al 
meu! Voiesc să avem copii frumoşi şi plini de Duhul Sfânt, şi 
din ei să curgă râuri de ape vii unii spre alţii ca să bem noi, 
cei din cer, să bem pe pământ, că pe pământ petrecem noi în 
cele ce nu se văd, Fiule Doamne. Curând, curând vine ziua să 
ne lăsăm văzuţi la masă cu ei, cu copiii Tăi cei din urmă, dar 
ne trebuie putere de la ei. Apă şi hrană ne trebuie de la ei, ca 
să facem rod apoi, şi să fie rodul pe masa lor, să fim noi, cei 
din cer, văzuţi, la masă cu ei, Doamne al minunilor care vin. 
Copilul care face aşa, poporul care lucrează aşa, nu încape în 
el nici o sminteală, nici o răceală, nici o micşorare a Duhului 
Sfânt, ci numai lucrare şi numai căutare, că Tu le-ai spus lor: 
«Auziţi-vă unii pe alţii, fiilor!». 


O, popor al Fiului meu, tot aşa spun şi eu: auziţi-vă unii 
pe alţii şi faceţi-vă vreme pentru această lucrare de Duh Sfânt 
înaintea Domnului, că ea vă aşează pe voi înaintea Fui, şi 
aceasta să se facă pentru noi hrană şi apă şi creştere până la 
ziua când ne vom vedea desăvârşit la masă cu voi. Amin. 
Mângâiaţi durerea Domnului cea din mijlocul vostru, şi altfel 
de dureri voi să nu aveţi. Pe voi să vă doară de cei ce au 
durerea Domnului în ei, şi de voi să nu vă doară, şi nu veţi 
avea dureri. Amin. Vă voi învăţa deosebit pe voi, căci Fiul 
meu vă va cuprinde în cuvânt, şi iarăşi vă vom învăţa pe voi 
în ziua mea de serbare. Amin, amin, amin. 

A şa vom lucra, mamă. Fe binecuvântăm 
masa cea pentru trup şi stăm cu ei la masă. 
Ne vom uita apoi la ei, la Duhul Cel Sfânt din ei şi dintre ei, 
că Eu i-am învăţat pe ei să se audă unii pe alţii şi să rămână 
pe urma lucrului dintre ei Duhul Sfânt în ei şi peste ei, cu 
învăţătura Sa, căci Eu îi călăuzesc, fiindcă nu e bine să se 
călăuzească ei; nu ei, ci Eu, mamă. Amin. 

Poporul Meu, stăm la masa cea pentru trup acum, şi tu 
vei lucra, că numai cine nu lucrează nu se învaţă să lucreze. 
Eu te voi privi, şi apoi te voi călăuzi pentru tot lucrul tău, ba 
şi pentru tot nelucrul pe care Eu ţi-1 cer lucru, că Eu vreau ca 
tu să lucrezi şi să te rogi neîncetat, fiule. Iată ce-ţi spun: 
lucrează neîncetat, căci aceasta înseamnă să te rogi neîncetat. 
Amin. Şi iarăşi te voi cuprinde în cuvânt în ziua de serbare 
cea pentru mama Mea Fecioara. întâi, şi apoi, îţi grăiesc Eu, 
şi te cuprind în cuvânt la mijloc, iar tu să asculţi şi să te laşi 
cuprins, căci aşa înseamnă grăirea dintre Mine şi tine, copil 
călăuzit de Dumnezeu. Amin, amin, amin. 

15/28 august 2002 

Sărbătoarea Tăierii capului sfântului Ioan Botezătorul 

Durerea după Dumnezeu este îngerul vieţii omului. Când îi lipseşte 
mintea, veghea nu-l ajută pe om să nu cadă. Grijile vieţii îl despart 
pe om de Dumnezeu. Pentru iubirea de sine omul este fariseu. 
Pe pământ va rămâne duhul pocăinţei şi duhul proorociei. 

ă Mă primiţi, să fiţi primitori de Dumnezeu, voi, 
cei ce staţi de strajă la ieslea Mea de cuvânt, că 
v-am aşezat să-Mi întâmpinaţi cuvântul şi să-l aşezaţi pe 
pământ. Amin. Să vă bucuraţi când vin la voi, că dacă Eu n-aş 
mai putea veni, voi n-aţi mai fi, şi nimeni n-ar mai fi, că mare 
lucru şi mare minune este să fie omul, fiilor străjeri. Amin. 

O, să vă bucuraţi că vin la voi, că durerea după Dum- 
nezeu şi pentru Dumnezeu este cel mai mare sprijin pentru 
voi şi pentru Mine. Atâta sprijin ne-a mai rămas, şi Mie, şi 
vouă, că e vai de cel ce nu are durere pentru Mine. Oricât ar 
veghea creştinul ca să nu cadă, dacă îi lipseşte mintea, veghea 
nu-l ajută. Eu prin voi l-am învăţat pe Israel cel de azi să ia 
minte multă, şi mereu să ia minte din Mine, din cuvântul Meu 
cel de peste el, dar pentru aceasta el trebuie să se uite mereu 
în carte, mereu în oglindă, şi să-i primească pe cei trimişi ai 
Mei şi să aibă durere pentru Dumnezeu, ca să nu sufere el, şi 
să fie Israel ca Dumnezeu. Amin. 

O, nu-l ajută veghea pe creştin dacă el nu are minte. 
Cel ce nu stă bine îi lipseşte mintea, nu veghea; îi lipseşte du- 
rerea, fiindcă cel ce are minte, acela are durere pentru Dum- 
nezeu şi după Dumnezeu şi se face flacără de cuvânt şi se 
bucură bucurându-L pe Domnul, căci durerea după Dum- 
nezeu, aceea îl face pe om, şi aceea îl bucură pe om şi îl spri- 
jineşte pe el şi pe Dumnezeu. Adam când n-a mai avut durere 
pentru Mine M-a părăsit şi s-a tras în sine şi n-a mai vorbit cu 

Cuvântul lui Dumnezeu 


Mine, şi apoi nici Eu cu el după ce l-am luat şi l-am pus pe 
pământ arătându-i ce i-a făcut lui lipsa durerii pentru 
Dumnezeu. 

O, poporul Meu, nici un om n-are bucurie, nici un om 
nu este fericit. Numai cel ce-L aşteaptă pe Dumnezeu cu dor 
şi cu durere cu venirea Lui, după statul lui cu Mine, numai 
acela ştie ce este bucuria şi fericirea, căci acestea vin de la 
durerea aşteptării Mele cea din inima omului. Dacă omul are 
altceva în inimă, acela nu mai are nici un sprijin, fiindcă nu 
are minte. Oricât ar veghea el pentru el înaintea Mea, dacă el 
nu veghează pentru Mine cu durere şi cu dor de venirea Mea 
la el, aceluia îi lipseşte mintea şi se face greu de dus, căci se 
face uşor pentru el însuşi, şi greu de dus pentru Mine. 

Când durerea cea pentru Mine se micşorează din min- 
tea omului, Se micşorează şi Dumnezeu din inima lui, şi omul 
se întoarce în blestemul de a nu-L iubi pe Dumnezeu, în 
bucuria care-1 desparte pe om de Dumnezeu şi de trimişii lui 
Dumnezeu. Aşa a păţit Irod din pricina bucuriilor lui, căci cel 
ce este fericit pentru el însuşi, acela îşi pierde mintea în 
bucurii, şi veghea nu-1 mai ajută, şi el se ascunde de Dum- 
nezeu şi de trimişii lui Dumnezeu. 

O, poporul Meu, dacă omul ar cunoaşte durerea pocă- 
inţei, abia atunci ar înţelege el ce este bucuria, şi ar iubi-o pe 
ea pentru el şi pentru viaţa lui şi pentru viaţa Mea în el. Cu 
cât omul are griji mai multe, cu atât mai mult el se bucură de 
ele, şi pe Domnul îl umple de durerea de a nu-1 mai avea pe 
om, căci omul îşi pierde blândeţea, care vine de la durerea 
după Dumnezeu, şi nici el nu mai are nimic şi pe nimeni apoi, 
căci bucuriile lui nu sunt dătătoare de viaţă, fiindcă viaţa este 
Dumnezeu. Acolo unde nu sunt legături de suflet între fraţi, 
acolo nu poate trăi blândeţea lui Dumnezeu, care face unire 
între fraţi, şi din pricina lipsei de blândeţe se pierd suflete, 
căci sufletul are nevoie de Dumnezeu ca să fie, iar Eu am 
spus: «Cel ce-şi iubeşte viaţa, acela şi-o va pierde». 

O, poporul Meu, greu mai poate omul să-Mi dea Mie 
viaţa lui, să-şi dea viaţa lui ca să-Mi aducă spre Mine suflete, 
poporul Meu. Nu lui, ci Mie să-Mi aducă suflete. Blândeţea 
Mea şi smerenia Mea au făcut vii şi veşnice o mulţime de 
suflete. Blândeţea în vorbă, dacă ai cui s-o dai, aceea face le- 
gătură sufletească între fraţi, şi aceia se fac fii ai lui Dumne- 
zeu prin durerea iubirii de Dumnezeu, dar unde nu se vede 
această taină adâncă şi lucrul ei cel minunat, acolo Eu nu pro- 
păşesc, fiindcă Eu am spus: «învăţaţi de la Mine, că Eu sunt 
blând şi smerit cu inima». 

O, nu ştie omul care este minunea aceea care leagă 
sufletele între ele, şi de aceea nu are omul durere, durere după 
Dumnezeu. Acolo unde nu sunt sufletele legate între ele şi 
însetate între ele, acolo nu este durerea cea după Dumnezeu, 
poporul Meu. Acolo sunt grijile vieţii care-1 despart pe om de 
Mine, şi se desparte om de om cu sufletul, şi apoi omul îl 
judecă pe Dumnezeu pentru el însuşi, ascunzându-se de 
Dumnezeu. 

S-a bucurat Irod pentru el şi şi-a pierdut mintea ju- 
decându-L pe Dumnezeu pentru Ioan, cel trimis spre oameni 
ca să-i cheme pe ei la viaţa cea pentru Dumnezeu. învaţă, 
poporul Meu, învăţătură de viaţă, şi stai sub durerea Mea 
care-ţi este ţie sprijin ca să nu cazi, fiule, că iată cum au căzut 
şi cad împăraţi şi robi care nu vor să se aplece şi să-şi dea 
viaţa lor pentru ca s-o aibă apoi. Iată, cel ce nu iubeşte să aibă 
pe Duhul Sfânt, acela uită să facă voia lui Dumnezeu cu 
mintea lui. Prea mulţi sunt cei ce fac cu fapta voia lui Dum- 
nezeu ca să-şi acopere mintea care nu are pe Dumnezeu în ea, 


căci omul pentru iubirea de sine se face fariseu, şi aşa îi 
slujeşte lui Dumnezeu. Tot Israelul, de la cel mai mare pus şi 
până la cel mai mic, zicea şi credea că Mă are pe Mine de 
Dumnezeu, stând el sub acoperământul legii cea pentru păcat, 
căci el făcea cu mâna şi nu cu inima faptele legii, şi nu avea 
blândeţea şi smerenia cu care Eu am venit la el de la Tatăl. 
Iată, legea învederează păcatul, dar cel ce are pe Duhul Sfânt, 
acela nu uită să facă voia lui Dumnezeu în chip blând şi 
smerit. Iar cel ce nu are pe Duhul Sfânt, acela îl uită pe Dum- 
nezeu pentru voia lui şi se foloseşte de duhul temerii, de 
duhul ascunderii când Eu vin cu Duhul Sfânt ca să-l luminez 
pe el şi ca să vadă că în calea lui se zăreşte prăpastia cea fără 
Dumnezeu, viaţa cea goală de durerea pentru Dumnezeu. 

O, poporul Meu, o, Ierusalime, o, fii şi fiice! Duhul 
proorociei, aceasta am voit şi pe acesta vreau să-l aşez Eu 
peste tine, poporul Meu de azi. Pe cele de la Duhul Sfânt nu 
le poate omul avea de ieri şi atât, căci dacă face aşa, se îmbol- 
năveşte omul de duhul contrazicerii, de duhul judecăţii pentru 
om. Duhul Sfânt este mereu astăzi, mereu acum peste omul 
care nu uită să se facă voia lui Dumnezeu, fiindcă mereu Du- 
hul Sfânt îl învaţă pe el, clipă de clipă îl învaţă, astăzi îl învaţă 
şi îi trimite lui de la El. 

O, cel ce are duhul contrazicerii, acela nu poate primi 
în el taina proorociei, taina învăţăturii ca să-l facă Do mn ul 
prooroc de al Său, căci aceasta este o râvnire de la Dumne- 
zeu, nu de la om, căci zice Scriptura: «Mai ales râvniţi să 
proorociţi». Cine stă mult la învăţat de la Mine, cine nu 
sfârşeşte să înveţe de la Mine peste el, acela este mereu 
prooroc. Dar cel ce are duhul măririi de sine, duhul acesta al 
vinovăţiei acesteia, acela are şi duhul învinuirii, iar Eu pe 
acela îl ţin greu pentru Dumnezeu. E o luptă grea de tot 
această luptă, căci cel neîncrezător care nu ia totul aşa cum 
vine spre el din cei ce au Duhul lui Dumnezeu, acela se face 
povară, povară grea de dus, mai ales după ce Domnul l-a fo- 
losit pe el ca să-Şi slăvească pe pământ numele Lui cel mare 
şi înfricoşător peste om. 

Să Mă primiţi, să fiţi primitori de Dumnezeu, fii şi fiice 
ale poporului Meu, căci Duhul Sfânt Se face prooroc peste 
voi ca să vă facă pe voi fii de prooroc, dar să nu uitaţi că Du- 
hul Sfânt este mereu astăzi, mereu acum, şi este blând şi este 
smerit precum Eu sunt, şi este aspru cu cei călcători de Duh 
Sfânt precum Eu sunt. Amin. 

Duhul proorociei, aceasta am voit şi aceasta vreau să 
lucrez Eu în mijlocul tău şi din mijlocul tău, poporul Meu. 
Numai cu durerea după Mine şi pentru Mine clipă de clipă, 
numai acela este treaz desăvârşit şi aude glasul Meu care vine 
să-l facă pe om, numai acela are duh de prooroc, fiindcă du- 
hul proorocului lui Dumnezeu nu are duhul lui, ci are Duhul 
lui Dumnezeu. Amin, amin, amin. 

O, aceasta ce vă spun Eu acum, să nu cumva să uitaţi 
vreo clipă, copii ai Ierusalimului nou, că voi nu trebuie să vă 
jucaţi de-a duhul vostru, că e mare prăpastie pentru cel ce stă 
în această lucrare cu duhul lui şi în duhul lui şi nu în Duhul 
lui Dumnezeu prin cei ce îl au pe El pentru poporul Meu cel 
de azi. O, voi nu trebuie să vă jucaţi de-a cum o fi să fie, ci 
trebuie să credeţi că această lucrare care vă hrăneşte pe voi 
din cer şi de pe pământ este duhul proorociei, care vă condu- 
ce pe voi până la venirea Mea cu trupul văzut pe pământ după 
ce vor cădea tot şi toate pentru ca să pot Eu să vin să-Mi iau 
înapoi de la om cerul şi pământul. Eu pentru aceasta vă cer 
vouă trezie desăvârşită şi râu de cuvânt între Mine şi voi, şi 
între voi şi Mine, şi mers cu cârmă în toată clipa, şi iarăşi zic, 




Anul 2002 


1579 


în toată clipa, şi duh de prooroc în voi şi între voi. Amin. Dar 
ce face duhul de prooroc? Duhul de prooroc este duhul care 
aduce pe masă tot şi toate din el şi din aproapele lui şi din 
Mine, că aceasta înseamnă înfăţişarea Mea cu omul în toată 
clipa. 

Când pleci şi când vii, să nu pleci şi să nu vii fără casă 
şi fără masă şi fără haină şi fără pâine şi fără sare şi fără apă, 
fiule al Ierusalimului nou. Să ai totul cu tine, să ai pe Dum- 
nezeu întreg cu tine şi în tine, că numai pe El nu-L poţi ascun- 
de din tot ceea ce ai tu şi ce faci tu, fiindcă El este Cel ce Se 
dă, este Cel ce face lumină şi stă în lumină din veac şi până 
în veac. Israelul cel de demult n-a voit aşa, dar azi. Eu, Dom- 
nul, aşa şi aceasta vreau, fiindcă stau în mijlocul vostru cu- 
vânt şi trup, şi stau ochi şi urechi, şi stau ca să vă primesc în 
Mine în toată vremea, ca să nu rămâneţi afară când voi veni. 
Dar învăţaţi-vă bine cu uşa, fiilor. Eu sunt uşa, şi am uşi spre 
Mine şi de la Mine ca să intru la voi şi ca să ies spre voi. 
Nimic mai mult să nu folosiţi voi aşa cum folosiţi uşile Mele 
spre voi, şi pe voi prin uşile Mele, că e mare primejdia pentru 
cetatea cea fără de prooroc, poporul Meu. Eu sunt Prooroc de 
la Tatăl peste voi, şi vă sunt Stăpân, dar folosiţi uşile, fiilor. 
Întrebaţi-Mă ca să înţelegeţi şi nu căutaţi oricum să înţelegeţi 
acest cuvânt care vă grăieşte vouă de taina duhului prooro- 
ciei. Folosiţi bine şi ca înaintea lui Du mn ezeu oglinda sufle- 
tului. Ca în faţa lui Dumnezeu uitaţi-vă în ea şi aşezaţi-vă în 
ea cu totul descoperit, ca să văd Eu în voi cu voia voastră şi 
să nu vin ca un străin şi să vă întreb Eu ce faceţi şi ce aveţi şi 
să vă spun Eu ceea ce nu-Mi spuneţi voi Mie. Să audă tot nea- 
mul omenesc ce frumos şi ce viu vă învăţ Eu pe voi împărăţia 
cerurilor din voi, şi din Mine spre voi duhul proorociei pe pă- 
mânt cu oamenii. 

Deschideţi Scripturile ca să citesc Eu cu voi din ele şi 
să ştie tot pământul ce trebuia să fie pe pământ. înflăcăraţi- vă 
ca focul, ca să vă învăţaţi din zi în zi mai mult cu Duhul Sfânt, 
şi El cu voi, că va lua pământul foc curând, curând, iar voi va 
fi atunci să fiţi văpaie de Duh Sfânt, şi nu se poate numai 
atunci dacă nu sunteţi şi acum tot la fel. Duhul proorociei va 
fi acela care va lucra pentru voi atunci ca şi acum, dar atunci 
va lua foc ca focul care arde în văpăi şi vă va ocroti pe voi, 
cei ce ardeţi acum de dorul şi de durerea Mea. Toţi cei ce s-au 
jucat cu Duhul Sfânt, Care este cu voi, ei vor vedea atunci 
rodul şi adevărul cel de acum şi cel de atunci, dar am nevoie 
de voi să ardeţi acum de Duh Sfânt şi să Mă ascultaţi aşa cum 
vă spun. Amin. 

Fiţi înţelepţi cu faţa Duhului Sfânt şi folosiţi uşile Mele 
spre voi şi deschideţi-le şi închideţi-le după voia Mea şi nu 
după voia voastră aşa cum a făcut poporul cel de la începutul 
şi de la mijlocul acestei lucrări de cuvânt. Fiţi ca în cer pe pă- 
mânt, şi iar vă spun: auziţi-vă unii pe alţii ca să vă vindecaţi 
de toate câte nu sunt de la Duhul Sfânt, şi numaidecât să vă 
vindecaţi, ca să ia apoi foc sufletul din voi pentru cele ce nu 
se văd, pentru duhul proorociei, care Mă va aduce pe masă 
văzut pe pământ cu mii şi zeci de mii de sfinţi, ca să-şi pri- 
mească ei plata cea de la Mine, fiilor. Amin. 

Ioan, botezătorul Meu, stă cu Mine şi cu voi la masă de 
cuvânt, la masa cea pentru fiinţa voastră pe pământ, şi petrece 
cereşte cu voi, şi deschideţi ochii să vedeţi această petrecere 
a sfinţilor cu voi în duh de sărbătoare pentru venirea Mea. Vă 
binecuvintez masa cea din cer şi cea de pe pământ, cea pentru 
duh şi cea pentru trup, şi îi dau apoi botezătorului Meu loc cu 
cuvântul şi cu mâna peste voi, că este botezător, şi şi-a pus 
viaţa pentru om ca să nu mai păcătuiască omul în petrecerile 


cele fără Dumnezeu, că plăcerea vieţii este moarte pentru 
Du mn ezeu în om, iar cel ce-şi pierde viaţa, acela şi-o va do- 
bândi. Amin. 

Şi iarăşi voi vorbi cu voi şi vă voi învăţa pe voi duhul 
proorociei. Numai Duhul Sfânt îl ţine treaz şi în iubire pe om. 
Altfel omul doarme; doarme mereu omul, doarme şi iar doar- 
me şi trage la somn, iar somnul lui M-a făcut şi Mă face de 
şapte mii de ani să plâng şi iar să plâng după dragostea omu- 
lui, după dragostea pe care i-o dădusem Eu s-o poarte el 
înaintea Mea. O, nu-i este de folos omului dragostea lui care 
l-a despărţit pe el de viaţă şi de rai şi de Mine. Dar cum să-l 
fac Eu pe el să priceapă taina aceasta ascunsă de omul care a 
aruncat de la el dragostea Mea pentru dragostea lui? 

Poporul Meu, să nu trăieşti pentru nimic pe pământ 
decât pentru dragostea Mea, şi aşa cum te-am iubit Eu, că 
omul nu ştie ce este aceasta ce-ţi spun Eu. Te-am învăţat să 
nu fii mai mulţi, şi să fiţi ca unul. Iar Eu am spus rugându-Mă 
Tatălui: «Dă-le, Tată, ţinere de minte, şi ei Mă vor milui şi Mă 
vor iubi». Iar Tatăl Mi-a răspuns: «Numai să se primească ei 
unii pe alţii, şi pe Tine prin uşi, cu cele ce Eu le aduc şi le 
amintesc prin gura Ta, că ei trebuie să fie toţi ca unul mân- 
gâierea Ta, aşa cum Tu cu cuvântul Tău le dai lor». Amin. 

Vă dau, fiilor, mereu, mereu, duh de trezie, duh şi grai 
vă dau. Împărţiţi-Mă! Luaţi şi mâncaţi Duhul şi Trupul Meu, 
şi întoarceţi- vă apoi să-Mi mulţumiţi cu tot dorul, cu multă, 
multă lucrare, căci sunt Cel ce aştept de la voi, fiilor. Amin. 

O, copii ai Ierusalimului, să nu moară, să nu moară 
dragostea din voi, şi să se înnoiască, fiilor. Amin, amin, amin. 

* 

M ă aşez acum din nou cuvânt peste voi, că 
trebuie să stăm mereu, mereu cu masa întinsă 
între Mine şi voi, între voi şi Mine, fiilor, că Eu sunt Cel ce 
aştept de la voi. Amin. Şi de ce vă spun Eu aceasta ce vă 
spun? Vă spun că sunt Cel ce aştept de la voi, ca să nu moară 
dragostea Mea din voi, ci să se înnoiască. Amin. 

V-am spus să deschideţi Scripturile, ca să citesc Eu cu 
voi din ele ce trebuia să fie pe pământ, şi să ştie tot pământul 
aceasta. Pe pământ trebuia să fie duhul pocăinţei şi duhul 
proorociei, poporul Meu. Iată, fiilor, de ce nu poate omul 
avea dragostea Mea în el şi nu dragostea lui. O, cum să aibă 
omul în el dragostea Mea când el nu are duhul cel blând al po- 
căinţei, de la care vine ca o furtună peste om dorul de Dum- 
nezeu, care-1 răvăşeşte pe om ca să asculte el glasul Meu cel 
sfânt pentru salvarea lui de la moarte? 

Duhul pocăinţei şi duhul proorociei, aceasta trebuia să 
fie pe pământ. Ioan aceasta a adus pe pământ, şi mereu, me- 
reu ca o furtună mergea şi striga: «Pocăiţi- vă, că s-a apropiat 
împărăţia lui Dumnezeul». Aşa proorocea el peste pământ, şi 
aceasta îi poruncesc Eu să facă el şi acum, căci sunt cu el 
coborât la voi pentru masă de cuvânt ceresc între voi. Amin, 
amin, amin. 

E u eram glasul celui ce strigă în pustiu, 
Doamne. Am venit pe pământ din planul 
Tău şi am adus cu mine din cer pe pământ duhul pocăinţei şi 
duhul proorociei. Amin. Eu strigam din duhul pocăinţei: «Po- 
căiţi-văl», iar cu duhul proorociei ziceam: «s-a apropiat îm- 
părăţia cerurilor». Eu n-am venit pe pământ să fac minuni, ci 
am venit mai presus decât aceasta. Am venit să aşez pe pă- 
mânt ceea ce trebuia să fie: duhul pocăinţei şi duhul prooro- 
ciei. Numai aceasta trebuia să fie pe pământ, numai pocăinţă, 
şi prin ea numai şi numai împărăţia cerurilor în om, şi între 

om şi om, şi între om şi Dumnezeu, o, popor al Mielului lui 
Dumnezeu. Eu sunt botezător, şi mi-am pus viaţa pentru om 
ca să nu mai păcătuiască omul, căci plăcerea vieţii este moar- 
te pentru om, iar cel ce ştie să moară, acela dobândeşte viaţa. 
Amin. 

Când glasul meu striga cu putere peste oameni pocă- 
inţa, pica cerul peste cei ce erau mari şi tari pe pământ. Omul 
I-a luat lui Dumnezeu pământul şi a făcut pe el păcat, şi s-a 
făcut mare omul prin păcat, şi apoi a stăpânit pământul şi pe 
om. Dar când eu am venit de la Tatăl şi de la Fiul şi de la 
Duhul Sfânt pe pământ, a picat cerul peste cei mari şi tari de 
pe pământ. Veneau la Iordan mulţimile să mă vadă, să mă 
audă cum îl vestesc pe Mesia, Fiul Tatălui Savaot, Stăpânul 
împărăţiei cerurilor pe pământ. M-am făcut botezător. Spălam 
omul de păcate cu botezul pocăinţei, şi apoi îl învăţam pe om 
împărăţia cerurilor şi îl vesteam că Se apropie şi vine după 
mine Stăpânul împărăţiei, mai mare decât mine, şi ziceam: 
«Vine după mine Cel mai mare decât mine, şi El vă va boteza 
cu Duhul Sfânt şi cu foc». Amin. 

O, puţini, puţini de tot au priceput să arunce de la ei 
dragostea lor pentru dragostea Fui, căci El venea şi a venit să 
Se facă pe pământ dragostea omului. Nu i-a fost omului de 
folos dragostea lui care l-a despărţit pe el de viaţă şi de rai şi 
de Domnul vieţii. O, cum să-l fac eu pe om după două mii de 
ani de la strigarea mea peste pământ, cum să-l fac pe om să 
priceapă această taină ascunsă de omul care a aruncat de la el 
dragostea Domnului pentru dragostea lui? Acum, ca şi atunci, 
tot aşa fac, tot aşa strig: pocăiţi-vă, că s-a apropiat împărăţia 
cerurilor după două mii de ani de aşteptare după om! 

Duhul pocăinţei şi duhul proorociei, aceasta va fi să 
rămână pe pământ, curând, curând, căci Fiul Omului Se va 
arăta acum, şi toate neamurile pământului vor plânge, iar cei 
ce aşteaptă acum venirea Fui vor fi ca mine şi vor striga aşa: 
«Pocăiţi-vă pentru împărăţia cerurilor!». Amin. Dar oamenii 
nu se vor pocăi, căci cel ce nu primeşte în el duhul proorociei 
nu poate să se umilească mai întâi, nu poate să se pocăiască 
şi să ia apoi peste el duhul proorociei, care înseamnă împă- 
răţia cerurilor, care se împarte în părţi din locul de unde şade 
ea. Amin. 

O, popor care stai aşteptând pe Domnul tău! întreabă-te 
dacă-F aştepţi, şi apoi să crezi că stai aşteptând pe Do mn ul 
tău. Tu ştii de la El ce este această aşteptare şi ce trebuie să 
facă ea şi ce să zică ea. Ea trebuie să zică mereu: „ Vino, 
Doamne! căci aşteptarea miresei după Mire este dragostea 
Fui în om, dragostea care plânge după El zicând: „ Vino, 
Doamne! “. Amin. Vezi, Ierusalime, că trebuie să zici şi cu 
duhul şi cu trupul această venire, aşa cum am zis eu, căci eu 
când am zis, a fost aşa cum am zis, şi El a venit când eu F-am 
vestit. Să vă bucuraţi când El vine la voi, că dacă El n-ar mai 
veni la voi, voi n-aţi mai fi, şi nimeni n-ar mai fi, căci ca să 
fie omul, aceasta e mare minune pe pământ, şi înaintea Dom- 
nului apoi. Eu când am venit spre oameni n-am făcut minuni 
înaintea lor, ci le-am arătat pe Domnul, căci le spuneam: „Po- 
căiţi-vă, că S-a apropiat Domnul! “ . Aceasta este minunea pe 
care am dat-o eu oamenilor. Pocăinţa era ea, şi cu ea îl făceam 
eu pe om pentru împărăţia cerurilor pe pământ cu omul. 

V-a spus Domnul să vă uitaţi mereu în carte şi să luaţi 
din ea minte multă, untdelemn mult, fiilor. Să deschideţi 
Scripturile ca să citească El cu voi din ele şi să ştie tot pă- 
mântul ce trebuia să fie pe pământ. Eu vin în cartea cea de azi 
a cerului cu Scripturile mele, cu duhul pocăinţei şi cu duhul 
proorociei. Acestea trebuie să fie pe pământ. Amin. Vin şi vă 


învăţ pe voi duhul proorociei, căci Domnul v-a arătat pe voi 
peste pământ. Când eu m-am arătat peste pământ, eram pre- 
gătit pentru împărăţia cerurilor şi o vesteam pe ea îndem- 
nându-i pe oameni să se pregătească pentru ea. Iar când am 
pătruns inima lui Irod cu duhul pocăinţei, s-a sculat duhul rău 
prin femeie şi mi-a luat viaţa, fiindcă eu am proorocit că eu 
trebuie să scad, şi Domnul să crească. Iar când Domnul îm- 
părăţiei S-a arătat, atunci Irod şi toată casa lui au văzut că eu 
am fost prooroc mare, şi s-a aprins de dragostea Domnului fe- 
meia care s-a dus la Irod şi a cerut din mâna lui viaţa mea. 
Fiica Irodiadei s-a umplut de duhul pocăinţei prin duhul dra- 
gostei pe care Domnul şi Mielul Tatălui o lăsa peste tot pe 
unde urmele Lui treceau şi lăsau în urma lor dragostea Lui 
care-1 făcea pe om s-o ia în el. Fiica aceea a suferit cu durerea 
Domnului în ea, şi mult de tot a suferit ea când nu putea să 
plece după Domnul şi să se facă iubire pentru El, şi ca să I-o 
pună apoi Lui la picioare. Numai de departe L-a iubit, numai 
mistuită de dor şi de durere, aşa L-a iubit ea pe El, iar chipul 
Lui în ea se făcea din slavă în slavă tot mai frumos, tot mai 
viu. 

O, duhul pocăinţei este cel care-L face frumos în om pe 
Domnul, căci toate vor cădea, numai dragostea Lui nu va că- 
dea, şi ea va creşte şi îl va acoperi pe om, aşa cum a fost cu 
fiica aceea care a cerut viaţa mea de la Irod, şi prin care s-a 
împlinit proorocia gurii mele când am spus: «Eu trebuie să 
scad ca să crească El apoi». Amin. 

O, popor al venirii Domnului, să te laşi străpuns de cele 
două duhuri care trebuie să fie pe pământ: duhul pocăinţei şi 
duhul proorociei, că voi nu se poate să vă jucaţi de-a cum o fi 
să fie, ci trebuie să fiţi mai mult decât am fost eu. Eu am fost 
cel mai mare prooroc al Domnului, fiindcă L-am arătat pe 
Domnul cu cuvântul proorociei şi cu mâna mea pusă pe creş- 
tetul Lui, scoţându-L din apa Iordanului şi dându-L oamenilor 
din apă şi din Duh, iar apoi a mărturisit şi El prin sângele Lui, 
jertfmdu-Se pe cruce pentru dragostea Lui după om. Am fost 
cel mai mare prooroc, pentru că L-am arătat pe Domnul. Dar 
voi, cei ce-L faceţi pe El cuvântul gurii Lui peste pământ 
după două mii de ani, sunteţi şi mai mari, căci Domnul a 
spus: «Ioan a fost cel mai mare născut din femeie, dar cel mai 
mic în împărăţia cerurilor este mai mare ca Ioan». Amin, 
amin, amin. 

Sculaţi-vă întru mărire şi aşezaţi pe pământ duhul po- 
căinţei şi duhul proorociei începând de la voi, căci toate încep 
de la voi, şi apoi peste pământ. A venit ceasul să Se preaslă- 
vească Fiul Omului cu multul pe pământ, şi cuvântul Lui 
trebuie să umple pământul şi să-l înnoiască pe el, căci Dom- 
nul a spus despre înnoirea lumii, despre naşterea din nou a 
lumii. Naşteţi-vă şi voi din nou, căci cu voi începe tot ce va 
fi pe pământ aşezat ca să stea înaintea Domnului. Amin, 
amin, amin. 

E u, Domnul, sunt Cel ce aştept de la voi, 
fiilor. Să nu moară, să nu moară dragostea 
Mea din voi, ci să se înnoiască. învăţaţi toate neamurile pă- 
mântului, începând de la voi, duhul pocăinţei, că Eu voi 
coborî apoi înnoirea lumii şi duhul proorociei, şi «toţi vor fi 
plini de slava Domnului», aşa cum este scris despre aceasta 
în Scripturi. 

Aduc vouă mare şi cerească rugăminte, copii străjeri: 
strângeţi poporul şi ridicaţi Evanghelia Mea cu voi peste el, 
ca să vadă el cu multul că toate, toate au fost proorocite prin 
acest cuvânt, ca să fie ele apoi. Cea mai mare lucrare pe care 
să o faceţi voi de-acum, aceasta să fie, că Eu v-am făcut pe 

voi peste pământ cuvântul Meu, şi vreau să vă mărturisesc, şi 
vreau să Mă mărturisiţi prin această carte, cartea venirii Mele 
la voi, cartea Mea cu voi. Amin. O, nu vă temeţi de duhul rău 
care bate spre voi. Eu voi fi cu voi, şi tot întunericul se va 
spulbera, şi voi veţi rămâne în lumină şi veţi rămâne lumină, 
că am făcut din voi mâinile şi picioarele Mele şi ochiul Meu 
şi urechea Mea şi numai de la Mine am pus peste voi. Des- 
chideţi cu putere cartea Mea cea tainică cu voi şi adunaţi 
lângă ea poporul şi daţi-i lui din tainele Mele cu voi, că n-am 
pe nimeni mai scumpi ca voi şi de un lucru cu Mine şi 
credincioşi ai Scripturilor Mele de atunci şi de acum. întăriţi 
peste voi şi între voi şi peste pământ Evanghelia venirii Mele. 
Amin. Tot vaiul va trece, şi îl voi risipi Eu, Domnul, şi vă voi 
da aripi noi din zi în zi mai mult, şi voi veţi fi mărturisitorii 
lucrului Meu cu voi. Amin. Toţi, toţi să lucraţi, dar fără călău- 
ză să nu vă încumetaţi să lucraţi, că duhul rău dă să vă doboa- 
re pe voi, dar Eu am spus cândva: «De vă vor tăia capul, Eu 
vi-l voi pune înapoi. De vă vor tăia mâna, Eu vă voi pune-o 
înapoi, aşa cum i-am pus înapoi capul lui Ioan după ce fe- 
meia i-a cerut lui Irod capul lui». 

Staţi sub călăuză! Daţi putere cărării Mele spre voi, 
copii ai Ierusalimului! Să nu aveţi în voi dragostea voastră, şi 
să aveţi dragostea Mea, aşa cum o au cei prin care Eu vă hră- 
nesc pe voi cu cele ce vor fi curând, curând pe pământ cu voi. 

O, fiilor unşi, staţi sub călăuză, staţi toţi sub călăuză, că 
nimeni, nimeni nu poate fi prin el însuşi. Să nu creşteţi voi în 
voi, ci să cresc Eu în voi, căci aşa a lucrat Ioan. Lăsaţi pe 
Do mn ul peste voi, căci aşa aveţi voi alegerea. Aruncaţi de 
peste tot de prin popor toată puterea duhului rău care bate 
spre voi, şi spuneţi poporului că voi nu sunteţi ai poporului, 
şi spuneţi-i poporului că voi sunteţi ai Mei şi numai ai Mei. 
Amin. 

Iar voi, cei ce aveţi povara Mea peste voi şi îmi sunteţi 
punte pentru cuvântul venirii Mele, aşa să staţi mereu, căci 
crucea Mea am pus-o pe umerii voştri, ca să fie ea semnul 
venirii Mele, cartea pe care o aşez cu voi peste pământ, ca să 
fie ea duhul pocăinţei şi duhul proorociei. Amin. 

Râvniţi la darurile duhovniceşti, dar mai ales râvniţi să 
proorociţi, şi, mai ales, şi iarăşi zic, mai ales, ţineţi din răspu- 
teri la dragostea Mea dintre voi, fii ai Ierusalimului, că toate 
se vor sfârşi, dar dragostea Mea din om va fi izbăvirea Mea 
şi a sfinţilor Mei după două mii de ani de la anunţarea împă- 
răţiei Mele. 

Pace vouă, că sunteţi tare, tare tristuţi, copii străjeri în 
calea cuvântului Meu. Pace vouă, că multă pace vă trebuie, 
fiindcă încercarea voastră Eu o cunosc. Luaţi duh de sănătate, 
înfiripaţi-vă puterea, că n-are cine vă întări. Dar Eu sunt în 
voi şi cu voi, şi vom aşeza pe pământ duhul pocăinţei, care va 
aduce cu el duhul proorociei, şi acesta va aduce cu el împă- 
răţia cerurilor tot mai văzut, începând de la voi, începând de 
la Ierusalim, fiilor. Amin, amin, amin. 

29 august/11 septembrie 2002 

Praznicul Naşterii Maicii Domnului 

Fiecare filă a Scripturilor este un astăzi. Când Dumnezeu se dă 
după om, El este îngenuncheat de om. Durerea este semnul iubirii 
care se naşte şi care naşte. Taina legănuţului. 

L a cumpăna dintre două sărbători, copii ai dure- 
rilor Mele, vă întăresc Eu, Do mn ul. Amin. Vă 
umplu Eu, Domnul, de dragostea Mea şi vă umplu de milă de 


Dumnezeu, fiilor străjeri în calea cuvântului Meu, fiilor 
zdrobiţi de neputinţe şi de dureri, în fel de fel dureri. Duhul 
rău Mă zbuciumă şi pe Mine, dară pe voi că sunteţi cu trupul! 

în duhul şi în trupul vostru se sparg, fiilor, toate, toate 
câte bat înspre lucrarea cuvântului Meu pe care o port cu voi 
între cer şi pământ, între pământ şi cer. Dar Eu, Domnul, am 
grijă din timp de voi şi, ca Cel ce văd totul dinainte, vă pre- 
gătesc dinainte mângâieri şi puteri lângă voi pentru durerile 
care lovesc în lucrarea Mea cu voi şi în voi, căci voi sunteţi 
vasele lucrării Mele şi vă doare trupul şi vă doare duhul de 
câte ori lucrarea Mea primeşte lovituri de la vrăjmaşii ei, de 
la cei ce nu înţeleg ce este ea şi ce face ea între cer şi pământ, 
între pământ şi cer, fiilor unşi. O, păstraţi-vă întregi sub mâna 
Mea cea tare care biruieşte mereu, mereu pentru Mine şi pen- 
tru voi împlinirea Scripturilor rostite de demult, fiindcă fie- 
care foaie din Scriptură are un azi, fiilor. Vă călăuzesc prin 
Scripturi aşa cum vă învăţ Eu, Domnul, să umblaţi cu ele, şi 
vi le desluşesc din nou, căci Eu sunt în ele mereu astăzi, fiilor. 

E zi de naştere. Sărbătorim pe cea născută şi pe născă- 
toarea ei. Mama Mea are azi sărbătoarea ei cea pentru naşte- 
rea ei, iar mama ei are sărbătoarea ei lângă ea, lângă cea năs- 
cută care M-a născut apoi pe Mine, Domnul şi învăţătorul şi 
Salvatorul vostru, fiilor. îmi sunteţi atât de dragi când sunteţi 
îndureraţi de durerile care bat spre lucrarea Mea cu voi, de 

v- aş lua şi v-aş face un legănuţ între pământ şi cer, ca să vă 
legăn Eu în el cu îngeraşii Mei cei mângâietori din cer şi de 
pe pământ de lângă voi. Dar de peste tot Mi-e greu să pot 
aceasta, să vă fac legănuţ şi să vă mângâi în mângâieri ca 
să-Mi pot Eu mângâia de la voi durerea Mea cea grea pentru 
lucrarea Mea, pentru lucrul cel greu de lucrat al venirii Mele 
de la Tatăl pe pământ acum, la sfârşit de timp, şi de început 
nou, fiilor îndureraţi. Mă tare doare de voi! Nu ştiu cum să vă 
mai mângâi, să vă fac legănuţ, între pământ şi cer să vi-l fac, 
şi să pun îngeraşi să vă legene pe voi, că-Mi sunteţi aşa de 
dragi când purtaţi în voi durerile Mele care bat spre lucrarea 
Mea cu voi! Dar voi sunteţi micuţi de tot faţă de duhul cel 
mare al omului de pe pământ, şi sunteţi cu duhul cel din cer 
în voi, iar cei din cer sunt în strâmtorare mereu şi peste tot pe 
pământ. învăţaţi din Scripturi ce este strâmtorarea, dar şi 
mângâierea ei, aşa cum Eu v-am arătat în timpul lucrului Meu 
cu voi, neumblând în vicleşug, nici stricând cuvântul Meu, şi 
îndemnându-vă pe voi prin arătarea adevărului faţă de orice 
conştiinţă omenească înaintea Mea, fiindcă Evanghelia Mea 
cu voi este încă acoperită, în parte acoperită pentru cei pier- 
duţi care nu-şi deschid ochii şi mintea ca să-i lumineze lumi- 
na Evangheliei slavei Mele, care este chipul Meu, fiilor, 
fiindcă Eu am zis: «Să strălucească din întuneric lumina!». 
Amin. Iată, Eu strălucesc în inimile voastre ca să strălucească 
cunoştinţa slavei Mele pe faţa celor ce Mă caută cu voi. Dar 
puterea aceasta covârşitoare este a Mea şi nu a voastră, fiilor. 

Mi-e tare milă de voi, şi v-aş face un legănuţ între pă- 
mânt şi cer, ca să vă legăn Eu în el când sunteţi duruţi de peste 
tot, şi apoi să pot în voi mereu, mereu, fiilor duruţi. O, cum 
să vă fac legănuţ? Unde să vi-l fac? Voiesc lângă îngeri să 

vi- l fac, ca să vă legene pe voi îngerii din cer şi de pe pământ 
când Eu sunt adânc îndurerat în voi. O, cât de greu, cât de 
greu îmi este Mie în voi când Eu şi cu voi trebuie să ne dăm 
după om, după gândirea omului, după firea omului, după iu- 
birea sau neiubirea lui, iar gândirea Mea din voi stă supusă de 
gândirea omului, după felul lui de a fi, fiilor. 

O, mamă a Mea, hai cu toţii să fim în cuvânt, că greu 
îmi este când n-am cu cine vorbi pe pământ atât cât sunt Eu, 

mamă. O, greu îmi este să stau supus sub gândirea omului, să 
pot ca omul şi nu ca Mine, mamă. 

E u, Fiule scump, mă fac azi legănuţ pentru 
cei îndureraţi ai Tăi de pe pământ. Mă uit şi 
eu, ca şi Tine mă uit, să le putem face mângâieri ca să poată 
ei pentru Tine, căci spinii îi înăbuşă pe ei. Am face din spini 
trandafiri, trandafiri fără spini, Fiule înspinat. Dar când dăm 
să luăm în mână un trandafir pe care să-l curăţăm de spini, şi 
apoi să-l facem mângâiere pentru noi şi pentru ei, ne umplem 
de sânge pe mâini. Fiule, căci coada trandafirului e plină de 
spini, şi cu ei se face spin trandafirul. Noi însă, mereu, mereu 
am voit să facem pe pământ trandafiri fără spini, şi să facem 
din ei mângâieri pentru noi pe pământ, dar greu mai este când 
Dumnezeu Se dă după om, după gândirea omului, după firea 
omului, după împietrirea omului, după dorul din om, Fiule, 
căci dorul din om e dorul lui cu care stă lângă Dumnezeu, şi 
nu e dorul lui Dumnezeu cu care stă omul lângă Tine, Fiule. 
Pe vremea lui Verginica, cea care Te-a purtat ca şi mine în 
trupul ei cu Duhul Tău, aşa cum Te-am purtat eu în mine cu 
trupul Tău, Doamne, Tu vorbeai îndurerat din ea, şi privind la 
cei ce ascultau de la Tine prin gura ei, spuneai aşa: «O, tran- 
dafirii Mei cu spini pe coadă, că am voit să iau în mână un 
trandafir, şi el M-a înţepat». Aşa spuneai Tu, Fiule, prin Ver- 
ginica, fiindcă omul are gândirea lui, şi Tu nu poţi decât ca el 
cu omul. 

Ne doare pentru cei duruţi pentru noi, pentru vasele lu- 
crării Tale, Doamne. Când ei stau în mână cu armele dreptăţii 
cele de-a dreapta şi cele de-a stânga ca să facă să strălucească 
din întuneric lumina, ei stau înfăţişaţi înaintea tuturor ca 
slujitori ai Tăi în multă răbdare, în cuvântul adevărului, prin 
slavă şi necinste, prin defăimare şi laudă, ca nişte necunos- 
cuţi, deşi bine cunoscuţi; ca nişte întristaţi, dar pururea bucu- 
rându-se în dureri; ca nişte amăgitori, deşi iubitori de adevăr; 
ca nişte pedepsiţi, dar nu ucişi; ca nişte sărăcuţi, dar bogaţi 
pentru toţi şi pe mulţi îmbogăţind; ca unii care nimic nu au, 
dar stăpânind lumea, Doamne, purtând în ei lucrarea Ta, lu- 
mina Ta cu cele şapte duhuri dumnezeieşti în ea şi vasul cu 
untdelemn care hrăneşte lumina, căci cuvântul este lumina, 
este untdelemnul care curge prin două ţevi peste pământ, cu- 
vântul Domnului, ca să ştie tot pământul că Tu eşti trimisul 
Tatălui cuvânt, iar ei sunt unşii Tăi prin care Tu stai înaintea 
a tot pământul cu ei. Amin. Taina lor cu Tine e taină acope- 
rită, şi din slavă în slavă Te tăinuieşti în ei, şi fărădelegile 
multora le iau asupra lor, purtând peste ei ocara Ta, Doamne. 
Le-am face un legănuţ între pământ şi cer, că ei sunt mici şi 
trebuie legănaţi, şi trebuie purtaţi, şi trebuie să înţeleagă ei 
Scripturile Tale cele pentru sfârşit de timp, şi să stea ei aşa 
cum scrie despre ei în Scripturile Tale, Doamne, în Scripturile 
cele de demult ale proorocilor lor care privesc acum de lângă 
Tine lucrul tainei Scripturilor lor. 

O, să-i naşti mereu pe ei, Fiule. Mereu, mereu să-i naşti 
ca să fie mereu nou-născuţi, căci Tu iubeşti pe copii, iar pe 
oamenii mari îi aştepţi să se facă şi ei copii, căci dacă sunt 
mari nu ştiu să facă ce fac copiii, precum nici copiii nu ştiu să 
facă ce fac oamenii mari care nu mai învaţă sfinţenia cea cu 
duh de copil şi voia Ta în ei apoi, Doamne. O, dă-le Tu 
mângâiere şi du-Te cu ei pe calea cărţii lui Verginica, iar ea să 
le dea iar laptele cel pentru copii, mângâierea şi legănarea 
pentru cei mici ai Tăi. Amin, amin, amin. 

O cum să nu le dau, mamă! Dacă Eu nu le 
^ dau, cine să le dea? Mă voi purta cu ei spre 
cartea trâmbiţei Mele Verginica şi voi poposi cu ei în ea ca 


într-un leagăn sfânt şi îi voi hrăni pe ei cu untdelemn şi cu 
vin, că sunt doborâţi de dureri şi nu găsesc pe pământ leac 
pentru durerea Mea din ei. Duhul rău care bate spre ei M-a 
zbuciumat şi pe Mine, dară pe ei! căci ei sunt cu trupul, şi sub 
chipul lor Eu stau ascuns în mijlocul poporului Meu şi îl hră- 
nesc pe el din vasele ungerii Mele precum scrie în Scripturi 
despre untdelemnul care porneşte şi adapă cu cele şapte du- 
huri şi puteri dumnezeieşti luminile care luminează pe 
pământ calea Mea spre om prin unşii Mei. Amin. 

O, copii duruţi, atât de greu duruţi de toate câte bat spre 
voi! Duhul rău e rănit de moarte şi se războieşte cu voi ca să 
frângă corabia Mea cu care Eu vă port spre întâmpinarea 
Mea. Dar Eu vă mângâi în dureri, şi vom putea mereu, mereu 
prin dureri. E dulce viaţa prin dureri. E tare dulce viaţa Mea 
în voi, căci durerea a fost viaţa Mea, aşa precum şi viaţa voas- 
tră este. E aşa de dulce viaţa de fiu al lui Dumnezeu, şi cine 
o află o iubeşte, căci iubirea care doare adânc în om pentru 
calea Mea, aceea este iubirea. Iubirea este cea care doare, 
fiilor, şi durerea este bucuria ei, şi după acest semn s-o cu- 
noaşteţi pe ea, căci semnul ei este durerea, durerea care o naş- 
te pe ea ca să fie în om iubirea Mea. Amin. 

O, v-aş face un legănuţ între pământ şi cer, şi greu vi-1 
mai pot face. Mă mut cu legănuţul Meu cel pentru voi din loc 
în loc în tot jurul ieslei Mele de cuvânt, ca să vă port pe îngeri 
şi cu îngeri de sus şi de jos, şi ca să- Mi păziţi voi ieslea Mea 
de orice duh potrivnic care loveşte în voi ca să-Mi facă Mie 
nume rău pe pământ. Dar Eu sunt biruitor pentru voi, numai 
să fiţi voi uniţi; uniţi la bine şi la greu, fiilor unşi, ca nişte 
păstoraşi întru Unul singur, Păstorul vostru, lisus Flristos. 
Amin. 

Voi, fiilor unşi care staţi înaintea Mea mărturie peste 
neamurile pământului din partea Mea de-a dreapta şi de-a 
stânga vasului cu untdelemn din care Eu Mă las peste pământ 
cu cele şapte duhuri dumnezeieşti ca să fac cu ele ceruri noi, 
şi pământ nou să fac, voi să fiţi voia Mea. O dragoste fără de 
margini să fiţi înaintea Mea, căci cumpăna Mea este în mâi- 
nile voastre, precum scrie în Scripturi, fiindcă fiecare filă a 
Scripturilor Duhului Meu Cel Sfânt, prin prooroci scrise, are 
un azi, fiilor. Întăriţi-Mi taina iubirii şi nu vă temeţi de dureri, 
căci iubirea care doare este cea care arde, şi luminând arde. 
Amin. 

Legănaţi-vă în Duhul Meu ca într-un legănuţ. Căutaţi 
cu Duhul Meu, Care vă mângâie pe voi. Uitaţi-vă în voi, şi 
uitaţi-vă în Mine ca să vedeţi, fiindcă în cartea Mea cu voi Eu 
M-am aşezat cu voi şi cu multe taine peste voi. Răvăşiţi-vă 
aducerile-aminte ale zilelor tainelor Mele cu voi şi legaţi-le 
firul şi veţi vedea înapoi şi înainte, şi veţi vedea tot mai 
desăvârşit locul Meu de lângă voi şi locul vostru de lângă 
Mine, şi aşa vom lucra mereu, mereu de acum, că a venit iară 
şi iară vremea cea dulce care vă învaţă prin dureri să fiţi voi 
vremea Mea, fiilor. îmi sunteţi aşa de dragi când sunteţi îndu- 
reraţi! Sunteţi aşa de frumoşi când plângeţi! Sunteţi atât de 
slăviţi când sunteţi dispreţuiţi şi neiubiţi, că nu oricine are de 
la Mine darul cel mare de a vă iubi pe voi cu tot dragul, fiilor. 
Flai să plutim şi să ne dăm în leagăn şi să ne mângâiem. Flai, 
fiilor! Toate pânzele sus! Eu, Domnul, sunt sus pe catarg, cu 
steagul român şi cu năframa Noului Ierusalim pentru biruinţa 
cea mare mereu, mereu pentru Mine şi pentru voi. Fiţi stegari 
cu putere multă. Priviţi mereu la stânca aceea din care aţi fost 
luaţi ca să fiţi ai Mei, şi staţi în ea ca să fiţi. Cine voieşte să 
fie ca Mine, să se uite la voi şi să fie. Iar voi să fiţi ca Mine, 
fiilor. Amin, amin, amin. 

8/21 septembrie 2002 




Anul 2002 


1583 


Praznicul înălţării sfintei cruci 

Cei ce nu prind tâlcul învăţăturilor Domnului, aceia trebuie să 
repete timpul pentru învăţat. Cei dispreţuiţi pentru Domnul sunt cei 
frumoşi ai Domnului. 

ă găsesc că Mă aşteptaţi, copii care-Mi primiţi 
cuvântul, dar voi trebuie să desluşiţi poporului 
Meu tot ceea ce Eu cuvintez în cartea Mea de azi, că dacă el 
înţelege ca el şi nu ca Mine şi nu ca voi, nu înseamnă că înva- 
ţă carte Israel. Eu vreau să-i dau lui premiu de înţelepciune, 
dar să fie la lecţii Israel, iar cel ce nu ştie şi nu poate prinde 
bine tâlcul învăţăturilor Mele şi al tainelor Mele de azi şi al 
fiilor de azi cu care Eu îmi lucrez minunata Mea venire acum, 
la sfârşit de timp pământesc pentru cei ce Mă iubesc, aceia să 
repete iar timpul pentru învăţat, şi apoi să primească notă 
bună, şi apoi să lucreze dreptatea şi înţelepciunea ei în pă- 
mântul celor sfinţi. Amin. 

Să stea poporul Meu la învăţat, fiilor. V-am făcut făcă- 
tori şi învăţători peste poporul Meu, iar el trebuie să stea la 
făcut, şi apoi să înveţe, că atât are el de făcut între pământ şi 
cer. Curând, curând Eu vin, şi trebuie să-Mi găsesc poporul 
gata pentru ca Eu să-l pot ocroti în ziua judecăţii. Amin. 

O, atâtea pilde minunate lucrez pentru voi! Atâtea 
întăriri vă dau în dureri ca să vă odihnesc Eu pe voi şi să-Mi 
întăresc poporul care Mă va întâmpina de lângă voi, fiilor 
unşi. V-am spus vouă că sunteţi aşa de slăviţi când sunteţi dis- 
preţuiţi şi neiubiţi, şi v-am spus că nu oricine are darul cel 
mare de a vă iubi pe voi, că de la Mine este iubirea cea pentru 
voi în om, în omul care are ochi şi urechi spre Mine şi spre 
voi, ca apoi să vă vadă pe voi. Vă arăt semne minunate, ca 
să-Mi întăresc poporul lângă voi, că iată, voi sunteţi plăpânzi 
şi nu voiţi să Mă slăvesc în voi lângă popor ca să-l întăresc 
Eu pe el. Voi sunteţi fiii umilinţei, fiindcă o iubiţi pe ea aşa 
cum am iubit-o Eu. Dar şi prin ea sunteţi slăviţi, căci cine este 
de la Mine, acela este slava Mea, iar Eu v-am spus că sunteţi 
aşa de slăviţi când sunteţi dispreţuiţi! Şi iarăşi v-am spus: 
legaţi firele zilelor Mele cu voi, că asta mai aveţi de lucrat, că 
v-am făcut pe voi ochi şi urechi înaintea Mea şi înaintea 
poporului sfânt. Uitaţi-vă înapoi, şi uitaţi-vă înainte apoi, ca 
să vedeţi desăvârşit locul Meu de lângă voi, şi locul vostru de 
lângă Mine, ca să putem trece prin dureri, că e dulce vremea 
prin dureri, fiindcă ea vă ţine în mare trezie şi vă face frumoşi 
pentru venirea Mea. Amin. Locul Meu de lângă voi dacă nu-1 
înţelege poporul Meu, el nu va putea cunoaşte locul lui de 
lângă Mine. Şi cum va sta el lângă Mine dacă nu cunoaşte 
bine statul Meu de lângă voi? Eu i-am spus poporului Meu 
cuvânt tainic, iar voi, fiilor slăviţi prin dureri, umiliţi-vă 
înaintea Mea şi slăviţi-vă pentru Mine înaintea poporului, dar 
învăţaţi să ştiţi cum să vă fie statul cu creştinii şi cât să vă fie 
ca să nu vă pierdeţi voi puterea Mea din voi dacă poporul dă 
să se obişnuiască cu voi. Uitaţi-vă în Scripturi cum lucram Eu 
cu ucenicii şi cu cei ce veneau după Mine ca să asculte de la 
Mine taina împărăţiei cerurilor. Voi trebuie să ştiţi şi să fiţi 
taina Mea cea din mijlocul poporului sfânt, şi trebuie să vreţi 
aşa, ca să nu vă mai doară dureri care vă doboară, că n-are 
cine să vă ajute pe pământ prin dureri, fiindcă voi aveţi dure- 
rile Mele, fiilor. E greu să se vadă de pe pământ durerea Mea 
din voi. Lăcrimioarele voastre sunt ascunse în voi, fiindcă Eu 
sunt Cel tainic, şi nu oricine ştie să plângă aşa cum plâng Eu 
în voi. Aceasta ştiţi numai voi, fiindcă voi aţi stat la făcut 
după chipul şi asemănarea Mea, şi v-am făcut frumoşi pentru 
Mine şi v-am spus că vă vor mărturisi diavolii şi îngerii şi veţi 


şti că Eu sunt Cel ce vă ocrotesc şi Cel ce vă slăvesc pe voi. 
Amin. 

V-am luat cu câteva zile în urmă şi am ieşit cu voi ca 
să-Mi întăresc prin voi şi de lângă voi pe cei încercaţi de du- 
rerile voastre, de durerile Mele în voi, fiilor. Apoi i-am 
poruncit duhului rău care bate spre voi să vină să-şi arate lu- 
crarea lui cea potrivnică Mie şi vouă. Să vină, i-am spus. Şi 
i-am spus că îl aştept. El s-a supus, fiindcă Eu sunt Dumne- 
zeu, şi a venit supus de puterea îngerului Meu care a lucrat 
atunci pentru voi. Am lucrat ascuns în voi şi l-am făcut să-şi 
arate lucrarea lui cea mincinoasă cu care ar da el să Mi-i lo- 
vească până şi pe cei aleşi ai Mei. L-am făcut să vorbească, şi 
a vorbit. Apoi Eu am lucrat prin voi arătându-vă lui cu Mine 
în voi, şi arătându-vă şi vouă cât sunt în voi, fiilor. El s-a în- 
fricoşat atunci, şi s-a tras din faţa voastră şi s-a tot tras înapoi 
dacă a văzut că Eu îl înspăimânt cu slava Mea din voi, cu 
seninul Meu din voi, că Eu nu lucrez cu asprime nici pentru 
duhul rău, fiilor. Dar el s-a tras în el, şi apoi îngerul Meu l-a 
luat pe el şi l-a dus la locul lui. Şi iar am trecut apoi cu voi, şi 
v-am arătat vouă cum vă mărturisesc Eu înaintea oamenilor, 
fiilor, şi cum le dau Eu lor ochi şi urechi ca să vadă slava Mea 
din voi şi ca să stau Eu faţă în faţă cu voi în mijlocul oa- 
menilor şi ca să vă întăresc puterea şi ascultarea şi credinţa că 
voi sunteţi ai Mei în orice vreme de bucurii sau de dureri, 
fiilor. V-am grăit vouă din faţa voastră, şi acelaşi fel de grăire 
am grăit, aşa cum v-am grăit din carte, şi v-am mărturisit prin 
oameni, cu puterea îngerului Meu, şi am spus: „ Sunteţi aşa 
de frumoşi! Sunteţi aşa de priviţi şi de slăviţi! V-am repetat 
cuvintele Mele de peste voi prin îngeri şi prin oameni, căci 
îngerii din cer lucrează pentru voi pe pământ şi vă arată pe 
voi fiilor oamenilor care vă proorocesc pe voi, care vă văd pe 
voi cu slava Mea în voi. Eu am spus prin prooroci: «Până şi 
peste robi şi roabe voi turna din Duhul Meu, şi ei vă vor 
prooroci pe voi pentru adeverirea lucrului Meu din voi peste 
pământ». Amin. 

O, fiilor, o, fiilor, o, fiilor! Eu sunt cu voi pe pământ în 
acelaşi timp şi în dureri şi în slavă, întărind pe poporul Meu 
cel de sub crucea Mea cu voi. Le dau mângâieri celor ce poar- 
tă durerile voastre ca şi voi. Le dau din cer, le aduc mângâieri 
din cer ca să poată ei trece vremea durerilor Mele din voi. Vă 
arăt pe voi deodată prin slavă şi necinste, prin defăimare şi 
laudă, ca nişte întristaţi, dar pururea bucurându-vă; ca nişte 
săraci, dar pe toţi îmbogăţind; ca unii care nu mai au nimic, 
dar pe toate stăpânindu-le. 

O, ce frumoasă este crucea, fiilor! Ea vă ţine după chi- 
pul şi asemănarea Mea. Ea vă slăveşte şi duce slava voastră 
la cei necăjiţi pentru voi, că nu oricine are de la Mine darul 
cel mare de a vă iubi pe voi cu toată fiinţa lor care suferă 
mângâindu-se când voi din slavă în slavă suferind şi biruind 
vă arătaţi încercaţi pentru calea crucii Mele de azi, şi pe care 
v-am pus-o pe umeri ca semn înaintea venirii Mele, ca să 
plângă apoi toţi cei de pe pământ care nu M-au cunoscut în 
voi mai înainte de ziua cea slăvită a slavei Mele, fiilor. 

Azi e zi de sărbătoare pentru biserica cea cu sărbători. 
Crucea Mea este azi sărbătorită în lucrare de biserică, crucea 
pe care Eu am dus-o pe umeri până pe Golgota, ajutat de 
Simon Cireneanul. Ridicaţi-vă şi voi, şi înălţaţi-vă pentru 
slava Mea înaintea poporului umilindu-vă pentru umilinţa lui. 
Luaţi Duhul Meu din voi şi ridicaţi-L peste Israel, că Eu v-am 
spus vouă aşa: «Uitaţi-vă în voi şi uitaţi-vă în Mine, în cartea 
Mea cu voi», că Eu M-am aşezat cu voi în ea, şi cu tainele 
Mele cu voi. Legaţi-le firul şi vedeţi înapoi şi înainte, şi veţi 

vedea tot mai desăvârşit de atunci şi până acum locul Meu de 
lângă voi, şi locul vostru de lângă Mine; locul Meu în voi, şi 
locul vostru în Mine; Eu în voi, şi voi în Mine înaintea po- 
porului sfânt. Amin. Şi vom lucra mereu, mereu de acum, că 
a venit iar vremea cea dulce care vă învaţă prin dureri să fiţi 
vremea Mea, fiilor. Cel ce voieşte să stea în lumină, acela va 
lua învăţătură şi va vedea prin ea şi cu ea, iar cel ce are duhul 
lui nu va pricepe nici acum, căci scris este în Scripturi: «Cei 
înţelepţi vor lumina ca strălucirea cerului, iar cei care vor fi 
îndrumat pe mulţi pe calea dreptăţii vor fi ca stelele în veci 
de veci». Amin. «Mulţi vor cerceta şi va creşte ştiinţa cărţii 
Mele cu voi. Mulţi vor fi curăţiţi şi albiţi şi lămuriţi, şi numai 
cei înţelepţi vor înţelege. » Amin. 

V-am mângâiat pe voi în cartea lui Verginica. V-am 
desluşit taine din tainele lucrării Mele cu voi ca să întărim 
ştiinţa poporului sfânt, şi el să fie înţelept şi să înţeleagă. 
Vreau să fiţi comoara Mea pe care s-o iau în mână curând, 
curând, iar voi să vă bucuraţi de mila Mea de voi şi de dra- 
gostea Mea de voi, fiilor. Tot poporul să vrea aşa cum vreau 
Eu, dar să fie înţelept tot fiul acestui popor, că este scrisă o 
Scriptură care spune aşa: «II vor vedea cum este, căci vor fi 
asemenea Lui. Vor fi asemenea Lui, căci II vor vedea cum 
este». Amin. O, Eu sunt Cel umilit între voi, iar voi să fiţi 
asemenea Mie, şi aşa să vă văd că sunteţi, copii ai Ierusalimu- 
lui. Dacă voi nu aţi fi umiliţi ca şi Mine, blânzi şi smeriţi aşa 
cum sunt Eu, cum M-aţi putea vedea dacă nu aţi fi ca Mine? 
Dacă voi nu aţi fi după chipul şi asemănarea Mea, cum M-aţi 
putea vedea, copii învăţaţi de Dumnezeu cu atâta învăţătură 
din cer, şi care curge ca untdelemnul cel curat, în două şuviţe, 
adăpând luminile candelelor care văd peste tot pământul şi 
învăţând pe toţi oamenii taina împărăţiei cerurilor, aici, pe 
pământul Meu cel sfânt şi al grădinilor Mele din jurul ieslei 
Mele de cuvânt? 

Ridicaţi-vă la darurile înţelepciunii tainice şi proorociţi 
unii altora vremea începutului Meu cel mic şi cel mare, căci 
orice început mic e mare, e nou, e luminos, fiilor, numai să 
aveţi voi ochi şi urechi botezându-vă mereu în vasul spălării, 
în vasul Meu cu untdelemn, în lucrarea Mea de cuvânt care 
vă creşte pe voi pentru ca să rămâneţi în iubirea Mea. Amin. 

Cine are urechi, să audă, şi apoi va vedea, şi va înţelege 
apoi, şi iarăşi va vedea. Amin. Aşa să stai tu înaintea Mea şi 
înaintea celor prin care Eu te hrănesc, Ierusalime. Şi cere, po- 
porul Meu, şi ţi se va da, şi apoi vei avea. Amin, amin, amin. 

14/27 septembrie 2002 

Sărbătoarea sfântului loan evanghelistul 

Cel nelegiuit îşi face casă pentru trufia lui, şi omul nu mai ştie ce 
înseamnă om. Duhul trebuie să biruiască trupul Să nu moară cele 
mari din cer pentru cele mici de pe pământ. 

A i nevoie de multă învăţătură, Ierusalime. Te-aş 
ridica pe nori, că e greu pe pământ. Ţi-aş arăta 
mai mult pe cele de sus, şi de la ele pe cele de jos, că mare 
este vremea Scripturilor Mele din zilele tale, şi tu eşti încă 
micuţ, poporul Meu. Ai nevoie de multă învăţătură, că eşti 
micuţ, Ierusalime, şi nu ştii să te înveţi singur, iar Eu te-aş în- 
văţa şi te-aş tot învăţa din zori şi până-n zori, ca să te ocro- 
tesc sub învăţătura Mea şi să-ţi vestesc prin ea lucrarea Mea 
şi lucrarea ta, şi să te ocrotesc din zori şi până-n zori, poporul 
Meu. 

Are nevoie omul de pe pământ de multă învăţătură, Ie- 
rusalime. Se apropie învierea morţilor, şi omul de pe pământ 


se tot ascunde de venirea Mea, şi Eu trebuie să vestesc pă- 
mântul că vin ca să-Mi împlinesc Scripturile cele pentru vre- 
mea aceasta, şi încă o dată să le vestesc pe ele, ca să le ştii tu, 
şi să le ştie omul de pe pământ, poporul Meu. Sunt în sfat 
ceresc în mijlocul tău, grăind din Scripturi, că omul nu mai 
vrea să le creadă şi apoi să le aştepte. Dar Eu sunt cuvânt pe 
pământ în mijlocul tău, şi grăiesc cu tine, şi îi dau omului de 
pe pământ grăirea Mea cu tine, ca să ştie el că Eu sunt pe 
pământ învăluit în cuvânt, şi îmi pregătesc venirea şi îmi 
pregătesc coborârea cu sfinţii, că Eu, cu ei vin, în zeci de mii, 
precum este scris. Amin. 

Te învăţ să-ţi faci pemuţă din cuvântul Meu de peste 
tine şi să te închini la ea când te culci şi când te scoli şi când 
ţi-e somn şi când ţi-e veghe, că Eu nu mai pot fără tine şi nu 
mai am stare când văd Scripturile cele pentru vremea aceasta, 
şi când văd sfinţii cum se scoală pentru venirea Mea, şi când 
văd pe îngerii venirii Mele gata să trâmbiţeze ridicarea mor- 
ţilor pentru ziua venirii Mele, poporul Meu. 

Te-aş ridica pe nori, că e greu pe pământ şi nu mai am 
loc să pun piciorul pe aşternutul pe care Eu l-am zidit. Mă uit 
cu jale fără de margini ce a făcut omul pe pământ, că şi-a ridi- 
cat şi îşi tot ridică peste tot case, şi scrie omul pe ele numele 
Meu, şi Eu nu pot intra în ele cu învăţătura Mea, că e prea 
multă desfrânare şi e prea multă slavă deşartă, şi nici mustra- 
rea nu-şi mai poate face loc spre pocăinţă, şi omul nelegiuirii 
îşi face casă şi se ascunde în ea cu slava lui cea de la trufia 
lui, şi cu slava lui cea de la omul cel fără de învăţătură, şi Eu 
nu mai am unde să pun piciorul de multa desfrânare de pe 
pământ, de multa trufie din om, poporul Meu. 

Nu mai am ce să-i fac omului decât venirea Mea. Nu 
vreau însă să-Mi spună el că n-a ştiut de ea, că Eu sunt un 
Dumnezeu drept, şi nimic n-am făcut încă din vecii până n-am 
vorbit cu Tatăl, şi apoi până n-am vorbit cu omul. Omul de azi 
dă să uite vorbirea Mea cu omul, dar Eu am vorbit cu omul 
mereu, mereu pe pământ, şi n-a fost pământul fără Dumnezeu 
pe el, şi n-a fost pământul fără om pe el de când Eu, Domnul, 
l-am făcut pe omul cel zidit de mâna Mea uitându-Mă la 
Mine ca să-l fac pe el aşa cum se uită un om priceput la facere 
la alt om ca să facă un trup după chipul lui. O, e prea multă 
desfrânare în om ca să mai pot face Eu facere din om! Pot 
însă să cuvintez peste om şi să-l fac din cuvânt, şi apoi să-l 
fac şi din trupul lui, şi greu îi mai este facerii Mele pe pământ 
peste om, fiindcă n-am unde să pun piciorul şi să stau pe 
aşternut şi să învăţ mulţimile să vină la Mine, să vină la apă, 
şi să ies cu apă în calea omului, că nu mai ştie omul ce în- 
seamnă om. Mă plâng ţie cu jale, poporul Meu, că omul nu 
mai ştie ce înseamnă om, iar Eu vin şi tot vin venind cu veni- 
rea Mea, şi nu mai găsesc om pe pământ, că nu mai este cre- 
dinţă, poporul Meu. Din credinţă vreau să-l fac pe om; din 
propovăduire şi din credinţă; din duhul pocăinţei şi din duhul 
proorociei, şi apoi din Duhul Sfânt. Amin. 

Orice om are nevoie de unealtă când lucrează, când 
face ceea ce face. Aşa am Eu nevoie de tine, Israele de azi. 
Am nevoie să fii după chipul şi asemănarea Mea, şi îţi trebuie 
mereu pe Domnul peste tine, mereu, mereu învăţătura Mea, 
poporul Meu, să Mă văd cu ea în tine, şi să se uite omul la tine 
şi să-L vadă pe Dumnezeu şi să-L facă în el cu cuvântul Meu 
cel de peste tine, căci cuvântul Meu zideşte pe om, şi nu se 
poate zidi omul pentru Mine decât cu cuvântul Meu. Amin. 

Voi nimici toată, toată minciuna de pe pământ, toată 
facerea omului care-1 înşeală pe om ca să nu mai caute el spre 
Făcătorul cerului şi al pământului şi al omului. Mi-e prea milă 

de om. Nu mai ştie omul ce înseamnă om, dar Eu, Domnul şi 
Făcătorul, am lucrul Meu de facere peste tine, poporul Meu, 
şi vreau să te înveţi tu facerea Mea, şi vreau s-o înveţi, şi nu- 
mai Duhul Sfânt să-ţi fie ţie unealta de învăţat facerea, po- 
porul Meu. Te-am învăţat mereu, mereu, şi tu de aceea ştii. 
Te-am învăţat să nu Mă cauţi nicăieri, că Eu aştept lângă tine 
şi înăuntrul tău, şi ţi-am spus că împărăţia Mea este înăuntrul 
tău, numai s-o păzeşti şi s-o lucrezi, aşa cum i-am spus Eu 
omului cel zidit de mâna Mea. Te-am învăţat să fii, şi te voi 
învăţa încă până ce tu vei fi atât cât vei putea să-Mi spui tu 
Mie: „Eu sunt cel ce sunt". Amin, amin, amin. 

Vin, poporul Meu, în cartea ta cu Mine cu cel ce Eu 
l-am iubit atât de mult şi cu care Eu am cuvântat după înăl- 
ţarea Mea la Tatăl despre vremea venirii Mele de acum. 

O, fiilor care-Mi primiţi cuvântul, loan cel iubit atât de 
mult de Mine e mereu, mereu atât de aproape de voi, iar du- 
hul lui e în Duhul Meu când Eu grăiesc vouă şi peste pământ. 
El atâta iubire vă dă cât voi abia puteţi duce, că Eu l-am iubit 
cât nu vă pot spune, şi tot aşa vă iubesc şi pe voi, şi tot aşa vă 
iubeşte şi el, că mult a aşteptat el venirea Mea de azi în cu- 
vânt, fiindcă Eu i-am spus lui că încă o dată va mai vorbi pe 
pământ. El stă în durerile voastre şi vi le face bucurii, iar cu 
mânuţele vă umple mereu de binecuvântări şi de mângâieri, 
că grea e calea voastră cu Mine, şi el stă cu voi sub cruce şi 
nu vă lasă, cum nici pe Mine nu M-a lăsat, că Mi-a fost fiu 
dulce de tot, şi aşa îmi este şi de lângă voi, căci taina lui e 
mare în el, şi se numeşte taina iubirii Mele în om. V-am dat 
atâta dragoste în voi cât i-am dat şi lui. V-am iubit cât pe el şi 
v-am luat în iubirea Mea, că mult aţi stat şi staţi lângă durerea 
Mea, şi cu ea în voi, şi mult treceţi prin ea, şi ea prin voi, aşa 
cum toate durerile Mele treceau prin inimioara lui cea plină 
de Mine. Viaţa lui eram Eu. Ardeam în el cu dragostea Mea 
în dragostea lui, şi el era taina iubirii. Amin, amin, amin. 

O bunule Doamne, bunule învăţător! Ce să 
^ fac să moştenească omul viaţa Ta aşa cum 
am moştenit-o eu? Ce să fac să moştenească omul viaţa cea 
fără de moarte aşa cum eu am luat-o de la Tine? O, ce să fac? 
Ard de dor după om cu arsura Ta şi stau în cele ce nu se văd 
şi ard lângă poporul Tău şi ard în cei ce sunt din partea Ta 
cuvântul Tău peste Israel. Stau în cele ce nu se văd şi îi mân- 
gâi pe ei şi le dau din viaţa mea şi din inima mea, că ei trec 
prin dureri, şi ele îi fac frumoşi, şi atât de frumoşi. Doa mn e! 
Cine este cu ei seamănă cu ei şi ia din duhul lor cel pus de noi 
în ei. Dar cel mai mult le spun celor de lângă ei să ia din 
duhul umilinţei din ei, ca să ai Tu pentru ei îngeri de lângă ei, 
şi să fie ei trupul îngerilor, căci îngeraşii cei buni ai Tăi stau 
nedespărţiţi de ei şi îşi fac lucrarea iubirii şi a veghii cea pen- 
tru ei şi pentru tot poporul Tău, Doamne. Iar eu grăiesc po- 
porului Tău cel de lângă ei aşa cum grăiam celor ce-i iubeam 
acum două mii de ani învăţându-i taina iubirii, şi aşa le spun: 
Iubiţilor, trăiţi în iubire şi îndrăzniţi pentru ei şi pentru 
voi şi pentru noi cu voi înaintea Domnului, căci am spus 
atunci: «Dacă inima noastră nu ne osândeşte, avem îndrăz- 
neală la Dumnezeu, şi orice cerem primim de la El, fiindcă 
păzim cuvântul Lui, şi cele plăcute şi iubite de El facem». Să 
ne păstrăm în Duhul Lui, căci prin aceasta cunoaştem că El 
rămâne în noi, din Duhul pe Care ni L-a dat, aşa încât să nu 
dăm crezare oricărui duh, ci să cercetăm duhurile dacă sunt 
de la Dumnezeu, fiindcă e prea mare minciuna de pe pământ 
şi omul de pe pământ, iubiţilor. Iar voi în aceasta să cunoaş- 
teţi Duhul lui Dumnezeu: orice duh care mărturiseşte că Iisus 
Hristos a venit în trup, este de la Dumnezeu, şi orice duh care 


nu mărturiseşte pe Iisus Hristos, nu este de la Dumnezeu, ci 
este duhul lui antichrist, şi aceia sunt din lume, şi de aceea 
grăiesc ca din lume, şi lumea îi ascultă. Dar noi suntem din 
Dumnezeu, şi cine-L cunoaşte pe El ascultă de noi, şi din 
aceasta cunoaştem Duhul Adevărului şi duhul cel rătăcit. Dar 
Dumnezeu ne-a iubit, şi îi suntem datori să ne iubim unii pe 
alţii, şi El rămâne în noi, şi dragostea Lui în noi este de- 
săvârşită. 

O, să-i spuneţi poporului cel sfinţit de Domnul că 
fiindcă El ne-a dat din Duhul Său, de aceea cunoaştem că ră- 
mânem în El, şi El în noi, şi noi am cunoscut şi am crezut 
iubirea pe care El o are către noi. El este iubire, iar cel ce ră- 
mâne în iubire, rămâne în El, şi El în acela rămâne. Amin. 

O, mincinos este cel ce urăşte pe fratele său şi zice că 
îl iubeşte pe Dumnezeu, pe Care nu-L vede! Dacă el nu-1 iu- 
beşte pe fratele său, pe care-1 vede, cum poate să-L iubească 
pe Dumnezeu, Care stă nevăzut? Iar El ne-a dat poruncă şi a 
zis: «Cine iubeşte pe Dumnezeu, să iubească şi pe fratele 
său». Amin. 

O, Ierusalime, o, iubiţilor, cine crede în El are cuvântul 
Tatălui care a mărturisit pentru Fiul Său, iar cine crede în Fiul 
Său are această mărturie în el însuşi. O, iubiţilor, cine nu 
crede în cuvântul Lui, care este cu voi, acela nu dă crezare lui 
Dumnezeu, şi L-a făcut mincinos pe El pentru că n-a crezut 
în mărturia Tatălui pentru Fiul Său. Iar mărturia este că Dum- 
nezeu ne-a dat viaţă veşnică, şi această viaţă este Fiul Său. 
Amin. Aceasta vă spun ca să ştiţi că aveţi viaţă veşnică; iar 
încrederea către El este aceea că dacă cerem ceva după voinţa 
Lui, El ne ascultă, El ne aduce nouă cererile pe care I le-am 
cerut. Amin. 

O, iubiţilor, treceţi din trup în duh, că eu aceasta am 
făcut. Treceţi şi iar treceţi, ca să vedeţi pe cele ce nu se văd, 
şi pe cele ce se văd de către om. Treceţi din trup în duh, dar 
cu Domnul, că El v-a învăţat pe voi cum vă primeşte pe voi, 
şi a zis: «Cine nu intră pe uşă în staulul oilor, ci sare pe aiu- 
rea, acela este fur şi tâlhar, iar cel ce intră prin uşă, păstor 
este oilor, şi aceluia portarul îi deschide, şi oile ascultă 
glasul lui, şi pe oile sale le cheamă pe nume şi le mână afară. 
Şi când le scoate afară pe toate ale sale, merge înaintea lor, 
căci oile îi cunosc glasul, iar după un străin ele nu merg, şi 
fug de el, fiindcă oile nu cunosc glasul străinilor». 

O, ce frumos trebuie voi să înţelegeţi pe toate ale Dom- 
nului, şi să nu le uitaţi apoi, iubiţilor! O, ce frumos îi învăţam 
eu pe creştinii de atunci peste care lucram lucrul împărăţiei 
cerurilor şi le spuneam aşa: «Cine nu face dreptate şi cine nu 
iubeşte pe fratele său, nu este din Dumnezeu, şi prin aceasta 
cunoaştem pe fiii lui Dumnezeu şi pe fiii diavolului». Şi iarăşi 
le spuneam: «Să nu iubim cu vorba, ci cu fapta şi cu adevă- 
rul, şi în aceasta vom cunoaşte că suntem din adevăr şi vom 
afla odihnă sufletelor noastre în faţa Domnului, căci dacă 
inima noastră nu ne osândeşte, îndrăznim spre Dumnezeu, şi 
orice cerem primim de la El, fiindcă facem cele plăcute Lui 
înaintea Lui». 

Nădăjduiţi în Domnul, căci cine îşi pune nădejdea în 
El, acela se curăţeşte pe sine precum Domnul este curat. O, 
nu pentru că nu ştiţi adevărul vă spun iarăşi acestea, ci pentru 
că îl ştiţi, şi ştiţi că nici o minciună nu vine din adevăr. O, 
ceea ce aţi auzit de la început, să rămână în voi, ca să rămâ- 
neţi voi în Fiul şi în Tatăl. Iar ungerea pe care o aveţi de la El 
în mijlocul vostru vă învaţă despre toate şi n-aveţi trebuinţă 
să vă înveţe cineva că învăţătura aceasta este adevărată şi nu 
este minciună. O, rămâneţi în El, ca să avem îndrăzneală când 
El Se va arăta şi să nu ne ruşinăm de El la venirea Lui. Amin. 

Iar fiilor oamenilor şi celor ce se dau între ei fii ai lui 
Dumnezeu, eu aşa le spun lor: nu iubiţi lumea şi nici pe cele 
din ea, că dacă cineva iubeşte lumea, iubirea Tatălui nu este 
în el, fiindcă tot ce este în lume, pofta trupului şi a ochilor şi 
trufia vieţii, nu sunt de la Tatăl, şi sunt din lume, şi lumea tre- 
ce, şi rămân în veac cei ce fac voia lui Dumnezeu. Amin. 

O, ce dragoste am pentru voi, iubiţilor! Aş sta mereu cu 
Do mn ul lângă voi şi le-aş vorbi şi fiilor oamenilor, că Dom- 
nul mi-a spus că eu fi-va încă o dată să vorbesc popoarelor şi 
neamurilor şi multor împăraţi. Iar voi treceţi din trup în duh, 
că mare este taina iubirii, şi pe pământ nu mai este nimic din 
Dumnezeu. Dar voi treceţi din trup în duh în mijlocul fiilor 
oamenilor şi fiţi aprinşi în voi în taina iubirii. Amin. 

O, stau în cele ce nu se văd şi îi mângâi pe ei şi le dau 
din viaţa mea şi din inima mea, că ei trec prin dureri, şi ele îi 
fac frumoşi şi atât de frumoşi, Doamne! Cine este cu ei sea- 
mănă cu ei şi ia din duhul lor cel pus de noi în ei. Ard de dor 
în ei în mijlocul poporului Tău care are în mijlocul lui unge- 
rea Ta care îi învaţă pe ei. Iar cel mai mult le spun celor de 
lângă ei, de lângă cei ce au ungerea Ta care învaţă de la mij- 
loc, să ia din duhul umilinţei lor, ca să ai Tu pentru ei îngeri 
de lângă ei pentru lucrarea iubirii şi a veghii pentru ei. Amin. 

I-am mângâiat, Doamne, iar pe Israel l-am învăţat, şi 
le-am dat şi fiilor oamenilor care au limbile lor şi pe împăraţii 
lor. Şi dacă Tu binevoieşti, eu, cel ce n-am dezbrăcat trupul, 
căci Tu aşa ai binevoit când ai plecat ca să Te tăinuieşti în 
Tatăl, aş veni să desluşesc precum este scris vremile cele de 
acum, ca apoi să Te laşi văzut cu poporul Tău înaintea celor 
ce cred şi a celor ce nu cred cuvântul Tău cel tainic care vine 
cu norii, precum este scris despre venirea Ta. Amin, amin, 
amin. 

O ce mare mângâiere Mi-ai dat tu, copil al 
^iubirii Mele, Ioan, ucenic al Meu şi 
nedespărţitul Meu ucenic! Cât ai fost văzut de oameni şi de 
ucenici, ai stat şi cu ei şi cu Mine, iar acum suntem îmbrăţi- 
şaţi, şi nimeni pe pământ nu ştie taina ta, taina iubirii Mele în 
tine. Mi-ai adus mângâiere de la ei înăuntrul Meu, căci împă- 
răţia celor ce Mă au acum pe pământ cuvânt stând înaintea 
Mea când Eu vin, e în Mine împărăţia lor, şi îi port în ea. Eu 
cu împărăţia Mea în ei, şi ei cu împărăţia lor în Mine. Sunt 
străpunşi de dureri, dar sunt aleşii Mei şi Mă slăvesc în ei cu 
slava cuvântului Meu, şi îi dau poporului Meu din Duhul 
Meu şi din duhul lor. 

Tu cât ai stat cu trupul văzut între cei iubiţi îi învăţai 
iubirea şi dorul de Mine, şi de două mii de ani îi înveţi pe cei 
ce sunt ca Mine şi ca tine ca să aibă cei ce au, căci cei ce nu 
au, nu iau şi nu au. O mulţime de inimi au mâncat cu inima 
din ei iubire şi dor după cele din cer mai mult decât pâinea 
cea pentru fiinţă şi s-au hrănit cu cuvântul vieţii cel lăsat pe 
pământ prin voi, cei ce Mi-aţi fost ucenici atunci. Dar acum 
Eu i-am dat drumul râului vieţii pe care ţi l-am arătat acum 
două mii de ani că va fi acum, şi nu e om pe pământ să înţe- 
leagă taina acestei iubiri care curge din tronul lui Dumnezeu 
Cuvântul. Iar tu eşti acum iubirea Mea peste pământ şi curgi 
din Mine peste fiii iubirii, şi iubirea îşi are soţii ei, şi ei îi 
mângâie pe ei, că ei trec prin durerile care-i fac frumoşi pe ei, 
şi atât de frumoşi pe ei! Amin. 

O, poporul Meu, stau în mijlocul tău şi te învăţ de la 
mijloc, că am ungerea Mea peste cei ce te învaţă de la Mine 
ca să ştii tu şi să ai tu, poporul Meu. Stai descoperit înaintea 
Celui ce vede din cer şi de pe pământ, căci Eu sunt Cel ce 
sunt şi Cel ce văd, poporul Meu cel mare, şi poporul Meu cel 


O, dacă Eu zic ca omul ca să nu-1 slăbesc pe omul cel 
din el, să nu zici că Eu nu ştiu, sau că nu văd, sau că nu aud. 
Eu, Domnul, Mă feresc de vina cea din om, dar Mă apropii de 
omul care-şi dă la lumină vina sa cea ţinută în el de întuneri- 
cul din el, de judecata lui cea împotriva fratelui lui. Cine vrea 
să scape de vina cea din el, acela să nu judece pe nedrept pe 
aproapele său şi pe Dumnezeu, şi apoi va învia pe veci de 
veci. Amin. 

Dar Eu vouă vă spun: iubiţi-vă unii pe alţii precum v-am 
iubit Eu. Eu v-am învăţat să-Mi cereţi iertare pentru greşalele 
voastre atunci când voi iertaţi pe cei greşiţi vouă, şi v-am spus 
că această rugăciune este pentru ucenici, nu este pentru lume. 

O, poporul Meu, să nu moară cele mari din cer pentru 
cele mici de pe pământ, pentru pricinile mici care se ivesc 
când şi când între voi din pizma diavolului, care de la început 
a fost rău. 

O, poporul Meu, taina iubirii este lucrarea ta de acum 
şi până la venirea Mea. Ea te ridică deasupra ta, şi tu vezi ca 
Dumnezeu când ea te ţine în ea; iar Eu sunt iubire, poporul 
Meu; blândeţe şi iubire sunt. Cărarea voastră spre Mine sunt 
Eu vouă, căci scris este: «Vom fi asemenea Lui, căci II vom 
vedea». Aşa a spus ucenicul pe care Eu l-am iubit şi l-am 
făcut de atunci între pământ şi cer taina iubirii Mele şi l-am 
ascuns în ea în mijlocul celor ce Mă iubesc ca şi el de pe pă- 
mânt. Amin. 

Te cuprind în inima Mea, care este împărăţia ta. împă- 
răţia ta este înăuntrul Meu, poporul Meu Ierusalim, şi tu tră- 
ieşti în Mine, ca să fii asemenea Mie şi să Mă vezi şi să te 
văd, poporul Meu. Amin, amin, amin. 

26 septembrie/9 octombrie 2002 

Sărbătoarea cuvioasei Parascheva 

Cea mai mare iubire pentru Dumnezeu este aceea care iubeşte 
curat şi fierbinte din mijlocul oamenilor. Vremea primei iubiri 
pentru Hristos a fost cea a apostolilor Lui. Cea de a doua iubire a 
fost iubirea cea de două mii de ani a sfinţilor. Vremea celei de a 
treia iubiri încununează taina iubirii, iubirea cea de la sfârşit de 
timp, plata celor ce au iubit pe pământ. 

O poporul Meu Ierusalim român! Eu, Fiul Tatălui 
^ Savaot, sunt în Tatăl când îţi grăiesc, iar Tatăl 
este în Mine când Eu sunt cu tine pe pământ cuvânt. Din vor- 
bire în vorbire aştept din nou să vorbesc cu tine, că lucrarea 
Mea e cuvântul, iar când Eu nu-ţi cuvintez, îmi stă lucrarea, 
Ierusalime dorit de cei din cer şi de mulţi de pe pământ. 
Cuvântul Meu întru care Eu şi cu tine petrec pe pământ în zi- 
lele tale îl soarbe cerul ca pe o mistuită aşteptare care se face 
poftă, şi apoi hrană când aşteptarea trece, fiind şi ea sorbită, 
ca apoi să fie cuvântul de după ea sorbit şi mâncat cu foame, 
poporul Meu. Cuvântul Meu de peste tine te face pe tine dorit 
pe pământ de mulţi, Ierusalime, şi aceştia când îl au de la tine 
se bucură nespus de Mine, Cel ce Mă dau de hrană pentru 
sufletul cel ars de sete şi de foame în zilele acestea în care 
Domnul pe pământ e în mare strâmtorare, mare cum n-a mai 
fost de la începutul zidirii pe care a făcut-o Dumnezeu şi nici 
nu va mai fi. 

A venit vremea iubirii Mele şi vreau să-Mi iubesc mi- 
reasa. Cuvântul Meu de peste tine îţi ţese veşmântul, poporul 
Meu mireasă, iar Eu vreau să te învăţ de acum iubirea dintre 
Mire şi mireasă, Ierusalime. Cine nu vrea să fie frumos în 
tine, acela nu vrea să intre sub haina de mireasă, căci una este 


mic. 

haina aceasta, şi ea vă cuprinde în taina ei pe voi, copii mân- 
gâiaţi de Dumnezeu. Amin. 

Iată-vă la şcoala iubirii dintre Mire şi mireasă. Vreau să 
se ducă vestea printre îngeri că voi învăţaţi învăţătură cu în- 
văţător, cu Duhul Domnului, Care vă învaţă pe voi prin cei ce 
îl au pe El între voi. O, fiilor, când Duhul Domnului este între 
voi învăţându-vă să fiţi ca El, voi să treceţi din slavă în slavă, 
ca de la Duhul Domnului, precum este scris în Scripturi de cei 
ce învaţă de la Mine prin ucenici destoinici peste voi. 

Sfinţii care au purtat iubirea Mea în ei stau la masa 
voastră şi iau din hrana Mea cu voi, şi iau din hrana dintre 
voi, că e dulce hrana dintre voi şi voi, fiilor. O, Eu vă învăţ 
mereu şi vă spun: când vă adunaţi să mâncaţi, aşteptaţi-vă 
unul pe altul, ca să nu rămână vreunul din voi ars de sete sau 
flămând. 

O, poporul Meu, te învăluie sfinţii în iubirea lor, căci 
iubirea îşi are soţii ei şi îi mângâie pe ei. Taina iubirii este 
lucrarea ta de acum şi până la venirea Mea. Aşa ţi-am spus. 
Ea te ridică deasupra ta, şi tu vezi ca Dumnezeu când ea te 
ţine în ea. împărăţia ta este înăuntrul Meu, Eu aşa ţi-am spus 
ţie, ca să te înveţi să-ţi simţi în Mine viaţa ta trăită, iar Eu, în 
tine, ca să fii tu asemenea Mie, poporul Meu. Te-am învăţat 
prin Ioan cel iubit de Mine, că el este taina iubirii Mele în om. 
Te-am învăţat, şi iarăşi te voi mai învăţa prin el curând, cu- 
rând. Dar tu să faci mereu peste tine trăire cerească, fiindcă 
sfinţii se adună cu tine la masă şi petrec luându-şi plata iubirii 
Mele din ei în vremea lor de pe pământ. 

Iată-vă la şcoală dulce, fiilor. Am pus peste voi inimi 
încercate în cuptor, şi Eu Mă torn în ele pentru voi. Dar fiţi 
atenţi, şi fiţi ochi şi urechi cum vă cer Eu vouă prin ei, fiindcă 
e mare taină iubirea şi lucrarea ei. Fiţi atenţi, că în iubire nu 
este frică dacă ea este desăvârşită. Nimic nu-1 poate ierta pe 
om mai mult decât iubirea din omul care o are pe ea. Eu sunt 
Dumnezeu drept, dar iubirii din om nu-i pot refuza nimic, 
fiindcă ea se face Dumnezeu în om şi iubeşte şi iartă pe om 
de la locul ei, numai să fie omul curat de el însuşi, fiilor, iar 
cele ce vin din afara lui nu-1 pot birui pe om. Amin. 

Stau la masă cu voi şi cu sfinţii Mei cu care vin la voi 
ca să fie la voi masă de sfinţi. Sunt cu alai de sfinţi, căci Eu 
aşa Mă port între pământ şi cer când vin spre voi cuvânt. 

Din ceata cuvioşilor se dă vouă Parascheva cuvioasa, 
un picuţ de cuvânt spre bucuria duhului ei cel sfânt pe vremea 
ei de pe pământ, fiilor. Amin, amin, amin. 

O Do mn ul meu şi Dumnezeul meu, Mire al 
2 celor ce Te iubesc pe pământ şi în cer! 
Iubirea lor, când ea eşti Tu, Te doresc sfinţii când Te văd pe 
Tine în mijlocul lor iubind în ei şi din ei, şi voiesc sfinţii ma- 
sa iubirii Tale dintre ei, Doa mn e blând şi bun. Eu sunt rugă- 
toare în cer înaintea Ta şi a Tatălui Tău, căci asta este lucrarea 
sfinţilor cei de lângă slava Ta cea nevăzută. Sfinţeşte-i pe ei 
cu adevărul Tău. învaţă-i să nu trăiască oricum înaintea Ta, că 
ei iubesc vremea Ta cu ei în mijlocul oamenilor şi sunt mari 
de tot faţă de cei ce Te-au iubit în lărgimea sufletului lor, de- 
parte de ispitele care vin de la lume, Doamne. Nu este iubire 
mai mare în om pentru Tine ca iubirea care iubeşte curat şi 
fierbinte din mijlocul oamenilor, Doa mn e. 

Prima Ta iubire între oameni a fost cu apostolii Tăi care 
Te dădeau cu multul prin semne şi minuni pentru credinţa în 
Tine a multora în vremea lor cea de după plecarea Ta la Tatăl 
după ce Ţi-ai săvârşit pe pământ taina iubirii Tale pentru om, 
moartea şi învierea Ta pentru fiecare om. Iar acum, Doamne 
mare, este vremea celei de a treia iubiri, iar ea încununează 
taina ei. 


A doua Ta iubire între oameni a fost iubirea sfinţilor 
Tăi pe pământ vreme de o mie de ani, şi apoi, iarăşi, încă o 
mie de ani, iubirea sfinţilor care se dădea Ţie prin arderea de 
tot a ei în trupul lor cel sfânt pe pământ între oameni sau în 
afara lor, aşa cum şi eu în chip cuvios am petrecut în pustiu 
ca să-Ţi dau dragostea mea Ţie, Doamne, fiindcă Te-am iubit 
cu totul, şi ca o mireasă Te-am iubit, şi Ţi-am vrut nedespăr- 
ţirea Ta de mine în loc fără de oameni în jurul meu, Doamne 
al sfinţilor. 

Două rânduri de câte o mie de ani Te-au iubit sfinţii de 
pe pământ după ce Tu ai venit şi Te-ai făcut din Dumnezeu, 
om, ca să aduci la oameni iubirea şi taina ei mântuitoare, căci 
după ce omul s-a pierdut pe sine din Tine, Tu, şi cu Tatăl în 
Tine, Te-ai adus în fel şi chip omului prin profeţi şi prin îngeri 
ca să-l întorci pe om spre Tine şi să fie iar al Tău omul, 
Doamne; şi Te-ai mistuit în cei pe care îi pătrundeai cu taina 
Ta în om, şi lucrai strigându-1 pe el, şi apoi ai venit chiar Tu, 
şi Te-ai făcut din Dumnezeu, om, ca să laşi între oameni iu- 
birea Ta care-1 trage înapoi în Tine pe om. Şi l-ai făcut pe Ioan 
taina iubirii Tale în om şi ai arătat-o prin el, şi apoi tot prin el 
ai lăsat pe pământ taina iubirii Tale cea de la sfârşit de timp 
în om, taina venirii Tale după două mii de ani de iubire a 
sfinţilor Tăi pe pământ, că mult Te-au iubit sfinţii în mijlocul 
oamenilor şi în locuri neumblate de oameni. Doamne al 
sfinţilor Tăi. Nimeni nu ştie că Tu eşti al sfinţilor. Toţi oame- 
nii ştiu că Tu eşti al tuturor, dar nu este adevărat aceasta, 
fiindcă Tu eşti iubire, şi ea la ea trage, şi ea îşi are soţii ei, 
Doamne iubit de sfinţi. 

Iar acum este vremea celei de a treia iubiri, iar ea încu- 
nunează taina ei: iubirea cea de la sfârşit de timp, care este 
plata celor ce au iubit pe pământ cu iubirea Ta, iubindu-Te pe 
Tine cu dor mistuitor, căci dorul, după dor trage, fiindcă Tu 
de şapte mii de ani porţi dorul de om în fiinţa Ta. Fiinţa Ta 
s-a ascuns acum în cei ce Te poartă pe Tine cuvânt între cer 
şi pământ, că e vremea celei de a treia iubiri, şi ea şi-i are pe 
ai ei, şi Tu Te slăveşti în ei cu slava cuvântului Tău, cu masa 
aceasta de nuntă, şi la care s-au aşezat sfinţii Tăi care au mu- 
rit şi au înviat odată cu învierea Ta şi, iarăşi, încă o dată şi 
încă o dată, după cum este planul Tău aşezat pentru împărăţia 
sfinţilor pe pământ. 

Când sfinţii se uită la planul Tău cu ei, cel din mâna Ta, 
se bucură văzând cumpăna Ta în mâna Ta, căci Tu sfârşeşti 
acum de zidit pentru tot omul împărăţia Ta şi templul ei cel 
sfânt în trupul Tău cel înviat, care poartă în el pe zecile de mii 
de sfinţi ai Tăi, căci cine pe pământ poate cuprinde taina iu- 
birii Tale dacă nu-i deschizi Tu mintea, şi inima apoi, cu cu- 
vântul Tău cel de înviere a celor morţi? Că iată, morţii cei 
mari şi morţii cei mici aud cuvântul Tău de înviere a lor, după 
cum este scris în cartea Ta prin Ioan, dar cei vii cu trupul sunt 
prinşi în cursa morţii şi Tu nu mai ştii cum să Te zbaţi să-i 
scapi pe ei şi să-i ai pentru viaţă, Doamne. Iar acum este vre- 
mea celei de a treia iubiri, şi aceasta încununează taina ei cea 
pentru sfinţi, şi stau sfinţii să-i vadă slava, şi poporul Tău de 
azi, din români, e slava Ta de azi. Iar eu sunt cu trupul pe pă- 
mânt român, şi sunt mărturie a iubirii Tale în mine, şi a iubirii 
mele în Tine în mijlocul neamului român, neam sfânt prin cei 
sfinţi ai Tăi din mijlocul lor. Amin. 

O, popor al Domnului acum, la sfârşit de timp! Pri- 
mesc sfinţii din cer binecuvântare pe pământ din mijlocul 
tău. Se apleacă sfinţii sub mâna ungerii tale din mijlocul tău 
pentru binecuvântarea acestei vremi de iubire. Iar tu învio- 
rează-te din slavă în slavă şi stai sub mâna cea binecuvântată 

de Domnul în mijlocul tău şi ia din ea şi te îmbogăţeşte de 
har, şi varsă-1 pe pământ apoi, că e vremea ta, vremea celei de 
a treia iubiri, care încununează taina iubirii lui Dumnezeu 
pentru om. Scoală-te şi cântă-ţi vremea şi iubirea ei, că mare 
este harul tău, fiindcă tu eşti cel mic de la sfârşit de timp, şi 
eşti purtat pe braţe de sfinţi şi pe aripi de îngeri, din slavă în 
slavă, şi trebuie să fii cât slava Domnului cea de peste tine, şi 
trebuie să fii cerul pe pământ, cerul cel văzut, ca să vină omul 
spre izvorul mântuirii şi să-şi găsească Tatăl, căci omul L-a 
pierdut pe Tatăl său. Amin, amin, amin. 

I ar Eu sunt Fiul Tatălui, şi Tatăl este în Mine, 
şi sunt împărăţia sfinţilor Mei, şi sunt împă- 
răţia voastră cea din Mine, şi sunt împărăţia Mea cea din voi, 
o, sfinţi ai cerului sfânt! Amin. 

Iată vremea celei de a treia iubiri, poporul Meu. O, Ie- 
rusalime de la sfârşit de timp, din vorbire în vorbire aştept din 
nou să vorbesc cu tine, că lucrarea Mea e cuvântul, iar când 
Eu nu-ţi cuvintez, îmi stă lucrarea Mea. Cuvântul Meu cel de 
peste tine te face pe tine dorit de mulţi din cer şi de pe pă- 
mânt, poporul Meu. A venit vremea celei de a treia iubiri. 
Iată-vă la şcoala ei cea cu învăţători încercaţi de Mine şi de 
voi, iar Eu Mă tom în ei pentru voi. Fiţi atenţi la ei, căci în 
iubire nu este frică dacă ea este desăvârşită. Eu sunt Dumne- 
zeul drepţilor, şi al dreptăţii sunt, prin credinţa drepţilor Mei, 
dar iubirii Mele din om nu-i pot refuza nimic, fiindcă ea se 
face Dumnezeu în om şi iubeşte şi iartă de la locul ei pe om, 
numai să fie omul curat de el însuşi, căci cele din afara lui 
nu-1 pot birui pe el. Amin. Cel curat de el însuşi este plin de 
Mine, şi Eu stau în el cu împărăţia Mea şi Mă dau din el celor 
ce Mă doresc în ei, şi Mă dau învăţându-1 pe om să Mă aibă. 
Ferice de cei ce vor vrea să Mă ia aşa cum Mă dau Eu, că ni- 
mic din cer nu-i este omului de folos dacă nu ştie să le folo- 
sească pe cele din cer pentru sine şi pentru cei din jurul lui. 

O, popor iubit, e vremea celei de a treia iubiri, iar taina 
iubirii Mele în om se desăvârşeşte de lângă tine, şi tu să ştii 
s-o porţi pe ea, poporul Meu. Ea te poartă pe tine, iar tu să 
vrei şi să ştii şi s-o porţi pe ea, Ierusalime al venirii Mele 
acum, la sfârşit de timp şi la început de timp. Amin, amin, 
amin. 

14/27 octombrie 2002 

Sărbătoarea sfântului mucenic Dimitrie, izvorâtorul de 

mir 

Mai adevărat se vede omul decât Dumnezeu, Cel nevăzut de om, 
căci omul s-a învăţat să nu vrea să-L vadă pe Domnul. 

E u, Domnul Iisus Hristos, sunt plin de dor să gră- 
iesc peste pământ; sunt plin de dorul acesta, po- 
porul Meu. De şapte mii de ani tânjesc să am un popor cre- 
dincios cu totul ca să grăiesc şi să petrec cu el în cuvânt. Tatăl 
M-a numit Cuvântul, Dumnezeu Cuvântul, Fiul Tatălui 
Savaot. Amin, amin, amin. 

Mă strâng cu tine, că sunt plin de dor să cuvintez în 
mijlocul tău, Ierusalime mic, şi îţi spun durut că Mi-e dor de 
bucurii cu tine pe pământ, şi le e dor sfinţilor, poporul Meu. 
Cuvântul dintre Mine şi Tatăl e cu mare durere, şi e lungă 
această durere, şi de aceea Mi-e dor de bucurii, şi de tine 
Mi-e dor, poporul Meu. Aştept după sfinţi să se strângă în 
Mine pentru coborâre la tine ca să-Mi las cuvântul şi să Mă 
uşurez de el, că e fără de sfârşit cuvântul Meu şi îl port greu 
şi dau să-l pun pe pământ şi să-Mi uşurez din el. 


O mulţime de cuvânt rămâne între Mine şi Tatăl, între 
Mine şi sfinţi, între Mine şi îngeri înaintea Tatălui, iar facerea 
lui vine de pe pământ, şi Eu am aşteptat de şapte mii de ani 
să am un popor credincios cu totul ca să-Mi las cuvântul în 
mijlocul lui şi să Mă uşurez de el, că îl port greu, poporul 
Meu. De când Mi-am întocmit trâmbiţa cea pentru venirea 
Mea în anul 1955, am lucrat să-Mi fac popor ca să Mă las 
cuvânt peste el pe pământ, şi am zis mereu: «Fi-va credincios 
cu totul acest popor ca să pot Eu, Domnul, peste el şi cu el 
peste pământ?». Mi-a fost de atunci mereu dor şi iar dor să 
am pe pământ un popor numai şi numai pentru Mine şi să 
poată ca Mine şi cu Mine şi cât Mine peste pământ. De atunci 
Mi-e dor mereu, poporul Meu. O, Eu n-am făcut pe om numai 
ca să-l fac. Cine poate să înţeleagă atât cât voiesc Eu să se în- 
ţeleagă cuvântul Meu? Eu n-am făcut pe om numai ca să-l 
fac. L-am făcut ca să pot apoi în el cu lucrarea Mea şi cu 
odihna Mea. Amin, amin, amin. 

O, poporul Meu, Mă strâng lângă tine ca să Mă strângi 
la pieptul tău, că Eu pentru asta l-am făcut pe om. Eu sunt tot 
o mângâiere, şi nimeni dintre oameni nu ştie bine că Tatăl, 
Fiul şi Duhul Sfânt e mângâiere, şi din acest duh l-am făcut 
pe om. Dar când să-l punem şi în om ca să avem mângâierea 
întrupată în el pentru Noi, omul şi-a oprit-o pentru sine şi 
Ne-a lăsat fără el, şi fără ea apoi. Dar din acest duh al mân- 
gâierii am scuturat mereu peste pământ, şi pe cine a căzut el 
s-a făcut acela mângâierea Noastră, că Ne auzea apoi, şi Ne 
lua cu milă la pieptul lui şi Ne mângâia spunând la omul de 
pe pământ despre durerea Noastră de la om şi după om. 

O, poporul Meu, Mă strâng înfrigurat după tine şi lipsit 
de mângâiere, ca să Mă strângi la pieptul tău şi să-Mi laşi 
fiinţa să-Mi curgă peste tine, şi să Mi-o simţi cuprinzându-te, 
şi să te simt cuprinzându-Mă, că a venit vremea celei de a 
treia iubiri, iar taina iubirii Mele în om se desăvârşeşte de 
lângă tine, numai să ştii s-o cunoşti şi s-o iei şi s-o porţi cu 
multul pe ea, aşa cum te poartă ea pe tine, poporul Meu mi- 
cuţ. O, lă-te tu cupă a mângâierii Mele şi dă-Mi să beau din 
ea. Amin. 

Acum sunt plin de dorul sfinţilor pentru tine, Ierusali- 
me de azi. Mucenicul cel serbat azi în cer şi pe pământ de 
sfinţi şi de oameni s-a făcut în vremea trupului lui izvor de 
mângâiere pentru Dumnezeu. Mucenicul Dimitrie, cel strâns 
sub suferinţele de la om pentru calea lui cu Mine, el M-a iubit 
nespus, poporul Meu, şi M-a purtat cât Mine de mare în piep- 
tul lui, iar Eu M-am făcut pe veci apoi izvor de mângâiere din 
trupul lui cel îndumnezeit pe pământ între oameni. Eu Mă 
dădeam din el cu mângâierea şi cu puterea Mea la câţi Mă 
vedeau în el şi Mă doreau. Eu Mă dădeam din el, fiindcă Eu 
sunt tot o mângâiere, poporul Meu. Dar el acum se face 
mângâiere peste tine, că aşa sunt cei ce sunt, şi care Mă au cât 
Mine de mare în ei. Amin, amin, amin. 

T u, Doamne, Tată, Fiule şi Duhule Sfinte, 
eşti tot o mângâiere, şi aceasta am voit să 
fiu şi eu, şi am fost apoi aşa. O, nimeni dintre oameni nu ştie 
de ajuns că Tu eşti mângâiere şi că din acest duh l-ai făcut pe 
om, dar omul s-a oprit pentru sine, iar Tu ai rămas îndurerat. 
Dar din acest duh al mângâierii ai scuturat apoi, şi ai vorbit 
prin Moise şi prin prooroci, ca să Te simtă omul şi să Te ia în 
pieptul lui şi să Te lase să-l faci, că eşti Făcătorul, Doamne. A 
căzut şi peste mine duhul mângâierii, şi m-am făcut apoi 
mângâierea Ta şi puterea Ta pe pământ între oameni, şi am 
dat din duhul mângâierii la cei credincioşi cu totul, şi aceia 
Te-au mărturisit pe deplin, iar mărturisirea este mângâierea 

Ta de la om. Mă făcusem dulce ca Tine, că Te iubeam cât 
să-Ţi ajungă şi cât să-mi ajungă până la Tine, şi aşa am stat 
în vremea mărturisirii Tale prin mine, mucenicul Tău. Pe vre- 
mea mea nu putea fi nimic omul care Te iubea ca mine de 
mult, decât mucenic. Am fost mucenicit apoi, şi am trimis la 
Tine mucenici şi am lăsat în urmă credinţa în Tine peste 
mulţi, şi apoi m-am odihnit. Dar acum când Tu ai coborât şi 
cobori cu cetele sfinţilor, purtate de îngerii slavei coborârii 
Tale cea nevăzută de ochi omeneşti, acum mă fac duhul mân- 
gâierii din care m-am născut pentru Tine şi mă dau poporului 
Tău. Amin. 

Mă dau ţie aşa cum am fost făcut de Domnul şi aşa 
cum sunt, popor al venirii Lui cu sfinţii Lui. Mă strâng lângă 
tine cu sfinţii care mă însoţesc în zeci de mii, şi cuvintez din 
mijlocul lor peste tine şi mă fac duh de mângâiere în tine 
pentru sfinţi, că tu nu ştii starea sfinţilor care nu mai au stare 
de când Domnul Şi-a făcut popor în români, tânjind de atunci 
după un popor credincios cu totul, ca să-Şi facă prin el de- 
plină coborârea şi venirea, şi apoi slava venirii Lui. Din duhul 
mângâierilor cereşti îţi dau putere să vrei şi să fii slava venirii 
Lui, leagăn heruvimic să fii tu pentru venirea Lui şi pentru în- 
vierea morţilor care aşteaptă suspinând de atâta timp făgădu- 
inţa pentru viaţa veacului ce va să fie, popor coborât din cer. 
O, dacă tu nu eşti coborât din cer, atunci nu eşti. Dacă tu nu 
te-ai suit în cer ca să cobori pe pământ apoi, şi să fii apoi, 
atunci tu nu eşti. Spun aşa pentru că eu aşa am făcut, şi aşa 
am fost, şi aşa sunt. Şi iată, m-am suit la cer şi cobor pe pă- 
mânt la tine, că aşa sunt sfinţii Domnului pe pământ şi în cer. 
Din duhul mângâierii grăiesc ţie şi te alint ca să fii copil 
mângâios şi să-L mângâi pe Domnul şi să-L strângi la piept, 
că El pentru asta l-a făcut pe om. El este mângâiere, şi din 
acest duh l-a făcut pe om, iar omul aceasta trebuie să fie dacă 
este făcut de Dumnezeu. 

O, popor iubit de Tatăl, Fiul şi Duhul Sfânt, şi de sfinţii 
Lui, şi de îngerii Lui! Tu să fii popor coborât din cer, şi aşa să 
trăieşti pe pământ, că a venit vremea celei de a treia iubiri, şi 
fi-va s-o cunoşti pe ea şi să fii în ea. O mulţime de cuvânt ră- 
mâne între Tatăl şi Fiul şi nu vine pe pământ. Cuvântul acesta 
se face de pe pământ, nu din cer, iar sfatul dintre Tatăl şi Fiul 
în mijlocul sfinţilor e sfat mare şi mult, e izvor de lacrimă ca 
râul de multă, căci cuvântul care rămâne nerostit se face 
lacrimă între Tatăl şi Fiul în mijlocul sfinţilor, popor micuţ şi 
încă nepriceput pentru cele ce nu se văd. Au sfinţii iubire cu 
multul ca să-ţi dea şi ca s-o porţi între pământ şi cer şi ca să 
fii tu trupul iubirii sfinţilor şi duhul mângâierii de la unul la 
altul, Domnul din unul în altul lucrând în mijlocul tău, popor 
al venirii Domnului. Doresc sfinţii venirea Fui pe pământ şi 
împlinirea Scripturilor de nou Ierusalim coborât din cer, de la 
Dumnezeu, după Scriptura care zice aceasta. 

îmbracă-te şi lasă-te îmbrăcat în duhul mângâierii, că 
Do mn ul este mângâiere, iar tu să-I foloseşti lui Dumnezeu, 
popor mititel. Eu sunt izvorâtor de mir bine mirositor pe 
pământ acum, după ce m-am aşezat lângă Domnul, şi vreau 
să-ţi dau darul meu, ca să fii mireasmă de pe pământ şi până 
în cer şi să-I faci Domnului bucuria de a izvorî El din tine pe 
deplin cu cuvântul vieţii, cu dragostea dintre Mire şi mireasă, 
Do mn ul şi cu tine, că e vremea celei de a treia iubiri, şi va să 
Se desăvârşească Domnul întru venirea Sa la tine, ca să ştie 
şi să vadă tot pământul că El îşi răscumpără un popor iubit 
dintre oameni, şi că îşi va desăvârşi venirea. Amin. 

Şi acum, Doamne iubit, ia darul meu, că sunt de la Tine 
dăruit cu mir mirositor, cel de pe pământ izvorât din trupul 


meu. Ia darul meu şi toamă-1 peste poporul acesta al Tău şi fă 
minune de Duh Sfânt, că greu de tot mai dau să creadă oame- 
nii că Tu eşti acest cuvânt şi această venire a Ta la ei, fiindcă 
oamenii uită că Tu ai zis că vântul suflă unde voieşte, şi tot 
aşa şi Tu, cu Duhul Tău Cel Sfânt şi cuvântător peste pământ. 
O, dacă ar şti cei ce se numesc sau se simt mari cu înţelepciu- 
nea cea pentru Tine, dacă ar şti să Te cunoască şi să citească 
ei bine în Scripturi şi să le pună peste ei cum voieşti Tu, nu 
cum voiesc ei, atunci Tu Te-ai atinge de ochii lor, de duhul 
lor, şi ar pricepe ei taina râului vieţii, ar pricepe aceştia că una 
este cuvântul despre Dumnezeu, şi alta este cuvântul lui 
Dumnezeu; ar pricepe că Tu eşti mereu astăzi şi că aşa lucrezi 
dacă ai popor credincios cu totul. 

Nu e om care se laudă cu Tine şi din dreptul Tău şi care 
să nu-i lipsească întregirea minţii pe care Tu o aştepţi de la 
credinţa omului, căci omul Ţi-a luat faţa, zice el, şi când să 
Ţi-o şi arate, nu numai să Ţi-o propovăduiască la oameni, se 
face omul mincinos, că nu este ca Tine omul. Doamne. 

O, hai să-l împodobim pe poporul Tău cel binecredin- 
cios cu toate harurile venirii Tale la el pe pământ, că mare a 
fost cuvântul Tău pe care l-ai spus peste ucenici când ai plecat 
la Tatăl, zicându-le lor: «Eu sunt cu voi până la sfârşitul vea- 
curilor, iar Duhul Sfânt Mângâietorul din al Meu va lua şi vă 
va vesti vouă pe toate ale Mele». 

Aşteaptă morţii venirea Ta, Doamne, iar când omul cel 
fălos din dreptul Tău zice că Tu nu vii, se face durere mare 
peste cei adormiţi care atât de mult aşteaptă ziua învierii mor- 
ţilor şi viaţa veacului ce va să fie. Aceştia stau şi ascultă gla- 
sul Tău din zilele acestea şi se gătesc pentru înviere la glasul 
Tău, fiindcă Tu ai spus: «cei din morminte vor auzi glasul 
Fiului lui Dumnezeu şi vor învia». Amin. 

Vino, Doamne, cu noi pe pământ şi Te fa mângâiere 
peste cei ce Te aşteaptă să vii, că nu mai e nimeni care să Te 
aştepte să vii, şi nimeni nu mai crede că va fi să vii precum 
Tu ai zis prin Scripturi. Curând, curând Te vor vedea toate 
neamurile oamenilor de pe pământ venind cu putere şi cu sla- 
vă multă, şi vor da să se ascundă cu spaimă, precum Tu ai 
spus, dar venirea Ta este sigură ca venirea zorilor, căci cuvân- 
tul Tău, atunci şi acum, este adevărul, Doamne, şi îi vei bucu- 
ra pe cei ce Te aşteaptă să vii. Amin, amin, amin. 

E u, Domnul, sunt mângâiere, poporul Meu. 
Aş vrea să fiu mângâierea omului, dar 
omul nu vrea şi nu ştie ce este Dumnezeu şi cum este mân- 
gâierea Fui. O, poporul Meu, mai adevărat se crede omul ca 
Mine, chiar dacă el zice că Mă crede şi Mă caută şi Mă iubeş- 
te şi Mă trăieşte prin iubirea lui de Mine şi prin credinţa lui 
cu care se mângâie pe el şi nu pe Mine. Iată durerea Mea cea 
mare: mai adevărat se crede omul ca Mine, fiindcă Eu stau 
nevăzut, iar omul s-a învăţat să nu Mă vadă şi să nu vrea să 
Mă vadă. El se înveleşte cu Scriptura care spune că nu poate 
omul să Mă vadă şi să rămână viu. El uită că Eu am venit 
între oameni şi că aceştia M-au văzut şi M-au cunoscut că 
sunt Dumnezeu, şi M-au mărturisit şi au propovăduit lumii pe 
Dumnezeu întrupat pe pământ între oameni. El uită că Eu am 
spus că voi fi cu ai Mei până la sfârşitul veacului şi voi cina 
cu ei şi Mă voi arăta lor. O, poporul Meu, îmi îngrădeşte omul 
cuvântul cel spus de Mine atunci şi acum şi nu vrea omul să 
fie adevărat prin cuvântul Meu şi prin cuvântul lui pe care-1 
spune că Mă aşteaptă şi că iarăşi va să vin să judec viii şi 
morţii, şi că aşteaptă el învierea morţilor şi viaţa veacului ce 
va să fie. 

O, poporul Meu, Mă strâng lângă tine să Mă strângi la 
pieptul tău, că nimeni nu Mă mai strânge. Sunt plin de dor să 

grăiesc pe pământ, căci Tatăl M-a numit Dumnezeu Cuvân- 
tul, şi îţi spun durut că Mi-e dor de bucurii cu tine pe pământ, 
şi de venirea Mea la tine, văzută pe pământ. Mă strâng 
înfrigurat lângă tine şi lipsit de mângâiere, ca să Mă strângi la 
pieptul tău şi să-Mi laşi fiinţa să curgă peste tine, şi să Mi-o 
simţi cuprinzându-te, şi să te simt cuprinzându-Mă, şi să fii 
cupa mângâierii Mele şi să-Mi dai să beau din ea, copilul 
Meu de azi, poporul Meu cel bogat în har. Amin, amin, amin. 

26 octombrie/8 noiembrie 2002 

Soborul sfinţilor arhangheli Mihail şi Gavriil 

Apostolul Ioan desluşeşte taina învierii. Iarăşi vor fi toate una, ca 
la începutul zidirii lui Dumnezeu. Se binecuvintează cele lucrate la 
porunca Domnului în grădina întâlnirii. Domnul grăieşte cu ţara 
română despre taina ei la început şi la sfârşit. 

ună din trâmbiţă Mihail arhanghelul pentru adu- 
narea îngerilor, poporul Meu. El este îngerul 
Meu, îngerul Domnului, şi este îngerul poporului Meu. El 
sună din trâmbiţă sărbătoarea îngerească pe care Eu şi cu în- 
gerii şi cu sfinţii şi cu poporul Meu o aşezăm pe pământ, ca 
să vorbească din cer Do mn ul şi să audă cei vii şi cei morţi, şi 
tot şi toate să se bucure pe pământ, cu cerul pe pământ. Amin, 
amin, amin. 

Coboară cerul pe pământ, poporul Meu. Sunt adus lân- 
gă tine pe mare slavă de îngeri. Stăm faţă în faţă cu tine, Ieru- 
salime, popor al Domnului. Stau îngerii şi te privesc cu nesaţ, 
şi tu ştii cum trebuie să fii văzut de cei din cer şi de cei de pe 
pământ, că tu trebuie să fii slava Mea, slava venirii Mele, 
slava Domnului întru a doua Sa venire. Amin. 

Acum am dat mult şi ceresc ajutor ca să putem pecetlui 
cu pecete de sfinţenie legănuţul cel din jurul ieslei Sfintei 
Sfintelor în grădina întâlnirii Mele cu omul, cu cei vii şi cu 
cei adormiţi, căci acest loc e loc de întâlnire cerească pe pă- 
mânt, Ierusalime de azi. Iată, te cuprind în desfacere de taină, 
că Eu pe toate le adun în jurul tău ca să le lucrez. Locuinţa 
celor adormiţi îşi desface capacul, şi se zoreşte cu multul şi 
cu fuguţa taina învierii morţilor despre care Eu, Domnul, atât 
de mult v-am vorbit vouă ca să vă fac pe voi să le spuneţi lor 
să se scoale, că de-acum e vremea. Amin. 

Iată, a dat de veste arhanghelul Mihail sărbătoare pen- 
tru îngeri, şi a sunat peste voi cu sărbătoare, şi a sunat peste 
cei adormiţi ca să se adune, că Eu, Domnul, le-am spus lor că 
vor sta în preajma lucrului Meu de peste voi, vor sta de la ziua 
de pomenire care a fost acum câteva zile adusă de voi pentru 
ei şi până la ziua de serbare a mai-marilor îngerilor care vor 
aduna pe îngeri şi pe sfinţi la sărbătoare, la întâlnirea celor 
două lumi în grădina întâlnirii, cea de Mine întocmită prin voi 
ca să fie şi să stea înaintea Mea pe pământ. Cei adormiţi sunt 
acum aici, aşa cum voi i-aţi pomenit, pe fiecare la rândul cetei 
sale, începând de la Adam şi până în zilele acestea. 

Mereu, mereu v-am povăţuit pe voi să fiţi taina împă- 
răţiei cerurilor, taina Mea pe pământ, ca să pot să-Mi lucrez 
Eu planul zidirii lumii care va să fie înnoită spre arătare, aşa 
cum este şi aceasta care se vede cu ochiul omenesc. Mereu, 
mereu am căutat să vă aşez la lucrul înnoirii lumii şi la învie- 
re, fiilor. Eu lucrez greu când Mă împiedic de om. De la în- 
ceput M-am împiedicat în om, că nimic şi nimeni nu M-a 
ascultat mai puţin decât omul. Dar pentru cele ce sunt scrise 
să se facă şi să fie Eu îmi pun tainica Mea putere, şi ele se fac 
şi sunt, şi toate sunt, şi curând, curând va cădea despărţitura 
între cele ce se văd şi cele ce nu se văd, şi vor fi iarăşi toate 
una, aşa cum a fost la începutul zidirii lui Dumnezeu. Amin. 


Adunarea îngerilor îi bucură pe cei adormiţi care s-au 
aşezat pe scăunelele de piatră aici, în grădina întâlnirii, 
uitându-se la sărbătoarea de azi şi luând din ea şi din masa 
Mea cu voi, şi apoi Eu, Domnul, îi slobozesc, că Eu le-am 
lungit statul lor de la ziua de pomenire a lor. Nici o lucrare nu 
se face fără îngeri, iar îngerii au azi lucru mult, căci sunt 
multe, multe suflete la sărbătoare, fiilor, şi nu se poate spune 
numărul lor, iar îngerii au mare ordine peste ele şi pentru ele, 
ca să ia toată suflarea din masa de azi a îngerilor care sărbă- 
toresc lucrând şi mult lucrând. Amin. 

Ioan, ucenicul Meu cel iubit, dă să desluşească acum 
cu putere taina învierii, iar Eu, Domnul, îl aşez peste voi în 
cuvânt, că nimeni ca el n-a vorbit mai desluşit despre taina 
cuvântului fără de care nimic nu s-a făcut din câte s-au făcut. 
Eu cu atât drag îl aşez pe el cuvânt peste voi! Că aceeaşi iu- 
bire o avem între Mine şi el, aşa cum am avut-o şi cât am stat 
cu trupul pe pământ între oameni. 

Hai, copile scump! Hai, fiule, ucenic desăvârşit ca şi 
învăţătorul tău! Hai să fii acum peste poporul Meu! Amin, 
amin, amin. 

I ar eu, Doamne, zic: acum şi pururea şi în veci 
de veci voi fi ca Tine, fiindcă Tu eşti fiinţa 
sfinţilor pe care i-ai zidit de la întemeierea lumii, că Tu eşti 
tot o taină de când lucrezi pentru om. Grăiesc cu Tine înaintea 
poporului Tău de azi şi înaintea îngerilor şi a sfinţilor şi, 
iarăşi, înaintea adunării celor adormiţi aduşi la sărbătoarea 
arhanghelilor în grădina întâlnirii Tale cu cerul pe pământ, 
Doamne. 

O, dacă eu sunt taina iubirii, vreau ca poporul Tău să 
ştie cât este ea de multă şi de mare cu lungimea ei cea tainică. 
Ai venit de la Tatăl Om pe pământ, şi eu Te-am iubit cu iu- 
birea Ta din pieptul meu, că Tu Te-ai aşezat în mine cu toată 
taina Ta, şi eu am dus-o de lângă Tine, şi în taină am dus-o, 
în taină chiar şi de ceilalţi ucenici ai Tăi de atunci. Eu de 
lângă Tine nu vorbeam altceva decât despre iubirea cea tai- 
nică, iubirea care s-a întrupat pe pământ în a şasea mie de ani 
de la zidirea lumii, Doa mn e. Ca şi atunci, şi azi eu sunt taina 
iubirii cea fără de sfârşit în om. Am arătat în mine viaţa care 
este lumina oamenilor, că eu am fost rodul cuvântului Tău 
care s-a făcut iubire înăuntrul fiinţei mele, şi ea m-a legănat 
ca pe un prunc în leagănul ei. Iar când a fost să arăt taina cea 
de la sfârşitul timpului, despre venirea Ta şi despre învierea 
morţilor, m-am aşezat înaintea Ta, şi Tu înaintea mea, şi apoi 
am scris tot ce Tu ai binevoit să se facă cunoscut prin mine. 
Şi apoi, taină de nepătruns cu mintea omului, că eu i-am pus 
pe ucenicii mei să mă aşeze în pământ, dar eu n-am stat aşa, 
ci am ieşit tot viu, şi aşa am rămas, şi am arătat atunci taina 
învierii morţilor, căci precum eu am ieşit din pământ şi am 
umblat şi umblu de nu m-au mai găsit ucenicii mei unde m-au 
pus, tot aşa va fi şi cu învierea morţilor, căci mormintele se 
vor deschide pentru ridicarea celor adormiţi, şi ei vor sta 
înaintea Ta, aşa cum este scris de mine în cartea Apocalipsei 
după ce Tu mi-ai desluşit pe cele ce vor fi lucrate la vremea 
venirii Tale a doua oară de lângă Tatăl. Toţi cei morţi vor ieşi 
din pământ cu trupul aşa cum eu am ieşit, aşa cum sfinţi mulţi 
şi neştiuţi au ieşit apoi, că eu am scris aceasta în cartea mea, 
şi am scris despre lucrarea cuvântului Tău de azi care este 
judecata făpturii, Doamne, şi este tronul Tău pe pământ, că pe 
toate Tu pe pământ le lucrezi. Toată lucrarea Ta şi toată lucra- 
rea lui satana am scris-o eu în cartea mea cu Tine pentru sfâr- 
şit de timp. Se teme omul să se uite bine în ea, dar cele scrise 
în ea aşa s-au lucrat, precum sunt scrise, şi cele ce mai sunt 

din ea aşa vor fi. Amin. Şi ca să audă cei tari la cerbice că 
acum este venirea Ta, să se uite în cartea Apocalipsei şi să 
vadă în ea cum eu am scris despre cartea Ta pe care o scrii Tu 
azi cu poporul cel din urmă, fiindcă eu am scris despre 
desfacerea peceţilor cărţii cuvântului Tău peste pământ, şi în 
care stă judecata lumii şi învierea morţilor, carte pe care ni- 
meni din cer sau de pe pământ nu s-a găsit să-i desfacă pece- 
ţile; nimeni decât Tu, Mieluţul Tatălui, fiindcă Tu cu sângele 
Tău răscumperi pe om. Aceasta de azi este cartea cea pome- 
nită în cartea mea de atunci, şi fericit este cel ce va fi găsit viu 
în ea, căci vremea este aproape, şi vine, şi se face veşnicie 
dulce vremea Ta de azi. 

Mă vestesc de la o margine la alta a pământului ca să 
mă audă popoarele şi neamurile şi limbile şi toţi împăraţii lor, 
că eu din nou proorocesc pe cele scrise atunci în cartea mea 
cu Tine, Mielule al Tatălui Savaot. Şi le vestesc celor din 
morminte taina învierii lor, căci ei, curând, curând se vor ridi- 
ca aşa cum eu m-am ridicat din pământ, şi vor vesti ei lucra- 
rea aceasta, şi cu zecile de mii o vor vesti pe ea. Şi atunci anti- 
christ se va arăta cu totul biruit de strălucirea venirii Tale cu 
ziua cea de veci a omului, Doamne, fiindcă cele şapte veacuri 
s-au scurs, şi a venit nunta Mirelui, şi El îşi împodobeşte mi- 
reasa, căci scris este: «Numai cei înţelepţi vor pricepe taina 
Ta, cartea Ta şi venirea Ta cea de la sfârşit de timp». Amin, 
amin, amin. 

I ată, poporul Meu, ucenicul Meu a grăit peste 
voi. Amin. 

Sună Mihail arhanghelul lucrul zilei de azi şi îl scrie ca 
să fie, iar voi îl scrieţi pe hârtie, fiilor care-Mi primiţi cuvân- 
tul în cartea venirii Mele, cartea care judecă făptura şi o pre- 
găteşte pentru înnoire, căci Eu, Domnul, înnoiesc lumea, şi 
aceasta fac cu cuvântul Meu cel de azi peste pământ. Sună de 
sărbătoare trâmbiţele îngerilor, sună de înviere Mihail arhan- 
ghelul, şi mare bucurie se aşează pe duhul celor adormiţi care 
aşteaptă pe Domnul cu ziua venirii Sale. 

O, poporul Meu, voiesc ca tu să nu mai uiţi de-acum ce 
taină eşti tu, că dacă uiţi, e greu de Mine şi de tine, şi dacă 
uiţi, îi este greu făpturii care aşteaptă de şapte timpuri naşte- 
rea ei din nou pentru viaţa spre care a fost făcută. Dacă omul 
a stricat tot ce am zidit Eu cu cuvântul şi cu mâna, tu să fii 
omul care înnoieşte, care zice cu cuvântul Meu învierea a 
toate şi viaţa şi veacul ce va să fie. Amin. 

O, poporul Meu, să preţuieşti darul Meu din mijlocul 
tău şi pe cei ce-1 poartă spre tine, şi pe tine spre Mine. Să fii 
credincios darurilor Mele din mijlocul tău şi să le laşi peste 
tine ca să te facă şi ca să fii. învaţă bine, bine, şi din zi în zi 
mai mult, taina cuvântului Meu de peste tine şi aşează-te în 
faţa Mea aşa cum îmi este Mie dor să stai. învaţă, ca să ştii să 
stai, învaţă taina creştinătăţii cea de fiecare clipă, şi să se aşe- 
ze ea apoi peste toată făptura, că ea este cea care te fereşte pe 
tine de tot răul de pe pământ şi din văzduh şi din adânc, iar tu 
s-o preţuieşti şi să trăieşti din ea, căci viaţa trebuie să fie hra- 
na ta şi milostenia ta înaintea omului şi înaintea Mea. Amin. 

Acum, fiilor binecuvântaţi, rostiţi pecete de sfinţenie 
peste legănuţul în care Eu vă legăn azi în grădina întâlnirii. Să 
vă fie loc de mângâiere între pământ şi cer pentru voi, cei tru- 
diţi sub slava venirii Mele de acum. Să vă fie leagăn ca la 
copii, dar învăţaţi mereu, mereu pe poporul Meu taina de co- 
pil. Iar la învăţătura pe care o veţi da voi poporului Meu vor 
sta cei adormiţi să asculte şi să se mângâie, şi să vă mărturi- 
sească ei apoi, că Eu le dau lor acum grădina întâlnirii Mele 
cu omul, şi le dau scăunelele de piatră, şi le dau duh de fii ai 
lui Dumnezeu, şi le dau să stea şi să audă de la voi lucrul vos- 


tru cu Mine şi să se bucure întru venirea Mea şi să fie ei gata 
pentru când arhanghelul Mihail va suna ultima lor zi de aştep- 
tare, ziua venirii Mele în slavă văzută, ziua învierii lor, că mai 
mult ca ei nimic şi nimeni nu aşteaptă ziua Mea, fiilor. Amin. 

în această zi de mare sărbătoare luaţi crucea şi busuio- 
cul şi rostiţi pecetluirea cu sfinţenie peste corăbiuţa pe care 
Eu din mila Mea v-am dăruit-o acum ca să vă ajutaţi cu ea în 
lucrul vostru cu Mine, iar ea să vă ajute. Amin. Aşa să Mă 
ajutaţi şi voi, aşa să Mă purtaţi şi voi, şi să mergeţi şi să Mă 
purtaţi. Amin. 

Mergeţi, fiilor, şi arătaţi-vă fiilor oamenilor, că Mă 
cobor cu voi în mijlocul lor ca să fiu văzut, Eu şi poporul Meu 
în mulţimi. Amin. Eu pentru voi înlesnesc prilejuri de a Mă 
arăta cu voi, ca să fiu Eu văzut în voi, şi voi în Mine. Pentru 
Mine fac această lucrare, şi vă trimit cu mare binecuvântare 
să vă arătaţi fiilor oamenilor cu ţara venirii Mele pe care prin 
voi o ţin pe braţe ca s-o măresc pe ea înaintea Mea. Amin. Fiţi 
frumoşi şi mergeţi în numele Meu, şi să fiu văzut în voi, şi să 
fiţi voi strălucirea slavei Domnului în faţa munţilor înalţi şi 
semeţi, care nu ştiu să se mai aplece şi să se mai închine lui 
Dumnezeu, Cel Care a făcut cerul şi pământul şi pe om. 

Mergi, Ierusalime, mergi, poporul Meu! Găteşte-te în 
straie de nuntă şi mergi ca să schimbi omul la faţă, căci când 
omul vede slava Mea cu tine, i se schimbă faţa, şi Eu pot să-i 
grăiesc lui. Mergi, Ierusalime, că-ţi dau cu tine toată oastea 
cerească, şi tu să fii trupul îngerilor, sus, pe înălţimile oame- 
nilor, şi oamenii se vor apleca slavei Mele cu tine şi se vor în- 
treba cine eşti tu, cel atât de frumos. Amin, amin, amin. 

Acum, poporul Meu, să stăm la masa pomenirii înge- 
rilor, că sunt cu zecile de mii şi nu se pot număra. Să stăm şi 
să împărţim din hrană celor adormiţi, şi apoi să-i slobozim. 
Să stăm şi să-i hrănim pe ei de la masa Mea cu voi. Daţi înţe- 
lepciunea Mea din voi, daţi celor din cer şi celor din locuinţa 
morţilor şi celor din adânc, fiilor, şi toate, toate se vor înve- 
dera în lumină. Şi apoi iarăşi vom binecuvânta şi vom sfârşi 
cuvântul cel de azi al sărbătorii îngerilor. 

Iar acum, binecuvântată să fie masa cea pentru trup şi 
masa cea pentru duh, că Eu, Domnul, sunt aici cu voi, şi cu 
trupul sunt, şi doresc, poporul Meu, să merg pe pământ cu voi 
văzut, şi voiesc, fiilor, să fiţi voi gata pentru această slavă pe 
care atât de mult şi de cu dor Eu, Domnul, o aştept de lângă 
voi. Amin, amin, amin. 

* 

A m stat, poporul Meu, cu mulţime mare din cer. 
în cete-cete îngerii au stat deasupra voastră şi 
lângă voi. V-am arătat cum scăunelele de piatră sunt pline cu 
cei ce aşteaptă învierea, pline în ordine şi fără ordine, căci 
trupurile când vor învia le va ajunge cum să stea, fiindcă vor 
fi ca trupul Meu care nu este ţinut de nimic şi care este peste 
tot întru pace ca în cer, nu ca pe pământ. 

S-au odihnit mult cei adormiţi cu trupul, că li s-a părut 
o veşnicie această zi de dor şi de înviere. Toate treptele de 
piatră ale grădinii întâlnirii au fost pline de îngeri în trepte, că 
mult lucru au avut ei azi din pricina sărbătorii lor şi din 
pricina celor adormiţi care au stat cu voi ca să asculte de la 
Mine şi de la voi, fiindcă Eu am proorocit prin această lucrare 
de cuvânt că ea va ajunge cu lucrul ei cel ceresc să-i ridice pe 
cei adormiţi până la al miilea neam, iar poporul Meu să stea 
la această datorie şi să lucreze învierea morţilor. 

Slava îngerilor a umplut grădina întâlnirii. Bucuria 
celor adormiţi a umplut grădina de duh de înviere, de duh de 
bucurie. Eu mereu, mereu vă pun pe voi la lucrul învierii, şi 

de aceea atât de mult dau să vă fac frumoşi cum nu mai e 
nimeni, nimeni pe pământ, şi să vă iubească făptura toată şi 
să vă iubească fiii oamenilor uitându-se la voi, cei frumoşi ai 
Mei. Frumosul este tot ce este ceresc în om şi din om, iar voi 
sunteţi pilda răsplăţii sfinţilor care au suferit nevoindu-se, şi 
apoi murind în numele Meu, ca să crească pe urma credinţei 
lor şi a dorului lor de Mine, să crească neamul creştinesc pe 
pământ şi să rămână Domnul lucrător peste om, că Eu, po- 
porul Meu, vreau să aduc omului fericirea cea din rai pe pă- 
mânt. Amin. 

O, cum să facem după ce omul s-a învăţat aşa de mult 
cu cele pe care le face el şi nu Eu? Cum să fim de frumoşi pe 
pământ ca să vadă omul această fericire a Mea în om şi să 
râvnească apoi la ea? Cum să facem, fiilor, să ştie omul dorul 
Meu după el şi ziua Mea care se apropie de om ca să-i dea din 
ea, şi el să ia? Eu ţi-am spus, poporul Meu, că te voi numi mai 
presus de ziua naşterii, mai presus de ziua învierii te voi 
numi. Ţi-am spus prin fiii prin care te păstoresc că tu trebuie 
să fii poporul cel nou care Mă are altfel decât a avut omul pe 
Domnul până acum. Omului creştin sau păgân îi place să Mă 
aibă şi să Mă vadă pe cruce şi să se închine Mie aşa cum Mă 
aşează el înaintea lui ca să Mă vadă, răstignit. O, dacă aşa 
vrea să Mă vadă şi dacă aşa Mă pune spre vedere pe la toate 
răspântiile, de ce, oare, nu-Mi urmează omul pilda vieţii 
Mele? De ce nu plânge omul că Mă vede pe cruce? De ce nu 
se opreşte, şi trece făcându-şi semnul crucii şi zicându-Mi: 
„Doamne, ajută-mă!“ sau „ iartă- mă! “? Eu sunt pe cruce vă- 
zut de ochii lui, şi el vrea de pe cruce să-l ajut, dar Eu sunt 
Cel viu, şi nu ştiu cum să-i spun omului cât sunt Eu de viu, 
înainte de învierea Mea dintre morţi, şi după înviere apoi. Nu 
ştiu cum să-l fac pe om să vadă sau să creadă că Eu sunt cu 
trupul viu, şi abia mai pot să stau nevăzut după ce atât de mult 
s-a apropiat vremea ca să Mă vadă tot trupul, căci scris este: 
«Tot ochiul II va vedea pe El, chiar şi cei care L-au împuns». 
Amin. 

O, poporul Meu, cu mare sărbătoare te-au înconjurat 
îngerii, fiule. Cu mare dor te-au privit cei adormiţi la masă cu 
tine în grădina întâlnirii Mele cu omul. Tu să nu uiţi că de 
acum înainte te va însoţi cu multul lumea cea nevăzută care 
ştie acum din gura Mea taina acestei grădini şi lucrul Meu din 
ea cu cele ce nu se văd. Dar Eu le scot la vedere ca să le ve- 
deţi şi să le mărturisiţi, căci «Ochii celor care văd nu vor mai 
fi închişi», fiindcă aşa este scris. Amin. 

îngerii stau în preajma ta cu zecile de zeci de mii ca să 
te însoţească şi ca să-i însoţeşti tu pe ei, căci ieşim, poporul 
Meu, spre neamuri, ca să te vadă şi ca să-i schimb omului ini- 
ma şi faţa la vederea ta în mijlocul oamenilor. Tu eşti mi- 
nunea cea lucrată de Mine la sfârşit de timp, acum când omul 
nu mai poate crede în Mine că sunt viu şi că-Mi lucrez ve- 
nirea despre care scrie în Scripturi ca s-o împlinesc pe ea. 

Mergem să rostim slavă cerească peste România. Merg 
cu tine în vârful ei ca să-i rostesc prin tine naşterea ei din nou, 
ca s-o schimb la faţă şi aşa s-o arăt lumii pe ea. Toată strălu- 
cirea Mea o voi aşeza peste tine, poporul Meu, şi Mă voi arăta 
cu tine peste pământ, că Eu aşa ţi-am proorocit aceasta prin 
cuvântul acestei lucrări încă de pe când aveam în trup pe 
pământ pe trâmbiţa Mea Verginica. Mă voi slăvi în tine şi îl 
voi îmbăta pe om la vederea aceasta. Voi vărsa din Duhul 
Meu peste om, iar tu vei fi vasul Meu cu untdelemn, şi din 
tine Mă voi revărsa cu slava Mea cea dulce şi voi rosti peste 
ţara Mea de nuntă dragostea Mea cea de la sfârşit de timp, şi 
voi spune aşa: 


Eu nu te-am uitat, o, ţară a strălucirii, ţara Mea de la 
sfârşit de timp! M-am născut pe pământ între oameni odată cu 
naşterea ta, şi tu ai numele Meu pe creştetul tău, şi tu vei ră- 
mâne, că aşa te-am numit la sfârşit de timp, şi am zis că tot 
cel ce se va îmbrăca în cămaşa de creştin se va numi român. 

Eu nu te-am uitat, iubito, şi M-am întors în pământul 
tău pe care i l-am dat la început de moştenire omului cel zidit 
de mâna Mea, că din tine am luat cu mâna pământ, şi din el 
l-am plămădit pe om. Tu ai fost primul petecuţ de uscat care 
a ieşit din ape la facerea lumii, şi l-am numit pământ după ce 
am făcut cerul despărţind apele de sus şi de jos. Iar din apele 
de jos te-am scos pe tine întâi ca pe o pruncă nou-născută 
ridicându-te de creştet în sus şi ţi-am dat pânză albă de botez, 
pe care am scris cu mare taină numele tău cel de la sfârşit de 
timp: Ierusalimul venirii Mele a doua oară de lângă Tatăl. 

Tu eşti vârful pământului, creştetul pământului, întâia 
născută din ape la facerea lumii. Tu eşti ţara Mea de nuntă, 
căci Tatăl în tine Mi-a aşezat masa nunţii, şi Mi-a gătit mi- 
reasă dulce, mireasă din români, ţara Mea. 

O, iubito, tu eşti pământul cel de moştenire al omului 
cel întâi zidit, căci el îşi cunoaşte trupul şi vine să şi-l ia îna- 
poi, ca la început, căci Eu aduc cu Mine ziua învierii morţilor, 
şi fiecare îşi va lua trupul şi va sta înaintea Mea. Şi tu vei sta, 
iubito, în faţa Mea, şi îmi vei da slava ta cea de la început şi 
Mă vei primi aşa cum M-ai primit de Făcător al tău la naş- 
terea ta odată cu naşterea Mea din Fecioară pe pământ. 

Pace ţie! Eu nu te-am uitat, iubita Mea. Iată-ţi cămă- 
şuţa de botez. Ţi-am păstrat-o în Tatăl, şi acum iarăşi ţi-o dau, 
şi te voi numi cea aleasă, cea dulce, că mult te iubesc, fiindcă 
tu n-ai avut alt dumnezeu în afară de Mine şi n-ai robit pe 
străin, şi Eu îţi dau plata pentru răbdarea ta şi îţi dau frumu- 
seţea cea dintâi şi te fac raiul venirii Mele, iubito. Şi cine te 
va iubi, după dreptate te va iubi, iubita Mea, că nici un neam 
sub soare nu va avea strălucirea ta. 

Eu sunt. Nu te teme. Şoapta Mea curge peste tine şi se 
face râu al vieţii peste pământ din mijlocul tău, că a venit vre- 
mea iubirii, iubirea dintre Mire şi mireasă, ţara Mea, iubita 
Mea. Eu sunt. Soarta ta este în mâna Mea, nu în mâna ta. Eu 
sunt Stăpânul tău, Mirele tău, şi te vor iubi popoarele şi nea- 
murile şi limbile şi împăraţii pământului pentru slava Mea 
care străluceşte din mijlocul tău luminându-te şi slăvindu-te, 
căci tu eşti cea dintâi, iubita Mea cea de la sfârşit de timp şi 
de la început de timp, că Eu vin, şi tu vei fi a Mea şi vei fi sla- 
va Mea şi vei fi lumina lumii, precum Eu sunt, iubito. Amin, 
amin, amin. 

O, Eu aşa voi vorbi cu ţara Mea cea de la sfârşit de 
timp, poporul Meu. Slava Mea cea din ea o va cuprinde pe ea, 
şi vreau ca tu să nu mai fii decât slava Mea pe pământ. Te-am 
învăţat mereu să fii frumos, frumos şi ţi-am spus mereu, 
mereu că vin zilele gloriei Mele cu tine ca să fac lumină mare 
peste întunericul de pe pământ, şi apoi să vin, că nu voiesc să 
vin pe neştire, poporul Meu. Voiesc să vin ca Mire, nu ca 
Judecător. Voiesc să vin cu venire dulce şi vreau să-l deprind 
pe om cu venirea Mea şi vreau să-l învăţ să Mă aştepte şi 
vreau să-i dau darul credinţei cea pentru venirea Mea, precum 
ţie ţi-am dat. 

O, poporul Meu, caută cu dor fapta credinţei tale în 
venirea Mea şi dă-Mi să văd că tu eşti minunea Mea pe care 
văzând-o fiii oamenilor, să creadă că Eu vin şi să Mă aştepte 
cu dor, poporul Meu. Amin, amin, amin. 

Praznicul Intrării Maicii Domnului în biserică 

Omul nu-L mai preţuieşte pe Dumnezeu. Lucrarea harului în om îi 
dă omului ochi să vadă. Omul spune că nu este sfârşitul veacului. 
Maica Domnului se roagă pentru om. Cei ce sunt ai lui Hristos sunt 
ai lucrării harului. 

C oboară Domnul pe pământ cuvânt. Amin, amin, 
amin. Eu sunt Cuvântul Care a făcut cerul şi 
pământul. învăţătura Mea este din Tatăl, şi cine Mă cunoaşte 
pe Mine în ea, îl cunoaşte şi pe Tatăl, şi cine ascultă de ea, 
ascultă de Tatăl, Care M-a trimis Cuvânt pe pământ. Amin. 

V-am aşezat ca să Mă primiţi şi să aşezaţi în cartea lui 
cuvântul Meu, voi, străjeri care ascultaţi glasul Meu. O, fiilor, 
Mi-e tare milă de voi când vă văd doborâţi de tot felul de griji 
şi de neputinţa de a le mai scoate la capăt. Dar Eu sunt putere 
pentru voi şi vă învăţ mereu, mereu, şi nu ştie şi nu pricepe 
poporul Meu cât vă învăţ Eu pe voi. El doar Mă ia de la voi 
şi vede ce spun Eu, dar cât grăiesc Eu vouă şi cât vă învăţ Eu 
pentru el, nu ştie el, fiindcă voi sunteţi atât de umiliţi înaintea 
lui cât să poată el să fie şi să nu se teamă de fiinţa Mea din 
voi, de lucrarea Mea din voi peste el. 

învăţătura Mea e tainică din voi, şi dacă n-ar fi aşa tai- 
nică, Eu n-aş mai putea pentru voi şi pentru Mine, că pe pă- 
mânt Eu am încăput puţin de tot cu slava Mea cea mare, 
fiindcă omul nu preţuieşte pe Dumnezeu, şi de aceea îi este 
aşa de greu omului pe pământ. Eu ar trebui să fiu cea mai 
mare grijă şi bucurie a omului; Eu şi cu toată lucrarea Mea pe 
care am pus-o şi o pun mereu pe pământ lângă om ca să fiu 
cu omul şi ca să fie omul cu Dumnezeu. 

Adânc şi dureros îmi este suspinul după câtă lucrare 
cerească am lucrat pe pământ ca să-l întorc pe om în dragos- 
tea Mea, în starea cea de har în care am fost Eu în toată vre- 
mea trupului Meu în mijlocul oamenilor care M-au văzut şi 
care atât de puţin au ştiut să se uite şi să vadă şi să înţeleagă 
apoi că Eu am fost Dumnezeu coborât între oameni în mare 
taină, precum şi astăzi sunt. Puţin de tot înţelege omul că Eu 
Mă aplec după el în chip atât de tainic, aşa cum şi acum două 
mii de ani am pregătit pe mama Mea Fecioara ca să Mă poar- 
te, şi apoi să Mă nască şi să Mă dea oamenilor de Mântuitor 
al lor, venit de la Tatăl. 

O, mamă, te sărbătoresc pe tine în mijlocul poporului 
cuvântului Meu, şi amintesc celor ce Mă iau de aici cuvânt, 
că te-ai supus venirii Mele pe pământ încă de când erai 
pruncă micuţă de te-au adus la templu cei ce te-au născut, ca 
să te dea lui Dumnezeu, şi după ce te-au dat, tu ai crescut; şi 
după ce ai crescut, ai slujit planului venirii Mele de la Tatăl la 
om. Adânc şi îndurerat îmi este suspinul după câtă lucrare 
cerească am lucrat pe pământ ca să Mă cunoască omul prin 
lucrările Mele cele pentru el, mamă, şi ca să se întoarcă el în 
dragostea Mea, şi Eu să-i dau har, mamă. Mă fac cu tine 
sărbătoare în mijlocul poporului cuvântului Meu ca să-i dau 
har, că lucrarea harului în om îi dă omului ochi ca să vadă şi 
urechi ca să audă, şi apoi credinţă, iubire şi faptă şi dor şi 
suspin după Dumnezeu, mamă. Cel ce are har are suspin, are 
dor de Mine, are putere să Mă aibă şi să Mă arate oamenilor 
aşa cum M-ai arătat tu, mamă plină de har. Dacă tu ai ştiut să 
Mă doreşti şi să Mă iubeşti şi să Mă aştepţi, Eu ţi-am împlinit 
dorul şi iubirea şi aşteptarea, căci durerea după Dumnezeu îl 
aduce pe El la om, mamă. 

O Fiule şi izvorule al harului cel din Tatăl! 
^ Cum să fac să-l ajut pe om să se lase prins 
în harul Tău cel din Tatăl? Cum să fac să-Ţi alin aşteptarea Ta 


după om? Hai să-i vorbesc omului, Fiule scump, şi să-l aşe- 
zăm în har, că pe pământ nu mai e har din harul Tău, Fiul meu 
Cel de acum două mii de ani şi până azi şi până pe vecii! Hai 
să putem cu putere nemaiauzită peste om, că e vremea celei 
de a treia iubiri, şi nu ne mai aude omul. 

Te strigă cerul să-ţi dea har, omule. Te cheamă Do mn ul 
să-L auzi cum vine spre tine, şi să-L cunoşti că vine. Acum 
două mii de ani eu I-am fost poartă între cer şi pământ, şi a 
venit Do mn ul şi a fost cu oamenii pe pământ, şi apoi S-a dus 
din nou la Tatăl, dar S-a lăsat pe Sine omului, că a avut putere 
să facă aceasta, şi apoi a spus: «Eu sunt cu voi până la sfâr- 
şitul veacului». Adevărat a fost acest cuvânt al Lui, căci Fiul 
meu a fost tot o taină cu omul, începând de la Avraam, Isaac 
şi Iacov şi până azi când a ajuns sfârşitul veacurilor. 

Să nu mai spună omul deştept de pe pământ că nu este 
sfârşitul veacului. El spune aşa pentru că nu citeşte în Scrip- 
turile Fiului meu, Care vine iarăşi curând, curând văzut pe 
pământ, şi toate neamurile îl vor vedea venind pe nori cu 
putere şi cu slavă multă, căci aşa a spus El, iar cuvintele Lui 
nu trec fără să se împlinească, aşa cum nu au trecut nici cele 
despre mine spuse prin prooroci. 

O, dacă L-aţi iubi pe El, voi, fii ai oamenilor, El v-ar da 
har şi aţi cunoaşte venirea Lui şi L-aţi dori şi L-aţi iubi şi 
L-aţi aştepta pe El, şi aceasta v-ar fi bucuria, şi în afară de 
aceasta nu este bucurie pe pământ. Gustaţi şi veţi vedea că 
aceasta este bucuria, şi apoi El, Fiul meu, va avea putere peste 
voi şi veţi fi după chipul şi asemănarea Lui şi îl veţi vedea pe 
El. Amin. 

O, Fiule al Tatălui şi al meu! Pune putere în cuvântul 
meu care cheamă omul la Tine, şi umple-1 de har pe om aşa 
cum m-ai umplut pe mine, şi hai să putem cu putere nemai- 
auzită peste om, că e vremea celei de a treia iubiri şi nu ne 
aude omul. Fă-1 pe om să-l doară dorul de Tine, că durerea 
cea după Dumnezeu îl aduce pe Domnul la om. Hai să fim iar 
pe pământ, că este scris să fie aşa. Hai, Fiule, hai cu zeci de 
mii de sfinţi, hai să coborâm, că este scris, şi este vremea 
acestei Scripturi, că omul nu mai poate cu puterea Ta, şi poate 
numai cu puterea lui cu care se scoală împotriva Ta ca să nu 
vii, ca să nu fii. Stau cu trupul îngenuncheat înaintea Ta ca să 
Te rog să fim iar pe pământ, şi să ştie omul taina venirii Tale, 
şi s-o vadă apoi, că tot cerul trebuie să se coboare pe pământ 
cu toată lucrarea lui cea nevăzută, şi să se vadă apoi ca în cer 
pe pământ şi nu ca pe pământ. O, nu poate omul să vadă. 
Fiule scump. Omul este orb pentru sine şi pentru Tine. Hai, 
Fiule scump, hai să fim lumina lumii, că îngerul luminii Tu 
eşti, cu viaţa Ta în om. Tu eşti viaţa, şi viaţa este lumina oa- 
menilor, şi lumina luminează în întuneric. Hai, Doamne al 
puterilor, ascultă ruga mea, căci pentru fericirea Ta îţi cer 
acestea. Amin, amin, amin. 

O tu ştii, mamă, că omul este fericirea Mea, 
^ drahma cea pierdută, mamă. Eu sunt Dom- 
nul puterilor cereşti, şi de şapte mii de ani omul îmi striveşte 
puterea, căci puterea Mea este viaţa Mea în om, mamă. Dar 
Eu ştiu că trebuie să-l fac pe om să Mă dorească şi să Mă 
iubească şi să Mă aştepte aşa cum tu ai făcut, mamă. 

O, cere-Mi, omule, har! Apropie-te de venirea Mea, că 
Eu sunt cu ea pe pământ şi te aştept să Mă arăt şi să Mă 
vezi, dar vreau să-ţi fiu Mântuitor şi nu vreau să te temi în 
ziua venirii Mele. O, cât să mai stau cu ea? Cât să te mai 
aştept? Te strig să-Mi urmezi, omule. De lângă tine te strig. 
Ascultă-Mi chemarea! Necredinţa ta nu va mai putea nimic 
pentru tine, şi chiar de vei da să te mai ascunzi de Mine, Eu 

nu Mă voi mai ascunde, şi Mă voi arăta curând, curând şi 
voi aduce cu Mine sfinţii şi le voi da lor pământul dreptăţii, 
fiindcă Eu aşa le-am făgăduit lor. 

Dar tu, popor care crezi venirii cuvântului Meu la tine 
ca să te povăţuiesc cu el, auzi suspinul Meu îndurerat după 
om, că multă lucrare cerească am lucrat peste tine ca să-l 
întorc pe om în dragostea Mea, în starea cea de har în care am 
fost Eu pe pământ între oameni. învăţătura Mea este din 
Tatăl, şi cine Mă cunoaşte pe Mine în ea, îl cunoaşte şi pe 
Tatăl. Te-aş povăţui mult de tot. Ţi-aş spune mereu că Eu nu 
te-am ales ca să-Mi slujeşti cu mâinile şi cu picioarele, şi 
te-am ales să lucrezi harul Meu peste pământ şi să fii plin de 
har, ca să Mă pot purta spre om prin tine. Te-am ales să te 
învăţ, şi tu să împlineşti învăţătura Mea uitându-te la Mine, 
nu la tine. Când Eu umblu la tine ca să-ţi dau mereu înfăţişare 
nouă, mereu făptură nouă, tu să ştii să stai în faţa Mea, căci 
faţa Mea este învăţătura ta. Ai grijă de tine, Ierusalime, şi fii 
slava Mea înaintea Mea zi şi noapte, şi altceva să nu fii, şi să 
fugi de cel ce te face să uiţi ce să fii tu, că Eu nu te-am ales 
pentru mâinile şi picioarele tale, ci pentru har te-am ales. Stai 
mereu în dor şi în iubire şi în aşteptare şi învaţă bine să faci 
acestea şi nu te sătura să înveţi şi să faci aşa, că Eu te-am ales 
să te învăţ, şi tu să împlineşti uitându-te la Mine, nu la tine. 
Mereu, mereu te privesc. Stau deasupra ta cu braţele pline de 
har, numai să te am ascultător şi supus lucrului facerii lumii, 
că Eu vin la tine ca să fac lumea, poporul Meu. Să nu fii mul- 
ţumit cum eşti tu, şi să fii mulţumit cum sunt Eu, ca să fii ca 
Mine cu mulţumire şi cu râvnă fără de capăt, poporul Meu, că 
iar şi iar îţi spun: uită-te la Mine, nu la tine. Cine se uită la 
Mine, acela vede, iar cine se uită la sine nu vede. 

Vreau să Mă uit la tine şi să te văd, poporul Meu. Vreau 
să te învăţ, şi tu să Mă asculţi şi să doreşti învăţătura Mea 
împlinind-o. Nu numai cu urechea s-o doreşti, ci şi cu fapta 
ei care aşteaptă după orice cuvânt al Meu rostit peste tine. Eu 
sunt Dumnezeu, dar îmi vine să spun că nu mai pot. Fă-Mă 
să pot, poporul Meu, şi uită-te în Scripturi şi vezi că atunci 
când poate omul, pot şi Eu. Omul nu mai poate nimic pentru 
Mine, şi Eu nu mai pot nimic pentru el fără el. Dar tu fa-Mă 
să pot peste om şi fii copil frumos, că Eu mereu, mereu ţi-am 
spus aceasta, dar caută să pătrunzi bine taina acestui cuvânt, 
căci cerul se uită la tine şi aşteaptă după harul Meu din tine, 
nu după harul tău. Omul nu ştie cum să se dea Mie, dar pe tine 
te-am învăţat, şi te-aş învăţa în fiecare zi dacă tu ai putea 
să-Mi dai glas în mijlocul tău ca să te povăţuiesc şi ca să Mă 
asculţi cu tot ceea ce-ţi cer. Nu e bine să Mă iubeşti pentru 
tine. E bine să Mă iubeşti pentru Mine, şi aşa fel de iubire îţi 
cer, că Eu vreau să pot pentru om, şi altfel nu pot prin el. 

Vreau să Mă uit la tine şi să te văd, poporul Meu. Vreau 
să nu uiţi ochiul Meu de peste tine. învaţă-te să stai zi şi 
noapte cu Mine şi veghează să Mă ai pe Mine, nu pe tine, po- 
porul Meu. Nu poţi sta fără veghe, căci cine nu veghează 
piere, iar Eu te-am ales să ajung cu tine la ziua venirii Mele, 
ziua când Eu voi birui, ca apoi să Mă odihnesc. Amin. Umi- 
linţa ta cea mai mare să fie harul cel lucrător în fiecare zi, şi 
să asculţi aceasta ce-ţi spun şi să te sileşti fără de plată, căci 
cei ce sunt ai lui Hristos nu mai sunt ai lor, ci sunt ai lucrării 
harului de sus pe pământ. Amin. lată sărbătoare şi învăţătură, 
căci aşa înseamnă sărbătoare. Luaţi şi împliniţi mereu astăzi, 
mereu acum, că Mă doare adânc neascultarea de la om. Dar 
tu, poporul Meu, apleacă-te cu ascultare şi fa voia Mea şi cere 
tot ce nu ai, şi Eu îţi voi da la stăruinţa ta. Amin. 

O, fiilor care staţi înaintea Mea şi înaintea poporului ca 
să-i daţi cuvântul Meu! Nu ştiu ce să vă mai dau ca să puteţi 


pentru lucrul vostru cel atât de greu. Nu ştiu cum să vă mai 
ocrotesc de dureri. Vouă vă trebuie ajutor mare, dar nimeni nu 
vă dă, fiilor, şi mila de voi îmi pătrunde fiinţa ca în vremea 
răstignirii şi Mă doare şi nu e nimeni să-Mi aline această 
durere. V-am făcut porţile Mele între cer şi pământ şi intru pe 
ele la Israel cel de azi. Să cunoască şi el intrarea aşa cum o 
cunosc Eu. Uitaţi-vă la Mine şi luaţi putere, căci harul Meu 
vă îmbracă în el mereu. V-am dat putere să vă faceţi legănuţ. 
Aveţi grijă de el ca de ceva pus deoparte, şi tot ce vă învăţ Eu, 
aşa să ascultaţi. 

Acum, vă întăresc fiinţa. Mi-aţi dat putere să Mă fac 
cuvânt cu sărbătoare peste poporul Meu şi peste om. Vă dau 
şi Eu puteri, iar voi folosiţi-le pentru Mine, fiilor, căci har 
peste har vă dau ca să aveţi, ca să puteţi şi ca să pot Eu prin 
voi din zi în zi mai mult, mai aproape şi mai cu dor, dar puneţi 
dor între popor şi Mine, şi el să ia şi să aibă şi să-Mi dea, şi 
Eu voi fi tot mai aproape, iar pasul Meu se va ivi peste 
pământ tot mai aproape, şi tot şi toate Mă vor simţi venind. 
Amin, amin, amin. 

21 noiembrie/4 decembrie 2002 

Sărbătoarea sfintei muceniţe Ecaterina 

Durerea este iubită de cei sfinţi şi ea îi face frumoşi, iar ei biruiesc 
lumea în ei. Muceniţa Ecaterina aduce înţelepciunea credinţei, iar 
mucenicul Mercurie doboară împotrivirile. 

A şteaptă sfinţii cuvântul Meu care vine din cer pe 
pământ, căci ei îl sorb şi se bucură şi sărbăto- 
resc cuvântul Meu aşteptându-1 cu dor şi căutând cu miile 
după el, că unde sunt Eu, acolo sunt şi ei. Amin. 

Mă scriu în carte şi cu sărbătoarea de azi, fiilor care Mă 
primiţi cuvânt în carte. Mă mângâi cu voi, că nu mai am mân- 
gâiere, şi nici voi nu aveţi. Ne mângâiem cu sfinţii, fiilor. O, 
nimeni nu iubeşte durerea, căci ca s-o iubeşti, trebuie să fii 
sfânt. Sfinţii n-au iubit decât durerea, şi altă bucurie ei n-au 
dorit pe pământ. 

O, fiilor, nimeni nu mai vrea să semene şi cu Mine. Ni- 
meni nu mai vrea să semene cu sfinţii. Ce frumos este să 
iubească omul durerea! Nimic nu-1 poate face frumos pe om 
decât ea. Dacă omul nu ştie s-o iubească pe ea ca pe o găteală 
a lui, omul rămâne slut ca pe pământ. Tot ce este pe pământ 
îl face urât pe om, căci frumuseţea omului e Dumnezeu, fiilor. 

O, dacă n-ar fi auzit omul de pe pământ despre viaţa pe 
care am trăit-o Eu pe pământ şi despre petrecerea Mea, ar 
avea omul îndreptăţire despre felul cum îşi trăieşte el viaţa. 
Eu numai într-un zbucium, numai într-un dor după om Mi-am 
petrecut viaţa Mea cea văzută de om. Eu de când l-am făcut 
pe om şi până azi Mă doare durerea Mea după om. Mă uit la 
om, şi tot într-un plâns petrec. Omului nu-i place durerea. El 
s-a smuls din braţul Meu pentru viaţă fără de Mine. Durerile 
lui sunt nemulţumiri, nu sunt dureri. Durerea este altceva, iar 
taina ei n-o iubeşte omul. Cel ce are durere ca a Mea, acela 
biruieşte lumea şi se face Dumnezeu prin har şi se face fru- 
mos între oameni şi seamănă cu Mine, şi tot aşa şi trăieşte, şi 
tot aşa şi lucrează. Eu dacă sunt tot într-o durere, tot într-un 
dor după om, cum poate omul să stea altfel? Cum de nu face 
şi el tot aşa pentru Mine? Iată cum este durerea Mea, şi nu-i 
pasă omului de ea, şi nici n-o ştie omul aşa cum este ea. Omul 
ştie că Eu M-am răstignit pentru el, şi dacă ştie aşa, ce face 
cu această ştiinţă? Ce face, fiilor? 

O, cât de mulţi oameni s-au umplut de dor pentru că 
am făcut Eu aceasta pentru om! Muceniţa Ecaterina n-a mai 

pus nici un preţ pe frumuseţea şi pe înţelepciunea şi pe rangul 
ei când a fost vorba să poarte ceea ce era mai de preţ ca aces- 
tea. Durerea cea dulce, durerea după Dumnezeu şi după ade- 
vărul Lui i-a umplut inimioara de dor şi de foc şi de har, şi de 
la ea M-au luat mulţi în ei, de nu s-au mai despărţit de Mine 
aceia pentru nici o slavă de pe pământ şi de la om. Frumu- 
seţea ei cerească i-a atras pe mulţi din rătăcirea lor, şi ei s-au 
dat Domnului, dimpreună cu ea, căci au iubit durerea după 
Dumnezeu şi după om, durerea Domnului de la om, şi s-au 
tras în ea, şi Eu i-am luat pe aceştia de-a dreapta Mea când 
prigonitorii lor i-au dat la moarte pentru numele Meu, iar ei, 
în frunte cu învăţătoarea lor, au slăvit pe Dumnezeu pe pă- 
mânt şi în cer. Iar acum omul serbează sărbătoarea lor pe 
pământ şi le dă bucuria venirii Mele cu sfinţii, căci după ea ei 
atât de mult au tânjit. Amin. 

N oi, Doamne, toţi odată am slăvit numele 
Tău pe pământ şi nu ne-am iubit viaţa 
până la moarte, dar Te-am iubit pe Tine, căci Tu ai spus: «Cel 
ce-şi va pierde viaţa, acela şi-o va dobândi, dar cel ce şi-o va 
câştiga, acela şi-o va pierde». Durerea noastră după Tine 
ne-a fost fierbinte. Eu, ca o iubită, ca o mireasă a Ta, şi ceilalţi 
odată cu mine muceniciţi, ca nişte nuntaşi ai nunţii mele cu 
Tine, aşa am venit noi la Tine în cereştile Tale locaşuri şi ne-am 
făcut ajutători oamenilor şi credinţei lor în Tine, Doa mn e. 

Te-am dobândit cu lacrimi, că mult am plâns după Tine 
şi mult Te-am iubit, că nimic n-a fost mai tare ca iubirea din 
pieptul meu, iubirea care Te dorea înăuntrul meu, căci eu cu 
Tine eram pururi şi nu-mi mai trebuia nimic de pe pământ. Aş 
fi voit să trag spre Tine pe toată lumea, dar lumea şi pofta ei 
n-a voit tot aşa, şi m-a luat şi m-a dat spre moarte, şi tot aşa 
şi pe cei ce cunoscuseră izvorul adevărului şi apa lui cea dul- 
ce, pe Tine, izvor al minţii îndumnezeite în om. 

Acum am cu mine pe toţi cei care au mărturisit odată 
cu mine adevărul, căci Tu eşti Adevărul. I-am luat să bem din 
apa Ta de pe pământ acum, la întoarcerea Ta de lângă Tatăl, 
căci cuvântul Tău este râul înţelepciunii de sus peste pământ, 
limpede cum e cleştarul, şi în el ne vedem faţa, şi e frumoasă 
faţa noastră cea de la Tine, şi toţi cei ce au faţă din Tine se văd 
în apa aceasta şi îşi primesc plata iubirii lor în cer şi pe 
pământ, Doamne. 

Iar acum umplu de har binefăcător, de înţelepciune din 
cer, izvorul fântânii care poartă numele meu şi ocrotirea mea, 
căci sfinţii se bucură când Tu le legi în zilele acestea numele 
lor de toate câte Tu lucrezi spre slava numelui Tău pe pă- 
mântul venirii Tale, şi în care doreşti viaţă îngerească în trup, 
trăire mărturisitoare şi plină de har sfânt peste cei ce vieţuiesc 
pe pământul venirii Tale. 

Sunt cu mucenicul Mercurie. Sărbătoarea mea este în- 
soţită de sărbătoarea lui şi suntem sfinţi lucrători în lucrarea 
Ta de la sfârşit, cu darurile pe care le-am purtat pe pământ şi 
pe care Tu le-ai pus să slujească lucrului planului Tău cel 
pentru împlinirea Ta din zilele acestea; eu, cu înţelepciunea 
credinţei mele peste cei înţelepţi ca şi mine pe pământ, iar 
mucenicul Mercurie, pentru doborârea împotrivirilor care se 
ridică la luptă împotriva lucrării cuvântului Tău şi a venirii 
Tale cu sfinţii, Doamne. El biruieşte necredinţa şi taie puterea 
vrăjmaşă. El lucrează cu îngerii care doboară pe cei potrivnici 
Ţie şi pe toată nelegiuirea de pe pământ şi pe toţi împăraţii ei, 
că Tu eşti mare şi de pomenire în sfinţii Tăi, Doamne. Aşa 
lucrăm noi cu Tine, şi aşa lucrezi Tu cu noi, că nimeni nu e 
viu decât Tu şi sfinţii Tăi şi toţi cei ce slujesc ca ei în via Ta, 
în calea venirii Tale, Doa mn e. 


Fie ca slava Ta să-i prindă sub ea pe cei mulţi care Te 
vor căuta curând, curând, că pe pământ toate bucuriile trec, şi 
Tu îl tragi pe om spre Tine, fiindcă mare este mila Ta şi pu- 
terea Ta cea plină de har peste om, Doa mn e. Iar noi, sfinţii 
Tăi, suntem dreapta Ta, şi Tu vei birui cu ei şi pentru ei. 
Amin, amin, amin. 

B u sunt Cel ce am biruit lumea, şi tot aşa şi 
voi, o, sfinţi iubiţi ai Mei! Voi aţi iubit du- 
rerea, căci ca s-o iubeşti pe ea, trebuie să fii sfânt. Voi n-aţi 
iubit decât durerea, şi alte bucurii voi n-aţi dorit pe pământ. 
Iar acum vă iau întru venirea Mea şi vă dau plată dulce, căci 
şi voi dulce M-aţi iubit şi dulce M-aţi urmat şi plini de har aţi 
mers printre oameni, şi oamenii au văzut slava Mea cu voi. 
Amin. 

Eu, Domnul, M-am scris cu sărbătoare de sfinţi lucră- 
tori în cartea cuvântului Meu acum când Eu vin cu sfinţii ca 
să împlinesc această Scriptură. 

O, copii care-Mi primiţi cuvântul, faceţi sul din el şi 
daţi-1 oamenilor. Să se înţelepţească tot omul pentru adevăr, 
că durerea după Dumnezeu este lumina care luminează pe om 
dinăuntrul lui. Voi să nu obosiţi, ci să staţi înaintea Mea, căci 
înţelepciunea cuvântului Meu va covârşi pe om, şi va lua 
omul calea vieţii după ce el va vedea cât de dulce este durerea 
cea pentru Dumnezeu. 

O, fiilor, nu vrea omul să semene cu Mine şi cu sfinţii. 
Nimic nu-1 poate face frumos pe om decât durerea după 
Dumnezeu. Tot ce este pe pământ îl face urât pe om, căci fru- 
museţea omului este durerea după Dumnezeu. Aşa să fiţi voi. 
Să fiţi frumoşii Mei zi şi noapte, fiilor. Să fiţi plăcuţii Mei. Să 
fiţi plini şi iar plini de har înaintea Mea şi să lucraţi cu răbdare 
şi cu credinţă, că Eu sunt mângâierea durerilor voastre cele 
pentru Mine purtate, şi vă sunt leagăn şi vă sunt vindecare şi 
vă sunt ajutor, şi putere vă sunt. Cereţi voi de la Mine, şi Eu 
vă voi da vouă tot ce cereţi, căci sunt Cel ce pot, fiilor. Amin, 
amin, amin. 

25 noiembrie/8 decembrie 2002 

Sărbătoarea de unsprezece ani de la târnosirea Sfintei 
Sfintelor Noului Ierusalim. Sărbătoarea sfântului 
apostol Andrei 

Credinţa arhiereului Irineu este socotită dreptate, iar Domnul l-a nu- 
mit dreptul Său. Adevăratul apostol al lui Hristos este cel dispreţuit. 

M ă scriu în cartea cuvântului Meu cu sărbătoarea 
Sfintei Sfintelor Mele din zilele acestea şi cu 
pomenirea celui întâi chemat între apostolii Mei, Andrei. Pe 
el l-am avut martor sărbătorit, martor aproape, întâiul chemat, 
aşa cum la sfârşit de timp ţara alegerii Mele a fost ţara 
română, întâia chemată pentru întoarcerea Mea de la Tatăl. 
Amin. 

Mă întorc înapoi şi Mă uit peste sărbătoarea pecetluirii 
ieslei cuvântului Meu. Truda Duhului Meu pentru ridicarea 
acestei pietre, strâmtorarea cea mare a vremii de atunci, dar şi 
puterea Mea cea fără de biruinţă, a aşezat pe pământ pietri- 
cica cea albă, şi apoi am spus şi am tot spus taina ei, dar duhul 
rău s-a ridicat la război prin cei ce nu fac voia Mea, dar stau 
în numele Meu înaintea oamenilor pe pământ. Eu însă am 
biruit, căci sunt Fiul lui Dumnezeu şi pot. Amin. 

M-am folosit de credinţa şi de puterea credinţei arhie- 
reului Meu din biserica din lume, căci în toate veacurile Eu 
prin credinţa omului am lucrat şi am putut. El apoi s-a clătinat 
de teamă de la necredinţa celor dintre care Eu l-am ales 

martor al lucrului Meu din zilele acestea, dar ceea ce am făcut 
cu el, am făcut, şi făcut rămâne, căci n-a putut nici o împotri- 
vire să biruiască împlinirea Scripturilor venirii Mele cu taina 
Noului Ierusalim pe pământ, căci Eu, Domnul, cu Ierusalimul 
cel de sus am lucrat şi lucrez pe pământ, şi altfel nu lucrez. 
Dacă omul ar vedea tainica Mea lucrare la vedere, i-ar fi atât 
de uşor să înţeleagă Scripturile venirii Mele şi împlinirile lor 
cele tainice. Dar omul este orb pentru cele ce nu se văd, şi nici 
nu vrea să se vindece şi să vadă şi să creadă decât cele ce se 
văd, dar faţa lumii trece, iar cuvântul Meu este şi rămâne în 
veac. Amin. 

I-am socotit dreptate credinţa arhiereului Meu din 
zilele acestea şi l-am numit dreptul Meu, alesul Meu, marto- 
rul venirii Mele cuvânt pe pământ acum, la sfârşit de timp. 
Nedreptatea pe care i-au făcut-o lui cei ce slujesc în numele 
Meu s-a întors şi se va întoarce mereu asupra capului lor, căci 
Eu am spus că cel ce ia piatra să arunce spre el, piatra aceea 
se va întoarce înapoi la locul de unde a fost trimisă şi va lovi 
pe cel ce o trimite. Şi aşa a fost, precum Eu am spus, căci sunt 
adevăratul Dumnezeu prin această lucrare de cuvânt. 
Arhiereul Meu s-a supus stăpânirilor cele de peste el, dar mai 
mare ca el nu este stăpânirea de peste el, fiindcă el este alesul 
Meu, şi Mi-am întocmit cu el începutul Meu şi anunţarea 
împărăţiei cerurilor pe pământ, împărăţia Mea peste om şi cu 
omul, dragostea Mea cea de la sfârşit de timp pentru om. 
Amin. Ceea ce am avut de împlinit prin el, Eu am făcut, şi am 
scris numele lui lângă numele Meu, şi nu poate zice biserica 
din lume că Eu nu i-am întins mâna ca să se scoale din 
sângele ei şi să fie a Mea. Iată, ca şi la prima Mea venire, cei 
ce au pus mâna pe cheie M-au dat pe Mine dintre ei pentru 
slava lor, Mi-au luat slava, dar slava Mea este umilinţa, nu 
slava cea de la om. 

îl voi birui cu totul pe om, şi nimic şi nimeni nu se va 
mai împotrivi venirii Mele din zilele acestea, şi Mă voi întin- 
de cu ea. Toţi cei ce se ascund să spună că nu cred în cuvântul 
venirii Mele, în Scripturile întoarcerii Mele pe pământ, vor 
vedea şi vor tot vedea cât de adevărat am fost Eu cu această 
venire şi cât de minunat am lucrat ca să biruiesc pentru Mine. 

Eu iarăşi spun în duh de sărbătoare a pietrei Sfintei 
Sfintelor Mele din zilele acestea: nimic şi nimeni să nu se 
încumete să mai umble la această lucrătură lucrată din cer pe 
pământ, căci ceea ce voiesc Eu, cine poate strica? Iar cel ce 
va mai întinde mâna sau sabia lui ca să ameninţe peste lucrul 
venirii Mele după două mii de ani de la Tatăl, acela se va 
zdrobi în sabia lui, căci cine scoate sabia, în sabia lui va pieri. 
Amin. 

Mă uit la arhiereul care s-a aşezat pe scaunul în care 
s-a strivit cel de dinaintea lui arhiereu, şi care a lovit în arhie- 
reul Meu cel ales şi în lucrul ieslei cuvântului Meu. Mă uit la 
el, îndelung Mă uit cum dă să umble să pună piedici biruinţei 
Mele şi bisericii Mele de nou Ierusalim în lucrarea Mea cu ea 
peste pământ. Dau să Mă apropii de el cu acest cuvânt şi să-i 
spun că împotriva Mea şi a cuvântului Meu din zilele acestea 
şi a biruinţei Mele peste pământ acum când Eu vin şi tot vin 
cuvânt de la Tatăl, el nu va putea nimic, căci Eu sunt Dumne- 
zeu şi nu om. îi spun că cine dă să se lovească de această 
piatră, acela se zdrobeşte în ea. Dacă nu poate s-o vestească 
şi s-o primească şi s-o aibă de slavă şi nu de necinste peste 
biserica cea fără de legea Mea împlinită peste ea, dacă nu 
poate să vadă şi să-Mi dea slavă pentru darul cel mare pe care 
Eu l-am aşezat pe pământ pentru biruinţa celor ce vor crede 
venirii Mele cuvânt pe pământ, dacă el nu vrea să aibă 
pacea Mea şi nu pacea lui, slava Mea şi nu slava lui, măcar 


să nu-Mi umble la lucrătura Mea, să nu dea să oprească pe cei 
ce cinstesc şi se apropie cu credinţă de minunea aceasta, de 
slava cuvântului Meu cu care Eu Mă slăvesc acum pe pământ. 
Mă uit la el cum se teme să nu-1 scadă pe el lucrul şi locul prin 
care Eu vin acum cuvânt pe pământ, şi dă să-Mi bage beţe în 
roate mersului Meu spre om, şi al omului spre Mine. Dar Eu 
îi spun lui să nu se teamă de slava Mea cu care Mă slăvesc 
aici şi de aici, ci să se teamă să lovească în ea şi în cei ce o 
cinstesc pe ea. Să nu lovească în arhiereul Meu, să nu-1 întris- 
teze, să nu-1 ameninţe. Iar dacă nu va asculta aşa, Eu, Dom- 
nul, îi voi sta împotrivă ca şi celuilalt de dinaintea lui care a 
dat să-Mi necinstească taina venirii Mele şi pe cei ce o poartă 
şi o mărturisesc pe ea. Dacă el se încurcă în Mine, Eu nu Mă 
încurc în om, fiindcă sunt Domnul, Făcătorul omului, Dum- 
nezeu adevărat din Dumnezeu adevărat, iar Tatăl este în 
Mine. Amin. 

O, Mă uit acum la fiinţa cea plină de răbdare a arhie- 
reului Meu martor pentru acest început când Eu am pecetluit 
prin cuvânt nezdruncinat ieslea cuvântului Meu acum unspre- 
zece ani. Mă uit la el şi îl mângâi în toată taina cu sfinţii şi cu 
îngerii şi cu apostolul Meu cel întâi chemat şi care a stat 
alături cu el în ziua pecetluirii acestei pietre proorocită prin 
Scripturi, pietricica cea albă, dată în dar celor ce Mă iubesc 
întru venirea Mea. Amin. 

reau, Doamne, ca cel ce sunt întâiul che- 
mat ca să Te urmez, aşa cum a fost voia Ta 
atunci şi acum, vreau să-l cuprind pe cel durut şi să-i mângâi 
răbdarea şi puterea, că el e unsul zilelor acestea din partea Ta, 
şi nimeni nu poate să-i smulgă slava pe care Tu i-ai dat-o. 
Durerea lui e slava lui cea de la Tine, că noi, apostolii Tăi, nu- 
mai aşa am fost, zdrobiţi de oameni şi de împăraţii lor, căci 
aceştia uită mereu că împărăţia sfinţilor Tăi nu este din lumea 
aceasta. Cine se teme de sfinţi pe pământ şi de lucrarea lor şi 
a Ta cu ei şi prin ei, aceia sunt fără de minte, căci ca să aibă 
omul minte, trebuie să gândească cu ea ca Tine şi nu ca omul 
şi nu ca pe pământ, Doa mn e. 

Am fost întâiul martor din cer în ziua pecetluirii Sfintei 
Sfintelor Tale din zilele acestea lângă martorul Tău de pe pă- 
mânt şi prin care Tu ai rostit pecetluirea şi sfinţenia acestei 
iesle de cuvânt al Tău peste pământ. El s-a plecat celor mai 
mici ai Tăi şi i-a luat în inimioara lui, şi apoi a făcut voia Ta 
cea mare, Doa mn e. Voia Ta n-o mai au în slujba lor slujitorii 
care s-au aşezat în numele Tău peste oameni. Voia Ta este 
sfinţirea omului, Doamne, căci omul sfânt iubeşte durerea Ta 
şi face voia Ta. Voia Ta e răscumpărarea omului de sub păcat, 
căci păcatul este moarte, şi omul moare prin păcat, de şapte 
mii de ani. 

Mă aplec cu mâna mea de apostol al Tău şi îl binecu- 
vintez pe arhiereul cel uns de Tine peste zilele acestea, şi prin 
care Tu ai lucrat lucrare de mărturie peste pământ. îi dau întă- 
rirea rangului pe care-1 are de la Tine şi îi zic: Pace ţie, celui 
rănit de dorul Domnului! Pace peste durerea ta cea mare, că 
mare este durerea ta pentru om şi dragostea ta pentru 
Domnul, pentru durerea Lui după om, că de aceea ai crezut şi 
te-ai aşezat să-L mărturiseşti pe El prin piatra aceasta pe care 
stă scris numele Domnului şi numele tău. Te-a făcut Do mn ul 
mare, mare, şi aşa te-a mărturisit, şi prin piatra aceasta te-a 
mărturisit, şi eşti întâiul, şi nu e nimeni pe pământ cât tine 
între cei ce-şi zic slujitori ai bisericii. Adevăratul apostol al 
lui Hristos este cel dispreţuit, cel umilit, cel răbdător care 
lucrează la cununa răbdării lui, iar prin răbdarea ta va dobândi 
Domnul mulţimi care vor crede şi se vor boteza în duhul 
acesta, în duhul venirii Domnului, Care vine cuvânt pe pă- 

mânt ca iarăşi să facă lumea prin cuvânt. îţi mângâi fruntea 
brăzdată de cei potrivnici Domnului şi ţie. îţi luminez ochiul 
lovit de cei ce stau în întunericul lor. îţi desfac urechea ca să 
audă ea şoapta mângâierii, căci tu nu eşti lăsat să iei mângâ- 
ierea râului Domnului, şi eşti împiedicat de cei fricoşi care au 
căzut din cer pe pământ ascunzându-se sub necredinţă, zic ei. 
Dar nu va fi om pe pământ să nu creadă în această venire a 
Domnului, şi tu vei fi atunci mângâiat de roadele acestea şi de 
tot cerul care îţi împleteşte ţie de atunci şi până acum cununa 
răbdării tale. Amin. 

Iar Ţie, Doamne, îţi dau ruga mea pentru el, ca să-i dai 
curând, curând izbăvire mare, şi îţi dau ruga mea pentru fiii 
Tăi care-Ţi poartă cu greu lucrul venirii Tale, căci ei sunt atât 
de mici pe pământ! Dă-le Tu putere să fie mari în harurile 
Tale. Dă-le, Doamne, plata răbdării pentru toţi sfinţii Tăi, ca 
s-o desăvârşească ei, căci sfinţii aşteaptă, şi aşteptarea lor este 
aici, Doamne. Mă strâng cu sfinţii şi cu îngerii şi Te lăudăm 
pe Tine cu sărbătoare aici, că e sărbătoarea ieslei cuvântului 
Tău, şi lângă sărbătoarea aceasta aşteaptă trâmbiţa Ta Vergi- 
nica cu sărbătoarea venirii ei între noi, cei din cer. Ea pe toţi 
ne-a deşteptat întru venirea Ta. Ea a sunat peste noi, şi noi toţi 
suntem gata să-Ţi slăvim venirea şi să fim în ea şi să faci pe 
pământ, Doamne, pentru Tine şi pentru sfinţi, împărăţia Ta. 
Amin, amin, amin. 

E u, Domnul, cu zile de praznice sfinte, cu 
zile noi Mă scriu în cartea venirii Mele, că 
ea este masa Mea de praznic, masa sfinţilor Mei, şi Eu le dau 
să mănânce, căci ei Mă slăvesc şi Mă laudă în toate zilele lor 
cu Mine pe pământ şi în ei. îngerii şi sfinţii mângâie cu laude 
şi cu mângâiere ieslea cuvântului Meu, şi pe Mine, Domnul, 
căci sunt îndurerat, adânc îndurerat de la om. 

Iar acum vă dau pacea Mea, că M-aţi aşezat cuvânt în 
cartea mărturiilor Mele de acum, copii care-Mi daţi fiinţă vă- 
zută cuvântului Meu. Ridicaţi mânuţele şi cereţi să vă ajut în 
nevoi şi spuneţi lui Israel cel de azi să Mă laude şi să Mă 
binecuvinteze ca pe Dumnezeul lui, să Mă cinstească el ca pe 
Stăpânul lui, să Mă asculte ca pe învăţătorul lui şi să Mă 
împlinească în el ca un fiu iubitor de Dumnezeu. Ridicaţi mâ- 
nuţele la Mine pentru toate nevoile Mele şi ale voastre, 
întăriţi- vă răbdarea şi puterea cea pentru Mine şi pentru voi, 
că Eu, mereu, mereu v-am spus şi vă spun că Eu n-am ajutor 
şi mângâiere, şi nici voi nu aveţi. Să ne fim unii altora, să 
avem putere, Eu pentru voi, şi voi pentru Mine, că mult poate 
credinţa şi iubirea în numele Meu. Amin. 

Am lăsat în carte cuvânt de sărbătoare, iar sfinţii şi în- 
gerii au cuprins ieslea Mea de coborâre şi au cântat din cele 
ce nu se văd laude şi cântări pentru slava Mea. Cereţi, şi veţi 
avea. Faceţi-Mă cuvânt, ca să-l împlinesc apoi. Staţi cu cartea 
deschisă, că am de sărbătorit pe trâmbiţa Mea, şi Mă voi 
aşeza în carte cu sărbătoarea cea pentru ea. Amin. 

Grăiesc aşa cum pot, dar grăiesc. Grăiesc aşa cum pu- 
teţi, dar grăiesc, căci aceasta am de lucrat. Lucrul Meu de la 
Tatăl am de lucrat, că Tatăl M-a făcut să fiu cuvânt, şi aceasta 
sunt. Amin. 

Binecuvântată să fie ieslea cuvântului Meu şi toate îm- 
prejurimile ei cele proorocite prin acest cuvânt ca să fie. 
Ajutorul Meu îl slobozesc peste voi, dar ridicaţi mânuţele şi 
daţi-Mi fiinţă în carte, că Eu am milă mare de voi şi voiesc să 
văd la poporul Meu milă de Mine şi să stau pururi cu puterea 
Mea şi cu binecuvântarea Mea peste el şi pentru el, ca să am 
sprijin de venire, fiilor, şi să am la cine să trag când vin cu- 
vânt pe pământ. Amin, amin, amin. 

Sărbătoarea sfintei Virginia, trâmbiţa Domnului 

Omul trăieşte numai pentru sine pe pământ şi nu mai ştie care este 
adevărata bucurie. Cerul şi pământiii vor fi ale sfinţilor. Poporul 
Domnului nu trebuie să aibă stăpâni trupeşti, ci stăpâni 
duhovniceşti, pentru suflet. 

un la porţi, sun cu trâmbiţa la porţi. Intru în car- 

I jP) tea Mea cu ea şi Mă fac mângâiere pentru sfinţi, 
căci cuvântul Meu este mângâierea sfinţilor. Amin, amin, 
amin. 

O, Verginico, te serbează cerul pe pământ, iar pământul 
îi răspunde cerului. Era sărbătoare cu strângere de popor 
pentru ziua ta de sărbătoare. Dar acum Ne strângem Noi, cei 
din cer, că poporul Nostru de pe pământ e necăjit, nu e ca cel 
ce are de toate cele pământeşti, şi fiecare te pomeneşte în casa 
lui în ziua ta de serbare. 

E greu pe pământ, Verginico. E tot mai greu pentru Noi 
pe pământ. E vreme grea, şi trebuie să trecem prin ea cu răb- 
dare şi cu pace şi cu nădejde, ca să se apropie la vedere cele 
ce nu se văd, căci omul nu mai doreşte pe Dumnezeu, ci nu- 
mai pe cele de pe pământ doreşte. Am spus celor ce-Mi dau 
fiinţă în carte să ridice mânuţele şi să ceară ajutor la cer pen- 
tru toate ca să-i ajut în nevoi, că poporul e lipsit de toate cele, 
fiindcă e tot mai greu pe pământ. Pentru Noi, cei din cer, e 
greu pe pământ, căci acum minunile nu l-ar aduce pe om mai 
sus, lângă Noi, mai lângă Dumnezeu, fiindcă sunt prea mari 
şi prea multe minuni făcute de om, şi tot omul s-a încântat cu 
ele, iar ca să Mă aşez să fac iar vindecări de boli, şi de suflet 
să nu fac, Eu nu mai lucrez acum aşa peste om. Acum sunt 
doctori mulţi. Acum minunile nu mai pot nimic, fiindcă e 
prea înconjurat omul de cele ivite pe pământ care îl trag din 
braţul Meu chiar dacă Eu aş slobozi iarăşi vreme de minuni. 
Dacă-i dau omului sănătate cum făceam atunci, omul îi slu- 
jeşte duhului rău cu ea. Dacă-i înmulţesc bogăţiile, el se duce 
cu ele în plăcerile lui şi nu mai picură nimic din ele pentru 
săracii Mei care ştiu cu mâna lor să-şi câştige pâinea. Dar mai 
e cineva să iau de la el plata pâinii săracilor Mei? 

E greu pe pământ, Verginico. Azi te serbez cu cerul cel 
nevăzut pe pământ, şi cu duhul poporului din fiecare casă şi 
cetate a lui, atât cât mai avem şi Noi popor din tot care a fost 
şi a vrut să mai fie în urma râului Meu de cuvânt al vieţii cea 
de sus. Dar acum, hai să cuvintezi, că tu ai sărbătoarea ta, şi 
te aşteaptă tot şi toate cele ce nu se văd, şi te aşteaptă sfinţii 
şi îngerii să grăieşti pe pământ, ca să aibă hrană de pe masa 
ta de praznic şi să laude ei ziua aceasta. Amin, amin, amin. 

© Doamne, dorul Tău cel mare este să vii pe 
^ pământ. Pe om îl încearcă tot felul de 
doruri pentru dorul lui de viaţă, dar Tu numai un dor ai, să vii 
pe pământ precum este scris, să vii pe pământ şi să Te întinzi 
cu împărăţia cerurilor peste oameni şi să-i cuprinzi în ea. Din 
vreme în vreme Te-ai lăsat prin prooroci cu vestea mântuirii 
peste pământ ca să-i prinzi pe oameni sub năvodul împărăţiei 
cerurilor, şi ei să stea în ea apoi. Dar n-au voit şi nu vor oa- 
menii, iar îngerii cei nimicitori au dat şi dau drumul la mânie, 
la plata cea pentru viaţa omului, căci orice faptă are o plată 
din cer pentru ea. 

Sunt prea multe minuni văzute pe pământ. La toate 
colţurile ele se mişcă, şi nu mai tresare omul la ele, că s-a 
învăţat cu ele, şi apoi face altele proaspete ca să-şi înnoiască 
încântarea, că dacă ea nu e înnoită, omul e trist, e abătut, şi el 
nu stă aşa, şi îşi face minuni ca să poată trăi. Lucrează omul 
cu mintea şi cu mâna minuni, dar mintea lui e toată pe pă- 

mânt, Doa mn e. Jalea Ta e prea mare, ca şi jalea sfinţilor, când 
vezi desfrâul de pe pământ, iar pe om, înecat în el. O, e potop 
mare, şi nu mai e pământ cu oameni pe el şi fără de potop 
peste el. întuneric cum n-a mai fost, mare întuneric e peste 
om, iar sfinţi nu mai sunt între oameni. Lumea cea făcătoare 
şi cunoscătoare de minuni zace în necunoştinţa ei de Tine, şi 
ar da să-Ţi închine Ţie o mulţime de mulţumiri pentru traiul 
ei făcut de ea şi nu de Tine, iar Tu îţi întorci ochii aiurea când 
auzi, şi aşa faci, precum ai zis prin prooroci. Toate cuvintele 
Tale şi ale celor din cer sunt tot o jale, tot o plângere, şi vai 
de omul care caută bucurii în vreme de mare plâns şi jale a 
cerului cel nevăzut de om! 

O, Doamne! Cine pe pământ mai plânge cu Tine? Cine 
dă să Te mai mângâie în durerea Ta cea de la om? E iadul pe 
pământ, şi nu mai poate omul înţelege aceasta. Tot iadul a 
ieşit din adânc pe pământ şi înşeală cu faţa lui ascunsă toate 
neamurile de sub cer, iar numele Tău este slăvit pentru slava 
cea deşartă a oamenilor fărădelegii de pe pământ, de parcă Tu 
ai fi idol şi nu Dumnezeu viu şi adevărat. 

Iată cum îmi serbez eu cu cei din cer ziua mea de po- 
menire pe pământ. Plâng cu Tine, că nimeni nu mai plânge cu 
Tine. Nu-i place omului plânsul, dar faţa iadului este ascunsă 
în ochii omului, şi de sub ea va ieşi la vedere duhul înşelăciu- 
nii curând, curând, că el nu poate salva viaţa omului, dar l-a 
făcut pe om să uite de viaţă şi să numească altceva viaţă. O, 
cum să fac să-Ţi alin jalea Ta cea fără de capăt? Mi-e duhul 
plin de milă pentru Tine. Mi-e iubirea tot o durere fiindcă 
omul Te-a făcut pe Tine Dumnezeu neputincios, iar pe el s-a 
pus în locul Tău, aşa cum este scris în prooroci că va face 
omul, căci el, bietul de el, nu ştie ce-şi lucrează, fiindcă moar- 
tea stă ascunsă sub faţa minunilor omului care şi-a vândut 
morţii sufletul cel luat de la Dumnezeu. 

Sărbătoarea mea e un dulce suspin pentru suspinul 
Tău, că dulce e suspinul cel din cer, dar omul nu-i ştie gustul 
ca să ia viaţă din el şi adevăr din el, şi apoi să fie omul viu ca 
şi Tine, Cel însuspinat după om. Sărbătoarea unui sfânt al 
Tău, cum ar putea fi ea mai dulce pentru el ca atunci când 
poate să grăiască din cer pe pământ? O, mare este dorul sfin- 
ţilor pentru cei de pe pământ, Doamne. Dorul e o durere, dar 
e cea mai dulce. Bucuria nu e mai dulce ca durerea, dar omul 
nu ştie ce amară i se face bucuria lui, şi de aceea nu ştie el ce 
să iubească. Numai cei ce iubesc sfinţenia iubesc durerea, şi 
aceia sunt nădejdea cerului şi a pământului pentru facerea lor 
cea din nou pentru ei, şi atunci nu vor mai fi oameni păcătoşi, 
şi atunci sfinţii se vor bucura în pământul lor, căci cerul şi pă- 
mântul vor fi ale sfinţilor, Doamne îndurerat după om. Amin. 

E u, Verginico, vreau să sfârşesc cu păcatul 
de pe pământ. Vreau şi cu plata lui să sfâr- 
şesc, dar nu vrea omul aşa minune pe pământ, că mai mare 
minune ca păcatul şi ca strălucirile lui cele mincinoase, care 
nu sunt decât o nălucă şi care piere apoi, mai mare ca această 
minune a lui nu este nimic pentru om. Eu, Verginico, sunt plin 
de puteri cereşti pentru om, dar nu vrea omul putere de la 
Mine, şi vrea ca el să vreau. Hai să facem semne cereşti pe 
pământ, căci minunile pământeşti făcute de oameni nu sunt 
semne cereşti. Hai să sunăm peste pământ cu trâmbiţe pline 
de semne cereşti care vor ţâşni din ele, că pe om nu-1 putem 
face să vadă cerul şi să-l roage apoi pentru viaţă din Dum- 
nezeu şi nu de pe pământ peste om. 

O Doamne, eu i-am spus omului prin vorbi- 
rea mea cu Tine în ziua mea de serbare, şi 
l-am ajutat să vadă ce este el, căci eu sunt trâmbiţa Ta. Acum, 
Tu, cu îngerii Tăi cei gata cu trâmbiţele lor, sună prin ei cum 


ştii Tu mai sfânt şi mai cereşte pentru vederea cea din cer 
pentru om, căci omul vede ca pe pământ, Doamne. Eu voi 
slobozi cuvânt de înviorare peste poporul cuvântului Tău, ca 
să fie bine aşezat în lucrările Tale şi în veghea cea lucrătoare 
a venirii Tale la el cuvânt pentru ca să-l faci pe el ca pe Tine, 
Doamne. Iar Tu dă-le pornire îngerilor deşteptării peste oa- 
meni, şi cu semne cereşti să-i trezeşti pe ei, că e greu pentru 
om pe pământ, şi el nu ştie acest greu chiar dacă mereu îşi 
caută cum ştie el binele pentru el. 

Acum mă pregătesc cu dor şi cu suspin ceresc să intru 
în cartea mea şi să mă dau poporului Tău cu sărbătoarea mea, 
cu învăţătura mea peste el, căci eu sunt trâmbiţă, iar lucrul 
unei trâmbiţe este să sune, să-şi slobozească glasul, căci 
unealta care stă, aceea nu are plată pentru lucrul ei. Mă gă- 
tesc, Doamne, ca să intru la poporul Tău, iar Tu ia mângâierea 
mea şi pune-o peste Tine şi îmbracă-Te cu putere pentru ca să 
lucrezi aşa peste omul de pe pământ, că mare putere poartă în 
ea mângâierea atunci când ea se dă în lături ca să ia din ea 
cerul şi pământul. Ia glasul meu şi pune-1 peste durerea Ta cea 
lungă, şi să putem. Doamne, că Tu eşti puterea şi pentru Tine, 
şi pentru noi, şi pentru om, numai să vrea omul. Dar avem pe 
fiii coborârii cuvântului Tău în mijlocul oamenilor, şi ei ne 
dau putere să coborâm din cer pe pământ, ca apoi să facem 
împlinire de cuvânt rostit din cer, că aşa se împlineşte cuvân- 
tul Tău, iar împlinirea lui este mângâierea Ta, Doamne. Hai, 
că şi Tu tot aşa ne spui nouă, şi tot aşa spui şi poporului Tău. 
Hai cu unire mare şi cu putere de la mângâierea pe care ne-am 
dat-o unii altora. Hai să biruim neputinţele poporului Tău, 
lipsurile lui, că Tu ai vistierii de har şi poţi când Tu voieşti, şi 
poţi cu multul când poporul Tău poate cu Tine. Hai, Doamne 
scump, că scump Te-am purtat şi pe pământ în duhul şi în 
trupul meu prin care Te dădeam la cei ce mă găseau în Tine, 
şi pe Tine în mine. Hai, scoală-Te pentru dreptatea sfinţilor 
Tăi şi pentru biruinţa celor ce cred de pe pământ. Tu eşti 
Binecuvântatul Tatălui peste pământ, eşti Fiul Lui Cel prea- 
iubit, şi mult Se mângâie Tatăl la auzul celor din cer care-şi 
lasă glasul peste pământ ca să audă omul suspinul cerului. 
Amin. 

O suflarea Mea a suflat prin tine pe pământ, 
^ Verginico. Suflarea Mea ar trebui să poarte 
pe pământ cuvânt în ea. Suflarea Mea este cuvânt, dar nu ştie 
omul cum vine aceasta. Cu fiecare suflare fac ceva, dar cele 
pe care Eu le fac nu se văd, precum nici Eu nu Mă văd cu 
ochii celor ce văd pământul şi atât cât se arată el omului. Su- 
flarea Mea este duh de viaţă. Toate sunt prin suflarea Mea, 
toate cresc prin ea, toată facerea, Verginico. 

Acum, hai să poposim pe calea cărţii tale cu poporul şi 
să-l hrănim cu suflarea Mea din care şi tu iei şi o înmulţeşti, 
aşa cum toate cresc şi se înmulţesc de la suflarea Mea de 
viaţă. Aşa ar trebui să fie şi omul. La suflarea lui să creas- 
că Dumnezeu pe pământ, să crească împărăţia cerurilor de 
unde-şi are omul suflarea de viaţă, de unde este Dumnezeu 
între îngeri şi între sfinţi. Amin. 

Deschideţi cerului în cartea trâmbiţei Mele. Eu vin cu 
ea în cartea ei, fiilor care v-aţi făcut porţi ale Mele. Des- 
chideţi suflării Mele ca să pun viaţa ei în carte pentru poporul 
cuvântului Meu. Vin cu trâmbiţa Mea la el ca să-l învăţăm pe 
el taina suflării Mele de la care toate, toate iau viaţă şi sunt. 
Iar când Tatăl va porunci, suflarea Mea va fi dulce şi va da din 
ea viaţa care va rămâne pe veci de veci peste făpturi, căci 
moartea va fi înghiţită de biruinţă, şi suflarea Mea va birui cu 
cuvântul ei de viaţă. Iar voi fiţi vasele suflării Mele şi întăriţi 
cărarea Mea din cer pe pământ, căci prin ea Eu vă ajut pe voi. 

V-am spus cu suflarea gurii Mele să ridicaţi mânuţele la Mine 
şi să cereţi să vă ajut Eu pentru toate nevoile sub care staţi 
apăsaţi, pentru toate lipsurile sub care suferiţi, că voi aveţi de 
îngrijit pe poporul cuvântului Meu, şi pe voi pentru Mine şi 
pentru el. Staţi întru Mine aşa cum sunt Eu şi nu vă temeţi de 
suspinul Meu, căci jugul Meu este uşor, fiindcă e al Meu, 
fiilor, şi nimic nu e mai uşor ca Dumnezeu. 

Hai, deschideţi cartea trâmbiţei Mele, ca să intru în ea 
cu suflarea Mea. Amin, amin, amin. 

* 

Î ţi fac tot Eu, Domnul, intrarea în cartea ta, Vergi- 
nico, căci cel mai mic se binecuvintează de cel mai 
mare. O, de-ar învăţa această iubire poporul Meu şi al tău, 
Verginico! Venim în cartea ta ca să-l învăţăm ce nu vrea să 
facă, nu ce nu ştie, că de ştiut ştie că cel mai mic se binecu- 
vintează de cel mai mare şi fără binecuvântare e greu în orice 
lucru, dar nu e învăţat poporul cu ordinea cea cerească pe pă- 
mânt cu el. Dau să-l mişc la inimă prin cărarea pe care i-am 
înlesnit-o Eu spre Mine de l-am pus să-şi ia caiet de şcolar şi 
creion ca să vorbească duhul lui cu Mine, şi Duhul Meu cu el 
prin fiii cei unşi de Mine călăuză peste popor, şi în care Eu 
am pus şi pun atât, atât de mult pentru viaţa poporului Meu, 
numai să ia el din izvorul înţelepciunii care se naşte de la cele 
din fiecare zi, şi de la Mine apoi. 

O, poporul Meu, nu e bine să te obişnuieşti cu Mine, 
Cel din cer, şi cu cei puşi de Mine peste tine de pe pământ, 
dar nu e bine nici să stai sfios ca să stai departe sau mereu aş- 
teptând ca un supus, cum spune vorba aceea care zice: „mură 
în gură ci e bine să fii binecuvântat, şi aşa să lucrezi văzuta 
şi nevăzuta ta lucrare, iar orice lucrare a ta, fie cu mintea, fie 
cu inima, fie cu mâinile şi cu picioarele, să fie lucrată în nu- 
mele Meu cu binecuvântare, căci ca tine nu are nimeni ungere 
aproape, apostoli şi preoţi şi prooroci şi fraţi. Când unui copil 
îi plac bomboanele, el caută mereu bomboane şi altfel nu mai 
este el învăţat, dar când îi strepezesc dinţii de la atâta dulce 
cu care este el obişnuit, se duce la doctor ca să-l facă bine la 
dinţi, se duce singur la doctor, se duce împins de durere, căci 
gura şi ce este în ea îi trebuie omului pentru viaţă, pentru su- 
flare. Dacă omul ar vrea să nu se înveţe cu Mine, i-ar fi bine 
lui, că s-ar învăţa cu binecuvântarea Mea, nu cu Mine, că iată 
câtă stricăciune aduce lipsa Mea din mijlocul poporului Meu. 
Rostul Meu este să binecuvintez, şi tot aşa este şi rostul vos- 
tru, fiilor unşi pentru ca să daţi fiinţă suflării Mele, binecu- 
vântării Mele peste voi şi peste poporul Meu. 

O, copii ai poporului Meu, poate că prea mult vorbesc 
cu voi, şi v-aţi învăţat şi nu mai simţiţi cuvântul Meu, dar cu 
Mine nu trebuie să vă purtaţi ca şi cu cele de pe pământ. Mă 
uit la voi, şi parcă iubiţi mai mult pe cele ce le vedeţi şi le 
faceţi, iar Eu când vin cu suflarea Mea între voi, aşa cum este 
lucrul Meu să-l fac, cu Mine nu împărtăşiţi tot atât de mult 
viaţa voastră cât şi cu cele ale voastre. V-am învăţat adesea să 
Mă împărtăşiţi unul altuia şi să nu faceţi gustul diavolului, 
care vă deprinde să îngropaţi în voi talantul pe care mereu îl 
suflu peste voi. Eu şi de lângă Tatăl şi de lângă voi vă povă- 
ţuiesc, că am fii mari cu înţelepciunea, şi e a Mea, nu e a lor 
înţelepciunea din ei, dar dacă pe ei nu-i auziţi, pe Mine când 
suflu peste voi mai mult nu Mă auziţi, mai mult nu Mă băgaţi 
în seamă ca să-Mi şi răspundeţi apoi. Cuvântul Meu, suflarea 
Mea peste voi, cuvântul pe care-1 citiţi voi se face talant în- 
gropat în voi, căci Evanghelia se vesteşte de la unul la altul, 
nu se îngroapă, nu se ţine sub pernă, nu se pune sub obroc. 


Atunci hrana ce v-o daţi unul altuia ca fraţii, care este hrana 
aceasta? 

O, de mult trebuia voi să vă asemănaţi la lucru şi la 
hrană şi la minte şi la cuvânt şi la fapta cuvântului Meu, care 
vine la voi pe calea suflării gurii Mele. Nu are loc de cinste 
Evanghelia Mea între voi. O aveţi la cap, şi ea nu vă mai 
adună. O, dacă ea vă împrăştie şi vă ţine despărţiţi pentru că 
o aveţi fiecare, atunci ce să vă mai adune pe voi? Mă uit şi 
văd când fiii cei împărţitori vă pun la ureche suflarea gurii 
Mele, proaspătă. Mă uit la voi că nu intraţi în Duhul Meu, 
căci după ce tace cuvântul Meu, tăceţi şi voi, şi apoi vă în- 
toarceţi să vorbiţi ale voastre, nu ale Mele. Şi dacă faceţi aşa, 
Eu cum să fac cu voi? 

I-am dat cale de intrare în cartea ei lui Verginica, fiind- 
că cel mai mic se binecuvintează de Cel mai mare, de Cel 
mărturisit viu. Amin, amin, amin. 

E u cu sfială mă apropii să grăiesc poporului 
Tău, Doamne, căci cei cereşti, cei sfinţi, au 
purtare aleasă, Doamne, iar Tu i-ai binecuvântat pe fiii po- 
porului Tău să fie sfinţi şi cereşti pe pământ şi între ei. Amin. 

Cu sfială îţi grăiesc, popor al Domnului, şi mă aplec să 
te rog să înveţi ce este şi ce face poporul Domnului. Ai peste 
tine bogăţie ca râul, şi e din cer ce ai tu, şi e proaspăt cerul 
peste tine, nu e cel de acum două mii de ani, ci e Domnul, Cel 
mereu astăzi. 

Am venit cu Domnul, cu Stăpânul meu am venit în 
cartea mea, ca să te învăţ, că El m-a binecuvântat ca să fac 
aceasta, şi fără binecuvântarea Celui mai mare eu nu fac 
nimic. Să nu spui că-1 iubeşti pe fratele tău sau că n-ai nimic 
cu el. Să nu spui că-L iubeşti pe Dumnezeu pe Care nu-L vezi 
dacă pe fratele tău pe care-1 vezi nu-1 iubeşti, iar fratele tău 
cel mai bun este cel iubit de Dumnezeu, şi apoi cel pus de 
Do mn ul peste tine, adică pentru tine, şi nu poţi trece la Dom- 
nul decât prin el, iar altă orânduială în cer sau de la cer pe 
pământ nu este pentru cer, popor al Domnului. Adu-ţi aminte 
de cel ce a fugit de stăpânul său de suflet ca să intre sub alt 
stăpân de suflet, în numele Domnului. Aminteşte-ţi de acela, 
că nici un stăpân n-a găsit, căci toţi îl trimiteau să vină cu 
binecuvântare de la stăpânul său. Aşa este şi la Dumnezeu, 
căci El a zis: «Nu este bine să fie omul singur». Dar tu să nu 
spui că sfinţii din pustie erau singuri, fiindcă nu e aşa aceasta. 
Sfinţii din pustie aveau povăţuitori şi se duceau după povaţă, 
după binecuvântare, ca să lucreze aşa şi nu altfel spre Dum- 
nezeu, fiindcă sfinţii, dacă sunt sfinţi, ştiu orânduiala cerului 
şi cetăţenia lor cea cerească şi nu cea omenească. Adevăraţii 
povăţuitori sunt cei ce se lasă cu totul înaintea turmei cea 
povăţuită de ei, ca să-i cunoască turma, şi apoi ea să-i urmeze 
pe ei cu credincioşie, cu sfială, căci o aşa sfială nu e o stin- 
gherim a inimii, ci e o bucurie fără de margine, e fiorul ha- 
rului sfânt care-1 ţine cuprins în el pe cel sfânt, pe cel plin de 
pacea şi de căldura sufletului care vine de la ascultarea de 
Dumnezeu prin cele de la Dumnezeu peste om. 

O, popor al Domnului, să nu te lauzi că te rogi, că 
iubeşti pe Dumnezeu dacă te duci singur la Dumnezeu când 
ai peste tine pe cel mai mare la Dumnezeu, fiindcă iarăşi 
spun: cel mai mic se binecuvintează de cel mai mare înaintea 
lui Dumnezeu, şi numai aşa îl primeşte Dumnezeu pe om. Să 
te uiţi tu pe pământ aşa cum te învăţ eu să te uiţi. Dacă o casă 
mare trimite pe un mai mic al ei spre altă casă mare, atunci 
cel mai mare al casei aceleia îi face celui mic împuternicire 
dovedită cu numele celui mare, cu semnul cel cunoscut pen- 
tru cel mai mare, şi aşa este primită sluga unui stăpân de către 
alt stăpân spre care este trimisă pentru treburi gospodăreşti. 




1600 


Cuvântul lui Dumnezeu 


Tot aşa este şi cu cei cereşti. Dar eu când mă uit la voi, nu se 
vede că iubiţi cerul, că ştiţi ce este faţa şi viaţa şi lucrarea ce- 
rului. Mai întâi omul învaţă de pe pământ ordinea, dar iată, 
voi, neînvăţaţi fiind când aţi venit la Domnul, tot aşa aţi 
rămas şi apoi, şi cum se mai cheamă că aţi venit să aveţi Stă- 
pân pe Dumnezeu şi suflarea lui Dumnezeu peste voi, şi 
împlinită de voi? 

Mă doare că nu vă asemănaţi unul cu altul. Numai cei 
ce nu au stăpân sunt aşa. Casa fără stăpân e vai de ea, dar ca- 
sa cu stăpân peste ea şi cu supuşi ca şi cei fără de stăpân e şi 
mai vai de ea. Mă doare că nu vreţi să înţelegeţi ce înseamnă 
să fiţi. Suflarea gurii mele e ca şi a duhului meu. N-am dul- 
ceaţă în cuvânt, căci ca să am, trebuie să-i facă bine celui ce 
o ia şi nu rău. Dulceaţa Domnului voi n-aţi preţuit-o, şi v-aţi 
învăţat cu ea, şi nu vă mai este dulce, şi nu mai vorbiţi cu ea 
şi ca ea între voi şi voi. 

Vă vorbesc ca unor fii ai acestei mari lucrări a Dom- 
nului peste voi, iar voi tot aşa trebuie să arătaţi, de vreme ce 
de bunăvoie aţi venit să fiţi şi să ascultaţi ca Domnul pe Tatăl 
Său, că El S-a făcut pildă, fiindcă adevăratul învăţător îi arată 
ucenicului său ce să facă şi cum să facă, şi altfel el nu poate 
fi învăţător. 

V-au învăţat pe voi fiii cei călăuzitori pentru voi spre 
Do mn ul şi v-au spus că Domnul S-a răstignit pentru voi, dar 
cel ce nu se foloseşte de pilda ascultării Lui de Tatăl, ci doar 
îşi ia din jertfa Lui şi atât, acela nu este următor al Lui, ci este 
nedrept cu El. Cine L-a urmat pe El cu adevărat, aceia s-au 
jertfit şi ei, luând pilda Lui şi folosindu-le lor jertfa Lui nu 
numai pentru iertarea păcatelor şi pentru mântuire, căci ierta- 
rea păcatelor se dobândeşte prin iubire mare, prin jertfă a 
inimii şi a iubirii lor pentru alţii care vor urma pe Domnul, 
Cel ce S-a răstignit pentru om. O, fiule, când nu înveţi de la 
Domnul, atunci înveţi de la tine. Când nu trăieşte Domnul în 
tine, atunci trăieşti tu în tine, şi se vede aceasta, se vede când 
Domnul nu trăieşte în tine, căci dacă ar trăi, El S-ar vedea aşa 
cum este El. 

Cartea mea şi învăţătura cea de azi din ea este aceea că 
cel mai mic se binecuvintează de cel mai mare dacă este 
supunere. Tu, popor al Domnului, nu trebuie să ai stăpâni 
trupeşti, ci stăpâni duhovniceşti pentru suflet, iar dacă tu nu 
ai, înseamnă că nu vrei să ai, chiar dacă Domnul a pus în tine 
să ai, şi peste tine să ai. Dacă tu ai o alegere şi un lucru de 
lucrat şi dacă nu foloseşti şi nu cauţi peste tine har şi binecu- 
vântare, nu cauţi pentru că nu-ţi place să ai mai mare peste 
tine. Dar eu îţi spun răspicat că harul şi binecuvântarea nu le 
pot avea pe acestea cei ce nu le iau prin cei de peste ei, pre- 
cum din veac a fost lăsat de la Dumnezeu. Amin. 

Ridicaţi-vă şi ziceţi fiecare: „ Ca de foc să fugă de mine 
tot lucrul rău, Doamne“. Aceasta să vă fie vouă în numele 
Domnului ca o poruncă asupra răului, dar fiţi foc, focul ha- 
rurilor cereşti care au limbi nesfârşite, căci gura este cămară 
limbii, şi această cămară trebuie să fie suflarea nu numai a 
trupului, ci şi a duhului, fiindcă omul este făcut din trup, din 
suflet şi din duh. Amin. 

Eu mult nu vă învăţ, căci ce aveţi voi peste voi de la 
Domnul e râu mare şi plin de har şi de învăţătură caldă ca 
luată de pe foc, de la făcut, iar cei din faţă sunt vase pline de 
suflarea cerului peste voi. 

fiţi foc! Aceasta este ceea ce vă mai învăţ eu astăzi în 
cartea mea. De foc fug şi muştele, şi ţânţarii, şi diavolii, şi 
oamenii răi, şi tot răul. fiţi foc nestins ziua şi noaptea, fie că 
vegheaţi, fie că dormiţi. învăţaţi să fiţi foc, dar nu vă luaţi 
singuri din acest cuvânt. învăţaţi să trăiţi binecuvântaţi, căci 


binecuvântarea vă aduce darul sfielii sfinte pe care şi eu am 
avut-o în viaţa mea de om, în viaţa mea de om sfânt, că nu e 
una sfiala omului, cu sfiala omului sfânt. 

fiţi foc din foc, căci Domnul este foc mistuitor, după 
cum vedeţi cât Se mistuie arzând pentru voi din cer şi de pe 
pământ. Nu căutaţi clipe ieftine, fiilor. Nu lăsaţi să poposeas- 
că între voi moartea, tăcerea cea plină de moarte în ea, tăcerea 
prin care moare darul mărturisirii fiecărei clipe, dar care, dacă 
el este, umple de Dumnezeu timpul şi vremea Lui care trebuie 
răscumpărată cu folos. Nu poate omul să vă aprindă mai mult 
ca Dumnezeu la suflet. Luaţi de la Domnul. Luaţi har ca să 
fiţi foc. Domnul S-a făcut foc pe muntele Sinai înaintea lui 
Moise, şi pentru om S-a făcut Domnul foc, nu pentru Moise. 
Gura şi limba i-a fost făcută omului să-i fie suflare, fiinţă şi 
lucrare, şi fiecare mădular are lucrarea lui care va fi cerută de 
Cel ce a făcut trupul, de Cel ce a zidit biserica şi mădularele 
ei, al căror cap e Dumnezeu Cuvântul, fiilor. 

Eu mă opresc din cuvânt. Aceasta a fost ziua mea din 
mijlocul vostru, şi vă doresc să creşteţi prin ea, că mai scum- 
pă este o zi de învăţătură decât una de bucurie care vă goleşte 
sfiala cea sfântă şi plină de har luat de cer şi agonisit de voi 
lângă Do mn ul şi la Domnul ca avere de vecie, fiilor. Mă 
opresc din cuvânt şi îi dau Domnului peste voi suflare, că El 
poate totul atunci când omul vrea să poată Domnul. Amin. 

Să-i binecuvintezi, Doamne, că Tu eşti Cel mai mare, 
eşti Stăpânul stăpânilor, că Tu ai pus peste om de la Tine, aşa 
cum de la Moise şi până la ei, şi cu ei ai lucrat. Dă-le ajutor 
în lipsuri. Lă această minune cu ei, că sunt necăjiţi şi apăsaţi 
cei din fruntea lor mijlocitori pentru ei la Tine. Dă-le mila Ta, 
dar dă-le înţelepciunea cerului, că pe pământ e ca pe pământ, 
şi mă doare să-i văd ca pe pământ, Doa mn e. Mă doare, mă 
doare mult, şi vreau să-i văd cereşti pe ei pe pământ. Amin, 
amin, amin. 

O poporul Meu, ia, fiule, şi vezi ce înseamnă 
^ să- Mi fii fiu. Ia, poporul Meu. Mă ajut cu 
cei din cer, că am devenit neputincios peste tine, fiindcă tu 
poţi să nu Mă asculţi şi poţi să te asculţi pe tine. Ia ascultare, 
ia duh de ascultare şi lasă-Mă pe Mine peste tine, că îmi vine 
să spun: „Nu mai pot“. fiindcă tu nu Mă laşi peste tine, de 
aceea îmi vine să spun aşa, că nu vreau să te strivească neas- 
cultarea şi răceala ta de Dumnezeu. Israele, Israele, de mult 
nu te-am mai strigat aşa, şi te-am strigat Ierusalime, căci 
Israel este cel ce se luptă cu Dumnezeu. 

O, poporul Meu, îmbracă-te în Ierusalim nou, ca să 
nu-ţi rămână numele, şi să rămâi tu, şi să fii cât numele tău, 
poporul Meu, iar Eu să fiu Stăpânul tău şi Dumnezeul tău, şi 
tu să fii poporul cel ce are de Dumnezeu pe Dumnezeu 
Cuvântul, pe Făcătorul omului, pe Făcătorul tău, poporul 
Meu. Amin, amin, amin. 

1/14 decembrie 2002 

Sărbătoarea sfântului ierarh Nicolae 

Cele ce se văd nu-l duc pe om la Dumnezeu. Slava omului aduce 
bucurii trecătoare. Nu mai simt sfinţi pe pământ, ci sunt numai 
bogaţi cu bogăţii trecătoare. Cel neînlăcrimat este prins de însăşi 

pofta sa. 

M ă scriu cu sărbătoare de sfinţi în cartea cu- 
vântului Meu din zilele acestea. Sunt Stăpânul 
puterilor cereşti care ascultă de cuvântul Meu, şi Tatăl M-a 
trimis cu ele ca să domnesc pe pământ şi să pot aceasta, iar 
Eu am zis: «Tată, facă-se voia Ta!». Amin, amin, amin. 

Aşezaţi-Mă în carte cu cuvântul Meu de azi, fiilor care 
Mă scrieţi pe Mine precum Eu grăiesc peste pământ, şi 
ridicaţi cu stăruinţă mânuţele la Domnul şi la sfinţi ca să vă 
dea har, şi cu harul să slujiţi tuturor nevoilor care vă apasă, că 
sunteţi lipsiţi şi apăsaţi de la lipsuri şi duceţi griji pentru viaţa 
poporului, copii jertfiţi pentru adevărul venirii Mele şi pentru 
poporul în mijlocul căruia Eu poposesc ca să-Mi rostesc 
cuvântul spre împlinirea lui apoi. 

Sunt cu sărbătoare peste voi, căci ierarhul Nicolae este 
bisericeşte sărbătorit cu ziua lui de pomenire. Dar el trebuie 
sărbătorit şi cu duhul, nu numai cu cântările de laudă pentru 
el. Ei, sfinţii, ca şi Mine, Domnul lor, şi ei sunt mereu astăzi, 
fiindcă Eu am spus la voi că nu vin cu cele de acum două mii 
de ani, ci vin astăzi, şi e minune mare această coborâre a Mea 
pe pământ, dar cine mai e înfiorat pe pământ de ea în afară de 
sfinţii Mei cu care vin când vin, şi grăiesc cu ei când vin? 
Amin. 

Grăiesc cu tine, arhiereu al harului ceresc, că mare 
aplecare ai avut înaintea Mea, iar pentru smerenia ta s-au ple- 
cat stihiile să te slujească şi să te aşeze mare precum smerenia 
inimii ţi-a fost atât de mare înaintea Mea. îţi dau cuvânt în 
cartea Mea, că eşti bogat în milă pentru cei miloşi, pentru cei 
lipsiţi şi încercaţi pe pământ. Tu cu smerenia ta strângeai pe 
cele ce le trebuia la săraci, şi îi câştigai pe ei bogăţie pentru 
cer, şi mare ţi-a fost ascultarea de om, căci omul necăjit te 
striga, iar tu veneai, şi vii şi îi dai, că ai fost şi eşti purtător de 
har pentru ajutorul săracilor prin Mine, Domnul tău, în al 
Cărui nume lucrai minunat. Amin, amin, amin. 

E u, Doamne, am fugit de orice bogăţie, dar 
de harul cel de la Tine n-am putut să fug ca 
să nu mă afle omul cât har şi câtă milă mi-ai dat pentru om. 
Eu sunt un sfânt miluitor de săraci şi păzitor al bunurilor lor, 
ca să-i trag apoi la Tine cu ele şi să lucreze ei pentru Tine aşa 
cum am lucrat eu înaintea oamenilor şi înaintea Ta. Eu i-am 
păzit de moarte pe cei credincioşi, şi aşa fel de minuni am lu- 
crat eu în numele Tău. Iar azi sunt mare, mare ocrotitor de la 
Tine pentru fiii lucrării Tale, şi măcar că nu pot atât de mult 
să-i ajut în lipsuri, eu îi ocrotesc în toate strâmtorările de pe 
pământ spre ei, în toate durerile şi strânsurile lor de suflet, şi 
lucrez în mare, mare taină, că şi în cer aceeaşi smerenie am, 
fiindcă slava numai Tu o meriţi, căci omul prin Tine este dacă 
este, Doamne al celor smeriţi, al celor înţelepţi, al celor tari 
care lucrează pentru Tine pe pământ. 

îmi era frică de măreţia Ta şi mă simţeam atât de mic 
printre ai Tăi de pe pământ! Dar îmi dădusei o inimă mare 
pentru cei necăjiţi şi neîndreptăţiţi, şi m-ai pus să lucrez în 
taină pentru ei, că eu nu puteam duce slava de la om că e greu 
de dus aceasta, şi nici Tu n-ai putut s-o duci, darămite eu, cel 
aşa de firav faţă de puterea Ta, Doamne! Slava de la om, nu- 
mai omul poate s-o poarte, că e omenească, şi omul e greu de 
tot, darămite slava lui! Dacă omul ar vedea ce sarcină grea 
apasă peste el, ar fugi de sub ea într-o clipă, dar din lipsă de 
înţelepciune nu mai simte omul ce este el, căci numai înţelep- 
ciunea este cea care vede şi ştie şi simte, Doamne, lată, omul, 
fără slavă de la om, fără dreptate de partea lui, fără bucurii 
trecătoare nu poate să-şi aibă grijă de puterea sufletului lui. 
Eu însă am gustat din pântecele mamei mele din adevărul 
Tău, şi Tu m-ai hărăzit să fiu al Tău pe pământ, că ai pus în 
mine dorul de cer şi de cele ce nu se văd, şi cu care eu atât de 
mult am lucrat şi l-am ajutat pe om. Mă purtam printre oa- 
meni şi le vedeam durerile inimilor lor, şi apoi le căutam lea- 
cul ferindu-mă să mă afle ei, că eu voiam să ştii doar Tu şi eu, 


iar ei să Te slăvească pe Tine şi să-Ţi urmeze, că dacă m-ar fi 
ştiut pe mine ajutor al lor, cum ar mai fi căutat ei spre Tine? 

Vreau să-i spun poporului Tău, Doamne, că cele ce se 
văd nu-1 duc pe om la Tine, dar cele ce nu se văd şi care vin 
spre om prin Tine şi prin sfinţii Tăi, acelea sunt cele prin care 
omul crede în Tine. Dacă m-ar fi văzut pe mine mereu, mereu 
cei care primeau prin durerea sau prin rugăciunea sau prin 
nevoile lor de la Tine prin mine, n-ar mai fi crezut aceia în 
Tine, şi ar fi crezut în mine, iar eu, ca şi Tine când erai în trup, 
nu puteam purta slava de la om. Aşa sunt şi cei ce-Ţi poartă 
azi mila Ta spre om, slava cuvântului Tău spre oameni. Ei se 
ascund în spatele poporului Tău şi se ascund de orice bucurie 
trecătoare, că pe ei i-a pătruns durerea Ta de la om, durerea 
Ta după om, şi duc şi ei cât stă în puterea lor să Te ajute la ne- 
caz, Doamne. O, ajută-i şi Tu! Ajută-i pentru poporul Tău de 
care trebuie să avem grijă şi din cer şi de pe pământ. Ajută-i 
pe fiii poporului Tău să aibă inimi de copii faţă de Tine, dar 
şi unii faţă de alţii, numai să caute să înţeleagă bătrâneşte, nu 
copilăreşte viaţa lor cu Tine. Eu eram mereu, mereu paza iu- 
birii şi a minţii mele pentru Tine, şi pentru mine apoi. Doam- 
ne. Cine nu are durerile Tale, acela nu este curat, dar ferice de 
cel ce stă pătruns de statura Ta miloasă şi sfântă ca să fie şi el 
tot aşa. 

Ajută-i pe cei cu griji apăsătoare din faţa poporului Tău 
înaintea Ta, şi din spatele lui înaintea lumii, căci cei mari cu 
inima pentru Tine şi pentru om au inimi durute ca şi a Ta, şi 
se smeresc aşa cum eu m-am smerit, că altfel ei nu pot, căci 
sunt neputincioşi pentru cele omeneşti, Doa mn e. Eu, ca un 
sfânt ajutător de sărmani şi de lipsiţi de cele pentru fiinţă, mă 
cobor din cer şi îi ajut cu harul pe care mi l-ai împărţit din cer 
după cum a fost inimioara mea înaintea Ta. Şi cu Tine în ea 
pentru ai Tăi voi aşeza în calea lor ajutor pentru ei. Amin. 

Le dau acum binecuvântare arhierească din cer şi îl 
cuprind la piept pe cel iubit al Tău care rosteşte glasul cu- 
vântului Tău pe pământ după ce Tu grăieşti. îl strâng la sân şi 
îi dau har peste har, căci el este aşa, har peste har are peste el, 
iar eu i-1 împrospătez ca să aibă milă de Tine şi de cei ce sunt 
ai Tăi prin iubirea lor pe pământ. îi dau duh nou de rugăciune 
pentru toate câte au ei nevoie, că eu mă aşezam în taină cu 
mânuţele ridicate la Tine, şi aşa îţi ceream pentru cei lipsiţi, 
şi apoi îmi dădeai să pot, şi eu găseam în chip minunat, atât 
cât nu ştie omul pe pământ, şi îmi întindeam apoi mâna spre 
cel nevoiaş şi îl scoteam la mal ca să nu se înece, Doamne, că 
Tu tot aşa m-ai scos şi pe mine de la înec, şi m-ai făcut mare 
la inimioară pentru Tine şi pentru om, şi Ţi-ai slăvit harul Tău 
prin dragostea mea pentru Tine în mijlocul oamenilor care 
ştiau atât de puţin pe cele din mine pentru Tine, şi pe cele din 
Tine în mine. 

Acum Te slăvesc cu dor, că toată lauda pe care mi-o 
aduc mie azi fiii poporului Tău, şi între ei cel ce poartă nu- 
mele meu, şi el arhiereu al Tău în Sfânta Sfintelor Tale de azi, 
toată lauda cea pentru serbarea mea de la ei, Ţi-o dau Ţie, şi 
în taină mă ascund sub Tine, că Tu eşti toată slava în cer şi pe 
pământ, iar sfinţii Tăi sunt rodul Tău. Amin, amin, amin. 

r ţi primesc cu iubire iubirea ta pentru Mine şi 
JJL pentru ei, că tu, arhiereu fiind între oameni, 
atât de puţin ai putut arăta slava ta cea de la Mine, şi te-ai 
ascuns cu ea, ca să creadă omul în Mine, Cel tainic lângă om. 
Prin smerenia ta ai iubit pe cele înalte, că nu poate omul de 
pe pământ să le pătrundă pe ele dacă nu ştie îndeajuns cum să 
stea în fiecare clipă înaintea Mea prin har, nu prin puterea şi 
virtutea lui. Prin lepădarea de sine şi prin sărăcia pe care atât 

de mult ai iubit-o ai luat din mâna Mea prin rugăciune daruri 
pentru cei lipsiţi de cele pentru viaţă şi pentru sufletul ei. 
Acum îţi spun aşa: strecoară-te printre cei mari ai vremii şi 
mişcă-le inima ca să se aplece ei spre dragostea şi mila de su- 
fletul lor, ca să-şi poarte grijă de ei împrumutându-Mă pe 
Mine, iar Eu le voi plăti lor după cum am făgăduit prin Scrip- 
turi. Să iei pe sfinţi cu tine, căci ceata sfinţilor ajutători te 
ajută pentru ai Mei. Lucrul mâinilor lor îl dau ţie, ca să-l dai 
celor de la care să adunăm pe cele de trebuinţă Mie şi lor, căci 
«Cine nu munceşte, să nu mănânce», Eu aşa am zis, şi i-am 
învăţat şi pe ai Mei să nu mănânce pâine în dar, căci Evan- 
ghelia Mea nu poate fi zădărnicită aşa cum s-a întâmplat în 
biserica din lume care suge prin mai-marii ei pentru ei şi nu 
pentru sfinţi, căci sfinţi nu mai sunt pe pământ, şi sunt numai 
bogaţi pe pământ, ori în bogăţii, ori în păcate, căci omul nu se 
mai poate despărţi de plăceri şi de păcate decât prin moartea 
trupului, că altfel el nu vrea. Nu vrea să iubească omul pe cele 
ce nu se văd, ca să le aibă pe ele şi să-l facă scump şi frumos 
la Dumnezeu. 

Acum şi Eu, Domnul, vă aduc alin în această zi de săr- 
bătoare, fiilor. Vă strâng la pieptul Meu rănit de mila voastră 
şi de dor pentru salvarea omului pierdut de pe cale. Vă dau 
mângâioasă binecuvântare şi vă spun: împărţiţi Evanghelia 
Mea în toate laturile, căci Evanghelia venirii Mele Mă aduce 
apoi pe Mine văzut, după cum Eu am rostit la prima Mea ve- 
nire prin Evanghelia Mea. Amin. 

Ridicaţi mânuţele şi cereţi mângâiere, şi Eu vă voi da, 
şi veţi lua duh de pace şi de mângâiere. Fiţi plini de har, căci 
cartea Mea vă poartă în ea mereu, fiindcă Eu cu voi vorbesc 
pe pământ şi peste om. Ridicaţi mânuţele şi fiţi mângâierea 
Mea, aşa înlăcrimaţi cum sunteţi, şi Eu voi fi mângâierea 
voastră, căci şi Eu tot înlăcrimat sunt, fiindcă nu este mângâ- 
iere mai mare ca aceasta între mângâieri. Cine nu este înlăcri- 
mat este prins şi biruit de însăşi pofta sa şi de diavol. Iar cel 
sfânt iubeşte duioşia şi lacrima şi cuvântul cel spre Mine cu 
mângâiere în el, şi Eu aşa şi numai aşa pot avea popor pe 
pământ pentru ca să vin la el şi să cinez cu el în vremea aceas- 
ta atât de fără credinţă în Dumnezeu, fiilor mângâiaţi de 
Dumnezeu. 

Fiţi frumoşi! Acest îndemn este cel mai tainic har pe 
care vi-1 dau ca să-l aveţi peste voi, căci durerea aduce omului 
sfinţenia lui cea pentru Mine, ascultarea care poartă în ea 
duhul sfinţeniei, împărăţia Mea înăuntrul omului sfânt şi veş- 
nic sfânt, copii ai cuvântului Meu cel plin de har peste voi şi 
pentru voi mereu. Amin, amin, amin. 

6/19 decembrie 2002 

Sărbătoarea sfântului ierarh Spiridon 

Cine mănâncă cer, cer iese din el, iar cine mănâncă trup, trup iese 
din el. Plata sfinţilor este învierea lor, cerul cel nou şi pământul 

cel nou. 

uhul Meu dumnezeiesc tânjeşte mereu, mereu 
după cele ce se văd de către ochii omului, şi Mă 
sfătuiesc cu sfinţii din cer şi cu îngerii şi cu cei cu care Mă 
sprijin ca să vin pe pământ cuvânt, Mă sfătuiesc şi în cer, şi 
pe pământ, să fac să nu mai fie despărţire între ele, între cele 
ce se văd şi cele ce nu se văd. Ele se îngăduie între ele de mi- 
nune, dar omul, ochii omului şi gândul lui rămân numai la 
cele ce se văd cu ochii lui. 

Când un cuvânt din cer este rostit peste pământ, atunci 
este şi împlinirea lui, şi Mă uit la om, ori nu aduce la vederea 


ochilor lui împlinirea Mea, ori nu crede că sunt acestea, şi 
rămâne omul atât de departe de Dumnezeu! Dar Eu, Domnul, 
am spus prin proorocii Mei: «Cele ce ochiul omului n-a văzut 
şi la mintea omului nu s-au suit, pe acelea le-a pregătit 
Dumnezeu celor ce II iubesc pe El». Amin. 

O, fiilor care-Mi sunteţi porţi de intrare Mie în carte ca 
să vorbesc din ea peste pământ! Toate sunt cu putinţă celui cu 
credinţă şi cu stăruinţă în credinţă, şi cu rugăciune apoi. Cele 
cerute cu stăruinţă, cu credinţă prin rugăciune, acelea vin, fii- 
lor, spre vederea omului, vin spre împlinire, căci Duhul Meu 
dumnezeiesc aceasta vrea; după aceasta tânjesc Eu, fiilor. 
Parcă aş fi fără mâini, fără picioare, fără putere de nu Mă ia 
omul în ajutorul lui, de nu Mă pune omul la încercare ca să 
Mă vadă cât sunt de mare şi de aproape şi de plin de dor să le 
fac văzute de om pe cele ce nu se văd. 

Omul se stoarce, se dă peste cap cu ajutorul diavolului, 
care strică mintea omului, şi îşi face omul frumuseţi pe pă- 
mânt, sărbători pline de slavă, şi apoi bea şi mănâncă şi joacă 
în jurul a tot ce face el, iar cel ce mănâncă mereu came nu 
mai vede nimic, nimic, fiilor, căci cele ce mănâncă, acelea şi 
ies din el. Cine mănâncă cer, cer iese din el, iar cine mănâncă 
trup, trup iese din el. 

Eu de la începutul făpturii l-am învăţat pe om să trăias- 
că înaintea Mea cu ascultare, şi mai ales să mănânce cu ascul- 
tare i-am spus. Dar acum nu mai e ca la început, şi e ca la 
sfârşit, şi e plin pământul de om şi de duh de om, şi Mă doare 
mult mintea omului care îi umple lui inima ca să nu Mă mai 
cuprindă ea pe Mine, orice aş aduce Eu pe neaşteptate peste 
om. Eu mereu îi arăt omului că nu poate, şi că pot Eu, dar el 
nu ştie să mai creadă în cele ce nu se văd. Sfinţii care au trăit 
pe pământ iubindu-Mă cu putere din puterea Mea prin cre- 
dinţa lor mărturisită între oameni, aceştia au lăsat semne mari 
în numele Meu pe pământ, atât cât Eu n-am făcut atunci, căci 
le-am lăsat lor să le facă, fiindcă aşa am hotărât Eu, şi le-am 
spus: «Mai mult veţi face voi dacă veţi crede în Mine». Amin. 

Eu sunt în sărbătoare cu cerul pentru pomenirea ierar- 
hului Spiridon. Intru în carte cu cerul şi cu sărbătoarea de azi, 
căci Eu când vin cu sfinţii, trebuie să se ştie că aşa vin. 

Hai, tu, cel atât de minunat în credinţa ta în Mine şi în 
iubirea ta pentru Mine şi pentru om! Fă-te cuvânt din Mine, 
că mare ai fost pe pământ în numele Meu, şi fericit este omul 
care-şi arată în numele Meu viaţa sa. Amin, amin, amin. 

fp n numele Tău, şi cu Tine în mine am făcut 
ii. semne mari în ochii necredincioşilor, Doam- 
ne, căci vremea şi omul necredincios mă ajuta să Te arăt cât 
eşti de mare în cei ce cred în Tine şi ca Tine. Plângeam cu 
sufletul şi cu inima de mila Ta şi de mila omului care nu Te 
avea, şi de mila celor nevoiaşi, Doa mn e. Nu ştiam cum să-i 
mai ajut, ca apoi să Te îmbrăţişeze ei pe Tine şi să se facă plă- 
cuţii Tăi, că milă mi-e de Tine, Doamne lipsit de mângâierea 
de la om. O, de Ţi-ar da omul mângâiere, Tu i-ai da înzecit 
înapoi, dar cine mai este între oameni să Te pună la încercare 
mângâindu-Te în durerea Ta după om? 

Mă vedeau duşmanii Tăi cât de mare şi de adevărat Te 
mărturiseam cu credinţa şi cu fapta şi cu mâna mea, Doamne, 
şi nu ştiau cum să se împotrivească credinţei mele şi darurilor 
ei. Când am fost la adunarea sfinţilor ca să Te mărturisesc 
pentru cei necredincioşi după ce Te-am dovedit cu putere, ei 
mi-au tăiat gâtul la cai ca să râdă de mine. Dar eu m-am întors 
în cetatea mea cu caii mei punându-le capetele înapoi pe tru- 
puri, şi ele s-au lipit ca să-i ruşinez pe cei necredincioşi, de 
două ori să-i ruşinez pe ei, că am lipit capul calului alb la 

calul negru, şi capul calului negru la calul alb, ca să-Ţi fac 
adevărat adevărul puterii Tale în sfinţi şi să nu Te las pe Tine 
ruşinat de om, căci Tu eşti Dumnezeu Făcătorul, Doamne, şi 
nu poate omul umbla cu Tine decât după legea cea cu as- 
cultare. Amin. 

O, fii ai oamenilor, uitaţi-vă în cartea facerii şi vedeţi 
pe Domnul, Care l-a făcut pe om, şi i-a spus apoi să trăiască 
în ascultare de Dumnezeu. Omul credincios mă numeşte 
sfântul Spiridon, făcător de minuni, dar eu făceam aceste 
semne ca să-L fac pe Dumnezeu în om, şi să creadă omul, şi 
să trăiască apoi cu ascultare de Dumnezeu. 

De când am dezbrăcat trupul eu merg mereu, că 
aceasta este plata sfinţilor, învierea este ea. Merg de la mar- 
gini la margini, în cer şi pe pământ, că omul creştin mă chea- 
mă mult, că ştie din cărţi ce semne am făcut eu în numele lui 
lisus Flristos, Făcătorul omului. 

Vă vorbesc ca la sfârşitul veacurilor, ca la venirea 
Domnului. Ridicaţi-vă cu rugăciune către Tatăl, Fiul şi Duhul 
Sfânt, şi apoi către sfinţi, să vă dea vouă darul credinţei sfinte 
ca să credeţi cuvântul lui Dumnezeu care vine pe pământ din 
gura Domnului în zilele acestea. E cel mai mare semn Dom- 
nul cuvânt peste pământ, şi după acest semn toate neamurile 
pământului vor vedea pe Fiul lui Dumnezeu venind văzut cu 
sfinţii pe nori, cu putere şi cu slavă multă, atât cât ochii omu- 
lui nu au văzut şi la mintea omului nu s-a suit. Eu însă vă ade- 
veresc că aşa va fi curând, curând. Sculaţi-vă, deci, şi prive- 
gheaţi cu rugăciuni, cu pocăinţă, cu credinţă în venirea Lui, 
că a venit vremea să vină, şi vine Domnul! Amin. 

Acum, Doamne, îţi amintesc că şi eu am fost un sfânt 
ajutător pentru săraci, pentru lipsiţi, pentru cei încercaţi de 
necazuri pe pământ. Iar când aceştia căutau spre mine, că 
ştiau inima mea dulce după om, eu, cu credinţă la Tine în 
pieptul meu, lucram şi îi ajutam pe ei. Ştiau săracii că sunt 
milos şi milostiv, şi veneau şi îşi luau din cele ce le aveam din 
darul Tău, iar eu le dădeam mai mult decât luau ei când nu 
aveau, şi îi îndemnam să fie curaţi cu inima apoi pentru ei şi 
pentru Tine, că aveam darul întoarcerii omului spre Tine, 
Doamne. 

Vreau să-i ajut pe cei din porţi care au grijă de fiii po- 
porului cuvântului Tău, că sunt apăsaţi de griji, iar pe pământ 
e sărăcie de credinţă şi nimeni între oameni nu mai ştie de 
suflet şi de cer şi de venirea Ta după om. Sunt şi eu sfânt 
ajutător şi ocrotitor, ca şi ierarhul Nicolae. Dacă vrei, dă-mi 
şi mie mers pentru ei ca să-i ajut, căci peste acest popor nu- 
mai Tu porunceşti peste cei din cer, iar în cer este ascultare de 
Tine, mai ales pentru această lucrare a Ta de cuvânt. Amin. 

oiesc. Acesta este cuvântul Meu peste tine, 
că eşti mare în minuni şi în semne pentru 
adeverirea credinţei tale în Dumnezeul tău, Dumnezeul Cel 
adevărat. Mergi şi lucrează pentru cei mai mici între sfinţi, 
pentru cei de pe pământ copii ai Mei, şi cu care-Mi întocmesc 
Eu venirea Mea de la Tatăl în zilele acestea. Mergi şi iar 
mergi, şi dă-le cu puterea şi cu mila Mea din tine ajutor în 
nevoile Mele şi ale lor pentru lucrul Meu cu ei. Amin. 

M erg, Doamne. în cer aşa este: cel mai mic 
se binecuvintează de cel mai mare. Fie- 
care are de făcut în cer lucrul pe care-1 are de pe pământ făcut. 
Cele ce se văd trebuie să-Ţi slujească Ţie pentru cele ce nu se 


văd, căci crugul ceresc este perdeaua cea de sus, iar văzduhul 
este perdeaua dintre cer şi pământ, acoperind slava celor ce 
nu se văd şi care la mintea omului nu s-au suit şi ochii lui n-au 
văzut, dar s-au suit la mintea sfinţilor Tăi, fiindcă ai spus 
despre cei ce cred în Tine că Te arăţi lor, Doamne. Iată, Tu vii 
şi ajuţi mintea omului să se ridice la cele mari şi pregătite 
pentru cei ce Te iubesc pe pământ. Iar eu, acum, cu cuvântul 
Tău în mine, merg să ajut pe cei din urmă copii ai Tăi, şi care 
şi ei trudesc cu Tine pentru vederea slavei celor ce nu se văd, 
ca, apoi, curând, curând să fie văzute; să fie, Doamne. Amin, 
amin, amin. 

M ergi cu binecuvântarea Mea şi fă totul 
pentru folosul slavei Mele care aşteaptă 
la uşi ca să se vadă. Mergi şi întăreşte liniştea şi dragostea 
Mea în cei ce Mă poartă pe pământ spre oameni. Lucrează cu 
darurile Mele din tine peste ei, şi ei vor învăţa ca în cer şi vor 
avea pilda voastră ca lucrare a lor înaintea Mea, căci sfinţii 
Mei Mă însoţesc la coborârea Mea pe pământ, şi ei fac parte 
din slava Mea care în curând va străluci între pământ şi cer, 
dar cu strălucire pe care mintea omului nu o poate pătrunde, 
şi pe care strălucire Eu o voi îmblânzi pentru ai Mei, ca s-o 
poată ei purta. Amin. 

O, poporul Meu, serbează lumea cu lumini şi cu slavă 
de minuni omeneşti şi cu petreceri pământeşti, căci ei au mu- 
tat Crăciunul spre ei în loc să-l mute spre Mine, şi şi-au făcut 
din serbările Crăciunului idoli pentru ei, iar pe Mine, Dom- 
nul, Cel sărac de om. Mă ţin îndurerat, că Eu slavă de la om 
nu primesc. 

O, poporul Meu, învaţă-te ca în cer. în cer fiecare sfânt 
face ce a făcut pe pământ, căci sfinţii fac multe pe pământ în 
vremea trupului lor, iar slava celor făcute de ei îi îmbrăţişea- 
ză pe ei la venirea lor la Mine. Aşa şi tu, Ierusalime, să înveţi 
să faci pe pământ mult lucru sfânt, multă slavă cerească peste 
oameni, ca să se vadă ea apoi ca lucru al tău la venirea Mea. 
Tot ce adună omul, la Mine adună, iar tot ce risipeşte, tot la 
Mine se adună, spre judecata lui. 

Fiţi atenţi la vremea voastră cu Mine, fiilor; să nu 
treacă fără de sfinţenie întreagă în ea în toată vremea. Să fiţi 
frumoşi v-am învăţat, iar aceasta înseamnă sfinţenia şi inima 
ei smerită în om înaintea Mea şi înaintea oamenilor, dar toate, 
toate să Mă slăvească pe Mine pe pământ. Amin. 

Strângeţi-i pe cei micuţi din sătuţul cuvântului Meu şi 
învăţaţi-i să-Mi asculte chemarea. Faceţi-i să se aşeze şi ară- 
taţi-le frumuseţile Mele, că voi le ştiţi, fiilor. Aruncaţi năvo- 
dul, şi vor fi în el şi peşti mari, căci cei mari cu inima trebuie 
să fie tot la fel de mari şi cu umilinţa, căci inima smerită este 
cel mai mare dar de la Mine în omul cel credincios venirii 
Mele mereu, mereu de la Tatăl pe pământ ca să fiu cu omul, 
şi să fie omul cu Mine pe pământ. Amin. 

Binecuvântată să fie sărbătoarea naşterii Mele din 
Fecioară, şi pe care voi o veţi pune înaintea celor din sătuţul 
acesta, spre slava cuvântului Meu peste ei. Amin. 

Eu şi cu sfinţii Mei cei mari vă vom ajuta pe voi, şi veţi 
avea şi veţi da din cer şi de pe pământ, căci sunt Cel ce pot, 
şi pot prin sfinţi, fiilor, şi pot prin voi, căci aşa binevoiesc Eu. 
Amin, amin, amin. 

Ajunul Naşterii Domnului 

în fiecare trup de om vrea Domnul să Se nască. Satul Glodeni, 
Betleemul cuvântului, vine cu copiii la serbarea naşterii Domnului. 

E u sunt Cel ce am crescut pe pământ Dumnezeu 
din prunc născut din mamă Fecioară, mamă pu- 
rurea Fecioară, minune mai presus de mintea cea omenească, 
fiindcă celor ce 11 iubesc pe El Tatăl Meu le-a pregătit mereu, 
şi iarăşi mereu semne şi minuni care la mintea omului nu s-au 
suit şi ochiul lui nu a văzut. Amin. 

Iată minune coborâtă din cer! O seară dulce în sătuţul 
cuvântului Meu. Mă fac cuvânt din cer în acest sătuţ în care 
Mi-am pregătit iesle ca să cobor pe nori în ea precum este 
scris în Evanghelia Mea cea de acum două mii de ani despre 
venirea Mea. Eu, pruncuţul, Domnul, Cel născut din Fecioara 
mamă, Mi-am ales neamul român pentru venirea Mea cea de 
la sfârşit de timp. L-am ales pentru că pământul de sub el a 
fost cel întâi ivit din ape la facerea cea văzută când ea s-a fă- 
cut la cuvântul Meu întru începutul lui, facere pe care i-am 
dat-o omului de moştenire ca să fie omul fiul Meu precum Eu 
sunt Fiul Tatălui Meu Savaot, Tatăl Meu, Care M-a trimis 
acum două mii de ani ca să Mă nasc pe pământ ca şi omul şi 
ca să cresc cu trupul ca şi omul, şi să trăiesc de la naştere şi 
până la învierea Mea ca Dumnezeu pe pământ, căci Eu am 
fost Dumnezeu prunc şi, apoi, tot mai desăvârşit, Dumnezeu 
Om aşa precum şi sunt, Dumnezeu Om. Amin. 

Mi-am aşezat la lucru pe fiii de la ieslea cuvântului şi 
le-am spus să-Mi pregătească minunea, seară dulce, seară ce- 
rească pe pământ în mijlocul sătuţului Meu de azi, Betleemul 
cuvântului Meu care se naşte şi iar se naşte acum pentru tot 
omul care vine să Mă ia, şi apoi să Mă lucreze, şi apoi să Mă 
păzească în el Dumnezeu Om. în fiecare trup de om aş vrea 
să fiu şi să stau şi să privesc în afara lui din el, şi să fiu văzut 
din afara lui în el, căci dorul după om Mă arde şi Mă doare 
mai mult decât M-a durut crucea Mea cea pentru om. 

Am venit cuvânt şi le-am spus fiilor de la ieslea Mea 
de cuvânt să-i adune pe cei micuţi din satul Meu de venire 
după două mii de ani de lângă Tatăl, să-i adune şi să-i aşeze 
în petrecere cerească aici, pe pământul Meu cel ales pentru 
facerea din nou a lumii, a lumii ce va să fie înnoită după acest 
cuvânt pe care Eu, Domnul, îl presar din gura Mea ca să le fac 
iarăşi prin cuvânt pe toate cele ce se văd, iar pe toate cele ce 
nu se văd să le aduc la vedere precum ele sunt aşezate pe pă- 
mânt; sunt şi nu se văd, şi se vor vedea. Amin. 

Cuvântul Meu vă cheamă, vă aşteaptă, vă adună ca să 
vă naşteţi din el, să vă naşteţi din nou, să fiţi iar copii, că Eu 
am fost copil de la naştere şi până la înviere. Copilul Tatălui 
Savaot şi copilul Fecioarei mamă, copil ascultător am fost, şi 
n-am Scut şi nu fac voia Mea, ci fac voia Tatălui, Care M-a 


trimis şi Care Mă trimite. Amin. M-a trimis Tatăl să vă adun 
şi să vă doresc, şi să Mă doriţi şi voi, căci iubirea Mea stă cu 
mâinile întinse să vă cuprindă întru Mine, şi Eu să vă dau 
Tatălui ca rod al iubirii Mele pentru om. 

Cerul cel plin de sfinţi şi de îngeri stă deschis acum. 
Poporul Meu este semnul Meu aşezat de Mine înaintea oa- 
menilor pentru ca să Mă văd în el cu iubirea Mea pentru om 
şi ca să-l primesc pe om când el vine să ia din glasul Meu, şi 
să se împlinească omul pentru venirea Mea care iată cum vine 
când Eu vin cuvânt pe pământ. 

V-am adunat ca într-o iesle. Bucuraţi-vă! învăţaţi bucu- 
ria care nu se stinge şi care vă ţine în ea. Căutaţi-Mă şi luaţi 
în voi dorul Meu, durerea Mea, şi fiţi iubirea Mea precum Eu 
sunt. Amin. Iubirea e ca Mine, şi e dulce durerea ei. Iubirea 
Mea de pe cruce v-o dau. întinderi mâinile spre ea. învăţaţi 
taina ei, că am râul vieţii, care curge din gura Mea pentru voi, 
fiindcă Eu am spus că cerul se va face sul şi vi se va da după 
ce voi îl veţi iubi iubind. Amin. 

Uitaţi-vă la Mine, şi veţi fi asemenea Mie dacă Mă veţi 
vedea, şi voi fi asemenea vouă când voi Mă veţi vedea, căci 
Eu M-am născut pruncuţ ca şi voi, şi am crescut Dumnezeu 
Om şi stau de-a dreapta Tatălui ca să vă trag pe toţi la Tatăl. 
Când am plecat pe nori, lângă El, am spus că Mă duc să 
pregătesc loc, ca acolo unde voi fi Eu, să fiţi şi voi dacă Mă 
veţi iubi. Amin. 

Iată minune din cer, seară dulce, seară cerească! Pace 
vouă, acum, căci dorul Meu îmi creşte după om. Vă învălu- 
iesc în slava cuvântului Meu. Pace vouă! Amin, amin, amin. 

23 decembrie 2002/5 ianuarie 2003 

Praznicul Naşterii Domnului 

Naşterea de sus îl face copil pe om, prin ascultare, precum Fiul îi 
este supus Tatălui. Cel mai mare moştenitor este copilul 

N aşterea Mea din Tatăl, din Duhul şi din Fecioara 
mamă, Eu, Fiul Cel născut, am făcut aceasta cu 
mare ascultare, că aceasta înseamnă fiu, poporul Meu. Naşte- 
rea Mea M-a făcut fiu, şi tot cel ce se naşte devine fiu şi moş- 
tenitor. Dar Eu, Domnul, Fiul Tatălui Savaot, prin Care s-a fă- 
cut cerul şi pământul, şi Fiul Fecioarei mamă, prin Care s-a 
făcut omul cel nou, după chipul şi asemănarea lui Dumnezeu, 
Eu am fost şi sunt şi voi fi Fiu. Amin. Taina cea de fiu e cea 
mai dulce taină în cer şi pe pământ, şi, ca un Fiu ce sunt, al 
lui Dumnezeu şi al omului, îţi voi închina azi, în ziua de 
serbare a naşterii Mele Fiu micuţ din Fecioara mamă, îţi voi 
da ţie, poporul Meu, taina cea de fiu, taina cea dulce, ca s-o 
înveţi şi s-o iubeşti şi s-o urmezi ca şi Mine, Fiul, căci Tatăl 
Meu şi mama Mea îmi zic Fiu. Amin. 

Cel mai mare moştenitor este copilul, o, fiilor care Mă 
ascultaţi ca nişte copii şi îmi luaţi din gura Mea cuvântul şi 
Mi-1 aşezaţi în carte ca Eu să pot grăi pe pământ cât n-am 
grăit până la voi. Mă aplec spre voi în duh de naştere nouă 
peste pământ. Ca un fiu al omului Mă aplec vouă, ca să Mă 
faceţi voi cuvânt aşa cum M-am aplecat Fecioarei mamă, ca 
să Mă facă ea trup, trup de copil, ca şi omul-copil, căci câtă 
vreme moştenitorul este copil, el este sub epitropi, sub ico- 
nomi în casa tatălui său, ca şi robul, care tot sub epitropi şi 
iconomi stă. 

Cel mai mare moştenitor este copilul, este cel ce as- 
cultă de tatăl său şi de mama sa. Eu, ca un Fiu ce sunt de la 
început şi până la sfârşit, aşa voi fi şi când voi preda Tatălui 
împărăţia pe care acum cu voi o pun la loc după ce ea s-a 
clătinat când omul făcut de Dumnezeu s-a clătinat, căci omul 
făcut de mâna Mea la început, a fost făcut om întreg şi nu 
prunc. 

O, fiilor, o, fiilor mici şi scumpi, cum să fi rămas omul 
făcut de mâna Mea, cum să fi rămas el copil dacă el n-a fost 
copil? Cum să fi ascultat el de părinţi dacă el a fost făcut om 
întreg? L-am făcut întreg ca să fie după chipul şi asemănarea 
lui Dumnezeu, dar el, de Cel ce l-a făcut n-a ascultat, n-a vrut 
să fie copil omul cel făcut de mâna Mea, n-a vrut să aibă pă- 
rinţi, şi a vrut să fie moştenitor şi şi-a zis: «Peste Cel Prea- 
înalt îmi voi pune scaunul meu». Eu însă nu voi face aceasta 
nici după ce toate Mi se vor supune desăvârşit, după cum este 
voia Tatălui Meu şi nu a Mea. Nici atunci nu voi înceta să ră- 
mân Fiu, fiindcă Eu îi voi preda Tatălui pe toate, căci El Mi 
le supune, nu Eu, şi apoi Eu însumi, ca un Fiu ascultător şi lu- 
crător din Tatăl, Mă voi supune Lui. Amin. 

O, Ierusalime, o, Ierusalime nou, te numesc aşa fiindcă 
cel dintâi popor al Meu n-a vrut să-Mi fie fiu, ci a vrut să-Mi 
fie moştenitor, dar cel mai mare moştenitor este copilul. O, 
Ierusalime, te învăţ în zi de sărbătoare de naştere să fii copil 
aşa cum sunt Eu, aşa cum am ascultat Eu, aşa cum am trăit 
Eu, şi chiar dacă cu trupul Meu stau nevăzut în ochii tăi aşa 
cum stăteam şi cu omul cel zidit de mâna Mea, cuvântul Meu 
însă este cu tine ca şi cu el atunci în rai, şi te ţin de mânuţă ca 
pe un copil care ascultă, căci de mânuţă cu tata stau numai 
copiii care ascultă, poporul Meu. 

O, mare şi minunată este taina de copil, taina cea de 
fiu! Proorocii Mei au ştiut această taină şi M-au purtat spre 
oameni supunându-se Mie, aşa cum mama Mea Fecioara s-a 
supus Tatălui Meu, Care M-a trimis pe pământ ca să Mă nasc 
prunc din ea şi să fiu Fiul Omului. Proorocii Mei au fost fii, 
fiindcă ei au ştiut şi ştiu taina cea de fiu. Aşa şi tu, popor mi- 
titel al Domnului, ascultă-Mă pe Mine, Domnul Dumnezeul 
tău, şi stai aşa, ascultător, ca să rămâi fiu, fiule. Şi ca să-ţi văd 
ascultarea, îmbracă-te în haină de sărbătoare cerească şi hai 
să dăm vestea zilei amintirii naşterii Mele, căci serbăm aceas- 
tă zi, poporul Meu. Mergi, Ierusalime, pe la case mari şi du 
vestea despre Mine, şi Eu voi duce vestea despre tine peste 
pământ mereu, mereu, poporul Meu, până ce Eu şi cu tine le 
vom supune pe toate şi pe toţi, şi apoi le vom da Tatălui. 
Amin. Mergi, poporul Meu, cu vestea Mea din zilele tale, şi 
ne vom întoarce la sfârşit de zi şi iar voi sta cu tine în cuvânt 
ca să te învăţ taina cea de fiu. 

Binecuvântat să-ţi fie mersul. Eu voi merge înaintea ta 
cu îngerii Mei şi cu sfinţii; Noi, pe deasupra, iar tu, pe pă- 
mânt, şi ne vom vesti, poporul Meu. Te voi încălzi să nu-ţi fie 
frig. Te voi îmbujora să fii copil frumos. Te voi încuraja să ai 
faţă dulce ca a Mea şi te voi iubi chiar în inima celor ce te vor 


privi pe tine, poporul Meu de azi, fiul Meu cel unul născut 
între popoare, între neamurile de pe pământ. 

Hai, mergi, Ierusalime! La porunca Mea mergi, po- 
porul Meu! Mergi, şi ni se vor supune munţii şi dealurile şi 
colinele şi toată facerea omului. Pic cu pic ne vom arăta, şi 
curând, curând voi da la o parte de pe tine perdeaua în care 
Eu te ţin acoperit, ca apoi să Mi se vadă slava după care Eu 
şi cu tot cerul tânjim. 

îmi pregătesc cuvântul cu care te voi îmbrăţişa la sfâr- 
şit de zi de sărbătoare, şi iar vom fi cu cuvânt pentru taina cea 
de fiu, că mare este taina aceasta, poporul Meu, şi voiesc ca 
tu să semeni cu Mine şi să asculţi ca un fiu moştenitor, supus 
fiind Tatălui său. Amin, amin, amin. 

* 

ă ne adunăm acum, copii osteniţi de drum. Vă 
şterg de tot răul de pe drum, vă învăluiesc în cele 
de sus ca să staţi întru ele, dar am lăsat urmă din loc în loc pe 
unde am mers cu voi, căci lumea e urâtă, fiilor, iar Eu în voi 
sunt Cel sfânt, Cel frumos, numai să Mă purtaţi voi aşa cum 
Eu vă port pe voi şi am grijă ca să fiţi, fiilor. 

Ne întoarcem la învăţat taina cea de fiu în care Eu, 
Domnul, stau din veac şi până în veac. Aşa cum am Eu grijă 
de voi ca să fiţi, tot aşa şi voi trebuie să aveţi grijă de Mine 
ca să fiu, că mare este taina creştinătăţii şi n-o ştiu pe ea cei 
ce se numesc creştini. Pe ea o ştiu cei pe care Eu îi numesc 
ai Mei, căci omul când Mă amestecă în cele fireşti ale lui 
numindu-Mă bun, aceasta nu înseamnă creştinism. Numai cel 
ce Mă urmează cu calea Mea sub el mereu, cu lucrul Meu, nu 
cu lucrul lui, numai acela este creştin, iar toţi ceilalţi se mân- 
tuiesc ca prin foc dacă se mântuiesc. 

Te-am învăţat să trăieşti ascultător aşa cum am fost Eu, 
poporul Meu. în ziua de serbare a naşterii Mele îţi închin 
taina cea de fiu ca s-o înveţi şi s-o iubeşti şi s-o urmezi ca şi 
Mine, Fiul. Ca un fiu al omului Mă aplec vouă ca să vedeţi ce 
este fiul, să vedeţi prin aplecarea Mea, fiilor. Eu aşa voi fi de 
la început şi până la sfârşit, Fiu ascultător, căci cel mai mare 
moştenitor este cel ce ascultă de Tatăl său, de Făcătorul său. 
Amin. 

O, poporul Meu, de două ori l-a făcut Dumnezeu pe 
om. Când l-a făcut la început, l-a făcut după chipul şi ase- 
mănarea Sa, om întreg, şi n-a putut să-l aibă fiu pe om. Când 
l-a făcut a doua oară pe om, l-a făcut trup de copil, ca şi pe 
omul-copil, căci copilul are nevoie de doică, şi apoi stă sub 
epitropi şi sub iconomi şi este copil al tatălui său şi este 
moştenitor, dar stă ascultător tatălui său ca robul. Iar când i se 
împlineşte vremea, el cunoaşte desăvârşit ascultarea sa de ta- 
tăl său şi îl primeşte desăvârşit peste el, ca omul întreg care 
are peste el pe cel mai mare decât el şi prin care el lucrează şi 
este. 

O, Ierusalime, am venit la plinirea vremii, am venit de 
la Tatăl, din cer, ca să Mă sălăşluiesc în om şi să strige omul 
la Tatăl prin Duhul Meu Cel sălăşluit în el, căci Eu sunt Fiul 
Tatălui Savaot, şi prin Mine este şi omul fiu al Tatălui, iar fără 
Mine nu poate fi, căci aşa a fost rânduiala Tatălui. Eu I-am 
spus Părinte, Tatălui Meu, căci fiul are părinte, poporul Meu, 
iar cel ce nu are, nu este fiu. Omul ascultă vrând-nevrând de 
stihiile lumii, căci este din lume omul, şi este din om şi as- 
cultă apoi de firea lui de om vrând-nevrând, şi omul aşa stă 
fără Dumnezeu, ascuns de Dumnezeu. 

Eu când îl primesc pe om la dorul lui de Mine, dacă el 
se pleacă şi Mie şi firii lui, Eu nu Mă lupt cu el, ci stau blând 

şi răbdător şi Mă uit la el să-i moară firea care îl ţine rob ca 
să nu poată el fi aplecat Duhului Meu, Care strigă la Mine din 
om numindu-Mă Părinte. Mi-e milă de om. E atât de vechi 
omul în firea lui care stă cu şi fără voia lui stăpân peste el! 
Mi-e tare milă de om când îl văd atât de puţin în cele noi pe 
care Eu le-am adus pe pământ odată cu naşterea Mea din trup 
omenesc, din trup de Fecioară, naştere din cer pe pământ ca 
să fie Dumnezeu Om, şi apoi omul să fie Dumnezeu. Şi iată, 
Eu am fost Dumnezeu din Tatăl, Dumnezeu Om şi Om Dum- 
nezeu, fiindcă omul cel zidit de mâna Mea la început n-a voit 
să fie ascultător şi să aibă părinte dacă el a fost făcut om în- 
treg, care poate naşte om ca să aibă moştenitor. Tatăl însă l-a 
făcut a doua oară pe om prin Mine, Fiul Său. M-a trimis să 
Mă aşez Eu însumi în pântece de Fecioară şi să Mă nasc la 
plinirea vremii prunc, şi să cresc cu trupul ca omul, ca prun- 
cul cel născut, Dumnezeu născut, omul cel nou, după chipul 
şi asemănarea lui Dumnezeu în chip desăvârşit. Amin. 

O, poporul Meu, omul cel de la început n-a ascultat, şi 
a murit, aşa precum i-a spus Dumnezeu că va muri negreşit 
dacă nu va asculta. Iar Omul Cel de la sfârşit, Care S-a născut 
trimis de la Tatăl, Acela a fost Fiul Tatălui. Eu am fost Acela, 
Eu, Cel ce M-am supus Tatălui ca să vin pe pământ la plinirea 
vremii Dumnezeu născut din om, Dumnezeu Om, Fiu ascul- 
tător de Tatăl, şi apoi, de Fecioara mama Mea. Am ascultat de 
om aşa cum Tatăl a voit şi am arătat omului firea cea dumne- 
zeiască, iar omul să ia din ea dacă vrea şi să fie fiu al Tatălui 
şi să-I zică Părinte, precum Eu îi zic. Amin. Nimeni nu poate 
să zică „ tată “ decât fiul. De aceea M-a trimis Tatăl în lume, 
M-a trimis ca să Mă sălăşluiesc în om, în inima omului, trimis 
al Tatălui, şi din om să strig la Tatăl pentru om, şi să strige 
omul la Tatăl prin Mine, numindu-L „ Părinte “ pe Tatăl Meu 
Savaot. Amin. 

O, poporul Meu, duhul tău să fie în Tatăl, şi aşa să-l ţii, 
ca să fii fiu, căci fiul este moştenitor, iar robul nu este, fiindcă 
robul nu-i zice „tată “ stăpânului său. Fiul este cel ce ascultă, 
fiul este cel ce se naşte şi ascultă apoi în veci de veci pe Tatăl 
său, rămânându-I supus şi lucrând după cuvântul Lui. Amin. 

V-aş învăţa ca pe nişte copii, mereu, mereu, căci am 
putere să fac aceasta mereu peste voi, numai să voiţi voi să 
ascultaţi, să staţi sub învăţător, sub cel ce iubeşte şi lucrează 
Duhul Meu Cel Sfânt peste voi ca să nu fiţi fireşti, ci să fiţi 
cereşti pe pământ, căci omul a fost şi este pământesc, iar fiii 
lui Dumnezeu sunt cereşti şi stau în Duhul Cel Sfânt, Care nu 
are nimic în lumea aceasta şi din lumea aceasta, ci are numai 
din Tatăl şi din Fiul, şi Aceştia trei, Una sunt. Amin. V-aş în- 
văţa mereu, mereu, căci cel ascultător stă mereu şi iar mereu 
sub învăţătură, sub învăţător. V-aş iubi cuvântându-vă, că 
Dumnezeu îl iubeşte pe cel ce-L iubeşte pe El, iar pe cel ce 
nu-L iubeşte nu-1 învaţă. Pe fii îi învăţ deosebit, căci fiii tre- 
buie deosebit învăţaţi, cu dreptate sau cu blândeţe, după cum 
îi este fiului ascultarea. Amin. 

Naşterea Mea din Fecioară a fost ascultare. Am ascul- 
tat Eu de M-am coborât în pântecele ei micindu-Mă pentru ca 
apoi să Mă nasc, să fiu Dumnezeu născut; şi a ascultat 
Fecioara mama Mea de M-a primit în ea ca să Mă nasc din ea 
prunc şi să fiu copil ascultător al ei, şi să fiu apoi Dumnezeu 
desăvârşit la arătarea Mea când Ioan M-a botezat în apa 
Iordanului ca să Mă mărturisească Tatăl Fiu al Său întru Care 
El binevoieşte. 

Naşterea Mea a fost bucurie mare şi durere mare. 
Bucurie pentru cei ce credeau în prooroci aşteptând împlini- 
rea proorociilor lor şi primindu-Mă cu credinţă şi cu dor şi cu 


închinare, şi durere a fost pentru cei ce erau stihiile lumii: îm- 
păraţi şi cărturari şi farisei şi saduchei şi tot ce înseamnă sti- 
hiile lumii. Naşterea Mea Eu n-o pot spune omului mai mult 
decât au spus-o în Scripturi proorocii, şi apoi evangheliştii 
Mei, că multă grijă am avut Eu ca să fiu crezut în lume Dum- 
nezeu adevărat din Dumnezeu adevărat. M-am arătat născut 
trup din trup, şi slăvit întru Duhul peste neamurile pământu- 
lui până ce M-am înălţat întru slava Tatălui Meu, căci apos- 
tolii Mei au ascultat desăvârşit cuvântul Meu când le-am po- 
runcit să meargă în toată lumea şi să propovăduiască Evan- 
ghelia cea despre Mine, cea despre împărăţia cerurilor pe pă- 
mânt cu oamenii. Naşterea Mea din mama Fecioară a fost 
naştere din cer, nu naştere de pe pământ, şi ca şi în cer a fost. 
Amin. 

Numai tu, mamă a Mea, numai tu şi Eu şi Tatăl ştim 
taina Mea, taina Fiului tău Cel Unul născut, căci tu eşti 
Fecioara aleasă dintru început de Tatăl ca să fii mama Fiului 
Lui. Amin. 

N umai eu şi Tatăl şi Tu, Fiule născut din 
trupul meu cel fecioresc, numai noi ştim 
toată taina dumnezeirii Tale, a naşterii Tale şi a fecioriei mele 
cea de după naşterea Ta. Mare grijă a avut Tatăl Tău şi al meu 
ca să Te cunoşti Tu pe pământ Dumnezeu Om, şi voiesc ca 
poporul cuvântului Tău să înţeleagă desăvârşit taina naşterii 
Tale, că Tu ai fii cu mare înţelepciune în mijlocul lui, şi le-ai 
dat tainele Tale cele pentru poporul Tău, ca să fie el întâiul 
născut, unul născut între popoare, ca să fie el ca şi Tine, năs- 
cut din cer prin Tine, Cel născut din mine; prin Tine, Cuvân- 
tul Care naşte din El pe fiii lui Dumnezeu, Fiule născut din 
Tatăl şi din mine prin vestea îngerească pe care am primit-o 
eu de la Tatăl pentru naşterea Ta. 

Stau lângă Tine în serbare de naştere, şi Tu stai lângă 
mine, că e sărbătoarea noastră cea de acum două mii de ani, 
cea din peştera care a primit în ea pe păstorii trimişi de îngeri 
şi pe magii călăuziţi de steaua care vestea naşterea unui îm- 
părat al lumii. Dar Tu eşti împărat din cer, nu din lumea 
aceasta, şi nu avea lumea cum să Te cunoască cine eşti Tu, 
fiindcă cine este născut din cer, e smerit întru tot şi întru toa- 
te, şi nu încape în lume slava Celui născut de sus, fiindcă lu- 
mea are stihiile ei, Fiule ceresc. 

Să-i învăţăm pe fiii poporului Tău taina cea de fii ai lui 
Dumnezeu. Să-i ţinem treji şi vii şi frumoşi, căci cei sfinţi 
sunt cei frumoşi. Să-i învăţăm să fie blânzi şi smeriţi cu ini- 
ma, să-i învăţăm să asculte, să fie drepţi cu Tine şi cu ei şi 
între ei în numele Tău, că mare este lucrarea care are grijă în 
om să fie totul în numele Tău, Doa mn e Fiule. Tu eşti Dum- 
nezeu Fiul, şi ce frumos este numele Tău pentru cei ce sunt ai 
Tăi pe pământ, pentru cei ce ştiu că Tu eşti cu ei arătându-Te 
din ei cu slava Ta cea tainică şi necuprinsă de mintea omului 
mic cu inima, Fiule. O, slavă naşterii Tale peste pământ! He- 
ruvimii şi serafimii şi cetele cereşti mulţime au mers pe 
deasupra însoţind pe poporul Tău pe drumul vestirii sărbătorii 
naşterii Tale, iar Tu ai mers cu slavă înaintea lor. Amin, amin, 
amin. 

O e mică de tot inima omului, mamă Fecioa- 
ră. E mic omul, şi el nu vrea să se uite şi să 
se vadă ca apoi să- Mi poată el vedea slava Mea cea mare. Dar 
Eu voi începe să fac pe pământ semne mari şi Mă voi arăta 
Dumnezeu mare, Dumnezeu adevărat din fiii Mei cei de azi 
de pe pământ, căci scrie în prooroci să împlinesc aceasta, 
mamă. 

O, poporul Meu, şterge-te pe mânuţe, pe picioruţe. 
Pune apă în vas, şi, cu numele Meu în mijlocul tău prin harul 

cel pus peste fiii cei unşi ai Mei, împuternicită să fie apa cea 
de curăţire, şi cu ea să dai peste tot pământul pe care Eu ţi 
l-am dat să-l îngrijeşti şi să-l păzeşti. Şi să te stropeşti pe tine, 
poporul Meu, şi să fii curat de tot ce este în lume, că Eu te-am 
luat şi am trecut cu tine prin mijlocul fiilor oamenilor şi te-am 
iubit prin inima lor, ca să cunoască şi ei o clipă iubirea care-1 
face pe om fericit ca în cer şi nu ca pe pământ. Amin. Şi 
acum, intră în linişte şi în veghe şi în rugăciune dulce între 
tine şi Mine şi păzeşte-Mi tot ce ţi-am dat spre păstrare, că Eu 
vin şi îţi plătesc toată truda ta de fiu ascultător, fiindcă cei ce 
ascultă primesc plată de fiu. Amin. 

Bucură-te cu duhul şi laudă pe Dumnezeul tău, Sioane! 
Lumina cunoştinţei sunt Eu. Poartă-Mă, poporul Meu, şi 
slujeşte-Mi ca un fiu ascultător în toată clipa, căci Eu curând, 
curând îţi voi da plata cea de fiu. Amin, amin, amin. 

25 decembrie 2002/7 ianuarie 2003 

Sărbătoarea sfântului mucenic şi arhidiacon Ştefan 

Sămânţa împărăţiei cerurilor nu găseşte loc prielnic pentru ea pe 
pământ. Cine nu este cu Domnul, se face unealtă împotriva Dom- 
nului. Cel ce vrea cu Domnul, se lasă mic, ca să-I dea creştere 
Domnului în el. 

Î ncă o mână de sămânţă presar peste poporul Meu, 
şi voiesc cu tot cerul să se prindă mereu, mereu 
toată sămânţa Mea presărată peste el. Pământ bun să fie po- 
porul Meu. Amin, amin, amin. 

Luaţi cartea Mea şi aşezaţi-Mă în ea, voi, cei ce Mă 
primiţi la iesle. Iubirea voastră Eu o văd mereu, o văd mare, 
o văd cu foc nestins în ea, şi focul ei vă arde inimioarele, vi 
le ţine arzând şi suferind pentru Mine că nu pot Eu cuprinde 
în focul iubirii Mele pentru om pe mulţi, pe tot mai mulţi de 
pe pământ. Când ies cu voi în mijlocul oamenilor, cu voi şi cu 
poporul Meu şi al vostru lângă voi. Eu atunci îmi deşert slava 
Mea peste poporul Meu, iar fără voi Eu nu fac nimic, căci 
sunt Fiu ascultător de orice orânduială pusă de Tatăl Meu ca 
să slujească planului lui Dumnezeu cel pentru slava Mea de 
azi pe pământ, slavă care-Mi pregăteşte venirea, ziua Mea cea 
mare, fiilor. Amin. 

încă o mână de sămânţă presar peste poporul Meu. 
Pământ bun să fie el, şi să crească până la cer toată sămânţa 
Mea de pe el, şi să facă rod, iar rodul să cadă pe pământ, să- 
mânţă din sămânţă, şi să găsească ea loc prielnic pentru ca să 
răsară şi să crească. Amin. 

Stau între voi cu sfinţi din cer şi cuvintez de la mijloc. 
Heruvimii şi serafimii Ne ţin tronul, Tatălui şi Mie, iar Duhul 
Sfânt Se revarsă din Noi peste voi, căci voi îl împărţiţi după 
cum v-a fost dată lucrarea de la Tatăl. Sunteţi mereu acoperiţi 
din lături de cerul Tatălui şi al Fiului şi al Sfântului Duh, şi 
aşa Ne scriem cartea cea de azi, Cartea Mielului Cel junghiat, 
Mielul Care a deschis-o pe ea. Amin. 

Mucenicul Ştefan, care şi-a arătat focul iubirii inimii 
lui pentru Mine peste cei ce M-au răstignit şi pe Mine şi pe ai 
Mei apoi, el a fost apostol mare la duh şi la cuvânt şi la faptă, 
şi slujea peste biserica Mea după rânduiala apostolilor Mei 
cei mari, cei întâi puşi de Mine peste apostoli şi peste biserica 
Mea de peste tot, de atunci şi până azi. Duhul apostoliei şi 
duhul proorociei era peste el, şi era copil tinerel, şi Eu l-am 
luat lângă Mine ca să-l am pe veci al Meu, că mare este iu- 
birea Mea pentru iubirea cea din om pentru Mine, şi n-am 
lăsat să se stingă în el iubirea Mea, şi aşa l-am luat şi I l-am 
dat Tatălui rod nestricat, inimă plină de Hristos. în vremea 


când pietrele curgeau peste creştetul lui din lături, Eu am 
deschis cerul şi am privit prin deschizătură şi am scris prin 
îngeri pe cei ce aruncau în cuvintele lui cele despre Dumne- 
zeu, cele despre Mine, şi apoi el le-a zis lor: «îl văd prin cer 
deschis deasupra mea pe Tatăl, şi pe Fiul Său de-a dreapta 
Sa». Amin. 

O fărâmiţă de cuvânt, Doamne scump, să le 
spun şi eu la cei mici ai Tăi de azi. Le do- 
resc, şi mă rog Ţie să le dai ce le doresc eu lor, că le doresc 
înţelepciune căreia nimeni de pe pământ să nu-i stea împotri- 
vă. Dorul lor cel pentru mărturisirea Ta, Dumnezeu adevărat 
cu ei, să fie măcar cât dorul meu de Tine, pe care l-am avut 
când le-am mărturisit elinilor şi iudeilor şi fariseilor şi cărtu- 
rarilor care se vorbeau între ei cine eşti Tu, Cel vestit de apos- 
toli peste tot pe unde ei mergeau. Iar ei, neputând să răspun- 
dă cuvintelor mele cele despre Tine, m-au dus la arhierei şi 
m-au învinuit de hulă asupra lor şi, neputând să-mi privească 
faţa pe care îngerii Tăi mi-o împodobiseră de slava Ta, m-au 
duşmănit pentru aceasta şi m-au dat Ţie mucenic ucis cu 
pietre. 

Le doresc celor mai mici ai Tăi slava Ta pe feţele lor, 
slavă care să-i slăbească pe cei ce nu Te cunosc în acest 
cuvânt, şi apoi să Te cunoască, Doamne, că Tu eşti Fiul Cel 
venit pe pământ prin Fecioară mamă şi ai plinit prin naşterea 
Ta tot cuvântul proorocilor şi al Scripturilor şi al legii. Doam- 
ne. Dar cei de sub lege nu s-au urnit, şi au rămas sub perdeaua 
ei neîmplinind-o, şi mare durere e pe sfinţii cei din cer de 
lângă Tine pentru poporul Israel cel şi azi tare la cerbice care 
stă împotriva Duhului Sfânt, de la facerea lui, de la Moise şi 
până acum, la venirea Ta cea de a doua de lângă Tatăl când 
cei de azi arhierei şi preoţi plinesc cupa fărădelegii părinţilor 
lor stând împotriva Duhului Sfânt, Care mereu, mereu a fost 
şi este din Tine pe pământ prin prooroci şi prin sfinţi, căci 
mântuirea din iudei este, iar potrivnicii tot din iudei sunt, de 
atunci şi până azi prin preoţi şi prin mai-marii lor, ca şi pe 
vremea trupului Tău şi al apostolilor Tăi apoi, de la care au 
luat neamurile pământului şi s-a ivit pe pământ creştinismul, 
poporul Domnului, cel prin propovăduirea apostolilor Tăi. 

Pune Tu în lucru Duhul Tău Cel tare în cuvânt şi des- 
pică tot mai mult cerurile şi Te arată, Doamne, cum stai şi 
cum cuvintezi peste acest popor din români, şi apoi apleacă 
neamurile pământului spre Tine, că e vremea acestei Scrip- 
turi, şi eu din cer îţi amintesc de ea aşa cum proorocul Daniel 
îţi amintea de pe pământ de Scripturile cele proorocite de 
Duhul Tău şi de împlinirea lor, arătându-i lui pe cele ce vor fi 
cu privire la venirea Ta şi la vremea cea de azi cu poporul Tău 
şi despre care el aşa de limpede a vorbit cu Tine prin Scrip- 
turi. 

Din cer de lângă Tine îţi spun: slavă Ţie, şi naşterii 
Tale din Fecioară, că mi-ai aşezat prin sfinţi ziua mea de 
pomenire lângă ziua naşterii Tale ca să mă bucuri, Doa mn e. 
Slavă întru cei din cer, şi pace pe pământ, şi bunăvoire între 
oamenii cei sfinţi, că eu cu îngerii naşterii îţi cânt şi Te laud 
că ai fost şi eşti Fiu-copil Care ascultă de Tatăl Său învăţând 
pe orice om să se aplece ca Tu să-l înalţi prin slava celor 
aplecaţi Ţie. întinde mâna Ta cea plină şi le dă celor din po- 
porul Tău toată bogăţia harurilor Tale şi tot ajutorul cel pentru 
slava slavei Tale, că fără Tine ei nimic nu pot prin lume, 
fiindcă lumea nu poate pentru Tine şi pentru ei. Dar Tu Te vei 
slăvi peste pământ, şi toate cele pentru Tine şi pentru ei şi 
pentru noi se vor împlini aşa cum Tu ai spus că va fi. Amin, 
amin, amin. 

Cuvântul lui Dumnezeu 


T e-am scris în cartea Mea de azi, mucenic 
iubit, apostolul Meu cel plin de credinţă, 
căci credinţa ta în Mine te-a umplut de cuvânt, şi tu ai cu- 
vântat stihiilor lumii, şi ele s-au ruşinat, şi apoi te-au pedepsit 
ca să se ascundă cu ruşinea lor, cu neînţelepciunea lor, căci 
cine nu are pe Dumnezeu aşa cum este Dumnezeu, acela este 
nebun şi este viclean şi este unealtă care loveşte în Dumnezeu. 

Mereu, mereu îţi dau înţelepciune, poporul Meu. îţi 
dau şi din Mine şi din sfinţi, şi toţi sfinţii şi-au pus peste tine 
harurile lor aşa cum magii au pus la ieslea naşterii Mele 
darurile credinţei lor, ca Eu să cresc în oameni apoi, fiindcă 
de aceea am venit pe pământ. Să ştii, poporul Meu, că a venit 
vremea să cresc în oameni şi să Mă fac mare în ei, iar ei să 
scadă până ce Eu Mă voi împlini în ei. Mereu, mereu încep 
cu tine orice lucrare pe care o am de pus peste oameni, şi apoi 
o iau şi o dau în lături. 

Voiesc să scurtez vremea tot mai mult şi să vin văzut. 
Hai să ne auzim tot mai mult unii pe alţii şi să facem sfat 
pentru slava ce va să se arate, căci orice lucrare se face cu sfat 
ceresc, cu Duhul Meu Cel Sfânt între Mine şi voi, între voi şi 
voi, că pentru aceasta Eu v-am tras lângă Mine. V-am tras ca 
să lucrez prin voi lucru de acelaşi lucru cu Mine, numai să fiţi 
voi ca Mine, fii ascultători, căci Eu sunt Fiu din veac şi până 
în veac, după cum a fost voia Tatălui Meu. Amin. Voiesc să 
vă văd ascultarea cea de fiecare zi şi să Mă bucur de ea între 
voi văzându-vă cât de frumos vă primiţi unii pe alţii în nu- 
mele Meu spre slava Mea dintre voi. Ţineţi minte cuvântul 
ascultare. Sfatul, şi apoi lucrarea lui, aceasta este ascultare. 
Nimic fără sfat, nici cu sufletul, nici cu duhul, nici cu trupul. 
Toate ale voastre să fie carte deschisă, sfat ceresc, vorbire cu 
folos. 

Inima, fiilor, să n-o mai ţineţi în voi. Ţineţi-o afară ca 
să fiţi fii, căci Eu aşa am făcut lucrarea de Fiu şi în faţa Tată- 
lui şi în faţa celor cu care am petrecut pe pământ. Staţi cu ini- 
ma afară, nu în piept cu ea. Auziţi această lucrare pe care v-o 
dau s-o lucraţi, şi s-o împliniţi, fiilor, ca să vă zic fii după ade- 
văr. Amin. O, Ierusalime, stau deasupra ta cu sfinţii şi îţi zic 
mereu fiu, şi voiesc să-ţi zic aşa după adevăr, poporul Meu. 
Amin, amin, amin. 

27 decembrie 2002/9 ianuarie 2003 

Praznicul Tăierii împrejur a Domnului. Sărbătoarea 
sfântului Vasile cel Mare 

învăţătura luată de la om îi strică omului puterea credinţei sfinte. 
Frumuseţea Domnului va străluci pe cei frumoşi ai Lui. Cel ce 
lucrează pe cele ale Duhului iese de sub robia firii lui şi Ii dă 
Domnului grija de el prin ascultare. 

ă nu treacă ziua Mea de sărbătoare fără de cuvânt 
peste ea, căci Eu, Domnul, am de aşternut în car- 
tea Mea cuvânt, fiilor din porţi. în numele Tatălui şi al Fiului 
şi al Sfântului Duh, aşa Mă aşez Eu să cuvintez şi să fiu 
Cuvântul peste tot şi peste toate câte sunt şi se fac. Amin. Lu- 
crarea Mea este făcătoare de om pentru cel ce o ia şi o pune 
peste el. Cuvântul Meu din zilele acestea este pentru cei cre- 
dincioşi venirii Mele de acum, şi prin ascultarea lor de cuvân- 
tul Meu Eu Mă desăvârşesc cu cele scrise în Scripturi pentru 
vremea de acum. Amin. 

Omul zice că nu ştie nimeni vremea venirii Mele. Cine 
este surd şi orb şi mut pentru venirea Mea, acela auzind nu 
aude şi văzând nu vede, căci scris este: «Cu urechile vor auzi 
şi cu ochii vor privi şi nu vor pricepe, ca nu cumva să se în- 


toarcă de la căile lor rele şi să fie vii, ca nu cumva să se în- 
toarcă şi Eu să-i primesc pe ei». 

Inima învârtoşată nu poate să se moaie. Pică pe ea 
sămânţa Mea ca în piatră, dar nu poate împietrirea omului 
să-Mi oprească lucrul Meu cel de la Tatăl dat ca să-l lucrez. 
O, cât de rău i-a făcut omului necunoştinţa de Dumnezeu! O, 
cât de rău i-a făcut omului învăţătura luată de la om ca să nu 
mai creadă omul în cele mai presus de mintea şi de simţirea 
inimii lui! Eu cum să nu fi venit când îl văd pe om că-i zice 
întunericului lumină, şi luminii, întuneric; că-i zice amarului 
dulce, şi dulcelui amar? O, cum să nu fi venit să semăn să- 
mânţă din cer pe pământ când omul seamănă minciună care 
spune că nu este Dumnezeu sau că e mărginit Domnul şi nu 
ştie şi nu vede şi nu aude, de vreme ce omul trăieşte şi lucrea- 
ză ca şi cum Dumnezeu nu-1 vede şi nu ştie ce face el? 

O, nu Mă cunoaşte omul! Inima lui nu ştie taina tăierii 
împrejur a inimii. Mă zbucium cu mare jale să te ţin, poporul 
Meu, să te ţin al Meu şi să te am, că tot omul trage numai spre 
cele ce pier, numai spre cele ce ştie el să facă cu duhul, cu 
sufletul şi cu trupul lui. Eu, fiind Fiul Tatălui Savaot, am Scut 
ca un Fiu nedespărţit de Tatăl toată voia Lui, şi aşa voi face 
până în veac, voia Tatălui, căci sunt adevăratul Lui Fiu. Amin. 
Numai Fiul Cel adevărat îl iubeşte pe Tatăl şi îi face voia 
bucurându-Se cu ascultare şi cu împlinire. Fiul vede faţa 
Tatălui, şi de aceea îl ascultă pe El ca un Fiu. Amin. 

O, ce frumos este Dumnezeu, poporul Meu! Această 
taină va fi adevărată mult pe pământ, şi toată frumuseţea ei va 
străluci pe cei frumoşi ai Mei care stau fii şi care ca fiii 
lucrează, dând Tatălui toată bucuria lucrului Lui cu ei. L-am 
ascultat pe Tatăl şi l-am ascultat pe om, că Eu între pământ şi 
cer am Scut şi fac voia Tatălui, şi fac voia omului care face 
voia Mea, că frumos este omul care face voia Tatălui său me- 
reu. M-a luat mama Mea şi M-a dus să fiu tăiat împrejur, că 
Eu din iudei M-am ridicat Om. Am Scut ascultare aşa cum 
trebuie să facă omul iudeu. Poporul iudeu a fost poporul Meu, 
şi am rămas în mână numai cu rămăşiţa lui, după cum scrie în 
Scripturi. M-au ascultat Avraam, Isaac şi Iacov, şi M-au as- 
cultat, iarăşi, Zaharia şi Elisabeta, prin care Mi-am pregătit 
tainic venirea Mea în lume, Om născut din Fecioară, şi pece- 
tluită a fost taina aceasta în inima lui Zaharia, proorocul Meu 
cel tainic din vremea venirii Mele. Am ascultat apoi ca un Fiu 
dus de cei ce Mă creşteau, şi M-am tăiat după lege împrejur 
şi am primit semnul poporului iudeu, şi această supunere a 
Mea a adeverit că Eu am fost Om şi nu închipuire, fiindcă Eu 
M-am născut mai presus de firea naşterii omului după ce 
omul a căzut şi s-a înmulţit om din om. 

Puterea Mea nu-şi pune omul mintea s-o înţeleagă. Nu 
i-ar mai trebui lui atâta trudă dacă ar avea ce i-am dat Eu să 
aibă. I-am dat putere să creadă în cele mai presus de fire care 
i-ar sluji omului dacă ar vrea el să creadă în Mine şi nu în el 
de se zbate să trăiască din sudoarea frunţii lui. Atunci ar fi 
omul fiul Meu, şi mai presus de fire ar fi. Dar durerea Mea 
cea fără de mângâiere este că omul vrea să fie fire şi nu vrea 
să fie mai presus de fire, iar firea îl ţine rob ei şi nu lui Dum- 
nezeu, Care-1 face pe om din trup duh dacă omul ascultă ca 
un fiu al Său. Dacă ar face omul cele ale Duhului, aş fi Eu, 
Domnul, toată grija trupului omului într-un chip mai presus 
de fire, şi omul s-ar minuna facându-se minune a Mea, că 
mare minune este fiul şi taina cea de fiu. 

Inima Mea se scoală spre mare veghe peste voi, copii 
care-Mi sunteţi porţi, că-Mi sunteţi fii ascultători, dar vă tre- 
buie din cer veghe cu multul, putere cu multul pe lângă voi, 

că e grea de tot, şi tot mai îngustă şi tot mai de povârniş calea 
voastră cu Mine. Vin şi stau lângă voi în furtuni, ca să nu 
cădeţi de pe punte când ies apele din matca lor ca să lovească 
în voi valuri nemiloase şi fără de veste. Numai lângă voi stau, 
şi cu mare putere lucrez din voi, că Eu v-am spus că aşa voi 
lucra de acum, şi orice furtună se va zdrobi pe drum, iar voi 
veţi fi ţinuţi în braţul Meu mângâios, şi voi fi cu voi până la 
arătarea cu totul a slavei Noului Ierusalim, şi apoi îl vom iubi 
şi îl vom păstra şi îl vom avea de împărăţie dulce pentru vecii. 

Fiţi fii. Aceasta să vă fie toată grija, iar grija cea pentru 
voi va fi a Mea, că voi sunteţi mici şi slabi prin furtuni, dar 
Eu, Domnul Cuvântul, îi spun mereu, mereu furtunii: „ Taci, 
că Eu sunt Stăpânul, iar tu taci când aşa îţi spun!". Amin. 

Marele ierarh Vasile s-a ridicat împotriva furtunii de 
orice fel şi i-a scris ei carte cu jurământ, şi se teme furtuna de 
cuvântul cel împotriva ei. Iar Eu, Domnul, de lângă voi şi din 
voi ridic mânuţele voastre, sprijinite cu mâna Mea, şi rostesc 
odată cu voi poruncă asupra furtunii, şi voi veţi fi ai liniştii şi 
ai păcii Mele cea mai presus de minte, căci orice furtună se 
sparge în ea însăşi la porunca cea rostită de duhul arhiereului 
Vasile şi dată spre lucru celor sfinţi care ca de fiii lui Dum- 
nezeu ascultă furtuna şi tace. Şi tace, fiilor din porţi. Iar voi 
să fiţi fii, căci fiii sunt sfinţi, şi aceasta îl face pe cel sfânt, tai- 
na cea de fiu lucrând întru Tatăl său, Care S-a slăvit în Fiul 
Său, Cel Unul născut, şi prin Care lumea ce va să fie va fi. 
Amin. 

O, fiilor din porţi, aveţi grijă mare să spuneţi la tot fiul 
acestui popor să aibă grijă fiecare de numele său cel scris în 
Cartea Vieţii, ca să nu şteargă duhul rău din cartea Mea pe cel 
ce nu veghează la bucuria Mea pentru numele celui scris în 
Cartea Vieţii. Amin, amin, amin. 

1/14 ianuarie 2003 

Praznicul Botezului Domnului, Bobotează 

împărăţia cerurilor este Dumnezeu cu omul pe pământ lucrând. 
Păcatele lumii sunt cruce grea pentru Domnul. Când toate vor se- 
ca, mulţimile se vor adăpa din răul cuvântului venirii Domnului. 

uflu cu duh de Bobotează peste ieslea Mea de 
coborâre a cuvântului. Suflu cu duh tare şi mult 
cât de la cer şi până la pământ. Suflu cu toate cetele îngereşti 
ca să-Mi întăresc porţile şi să intru biruitor în Ierusalim, în 
tine, poporul Meu cel micuţ, cel plăpând, ca să te mângâi cu 
duh de Bobotează şi să-ţi întăresc puterea şi paşii pe drumul 
venirii Mele la tine cuvânt pe pământ. Amin. 

O, fiilor care-Mi sunteţi porţi de intrare a Mea în Ieru- 
salim ca să-l cresc şi să-l împodobesc pentru ziua Mea de ve- 
nire la mireasa Mea, la poporul Meu de azi şi de mâine! O, 
copii înmărmuriţi de dureri, de peste tot dureri! Eu, Domnul 
Cel Atotputernic am în voi putere, şi cu ea vă întăresc trupu- 
şoarele şi inimioarele şi statul vostru înaintea cuvântului Meu 
ca să-l luaţi şi să-l aşezaţi în carte. în duh de Bobotează vă cu- 
prind şi suflu peste voi cu puteri şi cu îngeri, căci am de în- 
tocmit cuvânt în carte peste ziua Mea de serbare, ziua Bo- 
botezei cea de acum două mii de ani când Eu, ca un Fiu as- 
cultător de Tatăl şi de om, M-am aplecat ca să fiu botezat în 
Iordan de Ioan, naşul Meu de botez. 

V-am spus cu putere că iubirea voastră Eu o văd mereu 
foc nestins, şi focul ei vă arde inimioarele, suferind în ele 
pentru Mine că nu pot cuprinde în focul iubirii Mele din voi 
pentru om pe mulţi şi pe tot mai mulţi de pe pământ, ca să 


facă omul voia Mea, fiilor purtători de Dumnezeu şi de cu- 
vântul Său peste pământ când el vine la voi să-l aşezaţi în 
cartea sa. V-am spus vouă să fiţi cu tărie în inimi şi să vă feriţi 
de neputinţe şi de dureri şi de săgeţi şi să staţi lângă Mine ca 
să pot pune peste voi cuvântul Meu pentru poporul Meu, ca 
să-l am fiu al Meu. Eu prin voi îmi deşert slava Mea peste po- 
porul Meu, iar fără voi Eu nu fac nimic, căci sunt Fiu ascul- 
tător de orice orânduială pusă de Tatăl Meu peste voi ca să 
slujească planului Său care-Mi pregăteşte slava venirii Mele. 

întăriţi-vă inimioarele, căci cuvântul Meu vine pe pă- 
mânt cu duh de Bobotează peste poporul Meu, şi cu vorbiri în 
limbi de Duh Sfânt apoi, aşa cum sunt ele purtate în taina 
botezului pe care Eu, Domnul, l-am întărit pe pământ prin 
Ioan, cel ce boteza cu apă, şi prin Mine, Cel botezat de el în 
apă, şi Care port în fiinţa Mea de Fiu al Tatălui Savaot botezul 
cu Duhul Sfânt, taina care cuprinde în ea pe Cel botezat cu 
botezul lui Ioan, cu botezul pocăinţei, căci el aşa striga la Ior- 
dan: «Pocăiţi-vă, pocăiţi-vă, pocăiţi-vă, că s-a apropiat îm- 
părăţia cerurilor!». Amin. 

Dar ce este aceasta, împărăţia cerurilor? Aceasta în- 
seamnă Dumnezeu cu omul, şi iată-Mă în mijlocul tău, Ieru- 
salime, şi iată-Mă cum îţi grăiesc, ca să pot prin grăirea Mea 
de peste tine să deschid ochii celor orbi şi urechile celor surzi 
şi mintea celor tari la cerbice, ca să înţeleagă aceştia ce în- 
seamnă Dumnezeu cu omul, împărăţia cerurilor. Amin, amin, 
amin. 

întăresc cuvântul Meu în mijlocul tău, poporul Meu, că 
Mi-am întărit cu Duhul Sfânt porţile Mele de intrare în Ieru- 
salim. Orice furtună, orice durere, orice necaz care bate spre 
tine se sparge în porţi, nu în tine, Ierusalime, iar tu eşti ocro- 
tit, dar porţile sunt în suferinţă şi în durere, căci mare şi greu 
de purtat este această lucrare cu care Eu te nasc şi te cresc şi 
te ocrotesc pe tine ca să te am al Meu, poporul Meu. împără- 
ţia cerurilor şi cuvântul ei intră prin porţi spre tine, iar Eu te 
învăţ mereu să fii străjer cu veghe mare dinăuntrul tău, po- 
porul Meu, căci din afara ta sunt Eu străjer. Amin. 

Nu e om pe pământ care să înţeleagă ce este împărăţia 
cerurilor. El ştie şi visează că ea este pe sus, prin cer şi nu se 
vede de pe pământ. Nu-şi pierde omul vremea să înţeleagă 
mai mult taina cea cu care striga din tot sufletul acum două 
mii de ani la Iordan Ioan, zicând: «Pocăiţi-vă, că s-a apropiat 
împărăţia cerurilor! Eu vă botez cu apă spre pocăinţă, iar 
Cel ce vine după mine vă botează cu Duhul Sfânt şi cu foc, 
şi iată-L, Acesta este; este Mielul lui Dumnezeu, Care ridică 
pe umerii Săi păcatele lumii». 

O, Ierusalime, o, poporul Meu micuţ, am făcut din pă- 
catele lumii o cruce şi am luat-o pe umerii Mei ca să o duc, 
dar omul, văzându-Mă atât de îndurerat, de două mii de ani 
îndurerat, nu a voit şi nu vrea să ia de pe umerii Mei crucea 
păcatelor lui. Tot omul îmi îngrămădeşte pe crucea Mea pă- 
cate după păcate, durere peste durere, dar mângâiere pentru 
crucea Mea cea grea de la om nu are omul să-Mi dea. 

O, Ierusalime, e grea, e tot mai grea crucea Mea cea de 
la sfârşit de timp, cea de la venirea Mea la tine, fiule mic. 
Mi-o împart cu cei cu care o duc şi o aduc de la pământ la cer 
şi de la cer pe pământ ca să Mi-o vadă omul. Mă duc cu ea în 
spate la Tatăl şi am sub ea pe cei cu care o port, şi vin apoi cu 
ea înapoi pe pământ ca să-Mi audă omul plânsul Meu cel de 
sub cruce şi mila Mea pentru cei cu care-Mi port crucea Mea 
cea grea de la sfârşit de timp. Păcatele lumii sunt crucea Mea 
cea grea, şi din ea fac cuvânt, ca să Mă audă omul, iar când 
Mă fac cuvânt, sunt greu de purtat cu el de la cer la pământ, 

greu ca şi crucea Mea cea grea, şi Mă doare în cei cu care-Mi 
port crucea venirii Mele la tine, popor călăuzit de Dumnezeu 
prin întunericul de azi al lumii care nu ştie ce este şi cum este 
şi unde este împărăţia cerurilor. Ea înseamnă Dumnezeu cu 
omul; Eu şi cu loan la Iordan, venind spre oameni ca să le 
ridic păcatele şi să le iau pe umerii Mei şi să le dau din viaţa 
Mea, din gura Mea, aşa cum am şi făcut, de am ieşit din apa 
Iordanului, din apa botezului, şi M-am purtat pe pământ cu- 
vântând şi lucrând semne şi minuni, şi cuvânt din cuvântul 
Tatălui, Care dă viaţă oamenilor prin Fiul Său Cel iubit, căci 
Tatăl de deasupra apei Iordanului a rostit cuvânt şi a zis: 
«Acesta este Fiul Meu Cel iubit, întru Care am binevoit», iar 
Duhul Sfânt, Cel cu chip de porumbel, a adeverit împlinirea 
cuvântului Tatălui Meu, Care a stat deasupra Mea şi întru 
Mine deodată, şi rostind cuvânt din cer ca să Mă mărturiseas- 
că cine sunt şi să audă noroadele adunate la Iordan pentru bo- 
tezul lui loan. Amin. 

Curând, curând vor curge mulţimi după mulţimi aici, la 
râul cuvântului vieţii, la Iordanul vieţii, şi vor bea din apa lui, 
căci va seca apa de pe pământ, va seca cu totul, ca să se vadă 
minunea cuvântului Meu din mijlocul tău, Ierusalime român, 
popor botezat mereu din cer cu apa râului vieţii, cu cuvântul 
care îi face pe fiii care iubesc taina cea de fii ai lui Dumnezeu 
pe pământ, şi din mijlocul cărora Eu cuvintez şi adeveresc 
împărăţia cerurilor arătând-o la tot omul care voieşte să audă 
şi să vadă şi să creadă taina împărăţiei cerurilor pe pământ, 
Dumnezeu cu omul cuvânt, căci Eu am spus despre duhul şi 
adevărul pe care îl vor primi adevăraţii închinători ai lui 
Dumnezeu. Amin. 

O, fii ai oamenilor, în zadar vă uitaţi spre locul în care 
Eu am fost răstignit de poporul cel de atunci. în zadar vă 
duceţi acolo ca să vă lăudaţi că aţi fost; în zadar, o, fii ai oa- 
menilor, căci iată-L pe Mielul lui Dumnezeu venind cuvânt în 
mijlocul neamului român în care îşi are El sălaş şi împărăţie 
acum, la sfârşit de timp. Aplecaţi-vă şi botezaţi-vă în apa râu- 
lui vieţii, căci învăţătura Mea este aşteptată de multe noroade, 
dar ele auzind nu aud, şi văzând nu văd, şi pricepând nu 
înţeleg, căci sunt tari la cerbice, ca nu cumva să se întoarcă 
de la căile lor cele rele şi Eu să îi primesc pe ei. O, fii ai oa- 
menilor, vă arăt cu degetul Meu arătător taina împărăţiei ce- 
rurilor, Dumnezeu cu omul pe pământ, cuvântul Lui în mij- 
locul neamurilor pământului pe pământul român. 

în duh de Bobotează rostesc de deasupra, Eu, Fiul 
Tatălui Savaot, Cel născut din Fecioară şi Cel botezat în Ior- 
dan de loan, şi zic prin fiii cuvântului Meu din vremea aceas- 
ta: Se binecuvintează şi se sfinţeşte apa cea de Bobotează a 
fântânilor grădinilor Mele de nou Ierusalim, cu puterea, cu 
venirea şi cu lucrarea Duhului Sfânt, în numele Tatălui şi al 
Fiului şi al Sfântului Duh, cu toate puterile cereşti, cu toată 
slava cea văzută şi nevăzută a Treimii Dumnezeieşti, şi se îm- 
parte spre iertarea păcatelor celor ce se pocăiesc pentru împă- 
răţia cerurilor care vine, şi iat-o cum a venit, căci vine vre- 
mea, şi a şi venit, să aşez la loc împărăţia lui Israel, împărăţia 
cerurilor, facerea din nou a lumii, omul cel după chipul şi ase- 
mănarea lui Dumnezeu Tatăl, Fiul şi Duhul Sfânt, om nou, 
născut din cuvântul acesta care curge ca râul din gura Mea 
peste poporul Meu şi peste pământ. Amin. 

Vă strâng la piept, că sunteţi tare firavi. Vă strâng la 
pieptul Meu durut după voi, fiilor din porţi, că Eu, Domnul, 
Cel mărturisit Fiu al Tatălui în zi de Bobotează acum două 
mii de ani la Iordan, v-am cuprins în duhul puterilor cereşti şi 
am suflat cu putere mare peste voi şi în voi de v-am aşezat să 


staţi în faţa cuvântului Meu şi să-l primiţi în carte şi să-l daţi 
poporului Meu cel durut pentru Mine şi pentru voi, şi să-l daţi 
lumii care nu ştie ce este taina durerii după Dumnezeu, şi ca 
să înţeleagă ea venirea Mea la ea şi să Mă aştepte ea, apoi să 
vin şi să Mă odihnesc de crucea Mea cea grea, căci păcatele 
ei sunt crucea Mea cea grea, şi cu voi o duc, ca să vă dau din 
viaţa Mea, din durerea Mea cea de la om, din durerea Mea, 
copii care iubiţi durerea şi puterea ei, căci voi numai de du- 
reri sunteţi mângâiaţi, şi altă mângâiere de pe pământ voi nu 
aveţi, şi Mi-e tare milă de voi şi de durerile Mele din voi. 
Mi-e milă şi Mă doare, dar nu Mă aude nimeni ca să fac din 
om alinarea cea pentru voi. 

Fiţi binecuvântaţi cu binecuvântare de Bobotează, că 
Eu şi cu Tatăl Cel din Mine şi cu Duhul Sfânt, Care mărturi- 
seşte prin gura Mea peste voi, vă strâng la pieptul Meu durut 
şi vă mărturisesc lumii ca pe cei cu care Eu îmi port crucea 
durerii Mele cea de la sfârşit de timp, şi zic peste toate nea- 
murile pământului aşa: aceştia sunt cei întru care Eu acum, 
după două mii de ani de la venirea Mea, binevoiesc pentru în- 
toarcerea Mea de la Tatăl, ca să aşez din nou împărăţia lui 
Israel, împărăţia lui Dumnezeu cea de la început, în duh de 
Ierusalim nou pe pământ cu oamenii acum, la sfârşit de timp. 
Amin. 

Pace vouă! La toate puterile potrivnice, la toate duhu- 
rile întunericului care dau să vă încerce pe voi. Eu, Domnul, 
Atotcunoscătorul şi Stăpânul a toate, le poruncesc cu certare 
înfricoşătoare să tacă! Să tacă, le zic! căci pe voi vă am Eu în 
braţe, că sunteţi lumina poporului Meu pe care Eu îl învăţ me- 
reu, mereu taina cea de fiu după chipul şi asemănarea Mea, 
căci Eu sunt Fiul Tatălui şi îl ascult pe El, precum şi voi Mă 
ascultaţi ascultându-Mă, fiilor, căci Eu, să Mă ascultaţi vo- 
iesc. Tatăl în Mine, şi Eu în Tatăl, şi voi în Fiul Său Cel iubit, 
iar Eu în voi, căci întru voi Tatăl binevoieşte pentru Mine. 
Amin. 

Fiţi toţi, toţi ca unul, dar ca să fiţi aşa, fiţi întru Unul, 
Do mn ul vostru Iisus Hristos, că iată-Mă mereu în mijlocul 
vostru dându-vă viaţă din viaţa Mea, durere din durerea Mea, 
ca să fiţi voi după chipul şi asemănarea Mea. Pace vouă! Şi 
din pacea Mea cea din voi şi de peste voi să ia lumea care vă 
iubeşte în numele Meu, căci apostolii din lume sunt iubiţi de 
lume, dar voi nu sunteţi din lumea aceasta şi de aceea nu vă 
cunoaşte lumea, fiilor. Pe ei lumea îi iubeşte, dar pe voi vă 
urăşte pentru că Eu din mijlocul vostru mărturisesc că faptele 
ei sunt rele ca şi ale învăţătorilor ei care se dau învăţători 
peste ea în numele Meu. 

Pace vouă! Duh de Bobotează peste duhul vostru! Ini- 
mă cerească, voie cerească în voia voastră, căci voi nu sunteţi 
ai voştri ca să faceţi voia voastră, ci sunteţi ai Mei, şi aşa să 
ascultaţi mereu, ca să fiţi mereu fii, fiilor. 

Pace vouă! V-am dat călăuză tare din mijlocul vostru, 
că fără călăuză Eu nu vă pot vedea. Nu este popor fără păstor 
şi nu este păstor fără popor. Ascultaţi de glasul care vă călău- 
zeşte din partea Mea din cer şi de pe pământ, căci glasul cel 
dintre voi care Mă dă pe Mine vouă grăieşte şi în cer şi pe 
pământ cuvântul Meu, iar cerul ascultă, şi aşa face, căci în cer 
este ascultare şi credinţă în tot ce înseamnă orânduială dum- 
nezeiască pe pământ ca şi în cer, în cer ca şi pe pământ, 
poporul Meu. 

Pace vouă! Mult, mult vă cuprind în acest cuvânt. Pace 
vouă! Pace vouă! Pace vouă! Duhul cel nou al Bobotezei 
cuprinzându-vă în el, lăsaţi-vă cuprinşi, şi fiţi cerul Meu cel 
de odihnă pe pământ. Pământul celor drepţi să fie pământul 

de sub voi, ca să fie sfinţii cu voi în chip văzut, aşa cum voi 
sunteţi văzuţi de sfinţii Mei. Amin. 

Pace ţie, poporul Meu! Pacea ta este călăuza Mea din 
mijlocul tău, glasul Meu din fiii cei luaţi din tine ca să fii pe 
pământ ca şi în cer şi nu ca pe pământ, poporul Meu, căci oile 
ascultă de glasul păstorului şi merg după el şi îi cunosc glasul. 
Aşa să paşti tu, Ierusalime, că Eu nu voi înceta să te învăţ să 
fii fiu şi să stai în taina cea de fiu. Amin. 

O, fiilor din porţi, să asculte de voi întunericul şi lumi- 
na, şi fiecare din ele să-şi cunoască lucrarea şi să împlinească 
acestea după voia Mea pe care Eu o pun în voi ca să se facă 
ea cuvânt, că fără voi Eu nu pot să fac nimic. 

Să fie lumină, fiilor! Să fie! Amin. Lumina biruieşte 
întunericul, iar voi rămâneţi lumina care biruieşte, că fără lu- 
mină este întuneric, iar lumina luminează în întuneric. Amin, 
amin zic vouă: umblaţi în lumină! Umblaţi în lumină! Um- 
blaţi în lumină! 

Am pus în faţa ta călăuză, poporul Meu, fiindcă te iu- 
besc. Pace ţie, Ierusalime! 

Ioan, naşul Meu de botez, aşteaptă la porţi. întăresc 
intrarea Mea cu el prin porţi, căci prin porţi se intră în cetate, 
prin porţi şi cu voia Mea, fiilor din porţi, şi luaţi aminte cu 
pace numai la Mine, numai la Mine, şi fiţi voia Mea păzind 
din porţi turma Mea, păzind-o de lupii cei sfâşietori, care nu 
cunosc voia Mea din mijlocul vostru. 

Pace vouă! Eu pe toţi vă cuprind şi vă păstrez în duhul 
păcii Mele. Pace vouă, fiilor unşi în numele Treimii cereşti cu 
ungere arhierească, şi ca să fiţi voi un singur cuvânt, o sin- 
gură voie, o singură inimă şi o iubire vie în inima Mea, căci 
viaţa voastră este Dumnezeu, fiilor unşi. Amin. 

Binecuvintez cu voi apa cea de Bobotează şi o îm- 
puternicesc cu putere de Duh Sfânt şi cu duhul luminii, care 
luminează în întuneric şi pe care întunericul nu-1 cuprinde, 
fiilor. V-am cuprins cu mult cuvânt în pacea Mea cerească şi, 
mângâind pe poporul Meu, aşa am grăit. Amin, amin, amin. 

6/19 ianuarie 2003 

Soborul sfântului Ioan Botezătorul 

Prin porţi se intră în cetate. Cel ce nu-L iubeşte pe Domnul, nu-1 
poate iubi după adevăr pe aproapele. Fiul-copil nu se ridică îm- 
potriva tatălui. Neamurile sunt chemate la botezul pocăinţei. Uce- 
nic este cel ce se jertfeşte pentru învăţătorul său. Bârfa se naşte din 
păcatul nemulţumirii şi strică grăirea duhovnicească între fraţi. 

unt deasupra ta, Ierusalime. Pământul celor 
drepţi este pământul de sub tine. Pace ţie, şi peste 
tot ce este al Meu şi al tău cu Mine, şi peste toate locurile în 
care Eu, Domnul, îmi aşez Ierusalimul Meu cel pentru tine, 
căci cuvântul Meu le aşează pe toate, precum lucram şi la în- 
ceput. Amin. 

Aştept în porţi cu Ioan, naşul Meu cel de la Iordan, 
vestit de Mine când M-am lăsat botezat de el, şi vestit prin 
prooroci, iar Eu, vestit de el când M-am dus să Mă boteze şi 
a zis mulţimilor adunate în jurul lui pentru botezul pocăinţei: 
«Iată-L pe Mielul lui Dumnezeu, Care ridică păcatele lumii». 
Amin. întăresc intrarea Mea cu el prin porţi, căci prin porţi se 
intră în cetate, iar cine forţează porţile ca să intre, acela este 
tâlhar, acela uită cine este Dumnezeul acestei lucrări, al aces- 
tui popor, al pământului celor drepţi şi al porţilor care se în- 
chid şi se deschid după voia Mea. Amin. 

Cu toate puterile cereşti, cu toate cetele îngereşti, cu 
toate cerurile de sfinţi şi de îngeri şi cu cele ce nu se văd de 


cei necredincioşi, cu toate stau deasupra ta şi a pământului 
tău, Ierusalime, popor micuţ şi firav, dar puterea ta este în 
mâna Mea, şi pentru tine Eu sunt Cel ce pot, nu omul, nu tu, 
poporul Meu. întăresc porţile tale prin care Eu intru la tine şi 
prin care tu intri la Mine, căci prin porţi se intră în cetate, 
după cum este scris: «Vor ieşi şi vor intra şi pace vor avea». 
Amin. 

Binecuvântată să fie intrarea şi ieşirea Mea, ieşirea şi 
intrarea Mea prin porţi spre tine, poporul Meu. Binecuvântată 
să fie intrarea şi ieşirea ta, ieşirea şi intrarea ta prin porţi spre 
Mine, Ierusalime. Am pus în faţa ta călăuză, poporul Meu, 
fiindcă te iubesc. Şi dacă te iubesc, de aceea am spus: «Um- 
blaţi în lumină, fiilor din Ierusalim». Ţi-am spus: «Ierusali- 
me, pace ţie!», şi ţi-am spus că pacea ta este călăuza Mea din 
mijlocul tău, glasul Meu din fiii cei luaţi din tine ca să fii tu 
pe pământ ca şi în cer şi nu ca pe pământ, poporul Meu. 
Amin. 

Vă cuprind pe toţi şi vă păstrez în duhul păcii Mele. Eu 
când pot peste voi prin călăuza Mea dintre voi, atunci Eu sunt 
un Dumnezeu fericit şi lucrător şi biruitor pentru voi din 
mijlocul vostru. Dar când călăuza îmi este străpunsă de dureri 
de suflet şi de tot felul dureri, Eu plâng şi aştept seninul ce- 
rului cel de pe pământ, soarele cel cald, liniştea şi nădejdea 
Mea şi a voastră, copii ai Ierusalimului, şi Mă doare că nu pot 
să vorbesc şi să vă spun durerea Mea şi a voastră, şi să fie 
Duhul Sfânt Mângâietorul în orice greu între Mine şi voi. 

Prelungul Meu suspin, cu el suflu peste voi, cei ce-Mi 
sunteţi porţi de intrare în Ierusalim ca să-l cresc şi să-l întă- 
resc pe calea Mea cu el. Aştept la porţi să intru în carte cu 
Ioan, botezătorul Meu. 

«Când nu mai are durere Israel, nu mai este Domnul 
pe pământ». Eu aşa am spus. O, fiilor copii care-Mi deschi- 
deţi ca să intru cuvânt! Pe calea durerii Mele din voi vin. Dau 
să vă ridic un pic din neputinţele care vin peste sufleţelele 
voastre şi peste trupuşoarele voastre apoi, că stau de şase zile 
deasupra ieslei Mele de coborâre şi trebuie să putem unii pen- 
tru alţii; Noi, pentru voi, şi voi, pentru Noi, copii care-Mi pur- 
taţi din greu prelungul Meu suspin. Voi nu aveţi când să pur- 
taţi durerile voastre, pentru că mereu, mereu le purtaţi pe ale 
Mele, copii însuspinaţi ca şi Mine. Plânsul Meu cel prelung, 
suspinul Meu cel durut, cuvântul cu care vin şi Mă aşez între 
voi ca să-l fac pe Israel şi ca să-l fac pe om, acesta este lucrul 
pe care-1 am de aşezat pe pământ prin voi. 

Ioan, naşul Meu, e plin de cuvânt, că Eu cu sfinţii vin, 
şi grăiesc cu voi, şi cu ei peste voi, aşa cum voi faceţi când 
Eu şi cu voi grăim în mijlocul Ierusalimului, că la voi s-a unit 
cerul cu pământul în mare lucrare, iar împărăţia cerurilor aşa 
se face, fiilor copii. Amin, amin, amin. 

T u, Doamne, ai spus celor ce cred în Tine: 
«Fără Mine nu puteţi face nimic». Eu sunt 
botezătorul Tău, şi fără Tine n-am putut să fac aceasta până 
ce Tu n-ai spus să fac. Când eu am dat să-Ţi mărturisesc 
mărirea zicând la Iordan că se cade ca Tu să mă botezi pe mi- 
ne şi nu eu pe Tine, când m-ai găsit botezând pe oameni cu 
botezul pocăinţei şi cu apa Iordanului, Tu ai stat smerit sub 
mâna mea, ca Unul Care vine să Se pocăiască, şi apoi să Se 
boteze, şi apoi să înveţe să fie împărăţie a cerurilor. Eu m-am 
supus cuvântului Tău şi Te-am botezat cu apă la cuvântul 
Tău, şi atunci S-a făcut Duhul Sfânt porumbel şi Ţi S-a aşezat 
deasupra şi a rostit din partea Tatălui zicând: «El este Fiul 
Meu Cel iubit, întru Care am binevoit». Atunci Tu ai împlinit 
în faţa celor adunaţi pentru pocăinţă şi pentru botez la Iordan, 

şi ai împlinit în faţa Tatălui porunca cea care ţine în ea pe 
toate celelalte şi care spune aşa: «Să iubeşti pe Domnul Dum- 
nezeul tău din toată inima ta, din tot cugetul tău, din toată 
virtutea ta, din tot sufletul tău, şi pe aproapele tău, ca pe tine 
însuţi». Amin. Despre această lucrare voiesc eu să vorbesc 
acum înaintea Ta şi înaintea Ierusalimului Tău de azi şi înain- 
tea neamurilor pământului, Doamne, Mielule al Tatălui. Mai 
mare lucrare ca aceasta nu este nici pocăinţa, căci dacă ea este 
în om, omul nu mai greşeşte, şi tot aşa va face şi aproapele 
său. Amin. 

Cine Te iubeşte pe Tine, Doamne, acela Te ascultă, aşa 
cum eu Te-am ascultat la Iordan şi Te-am aşteptat să Te arăţi, 
şi să Te ascult apoi. Iubirea de Dumnezeu este chiar asculta- 
rea de Dumnezeu, căci cel ce iubeşte face în dragul celui iu- 
bit, şi aceasta este iubirea. Iubirea de Dumnezeu este iubirea. 
Spun această taină mare şi atât de mare ca să vadă omul că 
nu-1 iubeşte pe aproapele său. Nici eu n-am putut să-i iubesc 
pe cei ce se pocăiau spre iertarea păcatelor şi spre botezul cu 
apă la Iordan; nici eu n-am putut până ce mai întâi nu Te-am 
ascultat pe Tine şi pe Tatăl, Care mă călăuzea spre ziua aceea, 
fiindcă eu de aceea m-am născut: m-am născut ca să-L ascult 
pe Dumnezeu şi să lucrez după voia Lui. Amin. Tainica mea 
lucrare nu o cunoaşte omul mai mult decât o arată Scripturile 
cele despre mine, dar naşterea mea cea proorocită de proo- 
roci, şi viaţa mea cea de până la Iordan şi, apoi, cea de până 
la plinirea ei când prin femeie Irod mi-a tăiat capul ca nu 
cumva să se pocăiască şi să se întoarcă şi Tu să-l primeşti pe 
el, Doamne, şi să-l ierţi şi să-l ai al Tău, viaţa mea cea tainică 
nu o cunoaşte omul, Doamne al celor ce Te ascultă lucrând în 
taină lucrarea ascultării, precum şi eu am împlinit, ca apoi să 
pot iubi pe aproapele meu ca pe mine însumi, să-l ajut să Te 
iubească pe Tine precum eu Te-am iubit. Nimeni nu poate să 
iubească pe aproapele său decât cel ce iubeşte pe Dumnezeu 
ascultându-L pe El, şi iată, nu este pe pământ iubire în om 
pentru aproapele său. Eu când i-am iubit pe oameni i-am iubit 
aşa cum îl iubeam eu pe Dumnezeu şi pe mine. I-am iubit 
vrând să-i dau Lui aşa cum m-am dat eu. I-am iubit spu- 
nându-le să se pocăiască pentru împărăţia cerurilor, aşa i-am 
iubit. Strigam la ei cu toate puterile duhului şi ale sufletului 
şi ale trupului meu cel curat de cele omeneşti şi pământeşti. îi 
strigam spre cer, şi apoi le-am arătat lor pe Fiul Tatălui Savaot 
după ce le-am zis că după mine, după botezul meu cu apă, în 
care eu îi aşezam pe ei, vine Cel ce îi va boteza cu Duhul 
Sfânt şi cu foc, şi în mâna Căruia este lopata care curăţă 
înaintea Lui aria ca să meargă şi să-Şi adune grâul în jitniţe, 
iar pleava, în foc nestins. 

O, Doamne, tot omul care este pleavă şi nu grâu, tot cel 
ce nu Te iubeşte pe Tine, acela este un foc nestins, căci cel ce 
nu iubeşte pe Dumnezeu, acela îşi grămădeşte păcate peste 
păcate, şi în focul păcatelor nestinse arde tot omul care nu 
iubeşte pe Dumnezeu, şi tot aşa îl iubeşte şi pe aproapele său. 
Nu mai este om pe pământ care să ştie ce este iubirea de 
aproapele său, iar eu vin cu Tine, Doamne, pe pământ cuvânt, 
vin prin firul coborârii Tale şi intru pe porţi în cartea Ta şi mă 
scriu în ea lângă Tine şi lângă poporul Tău. Le-ai spus fiilor 
din porţi să spună la tot poporul Tău să aibă grijă fiecare de 
numele său cel scris în Cartea Vieţii, în cartea aceasta, şi ca 
să nu şteargă duhul rău din cartea aceasta pe cel ce nu veghea- 
ză la bucuria Ta pentru cel scris în cartea Ta, Doa mn e. Fiecare 
copil scris în cartea aceasta trebuie să fie o bucurie a Ta, iar 
cei din porţi aceasta lucrează: dorinţa Ta, bucuria Ta de la fiii 
cei scrişi în cartea aceasta. Amin. 


O, fiilor copii, Domnul Iisus Hristos aşa vă are pe voi, 
cei ce-I sunteţi Lui şi sfinţilor Lui porţi de intrare în Ierusali- 
mul Domnului, de la voi de pe pământ. Fii-copii vrea Do mn ul 
să fie toţi cei din Ierusalim, şi ce frumos este fiul-copil, aşa 
cum a fost Domnul în mâna Tatălui, copil ascultător de Tatăl 
Său! Fiul nu este la fel ca fiul-copil. Fiul poate să se ridice 
împotriva tatălui său dacă se face mare, dar fiul-copil stă co- 
pil, stă dulce şi rămâne frumos ca şi copilul care împarte în 
jur dulceaţa tatălui său pentru el. Fiul dacă se face mare lu- 
crează singur, se simte mare, şi apoi i se arată lucrarea care 
întristează iubirea, iubirea tatălui său pentru copilul său. Feri- 
cit este tatăl care are copii, şi aceasta se poate vedea din cele 
ce se văd; şi întristat este tatăl care are fii, şi, iarăşi, aceasta 
se poate vedea din cele ce se văd. 

O, fiilor copii, ce frumos este acest cuvânt: fii-copii! 
Acest nume să-l poarte cu toată bucuria toţi cei ce sunt po- 
porul cel nou, poporul venirii Domnului. Amin. 

O, fii ai oamenilor, strig prin cartea Cuvântului lui 
Dumnezeu, strig la voi: pocăiţi-vă! Vă trebuie iubire de Dum- 
nezeu şi credinţă în El, credinţă cu credincioşie şi nu oricum 
credinţă, şi vă trebuie rugăciune plină de cuminţenie şi care 
să nu ceară pentru voi, ci pentru Domnul în voi. Cine cere de 
la Domnul pentru el însuşi, acela nu poate face voia lui Dum- 
nezeu, că nu poate Domnul să facă în om şi voia omului şi 
voia lui Dumnezeu. Aştept cu Domnul în porţile cele zdrobite 
de suferinţa Domnului în fiii Săi cei purtători de Dumnezeu 
pentru cei de pe pământ, şi intru cuvânt în cartea Cuvântului 
lui Dumnezeu ca să vă strig din nou, după două mii de ani. 
Pocăiţi-vă, pocăiţi-vă, pocăiţi-vă! V-am adus aminte de po- 
runca dată de Dumnezeu ca s-o împlinească omul. Vă strig 
lângă apa vieţii, lângă cuvântul vieţii şi vă spun: pocăiţi-vă! 
Şi vă spun să iubiţi pe Dumnezeu cu toată fiinţa Lui din voi, 
şi pe aproapele vostru ca pe voi înşivă după ce îl veţi iubi pe 
Dumnezeu iubindu-vă aşa şi pe voi înşivă; aşa, şi nu fără 
iubirea de Dumnezeu în voi. 

E mare râu de viaţă înţelepciunea cuvântului gurii 
Domnului peste pământ în zilele acestea când El S-a întors la 
oameni ca să-i tragă pe toţi la Tatăl. Apropiaţi-vă şi ascultaţi 
şi împliniţi în voi iubirea de Dumnezeu. Praznicul Bobotezei 
să fie toate sărbătorile mele de pe pământ între voi. Praznice 
de pocăinţă să fie ele, de la margini la margini. Aceasta vă cer 
eu, Ioan, botezătorul Fiului lui Dumnezeu. 

O, nu vă botezaţi în apă pruncii şi atât. Botezaţi-vă voi 
mai întâi, în botezul pocăinţei, şi apoi botezaţi-vă şi fiii tot 
aşa. Nu vă jucaţi de-a baba-oarba cu Dumnezeu, că ceea ce a 
luat să facă creştinismul de azi, cel aşa-zis creştinism, n-a luat 
de la mine, ci a luat de la sine. Eu l-am aşezat pe om să se po- 
căiască, şi apoi să se boteze cu apă spre iertarea păcatelor, şi 
apoi să înveţe de la Duhul Sfânt, şi apoi să-şi boteze copiii 
având grijă să-I dea Domnului şi nu lumii. Vai vouă dacă veţi 
mai crede că-L puteţi înşela pe Dumnezeu botezându-vă co- 
piii la preoţii care-şi îngrămădesc păcate peste păcate, şi apoi 
se fac botezători de prunci fără să fie ei mai întâi botezători 
pentru cei ce nasc prunci aducându-i la ei să-i boteze. Nu aşa 
se făcea botezul pe vremea mea, pe vremea apostolilor uce- 
nici ai Domnului, ci se boteza toată casa, de la tată până la 
prunc, cu botezul pocăinţei prin propovăduire, şi de la ea, prin 
credinţă, şi apoi prin iubire de Dumnezeu şi de aproapele, 
până ce praznicul Bobotezei se încununa cu coborârea 
limbilor Duhului Sfânt peste cei botezaţi şi curăţiţi de păcat 
prin pocăinţa de faptele lor rele. 

O, până când, fii ai oamenilor? O, cine v-a ademenit pe 
voi să vă supuneţi oamenilor şi nu lui Dumnezeu? Faceţi, dar, 

fapte vrednice de pocăinţă, că iată-L pe Fiul lui Dumnezeu 
cum îşi face fii din cei neluaţi în seamă de îngâmfarea cea din 
omul care se numeşte pe sine botezător peste fiii oamenilor. 
Eu vă botez cu botezul pocăinţei, dar lângă mine este acum 
Cel ce botează cu Duhul Sfânt şi cu foc. Amin, amin, amin. 

Iar eu, Doamne, voiesc să-i iau pe cei mici, pe poporul 
Tău, şi să grăiesc cu el deosebit, aşa cum făceai Tu când cu 
fariseii grăiai într-un fel, iar cu ucenicii Tăi grăiai deosebit. 
Celor ce mă întrebau: «Dar noi ce să facem?» eu le răspun- 
deam să facă roade vrednice de pocăinţă, iar pe cei ce erau 
ucenici ai mei i-am învăţat deosebit mereu, aşa cum şi Tu lu- 
crai, iar eu tot ca Tine lucram, ca să fiu după chipul şi asemă- 
narea Ta pe pământ. Amin, amin, amin. 

O cum să nu Mă bucur de bucuria ta, 
^botezătorule al Meu! Avem cărarea sub pi- 
cioare şi mergem pe ea şi îi îmbrăţişăm deosebit în taina 
cuvântului pe cei ce sunt ucenicii Mei pe pământ. Tu ai fost 
taină mare între oameni, aşa cum Eu te-am vestit celor ce Mă 
ispiteau cu mintea şi cu gura lor, cu privire la tine şi la Mine. 
Hai să închidem uşa după Noi şi să Ne bucurăm cu ucenicii 
cei pecetluiţi pentru tainele cele adânci ale venirii Mele la om 
după două mii de ani. 

E sărbătoarea Bobotezei cea de şapte zile peste Ieru- 
salim. Am aşteptat putere în cei ce sunt fii-copii, ca să intrăm 
prin porţi, că în Ierusalim nu se poate intra decât prin porţi. 
Amin. 

Pace vouă! Pace ţie, Ierusalime de azi! Eu şi cu sfinţii 
Mei vă suntem mângâiere şi vă dăm iubire şi credinţă şi lu- 
crare întru acestea prin nădejdea care vine din ceruri în voi, şi 
pe care lumea nu poate s-o cuprindă. în praznic de Bobotează 
vă prind şi vă cuprind, iar voi aşa să staţi şi aşa să vă bucuraţi. 
Fiecare sărbătoare are şapte zile, şi apoi vine alta după ea, 
stând la rând una după alta, căci Eu sunt praznicul cel ade- 
vărat, şi aşa îmi am Eu sărbătorile Mele cu voi, fiilor copii. 
Aşa voiesc să vă am: fii-copii, căci Tatăl este în Mine când Eu 
vă iubesc numindu-vă aşa. Amin, amin, amin. 

* 

Î n duh de Bobotează sunt încă peste tine, poporul 
Meu. Am în tine fii mici, copii ascultători, iar pe 
cei ascultători Eu îi fac botezători, aşa cum l-am făcut pe 
Ioan, care-i călăuzea pe cei ce se botezau cu apă spre botezul 
cel cu Duhul Sfânt. 

O, cât l-am călăuzit Eu pe Israel cel după trup! Dar cu 
cât îl învăţam, cu atât el se depărta de Mine. Cu cât îl strigam, 
cu atât el nu Mă mai voia cu fapta sa, dar că era poporul Meu 
cel de neînvins, asta voia să fie. 

Acum voi, cei micuţi ai Mei, luaţi poporul şi hai să-i 
învăţăm deosebit acum. Cei mici sunt cei care ascultă, iar cei 
mari sunt cei ce fac voia lor şi în acest popor în numele Meu, 
fiilor copii. Ioan, naşul Meu de botez, era ca pruncul de 
ascultător, şi asculta de Tatăl, şi apoi de Mine, Fiul Tatălui, şi 
am putut să împlinesc cu el Scriptura arătării Mele. 

O, sunteţi zbuciumaţi de jale, de spaimă, de grijile cele 
pentru lucrarea Mea cea curată peste pământ. Veniţi cu Mine, 
Domnul, Cel plin de mângâiere, căci Ioan, cel plin de Duhul 
Sfânt, voieşte să călăuzească spre Tatăl şi spre Mine poporul, 
iar voi fiţi cărarea, fiilor. Amin, amin, amin. 

O cât de greu se poate face cărare din cer pe 
^ pământ, Doamne al puterilor! Tu, Cel ce ai 
făcut cerul şi pământul şi pe om, stai de şapte mii de ani sub 
voia omului, că el după ce s-a semeţit să fie deasupra Ta, aşa 


s-a învăţat apoi. A rămas fire omul, iar Tu abia mai poţi spre 
el, că Tu eşti mare, şi omul e mic, şi nu Te pui cu mintea lui, 
şi cauţi, ca un Păstor blând ce eşti, cauţi mai înainte de ziua 
judecăţii să-l naşti din cer pe om, de sus, Doamne, şi din firea 
Ta cea dumnezeiască să-i dai lui, şi asta înseamnă naştere de 
sus. Firea Ta e plină de umilinţă, iar umilinţa îţi este atât de 
mare cât eşti Tu de mare şi cât este omul de mic faţă de Tine, 
Doamne. 

Am întărit noi, acum, cărarea Ta de coborâre în mijlo- 
cul poporului Tău şi stând pe ea grăim lui Israel. îi îmbrăţi- 
şăm deosebit în taina cuvântului pe cei ce sunt ucenici ai Tăi 
pe pământ, şi atât de mult vreau eu, Doamne, ca cei de azi 
ucenici ai Tăi să fie cea mai frumoasă taină a Ta între oameni 
în zilele Tale cu ei. Le spuneai celor de atunci israeliţi care Te 
ispiteau în mintea şi în cuvântul lor despre mine, le spuneai 
că n-a fost născut din femeie pe pământ unul mai mare ca 
mine de Ţi-am putut fi botezător apoi. Dar ai spus, totuşi, că 
Cel mai mic al împărăţiei cerurilor este mai mare ca mine. Eu 
le spuneam celor ce veneau spre botez că Cel ce vine după 
mine trebuie să crească, iar eu să scad. 

Stăm în cuvânt şi în sfat de cuvânt cu poporul Tău de 
azi şi grăim deosebit, Doamne. Eu sunt înaintemergătorul 
Tău, precum este scris în Scripturi să fiu, ca să netezesc calea 
Ta spre inima omului, şi calea lui spre inima Ta, Doamne în- 
văţător peste pământ. Amin. 

îmi aşez acum mâna mea cea binecuvântată de 
creştetul Celui botezat de mine în Iordan când eu L-am atins 
pe El spre botezul cu apă, îmi aşez mâna pe creştetul vostru, 
fii-copii care mergeţi spre Domnul cu poporul şi care duceţi 
pe Domnul spre popor. Sunteţi cei mai mici ai împărăţiei 
cerurilor, şi Domnul v-a crescut în voi pentru El, ca să crească 
apoi El în voi. V-a dat înţelepciune, fiilor copii. A turnat peste 
voi din El cu multul, şi apoi v-a cerut să lucraţi ca El în lucrul 
cel pentru El şi pentru popor. Nu că nu are ochi sau minte po- 
porul, dar nu tot Israelul acesta micuţ iubeşte întru totul naş- 
terea de sus, botezul cel cu Duhul Sfânt, iar dintre aceştia vă 
fac dureri mari, vă frâng umerii sub crucea Lui cea grea de 
azi, şi se aşează pe ea să vă doboare sub ea. Mă apropii de ei 
cu taina lucrării mele. Lucrarea mea este să întorc inima fiilor 
către Tatăl, şi a Tatălui către fii, şi ca să binecuvinteze Tatăl 
această împlinire înaintea Lui din mijlocul vostru. 

Când eu îi botezam pe cei ce veneau la Iordan pentru 
botezul pocăinţei, unora le spuneam să fie mulţumiţi atât cât 
sunt ei, iar altora le spuneam „pui de vipere care nu aveau 
nici o învăţătură din Hristos peste ei, ci numai îşi spuneau în 
ei „ fii ai lui Avraam 

O, popor al Fiului lui Dumnezeu, să ştii că nimeni nu 
poate face ale Tatălui şi ale Fiului dacă mai întâi nu învaţă şi 
nu primeşte şi nu face dovada că este ucenic al bunei slujiri 
dumnezeieşti în numele Tatălui şi al Fiului şi al Duhului Sfânt 
aşa cum eu am făcut. Nu poate nimeni să fie ucenic al venirii 
Domnului şi al acestei Evanghelii a împărăţiei care va veni şi 
care vine şi care a şi venit, dacă mai întâi nu învaţă. Să nu zică 
nimeni din voi că aţi învăţat şi că sunteţi ucenici. Ucenicul 
este cel ce scade ca să crească Hristos în el şi în oameni. Uce- 
nicul este cel ce se jertfeşte pentru învăţătorul său după ce îl 
ascultă aşa cum îi cere învăţătorul. Dacă învăţătorul tău te ia 
şi te trimite să faci o lucrare a sa, iar tu faci pe calea aceasta 
şi o lucrare de a ta, mai eşti tu ucenic cu învăţător? Nu mai 
eşti. Ucenicul păstrează în viaţa şi în fapta lui viaţa şi fapta 
învăţătorului său, şi apoi se cunoaşte ce este el, după roadele 
lui. 






1614 


Cuvântul lui Dumnezeu 


V-a învăţat Domnul vostru mult, mult, deosebit pe voi, 
pe lângă cuvântul Lui peste toată lumea, căci cuvântul Lui 
aleargă cât nu ştiţi voi de unde vine şi unde bate vântul cu- 
vântului Lui ca să se vestească cu Evanghelia acestei împă- 
răţii de la margini la margini, precum este scris mai înainte de 
venirea Lui cea plină de glorie pentru cei ce nu cred acum 
venirii Lui la voi. V-a învăţat Domnul, şi v-au învăţat mereu 
şi tot mereu vă învaţă fiii cei numiţi călăuză a Sa peste voi să 
nu faceţi voi lucru cu ascundere, lucru care se vrea nevăzut, 
căci îngerii celor ce nu se văd ale voastre, aceia sunt neador- 
miţi de a strânge şi de a le duce la Dumnezeu, spre ocara Lui 
şi a voastră, pe toate cele ale voastre pe care le lucraţi la în- 
tuneric, iar Domnul a spus încă de pe atunci că tot ceea ce se 
şopteşte la întuneric se va vorbi de pe acoperişuri, fie ele bu- 
ne sau rele. îngerii întunericului faptelor nu trebuie să fie cu 
putere printre voi, că voi aveţi călăuză, fiilor, şi aveţi botezul 
cu Duhul Sfânt mereu, mereu peste voi. Ascunderile voastre 
sunt luate de duhul cel potrivnic lui Dumnezeu şi vouă şi sunt 
duse de el la Domnul, iar când călăuza cea dintre voi nu este 
lăsată să intre în voi, e greu şi pentru Domnul să vină. El dacă 
are pentru cine, vine, dar dacă nu este primit, nu vine, dar 
vine în locul Lui duhul rău, care se luptă cu călăuza ta, popor 
al Domnului. 

O, dacă ai ceva mai greu de curăţat de pe tine, Israele 
de azi, aceasta este: judecata cea asupra călăuzei după ce tu te 
ascunzi de ea, iar ascunderea ta şi mai departe, e întuneric 
fără de lumină peste el, popor al cuvântului lui Dumnezeu. 
Judecata frate contra frate este de la diavolul, care pune me- 
reu paie pe foc, în ascuns, ca nimeni să nu vadă şi să stingă 
focul acesta, dar focul e foc, şi pârjoleşte în părţi, şi aceasta 
vorbeşte de la sine. Nu trebuie să fie judecata aşa cum aţi 
învăţat-o voi, frate contra frate. Ea dacă este trebuie să fie ju- 
decată frate pentru frate, dar bârfa, acest întunecat păcat şi-a 
făcut prea mult, prea mult loc printre voi, şi a obosit Domnul, 
şi a obosit călăuza ta, Israele, în luptă pentru stârpirea acestui 
păcat care a pătruns în tine pe neaşteptate, popor al durerii. 
Durerea ta trebuie să fie durerea Domnului, dar ea este şi a ta 
când îl asculţi pe El, când iei de la El să porţi, că El nu dă ori- 
cui din durerea Lui. Cel din Israel care are durerile lui, nu-i 
dă Do mn ul să poarte din durerea Sa. Dar când tu te faci 
durere a Domnului, atunci te faci povară pe spatele călăuzei, 
poporule al harurilor care aşteaptă după tine ca să poţi să le 
dai loc să fie pe pământ apoi. 

Vrea Domnul să strângă mulţimi credincioase pe lângă 
tine, dar tu, cel ales şi chemat, trebuie să fii credincios mai 
înainte de toţi cei care dau să vină spre acest izvor al vieţii, şi 
lucrător şi păzitor al legilor vieţii să fii tu, şi să te porţi cu 
credincioşie înaintea Domnului şi înaintea călăuzei Lui din 
mijlocul tău, precum eu eram cale a omului spre Dumnezeu, 
Israele de azi. Ţi-a spus Domnul să umbli în lumină, iar eu îţi 
spun: pocăieşte-te de ascunderi, pocăieşte-te de judecată asu- 
pra călăuzei tale, că nu eşti popor al Domnului dacă n-ai păs- 
tor peste tine, dacă n-ai călăuză pusă de Dumnezeu peste tine; 
şi pocăieşte-te de păcatul bârfei şi stârpeşte-1 din rădăcină, că 
nu poate omul să-l judece pe om mai înainte de Dumnezeu. 
Bârfa, această piază rea, poartă în sacul ei invidia, trufia, 
minciuna urii şi uşurătatea. Bârfa este diavol care încurcă 
grăirea duhovnicească între fiii Domnului, care au lepădat lu- 
mea şi duhul ei. Bârfa se naşte de la păcatul nemulţumirii de 
sine şi al măririi de sine, iar în tine, Israele, sunt prea mulţi 
conducători, iar cei câţi sunt aşa, nu ascultă de călăuză, şi cine 
nu o ascultă o răneşte, fiindcă Domnul aşa a spus: «Toate cele 
rele ale tale se sparg în porţi, Israele». 


O, ce slab e câte unul din voi după atâta cuvânt al vie- 
ţii! Ce lipsit de harul cel de sus este cel din tine care nu face 
şi nu lucrează ca Dumnezeu pe pământul cel sfânt şi în nume- 
le lui Dumnezeu prin lumea cea plină de minciuna păcatului, 
poporul meu! Voieşte Domnul să oprească orice furtună care 
bate spre voi din lături, din lume, fiilor zdruncinaţi de furtuni. 

Nu-i place duhului lumii să fiţi voi liniştiţi, şi intră cu 
duhul ei între voi şi se vrea stăpân acest duh peste voi, dar nu 
se poate lângă Dumnezeu duhul lumii. Nu se poate. Eu, Ioan 
Botezătorul, îi poruncesc duhului lumii să iasă din poporul 
Domnului. Eu m-am lăsat omorât pentru Hristos, pe Care-L 
vesteam odată cu împărăţia Sa pe pământ, şi apoi El a crescut 
ca Stăpân al lumii biruind-o pe ea prin moartea şi prin învie- 
rea Sa. I-am spus împăratului să nu asculte de femeie, ci de 
Dumnezeu, iar duhul lumii n-a voit ca eu să mai rămân în 
lume dacă a văzut că umblu să-i descopăr faptele ei rele înce- 
pând de la cel din capul ei. Acum sunt plin de viaţă, plin de 
cer, şi vin cu putere pe norii cerului, însoţind ca toţi sfinţii pe 
Domnul Iisus Hristos, şi îi fac cale cu putere în inima ta, 
Israele de azi, şi în inima neamurilor pământului, după cum 
ai auzit că grăiesc. Vin cu putere şi aduc duhul pocăinţei şi 
duhul proorociei. Păcatul bârfei nici să se pomenească la voi, 
precum se cuvine sfinţilor, căci bârfa este duh de desfrânare, 
nu este duh de lumină, nu are adevăr în ea bârfa. Adevărul are 
în el iubirea, nu ura, nu invidia, nu gelozia, nu trufia vieţii, iar 
cei din Israel care nu-L ştiu pe Dumnezeu, să-L ia de la călău- 
za cea pusă de Dumnezeu şi să înveţe; iar dacă nu vor să în- 
veţe, să nu înveţe. Dar Dumnezeu este adevăr, şi adevărul are 
în el iubirea. Amin, amin, amin. 

Doamne, Fiule copil al Tatălui, o, ce mic Te-ai făcut Tu 
sub mâna mea, Tu, Cel atât de mare, mai mare ca cerul şi ca 
pământul, Doamne, copil al Tatălui! Şi iată-i pe unii din po- 
porul Tău cât de mari se dau! 

O, fii-copii care faceţi lumină peste întunericul din 
lume şi care ar da să se strecoare şi peste lumina cea dintre 
voi! O, copii întorşi cu faţa spre Tatăl! Cine vă judecă pe voi, 
aceia vă închid gura spre ei şi stau mai mari ca voi, iar cine 
vă face pe voi să puteţi şi să vorbiţi din Dumnezeu peste ei, 
aceia sunt fii-copii, ca şi voi. Cine vă iubeşte vă întăreşte 
pentru Domnul şi pentru ei, iar cine se semeţeşte, acela nu are 
darul să vă iubească pe voi. Dar veni-va vremea, şi a şi venit, 
să curgă mulţi, mulţi spre izvorul acesta de cuvânt, şi voi veţi 
cuvânta peste ei, şi Domnul vă va iubi cu multul şi veţi fi voi 
iubirea Lui pentru om. Ascultarea voastră de legile vieţii, de 
legile iubirii, să le fie tuturor izvor de pocăinţă în inima lor, 
izvor de putere pentru cele cereşti în ei, şi fi-va să lucreze 
Do mn ul peste pământ semne mari cu voi, şi multe popoare 
vor dori nu semnele, ci înţelepciunea lui Dumnezeu din mij- 
locul vostru în schimbul deşertăciunii de pe pământ. Amin. 

Fiţi copii ascultători şi înteţiţi lumina din voi peste 
popor. Am lângă voi puterea, dar am de lucrat la ea pentru 
voi, şi voi lucra şi eu, şi sfinţii, şi Domnul, căci pe nori stăm, 
ca să lucrăm şi să ridicăm mai sus de pământul celor morţi 
pământul cel pecetluit cu numele Domnului pe pământ. 

Auziţi-vă unii pe alţii, şi toate cu această taină şi 
lucrare a ei se lucrează la voi şi între voi şi pentru voi. 

Iar Tu, Doamne, desfă mâna Ta cea plină de bunătăţi 
pentru ei şi ajută-i cu cerul şi cu pământul, Doa mn e. împli- 
neşte lipsurile lor; învaţă-i să nu aibă lipsuri, şi toate le vor 
prisosi lor adăugându-se pentru împărăţia Ta dintre ei, căci eu 
Ţi-i dau iubindu-i cu cuvântul meu peste ei şi îi povăţuiesc pe 
cei ce sunt unşii Tăi între ei, să fie ei şi ziua şi noaptea aur 
curat, vase de aur, pildă de trăire, duh dătător de sfinţenie a 

duhului, a sufletului şi a trupului poporului Tău Israel de azi, 
Doamne al împărăţiei Tale cea de după şapte mii de ani de la 
facerea omului şi cea de după două mii de ani de la naşterea 
omului cel zidit prin naşterea Ta din Fecioară ca să fii 
Născător pentru cei ce se nasc de sus pentru venirea Ta. Des- 
chide Tu cerurile cele ce nu se văd şi dă-le lor pe cele ale îm- 
părăţiei Tale cu ei şi pe cele ce slujesc lor pentru împărăţia Ta. 
Amin, amin, amin. 

E u sunt Cel ce sunt. Iau aminte la glasul tău 
care strigă în duhul pocăinţei şi în duhul 
proorociei, căci tu, înaintemergătorul Meu fiind, prin darul 
dat ţie de la Tatăl pentru Mine şi pentru om, aşa lucrezi, 
precum ţi-a fost lucrul cel împărţit. 

îi iau după ce iubindu-i cu cuvântul i-ai învăţat, iu- 
bindu-i îi iau şi Eu, şi iarăşi îi învăţ pe ei, şi le spun aşa: 

Fiilor, fiilor, fericiţi cei curaţi cu inima, că aceia vor ve- 
dea şi văd pe Dumnezeu. Israele, Israele, învaţă inima curată, 
că învăţătură nouă numesc Eu aceasta peste tine dacă mulţi 
din fiii tăi au fost cu inima în ei şi nu în cer, au fost cu inima 
în lume şi nu în Mine, şi aceia n-au nici azi inima curată 
pentru Mine ca să Mă vadă cu ea în fiii cei cu care îmi călău- 
zesc poporul cel ascultător şi liberat de sine. învaţă inima 
curată, Ierusalime, că auzi tu cum te numesc Eu pe tine: ceta- 
tea cuvântului Meu, şi de acum te voi numi şi mai presus de- 
cât atât, Ierusalime nou. Inima curată este cea care vede pe 
Dumnezeu; pe Dumnezeu şi pe om, căci Eu celui ce biruieşte 
pentru Mine îi dau să fie împărţitor şi semănător al cerului 
peste pământ. Inima curată este plină de adevăr, iar adevărul 
are în el iubirea, nu ura, nu invidia, nu minciuna, nu gelozia, 
nu trufia vieţii, nu pofta ochilor. Iar cei din tine, Ierusalime, 
care nu ştiu adevărul care are în el iubirea Mea cea sfântă, cea 
jertfitoare pentru adevăr, acela să-l ia de la călăuza cea pusă 
de Mine peste tine şi să-l înveţe şi să-l tot înveţe pe el. Amin. 

O, copii care îmi sunteţi porţi de intrare a Mea în Ieru- 
salim! Cine vă judecă pe voi, aceia vă închid gura spre ei, 
căci ei au altceva de făcut cu inima din ei. Dar fericiţi cei ce 
stau în ei cu inima curată, că aceia vă văd pe voi lângă Mine, 
şi pe Mine lângă voi şi în voi. Amin. Păcat, după atâta râu de 
slavă a cuvântului Meu, să mai fie lucrare făcută la întuneric 
în poporul Meu. Păcat, după atâta iubire a Mea, să se tragă în 
şinele lor cei ce vă judecă pe voi pentru şinele lor. Păcat, copii 
luminaţi cu lumina Mea cea de la sfârşit de timp pentru ca să 
fac bine cu voi la toţi cei ce vor veni şi vor tot veni să fie cu- 
raţi cu inima pentru împărăţia Mea cu omul. O, ce frumoşi 
sunteţi voi, şi ce urâţi sunt cei ce vă judecă pe voi! Păcatul 
bârfei este bucuria celor ce sunt ai lumii, ai slavei deşarte, iar 
aceia n-au ochi să vadă frumosul din voi şi de pe feţele voas- 
tre şi de pe limba voastră, că aceia sunt orbiţi de dorirea de 
sine, de neascultarea de a nu iubi lumea şi duhul ei, şi de neiu- 
birea de Dumnezeu, fiilor copii. Aceia sunt nori purtaţi de 
vânt, şi de aceea ei nu dau de iubirea Mea din voi, şi dau în 
voi de duhul care sălăşluieşte în ei, şi care-i întoarce în ei în- 
şişi, fiindcă Eu prin voi nu dau nimănui decât ceea ce are 
fiecare în el însuşi. 

Vreau, poporul Meu, să te strângi tu cu inima lângă 
Mine, lângă călăuză, Ierusalime, ca să fii popor al Meu, că 
altfel în zadar stai tu pe drumul venirii Mele la tine, fiule. 
Vreau să fii copil silitor la învăţătură şi să nu lipseşti de la 
şcoala iubirii de Dumnezeu, şi să stai în ea cu smerenia 
iubirii, cu sfinţenia iubirii, şi să-ţi aminteşti mereu la şcoală 
de cele ce te-am învăţat Eu între Mine şi tine, între frate şi 
frate, între tine şi lume, poporul Meu. 


Cine în tine nu ştie să fie, acela, dacă nici nu vrea să 
înveţe să fie, să fie însemnat ca neascultător, iar pentru neas- 
cultare este lege, că aşa a lăsat Dumnezeu, a lăsat orânduială 
peste pământ şi pentru iubire, şi pentru neiubire. 

Vă ridic din neputinţele de suflet, copii iubiţi de Tatăl 
şi puşi călăuză înaintea poporului în drumul lui cu Mine. 
învăţaţi pe Israel să fugă din răsputeri de orice duh din afara 
acestei lucrări, iar lumea să ia de la Israel numai Duhul lui 
Dumnezeu. învăţaţi poporul să fugă de duhul uşuratic, de 
duhul de femeie, care poartă în el bârfa, minciuna, iubirea de 
sine, ascunderea faptelor şi, apoi, dezvinovăţirea lor. învăţaţi 
şi iar învăţaţi pe fiii cei rămaşi de partea Mea şi a voastră să 
stea în Dumnezeu cu râvnă mistuitoare pentru cele ce sunt 
proorocite de Scripturi să se aşeze pe pământ odată cu venirea 
Mea pentru aşezarea la loc a împărăţiei cerurilor pe pământ. 
Şi învăţaţi-i pe cei ce răzleţesc şi pe cei prinşi în cursa neas- 
cultării vrând-nevrând, să se trezească spre duh de veghe dul- 
ce, de trăire minunată întru venirea Mea, ca să se vindece de 
părerea de sine, de vederea de sine, şi să se încopilărească 
stând în braţul Meu ca nişte copii cuminţi, harnici în har, cu- 
raţi, curaţi la inimă şi la faptă şi la privire şi la iubire, ba chiar 
şi la mânie, căci este un fel de mânie care se luptă pentru 
Dumnezeu, fiilor copii. Folosiţi puterea credinţei, că a venit 
această vreme, fiindcă e vreme grea pe pământ, şi trebuie atâ- 
ta iubire de Dumnezeu în Israel cât să poată cuprinde în ea 
puterea minunilor cele mai presus de fire, ca să pot Eu pentru 
voi de pe pământ ca şi din cer, fiilor din porţi. Să fiţi ajutaţi 
de tot poporul cel ascultător şi cel iubitor de cer. Să lucraţi cu 
sfat mare şi minunat, cum şi în cer se lucrează. Duhul lumii 
să asculte de Duhul Sfânt când dă lumea să se apropie de 
locurile Mele cu voi, căci voi ridica mai sus pământul de sub 
voi şi voi scrie pe el numele lui cel ceresc, ca lumea să ia în- 
văţătură chiar şi de la numele Meu purtat de voi şi de pă- 
mântul de sub voi atât cât Eu v-am dat să îngrijiţi şi să aveţi 
pe calea Mea cu voi. Ordinea cea cerească să vă intre în fire, 
şi atunci veţi avea aripioare, fiilor, numai să vrea toţi fiii 
poporului Meu să fie fii-copii. 

Inima curată, aceasta este şcoala cea nouă pe care dau 
s-o aşez peste voi, şi voi să fiţi şcolari cu învăţători, popor cu 
păstor să fiţi, fiilor. Nu uitaţi, nu uitaţi, nu uitaţi că v-am 
învăţat şi v-am rugat să nu staţi cu inima în piept, ci să staţi 
cu ea în mână, iar Eu să văd aceasta, să aud şi să văd, că am 
urechi şi ochi prin care Eu lucrez dinspre Mine spre voi şi 
dinspre voi spre Mine. Iar cel ce nu poate să asculte aşa, acela 
să fie cunoscut de toţi şi să-şi mărească grija cea pentru as- 
cultare dacă voieşte. Iar dacă nu voieşte, Eu, Domnul, am Eu 
putere pentru paza voastră de cel neascultător şi încă răzleţ în 
ale sale şi nu cuprins în ale Mele cu care stau pe pământ acum 
ca şi cum ar fi o masă întinsă cu Dumnezeu pe ea în toate de 
pe ea. Amin. 

Fiţi cu inima curată. Fiţi blânzi, fiţi tari în harul cel de 
sus cu toată smerenia inimii şi a minţii, şi cereţi harul cel de 
sus mereu, mereu. Aşezaţi-vă înaintea Mea cu toate neputin- 
ţele şi lipsurile cele pentru slujirea voastră înaintea Mea şi a 
celor ce vor să Mă audă şi să Mă ştie de la voi, iar Eu vă voi 
da, şi vom putea cu multul, că vreau să fiţi cu mâinile curate, 
curate în slujirea Mea prin voi, şi vreau Eu să vă dau ce vă 
trebuie vouă cu Mine, dar învăţaţi- vă să Mă aveţi numai pe 
Mine. Şi dacă spun aceasta, este pentru că nu toţi cei ce-Mi 
sunt fii fac numai pe ale Mele pe calea lor cu Mine. 

Vin iar în cuvânt la voi ca să le fac zi de praznic în 
mijlocul vostru sfinţilor trei ierarhi. Şi când voi veni cu ei, 

Eu, Domnul, iar şi iar vă voi învăţa şi vă voi avea şcolari şi 
vă voi avea dreapta Mea pe voi, copii care-Mi staţi în porţi ca 
să vin, şi voi împărţi Ierusalimului darurile cuvântului Meu 
care vine cu norii aducându-Mă ca să fiu împlinitor pe 
pământ cu împărăţia Mea. Amin, amin, amin. 

12/25 ianuarie 2003 

Sărbătoarea sfinţilor trei ierarhi, Vasile, Grigorie şi 

Ioan 

Tatăl Savaot vorbeşte că acest rău de cuvânt este ziua venirii 
Domnului pentru naşterea din nou a lumii. Toate popoarele vor 
ferici pe cei ce sunt numiţi fiii lui Dumnezeu. Cetatea Sfântă Noul 
Ierusalim este numele cel întreg al cetăţii. 

Î n numele Tatălui şi al Fiului şi al Sfântului Duh, 
bat la porţile cuvântului Meu dintre cer şi pământ. 
Bat şi Mi se deschide şi intru şi îmi păstoresc poporul. Amin, 
amin, amin. 

Poporul Meu, dacă Eu, Domnul, n-aş fi cuvânt peste 
tine, tu n-ai mai fi, că e vremea grea, fiule; e lungă şi e grea 
cât şapte mii de ani, şi aşa apasă ea peste tine. Sunt şapte mii 
de ani de păcate peste pământ şi peste cer, Ierusalime al ve- 
nirii Mele cuvânt pe pământ. E cerul îndurerat de atâta timp, 
iar Eu te-am strâns pe tine din lume ca să fii al Meu şi să-Mi 
vărs în tine durerea Mea cea de la om. Tu când Mă vezi atât 
de îndurerat nu Mă lăsa aşa. îmbogăţeşte-te de duhul mân- 
gâierii pe care-1 las atât de mult peste tine şi dă-Mi să beau 
din el, din mâna şi din gura ta, din mijlocul tău, Ierusalime de 
acum. O, Eu nu-1 mai pot trage pe om la dragostea Mea. O, 
nu mai poate omul trage după mângâierea Mea, fiindcă o are 
pe a lui de pe pământ. îşi are omul viaţa lui, nu pe a Mea, 
poporul Meu. Nici o grijă nu trebuia să aibă el decât de viaţa 
Mea din el şi de tot ce i-am dat Eu pentru viaţa lui în viaţa 
Mea cu el. El însă n-a făcut aşa, şi Mă doare de şapte veacuri 
durerea asta, iar Eu te-am strâns pe tine din lume şi te-am 
făcut cu cuvântul acesta şi te-am numit al Meu, Ierusalime, şi 
îmi aşez durerea Mea înaintea ta ca să Mă mângâi tu de ea. 
Stau în faţa ta în mare taină şi Mă fac cuvânt de durere şi 
vreau, poporul Meu, să porţi durerea Mea, căci omul cel fără 
de durere se pierde şi se tot pierde de şapte mii de ani. Nu 
vrea să ştie omul dulceaţa şi mângâierea şi viaţa care vine de 
la durerea Mea în el. 

O, ce bine este când omul se leapădă de sine şi vine 
după Mine ca să poarte el durerea Mea, că Eu milă voiesc, nu 
jertfă. L-aş lua pe om să-l pun pe rana Mea, dar greu mai fac 
Eu din el alifie pentru durerea Mea. Greu de tot îl mai dezbar 
Eu pe om de durerile lui, de dorurile lui, de viaţa lui, iar duhul 
cel potrivnic dă să clatine mereu calea Mea spre om. 

De aproape cincizeci de ani Mă presar din nou cu ves- 
tea împărăţiei cerurilor pe pământ, şi nu crede omul că acest 
cuvânt este a doua Mea venire de lângă Tatăl. Nu ştie şi nu 
vrea omul să ştie să citească în Scripturile în care Eu M-am 
scris cu cuvântul gurii Mele spunând despre venirea Mea cea 
de acum. Eu am spus ucenicilor Mei care M-au întrebat des- 
pre venirea Mea care aşează la loc împărăţia Mea: «Învăţaţi 
de la smochin pilda. Când mlădiţa lui se frăgezeşte, când veţi 
vedea aceasta, să ştiţi că Domnul este la uşi». Amin, amin, 
amin. 

Vin pe norii cerului, cu putere şi cu slavă multă. Am cu 
Mine sfinţii şi îngerii şi toate puterile cereşti şi îmi întăresc 
cărarea ca să Mă ţină pe ea. Am cu Mine între sfinţii venirii 
Mele pe cei trei arhierei, Vasile, Grigorie şi Ioan. Ei cât au 


stat cu trupul pe pământ au lăsat viaţa lor şi au luat-o pe a 
Mea, şi Mă mângâiau cu viaţa lor în viaţa Mea, iar Eu i-am 
hărăzit pe ei să lucreze de lângă Mine, din cer, ungerea Mea 
cea de la sfârşit de timp peste fiii cei unşi prin care Eu, 
Domnul, Mi-am înnoit smochinul, căci am spus acum două 
mii de ani: «Când mlădiţa smochinului se frăgezeşte şi odrăs- 
leşte, să ştiţi că Domnul este la uşi». Amin, amin, amin. 

B inecuvintează, Doamne, Arhiereule al Ta- 
tălui, Fiu iubit, copil ascultător de Tatăl, 
binecuvintează intrarea sfinţilor Tăi! Amin, amin, amin. 

T atăl, Fiul şi Duhul Sfânt vă binecuvintează 
pe voi, cei ce aveţi ungerea arhierească cea 
pentru sfârşit de timp, peste fiii lui Dumnezeu cei aşteptaţi de 
toată făptura care suspină după răscumpărare aşteptându-i pe 
ei. Amin. 

O noi suntem mângâierea Ta, Doamne, 
^ Mielule rănit de dor. Lucrul mâinilor Tale, 
omul, pe acesta îî cauţi Tu de când l-ai pierdut pe el şi până 
la Ierusalimul Tău cel de azi al venirii Tale, Doamne în- 
durerat. Pe vremea când noi eram pe pământ ne-a pătruns 
durerea Ta şi dorul Tău după om şi am stat în faţa Ta lucrători 
şi mângâietori pentru Tine, şi îl îmbiam pe om să se apropie 
şi să Te asculte omul şi să se facă fiu al Tău şi slujitor al Tău 
pentru lucrarea de întoarcere a omului spre Tine. Te arde do- 
rul după om, şi omul este rece la durerea Ta, şi omul nu Te 
mângâie şi nu caută după mângâierea Ta, că o are pe a lui de 
pe pământ. Dar ce va zice omul când va vedea strălucind îm- 
părăţia Ta în mijlocul pământului spre mângâierea celor ce 
stăruiesc în ea în mijlocul neamurilor de pe pământ? 

Se împlinesc Scripturile venirii Tale şi nu ştie nimeni 
să le vadă. Nu mai deschide nimeni Scriptura cea pentru ve- 
nirea Ta şi cărţile proorocilor cei de dinaintea Ta pe pământ, 
şi în care scrie despre venirea Ta de azi, despre vremea de azi 
şi despre lucrul Tău din zilele venirii Tale. îţi închide omul 
uşa în faţă, că zice că Tu ai spus că nu ştie nimeni când vei 
veni; nimeni, decât Tatăl. 

O clipă. Eu, Tatăl, voiesc să grăiesc de lângă 
Tine şi de lângă sfinţii Tăi care grăiesc azi 
poporului Tău de la venirea Ta, Fiule, Care vii venind. 

Eu, Tatăl Savaot, Atotţiitorul, Făcătorul cerului şi al 
pământului, văzutelor tuturor şi nevăzutelor, L-am mărturisit 
pe Fiul Meu la Iordan, şi apoi L-am dat oamenilor, şi El era 
împărăţia cerurilor, căci toţi şi toate trăiesc în El. Amin. 

Eu, Tatăl Savaot, o clipă grăiesc, şi le spun la toţi cei 
care se acoperă cu Scriptura Fiului Meu care zice prin ea că 
nu ştie nimeni ziua venirii Fiului Meu, nici îngerii din ceruri, 
nici Fiul, ci numai Tatăl. Eu, Tatăl, grăiesc şi le spun aşa la 
aceştia: dacă nu ştie nimeni, nici îngerii, nici Fiul Tatălui, voi 
de unde ştiţi să nu aşteptaţi venirea Fiului Meu şi să nu auziţi 
că vine? V-a spus El că nu vine? V-a spus El? Ba nu v-a spus. 
El v-a spus să privegheaţi, că nu ştiţi când El va veni. V-a 
spus să privegheaţi pentru venirea Lui. Şi acum vă întreb: 
dacă voi rostiţi această Scriptură, că nu ştie nici Fiul când 
vine, aţi ascultat voi de El dacă v-a spus să privegheaţi pentru 
venirea Lui? Răspundeţi! Şi veţi răspunde când nu vă veţi 
aştepta, precum este scris despre cei ce nu veghează pentru 
venirea Fiului Meu, Care, iată-L cum vine pentru cei ce pri- 
veghează pentru venirea Mirelui! Iată-L! Acesta este, şi Se 
numeşte Cuvântul lui Dumnezeu, precum este scris în cartea 
lui Ioan cel iubit despre numele Fiului Meu la sfârşit de timp, 
şi Căruia cei ce-L primesc cuvânt peste ei îi zic Lui: „Bine- 
cuvântat este Cel ce vine întru numele Domnului Amin. 





Anul 2003 


1617 


Eu, Tatăl Savaot, rostesc după două mii de ani de la 
mărturisirea Mea pentru Fiul Meu la Iordan, rostesc din mij- 
locul poporului Meu de azi, din români, şi zic: aceasta este 
venirea Fiului Omului, venirea Mirelui la mireasă şi, precum 
se arată fulgerul care taie cu lumina lui văzduhul de la răsărit 
şi până la apus într-o clipeală de ochi, iată venirea Fui cu 
putere şi cu slavă multă făcându-Se râu de cuvânt peste pă- 
mânt, cuvântul vieţii veşnice, râul vieţii din care beau cei 
însetaţi după El. Aceasta este venirea Fiului Meu, Fiul Omu- 
lui, Cuvântul Tatălui şi al Fiului şi al Sfântului Duh, Care 
aşează la loc împărăţia lui Israel, împărăţia lui Dumnezeu, 
omul cel nou, cer nou şi pământ nou, facere din nou, naşterea 
din nou a lumii, care s-a făcut prin cuvânt la început precum 
şi la sfârşit. Amin. 

Eu, Tatăl Savaot, am grăit şi am mărturisit pentru cei ce 
vor să audă, şi de la Tatăl să ştie, iar Fiul Meu este în Mine, 
şi Eu în El când grăiesc şi când El grăieşte. Amin, amin, 
amin. 

O Tată Savaot, al Fiului Tău şi al nostru şi al 
^ celor ce sunt ai Fui pe pământ acum, la 
sfârşit de timp! Nu ştiu oamenii de pe pământ şi nici apostolii 
care se zic pe ei înşişi că sunt ucenici ai Fiului Tău, nu ştiu 
aceştia nici să creadă, dară să mai aştepte pe Fiul Tău şi tot ce 
este scris în Scripturile venirii Fui! Noi ştim ce le urmează 
celor ce cred în Fiul Tău. Ştim că urmarea cea mai mare este 
credinţa în El şi în venirea Fui şi în lucrarea Fui cea de şapte 
mii de ani peste om. Dar noi, sfinţii Tăi, am vrut să credem, 
şi am crezut şi am văzut şi am mărturisit. Amin. Nimeni nu 
crede în Dumnezeu decât după ce El trece lăsând semnele Fui 
în urma Fui. Nimeni nu crede în sfinţi decât după ce ei trec 
lăsând semnele lor şi ale credinţei lor în urma lor. Dar îm- 
părăţia Fiului Tău, care este acum pe pământul român, va fi 
pe veci de veci, căci este scris în Scripturile Duhului Sfânt 
aceasta ce mărturisim noi acum, şi «Toate neamurile de pe 
pământ Ii vor sluji Lui». Amin, amin, amin. 

O, copii ai Duhului Sfânt, o, fiilor care deschideţi 
Domnului! Fuaţi Scriptura proorocului Daniel şi scrieţi din ea 
proorocia venirii Fiului Omului, şi apoi vom merge cu cu- 
vântul înainte şi vom lucra sărbătoarea de azi cu cerul tot 
între voi. Amin. 

«Am privit în vedenia de noapte, şi iată, pe norii ceru- 
lui venea cineva ca Fiul Omului, şi El a înaintat până la Cel 
vechi de zile. Şi a fost dus în faţa Lui, şi Lui I s-a dat stăpâ- 
nirea, slava şi împărăţia, şi toate popoarele, neamurile şi 
limbile Ii slujeau Lui. Stăpânirea Lui este veşnică, stăpânire 
care nu va trece, iar împărăţia Lui nu va fi nimicită nici- 
odată». Amin. 

O, copii ai Duhului Sfânt, feriţi-vă de aluatul fariseilor, 
că nimic nu este acoperit care să nu se descopere şi nimic care 
să nu se cunoască. Scris este: «Oricine va mărturisi pentru 
Domnul înaintea oamenilor, şi Fiul Omului va mărturisi 
pentru el înaintea îngerilor lui Dumnezeu. Iar cel ce se va le- 
păda de Domnul înaintea oamenilor, lepădat va fi înaintea 
îngerilor lui Dumnezeu». Amin. Mărturisiţi această venire a 
Domnului şi daţi de ştire de la margini la margini venirea Fui, 
că noi, sfinţii, în mii de mii pornim spre voi la cuvântul 
Domnului, cu ajutor pentru voi şi pentru Domnul cu voi, că 
vine Domnul la voi cu toată descoperirea tainelor cele în 
Scripturi tăinuite, că a venit vremea să vadă cei ce nu văd, 
spre judecata necredinţei lor, şi să se roage Fiului lui Dum- 
nezeu să ajute necredinţei lor, să le adauge credinţă precum le 
adăuga celor aleşi ai Fui ucenici, şi cu care El a petrecut pe 
pământ lăsându-le lor Evanghelia Fui. 


Ridicăm mâinile în chip de binecuvântare arhierească 
şi rostim aşa: în numele Preasfmtei Treimi, Tatăl, Fiul şi 
Duhul Sfânt, binecuvântarea Domnului peste voi, cu al Său 
har şi cu a Sa iubire de oameni acum şi pururea şi în vecii 
vecilor. Amin. întărim ungerea din mijlocul tău, Ierusalime 
român, cu întreită binecuvântare, iar fiii cei unşi cu ungere de 
arhierei aşa să lucreze peste tine, după cum au ungerea, că e 
vremea să se trezească din moarte făptura care aşteaptă sub 
piatra vremii de şapte mii de ani suspinând după viaţă fără de 
moarte, Ierusalime. 

Deschide mâna, Doamne, şi dă-le lor. Aşează-Te cu 
slava Ta peste ei, că e vremea să Te slăveşti descoperit peste 
ei. învaţă-i împărăţia Ta şi le dă puteri prin vremea cea grea 
şi le dă iubire fără de hotar, ca să Te iubească ei atât cât Tu 
i-ai iubit, şi viaţa lor să Ţi-o dea ca să faci din ea pildă vie, 
om după chipul şi asemănarea Ta, şi să vadă neamurile pă- 
mântului că Tu ai împărăţie pe pământ şi stăpâneşti în mijlo- 
cul ei şi cârmuieşti noroadele cu cuvântul Tău până ce le vei 
trage la Tatăl, că durerea Ta după om e durere mare cum nu e 
pe pământ, iar suspinul Tău aprinde duhul sfinţilor şi vin 
sfinţii cu Tine pe pământ în cuvânt şi mărturisesc sfinţii ceru- 
lui lucrarea cuvântului Tău de acum şi de atunci, şi care va să 
fie curând, curând cu toate împlinirile ei pe pământ. 

Noi, cei trei arhierei ai Tăi, Doamne, cerem Ţie: caută 
din cer şi vezi şi cercetează pe poporul Tău cel de azi şi dă-i 
din cer. Cercetează via aceasta pe care ai sădit-o Tu, şi o desă- 
vârşeşte pe ea spre lauda Ta, spre lauda măririi sfinţilor, 
Doamne. Plângem cu Tine după om. Suspinul Tău este în sus- 
pinul nostru, şi toţi sfinţii Tăi aşteaptă toată slava Ta pe pă- 
mânt lângă poporul Tău cel atât de păzit de paza Ta cerească, 
Doamne al sfinţilor. Slavă de la oameni nu primeşti, dar slavă 
de la poporul Tău primeşti, ca şi de la sfinţii Tăi, Doamne, că 
ei poartă în ei dragostea Ta. Ruga noastră cea pentru mângâ- 
ierea Ta este ca Tu să dai mereu poporului Tău dragostea Ta, 
căci vai omului care are în el dragostea lui, şi în care Tu nu 
poţi încăpea, fiindcă Tu eşti curat cum e cerul, şi plămădit în 
trup fecioresc şi neatins de păcat, ca să poată şi omul după ce 
Tu Te-ai făcut Om, şi ca să poţi veni după om şi să-i arăţi lui 
dragostea Ta. 

Dă-le fiilor Tăi pâine, că sunt săraci, Doa mn e. Dă-le 
lor tot ajutorul pentru planul Tău cu ei. Stăm cu mâinile ridi- 
cate înaintea Ta, că suntem vii şi umblăm pe pământ ca şi 
Tine, şi Te rugăm din ei: dă-le lor împărăţia Ta mereu în ei, şi 
paza împărăţiei Tale în ei, şi lucrarea ei în ei, Doamne, Cel ce 
eşti viu în vecii vecilor! Acum le dăm binecuvântare ar- 
hierească de lângă Tine peste masa cea de praznic pe care ei 
ne-au pus-o spre pomenirea noastră lângă ei. Iar Tu îmbrăţi- 
şează-i în cuvânt şi învaţă-i fără de sfârşit şi ţine-i în duhul 
treziei sfinte de-a pururi, şi umple-i pe ei de iubirea slavei 
Tale în ei, Doamne. Amin, amin, amin. 

T e aşteaptă sfinţii să fii biruitor cu numele 
Meu însemnat pe fruntea ta, poporul Meu. 
Eu ţi-am spus să mergi cu călăuză, şi altfel să nu te încumeţi 
să mergi nici pe lumină, nici pe întuneric. Eu, Do mn ul Dum- 
nezeul tău, Mă uit mereu în mijlocul tău, de la mijloc şi din 
părţi, şi Mă uit în fiii tăi, Ierusalime, ca să le privesc mintea 
şi inima peste care vreau să lucrez har din cer, iubire din 
Dumnezeu şi pentru Dumnezeu, şi totul să se facă arătat îna- 
intea oamenilor. Amin. 

O, fiilor ai poporului Meu, voi mici să nu fiţi decât la 
rău, dar la bine şi la slava Mea cu voi să fiţi mari, fiilor. Fiţi 
desăvârşiţi cu duhul, căci duhul desăvârşeşte trupul. Mereu, 

mereu vă învăţ tainele vieţii şi puterea ei. Nu fiţi plăpânzi 
pentru puterea vieţii Mele în voi. Nu căutaţi să aveţi inimă 
fără Domnul în ea. Nu căutaţi inimă fără veghe, fără vlagă. 
Căutaţi să aveţi inima fierbinte în Duhul Sfânt, că duhul rău 
stă faţă în faţă cu voi, şi aveţi de la Mine învăţătură cum să 
staţi în război cu duhul rău, care are mare, mare răutate pe 
voi. Dar cel ce stă cu Mine în el, nu este robit de duhul rău cu 
nici un chip. Amin. Ascultă de Mine, şi ascultă de călăuza cea 
pusă de Mine peste tine, căci cei ce-Mi sunt Mie călăuză pes- 
te tine au de la Mine înţelepciunea cea pentru paza ta şi 
pentru biruinţa ta prin ascultarea ta de Dumnezeu cu duhul, 
cu sufletul şi cu trupul tău, poporul Meu. Să te scoli de 
dimineaţă şi să spui rugându-te Mie cu tot cugetul tău spre 
Mine şi în Mine: „Doamne, luminează-mi mintea şi des- 
chide-mi inima, iar buzele mele să rostească laudă Ţie, că Tu 
fără de veste vii, şi faptele fiecăruia le ştii Aşa să trăieşti tu, 
poporul Meu, căci viaţa este numai cea întru Mine, şi numai 
cu ea se biruieşte moartea cea care-1 face pe om să se despartă 
de Dumnezeu. De nimic şi de nimeni să nu-ţi legi inima şi 
viaţa şi simţirea decât de Mine, fiule poporul Meu, că iată 
cum te învăţ Eu libertatea ta întru Mine şi robia ta cu Mine, 
căci cine nu este rob supus Mie, acela nu poate fi liber întru 
Mine. Mi-e milă de om când Eu te învăţ pe tine aşa. Nu numai 
de tine îmi este milă când Eu te învăţ, Ierusalime. Grijile cele 
pentru viaţa ta şi pentru inima ta şi pentru căldura din ea să 
Mi le închini Mie, că Eu sunt Cel ce sunt, şi pe Mine să Mă 
alegi mereu pentru tine şi să stai sub învăţător, fiule. învăţă- 
torul te priveşte şi de aproape, şi de departe, că are Duhul 
Meu dat lui pentru paza ta, Ierusalime. 

O, fă-te tu slavă a lui Dumnezeu pe pământ, slavă 
mare, că se uită cerul la tine să ia bucuria duhului tău întru 
Duhul Meu şi să mănânce sfinţii hrană de Duh Sfânt de la 
masa ta cu Mine, de la masa Mea cu tine, poporul Meu. Vezi 
tu cât de dulce te învăţ Eu? Te învăţ să fii, te învăţ să ştii, te 
învăţ să poţi prin multă, multă iubire de Dumnezeu, Ieru- 
salime, şi apoi Eu Mă uit cu dor la tine ca să văd cum Mă 
asculţi. Amin. 

Să ştii, poporul Meu, că prin bucurii nu poţi să Mă 
iubeşti. Bucuria durerii după Dumnezeu, aceasta să iubeşti tu, 
şi învaţă taina lepădării de sine lucrând la ea şi nu numai 
ştiind cum este ea, că Eu plâng şi iar plâng după viaţa Mea în 
om şi n-am cu cine să-Mi port durerea inimii, poporul Meu. 
Fiii care-Mi sunt porţi spre tine îmi sunt plăpânzi, iar dacă ei 
n-au lucru cu rod peste tine, sunt şi mai plăpânzi, şi plâng de 
la mijloc în duhul lor copiii care atât de mult tânjesc după 
slava Mea cu ei pentru odihna lor în Mine, şi a Mea în ei. 

O, Ierusalime, întăreşte-ţi dorul şi trăirea Mea în tine şi 
stai de veghe lucrând, că e tare, tare greu pe pământ, şi tu nu 
ştii cât luptă cerul pentru viaţa ta, pentru împărăţia Mea cu 
tine, Israele de azi. Te-am învăţat să stai cu inima afară şi nu 
în piept, şi mare este aceasta ce te-am învăţat Eu. Şi dacă 
te-am învăţat aşa, împlinesc Eu aceasta atât cât tu nu ştii şi nu 
simţi, şi nu atât cât faci tu aceasta. Eu am putere prin cuvântul 
cel rostit, şi apoi pot să-l împlinesc. 

Amin, amin zic vouă: fericit este cel ce nu se sminteşte 
întru Mine. Acest cuvânt să-l ceri de la învăţătorii tăi, să-l ceri 
cu toată inima şi cu tot cugetul tău şi să-l faci împlinire, ca şi 
tu, la rândul tău, să faci să nu se smintească nimeni întru tine 
şi de la tine, poporul Meu, ca să fii tu Evanghelie vie a celor 
ce caută liman la tine pentru slava Mea din mijlocul tău. 

Amin, amin zic ţie, Ierusalime: fericiţi cei curaţi cu 
inima, că aceia văd pe Dumnezeu. Şi iarăşi zic: fericiţi cei 


săraci cu duhul, că aceia sunt fiii lui Dumnezeu, şi toate po- 
poarele îi vor numi pe ei aşa, căci rodul acestei fericiri îl voi 
pune Eu în ei. Amin. 

Nu fiţi fără de cuvântul Meu între voi, căci scris este în 
cărţile apostolilor: «Cuvântul lui Dumnezeu să prisosească 
cu multul între voi». Nu fiţi fără de mulţumire, ca să nu cârtiţi 
sub nici un greu, fiilor. Fiţi cu inima curată, fiţi săraci cu du- 
hul, ca să poată Do mn ul sta în voi cu pacea venirii Lui. Pri- 
miţi-Mă cu pacea din voi, cu dorul din voi, cu multul Meu din 
voi, şi aşa să petrecem unii cu alţii, şi nu vă uitaţi pe fereastră, 
ci numai în casă, fiilor, având grijă de ea şi de Mine, Stăpânul 
şi Mirele vostru. Aveţi grijă mare să fiu Eu mereu, mereu între 
voi. Cereţi Duh Sfânt şi luaţi şi purtaţi şi petreceţi întru El cu 
inima şi cu limba, şi fiţi limbi de Duh Sfânt, căci fericiţi sunt 
cei ce ascultă cuvântul lui Dumnezeu şi îl împlinesc pe el 
întocmai, fiilor învăţaţi de Dumnezeu. Amin, amin, amin. 

Şi după ce veţi petrece sărbătoarea de azi, Eu, Domnul, 
Mă voi apropia iar cu cuvântul, ca să vă dau vouă, fiilor unşi, 
povaţă pentru cele ce avem de împlinit acum. Amin, amin, 
amin. 

* 

E u vă dau, copiii Mei, o lucrare mare de lucrat. 
Ridic cu voi mai presus de pământ locurile Mele 
cu voi. însemnăm noul nume al cetăţii cea cu porţi tari, şi 
numele ei va fi ca în Scripturile veacului ce va să fie: Cetatea 
Sfântă Noul Ierusalim, iar temelia ei va fi Sfânta Virginia, aşa 
cum este ea din anul când am întemeiat din nou Ierusalimul, 
anul 1955, şi apoi, iarăşi, anul 1995 când iar l-am scris rezidit 
din nou pe aceeaşi piatră. 

Mergeţi cu binecuvântarea Tatălui şi a Fiului şi a 
Sfântului Duh şi împliniţi acum numele cel sfânt al cetăţii, şi 
apoi vrednici să fiţi de numele ei, iar numele ei vrednic să fie 
de voi, de voi şi de tot poporul cel sfinţit, că vreau să am po- 
por sfânt după cum i se rosteşte numele în ceruri de către 
sfinţi şi îngeri. Amin. Daţi-vă Domnului, şi aşa să staţi. Fiţi 
dreapta Mea pe pământ, după cum vă este ungerea, fiilor, şi 
întăriţi-Mă peste voi ca să vă ocrotesc cu multă putere pe voi 
şi pământul de sub voi. Şi vă voi da poveţe noi, şi ale căror 
împliniri. Eu, Domnul, le aştept de la voi apoi de-a pururi, fii- 
lor. Amin, amin, amin. 

30 ianuarie/12 februarie 2003 

Praznicul întâmpinării Domnului 

Umilinţa inimii este mai presus decât mângâierea duhului. Ţara 
română va străluci peste popoare sub slava cuvântului Domnului. 

I erusalime, poporul Meu, să se ridice porţile tale şi 
să intre Domnul la tine, că astăzi e sărbătoare a 
Domnului Dumnezeului tău, şi mereu astăzi este El peste 
tine, că tu trebuieşti ocrotit de sus şi de jos şi din părţi, ocrotit 
de Dumnezeu trebuie să fii, că omul nu te poate ocroti dacă 
tu eşti poporul Domnului, că scris este: «De n-ar păzi Dom- 
nul cetatea, în zadar s-ar osteni cei ce o păzesc pe ea». Amin, 
amin, amin. 

Curând, curând te vor întâmpina popoarele ca popor al 
Domnului, Ierusalime, că acestea vor vedea mântuirea pe 
care Eu, Domnul, o gătesc în mijlocul tău: «lumină spre des- 
coperirea neamurilor şi slavă poporului Meu Israel de azi», 
precum este scris. Amin. Curând, curând va fi să nu mai ţin 
pe loc slava Mea cea din mijlocul tău, dar am de întărit pă- 

mântui de sub tine, şi le poruncesc îngerilor sfatului şi ai tă- 
riei şi ai luminii să stea mereu, mereu în mii de mii în preajma 
ta spre lucrarea Mea care o am de împlinit peste tine, şi de la 
tine peste pământ apoi, poporul Meu. 

Tot omul mare de pe pământ se bizuie pe mulţimea 
carelor şi a călăreţilor lui, dar om pe om se sfărâmă atunci 
când el nu are pe Dumnezeu din cer peste el ca Stăpân. Nu- 
mai că tot Eu sunt Stăpânul, şi fără Mine nici un fir de iarbă 
nu se mlădie, şi om peste om se ridică, după cum este scris: 
«Se va ridica neam peste neam», iar «şarpele cel veninos va 
lovi piciorul calului ca să cadă călăreţul, şi el va judeca pe 
poporul său», pe tot omul care se închină omului şi nu Dom- 
nului. Amin. 

Voiesc să te ridic tot mai mult spre mărturisirea râului 
vieţii, care curge din tronul lui Dumnezeu şi al Mielului Său 
în mijlocul tău, şi de la tine peste pământ, Ierusalime nou. 
Această slavă a Mea cu tine e mare cât cerul şi pământul, dar 
Eu o ţin sub văl şi în mijlocul tău şi peste hotarele tale. Fi-va 
însă să se împlinească văzut slava Mea cu tine, şi vor vedea 
neamurile pământului cum Eu vin la tine pe norii cerului, cu 
putere şi cu slavă multă, cu mult, mult cuvânt, care va fi ca 
mreaja pe care nici un ţinut de departe sau de aproape n-o 
aşteaptă pe ea, fiindcă Stăpânul călătorind departe în taină, El 
vine când slugile nu se mai aşteaptă că El va veni. 

Voiesc, Ierusalime, să-ţi dau mereu, mereu poveţe, iar 
tu să fii mic ca să le poţi primi, şi să foloseşti multă, multă 
umilinţă înaintea Mea, iar ea să-ţi fie chiar dragostea ta pentru 
Mine, că omul de pe pământ care crede că Mă iubeşte nu ştie 
ce este dragostea lui pentru Mine; nu ştie, că el e om şi atât, 
şi nu este fiu al Meu cel ce nu-Mi sfinţeşte cu viaţa lui numele 
Meu de Tată, Care are fii cu împărăţia Lui în ei, nu în afara 
lor, nu prin faptele lor măreţe în numele Meu înaintea oa- 
menilor, ci prin viaţa lor în viaţa Mea, iar Tatăl este în Mine 
când Eu grăiesc omului în numele Lui şi când El însuşi gră- 
ieşte cu grăirea Mea odată. O, ce mult aş vrea să faci aşa şi tu 
cu vorbirea ta în numele Meu şi să nu mai ştii când grăieşti tu 
şi când grăiesc Eu în tine şi din tine! O, ce mult aştept unirea 
Duhului Sfânt cu duhul tău cel credincios aşa cum şi Eu îi am 
înaintea ta pe cei ce-Mi sunt călăuză peste tine, stâlp de cu- 
vânt de foc, care caută să te lumineze, să te însenineze, să te 
hrănească, să te păzească, să te crească până ce tu vei fi mân- 
gâierea Mea cea deplină, împlinirea Mea în fiinţa ta, poporul 
Meu, că asta este mângâierea pe care Eu o aştept de la tine, 
nu altă mângâiere aştept Eu de la fiii tăi. Mângâierea este alt- 
fel în cer, nu e ca aceea de pe pământ. Mângâierea fiilor lui 
Dumnezeu pe pământ, trebuie să fie viaţa Mea trăită de ei, 
harul Meu în ei, puterea Mea în ei, şi toate întru toată umilinţa 
purtate, că nu este nici o mângâiere a duhului mai presus 
decât umilinţa care-L lasă pe Domnul să stea în om cu toată 
slava Lui, cu toată venirea Lui la om, poporul Meu. 

O, ce mult aştept unirea Duhului Sfânt desăvârşit cu ti- 
ne în lucrare văzută, limbi dulci şi râuri de cuvânt de Duh 
Sfânt, fiinţa Mea în fiinţa ta, în duhul tău cel umilit înaintea 
Mea, că omul cel de la început făcut de mâna Mea, nu a ştiut 
de umilinţă, fiindcă Eu pe ale Mele pe toate le pusesem deo- 
parte, în pomul din care Eu i-am spus omului să nu mănânce. 
El a uitat că e om făcut de Dumnezeu, şi dacă s-a semeţit ca 
un dumnezeu, atunci au căzut peste el numai roadele cunoş- 
tinţei răului din pomul cel pus deoparte, căci roadele binelui 
erau ale Mele, şi cu ele trebuia să-L păzească omul pe Dum- 
nezeu în el dacă ar fi voit să nu se semeţească dorindu-se 
Dumnezeu peste toate, mai mare ca Cel Preaînalt Dumnezeu. 


Umilinţa era şi ea în cele ale cunoaşterii binelui şi răului, dar 
cele bune ale cunoaşterii nu s-au mai luat după omul cel zidit 
de mâna Mea, fiindcă semeţia din om îl depărtează pe el de 
cele din Dumnezeu, de cele bune care înseamnă viaţa lui 
Dumnezeu în om. 

Mângâierea este altfel în cer, nu e ca pe pământ, po- 
porul Meu, iar omul dacă n-a luat din ea la facerea lui cea din 
neascultare, cea din pomul cunoaşterii, el nu ştie acum roade- 
le mângâierii, roadele umilinţei, harul Meu în om, ca să fie 
omul plin de har apoi. Nu este nici o mângâiere a duhului mai 
presus decât umilinţa inimii, care-L lasă pe Do mn ul să stea în 
om cu toată slava Sa, cu toată venirea Lui la om. Aştept, Ieru- 
salime, râurile Duhului Sfânt, care să curgă din fiii tăi în limbi 
dulci şi pline de har, şi de aceea te-am aşezat la şcoală cu 
învăţător până ce va veni vremea să curgă de la tine mărirea 
Duhului Sfânt, iar Eu, Domnul, să Mă slobozesc de dorul 
Meu cel după om, de suspinul Meu cel tainic, purtat pe 
pământ între Mine şi om pentru omul care întârzie să vină 
să-Mi urmeze Mie prin lepădare de sine, şi apoi prin duhul 
umilinţei, cea mai dulce jertfă adusă de om lui Dumnezeu. 
Amin. 

Voiesc, Ierusalime, să-ţi înmulţesc lucrarea cea adusă 
de tine înaintea Mea. Voiesc în chip tainic încă să merg cu 
tine pe pământ, să petrec cu tine între oameni aşa cum petre- 
ceam acum două mii de ani cu ucenicii Mei, dând oamenilor 
împărăţia Mea, botezul cel cu Duhul Sfânt, Care vorbeşte în 
limbi dulci peste mulţimi ca să vină şi să vadă ele slava Mea, 
să vină din ţinuturi îndepărtate, şi să Mă vadă în mijlocul vos- 
tru popoarele şi limbile şi neamurile de pe pământ şi împăraţii 
lor, că aceasta este Scriptura pe care Eu voiesc s-o împlinesc 
din tine în duhul lui Ioan, căruia Eu, Domnul, i-am arătat-o ca 
să fac cunoscută venirea Mea de azi aşa cum am făcut-o şi 
prin proorocul Daniel înainte cu şapte vremi de venirea Mea 
trup născut din Fecioară pe pământ, ca apoi să fac legământ 
nou, de naştere nouă a omului şi, iarăşi, iată încă un legământ 
de naştere din nou a lumii, lucrare lucrată cu voi, cei de azi 
ucenici ai Evangheliei împărăţiei cu care ea vine pe pământ 
după om; înnoirea lumii, după cum scrie în Scripturile Mele 
cu ucenicii Mei cei de atunci şi care stau acum în numele 
celor douăsprezece seminţii ale lui Israel judecându-le pe ele 
cu acest cuvânt al Meu, cuvântul împărăţiei care se face acum 
prin cuvântul acesta, spre slava Mea din mijlocul tău, poporul 
Meu de azi. 

Curând, curând ţara română se va arăta peste popoare 
şi va străluci de slava cuvântului Meu peste pământ, iar voi 
veţi odrăsli ca iarba cu inima din voi, care va tresări atunci de 
slava bucuriei Mele cu voi. Eu sunt Cel ce făgăduiesc şi îm- 
plinesc, iar voi veţi fi bucuria Mea, şi Eu a voastră în muntele 
Meu cel sfânt, din locul din care curge cuvântul Meu peste 
pământ. Amin. 

Tot omul mare de pe pământ se bizuie cu mulţimea 
carelor şi a călăreţilor lui, dar lauda şi slava ta este Domnul, 
poporul Meu. Stăpânirea Mea este veşnică, stăpânire care nu 
va trece, iar împărăţia Mea şi a ta nu va fi nimicită niciodată. 
Amin, amin, amin. 

Te-am mângâiat, Ierusalime nou, cu glasul cuvântului 
Meu, şi te mângâi şi din mijlocul tău prin cei ce sunt călăuză 
a Mea peste tine, pentru tine şi pentru Mine cu tine, poporul 
Meu. Pacea lor este biruinţa Mea şi a ta în mijlocul neamu- 
rilor de pe pământ. Pacea Mea o dau lor, iar ei o dau ţie după 
potriva ta, după puterea umilinţei tale care aduce cerul pe 
pământ pentru tine, cel umilit înaintea Mea. Nu uita că nu 

Cuvântul lui Dumnezeu 


este nici o mângâiere a Duhului Sfânt şi a duhului tău mai 
presus decât umilinţa ta, care Mă lasă pe Mine să stau în tine 
cu toată slava Mea, cu toată venirea Mea, cu toată voia Mea 
în mijlocul tău, popor al venirii Domnului acum, la sfârşit de 
timp când Eu cu tine am început veacul ce va să fie şi viaţa 
lui pe pământ; Eu cu tine în mijlocul popoarelor, poporul 
Meu. Tu să stai umilit sub mâna Mea cu viaţa ta, căci poporul 
Israel a stat semeţ între popoare pentru slava Mea de peste el, 
iar semeţia lui s-a stins şi se stinge odată cu el dinaintea Mea, 
dar rămăşiţa lui se va mântui prin apostolii Mei cei din iudei, 
şi care vor strânge de la toate marginile pe cei scăpaţi din 
Israel pentru slava Mea cea de azi, şi care va străluci şi peste 
Israel cel după trup, ca să vină după Mine şi să se mântuiască, 
după numărul lor cel scris în Scripturi pentru mântuire, şi 
apoi, după mijlocirea voastră cea pentru el înaintea Mea, căci 
cine din iudei vă va da vouă un pahar cu apă în numele Meu 
cel de atunci şi cel de azi, Dumnezeu Cuvântul, acela mare se 
va chema înaintea Mea între fiii lui Israel cel după trup în 
zilele acestea. Amin. 

O, fiilor care-Mi sunteţi porţi, Eu v-am întâmpinat cu 
cuvântul Meu de peste voi, iar voi cu deschiderea porţilor 
Mele spre poporul Meu şi al vostru ca să intru Eu cuvânt în 
Ierusalim. Gătim slava cea văzută a cuvântului Meu, Eu şi cu 
voi şi cu sfinţii din cer şi cu îngerii în mii de mii, fiilor, iar Eu 
voi face să se adune popoarele şi să bea din apa Mea, căci apă 
nu va mai fi pe pământ pe nicăieri, iar râul Meu cel de viaţă 
dătător, va umple lumea cea însetată după apa cea care ţine 
omul în viaţă şi nu oricum apă. Şi voi veţi fi împărţitorii care 
Mă împart pe Mine cuvânt de Duh Sfânt peste pământ, iar cei 
ce vor veni să bea vor fi primitorii bunei credinţe şi vor umbla 
aceştia cu credincioşie înaintea Mea. Şi ne vom mări în lung 
şi în lat, după hotarele care vor cuprinde între ele slava Mea 
cea prezisă de Scripturi, căci vălul de pe ea va fi de mâna Mea 
luat, că e vremea ca ţara venirii Mele să Mă întâmpine toată, 
şi apoi să fie ea cunoscută întâia, fiilor, fii ai lui Dumnezeu, 
descoperiţi de sub vălul de pe voi, căci făptura care suspină 
de şapte mii de ani, suspină aşteptând ca voi să fiţi pe pământ, 
fiilor, spre înnoirea lumii, spre răscumpărarea făpturii, şi apoi 
spre viaţa veacului ce va să fie pe pământ fără de timp. Amin. 

Staţi sub cuvântul Meu, că bine este să nu mai ieşiţi de 
sub el, şi tot mai mult să Mi-1 primiţi spre slava lui cu voi, şi 
a voastră cu el, spre puterea împlinirii lui peste pământ şi pes- 
te cer, fiilor care-Mi staţi poartă de intrare a cuvântului Meu. 
Mângâierea luaţi-o din Mine, că Eu de mânuţă vă port prin 
îngeri şi vă arăt pe voi sfinţilor şi Mă mângâi cu voi când Mă 
iubiţi nemaiiubind nimic în afară de Mine şi de lucrul Meu cu 
voi peste pământ. 

Intraţi sub pacea Mea pe care v-o dau mereu, şi daţi din 
ea la toţi cei iubitori de Duh Sfânt, şi luaţi din rodul ei, fiilor. 
Amin, amin, amin. 

2/15 februarie 2003 

Duminica vameşului şi a fariseului 

Faptele bune pot fi cursă pentru sufiet când cele dinăuntru nu se 
dau milostenie curată. Domnul voieşte milă de la om, iar slujitorii 
altarelor vor jertfă- Jertfa cea pentru păcat este smerenia inimii. Nu 
poate singur omul să-şi vadă semeţia. 

M ă scriu şi azi în cartea Mea cu voi, şi des- 
chideţi-Mi, fiilor care-Mi sunteţi porţi! Des- 
chideţi porţile, că Eu Mă las cuvânt în carte, cuvânt de învă- 
ţătură peste pământ şi peste voi. Amin. 


Pomenim azi pe vameşul şi pe fariseul care au venit să 
se roage în templu. Voiesc să-l învăţ pe om şi în ziua aceasta, 
că Eu dacă sunt la voi cuvânt sunt învăţător şi păstoresc toa- 
te neamurile pământului cu toiag de fier, cu învăţătura pe care 
omul n-o găseşte pe pământ, că pe pământ e îngâmfare şi 
mândrie peste om, iar aşa om nu poate da rod cu învăţătura sa 
despre împărăţia cerurilor dacă nici el nu stă în ea ca s-o va- 
dă omul că o are, şi să-i urmeze lui apoi. 

Faptele bune pe care le face omul în numele Meu din 
câştigul său, acestea pot fi cursă a sufletului lui, căci Stăpânul 
cerului şi al pământului îi cere omului pe cele dinăuntru ale 
sale, nu pe cele din afară, şi am zis: «Milă voiesc, nu jertfă». 
Nu e om pe pământ să înţeleagă acest cuvânt, dar v-am găsit 
pe voi, copii credincioşi, şi v-am învăţat să credeţi cum îmi 
place Mie să creadă omul, şi mai întâi v-am învăţat înţelep- 
ciunea minţii, şi apoi faptele ei în inimioarele voastre, şi nu- 
mai apoi fapta mâinilor şi toată fapta care porneşte de la cele 
ale omului. Amin. Eu caut de şapte mii de ani milă de la om, 
iar mulţimea jertfelor lui nu Mă mângâie. Când îl văd pe om 
că-şi grămădeşte fapte peste fapte în numele Meu peste om, 
când îl văd că nu ştie că nu aceasta este împărăţia cerurilor pe 
care Eu, Domnul, o aştept să fie în om, Mă doare, Mă doare, 
fiilor copii. Ce să-i fac omului? Ce să-i fac, oare? Ce să le fac 
celor ce se cred creştini ai bisericii, şi care fac atâtea fapte 
bucurându-şi inima? Acestora n-are cine să le spună Scriptura 
aceea că: «oricine se înalţă pe sine, se va smeri, iar cel ce se 
smereşte pe sine, se va înălţa». Omul îi face omului, nu Mie, 
şi după ce face aşa, se înalţă cu mintea că este al Meu, că Mă 
are pe Mine prin faptele lui. Planul Meu cu omul este altul, 
dar nu găseşte bietul de el învăţătură care să-l conducă pe om 
spre Mine, Cel ce dau viaţă veşnică omului smerit cu inima şi 
cu fapta mâinilor lui. 

Am venit acum, după două mii de ani, ca un fur am 
venit, şi l-am găsit pe om fără Dumnezeu pe pământ, fără cre- 
dinţă pe pământ, căci Eu am spus: «Când va veni Fiul Omu- 
lui, va găsi, oare, credinţă pe pământ ca să facă dreptate ale- 
şilor Săi, care strigă către El ziua şi noaptea, şi pentru care 
El rabdă îndelung? Da, le va face dreptate curând, curând, 
zic». Amin. Dar cine sunt aceia, aleşii Mei? Sunt cei ce Mă 
strigă să vin, sunt cei ce Mă doresc ca să-i izbăvesc de moarte 
şi de pierzarea cea de veci, nu sunt cei ce zic ca fariseul care 
venind la templu să se roage îmi mulţumea că nu e ca ceilalţi 
oameni care răpesc şi nedreptăţesc şi se desfrânează, sau ca 
vameşul care venise şi el în faţa Mea cu rugăciunea lui; şi îmi 
mai amintea fariseul că posteşte două zile din săptămână şi că 
dă zeciuială din toate câte el câştigă. Iată, acela se simţea a fi 
alesul Meu, dar aleşii Mei sunt cei ce Mă strigă ziua şi noap- 
tea, stând întru venirea Mea cu duhul, cu sufletul şi cu trupul 
lor, întru umilinţa cea plăcută Mie, fiindcă oricine se smereşte 
pe sine, acela este cel ce ştie să se înalţe la Dumnezeu. Amin. 

O, cum să-l fac pe om să-şi vadă rătăcirea? Cum să-l 
fac pe fariseu să-şi lase semeţia şi somnul lui cel pierzător de 
suflet? Cum să-l fac să ştie să se roage să-i fiu lui milostiv şi 
nu dator? Cum să-l fac pe fariseu să nu se creadă drept, iar pe 
Mine să Mă facă dator pentru dreptatea pe care Mi-o cere în 
schimbul faptelor lui şi a postului lui şi a celor ce le dă din tot 
câştigul lui? Dar cui dă? Mie? O, Mie nu-Mi dă nimic fari- 
seul. El dă celor asemenea lui, şi fiindcă are câştig, nu ră- 
peşte, nu nedreptăţeşte, ba chiar şi dă celor asemenea lui şi 
celor ce slujesc la altar, nu Mie. O, altfel dă cel ce-Mi dă Mie. 
Vameşul Mi-a dat strigare, sfiindu-se să se apropie chiar şi cu 
strigarea, şi stând mai departe nici n-avea curajul să ridice 

ochii la cer, ci numai pieptul şi-l bătea şi îmi zicea şi se înălţa 
prin smerenia inimii zicând: «Dumnezeule, fii milostiv mie, 
păcătosului, Doamne!». îşi bătea vameşul pieptul. Aşa bătea 
el la uşa Mea, nu ridicându-şi ochii în sus. îşi bătea inima, şi 
acolo Mă găsea şi Mă striga să-i fiu milostiv şi să-i şterg pă- 
catele, pentru smerenia inimii lui, care-1 ajuta să se înalţe 
pentru ca să Mă ia ajutor al lui în viaţa lui cea plină de ispite 
şi de pierzare. 

O, cum să fac să-l învăţ pe om să bată îndelung la 
poarta lui Dumnezeu şi să primească iertarea multelor lui 
păcate? Eu vreau de la om să-şi vadă păcatele, nu faptele. O, 
când vei face aceasta, omule fariseu? Până când Mă vei numi 
datornicul tău pentru postul tău, pentru zeciuiala ta cea din 
câştigul tău, pentru legea pe care zici tu că o împlineşti? Până 
când, oare? Când vei lăsa şi tu fruntea la pământ, şi, bă- 
tându-ţi pieptul în care trebuie să stau Eu şi nu tu, să poţi apoi 
să-Mi zici să te miluiesc, şi stăruitor ziua şi noaptea să-Mi 
ceri aceasta îndelung? Vezi tu, fariseule, ce înseamnă ales al 
Meu? înseamnă cel ce strigă ziua şi noaptea la Mine ca să-i 
fac dreptate faţă de potrivnicul lui, diavolul, care umblă să 
înghită, dacă va fi cu putinţă, chiar pe cei aleşi ai Mei care Mă 
strigă îndelung. 

Vameşul şi-a văzut păcatele, iar fariseul, nu. Fariseul 
şi-a văzut faptele, iar păcatul cel mai greu, semeţia, nu şi l-a 
văzut. Nu poate singur omul, nu poate singur creştinul să-şi 
vadă păcatul semeţiei pe care şi-l acoperă cu fapte aduse în 
faţa Mea. Eu am călăuză înaintea ta, poporul Meu, şi tu să stai 
sub povaţa ei cu multă umilinţă când ea caută la tine ca să te 
aşeze mereu, mereu în faţa Mea plăcut Mie. Dar cu omul cel 
din lume care se crede al Meu prin faptele lui semeţe, cum să 
fac să-l învăţ? îl învăţ prin cuvântul dintre Mine şi tine şi îmi 
fac datoria de învăţător peste toate neamurile de pe pământ 
mai înainte de venirea Mea când Eu voi da fiecăruia după 
cum este fapta sa. Amin. 

O, copii care-Mi staţi din partea Mea călăuză pentru 
mersul cel sfânt şi umilit înaintea Mea al poporului Meu de 
azi! Daţi fiecăruia după cum este fapta sa. Lucraţi cu fiecare 
după faptă şi nu altfel. Iar cu cei ce Mă strigă să vin să-i 
izbăvesc de potrivnicul diavol care umblă să-i înghită până şi 
pe cei aleşi ai Mei, faceţi-le dreptate, fiilor copii. Lucraţi ca 
Mine, că Eu sunt judecător milostiv cu cei aleşi ai Mei care 
strigă către Mine ziua şi noaptea, şi pentru care Eu rabd înde- 
lung. 

Cine nu va primi împărăţia lui Dumnezeu ca un prunc, 
nu va intra în ea, fiindcă oricine se smereşte pe sine, se va 
înălţa, şi va fi înălţat spre Mine cu inima din el, cu supunerea 
lui care-1 înalţă între cei plăcuţi ai Mei. Cei plăcuţi ai Mei se 
înalţă cu rugăciunea lor durută după Mine şi strigă ziua şi 
noaptea ca să-i izbăvesc de moarte, iar Eu pentru aceştia rabd 
îndelung, şi din răbdarea Mea pentru ei, se capătă şi omul cel 
semeţ şi nepocăit, doar, doar va vedea acesta că bunătatea 
Mea îl îndeamnă pe el la pocăinţă şi la rugăciune ca a vame- 
şului care-şi bătea pieptul nevrând nici ochii să-şi ridice spre 
cer, ci zicând cu durere: «Dumnezeule, milostiv fii mie, păcă- 
tosului!». 

Eu, milă voiesc. De ce nu aude omul ce voiesc Eu? De 
ce-Mi aduce omul jertfă pentru păcat şi zeciuială din câştig, 
ca apoi să Mă aibă dator lui aşa cum Mă avea fariseul care-Mi 
pomenea faptele lui bune şi zeciuiala lui la templu şi faptele 
rele ale vameşului? Cei ce slujesc la altar sunt cei ce iau jertfă 
de la om pentru păcatul omului învederat de păcat prin jertfa 
adusă la altar, jertfă din care trăieşte cel ce slujeşte la altar, nu 


Eu, iar Eu nu trăiesc nici în cel ce aduce jertfă la altar pentru 
păcatul lui, nici în cel ce primeşte pe altar jertfa cea pentru 
păcat, jertfa cea arătată în legea cea pentru păcat. Dar Eu vo- 
iesc milă. Cel ce slujeşte la altar pentru omul păcătos, vrea 
jertfă, iar Eu voiesc milă de la om şi de la cel ce nu-1 ajută pe 
omul care păcătuieşte, ci numai îi primeşte jertfa cea pentru 
păcat, aşa cum şi azi oameni peste oameni şi grămezi de 
oameni adunaţi prin bisericile lumii dau pomelnice şi bani şi 
prinoase slujitorilor de altare ca pe vremea jertfelor pentru 
păcatele lui Israel, iar jertfele acestea Eu nu le voiesc, ci 
voiesc pocăinţa omului, inima omului, în timp ce slujitorii 
altarelor sug din sângele celor lipsiţi şi al celor bogaţi care 
aduc din prisosul lor la altare, şi altceva nu fac slujitorii al- 
tarelor, nu-i ajută pe oameni să se lepede de faptele lor rele şi 
să strige apoi la Mine îndelung, ziua şi noaptea, ca să le fac 
dreptate împotriva potrivnicului lor, diavolul, care-i ţine robi 
ispitei duhului lumii, ispitei trupului şi oricărui fel de ispită. 
Eu milă voiesc, ca apoi să-l miluiesc pe om. Vameşului i-a 
fost milă de Mine şi Mă chema să Mă mângâie cu pocăinţa 
lui bătându-şi pieptul de durerea părerii de rău şi de spaima 
pedepsei păcatelor lui. 

Eu milă voiesc, şi de la om la Mine, şi de la Mine la 
om, dar mai ales de la om la Mine. Jertfa pentru păcat sau 
zeciuiala este pentru cel ce slujeşte la altar, nu pentru Mine, 
iar Mie îmi rămâne omul greu de păcatele lui şi ale slujito- 
rului care trăieşte din păcatele omului. O, dacă nici un om de 
pe pământ n-ar face nici un păcat, din ce ar mai trăi slujitorii 
altarelor, care slujesc înaintea Mea pentru omul cel păcătos? 
Ar trăi din zeciuiala fariseilor, şi tot ar trăi de la altar. Mă voi 
răzbuna curând, curând, curând pe ei, că nici pe cei ce se 
nasc, nici pe cei ce mor nu-i ajută să intre în împărăţia ceru- 
rilor ca nişte prunci, ci le cer bani şi iar bani, chiar şi după ce 
moare omul. O, când vor face aceştia fapte bune pentru săr- 
mani? Când vor avea aceştia milă de sufletul lor, şi apoi de 
Mine milă? Când, fariseule? Când, slujitorule de altar? Când, 
cărturarule, îmi vei aduce tu jertfa plăcută Mie, smerenia 
inimii tale şi duhul umilinţei tale, care să te înalţe spre cer cu 
inima şi nu cu ochii şi nu cu fapta mâinilor tale, care Mi-a 
ajuns până la os scoţându-Mă ţie datornic? Când vei învăţa ce 
este mila şi nu jertfa? Vin curând, şi îţi voi plăti după fapta ta. 
Iar celor ce strigă îndelung la Mine ziua şi noaptea ca să vin, 
voi veni la ei şi îmi voi face casă la ei şi voi cina cu ei şi Mă 
voi arăta lor. Dar am şi venit şi am făcut aceasta şi am îm- 
plinit sub ochii tăi dreptatea celor pentru care Eu, Domnul, 
am răbdat îndelung, aşteptând pocăinţa fariseului să ajungă 
ea înaintea Mea, ca a vameşului care Mă striga cu inima zdro- 
bită să-i fiu lui milostiv. 

O, de ce a trebuit să aleg Eu un nume de fariseu şi unul 
de vameş pentru această pildă pomenită azi în duh de bise- 
rică? Semeţia şi umilinţa, aceasta am scos Eu deasupra prin 
pomenirea acestei pilde; cel drept şi cel păcătos. Cel drept nu 
se mai apleacă spre cel păcătos, iar cel păcătos se înalţă spre 
Mine prin zdrobirea inimii lui după Salvatorul Cel din cer, iar 
dreptul îl pârăşte pe el la Mine pentru păcatele lui. O, nu se 
poate aşa la Mine, că Eu pentru un păcătos care se pocăieşte 
las nouăzeci şi nouă de drepţi şi îi ascult disperarea celui ce 
bate în miezul nopţii lui pentru milă la poarta Mea. Smerenia 
este cea care intră pe poarta cerului, iar semeţia rămâne jos, 
pe pământ. Amin. 

Aş vrea, poporul Meu, să nu stai fără călăuză nici o 
clipă, fiule, că vreau ca tu să fii cu inima smerită şi să te rogi 
de-a pururi pentru tine şi pentru tot neamul omenesc ca să 

vină el spre umilinţă, poporul Meu. Nu poate singur omul 
să-şi vadă păcatul semeţiei lui şi pe care-1 acoperă cu faptele 
lui cele pentru aproapele sau cu zeciuiala lui dusă la altar. Nu 
poate omul semeţ să-şi vadă păcatul semeţiei lui. Păcatul se- 
meţiei este lipsa umilinţei inimii. Inima curată primeşte pe 
Dumnezeu din cer şi de pe pământ, şi văd ochii celui ce este 
smerit cu inima şi cu fapta, dar ochii celor mândri nu văd. Iar 
tu să crezi ce-ţi spun şi să nu faci să Mă doară de la tine, şi să 
te primeşti frate pe frate şi să iei pildă pe cel ce se face pildă 
a împărăţiei cerurilor înaintea ta, căci cine nu va primi împă- 
răţia cerurilor ca un prunc, nu va intra în ea. Amin. Caută să 
fii prunc, mereu prunc, şi atunci vei primi mereu mânuţa care 
te ţine în picioare pentru împărăţia Mea, care este a celor 
smeriţi cu inima, ca şi cei mici care se supun oricărui bine 
care vine să-i cuprindă pe ei, poporul Meu. 

Voiesc să vă cuprind pe toţi în împărăţia cerurilor, 
fiilor, iar ea este a celor mici. Voi să nu fiţi mari unii peste 
alţii, şi să fiţi ca pruncii care au tată, şi iubire de la tată. Voiesc 
să vă vorbesc curând, curând din nou despre împărăţia ceru- 
rilor din voi şi dintre voi, că vreau să vadă toate neamurile pă- 
mântului împărăţia Mea din voi. Lăsaţi-vă moi pentru ea şi cu 
ea. Fiţi păpuşi şi lăsaţi-Mă pe Mine să fac cu voi tot ce voiesc 
Eu, iar voia voastră să fie voia Mea mereu, mereu, copii că- 
lăuziţi de Mine, de Dumnezeu călăuziţi, fiilor. Amin, amin, 
amin. 

3/16 februarie 2003 

Duminica fiului risipitor. Sărbătoarea sfântului 
mucenic Haralambie 

Cetatea cuvântului iese de sub văl. Se apropie întoarcerea fiului 
risipitor, Israel cel după trup. îngerul Domnului va doborî pe anti- 
christ. Trimisul Domnului este cel trimis de Domnul. 

T e strâng la gura cuvântului Meu, poporul Meu 
Ierusalim. Nu trebuie să se mire nimeni de pe 
pământ că Eu, Domnul Atoatefăcătorul, îţi zic ţie Ierusalim. 
Eu aşa îl numesc pe poporul Meu, pe oriunde ar fi fost să fie 
el pe pământ. Dar omul cel fără de minte, cel fără de cap, cel 
fără de călăuză nu cunoaşte vorbirea Mea cerească, şi se 
aşează să judece cuvântul Meu şi graiul său cel ceresc pe 
pământ. Eu grăiesc ca în Scripturi, iar Scripturile venirii Mele 
sunt scrise cu pană de mâna omului, dar cuvântul lor este 
cuvântul Meu, şi au fost scrise pe pământ mai înainte de ve- 
nirea Mea cea de atunci şi cea de acum, numai că omul cel 
fără de călăuză nu poate să desluşească tainele cuvântului 
Meu, fiindcă Eu numai duhovniceşte şi numai pentru cei du- 
hovniceşti am grăit şi grăiesc, şi trec pe sub ochii omului şi 
împlinesc, iar omul cel fără de Domnul în viaţa lui de zi cu zi 
nu pricepe lucrul Meu peste pământ. 

Te strâng pe tine lângă cuvântul gurii Mele, poporul 
Meu ales din români, şi Mă scriu cu mâna ta pe pământ cu 
venirea Mea, cu cuvântul Meu care te găteşte pe tine pentru 
ziua când Eu te voi arăta întru slava venirii Mele la tine şi Mă 
voi desăvârşi cu totul văzut, când ochii tuturor vor fi deschişi 
de însăşi puterea Mea, după cuvântul Meu care spune că 
«Toate neamurile pământului vor vedea pe Fiul Omului ve- 
nind pe norii cerului cu putere şi cu slavă multă, când El va 
aduna prin îngeri pe cei aleşi ai Lui din cele patru vânturi, ca 
să le dea împărăţia». Toate, toate sunt scrise la începutul 
venirii Mele şi la sfârşitul slavei cuvântului Meu, şi Eu le voi 
împlini cu cuvântul pe toate, aşa precum le-am spus. Amin. 


Scriu peste tine numele cel întreg al tău, poporul Meu, 
că tu eşti cetatea Mea, Ierusalimul Meu de azi. Te cresc şi te 
ud din cer, nu de pe pământ. Te nasc din cer şi îţi dau din cer 
să mănânci mult cuvânt şi te numesc popor din cer, nu popor 
de pe pământ, iar umilinţa ta să strălucească mult ziua şi 
noaptea înaintea Mea, că Eu îţi dau nume nou, cetate iubită, 
căci în Scripturi scrie aşa: «Am văzut Cetatea Sfântă, Noul Ie- 
rusalim, coborâtă din cer, de la Dumnezeu, gătită ca o mi- 
reasă, împodobită pentru Mirele ei». Amin, amin, amin. Te 
înscriu pe pământ cu numele tău cel întreg: Cetatea Sfântă 
Noul Ierusalim. Până acum te-am ţinut sub văl şi ţi-am zis: 
Cetatea Noul Ierusalim. Dar acum vine tot mai mult vremea 
cea sfântă, vine cu sfinţii din cer pe pământ, vine puterea Mea 
care împlineşte Scripturile sub ochii celor tari la cerbice care 
stau împotriva Duhului Sfânt. Dar Eu suflu cu putere pe Du- 
hul Sfânt cuvânt şi îi adun cu suflarea gurii Mele pe cei sfinţi 
şi pe cei ce se sfinţesc la auzul venirii Mele care-i adună pe toţi 
cei ce vor umbla pe cărările vieţii şi care vor învăţa de la 
Mine, fiindcă ucenici nu se nasc dacă nu este învăţător. 
Iată-Mă învăţător tainic, venit de la Tatăl pe pământ ca să-i 
adun sub mantia Mea pe cei risipiţi ai lui Israel şi pe toate 
neamurile pământului, care vor vedea slava cuvântului Meu 
coborând pe pământ peste poporul Meu cel din români, po- 
porul Noului Ierusalim, cetatea cea sfântă, gătită ca o mireasă 
pentru Mirele ei. Amin. 

Binecuvântat să fie numele tău cel nou, cetate iubită, şi 
te voi învăţa curând, curând să sărbătoreşti cu sfinţii pe pă- 
mânt în mijlocul noroadelor, şi tu vei asculta aşa cum Eu te 
învăţ, că vreau să-i adun sub dragostea cuvântului Meu pe cei 
risipiţi ai lui Israel şi să-i fac să umble pe căile Mele cele 
sfinte şi să asculte de Dumnezeu după ce atâta vreme au stat 
departe de voia Mea prin îndărătnicia lor, risipindu-şi averea 
în plăceri şi în desfătări între neamuri, ca unul tânăr care-şi 
doreşte desfătări. Dar Eu voi aduce pe pământ durere mare, 
foamete de pace şi de desfătări, ca nimic, nimic să nu-1 mai 
bucure pe om, şi să împlinesc Eu apoi pilda întoarcerii fiului 
risipitor, care şi-a cheltuit viaţa şi averea ei în plăceri. Amin. 

O, poporul Meu, am mare lucrare de împlinit peste 
pământ, iar tu eşti mic şi plăpând şi n-ai decât cuvântul Meu 
ca stăpân al tău. Dar el se rosteşte şi se împlineşte, numai să 
te am pe tine semn al venirii Mele, că mult Mi-a trebuit Mie 
om şi popor căruia să-i dau cuvântul Meu cel de azi, şi cu 
care-Mi pregătesc slava venirii Mele. Aşează-te mult la lucru 
cu Mine şi Mă vesteşte ca un fiu ascultător şi dă de ştire ve- 
nirea Mea la tine, ca apoi să Mă împlinesc cu ea peste pă- 
mânt, că scrie despre Mine: «Din gura Lui iese sabie ascuţită, 
ca să lovească cu ea neamurile şi să le păstorească cu toiag 
de fier, iar pe haina şi pe coapsa Lui are nume scris: împă- 
ratul împăraţilor şi Domnul domnilor». Amin, amin, amin. 

Să te scoli spre slava Mea cu tine, poporul Meu, şi să 
te faci tu sărbătoare a venirii Mele în toată vremea şi să fii 
frumos cu frumuseţea Mea şi s-o moşteneşti pe veci şi să le 
dai să mănânce din gura Mea la toţi cei ce se vor întoarce din 
căile lor cele rele, iar Eu să le zic lor: «Aceştia, morţi au fost 
şi au înviat, şi pierduţi au fost şi s-au aflat». Să te ridici cu 
puterea Mea şi să Mă dai pe Mine omului milostenie, că avu- 
tul tău este cuvântul Meu, mana cu care Eu te hrănesc pe tine 
ca să semeni cu Mine între neamurile de pe pământ, iar Eu 
să-ţi dau numele Meu să-l moşteneşti, că de atâtea veacuri Eu 
n-am mai avut popor cu care să grăiesc după cum îmi este 
Mie lucrarea şi firea între Mine şi om. Dar iată, M-am întors 
cuvânt pe pământ la om ca să-Mi împlinesc Scripturile venirii 

Mele a doua oară de lângă Tatăl, şi să-i spun aceasta şi lui 
Israel cel după trup, care s-a îngâmfat peste neamuri cu ave- 
rea lui cea de la Mine, cu numele lui lângă numele Meu. Dar 
Eu acum două mii de ani l-am învârtoşat pentru păcatul se- 
meţiei lui şi i-am stat împotrivă venind de la Tatăl în chip 
tainic, născut din Fecioară, ca să-l vădesc cu nedragostea lui 
de Dumnezeu, şi atunci Eu l-am judecat pe el, după cum a 
fost scris în prooroci despre învârtoşarea lui şi despre lepă- 
darea lui de Dumnezeu. Dar acum, după două mii de ani de 
rătăcire a lui, Eu, Domnul, Fiul Tatălui Savaot, îl strig să vină 
după Mine ca să nu fie pedepsit. Să vină să-i dau să mănânce 
din cer şi să nu se mai încânte cu mâncare amară, cu slava lui 
cea de la semeţia lui, căci curând, curând nu va mai fi om 
semeţ pe pământ, ci va rămâne un neam blând şi smerit, care 
urmează dreptatea şi pacea, după cum este scris în prooroci. 
Amin. 

Vreau să-l aud pe Israel cel după trup rugându-se Tată- 
lui Meu şi al lui şi zicând: „Am greşit, Tată, la cer şi înaintea 
Ta, nemaijiind vrednic de fiu al Tău, darfă-mă ca pe unul din 
argaţii Tăi“. Iar Tatăl, încă departe fiind el şi gândind la 
întoarcerea sa la Tatăl, îl va vedea Tatăl şi I Se va face milă 
de el şi îi va ieşi înainte cu glas blând şi îi va da lui haina cea 
dintâi şi îi va da încălţăminte şi îl va aşeza la masă ca pe unul 
care mort a fost şi a înviat, şi pierdut a fost şi s-a aflat. 

O, poporul Meu Ierusalim cel din români, tu să te uiţi 
bine în cuvântul Meu de peste tine, şi aşa să creşti cu orice 
cuvânt, şi aşa să crezi, că Eu am o aşa de mare lucrare de 
lucrat prin tine de se minunează sfinţii şi îngerii. Iar porţile 
Mele din mijlocul tău să fie deschise şi ziua şi noaptea pentru 
intrarea Mea cuvânt la tine, că multe noroade va fi să hrănesc, 
fiindcă voi trimite mare foamete pe pământ ca să pot să-i 
întorc la Mine pe cei aleşi ai Mei şi să-Mi zărească ei izvorul, 
şi să-i adăp apoi din el. Tu să te aşezi în genunchi şi să te rogi 
Tatălui şi Mie pentru toate împlinirile rostite de Mine, şi 
acesta să-ţi fie lucrul tău, iar biserica ta va fi întâia, va fi mi- 
reasa Mea, după voia Mea, iar lumina ei va lumina neamurile, 
şi apoi «nici un neam nu va mai ridica sabia sa împotriva 
altui neam», precum este scris. Amin. 

Acum, păcatul semeţiei omului îmi stă încă împotrivă, 
dar îngerul Meu va doborî această fiară şi pe toţi proorocii ei 
cei mincinoşi şi pe antichrist cu tot numărul lui, cu toţi puii 
lui, cu tot planul lui cel întunecat şi pe care Eu, Domnul, îl voi 
scoate la lumină şi îl voi nimici cu suflarea gurii Mele, cu 
cuvântul Meu care suflă peste tine, Ierusalime al venirii Mele. 
Tu eşti mic, şi de aceea nu te temi, căci cel mic are tată, şi 
tatăl are grijă, nu copilul, iar copilul are grijă să stea copil, să 
stea numai în împărăţia tatălui său. Amin. 

Te binecuvintez cu duhul sfinţeniei şi al curăţeniei de 
duh şi de suflet şi de trup, şi aceasta să-ţi fie lucrarea, iar cei 
din mijlocul tău călăuză a Mea peste tine, să lucreze cu Mine 
peste tine şi să te aşeze în această binecuvântare. Amin. Eu 
sunt Cel sfânt, şi Mă dau celor sfinţi în cer şi pe pământ, şi 
voi veni curând din nou cuvânt peste tine şi îţi voi vorbi 
despre taina aceasta, taina sfinţilor Mei. Amin. 

Duhul sfinţeniei şi al curăţeniei de duh şi de suflet şi de 
trup va fi să-l înveţe toţi cei ce vor iubi viaţa cea de veci aşa 
cum au iubit-o sfinţii cu care Eu azi cobor la tine în slava 
cuvântului Meu cel de peste tine, Ierusalime. Acest duh să-l 
ai mereu proaspăt înaintea Mea, nu înaintea ta, nu înaintea 
omului, că nu tu şi nici omul, ci Eu te voi slăvi cu slava Mea, 
ca să Mă bucur Eu pentru viaţa ta. învaţă-te să ştii bine să stai 
înaintea Mea cu duhul tău, ca să pun Eu şi nu tu, să pun Eu în 


duhul tău duh dătător de viaţă prin şcoala Mea de peste tine, 
şi la care te voiesc neadormit şi iubitor şi silitor la învăţat, ca 
să te pot pregăti pentru tot ce voi avea Eu de lucrat prin tine, 
poporul Meu, că vreau să-Mi măresc numărul celor ce vor 
învăţa să lucreze ca Mine şi în numele Meu cu trimitere, că 
iată, Mă uit pe pământ şi mulţi dau să vorbească peste alţii în 
numele acestei lucrări. Numai că Eu, Domnul, am porţile 
Mele prin care Israel iese şi intră la Mine, şi prin care trimi- 
sul Meu se duce şi vine, şi prin care omul aude de la Mine ca 
să vină sau ca să nu vină, după cum Eu voiesc, după cum Eu 
îl văd pe om. Amin. 

Am pus în mijlocul tău sărbătoare de cuvânt şi am 
bucurat întru venirea Mea cu sfinţii pe marele mucenic Hara- 
lambie, făcătorul de minuni, căci sfinţii îl serbează azi pe el 
în soborul lor, după cum biserica îl pomeneşte pe el pe pă- 
mânt rugându-se lui să fie mijlocitor spre Mine pentru om. Iar 
Eu îi spun lui să se bucure cu voi păzindu-vă cu mână tare şi 
cu minuni despre care nu s-a mai vorbit pe pământ şi în cer, 
că mare este harul lui de la Mine dat pentru cei se roagă prin 
el înaintea Mea. Amin. 

E u, Doamne, aşa voi lucra, după cum Tu cu- 
vintezi acum, bucurându-mi duhul în lucrul 
Tău dat mie pentru multă ocrotire peste poporul Tău, ca să 
vadă neamurile pământului cât har şi câtă iubire ai pentru cei 
ce Ţi-au fost Ţie casă de venire acum, după două mii de ani 
de la venirea Ta în mijlocul lui Israel cel după trup. Noi, sfin- 
ţii Tăi, îţi vom urma cuvântul Tău de azi şi vom merge spre 
Israel cel ce Te-a lepădat şi le vom da lor din Duhul Tău, că 
avem de la Tine putere să facem aceasta, că Tu vii cu sfinţii, 
şi altfel nu vii, iar aceasta este scris în prooroci, Doamne, şi 
mulţi sfinţi s-au suit la cer, tăiaţi de pe pământ pentru măr- 
turisirea lor, pentru mărturia lui Iisus Hristos. Amin, amin, 
amin. 

ă dau mare lucrare, o, sfinţi care v-aţi dat 
viaţa împotrivindu-vă păgânilor pentru 
mărturisirea Mea. Ajutaţi şi mângâiaţi pe poporul Meu cel 
mic de azi şi desfaceţi ochii celor ce nu vor să Mă vadă 
venind, că iată, Eu vin negreşit, fiindcă este scris în Scripturi 
să vin. Amin. 

Iar voi, copii ai Ierusalimului Meu cel sfânt de pe pă- 
mânt, să ştiţi că toate neamurile de pe pământ vor vedea 
curând, curând ţara strălucirii când Eu o voi arăta cu degetul, 
cu slava Mea cea cerească de peste ea. 

Să ştii, Ierusalime român, că vine curând, curând slava 
întoarcerii Mele în pământul ţării tale, iar tu atunci vei fi co- 
pilul cel purtat pe braţe când toţi vor veni şi vor lua din mâna 
ta mângâierea Mea, duhul mângâierii Mele pentru cei ce aş- 
teaptă cu prelung suspin venirea Mea, slava Mea cu care vin 
şi îi mângâi pe cei ce Mă aşteaptă cu ea. Amin, amin, amin. 

10/23 februarie 2003 

Duminica înfricoşatei judecăţi 

Poporul Domnului este cel ce face voia Domnului, iar omul din 
lume slujeşte la doi, trei dumnezei. Când lumea îl aşteaptă pe 
antichrist, puii lui se bucură. Fărădelegea este femeie lacomă după 
viaţa omului. Diavolul va mărturisi că împotriva lui este 

Dumnezeu. 

T e învăluiesc în taina Duhului Sfânt şi în lucrarea 
Lui, poporul Meu, că Eu voiesc să fac din tine 
cuvântul Meu cel împlinit, iar tu să fii voia Mea, că aşa şi 
acesta este poporul cel adevărat al Domnului: voia Domnului, 

precum în cer aşa şi pe pământ, voia Domnului. Amin, amin, 
amin. 

Voia Mea am voit să fie omul pe care l-am zidit la 
început, şi de aceea l-am zidit Eu pe el când l-am zidit. Dar 
omul care iese din om, acela este voia omului şi voia lui în- 
suşi după ce ajunge om din care poate ieşi alt om. Aceasta se 
întâmplă pentru că omul cel zidit de mâna Mea s-a smuls din 
Duhul Meu şi şi-a Scut duhul său, iar Eu am rămas plângând, 
am rămas fără om, căci omul n-a mai fost apoi voia Mea. De 
atunci şi până acum Eu plâng după om, iar îngerii Mei tânjesc 
pe lângă Mine şi îşi fac lucrarea dată lor de Mine, ca să-l pă- 
zească pe om de duhul cel potrivnic Mie, de împotrivirea 
omului de a fi pe voia Mea, să-l păzească pe om de voia lui 
şi să-l aducă iar la voia Mea. 

Tu, Ierusalime român, să nu uiţi pentru ce ai fost tu ales 
dintre oameni. Ai fost ales de Dumnezeu ca să facă El din tine 
voia Lui pe pământ, şi apoi, slujit de îngerii Lui, să faci 
lucrarea Domnului, lucrarea de întoarcere a omului spre voia 
Mea, poporul Meu. Tu să nu te temi de omul cel potrivnic 
dacă Eu sunt cu tine, dacă tu eşti cu Mine, că mulţi din cei ce 
cred în Mine după voia lor, îl aşteaptă pe antichrist, nu pe 
Mine, şi se uită după el aşa cum au luat ei învăţătură de pe pă- 
mânt despre venirea lui antichrist, şi ce mult se bucură anti- 
chriştii de azi când îl văd pe om cum aşteaptă pe unul cu nu- 
mele de antichrist! 

O, poporul Meu, omul credincios nu Mă mai aşteaptă 
pe Mine. Se pierde în zvonuri omul, că toţi puii lui antichrist 
ştiu ei ce să facă pentru ca să-l facă pe om să nu mai ştie de 
venirea Mea, să nu se mai pregătească pentru ea, şi să-şi piar- 
dă mintea şi curajul şi viaţa aşteptându-1 pe antichrist. Dar tu 
să-L aştepţi din zori şi până-n zori pe Domnul Dumnezeul 
tău, Care vine să te izbăvească pentru împărăţia Sa, Ierusali- 
me de azi. Se uită omul la tine şi nu vrea să cunoască venirea 
Mea la tine, poporul Meu, iar Eu iată-Mă cum vin şi cât vin 
la tine şi cât sunt cu tine! Merg cu tine prin lume, dar nu Mă 
vede lumea, că Eu Mă las văzut de ochii celor ce au pe Duhul 
Sfânt crezând venirii Mele cea de acum două mii de ani când 
Eu am spus ucenicilor Mei că voi fi până la sfârşitul veacului 
cu cei ce sunt ai Mei, cu cei ce fac voia Mea şi venirea Mea 
la ei pe pământ. 

O, poporul Meu, vai de omul care nu Mă are pe Mine 
de Dumnezeu al lui! Dar Eu n-am cui să spun aceasta, fiindcă 
omul zice că Mă are, dar nu zice că nu poate sluji omul la doi 
sau la trei dumnezei. Mai întâi, omul îşi slujeşte lui însuşi şi 
celor ce ies din el, şi apoi îi slujeşte omului slavei deşarte, şi 
apoi prin acestea îi slujeşte duhului rău, duhului cel potrivnic 
lui Dumnezeu, duhului fărădelegii, pe care Eu îl voi nimici cu 
tot cu omul lui, cu suflarea gurii Mele, de câte ori vin la tine 
cuvânt peste pământ, poporul Meu, că asta e suflarea gurii 
Mele: cuvântul Meu, care suflă din gura Mea, şi pe care tu îl 
auzi din mijlocul tău, şi cu care Eu îl vădesc pe omul fărăde- 
legii şi îi stric mereu puterea arătându-i lucrarea cea potriv- 
nică Mie şi omului care ar da să se scoale şi să se lepede de 
sine şi să-Mi urmeze apoi pentru salvarea lui, vânzându-şi 
toată înţelepciunea lui, pentru împărăţia Mea pe pământ cu 
omul, împărăţie care nu va fi nimicită niciodată. Amin. 

Sărbătoresc în mijlocul tău pomenirea Evangheliei cu- 
vântului Meu cel de acum două mii de ani, în care am grăit 
ucenicilor Mei despre împărăţia Mea cu care voi veni pe pă- 
mânt. Le-am spus lor: «Când va veni Fiul Omului întru slava 
Sa şi toţi sfinţii îngeri cu El, atunci va şedea pe tronul slavei 
Sale şi se vor aduna înaintea Lui toate neamurile, şi îi va 


despărţi pe unii de alţii şi va pune oile de-a dreapta Sa, iar 
caprele, de-a stânga. Atunci va zice împăratul, celor din 
dreapta Lui: Veniţi de moşteniţi împărăţia cea pregătită vouă 
de la întemeierea lumii, că Eu am fost flămând şi însetat şi 
străin şi gol şi neputincios şi închis în temniţă, iar voi Mi-aţi 
slujit de câte ori am suferit în cei prea mici ai Mei, căci Mie 
Mi-aţi făcut acestea. Iar cei ce n-au făcut aşa pentru cei prea 
mici ai Mei, Mie nu Mi-au făcut, şi vor rămâne aceştia în 
locul cel gătit diavolului şi îngerilor lui». 

Dar de ce grăiesc Eu atât de răspicat cuvântul Evan- 
gheliei care e pomenită azi în lucrare de biserică? O pome- 
nesc şi o numesc înfricoşata judecată, ca să-i arăt omului că 
nu voieşte şi nu caută să fie binecuvântatul Tatălui Meu cer- 
cetându-Mă pe Mine, Cel purtat de cei prea mici ai Mei pe 
pământ. Cei ce s-au făcut mari şi atât de mari că stăpânesc 
pământul şi pe tot omul de pe el, dintre aceia nu se mai găsesc 
din cei care să cerceteze şi lipsurile celor ce sunt cei prea mici 
ai Mei. Ai Mei sunt cei prea mici care suferă pentru că sunt ai 
Mei, că zice omul mare: „Să le dea Dumnezeu la cei ce sunt 
ai Lui“. Dar iată înfricoşata judecată: Eu sunt cuvânt pe 
pământ, şi pe tronul slavei Mele din mijlocul poporului ro- 
mân şezând întru slava Mea cu sfinţii îngeri, cuvintez pentru 
toate neamurile pământului şi îi aşez prin cuvânt de-a dreapta 
Mea, şi de-a stânga îi aşez. Pe cei ce M-au cercetat şi Mă cer- 
cetează cu credinţă când Eu, purtat de cei prea mici ai Mei, 
străbat cu cuvântul pământul ca să aduc pe el vestea împără- 
ţiei cerurilor împotriva împărăţiei lui antichrist, omul fără- 
delegii, pe aceştia îi numesc binecuvântaţii Tatălui Meu şi le 
spun să vină să moştenească pe cele strânse ale lor acolo unde 
molia nu le strică pe ele şi unde furul nu le răpeşte. Amin. 

Dar, poporul Meu, cui să spun Eu acest cuvânt al bine- 
cuvântării Tatălui Meu când tu, cel prea mic al Meu şi cu care 
Eu port crucea venirii Mele a doua oară de la Tatăl, nu eşti 
ajutat sub cruce? Eu te-am învăţat să nu primeşti nimic în dar, 
şi să lucrezi ca să mănânci, ca să bei, ca să te îmbraci, ca să 
te îngrijeşti, ca să te păzeşti de rău, iar omul să tragă spre 
munca mâinilor tale când Eu ies cu ea înaintea lui ca să-i vor- 
besc lui despre venirea Mea cu împărăţia Mea şi despre moş- 
tenitorii ei care adună în ea prin cei mai mici ai Mei, iar omul 
să ia de la tine şi să-ţi dea de la el. 

O, poporul Meu, toată lumea care mai ştie că este 
Dumnezeu şi credinţă în Dumnezeu şi plată pentru păcatul 
despărţirii omului de Mine, rămâne tot lume, lume a fărăde- 
legii, căci fărădelegea e femeie lacomă, care-i spune omului 
să ia şi să mănânce din ea, că nu va muri, ci va trăi. Nu mai e 
om în lume să se mai poată opri de la fărădelegile lui, prin 
care-şi adună comori pe pământ. Caut şi iar caut după om ca 
să fac din el un binecuvântat al Tatălui Meu dacă el voieşte să 
afle ţarina cea cu comoară în ea şi să dea pe ea pe toate ale lui 
ca s-o câştige pe ea. O, ce frumos i-ar fi omului, ce dulce i-ar 
fi dacă ar face totul pe pământ cu binecuvântarea Mea, nu cu 
binecuvântarea omului cel asemenea lui! Şi iată, nu ştie omul 
cine este antichrist, care-1 desparte pe om de binecuvântarea 
Tatălui Meu şi îl face să strângă pentru antichrist, care-şi face 
locuri înalte pe pământ, şi pe ele el scrie numele Meu, de-i 
trage la el pe toţi cei ce mai au credinţă în Mine. Dar nu mai 
văd aceştia şi nu mai ştiu calea spre Mine din pricina lui 
antichrist care s-a aşezat în loc înalt, îmbrăcat în haina Mea şi 
luând numele Meu ca să nu-1 cunoască omul cel fără de 
înţelepciune, iar pe Mine, Cel smerit şi umil prin cei prea 
mici ai Mei, să nu Mă mai vadă omul, să nu Mă mai zărească, 
să nu Mă mai urmeze ca să-Mi ajute în necaz şi în nevoi, ci 

să-l ajute pe el şi numai pe el şi pe toată desfrânarea şi 
semeţia lui, beată de sângele sfinţilor. Dar Eu, Mielul Tatălui 
Savaot, sunt Domnul domnilor şi împăratul împăraţilor şi 
stau în război cu tot omul care este potrivnicul Meu şi îl voi 
birui, şi veţi birui voi, cei împreună cu Mine lucrători pentru 
biruinţa Mea, voi, cei chemaţi, aleşi şi credincioşi ai Mei, că 
iată înfricoşata judecată, că aceştia nu au nimic strâns la 
Mine, că nu Mi-au dat, ci, din contra, Mi-au jefuit şi numele, 
şi casa, şi haina, şi slava. Iar pentru aceasta, iată ce spune în- 
fricoşata judecată pe care Eu am rostit-o cu gura Mea, cu su- 
flarea gurii Mele acum două mii de ani când am venit de la 
Tatăl şi când stăpânitorul acestei lumi a fost judecat prin 
moartea şi prin învierea şi prin şederea Mea apoi de-a dreapta 
Tatălui ca împărat al lumii, Miel junghiat pentru răscumpă- 
rarea omului. Amin. 

Eu pentru tine, poporul Meu cel de azi, îi ajut pe cei de 
sub crucea Mea cea grea de azi, căci am între oameni dintre 
cei ce nu şi-au plecat genunchii lui Baal, şi te voi purta pe 
braţe până la slava cea mare a Mea cu tine, numai să fii tu cel 
prea micuţ al Meu şi să Mă asculţi să lucrezi slava Mea în 
mijlocul tău şi s-o primeşti pe ea de moştenire, pentru bucu- 
ria venirii Mele. 

Roagă-te, Ierusalime român, pentru tot omul, cel de la 
Adam şi până la ziua slavei Mele, că toate neamurile pămân- 
tului stau vrând-nevrând în faţa înfricoşatei judecăţi, ca să se 
facă ţărână toată adunătura omului, iar Eu să Mă slăvesc prin 
semne şi minuni înfricoşătoare pentru cei ce nu şi-au adunat 
şi nu şi-au vândut toată avuţia lor pentru împărăţia care va 
rămâne pe pământ, şi pe care omul n-o aşteaptă, de vreme ce 
el zideşte şi iar zideşte la împărăţia lui şi a urmaşilor lui. 

Să te găteşti cu inimă mare şi cu credinţă tare pentru 
rugăciune cu post lângă ea, că Eu, Domnul Dumnezeul tău, 
prin acestea voi scoate de pe pământ pe diavolul şi pe toţi în- 
gerii lui şi îmi voi lua de sub stăpânirea lui împărăţia pămân- 
tului, căci mai are puţin, prea puţin, şi el va mărturisi că îm- 
potriva lui este Dumnezeu, iar el nu mai este. Amin. 

Cântă, Ierusalime, şi mângâie pe Dumnezeu şi fii copil 
ascultător, poporul Meu. Mângâierea şi viaţa ta să fie slava 
Mea şi voia Mea peste tine, că Eu din mijlocul tău împlinesc 
proorocia cea pentru sfârşit, în care stă scris că toate popoa- 
rele vor veni spre izvorul acestui munte de slavă a Mea şi a 
cuvântului Meu şi vor zice: «Veniţi să ne suim la Domnul, şi 
El ne va învăţa pe noi, iar noi vom merge pe cărările Lui». 
Amin. 

Pofta şi trufia celor ce-şi zic azi în lume slujitori ai 
Mei, Eu le spun lor de pe scaunul slavei cuvântului Meu: nu 
ştiu de unde sunt ei cu pofta şi cu trufia lor, care s-ar vrea cu 
acestea în locul Meu între oameni. Şi le mai spun că oamenii 
păstoriţi de ei slujesc mai mult diavolului decât Mie, de 
vreme ce n-au pildă de urmat în faţa lor. 

O, Ierusalime de azi, spune tu la om ce înseamnă om 
creştin şi fiu al bisericii al cărei cap este Iisus Hristos! învă- 
ţătura Mea de peste tine o aşteaptă mulţi, poporul Meu, iar tu 
vei împărţi pe Domnul, şi trebuie să fii îmbrăcat în har mereu, 
mereu, îmbrăcat frumos înăuntru şi în afara ta, şi bine cu- 
noscut de Mine, iar tu ştii această lucrare a celor ce Eu îi cu- 
nosc. înmulţeşte-te în harul cel din mijlocul tău şi doreşte-1 ca 
pe duhul mângâierii, că vreau ca tu să fii semnul Meu pe 
pământ, locul şi timpul cu care Eu îl întreb pe om despre viaţa 
sa, despre lucrarea sa. Amin. Iar tu să stăruieşti în rugăciune, 
şi de la ea să ia foc Duhul Sfânt de la unul la altul în mijlocul 
tău, după cum este firea lucrării Lui, poporul Meu. Eu am în 


faţa ta lumină călăuzitoare, şi tu numai în lumină să petreci şi 
să stai, ca să te văd şi ca să Mă vezi şi ca să Mă poţi urma, 
poporul Meu, şi numai o slavă să fii mereu, mereu, aşa cum 
slava cuvântului Meu ţi se dă ţie ca s-o porţi şi ca s-o împărţi 
şi ca să te înveţi s-o împărţi. 

O, Ierusalime, să fii pururea pregătit pentru slava Mea 
cu tine, că vreau să dau drumul râului Meu din gura ta să 
curgă şi să Mă vadă omul lângă tine şi în tine şi să-şi umi- 
lească trufia şi să întindă mâna să-i dau, şi să aibă ce-i dau. 
Amin. Acum te întăresc întru toate ale Mele cu cuvânt de 
binecuvântare, ca să creşti şi să înfloreşti prin harul Meu şi nu 
prin puterea ta, că tu eşti mic şi n-ai putere, poporul Meu, şi 
de aceea te învăţ să ceri de la Mine şi să ai şi să poţi pentru 
Mine, şi pentru tine cu Mine, şi pentru omul care se va scula 
ca să Mă ia de la tine, că voiesc să afle tot pământul de tine 
şi de ţara alegerii Mele, în care Eu te am pe tine popor al Meu, 
Ierusalime român. 

Fii binecuvântat de-a pururi. Fiii cei unşi peste tine să 
te binecuvinteze mereu şi să se întărească cu lucrul Meu de 
peste tine trup şi cuvânt, căci Eu aşa sunt întreg în mijlocul 
tău, şi mereu astăzi sunt, şi tot aşa să fii şi tu, poporul Meu, 
mereu astăzi să fii. Amin. 

întăriţi duhul rugăciunii şi al laudei şi lăudaţi pe Dom- 
nul binecuvântându-L. Voi, cei unşi ai Mei cu întreită ungere, 
întăriţi rugăciunea pusă pe altar şi întreiţi-o şi înşeptiţi-o, 
fiilor unşi, şi chivemisiţi-vă vouă şi poporului timpul cel 
pentru Mine, că pentru voi faceţi aceasta, şi pentru slava Mea 
cu voi, fiilor. Eu vă întăresc pe voi pe toţi, şi numai la piept 
vă ţin, şi vă învăţ mereu să staţi aşa, şi aşa să înveţe de la voi 
poporul, dar fiţi atenţi la învăţătura Mea din mijlocul vostru, 
fiilor unşi, şi iubiţi-vă unul pe altul prin ea, căci voi prin ea 
sunteţi ai Mei. Amin, amin, amin. 

17 februarie/2 martie 2003 

Duminica izgonirii lui Adam din rai 

Nu e bună voia liberă, ci e bună voia lui Dumnezeu. Adam mărtu- 
riseşte şi se căieşte pentru păcatul semeţiei săvârşit în rai. Ascun- 
derea este minciuna care-l minte pe om. întoarcerea în rai este sfin- 
ţenia. Domnul îi porunceşte femeii să nu mai ucidă omul prin trupul 
şi prin duhul ei. 

M ă apropii de ieslea cuvântului Meu şi îmi tre- 
zesc pe cei din porţi. Amin. Hai, fiilor copii, 
hai, că voiesc să Mă aşez în carte cuvânt, dar mai întâi să vă 
mângâi în dureri. Vă doare şi trupul, dar vă doare sufletul şi 
duhul de la fel de fel de lovituri, dar nu uitaţi că Eu sunt Cel 
durut în voi, că dacă voi n-aţi fi călăuza Mea cea din faţa 
poporului Meu, nu v-ar durea atâtea dureri câte vă dor pe voi, 
dar voi, de dragul Meu, pe toate câte lovesc în Mine le purtaţi, 
că sunteţi în trup, şi trupul are ochi şi urechi şi mâini şi 
picioare şi spate şi suflet viu. Vă folosesc din plin pentru pur- 
tarea durerilor Mele, că Eu de aproape cincizeci de ani călă- 
uzesc din greu poporul, ca să am un popor al Meu, numai al 
Meu, şi să-l învăţ să nu fie al său, ca să am Eu putere peste el 
şi să-Mi pot arăta slava Mea care aşteaptă să se vadă de la 
margini la margini, dar omul îmi stă împotrivă, copii duruţi 
sub povară. Mă uit la durerile Mele din voi şi n-am cum să vi 
le iau când ele sunt, când ele vin. Iubirea voastră e mare 
pentru Mine şi daţi din greu să-Mi ţineţi poporul în braţul 
Meu şi nu vă ajunge timpul pentru toată grija de popor şi de 
lucrarea Mea peste pământ, iar Eu am mult, mult, mult de tot 
de lucrat şi de cuvântat ca să-Mi ţin poporul pe picioare şi ca 

să-i dau ce-i trebuie pentru viaţă şi ca să întind mâna Mea 
după om, fiilor copii. Vreau să-l trag pe om în rai, asta vreau 
să fac prin venirea Mea cuvânt pe pământ. Vreau să fac voia 
Mea pe pământ şi nu am loc de voia omului, iar Eu am spus 
vouă să scrieţi că nu e bună voia liberă, ci e bună voia lui 
Dumnezeu. Amin, amin, amin. 

Acum dau să plâng cu voi, copii de sub povara venirii 
Mele. Vă iau şi Mă duc cu voi până la ziua când Eu l-am 
pierdut din rai pe om. Uitaţi-vă şi vedeţi ce a putut face voia 
liberă a omului cel zidit de mâna Mea. Iată-1 pe omul care a 
dat voia Mea pe voia lui. 

Sărbătorim sărbătoare de cuvânt, dar sărbătoare cu du- 
rere în ea. Nu mai pot să-l fac pe om să Mă iubească. Nu mai 
pot să-l fac pe om să facă voia Mea, că omul e născut din 
omul care a făcut voia lui lepădând din el voia Mea. Duhul 
voii libere i-a spus lui că nu va muri dacă va face voia lui, ci 
doar va cunoaşte, dar nu i-a mai spus că aceasta este moartea 
şi nu viaţa cea fără de moarte în ea. Viaţa cea fără de moarte 
era aceea pe care i-o dădusem omului s-o aibă în rai, mâncând 
din roadele ei. Dar ca să-l învăţ pe el dragostea lângă as- 
cultarea pe care i-o dădusem s-o trăiască în rai, i-am dat prilej 
s-o înveţe şi i-am spus lui: «Din toţi pomii raiului poţi să mă- 
nânci, dar din pomul cunoştinţei binelui şi răului să nu mă- 
nânci, căci cum vei mânca, vei muri negreşit». Din clipa 
aceea el a avut puterea să-Mi arate dragostea prin ascultare cu 
iubire în ea. El însă a folosit nemulţumirea. Primise putere să 
stăpânească peste cele făcute de Mine pentru om până să-l fac 
pe el, şi, odată cu puterea pe care o luase de la Mine, el s-a 
semeţit peste Mine cum că este stăpân, aşa cum face omul de 
atunci şi până azi, fiindcă omul nu Mă vede dacă Eu stau în 
taină. 

Plâng cu voi în braţe, copii de sub povara venirii Mele, 
că omul cel zidit de mâna Mea a folosit nemulţumirea. N-a 
găsit pentru el nici o mângâiere din toate fiinţele cu suflet viu, 
pe care le făcusem cu cuvântul pentru bucuria omului. Când 
am văzut că el îşi foloseşte puterea şi că e nemulţumit, i-am 
dat somn greu şi am scos din el pe femeie şi am pus-o înaintea 
lui, iar el a zis: «Ea este os din oasele mele şi carne din car- 
nea mea», şi numai aşa şi-a găsit el mulţumirea în rai. Eu pri- 
veam cu durere mare când el a spus aceasta, şi apoi iarăşi a 
mai spus: «De aceea va lăsa omul pe tatăl său şi pe mama sa 
şi se va alipi cu femeia sa şi vor fi amândoi un trup». Atunci 
omul s-a recunoscut în femeia sa, iar pe Mine M-a lăsat şi a 
făcut voia ei, că era atrasă de bărbatul ei, bărbatul din care ea 
a fost luată. 

O, tu, cel zidit de mâna Mea din pământ, Eu am scos 
pe femeie din tine ca să scot răul din tine, dar tu ai luat şi ai 
mâncat din el, şi apoi M-ai judecat. L-ai judecat în rai pe 
Dumnezeu după ce ai făcut voia ta, căci Eu te-am întrebat: 
«Pentru ce ai făcut aceasta?». M-ai judecat că ţi-am dat pe 
femeie şi Mi-ai spus: «Femeia pe care mi-ai dat-o mi-a spus 
să mănânc că nu voi muri, ci voi cunoaşte». Ţi-am dat-o, dar 
nu ţi-am spus s-o asculţi pe ea, ci ţi-am spus să mănânci din 
toţi pomii raiului şi nu din ea, iar tu trebuia să iei din gura 
Mea cuvânt, nu din gura ei, iar ea trebuia să-ţi fie supusă, pre- 
cum tu trebuia să-Mi fii Mie supus dacă Eu te-am creat. Ai 
avut de la Mine puterea dată ca să-Mi arăţi dragostea prin 
ascultare cu iubire în ea, dar tu ai prins duh de stăpân peste 
toate pe pământ şi ai întins mâna să stăpâneşti peste cer şi 
peste scaunul Meu şi peste statul Meu în tine pe pământ, iar 
Eu eram Cel Preaînalt şi te priveam cu durere. Dacă Mă 
ascultai să creşti şi să te înmulţeşti din Mine şi nu din tine, ră- 
mâneai stăpân pe tine prin cuvântul de peste tine, dar tu te-ai 


lăsat de ascultarea de Mine, şi atunci femeia pe care Eu o 
scosesem afară din trupul tău s-a făcut cuvânt peste tine şi 
ţi-a spus să mănânci din pomul cunoştinţei, că nu vei muri, ci 
vei cunoaşte ca Dumnezeu. Când ea a întins mâna să ia şi să 
mănânce, tu nu numai că nu i-ai spus să nu ia; ba ai luat şi tu 
din mâna ei şi ai mâncat, şi ai uitat să Mă asculţi, ai uitat să 
Mă iubeşti după ce ţi-am dat să lucrezi dragostea cea cu 
iubire în ea. N-ai vrut să cunoşti iubirea, ci ai vrut să cunoşti 
cunoaşterea, şi să fii apoi ca Dumnezeu, cunoscător a toate, 
cunoscătorul fiinţei lui Dumnezeu, Care a adus totul din 
nefiinţă la fiinţă. Iar Eu, Făcătorul a toate, îţi dădusem să mă- 
nânci din toţi pomii raiului şi să fii mulţumit şi să fii cumin- 
te şi să iubeşti viaţa şi nu moartea cea de la neascultarea ta. 

Acum, după şapte mii de ani de la durerea Mea de la 
tine, stau de vorbă cu tine în faţa neamului omenesc, iar tu, 
cel zidit de mâna Mea din pământ, apleacă-te înaintea Zidito- 
rului tău. Amin, amin, amin. 

L a ceasul cel din urmă al pocăinţei omului, 
mă aşezi faţă în faţă cu Tine, o, Creatorule 
al meu, ca să mă audă tot trupul, de la facerea mea şi până la 
venirea Ta care lucrează după şapte mii de ani învierea mor- 
ţilor, de la cel din urmă şi până la cel dintâi, până la mine, 
Doamne. 

Eu sunt omul cel zidit de mâna Ta din pământ, şi su- 
flând peste mine mi-ai dat suflet viu şi mi-ai spus să stăpâ- 
nesc peste cele ce Tu le-ai scos din pământ, fiinţe vii, după tot 
soiul lor, şi să mă bucur în mijlocul facerii Tale. Mi-ai Scut 
casă apoi, ca să am numai bucurii, şi ai numit-o grădina Ede- 
nului şi m-ai aşezat în ea şi mi-ai spus să mănânc bunătăţile 
care creşteau în pomii raiului, Doamne. Dar eu m-am crezut 
stăpân peste toate, şi în aceasta am greşit Ţie, Stăpânului 
meu. Mi-ai adus toate fiinţele vii, ca să le pun nume la toate, 
şi le-am pus, prin înţelepciunea cu care Tu erai în fiinţa mea, 
dar n-am găsit un ajutor pe potriva mea în toate fiinţele vii. 
Atunci Tu ai luat din mine şi ai Scut femeia şi ai adus-o la 
mine, iar eu m-am recunoscut în ea, şi pe ea în mine, şi am 
zis: «Ea este os din oasele mele şi carne din carnea mea, şi 
se va numi femeie», şi apoi am zis: «De aceea va lăsa omul 
pe tatăl său şi pe mama sa şi se va alipi de femeia sa şi vor fi 
amândoi un singur trup». Atunci eu Te-am supărat amar, 
fiindcă Dumnezeu era Tatăl meu şi mama mea, iar duhul 
răului a prins în mine fiinţă, şi cel viclean m-a auzit şi i-a zis 
femeii: „ Oare, Dumnezeu a zis să nu mâncaţi din toţi pomii 
raiului? “. Ea i-a răspuns că putem să mâncăm, dar nu şi din 
pomul cel din mijlocul raiului, ca să nu murim apoi. Atunci i 
s-a răspuns: „Nu veţi muri, dar în ziua când veţi mânca din 
el, veţi cunoaşte ca Dumnezeu De atunci femeia a prins dor 
de mâncat din pom, ca să ia cunoaştere, şi a mâncat şi a cu- 
noscut, şi eu am luat din mâna ei şi am mâncat şi eu, şi a mân- 
cat omul din pomul cunoaşterii, Doamne, şi s-a văzut gol şi 
s-a ruşinat unul de altul bărbatul şi femeia şi s-au acoperit cu 
frunze de smochin, şi s-au temut apoi de Dumnezeu pentru 
neascultarea lor cu care au iscodit firea dumnezeiască, şi au 
dat să se ascundă cei doi unul de altul şi de Dumnezeu. 

Stau înaintea Ta cu păcatul meu, Ziditorul meu. îi spun 
omului că nu este bine să fie omul singur. îi spun omului aşa 
cum ai spus Tu, căci cuvântul Tău este bun, iar cuvântul meu 
este rău; este rău pentru că nu este cuvântul Tău. Mă căiesc 
de păcatul meu cel din rai, căci am spus cuvântul meu că «va 
lăsa omul pe tatăl său şi pe mama sa şi se va alipi de femeia 
sa şi vor fi amândoi un singur trup». Am lăsat ascultarea de 
Tine, Ziditorul meu, şi am ascultat de femeie şi am mâncat 
din pomul cunoaşterii şi am cunoscut că sunt gol. M-am sfiit 

de goliciunea mea, căci duhul meu cunoştea binele şi răul 
care intraseră în fiinţa mea după ce luasem ştiinţă, şi n-am 
mai lucrat dragostea, care m-ar fi întors din nou la Tine, care 
m-ar fi ajutat să mă umilesc înaintea Ta pentru neascultarea 
mea, iar frica mi-a cuprins atunci fiinţa şi m-a făcut să mă 
ascund. Şi pentru că am dat să mă ascund, Te-am supărat, 
Te-am îndurerat pentru viaţa mea care căzuse din raiul as- 
cultării, căci eu nu am dat să Te mai ascult apoi. O, cât de bine 
mi-ar fi fost mie şi Ţie să mă fi umilit atunci înaintea Ta de 
greşeala mea, Ziditorul meu! Dar eu eram alipit de femeie şi 
nu Te-am mai ascultat ca să Te aleg atunci din nou de Tată al 
meu şi să Te ascult şi să nu moară zidirea Ta. Eu singur mi-am 
grăbit ieşirea din rai, căci îngâmfarea mea mi-a stat împotrivă 
şi am pierdut fericirea şi am găsit durerea. Tu însă eşti Cel 
mângâios, Cel milos, şi îmi dai din nou viaţa, şi ai spus că cel 
ce se smereşte pe sine va fi înălţat, Doamne. 

I-ai luat pe fiii Tăi cei din urmă ca să le văd eu umilinţa 
lor cu care s-au aplecat Ţie ca să Te asculte după şapte mii de 
ani de neascultare a omului, şi prin ei să dai mâna morţilor să 
se scoale, Doamne. Eu îi privesc şi le spun: 

O, fii ai lui Dumnezeu, iată-mă! Stau înaintea Zidito- 
rului meu şi înaintea voastră. Iată-1 pe omul care a dat voia lui 
Dumnezeu pentru voia lui. Plânge Dumnezeu şi zice că nu 
mai poate să-l facă pe om să facă voia Domnului, căci omul 
e născut din mine, omul care a făcut voia lui lepădând din el 
voia lui Dumnezeu. Duhul voii libere este moarte peste om, 
şi e bătrân cât şapte mii de ani acest duh. 

Ascunderea, vreau să spun ce face ea din om. După ce 
omul se foloseşte de ea, el capătă duhul nemulţumirii, şi cu el 
caută să se aşeze peste alt om, iar acest păcat îi face pe cei doi 
să-l ascundă pe el. Dacă Ziditorul omului a văzut acest păcat 
la om, a stat pe pământ cu cuvântul cunoaşterii Lui, ros- 
tindu-1 în toată vremea prin proorocii peste care El a pus cu- 
vântul Lui, Duhul Lui, Cel cunoscător a toate, că nu poate fi 
nimic ascuns de om înaintea lui Dumnezeu, ci totul este prin 
lumină. 

O, fii ai lui Dumnezeu din zilele venirii Lui cu învierea 
morţilor care vor sta curând, curând înaintea Lui, şi care stau 
faţă în faţă cu Dumnezeu prin cuvântul Lui de peste voi! îi 
spun omului să nu mai facă ascundere, să nu mai facă păcat 
omul, căci păcatul caută ascunziş în om, şi între om şi om. îi 
spun omului să umble în lumină, căci tot ce dă omul să as- 
cundă este întuneric, iar lumina îl vădeşte pe el. îi spun omu- 
lui să se umilească şi să iasă la lumină cu toate cele ascunse 
ale lui. îi spun omului să nu se semeţească, fiindcă cel ce se 
semeţeşte, se ascunde apoi, se nemulţumeşte apoi, şi se duce 
să-şi pună nemulţumirea lui între om şi om, şi apoi cei doi se 
ascund, şi aceasta înseamnă întuneric peste care Duhul 
Domnului pluteşte ca să-l scoată pe om din întunericul lui la 
lumină. Eu, omul cel zidit de Dumnezeu, îi spun omului să nu 
se ascundă nici în el, nici între om şi om, şi fiecare să-şi scape 
viaţa sa dându-se lui Dumnezeu, şi să nu-şi caute altă cetate 
de scăpare, că iată-mă pe mine cum mă scoate Do mn ul ca să 
fiu văzut, şi apoi să fiu miluit de Duhul lui Dumnezeu, Care 
cutreieră lumea şi omul ca să-l scoată din el şi să-l ia în sânul 
Lui, în sânul lui Dumnezeu să fie omul luat. Amin. 

O, fii ai lui Adam, strig şi la voi. Lugiţi de duhul de fe- 
meie, şi atunci veţi putea să vă biruiţi trupul şi tot ce este 
omenesc pe pământ. Lugiţi de desfrânare. Desfrânarea este 
duh de femeie. «Orice păcat pe care-l săvârşeşte omul, este 
în afară de trup, dar cine se dedă desfrânării, păcătuieşte în 
însuşi trupul său». Alergaţi la acest izvor al învierii morţilor 
şi faceţi din trupurile voastre temple ale Duhului Sfânt, că 


plânge Dumnezeu după om. întoarcerea în rai este sfinţenia. 
Ea face în trupul omului împărăţia lui Dumnezeu. Primiţi 
îndreptarea din gura lui Dumnezeu, că eu n-am făcut aceasta, 
şi m-am dezvinovăţit împotriva mea însumi, şi nicicum altfel, 
chiar dacă m-am supărat pe Dumnezeu şi am crezut că pot da 
vina pe El că mi-a dat femeia. Când omul greşeşte făcându-şi 
voia, el se ascunde apoi, se ascunde şi nu se teme, căci ascun- 
derea îl ridică pe om şi îi dă putere pentru ea împotriva lui 
Dumnezeu şi împotriva omului şi împotriva lui însuşi. 

în rai nu e ca pe pământ, iar eu am fost luat din rai şi 
am văzut apoi aceasta. Când omul se dă lui Dumnezeu, el este 
luat de pe pământ şi aşezat de Dumnezeu în rai, dar dacă el 
uită că în rai nu e ca pe pământ, se minte omul aşa cum m-am 
minţit eu în rai. întoarcerea în rai este sfinţenia, dar ea nu este 
nimic, nimic fără de ascultare, şi eu am văzut cel dintâi că 
m-am minţit, şi am văzut că în rai nu e ca pe pământ, ca pe 
pământul din care eu am fost luat de Dumnezeu când El l-a 
făcut pe om. Dacă îi era bine omului pe pământ, mă lăsa pe 
pământ după ce m-a zidit, dar Domnul mi-a făcut grădină de 
rai, plină cu pomi plăcuţi la vedere şi cu roade bune de mân- 
cat, şi din roadele acelea trebuia să mănânc, şi nicidecum din 
pomul care avea în roadele lui binele şi răul, pe care numai 
Dumnezeu îl stăpânea ca să nu fi fost atins, ca să nu cerceteze 
omul fiinţa lui Dumnezeu. Eu dacă am mâncat din pomul 
acela am crescut ca Dumnezeu şi mi s-au deschis ochii şi am 
văzut ce am făcut, şi apoi m-am temut de fiinţa lui Dumne- 
zeu, căci m-am văzut gol. Când Domnul m-a strigat, eu I-am 
spus că m-am ascuns că sunt gol. Iar El m-a întrebat: «Cine 
ţi-a spus că eşti gol? Nu cumva ai mâncat din pomul din care 
ţi-am poruncit să nu mănânci? ». N-am putut, n-am avut cum 
să mă ascund de Dumnezeu, şi acum spun la tot omul că as- 
cunderea este minciuna care-l minte pe om că se poate ascun- 
de, şi om pe om se ţine rob ascunderilor mari şi mici, şi nu 
iese omul din această robie nici măcar pentru mântuirea lui. 

îmi pare rău că nu m-am umilit în rai, iar ţie, omule, 
să-ţi pară rău că nu te-ai umilit şi nu te umileşti pe pământ, ca 
să te ia Dumnezeu şi să-ţi dea raiul. Umileşte-te, îndreaptă-ţi 
paşii spre cunoaşterea de Dumnezeu, Care-ţi pune ţie calea 
sub picioare, sfinţenia raiului, căci Domnul este mult 
milostiv. 

Feriţi-vă de desfrânare, o, fii ai oamenilor, şi luaţi din 
Dumnezeu putere ca să vă faceţi fii de Dumnezeu, căci mare 
taină vă spun, şi iată ce vă spun: «Mă îndur de cine voiesc» a 
spus Domnul Dumnezeu. Dacă omul se face de bunăvoie 
voia lui Dumnezeu stăruind în ea prin ascultare şi prin mare 
şi multă lucrare a Sa prin om, atunci Domnul Se îndură şi bi- 
nevoieşte în om, şi nimeni n-are cum să-l judece pe unul ca 
acela care face lumină peste lume şi peste om, pentru că feri- 
cit este omul căruia nu-i socoteşte Do mn ul păcatele fiindcă se 
face voie a Sa. Amin. 

O, fii ai lui Dumnezeu, m-a adus Domnul faţă-n faţă cu 
voi, iar voi sunteţi aşa de miloşi de nu vă poate Do mn ul 
pomeni greşalele voastre din viaţa voastră de pe pământ. îmi 
dă Domnul prin voi iertarea păcatului meu care a apăsat peste 
tot neamul omenesc, de n-a scăpat nimeni de el, în afară de 
Omul Cel născut din Fecioară, Domnul Iisus Hristos, Fiul 
Tatălui Savaot, Cel Care S-a întrupat pe pământ în Fecioară, 
şi apoi S-a născut şi a crescut până la vârsta trupului meu cel 
făcut de El, şi apoi, la plinirea vârstei aceea, El a murit pentru 
păcatul meu în ceasul cel din ziua în care eu am mâncat din 
pomul cunoştinţei binelui şi răului şi am cunoscut apoi ca 
Du mn ezeu după ce am călcat porunca Lui care mi-a spus să 
nu mănânc din roadele pomului stăpânit de Dumnezeu. Sun- 

teţi miloşi ca Do mn ul. E Duhul Lui în voi din zi în zi mai 
mult pentru învierea făpturii. Ieşiţi de sub poveri şi suflaţi 
peste morţi şi peste vii, că tot şi toate îşi aşteaptă răscumpă- 
rarea. O, cât sunteţi de firavi, şi ce greu e pe voi! O, cât sun- 
teţi de miloşi! 

Ai grijă de ei, Ziditorul meu, căci Tu Te-ai îndurat de 
ei şi i-ai făcut lumină a lumii şi i-ai făcut sarea pământului, că 
ei Te au cuvânt peste ei cum Te aveam eu în rai, Ziditorul 
meu. Am stat un veac pe pământ şi nu m-am băgat sub greul 
Tău, Ziditorul meu, iar pe ei ai pus şapte veacuri de oameni, 
şi trupul lor e şubred, şi sarcina de pe ei e grea de tot, iar ei 
sunt cei miloşi, cei mai mici ai Tăi, prin care Tu scrii cu mâna 
lor în carnea omului cuvântul Duhului Sfânt, chemarea la 
înviere pentru toată făptura, Doamne. 

O, fii micuţi, v-aş tot privi şi v-aş tot mărturisi neamu- 
rilor de pe pământ, că sunteţi atâta de miloşi pentru Dumne- 
zeu şi pentru om! O, cine v-ar mai judeca pe voi că aveţi gre- 
şale când voi aveţi o aşa de grea povară de purtat? Povara 
Domnului, venirea Lui cu sfinţii Lui în zeci de mii de mii. 
Amin. 

Sărut acest pământ în care staţi şi din care eu am fost 
făcut de Dumnezeu. îi miros mireasma, îi ascult inima cum 
bate, şi nimeni din jurul lui nu-i ştie taina lui şi taina mea din 
el, iar voi sunteţi în el cei miloşi ai Domnului, cei frânţi de 
povara venirii Lui. fericiţi sunteţi voi, cei frânţi sub această 
povară, chiar dacă sunteţi mereu, mereu, mereu îndureraţi, şi 
de mici ce sunteţi, abia, abia mai puteţi prin dureri. Vă plânge 
Do mn ul neputinţele şi milă mi-e de voi, şi milă mi-e de Dom- 
nul, de pe puntea aceasta dintre cer şi pământ, dintre cele ce 
se văd şi cele ce nu se văd. îmi umpleţi duhul de milă, după 
şapte mii de ani de păcat al omului. Curând, curând va da 
Domnul inimă nouă peste tot omul care este pe pământ, dar 
toate, toate încep de la voi, copii micuţi, fii ai lui Dumnezeu, 
aşteptaţi de şapte veacuri de toată făptura care plânge după 
voi ca să fiţi şi ca să purtaţi greaua povară a venirii Domnului 
după cele şapte veacuri de plâns al Domnului după om. Puţin, 
puţin şi nu veţi mai avea dureri, ci numai mângâieri, căci 
Domnul lucrează acum din durerile de pe voi mângâieri pen- 
tru voi, cei atât de miloşi de Dumnezeu şi de om. Vă simt din 
plin durerea şi suspinul ei cel nevăzut de voi. Purtaţi-L pe 
Domnul întru venirea Sa, şi toată făptura vă va ferici pe voi 
curând, curând, curând. îmi aplec fruntea şi vă simt iubirea 
inimii, şi fericiţi sunt cei ce se vor apleca vouă în numele 
Tatălui şi al fiului şi al Sfântului Duh, Care vine la voi, şi 
lucrează cu voi Duhul de la Care înviază şi vor învia tot şi 
toate. Amin, amin, amin. 

A cum grăiesc Eu, Domnul. Eu sunt Cel ce 
sunt, şi Mă dau celor sfinţi în cer şi pe 
pământ, căci cine aude acest cuvânt al Meu în cer şi pe 
pământ, acela se sfinţeşte prin el, căci cuvântul este sfânt, este 
Do mn ul. Amin. 

Ţi-am spus, Ierusalime de azi, nu demult ţi-am spus că 
îţi voi vorbi ţie despre taina sfinţilor Mei. Cuvântul Meu îl 
sfinţeşte pe om, şi înviază sub el făptura, fiule. I-am luat pe 
cei din grădina cuvântului şi M-am dus cu ei până la ziua 
când Eu l-am pierdut din rai pe om, şi le-am spus: „ Uitaţi-vă 
şi vedeţi ce a putut face voia liberă a omului cel zidit de mâna 
Mea. Iată-l pe omul care a dat voia Mea pentru voia lui Am 
venit cu ei înapoi ca să sărbătoresc cu tine sărbătoare de 
cuvânt, sărbătoare cu durere în ea, că Mă lupt să-l fac pe om 
să Mă iubească şi nu pot să-l fac să-şi frângă voia lui pentru 
voia Mea în el. Mă lupt cu mare greu şi cu mare povară peste 
cei ce-Mi poartă venirea, Mă lupt să-l fac pe om să nu mai 


mănânce păcat, să nu mai ia din femeie omul, să nu mai ia de 
la femeie, şi să ia omul din pomul vieţii, ca să se tămăduiască 
de sine omul. Eu sunt pomul vieţii, şi Mă fac râu de cuvânt 
peste om ca să înţeleagă omul taina sfinţilor Mei, cuvântul 
Meu care sfinţeşte pe om ca să-l aşeze apoi unde nu este du- 
rere, nici întristare, nici suspin, unde nu este păcat, că nu alt- 
fel înseamnă cele în care voiesc Eu să-l aşez pe om. Orice 
păcat pe care îl săvârşeşte omul, este în afară de trup, dar cine 
se dedă desfrânării, păcătuieşte în însuşi trupul său. îi porun- 
cesc femeii să nu mai omoare omul prin trupul şi prin duhul 
ei de femeie. îi poruncesc omului să nu mai umble după cu- 
noaşterea binelui şi a răului, ci să ia să mănânce din cuvântul 
vieţii, care curge din gura Mea spre tămăduirea neamurilor 
pământului. Amin. 

Iar voi, cei ce-Mi sunteţi fii, fiţi fii-copii, căci cine nu 
va primi ca un copil împărăţia lui Dumnezeu nu va intra în ea, 
şi nu are cine să-Mi mai zică Mie sau vouă de-acum încolo că 
omul nu poate aceasta: să fie copil. 

întoarce-te la Dumnezeu, omule, că n-ai unde să mai 
ajungi de-acum. Eu, Domnul, te aştept să te întorci ca să-ţi 
dau inimă nouă, duh din Duhul Meu, duh dătător de viaţă. 
Voia ta e numai moartea ta, ca şi a omului cel zidit de mâna 
Mea şi aşezat în rai, şi a cărui voie l-a scos din fericirea cea 
de veci. 

întoarce-te la Dumnezeu, omule! Deschide-I ca să intre 
dacă bate să-I deschizi. Tu nu eşti decât un om, iar El este 
Do mn ul. Deschide-I Lui! Amin, amin, amin. 

O, fiilor copii, vă slobozesc de sub povară. îmi opresc 
cuvântul, că v-am ostenit, fiilor, şi îmi este milă de voi, şi nu 
poate nimeni pricepe pe pământ greutatea voastră, venirea 
Mea cuvânt pe pământ. Vă preţuiesc truda cea pentru Mine şi 
pentru om şi pentru poporul la care vin, şi în mijlocul căruia 
vă am pe voi punte a venirii Mele. Mâna Mea cea tare vă 
sprijineşte mereu când abia mai puteţi voi pe pământ. Văd di- 
nainte tot greul vostru, şi mereu Mă pornesc cu sfinţii spre 
voi, că tare mici sunteţi pentru toate câte aveţi de purtat şi de 
îndurat pentru calea Mea între pământ şi cer, şi tare puţină 
putere găsiţi de pe pământ! Nu deznădăjduiţi. Ţineţi din răs- 
puteri în voi nădejdea, credinţa şi dragostea, că tot cerul sfânt 
plânge cu voi când voi plângeţi sub povară şi sub dureri fel 
de fel. Dar Eu Mi-am rugat poporul să vă fie alin, să plângă 
cu voi şi să strige la Mine pentru voi şi pentru el şi pentru om. 

Acum vă îmbrac pe toţi, pe toţi în puteri cereşti şi în 
pază mare de îngeri ocrotitori şi ajutători şi împlinitori de la 
Mine pentru toate câte cereţi voi. Cereţi şi veţi primi. Cereţi 
cu durere, şi Eu vă voi da şi voi fi cu voi în dureri, şi prin 
orice greu vom putea, şi veţi putea toţi, toţi, fiindcă Eu, 
Domnul, plângând şi din greu suspinând pentru voi şi după 
voi, am grijă de voi. Amin, amin, amin. 

24 februarie/9 martie 2003 

Praznicul Buneivestiri 

Numai Tatăl ceresc este tată adevărat. Domnul le spune duhurilor 
rele: „ Pace vouă!“, pentru liniştea Ierusalimului. Cu cerul nu e 
greu pe pământ. La Fecioară a venit îngerul, iar acum vine Domnul 
şi binevesteşte. E scump cuvântul „mamă". Pilda omului care se 

credea sfânt. 

B praznic împărătesc în tine, Ierusalime al venirii 
Mele cuvânt peste pământ. I-am odihnit pe cei 
din porţile cuvântului cu care cobor pe pământ. De o lună de 
zile Eu, Domnul, Cel ce te povăţuiesc între pământ şi cer, nu 

te-am mai povăţuit decât prin cei cu care-Mi port crucea Mea 
cea grea de la cer la pământ şi de la pământ la cer. Amin. 

îmi pare rău, şi sunt cât nu pot spune cu cuvinte în- 
durerat că de şapte mii de ani nu ştie omul de pe pământ ce 
înseamnă cer, şi calea Mea de la cer la pământ şi de la pământ 
la cer. 

Pace vouă, copii din porţi, copii striviţi şi fără mângâ- 
ieri în dureri şi în osteneala sub care Eu, Domnul, vă aşez ca 
să pot să cobor la popor! Am spus că nu poate nimeni pricepe 
pe pământ greutatea venirii Mele cuvânt pentru om şi pentru 
toată facerea. Vă am pe voi în mijlocul poporului Meu de azi 
şi vă sprijinesc Eu, cu mâna Mea cea tare când abia mai puteţi 
voi pe pământ. O, tare mici sunteţi pentru toate câte sunt de 
purtat şi de îndurat, şi tare puţină putere găsiţi de pe pământ! 
Plânge cerul sfânt cu voi sub poverile voastre cele din cer şi 
cele de pe pământ, iar voi cereţi cu durere ajutorul Meu. Eu, 
mereu, mereu vă ajut. Plângând şi din greu suspinând pentru 
voi şi după voi Eu am grijă de voi, iar lacrimile Mele sunt 
luate în Tatăl, şi dăm sfinţilor poruncă să vă stea de sprijin ca 
să vă aibă cerul în ajutorul său, fiilor din porţi. Pace vouă! Şi 
la toate furtunile le-am zis: «Pace vouă!». Le-aş spune şi 
duhurilor rele «Pace vouă!», ca să fiţi voi în pacea Mea, fiilor 
copii. E greu de tot pe pământ. Voia omului îmi îndurerează 
venirea Mea cea cu durere, că numai prin dureri vin când vin. 
Mi-e tare dor să vin la voi pe vreme însorită, fiilor. Mi-e tare 
dor de pacea din voi. De liniştea din voi şi dintre voi Mi-e 
dor, şi e tare greu pe pământ, dar cu cerul nu e greu pe pă- 
mânt. Aceasta voiesc Eu azi să grăiesc cu voi, că e praznic 
împărătesc. 

Sărbătorim Noi şi cu voi praznic de cer pe pământ când 
mama Mea M-a primit pe Mine, Fiul Tatălui Savaot, în trupul 
ei, prin puterea Duhului Sfânt, căci a venit unul din căpete- 
niile de peste îngeri, Gavriil, şi i-a zis mamei Mele pe pă- 
mânt: «Duhul Sfânt şi puterea Celui Preaînalt te va umbri, 
iar pentru aceasta şi Sfântul Care Se va naşte din tine, Fiul 
lui Dumnezeu Se va chema», şi apoi îngerul a plecat de la ea. 
Ce frumos i-a spus ei despre Mine îngerul Gavriil, solul 
Domnului, venit pe pământ la Fecioara, mama Mea: «Acesta 
va fi mare, şi Fiul Celui Preaînalt Se va chema, şi Domnul 
Dumnezeu Ii va da Lui tronul părintelui Său, David, şi El va 
împărăţi peste casa lui Israel în veci, iar împărăţia Lui nu va 
avea sfârşit». Amin. 

O, Ierusalime, cu cerul nu e greu pe pământ. E greu cu 
pământul pe pământ, poporul Meu. La Fecioara care M-a pri- 
mit în pântece acum două mii de ani, în ziua aceasta de 
bunăvestire din cer, a venit îngerul. Dar la tine vine Domnul, 
şi arde prin cuvântul Lui de peste tine, căci Domnul este foc 
mistuitor, foc sfânt, foc din cer, nu foc de pe pământ. Amin. 
în focul cuvântului Meu te învăluiesc, poporul Meu, ca să 
nu-ţi fie greu pe pământ. Vin Eu, Domnul, la tine pe pământ, 
în foc, în cuvânt, Ierusalime. Vreau să fac cu tine peste pă- 
mânt foc din focul Meu, aşa cum Tatăl a făcut din Mine peste 
tine foc din focul Lui. E tare greu pe pământ, şi tu nu ai de 
unde să ştii şi să vezi ceea ce-ţi spun Eu, fiindcă te-am învăţat 
să fii cuminte şi să priveşti numai în sus la Domnul, ca să ai 
nădejde şi credinţă şi dragoste şi să nu te temi tu, cel mic al 
Meu. Mereu, mereu te-am povăţuit să fii copil şi să ai pe Tatăl 
şi să nu te temi când stai de mânuţă cu Tatăl, căci cu cerul nu 
e greu. Cu Tatăl nu e greu pe pământ, poporul Meu. Te-am 
învăţat să fii copil frumos. Şi ce copil poate fi mai frumos 
decât copilul în care străluceşte Tatăl său cu Duhul Său Cel 


Sfânt? Numai un tată este adevărat, căci cel mai adevărat tată 
este Cel ce este veşnic, Tatăl ceresc. Amin, amin, amin. 

am dat pe Fiul Meu trup şi cuvânt, fiilor, 
iar Eu, Tatăl Savaot, întru El sunt, şi pe- 
trec şi plâng cu El şi Mi-e dor să Mă bucur în El de bucuria 
Lui, de bucuria ta cu cerul pe pământ cu tine, Ierusalime al 
venirii Fiului Meu, venire scrisă în Scripturi, popor ocrotit de 
venirea Sa. 

Cu cerul nu e greu pe pământ, aşa v-a spus Fiul Meu în 
ziua aceasta de praznic sfânt pentru El şi pentru Fecioara care 
L-a născut pe El prin coborârea Duhului Sfânt peste ea şi prin 
puterea Celui Preaînalt care a umbrit-o pe ea. 

O, popor al Fiului Meu, Duhul Sfânt coboară peste 
tine, şi puterea Celui Preaînalt te umbreşte, iar Sfântul Care 
naşte cuvânt din Mine peste tine, Fiul lui Dumnezeu Se 
cheamă, şi El împărăţeşte peste tine în veci, iar împărăţia Lui 
nu va avea sfârşit. Amin, amin, amin. 

lava Tatălui Meu sunt Eu, Ierusalime, căci 
El preaslăveşte pe Fiul Său, şi îl va prea- 

slăvi. Amin. 

Nu sunt înger, ci sunt Domnul îngerilor, şi grăiesc pes- 
te voi precum vorbeam peste Adam în rai, copii din porţi. 
Luaţi şi daţi poporului Meu împărăţia Mea care nu va avea 
sfârşit. Amin. Pe vremea când vorbeam prin trâmbiţa Mea 
Verginica le spuneam celor ce Mă auzeau atunci cu urechile 
lor: «Am părăsit cerul şi pe Tatăl Meu şi grădina împodobită 
de frumuseţi, şi îngerii şi surorile şi fraţii şi locul iubit, şi 
M-am coborât jos, pe pământ, dar nu sunt în trup, ci în Duh, 
iar în trup când Mă voi arăta în toată slava Mea, se vor cu- 
tremura toate, căci acum sunt într-un trup în care Tatăl a bi- 
nevoit să fiu». Iar în vremea aceasta grăiesc din văzduh şi vin 
în vuiet de vânt deasupra acestei grădini şi îmi scriu prin voi 
cuvântul rostit de gura Mea, iar Eu stau pe nori de slavă, 
însoţit de îngeri şi de sfinţi, copii care-Mi întocmiţi cartea cea 
de azi a cuvântului Meu care vine cu norii, căci scris este: 
«Iată, El vine cu norii». Mai e un pic, şi tot ochiul care este 
ochi Mă va vedea, căci aşa este scris să fie, că în trup când 
Mă voi arăta cu toată slava Mea, să se cutremure toate. Amin. 

Ţie însă, popor iubit şi hrănit cu iubirea Mea cerească, 
îţi spun cu cerul pe pământ: nu sunt înger, ci sunt Domnul 
îngerilor, şi grăiesc cu voi cum vorbeam cu omul în rai, iar 
norii slavei Mele Mă acoperă ca să puteţi voi sta în faţa slavei 
cuvântului Meu, care este slava Mea, fiilor din porţi, şi voi, 
fii ai Ierusalimului cuvântului Meu care vine cu norii bine- 
vestindu-Mă pe Mine Fiul Celui Preaînalt, împăratul lui Isra- 
el, a Cărui împărăţie nu va avea sfîrşit. Amin. 

Vă îndemn pe voi, copii ai acestei slave, să Mă slăviţi 
şi să vă bucuraţi slăvindu-Mă cu inimi mari şi pline de slava 
cuvântului Meu de peste voi. Cuvântul Meu e pe pământ cu 
voi, ca să vă fie vouă bine cu cerul pe pământ, şi mult v-aş 
vrea, pe toţi v-aş vrea micuţi şi credincioşi ca pruncii care 
tânjesc sau plâng sau zâmbesc după mama lor fără să ştie ei 
cine este ea. Iar când ei o simt, se liniştesc la sânul ei, mân- 
când şi odihnindu-se în pace, ca nişte micuţi ce sunt. 

E zi de mare prăznuire cu cerul peste voi, căci cerul 
este numai ochi şi urechi la Mine când vouă vă grăiesc. Se 
uită tot cerul sfânt la voi când vă grăiesc, şi dau sfinţii şi în- 
gerii să vă împodobească, fiilor, că în cer numai podoabe 
sunt, podoabe pentru mireasa Mea. A pus cerul peste voi 
călăuză, şi în ea, duh tare. Cei ce-Mi sunt călăuză peste voi, 
trebuie să lucreze mult peste voi, trebuie să vă gătească cu 
toate podoabele Mele pentru voi, iar voi să staţi la gătit, aşa 






1630 


Cuvântul lui Dumnezeu 


cum mama Mea Fecioara a stat când îngerul Gavriil a 
vizitat-o pe ea aşezându-Mă pe Mine în ea, pe Mine, podoaba 
cea mai de preţ a omului îndumnezeit de dumnezeirea Mea 
cea una cu Tatăl. 

Grăiesc în mijlocul vostru cuvinte de slavă, că sunt 
peste voi cu zi slăvită, iar mama Mea, Fecioară în veci, din 
Fiul ei grăieşte peste voi peste om, fiindcă Eu cu sfinţii vin, 
aşa cum este venirea Mea să fie, şi aşa cum este scrisă în 
Scripturi. Amin, amin, amin. 

F e aripa cuvântului Tău cel plin de dor de 
mireasa Ta vin şi eu la poporul Tău cel mic 
ca să-l învăţ podoaba de mireasă, Fiule scump. E mare slavă 
venită cu noi, şi ea pluteşte în mii şi în zeci de zeci de mii 
deasupra ieslei cuvântului Tău de azi şi deasupra pământului 
Tău, pecetluit cu numele Tău aici, lângă iesle, ca să mângâie 
slava Ta de sfinţi şi de îngeri şi de puteri cereşti pe poporul 
Tău care învaţă de la Tine podoaba de mireasă, Fiule Doam- 
ne, şi Mire cu mireasă, că nu este nimeni asemenea Ţie, şi 
toată făptura fi-va cu multul curând, curând, curând să-Ţi slu- 
jească şi să Te preamărească pentru venirea Ta care va birui 
sub ea tot pământul, Doamne. 

O, popor al venirii cu norii a Fiului meu, Care vine cu 
toată slava Sa cea nevăzută de om! Tot ochiul care este ochi 
va vedea slava Lui, căci aşa este proorocia aceasta. Dar tu, 
popor micuţ, îndumnezeieşte-te de la Trupul şi de la Duhul 
Fiului meu. învaţă tot mai adânc taina Fiului meu, taina veni- 
rii Lui trup şi cuvânt peste tine, taina îndumnezeirii. Deschide 
larg uşa inimii, ca să-ţi fie uşor pe pământ, că nu e mângâiere 
în veac pentru om decât cerul cel nevăzut de om şi la care atât 
de puţin tânjeşte omul. Eu atât de bucuros şi de mult m-am 
plecat îngerului care mi-a vestit îndumnezeirea mea când L-a 
aşezat pe Fiul Tatălui în trupul meu ca să crească şi să Se 
nască, şi să fie apoi cunoscut pe pământ! Tu bucură-te şi mai 
mult, că la tine nu înger vine, ci vine Domnul însuşi, însoţit 
de slava cuvântului Lui alături de Trupul Lui care se dă ţie 
prin taina împărăţiei cerurilor din mijlocul tău şi în care tu 
trebuie să pătrunzi cu totul, mai mult decât oricare sfânt de 
până acum, că aceasta este lucrarea pe care o aşteaptă cerul 
de la tine, poporule, fiule al lui Dumnezeu. Te înalţă Fiul meu 
la mare nume de-acum, şi te va numi «Cetate Sfântă» pe tine 
şi pământul de sub tine, iar această bunăvestire s-o primeşti 
cu mare sfinţenie şi să zici: „Iată-ne, Doamne. Fie nouă după 
cum cuvintezi pentru noi Amin. 

Te îndemn ca o mamă din Fiul ei Cel Unul sfânt să stai 
sub călăuză, că eu aşa am stat în toată vremea vieţii mele pe 
pământ. Te îndemn să stai de mânuţă cu cei ce te cresc pentru 
cer, căci cu cerul nu e greu pe pământ, dar e greu fără cer. 
Mare este taina Fiului meu în mijlocul tău, iar tu dacă nu eşti 
cât ea cum ai putea-o primi, cum ai putea-o purta, cum ai 
putea să te dai Domnului prin ea dacă nu i-ai pricepe şi dacă 
nu i-ai crede mărirea ei cea din cer? O, tu să nu cauţi cerul, 
căci cerul e cu tine. Tu să nu cauţi pe Domnul, căci Domnul 
e cu tine. Tu să cauţi să fii cu cerul şi cu Domnul. Tu să cauţi 
să fii cer al Domnului, căci Domnul e cu tine. Dă-I Lui locul 
tău. Aceasta este taina pe care trebuie s-o cunoşti cel mai mult 
tu, cel ce ai cerul cu tine şi cuvântul Domnului grăind din 
preajma ta. Dă-I Domnului locul tău, şi ţi se va apleca toată 
facerea cea de sus şi cea de jos pentru fericirea ta. 

Când El a venit şi S-a făcut trup între oameni, a avut 
nevoie de cale pentru venirea Sa pe pământ, iar eu am zis: 
„Iată roaba Domnului şi cuvântului Lui!“. Când El vine 
acum la tine pentru judecata lumii, are nevoie de cale, ca şi 


atunci, la prima Lui venire. Dă-1 Domnului locaşul tău pre- 
cum l-am dat eu, şi ţi se va închina făptura toată dacă Do mn ul 
va fi iubirea ta aşa cum a fost El iubirea mea. Dă-I Domnului 
locaşul tău şi stai sub paza Lui cea mare aşa cum am stat eu 
de Şi-a putut El împlini cu mine taina Sa, taina venirii Dom- 
nului trup pe pământ. O, caută, Ierusalime, să fii ceea ce este 
scris să fii! Amin. 

I-a găsit sub dureri Fiul meu pe cei din porţi, şi a suflat 
peste ei cu puterile cereşti ca să poată Domnul intra şi să-ţi 
aducă hrană pentru suflet după ce atâta hrană ţi-au dat ţie cei 
ce te călăuzesc pentru cer în tine, popor binecuvântat. Lasă-te 
pătruns în trupul tău de Trupul Domnului, cel plin de Duh 
Sfânt, ca să curgă din gura fiilor tăi ape vii, apele vieţii, aşa 
cum curg ele din fiii cei puşi de Domnul peste tine călăuză 
tare, popor călăuzit de Duhul Domnului, de sus şi de jos. Pri- 
meşte peste tine mâna Domnului, binecuvântarea Domnului, 
pacea Domnului şi multa Lui iubire pe care ţi-o dă s-o porţi 
şi s-o dai, ca ea să crească şi să se înmulţească cu multul şi să 
umple pământul de venirea Domnului la tine. 

Vai de poporul fără călăuză, că acela moare! Şi ferice 
ţie, popor cu călăuză din cer şi de pe pământ, şi viaţă veşnică 
peste tine! Aceasta îţi doresc şi îţi hărăzesc eu, mama Fecioa- 
ră a Fiului lui Dumnezeu, şi ai grijă mare de comoara Dom- 
nului din mijlocul tău, de Trupul şi cuvântul Lui, care te face 
împărăţie a cerurilor pe pământ. Ai grijă să fii sfânt ca în cer, 
şi nu căuta ca pe pământ să fii sfânt, căci Domnul, prin cele 
ce a pătimit, fiind El însuşi ispitit, poate şi celor ce se ispitesc 
să le ajute, numai tu să stai sub povaţă şi să cunoşti vremea 
cercetării tale, că multe, multe te-a învăţat pe tine Do mn ul 
Dumnezeul tău. Amin, amin, amin. 

O mamă cu grijă de mamă! Care mamă poate 
^să-i facă rău fiului ei dacă este mamă? E 
mare acest cuvânt: „mamă". E sfânt cuvântul „mamă". E 
scump cuvântul „sfânt", şi nu ştie omul ce frumos este omul 
sfânt şi cât se simte în jur sfinţenia celui sfânt şi binefăcător 
omului. Nu ştie omul cel îngâmfat să înveţe sfinţenia de la în- 
văţător şi nu de la el însuşi, fiindcă dacă învăţătorul nu este 
sfânt, nu poate împărţi sfinţenie şi nu-1 poate face sfânt pe 
om. 

O, poporul Meu, într-o cetate un om şi-a zis: „Am să 
mă fac sfânt", şi după ce a trecut un pic de vreme, el şi-a zis: 
„Sunt sfânt". Zilele treceau ca şi până atunci, iar el se nedu- 
merea şi îşi zicea: „ Ce folos că m-am făcut sfânt? Nu ştie ni- 
meni despre mine şi nu găsesc că folosesc ceva". S-a dus el 
apoi la un om din cetatea sa, şi i-a zis lui: „Eu sunt sfânt". Şi 
acela i-a zis: „N-am de unde să ştiu eu că eşti sfânt". „ Pentru 
că ţi-am zis eu, tu acum ştii", i-a răspuns lui. Dar omul n-a 
crezut. S-a dus el apoi la o bătrânică, şi i-a spus ei: „M-am 
dus la cutare cetăţean şi i-am spus lui că eu am zis că mă fac 
sfânt. Şi m-am făcut apoi, iar el nu mă crede". Bătrânica i-a 
răspuns: „Nu te crede şi nu are cum să te creadă “. „Dar i-am 
spus eu ", i-a zis el bătrânicii. „Nu-i de ajuns că i-ai spus ", îi 
răspunse ea, „ci trebuie să-i dovedeşti asta “. El a plecat apoi 
mai departe la alt cetăţean din cetate şi i-a spus şi la acela că 
nu-1 cred oamenii că el e sfânt. Atunci, acela i-a zis lui: „Nu 
te cred oamenii pentru că sfinţii stau cu sfinţii, şi de la ei iau 
sfinţenia ". „Dar unde să găsesc eu sfinţi? ", l-a întrebat el pe 
cetăţeanul cu care vorbea. Şi i-a spus lui acela unde să dea el 
de sfinţi. 

Purcezând el spre ei, mai înainte să ajungă în mijlocul 
lor Dumnezeu i-a spus celui ce-i călăuzea pe ei: Dstăzi va 
veni la voi un sfânt, şi voi să-l primiţi plecându-vă lui şi zi- 

căndu-i: Bine-ai venit la noi, sfinte! “. Călăuza le-a spus uce- 
nicilor, şi aceştia aşa au făcut când omul a ajuns la ei. 

Plecând înapoi în cetatea lui, nimeni nu l-a primit ca pe 
un sfânt, iar el se întreba şi îşi zicea: „ Ce să fac? La ce folos 
îmi este că sunt sfânt? Nimeni nu mă ştie ", şi le-a spus celor 
din cetate: „Am fost la cei sfinţi şi m-au primit ca pe un sfânt, 
iar voi nu spuneţi nimic, nu faceţi nimic în faţa mea Ei tă- 
ceau şi se mirau şi tăceau. El însă s-a întors iarăşi la sfinţi şi 
le-a zis lor: „ Voi m-aţi primit şi aţi cunoscut că sunt sfânt, dar 
cei din cetatea mea nu m-au crezut nici când le-am spus cum 
m-aţi primit voi“. Dar aceia nu i-au zis nimic mai mult, şi 
plecându-se lui i-au zis: „Mergi în pace, sfinte El a plecat 
iar în cetatea sa, şi îi părea rău în mintea lui că s-a făcut sfânt 
şi că nu vede nici un folos. Nu trecu mult timp şi plecă spre 
casa lui călăuza celor sfinţi. încă de la marginea cetăţii toţi 
cetăţenii se apropiau de el ca să le dea învăţătură, ca să-i vin- 
dece, ca să-i ajute, ca să-i întărească în ale lor. Ajuns la casa 
celui căutat şi intrând în casă, toţi dădeau să-l aştepte spre 
întoarcerea lui ca să-l conducă iarăşi toţi, şi aşa au şi făcut. 
Omul care-şi zicea sfânt le-a zis apoi lor: „ Vedeţi voi cum a 
venit la mine acest sfânt ca să vă îndemne el să mă credeţi ce 
v-am spus eu despre mine? Voi însă n-aţi voit să mă credeţi 
altfel Cetăţenii însă tot aşa îl priveau, ca şi până atunci şi nu 
altfel. Atunci el şi-a zis: „Când va mai veni sfântul la mine, 
voi merge şi eu cu el până la capătul cetăţii ca să văd ce va 
fi apoi la întoarcerea mea acasă". Aşa a făcut, precum a 
spus, dar când el s-a întors înapoi singur, fără sfânt, nici unul 
din cetate nu s-a ţinut după el cum s-au ţinut cu multul cei din 
cetate la venirea şi la plecarea celui sfânt. 

S-a sculat el apoi şi s-a dus, pus pe gânduri, ca să 
întrebe despre nedumerirea lui pe cei sfinţi. Ajungând la ei, 
le-a spus lor pe cele din mintea lui şi a cerut acum un răspuns 
de la ei, iar călăuza lor i-a răspuns aşa: „Noi te-am salutat ca 
pe un sfânt când ai venit şi când ai plecat, dar pentru că nu 
te privesc şi nu te primesc cei din cetate ca pe un sfânt, aceia 
au dreptate, şi tu nu ai". Iar el le-a spus lor: „Dar voi de ce 
mi-aţi spus sfânt? “. „Nu noi ţi-am spus sfânt, ci tu ţi-ai spus 
aceasta, în mintea ta". Şi el, iar i-a întrebat: „Dar sunt sau 
nu sunt sfânt? “. „ Tu eşti sfânt în mintea ta, iar noi cu darul 
Duhului Sfânt am văzut semeţia ta şi am lucrat ca să ţi-o 
stricăm ca pe ceva stricăcios peste tine. Omul sfânt este alt- 
ceva decât vede mintea ta “. Şi el le-a spus lor: „Lăsaţi-mă să 
stau cu voi o vreme, poate va înţelege şi mintea mea ca min- 
tea voastră după ce voi vedea la voi ce faceţi şi cum lucraţi “. 
Şi, după o vreme de stat şi de uitat la ei şi de auzit de la ei, el 
a înţeles că nu poţi să fii sfânt decât dacă iei învăţătură de la 
un învăţător încercat şi învăţat de Dumnezeu pentru folosul 
celor ce vor să fie sfinţi lui Dumnezeu, aşa cum ucenicii celui 
ce venise după el în cetate ascultau şi luau de la călăuza lor 
lucrul cel sfânt de lucrat şi de trăit. Şi întorcându-se el în ceta- 
tea sa, a început să vorbească oamenilor despre mintea lui 
semeaţă după ce învăţătorul acela i-a spus lui că oamenii din 
cetatea lui sunt îmbunătăţiţi în Dumnezeu şi că şi el va învăţa 
de la ei mulţime de învăţătură, aşa cum el şi mai mult îi îm- 
bunătăţise cu prilejul venirii lui în cetatea lor dându-le multă, 
multă învăţătură după voinţa lor cea bună şi setoasă după 
Dumnezeu. Şi aşa a început el cu umilinţa inimii, şi cu învă- 
ţătura apoi, poposind pe la mesele lor de bucurie în Duhul 
Domnului prin învăţătura celui sfânt care-i povăţuise pe ei 
pentru credinţa lor cu care atrăgea pe sfinţi în ajutorul lor cel 
pentru mântuire. 


lată, poporul Meu, ţi-am spus această pildă după ce am 
făcut-o arătată în mijlocul tău prin Duhul Meu Cel Sfânt. Ia 
din ea şi învaţă învăţătură cu învăţător, că numele tău este 
popor sfânt, şi tu trebuie să strici de lângă Mine iscodirile 
minţii, fiindcă Eu, Domnul, prin ceea ce am pătimit, fiind Eu 
însumi ispitit, pot şi celor ce se ispitesc să le ajut lor. Amin. 

Te-am învăţat să ştii să creşti pe Dumnezeu în tine, 
Ierusalime, căci Eu sunt trup şi cuvânt în mijlocul tău, şi nu 
mai încap nicăieri întreg cum încap la tine. Iar tu să cauţi să 
fii micuţ, ca să poţi învăţa, ca să poţi sta de mânuţă cu Mine, 
poporul Meu. îţi hărăzesc credinţă cu mare dar în ea, căci 
scris este: «Cel ce crede în Mine, râuri de ape vii vor curge 
din gura lui». îţi spun aceasta ca să întăreşti tu în mijlocul tău 
apele vii de peste tine, limbile Duhului Sfânt, cu care Eu te 
hrănesc şi de sus, şi de jos, şi din Mine, şi din cei prin care Eu 
vin şi îţi dau hrană cu creştere în ea pentru tine. E mare săr- 
bătoare venirea Mea la tine, că e greu fără cer pe pământ. E 
greu pe pământ, dar cu cerul nu e greu. Cea mai mare lucrare 
a ta să fie cea din Mine, şi care să-ţi dea sfinţenia inimii şi a 
minţii şi a trupului, căci Eu te ocrotesc cu mare ocrotire, ca să 
te am al Meu, poporul Meu. Umileşte-te sub mâna Mea cea 
binefăcătoare peste tine şi stai micuţ, ca să te pot creşte Eu şi 
nu tu, că Eu vreau ca tu să-Mi faci numai bucurii, Ierusalime. 

Tu să stai sub călăuză, iar altfel să nu stai, şi să Mă 
păstrezi cu mult dor în mijlocul tău, ca să te povăţuiesc, 
poporul Meu, şi ca să poţi tu cu Mine, Ierusalime sfânt. Amin, 
amin, amin. 

25 martie/7 aprilie 2003 

Duminica a cincea a Postului Mare, a cuvioasei Maria 
Egipteanca 

Omul îngâmfat învinuieşte de duh de mândrie pe cei ce II iubesc pe 
Domnul. Omul s-a îmbolnăvit de toate cele ce sunt din iad, iar 
duhul desfrănării îl nimiceşte pe om. Sfânta Maria Egipteanca se 
roagă la Tatăl pentru cei de pe pământ. 

P oposesc iar lângă voi cuvânt, iar Duhul Sfânt al 
cuvântului Meu vă încălzeşte la pieptul Meu 
rănit de dorul Meu cel pentru voi, căci voi sunteţi Ierusalimul 
Meu cel dorit şi atât de dorit de tot omul care s-a născut din 
om, de când Eu, Domnul, l-am făcut pe omul cel întâi zidit şi 
până la voi, cei ce sunteţi poporul Meu de azi, poporul cel din 
vremea venirii cuvântului Meu peste pământ după două mii 
de ani de la arătarea Mea trup între oameni vreme de treizeci 
şi trei de ani, iar pentru cei necredincioşi, vreme de trei ani şi 
jumătate. Amin. 

O, poporul Meu, întăresc la iesle pe cei ce-Mi aduc la 
tine cuvântul Meu. Vreau să-ţi dau putere de duh şi de suflet 
şi de trup, că Eu mereu ţi-am dat ca să poţi pentru Mine, 
fiindcă Eu fără voi, cei din trup, chiar dacă sunteţi aşa de mi- 
cuţi, nu pot nimic pe pământ. Nu pot pe pământ cu cerul, că 
pământul este plin de desfrânare, căci trupul pofteşte îm- 
potriva duhului, că omul pofteşte de pe pământ şi nu din cer, 
şi că antichrist nu se mai satură să-l momească pe om, cu faţa 
lui cea ascunsă, şi chiar dacă şi-ar scrie pe el numele, tot n-ar 
mai fugi omul de el, că e bolnav omul după toate cele din iad 
şi n-am doctor pe pământ care să ia iadul de pe pământ şi să-l 
aşeze apoi pe om în rai. 

V-aş lua pe voi şi aş trece cu voi din loc în loc peste 
pământ pentru ca să Mă arăt mai mult cu semnul venirii Mele, 
cu viaţa Mea trăită în om. M-aş duce cu voi să rostesc morţii 

şi iadului să-şi închidă gura şi să dea înapoi pe morţii lor, dar 
Eu, Domnul, am milă de voi şi dau să vă întăresc duhul şi 
trupul ca să puteţi pentru Mine, şi apoi, mai mult şi mai mult 
să vă dau întărituri cereşti ca să puteţi pentru lume, căci lu- 
mea a ajuns la sfârşit încă de pe când Eu am judecat-o pe ea 
şi pe stăpânitorul ei prin venirea Mea cea cu trupul între 
oameni acum două mii de ani. 

Omul îngâmfat din lume zice că voi aveţi duh de mân- 
drie, dar dacă aş face cu voi semne despre care nu s-a mai au- 
zit, ce ar mai zice omul care face atâtea minuni cu care să-l 
tragă pe om din calea pe care stau Eu cu cei ce sunt ai Mei? 
Iar de el nu mai zice că este mândru, şi îşi zice drept şi îşi zice 
deştept şi îşi zice că Mă are de Dumnezeu pe Mine, Cel 
smerit pe pământ şi în cer. Aş face de lângă voi şi din voi 
semne mari, văzute şi auzite de ochii şi de urechile celor de 
pe pământ, dar Eu după ce am lucrat pe cele mai presus de 
fire între oameni, M-a luat poporul cel în mijlocul căruia M-am 
arătat şi M-a răstignit pe cruce ca pe cei răufăcători. Minunile 
pe care Eu le lucrez azi cu voi sunt cu mult mai mari decât 
toate câte s-au auzit despre Dumnezeu pe pământ, fiilor din 
vremea acestui sfârşit. Eu n-am vorbit cu nimeni între oameni 
cum vorbesc cu voi. N-am vorbit nici cu Adam, nici cu Cain, 
nici cu Noe, nici cu Moise, nici cu David, nici cu Zaharia, 
nici cu Ioan Botezătorul, nici cu apostolii aşa şi atât cât vor- 
besc cu voi, fiindcă aşa minune n-a fost de când e veacul şi 
nici nu va mai fi alta decât împărăţia Mea în om în chip 
desăvârşit, curând, curând, şi apoi cerul pe pământ, iar Eu, în 
mijlocul dumnezeilor, Dumnezeu adevărat şi mult slăvit între 
oameni pentru judecata lor, pentru mântuirea lor, iar când Mă 
voi arăta cu toată slava Mea, se vor cutremura toate. 

Este scris în Scripturi cuvântul Meu care spune: «După 
strâmtorarea acelor zile soarele şi luna şi stelele se vor 
întuneca şi nu vor mai lumina şi vor cădea din cer, căci se vor 
zgudui puterile cerurilor, şi apoi, semnul Fiului Omului, la a 
Cărui arătare vor plânge toate neamurile pământului şi vor 
vedea pe Fiul Omului venind cu putere şi cu slavă multă peste 
pământ, şi se vor cutremura toate», precum este scris. Atunci, 
din cele patru vânturi, de la marginile cerurilor până la cele- 
lalte margini, îngerii Mei vor aduna pe cei aleşi ai Mei în ziua 
când nimeni nu se va aştepta. O, Eu, Domnul, voiesc să am 
ce aduna, poporul Meu, şi vreau să Mă vestesc, că Eu de 
aceea grăiesc pe pământ. Grăiesc ca să-Mi vestesc venirea şi 
ca să vă gătesc mereu, mereu pe voi, şi să strălucesc cu voi 
peste pământ de şapte ori mai tare decât soarele, şi dintre voi 
să ies spre oameni ca Mirele din iatacul Său, fiindcă în voi şi 
între voi Eu îmi am sălaşul, şi mult au aşteptat sfinţii această 
vreme a întoarcerii Mele între oameni, şi se uită la ea şi la voi, 
şi stăruiesc sfinţii înaintea Tatălui pentru Mine şi pentru voi, 
ca să biruiască Mielul Tatălui şi turma Sa cea mică de la sfâr- 
şitul venirii Fiului Tatălui pentru biruinţa sfinţilor Săi. Amin. 

Ierusalime sfânt, te privesc sfinţii, fiule mic, iar tu să fii 
slugă credincioasă şi înţeleaptă, ca să dau Eu prin tine hrană 
la timp celor ce Mă iau de la tine de hrană şi să Mă întind cu 
masa Mea din mijlocul tău, căci sunt milostiv, poporul Meu, 
iar tu eşti sluga Mea, copilul cel mic care împarte pe cele ale 
Tatălui, şi fericită este sluga aceea pe care venind Stăpânul o 
va afla făcând aşa, că peste toate avuţiile Sale o va pune. Şi 
iată, Stăpânul nu întârzie, şi vine ca să adune pe cei aleşi ai 
Săi din cele patru vânturi, iar slugile necredincioase care zic 
că Eu întârzii şi care se dau la mâncări şi băuturi bătând pe 
cei ce nu vor tot aşa să facă, veni-va Stăpânul în ceasul pe 


care nu-1 cunoaşte sluga şi îi va nimici dregătoria şi o va da 
pe ea cu cei făţarnici, căci n-a vegheat pentru venirea Stă- 
pânului ei. 

O, poporul Meu, biserica din lume este numai făţăr- 
nicie prin cei ce o stăpânesc pe ea. Cum să facem, oare, să-i 
dăm trezirea, să-i dăm învierea, aşa cum i-am dat-o Eu celei 
azi pomenite în duh de biserică prin rânduiala părinţilor 
sfinţi? Cum să facem, oare? 

Iat-o pe Maria Egipteanca. Rugăciunea ei către mama 
Mea Fecioara a luat-o pe ea şi a înviat-o pe ea, căci ea a cre- 
zut în Dumnezeu, şi apoi s-a trezit şi L-a iubit cu multă 
înviere în inima ei cea plină de căinţă şi de durere după vin- 
decarea ranelor Mele făcute de ea. O doare pentru lume pe ea, 
şi îi plânge duhul în cer după omul cel pierdut în desfrânări, 
şi stă în genunchi înaintea Tatălui rugându-se pentru Mine, 
Mielul Tatălui, ca să biruiesc peste lume cu turma Mea cea 
mică, cu tine, poporul Meu de azi, în care Eu stau cuvânt de 
înviere neste lume. Se roagă această sfântă la Tatăl şi zice aşa: 

I nvăţa-voi pe cei fără de lege căile Tale, 
Doamne, şi cei necredincioşi se vor întoarce 
la Tine, aşa cum m-am întors eu şi am urmat pe Fiul Tău Cel 
neispitit de păcat, şi Care m-a ajutat prin mijlocirea Maicii 
Sale la rugăciunea mea cea cu durere multă în ea. Fă minune 
nemaiauzită şi ia de pe pământ duhul desffânării care arde în 
trupul omului foc nestins, foc mistuitor ca să nu mai rămână 
nimic din om. Dar Tu, Cel ce prin Fiul Tău Cel preaiubit, prin 
Care l-ai zidit pe om după chipul şi asemănarea Sa, l-ai făcut 
la sfârşit din nou pe om născându-L pe El din Fecioară între 
oameni şi purtând trup omenesc pe pământ, fă Tu, ca un Tată 
mare în cer şi pe pământ, fă Tu prin Fiul Tău Cel ce S-a răs- 
tignit pentru păcatele oamenilor, fă să strălucească pe pământ 
şi peste om lumina dumnezeirii Tale, taina Fiului Tău întru 
venirea Sa cea plină de taină, cuvântul Său care înviază pe cei 
morţi cu trupul şi cu duhul, Tată al sfinţilor. 

Eu după ce m-am lepădat de păcat n-am mai voit nici 
să văd lumea în care arde păcatul şi tot omul din ea, şi am 
primit darul pocăinţei şi lacrima lui cea plină de iubire pentru 
Fiul Tău Cel ce a murit pe cruce din pricina păcatelor nea- 
mului omenesc. M-a durut în toată viaţa trupului meu trupul 
şi sufletul şi duhul pentru chinul Fiului Tău în vremea crucii 
Lui, iar El mi-a dat îngeri care să-mi slujească luptei mele 
pentru dragostea de Fiul Tău şi de sfinţii Lui care ca şi mine 
s-au luptat să se lepede de diavol şi să se dea lui Dumnezeu, 
Cel ce l-a zidit din pământ pe om. 

Mi-a fost atât de dor să grăiesc din Tine peste cei ce 
duc pe spatele lor cel micuţ şi plăpând calea cea cu greu pe ea 
a venirii Fiului Tău cuvânt pe pământ, că Tu eşti un Dum- 
nezeu aşa de mare, iar ei sunt tare, tare slăbuţi, tare îndureraţi, 
tare doritori de odihnă după greu, că Tu eşti povara lor cea 
greu de purtat, şi Tu ai un popor care aşteaptă de la ei puteri 
şi mângâieri, şi iarăşi puteri, iar Tu le ştii lor povara şi plângi 
cu sfinţii de mila lor, şi în cea mai desăvârşită taină Tu, Tată, 
le dai lor har ca să poată ce ai Tu de putut în vremea aceasta 
prin Fiul Tău Cel iubit, Care a binevoit întru ei pentru a Sa 
venire, Tată Savaot. Trupul meu cel ceresc stă îngenuncheat 
de iubire pentru ei înaintea Ta, şi îţi cer pentru ei mult cer, 
multă biruinţă din ei asupra diavolului care ţine lumea în în- 
tunericul ei. Fă din ei lumina Ta, lumina lumii, Tată, căci ei 
sunt cu trupul. Dă oamenilor de pe pământ har din har, prin 
poporul Tău cel de acum. Fă neamul omenesc să se întoarcă 
la Tine şi la dragostea de Tine şi să sfinţească numele Tău pe 
pământ ca şi în cer. 

Întinde-Ţi cortul împărăţiei Tale peste pământ. Tată al 
sfinţilor, şi prin Fiul Tău Cel plin de mântuire a lumii 
varsă-Ţi apele vieţii peste toată făptura, dar ajută-i pe cei 
mici ai Tăi să Te poată vesti de la marginile cerurilor până la 
celelalte margini, ca să Te faci cunoscut făpturii omeneşti de 
Stăpân din veci şi până-n veci şi să ştie că numai Tu eşti 
Stăpânul. Dar ştie, oare, neamul oamenilor care sunt margi- 
nile cerurilor? O, dă-le, Doamne, oamenilor cartea venirii 
Tale, iar ei să o ia şi să citească în ea şi să ia din ea lumina Ta 
şi să crească în ei legile sfinţeniei, ca să priceapă cartea Ta, 
Doamne, şi să înţeleagă din ea marginile cerurilor. Amin. 
Aceasta este ruga mea înaintea Ta în ziua mea de sobor între 
sfinţii Tăi, care mijlocesc la Tine pentru înnoirea făpturii, 
pentru viaţa veacului ce va să fie pe pământ după învierea 
morţilor şi după mult aşteptata Ta venire însoţită de toţi sfinţii 
Tăi apoi, în slava Noului Ierusalim, cetatea cea sfântă, lucră- 
toare din cer şi de pe pământ, ca să biruiască prin ea Mielul 
Tău, Domnul Iisus Hristos, şi cei împreună cu El, care au bi- 
ruit şi biruiesc prin Sângele Lui şi prin cuvântul mărturiei lor 
acum, la sfârşit de timp. Amin, amin, amin. 

E u acum îmbrăţişez pe sfinţii Mei, poporul 
Meu, şi cu ei te îmbrăţişez pe tine, cel aş- 
teptat de sfinţi. Aşează-te tot mai în veghe ca să înţelegi tu 
taina care te poartă pe tine în ea şi ca să nu fii ca pe pământ, 
şi să fii ca în cer, Ierusalime. 

Binecuvântată să fie de Domnul Du mn ezeul tău ieşirea 
ta acum pentru vestirea Mea cu tine în mijlocul lumii. Te voi 
acoperi în norii slavei Mele, dar te voi vesti că eşti al Meu şi 
că pot peste tine şi că sunt în tine şi cu tine. Binecuvântată să 
fie lumea care va da să te vadă şi să te urmeze înspre Mine cu 
calea sa. Binecuvântaţi să fie cei ce te vor vesti cu Mine pe 
tine ca să audă neamurile petrecerea lui Dumnezeu cu tine. 
Binecuvântată să fie călătoria ta şi vestirea Mea şi a ta între 
oameni, că Eu pentru Mine şi pentru tine fac cale tare prin lu- 
me, fiindcă se apropie cu multul slava Mea cu tine şi învierea 
multora şi răscumpărarea făpturii, Ierusalime român, că ma- 
re, mare este taina pământului român şi plata lui de la Dum- 
nezeu prin coborârea Mea pe el acum, la sfârşit de timp. 
Amin. 

Pace ţie, Ierusalime român! Fac cale, Eu, Domnul, 
pentru Mine şi pentru tine, şi fac cale mulţimilor spre Noi ca 
să ia lumină din lumina Mea cea care este pururea cu tine 
pentru ca să ia lumea calea spre Dumnezeu şi să nu rămână 
ea în întunericul ei. Amin. 

Pace ţie, poporul Meu, şi lasă-te întru slava Mea de 
peste tine, căci Eu pentru viaţa ta le spun şi duhurilor rele 
„Pace vouă!“, ca să poţi tu să străbaţi prin întuneric, iar întu- 
nericul să se tragă în lături, căci lumina luminează în întune- 
ric, şi întunericul nu a cuprins-o. Amin. 

«Fiţi copii dulci, fiţi copii frumoşi şi staţi într-un duh 
cu toţii, căci am cârmă din cer şi de pe pământ între voi», vă 
zice vouă Tatăl. 

Iar Eu, Fiul Său, vă spun: fiţi frumoşi, căci fericirea 
aceasta este a celor ce poartă slava venirii Mele cu sfinţii, fru- 
museţea slavei Domnului în omul care are în trupul său pe 
Duhul Sfânt, Mângâietorul făpturii. Mângâietorul tău, 
poporul Meu, pacea ta şi frumuseţea ta cea de la Mine, 
Ierusalime sfânt. Amin, amin, amin. 

Praznicul Intrării Domnului în Ierusalim. Duminica 
Floriilor 

Când nimeni nu se aşteaptă să vină Domnul, El vine prin taina 
cuvântului. Cuvântul vine pe pământ cu veşnicia, înlăturând vre- 
melnicia. Cetatea Sfântă Noul Ierusalim, este nume din cer. Taina 
crinilor şi a trandafirilor este covor de flori de rai, fii vii, care 
altoiesc viaţa în oameni. Nimeni nu-l poate asculta cu iubire decât 
pe cel pe care-l iubeşte. 

T atăl Meu este în Mine când grăiesc peste tine, 
Ierusalime. Vin la tine, poporul Meu cel din 
români, căci cu tine am împlinit Eu Scriptura venirii Mele a 
doua oară de lângă Tatăl ca să intru în lume cuvânt de înviere 
şi semn de mântuire veşnică, aşa cum am intrat acum două 
mii de ani în Ierusalim după ce am cinat cu Lazăr, cu Maria 
şi cu Marta în Betania, şi când pentru învierea lui Lazăr 
mergeau după Mine mulţime de iudei ca să Mă urmeze şi ca 
să vadă pe cel înviat de Mine, şi care aflând că voi merge la 
Ierusalim a doua zi luau stâlpări în mâini şi Mă urmau şi 
strigau: «Osana! Binecuvântat este Cel ce vine întru numele 
Domnului, împăratul lui Israel!». Ucenici mulţi văzându-Mă 
pe mânz de asină intrând au înţeles atunci că Eu sunt Domnul, 
Care Se preaslăveşte prin Tatăl, şi că pentru Mine era scris în 
prooroci: «împăratul tău vine, fiică a Sionului, şezănd pe 
mănzul asinei». Iar Eu am zis Tatălui: «Tată, preaslăveşte-Ţi 
numele!». Şi atunci din văzduh glasul Tatălui a zis: «L-am 
preaslăvit, şi iarăşi II voi preaslăvi!». Toată mulţimea adu- 
nată s-a întrebat: «Ce este acest glas: tunet, sau înger care a 
vorbit?». Iar Eu, Cel purtat de asin, am zis: «Nu pentru Mine, 
ci pentru voi s-a făcut acest glas, căci acum este judecata 
acestei lumi, iar stăpânitorul lumii va fi aruncat afară». 
Amin. 

O, Ierusalime de azi, alesul Meu popor întru care bine- 
voiesc Eu cu glasul Meu cel ceresc peste pământ şi peste 
lume! Tot aşa şi azi lucrez, şi în mare taină lucrez, ca să ating 
cu cuvântul Meu inimile celor aleşi ai Mei care cunosc glasul 
Păstorului Care vine, precum este scris să vină. Dacă aş lucra 
cu semne mari, Eu nu te-aş mai putea păstra, că ar veni lume 
nelegiuită ca să vadă slava Mea de peste tine, şi lumea este 
peste ea cu păstori care te-ar duşmăni ca şi pe Mine, poporul 
Meu. Lucrăm în taină mare, fiindcă aşa este cea de a doua 
Mea venire, este când nimeni nu se aşteaptă să vin, iar Eu în 
mijlocul tău îmi scriu cartea venirii Mele şi cu ea judec, căci 
am spus şi atunci, şi spun şi acum că nu Eu, ci cuvântul pe 
care Eu îl rostesc peste necredinţa de pe pământ, acela va 
judeca lumea. Amin. Vestesc prin tine, Ierusalime, acest cu- 
vânt al venirii Mele, ca lumea să înţeleagă apoi că Tatăl M-a 
trimis cuvânt peste lume în mijlocul tău, când Eu, Domnul, 
Mă voi preaslăvi cu zgomot puternic din mijlocul tău ca să 
arăt binecuvântarea acestui pământ pe care Eu l-am ales pen- 
tru slava cuvântului Meu din el peste pământ. Am ales de la 
facerea lumii acest pământ, de la facerea cerului şi a pămân- 
tului, şi lumea va înţelege desăvârşit aceasta curând, curând. 
Amin. 

Te păstrez în mare taină cu slava Mea de peste tine. Am 
grijă mare să Mă slăvesc pe deplin cu cuvântul cu care Eu te 
acopăr pe tine, poporul Meu Ierusalim, iar tu să nu cauţi 
nimic mai mult decât să fii slava Mea, viaţa Mea în mijlocul 
lumii, taina înţelepciunii sfinte să fii, căci Eu te învăţ mereu, 
mereu, ca să fii tu cel mai mare învăţat de pe pământ. Iar când 
nu va mai fi învăţătură pe lume, tu să fii înţelepciunea cea 
pentru om, şi să vină omul să ia de la tine, de la cele ce Eu, 

Cuvântul lui Dumnezeu 


Domnul, revărs peste tine în zilele Mele cu tine, zilele venirii 
Mele a doua oară de lângă Tatăl, poporul Meu. Amin. 

Nu ştie omul, iar Eu vreau ca tu să ştii, şi să ia şi omul 
învăţătura Mea de peste tine, că omul nu ştie cum să Mă 
iubească. Dacă vrei să-L iubeşti pe Dumnezeu, trebuie să-L 
asculţi pe El. Dacă vrei să-L asculţi pe Dumnezeu, trebuie 
să-L iubeşti pe El, că nimeni nu poate asculta cu iubire decât 
pe cel pe care-L iubeşte. Şi ca să Mă iubească omul, el trebuie 
să creadă în Mine, dar nu pentru o clipă, la nevoia lui, ci 
pentru veci de veci, fiindcă omul n-a putut să facă ce am făcut 
Eu. Eu când M-am vorbit cu Tatăl ca să-l facem pe om după 
chipul şi asemănarea Noastră, am luat lut şi am Scut din el 
chipul Meu, şi apoi am Scut din el, la cuvântul suflării Mele, 
came şi vene din lut. Să nu se mai mire nimeni de Scriptura 
învierii morţilor, Scriptură rostită de Mine. Eu din lut l-am 
adus pe om la viaţă, după chipul şi asemănarea Mea la în- 
ceput şi la sfârşit, căci la învierea Mea dintre morţi, au înviat 
sfinţii din morminte şi au stat pe picioarele lor şi s-au arătat 
în Ierusalim. Eu am Scut minunea aceasta pentru că Eu sunt 
învierea şi viaţa, şi de la Mine trebuie să le aibă omul pe ele, 
fiindcă pentru aceasta am venit Eu de la Tatăl Om între oa- 
meni. Din pământ s-au Scut toate, până şi omul, după ce s-au 
Scut la cuvântul Meu toate cele ce au duh de viaţă în ele. Eu 
l-am Scut din lut pe om, şi apoi, împotriva acestei minuni a 
Mea, omul a Scut lut din trupul lui, căci a tras omul la cele 
din care a fost el Scut de Dumnezeu. A Scut omul lut din 
carne şi vene, iar Eu am venit pe pământ cu minunea învierii 
omului şi cu minunea învierii Mele, ca să înţeleagă omul că 
este înviere a morţilor şi că nu în zadar am rostit Eu Scriptura 
învierii celor morţi la trâmbiţa Mea cea de apoi. 

O, poporul Meu, ca să-L asculte omul pe Dumnezeu, 
trebuie să-L creadă şi trebuie să-L iubească din tot sufletul 
său, din tot cugetul său şi din toată virtutea sa cea din Dum- 
nezeu luată pentru a-L iubi pe Dumnezeu. Omul însă e cu 
ochii lui pe toate cele Scute de om şi nu mai ştie bietul de el 
să se uite la Mine şi să Mă vadă şi să Mă înţeleagă din Spturi. 

Azi e sărbătoarea cea de acum două mii de ani când 
Eu, Domnul, am împlinit proorocia intrării Mele pe mânz de 
asină în Ierusalimul patimilor Mele, Ierusalime de azi, şi 
vreau, fiule scump, să te învăţ pe tine taina glasului Domnului 
de peste tine. Taina glasului Meu peste om este ca omul să nu 
mai trăiască apoi vremelnic, ci să trăiască veşnic. Amin. Când 
am intrat în Ierusalim pe asină, Eu am vorbit cu Tatăl şi am 
zis: «Părinte, preaslăveşte-Ţi numele!», iar Tatăl din văzduh 
a rostit şi Mi-a răspuns: «L-am preaslăvit şi iarăşi II voi prea- 
slăvi!». Iată grăirea lui Dumnezeu cu omul, cu Fiul Omului, 
Ierusalime de azi. Eu cât am petrecut pe pământ cu trupul 
văzut, nu am trăit vremelnic, ci am trăit viaţă veşnică, nu via- 
ţă vremelnică. Aveam duhul plin de Tatăl, căci Tatăl era în 
Mine. Tu cât eşti văzut de om, poporul Meu, să nu trăieşti 
vremelnic, şi să trăieşti viaţă veşnică, nu vremelnică, şi să ai 
duhul plin de Fiul Tatălui, căci Eu sunt în tine, iar Tatăl este 
în Mine, Ierusalime. O, e mare de tot taina iubirii Mele în om, 
taina iubirii omului în iubirea Mea cea din Tatăl, iar Eu lucrez 
în mijlocul tău minunea acestei taine pe care tu, ca un copil 
ce eşti, tot aşa o şi înţelegi, Ierusalime mic. Dar Scriptura zi- 
ce: «Nu fiţi copii la minte, ci fiţi copii când e vorba de rău- 
tate; la minte însă fiţi desăvârşiţi». 

Inima omului e casa Mea, iar mintea lui e duhul Meu 
în cel ce Mă are pe Mine de Făcător al său. O, e mare lucrare 
să fie Dumnezeu Făcătorul omului cel ieşit din om, dar nu are 
omului cine să-i spună taina facerii lui acum când Eu am 


venit cuvânt pe pământ pentru naşterea din nou a lumii, pen- 
tru înnoirea lumii, începând cu omul, căci Eu, Domnul, pen- 
tru om le-am făcut pe toate câte sunt făcute de Mine la înce- 
put de lume, şi pe toate câte sunt în ea sub ascultarea Mea, 
pentru om sau împotriva omului. Eu l-am făcut pe om ca să 
trăiască viaţă veşnică şi i-am făcut grădină de rai şi l-am învă- 
ţat în ea pe om să Mă iubească cu ascultare, dar el s-a des- 
prins din iubirea Mea şi a luat în trupul lui apoi frica, şi din 
frică s-a ascuns de Mine după ce nu M-a mai ascultat el şi cu 
femeia sa cu care n-a mai vrut el să fie întru Mine, Făcătorul 
omului, ci s-a semeţit întru sine, şi aceasta l-a căzut pe el din 
Dumnezeu şi din raiul iubirii Mele pentru omul cel zidit de 
mâna Mea şi din duhul de viaţă pe care l-am pus în el ca să 
fie omul după chipul şi asemănarea lui Dumnezeu şi să tră- 
iască omul în rai viaţă veşnică. 

O, Ierusalime de acum, îmi deşert în tine cu multul 
cuvântul facerii din nou a lumii, viaţa veşnică, viaţa cea cu 
iubire de Dumnezeu în ea pentru om. îl rog pe om să iubească 
viaţa veşnică în viaţa lui pe pământ, că Eu, Domnul, voiesc să 
vin cu cerul desfăcut în faţa omului şi să aşez sub cer raiul, 
pământul cel nou şi cerul cel nou şi învierea morţilor care se 
vor scula şi vor mărturisi această venire a Mea la tine cuvânt 
pentru învierea făpturii, poporul Meu. 

Ridicaţi-vă, fiilor, din zi în zi mai mult la viaţa cea 
veşnică pe pământ şi fiţi desăvârşiţi la minte, că Eu am mare 
lucrare peste voi, de se miră sfinţii şi îngerii cei nevăzuţi de 
lucrarea Mea de peste voi. Astăzi e sărbătoarea stâlpărilor, 
sărbătoarea florilor, şi Eu voiesc să fac din voi vase mirosi- 
toare de Duhul Sfânt, copii ai Ierusalimului nou. V-am dat 
nume ca în cer, nu ca pe pământ, şi v-am numit Cetatea 
Sfântă Noul Ierusalim, căci petrec îngerii şi sfinţii cu voi în 
coborâre cerească slăvind pe Domnul, Care vine cu sfinţii 
Săi. Mii şi milioane de crini şi de trandafiri am zis, prin cu- 
vântul Meu din zilele voastre, că voi sădi pe pământul român, 
ţara venirii Mele, Noul Meu Ierusalim, şi voi trebuie să altoiţi 
vieţile oamenilor, copii ai venirii Mele, ai zidirii Mele de veac 
ceresc pe pământ şi peste om, iar voi să nu trăiţi vremelnic, ci 
să trăiţi viaţa Mea cea veşnică în voi, viaţa Domnului întru 
venirea Sa la voi. Amin. Taina glasului Meu de peste tine te 
învaţă să nu trăieşti viaţă vremelnică, ci viaţă veşnică pe pă- 
mânt, Ierusalime sfânt, şi să preaslăveşti numele Domnului 
de pe creştetul tău, şi să fii covor de flori de rai, covor de crini 
şi de trandafiri în calea Mea spre tine, şi apoi cu tine în calea 
Mea spre om, ca să altoim vieţile oamenilor cu viaţa ta de pe 
pământ, poporul Meu de azi. Eu vreau să fac cu tine minunea 
învierii morţilor, iar tu trebuie să fii desăvârşit la minte şi să 
vezi pe cele ce nu se văd şi să le aduci la vedere, şi toate spre 
zidire să se facă. 

Căutaţi să fiţi cu înţelepciune în bine şi nevinovaţi la 
rău, ca să nimicim cu grabă pe satana, fiilor, şi să se ridice 
moartea de pe pământ, căci celor necredincioşi în înviere le 
spun Eu, Domnul, că dacă nu este înviere a morţilor, nici Eu 
n-am înviat. Dacă morţii nu înviază, nici Eu n-am înviat. Eu 
însă, celor ce cred în învierea celor adormiţi aşa cum a crezut 
Marta le spun că Eu, Domnul Cel înviat, am fost începătură a 
învierii celor adormiţi şi învierea morţilor, şi le spun că cel ce 
crede în Mine are viaţă veşnică. Amin. 

O, poporul Meu, te aşteaptă sfinţii cu răsplata lor cea 
de la Mine, cea de la sfârşit de timp. Te aşteaptă morţii ca să 
învieze ei la trâmbiţa Mea cea de apoi şi care va răsuna din 
mijlocul tău, că aşa destin ţi-am hărăzit Eu ţie, dar caută cu 
toată fiinţa ta să Mă iubeşti desăvârşit şi să Mă asculţi, căci 

Eu sunt Du mn ezeul păcii, Ierusalime. Am în mijlocul tău 
Duhul Meu, iar tu să asculţi aşa cum Eu te-am învăţat, şi vei 
mânca din fructul fericirii tale cu Mine, căci aşa este plata 
celor ce ascultă cu iubire. Nimeni nu-1 poate asculta cu iubire 
decât pe cel pe care-1 iubeşte. Amin. 

Luaţi din duhul iubirii Mele, şi aşa să iubiţi voi, copii 
ai vremii venirii Mele. Lăudaţi pe Domnul şi facerea Lui cea 
nouă peste pământ, ca să audă Tatăl pe cei ce sunt ai Mei din 
lume. Aduceţi Mie iubire, fiilor, şi faceţi aceasta pentru 
învierea făpturii, şi cântaţi şi binecuvântaţi pe cele ce vor fi şi 
vor rămâne. Amin. 

Aşteaptă pe Domnul, îmbărbătează-te şi să se în- 
tărească inima ta, şi aşteaptă pe Domnul, Ierusalime sfânt, şi 
crede, fiule, că vei vedea bunătăţile Domnului în pământul 
celor vii. Amin. 

Laudă pe Domnul, Ierusalime, căci mărturia slavei Lui 
este în mijlocul tău, şi Eu voi înălţa puterea ta, şi tu, pe a Mea, 
şi vom lucra şi vom zidi pe pământ viaţa veacului ce va să fie 
curând, curând pe pământ. Amin, amin, amin. 

7/20 aprilie 2003 

Praznicul învierii Domnului 

Lumea şi biserica ei nu II aşteaptă pe Domnul, iar cei din morminte 
aud cuvântul venirii Lui, şi ţărâna lor se va face om, şi morţii se vor 
ridica. Domnul voieşte să spună: omul a înviat! Lucrarea cuvân- 
tului nu se opreşte, după cum a proorocit arhiereul Irineu. Biserica 
cea dintâi a fost zidită din nou, şi orice proorocie împlinită este 
adevărată. Domnul a grăit mereu prin prooroci. 

F ace vouă! Pace vouă! Pace vouă! Primul Meu cu- 
vânt de după înviere pentru ucenicii Mei acesta a 
fost: «Pace vouă!». La acest cuvânt ei au prins vlagă, căci 
erau obosiţi de durerea zilelor cât Eu, Domnul şi învăţătorul 
lor, Mi-am împlinit iubirea cea pentru om, jertfa pe cruce a 
trupului Meu, iar ei au stat îndureraţi. 

Hristos a înviat, Ierusalime român! Hristos a înviat, 
poporul Meu de azi! Eu, Do mn ul Cel înviat a treia zi din 
mormânt, te cuprind în pacea învierii Mele, şi tot aşa să Mă 
cuprinzi şi tu, căci sunt rănit de tot ce văd pe pământ. îşi 
spune lumea ,, Hristos a înviat! “, dar ea nu se lasă de păcatele 
ei, şi se duce, zice ea, de se împărtăşeşte cu Hristos la bise- 
rică. Se distrează lumea lumeşte şi îşi zice: „Hristos a în- 
viat! “ mâncând şi bând şi chefuind, poporul Meu. Ce trişti 
erau ucenicii Mei de jalea lor pentru Mine, Cel omorât de po- 
porul Meu, şi apoi ce uimiţi erau ei de fiorul arătării Mele în 
mijlocul lor după învierea Mea! Umblau îndureraţi şi nemân- 
caţi, şi apoi petreceau uimiţi de minunea împlinirii Scriptu- 
rilor învierii Mele, şi trăiau ucenicii Mei în Duhul Meu, căci 
Eu după înviere le-am spus: «Luaţi Duh Sfânt! Şi îmi veţi fi 
Mie martori în Ierusalim şi în toată Iudeea şi în toată lumea». 

Acum două mii de ani am venit de la Tatăl, precum era 
scris în prooroci, şi lumea nu s-a aşteptat să vin. Dar Eu am 
venit în lume şi am împlinit Scripturile venirii Mele trup între 
oameni în mijlocul poporului iudeu pe care îl alesese Tatăl 
să-I slujească Lui între popoarele de pe pământ. Am venit, 
dar lumea nu s-a aşteptat să vin, iar slujitorii bisericii nici 
atât. Nu i-am întrebat pe ei pentru venirea Mea. Pe cei ce 
slujeau în templu, mai mari peste el, nu i-am întrebat dacă să 
vin sau să nu vin, dar au văzut că Eu eram Cel ce era scris să 
vină, şi au împlinit ei Scriptura răstignirii Mele, numindu-Mă 
dezbinător al poporului Domnului, hulitor al neamului lui 
Israel, pentru că le spuneam păcatele, că doar se vor curăţi de 


ele. Când au văzut că am înviat aşa precum am spus dinainte, 
nu ştiau cum să se mai ascundă de vină, şi au plătit pe stră- 
jerii mormântului Meu ca să mintă că M-au furat ucenicii. 

Mi-am împlinit răstignirea şi învierea precum am spus 
mai dinainte, şi după ce am mai petrecut cu ucenicii timp de 
patruzeci de zile din timp în timp, M-am aşezat în Tatăl şi am 
început cu multul să lucrez prin ucenici peste pământ, şi 
biserica Mea trăia, iar Eu trăiam în ea. Ea nu era din lumea 
aceasta, precum nici azi nu este din lumea aceasta biserica 
Mea, poporul Meu de azi, pe care Eu, Domnul, l-am scos din 
lume, şi prin care lucrez peste lume duhul înnoirii lumii. 
Amin. 

Sunt rănit de tot ce văd pe pământ. Eu am venit cuvânt 
de înviere peste lume, şi lumea nu s-a aşteptat să vin, iar slu- 
jitorii bisericii ei nici atât. Nu i-am întrebat pe ei pentru 
această venire a Mea cuvânt pe pământ ca să nasc din el din 
nou lumea, s-o fac de la început, precum este scris în Scrip- 
turi să fie. Nimic nu fac decât ce este scris în Scripturi. Este 
adevărat că nu-i întreb pe ei dacă să vin sau să nu vin cuvânt 
de înnoire a lumii, dar le spun şi lor cuvântul pe care-1 ros- 
tesc, le arăt şi lor tot ce lucrez, şi le arăt lor faptele lor rele, că 
doar, doar se vor curăţi de ele ca să- Mi slujească Mie şi nu 
loruşi şi nu omului care nu ştie, săracul, ce înseamnă viaţă şi 
moarte, şi ce înseamnă înviere a morţilor, şi ce înseamnă 
venirea Domnului şi nădejdea omului în toate acestea. Oare, 
pentru venirea Mea pe care Eu am profeţit-o că va veni cine 
trebuie să nădăjduiască în ea? în învierea morţilor cum şi cine 
trebuie să nădăjduiască? Cine îl mai învaţă pe om dragostea 
de Dumnezeu, viaţa sfântă şi aşteptarea învierii morţilor şi 
venirea Mea apoi cu viaţa cea veşnică pe pământ? 

O, omule care mergi la biserică pentru că e Paştele 
după cum ştii din strămoşi! Ce faci tu pentru sărbătoarea 
asta? Şi în ea ce faci? Şi după ce trece ea ce faci tu, omule, şi 
cine te învaţă pe tine ce să faci? O, omule fără de călăuză 
peste tine, Eu când am înfiinţat pe pământ biserica am 
facut-o întreagă, nu am făcut-o numai din preot şi din turma 
lui, că fără de darurile ei toate ea nu poate fi. Ea fără prooroc 
în ea nu este, şi tu nu mai ştii decât pe preot, şi nici pe ace- 
la nu-1 ştii decât după haină, omule fără de călăuză peste tine. 
Mă uit cu dor şi cu durere la biserica Mea cea dintâi, şi Mă 
uit la strămoşii tăi, omule de azi, că ei ştiau ce înseamnă bi- 
serică, ştiau ce înseamnă Dumnezeu pe pământ, şi se duceau 
la prooroci şi aflau de la Dumnezeu. O, omule fără de călău- 
ză, cum de nu te îndeamnă preoţii tăi care te botează şi te cu- 
nună şi te înmormântează, cum de nu te învaţă ei şi dragostea 
de Dumnezeu, care nu poate fi împărţită şi diavolului în via- 
ţa ta de om? Cum de nu te trimit ei la izvorul Meu care curge 
din gura Mea peste pământ în vremea aceasta ca să spele 
lumea în acest râu al vieţii şi să odrăslească omul viaţă din 
viaţa Mea? Te duci la biserică şi iei lumină din mâna 
preotului care întinde lumânarea aprinsă şi spune tuturor 
„Veniţi de luaţi lumină!", şi tu nu ştii ce înseamnă lumina, 
omule fără de dascăl pe pământ. îţi spune ţie preotul tău că 
lumina lumii şi învierea ei şi a ta sunt Eu, Domnul? îţi spune 
el să Mă urmezi pe Mine în toată viaţa ta ca să-ţi pot aduce 
Eu viaţa veacului ce va să fie? 

A venit vremea ca cei din morminte să audă glasul Fiu- 
lui lui Dumnezeu, şi aceştia curând, curând vor învia din pă- 
mânt, căci ţărâna se va face om, aşa cum a fost înainte de a fi 
ţărână, şi vor învia cei din morminte la glasul Meu de azi, 
care grăieşte în mijlocul neamului român. 

O, omule fără de călăuză, Mi-e milă de tine şi te învăţ 
să vezi şi să auzi şi să crezi în venirea Mea după tine. Vreau 

să trag la Tatăl tot neamul omenesc, dar potrivnicul Meu, 
omul fărădelegii, îmi stă împotrivă. Numai că Eu îl nimicesc 
şi îl voi nimici cu suflarea gurii Mele, cu glasul Meu care se 
face carte pe pământ, cu cerul Meu de sfinţi, care se face sul 
şi se dă în lături la tot omul care vrea să-şi vindece auzul şi 
văzul şi vorbirea şi duhul şi trupul şi sufletul cel dat lui de 
Dumnezeu, şi să poată omul spune după adevăr: „ Hristos a 
înviat! iar Eu şi cu Tatăl şi cu sfinţii şi cu îngerii să spun 
plin de lacrimile bucuriei veşnice: „Omul a înviat! Amin. 

O, Ierusalime român, am spus în vremea când trâm- 
biţam din trâmbiţa Mea Verginica, am spus: «Biserica Mea 
cea dintâi va fi zidită din nou». Am spus, şi am împlinit 
aceasta, căci tot glasul cuvântului Meu prin acest izvor de 
cuvânt al venirii Mele după două mii de ani, este cuvânt 
adevărat, cuvânt împlinitor. N-am întrebat dacă să fac aceas- 
ta, n-am întrebat pe mai-marii bisericii din lume, dar am fă- 
cut pentru că Eu, Domnul, am făgăduit să împlinesc aşa. Dacă 
îi întrebam pe ei, ei nu M-ar fi auzit, nu M-ar fi crezut, nu ar 
fi voit să împlinească ei cuvântul Meu cu care şi la ei am 
strigat pentru învierea lor. Ei însă sunt prea mari peste om, şi 
ţin mai mult la slava lor decât la slava Mea, care este umilinţa 
şi credinţa şi dragostea Mea pe care Eu, Domnul, le pun pe 
ele în cei umiliţi, în cei săraci cu duhul, care cunosc împărăţia 
cerurilor când ea bate la uşa lor ca să-l deschidă Domnului ei, 
Domnului împărăţiei cerurilor. Amin. 

«Vai de cetatea, vai de biserica peste care nu este 
prooroc!», aşa este scris în Scripturi. Această proorocie a 
Scripturii îi judecă pe toţi oamenii de pe pământ care nu au 
pe Dumnezeu prin prooroci. Cei ce au nevoie de Dumnezeu, 
au pe Dumnezeu în mijlocul lor, că le dă Domnul să aibă. Dar 
cei ce nu au nevoie de Domnul, aceia au peste ei pe potriv- 
nicul Meu, omul fărădelegii, pe care Eu, Domnul, îl nimicesc 
şi îl voi nimici mereu, mereu cu suflarea gurii Mele, cu glasul 
Meu de trâmbiţă, căci Eu sunt Atotputernicul şi pot tot ceea 
ce voiesc. Amin. Dacă omul poate, pot şi Eu, şi pot ca un 
Dumnezeu şi nu ca un om, şi pot peste cer şi peste pământ şi 
peste om, iar ceea ce fac Eu cine poate strica? 

O, Ierusalime român, o, poporul Meu de azi, întru care 
Eu binevoiesc să cuvintez cuvântul venirii Mele, pregătirea 
cea pentru mântuirea sau pentru judecata făpturii! Iată, bi- 
serica Mea cea dintâi a fost zidită din nou. Amin. N-am avut 
ce să mai aleg din ceea ce este pe pământ biserică a lumii. 
Mi-am ales un slujitor, martor al zidirii bisericii Mele din 
nou, şi Mi-am zidit-o, căci am duhul proorociei prin care lu- 
crez şi cuvintez, şi am glasul cuvântului Meu care grăieşte de 
deasupra ta ca în rai peste omul cel zidit de mâna Mea, o, 
grădiniţă a minunilor cuvântului Meu! Martorul Meu cel din 
biserica cea din lume s-a temut ca şi Petru şi a rostit lepădare 
de minunea venirii Mele acum când Eu vin ca să înnoiesc 
făptura cu cuvântul Meu cel plin de înviere. Nu-i nimic dacă 
el s-a temut. Eu nu M-am împiedicat în aceasta, şi merg ho- 
tărât cu pasul venirii Mele, căci el pe vremea când stătea lân- 
gă izvorul acesta a proorocit şi a zis mai-marilor bisericii că 
această lucrare de cuvânt va merge mereu înainte, şi cu el, şi 
fără el, fiindcă nu el a înfiinţat-o ca s-o poată desfiinţa, şi că 
el nu-Mi poate spune Mie: „Taci!“. Cuvântul acesta al lui a 
fost scris de îngeri în cer şi pe pământ şi stă mărturie a cre- 
dinţei lui de atunci, şi nu poate spune nimeni după adevăr că 
prooroci au fost până la Ioan. Nu este adevărat acest înţeles 
răstălmăcit al celor ce lovesc cu pietre în duhul proorociei, 
fără de care nu poate fi biserica biserică. Atunci, biserica Mea 
cea dintâi şi din toată vremea apostolilor Mei măcar, cum de 


a avut prooroci? Cum? Să-Mi răspundă aceasta cei ce zic că 
prooroci nu mai sunt de la Ioan Botezătorul. O, dacă nu sunt 
prooroci, nici biserică nu este, iar apostolul Pavel în zadar a 
zis prin Scripturile lui bisericii să râvnească să proorocească. 
Duhul proorociei este Duhul lui Dumnezeu, şi orice proo- 
rocie care se împlineşte, aceea trebuie crezută. Amin. 

Te-am profeţit, poporul Meu de azi, de pe când Eu, 
Domnul, trâmbiţam prin trâmbiţa Mea Verginica, şi ţi-am 
spus că voi trece cu tine prin lume şi vei cânta, şi va răsuna 
glasul tău în numele Meu. Cântă, Ierusalime, cântarea învierii 
Mele şi cântarea învierii tale şi cheamă lumea la înviere, că 
lumea nu ştie ce este înviere şi sărbătoare de înviere. în- 
dreaptă-ţi o clipă urechea spre sătuţul acesta în care Eu vie- 
ţuiesc cu tine în duhul proorociilor sfinte, şi auzi tu ce face 
lumea şi cum petrece ea cu veselia ei cea fără de Dumnezeu. 
Cântă şi tu, că tu eşti copilul Meu cel mai mic, poporul Meu, 
prin care Eu îmi deşert peste pământ slava cuvântului Meu şi 
împlinirea lui. Cântă peste lume „Hristos a înviat! “. Cântă tu 
cântare îngerească, fiindcă în lume se cântă omeneşte şi dia- 
voleşte, şi nu poate lumea cânta cereşte, Ierusalime scump. O, 
dacă ar şti lumea ce scumpete ascund Eu în mijlocul tău, şi-ar 
da pe apa sâmbetei toată înţelepciunea ei şi ar lua-o pe cea de 
la Mine şi pe cea de la tine, şi Eu aş salva lumea din mâna 
diavolului şi a slujitorilor lui care stau peste lume momind-o 
chiar cu faţa Mea sub care ei dau să se ascundă. Eu însă sunt 
rănit adânc de tot ce văd pe pământ, şi Mă mângâi cu tine 
cuvântându-ţi, poporul Meu. 

Diavolul, care a cuprins tot, Mă mânie ca să-i tai mer- 
sul şi să-Mi iau înapoi omul, împărăţia Mea cea pierdută 
acum şapte mii de ani. Voiesc să pot cu tine; voiesc să poţi cu 
Mine; voiesc să putem să aşezăm pe pământ învierea celor 
morţi şi a celor vii, că Eu pentru asta am venit de la Tatăl 
acum două mii de ani. Şi iarăşi, acum, cu duhul plin de dorul 
împărăţiei Mele din om, vin mereu, mereu şi grăiesc cu glasul 
Meu din văzduh şi vă dau vouă, copii credincioşi, ca să daţi 
voi tuturor celor ce cred şi celor ce nu cred glasului Meu care 
răsună din norii slavei Mele de deasupra grădiniţei Mele de 
cuvânt, ca să daţi omului cuvântul venirii Mele. Amin. 

Cântă, Ierusalime, cântă ca în cer, nu ca pe pământ. 
Roagă-te ca în cer, nu ca pe pământ, că Eu, Domnul Cel în- 
viat, voiesc să aduc cu cuvântul Meu cel de peste tine naşte- 
rea din nou a lumii. Amin. Hristos a înviat! Eu însumi rostesc 
peste tine imnul amintirii învierii Mele cea de acum două mii 
de ani. 

Hristos a înviat! îi spun şi lumii ameţite de vinul 
aprinderii din ea! 

Hristos a înviat! rosteşte Domnul în cer şi pe pământ. 

Iar vouă, copii ai Ierusalimului nou, vouă vă spun: Pa- 
ce vouă! Pace vouă, că-Mi sunteţi ucenici! Amin, amin, amin. 

14/27 aprilie 2003 

Sărbătoarea Izvorul tămăduirii 

Diavolul din om nu se teme să audă „Hristos a înviat!". Vai celui 
ce aşteaptă dreptate de la om. Omul trebuie să-L vorbească pe 

Domnul, nu pe el. Locul din om se cuvine Domnului. 

M i-e dor de tămăduirea Mea de la om. Mi-e dor 
de milă de la om. Mi-e dor de Mine în om şi 
plâng la Tatăl după răcoare de duh, şi plâng îndurerat de du- 
rerea Mea de la om, şi răcoare nu găsesc pentru durerea Mea, 
nu găsesc la om. 

Ierusalime mic, răcoreşte-Mi duhul îndurerat, că vin de 
la cer la pământ după mângâiere pentru Mine şi pentru Tatăl 
şi pentru sfinţii care plâng şi iar plâng pentru tămăduirea Mea 
pe care nu vrea omul să Mi-o dea. în toată vremea se mai 
găsea câte un om care-1 ruşina pe diavolul, care stăpâneşte 
lumea împotriva Mea, şi Mă mărturisea acela în faţa necre- 
dincioşilor cu minunile credinţei lui în Dumnezeu. Dar azi 
nimeni, nimeni din oameni nu mai are mărturisire pentru 
Mine înaintea necredincioşilor şi nu mai caută împăraţii pri- 
goană peste creştini, fiindcă a fi creştin înseamnă să semeni 
cu Hristos, şi cu credinţa ta să-L mărturiseşti pe El în faţa ne- 
credincioşilor, ca să Se tămăduiască Domnul pe pământ de 
rana Lui de la om. Amin. 

Hristos a înviat, poporul Meu Ierusalim de azi! Toată 
lumea spune „Hristos a înviat! dar diavolul din om nu se 
mai teme la auzul acestor cuvinte de vestire a Mea, fiindcă cei 
ce se salută aşa unul pe altul în preajma sărbătorii învierii 
Mele nu fac aceia voia Mea, şi o fac pe a diavolului. N-are 
omul nevoie de tămăduirea Mea în el, şi are nevoie de tămă- 
duirea lui. Sunt prea multe minuni făcute de om pe pământ. 
Sunt prea mulţi care tămăduiesc pe pământ, iar cei din cer nu 
mai sunt aşteptaţi şi strigaţi de om. Locul din om se cuvine 
Domnului, fiindcă de aceea a fost făcut de Dumnezeu. Omul 
însă şi-a făcut sieşi împărăţie în el şi nu mai vrea pe 
Dumnezeu. 

Plânge Duhul Sfânt în cuvântul Meu din zilele tale, 
Ierusalime român, şi îmi deşert în tine râul durerii Mele de la 
om şi nu găsesc leac pentru durerea Mea, nu găsesc om în 
care să Mă slăvesc Eu şi nu el, să trăiesc Eu şi nu el. O, în cine 
să mai trăiesc Eu pe pământ ca să Mă vadă oamenii şi să se 
lase de faptele lor rele şi de ei înşişi şi să înveţe ei ce înseam- 
nă Dumnezeu şi ce înseamnă omul? Cum să fac să fie omul 
mai mic decât Mine? Cum să fac să am putere peste om? 
Cum să fac să-Mi salvez împărăţia Mea din om? Nu vrea 
omul aceasta, iar Eu, Domnul, în zadar aştept minunea tămă- 
duirii Mele în om. De când l-am făcut pe om, el M-a lăsat cu 
lacrimi după locul Meu din el. De la început şi până la sfârşit 
omul trebuia să fie casa Mea în care să trăiesc Eu. Sunt fără 
casă, şi Mă văd duhurile rele şi râd de Mine văzându-Mă cum 
Mă port pe pământ din loc în loc fără casă, fără adăpost în 
om. Sunt Stăpânul cerului şi al pământului şi al omului, dar 
diavolul l-a câştigat pe om cu minunile lui şi se făleşte cu ele 
împotriva Mea, şi cu omul care-i slujeşte împărăţiei lui. Unde 
să găsesc Eu tămăduire pentru această durere a Mea şi a 
Tatălui, şi pentru durerea sfinţilor care M-au urmat de pe 
pământ şi până în cer în vremea cerului şi a pământului din 
vreme în vreme? Unde să Mă aşez ca să Mă odihnesc, să-Mi 
găsesc ziua de odihnă şi să Mă slăvesc în ea? Omul trebuia să 
fie casa şi odihna Mea. Strig după el prin acest cuvânt al du- 
rerii Mele din mijlocul tău, Ierusalime, popor de copii cre- 
dincioşi venirii Mele după om. Am venit cu acest cuvânt pe 
pământ, şi prin el plâng de aproape cincizeci de ani pe pă- 
mântul român, şi dau să-Mi iau înapoi locul Meu din om şi să 
Mă tămăduiască omul de durerea pe care Mi-a făcut-o 
diavolul de Mi l-a luat pe om ca să nu mai am casă, să nu mai 
am Eu masă cu omul, ci să aibă el. Dar mai rău şi mai rău ca 
diavolul, este omul. Omul este plin de sine. Omul se iubeşte 
pe sine şi nu vrea să şi-l piardă ca să Mă ia pe Mine înăuntrul 
lui. Nu am loc să intru în om din pricina sinelui lui. 

Când am venit acum două mii de ani ca să Mă las 
răstignit de om şi să înviez apoi pentru învierea omului, am 
lăsat cuvânt pe pământ şi am spus: «Cel ce crede în Mine, să 


se lepede de sine dacă voieşte să Mă urmeze». N-a putut 
omul nici atunci aceasta, şi a trebuit să fac Eu minuni pe ici 
pe colo, de vindecări de bolnavi şi de orbi, şi de învieri de 
morţi, ca să-Mi aleg câţiva ucenici în care să stăpânesc Eu şi 
nu ei, şi să-i umplu de Duhul Meu Cel Sfânt, şi prin ei să Mă 
mărturisesc în lume ca să audă omul de Mine, Cel ce am fost 
răstignit de om şi Cel ce am înviat din răstignire, şi să vină 
omul după comoara vieţii veşnice, să vină după Mine şi să 
facă şi el ce am făcut Eu înaintea oamenilor, cu gândul că de 
la om va lua omul dacă va vedea om care Mă iubeşte pe pă- 
mânt crezând în învierea Mea cu care am venit după om. 

E zi de izvor de tămăduire, şi Eu umblu cuvânt peste 
pământ ca să-Mi găsesc tămăduirea în om. Mă zdrobesc în 
voi cu durerea venirii Mele, copii care-Mi purtaţi venirea de 
la cer la pământ. Nu este om pe pământ să înţeleagă cu mintea 
lui durerea cea pentru venirea Mea după om, crucea Mea cea 
grea de la sfârşit de timp. Vouă vă trebuie inimi dulci pentru 
Mine şi pentru voi, inimi curate şi viaţă de înger în om, pentru 
ca să am Eu cum să vă alin vouă durerea pe care o aveţi de la 
crucea coborârii Mele cuvânt pe pământ. Nu ştiu cum să vă 
mai fac uşurări din părţi şi sănătate şi pace în inimioare ca să 
nu Mă lăsaţi jos cu greul Meu de peste voi. E grea de tot, e 
grea de dus durerea venirii Mele după om, şi dau să vă ajut cu 
cerul şi dau să cobor duh ceresc în cei cu milă de voi. Am 
grijă în fel şi chip de voi, şi greu îmi mai strecor peste voi pu- 
terile Mele cele cereşti ca să puteţi voi cu greul venirii Mele. 
Dar nu uitaţi de mila de Mine, nu uitaţi că Eu trebuie să-Mi 
las peste pământ cuvântul strigării Mele după om. Nu uitaţi 
că voi nu sunteţi ai voştri, şi învăţaţi cum puteţi, învăţaţi po- 
porul să nu uite nici el aceasta. Strângeţi-vă puterile şi păs- 
traţi-le pentru Mine şi căutaţi să ştiţi cum vine aceasta, fiindcă 
omul nu ştie ce este aceasta ce spun Eu acum vouă. Când 
plâng de mila voastră, plâng de a Mea, nu de a voastră, pentru 
că voi trebuie să Mă purtaţi pe Mine cu sarcina cea grea a ve- 
nirii Mele, şi voi sunteţi cu trupul şi vă este greu, copii răniţi 
sub crucea Mea cea de la sfârşit de timp. învăţaţi poporul să 
ştie că nu e de glumă cu greutatea venirii Mele, cu hrana pe 
care i-o dau ca s-o mănânce şi să crească pentru Mine, nu 
pentru el, copilul poporului Meu, căci cel ce vine după Mine 
este lepădat de sine, şi aşa poate, iar altfel nu poate să vină. 

îţi spun, poporul Meu, că am înviat acum două mii de 
ani pentru învierea omului. Ai grijă să fii mereu, mereu înviat, 
mereu, mereu lepădat de sine, ca să-Mi uşurezi măcar tu cru- 
cea venirii Mele şi spatele celor ce Mă duc ca să pot sta 
cuvânt pe pământ în mijlocul tău. Ai grijă să am sănătate în 
tine, nu tu, ci Eu să am. Nici unul din voi să nu vă iubiţi pe 
voi, căci vai celui ce se iubeşte pe sine şi aşteaptă dreptate şi 
slavă de la om! Fiţi cu inima curată unul faţă de altul în toate 
şi în toată vremea, ca să puteţi avea umilinţă, şi prin ea, 
dragoste, fiilor copii. Aşa tămăduire să-Mi faceţi în voi, dar 
pentru aceasta trebuie să ţineţi minte cuvintele Mele şi nu pe 
ale voastre. Eu de aceea vă învăţ să Mă vorbiţi pe Mine cu 
inima şi cu guriţa, nu pe voi, nu de voi, căci am zis: «Cel ce 
vine după Mine, să se lepede de sine» şi să fie mulţumit, şi cu 
umilinţă mulţumit, că nu e om să merite mântuirea, dar Eu 
sunt milos cu cel ce Mă miluieşte dându-Mi putere pe pământ 
ca să Mă arăt cu slava Mea şi cu durerea Mea de la om, să Mă 
arăt strigând şi aşteptând omul să Mă audă. Amin. 

Hristos a înviat, popor mititel şi plăpând! învaţă bine 
să fii cu duhul umilit şi să nu doreşti slavă unul de la altul în 
mijlocul tău, ci să te umileşti, că eşti mititel, iar cel mic poate; 
poate prin ascultare şi prin umilinţă. 

Cuvântul lui Dumnezeu 


O, copii plăpânzi, răbdaţi spre înţelepţire şi aveţi grijă 
de puterea coborârii Mele la voi. Mereu, mereu v-am cerut 
acest ajutor, şi tot mereu vi-1 cer, că Mi-e durerea prea mare, 
şi aşa vin când vin. 

Pace vouă! aceasta vreau să vă dau. Cel ce are umilin- 
ţă are pace, are mulţumire, are pe Domnul şi îi este Domnu- 
lui casă. Pace vouă! Căutaţi acest dar care vă ţine în duhul cel 
frumos al umilinţei şi al armoniei cereşti între voi. Primiţi pe 
cei ce vă povăţuiesc din partea Mea pentru Mine în voi. Daţi 
putere Domnului în voi şi nu uitaţi să ieşiţi mereu, mereu din 
voi, ca să pot Eu să stau în voi. Amin. 

O, copii ai Ierusalimului, e rău să staţi voi în voi. Adu- 
ceţi-vă aminte câtă dragoste am avut Eu, Domnul, şi cu ea am 
zis: «Cel ce păcătuieşte împotriva Fiului, i se va ierta». Fiţi 
ca Domnul vostru, fiilor copii. 

Hristos a înviat! le spun celor ce s-au adunat cu voi la 
sărbătoarea izvorului tămăduirii prin Duhul Sfânt, coborât 
peste apa care tămăduieşte pe cei ce cred în lucrarea Duhului 
Sfânt. Hristos a înviat, le spun! Iar ceea ce le mai spun este că 
locul din om se cuvine Domnului. Aceasta este ceea ce în- 
seamnă „Hristos a înviat!" acum, la sfârşit de timp. Amin, 
amin, amin. 

19 aprilie/2 mai 2003 

Sărbătoarea sfântului mucenic Gheorghe 

Omul a uitat că-l vede Dumnezeu. Vorbirea Domnului cu omul este 
taina cea din rai. Se împlineşte cuvântul: „ Voi fi cu voi până la 
sfârşitid timpului". Cel ce nu-I slujeşte Domnului este păgân. 
Timpul nu mai este, căci sună cel de al şaptelea înger, Domnul, şi 
morţii înviază. 

Î n zorii zilei Mă aştern cu liniştea în voi şi Mă 
apropii şi, de deasupra voastră, Eu, Domnul, Cel 
înviat a treia zi dintre cei morţi, vă întăresc duhul şi trupul ca 
să Mă aştemeţi în cartea Mea cu voi, cartea Mea din zilele 
voastre, iar proorocii şi îngerii şi sfinţii se strâng cu toţii şi 
ascultă cuvântul Meu de peste voi, cuvântul Domnului, copii 
străjeri în calea cuvântului Meu. Voi numai o grijă ar trebui 
să aveţi: grija de a vă păstra pacea în toată vremea şi gândul, 
că Eu am venit pe pământ cuvânt, iar voi să Mă luaţi cu 
venirea Mea de peste voi şi să Mă daţi în toate părţile, spre 
mărturisirea strigării Mele în lung şi în lat după om. Amin. 

Rău Mă doare, fiilor copii, rău Mă doare că omul a 
uitat că Eu mereu, mereu îl văd pe el, şi că el nu Mă vede. Mă 
mângâi însă de la ajutorul Meu de la voi, că îi daţi omului 
vorbirea Mea cu el. Când îl aveam pe om în rai, vorbeam cu 
el aşa cum vorbesc azi cu voi, dar dacă el Mă auzea şi îmi 
simţea doar mersul, dar nu Mă vedea, el nu s-a temut mai 
mult de Dumnezeu. Nu s-a temut, fiindcă nu Mă vedea, ci nu- 
mai Mă auzea vorbind şi umblând şi mişcând odată cu el şi 
după el. 

O, poporul Meu Ierusalim de azi, e mare minune să am 
Eu om credincios pe pământ între Mine şi el, căci Eu, Dom- 
nul, pot să-i vorbesc lui. Eu după ce am înviat eram peste tot 
în cer şi pe pământ. Mă uitam la ucenicii Mei şi îi vedeam 
mai mult decât se puteau ei vedea unii pe alţii şi pe ei înşişi, 
şi le vedeam gândul, şi apoi vorba, şi aveam grijă de ei să le 
întăresc credinţa în învierea Mea după ce am petrecut cu ei 
lucru ceresc pe pământ vreme de trei ani şi jumătate. Erau 
cuprinşi de teamă, şi când Eu apăream în mijlocul lor deo- 
dată, le spuneam: «Pace vouă!» şi le şi dădeam pacea, şi apoi 
le vorbeam şi le spuneam: «Luaţi Duh Sfânt! Precum M-a 


trimis pe Mine Tatăl, şi Eu vă trimit pe voi, şi cărora veţi ierta 
păcatele, le vor fi iertate, iar cărora le veţi ţine, ţinute vor fi». 
Când Eu le-am zis lor aceasta, Toma, apostolul cel dintre ei 
nu era cu ei, dar când a auzit el de învierea Mea, a venit la ei 
şi le-a spus: «Dacă nu voi vedea în mâinile Lui semnul cuie- 
lor, şi dacă nu voi pune degetul meu în semnul cuielor, şi dacă 
nu voi pune mâna mea în coasta Lui, nu voi crede». Eu când 
l-am auzit din mijlocul lor spunându-le aşa, l-am ajutat pe el 
să vadă învierea Mea, şi cu el să vadă toţi ucenicii Mei. Şi 
Mi-am lăsat trupul Meu în faţa lor, văzut, la opt zile după 
înviere când era şi Toma cu ei, şi le-am zis lor: «Pace vouă!», 
şi au văzut ei semnul cuielor în mâinile Mele, iar Toma le-a 
pipăit, şi au văzut ei coasta Mea înţepată, iar Toma a pus mâ- 
na lui şi a pipăit-o, şi Eu i-am spus „fericit", şi i-am mai spus 
că mai fericiţi sunt cei ce n-au văzut şi au crezut, pentru că el 
a crezut fiindcă M-a văzut, şi apoi Mi-a zis: «Domnul meu şi 
Dumnezeul meu!». A văzut Toma că sunt om şi Dumnezeu, a 
văzut că omul Iisus Hristos este Dumnezeu adevărat şi că a 
fost răstignit şi că a înviat, precum El le-a spus lor mai 
dinainte. Amin. 

O, Ierusalime român, voiesc să-ţi spun că fericiţi sunt 
cei ce aud glasul Meu şi nu Mă văd. Dar cei ce sunt fericiţi 
aşa, aceia cred şi simt mai mare fericire decât cei ce văd. Dar 
Eu grăiesc acum despre cei ce sunt fericiţi aşa, şi de aceea 
plâng Eu, ca un Dumnezeu, după om credincios Fiului lui 
Dumnezeu, Care a venit de la Tatăl în trup şi S-a slăvit în 
Duhul şi S-a propovăduit peste neamuri, crezut fiind de mulţi, 
din neam în neam. Amin. 

N-am putut, poporul Meu, să-Mi cobor cuvântul Meu 
cel pregătit de Mine pentru sărbătoarea celei de a opta zi de 
după învierea Mea. N-am putut, că Mi-au fost slăbiţi străjerii 
şi nu M-au putut ţine cu puterea lor pentru coborârea Mea. 
Puterea lor îmi trebuie Mie, dar ei au de putut dureri fel de 
fel, că multe dureri au, multe dureri vin şi le strivesc puterea 
lor cea pentru Mine, şi nu ştiu cum să mai dau să te mai învăţ 
Eu pe tine să porţi tu grijă de puterea lor cea pentru Mine, nu 
cea pentru tine, că nu e bine să Mă lase ei jos, nu e bine să nu 
poată ei să-Mi deschidă. E bine să poată ei, şi tu să auzi glasul 
Meu, că fericiţi sunt cei ce cred, poporul Meu. Cei ce cred Mă 
ajută să vin şi Mă iau în ajutorul lor cuvânt din cer, cuvânt de 
putere şi de pace şi de lucru ceresc al Domnului cu omul, 
poporul Meu. O, ce a folosit omul cel zidit de mâna Mea şi 
aşezat de Mine în rai, ce a folosit dacă M-a auzit şi n-a putut 
să lucreze cu Mine, şi Eu cu el împlinirea cuvântului Meu de 
peste el, dintre Mine şi el, dintre el şi Mine? 

E zi de sărbătoare de sfinţi, dar Eu aduc la tine şi lucrul 
cuvântului Meu cu care trebuia să vin şi n-am putut pentru că 
Mi-au fost neputincioşi străjerii. Vreau să te învăţ şi să te 
îndemn să le cercetezi puterile şi neputerile şi să te doară 
pentru puterea coborârii Mele la tine cuvânt pe pământ, şi să 
plângi pentru Mine ca să fugă duhul rău şi să nu mai pân- 
dească pacea Mea din mijlocul tău ca să Mi-o sfărâme. Vreau 
să puteţi prin rugăciune, prin Duhul Sfânt, prin lucrare sfântă, 
prin sfială sfântă pentru Mine între voi şi pentru coborârea 
Mea cuvânt peste pământ şi peste om, copii ai Ierusalimului 
nou. Grija de Mine să vă fie grija cea dintâi, iar grija de voi 
înşivă să vă fie cea de a treia grijă, precum spune Scriptura, 
fiilor. E prea mare minunea pe care o las mereu peste voi. E 
taina cea din rai vorbirea Mea cu omul, fiilor. Nu fiţi mici la 
minte şi la sfială pentru această lucrare ruptă din rai, de pe 
când era omul în rai. Adunaţi-vă veghea cea pentru lucrul 
Meu dintre voi, că Eu mereu, mereu vă ajut să vedeţi şi să pri- 

cepeţi cu mintea şi cu ochii şi cu inima adevărul cuvântului 
Meu. 

L-am pierdut pe om din rai pentru că n-a căutat să lu- 
creze peste el cuvântul Meu pe care el îl auzea din gura Mea. 
Acum voiesc, tot aşa lucrând, să-l aduc înapoi în rai pe om, 
să-l aduc în starea de vorbire a Mea cu el, că fericiţi sunt cei 
ce cred şi nu văd, căci Dumnezeu trebuie crezut, nu trebuie 
văzut, că Eu am spus că nu poate omul să vadă faţa slavei 
Mele, că e mic omul, şi trebuie să asculte de cuvânt dacă e 
mic. Iar dacă el nu vrea să fie mic, nu ascultă dacă nu Mă 
vede. O, poporul Meu, cei ce cred fără să Mă vadă, aceia sunt 
cei fericiţi, iar tu ai în mijlocul tău glasul Meu care cuvintează 
pentru tine şi pentru toţi cei care pot să creadă văzându-te pe 
tine rod al cuvântului Meu. 

Vreau să creadă lumea prin tine în Mine, în glasul Meu 
care-i vorbeşte omului, poporul Meu, şi nimic altceva nu este 
lucrarea Mea cu tine. Vreau să aduc la vedere cerul cel nou şi 
pământul cel nou şi omul cel după chipul şi asemănarea Mea. 
Adam ar fi fost cel fericit în rai dacă ar fi ascultat de cuvântul 
Meu de peste el, care era dragoste pentru el, dar duhul rău a 
suflat din el semeţie în el, şi apoi în afara lui, şi l-a făcut să 
nu Mă asculte dacă nu Mă vedea. Vedea însă facerea Mea cea 
pentru el şi toate câte Eu îi dădusem să fie fericit, dar el s-a 
aşezat mai mare peste toate şi s-a semeţit, şi aşa s-a purtat el 
înaintea Mea, şi aşa Mi-a stricat el statul Meu în el. Stăpân al 
său. Tu însă auzi-Mă şi ascultă-Mă, Ierusalime de la sfârşit de 
timp, şi caută fericirea Mea în tine şi caută să crezi cuvântului 
Meu, căci Eu, Domnul, îmi găsesc plăcerea în cei ce tremură 
la cuvântul Meu, ca să-l iubească şi să se înfioare de această 
minune dintre Mine şi om, şi aşa să stea, înfiorat de bucuria 
cuvântului Domnului peste om. Amin. 

Iau cuvântul Meu de peste tine şi îl dau de ştire peste 
pământ, că Eu sunt un Dumnezeu milos, poporul Meu, şi 
vreau să se cutremure omul la auzul acestei minuni luate de 
Mine din rai şi pusă peste tine acum, la sfârşit de timp, Ieru- 
salime român. Mi-e dor de bucurii de la om în urma minunii 
Mele pe care o las peste tine, căci altă lucrare mai frumoasă 
între Dumnezeu şi om, nu este, poporul Meu, dar omul tre- 
buie să asculte de ea ca să fie cât ea de frumos, fiindcă lu- 
crarea aceasta este cuvântul vieţii, popor al cuvântului Meu. 
Te învăţ să fii atent la Mine, nu la tine, că Eu n-am ascuns de 
om căderea lui Adam din rai, ci i-am spus-o ca să-l înţelep- 
ţesc pe om şi să-l fac mic, ca să fiu Eu Dumnezeul lui. Amin. 

Dau mereu să-l învăţ pe om ce înseamnă Dumnezeu şi 
ce înseamnă omul, şi nu e greu să înţeleagă omul această înţe- 
lepciune care-i dă lui Stăpân şi Făcător peste el, şi ca să fie 
omul, căci fără om Mă doare, Mă doare ca Dumnezeu şi nu 
ca omul. Nimic nu-1 face pe om să se ridice mai mare ca Mine 
decât semeţia şi mila de sine şi părerea de sine şi iubirea de 
sine, iar el ar trebui să lucreze în aşa fel să Mă lase pe Mine 
peste el, nu să stea el în el, căci dacă stă. Mă pierde mereu, 
mereu Mă pierde, pentru că Eu nu pot în cel semeţ nimic, 
nimic din Dumnezeu, căci acela mereu, mereu Mă alungă cu 
statul lui în el şi cu nepăsarea lui, fiindcă omul a pierdut 
înţelepciunea, a pierdut frica de Dumnezeu, şi a rămas el, 
omul, nebiruit în el. Eu însă îi amintesc omului că ochiul Meu 
stă mereu pe el, şi nu este nimic pe pământ care să-l ascundă 
pe om de la faţa Mea, şi îl văd cum stă mare în el şi îi văd 
lucrarea minţii şi dorinţele cele pentru el, şi îl văd pe om cum 
îşi caută voia fără să mai aibă teamă de Dumnezeu, Care este 
împotriva voii omului, fiindcă omul ştie că pentru voia lui a 
lepădat voia Mea în el, iar Eu Mă uit de şapte mii de ani la 


voia omului, care-i stăpâneşte trupul şi duhul, şi cu care i-a 
scos afară din el scaunul lui Dumnezeu şi a luat în el liber- 
tatea de sine, voia duhului potrivnic lui Dumnezeu, duhul 
omului. 

Iar acum, Mă apropii de om cu cuvântul raiului şi îi 
spun aşa: nu poţi, omule, să nu te vadă Dumnezeu. Nu poţi, 
chiar dacă tu nu crezi acest adevăr. Eu, Domnul, Ziditorul 
omului zidit de mâna Mea din pământ, Eu îţi grăiesc şi îţi 
spun că nu e clipă să treacă să nu văd viaţa ta înăuntrul tău şi 
în afara ta. Am venit acum două mii de ani şi te-am învăţat ce 
înseamnă Dumnezeu şi ce înseamnă omul. Am apărut în mij- 
locul ucenicilor Mei în chip văzut de ochii lor a opta zi după 
înviere ca să-i arăt lui Toma trupul Meu cel înviat, şi el să-l 
pipăie spre mărturisirea învierii Mele. Tot timpul eram cu 
ucenicii, şi peste tot eram tot timpul, iar când ei Mă vedeau 
cu ochii lor, Mă lăsam Eu văzut, ca să le dau în duhul lor pe 
Duhul Sfânt şi Evanghelia venirii Mele după om, şi le-am 
spus apoi: «Voi fi cu voi până la sfârşitul timpului». Amin. Nu 
a fost o vorbă şi atât. Este adevărat ce le-am spus, dar nu e om 
să mai creadă fără să Mă vadă, nu e om să nu mai facă voia 
lui şi să facă voia Mea cu duhul lui cel plin de umilinţă şi de 
temere de Dumnezeu, Care îl vede de-a pururi pe om şi îi 
plânge de milă privind la mărirea şi la pofta lui după care 
aleargă uitând de ochiul Meu care îl vede, şi ca să se îndrepte 
să facă apoi împărăţie a Mea în el. 

Eu îţi grăiesc acestea, omule ascuns în tine şi în afara 
ta şi în om şi după om şi după toate câte tu crezi că te ascunzi 
de Dumnezeu. Eu însă sunt tot timpul, şi peste tot sunt. Sunt 
şi în urma ta, şi înaintea ta, şi lângă tine, şi în tine, şi nu poate 
omul să se ascundă de ochiul Meu cel ce cuprinde totul în 
lung şi în lat şi în toată clipa, din veac şi până peste toţi vecii. 
M-am dovedit Dumnezeu venit în trup pe pământ ca să Mă 
pot mărturisi om şi Dumnezeu, omule, şi să ştii apoi că nu te 
poţi ascunde dacă Eu am luat din om trup de om ca să pot să 
stau cu omul şi să Mă vadă, şi apoi să Mă creadă. Dacă trupul 
Meu dumnezeiesc, cu care am venit după om, nu a fost ţinut 
nici de mormântul cel cu piatră grea peste el, nici de lacătele 
iadului în care am intrat după om prin moartea şi învierea 
Mea, cum ar putea fi ţinut de trupul omului îndărătnic, care 
stă să creadă că nu-1 vede Dumnezeu pe om? Dar omul, fără 
de ruşine fiind, stă lipsit de rai, stă lipsit de roade şi şi-a ales 
vremelnicia, iar duhul lui caută viaţa, şi omul nu mai ştie ce 
e viaţa lui după ce şi-a pierdut temerea de Dumnezeu. 

Eu sunt Cel ce-ţi grăiesc, omule. întoarce-te în Dum- 
nezeu, întoarce-te la Creatorul omului, ca să vezi şi ca să 
crezi. întoarce-te, ca să crezi glasul Meu de peste tine şi să ştii 
ce este fericirea omului şi frumuseţea omului, omule călăuzit 
de glasul Meu de la sfârşit de timp. A venit vremea să audă 
glasul Meu tot trupul care a fost şi care este, şi să creadă în el 
tot trupul. Amin. întoarce-te cu faţa, omule, şi auzi glasul 
Meu şi teme-te de Du mn ezeu şi vino, că Eu, Domnul, am 
venit să te dau Tatălui de împărăţie. Eu sunt, şi fericit este cel 
ce crede că Eu sunt acest cuvânt, minunea cea din rai, glasul 
Meu de peste om. Amin, amin, amin. 

* 

Î n cete de sfinţi coboară sfinţii la auzul glasului 
Meu pe pământ, iar azi, în sărbătoarea lor cereas- 
că, se slăveşte credinţa şi fapta credinţei mucenicului Gheor- 
ghe, purtătorul de Dumnezeu. Amin. 

Rămâneţi înaintea Mea, copii străjeri, căci cetele de 
sfinţi sunt în sărbătoare în cer şi pe pământ, iar Eu, Domnul, 

sunt purtat de sfinţi şi de îngeri şi le dau sfinţilor aici, în mij- 
locul vostru, salutul învierii, cu însăşi gura Mea, şi le spun: 
Hristos a înviat! Amin. 

Serbează sfinţii pe mucenicul Gheorghe alături de 
zilele de sărbătoare cele de după învierea Mea, şi care-Mi 
mărturisesc învierea. Iar peste câteva zile vom cânta „Hristos 
a înviat! “ cu mironosiţele învierii Mele şi cu poporul cel 
iubitor de cer, fiilor. 

Cuvântul sărbătoare e cuvânt mare în cer şi pe pământ, 
dar îl foloseşte şi duhul rău cel purtat de duhul omului des- 
părţit de Dumnezeu. Omul care se desparte de Dumnezeu îşi 
slujeşte lui însuşi şi îşi face dumnezei după plăcerea lui şi îşi 
pune nădejdea în ei. Eu însă, Dumnezeu adevărat cum sunt, îi 
arăt omului despărţit de Mine pentru sine deşertăciunea vre- 
melniciei lui şi a dumnezeilor lui, şi îmi scol oşteni pe pământ 
şi Mă trezesc în ei cu duh tare, duh căruia nu-i poate sta împo- 
trivă sabia cea făcută de mână de om. Amin. 

Hristos a înviat! le spun sfinţilor cerului, sfinţii care 
M-au purtat pe Mine în ei pe pământ, căci în zilele lor de 
serbare în cer unii pe alţii se bucură pentru biruinţa zilei Mele 
în ei şi prin ei. Amin, amin, amin. 

T u, Cel ce ai înviat a treia zi din mormânt, 
Tu, Doamne şi Dumnezeule, Tu eşti Hris- 
tos Dumnezeu. Aşa Te-am mărturisit eu la păgâni. Iar în ziua 
mea de sobor rostesc din Duhul Tău, Care este duhul sfinţilor, 
că tot omul care nu-I slujeşte lui Dumnezeu, este păgân, chiar 
dacă el zice că este creştin. Creştin este cel ce-L mărturiseşte 
pe Hristos în trupul lui şi din trupul lui peste cei cu viaţă 
păgână, chiar dacă ei îşi zic că sunt creştini. Creştin înseamnă 
om cu temere de Dumnezeu şi cu dor nestăpânit în el împo- 
triva necredinţei de pe pământ a oamenilor care slujesc la 
dumnezei făcuţi de mână de om, şi care-i pun pe toţi oamenii 
să se închine la tot ce nu înseamnă Dumnezeu. Creştin este 
cel ce face faptele credinţei salvându-şi mereu viaţa lui cea 
veşnică cu Hristos pe pământ, şi mai ales când îi este în- 
trebată sau îngenuncheată credinţa lui în Hristos Dumnezeu. 

Te mărturisesc, Doamne şi Dumnezeule al sfinţilor, Te 
mărturisesc oamenilor care se numesc oricum creştini şi le 
spun lor să fie creştini cu viaţa şi cu fapta credinţei lor dacă 
ei se numesc creştini. Amin. Nu este om să se poată ascunde 
sub numele de creştin dacă nu este cu fapta şi cu viaţa lui cea 
dinăuntru şi cea din afară creştin, mai ales când trebuie să-i 
spună deşertăciune deşertăciunii omeneşti. 

«Ii veţi cunoaşte după roadele lor», aşa ai spus Tu, 
Doamne şi Dumnezeule al sfinţilor, om şi Dumnezeu, aşa 
cum Te-ai arătat acum două mii de ani, de ai umplut de iubire 
apoi inimile cele pregătite de dorul din ele pentru adevărul 
care stă împotriva minciunii, împotriva vremelniciei care ră- 
ceşte inima din om ca să nu mai caute omul adevărul şi calea 
şi viaţa, pe Tine, Cel ce eşti lumina oamenilor, Doamne şi 
Dumnezeule al sfinţilor. Numai cei ce Te iubesc, numai aceia 
se fac sfinţi, şi aceia nimic nu mai iubesc, căci viaţa cea vre- 
melnică nu este viaţă, ci este muncă pentru ca să capeţi viaţa, 
viaţa cea din cer pe pământ, şi în cer apoi. Noi, sfinţii Tăi, 
tânjim de dor să piară de pe pământ minciuna şi deşertăciu- 
nile feţei ei. Amin. Eram tinerel şi Te iubeam împotriva de- 
şertăciunilor dumnezeilor făcuţi de mână de om, şi am fost 
mai tare ca sabia, mai tare ca focul, mai tare ca varul care 
clocoteşte fierbând, mai tare ca orice chin pe care mi-1 punea 
pe trupul meu împăratul păgân şi oştenii lui care-1 ascultau pe 
el ca să dea poruncă de prigoană peste cei ce sunt creştini 
mărturisitori, căci aceasta înseamnă creştini. 


Te-am arătat în mine cu puterea Ta, iar lumea păgână 
îmi zicea fermecător, şi duhul meu se bucura în Duhul Tău, 
Care a suferit dureri şi răstignire în trup de la omul fărădele- 
gii, care-şi zicea „ Israel aşa cum azi potrivnicul Tău, omul 
vopsit care-şi zice „om al bisericii îşi pune nume de învă- 
ţător al legii sfinte de care el nu se atinge ca s-o împlinească 
peste el, fiindcă el slujeşte legii păcatului şi nu ştie că numai 
peste păcat este lege. Eu însă Te iubeam lepădându-mă de 
mine şi iubind mântuirea şi scăparea din rătăcire a oamenilor 
care erau traşi să slujească idolilor împăraţilor plini de plăceri 
şi de dor de slavă de la oameni, slavă cu care ei se hrăneau şi 
se făleau împotriva Ta, Făcătorule al lumii, Fiule iubit al 
Tatălui Care Te-a trimis. 

Mă aplec cu sfială înaintea poporului cuvântului Tău, 
înaintea celor ce Te poartă de la cer la pământ cuvânt peste 
oameni, şi le dau din dorul şi din dragostea mea de Tine şi le 
dau îndemnul mărturisirii cu cuvântul la timp şi la netimp, că 
Tu aceasta vrei de la poporul Tău după ce ai biruit de ai venit 
cuvânt pe pământ, şi cu el cârmuieşti lumea fără s-o întrebi pe 
ea dacă vrea sau dacă nu vrea, fără să-i întrebi pe cei ce-şi zic 
slujitori ai numelui Tău dacă vor sau dacă nu vor să vii să 
judeci lumea prin cuvântul Tău de azi, căci Tu de pe atunci de 
când erai cu trup văzut între oameni spuneai că nu Tu, ci 
cuvântul Tău cel ce vine înaintea Ta îi va judeca pe ei. Amin. 

îi mângâi cu sfială pe cei ce-Ţi dau mâna să vii, şi le 
spun să nu se teamă de oameni, căci omul nu mai poate ni- 
mic, nimic decât să iubească moartea şi faptele ei. Dar acum 
ai venit Tu, ca să Te audă morţii că glăsuieşti cuvântul venirii 
Tale, şi ei să învieze. Amin. 

Eu am fost pus de păgâni să înviez cu numele Tău mort 
din mormânt, şi acela s-a sculat şi a ieşit şi a mărturisit că a 
slujit diavolului şi că diavolul l-a chinuit până ce ai venit Tu 
pe pământ cu trupul de ai murit pe cruce, şi prin ea ai intrat 
în iad ca să Te vadă morţii că ai biruit moartea prin înviere, şi 
a spus mortul că Tu eşti Hristos, Fiul lui Dumnezeu. Numai 
că Tu ai cuvântat prin Scripturile Tale că nici dacă ai trimite 
dintre morţi înapoi pe pământ n-ar da omul să se lepede de 
sine şi de viaţa cea înşelătoare cu care s-a învăţat din unul în 
altul omul, iar cel ce vrea să creadă, să creadă prin prooroci, 
să creadă fără să vadă. Amin. 

O, fericiţi suntem noi, sfinţii Tăi, când Tu vii la cei 
mici ai Tăi cu noi şi când Te putem mărturisi din cele ce nu 
se văd ale împărăţiei Tale în cer şi pe pământ, Doamne. O, 
când, oare, se va deştepta omul pentru adevărul celor ce nu se 
văd ale Tale pe pământ, şi pentru care noi, sfinţii Tăi, am 
suferit şi am răbdat ca să Te dobândim din mâna Ta? Când, 
oare, va trece tot omul de la moarte la viaţă? Mai e mult, 
Doamne al sfinţilor? Mai e mult? 

O nu mai este! Eu, Domnul, grăiesc cu voi în 
^ cele ce nu se văd dar se aud de către cei 
pregătiţi pentru această coborâre a glasului cuvântului Meu la 
sfârşit de timp. Nu mai este timpul, căci Eu, Domnul, Cel de 
al şaptelea înger, trâmbiţez, şi toate cele omeneşti tac înaintea 
Mea şi se prăbuşesc şi se vor prăbuşi, după cum este scris să 
fie. Trâmbiţez Eu, Domnul, din norii slavei Mele de deasupra 
grădiniţei cuvântului Meu din mijlocul pământului român. 
Eu, Domnul, şi cu voi, sfinţii Mei, grăim peste pământ cu- 
vânt, căci Eu vin cu voi în zeci de mii şi vă dau vouă bucuria 
venirii Mele cu sfinţii, iar cei fără de lege vor rămâne în 
faptele lor, precum cei ce se sfinţesc, iară şi iară se sfinţesc. 
Amin. 

Dacă Eu, Domnul, am venit, timpul s-a prăbuşit peste 
om şi l-a zdrobit de tot, căci timpul nu mai este, precum nici 

omul nu mai este. Iar Eu vin pe pământ cu glasul Meu care se 
aude de către cei din morminte, precum Eu am spus că va fi 
aşa, şi te aştept, poporul Meu de azi, să te faci tu desăvârşit 
mâna Mea pe care o voi da morţilor să se scoale. Amin. 

Te binecuvintează sfinţii în cer şi pe pământ, din cele 
ce nu se văd ale Mele şi ale lor, căci ei sunt îmbrăcaţi în haina 
lor cea din cer, care-i acoperă pe ei în ochii oamenilor care nu 
au ochi pentru cele ce nu se văd. 

Ai grijă, Ierusalime, să crezi, căci cel ce vede este cel 
ce crede, şi acela este fericit, mai fericit decât cel ce vede şi 
apoi crede. Uncştc-tc cu sfinţii în cuvântul cel pentru cer nou 
şi pământ nou ca să cerem la Tatăl toată, toată împlinirea care 
trebuie să fie întreagă curând, curând, şi nu uita că eşti aştep- 
tat de făptura care te strigă, poporul Meu. Amin. 

Eu, Domnul, dau putere celor din porţi să Mă poarte 
spre tine, să Mă poarte spre oameni cuvânt de înviere a mor- 
ţilor din mormânt şi de pe pământ, morţi cu duhul şi cu cre- 
dinţa sub piatra cea grea a deşertăciunii lumii tară Dumnezeu 
în ea. Eu însă văd pe tot trupul, şi nimeni nu poate să scape 
de lumina pe care Eu o am, şi din care văd în cer şi pe pământ 
şi în om, slujit fiind de îngerii Mei, ba şi de îngerii diavolului, 
care nu fac nimic până Eu nu încuviinţez lucrul lor peste 
omul care nu vrea cu Dumnezeu. Şi apoi tot omul va vedea 
toată adunătura lui din viaţa lui cea din trup, ori la Dumnezeu, 
ori la satana, care va cădea cu toată împărăţia sa cea din omul 
cel făcut după chipul şi asemănarea lui prin îngerii lui care se 
împotrivesc lui Dumnezeu. Amin. 

Hristos a înviat, Ierusalime! Mă aud sfinţii şi se bucură 
de Mine şi de cuvântul gurii Mele, care se slăveşte de deasu- 
pra ta pentru mângâierea Mea şi a sfinţilor Mei, şi pentru întă- 
rirea ta pe calea Mea cu tine, şi pentru întărirea cărării Mele 
spre tine ca să-ţi aduc hrană, şi duh de ascultare de Dumnezeu 
să-ţi aduc. Iar tu să pui mereu în tine vindecare pentru Mine 
şi nu pentru tine, căci nu tu, ci Eu trebuie să trăiesc înăuntrul 
tău; Eu, cu împărăţia Mea, poporul Meu. Amin, amin, amin. 

23 aprilie/6 mai 2003 

Duminica a treia după Paşti, a mironosiţelor 

Minunea împlinirii învierii morţilor este credinţa în această 
Scriptură, şi nu va fi minune, ci va fi împlinire. 

in la tine, Ierusalime român, cu cea de a doua 
venire a Mea, iar cuvântul venirii Mele te pre- 
găteşte pe tine, cel ce crezi, şi te îmbracă în haină de mireasă 
ca să Mă întâmpini ca pe Mirele Care vine în miez de noapte, 
şi a Cărui mireasă veghează întru întâmpinarea Sa. Amin. 

Să nu te leneveşti în veghe dacă Eu, Domnul, îţi vor- 
besc dulce şi răbdător. Să nu te crezi că eşti vrednic pentru 
Mine dacă Eu te păstoresc şi te cresc în credinţă şi în împli- 
nirea venirii Mele cuvânt în mijlocul tău. Tu să veghezi şi să 
priveghezi în toată clipa pentru haina ta de nuntă şi pentru 
întâlnirea cea mare a învierii morţilor, care va fi curând, cu- 
rând, la ultimul Meu cuvânt de înviere a lor. Tu să aştepţi 
această înviere aşa cum şi mărturiseşti că aştepţi învierea 
morţilor şi viaţa veacului ce va să fie. Amin. 

Hristos a înviat! Cetele de sfinţi şi de îngeri sunt în mii 
şi mii şi în zeci de mii de mii cu tine, poporul Meu de azi, 
pentru serbarea sfintelor mironosiţe ale învierii Mele dintre 
morţi. Eu am înviat pe deplin, şi n-am mai murit apoi, şi am 
rămas începutul învierii celor adormiţi. 

Hristos a înviat! Aşa spuneau mironosiţele Mele, iar 
Maria Magdalena, care a vorbit cu Mine după învierea Mea, 


s-a dus şi le-a vestit celor ce fuseseră cu Mine şi care se tân- 
guiau şi plângeau, şi le-a spus lor „Hristos a înviat! Dar ei, 
auzind că Eu sunt viu şi că am fost văzut de ea, n-au crezut. 
S-au dus apoi la ei şi Luca cu Cleopa, cărora M-am arătat pe 
când ei mergeau la o ţarină şi apoi le-am frânt pâinea şi M-am 
lăsat descoperit că Eu sunt Do mn ul şi că am înviat. Dar nici 
pe aceştia nu i-au crezut ucenicii Mei. Şi M-am arătat lor apoi 
pe când ei şedeau la masă, şi i-am mustrat pentru necredinţa 
şi împietrirea inimii lor că n-au crezut pe cei ce Mă văzuseră 
înviat, şi apoi le-am zis lor: «Mergeţi în toată lumea şi propo- 
văduiţi Evanghelia la toată făptura. Cel ce va crede şi se va 
boteza, se va mântui, iar cel ce nu va crede, se va osândi». 
Amin. 

O, poporul Meu, mare va fi ziua învierii celor adormiţi, 
iar azi e zi de mare sărbătoare, că s-a pomenit în mijlocul tău 
neamul omenesc cel adormit, care stă acum şi te priveşte pe 
tine, cel mezin, şi pe Mine, trup şi cuvânt în mijlocul tău şi 
înconjurat de sfinţi şi de îngeri şi de duh de sărbătoare ce- 
rească pe pământ răscumpărat. E mare oastea cerească împre- 
jurul tău, căci cei ce cred pe Dumnezeu, au cerul ca acope- 
rământ şi ca scăpare a lor. Când sluga lui Elisei s-a temut vă- 
zând oştirile sirienilor înconjurându-i pe ei în cetate, i-a zis 
lui Elisei: «Ce vom face, stăpânul meu?», iar Elisei s-a rugat 
şi a zis: «Doamne, deschide-i ochii ca să vadă!». Şi când i-am 
deschis ochii ucenicului lui Elisei, a văzut acesta tot muntele 
plin de cai şi de care de foc împrejmuindu-1 pe Elisei, care îi 
zisese lui: «Să nu te temi, fiindcă cei ce sunt cu noi sunt mai 
numeroşi decât cei ce sunt cu ei». Şi a zis Elisei: «Loveşte-i 
cu orbire, Doamne». Iar Eu am făcut după cuvântul lui, şi el 
i-a condus pe sirieni în Samaria, şi apoi a zis: «Doamne, des- 
chide-le ochii ca să vadă, ca să vadă unde sunt». 

Poporul Meu, e mare cât cerul şi pământul, e mare cât 
cele ce nu se văd taina credinţei în acestea, iar cei pe care Eu, 
Domnul, i-am ales şi îi aleg pentru ca să arate ei oamenilor 
taina credinţei şi faptele ei, aceştia trebuie crezuţi şi trebuie 
urmaţi în credinţa lor în cele cereşti, ce nu se văd, căci dacă 
s-ar vedea, n-ar mai putea omul să le privească, şi apoi n-ar 
mai fi omul până la sfârşit cu Dumnezeu. 

Cea mai mare putere de credinţă este aceea în învierea 
morţilor, şi aceasta nu va fi o minune, şi va fi împlinirea aces- 
tei Scripturi, iar Eu între voi grăiesc cuvântul învierii făpturii, 
şi cei din morminte îl aud din gura Mea aşa cum l-au auzit 
acum două mii de ani când vorbeam mulţimilor cuvântul 
învierii morţilor. Iar acum iarăşi grăiesc cu gura Mea, şi gla- 
sul Meu se aude până dincolo de locuinţa morţilor, şi aceştia 
se pregătesc pentru înviere. Şi va fi ca la învierea Mea când 
mironosiţele Mele au venit dis-de-dimineaţă şi au văzut piatra 
răsturnată de pe mormânt, căci îşi ziceau: «Cine ne va prăvăli 
nouă piatra de la uşa mormântului? ». Şi când au intrat ele în 
mormânt, au văzut în partea dreaptă pe îngerul mormântului 
Meu, îmbrăcat în veşmânt alb, şi el le-a zis lor: «Nu vă în- 
spăimântaţi. Căutaţi pe Iisus Nazarineanul Cel răstignit? A 
înviat! Iată locul unde L-au pus. Mergeţi şi spuneţi ucenicilor 
că a înviat». Mi-am lăsat îngerul mormântului Meu ca să le 
vestească lor că am înviat şi ca să le spună să meargă cu ves- 
tea învierii Mele la ucenicii Mei, dar ei n-au crezut când ele 
le-au spus. Nu aveam cum să nu-i mustru pentru necredinţa şi 
împietrirea inimii lor. Şi iată, nu am cum să nu-i mustru pe cei 
ce aud glasul cuvântului Meu, vestit vouă de însăşi gura Mea, 
copii străjeri la uşa venirii Mele după om ca să-l înviez din 
moartea faptelor lui cele fără Dumnezeu. Nu am cum să nu 
zdrobesc necredinţa şi împietrirea inimii celor ce nu vor să 
creadă venirii Mele cuvânt pe pământ, glasului Fiului lui 

Dumnezeu, care se lasă auzit de morţii din morminte, cum tot 
aşa a fost şi acum două mii de ani peste locuinţa morţilor. Eu 
sunt Cel ce am zis: «Vine vremea, şi a şi venit, când cei din 
morminte vor auzi glasul Meu, şi ei vor învia spre viaţă sau 
spre osândă veşnică». Amin. 

Să-Mi răspundă cei ce s-au făcut slujitori de altare dacă 
ei cred în Scriptura Mea cea de acum două mii de ani care 
vorbeşte despre învierea celor din morminte, lată, fac şi aceş- 
tia ca şi cei din vremea trupului Meu care n-au crezut că cei 
din morminte vor învia, n-au crezut până n-au văzut mor- 
mintele deschise şi multe trupuri ale sfinţilor care au înviat şi 
s-au arătat în Ierusalim. Nu-Mi pasă de necredinţa şi de îm- 
pietrirea inimii lor dacă nu cred ei glasului Meu care vine 
astăzi pe pământ, dar îmi pasă de mântuirea lor şi de aceea nu 
tac peste pământ. Nu tac, pentru că Eu dacă am venit de la 
Tatăl cuvânt pe pământ, am venit să grăiesc, nu să tac, şi la 
glasul cuvântului Meu amuţeşte şi va amuţi din zi în zi mai 
mult necredinţa omului, şi va vorbi cerul şi pământul. Amin. 

Ucenicii Mei se tânguiau şi plângeau, iar Eu nu i-am 
lăsat aşa după ce am înviat, şi am trimis la ei pe Maria Mag- 
dalena şi pe alţi ucenici mai mici, iar ei n-au crezut, şi Eu Mă 
uitam la necredinţa şi la împietrirea inimii lor. Şi pe când ei 
se aşezaseră la masă, M-am lăsat văzut în mijlocul lor şi le-am 
făcut mustrare, şi apoi pe Toma l-am pus cu degetul lui în 
semnul cuielor din mâinile Mele şi în coasta Mea cea stră- 
punsă, ca să creadă el că Eu sunt şi că am înviat, şi apoi i-am 
spus: «Fericit eşti acum că ai văzut şi ai crezut, dar mai 
fericiţi sunt cei ce nu văd şi cred». Amin. O, cine pe pământ 
voieşte fericirea asta pe care Eu am rostit-o lui Toma, cel ce 
a crezut după ce a văzut? 

O, ce să-ţi fac, omule, ca să crezi? Să te fac să Mă vezi 
ca să Mă crezi? O, care este fapta credinţei tale, omule necre- 
dincios şi împietrit? în zadar spui tu, cel necredincios şi 
împietrit, în zadar spui tu că Eu, Cel ce grăiesc în mijlocul 
acestui popor, nu sunt Eu, ci e diavolul sau omul. în zadar 
spui. Spui aşa pentru că eşti plin de tine şi de slava ta de pe 
pământ. Spui aşa pentru că tu faci altceva decât credinţa şi 
faptele ei. 

Iar pe voi, slujitori ai bisericilor lumii, v-a orbit slava 
cea deşartă în care vă ţin oamenii slavei deşarte de pe pământ, 
şi nu vă voi cruţa să nu vă mustru pentru necredinţa şi pentru 
împietrirea şi pentru cerbicea voastră cea tare, căci Eu, Dom- 
nul, am în mijlocul poporului român râul cuvântului Meu şi 
albia lui pe care am arătat-o lumii întregi prin iconomia Mea 
cea cerească pe pământ, şi am popor de fii, şi în mijlocul lor 
fii unşi de Mine, Domnul, după rânduiala lui Melchisedec, 
rânduială cerească, nu pământească, căci în mijlocul lor Eu 
stau cuvânt şi Mă arăt lor cu sfinţii Mei cei mari şi cei mici, 
şi am în ei duh proorocesc şi vedere din vederea Mea cu care 
Mă uit în om şi după om şi peste tot pe pământ, după cum am 
Eu de văzut şi de cuvântat peste om, şi am martori nemin- 
cinoşi, şi aceştia vestesc venirea Mea cuvânt de înviere peste 
pământ, aşa cum am avut acum două mii de ani pe mironosi- 
ţe, pe Iosif şi pe Nicodim, martori nemincinoşi ai răstignirii şi 
ai învierii Mele, iar lângă ei pe sfinţii cărora li s-au deschis 
mormintele şi au înviat în Ierusalim şi au grăit despre Mine 
că sunt Fiul Tatălui, Fiul Cel răstignit şi înviat, şi aceştia 
iarăşi vor mărturisi în ziua învierii celei mari, ziua când Eu 
voi suna din trâmbiţă învierea morţilor şi, apoi, după ea, via- 
ţa veacului ce va să fie. Amin. 

Am între sfinţi pe trâmbiţa Mea Verginica. Ea cât a fost 
cu trupul pe pământ în vremea lucrului cuvântului Meu prin 
ea, îmi aducea ea în mijlocul poporului care asculta pe atunci 


glasul cuvântului Meu, îmi aducea ea jertfă de ispăşire a pă- 
catelor celor adormiţi şi rugă de mulţumire pentru cei vii, şi 
iubire cu mult dor pentru mironosiţele învierii Mele. Ea a 
lăsat apoi vouă ca să duceţi această zi de prăznuire peste 
morţi şi peste vii, s-o duceţi şi s-o aduceţi Domnului şi cerului 
de sfinţi până la ziua cea mare a învierii trupurilor din ţărâna 
în care ei se odihnesc aşteptând pe Domnul, fiilor de azi ai 
credinţei cuvântului Meu. O, ce minunată este coborârea Mea 
la voi, iar voi sunteţi martori nemincinoşi ai glasului Meu 
care grăieşte peste voi din norii cei de deasupra voastră şi pe 
care Eu stau şi vă cuvintez. Amin, amin, amin. 

oiesc, Doamne, Cel ce primeşti jertfa 
aceasta, voiesc să mă aplec cu mulţumire 
şi să-i mângâi pe ei pentru că-mi poartă spre Tine ceea ce eu, 
trâmbiţa Ta prin care ai cuvântat peste ei, le-am lăsat lor să 
poarte mai departe: praznicul mironosiţelor, că eu an de an 
adunam la masa aceasta, a Ta şi a mea, pe sfinţi, şi apoi pe po- 
porul care auzea atunci glasul cuvântului Tău. Că iată, sunt 
aproape cincizeci de ani de când Tu Te slăveşti peste pământ 
cu cuvântul venirii Tale, începând de la mine şi până la aceş- 
tia mai mici, care ne ascultă pe noi, cei din cer, pe Tine, 
Doamne, Care vii atât de minunat acum la ei şi le vorbeşti lor 
cu taina cea din rai, minunea cea de la început şi cea de la 
sfârşit, căci Tu eşti începutul şi sfârşitul, şi nu vrea omul să 
creadă aceasta şi să se aplece sub cuvântul Tău de azi şi sub 
taina lui cea ruptă din rai, şi cu care ai venit să-l faci iar pe 
om, o, Doa mn e al învierii! Amin. 

Mă aplec în faţa voastră şi vă alint şi vă povăţuiesc să 
nu lăsaţi jos pe Domnul, copii care aţi avut credinţa venirii 
Domnului. Purtaţi-L, fiilor copii, şi aveţi grijă de venirea Lui, 
că El va veni curând, curând, curând la voi cu casa voastră 
cea din cer şi vă va cuprinde în ea, şi atunci voi nu veţi mai 
suspina, şi veţi fi martori nemincinoşi ai venirii Domnului 
peste cei ce nu cred acum, şi tot ochiul vă va vedea pe voi, cei 
dispreţuiţi de necredinţa lor, şi pe Domnul, Cel necunoscut de 
cei ce nu cred din pricina mândriei lor de a nu crede şi de a-şi 
face voile lor împotriva voii Domnului, Care vine să-i arate 
omului voia lui Dumnezeu. 

Şi acum, zic fiilor Ierusalimului: Hristos a înviat! Iar 
mironosiţelor şi tuturor sfinţilor adunaţi la praznicul de azi 
din mijlocul vostru le zic: Bucuraţi-vă! Bucuraţi-vă pentru 
Domnul, Care a găsit credinţă pe pământ pentru venirea Sa, 
ca să lucreze cu ea învierea făpturii, naşterea din nou a lumii 
ce va să fie. Amin, amin, amin. 

O Verginico, trupul Meu cel înviat s-a arătat 
^ peste ucenici cu haina lui cea din Tatăl, iar 
îmbrăcămintea Mea Mă trece prin zid. Mă trece din cele ce 
nu se văd în cele ce se văd, ca să Mă vadă omul, şi aşa M-au 
văzut ucenicii. O, tu eşti martorul Meu cel nemincinos, şi te-ai 
arătat acum, în preajma praznicului tău, înviată în ochii celor 
ce văd cele ce nu se văd, dintre fiii Ierusalimului Nostru de 
azi. 

Se bucură tot neamul cel omenesc care a fost de la 
omul cel întâi zidit şi până azi că li s-a făcut de Mine che- 
marea la pomenirea sfintelor mironosiţe, aşa cum lucram Eu 
cu tine pe vremea trupului tău. Aş voi să te bucuri şi aş voi să 
nu mai plângi. Dar pentru asta îţi trebuie izvor de bucurii de 
la poporul Nostru cel mic, o, Verginico! Acum însă avem la 
masă cu ei pe sfinţi în zeci de mii de mii, şi între ei sunt 
serbate cereşte sfintele mironosiţe, mărturisitoarele învierii 
Mele. Hai să Ne lăsăm cu pace peste cei mici, cu pacea sfin- 
ţilor cei serbaţi cereşte în mijlocul lor. Amin. 

O, bucuraţi-vă, voi, sfinţilor, căci izbăvirea cea mare şi 
cea întreagă este la uşi, este aici. Bucuraţi-vă, mironosiţe ale 
învierii Mele, că Mi-aţi slujit pe pământ şi Mi-aţi urmat 
iubirea până dincolo de învierea Mea apoi, şi până la venirea 
Mea de azi când Eu, Domnul Cel înviat, vă mărturisesc acum 
şi aici, în praznic ceresc în mijlocul Ierusalimului Meu cel din 
români, poporul venirii Mele, poporul credinţei cea de la 
sfârşit de timp, credinţă minune, minune care a putut să-Mi 
împlinească venirea Mea prin cei ce au crezut şi cred. Şi iată, 
Eu vin, căci am pus credinţă în ei, şi prin ei am putut să 
găsesc pe pământ credinţă. Amin. Aceasta înseamnă credinţă. 
Aşa credinţă cer Eu să aibă cei ce zic că cred. Eu cer omului 
credinţă în împlinirea Scripturilor Mele cele ce mai sunt de 
împlinit, şi apoi să le împlinească omul aşa cum le-a împlinit 
Zaharia şi loan Botezătorul, şi mama Mea Fecioara, şi fiii lui 
Iosif, în casa căruia Eu am crescut între ei, şi apoi ei au fost 
apostolii Mei, preoţii Mei, după rânduiala cea tainică a lui 
Dumnezeu, după rânduiala lui Melchisedec încă de pe 
vremea trupului Meu, căci mai înainte de răstignirea şi de în- 
vierea Mea Eu i-am aşezat pe ei slujitori ai împărăţiei Mele şi 
nu le-am spus mai-marilor templului. Eu Mi-am aşezat pe pă- 
mânt neam împărătesc, preoţie sfântă, popor agonisit de 
Dumnezeu, precum şi azi lucrez şi fac popor, şi cu el biruiesc 
lumea toată, iar Duhul Cel Sfânt este împăratul lumii şi nu 
mai este alt împărat pe pământ, căci Eu şi cu sfinţii Mei din 
cer şi de pe pământ împărăţim cu lucrare de Duh Sfânt, pe 
care omul tare la cerbice nu are cum s-o cunoască, nu are cum 
s-o priceapă şi apoi s-o vadă. 

Hristos a înviat! le spun celor din cer. Amin. 

Hristos a înviat! le spun celor din locuinţa morţilor. 

Amin. 

Hristos a înviat! le spun celor din iad. Amin. 

Iar ţie, Ierusalime care crezi pe Domnul Du mn ezeul 
tău, împăratul cerului şi al pământului, Făcătorul văzutelor 
tuturor şi al nevăzutelor, ţie îţi zic: pace ţie! Şi tu să fii fiu al 
păcii, ca să se odihnească peste tine pacea Mea. 

Pace vouă, copii ai Ierusalimului nou! căci sfinţii din 
cer stau cu voi la masă, şi cu găteli cereşti pentru voi. 

Pace vouă! Fiţi ucenici, fiţi cu învăţător, fiilor. în toată 
vremea fiţi cu învăţător. Faceţi-vă iubiţi prin ceea ce sunt Eu 
în voi, nu prin ceea ce sunteţi voi în voi, căci când te faci iubit 
cum vor ceilalţi ai tăi, atunci te faci iubit, şi altfel nu se poate 
aceasta. Faceţi-vă iubiţi cerului, şi al vostru să fie cerul, şi 
cum vrea cerul, aşa să fiţi voi pe pământ. Amin. 

Pace vouă! Fiţi ucenici cu învăţător, fiilor, şi faceţi-vă 
copii. Mereu, mereu copii să staţi şi să fiţi, mereu ucenici cu 
învăţător, ca să fiţi voi după chipul şi asemănarea Mea, 
fiindcă Eu aceasta vă învăţ, şi aşa vă ajut să fiţi prin cei pe 
care Eu îi povăţuiesc pentru viaţa voastră cu Mine, pentru 
plăcerea Mea în voi, şi a voastră în Mine, fiilor ucenici. 
Amin, amin, amin. 

28 aprilie/11 mai 2003 

Duminica a patra după Paşti, a slăbănogului 

E vremea cuvântului răului vieţii peste pământ, şi vai celor ce au 
hulit şi au dispreţuit acest cuvânt, căci li se va lua dregătoria, iar 
necredinţa îi va ruşina. Ţara română este ţarina cu comoară în ea. 

ă răpesc din somn şi din odihna trupului şi din 
puterea lui şi de la lucrul vostru cel pentru po- 
porul Meu, lucru care vă osteneşte duhul, căci cu duhul lu- 
craţi voi, copii care-Mi primiţi venirea Mea în cuvânt. Amin. 


E zi de învăţătură a Mea şi azi peste poporul cel atât de 
învăţat de Dumnezeu. E zi de creştere în credinţă, în umilinţă, 
în minuni, fiilor copii, că voi staţi în mâna Mea ca nişte copii 
care slujesc Dumnezeului lor mai mult decât cei de până la 
voi ai Mei, că e vreme mare vremea Mea cu voi. E vremea 
cuvântului Meu care curge ca râul, fiindcă pe nicăieri nu mai 
este Dumnezeu peste om în chip adevărat, căci omul este 
amestecat cu el însuşi, şi Eu nu pot peste amestecătură, că nu 
se scoală nimeni din moarte dacă M-ar vedea pe Mine lu- 
crător din omul amestecat cu el însuşi, fiindcă aşa ar zice 
omul că sunt Eu: amestecat în cele ale omului. 

A trebuit să-Mi fac gard în jurul lucrului Meu cu voi, 
ca să pot să vă ţin în Mine pe voi, şi aşa să pot coborî la voi, 
iar voi să-Mi fiţi punte, fiilor copii. Este scris în Scripturi 
cuvântul Meu: «Cine nu primeşte împărăţia Mea ca un copil, 
nu poate intra în ea». Amin. Să-Mi răspundă Mie slujitorii şi 
mai-marii bisericii din lume dacă sunt ei copii, şi apoi primi- 
tori ai împărăţiei Mele. Să-Mi răspundă! Dar ce să-Mi răs- 
pundă? Nici vouă nu vă pot aceştia răspunde, darămite Mie! 
Cum să vă poată învăţa ei pe voi ce să faceţi când ei nu se 
învaţă pe ei înşişi şi între ei împărăţia lui Dumnezeu? Cum să 
vă înveţe ei pe voi când vă învăţ Eu, Domnul? M-aş atinge de 
ei să-i pedepsesc pentru necredinţa lor în venirea Mea la voi 
cuvânt şi pentru mustrarea pe care v-o fac ei când le vine lor 
bine. Dar vai lor, că nici unul din ei nu va scăpa de pedeapsa 
pe care şi-au gătit-o de Mi-au pus în lanţuri pe cel ce a fost 
martor dintre ei la lucrul Meu cu voi. Dacă ei ar fi crezut că 
Eu sunt această lucrare, şi-ar mai fi mărturisit apoi necredinţa 
martorul Meu pe care l-am avut Eu dintre ei şi cu care am lu- 
crat început nou, de biserică vie şi neamestecată cu fă- 
rădelegea? Am spus, şi iarăşi spun că toată necredinţa şi dis- 
preţul pe care îl aruncă acesta acum înspre voi, este pentru că 
nu a voit nimeni din ei să creadă şi să devină copii, şi să pri- 
mească împărăţia lui Du mn ezeu apoi. Ce să fac cu cei mari în 
ei înşişi? Nimic nu pot să fac. Nu pot să încap în ei oricât 
M-aş micşora Eu ca să-i fac să Mă cunoască prin duhul umi- 
linţei Mele, şi apoi prin harul cel de sus pe care-1 au numai cei 
născuţi de sus, iar cei de jos nu-1 au. Le voi zdrobi mărirea 
curând, curând, aşa cum am zdrobit-o şi pe cea a arhiereului 
care s-a luptat împotriva voastră vreme de şapte ani, şi apoi a 
căzut şi a plătit pe pământ prin chin şi jale toată mulţimea de 
pietre pe care a aruncat-o el în voi. Le voi zdrobi mărirea lor 
de care Eu nu am nevoie, precum nu am nevoie de slavă de la 
ei, căci Eu am spus: «Slavă de la oameni nu primesc». Nu 
primesc, că Eu sunt Dumnezeu umilit, şi nu crede omul că nu 
primesc slavă de la el. Ce să fac cu slavă pentru Mine de la 
cel ce nu Mă iubeşte cu trupul, cu sufletul şi cu duhul lui? 

îi voi pedepsi pe toţi, pe neam şi pe sămânţă, pentru că 
Mi-au luat de lângă voi pe cel ce a crezut Mie, şi pentru că 
l-au pus apoi să hulească drumul Meu de la cer la pământ şi 
să se despartă de cuvântul Meu cel sfânt, cuvântul vieţii veş- 
nice, care umple văzduhul când cobor cu el la voi, şi care 
zguduie locuinţa morţilor şi iadul, ca să dea înapoi pe morţi, 
precum scrie în Scripturi. 

Vai, şi de şapte ori câte şapte vai, ba chiar de şaptezeci 
de ori câte şapte vai celor ce cugetă despre cuvântul gurii 
Mele, care curge din Mine în zilele acestea, că este cuvânt de 
om şi nu Eu însumi, Cuvântul Tatălui, Fiul Tatălui, Dumne- 
zeu Cuvântul, Care S-a făcut trup acum două mii de ani, iar 
acum, cuvânt, pentru învierea morţilor, căci am zis: «Vine 
vremea ca cei din morminte să audă glasul Fiului lui Dum- 
nezeu şi să învieze». Amin. Cine nu crede în vremea aceasta 
în cuvântul Meu de acum, aceluia nu i se pune că a crezut sau 

crede în proorocii Scripturilor, şi nici în Moise, cu care Eu am 
vorbit în muntele Sinai şi, apoi, în toată vremea Israelului lui 
Moise. Amin. 

Eu sunt Dumnezeul lui Avraam, Isaac şi Iacov, şi ace- 
laşi sunt din veac şi până în veac, dar poporul Israel M-a 
omorât când am venit, pentru că dezlegam sâmbăta şi pentru 
că ziceam că Dumnezeu este Tatăl Meu şi că Mă făceam pe 
Mine însumi deopotrivă cu Dumnezeu. 

O, oameni necredincioşi venirii Mele de acum! Am 
spus şi celor ce nu credeau atunci că Eu sunt Fiul lui Dum- 
nezeu şi că Tatăl este în Mine, şi Eu în El; le-am spus că «Fiul 
nu poate să facă nimic de la Sine dacă nu vede pe Tatăl 
făcând»; le-am spus: «cele ce face Tatăl, acestea face şi Fiul 
întocmai, căci Tatăl iubeşte pe Fiul şi Ii arată toate câte face 
El, şi lucruri mai mari decât acestea va arăta Lui, ca voi să 
vă miraţi, căci după cum Tatăl scoală pe morţi şi le dă viaţă, 
tot aşa şi Fiul dă viaţă celor ce El voieşte, iar cel ce nu 
cinsteşte pe Fiul, nu cinsteşte pe Tatăl, Care L-a trimis». O, 
ce veţi face voi când veţi vedea ieşind afară pe cei din mor- 
minte la glasul Meu de azi? Voi, care nu aveţi milă de cel ne- 
putincios, aşa cum n-au avut cei asemenea vouă de slăbăno- 
gul care nu putea merge de atâţia ani, şi tot de atâţia ani aş- 
teptând pe cineva să-l bage în scăldătoarea care tămăduia pe 
om prin îngerul Meu cel vindecător, ce veţi face când veţi 
vedea această lucrare de cuvânt că va lumina lumea toată şi o 
va înnoi, iar pe voi, aruncaţi afară din împărăţie pentru că 
n-aţi avut umilinţă şi credinţă şi sfinţenie fără de care nimeni 
nu va vedea pe Do mn ul? Vă miraţi cum pot Eu fi şi cum pot 
lucra peste aceştia cu care Mă ajut să vin şi să Mă fac cuvânt 
şi carte peste pământ apoi. O, nu vă mai miraţi! Eu însumi am 
spus că sfinţenia omului este casa Mea în om. Eu l-am făcut 
pe om să-Mi fie Mie casă şi rai pentru Du mn ezeu şi pentru 
sfinţi. Nu vă mai miraţi cum de pot Eu veni cuvânt pe pământ 
întocmindu-Mi din lume popor, că Eu am venit să-i adun pe 
cei aleşi ai Mei de la margini la margini, şi nu sunteţi voi cei 
aleşi ai Mei. Voi vă alegeţi unii pe alţii, şi apoi ziceţi că sun- 
teţi ai Mei, dar cei aleşi ai Mei sunt cei pe care Eu, Domnul, 
îi aleg şi îi adun în jurul Meu şi pentru Mine nu pentru deşer- 
tăciunea slavei omeneşti, sub care voi staţi, luându-vă plata 
vremelniciei voastre încă de pe pământ şi nu dincolo de cele 
ce nu se văd. 

M-am dus la poarta oilor când poporul iudeu sărbăto- 
rea şi se mărea şi M-am apropiat de scăldătoarea în care 
îngerul Meu venea şi se atingea de cei suferinzi ca să-l vin- 
dece pe cel ce intra cel mai întâi în apă, şi apoi îngerul pleca; 
şi l-am văzut pe cel bolnav de treizeci şi opt de ani, că nimeni 
nu era să-l ajute să se vindece, iar Eu i-am spus: «Voieşti să 
te faci sănătos? Scoală-te, ia-ţi patul şi umblă». Şi fiindcă era 
sâmbătă, iudeii au găsit pricină să-i spună lui că nu-i este 
îngăduit să-şi ia patul. în loc să se fi mirat ei că cel bolnav de 
atâţia ani mergea pe picioarele lui ducându-şi şi patul, ei l-au 
judecat, şi M-au judecat şi pe Mine după ce au aflat de la el 
că Eu l-am vindecat şi i-am spus să-şi ia patul şi să umble în 
zi de sâmbătă. în zadar le-am spus Eu lor că Fiul nu poate să 
facă nimic de la Sine dacă nu vede pe Tatăl făcând. în zadar 
le-am spus Eu că Tatăl Meu până acum lucrează şi că şi Eu 
lucrez. Degeaba, aşa cum tot în zadar vă spun Eu vouă în 
vremea aceasta, oameni ai bisericii din lume, că Eu sunt acest 
cuvânt care vine cu norii, Fiul Domnului, Care vine precum a 
spus El că va fi venirea Sa, şi că numele Lui se cheamă Cu- 
vântul lui Dumnezeu. Şi iată ce vă spun Eu vouă: dacă nu 
credeţi că Eu sunt, credeţi măcar în aceste cuvinte ale vieţii 
veşnice şi înţelepţiţi-vă prin ele şi daţi oamenilor îndemn să 


vină să bea şi să se vindece la apele vieţii, şi Eu vă voi po- 
meni întru împărăţia Mea când voi veni. Iar de nu veţi face 
aşa, veţi păţi ca tâlharul din stânga crucii Mele de pe Golgota, 
căci cei ce hulesc sunt de plâns. De ce vă este greu să credeţi 
că tot ce este aici, unde Eu grăiesc şi Mă împart, Eu am 
întocmit? Trebuia, oare, să vă întreb pe voi, cei mari ai bise- 
ricii lumii? Dar n-am luat Eu martor dintre voi ca să vă întind 
punte şi ca să Mă găsiţi aici, chemând pe om spre viaţă? O, 
de ce aţi lucrat voi de l-aţi făcut şi pe acela ca şi pe voi, apoi? 
Eu l-am făcut cel mai mare dintre voi, şi aşa este şi acum, căci 
ceea ce i-am dat, i-am dat, şi are. Numai că voi v-aţi purtat cu 
el aşa cum s-au purtat mai-marii iudeilor cu Mine şi cu cei ce 
erau ucenicii Mei care credeau că Eu sunt de la Tatăl. 

O, neam necredincios! Eu mult nu vă voi mai răbda. O, 
până când veţi vrea să staţi voi şi nu Eu în capul unghiului? 
Până când veţi vrea să nu ştiţi ce înseamnă biserică a Mea, şi 
Dumnezeu cu omul pe pământ? Până când? Până când Eu, şi 
nu omul, vă voi lua dregătoria voastră şi veţi fi ruşinaţi pentru 
necredinţă. Şi se vor ridica ologii şi ciungii şi orbii şi toţi su- 
ferinzii, şi Eu îi voi vindeca pe ei, că voi nu ştiţi să fiţi vinde- 
cători. Nu ştiţi, pentru că nu sunteţi de la Dumnezeu, ci v-aţi 
aşezat voi înşivă şi unii pe alţii sub numele Meu, iar din pri- 
cina fărădelegilor voastre Eu sunt nesocotit între oamenii care 
nu au călăuză pe pământ. Eu însă, ca un Păstor milos ce sunt, 
iată-Mă cum vin cu hrană, cu păşune bună, cu apă vie şi cu 
glas de chemare la viaţă pe tot omul care vrea să treacă de la 
moarte la viaţă iubind pe cei ce sunt ai Mei. Amin. 

O, poporul Meu Ierusalim din români, nu ştie poporul 
român să te caute şi să Mă ia de la tine şi să fie viu. Am pe 
pământ pe ţara română, ţarină cu comoară în ea, şi mulţi o 
cumpără pe ea. Numai ea nu vrea să cumpere ţarina din ea 
care are comoara Mea în ea. Şi cu ce poate s-o cumpere? Cu 
lepădarea de sine şi cu cruce, cu viaţă sfântă şi fără duhul lu- 
mii în ea, căci lumea M-a răstignit, fiindcă nu poate duhul ei 
cu Duhul Meu Cel Sfânt. 

Vin Păstor tainic pe pământul român şi Mă deşert pe el 
cu râul vieţii ca să bea din el toate neamurile pământului, iar 
cei ce sunt împotriva împărăţiei Mele cu care vin acum pe 
pământ începând de la voi, copii ai Ierusalimului român, 
aceştia vor vedea la voi şi vor crede vrând-nevrând prin cei ce 
vor străluci cu Mine în ei după ce Eu voi descoperi slava Mea 
de peste voi şi din voi, că Eu de aceea vă hrănesc, şi fericiţi 
veţi fi voi, cei ce mâncaţi şi creşteţi mici şi nu mari, şi staţi 
sub povaţa vieţii veşnice şi vă sfinţiţi sfinţindu-vă pentru 
Mine, Domnul şi Du mn ezeul vostru. 

Luaţi Duh Sfânt! Luaţi, căci cel ce ia, are, iar cel ce nu 
ia, nu are. Daţi curs cuvântului Meu peste pământ, că trebuie 
să fac nou pământul, de la margini la margini, căci cuvântul 
este cel ce dă viaţă şi duh de viaţă. Luaţi din gura Mea, şi aşa 
să ascultaţi, iar cartea Mea cu voi să vă fie hrana cea dintâi, 
şi apoi pe toate Eu vi le voi adăuga pentru viaţa voastră, fiilor. 
Amin, amin, amin. 

5/18 mai 2003 

Duminica a cincea după Paşii, a samarinencei 

Omul trebuie să împlinească Scripturile, căci Domnul este cu Du- 
hul. Domnul a pierdut raiul, şi nu omul. Vai celui ce se îndreptăţeş- 
te pe sine! Sfinţii biruitori sunt cei ce biruiesc lumea şi duhul ei. 
Slava Domnului a fost crucea, suferinţa şi suspinul Lui după om. 

unt Fiul Tatălui Savaot şi Mă adun deasupra 
grădiniţei cuvântului Meu cu toate puterile ce- 

reşti şi îmi întăresc porţile, şi apoi intru cuvânt în cartea Mea 
de azi. Amin. 

Sunt Do mn ul! Deschideţi-Mi, fiilor străjeri, şi ascultaţi 
şi scrieţi. Scrieţi şi iar scrieţi tot ce Eu grăiesc, că am venit cu 
sfinţii şi cu îngerii pentru sărbătoarea fântânii de la casa întâl- 
nirii, fântâna întâlnirii, fântâna samarinencei, căci Eu M-am 
întâlnit la fântână cu ea. Eram ostenit de mers şi am oprit în 
cetatea Sihar, cetate de samarineni, şi acolo, la fântâna lui 
Iacov, a venit samarineanca pe la ceasul al şaselea din zi şi a 
scos apă, iar Eu i-am zis ei: «Dă-Mi să beau.» şi apoi am grăit 
cu ea la fântână până ce au sosit ucenicii Mei, care cum- 
păraseră merinde ca să mâncăm. 

Am venit cu sărbătoare, şi cu sete am venit ca să dau 
din setea Mea şi să-Mi mângâi Duhul Meu din voi, şi Duhul 
Meu din sfinţii cerului, care sunt veniţi cu Mine la fântâna 
întâlnirii, fântâna Samarinencei, că ea vă îndeamnă pe voi să 
vestiţi peste sătuţul Meu de aici şi peste pământ vestea că Eu 
sunt venit la voi pe pământ şi Mă fac izvor de cuvânt şi îi dau 
să bea celui ce însetează, îi dau omului să bea şi îi spun: «Cel 
ce va bea din apa pe care i-o voi da Eu, se va face în el izvor 
de apă curgătoare spre viaţă veşnică». Amin. 

Voiesc să vină omul la fântâna cuvântului Meu care 
curge din Mine peste voi şi să-Mi spună: «Doamne, dă-mi 
această apă, ca să nu mai însetez», căci aşa Mi-a spus femeia 
samarineancă după ce Eu i-am cerut şi i-am zis: «Dă-Mi să 
beau». Iar Eu i-am dat, şi ea Mi-a zis: «Ştim că va veni Mesia, 
Care Se cheamă Hristos, şi când va veni El, ne va vesti nouă 
toate». Şi atunci i-am spus ei: «Eu sunt; Eu, Cel ce vorbesc 
cu tine». Când ea a auzit, a crezut şi, lăsându-şi găleata sa la 
fântână, s-a dus şi M-a vestit în cetatea ei, fiilor, şi aceia au 
crezut-o şi au zis: «Credem nu numai pentru cuvântul tău, 
căci noi înşine am auzit şi ştim că Acesta este cu adevărat 
Hristosul, Mântuitorul lumii». Amin. 

Am venit cu sete şi sunt ostenit, poporul Meu, şi te văd 
şi pe tine ostenit, şi îţi dau să bei şi îţi dau din Duhul Meu ca 
să poţi tu prin Mine, căci prin tine nu poţi, că e grea de tot 
vremea pe pământ, iar duhul rău se luptă cu Mine şi cu tine şi 
Mă umple de grijă pentru viaţa ta. Dar Eu şi cu toţi sfinţii Mei 
îţi dăm din cer, îţi dăm din apa vieţii, care se face în cel ce bea 
din ea izvor de apă curgătoare spre viaţă veşnică, poporul 
Meu. 

Iată, Mi-am întărit cu toate puterile cereşti porţile Mele 
dintre pământ şi cer, şi am deschis, şi apoi am intrat, şi îţi dau 
să bei spre viaţa ta cu Mine, că fii atent ce-ţi spun Eu ţie. îţi 
spun o taină despre venirea Mea, şi îţi spun aşa: Scripturile nu 
le împlineşte Dumnezeu, ci omul, căci Dumnezeu este cu 
duhul. Domnul nu vine, ci trebuie adus, şi trebuie la voi cre- 
dinţă cum n-a mai fost din veac şi până în veac, şi de aceea 
am spus Eu ţie, poporul Meu de azi, că atunci când tu vei arde 
pe deplin, Eu vin. Amin. Omul este cel ce Mă aduce, poporul 
Meu; omul, fiule ostenit de durerea din tine, de durerea ta 
după izbăvirea ta. Şi Eu însumi, şi Eu M-am făcut Om când 
a venit vremea venirii Mele acum două mii de ani, că omul 
este cel ce împlineşte Scripturile, nu Dumnezeu, căci Domnul 
este cu duhul. 

Aştept nesaţul tău, Ierusalime nou. Tu eşti poporul prin 
care Eu, Domnul, Mă slăvesc pe pământ înaintea oamenilor, 
iar Eu pentru viaţa ta Mă las mereu cu durere şi cu suspin în 
cei ce Mă poartă spre tine, ca să nu Mă lase ei jos, şi să Mă 
ducă ei cu toate slabele lor puteri, căci omul este cel ce Mă 
aduce. Domnul nu vine, ci trebuie adus ca să fie cu voi, fiilor 
copii, iar Eu de aceea Mi-am arătat vouă suspinul şi jalea şi 
mila Mea cea plină de dor pentru cei ce Mă aduc la voi cu- 


vânt, căci greu îmi mai este, şi greu s-a mai făcut drumul Meu 
de la cer la pământ, fiindcă cei ce Mă primesc când vin, sunt 
zdrobiţi de dureri, şi aşa duruţi şi aşa zdrobiţi Mă ţin ei pe 
Mine când vin spre tine, poporul Meu. 

O, e grea de tot venirea Mea, şi omul e mic şi e slab, 
dar iată, nu Do mn ul vine, căci Domnul trebuie adus, trebuie 
ţinut de puntea dintre pământ şi cer, căci Eu cu omul îmi 
împlinesc Scripturile, şi n-a fost şi nu este Scriptură mai grea 
de împlinit ca aceasta a venirii Mele acum, la sfârşit de timp, 
când Eu de lângă Tatăl îmi întocmesc venirea Mea cea plină 
de cuvânt, cuvânt ca râul de mult şi de greu, căci e judecata 
lumii cea fără de Dumnezeu pe pământ, şi e grea de dus şi de 
împlinit Scriptura facerii din nou a lumii, că nu cu mângâiere, 
ci cu dureri de facere lucrez prin duhul cel plăpând al celor ce 
Mă primesc când Eu vin şi Mă fac carte pe pământ, şi te-am 
rugat, Ierusalime, să întăreşti tu mereu, mereu puterea lor. 
Mereu, mereu să le dai mâna să se scoale din dureri şi să-Mi 
deschidă şi să Mă dea ei vouă, fiilor, că Eu prin voi Mă slă- 
vesc peste pământ şi peste om, şi vine vremea iar să adun din 
nou mulţimile pe lângă izvorul cuvântului vieţii şi să-Mi alin 
setea după om dându-le să bea spre viaţă veşnică la toţi cei 
care se vor aduna curând, curând pe lângă voi. Amin. 

Vă dau cuvânt cu putere, să-Mi pregătiţi sărbătoarea 
întâlnirii Mele cu omul în grădina cea pregătită prin voi de 
puterile cereşti, care lucrează cu voi spre slava venirii Mele 
cuvânt de facere peste pământ, fiilor. Vă dau Duh Sfânt şi 
binecuvântare cu multul vă dau. Vă dau ajutor din cer şi de pe 
pământ, că mare este minunea venirii Mele la voi, şi mari şi 
de nepătruns sunt tainele Mele din zilele acestea, şi de aceea 
v-am rugat să vă hrăniţi cu cartea Mea cu voi ca şi cu cea mai 
dintâi hrană şi să creşteţi mici şi nu mari, şi să staţi sub pova- 
ţa vieţii veşnice şi să vă sfinţiţi sfinţindu-vă pentru Mine, 
Do mn ul şi Du mn ezeul vostru, Om şi Dumnezeu în cer şi pe 
pământ, căci Eu însumi M-am făcut Om ca să împlinesc ve- 
nirea Mea pe pământ. Amin. 

Să creşti mic şi nu mare, Ierusalime mic şi firav, că Eu 
dau mereu, mereu să te întăresc prin cei puşi de Mine călăuză 
peste tine. Dar iată, ei sunt şi mai firavi, că aşa sunt cei mici, 
sunt firavi, şi îşi smeresc inimioarele lor zdrobite de dureri, că 
mare este taina măririi fiilor lui Dumnezeu, iar David era plin 
de taina aceasta şi zicea: «Inima mea, Doamne, nu s-a mân- 
drit, nici ochii mei nu s-au înălţat, şi n-am umblat după lu- 
cruri mari şi mai presus de mine, ci, din contra, mi-am smerit 
inima şi mi-am domolit sufletul meu, ca un prunc înţărcat de 
mama lui, ca răsplată a sufletului meu». Aşa să fii şi tu în 
veac, Ierusalime, şi să fii copil frumos prin încercări, căci 
încercarea aduce răbdare, iar răbdarea aduce roada cea paş- 
nică a umilinţei, cea mai mare dreptate, poporul Meu, ca să 
pot sta Eu în tine ca în rai, căci Eu am pierdut raiul, Eu şi nu 
omul, şi vreau să-l iau înapoi, şi vreau să-l fac din nou pe om, 
şi vreau să stea la făcut omul, căci am venit să Mă fac Făcă- 
torul a toate cele ce vor rămâne. Şi vor rămâne cele ce sunt, 
iar cele ce nu sunt nu vor mai rămâne. Amin. 

Adu-Mi jertfă, poporul Meu. Tu eşti cel învăţat de 
Dumnezeu şi ştii că duhul umilit este cea mai dulce şi plăcută 
Mie jertfă de la tine, iar cel ce nu face aşa, să nu gândească 
unul ca acela că va lua ceva de la Dumnezeu, căci vai celui 
ce gândeşte despre sine mai mult decât este! Duhul umilit nu 
se îndreptăţeşte pe sine în om, iar voi să ziceţi ca David, care 
zicea că n-a umblat după lucruri mai presus de sine, ci şi-a 
smerit sufletul ca un prunc înţărcat de mama lui, ca răsplată a 
sufletului lui. 

Cuvântul lui Dumnezeu 


Fiţi sfinţi cu dragostea Mea din voi, căci vai omului 
care poartă în el dragostea lui şi nu pe a Mea! Dragostea Mea 
din om nu se opreşte pentru sine şi nu se opreşte pe loc, şi ea 
cuprinde în ea pe toţi fiii lui Dumnezeu, că mare este taina 
fiilor lui Dumnezeu, poporul Meu. 

Am spus că cine este slab cu duhul, tot aşa este şi cu 
trupul, iar cine este tare cu duhul, aşa este şi cu trupul, iar tare 
înseamnă Dumnezeu în om, şi unde Eu sunt în om. Mă fac 
din el foc de Duh Sfânt şi râu de ape vii peste cei însetaţi. Aşa 
voiesc să fac Eu cu tine, şi iarăşi Mă voi aduna cu tine, po- 
porul Meu, şi le vom da mulţimilor să bea din izvorul Meu de 
peste tine, iar cine va bea, se va cunoaşte, şi îmi va fi mul- 
ţumitor, şi va pleca cu mulţumire şi va avea de la Mine. Amin. 

O, poporul Meu, nemulţumitului i se ia darul, şi apoi el 
este tot nemulţumit, iar Eu te învăţ, Ierusalime mic, să fii 
mulţumit şi mulţumitor, fiule, că Eu cu tine Mă slăvesc peste 
pământ şi îi fac omului zi de serbare cerească cu tine, şi va 
veni omul de pe pământ şi iarăşi va vedea slava Mea cu tine. 
Tu însă să stai cu duhul umilit mereu, mereu, şi cu inimă 
curată şi cu dreptate între Mine şi tine, şi între frate şi frate, 
că scris este în Scripturi cuvântul Meu care spune: «Nu veţi fi 
judecaţi dacă nu veţi judeca. Iertaţi, şi vi se va ierta, căci cu 
ce măsură veţi măsura, cu aceea vi se va măsura». Tu, po- 
porul Meu, să te laşi mânat de Duhul lui Dumnezeu mereu, 
mereu, că tu nu eşti dator trupului ca să vieţuieşti după trup, 
ci tu trebuie să ucizi cu Duhul Domnului pe toate cele ale 
trupului şi să pătimeşti împreună cu Mine, ca împreună cu 
Mine să te şi preamăreşti, că mai e puţin, prea puţin până la 
mărirea care se va descoperi, şi cu ce măsură măsori acum, cu 
aceea ţi se va măsura. Amin. 

Eu, fiilor, cobor peste voi binecuvântare prin cuvânt ca 
să-Mi pregătiţi voi sărbătoare de Rusalii, că vreau să aduc în 
grădinile Mele cu voi pe om şi să-i dau lui înţelepciunea Du- 
hului Sfânt, şi vreau să lucrez cu tine cereşte, Ierusalime mic 
şi scump. O, Mi-e milă de tine când eşti durut şi apăsat de la 
toate câte vin peste tine, dar Eu voi îngriji de tine prin îngerii 
din cer, poporul Meu, şi te voi călăuzi de pe pământ cu cu- 
vântul Meu şi cu al celor ce stau înaintea cuvântului Meu ca 
să ţi-1 dea de hrană, fiule plăpând, şi nu te voi lăsa, dar iubeşte 
durerea şi încălzeşte-ţi prin ea inimioara, poporul Meu, şi 
bucură-te în dureri, că Eu la cei cu dureri pentru Mine duse le 
spuneam: «Bucuraţi-vă!». Cui să le spun aşa dacă nu la cei 
duruţi şi întristaţi după Mine? Eu vă simt dorul după Mine, 
dar încălziţi-vă, fiilor, la focul durerilor care vă brăzdează ini- 
mioarele şi obrăjorii înlăcrimaţi de la dureri, de la încercări şi 
de la duhul iubirii de Dumnezeu, dorul care plânge în om cu 
cel mai dulce plâns, cea mai dulce jertfă, duhul umilit. Amin. 

Femeia samarineancă s-a adunat cu sfinţii la fântâna pe 
care ea o veghează şi o umple de duhul credinţei şi al iubirii 
cereşti. Aşa vă doreşte ea pe voi, fiilor, iar voi să lucraţi ca ea 
şi să vestiţi acestui sătuţ despre taina Mea cu voi şi să chemaţi 
sătenii la masa Mea cu voi, şi să-i învăţaţi să vină şi cum să 
vină şi cum să stea şi cât să stea, căci voi sunteţi popor de 
sfinţi biruitori, că aşa se numesc cei ce biruiesc lumea şi du- 
hul ei pentru ca să aibă ei locaş în ei pentru Duhul lui Dum- 
nezeu, Care-1 sfinţeşte pe om. Amin. Duhul lui Dumnezeu 
este darul celor sfinţi, şi nu uitaţi lucrarea pe care o aveţi voi 
de lucrat între pământ şi cer: Duhul lui Dumnezeu, fiilor. 
Această lucrare Eu vreau s-o văd lucrând din voi peste cei ce 
vor fi de Mine adunaţi la sărbătoarea Duhului Sfânt, care se 
apropie cu slava ei şi a Mea şi a voastră peste pământ, că Eu 
iau slava aceasta şi o dau de veste peste tot pământul, fiindcă 


pot, poporul Meu. Vreau şi tu să poţi. Să poţi tot ce trebuie să 
pot Eu peste pământ şi peste om, şi să te pregăteşti din timp 
şi să fii copil frumos, aşa cum Eu mereu, mereu te-am învăţat, 
Ierusalime scump. Acum îţi şterg lăcrimioarele şi durerea ta 
şi îţi dau duh de înviorare şi îţi dau duhul mângâierii în toate 
încercările care-ţi măsoară iubirea ta de Dumnezeu. Eu sunt 
zdrobit de tot în cei ce Mă poartă spre tine, dar aşa cum sunt, 
aşa pot, şi aceasta este slava celor ce Mă iubesc. Slava Mea a 
fost crucea şi suferinţa şi suspinul Meu după om, şi tot aşa 
sunt şi acum, şi aşa sunt purtat de cei ce Mă aduc de la cer la 
pământ ca să te hrănesc şi să te mângâi în dureri, poporul 
Meu. Duhul umilit te ajută şi pe tine în Mine, şi pe Mine în 
tine, şi aşa vreau Eu să fii tu de frumos. O, nu mai plânge. în- 
seninează-te, poporul Meu. O, fiilor micuţi, lăsaţi-vă spre 
mângâiere inimioarele, că Eu, Domnul, am grijă de voi, am 
milă de voi şi vă iubesc fiindcă Mă iubiţi, şi vă mângâi fiind- 
că plângeţi cu cei ce plâng sub crucea Mea cea plină de 
dureri. 

Eu vă aduc spre duh de sărbătoare. Adunaţi-vă cu 
sfinţii la fântână şi cântaţi laude Tatălui şi Fiului şi Sfântului 
Duh şi hrăniţi-vă duhurile şi daţi-vă unii altora puteri şi mân- 
gâieri şi sănătate peste inimioarele voastre slăbite de încer- 
cări, că pe pământ e greu, fiilor mici. Vă dau prin cei care îmi 
sunt punte spre voi, vă dau cuvântul sărbătorii de azi, iar 
sfinţii se vor bucura în voi odată cu voi, căci cuvântul Meu dă 
viaţă, fiilor. 

Şi iarăşi rostesc Eu, Domnul, binecuvântare peste voi 
şi peste sărbătoarea pe care prin voi o pregătesc Eu cerului şi 
pământului şi omului cel însetat şi cel neînsetat, căci îmi voi 
desface izvorul, iar el va da din el viaţă. Amin. 

Pace vouă! Fiţi fiii păcii Mele în voi. Pacea Mea o dau 
vouă, şi cu ea, mângâiere vă dau, fiilor trudiţi cu trupul şi cu 
inimioara. 

O, Ierusalime, de n-aş mai veni la tine, tu n-ai mai fi. 
Cel ce este, prin Mine este, căci Eu sunt viaţa, şi sunt viaţa ta, 
poporul Meu. Amin, amin, amin. 

12/25 mai 2003 

Duminica a şasea după Paşti, a orbului 

Lumea numeşte întunericul lumină. Cei ce nu iubesc învăţătura 
cuvântului, sunt orbi şi au păcat când zic că văd. Viaţa este lumina 
cea din întuneric şi este Duhul lui Dumnezeu în om. Proorocie 
pentru slava poporului sfânt la sfârşit de timp. îngerii aşteaptă în 
dreptul stihiilor să lucreze la cuvântul Domnului. 

E u sunt Lumina lumii, Ierusalime. Vin şi îmi des- 
chid porţile şi intru cuvânt în cartea Mea cu tine 
şi te învăţ să stai în lumina Mea, fiindcă te-am cules din lume 
şi te-am vindecat, ca să vezi apoi, şi ca să umbli în lumină, că 
peste tot e noapte, poporul Meu. Dar tu Mă ai pe Mine de 
călăuză, şi aşa tu vezi. Amin. 

Vin din nou cu cuvânt de binecuvântare peste tine ca să 
te pregăteşti de sărbătoare cu Duh Sfânt în ea, cu mult, mult 
Duh Sfânt în ea, ca să ia din Duhul Sfânt duhul omului care 
va veni la sărbătoarea Mea cu tine, ca să dăm omului lumină, 
ca să-l deprindem pe om să vadă, poporul Meu. Pregăteşte-te, 
fiule, şi cu multă pace şi iubire şi hărnicie să lucrezi pentru 
gătirea zilelor Mele cu tine în mijlocul oamenilor pe care Eu, 
Domnul, îi voi strânge de la margini la margini în grădina 
întâlnirii Mele cu omul, grădină în care duhul celor adormiţi 
care aşteaptă învierea lor, are acum, la sfârşit de timp, locaş 
de sărbătoare, iar Eu i-am pus pe cei aşezaţi de Mine călăuză 

peste tine să le facă lor bucurii cu cuvântul Meu de peste tine, 
cuvânt pe care îl aud morţii din morminte, ca să le pregătesc 
învierea cu cuvântul, căci cu cuvântul Eu le fac pe toate. 
Amin. 

O, Ierusalime român, cu cuvântul Meu din zilele tale 
te-am făcut şi pe tine, şi cu acest cuvânt vreau să-i ung omului 
ochii şi urechile şi mintea şi inima şi dragostea, ca să vadă şi 
să audă şi să înţeleagă, şi să creadă apoi, şi să iubească lumina 
Mea cu care Eu te călăuzesc pe tine prin întunericul cel gros 
al vremii de azi, şi în care nimeni, nimeni nu mai vede lu- 
mina. O, cum s-o mai vadă? Cum, când ei numesc întunericul 
lumină, ca orbii care nu au nevoie să vadă dacă aşa sunt ei 
învăţaţi, fiindcă nu văd şi că nu ştiu ce e vederea? O, cum să 
vadă orbii, care nu văd decât întunericul în care ei trăiesc? Au 
văzut iudeii lumina Mea când Eu, Domnul şi Dumnezeul lui 
Israel, l-am făcut să vadă pe cel orb din naştere? Viaţa cea 
fără de Dumnezeu, aceasta numeşte lumea lumină, şi aşa este 
lumea învăţată, şi nu are cine să-i spună că Duhul Meu Cel 
Sfânt a grăit prin prooroci şi a spus: «Vai celor ce numesc în- 
tunericul lumină, şi lumina întuneric, şi care zic amarului 
dulce, şi dulcelui amar, căci va veni Domnul şi munţii se vor 
clătina». Se vor prăbuşi cu capul în ţărână cei ce îşi zic că 
văd, căci cei fără Dumnezeu pe calea lor, aceia nu văd, şi sunt 
orbi şi au păcat când ei zic că văd, iar acest păcat rămâne 
asupra lor. 

Eu, poporul Meu de azi, l-am făcut pe orbul cel născut 
orb să vadă, iar cei de frunte între iudei M-au judecat că le 
calc sâmbăta, fiindcă am făcut aceasta în zi de sâmbătă, în 
ziua de sărbătoare a lor, ziua de odihnă a lor. M-au judecat că 
lucrez, dar Eu am lucrat minune, nu lucru omenesc sau pă- 
mântesc, iar pe cel care fusese orb şi care le mărturisea lor 
minunea vindecării vederii lui îl judecau şi îi spuneau: «în 
păcate te-ai născut, şi tu ne înveţi pe noi?». 

O, poporul Meu, era atât de orb poporul cel de atunci, 
care îşi zicea popor al lui Dumnezeu prin harul părinţilor lui 
de la început, prin Avraam, Isaac şi Iacov, şi prin Moise, ai 
căror ucenici ziceau ei că sunt! Era orb Israel şi îşi zicea că 
oricine se naşte cu meteahnă, se naşte din păcate şi în păcate. 
Cine să-i fi spus lui că nu e bine să judece omul în locul lui 
Dumnezeu? Dacă omul nu umblă în lumina Mea, cine să-i 
spună omului? Ucenicii Mei când l-au văzut pe orbul cel din 
naştere orb M-au întrebat: «Cine, Doamne, a păcătuit? Aces- 
ta, sau părinţii lui de s-a născut orb?». Iar Eu le-am răspuns 
şi am zis: «Nici el n-a păcătuit, nici părinţii lui, ci s-a născut 
aşa ca să se arate în el lucrările lui Dumnezeu, că Eu trebuie 
să fac până este ziuă lucrările Celui Care M-a trimis pe 
Mine, căci vine noaptea, când nimeni nu poate să lucreze, iar 
Eu, atât cât sunt în lume, Lumină a lumii sunt». Amin. 

O, Ierusalime român, am venit acum, la sfârşit de timp, 
în mijlocul poporului român şi te-am luat lângă izvorul Meu 
şi ţi-am spus să te speli în el, şi ca să vezi apoi. Aşa te-am 
învăţat Eu pe tine să vezi întunericul lumii, pe care nu-1 ştiu 
decât cei ce văd. Cum să se poată lăsa omul de păcat când el 
nu vede din Dumnezeu? Nimic nu înseamnă lumină decât Eu, 
Fiul lui Dumnezeu, trimisul Tatălui Savaot. Amin. Am venit 
în lume şi am spus: «Atât cât sunt în lume, Lumină a lumii 
sunt». Dar lumea nu Mă vrea. Nu M-au vrut nici cei de 
atunci, care au văzut minunea cea cu care Eu am făcut tina în 
care am scuipat ca să se moaie ca s-o pun pe orbitele celui 
fără de ochi, şi din care Eu am făcut ochi celui ce nu avea 
ochi. Nu Mă vrea lumea să-i fiu lumină, iar Eu, atât cât sunt 
în lume, atâta sunt lumina ei. Dar dacă lumea nu Mă vrea, ea 


este judecată, fiindcă Eu am zis când am făcut ochi celui ce 
nu avea: «Spre judecată am venit în lumea aceasta, ca cei 
care nu văd, să vadă, iar cei care văd, să fie orbi». 

Tot omul care nu iubeşte învăţătura Mea, este orb. Mai 
mare păcat între păcate nu are omul, ca păcatul că nu iubeşte 
învăţătura Mea, ca să vadă apoi şi să umble în lumină, fiindcă 
Eu sunt Lumina lumii, la început şi la sfârşit, iar lumina este 
cuvântul, minunea Mea cu care Eu înviez pe cei morţi. Amin. 

Ioan, ucenicul Meu cel iubit, a spus mărturisindu-Mă: 
«La început a fost Cuvântul, şi Cuvântul era la Dumnezeu, şi 
Dumnezeu era Cuvântul, şi Acesta era întru început la Dum- 
nezeu şi toate prin El s-au făcut». Şi a mai spus apoi: «Intru 
El era viaţa, şi viaţa era lumina oamenilor, şi lumina lumi- 
nează în întuneric, şi întunericul nu a cuprins-o». Amin. Şi 
iată ce-ţi spun Eu ţie, poporul Meu de la sfârşit de timp: la 
sfârşit, ca şi la început, este Cuvântul, şi Acesta este întru 
început şi întru sfârşit la Dumnezeu, şi toate prin El iarăşi se 
fac. Amin. Şi îţi mai spun: întru Mine este viaţa, şi viaţa este 
lumina oamenilor, şi aceasta trebuie să fii tu în mijlocul oa- 
menilor, căci lumina luminează în întuneric, şi întunericul nu 
o cuprinde pe ea. Tu însă poartă în tine viaţă, căci viaţa este 
lumina oamenilor, şi aceasta este ceea ce luminează în întu- 
neric, şi pe care întunericul n-o cuprinde. Fii atent bine la în- 
văţătura Mea de peste tine, căci cuvântul Meu poartă în el 
viaţă, poporul Meu. Amin. Eu am luminat în lume cu viaţa 
Mea trăită şi dovedită în mijlocul oamenilor, iar viaţa Mea 
avea în ea putere care depăşeşte vederea şi înţelegerea omului 
cel fără de viaţă şi fără de lumină în el. Viaţa Mea, plină de 
Tatăl şi de învăţătura Lui şi ascultarea de El, aceea era puterea 
şi lumina oamenilor, că viaţa este lumina cea din întuneric, şi 
aşa a putut Moise să se facă far şi călăuză şi om mai presus 
de omul fără de Dumnezeu în el în mijlocul lui Israel. Ce 
făcea Israel dacă Eu nu l-aş fi avut în mijlocul lui pe Moise 
cel credincios, şi prin care am călăuzit poporul cu minuni 
lucrate prin Moise? Căci Eu îi spuneam lui, iar el ridica mâna 
şi se împlinea aşa cum Eu îi spuneam să lucreze şi aşa cum 
Eu primeam lucru spre lucrare de la Tatăl Meu. Pe Moise l-am 
păzit mai înainte de a fi şi l-am adus în faţa lui Israel şi l-am 
făcut vas al Meu şi am stat în el cu Duhul Meu şi a fost Moise 
Duhul Meu, iar unde este Duhul Meu, acolo este viaţa. Aceas- 
ta înseamnă viaţa: Duhul Meu în om, poporul Meu, şi aceasta 
voiesc Eu să am în tine, în trupul tău, care este casa Mea şi 
viaţa Mea, fiindcă Eu de aceea te-am luat din lume şi ţi-am 
dat de lucru şi te-am învăţat să lucrezi lucrările Mele în mij- 
locul oamenilor şi să fii lumii lumină, poporul Meu, şi să va- 
dă lumea viaţă la tine, iar viaţa este Duhul Meu în om. Amin. 

Tu, poporul Meu, să nu iubeşti slava pe care ţi-o dau ţie 
oamenii, ci să iubeşti viaţa, iar viaţa este Duhul Meu în om. 
Şi dacă pe Acesta nu L-ai avea, n-ai avea viaţă. Dar tu trebuie 
să fii lumina oamenilor cu viaţa ta, şi să vorbeşti cu omul des- 
pre viaţă, nu despre cele de pe pământ, şi să rămână omul cu 
viaţă în el, nu cu tine în el, căci tu trebuie să fii ucenicul Meu 
în toate câte tu vesteşti omului spre lumina lui. Viaţa Mea în 
viaţa ta, Duhul Meu în duhul tău, aceasta îţi cer să ai şi să fii 
în zilele de serbare care vin acum din nou, şi când Eu iar Mă 
slăvesc în mijlocul oamenilor cu slava cuvântului Meu şi cu 
tine, că tu eşti poporul prin care Eu, Domnul, Mă slăvesc pe 
pământ aşa cum M-am slăvit odinioară cu poporul lui Moise, 
Israele de azi. 

împrospătez peste tine binecuvântare mare şi îţi spun 
că voi aduce în grădina întâlnirii Mele cu omul pe mulţi care 
doresc viaţa, şi care trebuie s-o înveţe de la voi, copii ai slavei 

Mele de la sfârşit de timp. Fiţi harnici, fiilor, şi nu vă lăsaţi cu 
pregătirea sărbătorii mai aproape de ea, ci fiţi gata cu ea mai 
din vreme, ca să fiţi cu pace şi nu cu oboseală şi nu cu zdrun- 
cin, fiilor. O, ascultaţi de călăuza Mea din mijlocul vostru, că 
e mare şi multă lucrarea pe care o aveţi de pregătit şi de lu- 
crat, iar duhul călăuzei este Duhul Meu. Amin. 

Hai, fiilor! Vreau să vă arăt lumii prinţi şi prinţese, fii 
cereşti pe pământ, că nu cei prinţi pe pământ sunt prinţi, ci 
acei născuţi din cer sunt aşa. V-am spus cândva că voiesc să 
fac din voi feţi-ffumoşi şi zâne şi să Mă legăn din leagăn în 
leagăn cu voi. O, numai în legănuţ v-aş purta, ca pe cei mici. 
Numai în cuvânt aş sta peste voi, dar să iubiţi cu multul cu- 
vântul, fiilor mici, şi să creşteţi mici şi să vă uitaţi la creşterea 
celor pe care îi am Eu aşezaţi de Mine călăuză peste voi, că 
ei au crescut mici, şi mici stau chiar şi în faţa voastră, numai 
să învăţaţi şi voi să creşteţi mici şi să staţi prunci sub povaţa 
cea din cer şi de pe pământ, căci Duhul Meu este viaţă în om, 
fiilor mici. Amin. 

Vă trimit tot ajutorul pentru ca să aveţi de sărbătoarea 
Mea cu voi şi cu cei ce vin aduşi de cuvântul Meu care chea- 
mă pe om la izvor. Vestiţi sărbătoarea. Vestiţi-o bine şi în să- 
tuţul Meu cu voi. Vestiţi, fiilor, şi lucraţi ca Mine, că aveţi în- 
tre voi Duhul Meu. Amin. Nu uitaţi să cereţi la Mine vreme 
dulce, vreme caldă, vreme cu soare şi cu adiere de vânt şi cu 
cuvânt de Duh Sfânt, şi Eu aşa voi împlini. Amin. Cereţi să 
fie căldură şi răcoare spre mângâierea sărbătorii. Cereţi vre- 
me dulce, fiilor, căci îngerii aşteaptă fiecare în dreptul stihii- 
lor ca să lucreze pentru Mine şi pentru voi la cuvânt. Amin. 

Şi iarăşi voi veni, şi iarăşi vă voi grăi şi voi întări bine- 
cuvântarea şi pacea şi ajutorul şi lucrul Duhului Sfânt din voi 
peste mulţimi. Lucraţi cu călăuză şi veţi vedea ce dulce curg 
toate câte sunt şi vor fi pentru zilele Mele cu voi în popas cu 
cei ce vor veni la izvor. 

Pace vouă, fiilor mici! Eu, Domnul, vă îmbrac în duhul 
păcii cereşti, iar timpul va asculta de voi, şi voi, de Mine, 
fiilor, că şi Eu ascult de Tatăl Meu şi al vostru, fiindcă v-am 
dat putere să vă faceţi fii ai Lui. Amin. Viaţă din viaţa Mea vă 
dau. Aşa să vă arătaţi voi că sunteţi şi că aveţi, şi va vedea 
omul calea, adevărul şi viaţa, fiilor. Amin, amin, amin. 

19 mai/l iunie 2003 

Sărbătoarea sfinţilor împăraţi Constantin şi Elena 

Dragostea este cea care iubeşte pe Dumnezeu în om şi nu pe om. 

Cel ce nu iubeşte pe Dumnezeu, se iubeşte pe sine. 

M ă slăvesc peste tine din nou cu slava cuvân- 
tului Meu, Ierusalime al Meu cel din români. 
Dragostea Mea nu mai are astâmpăr, şi caut cu nesaţ să-ţi dau 
din Mine, ca să te fac asemenea Mie, poporul Meu, iar cel ce 
este învăţat să mănânce de la Mine, lasă orice mâncare, orice 
plăcere, orice lucrare, şi petrece cu Mine cu duhul lui, iar Eu 
petrec cu el cu Duhul Meu, şi cât aş vrea să te văd cu lăcomie 
că mănânci din dragostea Mea pentru tine, şi să-ţi fie poftă să 
iubeşti pe Dumnezeu, şi inima să-ţi ia foc de la focul Meu 
care se face cuvânt peste tine, poporul Meu de la sfârşit de 
timp. Dar tu eşti plin de grijile lucrărilor Mele peste pământ, 
iar acum te-am aşezat din nou să-Mi găteşti masă de nuntă, şi 
apoi să te laşi cu Mine, Mire şi mireasă înaintea oamenilor pe 
care Eu, Domnul, îi voi strânge pe lângă izvorul Meu din 
mijlocul tău, că n-am pe alţii care să-Mi pregătească zilele 
Mele de nuntă, şi tot pe tine te aşez să pui masă şi casă celor 


ce vor lua din sărbătoarea de Duh Sfânt, cu Care vin să-i hră- 
nesc pe cei cu dor în ei după izvorul Meu de cuvânt şi după 
curţile Mele în care te am pe tine în cinste şi te hrănesc cu 
dragostea Mea, poporul Meu. Amin. 

O, e mare lucrare să ai tu înţelepciune de care îmi tre- 
buie Mie în tine, şi cu totul să uiţi de fiinţa ta, ca să pot să fiu 
Eu şi nu tu fiinţa ta, fiule mic, şi de aceea te dădăcesc Eu atât 
de mult, că vreau să te deprind cu Mine în tine şi să pot fi Eu 
şi nu tu în fiinţa ta, şi ca să pot Eu apoi curând, curând să Mă 
las descoperit deasupra ta şi în mijlocul tău deopotrivă, ca 
să-Mi pot aduna pe cei aleşi ai Mei prin minunea venirii Mele 
şi cu strălucirea ei în fiinţa ta, Ierusalime. 

E mare înţelepciunea pe care am Eu să ţi-o dau, dar cea 
mai mare minune este să iei ceea ce Eu îţi dau să ai, şi să fiu 
Eu dragul tău, şi doritul tău, şi slăvitul tău, şi podoaba vieţii 
tale să fiu Eu, şi să poţi tu pricepe pe deplin acest cuvânt cu 
care Eu te cresc, micuţul Meu popor, copilul Meu micuţ. O, 
îmi place să-ţi spun micuţ, căci Eu pentru aceştia am pregătit 
împărăţie de cer pe pământ şi stau cu ea în cele ce nu se văd, 
gata să iau vălul şi să ţi-o dau, poporul Meu, şi să străluceşti 
în tine cu ea, că lumea nu ştie să iubească pe Dumnezeu, chiar 
dacă ea zice că iubeşte pe aproapele şi că prin aceasta iubeşte 
pe Dumnezeu. O, nimeni nu poate iubi pe aproapele, nimeni 
nu poate iubi pe fraţi dacă nu iubeşte pe Dumnezeu. O, fiilor 
mici, să nu spuneţi că iubiţi pe Dumnezeu dacă nu iubiţi pe 
cei ce iubesc pe Dumnezeu. Cine nu iubeşte pe fratele său, 
nu-L iubeşte nici pe Dumnezeu, dar aici e o mare cursă dacă 
n-are cine să-l înveţe pe om dragostea, căci dragostea este cea 
care iubeşte pe Dumnezeu şi nu pe om. Omul îl iubeşte pe om 
şi pe el însuşi şi nu ştie omul să-L iubească pe Dumnezeu, şi 
de aceea te-am învăţat Eu să nu lucrezi nimic în numele Meu 
fără de călăuză de la Mine, că Eu vreau să te văd, poporul 
Meu, iar ca să te văd şi ca să Mă vezi îţi trebuie călăuză, fiu- 
le, căci scris este: «Orice mlădiţă care nu rodeşte în viţă, Ta- 
tăl o taie şi o aruncă în foc». Cine nu iubeşte pe Dumnezeu 
cu inima arzând, să nu se mire de ce se iubeşte pe el însuşi şi 
de ce nu se iubesc fraţii între ei, căci nimeni nu poate iubi pe 
fraţi dacă nu iubeşte pe Dumnezeu. Amin. 

Te învăţ taina şi puterea dragostei, că vreau să te simt 
cum arzi în părtăşie cu Mine şi strâns mănunchi, poporul 
Meu, căci altfel de părtăşie dintre tine şi tine e lacrimă pentru 
Mine, e răceală de la tine la Mine, şi unde nu e dragoste, nu 
creşte rodul ei, şi creşte rod de deşertăciune. Dar tu eşti iubit 
de Dumnezeu şi eşti învăţat mult, şi dragostea Mea nu mai are 
astâmpăr, şi caut cu nesaţ să-ţi dau din Mine ca să te fac ase- 
menea Mie, poporul Meu. Amin. 

Iată, un picuţ mai e şi voi sta din nou cu tine în faţa 
celor ce vor veni să Mă ia de la izvorul Meu din mijlocul tău, 
şi vreau să curgă din tine peste ei dragostea Mea, povaţa Mea, 
faţa Mea, slava Mea cu tine, şi pregăteşte-te, Ierusalime, că 
Eu vreau ca tu să fii mereu, mereu minunea Mea de la sfârşit 
de timp, ca să salvez neamul omenesc de la păcat şi să-i arăt 
cerul şi să-i arăt calea, adevărul şi viaţa, poporul Meu. Amin. 
Iată, stau deasupra ta cu toate cetele de sfinţi şi de îngeri. Toţi 
sfinţii sunt neam împărătesc, iar Eu sunt locaşul lor şi slava 
lor, căci Tatăl este cu împărăţia sfinţilor peste tine şi te cu- 
prinde în ea, că tu eşti cel mic şi cel iubit întru care Eu am 
binevoit ca să-Mi întocmesc venirea şi slava ei peste pământ, 
poporul Meu de fii ai împărăţiei cereşti pe pământ. Amin. 

Toţi sfinţii slăvesc ziua de serbare a împăraţilor Con- 
stantin şi Elena, fiul şi cu mama lui, împăraţi cu iubire de 
Dumnezeu în ei, iar Eu Mi-am făcut prin ei lucrările Mele 

pentru credinţa în Dumnezeu a celor ce sufereau de la păgâni 
prigoană şi chin pentru numele Meu. Din ceata sfinţilor îm- 
păraţi se roagă ei la Mine şi aşa îmi spun: 

E vremea împărăţiei cerurilor, Doamne îm- 
părate, iar noi, ca pe împăratul tuturor, ca 
pe împăratul Cel nevăzut şi înconjurat de cetele îngereşti şi 
cereşti Te slăvim dintre sfinţi şi îţi aducem rugă pentru cei 
mici ai Tăi la care vii cu noi, sfinţii Tăi, şi Te rugăm să le dai 
lor slava împărăţiei Tale şi să-i ridici. Doamne, ca să ruşinezi 
prin cei mici ai Tăi pe cei mari de pe pământ, care împărăţesc 
peste tot ca să nu mai poţi Tu avea om supus voii Tale, aşa 
cum ai lucrat cu mine de m-ai făcut împărat creştin, ca să-Ţi 
aduc apoi toată bogăţia împărăţiei mele Ţie, Doamne, şi să 
slăvesc pe pământ numele Tău. Dar acum dă-le celor mici 
slava împărăţiei cerurilor pe pământ şi vesteşte-i neam împă- 
rătesc, că îţi sunt fii, Doamne, iar Tu eşti împăratul tuturor, 
împăratul Cel nevăzut şi înconjurat de cete de sfinţi şi de 
îngeri, şi aşa cobori Tu la poporul Tău cel din români, şi aşa 
curgi Tu râul cuvântului Tău peste pământ. Dar mare ajutor 
să le dai lor, că sunt mici şi sunt săraci de bogăţii, iar Tu ai 
harul Tău în ei şi poţi prin ei, poţi prin cei slabi, Doamne. 
Amin, amin, amin. 

F acea Mea o dau vouă în mijlocul celor mici 
ai Mei pe pământ, o, sfinţi ai cerului Meu 
cel nevăzut! Le-o dau şi lor, şi le dau mare ajutor, ca să Mă 
pot slăvi pe pământ cu chemarea Mea şi să vină omul să vadă 
slava Mea cu ei. Amin. 

Binecuvântată să fie sărbătoarea Mea în grădina 
întâlnirii Mele cu omul. Cereţi, fiilor mici, că şi sfinţii cerului 
cer. Cereţi vreme caldă, vreme dulce şi linişte văzduhului şi 
senin, şi pace peste locaşurile Mele de poposire şi de întâlnire 
cu cei însetaţi care Mă caută lângă voi. Deschideţi-le şi învă- 
ţaţi-i pe ei calea, adevărul şi viaţa, căci aceasta este înţelep- 
ciunea pe care vreau s-o revărs din voi peste pământ, ca şi din 
Mine, căci voi trebuie să fiţi chipul şi asemănarea Mea, fiilor 
copii, şi veţi fi prin dragostea Mea care va arde în voi, cei ce 
Mă iubiţi arzând şi dorind după Mine şi după părtăşia Mea cu 
voi în cuvânt şi în faptă pe pământ. Amin, amin, amin. 

21 mai/3 iunie 2003 

Praznicul înălţării Domnului 

Oprirea de la păcate este iertarea lor. Cel ce nu lucrează împără- 
ţia cerurilor măcar o clipă, este vinovat de deşertăciune şi de vicle- 
şug. E vremea celei mai mari Scripturi: venirea Fiului Omului. 

M ă pregătesc să intru cuvânt în carte. Mă gătesc 
peste voi cu praznic de înălţare, căci Eu, Dom- 
nul, în această zi, acum două mii de ani, deschizându-le min- 
tea ucenicilor Mei să priceapă Scripturile cele despre Mine 
scrise în prooroci şi în psalmi şi spunându-le că voi trimite 
peste ei făgăduinţa Tatălui Meu, pe Duhul Sfânt, Mi-am ridi- 
cat mâinile şi pe când îi binecuvântam, M-am despărţit de ei 
înălţându-Mă la Tatăl. Amin. 

Toată împlinirea Scripturilor cele despre Mine am lu- 
crat-o ca să poată creşte apoi prin ucenicii Mei în numele 
Meu pocăinţa spre iertarea păcatelor la toate neamurile, înce- 
pând de la Ierusalim. V-am făcut ca şi pe ei martorii Mei, că 
mult am mai vorbit Eu, Domnul, cu voi în vremea voastră cu 
Mine, şi suntem ajunşi la lucrul cel proorocit să fie, la vesti- 
rea împărăţiei cerurilor pe pământ cu voi, ca să audă toate 
neamurile despre ea, începând de la voi, copii ai Ierusalimu- 


lui român, şi să vină spre pocăinţă toţi cei la care ajunge 
vestea împărăţiei Mele cu voi spre iertarea păcatelor, fiilor. 

O, cum să fac să înţeleagă omul ce înseamnă iertarea 
păcatelor? Cum să fac, poporul Meu? Nu ştie omul că în za- 
dar se pocăieşte de păcate dacă nu se opreşte să le mai facă 
apoi, dacă nu se sfinţeşte pentru venirea Mea. Chem oamenii 
spre izvorul Meu dintre voi ca să-i învăţ, fiilor, ca să le spun 
ce înseamnă iertarea păcatelor şi pocăinţa cea adevărată. îi 
iau pe mulţi şi îi aduc în grădina întâlnirii Mele cu omul, iar 
pe voi vă aşez martorii venirii Mele cuvânt pe pământ şi învă- 
ţători de la Mine peste ei, că e vremea celei mai mari Scrip- 
turi: venirea Fiului Omului. Amin. 

Am stat cu voi în cuvânt mult şi v-am învăţat să fiţi 
frumoşi, ca să audă şi omul cum poate fi frumos; şi v-am 
învăţat să creşteţi mici, ca să audă şi omul a cui este împărăţia 
cerurilor, şi ca să facă paşi spre ea precum Eu fac paşi spre 
om cu ea. Amin. Vă am trudiţi de lucru şi de griji pentru pre- 
gătirea praznicului de Duh Sfânt, pentru sărbătoarea de Rusa- 
lii peste cei ce se vor aduna la cuvântul Meu rostit, ca să vină 
omul la izvorul cuvântului Meu, fiilor mici. Adunaţi-vă în 
sfat bisericesc şi să trudiţi cu toată dăruirea, şi să ascultaţi de 
orice sfat al Duhului Meu din mijlocul vostru, fiindcă v-am 
învăţat să nu lucraţi fără de călăuză, căci călăuza vă este lu- 
mina, şi aşa vedeţi, fiilor mici. O, lăsaţi fiinţa Mea în fiinţa 
voastră, ca să fie lumină în voi şi din voi şi între voi, şi peste 
mulţimi apoi din voi. Luaţi pilda lucrului albinuţelor şi 
uitaţi- vă cum adună ele miere pentru ele şi pentru om. Luaţi 
Duh Sfânt, fiilor, şi din toate cele de la Mine peste voi luaţi 
Duh Sfânt, aşa cum albinuţele iau din flori miere şi o duc în 
căsuţa lor. Aşa să culegeţi voi împărăţia Mea, şi să vă culegeţi 
mereu în ea şi în lucrul ei cel peste pământ. Culegeţi, fiilor, în 
ea din tot ceea ce Eu vă dau şi nu lăsaţi neculeasă dulceaţa cu- 
vântului Meu de peste voi, şi n-o lăsaţi nemâncată, fiilor 
copii. 

Vreau să-l învăţ pe om ce înseamnă iertarea păcatelor, 
şi cum că pentru aceasta se lucrează mult, se lucrează mereu, 
mereu apoi, căci cine nu lucrează împărăţia cerurilor în el mă- 
car o clipă, acela este vinovat de deşertăciune şi de vicleşug. 
Eu însă pe tine te-am învăţat să fii mereu frumos, poporul 
Meu, mereu ceresc, mereu ca Domnul tău şi ca toţi cei ce au 
semănat cu El, iar în fiinţa ta să fie fiinţa Mea şi nu a ta, căci 
Eu ţi-am spus că viaţa ta este Duhul Meu în om, şi tu nu tre- 
buie să stai în zadar sub cuvântul Meu de peste tine, ci să-l iei 
în tine şi să-l iubeşti cu dor şi cu nesaţ, că e vremea împlinirii 
celei mai mari Scripturi rostite prin Moise şi prin prooroci şi 
prin psalmi şi prin însăşi gura Mea, atunci şi acum: Scriptura 
venirii Fiului Omului. Iar tu să iubeşti venirea Mea cea cu 
trudă întocmită şi să nu uiţi ce fac Eu în mijlocul tău şi cum 
stau şi te învăţ şi te privesc şi te aştept să-Mi împlineşti veni- 
rea, căci Domnul nu vine, ci trebuie adus, poporul Meu. 
Amin. Eu, fiule, am fost pe pământ, dar în toată vremea cât 
am fost n-am stat ca pe pământ, ci ca în cer am trăit şi am 
grăit şi am iubit şi nu ca pe pământ, poporul Meu. O, atât de 
mult Mi-am învăţat ucenicii, că de când i-am cules şi până 
M-a luat norul din ochii lor la cer i-am învăţat, şi apoi ei au 
priceput toate Scripturile cele despre Mine şi despre 
împărăţia cerurilor, şi o doreau cu dor şi o lucrau şi o aşezau 
în om, şi o vedea omul în ei, şi era aceasta spre mântuirea sau 
spre judecata omului, aşa cum şi azi lucrarea Mea cu voi este 
ori spre pocăinţa şi iertarea păcatelor celor ce Mă află cu voi, 
ori spre judecata celor ce nu Mă cunosc întru venirea Mea la 
voi. Amin. 

Cuvântul lui Dumnezeu 


Vă ridic acum să vă aşez înaintea oamenilor. V-am ru- 
gat să-Mi vestiţi bine sărbătoarea, iar voi aşa să împliniţi. Nu 
vă temeţi de lipsuri şi de neputinţe, că Eu pot tot ce nu puteţi 
voi când Eu şi nu voi, stau în fiinţa voastră cea plăpândă, 
fiindcă Eu în cei plăpânzi pot, şi în ei sunt frumos, dar de- 
prindeţi-vă desăvârşit cu taina fiinţei Mele în voi şi uitaţi-vă 
bine, şi cu ochi cereşti uitaţi-vă la cei puşi de Mine călăuză 
peste voi, cât de mici stau ei în mâna Mea, ba chiar şi în mâna 
voastră, pentru că ei sunt plăpânzi, şi de aceea pot Eu în ei. 
Cei ce stau tari, pot ei, poate şinele din ei, iar Duhul Meu nu 
poate în aceştia care pot prin ei înşişi şi, arătându-şi ei puterea 
nu le prieşte nimic din alt duh, ci numai din duhul lor, care 
creşte în ei prin puterea sinelui lor. 

Eu, poporul Meu, dacă Mi-aş vărsa harul Meu peste 
tine atât cât îl am pus în cei aşezaţi de Mine călăuză în mijlo- 
cul tău, tu n-ai putea privi şi primi. Dar Eu îi ţin în nor pentru 
harul Meu din ei, ca să te pot ţine pe tine prin ei lângă Mine, 
numai să ştii să Mă primeşti şi să Mă împlineşti în fiinţa ta, şi 
când Eu şi ei te vedem, şi când nu te vedem, când e vorba de 
vederea ochilor care se privesc unii pe alţii. Eu vreau şi de 
aproape şi de departe să fiu de ajuns cu tine. Eu vreau să fii 
tu de ajuns cu Mine şi de lângă Mine, şi de lângă tine, poporul 
Meu, şi să nu te miri că te învăţ mult şi mereu. E vremea celei 
mai mari Scripturi pe care s-o împlinesc cu tine, Ierusalime 
român: Scriptura venirii Mele, venirea Fiului Omului, înain- 
tea Căruia stau vrând-nevrând toate neamurile pământului, 
măcar că ele ştiu sau nu ştiu aceasta, dar Eu ştiu că aşez pe 
pământ cartea venirii Mele, cuvântul Meu care vine cu norii 
ca să adune pe cei aleşi ai săi şi să dea fiecăruia după cum este 
fapta sa. Amin. 

O, copii care-Mi primiţi cuvântul în carte! Facem din 
noapte zi ca să ne grăbim cu vestea sărbătorii. V-am luat de la 
odihnă, fiilor plăpânzi. Am coborât înainte de zori cuvântul 
praznicului Meu de înălţare la Tatăl. Când am plecat la Tatăl, 
le-am spus ucenicilor Mei că voi fi cu ei până la sfârşitul tim- 
pului. Cine poate pricepe taina cuvântului Meu cel spus lor 
atunci? Vreau să vă fac învăţători peste tot pământul. Vreau 
să ştie omul ce înseamnă calea, adevărul şi viaţa, căci omul 
numai moarte învaţă de şapte mii de ani şi stă nepăsător de 
viaţă pe pământ, căci viaţa înseamnă Duhul Meu în om, nu 
duhul omului, dar nu poate omul să se lepede de sine dacă nu 
are cine să-l înveţe calea vieţii şi adevărul ei. Cuvântul Meu 
vine pe pământ şi se face carte, ca să-l învăţăm carte pe om, 
căci omul învaţă numai deşertăciune, numai moarte. Vreau să 
fiu cu voi învăţător peste tot pământul, căci fără voi nu pot, 
copii care-Mi daţi fiinţă în carte. Am grijă de voi împrej- 
muindu-vă cu tot cerul de sfinţi şi de îngeri, şi v-aş vrea în- 
tăriţi pentru Mine de toţi fiii Ierusalimului, că Eu v-aş legăna 
prin ei în dureri şi în truda Mea din voi, v-aş legăna prin în- 
gerii de jos ca şi prin cei de sus, dar trebuie să iubească po- 
porul starea îngerească întru toate, prin călăuză, fiilor, iar 
călăuza este Duhul Meu. Amin. 

Vă slobozesc spre vreme de rugăciune, şi apoi spre 
vreme de odihnă a trupului, că sunteţi osteniţi cu firea trupu- 
lui, copii plăpânzi care nu pregetaţi să-Mi staţi înainte când 
Eu vin cuvânt la voi. O, fiilor copii, să vă asculte poporul, să 
nu pregete să trudească pentru venirea Mea şi pentru toată 
lucrarea ei peste pământ. Binecuvântată să fie întâlnirea Mea 
cu omul care vine şi care a venit cu duhul la izvor, şi apoi cu 
trupul. Deschideţi-le urechile, fiilor copii, şi învăţaţi-i pocăin- 
ţa spre iertarea păcatelor, că pentru aceasta am venit Eu de la 
Tatăl, ca să împlinesc cele scrise despre Mine, şi apoi să Mă 


fac cale a omului spre Tatăl. Amin. Aduceţi Domnului şi tutu- 
ror puterilor cereşti rugă pentru tot ajutorul şi pentru vreme 
cu soare şi cu răcoare şi cu dulce în ea, şi îndemnaţi poporul 
la iubire şi la jertfă plăcută şi primită la Dumnezeu, ca să fac 
Eu numai bine Ierusalimului. Amin. 

Acum, pace vouă! Pace ţie, Ierusalime, până ce voi 
coborî cuvântul sărbătorii de Duh Sfânt peste cei adunaţi la 
izvorul Meu ceresc. Eu voi fi cu toată pacea, cu toată frumu- 
seţea sărbătorii, şi vă voi face dulci pentru om, cu faţa Mea 
din voi, dar priviţi spre Mine mereu, aşa cum Eu, Domnul, 
privesc mereu spre voi şi în voi şi între voi ca să lucrez peste 
voi cu Duhul Meu şi să vă ţin plăcuţii Mei. Amin. Luaţi po- 
doaba de mireasă, iar duhul vostru să fie Duhul Meu, ca să 
am viaţă în voi. Amin. Tatăl, Fiul şi Duhul Sfânt aduce cerul 
pe pământ la voi, şi miresme cereşti vă vor însoţi. Şi vă voi 
vesti pe voi prin vestitori până la toate marginile, dar fiţi fru- 
moşi ca Mine, fiilor. Amin. Aşezaţi-i înaintea Mea pe cei din 
sătuţul Meu cu voi. Aveţi grijă de acest dor al Meu şi fiţi ca 
îngerii din cer ca să-i pot aduna pe lângă voi pe cei ce vor fi 
mântuiţi. Amin. 

Pace ţie, poporul Meu! Duhul sărbătorii coboară din 
cer peste voi şi peste grădina întâlnirii, fiilor mici. îngerii şi 
sfinţii rămân deasupra grădinii, iar scaunul Tatălui şi al Fiului 
şi al Sfântului Duh stă între sfinţi, şi toate se întocmesc în duh 
de sărbătoare, poporul Meu, iar tu să fii bucuria şi slava Dom- 
nului. Bucuria Mea şi pacea Mea va fi în sărbătoare peste 
grădină şi peste tot duhul ei, cu Duhul Meu Cel Sfânt. Amin. 

O, copii ai Ierusalimului, aveţi grijă de toate cele plă- 
cute Mie de la voi. Aveţi grijă de mânuţele care vor pregăti 
hrana pentru cei ce va trebui să-i aşezăm la masa sărbătorii. 
Eu, Domnul, voiesc să lucrăm ca în cer, că altfel este în po- 
porul Meu, şi altfel este pe pământ. Voi sta cu Duhul Meu în 
mijlocul tău, Ierusalime, şi toate cele ce se vor lucra, le vom 
lucra cereşte. Daţi drumul apei învăţăturii duhovniceşti peste 
cei ce se vor aduna ca să bea, şi nu uitaţi să daţi apă din fân- 
tână celor adormiţi, şi colăcel şi cănuţă de băut, că ei s-au 
strâns, poporul Meu, fiindcă Eu le-am înlesnit aceasta mai din 
vreme, să le fac bucurii şi uşurare şi mângâiere în aşteptarea 
lor pentru învierea cea mare. Amin. 

Staţi în sfat mereu, şi în lucru apoi. Aveţi grijă cum 
lucraţi, cum grăiţi, cum zâmbiţi, cum priviţi, cum păşiţi, căci 
trebuie să Mă vadă lumea în voi, fiilor, iar fără de griji nici o 
clipă să nu staţi. Cea mai mare grijă să vă fie Duhul Meu în 
voi. Cea mai mare ascultare să vă fie iubirea dintre voi în nu- 
mele Meu şi în lucru cu Mine. Amin. Nu staţi răsfiraţi. Nu vă 
lăsaţi de unii singuri printre cei ce vin, căci cei ce sunt uceni- 
cii Mei nu stau aşa, şi stau mănunchi, fiilor. Staţi cu Domnul, 
staţi în Domnul şi primiţi lucrul călăuzei care vă învaţă şi vă 
priveşte şi vă ocroteşte pentru Mine, pentru Duhul Meu în 
voi. Amin. 

O, Ierusalime, să fii pe pământ precum în cer, că fac 
cerul să stea cu tine, dar şi tu să-l faci, şi să-ţi placă taina 
aceasta şi s-o simţi peste tine, poporul Meu. Amin. Şi iarăşi 
îţi spun: fiii tăi să nu stea răsfiraţi, că tu trebuie să te vezi 
bine, poporul Meu, şi un duh să fii, un duh cu Mine şi ca 
Mine, şi un duh cu sfinţii şi ca sfinţii. Şi ne vom slăvi cu slavă 
cerească, din cer venită şi nu de pe pământ, şi vom avea 
bucuria pocăinţei celor ce vor veni la izvor, şi o vom aduce 
Tatălui, Ierusalime. Amin. 

O, lasă-ţi duhul încă de pe acum în duhul sărbătorii de 
Duh Sfânt şi stai în lumină, că aceasta vreau Eu să fii. Vreau 
să fii asemenea Mie şi să te văd, şi să Mă vezi, poporul Meu, 

căci viaţa ta este Duhul Meu, iar vederea ta să vadă slava ce- 
lor cereşti, care va prinde sub ea slava celor pământeşti, căci 
slava Mea va curge ca râul peste grădină, şi Eu voi cuvânta 
peste tot şi peste toate cuvântul vieţii, poporul Meu. Amin, 
amin, amin. 

23 mai/5 iunie 2003 

Sărbătoarea Creştinătăţii Româneşti, ziua întâi 

Cei ce nu iau Duh Sfânt nu trec de la moarte la viaţă. Nu se poate 
omul pocăi până nu-şi vede păcatele. Au ieşit morţii din morminte 
şi stau cete-cete înaintea cuvântului. Acest cuvânt din cer venit este 
judecata omului. 

ine Domnul pe pământ cuvânt. Amin, amin, 
amin. Aşezaţi-vă înaintea Mea şi primiţi-Mă şi 
aşezaţi-Mi cuvântul în carte, fiilor care străjuiţi în calea ve- 
nirii Mele cuvânt pe pământ. Am strigat cu glas de chemare 
la viaţă pe tot omul care vrea să treacă de la moarte la viaţă, 
iar voi aţi împărţit chemarea Mea şi s-au adunat mulţi la 
izvor. 

Sunt deasupra grădinii întâlnirii cu toate cetele de sfinţi 
şi de îngeri. Toţi sfinţii sunt neam împărătesc, căci Eu, Dom- 
nul, sunt împăratul Cel ceresc, Fiul Tatălui Savaot. Amin. Vin 
Păstor tainic pe pământul român şi Mă deşert în mijlocul lui 
cu râul vieţii, ca să bea din el toate neamurile pământului şi 
să înveţe omul calea, adevărul şi viaţa, şi să-i pun cărarea 
vieţii sub picioare, că sunt plin de milă pentru om. 

Pace ţie, Ierusalime român, poporul Meu de fii născuţi 
din cuvântul Meu cel de la sfârşit de timp! Pace ţie, căci te-am 
aşezat să-Mi găteşti zile de nuntă, iar Eu să scot din fântâna 
Mea vin bun şi să-l pun pe masă şi să bea nuntaşii care s-au 
strâns la nunta Mea cu tine, poporul Meu mireasă. O, dulce 
îmi este chemarea, şi adânc îmi este suspinul după om, şi 
mult trudesc pentru vremea împlinirii celei mai mari Scrip- 
turi, Scriptura venirii Fiului Omului. O, nu poate omul să se 
lepede de sine şi să vină după Mine dacă nu are cine să-l 
înveţe să vină. Vreau să-l învăţ carte pe om, căci omul învaţă 
numai deşertăciune, numai moarte. Sunt plin de dor, şi străbat 
cerul şi pământul cu cuvântul şi caut cu el la inima omului ca 
să-l învăţ pocăinţa spre iertarea păcatelor. Vreau să-l învăţ pe 
om dragostea Mea, vreau să-i dau povaţa Mea, vreau să-i dau 
faţa Mea. Vreau să salvez neamul omenesc de la păcat, şi ies 
în calea lui cu minunea Mea de la sfârşit de timp, căci tu, 
poporul Meu Ierusalim din români, eşti unealta Mea cu care 
îmi curăţ aria ca să-Mi aleg grâul în hambare, iar pleava, în 
foc nestins, şi apoi să Mă las cu slavă veşnică pe pământ şi să 
prind sub ea pe cei aleşi ai Mei pe care dau să-i adun de la o 
margine a cerurilor şi până la celelalte margini cu cuvântul 
Meu duios, cu care vin să-l păstoresc pe om. Amin. 

în duh de sărbătoare de Rusalii vă cuprind pe voi, cei 
ce aţi venit cu adevărat la izvor ca să beţi din el spre pocăinţă 
şi spre iertarea păcatelor, că nu toţi cei ce vin se întorc vinde- 
caţi. Pace vouă, celor ce aţi venit cu adevărat la izvorul Meu 
de cuvânt! Fericiţi vor fi toţi cei ce vor şti să bea de la Mine, 
căci cei ce vor şti să bea sunt cei ce vor învia în duh de pocă- 
inţă spre iertarea păcatelor, fiindcă Eu, Domnul, acum două 
mii de ani am venit pe pământ şi am împlinit toate Scripturile 
cele scrise despre Mine în legea lui Moise, în prooroci şi în 
psalmi, ca să propovăduiesc pocăinţa spre iertarea păcatelor 
la toate neamurile, începând de la Ierusalim. Amin. 

Pace vouă, celor ce ştiţi să beţi şi să luaţi din Duhul 
Meu, căci cine nu ia din Duhul Meu Cel Sfânt, nu înviază, nu 


trece de la moarte la viaţă. O, deschideţi-vă urechile şi ochii 
şi primiţi în voi slava cuvântului Meu ca să vă învăţ cu el 
pocăinţa spre iertarea păcatelor. Nu se poate omul pocăi până 
nu se uită la el ca să-şi vadă păcatele, şi nu i se iartă omului 
păcatele până nu se lasă de ele prin pocăinţă, şi apoi prin 
sfinţenia vieţii. 

Te-am chemat la izvorul vieţii, omule care cauţi viaţa. 
Ea nu se găseşte decât la Dumnezeu, şi iată-Mă cum îţi ies în 
cale ca să te deprind să Mă cunoşti şi să asculţi de glasul Meu 
care te cheamă de la moarte la viaţă, căci slava celor pămân- 
teşti se va stinge curând sub strălucirea slavei Mele, că vin cu 
sfinţii din cer pe pământ şi Mă fac cuvânt de Duh Sfânt şi Mă 
fac fântână a vieţii ca să bea din ea cei însetaţi, şi apoi să Mă 
vadă. Amin. 

Te îmbiu cu glas dulce în cuvânt, omule sărac de viaţă. 
Umblu cu duhul vieţii după tine, că nu e duhul vieţii ceea ce 
numeşti tu viaţă. Am coborât acum două mii de ani de lângă 
Tatăl şi M-am făcut Om întocmindu-Mă în trup de Fecioară 
ca să Mă nasc pe pământ cu trupul, ca să nu spună omul că 
nu poate să se facă Du mn ezeu din Dumnezeu făcându-se un 
trup cu Mine prin Trupul Meu pe care l-am lăsat omului în 
chip tainic prin jertfa Mea de pe cruce, şi să-l fac pe om fiu al 
Tatălui, şi să-l trag la Tatăl apoi, căci M-am lăsat în om cu 
trupul Meu ca să-l îndumnezeiesc pe om prin harul cu care 
M-a trimis Tatăl după om. Amin. 

Am făcut omul după chipul şi asemănarea Mea când 
l-am făcut. M-am uitat la Mine, omule, când l-am făcut pe 
om. Precum se uită un meşter în oglindă ca să-şi facă chipul, 
aşa M-am uitat Eu la Mine când l-am făcut pe om. Am suflat 
apoi din Mine duh de viaţă peste el, şi aşa l-a făcut Dumnezeu 
pe om după chipul şi asemănarea Sa. Cinci mii de ani am 
plâns după om după ce el a căzut din cer prin semeţie, şi apoi 
Tatăl M-a coborât după el. M-am făcut Om din om, că nu se 
putea altfel să-l salvez pe om de la căderea din cer. Nu se pu- 
tea altfel să-i dau înapoi omului viaţa cea de la început când 
nu era moarte, când nu era deşertăciune în cer şi pe pământ. 
Omul cel zidit de Dumnezeu s-a făcut deşertăciune în cer prin 
semeţie şi a căzut pe pământ, şi apoi a fost deşertăciune omul 
pe pământ. Cinci mii de ani am plâns după om, după locul şi 
ziua odihnei Mele, şi apoi M-am coborât pe pământ trup şi 
M-am slăvit în el cu slava pe care o am de la Tatăl, şi apoi am 
plătit preţul vieţii omului, lăsându-Mi trupul spre moarte ca 
omul, ca să-i arăt omului Trupul şi Sângele Meu cel dumne- 
zeiesc, cel ceresc pe pământ, şi i-am spus atunci omului: 
«Cine nu mănâncă şi nu bea Trupul şi Sângele Meu, nu are 
viaţă în el, iar cel ce mănâncă şi bea pe Dumnezeul Cel întru- 
pat, acela nu va muri niciodată». Amin. 

Vin din cer pe pământ ca să-l trec pe om de la moarte 
la viaţă, că nu are cine să-l înveţe pe om viaţa şi calea ei şi 
adevărul ei. O, cine, omule, să te înveţe? Omul este deşertă- 
ciune pe pământ. Cine să-ţi pună sub picioare cărarea ca să te 
înveţe cu ea? Cine să-ţi spună ţie că omul este căzut din cer 
prin semeţie şi că trebuie să se umilească spre pocăinţă şi spre 
iertarea păcatelor, ca să i se deschidă ochii apoi? Cine decât 
Eu? Eu te-am iubit, şi din iubire M-am făcut Om, ca să dau 
preţul pentru viaţa ta, viaţa Mea, omule căzut din cer prin se- 
meţie, şi apoi prin neascultare de Dumnezeu, Care te-a făcut 
după chipul Său. Am venit din nou spre tine. Mă trimite Tatăl 
când vin, şi altfel nu vin, şi îţi spun aceasta ca să-ţi amintesc 
că tu nu ai ascultat şi nu asculţi de Dumnezeu. O, cum poţi să 
nu asculţi de Dumnezeu, omule? Cum poţi să asculţi de tine 
şi nu de Dumnezeu? Omule, tu nu eşti Dumnezeu. Tu eşti o 

stârpitură dacă nu asculţi de Dumnezeu. De şapte mii de ani 
asculţi de tine şi nu de Dumnezeu, şi nu poate omul să se le- 
pede de sine dacă nu are cine să-l înveţe iubirea de Dumne- 
zeu, şi apoi viaţa cea din cer pe pământ în om. Am venit din 
nou după tine. Mă trimite Tatăl când vin, şi altfel nu vin, şi îţi 
spun aceasta ca să-ţi amintesc că tu asculţi de tine şi nu de 
Dumnezeu, iar Eu ascult de Tatăl când vin după tine ca să te 
învăţ să treci de la moarte la viaţă iubind pe Dumnezeu şi via- 
ţa Lui în viaţa ta şi în trupul tău. O, cine ţi-a spus ţie să asculţi 
de tine şi să asculţi de om? Cel ce nu are de tată pe Dumne- 
zeu, aceasta face, ascultă de el însuşi şi de om şi cade prin 
semeţie pe pământ. 

Iată cartea vieţii, omule chemat la viaţă! învaţă cartea 
vieţii, omule, că am venit să te învăţ carte, să te învăţ umi- 
linţa, şi carte apoi, ca să fii învăţat şi să nu fii gol pe pă- 
mânt. Au ieşit morţii din morminte şi stau cu zecile de mii 
în cete-cete înaintea acestui cuvânt, iar tu, omule cu trup pe 
pământ, nu-i vezi. O, cum să-i vezi dacă tu nu ai învăţat carte 
din cer, înţelepciune de viaţă fără de moarte, care vede în om? 
Hai, scoală-te din sângele tău şi te spală în râul cuvântului 
Meu ca să ţi se deschidă ochii şi mintea şi să vezi slava Mea 
şi să vezi venirea Mea, că sunt înaintea ta cu vremea împli- 
nirii celei mai mari Scripturi, Scriptura venirii Fiului Omului 
cu putere şi cu slavă multă, venind pe nori, însoţit de sfinţi şi 
de îngeri şi grăind pe pământ cuvântul învierii morţilor. 
Amin. 

Le-am înlesnit ziua de pomenire celor ce aşteaptă de 
şapte mii de ani în ţărâna pământului, şi stau la rând să bea 
apă şi să bea din cuvântul învierii morţilor, râul care curge din 
gura lui Dumnezeu Cuvântul, minunea cea de la sfârşit de 
timp peste vii şi peste morţi, peste morţi şi peste vii, căci cei 
morţi sunt cei ce aud cuvântul Meu, nu cei vii. Eu însă prin 
cei ce sunt cu trupul îmi întocmesc venirea şi pentru cei vii, 
şi pentru cei morţi cu trupul, şi aceasta este judecata celor ce 
nu cred în lucrările lui Dumnezeu peste pământ şi peste om. 
Acest cuvânt este judecata omului, dar şi viaţa lui dacă se 
întoarce de la moarte la viaţă ca să vadă apoi. Amin. 

Sunt Păstor tainic, şi nu poate omul care este came şi 
fire, nu poate să înţeleagă taina venirii Mele, taina fiinţei 
Mele în om, trupul Meu cel tainic, care-1 cuprinde pe om ca 
să-l facă Dumnezeu prin har, şi să lucreze harul Meu din om 
şi peste om. Sunt Făcătorul omului la început şi la sfârşit. Am 
venit să-l curăţ pe om de păcat, şi să vadă omul apoi, şi să 
lumineze pe pământ. 

Bea apă, omule! Bea şi mănâncă să ţi se deschidă 
ochii! Hai la izvorul spălării, că am venit cuvânt pe pământ 
ca să propovăduiesc la toate neamurile pocăinţa spre iertarea 
păcatelor, omule aşteptat de Dumnezeu. Mă aplec înaintea ta 
ca un Dumnezeu. Apleacă-te şi tu, ca un om, căci viaţa în- 
seamnă Duhul Meu în om, omule chemat la izvor. Amin. 

O, e plină de sfinţi şi de îngeri în zeci de mii grădina 
întâlnirii Mele cu omul, copii care-Mi primiţi cuvântul Meu 
spre om. Toate oştirile cereşti, toate cetele de sfinţi încunu- 
nează din văzduh sărbătoarea întâlnirii de Duh Sfânt între 
Mine şi om. Iar voi sunteţi cei trudiţi care aţi făcut cum v-am 
poruncit de Mi-aţi gătit praznic de cuvânt şi Mi-aţi vestit pe 
cei din sătuţul de aici să se adune şi ei şi să se înveţe cu taina 
venirii Mele, cu slava Mea care Mă poartă spre om prin lu- 
crarea Mea cu voi în mijlocul acestui sătuţ ales de Dumnezeu 
pentru venirea Sa. Vă cuprind în mare taină. Vă învălui în po- 
doabe cereşti, că i-aţi făcut pe mulţi să se aşeze şi să Mă as- 
culte cu glasul venirii Mele peste pământ. învăţaţi-i pe ei 
calea, adevărul şi viaţa. învăţaţi-i Cartea Vieţii şi slava vieţii, 


căci Eu îi cuprind pe toţi în cuvânt de Duh Sfânt, în Duhul 
Sfânt Mângâietorul, Care este învăţător peste om. Amin. 

Pace celor ce cu adevărat Mă iau de la izvor! Şi iarăşi 
îi voi cuprinde în cuvânt de Duh Sfânt, în dragostea şi în 
dorul Meu după om. 

Pace vouă, copii trudiţi şi obosiţi pentru zile de slavă a 
Mea peste pământ şi peste om! Suflu peste voi şi vă dau din 
Mine ca să puteţi pentru Mine şi să-Mi alin suspinul Meu care 
plânge după om. Pace vouă! Şi staţi înaintea Mea, că iar şi iar 
voi sta în cuvânt şi voi înmiresma grădina întâlnirii cu duh de 
sărbătoare cerească pe pământ. Şi ne vom vesti, fiilor, iar Eu 
vă voi da din Duhul Meu, şi El va da pe deasupra din voi, şi 
veţi fi împărţitori de la Mine şi veţi învăţa pe om calea, 
adevărul şi viaţa. Amin, amin, amin. 

1/14 iunie 2003 

Sărbătoarea Creştinătăţii Româneşti, ziua a doua 

Nu e iubire mai mare ca lucrarea Duhului Sfânt între om şi om. 
Biserica lui Hristos înseamnă minune de Duh Sfânt pe pământ. 

Locul răului cuvântului se numeşte muntele Domnului. 

ă cuprind în cuvânt, copii care Mă primiţi când 
vin, iar cuvântul, Eu sunt. Prin toate câte sunt 
vă prind şi vă cuprind în Duhul Sfânt şi îmi deschid izvorul 
cuvântului Meu şi le dau să bea din el, că Mi-aţi adunat oi la 
izvor, şi cât aş vrea să se facă oi şi să se prindă păşunea Mea 
şi gustul ei de cei ce iau din Mine, de cei ce-Mi aud dorul 
Meu după om! Amin. 

E sărbătoare de Duh Sfânt pe pământul Meu cu voi. E 
sărbătoare din cer peste sătuţul cuvântului Meu, în care Eu 
îmi am sălaş cu ieslea Mea de coborâre de lângă Tatăl. Sunt 
zilele venirii Fiului Omului. E vremea acestei Scripturi de la 
sfârşit de timp, iar Eu cu glas duios, ca de pe cruce, îl chem 
pe om spre venirea Mea. Amin. 

Fie-ţi milă de Dumnezeu, omule! Fie-vă milă de Cel ce 
a făcut cerul şi pământul şi duceţi vestea venirii Lui şi beţi din 
izvorul Lui. Beţi şi înviaţi! V-am adunat la izvor şi vă dau din 
el. Eu sunt. Tatăl Savaot Mă mângâie şi îmi spune: 

B ucură-Te, Fiul Meu Cel preaiubit, întru 
Care Eu, Tatăl, am binevoit la început şi la 
sfârşit de timp! Şterge-Ţi lacrima care plânge după om de 
şapte mii de ani, că Tu eşti Mire, Fiule scump, iar Mirele Se 
bucură. Bucură-Te cu mireasa Ta şi bucură-Te cu nuntaşii şi 
hai să-l hrănim pe om din izvorul vieţii! Amin, amin, amin. 

B u, Tată, Mă zbat din greu cu venirea Mea, 
că am popor micuţ şi puţinei şi ostenit de 
truda cea pentru venirea Mea şi pentru lucrul ei peste pământ. 
Eu, Tată, Mi-am aşezat poporul să-Mi aştearnă ca să cinez 
cină de cuvânt cu omul, să-i fac să se aşeze pe cei ce se adună 
la izvor. Amin. 

Acum, în glas de sărbătoare de Rusalii vă spun celor ce 
auziţi: Luaţi Duh Sfânt! Luaţi Duh Sfânt! Luaţi! Luaţi, să fiu 
un duh cu voi, iar voi, un duh cu Mine, că nu e iubire mai 
mare pe pământ ca faţa şi lucrarea Duhului Sfânt între Dum- 
nezeu şi om. Precum un grădinar harnic pune apă la rădăcina 
pomilor lui, aşa şi Eu vă dau să beţi şi să aduceţi rod, căci po- 
mul care nu face rod se taie şi se aruncă în foc nestins. Amin. 

Gustă din plin cetele de sfinţi şi de îngeri din bucuria 
sărbătorii Mele cu tine şi cu cei strânşi pe lângă tine, poporul 
Meu Ierusalim din români. Gustă cei din cerul cel nevăzut din 
masa Mea cu tine. Nu văd şi nu ştiu cei adunaţi la izvor că stă 
la masă cu ei aici cerul cel nevăzut, în grădina cea pregătită 

de Mine ca să Mă întâlnesc cu omul şi ca să-i dau din viaţa 
Mea, şi să aibă viaţă omul, precum Eu am. Amin. 

Sunt Fiul Tatălui Savaot şi am pe braţe ţara veşniciei, 
ca s-o dau omului, că Eu o iau şi o plămădesc ca să iasă din 
ea fii ai lui Dumnezeu prin puterea cuvântului Meu care naş- 
te din el pe tot omul care vine după Mine. Iar Eu am spus: 
«Cel ce voieşte să vină după Mine, să se lepede de sine, să-şi 
ia crucea şi să-Mi urmeze Mie». Amin. 

Vino după Mine, omule, nu după tine! După tine vin 
Eu, ca să te îmbiu să Mă urmezi aşa cum Eu urmez pe Tatăl 
în cer şi pe pământ. Cel ce este fiu ascultă pe Tatăl, şi aceasta 
înseamnă fiu al lui Dumnezeu. Eram cu fiii lui losif teslarul 
când am început să-Mi strâng pe ucenici, şi apoi i-am făcut să 
Mă asculte şi să Mă urmeze pe pământ. Mergeam apoi din loc 
în loc cu ei, în Ierusalim, în Galileea şi în Samaria, şi lucram 
de lângă ei lucrarea Tatălui, Care M-a trimis. Eram trimisul 
Tatălui, precum şi astăzi sunt. Cuvântam cuvânt cu putere 
peste om, precum şi azi lucrez, iar Tatăl este în Mine, precum 
şi atunci era, căci El a fost şi este şi va fi, precum şi Eu sunt. 
Amin. 

Tatăl este, şi Eu sunt. Eu sunt Cel ce sunt, şi voiesc să 
fie şi omul, nu numai Dumnezeu să fie. E mare cuvântul Meu 
prin care spun să fie omul. Eu de aceea cobor din Tatăl şi îţi 
dau din viaţa Mea şi din suflarea ei care se face cuvânt din 
Mine, omule dorit de Dumnezeu. îţi dau ca să fii, precum 
Dumnezeu este. Amin. «Eu sunt Cel ce sunt», aşa i-am spus 
lui Moise când el M-a întrebat ce să-i spună lui Israel dacă Eu 
îl trimit după el în Egipt ca să-l scoată din robie şi să-i dea 
ţara Canaanului, pământul făgăduinţei, cu lapte şi cu miere în 
el. I-am spus să-i spună lui Israel că Eu sunt Cel ce sunt. I-am 
dat apoi putere să Mă arate pe Mine cu putere în el şi în 
cuvântul lui, şi a făcut el semne mari în mijlocul poporului 
Meu cel de atunci, şi numai aşa l-a primit pe el Israel ca trimis 
al Meu ca să-l scoată din Egipt şi să-i dau ţara făgăduită pă- 
rinţilor lui, Avraam, Isaac şi Iacov. 

Eu sunt Cel ce sunt, şi voiesc să fie şi omul, şi să aduc 
apoi cerul pe pământ, căci cerul înseamnă Dumnezeu şi sfin- 
ţii Lui şi îngerii Lui care îl slujesc pe El. Amin. Cuvântul 
Meu este Duhul Sfânt. Luaţi din El şi fiţi un duh cu Duhul 
Sfânt, că e sărbătoare de Rusalii în cer şi pe pământ. Pe vânt 
vine cuvântul Meu pe pământ. Pe vânt vine Duhul Sfânt pe 
pământ. Amin. în ziua ce a trecut a sărbătorii din grădina în- 
tâlnirii, a vorbit vântul şi v-a spus că vine Duhul Sfânt peste 
voi. A spălat pământul apa de sus, şi apa a spus că vine Duhul 
Sfânt peste voi. Au vorbit stihiile bucurându-se cu multul de 
sărbătoarea Mea cu voi şi cu cei adunaţi la izvorul Meu dintre 
voi, copii ai Ierusalimului român. O, aşa a fost şi în ziua când 
Eu, Domnul, Cel înviat şi înălţat la Tatăl, am lăsat în chip vă- 
zut pe Duhul Sfânt peste ucenici, dându-le limbi pentru nea- 
murile oamenilor şi ale tuturor celor ce sunt cu suflet viu în- 
tre cer şi pământ. S-a făcut vuiet de vânt, şi grăia vântul cu 
vuietul lui, cu glasul lui, şi apoi limbi de foc şi-au făcut ve- 
nirea peste ucenicii Mei, şi au vorbit ei apoi peste cei adunaţi 
la Ierusalim dintre toate neamurile de pe pământ, şi toţi 
aceştia erau uimiţi şi nu se dumireau, şi îşi ziceau unii altora: 
«Ce va să fie aceasta?». Iar Petru le-a zis tuturor: «Luaţi în 
urechi cuvintele mele, că aceasta ce auziţi este ceea ce s-a 
spus prin prooroci cum că în zilele din urmă, zice Domnul, 
voi vărsa din Duhul Meu peste tot trupul, şi tot cel ce va 
chema numele Domnului se va mântui». Şi apoi, iarăşi le-a 
zis: «Pocăiţi-vă, şi fiecare din voi să se boteze în numele lui 
Iisus Hristos spre iertarea păcatelor voastre, şi apoi veţi 
primi darul Duhului Sfânt». 


O, iată cum se zideşte biserica Mea. Ea aşa se zideşte 
şi nu cum o zideşte omul care se face pe sine slujitor peste 
biserică. Biserică înseamnă minune de Duh Sfânt, aşa precum 
acum două mii de ani, după ce le-am dat ucenicilor Mei pe 
Duhul Sfânt în limbi de foc peste ei, tot sufletul era cuprins 
de teamă, că se făceau semne mari şi minuni în Ierusalim, şi 
frica de Dumnezeu îi stăpânea pe toţi, şi toţi cei care cre- 
deau erau laolaltă şi aveau totul de obşte şi îşi dădeau averi- 
le împărţindu-le după cum avea nevoie fiecare, şi apoi toţi 
laolaltă într-un cuget frângeau pâinea în casă şi se hrăneau cu 
toţii întru bucuria şi întru curăţia inimii, lăudând pe Dum- 
nezeu şi harul Său coborât peste popor, iar biserica creştea 
adăugându-şi zilnic pe cei ce se mântuiau. Amin. 

Duhul Sfânt este în cuvântul Meu. Vi-L împart şi vă 
spun aşa cum ucenicul Meu Petru a spus celor ce îl întrebau 
ce să facă. Şi vă spun: pocăiţi-vă în numele Meu spre iertarea 
păcatelor voastre, şi apoi luaţi Duh Sfânt! Luaţi, căci Duhul 
Sfânt este cuvântul care curge din gura Mea peste pământ, cu 
putere şi cu slavă multă, că minunat este el şi dulce este 
pentru cei ce se mântuiesc prin el. Daţi inimile voastre lui 
Du mn ezeu ca să vi le facă locaşuri cereşti, locaşuri ale Duhu- 
lui Sfânt, căci cine este viu nu mai este mort, ci este Duh 
Sfânt, duh dătător de viaţă, trup îndumnezeit, din care curge 
mirul Duhului Sfânt, precum din Mine curge el. Amin. 

O, adevărată este vorba care spune „Morţii cu morţii şi 
viii cu viii“\ Cine poate să împlinească aceasta, acela îi va 
căuta pe cei vii, căci va înţelege ce înseamnă duhul lumii şi 
ce înseamnă Duhul lui Dumnezeu în om, şi va alege viaţa, şi 
va alege izvorul Duhului Sfânt, care nu se învaţă şi nu se ia 
din cărţi şi din oamenii învăţaţi şi şcoliţi pe pământ, ci se ia 
din cer, şi se ia din Dumnezeu şi din cei ce seamănă cu Dum- 
nezeu în cugetul, în inima, în iubirea, în sufletul şi în trupul 
lor. Amin. 

Mă mângâi când vă grăiesc. Duhul Sfânt Mângâietorul 
Se mângâie cu voi, cei ce aţi venit cu adevărat la izvorul Meu 
de cuvânt. Se mângâie Tatăl cu Mine când Mă vede cu mirea- 
sa Mea cea din români, cu poporul Meu mireasă, care trudeş- 
te în duh de nuntă cerească pentru zile de Duh Sfânt pe pă- 
mânt, căci Tatăl şi Fiul şi Duhul Sfânt voieşte să Se lase cu 
tot cerul descoperit pe pământ, iar cele ce sunt şi nu se văd, 
să se vadă. Amin. Mi-e dor să-i deschid ochii omului. Mi-e 
dor să-i iau tina de pe ochi şi să vadă omul pe Du mn ezeu şi 
să se pocăiască spre iertarea păcatelor, şi apoi să ia pe Duhul 
Sfânt şi să-L arate viu în el. Amin. 

îi mângâi cu cuvântul Meu cel mângâios pe cei ce au 
venit din cele patru zări să sufle din duhul lor duhul dragostei 
lor pentru acest petecuţ de pământ sfânt, peste care Eu stau şi 
cuvintez peste om. îmi desfac braţele şi îi cuprind în taina cu- 
vântului cu care-i îmbrăţişez, şi le spun: luaţi Duh Sfânt, şi El 
să vă fie suflarea gurii voastre şi să lăudaţi pe Domnul cu ini- 
ma şi cu dragostea şi cu gura şi cu strune şi cu organe şi cu 
chimvale răsunătoare, şi lăudaţi pe Domnul în psaltire şi în 
alăute, că sfânt este numele Lui pe care-1 poartă toţi cei care 
îl iubesc pe El întru bucurie şi întru curăţia inimii, lăudând pe 
Dumnezeu şi harul Său coborât peste om. O, aşa se zideşte 
biserica, şi un singur Ziditor are ea, pe Duhul Sfânt, Care lu- 
crează ca Dumnezeu, căci biserica înseamnă minune de Duh 
Sfânt pe pământ. Amin. 

O, îmi spun durerea şi rana pe care o am de două mii 
de ani de la cei ce fără de chemare, fără de viaţă sfântă se 
aşează slujitori bisericeşti peste noroade, iar Eu, Domnul, nu 
mai sunt urmat de cei ce-şi zic creştini. Am spus în acest cu- 

vânt ce înseamnă biserică a Mea, ca să îndemn la pocăinţă 
întru iertarea păcatelor şi la Duh Sfânt prin sfinţenie, că Mi se 
adânceşte rana şi Mă doare adânc durerea de la fărădelegea 
care se ascunde cu faptele ei sub faţa de biserică a Mea. 

O, omule care ai pierdut de şapte mii de ani cerul! în- 
vaţă de la Mine cum să Mă cunoşti, cum să-L cunoşti pe 
Dumnezeu pe pământ. Eu sunt acest cuvânt prin care te în- 
demn. învaţă, omule, şi intră sub mantia Mea, intră sub călău- 
ză şi caută după ea, caută după cuvântul Meu care vine acum 
din cer pe pământ ca să-l călăuzească pe om, căci omul este 
fără de călăuză pe pământ. Nu poate un om păcătos să judece 
faptele celor ce păcătuiesc. Eu sunt Omul Cel fără de păcat, 
sunt Fiul Omului, şi am venit de la Tatăl a doua oară pe pă- 
mânt, ca să-l îndemn pe om la mântuire. Amin. 

Vai celor fără de călăuză, căci călăuză înseamnă Duhul 
Sfânt, şi numai cei sfinţi pe pământ îl dobândesc pe El. Amin. 
Când Mi-am ales acum două mii de ani ucenicii, i-am curăţit 
de toate păcatele lor, şi apoi Mi-am dat viaţa pentru viaţa lor 
cu Mine, şi apoi M-am dus la Tatăl şi le-am trimis pe Duhul 
Sfânt Mângâietorul, pentru că ei erau sfinţii Mei pe pământ. 
Aşa Mi-am pregătit Eu şi azi pe poporul Meu de ucenici din 
români, şi i-am curăţit de toate păcatele, şi i-am sfinţit apoi 
prin Trupul şi Sângele Meu, dat de Mine lor în dar prin harul 
Meu cel coborât din cer peste ei la porunca Mea, şi le-am dat 
pe Duhul Sfânt Mângâietorul, şi mereu li-L dau şi îi călăuzesc 
pe ei, că Eu n-am avut niciodată popor fără păstor, iar Păsto- 
rul poporului Meu este Duhul Sfânt Mângâietorul, Care din al 
Meu ia şi îmi învaţă poporul călăuzindu-1 pe el între pământ 
şi cer. Amin. 

Se întreabă mulţi din cei ce stau slujitori în numele 
Meu peste mulţimi: „De unde au aceştia harul şi Duhul? 
Eu sunt Cel ce le răspund: Mi-e cerul plin de sfinţi şi de în- 
geri, şi am lucrat mai presus de fire peste aceştia pentru cele 
aşezate de Mine în mijlocul lor. Am lucrat prin sfinţii cerului 
şi prin mijlocirea îngerului Meu şi prin mărturisirea marto- 
rului Meu din biserica lumii, pe care l-am avut lângă sânul 
Meu în toată vremea cât Eu, Domnul, am aşezat Ierusalimul 
Meu cel de azi din români, şi apoi el Mi-a fost luat de la piept 
de cei ce au duhul lor şi nu au pe Duhul Sfânt, Care Se des- 
coperă celor ce iubesc pe Dumnezeu cu sfinţenie de trup şi de 
suflet şi de duh. 

Am lucrat cu mare taină cerească prin arhierei din cer 
coborâţi la ei pe pământ, iar Eu, Domnul, Arhiereul Tatălui 
Savaot, Preot în veac, după rânduiala lui Melchisedec, Eu am 
fost Cel ce i-am aşezat pe ei, aşa cum pe Moise pe muntele 
Horeb l-am aşezat peste Israel, şi apoi l-am trimis pe el să-l 
scoată din robie pe poporul Meu. Şi precum locul în care am 
grăit cu Moise, când l-am umplut de har, se numea muntele 
lui Dumnezeu, tot aşa şi acum, locul în care Eu grăiesc peste 
aceştia prin care Eu lucrez cu lumina cuvântului Meu peste 
pământ, se numeşte muntele Domnului. Amin. 

Apropie-te, omule! E Duhul Sfânt acest cuvânt, şi cu 
El Eu îmi călăuzesc pe poporul Meu de azi, pe poporul cu- 
vântului Meu, popor luat din neamul român, pentru că pă- 
mântul român este cel întâi ieşit din apă la facerea cerului şi 
a pământului, şi pentru că lutul din care l-am zidit pe om a 
fost luat cu mâna Mea cea făcătoare de om din locul în care 
Eu în vremea aceasta Mi-am zidit din nou biserica, fiindcă am 
spus din vreme prin acest cuvânt proorocesc că biserica Mea 
cea dintâi se va zidi din nou. Cerul şi pământul trec, dar cu- 
vântul cel ieşit din gura Mea nu trece până nu se împlineşte. 
Amin. 


Am ieşit călăuză înaintea ta, omule fără de cărare. O, 
nu are cine să-ţi mai arate calea cea sfântă, nu are cine să te 
mai cureţe de păcate, că nu mai sunt sfinţi pe pământ care să 
aibă trecere la Dumnezeu pentru viaţa ta, pentru iertarea ta. 
Vreau să-ţi rostesc iertarea păcatelor tale prin pocăinţa ta şi 
vreau să te iert prin ruga şi prin stăruinţa şi jertfa cea de fie- 
care zi, aduse pentru tot neamul omenesc aici, în locul cel 
ales de Mine munte al Domnului, muntele spre care vor curge 
toate noroadele ca să ia legile vieţii şi cărarea, precum proo- 
rocii au vestit prin Scripturi lucrarea Mea de azi, cuvântul 
Meu şi venirea Mea călăuză peste pământ. Amin. 

Laudă pe Domnul, poporule român! Ai în mijlocul tău 
ţarina cu comoară în ea. Vinde înţelepciunea ta şi ia-o pe a 
Mea, că am pus-o în mijlocul tău ca să fac din pământul tău 
salvarea şi cerul cel nou şi pământul cel nou acum, la facerea 
din nou a lumii, şi fericit este cel ce citeşte şi înţelege Scrip- 
turile venirii Mele şi cele pentru înnoirea lumii. Amin. 

Pace vouă, celor ce cu adevărat v-aţi apropiat de izvor! 
Iar celor ce-1 ispitiţi pe el şi nu primiţi pe Duhul Sfânt al cu- 
vântului gurii Mele, vai vouă încă! Eu vă chem pe voi la 
viaţă. încă puţin, şi voi străluci pe acest munte, şi lumina Mea 
îi va orbi pe mulţi, dar Eu vă spun că i-a şi orbit, fiindcă Eu 
am venit acum din nou pe pământ ca să-i fac pe cei orbi să 
vadă, iar cei ce văd, să fie orbi. Aşa, ca şi acum două mii de 
ani, aşa vorbesc şi azi, căci Eu sunt Alfa şi Omega, sunt la 
sfârşit ca şi la început. La început a fost Cuvântul. La sfârşit, 
tot Cuvântul este, şi este viaţă Cuvântul, iar viaţa este lumina 
oamenilor, şi lumina luminează în întuneric, iar întunericul 
nu o cuprinde pe ea. Amin. 

Pace vouă! Pace vouă! Pace vouă! Sunt Păstorul Cel 
tainic. Sunt Fiul Omului, Care vine. Pace vouă! Iar dacă sun- 
teţi necredincioşi, pacea Mea să se întoarcă în Mine. Amin. 

Binecuvântată este întâlnirea Mea cu omul în grădina 
întâlnirii, în al cărei văzduh stau sfinţii cerului şi toate pu- 
terile cereşti însoţind pe Tatăl şi pe Fiul în lucrare de Duh 
Sfânt peste pământ. 

Pace vouă! E vremea împlinirii celei mai mari, celei 
mai din urmă Scripturi: Scriptura venirii Fiului Omului cu 
putere şi cu slavă multă, iar slava Mea este cuvântul. Amin, 
amin, amin. 

2/15 iunie 2003 

Sărbătoarea Creştinătăţii Româneşti, ziua a treia 

Mintea omului rodeşte spini şi pălămidă. Maria şi Marta sunt pilda 
iubirii şi a jertfei. Cel ce uită de pocăinţă face iarăşi păcate. Cei ce 
stau in lumină se fac lumină a lumii. 

O dihnă, fiilor, vă dau. Trupuşoarele voastre sunt 
slăbite de truda pe care o duceţi pentru Mine. 
Când eram pe pământ acum două mii de ani, tot aşa lucram. 
Făceam mulţimile să se aşeze dându-le să mănânce, şi apoi le 
dădeam slava cuvântului Meu, şi altfel nu se putea nici 
atunci. Voi aţi trudit mult, că mult lucru trebuie pentru zile de 
nuntă. Trupuşoarele voastre sunt temple ale Duhului Meu, 
Care locuieşte în voi, şi trebuie să avem grijă de locaşul Meu 
care sunteţi voi. Tatăl, Fiul şi Duhul Sfânt vă aşează pe voi în 
pacea Treimii cereşti, Care Se numeşte Dumnezeul vostru, iar 
Eu, Cuvântul Tatălui, vă întăresc, căci cuvântul Meu poartă în 
el viaţa. Amin, amin, amin. 

Hai să le dăm să mănânce celor ce încă nu au plecat din 
grădina întâlnirii spre ale lor, şi hai să mai presărăm peste ei, 
fiilor. Duhul Meu pluteşte peste grădină. Duhul sfinţilor se 

odihneşte în slava Duhului Meu, iar cei adormiţi cu trupul au 
încă de poposit aici, în locul cel pregătit pentru ei în drumul 
lor spre învierea cea mare. Acum ei aşteaptă, ca şi toţi sfinţii 
din cerul cel nevăzut, să audă şoapta Mea de peste voi şi să ia 
mângâiere din ea. Duhul celor adormiţi este în clocot de dor 
şi de iubire după cuvântul Meu care curge în vremea voastră, 
din Mine peste pământ, că Eu am proorocit acum două mii de 
ani: «Vine vremea ca cei din morminte să audă glasul fiilor 
lui Dumnezeu şi să învieze». Amin. 

Vă dau odihnă trupuşoarelor voastre obosite, dar nu 
mai este mult timp când iarăşi vom pune masă mulţimilor şi 
nu le vom mai putea opri, căci slava Mea vine cu tot mai 
multă slavă, şi va cuprinde sub ea slava celor pământeşti. Eu 
vă voi ajuta tot mai mult. Eu voi fi în voi cu toată dragostea 
Mea pentru om, şi îi mângâi pe cei ce vă sprijinesc pe voi pe 
calea venirii Mele la voi, şi le voi plăti după dragostea lor, şi 
aş voi să le fac plată şi întru împărăţia Mea din ei, dar şi ei să 
voiască să Mă ajute să le dau statul Meu în ei, dragostea Mea 
în ei, că mult ajutor caut Eu la om până ce el se lasă împărăţie 
a Mea. 

Acum ne aşezăm la masă cu cei rămaşi în grădină, că e 
sărbătoare de Duh Sfânt încă. Şi după ce veţi prinde vlagă în 
trup. Eu, Domnul, voi adăuga în cartea zilei de azi tot cuvân- 
tul Meu din ziua aceasta. 

Pace vouă! Odihnă, fiilor, vă dau. Daţi slava celor pă- 
mânteşti pe slava celor cereşti şi căutaţi să fiţi mai odihniţi, 
mai pentru cele din cer, că pe celelalte Eu vi le voi adăuga 
apoi, că pot, fiilor. 

Iar voi, copii dulci care-Mi primiţi cuvântul şi aşezaţi 
în faţa Mea poporul şi îi daţi pe Domnul cu toate ale Sale, 
întăriţi-vă, şi să vă întărească şi poporul, şi să vă asculte, că 
unde rostiţi voi cu cuvântul, toate se fac numaidecât. Amin. 
Aşa să înveţe să fie poporul Meu, că tară lumină nimic nu se 
face, şi tară iubire nu poate omul asculta de cele din cer 
venite pentru cele de pe pământ cu cerul. 

Pace vouă! Şi întoarceţi-vă în cartea Mea apoi, ca să 
sfârşim tot cuvântul de sărbătoare al zilei. Binecuvintez cu 
voi bucatele cele pentru hrana trupului şi binecuvintez cu voi 
tot ce va fi pe pământ al Meu şi ale celor ce vor fi cu cei ce 
se fac bineplăcuţii Mei, că vreau să învăţ lumea să iubească 
viaţa cea fără de moarte, fiilor scumpi. Amin. 

Pace ţie, Ierusalime iubit şi trudit pentru slava zilelor 
venirii Fiului Omului cu putere şi cu slavă multă, că din tine 
vreau să scot apa vieţii, şi mereu, mereu să o dau celor ce vor 
căuta viaţa. Amin, amin, amin. 

* 

A cum ne întoarcem în carte, copii care-Mi primiţi 
cuvântul. La voi, fiilor, Eu cobor desăvârşit, şi 
de aceea înţelege greu omul coborârea Mea la voi şi lucrarea 
Mea prin voi, care cheamă omul de la moarte la viaţă. V-am 
spus pe când Eu vă învăţam să mergeţi pe picioare, şi apoi să 
mergeţi cu Mine după om ca să-l tragem la Tatăl, v-am spus 
că dacă Mă voi băga cu voi în iad după om, voi să nu ziceţi 
nu. V-am spus că zilele învierii cu care cobor la voi le voi 
întinde apoi peste tot omul care slujeşte iadului pe pământ. 

Numai spini şi pălămidă rodeşte mintea şi inima omu- 
lui. Numai moarte caută omul, iar calea vieţii el nu o mai cu- 
noaşte ca să păşească cu pasul lui pe ea. Uitaţi-vă în cartea 
Mea cu voi şi vedeţi cum împlinesc Eu peste voi şi de la voi 
pe cele ce le-am făgăduit că le vom face, fiilor, iar voi trebuie 
să-i spuneţi binelui bine, şi răului rău când Eu revărs din voi 
peste om împărăţia Mea. 


O, fiilor scumpi, n-aş fi putut lucra adevărul peste toate 
câte nu sunt adevăr pe pământ dacă nu v-aş fi scos din ames- 
tecarea din lume, pe care lumea o numeşte „biserică", şi în 
care loc Eu nu pot trăi cu împărăţia Mea în om. O, nu ştie 
omul ce înseamnă împărăţia Mea! El o aşteaptă să cadă din 
cer, să vină în chip văzut, şi nu ştie că viaţa Mea în el este îm- 
părăţia Mea în el. Eu de aceea lucrez prin voi, ca să-i zicem 
binelui bine, şi răului rău, ca să înţeleagă omul că e stricată 
casa Mea în el, şi e pribeag Dumnezeu când nu are stat în om, 
iar când Eu lucrez prin voi adevărul despre rău şi despre bine, 
cine are ochi şi urechi, să vadă şi să înţeleagă. Amin. Eu ros- 
tesc din văzduh cuvântul Meu peste voi şi îi zic binelui bine, 
şi răului rău, iar cine citeşte, să înţeleagă. Amin. 

O, ajutaţi-vă mult unii pe alţii pentru truda Mea prin 
voi când Eu Mă aşez cu voi în faţa mulţimilor. N-am putut 
nici acum două mii de ani, şi nici acum nu pot altfel decât 
să-i fac să se aşeze pe cei ce se adună la izvor şi să le dăm să 
mănânce, fiilor, iar Eu, puţinul sau chiar nimicul vostru câte- 
odată, fac din el mult, şi ne aşezăm cu hrană pentru trup îna- 
intea celor ce vin, ca să-i îmbiem să se aşeze înaintea cuvân- 
tului Meu şi al lucrului Meu de învăţătură de cer pe pământ 
prin voi. Iar Eu vă văd osteniţi de tot şi vă învăţ să daţi slava 
celor pământeşti pe slava celor cereşti şi să căutaţi să fiţi mai 
odihniţi, şi să lucraţi, fiilor, aşa cum zice zicala românească: 
„Fă-ţi vara sanie, şi iarna car", că altfel faceţi două lucrări 
deodată, şi timpul vă strânge, şi Eu vă învăţ mereu şi vă spun 
că pun timpul sub supunerea voastră, iar dacă Eu îl pun ros- 
tind cuvânt pentru aceasta, trebuie apoi să împliniţi voi acest 
cuvânt. Dar vă trebuie dăruire cu mare socotinţă, cu mare iu- 
bire, cu multă frăţie, că voi trebuie să vă luaţi lucrul din mână 
unul altuia când sunteţi sub sarcinile cele pentru lucrarea Mea 
cu voi, şi a voastră cu Mine, şi să vă ajutaţi unii pe alţii şi su- 
fleteşte şi trupeşte, după cum vă este la fiecare de mare harul 
sau puterea cu sufletul şi cu trupul, fiilor. 

V-am învăţat pe toţi să nu vă culcaţi şi să nu vă sculaţi 
fără griji, că n-am cu cine să-Mi port grijile Mele cele pentru 
voi şi cele pentru om, că avem de vestit împărăţia cerurilor şi 
statul ei în om, fiilor copii. Daţi slava celor pământeşti pe sla- 
va celor cereşti şi căutaţi să fiţi mai odihniţi cu trupul, mai 
pentru cele din cer, că pe celelalte vi le voi adăuga Eu apoi. 
V-am spus şi tot mereu vă spun că aşteaptă sfinţii mai mult 
părtăşia Mea cu voi între voi, iar voi trebuie să căutaţi cel mai 
întâi lucrarea împărăţiei cerurilor, hrana cea pentru sfinţi şi 
pentru îngeri. Masa lor cu voi să vă fie cea dintâi grijă, şi cu 
credinţă să lucraţi aceasta ce vă spun, fiindcă Eu sunt Cel ce 
am grăit: «Cel ce crede în Mine, voi veni la el şi îmi voi face 
casă la el şi voi cina cu el şi Mă voi arăta lui». Amin. 

Puneţi între voi masă celor din cer, că Eu pentru cei din 
cer şi pentru cele din cer v-am aşezat să lucraţi, iar buzele 
voastre să poarte pe ele numele Domnului şi al sfinţilor Săi şi 
al îngerilor Săi, căci împărăţia cerurilor nu vine în chip vădit, 
ci este tainică şi trăieşte lucrând când ea este în om, iar roa- 
dele ei sunt bucurie şi slavă şi duh ceresc în om şi între om şi 
om. Amin. 

Căutaţi, fiilor, să nu ajungeţi la cârtiri între voi când e 
vorba de cină pentru Dumnezeu cu omul în grădinile Mele cu 
voi, că lucrul e mult, şi trebuie să aveţi timpul vostru şi pentru 
ca să fiţi ca Marta, şi pentru ca să fiţi ca Maria. Voi nu trebuie 
să apăsaţi pe truda Martei când vreţi să fiţi ca Maria, şi nu 
trebuie să apăsaţi pe lucrul Măriei când vreţi să fiţi ca Marta. 
Voi trebuie să fiţi toţi şi Marta şi Maria deodată, că se poate, 
fiilor. Căutaţi să iubiţi ca Maria şi ca dorul din ea, şi veţi fi 

apoi ca Marta în jertfa voastră pentru Mine şi unul pentru al- 
tul; şi căutaţi să vegheaţi ca Marta şi ca grija ei pentru slujire 
cu sfinţenie şi cu hărnicie, şi veţi fi apoi ca Maria în iubirea 
voastră pentru Mine şi unul pentru altul, aşa încât când Maria 
iubeşte să nu stea, şi când Marta se jertfeşte să iubească. 
Amin. Iubirea şi jertfa sunt cele ce-1 ţin treaz pe cel dat Dom- 
nului, iar acestea două să lucreze nedespărţite în voi şi din 
voi, că nu am pe alţii pentru lucrul cel cu mâna şi, iarăşi, nu 
am alţii pentru lucrul cel cu duhul şi cu iubirea, fiilor. 

Iar voi, copii care-Mi primiţi la iesle cuvântul în carte, 
fiţi din zi în zi mai odihniţi pentru această lucrare de venire a 
Mea la popor şi la om, şi lucraţi cu cuvântul, fiilor scumpi, că 
unde rostiţi voi cu cuvântul şi cu lucrul lui, toate se fac 
numaidecât la timp pentru slava Mea cu poporul, că v-am dat 
har nepământesc, neomenesc, şi mai presus de cele de pe pă- 
mânt v-am dat har şi simţire şi putere de cuvânt şi împlinire a 
cuvântului rostit de voi prin harul Meu care lucrează din voi 
prin puterea iubirii şi a credinţei şi a nădejdii voastre, atât de 
mari acestea în voi, numai să înveţe şi să vadă bine tot Ieru- 
salimul că lucrul Meu cu voi are în el înţelepciunea şi puterea 
cuvântului şi împlinirea. Amin. 

O, poporul Meu, îţi spun mereu să nu mergi fără călău- 
ză, că se vede mersul fără călăuză dacă vrei aşa să mergi. Fără 
lumină nimic nu se face, Ierusalime, iar fără iubire şi căldura 
ei nu poate omul asculta de cele din cer venite peste cele de 
pe pământ. Fiţi umiliţi, căci viaţa voastră este ascunsă în 
Dumnezeu, şi voi sunteţi învăţaţi de Mine să aveţi temelia 
umilinţei, căci cine uită faptele lui rele, acela face altele, iar 
cine nu le uită, nu le mai face, şi altfel nu este pocăinţa. Păs- 
traţi-vă întru înţelepciunea Duhului Sfânt, care vă învaţă să 
umblaţi în lumină şi să lucraţi sub călăuză, adică în lumină, 
fiilor, că pe întuneric nu se vede om cu om, şi nici Eu nu Mă 
uit în întuneric când omul aşa stă. Vai celui fără călăuză! Şi 
voi vedeţi că aşa este, şi uitaţi-vă pe pământ şi vedeţi. Voi însă 
nu aşa aţi învăţat pe Dumnezeu, ci, din contra, Eu v-am spus 
că cei ce stau în lumină, fac din ei lumina lumii, lumină din 
lumină, şi, iarăşi, din unul în altul până la om, lumină. Amin. 

O, ce frumos este omul care are harul Duhului Sfânt în 
el! Aşa fel de frumuseţe iubesc Eu în om, şi om pe om se 
atrage între cei ce au harul Duhului Sfânt lucrător şi strălu- 
citor din ei. Mulţumirea cea întru lucrarea Mea după harul din 
fire al fiecăruia, după harul jertfei fiecăruia, această mulţu- 
mire din voi ajută pe cei ce au între voi harul Duhului Sfânt, 
Care lucrează cu putere şi cu slavă multă pentru voi, numai să 
fiţi mereu primitori şi să staţi mereu luminaţi de lumina care 
vi le cercetează pe cele din voi şi pe cele din afara voastră, fii- 
lor. Şi acum, odihniţi- vă trupuşoarele, că ele trebuie să poată 
mereu, şi le trebuie odihnă. 

Iar voi, copii învăţători şi împărţitori de harul pus de 
Mine în voi pentru poporul Meu cel micuţ, liniştiţi-vă de griji 
şi cercetaţi inima şi statul Meu în ei şi statul unii în alţii şi 
iubirea unii pentru alţii a celor ce sunt fiii Ierusalimului. în- 
dreptaţi spre ei privirea şi vederea şi învăţaţi-i şi puneţi-le 
note, că e mult de când nu aţi mai deschis caietele de şcolari 
ale celor ce sunt la şcoala harului şcolari. Vedeţi, că e de pus 
note. Vedeţi, că e de pus înţelepciune în ei şi învăţătură în ei. 
Lucraţi lucrarea ce v-am dat-o peste ei, iar ei să nu rupă nu- 
mărul zilelor din caietul lor de şcolari, că se uită îngeraşul 
mereu în caiet la ei şi vă aşteaptă pe voi să vorbiţi, fiilor lu- 
crători peste poporul Meu cel mic. Fiţi mici, ca să înveţe şi ei 
să fie mici. Fiţi plini de har înaintea lor, ca să ia şi ei ascultare 
cu iubire, şi fiţi Mie şi lor de ajutor, ca să am popor, fiilor. Ve- 


deţi dacă au rane, dacă au linişte, dacă au odihnă unii în alţii, 
şi faceţi-i frumoşi ca pe voi pe toţi fiii Ierusalimului mereu, 
mereu, că un picuţ mai este până ce iar vom poposi cu lucrul 
Duhului Sfânt, Cel învăţător peste omul fără de cărare. Nu vă 
lăsaţi cu lucrul cel pentru Mine până în ajunul zilelor de ves- 
tire a Mea cu voi. Ascultaţi această povaţă a Mea şi lucraţi cu 
credinţă, cu iubire şi cu faptă, şi toate în lumină, şi toate cu 
duhul păcii şi al harului ceresc din mijlocul Ierusalimului. 
Amin. 

O, copii ai poporului Meu, primiţi-vă unii pe alţii cu 
cele de sus, cu cele pentru cer în voi. Iubiţi umilinţa şi preţuiţi 
harul lui Dumnezeu cel din mijlocul vostru, căci harurile 
omului stau împotriva harului Meu din om, dar voi să iubiţi 
pe omul cel cu harul Meu în el şi să-l primiţi şi să preţuiţi fru- 
mosul Meu cel dintre voi. Pe cei ce se sârguiesc cu cuvântul 
şi cu trezirea spre harul cuvântului Meu, care vă ţine cereşti 
pe pământ, pe aceia să-i primiţi şi să-i urmaţi, că fără Duhul 
Meu în voi şi între voi nu au putere îngerii Mei peste voi şi 
pentru voi, fiilor. Voi niciodată să nu opriţi, să nu împiedicaţi, 
să nu stingeţi Duhul Meu din cel ce-L varsă în părţi, ci să-I 
faceţi loc şi să-L faceţi lucrător cu dor, că mare este bucuria 
sfinţilor când între voi este Duhul Meu din cei ce-L poartă cu 
multul în ei. Preţuiţi harul Duhului Sfânt şi cuvântul de Duh 
Sfânt şi cunoaşteţi-I lucrarea, fiilor. 

Ordinea cea duhovnicească dintre voi aşează între voi 
toată ordinea celor ce slujesc prin voi pentru Mine, şi veţi afla 
odihnă trupurilor şi duhurilor voastre. Nu uitaţi să fie mereu, 
mereu curat în locaşurile Mele cu voi; mereu, mereu, fiilor. 
V-am învăţat aceasta de la primii paşi cu Mine şi v-am spus 
să iubiţi florile şi miresmele lor şi frumosul lor şi tot ce atrage 
pe îngeri şi pe sfinţi. învăţătura Mea să vă fie cartea cea de 
căpătâi, iar lucrarea ei să vă fie viaţa, fiilor, şi aveţi grijă, că 
nu se poate să fiţi toţi mari sau toţi mici, dar se poate să as- 
cultaţi toţi de tot ce este bine spre zidire, şi de cei ce au harul 
Duhului Sfânt în ei mai cu prisosinţă între voi şi pentru voi, 
ca şi pentru Mine. 

Pace vouă! Odihnă trupurilor şi duhurilor voastre! 
Vreau să-Mi simt în voi odihna. Vreau să fiţi cu multul temple 
vii ale Duhului Meu din voi, şi primitori de Duh Sfânt de la 
mijloc, fiilor. Pace cu iubire, că nu este pace fără de iubire din 
cer, căci iubire este cerul care se slăveşte în om, iar cerul este 
locaşul lui Dumnezeu, şi cu el stau în cel ce Mă poartă cu 
împărăţia Mea în el, şi Mă dau ca să fiu, căci Eu sunt Cel ce 
sunt în cei ce Mă poartă pe pământ, şi din ei Mă dau. Amin, 
amin, amin. 

3/1 6 iunie 2003 

Duminica tuturor sfinţilor. Sărbătoarea Naşterii sfintei 

Virginia 

Nu este fericire decât în omul sfânt. Cei ce nu ştie taina iubirii, 
acela iubeşte ca omul. Cei sfinţi sunt mărturisitori care nu ţin 
seama de ocara crucii. Cel fără de cruce este om urât. Mărturisirea 
cuvântului Domnului este cel mai mare dar. 

B in nou poposesc peste voi cu cuvântul, ca să 
facem sărbătoare tuturor sfinţilor care s-au 
adunat la masă cu voi, că e sărbătoarea lor, copii care-Mi pri- 
miţi cuvântul ca să-l puneţi peste poporul Meu, iar el să 
mănânce la masa Mea de cuvânt şi să crească şi să fie de-a 
pururi sfânt poporul cuvântului Meu. Amin. 

Nu este fericire în om decât în omul sfânt care ştie ce 
este dragostea şi dorul de Dumnezeu, şi care luptă cu dor 

pentru Cel iubit, că fără dragoste omul este urât înaintea Mea, 
căci scris este: «Dumnezeu este iubire». Amin. 

Plâng şi suspin, că omul care nu înţelege şi nu ştie ce 
este iubirea face iubire a inimii sale din orice, şi cu greu înţe- 
lege omul calea cea cu iubire pe ea, fiindcă omul se iubeşte 
pe sine, şi tot aşa şi iubeşte, căci porunca Mea spune: «Să iu- 
beşti pe aproapele tău ca pe tine însuţi». 

O, poporul Meu, cum să nu plâng de la om cu durere 
când văd cât se iubeşte omul pe sine şi pe aproapele său 
pentru sine? Omul nu are cum să-l iubească pentru Mine pe 
aproapele său, de vreme ce el se iubeşte pe sine. O, cât de 
mult dau să Mă iubească pentru ei înşişi şi nu pentru Mine cei 
ce Mă iubesc, şi iată de ce nu am Eu popor de sfinţi pe pă- 
mânt. Eu am spus că cine pentru numele Meu va lăsa case, 
sau fraţi, sau surori, sau tată, sau mamă, sau femeie, sau copii, 
sau averi, sau ţarini, sau nume, va lua înapoi mai mult şi va fi 
moştenitor de viaţă veşnică, de viaţă de sfânt pe pământ şi în 
cer, şi mulţi dintâi vor fi pe urmă, şi cei de pe urmă vor fi 
întâi, căci cel ce iubeşte pe tată, sau pe mamă, sau pe fiu, sau 
pe fiică mai mult decât pe Mine, nu este vrednic de Mine, că 
nu poate să-şi ia acela crucea şi să-Mi urmeze Mie şi să măr- 
turisească pentru Mine înaintea oamenilor, ca să mărturisesc 
şi Eu apoi pentru el înaintea Tatălui Meu, Care este în ceruri. 

O, nu este vrednic de Mine cel ce se leapădă de Mine 
înaintea oamenilor, căci sfinţii sunt cei de care lumea nu este 
vrednică, şi îmi urmează Mie suferind ei cruce şi neţinând 
seama de ocara ei, vrednici fiind de Dumnezeu. Amin. Mare 
bucurie aveau sfinţii când Mă mărturiseau pe Mine înaintea 
oamenilor, şi aşa puteau ei prin suferinţele cele purtate pentru 
numele Meu, biruind pe împăraţii păgâni şi lumea cea necre- 
dincioasă, care nu era vrednică de ei. Dar iată, fiilor de azi, ei 
n-au primit făgăduinţele până ce Eu, plinitorul credinţei şi în- 
cepătorul a toate, am suferit crucea neţinând seama de ocara 
ei, şi M-am aşezat prin ea de-a dreapta Tatălui Meu. Şi nu nu- 
mai atât a fost primirea făgăduinţelor lor, căci iată, pentru pla- 
ta sfinţilor Mei iarăşi am venit pe pământ, ca să împlinesc cu 
voi Scriptura descoperirii fiilor lui Dumnezeu la sfârşit de 
timp, cei mai mici dintre sfinţi, fără de care sfinţii nu iau de- 
săvârşirea şi făgăduinţele, şi după care suspină toată făptura 
ca să-şi dobândească răscumpărarea. Amin. 

O, nu poate să Mă mărturisească pe Mine cel ce se 
iubeşte pe sine, nu poate să-şi ia crucea şi să-Mi urmeze, ca 
să mărturisesc şi Eu apoi pentru el înaintea Tatălui Meu. 
Sfinţii sunt cei ce Mă mărturisesc pe Mine înaintea oameni- 
lor, neţinând ei seama de ocara crucii, precum Eu n-am ţinut 
seama de ocara ei din pricina bucuriei cea pentru mântuirea 
omului şi pentru mărturisirea pentru care venisem de la Tatăl. 

O, e greu să-l fac pe om să se lepede de sine. Omul ia 
îndemn din sine. Ba chiar şi cel ce zice că Mă iubeşte pe Mine 
face tot aşa, şi nu mai am sfinţi pe pământ care să-şi ia crucea 
şi să-Mi urmeze Mie mărturisindu-Mă înaintea oamenilor ne- 
credincioşi şi neţinând seama de ocara crucii. Cuvântul Meu 
de azi zguduie pe omul care se crede a fi mărturisitorul lui 
Dumnezeu între oameni, dar nu poate nimeni să Mă arate pe 
Mine oamenilor până nu se leapădă de sine, şi nu ştie omul 
creştin lucrarea lepădării de sine ca să poată apoi să aibă 
cruce pentru numele Meu. Pleacă omul pe cale cu Dumnezeu, 
şi apoi e plin de nemulţumiri, că aşa păţeşte cel ce pleacă spre 
Mine fără să se lepede de sine pentru cruce şi pentru bucuria 
care vine de la cruce pentru omul care se leapădă de sine. Iar 
pentru cel ce pleacă pe cale cu Mine fără să se lepede de sine, 
nu e dulce în el iubirea Mea căreia îi stă împotrivă mărirea de 


sine şi nemulţumirea de sine în omul care nu ştie să-şi ducă 
crucea în urma Mea. 

O, poporul Meu, nu pot să-Mi mai fac popor de sfinţi 
pe pământ, că nu poate omul să se lepede de sine şi de mamă 
şi de tată şi de fii şi de femeie şi de nume şi de adunătura lui, 
şi nu poate omul să sufere ocara crucii, ci, din contra, se 
ruşinează cu Mine înaintea oamenilor. Scris este în Scripturi 
cuvântul pe care l-am rostit Eu: «Cine se va lepăda de Mine 
înaintea oamenilor, şi Eu Mă voi lepăda de el înaintea Tatălui 
Meu, Care este în ceruri; iar cine Mă va mărturisi, îl voi măr- 
turisi şi Eu pe el la Tatăl, ca fiu al Său». Amin. 

E sărbătoare mare pentru sfinţi. Toţi sfinţii se bucură în 
duhul sărbătorii cea pentru ei şi Mă bucură pe Mine pentru 
lucrarea Mea de azi, care încununează bucuria lor, că au în 
mijlocul lor pe cea care M-a purtat în trupul ei cuvânt vreme 
de douăzeci şi cinci de ani pe pământ. 

O, Verginico, tu ai plinit bucuria sărbătorii tuturor sfin- 
ţilor Mei. Tu ai venit cu trupul pe lume în ziua duminicii tutu- 
ror sfinţilor, sărbătoare nestrămutată de la locul ei cel pus de 
sfinţii care au trăit înaintea Mea cu viaţă aleasă pe pământ, 
povăţuitori şi mărturisitori fiind ei peste mulţi în vremea trăi- 
rii lor cu trupul pe pământ. O, fiică a iubirii de Dumnezeu, 
cine te-a învăţat pe tine această bucurie cu care n-ai ţinut sea- 
mă de ocara crucii prin care M-ai mărturisit pe pământ? 

O Doamne dulce, nimeni nu poate lua ca să 
^ aibă de sus dacă nu-i este dat de la Tatăl şi 
de la Fiul şi de la Duhul Sfânt, Care este Dumnezeul celor ce 
iubesc calea, adevărul şi viaţa, din viaţa Ta pe care ai pus-o 
pe cruce ca să-i arăţi celui ce voieşte să Te urmeze cum să Te 
iubească şi cum să se bucure neţinând seamă de ocara crucii 
prin care el Te mărturiseşte pe pământ înaintea oamenilor, iar 
în cer, înaintea sfinţilor Tăi şi a îngerilor Tăi. 

Cum puteam eu să învăţ, eu, cea neînvăţată? Cum 
puteam eu să mă bucur, eu, cea fără de bucurii, dacă Tu nu 
mi-ai fi pus pe umeri crucea Ta şi venirea Ta, Doamne al sfin- 
ţilor? O, nu eu, ci Tu ai mărturisit prin mine pe pământ, căci 
faţă de toţi ceilalţi sfinţi de până la mine, eu am fost gura Ta, 
nu a mea; eu am fost templul Tău, nu al meu; eu am fost 
cuvântul Tău, pentru că Tu ai fost Cel ce grăia prin gura mea, 
nu eu, Doamne, Cuvinte al Tatălui. Nu eu Te-am purtat, ci Tu 
m-ai purtat pe mine în taina cuvântului Tău de la sfârşit de 
veac, şi m-ai numit trâmbiţa Ta, şi Ţi-am fost fiică dorită, eu, 
cea atât de neînsemnată între oameni, Doamne. Iar acum Tu 
mă slăveşti în ceruri între sfinţi, căci poporul care a răsărit de 
pe urma slavei lucrării cuvântului Tău prin gura Ta în trupul 
meu, este poporul slavei Tale, şi Tu Te slăveşti prin el acum 
peste pământ şi chemi omul la viaţă şi la sfinţenie şi la măr- 
turisirea slavei Tale, Doamne Care vii şi tot vii cu cuvântul pe 
pământ ca să faci cer nou şi pământ nou şi să aşezi Ierusa- 
limul, după cum ai şi împlinit, iar câţi aud de această slavă a 
Ta, vin, şi tot mai mulţi vor veni şi vor lua cunoştinţa din le- 
gea dragostei Tale de oameni, o, Doamne al sfinţilor şi al 
celor mici ai Tăi de pe pământ, care-Ţi poartă cuvântul spre 
oameni, care-Ţi sunt mărturisitori ai venirii Tale după două 
mii de ani, o, Doamne, Care eşti iubirea sfinţilor Tăi! Când 
lucrai prin trupul meu de-Ţi revărsai râul vieţii, râul cuvân- 
tului Tău peste poporul Tău care credea venirii Tale prin 
mine, nu puteam să Te vestesc peste pământ şi peste om, că 
mă duceau oamenii necredincioşi şi preoţii bisericii la sufe- 
rinţă, la închisoare, la chin şi la dispreţ pentru numele Tău pe 
care eu îl purtam pe inimă scris şi pe buze grăit şi nu mă ruşi- 
nam, dar sufeream şi eram slabă şi fricoasă la suferinţă, şi Tu 

îmi întăreai puterea şi răbdarea inimii mele plăpândă şi cu 
spaimă în ea, că mult prigonită am fost, şi mult bătută, până 
şi de creştini, că le spuneai prin gura mea păcatele, ca să se 
cureţe de ele prin pocăinţă, dar ei se ascundeau cu ele şi se 
dădeau necredincioşi şi nu Te mărturiseau cei ce iubeau păca- 
tul şi nelepădarea de sine pentru numele Tău şi pentru viaţa 
Ta în ei şi pentru cruce, Doa mn e. 

Iată cât plâng pentru toţi cei care au auzit de la mine 
cuvântul Tău, rostit atâţia ani prin gura mea, şi n-au rămas 
sub cruce, şi s-au dus spre trai de lume, că mare iubire îi tre- 
buie unui creştin ca să se facă sfânt. O, cum să nu plâng când 
ştiu că sfinţii vor judeca şi judecă lumea, ori spre pocăinţa şi 
iertarea păcatelor lumii, ori spre osânda cea pentru necredinţă 
şi pentru trai lumesc şi nu duhovnicesc pe pământ! Plâng, 
Doamne, şi Tu îmi ştergi mereu lacrima, că m-ai iubit de 
copilă şi m-ai luat să-Ţi slujesc venirii cuvântului Tău pe pă- 
mânt şi ai făcut din trupul şi din gura mea trâmbiţă a cuvân- 
tului Tău însuşi, şi aşa ai lucrat cu mine până ce m-ai luat de 
pe pământ şi m-ai aşezat între sfinţi, şi mă cinstesc sfinţii în 
cer pentru că Ţi-am fost cort al venirii Tale pe pământ pentru 
răscumpărarea sângelui sfinţilor şi pentru descoperirea fiilor 
lui Dumnezeu, Scriptura cea atât de aşteptată de sfinţi şi de 
îngeri cu împlinirea ei. 

Plâng de mila şi de jalea mea pentru cei ce au fost pe 
vremea trupului meu auzitori ai cuvântului Tău şi nu mai sunt 
acum propteaua Ta şi a celor mai mici ai cuvântului Tău. Cei 
mai mici Te împart acum la toată făptura, căci scris este: 
«Mulţi din cei din urmă vor fi întâi, iar cei dintâi vor fi în ur- 
mă». Voiesc, de ziua pomenirii naşterii mele cu trupul pe pă- 
mânt, că m-am născut în ziua duminicii tuturor sfinţilor, vo- 
iesc să grăiesc poporului Tău cel micuţ, cel trudit cu trudă 
mare pentru zilele venirii Tale, zilele Fiului Omului, Doamne 
Care vii. E mic şi plăpând poporul Tău şi îi trebuie multă, 
multă înţelepciune, multă, multă putere şi multă iubire, că 
mare este lucrarea Ta cu poporul Tău cel mic, iar cei care sunt 
aşezaţi de Tine călăuză pentru el, sunt obosiţi şi strânşi sub 
slava venirii cuvântului Tău şi sunt îngreuiaţi de povara veni- 
rii Tale de la cer pe pământ şi au ca sarcină pe poporul Tău, 
căci ca să ai popor, trebuie jertfa, trebuie trudă, aşa cum şi eu 
am trudit sub greutatea venirii Tale cuvânt peste pământ, ca 
să ai Tu popor, Doamne. 

Voiesc să-mi învăţ poporul meu şi al Tău, dar acum el 
se adună şi îmi aduce slujbă de acatist, şi mie, şi sfinţilor Tăi 
toţi, şi apoi să le binecuvântăm bucatele şi să le mai dăm şi 
din cer, prin cei ce stau din partea Ta călăuză şi lumină peste 
ei. Şi apoi, Doamne învăţător, să ne întoarcem iar în cartea Ta 
cu ei şi să ne sfârşim cuvântul sărbătorii sfinţilor Tăi, că toţi 
sfinţii sunt cu ei la masă de praznic, şi toţi îngerii slăvesc ve- 
nirea Ta la ei, şi toate puterile cereşti se aşează în slujba veni- 
rii Tale la ei, şi Tu eşti Stăpânul lor şi mila lor, Doamne. 
Amin, amin, amin. 

O Verginico, aşa vom lucra, şi vom grăi des- 
^pre sfinţi şi vom spune că sfinţenia din om 
este vederea care vede pe Dumnezeu din om şi în om. O, 
Verginico, e mare ziua de serbare a sfinţilor, că tu încununezi 
cu slava venirii Mele a doua oară de lângă Tatăl sărbătoarea 
cea mare a tuturor sfinţilor Mei, şi eşti purtată de sfinţi cu 
multă iubire, că ai fost trâmbiţa din care Eu am sunat mai îna- 
inte de venirea Mea, că Eu sunt cea de a şaptea trâmbiţă, şi 
aşa se cheamă venirea Mea, se cheamă trâmbiţarea celui de al 
şaptelea înger, şi am scos deasupra cartea Mea cu tine, că am 
putut să fac aceasta, după cum am proorocit în vremea Mea 


cu tine că voi împlini aşa. Şi iată, am împlinit prin cei mai 
mici, căci scris este în Scripturile cuvântului Meu cel de acum 
două mii de ani: «Mulţi din cei dintâi vor fi cei de pe urmă, 
şi cei de pe urmă vor fi cei dintâi». Amin. 

O, poporul Meu, deschide ochii şi vezi slava sfinţilor, 
slavă cerească, în care eşti cuprins în duh de duminică, fiule 
mic, ziua cea de a opta, cea dintâi a săptămânii şi cea de a 
opta zi, ziua slavei Mele, taina zilei venirii Fiului Omului, 
ziua învierii, ziua luminii, ziua facerii din nou a lumii, po- 
porul Meu. Hai să ne bucurăm cu zi de învăţătură, cu duh de 
creştere, cu lucrare de Duh Sfânt, că am în mijlocul tău Duhul 
Meu Cel Sfânt în fiii cei purtători de Duh Sfânt pentru tine, 
ca să ai tu lumină pe calea Mea cu tine spre toată împlinirea 
Scripturii venirii Mele, venirea Fiului Omului. Amin. Hai, 
aşează-te la învăţătura împărăţiei cerurilor, să dăm din ea la 
cei ce se aşează la învăţat şi să fim mărturisitori şi făcători de 
om sfânt, poporul Meu, că lucrarea Mea din mijlocul tău e 
lucrarea facerii omului sfânt, care Mă mărturiseşte pe Mine 
înaintea oamenilor şi care este mărturisit de Mine înaintea 
Tatălui Meu. Amin. 

Pace ţie, în duh de sărbătoare a tuturor sfinţilor Mei! Şi 
iarăşi voi veni peste tine cuvânt, ca să împlinim tot cuvântul 
cărţii zilei de azi, cuvânt rostit de însăşi gura Mea, căci Eu 
sunt Cuvântul Care vine cu norii şi Se aşează peste tine pen- 
tru ca tu să ai viaţă, şi din belşug să ai, poporul Meu. Amin, 
amin, amin. 

* 

H ai, popor trudit, că Eu, Domnul, voiesc să te 
învăţ facerea omului sfânt. Hai să aşezăm în 
carte tot cuvântul cel de peste tine al zilei de azi, că sfinţii 
stau la masă cu tine ca să mănânce cuvântul Meu, ca să vadă 
zilele venirii Mele. Hai, poporul Meu, să bucurăm sfinţii, care 
n-au ţinut seamă de ocara crucii şi care aşteaptă de la tine 
întâlnirea Mea cu tine în cuvânt. 

Te-am învăţat cândva să te măsori cu sfinţii, poporul 
Meu. Şi cum vine aceasta? Pe vremea lui Verginica vorbeam 
şi le spuneam la cei de atunci care auzeau glasul Meu: «Citiţi 
vieţile sfinţilor». Aşa le spuneam, şi îi doream sfinţi, dar e 
dureros pentru Mine şi pentru sfinţi să citească şi să vor- 
bească omul despre sfinţi fără să se măsoare cu ei apoi, fără 
să le urmeze dorul lor de Dumnezeu şi lucrarea puterii credin- 
ţei lor. 

Sunt cu sfinţii la masă cu tine, Ierusalime, şi am pus pe 
cei ce te învaţă să te înveţe să stai mereu treaz pentru sfinţi şi 
pentru îngeri între frate şi frate, între tine şi Mine, poporul 
Meu, căci sfinţii aşteaptă de la tine hrană şi masă cerească cu 
tine pe pământ. Uită-te la păsările cerului cum vin ele pe pă- 
mânt după apă şi după seminţe, căci Dumnezeu a făcut cerul 
pentru pământ, şi pământul pentru cer, dar cine mai vrea să 
ştie taina lucrării facerii? 

Străbat văzduhul cu sfinţii şi suntem pe aripi de îngeri 
slujitori ai venirii Mele cu sfinţii şi îţi spun să te uiţi la pă- 
sările cerului cum se aşează ele pe pământ pentru apă şi pen- 
tru seminţe. Aşa vin Eu cu sfinţii la masa ta după hrană şi 
după apă şi după cuvânt de cer nou şi de pământ nou, că Eu 
în această taină te-am cuprins, şi voiesc să lucrez din mijlocul 
tău facerea omului sfânt, care Mă mărturiseşte pe Mine înain- 
tea oamenilor, după voia Mea, după învăţătura Mea. Iar voi, 
copii ai Ierusalimului, trebuie să lucraţi cereşte pe pământ şi 
să vă asemănaţi unul cu altul în duh, în cuvânt şi în faptă, că 

vreau să aşez peste pământ şi peste om, prin Evanghelia Mea 
cu voi, credinţa botezului cu Duhul Sfânt, în numele Tatălui 
şi al Fiului şi al Duhului Sfânt, şi pocăinţa spre iertarea păca- 
telor, şi apoi grăirea cea de cer nou şi de pământ nou pentru 
mărturisirea Mea şi a venirii Mele cu sfinţii, că e vremea 
Scripturii venirii Fiului Omului şi a sfinţilor Săi. Amin. 

O, fiilor care-Mi daţi cuvântului Meu fiinţă în carte! 
Vin cu norii, şi glasul Meu se aşează în vuiet de vânt deasupra 
voastră, şi apoi şoapta lui grăieşte cu glas de om, după cum 
este grăirea gurii Mele peste om, dintru început şi până la 
sfârşit, fiilor scumpi, copii credincioşi care Mă aşezaţi cu 
grăirea Mea pe pământ. O, aşteaptă sfinţii grăirea Mea de 
peste voi. Aşteaptă cetele de sfinţi apă şi seminţe de pe masa 
Mea cu voi. Iar Eu te învăţ, Ierusalime, şi aceasta este masa 
sfinţilor Mei, şi îţi rostesc taina fericirii sfinţilor, că nu este 
fericire decât în omul sfânt, care ştie ce este dragostea şi dorul 
de Dumnezeu, că fără dragostea Mea în el şi din el omul este 
urât înaintea Mea. E urât omul fără cruce, fără această slavă 
prin care Eu M-am arătat cu slava Tatălui Meu înaintea oa- 
menilor. E urât omul fără slavă. Cel ce este numai om şi nu 
are şi slava lui Dumnezeu peste el şi din el, acela este om urât, 
om sterp, care nu ştie decât iubirea de sine, iar Eu am spus: 
«Cel ce voieşte să vină după Mine, să se lepede de sine şi 
să-şi ia crucea, şi aşa să Mă urmeze, şi aşa să-Mi semene, şi 
să fie după chipul şi asemănarea Mea». Amin. 

O, poporul Meu, ascultă de călăuză, că fără duhul cel 
ceresc în mijlocul tău nu poţi să mergi cu lumină pe cale. 
Călăuza vede şi ştie de la Mine şi îţi arată calea, adevărul şi 
viaţa, aşa cum Eu, Domnul, îi arătam lui Israel calea după ce 
l-am scos din Egipt. El însă n-a iubit adevărul şi viaţa peste 
el, şi s-a iubit pe el, şi a ameţit în loc să fi intrat în Canaan la 
vremea rânduită. O, cine nu are cruce, să aibă măcar ascultare 
cu iubire şi să aibă fericire prin dragostea şi dorul lui de Mine, 
căci sfinţii Mei nu numai pe acestea le-au avut, ci au avut toţi 
cruce, iar pentru bucuria de după ea n-au ţinut seamă de oca- 
ra ei, căci ei au ştiut prin credinţa şi dorul iubirii lor să se 
lepede de sine şi să Mă lase pe Mine cu faţa şi cu viaţa Mea 
în ei, şi cu voia Mea în fiinţa şi în fapta lor. Amin. 

O, Verginico, învaţă-1 pe Israelul Nostru de azi şi fa-ţi 
lucrarea cuvântului tău peste el şi revarsă-te mereu cu darul 
tău ceresc în cei ce Mă poartă pe Mine şi pe tine şi pe sfinţi, 
în drumul Nostru spre venire cuvânt pe pământ, şi apoi slava 
lui cea împlinită. Amin. 

oiesc, Doamne, să-l învăţăm fericirea cu 
Tine pe poporul cel mic, că nu este feri- 
cire decât în omul sfânt, care ştie şi trăieşte dragostea şi 
dorul de Dumnezeu, că fără dragostea Ta în el, omul este urât 
înaintea Ta. 

O, cum puteam eu să Te port între cer şi pământ în 
vremea trupului meu, cum puteam eu să mă las vas al Tău 
dacă nu ai fi pus Tu pe umerii mei crucea venirii Tale cuvânt 
pe pământ, ca să poţi intra Tu în trupul meu, în vasul meu, şi 
să grăieşti cu gura Ta prin gura mea? Acum însă grăieşti cu 
fiii Tăi de azi ca în rai, Doamne, căci jertfa trupului meu în 
care Tu ardeai ca focul când grăiai prin gura mea, a născut din 
ea fii ai Tatălui, care aud glasul Fiului Său, că Tu eşti Cuvân- 
tul Tatălui Nostru, Doamne. Eu pentru bucuria de a avea Tu 
popor n-am ţinut seama de ocara crucii, şi Te-am mărturisit 
aşa cum Tu ai lucrat din locuinţa Ta, care era trupul meu, şi 
nu m-ai supus Ţie până ce eu n-am zis „Da “, şi apoi Tu m-ai 
făcut cort al Tău din care grăiai şi Iţi făceai cu cuvântul popor, 
ca să-l faci apoi sfânt pe el. Amin. 


Grăiesc ţie, Ierusalime mic al Domnului, să înveţi me- 
reu, mereu şi să se prindă mereu de tine taina fericirii sfin- 
ţilor, că nu este fericire decât în omul sfânt, iar fără dragostea 
Domnului în el, omul este urât. 

Vin sfinţii la apa şi la hrana vieţii, la masa Domnului 
cu tine, că nimeni nu poate sta fără să mănânce, între cei din 
cer şi între cei de pe pământ. Pe vremea trupului meu cu 
Domnul pe pământ, grăia Domnul şi le spunea celor ce îi 
auzeau cuvântul, le spunea să citească vieţile sfinţilor, iar ţie 
îţi spune să le trăieşti şi să te faci făcător de sfinţi, ca să răsară 
sfinţi de pe urma lucrării tale cu Do mn ul şi să iasă din 
mijlocul tău facerea omului sfânt, care-L mărturiseşte pe 
Dumnezeu înaintea oamenilor. Amin. 

O, fiilor din Ierusalim, măsuraţi-vă cu sfinţii, că ei se 
măsoară cu voi şi aşteaptă de la voi bucuria care le va fi îm- 
părţită, căci până nu se va plini toată slava tainei lui Dumne- 
zeu cea pentru răscumpărarea făpturii, nimeni din cer nu are 
bucurie, ci numai dor şi numai lucrare şi numai aşteptare, fii- 
lor. Luaţi învăţătură de creştere ca să fiţi făcători de sfinţi, că 
fără învăţătură peste om nu poate omul să se lepede de sine. 

O, copii care aşezaţi peste Israel pe cele din cer mereu, 
pe cele din Dumnezeu prin lucrarea Lui cu voi! învăţaţi po- 
porul, învăţaţi-1 taina omului nou, odihna Domnului, ziua a 
opta, care nu mai trece, ci se înnoieşte zi cu zi până la slava 
ei cea deplină, copii învăţători de viaţă peste Israel. Să aibă 
poporul timp pentru învăţătură de viaţă, şi apoi pentru viaţă. 
Să fie totul verde, fiilor, căci florile uscate nu sunt verzi. Să 
fie rai în toţi, să fie Domnul rod în toţi fiii Israelului nou, şi 
voi să turnaţi apă peste ei şi să le daţi hrana cea din cer, şi ei 
să crească sfinţi mereu, că sfinţii sunt cei frumoşi, iar cei mai 
frumoşi între sfinţi sunt cei ce mărturisesc pe Domnul, oame- 
nilor, că a venit vremea slavei Domnului, şi totul trebuie să 
fie sfânt între voi şi dintre voi, iar acest rod să rodească sfinţi 
din oamenii care aud mărturisirea Domnului. Amin. 

O, Doamne, ia-i şi îi învaţă Tu, că sunt ai Tăi. M-am 
mângâiat grăindu-le, şi i-am mângâiat pe sfinţi auzindu-mă 
grăind cu poporul Tău, şi am încununat sărbătoarea lor din 
mijlocul lui Israel cel de azi. Cuvântul Tău cel dulce îi învaţă 
mereu, dar dă-le har să Te mărturisească şi să Te împartă şi 
să-Ţi aduci pe pământ la vedere rodul slavei cuvântului Tău 
care vine cu norii şi grăieşte peste cei mai mici aşa cum grăiai 
cu omul în rai. Şi iată, cei din urmă sunt întâi. Amin, amin, 
amin. 

A m stat cu dor şi Eu, Verginico, pentru gla- 
sul tău peste ei, şi le vreau fericirea, că nu 
este fericire decât în omul sfânt care duce în duhul, în sufletul 
şi în trupul lui lucrul cel mistuitor ca focul, al dragostei şi al 
dorului de Dumnezeu, iar fără de acestea omul este urât 
înaintea Mea. 

O, fiilor călăuziţi din cer, omul pe pământ se iubeşte pe 
sine şi tot aşa îl iubeşte şi pe aproapele său, îl iubeşte pentru 
sine, nu pentru Mine şi nu pentru aproapele său, şi n-am 
popor de sfinţi pe pământ între fiii oamenilor care nu învaţă 
din cer iubirea care se dă lui Dumnezeu din omul care o are 
pe ea. Nu este vrednic de Mine cel ce nu se leapădă de sine, 
iar omul nu ştie ce înseamnă această Scriptură a Mea. Nu 
poate să Mă iubească pe Mine cel ce se iubeşte pe sine nele- 
pădându-se de sine, şi nu poate să Mă mărturisească viu unul 
ca acela dacă faptele lui sunt moarte, dacă nu au puterea şi 
faţa Mea în ele şi viaţa Mea cea dătătoare de viaţă peste om. 
Cine nu lasă pentru Mine tată şi mamă şi copii şi ranguri şi 
nume şi averi şi pe sine însuşi, nu poate să vină după Mine, şi 

dacă vine, nu a venit, că nu este vrednic de Mine cel ce nu se 
leapădă de sine şi de rodul acestuia în el. Nu se poate să Mă 
mărturisească pe Mine cel ce se iubeşte pe sine, cel ce nu se 
leapădă de sine, că acela nu vorbeşte. Nu vorbeşte despre 
Mine acela, şi vorbeşte despre sine dacă stă lângă Mine. E 
plin de nemulţumiri şi de cârtiri cel ce nu se leapădă de sine 
când pleacă după Mine, şi acela nu pleacă după Mine, ci vor- 
beşte despre sine şi despre nemulţumirea de sine a lui. Eu prin 
acest cuvânt care vine cu Mine pe nori, lucrez facerea omului 
sfânt care Mă mărturiseşte pe Mine înaintea oamenilor, că Eu 
am spus că nu este un mai mare dar între darurile sfinte în om, 
ca darul mărturisirii cuvântului lui Dumnezeu şi a faptelor 
Lui între oameni. Amin. 

O, fiilor care-Mi staţi călăuză şi far înaintea poporului, 
fiţi făcători de sfinţi, şi veţi fi, fiindcă sunteţi smeriţi cu inima 
şi puteţi să-Mi faceţi oameni sfinţi prin ceea ce lucraţi voi 
peste om, numai să iubească omul pe cele din cer, nu pe cele 
de pe pământ; să iubească pe cele din Mine, nu pe cele din 
sine, fiilor făcători. Cel ce primeşte cu dor şi cu dragoste în- 
văţătura, acela primeşte şi creştere, acela primeşte iubire, şi 
cu ea e dulce înaintea Mea şi înaintea oamenilor, căci iubirea 
de Dumnezeu este iubirea care-1 face frumos, care-1 face sfânt 
pe om. Aceasta să puneţi voi peste popor, iubirea de Dum- 
nezeu şi dorul de El mereu, mereu, fiilor. O, aşezaţi-vă să 
călăuziţi inima poporului, nu inimile poporului, căci o inimă 
vreau să fie în toţi, şi i-aş vrea plini de har întru toate, că i-am 
învăţat să nu lucreze fără călăuză, dar nu numai la cele 
pământeşti călăuză, căci călăuza face lumină sufletelor şi 
inimilor ca să vadă ele calea şi harul care este să fie pe calea 
Mea cu cei iubiţi ai Mei. Amin. 

O, fiilor, o, copii ai poporului Meu, lăsaţi să stea fiinţa 
Mea în fiinţa voastră mereu, mereu, că vreau să fiţi după 
chipul şi asemănarea Mea de-a pururi, că Eu, cât am stat pe 
pământ cu trupul văzut, v-am spus că n-am stat ca pe pământ, 
ci ca în cer am trăit şi am lucrat şi am grăit şi am iubit, şi nu 
ca pe pământ, fiilor. Nu fiţi mari unii peste alţii, ci fiţi pildă 
cerească unii altora, şi asta să vă fie iubirea dintre voi, căci fe- 
lurite sunt darurile, dar un singur Duh le călăuzeşte în cei ce, 
în numele Meu, stau mănunchi pe pământ. Amin. Nu numai 
când Eu vă aşez înaintea oamenilor mireasă a Mea, ci de-a 
pururi voi să fiţi plini de har: şi când lucraţi, şi când grăiţi, şi 
când zâmbiţi, şi când priviţi, şi când păşiţi, căci trebuie să vă 
vadă cerul de-a pururi, fiilor, şi de aceea v-am povăţuit Eu ca 
cea mai mare grijă să vă fie Duhul Meu din voi şi dintre voi, 
şi fără această grijă nici o clipă să nu staţi, ca unii care ve- 
ghează înaintea Stăpânului lor cu iubirea dintre ei, cea mai 
mare ascultare pe care i-o puteţi voi închina cerului, fiilor. 
Cel ce nu primeşte învăţătura, cel de care nu se lipeşte povaţa 
cea spre zidire de om sfânt, acela este om urât, om gol, căruia 
i se vede ruşinea feţei lui şi inima lui stearpă de Dumnezeu şi 
de faptele lui Dumnezeu. Iar cel ce creşte pentru cer, acela 
este mărturisitor în toată vremea, prin însăşi lucrarea Mea în 
el şi prin harul Meu, care-1 însoţeşte pe el spre mărturisirea 
cuvântului Meu cu duhul şi cu fapta. Amin. 

Am împlinit peste voi sărbătoarea cea pentru sfinţi şi 
lumina ei, cuvântul Meu, care este lumina oamenilor, căci 
câtă vreme pot să grăiesc în lume, atâta sunt Lumina lumii. 
Eu le-am spus ucenicilor Mei să lucreze cât este lumină, 
«căci vine noaptea când nimeni nu mai poate lucra», şi le-am 
spus: «Eu sunt Lumina lumii», şi tot aşa spun şi azi, şi Mă fac 
lumină, fiindcă lumină a lumii este cuvântul Meu, şi vai celui 
ce dă să sufle în această lumină şi în mersul Meu cu voi peste 


pământ, copii ai cuvântului vieţii care vine cu Mine cuvân- 
tând şi aducând omul de la moarte la viaţă şi de la păcat la 
sfinţenie. Amin. Luaţi mereu, buche cu buche, cuvântul Meu 
şi puterea lui în voi, şi Eu voi fi din voi Lumina lumii, măr- 
turisirea lui Dumnezeu Cuvântul, cel mai mare dar pe care îl 
poate avea un om sfânt, un lucrător de har sfânt pe pământ. 
Amin. Nu părăsiţi strângerea laolaltă pentru creşterea sub 
călăuză. Umblaţi în lumină ziua şi noaptea, şi să fie viaţa 
voastră mereu, mereu sub ochiul Meu, şi mereu, mereu cu 
călăuza Mea peste voi, pentru cele cereşti din voi şi dintre 
voi; şi daţi, fiilor, slava celor pământeşti pe slava celor ce- 
reşti, căci trupul nu foloseşte dacă duhul nu este ca să dea 
viaţă de Dumnezeu în om. Nu slujiţi trupului, ci treceţi din 
trup în duh în toată vremea, căci cea mai frumoasă jertfă pe 
care I-o puteţi aduce lui Dumnezeu şi unii altora, este lucrarea 
Duhului Sfânt, cuvântul vieţii, şi aceasta este jertfă şi ardere 
de tot, şi aceasta este milă, fiilor, milă şi jertfă, copii ai venirii 
Mele acum, la sfârşit de timp. Amin, amin, amin. 

Iar acum, binecuvântat să vă fie mersul pentru măr- 
turisirea Mea peste pământ. Mergeţi, în numele Meu, şi 
arătaţi-Mă în voi cu lucrarea venirii Mele pentru răscum- 
părarea făpturii. Mergi, Ierusalime, căci pasul Meu şi umerii 
Mei sunt pe urma ta ca să te port şi să te slăvesc întru Mine, 
Ierusalime român. Mergi, poporul Meu, şi mărturiseşte-L pe 
Dumnezeu, iar Eu te voi mărturisi pe tine înaintea Tatălui 
Meu şi al tău, căci aceasta este cununa sfinţilor Mei pe pă- 
mânt şi în cer, poporul Meu. Amin, amin, amin. 

9/22 iunie 2003 

Sărbătoarea Naşterii sfântului loan Botezătorul 

N-a fost om mai dispreţuit decât Dumnezeu, Fiul Omului, şi decât 
proorocii Lui. A venit vremea răbdării de aur. Umilinţa este pentru 
cei ce se umilesc, iar tăria este pentru cei ce se ţin tari. 

C obor cu greu, şi prin greu, şi grăiesc cum pot şi 
cât pot, dar grăiesc, şi îmi aşez în carte cuvântul 
zilei de azi, că e sărbătoare de prooroc, copii primitori ai cu- 
vântului gurii Mele, copii zdrobiţi de încercări şi de dureri pe 
pământ. Lucrez cum pot, şi cum puteţi şi voi să staţi în faţa 
Mea, că sunteţi slăbiţi de tot, dar lucrez spre pomenirea celui 
mai mare între prooroci, loan Botezătorul. Amin. 

N-a fost pe pământ om mai dispreţuit decât proorocul, 
om mai dispreţuit decât Dumnezeu Fiul Omului, Care lu- 
crează cu Duhul Lui prin prooroci. N-a fost pe pământ şi în 
cer om mai zdrobit decât Dumnezeu în El însuşi şi în toţi 
proorocii Lui, din veac şi până în veac. Dacă oamenii de pe 
pământ ar fi ascultat de prooroci şi ar fi urmat cu viaţa lor 
după cuvântul Meu cel prin prooroci şi cel rostit de Mine în- 
sumi în vremea trupului Meu cel văzut pe pământ, ar fi fost 
fericirea cu omul. Dar iată, şi azi grăiesc, şi Eu însumi vin de 
la Tatăl şi grăiesc, şi nu vrea omul să aşez peste el fericirea 
lui, iubirea de Dumnezeu, prin care-i vine omului toată pacea 
şi toată fericirea şi toată bucuria care-1 face pe om asemenea 
Mie. Omul însă nu vrea de la Mine decât binele lui, iar când 
dorul Meu nu se mai potriveşte cu dorurile lui, cu plăcerile 
lui, cu bucuriile lui, omul Mă aruncă. Mă necinsteşte pentru 
numele lui, şi apoi prin el este dispreţuit de oameni numele 
Meu, numele lui Dumnezeu. 

Cobor cu durere, că tot ce Mă doare pe Mine, vă doare 
şi pe voi, şi tot ce vă doare pe voi, Mă doare şi pe Mine, copii 
care staţi pironiţi în dureri şi în neputinţe pentru măreţia lu- 

crării cuvântului Meu care vă însoţeşte pe voi. O, abia Mă 
mai puteţi purta cu venirea Mea la voi ca să pot să dau peste 
pământ apoi cuvântul venirii Mele. O, abia mai puteţi des- 
chide venirii Mele, căci sunteţi îndureraţi adânc. Dar Maica 
Mea M-a rugat să nu vă iau, să nu vă şterg durerea, ca să se- 
mănaţi cu Mine şi cu ea, fiilor apăsaţi de crucea Mea peste 
voi, de venirea Mea pentru mântuirea omului. Alinaţi-vă din 
Scripturi, alinaţi-vă din suferinţele pentru numele Meu ale 
sfinţilor prooroci şi apostoli şi daţi poporului zdrobit, ca şi 
voi zdrobit de dureri şi de mila de voi, daţi-i cuvântul sărbă- 
torii zilei de pomenire a proorocului Meu Ioan Botezătorul. 

Nu ştiu cum şi prin cine să Mă mai strecor cu puteri 
pentru Mine în voi şi să vă şterg lacrimile cele dinăuntru şi 
cele de pe obrăjori, şi care vă fac frumoşi şi dulci înaintea 
Mea şi înaintea proorocilor care ca şi voi au plâns în vremea 
lor cu Mine peste oameni. N-a fost pe pământ om mai dispre- 
ţuit, om mai lovit şi mai învinuit şi mai părăsit decât prooro- 
cul şi decât Dumnezeu Fiul, Cel neprimit de tăria celor tari. 
O, sunteţi lipsiţi de tot ajutorul de pe pământ, dar staţi de-a 
dreapta Mea răbdând până ce voi pune la pământ toată dure- 
rea care încurcă drumul Meu cu voi, toată necredinţa şi lovi- 
turile care vă slăbesc pe voi ca să nu mai pot Eu în voi. Răb- 
daţi, fiilor, şi daţi poporului de veste că a venit vremea răbdă- 
rii de aur, şi să fie duhovnicesc poporul şi să se îndeletni- 
cească cu sărăcia şi cu rugăciunea şi cu pacea Mea cea durută, 
pe care o aveţi şi voi în voi, că Eu vă voi mângâia, şi voi face 
şi pe poporul Meu să simtă mângâierea Duhului Sfânt, Care 
lucrează în vreme de dureri, că voi trebuie să vă îndeletniciţi 
cu fericirea care plânge pentru Mine în voi, şi ea să vă fie 
mângâierea. Amin. 

Ioan, cel mai mare între prooroci, este în coborârea 
Mea de azi cuvânt peste voi, şi are lângă el pe trâmbiţa Mea 
Verginica. El a fost acum două mii de ani înaintemergătorul 
venirii Mele, iar ea, acum; acum, până ca voi să-Mi primiţi 
venirea. O, cu cine să Mă mai ajut Eu pentru puterea Mea din 
voi? O, cu cine să mai pot Eu pentru voi ca să puteţi voi pen- 
tru Mine şi pentru omul care vrea cu toată inima lui mântuirea 
cea de la Mine? O, cine, fiilor, mai ştie cum şi cu ce se capătă 
mântuirea? Eu milă voiesc, nu jertfă, fiindcă mila poartă în ea 
jertfa. Amin. 

Ajuns-am vreme de strâmtorare, fiilor. E vremea răb- 
dării sfinte, e vremea nădejdii sfinte, e vremea credinţei că 
Eu, Domnul Dumnezeul vostru, voi putea Eu în voi şi în cei 
ce Mă iubesc ca şi voi. Mă pornesc cu tot cerul din loc în loc 
pentru pâinea voastră cea de toate zilele şi pentru ca să vă 
scot de sub greu şi să vi-1 uşurez şi să vă învăţ cu răbdarea, că 
tot greul şi toate lipsurile sunt spre albirea voastră, spre pre- 
gătirea poporului sfânt şi spre duh de rugăciune pentru veni- 
rea Mea. Am voit mereu să iau de pe voi greutăţile care vă 
apasă în jos şi să pot Eu prin voi cu slava cuvântului Meu 
peste pământ şi peste om. Dar nu am cu cine să Mă sprijin 
pentru voi de pe pământ, căci duhul cel potrivnic îmi pune 
piedică mereu şi nu pot să grăiesc aşa cum este în Mine 
grăirea Mea pentru voi, ci grăiesc cum pot, ca să vedeţi cât vă 
port durerea, cât vă simt urcuşul, copii de sub crucea venirii 
Mele cuvânt pe pământ, că Eu v-am spus de crucea voastră cu 
Mine că dă să se facă tot mai grea, iar durerea Mea pentru voi 
creşte tot mai mare, şi cu ea vă alin pe voi, că n-am cu ce alt- 
ceva să vă mai alin pe pământ. 

V-am îmbiat pe voi, cei ce-Mi purtaţi cuvântul de la cer 
la pământ, să lucrez prin voi cu semne, fiilor, dar umilinţa 
voastră îmi stă împotrivă. V-am descoperit pe voi tot mai 


mult ai Mei, dar am spus că nu vă va fi mai uşor, ci tot mai 
greu, şi tot mai puţin veţi fi primiţi din partea Mea, că pe cine 
Eu l-am numit pe pământ, pe acela l-a şi prigonit necredinţa 
din om şi invidia din om şi nepăsarea din om. Vă mângâi cu 
sfinţii, vă alin în taină, vă dau mâna să treceţi peste greu, vă 
iau pe umeri când nu mai puteţi, dar nu uitaţi că Eu v-am în- 
văţat pe voi încă de când v-am tocmit pentru ca să-Mi fiţi 
firul coborârii Mele, v-am învăţat să nu cădeţi sub dureri, şi 
să rostiţi peste ele legătură nedezlegată, ca să nu vă doboare 
ele pe voi, şi să vă am punte a Mea spre om, căci sunt cu 
zilele venirii Mele peste pământ, fiilor. V-am spus să nu vă 
doară nimic şi de la nimeni decât dacă aţi şti că e Do mn ul 
supărat pe voi; şi nu ştiam cum să vă mai ridic spre Mine şi 
să vă întăresc, şi Eu, şi trâmbiţa Mea, care venea cu Mine la 
voi în cuvânt. Dar voi aţi suferit mult, mult dispreţ, pentru că 
trebuia să semănaţi cu Mine, fiilor. N-a fost pe pământ om 
mai dispreţuit decât Dumnezeu şi decât purtătorii de Dumne- 
zeu, iar Ioan proorocul iată ce vă spune vouă: 

oi, purtători ai venirii Domnului, mă dau 
vouă pildă de răbdare şi de bucurie a cru- 
cii, căci sfinţii nu ţin seama de ocara crucii, pentru bucuria de 
după ea. Eu de copil am fost prigonit, şi am stat în pustie până 
la vremea Domnului, Care a venit şi a purtat pe umerii Lui 
mântuirea omului, crucea păcatelor omului, copii ai suferinţei. 

Suferinţa voastră lăcrimează pe sfinţi. Ocara crucii vă 
apasă, iar voi sunteţi fără de apărare, căci cei tari sunt tari şi 
nu sunt slabi ca voi şi nu se ruşinează de slăbirea voastră cea 
fără de apărare şi nu se tem de Dumnezeu. Umilinţa este pen- 
tru cei ce se umilesc, iar tăria este pentru cei ce se ţin mari. 
Eu însă am fost glasul Domnului şi am spus răului rău, şi apoi 
am suferit pedeapsă de la om, şi apoi am stat lângă Dumnezeu 
Tatăl, ca să-L rog mereu de lângă El pentru om, că aşa sunt 
sfinţii cerului pe pământ şi în cer, sunt miloşi şi suferă aştep- 
tând mântuirea omului. 

Luaţi putere din duhul proorociei. Luaţi din duhul meu 
şi nu vă temeţi de om. Nu lăsaţi pe Domnul jos, că voi trebuie 
să creşteţi cât venirea Domnului, dar feriţi-vă să nu slăbiţi, şi 
staţi la adăpost de supărări, şi Domnul vă va ajuta aşa, căci eu 
de lângă sfinţi şi de lângă prooroci mă rog pentru puterea 
voastră prin greul venirii Domnului. Cel ce zice că-L iubeşte 
pe Dumnezeu, şi pe voi vă umple de suferinţă şi de lacrimi, 
acela nu înţelege naşterea cea de sus ca să se lase cuprins de 
ea şi ca să semene cu Domnul şi cu sfinţii, şi cu voi apoi. 

Tu pe aceştia, Doamne, care-Ţi poartă glasul acum 
spre venirea Ta, aşa cum eu am fost glasul Tău atunci, înainte 
de drumul crucii Tale pentru mântuirea omului, ajută-i pe ei 
din cer dintre sfinţi şi dintre prooroci, ajută-i în lipsuri, ajută-i 
Tu, că omul îţi dă cu lingura, iar cu coada lingurii îţi scoate 
ochii şi n-ai cu cine să Te ajuţi pentru ei de pe pământ. Omul 
s-a făcut mai mare ca Tine, Doamne, şi nu Te mai ascultă şi 
nu mai are nevoie de Tine când Tu nu vrei ca el. 

Ai milă de cei cu greul Tău peste ei! Ai milă, Doa mn e! 
Ai milă, Tată şi Fiule şi Duhule Sfinte, Care lucrezi prin 
prooroci! 

Ai milă, mamă, de lângă Fiul tău, Iisus Flristos, ai milă 
de cei cu povara venirii Fiului Omului pe umerii lor! 

Ai milă de poporul Tău, Doamne al puterilor, şi dă-i lui 
taina fiinţei Tale în om, şi să vadă lumea lumina poporului 
Tău cel de sub cruce! Amin, amin, amin. 

E u de mila voastră, fiilor duruţi, vă iau şi 
intru cu voi în cămară şi vă mângâi şi vă 
ajut, căci aşa este scris: «Intră, poporul Meu, ascunde-te 

Cuvântul lui Dumnezeu 


puţine clipe, căci mânia va trece, şi Eu te voi preaslăvi pentru 
numele Meu». Amin, amin, amin. 

24 iunie/7 iulie 2003 

Sărbătoarea sfinţilor apostoli Petru şi Pavel 

Cuvântul Domnului este venirea Lui în al optulea veac după 
facerea omului. împărăţia Domnului în om se vede de departe. Cel 
stăpânit de sine stă deasupra lui Dumnezeu. Apostolii se scoală 
pentru judecata lui Israel. Sfârşitul lumii este începutul împărăţiei 

sfinţilor. 

M ă pornesc cu izvorul cuvântului Meu pe 
pământ peste poporul Meu şi peste om, şi por- 
ţile Mi se deschid, şi Eu, Dumnezeu Cuvântul, Fiul Tatălui 
Savaot şi Fiul Omului, cuvintez şi îmi păstoresc turma şi n-o 
las fără hrană, că nimeni şi nimic nu poate trăi fără hrană. 
Amin. 

Bucuria ucenicilor Mei e cât cerul şi pământul, că îi am 
cu Mine în coborârea Mea, fiindcă Eu, învăţătorul lor Cel de 
acum două mii de ani, le-am făgăduit lor că la naşterea din 
nou a lumii ei vor judeca pe poporul Meu Israel, pe poporul 
care M-a răstignit şi pentru care am murit, şi care Mă aşteaptă 
să vin şi zice că va veni Mesia. 

O, copii care-Mi sunteţi porţi pentru ca să intru cuvânt 
în carte! Cuvântul Meu de peste voi este venirea Mea. Spun 
aceasta ca să fie judecată lumea care nu Mă aşteaptă să vin. 
Amin. Acum două mii de ani când a venit vremea să vin de la 
Tatăl şi să Mă fac Fiul Omului, n-au vrut nici cărturarii, nici 
fariseii, nici învăţătorii legii, nici poporul Israel n-a vrut să 
înţeleagă venirea Mea care era scrisă în prooroci, şi îl aud şi 
azi pe Israel că va să vină Mesia. Dar Eu am venit atunci, şi 
nu M-au crezut decât câţiva, începând cu Zaharia şi Elisabeta, 
care pregătiseră pe Fecioara în care Eu, Fiul Tatălui Savaot, 
trebuia să cobor cu sămânţă de Duh Sfânt şi să Mă nasc Om 
între oameni, Dumnezeu adevărat din Dumnezeu adevărat 
fiind. Şi M-a cunoscut Ioan Botezătorul apoi, care era cu 
puţin înainte de Mine întrupat de la Dumnezeu prin cuvânt, 
având de părinţi pe pământ pe Zaharia şi Elisabeta. Şi M-a 
cunoscut Fecioara mama Mea, şi M-au cunoscut apoi fraţii 
Mei, cei ce erau fiii lui Iosif, iar când eram prunc micuţ, 
M-au cunoscut păstorii cei trei de la oi, şi magii cei trei, şi 
Simeon cel bătrân de zile, şi Ana proorociţa. Şi apoi, fiilor, 
M-au cunoscut ucenicii Mei cei doisprezece, şi de la ei, M-au 
cunoscut iarăşi câţiva pe care-i trimiteam prin cetăţi ca să pot 
intra Eu apoi cu ucenicii şi ca să pot sta cu ei în mijlocul mul- 
ţimilor adesea, şi ca să-Mi fac lucrarea cea de trei ani şi ju- 
mătate, chemarea omului spre împărăţia cerurilor cu care 
venisem pe pământ în veacul al şaselea după ce l-am zidit pe 
om, şi apoi poporul Israel M-a pus pe cruce ca să mor şi ca să 
nu mai fiu. Dar dacă Eu sunt Cel ce sunt, tot aşa am fost şi 
atunci, şi moartea şi iadul au fost biruite de Mine, şi M-am 
sculat dintre morţi şi am împlinit lucrarea mântuirii lumii, şi 
apoi M-am aşezat din nou în cele ce nu se văd, de-a dreapta 
Tatălui Meu, locul Fiului Său. Amin. 

O, fiilor, n-a crezut lumea atunci că Eu sunt Mesia, Cel 
ce era scris să vină. N-au crezut decât cei pe care Tatăl Meu 
i-a orânduit spre taina aceasta. O, copii ai venirii Mele de azi, 
nu crede nici acum lumea că Eu sunt Fiul Omului, Cel ce era 
scris să vină, şi iată-Mă peste pământ cuvânt din mijlocul 
vostru, iată venirea Mea după şapte mii de ani de la facerea 
omului, căci am venit în al optulea veac, cu care am început 


pe pământ împărăţia Mea cu omul, aşa cum aş fi voit şi la în- 
ceput să stau cu omul în rai şi să-i fiu Dumnezeu, dar el s-a 
semeţit că este împărat peste toată făptura. Toţi îngerii îi slu- 
jeau lui după ce l-am făcut, căci Eu Mă odihneam în el cu 
toate cetele de îngeri, şi cel mai frumos dintre îngeri îi slujea 
şi mai mult, iar când omul s-a înălţat prin semeţie, Lucifer 
i-a slujit omului şi semeţiei lui, şi apoi a căzut cu numărul 
oastei lui îngereşti. Iar Eu, Fiul Tatălui, Eu, Făcătorul omului, 
i-am spus lui Mihail arhanghelul să dea poruncă îngerilor şi 
să spună: «Să stăm bine şi cu frică şi cu luare-aminte! ». I-am 
spus aşa să spună, ca să nu mai cadă şi celelalte cete de îngeri, 
care ar fi putut sluji semeţiei omului. Şi atunci, Mihail a ră- 
mas îngerul Meu, aşa cum fiecare om are îngerul lui, căci Eu 
după chipul şi asemănarea Mea l-am zidit pe omul cel întâi 
zidit, căci numai pe acela l-am zidit Eu, numai pe acela, fiilor. 

Cuvântul Meu de peste voi este venirea Mea în al optu- 
lea veac după facerea omului. Spun aceasta ca să fie judecată 
lumea care nu Mă aşteaptă să vin, aşa cum nici acum două 
mii de ani când am venit, nimeni din lume nu a voit ca Eu să 
vin, chiar dacă toţi ştiau şi spuneau că va să vină Mesia. Dar 
Eu, din loc în loc mergând cu ucenicii Mei, îi strângeam pe 
cei aleşi cu credinţa şi îi făceam ucenici şi uceniţe, pentru 
credinţa lor în venirea Mea după cinci mii de ani de la căde- 
rea omului din rai şi de la căderea îngerilor din cer, care erau 
ceata lui Lucifer, cel mai frumos între căpeteniile îngerilor, 
dintre cele zece cete îngereşti. 

Mergeam cu ucenicii prin cetăţi şi M-a primit femeia 
samarineancă, cu credinţa ei în venirea lui Mesia, iar Eu stând 
de vorbă cu ea la fântâna lui Israel i-am spus: «Eu sunt, Cel 
ce grăiesc cu tine». O, şi M-au primit mulţi apoi, iar după 
aşezarea Mea lângă Tatăl, după patruzeci de zile de la învie- 
rea Mea din cruce, şi după ce dădusem apoi peste ucenici 
slava Duhului Sfânt şi mângâierea şi puterea Lui, M-au pri- 
mit şi mai mulţi, căci ei mergeau prin lume prin trimiterea 
Mea şi mărturiseau propovăduindu-Mă că am venit şi am 
adus lumii mântuirea prin naşterea şi moartea şi învierea 
Mea, şi mulţi credeau şi se botezau şi se făceau creştini, din 
care apostolii Mei aşezau episcopi peste cei ce se făceau bise- 
rică a Mea cu trupul, cu sufletul şi cu duhul. Amin. 

E dulce sărbătoarea de azi, sărbătoarea apostolilor Mei 
Petru şi Pavel: unul, pentru poporul Israel, care se făcuse 
credincios şi biserică a Mea, iar celălalt, pentru neamurile 
pământului, ca să-i facă creştini, fii duhovniceşti, Israel după 
duh, aşa cum Eu i-am făgăduit lui Avraam despre seminţia lui 
cea din făgăduinţă şi care va fi ca stelele cerului de multă şi 
de nepământească între cei purtători de trup, şi aleşi şi culeşi 
din lume ca să fie ai lui Dumnezeu pe pământ, propovăduind 
ei în fiecare timp apoi împărăţia Mea dinăuntrul lor, împără- 
ţie prigonită de cei ce nu au voit şi nu voiesc să vin. împărăţia 
Mea în om este cu putere şi cu slavă multă în om şi se vede 
de departe şi de aproape de către cei credincioşi şi de cei ne- 
credincioşi, iar cei ce prigonesc pe pământ împărăţia Mea îi 
prigoneau pe cei ce o aveau în ei cu slava ei, care trecea prin 
foc şi prin apă şi prin chinuri cu ei, iar ea, împărăţia Mea din 
ei, se slăvea împotriva prigonitorilor până ce sfinţii Mei tre- 
ceau spre Mine, locaşul lor ceresc, şi lăsau în urma lor pe pă- 
mânt sămânţa împărăţiei cerurilor, credinţa în Fiul lui Dum- 
nezeu, Care a venit să mântuiască pe omul cel căzut din Dum- 
nezeu şi să-l facă, prin credinţa în Mine, om după chipul şi 
asemănarea Mea, şi în care Eu străluceam cu împărăţia Mea, 
începând cu ucenicii Mei cei doisprezece, şi apoi cu toţi cei 
ce s-au asemănat lor prin lepădarea de sine şi prin cruce, ca şi 

Mine, că nu este ucenic mai mare decât învăţătorul său, dar 
orice ucenic desăvârşit este ca învăţătorul său. Amin. 

Lumea cea de azi, ca şi lumea cea de acum două mii de 
ani, nu crede venirea Mea. Cea care-şi zice azi biserică a 
Mea, cale a Mea spre oameni şi a oamenilor spre Mine, ca şi 
cea de acum două mii de ani care-şi zicea a Mea, nu crede 
venirea Mea. Nu poate omul plin de sine să creadă şi să vadă 
şi să înţeleagă cuvântul venirii Mele ca să-l ia de viaţă şi de 
cale a lui spre Mine. Cel ce îşi este sieşi stăpân, acela a călcat 
peste Dumnezeu, ca şi Adam, care a zis că îşi va pune scaunul 
său deasupra lui Dumnezeu, iar când cel mai frumos între în- 
geri i-a slujit lui, atunci a căzut omul prin semeţie, şi apoi prin 
neascultare. 

E dulce sărbătoarea de azi, sărbătoarea ucenicilor Mei 
care au apostolit în numele Meu, făcând şi mai mari semne şi 
minuni decât am făcut Eu, căci Eu eram în ei ca să se adeve- 
rească mărturisirea lor prin puterea Mea din ei, şi cu care Eu 
lucram din ei, căci le-am spus: «Eu sunt în voi, şi voi, în 
Mine». Amin, amin, amin. 

T u, învăţătorule Care ai cuvintele vieţii; Tu, 
Cel ce ne-ai făgăduit că noi vom judeca 
cele douăsprezece seminţii ale lui Israel şi toate neamurile 
pământului, împreună cu cel mare între noi, Pavel apostolul; 
Tu, Cel ce ne-ai ales, prin semne şi minuni, din neamul lui Is- 
rael, ca să ne faci izbăvitori pentru acest neam, îl chemăm pe 
Israel cel după trup înaintea scaunului Tău de judecată, lângă 
care de o parte şi de alta suntem noi, cei din neamul lui Israel 
cel după trup, ucenicii Tăi cu care ai umblat pe pământ pe 
vremea propovăduirii Tale de trei ani şi jumătate, şi apoi prin 
trimiterea Ta peste tot, ca să chemăm neamurile la pocăinţă 
spre iertarea păcatelor lor, aşa cum Tu ne-ai hărăzit să lucrăm 
şi să împlinim iertarea păcatelor celor ce se vor boteza în 
numele Tău cel din Tatăl şi din Duhul Sfânt. 

Judecata noastră peste Israel cel după trup este aceasta 
că Tu ai venit acum două mii de ani de la Tatăl, iar el, poporul 
Tău ales, s-a îngâmfat pentru el însuşi şi Te-a pus pe cruce ca 
pe un om făcător de rele, ca să-şi scape de cădere slava lor şi 
statul lor pe scaunul lui Du mn ezeu înaintea oamenilor. Jude- 
cata noastră peste Israel este aceasta că Te-a vândut spre răs- 
tignire pe bani, iar ei sunt sub blestemul banului, de atunci şi 
până azi, şi se semeţesc peste neamurile pământului că ei sunt 
poporul Tău cel ales prin părinţii noştri, Avraam, Isaac şi 
Iacov, şi apoi prin puterea Ta cu care Te-ai arătat în Moise, 
care l-a scos pe Israel din robia lui din Egipt, ca să-l întoarcă 
în Canaan, ţara făgăduită lor prin Avraam. 

Stăm în cele ce nu se văd, deasupra grădinii Sfintei 
Sfintelor Noului Ierusalim, pe care Tu l-ai descoperit în locul 
lui cel ales de Tine dintru început. Stăm de o parte şi de alta 
pe tronuri, alături de tronul Tău. Tron şi tronuri, ţinute în văz- 
duh pe aripi de heruvimi şi de serafimi şi de îngeri în zeci de 
mii de mii, care-Ţi slujesc Ţie şi sfinţilor Tăi şi proorocilor 
Tăi, şi le spunem celor din neamul lui Israel cel după trup, şi 
din care şi pe noi ne-ai ales ucenici ai Tăi după ce am lăsat 
totul şi pe noi înşine pentru numele Tău şi pentru Evanghelia 
venirii Tale, şi le spunem aşa: aceasta este cea de a doua veni- 
re a Fiului lui Dumnezeu Tatăl Savaot, aşa precum a spus El 
că va veni iarăşi să judece viii şi morţii, şi a Cărui împărăţie 
nu a avut şi nu are şi nu va avea sfârşit, căci El este Alfa şi 
Omega, Cel de la început şi Cel de la sfârşit, Fiul lui Dumne- 
zeu, Fiul Omului, Care S-a născut din mamă Fecioară în vea- 
cul al şaselea de la facerea lumii şi a omului cel zidit de El, 
Fiul Tatălui Savaot, Cel răstignit ca un om de poporul iudeu 


acum două mii de ani, după ce a fost vândut de Iuda, cel din- 
tre noi cei doisprezece ucenici ai Lui, lui Caiafa şi lui Anna şi 
lui Pilat, ca să fie răstignit, precum a fost scris în prooroci, în 
psalmi şi în legea lui Moise că va să se împlinească cu El. 

Suntem israeliţi, şi de lângă Tatăl şi de lângă Fiul Său 
grăim vouă, celor din seminţia lui Israel cel după trup; vouă, 
poporului ales prin Avraam, Isaac şi Iacov, şi izbăvit din robie 
prin Moise. Suntem martorii învierii Lui cea de acum două 
mii de ani şi ai Evangheliei împărăţiei cerurilor care a fost 
proorocită să vină pe pământ. Şi iată, suntem în cea de a doua 
venire a Fiului lui Dumnezeu pe pământ, pregătindu-Şi ţara 
nunţii cu cuvântul facerii din nou a lumii, ţara română, pă- 
mântul cel ales de la facerea lumii pentru cea de a doua ve- 
nire a Sa, căci poporul Israel L-a răstignit pe El, şi atunci El 
Şi-a zidit popor pe poporul român, prin propovăduirea Evan- 
gheliei Lui pe acest pământ prin cel întâi chemat de El între 
noi, apostolul Andrei, ucenic al botezătorului Ioan, şi care a 
pus peste acest pământ al începutului pământului la ieşirea lui 
din ape în vremea facerii lumii pecetea lui Iisus Hristos, 
Mesia, Cel proorocit de prooroci, pecete neştearsă, pe care 
s-a zidit poporul român, şi din care acum, în cel de al optulea 
veac de la facerea lumii, El Şi-a ales ucenici mărturisitori 
venirii Lui cuvânt pe pământ, şi prin care, ca un Făcător a 
toate, face cerul cel nou şi pământul cel nou şi veacul ce va 
să fie, precum scrie în prooroci că va face El când va veni 
pentru învierea morţilor şi pentru naşterea din nou a lumii, 
martori fiind şi noi, ucenicii Lui cei de acum două mii de ani, 
ca să vedem şi să ne bucurăm de făgăduinţa făcută nouă şi 
împlinită acum. 

Sculaţi-vă spre pocăinţă şi spre iertarea păcatelor, voi, 
cei din neamul nostru, Israel cel după trup, căci Mesia, Cel ce 
a venit acum două mii de ani, şi Care a murit pe cruce şi a 
înviat şi S-a înălţat lângă Tatăl ca să-i tragă pe toţi la Tatăl, 
după cum El a făgăduit atunci, iată-L întru a doua Sa venire. 
Şi iată ţara strălucirii, Noul Ierusalim, în care-Şi are El sălaş 
şi popor şi pământ nou, pământul cel întâi ieşit din ape la fa- 
cerea cerului şi a pământului, pământul român, vârful pămân- 
tului, pe care El Şi-a aşezat lucrarea venirii Sale şi cuvântul 
Său, legea vieţii, spre care vor curge toate neamurile pămân- 
tului, din cele patru vânturi, ca să ia viaţa şi legile ei şi ca să 
umble pe căile vieţii apoi. Deschideţi cărţile proorocilor şi ale 
psalmilor şi cărţile lui Moise şi învăţaţi să citiţi bine în ele, şi 
veţi găsi ţara strălucirii despre care a grăit Daniel proorocul 
prin Duhul Domnului. Citiţi cu înţelepciunea umilinţei şi 
aplecaţi- vă apoi să veniţi să beţi din albia râului vieţii şi să vă 
spălaţi în el faţa şi viaţa şi inima şi mintea şi iubirea şi să vi 
le faceţi noi, că Domnul a spus prin Isaia proorocul: «Eu fac 
un lucru nou, şi muguri pentru el, şi pe toate noi le fac». 
Amin. Citiţi în prooroci şi înţelegeţi cum rosteşte de desluşit 
Duhul Sfânt când spune: «Vedeţi, voi, îngâmfaţilor, şi miraţi-vă 
şi pieriţi, căci Eu lucrez în vremea voastră o lucrare pe care 
dacă va spune-o cineva nu o veţi crede». Dar noi, apostolii lui 
Iisus Hristos, cei de acum două mii de ani, vă spunem dintre 
cei vii ai vieţii veşnice: credeţi această venire a Domnului, ca 
să nu pieriţi, căci noi, martori din poporul Israel cel după trup, 
rostim acum numele fiecărei seminţii a lui Iacov, şi pe cei 
mântuiţi ai ei care vor crede. Amin. 

O învăţătorule Doamne, Tu eşti Fiul Omului, 
^ Care vii cu norii, şi vii cu sfinţii şi cu uce- 
nicii Tăi şi ne arăţi împlinirea Scripturilor venirii Tale cea de 
la sfârşit de timp. Dar Tu eşti începutul şi sfârşitul, şi eşti 
sfârşitul şi începutul, şi eşti învierea morţilor, începând de 

acum două mii de ani, şi eşti învăţătorul lumii. Doamne, şi 
lumea nu Te cunoaşte. 

Eu, apostolul Tău care mi-ai pus numele Petru, mi-ai 
pus mărturisirea prin care eu Te-am numit Hristos, Fiul lui 
Dumnezeu, temelie bisericii; şi pe ea, adică pe Fiul Cel măr- 
turisit de mine Fiul Tatălui, Cel viu în veci, ai zidit biserica 
Ta, şi nu e biserica Ta biserica lumii, iar lumea nu Te cunoaşte 
prin învăţătorii şi cărturarii ei. Eu însă m-am lepădat de mine 
însumi şi Te-am luat pe Tine în mine, şi aşa Te-am cunoscut, 
şi apoi Te-am iubit, şi nu ştiam cum să Te iubesc, cum trebuiai 
iubit, iar Tu m-ai învăţat, şi apoi am avut în mine Duhul Tău. 
Amin. 

I ar eu, apostolul Tău care mi-ai pus numele 
Pavel, m-ai făcut din prigonitor al Tău, fără 
să ştiu că Te prigonesc, m-ai făcut apostol peste neamurile 
pământului şi peste învăţaţii lumii, mărturisind eu cum m-ai 
luat Tu de slujitor şi cum m-ai făcut Tu să Te înţeleg cu veni- 
rea Ta, din prooroci, din psalmi şi din legea lui Moise, fiindcă 
ştiam cu mare râvnă toate cele scrise despre Tine, iar în ziua 
când Te-ai făcut mie cunoscut mi-a orbit vederea ochilor, şi le 
spun acum la toţi cei care voiesc să Te vadă că eu am orbit 
numai la lumina care Te îmbrăca pe Tine ca şi cu o haină, şi 
am căzut la pământ, şi apoi Te-am întrebat: «Ce să fac, 
Doamne?» când Tu mi-ai spus că eşti Hristos, pe Care eu îl 
prigoneam. O, ce dulce vii în adierea vuietului de vânt cuvânt 
pe pământ la cei mai mici ai Tăi, întorcându-mă cu mintea la 
ziua când ai grăit peste mine pe drumul Damascului ca să mă 
faci ucenic al Tău şi să torni în mine mai mult ca în toţi, că 
îmi cunoşteai puterea înţelepciunii cea din lege şi din fire, şi 
m-ai îmbrăcat în Duhul Sfânt şi m-ai mărturisit bisericii Tale 
prin proorocul Anania din Damasc, ca să mă primească de la 
Tine trimis biserica Ta. Venirea Ta e dulce. E cuvânt venirea 
Ta, iar Duhul Tău şi cuvântul Tău Te acoperă în taina sa, şi 
dulce este glasul Tău peste cei ce cred venirii Tale, şi dulce 
eşti cu venirea Ta după om, şi vai de cei ce doresc ziua Ta, că 
ei nu ştiu că Tu eşti lumină topitoare. Dar eu le spun la aceştia 
că eu când am privit haina slavei Tale din care mi-ai vorbit, 
mi-a orbit vederea la vederea Ta, Fiule al Tatălui Savaot, 
Hristos, Mântuitorul lumii credincioase. Amin. 

T e slăvim noi, ucenicii Tăi cei de acum două 
mii de ani. Te mângâiem din mijlocul sfin- 
ţilor şi al proorocilor, că am fost toţi prooroci, şi plini de Du- 
hul Tău Cel Sfânt, şi Te iubim întru venirea Ta la poporul Tău 
din mijlocul neamului român, şi ne sculăm pentru Israel cel 
după trup, să-Ţi mărturisim venirea Ta a doua oară pentru 
naşterea din nou a lumii şi a lui Israel, şi îl chemăm la izvor, 
la Betleemul Tău de azi, în care Te naşti cuvânt peste pământ. 
Şi ne sculăm pentru Israelul Tău cel din români, poporul 
cuvântului Tău de la venirea Ta acum, la sfârşit şi la început 
de timp, pentru ca să-i tragi la Tatăl pe toţi cei care cred. 
Doamne, aşa cum Tu ai făgăduit. Dă-i ajutor poporului Tău 
de azi din români, că e mic şi fără ajutor de pe pământ. Dă-i 
din cer ajutor, şi ne fa trimitere de lângă Tine, să lucrăm pen- 
tru aşezarea peste pământ a venirii Tale şi pentru ei, cei atât 
de lipsiţi de puteri şi atât de firavi înaintea venirii Tale râu de 
cuvânt peste pământ, râul vieţii, spre care îl chemi pe Israel, 
neamul nostru cel după trup, ca să se boteze spre pocăinţă şi 
spre iertarea păcatelor, şi pe toate neamurile pământului le 
chemi, începând de la Ierusalim. Tu eşti Do mn ul puterilor, şi 
dă-ne trimitere să mergem în ajutorul Tău cu puterile cereşti, 
ca să aibă ei putere cum să Te împartă peste pământ, şi să stea 
ei înaintea Ta pentru ca să vii, şi ei să Te primească cu cu- 


vântul vieţii, pe care să-l ia apoi cele patru vânturi şi să ducă 
peste tot peste pământ vestea că Tu ai venit şi păstoreşti cu 
toiag de fier, cu cuvânt de Duh Sfânt, pe toţi cei ce vor auzi 
şi vor crede spre pocăinţă şi spre iertarea păcatelor şi spre duh 
de sfinţenie în trup şi în duh, că toate sfârşitu-s-au, aşa cum 
Tu ai spus, şi vine slava Ta şi strălucirea ei; pentru mulţi cu 
bucuria mângâierii şi, iarăşi, pentru cei necredincioşi, cu du- 
rerea orbirii lor cu care ei nu Te cunosc şi nu Te văd întru ve- 
nirea Ta. Amin, amin, amin. 

B ucuria Mea aţi fost voi, ucenici ai Mei. 
Mângâierea Mea aţi fost când am venit pe 
pământ arătându-Mă vreme de trei ani şi jumătate Fiu al 
Tatălui, mărturisit din cer de către Tatăl, şi de pe pământ de 
voi. N-aţi plecat de lângă Mine după ce toţi, de teamă şi de 
necredinţă, M-au părăsit. Voi aţi rămas până la răstignirea 
Mea cu Mine, şi M-aţi mângâiat cu iubirea din voi, şi apoi Eu 
v-am pus la adăpost ca să rămâneţi urmaşi ai Mei, fiindcă Eu 
M-am dus spre jertfire, după cum era să împlinesc Scripturile 
cele despre Mine. Fiţi şi acum mângâierea Mea şi mergeţi cu 
harul cel de sus şi cu puteri cereşti şi ajutaţi-i pe cei din urmă 
fii ai lui Dumnezeu, că sunt mici şi plăpânzi, şi prin ei voiesc 
să-Mi răspândesc vestea şi puterea venirii Mele peste tot 
pământul, şi în iad, şi în cer, şi în văzduh, spre naşterea din 
nou a lumii prin cuvântul venirii Mele. Amin. 

Să vină popoarele şi să vadă umilinţa Mea cu care M-am 
coborât după om în întunericul lumii de azi, şi să vadă sub 
povara crucii venirii Mele pe cei mai mici dintre sfinţi, şi din 
care, vrând-nevrând ei, Eu am făcut din ei lumină peste lume, 
cuvântul Meu peste pământ, portari care deschid Fiului lui 
Dumnezeu Cuvântul, învăţătorul lumii. 

Pace vouă în mijlocul celor mici şi puţini ai Mei, la 
care Eu cobor venirea Mea! Nici voi n-aţi fost mai mulţi, nici 
ei nu sunt mulţi, dar ei sunt cuvântul Meu peste pământ şi am 
făcut din ei vestea şi trâmbiţarea venirii Mele a doua oară de 
lângă Tatăl. Amin, amin, amin. 

Iar vouă, copii apăsaţi de povara venirii Mele, fi-va să 
vă mângâi, că mila Mea de voi Mă ţine numai lângă voi, că 
sunteţi mici şi îmi purtaţi poporul spre cer şi îl învăţaţi să fie 
mic, ca să am Eu grijă de el, iar el să aibă grijă de Mine şi de 
voi, crescând cu duhul pentru Duhul Meu Cel Sfânt prin ei 
peste pământ. Amin. Luaţi mângâieri din zilele de serbare ale 
cerului cu voi şi alinaţi-vă în dureri şi în lipsuri şi în lacrimi 
pentru numele Meu, iar Eu vă voi însoţi mereu cu mângâierea 
Duhului Sfânt Mângâietorul, pe Care să-L daţi poporului 
cuvântului Meu, şi în Care să-l cuprind şi să Mă cuprindă şi 
el, că vreau părtăşia Mea cu el din zori şi până în zori, că mare 
este vremea aceasta, şi puţini sunt cei ce pricep ca să creadă 
şi să vină spre această slavă, slava Scripturilor venirii Fiului 
Omului cu puterea şi cu slava cuvântului Său peste pământ. 
Amin, amin, amin. 

29 iunie/12 iulie 2003 

Sărbătoarea de doisprezece ani de la punerea pietrei 
de temelie a Sfintei Sfintelor Noului Ierusalim 

Arhiereul Irineu este scris pe temelia bisericii lui Hristos. Sfârşitul 
lumii este sfinţenia. Pilda copilului pretenţios. Cel ce ştie ce în- 
seamnă fiu şi ce înseamnă argat, acela rămâne fiu. învăţătorul este 
daml cel pentm viaţa omului. 

B u, Domnul Iisus Hristos, cobor cu sfinţii şi cu 
îngerii în zeci de mii de mii deasupra ieslei cu- 




Anul 2003 


1665 


vântului Meu din zilele cele de apoi şi binecuvintez cu cuvânt 
nou sărbătoarea de pomenire a punerii pietrei de temelie pen- 
tru zidirea chivotului Sfintei Sfintelor Noului Ierusalim pe 
pământul român. Amin. 

Eu sunt Cel ce sunt, şi sunt Cuvântul Tatălui Savaot. 
Sărbătoresc în cer şi pe pământ ziua Mea de biruinţă a sfâr- 
şitului veacului omenesc şi a începutului veacului împărăţiei 
cerurilor pe pământ. Au trecut doisprezece ani de când am 
aşezat cu cuvântul Meu, cel din Tatăl născut, şi cu mâna voas- 
tră, cei ce-Mi sunteţi fii şi stătători aici, în grădina Sfintei 
Sfintelor Mele, şi cu binecuvântarea şi mărturia de neşters a 
arhiereului Meu cel uns de cuvântul Meu din zilele voastre, 
Irineu, cel credincios venirii Mele, am aşezat piatra de teme- 
lie a chivotului Sfintei Sfintelor, căci pământul de sub el este 
masa pe care el a fost aşezat de cuvântul Meu ca să stea. Şi a 
stat, şi a mărturisit apoi, căci am împlinit prin această zidire 
taină de nepriceput, pietricica cea albă, şi pe ea, numele Meu 
cel de la sfârşit de timp, căci scris este în Scripturi pentru 
sfârşit de timp: «Numele Lui se cheamă Cuvântul lui Dum- 
nezeu». Amin. 

Am spus să scrieţi pe această piatră de jur împrejur: 
«Iată, vine Domnul cu zecile de mii de sfinţi ai Săi!», şi am 
scris Eu dacă voi nu aţi scris. Am scris, pentru că am zis să 
fie scris aşa, şi acest scris al Meu stă în cele ce nu se văd, din 
câte nu se văd, dar sunt, împodobind şi mărturisind grădiniţa 
cuvântului Meu prin care Eu sunt peste ea. Amin. 

Pace vouă! Şi scrieţi în cartea mărturiilor zi de serbare 
pentru doisprezece ani de la aşezarea pietrei de temelie a 
acestei zidiri şi a împlinirii acestei Scripturi de nou Ierusalim 
aşezat pe pământ de cuvântul Meu care vine pe nori cu tot 
cerul Meu de sfinţi şi de îngeri. 

Scrieţi în cartea în care-Mi strângeţi tot cuvântul Meu 
de peste voi, scrieţi că am avut acum doisprezece ani pe mar- 
torul Meu cel credincios, arhiereul Irineu, pe care Eu, Cuvân- 
tul lui Dumnezeu, l-am aşezat pe scaunul bisericii Mele, bi- 
serica lui Iisus Hristos, şi i-am scris numele pe această piatră, 
şi aceasta înseamnă aşezarea lui peste acest timp, martor al 
venirii Mele cuvânt pe pământ, iar cuvântul lui din ziua aceea 
a fost aşezat lângă cuvântul Meu, şi a mărturisit cuvântul lui, 
şi a rămas scris în cartea Mea, iar cartea Mea se cheamă Cu- 
vântul lui Dumnezeu, numele Meu cel de la sfârşit de timp. 
Amin. 

O, fiule ales şi uns de cuvântul Meu peste vremea 
aceasta a venirii Mele a doua oară de lângă Tatăl! Eu am venit 
acum cuvânt pe pământ ca să aşez împărăţia cerurilor şi sfâr- 
şitul lumii, căci sfârşitul lumii este sfinţenia, fiule. Iar dacă tu 
nu auzi, aud Eu, şi se aude de la margini la margini prin 
cuvântul Meu care curge şi nu stă, şi prin care Eu, Cel ce sunt, 
mărturisesc cu cuvântul în cer şi pe pământ că numele tău de 
pe această piatră de început, nu-1 pot şterge nici Eu, nu-1 poţi 
şterge nici tu, nu-1 pot şterge nici cei ce nu te-au primit din 
partea Mea cu vestea începutului cel nou, de cer nou şi pă- 
mânt nou pe pământul român. Numele tău este purtat de 
îngeri şi de sfinţi de la margini la margini în cer şi pe pământ, 
şi tot aşa şi ocrotirea ta, şi tot aşa şi coroniţa ta, pe care nimeni 
din cer sau de pe pământ nu ţi-o poate lua de peste tine, căci 
tu ai rămas mărturisitor, şi nu se mai şterge de pe creştetul 
pământului român proorocia pe care a rostit-o prin tine Duhul 
Sfânt pentru acest pământ pe care Eu, Cel ce sunt, Mi-am 
aşezat împlinirea vestirii venirii Mele şi împărăţia Mea cu cei 
credincioşi ai Mei, sfinţenia, care pune capăt lumii; căci Eu 


Mi-am aşezat pe pământ Ierusalimul nou în anul 7500 de la 
facerea lumii, iar de la naşterea Mea prunc din Fecioară ma- 
mă, anul bisericesc 1992, căci am zidit chivotul de pe masa 
Sfintei Sfintelor în primele trei luni ale acestui an, iar în a 
patra lună, în ziua a douăsprezecea a lunii decembrie, am 
pecetluit cu numele Meu şi cu numele tău sfinţenia şi pe fiii 
ei şi pământul de sub ei, şi am scris cu ea sfârşitul lumii şi am 
ieşit deasupra tuturor celor ce se vor a fi. Şi iată. Eu sunt cu- 
vânt pe pământ şi împărăţesc prin el şi dau cu el fiecăruia 
după cum este fapta sa, căci scris este în proorocii: «Iată, 
luaţi aminte la cuvântul Domnului: Un glas! Un vuiet din ce- 
tate! Un glas din templu! Este glasul Domnului. Şi El răsplă- 
teşte vrăjmaşilor Săi după faptele lor», şi «Domnul îi va 
nimici cu suflarea gurii Sale». Amin. Iar tu, prin mărturisirea 
ta din ziua aceea, ai rămas martorul Meu cel credincios, măr- 
turie care nu s-a mai şters, chiar dacă potrivnicul, omul fără- 
delegii, te-a scos în faţă ca să Mă loveşti de piatra pusă de ne- 
credinţa lui în mâna ta. Dar piatra aceea se va întoarce spre 
toţi cei care nu te-au primit din partea Mea, căci cine nu te-a 
primit pe tine, pe Mine nu M-a primit, şi iarăşi a fost scrisă o 
Scriptură ca cea de acum două mii de ani când nu M-a primit 
poporul Meu când am venit de la Tatăl ca să-i aduc mântuirea 
şi pocăinţa spre iertarea păcatelor lui. 

Tu eşti martorul Meu cel credincios. Sunt doisprezece 
ani de când cuvântul tău mărturiseşte de lângă această piatră 
pietricica cea albă pe care am voit s-o dau în dar bisericii lu- 
mii din care Eu te-am ales al Meu şi te-am mărit pentru cre- 
dinţa ta, ca să dau prin tine mâna la toţi cei care ar fi voit să 
se facă prin sfinţenie fii ai lui Dumnezeu şi apostoli ai cuvân- 
tului Meu care vine cu norii şi care este luat de cele patru 
vânturi şi dus de la margini la margini, ca să vină spre acest 
munte al Meu neamurile pământului şi să primească slava 
Mea spre sfinţenia lor, căci sfinţenia este sfârşitul lumii. 
Amin. 

Tu eşti în lanţuri de atâta vreme, dar Eu îţi trimit în 
taină pe Duhul Sfânt Mângâietorul şi te înfăşor cu ocrotirea 
Lui şi îţi spun: pace ţie şi fericire ţie că rabzi până la plinirea 
răbdării, până voi depărta pe toţi vrăjmaşii Mei şi ai tăi, fie 
prin învierea, fie prin osândirea lor, căci Eu grăiesc acest cu- 
vânt ca să-l împlinesc, Amin. 

O, bucuraţi- vă, voi, sfinţi şi îngeri, care veniţi cu Mine 
din slavă, căci Tatăl Ne dă sărbătoare nouă pentru ziua de 
slavă a sărbătorii de azi şi Se slăveşte cu cuvântul Său prin 
Fiul Său. Amin. 

Iar voi, fiilor care-Mi aşezaţi în carte cuvântul sărbă- 
torii de azi, de punere a pietrei de temelie a chivotului Sfintei 
Sfintelor Noului Ierusalim, treceţi apoi în cartea trâmbiţei 
Mele Verginica, şi vom poposi în ea cu Tatăl şi cu ea, căci ea 
este piatra de temelie pe care am zidit din nou biserica Mea 
în zilele cele de apoi, că Eu în zilele Mele cu ea pe pământ am 
zis că biserica Mea cea dintâi se va zidi din nou, şi va fi din 
nou pe pământ sfinţenia, şi aceasta va aduce cu ea sfârşitul 
fărădelegii care s-a arătat acum ca să oprească drumul venirii 
Mele prin cei ce iubesc fărădelegea, dar scris este: «Se va 
arăta cel fără de lege pe care Domnul Iisus Hristos îl va uci- 
de cu suflarea gurii Sale şi îl va nimici cu strălucirea venirii 
Sale, fiindcă n-a primit iubirea adevărului spre mîntuire». 

Trecem în cartea trâmbiţei Mele şi vă voi creşte pe voi 
cu cuvântul Meu şi al Tatălui Meu şi cu cuvântul trâmbiţei 
Mele Verginica, pe care am pus-o piatră de temelie a bisericii 
Mele la sfârşit de timp, fiilor. Amin, amin, amin. 

T atăl, Fiul şi Duhul Sfânt intră în cartea ta, Vergi- 
nico. Hai să punem creştere peste poporul cel 
sfânt al Ierusalimului nou. 

Hai, copii care deschideţi calea Domnului, fiţi porţi 
deschise, că dacă v-aş avea mereu aşa, aş ţine treaz mereu pe 
tot copilul acestui popor. 

Hai, Tată al Meu şi al poporului Meu, hai şi le dă lor, 
ca unor fii, creştere, că eşti Tată, şi Mă ai pe Mine Fiu ascul- 
tător ca să-i poţi creşte pe ei după chipul şi asemănarea Mea. 
Amin, amin, amin. 

O popor al Fiului Meu, nu vreau să vadă ce- 
drul că eşti pretenţios, că tu ai pildă pe Fiul 
Meu, şi Eu îţi sunt tată şi mamă şi te cresc şi te feresc de răul 
care ar bate spre tine, şi te hrănesc cu Fiul Meu, şi tu eşti dator 
să-L iubeşti pe Dumnezeu şi să-L asculţi şi să-L iubeşti, ca să 
fie acestea plata iubirii Lui pentru tine şi să nu rămâi dator lui 
Dumnezeu. Amin. 

A fost odată un copil ascultător şi iubitor de părinţi, 
care, după vârsta lui micuţă, lucra cu mânuţele, după puterea 
şi iubirea şi mintea lui supusă, câteva treburi în gospodăria 
părintească. Mergea de învăţa şi carte, şi vedea copii de 
vârsta lui că-şi luau din târg pe cele ce ochii şi mintea lor le 
doreau. Şi văzându-i pe ei ce făceau, se gândea să-şi cumpere 
şi el câte ceva din târg, deşi părinţii lui aveau îndeajuns grijă 
de el în toate câte lui îi trebuiau. Mintea lui de copil dorea, dar 
nu ştia cum să ajungă să-şi împlinească dorinţa de a fi în stare 
să aibă cu ce să-şi cumpere ca şi ceilalţi copii lucruri şi 
bunătăţi din târg. Venise de la şcoală şi făcuse cu hărnicie şi 
cu iubire toată treaba pe care o făcea mereu în casă şi în 
ogradă, iar seara a luat hârtie şi creion şi a scris părinţilor săi 
datoria pe care o au ei către el pentru tot lucrul mâinilor lui, 
şi aşa a scris: Datoria părinţilor mei pentru lucrul meu făcut 
în gospodărie: 


- pentru că aduc lemne şi fac foc 

=10 lei 

- pentru că aduc apă 

=10 lei 

- pentru că aduc verdeaţă la păsări 

=10 lei 

- pentru că legăn pe frăţiorul mic 

=10 lei 

- pentru că mătur curtea 

=10 lei 

Total: 

=50 lei 


Şi s-a sculat mama lui în dimineaţa următoare ca să-l 
pregătească pentru şcoală, să-i pună masa, să-i dea în gen- 
tuţă pâine şi fructe, şi apoi să-l trezească şi să-l gătească. 
Uitându-se pe gentuţa lui, a găsit bileţelul şi l-a citit şi a lă- 
crimat cu îngrijorare pentru inimioara lui, care fusese atinsă 
de duh străin de creşterea pe care el o luase de la părinţi, căci 
îl creşteau învăţându-1 întru toate câte trebuia să înţeleagă 
între el şi părinţii lui pentru ascultarea lui şi paza lui de orice 
rău. Mama, înţeleaptă pentru viaţa şi învăţătura cea pentru 
viaţă, a pus pe hârtia cu socoteala făcută de copil cincizeci de 
lei şi, plângând pe bileţel, a adăugat în scris aşa: 


- pentru grija ce ţi-o purtăm ca să creşti =nimic 

- pentru hăinuţe şi pentru ghetuţe =nimic 

- pentru paza de toată primejdia rea =nimic 

- pentru îngrijirea când eşti bolnăvior =nimic 

- pentru hrană şi pentru învăţătură =nimic 

Total: =nimic 


Şi a luat ea bileţelul cel udat cu lacrimi şi l-a pus pe 
gentuţa lui. Bucurându-se copilul pentru bani, a plecat la 
şcoală, şi apoi s-a uitat să-i numere, dar a găsit pe bileţel şi 
socoteala mamei sale. Inimioara lui a început să suspine, şi 
aşa, suspinând, s-a întors acasă şi a căzut în genunchi îmbră- 


ţişându-şi părinţii şi cerându-le să-l ierte că a gândit cu gând 
străin de ascultarea şi de iubirea pe care o avea pentru părinţii 
lui, şi a cerut învăţătură de la ei, şi apoi a învăţat să se fereas- 
că să stea fără învăţătura lor peste el mereu, şi să nu ajungă 
risipitor şi defăimător şi ascuns de părinţi, precum erau mulţi 
copii din vremea lui. 

O, copii ai Fiului Meu, nu vreau să vadă cerul că sun- 
teţi pretenţioşi, căci voi aveţi pildă pe Fiul Meu, şi Eu vă sunt 
tată şi mamă şi vă cresc şi vă feresc de rău şi vă hrănesc cu 
Fiul Meu, şi voi sunteţi datori să-L iubiţi pe Dumnezeu şi 
să-L ascultaţi şi să-L urmaţi aşa cum vă învaţă El, fiilor, ca să 
fie aceasta plata iubirii Lui pentru voi, şi să nu rămâneţi datori 
lui Dumnezeu. 

O, copii învăţaţi de Dumnezeu! Eu, Tatăl, vă spun că 
pe cel ce se ascunde îl ajunge mustrarea conştiinţei, căci plata 
pentru ascundere este grea, iar voi aveţi drum spre Dumnezeu 
ca să-I spuneţi Lui toată fiinţa voastră şi să vă liberaţi de greu 
şi de sarcini, cu care omul se duce până peste hotar dacă nu 
ştie să le dea jos până acolo. Nu ştie omul, nu are omul peste 
el învăţătură cu care să caute să iasă din întuneric, să-l caute 
pe cel ce-1 curăţă pe el de toate ale sale care nu seamănă cu 
Dumnezeu. Nu vrea şi nu ştie omul să caute pe cel ce-i arată 
greşeala şi să nu fugă de acela. Nu poate omul să fugă de gre- 
şeală dacă are greşale necurăţate de Dumnezeu. Iar tu, copil 
al poporului sfânt, dacă fugi de cel ce-ţi spune greşeala ta, tu 
nu ştii să fii creştin al lui Iisus Hristos, Fiul Meu, ci eşti ca 
lumea dacă dai să faci aşa. 

Am venit în cartea lui Verginica, am venit cu Fiul Meu 
ca să te învăţ întru El, popor al învăţăturii cea de sus. Cine nu 
este şcolar la şcoala Noului Ierusalim, acela nu are ce premiu 
să ia, acela nu ştie nimeni de el, nu mărturiseşte nimeni des- 
pre el. Fiul risipitor a cerut tatălui său dreptul său la moştenire 
ca să şi-l cheltuie după inima lui, şi a pierdut tot ce a avut el 
agonisit în casa părinţilor săi, a pierdut dreptul de fiu, de moş- 
tenitor al părinţilor lui, dar copilul care stă sub învăţătura pă- 
rinţilor lui, acela nu păţeşte nici un rău, fiilor. Cine citeşte 
pilda pe care Eu v-am dat-o acum, cu copilul pretenţios, acela 
să înţeleagă dacă citeşte, şi duhovniceşte să înţeleagă, că una 
este să fii argat, şi alta este să fii fiu, dar cel ce voieşte să de- 
vină din fiu, argat, acela nu are de unde să înveţe dacă nu cau- 
tă învăţător. Cine nu spune gândul lui şi tot ce vorbeşte el în- 
văţătorului său, acela nu are nici un dar, căci învăţătorul este 
cel mai mare dar pe care-1 poate avea omul, şi alt dar nu poate 
omul avea, şi iarăşi zic: cine aude acest cuvânt, să înţeleagă. 

I-am învăţat, Fiule; i-am învăţat, şi Te dau pe Tine lor, 
învăţător şi pildă de copil al Meu Te dau lor, ca să ştie ei ce 
înseamnă să aibă ei tată şi mamă pe Dumnezeu. Amin, amin, 
amin. 

O Tată, preaslăveşte pe Fiul Tău, iar Eu voi 
^ învăţa de la Tine să-i umplu de slava Mea 
cea de la Tine pe cei ce aşează învăţătura Mea peste fiii 
Ierusalimului nou, Tată. 

O, poporul Meu, am pus peste tine învăţători de la 
Mine şi am făcut din ei lumina lumii, cuvântul Meu peste 
pământ. învăţaţi să ascultaţi prin ei de Dumnezeu şi să nu fiţi 
pretenţioşi şi să nu rămâneţi datori lui Dumnezeu, fiilor. Cel 
ce nu se leapădă de sine şi şi-l păstrează, şi după el se con- 
duce şi nu după lumina lumii şi nu după cuvântul vieţii, acela 
nu poate să asculte, acela nu poate fi şcolar care să ia învă- 
ţătură şi să se îndrepte din orice greşeală. 

O, Verginico, ce frumos i-a învăţat Tatăl pe ei! Ce 
frumos, ce frumos! 

O Doamne, ce fericit este copilul care iu- 
^beşte pe tatăl şi pe mama sa, că acela le 
spune lor tot gândul lui, şi apoi primeşte învăţătură şi rămâne 
în iubire. Cartea mea în care ne scriem azi peste ei cu învăţă- 
tură atât de frumoasă, este zi de şcoală, şi fericiţi sunt fiii 
Ierusalimului nou care iubesc şcoala Ta cea de sus, cartea Ta, 
cuvântul vieţii, Doamne, că aceia ştiu ce înseamnă fiu şi ce 
înseamnă argat, iar cel ce ştie, acela rămâne fiu, rămâne în 
iubirea Ta. Amin. 

Vă dau şi eu de lângă Domnul povaţă. Nu uitaţi să fiţi 
fii. Nu vrea Domnul să vadă că sunteţi pretenţioşi, căci Tatăl 
v-a dat acum pildă pe Fiul Său. Ca unor fii v-a dat creştere, 
că-L are pe Fiul Său ascultător de El, şi vi L-a dat pildă, ca să 
vă poată creşte Fiul Său după chipul şi asemănarea Sa. Fiii au 
tot ce are tatăl şi mama lor şi nimic nu le mai trebuie de la ei 
decât învăţătură mereu, căci aşa stă copilul, stă mereu sub 
iubirea şi sub învăţătura celui ce-i dă viaţă, şi aceasta înseam- 
nă să fie copil fiul. V-a dat Domnul cărare spre El. Preţuiţi-o, 
fiilor. Cine iubeşte mersul cu cărare, aşa merge, şi nu se uită 
nici în dreapta, nici în stânga, ci numai pe cărare şi numai cu 
învăţătură. Căutaţi să-I fie bine Domnului cu voi, şi vouă cu 
Domnul, şi să vadă cerul aşa la voi, ca să vă poarte Domnul, 
apoi, de grijă, pentru voi şi pentru El cu voi. I-aş ruga pe cei 
ce stau călăuză de la Domnul pentru voi să se aplece spre cei 
ce nu se apleacă cu milă spre Domnul, că mare e durerea 
Domnului de la unii ca aceştia care n-au milă de truda şi de 
lucrarea Lui între voi şi peste pământ. 

Iar pe voi, copii ai Ierusalimului, vă îndemn spre dor şi 
spre iubire de Duh Sfânt şi spre rugăciune făcătoare de mi- 
nuni, şi ridicaţi-vă toţi cei care aţi primit de la Domnul creş- 
tere aleasă şi puneţi umărul pentru pregătirea cea mare a ves- 
tirii de la margini la margini a venirii Domnului cu mântuirea 
şi cu judecata, că se apropie slava zilei Domnului, cu fiecare 
clipă mai mult trăită de voi întru această slavă. Amin. 

Iar Tu, Doamne Cuvinte, binecuvintează mersul popo- 
rului Tău cu vestea venirii Tale şi cu împărăţia Ta, întru slava 
sa pe pământ. Amin, amin, amin. 

E u, Domnul Iisus Hristos, Fiul Tatălui 
Savaot, rostesc cu putere multă şi spun: 
mergi, Ierusalime, mergi, căci Dumnezeu Cuvântul Se ves- 
teşte pe Sine cu venirea Sa şi cu împărăţia Sa pe pământ cu 
tine în mijlocul neamului român. Binecuvintez cu cuvântul 
Meu cel plin de har şi de adevăr, cu suflarea gurii Mele, lucrul 
vestirii peste tot pământul al Fiului lui Dumnezeu, Care vine 
cu norii şi Se face cuvânt de Duh Sfânt peste pământ. Mergi 
cu vestea împărăţiei cerurilor, mergi, Ierusalime, mergi! 
Amin. 

O, treceţi din trup în duh, copii ai Ierusalimului nou, şi 
fiţi ucenicii Mei şi fiţi martorii Mei de la margini la margini, 
căci Duhul Sfânt Mângâietorul, din al Meu va lua şi vă va 
învăţa pe voi mersul în numele Meu peste toate neamurile pă- 
mântului, începând de la voi, de la români, fiilor ucenici, şi 
tot şi toate vă vor sluji vouă, văzându-vă pe voi slujind venirii 
Mele şi cinei Mele de cuvânt cu neamurile de pe pământ, care 
vor auzi slava Mea şi se vor apropia de ea şi vor bea din vinul 
cel nou al împărăţiei celei noi, care vine cu naşterea din nou 
a lumii, precum este scris în Scripturi. Am început cu voi 
împărăţia cerurilor pe pământ, iar cel ce este sfânt, să se 
sfinţească şi mai mult, şi să se facă râu din râul vieţii, căci 
orice ucenic desăvârşit este ca învăţătorul său, şi va lua plată 
de ucenic din mâna Mea pe pământ. Amin, amin, amin. 

Sărbătoarea sfântului prooroc Ilie 

Pământul român este locul celei de a doua veniri a Fiului Omului. 
Grădina cuvântului este muntele Domnului. Cerurile se fac carte şi 
se arată scaunul de judecată peste neamurile pământului. Se 
vesteşte peste tot pământul taina Noului Ierusalim, prin lucrarea lui 
Ilie proorocul. 

(P3| ă se deschidă pe pământ porţile Mele ca să intru 

Q) cuvânt în cartea Mea din vremea aceasta! Eu 
sunt Cel ce sunt. Amin, amin, amin. 

Scrieţi pe pământ, fiilor care îmi sunteţi porţi, scrieţi 
pe pământ, iar îngerii Mei să scrie în cer ziua de pomenire a 
proorocului Meu Ilie, ziua în care Eu, Domnul, Fiul Tatălui 
Savaot, trâmbiţez de la margini la margini venirea Mea, veni- 
rea Fiului Omului, căci precum fulgerul iese de la răsărit şi se 
arată până la apus, aşa va fi şi venirea Fiului Omului. Amin. 

Cuvântul venirii Mele curge din gura Mea în mijlocul 
poporului român, şi curând, curând scriu pe pământ şi în cer 
praznicul cincizecimii cuvântului Meu care vine cu norii 
deasupra pământului român începând cu anul 1955. Cuvântul 
Meu care curge din gura Mea în vremea aceasta de apoi, este 
venirea Mea, venirea Fiului Omului pe norii cerului cu putere 
şi cu slavă multă, iar puterea şi slava este cuvântul Meu, şi cu 
suflarea gurii lui peste pământ Mi-am pregătit popor mireasă 
din neamul român, pământul celei de a doua veniri a Fiului 
Omului. Amin. 

Scrieţi în cartea Mea cu voi, copii născuţi din cuvântul 
celei de a doua veniri a Mea de lângă Tatăl cuvânt pe pământ, 
scrieţi pe pământ ziua de pomenire a marelui prooroc Ilie 
când Eu, Domnul, prin lucrarea Mea cu voi şi prin lucrul la 
care v-am aşezat pentru vestirea venirii Mele, binecuvintez 
de lângă Tatăl şi de lângă voi ieşirea voastră cu Mine peste tot 
pământul şi propovăduirea Evangheliei venirii Mele care se 
vesteşte pe sine prin puterea cuvântului Meu din ea, iar proo- 
rocul Ilie este îngerul care vesteşte, după cum cuvintează 
Scriptura care spune: «Eu, Domnul, vă trimit pe Ilie proo- 
rocul înainte de venirea Mea cea mare şi înfricoşătoare. El va 
întoarce inima părinţilor către fii, şi inima fiilor către părinţi, 
ca să nu vin să lovesc ţara cu blestem». 

Ca fulgerul care iese de la răsărit şi se arată până la 
apus, aşa se arată astăzi venirea Mea la voi, cuvântul Meu 
care curge din gura Mea de aproape cincizeci de ani, şi cu 
care Mi-am pregătit un popor, şi venirea Mea la el, şi locul 
venirii Mele şi slava lui, căci locul ieslei cuvântului Meu şi 
toate împrejurimile lui care sunt şi care vor fi şi care încunu- 
nează de jur împrejur ieslea cuvântului Meu, acest loc este 
tainicul munte al Domnului, şi spre care se vor îndrepta 
de-acum multe, multe inimi, şi multe, multe priviri, şi multe, 
multe popoare ca să privească şi să ia legile sfinţeniei, căci 
scris este în prooroci pentru vremea aceasta: «Şi în zilele cele 
de apoi muntele templului Domnului va fi înălţat peste 
piscurile munţilor şi mai sus decât dealurile, şi spre el se vor 
îndrepta popoarele şi vor zice: „Veniţi să ne suim în muntele 
Domnului, şi Domnul ne va învăţa căile Sale şi să mergem pe 
cărările Sale, căci din Sion va ieşi legea, şi cuvântul lui 
Dumnezeu, din Ierusalim 14 ». Amin. 

Binecuvântată să fie ziua aceasta şi lucrarea ei, căci 
astăzi desfac cerurile ca să se vadă scaunul de judecată, cu- 
vântul Meu care adună înaintea Mea toate neamurile de pe 
pământ, ca să le arăt lucrarea Mea, cea de a doua venire a 
Mea, tainica Mea împărăţie peste ucenicii Mei din mijlocul 
neamului român, căci pământul român a fost ales dintru 

Cuvântul lui Dumnezeu 


început ca să împlinesc pe el taina Noului Ierusalim, taină 
păstrată în Tatăl pentru facerea din nou a lumii, pentru îm- 
plinirea Scripturilor de cer nou şi de pământ nou, taina venirii 
Fiului Omului după şapte veacuri de la facerea cea dintâi a 
lumii. Amin. Iată, vin şi scriu pe pământ şi în cer, cer nou şi 
pământ nou pe pământul român, căci am spus prin prooroci: 
«încă o dată voi clătina cerul şi pământul, încă o dată voi 
alege Ierusalimul». Amin. Ierusalimul este locul Meu de 
odihnă. Ierusalimul este taină a venirii Mele. Aceasta înseam- 
nă Ierusalimul, aşa cum a însemnat acum două mii de ani tai- 
na aceasta. Amin. 

Grăiesc cuvânt peste Israelul cel după trup, pentru fiii 
lui Iacov, după seminţiile lor, căci a venit vremea milostivirii 
şi pentru ei. Le amintesc de cuvântul Meu prin prooroci, şi 
care spune: «Cine va putea îndura ziua venirii Lui? Cine se 
va putea ţine bine când El Se va arăta? Căci El este ca focul 
topitorului şi ca leşia nălbitorului, şi Se va aşeza să lămu- 
rească şi să cureţe pe fiii lui Iacov, şi îi va lămuri ca pe aur 
şi argint, ca să aducă ei Domnului jertfă întru dreptate». Le 
amintesc şi le spun: «Eu sunt Domnul şi nu M-am schimbat, 
şi voi n-aţi încetat să fiţi fiii lui Iacov. Din zilele părinţilor 
voştri voi v-aţi depărtat de la poruncile Mele şi nu le-aţi 
păzit. Intoarceţi-vă, întoarceţi-vă către Mine, şi Mă voi în- 
toarce şi Eu către voi. Intoarceţi-vă şi veţi vedea că voi des- 
chide la dorinţa voastră stăvilarele cerului şi vă voi da cu 
multul binecuvântare spre binele vostru, şi Eu voi avea îndu- 
rare de voi precum are un om faţă de fiii săi care-i slujesc, şi 
atunci voi veţi vedea deosebirea între cel drept şi cel păcătos, 
între cel care slujeşte pe Dumnezeu şi cel care nu-L slujeşte, 
că iată, vine ziua care arde ca un cuptor, şi cei care fac fără- 
delegi vor fi ca paiele, iar pentru cei care se tem de numele 
Meu va răsări soarele dreptăţii, şi ei vor călca peste cei răi 
în ziua când Eu voi face judecată. Aduceţi-vă aminte de legea 
lui Moise, slujitorul Meu, căruia i-am dat porunci şi rându- 
ieli pentru voi în muntele Horeb. Şi iată, Eu vă trimit pe Ilie 
proorocul», precum este scris în Scripturi. Amin, amin, amin. 

Iar tu, Ierusalime român, binecuvintează Evanghelia 
venirii Mele peste pământ, căci cei ce binevestesc vor avea 
plată de prooroci. Mergi, Ierusalime, iar mersul tău, care 
binevesteşte cea de a doua venire a Mea şi împărăţia Mea cu 
tine, să meargă ca fulgerul care iese de la răsărit şi se arată 
până la apus, precum este scris de venirea Fiului Omului cu 
putere şi cu slavă multă, cu cuvântul Lui de peste tine, Ieru- 
salime român, Ierusalime nou, popor de fii credincioşi Scrip- 
turilor venirii Mele. Proorocul Ilie este cu duhul tău, Israele 
român, copil al făgăduinţei făcute de Mine peste Avraam. 
Duhul tău să fie în duhul lui, precum duhul lui este în Duhul 
Meu, ca să vestim venirea Fiului Omului, venirea Mea şi 
masa Mea cu tine pe pământ, şi vom serba praznicul cincize- 
cimii coborârii cuvântului Meu, praznicul slavei Mele şi al 
Duhului Sfânt, Care este în Tatăl şi în Mine şi în tine, Ieru- 
salime nou. 

Au trecut doisprezece ani de când Eu, Domnul, şi cu 
tine şi cu arhiereul Meu ales din biserica lumii am bătut 
ţăruşul împărăţiei Mele cea văzută, pe pământ, şi am aşezat în 
mijlocul pământului român chivotul Sfintei Sfintelor Noului 
Ierusalim, scaunul Meu de judecată, pietricica cea albă pe 
care am scris: Cuvântul lui Dumnezeu, şi care a fost ne luată 
în seamă de ziditori, dar pentru tine ea este de mare preţ, căci 
ai fost credincios. Şi dacă au trecut doisprezece ani, Eu Mă 
ridic şi chem spre acest munte pe cele douăsprezece seminţii 
ale lui Iacov şi le dau acest semn şi le vestesc lor slava Mea, 


şi mâna Mea se va arăta slujitorilor Mei, iar urgia, vrăjmaşilor 
Mei. Amin. 

Trâmbiţez de la margini la margini venirea Mea, veni- 
rea Fiului Omului, căci am zis acum două mii de ani: «Pre- 
cum fulgerul iese de la răsărit şi se arată până la apus, aşa 
va fi venirea Fiului Omului», şi astăzi s-a împlinit această 
Scriptură, căci ca fulgerul de repede merge peste pământ 
vestea cuvântului împărăţiei cerurilor, care cheamă pe tot 
omul sub viţa şi sub smochinul ei, căci am spus acum două 
mii de ani: «Va veni Fiul Omului pe norii cerului cu putere şi 
cu slavă multă şi va trimite pe îngerii Săi cu sunet mare de 
trâmbiţă şi vor aduna pe cei aleşi ai Lui din cele patru vân- 
turi, de la marginile cerurilor până la celelalte margini, şi 
atunci, din doi care vor fi în ţarină, unul se va lua, şi altul se 
va lăsa, şi din două care vor măcina la moară, una se va lua, 
şi alta se va lăsa, şi în ceasul în care nu vor gândi Fiul 
Omului va veni», şi Domnul va împlini cuvântul Său peste 
pământ. Amin. 

S-a scris în cer şi pe pământ această zi, ziua sărbătorii 
marelui prooroc Ilie, pe care l-am luat la cer cu car şi cu cai 
de foc ca să-l păstrez pe el pentru ziua venirii Mele care este 
ca fulgerul. Am făcut din el îngerul fulgerului venirii Mele, 
înaintemergătorul slavei cuvântului Meu care vine cu norii şi 
care este ca tunetul, care fulgerează mai întâi, de la răsărit 
până la apus, şi apoi se aude glasul lui. Mă port cu el de la 
marginile cerurilor până la celelalte margini şi Mă vestesc în 
ziua aceasta peste tot pământul. Amin. Să audă şi să vadă po- 
poarele şi să se înveselească şi să creadă venirea Mea, înve- 
selindu-se de ea, şi să ia ele din râul vieţii, care se dă în dar 
celui ce însetează după venirea Mea, după cuvântul Meu care 
curge din Noul Ierusalim. Amin. Noul Ierusalim este taina ve- 
nirii Mele. Aceasta înseamnă Noul Ierusalim. Noul Ierusalim 
este Domnul şi fiii Săi, cei luaţi din poporul român ca să facă 
din ei popor mireasă, şi din pământul român să facă Do mn ul 
sala nunţii Sale şi masa cea de nuntă în ea. 

Luaţi Duh Sfânt, voi, neamuri ale pământului! Iată cu- 
vântul Meu peste pământ, suflarea gurii Mele, cu care Eu voi 
ucide pe cel fără de lege sub strălucirea venirii Mele cuvânt 
peste pământ. Luaţi Duh Sfânt! Beţi din râul vieţii şi vă tămă- 
duiţi, voi, neamuri ale pământului, căci am venit şi vin cu 
norii ca să-i trag la Tatăl pe toţi cei ce vor crede şi se vor bo- 
teza în numele Tatălui şi al Fiului şi al Sfântului Duh, spre po- 
căinţă şi spre iertarea păcatelor, începând de la Ierusalim. 
Amin. 

îngerii venirii Mele, însoţiţi de Mihail arhanghelul şi 
de marele prooroc Ilie, scriu în cer şi pe pământ ziua a doua 
a lunii august, anul doisprezece de la începutul împărăţiei ce- 
rurilor pe pământ, pe pământul român, ţara Noului Ierusalim. 
Aceasta este ziua pe care Domnul a făcut-o să Se veselească 
întru ea cu cei iubiţi ai Săi pe pământ. Amin. 

Eu sunt Alfa şi Omega, Cel dintâi şi Cel de pe urmă, 
începutul şi sfârşitul, steaua care străluceşte strălucind dimi- 
neaţa, iar cel ce aude, să zică „ Vino! “, şi cel însetat să vină; 
să vină cel ce voieşte să ia în dar apa vieţii. Amin. 

Binecuvântaţi să fiţi voi, copii ai cuvântului Meu, care 
aţi deschis porţile cerului ca să vadă neamurile pământului 
împărăţia Mea de peste voi şi cu voi. Binecuvântată să fie 
credinţa celor ce vor primi ca şi voi împărăţia cerurilor în ei, 
căci mare şi minunată este taina Noului Ierusalim pe pământ. 
Iar Eu am venit şi vin, şi plata Mea este cu Mine ca să dau 
fiecăruia după cum este fapta sa şi credinţa sa în venirea Mea. 
Amin, amin, amin. 


20 iulie/2 august 2003 

Sărbătoarea sfântului mucenic şi tămăduitor 
Pantelimon 

Cea mai mare vindecare îi trebuie credinţei din om. Domnul 
cheamă ţara română la înviere din necredinţă. 

ă dau har, şi mereu vă dau, iar voi înmulţiţi-1 
peste voi şi peste popor, că aşa lucrau şi ucenicii 
Mei cei de acum două mii de ani, fiilor. Vă dau har mereu, iar 
poporul Meu să ia de la voi mereu, şi să fie plin de har. Voi 
sunteţi sărăcuţi până şi de cele trebuincioase lucrării Mele cu 
voi, dar Eu vă dau bogăţie de har, ca să ia poporul de la voi, 
şi harul să se înmulţească peste el. Amin, amin, amin. 

Am întru venirea Mea cu sfinţii pe tămăduitorul Pante- 
limon. Voi zilnic îl chemaţi să stea peste voi vindecător de la 
Mine, iar azi el este sărbătorit de ceata mucenicilor cei tămă- 
duitori. Cea mai mare vindecare îi trebuie credinţei din om, 
căci omul este bolnav de necredinţă, iar această boală se vin- 
decă tot cu boală, ca să-l fac pe om să creadă că orice cuvânt 
rostit de gura Mea din dreptul acestui izvor de mântuire se 
împlineşte, căci scris este în Scripturi: «Le voi da un semn şi 
le voi vesti slava Mea; şi mâna Mea se va arăta slujitorilor 
Mei, iar urgia, vrăjmaşilor Mei». Amin. 

Vreau să vindec necredinţa de pe pământ şi am râul 
vieţii, care curge din gura Mea peste grădiniţa cuvântului 
Meu, iar cei ce nu vor asculta glasul venirii Mele şi credinţa 
în acest cuvânt pe care îl aşez pe pământ faţă în faţă cu omul, 
aceia vor învăţa vrând-nevrând să creadă că Eu sunt cuvântul 
acestei grăiri, căci sfinţii Mei cei tămăduitori peste oameni 
vin cu Mine, şi prin harul lor cel vindecător peste om vor 
vindeca necredinţa multora şi îi vor îndemna spre pocăinţă şi 
spre iertarea păcatelor. Şi dacă Mă vor auzi, Eu voi intra şi 
voi face cină de cuvânt în casa lor, aşa cum am făcut cu casa 
lui Zaheu, pe care am făcut-o împărăţie a Mea, biserică a Mea 
pe pământ, căci i-am spus când am intrat la el: «Astăzi s-a 
făcut mântuire acestei case». Amin. Aşa voiesc Eu să lucrez 
cu ţara venirii Mele, şi să fac din ea fiică a lui Avraam, după 
cum Eu i-am făgăduit lui că-i voi înmulţi seminţia ca stelele 
cerului. Amin. 

O, ţară a venirii Mele, scoală-te şi te vindecă de necre- 
dinţă! la de la Mine, nu lua de la om, că omul e mic, iar Eu 
sunt Dumnezeu, Fiul Tatălui sunt, şi am făcut în tine sală a 
nunţii Mele şi te vestesc şi te poftesc la masă cu Mine, spre 
vindecarea credinţei şi a iubirii tale, că tu ai la rădăcina ta 
neam creştinesc care M-a iubit. Scutură-ţi jugul robiei în care 
stai şi scoală-te să-Mi întâmpini cuvântul venirii Mele şi să te 
găteşti curată şi credincioasă şi cu candela aprinsă, gata pen- 
tru venirea Mea. Aceasta este ceea ce Eu îţi vestesc mai înain- 
te de toată arătarea slavei Mele cu tine şi peste tine cu poporul 
Meu mireasă, în mijlocul căruia Eu M-am făcut şi Mă fac râu 
de cuvânt ca să-ţi fiu învăţător şi să-ţi dau viaţă şi înţelep- 
ciune de viaţă peste fiii tăi, ţara Mea. Amin. 

O, poporul Meu luat din români şi născut din Mine, de 
sus, prin cuvântul Meu cel plin de har! Eu nu vin altfel când 
vin la tine. Vin cu sfinţii. Cu zecile de mii de sfinţi ai Mei vin 
când vin la tine cuvânt, şi le dau glas peste pământ sfinţilor 
Mei, că aceasta este plata sfinţilor: împărăţind cu Mine, pre- 
cum este scris în prooroci: «Sfinţii Celui Preaînalt vor primi 
împărăţia şi o vor ţine în stăpânire în veci şi în vecii vecilor, 
şi aceasta este ceea ce se arată pentru sfârşitul veacurilor». 
Amin. 

B u, mucenicul Pantelimon, jertfit pentru 
mărturia Ta, Doamne, Mielule al Tatălui, 


mă scol în cântare de biruinţă şi cânt cu sfinţii cântarea Ta, 
cântarea Mielului. Cântă sfinţii în ziua mea de serbare şi de 
pomenire bisericească, iar eu, stând deasupra poporului Tău 
de pe pământ, îţi cânt cântarea biruitorilor: «Mari şi minunate 
sunt lucrurile Tale, Doamne Dumnezeule, Atotţiitorule, căci 
drepte şi adevărate sunt căile Tale, împărate al neamurilor 
pământului. Cine nu se va teme de Tine? Şi cine nu va slăvi 
numele Tău? Toate neamurile se vor închina înaintea Ta, că 
Tu singur eşti sfânt, şi judecăţile Tale s-au făcut cunoscute 
peste pământ». Amin. 

Le spun fiilor poporului Tău să înmulţească harul pe 
care l-ai pus peste ei şi să stea sub Duhul Sfânt Mângâietorul 
şi să Te mângâie cu El, şi să fie ei după chipul şi asemănarea 
Ta şi a sfinţilor Tăi care au primit împărăţia şi care o vor ţine 
în stăpânire în veci şi în vecii vecilor, căci aceasta este proo- 
rocia cea pentru sfârşitul veacurilor, precum Tu ai desluşit tai- 
na aceasta proorocilor. Amin. 

îndemnaţi-vă la har, întăriţi- vă cu duhul, staţi în sobor, 
şi Duhul Sfânt al Domnului va stăpâni în voi şi peste voi. 
Aceasta este ce vă îndemn în ziua mea de serbare între sfinţii 
Domnului. Vă pun vindecare peste neputinţe, vă pun credinţă, 
vă pun iubire şi vi le adaug pe acestea ca să aveţi şi ca să 
lucraţi cu ele peste voi de-a pururi şi să fiţi fiii Celui Prea- 
înalt, învăluiţi în harurile cele de sus, căci omul, pentru cer a 
fost creat de Dumnezeu. Cântaţi cântarea biruitorilor, precum 
noi, sfinţii Domnului, cântăm de lângă Domnul. Uitaţi-vă la 
biserica cea sobornicească şi apostolească a vremii trupului 
Domnului şi, apoi, după aceea a vremii primilor ucenici din 
ucenici, şi aşa să petreceţi înaintea Mielului, Care a biruit 
pentru voi şi pentru noi, sfinţii Lui. Fugiţi de voi, dar de 
Domnul şi de fiii Lui cei plini de har să nu fugiţi, ci fugiţi spre 
ei, ca să căpătaţi har de la unii la alţii, şi întru el să petreceţi, 
şi ca în cer să trăiţi şi nu ca pe pământ. La şcoala cea de sus 
căutaţi după note mari, după duh mult, căci Duhul şi mireasa 
zic: „ Vino, Doamne! “. Ziceţi cu mult duh: „ Vino, Doamne!". 
Vindecaţi-vă de voi şi întăriţi pe Domnul în voi şi staţi în 
toată vremea după chipul şi asemănarea Sa, că-I sunteţi fii, şi 
vă vrea ucenici mărturisitori, aşa cum eu am fost, şi am vin- 
decat de necredinţă pe om. Amin. 

I ar Eu, Domnul, binecuvintez lucrarea sfin- 
ţilor peste voi şi vă binecuvintez pe voi şi tot 
lucrul cel de vestire şi de slujire a vestirii prin cei ce dintre voi 
s-au osebit pentru lucrul vestirii împărăţiei sfinţilor pe pă- 
mânt, căci sfinţii vor primi pământul în moştenire, şi aceasta 
este ceea ce Eu, Domnul, am vestit prin proorocul Daniel 
pentru sfârşitul veacurilor. Amin. întăriţi-vă pentru vestirea 
împărăţiei sfinţilor, că Eu vin cu plata cea pentru sfinţi. Cine 
nu vrea să fie sfânt, să nu fie, iar cel ce este sfânt, să se 
sfinţească încă. Amin. 

Voiesc să fiu din destul trup şi cuvânt în voi. Voiesc să 
fiţi din destul trupul şi cuvântul Meu prin trăiri cereşti, din 
zori şi până-n zori, că voi nu sunteţi oarecine, şi sunteţi fiii 
venirii Fiului Omului la voi, şi de la voi peste pământ. Mai 
mult ca sfinţii din cer să fiţi voi slava Mea, căci slava Mea se 
va arăta slujitorilor Mei, iar urgia, vrăjmaşilor Mei. Amin. 

Acum, pace vouă! Unire vouă întru Duhul Sfânt, Care 
lucrează şi Se mărturiseşte cu lărgime, căci vremea este 
aproape. Uniţi-vă să Mă ajutaţi cu vestirea venirii Mele, şi 
fiecare să aibă în inimă şi în minte lucrul acestei vestiri, fie- 
care cu al său har deşertat în harul Meu cel dătător de viaţă. 
Umblaţi în iubire şi aveţi grijă să se răspândească cuvântul 
Meu ca şi la voi. Izbăviţi-vă de oamenii nesocotiţi şi vicleni, 

Cuvântul lui Dumnezeu 


care n-au primit iubirea adevărului, şi răspundeţi-le lor că 
credinţa nu este a tuturor, iar Eu vă voi păzi de cel viclean. 
Amin. 

Vreau să-l mulţumesc Tatălui pentru voi că v-a ales 
dintru început spre mântuire întru sfinţirea duhului şi întru 
credinţa adevărului, la care Tatăl v-a chemat pe voi prin cu- 
vântul Meu de peste voi, spre dobândirea slavei venirii Mele 
a doua oară pe pământ. 

Pace între voi, fiilor! Pace între Mine şi voi, prin pacea 
Mea dintre voi, iar pacea are în ea umilinţa cea plină de har, 
şi credinţa care vă sfinţeşte pentru Duhul Adevărului. Lucraţi 
pe Duhul Sfânt Mângâietorul, şi El va fi cu voi şi veţi fi 
biserică sobornicească, având de Stăpân pe Duhul Sfânt 
lucrător din voi prin duhul proorociei, fiilor. Amin, amin, 
amin. 

27 iulie/9 august 2003 

Praznicul Schimbării la Faţă a Domnului 

Domnul este pomul cel plin de roade. Chipul slavei Domnului stă 
nevăzut pe pământ. 

eschideţi cuvântului Meu, fiilor. Fiţi porţi ve- 
ghetoare, că Eu, Domnul, vă acopăr în nor, iar 
slava Mea cu voi stă nevăzută, că nu poate omul să vadă slava 
Mea cu voi, fiindcă Eu sunt foc mistuitor în ochii celor ce văd 
slava Mea. Amin. 

Când i-am spus lui Moise să se suie pe muntele Sinai, 
s-a coborât slava Mea pe munte şi l-a acoperit şi am strigat la 
Moise din mijlocul norului slavei Mele, şi apoi l-am acoperit 
în nor şi am grăit cu el toate câte aveam să-i spun pentru fiii 
lui Israel, iar chipul slavei Mele de pe vârful muntelui era în 
ochii fiilor lui Israel ca un foc mistuitor. Când Moise Mi-a zis 
să-i arăt slava Mea, i-am spus aşa: «Eu voi trece pe dinaintea 
ta cu toată slava Mea. Faţa Mea însă nu vei putea s-o vezi, 
că nu poate omul să o vadă şi să trăiască. Tu şezi pe stâncă, 
şi când va trece slava Mea, te voi ascunde în scorbura stâncii 
şi voi pune mâna Mea peste tine până ce voi trece, şi apoi voi 
ridica mâna Mea, şi tu vei vedea spatele Meu, iar faţa Mea 
nu o vei vedea». 

Când i-am spus lui Ilie: «Ieşi din peşteră şi stai pe 
munte înaintea feţei Domnului, că iată, Domnul va trece, şi 
înaintea Lui va fi vijelie mare, care va despica şi va sfărâma 
munţii şi stâncile, şi apoi, după vijelie, va fi cutremur, şi după 
cutremur, foc, iar după foc va fi adiere de vânt lin, şi acolo va 
fi Domnul». Aşa i-am arătat lui Ilie slava Mea. Când glasul 
Meu grăieşte peste voi din adiere de vânt lin, slava Mea cu 
voi stă nevăzută şi vă acopăr în norul slavei Mele nevăzute, 
ca să vă pot grăi şi ca să-Mi scriu cuvântul pe pământ prin 
mânuţele voastre şi ca să-i spun poporului Meu şi omului de 
pe pământ toate câte am Eu de grăit. Iar chipul slavei Mele 
stă încă nevăzut în ochii celor de pe pământ, căci încă sunt 
milostiv. 

Când am grăit ucenicilor Mei despre venirea Fiului 
Omului, le-am spus: «Precum fulgerul iese de la răsărit şi se 
arată până la apus, aşa va fi venirea Fiului Omului, şi apoi 
vor plânge toate neamurile pământului, când soarele se va 
întuneca, şi luna nu va mai da lumina ei, şi stelele vor cădea 
din cer, şi puterile cerului se vor clătina, şi atunci vor vedea 
pe Fiul Omului venind pe norii cerului cu putere şi cu slavă 
multă». Pe vremea Mea cu ei, am luat pe Petru, pe Iacov şi pe 
Ioan şi M-am dus cu ei pe un munte înalt şi a strălucit faţa 


Mea ca soarele înaintea lor, iar haina Mea s-a făcut luminoasă 
şi M-am arătat între Moise şi Ilie, care vorbeau cu Mine, iar 
Petru a zis: «Bine este nouă, Doamne, să fim aici, iar dacă 
voieşti, eu voi face trei colibe». Şi pe când el încă vorbea, nor 
luminos i-a acoperit pe ei, şi din nor glasul Tatălui le-a spus 
lor: «Acesta este Fiul Meu Cel iubit, în Care am binevoit. Pe 
Acesta să-L ascultaţi». Şi după ce a trecut slava Domnului 
prin faţa ochilor lor, i-am atins şi le-am spus: «Sculaţi-vă şi 
nu vă temeţi, şi nimănui să nu spuneţi ce aţi văzut până ce 
Fiul Omului va învia din morţi». 

Mă slăvesc cu slava cuvântului Meu peste pământ şi 
îmi însemnez în carte sărbătoarea de azi a slavei Mele pe care 
am lăsat-o văzută în ochii celor trei ucenici ai Mei, ca să măr- 
turisească ei apoi pentru cei ce aveau să creadă că Eu sunt 
Fiul Cel iubit al Tatălui, şi să asculte de Mine cei ce vor crede 
aceasta. M-am lăsat peste voi cu cuvântul împărăţiei Mele, şi 
de la voi îl dau să-l audă neamurile pământului ca să vină să 
ia slava Mea, învăţătura cea veşnică, şi s-o înveţe pe ea. 

Eu sunt pomul vieţii şi Mă scutur peste pământ cu 
roadele împărăţiei cerurilor şi Mă vestesc a fi pomul cel în- 
cărcat, cel plin de roadele vieţii. Este scrisă o vorbă care spu- 
ne: „La pomul lăudat să nu te duci cu sacul". Eu însă spun 
că la pomul încărcat trebuie să mergi cu sacul, dar la pomul 
lăudat, nu. Eu sunt pomul cel plin de roadele vieţii veşnice şi 
Mă vestesc pe Mine însumi peste pământ, ca să audă toate 
neamurile pământului de rodul împărăţiei cerurilor cu care 
am coborât în mijlocul neamului român, şi ca să te întăresc pe 
tine, poporul Meu cel din români ales, ca să Mă dai de veste, 
fiule, şi să se ştie peste tot pământul că Eu, Domnul, Cel ce 
am spus acum două mii de ani că voi veni să-i adun pe cei 
aleşi ai Mei, vin şi iar vin, şi cu cuvânt dulce îi chem pe toţi 
care voiesc să vină sub viţa şi sub smochinul Meu, care sun- 
teţi voi, copii credincioşi, fii ai Ierusalimului nou, coborât de 
Mine din cer peste voi. Să vină neamurile pământului să ia 
din apa vieţii şi să se nască de sus, din cer, căci Eu, pomul 
vieţii. Eu, râul vieţii. Mă dau de hrană şi de apă la toţi cei ce 
flămânzesc şi însetează după viaţa cea din cer coborâtă pe 
pământ pentru fiii împărăţiei cerurilor, pentru cer nou şi pă- 
mânt nou pe pământ. Amin. 

O, sunteţi obosiţi sub lucrul Meu de peste voi, că v-am 
ridicat să Mă vestiţi cu venirea Mea, fiilor trudiţi sub greul 
venirii slavei Mele peste pământ. Sunteţi fiii împărăţiei Mele 
la sfârşit de timp, şi din vecii v-am ales ca să fiţi cu Mine la 
vremea venirii Mele pentru plata sfinţilor Mei care vă aşteap- 
tă aşa cum toată făptura v-a aşteptat. Vă dau puteri proaspete 
şi multă, multă pace şi multă ascultare de Duhul Meu Cel 
Sfânt dintre voi, de cuvântul Meu cel de sus şi cel de jos de 
lângă voi, ca să putem vesti peste tot pământul vestea venirii 
Mele la voi şi nunta Mea cu voi, copii ai slavei venirii Mele. 
Vă dau tot ce vă trebuie pentru lucrarea Mea cu voi. Vă dau, 
iar voi să vă daţi Mie de-a pururi, ca să vă am unealtă cu care 
Eu îmi curăţ aria ca să-Mi adun grâul Meu în jitniţă, iar 
pleava o voi arunca în foc nestins, precum este scris. Amin. 

Vă acopăr în norul slavei Mele şi stau nevăzut cu voi 
între oameni, că nu poate omul să vadă slava Mea cu voi, 
fiindcă Eu sunt foc mistuitor în ochii celor ce văd slava Mea, 
norul slavei Mele, care era văzut de fiii lui Israel ca un foc 
mistuitor în vremea statului Meu cu Moise pe muntele aco- 
perit de norul slavei Mele. Vă dau mângâiere în dureri de duh 
şi de trup, şi purtaţi-le pe acestea în numele Meu şi cu greul 
Meu în ele, că Eu sunt Cel ce vă mângâi în dureri. întăriţi-vă 
unul altuia puterea Duhului Meu din voi ca să mergem bine 

înainte cu lucrul vestirii pe care am întins-o prin voi de la o 
margine a cerurilor şi până la celelalte margini, aşa cum este 
scris de venirea Mea ca fulgerul care iese de la răsărit şi se 
arată până la apus, fiilor mărturisitori. 

Pace vouă! întăriţi în mijlocul vostru puterea trupului 
şi a cuvântului Meu şi fiţi mereu treji întru venirea Mea, şi cu- 
rând, curând voi strânge din nou în grădina întâlnirii pe cei ce 
vor veni să mănânce şi să bea de la Mine, din Mine, pomul şi 
râul vieţii, şi Eu să-i mângâi pe cei ce îmi urmează acum, 
pentru că Eu sunt Cel ce sunt şi Cel ce vin, iar Tatăl este în 
Mine când vin. Amin. 

Fiilor, fiilor, cereţi la Mine cu rugăciune tot ce trebuie 
să vă dau, şi Eu vă voi da. Amin, amin, amin. 

6/19 august 2003 

Praznicul Adormirii Maicii Domnului 

Cel ce stă mic are pe Dumnezeu mare peste el. Domnul Se apleacă 
înaintea celui ce nu se poate apleca. Omul se închină la om şi la 
idol şi la mintea lui de om. 

M ă slăvesc cu cuvântul, cu slava pe care o am de 
la Tatăl, iar Tatăl este în Mine când cuvintez, 
căci Dumnezeu este şi întru El, şi în afara Sa, şi toate sunt 
cuprinse întru El. Amin. 

Sărbătoresc sărbătoarea cea pentru Maica Mea, iar ea 
este întru Mine, precum Eu sunt întru ea, şi nu este greu să 
înţeleagă omul taina dumnezeirii Mele în sfinţi, căci Eu le-am 
spus ucenicilor Mei: «Eu sunt în Tatăl, şi Tatăl este în Mine; 
voi sunteţi în Mine, şi Eu în voi». Amin. 

Pace şi putere peste duhul vostru vă dau, fiilor din 
porţi, şi deschideţi cartea ca să Mă aşez în ea cu sărbătoarea 
de azi, că tot cerul şi tot văzduhul de la pământ şi până la cer 
aşteaptă cuvântul Meu când vin cu el pe pământ, iar Eu, 
Domnul, dacă voi aţi putea să staţi înaintea Mea atât cât am 
Eu de grăit peste pământ şi peste voi, aş ajunge mai uşor şi 
mai curând la lucrare de slavă văzută şi la semnele şi minuni- 
le care să întărească credinţa în venirea Mea şi statul Meu în 
cei ce Mă poartă cu slava Mea din ei, şi aş ajunge mai curând 
la inima omului, căci Eu sunt cuvânt cu putere multă şi nu 
grăiesc ca omul cel învăţător pe pământ, care nu are putere în 
cuvânt ca să-l tragă pe om din sine şi să Mă aşeze pe Mine în 
om, şi să nu mai fie omul, ci Eu să fiu în om, iar omul să moa- 
ră ca să trăiesc Eu în el. O, copii din porţi, dacă omul s-ar în- 
voi să Mă lase pe Mine să trăiesc în el, ar fi omul mai mic ca 
Dumnezeu şi aş putea Eu din el, şi aş face din el împărăţie a 
Mea, aşa cum Mi-am făcut în toţi sfinţii în care a strălucit îm- 
părăţia Mea prin smerenia şi prin credinţa care strălucea în ei. 

Mi-e dor de casă, şi am spus încă de când eram Dum- 
nezeu văzut de om: «Vulpile au vizuine, şi păsările cerului au 
cuiburi, dar Fiul Omului nu are casă, nu are unde să-Şi plece 
capul şi să intre». Eu când intru în om ca să fiu Eu în el şi să 
nu mai fie el, Eu îmi aplec capul când intru, căci sunt Dum- 
nezeu, şi sunt smerit în Mine şi în om, că aşa este Dumnezeu, 
fiindcă omul cu greu îşi apleacă capul său pentru capul Meu 
ca să fiu Eu capul lui, cap al bisericii Mele să fiu, pentru că 
Eu Mă împart, şi nu Mă despart când Mă împart, aşa cum slu- 
jitorul celor sfinte ale Mele rosteşte când Mă frânge ca să Mă 
dea şi spune: „ Se sfărâmă şi Se împarte Mielul lui Dumnezeu, 
Cel ce Se sfărâmă şi nu Se desparte“; iar când el rosteşte cu- 
vântul Evangheliei peste biserică, se roagă şi spune: „Strălu- 
ceşte în inimile noastre, Doamne, lumina cea curată a dum- 
nezeirii Tale, spre înţelegerea cuvântului Tău Amin. 


Mi-e dor de Mine în tine, omule, iar lumina cea curată 
a dumnezeirii Mele nu încape în tine ca să pot fi Eu un trup 
cu tine, căci scris este: «Vor fi amândoi un singur trup». Mi-e 
dor de casă în om, ca să fiu un trup cu omul, şi să Mă lase 
omul să trăiesc Eu în el cu faţa Mea şi cu strălucirea ei. Mă 
doare trupul în cei cu care-Mi împart durerea de la om, şi vin 
cuvânt pe pământ ca să-i spun omului că Mă doare, şi să-ţi 
spun şi ţie, poporul Meu, că Mă doare. Vreau să stau în om cu 
toată slava Mea, aşa cum stăteam în Moise, care nu ar fi văzut 
slava Mea nici el, nici fiii lui Israel dacă Eu nu eram în Moise. 
O, fiii lui Israel nu au vrut să fie decât fii ai lui Israel, dar fii 
ai lui Dumnezeu nu au voit să se facă, nu au voit să se nască 
din Dumnezeu, dar Eu am venit acum două mii de ani şi am 
luat trup ca omul cel mărginit cu trupul şi cu înţelepciunea şi 
i-am arătat omului că nu este de ajuns ce este şi cât este el, şi 
că trebuie să se facă Dumnezeu prin harul lui Dumnezeu. Dar 
omul este prea tare la cerbice şi nu vrea să iasă din el, aşa 
cum nici Israel n-a voit, pentru că el a dorit idol, el şi-a ales 
idol, şi pe Mine M-a dat la spate. 

O, poporul Meu de azi, omul îl alege pe om, omul 
alege idol şi nu Mă alege pe Mine pentru el, iar Eu rămân în 
afara lui, şi de aceea plâng Eu fără de casă, şi plâng pentru că 
nu am unde să-Mi aplec capul şi să intru şi să fiu în om şi să 
fie omul în Mine. Dar am avut în toate vremile om în care Eu 
am stat şi am trăit şi am fost prigonit între oameni. M-am 
lăsat omorât de om acum două mii de ani ca să înţeleagă toţi 
cei de după aceea că omul nu Mă vrea în el, şi Mă răstigneşte 
ca să nu mai fiu. Chip de om am luat din trup de Fecioară, ca 
să nu trec peste puterea minţii omului şi să-l pot ajuta pe om 
să se facă Dumnezeu prin harul cel ceresc, venit pe pământ, 
şi să nu mai trăiască omul, ci Eu să trăiesc în el, că pentru 
aceasta M-a trimis Tatăl pe pământ în chip de om, şi Mă 
aşteaptă Tatăl cu omul în Mine, şi cu Mine în om. Mă aşteaptă 
Tatăl de două mii de ani să-l aşez din nou pe om în Dum- 
nezeu. Amin, amin, amin. 

O Fiule îndurerat, cât de mult Te-a durut în 
^ mine dumnezeirea Ta! Toată viaţa mea în- 
tre oameni Te-a durut în mine pe Tine, Fiule Emanuel, copil 
plin de durere, iar omul nu vrea să fie copil precum ai fost Tu 
înaintea Tatălui şi înaintea mea şi înaintea oamenilor, Dum- 
nezeule copil, copil al Tatălui şi copil al omului, copil născut 
din trupul meu cel plin de Dumnezeu, şi pe care l-ai iubit de 
Te-ai sălăşluit în el ca să Te naşti copil şi să asculţi aşa cum 
şi eu am ascultat de Dumnezeu în toată vremea trupului meu 
între oameni, şi să Te doară în mine durerea Ta de la om, 
Dumnezeule copil, că Tu ai ascultat în toată vremea ca un 
copil. Numai cel ce ascultă este copil, şi numai copilul as- 
cultă, iar cel ce nu ascultă nu este ca Tine, şi este mai mare ca 
Tine, şi de aceea nu ascultă şi nu Te urmează şi nu-Ţi caută 
chipul Tău de copil ca să fie după chipul şi asemănarea Ta, iar 
Tu ai spus că a copiilor este împărăţia cerurilor, Fiule al meu 
şi Dumnezeule copil. 

O, îi spun omului că Tu ai fost în mine, şi eu am fost în 
Tine mai înainte să-Ţi pleci Tu capul şi să mă faci născătoare 
a trupului Tău cel văzut şi pipăit şi răstignit de omul fărăde- 
legii, de omul care s-a făcut mai mare ca Tine de Te-a putut 
doborî din el şi, apoi, dintre oameni. Dumnezeule copil, Care 
Te-ai dovedit ascultător până la moarte pe cruce, când Te-a 
durut în mine toată rana Ta de la om şi Te-a durut pe cruce 
toată nedragostea şi necredinţa omului care a căzut din Tine 
ca să nu Te mai asculte şi ca să se asculte pe el, Fiule ascul- 
tător, Care n-ai fost luat de pildă de nici un om, dar ai fost 




1672 


Cuvântul lui Dumnezeu 


cuprins de fiii cei născuţi de sus, pe care i-ai cuprins şi cărora 
le-ai spus: «Eu în voi, şi voi în Mine, căci voi M-aţi primit de 
la Tatăl şi de la mama Mea». 

Dar eu, Fiule durut, mă rog de om să nu facă cu Tine 
ce a făcut Israel, care a ales idolul şi nu pe Tine; care a ales 
omul şi nu pe Tine. Şi mă rog Ţie, Cel ce Te împărţi şi nu Te 
desparţi când Te împărţi, să străluceşti în inima poporului Tău 
de azi cu lumina cea curată a dumnezeirii Tale spre înţelege- 
rea cuvântului Tău peste oameni, şi să vadă oamenii slava Ta 
din cei în care-Ţi pleci capul ca să Te faci din ei râul vieţii, 
cuvântul Tău peste pământ, Dumnezeule copil. Amin, amin, 
amin. 

E u, mamă, ca un copil ascultător cum am 
fost, M-a durut în tine toată durerea lui 
Dumnezeu după om, M-a durut Duhul Meu în duhul tău, iar 
duhul tău te-a durut în Duhul Meu, căci cel ce se uneşte cu 
Dumnezeu, este un singur duh cu El. 

Ce mai are de spus omul care-şi alege idolul în locul lui 
Dumnezeu; omul care-şi alege femeia în locul Meu? Ce mai 
are de spus un aşa om când Pavel, apostolul Meu, a rostit din 
Duhul Meu şi a zis: «Oare, nu ştiţi că trupurile voastre sunt 
mădularele lui Hristos? Sau nu ştiţi că cel ce se alipeşte de 
idol şi de desfrânată este un singur trup cu ea? Căci vor fi, 
zice Scriptura, cei doi un singur trup. Iar cel ce se alipeşte de 
Domnul, este un singur duh cu El. Oare, nu ştiţi că trupul 
vostru este templu al Duhului Sfânt, Care este în voi, şi pe 
Care II aveţi de la Dumnezeu, şi că voi nu sunteţi ai voştri, şi 
că trupul şi duhul vostru sunt ale lui Dumnezeu?». 

O, mamă cu milă, îţi serbez numele şi harul, şi pe Mine 
în tine, şi curând vom sta cuvânt peste cei ce se vor aduna la 
izvorul Meu de cuvânt; şi prin fiii cei iubiţi, întru care acum 
binevoim, îmi voi aşeza cuvântul peste cei fără de lumină şi 
Mă voi ruga Tatălui, Care este în Mine şi în Care Eu sunt, să 
strălucească în inimile lor lumina cea curată a dumnezeirii 
Mele spre înţelegerea cuvântului Meu. Amin. Iar pe poporul 
Meu îl rog să se adune şi să se uite în povaţa Mea de peste el, 
căci cuvântul Meu cel pentru el este strălucirea Mea întru în- 
ţelepciunea lui, mamă. îi rog pe fiii cei zdrobiţi de durerile 
Mele în ei să-i strângă pe cei ce voiesc să înveţe taina dum- 
nezeirii Mele în om şi să-i înveţe să se ridice spre cer tot mai 
aproape de cele de sus şi să înţeleagă ce este statul şi fiinţa 
Mea în omul cel cu duh dătător de viaţă precum am fost Eu, 
mamă. 

Strânge-te cu dor, poporul Meu, şi învaţă tot mai mult 
şi tot mai bine cum să te închini lui Dumnezeu, ca să fiu Eu 
în tine, şi tu, în Mine, că omul se închină la om şi la idol şi la 
mintea lui de om, iar Eu, Domnul Cel pribeag, nu am unde să 
Mă aplec ca să intru. Strânge-te mereu, poporul Meu, şi să 
nu-ţi lipsească din mădulare când te strângi, şi uită-te în cu- 
vântul Meu cel de peste tine şi învaţă statul Meu în mijlocul 
tău spre luminarea Mea în tine, şi spre luminarea lumii apoi, 
căci toate încep de la Dumnezeu şi de la tine peste pământ 
pentru Scriptura naşterii din nou a lumii, că tu ai în mijlocul 
tău stâlpul de foc şi de nor după care să te călăuzeşti şi în care 
Eu stau tainic şi blând înaintea ta, ca să nu te temi de vederea 
celor care Mă ascund de ochii tăi, de norul şi de focul cel tai- 
nic în care Eu stau ascuns şi te călăuzesc spre slava Mea şi a 
ta, popor cu numele Meu scris pe fruntea ta ca să nu mai fii 
tu, ci Eu să fiu fiinţa ta, copil călăuzit de Dumnezeu. Amin, 
amin, amin. 

15/28 august 2003 


Sărbătoarea Tăierii capului sfântului Ioan Botezătorul 

Omul se ascunde de om pentru că iută de Dumnezeu. Nu este diavol 
mai mare ca păcatul. Iubirea de Dumnezeu este adevărata slavă a 

omului. 

culaţi-vă pentru mare pregătire, copii ai Ierusali- 
mului nou. în numele Tatălui şi al Fiului şi al 
Sfântului Duh, îmbrăcaţi-vă în puteri cereşti, de la Mine date 
peste voi, ca să pregătiţi de lângă Mine sărbătoarea Mea cu 
voi în grădina întâlnirii, şi apoi să aşteptăm oaspeţi şi să le 
dăm din râul vieţii, care curge din Mine peste voi, şi de la voi 
peste cei ce se vor aduna iarăşi la izvor. Voi sunteţi învăţaţi cu 
hrana cuvântului Meu şi cu statul Meu între voi, dar cei ce vin 
la sărbătoarea cerului cu voi când Eu îi chem şi apoi îi aştept, 
aceia Mă aşteaptă cu inimă mare şi caldă, şi Mă hrănesc ei cu 
dorul lor de venirea Mea la voi cuvânt, iar Eu Mă dau lor cu 
răbdare şi cu putere în cuvânt şi îi îndemn să iubească cerul 
măcar cât iubesc pământul, şi apoi Eu le înmulţesc harul cre- 
dinţei şi al vieţii veşnice, pe care să o trăiască apoi. Amin. 

Umpleţi-vă de pacea Mea, de puterea Mea, de rodul 
Duhului Sfânt, ca să vă fie uşor cu greul cel greu al pregătirii 
zilelor de nuntă, căci Eu sunt Mirele vostru şi Mi-a venit vre- 
mea nunţii, şi prin voi Mă slăvesc în mijlocul celor ce Mă 
caută ca şi voi, şi Mă slăvesc în mijlocul fiilor oamenilor care 
se adună să-Mi simtă slava zilelor Mele cu voi, zilele cele de 
apoi, şi să se umple de dragostea dintre Mine şi voi, copii ai 
Noului Ierusalim. O, nu staţi apăsaţi sub griji. Staţi cu duhul 
plin de pacea Mea, că Eu, cu tot cerul stau lângă voi, şi tainic 
lucrăm Noi, cei nevăzuţi, căci Eu sunt Cel ce sunt, şi tot aşa 
sunt şi cei ce sunt ca Mine, sunt nevăzuţi, dar sunt, precum 
Eu sunt. Amin. 

Mă scriu în cartea Mea cu voi, cu sărbătoarea boteză- 
torului Ioan, că nu e durere, ci e sărbătoare pătrunderea lui în 
cele ce nu se văd, când duhul omului cel plin de dragoste des- 
frânată i-a tăiat capul crezând că se poate ascunde cu păcatul 
pe care Ioan l-a vădit spre adeverirea fărădelegilor lui Israel, 
care nu Mă iubea în prooroci, ci cunoscându-Mă în ei Mă 
prigonea pentru fărădelegile lui. 

îmi înfierbânt strigarea Mea după om, copii ai Duhului 
Sfânt, că Eu altă lucrare nu fac. Mă ţin după om de şapte mii 
de ani, şi mereu l-am căutat pe cel ce are putere să Mă iubeas- 
că, şi să-i dau minte pentru Mine, iar Eu să-l miluiesc cu Du- 
hul Sfânt, Care Se face Dumnezeu în cel ce Mă iubeşte. Eu 
când Mă alipesc de om, Mă alipesc de cel ce Mă poate iubi, 
şi îi cunosc pe aceştia încă din vecii, şi tot aşa şi pe cei ce nu 
Mă pot iubi, şi le pregătesc fiecărora după cum este fapta lor, 
viaţa lor bună sau rea faţă de Dumnezeu, că Eu altă lucrare nu 
am de făcut în afară de căutarea Mea după om, fie că el Mă 
iubeşte sau nu Mă iubeşte. Nu l-am lăsat niciodată pe om în 
zeama lui şi atât, ci l-am făcut să Mă cunoască, chiar dacă 
dragostea lui nu putea să pătrundă în cer şi în Mine, Cel ce 
locuiesc tainic între pământ şi cer cu duhul şi cu trupul, atât 
cât omul nu voieşte să ştie şi să creadă şi să se oprească de la 
ascunderea de Dumnezeu. 

Omul se ascunde de om şi nu-i vine în gând să se as- 
cundă de Dumnezeu, pentru că el uită de Dumnezeu. Când 
omul face păcatul desfrânării, el se ascunde de om cu desfrâ- 
narea lui, şi uită de Mine, Cel ce văd pe toate cele ce se petrec 
în cer şi pe pământ şi în om şi în toată făptura. Vreau să-l 
chem pe om la duhul învăţăturii Mele ca să-i spun că omul se 
ascunde de om cu păcatul lui, dar nu-i vine Dumnezeu în 
gând ca să-şi spună că îl vede Dumnezeu. O, omule, nu se 

poate nimic şi nimeni ascunde de Mine, căci Eu sunt Dumne- 
zeu nevăzut şi văd văzutele şi nevăzutele şi lucrez prin proo- 
roci peste om, aşa cum am lucrat prin Ioan Botezătorul când 
el i-a spus regelui Irod să nu facă preadesfrânare şi să nu se 
desfete cu ea împotriva legii lui Dumnezeu. Păcatul din om 
s-a făcut mai tare ca Dumnezeu în om, şi uită omul că Dum- 
nezeu este Făcătorul cerului şi al pământului şi al omului, 
care n-a putut să se ascundă de Dumnezeu când a dat să facă 
aceasta. Mi-e tare dor de înţelepciunea Mea în om, şi cu greu 
mai caută omul să nu se mai ascundă cu păcatul lui, cu greu 
mai poate omul să se lase de păcat ca să nu se mai ascundă de 
om din pricina lui. Ochiul Meu nu mai vede decât păcat şi 
minciună şi deşertăciune în om, şi plânge ochiul Meu pentru 
neînţelepciunea omului. Nu mai trebuie să iasă diavolul în 
calea omului, căci omului nu-i mai este teamă de diavol, nu-i 
mai este teamă de păcat. Nu este diavol mai mare ca păcatul, 
omule, şi toate păcatele de pe pământ ajung la cer şi nu rămân 
pe pământ ascunse, aşa cum dă omul să se ascundă cu ele în 
el sau în om. Omul se ascunde de om şi nu-i vine în gând să 
se ascundă de Dumnezeu, pentru că el uită de Dumnezeu, 
căci Domnul stă acoperit de ochii omului. 

O, poporul Meu care ai peste tine glasul lui Dumnezeu! 
Grăirea Mea de peste tine este cale a Mea spre om ca să-l în- 
demn pe el să se aşeze în duhul temerii de Dumnezeu. Te- 
merea de Dumnezeu este cale a omului spre Mine şi nu spre 
păcat şi nu spre despărţire între Mine şi om. Ioan Botezătorul 
chema omul la temere de Dumnezeu şi la credinţă şi la po- 
căinţă spre iertarea păcatelor şi spre slava Mea în om, căci 
omul nu pricepe că nu el, ci Eu trebuie să trăiesc în el. 

O, Ierusalime român, înmulţeşte-Mă în tine şi arată-i 
omului care vine să-L vadă pe Dumnezeu cu tine că nu tu, ci 
Eu trăiesc în tine, că această slavă am voit şi voiesc să ţi-o 
dau s-o porţi înaintea Mea şi înaintea oamenilor, ca să înveţe 
omul temerea de Dumnezeu, şi apoi slava Mea şi dragostea 
Mea în el. Amin. 

Mă aştern cu zilele vieţii veşnice înaintea oamenilor, ca 
să le grăiesc cu graiul Meu ceresc şi să le spun că Dumnezeu 
este Dumnezeul văzutelor şi al nevăzutelor şi este Făcătorul 
cerului şi al pământului, şi că omul este făcut ca să-L iubeas- 
că pe Dumnezeu pe pământ. Mă aştern cu tine, poporul Meu, 
în faţa omului şi fac cu tine sfat şi îl aşez pe om să audă sfatul 
Meu cu tine, şi apoi să-i grăiesc lui, iar cel ce va auzi şi va 
iubi glasul Meu, cu acela voi cina şi Mă voi arăta lui cu pu- 
terea Mea în el, cu viaţă fără de moarte şi cu slava iubirii 
Mele în el. 

O, fiilor, mare slavă este în om iubirea de Dumnezeu. 
Dacă omul ar şti şi ar voi să ştie ce este slava şi dacă ar iubi 
slava, ar căuta slava iubirii de Dumnezeu şi s-ar desfăta în ea 
ca în cea mai curată fericire, dar omul nu ştie ce este slava în 
om. Daţi putere slavei Mele în voi, căci iubirea de Dumnezeu 
este slava cea nepieritoare de peste om şi frumuseţea care nu 
se poate vedea mai multă ca în cei ce o au pe ea prin iubirea 
lor de Dumnezeu, care este slava lor. Să se uite omul la voi şi 
să facă roade vrednice de pocăinţă spre iertarea păcatelor as- 
cunse şi neascunse, că mare slavă se coboară pe pământ peste 
cei în care trăieşte iubirea de Dumnezeu, adevărata slavă a 
omului pe pământ. Amin. 

O, fiilor, ridicaţi mânuţele şi cereţi-Mi duh de sărbătoa- 
re cu iubire de Dumnezeu în ea peste voi şi peste cei ce vor 
veni la izvorul vieţii prin chemarea Mea. Cereţi-Mi să vă fiu 
mângâiere şi putere şi pace şi iubire în voi, că voiesc să Mă 
slăvesc în voi înaintea oamenilor, ca să vadă ei slava iubirii 


de Dumnezeu în om şi să se bucure de duhul umilinţei 
prin care Eu Mă slăvesc în om cu Duhul Meu Cel dătător de 
viaţă, duhul înţelepciunii vieţii, fiilor. O, ridicaţi mânuţele 
şi cereţi-Mi vreme dulce, vreme caldă, soare binefăcător şi 
mângâietor peste cei ce vin şi abia aşteaptă ziua venirii lor la 
sărbătoarea Mea cu voi, la bucuria lor lângă Mine şi lângă 
voi, iar Noi să-i hrănim, fiilor, nu numai cu mâncare pentru 
trup, ci să-i îmbogăţim în Duhul Adevărului, pe Care lumea 
nu-L cunoaşte ca să fie liberă de păcat şi vie făcându-se prin 
adevărul cel din cer pe pământ. Amin. 

O, căutaţi să rumegaţi tot cuvântul învăţăturii şi al 
creşterii voastre din cuvântul Meu. Luaţi şi mâncaţi rodul îm- 
plinirii glasului Meu de peste voi, şi a toate câte Eu vă cer 
pentru viaţa Mea cu voi, ca să vadă oamenii şi să creadă în 
Mine prin voi, şi să am rod de la iubirea voastră de Dum- 
nezeu, copii ai zilelor venirii Domnului pe pământ, şi cu stri- 
gare după om, că Eu îl chem pe om şi îi spun: omule, lasă-te 
de ruşinea păcatelor şi ia în tine slava iubirii de Du mn ezeu şi 
vino, că te chem să ai viaţă din viaţa Mea la cuvântul Meu 
care grăieşte cu tine din cer prin duhul proorociei, rostit de 
însăşi gura Mea după două mii de ani de la intrarea Mea în 
lume ca Fiu al Omului. Amin. 

Veniţi voi, cei chemaţi la izvorul slavei iubirii de Dum- 
nezeu! Veniţi, că Eu sunt iubirea, şi altceva nu înseamnă iu- 
birea. Eu sunt Cel ce vă aştept la izvor, iar voi veniţi cu vase 
curate şi luaţi în voi Duhul Meu şi cereţi-Mă la Tatăl să vin, 
că aceasta este vremea. Amin. 

Veniţi şi voi, veniţi toţi cei din sătuţul cuvântului Meu, 
căci slava Mea se va face munte înalt şi veţi fi căutaţi să 
mărturisiţi iubirea Mea cea pentru om, şi pe omul îndum- 
nezeit pe care Eu îl aşez pe pământ ca să sărez cu el orice 
jertfă bineplăcută Mie de la om, căci am în acest sătuţ lu- 
crarea cuvântului Meu peste cei ce poartă în ei slava iubirii de 
Dumnezeu şi roadele ei peste pământ. Amin. 

Ridică-te, Ierusalime! Hai, poporul Meu, scoală-te 
pentru mare pregătire, în numele Tatălui şi al Fiului şi al 
Sfântului Duh, că am în tine sare cu gust bun, şi vom găti 
masă cerească şi vom bea apa vieţii, şi iarăşi va fi sărbătoare 
în grădina întâlnirii, iar tu vei fi slava Mea, slava iubirii de 
Dumnezeu, care se sălăşluieşte în cei care Mă iubesc. Amin. 

Binecuvântate să fie zilele sărbătorii. Amin. Binecu- 
vântaţi să fiţi voi, cei care gătiţi sărbătoarea, şi îl vom învăţa 
pe om Duhul Adevărului, pe Care lumea nu-L cunoaşte, pen- 
tru că omul din lume are duhul lumii şi se ascunde de Dum- 
nezeu, căci Dumnezeu stă nevăzut de om. Amin. 

Binecuvântate să fie toate câte vor sluji duhului sărbă- 
torii: bucatele de pe pământ şi hrana cea din cer, cuvântul 
gurii Mele. Amin. Binecuvântaţi să fie cei ce vor lua în ei 
iubirea Mea hrană a sufletelor lor şi a credinţei lor. Amin. Bi- 
necuvântat să fie văzduhul, şi lin să fie, şi cald şi mângâios 
peste duhul sărbătorii, dar cereţi acestea toate, fiilor rugători, 
că Eu, Domnul Dumnezeul vostru, vă iubesc când Mă iubiţi 
chemându-Mă peste voi şi pentru voi şi pentru lucrul Meu cu 
voi. Fericit este sufletul care ştie după plăcerea Mea să gră- 
iască cu Mine, dar mai fericit este acela care ascultă cuvântul 
Meu care-1 învaţă pe el să grăiască cu Mine. Amin. 

Pace peste duhul sărbătorii şi peste voi, de acum şi 
până la hotarul de dincolo de sărbătoarea întâlnirii în grădina 
cea gătită de sărbătoare! Pace vouă! Aşa să lucraţi, din zori şi 
până-n zori, şi fiţi după chipul şi asemănarea Mea, că minu- 
nată este vremea Mea cu voi, şi vreau să fac din ea şi din voi 
minune spre care toate popoarele vor căuta şi se vor mângâia 

şi vor cunoaşte slava iubirii de Dumnezeu văzându-vă pe voi 
slavă a Mea pe pământ, fiilor. Amin, amin, amin. 

29 august/11 septembrie 2003 

Sărbătoarea Creştinătăţii Româneşti, ziua întâi 

Vine ziua să ştie omul că iubirea înseamnă Dumnezeu. Lucrarea 
Tatălui este lucrarea Fiului, iar lucrarea Fiului este lucrarea 
ucenicului cel trimis de Fiul. 

€ u nuntă de veac nou Se aşează Tatăl ceresc pe 
pământ pentru Fiul Său, Care Se face cuvânt. Să 
se deschidă cartea Mea de la sfârşit de timp, ca să Mă scriu în 
ea cu zile de nuntă pe pământul român. Amin. 

Eu sunt Cel ce sunt, şi Mă fac cuvânt peste pământ şi 
Mă fac Duh Sfânt, căci Tatăl Mă trimite, iar Eu îl ascult, că îi 
sunt Fiu. 

Sunt Fiul Tatălui Savaot, Tatăl Atotţiitorul, Făcătorul 
cerului şi al pământului, văzutelor şi nevăzutelor. Sunt Unul 
născut din Tatăl mai înainte de vecii. Sunt Lumină din Lu- 
mină, Dumnezeu adevărat din Dumnezeu adevărat, prin Care 
toate s-au făcut. 

M-am născut cu trupul acum două mii de ani când 
M-am coborât din cer şi M-am întrupat de la Duhul Sfânt şi 
din mamă Fecioară şi M-am făcut Om. Fiul Omului M-am 
făcut, şi M-am umilit pe pământ până la moarte pe cruce, şi 
apoi am înviat şi M-am suit la ceruri, ca iarăşi să stau de-a 
dreapta Tatălui, şi de lângă El să vin din nou pe pământ, căci 
apostolii Mei cei credincioşi Mie prin duhul proorociei cu 
care i-am hărăzit pe ei când le-am spus: «Luaţi Duh Sfânt!», 
au proorocit şi au spus după ce Eu M-am suit la Tatăl: «Dom- 
nul iarăşi va să vie să judece viii şi morţii, iar împărăţia Sa 
nu va avea sfârşit». Amin, amin, amin. 

Ucenicii Mei au mai rostit proorocia pentru învierea 
morţilor şi pentru viaţa veacului ce va să fie, iar ei au aşteptat 
două mii de ani împreună cu toţi sfinţii împlinirea Scripturii 
descoperirii fiilor lui Dumnezeu, după care toată firea sus- 
pină, de la facerea cerului şi a pământului, după ce omul cel 
zidit de mâna Mea s-a smuls din rai prin neascultare şi când 
Eu, Fiul şi Cuvântul Tatălui, am vestit-o pe Fecioara mama 
Mea, care va zdrobi, în veacul al şaselea de la facere, pe stri- 
cătorul firii, născându-Mă pe Mine Fiu al Tatălui şi al ei, 
Dumnezeu între oameni pe pământ. 

Pace vouă, celor ce aţi auzit glasul Fiului lui Dumne- 
zeu, care cheamă văzutele şi nevăzutele la nunta Sa cu mirea- 
să din lume aleasă ca să facă voia Sa! Pace vouă, celor ce iu- 
biţi pacea Mea, căci nu precum v-o dă lumea v-o dau Eu. 
Pace vouă, nuntaşi ai nunţii Fiului de împărat, Unul născut 
din Tatăl şi din mama Fecioară! V-am chemat ca să-Mi auziţi 
glasul, că Eu am spus încă de acum două mii de ani: «Vine 
vremea, şi a şi venit, când morţii vor auzi glasul Fiului lui 
Dumnezeu şi vor învia». Ba chiar şi cei din morminte vor 
învia, am spus Eu când am spus acestea. V-am chemat ca să 
Mă fac cuvânt şi să vă spun că Dumnezeu este iubire, şi că tot 
aşa voiesc să fie şi omul care aude glasul cuvântului Meu care 
vine cu norii. Iubirea Mea nu este ca iubirea omului, ci este 
ca Dumnezeu, şi voiesc să aduc pe pământ vremea când omul 
să înţeleagă că iubirea înseamnă Dumnezeu, şi că de aceea 
am spus Eu că Du mn ezeu este iubire. Iar acum voiesc ca fiin- 
ţa Mea să fie pe pământ ca şi în cer, iubire ca şi în cer pe 
pământ, căci Eu i-am învăţat pe ucenici să ceară peste ei îm- 
părăţia Mea şi voia Mea, care este din Tatăl în Mine, precum 
în cer aşa şi pe pământ. Amin, amin, amin. 


Eu sunt pâinea care se coboară din cer pentru viaţa 
celor ce cred în Mine prin duhul propovăduirii cu care lucrez 
prin cei trimişi de Mine şi nu prin cei ce se duc să facă ceea 
ce Eu nu le-am spus decât ucenicilor care se făcuseră voie a 
Mea pe pământ înaintea Tatălui Meu, Care M-a trimis din cer 
după om ca să-l trag din nou pe om la Tatăl. Eu însumi am 
venit acum după om, căci le-am făgăduit ucenicilor Mei că 
voi veni să fac din nou lumea, să-l fac din nou pe om. Nimeni 
nu poate să facă lucrarea Tatălui decât Fiul Său, pe Care El 
L-a trimis şi pe Care-L trimite. Nimeni nu poate să facă lu- 
crarea Fiului decât ucenicul pe care Fiul îl trimite, precum 
Tatăl L-a trimis pe Fiul, căci Eu nu fac nimic decât voia Tată- 
lui, Care Mă trimite, şi aşa trebuie să facă şi cel pe care Fiul 
îl trimite pentru ca să facă voia Sa, voia Fiului Tatălui. Amin, 
amin, amin. 

O, mamă Fecioară, tu ai făcut voia Tatălui la glasul 
arhanghelului, şi ai făcut voia Fiului, Cel trimis de Tatăl ca să 
ia trup din trupul tău între oameni. Mă aşez cuvânt de sărbă- 
toare pentru naşterea ta pe pământ, mamă. Am strâns în jurul 
ieslei cuvântului Meu pe mulţi care aud glasul Meu cel de la 
sfârşit de timp. îi învăţ pe ei să creadă că Eu sunt trimisul 
Tatălui ca să fac voia Sa pe pământ. Le spun lor că sunt Fiul 
tău, mamă, şi că vin cu sărbătoarea zilei naşterii tale şi ser- 
băm cu cei ce beau din izvorul cuvântului Meu care vine cu 
norii pentru naşterea din nou a lumii, mamă. Eu sunt Mire din 
cer, şi îmi doresc mireasă care să fie biserică a Duhului lui 
Dumnezeu şi a Fiului Său, şi îmi zidesc trup viu în trupul 
celor ce Mă vor de Mire, şi Mă dau lor să Mă bea şi să Mă 
mănânce ca să-i fac asemenea Mie şi să Mă cunoască în ei, 
iar Eu să-i cunosc pe ei şi să cinez cu ei, şi ei, cu Mine, după 
cum şi fac, mamă; şi să Mă arăt lor, precum am făgăduit pen- 
tru cei ce cred în Mine că sunt de la Tatăl. Amin. 

O, fericiţi sunteţi voi, cei ce auziţi chemarea Mea, şi 
crezând în Mine vă adunaţi în jurul glasului Meu chiar dacă 
nu Mă vedeţi. Cea mai mare minune pe care o puteţi face prin 
credinţa din voi este să fiţi asemenea Mie şi să Mă văd în voi, 
iar Eu să vă dau bucuria Duhului Sfânt, Care mângâie, căci El 
este Mângâietorul, pe Care L-am promis ucenicilor Mei când 
M-am suit la Tatăl şi le-am zis lor: «Nu vă voi lăsa orfani. Vă 
voi trimite pe Duhul Sfânt Mângâietorul, Care din Mine va 
lua şi vă va vesti vouă toate câte Eu aud de la Tatăl, căci vă 
numesc prietenii Mei». O, aşa iubeşte Dumnezeu, căci Dum- 
nezeu este iubire, şi tot aşa voiesc să fie şi omul care aude 
glasul cuvântului Meu venind cu norii. Iubirea înseamnă 
Dumnezeu, şi de aceea este scris: «Dumnezeu este iubire». 
Amin. 

O, fii ai oamenilor, voiesc să vă fac fii ai Tatălui şi vă 
dau putere să vă faceţi, căci vedeţi ce fel de iubire v-a arătat 
Tatăl, ca să vă faceţi, şi apoi să vă numiţi fii ai lui Dumnezeu, 
iar Eu să fiu întâi între mulţi fraţi şi să vă uitaţi la Mine aşa 
cum am fost Eu şi să fiţi asemenea Mie, şi tot aşa să şi iubiţi, 
căci vedeţi ce fel de iubire v-am arătat când am venit de la 
Tatăl. V-am dat ca viaţă viaţa Mea, şi nimeni nu Mi-a luat-o. 
Eu însumi Mi-am pus-o, ca iarăşi să o iau. Nimeni n-a luat-o 
de la Mine, ci Eu de la Mine însumi am pus-o. Putere am avut 
ca s-o pun, şi putere am avut ca iarăşi s-o iau, după cum am 
avut porunca de la Tatăl, şi aceasta este iubirea pe care Tatăl 
v-a arătat-o. Amin, amin, amin. 

O Fiule al Tatălui ceresc, şi Fiule al meu! O, 
^ Dumnezeule copil, iubirea Ta este ca iu- 
birea Tatălui. Iubirea Ta îi arată omului că până nu se va naşte 
de sus, din cer, nu va moşteni omul împărăţia cerurilor. Omul 

trebuie să se facă iar copil, căci această iubire a arătat-o Tatăl 
şi i-a dat omului putere ca să se facă fiu al lui Dumnezeu prin 
ascultare, aşa cum Tu ai arătat că faci, Dumnezeule copil. 
Când Te-ai născut din mine, eu eram iubire înaintea Ta, iar 
inima mea erai Tu, Fiule vestit de înger ca să Te naşti din 
trupul meu fecioresc şi să zdrobeşti pe stricătorul şi să-i dai 
iarăşi omului viaţa şi înfierea, să-i dai putere să se facă fiu al 
lui Dumnezeu dându-i lui viaţa, precum Tu ai făcut când 
însuţi Ţi-ai pus-o, ca iarăşi s-o iei. 

O, Fiule al omului îndurerat după om, i-ai arătat 
omului că Ţi-ai dat viaţa, ca iarăşi s-o iei. I-ai arătat ce fel de 
iubire ai avut, ca să iubească şi omul cum Tu ai iubit, ca să-Ţi 
dea omul viaţa, şi iarăşi s-o ia, şi s-o ia din Tine şi să se nască 
de sus, ca să fie moştenitor al cerului, căci fiecare îşi are 
moştenire în cel din care se naşte. Eu, ca o mamă a Fiului Ta- 
tălui Savaot, îi arăt omului izvorul vieţii, taina vieţii lui, 
naşterea lui din Tine, precum Tu eşti născut din Tatăl, ca toţi 
cei ce cred în El prin Tine, să trăiască în Tine; în Tine şi nu în 
ei; ei în Tine, şi Tu în ei, căci aceasta este iubirea pe care Tatăl 
le-a arătat-o când Te-a făcut Fiu al omului, Dumnezeule 
copil. îl chem pe om la Tine, că Tu eşti viaţa omului, şi nu 
este înţelepciune omenească şi care să înţeleagă viaţa Ta în 
om şi viaţa omului în Tine, izvorule al vieţii. 

O, fii ai oamenilor, această poruncă v-a dat-o Fiul meu, 
ca să vă iubiţi unii pe alţii precum El v-a iubit şi nu altfel. El 
Şi-a pus viaţa şi iarăşi Şi-a luat-o, şi aşa v-a învăţat El, şi nu 
este învăţător în afară de El. Aduceţi-vă pe voi înşivă jertfă 
plăcută Lui, căci El S-a umilit ca un Dumnezeu şi v-a învăţat 
iubirea cea fără de păcat, viaţa Lui pe care Şi-a pus-o pentru 
voi, ca iarăşi s-o ia, şi vouă să v-o dea, şi viaţă să aveţi, căci 
El a murit pentru voi şi a înviat din morţi ca să vă dea viaţă. 
O, fii ai oamenilor, sunt două mii de ani de când El a venit 
iubind pe pământ şi a spus că iarăşi va veni. Vine Domnul pe 
pământ cuvânt, cuvânt de Duh Sfânt. Veniţi spre El şi învăţaţi 
duhul mângâierii, duhul vieţii, care se dă vouă ca să moşteniţi 
viaţa, căci Fiul meu această iubire v-a arătat vouă. Această 
poruncă v-a dat Fiul meu, ca să vă iubiţi unii pe alţii precum 
El v-a iubit şi nu altfel, fii ai oamenilor. Amin, amin, amin. 

O mamă, ca un plâns după om este cuvântul 
^ tău, iar locaşul tău este în Mine, mamă. Te 
serbez în zile de nuntă cerească pe pământ şi îmi vestesc ţara 
venirii Mele a doua oară de lângă Tatăl şi îl chem pe om să 
bea din apa vieţii şi să fie viu omul, mamă. 

Te mângâi cu şoapta duhului vieţii, omule. Te chem să 
iei fiinţă, căci am venit de la Tatăl cuvânt pentru naşterea din 
nou a lumii, aşa cum am făgăduit, şi sunt adevărat prin acest 
cuvânt aşa cum am fost prin cuvântul cel de acum două mii 
de ani când am spus tuturor că s-a apropiat împărăţia ceruri- 
lor, iar cei ce au crezut s-au făcut împărăţie a Mea, iar Eu, îm- 
părăţie a lor, căci iubirea îşi are soţii ei, şi Dumnezeu în- 
seamnă iubire. Amin. 

Cântaţi cântarea nunţii Fiului lui Dumnezeu, voi, cei ce 
veniţi la nuntă. Doiniţi doina miresei Mirelui şi învăţaţi de la 
Mine şi de la ea veşnicia Mea cu omul, a cărui împărăţie Eu 
sunt. 

Pace vouă, celor ce aţi venit la izvor! Luaţi Duh Sfânt, 
căci duhul lumii nu are nimic în Mine, şi nici Eu în el. Pace 
vouă! Şi iarăşi vă voi mângâia cu şoapta Mea, cu cuvântul 
mângâierii pentru cei ce iubesc ca şi Mine între pământ şi cer. 
Amin, amin, amin. 

7/20 septembrie 2003 


Sărbătoarea Creştinătăţii Româneşti, ziua a doua 

Fiii oamenilor sunt rodul păcatului, iar fiii lui Dumnezeu sunt ro- 
dul Domnului. Semnul credinţei este grăirea în Duhul Sfânt, Care 
este plata sfinţilor. Sfinţii vor judeca lumea. îngerii căzuţi vor 
căpăta slava cea pierdută. Se binecuvintează fântâna sfântului 
Nicolae pe vatra satului Glodeni. 

Î n a doua zi a sărbătorii Duhul cuvântului Meu vă 
îndeamnă să fiţi sfinţi, să fiţi precum Eu sunt, vă 
îndeamnă să ascultaţi de El, pentru că vi Se dă. V-aţi adunat 
la izvor şi e păcat să plecaţi aşa cum aţi venit. Luaţi Duh Sfânt 
ca să fiţi sfinţi, că plata cea pentru sfinţi este Duhul Sfânt. 
Amin. 

Stau înaintea voastră cu fiii cuvântului Meu. Intru pe 
porţile cuvântului, şi binecuvântată de Tatăl îmi este intrarea 
şi ieşirea, ieşirea şi intrarea, şi binecuvântată să vă fie vouă 
venirea la izvor, şi dacă veţi şi bea din el, vă va creşte ştiinţa 
şi înţelepciunea cea pentru înţelegerea cuvântului Meu care 
vine cu norii ca să-l cheme pe om de la moarte la viaţă, de la 
el la Mine, căci omul este moarte, iar Dumnezeu este viaţă. 
Amin. 

Eu sunt viaţă fără de moarte, şi voiesc voia Tatălui 
Meu, voiesc ca omul să nu mai fie moarte fără de viaţă, căci 
omul se învoieşte în sine cu păcatul, iar plata păcatului este 
moartea. Acum şapte mii de ani, după ce Eu l-am făcut cu 
mâna din lut pe om şi am suflat peste el duh de viaţă ca să Mă 
odihnesc apoi în el, omul s-a smuls din împărăţia Mea şi s-a 
făcut moarte, el şi fiii lui. Fiii omului înseamnă rodul păca- 
tului, iar fiii lui Dumnezeu sunt rodul Domnului, rodul vieţii, 
căci Eu sunt viaţă fără de moarte. Amin. 

în a doua zi de sărbătoare Duhul cuvântului Meu vă 
cheamă să fiţi sfinţi, să fiţi precum Eu sunt, căci i-am spus 
omului acum două mii de ani: «Orice păcat pe care-l săvâr- 
şeşte omul, este în afară de trup, dar cel ce se dedă desfră- 
nării, păcătuieşte în însuşi trupul său», în care-şi ia viaţă pă- 
catul, şi omul devine moarte fără de viaţă. Ucenicii Mei 
luaseră în ei viaţă din viaţa Mea după ce Mi-am dat viaţa pen- 
tru ei ca iarăşi s-o iau şi să le-o dau lor de viaţă şi să fie ei apoi 
cuvântul Meu şi nu al lor, căci cel ce crede în Mine, am spus 
că râuri de ape vii vor curge din pântecele lui, din gura lui 
peste morţi şi peste vii. 

Semnul credinţei este grăirea în Duhul Sfânt. Nu poate 
fi omul numit om credincios, om cu credinţă în Mine dacă nu 
are din el grăire de Duh Sfânt apoi, semnul primirii credinţei 
şi a botezului cu credinţă, că omul în zadar s-a învăţat să se 
boteze cu apă dacă nu a învăţat duhul pocăinţei spre iertarea 
păcatelor, duhul căruia îi urmează grăirea în Duhul Sfânt, ca 
semn al sfinţeniei omului. 

Vă grăiesc vouă de taina sfinţilor, o, fii ai oamenilor! 
Sfinţii se nasc de la Dumnezeu, nu din sămânţă omenească, şi 
sunt fără de spiţă apoi, şi fug de cei ce i-au făcut pe ei, şi fug 
spre Mine, din Care ei s-au născut. O, fii ai oamenilor, e păcat 
să vă mândriţi cu fiii şi fiicele voastre, căci păcatul se naşte 
cu trupul şi îi zice „mamă şi tată" celui ce l-a născut pe el. E 
păcat să vă bucuraţi de bucuria cea fără de Dumnezeu a fiilor 
voştri. E păcat să vă bucuraţi de păcat. Vi-1 dau pildă pe drep- 
tul Iov, care plângea la Mine pentru iertarea păcatelor fiilor 
lui care se adunau şi petreceau, iar el nu se bucura de ei, şi 
plângea la Mine pentru iertarea lor, căci ei petreceau în moar- 
te, nu în bucuria cea de la Dumnezeu, iar când omul petrece 
fără de Dumnezeu, goneşte de lângă el pe îngerii lui Dumne- 
zeu. Veniţi la învăţătura cea cu viaţă în ea, căci învăţătura 




1676 


Cuvântul lui Dumnezeu 


Mea desparte viaţa de moarte, îl desparte pe om de păcat, îl 
desparte de sine ca să Mă ia omul pe Mine de sine al său. 
Omul este din fire ascuns în sine, dar cel ce se dă Mie, se 
leapădă de sine şi Mă ia pe Mine în sine prin omul care Mă 
iubeşte pe Mine în el, şi lucrează din Mine peste om pentru 
venirea omului după Mine şi nu după sine între pământ şi cer. 

O, cât Mă doare că nu a voit şi nu voieşte omul să-Mi 
înţeleagă cuvântul chemării lui la Mine, căci am spus acum 
două mii de ani: «Ce/ ce voieşte să vină după Mine, să se le- 
pede de sine şi să-şi ia crucea şi să-Mi urmeze Mie», ca să 
scape de sine, căci altfel omul nu poate scăpa de sine şi nu 
poate fi ajutat de îngerii lui Dumnezeu, căci omul pizmuieşte, 
cleveteşte, se trufeşte, şi apoi cade prin acestea, iar îngerii cei 
buni nu pot pentru el împotriva răului din el. Am spus că 
împărăţia cerurilor se aseamănă cu zece fecioare, dintre care 
cinci sunt înţelepte, iar cinci, neînţelepte. Cele înţelepte îşi 
adună, iar cele neînţelepte nu-şi adună, ci adorm faţă de ve- 
ghea pe care trebuie s-o aibă, iar veghea nu este decât iubirea 
de Dumnezeu. Nici un om nu poate veghea împotriva păca- 
tului din el decât prin iubire de Dumnezeu şi mereu iubire, 
aşa încât viaţa lui să însemne Dumnezeu şi nu om. 

O, fii ai oamenilor, luaţi din Duhul Meu, şi apoi fiţi 
sfinţi precum Eu sunt sfânt, căci sfinţii vor judeca lumea, şi 
au şi judecat-o, pentru că au biruit-o şi nu mai sunt din lume 
precum nici Eu nu sunt din lumea aceasta. împărăţia cerurilor 
înseamnă îngeri, fie în trup, fie în afară de trup, şi de aceea 
am asemănat-o Eu pe ea cu fecioare, dar omul nici această 
Scriptură a Mea nu a dat s-o înţeleagă, căci omul nu se lea- 
pădă de sine ca să înţeleagă ca Mine apoi. Nici un sfânt nu a 
zis că Dumnezeu întârzie şi că nu Se mai împlineşte cu veni- 
rea Sa, ca apoi să creadă desăvârşit în Mine cel ce se sfinţeş- 
te pentru Mine. Sfinţenia este venirea Domnului la om, şi a 
omului la Mine, căci sfinţii trăiesc în Mine, şi Eu în ei, şi nu 
mai trăiesc ei. Numai cei ce iubesc neştiinţa şi păcatul acesta, 
numai aceia zic că nu mai vine Do mn ul precum a zis că va 
veni, şi nu se tem aceştia de ceea ce zic ei, şi nu se tem de 
Dumnezeu. Sfinţii sunt cu Mine, şi Eu cu ei prin greul Meu 
dintre pământ şi cer după om. O, nu vrea omul să se pregă- 
tească şi să fie adevărat când spune că aşteaptă învierea mor- 
ţilor şi viaţa veacului ce va să fie, iar Eu fără de veste voi 
veni, şi faptele fiecăruia se vor vădi, căci din doi care vor fi 
la ţarină, unul se va lua şi altul se va lăsa, şi din două care vor 
măcina la moară, una va fi luată şi alta va fi lăsată, şi aşa se 
vor descoperi faptele fiecăruia, aşa şi nu altfel. 

O, dacă voi, fii ai oamenilor, aţi vrea să-i ţineţi lângă 
voi mereu pe îngerii Mei, atunci voi aţi fi ca Dumnezeu, aţi fi 
ca Mine, Care ascult de Tatăl, căci cel ce nu ascultă de ni- 
meni, acela se ascultă pe sine şi nu vine după Mine. Plâng 
îngerii Mei că sunt fără de lucru pentru om, căci omul îi alun- 
gă de lângă el cu minciuna, cu clevetirea, cu trufia vieţii, cu 
pofta ochilor, cu iubirea de argint, cu desfrânarea, cu mânca- 
rea şi cu băutura, cu viclenia şi cu toate cu câte omul se iu- 
beşte pe sine, căci omul prin iubirea de sine îi alungă pe în- 
gerii Mei şi nu prin altceva, iar de la aceasta se nasc toate cele 
ce îl despart pe om de iubirea de Dumnezeu, care este paza de 
toată despărţirea de Dumnezeu a omului. 

Voiesc, omule venit la izvorul înţelepciunii, voiesc să 
te învăţ cum să iubeşti viaţa ta. Dacă vrei s-o iubeşti, trebuie 
să ţi-o dai ca iarăşi s-o iei, căci Eu am spus: «Cel ce-şi iubeşte 
viaţa, acela şi-o va pierde, iar cel ce şi-o dă, acela şi-o va lua 
înapoi», că până omul nu moare, nu poate învia, nu pot Eu 
trăi în el câtă vreme trăieşte el în el. Omul îşi hrăneşte trupul 


şi sufletul îngrijindu-le ca să trăiască el în el, dar Eu vă spun, 
fii ai oamenilor, că dacă veţi trăi voi în voi, veţi muri prin 
faptele voastre, fiindcă nu se poate să rămână viu cel ce nu se 
leapădă de sine. Această învăţătură de viaţă, din iubire v-o 
dau, şi cu milă vă chem de la moarte la viaţă, de la voi la 
Mine prin lepădare de sine, ca să puteţi face apoi voia Tatălui, 
Care este în ceruri şi nu pe pământ, şi Eu voiesc să-i trag pe 
toţi la Tatăl, precum am promis când M-am suit la Tatăl că aşa 
voi lucra după ce voi ajunge iarăşi în slava pe care o am de la 
El mai înainte de întemeierea lumii. 

Am venit cuvânt pe pământ ca să-l chem pe om la via- 
ţă, iar viaţa înseamnă sfinţenie şi iubire de Dumnezeu de-a 
pururi, căci unde este viaţă, de-a pururi este, şi nu este ca 
moartea, care nu este veşnică, fiindcă moartea nu va mai fi 
curând, curând, şi vor fi numai sfinţi pe pământ, căci sfinţii 
vor judeca lumea, după cum este scris în Scripturi, şi am zis: 
«Celui ce biruieşte şi celui ce păzeşte până la capăt faptele 
Mele îi voi da lui stăpânire peste neamuri şi le va păstori pe 
ele cu toiag de fier, şi ca pe vasul olarului le va sfărâma, pre- 
cum Eu am luat putere de la Tatăl Meu». 

Când Pavel, apostolul Meu, aşeza cuvântul Duhului 
Sfânt al învăţăturii peste biserică, el spunea: «Au nu ştiţi, 
oare, că noi vom judeca pe îngeri? Cu cât mai mult cele lu- 
meşti vom judeca». 

Voiesc să-i sui înapoi în slava din care au căzut pe 
îngerii care s-au semeţit, şi voiesc prin iubirea omului să fac 
aceasta, prin învierea tuturor să fac aceasta, şi atunci îngerii 
vor fi ridicaţi din căderea lor cea de la început, şi ne vom 
bucura de toată facerea, căci iarăşi toate se fac, şi noi se fac, 
precum este scris. Voiesc să-l învăţ pe om să nu-1 mai facă pe 
duhul rău, şi să facă Duhul Meu în el, şi din el peste om, şi 
atunci îngerii căzuţi din slava Mea vor fi judecaţi, şi vor fi 
apoi ridicaţi la loc prin învierea din moarte a omului. 

Nu vreau, omule, să-Mi fie în zadar moartea Mea de pe 
cruce, şi prin care am biruit moartea ta. Nu vreau să mai fie 
moarte, şi nici tu să nu mai vrei, căci vreau să iau moartea de 
pe pământ, iar când moartea, cel din urmă vrăjmaş, va fi 
biruită, atunci Eu, Domnul, Mă voi odihni de căutarea Mea 
după om şi îi voi da lui viaţa Mea ca să o trăiască pe veci, pre- 
cum Eu, pe vecii sunt. Amin. 

Te serbează cei ce s-au adunat la chemarea Mea în 
grădina întâlnirii Mele cu omul, mamă, iar Noi luăm cântarea 
cea dulce a celor ce au venit la nunta Mea cu mireasa Mea cea 
din români şi pe care Eu o slăvesc cu slava Mea, căci ea Mă 
slăveşte în ea înaintea oamenilor, mamă. E sărbătoare de naş- 
tere a ta, mamă. Cea stearpă a dat naştere Născătoarei de 
Dumnezeu, şi nu se suie la mintea omului cele mai presus de 
fire, lucrate de Dumnezeu pe pământ între oameni, căci omul 
s-a învăţat cu slava cea de pe pământ, cu slavă de la om, sla- 
vă văzută, iar cu slava cea nevăzută nu mai caută omul, ma- 
mă. Tu te-ai născut din femeie steaipă pentru că Dumnezeu 
te-a născut, iar cuvântul cel pentru naşterea ta şi a Mea a fost 
rostit la facerea omului când Dumnezeu a rostit peste strică- 
torul firii şi a zis: «Duşmănie voi pune între tine şi între feme- 
ie, între sămânţa ta şi sămânţa ei; aceasta îţi va zdrobi capul, 
iar tu îi vei înţepa călcâiul». 

Omul nu vrea să se suie cu mintea sa spre cele mai 
presus de fire, mamă, căci omul este prea mic, în timp ce se 
face mai mare ca Dumnezeu neprimindu-L peste el, mamă. 

O Fiule scump şi preaiubit al Tatălui şi al 
^ meu, lacrima Ta după om se va sfârşi cu- 
rând, căci Duhul şi mireasa îţi zic: „Vino!“, iar cel ce aude 

glasul Tău din grădinile Tale în care cobori cuvânt acum, la 
sfârşit de timp, să zică şi aceştia: „ Vino!“, căci Tu zici şi îi 
chemi pe cei însetaţi să vină, iar cel ce voieşte să ia în dar apa 
vieţii, să o ia, Fiule scump. Această apă în dar se dă, căci Tu 
o dai, şi Tu eşti Cel preascump în cei ce Te gustă, şi de aceea 
eşti Tu frumos pe chipul celor ce Te iubesc aşa cum Tu îi 
înveţi pe ei. 

Aduc mulţumire pentru darul inimilor care cu umilinţă 
îmi cântă cântare pentru sărbătoarea naşterii mele şi le dau în 
dar viaţa Ta, Fiule al vieţii care va să fie veşnic pe pământ şi 
peste om. Le dau darul credinţei sfinte, ca să Te dorească şi 
să fie sfinţi pentru slava Ta şi a lor. Le dăm cuvântul Tău care 
cheamă omul de la moarte la viaţă, şi le dăm darul iubirii de 
Dumnezeu, care poartă în el temerea de Dumnezeu, începutul 
înţelepciunii omului, şi atunci vor cunoaşte că Tu i-ai iubit, 
pentru că Tu Te-ai sfinţit pe Tine însuţi, ca să fie ei sfinţiţi 
întru adevăr şi să vadă slava Ta pe care o ai de la Tatăl, şi să 
vadă că Tatăl Te-a iubit pe Tine mai înainte de întemeierea 
lumii. Fiule scump, şi vor cunoaşte ei că Tu ai făcut lumea. 
Amin. 

Luaţi din pacea inimii Fiului meu iubit, pe Care Tatăl 
mi L-a dat ca să vi-L dau. Luaţi viaţă din viaţa Lui. Acest dar 
vi-1 dau pentru darul inimii voastre, pentru prăznuirea naşterii 
mele între oameni şi a Fiului meu iubit, întru Care Tatăl a 
binevoit. Eu, ca o mamă a Fiului Tatălui, vă prind şi vă cu- 
prind la piept şi vă alăptez cu Fiul meu, Care este Cuvântul 
Cel de la prima facere a lumii şi Cel de la înnoirea facerii, la 
sfârşit de timp. Sfinţiţi-vă pentru venirea Lui, căci îl veţi 
vedea cum vine şi cum este, aşa cum numai cei asemenea Lui 
îl văd. Sfinţiţi-vă, ca să nu fiţi judecaţi, ci să judecaţi lumea 
pe care sfinţii o vor judeca, precum este scris în Scripturi. 

Pace vouă! Vă spun ca şi Fiul. Pacea Lui v-o dau vouă, 
precum vă dă El, nu precum vă dă lumea. Aduceţi-vă Lui 
jertfă de iubire, căci El este Mire şi îşi doreşte mireasă. 
Faceţi-vă mireasă a venirii Fiului meu, şi apoi bucuraţi-vă, că 
plata voastră multă este în ceruri şi aşteaptă s-o luaţi dacă veţi 
sta în duh de mireasă a Fiului meu. Amin, amin, amin. 

O miriade de miriade stau heruvimii şi se- 
rafimii şi toţi îngerii slavei în toată grădina 
sărbătorii, mamă. l-aş face pe toţi cei adunaţi să le simtă slava 
şi să le vadă lucrarea, dar cei ce voiesc să vadă, să se sfin- 
ţească pentru slava celor ce nu se văd, mamă, şi apoi o vor 
vedea pe ea, căci cele ce se văd sunt trecătoare, iar cele ce nu 
se văd sunt şi vor rămâne pe pământ în chip văzut, după cum 
ele sunt. Amin. 

Mă slăvesc pe Mine cu voi înaintea Tatălui, copii ai 
cuvântului Meu, că M-am aşezat în voi şi cu voi înaintea 
celor ce au venit la izvorul înţelepciunii cuvântului lui Dum- 
nezeu. Vă dau harul întreit pentru aşezarea pe vatra sătuţului 
cuvântului Meu a fântânii sfântului Nicolae, ocrotitorul necă- 
jiţilor şi al lipsiţilor. Mi-a fost milă de cei fără de apă, şi le 
vedeam trupul sub sarcină aducând din vale în deal apă cu 
cobiliţa. Am pus milă în voi şi v-am spus să aşezaţi pe calea 
aceasta fântână, fiilor, şi cruce de odihnă a sufletelor şi a tru- 
purilor care ostenesc de cale, şi băncuţă de stat pe ea, toate 
aşezate frumos, ca într-un staul îngrădit şi frumos de privit. 
Iar pentru osteneală vă voi ajuta să puteţi înmiit şi să lucraţi 
şi să miluiţi pe omul necăjit de sarcinile lui, fiilor, ca să-l fac 
dator pe el cu iubirea de Dumnezeu, cu dorul şi cu darul cre- 
dinţei sfinte, care-1 face sfânt pe om la duh, la suflet şi la trup. 

Fântâna sfântului Nicolae, arhiereu după rang şi pu- 
ternic miluitor al celor săraci care Mă iubesc cunoscându-Mă 


prin propovăduire, acest dar îl binecuvintez prin voi, cei unşi 
ai Mei peste vremea aceasta, şi îl dăm sătenilor, fiilor. 

Acum, pace vouă, şi pace lor, celor ce cu dor s-au 
strâns să cinstească pe mama Mea Fecioară şi pe Dumnezeu 
Cuvântul, Fiul ei! Eu sunt Cel ce sunt, şi Mă fac pe pământ 
cuvânt şi vin pe şoaptă de vânt în a doua zi de sărbătoare, ca 
să-i învăţ pe cei adunaţi la izvor, căci sunt învăţător. împă- 
răţia cerurilor se învaţă, şi apoi se ia, şi apoi se trăieşte, şi apoi 
se înmulţeşte din om în om, şi este fără de început şi fără de 
sfârşit în cer şi pe pământ, şi voiesc s-o cunoască omul şi s-o 
trezească în el, căci omul a fost făcut de Dumnezeu pentru ca 
să fie sfânt pe pământ. 

O, fiilor scumpi care Mă purtaţi cu cuvântul spre 
oameni, să-i spuneţi omului că omul a fost făcut de Dum- 
nezeu pe pământ pentru cer şi nu pentru pământ. Iată taină vă 
spun vouă: cerul a fost făcut pentru pământ, şi pământul pen- 
tru cer, iar omul a fost aşezat între pământ şi cer la facerea lui. 
Daţi-vă cu cuvântul Meu oamenilor şi spuneţi-le lor că Eu 
sunt chipul vostru, duhul vostru, şi să Mă ia de la voi şi să Mă 
aibă oamenii de împărăţie a lor. Amin. 

Pace vouă! Aţi ostenit mult de Mi-aţi aşezat sărbătoare 
între Mine şi om. Vă pecetluiesc mereu cu putere şi vă pun pe 
frunte pecetea Mea: Tatăl, Fiul şi Duhul Sfânt, că acest nume 
v-am pus Eu pe frunţi, ca nimeni să nu poată împotriva 
voastră, ci numai Eu să pot peste voi şi din voi, căci scris este 
despre cei ce biruiesc şi păzesc până la capăt faptele Mele: 
«Le voi da lor stăpânire peste neamuri şi le vor păstori pe ele 
cu toiag de fier, şi ca pe vasul olarului le voi sfărâma, şi 
iarăşi viaţă le voi da», viaţă din viaţa Mea le voi da. Amin, 
amin, amin. 

8/21 septembrie 2003 

Sărbătoarea Creştinătăţii Româneşti, ziua a treia 

Orice poveste de iubire are o nuntă apoi. Umilinţa şi iubirea este 
haina de nuntă pentru cel ce se căieşte de relele lui. Cel ce nu are 
minte, nu are lepădare de sine. Sfinţenia se naşte din umilinţă. 

Î n a treia zi a întâlnirii Mele cu omul, Eu, Domnul, 
Păstorul Cel tainic, îmbrăcat în cuvânt şi venind 
pe vânt, pecetluiesc cu pecetea veşniciei sărbătoarea cea pen- 
tru cinstirea mamei Mele, şi cu dulce cuvânt slobozesc pentru 
cale pe cei ce au venit şi venind au băut din apa slavei cuvân- 
tului Meu care vine cu norii şi cu vântul. Pe aripi de vânt îmi 
port cuvântul spre ieslea lui, şi aşa vin; şi când vin, cinez cu 
cei ce au putere să creadă că Eu sunt Cel ce sunt, şi sunt cu- 
vânt peste pământ. Amin. 

Puţini din cei mulţi, câţi sunt pe pământ, îşi lasă păca- 
tele şi grijile ca să vină şi să poposească la sărbătorile nunţii 
Mele de la sfârşit de timp. Orice poveste de iubire are o nuntă 
apoi, dar la nunta Fiului de împărat, împăratul fiind Tatăl 
Savaot, puţini vin. El îi cheamă pe toţi, dar ei nu vin. Acum 
două mii de ani am spus: «împărăţia cerurilor asemănatu-s-a 
unui împărat care a făcut nuntă fiului său, şi care şi-a trimis 
slugile ca să cheme pe cei poftiţi la nuntă, dar ei n-au voit să 
vină. Şi a trimis iarăşi, alte slugi după ce a pregătit ospăţ 
bogat. Şi slugilor le-a zis: „ Spuneţi celor chemaţi: Veniţi la 
nuntă! “. Dar cei chemaţi, prinşi de grijile vieţii, n-au fost 
vrednici să vină, şi împăratul i-a chemat pe cei de la răs- 
pântii, răi şi buni, iar masa nunţii s-a umplut». 

O, copii trudiţi pentru slava zilelor nunţii Mele cu voi! 
Cât ar fi omul de vinovat, umilinţa şi iubirea îl pot îmbrăca pe 

el în haina nunţii când el vine la chemarea care i se face. Dar 
cei chemaţi şi tot chemaţi şi care nu au timp de Mine, aceia 
sunt legaţi de mâini şi de picioare în întunericul cel din afară 
şi nu pot vedea pe întuneric slava Celui ce-i pofteşte pe ei la 
nuntă, şi iată, mulţi sunt chemaţi, dar puţini sunt aleşi, fiindcă 
omul nu se mai teme să petreacă în moarte, nu mai caută să 
se scoale din ea, căci nu o vede, fiindcă şi ea stă tainic cu 
omul, că altfel omul n-ar sta în ea şi cu ea. Eu însă, prin voi, 
care-Mi sunteţi mireasă împodobită, îi arăt omului faţa morţii 
care-1 învăluie pe el şi îi arăt că voi lua moartea de pe pământ 
şi va rămâne omul cu ceea ce şi-a agonisit, şi atunci va vedea 
că viaţa lui a fost moarte fără de viaţă, căci omul se învoieşte 
în sine cu păcatul, iar plata păcatului este moartea. învăţătura 
Mea desparte viaţa de moarte, îl desparte pe om de păcat, dar 
cel ce nu vrea să lase păcatul, acela nu vede moartea şi nu 
vine când îl chem la viaţă când îl chem la nuntă ca să cineze 
şi să vadă apoi slava celor ce nu se văd şi care aşteaptă după 
om spre ea. Glasul Meu cheamă omul de la moarte la viaţă, 
de la el la Mine, dar numai el se mai poate scăpa, că fără voia 
lui, omul nu este bun pentru Dumnezeu şi pentru viaţa lui cu 
Dumnezeu. E prea fără de minte omul, e prea de pe pământ, 
iar Eu păţesc cu omul ca şi acum două mii de ani când, după 
ce mulţimile mergeau după Mine de-Mi auzeau glasul, tot 
atât de mulţi alunecau înapoi întru cele ale lor, căci faptele 
omului se ţin după el câtă vreme omul nu ştie să vină la Mine 
prin lepădare de sine. Cel ce nu are minte nu poate să se 
lepede de sine, şi de aceea nu vine după Mine ca să-i dau 
viaţă şi din belşug să-i dau. Şi iată ce spun: toţi cei chemaţi, 
toţi cei poftiţi la nunta Mea, şi care nu voiesc să vină, aceia 
sunt fără de minte şi nu ştiu să-şi facă lepădare de sine ca să 
vină după Mine, după viaţă să vină. Eu însă acum două mii 
de ani am spus: «Vine vremea când morţii vor auzi glasul 
Fiului lui Dumnezeu şi vor învia», ba chiar şi cei din mormin- 
te îl vor auzi şi se vor scula la porunca Sa şi vor purta după ei 
faptele lor. 

O, poporul Meu mireasă, am pus în mijlocul tău rân- 
duială pentru ajutorul celor ce au plecat în morminte fără 
haină de nuntă. Te-am învăţat să faci pocăinţă pentru om până 
ce ajungi cu ea la începutul omului, ca să pot da mâna celor 
din morminte şi să se scoale prin mijlocirea ta, adusă pentru 
ei înaintea Mea. Trudeşte, fiule, şi pentru toată firea să tru- 
deşti, căci dacă omul înviază, şi firea va lua pe ea haina ne- 
stricăciunii, haină rămasă în cele ce nu se văd şi care aşteaptă 
să se arate fiii lui Dumnezeu, cei care în trup vor primi slava 
nunţii Fiului de împărat, Care vine cu norii ca să dea fiecăruia 
după cum este fapta sa. 

Acum să-i slobozim pe cei ce au poposit în grădina 
întâlnirii şi să le dăm să ducă cu ei umilinţa iubirii de Dum- 
nezeu, căci cel ce nu-L iubeşte cu umilinţă pe Dumnezeu, 
acela nu pătrunde puterea iubirii şi nu rămâne în ea. Dar Eu 
le spun lor: rămâneţi în iubirea Mea. Iubirea Mea este plină 
de umilinţă. Duhul umilinţei îl ţine pe om în iubire, îl ţine să 
nu cadă din iubire. 

O, fii ai cuvântului Meu, o, copii trudiţi de dorul Meu 
după om, spuneţi-le celor ce au stat la masa cuvântului Meu, 
spuneţi-le din partea Mea: de Mă iubiţi, păziţi poruncile 
Mele, păziţi legea vieţii. Ea este sfinţenia cea plină de umi- 
linţă, şi aceasta se face iubire şi se face sălaş al Meu în om. 
O, dacă tu, omule, nu ai în tine sfinţenia, faptele tale sunt 
vina. Fă, dar, fapte vrednice de pocăinţă şi caută să faci tot 
ceea ce te mântuieşte de păcat, până ce păcatul va muri, iar tu 
vei trăi. Nu uita însă că iubirea cea plină de umilinţă şi de 


credinţă şi de căinţă a faptelor moarte este viaţa care-Mi place 
Mie în om, căci ce folos ar lua omul dacă şi lumea toată ar 
câştiga, iar sufletul şi l-ar pierde în ea? Sfinţenia înseamnă 
mintea cea plină de Duhul lui Dumnezeu de-a pururi şi în- 
seamnă legea vieţii şi eliberarea de sine a omului. Cel ce nu 
ştie să se lepede de sine, acela să înveţe şi să ia de la învăţător, 
şi altfel să nu înveţe lepădarea de sine, căci dacă omul se 
învaţă tot din sine, nu este lepădat de sine ca să poată veni de 
la el la Mine. Omul este moarte, iar Dumnezeu este viaţă. Să 
se îmbrace în Dumnezeu omul, şi să fie umilit ca Dumnezeu 
şi nu ca omul, căci Dumnezeu este sfânt, iar sfinţenia se naşte 
din umilinţă, şi una pe alta se nasc acestea în omul care se 
îmbracă în Dumnezeu. Amin. 

Slobozim pentru cale pe cei ce au venit la chemarea 
Mea, iar voi, copii trudiţi, faceţi această trudă cu iubire, căci 
Tatăl atât de mult a iubit lumea, că pe Mine, Unicul Său Fiu, 
M-a dat să mor pe cruce, ca tot cel ce crede în Mine după 
învierea Mea să nu mai moară, ci să aibă viaţă veşnică, viaţă 
din viaţa Mea să ia şi să aibă, şi s-o ia şi s-o dea şi iarăşi s-o 
ia, precum Eu Mi-am pus viaţa şi iarăşi Mi-am luat-o. Amin, 
amin, amin. 

9/22 septembrie 2003 

Praznicul înălţării sfintei cruci 

Suferinţa îl încununează pe cel ocrotit şi slăvit prin ea. Tot ce nu 
înseamnă lucrul Duhului Sfânt, se numeşte desfrănare. Să nu tră- 
iască omul în sine, ci cu Hristos în el. Mulţi au crezut şi cred, dar 
nu-I pregătesc Domnului calea. Nimeni să nu stea fără de îngerii 
care păzesc viaţa. 

F ace şi linişte şi odihnă sufletelor şi duhurilor şi 
trupurilor voastre, că dacă Eu, Domnul, nu v-aş 
da, voi nu aţi avea, dar Eu am mereu grijă de voi, numai să 
aveţi şi voi de Mine, copii ai poporului Meu. Amin. 

Cobor cu zi de sărbătoare în cuvânt şi aducem slavă, 
cinste şi închinăciune crucii care M-a purtat spre înviere, 
fiilor, căci suferinţa este slava omului, fiindcă ea îl ocroteşte 
în Dumnezeu până ce Domnul îi dă lui cununa ei. Amin. 

L-aş învăţa pe om învăţându-vă pe voi, că altfel nu-1 
pot învăţa, fiindcă greu mai vine omul la fântâna învăţăturii, 
care este una, şi al cărei izvor este Dumnezeu, şi este viaţa, 
fiilor. Viaţă înseamnă lumină, şi de aceea am spus Eu uce- 
nicilor Mei: «Umblaţi în lumină câtă vreme este lumina cu 
voi, căci Eu sunt Lumina lumii». Le-am spus să lucreze câtă 
vreme este ziuă, că vine noaptea, când nimeni nu poate să 
lucreze. Noaptea este necredinţa care-L împiedică pe Dum- 
nezeu şi pe omul lui Dumnezeu să lucreze, iar Eu, cât am stat 
între oameni pe pământ, am fost Lumină a lumii şi am spus: 
«Câtă vreme sunt în lume, Lumină a lumii sunt». 

L-aş învăţa pe om să caute să înţeleagă taina lui Dum- 
nezeu şi să caute el să fie de sprijin Mie, aşa cum au fost 
ucenicii Mei, care erau curaţi, în afară de Iuda, prin care Eu 
i-am arătat omului ce înseamnă să stea omul lângă Mine în- 
chis în sine, ascuns în sine. Eu şi pe Cain am voit să-l ajut să 
nu facă fapta rea pe care inima lui îl îndemna s-o facă din 
pricina duhului invidiei care s-a ascuns în om încă de la în- 
ceputul lui. I-am ieşit lui Cain în cale şi înainte de a face fapta 
cea de moarte, şi după ce el a făcut-o, şi i-am arătat că nu se 
poate ascunde de Dumnezeu, şi că cel ce se ascunde săvâr- 
şeşte răul apoi. I-am spus şi lui Iuda prin cuvinte tainice, şi 
Mi-am făcut datoria pentru viaţa lui, dar cel ascuns în sine, cu 

greu se pocăieşte, iar Eu voiesc să-l învăţ pe om să stea cu 
inima în mână, nu în piept, ca să-l pot ajuta pe el prin cei în 
care Eu stau Lumină a lumii, aşa cum am stat prin prooroci. 

Iov era prooroc, şi de aceea îi judeca pe învăţători 
atunci când el a fost încercat de Dumnezeu, dar Domnul l-a 
slăvit pe el, căci el era drept în Dumnezeu faţă de cei ce erau 
ei în ei drepţi şi nu în Dumnezeu, loan Botezătorul a fost 
prooroc şi a fost stârpit dintre oameni pentru că el a spus celor 
mari păcatul lor. Samuel, ales în locul celor ce nu iubeau pe 
Dumnezeu din pricina iubirii de sine prin care ei se desfrânau, 
a fost prooroc mare şi a uns pe regi şi pe prooroci, căci eram 
în el Lumină a lumii, şi aşa lucrez Eu prin cei în care Lumină 
a lumii sunt. O, dacă omul ar asculta de aceştia, l-aş scăpa pe 
om de desffânare, căci tot ceea ce face omul în afară de lucrul 
Duhului Sfânt peste el şi peste altul, se numeşte desffânare şi 
este desffânare, dar nu mai are cine-i spune omului taina lui 
Dumnezeu, care se ascunde în Dumnezeu cu tot cu cei ce o 
poartă pe ea. Eu M-am ascuns de toţi când am mâncat cu uce- 
nicii cina, şi ea a fost o taină, cina cea de taină, căci n-am 
putut să Mă dau celor ce nu credeau că Eu sunt de la Tatăl 
venit, şi că Fiul Tatălui sunt. Dar şi acolo, la cina cea de taină, 
a fost între ei om ascuns în sine şi pe care am voit să-l trag 
spre pocăinţă, măcar după ce am fost pus pe cruce ca să mor 
pe ea, şi prin ea să-i trag pe toţi la Tatăl, prin milă şi iubire de 
Dumnezeu. Iuda însă n-a mai venit să se împace cu Mine, şi 
nu Mi-a făcut bine dacă a făcut aşa. Din această pildă omul 
trebuie să înţeleagă că nu este bine să-i fie frică de Dumnezeu 
pentru faptele sale, ci e bine să-i fie frică să le facă, şi e bine 
să fie înţelept în Dumnezeu omul, căci ffica de Dumnezeu 
este început de înţelepciune în om, şi este început de Dum- 
nezeu, şi este Dumnezeu apoi în om, şi iată taină nepricepută 
de om, de nu fuge omul spre ea între Mine şi el. 

Cina cea de taină trebuie ascunsă numai de vrăjmaşi, 
dar nu şi de Dumnezeu, şi de aceea ea nu trebuie pusă între 
Mine şi om înaintea vrăjmaşilor, ci trebuie să fie tainică şi cu 
duh de pocăinţă şi de iubire de Dumnezeu luată, căci omul 
care umblă cu Dumnezeu, nu trebuie să se ascundă de Dum- 
nezeu, ci numai de vrăjmaşii lui Dumnezeu, care le fac cruce 
celor ce iubesc pe Dumnezeu împotriva iubirii omeneşti de pe 
pământ. Crucea este isprăvirea cu păcatul, iar cei ce nu au 
ajuns să urască păcatul, nu iubesc crucea, nu iubesc învierea 
prin cruce. Eu însă l-aş tot învăţa pe om să caute să înţeleagă 
taina lui Du mn ezeu aşa cum Eu i-am învăţat pe ucenicii Mei 
s-o înţeleagă. Nici ei n-au crezut în Mine atât cât trebuia să 
înţeleagă, dar după ce Eu am înviat prin cruce, au primit ei 
prin ea darul credinţei sfinte şi s-au dus şi M-au dat celor ce 
au avut puterea să creadă şi să iubească apoi viaţa cea de la 
Dumnezeu şi nu cea de la părinţii lor cei după trup. 

O, de M-ar primi omul când Eu îi ies în cale pentru 
curăţirea inimii lui şi pentru ca să înveţe să umble în lumină 
apoi. Eu aş avea atunci pe mulţi, aşa cum l-am avut pe loan 
Botezătorul, şi mulţi Mi-ar pregăti calea. O, mulţi au crezut 
în Mine prin acest cuvânt, şi mulţi au venit aşa cum au ştiut 
ei să vină, dar aceştia nu Mi-au şi pregătit calea, iar cine nu 
Mi-o pregăteşte, acela Mi-o încurcă, la fel ca şi cel ce nu ştie 
să se folosească de ea umblând în lumină pe ea şi nu în întu- 
nericul care-i ascunde faptele. Cel ce-Mi pregăteşte calea, 
Mi-o pregăteşte spre el, nu spre altul, cum fac mulţi care dau 
să vină să Mă audă, şi apoi iau aceştia şi se duc să dea la alţii 
fără ca Eu să-i trimit să facă aceasta. Eu când i-am trimis pe 
ucenici să Mă vestească în toată lumea, i-am făcut mai întâi 


să-Mi pregătească spre ei calea, ca să-i pot face pe ei mai întâi 
după chipul şi asemănarea Mea, căci cine nu ia de la Mine 
după cum este acest luat, acela nu are, şi dacă nu are, nu are 
ce să dea altuia, şi acela se dă pe sine, nu pe Mine. Nici un 
ucenic chemat de chemarea Mea dacă nu vine să-Mi pregă- 
tească spre el calea mai întâi, acela nu-Mi poate pregăti calea 
venirii Mele. 

I-aş învăţa pe toţi oamenii de pe pământ să ştie să Mă 
primească şi să se dea Mie apoi, cu bună voia lor, căci cel ce 
nu-Mi dă inima, în zadar stă în preajma Mea în chip văzut de 
om. Cei ce sunt lumina lumii, aceia sunt cei ce stau în lumină 
cu toate cele din ei şi din aproapele lor şi din Mine, aşa cum 
Eu v-am învăţat pe voi taina de prooroc al lui Dumnezeu. 

Cel ce are nevoie de facere, acela vine spre cel ce-1 
face pe om cu Duhul şi cu cuvântul Meu, şi numai apoi cu 
Trupul Meu, căci dacă cuvântul Meu nu este cu duhul lui, nu 
este nici venirea Mea cu omul, şi apoi Trupul Meu cu trupul 
lui, unul cu altul, pentru facerea omului, din Dumnezeu fa- 
cere, şi ca să fie apoi omul după chipul şi asemănarea Mea. 

Evanghelia Mea nu trebuie dată oamenilor de către 
oricine, căci Eu nu aşa am lucrat cu ea când am dat-o. Am 
dat-o ucenicilor Mei după ce am împlinit-o şi după ce i-am 
împlinit pe ei în Mine şi în ea. Şi după ce le-am dat-o, numai 
după aceea i-am trimis şi i-am numit trimişii Mei. De atunci 
încoace prea mulţi au dat să dea Evanghelia Mea fără de tri- 
miterea Mea, iar azi şi mai mulţi care nu o împlinesc pe ea şi 
care nu se jertfesc pentru ea, o iau şi dau s-o dea oamenilor, 
de care nu se prinde Evanghelia Mea aşa cum nu se prinde de 
cei ce dau s-o dea pe ea oamenilor. Eu M-am ascuns cu cina 
cea de taină între ucenicii Mei care umblau cu Mine, şi altfel 
ei nu mai umblau, şi a rămas atunci pildă dintre ei cel ce nu 
umbla numai cu Mine, ci umbla şi cu vrăjmaşii Mei cărora le 
spusese el taina Mea cu ei, dar aceia erau farisei, erau vrăj- 
maşi, fiindcă iubeau iubirea de sine şi nu pe Dumnezeu. 

O, cel ce nu iubeşte crucea, acela nu are de unde să 
înveţe jertfa cea plăcută Mie cu inimă smerită şi cu lumină 
prin jertfa. Am venit Eu însumi ca să Mă vestesc, căci cel ce 
vesteşte, trebuie să se jertfească, şi aceasta să însemne Evan- 
ghelie vestită, aşa cum şi ucenicii Mei au vestit-o. Mă uit pes- 
te pământ la omul care se apucă să dea oamenilor Evanghelia 
Mea, Mă uit că aceştia nu ştiu să fie Evanghelie a lui Iisus 
Hristos, viaţă a Mea între oameni, cină tainică între Dumne- 
zeu şi om, cruce la care să se închine omul care se căieşte de 
păcatele sale ca să găsească apoi iertarea lor cea de la Mine 
prin cei ce sunt ei înşişi cu viaţa lor lumină a lumii aşa cum 
am fost Eu, învăţătorul ucenicilor Mei. Crucea este viaţă pli- 
nă de lumină pe calea Mea cu omul, pe calea omului cu Mine. 
Crucea este inima omului care merge cu ea afară din el înain- 
tea Mea, iar omului nu trebuie să-i fie teamă de Dumnezeu 
când e vorba de venirea lui spre Mine cu inima din el. O, nu-i 
este bine fără Dumnezeu omului, şi mult aş vrea să Mă 
câştige omul de Mântuitor al său, iar Eu să-l câştig pe el de 
odihnă a Mea şi de lucrare a Mea peste el şi din el. Amin. 

Mergeţi, fiilor, şi luaţi masă frăţească şi prăznuiţi cu 
duhul şi cu sufletul şi cu trupul crucea care a luat fiinţă din 
fiinţa Mea, şi cântaţi cântările crucii, şi Eu iarăşi voi aşeza în 
carte învăţătura zilei acesteia, căci sunt învăţătorul Cel venit 
de la Tatăl ca să învăţ lumea şi să fiu Lumina ei, şi ea să vadă 
lumina Mea de peste voi, învăţătura Mea care-1 trage pe om 
din sine ca să umble după Mine, să-şi ia crucea şi să umble ca 
Mine şi nu ca el, iar Eu să-i văd crucea, să-i văd viaţa când el 

Cuvântul lui Dumnezeu 


Mi-o dă, şi apoi să i-o fac ca pe a Mea, ca să poată el cu drag 
să caute spre Mine, căci omul pentru faptele lui rele dă să se 
ascundă şi să nu vină spre venirea Mea după el, dar el poate 
să se facă curat şi să înveţe duhul umilinţei, Duhul Meu cu 
Care am stat în faţa omului ca să ia omul pilda vieţii Mele şi 
să se lepede de sine şi să Mă ia pe Mine în el, şi apoi să stea 
în iubirea Mea, şi să fie şi el iubire, precum Eu sunt. Iar cel 
ce are nevoie de facere nouă, acela vine mereu spre cel ce-1 
face pe el cu Duhul şi cu cuvântul Meu, şi cu acela Eu cinez 
până ce el se face casă a Mea, şi apoi Mă vede precum sunt, 
ca să fie şi el precum sunt Eu. Amin, amin, amin. 

* 

O poporul Meu, e prea ziditor cuvântul Meu de 
^ peste tine, e prea făcător de om şi de viaţă în 
om. Pe el trebuie să-l mănânci şi să-l iubeşti şi să-l cauţi ziua 
şi noaptea, în vreme de bucurie, în vreme de încercare, şi să-l 
pui pe masă frăţească mai mult decât pâinea cea pentru fiinţă, 
poporul Meu. 

O, Ierusalime, în mijlocul tău trebuie să meargă înain- 
tea ta şi în urma ta, la orice lucru, la orice stare, cuvântul 
Meu, toiagul de care trebuie să te sprijini tu, şi ca să te păsto- 
rească el, poporul Meu. O, ai grijă de tine, şi ai grijă de cei 
care Mă dau ţie cuvânt şi trup, căci cuvântul Meu este hrana 
ta şi viaţa ta şi viaţa Mea din tine. Cuvântul Meu sunt Eu, Cel 
tainic în mijlocul tău, iar tu eşti cel ce trebuie să-Mi dai viaţă 
în mijlocul tău. Amin. Tu trebuie să Mă trăieşti pe Mine în 
tine. Tu nu trebuie să trăieşti tu în tine, fiule îmbucăturit cu 
viaţa cuvântului Meu. 

O, te-am învăţat să te faci şi tu cuvânt atât cât eşti şi 
faci şi grăieşti în tine, dar cei ce sunt în mijlocul tău poartă a 
Mea spre tine şi poartă a ta spre Mine, nu-şi mai află starea 
de a sta cu tine înaintea Mea, şi aceasta este durere pentru 
îngerii Mei şi pentru Mine, Care plâng de mila îngerilor tăi 
care aşteaptă faţa Mea, poporul Meu. Eu în toată vremea 
învăţăturii Mele de peste tine te-am învăţat să ai grijă de cei 
ce Mă poartă spre tine şi de cei ce te poartă spre Mine şi să 
nu ai o mai mare grijă ca grija aceasta care-ţi dă viaţă ţie 
înaintea Mea. Citeşte în Scriptură şi vezi cât aşteaptă îngerii 
Mei să vadă faţa Mea, iar tu ai rânduială pusă de Mine în 
mijlocul tău şi voiesc ca tu să fii tare de îngeri şi să petreacă 
îngerii Mei înaintea Mea cu viaţa ta, fiule al poporului Meu. 
îngerii au nevoie de ochi şi de gură şi de gândire şi de iubire 
de pe pământ spre cer, ca să poată avea ei lucrare de pe pă- 
mânt şi să vină cu ea la Mine şi să vadă faţa Mea. Dar pentru 
aceasta trebuie ascultare de rânduiala Mea, ca să stea inima ta 
în mâna Mea mereu, cu toate din ea, poporul Meu. Cea mai 
mare grijă, aceasta ar trebui să-ţi fie, că astăzi e pus pe mare 
lucrare duhul cel potrivnic biruinţei Mele ca să te ia pe tine 
dinaintea Mea şi ca să te vadă el şi ca să te ascundă el de la 
faţa Mea, şi apoi Eu să trag din greu pentru paza ta de toată 
primejdia rea. Cel ce este cu Dumnezeu, acela trebuie să în- 
veţe bine această orânduială şi să fie creştin apoi prin orân- 
duiala aceasta, că prea puţini sunt dintre cei ce-şi zic creştini 
pe pământ şi ca să mai şi înţeleagă cum înseamnă legătura 
creştinului cu Dumnezeu. Eu, Domnul, am pierdut mult po- 
por din pricină că el nu a ştiut cum este statul omului înaintea 
Mea. Nimeni nu poate sta prin sine înaintea Mea, dar puţini 
cred aceasta pe pământ, şi de aceea s-au împrăştiat mulţi 
căutând în fel şi chip spre Dumnezeu, dar statul omului înain- 
tea Mea nu are de unde să-l înveţe omul decât de la Mine, şi 


fericit este cel ce crede cuvântul Meu din zilele acestea, căci 
prin el Eu îl învăţ pe om să fie, iar cel ce este, este cel ce stă 
înaintea Mea cu toată viaţa sa, aşa cum Eu v-am povăţuit pe 
voi să fiţi, şi să ştiţi cum să fiţi. Amin. 

Cel ce este, este cel ce stă înaintea Mea, iar acest stat, 
cu greu l-ar învăţa omul, căci omul este departe de Mine şi stă 
prea mult în sine, de nu-1 ştie nimeni, de nu-1 ştiu îngerii Mei 
pentru ca să-l aducă pe el înaintea Mea. Cel ce stă în mâna 
Mea nu poate sta prin sine dacă nu se dă celui ce-1 aduce 
înaintea Mea. Această rânduială creştinească nu poate s-o 
îmbrăţişeze omul ascuns în sine şi nici n-o poate învăţa, căci 
adevăratul creştin este cel cu totul văzut în afara sa, şi pe 
acela nu-1 poate învinui duhul rău, duhul cel ascuns în şinele 
omului. Eu am pierdut mult, mult popor din pricină că nu a 
avut de unde să înveţe statul omului înaintea Mea. 

Cel ce nu este păzit de îngerii Mei, este cel ascuns în 
sine. Cel ce nu se aşează înaintea Mea mai înainte de orice lu- 
crare a sa, acela nu poate scăpa de duhul cel potrivnic mân- 
tuirii lui şi al statului lui în cele ce-i dau omului viaţă. Mă 
doare când îl văd pe om că nu se teme să stea ascuns în sine şi 
nemulţumit în sine. în loc să se teamă omul de ascunderea lui 
în sine, el se teme să se descopere pe sine cu toate cele din el. 

O, ce să-i fac Eu celui ce nu înţelege taina vieţii lui? 
Mai înţelepţi sunt fiii lumii care-şi pun lor pază faţă de orice 
atac neaşteptat de la răufăcători, şi iată pildă de la care ar 
trebui să înveţe neamul omenesc care îşi zice neam creşti- 
nesc. Cel ce se păzeşte pe sine, este cel ce-şi încredinţează 
inima şi viaţa celor din jurul lui în toată clipa, şi apoi el se 
roagă de îngerul Meu să-l aducă la Mine, şi Eu să-l ştiu şi 
să-l păzesc pe cel ce se încredinţează Mie. Obştea creşti- 
nească nu poate ajunge la Mine dacă nu se dau Mie unii pe 
alţii aceştia, fiindcă nu alta este orânduiala neamului lui 
Dumnezeu. 

Am un sfânt în cer care zicea la creştinii cu care se în- 
tâlnea, le zicea: „Bucuria mea“. Le zicea aşa pentru că avea 
cu cine să Mă împartă şi cui să Mă împartă, şi erau aceia bu- 
curia lui şi a Mea, şi se făceau aceia asemenea Mie şi Mă 
vedeau cum sunt. Mă vedeau în el, fiindcă el era vas al Meu, 
iar Eu stăteam în el şi Mă vedeam. 

Voi, fiilor, unii altora ar trebui să vă fiţi bucurie de Duh 
Sfânt şi să iubiţi pe Duhul Sfânt, fiilor. Eu asta aştept din 
mijlocul vostru, şi îi aştept pe cei ce Mă aduc vouă să aibă cu 
cine să Mă împartă şi să fiţi voi asemenea Mie, căci Eu sunt 
Cuvântul vieţii şi viaţa şi bucuria celor ce ştiu ce este bucuria 
şi viaţa ei în omul iubitor de Dumnezeu pe pământ, fiilor. 
Amin, amin, amin. 

14/27 septembrie 2003 

Praznicul Acoperământul Maicii Domnului 

Bucuria şi durerea pentru Domnul între cei ce împreună stau curaţi 

în iubire, acolo este cel mai frumos loc de pe pământ. 

N u pot să te las fără hrană din cer, Ierusalime. 
Aceasta este ceea ce-ţi dă viaţă în vreme ce ni- 
meni nu mai poate azi avea viaţă pe pământ. Viaţa înseamnă 
lumina oamenilor, iar lumina luminează în întuneric, dar 
omul cel din întuneric nu mai poate cuprinde lumina. Eu pe 
tine te învăţ mereu, poporul Meu. Dacă nu te-aş învăţa, tu n-ai 
mai avea viaţă, tu n-ai mai trăi, că n-ai avea de unde să ai 
viaţă, şi fericit este cel ce mănâncă din gura Mea cuvânt, căci 
el este cuvântul vieţii. Amin. 

O, Ierusalime, întunericul nu cuprinde lumina acestui 
cuvânt. Hrăneşte-te mereu cu hrana aceasta şi ia-te după 
Mine şi stai în lumină, iar lumina ta să lumineze în întunericul 
cel din jurul tău, că te-am aşezat între fiii oamenilor, care stau 
în întunericul despărţirii de Dumnezeu, dar întunericul nu 
cuprinde lumina din mijlocul lui, precum orbul cel din naş- 
tere, care nu caută pentru că nu vede. 

Mama Mea Fecioara se lasă cu acoperământul ei peste 
tine şi peste Mine, că Eu sunt cu tine în cuvânt în zi de săr- 
bătoare pentru ea, şi sunt cu tine în imn de slavă pentru ea. 
Mi-e tare drag când în mijlocul tău se bucură cerul de la slava 
ta cea pentru el. Te-am crescut cu cuvântul, şi tu să fii mult 
crescut, şi să dai slavă şi cinste celor din cer, care lucrează cu 
Mine peste tine pentru creşterea ta, pentru ocrotirea ta, pentru 
îngrijirea ta. Mama Mea Fecioara culege ca pe o iubire imnul 
slavei ei din gura ta, că frumos este acolo unde fraţii ştiu ce 
înseamnă statul împreună în numele Meu, fraţii Mei pe care 
îi iubesc pentru iubirea lor de Dumnezeu şi de toate cele ce- 
reşti, care nu se văd, dar care sunt în Dumnezeu, şi Dumnezeu 
în ele cu taina Lui care se odihneşte în sfinţi. Cel mai frumos 
loc de pe pământ este acolo unde fraţii locuiesc împreună, 
curaţi la duh şi la trup şi la suflet, şi dând slavă cerului cel 
tainic, care îi ţine pe aceştia în taina lui, iar unde este unirea 
omului cu cerul în duh de mulţi fraţi în numele Meu cu trăirea 
lor, acolo poruncesc Eu viaţa şi binecuvântarea atât cât ei nu 
pricep. Amin. 

O, Ierusalime, nu stau mult în cuvânt peste tine, că e 
greu când vin, e greu şi pentru Mine şi pentru calea pe care 
merg, pentru că Eu sunt Dumnezeu şi nu sunt altceva. Venirea 
Mea la tine este prea mare lucrare, pentru că Eu însumi 
lucrez. îmi folosesc puterea ca să vin, că dacă n-aş folosi-o, 
cu nici un chip Eu n-aş putea să-Mi fac venirea când vin să te 
hrănesc, când vin să pun masă pe pământ cu cuvântul Meu pe 
ea. Tu, poporul Meu, trebuie să fii mare şi mereu mare cu 
înţelepciunea cea de sus, mare cu iubirea inimii cu care Mă 
porţi. O, deschide-Mi mereu, ca să te umplu, că fără Mine tu 
nu poţi face nimic, fiindcă eşti cel mic de la sfârşit de timp, şi 
timpul apasă cum niciodată nu a apăsat peste om, şi apasă ca 
la sfârşit. Tu însă înteţeşte trăirea Mea în tine şi stai sub viaţă 
şi sub binecuvântare şi sub duhul înţelepciunii şi fereşte-Mi 
de dureri calea pe care vin, şi umple-Mi de pace şi de iubire 
Duhul Meu, că Eu mănânc din mâna ta când tu îmi dai. Amin. 
Taina aceasta, a hranei lui Dumnezeu de la om, nu este price- 
pută decât de înţelepciunea Mea din om. în vreme de bucurie 
şi de durere, şi laolaltă acestea două când cei ce sunt ai Mei 
stau întru Mine cu duhul lor, atunci Eu stau cu Duhul Meu în 
ei, şi apoi le dau hrana. 

Eram îndurerat când am petrecut bucuria Paştelui Meu 
cu ucenicii mai înainte de moartea Mea pe cruce, şi le-am 
spus lor: «Cu dor am dorit să mănânc cu voi acest Paşti mai 
înainte de patima Mea. Luaţi-l şi împărţiţi-l între voi, că Eu 
nu voi mai bea din rodul viţei până ce nu va veni împărăţia 
lui Dumnezeu. Voi sunteţi cei care aţi rămas cu Mine în încer- 
cările Mele, şi Eu vă rânduiesc vouă împărăţie precum Mi-a 
rânduit Mie Tatăl Meu, ca să mâncaţi şi să beţi la masa Mea 
în împărăţia Mea. împăraţii păgânilor domnesc peste ei, şi 
cei care îi stăpânesc se numesc binefăcători, dar între voi să 
nu fie aşa, ci cel mai mare dintre voi să fie ca cel mai mic, iar 
căpetenia, ca acela care slujeşte. Acum voi veţi plânge şi vă 
veţi tângui, iar lumea se va bucura, dar întristarea voastră se 
va preface în bucurie, şi iarăşi vă voi vedea, şi se va bucura 


inima voastră, şi bucuria voastră nimeni nu o va lua de la 
voi, căci însuşi Tatăl vă iubeşte, fiindcă voi M-aţi iubit pe 
Mine şi aţi crezut că de la Dumnezeu am ieşit». Amin. 

O, poporul Meu, bucuria şi durerea sunt nedespărţite 
de tine pe calea Mea cu tine, căci Eu sunt îndurerat, dar sunt 
cu tine. Când i-am auzit pe ucenicii care mergeau la ţarină în 
Emaus, când le-am văzut tristeţea lor după Mine, M-am apro- 
piat şi le-am zis: «De ce sunteţi trişti? Nu trebuia Hristos să 
pătimească acestea şi să intre în slava Sa?». Le-am frânt 
pâinea apoi la masă binecuvântând-o, şi atunci s-au deschis 
ochii lor şi M-au cunoscut şi s-au bucurat, iar Eu lăsându-i în 
bucuria Mea M-am făcut nevăzut de ei. O, poporul Meu, 
bucuria şi durerea cea pentru Mine în cei ce stau împreună, 
curaţi la duh şi la trup şi la suflet şi la grai şi la faptă şi la cre- 
dinţă şi la iubire, acolo este cel mai frumos loc de pe pământ, 
acolo poruncesc Eu viaţa şi binecuvântarea atât cât ei nu pot 
pricepe. Această taină cerească s-o iubeşti, şi în ea să stai, unit 
frate cu frate în vreme de bucurie şi de durere, căci bucuria 
durerii e frumoasă pe faţa şi pe inima celor ce Mă iubesc, 
precum durerea bucuriei este tot aşa de frumoasă pe faţa celor 
uniţi cu ea. Amin. Aşa mănânc Eu din mâna ta când tu îmi dai 
şi îmi umpli de pace şi de iubire Duhul Meu când Mă slăvesc 
în mijlocul tău, în mijlocul iubirii tale de Dumnezeu, că 
pentru ea M-ai urmat, şi pentru ea suferi cu pace, şi pentru ea 
plângi bucurându-te şi te bucuri plângând pe drumul slavei 
Mele cu tine, că Eu aşa te-am învăţat să semeni tu cu Mine, 
popor mititel din vremea venirii Mele. 

O bucuraţi-vă în vremea durerilor Fiului meu 
^ şi iubiţi taina vieţii şi a binecuvântării, fii 
ai Ierusalimului! Cel mai frumos loc de pe pământ este acolo 
unde fraţii, copiii împărăţiei Fiului meu, locuiesc împreună, 
curaţi la duh şi la suflet şi la trup, dând slavă cerului cel tai- 
nic, căci unde este unirea cerului cu pământul, şi a pământu- 
lui cu cerul, în duh de mulţi fraţi, în numele Fiului meu, acolo 
porunceşte El viaţa şi binecuvântarea cât nu se suie la mintea 
omului. 

Eu, mamă cu iubire şi cu milă cum sunt, vă prind în 
duhul sărbătorilor cereşti, căci sărbătorile cereşti nu sunt bu- 
curii pământeşti şi omeneşti, ci sunt bucuria durerii Dom- 
nului şi sunt durerea bucuriei Lui cu cei ce plâng şi se bucură 
cu El, ca şi ucenicii Lui cei de acum două mii de ani, cărora 
El le-a rânduit împărăţia Sa. Amin, amin, amin. 

F ace vouă, copii duruţi ca Dumnezeu şi nu 
ca omul! 

Iar ţie, mamă Fecioară, mamă a Mea, îţi mângâi bucu- 
ria durerii şi durerea bucuriei pe care o împărţi cu Mine şi în 
cele cereşti ca şi atunci când am suferit şi am fost fericit de 
ucenici acum două mii de ani. Sărbătoarea ta să fie acope- 
rământ celor ce ştiu să suspine bucurându-se ca să Mă bucure 
ei cu Duhul Meu din ei, cu frumosul Meu din ei. Sărbătorile 
Noastre cu ei să le dea lor viaţa şi binecuvântarea şi răbdarea 
sfinţilor, mamă, căci ca şi cei de acum două mii de ani ucenici 
ai Mei, aceştia rămân cu Mine în încercările Mele, şi Eu le 
rânduiesc lor împărăţie precum Mi-a rânduit Mie Tatăl Meu, 
ca să mănânce şi să bea la masa Mea în împărăţia Mea de 
peste ei. Amin. 

O, staţi în duh de rugăciune şi de slavă pentru cei din 
cer şi bizuiţi-vă pe Domnul, copii ai Ierusalimului, căci 
bucuria voastră nimeni nu o va lua de la voi, căci însuşi Tatăl 
vă iubeşte, fiindcă voi M-aţi iubit pe Mine şi aţi crezut că de 
la Dumnezeu am venit şi vin. Amin, amin, amin. 

1/14 octombrie 2003 

Cuvântul lui Dumnezeu 


Soborul sfinţilor arhangheli Mihail şi Gavriil 

Cei frumoşi sunt cei ce iubesc suferind după Domnul. Cei cre- 
dincioşi trebuie să semene cu Domnul mai mult decât cu sfinţii. 
Omul nu crede în lumea îngerilor. Iubirea vindecă omul de păcat. 
Nemulţumirea învinuieşte şi nu vindecă. Anul 2000 este vremea 
încercării credinţei. Numai cel ce stă copil creşte, iar cel ce stă 

mare scade. 

€ u mare dor îmi alin suferinţa Mea cea dumne- 
zeiască după ce cuvântul Meu a tăcut vreme de 
patruzeci de zile ca să te învăţ cu dorul şi cu rugăciunea cea 
plină de bucuria durerii, Ierusalime, popor al naşterii cu- 
vântului Meu în mijlocul tău. 

Pace ţie! în numele Tatălui Meu şi al tău îţi spun cu 
cuvânt plin de Duh Sfânt: pace ţie, şi alină-ţi suferinţa, că 
nimic nu-1 poate face frumos pe om ca şi suferinţa cea după 
Dumnezeu. Cu mare suferinţă Mi-am ţinut în Mine cuvântul, 
din ziua când ţi-am grăit ultima oară şi când te-am învăţat să 
iubeşti bucuria şi durerea cea pentru Mine, căci bucuria dure- 
rii este frumosul cel de pe faţa celor ce Mă iubesc, precum 
durerea bucuriei este tot atât de frumoasă pe chipul celor uniţi 
prin ea. Amin, amin, amin. 

O, ridicaţi-vă spre putere de Duh Sfânt, copii care-Mi 
sunteţi porţi de intrare în Ierusalim, copii duruţi ca Dumnezeu 
şi nu ca omul. Durerea Mea din voi vă învaţă răbdarea sfin- 
ţilor care rămân întru Mine în toate încercările care-i fac fru- 
moşi, spre mângâierea Mea de la ei, de la cei frumoşi prin 
suferinţă, copii duruţi ca Dumnezeu şi nu ca omul. Am în- 
demnat poporul să stea în duh de rugăciune şi de slavă pentru 
cer şi să crească în iubire şi în dor, ca să Mă întorc cu dor şi 
să-Mi iau firul cuvântului vieţii peste viaţa lui. Aşezaţi-vă 
cale a Mea spre el şi auziţi duhul sărbătorii îngereşti cu care 
cobor plin de cuvânt pe pământ sfânt şi cu nume mare, de 
Mine, Domnul, aşezat peste el. 

Voiesc să purtaţi voi răbdarea sfinţilor, că nu e sfânt în 
cerul Meu ca să vă puteţi măsura cu el, fiindcă sfinţii Mei dau 
ei să se măsoare cu voi, că ei n-au purtat ce purtaţi voi. Voi 
purtaţi venirea Mea cea după şapte mii de ani pe pământ după 
om, căci acum două mii de ani poporul iudeu a ascuns dum- 
nezeirea Mea de Fiu al Tatălui, şi din Tatăl venit în Fecioară. 
O, nu vă măsuraţi cu sfinţii ca să faceţi ca ei, ca unii din ei. 
Ei, dau ei să se măsoare cu voi, alăturându-se pentru ajutor 
peste voi, după puterile Mele cu care M-am odihnit peste ei 
ca să lucreze ei pe pământ credinţă în Mine peste om în vre- 
mea fiecăruia din ei. Voi măsuraţi-vă cu Mine şi cu cuvântul 
pe care vi-1 cer, că aşa puteţi fi voi sfinţii cei aşteptaţi de şapte 
veacuri de tot neamul oamenilor şi al sfinţilor de până la voi. 
Voi, fiilor născuţi din dragostea cuvântului Meu de peste voi, 
voi când îi citiţi pe sfinţi nu uitaţi cuvântul Sfântului sfinţilor, 
Sfântul Tatălui, cuvântul Meu din vremea voastră, venirea 
Mea în râu de cuvânt peste pământ, învăţătura vieţii voastre, 
ca să vă deschideţi cu ea în lături după ce o împliniţi suferind 
după Mine pentru viaţa voastră, căci voi aveţi cuvântul Meu 
din zilele voastre, şi voi astăzi trăiţi. Amin. 

Sunt înconjurat din toate laturile de cete de îngeri fără 
de număr pentru sărbătoarea lor orânduită de sfinţi, căci 
sfinţii sunt cei ce le judecă pe toate câte trebuiesc să fie pe pă- 
mânt şi în cer, în cer şi pe pământ. Sunt fără de număr în 
curţile Mele cu voi cetele de îngeri sfinţi; ba chiar şi cetele de 
îngeri vinovaţi sunt toţi veniţi la sărbătoarea îngerilor Mei cei 
buni, căci Eu cu voi lucrez şi în bucurii, şi în dureri, şi în 
sărbători, şi în lucru, iar îngerii cei sfinţi se apleacă statului 
Meu în mijlocul vostru şi îşi slujesc slujirea pentru săr- 


bătoarea lor cea plină de taină şi de puterea slavei împlinirii 
Scripturilor Mele de nou Ierusalim între cer şi pământ, căci pe 
pământ este tot lucrul Meu cel ceresc, şi pe care-1 lucrez cu 
sfinţii şi cu îngerii, şi îl lucrez cu voi, copii crescuţi cu lapte 
din cer, cu viaţă din cer, că e plin de viaţă veşnică tot cuvântul 
Meu cel pentru voi, şi din care ia şi omul cel căzut din iubire. 

O, poporul Meu, mulţimi şi iar mulţimi de oameni nu 
au crezut şi nu cred în lumea îngerilor, şi de aceea nu au avut 
şi nu au ei iubire, şi de aceea au făcut şi fac păcate, dar îngerii 
sunt slujitori de foc, şi n-ar putea omul să-i vadă şi să nu ardă, 
iar dacă nu-i vede omul, el arde de focul lui, iar focul şi lucrul 
îngerilor nu-1 arde pe el, şi de aceea omul nu are iubire. Iu- 
birea vindecă omul de păcat, căci ea rămâne de partea sufle- 
tului, nu de partea trupului. Ea nu trebuie să-i dea trupului 
decât pe Dumnezeu, căci ea înseamnă Dumnezeu. Sufletul 
este de la iubirea lui Dumnezeu, iar trupul este de la părinţi, 
şi unul cu altul trăiesc în vrăjmăşie când omul îl iubeşte pe 
Dumnezeu. Mie-Mi este drag să-i numesc pe fiii cuvântului 
Meu fii-copii, căci cine-Mi ascultă cuvântul şi îl face faptă 
peste el, acela îl are de tată pe Dumnezeu, şi cine are tată, 
acela este copil. Amin. 

Le dau îngerilor lucrare de cuvânt peste tine, poporul 
Meu Ierusalim, căci numele tău cel de la Mine este frumos, şi 
îngerii îl iubesc şi îl cunosc cu multul, fiindcă în lumea înge- 
rilor şi a sfinţilor acesta este cel mai dorit nume, şi după taina 
lui tânjeşte cerul cel nevăzut, Ierusalime plin de dor după cu- 
vântul Meu, după mângâierea ta, fiule copil. Duhul Sfânt 
Mângâietorul Se face cuvânt prin îngeri, căci Eu, Domnul, în- 
cununez sărbătoarea lor dându-le grai din graiul Meu, fiindcă 
cele ce nu se văd sunt veşnice, iar voi nu trebuie să priviţi la 
cele ce se văd, şi care sunt trecătoare înaintea celor ce nu se 
văd, şi care sunt mărturisite de cei ce au văzut şi văd dincolo 
de cele ce se văd, şi care sunt acoperite de cele ce se văd. 

Vă dau glas din glasul Meu, căci voi îmi sunteţi slugi 
lucrătoare şi grăitoare peste om, o, îngeri şi căpetenii de 
îngeri dintre îngeri! E sărbătoare de sobor de îngeri, iar Eu 
îmi mângâi poporul cu Duhul Sfânt Mângâietorul, prin în- 
geri. Amin, amin, amin. 

T u, Cel ce faci pe îngerii Tăi duhuri şi pe 
slugile Tale pară de foc, binecuvintează lu- 
crarea noastră, lucrarea îngerilor Tăi, Doamne al sfinţilor şi al 
îngerilor. 

F ace vouă în mijlocul Ierusalimului nou, că 
dulce şi dorit vă este vouă acest nume. Mer- 
geţi, în numele Meu, cu venirea Mea cea tainică de la sfârşit 
de timp. Mergeţi şi vestiţi taina cuvântului Meu şi puterea lui, 
căci slugile Mele sunt pară de foc în cer şi pe pământ şi îmi 
împlinesc cuvântul. Amin. 

M ergem, Doamne, ca slugile cele pline de 
iubire, căci noi, îngerii cei sfinţi ai Tăi, 
suntem iubirea Ta, şi ne doare ca şi pe Tine pentru cei dintre 
noi care nu au iubit, care nu au ascultat pe Dumnezeu şi nu pe 
om, şi care nu pot să se smerească asemenea Duhului Tău Cel 
plin de iubire şi de aplecare pentru tot omul căzut din cinstea 
pentru care l-ai zidit pe om la început. 

Ca cei ce suntem rugători pentru cei iubiţi ai Tăi care 
s-au supus ca şi noi să fie slugi ale Tale, fă din cei ce Te poartă 
de la cer la pământ şi la om, fă din ei pară de foc, şi cu cu- 
vântul Tău cel plin de dor după om să ardă ei toată nelegiuirea 
de pe pământ, ca să nu mai plângi de la om, că omul, săracul, 
nu ştie că nemulţumirile lui nu au drum spre Tine, nu au 
îndreptăţire în faţa Ta, fiindcă Tu eşti blând şi smerit cu ini- 
ma, dar omul nu voieşte să fie ca Tine şi să nu mai stea ne- 

mulţumit înaintea Ta ca unul care merită îndreptăţit. Noi, 
îngerii cei sfinţi ai Tăi, prin căpeteniile de peste noi le spu- 
nem oamenilor că omul fără cuvântul Tău peste el, este om 
fără Dumnezeu, aşa cum noi n-am putea fi ai Tăi fără căpe- 
tenii peste noi, fără iubire îngerească în noi prin supunere, 
Doamne. 

O, ce mare taină este credinţa ascultătoare! O, fii ai oa- 
menilor, duhul îngerilor sfinţi vă învaţă pe voi să fiţi mulţu- 
mitori faţă de Domnul îngerilor şi al sfinţilor în cer şi pe 
pământ. Mulţumitori să vieţuiţi din zori şi până-n zori, căci 
nemulţumirea omului nu ajunge la Dumnezeu, pentru că ea 
învinuieşte, nu vindecă. O, fericit este cel ce nu se sminteşte 
întru Dumnezeu pentru omul greşit sau pentru şinele său în- 
suşi, căci unul ca acela prin faptele credinţei ascultătoare va 
ajunge vremea mântuirii lui, că nu e bine să fugă omul de 
Dumnezeu pentru faptele lui rele, ci e bine să meargă cu ele 
în faţa lui Dumnezeu, pentru umilinţă şi pentru umilire, iar 
prin acestea, pentru mântuire. Credinţa ascultătoare îl face în- 
ger pe om, căci cine îl cunoaşte pe Dumnezeu, acela îl şi as- 
cultă, şi nimeni pe pământ nu poate crede în El fără să-L cu- 
noască. Amin. 

Tu, Cel ce ai făcut din iubire pentru om cerul şi pă- 
mântul, văzutele şi nevăzutele, Doamne, dă-le oamenilor iu- 
birea îngerilor sfinţi, căci îngerii Tăi cei sfinţi au iubire ascul- 
tătoare, şi cu ea ei Te iubesc şi Te poartă slujindu-Te ca pe 
Dumnezeul şi Stăpânul lor. Amin. E întâmpinat cu jertfa de 
iubire praznicul îngerilor în mijlocul Ierusalimului cel nou, 
pe care Tu l-ai făcut să stea pe pământ înaintea Ta. Numai 
dulce grăim poporului Tău, căci el trebuie să fie odihna Ta, 
iar Tu şi cu noi, odihna lui. Amin. 

S-a adunat popor să aducă credinţă şi iubire îngerilor, 
dar noi suflăm duh din Duhul Tău Cel plin de dor şi de putere 
peste cei plăpânzi ai Tăi care dau fiinţă cuvântului ceresc pe 
pământ. Le dăm mângâierea dorului de Dumnezeu, cel mai 
mare dar al iubirii fierbinţi, care lucrează faptele credinţei as- 
cultătoare. Le dăm vestea cea de taină a credinţei care ascultă 
şi care nu se va lua de la om. Amin. 

Iar celor adormiţi care au aşteptat pomenirea lor lângă 
sărbătoarea noastră le dăm bucuria cuvântului Tău peste pă- 
mânt şi le dăm iubirea celor ce le fac pomenirile alături de 
serbarea îngerilor, Doamne, şi ca şi cei vii, şi ca şi cei ador- 
miţi, şi noi aşteptăm învierea a toate, ca să ne odihnim din 
nou după ce Tu îl vei trage pe om la Tatăl prin credinţa cea 
ascultătoare a omului şi prin slujirea noastră întru a Ta venire 
duh şi trup, precum Tu ai făgăduit, Doamne, cu cuvântul Tău 
cel din Scripturi. Amin, amin, amin. 

O iubiţilor ascultători între îngeri! Cei din 
^ morminte aud glasul Meu şi se pregătesc 
de ridicare şi de mărturisire a vieţii veacului ce va să fie, iar 
cei ce sunt în trup nu au crezut şi nu cred în lumea îngerilor, 
şi mulţi nu cred, şi de aceea nu au iubire. Bucuraţi-vă îm- 
părtăşind cu poporul Meu de azi bucuriile şi durerile lui pe 
calea noii împărăţii. E plin văzduhul cetăţii sfinte de nou Ieru- 
salim, e plin de firea voastră cea fără de trup. Luaţi din slava 
Mea cea din mijlocul Ierusalimului nou, adunat la sărbătoare 
îngerească. Amin. 

Iar tu, Ierusalime mic, să ştii că Eu cu mare, mare dor 
dau să-Mi alin suferinţa Mea cea dumnezeiască în urma tă- 
cerii Mele în mijlocul tău ca să te îndeletniceşti cu veghea, cu 
durerea cea după Mine, şi să-Mi fac cu dor cărare spre tine, 
ca să-ţi dau chip frumos, şi seninul Duhului Sfânt să-ţi aşez 
în priviri şi în glas şi în lucrarea ta cea pentru venirea Mea. 
Să ştii, poporul Meu, că dorul Meu după viaţa ta Eu îl fac rană 


vie, şi te voi veghea şi îmi voi întări străjerii şi îi voi scoate 
de sub grijile cele pentru lipsurile tale, căci Eu Mă voi îngriji 
ca un Păstor de viaţa ta, iar tu, de viaţa Mea pe care ţi-o dau 
mereu s-o trăieşti şi s-o împărţi, că omul nu are de unde să ia 
învăţătură, fiindcă pe pământ e numai deşertăciune, e numai 
moarte, e numai semeţie. 

Binecuvântată să fie jertfa rugăciunii tale pentru cei 
adormiţi care aşteaptă învierea trupurilor lor. Ei se umplu de 
uimire când văd lucrarea Mea din mijlocul vostru, şi aud cei 
din morminte glasul Meu precum este scris în Scripturi des- 
pre vremea aceasta. Amin. 

Mai-marii îngerilor, Mihail şi Gavriil, sunt slava cete- 
lor îngereşti, iar duhul sărbătorii de azi Mă mângâie dintre 
îngeri şi dintre voi, copii ai Ierusalimului nou. Vă binecuvin- 
tez întreit bucatele, şi lângă voi stăm cu masă de sărbătoare şi 
vă mângâiem bucuriile şi durerile şi vă dăm pe Duhul Sfânt 
să vă fie umplere şi să slăviţi cerul care stă cu voi în cete-cete 
mângâindu-vă inimioarele şi trupuşoarele ostenite de toate 
grijile petrecerii Mele cu voi. Dorul Mi-a fost mare ca să 
cobor cuvântul Meu peste voi, iar mângâierea tot aşa de mare 
Mi-a fost când vă vedeam cuprinşi de duh de rugăciune şi de 
slăvire cu cuvântul şi cu cântul slavei cea pentru cer. Iubirea 
Mea pentru lucrarea Mea cu voi n-o poate pricepe omul de pe 
pământ, că e taină mare cuvântul dintre Mine şi voi, şi apoi 
strigarea Mea după om. De pe pământ Mă doare de la tot 
omul, căci deşertăciunea minţii omului Mă alungă cu totul 
din gândul lui că Eu voi veni şi voi întoarce fiecăruia după 
viaţa şi fapta sa. Omul a văzut că a trecut anul 2000 şi că nu 
am venit, dar Eu îi spun lui că nu ştie ce spune când îşi spune 
aşa. Curând, curând tot omul va primi vrând-nevrând înţelep- 
ciunea aceasta cu care stau în mijlocul vostru cuvânt, şi va 
înţelege că venirea Mea e cu voi, iar cerul şi pământul e cu- 
prins în taina cuvântului Meu de peste voi, şi toţi sfinţii, şi toţi 
îngerii, şi toate puterile cereşti sunt în uimire pentru această 
taină şi pentru acest pământ ales pentru venirea Mea prin 
taina facerii lumii, ţinut în taină ca să Mă slăvesc pe el peste 
voi, cei ce-Mi sunteţi acum ucenici aşa cum cei de acum două 
mii de ani Mi-au fost prin credinţa lor ascultătoare şi lucră- 
toare de minuni. 

O, dacă n-aş tăinui lucrarea minunilor pe care le lucrez 
Eu azi din mijlocul vostru prin cuvântul Meu, Eu n-aş putea 
să Mă mai strecor peste pământ cu voi spre mărturia care va 
grăi şi va mărturisi calea Mea de la cer la pământ în zilele 
acestea pentru împlinirea Scripturilor venirii Mele şi a slavei 
ei cea tainică între voi. Dar Eu, ca un Dumnezeu mare ce 
sunt, vă ţin înfăşuraţi în taină ca să pot sta în cuvânt cu omul 
şi ca să poată omul să stea înaintea voastră şi să Mă ia cuvânt 
atât cât îi îngădui Eu să vadă el slava Mea cu voi. 

O, copii din porţi, mângâiaţi-vă durerea din inimioare 
şi daţi putere cerului în voi, căci taina cerului e greu de pă- 
truns de pe pământ, iar Eu, Domnul, am grijă de puterea Mea 
din voi şi de puterea voastră mică, dar care Mă ţine pe Mine 
pe pământ lângă om, căci am spus prin Scripturile cele de 
acum două mii de ani: «Voi locui între oameni şi voi sălăşlui 
cu ei, şi Eu însumi voi fi cu ei şi le voi şterge lacrima». Amin. 

Mângâiaţi cu Duhul Meu din voi pe poporul cuvântului 
Meu. Mângâiaţi cerul cu înţelepciunea Mea din voi şi staţi ca 
şi Mine, cuvânt de la mijloc, şi faceţi-vă mângâietori, căci 
Duhul Sfânt Mângâietorul are sălaş în voi şi vă dă putere, 
copii care Mă aşezaţi cuvânt pe pământ. 

Glasul Meu e durut acum, şi cu acest dor îmi alin su- 
ferinţa Mea cea dumnezeiască după ce am tăcut cu cuvântul 
un timp ca să-l deprind pe poporul Meu să Mă cheme, să 




1684 


Cuvântul lui Dumnezeu 


caute cu dor după cuvântul Meu, să crească cu iubirea şi cu 
credinţa cea ascultătoare, iar voi adăugaţi înţelepciunea du- 
hului cerului pentru creşterea lui mereu, căci cine e copil 
creşte mereu, şi rămâne copil ca să poată mereu creşte. Amin. 
O, numai cel ce stă copil creşte. Cel mare nu poate creşte, ci 
scade cel mare, scade pe neştire, şi el nu ştie ce înseamnă 
aceasta ce spun Eu. Mă uit la omul mare în el, cum vă pri- 
veşte pe voi, cum nu vă poate pătrunde înţelepciunea, căci 
numai cei mici pot creşte prin această înţelepciune a Mea din 
voi, iar cei mari nu pot creşte din pricina măririi lor. 

O, nu e om mai frumos ca omul în care Eu stau după 
plăcerea Mea, după înţelepciunea Mea cea ascunsă în cei ce 
stau cu umilinţă sub iubirea Mea cea pentru om după două 
mii de ani de aşteptare după om. Lucrarea Mea cu voi, copii 
din porţi, e dulce în Mine, căci cei ce Mă au aşa cum sunt Eu, 
sunt dulci. Sunt dulci cei ce nu Mă lasă afară din ei, şi e dulce 
în Mine lucrarea voastră cu Mine. Prindeţi puteri pentru creş- 
terea mereu a poporului, căci v-am dat înţelepciunea învăţă- 
torească peste el. Aveţi grijă, aşa cum mereu v-am povăţuit, 
de pacea Mea din voi, şi daţi-Mi Mie grijile voastre, iar voi 
purtaţi grijile Mele, copii plini de credinţa care se cere pentru 
vremea venirii Mele cea plină de taină peste pământ. Prindeţi 
duh de slavă pentru Tatăl, Fiul şi Duhul Sfânt şi daţi frumu- 
seţe cerească sărbătorii de azi, că e sărbătoare îngerească şi 
tot cerul ia din mijlocul vostru bucuria tainei Mele dintre voi. 
Cetele cereşti de sfinţi şi de îngeri au umplut pământul şi 
văzduhul de la voi, iar voi sunteţi mângâierea Mea şi a lor şi 
a celor ce au stat să primească pomenirea între cei adormiţi, 
şi pe lângă care toată lumea cea dintre morţi a văzut lumina 
cea adevărată şi duhul cel ceresc dintre voi şi care crede pe 
cele ce nu se văd văzându-le pe ele. 

O, copii din porţi, o, copii care Mă faceţi cuvânt pe 
masa poporului sfânt, vă dor în voi cele ce se văd şi care stau 
ca o perdea peste cele ce nu se văd de omul de pe pământ. Dar 
Noi îl învăţăm pe om să privească la cele ce nu se văd, căci 
cele ce se văd sunt trecătoare, sunt omeneşti, fiilor. Iar de vre- 
mea cea rea să nu vă temeţi, căci cel ce stă lângă Mine nu-1 
cuprinde în ea vremea cea rea, nu-1 prinde din pricina Mea 
când Eu stau stăpân în om. Fiţi îmbrăţişaţi cu cerul aşa cum 
el este cu voi în duh de sărbătoare îngerească. Mai-marii 
îngerilor, Mihail şi Gavriil, revarsă peste voi lumina Mea 
care-i cuprinde în ea, căci îngerii Mei sunt pară de foc, iar du- 
hul lor, la fel. Pară de foc voiesc să fac din voi în mijlocul 
pământului, copii ai Ierusalimului nou, şi să înnoiesc lumea 
prin voi şi să împlinesc cu voi Scriptura naşterii din nou a 
lumii, că Eu pentru asta v-am născut din Mine acum, la sfârşit 
de timp. V-am născut să lucraţi cereşte şi nu pământeşte pe 
pământ, iar cu credinţa cea ascultătoare aşa veţi lucra. Amin. 

Pace şi duh de sărbătoare îngerească în curţile Mele cu 
voi! Mă revărs în lături cu duhul sărbătorii ca să ia toată firea 
din Duhul Meu din voi. Lăsaţi-vă cuprinşi, că Eu vă cuprind. 
Cuprindeţi-Mă precum Eu vă cuprind. Amin, amin, amin. 

8/21 noiembrie 2003 

Praznicul Intrării Maicii Domnului în Biserică 

Naşterea de sus are ca semn Duhul Sfânt. Fiii oamenilor se însoa- 
ră şi se mărită, iar fiii lui Dumnezeu sunt ca îngerii din centri pe 
pământ. Cea mai frumoasă înţelepciune este umilinţa, căci lipsa 
umilinţei îl ridică pe om peste Dumnezeu. Ascultarea înseamnă 
viaţă de copil. 

€ u putere dumnezeiască din Tatăl şi din Mine 
rostesc şi spun: daţi-Mi putere să intru cuvânt în 


cartea zilelor Mele cu voi, copii din porţi! Lăsaţi-vă cuprinşi 
de puterea Mea, că voi sunteţi goliţi de putere, dar Eu, Dom- 
nul Cel tare, Fiul Tatălui ceresc, vă ţin întru Mine ca să puteţi 
pentru Mine şi pentru tot sufletul care trăieşte din cer şi nu de 
pe pământ, căci cine mănâncă din cer, trăieşte, iar cine mă- 
nâncă de pe pământ, moare, fiilor. 

în numele Tatălui Mă fac cuvânt de sărbătoare a Maicii 
Mele copilă, că ea copilă s-a dat Tatălui şi Fiului şi Sfântului 
Duh, şi copilă a rămas, căci cine este născut din Dumnezeu, 
rămâne copil scump lui Dumnezeu şi creşte în ascultare şi în 
umilinţă, prin credinţă cerească şi nu pământească. O, păs- 
traţi-vă în ascultare, fiilor mici. Staţi porţi de intrare a Mea, 
căci intru să-Mi îndemn la viaţă cerească poporul, la credinţă 
cerească şi nu pământească, la înţelepciunea umilinţei şi a 
inimii curate şi pline de Duh Sfânt, de Duhul lui Dumnezeu, 
căci cine se naşte de pe pământ, nu este învăţat cu Duhul lui 
Dumnezeu, iar cine se naşte din cer, acela este cer al Duhului 
Sfânt şi suferă ca Mine între pământ şi cer, iar suferinţa care 
Mă iubeşte pe Mine în om, aceea este coroană pentru sfinţi, 
fiindcă nu este om mai sfânt ca acela care iubeşte pe Dumne- 
zeu atât cât voieşte Dumnezeu. Amin. 

O, iată cum v-am luat în braţe şi v-am aşezat pe piatra 
mărturisirii ca să mărturisesc Eu de pe piatră şi din voi cu- 
vântul sărbătorii mamei Mele copilă. Mărturisirea este darul 
celor sfinţi în cer şi pe pământ, este piatră de temelie a cre- 
dinţei cereşti, căci sfinţii sunt cereşti şi se fac temelie a cre- 
dinţei cereşti pentru cei ce cred prin mărturisire şi pentru măr- 
turisire. Sfinţii lucrează lucrare cerească pe pământ, căci cei 
ce sunt născuţi din cer nu mai lucrează ca pe pământ, şi sunt 
ca îngerii din ceruri pe pământ. Amin. 

O, copii ascultători şi supuşi puterii Mele care vă ţine 
sub ea ca să pot Eu veni cu tainele cerurilor pe pământ! Le-am 
spus acum două mii de ani saducheilor care nu credeau în 
înviere, că M-au întrebat de înviere, dar cu ispitire M-au în- 
trebat, iar Eu le-am spus: «Fiii veacului acesta se însoară şi 
se mărită», şi Eu am lăsat acoperit de taină acest cuvânt. Dar 
acum, după două mii de ani, când din nou cu multă putere şi 
cu mult cuvânt grăiesc peste pământ căci pot aceasta fiindcă 
sunt Dumnezeu, grăiesc şi spun că prin acest cuvânt atunci 
rostit am arătat care sunt fiii veacului acesta. Dar cei ce bi- 
ruiesc moartea în ei şi scapă de acest veac, aceia sunt cei ce 
se învrednicesc să dobândească veacul învierii dintre morţi, şi 
aceia nu se însoară şi nu se mărită, fiindcă nu pot să moară, 
de vreme ce sunt la fel cu îngerii şi sunt fii ai lui Dumnezeu, 
fii ai învierii, şi nu sunt fii ai veacului acesta. Iată taină despe- 
cetluită de Cel ce a rostit acest cuvânt acum două mii de ani. 
Eu însumi l-am rostit împotriva celor ce Mă ispiteau pentru 
învierea cea dintre morţi şi am arătat atunci care sunt fiii oa- 
menilor şi care sunt fiii lui Dumnezeu, şi am spus că fiii 
veacului acesta sunt cei ce se însoară şi se mărită, iar fiii 
veacului Domnului nu se însoară şi nu se mărită, fiindcă nu 
pot, de vreme ce se fac la fel cu îngerii, pentru ca să fie fii ai 
învierii, înviind dintre morţii acestui veac, ca să nu mai poată 
muri şi ca să fie ai Domnului, iar Dumnezeu nu este al mor- 
ţilor, ci al viilor, căci toţi trăiesc în El. Amin. 

O, fii ai oamenilor, Eu nu sunt Dumnezeul fiilor vea- 
cului acesta, căci Dumnezeu nu este al morţilor, ci al viilor, 
care trăiesc în El, nu în veacul acesta. Am spus celor născuţi 
din Mine acum două mii de ani că voi fi cu ei până la sfârşitul 
veacului, fiindcă cei ce se învrednicesc să biruiască lumea, 
trăiesc apoi în Mine, nu în veacul acesta. O, fii ai oamenilor, 
o, fii ai veacului acesta! Dacă omul iubeşte lumea, iubirea 

Tatălui nu este întru el, iar lumea trece, şi trece şi pofta ei, dar 
cel ce face voia lui Dumnezeu, rămâne în veac, căci este din 
Tatăl. Amin. 

Eu am venit acum cuvânt pe pământ ca să vorbesc cu 
tot omul de pe el şi să le spun fiilor veacului acesta că făţăr- 
nicia este aluatul fariseilor şi că nimic nu este acoperit ca să 
nu se descopere, şi nimic ascuns ca să nu se cunoască de pe 
acoperişuri. 

O, copii ascultători care luaţi glasul Meu din gura Mea 
şi îl daţi fiilor veacului acesta! Am desfăcut această taină ca 
să se vadă lucrarea făţărniciei care învaţă pe om că însuratul 
şi măritatul sunt de la Dumnezeu. De la Dumnezeu este învie- 
rea, nu moartea, nu veacul acesta şi fiii lui, iar Eu Mă pre- 
gătesc să surp înţelepciunea acestui veac în care trăiesc toţi 
fiii ei şi să le spun lor de mama Mea copilă, şi să le spun că 
cine este născut din Dumnezeu pe pământ, acela rămâne copil 
şi creşte în ascultare şi creşte în umilinţă şi în credinţă ce- 
rească şi nu pământească între pământ şi cer. Amin. 

Iar tu, mamă copilă, mamă a Mea şi copilă a Tatălui 
Meu şi al tău, învaţă din Mine pe fiii veacului acesta ca să 
audă ei ce este împărăţia acestui veac şi ce este împărăţia lui 
Dumnezeu pe pământ. Amin, amin, amin. 

E zi de creştere a credinţei cereşti peste po- 
porul Tău de nou Ierusalim, Fiule al Tată- 
lui, şi copilul meu. Omul cel zidit de mâna Ta din pământ la 
început, nu a fost copil, şi de aceea nici nu a ştiut să asculte 
când l-ai învăţat ce să facă după ce l-ai făcut. Eu însă am fost 
copilă şi am avut ascultare, căci aşa este copilul, iar Tu ai zis 
oamenilor că dacă nu vor fi ca pruncii, nu vor intra în veacul 
învierii unde toţi sunt la fel cu îngerii, Fiule Doamne. Tu eşti 
Cel ce l-ai făcut pe omul cel dintâi, şi nu l-ai făcut copil, ci 
om împlinit. Iar el dacă s-a văzut împlinit şi nu copil, s-a aşe- 
zat mai mare ca Tine şi nu Te-a ascultat, fiindcă nu Te vedea. 

O, greu e de cel ce nu Te crede, Dumnezeule tainic, că 
acela face rele dacă nu Te vede cât eşti de adevărat. Mă fac 
sărbătoare de înţelepciune peste om, fiindcă eu, copilă de trei 
ani fiind, m-am supus, ca să fiu copilă prin supunere, şi Tatăl 
m-a iubit nespus, şi mi-a dat pe Fiul Său Cel scump, şi eu 
L-am aşezat pe pământ după ce L-am născut prin ascultarea 
de Tatăl, Care a trimis înger binevestitor pe pământ ca să-mi 
spună că S-a zămislit în pântecele meu Do mn ul Făcătorul, 
Cel din Tatăl născut mai înainte de vecii. înţelepciunea poartă 
în ea supunerea, care se face dulce în cel înţelept. Aşa am lu- 
crat eu când Tatăl m-a cerut prin înger ca să-I fiu locaş Fiului 
Său, şi tot aşa lucrează tot sufletul care se dă Fiului meu casă, 
căci El în casă stă ca un Fiu, precum este scris. Amin. 

O, popor al Fiului meu, nu este înţelepciune mai fru- 
moasă ca umilinţa, care nu-1 lasă pe om să moară şi să cadă 
din Dumnezeu. Aceasta este învăţătura pe care trebuie s-o 
aşezi tu peste fiii veacului acesta când eşti în mijlocul lor 
după ce tu aşa trăieşti înaintea lui Dumnezeu, ca să vadă spre 
înţelepţirea lor fiii veacului acesta. Să nu fii nepăsător pentru 
această mântuire, căci eu n-am trăit nici o clipă altfel pe pă- 
mânt, şi am fost Născătoarea Domnului. O, dacă n-aş fi avut 
credinţă cerească şi umilinţă, cum aş fi ascultat eu ca să mă 
supun venirii Domnului? Dar oamenii neumiliţi ai veacului 
acesta n-au văzut minunea aceasta, ci au văzut-o şi au purtat-o 
cu ei peste timp cei ce au avut şi au credinţa cerească şi su- 
ferinţa ei, care rabdă cu nădejde, îndelung, întru nădejdea 
venirii Lui. Amin. 

O, Ierusalime al venirii Fiului meu, învaţă taina bucu- 
riei venirii Lui la tine, că poporul Israel cel dintâi, cel după 


trup, a văzut cu ochii lui minuni şi semne prin Moise şi lucrări 
peste fire cum nu s-a mai auzit, dar mărirea de sine a lui l-a 
orbit şi l-a pierdut din Dumnezeu chiar dacă a văzut el pe 
Dumnezeu călăuză a sa spre ţara făgăduinţei. Lipsa umilinţei 
de duh îl ridică pe om peste Dumnezeu, căci aşa este cel fără 
de Dumnezeu peste paşii lui, peste duhul lui, şi acela ia din 
el, nu ia din Dumnezeu. Când omul ia din Dumnezeu, atunci 
viaţa lui este viaţa Domnului şi are cum să împartă viaţă, căci 
eu, după ce mi-am dat viaţa şi trupul pentru Fiul meu, Iisus 
Hristos, Care era viaţa mea, am fost apoi cu duh dătător de 
viaţă între oameni, iar în cine se strecura umilinţa Fiului meu 
şi a mea, acela se făcea viaţă pe pământ, şi dătător de viaţă. 
Fericit este cel ce are viaţă, că acela este bogat şi are ce să 
dea, şi nimeni nu moare lângă el dintre cei ce iubesc viaţa 
pentru umilinţa din ei. Eu n-am petrecut pe pământ decât cu 
cei iubitori de Dumnezeu şi cu răbdarea vieţii, iubirea cea pli- 
nă de umilinţă, şi nicăieri nu este Fiul meu mai cald ca şi în 
inima umilită, căci Fiul meu este frumos, şi petrece întru umi- 
linţă şi întru înţelepciunea ei. Amin. 

Duhul sărbătorilor cereşti este duhul umilinţei, care se 
face iubire pentru cer în omul cel sfânt, căci cine este născut 
de sus, acela suferă între pământ şi cer, iar suferinţa care-L iu- 
beşte pe Domnul în om, e comoară de sfinţenie, fiindcă nu 
este om mai sfânt ca acela care-L iubeşte pe Dumnezeu atât 
cât voieşte Dumnezeu. Amin. 

O, ce bine este să se dea omul de mic lui Dumnezeu, 
căci a celor mici este împărăţia cerurilor, după cum Fiul meu 
a spus despre taina aceasta şi a spus că cine nu va fi copil nu 
va intra în ea. 

O, fii ai Fiului meu, care ştiţi ce înseamnă împărăţia 
cerurilor, această împărăţie este găsită dreaptă numai de fiii 
ei, iar fiii veacului acesta sunt fără de minte pentru ea, căci în 
ea au viaţă numai cei mici care o cuprind pe ea aşa cum eu 
am cuprins-o cu inima mea mică de copil, şi am stat apoi sub 
duhul proorociei, care mă hrănea din Zaharia, proorocul 
Domnului, căruia i-a fost descoperită taina vieţii mele ca să 
fiu eu locaş Fiului vieţii, Fiului lui Dumnezeu. 

Voi, copii care aduceţi pe pământ pe Fiul meu Cuvân- 
tul, Care vă hrăneşte pe voi cu duhul proorociei, cu Duhul 
Lui, daţi viaţa aceasta la cei ce iubesc viaţa şi mângâiaţi-vă cu 
cei ce au duhul umilinţei, care se face iubire cerească pentru 
Dumnezeu în om, şi viaţă a omului. Fiii veacului acesta nu 
pot gusta din duhul umilinţei, căci ei au duhul lumii, care este 
pofta trupului, pofta ochilor şi trufia vieţii, dar cei ce iubesc 
împărăţia cerurilor pe pământ, sunt fii ai învierii, la fel cu în- 
gerii pe pământ. Amin. 

Duhul proorociei doreşte după cel ce este copil, căci 
totul îi este cu putinţă lui Dumnezeu întru cei ce cred cereşte 
în taina vieţii şi nu pământeşte. Cu dor să râvniţi după duhul 
proorociei care naşte fii din Dumnezeu, căci prin prooroci a 
lucrat şi lucrează de la Domnul pe pământ taina vieţii, iar cel 
ce stă în duhul proorociei, acela are ascultare, iar ascultarea 
înseamnă viaţă de copil. Amin. 

Luaţi cuvântul Fiului meu care se dă vouă şi creşteţi 
mici prin el, şi nu uitaţi să fiţi plăcuţi cerului prin duhul umi- 
linţei, şi nu uitaţi să staţi cu inimioarele pline de dor înaintea 
Domnului, căci dorul după Dumnezeu îl face pe om mireasă 
a lui Dumnezeu, iar taina miresei este aşteptarea Mirelui în 
duhul răbdării sfinte, prin care omul nu cade din viaţă. Amin. 

E sărbătoare de creştere a credinţei cereşti peste voi, 
copii ai Ierusalimului nou, iar eu, ca o mamă copilă, sărbă- 
toresc între voi ziua intrării mele în Sfânta Sfintelor după ce 

am împlinit trei ani de la mama mea care m-a născut cu trupul 
pe pământ, şi atunci Domnul m-a primit, căci am fost copil, 
iar cine este copil îl primeşte pe Domnul. Faceţi-vă veşnică 
sărbătoare de copii cereşti înaintea Domnului şi iubiţi-vă unii 
pe alţii precum Fiul meu iubeşte pe copii, iar altfel decât El 
voi să nu iubiţi. Duhul de copil stă pe faţa celui ce-L iubeşte 
pe Dumnezeu atât cât voieşte Dumnezeu, şi niciodată nu 
poate fi copil al Domnului acela care iubeşte pe Domnul atât 
cât vrea el din toate câte el iubeşte şi nu cât Dumnezeu, căci 
Dumnezeu este iubire, şi altceva nu mai înseamnă El. Amin. 

Sărbătoarea mea de azi vă învaţă să fiţi copii atât cât 
voieşte Dumnezeu, căci cel ce nu face aşa, acela cade în pră- 
pastia veacului acesta şi se uneşte cu lumea ei. Fiţi copii şi aşa 
să creşteţi, şi cu dor după cer să staţi, căci Fiul meu când S-a 
mărturisit pe Sine înainte să-Şi pună viaţa Sa pentru om. El a 
spus aşa: «Foc am venit să arunc pe pământ, şi cât aş voi să 
se aprindă acum!». Amin, amin, amin. 

O mamă a dragostei Mele pentru omul umilit 
^ cu duhul, dor am venit să aşez în om, şi 
apoi să-l aprind, că am venit să-l fac pe om mireasă a Mea, 
mamă copilă, iar taina miresei este dorul după Mirele ei şi 
duhul răbdării prin care omul nu cade din viaţă, mamă. Dor 
am venit să arunc pe pământ şi să-l aprind în om, ca să zică 
omul: „ Vino, Doamne! Eu sunt Mirele Care vine, şi cel ce 
aude glasul Meu, să zică: „ Vino, Doamne!", precum duhul şi 
mireasa zic: „ Vino!". 

M-am aşezat cu sărbătoare de cuvânt peste tine, po- 
porul Meu mireasă. Mireasa are dor, are foc, şi este foc care 
aşteaptă pe Mirele ei. Cel ce nu înţelege Scriptura pe care am 
spus-o Eu: «Foc am venit să arunc pe pământ, şi să se 
aprindă», acela are acum desluşită taina aceasta, şi e păcat să 
nu-L iubească omul pe Dumnezeu şi să iubească lumea după 
ce a auzit cuvântul care spune: «Nu iubiţi lumea, nici cele ce 
sunt în lume, căci dacă cineva iubeşte lumea, iubirea Tatălui 
nu este întru el, pentru că tot ce este în lume, pofta trupului 
şi a ochilor şi trufia vieţii, nu sunt decât din lume», şi e păcat 
să nu-L iubească omul pe Dumnezeu şi să iubească lumea şi 
pe cele din ea. 

O, staţi în duhul sărbătorilor cereşti, copii ai Ierusali- 
mului, şi aprindeţi în voi dorul după Mine, ca să vin, fiilor, că 
dor am venit să aşez în voi, iar dorul creşte numai când este 
aprins, precum nimic nu se mistuie fără să nu ia foc. Nu uitaţi 
să fiţi copii, căci Eu am spus că a copiilor este împărăţia ceru- 
rilor. Staţi în duhul proorociei, căci din el puteţi să spuneţi: 
„Vino, Doamne!". Numai duhul şi mireasa zic: „Vino!", iar 
trupul nu zice aşa lui Dumnezeu. 

Trufia vieţii a orbit de tot pe fiii veacului acesta, pre- 
cum pe Israel din vremea lui Moise l-a orbit, deşi a văzut cu 
ochii lui pe Dumnezeu călăuză a sa spre ţara făgăduită lui, şi 
atât de mari semne lucrate înaintea lui pentru viaţa lui apoi. 
Dar el a iubit trufia vieţii, căci s-a crezut a fi cel mai mare pe 
pământ, ca şi Adam, care nevăzându-Mă a călcat peste Mine 
şi s-a pus el stăpân pe sine, şi atunci omul a ieşit din Dumne- 
zeu. Eu însă Mă port după el cu aceeaşi strigare, căci cuvântul 
de acum al venirii Mele îl întreabă mereu, îl caută mereu pe 
omul care nu Mă vede, şi îl întreabă: «Unde eşti, omule?». Iar 
el nu poate să-Mi răspundă decât că aude glasul Meu cel din 
rai şi că se ascunde, că este gol. O, cei ce aud acest cuvânt al 
venirii Mele după om şi nu-1 iau de veşmânt al lor, aceia stau 
ascunşi pentru goliciunea lor şi spun că Eu nu sunt, şi că sunt 
ei. Dar Eu voi stârpi de pe pământ şi din om trufia vieţii şi voi 
spune iarăşi omului prin acest cuvânt că Eu sunt Cel ce sunt, 


şi că voi, copii ai Ierusalimului nou, sunteţi casa Mea, cort al 
Meu între oameni, şi că în mijlocul vostru este duhul prooro- 
ciei prin care Eu însumi spun în lung şi în lat peste pământ şi 
peste om că nu omul este, ci Eu sunt Cel ce sunt. Amin, amin, 
amin. 

21 noiembrie/4 decembrie 2003 

Sărbătoarea de doisprezece ani de la târnosirea Sfintei 
Sfintelor Noului Ierusalim 

Umilinţa nu-l lasă pe om să se îngâmfe. Domnul S-a făcut Fiul 
Omului, dar omul nu se face fiul Domnului. Arhiereul Irineu, ca şi 
Hristos, i-a păzit pe ai săi dăndu-se pe sine suferinţei şi înjosirii. 

u durere fără de mângâiere Mă fac cuvânt, şi cu 
el îi străpung pe cei din porţi, ca să intru pe porţi 
în carte. Amin. 

Stau deasupra grădiniţei cuvântului Meu şi Mă fac 
auzit de voi, copii care sunteţi porţile Mele spre poporul Meu 
de azi. Sunteţi tare, tare neputincioşi, iar Eu vă strivesc acum 
şi mai mult cu coborârea Mea, şi Mi-e milă de voi cu durere 
fără de mângâiere, copii duruţi ca Dumnezeu şi nu ca omul. 
Suferinţa Mea dumnezeiască să fie în voi în numele Tatălui şi 
al Fiului şi al Sfântului Duh, căci Eu vreau să fiţi frumoşii 
Mei, că nimic nu-l poate face frumos pe om decât umilinţa 
mărturisitoare şi suferinţa cea după Dumnezeu, suferinţa Mea 
în voi, copii de sub povară, că grea povară e venirea Mea şi 
nu am pe pământ cui să spun suferinţa Mea şi a voastră, şi nu 
am cum să scap de durerea cea fără de mângâiere, nici Eu, 
nici voi, dar nu uitaţi că durerea e puterea sfinţilor şi răbdarea 
lor şi, apoi, cununa lor. Amin, amin, amin. 

Grăiesc aşa cum pot, şi Mă fac auzit. Grăiesc aşa cum 
puteţi şi voi să Mă purtaţi, să Mă auziţi, şi nu pot să grăiesc 
cu toată puterea durerii Mele, că voi sunteţi plăpânzi de tot, şi 
vreau să Mă puteţi purta cu coborârea Mea pentru hrana şi 
mângâierea poporului Meu cel mititel. O, ferice de cel miti- 
tel, că acela e purtat pe umerii Mei cei blânzi, şi pentru el 
trudesc şi din cer şi de pe pământ, şi din greu trudesc pentru 
el, şi l-aş voi pe el înlăcrimat de dragostea Mea din el, căci 
cine iubeşte pe Dumnezeu, acela plânge de dor şi de dragoste, 
fiindcă numai dragostea de Dumnezeu plânge după Dumne- 
zeu cu umilinţă mărturisitoare, fiilor copii. Acum Eu, Dom- 
nul, vă îmbrac în duhul puterilor cereşti ca să puteţi sta înain- 
tea Mea şi să Mă apropii cu glasul Meu cel de deasupra gră- 
diniţei cuvântului, şi care vă străpunge acum trupuşorul şi du- 
hul vostru slăbit de greul vremii venirii Mele, căci tot mai în- 
durerat vin când vin, şi tot mai greu grăiesc când grăiesc, şi 
îmi ascund cât pot greul şi dau să-Mi hrănesc poporul, că e 
sărbătoarea cea de doisprezece ani a pecetluirii cu sfinţenia 
Mea a Sfintei Sfintelor Mele de început nou peste pământ, 
căci la sfârşit se sfârşeşte cu începutul ca să fie iarăşi început, 
precum este scris despre naşterea din nou a lumii, despre 
taina cerului cel nou şi a pământului cel nou, copii striviţi sub 
venirea Mea de la sfârşit de timp. Duhul rău lucrează cu gra- 
bă, şi tot aşa voiesc şi Eu, Domnul, să lucrez, ca să am popor 
ascultător, căci Eu Mă umilesc cât nu-şi poate omul închipui, 
şi doresc cu dor mult şi lung să am om în care să Mă împli- 
nesc aşa cum sunt Eu, şi apoi să vadă neamul omenesc pentru 
ce M-am făcut Eu Fiu al Omului. Amin, amin, amin. 

O, dacă Dumnezeu S-a făcut Fiul Omului, omul de ce 
nu poate să se facă fiu al lui Dumnezeu? Aceasta este durerea 
Mea cea fără de mângâiere şi din care-Mi nasc cuvântul peste 

pământ. Aceasta este suferinţa Mea dumnezeiască, şi de 
aceea e povară venirea Mea peste cei ce Mă poartă când vin, 
şi nu vrea omul să se facă fiu al lui Dumnezeu ca să-Mi înţe- 
leagă suferinţa Mea pentru el, pentru căderea lui din rai. îmi 
fac cu mare greu coborârea, şi în mare umilinţă Mă aşez ca să 
pot să vin să-ţi dau hrană din cer, poporul Meu Ierusalim, şi 
voiesc tot mai cu ardoare să iubeşti şi tu măcar cât Mine, 
Domnul tău, umilinţa cea ziditoare de Dumnezeu în tine, 
copil micuţ de la sfârşit de timp. Şi dacă-ţi zic micuţ, îţi zic 
aşa că te voiesc copil înaintea Mea, ca să te vadă neamul 
omenesc că meriţi împărăţia cerurilor, care este a celor mici, 
căci Eu Mă micşorez mult de tot, şi fac aceasta ca să te învăţ 
cum să trăieşti, cum să iubeşti pe Dumnezeu, Care vine la tine 
cu viaţă în cuvântul Său, poporul Meu. O, te-aş hrăni mereu, 
mereu, şi mult, dar am ajuns în neputinţă, fiule mic, că n-a 
fost de la începutul lumii mai mare durere pe Mine ca şi acum 
când am de încheiat Scripturile, iar duhul cel potrivnic nu mai 
vrea să-l lase pe om să se gândească la întoarcerea lui întru 
Mine, ci, din contra, îl goleşte de tot de adevăr, căci Dumne- 
zeu este adevărul, nu omul. Cine vorbeşte despre adevăr, 
acela nu mai ştie că Dumnezeu este adevărul şi nu omul şi 
nu mintea şi nu fapta omului care este slab prin acestea ale 
lui şi prin care nu vrea să iubească adevărul care înseamnă 
Dumnezeu. Amin. 

O, Mi-e drumul greu şi tot mai greu de la Mine şi până 
la tine, poporul Meu, şi nu pot, fiule, să grăiesc despre greul 
Meu, şi suspin cu el în Mine şi în locaşurile Mele, şi cu duhul 
frânt de suferinţă, aşa Mă port spre tine şi îţi dau din viaţa 
Mea şi te rog cu cuvântul să Mă miluieşti cu viaţa ta în viaţa 
Mea, cu dragostea ta cea fără de greşeală în ea, poporul Meu. 
O, Mă tare doare de la fiii veacului acesta, de la fiii lumii, şi 
am spus în şoaptă spre cei ce aud glasul Meu de peste pământ 
că dragostea este fără de păcat şi că ea nu păcătuieşte, dar 
lumea Mă chinuie şi îmi pune sub păcatul ei cuvântul prin 
care Eu am făcut lumea la început şi la sfârşit. O, dragostea 
nu păcătuieşte, iar când păcătuieşte, ea nu este dragoste, ci 
este păcat. Voi însă îmi sunteţi fii, căci sunteţi micuţi, iar cei 
micuţi stau curaţi în faţa Domnului, ca floarea care împarte 
miros sfânt înjur, căci Eu v-am învăţat pe voi să trăiţi cereşte 
şi nu pământeşte pe pământ, fiindcă Eu vreau să înnoiesc 
pământul şi lumea, şi îmi trebuie sămânţă pentru această 
împlinire. 

Căutaţi să aveţi lucruri puţine pe pământ, că veţi vedea 
curând cum vor fi mulţimi de oameni împiedicaţi de toate 
câte au să-şi ia salvarea cea de la Mine, că nu se vor îndura 
de toate câte au, şi atunci vor rămâne acelea toate, dar ei nu 
vor rămâne cu ele. Căutaţi să aveţi duh umilit, şi să vadă fiii 
veacului acesta că voi sunteţi copii şi că aveţi pe Dumnezeu 
în voi. 

O, fiilor mici, lângă fiii veacului acesta să nu staţi fără 
faţa Mea în voi, să nu staţi goi de Dumnezeu, să nu staţi 
singuri, şi să staţi mănunchi, ca să nu vă strice faţa Mea din 
voi fiii veacului acesta. O, nu se poate să las Eu de la Mine 
când voi staţi în faţa fiilor veacului acesta. Nu se poate, fiilor, 
să lucrez Eu aşa prin voi în faţa fiilor lumii, care sunt ca lu- 
mea şi nu ca Mine. Dacă nu puteţi sta ca Mine şi cu Mine şi 
mănunchi, nu staţi faţă în faţă cu fiii veacului acesta, că Eu nu 
pot să am statură ştirbită, pătată, stricată şi primejduită de 
statura voastră întru Mine, care ar lăsa de la ea în faţa fiilor 
lumii. E zi de mare sărbătoare de învăţătură, căci legea sfin- 
ţeniei şi a staturii neştirbite, nepătate, neprimejduite, este 
ceea ce aveţi voi de împlinit pe pământ. Dau pe cât pot să vă 


feresc de statul cu lumea. Dau pe cât pot să vă învăţ să Mă 
arătaţi în voi lumii. Dau pe cât pot să vă ajut din părţi ca să 
vă am pe voi puşi deoparte, iar cine ia de la Mine se cunoaşte 
că ia, şi Eu Mă folosesc de harurile Mele din el pentru Evan- 
ghelia Mea, că aceasta trebuie să fie cel ce stă la această masă 
pe care o aştern Eu mereu între Mine şi voi, între Mine şi om. 
Amin. 

Acum, Mă uit la ziua când am pus hotar ceresc între 
lume şi locul grădiniţei cuvântului Meu cel nou. Cu durere şi 
cu dor şi cu taină de nepătruns lucrez mângâiere peste fiinţa 
îndurerată a celui iubit care a mărturisit acum doisprezece ani 
legea sfinţeniei aşezată de Mine şi de el peste grădiniţa înce- 
putului şi a sfârşitului tainei facerii lumii. Pe cel ales de Mine 
din biserica lumii, pe cel iubit de sfinţi şi de îngeri Eu, Dom- 
nul, îl mângâi în mare taină şi îl îndemn să nu-1 doară de la 
cei ce sunt slujitori ai bisericii lumii şi care îl duşmănesc pe 
el pentru numele Meu. O, să nu-1 doară, căci el trebuie să 
semene cu Mine, nu cu ei, nu cu oamenii slavei deşarte, care 
primesc slavă de la oameni. Când el a suferit dispreţ şi spaimă 
de la slujitorii minciunii din biserică, el a făcut ce am făcut 
Eu pentru ucenicii Mei, căci preoţii şi arhiereii Mă căutau pe 
Mine şi pe ei, iar Eu M-am dat celor ce Mă căutau pentru jert- 
fire şi le-am spus: «Eu sunt, iar pe aceştia lăsaţi-i să se 
ducă». El a făcut ce am făcut Eu, şi s-a lăsat în mâna lor spre 
dispreţ, iar lucrarea Mea a mers înainte şi merge, şi nu este 
nimic şi nimeni pe pământ ca să-i poată opri cursul, fiindcă 
Eu lucrez şi nu omul. Pe cel ales de Mine să fie mare peste 
toţi cei ce se fălesc cu numele Meu Eu, Domnul, nu-1 las sub 
greu, şi în taină îi mângâi fiinţa, iar numele lui străbate cerul 
şi pământul şi marea, şi nimeni nu poate şterge numele Meu 
cel nou de pe creştetul lui, căci el este umilit, iar duhul 
umilinţei îl înalţă pe om şi îl înţelepţeşte de la Duhul Sfânt, 
Care-1 îndumnezeieşte pe om făcându-1 izvor de har şi de lu- 
mină peste cei ce iubesc viaţa cea din Dumnezeu. Amin. 

O, fiule plăpând şi durut, îţi mângâi în taină duhul în- 
durerat, iar cei ce te dispreţuiesc nu vor fi uitaţi de dreptatea 
Mea, căci Eu te iubesc cu mare iubire, şi te păzesc cu mulţimi 
de îngeri şi de sfinţi, şi te măresc în cer, şi te măresc pe pă- 
mânt în toate inimile care iubesc izvorul cuvântului Meu de 
aici şi în toţi cei care te privesc, sorbindu-ţi fiinţa cea plină de 
har şi de duh iubitor de oameni prin dreptatea Mea, fiule 
durut ca şi Dumnezeu pentru om. Iată, îţi dau darul răbdării 
sfinţilor, şi îi voi face pe toţi să ştie că te-am iubit şi că te 
iubesc şi că te voi iubi pentru că te-am avut martor al Meu în 
vremea cea tainică a aşezării noii împărăţii pe pământ şi pe 
care o voi slăvi şi o voi da celor cu duhul umilit şi cu faţă 
sfântă, lucrată de umilinţa inimii, fiule ars de dor. Duhul Meu 
cuprinde în taină duhul tău, şi te îndemn să strigi, înlăcrimat 
cum eşti, la Mine, să te izbăvesc de cei necredincioşi, oameni 
ai slavei deşarte, care n-au nimic în Mine, de vreme ce de la 
om şi-au luat şi îşi iau rang şi slavă, căci Eu pe cei trufaşi şi 
neascultători nu-i cunosc. Cu mare dorire te doresc mare cu 
harul şi cu adevărul Meu peste pământ, şi pun îngerii Mei 
să-ţi cureţe aria, ca să aduni tu apoi grâul în jitniţe, iar pleava 
să o arunci în foc nestins, căci Eu şi nu tu vei face aceasta; Eu 
prin tine şi nu tu. Amin. 

Ferice celui ce te iubeşte şi te va iubi, că mare va fi ziua 
iubirii Mele peste cei credincioşi venirii Mele de acum, iar tu 
atunci Mă vei da şi te vei da cu dragostea Mea peste cei ce se 
vor naşte de sus spre răscumpărarea lor, şi tot şi toate Mă vor 
asculta, căci Eu sunt Dumnezeu, şi sunt Cel ce sunt şi pot tot 
ceea ce voiesc. Amin. 

O, e zi de mărturisire, iar întristarea Mea îşi află mân- 
gâiere că pot să grăiesc prin cartea Mea care Mă mărturiseşte 
în zilele acestea, fiindcă intră în ea cuvântul Meu. Sunt în 
dreapta şi în stânga cu apostolul Andrei şi cu trâmbiţa Mea 
Verginica, pe care o am piatră de temelie a bisericii Mele care 
s-a înnoit acum, la sfârşit de timp. 

O Doamne, dacă Tu m-ai chemat la apostolie 
^ cel dintâi între ucenicii Tăi acum două mii 
de ani, duhul meu e numai o mângâiere pentru că m-ai ales şi 
acum, la sfârşit de timp, de Ţi-am fost martor întâi din cer, 
arhiereu de la Tine în ziua pecetluirii grădiniţei Tale cea din- 
tru început, alături de arhiereul de azi, Irineu, îngerul bisericii 
de nou Ierusalim, cel ce suferă pentru numele Tău, Doamne 
al ucenicilor Tăi. îl cuprind pe acesta ca pe întâiul, căci el este 
unul ales, şi îl îndemn prin taina Duhului Sfânt, simţită de 
omul iubitor de cer, să poarte suferinţa ca pe o fericire dulce 
şi să-şi amintească de cuvântul Tău care spune ucenicilor: 
«Vai vouă dacă vă va iubi pe voi lumea, că aşa făceau proo- 
rocilor mincinoşi părinţii lor!». 

O, arhiereule scump Domnului şi cerului de sfinţi şi de 
îngeri care te înconjoară din zori şi până în zori slăvindu-ţi 
numele şi dulcele din inima ta! O, nu plânge de la cei orbiţi 
de trufia vieţii lor şi care zic că slujesc pe Domnul. Nu plânge 
tu pentru aceasta, ci să plângi cum ştii tu să plângi de mila 
omului rătăcit din calea iubirii cereşti, şi să plângi ca sfinţii şi 
nu ca oamenii, şi să plângi de mila Domnului, nu de mila ta, 
şi să plângi de dorul după Domnul, că dorul care creşte şi tot 
creşte în om, acela îl ţine pe om unit cu Domnul, acela uneşte 
pe fraţii cei din cer şi cei de pe pământ întru Unul, întru Dom- 
nul. Hai, tot înainte! Hai cu bucuria durerii şi cu durerea 
bucuriei, care îl face frumos pe om. Hai, că tu semeni cu cei 
duruţi de sub greul crucii venirii Domnului, şi vom putea noi, 
cei cu dor, din cer şi de pe pământ, împreună, ca să fie precum 
în cer aşa şi pe pământ, aceeaşi suferinţă pentru Domnul şi 
pentru omul care nu vede calea şi care nu cunoaşte împărăţia 
cerurilor, care nu este nici mâncare, nici băutură, nici însurat, 
nici măritat, ci este viaţă de îngeri pe pământ, în frăţie cereas- 
că, aşa precum fiii cei mici ai Ierusalimului nou tânjesc să fie. 

O, am fost împreună martori la pecetluirea Sfintei Sfin- 
telor Domnului acum doisprezece ani, şi azi e mare zi de 
serbare în cer chiar dacă sărbătorile cerului sunt dureri mân- 
gâioase şi nu bucurii omeneşti şi pământeşti aşa cum ştie 
omul să facă. Pic cu pic vom atinge durerea care-L va aduce 
pe Domnul pentru cei sfinţi de pe pământ, pentru cei ce cu 
durere trăiesc şi împlinesc prin greu cuvântul Lui cel făcător 
de om. Amin. 

Iar pe voi, copii de sub povara venirii Domnului, vă 
ung cu mirul puterii prin greu, căci sunt cu Domnul lângă voi 
în coborârea Sa, şi suntem cu trâmbiţa Lui care vă va mân- 
gâia, că tare sunteţi zdrobiţi, copii nemângâiaţi, că pe pământ 
omul caută mângâiere pentru el, nu pentru Dumnezeu, iar voi 
nu aveţi de unde să găsiţi puteri sub povara voastră, care este 
Domnul. Eu vă mângâi sufletul şi duhul şi trupul durut de 
suferinţă, căci Domnul arde şi îi este frig în voi; în voi, că voi 
sunteţi puterea Lui de venire pe pământ, iar omul înţelege ca 
omul şi nu ca Dumnezeu şi nu ca sfinţii şi nu ca cei credin- 
cioşi cereşte venirea Sa prin cei ce o poartă pe ea. O, nu v-aş 
mai lăsa din mângâiere. Mi-e milă şi m-aş arăta desăvârşit şi 
numai pe braţe v-aş ţine ca să puteţi pentru cuvântul Domnu- 
lui peste pământ, dar eu sunt ucenic şi nu fac mai mult decât 
învăţătorul meu, Hristos, Care Se face cuvânt peste pământ. 
El însă îmi spune acum ce mare este credinţa voastră şi vede- 


rea voastră cea din El, şi vederea Lui cea din voi, şi mă aplec 
slăvindu-vă credinţa cerească prin care Domnul Şi-a putut 
face venirea şi arătarea Sa întru a Sa venire. 

Mă las cuprins de braţele voastre, că mare este credinţa 
voastră şi mila voastră de sfinţii cei din cer, care sunt duruţi 
ca şi voi, cei de pe pământ ucenici ai Domnului. Mă copleşeş- 
te dorul Domnului din voi, Domnul din voi şi de lângă voi, 
iar eu acum privesc şi mă las cuprins de voi, şi iată mângâie- 
rea, îmbrăţişarea celor din cer şi cu cei de pe pământ, căci 
trupurile voastre sunt temple în care Domnul poate cât vo- 
ieşte El şi mila voastră de El şi de sfinţi şi de oameni. Mă 
aplec acum şi mă mângâi sub mânuţele voastre, că Do mn ul 
când S-a aşezat întru Tatăl după înviere, a spus că mai mari 
ca toate minunile Lui vor lucra cei ce vor crede în El, şi prin 
El vor lucra, căci El este în Tatăl, şi Tatăl este în El şi, apoi, 
eu spun acum că El este în voi, şi voi în El, după cum a rostit 
El lucrarea ucenicilor Săi. Amin. 

Bucuria mea, Doamne, este ca şi a Ta la vederea şi la 
iubirea celor ce suferă ca şi Tine pentru venirea Ta cu sfinţii. 
Orice ucenic desăvârşit va fi ca şi învăţătorul său, iar acum Tu 
şi nu eu, ci Tu mi-ai arătat aceasta, că mi-ai dat să văd slava 
Ta şi lucrarea ei din cei ce sunt venire a Ta cu sfinţii pe pă- 
mânt, Doamne Care eşti, şi Care erai, şi Care vii, şi minunată 
este venirea Ta, cât sfinţii Tăi ucenici nu au ştiut atunci, nu au 
înţeles atunci, căci toate aveau să se cunoască desăvârşit 
acum, la sfârşit, Doamne. Amin, amin, amin. 

O ucenicule scump, Eu nu numai că te-am 
^ avut cu Mine pentru cuvântul sărbătorii de 
doisprezece ani a vederii peste pământ a Sfintei Sfintelor, 
pecetluită de Mine şi de tine şi de arhiereul Meu din zilele 
acestea şi de cei trei arhierei din cer ai acestei lucrări începută 
de Mine pe pământ acum cincizeci de ani. Nu numai că te-am 
avut cu Mine în ziua aceasta aici, unde lucrăm cu duhul şi cu 
trupul, dar te-am şi îmbrăţişat din ei şi prin ei, că mare este 
darul Meu de azi, fiindcă azi nu mai este în parte, ci este de- 
săvârşit, fiindcă vremea este venirea Mea, şi alta nu mai este 
vremea aceasta. 

O, fiilor îndumnezeiţi de la durerea Mea din voi, nu 
este închipuire cuvântul Meu pe care vi l-am spus, căci cei 
îndureraţi au faţa Mea şi au durerea Mea, şi altfel de durere ei 
nu mai cunosc. O, mângâiaţi-vă cu durerile Mele, că numai în 
dureri petrec în voi. Fiul Omului nu are oricum unde şi cum 
să-Şi plece capul decât în cei zdrobiţi de durerile Lui. Nu fiţi 
tristuţi că nu găsiţi pentru voi puteri de pe pământ. E bine cu 
cei din cer, căci împărăţia cerurilor, cu dureri se păstrează, nu 
cu bucurii, iar cei ce o dobândesc nu mai au durerea şi întris- 
tarea şi suspinul lor, ci le au pe acestea, dar pe ale Mele în ei, 
şi acestea sunt viaţa lor pe pământ în schimbul vieţii deşarte 
pe care tot omul o trăieşte pentru el, căci cu Dumnezeu nu aşa 
se trăieşte, ci ca Dumnezeu. Amin. 

Eu am putere să vă dau vouă tot ajutorul cel pentru 
lucrarea Mea cu voi, şi a voastră pentru Mine, dar numai să 
vrea toţi fiii Ierusalimului nou, nu numai voi, iar voi să puteţi 
face împărăţia cerurilor şi nu altceva pe pământ. 

E zi de mare, mare sărbătoare pentru biruinţa Mea cea 
aşteptată de şapte mii de ani, dar sărbătorile Mele şi ale 
planului Scripturilor venirii Mele nu sunt ca sărbătorile pă- 
mânteşti. Aş voi cu toată durerea Duhului Meu din voi să în- 
văţ pe toţi fiii Ierusalimului nou ce înseamnă să pregătească 
ei o sărbătoare pentru Mine între ei. Voiesc să Mă las aşa cum 
pot, aşa cum puteţi şi voi acum, că sunteţi zdrobiţi de mari şi 
nemiloase neputinţe de tot felul; voiesc să Mă las în cartea 

Mea şi în cartea trâmbiţei Mele Verginica cu ziua ei de venire 
între cei din cer, între cei nevăzuţi de ochii oamenilor, căci 
cerul cel nevăzut este văzut numai de cei ce se lasă cuprinşi 
în el. O, feriţi-vă de doborâri de puteri, că am Eu nevoie de 
puterea voastră, de pacea din voi, de liniştea din voi, ca să pot 
veni, fiilor, ca să Mă puteţi auzi, că Eu cu voi şi după voi stau, 
şi pot după cum poate greul de pe pământ să-Mi încurce 
drumul Meu de la Mine la voi, căci sunt Dumnezeu. Amin. 

Voi fi cu voi din nou pentru ziua de praznic a trâmbiţei 
Mele Verginica, ziua când ea a fost aşezată lângă Mine după 
viaţa ei de pe pământ. Nu ştiu cum să vă mai zic: pace vouă! 
Pacea Mea e pace adânc îndurerată, dar dacă şi voi toţi puteţi 
cu ea, cu pacea Mea, atunci vă pot spune: „pace vouă /“, că 
Eu când spun „Pace vouă!“, spun aşa cum am spus uceni- 
cilor Mei în ziua învierii Mele din suferinţa crucii care măr- 
turiseşte prin semnele ei de pe trupul Meu. 

O, copii atât de neputincioşi în porţi, Eu sunt Cel ce 
v-am făcut pe voi când v-am făcut porţi ale Mele. Lăsaţi-vă 
în mâna Celui ce v-a făcut, şi cât aş vrea, prin voi şi nu altfel, 
aşa cum de mult şi de prea mult aştept, să pot să desfac desă- 
vârşit tot ceea ce diavolul ţine încă în mâna lui ca să Mă 
împiedice să pot aşa cum este scris în Scripturi să pot acum 
prin cei binecredincioşi ai credinţei cereşti pe pământ. Voiesc 
însă să rugaţi poporul să aibă grijă de faţa Mea din ei înaintea 
fiilor veacului acesta, că M-aş vărsa cu strălucirea Duhului 
Sfânt peste pământ din toţi fiii Ierusalimului care seamănă cu 
Mine; cu Mine şi nu cu omul de pe pământ, căci omul de pe 
pământ iubeşte moartea şi slava deşartă, şi Eu i-aş da ochi să 
vadă pe Duhul Sfânt din fiii Ierusalimului, care stau mă- 
nunchi şi nu răzleţi în faţa fiilor oamenilor care n-au nimic 
din Dumnezeu, ci au din lumea aceasta care trece odată cu 
pofta ei. 

Mi-e pacea frântă, dar pot, căci sunt Domnul, şi am pu- 
tut să vă dau cuvântul zilei de azi, a sărbătorii apostolului An- 
drei, întâiul Meu chemat la împărăţia Mea. Vă întăresc, şi iar 
voi cuvânta şi voi plânge în cuvânt şi Mă voi umili pentru 
puterea Mea pe care o voiesc în fiii Ierusalimului. Vom lucra 
şi în cartea lui Verginica, şi cu ea voi învăţa calea, adevărul şi 
viaţa Mea pe cei ce stau la învăţat, pe cei ce înţeleg împărăţia 
Mea în om. Cu durere în glas şi în duh vă dau puteri, că 
durerea Mea poate în cei ce o poartă pe ea. 

Duhul celor trei zile de sărbătoare rămâne în văzduhul 
grădinii cuvântului şi după fiii Ierusalimului, şi Mă voi 
scutura peste voi cu tot cuvântul care este în Mine pentru 
această de trei zile sărbătoare. Iar pe voi, copii din porţi, vă 
rog să staţi în trezie pentru cuvântul Meu cu care stau să-l pun 
în cartea Mea cu voi, fiilor. Amin, amin, amin. 

30 noiembrie/ 1 3 decembrie 2003 

Sărbătoarea sfintei Virginia, trâmbiţa Domnului 

Cei ce doresc viaţă cu Hristos sunt prigoniţi. Cea mai dulce săr- 
bătoare este învăţătura şi rodul ei. Intre taină şi ascundere nu este 
asemănare, precum nu este între adevăr şi minciună. Credinţa 
neprefăcută aduce salvare. 

U milinţa Mea Mă ajută să vin şi să plâng în cu- 
vânt pentru puterea celor ce au credinţă nepre- 
făcută în venirea Mea, şi să aprind în ei harul care-i întăreşte 
pe ei în puterea dragostei de Dumnezeu şi a înţelepciunii ei, 
fiindcă nu duhul temerii, ci duhul mărturisirii trebuie să-i cu- 
prindă pe ei, căci Eu am nimicit moartea şi am adus spre lu- 
mină viaţa şi nemurirea prin mărturisirea Mea. Amin. 


O, copii care staţi sub puterea cuvântului Meu când vă 
supun sub el ca să intre el în cartea Mea! Păziţi această co- 
moară cu sprijinul Duhului Sfânt, căci dreptarul cuvintelor 
sănătoase este ceea ce aduc Eu din Mine spre voi, ca să daţi 
poporului învăţătură, iar el să fie martor neprefăcutei voas- 
tre credinţe pe care să le-o insuflaţi în vreme de învăţătură 
peste ei, că frumos mai lucrau apostolii Mei peste ucenici, 
dându-le lor dreptarul cuvintelor sănătoase şi cu care le spu- 
neau: «In zilele din urmă ale vremurilor grele se vor ivi 
oameni iubitori de sine şi de arginţi, care se vor arăta lăudă- 
roşi, trufaşi, neascultători şi nemulţumitori, necucernici şi 
fără de dragoste, neînduplecaţi şi aspri, necuviincioşi şi în- 
gâmfaţi, iubitori de desfătări mai mult decât iubitori de Dum- 
nezeu, mereu învăţând, dar neajungând la cunoaşterea ade- 
vărului, având înfăţişarea adevăratei credinţe în timp ce tă- 
găduiesc puterea ei». O, ce bună este această învăţătură care-i 
învaţă pe ucenici să nu fie aşa, ci să stea în stăruinţa credinţei 
neprefăcute, căci toţi care vor dori să vieţuiască întru Hristos 
vor fi prigoniţi. Dar iată, Scripturile înţelepţesc pe ucenici 
spre mântuirea care are în ea mustrare, îndreptare, înţelepţire 
şi dreptate, pentru ca ucenicii să fie bine îndrumaţi spre lucrul 
cel bun şi să nu fugă de învăţătura sănătoasă şi de credinţa 
neprefăcută. Amin. 

Mă las cu glasul ca de tunet peste voi, copii care sunteţi 
porţile Mele. Supuneţi-vă, fiilor, că aceasta este lucrarea uce- 
nicilor. Chiar dacă diavolul voieşte să vă slăbească puterea, 
voi să nu uitaţi de venirea Mea, căci el voieşte să nu mai vin 
ca să vă strivească el apoi; el şi lumea, fiilor. 

O, nu cel ce zice că nu mai poate este cel ce nu mai 
poate. Cel ce nu mai poate este cel ce Mă lasă pe Mine apoi 
să pot, şi acela are credinţă neprefăcută şi se lasă ajutat spre 
tot lucrul bun şi aşa poate. Eu, Domnul, aceasta am de făcut 
când voi nu mai puteţi, copii plăpânzi sub povara venirii 
Mele. O, când Eu, Domnul, nu mai trăiesc în om, nu trăiesc 
pentru că trăieşte el în el, şi el nu poate sluji la doi stăpâni, şi 
Mă leapădă pe Mine şi se ia pe sine peste el. Dar mare este 
îndreptarea cea din Scripturi şi pentru care îi voi cere soco- 
teală omului aşa cum am rostit Eu cuvânt pe vremea trupului 
trâmbiţei Mele Verginica şi am zis: «Cel ce nu citeşte Scrip- 
tura, este cel ce nu o împlineşte, iar când va fi întrebat de ce 
n-a citit-o ca s-o ştie, acela nu va avea ce să răspundă decât 
cu neîmplinirea ei». 

O, copii învăţători din Duhul Sfânt, Care vă îmbogă- 
ţeşte pe voi din destul! Spuneţi poporului sfânt că Duhul 
Sfânt nu Se leapădă de cel cu capul aplecat învăţăturii sănă- 
toase prin credinţă neprefăcută şi prin umilinţă de duh, căci 
umilinţa omului este miros mereu proaspăt pentru îngeri, 
fiilor, este curăţenie unul pentru altul între fraţi, iar statul îm- 
preună este plăcut, şi trebuie mult simţ pentru această lucrare, 
pentru asemănare între fraţi. Când unii vorbesc şi alţii tac, 
aceasta aduce greutate pe inima Mea, darămite pe inimile 
celor ce vieţuiesc împreună! Fraţii care trăiesc împreună în 
numele Meu, pe aceia îi creşte Duhul Meu din Care mănâncă 
cu saţ, dar când ei nu sunt asemenea, atunci nu se cunoaşte că 
mănâncă, de vreme ce hrana nu-i creşte. 

O, fiilor copii, care aveţi învăţătură sănătoasă peste po- 
porul Meu! Să-i învăţaţi pe ei că dacă ei nu ştiu ceva, să nu se 
mâhnească, ci să se umilească, fiindcă este o taină pe care tre- 
buie s-o înţeleagă ei desăvârşit. Şi iată că ei trebuie să înţelea- 
gă că între taină şi ascundere este mare, mare deosebire, sau, 
şi mai bine spus, nu este asemănare între acestea două aşa 
cum nu se aseamănă adevărul cu minciuna, fiilor, căci adevă- 

rul înseamnă Dumnezeu, iar minciuna înseamnă diavol. Taina 
este de la Dumnezeu şi pentru Dumnezeu, iar ascunderea este 
de la diavol şi pentru diavol, şi fiecare îşi ia ce este al lui. Să 
nu se mâhnească fiul cel pregătit prin această învăţătură din 
cer dacă este ceva necunoscut de el între toate câte se lucrea- 
ză şi se împart spre lucrare, căci umilinţa este lucrarea care 
nu-1 lasă pe om să se îngâmfe împotriva tainei dintre Mine şi 
lucrarea bisericii Mele, fiindcă Eu ştiu putinţa şi neputinţa 
fiecăruia, iar Scriptura îl învaţă pe om ca să înţeleagă el lu- 
crarea mântuirii lui dacă o ia pe ea ca lucrare de căpătâi. 
Amin. 

Verginica, trâmbiţa Mea, soarbe cuvântul învăţăturii 
Mele de peste voi şi aşteaptă să se facă şi ea învăţătură peste 
cei ce iubesc să înveţe lucrarea credinţei neprefăcute, lucrarea 
iubirii de Dumnezeu şi a temerii de Dumnezeu. 

Te las, Verginico, să-i înveţi, că dulce M-ai iubit, şi 
dulce îţi este învăţătura ta cea din iubirea Mea pentru om. 
Amin, amin, amin. 

M ă laşi, Doamne, şi mă las şi eu spre ei, că 
dorul mă arde cu totul, şi din mare dor le 
grăiesc învăţându-i, ca să sărbătoresc cu ei ziua înălţării mele 
întru Tine când am adormit înviind, căci aşa este lucrarea 
sfinţilor care înviază venind la Tine. Vreau să le dau cunoş- 
tinţă, Doamne, şi să le spun că temerea de Dumnezeu este 
iubirea de a nu Te pierde pe Tine, aşa cum am cules eu cuvânt 
din guriţa unui copilaş care a spus că el nu se teme de Tine, 
ci doar să nu Te piardă se teme. Mi-a fost drag acest cuvânt, 
mi-a fost dulce şi l-am cules, şi îl aduc înapoi plin de învă- 
ţătură peste fiii Ierusalimului nou. Amin. 

O, fiilor, o, copii ai tainelor cereşti care se împart vouă 
după puterea voastră! O, cât mă doare, cât mă ustură, cât mă 
arde când îi văd pe cei ce vă sunt călăuză spre împărăţia ce- 
rurilor că au căzut în neputinţa de a vă mai lumina calea. E 
grea peste ei povara venirii Domnului, dar sunt grele încer- 
cările prin care treceţi împreună cu ei, şi de aceea a venit 
Do mn ul şi v-a desluşit taine nepricepute de voi până acum şi 
v-a descoperit taina şi puterea umilinţei, fiilor. Pe calea mân- 
tuirii trebuie să aibă inima curată cel ce merge pe ea, iar inima 
curată este cea cunoscută de cel ce o are în mână pe ea dacă 
omul şi-o pune în mâna Domnului prin cei ce stau în faţa Sa 
cu omul, cu inima din om. Cel ce uită că inima sa nu este în 
afară de trup, ci este înăuntrul trupului lui, acela o ascunde pe 
ea în el şi este fără inimă pentru cei din jurul lui, căci inima 
cea din afară nu este cea dinăuntru, fiindcă inima se face cu- 
vântul ei prin mărturisirea ei cea dinăuntrul trupului ei. Amin. 

O, copii care staţi în sărbătoare cerească, cea mai dulce 
sărbătoare este învăţătura, şi apoi rodul ei, împlinirea ei, fii- 
lor. Cei ce vin să stea cu acest izvor care înnoieşte inimi, care 
naşte inimi, care despică inimi, acela să înveţe că pe calea 
credinţei neprefăcute merg cei ce iubesc lumina. O inimă des- 
pre care nu ştie altul decât cel ce o poartă în trupul lui, e o 
inimă trupească, nu cerească, iar inima trupească este deprin- 
să cu ascunderea ei în trupul ei, şi cu trupul ei ascuns în ea, şi 
unul ca acela nu a dorit să înveţe de la Domnul taina credinţei 
neprefăcute, care îl deprinde pe om pentru mărturisire mereu 
şi cu umilinţă mereu în mărturisire, iar altfel, omul se potri- 
veşte cu cei iubitori de sine, care sunt trufaşi, lăudăroşi, neas- 
cultători şi nemulţumitori, cârtitori, necucemici şi fără dra- 
goste, aspri şi neînduplecaţi, îngâmfaţi şi necuviincioşi, şi 
acestea toate pentru că ei sunt iubitori de desfătări mai mult 
decât iubitori de Dumnezeu chiar dacă dau ei să aibă înfăţi- 
şarea adevăratei credinţe, dar prin acestea toate cele rele ale 


lor ei tăgăduiesc puterea ei, deşi mereu aud spre învăţare, dar 
iată, învăţând nu ajung la cunoaşterea adevărului din pricină 
că nu cunosc taina lui Dumnezeu, taina creştinătăţii, fiilor. 

O, eu rar vă învăţ, deşi mi-e tare dor să fac aceasta, 
fiindcă mi-e dor de împărăţia cerurilor pe pământ şi voiesc să 
iau parte la ea cu toţi sfinţii, şi în cuvânt să ne facem părtaşi 
în ea, dar tot mai greu apasă diavolul, care caută să slăbească 
puterea venirii Domnului, căci Domnul nu vine, ci trebuie 
adus, după cum El v-a desluşit această taină, şi orice venire a 
Sa trebuie să fie o sărbătoare pregătită dinainte, iar voi nu ar 
trebui să aveţi alte griji care să vă încurce grija cea pentru 
pregătirea venirii Domnului cuvânt la voi. Frica de a nu-L 
pierde pe Domnul, teama de a nu încurca venirea Lui, aceasta 
trebuie să trăiască în voi ca un fior sfânt şi ceresc, fiilor, şi 
atunci Domnul n-ar mai strivi pe cei atât de firavi care stau 
punte a venirii Lui, căci una este să ai putere şi bucurie pentru 
putere, şi alta este să fii neputincios şi să te temi de mărirea 
Domnului, care este grea de dus de cei ce nu mai pot cu 
trupul, cu duhul şi cu sufletul sub greul venirii Lui. Voiesc să 
vă învăţ, voiesc să vă îndemn, voiesc să fac cer inimioarele 
voastre, copii ai venirii Domnului. Voiesc să stau cu voi în 
cuvânt şi să mă bucur, şi să luaţi ca din Scripturi din gura mea 
mustrare, îndreptare, înţelepţire şi dreptate, şi să-I dăm Dom- 
nului putere să poată, căci când El nu poate, e totul, totul greu 
şi în cer şi pe pământ, fiilor. 

O, Doamne, nu cel ce zice că nu mai poate este cel ce 
nu mai poate. Cel ce nu mai poate este cel ce Te lasă pe Tine 
să poţi în el şi pentru el, şi acela are credinţă neprefăcută şi 
aşa poate. Dar să învăţăm poporul, şi apoi să vadă el şi să 
creadă tot mai desăvârşit că învăţătura aceasta este taina vieţii 
veşnice, este venirea Ta, şi că fiii prin care Tu vii pe pământ 
cuvânt au inimi cereşti, au darurile credinţei neprefăcute, şi 
fericiţi sunt cei ce se uită la ei văzând şi nu nevăzând. Hai cu 
mine, Doamne al ucenicilor Tăi, hai cu mine în cartea mea ca 
să cinăm cu ei în ea, şi ei cu noi, că dulce este să mâncăm unii 
de la alţii, după cum le este lor creşterea şi puterea credinţei 
şi a umilinţei care-L creşte pe Dumnezeu în om. Hai să cinăm 
cină gustoasă şi sănătoasă în cartea mea cu Tine şi cu ei. 
Amin, amin, amin. 

M ergem, Verginico. Credinţa neprefăcută 
este salvarea tuturor celor ce se alipesc cu 
acest izvor care-1 naşte de sus pe om. Eu, Domnul, Cel atât de 
blând şi de umilit, am dat mereu şi tot mereu să-l trag pe om 
din el spre Tatăl, oricât ar fi fost el de pierdut din voile Mele, 
din legile vieţii. O, Verginico, mare ţi-a fost darul pentru 
salvarea omului, şi tot aşa şi răbdarea după om. Darul Meu şi 
al tău, purtat de cei ce călăuzesc spre viaţă veşnică poporul 
cel crescut de sus, e dar întreit în ei, numai să aibă pe cine să 
lucreze ei, şi Nouă să Ne dea lucrarea lor şi pe cei răsăriţi din 
râvna lor după mântuirea omului. 

O, fiilor osteniţi şi de jos, şi de sus, şi de pe pământ, şi 
din cer! E tare greu să lucrăm pământul ca să scoatem rod. E 
tare greu, şi ne trec sudori, fiilor, precum este scris, căci omul 
la pământ trage, şi pământul e greu de lucrat, dar trebuie să 
lucrăm cer peste pământ, şi cerul să ne fie unealta cu care 
lucrăm. Amin. Binecuvântată să fie intrarea noastră în cartea 
lui Verginica, şi hai, fiilor, să lucrăm cu unealtă bună, cu ce- 
rul, copii trudiţi de muncă şi obosiţi de aşteptare şi de răbdare 
după rod însutit. E omul greu, dar Eu sunt mare, şi sunteţi şi 
voi mari cu înţelepciunea şi cu credinţa cea neprefăcută, şi 
vom avea împliniri, şi se vor împlini Scripturile cele din 
urmă, şi atunci veţi vedea că nu în zadar aţi trudit. Amin, 
amin, amin. 

E u, Domnul, am intrat cu tine în cartea ta prin 
porţi, Verginico. Fără ştirea lor nimic nu ajunge 
la Mine decât cu greşeală, cu ascundere de Dumnezeu, şi nu 
se dezleagă nici o greşeală la Mine dacă ei nu ştiu, căci aşa 
este în acest popor, este ca în cer, şi numai pe porţi se intră la 
Mine, iar pe deasupra, nu. Eu am spus aceasta. Amin, amin, 
amin. 

Hai să Ne aşezăm cu orânduială la lucru sfânt, că nu 
putem lucra pământul, ci trebuie să lucrăm cerul care dă viaţă 
pământului. Hai, Verginico! Eu, Domnul, Făcătorul poporului 
Meu de azi, nu stau din lucrarea facerii şi nici tu să nu stai, că 
iată ce de demult n-ai mai venit să lucrezi. Lucrează, Vergi- 
nico. Amin, amin, amin. 

O Doamne, o, Doamne, o, Doamne! Nu cel 
^ ce spune „Nu mai pot", nu acela este cel 
ce nu mai poate. Cel ce nu mai poate este acela care Te lasă 
pe Tine să poţi apoi. Nu se poate cum vrea creştinul necres- 
cut, nu se poate să ai Tu statură şi viaţă ştirbită, pătată, pri- 
mejduită prin aplecarea Ta spre voia lui. El vrea să laşi şi Tu 
de la Tine, şi el de la el, dar unde poate duce asta, oare? Unde, 
Doamne îndurerat? Este scris în Scripturi de fericiţii care 
rabdă mustrarea spre lămurire, şi apoi, spre cununa vieţii. 
Putea-vom noi, oare, să facem aceasta şi să avem rod bun, 
Doamne? O, de multă vreme Tu vorbeşti şi lucrezi aşa şi nu 
ai rod. Dumnezeule mare, căci mai mare ca Tine stă omul, şi 
diavolul nu mai voieşte să vii la popor, ca să-l strivească el 
apoi, el şi lumea, Doamne. O, cum să facem să biruim cu rod 
bun? Cum, oare, Doamne? 

O Verginico, cine are dragostea Mea în el, 
^ Mi-o dă Mie, iar cine n-o are, nu are ce 
să-Mi dea, fiindcă Eu de la om le pot lua numai pe ale Mele, 
dacă el le are. O, cei pe care i-am înhămat Eu la jugul cel greu 
al venirii Mele cuvânt peste popor şi peste pământ, au căzut 
mereu şi cad mereu sub povara carului tras de ei prin ape tul- 
buri şi văluroase, căci toţi numai în car vor să stea, şi nu dă 
nimeni să se dea jos din car ca să împingă să-l scot la ţărm. 

O, cum să facem, Verginico? Tu Mă întrebi pe Mine, 
Eu te întreb pe tine, şi fericit este cel ce ia folos din vorbirea 
Mea cu tine şi cu ei, că e vremea să pot să grăiesc ce Mă 
doare, că nu numai omul are dreptul să se plângă ce-1 doare. 
Taina de prooroc am spus-o şi iarăşi o spun, că prooroc sau 
cel ce ia plată de prooroc pentru că-1 primeşte şi îl crede şi îl 
vesteşte pe prooroc, este cel ce pune în toată vremea spre 
paza şi creşterea bisericii prin trupul ei întreg pe masa ei pe 
cele din Dumnezeu venite, pe cele din aproapele său şi pe 
cele din el, iar altfel de biserică nu este biserică a lui Hristos, 
că nu pe cele numai pământeşti, care sunt lemne, pietre, fier, 
ci pe cele ce ies din firea omului în toate câte lucrează el cu 
mintea şi cu inima şi cu purtarea firii lui, acelea trebuie puse 
pe altarul bisericii ca să fie lămurite. 

Am spus cu mulţi ani în urmă: «Chiar de vom plânge 
până la capăt în cer şi prin cei ce Ne poartă de la Noi până 
la popor, vom merge înainte prin greu», şi iată, aşa mergem. 

Sunt zdrobit, Verginico, în fiii cei atât de zdrobiţi de la 
zdrobirea Mea din ei, că grea de tot s-a făcut calea de la Mine 
la popor, şi grea Mi-e rana în Mine şi în ei, şi le străpung 
duhul şi trupuşoarele cu glasul Meu cel de deasupra grădinii 
cuvântului. Cu glas de tunet îi străpung şi le zdrobesc vlaga, 
dar dacă nu mai vin, ce facem, Verginico? 

O, fiilor, omul fără credinţă neprefăcută şi neobosită nu 
poate decât să se plictisească de aşteptare şi la gândul cel 


despre Mine, dar cel deştept nu dispreţuieşte pe nimeni pen- 
tru mintea lui. Cel deştept nu se trufeşte împotriva altuia, ci îl 
iubeşte pe Dumnezeu cu umilinţă, mai mult decât pe orice 
bucurie a lui, dar la omul trufaş iubirea de sine se arată, cum 
spune apostolul, prin lăudăroşenie şi necucemicie, prin neas- 
cultare de părinţi şi de Dumnezeu, iar lucrul cu mâna şi cău- 
tarea după el mai mult decât după Dumnezeu, acela îl face pe 
creştin să iubească mai mult idolii, care sunt: slava deşartă, 
îngâmfarea, nedreptatea, lemnul, piatra, fierul, lutul, gustul şi 
vinul, care înseamnă desfrânare. 

O, Verginico, numai la jumătate de an te apropii cu 
grăirea ta peste poporul tău. O, ce durere pentru coborârea 
cuvântului vieţii, Verginico! 

O Doamne, dreptatea şi iubirea frăţească 
^ sunt nedespărţite, Cel ce le poate lucra pe 
acestea pentru cei din jur, acela nu se mai iubeşte pe sine, 
acela este ca Domnul, şi după aceea le poate pe acestea amân- 
două deodată. 

Duhul Sfânt, Care naşte biserica lui Iisus Hristos, este 
povăţuitor şi cunoaşte gândurile şi aude cuvintele şi şoaptele 
lor, şi tot aşa trebuie să lucreze şi trupul bisericii Domnului 
taina creştinătăţii, căci a spus Domnul că biserica fără călăuză 
este biserică fără Dumnezeu. 

O, Doamne, binecuvintează cu putere multă cuvântul 
meu şi aşează pace peste cei atât de greu încercaţi, că poţi, şi 
îţi cer cu lacrimi să poţi, Doamne. Amin, amin, amin. 

O Verginico, Eu pot. Iar voi, copii ai po- 
norului Meu, fiţi copii înţelepţi faţă de vre- 
mea cea grea care trece prin voi, şi vă strângeţi mereu mă- 
nunchi şi deschideţi guriţele pentru cele bune din cer peste 
voi, şi peste grădiniţa cuvântului Meu, şi pentru cei zdrobiţi 
de tot, peste care Eu, Domnul, aştept putere pentru Mine. 
Ajutaţi-Mă în rugăciune pentru voi şi pentru lucrarea Dom- 
nului cu voi şi pentru propăşirea Duhului Sfânt în grădina cu- 
vântului Meu şi pentru duh de umilinţă peste cei fără de umi- 
linţă şi fără de veghe pentru paza casei, pentru mersul cel trai- 
nic al lucrului Meu peste pământ. Fiţi sfinţi din zori şi până 
în zori, şi tot aşa să vă şi rugaţi, şi plângând să cereţi biruinţa 
Mea şi a voastră peste pământ. Amin. 

Am poposit în cartea lui Verginica, şi rar e popasul în 
cartea ei. Căutaţi învăţătură, căutaţi să fiţi cerul pe pământ; 
toţi odată căutaţi, toţi întru Unul, căci Acela, Eu sunt. Amin. 

O, poporul Meu, Eu sunt cu tine şi voiesc să împlinesc 
tot mai văzut în tine şi cu tine împărăţia Mea, împărăţia 
cerurilor, poporul Meu. Amin, amin, amin. 

1/14 decembrie 2003 

Sărbătoarea sfântului ierarh Nicolae 

Trupul, prin rana lui moare, iar iubirea, prin rana ei înviază. 
împărăţia cerurilor este în om şi se face grea când nu se aşează pe 
pământ peste oameni. Omul a făcut din vin, şarpe. E iadul pe 
pământ în case luxoase, pecetluite de preoţii lumii. 

O poporul Meu, te hrănesc în zi de sărbătoare aşa 
^ cum pot prin greul prin care mai pot să vin. Te 
hrănesc, fiuîe, că şi tu Mă hrăneşti cu dorul tău după împă- 
răţia Mea din tine, numai să ţii la ea cu multă durere a Mea în 
tine, că fără durerea Mea tu nu poţi iubi pe Dumnezeu. Trupul 
prin rana lui cea grea moare, iar iubirea prin rana ei cea 
adâncă înviază, poporul Meu. 

Eu, Domnul, tot o rană plină de dor voiesc să stau în 
toţi fiii Ierusalimului nou, ca să Mă puteţi avea, fiilor, dar 

pentru o aşa împărăţie în voi, voi nu trebuie să vă mulţumiţi 
cu ceea ce vedeţi şi să iubiţi aşa, căci cele ce se văd trec, ca 
şi omul cel fără de Dumnezeu în faptele vieţii lui, în inima şi 
mintea lui, dar Eu, Cel ce stau nevăzut lângă om, sunt veşnic. 
Omul însă nu-şi iubeşte veşnicia ca şi vremelnicia dacă veş- 
nicia nu se vede cu ochii trupului, dacă el nu o simte cu pu- 
terea iubirii Duhului Sfânt, Care Se face iubire de viaţă veş- 
nică în om. 

Te hrănesc, poporul Meu, şi stau în sărbătoare cu tine 
în sobor de arhierei din cer pentru cel între ei, Nicolae, cel 
milos prin facere de minuni, arhiereu cu mare alegere a Du- 
hului Sfânt, Care poate unde voieşte El. Amin. 

O, fii-copii din porţi, lăsaţi puterea Mea în voi şi supu- 
neţi-vă, căci supunerea pe care v-o cer este pentru venirea 
Mea, nu este oricum supunere, iar ea va ajuta cerul şi pămân- 
tul şi iadul, şi vă spun aşa ca să puteţi să aveţi putere cu 
trupul, cu sufletul şi cu duhul pentru ca să vă supuneţi, că Mă 
doare când îl văd pe om, ba chiar şi pe creştin, cât de mult nu 
înţelege că împărăţia cerurilor nu vine în chip vădit de omul 
cel fără vedere pentru ea, ci vine pentru cei ce o au pe ea în 
ei, fiindcă ea este taină şi este ascunsă înăuntrul omului. O, vă 
doare trupul, vă doare pieptul de greutatea ei, vă doare, pentru 
că ea nu este bucurie sau împărăţie cu bucurie ca pe pământ 
când Eu stau cu ea înăuntrul omului. Ea este putere, fiilor, ea 
este Dumnezeu în om, şi de aceea se numeşte ea împărăţia 
cerurilor, iar acum, la sfârşit, ea este durerea Mea cea mare, 
durerea Mea în om, şi omul se hrăneşte cu ea aşa cum vă hră- 
niţi voi cu ea acum, copii care primiţi glasul Meu ca să-l aşe- 
zaţi în cartea lui de azi pe pământ, şi vă hrăniţi cu ea aşa cum 
se hrăneau cei plini de durere pentru Mine în vremea trupului 
Meu cel plin de suferinţă pentru omul care simţea că împă- 
răţia cerurilor era cu ei, şi ei nu o cunoşteau ca să o ia în ei, 
ca să Mă ia pe Mine, Fiu venit de la Tatăl, că venisem să Mă 
unesc un trup cu omul care Mă credea că sunt Dumnezeu şi 
că M-am făcut Fiul Omului ca să Mă aibă omul şi să Mă ia în 
el. O, cât s-au smintit cei ce M-au auzit când am spus că cine 
nu mănâncă Trupul şi Sângele Meu nu are viaţă în el! O, cât 
Mă doare când Mă uit la cel ce mănâncă Trupul şi Sângele 
Meu şi nu are în el, apoi, viaţă pe lisus Hristos, pe Mine cu 
viaţa Mea în el, căci Eu Mă unesc cu cel ce crede în Mine ca 
să fac din el chipul şi asemănarea Mea. Amin. 

Poporul Meu, Eu cu durerea Mea îţi grăiesc azi despre 
împărăţia Mea cea dinăuntrul omului şi care trebuie să se 
reverse în afara lui cu faţa Mea cea tainică şi cu viaţa Mea cea 
văzută în părţi de fiii oamenilor care văd pe fiii lui Dumne- 
zeu. Această minune despre care nu s-a mai auzit, această 
venire a Mea cu biserica Mea pe care am vestit-o încă de pe 
vremea cinei Mele cu ucenicii Mei că nu voi mai mânca din 
Paştele Meu cu ei până ce nu va veni împărăţia Mea pe pă- 
mânt, acest dor al Meu a venit, i-a venit vremea cea prooro- 
cită de Mine atunci, şi iată cuvântul Meu care se face trup, 
biserică cu trupul şi cu cuvântul Meu în ea, împărăţia ceru- 
rilor întreagă în om, şi nu o vede omul cel de lângă ea, cel de 
lângă omul în care Eu Mă las în el cu ea în chip întreg. 

Cu mare dor Mă doare împărăţia Mea din om. Mă 
doare până Mă voi putea vărsa cu ea înaintea fiilor veacului 
acesta, căci Eu sunt Fiul Tatălui şi împărăţesc în om, şi omul 
este împărăţia Mea şi vreau să Mă arăt cu ea. Amin, amin, 
amin. O, cine nu Mă lasă să Mă arăt cu această minune? Dia- 
volul nu Mă lasă, necredinţa omului nu Mă lasă, vremea cea 
ceţoasă şi din care se vede numai împărăţia stăpânitorului 
veacului acesta nu Mă lasă. Mă doare împărăţia Mea din 


omul care o are pe ea şi care lucrează ca şi Mine peste fiii 
neascultării. împărăţia Mea în om e cea mai grea povară când 
omul nu se poate aşeza cu ea pe pământ. 

Mă privesc sfinţii plini de fiori cereşti când grăiesc 
cuvântul împărăţiei Mele peste pământ, şi doresc ei să pot cu 
ea şi cu ei printre fiii oamenilor, care nu ştiu decât însurat şi 
măritat, mâncat şi băut şi trup supus trupului care cere îm- 
potriva duhului. Se scoală şi se culcă omul mâncând şi bând 
şi desfrânându-se, căci vinul este desfrânare. 

Eu din nou rostesc cuvântul Meu spus vouă, copii ai 
noii împărăţii, căci v-am spus acum câţiva ani de omul cel din 
afară, care îl ascunde pe cel dinăuntru, zice el. V-am spus că 
nu-i pasă omului de venirea Mea de azi, iar Eu vin şi îl găsesc 
mâncând şi bând şi desfrânându-se în plăcerile sale. Pe voi 
însă v-am învăţat să vă mângâiaţi mângâindu-vă şi să vă în- 
văţaţi învăţându-vă, căci Eu sunt la uşă, şi sunt uşa, şi vin 
când nimeni nu se aşteaptă să vin, şi Mă doare că nu Mă aş- 
teaptă nimeni să vin când vin, şi Mă doare de-Mi vine să strig 
în lung şi în lat cu glas de durere că nu Mă aşteaptă nimeni 
când vin, şi iată, Eu mereu vin, şi cu greu vin, căci nu sunt 
aşteptat. 

V-am spus vouă să vă îmbătaţi de dor, că Eu plin de dor 
vin. Omul se îmbată de vin şi îi este dor de vin, dar dorul de 
vin este şarpe în sufletul omului, fiindcă vinul este şarpe, şi 
voi ştiţi această taină, căci v-am spus-o. Şi acum, iarăşi îi 
spun omului că omul a făcut din vin, şarpe şi dă vina pe Mine 
când face aşa, şi zice că e binecuvântat de Mine vinul. Eu însă 
spun: Nu! Şi iarăşi, şi iarăşi spun: Nu! Nu! Eu ştiu ce am 
binecuvântat. Eu am binecuvântat paharul Meu, nu paharul 
omului, iar în paharul Meu este Trupul şi Sângele Meu, Care 
a stat pe cruce. 

L-am întrebat pe omul care spune că Eu am binecuvân- 
tat vinul, şi i-am spus: «Poţi tu, omule, să faci din vin, 
Sângele Meu?». Şi dacă nu poţi, taci şi nu mai vorbi prostii; 
taci şi nu mai fă păcate vorbind despre tainele Fiului lui 
Dumnezeu, care nu sunt de pe pământ, ci sunt din cer aşa cum 
apa care s-a făcut vin pentru minunea de la nunta din Cana 
Galileii, era taină din cer, vin din minune şi nu cum dai tu 
să-ţi baţi joc de tainele cerului, căci vinul este desfrânare, aşa 
cum a fost la Noe când a făcut vin, de l-a făcut vinul să-l 
blesteme pe fiul său. Nu mai vorbi prostii să spui că vinul este 
sfânt când în Scripturi scrie că vinul este desfrânare. Vinul 
este sfânt, zici tu, iar Eu am spus că sfânt este numai Sângele 
Meu când Eu fac din vin sânge, iar Sângele Meu este în potir. 
Eu fac din vin, sânge, iar tu faci din vin, păcat, faci veselie 
spre moarte, nu faci suferinţă spre viaţă aşa cum fac Eu din 
vin Sângele Meu spre viaţă omului. Eu am binecuvântat pa- 
harul Meu, paharul suferinţei Mele, nu paharul omului, iar 
omul vorbeşte prostii când spune că vinul este sfânt, şi Mă 
doare că omul vorbeşte aşa. 

O, copii ai împărăţiei Mele cea plină de suferinţa Mea 
în voi! îşi bate omul joc de Mine ca să-şi acopere păcatul. 
Râde omul de Mine desfrânându-se, iar iubirea nu o mai cu- 
noaşte, căci ea vine de la sfinţenie, nu de la păcat. Iese omul 
pe drum cu femeia lui, goală mai mult decât el, mai mult 
decât bărbatul, şi aceasta înseamnă sfârşitul omului care pune 
păcatul la rang de sfinţenie, şi aceasta înseamnă veacul omu- 
lui şi fiii lui, din care S-a sfârşit Dumnezeu. Face omul glume 
pe seama lui Dumnezeu, spune omul că erau goi omul şi fe- 
meia în rai, dar Eu îi spun omului că nu este aşa, şi că omul 
era în rai ca îngerul în trup, şi precum îngerul este fără de 
trup, aşa şi omul, era fără de păcat în rai, deşi avea trup omul. 

Gol era omul în rai, dar era ca şi pe cruce, aşa cum Eu pe cru- 
ce gol eram, dar eram Sfântul Tatălui de pe cruce, fiindcă 
omul care nu este pe cruce, nu este sfânt. 

Mă seacă de durere vorbele omului trupesc, omul vea- 
cului acesta, care pofteşte cu trupul împotriva duhului, împo- 
triva vieţii şi a învierii dintre morţi. Nu mai vorbi prostii, 
omule, că atunci când vei striga la Mine să ţi le uit, ţi le voi 
şterge cu mare, mare suferinţă, precum tu Mă faci să sufăr 
atâta durere, atâta ruşine înaintea diavolilor cărora te închini 
şi care ţi se închină ca să le faci voia, de nu mai pot Eu să fac 
înger din diavol şi din om. 

Nu poate lucra diavolul cu Dumnezeu, dar fiii veacului 
acesta sunt din pământ, nu sunt din cer, aşa cum iudeii din 
vremea Mea care scoteau diavoli umblând după oameni în- 
diavoliţi şi care auziseră de numele Meu de care fugeau dia- 
volii din oameni, se încumetaseră şi ei să le spună diavolilor 
să iasă din oameni în numele lui Iisus Hristos. Dar diavolii 
nu-i cunoşteau pe aceia că ar fi ai Mei, şi i-au bătut biruindu-i, 
şi ei au fugit goi şi răniţi din casa celui îndiavolit. Această 
veste i-a făcut pe mulţi să-i prindă frica şi să slăvească nu- 
mele Meu cel vestit de diavoli, şi veneau mulţi să-şi mărtu- 
risească faptele lor rele ca să se elibereze de ele şi să meargă 
apoi curaţi după Mine, şi mulţime de vrăjitori îşi ardeau căr- 
ţile în văzul tuturor ca să crească în oameni credinţa, iar 
cuvântul Meu să se întărească peste mulţimi. 

O, copii ai Duhului Sfânt, sunt în sărbătoare cerească 
şi arhierească în mijlocul vostru. Am pe ierarhul Nicolae, şi 
bucuria lui cea îndurerată este ca şi a Mea, este ca şi a voastră, 
căci cei ce au în ei împărăţia cerurilor nu mai au durerea şi 
întristarea şi suspinul lor, ci au durerea Mea cea după om, 
durerea împărăţiei cerurilor. împărăţia de pe pământ e plină 
de bucurii deşarte, care trec ca şi cei ce le iubesc pe ele, dar 
împărăţia cerurilor din om e plină de iubirea cea pentru Mine, 
Cel suferind de la plăcerile cele fără Dumnezeu ale fiilor 
veacului acesta, care nu umblă să se întoarcă de la moarte la 
viaţă. Dar «sfinţii vor judeca lumea», precum este scris în 
Scripturi, şi Eu voi avea mărturisitori ai împărăţiei Mele în 
om. Amin, amin, amin. 

unt sărbătorit, Doamne, în cetele de arhierei 
ai cerului, şi cu toate oştirile de sfinţi îţi 
punem mângâiere peste toate durerile Tale, că nu este sfânt în 
cer pe care să nu-1 doară ca şi pe Tine de la ceea ce este pe pă- 
mânt. Nimeni nu Te aşteaptă să vii, dar noi, sfinţii Tăi, aştep- 
tăm, că de şapte mii de ani auzi de la sfinţi: „Până când, 
Doamne? Bucuria venirii Tale cea plină de durere se va 
preface în bucurie curând, curând, căci fiii Tăi cei de azi îşi 
înteţesc în ei durerea cea pentru venirea Ta, dar numai fiii 
Ierusalimului nou de azi înţeleg aceasta. 

E gol pământul de Dumnezeu, o, oameni ai bisericii 
lumii, iar voi faceţi slujbe în bisericile voastre, şi peste pă- 
mânt nu umblaţi ca să vedeţi cum mişună păcatele peste oa- 
meni, şi iubirea de Dumnezeu nu mai este pe pământ. O, dacă 
voi aţi vrea să auziţi crezând glasul Celui ce vine din cer pe 
pământ cuvânt pentru ca să aducă biruinţa care va înghiţi 
moartea, aţi avea de căpătâi acest cuvânt care vine cu norii, 
dar voi aţi lăsat lumea să piară ca şi voi. O, nu aşa se caută 
mântuirea, oameni care slujiţi în bisericile lumii. Dacă voi 
nu-1 puteţi face pe om să se lase de păcat, atunci Hristos a 
murit în zadar, căci scris este: «Dacă morţii nu înviază, nici 
Hristos n-a înviat». O, cum înviaţi voi morţii veacului acesta? 
Uitaţi-vă la ei cum se scaldă în păcate, căci păcatul este 
moarte, şi omul din lume nu mai înviază din păcat. Vă 


bucuraţi şi voi şi ei, cu cântările învierii Domnului, cu 
cântările naşterii Domnului, cu cântările pentru sfinţi, dar 
sărbătorile cereşti nu înseamnă atâta doar. Nu e sărbătoare 
mai mare în cer ca atunci când un păcătos se întoarce de la 
moarte la viaţă, de la păcat la pocăinţă, şi apoi să rămână viu 
şi să se facă împărăţie a cerurilor. Dar nu ştiţi voi Evanghelia 
Domnului care spune că împărăţia cerurilor este înăuntrul 
omului şi că ea nu vine în chip vădit? Pe om vrea Domnul 
să-l facă împărăţie a Sa, iar omul zice că are în inimă credinţa 
dacă îl întrebi de ce nu crede, de ce nu-L face pe Dumnezeu 
frumos în el şi din el. 

O, Doamne, deşertăciunea cea de pe pământ pleacă de 
la slujitorii bisericii fiilor veacului acesta, care nu mai ştiu de- 
cât însurat şi măritat, mâncare şi băutură, vânzare şi cumpă- 
rare, ca în vremea lui Noe, Doamne. O, eşti plin de durere, şi 
fiii lumii nu ştiu că acum Te doare mai tare ca pe cruce. E 
mult şi e mare păcatul pe pământ. E iadul pe pământ, şi şi-a 
făcut diavolul case luxoase, şi se duc preoţii lumii să pună 
peste acestea slujbă de sfinţenie, dar păcatul nu-1 iau aceştia 
de peste om. Stăpânitorul acestei lumi Ţi-a acoperit faţa şi nu 
Te mai văd fiii veacului acesta, iar Tu trăieşti îndurerat între 
fiii veacului nou, în care Tu Te laşi cu împărăţia Ta şi cu care 
dai să străpungi prin ceaţa cea groasă dintre pământ şi cer, 
căci îngerii Tăi cei buni abia mai pot de durere când stau cu 
zborul mutilat că nu au ce să-Ţi aducă bun de la om şi să-Ţi 
vadă faţa îngerii Tăi cei buni. 

Grăiesc din durerea Ta, ca să-i audă pe sfinţi fiii lumii 
de azi şi de ieri, şi rostesc cuvânt arhieresc şi spun că cele ce 
nu se iartă de pe pământ, tot aşa rămân şi în cer, şi nu mai sunt 
preoţi şi arhierei pe pământ, Doamne, căci cei ce sunt, sunt 
altceva, sunt fiii slavei deşarte, care primesc slavă de la oa- 
meni şi unii de la alţii şi nu simt aceştia durerea Ta, rana Ta 
cea atât de adâncă, şi nimeni nu Te mai aşteaptă să vii, Doam- 
ne al sfinţilor. 

O, fii ai Ierusalimului venirii Domnului, bucuraţi-vă cu 
plânsul şi cu durerea Lui şi a sfinţilor Lui, că trebuie să aştep- 
taţi grăbind venirea Lui, precum este scris în Scripturi, că 
iată, lumea arde; arde păcatul în trupul fiilor veacului acesta 
şi nu se mai satură aceştia de însurat şi de măritat şi de des- 
frânări fel de fel, iar diavolul cel vopsit are case luxoase, pe 
care îşi scrie orice fel de numiri, dar moarte nu scrie pe uşile 
caselor lui. Scrieţi voi cuvântul Domnului şi daţi-1 în lung şi 
în lat, ca să ştie omul de azi că peste tot cuvântul ,, moarte" 
este acoperit ca să nu se vadă, şi lumea nu ştie ce este moartea 
şi faţa ei şi ademenirea ei. 

Bucuraţi-vă suspinând de sfârşitul lumii, copii ai ve- 
nirii Domnului. Bucuraţi-vă de venirea Domnului la voi şi 
daţi glasul Lui şi toată durerea din el în toate laturile lumii, ca 
să ştie lumea cea văzută şi cea nevăzută că Domnul a venit şi 
vine când nimeni nu s-a aşteptat, când nimeni nu se mai aş- 
teaptă să vină, dar iată venirea Lui cu voi, fii ai venirii Lui. Şi 
va lua Domnul solzii de pe ochii fiilor oamenilor şi va pieri 
de pe pământ tot ce nu înseamnă Dumnezeu cu oamenii, căci 
suspinul Domnului şi al sfinţilor Lui care strigă mereu: 
„ Vino, Doamne! ", va striga acest suspin, şi tot omul va vedea 
că Scriptura venirii Lui este adevărată, precum Domnul este. 
Amin, amin, amin. 

O numai voi, sfinţi ai cerului, suspinaţi în 
^suspin ceresc zicând: „Vino, Doamne!". 
Dar pentru cei ce Mă aşteaptă să vin Eu vin şi cinez cu ei, şi 
lumea cinează cu stăpânitorul ei, şi tot nevăzut este şi stăpâ- 
nitorul ei, şi sunt văzuţi doar slujitorii lui, care ţin lumea sub 
stăpânirea lui. 

Cuvântul lui Dumnezeu 


Auziţi voi, copii ai Ierusalimului nou, durerea cea fără 
de mângâiere a sfinţilor care slujesc în cer aşa cum au slujit 
şi pe pământ. Ierarhul Nicolae vă dă mare ajutor, dar mare 
ajutor trebuie să-Mi daţi şi voi să vin, ca să vină şi sfinţii cu 
ajutor de la Mine pentru voi. Bucuraţi-vă suspinând, că Eu 
aşa vin la voi când vin, şi aşa cuvintez, şi Eu, şi sfinţii Mei. 
Staţi nelipsiţi de Mine în voi, şi sfinţii vă vor sta în ajutor. 

Să audă tot pământul venirea Mea la voi şi să se judece 
omul pe sine, şi apoi să vadă cuvântul venirii Mele, care 
cheamă omul de la moarte la viaţă, căci stăpânitorul acestei 
lumi, tot în chip nevăzut îşi ţine împărăţia sa în fiii lui, dar Eu 
şi cu voi îl vădim şi aducem pe pământ vestea împărăţiei ce- 
rurilor pentru toţi cei ce-Mi deschid când vin cu ea ca s-o aşez 
în tot omul care aude glasul Fiului lui Dumnezeu spre învie- 
rea omului. Amin, amin, amin. 

6/19 decembrie 2003 

Sărbătoarea sfintei Filoteea 

Geamătul pământului sfâşie cerul, de la durerea celor ce strigă din 
locuinţa morţilor. Cel ce nu crede în învierea morţilor, acela tră- 
ieşte în păcate pe pământ. Sfânta Filoteea despecetluieşte taina 
învierii morţilor. 

A şteaptă sfinţii rândul să-şi arate plânsul bucuriei 
lor pentru venirea Mea cu sfinţii, poporul Meu 

de azi. 

O, Ierusalime, hrăneşte-te ca un copil care plânge după 
hrană, şi să te aud şi să te văd plângând după Mine şi după 
slava Mea peste pământ, poporul Meu. 

Geamătul pământului sfâşie cerul de durere. Durerea 
celor din locuinţa morţilor Mă umple de lacrimi şi de durere 
fără de mângâiere, iar voi să staţi cu Mine în dureri, căci îm- 
părăţia cerurilor vine cu dor şi se capătă cu mare, mare stă- 
ruinţă, cu lucrarea durerii după ea, poporul Meu. Amin. 

O, aşteaptă sfinţii rândul să-şi arate plânsul lor după 
omul care stă prins în cursa stăpânitorului veacului acesta. 
Copila Filoteea dă să strige la copiii lumii ca să le deschidă 
inimile şi ca să vadă ei că împărăţia cerurilor plânge pe lângă 
om, şi omul n-o cunoaşte, dar o cunosc sfinţii, care o văd pe 
ea şi în care ei trăiesc. Amin, amin, amin. 

P lângi, Doamne, lângă om, şi omul nu Te 
vede, iar eu de copilă Te-am iubit, şi n-am 
putut fără iubirea Ta în mine nici când tatăl meu cel după trup 
voia să mă smulgă din braţul Tău cel cald pentru ca să-i slu- 
jesc lui şi desfrânării lui în care el petrecea. N-am putut fără 
Tine, şi Te-am luat de Tată până ce Tu m-ai luat în braţul Tău 
şi în sânul cerului, apoi, lângă sfinţi. Acum, de lângă sfinţi, 
din ceata copiilor sfinţi, care Te-au iubit pe pământ, mă aplec 
cu suspin în glas spre copiii veacului acesta şi le spun că stă- 
pânitorul acestei lumi nu are în el decât minciuna vieţii, nu 
are viaţă în el, ci are numai moarte, şi că Tu eşti Stăpânul 
Care vine să-Şi ia înapoi pământul cel făcut la cuvântul Lui, 
şi îl va nimici pe cel ce ţine lumea în robia lui, şi îl va ajuta 
pe om să creadă că Tu, Domnul, Făcător al cerului şi al pă- 
mântului, eşti şi vei fi pe vecii Mântuitorul morţilor şi al vii- 
lor, şi ai ca dar al credinţei omului viaţa cea veşnică pentru cei 
ce plâng cu suspin adânc după ea. Amin. 

O, copii ai stăpânitorului veacului acesta, smulgeţi-vă 
din mrejele lui şi lăsaţi- vă cuprinşi de dragostea Fiului Tatălui 
ceresc, că El vine pe pământ cuvânt în mijlocul neamului ro- 
mân. Amin. Mişună viermii de suflet şi de duh şi de trup în 
trupul oamenilor cei fără Dumnezeu pe pământ. Mişună pă- 


catul în om şi îi mănâncă omului viaţa şi n-are omului cine 
să-i spună că focul iadului arde în el şi nu focul Domnului, 
care curăţă omul de moarte. E iad pe pământ, căci e iadul în 
om, fiindcă păcatul este moarte, nu este viaţă aşa cum îl simte 
omul cel prins sub gustul morţii, care nu-şi arată faţa în chip 
vădit, dar sfinţii din cer văd viermii de suflet în tot omul de 
pe pământ, şi văd viermii din pământ, care mănâncă din car- 
nea omului mort şi băgat în pământ. Carnea omului face 
viermi după ce omul moare dacă omul n-a fost sfânt pe pă- 
mânt. Dar trupul sfinţilor nu este atins de stricăciune, că toate 
vietăţile care mişună pe pământ şi sub pământ şi în ape 
slăvesc trupurile sfinţilor şi se bucură de slava lor cea de la 
Dumnezeu, dar omul de pe pământ care nu mai vede calea, 
adevărul şi viaţa nu mai vrea să ştie pe cele ce nu pier. Carnea 
şi sângele pier făcându-se viermi, dar Duhul Sfânt din om 
este Cel ce dă viaţă omului şi îi dă răscumpărarea trupului, 
precum scrie în Scripturi despre taina învierii: «Sunt şi tru- 
puri cereşti, şi trupuri pământeşti, dar alta este slava celor 
cereşti şi alta a celor pământeşti, şi după cum am purtat chi- 
pul celui pământesc, să purtăm şi chipul celui ceresc». 

O, copii ai fiilor veacului acesta! Vine vremea, şi a şi 
venit, şi iată sfârşitul când Domnul Iisus Hristos va desfiinţa 
şi desfiinţează orice domnie şi stăpânire şi putere, căci El îm- 
părăţeşte cu cuvântul Său peste pământ, şi nimeni nu este 
împărat în afară de El, fiindcă numai El a murit pentru fiecare 
om, şi împărăţeşte acum până ce pune pe toţi vrăjmaşii Săi 
sub picioarele Sale, iar vrăjmaşul cel din urmă, care va fi ni- 
micit, este moartea, şi apoi El va preda împărăţia lui Dumne- 
zeu şi Tatălui, iar Tatăl şi Fiul Se vor slăvi cu biruinţa Duhului 
Sfânt împotriva vrăjmaşului omului, împotriva păcatului, şi 
omul va suferi amar pentru orice păcat. Amin. 

O, copii ai stăpânitorului veacului omului, prietenia cu 
veacul acesta strică din om credinţa în Dumnezeu. Treziţi-vă 
şi nu mai păcătuiţi, şi luaţi cunoştinţa Domnului, căci morţii 
înviază după ce mor, după cum omul, după ce seamănă să- 
mânţă în grădina sa, iese trupul seminţei din pământ şi creşte 
spre hrana omului, iar cei morţi care sunt aşezaţi în pământ 
vor ieşi ca şi sămânţa care-şi face un trup sub soare spre slava 
Domnului. Amin. 

O, de două mii de ani se propovăduieşte că Hristos a 
înviat din morţi şi că este înviere, dar oamenii veacului aces- 
ta, care iubesc minciuna cea împotriva lui Dumnezeu, zic că 
nu este înviere a morţilor, şi zădărnicesc aceştia credinţa oa- 
menilor. Cel ce nu crede în învierea morţilor, acela trăieşte în 
păcate şi dă să creadă în Dumnezeu numai pentru viaţa aceas- 
ta. Dar nu pentru viaţa aceasta de pe pământ a murit Do mn ul 
pe cruce pentru fiecare om, şi apoi a înviat dintre morţi pentru 
fiecare om ca să dovedească învierea morţilor. 

Vă miraţi, poate, că eu pe pământ am fost copilă mică 
şi n-am apucat să capăt înţelepciunea cu care stau acum din 
cer înaintea celor vii cu trupul pe pământ. O, nu vă miraţi. Cei 
ce au crezut cu toată sfinţenia şi cu neprefăcuta credinţă a lor 
în Dumnezeu, Care înviază pe cei morţi, aceia chiar dacă au 
murit, sunt vii şi trăiesc în Hristos, Care este începutul învie- 
rii celor adormiţi. înţelepciunea mea este Domnul, şi El este 
izvorul înţelepciunii cereşti a celor ce nu se văd, căci aşa sunt 
cele sfinte, cele cereşti şi cei sfinţi, fie ei şi cu trupul încă pe 
pământ, precum Domnul nu este văzut de omul de pe pământ 
chiar dacă El numai pe pământ petrece, pentru că Tatăl L-a 
trimis, şi stă de-a dreapta Tatălui pe pământ până ce va pune 
sub picioarele Lui moartea omului, pe cel din urmă vrăjmaş, 
şi apoi Se va arăta în toată slava Sa, de-a dreapta Tatălui, căci 

El stă sub ascultarea Tatălui, şi aceasta înseamnă de-a dreapta 
Tatălui, iar cel ce ascultă de Fiul, stă de-a dreapta Lui. Amin, 
amin, amin. 

O, Doamne, Cel slăvit de sfinţi şi de îngeri, Ţi-am 
slăvit înţelepciunea Ta cea din sfinţii Tăi care Te-au purtat în 
trupul lor cu împărăţia Ta. Am strigat din Tine la copiii vea- 
cului acesta şi le-am spus să se trezească cum se cuvine şi să 
nu mai păcătuiască aşa, ca cei ce nu au cunoştinţă de Dumne- 
zeu, fiindcă eu le-am spus de Tine, iar trupul meu cel văzut 
de cei de pe pământ adevereşte că eu am avut înăuntrul meu 
împărăţia Ta şi că aştept mâna Ta care mă va ridica spre măr- 
turisirea tainei învierii morţilor şi spre slava poporului Tău de 
azi, la care vii şi îţi anunţi în lung şi în lat venirea şi Evan- 
ghelia împărăţiei cerurilor, care poartă în ea taina şi adevărul 
învierii morţilor, Doamne al sfinţilor Tăi, Doamne al celor 
vii. Amin, amin, amin. 

E u, Domnul, înconjurat de sfinţi şi de du- 
rerea din ei şi de dorul lor după voi, cei de 
pe pământ care-Mi primiţi venirea Mea cea pentru vestirea 
împărăţiei cerurilor şi a învierii morţilor, Eu vă întăresc pe 
voi, copii care-Mi staţi în cale când vin. Voiesc să împli- 
nesc în voi inimă liniştită, pace şi cer mult, căci voi pe pă- 
mânt nu puteţi sta ca pe pământ, fiindcă Eu v-am schimbat 
facându-vă locaş ceresc pe voi, ca să am Eu cale să vin, cale 
cunoscută de cer şi de toţi cei care cred, ca şi cei din cer, în 
Mine şi în venirea Mea. Staţi porţi ale Mele şi deschideţi-vă 
în părţi când vin să intru. Văd zdrobirea voastră cea de sub 
greul venirii Mele, dar să vă ajute cei mici şi să stea mici ca 
şi voi, ca să aibă în ei împărăţia cerurilor, care este a celor 
mici, fiindcă cei mari se tem de ea, căci o au pe a lor şi nu vor 
să şi-o piardă. Cercetaţi pe poporul Meu, că v-am aşezat 
călăuză a lui spre Mine, şi a Mea spre ei. Fiţi învăţători şi 
faceţi-vă vreme să învăţaţi pe poporul Meu, căci cel neînvăţat 
nu învaţă, şi stă în şcoală în zadar. Faceţi şi vestirea Evan- 
gheliei împărăţiei Mele, care poartă în ea învierea morţilor, 
dar faceţi şi învăţătură mereu astăzi pentru cei ce au înviat 
dintre morţii acestei lumi, căci cerul este hrana celor vii, iar 
Eu sunt Dumnezeul lor şi trec prin voi spre ei aşa cum tre- 
ceam prin Moise spre Israel. 

Să nu se înveţe poporul cu voi, ci să se înveţe cu Mine, 
cu învăţătura Mea de la Mine şi de la voi, şi să suspine după 
Mine, că şi Eu suspin, şi numai un suspin e Duhul Meu şi al 
sfinţilor Mei, iar poporul Meu să semene cu Do mn ul Său. 
Amin, amin, amin. 

7/20 decembrie 2003 

Sărbătoarea sfântului ierarh Spiridon 

Poporul Domnului nu este biruit, fiindcă are apă din cer. Poporul 
care are apă, are cu ce să se spele de sine, are ce să bea şi este umilit. 

uferinţa Mea dumnezeiască se face cuvânt, şi 
plâng cu suspinul cuvântului Meu şi bat în porţi, 
şi cu glas de tunet intru în carte stând cu sfinţii şi cu îngerii 
deasupra, în văzduhul grădiniţei cuvântului. Amin. îi găsesc la 
veghe pentru Mine pe cei din porţi, că M-am anunţat că vin. 

Lumea serbează petrecerea ei cea fără Dumnezeu în 
numele naşterii Mele prunc pe pământ, că lumea a mutat 
serbările Domnului şi ale sfinţilor Lui, iar Eu şi cu tine, po- 
porul Meu de azi Ierusalim, facem sărbătoarea făcătorului de 
minuni arhiereul Spiridon, în ceată mare de arhierei cereşti 
între pământ şi cer. 


Primiţi întărire, primiţi vlagă, copii din porţi. Supu- 
neţi-vă, fiilor. Amin, amin, amin. în numele Tatălui şi al 
Fiului şi al Sfântului Duh, vă dau viaţă, ca să daţi poporului 
Meu, că poporul care are pe Domnul de viaţă nu este biruit, 
ci este vrăjmaşul lui biruit. Amin. 

Pe vremea când vrăjmaşii lui Israel veniseră să-l cotro- 
pească, să-l supună, i-au oprit apa, ca să-i facă să se aplece 
sub cei ce îi pofteau. Dar Eu, Domnul, am trezit pe Iudita cea 
înţeleaptă, cea cuminte, şi am coborât Duhul Meu peste ea, şi 
ea s-a ridicat prin Mine, şi apoi s-a rugat cerând de la Mine 
s-o ajut să-l biruiască pe vrăjmaş, că nu mai avea poporul apă, 
fiilor, şi se ruga poporul la Mine cu durere şi cu spaimă la 
vederea oastei vrăjmaşe care-1 înconjurase. Eu, atunci, vă- 
zând strâmtorarea şi setea lui, am adus la rugăciunea lui iz- 
băvirea lui. Amin. Eu, poporul Meu, nu-Mi opresc izvorul 
Meu de peste tine, că tu eşti cel ce te rogi de viaţa ta cea de 
la Mine, şi Eu Mă fac izvor peste tine, iar tu ai viaţă. Amin. 

Duhul Meu Cel plin de putere vă spune vouă, copii din 
porţi, că Eu aduc viaţă poporului Meu, că Eu prin porţi intru 
la el, căci sunt Dumnezeu, şi sunt Păstorul Cel bun, şi nu sar 
pe deasupra, ci pe porţi aduc apă şi viaţă poporului Meu. 

Beţi din izvorul Meu, copii care doriţi mântuirea cea de 
la Mine prin duhul ascultării, fiilor. Beţi şi fiţi viaţa Mea pe 
pământ între oameni, şi fiţi mulţumitori dând slavă cerului că 
nu vă lasă să pieriţi de sete sau de foame, căci când unui po- 
por i se ia apa, acela moare, fiilor. Eu însă sunt Cel ce pot tot 
ce am de lucrat peste pământ în zilele Mele de biruinţă, care 
au venit la credinţa celor credincioşi care stau înaintea Mea, 
şi aduc pe pământ izvorul vieţii şi pocăinţă spre iertarea pă- 
catelor. Amin. 

Cine nu vrea să bea, nu este împins, iar acela se duce 
pe sine în spate, fiindcă altfel nu poate, aşa cum s-a întâmplat 
şi pe vremea lui Ioan Botezătorul când el boteza cu apă spre 
pocăinţa de păcate, şi s-a încredinţat poporul şi vameşii de 
dreptatea lui Dumnezeu care se vestea peste pământ, şi se 
botezau cu botezul lui Ioan. Dar fariseii şi învăţătorii de lege 
au călcat voia lui Dumnezeu în ei înşişi nebotezându-se de 
Ioan cu botezul pocăinţei spre iertarea păcatelor lor. Iar Eu 
atunci le-am zis: «A venit Ioan nemăncănd pâine şi nebănd 
vin, şi ziceţi: „Are demon “. Şi a venit şi Fiul Omului mân- 
când şi bând, şi ziceţi: „Iată om mâncător şi băutor de vin, 
prieten cu vameşii şi cu fariseii “. Dar înţelepciunea lui Dum- 
nezeu a fost găsită dreaptă de către toţi fiii ei». Amin. 

O, fiilor, aşa face omul. Omul nu se apleacă pentru cele 
mari din cer, şi de aceea am spus Eu că mor cele mari din cer 
pentru cele mici de pe pământ, dar voi să iubiţi cerul, căci 
cele de pe pământ vă despart de cer dacă le iubiţi, şi mor cele 
mari din cer pentru cele mici de pe pământ, şi nu mai pricepe 
nimeni aceasta, iar fariseii şi învăţătorii de lege nu se pot 
apleca, fiindcă nu sunt umiliţi aşa cum a fost David cel umilit. 
O, de ce sunt Eu Fiul lui David? Pentru că David s-a umilit 
spre iertarea păcatelor lui şi a fost un om umilit pentru toate 
păcatele lui şi n-a fost ca fariseii şi ca învăţătorii de lege, care 
pe vremea proorocului Ioan au călcat voia lui Dumnezeu în ei 
înşişi neumilindu-se pentru spălarea păcatelor lor. 

O, poporul Meu, Eu sunt Dumnezeul Cel umilit şi sunt 
al celor umiliţi, şi cu ei sunt, şi le dau din izvorul Meu la toţi 
cei ce vor să bea din el spre viaţa lor. Amin. M-am umilit în 
faţa lui Adam, pentru că el nu s-a putut umili când a păcătuit 
prin înălţarea minţii şi prin neascultarea care vine de la necre- 
dinţă, fiilor. Am ieşit umilit înaintea lui şi l-am întrebat unde 
este şi l-am luat, umilit, cu uşorul, pentru greşeala cea împo- 

triva vieţii lui însăşi, iar ei au dat vina de pe unul pe altul, şi 
Eu M-am umilit înaintea lui în zadar. Cel ce nu crede până nu 
vede, acela nici după aceea nu se umileşte, dar cel umilit se 
umileşte cu ajutorul credinţei neprefăcute, şi cu ascultare 
apoi. Amin. 

M-am umilit înaintea lui Cain şi până să greşească 
împotriva vieţii lui însăşi, şi după ce a greşit. M-am umilit şi 
l-am luat cu uşorul când am văzut înăuntrul lui păcatul urii pe 
fratele său şi care i se vedea pe faţa lui posomorâtă şi nu 
tristă. M-am umilit şi după fapta lui cea grea, dar M-am umi- 
lit în zadar, căci omul care se ascunde de Dumnezeu în el în- 
suşi, nu poate să se umilească. 

M-am umilit când am fost chemat la masă cu fariseii şi 
le-am spus umilinţa Mea ca să înveţe din ea, şi aşa le-am 
spus: «Când eşti chemat la masă, nu te aşeza în locul dintâi, 
că vine unul mai mare ca tine şi te scoală, şi apoi te ruşinezi 
coborând pe loc mai jos», şi nimeni nu s-a mai aşezat dintre 
ei, şi nici Eu, Domnul, căci eram umilit, şi Mă dusesem să le 
dau învăţătură de umilinţă, nu să Mă aşez la masă. Locul cel 
dintâi se cuvine Domnului, dar Eu nu M-am aşezat pe el, ci 
i-am învăţat duhul umilinţei şi locul lor de la masă şi locul 
Domnului de la masă, căci El este Cel mare, şi Lui I se cuvine 
locul cel dintâi la masă. Amin. 

M-am umilit mereu, mereu pe pământ, ca să înveţe 
omul de la Mine umilinţa, că până ce nu-i spui şi nu-i arăţi 
apoi omului, el se poate dezvinovăţi, căci omul nu este umilit. 
Cine nu are iubire de Dumnezeu, nu are nici umilinţă, şi acela 
se duce pe sine în spate, iar Eu, mergând pe lângă el, îl în- 
demn la umilinţă, la pocăinţă, la credinţă, împotriva zilei ju- 
decăţii lui când nu mai are vreme de umilinţă şi de pocăinţă. 

Cel umilit arată ceea ce are în el, şi rămâne el de pome- 
nire pe pământ şi în cer, şi am în sărbătoare cu voi pe arhie- 
reul Spiridon, apostol umilit şi om umilit în vremea lui de om, 
şi apoi, apostol al Meu, iar Eu v-am spus vouă că aşteaptă 
sfinţii venirea Mea cu ei ca să-şi arate ei plânsul bucuriilor lor 
pentru venirea Mea cu ei, căci geamătul pământului sfâşie 
cerul, şi cei din morminte strigă la Mine: „Până când, Doam- 
ne? iar cei ce Mă aud pe Mine şi pe ei şi pe sfinţi grăind din 
Mine peste pământ, se supun înmărmuriţi de vremea aceasta, 
de strigătul Meu cel plin de suspin peste pământ, de glasul 
Meu ca de tunet, care-i supune pe cei de sub greul venirii 
Mele care scoate morţii din morminte, care îi face pe sfinţi să 
suspine peste pământ odată cu suspinul Meu cel plin de du- 
rere după om. Amin, amin, amin. 

E u, Doamne însuspinat, cum să Te despovă- 
rez de suspin? Eu, Doamne, numai sub du- 
hul umilinţei am stat pe pământ în vremea mea cea după trup. 
Eu, Doamne, n-am putut trăi, n-am putut iubi, decât umilinţa, 
căci Duhul Tău S-a odihnit peste mine şi am lucrat ca Tine 
între mine şi om şi i-am arătat omului ceea ce i-ai arătat şi Tu: 
umilinţa, Doamne, cea mai dulce viaţă între pământ şi cer. 
Umilinţa poartă în ea suferinţa cea pentru calea Ta, şi omul nu 
mai este el, ci este calea Ta spre omul umilit, şi cale a omului 
umilit spre Tine, Doamne al celor umiliţi, Fiule al lui David, 
Cel umilit pentru el şi pentru om, căci Tu pentru umilinţa lui 
şi pentru suferinţa lui cea pentru iubirea de Tine l-ai aflat pe 
el şi l-ai întărit, şi el Te-a numit sprijinitorul vieţii lui, şi ai 
certat cu toiag de fier şi cu bătăi fărădelegile fiilor lui, dar 
pentru iubirea şi umilinţa lui, nu ai depărtat mila Ta de la el, 
şi ai spus: «Seminţia lui în veac va rămâne, şi îl voi face pe el 
întâi născut, mai înalt decât împăraţii pământului, şi acesta 
Mă va chema: Tatăl meu eşti Tu, Dumnezeul meu, sprijini- 
torul vieţii mele». Amin. 


O, Doa mn e umilit, Fiule al lui David, Care Te prooro- 
ceai pe Tine prin duhul lui cel umilit, prin pocăinţa şi umilinţa 
lui! Tu eşti Domnul celor ce cu umilinţă şi cu iubire Te iubesc 
arătând ei pe pământ umilinţa Ta cu care Te-ai aplecat mereu 
înaintea omului. O, ce dor îmi era în toată vremea să Te măr- 
turisesc şi să nu mă ruşinez umilindu-mă pentru mărturisirea 
Ta! Am lucrat mari minuni, şi cu mare umilinţă am crezut că 
Tu Te desăvârşeşti prin durerea mea cea pentru Tine de la cei 
necredincioşi, prin umilinţa mea prin care Te mărturiseam 
Dumnezeu adevărat şi dovedit cu numele Tău cel mare, pe 
care eu îl adeveream între cei necredincioşi care se făcuseră 
cărturari şi arhierei, dar ei erau farisei şi nu iubeau împlinirea 
legii vieţii şi nu se umileau, precum cei din vremea boteză- 
torului loan au călcat voia Ta în ei înşişi împotriva dreptăţii 
Tale care se vestea peste pământ pentru încredinţarea oame- 
nilor care veneau să se boteze spălându-se prin pocăinţă. 

Mă aplec cu umilinţă ca şi Tine, învăţătorul meu, şi le 
spun tuturor că umilinţa este faţa lui Dumnezeu din om şi că 
Tu Te-ai umilit înaintea omului de când l-ai zidit şi până peste 
toţi fiii lui care, nevăzându-Te din pricina îngâmfării şi a ne- 
credinţei lor, pentru că nu Te vedeau, nu s-au umilit şi nu se 
umilesc, şi calcă voia Ta în ei înşişi neîncredinţându-se de 
dreptatea Ta care se vesteşte peste pământ. Aşa am păţit şi eu 
cu cei ce se dădeau arhierei şi învăţători adunaţi laolaltă, şi în 
mijlocul cărora eu m-am dus umilit, iar umilinţa mea i-a ru- 
şinat, şi ei au dat să-şi ascundă ruşinea pedepsindu-mă. Dar 
eu cu puterea umilinţei şi a credinţei în Tine le ruşinam ne- 
credinţa cu puterea Ta care lucra minuni la glasul iubirii 
inimii mele cea plină de dorul mărturisirii Tale peste pământ, 
cea plină de dorul omului, ca şi Tine, Doamne, că Tu după om 
suspini, şi omul nu Te vede, şi omul nu Te crede, şi omul nu 
se umileşte în el însuşi pentru voia Ta. 

Cuvântul Tău, Doamne, vine cu greu pe pământ, şi 
plâng sfinţii de mila Ta cea de la necredinţa omului, şi vremea 
e grea, Doamne, şi apasă tot mai greu pe umerii celor ce Te 
aduc pe pământ ca să grăieşti cuvântul venirii Tale ca şi acum 
două mii de ani, cu mult mai multă putere şi dreptate, căci ai 
găsit credinţă nemaiauzită prin vremuri, şi lucrătoare de ve- 
nire a Ta, Doamne. 

O, ai milă de cei duruţi şi zdrobiţi de crucea venirii 
Tale, Doamne împovărat de la omul neumilit, care se duce pe 
sine în spate în loc să ducă jugul Tău, că Tu ai spus că jugul 
Tău şi sarcina Ta sunt uşoare, iar ale omului sunt grele, şi de 
aceea nu se umileşte omul, că el se duce pe sine în spate, şi 
pe Tine Te lasă şi îşi întoarce spatele la Tine. Noi însă, toţi 
sfinţii şi părinţii care au născut ucenici, Te despovărăm 
umilindu-ne ca şi Tine înaintea oamenilor pentru calea lor cu 
Tine, dar să Te despovăreze şi ei prin umilinţa din ei, căci au 
în Scripturi pildă de umilinţă şi de neumilinţă, şi îi îndemnăm 
să se înţelepţească din Scripturi şi să nu aştepte să-i prindă pe 
neştire vremea pe care nu o vor cunoaşte şi când vor 
plânge neputincioşi pentru neumilinţă lor care s-a născut în 
ei de la necredinţa din ei, de la necunoaşterea lui Dumnezeu, 
Doamne. 

Iar voi, fii duruţi, care purtaţi durerea venirii Domnu- 
lui, lăsaţi-vă străpunşi de suspinul Lui şi staţi umiliţi şi lucraţi 
duh de umilinţă, ca să fie Domnul mare din voi peste pământ. 
Bucuraţi-vă suspinând, că mare este necredinţa omului, iar 
noi şi cu voi să plângem cu Domnul, aşteptând şi grăbind ve- 
nirea Lui. îndemnaţi-vă la veghe, iar diavolul să se lase mic, 
căci Dumnezeu este Cel ce este, iar diavolul va cădea, că el 
vrea să vă lege pe voi sub neputinţă ca să oprească venirea 

Domnului, dar Domnul, Cel umilit din voi, îl va ruşina, şi va 
putea Domnul şi cu planul Său, şi veţi putea voi cu Domnul, 
copii umiliţi şi lipsiţi de puteri. Amin. 

Sfinţii cerului slăvesc credinţa voastră, dar umilinţa să 
vă fie lucrarea cea de sub cruce, că eu din ceata arhiereilor ce- 
rului sfânt, cel biruitor peste pământ, vă aduc cu umilinţă bi- 
necuvântările zilelor venirii Domnului, căci voi sunteţi mari 
pentru că sunteţi mici, şi umilinţa Domnului este darul cel din 
voi, minunea care-L aduce pe Domnul cuvânt pe pământ, cre- 
dinţa şi iubirea care-L aşteaptă pe Domnul, Care vine şi pe 
Care-L aduceţi, fiindcă El cinează cu cei ce se umilesc sub 
povara Lui, mulţumitori şi iubitori şi iubiţi de toţi cei ce sunt 
cerul Domnului. Amin, amin, amin. 

O poporul Meu, te întăreşte soborul de sfinţi 
^ şi de părinţi, ca să urmezi umilit şi lucrător 
venirea Domnului. Unii altora aplecaţi-vă prin umilinţă, 
fiilor, că frumos şi dulce şi duios v-am învăţat în zi de săr- 
bătoare arhierească. Amin. 

Pe arhiereul Spiridon, cel cu duhul umilit, cel ce nu 
lucra decât cu iubire şi cu duioşie şi cu milă, luaţi-1 în ajutor, 
copii ai venirii Mele. Duhul umilit vă va învăţa pe voi în 


toate, toate câte voiesc Eu să fiţi voi. Unii altora daţi-vă po- 
vaţă de credinţă neprefăcută şi de duh de umilinţă, iar soarele 
să nu apună între voi. Amin. Fiţi lucrători şi lucraţi cu soare, 
ca să nu apună soarele între voi. Nu uitaţi să citiţi Scripturile, 
aşa cum le citea mama Mea Fecioară, căci voi veni cu serba- 
rea naşterii Mele din ea şi vă vom grăi despre durere şi despre 
iubire şi despre umilinţă şi ne vom mângâia în dureri, copii 
fără de bucurii. 

Eu sunt Cel ce vă dau izvor de apă vie, căci poporul 
care are apă are cu ce să se cureţe de sine, are ce să bea, are 
viaţă din cer şi nu este biruit, ci este umilit, iar Eu, Domnul, 
pentru el binevoiesc, fiindcă cel umilit aşa cum am fost Eu 
este iubirea Mea, iar Eu, iubirea lui, şi fericit este cel ce Mă 
cunoaşte pe Mine, că acela Mă lucrează şi nu calcă voia Mea 
în el însuşi pentru voia lui, ci se umileşte după chipul şi ase- 
mănarea Mea şi a sfinţilor Mei, care M-au mărturisit cu umi- 
linţă, dându-Mi Mie toată slava, cinstea şi închinăciunea, căci 
Eu sunt Cel umilit şi sunt Cel ce sunt, şi sunt umilindu-Mă 
înaintea omului, căci aşa este Dumnezeu. Amin, amin, amin. 

12/25 decembrie 2003 

Praznicul Naşterii Domnului 

Lumea nu ştie ce înseamnă sărbătoare de naştere. Omul nu ştie ce 
este izvorul fericirii lui. Cei îndureraţi pentm Domnul sunt cei 
frumoşi. Sărbătorile naşterii sunt dureri de naştere. 

M ă fac cuvânt de sărbătoare a pomenirii naşterii 
Mele din mamă Fecioară acum două mii de 
ani, căci scris este: «Lumea prin El s-a făcut, dar lumea nu 
L-a cunoscut, şi întru ale Sale a venit, dar ai Săi nu L-au pri- 
mit; şi celor câţi L-au primit, care cred în El, le-a dat putere 
să se facă fii ai lui Dumnezeu». Amin, amin, amin. 

O, copii care credeţi că Eu am venit de la Tatăl şi din 
Fecioară mamă ca să fac din nou lumea! O, ce dulce şi ce cu 
dor citea Scripturile venirii Mele mama Mea Fecioara, prin 
care Eu M-am făcut cunoscut pe pământ, şi L-am făcut şi pe 
Tatăl cunoscut, căci loan cel iubit a zis: «Pe Dumnezeu ni- 
meni nu L-a văzut vreodată, dar Fiul Cel Unul născut, Care 
este în sânul Tatălui, Acela L-a făcut cunoscut, căci Fiul şi 
Cuvântul Tatălui S-a făcut trup şi S-a sălăşluit între noi, şi am 
văzut slava Lui, slavă ca a Unuia născut din Tatăl, plin de har 
şi de adevăr». Amin. 

O, copii care credeţi că Eu am venit din sânul Tatălui 
şi M-am făcut trup şi L-am făcut cunoscut şi pe Tatăl! O, 
fiilor, am venit cuvânt la ieslea cuvântului Meu ca să Mă să- 
lăşluiesc în voi şi între voi plin de har şi de adevăr, şi să vi-L 
fac cunoscut şi pe Tatăl, pe Care nimeni nu L-a văzut vreo- 
dată decât Fiul Său, Cel Unul născut dintr-însul, din Tatăl, fii- 
lor. Amin. Am venit cu mama Mea Fecioara, din care am luat 
trup de om, şi voim să vă vorbim despre durere, despre iubire, 
despre umilinţă, şi ca să Ne mângâiem în dureri, că suntem 
fără bucurii, dar avem viaţă bogată, căci Eu v-am spus vouă 
că poporul care are apă are ce să bea, are viaţă din cer şi nu 
este biruit, ci este umilit, iar Eu întru el binevoiesc şi pentru 
el, fiindcă cel umilit aşa cum am fost Eu, acela este iubirea 
Mea, iar Eu, iubirea lui, şi acela Mă cunoaşte şi Mă urmează 
şi se aşează după chipul şi asemănarea Mea, căci Eu sunt Cel 
umilit, şi de aceea Eu sunt Cel ce sunt, şi sunt umilindu-Mă 
înaintea omului, căci aşa este Dumnezeu. Amin. 

O, ce frumos au crezut păstorii de oi în noaptea naşterii 
Mele! Am trimis pe îngerul Meu şi a făcut lumină mare în ju- 
rul lor şi Mi-a binevestit lor naşterea Mea, şi apoi oaste ce- 
rească s-a adunat la vestea îngerului Meu, şi cântau slavă în 
cer şi pe pământ Domnului, şi bunăvoire şi pace între oameni, 
şi s-au ridicat apoi îngerii de la ei la cer, şi ei au venit la Be- 
tleem şi M-au aflat şi au crezut şi au mărturisit cu bucurie 
mare vederea vestirii îngerului Meu. Amin. 

O, poporul Meu, Mă sărbătoresc cu naşterea Mea între 
oameni, iar mama Mea e dulce peste Mine şi peste tine în 


cuvântul Meu între Mine şi ea, în cuvântul ei între ea şi Mine. 
Amin, amin, amin. 

F iul meu, copilul meu Cel născut din Tatăl şi 
din mine, cea pururea Fecioară! O, nu se 
opreşte omul cu gândirea sa şi să ia aminte cu multă durere şi 
iubire şi umilinţă la naşterea Ta din mine, la suferinţa acestei 
taine pe care ai purtat-o Tu şapte veacuri, Fiule scump, Unule 
născut din Tatăl şi din mine. Grăirea Ta cu mine înaintea po- 
porului nostru de azi să-i fie lui zidire pentru durerea şi iubi- 
rea şi umilinţa cea pe care am avut-o Noi, Fiule îndurerat şi 
iubitor şi umilit. E sărbătoarea naşterii Tale între oameni, şi 
lumea nu ştie ce este sărbătoare de naştere. O, ce frumoasă, 
ce frumoasă e durerea, durerea cea după Dumnezeu şi fiinţa 
celor ce o poartă pe ea! Ce frumoşi sunt cei ce sunt îndureraţi 
ca mine şi ca Tine, Fiule scăldat în lacrimile mele pe pământ 
şi în cer! O, ce mult îi iubeşti Tu pe cei duruţi după Tine! O, 
câtă durere în Tine şi în toate oştirile cereşti de la omul care 
nu are durere în clipele cele de amintire a Ta, despre care ai 
spus ucenicilor Tăi să se unească cu Trupul şi Sângele Tău 
după ce ei îşi amintesc adânc de toată durerea Ta cea pentru 
plata vieţii şi a mântuirii omului, Fiule iubitor şi milos! O, fe- 
ricit este omul care are faţa şi inima umilită la gândul suferin- 
ţelor Tale pentru om, la gândul durerii Tale cea de şapte 
veacuri, la gândul durerii mele pentru Tine, Fiule al meu, 
Fiule îndurerat de la om, de la nedragostea lui! Omul nu ştie 
care este izvorul din care izvorăşte fericirea lui cea de veci. 
Spune-i Tu omului, Fiule al durerii care izvorăşte din iubirea 
Ta pentru om, şi pentru care Te-ai născut între oameni acum 
două mii de ani. Amin, amin, amin. 

O acest izvor este durerea cea mereu după 
^ Dumnezeu a omului, mamă a durerii. Iubi- 
rea ta pentru Mine, care îţi dădea putere durerii din tine, erau 
acestea izvor una alteia, căci iubirea îţi era izvor durerii, iar 
durerea îţi era izvor iubirii, şi amândouă acestea pentru Mine 
în tine sufereau şi îţi dădeau putere vieţii, şi îmi dădeau pu- 
tere suferinţelor Mele, mamă. 

Nu mai este om care să-şi amintească înlăcrimat de du- 
rerea Mea şi a ta în vremea cea de dinaintea şi cea de după 
frângerea pâinii care se face Trupul şi Sângele Meu de pe 
cruce, mamă, în vremea cea de fiecare dată a amintirii şi a po- 
menirii patimilor Mele şi a vieţii Mele îndurerate pe pământ 
pentru mila Mea de om. Trupul şi Sângele Meu este adevăr 
adevărat în potirul Paştelui Meu cel nou, mâncat de ucenici 
alături de cuvântul Meu cel făcător de om nou, şi tot aşa de 
nouă mereu trebuie să fie şi inima celui ce Mă ia cu toată 
amintirea din ea a pomenirii durerilor Mele, a crucii Mele. O, 
mamă, omul nu ştie să iubească durerea, şi ia Trupul şi Sân- 
gele Meu fără să-l străpungă pe el jalea cea pentru Mine, 
pentru ca să Mă fac apoi hrană omului, cină de taină, aşa cum 

am spus Eu că voi cina cu omul după patima Mea. Nici o 
lacrimă nu mai varsă omul când se uneşte cu Trupul şi Sân- 
gele Meu din potir, mamă. Nici o durere de a Mea nu-1 doare, 
nu-1 scoală spre Mine, nu-1 mişcă la suflet pentru atâta sufe- 
rinţă durută a Mea şi a ta pentru om. 

O, Mi-e tare dor de Paşti al Meu în inima omului, de 
unirea dintre inima Mea şi a lui, că mare a fost jalea uceni- 
cilor Mei în vremea când Eu am mâncat Paştele Meu cu ei în 
vremea durerilor Mele, a cinei Mele cu ei, şi apoi a durerilor 
de după ea, dar omul nu poate să ia în el durerea Mea cea pen- 
tru el. îmi este dor de iubire de la om. Voiesc, cu dor înlăcri- 
mat, să Mă iubească mult omul, şi Mă strâng cu această du- 
rere în cei ce poartă durerea iubirii Mele pentru om, mamă, şi 
îmi este tare milă de ei când Mă strâng în ei cu durerea Mea 
şi cu iubirea Mea şi cu lacrima Mea neştearsă de om, mamă. 
O, cine să-Mi şteargă mereu lacrima şi usturimea ei? Cine 
mai are vreme de lacrima Mea, mamă, şi de inima în care Eu 
plâng de la iubirea Mea cea pentru om? Mă mângâi cu tine, 
că tu numai mângâiere şi putere şi iubire Mi-ai fost. N-ar fi 
putut în veac cineva să Mă iubească mai mult decât tine, ma- 
mă îndurerată de iubirea ta cea pentru Mine. Numai la tine 
Mi-a fost gândul mai înainte de toţi vecii, numai la durerea ta 
pe care aveai s-o porţi pentru Mine, numai la iubirea ta îndu- 
rerată, căci frumoasă ai fost prin durerea din tine, mamă 
scumpă, locaş al durerii Fiului tău. 

Te-au luat părinţii tăi cei pământeşti şi te-au dus la 
templu de micuţă şi te-au dăruit Domnului, te-au dăruit Mie, 
ca să Mă doară în tine şi ca să te doară în Mine, mamă a du- 
rerii Mele. Şi după ce ai început să ştii din prooroci venirea 
Mea şi durerea Mea te-ai dorit să slujeşti orice pentru venirea 
Mea, pentru durerea Mea, scrisă mai dinainte în Scripturi. Ai 
fost mama Mea apoi, şi de când a venit la tine îngerul Meu 
care te-a vestit despre Mine că Mă vei naşte, durerea ta cea 
pentru Mine s-a făcut tot mai mare, şi niciodată n-ai cunoscut 
bucuria, ci numai durerea. Bucuria ta era aceea că Eu eram 
Fiul tău, şi nu M-ar fi putut cineva iubi pe pământ mai mult 
ca tine, căci Eu eram nu numai Fiul tău, ci şi Dumnezeul Cel 
adevărat, născut din Tatăl Cel veşnic, şi eram Dumnezeul tău, 
pe Care L-ai iubit cu mare dor nu numai după vestirea înge- 
rului, ci şi până atunci. Tu ai fost casa Mea pe pământ după 
ce îngerul M-a vestit ţie, şi ai fost apoi mereu casa Mea, căci 
în inima ta nimic, nimic nici o clipă nu era decât Eu, Dum- 
nezeul tău, Care S-a făcut Fiul tău. Inima ta n-a gustat nici- 
odată decât durerea cea pentru Mine. în toată clipa îţi era 
inimioara strânsă de durere la gândul chinului pe care aveam 
să-l port pentru tot omul, de la tot omul, în toată viaţa Mea de 
pe pământ, şi la capătul ei, drumul crucii, şi crucea, şi moar- 
tea Mea pe ea. 

Nu era noapte sau zi sau somn în care să nu Mă vezi pe 
Mine pe drumul crucii, şi pe cruce murind, şi n-a fost pe pă- 
mânt inimă mai durută ca a ta, şi din care Eu nu lipseam vreo 
clipă, şi inima ta a fost casa Mea, şi mereu, mereu stăteam în 
ea, căci nici Eu n-am putut măcar o clipă mică să nu Mă 
gândesc la tine şi la durerea ta pentru Mine peste tot pe unde 
umblam să-Mi săvârşesc lucrarea pentru care Mă făcusem om 
şi pentru care Tatăl M-a rupt de la sânul Său şi M-a trimis du- 
pă om, mamă. 

O, n-am putut să nu Mă doară o clipă gândul Meu care 
era numai la tine odată cu mila Mea şi a ta de om. Peste tot 
pe unde eram Mă durea de tine, te durea în Mine, şi fără tine 
nu puteam în gândul Meu, şi chipul tău era mereu în ochii 
Mei, şi te iubeam cu atâta putere, cu atâta dor încât iubirea şi 


dorul Meu de tine erau puterea Mea în toate durerile Mele, şi 
cu tine eram în ele, şi puteam să le duc. Tu însă ai purtat pen- 
tru Mine durerea cea de mamă a lui Dumnezeu, şi n-a mai 
fost pe pământ o inimă mai îndurerată ca a ta. 

Ai fost atât de cuminte înaintea tuturor pentru durerea 
iubirii Mele din tine, şi nimeni nu vedea pe faţa ta decât gând 
adânc, adânc, lacrimă sfântă, cu multă durere în ea, ştiută şi 
neştiută de toţi câţi te vedeau, şi ţi-o strângeau toată îngerii lui 
Du mn ezeu şi udau cu ea raiul, mamă. M-ai scăldat în lacrimi 
când M-ai prins în braţe după ce am fost luat de pe cruce de 
Iosif şi de Nicodim. O, mamă a iubirii, îţi ascundeai toate la- 
crimile când Mă îmbrăţişai în vremea vieţii Mele cea de până 
la cruce, iar când Mă duceam de lângă tine pentru ca să-Mi 
săvârşesc lucrarea Mea, le vărsai izvor, şi Eu ţi le vedeam ori 
de unde eram, şi plângeam şi Eu, şi Mă ascundeam să plâng, 
că mult, mult te iubeam, şi Mi se topea puterea duhului de 
mila ta, de dorul tău, de tine, cea plină de durere şi de dor 
pentru Mine, că n-ai putut nici o clipă să Mă laşi din gând, din 
inima ta care s-a lăsat casă a Mea până ce te-am luat lângă 
Mine după ce M-am dus la Tatăl ca să fac loc frumos pentru 
ca să te iau în el şi pentru ca să fim în el toţi cei care am iubit 
pe Dumnezeu, mamă. 

O, ce frumoasă, ce frumoasă e durerea cea după Dum- 
nezeu şi fiinţa celor ce o poartă pe ea! O, ce frumoşi sunt cei 
ce sunt îndureraţi pentru Mine şi cu Mine, mamă! Iată cu câ- 
tă durere din Noi Ne lăsăm în cei ce Ne sunt casă în zilele cele 
de venire a Mea cu sfinţii pe pământ a doua oară ca să fac 
iarăşi lumea, mamă, şi cu cuvântul Meu cel făcător trec prin 
cei ce Ne sunt casă de venire, şi doare Dumnezeu în om, ma- 
mă, că durerile naşterii din nou a lumii sunt dureri mari şi tot 
mai mari, şi Ne doare în om, iar durerea Noastră se face pu- 
tere în cei ce Ne aduc pe pământ, ca să Ne poată ţine, mamă. 
Amin, amin, amin. 

Sărbătorile naşterii sunt dureri, dureri de naştere, dar 
omul de pe pământ nu vrea dureri, nu vrea să se nască şi să 
vadă lumina care a venit în lume, căci Eu în lume sunt, şi Mă 
fac cuvânt şi Mă sălăşluiesc între voi cu slava Mea ca a Unu- 
ia născut din Tatăl, plin de har şi de adevăr, copii ai venirii 
Mele, şi vi-L fac cunoscut şi pe Tatăl, pe Care nimeni nu L-a 
văzut vreodată decât Fiul Său, Cel Unul născut dintr-însul, iar 
Fiul Său Se sălăşluieşte între voi şi cinează cu voi şi Se arată 
vouă, pentru că voi credeţi că am venit din sânul Tatălui şi 
M-am făcut trup acum două mii de ani şi acum cuvânt, căci 
am găsit credinţă tare pe pământ, şi am putut să-Mi fac ve- 
nirea, şi porţi de venire să-Mi fac, şi prin porţi să intru cuvânt 
în cartea cea de azi a venirii Mele. Amin. 

Luaţi cuvântul Meu de la ieslea sa, voi, cei care creşteţi 
prin el, şi să-l ia şi cei ce se vor naşte din el, şi să ia lumea 
naşterea ei din nou, căci este scrisă să fie această Scriptură, 
iar Eu rostesc împlinirea ei aşa cum este ea scrisă, căci lumea 
prin Mine s-a făcut, dar lumea nu M-a cunoscut, şi întru ale 
Mele am venit, dar ai Mei nu M-au primit, şi celor câţi M-au 
primit, care cred în Mine şi în venirea Mea, le-am dat putere 
să se facă fii ai lui Dumnezeu. Amin. 

Poporul Meu, tu, cel ce crezi venirii Mele la tine, vreau 
mult să te văd suferind după Mine, să văd această frumuseţe 
pe chipul tău mereu, mereu, copil al împărăţiei Mele cu care 
Mă dau ţie când tu spui, deschizând guriţa să Mă iei înăuntrul 
tău din potir, spunând: «Binecuvântat este Cel ce vine întru 
numele Domnului! Dumnezeu este Domnul şi S-a arătat no- 
uă». Să spui aceasta văzându-Mă, şi să Mă vezi în cel unit cu 
Mine odată cu tine, şi să Mă arăt ţie în cel de lângă tine unit 

cu Mine, şi să Mă arăţi lui în tine după ce te uneşti cu Mine 
zicând: «Dumnezeu este Domnul şi S-a arătat nouă». Amin. 

Bucuria cea deplină a unirii tale cu durerea Mea şi a 
mamei Mele pentru suferinţele care se fac izvor al iubirii de 
Dumnezeu în om, aceasta să-ţi fie putere şi împărăţie a Mea 
în tine, Ierusalime nou, născut din cuvântul Meu cel de la 
sfârşit de timp. Iubirea îi este izvor durerii cea pentru ea, iar 
durerea îi este izvor iubirii cea pentru ea, şi amândouă acestea 
să se facă una alteia izvor în inima ta pentru Mine în tine, 
copil născut din venirea Mea cuvânt pe pământ. Amin. 

Iubiţi taina de biserică. Biserica este întreagă, şi aşa se 
numeşte ea biserică şi trup al Meu, iar în mijlocul tău să stea 
cuvântul Meu, Ierusalime, taina Mea cea din vecii şi cea de la 
sfârşit de timp, că Eu mult te-am învăţat, iar tu aşa să te arăţi, 
că vreau să-l fac pe om după chipul şi asemănarea Mea şi a 
ta, că Eu aşa am spus pentru ucenici: Eu în voi, şi voi în Mine, 
ca să ştie lumea că Tatăl M-a trimis, şi că Tatăl în Mine este, 
şi Eu în El, şi cu El sunt în lume. Amin, amin, amin. 

25 decembrie 2003/7 ianuarie 2004 

Sărbătoarea întâiului mucenic şi arhidiacon Ştefan 

Omul nu mai are învăţători, pentru că şi-i omoară. Poporul cuvân- 
tului este unealta de trezire a oamenilor. Darul proorociei este cel 
mai mare între darurile cereşti. Ucenic este cel ce face lucrarea 
învăţătorului său peste el şi peste cei daţi lui de învăţătorul lui. 

C uvântul Meu cel făcător este lumina cea adevă- 
rată, care venind în lume luminează în întuneric, 
luminează pe tot omul, dar omul nu este învăţat cu lumina, 
fiindcă el nu o cunoaşte şi o dă de la el. Eu însă sunt Lumina 
lumii, iar cuvântul Meu luminează în întuneric şi va lumina, 
căci întru el este viaţă, şi viaţa este lumina oamenilor, şi este 
scris că totul va fi înghiţit de viaţă. Amin, amin, amin. 

Sunt cu cuvântul Meu peste tine, Ierusalime al venirii 
Mele. Sunt cu împlinirea Scripturii venirii Mele cu sfinţii, iar 
tu Mă primeşti, căci cel ce are credinţă neprefăcută Mă pri- 
meşte, Mă cunoaşte că Eu sunt acest cuvânt cu care Mă fac 
cale a omului spre Mine. Omul însă s-a învăţat cu păcatul şi 
cu moartea, şi de aceea nu crede el în viaţă şi îşi pune nădej- 
dea numai pentru viaţa trupului lui. 

Mă ţin după om cu mila Mea de el. Mă ţin cu cuvântul 
Meu cel făcător după el, căci semne şi minuni dacă aş face în 
calea lui, el nu mai crede, de vreme ce face el minuni, şi aces- 
tea îi strică mintea şi îi alungă frica de Dumnezeu, şi omul 
piere din lipsă de înţelepciune, şi om pe om se desparte de 
Dumnezeu, şi om pe om se ajută spre întuneric, iar întuneri- 
cul nu poate cuprinde lumina. 

Sunt în sărbătoare de sfinţi în cer şi pe pământ cu tine, 
poporul Meu, căci cerul este scaunul Meu de domnie, iar pă- 
mântul, aşternut, şi omul nu mai ştie acest adevăr, şi de ace- 
ea nu-1 mai vede, iar cel ce nu vede nu crede, căci aşa este 
omul învăţat. Tu însă să Mă cunoşti cu tine, poporul Meu, ca 
să poţi fi tu unealta Mea cu care să-Mi curăţ aria şi să-Mi 
adun grâul în jitniţe, iar pleava, în foc nestins, după cum şi 
lucrez. Amin. 

Omul a primit legea vieţii prin mijlocirea îngerilor şi 
nu a păzit-o, căci el stă de şapte mii de ani împotriva Mea prin 
păcat, iar pentru păcatul lui i-a ucis mereu pe prooroci, pe cei 
care au vestit mai dinainte venirea Mea şi vânzarea Mea şi 
moartea Mea. Eu însă Mă ţin cu milă după om, căci Tatăl M-a 
trimis să fac aceasta, şi îmi lucrez cartea cuvântului Meu, că 
taina lui este facerea din nou a lumii până ce lumea cea nevă- 


zută se va lăsa descoperită, căci Eu am venit cu Scriptura 
cerului cel nou şi a pământului cel nou care vor dăinui în 
veac. Amin. 

O, cum să fac cu omul? Omul este tare la cerbice. 
Omul ştie despre Mine atât cât s-a învăţat el să ştie, şi îşi dă 
pe păcat cunoştinţa cea despre Dumnezeu, iar Eu Mă fac cu- 
vântul Meu cel de la sfârşit de timp, şi cu el dau să-Mi adun 
pe cei ce se vor naşte dintre oameni din cuvântul Meu cel fă- 
cător de om nou, şi să Mă arăt în aceştia Făcătorul omului, 
Făcătorul cerului şi al pământului, văzutelor tuturor şi nevă- 
zutelor, şi stau în sfat cu voi şi cu sfinţii cerului cel nevăzut 
pe pământ şi Mă dau omului de viaţă a sa, copii care aţi cu- 
noscut că de la Tatăl am venit ca să-i dau înapoi omului viaţa. 
Amin, amin, amin. 

© răiesc cu Tine, Doamne, dintre sfinţi, şi 
plâng cu ei de orbirea omului de azi şi de 
ieri, Doamne, căci omul nu-i crede şi nu-i primeşte pe pro- 
oroci din pricina celor ce dintre ei stau mari peste ei, stau 
semeţi împotriva împărăţiei Tale care le distruge împărăţia 
lor. Ei însă nu ştiu că împărăţia Ta este vie, şi că vine acum 
pe pământ ceea ce este viu, şi vai acum omului cel fără de 
minte şi fără de umilinţă şi care nu vede venirea Ta şi împă- 
răţia Ta venind cu ea! 

O, nu vrea omul cu Tine, Doamne. El vrea cu păcatul, 
nu cu Tine; el vrea cu necredinţa, ca să poată sta în păcat, şi 
omul nu mai are învăţători, că şi-i omoară. învăţător omului 
nu poate fi omul cel fără de Tine în viaţa lui, şi omul nu vrea 
să aibă lumină pe cale, aşa cum n-au voit cei din vremea 
trupului meu care scrâşneau din dinţi împotriva mea când le 
spuneam de venirea Ta şi de vânzarea Ta şi de uciderea Ta de 
către ei. Iar ei m-au scos afară din cetate şi m-au ucis cu pie- 
tre, Doamne, şi Tu ai ieşit în calea mea deschizând cerurile 
cele nevăzute ca să mă primeşti în ele lângă Tine ca pe un 
mărturisitor al Tău. Dar învăţătorii de ieri şi de azi au uitat şi 
uită şi vor să uite că sfinţii Tăi şi mărturisitorii Tăi au jude- 
cat şi judecă şi vor judeca lumea, după cum este scris în 
Scripturi. 

îi strig şi eu pe oameni şi le spun aşa: nu alungaţi pe 
Dumnezeu când El vine! Se vor apleca munţii înaintea 
Lui, căci El vine, şi va veni. Nu vă minţiţi pe voi înşivă ca să 
vă spuneţi că Domnul nu vine, că Domnul nu este. El este 
Cel ce este, şi mereu este, şi vine când voi nu vreţi să vină. 
Sculaţi-vă din întunericul necunoştinţei de Dumnezeu! 
Ridicaţi-vă din păcate şi cunoaşteţi-L pe Dumnezeu, Care 
vine pe pământ cuvânt şi Care în curând va lumina cu lumina 
Sa şi va orbi cu ea pe om, căci lumina lumii. El este, iar omul 
este în întuneric. 

Veniţi şi vă spălaţi ochii, ca să vedeţi. Veniţi şi vă 
înnoiţi prin duhul cunoaşterii de Dumnezeu. Veniţi, voi, oa- 
meni tari la cerbice, veniţi la râul vieţii şi luaţi şi beţi spre 
viaţa voastră, căci curând, curând nu va mai fi pe pământ de- 
cât viaţa, căci moarte nu va mai fi, fiindcă Do mn ul vine şi ia 
moartea de pe pământ, precum este scris. Veniţi şi vă scrieţi 
în Cartea Vieţii Mielului şi luaţi ca viaţă viaţa Lui, căci cine 
nu va fi găsit scris în Cartea Vieţii Lui va fi aruncat în foc, şi 
adevăr adevărat este toată Scriptura care vorbeşte în ea veni- 
rea Domnului cu sfinţii Săi şi judecata făpturii. Amin, amin, 
amin. 

O Mă fac mereu cuvânt cu sfinţii peste pă- 
^mânt, popor al planului venirii Mele. O, 
cum să facem cu omul cel necredincios, fiilor? Mă ţin cu mi- 
lă după om mai înainte să Mă las văzut de el. Mă rog de el să 

Mă audă aşa cum Mă aud cei din morminte când grăiesc cu 
voi, şi vă aşteaptă cei din locuinţa morţilor ca să-i scoateţi 
afară cu cuvântul Meu şi să mărturisească ei venirea Mea care 
îi aduce pe ei din nou la viaţă şi la răscumpărarea trupurilor 
lor. Amin. Fiţi unealta Mea pentru trezirea din moarte a 
omului de pe pământ. Deosebiţi-vă pentru această lucrare a 
învierii făpturii, că aceasta şi nu alta vă este alegerea şi lucrul 
pentru care v-am ales dintre fiii oamenilor şi v-am făcut fii ai 
Tatălui cu cuvântul Meu cel pentru naşterea din nou a lumii. 
Amin. Vă pecetluiesc cu acest cuvânt, iar voi să ziceţi amin, 
ca să fie pe deplin cuvântul Meu şi cuvântul vostru. Şi voi sta 
în sfat cu voi, fiilor, şi vom lucra cuvânt şi îl vom împlini, că 
Eu, Domnul, sunt cu planul Meu peste pământ şi voiesc să 
întocmesc învierea făpturii şi înnoirea lumii, căci voi sunteţi 
unealta Mea. Şi vă voi da putere şi cuvânt cu putere în faţa 
căruia să nu poată nimic nici o cunoştinţă omenească, fiindcă 
duhul proorociei este lucrător în voi, şi nu este dar mai mare 
între darurile cereşti ca şi duhul proorociei, fiilor. 

Fiţi mari, fiilor, după cum este de mare şi venirea Mea 
şi vremea Mea cu voi şi a voastră cu Mine, şi căutaţi mai mult 
decât orice să vă umpleţi cu totul de toată cunoştinţa cu- 
vântului Meu de peste voi şi să-Mi fiţi lucrători ca şi Mine, şi 
să-Mi fiţi ucenici, fiilor copii, căci cine este copil, acela poate 
să fie ucenic, iar ucenicul face lucrarea învăţătorului său 
peste el şi peste cei daţi lui de învăţătorul său pentru lucrare 
de ucenic cu învăţător peste el. Amin, amin, amin. 

27 decembrie 2003/9 ianuarie 2004 

Sărbătoarea sfântului ierarh Vasiie cei Mare 

Cerul aşteaptă de pe pământ pe Duhul Sfânt Mângâietorul. Omul 
stă nevăzut de om cu lucrarea din el. Umilinţa şi pocăinţa aduce în 
om Duhul lui Dumnezeu. 

B u, Domnul Iisus Flristos, îmi rostesc cuvântul în 
numele Tatălui şi al Fiului şi al Sfântului Duh, 
iar porţile Mă aud şi îmi deschid ca să intru cu duh de sărbă- 
toare a Mea şi a sfinţilor Mei. Amin, amin, amin. 

Sunt numai milă peste voi, copii din porţi, căci sunteţi 
neodihniţi în lucrul cel pentru Mine. Sunteţi obosiţi, că aţi ve- 
gheat zi şi noapte pentru lucrul Evangheliei venirii Mele pes- 
te pământ. Eu însă vă sunt putere din cer şi de pe pământ, că 
şi voi îmi sunteţi, şi vă daţi lucrului Meu fără de cârtire, fiind- 
că Mă iubiţi, fiindcă aveţi duhul temerii de Dumnezeu şi du- 
hul iubirii cea pentru Mine şi pentru om. Amin. 

O, dacă ar lua mulţi şi tot mai mulţi de pe pământ iubi- 
rea şi mila voastră pentru om, Eu şi cu Tatăl şi cu sfinţii şi cu 
îngerii Ne-am găsi tot mai mult, tot mai dulce ziua odihnei 
cereşti pe pământ, iar Duhul Sfânt Mângâietorul S-ar întoarce 
de la om la Noi mângâindu-Ne de aşteptare. O, să nu se mire 
nici o minte dacă Eu, Domnul, am spus că aştept cu Tatăl şi 
cu sfinţii şi cu îngerii pe Duhul Sfânt Mângâietorul de pe pă- 
mânt. Eu L-am trimis pe pământ cu cele din Tatăl şi din Mi- 
ne ca să Se deşerte peste cei ce cred şi primesc de la El, căci 
am spus prin prooroci că voi turna peste cei credincioşi pe 
Duhul Meu Mângâietorul, şi ei vor prooroci înainte de ziua 
Mea cea mare şi strălucită, şi tot cel ce va chema numele 
Meu, numele Domnului, se va mântui. Amin. Eu când îl tri- 
mit pe pământ, El Se face fără de veste vuiet de suflare de 
vânt care vine repede şi lasă peste cei credincioşi lucrul Său 
cel ceresc, şi vreau să vină şi înapoi în Mine cu lucrul Lui cel 
de la om, cu mângâierea Lui cea luată din Mine şi cu care El 
lucrează peste om ca să-l facă locaş al Său pe om. Amin. 


O, Ierusalime, Eu am fost Dumnezeu Omul şi am fost 
ascultător pentru toată împlinirea cu care venisem. M-am 
născut din Fecioară, şi după opt zile de la naşterea Mea am 
primit numele Iisus, rostit de îngeri mai înainte de a Mă fi 
zămislit în pântece, şi am fost tăiat împrejur după lege, căci 
eram după trup israelit, prin trupul mamei Mele prin care 
M-am făcut om născut, pentru că Fecioara M-a purtat în pân- 
tece, şi apoi Eu am ieşit în chip minunat, fără să stric trupul 
Fecioarei mamă, căci Dumnezeu este minunat din veac şi 
până în veac, şi este fără de păcat, şi S-a zămislit în pântece, 
şi S-a născut, şi a crescut, şi S-a răstignit, şi a înviat, şi S-a 
înălţat întru slavă, şi toate fără de păcat. Amin, amin, amin. 

Mi-am ascuns slava dumnezeiască pe care puţin de tot 
Mi-am arătat-o cu strălucirea ei, căci Dumnezeu are umilinţă 
mare înaintea omului şi îl aşteaptă pe om să creadă desăvâr- 
şit şi să vadă omul pe cele ce nu se văd ale lui Dumnezeu. Aşa 
voiesc Eu să fie omul, aşa vedere voiesc să aibă cel credincios 
în cele ce nu se văd, şi voiesc să fie umilit ca Dumnezeu, nu 
să se laude cu cele tainice cu care Eu lucrez aşa de minunat 
peste cel umilit care are de la Mine vederea celor ce nu se 
văd. 

O, Ierusalime, mare taină este aluatul Meu în omul care 
poartă peste el şi în el taina lui Dumnezeu! Nu e mare ispravă 
să-l scoată omul pe diavol din om, dar e minune mare cât ce- 
rul să-L aşeze omul pe Dumnezeu în om, şi apoi să se vadă 
această minune care se numeşte Dumnezeu în om şi om în 
Dumnezeu. Dacă omul lasă viaţa sa pentru că vrea să creadă 
în Dumnezeu şi să-I facă voia, aceasta nu e de ajuns nici- 
odată, căci omul trebuie să fie minune văzută, iar minunea 
este lucrătoare de Dumnezeu peste om şi în om şi din om, şi 
nu este nevăzută aşa cum este omul, căci omului îi place să 
stea nevăzut de om cu lucrarea din el. Eu, Domnul, când sunt 
ales de om. Mă arăt lui şi cinez cu el şi Mă arăt cu el, aşa cum 
am lucrat prin toţi sfinţii Mei care au iubit şi au suferit cu 
sfinţenie pentru strălucirea Mea pe pământ. 

Sunt peste tine sărbătoare, Ierusalime, şi cu cei din cer 
facem pomenire arhiereului Vasiie cel Mare, că mare a fost 
puterea lui cea din Mine pentru dezrobirea omului îngropat în 
cele rele de pe pământ, căci mare i-a fost mila de Mine şi de 
om, şi se tem diavolii de numele lui, pentru că mare este nu- 
mele lui. Cheamă-1 şi tu, că îţi trebuie ajutor, poporul Meu, 
fiindcă tu eşti apăsat de invidia diavolului care te vede ce loc 
ai tu în patria Mea cerească fiindcă eşti necăjit şi lipsit pe pă- 
mânt aşa cum am fost Eu. Cere la Mine şi cere la sfinţi mijlo- 
cire, că ei voiesc să aibă lucrare peste tine, ca să Mă ajuţi tu 
apoi cu lucrarea lor şi să fii cu sfinţii întru venirea Mea, că ei 
aşa voiesc. Amin, amin, amin. 

Mergeţi la rugăciune acum, iar Eu, Domnul, şi cu sfin- 
ţii vă vom aştepta să vă rugaţi ca în ziua marelui arhiereu Va- 
sile cel Mare şi să alungaţi pe tot duhul rău, aşa cum el l-a 
alungat. Şi să staţi la masă, fiilor, şi apoi să aştemem cuvântul 
cel de azi în cartea Mea până la capătul lui de azi, căci arhie- 
reul Meu Vasiie cu dor aşteaptă lângă voi. Amin, amin, amin. 

Tr i cuprind eu, Doa mn e al sfinţilor Tăi, şi apoi 
ii. Tu vei încheia cuvântul sărbătorii de azi. 
Sunt cu har şi cu putere din Tine peste ei, aşa cum mi-ai îm- 
părţit pe pământ. O, pe pământ e atâta de puţină dragoste de 
Tine şi de sfinţi de nu mai are omul cum să vadă pe cele ce 
nu se văd lucrând cu puterea Ta peste om. Dacă nu e dragoste, 
nu e nici credinţă, şi oamenii trebuie să sufere şi să alerge du- 
pă ajutor de la cei din cer, căci dragostea cea făcătoare de cre- 
dinţă şi de om nou s-a răcit pe pământ, aşa cum Tu ai spus 
prin Scripturi. 

Cuvântul lui Dumnezeu 


Rostesc cuvânt arhieresc: să slăbească şi să se destra- 
me toată puterea duhurilor rele, omeneşti şi diavoleşti, care 
îngreuiază venirea Ta şi pe fiii Tăi cei aleşi în vremuri de 
strâmtorare pentru Tine pe pământ! Să se arate peste ei lucra- 
rea Ta cea lucrătoare în chip văzut, iar ei să ceară de la Tine 
şi să primească şi să se izbăvească în numele Tău de orice 
greu de orice fel, căci duhul cel greu şi cel rău, de neputincios 
ce este el acum împotriva venirii Tale, el caută să-i apese pe 
ai Tăi cu lipsuri, cu nevoi, dar acestea nu-i pot despărţi pe ei 
de Tine, ci, din contra, ei cheamă ajutorul Tău, şi Tu li-1 dai, 
iar sfinţii Tăi, asemenea, că mult iubesc sfinţii să lucreze din 
cer la iubirea şi la credinţa celor ce Te iubesc aşa cum voieşti 
Tu şi nu aşa cum voieşte omul. 

Cei trei fii unşi în grădiniţa Ta de venire cuvânt pe 
pământ, să facă mai înainte de orice, rugi şi cereri pentru 
toate câte trebuiesc din Tine pe pământ şi peste ei, şi apoi pes- 
te toate cele de trebuinţă pentru lucrarea Ta cu ei, şi apoi pen- 
tru ei, ca să nu Te împiedici nici Tu, nici ei în griji şi în lipsuri 
când umbli peste pământ cu lucrul împărăţiei Tale. Puterea Ta 
cu care i-ai îmbrăcat pe sfinţii cei stăruitori pentru om şi pe 
care ai pus-o cu multul şi în mine pentru umilinţa mea şi pen- 
tru mila mea de om, puterea Ta poate totul, Doamne al pu- 
terilor, iar eu mă rog Ţie pentru ei şi îi veghez din partea Ta 
destrămând dinspre ei pe tot duhul cel potrivnic, care de ne- 
putincios ce e le aduce lor iubirea de a Te chema pe Tine în 
ajutorul lor, iar Tu le vei da, căci ei se strâng şi îţi cer, Doam- 
ne, şi toţi fiii Ierusalimului sunt stăruitori în rugi şi în cereri, 
şi binecuvântată şi bine primită la Tine şi împlinită să le faci 
lor ruga cea cu stăruinţă. Iar eu le spun: aduceţi Domnului 
cinstea şi slava, aduceţi-I iubirea voastră care are în ea pe 
Domnul, căci cei ce nu iubesc moartea, o leapădă şi îl iau pe 
Domnul, şi El este viaţă fără de moarte în om. Amin. 

Peste şase zile vom sta în lucrul rugăciunii de Bobotea- 
ză peste ape, voi şi cu noi, cei din cer arhierei: Vasile, Grigore 
şi Ioan, şi ne vom da Domnului cu ruga şi cu iubirea Lui de 
noi; voi de pe pământ, iar noi, de lângă voi, cereşti cu trupul 
întru cele ce nu se văd şi din care slujim înaintea Domnului 
pentru această lucrare, şi întru ea lucrăm de la începutul ei şi 
ne întărim pentru ea ca să biruiască ea peste pământ, şi Dom- 
nul să- Şi descopere slava înainte de ziua Lui cea mare şi stră- 
lucită, şi apoi tot cel ce va chema numele Domnului, să se 
mântuiască. Amin, amin, amin. 

E u, Domnul, în vuiet de suflare de vânt ce 
vine repede, aşa vin când vin şi aşa îmi 
rostesc cuvântul, şi vreau să vină înapoi la Mine lucrul lui cel 
de la om. Amin. 

Aştept de pe pământ pe Duhul Sfânt Mângâietorul, pe 
Care L-am trimis acum două mii de ani peste ucenici. Aştept 
de la tine, lerusalime nou, lucrul Duhului Sfânt Mângâietorul, 
că mult te-am învăluit în taina Lui şi multă odihnă şi multă 
bucurie aştept înapoi de la tine. Amin. 

O, fiilor din porţi, nu uitaţi de iubirea şi de mila voastră 
pentru om şi staţi înaintea cuvântului Meu cel cu putere în el, 
că trebuie să-l facem pe om să vadă pe cele ce nu se văd ale 
Mele, iar voi fiţi umiliţi şi fiţi cereşti şi luaţi mult şi tot mai 
mult lucru ceresc în voi ca să-l daţi din voi apoi, şi să aibă în 
el iubirea şi mila Mea cea pentru om. Mare taină şi mare lu- 
crare este aluatul Meu în cel ce poartă în el taina lui Dumne- 
zeu, căci omul care Mă are în el, trebuie să fie minune văzută, 
iar minunea este lucrătoare de Dumnezeu peste om. Aşa să lu- 
craţi voi peste om. Amin. 

Vă dau acum cuvânt cu putere în el: în ziua de Bobo- 
tează luaţi apă sfinţită şi aşezaţi rugăciune de sfinţire peste 


corăbiuţa cea nouă, dată vouă pentru lucrul Meu cu voi şi ca 
să slujească ea ca şi voi şi cu voi pentru lucrarea Mea, iar cei 
trei arhierei cereşti care lucrează prin cei trei fii unşi şi cu ei 
din cele ce nu se văd, să fie cu putere din cer în ziua de Bo- 
botează prin duhul rugăciunii lor lăsată peste pământ. Ziua 
Bobotezei este acum vestită prin cuvântul Meu că va fi slujită 
şi de arhierei cereşti lângă voi în slujba cea peste ape. Amin. 

Binecuvântată să fie corăbiuţa cea nouă. Amin. Bine- 
cuvântaţi şi duhovniceşti să fie cei ce au pus acest dar înain- 
tea Mea şi a voastră. Şi se vor înmulţi binefacerile cele pen- 
tru lucrul Evangheliei Mele peste voi şi peste pământ, dar 
staţi-Mi lucrători de rugă şi de iubire de Dumnezeu, fiilor, că 
voiesc să pot cu multul pentru vestirea Mea peste oameni, 
înteţiţi vestirea Mea peste pământ şi lucraţi mai mult pentru 
ea ca să vă aducă ea vouă roadele ei, fiindcă vrednici sunt lu- 
crătorii de plata lor, de pâinea lor şi de haina lor şi de apa lor 
şi de acoperişul lor. Amin. 

Gătiţi ziua de Bobotează şi gătiţi-vă pentru ea cu duh 
de iubire pentru Mine, cu duh de umilinţă, cu duh de po- 
căinţă, că vom serba pe loan Botezătorul şi vestitorul duhului 
de pocăinţă şi al duhului proorociei peste pământ. Amin. 

O, lerusalime, pe pământ aceasta trebuie să fie: duhul 
pocăinţei şi duhul proorociei. Amin. Toţi proorocii aşa au 
lucrat, căci fără duh de umilinţă şi de pocăinţă lucrătoare în 
om şi din om, nu poate să vină peste om duhul proorociei, 
Duhul lui Dumnezeu, Care naşte iarăşi lumea prin cuvânt, din 
pământ şi din ape şi din om, ca să fie cer nou şi pământ nou 
şi om nou pe pământ. Amin. 

Binecuvântată să fie de cuvântul Meu ziua Bobotezei 
şi ziua de sobor a botezătorului Meu loan, cel ce a adus pe 
pământ vestea pocăinţei pentru ca să aducă ea împărăţia ce- 
rurilor şi să împărăţească această împărăţie pe pământ, între 
cer şi pământ. Amin. 

Pace vouă, copii ai Ierusalimului! în toate lucrările cele 
pentru cer nou şi pentru pământ nou fiţi uniţi, fiţi una, că dacă 
aşa lucraţi, se va uni cerul cu pământul, şi între ele va fi 
împărăţia Mea, iar voi în ea şi pentru ea, şi ea veţi fi voi. 
Amin, amin, amin. 

1/14 ianuarie 2004 

Praznicul Botezului Domnului, Bobotează 

Taina umilinţei omului este cărarea venirii Domnului. Omul este 
îndărătnic prin vederea lui cea împotriva umilinţei, şi este mândru 

prin firea care nu se umileşte pentru cele nevăzute. 

O laşul Meu este Duhul Meu, Care deschide ce- 
rurile şi Se coboară pe pământ cuvânt aşa cum 
s-a auzit glasul Tatălui Meu la apa Iordanului când Eu, Piui 
Său, M-am lăsat botezat de Ioan, iar Tatăl a deschis cerurile 
şi a coborât peste Mine pe Duhul Sfânt în chip de porumbel, 
şi a zis: «Tu eşti Fiul Meu Cel iubit; întru Tine am binevoit». 

Glasul Meu cel din Tatăl este glasul Tatălui din Mine, 
şi cerurile se deschid în zi de Bobotează şi Eu rostesc cuvânt 
de Duh Sfânt şi binecuvintez şi sfinţesc apele, căci scris este: 
«Glasul Domnului peste ape, Domnul peste ape multe. 
Domnul va binecuvânta pe poporul Său». Amin, amin, amin. 
Mă cobor din cer cu duh de Bobotează în grădina întâlnirii, 
şi e plin văzduhul ei de toate cetele de îngeri şi de sfinţi, şi e 
tot cerul, căci Eu sunt aici, şi apele aud glasul Meu peste ele 
şi îl cunosc, şi fac cuvântul Meu apele, căci se supun Celui ce 
ele îl cunosc. Amin. Acum două mii de ani, după ce am ieşit 
din apa botezului Meu din Iordan, Tatăl a deschis cerurile şi 

a coborât peste Mine pe Duhul Sfânt, ca să Mă facă El 
cunoscut. Dacă cineva se întreabă de ce a trebuit să vină loan 
să boteze cu apă şi să se cheme botezător, găseşte răspunsul 
cel din gura lui când preoţii şi leviţii l-au întrebat: «Ce spui 
tu despre tine însuţi?», iar el le-a răspuns: «Eu botez cu apă, 
dar în mijlocul vostru Se află Acela pe Care voi nu-L ştiţi. 
Acesta este despre Care eu am zis: după mine vine bărbat 
Care a ajuns să fie înaintea mea, fiindcă mai înainte de mine 
era, şi eu nu-L cunoşteam, dar ca să fie arătat lui Israel, de 
aceea am venit eu cu botezul cu apă, şi am văzut Duhul 
coborăndu-Se din cer, ca un porumbel, şi a rămas peste 
El. Şi eu nu-L cunoşteam pe El, dar Cel ce m-a trimis să 
botez cu apă, Acela mi-a spus: „Peste Care vei vedea Duhul 
coborându-Se şi rămânând peste El, Acela este Cel ce botează 
cu Duhul Sfânt“. Şi eu am văzut şi am mărturisit că Acesta 
este Fiul lui Dumnezeu». Amin. 

loan cel iubit mărturiseşte şi el şi spune: «Lumea prin 
El s-a făcut, şi lumea nu L-a cunoscut, şi întru ale Sale a 
venit, şi ai Săi nu L-au primit», iar botezătorul Meu M-a făcut 
cunoscut lumii prin botezul cu apă şi prin Duhul Cel venit de 
la Tatăl peste Mine şi peste ape, căci el boteza cu apă spre po- 
căinţă şi spre iertarea păcatelor, zicând tuturor că s-a apropiat 
împărăţia cerurilor. O, mare şi adâncă taină este să vadă omul 
cu duhul, să vadă pe Duhul aşa cum L-a văzut loan, boteză- 
torul Meu, şi când s-a împlinit prin Tatăl Scriptura care spu- 
ne: «Glasul Domnului peste ape, Dumnezeul slavei a tunat, 
Domnul peste ape multe». Amin. 

lată, porţile s-au ridicat, şi Eu am intrat în tine, Ierusa- 
lime, cu praznic de Bobotează şi cu Duhul Sfânt peste ape şi 
cu înţelepciune de taine, poporul Meu, că mare taină este să 
vadă omul pe Duhul rugându-Se aşa cum s-a rugat loan la Cel 
Care îl trimisese pe el să Mă boteze. 

O, ce greu e când vin prin rană de duh, căci omul nu-L 
preţuieşte pe Dumnezeu din om. Când Mi-i găsesc pe cei din 
porţi cu rană în ei, Eu prin rana din ei trec ca să vin, că nu pot 
ocoli rana, iar de venit trebuie să vin. Venirea Mea e grea de 
dus, şi mult te-am învăţat, poporul Meu, să ştii să Mă aştepţi 
şi să Mă ajuţi să vin şi să ai grijă de Duhul Meu şi de cărarea 
Lui şi să nu uiţi această lucrare, ca să Mă poţi feri de rane şi 
să Mă poţi mângâia când vin. Cea mai mare pregătire în săr- 
bători trebuie s-o faci pentru venirea Mea din cer pe pământ, 
din Mine în tine, ca să vin prin seninul tău, că Eu aplec ceru- 
rile şi aşa vin, şi aşa trebuie să faci şi tu, ca să fim unul pentru 
altul şi să nu trec prin rană, ca să nu doară rana, ci să vin pe 
senin şi să fie uşor şi să fie pace întru venirea Mea. Amin. 

O, poporul Meu, pe Mine nu M-au preţuit cei de lângă 
Mine, pentru că erau învăţaţi cu Mine, şi a venit loan şi M-a 
cunoscut. Eu dacă M-aş lăsa văzut s-ar învăţa omul cu Mine. 
De aceea lucrez în duh, şi Mă las văzut cu ochii duhului când 
omul Mă vede, când omul le vede pe cele ce nu se văd, şi fac 
aşa pentru că cel ce are pe Duhul Sfânt vede fără să se suie 
însuşi în sus, şi se umileşte, şi de aceea el vede, şi vede ca 
Mine, căci scris este: «II vor vedea cum este cei ce vor fi ase- 
menea Lui». Amin. Cei ce Mă văd sunt asemenea Mie prin 
vedere, căci umilinţa îl înalţă pe cel ce vede. loan s-a umilit 
şi a întrebat pe Cel ce l-a trimis să Mă boteze, şi a spus: «Du- 
pă ce voi cunoaşte pe Cel ce trebuie să-L botez?». 

O, popor învăţat de Dumnezeu, taina vederii cea prin 
Duhul e taină adâncă, iar cel ce vede prin Duhul le vede oda- 
tă pe amândouă, şi pe cele ce se văd, şi pe cele ce stau nevă- 
zute de ochii trupului, iar cel văzător este cel ce se umileşte 
aşa cum s-a umilit loan proorocul şi botezătorul, şi prin cre- 


dinţă şi prin rugăciune capătă vederea şi desluşirea apoi, la 
arătare. Taina umilinţei omului este cărare tare pentru venirea 
Mea şi pentru arătarea ei, dar cel mândru din fire nu se poate 
umili pentru cele ce nu se văd, căci firea îi stă împotrivă, dim- 
preună cu adunătura ei. Cel îndărătnic păţeşte la fel, şi de 
aceea am spus Eu prin prooroci învăţătură peste cei ce dau să 
vadă sau să proorocească. Eu cu greu găsesc între oameni, ba 
chiar şi între cei ce cred, cu greu găsesc pe cel în care Eu să 
pot sta cu Duhul şi să văd şi să grăiesc sau să tac văzând. 

E duh de Bobotează în ziua aceasta, iar învăţătura este 
botez al inimilor care se aşează la învăţat pe Dumnezeu în 
om, şi pe om în Dumnezeu, poporul Meu. O, mult voiesc să 
te învăţ prin cei prin care Eu trec spre tine cu râul cuvântului 
Meu, dar învăţătura cu care vin Eu se aşează prin duhul umilit 
şi în duhul umilit, iar altfel ea se întoarce în Mine, şi omul 
rămâne în sine. La botezul Meu Tatăl a deschis cerurile la 
rugăciunea lui loan, şi a coborât Duhul ca un porumbel şi 
S-a aşezat peste Mine şi M-a făcut cunoscut lumii, iar loan 
M-a mărturisit atunci zicând: «Iată Mielul lui Dumnezeu, 
Care spală păcatele lumii». 

La coborârea cuvântului Meu peste tine Tatăl Meu 
deschide cerurile şi Duhul Meu coboară şi Mă face cunoscut 
lumii, iar tu Mă mărturiseşti, poporul Meu, aşa cum loan Mă 
mărturisea. Mă desfac cu taina duhului cel spre vedere şi spun 
că pentru duh de umilinţă trebuie credinţă, şi pentru credinţă 
trebuie duh de umilinţă şi cuminţenie de duh, căci dacă omul 
nu este sărac cu duhul, nu este nici cuminte cu el, ci este în- 
dărătnic prin vederea lui cea împotriva umilinţei de duh, şi 
este mândru prin firea care nu se poate umili pentru cele ce 
nu se văd când ele se văd prin cel ce stă umilit pentru acestea. 
Botez cu Duhul Sfânt este învăţătura Mea de peste tine, căci 
ea este apa vieţii şi este glasul Domnului peste ape multe, po- 
porul Meu. Botez cu foc este cuvântul Meu peste pământ 
pentru cei ce nu Mă cunosc pe Mine întru el, căci scris este: 
«Glasul Domnului, cel ce varsă para focului!», şi aşa se îm- 
plineşte Scriptura care spune că Eu botez cu Duhul Sfânt şi 
cu foc. Amin. 

Din cele cereşti pe pământ rostesc, dimpreună cu sluji- 
tori văzuţi şi nevăzuţi, să se sfinţească apele de la voi, apele 
Mele cu voi, în numele Tatălui şi al Fiului şi al Sfântului Duh, 
că e zi de Bobotează. Amin. E plin de sfinţi şi de îngeri văz- 
duhul grădinii întâlnirii, şi tot cerul este deasupra, căci Duhul 
Sfânt, lucrător din cer pe pământ şi de pe pământ în cer, Se 
face bucurie pentru tot cerul cel nevăzut, pentru toată suflarea 
cea nevăzută, iar Eu, Domnul, doresc pe Duhul Sfânt Mângâ- 
ietorul să Mă mângâie din mijlocul tău, şi cât aş vrea, şi cât 
aş vrea să fii ca pasărea care-Mi mulţumeşte la fiecare înghi- 
ţitură când bea, că Eu îţi dau din cer şi aştept să Mă mângâi 
cu tine şi cu cele ce-ţi dau să ai pentru Mine, poporul Meu. O, 
nu vreau să te înveţi cu Mine, ci vreau să înveţi să Mă ai, şi 
să Mă văd în tine şi cu tine, şi să lucrezi ca Mine ca să prindă 
rădăcină în cer tot ce faci, că Eu iar te-am îndemnat la duh de 
umilinţă pentru Duhul Sfânt peste tine, poporul Meu. Amin. 

Cobor binecuvântare peste corăbiuţa cea nouă şi zic 
din cele cereşti: se binecuvintează şi se sfinţeşte ea prin cu- 
vântul Meu şi prin harul Duhului Meu, în numele Tatălui şi al 
Fiului şi al Sfântului Duh. Amin. Şi în acest nume te binecu- 
vintez pe tine şi tot ce este cu tine pentru Mine şi cu Mine 
pentru tine, că fără binecuvântarea Mea mereu peste tine e 
duhul rău răutăcios spre tine, poporul Meu, dar când el aude 
numele Meu peste tine, slăbeşte, iar când tu te întăreşti întru 
Mine, el moare, şi Eu trăiesc, şi vreau să pot peste pământ cu 

împărăţia cerurilor pe care am început-o de la tine, aşa cum 
am început cu ea şi acum două mii de ani când loan Mă 
vestea cu ea pe pământ şi le spunea tuturor să se pocăiască 
pentru ea, că altfel nu pot intra în ea. 

Taina pocăinţei, dacă omul nu-i află dulceaţa, el nu se 
aşează în ea. Ea este odihna lui, ea este odihna Mea în om, dar 
n-are omului cine să-i mai spună de ea ca să-i afle gustul ei 
cel dulce. Voiesc să se înveţe cu această taină şi cu mărirea ei 
cei ce aud şi dau să calce pas spre Mine luând învăţătura cu- 
vântului Meu peste ei. Dacă omul nu ştie să moară, el nu poa- 
te gusta viaţa şi taina ei, şi cine pentru Mine nu lasă totul, 
acela nu poate merge pe urmele Mele, pe drumul cel cu Mine, 
căci vai celui iubitor de sine pe acest drum pe care nu aşa se 
porneşte şi nu aşa se merge. 

Iubirea dintre Mine şi om, o, cum să-l fac Eu pe om 
s-o înveţe în toată adâncimea şi lucrarea ei? Mi-e duhul tot o 
rană, şi rană peste rană adun de la cei ce nu rămân în iubirea 
Mea, căci mlădiţa care nu aduce roadă în Mine, se usucă, iar 
cea care rodeşte Eu o curăţ ca mai mult să rodească. Cel ce 
păzeşte cuvântul Meu, acela este cel ce rămâne în iubirea 
Mea, iar Eu îi dau lui ceea ce-Mi cere, şi dacă îi dau, aceasta 
înseamnă că el păzeşte cuvântul Meu, aceasta înseamnă că el 
are pocăinţă şi umilinţă spre iertarea păcatelor şi spre împă- 
răţia Mea în el. Amin. 

Iubirea dintre Mine şi om este atunci când el cu iubire 
împlineşte în el pe cele ale Mele, cărora Eu, Domnul, le 
adaug lor pentru cele de trebuinţă lor. Eu am păzit cuvântul 
Tatălui şi rămân în iubirea Lui, iar cel ce împlineşte cuvântul 
Meu rămâne în iubirea Mea. Amin. Ioan Botezătorul s-a năs- 
cut între oameni ca să păzească tot cuvântul Tatălui, şi l-a pă- 
zit, şi rămâne în iubirea Lui, şi a păzit şi cuvântul Meu şi ră- 
mâne în iubirea Mea, şi aşa este iubirea dintre Mine şi cei ce 
Mă iubesc. Amin. 

O, cei ce se botează ca oamenii, aceia nu ştiu ce în- 
seamnă botez, iar cei ce se botează ca Mine, aceia ştiu să ră- 
mână întru Mine şi botezaţi în numele Tatălui şi al Fiului şi al 
Sfântului Duh, dar cum să fac să înţeleagă tot omul de pe 
pământ iubirea dintre Mine şi om, cuvântul Meu, iubit şi îm- 
plinit de om? Curând, curând Mă las peste pământ cu ziua 
Mea cea mare şi strălucită, şi am spus că înaintea ei trebuie să 
meargă peste oameni duhul pocăinţei şi duhul proorociei, căci 
aşa înseamnă botez şi om botezat cu Duhul Sfânt, Care Se în- 
toarce de la om la Mine mângâindu-Mă şi proorocind că s-a 
apropiat împărăţia cerurilor, aşa cum Ioan Mă mângâia şi îmi 
vestea împărăţia şi venirea ei pe pământ cu omul. O, Eu n-am 
venit să-i iau omului împărăţia, ci am venit să i-o dau pe a 
Mea, pe cea mai bogată, pe cea care nu se va lua de la el, iar 
Eu în dar i-o dau, numai să vrea el să se dea ei şi s-o cunoască 
întru Mine, căci Eu în lume am venit nu ca să-i iau omului 
împărăţia, ci am venit să vin şi să Mă duc să gătesc omului 
loc dulce, şi iar să vin apoi şi să-l aduc pe pământ pentru toţi 
cei ce rodesc întru Mine, iar Eu curăţindu-i şi îngrijindu-i pe 
ei, mai mult să rodească ei. Amin. 

O, poporul Meu, deschid cerurile şi îl aşez pe Duhul 
Sfânt cuvânt peste tine şi te fac cunoscut că eşti poporul Meu, 
iar tu să rodeşti întru Mine şi să-I pot spune Eu Tatălui: Tată, 
acesta este cel întru care Eu binevoiesc şi am binevoit şi pen- 
tru care cu rană am trudit ca să-Ţi aduc rod, Tată, şi prin răb- 
dare să-Ţi aduc, şi prin iubire cu rană, Tată. Amin, amin, 
amin. 

Soborul sfântului Ioan Botezătorul 

Fericiţi simt cei scrişi în Cartea Vieţii cu fapte de viaţă. Apa poartă 
în ea taina spălării. Omul este casă ori pentru Dumnezeu, ori 
pentru diavol. 

B at la porţi şi intru în cartea cuvântului Meu din 
zilele acestea. Cartea întâi şi cartea a doua au în 
ele pe toate cele din vremile lor, iar cartea cea de a treia, pe 
cele din zilele venirii Mele a doua oară de lângă Tatăl. Amin, 
amin, amin. 

O, copii din porţi, învăţaţi pe poporul Meu ce înseamnă 
Scriptura care spune despre cei scrişi de la întemeierea lumii 
în Cartea Vieţii Mielului Cel junghiat. Ioan Botezătorul când 
a ieşit să Mă arate lumii, el a spus: «Iată Mielul lui Dumne- 
zeu, Care spală păcatele lumii», iar în cartea lui Ioan cel iubit 
este scris de cartea cea cu şapte peceţi, pe care a deschis-o 
«Mielul Cel junghiat, Care a răscumpărat lui Dumnezeu, cu 
sângele Lui, oameni din toată seminţia şi limba şi poporul şi 
neamul, şi l-a făcut lui Dumnezeu împărăţie şi preoţi, şi vor 
împărăţi pe pământ». Amin. 

Fiecare carte din cele trei cărţi ale lui Dumnezeu poartă 
în ea pe cei scrişi în ea, şi fericit este cel scris în Cartea Vieţii 
cu fapte de viaţă, căci Ioan Botezătorul când propovăduia pe 
Mielul lui Du mn ezeu şi pocăinţa peste oameni, el spunea: 
«Acum securea stă la rădăcina pomilor, şi orice pom care nu 
face roadă bună se taie şi se aruncă în foc». 

Când Eu Mi-am ales ucenici, le-am dat apoi de lucru şi 
le-am spus: «Tămăduiţi pe cei neputincioşi, înviaţi pe cei 
morţi, vindecaţi pe cei leproşi, scoateţi-i pe demoni, că iată, 
vă trimit pe voi ca pe nişte oi în mijlocul lupilor, dar voi fiţi 
înţelepţi ca şerpii şi blânzi ca porumbeii şi nu vă îngrijiţi cum 
sau ce veţi vorbi, căci se va da vouă în ceasul acela ce să 
vorbiţi, fiindcă nu voi sunteţi care vorbiţi, ci Duhul Tatălui 
vostru este Care grăieşte în voi; şi oricine va mărturisi pentru 
Mine înaintea oamenilor, mărturisi-voi şi Eu pentru el îna- 
intea Tatălui, Care este în ceruri». Şi le-am mai spus: «N-am 
venit pe pământ să aduc pace, ci sabie, căci am venit să 
despart pe fiu de tatăl său, pe fiică de mama sa, pe noră de 
soacra sa», şi «cel ce iubeşte pe tată, ori pe mamă, ori pe fiu, 
ori pe fiică mai mult decât pe Mine, nu este vrednic de Mine». 

O, poporul Meu, cel ce este scris în Cartea Vieţii, acela 
are roade şi I le dă lui Dumnezeu. Ioan avea roade, avea uce- 
nici de un lucru cu el, şi Mi i-a dat Mie apoi, trimiţându-i la 
Mine ca să vadă ei pe cele ce Eu le lucrez, şi ei M-au întrebat 
după ce Ioan i-a trimis, şi Mi-au spus: «Tu eşti Cel ce vine, 
sau să aşteptăm pe altul?», iar Eu le-am spus: «Mergeţi şi 
spuneţi lui Ioan ceea ce auziţi şi vedeţi: orbii îşi capătă vede- 
rea şi şchiopii umblă şi leproşii se curăţă şi surzii aud şi mor- 
ţii înviază, iar săracilor li se binevesteşte, şi fericit este cel ce 
nu se va sminti întru Mine». Amin. 

O, Ierusalime, Ioan a avut ucenici şi Mi i-a dat Mie, şi 
ei au văzut lucrările Mele. Ioan Mă mărturisea pe Mine, iar 
Eu îl mărturiseam pe el, căci scris este în Evanghelia Mea: 
«Oricine va mărturisi pentru Mine înaintea oamenilor, 
mărturisi-voi şi Eu pentru el înaintea Tatălui, Care este în 
ceruri». Iată lucrarea celor scrişi în Cartea Vieţii Mielului, iar 
cartea aceasta va mărturisi pe ai săi şi viaţa lor şi iubirea lor 
şi mărturisirea lor. Amin. 

Voiesc, Ierusalime, să fii din zi în zi tot mai mărturi- 
sitor, şi să faci aceasta după ce înveţi de la Mine, că Eu pe 
apostolii Mei i-am învăţat, le-am dat porunci, şi ei au luat şi 

au împlinit, şi aşa au lucrat ei puterea Mea şi semne cu ea, ca 
să se dovedească ai Mei, dar mai întâi au învăţat pocăinţa şi 
duhul ei, şi au stat în duhul ei apoi, şi au proorocit, şi s-a îm- 
plinit, şi au fost adevăraţi, şi cartea Mea cu ei mărturiseşte 
aceasta, iar cartea lor cu Mine, tot la fel. Iar în cartea Mea cu 
voi vin proorocii şi apostolii şi sfinţii şi mucenicii şi Mă măr- 
turisesc de lângă Mine din cer vouă şi oamenilor de pe pă- 
mânt, fiindcă lucrarea de ucenic îşi are plata şi roadele ei în 
ceruri, poporul Meu, şi fericit este cel ce este scris în Cartea 
Vieţii Mielului, care îi are pe ai săi scrişi de la întemeierea 
lumii în ea. Acum Eu vin cu ei în cartea aceasta şi Mă scriu 
cu ei în ea, pentru că am deschis-o ca să scriu în ea pe pământ, 
ca să împărăţească pe pământ seminţia ei, seminţia lui 
Dumnezeu. Amin. 

Ioan Botezătorul este serbat în cer şi pe pământ lângă 
ziua de Bobotează, care s-a înfiinţat între sărbători în ziua 
când Eu am fost botezat în Iordan de Ioan, când el şi cu Duhul 
Sfânt şi cu Tatăl M-au mărturisit Dumnezeu adevărat din 
Dumnezeu adevărat, şi toţi cei care au fost scrişi în Cartea 
Vieţii au intrat întru împărăţia Mea la vestea lui Ioan despre 
ea, şi apoi la vestea Mea, căci eram Cel ce botezam cu Duhul 
Sfânt, şi tot aşa lucrare le-am dat şi ucenicilor Mei şi le-am 
spus: «Nu este ucenic mai mare ca învăţătorul său, dar orice 
ucenic desăvârşit va fi şi este ca învăţătorul său». Amin. 

învăţătura Mea este duh dătător de viaţă, că nu altceva 
fac Eu cu suflarea gurii Mele. Eu când l-am făcut pe om din 
pământ am suflat peste el şi s-a făcut fiinţă vie, dar când su- 
flu peste om cu Duhul Meu Cel dătător de viaţă cu cuvântul 
învăţăturii Mele, Eu fac din el om cu duh dătător de viaţă aşa 
cum am făcut din ucenicii Mei acum două mii de ani, şi ei au 
dat viaţă celor fără de viaţă şi au suflat cu duh dătător de viaţă 
peste aceia. 

Ioan Botezătorul a trimis pe ucenicii lui la Mine ca să 
suflu peste ei duh dătător de viaţă, şi apoi el s-a odihnit de 
lucrarea sa pe pământ şi s-a dus în cele cereşti, şi acolo a lu- 
crat înaintea Mea şi Mi-a pregătit calea şi spre cei din iad, 
căci dacă am murit pentru înviere, Eu i-am înviat pe mulţi 
atunci, şi ei s-au ridicat şi au mărturisit, căci au avut lucrare 
de viaţă cât au stat pe pământ, iar Eu am spus: «Cel ce crede 
în Mine are viaţă veşnică şi la judecată nu vine, ci se mută de 
la moarte la viaţă» şi intră în Cartea Vieţii pe care Eu am des- 
chis-o în zilele acestea şi în care Mă scriu cu toţi sfinţii din 
cer, care au aşteptat desfacerea peceţilor Cărţii Vieţii, cartea 
cea cu şapte peceţi, cartea celor şapte veacuri de oameni, şi 
ale căror nume sunt scrise de la întemeierea lumii în Cartea 
Vieţii Mielului. Amin. 

O, copii mărturisitori din zilele acestea când Eu am 
desfăcut peceţile Cărţii Vieţii! Uitaţi-vă cum Mă scriu cu 
sfinţii şi cu îngerii în cartea aceasta. Mărturisiţi vremea Mea 
cu voi, cartea Mea cu voi, că lucrare mai mare ca lucrarea 
Mea cu voi şi a voastră cu Mine nu a fost de când sunt vea- 
curile şi nici nu va mai fi, şi trebuie să lucrăm din zi în zi tot 
mai măreţ, fiindcă sunt zilele venirii Mele cu sfinţii în cartea 
aceasta, şi toţi mărturisesc în ea pe Dumnezeu şi pe ei şi pe 
voi. împărăţia cerurilor este lucrare mare în om, şi apoi ea 
trebuie să prindă sub ea oameni din toată seminţia şi limba şi 
poporul şi neamul, ca să împărăţească aceştia pe pământ, pre- 
cum este scris în Scripturi. Iar cartea aceasta este Duhul Meu 
Cel dătător de viaţă, cuvântul Meu şi al sfinţilor Mei care au 
lucrat în veacuri lucrarea mărturisirii Fiului lui Dumnezeu, 
Care S-a făcut Fiul Omului acum două mii de ani, ca să Se 
facă El apoi Mielul Cel junghiat, Care spală păcatele lumii, ca 


să-i tragă pe toţi la Tatăl, precum este scris cuvântul Meu cel 
din Scripturi. Amin. 

O, copii care-Mi sunteţi porţi, învăţaţi mereu, mereu pe 
poporul Meu şi pe cei ce vor să se nască din Duhul Meu Cel 
dătător de viaţă, învăţaţi-i ce înseamnă cei scrişi de la înteme- 
ierea lumii în Cartea Vieţii Mielului. învăţaţi-i să iubească 
duhul pocăinţei mereu, şi duhul proorociei, cuvântul acestei 
cărţi care prooroceşte sfârşitul veacurilor şi începutul văzut al 
împărăţiei lui Dumnezeu pe pământ cu oamenii. Amin. 

Ioan, botezătorul Meu, aşteaptă să intre în cartea Mea 
cu voi, pe care Eu am deschis-o şi în care încă şi încă Mă 
scriu până la ziua Mea cea mare şi strălucită când tot şi toate 
vor păli sub strălucirea ei, şi apoi vor învia, şi tot prin stră- 
lucirea ei, fiilor copii. Cartea Mea este cuvântul care are în el 
duh dătător de viaţă, şi toţi cei ce sunt scrişi în ea de la 
întemeierea lumii, intră în ea şi ies din ea cu cuvântul mărtu- 
risirii lor peste pământ. Amin, amin, amin. 

unt botezătorul cu botezul pocăinţei, 
Doamne, şi am lăsat botezul cu apă după 
pocăinţa omului, iar apoi Tu ai împlinit taina botezului cu 
Duhul Sfânt şi cu foc, că pentru aceea am venit noi pe pământ 
acum două mii de ani, Doamne, şi unul pe altul ne-am măr- 
turisit în noi înşine pe Tatăl şi pe noi înşine şi unul pe altul cu 
lucrarea pe care am avut-o de lucrat şi de mărturisit, căci scris 
este că tot ceea ce se va lucra tainic, se va mărturisi apoi de 
pe acoperişuri, şi aşa s-a împlinit, şi aşa se împlineşte, Doam- 
ne, Mielule al Tatălui. 

Eu voiesc să suflu cu cuvântul meu peste oameni duhul 
pocăinţei spre iertarea păcatelor, căci oamenii nu Te primesc 
pe Tine din pricina iubirii lor de păcat şi nu au învăţători care 
să-i înveţe că păcatul este moarte, el şi toate roadele lui. Bi- 
serica de pe pământ care-şi zice a Ta, nu este a Ta, căci ea iu- 
beşte păcatul dimpreună cu învăţătorii ei, care nu au milă nici 
de sufletul lor, nici de al celor mânaţi de ei, că aceia nu-i 
mână pe ei spre împărăţia Ta, ci spre împărăţia lumii. Doam- 
ne, de vreme ce fac faptele diavolului oamenii. Voiesc să le 
grăiesc celor de pe pământ despre pocăinţa de păcate şi des- 
pre viaţa veacului ce va să fie, căci veacurile omeneşti s-au 
sfârşit, şi aşteaptă după ele veacul ce va să fie, veacul cel ne- 
sfârşit al sfinţilor, Doamne, căci Ioan cel iubit a scris de la 
Duhul Sfânt că sfinţii îţi vor spune Ţie atunci: «Mulţumim, 
Ţie, Doamne, Cel ce eşti, Cel ce erai şi Cel ce vii, că ai luat 
puterea cea mare şi ai început să împărăteşti şi să răsplăteşti 
pe prooroci şi pe sfinţi», iar Daniel proorocul a proorocit pen- 
tru veacul cel nesfârşit: «Judecata se va face pentru totdea- 
una, iar regatul şi stăpânirea şi mărirea regilor de sub ceruri 
se va da poporului sfinţilor Celui Preaînalt, şi împărăţia Lui 
e veşnică, şi toate stăpânirile Ii vor sluji Lui, şi pe El II vor 
asculta». Amin. 

Să stăm cu ei în rugăciune şi la masă, Doamne. Să stăm 
cu ei în toate, şi apoi să ne scriem cu cuvântul sărbătorii mele, 
că voiesc să grăiesc celor de pe pământ despre pocăinţă, iar 
pe fiii poporului Tău să-i îndemn spre lucrare strălucită între 
oameni, că alegerea lor a fost pentru ca să dea ei cuvântul Tău 
oamenilor şi să Te facă cunoscut pe pământ, iar Tu să ai grijă 
de toate cele ce se vor adăuga lor când ei caută să fie împă- 
răţie a Ta. Amin. 

F ace ţie, botezătorule al Meu! Stăm cu ei la 
masa cea pentru fiinţă, şi vom sta apoi cu 
duh dătător de viaţă peste ei şi îi vom învăţa să împărăţească 
iubind pe cele ale împărăţiei Mele. Amin, amin, amin. 

E u, botezătorul Domnului, dacă n-am făcut mi- 
nuni peste oameni, minunea mea a fost aceea că 
strigam fără să-mi cruţ viaţa să se pocăiască Israel, să se po- 
căiască lumea de păcate, şi apoi să creadă în Cel ce vine după 
mine cu botezul Duhului Sfânt, iar cel ce crede, să se boteze 
în apă, căci apa spală şi poartă în ea taina spălării. Amin. 
Când cămaşa omului este murdară prea tare, el o pune în apă 
şi o fierbe la foc, iar focul o înălbeşte pe ea. Domnul a venit 
după mine cu botezul cu Duhul Sfânt şi cu foc, şi cine a cre- 
zut în El, s-a mântuit, iar cine n-a crezut, s-a osândit, şi Dom- 
nul a lucrat pentru unii cu Duhul Sfânt, iar pentru ceilalţi, cu 
foc; pe cei ce s-au făcut grâu i-a pus în hambarele Lui, iar 
pleava a pus-o în foc nestins. 

O, fii ai oamenilor, vă trebuie credinţă în Domnul Iisus 
Hristos, Mielul lui Dumnezeu, Mielul Cel junghiat, Care spa- 
lă păcatele lumii, că de aceea a venit şi S-a făcut om. Voi aler- 
gaţi numai pentru cele din viaţa aceasta, dar vine Domnul şi 
vă întreabă de faptele vieţii veşnice, care moştenesc împreună 
cu omul veacul ce va să fie, şi nu aveţi învăţători curaţi care 
să vă dea păşunea vieţii cea de sus, şi voi rătăciţi în moarte, 
fii ai oamenilor. Iată minunea pe care o fac eu peste voi: strig 
la voi să vă pocăiţi, căci cu dulceaţa pe care o găsiţi voi în pă- 
cate, nu rămâneţi, dar cu plata păcatelor rămâneţi, şi este 
grea. Pocăiţi-vă, că împărăţia cerurilor e cea mai dulce co- 
moară, şi o găsiţi în voi, fiindcă locul ei, de la începutul lumii 
a fost să fie în om. Omul cel de la început, cu care s-a înce- 
put neamul omenesc, a închis în el uşa împărăţiei cerurilor, 
dar eu vă spun să vă deschideţi inima şi să găsiţi în ea pe 
Dumnezeu, Care aşteaptă să-I daţi viaţă în voi şi să nu-L ţi- 
neţi necunoscut în voi. Bate Domnul din afara voastră cu 
cuvântul ca să auziţi înăuntrul vostru şi să-I deschideţi dină- 
untru şi nu din afară, căci descuiatul cel pe din afară este cu 
foc, şi focul ustură peste trup şi peste suflet, dar descuiatul cel 
pe dinăuntru este Duhul Sfânt Mângâietorul, dacă-L veţi trezi 
în voi la vestea pocăinţei, căci eu, Ioan Botezătorul, vă strig 
acum aşa cum strigam acum două mii de ani la Iordan: po- 
căiţi-vă, că s-a apropiat de voi împărăţia cerurilor! Intraţi în 
ea şi în faptele ei, ca să vă găsească Do mn ul aşa, şi ca să vă 
dea Duh Sfânt şi nu foc. Vă strigă Domnul din grădiniţa cu- 
vântului Său din România, ţara strălucirii venirii Lui cuvânt 
peste pământ după două mii de ani. Vă strig şi eu de lângă El, 
că lângă El sunt, şi îmi fac lucrarea cea înaintemergătoare 
vestindu-vă vouă pe Mielul lui Dumnezeu, Care vine să-Şi 
cerceteze via, şi vai, dacă va găsi în ea aguridă, căci ea nu este 
bună la nimic, iar Domnul voieşte să facă vin nou, vin cu gust 
bun, şi să pună pe pământ masa nunţii Lui, pâine şi vin. 
Amin. 

O, fii ai oamenilor, duhurile rele sunt toate pe pământ 
şi lucrează prin oameni ca să nimicească împărăţia lui Dum- 
nezeu din om. Uitaţi-vă în poruncile lui Dumnezeu şi veţi 
găsi în ele să-L iubiţi pe El şi să faceţi faptele iubirii de Dum- 
nezeu, care sunt scrise în poruncile vieţii. Duhurile rele sunt 
rele şi vă trag în prăpastia lor cea ademenitoare, căci vă pun 
acestea ochi pentru ele ca să le vedeţi şi să le lucraţi în voi. 
Dar vin eu şi vă spun că vine Domnul şi va pedepsi pe duhul 
rău din om cu tot cu casa sa, căci omul este casă ori pentru 
Dumnezeu, ori pentru diavolul, iar omul care nu face voia lui 
Dumnezeu, este fiu al diavolului. Minunea pe care eu o fac 
peste voi este că vă îndemn la pocăinţă şi la viaţă fără de 
moarte apoi, ca să vă găsească Domnul veghind ziua şi 


noaptea pentru faptele vieţii veşnice în voi, iar acestea încep 
în voi cu credinţa care poate să vă facă fii ai lui Dumnezeu şi 
să vă dea faţă şi cămaşă de sărbătoare înaintea Lui, căci El 
vine cu strălucirea Sa pe pământ, iar cei ce vor fi asemenea 
Lui cu viaţa şi cu duhul, vor străluci ca El. Amin. 

Minuni eu n-am făcut ca alţi sfinţi, dar am făcut minu- 
nea arătării Domnului la Iordan, că după ce L-am botezat cu 
apă, s-au deschis cerurile şi a venit glasul Tatălui peste Fiul, 
mărturisindu-L Cel întru Care El binevoieşte, şi a venit Duhul 
Sfânt ca porumbelul şi a stat peste Domnul. Această minune 
s-a săvârşit la Iordan, iar eu am fost martorul ei, căci L-am 
atins pe Domnul şi L-am botezat ca pe un om, ca să rămână 
apoi peste om botezul cu apă, care mărturiseşte botezul cu 
Duhul Sfânt, precum Duhul Sfânt mărturiseşte botezul cu 
apă. Amin. 

O, fii ai oamenilor, botezul este taină din ceruri. Dar 
unde mai este această taină întreagă în bisericile lumii? Unde 
este Duhul Sfânt, Care trebuie să lucreze în biserici cu pu- 
terea şi cu lucrarea Lui cea din cer peste cel ce se botează şi 
peste martorii lui? Credinţa în Dumnezeu aduce iubire de 
Dumnezeu în om şi veghe şi faptă de Duh Sfânt pe pământ. 
Moare om de la om şi nu mai este învăţător pentru pocăinţă 
pe pământ şi nu mai este botezător peste om, căci preotul care 
botează trebuie să fie apostol de Duh Sfânt, iar altfel botezul 
rămâne obicei fără de lucrare din cer, de vreme ce toţi cei ce 
botează şi toţi cei botezaţi fac faptele diavolului şi nu ale lui 
Dumnezeu, căci cei ce nu urmează pe Domnul, urmează pe 
diavolul. 

Pe pământ e iadul şi faptele lui, iar voi, fii ai oamenilor, 
lucraţi această lucrare, dar eu vă spun că vine Domnul şi va 
strica toată lucrarea diavolului şi a slujitorilor lui, şi nimeni 
nu vă va acoperi pe voi în ziua aceea, şi veţi plânge plâns za- 
darnic şi nu veţi mai putea păcătui de groaza ce va fi, şi nu 
veţi mai putea muri, căci va fi plata cea pentru fapte, după 
cum este scris: «Vine Domnul cu zecile de mii de sfinţi ai Săi, 
şi va da fiecăruia după cum este fapta sa». Amin. 

Vă dau duh de pocăinţă prin cuvântul meu de peste voi, 
fii ai oamenilor. Luaţi acest duh în voi, că eu am fost sfânt cu 
viaţa şi cu duhul în toată vremea mea de pe pământ, şi tot am 
stat în duhul pocăinţei, căci această lucrare am avut de aşezat 
peste om pe pământ, şi orice învăţător are peste el învăţătura 
pe care o împarte. I-am mustrat pe regi şi pe oamenii de vază 
ca să-i doară şi să le vădesc drumul lor spre pierzare, şi ei să-l 
vadă şi s-o ia pe calea pocăinţei, care este calea vieţii. Şi dacă 
i-am mustrat numindu-i cu lucrarea pe care o fac ei, asta în- 
seamnă că am arătat lucrarea pe care o aveam eu peste mine, 
căci stăteam cu mare fior de duh înaintea Domnului şi îmi era 
tare milă de El, că era sărac de om, în timp ce duhul acestei 
lumi, care trece odată cu cei înghiţiţi de ea, era şi este bogat 
de atâta mulţime de suflete. îmi este tare milă şi acum de 
Domnul slavei şi vreau să vă dau Lui prin duhul pocăinţei, 
dacă voi îl veţi lua în voi, căci pocăinţa aduce apoi pe Duhul 
Sfânt peste voi, şi veţi crede că Domnul vine şi că a şi venit 
când staţi sub glasul Lui ca să-I împliniţi cuvântul cu care vă 
strigă acum din mijlocul ţării Lui de venire şi îl cheamă acasă 
pe om. Amin. 

Te dau fiilor oamenilor, Doamne, căci eu Te mărturi- 
sesc din cele ce nu se văd că Tu pleci cerurile şi vii pe pă- 
mânt, şi duhurile sfinţilor mărturisesc din Tine venirea Ta şi 
împărăţia Ta cu oamenii care se fac sfinţi, fiindcă sfinţii vor 
împărăţi pe pământ, precum este scris în Scripturi. Amin. Te 
rog, deschide-le ochii, deschide-le inima şi dă-le darul credin- 

ţei şi dă-le iubire din cer fiilor oamenilor şi fa-i pe ei înviaţi 
din moartea cea de la păcate şi cuprinde-i în lucrarea Duhului 
Sfânt, care să mărturisească mereu credinţa lor în Tine, 
Doamne. învaţă-1 pe om credinţa în Tine şi puterea ei, că eu 
l-am îndemnat la pocăinţă spre iertarea păcatelor lor, dar 
ajută-le înţelepciunea cu care să-şi vadă păcatele şi să le arun- 
ce în focul pocăinţei şi să scape de sarcini, şi apoi să vadă ca- 
lea cea dulce a mântuirii şi a venirii Tale cu bucuria cea veş- 
nică pe pământ, şi apoi să-i faci veşnici şi părtaşi ai bucuriei 
şi nu ai durerilor, Doamne. Amin, amin, amin. 

O botezătorul Meu, Eu n-am venit să pierd 
^ lumea, ci am venit s-o mântuiesc, şi am cu 
venirea Mea botezul cu Duhul Sfânt şi cu foc, şi pe mulţi îi 
voi mântui prin Duhul Sfânt şi, iarăşi, pe mulţi, pe mulţi îi voi 
mântui ca prin foc, că nu vor să se întoarcă de bunăvoie, iar 
Eu voiesc, şi de aceea îi mân spre voia cea care-i va curăţi pe 
ei fără voia lor, căci sunt Cel milos şi vreau să-l scot pe om 
din căderea lui din rai. Amin. 

Iar voi, fii ai venirii Mele, râvniţi la darurile duhovni- 
ceşti şi mai ales râvniţi să proorociţi, căci duhul pocăinţei din 
voi aduce peste voi pe Duhul Sfânt, duhul proorociei, prin ca- 
re lumea iarăşi se va face şi nouă va fi. Amin. împărăţiţi pe 
pământ iubind pe cele ale împărăţiei Mele. Căutaţi această 
dragoste în voi şi lucraţi cu strălucirea Mea între oameni, că 
alegerea voastră a fost ca să Mă faceţi pe Mine cunoscut oa- 
menilor, iar ziua Mea din voi să strălucească, fiilor, şi Eu am 
grijă de toate cele ce se vor adăuga vouă când voi căutaţi să 
fiţi împărăţie a Mea. Cartea Vieţii Mele cu voi să vă cuprindă 
în ea, plini fiind de Duhul Sfânt Mângâietorul şi de lucrarea 
Lui peste pământ. Căutaţi această dragoste în voi şi lucraţi cu 
călăuză, fiindcă aveţi pildă pe Israel, care dacă a lucrat ca el 
şi nu după călăuza pe care i-o dădusem Eu, a pierit cu tot nu- 
mărul lui, în timp ce el se credea al Meu. 

O, fiilor din porţi, luaţi mereu cuvântul cărţii Mele cu 
voi şi desfaceţi-i aluatul ca să crească frământătura, ca să 
crească poporul celor mântuiţi care vor învăţa să creadă prin 
duhul pocăinţei şi prin duhul proorociei, iar altfel de lucrare 
nici să se pomenească la voi, căci sunteţi fiii slavei Mele şi 
v-am dat să-Mi călăuziţi de lângă Mine poporul şi nu de lângă 
el, căci Eu sunt Dumnezeul lui şi îl iubesc şi vreau să Mă 
iubească plin de înfiorare poporul Meu. Amin. 

O, fiilor din porţi, aşezaţi-vă învăţători de Duh Sfânt 
peste cei ce sunt la şcoala vieţii şi puneţi-le note, fiilor, că Eu 
voi căuta să le văd nota şi să le-o găsesc pusă, şi să ia râvnă 
pentru notă de mântuire şi pentru lucrare mântuitoare ca şi a 
voastră peste ei şi peste cei peste care veţi lucra cu ei, căci tre- 
buie lucrat cu ucenici, fiilor ucenici. Amin, amin, amin. 

7/20 ianuarie 2004 

Duminica vameşului şi a fariseului 

Biserica are ca lucrare rugăciunea. Făcătorii de pace sunt cei care 
îl despart pe om de păcat. Cei sfinţi se curăţă unii pe alţii de 
greşale. Mustrarea înseamnă iubire. 

L ucrarea cuvântului Meu de peste pământ este cea 
mai mare zi din toate zilele care sunt cu omul, 
iar ea trebuie să-l zguduie pe om, căci Domnul vorbeşte peste 
toate câte sunt în cer sus şi pe pământ jos. Amin. Scris este: 
«Sună, oare, trâmbiţa peste cetate fără ca poporul să nu se 
înspăimânte? Dacă leul mugeşte, cine nu se va înspăimânta? 
Şi dacă Domnul grăieşte, cine nu va auzi, cine nu va vesti? 


Nimic nu face Domnul fără să descopere taina Sa prooro- 
cilor, slujitori ai Săi». Amin. 

O, copii care străjuiţi în calea venirii Mele, sunaţi peste 
pământ vestea cuvântului Meu şi daţi de ştire că duhul po- 
căinţei şi duhul proorociei stau alături cu duhul rugăciunii, 
căci dacă Domnul grăieşte, cine nu va prooroci, cine nu va 
rosti cuvânt? 

Eu, cât am stat pe pământ, orice lucrare am lucrat-o 
prin cuvânt rostit, ca s-o înfăptuiesc apoi. Am cerut mai întâi 
prin rugăciune la Tatăl şi prin mulţumire la Tatăl, şi apoi am 
lucrat, căci cei care cer, trebuie să fie mulţumitori, fiindcă nu 
este frumos să ceri ca să primeşti, şi să nu mulţumeşti apoi 
pentru cele ce vei primi. 

Biserica, e taină mare acest cuvânt. E înfricoşătoare lu- 
crarea cuvântului, căci aceasta înseamnă biserică, iar biserica 
are ca lucrare rugăciunea, fiilor. Nu la număr trebuie să se 
adune cei ce se adună bisericeşte, ci la rugăciune trebuie să se 
adune ca să fie, căci altfel nu sunt în biserică cei ce se adună 
ca să simtă greul pentru care ei cer de la Dumnezeu. Să nu se 
laude omul care primeşte de la Mine după ce se roagă, ci să 
fie mulţumitor şi până primeşte şi după ce primeşte, că altfel 
omul este fariseu şi se foloseşte de Dumnezeu pentru sine, nu 
pentru Mine. 

Vameşul şi fariseul, cei doi care au venit în casa rugă- 
ciunii, aceasta e pildă vie, rostită de gura Mea ca să-l învăţ pe 
om prin ea. Duhul de fariseu uită mereu porunca cea prin ca- 
re omul poate să intre la Dumnezeu când se roagă, iar porun- 
ca aceasta este să iubeşti ca pe tine însuţi pe fratele tău, şi 
toate în Dumnezeu, pe Care-L iubeşti cu toată inima, cu tot 
cugetul şi cu toată virtutea ta. Amin. Fariseul îmi mulţumea 
că nu este ca vameşul sau ca toţi ceilalţi oameni care fac ne- 
dreptate, răpire, desfrâu, şi că el posteşte şi dă zeciuială din 
câştigul său, iar vameşul, cu capul aplecat, se ruga cu durere 
pentru miluire de la Mine împotriva păcatelor sale. 

E fariseu omul care rosteşte cuvinte de credinţă sau de 
rugăciune fără să creadă sau fără să se roage. O mulţime de 
oameni şi de biserici de oameni se adună şi spun de fiecare 
dată că Eu pentru ei şi pentru mântuirea lor M-am coborât din 
cer, întrupat în Fecioară, de la Duhul Sfânt, de M-am făcut 
Om, ca să Mă răstignesc apoi, şi să înviez din moartea de pe 
cruce şi să Mă sui la Tatăl ca iarăşi să vin să judec pe vii şi pe 
morţi, şi apoi să fiu nesfârşit cu împărăţia Mea pe pământ. Şi 
mai zic cei ce se adună bisericeşte că-şi mărturisesc păcatele 
ca un botez peste ei, şi că apoi aşteaptă învierea morţilor şi 
viaţa veacului ce va să fie. Mă uit la aceştia că sunt la număr, 
dar la pocăinţă şi la proorocie şi la rugăciune nu sunt aceştia, 
ci ştiu ceea ce spun doar pe dinafară de duhul lor şi numai 
atât, şi sunt adunaţi la număr, dar nu şi la rugăciune. 

O, poporul Meu cu care Eu grăiesc în zilele Mele de 
apoi, cei ce au căutat să ştie vremea sfinţilor şi trăirile lor, 
aceia nu pot să nu creadă în Dumnezeu şi în puterea Lui prin 
omul care prooroceşte şi se roagă mulţumitor şi iubeşte 
împlinind iubirea Mea în el. Fariseului i s-a socotit mândrie 
rugăciunea lui de mulţumire, iar vameşului i s-a socotit pocă- 
inţă şi botez spre iertarea păcatelor lui. Mândria este desfrâ- 
nam, căci cine nu iubeşte pe Domnul şi nu pe sine prin tot 
ceea ce face şi simte şi împarte, acela face desfrânare prin tot 
ceea ce face, aşa cum Eu v-am învăţat pe voi să-i spuneţi po- 
porului cuvântului Meu, copii care învăţaţi de la Mine ca să 
daţi apoi în părţi învăţătura Mea. Mânia cea pentru sine este 
desfrânare în trupul omului, căci omul nu Mă are pe Mine de 
Dumnezeu când face aşa, şi scris este: «Orice păcat pe care 

îl face omul, este în afară de trup, dar cine se dedă desfrănă- 
rii, păcătuieşte în însuşi trupul său». 

Cel ce iubeşte mândria, acela nu este făcător de pace 
între el şi Dumnezeu, căci cel ce face pace, nu poate face pace 
mai multă ca pacea cea din faptele sale între el şi Dumnezeu, 
între el şi aproapele său, iar altfel de pace este iubire de sine 
şi nu este în folosul lui Dumnezeu. Dacă omul este adevărat 
în rugăciune când îmi spune să-i iert păcatele aşa cum şi el îl 
iartă pe cel ce-i greşeşte lui, apoi tot la fel de adevărat sunt şi 
Eu în ceea ce-Mi spune el prin ceea ce l-am învăţat Eu să spu- 
nă în rugăciunea lui, şi aşa este cu toată rugăciunea pe care 
omul o aşează înaintea lui Dumnezeu. Făcătorii de pace nu 
sunt cei ce fac pace între om şi om, că aceasta o fac faptele 
omului, ci sunt cei ce-1 dezbară pe om de faptele care-1 des- 
part de Mine, iar Eu sunt Cel ce-1 rabd îndelung pe om, ca 
să-l aştept pentru pocăinţă, şi e rău să fie omul încăpăţânat 
pentru pocăinţa lui care-i descuie uşa spre Mine, aşa cum va- 
meşul cu plânsul lui amar M-a milostivit şi i-am deschis, pe 
când fariseul, căruia am dat să-i deschid, şi-a închis singur 
uşa spre Mine judecându-1 pe cel păcătos care se ruga să-l iert 
de cele ce el a făcut pe pământ. 

O, poporul Meu, e taină mare cuvântul biserică. Aceas- 
tă taină înseamnă rugăciune, înseamnă pocăinţă, înseamnă 
proorocie în Duhul şi împlinire, fiule. O, Mă uit mereu, me- 
reu peste tine, căci ochiul Meu cel veghetor te aşteaptă pre- 
cum aşteaptă morţii învierea, şi Eu Mă uit mereu, mereu peste 
tine ca să împlineşti tu această Scriptură a Duhului Sfânt Care 
iese din gura Mea. Eu o împlinesc, căci glasul Meu curge din 
Mine precum am proorocit că voi lucra, iar morţii îl aud şi 
aşteaptă glasul tău şi lucrul tău proorocesc care să-i scoale pe 
ei. Amin. 

O, poporul Meu, să nu fii fariseu, ci să fii plăcut lui 
Dumnezeu şi aproapelui tău prin tot ceea ce eşti şi faci, căci 
cine caută să-şi placă lui însuşi, acela rămâne în faptele sale, 
nu în faptele Mele, iar Eu am spus prin cuvintele Mele de 
atunci şi de acum: «Rămâneţi în iubirea Mea». Caută viaţă cu 
învăţător, fiule, că asta înseamnă această Scriptură, fiindcă în- 
văţătorul îţi pune mereu în faţă cuvintele vieţii, iar viaţa ta să 
însemne iubirea Mea. Amin. 

O, poporul Meu, tu să nu rămâi în iubirea ta, ci să ră- 
mâi în iubirea Mea, că tu trebuie să ştii ce este rugăciunea ta 
şi de unde îşi are ea puterea şi ce este viaţa ta şi de unde îşi 
are ea iubirea. Vorbirea ta cu cei ce Mă poartă pe Mine în mij- 
locul tău şi spre tine trebuie să fie vorbire de Duh Sfânt, că 
dacă nu faci aşa, duhul rău dă să te scrie cu greşeală asupra 
Duhului Sfânt, Care este din Mine în cei ce te poartă pe tine 
spre Mine, şi pe Mine spre tine, şi din care El lucrează peste 
biserica ta, peste adunarea ta. Altfel biserica nu are viaţă de 
Duh Sfânt, ci are altceva care nu înseamnă duh de viaţă, duh 
de biserică. Am spus prin cei învăţători de la Mine peste tine 
că omul trebuie să-I zâmbească numai lui Dumnezeu, nu şi 
omului; că omul trebuie să-I fie bucurie numai lui Dumnezeu, 
şi numai atunci bucurie omului care se îndumnezeieşte din 
această bucurie. Amin. 

Frăţia cea cu folos pentru Mine trebuie să se vadă în 
rugăciunea cea împlinită. Când rugăciunea rămâne neîmpli- 
nită, când fraţii uniţi în cereri nu primesc împlinirea cererilor 
lor, asta înseamnă că nu au fost uniţi în rugăciune. Este scris 
în psalmi despre cei ce stau în casa Domnului, în curţile 
Domnului, slugile Domnului să binecuvinteze pe Domnul, şi 
noaptea să ridice mâinile lor spre cele sfinte, iar Domnul, Cel 
ce a făcut cerul şi pământul, Domnul din Sion îi va binecu- 
vânta pe ei. Amin. 


O, fiilor învăţaţi din izvorul cuvântului Meu, întinderea 
mâinilor spre Dumnezeu este îmbrăţişarea cu Dumnezeu a 
omului rugător, căci el atunci este atent la unirea Mea cu el, 
şi este chiar unirea, că inima se roagă, şi ea face mâinile să se 
ridice. Asemenea este şi cu întinderea mâinilor frate spre frate 
în numele Meu pentru iertare, pentru împăcare, pentru iubire 
din cer între frate şi frate şi pentru pacea Mea între fraţi. 

O, fiilor, dacă în vremi sau în lipsuri grele numai unul 
lipseşte de la cererea cea spre Mine, aceea nu se împlineşte 
chiar măcar pentru unul care face altceva decât rugăciunea 
cea care cere pentru biserică. Moise când şi-a ales pentru 
Mine din popor pentru duhul proorociei, s-a văzut puterea du- 
hului lui şi peste cei care nu erau acolo, căci s-a coborât duhul 
lui peste cei numiţi, acolo unde erau ei. O, nu la număr, nu la 
locul de strângere, ci la rugăciune să fiţi găsiţi una, fiilor. 
Când preotul Mă poartă pe Mine pe mâini, iar în el nu, aceas- 
ta este pentru Mine o mai mare durere ca aceea de pe Golgo- 
ta, unde am suferit pentru depărtarea omului de Mine. Acolo 
însă erau atâtea inimi care Mă purtau în ele aşa cum Mă 
poartă un preot care este pe Golgota când Mă are pe mâini 
conducându-Mă cu durerea din el pe drumul crucii, plângând 
pentru Mine, Cel părăsit de inima omului nepăsător de Dum- 
nezeu, Care ţine cerul şi pământul prin iubirea Lui pentru om. 

O, fiilor care sunteţi puşi de Mine călăuză pentru po- 
porul Meu, spuneţi fiilor lui Israel că una este să facă omul 
minuni cu Dumnezeu, şi alta e să facă duhul rău minuni prin 
om, căci viaţa fără Dumnezeu face din om, diavol, şi omul se 
face fariseu lângă Dumnezeu. Spuneţi fiilor lui Israel să nu se 
laude în ei că fac rugăciune, că postesc, că împlinesc legile 
Mele, ci să se laude lăudându-Mă Eu în ei, şi să întindă mâi- 
nile la Mine ca să Mă dau lor cu viaţa Mea în ei. Amin. 

Mă uit în bisericile lumii cum preotul nu înţelege ce 
este el, când creştinul nu înţelege ce este el, şi cât trebuie 
aceştia să nu uite cu cine stă pe mâini când inima nu dove- 
deşte acelaşi lucru, sau pe cine ia el în trupul lui când fapta 
lui nu dovedeşte apoi pe Dumnezeu cu el. O, fiilor călăuzi- 
tori, Eu sunt Cel minunat întru şi între sfinţi, şi de aceea vin 
şi vă spun să învăţaţi poporul şi pe slugile Mele să spună când 
se roagă, să spună de Domnul, Cel ce este minunat întru şi în- 
tre sfinţi, căci în cel ce este Domnul minunat, acela este om 
sfânt şi minunat. Amin. 

Ierusalime, vreau să aud din mijlocul tău cuvânt întreg, 
ca să fii tu întreg şi sfânt şi dator, fiule. Vreau să spui tu aşa: 
„Măntuieşte-ne pe noi, Fiul lui Dumnezeu, Cela ce eşti minu- 
nat întru şi între sfinţi, aliluia, aliluia, aliluia, miluieşte-ne“. 
Amin. 

O, poporul Meu, nu sunt bune cele ascunse, orice ar în- 
semna ele, ci sunt bune dacă sunt mărturisite. Cele nemărtu- 
risite aduc lene în virtuţi şi în înfocare după cer şi după îm- 
pliniri din cer, iar acestea trebuie primite şi împlinite cu blân- 
deţe şi cu umilinţă, aşa cum lucram Eu înaintea Tatălui ca Fiu 
iubitor şi ascultător. Amin. 

O, fiilor care călăuziţi pe poporul Meu, călăuza este 
cea pusă de Dumnezeu, şi vai ei dacă se rupe corabia cu cei 
din ea! Dar Eu, Domnul, ca un bun ce sunt, ştiu şi văd că nu- 
mai greu e de călăuză de la cei ce le place să călăuzească şi 
nu pot din pricina că este călăuză pusă de Domnul. De călău- 
ză e greu pentru că e călăuză şi e neprimită din această pri- 
cină, fiindcă aşa este pe pământ. Dar poporul Meu trebuie să 
fie cer pe pământ şi nu pământ, şi trebuie să ştie ce înseamnă 
taina Mea cu omul pe pământ. O, e greu de călăuză, dar de cei 
călăuziţi e cel mai uşor dacă se lasă călăuziţi, dacă se lasă, 

fiilor. Iată, trebuie călăuză ca să nu încapă nepăsare pentru 
cele de sus din cer, şi pentru cele de jos de pe pământ, căci 
dacă zice creştinul că slujeşte cu mâna pentru mersul celor ce 
sunt pentru Dumnezeu, Eu, Domnul, îi spun lui că nu cu 
mâna se slujeşte pentru cele de sus, ci cu duhul şi cu unirea 
în Hristos între fraţi şi în lucrul Duhului Sfânt în vremea ori- 
cărui lucru cu mâna, iar altfel lucrul cu mâna este pentru trup 
dacă nu se face duh cel ce lucrează lucru cu mâna. Lenea pen- 
tru lucrul cu mâna se vede în lenea pentru lucrul cu duhul, 
căci dacă cel ce greşeşte se supără de la cel ce îi arată greşea- 
la, atunci lucrul lui cu mâna este pentru trup, de vreme ce el 
nu se face duh din trup. 

Pe pământul celor păcătoşi cel ce greşeşte se bucură 
pentru greşeala altuia, şi cu ea îşi acoperă greşalele lui, şi 
chiar dacă nu se bucură, măcar face şi el tot aşa greşale, fie 
din răzbunare, fie din slăbiciunea de a greşi, iar unul ca acesta 
uită că nu se aseamănă între ele nici faptele, nici greşalele în- 
tre om şi om. Dar pe pământul celor sfinţi cei ce greşesc sunt 
ajutaţi spre pocăinţă de cei ce stau îngenuncheaţi pentru ca să 
meargă mulţi pe picioare în urma lor şi înaintea lor. Amin. 

O, fiilor înţelepţi care mergeţi în genunchi pentru viaţa 
multora! Cine merge în picioare nu poate merge în genunchi, 
şi de aceea merge în picioare, iar cel ce merge îngenuncheat 
merge aşa pentru ca să poată merge mulţi pe picioare. O, nu- 
mai în genunchi trebuie să mergem dacă vrem să-l învăţăm pe 
om să meargă pe picioare. O, numai în genunchi e de mers, 
dar nu pentru asta trebuie să plângem, fiilor călăuzitori, căci 
aşa şi nu altfel l-am făcut Eu pe om. Nu ştie nimeni în afară 
de Tatăl că Eu plângând l-am făcut pe om, şi îngenuncheat am 
lucrat această plămădire a trupului omului şi a duhului lui 
apoi, iar acum, la sfârşit de timp, iarăşi M-a trimis Tatăl să-l 
fac pe om şi Mi-a zis: «Du-Te, Fiule, după omul ieşit din 
omul cel zidit de mâna Ta, du-Te şi învaţă-l pe om taina cea 
dulce a suferinţei şi nu fericirea, Fiule! Du-Te, Fiule, du-Te, 
că fericirea îl face pe om să Ne uite, Tată. Du-Te, şi să Te în- 
torci cu omul pe umeri, că mult Te-ai aplecat Tu spre om, şi 
ai zis ca el ca să zică şi el ca Tine». 

O, aşa îmi zice Mie Tatăl de câte ori vin cuvânt pe 
pământ la tine, poporul Meu, şi voiesc să găsească omul de la 
tine învăţătura Mea şi voiesc ca tu să fii popor de ucenici ai 
cuvântului Meu şi să nu te bucuri de tot ce faci tu pentru tine 
sau pentru Mine, ci să te bucuri de tot ce pot să fac Eu prin 
tine, că Eu ţi-am spus că morţii aşteaptă de la tine împlinirea 
Scripturii învierii lor la glasul cuvântului Meu de peste tine şi 
la glasul tău care să semene cu glasul Meu, şi ca să Mă cu- 
noască pe Mine în tine morţii şi viii că sunt Du mn ezeul Cel 
adevărat, Care lucrează sămânţă din sămânţă, viaţă din viaţă 
luată din Mine, poporul Meu, şi înviere din învierea Mea, căci 
Eu am făcut învierea. Amin, amin, amin. 

Iar celor vii cu trupul Eu, Domnul, le spun aşa: cine 
vrea să scape de păcatul cel din el şi de diavol, apoi acela să 
nu judece pe nedrept pe aproapele său şi pe Dumnezeu, şi 
apoi el va învia pentru veci de veci, căci vai omului care-şi 
ascunde vina prin pedepsirea altuia! 

O, copii călăuzitori din partea Mea, dacă i se pare omu- 
lui că Eu zic ca el ca să nu-1 slăbesc pe omul cel din el, el să 
nu-şi spună că nu-1 ştie Dumnezeu, că nu-1 vede, că nu aude 
Dumnezeu, fiindcă Eu dacă fac aşa, fac aşa ca să Mă feresc 
de vina cea din om, dar Mă apropii de om după ce el îşi lasă 
scoasă la lumină vina sa cea ţinută în el de întunericul din el, 
de el, de judecata lui cea împotriva aproapelui lui, căci mân- 
dria omului cea împotriva altui om îi face duhului rău casă în 


om şi pat de desfrânare în om, fiindcă cel ce nu este un duh 
cu Mine, are alt dumnezeu, care este un trup cu el, precum 
este scris în Scripturi. 

O, Ierusalime, nimic nu-1 face pe om mai mult ca învă- 
ţătura Mea cea îmbietoare sau cea mustrătoare. Mustrarea 
este iubire, şi cine fuge de această iubire, fuge de lucrarea cea 
făcătoare de viaţă veşnică în el şi pentru el pe vecii viaţă. 
Amin. 

Iarăşi şi iarăşi vă spun: puneţi note celor ce stau la 
şcoala facerii, copii făcători din partea Mea peste cei ce se 
aşează cu ei înşişi înaintea voastră pentru ca să-i aşezaţi voi 
înaintea Mea, şi pe Mine înaintea lor cu taina vieţii Mele în 
om. Poporul Meu să fie adevărat, iar adevărul acesta îmi va 
da Mie înapoi cerul şi pământul, pe care omul cel ieşit din om 
Mi le-a luat vreme de şapte veacuri, fiilor împărţitori de vea- 
cul ce va să fie şi de viaţa lui pe pământ. Rugăciunea poporu- 
lui sfânt să fie duh de pocăinţă, duh de proorocie şi de împli- 
nire, şi apoi ea să fie învierea morţilor şi viaţa veacului ce va 
să fie. Amin. 

Mă uit cu voi peste popor, Mă uit cu voi din cer şi de 
pe pământ, Mă uit cu voi cu trupul şi cu duhul peste poporul 
cuvântului Meu. O, să se uite şi el spre voi şi să vadă, şi să vă 
vadă că-1 vedeţi şi că-1 văd, şi să Mă vadă văzând cu ochii 
deschişi şi nu ca prin vis să Mă vadă, căci Eu îl privesc me- 
reu, mereu şi vreau să-l văd că este cel ce veghează cu multă 
şi minunată minte, căci Eu, Domnul, am spus că în zadar ar 
avea veghe dacă nu ar avea minte poporul Meu. Amin. 

Acum, cu duh mulţumitor Mă odihnesc în voi, că am 
putut să punem duhul învăţăturii peste Ierusalim, fiilor împăr- 
ţitori de cuvânt sfânt. Acum, fiilor, să aşteptăm îngenuncheaţi 
în faţa Tatălui şi în faţa poporului, aşteptăm mers în picioare, 
mers de Duh Sfânt, căci Eu v-am spus vouă că numai în ge- 
nunchi trebuie să mergem dacă vrem să-l învăţăm pe om să 
meargă. 

O, numai în genunchi e de mers, fiilor călăuzitori, căci 
Eu îngenuncheat şi plângând l-am făcut pe om la început, iar 
acum, la sfârşit, tot aşa este lucrul facerii omului, tot în ge- 
nunchi şi tot plângând trebuie să lucrăm Noi şi cu voi, Noi, 
cei ce lucrăm facerea omului şi cerul cel nou şi pământul cel 
nou pentru om; tot în genunchi, tot suspinând şi tot plângând, 
ca din om să-l facem pe om. Amin, amin, amin. 

19 ianuarie/l februarie 2004 

Duminica fiului risipitor 

Nu e bine să-şi facă omul însuşi minte a sa. Numai cu voia omului 

coboară Domnul cu lucrare mântuitoare pe pământ. 

€ u gândul şi cu dorul îndurerat Mă aşez în cei ce 
Mă poartă cuvânt între cer şi pământ. Le în- 
tăresc puterea sufletului, îi umplu de Duhul Meu Cel cuvân- 
tător şi le încălduresc inimioarele înfrigurate de apăsări fel de 
fel, de zdrobiri fel de fel, şi îmi fac cu ei cale pentru cuvântul 
Meu care vine şi se întoarce în cuvântul Scripturilor cele 
despre pilda fiului risipitor, ca să-i fac pe cei ce aud tălmă- 
cirea cuvintelor Mele de atunci să le şi înţeleagă aşa cum Eu 
le ştiu cum sunt şi ce vor ele să spună omului. Amin. 

Am grăit atunci despre omul cu doi fii, dintre care cel 
mai tânăr l-a pus pe tatăl său să împartă averea, iar partea lui 
să i-o dea, că lui îi era dor de desfrânare, dor de ducă, nu de 
casă, nu de tată, căci era tânăr şi cu mintea neîncercată, şi nu 
se gândea cu ea peste toată viaţa lui şi, smulgându-se din ră- 

dăcină, s-a dus printre străini şi s-a pierdut risipindu-şi viaţa 
şi partea ce şi-o avea în casa tatălui său. 

Cel tânăr nu are minte, căci minţii îi trebuie timp să se 
facă, sau îi trebuie viaţă să se facă, sau făcător să se facă, 
fiindcă nu e bine să se facă de omul însuşi mintea omului. Eu, 
Domnul, pe om nu-1 voiesc decât cu voia lui, căci Eu fără 
dragostea Mea în om nu pot cu omul, nu vreau cu omul chiar 
dacă el ar avea dragoste de a lui pentru Mine. Dacă însă el se 
dă Mie ca să-i fac minte şi cu ea să Mă ştie şi să Mă creadă şi 
să Mă urmeze, atunci Eu pot cu el, căci poate el cu Mine. 
Amin. 

Omul după ce îl părăseşte puterea şi tinereţea de care 
nu se teme, el simte sleială ca un om înfometat şi caută atunci 
să-şi întărească mintea, şi apoi viaţa şubrezită, căci neajunsu- 
rile îi dau omului minte, şi caută după ajutor omul, şi caută la 
om dacă s-a risipit printre oameni. Omul însă nu-1 poate ajuta 
pe om, pe omul care nu L-a iubit pe Dumnezeu, şi face cu el 
după faptele lui, a căror plată vine de la Dumnezeu, căci ju- 
decata sau mântuirea la Dumnezeu şi le strânge omul, nu pe 
pământ. Pe pământ omul îşi strânge vânt, căci toate cele de pe 
pământ sunt vânt, sunt pleavă luată de vânt, iar plata pentru 
ceea ce face, el nu ştie unde se strânge decât atunci când dă 
de ea văzând-o peste el. 

lată, Ierusalime de azi. Eu, Domnul, grăiesc azi cu tine 
şi îţi spun că de cincizeci de ani grăiesc peste un popor, şi, 
iarăşi, peste altul de după el, iar cine n-a stat cu Mine, ci a stat 
risipit în plăceri, şi apoi în grijile cele de la ele moştenite, ace- 
la a ajuns acum vremea foametei, şi pe pământ nu găseşte pe 
nimeni de care să se lipească pentru ajutor, pentru salvare, 
căci omul nu-1 poate ajuta pe omul care nu L-a iubit pe 
Dumnezeu. 

Cine poate să-Mi scoată Mie ochii pentru cei ce nu au 
stat cu Mine ca să le fiu Tată şi să Mă aibă de avere şi de 
minte a lor? Ei pot să-Mi facă ochi scoşi, ei Mă pot scoate da- 
tor după ce şi-au luat din mâna Mea viaţa şi s-au aşezat peste 
ea cu plăcerile lor, şi apoi cu grijile cele de după ele. Dacă ei 
şi-au pus nădejdea în ei şi dacă au greşit că au făcut aşa, dacă 
ei şi-au pus nădejdea în omul vopsit pe dinafară cu cele ce 
seamănă cu ale Mele, dacă ei s-au voit, fără să ştie ce vor, pă- 
zitori de porci, de oameni fără Dumnezeu pe pământ, dacă 
nici de roşcovele porcilor nu au parte acum, după ce s-au 
jucat de-a plecatul de lângă Mine, după ce Eu le-am spus să 
nu se joace, că vor plânge şi nimeni nu le va mai deschide ca 
şi în vremea lui Noe, de ce, oare, se ridică acum la judecată 
cu Mine şi cu cei mici care au rămas cu Mine şi cu numele 
Meu peste ei, cu numele Meu cel nou, care se cheamă Cuvân- 
tul lui Dumnezeu Făcătorul? Eu din cuvânt îl fac pe omul cel 
nou, după cum şi lucrez, venind cuvânt de facere a omului pe 
pământ. Dacă ei nu au voit să aibă minte luată din cuvântul 
Meu care umbla după ei pe când ar fi putut ei să Mă ajute, de 
ce se mai scoală acum să Mă judece? O, de ce nu fac măcar 
ce a făcut fiul cel risipitor de avere şi de viaţă, şi care 
venindu-şi în sine şi-a zis: «Mă voi scula spre tatăl meu, de 
la care argaţii lui mănâncă pâine, şi ii voi spune: „Am gre- 
şit, tată, cerului şi ţie, şi nu am vrednicia de fiu al tău, dar 
primeşte-mă ca pe un argat!“», şi dacă s-a pocăit aşa, s-a dus 
apoi să-i cadă tatălui înainte. Atunci, tatăl său, departe încă 
fiind el, l-a văzut şi s-a umplut de pocăinţa lui şi, ieşindu-i 
înainte, l-a îmbrăţişat şi l-a sărutat, căci fiul se umilise şi şi-a 
mărturisit greşeala, iar tatăl a spus argaţilor să-i aducă haina 
lui, să-i aducă de încălţat şi să-i pună inel, şi apoi, junghiind 
viţelul cel îngrăşat, să mănânce veselindu-se de pocăinţa lui 


care l-a întors spre tatăl său, de la care el auzise: «Acest fiu al 
meu, mort era şi a înviat, pierdut era şi s-a aflat»', s-a aflat pe 
sine şi s-a pocăit, şi tatăl s-a bucurat de pocăinţa lui, căci aşa 
se face îngerilor lui Dumnezeu pentru un păcătos care se po- 
căieşte întorcându-se în rădăcina lui cea dintâi. Amin. 

O, aşa le răspund Eu, Domnul, la cei ce au ascultat gla- 
sul Meu cel de cincizeci de ani venit pe pământ. De ce n-au 
făcut, de ce nu fac ca fiul cel a cărui pildă am spus-o Eu acum 
două mii de ani pentru om? O, dacă ei îmi cer tot Mie soco- 
teală pentru viaţa lor, Eu nu-i trimit decât în Scripturile care 
stau de două veacuri faţă în faţă cu omul şi îi întreb: de ce 
n-au luat învăţătură din ele ca să nu Mă judece pe Mine, ci să 
se judece pe ei, venindu-şi în fire, şi să vadă ce au făcut ne- 
ascultând de glasul Meu care a umblat după ei în vremea fie- 
căruia din ei? Dar aceştia nu vor să se pocăiască de cârtirea 
lor, de depărtarea lor, ca să vină spre Mine şi să-i văd şi să Mă 
vadă şi nu să se vrea fii, ci argaţi să se vrea, împlinitori de îm- 
părăţie a Mea în ei să se vrea, şi să zidească la ea dacă n-au 
stat la vremea lor ziditori sau zidiţi de Mine ca să-Mi rămână 
fii. Ei însă s-au cheltuit prin şinele lor nelepădându-şi-1 ca să 
rămână următorii Mei, şi au făcut cu paşii lor ce au voit pe pă- 
mânt, şi şi-au pus nădejdea în omul vopsit cu cele ce seamănă 
cu Mine, iar pe Mine M-au scos din ei şi M-au lăsat străin. 

Glasul Meu cel blând s-a purtat după toţi cei care M-au 
auzit grăind peste ei şi le-a făcut strigarea cea din miez de 
noapte, dar ei deşteptându-se s-au trezit fără untdelemn în 
vase şi s-au dus să cumpere de la cei ce vând, de la cei ce nu 
le sunt părinţi, ci străini, căci fiii sunt scutiţi dacă sunt fii, şi 
nu cumpără, ci au. 

Iată, omul nu-1 poate ajuta pe om, pe omul care s-a iu- 
bit pe sine şi nu pe Dumnezeu, Care Se dă celor ce-L iubesc 
pe El, şi plânge omul tot înaintea Mea după miluire, şi Mă ju- 
decă dacă nu-i deschid uşa pe care el singur şi-a închis-o, şi 
se crede nedreptăţit chiar dacă ştie din Scripturi că Eu, Dom- 
nul, Mă îndur de cine voiesc şi de cine voieşte să se pocăiască 
pentru împărăţia Mea cu care vin să Mă aşez pe pământ după 
ce fac sfânt pământul pentru om sfânt pe el. O, cine i-a învăţat 
pe cei ce Mă judecă să Mă judece pentru drept de la Mine? 
Fiul risipitor nu a cerut nici un drept, căci el se cheltuise cu 
tot ce şi-a luat parte a lui. El s-a rugat să fie primit ca un argat, 
şi nu l-a judecat pe tatăl său, şi nu l-a vorbit de rău pe cel ce 
a rămas în casă moştenitor ascultător şi slujitor prin ascultare. 

Eu, Domnul, altfel de pildă i-am învăţat pe cei ce Mă 
părăsesc, şi am ca martori Scripturile Mele în care nu se mai 
uită omul ca să înveţe ce să facă. Dar cel ce a făcut păcatul 
cârtirii, păcatul părăsirii de Dumnezeu, acela a orbit de tot şi 
nu mai vede să citească în Scripturi, şi vede din afara lor şi 
vede rău, iar ochiul care este rău nu lasă trupul să se vindece, 
să se ridice spre pocăinţă şi spre Tatăl cerurilor apoi. Pe Mine 
Mă doare mai mult decât pe ei, că Eu cu ochiul Meu cel 
văzător îi văd pe ei că nu se scoală, că nu se întorc, că nu-şi 
zidesc împărăţie pentru Mine în ei. Şi iată ce-i spune omului 
Scriptura: «Din cuvintele tale vei fi, omule, osândit sau mân- 
tuit». Amin. 

O, poporul Meu cel de azi al cuvântului Meu care 
vorbeşte peste tine şi te creşte ca să fii pentru venirea Mea! 
Să stai, fiule, la făcut, căci cine nu e făcut nu mai rămâne. 
Tatăl este Cel ce ştie să te înveţe, că tu ai văzut pe fiul cel 
mare al pildei acesteia cum se nedumerea de petrecerea cea 
pentru întoarcerea la pocăinţă a fratelui lui cel mic, care s-a 
cheltuit în desfrânări. Tatăl l-a învăţat şi i-a spus că el este 
moştenitor peste toate ale lui, dar pentru că a înviat din morţii 

veacului acesta fratele lui cel mic, se cuvenea să se veselească 
şi nu să se întristeze tatăl, căci scris este: «Mare bucurie se 
face îngerilor lui Dumnezeu când un păcătos se pocăieşte». 
Amin. lată, mintea se învaţă, şi apoi omul are minte din Dum- 
nezeu, învăţătorul omului. Cel ce vrea să ia învăţătură, acela 
să înveţe cu umilinţă şi să înceapă cu umilinţă, căci ea este 
roditoare de minte, fiindcă Domnul, celor smeriţi le dă har, le 
dă minte, şi nimeni nu poate avea har până nu are minte cu 
care să lucreze har din har, învăţătură de la Dumnezeu. Amin. 

Am coborât, fiilor călăuzitori din partea Mea peste 
poporul Meu, ca să vă învăţ cum să învăţaţi poporul despre 
pildele pe care Eu le-am lăsat prin Scripturi. Am coborât cu- 
vânt la voi ca să Mă întorc cu el în cuvântul Scripturilor Mele 
cele de acum două mii de ani, ca să-l fac pe om să înţeleagă 
Scripturile aşa cum Eu le ştiu că sunt şi ce vor ele să spună 
omului. Voi să nu vă temeţi de cei ce cârtesc spre voi, căci voi 
nu sunteţi ai voştri, iar cei ce cârtesc împotriva voastră, aceia 
cu Mine se judecă, nu cu voi, dar faptele şi necredinţa lor Mă 
scot pe Mine din vină şi îi bagă pe ei, căci judecata sau mân- 
tuirea, la Mine şi le strânge omul, nu pe pământ. Pe pământ 
omul trebuie să-şi agonisească pocăinţă pentru împărăţia ce- 
rurilor, căci porunca lui loan care mergea înaintea Mea, 
aceasta era peste oameni: «Pocăiţi-vă, că s-a apropiat împă- 
răţia cerurilor». Cine însă nu voieşte să împlinească această 
poruncă, acela calcă voia lui Dumnezeu în el însuşi şi nu se 
pocăieşte, iar Eu, Domnul, nu-1 voiesc pe om decât cu voia 
lui, căci Eu fără dragostea Mea în om nu pot cu omul, nu 
vreau cu omul chiar dacă el ar avea dragoste de a lui pentru 
Mine. învăţătura Mea e dulce peste om, numai să fie cel ce o 
ia pe ea şi s-o guste şi să-i afle dulceaţa şi s-o mărturisească, 
şi să se înmulţească oamenii pe pământ şi să umple pământul 
născându-se din învăţătura Mea cea dulce şi cu dor după om 
în ea. 

Iar tu, Ierusalime, să Mă iubeşti cu dulce şi să te 
deprinzi cu învăţătura cea tâlcuitoare, căci Eu ţie mult îţi vor- 
besc, şi îţi dau minte ca să ai din învăţătura Mea, iar celorlalţi, 
câţi sunt nepocăiţi, le grăiesc în pilde, căci aşa am cuvântat că 
voi lucra, şi fiecare îşi va aduna la Dumnezeu, fie spre osân- 
dire, fie spre mântuire. Dar Eu am venit ca şi acum două mii 
de ani, ca să mântuiesc lumea, şi numai cu voia omului să fac 
aceasta. Amin, amin, amin. 

26 ianuarie/8 februarie 2004 

Sărbătoarea sfinţilor trei ierarhi, Vasile, Grigorie şi 

loan 

Sfânta împărtăşanie trebuie luată numai de ucenici. Fraţii care se 
au în ei unii pe alţii mai mult ca pe Dumnezeu, sunt slujitori la alţi 

dumnezei. 

M ă întăresc în porţi ca să intru cuvânt în carte şi 
să Mă fac duh de sărbătoare peste Ierusalim. 
Amin. Sunt Arhiereul Tatălui Savaot, şi Tatăl este în Mine, iar 
lângă Mine am în coborârea de azi ceata arhiereilor, dintre ca- 
re ei sărbătoresc cereşte pe pământ cu voi pe arhiereii Vasile, 
Grigorie şi loan, cei cu harul şi cu darul lucrător prin lucrarea 
coborârii Mele cuvânt pe pământ la voi, copii ai Ierusalimului 
nou. Lucrarea lor e mare de tot prin lucrarea Mea de azi, iar 
lupta lor pentru lucrarea Mea e ca în cer, nu ca pe pământ, 
căci Eu şi cu Tatăl ştim că această lucrare este salvarea făp- 
turii, scoaterea omului din locuinţa morţilor, şi venirea Mea 
apoi, ca să-şi ia toată firea, toată facerea viaţa ei cea de dina- 


intea morţii care s-a aşezat pe pământ prin neascultarea omu- 
lui făcut de cuvântul Meu şi de mâna Mea cea lucrătoare a cu- 
vântului Tatălui, rostit de gura Mea. Amin. 

O, poporul Meu, o, fiilor mici rămaşi din lucrarea Mea 
cea prin trâmbiţa Mea, Verginica! îmi amintesc de Avraam 
cum l-a întâmpinat Melchisedec şi i-a dat pâine şi vin, care 
în s e mn a Trupul şi Sângele Fiului lui Dumnezeu, căci Melchi- 
sedec era preotul lui Dumnezeu, şi M-a purtat Avraam în pân- 
tecele lui, şi Eu am fost Acela Care S-a numit urmaşul lui, 
precum grăiesc Scripturile care spun despre Avraam: «Lui şi 
urmaşului lui». Amin. 

îmi amintesc de Verginica, îmi amintesc cum Eu M-am 
dat ei pâine şi vin prin arhiereii Mei cei trei, Vasile, Grigorie 
şi loan în anul 1955, după ce am pregătit-o ca să trâmbiţez 
prin ea mai înainte de venirea Mea cu sfinţii, şi apoi cu învie- 
rea morţilor, şi apoi cu slava cea de după acestea. 

Mă las cu binecuvântare înnoită peste ieslea cuvântului 
Meu şi cu lucrarea cea cerească a celor trei arhierei cereşti 
binecuvântăm mersul înainte al mântuirii prin lucrarea cu- 
vântului venirii Mele, iar Eu, Domnul, dau glas sfinţilor, 
fiindcă Eu cu sfinţii vin, după cum este scris: «Oştirile din cer 
vin după El, călare pe cai albi, purtând veşminte de vison alb, 
curat». Amin, amin, amin. 

inecuvântăm din dreapta Ta cuvânt arhie- 
resc, Doamne Cuvinte, şi înnoim puterea 
întreitului jertfelnic de nou Ierusalim pe pământ, căci aşa ai 
binevoit Tu, ca să arzi pe acest foc păcatele făpturii şi să suni 
învierea, Doamne, că Tu eşti Cel de al şaptelea înger Care 
sună, şi apoi toate sfârşitu-s-au. Amin. 

Binecuvântare de foc de Duh Sfânt înnoim prin cuvânt 
peste cele trei jertfelnice de foc ale Sfintei Sfintelor Noului 
Ierusalim, pământul cel nou, din mijlocul căruia Domnul ros- 
teşte cuvântul râului vieţii ca să curgă peste pământ şi să se 
spele în el cei mântuiţi, cei ce se lasă de păcate ca să se nască 
de sus pentru viaţa veacului ce va să fie după învierea mor- 
ţilor. Amin. 

O, fii ai Ierusalimului, cine ştie pe pământ de ce a lăsat 
Domnul Trupul şi Sângele Lui prin taina preoţiei care preface 
pe Domnul în pâine şi vin, care preface pâinea şi vinul în 
Domnul Iisus Hristos, Cel răstignit şi înviat şi înălţat la Tatăl 
şi iarăşi venit? Domnul pentru ucenici a lăsat această taină a 
unirii cu El, dar pe pământ nu se înţelege ce a făcut Do mn ul 
când S-a aşezat cu ucenicii Lui ca să lase pe pământ Paştele 
Lui, şi apoi să aştepte iarăşi înnoirea lui, Paştele cel nou întru 
împărăţia Tatălui Lui, şi tot cu ucenicii Lui şi nu altfel. 

Cine pe pământ mai înţelege ce înseamnă ucenic al 
Domnului Iisus Hristos? El a spus: «Cine nu lasă pentru 
Mine tată şi mamă şi fraţi şi surori şi tot ce are şi pe el însuşi, 
nu poate să fie ucenicul Meu. Cel ce nu se leapădă de sine nu 
poate să fie ucenicul Meu». O, nu mai este înţeleasă această 
taină şi s-a stricat împlinirea ei, căci oamenii au făcut negoţ 
cu Domnul pentru numele lor şi şi-au făcut nume şi au înşelat 
toate neamurile pământului, precum este scris despre lucrarea 
lui antichrist şi pe care oamenii nu o înţeleg din Scripturi, 
fiindcă Scripturile sunt desluşite pe pământ numai de Duhul 
Sfânt, Care lucrează prin biserică sfântă, sobornicească şi 
apostolească şi care are în mijlocul ei duhul proorociei şi 
Trupul şi Sângele Domnului, în chip nou, adică pentru om 
nou, curăţit de păcat pentru ca să se facă ucenic al lui Hristos. 
Amin. 

Trupul şi Sângele Domnului, sfânta împărtăşanie, tre- 
buie luată numai de ucenici, ca să se împlinească Scriptura pe 

care a spus-o Domnul: «Eu în voi, şi voi în Mine». Dar unde 
această Scriptură nu se vede împlinită aşa cum este ea spusă, 
atunci în zadar lucrează omul în numele acestei taine, că aco- 
lo nu sunt ucenici aşa cum a lucrat Domnul, şi sunt oameni 
supuşi păcatului, nelepădaţi de sine şi care fac negoţ vânzând 
şi cumpărând în numele Domnului şi pecetluind prin aceasta 
lucrarea lui antichrist care vine înaintea Domnului. 

«Eu în ei, şi ei în Mine, Tată, ca să ştie lumea că Tu 
M-ai trimis». Aşa S-a rugat Fiul Tatălui pentru ucenicii la 
care El lăsase Trupul şi Sângele Lui, şi apoi S-a dus să-Şi îm- 
plinească jertfirea şi să înfăptuiască taina Paştelui, taina Mie- 
lului junghiat pentru păcatele făpturii. Aşa să fie în lucrarea 
Paştelui cel nou în grădiniţa cuvântului, în care Domnul lu- 
crează întreit pentru învierea făpturii. Lucrare de ucenici să se 
vadă peste pământ, iar noi, cei trei arhierei care avem ungere 
de la Tatăl şi pe care am lăsat-o peste această lucrare de cu- 
vânt şi cu care lucrăm acum, la sfârşit de timp, întru venirea 
cuvântului, binecuvântăm întreitul jertfelnic al Mielului lui 
Dumnezeu Care spală păcatele făpturii, iar Domnul să vadă, 
şi să Se vadă peste pământ din mijlocul Sfintei Sfintelor Sale 
de la sfârşit de timp, să Se vadă cu lucrare de ucenici, ca să 
ştie lumea că Tatăl L-a trimis, şi că El este, şi că al Lui este 
acest cuvânt, şi venirea Lui este. Amin, amin, amin. 

I ar Eu, Domnul, pecetluiesc cuvântul celor 
trei arhierei ai Mei cereşti şi întăresc lucrarea 
harurilor şi a darurilor lor peste cei trei fii unşi în grădiniţa 
cuvântului Meu, şi la toţi fiii Ierusalimului spun aşa: fiilor, 
fiilor, să Mă aveţi bogat în voi, ca să Mă puteţi da unul altuia 
spre zidire şi ca nici unul să nu fiţi fără lucru sfânt. Să nu vă 
aveţi unul pe altul în inimă mai mult decât pe Mine, ca nu 
cumva să vă scrie duhul rău că aveţi alt dumnezeu în afară de 
Mine, căruia îi slujiţi cu inima şi cu dorul din ea, că Eu oftez 
şi am oftat îndelung până ce să vă am, şi ca să vă am apoi fii 
ai Mei şi fraţi adunaţi în inima Mea din care să Mă luaţi ca să 
Mă aveţi în voi, căci Eu sunt un Dumnezeu gelos şi îl dau de 
la Mine pe cel ce nu Mă iubeşte pe calea pe care vă învăţ Eu 
iubirea, Eu şi nu voi. O, să nu vă fiţi vouă înşivă stăpâni, căci 
Dumnezeu trebuie să vă fie Tată, iar voi să-I fiţi fii. Să nu 
faceţi cu inima voastră ce vrea ea. Să nu luaţi în ea ceva din 
ce nu vă spun Eu; să nu luaţi nici din cer, nici de pe pământ 
în afară de cele ce vă dau Eu prin cuvânt. O, dacă M-ar iubi 
cei ce se vor ai Mei, dacă M-ar iubi de ajuns, aşa cum este 
porunca vieţii omului, Eu n-aş mai spune peste ei atâtea cu- 
vinte, atâtea poveţe, atâtea rugi, fiilor. Inima din creştin dacă 
devine locaş a ceva ce nu-i dau Eu prin cuvânt, atunci ea nu 
este curată pentru ca să fie ea locaş al Meu, şi ea este a omului 
însuşi, şi atunci el nu mai este al Meu chiar dacă Eu nu-i spun 
aceasta, deşi atunci când îl strig, când îl mustru, de aceea o 
fac, pentru că nu mai este al Meu, şi dau să-l golesc de cele 
ce are el în inimă şi ca să-l fac iarăşi al Meu, şi ca să-l vadă 
duhul rău şi să nu-1 mai înveţe pe om să facă omul ca el în- 
suşi şi nu ca Mine. 

O, Eu pe voi v-am învăţat să treceţi din trup în duh şi 
să fiţi ascultători pe pământ şi să umblaţi numai şi numai în 
lumină, că voi aveţi călăuză pusă de Mine peste voi ca să ve- 
deţi precum Eu văd, şi să Mă vedeţi precum Eu vă văd, şi din 
zi în zi mai mult să nu mai trăiţi zilele voastre, ci să trăiţi 
zilele Domnului, fiilor, căci s-au scurs doisprezece ani de 
când am sfinţit cu cuvântul Meu cel din nori lăsat peste pă- 
mânt Sfânta Sfintelor Noului Ierusalim, din care Eu Mă îm- 
part cuvânt peste pământ coborând pe firul sfintei Liturghii, 
iar legea jertfelnicului voi s-o ştiţi şi s-o trăiţi din zi în zi mai 


deplin, ascultând de glasul Meu şi de glasul călăuzei, căci vai 
de biserica în care nu este duh de prooroc, fiilor. 

Au trecut doisprezece ani de când cu mare dor, cu dor 
lung de şapte mii de ani, şi apoi de două mii de ani, am pus 
pecetluirea cu legea cea cerească a sfinţeniei peste Sfânta 
Sfintelor Mele din zilele din urmă şi când am avut din cer pe 
cei trei arhierei, Vasile, Grigorie şi Ioan, iar de pe pământ, pe 
voi şi pe arhiereul Meu Irineu, toţi laolaltă martori ai lucrării 
învierii ce va să se arate tot mai mult peste pământ. O, cu ma- 
re durere Mă uit peste cei cruzi cu inima care-Mi chinuie 
Duhul Meu Cel Sfânt din arhiereul Meu cel prigonit acum pe 
pământ pentru numele Meu cel nou, care se cheamă Cuvântul 
lui Dumnezeu, şi cu care mereu, mereu vă pecetluiesc pe voi 
şi pe el în chip tainic, şi pe toţi cei mari şi mici ai bisericii 
lumii care sunt judecaţi prin acest cuvânt, căci ei nu vor să fie 
ucenici, ci vor să fie cei ce vând în numele Meu, iar Eu cu- 
rând, curând îi voi trimite la cei ce vând pe cei ce n-au ve- 
gheat, că Eu voi striga cum şi acum strig în miez de noapte: 
iată, Mirele vine; vine venind, şi fericită este sluga pe care o 
va găsi priveghind, şi nevrednică este aceea pe care o va găsi 
lenevindu-se şi bătând pe cei care nu vor să bea şi să mănânce 
şi să zică: «Stăpânul întârzie». 

O, Ierusalime, o, popor hrănit de cuvântul lui Dumne- 
zeu şi de duhul proorociei care s-a făcut dar mare în mijlocul 
tău prin puterea şi prin harul Meu! Voiesc să văd la tine 
lucrare de ucenic, lucrarea Sfintei Liturghii, Trupul şi Sângele 
Meu unit cu tine în toţi fiii tăi cei ucenici, ca să-I spun Tatălui 
cu dor şi cu bucurie: «Eu în ei, şi ei în Mine, ca să ştie lumea 
că Tu M-ai trimis la ei, Tată». Amin, amin, amin. 

30 ianuarie/12 februarie 2004 

Sâmbăta pomenirii celor adormiţi 

Omul a făcut veacul să se sfârşească pentru el. Nu vremea trece, ci 
omul trece, iar Domnul este la început. Nu Domnul trebuie să vină, 
ci omul Mai întâi este învierea morţilor, şi apoi Se arată Domnul. 

L ucrarea Mea de cuvânt pe pământ este salvarea 
făpturii căzute din viaţă, este scoaterea omului 
din locuinţa morţilor, şi venirea Mea apoi în văzul omului, ca 
să-şi ia de la Mine toată firea, toată facerea să-şi ia viaţa ei 
cea de dinaintea morţii care s-a aşezat pe pământ când omul 
a murit, căci omul cel făcut de cuvântul Meu şi de mâna Mea 
cea lucrătoare a murit; a murit omul cel făcut de Dumnezeu. 

Cei ce nu au nădejde în Dumnezeu se întristează pentru 
viaţa lor care trece, pentru că ei uită sau nu pun preţ pe Mine, 
Cel Care am binevoit să Mă nasc ca omul pe pământ, ca să 
mor ca omul şi ca să înviez pentru fiecare om care se naşte 
din om şi moare apoi, şi să-i aduc pe toţi înapoi în viaţă, după 
cum este scris în Scripturi de strigarea Mea, de coborârea 
Mea din cer întru trâmbiţa Mea ca să înviez pe morţi la stri- 
garea Mea, iar ei, apoi, împreună cu cei vii cu trupul, se vor 
răpi în nori aşa cum am fost Eu răpit la înălţarea Mea la cer 
din ochii ucenicilor Mei, şi ne vom întâmpina în văzduh, şi 
pururea apoi vom fi unii cu alţii, căci aşa este scris. Dar Eu 
vreau să-l învăţ pe om să creadă aceasta. Amin, amin, amin. 

Eu când M-am aşezat lângă Tatăl am spus ucenicilor 
Mei: «Eu voi fi cu voi până la sfârşitul veacului». Omul a 
făcut veacul să se sfârşească pentru el, dar pentru Mine nu se 
sfârşeşte, fiindcă Eu sunt, Eu sunt Cel ce sunt, iar omul cel zi- 
dit de mâna Mea şi de Duhul Meu nu mai este, şi îl caut şi îl 
tot aştept să vină şi să nu mai treacă. Amin. 

Când M-am aşezat lângă Tatăl, când Mi-am ascuns faţa 
de la ochii ucenicilor Mei în ziua căreia i se zice înălţarea 
Mea la cer, am fost acoperit de un nor ca să nu Mă mai vadă 
omul şi ca să caute după Mine mereu, şi altceva să nu mai 
facă, fiindcă omul nu mai vrea cu Mine. M-am ascuns ca să 
stea cu Mine omul, nu să Mă părăsească, nu să nu mai vrea 
cu Mine. Eu aşa am voit de la om când M-am înălţat din ochii 
celor ce Mă priveau după ce ei M-au întrebat de vremea aşe- 
zării la loc a împărăţiei lui Israel. Eu voiam să-i trimit martori 
ai Mei peste pământ ca să-l înveţe pe tot omul să stea cu Mine 
şi nu fără Mine, şi nu să caute ei să ştie anii şi vremile care 
sunt sub stăpânirea Tatălui şi nu se sfârşesc. Atunci Eu, spu- 
nându-le că vor lua Duh Sfânt ca să Mă mărturisească El prin 
ei, M-am lăsat apoi luat de nor de la ochii lor şi li s-au arătat 
arhanghelii Mei şi le-au spus: «El va veni precum L-aţi văzut 
mergând la cer». Amin. Iată, aşa vin, vin mergând, şi omul 
trece pe lângă Mine şi nu Mă mai vede. Trece omul pe lângă 
Dumnezeu şi nu se opreşte şi trece, şi vremea se uită la el şi 
la vremea lui, căci omul trece zilele lui, el vrea zilele lui, nu 
zilele Domnului. 

Nu vremea trece, ci omul trece, iar Domnul este mereu 
la început, mereu acelaşi, aşteptându-1 înapoi pe om, pe omul 
care trece. Vremea nu trece, vremea vine şi este, dar omul 
trece şi nu mai vine şi nu mai este. Vremea vine mereu, dar 
omul nu mai vine, nu mai vrea omul să ştie de venirea sa. El 
aşteaptă venirea Mea, dar Eu îi spun că nu o aşteaptă, şi că 
niciodată nu a aşteptat-o. O, nu vremea trece, ci omul trece şi 
nu mai vine, şi trece pe lângă Mine şi nu se mai opreşte ca să 
Mă vrea şi ca să stea cu Mine dacă Eu l-am oprit ca să Mă 
vadă şi ca să se înveţe cu Mine, căci cine se învaţă cu Mine 
nu Mă mai vrea, şi se vrea pe el apoi. 

Iată, poporul Israel în mijlocul căruia M-am născut Fiu 
al omului ca să mor ca omul, şi apoi să înviez omorând moar- 
tea pe care omul a făcut-o peste el, poporul la care M-am ară- 
tat acum două mii de ani nu M-a cunoscut ca să vină la Mine, 
şi nu mai vine la Mine dacă el aşteaptă venirea Mea fără să se 
grăbească să Mă aştepte, dar Eu îi spun că nu o aşteaptă şi că 
niciodată nu a aşteptat-o. 

O, nu mai crede omul în venirea sa la Mine, în statul 
Meu cu el pe pământ; nu mai crede omul care a uitat că Eu 
M-am făcut Fiul Omului acum două mii de ani ca să-l fac 
Dumnezeu pe om. Mai înainte de a Mă face Eu Fiul Omului, 
Iov a zis: «Eu ştiu că Răscumpărătorul meu este viu şi că El 
iarăşi va ridica din pulbere această piele a mea care se des- 
tramă, şi afară de trupul meu II voi vedea pe El, şi ochii mei 
II vor privi, şi de dorul acesta tânjesc în mine măruntaiele 
mele». O, cât de drept a fost el cu Mine şi cât de mult şi de 
adevărat M-a mărturisit, iar Eu l-am ridicat pe el iarăşi şi i-am 
făcut iar trup, şi a văzut Iov slava Mea cu ochii lui, cu trupul 
lui cel nou făcut, şi apoi şi-a luat înapoi cinstea şi slava pe ca- 
re o avea din mâna Mea prin dreptatea lui, căci îl iubeam şi 
Mă mândream cu el în cer şi pe pământ, şi după ce l-am des- 
trămat, l-am înviat, căci dorul acesta se mistuia în el. Dar 
omul nu mai are dor de învierea lui, nu mai are credinţă că Eu 
sunt şi nu trec, şi vin mergând aşa cum Daniel proorocul a 
spus de Mine: «Fiul Omului, Care vine pe norii cerului şi a 
Cărui stăpânire este veşnică şi nu trece, iar împărăţia Lui nu 
va fi nimicită niciodată, şi sfinţii Celui Preaînalt o vor ţine în 
stăpânire în veci şi în vecii vecilor». Amin. 

O, poporul Meu, sunt deasupra ta în văzduh cu sfinţii 
împărăţiei Mele, căci ei au avut-o în stăpânire pe pământ, 
fiindcă M-au iubit, şi o au şi în cer, în cele ce nu se văd, şi o 
ţin în stăpânire în veci şi în vecii vecilor. Amin. 


O, cum să fac să-i trezesc omului mintea şi ca să-şi 
vină în fire omul? El pomeneşte pe pământ în vreme de necaz 
şi de durere mulţime de sfinţi pe care el îi ştie în cer şi care 
de pe pământ au fost sfinţi. Omul când se roagă la sfinţi, el 
mărturiseşte învierea morţilor şi credinţa lui în înviere, căci 
sfinţii au fost toţi oameni pe pământ. Până şi Eu, Domnul, 
M-am făcut om pe pământ, din om, şi am mărturisit învierea 
morţilor, căci de aceea am venit între oameni văzut. 

Iată, este înviere, şi sfinţii o stăpânesc pe ea bucu- 
rându-se în văzduhul de deasupra voastră când voi faceţi 
pomenire celor ce au venit la Mine şi celor din locuinţa mor- 
ţilor, care aşteaptă ziua şi lumina facerii din care ei au căzut 
prin omul cel zidit de mâna Mea şi care a murit, şi apoi el a 
văzut pe Dumnezeu, şi de atunci aşteaptă omul învierea şi 
veacul care este sub stăpânirea Tatălui în veci şi în vecii ve- 
cilor, care sunt şi nu trec; nu trec ca omul, căci nu vremea tre- 
ce, ci omul trece. Eu însă v-am aşezat pe voi pe pământ cre- 
dincioşi ai învierii morţilor şi vă învăţ să lucraţi cu Mine sal- 
varea făpturii căzute din viaţă şi scoaterea omului din locu- 
inţa morţilor pe care el şi-a zidit-o smulgându-se din Mine. 

O, fiilor, nu va fi venirea Domnului, ci va fi venirea 
omului, învierea omului, căci Domnul este, şi îl aşteaptă pe 
om să vină. Amin. Mai întâi este învierea morţilor, şi apoi Eu, 
cu slava arătării Mele din nori, aşa precum am lucrat de M-am 
înălţat pe nor din ochii celor ce Mă priveau întrebându-Mă de 
împărăţia lui Israel. Eu aveam de desăvârşit pe pământ împă- 
răţia Mea, nu pe a lui Israel, dar ei neînţelegând pe Dumne- 
zeu nu au priceput taina împărăţiei Mele până ce nu a venit 
peste ei Duhul Sfânt, Care a mărturisit prin ei împărăţia Mea 
peste pământ. 

O, e mare bucurie, e mare sărbătoare între cei ce aş- 
teaptă în locuinţa morţilor! O, e mare bucurie pe sfinţii care 
aşteaptă de la Mine răsplata iubirii lor de Dumnezeu! Bine- 
cuvântată să fie la voi pomenirea celor ce aşteaptă aştep- 
tându-vă pe voi să le rostiţi scularea pe care toţi păcătoşii o 
vor rosti, darămite cei ce cred grăbind ziua Mea! Se vor duce 
păcătoşii la morminte şi vor zice: «Ieşiţi, voi, cei din mormin- 
te, ca să intrăm noi, cei care nu mai putem purta mânia lui 
Dumnezeul», dar cei credincioşi învierii morţilor care va fi 
mai înainte de arătarea Mea pe nori, vor rosti învierea lor şi 
se vor scula cei adormiţi şi vor învia, şi această Scriptură este 
de lucrat, ca să mărturisească apoi cei adormiţi care se vor 
îmbrăca în trup vestind lucrarea cuvântului Meu, glasul Fiu- 
lui lui Dumnezeu, auzit de cei din morminte ca să se scoale ei 
la glasul Lui, după cum este scris în Scripturile Mele despre 
învierea morţilor şi despre viaţa cea de după învierea lor, via- 
ţa veacului ce va să fie. Amin. 

I ar noi. Doamne Dumnezeule, Dumnezeul ce- 
lor vii, înviază-ne, că Tu eşti începătura în- 
vierii noastre, şi într-un glas Te strigăm: strigă-ne afară! Şi Te 
vom asculta. Amin, amin, amin. 

O această Scriptură o am de împlinit de 
^ acum, şi vă voi scoate pe voi din mormin- 
tele voastre şi vă voi da înapoi viaţa şi veţi cânta cântarea în- 
vierii voastre şi slava Domnului, Care scoală pe cei din mor- 
minte, ca să Se odihnească El apoi de suspin şi să Se bucure 
de întoarcerea omului, de venirea omului, căci nu Eu, ci omul 
trebuie să vină. Amin. 

O, Ierusalime al cuvântului Meu care se aude de cei din 
morminte! Nu Eu trebuie să vin, ci omul să vină, şi această 
lucrare trebuie s-o lucrez Eu cu tine între cer şi pământ, căci 
vremea nu trece, ci vine, şi este, şi îl aşteaptă pe om să vină, 

iar Eu îi poruncesc lui: să vină! Să vină omul la Dumnezeu! 
Amin, amin, amin. 

1/14 februarie 2004 

Duminica înfricoşatei judecăţi. Praznicul întâmpinării 

Domnului 

Nu Domnul îl va judeca pe om, ci faptele lui. Domnul deschide 
procesul neamurilor, ajutat de cei din urmă ai Săi. 

Î ntăriţi-vă puterea cea sfântă, şi de la ea, puterea 
trupului, copii care-Mi deschideţi ca să Mă aşez 
Eu cuvânt peste Ierusalim şi peste pământ. Puterea voastră 
cea sfântă vine de la lucrul şi apoi de la bucuria de după lucru 
peste poporul cuvântului Meu. Bucuria aceasta nu se face din 
orice fel de petrecere a voastră cu Mine şi cu poporul, ci se 
face când se vede rod ceresc, împlinire de cuvântul Meu peste 
fiii Ierusalimului, peste toţi, fiilor, şi apoi de la voi şi de la ei 
peste pământ împlinire de cuvântul Meu. Amin, amin, amin. 

O, fiilor, cuvântul Meu care nu se face faptă apoi, 
aceasta este ceea ce vă îndurerează pe voi. De aceea voi tre- 
buie să învăţaţi mereu, mereu pe poporul cuvântului Meu să 
fie poporul cuvântului Meu, după cum Eu îl numesc. Amin. 
Cine poate fi al cuvântului Meu? Este cel care aşează peste el 
împlinit cuvântul Meu, şi apoi să se facă în firea lui mereu 
împlinire cuvântul pe care-1 rostesc peste el, şi de la această 
mereu, mereu lucrare voi luaţi puterea cea sfântă, că nu se 
poate bucurie în Duhul Sfânt fără de puterea care o hrăneşte 
pe ea. Amin. 

Pomenim în cartea Mea din ziua aceasta înfricoşata ju- 
decată când Eu, Domnul, Eu, Fiul Omului, în care chip Mă 
voi arăta şi toţi sfinţii îngeri cu Mine vor fi, îmi voi face tron 
de slavă şi voi şedea şi vor sta înaintea Mea toate neamurile 
pământului, şi le voi pune în dreapta Mea şi în stânga Mea şi 
voi da fiecăruia după cum le este fapta. Cei ce şi-au strâns la 
Mine, aceia vor auzi din gura Mea: «Veniţi, binecuvântaţii Ta- 
tălui Meu; moşteniţi împărăţia cea pregătită vouă de la înte- 
meierea lumii!», iar cei ce şi-au strâns lor, Eu le voi spune lor: 
« Duceţi-vă de la Mine în focul cel veşnic, care este gătit dia- 
volilor şi îngerilor lui!». Aceasta este lucrarea pe care o fac 
Eu prin venirea Mea de azi. Cei ce au fapte şi viaţă plăcută 
Mie, Eu pe aceia îi îndemn chemându-i spre voi, fraţii Mei 
prea micii Mei, ca să vă facă vouă bine, iar voi, Mie şi lor, ca 
să pot să vin mereu, mereu cu grija Mea de mântuirea lor şi a 
voastră. Aceia sunt binecuvântaţii Mei cărora Eu le voi spu- 
ne: «întrucât aţi făcut bine unuia dintre aceşti fraţi ai Mei 
prea mici, Mie Mi-aţi făcut». Amin. Iar cei ce nu au faptă şi 
viaţă plăcută Mie, Eu pe aceia nu-i aduc spre voi, că aceia îşi 
strâng lor şi poftelor lor şi deşertăciunii pământeşti, dar le voi 
spune de pe tronul slavei, după cum şi fac: «întrucât nu aţi 
făcut bine unuia dintre aceşti prea mici, nici Mie nu Mi-aţi 
făcut». Atunci, cei ce şi-au lucrat viaţă vor avea viaţă veşnică, 
iar cei ce şi-au lucrat osândă vor avea osândă veşnică, şi aşa 
se vor alege de-a dreapta Mea şi de-a stânga Mea oile de ca- 
pre, şi vor auzi fiecare cuvintele Mele cele pentru fapte, căci 
Eu voi da fiecăruia după cum îi este fapta sa. Amin. 

Nu Eu voi judeca pe om, ci faptele lui îl vor aşeza pe 
el de-a dreapta Mea sau de-a stânga Mea. Voi sunteţi cei prea 
mici ai Mei, iar cine vă cercetează pe voi, aceia sunt binecu- 
vântaţi de Tatăl Meu, şi nu este peste ei o mai bună şi mai 
mare binecuvântare ca aceea că pot ei să vă facă vouă, celor 
prea mici ai Mei, bine şi ajutorare pe calea Mea cu voi, pe ca- 


lea voastră cu Mine, căci calea aceasta este lucrarea venirii 
Mele cuvânt pentru orice faptă a omului de pe pământ pe care 
îl strig îmbiindu-1 spre învăţătura vieţii ca să nu fiu Eu vi- 
novat de fapta cea fără de Dumnezeu a omului. Eu sunt Jude- 
cătorul Cel drept, şi de aceea îi arăt omului calea cea dreaptă 
venind spre el cu cuvântul Meu cel învăţător de viaţă şi de 
cale dreaptă, iar dacă omul nu vrea cu viaţa, Eu nu rămân 
vinovat de viaţa lui, de lipsa lui de viaţă, de lipsa lui de 
binecuvântare. 

V-am aşezat pe voi, cei prea mici ai Mei, înaintea nea- 
murilor pământului, ca să-şi aleagă singur omul locul lui cel 
de-a dreapta Mea sau locul lui cel de-a stânga Mea, şi aşa se 
face ziua judecăţii omului. Eu, Domnul, o fac punându-vă pe 
voi, cei ce-Mi faceţi venirea pe pământ, înaintea făpturii de 
pe el şi înaintea neamului omenesc de pe el, căci făptura v-a 
aşteptat şi vă aşteaptă, şi prin acest semn care sunteţi voi cu 
crucea venirii Mele pe umerii voştri mici, Eu pot să fac jude- 
cata neamurilor, procesul neamurilor; şi după ce voi sfârşi să 
le încerc prin voi, Eu voi străluci din voi, că Mi-aţi purtat pe 
umerii voştri mici crucea venirii Mele peste pământ, cuvânt 
de viaţă peste oameni. Şi după ce voi străluci din voi ca semn 
al Meu între pământ şi cer, vor plânge toate neamurile pă- 
mântului şi Mă vor vedea cu voi pe nori de slavă, cu putere şi 
cu multă slavă de îngeri. Şi atunci cei ce v-au făcut vouă bine 
vor fi aleşii Mei şi cu glas de trâmbiţă îi voi aduna, şi nu va 
trece neamul acesta până ce nu vor fi toate acestea aşa. Amin. 
Iar cei ce nu v-au făcut vouă bine după ce Eu v-am aşezat ca 
semn al venirii Mele cuvânt peste pământ pentru judecata 
făpturii, aceia vor păţi ca şi cei din vremea lui Noe care nu au 
crezut, şi care mănâncă şi beau şi se însoară şi se mărită, după 
cum şi fac, până în ziua când Eu voi străluci din voi, şi apoi, 
mai înainte de plata lor, ei îşi vor şti plata care-i va lua pe toţi 
la stânga Mea pentru plata aceasta, şi nu va trece neamul 
acesta până ce nu vor fi toate acestea. Amin. 

Iar voi, copii ai venirii Mele, care aţi fost aleşi pentru 
slava Mea, voi să lucraţi şi să trăiţi din zi în zi mai mult pen- 
tru ea, căci plata lucrului vostru cu Mine va fi strălucirea Mea 
în voi, şi nu va trece neamul acesta până ce nu va fi aceasta. 
Amin. Eu, pentru slava Mea v-am creat acum, la sfârşitul 
timpului omului, şi dintre oameni v-am luat şi v-am creat, 
căci aţi crezut în Mine şi Mi-aţi lucrat venirea Mea cu jude- 
cata neamurilor pământului. Amin. 

Şi acum, rugaţi-vă rugător pentru biruinţa Mea şi a 
voastră, căci vremea este aproape. Fiţi Duh Sfânt în cuvânt şi 
în faptă ca să se cunoască rodul Meu în voi, iar duhul umilin- 
ţei să vă înveşmânteze pe voi, ca toţi fiii Ierusalimului venirii 
Mele să fie fii frumoşi, căci umilinţa îl face pe om plăcutul 
Meu. Amin. 

Vreau să vă aduc prinos Tatălui pentru lucrul Meu cu 
voi aşa cum mama Mea Fecioara M-a pus înaintea Domnului 
la patruzeci de zile după naşterea Mea între oameni, şi când 
bătrânul Simeon a fost slobozit de zilele aşteptării lui, văzând 
mângâierea lui Israel prin Duhul Sfânt Care era peste el, 
văzându-Mă pe Mine Fiu al Tatălui şi Fiu al Omului, pus 
înaintea oamenilor spre căderea şi spre ridicarea multora, şi 
semn care va stârni împotriviri. Aşa v-am pus Eu pe voi îna- 
intea Tatălui la patruzeci de ani de la începutul lucrării Mele 
de cuvânt acum, la sfârşit de timp al omului, şi aţi fost spre 
căderea şi spre ridicarea multora, şi semn care a stârnit împo- 
triviri atât de mari, fiilor. 

Este scris despre Mine că după ce am fost pus înaintea 
Tatălui, creşteam şi Mă întăream cu duhul, umplându-Mă de 

înţelepciune, iar harul lui Dumnezeu era asupra Mea. Aşa vo- 
iesc şi azi să lucrez, şi în voi să fac aceasta, şi să Mă văd în 
voi şi să strălucesc din voi, că v-am pus semn peste pământ, 
şi acest semn a stârnit împotriviri, aşa cum a fost şi cu Mine 
în mijlocul lui Israel. 

O, copii din porţi care-Mi auziţi şi îmi scrieţi cuvântul! 
Aveţi grijă de lucrul Meu prin voi peste Ierusalim şi peste 
pământ, ca să pot din cer văzând şi de pe pământ lucrând şi 
să am grijă de voi ca de cei prea mici ai Mei, şi apoi să le dau 
binecuvântarea Tatălui Meu la toţi care v-au cercetat pe voi 
sub greul lucrării Mele purtată de umerii voştri plăpânzi, că 
voi sunteţi aşa de mici, aşa de mici pe pământ, fiindcă sunteţi 
ai Mei, şi fiindcă aşa sunt cei ce sunt ai Mei. Amin, amin, 
amin. 

2/15 februarie 2004 

Duminica izgonirii lui Adam din rai 

Cei sfinţi cu inima sunt sfinţi mari şi nasc sfinţi, iar cei sfinţi cu 
trupul sunt sfinţi mici şi rămân sfinţi. Iubirea de fraţi este atacată 
de duhul rău când ea trece înaintea iubirii de Dumnezeu. Omul cel 
zidit de Dumnezeu îi plânge pe cei ce au păcătuit fără iertare pe 

pământ. 

P oporul Meu, te îndemn şi te învăţ să fii statornic 
ca Domnul Dumnezeul tău în iubire pentru El, în 
faptă şi în milă, în dreptate şi în umilinţă, în rugăciune şi în 
iertare, în post şi în veghe, poporul Meu. Amin. 

în numele Tatălui şi al Fiului şi al Sfântului Duh îmi 
aşez cuvântul înaintea ta ca să-l faci faptă, fiule, şi să fii tu 
sfânt mare, că Moise a fost mare înaintea Mea şi am vorbit cu 
el patruzeci de ani şi mai bine, iar acum el petrece şi merge 
cu Mine ca şi toţi sfinţii mari şi mici, dar cei ce au grăit mult 
cu Mine pe pământ în trup, sunt sfinţi mari, poporul Meu. 
Sfinţii cei mari au fost întâi sfinţi cu inima, şi apoi cu trupul, 
şi apoi au născut sfinţi. Sfinţii cei mici au fost mai întâi sfinţi 
cu trupul, şi apoi cu inima, şi apoi au rămas sfinţi. Iar Eu, 
Domnul, Mă port cu sfinţii Mei între cer şi pământ, între cele 
ce nu se văd şi cele ce se văd, şi fără sfinţi nu stau, că Eu l-am 
făcut pe om ca să fie sfânt ca şi Mine şi aşa să rămână, iar 
sfinţii aşa au rămas după ce i-am făcut sfinţi, şi îi am şi Mă 
încălzesc cu ei, şi ei îmi supun inima la rugăciunea lor pentru 
voi, copii ai Ierusalimului nou. Amin. 

O, fiilor, omul cel zidit de mâna Mea din pământ şi din 
duh, după ce l-am întocmit cu cuvântul Tatălui şi al Meu, n-a 
voit să rămână ca Dumnezeu, ci M-a îndurerat ispitind fiinţa 
Mea şi statul Meu între cele ce nu se văd aşa cum dă să facă 
şi omul din vremea aceasta de cuvânt al Meu peste pământ. 
Atunci omul şi-a pregătit căderea din Dumnezeu, şi aşa a fost 
cu omul care L-a ispitit pe Dumnezeu. Eu după ce el şi-a în- 
mulţit trupul şi neamul pe pământ, n-am putut să-l trimit să-l 
fac răscumpărător al neamului său, fiindcă el a murit şi s-a 
făcut pământ. Atunci M-am îmbrăcat Eu, Domnul, Eu, Cu- 
vântul Tatălui, Eu, Cel ce l-am făcut pe om, M-am îmbrăcat 
în trup muritor şi am venit de la Tatăl Răscumpărător al omu- 
lui care nu s-a mai putut întoarce în cer. Dar mai întâi Mi-am 
ridicat din neamul omenesc sfinţi credincioşi şi le-am grăit 
lor ca şi lui Adam în rai, şi Mi-am făcut neamul Meu din nea- 
mul omenesc şi i-am numit pe ei neam viu, neamul lui Dum- 
nezeu, şi i-am numit: Avraam, Isaac şi Iacov, şi din acest 
neam l-am ridicat pe Moise. Amin, amin, amin. 

Am grăit cu Moise, am grăit între Mine şi el, între el şi 
Mine mai mult de patruzeci de ani pe pământ, şi l-am ridicat 


de Mi-a dezrobit poporul care fusese vinovat de omorârea 
fiului său, care nu a murit, ci a înviat şi i-am dat lumea Egip- 
tului sub supunerea sa; şi după ce am ocrotit neamul părinţi- 
lor lui pe pământul Egiptului împotriva foametei de pe pă- 
mântul lor, am zis să-l dezrobesc de sub străini şi să-i dau îna- 
poi ţara părinţilor lui. L-am ridicat atunci pe Moise şi am vor- 
bit cu el, şi el cu Mine, aşa cum a fost vorbirea între Mine şi 
Adam în rai. Şi dacă l-am ridicat, a postit Moise patruzeci de 
zile şi patruzeci de nopţi, ca să caut apoi prin el să-l sui înapoi 
pe om în nestricăciune, în rai să-l sui apoi. Şi l-am suit, căci 
Moise a rămas cu trupul viu şi n-a mai murit şi nu s-a stricat 
trupul lui, şi Eu umblu cu el în cele ce nu se văd, şi umblu cu 
Ilie în cele ce nu se văd, şi umblu cu cei ce au rămas în trup 
nestricăcios între pământ şi cer. 

L-am răscumpărat pe Moise, pe omul lui Dumnezeu, 
fiindcă el a trăit în Mine cât a mai stat văzut pe pământ după 
ce am vorbit cu el din rug şi din nor şi din văzduh, după ce 
i-am vorbit şi l-am pus mare ca să-l scoată pe Israel din 
lacrimi, din robie, din vânzarea lui la egipteni, căci el şi-a 
vândut fratele, aşa cum şi pe Mine M-a vândut apoi, şi Eu dau 
acum din nou să-l dezrobesc pe el din lume, căci am luat trup 
omenesc şi am fost om adevărat şi Dumnezeu adevărat, ieşit 
din neamul lui Israel cu trupul cel luat din Fecioară, aşa cum 
a fost din vreme scris în Scripturile facerii, şi în prooroci 
apoi; şi M-a vândut Israel morţii, şi apoi am murit, şi apoi am 
înviat şi am fost arătat lui Israel Dumnezeu adevărat din 
Dumnezeu adevărat, iar el de două mii de ani rătăceşte şi nu 
se mai întoarce la Dumnezeul părinţilor lui, căci este căzut 
sub osânda banului, fiindcă pe bani şi-a vândut Răscumpără- 
torul Care era trimis de Tatăl pe pământ la ei. 

L-am trimis pe Moise în Egipt ca să scape pe Israel din 
robia stricăciunii. Când Moise avea patruzeci de ani. Eu l-am 
făcut răscumpărătorul poporului Meu, poporului lui, dar nu 
l-a primit poporul în inima lui, şi el a făcut semne mari, şi cu 
braţ tare l-a scos din Egipt pe Israel, şi am voit să-l aşez apoi 
pe Israel în nestricăciune şi i-am trimis mâncare din cer şi 
i-am făcut nestricăcioase haina şi încălţămintea lor, dar n-a 
vrut să se îmbrace în viaţă fără de moarte Israel. A voit însă 
Moise, şi Eu l-am pregătit răscumpărător al lui Israel după pa- 
tru sute de ani de stat în Egipt, şi am dat lege prin îngeri peste 
Israel. Şi dacă n-a voit Israel să ia nestricăciunea, l-am oprit 
pentru Mine pe Moise ca să-l am Eu, iar fiilor lui Israel năs- 
cuţi pe calea cea de patruzeci de ani prin pustiul spre Canaan 
le-am dat ţara părinţilor lor, Avraam, Isaac şi Iacov. De atunci 
Eu, Domnul, Mă tot zbat pentru om, că dacă Moise a proo- 
rocit fiilor lui Israel că Prooroc ca el va ridica Dumnezeu din 
fraţii lor, şi apoi de El să asculte Israel, Eu am venit din cer şi 
M-am îmbrăcat în trup născut din trup de Fecioară ca să Mă 
primească Israel de Dumnezeu al său, trimis de Tatăl la el. 

O, e tare greu să-l sui din nou pe om în rai, căci omul 
nu Mă primeşte, aşa cum nu M-a primit Israel acum două mii 
de ani. Eu, poporul Meu de azi, am găsit scris în Scripturi că 
trebuie să vin cuvânt pe pământ şi să vorbesc după şapte 
veacuri cu omul, aşa cum am vorbit cu Adam în rai, şi apoi, 
pentru semeţia lui Adam, el a căzut pe pământ, şi a murit 
apoi. Şi dacă a trebuit să împlinesc Scripturile venirii Mele, 
te-am făcut pe tine popor al lui Dumnezeu, şi iată, mereu, me- 
reu te învăţ cu cuvântul Meu să fii statornic ca Domnul Dum- 
nezeul tău în iubire pentru El, în faptă şi în milă, în dreptate 
şi în umilinţă, în rugăciune şi în iertare, în post şi în veghe, 
poporul Meu, că am de încheiat Scripturile răscumpărării 
neamului omenesc, învierea morţilor şi raiul pe pământ şi 
viaţa veacului ce va să fie pe vecii apoi. Amin, amin, amin. 

Cuvântul lui Dumnezeu 


Ceea ce fac Eu cu voi, şi voi cu Mine întru dreptatea 
Mea, să nu le faceţi pentru ca să fiţi văzuţi de oameni, ci să le 
faceţi ca să aveţi plată de la Tatăl vostru Cel din ceruri. Să nu 
vă vestiţi cu faptele cele întru Mine aşa cum fac făţarnicii 
care iau slavă de la oameni şi cu atâta plată rămân. Să nu vă 
rugaţi de ochii oamenilor ca toţi cei care fac aşa, şi tot aşa îşi 
iau şi plata de la oameni. Nu uitaţi de învăţătura Mea, fiilor, 
căci Tatăl ştie şi vede mai înainte să-I cereţi voi Lui ceea ce 
vă lipseşte vouă şi Lui de pe pământ. Voi rugaţi-vă să vină îm- 
părăţia cerurilor pe pământ precum a fost la început cerul şi 
pământul, şi rugaţi-vă Tatălui pentru pâine, şi rugaţi-vă pen- 
tru iertarea greşalelor voastre şi ale fraţilor voştri cei iertaţi de 
voi, şi rugaţi-vă de pază de la Tatăl, fiilor. Postiţi cu faţa seni- 
nă, căci oamenii care postesc pe pământ se arată oamenilor şi 
îşi iau plata prin aceasta. Voi însă să vă arătaţi Tatălui, şi El 
vă va răsplăti. Amin. învăţaţi de la Mine blândeţea şi smere- 
nia inimii, şi aşa să faceţi milă unii cu alţii, fără să vă arătaţi 
în stânga şi în dreapta voastră, iar Tatăl, Care vede în ascuns, 
vă va da vouă împătrit. Rugaţi-vă dincolo de lume, şi să fie 
uşă între lume şi voi, iar Tatăl, Care este în ascuns, vă va da 
vouă. Privegheaţi şi postiţi cu faţa senină, ca să nu vă arătaţi 
oamenilor că postiţi, ci Tatălui, Care este în ascuns, iar El vă 
va răsplăti vouă, şi veţi fi fiii Celui Preaînalt pe pământ. Pos- 
tul vostru să vă fie de tot ce este rău şi urât sufletului Tatălui, 
şi acoperiţi-vă cu iubirea de El, şi veţi fi asemenea Lui când 
lucraţi aşa. 

Iubiţi-vă unii pe alţii aşa cum v-am iubit Eu, şi altfel să 
nu iubiţi, că pe pământ omul îl iubeşte pe om în numele Meu 
şi face fapte frăţeşti în numele Meu şi uită omul să Mă iu- 
bească pe pământ ca şi în cer. Voi însă să nu daţi iubirea dintre 
voi pe cea care trebuie să fie între Mine şi voi, căci dacă iubiţi 
pe cei ce vă iubesc, ce răsplată veţi lua? Iubiţi pe Dumnezeu, 
fiilor, şi toată iubirea voastră va fi iubirea Lui, care face bine 
în jurul vostru fără de trufie, căci cine nu iubeşte din Mine, 
iubeşte din el, şi rămâne pe pământ iubirea lui. Iubiţi în Mine, 
că în voi nu e ca în Mine. Staţi în Mine, că în voi nu staţi ca 
în Mine, şi după ce veţi face aşa, îmi veţi spune dacă sunt 
drepte cele ce Eu vă spun. Iubirea de fraţi să nu treacă înain- 
tea iubirii de Dumnezeu, căci cea dintâi este atacată de la 
duhul cel potrivnic, care este omenesc şi nu este dumneze- 
iesc. Iubiţi pe Dumnezeu, şi El vă va îmbrăca întru El şi veţi 
fi fiii Celui Preaînalt pe pământ, şi cerul pe pământ veţi fi, că 
vreau să pun pe pământ raiul la vedere, fiilor, şi apoi să-l 
ascund pentru puţine clipe, şi vă voi acoperi pe voi aşa cum 
l-am acoperit pe Abimelec de nu l-a văzut nimeni sub sico- 
morul care-1 adumbrea pe el până ce l-am ridicat spre măr- 
turie a învierii şi a vieţii cea întru Dumnezeu. Vă voi acoperi 
pe voi pentru puţine clipe aşa cum M-a acoperit şi pe Mine 
norul din ochii ucenicilor Mei în vremea când M-am aşezat în 
ascuns lângă Tatăl, şi voi face aceasta ca să vă asemăn cu 
Mine şi cu Tatăl, Care este în ascuns, şi apoi vom da vălul la 
o parte şi Mă voi arăta cu toţi sfinţii cei de la început şi până 
la voi, şi cu toţi cei păcătoşi, în dreapta şi în stânga, şi voi 
avea în dreapta pe sfinţi, şi în stânga pe păcătoşi. Iar acum, 
prin cuvântul Meu de peste voi. Mă rog în voi pentru cei pă- 
cătoşi, ca să fie iertaţi prin mijlocirea voastră şi să-i liberez pe 
ei, începând de la Adam şi până acum. Amin, amin, amin. 

Voi ierta pe păcătoşi dându-le după faptele lor mai în- 
tâi, şi atunci vă voi ascunde pe voi, dar Duhul Meu, Care Se 
roagă în voi, mai întâi va cere la Tatăl iertarea celor păcătoşi 
de la Adam şi până acum, căci Adam plânge, fiilor. Plânge 
omul cel zidit de mâna Mea, plânge pe toţi cei care au păcă- 


tuit fără de iertare pe pământ. Plânge în locuinţa morţilor 
omul cel dintâi, care a trăit pe pământ aproape o mie de ani, 
şi de atunci el plânge pentru toţi cei care păcătuiesc ca şi el, 
ca să fie iertaţi de păcatele lor. Amin, amin, amin. 

F lâng, Doamne, din ziua când m-am coborât 
plângând în locuinţa morţilor şi m-am făcut 
pământ, şi plâng şi mai cu durere din ziua când Tu mi-ai sem- 
nat iertarea prin plânsul şi prin sângele Tău de pe cruce curs 
pe pământ, căci a curs din coasta Ta apă şi sânge, ca şi din 
ochii Tăi de pe cruce, Doamne. Locul de pe trupul Tău îm- 
puns mai întâi, e locul cel de pe trupul meu din care Tu ai luat 
răul din mine şi l-ai pus înaintea mea trup de om. M-ai pus fa- 
ţă în faţă cu trupul meu, şi apoi eu am păcătuit în trupul meu, 
şi de atunci eu Te-am răstignit pe Tine în trupul meu şi nu 
Te-am mai lăsat viu în mine şi n-am mai fost locaş al Tău. 
Dar acum plâng înaintea Ta pentru tot omul cel din mine ieşit, 
ca să-l ierţi, şi ca să ajungă iertarea Ta la mine şi ca să dăm 
mâna păcătoşilor să se scoale din morminte şi din moarte, 
Doamne. Primeşte-mi ruga aceasta, primeşte-mi plânsul meu 
amar, că am martori între mine şi Tine pe cei prea mici ai Tăi, 
care trăiesc în Tine şi prin Tine pe pământul venirii Tale. 

Nu Tu m-ai izgonit din rai, ci păcatul trupului meu care 
a poftit împotriva Duhului Tău din mine când eu am murit în 
cer, şi pe pământ apoi. în cer m-am semeţit, iar pe pământ am 
murit, după cuvântul Tău cel rostit în rai când mi-ai spus că 
în ziua când voi lua din roadele pomului oprit de Tine pentru 
mine, voi muri negreşit. Şi când iarăşi a venit ziua în care Tu 
m-ai făcut, eu am murit în cer, că nu Te-am ascultat, şi am 
mâncat din pom, şi apoi m-am temut de Dumnezeu fiindcă 
murisem, şi aceasta îmi era pedeapsa, căci frica merge alături 
cu pedeapsa, Doamne, iar eu, în loc să-mi cer iertare atunci 
pentru fapta mea, m-am ascuns după mine, după trupul meu 
cu ea, după femeia mea, iar Tu m-ai văzut ascuns şi m-ai 
coborât pe pământ, aşa cum mi-ai spus la facerea mea când 
m-ai învăţat să Te şi ascult. Dar eu nu Te-am ascultat, că nu 
Te vedeam decât în făpturi şi Te auzeam cu glas, şi am murit 
prin semeţie, Doamne, şi apoi am fost supus de îngeri până ce 
Tu mi-ai făcut în cer judecata, şi apoi m-ai aşezat pe pământ, 
iar la intrarea raiului ai aşezat pe îngerul Tău cu sabie de foc. 

îmi amintesc acum de trufia mea din rai şi căreia i-a 
slujit ceata cea dintâi a îngerilor, în faţă cu Lucifer, căpetenia 
ei, şi îmi amintesc de arhanghelul Mihail, care m-a supus la 
porunca Ta ca pe un vinovat al căderii cetei lui Lucifer. El 
m-a supus cu putere mare şi a strigat către toate cetele înge- 
reşti spunându-le: «Să stăm bine şi cu frică şi cu luare amin- 
te!». Tu ai fost martorul acestora toate şi Te-a durut amar şi ai 
plâns de căderea mea şi de căderea celor ce au dat să slujeas- 
că semeţiei mele cea împotriva Ta. Acum două mii de ani 
Ţi-ai învăţat ucenicii să nu se bucure că li se apleacă duhurile 
cele căzute din cer, şi le-ai spus cum le-ai văzut căzând atunci 
când ele s-au aplecat mie, şi apoi i-ai învăţat să se bucure că 
Tu i-ai ales pentru Cartea Vieţii lor cu Tine. 

îmi amintesc cu suspin şi cu plâns de plânsul meu din 
ziua când m-am coborât plângând în locuinţa morţilor, şi îţi 
cer îndurerat iertarea păcătoşilor care au murit prin păcatul 
meu, Doamne. Nu Tu m-ai izgonit din rai, ci păcatul trupului 
meu care trebuia să fie sfânt pe veci de veci, că m-ai Scut 
după chipul Tău, Doamne. 

Dar acum, iartă-i pe cei păcătoşi care au fost şi care 
sunt pe pământ păcătuind păcatul meu, şi eu voi avea apoi 
bucuria iertării neamului omenesc şi a ridicării lui, şi voi gus- 
ta pe deplin din taina răscumpărării care a venit din cer pe 

pământ cu trupul ca să aducă salvarea celor ce plâng de şapte 
veacuri după iertarea şi după învierea cea de apoi, după Tine, 
Cel ce eşti începutul învierii celor adormiţi, Doamne al 
sfinţilor. Dar nu-i uita pe păcătoşi, că Tu ai spus că n-ai venit 
să chemi pe cei drepţi, ci pe cei păcătoşi la pocăinţă; că n-ai 
venit pentru cei sănătoşi, ci pentru cei bolnavi şi fără vinde- 
care; că n-ai venit pe pământ pentru cei vii, ci pentru cei 
morţi, ca să-i ridici spre viaţă, Doamne. Amin, amin, amin. 

A m venit cu sfinţii în ziua aceasta de po- 
menire a căderii omului din rai. Am venit 
cu sfinţii cei mari şi cu sfinţii cei mici ca să scriem pe pământ 
iertarea celor păcătoşi, şi apoi ispăşirea lor, şi apoi învierea 
lor, iar cei ce nu se vor pocăi de faptele lor rele vor fi aruncaţi 
în foc. Amin. 

O, poporul Meu de azi, întăreşte în tine duhul pocăinţei 
şi faptele ei pentru tot neamul omenesc de la Adam şi până la 
tine, de la tine şi până la Adam, că are nevoie de pocăinţă şi 
de rugăciune şi de veghere pentru înviere neamul omenesc 
care a fost şi care este pe pământ, poporul Meu. Amin, amin, 
amin. 

O, fiilor care daţi fiinţă cuvântului Meu, ridicaţi cartea 
judecăţii făpturii, cartea învierii făpturii, ridicaţi-o între pă- 
mânt şi cer şi împliniţi cele pentru învierea făpturii, căci 
această Scriptură a învierii este aşteptată cu lacrimi lungi şi 
cu suspin rănit în duhul celor ce aşteaptă învierea cea de la 
Mine, căci Eu sunt învierea şi viaţa, aşa cum am spus acum 
două mii de ani că sunt, şi precum M-am suit, aşa şi cobor, as- 
cuns de ochii oamenilor, dar cuvântând ca la început cuvânt 
peste om, şi cu cuvântul îl voi întocmi pe el. Amin. 

O, copii prea mici care Mă aduceţi pe pământ, voiesc 
să înveţe omul să Mă aducă, nu să Mă aştepte, căci cei morţi 
Mă aşteaptă, iar cei vii Mă aduc de lângă Tatăl lângă ei, că ei 
sunt cei prea mici ai Tatălui, şi Tatăl M-a dat lor, iar ei Mă 
aduc ca să fiu şi ca să cuvintez şi ca să înviez făptura care a 
fost înghiţită de moarte, şi Eu o voi învia, că aceasta este vre- 
mea rânduită de Tatăl pentru învierea morţilor, şi apoi viaţa 
veacului ce va să fie, cerul şi pământul în praznic de veac nou 
pe pământ. Amin, amin, amin. 

9/22 februarie 2004 

Duminica întâi a Postului Mare, a dreptei credinţe 

Trupul pofteşte împotriva Duhului. Sfinţii plâng pe pământ, şi de 
aceea sunt sfinţi. Credinţa nu este a tuturor, ci este darul sfinţilor. 
Cel ce posteşte de mâncare şi nu are pe Duhul Sfânt, acela nu are 
plată pentru post. Numai copilului îi este teamă singur. 

B uhul Meu este Duhul Sfânt Cel purtat de sfinţi, 
iar Eu Mă sălăşluiesc cu El în sfinţi, aşa cum am 
făcut în toată vremea, fiindcă sfinţii au în ei duhul umilinţei, 
iar acest duh nu-şi are oricum faţă în om, iar unde îşi are, este 
minunat, este ca Dumnezeu. Amin, amin, amin. 

Duhul umilinţei din om Mă ajută pe Mine să stau în om 
şi să- Mi fac în el scaun de domnie şi de pe el să împărăţesc în 
mijlocul celor umiliţi care au înţelepciunea cea de sus şi care 
este curată, paşnică, plină de milă şi de fapte bune, nefăţar- 
nică şi neîndoielnică, şi care este ascultătoare, poporul Meu. 

O, Mă aşez cuvânt peste tine ca să te învăţ, Ierusalime, 
şi apoi să te văd că ai luat învăţătura Mea, căci aşa şi nu altfel 
lucrează credinţa. Duhul cu Care Eu sălăşluiesc în mijlocul 
tău trebuie să-ţi dea ţie mare har, căci scris este în Scripturile 
Duhului Sfânt că «Dumnezeu, celor mândri le stă împotrivă, 
iar celor smeriţi le dă har». Amin. 


Duhul Sfânt, Care dă har, numai de sfinţi a fost purtat, 
căci sfinţii au stat pe calea credinţei şi au mers drepţi pe ea şi 
au plâns în Duhul Sfânt, că pe pământ e numai de plâns, po- 
porul Meu. Dar este o durere şi mai mare pe Mine când îl 
văd pe om cum trupul îi pofteşte împotriva duhului şi nu poa- 
te omul să se trezească din adormire şi să creadă încre- 
dinţându-se în cele nădăjduite şi să facă prin aceasta dovada 
celor ce nu se văd, căci Eu, Domnul, Cel ce sunt, şi Cel ce 
eram, şi Cel ce vin, prin credinţă şi prin cuvântul Meu rostit 
am întemeiat veacurile, şi din nimic le-am adus la vedere pe 
cele ce nu se vedeau şi care acum se văd. Amin. 

Trupul pofteşte împotriva duhului şi de aceea nu poate 
omul să treacă din trup în duh. O, nu poate omul scăpa de trup 
ca să treacă în duh, şi apoi cu duhul să poftească împotriva 
trupului şi să facă faptele credinţei aşa cum au făcut şi fac 
sfinţii care trec din trup în duh şi plâng pe pământ. Sfinţii 
plâng pe pământ şi de aceea sunt sfinţi, căci cel ce este încre- 
dinţat în cele nădăjduite, acela mărturiseşte despre ele şi plân- 
ge aşteptându-le şi iubeşte văzând şi nădăjduind şi plânge iu- 
bind şi suferind şi aşteptând prin credinţă. Amin. 

Am spus pe vremea trupului Meu văzut între oameni, 
am spus că nu este a tuturor credinţa. Pe pământ s-a încuibat 
rătăcirea că oamenii care-şi fac locaş de biserică şi merg în 
ea, sunt şi ai credinţei, dar Eu, Domnul, le spun lor că nu este 
aşa. Credinţa nu este a tuturor. Ea este darul sfinţilor care şi-au 
arătat faptele credinţei lor şi care au fugit de bucurii şi de 
plăceri, aşa cum a fugit Moise de desfătarea cea din Egipt şi 
de amăgirea cea de la trecătoarea dulceaţă păcătoasă şi a ales 
pătimirea împreună cu poporul Domnului, uitându-se ţintă la 
răsplătirea cea de după ea. 

O, poporul Meu, dacă Moise nu avea darul credinţei, 
nu putea să rămână statornic ca omul care vede pe Cel ce stă 
nevăzut, nu putea să despice marea în două, nu putea să se 
arate ca un dumnezeu peste poporul său. Iată, credinţa nu este 
a tuturor. Israel n-ar fi putut pleca din Egipt, fiindcă el n-a 
avut credinţă, dar a ieşit prin credinţa lui Moise, şi iată, cre- 
dinţa nu este a tuturor, ci numai a acelora care fac faptele cre- 
dinţei, iar cei ce nu fac faptele ei, aceia sunt cei ce nu au cre- 
dinţă în cele ce sunt şi nu se văd, căci Duhul Sfânt numai de 
sfinţi a fost purtat, fiindcă El stă în duhul umilit al sfinţilor, şi 
altfel El nu stă în om, şi nu poate omul lucra pe Duhul Sfânt 
dacă nu are duh umilit şi sfânt. 

Poporul Meu, cei ce gândesc la fel, nu pot aceştia decât 
în Duhul Sfânt să poată aşa. Poporul Meu, cei ce stau împreu- 
nă sunt cei ce pot aceasta prin Duhul Sfânt, Care este Unul şi 
Care îi învaţă la fel pe cei ce stau împreună în obşte, căci în 
obşte lucrată în numele Duhului Sfânt nu trebuie stat mai 
mult trupeşte, mai mult cu trupul, ci mai mult duhovniceşte, 
mai mult cu duhul între fraţi, căci altfel ei se folosesc unii de 
alţii pentru cele trupeşti şi pământeşti şi nicidecum pentru 
cele duhovniceşti. în obşte de sfinţi, aceştia trebuie să vor- 
bească în Duhul Sfânt şi tot aşa să-L laude pe Domnul ziua şi 
noaptea, cu nădejdea în Cel ce stă nevăzut. 

O, poporul Meu, taina sfinţilor este Duhul Sfânt al cre- 
dinţei care crede cele nădăjduite şi prin credinţă le dovedesc 
a fi, căci cine ar nădăjdui în cele ce nu se văd dacă nu ar avea 
credinţă în ele? Eu când i-am spus lui Natanael: «Iată cu ade- 
vărat israelit fără de vicleşug», el Mi-a zis: «De unde mă cu- 
noşti?», iar Eu i-am răspuns că mai înainte de a-1 chema Filip 
să vină să Mă vadă, l-am văzut când era sub smochin, şi 
atunci el a crezut şi a mărturisit că Eu sunt Fiul lui Dumne- 
zeu, şi a fost el iubit de Duhul Sfânt. 

Dar cei care aud azi cuvântul Meu care prin îngeri des- 
chide cerul şi se suie şi se coboară îngerii cu el prin credinţa 
celor tocmiţi de Duhul Sfânt al sfinţilor, cum să-i pot Eu auzi 
pe aceştia care nu cred, care nu au darul credinţei din pricina 
trupului lor care pofteşte împotriva Duhului Sfânt, dar care-şi 
pun nume de creştini ortodocşi? Ce să le fac Eu acestora care 
nu cred prin faptele credinţei sfinte? Aceştia sunt ca şi morţii, 
dar nu ca morţii din morminte, că aceia Mă cunosc şi strigă la 
Mine să-i ridic şi să mărturisească ei această lucrare de cu- 
vânt, care umple cerul de sfinţi şi locuinţa morţilor de glasul 
Meu care vesteşte viaţa veacului ce va să fie după învierea 
cea mare. Şi iată ce le spun Eu lor: Duhul Sfânt numai de 
sfinţi este purtat, căci sfinţii au duhul umilinţei în care Se 
odihneşte şi lucrează Duhul Sfânt, Care vede şi aude şi măr- 
turiseşte. Dar voi, cei ce v-aţi aşezat pe pământ în numele 
Meu ca slujitori ai dreptei credinţe, cum aţi pus voi acest 
nume credinţei voastre? Ce lucrare faceţi voi? Voi, care auziţi 
acest cuvânt rostit de gura Mea peste pământ în zilele acestea 
de glorie cerească pe pământ; voi, care ziceţi stând de frică la 
pândă şi zicând: „ Oare n-a crezut în El cineva dintre căpete- 
nii? voi, care osândiţi pe Dumnezeul Cel viu zicând: „Nu 
este El“; voi, care ştiţi acest cuvânt pe care Eu prin cei neluaţi 
în seamă îl împrăştii peste pământ ca pe o sămânţă de viaţă şi 
de râu de viaţă; voi, cei care veşnic aţi stat şi staţi pe scaunul 
celor sfinţi şi staţi pe el împotriva Duhului Sfânt, credeţi voi 
că îl puteţi tăgădui pe Cel Viu prin nepăsarea voastră de viaţă 
şi de cuvântul vieţii? Trupul vostru pofteşte împotriva Duhu- 
lui, iar Duhul Meu Cel Sfânt pofteşte împotriva trupurilor 
voastre cu care acoperiţi ochii şi urechile celor fără de cale ca 
să nu-i pierdeţi voi de pe calea rătăcirii voastre de Dumnezeu, 
iar Eu Mă voi ridica împotriva voastră şi voi face dreptate 
sfinţilor Mei, şi atunci veţi vedea că Eu sunt acest cuvânt care 
v-a chemat şi pe voi de la moarte la viaţă. Voi însă îl nesoco- 
tiţi, căci iubirea de argint v-a orbit, iar slava de la oameni, de 
asemeni, dar Eu nu vă voi uita pe voi, căci în zilele acestea 
voi judeca necredinţa voastră, după ce atâta vreme v-am rugat 
să nu-Mi staţi împotrivă. 

Vă voi da pe mulţi deoparte prin această proorocie, 
căci cu cuvântul grăiesc, şi apoi împlinesc, şi prin cei neluaţi 
în seamă de voi Eu îmi lucrez peste pământ lumina, cuvântul 
Meu care are viaţă în el, iar viaţa este lumina oamenilor, iar 
dreptul, din credinţă va fi viu; şi de se va îndoi cineva. Eu nu 
voi binevoi în el, căci mai e prea puţin timp, şi Eu nu voi 
întârzia să vin să fac dreptate sfinţilor. Amin. Mai e puţin, 
prea puţin timp, şi Eu Mă voi judeca cu voi şi vă voi spune că 
n-aţi fost drepţii Mei aşa cum staţi. Vă numiţi unii pe alţii 
„sfinţiţi “ şi „preasfinţiţi“, „ înalţi “ şi „preaînalţi “, şi puneţi 
pe oameni să vă sărute mâinile ca să ia har de la voi, căci voi 
vă lăudaţi că aveţi har. Eu însă vă spun că este scris în Scrip- 
turi că «Domnul, celor mândri le stă împotrivă, iar celor sme- 
riţi le dă har». Voi nu sunteţi cei smeriţi, ci sunteţi plini de 
duhul slavei care vine de la om şi sunteţi iubitori de arginţi, şi 
Eu vă voi judeca pe voi. Se atinge lumea de voi şi de hainele 
voastre ca să ia sfinţenie, că aşa ştiu oamenii, bieţii de ei, dar 
Eu le spun oamenilor că nu sunteţi sfinţi, şi nici sfinţiţi nu aţi 
dat să fiţi şi să staţi, căci sunteţi mândri, iar harul nu stă pe 
locuri semeţe, ci pe locuri smerite, şi nu aveţi voi cum să iu- 
biţi duhul proorociei şi pe proorocii care-1 poartă. 

Voi spuneţi că nu mai este duhul proorociei, iar Scrip- 
tura vă judecă spunând prin apostoli: «Râvniţi să proorociţi, 
şi Duhul să nu-L stingeţi, şi numai aşa va fi Domnul cu voi». 
Voi însă v-aţi aşezat ca fricoşii la pândă, ca nu cumva să crea- 


dă în Duhul Meu, Care Se varsă cuvânt peste pământ, cineva 
dintre căpetenii, cineva dintre cei ce se numesc slujitori de bi- 
serici, dar Eu vă spun că sunteţi orbiţi de dorul slavei deşarte 
şi că v-aţi luat plata, precum este scris în Scripturi. Amin. 

O, de atâtea ori v-am strigat prin acest cuvânt, dar iată, 
credinţa nu este a tuturor, ci este a acelora cu duhul umilit, şi 
aceasta este jertfa cea plăcută Mie, nu tămâierile voastre, nu 
îndelungile voastre rugi pe care le faceţi de ochii oamenilor, 
căci toate acestea de la voi sunt durere pentru Mine şi pentru 
sfinţi din pricina duhului semeţiei şi al necredinţei din voi, 
căci faptele credinţei îşi arată rodul lor când ele lucrează între 
oameni. Voi însă vă arătaţi înaintea cerului cu turme bolnave 
ca şi voi, cu ucenici de ai voştri, care n-au în ei pe Duhul 
Sfânt, fiindcă nici voi nu-L aveţi, de vreme ce nu aveţi lucrare 
ca a ucenicilor Mei cu care lucram minuni pentru judecata 
necredinţei de pe pământ. 

Vă adunaţi în biserici în ziua aceasta care e numită du- 
minica ortodoxiei şi adunaţi bani pentru biserici. O, şi uce- 
nicii Mei lucrau peste biserici, dar adunau pentru cei sfinţi şi 
săraci de cele de pe pământ, nu pentru ei, şi iată turme de oa- 
meni care nu ştiu ce fac, şi pe aceştia voi îi stăpâniţi, iar Eu 
cu duhul proorociei vă descopăr pe voi, cei înveliţi cu haină 
de om sfânt, de slujitor al celor Sfinte ale Mele şi care se dau 
sfinţilor Mei, şi vă întreb: voi cui le daţi dacă ziceţi că le fa- 
ceţi şi că le aveţi? Cui le daţi când ziceţi: „Să luăm aminte că 
Sfintele se dau sfinţilor “? O, voi nici nu mai ziceţi aşa, şi zi- 
ceţi altfel, şi ziceţi: „Să luăm aminte, Sfintele sfinţilor “, iar 
pe popor îl învăţaţi să zică: „ Unul sfânt, Unul Domn Iisus 
Hristos “ în loc să-l învăţaţi să fie sfânt şi să se umilească zi- 
când: „ Unul este Sfânt: Domnul Iisus Hristos! “. 

Oare, mai înţelege omul de rând vorbirea cea din bise- 
rică, şi care trebuie să aibă tălmăcitor dacă nu este înţeleasă? 
O, cum să nu staţi voi împotriva bisericii Mele de nou Ieru- 
salim aşa cum ar fi trebuit să fie biserica Mea de peste tot? 
Cum să nu-Mi staţi Mie împotrivă dacă Eu, aici, prin cuvân- 
tul Meu proorocesc, rostesc împotriva voastră că sunteţi hris- 
toşii mincinoşi care nu-i lasă pe oameni să vină la Mine şi le 
închideţi lor uşa spre împărăţia Mea care este împărăţia sfin- 
ţilor? Cum, când voi îi ţineţi pe oameni în împărăţia păcăto- 
şilor care nu văd calea, ca să vă slujească vouă şi nu Mie, 
Dumnezeului Cel Atotputernic şi Adevărat? Adevăratul păs- 
tor îşi pune viaţa pentru oi, iar voi le luaţi viaţa, dar Eu vin să 
le-o dau, că sunt adevăratul lor Păstor, şi am voit să fiu şi al 
vostru, dar duhul îngâmfării nu vă lasă să puteţi cu cele sfinte 
şi cu roadele lor în voi. De aceea Eu Mă voi judeca de acum 
cu voi. Amin, amin, amin. 

Iar voi, copii ai bisericii Mele de nou Ierusalim, fiţi 
fii-copii, că Eu am zis că numai copilului îi este teamă singur, 
fără învăţător mereu, fără ocrotitor mereu, fără păzitor de cel 
rău mereu. Voi în ziua aceasta de pomenire a credinţei sfinte 
învăţaţi de la Mine că omul care nu iubeşte pe Duhul Sfânt, 
acela să postească de hrana cea pentru trup până ce va iubi cu 
putere pe cele nădăjduite prin credinţă şi, stăruind aşa şi 
crezând aşa, să le dovedească a fi, şi nu numai atât, ci a le şi 
mărturisi. Amin. 

Eu vă învăţ pe voi că cel ce posteşte de mâncăruri şi nu 
are pe Duhul Sfânt lucrător şi mărturisitor din el, acela nu are 
nici o plată, precum diavolul, care nu mănâncă mâncare, nu 
are plată din Duhul Sfânt. Eu vă învăţ pe voi că Duhul Sfânt 
este al sfinţilor, iar sfinţii au duhul umilinţei, duhul înţelep- 
ciunii de sus, care este curată, paşnică, îngăduitoare, milui- 
toare, roditoare de roade bune, neîndoielnică şi neprefăcută, 

şi este ascultătoare, fiilor, iar blândeţea înţelepciunii îşi arată 
faptele ei şi purtarea ei, precum neorânduiala şi tot lucrul ei 
îşi arată faptele ei. Amin. 

Statul vostru împreună să nu fie mai mult trupeşte, ci 
să fie mai mult duhovniceşte, ca să scăpaţi de plângeri unii 
împotriva altora, căci aceasta este judecată, şi iată, judecăto- 
rul stă înaintea uşilor şi vine şi vă osândeşte la Mine dacă nu 
iubiţi suferinţa, dacă nu iubiţi întristarea cea după Dumnezeu, 
dacă nu iubiţi îndelunga răbdare, ca proorocii care au lucrat 
şi care lucrează în numele Meu. 

îndeletniciţi-vă din inimă cu înfrânarea limbii, că foc 
este limba, şi aruncă în foc drumul vieţii. Cu ea faceţi-I parte 
numai Domnului, fiilor, şi să arătaţi aceasta. Amin. 

Mă doare să vă văd că vorbiţi singuri. Vorbirea voastră 
să fie de la Duhul Sfânt, ca să fiţi copii, că numai copilului îi 
este teamă singur. Duhul Care sălăşluieşte între voi vă dă 
mare har, dar învăţaţi bine Scriptura care spune că «Dumne- 
zeu, celor mândri le stă împotrivă, iar celor smeriţi le dă 
har». Eu dacă vă văd semeţi vă stau împotrivă, şi fac aceasta 
de lângă voi. Eu dacă vă văd smeriţi şi cu duh umilit vă dau 
har, şi fac aceasta de lângă voi. Amin, amin, amin. 

O, fii ai Ierusalimului, căutaţi să nu faceţi lucru mult pe 
pământ, ci căutaţi să vă faceţi pe voi, dar nu răstălmăciţi 
aceasta ce vă spun. Nu vă puneţi pe voi în ceea ce faceţi, ci 
puneţi-vă în Mine pe voi, şi pe Mine în voi, căci lucrul cu 
mâna vă înşeală şi vă ţine pentru el, şi nu mai doriţi după 
Mine apoi, ci doriţi să lucraţi pentru voi, nu pentru Mine, şi 
atunci voi nu mai aveţi vreme de Duh Sfânt între voi, iar Eu 
v-am luat de pe pământ ca să fiţi pentru Mine, nu pentru voi, 
fiilor. Cercetaţi-vă dacă sunteţi pentru Mine, dacă staţi întru 
Mine, dacă împliniţi peste voi şi în voi cuvântul Meu. Vedeţi 
dacă este în voi cuvântul Meu, sau dacă este în voi cuvântul 
vostru spre lucrare, că iată, pe pământ se laudă oameni şi ce- 
tăţi de oameni că lucrează în numele Meu, dar nu este aşa, 
fiilor. 

O, v-aş lua şi aş pleca cu voi în mijlocul lupilor, în mij- 
locul celor ce zic că-L fac şi 11 mănâncă pe Dumnezeu. V-aş 
lua să Mă duc cu voi şi să vă arăt că îl lucraţi pe Duhul Sfânt, 
căci cei ce îl lucrează în numele Meu nu sunt tot una cu cei 
ce lucrează pe Dumnezeu, pe Duhul Sfânt, fiilor. 

O, Eu sunt ochi şi urechi ca să nu vă pierd, căci diavo- 
lul, potrivnicul Meu şi al vostru, ar vrea să vă înghită şi pe 
voi, ca să nu mai am Eu copii, dar ca să vă am, trebuie să vă 
învăţ mereu cum puteţi să vă am, nu cum pot să vă am, că Eu 
pot să vă am, dar Eu trebuie să vă fac să credeţi că trebuie să 
puteţi voi să vă am. Eu v-am învăţat şi v-am rugat mereu să 
nu lucraţi fără călăuză, fără Duhul Meu dintre voi, fie lucru 
cu mâna, şi mai ales lucrul cel de Duh Sfânt în voi şi peste 
voi, şi peste pământ apoi. V-am învăţat să nu vă fiţi călăuză, 
ci să vă fiu Eu călăuză, şi voi trebuie să nu uitaţi că nu sunteţi 
ai voştri dacă vreţi să nu fiţi ai voştri, ci ai Mei, fiilor. Dacă 
voi nu vreţi să fiţi ai Mei, sunteţi ai voştri, iar dacă vreţi să fiţi 
ai Mei, atunci veţi dovedi prin tot ceea ce sunteţi şi lucraţi. 
Amin. 

V-am învăţat să ajutaţi mai mult decât orice aţi lucra 
voi pe pământ duhul şi puterea celor ce Mă dau vouă cuvânt, 
că e grea de tot venirea Mea la ei, şi e greu de tot pentru ei, 
că ei trebuie să fie plini de lucrare de Duh Sfânt din voi, fiilor. 

Duhul pocăinţei şi duhul proorociei, aceste două du- 
huri v-am spus să le lucraţi, că acestea fac dragostea de Dum- 
nezeu şi lucrarea ei peste pământ. V-am învăţat să nu lucraţi 
nimic din duhul vostru, fiindcă voi nu trebuie să trăiţi în 


numele Domnului şi numai atât, ci trebuie să trăiţi ca Dum- 
nezeu pe pământ şi să fiţi casa Duhului Sfânt. 

Eu când Mă dau vouă Mă împart, şi întreg Mă dau 
vouă tuturor celor ce Mă luaţi. Dar voi Mă daţi unii altora 
apoi, fiilor? Dacă Eu Mă dau întreg împărţindu-Mă şi nedes- 
părţindu-Mă, voi trebuie să Mă arătaţi întreg în voi, dar luaţi 
aminte la citit, la îndemnat, la învăţătură şi nu nepăsători fiind 
de harul Meu dintre voi prin duhul proorociei, ca să fiţi tu- 
turor vădiţi apoi, căci cei ce stăruiesc în învăţătură, vă spun 
Eu, Domnul, aşa cum Pavel apostolul îşi învăţa ucenicii: şi pe 
ei se vor mântui, şi pe cei care-i ascultă pe ei. Amin. 

O, Ierusalime, o, poporul Meu, îţi spun cu durere, să ai 
grijă să nu-ţi întreacă lucrul tău cu mâna pe cel cu duhul tău, 
poporul Meu. Dar dacă nu are cine mărturisi lucrul tău înain- 
tea Mea, el va rămâne pe pământ, că Eu te-am învăţat ordinea 
dintre Mine şi tine, dintre tine şi Mine în mijlocul tău, iar 
călăuza ta este fără de lucrul tău înaintea Mea, şi te-ai învăţat 
şi tu cu lucrul tău cel în numele Meu şi te-ai dezvăţat de trăi- 
re, poporul Meu, şi iar îţi spun: tu nu trebuie să trăieşti în nu- 
mele Meu şi numai atât, ci trebuie să trăieşti ca Dumnezeu pe 
pământ şi să lucrezi ca El şi să-L lucrezi pe El, şi să fii casă a 
Lui şi cină a Duhului Sfânt, poporul Meu. 

Voiesc să-ţi amintesc, Ierusalime, cel din urmă semn de 
dinaintea învierii morţilor, şi apoi a arătării Mele cu mii şi mii 
de îngeri şi de sfinţi în văzduh. Acest semn va fi răcirea dra- 
gostei, poporul Meu. împotriva acesteia tu trebuie mult să ve- 
ghezi, că e luptă pe viaţă şi pe moarte, iar tu trebuie să lupţi 
pentru viaţă mai mult decât luptă duhul rău pentru moarte 
când el îşi vede de aproape biruinţa şi moartea şi, neştiind 
pentru ce luptă, el va vedea atunci că moartea este rodul lui. 

Eu, poporul Meu, te privesc mereu, şi îţi spun iarăşi şi 
iarăşi aceasta ca să nu uiţi că te privesc, şi îţi spun iarăşi 
aceasta ca să ştii să te faci plăcut şi din zi în zi mai plin de 
Dumnezeu, mai viu de viaţa Mea în tine, mai ca Dumnezeu 
pe pământ, poporul Meu, că pe pământ e diavolul în slujbă 
mare cu toţi slujitorii lui şi cu toţi cei ce zic că slujesc pe 
Dumnezeu sub haină de sfinţi, iar tu dacă vrei să fii ca Dum- 
nezeu, trebuie să văd Eu aceasta, şi apoi Eu să fiu Cel Care te 
voi arăta că eşti şi că ai pe Dumnezeu de tată. Amin. 

O, fii ai Ierusalimului, dacă voi gândiţi la fel pentru 
Mine şi pentru voi, aceasta va fi biruinţa Mea împotriva dia- 
volului, care fuge de voi dacă voi nu-1 veţi îngădui. Duhul 
Sfânt este Dumnezeu, nu este om, iar omul Duhului Sfânt 
este sălaş al Meu. îndeletniciţi-vă cu căutarea după Mine, că 
greu a fost de Mine între cei ce erau ai Mei şi învăţaţi cu 
Mine, că aceia nu M-au preţuit, iar alţii s-au învăţat cu Mine 
şi n-au mai stat cu Mine şi ca Mine. învăţaţi să Mă căutaţi şi 
să nu fiţi voi în tot ceea ce faceţi, că Eu trag din greu, şi tot 
mai greu trag să vă am ai Mei pe pământ după rânduiala care 
este întru Dumnezeu peste voi. Fiţi fiii credinţei care nădăj- 
duieşte ascultând ca în cer, fiilor. Fiţi Ierusalim nou, căci cele 
vechi au trecut odată cu lucrarea Mea cu voi. Amin, amin, 
amin. 

O, copii care staţi de Mine aşezaţi călăuză din partea 
Mea peste Ierusalim, peste fiii cuvântului Meu de azi! O, nu 
fiţi tristuţi. Lucraţi! Eu sunt în voi, că aveţi duhul umilit, şi 
voiesc să-i am pe toţi ca şi pe voi, dar primiţi de la Mine şi 
citiţi şi îndemnaţi şi învăţaţi, şi vă veţi mântui voi şi cei care 
vă ascultă pe voi, căci duhul umilit din ei Mă va vedea pe 
Mine în voi şi se vor apleca să Mă asculte şi să se bucure as- 
cultând, căci altă bucurie este în afară de Dumnezeu, şi toată 
cunoştinţa omului îl îngâmfă pe om aşa cum i-a îngâmfat pe 

cei ce s-au făcut învăţători şi nu împlinitori ai cuvântului 
Meu. 

Eu însă spun din nou poporului Meu: treceţi din trup în 
duh şi staţi duhovniceşte în obşte, ca să nu biruiască lucrul cu 
mâna pe cel cu duhul, şi fiţi râvnitori de Duh Sfânt, căci 
aceasta vă va ridica şi veţi fi cereşti şi nu pământeşti, fiilor. 
Amin, amin, amin. 

16/29 februarie 2004 

Duminica a treia a Postului Mare, a sfintei cruci 

Calea celor de sub cruce este calea biruitorilor. Sunt creştini pă- 
mânteşti şi sunt creştini duhovniceşti. Nădejdea păcătoşilor îi ţine 
mereu în păcatele lor Iubirea de sub cruce poartă umilinţa care nu 
loveşte păcatul altuia. 

u crucea Mea cea grea, cu crucea venirii Mele 
Mă aşez pe umerii voştri plăpânzi şi strânşi de 
înfiorare şi de greu pe calea venirii Mele la om, copii de sub 
cruce. E tare frumoasă calea crucii, calea de sub cruce, şi fe- 
riciţi sunt şi vor fi cei ce nu fug de ea, iar cei ce fug sunt cei 
ce nu se recunosc în Mine, Cel frânt şi biruitor sub cruce, şi 
nici Eu în ei nu Mă recunosc. Amin. 

Eu am spus răspicat: «Oricine voieşte să vină după 
Mine, să se lepede de sine, să-şi ia crucea şi să-Mi urmeze 
Mie», Mie şi nu loruşi, copii de sub cruce, striviţi şi biruitori 
sub ea şi prin ea, că nu e om biruitor între pământ şi cer decât 
prin cruce. Amin. 

Eram împreună cu ucenicii când am chemat mulţimea 
şi am zis: «Oricine voieşte să vină după Mine, să se lepede de 
sine, să-şi ia crucea şi să-Mi urmeze Mie, căci cine va voi 
să-şi scape sufletul, îl va pierde, iar cine va pierde sufletul 
său pentru Mine şi pentru Evanghelie, acela îl va avea, îl va 
scăpa de la pierzare, căci ce-i foloseşte omului să capete lu- 
mea toată dacă sufletul şi-l pierde, şi ce ar putea el da în 
schimb pentru sufletul său?». 

O, copii striviţi şi biruitori sub crucea grea a venirii 
Mele după om! Să ştiţi şi să spuneţi tuturor prin acest cuvânt 
rostit că pe pământ sunt două feluri de creştini: creştini pă- 
mânteşti, trupeşti, şi creştini cereşti, duhovniceşti, sub cruce. 
Voi, fiilor mici şi cu mers apăsător de greu pe calea voastră 
cu Mine, voi niciodată să nu plângeţi pentru voi sau pentru 
om. Voi să plângeţi pentru Mine şi cu Mine, iar fiii lumii să 
se plângă pe ei. Cine plânge pentru el, se răzvrăteşte şi se ne- 
mulţumeşte, iar cel ce Mă iubeşte şi Mă urmează prin lepăda- 
re de sine, nu trebuie, nu e frumos să se despartă de Dumne- 
zeu în faţa îngerilor sau în faţa oamenilor, căci Eu nu sunt 
păpuşă, cum dau mulţi să se poarte cu Mine, ci sunt Cel plin 
de lacrimi pentru tot omul care se joacă cu Dumnezeu înain- 
tea îngerilor şi înaintea oamenilor scuturându-se de cruce, de 
credinţă, de statură şi de statornicie prin orice greu, iar Eu, 
Domnul, Eu şi sfinţii Mei, nu am făcut şi nu facem aşa, ci în- 
delung răbdăm pe pământ şi în cer pentru viaţa şi salvarea 
omului căzut din viaţă. Amin. 

Crucea este venirea Mea prin slava de pe cruce, aşa 
cum am lucrat şi acum două mii de ani. Crucea este se mn ul 
venirii Mele la om, iar omul fără cruce nu are în trupul lui ve- 
nirea Mea. Crucea este biruinţa morţii, şi fericiţi îi numesc Eu 
pe cei ce se bagă sub ea şi nu mai ies de sub ea apoi, căci 
omul fără cruce este lumesc, este ca şi copilul care iubeşte ju- 
căriile şi viaţa voii libere şi nu o viaţă cu lacrimi şi cu strâns 
de inimă ca să-l ţină acestea viu şi adevărat pe pământ şi în 
cer. Crucea este viaţa cea fără de păcat, fără de plăceri, fără 


voie de sine, căci împărăţia lui Dumnezeu în om, nu este ca 
cea de pe pământ în om, ci este ca cea de pe cruce, căci Eu 
prin cruce am fost împărat cu împărăţie care nu cade. Amin. 

Sub cruce nu se trăieşte viaţă vremelnică, ci viaţă veş- 
nică. Faptele vieţii vremelnice nu sunt fără de plăceri, fără de 
păcat, nu sunt pline de fiorul fricii de Dumnezeu, ci sunt ome- 
neşti şi fără de Duhul Sfânt ocârmuitor al celor credincioşi şi 
sfinţi. Iar faptele vieţii veşnice sunt cele ce-1 fac pe om ca 
Mine şi îl ţin ceresc pe pământ şi dezlipit de pământ pe om, 
că mulţi sfinţi păzeau să aibă numai hăinuţa de pe ei, ca să 
fugă de orice plăcere, pentru că iubeau viaţa şi ţineau la ea să 
n-o piardă, să n-o dea pe nimic de pe pământ. 

O, prea mulţi zic că au lepădarea de sine, dar cine este 
cel ce ştie ce înseamnă aceasta? O, fiilor care Mă aduceţi pe 
pământ, Eu vă ajut prin orice suferinţă ce purtaţi să fiţi ca 
Mine, ca să se uite la voi poporul cuvântului Meu şi să nu Mă 
răstoarne pe Mine pentru ei, căci Eu sunt Cel umilit şi Cel ce 
Mă umilesc înaintea puterii omului şi chiar pentru puterea lui, 
fie ea şi putere împotriva Mea, căci cel ce nu poate altfel, 
acela poate prin puterea lui, şi când Eu Mă dau lui trup şi 
cuvânt, el prinde putere împotriva Mea, şi Eu Mă umilesc, 
căci capul aplecat nu este tăiat de sabia care loveşte în el ca 
să-l taie. 

O, poporul Meu, pe cruce nu se zbate nimeni, că ea 
este puterea care-i dă omului pacea, nădejdea, viaţa. Pe orice 
alt semn de umilinţă se zbate omul, se zbate pentru el însuşi, 
căci aşa este omul învăţat de firea lui cea omenească. Dar pe 
cruce nimeni nu mai cere nimic, ci aşteaptă viaţa, învierea, 
fiindcă pe ea îl are omul pe Domnul cu el atunci când Dom- 
nul şi nu şinele lui este iubirea lui, iar cuvântul Meu nu tre- 
buie răstălmăcit, ci trebuie primit şi iubit. O, poporul Meu, o, 
fiilor, crucea este îmbrăţişarea cu viaţa, dar învăţaţi această 
învăţătură. 

învăţaţi Ierusalimul ce sunt Eu, Domnul, copii puşi de 
Mine lumină peste el ca să vadă el calea. Deschideţi-vă guriţa 
în mijlocul lui, şi Eu Mă voi turna în voi şi vom pluti cu cerul 
peste pământ, peste Ierusalim, fiilor învăţători, căci cerul pe 
pământ e viaţa cea de veci care se împarte prin omul credin- 
cios şi mlădios în mâna Mea, fiindcă numai cel mlădios este 
credinciosul cel plăcut lui Dumnezeu. Uitaţi-vă cu ochiul 
Meu prin ochii voştri la cei ce gândesc prin mintea lor alături 
de taina acestei veniri a Mea lângă voi. Ce obosiţi de ei înşişi, 
de şinele lor sunt aceştia! Am spus că dacă aceştia ar iubi şi 
cerul măcar cât iubesc pământul, Eu aş putea apoi să fac din 
ei locaş al Meu din care să ştiu şi să cred şi să Mă mlădiez 
după cum Duhul dumnezeiesc caută în om şi din om. 

Cel ce uită pe Dumnezeu pentru sine, este acela care nu 
stă în Dumnezeu, iar cine aude aceasta ce spun Eu, să înţelea- 
gă. Cel ce uită pe Dumnezeu este acela care adoarme când se 
culcă şi când se scoală neînvinuindu-se pe sine pentru umi- 
linţa care i-ar da viaţa, căci cel fără Dumnezeu este mort, este 
el, nu este Dumnezeu în el, fiindcă Dumnezeu este umilit, 
este Cel blând şi smerit cu inima prin duhul umilinţei, care-L 
face pe Dumnezeu în om şi pe om în Dumnezeu. Amin. 

O, cât de uşor uită cei ce dau să se lepede de sine şi 
să-şi ia crucea şi să-Mi urmeze Mie, cât de uşor uită aceştia 
să nu se închine la alţi dumnezei în afară de Mine! Iată, nu 
ştiu aceştia ce înseamnă să nu se închine la alţi dumnezei, ce 
înseamnă să se închine la ei înşişi împotriva statului Meu în 
ei, căci Duhul Meu este umilinţa, fiindcă sunt Fiu, şi aşa stau, 
şi nu Mă ridic să nu ascult de Tatăl, Care este în Mine şi Mă 
învaţă să fiu Fiu şi să Mă închin Tatălui, căci El în Mine tră- 

ieşte, şi Eu în El, şi aşa ar fi să fie şi umilinţa celor ce Mă vor 
în ei cu faţa Mea cea din Tatăl, cu umilinţa Mea cea de Fiu. 
Amin. 

învăţaţi Ierusalimul ce sunt Eu, Domnul, copii care-1 
învăţaţi de la Mine pe el, că iată cum grăiesc Eu despre Mine 
numindu-Mă Fiu, căci cel ce se numeşte pe sine fiu, acela are 
învăţător. O, să nu vorbească fiii acestui popor, să nu vorbeas- 
că ei cu voi ca şi cu unul dintre ei când stau ei de vorbă cu 
voi, ci să vorbească dovedind că sunt ucenici şi fii ai învăţă- 
turii. O, ce frumos îi învăţ Eu pe ei prin voi, dar aceasta vede 
şi simte numai cel ce iubeşte şi doreşte cu dor învăţătura şi 
creşterea prin ea şi viaţa prin ea. Le spun lor şi tuturor celor 
de pe pământ care iau din râul Meu de cuvânt de viaţă veş- 
nică, le spun tuturor acestora că omul greşit trebuie îndemnat 
la pocăinţă, nu la nădejde, căci nădejdea este a celor sfinţi, iar 
pocăinţa este a celor greşiţi şi a căror nădejde numai prin po- 
căinţă le este primită la Dumnezeu şi dată de Dumnezeu lor. 
Cel îndemnat la pocăinţă trebuie să ştie ce a greşit şi cât este 
greşeala lui şi ce-I face Domnului şi omului statul lui greşit. 
Acela nu se poate împăca cu sine şi cu Dumnezeu prin sine, 
ci numai prin alţii care să-l cureţe pe el, căci nu altfel este 
orânduiala între Mine şi om, iar Eu, Domnul, nu altfel am lu- 
crat între oameni şi cu oamenii. Pocăinţa este a celor greşiţi 
care numai prin pocăinţă le este primită nădejdea, şi altfel nu 
este bine cu nădejdea la cei păcătoşi care cu ea rămân greşiţi 
şi nu pocăiţi. Nădejdea celor păcătoşi îi face să păcătuiască 
mereu, şi lor le este de folos pocăinţa, nu nădejdea mai întâi, 
nu nădejdea care nu poate nimic, nimic fără de pocăinţa cea 
de dinaintea ei, căci aşa şi nu altfel cei păcătoşi s-au făcut 
sfinţi, şi mulţi din ei au născut sfinţi prin pilda şi învăţătura 
lor care atrăgea spre ei ucenici pentru Mine şi nu pentru ei, şi 
aceasta îi dovedea pe ei sfinţi, oameni lepădaţi de sine, ca să 
Mă aibă pe Mine în ei apoi. 

Am spus pe vremea trupului Meu văzut de om că îm- 
părăţia lui Dumnezeu nu vine în chip văzut. Am spus aceasta 
şi pentru cei ce o aveau pe ea în ei, ca s-o recunoască pe ea şi 
să înţeleagă ce este ea şi unde este ea şi cum vine ea, şi am 
spus aceasta şi pentru cei ce nu o aveau şi nu o au pe ea, dar 
nădăjduiesc în ea să vină. Am spus acest cuvânt şi am spus şi 
mai mare cuvânt ca acesta. Am spus că cel ce crede în Mine 
nu va muri niciodată, şi cât aş vrea, Ierusalime, să ştii tu cre- 
zând că adevăr adevărat grăiesc prin acest cuvânt şi că vor fi 
mulţi care nu vor gusta moartea până ce nu vor vedea împă- 
răţia lui Dumnezeu venind întru putere, aşa cum am spus pes- 
te cei ce au fost atunci şi n-au înţeles văzând aceasta, fiindcă 
puterea Mea era slava Mea cu care în multe rânduri M-am 
arătat ucenicilor Mei, unora dintre ei cu o mare măsură până 
la răstignirea Mea, şi nu numai atât, ci şi după aceea, prin în- 
vierea Mea şi prin slava Mea cea de după ea. 

O, Ierusalime, grăiesc înaintea ta mai mult decât am 
grăit prin Scripturile gurii Mele de atunci, şi spun aşa: cel ce 
nu crede în cuvintele Mele nu crede în Mine, şi este ca şi cel 
ce se ruşinează de Mine şi de cuvintele Mele în mijlocul nea- 
mului păcătos şi de care şi Eu Mă voi ruşina de el când voi 
veni întru slava Tatălui Meu cu sfinţii îngeri. Voiesc să te în- 
tăresc în credinţa cea în cuvântul Meu de atunci şi de acum, 
dar pentru aceasta tu trebuie să te uiţi mult în el ca să ştii să 
te umileşti pentru statul Meu în tine, pentru faţa Mea în tine, 
ca să pot fi Eu mai mare ca tine, copil care urmezi după Mine 
prin lepădare de tine pentru Mine. 

V-am spus la cea din urmă grăire a Mea cu voi să fiţi 
fiii credinţei care nădăjduieşte ca în cer, căci cele vechi au tre- 


cut odată cu lucrarea Mea cu voi. Aţi auzit voi ce am grăit? 
Aţi înţeles voi? Ţineţi minte acestea ce v-am spus? Ca să ţi- 
neţi minte trebuie să luaţi şi să citiţi iar şi iar cuvântul Meu de 
peste voi, că altfel vă scrie duhul rău că nu credeţi în cuvântul 
Meu şi în Mine; vă scrie că vă ruşinaţi să împliniţi ce vă po- 
văţuiesc Eu. 

Ţi-am spus, Ierusalime, că tu nu trebuie să trăieşti în 
numele Meu şi numai atât, şi ţi-am spus că tu trebuie să tră- 
ieşti ca Dumnezeu pe pământ şi între frate şi frate, ca Dum- 
nezeu, poporul Meu. Ai auzit? Ai împlinit şi împlineşti aşa? 
Ţi-am spus că te privesc mereu cum lucrezi, cum vorbeşti, 
cum simţi, cum Mă dai, cum te dai, şi să nu uiţi că te privesc 
ţi-am spus, şi să trăieşti ca Dumnezeu pe pământ ţi-am spus. 
Şi îţi mai spun acum, să te uiţi la cei puşi lumină a Mea peste 
tine, că ei se lasă mici înaintea ta, fiindcă aşa este lucrul dat 
de Mine peste cei mari cu lucrarea lor cea din Mine, aşa cum 
le-am spus şi ucenicilor Mei acum două mii de ani că cine în- 
tre ei voieşte să fie mai mare, să slujească tuturor, că aşa sunt 
mari şi nu altfel; şi ca Mine, blânzi şi smeriţi cu inima sunt 
mari aceştia. îţi mai spun, poporul Meu, să te întăreşti în 
credinţă, nu în necredinţă, fiindcă tu ştii că Eu am spus că nu 
este a tuturor credinţa. 

O, poporul Meu, pe cruce nu se zbate nimeni, că ea 
este puterea vieţii, nu a morţii, şi este puterea morţii spre 
viaţa ta care calcă cu moartea pe moarte prin cruce, poporul 
Meu. Mă supăr pe tine dacă nu te văd citind Evanghelia Mea 
de peste tine. Te superi pe Mine dacă nu citeşti ce-ţi spun, po- 
porul Meu. Mănâncă, fiule, ca să trăieşti, că dacă nu mănânci 
din gura Mea cuvânt, mori, poporul Meu, mori nemâncat cu 
mâncarea pe masă, fiule. Eu te învăţ ca pe un fiu, căci cel 
ce-şi iubeşte fiul, îl mustră, îl ceartă, îl îndeamnă până ce 
Tatăl său ia chip în el. Amin. O, să nu stai fără Tată, să nu stai 
fără de simţire, fără de ascultare înaintea Tatălui, căci cel ce 
nu ascultă de Dumnezeu şi de cuvântul Lui, îşi este sieşi dum- 
nezeu, şi un aşa om nu este la Dumnezeu. Ţi-am spus demult, 
şi acum iarăşi îţi spun: să nu fii popor fără cruce, Ierusalime, 
căci vai celui ce aruncă crucea şi răbdarea de sub ea, că acela 
cade din Dumnezeu şi se face locaş şi armă diavolului împo- 
triva crucii. 

Te chem sub cruce, Ierusalime, că Eu sunt cu semnul 
acesta peste tine şi cu răbdarea de sub cruce, şi nu poţi fi 
plăcut lui Dumnezeu şi omului decât sub cruce, poporul Meu. 
Iubirea de sub cruce este cea mai de sus iubire, care se aplea- 
că la picioarele tuturor ca să-i cheme sub cruce, sub iubirea 
de sub cruce, care-1 învaţă pe om umilinţa pentru păcatele 
sale, umilinţa care nu loveşte în păcatul altuia pentru acope- 
rirea păcatelor lui, iar cuvântul Meu trebuie împlinit şi nu 
lovit. Iubirea de sub cruce, aceasta este ceea ce Eu te învăţ să 
ai; iubirea care nu loveşte, care nu vatămă pe Dumnezeu şi pe 
cei iubiţi ai Lui, pe care Domnul îi cunoaşte ai Lui. Amin. 

Vai celui ce fuge de sub cruce şi, iarăşi, vai celui ce 
loveşte pe cel de sub cruce şi crucea care-1 poartă pe cel ce 
vine după Mine luându-şi crucea şi lăsându-se pe sine sub ea 
ca rod al iubirii de sub cruce. Cel ce-şi alege singur crucea 
este necredincios şi cârtitor apoi. Eu însă vreau să te am pe 
tine iubirea cea de sub cruce, Ierusalime, şi să ajuţi grăbirii 
venirii zilei Mele prin care cerul şi pământul se vor înnoi cu 
foc, iar fiii iubirii vor primi ceruri noi şi pământ nou în care 
dăinuieşte dreptatea, şi acestea ca dar al iubirii cea de sub cru- 
ce peste cei ce iubesc aşa între pământ şi cer. Amin, amin, 
amin. 

Fiilor care Mă aduceţi la voi! Vă voi da un cuvânt în 
apărarea Mea, că pe Mine nu Mă apără nimeni decât Tatăl 

Meu şi mama Mea, şi puteţi şi voi, dar voi nu sunteţi primiţi. 
Mă voi însemna cu un cuvânt al durerii Mele de care râde du- 
hul rău acum, şi pe care Eu, Domnul, vă rog pe voi să-l certaţi 
pe el cu numele Meu, ca să vadă el că vă am de pe pământ 
miluitori ai Mei, ai Duhului Meu Cel ruşinat acum de duhul 
cel potrivnic lui Dumnezeu. Amin. 

* 

M ă aşez cuvânt în cartea Mea cu voi, cuvânt 
împotriva duhului rău, care râde de Mine ară- 
tându-vă pe voi învinuiţi; pe voi, pe care Eu, Domnul, Birui- 
torul morţii şi al diavolului, v-am ales dintre cei ce sunt po- 
porul Meu de azi ca să Mă aduceţi pe pământ cuvânt şi să-Mi 
cresc pentru Mine un popor şi să-l am la venirea Mea, fiilor 
călăuzitori. 

Şi iată, dacă văd că voi nu sunteţi primiţi de cei ce-Mi 
fac dureri învinuindu-vă pe voi pentru ei, dacă voi nu sunteţi 
buni şi înţelepţi de la Mine, dacă înţelepciunea Mea din voi 
nu le prieşte lor şi ies aceştia de sub cruce când Eu spun că 
iubirea cea de sub cruce se apleacă la picioarele tuturor ca 
să-i cheme şi pe ei sub ea, sub cruce, atunci Eu, Domnul, le 
grăiesc lor cu înţelepciunea Mea cea din Tatăl şi spun în apă- 
rarea Mea aşa: nu voi, ci Eu i-am ales pe cei prin care vin cu 
hrană de viaţă la popor. Nu ei M-au ales pe Mine ca să-Mi fac 
din ei cale a venirii Mele, ci Eu i-am ales pe ei. Aceasta vă 
spun Eu vouă, celor ce vă răzvrătiţi pe ei, şi vă amintesc de 
cuvântul care spune: «Nu vă atingeţi de aceşti unşi ai Mei, nu 
vicleniţi împotriva profeţilor Mei!», că nu ei viclenesc, ci voi 
vicleniţi răstălmăcind cuvântul înţelepciunii lor care lucrează 
de la mijloc prin Duhul Cel Sfânt al Tatălui şi al Fiului şi al 
Sfântului Duh. Amin, amin, amin. 

Nimeni nu este forţat să stea frumos pe cruce, să stea 
pe drumul crucii purtându-şi crucea lui măcar. Nimeni nu este 
forţat de Mine să intre sub crucea cea grea de dus a venirii 
Mele cu hrană la popor, că nu e hrană ca cea din piaţă, ci e ca 
cea din cer, iar voi, cei ce le găsiţi lor pricini, lungiţi peste ei 
drumul dintre cer şi pământ, drumul dintre Mine şi ei când Eu 
le dau lor ca să vă pună pe masă şi să creşteţi prin gustul şi 
harul hranei pe care v-o dau, adusă de ei la voi, dar este fie- 
care rugat să nu lovească în ei, că lucrarea Mea cu ei pentru 
voi şi pentru tot omul care ia din ea, e grea de tot. Eu nu v-am 
spus să-i iubiţi, ci v-am spus să nu-i loviţi. Dacă-i loviţi, îi 
loviţi după ce-i învinuiţi pentru voi, şi apoi ei se umilesc şi se 
bagă sub vină ca Păstorul Cel adevărat, Care Se bagă sub cru- 
ce pentru oile Mele. Vă spun însă că vine duhul rău cu horă 
şi cu muzici drăceşti petrecând înaintea Mea, arătându-Mi-i 
pe ei că nu sunt buni, şi pe Mine că nu pot, că nu fac biruinţă 
de partea Mea şi că totul e partea lui şi că Eu să nu mai fac 
drumul spre popor prin ei, că ei nu sunt buni, că ei strică po- 
porul, că ei sunt nedrepţi, nepăsători, neînţelepţi, nelucrători, 
nemiloşi, netrebnici şi mici pentru minţile cele mari, că ei nu 
ştiu să vorbească, să judece lucrurile, să-l facă pe om, şi că 
poporul nu este făcut şi că poporul nu este după voia Mea. 

O, înapoia Mea, satano, că tu judeci ca tine şi nu ca Mi- 
ne, că nu tu, ci Eu, Domnul Iisus Hristos, Fiul Domnului Sa- 
vaot, Eu sunt Judecătorul şi nu tu. Amin. Tu zici: „Nu va 
vedea Domnul dar Cel ce a zidit ochiul şi urechea, oare, nu 
vede? Oare, nu aude? Oare, nu ştie Cel ce a învăţat pe aleşii 
Săi cunoştinţa? Iată, nu voi lepăda pe poporul Meu, nu voi 
părăsi moştenirea Mea până ce dreptatea va judeca întor- 
cându-se şi o vor iubi pe ea toţi cei cu inima curată, căci 
fericit este fiul pe care Tatăl îl va certa şi îl va învăţa pe el le- 


gea Lui, viaţa Tatălui în fii, iar Tatăl Meu şi mama Mea prin 
cuvântul Fiului te ceartă pe tine, diavole, ca să nu mai aduci 
viclenia ta împotriva profeţilor Mei şi să nu mai răzvrăteşti 
între fiii cuvântului Meu. Amin. Am miluitori ai Mei de pe 
pământ pe cei învinuiţi, dar nu de Mine, că Eu le-am spus lor 
să se ofilească dacă Eu aş fi supărat pe ei, şi altfel nu. Şi acum 
îi chem înaintea ta în apărarea Mea, lângă Tatăl Meu şi lângă 
mama Mea şi le spun lor să-ţi facă certare, că Eu am în ei pu- 
terea Mea, cuvântul harului, cuvântul învierii făpturii, iar tu 
teme-te şi fugi în locuri neumblate de ei. Şi peste tot pe unde 
Eu trec cu ei, tu să fugi până ce nu vei mai avea unde să fugi, 
până te vei lăsa legat pe vecii. Aceasta îţi poruncesc Eu, Fiul 
Tatălui Savaot şi al mamei Fecioară, prin cei de care tu dai să 
te atingi cu vină înaintea Mea. Dar Eu îţi spun: nu te atinge 
de aceşti unşi ai Mei, nu vicleni împotriva profeţilor Mei şi să 
nu te mai ascunzi în om pentru aceasta ce faci, că toiag de fier 
pun între ei şi tine, şi cuvântul Meu înseamnă aceasta. Acum, 
du-te! Amin, amin, amin. 

Fiilor scumpi ai Mei şi ai Tatălui Meu şi ai mamei 
Mele şi ai sfinţilor Mei şi ai îngerilor Mei şi ai puterilor toate 
care sunt în ceruri! Am fost ruşinat de duhul cel potrivnic Mie 
şi care v-a învinuit pe voi înaintea Mea. îi rog cu aplecare 
dumnezeiască pe cei ce nu ştiu să vă primească din dreptul 
Meu pe voi, îi rog să înţeleagă lumina Mea din voi şi să nu 
mai sufle în ea chiar dacă ei nu vă pot primi pentru ei. 

M-am însemnat cu acest cuvânt în carte, fiilor, iar du- 
hul cel potrivnic Mie tremură cu toată ceata şi argaţii lui şi nu 
mai râde, căci cartea aceasta este cuvântul Meu, şi cu cartea 
aceasta fac judecata făpturii şi a îngerilor care s-au făcut du- 
hul cel potrivnic lui Dumnezeu prin semeţia omului. 

Luaţi pe cei ce stau în troiţă mijlocitoare pentru salva- 
rea omului căzut din Dumnezeu şi adăugaţi-i vouă acum 
pentru certarea diavolului. Amin. Şi apoi voi fiţi, fiilor, cu 
obrăjorii şterşi de mâna Mea, de mâneca hainei Mele, şi staţi 
cu ei senini şi curaţi de învinuire, că Eu vă am cale a venirii 
Mele, precum este scris: «Pregătiţi calea Domnului, drepte 
faceţi cărările Lui. Mergeţi înaintea feţei Domnului şi daţi 
poporului cunoştinţa mântuirii întru iertarea păcatelor lor, 
prin milostivirea Mea, şi îndreptaţi picioarele lui pe calea 
păcii». Amin. 

Iar tu, poporul Meu, dacă eşti binecuvântatul Meu, nu 
lucra nimic, nimic fără voia Mea şi fără binecuvântarea Mea, 
că Eu sunt Fiu ca şi tine, şi fac numai ceea ce-Mi spune Tatăl 
să fac şi să grăiesc, şi tot aşa să faci şi tu, că aşa sunt fiii, 
poporul Meu. O, lasă-te, fiule iubitor de tine, lasă-te de tot 
ce-ţi place ţie şi fa-te plăcere a Mea, ca să vadă duhul rău că 
tu îl ai de Tată pe Dumnezeu, iar Eu apoi îţi voi purta de grijă, 
poporul Meu; Eu şi nu tu. Amin, amin, amin. 

1/14 martie 2004 

Sărbătoarea sfinţilor patruzeci de mucenici din Sevasta 

Viaţa se încearcă prin suferinţă şi aşa se dovedeşte că este. Învă- 
ţător este cel ce are ucenici mărturisitori pentru Hristos. 

B u, Domnul Dumnezeul tău, vreau să fac din 
trupul şi din sufletul şi din duhul tău odihna lui 
Dumnezeu, a sfinţilor cerului Lui şi a îngerilor Lui cei 
ascultători de Domnul, poporul Meu Ierusalim, căci tu eşti 
scris în cer cu numele de Ierusalimul cel nou, coborât din cer 
de la Dumnezeu, mireasă a Mirelui Care vine la tine, mireasă 
gătită, Ierusalime. Amin. 

Omul din lume care ia frunzele acestea pe care Eu le 
scutur din pomul vieţii spre tămăduirea neamurilor, precum 
este scris în cartea lui loan, iubitul Meu, nu ştie de ce eşti tu 
din cer. Eu am spus că cine nu se naşte de sus nu va intra în- 
tru împărăţia cerurilor. Cei ce se nasc de sus sunt cei ce se 
nasc din cuvântul Meu. Poporul Noului Ierusalim este cel ce 
se naşte din acest cuvânt făcător de om nou, din om ieşit din 
om. 

Cuvântul Meu de peste tine naşte, poporul Meu, şi de 
aceea te-am numit Eu pe tine cum spune Scriptura: «Cetatea 
Sfântă Noul Ierusalim, coborâtă din cer, de la Dumnezeu», 
iar Eu, de pe tron cuvântând, noi le fac pe toate, începând cu 
omul, căci omul după ce a căzut, toate au căzut şi trec mereu 
de atunci. 

Amin, amin zic ţie, poporul Meu: fericit este cel ce 
crede acest cuvânt al Meu care se toarnă din Mine în mijlocul 
tău ca să-l ia omul şi să se nască din el şi să fie născut din cer, 
de sus, nu din om, căci omul nu este născut din Dumnezeu, ci 
din om. Fericit este omul care se lasă născut din Dumnezeu, 
că acela are apoi în el sămânţa împărăţiei cerurilor, care se 
face copac mare şi în care se odihnesc păsările cerului, fă- 
cându-şi cuib în el, sfinţii şi îngerii făcându-şi odihnă în om. 
Amin. 

Stau deasupra ta, şi lângă tine stau, şi în mijlocul tău 
poposesc cu mucenicii care au mărturisit în ei împărăţia Mea 
care nu cade, căci aşa este ea: împărăţia cea veşnică, împără- 
ţia care nu cade. Amin. 

Mucenicii cei serbaţi acum în sobor de mucenici, au 
iubit duhul mărturisirii, poporul Meu, iar Eu M-am mărit în- 
tru ei cu duhul statorniciei credinţei care nădăjduieşte în viaţa 
împărăţiei cerurilor, în viaţa cea de după cele vremelnice 
care-i încearcă omului credinţa şi viaţa, căci viaţa trebuie 
încercată ca să se vadă dacă este în om. Uitaţi-vă cum lucrez 
Eu în mijlocul vostru prin cuvântul şi duhul proorociei care 
este pentru cei credincioşi. Când eram în trup am spus că gră- 
iesc lumii în alte limbi, ca auzind să nu priceapă, dar la voi 
grăiesc cu duhul proorociei, care învederează pe cele ascunse 
ale omului, ca să se închine omul lui Dumnezeu, şi să-L măr- 
turisească apoi, şi să vină oamenii spre acest duh proorocesc, 
iar Eu prin voi vădindu-le pe cele din ei, să vadă ei că sunt cu 
adevărat printre voi şi că împărăţia Mea din voi este împărăţia 
care nu cade, şi înaintea căreia omul se umileşte şi se desco- 
peră ca să creadă, căci proorocia este pentru cei ce cred, pre- 
cum vorbirea în pilde este pentru cei ce nu cred. 

Am făcut popas de sărbătoare cu sfinţii în cartea Mea 
cu voi, iar ei aud glasul Meu şi se fac mărturisitori, căci fie- 
care lucrează din cer aşa cum au lucrat de pe pământ, şi omul 
îşi ia cu el viaţa cea de pe pământ când vine spre casa lui cea 
din cer, casa nestricăciunii, care aşteaptă să biruiască trupul 
cel stricăcios pentru fiecare om. Amin. 

O Doamne, Tu eşti învăţătorul şi Domnul, şi 
^ noi Te-am iubit dorindu-Te, aşa cum Tu 
spui poporului Tău de azi să nu trăiască în numele Tău şi 
numai atât, ci ca Tine, Doamne, să trăiască pe pământ, şi între 
frate şi frate ca Tine. Noi am trăit, şi de aceea Te-am iubit do- 
rindu-Te după ce ne-am născut din iubirea Ta şi am trăit apoi. 
Noi Te-am mărturisit lumii că eşti Du mn ezeul Cel din noi, 
învăţătorul şi Domnul, a Cărui împărăţie nu cade. Nu a căzut 
din noi împărăţia Ta, că Tu ai fost în ea Stăpân şi ai luat asu- 
pra Ta toate durerile noastre, ca să le putem purta până la îm- 
brăcarea noastră în nestricăciune, căci aceasta este plata sfin- 
ţilor, plată care vine înaintea lor când ei vin la Tine. 


Noi spunem poporului Tău că nu este o viaţă mai dulce 
în om decât cea mărturisitoare a împărăţiei Tale care nu cade 
atunci când ea este în om. Te-am iubit dorindu-Te, şi dorul 
ne-a dat toată puterea cea spre Tine prin chinul care ne-a în- 
cercat viaţa, căci cei fericiţi ai Tăi sunt cei ce sunt lămuriţi 
prin încercări, prin ispite, şi prin acestea primesc răsplata, cu- 
nuna vieţii veşnice, împărăţia care nu cade, Doamne. 

Iubirea cea de sub cruce trebuie învăţată, şi ea nu se în- 
vaţă decât trecând prin ea, şi ea prin tine, prin suferinţă, copil 
al Noului Ierusalim, care eşti cununa sfinţilor. Toţi sfinţii îşi 
aşteaptă cununa cea pentru iubirea lor de Dumnezeu, şi tu să 
nu uiţi cât eşti de aşteptat; şi tu să nu zăboveşti, că tu nu poţi 
să pricepi îndeajuns greul aşteptării sfinţilor, Ierusalime, cu- 
nună a sfinţilor. Iată, sfinţii cerului îţi mărturisesc ţie aştep- 
tarea lor. învaţă iubirea cea de sub cruce aşa cum au trăit-o 
sfinţii care au iubit cu dor pe Mirele lor, pe Fiul Tatălui, Care 
a fost dat în dar sfinţilor ca să-i ajute pe ei pentru iubirea cea 
de sub cruce, iubirea care aduce pe Domnul pe pământ. Amin, 
amin, amin. 

O cerule plin de sfinţi, o, cerule nevăzut de 
^ omul care nu vine după Mine! Un picuţ, 
un ceas, o clipă veţi mai tânji voi, sfinţi ai cerului. Voi pătrun- 
de pe tot omul cu puterea cuvântului Meu, şi apoi voi lucra 
sfârşitul tuturor tainelor Mele prin cea din urmă taină: învie- 
rea făpturii, după ce voi aduce ziua Mea peste cei necredin- 
cioşi, şi ceruri noi şi pământ nou peste cei credincioşi şi sfinţi. 
Amin. 

O, poporul Meu, învaţă-te să preţuieşti pe cele pătrunse 
cu credinţa cea mlădioasă. învaţă mereu, că mult ţi-am spus: 
învaţă! învaţă cum să înveţi, că iată, pe pământ fiii veacului 
acesta stricăcios au furat de la Dumnezeu cum se învaţă, şi ei 
învaţă şi se luptă pentru o împărăţie care piere. învaţă, po- 
porul Meu, că Eu sunt peste tine învăţătorul şi Domnul. Nu 
pot să-i fiu omului învăţător dacă nu-i sunt şi Domnul, că ni- 
meni dacă nu-L iubeşte pe Do mn ul Domn peste el, nici nu 
învaţă de la El. învaţă-te cu viaţă mărturisitoare cu trupul, cu 
sufletul şi cu duhul tău, poporul Meu, căci aceasta se învaţă 
cu învăţător, şi dă tu putere duhului învăţăturii în mijlocul tău, 
că te aşteaptă sfinţii să le fii cunună, Ierusalime cu nume nou. 
Amin. 

Iată ce vă dau să lucraţi, fiilor învăţători, căci învăţător 
este cel ce are ucenici pentru Mine, pentru mărturisirea lui 
Iisus Hristos. Luaţi şapte măsuri de faină şi faceţi aluat dulce 
şi, împărţindu-1 în bucăţi o sută douăzeci, adică de trei ori nu- 
mărul sfinţilor mucenici pomeniţi azi în sărbătoare biseri- 
cească şi apostolească, faceţi apoi forme de sfinţi în forma 
veacului ce va să fie şi care nu cade, şi coaceţi-le, şi apoi să 
le ungeţi cu miere şi cu seminţe peste miere, şi luaţi şi mân- 
caţi şi împărţiţi poporului, spre bucuria părtăşiei sfinţilor mu- 
cenici cu voi. 

O, fiilor, ce frumoasă este slujirea îngerilor şi a sfinţi- 
lor! Când ei aud rostirea care spune: „Binecuvintează intra- 
rea sfinţilor Tăi, Doamne! “, ei se întrepătrund cu toate cele 
văzute ale slujirii pentru Sfintele care se dau sfinţilor şi slu- 
jesc, iar preotul, pentru intrarea lor, rosteşte peste biserică: 
„înţelepciune, drepţi! şi apoi Eu şi cu sfinţii şi cu îngerii 
venim şi facem masă de pomenire a tainei lui Dumnezeu pe 
pământ slujită. 

O, ce frumoase sunt cele adevărate, cele cereşti şi cei 
cereşti pe pământ, iar azi, mucenicii serbaţi au primit întâie- 
tate şi au fost cinstiţi de cei din cer, de sfinţi şi de îngeri, şi au 
fost cinstiţi pe pământ de tine, poporul Meu. De aceea am zis 

să fiţi, fiilor, împărţitori de binecuvântare, de pâine dulce ca 
sfinţii, pâine binecuvântată, care înseamnă trupul sfinţilor 
mucenici care se unesc cu voi în sărbătoare cerească, fiilor. 

Binecuvântată să fie jertfa ce se împarte poporului du- 
pă ce veţi frământa aluat dulce şi îl veţi forma în forma vea- 
cului cel nou după numărul lui peste veacuri, şi îl veţi coace 
la cuptor şi îl veţi presăra cu miere şi cu seminţe şi îl veţi 
gusta, şi vă veţi duce să daţi această binecuvântare celor ce o 
vor gusta şi se vor bucura din cer pe pământ şi se va bucura 
şi cerul. Amin. Şi vă rog, fiilor, fiţi bucurie şi numai bucurie 
pentru cer pe pământ. Amin, amin, amin. 

9/22 martie 2004 

Duminica a cincea a Postului Mare, a cuvioasei Maria 
Egipteanca 

Toate bogăţiile oamenilor se vor clătina curând, iar lumea doarme 
somnul morţii. Postul cel cu trupul trebuie însoţit de postul cel cu 

duhul. 

A ştept porţile să Mi se deschidă pentru sărbă- 
toarea de azi. Eu sunt Dumnezeul Cel viu în 
veci de veci. Am fost mort atât cât M-a ţinut mormântul şi 
până ce îngerul Meu a dat piatra la o parte şi am înviat din 
mormânt, şi sunt viu în vecii vecilor şi am cheile morţii şi ale 
iadului. Glasul Meu este ca vuietul de ape multe; din gura 
Mea iese sabie ascuţită cu două tăişuri; faţa Mea străluceşte 
ca soarele în puterea lui strălucind; veşmântul Meu, lung 
până la picioare, stă pe Mine încins pe sub sâni cu brâu, şi 
sunt viu în vecii vecilor, şi sunt Cel ce am murit şi am înviat, 
şi sunt Cel ce am cele şapte duhuri ale lui Dumnezeu. Amin. 

Eu sunt Cel ce sunt, Cel adevărat, Cel ce deschide şi 
nimeni nu va închide, şi închide şi nimeni nu va deschide, 
Martorul Cel credincios, începutul zidirii lui Dumnezeu, iar 
înţelepciunea Mea a fost şi este găsită dreaptă de către toţi fiii 
ei. Amin, amin, amin. 

Voiesc să Mă scriu în cartea Mea din zilele acestea cu 
sărbătoarea zilei de azi, fiilor care primiţi din gura Mea cu- 
vântul care este sabie ascuţită cu două tăişuri, căci Eu, Dom- 
nul, Eu, Cel ce am cele şapte duhuri ale lui Dumnezeu, am 
spus prin duhul proorociei că voi fi cuvios cu cel cuvios, voi 
fi nevinovat cu cel nevinovat, voi fi ales cu cel ales şi voi fi 
îndărătnic cu cel îndărătnic, şi pe cel smerit îl voi mântui, iar 
ochii celor mândri îi voi smeri. Amin. 

O, copii de sub povară, mereu am voit, mereu, mereu 
am tânjit şi de lângă Tatăl şi de lângă voi să nu fiţi voi sub 
povară, şi să fiţi cu inimioarele uşurate de greu ca să-Mi fie 
Mie uşoară şi mereu deschisă calea către poporul Meu pe 
care-1 învăţ mereu din gura Mea, că dacă nu l-aş învăţa, şi el 
ar adormi ca lumea care doarme somnul morţii şi nu mai 
veghează pentru credinţa în Dumnezeu şi pentru venirea Mea 
pe pământ. 

O, copii zbuciumaţi de greutăţi şi care staţi sub sarcina 
venirii Mele! E tare, tare grea lucrarea Mea cu voi, căci voi 
sunteţi mereu, mereu strâmtoraţi şi lipsiţi pentru lucrul Meu 
cu voi şi pentru viaţa poporului Meu prin care Mă slăvesc pe 
pământ, căci oamenii se îmbogăţesc în rele şi în averi care se 
vor clătina curând, curând şi îi vor prinde pe ei sub ele, şi apoi 
Eu le voi arăta lor că am umblat pribeag pe pământ după ei ca 
să-i fac să întindă mâna spre Mine şi să-i ajut spre mântuire, 
spre viaţă şi spre avere veşnică. Dar lumea nu aude, fiilor, 
fiindcă ea doarme somnul morţii şi nu veghează întru nimic 


pentru Domnul, Cel ce este viu în vecii vecilor şi are cheile 
morţii şi ale iadului. 

Grăiesc cu voi în glas de vuiet de ape multe, şi voi 
sunteţi plăpânzi de tot, dar se apropie curăţirea pământului de 
munca cea zadarnică a omului, de tot ce-şi face pentru el 
omul, dar nu pentru el face, ci pentru foc, fiilor, aşa precum 
scrie în Scripturi, şi atunci va fi mare durere pe pământ, şi 
omul va căuta moartea şi nu o va mai găsi, căci Eu, Domnul, 
cu cel îndărătnic Mă voi îndărătnici, ca să dau celor smeriţi 
mântuirea şi să umilesc ochii şi trufia celor mândri de pe 
pământ, care nu se uită la Mine, ci numai la ei. 

O, copii palizi sub încercări, Eu am putere să vă întă- 
resc în răbdare şi în rugăciune spre Mine şi să vă zic: cereţi şi 
veţi afla, bateţi şi vi se va deschide, căci Eu am putere pentru 
voi, că sunteţi mici şi lipsiţi, şi cu voi îmi găsesc Eu plăcerea. 
Vă rog însă, cu plânsul pe obraz, aveţi grijă de plăcerea Mea 
şi umblaţi pentru ea ziua şi noaptea. Aveţi grijă de zilele de 
post, să fie ele pline de pace şi de răbdare şi de rugăciune şi 
de iubire de Dumnezeu şi de iubirea Mea dintre voi, şi cereţi 
şi vi se va da, şi bateţi şi vi se va deschide. Amin, amin, amin. 

Vă amintesc, fiilor, de Maria Egipteanca, cea care a 
rămas în amintirea neamului creştinesc. învăţaţi de la ea iu- 
birea de Dumnezeu şi răbdarea şi pocăinţa şi nădejdea şi cre- 
dinţa, fiilor. Mulţi sfinţi aveau mare, mare grijă de vremile 
cele pentru postul cel cu trupul, căci acesta trebuie cu multul 
să fie însoţit de postul cel cu duhul. Cei din obşte, pentru dra- 
gostea lor de Mine se duceau spre singurătate cu binecuvân- 
tare, ca să nu greşească ei cu cuvântul, cu mintea, cu fapta, şi 
ca să fie plăcut Domnului postul lor de bucate, şi ca să-Mi 
găsesc Eu în ei plăcerea, căci ei cereau şi băteau la uşa milei 
Mele aşteptând mântuirea şi iertarea greşalelor lor, iar Eu le 
dădeam şi le deschideam, aşa cum am lucrat cu Maria Egip- 
teanca de i-am dat apoi Trupul şi Sângele Meu, cea mai vie 
hrană, hrana vieţii veşnice, pe care voi o aveţi din destul şi pe 
care, Eu, Domnul, vă rog, cu obrajii plini de lacrimi, s-o pre- 
ţuiţi, fiilor, ca să aveţi de la aceasta toate câte vouă vă sunt de 
trebuinţă pentru viaţa Mea cu voi, pentru lucrarea Mea cu voi 
şi pentru care-Mi trebuie ajutor de pe pământ, ca să răspân- 
desc pe pământ vestea cuvântului care iese din gura Mea spre 
voi, şi pe voi să vă vestesc ai Mei, să vă vestesc poporul Meu, 
mireasă cu candela aprinsă, cu inima arzândă de dorul venirii 
Mele la voi. 

O, cereţi de la Mine şi Eu vă voi da, şi voi trezi pe cei 
ce au şi le voi muia inima şi gândul spre Mine şi îi voi trimite 
spre voi, că sunteţi ai Mei. Amin. 

Mă uit la cei ce slujesc în bisericile lumii cum cer la cei 
bogaţi şi la cei săraci şi cum strâng pentru cele ce se vor 
dărâma, fiindcă omul nu voieşte să sfinţească locul lui, şi 
pământul apoi, căci el stă în iubire de sine, în iubire de slavă 
şi în fărădelegi pe pământ. Şi Mă uit la voi, care-Mi sunteţi 
biserica Mea cea de la sfârşit de timp, cum nu cereţi nici la 
cei bogaţi, nici la cei săraci, ci lucraţi cu mânuţele, ca să nu 
căpătaţi în dar, căci cu greu mai găsesc Eu om care să se dea 
cu totul pe sine şi ca să am Eu şi cu voi de la mijloc, fiilor. 
Omul în zadar dă o jertfa din ceea ce-i trece printre degete 
dacă nu se dă pe sine lui Dumnezeu ca să-i fie primită şi bine 
folositoare jertfa inimii lui. Sunt supărat amar pe toţi bogaţii 
de pe pământ care-şi strâng pentru molii şi pentru rugină în 
vreme ce Eu, Domnul, şi cu voi, cu greu suflăm peste pământ 
vestea împărăţiei cerurilor. Dar sunt îndrăgostit cu dor de voi, 
cei ce-Mi daţi fiinţă între oameni, cei ce cu multă trudă şi 
aşteptare şi răbdare daţi peste pământ vestea glasului Meu 

care vine la voi ca vuietul de ape multe de vă cutremură tru- 
puşoarele, fiilor doriţi şi întăriţi de Dumnezeu, căci din gura 
Mea iese sabie ascuţită cu două tăişuri, iar faţa Mea strălu- 
ceşte ca soarele strălucind în puterea lui, şi voi sunteţi plă- 
pânzi înaintea Mea, şi sunteţi cei mici de la sfârşit, şi lucrarea 
venirii Mele e mare cât Dumnezeu. Dar Eu vă întăresc şi vă 
ocrotesc şi am grijă de voi şi de lucrarea Mea cu voi şi de po- 
porul cuvântului Meu, căci prin el Mă slăvesc şi prin el tru- 
desc să-Mi sfinţesc pământul şi să-l curăţ de tot păcatul şi de 
toată fărădelegea omului de pe el, de toate avuţiile trecătoare, 
că nu a fost de când veacurile nebunia pe pământ ca aceea de 
azi, şi care dă să râdă la Mine prin omul cel îngâmfat în duhul 
lui, dar Eu, Domnul, voi birui cu voi pământul şi cerul, şi ele 
se vor face noi, după Scriptura care spune aceasta. Amin. 

Acum, Eu, Cel ce vă ocrotesc iubindu-vă şi mi- 
luindu-vă, vă voi slobozi iarăşi de sub greu, că sunteţi cu ini- 
mioarele strânse de griji şi de lipsuri, ca nişte micuţi ce sun- 
teţi. Fiţi mari însă în post şi în rugăciune stăruitoare, cu vreme 
de pace şi de bună armonie între voi, că Eu am spus că unde 
sunt copiii Mei vieţuind împreună întru Mine şi sub greul 
Meu cel greu, acolo Eu sunt, acolo Eu hotărăsc şi binecu- 
vintez în veac şi în veacul veacului. Amin. 

Rostiţi cu guriţa înaintea Mea tot ce aveţi voi trebuinţă, 
aşa cum v-am învăţat, şi Eu vă voi da vouă. Feriţi-vă de tul- 
burările din afară care se răsfrâng înăuntrul vostru, că voi 
aveţi de dus povara venirii Mele, fiilor. Şi, ca un Domn şi în- 
văţător ce vă sunt, las peste voi binecuvântare mare pentru 
putere peste trupuşoarele voastre plăpânde şi neajutorate de 
pe pământ, ca să lucraţi cu puterea Mea toată lucrarea îm- 
prospătării curăţeniei grădiniţei cuvântului Meu, în cinstea 
sărbătoririi zilei învierii Mele, căci curăţenia a toate este un 
duh, nu este numai o lucrare, şi lucraţi aceasta în numele 
Tatălui şi al Fiului şi al Sfântului Duh, şi timpul va asculta de 
voi, iar puterea trupurilor voastre va asculta de Mine, căci 
duhurile voastre sunt odihna Mea, şi aşa să fie, precum Eu 
spun. Amin. 

O, ce să vă mai dau ca să fiţi cu inimioarele uşoare sub 
poveri şi dulci sub duhul iubirii Mele pentru voi? Vă dau: 
Pace vouă! Iar voi, de la voi, spuneţi şi voi: „Pace Ţie, 
Doamne, între noi, căci Tu eşti Cel adevărat, Cel ce deschide 
şi nimeni nu va închide, şi închide şi nimeni nu va deschide, 
şi eşti Martorul Cel credincios, începutul zidirii lui Dumne- 
zeu “. Amin. 

Iar Eu, Domnul, Cel ce sunt viu în vecii vecilor, vă dau 
puteri din puterea Mea, ca să aveţi înţelepciunea cea de sus în 
toate, căci înţelepciunea Mea a fost şi este găsită dreaptă de 
către toţi fiii ei. Amin, amin, amin. 

15-16/28-29 martie 2004 

Praznicul Intrării Domnului în Ierusalim. Duminica 
Floriilor 

Ascultarea de Dumnezeu e raiul pe pământ. Credinţa omului 
trebuie să fie veşnică. Cei ce ascultă de duhovnicii lumii, vor zice 
curând: „Cădeţi peste noi şi ne acoperiţi !“. Cei curaţi săvârşesc 
minuni mai presus decât învierea morţilor. 

ă se audă la porţi că Eu, Domnul, intru cuvânt în 
Ierusalim, şi să Mi se deschidă cartea ca să cu- 
vinteze cuvântul Meu şi să grăiască în ea gura Mea. Amin. 

Pace vouă, celor din porţi! Deschideţi-Mi, fiilor copii, 
că frumoşi sunt cei ce ascultă, şi voiesc să grăiesc Ierusalimu- 
lui despre această lucrare care aduce omului iubitor de Dum- 


nezeu înţelepciune, credinţă, nădejde şi dragoste, şi toate pen- 
tru Dumnezeu, în Dumnezeu şi din Dumnezeu, fiilor copii, 
căci ascultarea de Dumnezeu e raiul pe pământ. Amin, amin, 
amin. 

O, e rău de omul care nu ascultă cu credinţă şi cu înţe- 
lepciunea dragostei de Dumnezeu, că acela Mă părăseşte, şi 
apoi Mă răstigneşte în el, şi apoi este el, şi este omul care îl 
trage pe el din Dumnezeu, căci neascultarea de Dumnezeu 
aceasta aduce peste om. în Mine nu trebuie să creadă omul 
jucându-se de-a credinţa. în Mine trebuie să creadă veşnic 
omul, şi tot aşa să şi asculte, că fără ascultare moare omul, ca 
şi Adam, care atunci când nu a mai ascultat a murit negreşit 
şi şi-a pierdut din el înţelepciunea Mea şi s-a înălţat, şi aşa a 
murit el, că nici o moarte mai dureroasă pentru Mine de la om 
nu este. 

O, fiilor, o, Ierusalime, o, popor care mănânci din gura 
Mea cuvânt! Ferice celui ce mănâncă cu inima cuvântul Meu, 
nu numai cu urechea, iar aceste două feluri de mâncare se cu- 
nosc în om, se cunosc după cum şi după cât creşte omul. 

Eram în Betania cu şase zile înainte de Paşti şi au venit 
mulţi dintre iudei ca să-l vadă pe Lazăr, pe care Eu l-am 
înviat, căci ei aflaseră că Eu Mă dusesem acolo, căci pentru 
învierea lui Lazăr iudei mulţi veneau să creadă în Mine. 
Arhiereii însă s-au vorbit între ei după ce au pus la cale răs- 
tignirea Mea, ca să-l omoare şi pe Lazăr, fiindcă îşi pierdeau 
poporul care se ridica să creadă. 

M-am pregătit să merg la Ierusalim, fiindcă venise cea- 
sul să Mă preaslăvească Tatăl. A doua zi mulţimea de iudei 
care au crezut în Mine, au luat ramuri de finic în mâini şi, ie- 
şindu-Mi înainte, strigau: «Binecuvântat este împăratul lui 
Israel, Cel ce vine întru numele Domnului!». Eu şezând pe 
asinul cel tânăr, după cum era scris în prooroci, mulţimile 
şi-au adus aminte că era scris: «Nu te teme, fiica Sionului, îm- 
păratul tău vine pe mănzul asinei», şi strigau aşa, şi strigau: 
«Osana!». Când au văzut aceasta, fariseii le spuneau arhie- 
reilor că nimic nu le este lor de folos dacă mulţimile se ţineau 
după Mine. Atunci Eu am zis: «Părinte! Preaslăveşte-Ţi nu- 
mele!», iar Tatăl a răspuns cu glas din cer şi a zis: «Şi l-am 
preaslăvit şi iarăşi îl voi preaslăvi». Unii ziceau că a fost 
tunet; alţii, înger care Mi-a vorbit, dar Eu le-am zis: «Nu 
pentru Mine s-a făcut glasul acesta, ci pentru voi, şi acum 
este judecata acestei lumi, când stăpânitorul lumii acesteia 
va fi aruncat afară, iar Eu când Mă voi înălţa de pe pământ 
îi voi trage pe toţi la Mine». Mulţi dintre căpetenii au crezut 
în Mine, dar nu pe faţă, căci se temeau de farisei ca să nu-i 
scoată din sinagogă, şi atunci s-a împlinit cuvântul care spu- 
ne: «Au iubit slava oamenilor mai mult decât slava lui Dum- 
nezeu». Dar Eu cuvântam şi le spuneam: «Dacă cineva aude 
cuvintele Mele şi nu le păzeşte, nu Eu îl judec, căci Eu am 
venit să măntuiesc lumea, nu s-o judec, iar cine Mă nesoco- 
teşte pe Mine şi nu primeşte cuvintele Mele, are judecător 
cuvântul pe care l-am spus, şi acela îl va judeca în ziua cea 
de apoi». Amin. 

O, fiilor, ce frumos l-am făcut Eu pe om, şi ce urât se 
face omul înaintea îngerilor şi înaintea Mea prin neascultare 
de cuvântul vieţii, şi omul iubeşte slava oamenilor mai mult 
decât slava lui Dumnezeu. L-am făcut pe om frumos ca şi pe 
Mine, dar dacă el a ieşit din ascultare de Mine, am ieşit şi Eu 
din el, au ieşit şi îngerii Mei din el, şi el a căzut din slava 
Mea, aşa cum fac toţi cei de pe pământ care nu ştiu să Mă 
iubească fiindcă se iubesc pe ei înşişi, şi aşa cade omul din 
Dumnezeu, şi de aceea vin să-l învăţ pe om învăţându-vă pe 
voi, fiilor, în zi de praznic de Florii. Amin. 

Cuvântul lui Dumnezeu 


O, copii cu învăţătură peste voi, omul îşi pierde înţe- 
lepciunea cea din Mine prin neascultare. îşi pierde omul apoi 
dragostea de Dumnezeu, şi apoi el uită să asculte şi să iubeas- 
că pe Dumnezeu. Ascultarea de Dumnezeu nu este ascultarea 
de om, aşa cum mulţi înţeleg aceasta. Cel ce ascultă de Dum- 
nezeu, acela îi fericeşte pe toţi şi aşa ştie el să iubească pe 
aproapele său, căci ştie totul din Dumnezeu, şi aşa ascultă. 
Ascultarea de cuvântul cel cu viaţă şi cu ordine dumnezeiască 
în el, ascultarea de omul care are pe Dumnezeu lucrător în el 
peste om, aceea este ascultare cu credinţă şi cu înţelepciune 
şi cu dragostea de Dumnezeu, care izvorăşte din acestea, şi un 
aşa om nu mai poate asculta de omul care îl învaţă pe el să nu 
creadă în acest cuvânt, şi un aşa om iubeşte slava lui Dumne- 
zeu, nu slava omului. Dar cei ce au făcut zapis cu antichrist, 
care a luat locul lui Dumnezeu în loc sfinţit de sfinţi şi de pă- 
rinţi, aceia sunt ca arhiereii şi ca toţi cei ce erau căpetenii care 
dădeau să creadă şi să vină după Mine, dar nu pe faţă, căci se 
temeau să nu fie scoşi din sinagogi. Dar Eu le spun acestora 
cuvânt drept, şi aşa le spun: amin, amin grăiesc vouă: voi, cei 
care-i opriţi pe cei dintre voi şi pe oamenii care caută izvor de 
viaţă să nu asculte de Mine, ci de voi, că le sunteţi duhovnici! 
învăţaţi de la Mine ce înseamnă duhovnic. Dacă nu sunteţi 
duhovniceşti, de aceea nu aveţi duhovnicie, şi tot aşa îi învă- 
ţaţi şi pe oamenii care vă dau vouă slavă şi ascultare, oameni 
care nu au ce învăţa de la voi. Voi semănaţi cu cei din vremea 
trupului Meu care aţâţau mulţimile împotriva Mea, împotriva 
mântuirii lor, căci Eu sunt Mântuitorul lumii, nu voi, cei ce 
v-aţi aşezat pe scaun sfânt şi ţineţi mulţimile orbite de neas- 
cultare de Dumnezeu, ca să le puteţi mulge şi să aveţi voi 
lapte şi slavă de la ei, şi apoi să le călcaţi în picioare, să le du- 
ceţi la groapă şi atât, că mai mult nu puteţi crede şi lucra nici 
pe pământ, nici în cer. Dar Eu vă spun că în cer se intră după 
merite, după cum ascultă omul de Dumnezeu pe pământ, nu 
cum trimiteţi voi oamenii în cer. 

îmi ieşeau cu finic mulţimile ca să Mă preaslăvească în 
ziua aceasta de dinaintea patimilor Mele cântându-Mi: «Osa- 
na, binecuvântat este Cel ce vine întru numele Domnului!», şi 
Mă cunoşteau prin Duhul coborât pentru Mine din Tatăl peste 
ei, iar apoi mai-marii lor, duhovnicii lor, care trăiau ca şi voi 
de pe spinarea lor, le-au aţâţat să strige mai-marilor lor, du- 
hovnicilor lor: «Răstigneşte-Ll». 

Vai vouă, celor ce învăţaţi pe cei ce ascultă de voi să nu 
asculte de Mine şi îi învăţaţi să nu creadă în cuvântul Meu de 
azi, care este râul vieţii ca să bea din el neamurile pământului 
spre tămăduirea lor, precum este scris în Scripturi să fie! Şi 
iată, cuvântul Meu care s-a făcut râul vieţii în mijlocul 
României vă va judeca pe voi, cei care nu-i îndemnaţi pe oa- 
meni să bea din el şi să se lase de fărădelegi şi să iubească 
Scriptura de ceruri noi şi de pământ nou în care locuieşte 
dreptatea şi fiii ei. Vai vouă, celor ce sunteţi arhierei şi preoţi 
şi căpetenii şi care nu beţi ca să credeţi în această milă şi să 
mâncaţi mană din cer şi să aveţi din cer şi nu de pe pământ 
înţelepciune, şi să aveţi ascultare de Dumnezeu şi credinţă 
prin ea, şi apoi dragostea de Dumnezeu şi înţelepciunea ei şi 
frumuseţea cea dintâi, frumuseţea lui Dumnezeu în om! Vai şi 
oamenilor care se tem de voi, care ascultă de voi împotriva 
cuvântului Meu de ieri şi de azi, împotriva Mea şi împotriva 
lor, şi apoi toate acestea se vor întoarce împotriva voastră, şi 
vor alerga oamenii la voi ca să-i acoperiţi, ca să-i scăpaţi de 
cele ce au să vină peste lume, şi voi nu veţi putea nimic 
atunci, şi veţi fi ruşinaţi, şi veţi fi judecaţi de acest cuvânt 
care v-a învăţat şi v-a strigat, şi voi n-aţi vrut să fiţi ai Mei, şi 


s-a împlinit cu voi Scriptura care spune: «Au orbit ochii lor şi 
au împietrit inima lor, ca să nu vadă cu ochii şi să nu înţelea- 
gă cu inima şi ca nu cumva să se întoarcă, şi Eu să-i vindec». 
lată, nu vă este dat să credeţi, căci credinţa nu este a tuturor, 
ci este numai a acelora care ascultă de cuvântul lui Dumnezeu 
împlinindu-1 pe el, şi de aceea Eu, Domnul, voi pedepsi prin 
cuvântul acesta care învinuieşte pe cei ce nu cred, şi voi vărsa 
curând, curând cupa peste cei necredincioşi şi peste toată 
zădărnicia trudei lor de pe pământ, căci pe pământ şi-au 
strâns şi nu în cer, şi voi face să se mistuie pământul de sub 
ei, cu tot ce e pe el, căci aşa este scris în Scripturi. Iar cei ce 
cred aşteaptă răbdând ceruri noi şi pământ nou şi dreptatea 
care va dăinui în acestea, căci scris este că «Dumnezeu nu va 
lipsi de bunătăţi pe cei ce umblă întru nerăutate». Amin. Dar 
omul care îşi uită păcatele ca să le tot poată face, acela în 
zadar se tot arată înţelept în numele Meu şi se crede aşa, dar 
înţelepciunea lui va fi vădită, căci aurul numai în topitoare se 
vădeşte dacă este. Amin. 

Iar tu, Ierusalime al cuvântului Meu, nădăjduieşte în 
Domnul Dumnezeul tău, Domnul Cel adevărat, Care S-a 
dovedit înviat prin răstignire, Domnul, Care este mântuirea ta 
şi slava ta şi ajutorul tău, căci scris este: «Nădăjduiţi în El 
toată adunarea poporului; deschideţi înaintea Lui inimile 
voastre». Amin. 

O, poporul Meu, stai în mâna Mea, şi învaţă să stai în 
mâna Mea şi spune-Mi tu mereu ca David, care era împărat şi 
îmi spunea: «Cercetează-mă, Doamne, şi cunoaşte inima 
mea; cearcă-mă şi cunoaşte cărările mele şi mă abate din 
calea fărădelegii şi mă aşează, Doamne, pe calea cea veş- 
nică. Tu cunoşti nepriceperea mea şi greşalele mele nu s-au 
ascuns de la Tine, dar să nu fie ruşinaţi din pricina mea cei 
ce Te aşteaptă pe Tine, nici înfruntaţi pentru mine cei ce Te 
caută pe Tine, Doamne, şi întru mulţimea milei Tale auzi-mă, 
că minunată este ştiinţa Ta, mai presus de mine, şi este înaltă, 
şi eu nu pot s-o ajung». Amin. 

O, poporul Meu, vreau, fiule, să te învăţ să nu cazi sub 
griji. închină-te Mie prin rugă şi prin mulţumire şi arată-Mi 
cererile tale. Păzeşte în minte, în inimă şi în cuget pacea Mea, 
şi Eu voi fi ajutorul tău, poporul Meu. Ai grijă de cuvântul 
Meu, să-l iubeşti, să-l aştepţi, să te pregăteşti pentru el şi pen- 
tru împlinirea lui. Ai grijă să asculţi, poporul Meu, şi să nu 
faci nimic, nimic cum îţi place ţie, căci aceasta este urâciune 
în casa Domnului, că Eu am pus peste tine călăuză ca să tră- 
ieşti înaintea Mea cu ascultare, poporul Meu. Nu iubi ce-ţi 
place ţie, ci iubeşte ce-I place lui Dumnezeu, şi uită-te în 
Scripturi şi în sfinţi plăcerea cea mai plăcută Mie: ascultarea, 
fiule, că de la ea vei avea înţelepciunea ei, şi aceasta te va 
hrăni cu dragostea de Dumnezeu şi, apoi prin credinţă vei 
împlini tu cu Mine Scripturile învierii morţilor, căci cei vii, 
cei curaţi, cei sfinţi pot săvârşi prin Mine minuni şi lucrări 
mai presus de învierea morţilor, poporul Meu. Amin. 

O, Ierusalime, cei din morminte aud glasul Meu de 
peste tine şi se gătesc să se ridice la cuvântul Meu, numai 
să-Mi faci tu punte să vin pe pământ, că Eu te-am învăţat să 
nu ai o mai mare grijă ca aceea care să Mă ajuţi să vin pe pă- 
mânt cu tot mai mult cuvânt, poporul Meu, căci menirea ta 
este să asculţi, să auzi din gura Mea cuvântul Meu şi să-l 
împlineşti pe el. Amin. 

O, copii care scrieţi cuvântul gurii Mele, daţi poporului 
învăţătură pentru ascultare şi învăţaţi-1, aşa cum v-am mai 
spus, să nu stea cu inima în piept, ci să stea cu ea în mână, ca 
să pot să Mă arăt sfinţilor şi îngerilor cu el şi să Mă pot slăvi 
prin el pe pământ. Amin. 

Binecuvântat să vă fie postul cel pentru amintirea pati- 
milor Mele, pentru durerile Mele care vă dau putere să pri- 
vegheaţi în post şi în rugăciune, şi pace vouă, fiilor! Binecu- 
vântate să fie sărbătorile Mele cu voi, şi cântaţi spre slava 
numelui Meu ca să se adune pe lângă voi sfinţii şi îngerii în 
cete-cete, din cer în cer, din nor în nor, căci Eu aşa voiesc să 
petrec cu voi şi să vin la voi şi să Mă sui cu voi la Tatăl şi să 
Mă port cu voi în văzduh, spre bucuria celor ce sunt, precum 
Eu sunt. Amin. 

Am spus demult peste voi că voiesc să Mă legăn cu voi 
din cuvânt în cuvânt între pământ şi cer, şi de aceea vă rog 
să-Mi faceţi mereu, mereu cale spre voi cu cuvântul şi să 
aveţi grijă să-i primiţi pe cei ce sunt măsură de la Mine între 
voi şi pentru voi şi peste voi, ca să puteţi să nu mai faceţi ca 
voi, ci să faceţi plăcerea Mea şi nu pe a voastră, căci Eu vă 
sunt Dumnezeu, Eu vă sunt Domnul şi învăţătorul, fiilor, şi 
am dintre voi călăuză cu duh din Duhul Meu, şi niciodată nu 
a fost altfel călăuza lui Israel. Amin. 

învăţaţi ascultarea şi harurile ei şi lucraţi-o cu toată, 
toată mulţumirea, căci toate ale ei rămân şi nu ale voastre, 
fiilor. Ţineţi- vă buchet în duh de slavă cerească şi Eu voi lua 
şi Mă voi bucura de la voi. Fiţi mulţumiţi şi mulţumitori. Dra- 
gostea dintre voi să fie dragostea de Dumnezeu, şi învăţaţi ce 
să iubiţi între voi. Iubiţi Duhul lui Dumnezeu şi în El să plutiţi 
între pământ şi cer, ca să Mă sui cu voi pe nori la Tatăl, căci 
norii slăvilor cereşti aşteaptă după voi să fiţi fiii înţelepciunii 
cea de sus şi nu cea de jos, şi mereu să plutim pe norii slavei 
spre Tatăl. Amin. 

O, fiilor, învăţaţi pe cele nemărginite, că mintea omului 
îl ţine pe pământ pe om, dar duhul suie şi coboară şi pluteşte. 
Iubiţi nemărginirea, ca să fiţi ca Dumnezeu, fără de margini, 
şi faceţi aceasta cu înţelepciunea care ascultă de la mijloc, şi 
faceţi din Dumnezeu şi nu din voi, şi învăţaţi să lucraţi la 
cuvânt, fiilor, şi veţi atinge bucuria nemărginirii, căci asculta- 
rea este minunea care trebuie să-l aducă pe om sub Dumne- 
zeu, şi să fiu Eu învăţătorul şi Domnul, şi ca în rai să fim. 
Amin. 

Acum cântaţi: Osana! Osana! Osana! Binecuvântat 
este Cel ce vine întru numele Domnului, împăratul lui Israel, 
împăratul Ierusalimului! Amin, amin, amin. 

22 martie/4 aprilie 2004 

Praznicul Buneivestiri 

Cei mici s-au făcut părtaşi Sângelui şi Trupului Domnului, căci 
sunt sămânţa lui Avraam. Să nu se hrănească omul cu pâine mai 
mult decât cu Duhul Sfânt. 

A cest praznic al mamei Născătoare de Fiu al 
Tatălui Savaot, şi al Meu, Cel ce M-am zămislit 
în pântecele ei în ziua aceasta acum două mii de ani, e praznic 
de Duh Sfânt, căci El a fost vestitorul Cel de la Tatăl, iar în- 
gerul a fost mijlocitorul, căci în mâna Tatălui stă tot ce este 
de lucrat din veac şi până în veac, iar Fiul Său, Cel slujit de 
îngeri, este purtat şi învăţat de Tatăl să lucreze împlinirea a 
toate cele din Tatăl. Amin, amin, amin. 

Am ascultat de Tatăl, căci El Mi-a spus că Mă face Fiu 
al omului, că Mă voi naşte ca omul pe pământ şi că voi ră- 
mâne mic, ca toţi să aibă puterea să Mă aibă de la Tatăl, căci 
Tatăl prin Mine a împăcat cu El lumea, şi prin ascultarea Mea 
de El toate se împlinesc. Amin 

Hai să ne aşezăm în cartea Mea din zilele acestea, copii 
din porţi, că e praznic împărătesc, fiilor copii, căci cei mici 


s-au făcut părtaşi Sângelui şi Trupului, aşa cum Eu M-am îm- 
părtăşit de acestea, căci eram copilul Tatălui, şi prin aceasta 
am surpat prin moartea Mea pe cel ce are stăpânirea morţii, 
adică pe diavolul. Amin. 

O, este o vorbă din bătrâni că nu oricine e de mers la 
biserică, dar copiii trebuie duşi să ia Trupul şi Sângele Dom- 
nului. Pe pământ cei ce se bagă sub jugul căsătoriei nu mai 
merg la biserică, fiindcă ei păcătuiesc. Merg bătrânii care se 
încopilăresc prin părăsirea păcatului după ce neputinţa şi bă- 
trâneţea şi necazurile îi scutesc pe ei de a mai păcătui cu 
trupul, dar Eu, ca un Domn şi Stăpân ce sunt, îi întreb pe slu- 
jitorii care slujesc prin bisericile din mijlocul acestora: ei cum 
merg la biserică şi cum slujesc pe cele sfinte ale Mele după 
ce ei se căsătoresc mai întâi? Eu nu le-am dat lor o astfel de 
pildă, căci pilda lor Eu trebuia să fiu. Eu când aveam vârsta 
plinătăţii M-am dat spre jertfire după ce Mi-am ales din lume 
ucenici şi i-am despărţit de păcat şi de duhul lumii ca să se 
asemene ei Mie, căci orice ucenic trebuie să fie ca învăţătorul 
său. 

Israel cel de sub lege nu a putut să împlinească aşa 
ceva, căci era cel după trup Israel şi nu cel după duh, iar apos- 
tolii Mei trebuia să lucreze cu grijă faţă de ei pentru credinţa 
lor în Mine, Cel răstignit şi înviat, căci ei dădeau mereu, me- 
reu să le găsească vină, după cum Mie mereu, mereu Mi-au 
făcut şi Mi-au găsit, şi după cum şi vouă vă fac cei ce nu sea- 
mănă cu Mine prin jertfire şi prin slujire, căci dacă Eu am dus 
pe mulţi spre mărire, Mi se cădea să Mă desăvârşesc prin pă- 
timire ca începător al celor mântuiţi, deşi eram Cel pentru 
Care şi prin Care toate sunt, ca apoi şi Cel ce sfinţeşte şi cei 
ce se sfinţesc, dintru Unul să fie toţi, şi să-i numesc fraţi pe 
toţi, după cum este scris: «Spune-voi fraţilor Mei numele 
Meu; în mijlocul bisericii Te voi lăuda, Tată; şi iată Eu şi 
pruncii pe care Mi i-ai dat». 

O, fiilor, Scriptura spune că pruncii s-au făcut părtaşi 
Trupului şi Sângelui, aşa cum Eu M-am făcut părtaş şi am 
surpat prin moartea Mea pe diavolul şi am izbăvit pe cei de 
sub frica morţii, căci am luat sămânţa lui Avraam, al cărui 
Urmaş am fost prin făgăduinţă; nu am luat firea îngerilor, 
fiindcă Eu trebuia să Mă fac Fiul Omului. A intrat îngerul 
Gavriil la Fecioara din care aveam să Mă nasc Fiu al omului, 
şi i-a zis ei: «Binecuvântată eşti tu între femei, Domnul este 
cu tine, ceea ce eşti plină de har! Bucură-te şi nu te teme, că 
tu vei lua de la Duhul Sfânt în pântece pe Dumnezeu şi Ii vei 
pune numele Iisus, şi El va fi mare, şi Fiul Celui Preaînalt Se 
va chema, şi va avea scaunul lui David în mijlocul lui Israel 
în veci, iar împărăţia Lui nu se va sfârşi în veci. Nu te teme, 
Mărie, că la Dumnezeu nimic nu este cu neputinţă», iar ea a 
zis: «Fie mie după cuvântul tău». 

E praznic de Duh Sfânt între Dumnezeu şi tine, Ieru- 
salime al tainelor venirii Mele cu împliniri pe pământ, căci 
M-am împlinit atunci, şi Mă împlinesc acum pentru toate 
Scripturile cele pentru atunci şi cele pentru acum, când vin 
cuvânt pe pământ ca să-i trag pe toţi la Tatăl şi să împlinesc 
proorocia mamei Mele Fecioara, căci ea, la buna vestire adu- 
să de înger a cântat proorocind şi a spus: «Măreşte, suflete al 
meu pe Domnul, Mântuitorul meu, că a căutat spre mine, spre 
smerenia mea, căci Cel puternic şi sfânt mi-a făcut mărire şi 
mă vor ferici toate neamurile, şi mila Lui va fi din neam în 
neam spre cei ce se tem de El, căci El a risipit cu braţul Său 
pe cei mândri în cugetul lor, coborând pe cei puternici de pe 
tronuri şi înălţănd pe cei smeriţi, prin smerenia Lui, precum 
El a grăit către Avraam şi către seminţia cea făgăduită lui 
prin Urmaşul lui, Fiul Celui Preaînalt». Amin. 

Cuvântul lui Dumnezeu 


O, poporul Meu, deprinde-te cu duhul trăirilor sfinte, 
căci dorul Meu e mare, şi aşa este şi al Tatălui Meu, şi al 
mamei Mele, şi al sfinţilor Mei, şi al îngerilor Mei, şi al tutu- 
ror celor cereşti, Ierusalime. Fiecare să fie hrană pe masa bi- 
sericii de nou Ierusalim, căci omul nu numai cu pâine trebuie 
să se hrănească, ci mai ales cu tainele Duhului Sfânt, care ies 
din gura lui Dumnezeu peste tine, poporul Meu. Tot lucrul tău 
cu mâna pentru cele din curţile Mele să fie uşor prin duhul tău 
cel plin de Duhul Sfânt al tainelor cereşti. Fă-te râu de Duh 
Sfânt, de untdelemn şi vin, care ung şi întăresc inima omului, 
că tu ai pe Fiul Celui Preaînalt trup şi cuvânt în trupul tău, că 
scris este: «Cel ce sfinţeşte şi cei ce se sfinţesc, dintru Unul 
sunt toţi, şi îi numeşte fraţi». Fii copil sfânt mereu, mereu, 
poporul Meu, prin lucrul Duhului Sfânt, Care curge peste tine 
prin Mine de la Tatăl, căci Eu în Tatăl stau, că scris este: 
«Pruncii s-au făcut părtaşi Trupului şi Sângelui Meu». Amin. 

Peste trei zile vom ajunge praznicul învierii Mele din- 
tre cei morţi, după ce Eu, stând trei zile în mormânt şi sur- 
pând prin moartea Mea pe diavolul şi pe cei mândri în cugetul 
lor, care stau pe tronuri, M-am ridicat ca un împărat al făptu- 
rii, ca Cel pentru Care şi prin Care toate sunt. Amin. 

Binecuvântate să vă fie puterile cele pentru duhul şi 
cele pentru trupul care slujesc Duhului lui Dumnezeu. Şi du- 
pă aceste puţine zile care au mai rămas până la praznicul scu- 
lării Mele dintre morţi Eu vă voi spune vouă şi tuturor: 
Hristos a înviat! Amin, amin, amin. 

25 martie/7 aprilie 2004 

Praznicul învierii Domnului 

Domnul lasă cuvânt peste Ierusalimul patimilor Lui. Nu pot cărtu- 
rarii vremii să pună peste ei cuvântul Domnului. Oamenii bisericii 
lumii plătesc cu bani pe cei ce grăiesc de rău pe poporul cuvântului. 

unt împăratul slavei! Deschideţi-Mi, copii 
care-Mi sunteţi porţi, căci sunt împăratul slavei! 
Amin, amin, amin. 

Cânt cu voi: Hristos a înviat! A înviat împăratul slavei 
după ce ca un om S-a supus morţii pe cruce, şi după trei zile, 
după cum au grăit profeţii, a înviat din mormânt. Această 
salvare a omului şi a judecăţii stăpânitorului acestei lumi, 
care a fost aruncat afară din tot ce este numai al Meu, această 
serbare serbez Eu azi cu voi după două mii de ani de la răs- 
tignirea şi învierea Mea ca împărat al slavei. Amin, amin, 
amin. 

O, Ierusalime al patimilor Mele de pe cruce pentru sal- 
varea ta de sub umbra legii! Eu am fost de tine pus pe cruce, 
şi am înviat ca să Mă primeşti apoi, dar tu nu ai voit să te faci 
mic şi să Mă primeşti să-ţi fiu împărat; împărat nu din lumea 
aceasta, că în lumea aceasta tu eşti împărat pe tot pământul 
peste care propăşeşti, fiindcă ai fost poporul Meu. Eu am voit 
să-ţi fiu împărat peste dragostea ta, peste credinţa ta, spre 
slava ta în veci, dar tu nu M-ai voit, şi M-ai scos afară din 
toate ale tale şi aştepţi alt salvator, şi când va veni acela, tu îl 
vei cunoaşte, că este al tău, dar pe Mine nu Mă cunoşti, că eşti 
necredincios, iar mândria ta a acoperit pământul. Dar Eu, 
Du mn ezeul Cel adevărat, Care am ieşit de la Tatăl şi din mij- 
locul tău după ce tu M-ai ferecat în mormânt, luându-Mi tru- 
pul cel răstignit pe crucea pe care Mi-am dat duhul în mâna 
Tatălui, Eu, pentru că am înviat după trei zile, împlinind 
această Scriptură şi nestricând peceţile mormântului, Eu, 
Domnul slavei, Care am biruit prin cruce, îţi spun şi ţie la săr- 
bătoarea aceasta: Hristos a înviat! Amin, amin, amin. 


Iar ţie, Ierusalime al gloriei Mele cea de după cruce, 
pentru tine Mă slăvesc în cuvânt peste pământ după două mii 
de ani pentru tot neamul creştinesc de atunci şi până acum, 
căci Eu întru tine binevoiesc, că ai fost credincios, şi eşti po- 
por luat din neamul român şi M-ai primit peste tine de împă- 
rat al slavei şi îmi scriu în mijlocul tău cartea judecăţii făptu- 
rii, căci Eu prin cei neluaţi în seamă am lucrat slava Mea şi 
acum două mii de ani, şi tot aşa am lucrat şi pentru venirea 
Mea a doua oară de lângă Tatăl. Tu să Mă primeşti când bat. 
Tu să-Mi deschizi, că eşti alesul Meu şi eşti micuţ, căci prun- 
cilor le-a fost dat să se facă părtaşii acestei slave a Trupului şi 
Sângelui Meu cel de pe cruce curs pentru salvarea făpturii, 
pentru cerul cel nou şi pământul cel nou care se vor slăvi din 
zi în zi mai mult, spre slava numelui Meu cel purtat de îngeri 
între cer şi pământ şi între pământ şi cer, iar cuvântul Meu cel 
de atunci şi cel de acum peste om, este lumina cea adevărată 
care luminează pe tot omul care vine în lume. Amin. 

O, dacă Eu sunt viaţa, dacă în Mine este viaţa care este 
lumina oamenilor, tu, Ierusalime de azi, ca şi Ioan Botezăto- 
rul, mărturiseşti oamenilor despre Mine, despre lumină, ca 
toţi să creadă prin tine, căci cuvântul este lumina cea adevă- 
rată, iar celor câţi îl primesc crezând prin el în numele Meu, 
le dau putere să se facă fii ai lui Dumnezeu, născuţi din cu- 
vântul acesta, căci Eu eram înaintea lui Ioan, fiindcă mai îna- 
inte de el eram, şi am venit şi am dat har oamenilor, căci scris 
este: «Legea prin Moise s-a dat, iar harul şi adevărul au ve- 
nit prin Hristos». Amin, amin, amin. 

O, Ierusalime al harului şi al adevărului Meu, le-am 
zis: «Pace vouă!» ucenicilor Mei pe care i-am ridicat să crea- 
dă dintre iudei şi care au rămas cu Mine după ce M-au cunos- 
cut. Le era frică de iudei şi stăteau închişi în toată vremea 
patimilor Mele, căci după ce M-am lăsat prins spre răstignire, 
le-am spus celor ce M-au luat să Mă pună pe cruce: «Eu sunt 
Cel pe Care-L căutaţi, iar acestora daţi-le drumul». După în- 
vierea Mea le-am arătat lor, după ce am rostit pace peste ei, 
mâinile şi coasta Mea, iar ei s-au bucurat că M-au văzut, şi Eu 
iarăşi le-am zis: «Pace vouă! Precum M-a trimis pe Mine 
Tatăl, vă trimit şi Eu pe voi», şi am suflat peste ei şi am zis: 
«Luaţi Duh Sfânt! Cărora veţi ierta păcatele, le vor fi iertate, 
şi cărora le veţi ţine, vor fi ţinute». Până la înălţarea Mea de 
la ei la Tatăl, din Care venisem, am avut grijă să le întăresc 
credinţa. Timp de patruzeci de zile după învierea Mea le-am 
vorbit despre împărăţia lui Dumnezeu şi le-am poruncit să nu 
se depărteze de Ierusalim, ci să aştepte făgăduinţa Tatălui, pe 
Duhul Sfânt Mângâietorul, şi le-am zis: «Veţi lua putere ve- 
nind peste voi Duhul Sfânt, şi îmi veţi fi Mie martori în Ieru- 
salim şi în toată Iudeea şi în Samaria şi până la marginile pă- 
mântului, iar celor câţi Mă vor primi crezând prin voi în nu- 
mele Meu, le voi da putere să se facă fii ai lui Dumnezeu». 
Amin. 

O, Ierusalime al întoarcerii Mele cu duhul învăţăturii 
despre împărăţia lui Dumnezeu! Nu pot cărturarii să primeas- 
că bogăţia acestui cuvânt şi măreţia lui. Ei îl dau pe seama 
omului, dar dacă aceştia care grăiesc aşa v-ar cunoaşte pe voi, 
cei ce-Mi sunteţi porţi ale cuvântului Meu, ar înţelege că Eu 
şi nu omul grăieşte acest cuvânt, căci cine dintre cei ce cred 
aşa cum se crede în Dumnezeu s-ar încumeta să se aşeze în 
locul Meu? Numai duhul rău a făcut şi face aceasta, dar ceea 
ce face el, se stinge mereu, se stinge şi nu are putere să dea 
viaţă din viaţa Mea chiar dacă el ar îmbrăca sau îmbracă lu- 
crare în numele Meu. 

Scrieţi numele Cetăţii Sfinte Noul Ierusalim peste tot 
pe unde voi trimiteţi cuvântul Meu din zilele voastre, căci Eu 

le spun cuvânt de credinţă tuturor, şi le spun aşa: nu omul gră- 
ieşte, ci Eu, Domnul Iisus Hristos, Care am fost mort şi am 
înviat şi sunt viu în vecii vecilor. Nu prin cărturari, nu prin 
oameni şcoliţi pe pământ lucrez ca să-Mi aştern în cartea Mea 
de azi cuvântul gurii Mele, ci lucrez, ca şi acum două mii de 
ani, prin cei neluaţi în seamă. Am pus îngrijitori peste lucra- 
rea Mea ca şi acum două mii de ani când aveam ucenici des- 
părţiţi de lume şi îngrijiţi de cei rânduiţi de Mine de pe pă- 
mânt, şi Eu nu pot să nu amintesc tuturor cărturarilor şi în- 
văţătorilor bisericii din lume că gura Mea prin lucrarea aceas- 
ta grăieşte de cincizeci de ani pe pământ, şi e glasul gurii 
Mele nu de cinci, sau de zece, sau de douăzeci de ani. E gla- 
sul gurii Mele, şi cu el Mă voi sărbători curând, curând cu 
praznicul cincizecimii lui. Amin. Eu, Cel înviat din morţi 
acum două mii de ani. Eu grăiesc, iar cei ce stau de strajă la 
porţi iau glasul gurii Mele şi îl aştern în carte după cum Eu le 
poruncesc aceasta, iar aceştia nu Mă aud numai cu urechile, 
ci fac faptă cu inima şi cu fapta ei cuvântul Meu. Amin. 

Am proorocit prin lucrarea acestui cuvânt că pentru 
necredinţa şi neumilinţa şi nepocăinţa şi neîmpărţirea cuvân- 
tului Meu ieşit din gura Mea şi pe care-1 dau bisericii din lu- 
me şi slujitorilor ei, că aceştia vor arde cu locaşurile lor cu 
tot, cu foc trimis din cer, căci au fost reci şi şi-au văzut de ale 
lor şi au nesocotit împlinirea cuvântului Meu. O, ei în zadar 
zidesc ca să strângă lumea în locaşurile lor, că acei strânşi ai 
lor nu sunt turma Mea, aşa cum nici Israel n-a voit să fie, iar 
cine credeau între iudei în numele Meu, erau daţi afară din 
sinagogi. 

O, voi, cei ce sunteţi aşezaţi voi între voi mai mari ai 
bisericii din lume, să ştiţi că voi faceţi cu glasul gurii Mele de 
azi aşa cum au făcut iudeii care au pus oameni plătiţi să spu- 
nă că pe Mine M-au furat ucenicii din mormânt pe când stra- 
ja dormea, deşi ei au pecetluit mormântul. Eu însă am înviat 
lăsându-Mi giulgiul ca mărturie în mormântul în care am stat 
trei zile, şi M-am dus la ucenicii Mei şi M-am arătat lor, căci 
ei erau ferecaţi de frica iudeilor şi nu mai aveau ei cum să Mă 
fure. Am lăsat peceţile neatinse şi am ieşit ca împărat al 
slavei, Care trece fără de oprire prin orice poartă şi nu-i strică 
peceţile, aşa cum cea care M-a născut cu trupul pe pământ a 
rămas Fecioară de-a pururi. 

Acest glas este glas din cer, nu este minte de om, nu 
este învăţătura şi cunoştinţa omului, ci sunt Eu, Domnul sla- 
vei, Domnul învierii şi al vieţii veacului ce va să fie, iar omul 
nu poate vorbi în locul Meu, dar poate să se împlinească întru 
Mine prin legea harului şi a adevărului prin care el Mă măr- 
turiseşte pe pământ între oameni, aşa cum ucenicii Mei cei de 
acum două mii de ani M-au mărturisit de la margini la mar- 
gini, spre credinţa multora. Amin. 

O, fii-copii din porţi, auziţi cum spun Eu Ierusalimului 
Meu cel nou şi tuturor celor ce aud vorbirea Mea cu el: Hris- 
tos a înviat! Hristos a înviat! Hristos a înviat! Fiţi învăţători 
din partea Mea peste cei ce s-au făcut prunci şi părtaşi Tru- 
pului şi Sângelui Meu, care este partea sfinţilor, hrana sfinţi- 
lor, şi fiţi învăţători de la Mine şi peste cărturarii lumii, că 
aceştia nu cunosc calea, adevărul şi viaţa. Sunteţi micuţii 
Mei, dar după har şi după adevăr aveţi înţelepciunea cea de 
sus, căci M-aţi iubit, iar Eu pe credinţa voastră am zidit Ieru- 
salimul nou, şi cu el Mă voi întinde peste toţi cei aleşi ai Mei. 
învăţaţi şi îndemnaţi mereu Ierusalimul cel nou al Meu, cel 
din români luat, să nu-şi îngăduie călcări ale aşezărilor Mele 
de peste el, ca să nu se îngreuieze calea ajutorului Meu peste 
Ierusalim şi coborârea Mea la el. Amin. 


O, poporul Meu, numai Eu M-am înviat din mormânt, 
căci am fost adevăratul Dumnezeu, Cel ieşit din Tatăl ceru- 
rilor mai înainte de toţi vecii. Nici un om nu s-a putut învia 
pe sine, dar Eu, Domnul slavei, M-am înviat după ce am stat 
trei zile în mormânt în urma morţii Mele de pe cruce când 
Mi-am dat în mâna Tatălui duhul, iar El iarăşi Mi l-a dat, şi 
cu el M-am înviat. Dumnezeu S-a înviat pe Sine după ce Şi-a 
dat duhul în mâna Tatălui pe cruce. Amin, amin, amin. 

Să cânţi, poporul Meu, cântările de înviere a Domnului 
slavei. Să se audă în sătuţul cuvântului Meu cântările învierii 
Domnului slavei. Să se stingă toate cântările diavoleşti cu 
care lumea se desfată pentru praznicul învierii Domnului 
slavei. Amin. 

Ierusalime nou, Hristos a înviat, îţi spune ţie Do mn ul 
Du mn ezeul tău, Iisus Hristos, Cel ce a fost mort trei zile în 
mormânt şi S-a înviat pe Sine şi este viu în vecii vecilor. 
Amin. Binecuvântată să fie masa şi bucatele creştineşti pe 
care tu le pui pe masă ca hrană, şi să-ţi fie binecuvântate 
duhul şi adevărul cu care stai înaintea Mea ca să Mă primeşti 
cu glasul gurii Mele peste tine şi peste pământ. 

Hristos a înviat, popor al venirii Mele! Amin, amin, 

amin. 

29 martie/11 aprilie 2004 
Sfintele Paşti, ziua a doua 

Pe pământ nu mai sunt păstori iubitori de Dumnezeu. Omul are 
bani, dar este sărac de Dumnezeu. Tot cerul va coborî pe pământ 

sfânt. 

B is-de-dimineaţă Mă gătesc cu cuvânt peste tine, 
Ierusalime al gloriei Mele, şi te salut, poporul 
Meu, cu salutul învierii Mele, salut purtat din gură în gură de 
la mironosiţele învierii Mele şi până peste tot pe unde a ajuns 
această veste: Hristos a înviat! Hristos a înviat! Hristos a în- 
viat! Amin, amin, amin. 

Cei ce-Mi stau porţi de intrare a cuvântului gurii Mele 
la tine sunt firavi acum, dar Eu nu pot să te las să nu fiu cu tine 
în cuvânt în praznic de înviere. Şi să ştii şi să înţelegi că tot 
cuvântul care iese din gura Mea şi se aude şi se scrie în cartea 
Mea din zilele acestea de glorie a Mea şi a ta şi a celor ce cred 
în Mine prin tine, e praznic de înviere, poporul Meu. Cuvântul 
Meu este lumina care luminează în întuneric, dar cei ce nu-1 
iau, nu iau lumină, iar cel ce nu ia de la Mine, nu are. 

îi chem pe toţi să vină să ia lumină, dar ei nu vin. Nu 
că nu ştiu să vină nu vin, ci nu vin că au peste ei învăţători 
care au luat haina Mea şi nume de lucrare a Mea, şi acelora le 
place să fie ei slăviţi şi hrăniţi şi bogaţi de suflete, dar sufle- 
tele fără de lumina Mea în ele sunt fără duh, fără cunoştinţă, 
fără înţelepciune, şi sunt ca oile fără păstor, de vreme ce nu 
au păstor, căci Păstorul oilor, Păstorul Cel bun, Eu sunt, fiind- 
că Eu Mi-am pus viaţa pentru oi, şi altul nu şi-a mai pus-o aşa 
cum Mi-am pus-o Eu. Eu am avut putere să Mi-o pun şi iarăşi 
să Mi-o iau, şi aşa am făcut, şi numai Dumnezeul Cel adevă- 
rat putea să facă aceasta. Dar oamenii nu Mă iubesc, şi îşi iu- 
besc păstorii lor chiar dacă aceştia îi iau pe ei şi îi bagă în 
pământ până să-i învieze, până să-i înveţe calea, adevărul şi 
viaţa, care sunt din cer şi pe care merge omul la cer dacă le-a 
învăţat de pe pământ. Pe pământ însă, nu mai sunt păstori 
decât din cei care-i pun omului cruce la cap după ce omul îşi 
dă duhul. Păstorul cel iubitor de suflete îl învaţă pe om să-şi 
pună cruce la gât şi s-o poarte şi să n-o întineze, şi să-i fie 
viaţa cruce frumoasă, cruce dulce la gust, căci fără suferinţă, 

fără ispite pe pământ omul umblă gol de Dumnezeu, iar lu- 
mina Mea nu caută cu el, şi uită bietul de el că la trâmbiţarea 
celui de al şaptelea înger când Eu, Domnul, voi birui pe cel 
din urmă vrăjmaş care este moartea, omul va da seama de tot 
ce a făcut el în viaţa lui de pe pământ. Amin. 

O, nu mai este loc pe pământ în care să nu se fi auzit 
vestea cea de acum două mii de ani că Eu am fost mort şi am 
înviat şi sunt viu în vecii vecilor şi sunt Domnul slavei, îm- 
păratul făpturii, căci Eu am făcut lumea, şi cu cuvântul am 
rostit, şi ea s-a întocmit. Vestea este iute la mers, iar apostolii 
Mei au primit de la Mine cuvânt să meargă în toată lumea, şi 
le-am spus: «Veţi fi Mie martori în Ierusalim şi în toată 
Iudeea şi în Samaria şi până la marginile pământului, iar ce- 
lor câţi Mă vor primi crezând prin voi în numele Meu, le voi 
da putere să se facă fii ai lui Dumnezeu». Amin. 

Poporul Meu, stau cu tine la masă de cuvânt lângă 
masa ta cea pentru fiinţă şi binecuvintez peste tine cuvântul 
Meu ca să-l înţelegi şi să-l iubeşti şi să-l înveţi, ca să te cu- 
prindă, şi binecuvintez şi hrana ta cea pentru fiinţă, şi trăiesc 
cu tine, iar trăirea cu Dumnezeu şi în Dumnezeu este o taină 
aşa de mare încât dacă omul ar avea setea s-o cuprindă, atunci 
i-ar fi lui vremea să afle taina fericirii, taina mângâierii, taina 
vieţii veşnice şi aşteptarea ei după ce toate cele trecătoare vor 
fi înghiţite de viaţă. Dar acestea toate Eu cu omul le am de 
lucrat, nu singur, căci Eu le am, şi ele sunt sub stăpânirea 
Mea, dar vreau să le dau omului, că pentru ele l-am zidit Eu 
pe om. Nu ştiu cum să fac cu omul să nu se mai încânte cu lu- 
crurile care sunt vremelnice şi de care omul nu are parte nici 
el, nici urmaşii lui, căci omul şi toate câte face el trec negre- 
şit şi toate îi aduc lui moarte, nu viaţa pe care dă el să şi-o 
clădească prin truda lui de pe pământ. Dacă l-aş întreba pe om 
pentru ce se zbate să-şi facă pe pământ, Mi-ar răspunde că 
s-ar plictisi, că ar fi trist dacă ar sta fără să facă după inima 
lui care-i cere împotriva adevărului tuturor lucrurilor de pe 
pământ şi din cer. 

Cum să fac, poporul Meu? Cum să facem, fiilor, să-l 
cuprindem pe om în taina trăirii în Dumnezeu? Omul are 
bani, săracul, şi dacă are, face cu ei ceva, căci îl apasă aceasta 
că are bani. în zadar are dacă nu ştie ce să-şi strângă cu ei. 
Apostolul Toma lua bani de la un împărat şi avea cu ei grijă 
de viaţa sfinţilor, de hrana flămânzilor, de haina celor goi şi 
de neam umilit, până ce a biruit el inima împăratului ca să în- 
ţeleagă acela taina trăirii în Dumnezeu. Amin. 

Omul are bani, săracul de el, dar viaţă cu Dumnezeu nu 
are. Eu nu am avut bani şi nici nu i-am atins. Voi nu aveţi 
bani, dar aveţi pe Dumnezeu, Care vă dă ca să nu cerşiţi la 
bogaţi, şi să lucraţi să vă câştigaţi pâinea şi haina şi apa şi 
acoperişul. 

lată, nu ştie omul să se zidească în Dumnezeu, să se zi- 
dească în cer, nu pe pământ; să se împodobească în cer, nu pe 
pământ, căci omul are casă şi în cer, şi nu are cine să-i spună 
lui aceasta, că el Scriptura n-o deschide ca să vadă în ea că are 
locuinţă în cer, nefăcută de mână, şi în ea poate să-şi afle 
faptele trăirii lui în Dumnezeu, şi apoi să se îmbrace cu ea pe 
deasupra a ceea ce este muritor, căci scris este: «Acest trup 
stricăcios se va îmbrăca în nestricăciune, şi moartea va fi 
înghiţită de biruinţă». Amin, amin, amin. Atâţia sfinţi în care 
Eu am trăit cu viaţa Mea în ei, cu faptele vieţii veşnice în ei, 
înţelegeau această dulce taină, dar greu mai găseau ei un om 
căruia să i-o poată spune şi să-l facă s-o priceapă şi s-o urme- 
ze apoi. Iată, biserica lumii, turma care se adună prin locaşuri 
numite biserici, nu înţelege taina vieţii şi trăirea ei pe pământ, 


căci în bisericile lumii se adună cei ce au bani şi bogăţii şi 
mândrii şi ranguri, iar săracii care merg în ele sunt codaşi 
chiar dacă Mă au pe Mine în ei cu taina trăirii în Dumnezeu. 
Dar Eu, Domnul şi Cuvântul Meu, Care întinde cerurile ca un 
cort, Care pune temeliile pământului şi Care zideşte duhul 
omului înăuntrul său, voi lovi pe toţi cei care s-au aşezat păs- 
tori, iar turma lor e părăsită de învăţătură. Braţul lor să se usu- 
ce, că n-au ajutat pe cel sfânt, şi ochii lor să rămână orbi de 
tot, că n-au văzut slava Mea cu care am venit pe pământ 
atunci şi acum pentru întoarcerea omului în rai pe pământ, 
căci raiul pe pământ a fost, şi tot aşa este şi acum şi pururea 
şi în vecii. Amin. 

Eu am fost dat spre răstignire, iar cei ce M-au răstignit 
n-au ştiut că Eu am suferit moartea pentru păcatele, pentru 
plăcerile neamului omenesc de la Adam, cel zidit de mâna 
Mea din pământ şi din duh, şi până la cel din urmă om născut 
şi nenăscut pe pământ; şi Eu, Cel drept, am murit, ca un Păs- 
tor adevărat, pentru cei nedrepţi, ca să-i aduc pe toţi la Dum- 
nezeu. Trupul Mi-a fost omorât, iar cu duhul Meu cel viu 
M-am coborât la cei închişi în locuinţa morţilor pentru neas- 
cultarea lor de Dumnezeu, pentru îndelunga Mea răbdare cu 
care i-am aşteptat spre viaţă, iar ei nu au venit. 

Dar acum, ca şi acum două mii de ani, chem omul la 
curăţie, la trup neîntinat, şi apoi la botezul care-i deschide lui 
cuget bun către Dumnezeu prin învierea Mea dintre morţi, 
precum scrie în Scripturi despre această naştere din nou prin 
curăţia trupului, adică prin pocăinţă, şi apoi prin botezul care 
deschide omului cugetul spre bine, spre Dumnezeu. Amin. 

Eu, după ce M-am aşezat în Tatăl şi de-a dreapta Lui 
după înviere, Mi se supun îngerii şi stăpâniile şi puterile, căci 
am suferit cu trupul pe pământ pentru iertarea şi salvarea 
omului, iar omul să nu fugă de suferinţă dacă este păcătos, 
căci scris este: «Cel ce a suferit cu trupul a sfărşit-o cu păca- 
tul, ca să nu mai trăiască după voia oamenilor, ci după voia 
lui Dumnezeu». Amin. 

Am lăsat prin glasul gurii Mele poveţe de înviere a 
duhului şi a trupului peste tot omul, poporul Meu. împarte-le 
peste pământ, fiule, că-Mi eşti fiu, fiindcă ţi-am dat puterea 
aceasta prin credinţa ta în învierea Mea cea de acum două mii 
de ani şi, iarăşi, în întoarcerea Mea cea de acum, cea de după 
două veacuri de oameni, cea de după şapte veacuri, lerusa- 
lime nou. 

Te cuprind cu apostolii şi cu mironosiţele învierii Me- 
le, cărora Eu le-am spus înviat arătându-Mă: «Bucuraţi-vă!». 
Ei îţi sorb iubirea pe care o ai pentru Mine, căci au fost fiii 
credinţei şi ai iubirii Mele, şi tu să ai din destul iubire pentru 
Mine, ca să-i hrăneşti tu pe ei, poporul Meu, că aceasta e hra- 
na şi masa şi plata lor şi a tuturor celor ce M-au iubit cu pu- 
tere pe pământ, şi de atunci ei toţi îşi aşteaptă cununa: desco- 
perirea fiilor lui Dumnezeu, care vor împărţi cununiţele, Ieru- 
salime nou, copil al credinţei venirii Mele cu învierea morţi- 
lor şi cu viaţa cea veşnică pe pământ, căci tot cerul va coborî 
pe pământ sfânt. Amin, amin, amin. 

Te cuprind apostolii şi toţi ucenicii Mei şi mama Mea 
cea dulce şi mironosiţele Mele, însoţitoarele ei, cu salutul 
vestirii învierii Mele, şi toţi într-un glas îţi împărtăşesc ţie, şi 
tuturor apoi: Hristos a înviat! Iar Eu şi cu Tatăl şi cu Duhul 
Sfânt te pecetluiesc cu harul lucrărilor cereşti şi te binecuvin- 
tez să fii ca Domnul şi învăţătorul tău şi să stai de mânuţă cu 
cei prin care Eu cobor cuvânt la tine, căci ei au înţelepciunea 
cea de sus, nu cea de jos, poporul Meu. 

Cereţi, şi vi se va da. Amin. 

Cereţi-Mi, şi vă voi da. Amin. 

Cereţi-le, şi ei vor avea şi vă vor da, dar cereţi-le, că ei 
au, şi fericiţi sunt cei ce au şi, iarăşi, fericiţi sunt cei care cer 
şi primesc. Amin. 

Eu ţi-am dat şi îţi dau tot ce trebuie să ai tu, şi îţi dau 
cuvânt, şi cu cuvântul îţi dau tot, dar să nu uiţi să înveţi şi să 
ai, Ierusalime nou, şi toate, noi să le ai, că Eu am spus: «Noi 
le fac pe toate». 

Pace vouă! Fiţi ucenici! Fiţi ucenici! Fiţi ucenici! Şi, 
iarăşi, fiţi ucenici cu ucenici, căci orice ucenic este şi lucrează 
ca învăţătorul său. Amin. 

Pace vouă! Hristos a înviat! vă spune vouă Domnul 
slavei. Amin, amin, amin. 

30 martie/12 aprilie 2004 

Sărbătoarea Izvorul tămăduirii 

Oamenii pământului aşteaptă fără să ştie pe fiii lui Dumnezeu, care 
au ajuns sfârşitul veacurilor. Cuvântul cel de azi este Domnul întru 
venirea Sa, împlinind Scripturile din urmă. 

Î mi iau toată oastea cerească, îmi iau cetele de 
sfinţi şi de îngeri, şi cu putere Ne adunăm la fân- 
tâna Duhului Sfânt, că mama Mea Fecioara se dă vouă cu tă- 
măduiri de duh, de suflet şi de trup, copii ai Ierusalimului 
nou. Umiliţi- vă sub acest nume pe care Eu, Domnul, vi l-am 
pus pe creştet, căci poporul Noului Ierusalim trebuie să aibă 
din mijlocul lui izvor de har pentru toate neamurile de pe pă- 
mânt, şi aceasta trebuie să fiţi voi, fiilor, că oamenii de pe pă- 
mânt vă aşteaptă fără să ştie ei ce aşteaptă, iar cerul tânjeşte 
după zilele voastre cu care aţi ajuns sfârşitul veacurilor. 
Amin. 

O, copii din porţi, intrăm cuvânt în carte. Pace vouă! 
Fără voi, fără pacea Mea din voi, fără odihna Mea în voi, Eu 
nu pot să vin cuvânt din cer şi să grăiesc Ierusalimului. Aveţi 
grijă, fiilor, de odihna trupurilor voastre, de puterea lor, de 
sănătatea lor, ca să vă pot folosi urechile şi inimioarele şi mâ- 
nuţele şi guriţa pentru Mine peste Ierusalim şi peste tot pă- 
mântul, fiilor copii. Slujiţi-Mi cu multă socoteală în toate, că 
mare şi grea este lucrarea Mea pe care o port cu voi între cer 
şi pământ. Pace vouă, şi să dăm slavă mamei Mele Fecioară, 
că ea se face peste Ierusalim mângâiere cu cuvântul şi îşi 
mângâie iubirea cea pentru voi şi cea pentru toţi cei care iu- 
besc coborârea Mea cu cerul pe pământ, tainica Mea venire 
după două mii de ani, pregătirea cea mare a poporului sfânt 
pentru gloria Mea, că scris este: «Cine este sfânt, să se sfin- 
ţească şi mai mult, iar cine este spurcat, să se spurce şi mai 
mult», căci toate sfârşitu-s-au, cu bine sau cu rău. Amin. 

Hai, mamă, revarsă-te cu mângâierea şi cu harul cel 
împătrit, că Domnul Dumnezeul tău, Tatăl, Fiul şi Duhul 
Sfânt, te adaugă în lucrare de har peste Ierusalim, căci trebuie 
ajutat poporul cuvântului Meu. Amin. 

O, de s-ar găsi oameni pe pământ care să iubească 
această comoară, acest petecuţ de pământ peste care a coborât 
cerul cu slava cuvântului, şi aflând acest mărgăritar de preţ, 
să dea pentru el tot ce are şi să se dea şi pe el şi să Mă ajute, 
şi să aibă el parte la această moştenire apoi, că nu e de pe pă- 
mânt aceasta, şi nu se strică aşa cum se strică cele de pe pă- 
mânt din pricina păcătoşeniei omului care nu iubeşte calea, 
adevărul şi viaţa cea cu Mine, mamă. 

Fe-am spus ucenicilor Mei când M-au întrebat de ce 
vorbesc mulţimilor în pilde, şi le-am zis: «Pentru că vouă vi 


s-a dat să cunoaşteţi tainele împărăţiei cerurilor, pe când 
acelora nu li s-a dat, căci celui ce are, i se va da şi îi va pri- 
sosi, iar de la cel ce nu are, şi ce are i se va lua, şi de aceea 
le vorbesc în pilde, că ei văzând nu văd, şi auzind nu aud, nici 
nu înţeleg, dar fericiţi sunt ochii voştri că văd, şi urechile 
voastre că aud, căci mulţi prooroci şi drepţi au dorit să vadă 
cele ce priviţi voi, şi n-au văzut, şi să audă cele ce auziţi voi, 
şi n-au auzit». 

O, poporul Meu, e mama Mea serbată de tot cerul, şi 
vrea cerul să se umple de voi, umplându-vă voi de cele din 
cer, de cei din cer, fiilor, căci cerul e taina sfinţilor, trăirea şi 
simţirea lor, locul lor pe pământ, şi aceasta trebuie să ştiţi voi 
pentru voi, mai mult decât orice ştiţi pe pământ, mai mult 
decât orice lucraţi şi trăiţi, fiilor. Amin, amin, amin. 

O copilul meu, Emanuel! Cuvântul Tău 
^ dumnezeiesc e cuvânt cu putere. Pe vre- 
mea trupului Tău văzut între iudei, unii erau uimiţi când le 
vorbeai, şi ziceau: «De unde are El înţelepciunea aceasta şi 
puterile?», iar alţii se sminteau întru Tine, şi Tu ai zis lor: 
«Nu este prooroc dispreţuit decât în casa sa». Dar acum, Tu 
vei fi împlinitor ca şi atunci când ai venit întrupat de la Tatăl 
şi născut din trupul meu şi când ai împlinit toate câte erau 
spuse pentru Tine, şi iarăşi vei împlini acum, când îngerii Tăi 
vor ieşi, precum este scris, şi vor despărţi pe cei răi din mij- 
locul celor drepţi şi îi vor arunca în cuptorul cel de foc, şi aco- 
lo va fi plânsul şi scrâşnirea dinţilor, căci tot ce lucrează fiii 
veacului acesta, fiii lumii, aceea este partea lor, pe care sin- 
guri şi-o clădesc, căci s-au ales pentru cele ce nu vor mai fi, 
şi va fi în locul acestora plânsul şi scrâşnirea dinţilor, fiindcă 
Tu vei împărăţi cu drepţii pe pământ sfânt, iar cei necredin- 
cioşi, care păcătuiesc, vor fi ca în cuptorul de foc, după cum 
şi sunt, iar când Te vor vedea ei pe Tine slăvit între cei drepţi, 
vor plânge pentru zădărnicia trudei lor şi vor scrâşni din dinţi, 
căci plata necredinţei este grea. 

O, fiule Emanuel, cuvintez în cartea Ta, în Cartea Ade- 
vărului, în cartea judecăţii făpturii, şi ce fericire ar fi pe noi, 
cei ce suntem cerul cel nevăzut, să vedem omul că se scoală 
să creadă ce vorbim noi, cerul cel nevăzut. Dar credinţa nu 
este a tuturor, Fiule necrezut de om. Tu însă ai aflat fii cărora 
le-ai dat darul credinţei pentru că Te-au iubit pe Tine mai mult 
decât viaţa lor, şi au luat viaţa Ta, şi au fiii Tăi viaţă, şi ai pus 
credinţă în ei, şi dacă ai pus, ai găsit; şi dacă ai găsit, ai venit, 
că era scris să vii şi să-Ţi pregăteşti mireasa şi nunta, Fiule al 
Tatălui Savaot şi al meu, că Te-ai făcut copil în toată ascul- 
tarea, ca să aibă omul pildă de copil şi să se facă şi el ca Tine, 
fiindcă pruncilor le este dat să afle împărăţia cerurilor pe pă- 
mânt şi viaţa Ta, făcându-se ei părtaşi Trupului şi Sângelui 
Tău cel de pe cruce. Amin. 

Eu, ca mamă a Ta şi a celor credincioşi dumnezeirii 
Tale atunci şi acum, mă împart între Tine şi ei, între ei şi Tine, 
şi lucrez mijlocire ca să-i ajuţi pe ei, ca să-i ajute sfinţii cei 
purtători de multe haruri şi îngerii cei slujitori, şi să mergi cu 
ei, cu fiii cei din urmă, şi să Te vesteşti prin ei şi să faci din 
ei slava Ta cea de la sfârşit de timp de deşertăciune a omului 
care umblă gol de fapte cereşti, şi să fie ei mângâierea Ta, iar 
Tu, mângâierea lor, că lucrarea venirii Tale este multă şi grea 
peste pământ, şi oamenii se ascund de ea, iar cei din porţile 
cuvântului Tău sunt firavi, dar ajută-i cu tot cerul cel nevăzut, 
că sunt apăsaţi de griji şi sunt obosiţi, Doamne. 

Vin cuvânt cu Tine curând, curând. Fiule, însoţită de 
mironosiţele învierii Tale, şi vom strânge poporul la praznic 
de înviere şi de Duh Sfânt şi vom învăţa Ierusalimul şi pe cei 

ce se vor aduna şi le vom spune să iubească pe cele cereşti, 
nu pe cele pământeşti, care-i pierd omului viaţa. 

O, fiice ale Ierusalimului, fiţi duhovniceşti din zori şi 
până în zori, iar taina aceasta şi împlinirea ei vine de la as- 
cultarea de Dumnezeu şi de cuvântul Său şi de cei ce vă 
veghează ca să fiţi duhovniceşti pe pământ. Primiţi mereu în- 
demnul cel pentru duhovnicească trăire şi purtare şi ascultare 
şi lucrare. Uşuraţi-vă lucrul cel cu mâna prin ascultare de cei 
ce veghează peste voi pentru Domnul, şi apoi prin primire 
una pe alta, unii pe alţii. Taina creştinătăţii este umilinţa în 
toate şi pentru toate: la purtare, la îmbrăcăminte, la mâncare, 
la grija cea pentru sfinţenia a toate, în toată, toată vremea, şi 
la cinstire între fraţi, între surori, şi nu vă culcaţi şi nu vă scu- 
laţi fără griji, fără griji duhovniceşti, care se răsfrâng cu ar- 
monie în toate câte lucraţi lucrul cel cu mâna. Iubiţi prevede- 
rea în toate: în simţiri, în vorbiri, în priviri, în purtare, în as- 
cultare, în credinţă, în pace, în sfinţenie, că eu am fost în as- 
cultare plăcută şi toate le făceam cu Domnul meu Cel iubit, 
cu Fiul meu, pe Care-L aşteptam şi îl iubeam până să vină El 
pe pământ, şi apoi eu I-am fost cale. Amin. 

Aşijderea şi voi, fii ai poporului sfânt, fiţi cumpătaţi în 
toate, în cuvânt şi în faptă, căci fericiţi sunt cei ce nu greşesc 
în cuvânt şi în faptă. Fiţi cu duh vestitor de cele cereşti, căci 
aveţi cărţile Duhului Sfânt care vă sunt hrană şi lucru al cu- 
getului bun, al tainelor cereşti, al armoniei îngereşti, că mare 
este lucrarea acestui cuvânt, şi eu, ca mamă a Fiului Cel răs- 
tignit de iudei şi înviat de Tatăl şi de Sine, vă tămăduiesc me- 
reu de orice neputinţă, ca să fiţi ai Fiului meu, rodul Lui cel 
pentru Tatăl, slava Lui înaintea sfinţilor, şi daţi loc rugăciunii 
şi păcii sfinte, că frumos este duhul cel rugător spre Dum- 
nezeu în om. Amin. 

îi strig şi pe fiii oamenilor. Faceţi-vă fii ai lui Dumne- 
zeu, o, fii ai oamenilor! Credeţi în acest cuvânt care adapă pă- 
mântul ca un râu ca să crească pe el om nou, om născut de 
sus, din cuvântul Fiului meu, şi El vă va da putere să vă faceţi 
fii ai lui Dumnezeu. Amin. Părăsiţi fărădelegea care vă ţine în 
robie şi luaţi în voi libertatea în Hristos, Fiul meu. Am venit 
cu duh de tămăduire, cu izvor de vindecare de suflete. Scu- 
laţi-vă spre înviere! Amin. 

Strig şi la voi, slujitori ai bisericilor lumii. Treziţi-vă 
spre sfinţenie de duh, de suflet şi de trup prin acest dulce şi 
chemător cuvânt al Fiului meu, Fiul Tatălui Savaot, Care a 
murit şi a înviat pentru fiecare om. Cercetaţi-vă inimile şi 
lăsaţi-le sub lumina acestui cuvânt. Lăsaţi-vă însoriţi de Soa- 
rele Hristos, Fiul meu, ca să creşteţi în credinţă şi în temere 
de Dumnezeu, şi beţi din acest izvor şi împărţiţi din el viaţa 
lui, că sunt fără viaţă în ei oamenii. Voi ştiţi ce este cuvântul. 
Cuvântul este viaţa, iar viaţa este lumina oamenilor. Nu mai 
spuneţi, nu vă mai spuneţi că vă este de ajunsă Scriptura, că 
iată, nici pe ea nu vreţi s-o împliniţi, să ascultaţi de ea, să vă 
fie teamă de Dumnezeu. Cuvântul cel de azi este tot Fiul meu, 
nu este altceva acest cuvânt care hrăneşte duhul din om ca să 
învieze omul. Dacă vă este de ajunsă Scriptura, atunci înviaţi 
şi fiţi ca Hristos, Fiul meu, iar dacă nu înviaţi aşa, intraţi sub 
ploaia cea de azi a cuvântului Domnului, sub care creşte Du- 
hul Sfânt înăuntrul omului. Dumnezeu este acelaşi ieri şi azi 
şi de-a pururi. El este mereu astăzi. Nu uitaţi aceasta! El este 
Cel dintâi şi Cel de pe urmă. Nu uitaţi aceasta! Amin, amin, 
amin. 

Iar voi, fii ai cuvântului Fiului meu, Care este mereu 
astăzi, lucraţi vestirea cuvântului Său şi rugaţi-vă pentru cre- 
dinţă în oameni, că eu, ca o mamă a mângâierii şi a dreptăţii 


ei, vă dau azi, în zi de izvor de tămăduiri, vindecare de toate 
câte dau să vă doboare pe voi, şi să aveţi voi puterea biruinţei 
cea de la sfârşit prin Fiul meu Cel iubit, prin Care eu v-am 
grăit. Amin, amin, amin. 

O mamă, tot cuvântul tău să se lipească acolo 
^ unde este pus, şi să se lipească de el şi cei 
care-1 iau de la tine, mamă a milei pentru Fiul tău, Care-1 
aşteaptă pe om. Cei ce sunt copii ai Noului Ierusalim pe pă- 
mântul român, acelora le-a fost dat să cunoască tainele împă- 
răţiei cerurilor, căci celui ce are i se va da şi îi va prisosi, iar 
de la cel ce nu are, şi ceea ce are i se va lua, mamă. Amin. 

Cuvântul Meu e cuvânt cu putere, poporul Meu. Cine 
te aude pe tine vorbind despre Mine şi despre tainele împără- 
ţiei cerurilor, acela trebuie să spună de tine aşa cum unii iudei 
spuneau despre Mine: «De unde au ei înţelepciunea aceasta 
şi puterile?». Cuvântul Meu să fie fapta ta mereu, şi vei fi 
asemenea Mie, şi Mă va vedea lumea în tine şi va trage să fie 
ca tine, căci scris este: «Vor fi asemenea Lui, căci II vor vedea 
cum este». Amin. 

Mama Mea s-a odihnit în cuvânt peste tine, şi Eu M-am 
odihnit în cuvântul ei, iar tu să-l primeşti, Ierusalime, şi să te 
rogi Tatălui şi Fiului şi Sfântului Duh să răsară în om sămânţa 
aceasta, ca văzând să vadă şi auzind să audă şi să înţeleagă 
aşa cum înţelegi tu, căci fericiţi sunt ochii tăi că văd, şi 
urechile tale că aud cele ce mulţi prooroci şi drepţi au dorit să 
vadă şi să audă cele ce vedeţi şi auziţi voi, şi n-au văzut şi 
n-au auzit ceea ce ei văd şi aud acum. Amin, amin, amin. 

3/16 aprilie 2004 

Duminica a doua după Paşii, a sfântului apostol Toma 

Durerile împărăţiei cerurilor din om sunt facerea omului. Pocăinţa 
care nu îl înviază pe om este ca năluca. Fără Domnul, omul nu 
poate să creadă neîndoielnic. 

B au să vă întăresc duhul zdrobit, inimioarele ne- 
putincioase, trupul firav şi voinţa cea pentru 
Mine, ca să pot coborî să păstoresc, copii din porţi. Amin, 
amin, amin. 

Dacă Eu, şi cu toate cetele de sfinţi şi de îngeri, şi cu 
toate puterile cereşti, şi cu toate stăpâniile cele nevăzute, care 
ţin cerul şi pământul pe temeliile lor, dacă Noi nu v-am da 
mereu puteri pentru venirea Mea cuvânt în carte, şi peste 
lume apoi, pe voi nu v-ar putea ajuta cineva de pe pământ, 
căci pe pământ toţi au voile lor, simţirile lor, viaţa şi duhul 
lor, şi nu am cu cine să Mă ajut de pe pământ pentru voi după 
voia Mea cea bună din om. Voi însă, rămâneţi în doru- 
rile Mele, în rana Mea, că multă rană primesc de la om, şi 
purtaţi-Mi-o, că e tare grea de purtat şi pentru Dumnezeu, 
fiilor copii. Iar voi, ca nişte miloşi ce sunteţi, purtaţi-Mă aşa 
cum Mă aşez Eu în voi de câte ori Mă doare de la om, că Eu 
am spus că împărăţia Mea când este, ea este înăuntrul omului 
cu toate durerile ei, căci aşa este ea de şapte mii de ani în 
Mine, şi când ea îmi este şi în om, tot durere este ea, căci aşa 
este împărăţia Mea, iar durerile ei sunt cu mult mai dulci 
decât dulcele cel înşelător al voilor şi simţirilor vieţii şi duhu- 
lui omului care nu poartă înăuntrul lui împărăţia Mea în 
schimbul împărăţiei lui, a sinelui lui, din care omul îşi hrăneş- 
te duhul şi prin care Duhul Meu plânge pribeag de om în 
omul care are în el împărăţia Mea, statul Meu înăuntrul omu- 
lui în schimbul statului lui, fiinţa Mea cea dumnezeiască şi 
plină de aşteptarea biruinţei morţii omului care stăpâneşte cu 

duhul lui între pământ şi cer împotriva împărăţiei Mele din el 
şi de pe pământ. 

O, vă îndemn la putere de duh, ca să vin şi să păstoresc, 
căci de la Tatăl iau tot ceea ce trebuie să lucrez. Fiţi ucenici, 
copii din porţi, că tânjesc să ia cei ce se uită la lucrul Meu din 
voi, să ia din duhul vostru aşa cum au luat cei şaptezeci de 
aleşi, din duhul lui Moise, şi au lucrat ca Moise apoi prin da- 
rul proorociei şi al apostoliei, darul care este pentru ucenici, 
pentru cei ce Mă iau pe Mine în ei în duh şi în faptă şi în trăire 
de ucenic. Amin. 

O, cât de minunat lucram Eu prin duhul şi prin mâinile 
ucenicilor Mei cei de acum două mii de ani! Lucram minunat 
prin Duhul Sfânt, căci erau toţi într-un cuget, fiindcă aceasta 
face Duhul Sfânt întru cei uniţi prin El şi pentru El. Unii nu 
îndrăzneau să se alipească de ei pentru măreţia semnelor ce 
se făceau prin ei în numele Meu, iar alţii credeau şi creşteau 
cu duhul şi se adăugau lor, aducând la ei pe cei suferinzi, pen- 
tru vindecare, mulţi cuprinşi de duhuri necurate, şi toţi luau 
slobozenia de sub rău, şi credinţa creştea în mulţi, iar dragos- 
tea de Dumnezeu se înmulţea, iarăşi, în mulţi, în vreme ce ar- 
hiereii şi căpeteniile iudeilor se umpleau de pizmă şi adesea 
îi prindeau pe ucenici şi îi închideau în temniţe. Dar ei aveau 
dat pe Duhul Sfânt după ce Eu am înviat şi L-am suflat peste 
ei, şi, ca şi Mine când am ieşit din mormânt nestricându-i pe- 
ceţile şi netulburând pe străjeri, ei ieşeau cu ajutor de îngeri 
şi grăiau mulţimilor cuvintele vieţii, cuvintele Duhului Sfânt, 
care dau viaţă de sus în om, şi se nedumereau toţi de aceste 
semne şi minuni, zicând: «Ce ar putea să fie acestea?», iar ei 
mărturiseau despre răstignirea şi învierea Mea către cei ce 
M-au răstignit, şi în toate zilele nu sfârşeau să înveţe în tem- 
plu şi prin case binevestindu-Mă. Amin. 

O, Ierusalime nou, o, popor ales din nou dintre oameni 
ca să crezi tu acum, la sfârşit, toate câte au fost acum două mii 
de ani despre Mine aşa cum au scris profeţii că Eu voi îm- 
plini! O, poporul Meu, tu eşti ales pentru slava Mea. Nu uita 
aceasta! Te-am ales, şi te-am creat apoi pentru slava Mea din 
zilele acestea. Nu uita aceasta! Amin, amin, amin. 

Am intrat după învierea Mea la apostoli, la ucenicii 
Mei care stăteau închişi de frica iudeilor, căci erau fricoşi şi 
se îndoiau întru Mine. Frica de Dumnezeu este altfel, nu este 
ca aceea pe care o aveau ei în vremea patimilor Mele, şi apoi 
a învierii Mele dintre morţi. Am apărut deodată, fără să intru 
pe uşă, în mijlocul lor, şi le-am zis: «Pace vouă!», căci erau 
fricoşi şi înfricoşaţi. Le-am arătat mâinile şi coasta Mea, îm- 
punsăturile piroanelor în ele, ca să-i bucur văzându-Mă înviat 
şi să le întăresc credinţa că Eu sunt şi că am fost Fiul Tatălui, 
Dumnezeu adevărat pe pământ timp de treizeci de ani, şi apoi 
cu ei stând şi lucrând semne şi minuni timp de trei ani şi ju- 
mătate pentru adeverirea dumnezeirii Mele, ca să le micşorez 
din zi în zi mai mult necredinţa şi îndoiala şi să-i întregesc în 
har, şi să le dau apoi pe Duhul Sfânt, pe Care-L promisesem 
încă de pe vremea profeţilor cei de demult că-L voi da peste 
cei ce vor crede în venirea Mea, în trimiterea Mea de la Tatăl 
între oameni ca Mesia, Biruitorul morţii şi al iadului şi ca 
Mântuitor al celor credincioşi, şi apoi botezaţi cu Duhul Sfânt 
şi cu apă, după cum s-a şi împlinit atunci, şi de atunci şi până 
azi peste cei ce cred şi îşi aleg viaţa cu Dumnezeu pe pământ. 
I-am trimis peste pământ ca să ierte sau ca să ţină păcatele oa- 
menilor. I-am trimis, precum M-a trimis pe Mine Tatăl, ca să 
aleagă ei pe cei credincioşi dintre cei mulţi necredincioşi. Dar 
ucenicul Meu Toma, care Mă văzuse înviat numai după opt 
zile de la ziua învierii Mele şi când ceilalţi ucenici i-au spus 


lui: «Am văzut pe Domnul», el a spus: «Dacă nu voi vedea în 
mâinile Lui semnul cuielor, şi dacă nu voi pune degetul meu 
în semnul cuielor, şi dacă nu voi pune mâna mea în coasta 
Lui, nu voi crede». Şi am intrat Eu iarăşi la ei după opt zile 
când era şi Toma cu ei şi, auzindu-1 Eu zicând aşa după ce am 
stat în mijlocul lor arătându-Mă deodată fără să intru prin uşi 
căci erau încuiate, le-am zis: «Pace vouă!», şi apoi i-am zis 
lui Toma: «Pune-ţi degetul tău şi mâna ta şi vezi mâinile şi 
coasta Mea şi nu fi necredincios, ci credincios», iar el M-a 
mărturisit şi a zis: «Tu eşti Domnul meu şi Dumnezeul meu». 
Amin. 

S-au închinat Mie ucenicii Mei după învierea Mea, ei, 
cei care se îndoiseră, şi apoi Eu le-am zis: «Datu-Mi-s-a toată 
puterea în cer şi pe pământ, iar voi, mergând, învăţaţi toate 
neamurile să păzească toate câte v-am poruncit vouă, bote- 
zăndu-le în numele Tatălui şi al Fiului şi al Sfântului Duh, iar 
Eu cu voi sunt în toate zilele până la sfârşitul veacului». 
Amin. 

Fiilor, vă dau veste, peste opt zile să strângeţi pe cei ce 
cred şi împlinesc toate câte v-am poruncit vouă, şi să petre- 
cem praznic de înviere împreună cu sfinţii şi cu îngerii, în 
mijlocul cărora vom serba în sobor pe mama Mea Fecioara şi 
pe sfintele mironosiţe ale învierii Mele, uceniţe ale apostoliei 
Mele timp de trei ani şi jumătate alături de ucenicii Mei cei 
doisprezece şi, iarăşi, cei şaptezeci, căci era scris în profeţi 
această vreme de propovăduire a semnelor şi a minunilor ca- 
re au adeverit dumnezeirea Mea de Fiu al Tatălui, venit ca 
Mântuitor al lui Israel şi al lumii, şi apoi răstignit şi înviat 
pentru iertarea lui Israel de sub umbra legii care îl osândea pe 
el şi, iarăşi, răstignit de Israel şi înviat dintre morţi ca un 
Dumnezeu adevărat, pentru iertarea păcatelor lumii pentru tot 
omul care auzind prin propovăduire păzeşte apoi toate câte 
Eu am poruncit să fie păzite şi împlinite, şi care se botează în 
numele Tatălui şi al Fiului şi al Sfântului Duh, căci fără 
această pecete a numelui lui Du mn ezeu pe fruntea celui ce 
crede, nimeni, nimeni, nimeni nu poate fi al lui Dumnezeu, şi 
apoi cu Dumnezeu pe vecii. Amin. 

Iar pentru cei ce au adormit fără această pecete, Eu, 
Domnul, v-am învăţat pe voi să le rostiţi iertarea şi pocăinţa 
în locul lor, şi pecetluirea cea cu numele Dumnezeului lui 
Avraam, Isaac şi Iacov, care sunt vii precum Eu sunt, rostind 
peste toţi cei din locuinţa morţilor credinţa şi botezul cel în 
numele Tatălui şi al Fiului şi al Sfântului Duh, Dumnezeul lui 
Avraam, Isaac şi Iacov. Amin. 

Toţi cei din locuinţa morţilor vă aşteaptă pe voi, cei din 
urmă. Toţi cei de la Adam şi până la voi vă aşteaptă pe voi, că 
voi Mă aveţi viu pe Mine în voi şi între voi, şi Eu sunt învie- 
rea şi viaţa, precum i-am spus lui Marta că fratele ei, Lazăr, 
va învia atunci, după patru zile, şi apoi la învierea cea de apoi 
când toate trupurile se vor ridica şi vor mărturisi că Hristos a 
murit şi a înviat pentru fiecare om, începând de la Adam, 
fiind Eu acum două mii de ani începătura învierii celor ador- 
miţi, şi fiecare va sta la rândul cetei sale, şi judecata se va face 
de Mine şi de voi, cei miloşi ai Mei, când prin voi rostesc şi 
voi rosti învierea morţilor. Amin. 

Hristos a înviat, pentru fiecare om! Amin. 

Hristos a înviat, pentru toţi cei ce vor păzi toate câte Eu 
le-am poruncit! Amin. 

Hristos a înviat, pentru toţi cei ce se vor boteza apoi în 
numele Tatălui şi al Fiului şi al Sfântului Duh, începând de la 
Ierusalim, precum Eu am poruncit ucenicilor Mei să lucreze 
acum două mii de ani! 

Cuvântul lui Dumnezeu 


Hristos a înviat, pentru toţi cei ce se vor ridica cu 
trupurile din pământ, după Scriptura învierii morţilor, şi apoi, 
viaţa veacului ce va să fie pe pământ pentru cei credincioşi, 
pentru cer nou şi pământ nou prin taina Ierusalimului nou, 
ales la sfârşit de timp, taină cerească pe pământ cu oamenii în 
mijlocul cărora Eu voi locui şi voi împărăţi prin darul vieţii 
veşnice peste tot şi peste toate! Amin. 

O, poporul Meu, binecuvântată să-ţi fie credinţa cea 
neîndoielnică. Amin. Şi după ce vei lua hrana cea pentru fiin- 
ţă, pe care ţi-o binecuvintez acum, te voi lua deosebit şi îţi voi 
desluşi peste viaţa ta taina credinţei neîndoielnice şi roadele 
ei, poporul Meu. Şi te rog, ca un Dumnezeu mare ce sunt, să 
iei aminte şi să păzeşti apoi toate câte Eu îţi voi desluşi spre 
viaţa ta, spre viaţa Mea întru tine, numai să crezi că Eu sunt 
Cel ce aud şi văd şi cunosc duhul dinăuntrul omului, şi dintre 
om şi om, şi dintre Mine şi voi, fii ai cuvântului Meu, care 
naşteţi fii. Amin. 

Am un dor pe care nu-1 mai pot ajunge, că vreau să te 
aud, poporul Meu cel cu călăuză pusă de Mine peste tine, să 
spui şi tu: „De unde au ei înţelepciunea aceasta şi puterile? 
Am acest dor, să-Mi slobozesc puterile prin cei ce au crezut 
şi pe care piatră Eu, Domnul, Mi-am aşezat şi Mi-am zidit şi 
îmi aşez şi îmi zidesc Ierusalimul, aşa cum prin credinţa lui 
Petru, care M-a mărturisit Hristosul Tatălui, Eu am putut să 
Mă vestesc Fiul lui Dumnezeu, în Care neamurile pământului 
au crezut şi vor crede şi se vor boteza prin credinţa cea măr- 
turisitoare a celor prin care Eu vin cuvânt pe pământ acum, la 
sfârşit de timp. Amin, amin, amin. 

* 

i acum, popor al cuvântului Meu, taina credinţei 

[jj) neîndoielnice şi roadele ei voiesc să-ţi desluşesc, 
să-ţi dau hrana aceasta şi să ai parte de ea, căci cel ce crede 
că Eu sunt Dumnezeu din Dumnezeu, minunea cea care s-a 
arătat şi iarăşi se arată, căci este dumnezeiască, cel ce crede 
neîndoielnic că Eu aud şi văd şi cunosc mai dinainte şi ştiu 
duhul dinăuntrul omului şi dintre om şi om, acela, rodind aşa 
cum am spus Eu celor ce au rămas cu Mine că vor naşte fii 
duhovniceşti şi fii din fii şi că vor avea fii, va avea acela cre- 
dinţă neîndoielnică şi roade din ea. Amin. 

O, dacă Eu ţin cerul şi pământul cu cuvântul şi cu 
legile facerii, care ascultă şi cred neîndoielnic în Mine aceste 
legi, dacă Eu le ţin pe acestea ca să nu se scufunde în adânc, 
în întuneric, aşa cum au fost mai înainte de facere, pe tine 
cum să nu te ţin pe braţele învăţăturii ca să te deprind prin 
aceasta să ştii ce înseamnă Dumnezeu şi vederea lui Dumne- 
zeu între om şi om, şi între om şi Dumnezeu, când e vorba de 
cel ce are credinţă neîndoielnică? 

O, poporul Meu care stai la crescut, învaţă-te să stai 
sub aripile Mele aşa cum este cu puii care ies din oul pe care 
cloşca îl ţine cald sub aripile ei, şi apoi pe pui îi ţine sub aripi 
ca să-i păzească de frig, de întuneric, de ploaie, de vânt, de 
uliu, poporul Meu. Puii nu stau fără cloşcă, dar dacă ei se fac 
mari şi se împrăştie singuri după cules, ei se răcesc de cloşcă, 
şi apoi cloşca nu-i mai primeşte şi îi ciupe şi fuge de ei, şi 
apoi ea îşi face alţii dacă ea pierde dragostea lor şi credinţa 
lor. 

O, popor crescut sub aripile Fiului lui Dumnezeu, Eu 
sunt Puiul Tatălui, şi nu voiesc altfel să fiu, căci vreau să am 
Tată şi vreau să aibă Tatăl Fiu. Amin. Aşa voiesc să gândeşti 
şi tu, căci Scriptura spune de cei ce sunt ai lui Dumnezeu că 
vor fi asemenea Lui, iar asemenea Lui sunt cei ce au credinţă 
neîndoielnică şi roade prin ea. Amin. 


Ai ca pildă credinţa cea îndoielnică a lui Ghehazi, care 
nu a primit, care nu a crezut în cuvântul proorocului ca să 
facă ucenicul aşa cum trebuia să-i fie ascultarea, credinţa ne- 
îndoielnică în cele ce i se ceruse să asculte aşa. Ia pildă de 
credinţă de la cei ascultători de tot ce este bine pentru Mine, 
nu pentru tine, Ierusalime, şi ia pildă şi de credinţă îndoiel- 
nică sau de necredinţa care şi-a arătat roadele, că Eu vreau ca 
tu să te iei după Mine şi după cel ce crede în Mine la tot ce 
este bine, iar pentru ce este rău, să nu te îndeletniceşti să te iei 
după om, că omul după care te-ai lua tu spre rău nu te va 
putea scăpa de plata care ţi s-ar cuveni şi nu te vei putea aco- 
peri cu omul de faţa Mea, poporul Meu, copil plin de carte, 
că multă carte îţi scriu în cer şi pe pământ ca să ai şi ca să ştii 
şi ca să nu te poţi acoperi că nu ai fost învăţat de Dumnezeu. 

O, greu îi este omului să aibă credinţă neîndoielnică, 
dar când încep usturimile lui, ca roade ale îndoielii, nu se mai 
poate omul întoarce, că are prea mulţi martori potrivnici lui, 
şi omul are cuvintele lui, dacă pe al Meu nu l-a luat peste el 
ca să nu-1 judece cuvintele lui. 

Omul crede că nu-1 aude, că nu-1 vede, că nu-1 ştie 
Dumnezeu, şi nu ştie bietul de el să se căiască şi apoi să ră- 
mână viu şi nu tot mort, căci pocăinţa care nu-1 înviază pe 
om, aceea nu-1 ajută cu nimic pe om, aceea nu e înger, ci e 
nălucă. 

Eu îi cunosc pe ai Mei prin felul cum Mă primesc ei, 
căci v-am spus cu cuvântul celor ce Mă poartă spre voi, copii 
ai şcolii cea de sus, că numai cine este al tău te primeşte cu 
creşterea, cu mustrarea, cu iubirea ta pentru el, şi aşa îl cu- 
noşti pe cel ce este al tău. 

O, vai de omul fără de îngeri, că acela îşi este sieşi rob 
şi răufăcător, căci credinţa îndoielnică le taie îngerilor calea 
spre om. Credinţa neîndoielnică stă în prag cu omul, nu în 
casă, nu înăuntrul lui, şi omul primeşte pe tot solul care vine 
spre el, şi este numit un aşa om fiu al lui Avraam, căci Eu am 
spus prin această carte a vieţii că nimeni nu va rămâne în ea 
decât Avraam. Amin, amin, amin. 

O, ce largă Mi-a fost calea spre Avraam, o, ce credinţă 
am găsit la el, fiilor! Deschideţi Scripturile acelea şi uitaţi- vă 
la el şi la Mine când ne-am întâlnit spre lucrarea credinţei lui. 
El nu avea duhul lui; el avea Duhul Meu, prin darul credinţei 
neîndoielnice, iar Eu încă de pe atunci M-am făcut pâine şi 
vin prin credinţa lui care a fost răsplătită cu Mielul lui Dum- 
nezeu, Care spală păcatele făpturii. 

Vreau, Ierusalime, să-ţi dau această povaţă de viaţă fă- 
ră de moarte. Crede, fiule, ca Avraam, că Eu iau chip pentru 
tine, iau cuvânt pentru tine şi lucrez aşa cum am lucrat cu el, 
iar Eu vreau să fii ca şi Mine, făgăduitul lui prin sămânţa Mea 
care trebuie să se vadă încolţind zi de zi în duhul, în sufletul 
şi în trupul tău, popor plin de carte, că nimeni pe pământ nu 
are atâta carte câtă ai tu, şi pe nimeni n-am mai pregătit ca şi 
pe tine până în zilele tale, iar tu trebuie să fii în clocot pe pă- 
mânt, şi din mâna ta să mănânce de la Mine toată suflarea 
dintre pământ şi cer, numai să nu te îndoieşti în credinţa pe 
care ţi-am dăruit-o s-o porţi în piept, şi în fapta ei apoi, ca să 
te găsesc viu în toată clipa, la orice strajă din zi sau din noap- 
te, şi primeşte-L pe Dumnezeu, Care vine ca un Mire, Ierusa- 
lime. Şi cum ca un Mire? Mirele din cer este pretenţios şi îm- 
parte în două pe cei la care vine, şi îi numeşte fericiţi pe cei 
ce veghează spre venirea Lui în toată clipa şi, iarăşi, nevred- 
nici pe cei ce se lenevesc. Amin. 

La sărbătoarea Paştelui Meu cu tine te-am pecetluit cu 
harul lucrărilor cereşti şi te-am binecuvântat ca să fii ca 

Domnul şi învăţătorul tău şi te-am povăţuit spre pază, învă- 
ţându-te să te ţii de mânuţă cu cei prin care Eu cobor cuvântul 
Meu până la tine, şi am spus fiilor Ierusalimului: cereţi şi vi 
se va da; cereţi-Mi, şi vă voi da; şi ei vor avea atunci şi vă vor 
da, dar cereţi-le, că ei au, şi fericiţi de ai Mei sunt cei ce au 
şi, iarăşi, fericiţi sunt cei care cer şi primesc. Amin. 

Credinţa neîndoielnică nu se vede decât când ea este 
încercată ca aurul în topitoare, şi nimeni să nu aştepte altfel 
roadele ei. 

O, Ierusalime, nu uita de dorul Meu, că Eu ţi-am spus 
că am un dor pe care n-am putut să-l ajung, dar vreau să-Mi 
slobozesc puterile prin cei ce au credinţă neprefăcută, credin- 
ţă neîndoielnică, şi pe care piatră Eu, Domnul, Mi-am aşezat 
şi Mi-am zidit şi îmi aşez şi îmi zidesc Ierusalimul, fiindcă 
Eu sunt un Dumnezeu mare şi minunat şi sunt minunea 
Tatălui, şi fericiţi sunt cei ce Mă poartă în ei, că aceia sunt 
minunaţi şi sunt minuni, dar e prea orb omul necredinţei ca să 
mai poată el deschide ochii pe care-i ţine strâns închişi pentru 
Mine şi pentru cei în care Eu sunt Cel minunat. 

Taina credinţei neîndoielnice este viaţa şi vederea şi în- 
ţelepciunea Fiului lui Dumnezeu în om şi nu a omului însuşi, 
căci fără Mine omul nu poate nimic, şi nici să creadă neîn- 
doielnic în Mine nu poate. 

Eu vin cum vreau. Eu lucrez peste om cum vreau Eu, 
nu cum vrea el să lucrez, că Eu nu pot cu omul îndoielnic, 
care este el şi atât, el şi orbirea duhului lui care se vrea a fi 
vedere. Eu sunt vederea celor ce văd. Eu sunt cuvântul celor 
ce vorbesc, căci Eu dau vedere orbilor şi cuvânt celor muţi, 
iar omul nu poate face ceea ce fac Eu peste om şi pentru om 
prin om, aşa cum am făcut şi am lucrat pentru veci de veci cu 
Avraam cel credincios, pe care l-am făcut pilda fiilor lui 
Dumnezeu şi a seminţiei lor. Amin. 

O, Ierusalime, ai grijă să porţi cu credinţă neîndoiel- 
nică acest nume. Aşa cum M-a primit Avraam, aşa şi tu să Mă 
primeşti, căci în ceasul în care tu dai să nu Mă cunoşti, atunci 
Eu bat şi intru ca să te cercetez după Duhul Meu, nu după du- 
hul tău, şi te aştept să-ţi dau cununiţă pentru faptele credinţei 
tale neîndoielnice dacă vei şti să Mă cunoşti, să-Mi deschizi 
şi să Mă primeşti şi să mănânci din mâna Mea, că nu e bine 
să mănânc Eu din mâna ta, cum dai tu să faci, ci e bine să-ţi 
dau Eu, căci sunt Dumnezeul şi învăţătorul tău, poporul Meu. 
Eu stau şi îndelung privesc la tine şi la credinţa ta şi la statul 
tău în Duhul lui Dumnezeu. Eu stau, poporul Meu, mereu, 
mereu faţă în faţă cu tine, şi de câte ori iei taina Mea în piep- 
tul tău şi pe buzele tale ca să Mă mărturiseşti înăuntrul şi în 
afara hotarelor Mele cu tine, Eu sunt de faţă şi te privesc şi te 
aud şi îţi grăiesc şi îmi grăieşti, că tu Mie îmi grăieşti când 
grăieşti, şi încă tu nu ştii cum este această taină a Dumnezeu- 
lui tău, Care este în ascuns. 

Scris este că nu poate omul să Mă vadă şi să rămână 
viu, şi ţi-am dat pilda lui Ghehazi, care a murit semeţindu-se 
că a văzut pe Dumnezeu şi oastea Lui cerească, şi apoi s-a 
aplecat spre credinţă îndoielnică pentru Fiinţa Mea, Care să- 
lăşluieşte în cei în care Eu Mi-am făcut casă, că aşa lucrez Eu 
din veac şi până în veac între oameni, şi am casă în omul cel 
ales care ştie să creadă ca Avraam, şi din uşa lui grăiesc şi pri- 
vesc şi iubesc şi înviez pe morţi prin iubirea Mea cea de pe 
cruce, căci Dumnezeu este numai pe cruce, şi de aceea este 
fără de păcat şi este iubirea Tatălui. Amin. 

O, Ierusalime, dacă vrei să înveţi, învaţă. învaţă carte, 
poporul Meu, şi fii copil cu carte multă, ca să te bucuri şi nu 
să plângi când se vor aşeza cununiţele pe creştetul celor ce au 


crezut neîndoielnic şi nejudecând pe Dumnezeu, căci cel ce 
crede neîndoielnic, ia din tot şi din toate de la Dumnezeu şi 
nu de la om, şi aceasta este taina credinţei neîndoielnice iz- 
vorând din Dumnezeu peste toţi şi peste toate şi nu din om 
peste om, căci Eu sunt tot şi toate pentru calea omului cu 
Mine, numai să ştie omul să-L cunoască pe Dumnezeu pentru 
viaţa lui, căci scris este: «Cel ce crede în Mine nu va muri 
niciodată, ci se mută de-a pururi de la moarte la viaţă», cre- 
zând în mâna Mea care-1 poartă şi îl învaţă pe om ce înseam- 
nă Dumnezeu cu omul, Dumnezeu peste om şi lângă om cu 
dreptatea tuturor lucrurilor, după voia Sa. Amin. 

învaţă carte de la Mine, Ierusalime, şi vei fi cel mai în- 
văţat dintre cei ce învaţă carte între pământ şi cer. Amin, 
amin, amin. 

5/18 aprilie 2004 

Duminica a treia după Paşti, a mironosiţelor 

Cuvântul de acum este cuvântul celui de al şaptelea înger: glasul 
Domnului. Din veac şi până în veac Domnul este slujit de îngeri. 
Omul ascuns în sine 11 alungă pe Dumnezeu şi pe îngerii lui Dum- 
nezeu. Se va vedea raiul pe pământ, plin de crini şi de trandafiri. 

Domnul îl strigă pe Israel cel după trup. 

(f5l| unt cu praznic de înviere peste tine, Ierusalime 

IjDJ din români. Amin. Te-am vestit să dai de ştire 
peste cei ce cred şi împlinesc toate câte am poruncit Eu să se 
împlinească pentru pregătirea venirii Mele cuvânt pe pământ 
şi, curând, curând, a arătării Mele cu trupul Meu cel înviat, şi 
le-am spus să vină să ne întâlnim în cuvânt la praznic de în- 
viere cu sfinţii şi cu îngerii, în mijlocul cărora stăm acum şi 
cântăm vestea învierii Mele, dimpreună cu mironosiţele cele 
cu care am petrecut înainte şi după învierea Mea durerea răs- 
tignirii, şi apoi bucuria învierii, poporul Meu. Amin, amin, 
amin. 

Hristos a înviat! Hristos a înviat! Hristos a înviat! Aşa 
mergea prin Ierusalim, şi apoi de la margini la margini în 
toată lumea, prin ucenici, Evanghelia învierii Mele dintre 
morţi şi a multora dintre cei ce M-au aşteptat ca făgăduitul 
Mântuitor de la Tatăl ivit ca să vin pe pământ cu trup luat din 
mamă Fecioară şi să mor ca omul şi să aduc deasupra, odată 
cu învierea Mea a treia zi de după răstignire, pe cei sfinţi care 
M-au aşteptat în locuinţa morţilor ca să vin să-i ridic odată cu 
scularea Mea din mormânt. 

Hristos a înviat! Aşa vă întâmpin Eu pe voi, cei ce v-aţi 
adunat la praznic de înviere spre bucuria mironosiţelor pa- 
timilor şi ale învierii Mele apoi, în mijlocul cărora era mama 
Mea Fecioara, în care Tatăl prin voia Lui M-a însămânţat de 
la Duhul Sfânt şi M-am născut prunc pe pământ ca să cresc 
ca omul care creşte, şi apoi moare, şi ca să rămân prunc mic, 
Mieluţ al Paştelui cel nou, hrană pentru ucenici, căci Eu le-am 
spus lor că voi bea cu ei Paşti nou întru împărăţia Tatălui 
Meu, Miel înviat după ce M-a junghiat poporul în mijlocul 
căruia venisem să Mă fac Mântuitorul lumii. Amin. 

Hristos a înviat! Şi să crească numărul ucenicilor care 
cred în acest cuvânt al Mielului Cel junghiat şi înviat, şi să 
crească credinţa cea neîndoielnică a celor ce aud de departe şi 
de aproape vestea că Domnul grăieşte după două mii de ani 
peste pământ cuvânt. Acesta este cuvântul Celui de al şap- 
telea înger, cuvântul Meu, glasul Celui ce strigă: „înviaţi! “, 
glasul care este auzit de cei din morminte ca să se scoale, pre- 
cum Eu am spus acum două mii de ani că ei îl vor auzi şi se 
vor ridica, iar sfinţii cei ce Mă aşteaptă de atâta vreme vin cu 

Mine, căci Eu vin cu ei, fiindcă s-au sculat pentru venirea 
Mea, aşa cum s-au sculat mulţi dintre ei acum două mii de ani 
când Eu, Cel răstignit şi înviat, le-am făcut cale spre învierea 
lor cu trupul, fiind Eu începătura aceasta. Amin. 

Cu dor am dorit să Mă fac cuvânt spre bucuria mirono- 
siţelor patimilor, şi apoi ale învierii Mele dintre cei morţi. Do- 
rul lor a fost aprins după Mine şi n-aveau pace fără Mine şi 
Mă căutau printre cei ce stăteau în morminte, fiindcă ele au 
avut credinţa cea neîndoielnică prin care au crezut că Eu, Cel 
iubit de inima lor, voi sta trei zile în mormânt şi Mă voi ridica 
nimicind moartea mai întâi, şi Mă voi arăta după trei zile în- 
viat, după cum s-a şi petrecut, că nu este iotă în Scriptură ca- 
re să fi proorocit despre Mine că voi fi de la Tatăl pe pământ 
cu oamenii şi să nu se fi împlinit. Iar după ce voi fi nimicit 
prin moarte pe cruce, voi învia ca biruitor al morţii şi al iadu- 
lui; şi nu este cirtă în prooroci şi pe care Eu, Domnul, să nu o 
fi împlinit odată cu venirea Mea trup pe pământ, şi apoi înviat 
dintre morţi, şi pe nori apoi venind cu sfinţii, împlinind nu- 
mărul celor şapte veacuri dumnezeieşti după care morţii vor 
învia prin venirea Mea cu sfinţii. Amin. 

Iată cum stau în văzduhul grădinilor Mele cu voi! Iată 
cum am venit cu sobor de mironosiţe ca să stau cu voi, copii 
ai Noului Ierusalim! Eu cu sfinţii vin, şi singur nu umblu între 
cer şi pământ. Amin. 

Când M-am făcut Om din trup de Fecioară, am umblat 
între pământ şi cer cu îngerii şi cu ucenicii. Umblam cu înge- 
rii, căci eram Dumnezeu din Dumnezeu, iar Dumnezeu este 
slujit de îngeri din veac şi până în veac, de îngerii lui Dum- 
nezeu. Amin. O, aşa ar trebui omul să-şi împlinească viaţa lui 
între pământ şi cer: petrecând şi umblând cu îngerii lui Dum- 
nezeu, care binevestesc pe Dumnezeu şi pe omul care lucrea- 
ză ca Dumnezeu. Amin. 

O, copii din porţi, o, fii-copii care ştiţi ce înseamnă 
Dumnezeu cu omul pe pământ! Am spus mereu şi Eu, v-am 
spus mereu, mereu şi vouă, să-i învăţaţi pe cei care împlinesc 
toate câte am poruncit Eu să facă omul cel sfânt între pământ 
şi cer, v-am spus să învăţaţi mereu, mereu pe poporul cel sfin- 
ţit să fie după chipul şi asemănarea lui Dumnezeu, ca să-i fie 
lui şi Mie şi îngerilor Mei bine pe pământ cu ei, cu cei ce cred 
neîndoielnic în toate câte am poruncit Eu să lucreze omul 
sfânt înaintea Mea şi a îngerilor Mei, şi fericit sunt Eu de la 
cei ce ascultă aşa înaintea Mea, şi îndurerat sunt de la cei ce 
nu au iubirea care-1 învaţă pe om să se apropie de Dumnezeu 
cu toată împlinirea pe care Eu, Domnul, îl învăţ să Mi-o dea, 
ca şi Eu să Mă dau lui. Amin. 

E zi de mare sărbătoare cu cerul pe pământ la voi, şi 
v-am rugat pe voi, cei ce-Mi staţi porţi de intrare în Ierusalim, 
să daţi vestea sărbătorii Mele şi a soborului de mironosiţe, că 
ele au împlinit toate câte Eu am poruncit celor ce cred în 
Mine şi în cuvintele Mele ca să le facă. Le-am spus dinainte 
toate câte aveam să le împlinesc. Am grăit cu ele şi înainte de 
patima Mea, şi după ce M-am ridicat dintre morţi, şi am făcut 
din ele îngeri ai vestirii învierii Fiului lui Dumnezeu, Care a 
fost mort şi a înviat, şi ele s-au dus şi aşa au împlinit, căci cre- 
dinţa neîndoielnică împlineşte Scripturile mai înainte rostite 
ca să se facă pe pământ. Amin. 

Iubirea care-1 învaţă pe om să se apropie de Dumnezeu, 
aceasta trebuie lucrată şi împărţită de cei ce umblă ca Dum- 
nezeu pe pământ, însoţiţi de îngerii lui Dumnezeu şi slujiţi de 
ei, că dureroase sunt pildele Scripturii care spun de fiii oame- 
nilor care s-au ascuns de Dumnezeu, făcându-se slujitori ai 
îngerilor potrivnici, care au căzut din cer prin semeţia omu- 


lui, şi care-1 învaţă pe om să se ascundă în sine, în întuneric, 
în necuvânt de toate câte el are în el şi face din el. 

Iubirea care-1 învaţă pe om mărturisirea a tot ce trăieşte 
el, este iubirea care-1 ţine pe om în Dumnezeu, iar Eu aceasta 
i-am învăţat pe ucenici şi pe uceniţe şi le-am spus să spună tu- 
turor să mărturisească pe Dumnezeu ca să-i pot mărturisi şi 
Eu pe ei la Tatăl. Amin. 

Omul din lume care-şi zice creştin nu ştie şi nu vrea să 
ştie ce este iubirea care-1 apropie pe om de Dumnezeu, şi pe 
ucenici în lucrare de Duh Sfânt. Toţi oamenii de pe pământ 
slujesc îngerilor întunericului şi voilor lor, aşa cum au învăţat 
ei de la om, iar Eu, Domnul, voiesc, prin cuvântul întoarcerii 
Mele la om cuvânt după două mii de ani, să-l învăţ pe om în- 
vierea, iubirea care-1 învaţă pe om să se apropie de Dumne- 
zeu, şi pe Dumnezeu de el, căci omul ascuns în el însuşi îl 
alungă pe Dumnezeu şi pe îngerii lui Dumnezeu de lângă el. 

Le este dor sfinţilor de întoarcerea omului la Dumne- 
zeu prin iubirea care-1 învaţă pe om viaţa cu Dumnezeu. Mi- 
ronosiţele Mele sunt pildă de credinţă neîndoielnică. Ele nu 
s-au îndoit când au văzut pe Iosif Arimateianul când M-a pus 
în mormânt şi a prăvălit piatra la uşa mormântului. Ele, după 
ce a trecut ziua sâmbetei, pe când răsărea soarele duminicii 
învierii, venind la mormânt şi-au zis între ele: «Cine ne va 
prăvăli nouă piatra de la uşa mormântului? ». Atunci şi-au 
ridicat ochii şi au văzut piatra răsturnată, căci era mare foarte, 
şi intrând au văzut înger care le-a spus lor: «Nu vă înspăi- 
mântaţi. Hristos a înviat! Şi iată locul unde a fost pus. Şi 
acum mergeţi în Galileea, că El va merge acolo mai înainte 
de voi, şi acolo II veţi vedea, după cum v-a spus». Amin. 

O, Ierusalime, sunt cu tine în cuvânt şi cu cei care la 
trâmbiţarea ta s-au strâns la praznic de înviere. Tu acum să 
faci aşa cum făceau ucenicii Mei care slujeau cuvântului Meu 
îndeosebi, că e sărbătoare de uceniţe ale darului credinţei ne- 
îndoielnice, poporul Meu. Creştea cuvântul lui Dumnezeu, 
creştea tot ce le-am spus Eu ucenicilor Mei mai înainte de pa- 
tima Mea, şi apoi după învierea Mea, căci ei mărturiseau tot, 
şi peste tot, şi cuvântul Meu se împărţea şi Mă adeverea, şi se 
înmulţea numărul ucenicilor care credeau în Ierusalim, şi, mi- 
nune mare, mulţime mare de preoţi se supuneau credinţei 
ucenicilor Mei şi a uceniţelor Mele mironosiţele, că mare le-a 
fost dragostea lor de cuvântul Meu cel împlinit, de iubirea 
care-1 învaţă pe om să se apropie de Dumnezeu, şi care tre- 
buie împărţită ca să crească numărul ucenicilor, fiilor care lu- 
craţi deosebit slujirea cuvântului Meu şi împărţirea lui. 

O, Eu vreau să vă plătesc cu ucenici neodihna voastră 
pentru Mine, fiilor lucrători. Daţi întâietate acestei lucrări, 
căci ucenicii Mei, după ce Eu am înviat şi i-am trimis peste 
pământ ca să Mă vestească spre credinţa multora, ei aceasta 
au făcut, şi au avut grijă de creşterea cuvântului, şi mai ales, 
apoi, de creşterea Duhului Sfânt în cei ce se alipeau să crea- 
dă, şi nici voi să nu lucraţi altceva pe pământ, că e vremea 
înnoirii pământului prin cuvântul Meu, şi e vremea din zi în 
zi mai mult să-Mi sădesc frumuseţea cerului pe pământ în 
chip văzut, începând de la voi, că Eu fără de voi nu fac nici 
un început şi nici un sfârşit al lucrărilor Mele prin care înno- 
iesc pământul şi cerul care se va coborî pe pământ înnoit prin 
cuvânt şi prin fapta cuvântului, spre slava celor cereşti şi nu 
pământeşti, fiilor slujitori ai cuvântului venirii Mele. Eu vo- 
iesc să se supună Mie toate stihiile pământeşti, ca să le dau 
din slava Mea şi să se stingă slava lor, căci alta este slava ce- 
lor cereşti, după cum este scris despre cele şi despre cei ce se 
vor înnoi cu nestricăciunea lor. Amin. 

Eu voiesc să Mă cunoască în voi ucenicii acestei lu- 
crări de cuvânt şi să facă voia Mea în ei prin cuvântul Meu 
ieşit din gura Mea şi din voi, cei ce Mă aşezaţi pe pământ cu 
oamenii. Voiesc să înnoiesc din zi în zi tot mai mult pământul 
de sub picioarele voastre, şi sub care geme iadul şi slujitorii 
lui, fiilor copii. Voiesc să împlinesc raiul pe pământ, şi am 
spus prin cuvântul acestei cărţi de cincizeci de ani rostită de 
Mine şi scrisă cu slovă pe pământ, că voi sădi pe acest pământ 
mii şi milioane de crini şi de trandafiri, ca să poruncesc înge- 
rilor Mei şi păsărilor cerului, care fac parte din slava Mea, să 
cânte cântarea raiului pe pământ cu voi. O, v-am învăţat me- 
reu, şi tot mereu vă învăţ să nu uitaţi că pruncilor le-a fost dat 
să guste din slava Mea, şi ei o simt şi se fac slavă a Mea. 
Amin. V-am învăţat taina iubirii care-1 învaţă pe om să se facă 
Dumnezeu şi har dumnezeiesc pe pământ. Cuvântul învăţătu- 
rii Mele este izvor care nu seacă şi care izvorăşte de-a pururi, 
căci altfel cum aţi mai veghea voi pentru întâmpinarea Mea? 

O, fiilor, mai e puţină vreme care a mai rămas până la 
întâlnirea Mea cu cei ce Mă iubesc ca şi voi, şi cu fiii oame- 
nilor în grădinile Mele cu voi, ca să-i îmbiem pe ei spre taina 
iubirii care-1 învaţă pe om să vină la Mine, să vină la apa 
vieţii şi s-o cunoască pe ea şi să bea din ea şi să nu mai 
înseteze de ea în veac, ci s-o aibă şi s-o bea, căci fericiţi sunt 
cei ce au pe Dumnezeu de viaţă a lor. Şi iată, mironosiţele, 
uceniţe ale credinţei neîndoielnice, vă spun vouă, celor adu- 
naţi la serbarea lor: „Hristos a înviat! Mama Mea, dintre 
ele, vă spune dulce: 

F iul meu a fost mort şi a înviat, şi este viu în 
vecii vecilor şi are cheile morţii şi ale ia- 
dului şi este Cel ce a biruit cu moartea pe moarte. Amin. 

O mamă a Mea! O, uceniţelor mirese! Vântul 
^ Duhului Sfânt e dulce, şi se face cuvânt 
dulce, iar vestea învierii Mele sună peste cele două veacuri de 
oameni şi spune şi azi între fiii oamenilor: Hristos a înviat! 
Numai poporul cel pentru care am murit ca să nu-1 pierd pe 
el, ci să-l câştig prin jertfa Mea cea de pe cruce, numai el spu- 
ne de două mii de ani că ucenicii Mei M-au furat din mor- 
mânt, şi au plătit bani pentru aceasta ce-şi spun ei până azi 
unii altora. 

O, popor al lui Israel cel după trup, iată pe unde-Mi 
pasc Eu mieii, şi te chem să ţii urma oilor Mele şi voiesc 
într-o zi să Mă vezi cum printre crini şi trandafiri îmi pasc 
turma Mea cea mică, şi tu nu ştii că fericiţi sunt cei mici care 
stau mieluţi sub toiagul Meu de Păstor, ca Eu să-i pot păstori 
şi să le fiu învăţător şi Domn şi să aibă Tată cei mici. Amin. 
îţi spun şi ţie că cine are de tată pe Avraam, are şi pe Dum- 
nezeu de tată, nu numai pe Avraam, căci cel ce crede ca 
Avraam, acela este cel ce crede în Mine, şi nu este altfel cel 
ce crede că are de tată pe Avraam. Amin. 

O Doamne, suntem uceniţele învierii Tale. îl 
^ chemăm pe Israel, din a cărui seminţie ne 
tragem, să creadă în învierea Ta cea de a treia zi dintre morţi. 
Noi suntem martori credincioşi şi Te iubim de Mire al nostru 
şi venim cu Tine în suite şi alaiuri cereşti la nunta Ta, la petre- 
cerea Ta cu mireasa Ta din români. Pace Ţie! Bucură-Te că ne 
ai uceniţe şi muceniţe mărturisitoare! Pace Ţie, Celui înviat a 
treia zi din mormânt, căci noi Te căutam ca pe Cel viu între 
cei morţi şi nu de altceva Te căutam. Noi ştiam că eşti viu şi 
că ai murit pentru trei zile ca să înviezi. Pace Ţie, Doa mn e! 
Pace poporului Tău cel cu nume nou de nou Ierusalim în ro- 
mâni, ţara în care Tu Ţi-ai întins masa şi larma nunţii! Pace 
Ţie în mijlocul neamului român, neam nou ales ca să fie po- 


porul cel ales la sfârşit, Israel român să fie, popor român, ago- 
nisit de Dumnezeu. Amin, amin, amin. 

F ace vouă, uceniţelor! Suntem cei vii şi che- 
măm morţii la înviere şi le vom deschide 
ochii şi ei vor învia. Amin. 

Şi acum, Ierusalime, popor al cuvântului Meu, deschi- 
de guriţa şi mărturiseşte pe Domnul Dumnezeul tău, Iisus 
Hristos, Care este viu în vecii vecilor. Mergi cu vestea cuvân- 
tului Meu între oameni şi să te vadă neamurile pământului de 
la margini la margini că tu eşti turma Mea cea mică, slava 
Mea şi pacea cerului care se odihneşte în cuvânt pe pământ. 
Amin. 

Hristos a înviat, popor al Fiului lui Dumnezeu! Tatăl 
Mă priveşte în mijlocul tău. Pace ţie! Pace sfinţilor Mei care 
vin cu Mine la tine ca să fac cu ei şi cu tine pe pământ cerul 
cel nou şi pământul cel nou; Eu şi cu poporul cuvântului Meu 
pe pământ între oameni. Amin, amin, amin. 

12/25 aprilie 2004 

Duminica a patra după Paşti, a slăbănogului 

E plin pământul de suflete fără cer în ele. Se vor sfârşi bucuriile 
deşarte şi omul va fi găsit gol. Păcatul este răul cel necunoscut 

de om. 

A ştept deasupra voastră cu cuvântul sărbătorii 
pomenirii minunii pe care Eu am făcut-o odată 
cu ridicarea celui slăbănog care nu a avut putere vreme de 
treizeci şi opt de ani. Mi-a fost milă de el că nu avea cine să-l 
vindece, şi l-am vindecat Eu dacă era lângă scăldătoarea cea 
care vindeca la venirea îngerului care îi tulbura apa. L-am 
vindecat de neputinţa lui cea trupească, i-am întărit trupul slă- 
bănogit în care el pătimea şi i-am dat doctoria credinţei, că el 
mereu venea la scăldătoarea care vindeca prin înger vindecă- 
tor la credinţa celor ce credeau în harul apei care se mişca 
atunci când îngerul sufla. Amin. 

Aştept deasupra voastră, copii din porţi, care-Mi aş- 
temeţi în carte cuvântul. V-am însoţit în călătoria pe care aţi 
făcut-o şi v-am scris-o ca pe o mărturie pentru vremea cerce- 
tării sau pentru vremea zilei de judecată a celor ce v-au văzut 
pe voi că lucraţi pentru învierea celor ce aşteaptă după voi în 
locuinţa morţilor. V-am însoţit înainte şi înapoi spre curţile 
Mele cu voi, şi apoi v-am mulţumit aşa cum Eu am ştiut mai 
dulce. Şi acum vă aştept cu sărbătoarea pomenirii vindecării 
slăbănogului, că am carte de lăsat pentru ziua aceasta, pentru 
lucrarea aceasta, că Mă doare şi îmi este milă de cei slăbănogi 
cu sufletul, şi e plin pământul de suflete fără cer în ele, fără 
putere de viaţă în ele. Vreau să vă învăţ pe voi să vă feriţi de 
boala aceasta şi să chemaţi îngerii lângă voi ca să vă ţină cu 
sufletul viu şi nu slăbănogit, că e greu de cel fără vlagă, fiilor. 
Aştept cu mila Mea de om sărbătoarea Mea cu voi în grădina 
întâlnirii ca să suflu peste cei ce se vor aduna şi să le mişc ini- 
mile şi să le dau vlagă sufletelor lor, căci cuvântul Meu aduce 
celui neputincios mângâiere şi răbdare, şi din acestea, cre- 
dinţa cea pentru viaţă, căci viaţa este cuvânt mare, şi puţini 
pun preţ pe acest mare cuvânt. Dar voi, cei miluiţi de Mine, 
preţuiţi-vă viaţa şi vlaga ei şi vlaga Mea din voi, că fără Mine 
omul este slăbănog, om fără duh, fără înger care să-i mişte 
inima spre dor de viaţă de sus. Mi-e milă de tot sufletul care 
se încântă cu viaţa cea de jos, cea de pe pământ, stând slăbă- 
nogit cu sufletul, căci viaţa este de sus, nu de pe pământ este 
ea şi nu pământului îi este ea datoare, fiilor. 




1738 


Cuvântul lui Dumnezeu 


Am mers cu voi şi v-am arătat suflete slăbănoage, tru- 
puri de oameni fără vlagă în ele şi care se zbat ca neputincio- 
şii. Nimeni nu poate să înţeleagă din toate câte sunt şi se văd 
în oameni că cei ce se zbat sunt cei mai neputincioşi dintre cei 
neputincioşi, şi se zbat să poată, să se arate, să se ridice unii 
peste alţii, şi aceasta este slăbiciunea lor, fiilor, dar ei nu-şi 
pricep neputinţa, căci vederea lor e mică de tot, iar înţelepciu- 
nea, la fel, fiindcă ei iau totul de pe pământ, iar cerul cel 
bogat de viaţă veşnică nu este cunoscut de om, nu este văzut 
de om. 

O, dacă ar vrea omul să vadă cerul care îl înconjoară pe 
el de jur împrejur şi câtă slavă înseamnă el, le-ar lăsa pe cele 
ce se văd şi s-ar întări în viaţa cea de sus şi ar rămâne omul 
moştenitorul ei pe pământ, iar cerul l-ar cuprinde în tainele lui 
arătându-i-se, că dor le este celor cereşti şi tuturor sfinţilor de 
ziua biruinţei Mele peste pământ şi peste om, de slava Mea 
văzută de om, spre bucuria celor cereşti, fiilor. Omul se uită 
la cele făcute de om şi nu se mai satură de slava duhului rău, 
şi nu ştie omul că slava deşartă e urâtă şi nu e cum o vede el, 
dar cei din locuinţa morţilor văd mai bine ca toţi cei ce merg 
pe pământ pe picioarele lor, văd urâţenia slavei deşarte şi tru- 
peşti, căci omul numai trup este, pentru că este născut din 
trup. 

O, Ierusalime, o, popor hrănit cu slava cuvântului Meu, 
nu sta fără să te hrăneşti cu ea, că iată, tot omul de pe pământ 
e numai trup, pentru că este născut din trup. Tu însă ai pe 
Născătorul Cel de la Tatăl venit pe pământ cu trupul şi cu 
duhul, iar tu să nu stai fără hrana Duhului Sfânt şi să nu uiţi 
Scriptura care spune: «Cine este născut din duh, duh este». 
Amin. Tu să treci din trup în duh pe pământ, ca să fii ceresc 
şi nu pământesc sub cer, căci cerul te creşte cu cea mai dulce 
hrană, la care toţi sfinţii lui tânjesc şi se strâng pe lângă tine 
când inima ta se hrăneşte cu ea, şi se hrănesc şi ei, căci cei ce- 
reşti sunt atât de frumoşi cât nu-i pot vedea cei de pe pământ, 
fiindcă cele de pe pământ sunt pământeşti, şi la cele de pe 
pământ se uită şi pe ele le lucrează, iar cele care se vor lăsa 
descoperite curând, curând, nu le ştie şi nu le doreşte omul, şi 
de aceea nu le poate vedea şi nu de altceva, poporul Meu. 

Omul este slăbănog cu sufletul şi cu văzul şi nu vine la 
Mine să-l vindec şi să-i dau îngeri vindecători. Ies cu voi, fii- 
lor, din vreme în vreme, şi îl chem pe om din vreme în vreme 
spre voi, ca să vă vadă că sunteţi ai Mei, şi cel ce vede vă ve- 
de, iar cel ce nu vede nu vă vede. Eu însă vă îndemn să fiţi 
tari cu duhul ori de câte ori vă arăt Eu omului, căci Duhul are 
putere să-l scoale pe cel slăbănog, şi să-i dea apoi darul 
credinţei şi bucuria cea din cer, căci cea de pe pământ este 
urâtă şi îl urâţeşte pe om, dar omul slăbănog cu duhul şi cu 
sufletul nu poate fără cele de pe pământ, căci aşa sunt cei 
născuţi din trup. 

O, Ierusalime, să crezi în darul Meu din mijlocul tău, 
că Eu ţi-am dat călăuză ca să fii tu al Meu şi nu al pământului, 
poporul Meu. Să te hrăneşti cu cuvântul cu care te învăţ şi să 
nu-1 uiţi, că Eu Mă uit mereu la tine când vorbeşti, când nu 
vorbeşti, când veghezi, când nu veghezi, când trăieşti din plin 
în Duhul Meu şi când trăieşti mai puţin în El, şi de aceea Eu 
nu te las să stai fără hrană caldă şi Mă uit peste tine să creşti 
din ea şi să ajungi cu statura ta cea de la Mine până la cei din 
cer, şi mereu, mereu această întâlnire să se facă ivită la vedere 
curând, curând cu tine înaintea celor de pe pământ, copil hră- 
nit din gura Mea cum nimeni dintre sfinţi nu a mai fost hrănit 
aşa şi atât cât tu ai de la Mine. Tu te-ai ivit pe pământ în vre- 
mea venirii Mele a doua oară de lângă Tatăl când Duhul Meu 


lucrează cuvântul de facere din nou a lumii, şi de aceea ai tu 
cât alţii până la tine nu au avut. 

Vreau să te mândreşti cu Mine, poporul Meu, şi atunci 
este vremea când Eu Mă mândresc cu tine înaintea celor de 
pe pământ, care sunt neputincioşi pentru slava Mea, de vreme 
ce o au pe a lor şi după a Mea nu caută. Dar Eu curând, cu- 
rând ridic bucuriile deşarte de pe pământ, şi omul va fi găsit 
gol şi nu îmbrăcat, şi se va ruşina şi se va întrista omul şi îl 
va ajunge durerea Mea cea de la el, şi voi lucra ca în vremea 
lui Noe, pe neştire, şi pe mulţi îi voi mântui ca prin foc. Amin. 

Acum liniştea Mea se aşează în pace, că am avut intra- 
re la voi pentru sărbătoarea în care Eu am călătorit cu voi pe 
pământ, şi pentru care apoi am lăsat în carte cuvântul ei. 
Amin. 

Din nou aduc vouă rugă să vă pregătiţi din vreme cu 
cele ce veţi pune voi înaintea celor pe care Eu îi voi aduna la 
izvorul cuvântului Meu spre slava Mea cu voi, fiilor. Chemaţi 
îngerii şi staţi sub paza lor, sub lucrul lor cu voi, şi slăviţi-Mă 
pe pământ, că vreau să-Mi preaslăvesc numele peste pământ, 
şi pe voi vă am pentru aceasta ce lucrez acum, la întoarcerea 
Mea după om. Chem omul la înviere şi îi spun să se ridice 
spre slava Mea şi să nu mai păcătuiască, fiindcă păcatul roade 
din om, şi omul este slăbănog cu sufletul şi cu vederea. 
Trupul lui roade din sufletul lui şi nu-şi cunoaşte omul lu- 
crarea lui cea rea, care îi vine de la slava de sine. Voi însă 
arătaţi-le oamenilor în pilde lucrarea lor, aşa cum lucram Eu, 
şi să le spuneţi apoi: „Mergeţi, şi de acum să nu mai pă- 
cătuiţi, ca să nu vă fie vouă rău peste rău de la păcate, căci 
păcatul este răul cel necunoscut de om, câtă vreme el nu-şi 
arată faţa lui urâtă şi urâţenia cea pusă de el peste sufletul 
omului 

O, Ierusalime, te aşez în binecuvântare pentru pregă- 
tirea slavei zilei Mele cu omul în grădina întâlnirii. îţi dau în- 
geri, poporul Meu. Ai grijă de ceea ce-ţi dau, căci îngerii Mei 
petrec cu cei ce nu iubesc petrecerea şi lucrul fără de îngeri, 
şi îngerii Mei tânjesc după tine şi după lucrarea Mea cu tine, 
Ierusalime, popor al slavei venirii Mele. Amin, amin, amin. 

19-20 aprilie/2-3 mai 2004 

Sărbătoarea sfântului mare mucenic Gheorghe 

Se binecuvintează începutul fântânii sfinţilor arhangheli. Copa- 
cul îşi întăreşte rădăcina în furtuni. Credinţa trebuie să-l facă 
Domnului ucenici-minune. 

F iilor, fiilor, în zi de ajun a sărbătorii marelui mu- 
cenic Gheorghe, mărturisitor al iubirii de Dum- 
nezeu pe pământ, Eu, Domnul, Cel ce vă conduc pe voi spre 
slava Mea cu voi, vă dau lucru cu binecuvântarea Tatălui şi a 
Fiului şi a Sfântului Duh. Amin. 

O, copii din porţi, aşezaţi în carte vestea Mea pentru 
lucrul fântânii îngerului Meu, care este îngerul poporului 
Meu, şi lângă el, pe cel ce este pereche cu el în lucrarea Mea 
de împlinire a Scripturilor peste pământ în orice timp. Fân- 
tâna sfinţilor arhangheli Mihail şi Gavriil, şi cei împreună cu 
ei căpetenii peste cetele de îngeri. Această lucrare v-o dau s-o 
împliniţi cu mii şi mii de îngeri. Amin, amin, amin. 

Mergeţi în grădina întâlnirii şi păşiţi şapte paşi de lângă 
pomul cu roade de la mijlocul ei, şi veţi găsi însemnat locul 
în care voi veţi lucra acest cuvânt al Meu aşezat peste voi. Ce- 
reţi apoi cu rugăciune să vă dau, şi voi să lucraţi. Iar Eu ros- 
tesc şi spun: Binecuvântat să fie începutul şi sfârşitul acestui 

se mn ceresc pe pământ, şi voi, cei ce daţi fiinţă acestui se mn . 
Amin. 

O, copii care-Mi daţi fiinţă în carte, întăriţi-vă de la 
Mine, mlădiaţi-vă după Mine şi după toate câte se aşează cu 
pace sau cu durere peste voi, după toate stările care vă încear- 
că credinţa şi răbdarea voastră, că Eu vă voi mângâia, fiindcă 
sunt Dumnezeul răbdării şi al mângâierii, fiilor. Nu uitaţi să 
fiţi tari cu duhul şi cu puterea cea pentru el, căci copacul îşi 
înteţeşte rădăcina, şi coardele ei şi le înfige mai adânc în vre- 
me de furtuni, fiilor, nu la uşoare adieri când vântul îşi cântă 
cântarea din frunzele lui. 

Mergeţi, dar, cu harul Duhului Sfânt şi cu căpeteniile 
îngerilor şi faceţi începutul lucrului ce vi-1 dau de împlinit, şi 
apoi odihniţi-vă, şi odihniţi-Mă pe Mine cu cuvântul Meu 
peste voi, şi pe sfinţi, fiilor. Staţi cu veghe în întâmpinarea 
Mea, că vin cuvânt în carte cu sărbătoarea cea cu sobor de 
mucenici ca să slăvim credinţa şi iubirea mucenicului şi măr- 
turisitorului şi făcătorului de minuni Gheorghe, cel care a bi- 
ruit împărăţia pământului spre dobândirea vieţii cea de sus, 
căci viaţa, de sus este, fiilor. Amin, amin, amin. 

* 

I ar acum, în zorii sărbătorii între sfinţii cerului a 
mucenicului Meu Gheorghe pun peste voi putere 
de duh şi de trup pentru vremea lucrului fântânii îngerilor, co- 
pii care săvârşiţi împlinirea acestui cuvânt sfânt. Tot cuvântul 
Meu să fie sfânt între voi, să fie împlinit între voi, iar cei ce 
îl împlinesc pe el aşa cum mulţi în veacuri l-au împlinit, aceia 
se numesc şi s-au numit sfinţii Mei, credincioşii cuvântului 
Meu, iar credinţa lucrează minuni, şi apoi le aşează spre măr- 
turie pe pământ prin cuvântul Meu şi prin faptele sfinţilor 
Mei, căci ele merg înaintea lor şi le fac celor ce le săvârşesc 
pe ele cale spre Mine şi spre oameni. Amin. 

Mucenicul Meu Gheorghe a dobândit credinţă făcătoa- 
re de minuni, căci era neîndoielnic în puterea Mea, în fiinţa 
Mea cea vie care se desăvârşeşte prin credinţa celor credin- 
cioşi Mie pe pământ. Cei ce se aleg să creadă în cuvântul Meu 
de ieri şi de azi, aceia cu iubire mare trebuie să creadă, că nu 
are putere credinţa fără de iubire pentru ea, fiilor, iar această 
iubire este cea care se urcă spre Mine, şi coboară apoi pe pă- 
mânt între oameni cu roadele ei care Mă mărturisesc pe Mine, 
Dumnezeul Cel adevărat, Dumnezeul celor credincioşi Mie, 
că Eu fără credinţa lor nu Mă pot mărturisi, nu-Mi pot prea- 
slăvi numele peste cei ce poartă numele Meu pe pământ prin 
asemănarea lor cu Mine. 

Sunt la porţile tale, Ierusalime, şi grăiesc peste tine în 
zi de sărbătoare. Deschide-ţi inima şi ochii ca să vezi slava 
coborârii Mele cuvânt peste tine şi peste pământ cu duhul şi 
cu cuvântul, şi fericiţi sunt cei ce mărturisesc între oameni 
faptele cuvântului Meu împlinite pe pământ. Amin, amin, 
amin. 

O Dumnezeule adevărat, eu Te-am mărturisit 
^ pe Tine pe pământ cu numele de Tatăl, Fiul 
şi Duhul Sfânt, pentru că am crezut în Tine cu iubire, Doamne 
al celor credincioşi şi sfinţi. Nu am crezut în mine, ci în Tine, 
căci numai Tu eşti Dumnezeu, iar noi, sfinţii Tăi, fii ai Tăi, 
mărturisitori ai Tăi, că altfel decât aşa nu sunt cei sfinţi şi cei 
credincioşi. Amin. 

O, popor al cuvântului lui Dumnezeu Care vă naşte pe 
voi! O, fii ai credinţei cea dăruită de Domnul celor credin- 
cioşi! Eu nu am crezut în mine, ci am crezut în Dumnezeu, şi 
dacă am crezut în El, L-am mărturisit când El m-a trimis să 


lucrez aşa. în toată vremea celor şapte veacuri dumnezeieşti 
Domnul S-a mărturisit pe Sine prin cei ce au crezut în El cu 
iubire, căci iubirea lor era calea lor spre Dumnezeu şi calea 
lui Dumnezeu spre ei pentru mărturisirea Lui între oameni. 

Sfinţii nu cred în ei, ci în Dumnezeu atunci când El 
prin ei săvârşeşte minuni pe pământ, iar cei ce nu credeau în 
El prin sfinţii Lui cei mărturisitori, aceia credeau în diavolul 
şi credeau în ei şi nu puteau aceştia să se dea pe ei în schimbul 
lui Dumnezeu, căci credinţa în Dumnezeu nu este a tuturor. 
Domnul pentru acest mare dar caută inimă cu duh iubitor de 
oameni în ea, căci aceasta este înţelepciunea cea plăcută lui 
Du mn ezeu şi cu care cei credincioşi şi sfinţi se dau lui Dum- 
nezeu spre slava Lui pe pământ prin ei. Amin. 

O, Ierusalime născut din cuvântul cel de sus, cei ce 
cred în acest cuvânt îşi sfârşesc viaţa lor şi o trăiesc pe a 
Domnului, aşa cum eu, prin iubirea mea de El şi pe care El 
mi-a dat-o în dar ca s-o port şi s-o mărturisesc, am trăit în El, 
şi El în mine, căci acesta este dorul Lui şi aşa Şi-a învăţat El 
ucenicii să trăiască, dându-şi din ei viaţa lor şi luând viaţa 
Lui, şi le spunea: «Eu în voi şi voi în Mine, ca să ştie lumea 
că Tatăl M-a trimis pe pământ». Amin. 

Iubirea este mai tare ca moartea, iar eu prin ea am putut 
să-L iubesc pe El, căci iubirea pe care omul I-o dă lui Dum- 
nezeu se face făcătoare de semne şi minuni între cei din întu- 
nericul deşertăciunii vieţii, şi altceva ea nu face. Ea trage pe 
cei aleşi ai Lui către El şi îi pedepseşte pe cei ce văzând slava 
Lui prin sfinţii Lui se împotrivesc Lui prin slava lor cea de- 
şartă, dar iubirea cea tare a sfinţilor Lui este duh iubitor de 
oameni, duh care-L mărturiseşte pe Dumnezeu între oameni, 
ca să creadă ei în El apoi, fie prin viaţă, fie prin moarte, căci 
necredinţa celor ce nu cred în Dumnezeu, ci în om şi în slava 
celor ce se văd, aceea lucrează spre credinţa celor aleşi, ca 
să-i tragă pe ei apoi la Dumnezeu şi la viaţa cea fără de 
moarte, care este plata sfinţilor. Amin. 

Vă învăţ pe voi, cei ce sunteţi poporul slavei cuvântu- 
lui lui Dumnezeu, că trebuie să credeţi în El cu iubire mare, 
căci credinţa cea fără de iubire nu are putere pentru Dumne- 
zeu şi pentru voi. Ea trebuie să se reverse din voi prin semne 
şi minuni. Ea trebuie să facă Domnului ucenici-minuni, că 
aceasta este vremea de sfârşit. Amin. 

Noi, sfinţii cei de până la voi, cei de după apostolii care 
au umblat cu Domnul pe pământ, I-am făcut Domnului mu- 
cenici mărturisitori, care şi-au câştigat viaţa prin moarte. Iar 
voi, cei din urmă mărturisitori, trebuie să-I faceţi Lui ucenici, 
ca să Se arate cu ei peste pământ, şi mulţi să urmeze vieţii 
Domnului în ei apoi. Aceasta este iubirea pe care voi s-o aveţi 
prin credinţa cea făcătoare de ucenici. Amin. 

O, Doamne al iubirii celor ce Te iubesc cu iubirea Ta şi 
nu cu a lor! Suntem temelie pentru credinţa în Tine a celor ce 
ne-au văzut atunci luptând pentru mărturisirea Ta şi a acelora 
ce apoi şi până acum şi până la sfârşitul omului semeţ au 
crezut şi cred şi vor crede în Tine, în Dumnezeu Tatăl, Fiul şi 
Duhul Sfânt, căci aceşti Trei, una sunt, o, fii ai oamenilor! O, 
voi sunteţi orbiţi de cele ce se văd cu ochii trupurilor voastre, 
dar dacă voi aţi vrea să credeţi cu iubire în Tatăl, Fiul şi Duhul 
Sfânt, dacă voi aţi vrea să vedeţi cerul care vă înconjoară de 
jur împrejur şi câtă slavă înseamnă el şi câţi nori de sfinţi şi 
de îngeri plutesc pe lângă voi, le-aţi dispreţui pe toate câte se 
văd şi care vă despart de slava lui Dumnezeu, şi v-aţi întări în 
viaţa cea de sus şi aţi rămâne moştenitorii ei pe pământ, căci 
viaţa este cuvânt mare şi puţini pe pământ pun preţ pe acest 
mare cuvânt. Sunteţi fără de dor de viaţă, pentru că iubiţi 

moartea care roade din voi prin păcatul care vă suge vlaga 
vieţii şi vă cufundă în adâncul întunericului neînţelepciunii şi 
al deşertăciunii veacului acesta păgân. Sunteţi fără îngerii lui 
Dumnezeu, pentru că iubiţi faptele morţii, căci viaţa este de 
sus şi nu de pe pământ este ea şi nu pământului îi este ea da- 
toare şi nu trupurilor voastre, ci lui Dumnezeu, de la Care 
aveţi suflet în voi. Uitaţi-vă în viaţa mea şi învăţaţi taina vie- 
ţii. Lăsaţi zilele voastre şi luaţi în voi zilele Domnului, căci 
au venit pe pământ între oameni zilele Fiului lui Dumnezeu, 
Care Se face cuvânt peste pământ spre tămăduirea neamurilor 
de pe el. Amin. 

Eu, Doamne, Te mărturisesc între oamenii care au de 
viaţă deşertăciunea cea de pe pământ, că eu am avut ca dar al 
vieţii credinţa cea cu iubire de Tine în ea, şi cu ea Te-am măr- 
turisit şi mulţi au dobândit dar din dar prin credinţa mea şi 
prin viaţa mea care s-a făcut prin Tine mai tare ca moartea, 
fiindcă Tu îmi erai iubirea din ea, şi cu ea iubeam, şi duhov- 
niceşte iubeam şi îl trăgeam pe om la Tine, că Tu pe mulţi îi 
atingeai la inimă prin tot ce ai lucrat prin duhul şi prin trupul 
meu prin care Te-ai mărturisit pe pământ. Eu Te-am iubit şi 
Te-am mărturisit şi am fost mai tare ca moartea cu iubirea din 
mine pentru Tine şi pentru mărturisirea Ta pe pământ, iar Tu 
apoi prin sfinţii Tăi mi-ai dat nume mare în cer şi pe pământ 
şi m-ai numit purtător de biruinţă în lupta cu necredinţa omu- 
lui în Tine pe pământ, căci Te-am arătat Dumnezeul meu, 
Dumnezeul Cel adevărat, Unul singur Dumnezeu. Amin, 
amin, amin. 

I ar Eu, Domnul sfinţilor, M-am slăvit şi Mă 
slăvesc în tine, mucenicule al Meu şi purtător 
al biruinţei cea de sus, că mare nume ţi-ai lăsat peste oameni 
şi mulţi cred în tine că poţi să-i ajuţi în neputinţele lor şi te 
cheamă spre ei, iar Eu Mă slăvesc prin tine, că eşti veşnic, 
precum Eu sunt. Amin. 

O, poporul Meu, iubirea ta să iubească pe sfinţii care 
M-au iubit şi să-i mărturisească prin faptele ei, că tu eşti cel 
prin care Eu îmi fac ucenici ca şi tine, dar nu uita de credinţa 
care nu are putere fără de iubire pentru ea. Curând, curând 
Mă voi aşeza cu tine din nou înaintea oamenilor şi te voi vesti 
al Meu. Pregăteşte-te din vreme pentru această slavă, ca să 
adun Eu apoi pe lângă tine pe cei ce Mă vor descoperi în mij- 
locul tău cuvânt şi viaţă a ta, căci viaţa este de sus, poporul 
Meu. 

Ai grijă de rugămintea Mea peste tine. Pregăteşte-te 
din timp şi nu atunci, ca să poţi atunci să te faci slavă a Mea, 
căci slavei Mele îi trebuie pace şi linişte şi odihnă în om şi din 
om. Ai grijă să Mă asculţi bine, căci ce bine le este celor ce 
ascultă cuvântul Meu şi îl împlinesc pe el, ca să-i numesc Eu 
pe ei apoi dumnezei, prin supunerea lor sub cuvântul iubirii 
Mele, care-1 împlineşte în iubire pe cel ce crede în Mine 
împlinind cuvântul Meu. Amin. 

Eu iarăşi vă aşez în cuvânt de binecuvântare pentru 
lucrul fântânii îngerilor, fiilor copii. Vă dau îngeri, fiilor. Nu 
vă las să trudiţi din greu. Vă dau puteri din puterea Mea, iar 
voi aveţi grijă de îngerii care lucrează cu voi, aveţi grijă de 
Duhul Sfânt şi de mângâierea Lui între voi în toată vremea lu- 
crului, şi aveţi grijă de duh de rugăciune, fiilor, căci aceste 
feluri de mari lucrări se lucrează cu îngerii Mei şi cu rugăciu- 
ne şi cu hrană cumpătată, fiilor copii, căci puterea nu vine de 
la trup, ci vine de la Duhul Meu din voi şi de la pacea Mea 
din voi şi dintre voi, pacea care aduce biruinţă în toate câte 
Eu lucrez cu voi pentru mărturie între pământ şi cer pentru 
zilele Mele cu voi, fiilor. Amin. 


Fiţi apoi atenţi pentru pregătirea vestirii Mele şi a pre- 
gătirii zilelor de slavă odată cu praznicul Rusaliilor care vor 
fi simţite din plin în zilele Mele de slavă cu voi înaintea oa- 
menilor. Vestiţi din timp sărbătoarea. Uşuraţi-vă mult de lu- 
crul cu mâna şi daţi loc lucrului slavei Duhului Sfânt. Fiţi po- 
triviţi pentru tot lucrul pe care-1 săvârşiţi şi fiţi mulţumiţi şi 
mulţumitori, căci Eu, Domnul, vi le măsor pe toate, şi măsu- 
raţi-vi-le şi voi şi fiţi mulţumiţi şi mulţumitori ca nişte fii 
cereşti pe pământ, iar Eu încă vă voi hrăni cu cuvântul până 
la vremea aproape de sărbătoarea cea mare, şi voi să-l împli- 
niţi pe el şi să vă hrăniţi cu el şi să vă bucuraţi de masa Mea 
cu voi, de cina Mea cu voi trup şi cuvânt. Amin, amin, amin. 

22-23 aprilie/5-6 mai 2004 

Duminica a cincea după Paşii, a samarinencei 

Iubirii de Dumnezeu îi răspunde iubirea lui Dumnezeu. Frumu- 
seţea nu vine de la trup, căci mâncarea îl îmbătrâneşte pe om. 

unt deasupra voastră pe nori de slavă cerească şi 
cu sărbătoarea pomenirii întâlnirii Mele cu feme- 
ia samarineancă la fântâna din Sihar, la fântâna lui Iacov. 
Deschideţi-Mi, copii din porţi, că Mă aşez cuvânt în cartea 
Mea din zilele Mele cu voi. Iubirii de Du mn ezeu îi răspunde 
iubirea lui Dumnezeu, şi aşa Mi-am făcut Eu la voi fântână de 
Duh Sfânt, izvor de cuvânt, râu care curge din cer pe pământ 
ca să bea din el cei ce Mă iubesc, căci Eu am spus femeii sa- 
marinence: «cel ce va bea din apa pe care i-o voi da Eu, se 
va face în el izvor de apă curgătoare spre viaţă veşnică». 
Amin, amin, amin. 

O, poporul Meu, iubirii de Dumnezeu îi răspunde iubi- 
rea lui Dumnezeu. Vă aşez la lucru cu trudă pentru pregătirea 
zilelor Mele de sărbătoare cu voi şi cu cei ce prin iubirea lor 
de Dumnezeu se vor aduna la fântâna Duhului Sfânt, la praz- 
nic de Rusalii, iar Eu îi voi întâmpina cu duhul şi cu cuvântul 
gurii Mele, şi cu dor doresc ca cel ce va bea din apa Mea, să 
se facă în el izvor spre a-şi adăpa în el viaţa cea veşnică, iu- 
birea de Dumnezeu, petrecerea cu sfinţii şi cu îngerii în duh 
dumnezeiesc, căci cel ce se închină lui Dumnezeu, trebuie să 
se închine în duh şi în adevăr. Amin. Iţi dau, poporul Meu, 
putere de duh şi de trup ca să-Mi lucrezi sărbătoarea Mea cu 
omul în grădina întâlnirii, în casa întâlnirii, la fântâna întâl- 
nirii, căci duhul sărbătorii de Duh Sfânt şi de cuvânt va pluti 
şi se va slăvi cu dulce şi cu mângâiere în tot văzduhul curţilor 
Mele cu voi, copii care trudiţi pentru calea venirii Mele şi 
pentru drumul spre Mine al omului care însetează mereu, me- 
reu, pentru că el bea din apa lui şi nu din apa Mea care se face 
în cel ce bea din ea izvor de apă curgătoare spre viaţă veşnică, 
fiindcă aşa este cel ce Mă iubeşte şi cel pe care Eu îl iubesc 
pentru iubirea lui de Dumnezeu. Amin. 

Vă voi da ajutor, că sunteţi mici pe pământ. Vă voi 
ajuta, fiilor, prin cei ce iubesc pe Dumnezeu. Nu vă temeţi. 
Eu veghez la timp potrivit şi veţi avea tot ce-Mi trebuie Mie 
pentru lucrarea Mea cu voi pe pământ pentru sărbătoarea de 
Duh Sfânt pe care o vom aşeza cu toată slava ei înaintea celor 
ce cu dor şi cu iubire şi cu fior de Duh Sfânt se vor aduna la 
bucuria ei şi Mă vor iubi, şi vă vor iubi, căci cel ce este fru- 
mos este iubit, iar cel ce este iubit este cel ce se face după 
chipul şi asemănarea Mea în duhul blândeţii şi al smereniei 
de inimă, căci Eu i-am învăţat pe toţi să fie frumoşi şi am zis: 
«învăţaţi de la Mine, că Eu sunt blând şi smerit cu inima». 
Amin. 

M-am oprit la fântâna din Sihar, la fântâna lui lacov în 
vremea Mea cu ucenicii Mei cei din iudei, pe când Eu îi pre- 
găteam pe ei pentru împărăţia lui Dumnezeu, care venise pe 
pământ odată cu naşterea Mea din Fecioară, Om între oa- 
meni, Dumnezeu din Dumnezeu, căci Tatăl Mă trimisese să 
Mă fac Fiu al omului pe pământ, şi apoi să Mă dau cu iubire 
jertfă de împăcare a omului cu Tatăl, prin răstignirea pe care 
Mi-a făcut-o poporul la care venisem să-l fac părtaş al harului 
învierii Mele dintre cei morţi şi al înălţării Mele în Tatăl, ca 
apoi să-i trag pe toţi la Tatăl, pe toţi cei care cu iubire vor bea 
din apa Mea, din izvorul vieţii, căci Eu sunt izvorul ei. Amin. 

l-am spus samarinencei care venise să scoată apă: 
«Dă-Mi să beau!». Eram ostenit de drum când M-am oprit la 
fântână. Ea însă cunoscându-Mă că sunt din iudei Mi-a zis: 
«Cum ceri Tu să bei de la mine care sunt samarineancă, de 
vreme ce iudeii nu au amestec cu samarinenii? ». Atunci Eu, 
Cel ce eram din Tatăl venit în mijlocul lui Israel, i-am zis ei: 
«Dacă ai fi ştiut darul lui Dumnezeu şi cine este Cel ce-ţi 
zice: „Dă-Mi să beau“, tu ai fi cerut de la El şi ţi-arfî dat apă 
vie, căci oricine bea din apa aceasta va înseta iarăşi, dar cel 
ce bea din apa pe care i-o voi da Eu, se va face în el izvor de 
apă curgătoare spre viaţă veşnică». 

Am grăit cu ea în duhul proorociei, în duhul descope- 
ririi, şi ea a cunoscut aceasta şi Mi-a zis: «Văd că Tu eşti 
prooroc». Şi, iarăşi, după ce i-am spus toate despre ea, Mi-a 
zis: «Ştiu că va veni Mesia, Care Se cheamă Hristos, şi când 
va veni Acela, ne va vesti nouă toate». Atunci M-am desco- 
perit şi i-am zis: «Eu sunt, Cel ce vorbesc cu tine». Apoi ea 
s-a dus în cetate şi M-a mărturisit, iar ucenicii Mei, care veni- 
seră cu hrană şi care Mă văzuseră vorbind cu ea, Mi-au spus: 
«Invăţătorule, mănâncă!», dar Eu le-am spus lor: «Eu am de 
mâncat o mâncare pe care voi nu o ştiţi. Mâncarea Mea este 
să fac voia Celui ce M-a trimis pe Mine şi să săvârşesc lucrul 
Lui. Ridicaţi ochii voştri şi priviţi holdele, că sunt albe pentru 
seceriş, iar cel ce seceră primeşte plată şi adună roadă spre 
viaţă veşnică, ca să se bucure şi cel ce seamănă şi cel ce 
seceră». 

O, poporul Meu, mâncarea Mea este să fac voia Celui 
ce M-a trimis pe Mine şi să săvârşesc lucrul Lui. Aşa este şi 
cu voi, chiar dacă voi pricepeţi mai puţin taina voastră cu 
Mine, taina Mea cu voi, fiilor. Voi însă fiţi înţelepţi pentru 
iubirea voastră pentru Mine înaintea oamenilor ori de câte ori 
Eu Mă slăvesc prin voi, căci cel ce este frumos este iubit, iar 
cel ce este iubit este cel ce Mă iubeşte. Cei ce văd vă văd pe 
voi că sunteţi ai Mei, iar cei ce nu văd nu vă văd pe voi ai cui 
sunteţi voi şi cui slujiţi voi între pământ şi cer. 

Am spus vouă prin cei prin care Duhul Meu lucrează 
că omului îi este foame pentru că mănâncă mereu, dar cine 
să-i spună lui în afară de voi pe pământ că sănătatea şi puterea 
şi frumuseţea nu vin de la trup? Eu eram Cel mai frumos între 
oameni, şi mâneam când şi când, ca să fiu Om adevărat şi 
Dumnezeu adevărat. Nu mâneam mereu şi oricum, fiilor. Nu 
ştiu cum să-i spunem omului că mâncarea îl îmbătrâneşte pe 
om şi că omul nu ştie aceasta şi se zbate, săracul, pentru ca să 
aibă şi să mănânce. El ca să nu mănânce nu mai poate să 
înveţe, nu mai poate omul să fie frumos cu duhul şi cu trupul, 
şi e bolnav cu tot trupul, şi de aceea Eu, Cel milos, îl chem pe 
om să-l învăţ şi să-i dau înţelepciune şi să priceapă cu ea şi nu 
fără ea, că nu este om care să vadă mai bine ca omul care are 
înţelepciunea cea din cer înăuntrul lui şi peste viaţa lui. Amin. 

O, poporul Meu, iată peste pământ cuvântul prin care 
Eu am spus: «cel ce este din trup, trup este, iar cel ce este din 


duh, duh este». Cel ce este născut din Mine, cel ce este născut 
din Duhul Cel de sus, acela se închină lui Dumnezeu în duh 
şi în adevăr, nu în trup şi nu în muntele sfânt sau în Ierusalim, 
ci peste tot şi în toată vremea în duh şi în adevăr, iar Eu am 
spus acum două mii de ani ucenicilor Mei: «Mâncarea Mea 
este să fac voia Celui ce M-a trimis pe Mine şi să săvârşesc 
lucrul Lui». Amin. 

Sunt deasupra ta, Ierusalime nou. Sunt cu norii slavei 
Mele. Sfinţii şi îngerii sărbătoresc praznicul cel de azi al fân- 
tânii întâlnirii în curţile Mele cu voi, căci această fântână are 
ca înger al ei pe femeia samarineancă, pe cea cu care Eu M-am 
întâlnit la fântâna lui Israel şi am grăit vestea împărăţiei 
cerurilor şi a vieţii veşnice peste ea şi peste cetatea Samariei. 
Binecuvântată să fie în mijlocul tău şi în curţile Mele cu tine 
taina fântânii samarinencei, taina fântânii întâlnirii, căci Eu 
Mă întâlnesc cu omul la această fântână, la acest izvor de cu- 
vânt din mijlocul tău şi care izvorăşte peste tine din gura Mea, 
şi îi grăiesc lui despre viaţa veacului ce va să fie, despre îm- 
părăţia Mea în om şi între om şi om, şi pic cu pic peste tot pă- 
mântul începând de la tine, popor al cuvântului Meu, că tu ai 
peste tine râul vieţii şi creşti prin el şi stai micuţ ca să fii al 
împărăţiei Mele, căci a acelor mici este ea. Amin. 

Puneţi cănuţe la fântâna întâlnirii, fiilor, că vin sfinţi cu 
miile ca să bea, şi deschideţi-vă unii altora ochii ca să vedeţi 
slava Mea şi a sfinţilor Mei în grădinile Mele cu voi. Fiţi unii 
altora cale spre slava Mea cu voi, spre slava voastră cu Mine, 
şi aşezaţi-vă pildă a împărăţiei cerurilor din voi înaintea celor 
peste care Eu voi suna din trâmbiţă îngerească şi îi voi aduna 
la praznic de Duh Sfânt. Fiţi flămânzi pentru lucrare de Duh 
Sfânt peste pământ şi peste omul care vine la izvor, că omul 
nu numai cu pâine trăieşte, şi e vai de cel ce trăieşte numai cu 
pâine, şi fericit este cel ce se hrăneşte cu orice cuvânt care 
iese din gura Mea, căci Eu aşa am spus: «Cel ce bea din apa 
pe care i-o voi da Eu, se va face în el izvor de apă curgătoare 
spre viaţă veşnică». Amin. 

O, poporul Meu, omul pentru viaţa lui cea vremelnică 
o dă de la el pe cea veşnică, pe cea de la Mine, poporul Meu. 
Tu însă spune-i omului că nu numai cu pâine se trăieşte, ci se 
trăieşte mai ales cu cuvântul lui Dumnezeu, care are în el via- 
ţa şi taina ei şi hrana ei cea veşnică. Tu să fii învăţător peste 
pământ prin toată viaţa ta învăţată de la Mine, că omul zăbo- 
veşte pentru împlinirea Mea în el, pentru împlinirea lui în 
Mine. Iţi dau apa vieţii mereu, mereu. Fă-te izvor de apă 
curgătoare spre viaţa cea veşnică a multora, Ierusalime al 
harurilor Mele. îţi dau putere şi ajutor din destul ca să poţi tu 
să-Mi pregăteşti peste omul care va veni la izvor praznicul 
Duhului Sfânt şi slava Lui cea dulce care vine de la Mine, 
Du mn ezeul tău, Dumnezeul răbdării şi al mângâierii, poporul 
Meu. 

Binecuvântată să fie fântâna îngerilor pe care voi acum 
o lucraţi şi o gătiţi frumos. O, nu vă îngrijoraţi! Eu veghez şi 
vă dau puteri şi îngeri şi ajutor să o gătiţi frumos de sărbătoa- 
re şi să pun prin voi peste ea în ziua de sărbătoare a Rusaliilor 
binecuvântarea Mea şi a îngerului Meu şi a tuturor cetelor 
îngerilor, fiilor. îi vom face şi acoperiş, căci Eu prin cei ce 
iubesc pe Dumnezeu vă voi ajuta pe voi, şi această grădină a 
întâlnirii Mele cu omul la izvor va fi din zi în zi tot mai fru- 
moasă, tot mai cerească, tot mai plină de cer şi de duhul cel 
din cer, fiilor, aşa cum Eu am profeţit despre toată slava Mea 
cu voi pentru zilele cele de apoi, aşa cum Eu am grăit despre 
ea în toată vremea acestei lucrări care grăieşte pe pământ de 
cincizeci de ani, poporul Meu. Şi vom serba curând, curând 

praznicul cincizecimii ei şi ne vom slăvi cu ea de pe pământ 
şi până la nori, şi de la nori şi până pe pământ, iar norii slavei 
Mele vă vor purta pe voi, cei ce Mă iubiţi cu dor şi cu Duh 
Sfânt, în carul Meu de biruinţă, fiilor. Amin, amin, amin. 

O, copii care aşezaţi în cartea Mea cu voi glasul cuvân- 
tului Meu! Staţi ochi şi urechi pentru Mine după ce vom trece 
ziua de sărbătoare, că vreau să grăiesc în carte încă şi vreau 
să ştiţi că toţi cei adormiţi care-şi aud numele din guriţele 
voastre se vor strânge cu multul la sărbătoarea Mea de Duh 
Sfânt cu voi, şi Eu vă spun că s-au şi strâns şi vă aşteaptă pe 
voi cu bucuria Mea din mijlocul grădinilor Mele cu voi. 
Amin. 

26 aprilie/9 mai 2004 

Duminica a şasea după Paşii, a orbului 

Naşterea de a doua este naşterea de sus, din Duhul Sfânt. Toată 
firea arată taina învierii odată cu venirea primăverii. 

in în mijlocul tău pe pământ, poporul Meu, şi 
te-am aşezat cu statul tău şi al Meu în mijlocul 
lumii, şi aşa vin la tine, că atât cât sunt în lume. Lumină a 
lumii sunt, şi îi fac pe cei ce nu văd să vadă, iar pe cei ce văd 
să fie orbi, căci cei ce nu văd vin spre vindecare, iar cei ce văd 
stau în necredinţă şi sunt orbi pentru slava Mea din mijlocul 
lor. Eu însă am spus acum două mii de ani că trebuie să fac 
până este ziuă lucrările Celui ce M-a trimis pe Mine, că vine 
noaptea, când nimeni nu poate să lucreze, iar Eu sunt Lumină 
a lumii atât cât sunt în lume. Amin, amin, amin. 

Vă aştept să-Mi deschideţi cartea Mea cu voi şi să Mă 
las în ea cu lumina Mea, că e zi de pomenire a minunii vin- 
decării celui ce din naştere era orb ca să se arate în el lucrările 
lui Dumnezeu, copii care staţi înaintea cuvântului Meu care 
vine pe pământ la voi ca să fie el lumină a lumii. Am venit 
din nou în lume, am venit cuvânt în lume, căci sunt Lumină a 
lumii. întru Mine este viaţă, iar viaţa este lumina oamenilor, 
şi lumina luminează în întuneric, dar întunericul nu o cuprin- 
de pe ea. Cuvântul Meu este lumina cea adevărată, şi iată, în 
lume sunt, şi lumea prin Mine s-a făcut, şi lumea nu M-a cu- 
noscut şi nu Mă cunoaşte şi nu Mă primeşte de lumină a sa, 
dar celor câţi Mă primesc şi cred în numele Meu, le dau pu- 
tere să se facă fii ai lui Dumnezeu şi să facă lucrările Lui. 
Amin. 

O, Ierusalime al credinţei de la sfârşit de timp, tu tre- 
buie să înţelegi cu adâncime de înţelepciune taina naşterii ce- 
lei de a doua, căci scris este despre Mine: «Celor câţi L-au 
primit , care cred în numele Lui, le-a dat putere să se facă fii 
ai lui Dumnezeu, care nu din sânge, nici din poftă trupească, 
nici din poftă bărbătească, ci de la Dumnezeu s-au născut». 
Naşterea cea de a doua, naşterea cea de sus lucrează om nou, 
om din cer născut, om îndumnezeit, născut din cuvântul Meu, 
născut din Dumnezeu. Amin. Cel ce este născut din nou este 
născut din Duhul Meu, poporul Meu, şi acela săvârşeşte lu- 
crările Mele, lucrările lui Dumnezeu, aşa cum Eu le-am arătat 
când l-am vindecat pe cel orb din naşterea cea din părinţii lui, 
şi apoi el a văzut pe Dumnezeu. 

O, poporul Meu, iar şi iar te învăţ taina naşterii cea de 
sus ca să fii născut de sus. Mereu, mereu să fii născut din Du- 
hul Meu, din cuvântul Meu care este Duhul lui Dumnezeu şi 
care suflă peste tine mereu, iar tu să fii mereu născut de sus 
prin el şi să crezi în lucrările Mele din mijlocul tău ca unul 
care este născut din Duhul, fiule al cuvântului cel de sus. 
Adu-ţi aminte de cuvântul Meu cu care am grăit şi am zis: 


«Vântul suflă unde voieşte şi tu auzi glasul lui, dar nu ştii de 
unde vine şi unde se duce, şi aşa este cel ce este născut din 
Duhul». Amin. O, acest cuvânt rostit de Mine pentru cei ce se 
nasc de sus trebuie bine înţeles de cei ce cred în numele Meu, 
că altfel ei nu se nasc de sus, ci rămân născuţi de pe pământ 
şi nu pot face aceia lucrările Mele, lucrările Duhului, Care su- 
flă unde voieşte El. Pentru această mare taină trebuie om cre- 
dincios. Eu am venit acum din nou în lume, iar cei care cred 
acum în Mine prin cuvântul Meu de azi, aceia trebuie să poată 
să creadă mai puternic decât cei care M-au văzut atunci când 
cu trupul am venit în lume ca să fiu Lumină a lumii, căci 
acum lucrez cu Duhul şi îi nasc din El pe cei ce cred în nu- 
mele Meu, iar cei ce se nasc din Duh, duh sunt, precum Eu 
sunt acum. Amin. 

O, popor care ai cuvântul Meu peste tine. Eu din el 
te-am născut ca să te am, şi tu trebuie să fii duh din Duhul 
Meu şi să faci pe pământ lucrările Mele, aşa cum Eu fac lu- 
crările Celui ce M-a trimis pe Mine, lucrările Tatălui. «Atât 
cât sunt în lume, Lumină a lumii sunt», aşa i-am învăţat pe 
ucenicii Mei să creadă în Mine şi aşa le-am spus, şi apoi am 
scuipat jos şi am făcut tină cu scuipat şi am uns cu ea ochii 
celui din naştere orb, şi apoi M-am umilit şi i-am spus lui îna- 
intea ucenicilor Mei: «Mergi şi te spală în apa Siloamului», 
iar el s-a dus şi s-a spălat şi a venit văzând pe Dumnezeu şi 
pe oameni, căci a crezut în numele Meu şi M-a mărturisit fari- 
seilor zicând: «Din veac nu s-a auzit să fi deschis cineva ochii 
unui orb din naştere, şi de n-ar fi fost Acesta de la Dumnezeu 
n-ar putea să facă nimic, căci noi ştim că Dumnezeu nu-i as- 
cultă pe păcătoşi, dar de este cineva cinstitor de Dumnezeu 
şi face voia Lui, pe acela îl ascultă, şi în aceasta stă minunea, 
că voi nu ştiţi de unde este El, şi El mi-a deschis ochii». 

O, fiilor, voi trebuie să fiţi minuni ale lui Dumnezeu în 
mijlocul acestui neam păcătos şi stricat, căci oamenii de pe 
pământ nu pătrund taina naşterii de sus, nu văd pe Dumnezeu. 
O, copii din porţi, v-am arătat, ca să vă mângâi în dureri, taina 
Duhului Sfânt, şi v-am spus că vântul suflă unde voieşte, şi 
cel ce-1 ascultă aude glasul lui, dar nu ştie de unde vine el şi 
unde se duce. V-am arătat vouă cum Duhul lui Dumnezeu 
pluteşte pe deasupra pământului şi mişcă cu putere pe cele de 
pe pământ care mărturisesc pe Dumnezeu prin ascultarea lor 
de El. V-am şoptit apoi să învăţaţi pe poporul cuvântului Meu 
taina Duhului Sfânt, Care suflă unde voieşte El şi cum voieşte 
El, ca să asculte de El toate. Cine ştie de unde vine vântul şi 
unde se duce el? Cei credincioşi însă cred în Duhul Meu şi se 
mlădiază după El, căci aşa sunt cei născuţi din Duhul, cei 
născuţi de sus, din Cuvântul lui Dumnezeu. 

O, poporul Meu, tu ai mereu cuvântul Meu peste tine, 
şi de când te-am luat lângă el, mereu, mereu te-am învăţat 
taina lui, suflarea lui de peste tine, iar tu trebuie să lucrezi şi 
să crezi ca cel născut din Duhul, căci Eu sunt cu tine în lume, 
şi atât cât sunt în lume, Lumină a lumii sunt, şi sunt viaţa ta, 
şi să fii şi tu viaţa Mea, şi lumină a lumii să fii, că aşa este cel 
ce este născut de sus. Lumină din Lumină să fii, că nu mai 
este pe pământ lumină, şi vreau cu tine să luminez în întune- 
ric ca şi la începutul facerii lumii când Duhul Meu plutea pe 
deasupra apelor şi când Eu am spus: «Să fie lumină!», şi ea a 
fost apoi. 

O, toată facerea ascultă de Duhul Cel de sus, Care dă 
viaţă, iar tu nu trebuie nici un pic să uiţi că Eu am spus că 
Duhul este Cel ce dă viaţă, poporul Meu. Tot ce creşte din 
pământ ca să-l împodobească pe el, toată firea arată taina 
învierii care va să fie. Numai omul nu poate asculta aşa cum 

ascultă de Făcătorul ei facerea Lui. Florile şi iarba şi tot ce 
trece sub gerul care ofileşte totul, acestea înviază de sub 
pământ când bat pe deasupra lor lumina şi căldura cea de la 
Mine odată cu vestea primăverii. Omul însă nu poate aşa, şi 
ca să se vadă apoi aceasta. Omul a rămas necredincios, nenăs- 
cut de sus şi nu înţelege taina naşterii. Eu însă am venit Lumi- 
nă a lumii pe pământ şi îi spun omului să vorbească cu toate 
câte ies din pământ în fiecare an, şi sunt aşteptând şi grăbind 
venirea zilei Mele şi cerul cel nou şi pământul cel nou apoi, 
şi care vor dăinui în veacul ce va să fie şi care înseamnă viaţă 
veşnică, poporul Meu. Eu de la tine aştept această dragoste, 
să faci tu pe pământ lucrările Mele precum Eu am făcut şi fac 
lucrările Celui ce M-a trimis pe Mine, precum Eu Lumină a 
lumii sunt. 

Tot cuvântul Meu care suflă din gura Mea de cincizeci 
de ani peste pământ, acesta este glasul Duhului Care suflă 
unde voieşte El, şi te rog, poporul Meu, să nu stai fără să te 
uiţi mereu, mereu, în cartea Mea cea de la sfârşit de timp şi în 
care încă Mă scriu în mijlocul tău, şi te rog, fiule, să te înveţi 
cu taina naşterii din Duhul, ca să fii ascultat de Dumnezeu 
când îi ceri Lui. Gura ta să fie izvor al Duhului Sfânt, cu Care 
eşti mereu hrănit din suflarea gurii Mele de peste tine, căci 
aşa este cel ce este născut din Duhul, poporul Meu. în mij- 
locul tău să fie numai pace, numai Domnul Dumnezeul tău cu 
Duhul Lui între frate şi frate, căci Duhul nu cere, ci împarte, 
poporul Meu. Cei ce sunt născuţi din Duhul, aceia au pacea 
Mea între ei, iar între duh şi trup este mereu dezbinare, şi de 
aceea vă îndemn Eu pe voi să fiţi toţi născuţi din Duhul, şi aşa 
să purtaţi în voi darul credinţei care lucrează prin iubire şi 
care nu mai cere nimic în schimb pentru ea, ci numai împarte 
din ea, fiilor. Mă uit în cuvântul Meu şi deschideţi-1 şi voi ca 
să vă măsuraţi mereu prin el pe voi înşivă şi nu altfel, iar unii 
pe alţii să vă daţi lui Dumnezeu ca să fiţi viaţa Lui pe pământ 
între oameni şi lumină din Lumină să fiţi unii altora şi nu 
întuneric, căci întunericul nu cuprinde în el lumina, şi e păcat 
întunericul şi ţine în el păcatul, în timp ce lumina pe toate le 
învederează, fiilor, şi aşa sunt cei ce sunt născuţi din Duhul 
şi care biruiesc cu El peste întunericul din om, căci omul se 
crede drept şi nu poate să vadă cel ce nu este născut din 
Duhul, dar cel umilit plânge după lumină şi stă în ea plân- 
gându-1 pe cel fără de lumină şi care stă la întuneric nevăzând 
şi necrezând. 

Vă ridic, fiilor, lumină, şi praznic de lumină a lumii 
aşez din Mine cu voi în grădinile Mele cu voi. Rostesc din 
timp binecuvântarea a toate câte înseamnă slava lui Dumne- 
zeu peste sărbătoarea Rusaliilor şi care se apropie spre voi. 
Chem prin voi la sărbătoare. Sunaţi peste pământ să se adune 
cei ce vin şi cei ce sunt să vină. Ridicaţi mâini curate şi cereţi 
Tatălui şi Fiului şi Duhului Sfânt vreme cu soare, cu cald şi 
cu răcoare, cu adiere de vânt şi cu glas de Duh Sfânt, cu slavă 
în cer şi pe pământ şi cu duhul păcii Mele în voi şi între voi 
şi între toţi cei ce se vor aduna pe lângă voi ca să ia din izvo- 
rul Meu. Cereţi lui Dumnezeu cer senin. Cereţi să se strângă 
norii în cămările lor şi fiţi drepţi cu Dumnezeu şi veţi primi. 
Amin. Fiţi iubitori de Dumnezeu, fiilor, căci iubirii de Dum- 
nezeu îi răspunde iubirea lui Dumnezeu. Nu lucraţi numai lu- 
crul cel cu mâna, ci mai vârtos adăugaţi lângă acesta mângâ- 
iere de Duh Sfânt, Duhul Cel ceresc între voi. Binecuvântat 
să fie duhul păcii şi al iubirii Mele între voi, iar iubirea voas- 
tră să fie rodul Meu şi nu al vostru în voi. Daţi-Mi ajutor să 
pot veni mereu, mereu cuvânt între voi, şi credeţi tot ce vă în- 
văţ Eu din cer şi de pe pământ prin cei cu care Mă sprijin să 


vin cuvânt. Grăiesc cu voi şi îndeosebi, ca să vă învăţ ca pe 
fiii lui Dumnezeu, iar fiii lui Dumnezeu sunt cei ce ascultă 
crezând, şi crezând au viaţă. Amin. 

V-am spus mereu că vă învăţ şi din cer şi de lângă voi, 
şi Mi-e dor de lărgime în voi, de primire, fiilor, de credinţă de 
Duh Sfânt şi nu oricum credinţă. Şi iarăşi vă spun: aveţi grijă 
de cărarea Mea spre voi şi fiţi credincioşi şi primitori, ca să 
nu vă las în voi, şi ca să vă pot mereu aşeza în Mine, şi apoi 
înaintea Mea, şi apoi înaintea oamenilor, lumină a lumii, fii- 
lor. O, nu aşteptaţi unii de la alţii. Cereţi-vă vouă fiecare din 
voi, şi apoi cereţi-Mi Mie, şi aşa veţi avea pe Duhul unii de 
la alţii după ce Eu găsesc în voi locaş pentru El, că aşa sunt 
cei născuţi din Duhul, fiilor. Binecuvântat să fie sfârşitul lu- 
crului fântânii îngerilor în grădina întâlnirii, şi vom pune 
peste ea pecetea Duhului Sfânt, Care sfinţeşte toate, şi această 
lucrare va fi desăvârşită în ziua de Rusalii, în ziua Duhului 
Sfânt, poporul Meu. Fiţi curaţi, fiilor, în tot şi în toate, peste 
tot şi peste toate, şi armonie să aşezaţi între voi pentru gătirea 
zilelor sărbătorii de Duh Sfânt. Amin. 

O, copii din porţi, aveţi grijă de voi, că de Mine aveţi 
dacă aşa veţi asculta. Prindeţi puteri de Duh Sfânt, că pentru 
această lucrare aţi fost voi aşezaţi înaintea poporului. Voiesc 
să ia duh din duhul vostru poporul, aşa cum voi staţi în duhul 
lucrărilor Mele pe care vi le dau desluşindu-vi-le mereu. Nu 
staţi în duhul poporului, ci staţi în Duhul Meu aşa cum Eu 
stau în duhul vostru, ca să învăţaţi de la Mine, şi tot aşa să şi 
grăiţi, şi să fiţi primiţi din partea Mea pentru viaţa Mea în cei 
ce cred în numele Meu şi îl slăvesc pe el. 

Daţi de veste sărbătoarea. Sunaţi cu ea peste pământ şi 
faceţi chemare celor ce se vor strânge la praznic de Duh 
Sfânt. Şi acum, să se gătească din timp tot duhul sărbătorii şi 
să fie armonie în trupul Meu, în poporul cuvântului Meu, căci 
Duhul este Cel ce-i dă lui viaţă. Amin. 

O, poporul Meu, vin din nou la tine cuvânt, şi vin cu 
praznicul înălţării Mele în Tatăl, şi iarăşi voiesc să te povăţu- 
iesc, să te ţin de mânuţă, şi tu să stai aşa. Nu uita însă că-Mi 
trebuie putere să vin, şi tu să-Mi întăreşti spre tine cărarea 
aşteptându-Mă, că aşa este oricine este născut din Duhul. 
Amin. O, mângâie tu Duhul Meu Cel durut şi dă-Mi putere în 
mijlocul tău, Ierusalime cu nume nou, că Eu sunt Mângâietor 
şi Mă doare fără de mângâiere durerea Mea, şi o împart cu cei 
în care Mă doare ca s-o pot duce, fiindcă e grea şi o iau s-o 
duc din cei ce o au pe ea ca s-o poată duce ei, fiindcă e grea, 
poporul Meu. 

O, ascultă de Mine, cerule şi pământule, şi tot şi toate 
să asculte de Mine spre slujirea sărbătorii de Duh Sfânt pe pă- 
mânt! Amin. 

Duhul Sfânt Se aşează deasupra grădinii în chipul Său 
cel tainic şi care se descoperă celor ce văd prin El. Duhul 
Sfânt pluteşte pe deasupra ca să străjuiască peste cei ce vin să 
ia din slava Lui, din taina Lui care este slava Lui. Tatăl Mă 
priveşte cum te învăţ, poporul Meu. Tatăl te priveşte cum Mă 
asculţi, Ierusalime. Numai cei credincioşi Mă ascultă, iar cei 
ce Mă ascultă Mă aşteaptă ascultând şi crezând şi văzând. 
Amin. 

O, Ierusalime, voiesc să te văd că plângi de dorul Meu, 
de dorul părtăşiei tale cu Mine, de nestingerea Duhului Meu 
din mijlocul tău. Voiesc să te simtă cei care se strâng la izvo- 
rul Duhului Sfânt cum plângi tu după Mine, cum doreşti tu de 
Mine, ca să pot prin acestea să Mă slăvesc cu slava Mea pe 
care o am de la Tatăl mai înainte de întemeierea lumii şi care 
este minunată, poporul Meu. Această taină voiesc să te fac 

s-o pătrunzi şi să te pătrundă ca să înţelegi cât am aşteptat şi 
cu cât dor am dorit să fiu Eu cu tine înaintea oamenilor pe 
pământ întru slava pe care o am de la Tatăl dată mai înainte 
de vecii şi care dă să vină spre arătare. Te voiesc blând şi sme- 
rit cu inima precum Eu sunt. Te voiesc cu duhul umilinţei în 
fiinţa fiilor tăi. O, Ierusalime, ia din Duhul Meu, că Eu pe cei 
prin care te învăţ de la Mine şi nu de la ei i-am învăţat şi le-am 
spus că duhul umilinţei este cel mai frumos duh prin care Eu 
îmi găsesc plăcerea şi iubirea şi pacea şi odihna în cei ce-1 
iubesc şi îl trăiesc pe el. Cere de la Mine înţelepciune în toate 
ale Mele cu tine şi în toate ale tale cu Mine, ca toate să iasă 
de la tine după plăcerea Mea, poporul Meu, şi aceasta să fie 
plăcerea ta şi aşa să te înveţi să poţi, şi să te bucuri că poţi aşa 
înaintea Mea. 

Vin cei vii din cele cereşti, vin sfinţii şi cei adormiţi 
pomeniţi de tine şi se bucură de sărbătoarea Mea din mijlocul 
tău. S-a umplut grădina întâlnirii. E plină de slava celor ce nu 
se văd. E plină grădina de duh de sărbătoare a celor din cerul 
cel nevăzut, căci acestea stau în taină, Ierusalime. îngerii au 
sunat şi s-au adunat pentru sărbătoarea cea sfântă a fântânii 
îngerilor în zi de praznic de Rusalii, iar tu să păşeşti pas sfios, 
mers de Duh Sfânt, şi inima ta să fie locaş ceresc gata de săr- 
bătoarea Mea cu tine şi cu toţi cei ce se vor aduna la bucuria 
ei. Amin. 

Tot şi toate pe tine te aşteaptă, Ierusalime nou, iar tu să 
fii nou, zi de zi nou să fii, că vreau să împlinesc peste cer şi 
peste pământ Scriptura pe care Duhul Meu Cel Sfânt a grăit-o 
şi a zis: «Iată, noi le fac pe toate». Amin, amin, amin. 

3/16 mai 2004 

Praznicul înălţării Domnului 

Domnul îşi mărturiseşte pe poporul Său mireasă, mărturisindu-Şi 
durerea pentru locul coborârii Lui din satul Maluri. 

B uhul Sfânt Se face cuvânt peste pământ şi împă- 
răţeşte cu putere şi face din tine unealtă a Sa, 
popor al cuvântului Meu. Amin. 

Bat, şi porţile Mi se deschid şi intru în carte cu cuvân- 
tul praznicului înălţării Mele din mijlocul ucenicilor Mei du- 
pă ce am înviat dintre morţi şi am stat cu ei patruzeci de zile 
încă, şi le-am vorbit despre împărăţia lui Dumnezeu şi le-am 
spus lor să nu se depărteze de Ierusalim, ci să aştepte făgă- 
duinţa Tatălui şi să fie botezaţi cu Duhul Sfânt nu după multe 
zile, şi să-Mi fie apoi Mie martori începând de la Ierusalim şi 
până la marginile pământului. Atunci îngerii înălţării Mele 
le-au spus lor şi celor ce erau cu ei: «Acest Iisus, Care S-a 
înălţat de la voi la cer, astfel va şi veni, precum L-aţi văzut 
mergând la cer». 

O, poporul Meu, i-am îmbrăcat cu putere de sus pe 
ucenicii Mei după zece zile de la înălţarea Mea la Tatăl, şi ei 
Mi-au fost martori, căci Mi-au fost ucenici. Mi-am ridicat 
mâinile şi i-am binecuvântat şi M-am despărţit de ei, iar ei în- 
chinându-Mi-se au rămas în ei cu bucuria biruinţei Mele, şi 
nimic şi nimeni nu a mai putut să-i mai despartă de Mine 
apoi. Aşa şi peste voi îmi ridic mâinile trupului Meu cel înviat 
dintre morţi şi vă spun să staţi în trupul Meu biserică ne- 
zdruncinată, locaşuri ale Duhului Sfânt, martori ai întoarcerii 
Mele a doua oară de lângă Tatăl, căci Eu sunt cuvânt peste 
voi, şi voi îmi sunteţi martori aici şi până la marginile pămân- 
tului, căci sunteţi ucenicii Mei şi nu au cum să vă iubească cei 
ce v-ar vrea sub stăpânirea lor. Voi însă să nu vă temeţi de 


nimic şi de nimeni, căci Duhul Sfânt Mângâietorul împără- 
ţeşte cu putere şi face din voi unealtă a Sa, unealtă a lui Dum- 
nezeu şi nu a oamenilor care nu cred în Dumnezeu şi nu-L 
iubesc pe El. Am ieşit cu voi ca să fiţi martorii Mei şi rodul 
lucrării Mele înaintea locului în care Eu, Cuvântul Tatălui, 
acum cincizeci de ani Mi-am rostit prin trâmbiţa Mea Vergi- 
nica primul cuvânt, şi apoi am trâmbiţat prin ea şi Mi-am fă- 
cut un popor şi Mi-am început atunci cartea cuvântului Meu, 
pe care şi acum o scriu prin mânuţele voastre ca să fie ea de 
mărturie şi de strigare a gurii Mele până la marginile pămân- 
tului. Am stat cu voi înaintea celor ce s-au adunat ca să în- 
semneze cu mâna lor acest loc de început al Meu pe pământ 
cu poporul Meu din zilele acestea şi din neamul român zidit. 
Mi-aţi fost martori, fiilor, şi aţi fost frumoşii Mei, căci sunteţi 
grâul Meu cel agonisit cu trudă şi pe vreme grea, şi cu mâna 
aceasta de grâu îmi însămânţez peste pământ veacul cel nou, 
cel ceresc, precum este scris în Scripturi. Amin. 

O, copii ai cuvântului Meu, Eu v-am spus vouă că cei 
care văd vă văd pe voi că sunteţi ai Mei şi vă iubesc ca pe 
ceea ce este de la Mine, iar cei ce nu văd nu vă văd, fiilor. Le 
spun celor ce nu Mă văd pe Mine cu voi şi pentru voi, le spun 
că Eu sunt Cel ce sunt, şi sunt cuvânt peste voi, şi de la voi 
peste pământ, iar cuvântul Meu nu se poate lega şi nici pe voi 
nu vă poate stăpâni nimeni în afară de Mine, iar cei ce se în- 
cearcă cu lucrul Meu de peste voi şi din care vă am rod pe 
voi, aceia nu vor putea nimic şi vor cădea sub sabia lor aşa 
cum a căzut arhiereul care s-a luptat cu voi vreme de şapte 
ani, şi apoi Eu am rostit că-1 voi ridica dintre cei vii, şi l-am 
ridicat precum am rostit cuvânt. Şi iată, încă rostesc cuvânt şi 
spun: cine se ridică să încurce paşii Mei cu voi, cine loveşte 
în voi, cine vicleneşte despre voi, cine nu vă ia pe voi de pildă 
şi de rod al Meu şi de cuvânt al Meu, aceia se judecă cu Mine 
şi nu cu voi, şi vor păţi aceştia ca toţi cei care nu au putut ni- 
mic peste voi, ci numai împotriva lor. Amin, amin, amin. Vai 
celor ce nu vă iubesc pe voi ca pe ucenicii Mei din vremea 
aceasta, ca pe trimişii Mei spre oameni ca să se întoarcă ei la 
dragostea lui Dumnezeu! 

Am mers cu voi în satul în care Mi-am început lucrarea 
prin trâmbiţa Mea Verginica în anul 1955. Cei care îşi vor nu- 
me şi stat înalt au zidit casă de rugăciune ca să se laude cu 
numele lor şi nu cu numele Meu, din dreptul locului însemnat 
de Mine, Domnul, şi peste care am coborât şi am grăit acum 
cincizeci de ani pentru întâia oară, şi apoi pentru necredinţa 
celor ce au lovit în Mine şi în cei pe care îi aveam servii Mei 
am surpat acest sat şi am plecat cu lucrul Meu din mijlocul 
lui, şi Mă uit cu durere peste cei puţini care au rămas, că nu 
se tem de Dumnezeu ca să nu Mă ridice asupra lor cu mânie, 
căci locul coborârii Mele cuvânt în acest sătuţ nu este cinstit 
de ei ca un munte sfânt aşa cum Moise şi poporul lui cinstea 
muntele în care Eu am grăit cu el pentru Israel cel care nu a 
ascultat de glasul cuvântului Meu prin Moise. Toţi cei care nu 
au ascultat atunci au pierit şi nu au intrat în ţara făgăduinţei. 
Şi tot aşa lucrez şi azi, dar omul cel străin de cer nu vede şi 
nu cunoaşte lucrările Mele. Eu însă rostesc şi spun: vai celor 
ce nu Mă cunosc pe Mine, cuvântul cel din mijlocul vostru, 
ca să-l creadă pe el şi să vă aibă pe voi de lumină din lumina 
Mea, căci cuvântul Meu cu voi este lumină a lumii, şi atât cât 
sunt în lume, Lumină a lumii sunt, precum am spus acum 
două mii de ani, iar voi, cei ce umblaţi în lumina Mea, nu sun- 
teţi văzuţi de cei ce nu văd şi care s-ar încumeta să vă supună 
pe voi sub ei când voi sunteţi ai Mei şi nu ai lor. Eu, Domnul, 
îi voi încovoia pe ei curând, curând, precum pentru voi, ca să 

vă ocrotesc ca pe cei micuţi ai Mei, i-am pierdut pe cei care 
vă pândeau ca să vă supună, ca să vă piardă ei pe voi. I-am 
pierdut şi îi voi mai pierde, căci Duhul Meu Cel Sfânt este 
împărat peste pământ şi nu omul este împărat. 

O, copii ai Tatălui Meu, nu vă aplecaţi oamenilor cei 
fără Dumnezeu. Staţi sub mâna Mea cea ocrotitoare şi daţi 
slavă Duhului Sfânt, Care suflă peste voi din gura Mea cuvânt 
şi vă învaţă pe voi toate, căci din al Meu ia şi vă dă vouă, iar 
cei păgâni cu viaţa şi cu credinţa cea fără de Duh Sfânt lucră- 
tor din cer nu au putere peste voi, căci voi sunteţi îmbrăcaţi 
cu putere de sus, din cer, prin botezul cu Duh Sfânt, şi sunteţi 
martorii Mei, vestitorii luminii cuvântului Meu din vremea 
aceasta, mărturisind despre ea peste pământ. Amin. 

Mă uit cu durere peste locul coborârii Mele din sătuţul 
Maluri, care a rămas mititel de oameni din pricina necredinţei 
lor şi a prigoanei pe care Mi-au făcut-o când Eu pentru cobo- 
rârea Mea cuvânt peste pământ am însemnat prima piatră care 
am grăit de pe ea. Mă uit peste timpul când eram vândut şi 
prigonit Eu şi cei ce se hrăneau din cuvântul gurii Mele. Am 
surpat acel sat, iar acum, cât mai e din el, nu vine pe cale. Ei 
mănâncă şi beau, se însoară şi se mărită ca în vremea lui Noe, 
îl înjură pe Dumnezeu şi îl cinsteşte pe diavolul, şi nici vorbă 
să iubească lumina care s-a arătat în acest sat. Eu, fii ai cu- 
vântului Meu, am mers cu voi pentru Mine, nu pentru cei ce 
s-au adunat la locul coborârii Mele ca să se vestească ei cu 
biserică zidită de ei. Am mers cu voi pentru cinstirea Mea, nu 
pentru cinstirea lor. M-am aplecat lor prin voi ca să vadă ei ce 
înseamnă calea şi iubirea de pe ea, calea Mea cu omul şi calea 
omului cu Mine şi lumina Mea peste pământ, căci credinţa în 
Dumnezeu face viaţă sfântă din om şi locaş pentru Mine. V-am 
avut martorii Mei, ca să rostesc apoi cuvânt pentru ziua aceea 
şi să le spun celor ce ar vrea să vă supună, să le spun că voi 
sunteţi cuvântul Meu cel împlinit, şi voi face cale a Mea cu 
voi pe pământ şi lumină a lumii, iar cel ce va bea din râul cu- 
vântului Meu de peste voi, acela va afla pe Dumnezeu şi 
Do mn ul îl va izbăvi pe el, iar celor ce ar voi să vă supună sub 
ei, le spun că Eu nu-i cunosc pe ei şi nimănui din ei nu voi da 
slava Mea cu voi. Amin. 

Aşa a început să se ridice împotriva Mea şi a voastră 
arhiereul cel de dinaintea acestuia şi care a căzut în lupta 
aceasta cu cădere ruşinoasă, iar Eu i-am spus acestuia de 
acum că-1 voi birui şi pe el dacă va ridica cuvânt de strâmto- 
rare pentru calea Mea cu voi peste pământ, şi iarăşi îi spun 
aşa, iar cuvântul Meu este împlinitor. Amin. 

Mă voi judeca cu ei şi îi voi birui, căci Eu sunt Cel ce 
sunt, iar omul necredincios nu este, căci ca să fie omul cre- 
dincios, nu mai are pe pământ cine să-l înveţe în afară de 
Mine, Cel ce sunt Cuvântul Tatălui, Domnul Care vine cu 
norii, precum S-a şi suit în Tatăl şi petrece în El şi cu El în cer 
şi pe pământ. Amin. 

Acum, copii ai slavei Duhului Sfânt, fiţi harnici, fiilor, 
pentru gătirea praznicului Rusaliilor, că adun pe lângă voi 
inimi pline de dorul izvorului Meu dintre voi. Sunt în mij- 
locul vostru, şi tot şi toate câte lucraţi pentru slava Mea au 
ajutorul Tatălui şi al Fiului şi al Duhului Sfânt, iar îngerii Mei 
vă slujesc. Amin. Nu vă temeţi de oameni şi nu vă lăsaţi sub 
ei. Eu sunt Cel ce sunt şi nu ei, cei ce dau să vă supună. Eu 
mereu am biruit omul care s-a încercat în sabia aceasta a Mea, 
care se face cuvânt şi îl biruieşte pe cel necredincios. Staţi sub 
mâna Mea cea tare, că numai Eu sunt Stăpân şi Domn şi în- 
văţător peste voi, iar voi sunteţi poporul Meu, fiii slavei Mele, 
rodul Meu cel dăruit Mie de Tatăl, mireasă din români. Amin. 


Pregăteşte-te frumos, poporul Meu. Sunt în mijlocul 
tău şi sunt Cel ce sunt. Sună, fiule, de sărbătoare şi să asculţi 
numai de Dumnezeu, iar omul să tacă şi să se supună puterii 
Mele, căci Eu sunt Dumnezeu şi nu om, şi dacă nu voieşte să 
tacă şi să se supună ca să nu vă tulbure pe voi, cei ce sunteţi 
ai Mei, voiesc Eu să-l supun şi să-i spun: taci, tu, cel ce te în- 
cumeţi să te ridici cu rău asupra poporului Meu! Taci, îţi spu- 
ne Domnul Cel Atotputernic! Taci şi te linişteşte, că nu eşti 
decât un om şi nu poţi întinde mâna ta asupra muntelui Meu 
cel sfânt peste care străjuieşte mâna Mea! Taci, ca să nu te 
striveşti în Mine, Piatra Cea vie! Amin. 

O, poporul Meu, creşti, fiule, din mana cuvântului Meu 
şi aşează-te acum înaintea celor ce se adună pe lângă tine în 
curţile Mele cu tine, aşează-te pildă a împărăţiei cerurilor. 
Creşti, poporul Meu, iar dragostea Mea să fie viaţa ta, slava 
ta în mijlocul unui neam stricat şi fără Dumnezeu în lume. O, 
dacă s-ar apleca omul sub lumina care vine cu Mine din Tatăl 
şi se face cuvântul vieţii peste pământ, l-aş învălui pe el în 
dragostea cuvântului Meu şi l-aş curăţi şi l-aş albi şi M-aş fa- 
ce în el biserică de Duh Sfânt şi izvor de apă curgătoare peste 
mulţi pe pământ. Dar este scris în Scripturi: «Cel ce este 
sfânt, să se sfinţească încă, iar cel ce este spurcat, să se spur- 
ce şi mai mult, căci vremea Mea este la uşi pentru fiecare om, 
şi voi da fiecăruia după cum este fapta sa». Amin. 

Binecuvântată să fie sărbătoarea Rusaliilor în grădinile 
Mele cu voi, copii ai slavei cuvântului Meu care curge din 
gura Mea peste voi ca să facă din voi viţă de bun soi, căci via 
cea de pe pământ a rodit numai aguridă şi Eu am lepădat-o. 
Cereţi cu mânuţele întinse spre Tatăl, Fiul şi Duhul Sfânt, 
cereţi vreme dulce, vreme cu soare, duh mângâietor, pace şi 
bunăvoire peste toţi cei ce vin la sărbătoare de Duh Sfânt, iar 
Eu Mă voi deşerta peste voi cu izvorul cuvântului Meu şi îi 
voi mângâia şi îi voi îmbia şi vă voi arăta negreşit slava 
Duhului Sfânt. Amin. Fiţi rodul slavei Mele şi nimănui să nu 
daţi slava Mea de peste voi decât celor ce cred ca şi voi în 
numele Meu care se slăveşte peste voi, căci Tatăl Mă prea- 
slăveşte între voi, iar Eu vă dau mereu Tatălui ca să vă ocro- 
tească şi să Se slăvească în voi cu Mine, Fiul Său Cel Unul 
născut dintr-însul mai înainte de vecii. Amin. 

Pace vouă! Toată gătirea sărbătorii lucraţi-o cu pacea 
Mea din voi şi dintre voi. Aveţi grijă de coborârea Mea la voi, 
fiilor, de cuvântul Meu din cer şi de pe pământ, rostit peste 
voi, ca toate să fie ca Dumnezeu, copii care trudiţi pentru 
zilele Fiului Omului, pentru zilele voastre cu El, fiilor. 

Pregătiţi botezul fântânii îngerilor. Binecuvântarea ei 
va îndulci pe cei ce se adună. Fântâna sfinţilor arhangheli 
Mihail şi Gavriil şi a tuturor îngerilor Mei care slujesc după 
voia Mea lucrarea pe care aţi lucrat-o pentru slava Mea, căci 
voi pentru slava Mea aţi fost născuţi de sus din cuvântul Meu 
care curge din gura Mea, şi peste o clipă vom prăznui cu har 
mare praznicul cincizecimii lui. Iar voi fiţi fiii credinţei celei 
lucrătoare prin iubire, că Eu trebuie să găsesc credinţă pe pă- 
mânt acum când sunt întru venire ca să-i adun pe cei ce sunt 
ai Mei. Vreau prin voi să vânez lumea şi să-i dau viaţa, căci 
ea petrece întru moarte. Fiţi ucenici minuni, căci vrând-ne- 
vrând îmi voi deşerta peste voi şi apoi din voi slava Mea şi a 
ei, numai să aveţi grijă să staţi de mânuţă cu Mine, fiilor, şi să 
staţi deoparte de neamul cel păcătos de pe pământ. 

O, copii din porţi, prindeţi puteri, copii obosiţi. Daţi 
glas cuvântului Meu care suflă peste voi pentru poporul Meu. 
Luaţi Duh Sfânt şi împărţiţi şi daţi puteri din cer peste cei ce 
trudesc să-Mi gătească sărbătoarea, şi atunci Eu îmi voi arăta 

slava Mea şi pe poporul Meu şi bucuria Mea, bucuria Duhu- 
lui Sfânt, Care împărăţeşte peste pământ şi Se face cuvânt 
spre slava Tatălui şi a Fiului Său şi a poporului Său, că vine 
pe pământ veacul vieţii ce va să fie, fiilor. Amin, amin, amin. 

7/20 mai 2004 

Sărbătoarea Creştinătăţii Româneşti, ziua întâi 

Omul slujeşte la mulţi stăpâni, iar cel fără Dumnezeu moare. 
Proorocie pentru dezbinarea din biserica lumii, şi se vor alege cei 
credincioşi venirii Domnului. 

D ragostea Mea se face cuvânt peste pământ, iar 
inima Mea şi gura Mea sunt izvorul cuvântului 
Meu. El vine cu norii, în şoaptă de vânt, cu glas de Duh Sfânt 
şi mângâie, căci este Mângâietorul pe Care L-am făgăduit 
acum două mii de ani pentru ziua cea mare a sărbătorii Mele 
de Duh Sfânt peste ucenicii Mei. Amin, amin, amin. 

O, ce frumos le-am spus Eu tuturor atunci când le-am 
vorbit despre făgăduinţa Duhului Sfânt şi le-am spus aşa: 
«Cel ce crede în Mine, râuri de ape vii vor curge din pânte- 
cele lui», şi am zis aceasta despre Duhul Sfânt, pe Care aveau 
să-L primească toţi acei ce vor crede în Mine după ce Eu 
aveam să fiu preaslăvit de Tatăl. O, ce frumos am vorbit Eu 
atunci, că până şi slugile care au fost trimise de arhierei şi de 
farisei să Mă prindă şi să Mă aducă lor le-au răspuns lor: 
«Niciodată n-a vorbit un om aşa cum vorbeşte Acest Om». 

O, ce frumos este cuvântul Meu în cer şi pe pământ 
peste cei ce au venit întru Mine după călătoria lor în trup şi, 
iarăşi, peste voi pe pământ, copii ai poporului cuvântului Meu 
care naşte de sus pe om prin credinţa lui în Mine, credinţă ca- 
re lucrează prin iubire; şi, iarăşi, peste cei ce s-au adunat la 
strigarea Mea lângă voi acum, la zilele de sărbătoare ale Du- 
hului Sfânt. 

O, deschideţi-Mi, voi, copii care staţi porţi de intrare a 
cuvântului Meu în cartea sa de azi! întăriţi-vă inimioarele şi 
puterea din ele şi daţi-Mi Mie putere să grăiesc peste voi şi 
peste poporul cuvântului Meu şi peste oaspeţii veniţi cu Mine 
din cer şi peste cei de pe pământ care s-au strâns pe lângă Noi 
de sărbătoare, fiilor. Iată, suflu peste voi cu şoapta Duhului 
Sfânt, Care Se face cuvântul gurii Mele: lăsaţi puterea Mea să 
vă cuprindă şi slujiţi venirii Mele, că vreau să le grăiesc celor 
ce s-au adunat în grădinile Mele cu voi. Puterea voastră cea 
slăbită lăsaţi-o cuprinsă în puterea Mea, că niciodată n-a 
vorbit un om aşa cum grăiesc Eu, Fiul Omului, Domnul şi în- 
văţătorul poporului Meu. Urechea voastră să stea deschisă, 
iar mâna să v-o lăsaţi în mâna Mea, şi apoi luaţi şi împărţiţi. 
Amin, amin, amin. 

Iată cum lucrez lucrarea Mea de Duh Sfânt şi de cu- 
vânt! Vuiet din cer, ca de suflare de vânt care vine repede şi 
vă umple încăperea ca să vă umple de Duh Sfânt, şi voi să-L 
împărţiţi apoi. Grăiesc pe limba tuturor, iar faptele Mele sunt 
minunate ca şi grăirea Mea. Amin. 

O, auziţi glasul Meu, voi, cei ce v-aţi strâns lângă gura 
izvorului Meu! Vă întâmpin cu duhul păcii Mele, căci pacea 
pe care v-o dă duhul lumii nu este ca aceea pe care Eu v-o 
dau. Am pus pe poporul cuvântului Meu să se jertfească cu 
iubire şi cu ascultare, căci de la iubire vine ascultarea. I-am 
spus lui să-Mi pregătească sărbătoare de Duh Sfânt, şi apoi să 
vă chem şi să vă învăţ. Şi ce să vă învăţ? Voiesc să vă învăţ 
să însetaţi şi să veniţi la Mine şi să beţi şi să credeţi că Eu sunt 
Hristosul Tatălui şi că Tatăl Mă trimite cuvânt pe pământ ca 
să-i adun lângă El pe cei aleşi ai Săi, pe cei ce se aleg pentru 


Tatăl ca să-Mi fie Mie fraţi şi ucenici. Amin. O, aşa strân- 
geam Eu acum două mii de ani mulţimile pe lângă Mine, şi 
apoi le vorbeam despre împărăţia cerurilor, ca să fac din cei 
ce ascultau glasul Meu împărăţie a Mea. Aşa şi acum lucrez, 
şi lucrez cu multă milă, cu multă iubire, şi fericit este cel ce 
crede în cuvântul acesta care vine cu vuiet din cer ca de su- 
flare de vânt repede, şi vă împart din el prin cei care Mă îm- 
part vouă. Iar cei ce nu cred şi nu vin, aceia nu se dau Mie, şi 
de aceea nu cred şi de aceea nu vin când Eu îi chem ca să-i 
aleg apoi dacă vin, şi ca să-i fac credincioşi prin învăţătura 
Mea cu care nimeni nu poate vorbi vreodată pe pământ în 
afară de Mine, fiindcă puterea Mea este Tatăl, de la Care aud, 
şi apoi grăiesc, căci Tatăl în Mine este, iar Eu în El sunt, şi 
cine Mă crede pe Mine, crede şi pe Tatăl, şi acela este iubit de 
Tatăl, Care vine cu Mine, şi apoi cinăm cu cel credincios 
venirii Mele şi Ne arătăm lui, precum am făgăduit că vom îm- 
plini peste cei binecredincioşi. Amin. 

O, auziţi glasul Meu, voi, cei ce aţi venit la chemarea 
Mea! Luaţi şi învăţaţi să vă trăiţi viaţa acum şi pururea, ca să 
fie înghiţită de vecie, şi veşnici să fiţi apoi, că nimic nu este 
la Mine cu neputinţă dacă omul crede în lucrarea Mea de pes- 
te el şi care lucrează cu putere la credinţa lui în Mine, Cel ce 
pot totul. Amin. 

O, omule născut din om, o, ce mulţi stăpâni ai tu, ce 
mulţi! Voiesc să te învăţ să te iubeşti, că tu nu ştii să te iubeşti. 
Iubirea e mai tare ca moartea, dar tu nu ştii să iubeşti şi să te 
iubeşti, iar ca să ştii trebuie să urăşti. O, omule născut din om, 
trebuie să urăşti moartea, dar dacă tu nu ştii care este lucrarea 
ei, tu o iubeşti şi o trăieşti în loc de viaţă, şi pe Mine Mă doare 
moartea ta. Mă doare de şapte mii de ani moartea omului cea 
care l-a scos pe om din raiul pe care Eu i l-am dat să-l stăpâ- 
nească bine şi să-l trăiască frumos şi să-l aibă dulce ca pe 
viaţa lui, căci omul fără de ascultare de Dumnezeu, este mort 
şi nu este viu. 

O, ce mulţi stăpâni ai tu, omule, ce mulţi! Şoapta 
Duhului Sfânt vine la tine pe suflare de vânt, căci faptele 
Mele sunt minunate şi nimeni de pe pământ nu te învaţă îm- 
părăţia Mea înăuntrul tău şi faptele ei. 

O, ce mulţi stăpâni ai tu, omule! Casa cu mulţi stăpâni 
peste ea se clatină, se surpă, şi apoi nu mai este. Ai stăpâni 
mulţi peste tine şi peste viaţa ta. Ai stăpâni peste mâna ta, 
peste trupul tău, peste duhul tău. Ai gândurile tale, şi apoi ai 
inima care te stăpâneşte şi pentru care tu mult trudeşti şi în 
zadar trudeşti, căci trudeşti pentru vânt. Ai stăpâni trupul şi 
duhul, iar viaţa pe care ţi-am dat-o când ţi-am dat sufletul, 
plânge fără ca tu să ştii ce este plânsul ei. Ai copiii stăpâni, 
căci le slujeşti lor. Ai adunătura ta stăpână peste tine. Nu tu o 
stăpâneşti pe ea, ci ea te stăpâneşte pe tine, şi de aceea nu poţi 
sluji vieţii pe care Eu ţi-am dat-o s-o trăieşti. Slujeşti adună- 
turii tale după ce o aduni. Ai gusturile inimii tale care te stă- 
pânesc şi pentru care mult trudeşti şi uiţi că zadarnic trudeşti. 
Ai animalele de pe lângă casa ta care şi ele îţi stăpânesc 
timpul şi mintea şi inima. Ai slujba ta la stăpân străin de 
Dumnezeu şi care te stăpâneşte şi căruia îi slujeşti ca să-ţi dea 
plată şi ca să-ţi faci gusturile după ce trudeşti pentru ele, iar 
ele se risipesc apoi şi nu te bucură, chiar dacă tu crezi că e bu- 
curie cea pentru care atâta trudeşti. Ai păcatul care te 
stăpâneşte şi care te face să nu asculţi de Mine, învăţătorul 
Cel de la Tatăl venit pe pământ atunci şi acum, iar tu hrăneşti 
din tine şi din afara ta păcatul şi n-ai cum să te ascunzi sub el, 
căci el te lasă gol de viaţă şi de ascultare spre viaţă şi te 
hrăneşte cu moartea lui, căci Eu am spus când am venit de la 
Tatăl că păcatul este moarte, şi tu cu moarte te hrăneşti şi ei îi 

slujeşti. Şi îţi mai spun spre trezirea ta că omul nu poate 
păcătui decât după ce moare, după ce aruncă de la el viaţa pe 
care Eu i-am dat-o s-o trăiască pe pământ. 

O, câţi stăpâni ai tu, omule durut de la despărţirea ta de 
Duhul Meu Cel Sfânt, Care suflă de şapte mii de ani peste pă- 
mânt ca să te cheme iar în duhul ascultării de Dumnezeu! O, 
Eu nu am tăcut nicicând pe pământ, şi mereu am grăit din cer 
peste cei ce aud şi împart grăirea Mea ca să-l chem pe om 
acasă, ca să-l iau în Mine, ca să-l adun sub mantia Mea cum 
îşi adună cloşca puii, dar greu îi este omului să vină la Mine 
şi să bea, şi apoi râuri de ape vii să curgă din gura pântecelui 
lui, din inima lui care este casa lui Dumnezeu, pântecul Meu 
în om. 

O, ai mulţi stăpâni, omule, şi ei te stăpânesc şi îţi surpă 
viaţa. Numai pe Mine nu poţi să vrei să Mă ai de Stăpân şi 
să-Mi slujeşti ca să te povăţuiesc ca pe un ascultător al Meu 
şi să-ţi plătesc apoi cu viaţă veşnică, cu cerul pe pământ să-ţi 
plătesc, să-ţi dau cerul în stăpânire pe pământ, dar nu să Mă 
scoţi pe Mine din el aşa cum M-a scos omul cel zidit de mâna 
Mea din pământ şi din suflarea gurii Mele de M-a lepădat, şi 
apoi şi Eu l-am lepădat pe el, iar el a murit, căci omul care nu 
este cu Dumnezeu mereu pe pământ, moare, omule învăţat de 
mila Mea care te cheamă spre ea. Moare omul şi nu trăieşte, 
căci ca să aibă omul viaţă în el, trebuie să Mă aibă pe Mine 
în el, căci Eu sunt viaţa, şi tu ştii că Eu am spus că Eu sunt 
calea, adevărul şi viaţa. Pe tine însă viaţa nu te stăpâneşte, ci 
numai moartea, şi de aceea tu mori, omule. Tu iubeşti bucuria 
ta, nu pe a Mea, iar bucuria ta Mă doare pe Mine, şi într-o zi 
durerea Mea cea de la tine te va ajunge, şi Eu n-aş vrea să 
duci tu durere mare de la bucuriile tale cele fără Dumnezeu, 
şi vin şi nu te las şi te strig din cer şi până pe pământ ca să Mă 
auzi că te strig şi că te aştept să te faci împărăţie a Mea. O, Eu 
nu ţi-am dat viaţa ca să omori cu viaţa ta viaţa Mea din tine. 
Eu ţi-am dat viaţa ca să asculţi de Mine apoi, dar tu iubeşti 
moartea şi Mă doare că faci aşa, şi vin spre tine cuvânt pe 
pământ, vin pe suflare de vânt şi grăiesc celor ce Mă aud, căci 
Eu îi fac să Mă audă ca să te pot învăţa cu cuvântul Meu, 
omule, şi să-ţi arăt viaţa şi calea ei cea dulce şi frumosul de 
pe ea şi bucuria vieţii, căci viaţa înseamnă Dumnezeu, iar tu, 
omule, nu Mă iei de Domn şi de învăţător şi de Stăpân al tău. 
Eu însă te îmbrăţişez şi te înfăşor în taina cuvântului Meu 
care suflă din Mine peste tine şi te chem să iau din tine şi de 
peste tine moartea care-ţi ucide duhul şi trupul, şi de la care 
suferă sufletul tău, omule. 

O, ce dor îmi este să te văd că Mă iubeşti, şi vin să te 
chem şi să înveţi să fii, şi apoi să trăieşti viaţa Mea, iar viaţa 
ta să n-o mai trăieşti, că nu e bună viaţa ta care te umple de 
moarte, ci e bună cea de la Mine care-ţi dă viaţă din viaţa 
Mea, omule risipitor de viaţă. Ţi-am dat acest talant, ţi-am dat 
viaţă ca să aduci cu ea alte vieţi la Mine, şi Eu să-ţi dau plată 
pentru slujire şi pentru rodul tău adus la Mine, ca apoi să intri 
în bucuria Mea, că nicăieri pe pământ nu găseşti şi nu vei găsi 
ce găseşti aici, la izvorul cuvântului Meu care este râul vieţii, 
iar învăţătorii tăi de pe pământ te opresc să vii, că ei nu sunt 
învăţători de viaţă, ci sunt lupi îmbrăcaţi în haină de miel ca 
să te înşele să nu vii la Mine şi ca să le slujeşti lor şi slavei lor 
deşarte, slava cea de la om, după ce Eu pe toţi i-am învăţat 
prin Scripturi că slavă de la oameni Eu nu primesc, ca să în- 
veţe prin acest cuvânt toţi cei ce se aşează să-l păstorească pe 
om ca să-l câştige pentru ei şi nu pentru Mine pe om. Vai lor! 
Dar ei nu vor să creadă că Eu sunt Cel ce le spun lor aşa, şi 
de aceea pe neştire toţi vor fi surpaţi, fiindcă ei nu Mă iubesc 
nici pe Mine, nici pe tine, omule fără de sprijin pe pământ. Ei 


vor şi pe poporul cuvântului Meu să-l supună lor, dar nu vor 
putea aceasta, fiindcă puterea învăţăturii Mele îl ţine înviat şi 
înţelept pe poporul Meu şi îl hrăneşte pe el cu viaţă, şi cu el 
îmi împlinesc peste pământ şi peste cer Scriptura venirii Mele 
cu sfinţii şi pentru sfinţi, iar Eu sunt Păstorul Cel tainic aşa 
cum eram cu omul cel zidit de mâna Mea, şi aşezat apoi de 
Mine în rai, unde tainic îi grăiam lui, şi el Mă auzea. 

O, omule aşteptat de Tatăl ca să te întorci la viaţă! 
Când duhul tău îţi lipseşte, când mintea ta te poartă de capul 
ei, Eu cunosc cărările tale şi cu lacrimi îţi privesc rătăcirea şi 
duhul ei, şi iată, dau cu glas dulce să te trag spre Mine şi să 
fiu Eu avuţia ta, partea ta să fiu în pământul celor vii şi să-ţi 
scot sufletul din temniţă, căci trupul şi duhul tău sunt temniţa 
sufletului tău pe care-1 ai în dar de la Mine când tu te naşti pe 
pământ om din om şi când Eu îţi dau în dar sufletul. îţi gră- 
iesc cu cuvânt dulce, căci învăţătura Mea e cea mai dulce 
hrană şi are în ea viaţă, numai să vrei să ştii aceasta ce Eu îţi 
spun. Mă doare când te văd stăpânit de cei ce-ţi fură libertatea 
ta cea de la Mine, căci păstorii pe care îi ai, nu pot ei să te păs- 
torească fără Mine, fiindcă este scris: «Vai de cetatea peste 
care nu este cuvânt de la Dumnezeu, cuvânt de prooroc al lui 
Dumnezeu, că aceea este surpată de oameni». 

O, fii ai oamenilor, vine ziua când cei ce vă păstoresc 
pe voi se vor ridica unii împotriva altora, iar cei din ei care 
vor rămâne se vor sui în acest munte să se închine Domnului 
Savaot şi să-L slujească pe El, şi Eu îi voi hrăni pe ei cu apele 
vii care vor izvorî din acest munte de cuvânt, şi vor curge 
acestea spre răsărit şi spre apus, şi Eu voi fi împărat peste tot 
pământul ca şi în muntele acesta, căci scris este în prooroci: 
«In vremea aceea va fi Domnul Unul singur şi tot aşa şi nu- 
mele Său, unul singur, şi toate popoarele se vor închina Lui». 
Amin. 

O, fii ai oamenilor, auziţi glasul Meu! Dragostea Mea 
se face cuvânt peste pământ. El vine cu norii în şoaptă de 
vânt, cu glas de Duh Sfânt şi mângâie şi povăţuieşte şi hră- 
neşte, căci este Mângâietorul. O, ce frumos este cuvântul 
Meu în cer şi pe pământ! Iar voi, cei ce cu glasul vostru v-aţi 
strâns sub dragostea Mea care se face cuvânt ca să gustaţi bu- 
curia poporului Meu şi să aduceţi Mie slavă şi cântare, Eu vă 
voi dărui mila Mea, şi apoi dragostea Mea dacă inima voas- 
tră va cunoaşte viaţa şi o va iubi pe ea şi va păşi pe calea ei. 
Amin. 

Voi, copii din porţi, cei ce auziţi glasul Meu, staţi cu 
auzul sus spre Mine, că Eu iarăşi îi voi hrăni cu Duhul Sfânt 
pe cei ce s-au adunat şi încă se vor aduna la chemarea Mea, 
la slava Mea de peste voi. Vă dau puteri, vă dau din Mine, că 
sunteţi plăpânzi, iar Eu sunt Dumnezeu mare şi Mă aplec 
vouă ca să Mă împărţiţi, căci Tatăl a făcut din Mine Mielul 
Care curăţă păcatele lumii, ca s-o înnoiască pe ea prin cuvânt, 
şi apoi prin Duhul Sfânt, Care Se face izvor din cei ce cred în 
Mine, din cei ce Mă iubesc cu dor şi cu fior, căci dorul de 
Mine este viaţa Mea din om. Amin, amin, amin. 

16/29 mai 2004 

Praznicul Pogorârii Duhului Sfânt. Sărbătoarea 
Creştinătăţii Româneşti, ziua a doua 

Se binecuvintează fântâna sfinţilor arhangheli. Tatăl şi Fiul 
aşteaptă raiul din om. Lumea a ajuns la sfârşit şi trebuie să se 
întoarcă la Dumnezeu. întunericul este omul cel dinăuntru. 

O laşul Meu este Duhul Sfânt, Care deschide ce- 
rurile şi Se coboară pe pământ. Sunt împăratul 
slavei. Amin, amin, amin. 

Cuvântul lui Dumnezeu 


Deschideţi-Mi, voi, copii care-Mi staţi porţi de intrare 
a Mea cuvânt în carte, căci sunt împăratul slăvilor cereşti. 
Văzduhul grădinii întâlnirii e numai slavă în cete-cete de 
sfinţi şi de îngeri, iar cei adormiţi şi pomeniţi pe jertfelnicul 
de foc de la ieslea cuvântului Meu sunt în uimire, sunt în fe- 
ricire că vă au pe voi mijlocitori şi salvatori din partea Mea. 

Pace vouă! Toţi cei adunaţi pe lângă voi în grădina în- 
tâlnirii, să ia din pacea Mea de peste voi şi să se umple de 
taina ei. Amin. E praznic de Duh Sfânt şi vi-L dau să-L aşe- 
zaţi pe pământ cuvânt, căci cei din cer sărută pământul şi ur- 
mele Mele dintre voi, copii ai slavei Mele din zilele voastre. 
Sărutare şi Duh Sfânt aşez Eu, Fiul Tatălui Savaot, pe creş- 
tetul vostru, căci aţi trudit la porunca Mea şi M-aţi aşezat cu 
sărbătoare de cuvânt înaintea celor chemaţi să bea de la Mine, 
căci fericiţi sunt cei ce cred şi vin şi iau şi se aşează după voia 
Mea înaintea Mea acum când iarăşi vin de la Tatăl pe pământ, 
iar Eu la toţi le amintesc cuvântul pe care acum două mii de 
ani l-am rostit şi am zis: «Eu sunt Lumina lumii. Cel ce îmi 
urmează Mie nu va umbla în întuneric, ci va avea lumina 
vieţii». Amin, amin, amin. 

Iar acum, voi, fiilor unşi de Tatăl, Fiul şi Duhul Sfânt, 
Du mn ezeul vostru, ridicaţi spre Noi mânuţele şi cereţi pe 
Duhul Sfânt, Care sfinţeşte toate, să binecuvinteze cea de a 
doua fântână scoasă de voi deasupra în grădina întâlnirii, căci 
Eu rostesc şi spun: Se binecuvintează şi se sfinţeşte prin 
cuvânt şi prin darul Duhului Sfânt apa aceasta spre tămă- 
duirea celor ce vor bea din ea, în numele Tatălui şi al Fiului 
şi al Sfântului Duh. Amin, amin, amin. 

îngerul Meu, arhanghelul Mihail, şi lângă el arhanghe- 
lul Gavriil, şi lângă ei toţi îngerii slavei Mele care ascultă de 
Mine, să străjuiască de acum şi pururea fântâna ieşită din pă- 
mânt şi din apele cele adânci în grădinile Mele cu voi. Amin. 
Iar voi să fiţi mereu cei ascultători şi numai de Noi să ascul- 
taţi pe pământ, căci voi sunteţi fiii lui Dumnezeu în mijlocul 
fiilor oamenilor, iar cei ce nu ascultă de Mine prin voi nu vin 
să-Mi urmeze Mie ca şi voi, ci umblă în întuneric şi nu au lu- 
mina vieţii. Am făcut din voi viaţa Mea pe pământ, căci viaţa 
este lumina oamenilor, dar întunericul nu o cuprinde pe ea, iar 
cei ce nu o cuprind pe ea rămân în întuneric. 

O, ce frumos este cel ce are viaţă, ce frumos! Iar cel ce 
nu o are pe ea nu este frumos, ci este în întuneric. Dar Eu vin 
cu duh de viaţă peste pământ, şi el pluteşte pe deasupra gata 
să se aşeze peste om, căci n-am venit cu el de la Mine însumi, 
ci Tatăl M-a trimis ca să fac început de cer nou şi de pământ 
nou pe pământ, şi vă am pe voi martori ai venirii Mele cuvânt 
care vine la voi cu norii, vuiet din cer ca de suflare de vânt 
care vine repede aşa cum şi acum două mii de ani l-am adus 
peste ucenicii Mei, iar în cartea legii este scris că mărturia a 
doi sau trei oameni este adevărată. 

Le-am zis acum două mii de ani fariseilor: «Eu sunt 
Lumina lumii, iar cel ce-Mi urmează Mie nu va umbla în 
întuneric, ci va avea lumina vieţii». Iar ei Mi-au spus: «Tu 
mărturiseşti despre Tine însuţi, şi mărturia Ta nu este adevă- 
rată», dar Eu le-am răspuns şi le-am zis: «Chiar dacă Eu 
mărturisesc despre Mine însumi, mărturia Mea este adevăra- 
tă, fiindcă ştiu de unde am venit şi unde Mă duc, iar voi nu 
ştiţi de unde vin şi nici unde Mă duc, fiindcă nu puteţi să daţi 
ascultare cuvântului Meu, căci voi judecaţi după trup, iar Eu 
nu judec pe nimeni, şi chiar dacă Eu judec, judecata Mea este 
adevărată, fiindcă nu sunt singur, ci Eu şi Tatăl, Cel Care 
M-a trimis pe Mine, iar în legea voastră este scris că mărtu- 
ria a doi oameni este adevărată». Şi iarăşi le-am mai spus 


aşa: «Voi sunteţi din cele de jos; Eu sunt din cele de sus. Voi 
sunteţi din lumea aceasta; Eu nu sunt din lumea aceasta, şi 
dacă nu credeţi că Eu sunt şi că una cu Tatăl sunt, veţi muri 
în păcatele voastre; şi când veţi înălţa pe Fiul Omului, atunci 
veţi cunoaşte că Eu sunt şi că de la Mine însumi nimic nu fac, 
ci precum Tatăl Mă învaţă, aşa grăiesc, şi El este cu Mine şi 
singur nu Mă lasă, fiindcă Eu pururea fac cele plăcute Lui». 
Amin. 

O, fiilor care-Mi staţi porţi de intrare în Ierusalim, se 
apropie praznicul cincizecimii cuvântului Meu care a suflat 
vuiet din cer ca de suflare de vânt şi s-a scris pe pământ, şi 
din el s-a născut popor de nou Ierusalim, căci cuvântul Meu 
a chemat şi a ales, şi apoi a făcut popor credincios. Amin. Mă 
las cu mângâiere de cuvânt şi vă umplu de har ca să împărţim 
din Mine peste cei care cu dor în suflet au venit la izvor. în 
ziua care a trecut le-am grăit şi i-am învăţat că dorul de Mine 
este viaţa Mea din om, şi încă îi învăţ şi azi şi le spun că vreau 
ca dragostea Mea care se face cuvânt peste pământ şi peste 
om şi prin care toate s-au făcut şi iarăşi se fac în cer şi pe 
pământ, să-i cuprindă pe ei în ea, iar ei să se lase cuprinşi, 
căci fără ea nimic nu se face, ci numai prin ea. Amin. 

Când am făcut la început cerul şi pământul cu cuvântul 
Meu cel dintru început, cu dragostea Mea şi a Tatălui le-am 
făcut, iar cuvântul acesta este dragoste, şi toate prin el iarăşi 
se fac, şi fără el nimic nu este, şi nici viaţă fără el nu este. Vă 
învăţ şi în ziua a doua a sărbătorii de Duh Sfânt pe voi, cei 
adunaţi la slava Mea cea din mijlocul poporului cuvântului 
Meu. Aşezaţi-vă, vă spune Fiul Tatălui Savaot. Cuvântul Meu 
este viaţă, iar viaţa este lumina oamenilor. 

Luaţi viaţă, luaţi lumină şi faceţi-vă sălaş al Duhului 
Meu, căci duhul omului Mă scoate pe Mine din om şi Mă lasă 
afară. O, vă învăţ să nu fiţi din lumea aceasta, ci să ieşiţi din 
ea aşa cum au ieşit cei din care Eu Mi-am făcut popor ascul- 
tător de Dumnezeu acum, la sfârşit de timp. Lumea va bea 
curând din vinul aprinderii mâniei Mele, că de şapte mii de 
ani rabd plângând în Tatăl, şi Tatăl plângând în Mine pentru 
omul cel rătăcit de rai, căci nu omul a fost cel care a pierdut 
raiul, ci Do mn ul l-a pierdut. Raiul este odihnă şi viaţă fără de 
sfârşit, iar Eu şi cu Tatăl Ne-am pierdut odihna acum şapte 
mii de ani când omul a călcat peste rai şi l-a stricat prin păcat 
şi l-a strivit prin semeţie, căci s-a ridicat şi s-a voit mai mare 
ca Dumnezeu, şi atunci Dumnezeu a pierdut raiul, şi de atunci 
umblă Dumnezeu pe pământ după om, umblă fără odihnă, 
umblă plângând, iar slava Lui este durerea, durerea şi bucuria 
de a-1 găsi pe om. Amin. 

Omul a fost să fie raiul lui Dumnezeu, odihna lui Dum- 
nezeu, şi Dumnezeu l-a pierdut pe om. Dumnezeu a pierdut 
raiul, nu omul l-a pierdut. O, cum să-Mi găsesc iarăşi raiul? 
Hai, Tată, să punem în om dorul de Noi, Tată Savaot! Dorul 
de Noi este viaţa Noastră din om, Tată. Amin, amin, amin. 

O Fiule Emanuel, o, copil al Meu, Cel Unul 
^ născut din Mine mai înainte de vecii! Cu 
lacrimi îl rugăm pe om să se întoarcă în Noi, şi Te trimit cu- 
vânt pe pământ, Fiule scump, dar lumea nu are nimic în Noi. 
Mi-e milă de Tine, tată. Eşti Fiul Meu Cel iubit, întru Care am 
binevoit la început pentru om şi, iarăşi, acum două mii de ani 
şi, iarăşi, acum, la sfârşit de timp, copil al iubirii Mele pentru 
om, că Eu pentru om Te-am născut din Mine mai înainte de 
toţi vecii, ca să fii Tu Unul născut precum Eu, Tatăl, Unul 
sunt, şi întru Tine sunt, aşa cum Tu întru Mine eşti, şi cine 
Te-a văzut pe Tine M-a văzut şi pe Mine, Fiule durut după 
om, ca şi Tatăl durut. 

O, ce dulce cuvânt eşti, Fiule, Cuvântule al Meu! Dar 
lumea şi duhul ei nu ştie, nu vrea să-L ştie pe Cuvântul, căci 
Tu nu eşti din lume. Mi-ai făcut popor, Fiule, şi nici el nu este 
din lume, şi lumea nu-1 iubeşte pe el pentru că nici el nu mai 
este din lumea aceasta, ci este din Tine, Cel ce iarăşi îl faci pe 
om şi lucrezi la facerea din nou a lumii, şi tot cu cuvântul lu- 
crezi, ca şi la început, şi lucrezi prin fii nou-născuţi din Tine, 
din cuvântul cel de sus care vine în mijlocul lor din gura Ta 
vuiet din cer, ca de suflare de vânt care vine repede şi îi cu- 
prinde pe cei ce Te aşează în cartea Ta din zilele acestea, căci 
Eu, Tatăl, iarăşi Te-am trimis după om. Cu lacrimi îl rugăm 
pe om să iasă din lume şi să se facă dor, căci dorul de Noi este 
viaţa lui Dumnezeu în om, Fiule plin de dor după om, ca şi 
Tatăl plin de dor. Iar acum, în a doua zi a sărbătorii Noastre 
din mijlocul poporului Tău şi al Meu, învaţă-i Tu, Cuvinte al 
Meu, învaţă-i iar şi iar dorul de Noi, ca să Ne facem casă Ţie 
şi Mie în cei ce au venit la chemarea Ta la izvor, căci dorul de 
Noi este viaţa din om. O, ce frumos îi înveţi Tu din Scripturi 
credinţa în Tine pe cei ce s-au adunat la trâmbiţarea Ta, că Tu 
prin poporul Tău cel micuţ voieşti să vânezi lumea şi s-o 
aduci la Tatăl Tău. O, mai sunt, Fiule scump şi înlăcrimat şi 
de dor zdrobit, că dor îţi este de om şi de Tine în om, iar dorul 
Tău este din Mine, tată; mai sunt din cei ce nu stau aplecaţi 
sub Baal, şi voiesc să Ţi-i dau şi să-i aduci la Mine şi la Tine 
şi să faci din ei sălaşe de Duh Sfânt, şi omul să se întoarcă 
acasă, Fiule însuspinat după casă, căci omul este raiul Nostru 
de odihnă, omul care se face chipul şi asemănarea Noastră, şi 
apoi odihna Noastră. Amin. 

Flai, cu cuvânt dulce, hai şi iarăşi învaţă-i pe cei adu- 
naţi, că Tu eşti cuvântul Meu, Fiule. Cuvântul Tatălui Savaot 
Tu eşti, şi Tatăl Se preaslăveşte în Tine şi în cuvântul Tău şi 
Te preaslăveşte, iar Tu preaslăveşte-Te în cei prin care azi Te 
mărturiseşti, în cei ce Te mărturisesc, Fiule scump. Amin. 

O Tată, preaslăveşte-Te întru Mine, ca să 
^ creadă lumea că Tu iarăşi M-ai trimis, 
Tată. Fă cale cuvântului Meu peste pământ, că poţi, Tată. 
Ajută-i pe cei mici şi plăpânzi ai Mei şi ai Tăi ca să poată ei 
să Ne dea lumii, şi lumea să iasă din ea şi din duhul ei şi să 
Ni se dea de casă, căci lumea a ajuns la sfârşit şi trebuie să se 
întoarcă la Noi, Tată. Amin. 

Iar voi, cei ce sunteţi ai Mei şi ai Tatălui, rugaţi-vă pen- 
tru întoarcerea omului acasă, şi să se facă omul casă lui Dum- 
nezeu, raiul lui Dumnezeu, odihna Tatălui şi a Fiului şi a 
Duhului Sfânt, pentru care omul a fost zidit. Amin. 

O, omule venit la izvor ca să auzi de la Mine, şi tu, 
omule care nu vii şi nu auzi, şi tu, cel ce auzind nu auzi! O, 
ce frumos te învăţ din Scripturi ca să crezi tu apoi că Tatăl 
M-a trimis! Auzi glasul Meu, omule, şi învaţă şi te aşează în 
dorul care te cheamă să-L iubeşti pe Dumnezeu cu duhul, cu 
trupul şi cu sufletul tău. Dezleagă-ţi încuietorile cu care ţi-ai 
închis sufletul. Vino cu duhul şi cu trupul la Mine, ca să aibă 
sufletul libertate, căci sufletul tău este de la Dumnezeu. Pace 
ţie, că tu nu ai pace nici atunci când tu simţi că o ai pe ea, că 
sufletul tău care este de la Mine plânge, şi Eu îl aud şi îţi spun 
că plânge. Plânge Dumnezeu după tine, omule, şi te cere de 
casă a Lui. Dă-te Lui de sălaş, că numai El va mai rămâne 
între cele ce vor fi iarăşi noi toate; El şi cu ai Lui care s-au dat 
şi se dau Lui sălaş şi împărăţie a cerurilor Lui. 

M-a trimis Tatăl, omule. Nu de la Mine însumi îţi gră- 
iesc. Tatăl grăieşte întru Mine, iar mărturia Noastră este ade- 
vărată, căci El este cu Mine şi singur nu Mă lasă, fiindcă Eu 
fac cele plăcute Lui. Cel ce nu-Mi urmează Mie este în întu- 


neric, şi el nu cunoaşte întunericul şi nu are cine să-i spună ce 
este întunericul. întunericul este omul cel dinăuntru, iar cel ce 
stă înăuntru nu se vede, şi este în întuneric, iar lumina este 
cea care luminează din om în afara lui, şi ea se vede, căci lu- 
mina vede şi se vede, şi întunericul nu o cuprinde pe ea. 

Vai celor ce dau să Mă mărturisească pe Mine ară- 
tându-şi odată cu aceasta prin cele din afara lor întunericul 
lor! Aceia nu pot fi lumină. Să se depărteze de pe calea Mea 
aceia, şi dacă vor, să înveţe mai întâi ce este calea, şi apoi să 
se uite bine pe ea şi în ea şi nu oricum să se uite, şi apoi să 
aleagă şi să se aleagă. Cei ce grăiesc de capul lor în numele 
Meu, zic ei, aceia nu au învăţător şi nu se lipeşte de ei învă- 
ţătorul, căci sunt îngâmfaţi aceia, iar învăţătorul cel de la 
Mine nu trage la aceia, căci el are Duhul Meu cu Care el cu- 
noaşte pe cei ce sunt în întuneric. 

Vin învăţător pe pământ, că Eu sunt Unul singur învă- 
ţător, iar omul este om, şi dacă vrea să fie mai mult decât atât, 
să intre la învăţat şi să se facă ucenic ascultător şi mărturisi- 
tor al celor ce Eu le rostesc cu însăşi gura Mea peste pământ 
şi peste om. O, e plin pământul de hristoşi mincinoşi care stau 
pe nisipul mării, iar Cel adevărat Eu sunt, şi sunt Unul singur 
şi fac cele plăcute Tatălui şi de aceea Tatăl nu Mă lasă singur. 
Vai celui ce umblă singur, iar cel ce crede în Mine şi îmi 
urmează, să cunoască acesta că cel ce umblă singur nu este de 
la Mine şi nu poate mărturisi singur pe Dumnezeu peste oa- 
meni. O, vine pe pământ adevărul şi dreptatea, care vor lua la 
vale pe toţi cei care se zidesc pe nisip, şi adevărul va face 
curat şi sfânt pământul şi pe cei iubiţi ai Tatălui Meu şi care 
vor rămâne cu Dumnezeu pe pământ nou. Cu dragoste Eu şi 
cu Tatăl am făcut lumea la început. Cu dragoste iarăşi o vom 
face, căci adevărul este dragoste şi toate prin el se fac între 
cele ce se fac ca să rămână. Eu şi cu Tatăl căutăm de şapte mii 
de ani raiul pe care l-am pierdut, şi îl vom face din nou pe om, 
şi din Duhul Sfânt îl vom naşte cu cuvântul, şi apoi Ne vom 
odihni în el. Amin. 

O, e praznicul Duhului Sfânt în cer şi pe pământ, şi e 
Domnul cu tine, poporul Meu cel nou şi ascultător de voia 
Mea pe pământ. Mi-e dor de rai. îi este şi Tatălui dor, şi dorul 
Nostru îl punem în cei ce Ne poartă cu el, în cei ce au viaţă 
în ei, căci viaţa este dorul de Dumnezeu în om. 

O, sunteţi obosiţi, fiilor care trudiţi venirii cuvântului 
Meu peste pământ. Sunteţi osteniţi, voi, copii care puneţi 
masă mulţimii care vine la izvorul Meu. O, nu veţi rămâne 
nerăsplătiţi. Fericiţi sunt cei ce trudesc pentru ca Domnul 
să-Şi găsească raiul, să-l găsească pe om şi să-l facă rai pe 
om. V-am aşezat cu mânuţele ridicate înaintea Mea ca să ce- 
reţi voi vreme dulce şi mângâioasă pentru sărbătoare, iar Eu 
v-am ascultat, că vă iubesc. Staţi întru Mine, şi dorul Meu 
să-l purtaţi şi el să vă fie viaţa, că omul fără dor de Dumnezeu 
este om fără de cale şi fără de viaţă. 

Iar pe voi, cei ce aţi venit cale lungă la izvor, vă slobo- 
zesc mângâindu-vă cu duhul învăţăturii şi aplecându-Mă ca 
să vă mulţumesc că aţi venit la Mine, şi vă doresc ai Mei dacă 
şi voi doriţi să fiţi fii ai lui Dumnezeu. Vă voi plăti cu duhul 
înţelepciunii şi al credinţei dacă iubiţi adevărul vieţii, şi vă 
voi aştepta să vă umpleţi de dragoste de Dumnezeu, că dra- 
gostea Eu sunt, şi sunt Fiul Tatălui şi vă cer pentru Tatăl, nu 
pentru Mine, că Eu îi sunt Fiu şi pentru El slujesc. Amin. 
Pace vouă dacă veţi avea dragostea cale spre Mine! Dragos- 
tea dintre om şi om dacă nu este Dumnezeu, atunci nu este ea, 
şi este omul cu cele ale lui. Dragostea este cerească, nu este 
din lumea aceasta. 

Cuvântul lui Dumnezeu 


Cei ce au venit cu daruri la izvor, la ieslea cuvântului 
Meu, cei ce Mi-au dat slavă cu harurile lor, Eu, Domnul, Mă 
aplec şi le mulţumesc, şi cu lacrimi îi cer ca să-i dau Tatălui 
să-i crească El pentru El prin cuvântul Meu, căci Eu sunt Cu- 
vântul Tatălui. Binecuvântată să fie înţelepciunea cea de sus 
în cei ce o primesc pe ea după ce beau din izvorul Meu de cu- 
vânt! Eu sunt Mieluţul Tatălui, şi fericiţi sunt cei ce trăiesc 
viaţa Mea în viaţa lor, şi lumină a lumii sunt aceia, precum Eu 
sunt. 

O, copii care trudiţi pentru slava Mea, Eu pentru slava 
Mea v-am născut. Fiţi lumină din Lumină, precum Eu sunt 
din Tatăl. Fiţi din Mine! Amin. Fiţi sarea pământului, fiilor, 
iar Eu vă mângâi trupuşoarele ostenite şi vă cuprind, căci sun- 
teţi dornici de slava Mea peste pământ. Acum vom sta înfă- 
şuraţi în duh de Rusalii până ce ele vor sfârşi de mărturisit 
peste mulţimi în aceste zile ale lor, şi apoi vom slobozi pe cei 
vii şi pe cei adormiţi, şi pe sfinţi şi pe îngeri, şi Ne vom odihni 
şi vom fi mereu raiul Tatălui, căci raiul pe pământ voim să-l 
aşezăm Noi, copii trudiţi pentru mila Mea de om. 

Pace vouă! Pacea aceasta s-o ia de la voi toţi cei care 
vor alerga să fie ca voi. Pace vouă! în duh de sărbătoare de 
Rusalii vă ţin şi vă cuprind şi vă ocrotesc mereu. O, ce dulce 
este pacea, dar oamenii goi de Dumnezeu nu cunosc fructul 
ei şi gustul ei. Pace vouă! Pace vouă! Pace vouă! Amin, amin, 
amin. 

17/30 mai 2004 

Sărbătoarea Creştinătăţii Româneşti, ziua a treia 

Omul nu mai ştie să aibă pe Dumnezeu de Tată. Viaţa mincinoasă 
îşi va lua plată prin hristosul mincinos. Naşterea de sus e scumpă 
şi trebuie păzită să fie. 

Î ncă un pic de cuvânt, ca să lăsăm peste Noi şi pes- 
te voi pacea Duhului Sfânt. în ziua a treia Noi şi 
cu voi să-i bucurăm pe sfinţi şi pe îngeri şi pe cei adormiţi. 
Amin. 

O, copii din porţi, încă un pic de vlagă peste trupuşoa- 
rele voastre pun Eu, Domnul, şi unde Eu pun, se face după 
cuvântul Meu. Tatăl, Fiul şi Duhul Sfânt stau aşezaţi în Trei- 
me şi binecuvintează acum odihna celor ce au trudit, şi fericiţi 
sunt cei care au luat şi au gustat din masa de cuvânt a Treimii 
cereşti, Care Se numeşte Dumnezeu. Amin. 

Sfinţii şi îngerii v-au fost oaspeţi cereşti şi au slujit cu 
voi Tatălui şi Fiului şi Duhului Sfânt. Cerul cel nevăzut s-a 
făcut hotar împotriva a tot răul care s-ar fi apropiat să tulbure 
şi să neliniştească duhul sărbătorii de Duh Sfânt, că Eu, Dom- 
nul, v-am spus, fiilor, să vă rugaţi cu tot poporul pentru mân- 
gâiere şi pentru ajutor ceresc şi pentru armonie peste sărbă- 
toare, iar sfinţii şi îngerii au vegheat aşa, şi acum ei dau slavă 
Tatălui şi Fiului şi Sfântului Duh şi îl cinstesc pe Dumnezeu, 
căci Cei trei una sunt. Amin. 

O, ce mângâietor i-am învăţat pe cei ce au bătut calea 
ca să vină să ia din cer! Mă doare că omul de pe pământ nu 
mai citeşte în Scripturi, nu se mai strânge om cu om să se uite 
în ele şi să le înţeleagă, şi apoi să primească peste om lucrarea 
lor împlinitoare. O, nu mai ştie omul să aibă Tată aşa cum Eu 
am, şi să facă ce-i spune Tatăl să facă. Iată, Eu nu pot să fac 
nimic de la mine dacă nu văd pe Tatăl făcând, iar cele ce face 
Tatăl, acestea le fac şi Eu, Fiul, întocmai. Le spuneam iudei- 
lor care se luptau să-Mi caute vină pentru cuvântul Meu cu 
care Mă numeam Fiul Tatălui, şi le spuneam aşa: «Tatăl iu- 
beşte pe Fiul şi li arată toate câte face, şi mai mari decât 


acestea îi va învăţa, ca voi să vă miraţi, căci precum Tatăl 
scoală morţii şi le dă viaţă, tot aşa şi Fiul, pe care voieşte îl 
înviază, iar Tatăl a dat toată judecata Fiului Său, ca toţi să 
cinstească pe Fiul precum cinstesc pe Tatăl, iar cel ce ascultă 
cuvântul Meu şi crede în Cel Care M-a trimis, are viaţă veş- 
nică şi la judecată nu va veni, căci s-a mutat din moarte la 
viaţă». Amin. 

O, fiilor, cel ce crede în Mine şi în Tatăl, acela nu vine 
la judecată, căci are viaţă. Fiul are viaţă în Sine ca şi Tatăl, şi 
iată ceasul când cei din morminte aud glasul Fiului, iar cei 
care-1 aud înviază. Şi iarăşi vine ceasul ca toţi cei din locuin- 
ţa morţilor să se scoale la glasul Meu pentru judecata faptelor 
lor, şi judecata cea de la Mine este dreaptă, pentru că nu voia 
Mea, ci voia Tatălui Care M-a trimis o fac, iar Tatăl mărturi- 
seşte despre Mine. Amin. 

O, ce fericit este cel ce crede în Mine şi în Cel ce Mă 
trimite cuvânt pe pământ! Dar omul nu mai ştie să aibă Tată 
aşa cum Eu ştiu. Cei ce se dau a fi păstori cu oi, iată ce le 
spun: voi, cei ce vă lăudaţi cu Dumnezeu, cercetaţi Scripturi- 
le, căci voi socotiţi că în ele aveţi viaţă veşnică, şi acelea sunt 
care mărturisesc despre Mine, şi nu voiţi să veniţi la Mine şi 
să aveţi viaţă, căci cuvântul Meu din ele şi cel de azi rostit de 
gura Mea nu sălăşluieşte în voi, pentru că voi nu credeţi în 
Cel pe Care Tatăl L-a trimis, şi Acela mărturiseşte despre 
Mine, iar voi glasul Lui nu l-aţi auzit vreodată, nici chipul Lui 
nu l-aţi văzut. Voi pe Mine nu Mă primiţi, şi dacă vine un 
altul în numele Meu, pe acela îl veţi primi, căci voi primiţi 
mărire unul de la altul, iar mărirea Celui Unul Dumnezeu nu 
o căutaţi. Iar dacă cele scrise în Scripturi despre Mine nu cre- 
deţi, cum veţi crede în cuvântul Meu cel de azi, care vine cu 
norii cu vuiet din cer ca de suflare de vânt care vine repede şi 
se face învăţător peste pământ? 

O, poporul Meu, nu mai ştie omul să aibă de Tată pe 
Dumnezeu. Vă grăiesc ca în Scripturile cele de acum două 
mii de ani şi vă spun că dacă vine un altul în numele Meu, pe 
acela îl primeşte lumea şi învăţătorii ei care primesc mărire 
unii de la alţii, şi aceasta este judecata lumii. Cel ce a trăit via- 
ţă mincinoasă, acela îşi va lua plata, căci îl va primi pe hris- 
tosul mincinos şi împreună cu el va pieri, iar cel ce Mă pri- 
meşte pe Mine, Fiul Tatălui Savaot, acela cercetează Scriptu- 
rile şi în ele găseşte viaţă veşnică şi ele sunt care mărturisesc 
despre Mine. Amin. 

Le-am dat, fiilor, învăţătură de viaţă veşnică la toţi cei 
care au venit la izvor, că de aceea îi chem când îi chem. Nu-i 
chem pentru hrana şi odihna trupului, ci îi chem pentru ca să 
le dau cuvântul vieţii veşnice, cuvântul care mărturiseşte 
despre Mine, căci Eu sunt Cel ce Mă fac cuvânt, precum este 
voia Tatălui. Amin. 

Sfinţii şi îngerii se aşează în odihna împlinirii cuvântu- 
lui Meu care a întocmit sărbătoare de Duh Sfânt în grădinile 
Mele cu voi, iar cei adormiţi care au stat în chip nevăzut la 
sărbătoare luând din bucuria ei şi din împlinirea Scripturilor 
cele despre cei din locuinţa morţilor care aud glasul Meu cel 
de înviere a lor, stau şi ei acum gata să se aşeze în odihnă 
după ce cuvântul Meu îi slobozeşte odată cu liniştirea voastră 
după truda cu care Mi-aţi pregătit popas cu voi pentru cei ce 
au venit la izvor. Eu le-am dat să aibă şi să bea, şi fericiţi vor 
fi cei ce au băut spre învierea lor. Amin. 

Duhul Sfânt rămâne cu voi, fiilor, iar voi lăsaţi-vă cu- 
prinşi de El mereu, aşa cum ucenicii Mei au fost cuprinşi 
acum două mii de ani când Eu L-am împărţit lor şi când ei Mă 
mărturiseau pe Mine la toţi cei adunaţi la Ierusalim şi care toţi 

auzeau glasul apostolilor Mei, căci unde este Duhul Sfânt, El 
Se împarte la fiecare şi pe limba fiecăruia, şi aşa de mare este 
puterea Lui şi lucrarea Lui când El Se revarsă din Tatăl şi din 
Mine pentru învierea omului, căci are în El viaţă veşnică. 
Amin. 

Acum Ne odihnim, poporul Meu. în Duhul Sfânt să Ne 
rămână odihna. Linii în alţii să Ne odihnim: Noi în voi, şi voi 
în Noi, spre viaţă veşnică şi mărturisind peste pământ pe Cu- 
vântul Tatălui, Care cheamă pe om de la moarte la viaţă. 
Amin. 

Din timp în timp vă aşez la lucru cu greu şi cu neodih- 
nă pentru venirea Mea în cuvânt cu cei de pe pământ, că e 
vremea venirii Mele, şi voi sunteţi calea Mea. Pace vouă 
acum! Daţi mulţumire pentru toate. Feriţi-vă de cei ce despart 
pe om de Dumnezeu şi aveţi veghe peste cei ce s-au născut de 
sus, căci naşterea de sus e scumpă, fiilor, şi trebuie preţuită în 
om şi păzită să fie. Nici un duşman nu poate peste cel ce ră- 
mâne în iubirea Mea şi înfăşurat cu ea. Pace vouă! Rămâneţi 
în iubirea Mea! Amin. 

O, copii care-Mi sunteţi porţi pentru cuvântul Meu ca 
să vină şi ca să se aşeze în carte! Aveţi grijă de viaţa Mea din 
fiii Ierusalimului. Viaţa este veşnică, şi Eu să rămân viaţa po- 
porului Meu. Aceasta am voit să vă spun, şi voi aşa să lucraţi 
peste poporul Meu, iar el să rămână ca Mine, căci scris este 
despre cei ce Mă iubesc şi Mă trăiesc: «Vor fi asemenea Lui». 
Amin, amin, amin. 

18/31 mai 2004 

Sărbătoarea sfinţilor apostoli Petru şi Pavel 

Cel ce are în el cerul, naşte sfinţi din oameni. Cei credincioşi sunt 
cei ce nu se închină oamenilor şi idolilor şi plăcerilor. Cel neas- 
cultător îi alungă pe îngeri, şi cad îngerii din lucrul lor. 

unt Domnul Atotputernicul. Sunt Tatăl, Fiul şi 
Duhul Sfânt, şi Aceşti trei una sunt, precum este 
scris. Amin, amin, amin. 

Sunt Dumnezeul cerului şi al pământului şi sunt în cer 
şi pe pământ deopotrivă, şi cine aude aceasta, să creadă aşa, 
căci Eu, Domnul, adevăr adevărat grăiesc, şi fericit este omul 
care este cu adevărat, că acela este, precum Eu sunt. Amin. 

Cel ce se face aşternut Mie, acela este pământ bun şi 
Mă primeşte când Eu ies semănător, şi sămânţa Mea creşte în 
el şi se face în el împărăţia Mea, iar cel ce nu este pământ 
bun, acela rămâne piatră şi îşi dă viaţă împotriva sămânţei pe 
care Eu o semăn peste pământ. 

Eu sunt în cer şi pe pământ, şi spun să audă tot pă- 
mântul şi tot omul de pe el că Dumnezeu este în cer şi pe 
pământ şi este Cel ce a făcut cerul şi pământul. Amin. Precum 
omul este în cer şi pe pământ, aşa este şi Dumnezeu, Cel ce 
l-a făcut pe om după chipul şi asemănarea Sa atunci când l-a 
făcut. L-a făcut atunci, şi apoi nu a mai putut să-l facă, fiindcă 
omul se face de atunci din om, fiindcă omul a uitat că el este 
în cer şi pe pământ, precum Dumnezeu este aşa. Omul a le- 
pădat credinţa în Dumnezeu Făcătorul şi nu mai înţelege ce 
este cerul şi pământul şi Dumnezeu şi omul. 

O, poporul Meu, la cea din urmă sărbătoare a Mea cu 
tine, după ce am hrănit cu cuvântul gurii Mele mulţimea ve- 
nită la izvor, la muntele Meu cel sfânt, ţi-am spus apoi să te 
odihneşti, ţi-am spus să Ne odihnim, şi în Duhul Sfânt să Ne 
rămână odihna şi unii în alţii să Ne odihnim, Noi în voi, şi voi 
în Noi, spre viaţă veşnică, fiilor. V-am spus atunci vouă, copii 
care-Mi primiţi cuvântul când el vă suflă la ureche ca să-l 


auziţi şi să-l întocmiţi pe pământ, v-am spus să aveţi veghe 
peste cei ce s-au născut de sus. V-am spus că naşterea de sus 
e scumpă şi trebuie preţuită de om şi în om, şi păzită să fie, 
ca nici un vrăjmaş să nu poată peste cel ce rămâne în iubirea 
Mea şi înfăşurat cu ea. V-am povăţuit pe voi să aveţi grijă de 
viaţa Mea din fiii Ierusalimului cel nou, din fiii poporului 
Meu de azi, şi v-am învăţat să ţineţi minte voi şi ei că viaţa 
este veşnică, iar Eu, Cel veşnic, trebuie să rămân viaţa po- 
porului Meu, iar el să rămână viaţa Mea şi ca Mine să fie, căci 
cei ce rămân în iubirea Mea sunt asemenea Mie, aşa este scris 
în Scripturile cuvântului Meu. Amin. 

O, fiilor puşi de veghe peste viaţa cea veşnică a po- 
porului Meu! Iubirea care se naşte din Mine în om, este naş- 
terea cea de sus a omului, şi omul trebuie să moară atunci 
pentru această naştere. Stau cu cuvântul naşterii de sus în mij- 
locul unui popor pe pământ ca să poată omul care voieşte să 
înveţe de la Mine că viaţa începe cu moartea şi altfel nu se 
poate omul naşte de sus. Iubirea care se naşte de sus, din 
Mine, Cel ce sunt din cele de sus şi nu din cele de jos, nu este 
iubire de pe pământ. Eu nu sunt născut de pe pământ. M-am 
născut pe pământ, că pe pământ este naşterea, dar M-am năs- 
cut de sus pe pământ, şi tot aşa voiesc să-l nasc şi pe omul cel 
din om făcut. Sunt Cel ce am făcut omul, dar sunt şi Cel ce-1 
naşte pe om, iar naşterea este de sus, nu este de pe pământ 
atunci când ea vine pe pământ peste om. Amin. 

Eu, fiilor, de când n-am mai grăit cu voi prin carte nu 
M-am odihnit, ci am vegheat peste voi cu tot cerul sfânt, iar 
voi aţi vegheat pentru Mine ca să vă fiu vouă Dumnezeu pe 
drumul Meu cel greu cu voi. Eu v-am spus că Ne odihnim, 
dar v-am spus că în Duhul să Ne rămână odihna şi unii în alţii 
să Ne odihnim, Noi în voi, şi voi în Noi spre viaţă veşnică 
prin naştere de sus, căci naşterea de sus este scumpă şi trebuie 
preţuită şi trebuie trăită, fiilor, şi trebuie păzită să fie. Amin. 

Voi, cei puşi la veghe pentru viaţa poporului Meu care 
s-a născut de sus, căutaţi să înţeleagă poporul Meu că Eu, 
Domnul, sunt cu el în cer şi pe pământ. Oricât aţi fi voi de 
umiliţi, faceţi-i pe toţi să priceapă cuvântul cel rostit de Mine 
pentru ca să fie aşezat în carte, şi apoi să înveţe carte poporul, 
nu să rămână neînvăţat. 

O, poporul Meu, o, copii ai naşterii de sus, am peste 
voi tălmăcitori pentru tot cuvântul Meu care vă naşte de sus. 
Voi trebuie să nu uitaţi că după ce Eu rostesc peste voi cuvânt 
în carte pentru împlinirea cu ascultare a lucrărilor Mele cu 
voi. Eu aduc apoi spre lucru lămurit tot cuvântul, şi vă grăiesc 
prin porţi, fiilor. De prea multe ori însă Eu îmi ascund cuvân- 
tul Meu cel cu desluşirea celor aşezate în carte, ca nu cumva 
să găsesc între voi şovăitori, semeţi, cârtitori, puţin credin- 
cioşi, nemulţumiţi sau chiar mândri peste cei ce sunt cuvântul 
Meu între voi. O, câtă grijă am de voi ca să nu păcătuiţi! O, 
cât vă ocrotesc ca pe copiii mici şi cât sufăr pentru ca să creş- 
teţi în duh şi nu în trup; în faptele duhului, nu în faptele trupu- 
lui! Scriptura grăieşte că taina lui Dumnezeu este să ascundă 
lucrările, iar mărirea fiilor Lui este să le aducă la împlinire, la 
vedere, la lumină, şi apoi să stea ei în lumina lor, şi aceasta 
voiesc să vă văd lucrând, şi de aceea vă las câteodată mai 
mult fără cuvânt în carte, ca să vă probez creşterea sau ne- 
creşterea, lucrarea sau nelucrarea, iar voi trebuie să fiţi înţe- 
lepţi şi să aveţi credinţă şi iubire cu credinţă, că Eu sunt în cer 
şi pe pământ, aşa precum v-am spus că sunt. 

O, nu vreau să-Mi înghit cuvântul, ci vreau să-l grăiesc 
ca să învăţaţi de la Mine, din cer şi de pe pământ, din Tatăl, 
dar şi de lângă voi, fiilor, şi să cunoaşteţi că cei ce vă dau de 

la Mine nu vorbesc de la ei, ci de la Mine, şi niciodată nu au 
grăit ei de la ei, dar vă trebuie credinţă şi iubire pentru ea şi 
pentru puterea Mea cea din om pentru voi, că voi nu trebuie 
să puteţi prin voi atunci când puteţi, ci Eu să pot prin voi, şi 
să ştiu de voi ca să pot. Orice stăpân ştie ce este al lui şi pă- 
zeşte şi însemnează cu semn sau cu sunet ce este al lui ca să 
nu piardă ce are, fiilor. Omul îi pune vitei lui talangă cu sunet 
cunoscut de el, ca atunci când vita paşte pe lângă casa lui, să 
aibă el încredinţarea că ea este lângă el şi că nu este sfâşiată 
de fiare sau răpită de hoţi, iar vita paşte şi înştiinţează pe 
stăpân despre ea şi nu este singură, ci este cu stăpânul ei pe 
care-1 cunoaşte de stăpân. O, fiilor, ce frumos este omul care 
are cerul în el, că acela nu se depărtează de Stăpânul său pen- 
tru Care omul mărturiseşte pe pământ. Omul care are cerul în 
el, acela naşte sfinţi din oameni, căci cerul are nevoie de 
sfinţi, iar sfinţii sunt cei mai deştepţi de pe pământ, cei mai 
luminoşi, cei mai mulţumiţi, fiindcă ei nu au grijă de ei, ci de 
cei ce sunt pe calea Mea ca să stea aceştia pe ea, ca să-i pă- 
zească şi să-i cunoască pe ei şi să-i audă aşa cum omul aude 
sunetul tălăngii vitei care paşte aproape de stăpânul său, de 
ocrotitorul său, şi apoi ea vine cu strânsura ei şi o aduce stă- 
pânului său spre trebuinţă, spre plata pe care o datorează celui 
ce poartă grijă de ea. Aşa lucrau apostolii Mei care se duceau 
şi culegeau agoniseală pentru Dumnezeu, şi apoi ucenicii lor 
dădeau glas cunoscut, ca să ştie învăţătorii lor despre ei, des- 
pre locul şi lucrul lor şi despre strânsura lor. Cel ce aduce pe 
un om la Dumnezeu ca să fie omul născut de sus, acela se cu- 
noaşte că trăieşte, se cunoaşte că lucrează trăind, că sărează 
pământul cu Dumnezeu din el, iar rodul lui se face cer, şi 
cerul rămâne, rămâne în cele ce nu se văd şi se păstrează de 
plată pentru cel ce-şi strânge în cer, că nimeni nu poate 
strânge în cer decât dacă este trimis să facă cer din om prin 
harul cel de sus, prin Dumnezeu, Care este în cei ce El îi cu- 
noaşte, iar altfel omul nu poate strânge în cer, ci strânge în el 
şi strânge pe pământ, unde totul se arde ca să rămână pă- 
mântul curat. Eu am spus că fericit este omul care ascultă pe 
Dumnezeu şi îşi adună acolo unde molia nu strică şi furul nu 
pierde pe cele strânse de om, dar cel ce nu ia aminte la cuvân- 
tul Meu nu poate să-l împlinească pe el, nu poate, fiilor. Omul 
a spus pe pământ că cine între oameni sădeşte pe pământ un 
pom, acela nu a trecut în zadar prin viaţă. Iar Eu tot pe pământ 
spun că cine între oameni este trimisul Domnului şi naşte om 
din cer dintre oameni luat, acela a trăit cu Dumnezeu în el şi 
a cules în cer şi are în veci lucrul său şi rodul său. Amin. 

I-am învăţat pe ucenicii Mei duhul smerit pe care Eu îl 
aveam înaintea Tatălui Meu şi din care-Mi hrăneam viaţa şi 
umilinţa ei, şi le-am spus lor aşa: «Voi să nu vă numiţi „rabi 
că Unul este învăţătorul vostru: Hristos, iar voi toţi sunteţi 
fraţi». Nu ştiam cum să-i învăţ mai frumos viaţa cea din cer, 
umilinţa care ţine omul în viaţă şi în Mine şi lucrarea cea bi- 
neplăcută lui Dumnezeu, că iată, o mulţime de lucrări zice 
omul că face peste oameni în numele Meu, dar acestea nu 
sunt plăcute Mie când omul se numeşte pe sine „ rabi “ în nu- 
mele Meu şi când el nu seamănă cu Mine, că omul este păcă- 
tos pentru că nu este umilit, pentru că uită că numai Eu sunt 
învăţătorul celor ce vor să înveţe viaţa cea veşnică, fiindcă 
numai Eu i-am arătat omului viaţa Mea şi moartea Mea şi în- 
vierea Mea, şi omul nu vrea să înveţe că viaţa începe cu 
moartea şi că pentru viaţa lui şi pentru învierea lui el trebuie 
să se dea jertfă bineplăcută Mie şi nu lui şi nu omului care-i 
dă lui slavă. 

O, nu mai este om credincios în Dumnezeu pe pământ, 
că nu ştie cum, că nu are cine să-l înveţe cum să fie credin- 


cios. Cei credincioşi sunt cei ce nu se închină oamenilor şi 
idolilor lor şi plăcerilor omeneşti. Eu numai pentru aşa oa- 
meni intru în cuptorul de foc care arde de nouă stânjeni pe 
pământ şi în care toţi oamenii ard, dar după cei credincioşi Eu 
Mă bag în cuptor când omul aţâţă şi mai vârtos focul împotri- 
va lor, Mă bag după cel credincios şi Mă arăt Cel minunat în- 
tru cei sfinţi ai Mei, iar numele Meu este slăvit în veci prin 
cei credincioşi. Amin. 

M-am coborât în cuptorul de foc la cei trei tineri care 
mergeau prin mijlocul văpăii lăudând pe Dumnezeu şi am 
prefăcut văpaia în răcoare pentru cei credincioşi. Nu era 
atunci nici voievod, nici profet, nici stăpânitor, nici ardere de 
tot, nici jertfă, nici tămâie, nici loc de pârgă ca să afle omul 
har. Ei însă Mi-au adus în mijlocul focului inimă înfrântă şi 
duh umilit pentru ei şi pentru tot poporul lui Israel împilat din 
pricina păcatelor lui, şi îmi ziceau: „Primeşte, Doamne, jert- 
fa noastră înaintea Ta ca să îmbunăm faţa Ta, fiindcă cei ce 
nădăjduiesc în Tine, nicicând nu vor rămâne ruşinaţi. 
Poartă-Te cu noi după îndurarea Ta şi măntuieşte-ne prin 
faptele Tale minunate şi dă slavă numelui Tău, Stăpâne, ca să 
se ruşineze cei ce ne împilează şi să ajungă de ocară puterea 
lor şi să fie doborâtă virtutea lor, ca să cunoască ei că Tu eşti 
singur Dumnezeu şi Te slăveşti în tot pământul prin cei cre- 
dincioşi ai Tăi. “ Amin. 

O, poporul Meu, plâng cu Tatăl şi cu sfinţii după om 
credincios pe pământ. Nu mai ştie omul să aibă de tată pe 
Dumnezeu. Dacă vine un altul în numele Meu, pe acela îl pri- 
meşte omul. O, fiilor, nu mai este sare pe pământ. O, cât aş 
vrea să vă spun multa Mea durere şi s-o purtaţi, că este grea 
s-o port singur, fiilor. Fiţi sare pe pământ, nu numai să mân- 
caţi sare şi atât. Sarea nu este bună dacă nu sărează. Nu e sare 
sarea dacă nu sărează. Fiţi voi sare, fiţi şi pentru voi şi pentru 
cei de pe pământ, şi veţi înţelege atunci că tot ce dau Eu să vă 
dau prin cei ce-i am între voi cuvânt, e sare pentru voi ceea 
ce vă dau ei, nu sare de usturat, ci sare de sărat, dar dacă nu 
luaţi de la ei pentru voi sare, pentru gustul cel bun al vostru 
cuvântul lor, atunci voi nu veţi săra niciodată pe pământ. 
Dacă nu veţi şti să credeţi ce este sarea, vă va judeca sarea pe 
care o mâncaţi când vă faceţi cu ea gustoasă mâncarea cea 
pentru trup, fiilor. O, nu vă supăraţi pe Mine pentru ceea ce 
grăiesc Eu vouă. I-am luat pe cei ce-Mi stau porţi şi le-am 
arătat vorbirea Mea cu ucenicii pe care i-am format prin învă- 
ţătură cu dulceaţă sau cu mustrare. O, fiilor, cei ce mănâncă 
sare nu mai sărează pământul, căci sarea întreţine carnea ca 
să nu se strice sau ca să crească spre pierderea puterii sufle- 
tului care înseamnă Dumnezeu în om. Cei ce mănâncă sare 
sunt prinşi de gusturi şi de sete de cele de pe pământ, iar cei 
ce nu mănâncă sare sunt plini de suflet şi nu de trup, şi cresc 
în duh şi în har şi sunt împărăţie care nu piere. Fiţi sare pe pă- 
mânt, şi apoi fiţi ascultători de Duhul Sfânt, Care suflă unde 
voieşte, Care umblă cu voi ca să săreze pământul cu viitorul 
vostru cel de la Mine, fiilor. Nu fiţi trup, ci fiţi duh, ca să bi- 
ruiască duhul asupra trupului şi să fiţi sare precum Eu sunt, 
căci altfel, puţin aluat dospeşte toată frământătura şi nu se 
poate să fie aşa, ci trebuie toţi până la unul să fiţi sălaşe ale 
Mele în care Eu să-Mi sprijin hrana cea pentru viaţa omului 
care nu-L mai are de tată pe Dumnezeu pe pământ. 

Eu sunt în cer şi pe pământ şi vă învăţ împărăţia Mea 
în voi şi v-o deschid ca să se vadă. La unii cu dulceaţă bat, iar 
la alţii cu mustrare bat. Nu vă temeţi de Mine. Eu vă cunosc 
şi ştiu cum să vă fac bine, numai să Mă primiţi, căci v-am 
născut de sus şi îmi sunteţi datori cu viaţa, fiilor. Mustrarea 

nu vă stinge duhul, ci vi-1 încearcă şi vă arată ce duh aveţi, şi 
vă învaţă să aveţi Duhul lui Dumnezeu, căci scris este: «duhul 
proorocilor se supune proorocilor», şi voi aşa veţi învăţa şi 
veţi şti să scoateţi din voi iubirea de sine, care alungă chipul 
cel frumos şi seninul Duhului Sfânt din voi. 

O, fiilor învăţaţi de Dumnezeu, să ştiţi că greşalele, 
chiar şi cele care vă par vouă neînsemnate, tocmai acelea vă 
prind sub ele şi vă dăunează încetul cu încetul mai mult decât 
cele mari care vă deschid mari ochii ca să vedeţi spinii de pe 
cale. Am spus că cine este al tău, acela este cel ce te primeşte 
cu mustrarea, cu iubirea ta pentru el. Eu, pe cei care veneau 
la Mine cu toată iubirea lor ca să le-o fac pe ea din iubirea 
Mea, Eu lucram peste ei nu deodată, ci cu răbdare mare până 
ce vedeam că supunerea lor îi făcea să Mă primească. Numai 
rău îşi face omul care nu lasă, care nu vrea, care nu aşteaptă 
în prag, care nu primeşte adevărul cel despre el şi care se ara- 
tă în afara lui dinăuntrul lui, numai rău îşi face când nu des- 
chide uşa pentru orice oaspete care-i aduce lui bine ca să în- 
veţe drumul spre el al îngerilor, ca nu cumva să păţească ce a 
păţit Adam, prin care, pentru el că nu a fost primitor şi cinsti- 
tor de Dumnezeu, au căzut îngerii, neavând ei unde să se mai 
odihnească, şi apoi Eu, Domnul, am început lupta pentru câş- 
tigarea înapoi a bucuriei şi a odihnei îngerilor Mei în om. 

O, fiilor, o, fiilor, o, fiilor scumpi, scumpă este viaţa 
voastră înaintea Mea, iar voi trebuie să vă înţelegeţi bine cu 
Mine, şi Eu să Mă înţeleg bine cu voi, că altfel vă înţelegeţi 
pe voi, iar pe Mine Mă scoateţi din voi şi vă simţiţi neînţeleşi 
şi daţi să vă înţelegeţi voi între voi, iar Eu plâng afară dacă 
este aşa. O, numai oamenii neînţeleşi pentru cele din ei, nu- 
mai aceia se înţeleg între ei, şi este bine ca omul să fie sfânt 
şi mulţumit întru Mine, fiindcă cei sfinţi nu se bizuie pe ei 
înşişi, nu se înţeleg între ei, ci întru Mine. Amin. 

O, e păcat să stea trupeşte fraţii în obşte, e păcat, fiilor, 
în obşte trebuie să stea mai mult duhovniceşte fraţii, că dacă 
ei nu stau aşa, se bat între ei cu cuvinte pentru cele trupeşti şi 
fireşti şi pământeşti, iar Eu am învăţat biserica şi au învăţat-o 
şi apostolii Mei unitatea duhului întru legătura păcii, iar Eu să 
fiu învăţătorul Care toarnă viaţă în voi. Amin. 

O, poporul Meu, am ridicat porţile şi am intrat ca să te 
păstoresc. Le-am spus lor: ridicaţi, porţilor, pragurile voastre 
cele de sus, ca să intru, căci sunt împăratul slavei, şi ca să hră- 
nesc neamul celor ce umblă după Domnul căutând faţa Lui! 
Amin. 

O, ce frumos e să faci tu, poporul Meu, tot ceea ce-ţi 
spun Eu, şi nimic din ceea ce-ţi spui tu! Ce Dumnezeu fericit 
aş fi Eu pe pământ cu tine dacă aş fi Eu şi voia Mea dorirea 
ta, şi ce fericit copil eşti tu când lucrezi aşa, şi apoi să-Mi 
spui: „ Ce scumpă este mila Ta, Doamne, şi ce scăpare găsesc 
în ea cei ce Te caută, şi ce râuri de desfătări curg din Tine 
peste ei! Tinde Tu mila Ta celor ce Te cunosc, celor drepţi cu 
inima, Doamne “. 

O, poporul Meu, ce frumos este cuvântul Meu! Frumos 
ca Mine este el, şi tot aşa trebuie şi tu să fii, şi să-L faci pe 
Domnul în tine cu tot ce este El, ca să afli fericirea pe care au 
gustat-o apostolii Mei după ce harul Duhului Sfânt i-a învă- 
luit pe ei. O, e mult de când te-am lăsat fără Mângâietorul Cel 
de la Mine, dar dor Mi-a fost să Mă chemi, să Mă aştepţi, să 
ştii să aştepţi pe Domnul şi să stai în veghe şi în neîncetată 
rugă şi strigare după Mine. Te-am învăţat să te odihneşti şi 
să-ţi fie odihna în Duhul Sfânt, şi unii în alţii să Ne odihnim 
spre viaţă veşnică, cu răbdare şi cu iubire, poporul Meu. 

Ucenicii Mei cu care am călătorit pe pământ când am 
venit de la Tatăl şi pe care i-am născut de sus ca să fie născuţi 


şi nu făcuţi de om, voiesc şi ei să vă aline inimioarele şi duhul 
din ele, căci Duhul Cel Sfânt face unire cu inima în om şi 
atunci trupul şi sufletul şi duhul omului se fac sălaş pentru 
împărăţie de cer. Amin. Vă las o clipă să vă hrăniţi şi să ru- 
megaţi hrana ce v-am adus-o Eu, şi veţi mânca apoi din gura 
ucenicilor Mei, căci orice ucenic desăvârşit este ca învăţăto- 
rul său, Iisus Hristos, şi cine-i primeşte pe ei, pe Mine Mă pri- 
meşte, şi tot la fel lucrează şi împlinesc şi cei ce vă primesc 
pe voi din partea Mea, copii vestitori ai cuvântului Meu peste 
Ierusalim. Ucenicii Mei stăruiesc la Mine pentru toată făptura 
ca unii care au cutreierat şi cutreieră lumea, şi se roagă Mie 
şi spun ca în Scripturi şi nu ca de la ei, şi spun aşa: 

D eschide, Doamne, urechea Ta spre cei ce 
Te strigă pe cale. O, dacă Tu ai ţine seamă 
de fărădelegile lor, ar mai putea sta cineva în faţa Ta, Stă- 
pâne? La Tine însă mai vârtos este să ierţi, ca omul să-Ţi dea 
apoi mărire şi în Tine să nădăjduiască el, că în cuvântul Tău 
stăruieşte cel ce Te cheamă aşteptându-Te. 

Iar tu, Israele nou-născut, pune-ţi nădejdea în Domnul, 
că în mâna Lui stă milostivirea, şi mult belşug de mântuire 
este întru El, şi El te va izbăvi mereu, că minunat este El întru 
cei credincioşi Lui. Amin, amin, amin. 

O poporul Meu, aşteaptă ucenicii Mei lângă 
^ Mine, lângă tine, ca să le dau grai în mijlo- 
cul tău, că Eu cu sfinţii călătoresc şi le dau bucuria unirii cu 
cei de pe pământ care au ajuns sfârşitul veacurilor şi împă- 
răţia cerurilor prin credinţa care-i face pe ei moştenitorii ha- 
rului cel de sus. Amin. 

învăţaţi să staţi la masă şi să mâncaţi, şi să aveţi poftă 
de mâncare la masa Mea cu sfinţii şi cu voi, şi apoi să creşteţi 
prin hrana aceasta, că e hrană din cer şi vă creşte pentru veş- 
nicie, fiilor. Dar cine mănâncă la masa Mea să înveţe să nu o 
amestece cu cea din lume, căci voi nu sunteţi ca lumea care 
amestecă totul ca într-un butoi, ci Eu v-am scos din lume ca 
nici voi să nu fiţi din lumea aceasta precum nici Eu nu sunt, 
căci lumea nu are nimic în Mine. Iar când sunteţi învăţaţi din 
cer şi îndreptaţi de Domnul, o, nu vă tulburaţi, ci bucuraţi-vă, 
fiilor, că tot ce vine de sus e de la Duhul Sfânt, şi minunată 
este lucrarea Lui întru cei credincioşi Lui. Amin, amin, amin. 

29 iunie/12 iulie 2004 

Soborul celor doisprezece sfinţi apostoli 

Ucenic este cel ce mărturiseşte lucrarea învăţătorului său. Viaţa 
cea veşnică se vede dacă omul o are. Mărturisitorul se face cuvânt 
pentru Dumnezeu. Viaţa care nu doare este viaţă moartă. Ştiinţa 
vatămă credinţa şi 11 alungă pe Domnul din om. 

R âuri de ape vii să curgă din gurile voastre cele 
veşnice, o, ucenici ai uceniciei Mele cea de sub 
Tatăl, că Eu, deşi îi eram Fiu, M-am dovedit Lui ucenic desă- 
vârşit, fiindcă orice ucenic desăvârşit este ca învăţătorul său, 
iar Tatăl a fost şi este şi va fi învăţătorul Meu, căci Eu de la 
El grăiesc şi nu de la Mine însumi. Amin. 

V-am spus vouă când M-am aşezat întru Tatăl ca să vă 
fac şi vouă loc întru El dacă M-am dus întru El, v-am spus că 
Mă duc la Tatăl ca să vă pregătesc loc, ca acolo unde sunt Eu, 
să fiţi şi voi, şi să fiţi întru Tatăl. V-am spus că dacă Eu Mă 
duc, îi voi trage pe toţi la Tatăl, şi v-am spus să nu vă depăr- 
taţi de cetatea pentru care Eu am pătimit până ce nu voi tri- 
mite Eu pe Mângâietorul Cel din Tatăl şi Cel din Mine, şi prin 
El să vă îmbrăcaţi cu putere de sus, şi apoi să-Mi fiţi Mie 
martori în Ierusalim şi în toată Iudeea şi în toată lumea, căci 

Mi-aţi fost ucenici. Amin. Ucenic este cel ce are de mărturisit 
şi care mărturiseşte lucrarea învăţătorului său la toţi oamenii. 
Lucrarea Mea este viaţa cea veşnică pentru om, iar voi nu aţi 
avut de mărturisit oarecare lucrare, ci lucrarea învăţătorului 
vostru, Care are viaţă veşnică şi pe care o dă celor ce cred în 
El, spre viaţa lor. Amin. 

O, ucenicilor cei de atunci, şi voi, ucenicilor cei de 
acum ai Mei! O, ce frumoasă este viaţa cea veşnică! Ea nu se 
vede decât dacă omul o are, iar cel ce o are nu poate s-o as- 
cundă pe ea, ci se face frumos între oameni prin ea şi vin 
oamenii spre el şi îl întreabă pe el despre viaţa cea din el. Eu 
sunt atât de fericit cât nu se suie la mintea omului cel născut 
din om când am pe pământ om frumos, om după chipul şi 
asemănarea Mea, mărturisitor al Meu în care Eu stau şi cu- 
vintez, căci mărturisirea se face cuvânt când omul este măr- 
turisitor al Meu pe pământ, când omul este după chipul şi ase- 
mănarea Mea. Amin. 

O, ce frumoasă a fost viaţa Mea pe pământ! O, ce fru- 
mos L-am mărturisit Eu pe învăţătorul Meu, pe Tatăl Savaot, 
Care era întru Mine! Era întru Mine pentru că Eu eram întru 
El, căci fără El, Eu nu puteam să fac nimic, şi aşa v-am spus 
şi Eu vouă, ucenici ai Mei: «Fără Mine nu puteţi face nimic». 
V-am spus aşa ca să am peste ucenici aceeaşi lucrare pe care 
Tatăl o mărturisea prin Mine, iar Eu să lucrez asemenea Lui, 
să semăn cu Tatăl în lucru ca să-I fiu Lui ucenic desăvârşit. 
Amin. 

O, ce fericit este învăţătorul care are ucenici, iar dacă 
acesta este şi ceresc pe pământ, ce fericiţi sunt ucenicii unui 
aşa învăţător! Dacă un învăţător nu este născut de sus, din cer, 
prin credinţa în Mine cea lucrătoare prin iubire, acela când dă 
să-şi câştige viaţa, şi-o pierde, precum Eu am spus, dar dacă 
el este născut de sus, din Fiul Tatălui, atunci el îşi dă viaţa 
pentru mărturisirea învăţăturii Mele de viaţă veşnică pentru 
om, şi aşa şi-o câştigă, căci când viaţa cea veşnică este în om, 
acela îmi face Mie ucenici, căci ucenic al Meu este cel ce 
poartă în el şi dă din el viaţă veşnică, râuri de ape vii curgând 
din el peste cei fără de viaţă, şi atunci apele vii adapă cu via- 
ţă pe oameni, şi oamenii sunt atraşi spre viaţă, luptându-se cu 
moartea împotriva ei ca să dea loc în ei vieţii. Amin. 

O, ce frumoasă a fost pe pământ viaţa Mea şi a voastră 
după ce şi voi aţi luat-o de la Mine, ucenici ai Mei! Viaţa cea 
frumoasă nu şi-o poate face omul. Ea este cea care trăieşte în 
om, şi omul trăieşte prin ea, şi nimeni nu poate trăi decât prin 
suferinţă, o, ucenici ai Mei de atunci şi de acum! Omul nu-şi 
simte viaţa din el decât atunci când îl doare trupul şi sufletul 
şi duhul, şi atunci el se luptă pentru ea şi prin ea. Nimeni nu-L 
poate iubi pe Făcătorul vieţii, pe Dumnezeu, nimeni între oa- 
menii ieşiţi din oameni, decât atunci când în ei îi doare viaţa. 
Viaţa care nu doare, aceea este viaţă moartă, căci omul slu- 
jeşte cu ea morţii, faptelor morţii, care nu au nimic în Dumne- 
zeu. O, câtă viaţă, cât duh de viaţă aţi mărturisit din voi când 
voi sufereaţi cu duhul, cu sufletul şi cu trupul pentru viaţa 
Mea în voi, pentru mărturisirea vieţii veşnice în om, când voi 
stăteaţi pe stânca vieţii înaintea tiranilor de pe pământ care 
trăiau moartea şi faptele ei, luptându-se ei cu puterea cea de 
sus, cu viaţa Mea cea veşnică din voi, şi care mărturisea de- 
şertăciunea celor fără de Dumnezeu, fără de viaţă pe pă- 
mântul cel făcut de Dumnezeu! 

Acum, după două mii de ani, când Eu am despărţit vea- 
cul cel pământesc de veacul cel ceresc şi l-am trecut în veacul 
cel nou cu piciorul lui pe poporul cuvântului Meu, acum, la 
masa împărăţiei Mele cu el, stau cu sfinţii şi vă dau glas vouă, 


o, ucenici iubiţi, că vă sărbătoresc îngerii şi sfinţii ziua voas- 
tră de sobor în duh de biserică, cei din cer cu cei de pe pământ 
la masa Duhului Sfânt, Care Se îmblânzeşte la credinţa celor 
credincioşi ca să fie purtat ca la sfârşit de timp, căci acum, la 
sfârşit de timp. Eu am avut credinţă de la cei ce sunt poporul 
Meu, şi cu această credinţă am despărţit veacurile, cel ceresc 
de cel pământesc, pe omul cel ceresc de omul cel pământesc, 
şi stau la masă de Duh Sfânt cu cei ce sunt acum poporul 
Meu, poporul veacului cel ceresc pe pământ, căci Eu pe pă- 
mânt îmi am lucrarea, şi cu cerul lucrez pe pământ. Eu sunt 
în cer şi pe pământ, şi minunată este taina aceasta pe care Eu 
o descopăr şi o desluşesc la cei mai mici, căci cei mici nu ştiu 
decât să creadă şi să trăiască viaţa cea veşnică şi nu cea vre- 
melnică pe pământ. Eu sunt cuvânt în mijlocul lor şi le dau 
viaţă din viaţa Mea şi le dau darul credinţei cea de sus, căci 
credinţa cea de jos este omenească, şi de două mii de ani ea 
nu-Mi dă viaţă în om. Dar credinţa cea de sus Mă ţine pe 
Mine în om şi lângă om, şi omul nu iese din Mine, ci trăieşte 
întru Mine, precum Eu în Tatăl trăiesc, căci M-am dus la Tatăl 
ca să-i trag pe toţi la Tatăl, ca acolo unde sunt Eu, să fie şi ei, 
şi acolo unde sunt ei, să fie şi Tatăl, iar Tatăl este întru Mine, 
şi Eu întru El, şi toţi un trup şi o pâine suntem. Amin, amin, 
amin. 

O învăţătorule Cel născut din Tatăl mai îna- 
inte de vecii! Cine între noi, ucenicii Tăi 
cei de acum două mii de ani, am cunoscut vremea acelor în- 
ceputuri mici? Tu, Doamne, Tu, Paştele cel nou, Tu, Care 
Te-ai dat nouă în seara cinei cea de taină, cine dintre noi a cu- 
noscut taina pe care cu mâna Ta ai frânt-o şi ai împărţit-o 
nouă de viaţă veşnică? Tu erai Cel ce Te împărţeai, şi apoi 
ne-ai spus că nu vei mai gusta cu noi taina aceea până ce ea 
nu va fi din nou între ucenici întru împărăţia Tatălui Tău, Care 
Ţi-a pregătit Ţie mireasă şi nuntă şi masă de nuntă, Dumne- 
zeule tainic, desăvârşit învăţător Care pecetluieşte taina Sa 
între ucenici. Amin. Ai păzit totul în taină mare pentru zilele 
Tale cele măreţe, pentru zilele cele de apoi, după două mii de 
ani, căci Tu ai spus în cartea profeţiilor, ai spus prin Duhul 
pentru zilele cele de apoi pentru toată făptura, şi aşa ai spus: 
«Veniţi să ne întoarcem cu pocăinţă la Domnul, căci El ne-a 
sfâşiat şi El ne va vindeca; El ne-a bătut, şi El ne va lega 
rănile apoi, căci după două zile din nou ne va da viaţă, iar în 
ziua a treia ne va scula ca să fim iarăşi vii în faţa Lui, să 
cunoaştem şi să ne sărguim spre cunoaşterea Lui. Venirea Lui 
e sigură ca revărsatul zorilor, căci El va veni peste noi ca o 
ploaie timpurie şi ca o ploaie târzie care înviorează pămân- 
tul». Amin. 

O, învăţătorule desăvârşit, dacă Tu nu ne-ai fi trimis 
după ce Te-ai aşezat în Tatăl pe Duhul Sfânt Mângâietorul, 
am fi rămas orfani pe pământ, am fi rămas fără învăţător, fără 
călăuză, Doamne, şi am fi bâjbâit prin întuneric ca şi toţi oa- 
menii de pe pământ care nu au călăuzitor. Dar Tu L-ai trimis 
pe El peste noi, şi El lua din Tine şi ne aducea, şi toate câte 
Tatăl îţi spunea El ne aducea şi ne lucra pe noi ca să rămânem 
ai Tăi, ca să rămânem în iubirea Ta, precum Tu ne-ai porun- 
cit mai înainte de a-Ţi ascunde de noi faţa Ta cu care noi Te 
cunoşteam pe vremea cât ai stat cu noi ca un om. Suntem 
ucenici fericiţi la masa noii împărăţii, căci toate făcutu-s-au 
noi, precum Duhul a proorocit pentru zilele cele de apoi. 
Stăm acum cu Tatăl şi cu Tine şi cu sfinţii şi cu îngerii şi cu 
cei mici ai Tăi de pe pământ la masa Duhului Sfânt, căci Tu 
Ţi-ai făcut venirea şi Tu însuţi le grăieşti lor şi nouă, celor 
trecuţi în cele ce nu se văd. Stăm în uimire, şi cu bucurie ne 

hrănim şi, apoi, învăţătorule scump, iarăşi vom fi glas de cu- 
vânt în mijlocul ucenicilor Tăi de azi. Cu binecuvântare ar- 
hierească şi cu voia Ta le binecuvântăm din Tine masa cea 
pentru fiinţă şi stăm cu ei la masă şi iarăşi vom fi cuvânt, noi 
şi cu ei, Doamne, şi se va auzi peste pământ petrecerea ceru- 
lui laolaltă cu pământul, învăţătura Duhului Sfânt, Cel fără de 
hotar, şi îi vom mângâia pe cei de sub povara venirii Tale şi îi 
vom creşte pe toţi cei mici cu hrana cea de azi şi îi vom îm- 
brăţişa în dureri şi în bucurii şi îi vom umple de har peste har, 
că mare este vremea aceasta promisă de Tine încă de pe 
atunci când noi, ucenicii Tăi cei de atunci, nu înţelegeam vre- 
mea acelor începuturi mici, Doa mn e. 

O, copii ai Tatălui şi ai Fiului şi ai Duhului Sfânt, sun- 
teţi fraţii cei mici ai noştri. Durerile să vă fie bucurii, căci 
omul nu-şi simte viaţa decât când ea doare în el. Durerea e 
cea mai dulce viaţă în om, cea mai trăită, şi nimeni nu poate 
iubi pe Domnul vieţii decât atunci când îl doare în el viaţa, 
când trăieşte în el viaţa. Amin, amin, amin. 

* 

O ucenicilor, am umblat cu voi trei ani şi jumătate 
^ şi M-am arătat vouă Dumnezeu adevărat şi aţi 
văzut cum fariseii şi cărturarii veneau şi Mă ispiteau, dar Mie 
mai uşor Mi-a fost să-l biruiesc pe duhul cel potrivnic care 
M-a ispitit după patruzeci de zile de post, după rânduiala 
Tatălui, şi i-am spus apoi până în sfârşit: «Mergi, satano, că 
scris este: „Domnului Dumnezeului tău să te închini şi Lui 
singur să-I slujeşti! 44 », şi atunci diavolul M-a ascultat şi M-a 
lăsat, şi au venit îngerii şi Mi-au slujit, şi am făcut lucrarea 
Tatălui înaintea oamenilor, iar îngerii coborau şi se suiau la 
Dumnezeu, se suiau şi coborau peste Mine şi lucrau la cre- 
dinţa Mea, împlinind faptele ei. Amin. 

O, poporul Meu, sunt în mijlocul tău cu soborul de 
ucenici, că mare este lucrarea de ucenic cu învăţător. Voiesc 
şi cu tine să lucrez fără de seamăn, aşa cum lucram peste ei, 
şi apoi prin ei dacă M-am dus în Tatăl ca să-I arăt Lui lucrul 
Meu de pe pământ, lucrul şi fapta ucenicilor Mei. Amin. 
Ucenicii au avut de învăţat de la Mine să nu ispitească pe 
Dumnezeu, dar dacă omul nu are de unde să audă şi apoi să 
facă aceasta, el nu ştie să facă aşa, şi de aceea am spus Eu că 
mai uşor Mi-a fost să-l biruiesc pe duhul rău spunându-i: 
«Mergi, satano, de la Mine!», decât pe cei ce zi de zi Mă ispi- 
teau şi Mă încercau ca să-Mi pricinuiască prin cuvintele Me- 
le moarte pe cruce. O, nu se teme diavolul nici de post, nici 
de rugăciune, nici de trup împovărat de nevoinţă în om, atât 
cât se teme de Dumnezeu din om. Când M-am lăsat dus de 
Duhul în pustie ca să Mă las ispitit de diavolul după ce am 
postit patruzeci de zile şi patruzeci de nopţi după rânduiala 
Tatălui, atunci diavolul văzând că Eu sunt Fiul Tatălui Mi-a 
spus: «lată, Iţi este foame, şi acum să zici ca pietrele să se 
facă pâine şi să mănânci», dar Eu i-am răspuns cu duh dum- 
nezeiesc că «Omul nu numai cu pâine trăieşte, ci cu orice cu- 
vânt care iese din gura lui Dumnezeu». Amin. Iată-i, fiilor, pe 
cei ce trăiesc numai cu pâine! Dacă pe ei nu poate să-i ridice 
nimeni din această cădere, aceia numai aşa trăiesc, dar trăirea 
şi viaţa ei nimeni nu o poate iubi decât atunci când aceasta 
doare în om. 

Duhul cel potrivnic lui Dumnezeu a învăţat Scriptura 
cerurilor de pe pământ, şi cu ea pe mulţi, pe prea mulţi îi 
ispiteşte, căci M-a ispitit pe Mine satana cu ea. Mi-a spus din 
ea: «Tu eşti Fiul lui Dumnezeu: aruncă-Te jos de pe aripa 
templului, căci Domnul le va porunci îngerilor pentru Tine şi 


Te vor ridica pe mâini şi nu vei izbi de piatră piciorul Tău». 
Atunci şi Eu i-am răspuns din Scripturile Tatălui şi i-am spus: 
«Este scris: „Să nu ispiteşti pe Domnul Dumnezeul tău 44 , iar 
lumii şi împărăţiei ei şi strălucirii ei nu Mă închin; şi tu mergi 
acum înapoia Mea, căci Eu îţi spun din Scripturi că trebuie 
lui Dumnezeu, Lui singur să-I slujeşti, Lui singur să te în- 
chini». Amin, amin, amin. 

O, poporul Meu de azi, sunt fericiţi ucenicii Mei în 
mijlocul tău. Ţi-au binecuvântat ei ţie, din Mine şi din Tatăl, 
pâinea cea spre fiinţă, pentru că Domnul ţi-o dă, dar când Eu 
eram în pustie pentru ca să-l biruiesc pe diavolul, atunci când 
am flămânzit după ce am postit, i-am spus lui: «Omul nu nu- 
mai cu pâine trăieşte, ci cu orice cuvânt care iese din gura lui 
Dumnezeu». Ucenicii Mei stau la masă cu tine, Ierusalime de 
azi, şi se hrănesc cu tot cuvântul care iese din gura Mea peste 
ei şi peste tine, căci aceasta avea să fie hrana pe care trebuia 
s-o aibă omul cel zidit de mâna Mea din pământ dacă el ar fi 
voit să rămână întru Mine, iar Eu întru el cuvânt, precum şi 
sunt. Aşa am fost la început, şi aşa sunt şi la sfârşit, şi voiesc 
să-l deprind pe om să mănânce din cer mai întâi, şi apoi de pe 
pământ pe cele de la Mine. Amin. 

Am zis tuturor acum două mii de ani: «Dacă voi aţi 
avea credinţă cât un grăunte de muştar şi nu mai mult de 
atât, aţi zice muntelui să se mute, şi s-ar muta». O, necredinţa 
omului în Dumnezeu s-a făcut munte împotriva credinţei în 
Dumnezeu a omului, căci credinţa este muntele cel înalt de pe 
care Eu cuvintez ca să-l hrănesc pe om cu cuvântul gurii Mele 
mai mult decât cu pâine. Amin. Bobul de muştar încolţeşte şi 
îşi dă trup şi se face mare şi crede crescând chiar dacă e să- 
mânţă mică. Cuvântul Meu însă nu creşte în om, căci omul nu 
este pământ bun, omul nu ştie să creadă în cuvântul Meu, şi 
se face piatră omul şi îşi dă viaţă şi creşte de piatră, iar Eu nu 
pot să-Mi las în el sămânţa cuvântului Meu. 

Am făcut înaintea ucenicilor Mei minuni fără de sea- 
măn, ca să Mă vadă ei că sunt Dumnezeu adevărat, fiindcă 
venise vremea să-L preaslăvesc pe Tatăl în Mine. Lucrarea 
credinţei omului în Dumnezeu îl face pe om făcător de mi- 
nuni, şi nu este o mai mare minune ca aceea de a-L lăsa omul 
pe Dumnezeu să trăiască în el, şi să-I primească apoi cuvân- 
tul şi să se hrănească cu el pentru ca să trăiască. Amin. 

O, poporul Meu, cuvântul Meu de peste tine e har 
mare, iar cel ce-1 mănâncă pe el mai mult decât pe pâine, ace- 
la se umple de har şi se face locaş al lucrării harului, precum 
ucenicii Mei cei de acum două mii de ani s-au făcut. Amin, 
amin, amin. 

O cum să nu ne fi făcut noi templu al ham- 
urilor Tale, Doamne, dacă Tu ne hrăneai din 
gura Ta cu cuvântul lui Dumnezeu? Fariseii şi cărturarii care 
Te ispiteau în fel şi chip, fiind iudei necredincioşi lui Dum- 
nezeu, semănau cu diavolul care Te-a ispitit pe Tine în pustie, 
iar Tu îi răspundeai ispitirii lui cu cuvântul Scripturilor, 
Doamne, ca şi fariseilor, ca şi cărturarilor, învăţătorule 
Doamne. O, ce căzut este omul care nu citeşte Scripturile ca 
să le înţeleagă şi nu ca să Te ispitească cu ele pe Tine şi pe toţi 
cei care nu au credinţa cea din Scripturi! Credinţa cea din 
Scripturi, Doamne, nu este aceea de a crede omul în Tine şi 
în jertfa Ta cea de pe cruce, ci este cea lucrătoare prin iubire, 
iar iubirea este să fie omul după chipul şi asemănarea Ta pe 
pământ, aşa cum Tu ne-ai învăţat pe noi să fim, şi numai du- 
pă aceea ai făcut din noi trimişii Tăi peste pământ, ca să lu- 
crezi Tu prin noi, Tu şi nu noi din noi, şi ne-ai zis aşa: «Mer- 
geţi în toată lumea şi vestiţi viaţa Mea la toată făptura, iar 

celor ce vor crede le vor urma aceste semne: în numele Meu 
demoni vor scoate din oameni, în limbi noi vor grăi, şerpi vor 
lua în mâini, şi chiar de vor bea ceva dătător de moarte nu-i 
va vătăma; pe bolnavi mâinile vor pune şi se vor face să- 
nătoşi». Credinţei celor ce cred. Doamne, îi urmează semne 
minunate prin cei trimişi de Tine să vestească împărăţia 
cerurilor, dar omul nu crede, aşa cum n-au crezut cei mai mari 
ai lumii, care Te-au judecat mai înainte de moartea Ta pe cru- 
ce şi cărora Tu le-ai spus: «De acum veţi vedea pe Fiul Omu- 
lui venind pe norii cerului». Amin. 

O, credinţa celor ce nu cred prin iubire, şi lucrătoare ea 
prin iubire, nu poate să Te vadă pe Tine şi să Te audă pe Tine 
venind pe norii cerului peste om. Noi însă am înţeles taina 
Scripturilor venirii Tale pe norii cerului, chiar dacă atunci 
când ai spus aşa celor ce Te-au răstignit apoi, noi nu am ştiut 
să credem aşa atunci. Dar Tu ai împlinit apoi toată taina 
Scripturilor pentru care venisei de la Tatăl pe pământ, şi ne-ai 
trimis apoi pe Duhul Sfânt, şi de la El am luat de la Tine şi 
am văzut şi am mărturisit, aşa cum regina din Saba, după ce 
a auzit toate câte se vesteau peste lume despre înţelepciunea 
lui Solomon, a venit la el şi a văzut şi a crezut mai mult de- 
cât auzise ea despre aceasta, şi apoi a fericit ea pe poporul lui 
Dumnezeu şi i-a dat împărăţiei lui Solomon daruri, Doamne. 

O, copii ai Tatălui şi ai Fiului şi ai Duhului Sfânt, 
grăim vouă, căci îi suntem Domnului ucenici în cer precum 
I-am fost pe pământ. Deschideţi Scripturile şi învăţaţi din ele 
cum să ascultaţi, cum să trăiţi împărăţia lui Dumnezeu pe pă- 
mânt, ca atunci când oamenii ştiinţei pământeşti aud de la voi 
şi vin să vă vadă, să-şi plece aceştia capul înaintea împărăţiei 
Domnului de la voi aşa cum regina din Saba când a venit să 
vadă pe cele auzite despre înţelepciunea lui Solomon, şi-a 
aplecat capul şi s-a închinat ea Domnului Dumnezeului lui 
Israel. Amin. 

Ascultaţi de înţelepciunea cea din cei ce îi are Do mn ul 
cârma voastră, ca să se minuneze lumea de împărăţia Dom- 
nului de la voi. Păziţi fără pată tot cuvântul Domnului, căci 
Domnul la vremea cuvenită îşi va face arătarea peste toată 
făptura, numai voi să păziţi bine tot ceea ce vi s-a încredinţat, 
stând în toată vremea departe de deşartele vorbiri, care sunt 
lumeşti şi nu cereşti, căci cine-şi leagă sufletul de ştiinţa din 
lume, mincinos numită aşa căci aceea nu este ştiinţa, acela 
calcă peste credinţă chiar dacă el crede că merge alături cu ea. 
Do mn ul este Cel ce aduce totul la viaţă, Do mn ul şi nu omul 
ştiinţei căreia în chip mincinos i se spune aşa în lume. 

Iubiţi viaţa care doare în voi, că fără durerea ei în voi 
nu veţi învăţa calea, adevărul şi viaţa. Nu vă tulburaţi pentru 
durerile voastre. Ele sunt cursă pentru calea vieţii ca să nu 
mai iubiţi durerea vieţii din voi, durerea Domnului în voi, că 
Do mn ul este viaţa voastră, şi aveţi în mijlocul vostru pe fiii 
înţelepciunii cereşti, care vă pot ţine pe drumul vieţii, căci 
este peste ei mai mult decât a fost lucrul înţelepciunii lui So- 
lomon, care făcea minunată orânduială peste ţara lui Israel, 
peste purtarea şi îmbrăcămintea lui Israel şi peste toată statura 
poporului ales, căci Domnul în mijlocul vostru a lucrat şi a 
aşezat mai mult, o, copii ai Domnului, iar voi trebuie să vă 
deprindeţi cu lucrarea de ucenic desăvârşit, fiindcă vă hrăniţi 
cu tot cuvântul care iese din gura lui Dumnezeu, Care vine pe 
nori, aşa cum El a spus mai înainte de învierea Sa, mai îna- 
inte de arătarea Sa peste cei credincioşi din Israel. Amin. 

Scuturăm peste voi harurile noastre, iar voi fiţi temple 
ale Duhului Sfânt, ca să locuiască El în voi precum în cei pe 
care Domnul i-a pus între voi măsura Lui. Un lucrător al 


Domnului care are ogor, are pe ce semăna sămânţa cuvântului 
lui Dumnezeu, şi apoi are rod pentru Dumnezeu, dar trăiţi ca 
Domnul şi lucraţi ca El, împotrivindu-vă diavolului, care fuge 
de cei ce nu-L ispitesc pe Domnul, ci cred în El temându-se 
de El şi neispitindu-L întru nimic. Amin. 

Trăiţi împărăţia Domnului pe pământ, că ea de două 
mii de ani se vesteşte, dar nu se trăieşte, căci învăţătorii care 
s-au aşezat în numele Domnului peste oameni nu sunt buni 
nici pentru ei, nici pentru oameni, fiindcă ei se hrănesc din 
ştiinţa cea din lume, care nu este ştiinţă, ci este deşartă vorbi- 
re, căci pe toate Do mn ul le-a zidit, şi e păcat ca omul să-L is- 
pitească pe Dumnezeu. Amin, amin, amin. 

O ucenici iubiţi, care aţi crezut în Mine mai 
^ vârtos în ziua coborârii harului Duhului 
Sfânt peste voi! Este scris în Scripturi să nu ispitească omul 
pe Dumnezeu pentru el însuşi, pentru credinţa lui în Dum- 
nezeu, pentru calea lui, pentru adevărul cel din Scripturi. Este 
scris că pe toate ale Lui Domnul le pecetluieşte între ucenici, 
şi n-a fost nicicând altfel cu tainele Mele între cer şi pământ, 
căci este scris: «Domnul va fi stâncă de poticnire, cursă şi laţ 
pentru Ierusalim, şi mulţi se vor sfărâma; şi va lega Domnul 
taina Lui şi descoperirea Lui şi va pecetlui învăţătura Lui 
pentru ucenici, între ucenici, căci El îşi ascunde faţa, pentru 
credinţa celor ce nădăjduiesc în El». Amin. 

O, ucenici iubiţi ai Mei de azi, e mare taina de ucenic. 
Cel fără învăţător nu face nimic nici cu trupul, nici cu sufle- 
tul, nici cu duhul, nici cu fapta. O, mare este iubirea celor ce 
se fac ucenici ai Mei, iar la aceştia nu încape decât credinţa 
lucrătoare prin iubire şi nu prin ispitirea asupra Domnului. 
Cei ce ispitesc pe Domnul, aceia capătă ştiinţă de pe pământ, 
ştiinţă omenească, şi cu ea îl chinuie pe Domnul, îl alungă pe 
Domnul, şi apoi îl pierd pe Domnul, căci Eu diavolului i-am 
spus: «Mergi, satano, că este scris să nu ispiteşti pe Domnul 
Dumnezeul tău!». Dar cei ce ca Petru plâng apoi şi se arată 
Domnului când Do mn ul îi cheamă pe ei, aceia pot să-şi înno- 
iască darul credinţei şi să facă rod la Dumnezeu. Amin. 

O, poporul Meu, cercetează-te, fiule. Am spus în cu- 
vânt că Eu nu am venit să ghicesc, ci am venit să grăiesc, şi 
vai celor ce ispitesc pe Dumnezeu! Uită-te la viaţa cea răzlea- 
ţă a celor care ispitesc pe Dumnezeu şi pe om şi pe diavol, şi 
învaţă să fii ucenic al Meu prin credinţa cea care lucrează prin 
iubire. Minciuna îl înşeală pe om, ca s-o folosească omul, dar 
cine este cel ce-şi poate face înveliş din minciună? O, cerce- 
tează-te mereu, Ierusalime! învaţă viaţa care doare în tine, că 
Eu sunt îndurerat. Trăieşte ca Mine şi nu ca tine. Trăieşte-Mi 
durerea şi daţi-vă unii altora viaţa Mea, durerea care doare în 
Mine, dorul Meu după om, căci omul nu mai este învăţat cu 
adevărul, nu mai este învăţat cu Domnul şi cu dragostea Lui 
în el, cu durerea Lui după om. 

Cei ce-şi pierd înţelepciunea, aceia să o ceară înapoi de 
la Dumnezeu, şi El o va da lor. Să audă tot omul de pe pământ 
cuvântul Meu şi să se hrănească cu el mai mult decât cu 
pâine. El este durerea Mea care se face bucuria omului, viaţa 
omului, Dumnezeu în om, căci omul nu-şi simte viaţa decât 
atunci când ea doare în om. Cuvântul Meu e numai durere. 
Să-l ia omul de viaţă, căci durerea e cea mai dulce viaţă în 
om, cea mai trăită, cea mai scumpă, şi este împărăţia Mea în 
om până la arătarea Mea când Eu voi aduce omului şi Tatălui 
bucuria de a-i strânge pe toţi în Tatăl, după ce voi suferi până 
la capătul ei iubirea Mea care aşteaptă după om. Amin, amin, 
amin. 

Sărbătoarea de treisprezece ani de la punerea pietrei 
de temelie a Sfintei Sfintelor Noului Ierusalim 

Viaţa cea din cer este mărturisitoare înaintea Domnului şi a oame- 
nilor. Cel ce nu se arată pe el însuşi, acela nu este prieten. Numai 
pomul singur în câmp este doborât de furtuni. Porunca dragostei 
este împlinirea vieţii omului. 

M âna Mea dumnezeiască binecuvintează din 
Tatăl, cu putere şi cu lucrare de îngeri şi de 
sfinţi, sărbătoarea aşezării pietrei de temelie a Sfintei Sfin- 
telor Noului Ierusalim de pe pământ. Mâna Mea stă neclintită 
acoperind cu toate puterile cereşti locul Meu de prăznuire în- 
treită a Paştelui cel nou, iar ucenicii Mei cei de acum două 
mii de ani lucrează cu puteri arhiereşti mereu, mereu la masa 
cea de Paşti nou pe care Eu, Domnul, le-am promis-o că o voi 
aşeza nouă şi vom bea şi vom mânca la ea Paşti nou întru 
împărăţia cea nouă a Tatălui Meu, căci îi dau Tatălui Meu 
toată agoniseala, toată lucrarea, şi pe Mine însumi Lui mereu 
Mă dau, căci El Mi-a supus Mie toate, iar Eu lucrez întru El, 
şi tot ce lucrez îi supun Lui, şi Eu însumi Mă supun Lui, căci 
îi sunt ucenic desăvârşit. Amin, amin, amin. 

Ascultaţi glasul Meu şi aşezaţi-Mi-1 în carte, copii 
care-Mi staţi porţi de intrare a Mea în Ierusalim şi în carte, 
fiilor. Vreau să-Mi hrănesc pe poporul Meu care a părăsit 
lumea ca să se facă moştenire a Mea, împărăţie a Mea, şi Eu 
să-l păzesc pe el prin îngerul Meu şi să Mă slăvesc peste el cu 
semne mari, cu ocrotire mare, căci îi sunt Mângâietor de la 
Tatăl, şi cuvântul cel de peste el sunt. Amin. 

Eu sunt Cel Atotputernic, iar omul este slab şi este 
neputincios, şi numai Eu port grijă de poporul Meu şi îl învăţ 
să-L iubească pe Făcătorul şi să rabde aşteptându-L, căci 
omul de pe pământ nu este învăţat să aştepte, să rabde şi să 
iubească pe drumul Meu cel greu după om, şi de aceea am 
suferit Eu şi am plâns cu tot trupul sânge şi apă pentru tot 
omul care nu este învăţat să aştepte pe Dumnezeu şi să mear- 
gă cu răbdare pe calea Lui precum sfinţii au răbdat lucrând 
pentru cununa lor cea de la Mine, pentru cununa răbdării sfin- 
ţilor. Amin. 

Eu sunt Cel îndurător şi îmi păzesc via Mea şi moşte- 
nirea Mea, iar pentru această biruinţă tu trebuie să stai aşezat 
bine în duh de răbdare şi să-Mi slujeşti numai cu duh de as- 
cultare între Mine şi tine, între tine şi cei ce te călăuzesc pe 
tine pentru Mine, poporul Meu Ierusalim. O, e zi de mare săr- 
bătoare în cer şi pe pământ pentru Tatăl şi pentru Fiul şi pen- 
tru Duhul Sfânt şi pentru toate puterile cereşti de sfinţi şi de 
îngeri, poporul Meu. Te îndemn la rugăciune cu dor şi cu dul- 
ce în ea înaintea Mea, căci omul cel fără rugăciune fierbinte 
şi mereu şi bineplăcută Mie este prins de diavolul, iar Eu de 
aceea le-am spus prin Duhul la apostoli şi la ucenici: «Ţineţi 
din răsputeri la dragostea dintre voi», iar aceasta nu este alt- 
ceva decât lucru de Duh Sfânt între frate şi frate, între ucenic 
şi ucenic, căci numai aşa omul rămâne întru Mine, şi Eu întru 
el, iar cel ce nu învaţă în el faţa Duhului Sfânt, cine nu Mă 
hrăneşte pe Mine din el cu lucrare de Duh Sfânt, acela se ri- 
dică şi Mă doboară pe Mine pentru el. Dar Eu pe tine te învăţ 
să fii împărăţia Mea, poporul Meu, căci Eu te hrănesc cu ea 
mereu, iar tu să ţii din răsputeri la dragostea pe care o aşez Eu 
în mijlocul tău pentru ca să ai viaţă prin ea, fiule, căci vai 
omului care se hrăneşte numai cu pâine, şi de aceea îi dau Eu 
omului din masa cuvântului Meu, care s-a făcut dragostea 
Mea în tine, Ierusalime de azi, iar masa Mea cu tine nu a 


putut-o birui din mersul ei nici împăratul, nici judecătorul, 
nici păstorul cel lumesc, nici vânzătorul, nici neîmplinitorul 
şi nici vreun alt duh străin care nu are nimic în Mine, căci Eu 
sunt Cel Atotputernic şi pot cu toţi cei ce stau acoperiţi de 
mâna Mea fără să se teamă de cel ce desparte pe om de Dum- 
nezeu, fără să se aplece omului străin de Dumnezeu. 

O, copii hrăniţi cu viaţă din cer şi cu calea ei! Viaţa cea 
din cer are o cale cu mare taină în ea, iar lucrarea ei se măr- 
turiseşte, şi aceasta este taina vieţii, ca în gura a doi sau trei 
martori să stea toată mărturia cea adusă înaintea Mea. Amin. 

O, ce lucrare frumoasă! Lucrarea cea mărturisitoare 
omoară toată puterea diavolului, iar turma Mea este în sigu- 
ranţă şi ţinută de mânuţă, căci Eu sunt în cer şi pe pământ 
deopotrivă, şi să ştie toţi cei de până acum care nu au lucrat 
lucru cu ascultare şi cu ştire precum între cei din cer, să ştie 
aceştia că Eu sunt Domnul Dumnezeul vostru, şi dacă sunt, 
sunt adevărat, şi spun tuturor celor nepricepuţi şi neînţelepţi 
pentru cele cereşti, spun că răzvrătirea, precum şi căinţa cea 
fără de putere şi de inimă curată, sunt de nefolos la Dumne- 
zeu şi sunt de folos la diavol, şi fericiţi sunt cei duhovniceşti 
care se împlinesc în duhul cel lucrător prin iubire şi care din 
iubire se aleg şi se văd prin roadele lor, şi Eu le spun lor să se 
întărească în duhul cel mărturisitor, să se întărească şi mai 
mult, căci acest popor este scris în cer împărăţia lui Dumne- 
zeu pe pământ. Amin, amin, amin. 

Eu, după ce M-am aşezat în Tatăl ca să fac în El sălaş 
celor care Mă iubesc mărturisind lucrarea Mea cea din Tatăl, 
Mi-am lăsat ucenici mărturisitori, iar Ioan cel iubit mărturisea 
despre Mine: «Viaţa s-a arătat şi am văzut-o, şi mărturisim şi 
vă vestim viaţa cea de veci, care era la Tatăl şi s-a arătat 
nouă, şi ce am văzut şi ce am auzit mărturisim, ca cei ce cred 
să aibă împărtăşire cu noi, iar împărtăşirea noastră este cu 
Tatăl şi cu Fiul Său, şi acestea vi le spunem ca bucuria noas- 
tră să fie deplină, şi vă vestim că Dumnezeu este Lumină, şi 
nici un întuneric nu este întru El». Amin. 

O, poporul Meu, e sărbătoarea cerului pe pământ cu 
tine. E ziua cea de sărbătoare când Eu, Domnul, am despărţit 
veacurile, cel ceresc de cel pământesc, şi am făcut în loc ales 
de Mine dintru început cer nou şi pământ nou, împărăţie a 
cerurilor. Amin. 

E zi de învăţat şi de mărturisit. Umblaţi în lumina Mea 
ca să aveţi împărtăşire unul cu altul şi ca să fiţi curăţiţi de 
orice păcat prin Sângele Meu, căci Eu sunt credincios şi drept 
în tot cuvântul Meu şi şterg păcatele şi toată nedreptatea pe 
care Mi-a făcut-o cel ce se întoarce cu iubire şi cu mărturisire 
pentru calea lui cu Mine. Cel ce păzeşte căile Mele, acela este 
cel ce Mă cunoaşte. Cel ce păzeşte cuvântul Meu, întru acela 
după adevăr dragostea Mea este desăvârşită, şi prin ea Eu îi 
cunosc pe ai Mei. Amin. 

Cel ce zice că este al Meu, acela este dator să umble 
precum Eu am umblat şi să se arate precum Eu M-am arătat 
ca să fiu cunoscut, căci nu poate fi nimănui prieten sau frate 
acela care nu se arată cine este şi ce face. Am spus vouă, copii 
ai poporului Meu, că lucrul cu ştire, lucrul cu ascultare este 
paza vieţii şi moartea duhului rău care sapă la rădăcina po- 
milor tari. Dar pomii tari se întăresc în furtuni, căci sunt soli- 
dari prin rădăcină mai întâi, şi apoi prin partea lor cea văzută. 
Rădăcinile lor se unesc între ele, căci ei stau unul lângă altul 
şi stau tari în furtuni înteţindu-şi mai adânc rădăcina, şi nu 
sunt doborâţi. Numai pomul singur în câmp este doborât, dar 
cei alăturaţi stau uniţi şi străjuiesc în furtuni; în furtuni şi nu 

pe vreme blândă, fiilor. Amin. V-am învăţat pe toţi, căci pen- 
tru toţi grăiesc când grăiesc, şi am spus să vă binecuvinteze 
Tatăl, Fiul şi Duhul Sfânt cu înţelepciunea, şi prin ea, cu duh 
blând şi smerit ca al unui copil, căci vai omului mare, şi ferice 
de copii, că de copii are grijă Tatăl. Amin. 

Iată sărbătoare de cuvânt, zi de aducere- aminte când 
Eu, Domnul, cu mână tare am întins cerul ca un cort peste 
voi, copii unşi peste vremea aceasta de mâna Domnului şi a 
sfinţilor Lui. Eu sunt Cel ce am norii suire şi coborâre, um- 
blând pe aripile vânturilor şi făcând pe îngerii Mei duhuri, şi 
pe slugile Mele pară de foc. La început am întemeiat pămân- 
tul pe temeliile lui şi nu se va povâmi în veacul veacului. La 
sfârşit întemeiez cer nou şi pământ nou şi Ierusalim nou, 
precum este scris, iar ceea ce este nou face să treacă ceea ce 
este mai înainte, şi Mi-am întemeiat tron, şi din tron, glas de 
cuvânt peste pământ, şi fac vânturile trimişii Mei, iar flăcările 
de foc, slugile Mele, precum am lucrat pe munte înaintea lui 
Moise cu flăcări de foc scrierea poruncilor vieţii. Aşa lucrez 
şi la sfârşit cerul şi pământul şi Mă mlădiez cu lucrarea Du- 
hului Sfânt ca s-o puteţi purta, fiilor. Dar tot flacără de foc 
este şi azi duhul cuvântului Meu, şi este credinţă în cei ce-1 au 
pe el lucrător de la Mine peste cei ce se sfinţesc, şi fericiţi, de 
şapte mii de ori fericiţi sunt cei ce cred şi se sfinţesc pentru 
Mine, Cel ce am norii suire şi coborâre şi umblu pe aripile 
vânturilor cu îngerii şi cu car de foc. Amin. 

O, copii înţelepţiţi de cuvântul vieţii, viaţa este o 
poruncă, fiilor, şi am spus vouă să îndemnaţi pe fiii poporului 
ales să fie flacără de Duh Sfânt şi să fie ca împărăţia ceruri- 
lor poporul şi nu ca pe pământ, căci cu flăcări de foc am scris 
Eu poruncile vieţii, iar viaţa trebuie să fie împlinirea porun- 
cilor vieţii. Amin. Grăiţi zi de zi poruncile vieţii şi tainele lor 
şi lucrarea lor în voi şi peste tot lucrul vostru, copii ai noii îm- 
părăţii. Vreau să fac din voi peste pământ norii suirii şi ai co- 
borârii Mele pentru inima omului şi să fim purtaţi de vântul 
Duhului Sfânt, şi flăcări de foc să ne arătăm între oameni, că 
Eu de aceea am întemeiat Ierusalimul şi l-am numit nou, l-am 
numit aşa ca să treacă cele de până acum, fiindcă cele ce nu 
se văd sunt, iar cele ce se văd nu sunt. Amin. 

O, nu iubiţi pe cele ce nu sunt, ci pe cele ce sunt, fiilor, 
şi învăţaţi ce taină sunteţi voi, şi credeţi în taina aceasta, şi să 
străluciţi cu ea peste pământ de şapte ori mai mult ca soarele, 
căci Duhul Sfânt şi templele Lui de pe pământ sunt soarele şi 
luna care străjuiesc cerul cel nou şi pământul cel nou, după 
cum scrie în Scripturi despre cetatea cea nouă care n-are tre- 
buinţă de soare, nici de lună ca să o lumineze, căci slava lui 
Dumnezeu a luminat-o, şi făclia ei este Mielul, şi neamurile 
vor umbla întru lumina ei, iar regii neamurilor vor aduce la ea 
mărirea lor. Amin. 

Grăiesc cu putere de Duh Sfânt, că e sărbătoarea Sfin- 
tei Sfintelor Noului Ierusalim, iar voi, cei ce staţi sub sarcina 
Mea ca să daţi fiinţă în carte cuvântului Meu, aduceţi-Mă pe 
pământ când Mă dau vouă cuvânt, că vă numesc pe voi suirea 
şi coborârea Mea, aripi de vânt şi flăcări de foc cu care-Mi 
scriu cuvântul vieţii veşnice pe pământ. Amin. Stau cu voi la 
masa împărăţiei cerurilor şi am cu Mine toate puterile cele ce- 
reşti, toţi sfinţii şi toţi îngerii, şi binecuvântăm ieslea cuvân- 
tului şi pe voi, cei ce-Mi staţi ca un chivot în care Eu am 
strâns izvorul cuvântului Meu pentru oamenii care se împăr- 
tăşesc din el spre viaţa lor. Amin. 

Binecuvintez din Tatăl pe cei unşi cu mână tare pentru 
jertfa cea întreită în grădiniţa cuvântului Meu, şi nici un vrăj- 


maş să nu se atingă de ei, oricât de grea ar fi peste ei crucea 
Mea cea de azi. Toţi vrăjmaşii să-şi găsească sfârşit răutăţii şi 
invidiei lor, că nu este păcat mai aspru, mai aprig şi mai stri- 
cător ca şi invidia care hrăneşte cu mândrie şi cu îngâmfare 
spre orbirea lui pe cel ce nu Mă are pe Mine în el, ci se are pe 
el. Toate duhurile potrivnice mersului Meu cu cei unşi de mâ- 
na Mea cea tare în vremea aceasta, să fie sfărâmate, să se 
ducă în locuri neumblate de cei ce s-au ales ai Mei, iar po- 
porul cuvântului Meu şi unşii Mei cei din mijlocul lui pentru 
el, sunt biserica Mea, moştenirea Mea, şi porţile iadului nu o 
vor birui pe ea. Amin. 

îl mângâi în taină şi pe arhiereul Meu prin care a rămas 
pe pământ mărturisirea ivirii pietrei cea de nou Ierusalim, şi 
îl îmbrac pe el în armura îngerului Meu Mihail, îngerul po- 
porului Meu care este moştenirea Mea. îl păzesc pe el de toţi 
câinii care latră la el, căci câinii care latră nu muşcă, şi îi dau 
lui pic cu pic cununa răbdării până la plinirea ei când sfinţii 
şi îngerii îl vor împodobi pe el. îl mângâi în taină şi îl fac să 
simtă pe Mângâietorul Cel de la Mine şi îi grăbesc vremea 
iubirii şi a împodobirii lui, că Mi-e tare milă de toţi cei fără 
de viaţă în ei, iar cei ce stau aşezaţi peste oameni sub nume 
de slujitori ai Mei sunt antichrişti, nu sunt păstori şi nu au 
milă de om, ci au numai slavă deşartă şi vorbire deşartă care 
nu se prinde de nimeni, precum nici viaţa Mea cea veşnică nu 
se prinde de ei. Voi începe să Mă ating de ei şi să le dobor 
mândria şi să-i aşez în umilire, că Mi-e milă de cei fără de 
viaţă în ei, şi voi ridica păstor după inima Mea, şi totul se va 
înviora la glasul lui cel sfânt. Amin. 

O, Ierusalime al începutului veacului cel nou, viaţa 
este o poruncă, poporul Meu. Am scris cu flacără de foc pe 
piatră poruncile vieţii, iar cine le trăieşte pe ele se face flacără 
de foc. Rosteşte poruncile vieţii, şi mai vârtos împlineşte po- 
runca cea care pe toate le poartă în ea, şi să iubeşti cuvântul 
Meu cel dat ţie de cei ce-1 iau de la Mine precum Moise a luat 
poruncile vieţii şi le-a adus lui Israel cel ce a uitat de Dum- 
nezeu pentru el însuşi. 

Sfinţeşte zilele venirii Mele la tine cuvânt şi sfin- 
ţească-se numele Tatălui Meu întru tine, cel ce faci voia Lui 
pe pământ ca şi în cer. Fă-o, poporul Meu, şi iartă-1 pe fratele 
tău precum şi Tatăl te iartă, şi nu vei cunoaşte ispita, ci vei cu- 
noaşte de-a pururi izbăvirea pe care El, Domnul Dumnezeu, 
ţi-o pregăteşte şi te ţine mereu în ea. Amin. Fă-te sărbătoarea 
Mea şi odihna Mea, Ierusalime, şi binecuvântată să fie de 
Mine şi de tine ziua când Eu şi cu tine şi cu martorul Meu cel 
din biserica lumii, arhiereul Irineu, am scris pe pământ, pe 
piatră, veac nou, împărăţie a cerurilor, cer nou şi pământ nou 
pe pământ, căci împărăţia lui Dumnezeu şi mântuirea şi pu- 
terea şi stăpânirea Hristosului Său prin cei ce au biruit prin 
sângele Mielului şi prin cuvântul mărturiei lor, a biruit şi bi- 
ruieşte pentru plinirea răbdării sfinţilor, precum scrie în 
Scripturi, poporul Meu. Amin. 

Viaţa Mea în om este porunca lui Dumnezeu scrisă cu 
foc pe pământ. Arată-te în Mine, că e vremea arătării slavei 
lui Dumnezeu! Arată-Mă în tine, că mare şi slăvită este taina 
vieţii Mele în om, taina de ucenic al Mielului lui Dumnezeu, 
şi îndeletniceşte-te, poporul Meu, cu viaţa în toată clipa, căci 
moartea înseamnă tot ceea ce nu este viaţă, iar tu numai viaţă 
cerească să fii pe pământ, numai cuvânt de Duh Sfânt, numai 
întreg întru Mine şi Eu întru tine, că e vremea arătării Dom- 
nului peste pământ, poporul Meu, popor al veacului cel nou 
pe pământ. Am despărţit veacurile cu tine, Ierusalime nou, şi 

le spun neamurilor pământului această taină, iar tu să fii sem- 
nul tainei vieţii veşnice şi să trăieşti aşa înaintea Mea, şi me- 
reu, mereu să-Mi faci venirea în mijlocul tău, ca să fac Eu din 
tine venirea Mea şi să Mă arăt tuturor cu tine şi să vadă cerul 
şi pământul cu tine venirea Mea, copil mărturisitor al vieţii şi 
al tainelor ei pe pământ. Amin, amin, amin. 

Acum, fiilor de la ieslea cuvântului Meu, ascultaţi şi 
împliniţi pregătire de praznic pentru sărbătoarea marelui 
prooroc Ilie, înaintemergătorul celei de a doua veniri a Mea 
de lângă Tatăl. Strângeţi poporul vestindu-1 de această sărbă- 
toare şi prăznuiţi cu rugăciuni scumpe, cu cântări de slavă, cu 
duh dumnezeiesc între Mine şi voi, între voi şi voi, iar Eu să 
fiu Mângâietorul între voi, dimpreună cu sfinţii care vor 
prăznui în cer şi pe pământ, în cele ce nu se văd şi în cele ce 
se văd de la voi, pe marele Ilie proorocul, care însoţeşte me- 
reu venirea Mea, calea venirii Mele, că mare este lucrarea lui 
între cer şi pământ pentru coborârea Mea cuvânt din Tatăl, 
înteţiţi tot mai mult privegherea şi rugăciunea cea fierbinte 
pentru voi şi pentru tot trupul care are suflet în el. însoţiţi-vă 
cu cereri mari şi mici pentru tot ce aveţi voi şi Eu trebuinţă pe 
pământ. Iubiţi cel mai mult petrecerea cu Mine, şi toate cele 
de trebuinţă vouă şi Mie cu voi pe pământ vor fi din destul, 
căci lucrul Evangheliei Mele are mare plată, fiilor. 

Fiţi cuminţi în toată vremea. Fiţi cereşti şi rugători ce- 
rului şi nedespărţiţi de Dumnezeu şi de sfinţi. Fiţi blânzi şi nu 
uitaţi duhul umilinţei, care-1 face pe om frumos înaintea Mea 
prin îngerii care-1 slujesc pe cel blând şi smerit cu inima. 
Amin, amin, amin. 

9/22 iulie 2004 

Sărbătoarea sfântului prooroc Ilie 

Focul slavei Domnului se slăveşte prin lucrarea harului. Domnul a 
venit să arunce foc pe pământ, şi lucrează cuvânt de foc. Ilie 
proorocul aduce Domnului rugăciune. 

lava Mea este deasupra ta, Ierusalime al venirii 
Mele. Eu pentru slava Mea te-am zidit, căci este 
scris că «Domnul va zidi Sionul şi Se va arăta întru slava Sa 
şi va lua aminte la cererea celui sărac şi umilit şi nu va 
dispreţui rugăciunea lui». Amin, amin, amin. 

Eu sunt Dumnezeu mare şi stau pe heruvimi. Nori şi 
negură Mă împresoară. Dreptatea şi judecata cea dreaptă sunt 
temeliile cele tari ale tronului slavei Mele. Din Mine iese foc 
şi curăţă calea înaintea Mea, iar fulgerele Mele brăzdează lu- 
mea şi o luminează, şi pământul vede şi se cutremură de spai- 
mă în faţa Stăpânului a tot pământul. Amin. Slava Mea este 
ca focul, şi cu ea M-am lăsat văzut de ucenicul cel credincios 
al proorocului Meu Ilie. Car de foc M-am făcut în ochii lui, 
şi cu slava Mea l-am învăluit pe învăţătorul lui şi l-am luat 
pe el în cele ce nu se văd, l-am luat cu carul cel de foc al sla- 
vei Mele, căci din Mine iese foc şi merge înaintea Mea şi îmi 
curăţă mergerea de toţi vrăjmaşii din văzduh şi de pe pământ 
şi din adânc atunci când fulgerele slavei Mele taie văzduhul 
şi luminează lumea, şi tremură pământul de faţa Mea, căci 
sunt Stăpânul a tot ce e pe el. Amin. 

Focul slavei Mele nu este foc care arde ca focul cel de 
pe pământ, care se mistuie pe sine când arde. Slava Mea este 
foc care luminează şi înţelepţeşte şi supune lumea şi pe 
împăraţii ei, căci «Dumnezeu este foc mistuitor», după cum 
este scris. De două mii de ani focul slavei Mele se face har de 
Duh Sfânt peste omul cel credincios care umblă după Mine, 


care trăieşte în Mine, şi fericit sunt Eu în omul în care trăiesc 
şi din care luminez cu slava şi cu fapta slavei cuvântului Meu, 
căci Cuvântul S-a făcut trup şi S-a sălăşluit în cei ce au văzut 
mărirea Mea ca a Unuia născut din Tatăl, plin de har şi de 
adevăr. Amin. O, de două mii de ani Mă fac har şi adevăr în 
cel în care Mă sălăşluiesc şi Mă slăvesc între oameni ca să-Mi 
fac sfinţi pe pământ prin lucrul slavei Mele cea de peste om. 
Focul slavei Mele nu se mistuie, ci se slăveşte înaintea omu- 
lui prin lucrarea harului, aşa cum în zilele lui Moise rugul sub 
care Eu Mă ascundeam cu glasul Meu nu se mistuia de focul 
de peste el când Eu grăiam lui Moise, iar pe piatră se scria cu 
foc cuvântul gurii Mele, ca să rămână el pe pământ poruncă 
de viaţă veşnică şi plină de har. Amin. 

Mă revărs peste tine cu râu de cuvânt, şi mare este cu- 
vântul Meu, poporul Meu, şi râuri să se facă el în tine, şi 
râurile să bată din palme, precum este scris, şi să slujească 
Domnului cu bucurie, căci zice Duhul: «Veniţi la porţile 
Domnului cu cântare de slavă; intraţi în curţile Sale cu mul- 
ţumiri şi cu laude, şi numele Lui să fie binecuvântat, că Dom- 
nul este bun, şi mila Lui ţine în veci, căci El îşi arată cre- 
dincioşia din neam în neam». Amin. 

O, poporul Meu, Mă slăvesc în mijlocul tău cu sfinţii 
şi te îndemn la râvnă pentru Dumnezeu, la har din har, căci 
râuri de har voiesc să fiu Eu din tine peste pământ, ca să-Mi 
ajungă Mie şi Tatălui şi cerului de sfinţi şi de îngeri lucrarea 
ta de har, căci din har iese lucrare minunată pentru cer, po- 
porul Meu. V-am învăţat şi Eu, fiilor, v-am învăţat şi prin 
sfinţi să iubiţi viaţa care doare în voi, căci omul nu-şi simte 
viaţa decât atunci când ea doare în om, şi atunci durerea ei e 
cea mai scumpă, căci în ea se cuibăreşte împărăţia Mea cu 
omul. Când apostolul Pavel Mă ruga să-i vindec suferinţa. Eu 
i-am spus lui: «Iţi este de ajuns harul Meu, care se desăvâr- 
şeşte în suferinţa cea din om, în neputinţa cea din om». 

O, cât har şi câtă lucrare de har a curs peste oameni din 
inima proorocului Meu Ilie! Harul Meu din om îl face pe om 
să Mă iubească, şi apoi să-Mi slujească cu mare râvnă, cu 
mare dor, cu mare milă de rana Mea cea pricinuită de pierde- 
rea omului, de rătăcirea omului. Plâng în cer şi pe pământ 
după om cu har, după om cu durere în el pentru Dumnezeu, 
pentru rana Mea cea de la om, şi de aceea te hrănesc Eu me- 
reu cu cuvânt din gura Mea, poporul Meu, şi voiesc să te văd 
împărţindu-1 omului cel care Mă caută şi nu ştie să Mă caute 
şi să Mă afle, căci omul care Mă caută în afara lui, acela nu 
poate să se facă locaş al împărăţiei Mele şi izvor de har prin 
durerea lui cea după Dumnezeu. Ilie proorocul îşi mistuia 
viaţa de dor de Dumnezeu şi se ruga să vadă faţa lui Dum- 
nezeu, şi a văzut faţa slavei Domnului, şi harul lucra din el cu 
putere pentru fiii lui Israel ca să-i întoarcă pe ei la dragostea 
de Dumnezeu. 

O, poporul Meu, e mare şi multă lucrarea harului, iar 
omul care dă să lucreze peste om cu dragostea lui de Mine nu 
poate să lucreze bine fără de învăţător, fără Duhul Sfânt, prin 
Care Eu fac peste oameni prooroci. Omul care dă să lucreze 
în numele Meu peste om nu ştie că nu este de ajuns numai 
să-l ajuţi pe om să creadă că este Dumnezeu şi să vină de pe 
calea cea lumească după Dumnezeu. Omul trebuie apoi să 
înveţe calea şi viaţa ei şi lucrarea de pe ea şi rodul acestei 
lucrări care se învaţă de la Dumnezeu şi nu de la om, iar Eu 
sunt Cel îndurerat de când l-am făcut pe om şi până azi, căci 
omul nu mai învaţă de la Dumnezeu ca să ştie apoi. 

O, nu mai foloseşte omul viaţa care doare în el, harul 
şi izvorul cel de la Mine în om, ca să Mă fac Eu din om apoi 

povăţuitor de la Mine peste om, făcător de semne şi minuni 
peste cei necredincioşi de la care se molipseşte de duh de 
lume tot omul. Nu pot să mai povăţuiesc pe om cu cuvântul, 
că nu vine spre Mine dacă nu fac semne şi minuni pe pământ 
ca să-l fac pe om să creadă că este Dumnezeu şi că aşteaptă 
Do mn ul pe urma omului ca să se întoarcă omul la viaţă şi să 
urască moartea, căci viaţa care nu doare în om, nu doare pen- 
tru că omul stă în moarte. 

M-am rugat la Tatăl să Mă scoată semănător şi seceră- 
tor peste pământ. Mă rog Tatălui pentru voi să- Mi fiţi sprijin 
tare în lucrarea Mea cea grea peste om. Ridicaţi-vă în ziua 
aceasta de pomenire a proorocului Ilie şi rugaţi-vă fierbinte şi 
cu har prin toate cuvintele de rugăciune pe care Eu, Domnul, 
vi le-am dat să le aduceţi pentru voi şi pentru tot omul înain- 
tea Mea. Harul Meu să se înflăcăreze în voi, căci viaţa cea 
plină de har e viaţă dulce, şi în ea Eu Mă slăvesc din om, fii- 
lor. Marele prooroc Ilie îşi mistuie duhul între cei din cer, ca 
şi pe pământ când era în trup, şi râvna lui cere la Mine izbă- 
virea Mea de omul necredincios de pe pământ. 

Eu, poporul Meu, aştept învierea morţilor şi, iarăşi, 
aştept pentru tot trupul care a fost şi care este, viaţa veacului 
ce va să fie pentru cei ce se sfinţesc înaintea Mea. Eu plâng 
cu Tatăl şi cu sfinţii, plângem după odihnă, iar omul stă în ne- 
păsare pe pământ. M-am rugat Tatălui să Mă scoată semănă- 
tor peste pământ. Mă rog Tatălui să am lucrători, să am ru- 
gători, să am mijlocitori pentru om, dar nu are Tatăl de unde 
să-Mi dea, căci lumea şi învăţătorii ei sunt o apă şi un pă- 
mânt, şi nu e om să vrea, nu e nimeni să râvnească cu râvnă 
după Mine, nu are omul de unde să ştie şi să creadă că Eu sunt 
calea, adevărul şi viaţa şi că nu omul este. 

O, fiilor unşi din grădiniţa cuvântului Meu, fiţi rugători 
fierbinţi pentru biruinţa Mea peste pământ şi cereţi să vă dau 
mereu în lucrul vostru cu Mine râvna proorocului Ilie, care 
plângea de mila Mea înaintea Mea. Cereţi la Mine, şi lucraţi 
tot ce cereţi, şi cereţi nedespărţiţi când cereţi, şi un duh să fiţi, 
căci scris este: «Dacă se unesc doi şi trei în numele Meu ca 
să ceară de la Mine cu credinţă că vor primi, aceia vor avea 
împlinirea cererilor lor». Amin. 

Slava Mea este ca focul. Cuvântul Meu de peste voi 
este foc, fiilor. Mâncaţi-1 mai mult decât pe pâine, şi veţi simţi 
în voi arsura Mea, jalea Mea, şi vă va durea în voi durerea 
Mea şi veţi înmulţi în voi harul Meu, viaţa care doare în om, 
şi veţi căuta vindecarea Mea. Amin. Eu am venit să arunc foc 
pe pământ, şi el să se aprindă. Eu v-am făcut pe voi unşii Mei 
din zilele acestea ca să am pe pământ lucru din cer. Cereţi cu 
foc, cu inimi de foc, cereţi mângâierea Mea în om. Lucraţi cu 
duhul şi cu puterea lui Ilie proorocul, şi binecuvântată să vă 
fie credinţa, şi de la Mine să fie ea în voi, şi prin ea Eu să-Mi 
împlinesc tot ce am de săvârşit pentru împărăţie de cer pe pă- 
mânt. Tot ce v-am spus să lucraţi nu lăsaţi neîmplinit, iar ceea 
ce nu v-am spus Eu, voi să nu lucraţi, fiilor, căci pe pământ e 
ca pe pământ, şi în cer e ca în cer, iar voi să nu faceţi pe pă- 
mânt voia omului, ci să faceţi voia Mea. Amin. Dacă vă uitaţi 
pe pământ peste o casă mare când vine peste ea întrebare dacă 
a lucrat ea după legea cea de pe pământ, atunci mai-marii 
casei dacă nu au răspuns bun pentru toată împlinirea, ei dau 
daruri la cei ce întreabă despre împlinirea legii, şi aceia îi pă- 
suiesc pe ei, căci aşa e pe pământ. Iată, pe pământ e ca pe 
pământ, iar în cer e ca în cer, unde dreptatea şi judecata cea 
dreaptă sunt temeliile cele tari ale scaunului Meu, şi din gura 
Mea iese foc care curăţă calea Mea înaintea Mea ca să fie ca 
în cer pe pământ. Amin. 


Ilie, proorocul Meu, se hrăneşte cu slava Mea din mij- 
locul tău, poporul Meu. Eu pentru slava Mea te-am zidit, căci 
scris este: «Domnul va zidi Sionul şi Se va arăta întru slava 
Sa şi va lua aminte la cererea celui umilit şi lipsit şi nu va 
dispreţui rugăciunea lui». Amin, amin, amin. 

O ia aminte, Doamne, la cererea mea, că mă 
^ unesc în rugăciunea celor ce se roagă Ţie 
pentru poporul Tău, ca să Te faci prin ei cunoscut Dumnezeu 
al veacurilor, Doamne. Înalţă-Te cu poporul Tău şi cu mâna 
Ta deasupra neamurilor, ca să vadă ele tăria Ta. înnoieşte mi- 
nunile şi dovedeşte prin ele puterea Ta şi braţul Tău cel drept, 
ca nimeni să nu mai zică: „Nu este nimeni afară de noi". 
Miluieşte pe poporul Tău pe care l-ai închipuit ca întâiul năs- 
cut al Tău, şi Te îndură de cetatea Ta, de casa Ta, de locul sla- 
vei Tale, pe care umple-1 de strălucirea Ta. întăreşte pe pă- 
mânt adevărul lucrării Tale din zilele acestea şi împlineşte tot 
cuvântul Tău, răsplătind pe cei ce răbdători şi încrezători aş- 
teaptă; şi dă. Doamne, crezământ proorocilor Tăi şi ascultă 
cererile celor ce strigă la Tine pentru poporul Tău, ca să Te 
faci cunoscut peste pământ Dumnezeul veacurilor, Doamne. 
Amin. 

O, vă dau din râvna mea cea pentru Domnul Dum- 
nezeul meu, pe Care L-am iubit mai mult decât toţi cei care 
L-au iubit pe pământ, o, copii din urmă! Nu uitaţi unirea me- 
reu cu Domnul. întăriţi-vă în El de câte ori simţiţi lipsa voas- 
tră din El, iar dacă nu simţiţi, primiţi-vă unii pe alţii precum 
Hristos v-a primit pe voi, căci voi aveţi peste voi lucrarea 
aşteptată de şapte mii de ani de toţi sfinţii. Staţi în El nedes- 
părţiţi. Căutaţi odihna Domnului în voi. Nu are Domnul în 
cine să Se odihnească de dureri pe pământ. Fiţi alinarea Dom- 
nului, fiţi focul durerii Lui şi cereţi Tatălui mângâierea Fiului 
Său, Căruia eu îi pregătesc mereu calea spre voi şi calea voas- 
tră cu El peste pământ şi unirea voastră cu El, căci El pentru 
slava Lui v-a zidit. Amin. Trăiţi întru El şi pentru El, căci El 
pentru El şi nu pentru voi v-a zidit acum. Harul Domnului 
este cu voi, căci scris este: «El celor smeriţi le dă har». Amin. 

O, dă-le, Doamne, dă-le mereu iubirea Ta de Tatăl, ca 
s-o poarte ei ca şi Tine, şi să fie fii iubitori şi miloşi de Tatăl 
ca şi Tine, şi le dă ajutor în nevoi şi le dă înţelepciunea pe ca- 
re Tu o dai celor ce Te iubesc, celor ce se bizuie pe Tine îm- 
plinindu-Te în ei cu harul Tău. Amin. 

O numai pe ei îi mai am pe pământ, iar pe 
^ voi, în cer, o, sfinţi ai Mei care vă rugaţi 
pentru Mine şi pentru ei! Ascult de pe pământ rugăciunea cea 
cu unire şi sunt împlinitor prin har. Amin. 

O, poporul Meu, înţelepciunea Mea din tine să spo- 
rească, şi să dai din ea ca să sporească şi ca să se desfacă ea 
ca izvoarele care se desfac atunci când ele curg. Eu pentru 
slava Mea te-am zidit, şi iau aminte la rugăciunea ta, dar îm- 
brăţişează-Mă cu toată durerea din Mine şi fă-te tron şi aşter- 
nut Mie, ca să pot din locul slavei Mele să păstoresc pămân- 
tul, căci Eu, Ierusalime, pentru slava Mea te-am zidit, pentru 
ca să fiu din mijlocul tău Păstor după inima Tatălui, căci Tatăl 
te aşteaptă cu Mine şi Mă aşteaptă cu tine, şi aşteaptă Tatăl tot 
mai mult să Se arate peste tot pământul cu slava Mea din mij- 
locul tău, ca să Mă fac cu tine cunoscut pe pământ Dumnezeu 
al veacurilor şi al vieţii veacului ce va să fie. Amin, amin, 
amin. 

20 iulie/2 august 2004 

Sărbătoarea sfântului mucenic şi tămăduitor 
Pantelimon 

Domnul stă în cuvântul Său cel tainic întru venirea Sa. Plânge 
pământul sub păcatul omului, cântărind pe cele deşarte de pe el. 
Omul este ruşinat de cele lucrate de el şi nu se poate tăinui 
înăuntrul lui. 

Î mi întăresc cărarea Mea spre tine, poporul Meu, şi 
aceasta fac de câte ori cobor din Tatăl în mijlocul 
tău cuvânt. Şi de ce cuvânt? Vin cuvânt pentru ca să pot să 
vin, că altfel nimeni, nimeni pe pământ nu M-ar primi, nu 
M-ar crede, şi ar pieri toată credinţa de pe pământ şi n-aş mai 
fi primit de om dacă Mi-aş folosi văzut trupul atunci când vin 
cuvânt pe pământ. Vin cuvânt, căci am unit începutul cu sfâr- 
şitul şi lucrez ca şi la început. Amin, amin, amin. 

La început Eu am fost cuvânt, şi la Dumnezeu Tatăl 
eram, şi fără Mine cuvânt nimic nu s-a făcut, precum nici 
omul nu poate să le facă pe ale lui până ce mai întâi nu face 
cuvântul celor făcute de el. Amin. 

O, poporul Meu, trebuie de câte ori vin la tine să-Mi 
repar cărarea, ca să Mă poată ea purta spre tine, căci ea şi pe 
tine te poartă spre Mine, şi de atâta greu de pe ea se şubre- 
zeşte ea, iar Eu mereu o repar, aşa cum omul îşi repară maşina 
după ce duce cu ea greu după greu. 

O, Eu v-am învăţat pe voi, fiilor, să nu folosiţi sculele 
care Mă poartă pe Mine între voi decât pentru Mine, ca să fie 
şi numai al Meu din toate ale voastre, şi fără Mine să nu ple- 
caţi pe nici un drum când folosesc cu voi ce este pentru Mine. 
lată, voi, fiilor scumpi, trebuie să învăţaţi din această pildă să 
nu vă faceţi rost de nici o sarcină grea de dus de voi, ca atunci 
când folosiţi cărarea Mea ca să veniţi spre Mine pe ea, ca să 
vin pe ea spre voi, să nu stea ea sub sarcină grea, ca să pot Eu 
în mijlocul vostru şi să puteţi voi pe pământ, că fără Mine pe 
pământ cu voi şi între voi e greu de voi. E greu tot ce este pe 
pământ, fiilor, şi plânge pământul cu geamăt dureros spre 
Mine de sarcina de pe el, şi voi pe pământ fără Mine nu puteţi 
nimic, şi de aceea v-am povăţuit cu mare iubire să vă iubiţi 
unii pe alţii prin trăiri cereşti, ca prin ele să fiu Eu cu voi şi să 
nu vă fie greu pe pământ şi să nu vă doară pe voi de la cele 
ce sunt pe pământ, căci păcatele şi deşertăciunile de pe pă- 
mânt care ies din om, din mintea şi din inima omului, nu se 
pot pune de om pe cântar, dar de Dumnezeu se pun, căci cân- 
tarul cel pentru cele deşarte de pe pământ e pământul, fiilor, 
şi de atâtea ori se clatină el şi se cufundă el de cele de pe el 
făcute de oameni. Eu i-am spus omului că jugul Meu este 
uşor, şi tot aşa şi sarcina Mea, iar când am spus aşa, am spus 
de mila pământului care cântăreşte tot ce e pe el, şi Eu văd 
aceasta, dar dacă omul nu vede ca Dumnezeu, el moare după 
ce-şi face rost pe pământ de greutăţi, căci scris este: «Oa- 
menii socot că sunt veşnice casele lor şi că ele vor dăinui din 
neam în neam ; ba şi ţarinilor lor le dau numele lor, ca şi la 
toată agoniseala lor, şi aceasta pentru că omul, în cinste fiind 
şi nepricepănd, se aseamănă animalelor care pier, şi aşa sunt 
oamenii întru nebunia lor şi aşa este şi soarta celor ce ur- 
mează cuvintelor lor, şi de aceea ca nişte oi stau închişi în 
însuşi iadul lor, şi moartea este păstorul lor, iar după ce pu- 
terea lor piere, drepţii calcă peste ei» precum este scris că 
«Eu grăiesc cu cuvântul şi chem tot pământul de la răsăritul 
soarelui şi până la apusul lui, şi din Sion îmi arăt minunat 
frumuseţea, şi din el vin, şi nu vin tăcând, ci vin cu foc mis- 
tuitor înaintea Mea, iar împrejurul Meu, vânt curăţitoi ; şi 
chem cerul de sus şi pământul şi grăiesc poporului Meu şi 


îmi adun la masă slugile Mele care au făcut cu Mine legă- 
mânt, şi vor vesti cerurile dreptatea Mea, iar acest Judecător 
este Dumnezeu». Amin. 

O, poporul Meu, Eu cobor mereu în mijlocul tău cu 
sobor de sfinţi şi cu sărbătoare, şi când cobor, îmi fac lucrarea 
cuvântului Meu cu care măsor şi cântăresc pe cele lucrate şi 
puse de om pe pământ şi peste om, şi te învăţ ca tu să porţi 
jugul Meu, căci jugul Meu este uşor şi sarcina Mea este bună 
şi înfloreşte pământul şi viaţa Mea pe el când Eu odrăslesc pe 
el fiinţe vii în care Eu trăiesc şi Mă odihnesc, şi de aceea 
te-am învăţat şi te învăţ mereu să te aşezi şi să stai mereu în 
trăiri cereşti pe pământ, ca prin ele să fiu Eu pe pământ cu 
tine şi să te fac de deasupra pământului temeliile lui şi hrana 
de pe el pentru el, iar el să fie masa de praznic a lui Dum- 
nezeu şi aşternutul lui Dumnezeu, precum el este sortit să fie. 
Amin. 

Vin în mijlocul tău cu sărbătoare de sfinţi, şi bucuria 
sfinţilor întru venirea Mea cu ei se face lacrimă, poporul 
Meu, şi dulce este pentru Mine lacrima sfinţilor Mei, lacrima 
care curge de bucuria venirii lor cu Mine cuvânt pe pământ. 
O, dacă n-aş veni cuvânt n-aş mai veni, că altfel nu pot veni 
pe pământ, că pe pământ e omul care umblă pe pământ şi pe 
cer, şi tot ceea ce vede el, este al lui apoi, şi Tatăl nu M-ar mai 
avea al Lui dacă aş veni trup şi nu cuvânt pe pământ. 

Din veac şi până în veac omul face ce vrea cu trupurile 
celor cuvioşi ai Mei şi îmi stârpeşte locaşurile Mele şi face el 
zidire pământească, din lut şi din piatră şi din fier şi din aur 
locaş, şi apoi îşi zice că Eu sunt în locaşul cel făcut de el, şi 
crede aşa. Şi iată, mai credincios este omul de rând care ia de 
la om învăţătură şi se duce în locaş făcut de mână de om şi se 
închină în el lui Dumnezeu, dar omului în care Eu stau pe 
pământ nu se închină omul Mie, şi grele s-au făcut pe pământ 
cele făcute de mâna omului ca să-i strângă pe oameni în ele 
şi să-i înşele că acolo este calea, adevărul şi viaţa. Dar Eu am 
spus că vine vremea când cei ce se vor închina lui Dumnezeu, 
se vor închina în duh şi în adevăr, şi fericiţi sunt cei ce află 
Duhul şi Adevărul lui Dumnezeu pe pământ, şi de aceea Eu 
vin cuvânt pe pământ, şi Mă sprijin în mijlocul tău când vin, 
poporul Meu, şi dau glas martorilor Mei cei cereşti, sfinţilor 
Mei care s-au închinat Mie pe pământ în duh şi în adevăr, po- 
porul Meu. Amin, amin, amin. 

N e închinăm Ţie, Doamne, în cer şi pe pă- 
mânt în duh şi în adevăr, căci este scris: 
«Domnul va chema cerul de sus şi pământul ca să judece pe 
poporul Său şi să adune pe cei ce a făcut legământ cu ei, şi 
vor vesti cerurile dreptatea Lui, căci Domnul este Judecă- 
tor». Amin. Ne închinăm cuvântului venirii Tale, că Tu eşti 
Cuvântul, şi toate câte sunt, prin Tine s-au făcut şi se fac, iar 
toate câte nu sunt, sunt cele ce se fac de om, căci omul deşer- 
tăciune s-a făcut şi moartea îl paşte pe el şi nu Tu, Doa mn e. 
Ne doare de la cele făcute de om pe pământ, dar venim cu săr- 
bătoare, şi bucuria venirii Tale cu noi se face lacrimă, şi dul- 
ce este ea pentru noi. Amin. 

O, dacă n-ai veni cuvânt atunci când vii, n-ai putea să 
vii, Doamne, n-ai putea să-Ţi faci venirea despre care ai 
vorbit Tu acum două mii de ani, iar credinţă pentru venirea Ta 
n-ai mai găsi în calea Ta. E prea mărginit omul care se uită 
peste pământ şi care mănâncă de pe pământ, dar fericiţi sunt 
cei săraci cu duhul, şi fericit eşti Tu de la ei şi mare mângâiere 
găseşti cu ei, că aceia Te primesc şi Te iubesc, căci lor le 
ajungi Tu, fiindcă Tu nu Te sfârşeşti în ei, căci numai Tu eşti 
fără de sfârşit. Amin. O, în zadar ai spus Tu prin duhul cel 

proorocesc că mulţi se laudă cu căruţele şi cu caii lor, iar cei 
ce cred în Tine nu se laudă decât cu Tine şi cu numele Tău, 
Doamne, şi mărturisesc ei că Tu eşti Dumnezeul lor şi lauda 
lor. 

Eu, cel sărbătorit de cetele de sfinţi, Pantelimon, mu- 
cenic pentru lauda numelui Tău, mă laud în ceata sfinţilor cu 
numele Tău în cer şi pe pământ, că Tu iei sfinţii cu Tine în 
coborârea Ta cuvânt, împlinindu-Ţi Scriptura care spune că 
«Domnul va veni cu zecile de mii de sfinţi şi va sta pe heru- 
vimi, şi nori şi negură II va împresura». Amin. 

O, ce ar fi cu cerul Tău şi cu temeliile lui dacă Tu l-ai 
descoperi văzut înaintea oamenilor, Doamne? Oamenii cred 
pe toţi cei ce vin în numele Tău, şi care se văd, căci omul cre- 
de ce vede, şi atât ţine credinţa lui şi atât înseamnă ea. Şi pen- 
tru că cele văzute de om nu sunt veşnice, de aceea omul care 
crede în ele nu e veşnic, şi ne doare ca şi pe Tine necredinţa 
omului. 

O, ce credincioşi erau, Doamne, cei de demult care 
aprindeau opaiţul ca să citească la luminiţa lui rugăciunea de 
mulţumire către Tine pentru viaţa lor cu Tine, Doamne! Dar 
acum, omul care apasă pe buton şi se face lumină în casa cea 
zidită de el, ca să citească la lumina aceasta pe cele de pe 
pământ făcute şi vestite, cum să mai aibă omul închinare Ţie 
în duh şi în adevăr, Doamne? O, ruşinat a fost omul de azi, 
ruşinat de cele făcute de el şi în care el crede, Doamne, şi prin 
care el şi-a pierdut viaţa cea de la Tine venită pe pământ şi lu- 
mina care Tu eşti, căci viaţa Tu eşti, şi viaţa este lumina oa- 
menilor, lumina care luminează în întunericul care nu o cu- 
prinde pe ea, iar Tu nu mai eşti iubit de om, căci omul este în- 
făşurat în întunericul luminii făcute de om şi căreia omul i se 
închină şi fără de care omul nu mai poate, şi omul îşi are 
moartea de păstor, şi Tu nu mai eşti crezut de om şi nu mai 
este credinţă pe pământ, Doa mn e. O, plânsul sfinţilor Tăi e 
lângă plânsul Tău, e ca plânsul Tău. Aşteptăm ca şi Tine pe 
oameni să ne cheme să le dăm în ajutor credinţa în Tine ca să 
le ajute ea lor atunci când toate vor pieri de pe pământ. Dar 
Tu eşti încă bun, şi lungeşti timpul omului şi îl aştepţi pe om, 
şi îţi grăbeşti timpul Tău care trece pe lângă om, şi omul nu-1 
vede. Doamne. 

O, împărăţia Ta nu este văzută de omul care nu vede cu 
ea, căci omul vede cu cele ce împărăţesc în el, Doa mn e. Dar 
vremea Ta se grăbeşte şi nici un trup nu va mai râde sub soa- 
re, şi va plânge tot omul şi va vedea că Tu ai fost şi că el nu 
Te-a cunoscut, iar durerea aceasta îl va zbuciuma cu adânci 
păreri de rău pentru vremea Ta cea nevăzută cu ochii omului 
care vede prin cele ce împărăţesc în el şi nu prin Tine, Cel ce 
eşti Lumina oamenilor, căci întru Tine şi nu în om este viaţa, 
în om este întunericul, iar în Tine este lumina, căci viaţa cea 
din Tine este lumina oamenilor, şi aceasta voieşti Tu să aşezi 
ca lumină pe pământ, Doamne. Amin. 

O, popor al venirii Domnului în cuvânt pe pământ! 
Pricepi tu din toate cele ce pune Do mn ul în mijlocul tău că El 
voieşte să facă din tine lumina oamenilor ca să strălucească 
ea de şapte ori mai mult ca soarele pe pământ şi să vadă 
oamenii această slavă a Domnului? Slava Domnului este foc 
mistuitor care merge înaintea Lui şi îi curăţă mergerea de 
necredinţa vrăjmaşilor Lui, şi fulgerele Lui taie văzduhul şi 
luminează lumea, iar pământul se va cutremura din zi în zi 
mai mult de faţa slavei Lui, căci Domnul stăpâneşte pe 
pământ. De două mii de ani focul slavei Lui se face har de 
Duh Sfânt ca să ia omul de la Dumnezeu şi să poarte şi să 
creadă şi nu să aibă de-a gata fără de muncă har şi rod din har. 


Noi, sfinţii Lui care suntem acum asemenea Lui, ne-am făcut 
slava Lui şi stăm cu El, şi cu voi stăm învăluiţi în nor. Piţi cre- 
dincioşi ca Dumnezeu şi nu ca omul, că noi am suferit după 
Domnul şi ne-am bucurat în suferinţele cele pentru mărturisi- 
rea Lui în trupurile noastre şi nu în alte bucurii şi nu în de-a 
gata, căci pentru toate cele de la El omul cel credincios Lui 
trebuie să nu-şi iubească viaţa, căci cine şi-o iubeşte şi-o pier- 
de prin iubirea de ea, iar cine şi-o dă Lui şi-o câştigă prin 
iubirea de El, şi cine nu se dă Lui, acela nu se dă pentru că 
nu-L iubeşte. El este viaţa omului, şi omul nu pătrunde cu 
mintea lui taina aceasta, taina care nu se vede, dar prin care 
omul are fiinţă văzută de el şi de om. Omul prin Dumnezeu 
se vede unul cu altul şi uită să-l dea Domnului slavă pentru 
viaţa cea din el, căci omul nu este sfânt, nu este asemenea 
Domnului ca să-L vadă pe Domnul şi să-L creadă şi să-L în- 
ţeleagă din făpturi. 

O, Doamne, dă poporului Tău înţelepciunea şi iubirea 
care stau înaintea scaunului Tău, şi apoi ochii lui să înţeleagă 
pe deplin slava Ta care-1 învăluie pe el. Dă-i lui harul trăirilor 
cereşti, ca prin ele să fii Tu cu putere în mijlocul lui, şi el să 
guste această fericire şi să nu-1 atingă pe el durerile de la cele 
ce sunt pe pământ, căci deşertăciunile care ies din om nu se 
pot pune pe cântarul omului ca să vadă omul prostia şi mă- 
sura ei, dar de Tine se pun pe cântar, căci cântarul e pământul 
care abia mai are puteri de la Tine să nu se clatine, să nu se 
răstoarne, să nu se scufunde, Doamne. O, până când? O, până 
când răbda-vei de mila omului care nu are milă de Tine, Cel 
ce ai făcut cerul şi pământul pentru slava Ta şi nu pentru a 
omului? 

O, Doamne, nu mai zăbovi! Pentru cei puţini ai Tăi de 
pe pământ Te rugăm aşa. O, Doamne, să nu rămâi fără popor 
pe pământ! Să nu ne uiţi aşteptarea! Lă din poporul Tău pun- 
te pentru noi, şi să ne ţină puntea, căci pământul şi marea nu 
mai sunt. întăreşte cerul cel nou şi pământul cel nou, şi să fie 
pe ele ca în cer, ca cerul pe pământ, ca să avem loc pentru 
răscumpărarea noastră, Doamne. Amin, amin, amin. 

O voi, cei care plângeţi din cer şi până pe 
^ pământ, rupeţi hotarul dintre cele văzute şi 
cele nevăzute, şi cu har din har învăluiţi pe poporul cuvântu- 
lui Meu ca să avem în el trăiri cereşti. Amin. Cei ce se iubesc 
unii pe alţii prin trăiri cereşti, aceia vor fi biruitori prin îm- 
părăţia cerurilor din ei, căci numai ea este ceea ce se vede din 
om, şi nu se poate ea tăinui înăuntrul trupului omului. Amin. 

O, poporul Meu, de câte ori cobor cuvânt în mijlocul 
tău îmi repar cărarea ca să Mă poată ea purta spre tine, căci 
ea şi pe tine te poartă spre Mine, şi de atâta greutate de pe ea, 
ea geme, ea se clatină, iar Eu o repar mereu, aşa cum un om 
îşi are grijă de barca cea care-1 trece apa şi cu care el îşi cară 
greul cel pentru viaţă. învaţă-te să fii drept şi blând şi uşor şi 
neînsărcinat cu ale tale, poporul Meu, ca să te poată duce uşor 
scula Mea care te poartă spre Mine, care Mă poartă spre tine 
cu cele pentru viaţa ta, poporul Meu. Ai grijă de cărarea Mea 
ca să Mă poţi avea cu tine, căci vai de cetatea peste care nu 
este Dumnezeu, că aceea este ca şi lumea care este păstorită 
de moartea cea din ea. O, cât de mult te învăţ şi cât de mult 
te aştept cu rod bun de la învăţat! O, cât de mult te învaţă şi 
sfinţii Mei şi cât se roagă ei să te îngrijesc ca să nu te pierd, 
ca să nu piardă ei plata biruinţei lor cea de la mărturisirea lor 
pentru Mine înaintea oamenilor! 

O, poporul Meu, arată-te credincios şi statornic înain- 
tea sfinţilor Mei, ca să le şterg lacrima cu puterea credinţei 
tale, că n-am cu ce le-o şterge, şi să ţi-o şteargă şi ei pe a ta, 

şi să ţi-o dea pe a lor, că dulce este la Dumnezeu lacrima de 
dor pentru cele de sus şi nu de jos. O, poporul Meu, dacă aş 
putea să-ţi grăiesc mult tot ce Mă doare, nu M-ai putea purta, 
dar poartă ceea ce ţi-am dat până acum din durerea Mea, că 
nu pot singur s-o port, fiindcă e grea durerea de la om. Poartă 
durerea Mea, Israele nou ales, şi nu vei mai purta durerea ta 
sau durerea omului. Durerea Mea în om înduioşează pe om, 
şi omul se face asemenea Mie, chipul şi asemănarea Mea, aşa 
cum am spus Eu când le-am spus celor duruţi ca Mine: «Sun- 
teţi aşa de frumoşi când plângeţi şi îmi sunteţi atât de dragi 
când sunteţi îndureraţi!». 

O, fiilor, cel ce stă sub sarcina cea grea a venirii Mele, 
acela are în el duh iubitor de oameni, duh care vine de la în- 
ţelepciunea care-şi are loc înaintea şi în jurul scaunului Meu 
de domnie şi de slavă. 

O, fiilor, aduceţi-Mi iubire. Fiţi duhovniceşti, şi din 
aceasta fiţi cereşti pe pământ şi între voi. Amin. Folosiţi-vă 
guriţele pentru slava şi mărturisirea Mea, ca să nu vă mai doa- 
ră pe voi cele ce s-ar naşte din voi. Şi acum, pace vouă! Vreau 
să iau din pacea dintre voi. Aştept de la voi cum aşteaptă 
omul de la Dumnezeu ajutor pentru cele ale lui. Fiţi sărbă- 
toare de slavă pentru Dumnezeu între voi şi înaintea Mea. Fiţi 
pacea Mea, şi Eu voi fi Dumnezeu între voi, şi pacea va fi cu 
voi. Amin. 

Ajutaţi-vă unii pe alţii să fiţi asemenea lui Dumnezeu, 
fiilor, ca să-L vedeţi pe Dumnezeu, şi El să vă vadă pe voi şi 
să Se sprijinească pe voi. Amin, amin, amin. 

27 iulie/9 august 2004 

Praznicul Schimbării la Faţă a Domnului 

Viaţa binecuvântată stă în lumină cu toate ale ei. Fapta cea cu 
ascultare este păzită de îngeri. Prin pocăinţă mărturisită poate să 
fugă omul de mânia Domnului. Cel bolnav de sine se vindecă prin 
umilinţă de duh. 

unt Domnul slavei! Slava Mea Mă ascunde în ea, 
că nimeni pe pământ nu poate purta vederea 
slavei Mele când ea se aude venind ca să Mă fac cuvânt peste 
pământ, stând acoperit de slava Mea. Amin. 

Când Eu Mă arăt omului ales de Mine pentru slava 
Mea ca să Mă vestească apoi cu ea prin cuvânt de trimitere, 
acela trăieşte şi nu moare sub lucrarea slavei Mele, dar când 
el vesteşte slava Mea pe care zice că o vede şi că vorbeşte cu 
el, acela moare precum este scris, căci se umple de mândrie 
şi de dor de slavă şi de bucurie şi nu ştie că slava Mea este 
înfricoşătoare peste om, şi Eu abia îl pot ţine pe om sub ea 
când vin cuvânt pe pământ ca să Mă ştie oamenii şi să cu- 
noască slava Mea şi viaţa Mea în ei. 

E zi de praznic sfânt, poporul Meu. E praznicul 
aducerii-aminte a slavei Mele când faţa Mea s-a făcut alta, şi 
cămaşa Mea, strălucitoare, iar cei doi martori cereşti, Moise 
şi Ilie, care s-au arătat în slavă, vorbeau cu Mine sfârşitul pe 
care aveam să-l împlinesc în cetatea Ierusalimului, căci Eu îi 
vestisem pe ucenici că voi pătimi mult, lepădat de mai-marii 
preoţilor, de bătrâni şi de cărturari, şi apoi voi fi omorât, şi a 
treia zi voi învia, şi le-am spus: «Dacă vrea cineva să vină 
după Mine, să se lepede de sine şi în fiecare zi să-şi ia crucea 
şi să-Mi urmeze, căci cine va voi să-şi mântuiască sufletul, îl 
va pierde, dar cine-şi va pierde sufletul său pentru Mine, şi-l 
va mântui». Le-am spus acestea mai înainte să Mă arăt slăvit 
în faţa lor, după ce le-am vorbit de moartea Mea cea slăvită, 


ca atunci când vor vedea slava Mea, şi în ea pe Moise şi pe 
Ilie vorbind cu Mine înaintea lor pe cele ce voi pătimi, să 
creadă ei, căci Eu omului ales de Mine îi ajut credinţa prin 
faptele cele doveditoare prin slava Mea. Amin. 

O, fiilor, slava Mea e grea de dus de om, iar vederea ei 
îl înspăimântă pe om. Când i-am luat pe cei trei ucenici şi 
M-am suit cu ei în munte ca să-L rog pe Tatăl să le arate lor 
slava Mea cea de la El şi să Mă mărturisească lor Tatăl că sunt 
Fiul Lui, ei au fost cuprinşi în slavă şi s-au spăimântat, căci 
un nor i-a umbrit, şi din nor Tatăl cu glas le-a spus: «El este 
Fiul Meu Cel ales, de El să ascultaţii». Iar ei auzind glasul au 
căzut de spaimă cu feţele la pământ, dar Eu i-am atins şi le-am 
spus: «Ridicaţi-vă şi nu vă înspăimântaţi!», căci slava Mea 
trecuse şi rămăsesem doar Eu în ochii lor. Le-am spus apoi să 
nu se povestească la nimeni cu slava Mea văzută de ochii lor 
până ce Eu nu Mă voi scula din morţi. Dar ei, înţelegând 
venirea zilei Domnului şi ştiind că înaintea ei trebuie să vină 
Ilie să le spună tuturor de venirea Mea, M-au întrebat: «De ce 
zic cărturarii că trebuie să vină Ilie mai întâi?». Eu atunci 
le-am spus lor că vine cu adevărat Ilie şi pe toate le va aşeza, 
şi le-am mai spus că el a şi venit, dar ei nu l-au cunoscut, şi 
au făcut cu el câte au voit, şi aşa va să pătimească de la ei şi 
Fiul Omului. Atunci au înţeles ucenicii că Ioan a fost cel care 
a venit înaintea Mea cu vestea împărăţiei cerurilor pe care Eu 
venisem s-o aşez peste om şi să fie omul împărăţie a Mea. 
Amin. 

O, poporul Meu, nu înţeleg cititorii Scripturilor Dom- 
nului ce este împărăţia lui Dumnezeu. Cerul şi pământul sunt 
ale Mele, şi pentru om le-am întocmit, şi apoi l-am făcut pe 
om ca să fac din el împărăţia Mea şi să împărăţesc din el peste 
pământ, având cerul împărăţie în om, dar n-am putut să-Mi 
fac stat în om cu împărăţia cerurilor pe pământ şi nu înţeleg 
cititorii Scripturilor ce este împărăţia lui Dumnezeu. Dar tu 
eşti cel învăţat de Dumnezeu, poporul Meu, să ştii ce este îm- 
părăţia Mea şi locul ei înăuntrul trupului tău care o acoperă 
pe ea ca să iasă din trupul tău faptele ei înaintea oamenilor, 
iar ei să-L slăvească pe Dumnezeu şi să înţeleagă slava Lui 
din mijlocul tău. Mai vârtos decât oamenii însă trebuie să ştii 
tu slava Mea în care eşti învăluit, şi din norul căreia Tatăl Se 
slăveşte în Mine cu cuvântul, ca să-l iei tu pe el apoi, şi cu 
duhul şi cu puterea lui Ilie să-l împărţi oamenilor şi să-l îm- 
părţi fiilor lui Israel, ca să se întoarcă şi ei cu inima şi cu faţa 
lor către părinţii lor cărora le-am dat făgăduinţele, şi să-şi în- 
toarcă părinţii lor inima către ei ca să-i mântuiesc pe ei, că Eu 
Mântuitor am venit pe pământ şi stau învăluit în slava cuvân- 
tului Meu, iar Moise şi Ilie sunt în slava Mea şi Mă sfătuiesc 
cu ei în toată venirea Mea, iar Tatăl cuvintează prin Mine tot 
cuvântul Său. Amin. 

O, copii care-Mi staţi cărare ca să vin pe ea la poporul 
Meu şi ca să-i ţin inima şi mintea şi trupul şi sufletul împă- 
răţie a cerurilor şi nu împărăţie a lor! Cine voieşte să vină 
după Mine, acela se leapădă de sine şi în fiecare zi îmi urmea- 
ză făcându-se asemenea Mie. O, copii căzuţi la pământ de 
mărirea slavei Mele şi de greul sub care voi vă pierdeţi pentru 
Mine puterea sufletului şi viaţa lui ca să-l mântuiţi pe el, ca 
să mântuiţi pe poporul Meu! O, copii zbuciumaţi şi sleiţi de 
puteri! Lucraţi, fiilor, cu duhul şi cu puterea lui Ilie pentru 
aşezarea în om a împărăţiei Mele care străluceşte din om, şi 
învăţaţi pe cei pe care Eu îi povăţuiesc din cele cereşti şi nu 
din cele pământeşti şi trupeşti, învăţaţi-i să petreacă înaintea 
Mea cu viaţă binecuvântată în fiecare zi, aducând-o pe ea îna- 
intea Mea după plăcerea Mea, căci Duhul spune prin Scrip- 

turi despre cei fericiţi care locuiesc împreună şi unde Do mn ul 
a hotărât binecuvântarea Lui. Amin. 

Viaţa binecuvântată este viaţa care stă înaintea Mea cu 
credincioşie, şi în lumina ei toate ale ei stau şi se văd, căci Eu 
am spus, şi iarăşi spun: «Dacă vrea cineva să vină după 
Mine, să se lepede de sine şi să-şi ia crucea şi să-Mi urmeze 
în fiecare zi, că cine va căuta să-şi mântuiască sufletul spre 
bucurii fără Dumnezeu şi spre viaţă uşoară şi fără dureri, 
acela şi-l va pierde în acestea, dar cine-şi va pierde sufletul 
său pentru Mine în fiecare zi, acela şi-l va mântui». Şi de ce 
şi-l va mântui? Şi-l va mântui de moarte, fiilor, căci moartea 
şi şoapta ei stau mereu la uşa inimii şi a cugetului omului ca 
să-i câştige omului sufletul, dar cel ce ia crucea, acela să ştie 
că ea este viaţă, iar viaţa este cea care doare în om, nu cea ca- 
re se bucură în om şi pentru care omul nu se leapădă de sine. 

O, fiilor călăuzitori ai poporului Meu, cel ce se leapădă 
de sine iubind crucea în fiecare zi şi nu viaţa cea făcută din 
bucurii nălucitoare, aceluia nu-i trebuie multă dovadă din cer 
pentru credinţa lui şi pentru viaţa lui cea de sub cruce. Acela 
îşi pierde mereu sufletul pentru Mine şi nu pentru sine, căci 
vai celui ce trăieşte pentru sine! Şi cine poate să înveţe şi să 
trăiască în fiecare zi pentru Mine şi nu pentru sine? Cel ce 
învaţă aceasta este acela care duce viaţă binecuvântată între 
pământ şi cer, este acela care iubeşte iubirea care se vede 
când ea este în om. Amin. Omul fără Dumnezeu, omul fără de 
iubire se ascunde în sine cu el însuşi, dar omul cel de sub 
cruce stă mereu cu viaţa lui sub binecuvântare, şi orice gând 
şi faptă a lui el o aduce lui Du mn ezeu ca să i-o vadă şi să i-o 
ştie Dumnezeu, căci nimeni, fiilor, nimeni nu se poate as- 
cunde ca să nu-1 vadă Dumnezeu. Iar voi ţineţi-Mi treaz po- 
porul şi daţi-i viaţă binecuvântată, să am Eu viaţa Mea în fiii 
Ierusalimului, iar ei să-şi piardă sufletul pentru Mine şi nu 
pentru ei, căci Eu sunt sfânt, fiilor, şi trebuie să am popor cu 
viaţă binecuvântată, şi altfel nu. Amin. I-am învăţat mereu să 
lucreze, i-am îndemnat să lucreze toţi, şi sub lumină să lucre- 
ze ca să-i primesc pe ei. Cine nu-şi lucrează în fiecare zi cru- 
ce, acela nu face aceasta pentru că nu se leapădă de sine, pen- 
tru ca să trăiască pentru sine şi nu pentru Mine urmându-Mi 
Mie. 

O, fiilor călăuzitori şi luminători peste poporul Meu, 
fericit este omul cel plin de cruce, cel plin de dureri pentru 
Dumnezeu, că acela are în Mine sufletul său şi primeşte viaţă 
binecuvântată din cer şi de pe pământ, şi aşa stă cu ea în 
Mine, căci şi-o câştigă de la Mine şi nu de la el. 

O, fiilor, pierdut este omul cel plin de dureri pentru el, 
cel plin de nemulţumiri în el! Acela are în el şi nu în Mine 
sufletul său şi nu duce viaţă binecuvântată pe pământ, căci 
cine stă în el, nu are cine să-i binecuvinteze din cer şi de pe 
pământ viaţa şi faptele ei, şi nu-şi câştigă viaţă de la Mine, ci 
numai de la el, şi mare durere se face el pentru Dumnezeu şi 
pentru cei ce stau pe pământ înaintea Mea cu viaţă binecu- 
vântată. Viaţa binecuvântată este cea care se binecuvintează 
peste om, iar Eu te-am învăţat, poporul Meu, că nu te primesc 
dacă nu eşti binecuvântat în toate ale trăirii şi ale vieţii tale şi 
ale lucrărilor ei. Iar când te învăţ pe tine, pe tot omul îl învăţ, 
ca să ştie şi să audă tot omul că cel ce voieşte să vină după 
Mine, să se lepede de sine şi să-Mi urmeze în fiecare zi cu 
crucea lui, cu viaţa lui cea de sub cruce, cea de sub ascultare, 
căci fapta cea cu ascultare este păzită aşa cum crucea îl pă- 
zeşte pe om când omul o iubeşte şi o cinsteşte şi stă sub sem- 
nul ei cu trupul, cu sufletul şi cu duhul său. Amin. Omul care 
duce viaţă binecuvântată pe pământ, acela este cel ce o pune 


pe ea înaintea Mea, aşa cum Eu, ducând viaţă de fiu, aduc în 
toată clipa viaţa Mea şi fapta ei înaintea Tatălui Meu, şi nimic 
nu fac decât ceea ce-Mi dă Tatăl să port şi să lucrez şi să gră- 
iesc şi să iubesc. Am spus cu cuvântul Meu cel din Tatăl că 
cine nu-şi are trupul luat din cer, de sus, nu poate să aibă în el 
împărăţia lui Dumnezeu, nu-1 poate avea pe el împărăţia lui 
Dumnezeu. 

Omul trebuie să-şi aibă trup din cer, fiilor. Trupul cel 
din cer nu mai este trup născut de pe pământ, din nelepădarea 
de sine a omului care se iubeşte pe sine şi care aşa îşi naşte 
fii. O, fiilor, cel ce este născut din trup, trup este, şi face fap- 
tele trupului, dar cel ce este născut din Dumnezeu, de sus, 
acela este duh şi nu mai este trup, şi aşa face el faptele duhu- 
lui şi aşa iubeşte el pe pământ viaţă binecuvântată, făcând din 
ea cruce, aşa cum am făcut Eu viaţa Mea. 

O, fiilor, Eu nu pot să binecuvintez viaţa omului dacă 
el nu şi-o pune înaintea Mea, iar Eu v-am îndemnat pe voi 
spre trăiri cereşti care să vă hrănească cu viaţă, care să vă facă 
să vă lepădaţi de voi, să nu staţi în voi, ci să staţi în lumină. 
V-am îndemnat să staţi sub călăuză, ca să vă pot primi pe voi, 
ca să vă pot avea pe voi. O, ce aţi face voi dacă nu v-aş în- 
văţa mereu, dacă n-aş grăi cu voi ca să vă învăţ darul grăirii 
şi roadele ei cele pline de binecuvântarea Mea pentru voi, 
pentru grăirile voastre cu Mine? Aţi înţeles voi, oare, de ce 
v-am spus Eu că nu vă pot primi fără de călăuza Mea de peste 
voi? A înţeles omul care aude învăţătura Mea de peste voi, a 
înţeles el că trebuie să se lepede de sine pentru viaţă sub 
cruce, pentru trăire cu ascultare, şi care-1 duce pe om sub 
binecuvântarea Mea, sub viaţă binecuvântată pe pământ? 

O, fii ai oamenilor, şi voi, copii cu care grăiesc pe pă- 
mânt ca să audă fiii oamenilor durerea Mea de la om! O, nu- 
mai hoţul nu spune fapta sa, numai acela nu vrea să fie prins, 
să fie cunoscut, căci acela se iubeşte pe sine şi caută să-şi 
câştige de partea lui sufletul, dar cel ce cu adevărat ştie ce 
este sufletul său, acela se leapădă de sine şi îmi dă Mie viaţă 
în el în fiecare zi şi, stând sub cruce, aşa iubeşte, aşa îşi pă- 
zeşte sufletul de viaţa care-1 pierde pe om. O, fii ai oamenilor, 
acum două mii de ani Mi-am acoperit în norul slavei Mele 
ucenicii, iar glasul Tatălui Meu ascuns în nor a mărturisit 
ascultarea Mea de El numindu-Mă Fiu al Său de Care să as- 
culte ucenicii Mei, şi aşa a spus din nor Tatăl: «El este Fiul 
Meu; să ascultaţi de EH». Amin. O, fii ai oamenilor! Fericiţi 
aţi fi voi dacă aţi asculta de fiii lui Dumnezeu care umblă în 
lumină înaintea Mea pentru ca să aibă viaţă binecuvântată şi 
nu ascunsă de la faţa Mea, că nu e om care să se poată as- 
cunde sub învelişul lui ca să nu-1 vadă Domnul, Cel ce a făcut 
cerul şi pământul pentru om. 

O, voi, copii care daţi fiinţă cuvântului Meu, voiesc 
să-i daţi şi viaţă în oameni cuvântului cu care Mă aşez peste 
voi. Mergeţi cântând cântare de viaţă binecuvântată, şi bine- 
cuvântată cu ştirea lui Dumnezeu să vă fie prânzirea cea din 
ziua aceasta de praznic sfânt, căci Eu am spus: «Nici un măr 
să nu mâncaţi, nici apă să nu beţi fără Mine, ca să fiţi bine- 
cuvântaţi şi nu fără Mine peste voi». Şi apoi, fiilor de sub po- 
vara venirii Mele, intrăm din nou cuvânt în carte pentru tot ce 
Eu am de înscris în ea pentru praznicul Meu de azi cu voi, 
pentru viaţa voastră întru Mine, pentru faţa voastră înaintea 
Mea, căci Eu Mi-am schimbat faţa în lumină strălucitoare 
înaintea ucenicilor Mei, iar voi în zilele acestea trebuie tot 
mai mult să vă schimbaţi înfăţişarea înaintea Mea, pe cât de 
mult veţi iubi să umblaţi în lumină, căci Eu lumină am venit 
să vă dau, şi în ea să vă ţin şi să vă învăţ să fiţi ziua Mea, în- 

tâia între zile, căci Eu am Scut mai întâi de toată facerea, de 
toată fapta, lumina, fiilor. 

Cântaţi cântarea „Măntuieşte, Doamne, poporul Tău“, 
cântaţi cântarea crucii şi prânziţi binecuvântaţi, ca să fiţi în 
lumina Mea şi să fiţi mai întâi de toate mereu, mereu lumină, 
fiilor. Amin, amin, amin. 

* 

O poporul Meu, cât de mult ar fi să ţină zilele 
^ Mele de praznic pe pământ cu oamenii! O, po- 
porul Meu, cât de mult ar trebui să asculte de tine şi de la tine 
fiii oamenilor cuvântul venirii Mele! Când slava Mea se aude 
venind spre voi, copii care staţi acoperiţi în norul slavei cu- 
vântului Meu când el vine, voi apoi îi daţi glas peste poporul 
Meu, şi Eu stau cu zile de praznic în faţa lui. 

O, fiilor copii, fericit este cel ce cu adevărat ştie ce este 
sufletul său, că acela se leapădă de sine şi îmi dă Mie viaţa lui 
în fiecare zi şi stând sub cruce aşa iubeşte, aşa îşi păzeşte 
sufletul său de viaţa care-1 pierde pe om. Pe vremea Mea Ioan 
Botezătorul le spunea celor ce voiau să scape de cruce: «Pui 
de vipere, cine v-a îndemnat să fugiţi de mânia cea viitoare? 
Faceţi roade de pocăinţă şi nu vă bizuiţi că aveţi de tată pe 
Avraam, că Domnul poate şi din pietre să-Şi facă fii, că iată, 
acum securea stă la rădăcina pomilor, şi orice pom care nu 
face roade de pocăinţă se taie şi se aruncă în foc. Eu vă botez 
cu apă spre pocăinţă, dar Cel ce vine după mine vă va boteza 
cu Duhul Sfânt şi cu foc». Amin. O, fericit este cel ce cu ade- 
vărat ştie ce este sufletul său, că acela face roade de pocăinţă 
şi altfel el nu vine spre Mine. Omul nu ştie ce înseamnă să 
vină el spre Dumnezeu şi să fie el cu Dumnezeu, şi Dum- 
nezeu cu el. El ştie doar să fugă de mânia lui Dumnezeu, dar 
ca să-şi ia iubitor crucea şi să-Mi urmeze în fiecare zi, nu ştie 
omul ce înseamnă aceasta. Mă uit pe pământ şi văd mereu cât 
de mult s-a făcut tot omul mai mare ca Dumnezeu, cât se iu- 
beşte pe sine omul fără să ştie că prin aceasta el caută să-şi 
câştige sufletul, şi aşa şi-l pierde. O, cine să-l mai înveţe pe 
om pocăinţa spre iertarea păcatelor lui, ca să nu se mai aşeze 
mereu mai mare ca Dumnezeu, mai mult ca Dumnezeu? O, 
câtă masă de praznic aşez Eu mereu pe pământ pentru viaţa 
omului, pentru pocăinţa omului, ca să facă el roade vrednice 
de pocăinţă, prin care să se lepede de sine şi să vină după 
Mine în fiecare zi sub crucea sa, dându-I lui Dumnezeu sufle- 
tul său. Amin. 

O, nu se poate omul ascunde sub învelişul lui ca să 
nu-1 vadă Dumnezeu. Când am voit să-l aduc spre pocăinţă pe 
Cain, care şi-a urât şi şi-a ucis fratele, el a dat să se ascundă 
în el, dar faţa lui posomorâtă l-a scos în afara lui, căci omul 
stă în afara lui cu cele din el şi nu poate să se ascundă în el 
omul. îl îndemn pe om spre pocăinţă, spre iubire, spre înco- 
pilărire, spre aplecare, spre răbdare cu înţelepţire şi spre neo- 
sândirea nimănui pentru scăparea sufletului său, căci sufletul 
nu trebuie să şi-l câştige omul, ci trebuie să şi-l piardă ca să-l 
pot Eu afla pe om sub crucea sa şi să-l învăţ împărăţia umilin- 
ţei, împărăţia cerurilor cea plină de umilinţă pe pământ în om, 
căci slava Mea înaintea oamenilor a fost duhul umilit, iar faţa 
Mea a fost umilinţa, care Mă slăvea pe Mine în mijlocul celor 
îngâmfaţi de pe pământ. Amin. 

O, copii care staţi sub cruce cu sufletul, cu trupul şi cu 
duhul vostru când Eu vin cu praznic de cuvânt ca să vi-1 dau 
şi să-l împărţiţi la cei ce ştiu slava iubirii de Dumnezeu împo- 
triva iubirii de sine a omului! Voiesc să daţi viaţă cuvântului 
Meu în oameni, şi fericiţi vor fi fiii oamenilor care vor asculta 


de voi, căci cine vă primeşte pe voi, pe Mine Mă primeşte, şi 
plată de prooroc va lua cel ce Mă primeşte de la voi spre viaţa 
lui cea pierdută pentru viaţa Mea în el. O, ce frumos ar trebui 
să înţeleagă oamenii bolnavi de la duhul de sine din ei che- 
marea Mea care pe tot omul îl îndeamnă spre vindecare de 
sine! Cei ce sunt bolnavi cu trupul, se duc la spital şi în fie- 
care zi aşteaptă pe medic la patul lor de suferinţă, iar vizita 
medicului este aşteptată, căci omul îşi caută alinare suferinţei 
sale înfiptă în trupul lui. Aşa ar trebui omul să primească şi 
venirea Mea cuvânt pe pământ, şi să ia de la Mine alifie pen- 
tru suferinţa lui, pentru nepocăinţa lui care se face suferinţă 
în el şi nu dreptate, căci dacă ar fi dreptate, ea l-ar vindeca pe 
om de suferinţa lui şi l-ar învăţa pe el duhul iubirii de Dum- 
nezeu, duhul care-1 îndeamnă pe om la pocăinţă şi nu la fuga 
de mânia care vine peste om de la nepocăinţa pentru păcate. 

O, fii ai oamenilor, de este cineva între voi bolnav, voi 
chemaţi medicul ca să dea vindecare bolnavului, dar Eu prin 
Duhul Meu Cel din ucenicii Mei am spus altfel; am spus lor: 
«De este între voi cineva bolnav, chemaţi preoţii Domnului, 
care au alifie şi untdelemn pentru uns, şi rugăciune către 
Dumnezeu pentru vindecare, că mult poate rugăciunea drep- 
tului prin umilinţa sa, şi de va fi făcut bolnavul păcate, îl va 
ridica pe el, îl va mântui de el pe cel bolnav şi îl va îndemna 
spre viaţă binecuvântată». Amin. 

O, fiilor, cel bolnav de sine şi care se pocăieşte primind 
duhul umilinţei de duh, acela se face om frumos prin cele 
frumoase din el, prin roadele pocăinţei lui, căci sufletul lui se 
face casă a Mea, biserică a lui Dumnezeu. Voiesc prin învăţă- 
tura Mea de peste voi să dau viaţă cuvântului Meu în oameni, 
căci venirea Mea pe pământ cuvânt este doctorie pentru om, 
fiilor, şi fericit este omul care ascultă sfatul Meu pentru boala 
sufletului lui aşa cum bolnavul ascultă de sfatul medicului 
pentru suferinţa trupului lui. Vin vindecător pentru fiecare om 
care voieşte vindecare de sine. Vin aşa cum vine medicul din 
uşă în uşă intrând la cei bolnavi ca să le dea doctorie de vin- 
decare. Cei ce ştiu ce înseamnă durerea, aceia Mă primesc, 
dar cei ce nu ştiu cu adevărat ce este ea, aceia se primesc pe 
ei, iar pe Mine nu, şi nici pe cei trimişi ai Mei care şi-au 
schimbat faţa prin slava umilinţei care vine de la ascultare de 
Du mn ezeu ca să-i scape ei de mânia care vine peste cei ce nu 
ştiu să vină la Dumnezeu atunci când dau să vină pe calea cea 
cu umilinţă pe ea, pe calea cea cu slava care vine de la Dum- 
nezeu şi nu de la oameni. Amin. 

O, fiilor care Mă aşezaţi în carte, am cu Mine pe copi- 
lul pe care-1 pomeniţi înaintea Mea după şapte ani de la che- 
marea lui la Mine, căci pe pământ el s-ar fi despărţit de Mine, 
dar în cer Eu l-am unit cu cei ce slujesc ziua şi noaptea înain- 
tea Mea aducând ei rugăciuni Mie pentru cei de pe pământ. 
El grăieşte cu voia Mea şi aşa spune el celor ce l-au avut de 
fiu: 

oi nu mă mai aduceţi pe mine spre voi! Fiţi 
cuminţi, fiţi umiliţi prin Duhul Domnului 
şi lăsaţi-mă pe mine să vă aduc eu pe voi înaintea Domnului, 
Care m-a făcut rugător pentru voi, căci eu ascult de cei ce 
m-au trimis spre Domnul mereu, mereu pe pământ ca să as- 
cult de El, şi tot aşa şi în cele cereşti mi-au dat intrare tot ei 
ca să mijlocesc pentru voi, iar eu ascult de ei, de cei ce mi-au 
semnat intrarea în cele cereşti atunci când Do mn ul m-a 
chemat. 

Eu ascult de Domnul în cer, iar voi pe pământ mai 
vârtos trebuie să ascultaţi de El, că pe pământ e greu de Dum- 
nezeu şi nimeni nu se trezeşte cum se cade atunci când dă să 

se pocăiască de viaţa cea deşartă, şi sunt mulţi între aceştia 
care nu au cunoştinţă de Dumnezeu aşa cum s-ar cuveni să 
aibă, şi aceasta este spre ruşinea lor, fiindcă ei nu ştiu ce este 
învierea morţilor pe pământ şi în cer, de pe pământ şi din cer. 
Nimeni nu mai ştie pe pământ că un fel este trupul oamenilor 
şi un fel este trupul dobitoacelor, că alta este mărirea celor 
cereşti şi alta a celor pământeşti, iar stea de stea se deosebeşte 
în strălucire când e vorba de cele cereşti şi pământeşti; şi cum 
este cel pământesc, aşa sunt şi cei pământeşti; şi cum este cel 
ceresc, aşa sunt şi cei cereşti, şi vai celor ce nădăjduiesc în 
Domnul numai pentru viaţa lor de pe pământ, că aceia sunt de 
plâns între toţi oamenii. Dar voi staţi treji cum se cade şi nu 
vă lăsaţi înşelaţi, căci tovărăşiile rele strică obiceiurile cele 
bune, iar voi trebuie să aveţi cunoştinţă de Dumnezeu de la 
Dumnezeu, Care este cu voi, că învierea morţilor este să dea 
omul trupul cel stricăcios pe trupul cel nestricăcios; trupul cel 
de necinste pe cel de mărire, căci aşa este scris de la Domnul: 
«Se seamănă trupul întru slăbiciune, şi înviază întru putere, 
căci dacă este un trup firesc, este şi un trup duhovnicesc, căci 
omul cel dintâi a fost făcut cu suflet viu, iar cel de pe urmă, 
cu duh dătător de viaţă, fiindcă mai întâi este firescul şi după 
aceea cel duhovnicesc. Căci precum omul cel dintâi a fost 
luat din pământ, omul cel de al doilea este din cer, iar noi, 
după cum am purtat chipul celui pământesc, purta-vom şi 
chipul celui ceresc». 

Fiţi treji cum se cade, căci cum este cel pământesc, aşa 
sunt şi cei pământeşti; şi cum este cel ceresc, aşa sunt şi cei 
cereşti, şi aşa să învăţaţi voi învierea, căci mulţi sunt pe pă- 
mânt între cei ce cred care nu au cunoştinţă de Dumnezeu, şi 
nu trupul ce va să fie se seamănă, şi de aceea nu înţeleg oa- 
menii cum înviază morţii şi cu ce trup au să vie, şi de aceea 
oamenii care nu înţeleg nu înviază. Să ia oamenii de la voi tot 
ce vă spun eu din locuinţa mea cea din cer, şi să se gătească 
pentru cele ce va să fie pe pământ şi care nu se pot vedea cu 
ochii celor pământeşti, ba chiar nici de ochii cei duhovniceşti, 
ci se văd numai cu ochi cereşti acestea ce nu se văd. Amin. 
Iar voi nu mă mai aduceţi pe mine spre voi, ci fiţi cuminţi şi 
umiliţi prin Duhul Domnului, ca eu să vă aduc pe voi înaintea 
Domnului, Care m-a făcut rugător între cei din cer pentru voi 
prin ştirea celor ce Domnul îi are punte a Sa între cele cereşti 
şi cele pământeşti. Amin. 

O poporul Meu, Eu, Domnul, Eu, Cel ce am 
^ grăit prin Scripturi acum două mii de ani, 
Eu sunt Cel ce le împlinesc, căci am spus că vine vremea şi a 
şi venit când toţi cei din morminte vor auzi glasul Fiului lui 
Dumnezeu, şi aceia vor învia întru nestricăciune şi vor măr- 
turisi pe Dumnezeu. Amin. 

Binecuvântată să vă fie jertfa cea de iubire pentru cel 
pomenit între cei din cer de voi, cei de pe pământ mijlocitori 
între cei de pe pământ şi cei din cer. Amin. Căutaţi să aveţi 
cunoştinţă de Dumnezeu cum se cade să aveţi ca să fie învie- 
re pe pământ, că dacă nu faceţi aşa, mai greu Mă doare de la 
voi decât de la lumea care nu are cunoştinţă de Dumnezeu. 
Dar Eu am venit la voi cuvânt pe pământ ca să fiţi vii şi să vă 
vadă cei morţi şi să învieze la vederea voastră care are în ea 
slava umilinţei, slavă ca a Mea şi nu ca slava omenească, vin- 
decare din cer şi nu de pe pământ. 

Ascultaţi tot cuvântul Meu pus peste voi, fiilor. As- 
cultaţi de tot cuvântul cel pus peste voi de cei ce sunt pe 
pământ cuvântul Meu între voi şi nu cuvântul lor, şi primiţi-i 
deschizându-le, căci orice doctor grăieşte şi se poartă cu cel 
neputincios după neputinţele lui şi îi dă doctorie după cum 


sunt slăbiciunile lui, ca să-l aducă spre întregire de trup, de 
suflet şi de duh. Auziţi-Mă când bat şi învăţaţi să fiţi primi- 
tori, căci trimişii Mei dintre voi sunt cei ce vă poartă pe voi 
spre Mine, şi pe Mine spre voi, fiilor, şi fericiţi veţi fi voi dacă 
veţi înţelege cum se cuvine taina învierii, trecerea mereu de 
la moarte la viaţă atunci când greşiţi şi când cei trimişi ai Mei 
deschid mormintele voastre ca să vă scoată mereu la lumină, 
şi mereu, mereu să fiţi vii, şi în lumină să iubiţi să fiţi şi să 
umblaţi înaintea Mea schimbaţi din slavă în slavă. Amin, 
amin, amin. 

6/19 august 2004 

Praznicul Adormirii Maicii Domnului 

Cine nu iubeşte să fie copil nu poate să se facă împărăţie a cent- 
rilor. Cel ce fuge de durere, acela fuge spre durere. Umilinţa cu 
durere este leacul durerii. 

ă întăresc pe voi, copii de sub sarcina venirii 
Mele cuvânt pe pământ, căci sunteţi neputin- 
cioşi şi sub dureri de duh şi de trup. O, dacă ar şti fiii Ierusa- 
limului cu câtă trudă din cer şi de pe pământ îi hrănesc pe ei 
cu cuvântul Meu cel dătător de viaţă ca să nu moară în vre- 
mea aceasta în ei credinţa şi puterea ei cea lucrătoare, ar căuta 
să lucreze cu multă durere de duh tot cuvântul Meu, căci Eu 
cu multă durere îl storc din Mine şi tot aşa îl şi aşez înaintea 
celor ce-1 împart pe el spre viaţa lor. Eu sunt Cel ce am duh 
dătător de viaţă, căci aşa l-a făcut Tatăl pe om la sfârşit, şi 
mult aş vrea să am ucenici de un lucru cu Mine, căci Eu sunt 
milos, şi de aceea am spus că milă voiesc şi nu jertfa, fiindcă 
mila poartă jertfa. Amin. 

Şi acum, în zi de praznic împărătesc, Mă las cu mila 
Mea peste voi, copii de sub greul venirii Mele, şi peste tot po- 
porul cel cu jertfă şi cu durere hrănit. Amin, amin, amin. 

O, poporul Meu, e praznic împărătesc în mijlocul tău, 
iar Eu stau în cele ce nu se văd cu tot cerul în sărbătoare, şi 
cu tine şi nu fără tine, că e mama Mea serbată în cer şi pe pă- 
mânt. O, poporul Meu, am grăit în mijlocul tău că omul tre- 
buie să-şi aibă trup din cer şi nu de pe pământ, căci altfel el 
se face păcat. O, poporul Meu, e mare minune să am Eu pe 
pământ popor cu trupuri cereşti, căci este scris în Scripturile 
apostolilor Mei: «sunt şi trupuri pământeşti şi sunt şi trupuri 
cereşti, dar alta este slava celor cereşti şi alta a celor pămân- 
teşti»', alta este slava celor ce-şi au trupul din cer, «căci cum 
este cel ceresc, aşa sunt şi cei cereşti», precum este scris. 

O, Ierusalime hrănit din cer, tu trebuie să ai slavă ca în 
cer pe pământ, căci cerul te hrăneşte ca mama pe pruncul ei 
cel mic, iar pământul îţi vine în ajutorul trupului tău, ca să am 
Eu trupuri cereşti înaintea Mea pe pământ, să am popor ce- 
resc în mijlocul oamenilor care nu ştiu să fie cu cerul pe 
pământ. Te îndemn mereu, mereu spre trăiri cereşti, şi fericiţi 
sunt cei ce împlinesc tot cuvântul Meu, iar tu, poporul Meu, 
dacă vrei să-ţi fie împlinit cuvântul tău şi voia ta cea bună 
spre zidire, fii fericitul Meu şi pune peste tine tot cuvântul 
Meu, aşa cum am lucrat Eu înaintea Tatălui, şi am lucrat tot 
cuvântul Lui pe pământ, iar cei ce şi-au luat trup din cer pe 
pământ au luat peste ei tot cuvântul Meu şi au luminat peste 
cei ce stau în moarte şi au văzut cu ochi buni, căci trupul lor 
era din cer, şi scris este: «Dacă ochiul tău este bun, tot trupul 
tău este bun, iar dacă ochiul tău este rău, tot trupul tău este 
rău». Tu însă trebuie să fii ceresc pe pământ, iar ca să fie 
omul cu trup ceresc pe pământ, el trebuie să aibă Tată din cer, 

şi să facă voia Tatălui lui pe pământ ca şi în cer, şi să aibă de 
la Tatăl pâine şi să fie milos ca Tatăl. Amin. 

Lecţia smereniei de duh voiesc Eu s-o iei tu în ziua 
aceasta de praznic sfânt de la mama Mea Fecioară, poporul 
Meu. Ea a fost şi este plină de milă, plină de răbdare, plină de 
Dumnezeu, căci îşi avea trupul din cer şi nu de pe pământ, şi 
strălucea cu Mine în ea între oameni, iar Eu şi cu Tatăl o 
păzeam de tot ce este rău pe pământ, şi tot trupul ei era bun, 
precum ochiul ei era. Amin, amin, amin. 

O Fiule al Tatălui şi al meu, Tu eşti Păstorul 
^ Cel bun Care Şi-a pus şi îşi pune viaţa 
pentru oi, şi cât aş vrea să fii bogat de oi, Fiule al milei, Fiule 
nemiluit de om! O, cei ce ne ţin în ziua aceasta de praznic 
sfânt sunt neputincioşi, sunt duruţi cu duhul şi cu trupul şi 
mi-e milă de ei, căci sarcina coborârii Tale cu sfinţii e grea 
peste ei, iar noi avem trupuri cereşti şi ochi cereşti şi buni. 
Dă-le, Fiule, alinare şi puteri de duh! Să avem grijă de ei din 
cele cereşti şi să-i învăţăm prin ei pe toţi fiii poporului Tău să 
aibă grijă de noi şi de ei cu cele cereşti din cele cereşti purtate 
de ei, copil al durerii lui Dumnezeu după om. O, dacă Tu 
n-ai veni la ei mereu cuvânt pe pământ, Tu n-ai mai avea po- 
por în vremea aceasta, că e vreme grea şi nevăzută este ea de 
om, şi omul nu vrea să creadă şi să se teamă de cele ce aude 
din gura Ta şi să se ascundă de vremea cea grea şi să Te ia de 
scut, Fiule. 

O, cum să aibă omul milă de Tine dacă nici de el nu 
are?! O, Tu nu găseşti milă de la om. N-a învăţat omul să se 
lepede de sine ca să aibă milă de Tine urmându-Ţi cu duh 
blând şi smerit, Fiule. O, ce minune mare se vede din cer şi 
până pe pământ că mai ai şi Tu popor acum, în zilele venirii 
Tale! învaţă-1 să fie copil, Fiule copil al Tatălui, căci cine nu 
iubeşte să fie aşa, nu poate purta în el frumosul împărăţiei 
cerurilor pe pământ. 

O, nu ştie omul că cel mai mare păcat al lui este că nu 
citeşte Scripturile ca să le aşeze peste el, ca să se aşeze mereu 
în ele cu viaţa lui. Şi acum îi dai mereu omului cuvânt nou şi 
iubitor ca să Te aibă pe Tine şi nu pe sine în el, şi mare păcat 
face omul că nu împlineşte tot cuvântul Tău, ca apoi să-Ţi 
nască ucenici scumpi, plătiţi cu jertfa milei lui, cu jertfa iubi- 
rii lui, căci iubirea este cea care nu-şi pierde răbdarea pentru 
naşterea de fii, şi omul trebuie să se întoarcă la această lucra- 
re, şi omul trebuie să-şi ia trup din cer ca să poată avea uce- 
nici pe pământ aşa cum Tu ai avut, Fiule ascultător de Tatăl, 
ucenic desăvârşit al învăţătorului Tău, Tatăl Savaot. 

Hai să-i slobozim de sub sarcina coborârii Tale pe cei 
de sub ea! Să le dai binecuvântare pentru prânzire, şi apoi 
să-i alini de neputinţe, şi numai apoi să ne apropiem cu tot 
lucrul de azi. Sunt mamă miloasă, iar eu pe ei nu-i văd să-Ţi 
ceară să le iei durerile, căci cuvântul meu Te-a rugat să nu le 
iei, să nu le ştergi durerile, ca să semene ei cu noi. Fiule, ca 
să nu uite ei de Tatăl şi de mila de El. Amin, amin, amin. 

O mamă, omul născut din cer e om al dure- 
^ i i I o r, mamă, aşa cum am fost Eu. Fericit 
este poporul care nu poate fără Dumnezeu pe pământ, că 
acela se uită la Mine şi aşa îşi face duhul şi inima, şi este 
blând şi smerit cu inima, şi aceasta este taina celor născuţi de 
sus, cea mai dulce povară a omului pe pământ. 

O, mamă, duh iubitor de oameni este viaţa Mea în om, 
şi ea este însoţită de înţelepciunea Mea cu care am spus tu- 
turor: «învăţaţi de la Mine, că Eu sunt blând şi smerit cu 
inima». 

O, poporul Meu, rumegă bine taina vieţii Mele în om 
şi uită-te la mama Mea Fecioara, la iubirea ei cea plină de 


răbdare, căci iubirea plânge în om şi e dulce taina ei, taina 
vieţii Mele în om, mintea Mea în omul care se leapădă de sine 
ca să fie el sălaş al Meu. Amin. Binecuvântată să-ţi fie hrana 
cea pentru fiinţă şi rugăciunea ta spre Dumnezeu, şi fă-o 
împlinită peste tine, poporul Meu. Amin. 

O, fiilor de sub povara cuvântului Meu, ne întoarcem 
încă în carte pentru sărbătoarea de azi. întăriţi-vă trupuşoa- 
rele şi duhul, şi să lucrăm apoi tot lucrul zilei, fiilor. Amin, 
amin, amin. 

* 

O poporul Meu, când ştii că Domnul, Cel ce a fă- 
^ cut cerul şi pământul, te îndeamnă mereu să fii 
al Fui, să stai al Fui, să poţi ca El şi ca toţi cei care au fost 
asemenea Lui pe pământ, tu trebuie să înveţi tot mereu, tot 
mai adânc taina vieţii. Eu când l-am făcut pe om l-am făcut 
după chipul şi asemănarea Mea, şi aşa am dorit să rămână 
omul. El însă a dat de altă voie decât voia Celui ce l-a făcut 
pe el, şi aşa a uitat el de taina vieţii, iar cine uită de ea, uită 
de Dumnezeu, uită că omul trebuie să fie după chipul şi ase- 
mănarea Mea. 

O, poporul Meu, omul care-şi are naştere din cer, din 
taina vieţii, acela este om al durerilor aşa cum am fost Eu. Cel 
ce fuge de durere, acela la durere fuge, la durerea care vine 
după bucuria cea fără de viaţă în ea, dar fericit este omul care 
după ce suferă după taina vieţii iubind-o şi trăind-o, capătă 
după aceasta cununa cea nebiruită a măririlor cereşti pe pă- 
mânt şi în cer şi se arată moştenire a cerurilor. Amin. 

Smerenia de duh, Eu cu ea voiesc să te încununez, po- 
porul Meu, căci faţa ei în om îi străluceşte omului faţa, şi fru- 
mos este locul în care locuiesc împreună fraţii smereniei de 
duh care-1 face frumos pe om. De pe pământ şi până în cer e 
scump omul care are ca podoabă a vieţii smerenia de duh, şi 
minunat sunt Eu cu împărăţia Mea în el, împărăţie care nu 
este din lumea aceasta. Amin. 

O, fiilor hrăniţi cu taina vieţii, voi la toţi cei care aud 
de Mine cu voi şi de voi cu Mine, la toţi cei care vin să vadă 
lucrurile Mele cu voi şi pe voi, să le spuneţi lor că împărăţia 
Mea din om nu este din lumea aceasta, şi de aceea lumea nu-i 
cunoaşte ai Mei pe cei ce sunt în lume ai Mei, şi de aceea lu- 
mea le pune nume rău, zice ea, dar ea fără să ştie ce face le 
pune nume bun, nume care nu este din lumea aceasta. Mama 
Mea Fecioara chiar şi după ce lumea a aflat că ea este mama 
lui Dumnezeu Fiul, a stat sub slava smereniei de duh, a stat 
plină de Dumnezeu, căci îşi avea trupul din cer şi nu de pe pă- 
mânt, şi de aceea a văzut ea atât de uşor pe îngerul care F-a 
adus pe Dumnezeu Fiul în ea numai cu cuvântul, şi cuvântul 
s-a întrupat în trupul ei. Amin. 

O, poporul Meu, cât cuvânt de la Dumnezeu ai tu venit 
la tine prin mijlocirea îngerilor Mei! O, poporul Meu, ia pildă 
de viaţă din cer de la mama Mea Fecioara, căci cuvântul Meu 
cel prin îngerul Meu s-a întrupat în ea şi s-a făcut Om cu duh 
dătător de viaţă, Om cu duh blând şi smerit în inimă ca şi 
mama Fui. Amin, amin, amin. 

Ţf ţi este dor şi drag, Fiule al Tatălui şi al meu, 
JJL îţi este dor să mă auzi cum stau cuvânt din 
Tine peste poporul Tău, iar mie îmi este dor să văd întrupat în 
ei cuvântul Tău, ca să fie ei trup al Tău, trup din cer şi nu de 
pe pământ, Fiule ceresc. I-ai învăţat să rumege bine taina vie- 
ţii, cuvântul cu care Tu stai mereu peste ei ca să-i ai pe ei ai 
Tăi. Ar fi fost să strângem creştini mulţi şi oameni mulţi în 
ziua mea de praznic ca să le dăm de la izvor şi să bea şi să Te 

simtă o clipă oamenii cu strigarea Ta după ei, dar acum sunt 
neputincioşi şi lipsiţi cei ce Te poartă prin lume ca să audă 
lumea cum Tu vii, şi Te aşteaptă aceştia ce sunt ai Tăi din lu- 
me ca să le ajuţi Tu cu multul să-Ţi pregătească praznicul 
cincizecimii cuvântului Tău cel de la sfârşit de timp peste om, 
Fiule Cuvântule. O, ajută-i, că Tu eşti voia Tatălui şi cuvântul 
Lui, şi însuşi Tatăl îi iubeşte pe ei, fiindcă sunt ai Tăi. Amin. 
Dar acum cu dor şi cu mare iubire îi învăţ pe ei taina întru- 
pării cuvântului Tău în ei, ca să-i ai pe ei trup al Tău pe pă- 
mânt, trup din cer şi nu de pe pământ, Fiule întrupat în om 
prin taina pe care Tu ai lăsat-o peste ucenici. Amin. 

O, popor al cuvântului lui Dumnezeu, Tatăl este în Fiul 
Său când El Se face cuvânt în inima ta, iar poarta cuvântului 
este credinţa ta, şi este urechea ta, şi este inima ta, şi apoi tot 
trupul tău se face odihna lui Dumnezeu, sălaşul împărăţiei 
Lui care nu este din lumea aceasta. Ai grijă, ca mama pe 
prunc te învăţ să ştii şi să nu uiţi nici o clipă că împărăţia lui 
Dumnezeu cu tine şi în tine nu este din lumea aceasta, şi lu- 
mea nu are nimic în ea, şi tu aşa să întrupezi în tine cuvântul 
Fiului meu şi al sfinţilor Săi. Nu poţi însă să iubeşti şi să tră- 
ieşti aşa dacă nu stai pe deplin în baia naşterii de sus, în sme- 
renia de duh cea plină de milă şi de răbdare şi de Dumnezeu. 
Amin. Eu I-am fost Fiului meu şi mireasă, şi mamă, şi iubită, 
şi slugă, şi soră, şi tot ce este să aibă Dumnezeu de la om şi 
omul de la Dumnezeu, şi pe toate le-am purtat cu duhul sme- 
rit, cu umilinţa inimii care nu-1 lasă pe om să se înalţe şi să 
cadă, iar răbdarea mea mi-a fost ca şi pâinea care-i ţine omu- 
lui fiinţa, căci am dorit şi cu dor doresc mereu să aibă oi Fiul 
meu, să-I câştig oi prin răbdarea mea şi să le oblojesc ranele 
şi să le vindec ciupiturile de la lup şi să le păstrez Fiului meu 
prin întruparea în ei a cuvântului Lui pe care-1 ştiam prin via- 
ţa mea şi pe care o trăiam în al Său cuvânt. Amin. 

Taina întrupării Lui în voi s-o ştiţi prin viaţa voastră 
trăită în cuvântul Său, copii ai Fiului meu, iar smerenia de 
duh să vă ţină inimile întru una îmbrăţişate, căci frumos este 
locul unde locuiesc împreună fraţii smereniei de duh care-1 
face frumos pe om, şi scump este omul care are ca podoabă a 
vieţii smerenia de duh, împărăţia care nu este din lumea 
aceasta în om. Amin. 

O, Fiule Care îi ţii în viaţă suflând mereu peste ei! în- 
minunează-Te în ei cu Duhul şi cu puterea Ta ca să fii Tu şi 
să nu mai fie ei, căci omul lesne se înalţă şi lesne cade, şi apoi 
cu greu se scoală ca iarăşi să fie. 

O, Fiule al Tatălui şi al meu, să nu mai fie moarte a Ta 
pe pământ, căci când omul cade, cazi şi Tu, şi eşti numai răni 
de la om, căci Tu nu poţi să-l laşi singur pe cel ce Te alege de 
viaţă a sa, iar când el se loveşte, suferi Tu mai mult ca el, şi 
nici un om de pe pământ nu poate să înţeleagă multele Tale 
rane, multele Tale căderi în om şi de la om, şi grea Iţi este cru- 
cea şi Te sfărâmi de durerea de sub ea în cei cărora Te arăţi şi 
în care Te aşezi ca să Te doară în ei, în trupuşorul lor cel plin 
de milă de Tine, Dumnezeule miluit de cei ce-Ţi poartă du- 
rerile de la om. 

Te doresc în om, Fiule, şi de aceea grăiesc aceste taine 
nepricepute de om. Te aşez întrupat în fiii cei din urmă ai cu- 
vântului vieţii Tale, căci taina întrupării cuvântului Tău e încă 
nepătrunsă de om, şi încă voi veni cu praznic de mamă a Ta, 
şi încă le voi grăi lor despre taina aceasta. Amin, amin, amin. 

O mamă, smerenia de duh şi răbdarea cea 
^ dumnezeiască doreşti tu să fie sărbătoarea 
cea de-a pururi a poporului Meu, iar în Mine arde de şapte mii 
de ani acest dor după om. 


O, poporul Meu, întruparea cuvântului Meu în tine e 
slava pe care o aştept Eu în fiecare zi în mijlocul tău, că Eu 
voiesc cu tine şi în tine în toate ale tale, în tot lucrul tău, ca 
lucrul tău să fie lucrul Meu, şi lucrul Meu să fie lucrul tău, şi 
una să fim în tot ce suntem şi mişcăm. Amin. O, fiilor, e dulce 
cuvântul Meu. Mâncaţi-1 dulce, şi iubiţi-1 şi doriţi-1 mai îna- 
inte de orice dor al vostru. O, fiilor, Mă dau vouă trup şi cu- 
vânt ca să fiu mereu în voi. Fiţi, dar, mereu locaş al Meu şi 
păziţi-Mă cu veghe iubitoare, căci Eu vă dau mereu viaţa ca 
să fiţi voi mereu pe pământ viaţa Mea. Amin. 

O, copii de sub greu şi prin care Mă aduc poporului 
Meu! Iubiţi smerenia de duh şi lacrima ei cea dulce, că de pe 
pământ şi până în cer e scump omul care are această podoa- 
bă şi minunat sunt Eu cu împărăţia Mea în el, împărăţie care 
nu este din lumea aceasta, fiilor copii. O, Mi-e milă de voi, că 
Eu v-am făcut pe voi să nu puteţi pe pământ ca pe pământ, şi 
Mi-e milă de voi pe pământ şi vă mângâi sub durerile Mele 
din voi, vă mângâi cu ele, fiilor copii, iar voi fiţi blânzi şi 
smeriţi cu inima, ca Eu şi nu voi să trăiţi în voi şi înaintea 
poporului Meu. Amin, amin, amin. 

15/28 august 2004 

Sărbătoarea Tăierii capului sfântului Ioan Botezătorul 

Slujitorul lui Dumnezeu trăieşte viaţa lui Hristos şi nu viaţa lui. 
Domnul priveşte omul prin ochi de prooroc. Nu este iad mai adânc 
ca iadul din om. Ucenicii Domnului sunt dulci pentru cer, săraţi 
pentru omul vremelnic şi amari pentru diavoli. 

ă fii atent, poporul Meu, să fii atent la învăţătura 
Mea de peste tine, căci cine este atent la ea, acela 
o ia numaidecât şi o pune peste el ca s-o aibă de veşnicie, 
fiindcă rodul ei cel împlinitor se face veşnicie fericită, rai şi 
sărbătoare în om, pentru Dumnezeu şi nu pentru om. Amin, 
amin, amin. 

O, poporul Meu, dragostea şi bunurile ei, dacă îşi trage 
omul din ele pentru el, ele nu mai rămân pentru Dumnezeu, 
şi rămân pentru vremelnicia omului. Inima omului, dacă ea 
nu este plină de Dumnezeu şi de sărbătoarea Domnului în ea, 
ea este plină de dragostea omului şi nu de dragostea Mea în 
om, din care Eu să iau şi să fiu iubit de om. O, slab este omul 
în iubirea cea pentru Dumnezeu, dar tu să fii atent la învăţă- 
tura Mea de peste tine, poporul Meu, şi la rodul ei în tine, căci 
Eu am murit şi am înviat pentru ca să trăiască omul în Mine, 
şi să înveţe bine ce înseamnă aceasta ce am făcut Eu pentru 
omul păcătos, căci cel ce nu se naşte de sus nu are în el îm- 
părăţia lui Dumnezeu, iar apostolul Pavel, pentru ca să trăiesc 
Eu în el şi nu el, spunea la ucenici şi făcea aşa cum spunea, 
căci spunea: «Mor în fiecare zi ca să viez lui Hristos». Amin. 

Omul înviat este cel ce-L lucrează pe Dumnezeu, iar 
acela trebuie să înveţe de la Mine cum să Mă lucreze în el, ca 
să Mă vadă apoi în el cel ce se uită la el, căci dragostea şi 
bunurile ei în om nu ia omul însuşi din ele, ci ia Dumnezeu, 
şi numai apoi Mă poate lua omul pe Mine din cel în care Eu 
trăiesc. Amin. 

O, poporul Meu, Eu sunt fericit în mijlocul tău numai 
când am dragostea Mea trăind în tine şi între frate şi frate, iar 
mama Mea Fecioara ţi-a făgăduit în cel din urmă cuvânt al ei 
de peste tine că te va învăţa încă taina întrupării cuvântului 
Meu în trupul, în sufletul şi în duhul tău, ca să fiu Eu Dum- 
nezeul tău, iar tu, poporul Meu, aşa cum Eu te numesc îna- 
intea neamului omenesc de pe pământ. 

Cei ce sunt adevăraţii fii ai bisericii Mele, aceia cred şi 
împlinesc cuvântul iubirii de Dumnezeu în iubirea dintre ei 
care are drept ţintă să-L mărturisească pe Tatăl, pe Fiul şi pe 
Duhul Sfânt, căci altă ţintă iubirea de Dumnezeu nu are, po- 
porul Meu, dar oamenii sunt fără învăţător peste ei şi nu ştiu 
să se adune în jurul Meu când se duc la biserică dacă preotul 
nu este duhovnicesc ca să-L slujească pe Dumnezeu şi nu pe 
el însuşi. Se supără preotul când îi zice lumea „popă O, să 
nu se mai supere dacă el are viaţa lui şi nu viaţa Mea, căci 
preotul trăieşte viaţa lui Hristos pe pământ şi nu viaţa lui, şi 
numai aşa poate el cu umilinţă să spună: „Fă-mă, Doamne, 
vrednic să- Ţi aduc jertfă duhovnicească pentru iertarea gre- 
şalelor mele şi pentru cele din neştiinţă ale poporului, ca să 
ne învredniceşti de harul Duhului Tău Cel bun peste noi, şi să 
ne iubim unii pe alţii ca într-un gând să Te mărturisim pe 
Tine, Doamne, Tatăl, Fiul şi Duhul Sfânt, Treimea Cea de o 
fiinţă şi nedespărţită Amin. 

O, poporul Meu, dragostea şi bunurile ei îl fac pe om 
să Mă mărturisească, îl umplu pe om de iubire, de iertare, de 
pace, căci omul este mic şi nu trebuie să facă altfel decât am 
făcut Eu pentru om, decât l-am învăţat Eu pe om prin însăşi 
viaţa Mea şi prin viaţa sfinţilor Mei care pe Mine şi nu pe ei 
s-au avut în ei. Ioan, botezătorul Meu, pe Mine M-a avut în 
el, căci s-a născut om pe pământ din făgăduinţa lui Dumne- 
zeu adusă de Gavriil arhanghelul, aşa cum şi mamei Mele 
Fecioara a adus-o apoi pentru naşterea Mea cea din făgăduin- 
ţă. Ioan prin darul cel lucrător al proorociei a dat să-l despartă 
pe regele Irod de dragostea cea cu păcat, căci Irod stătea rege 
peste Israel, dar n-a primit regele să se despartă de nălu- 
citoarea iubire, şi a dat poruncă să fie omorât Ioan. 

O, nu ştie omul să Mă primească să-i fac bine şi să 
alung de la el răul care vine de la vederea de sine, de la iubi- 
rea de sine a omului. O, nu Mă cunoaşte omul când vin spre 
el cu binele lui, nu Mă vede orbul când vin spre el să-i vindec 
ochii, şi dacă nu Mă vede nu-Mi deschide să-i aduc doctorii. 
Dragostea şi bunurile ei numai de la Mine vin în om, dar e 
prea mare omul ca să se aplece să-L primească pe Dumnezeu 
când El stă ascuns în om aşa cum a stat în Ioan, botezătorul 
Meu, pentru salvarea de la moarte, de la păcat a regelui Irod. 
O, nu vede omul cu ochii lui dacă nu primeşte de la Mine 
vedere sănătoasă pentru ca să se uite la sine şi să se vadă el, 
şi să-L primească apoi pe Dumnezeu de doctor peste el, de 
văzător al celor din om. 

Poporul Meu, nu cumva să te apleci să te uiţi la tine 
prin ochii tăi, căci Eu pe om îl privesc prin ochi de prooroc şi 
îl învăţ şi pe el să se privească tot la fel, şi îl învăţ că darul 
proorociei este scara pe care Eu cobor la om pe pământ şi îmi 
fac prooroci din cei ce iubesc duhul blând şi smerit şi care au 
în duhul lor dragostea şi bunurile ei prin care omul îl mărtu- 
riseşte pe Dumnezeu. Amin. 

O, poporul Meu, omul păcătos îmi spune Mie: „or- 
bul", iar lui îşi spune: „Nu ştie, nu vede Dumnezeu pe cele 
din mine şi pe cele din afara mea Dar Eu la tine am venit 
prooroc pe pământ şi te învăluiesc în învăţătura Mea şi te 
învăţ prin ea să-ţi faci cămăşuţă de veşnicie, căci firul ei este 
ţesut cu lacrimi de dor din cer şi până pe pământ, şi pânză de 
soi fac din ea pentru cămăşuţă trupului tău şi a vieţii lui, 
numai să Mă primeşti şi să Mă cunoşti ca pe împăratul tău, ca 
pe Cel nevăzut şi înconjurat de cetele îngereşti aşa cum tu 
mărturiseşti că sunt atunci când împreună cu îngerii cânţi 
cântările cinei tainice prin care Eu, Domnul, Mă fac pe masa 
ta pâine şi vin, Trupul şi Sângele Meu, hrană de viaţă veşnică 
pentru cei ce Mă iubesc. Amin. 


Aştept şi Eu ziua de pomenire a naşterii pe pământ a 
mamei Mele Fecioară şi mireasă a Mea, când ea îţi va da ţie 
învăţătura cea despre taina întrupării cuvântului Meu, po- 
porul Meu. Aştept s-o aud cum ea îl învaţă pe om, că mare 
este darul mărturisirii lui Dumnezeu prin om, darul prooro- 
ciei, care-1 fereşte pe om de pierzare şi de el însuşi, căci omul 
nu-L poate omorî mai mult pe Dumnezeu de peste el ca şi 
atunci când nu-L primeşte pe Domnul prin darul proorociei, 
scara pe care Eu cobor la om ca să-l scot din sine şi să-l iau 
în Mine ca să-i dau viaţă omului, căci viaţa înseamnă Dum- 
nezeu şi nu omul. Amin. 

O mare este darul proorociei. Doamne! M-ai 
^ îmbrăcat în el încă din pântecele mamei 
mele, şi apoi am crescut prin Tine şi prin el şi am împlinit 
peste creştetul Tău înfricoşătoarea taină, botezul Tău cu apă 
prin mâna mea cu care am turnat peste Tine apă ca peste un 
om care venea spre pocăinţă şi spre iertarea păcatelor lui, iar 
Tu erai Cel ce aveai darul botezului cu Duhul Sfânt şi cu foc, 
Doamne, botez pe care omul nu-1 vede, căci Tu eşti împăratul 
Cel nevăzut şi eşti înconjurat de cetele îngereşti. Amin. 

O, nu mai vede omul nimic, Doa mn e. Botezul cel cu 
apă peste prunci a rămas fără de har, de vreme ce omul nu ştie 
şi nu vede botezul cel cu Duhul Sfânt al harurilor Tale cereşti. 
O, nu mai vede omul! O, nu mai sunt preoţi pe pământ, nu 
mai sunt văzători pe pământ, căci oamenii îi nimicesc prin 
dorul lor de viaţă vremelnică. Dar vino Tu cu sărbătoarea naş- 
terii mamei Tale, ca să audă tot pământul că nu mai este dra- 
gostea şi bunurile ei pe pământ, şi de aceea nu mai este darul 
proorociei între oameni şi nu are cine să-i mai oprească pe 
oameni şi să-i întoarcă de pe calea lor cea largă lor, şi să le 
arate calea cea cu viaţă pe ea, şi pe care oamenii nu o mai 
străbat, iar ea s-a astupat ca şi o cărare pe care dacă oamenii 
nu mai merg, ea nu se mai cunoaşte de cărare. 

Pe vremea trupului meu nu mai ştia Israel cărarea spre 
Tine, Doamne, şi m-am dus la regele Irod şi i-am spus să pă- 
răsească păcatul cel strigător la cer, dar el era orb de la duhul 
de femeie şi era mort pentru viaţă şi viu pentru moarte, pentru 
că se iubea pe sine şi nu se ruşina nici de rangul lui de rege. 
Am lovit în gol cu cuvântul adevărului pe care l-am luat şi 
l-am pus în faţa regelui ca să-l scap de uşurătate, de nebăr- 
băţie, de iad să-l scap, că nu este iad mai adânc ca iadul cel 
din om, care este acoperit cu came şi cu sânge şi cu care omul 
se luptă trupeşte împotriva duhului care plânge în el fără de 
salvare, Doamne. Şi mi-a tăiat Irod capul din pricina dragos- 
tei lui de femei, şi eu m-am coborât în iad la cei morţi, şi aceia 
m-au primit cu mare bucurie văzând de la mine lumina măr- 
turisirii Tale peste cei din iad. M-au primit cei morţi, dar cei 
vii cu trupul nu m-au primit, căci trupul omului loveşte în 
duhul lui, şi duhul plânge pentru om, negrăit şi nevăzut, 
Doamne. Şi acum le spun celor hrăniţi de Tine în zile de mare 
strâmtorare cum n-a mai fost de când veacurile şi nici nu va 
mai fi o atât de mare strâmtorare, le spun lor că cel ce iubeş- 
te pe Dumnezeu, acela vorbeşte cuvintele lui Dumnezeu, şi 
acesta este semnul dragostei de Dumnezeu în om şi din om. 
Amin. 

O, luaţi în voi durerea Domnului. Luaţi în voi pe Dom- 
nul, ca să nu fiţi voi, ci El să fie în voi. Iubiţi Duhul Domnului 
şi ascultaţi tot cuvântul Lui ca să fiţi vii prin el, că nu este iad 
mai adânc ca omul care nu are pe Dumnezeu în el şi în care 
nu pătrunde cuvântul proorocilor care sunt glasul Domnului 
pe pământ. Aprindeţi între voi duhul proorociei care aşteaptă 
la hotarul dintre voi şi Domnul, căci Dumnezeu e Tatăl vos- 

tru, şi pe care fiu nu-1 ceartă tatăl său? Fiţi fii ai Tatălui, căci 
vai celor fără de certare peste ei! Fiţi fii! Fiţi fii! Fiţi fii ai 
Tatălui Savaot! Amin, amin, amin. 

O popor al cuvântului Meu cu care pătrund 
^ în locuinţa morţilor când îl rostesc peste 
tine! Tu eşti unealta cu care Eu pot grăi pentru cei din mor- 
minte ca să audă ei glasul Meu care grăieşte cu tine. O, fiilor 
hrăniţi cu învăţătura Mea, luaţi în voi durerea Mea. Uitaţi-vă 
la cei prin care vă hrănesc cu cuvântul proorociei. Ei numai 
în durerea Mea stau şi nu mai au durerea lor. Voi să nu 
zâmbiţi în zadar, voi să nu glumiţi, să nu vă loviţi, să nu vă 
tăiaţi unul în altul, ci să fiţi înţelepţi ca Mine, Domnul şi în- 
văţătorul vostru, şi să vă lăsaţi vindecaţi de toate cele din voi 
care v-ar dezbrăca pe voi de haina luminii. Cel ce iubeşte pe 
Dumnezeu, acela vorbeşte cuvintele lui Dumnezeu, şi îl face 
apoi adevărat pe Domnul în el şi peste el. Luaţi în voi durerea 
Mea, că sfântul mucenic Mina a părăsit deşertăciunea în mij- 
locul căreia trăia şi, fugind de lume şi de duhul ei, a luat în el 
durerea Mea, jalea Mea care a făcut din el sfânt făcător de 
minuni, om care înviază morţii, căci durerea Mea din om îl 
face pe Dumnezeu fericit, îi face casă lui Dumnezeu în om, şi 
omul se face sălaş Mie, şi apoi el vorbeşte cuvintele Mele 
mărturisindu-Mă oamenilor Dumnezeu adevărat. Amin. 

Luaţi în voi durerea Mea şi nu fugiţi de ea. Ea vă va 
face dulci, ea vă va face săraţi, ea vă va face amari. Vă va face 
dulci pentru cei din cer şi de pe pământ sfinţi şi vii; vă va fa- 
ce săraţi pentru cei ce nu au gustul vieţii veşnice în ei şi învă- 
ţătura ei, şi vă va face amari pentru diavolul, fiilor, şi diavolul 
va fugi de voi, fiindcă el nu poate să-l caute pe omul care are 
în el durerea Mea, durerea care biruieşte moartea şi lumea şi 
iadul din om. Amin. 

O, copii duruţi ca Dumnezeu, o, copii care Mă luaţi şi 
care Mă daţi poporului Meu! Spuneţi poporului Meu să fie 
frumos ca voi şi nu ca omul. Staţi cuprinşi în duhul şi în harul 
proorociei, ca să nu calce Israelul Meu de azi cuvântul lui 
Dumnezeu de peste el. Prindeţi din vreme în vreme puteri 
pentru vindecarea de bucurii a poporului Meu, şi să iubească 
el durerea, fiilor copii, căci fericirea nu se face din bucurii, ci 
din dureri, şi ea numai după dureri vine şi cu multe dureri se 
pregăteşte, căci e prea scumpă, şi scump se plăteşte ea pentru 
ca s-o aibă omul de veşnicie a lui. Amintiţi-i poporului că 
cine nu lucrează împărăţia cerurilor în fiecare clipă, acela se 
face vinovat de deşertăciune şi de vicleşug. Iar Eu cu greu 
tânjesc după voi, după putere în voi, ca să nu-Mi lăsaţi po- 
porul fără de învăţătură, fără de veghe peste viaţa lui, peste 
duhul lui, fiilor copii, şi nu ştiu cum să mai lucrez, cum să 
mai suflu peste voi ca să puteţi voi împlini cuvântul Meu pes- 
te voi şi peste poporul Meu care poartă între pământ şi cer nu- 
mele Meu, numele lui Dumnezeu, copii ai nădejdii vieţii veş- 
nice, pe care Eu, Domnul, voiesc să o fac împlinită pe pă- 
mânt. Amin, amin, amin. 

29 august/11 septembrie 2004 

Praznicul Naşterii Maicii Domnului 

Slava sărbătorii cereşti coborâtă pe pământ. Calea către cer s-a as- 
tupat, căci oamenii nu o străbat. Preotul fără de învăţătură peste el, 
slăbeşte în har. Viaţa pilduitoare a apostolului Iacob cel drept. Du- 
hul proorociei îl fereşte pe om de pierzare. Cine caută bucurii nu-L 
mai caută pe Dumnezeu. Fiecare va rămâne în ceea ce va fi găsit. 

uvântul Meu cel cu putere în el binecuvintează 
sărbătoarea cea de azi şi a cărei pregătire s-a 


aşezat la lucru încă de câteva zile pentru încununarea ei apoi 
cu glasul cuvântului Meu. Cerul cel nevăzut de ochii trupului 
s-a aşternut cu toată slava sa în grădina întâlnirii Mele cu 
omul, la izvorul cuvântului Meu. Acum însă e numai cerul de 
sfinţi şi de îngeri şi toate frumuseţile lui aşezate în grădină 
spre sărbătoarea amintirii zilei naşterii pe pământ a mamei 
Fecioară, care M-a născut apoi pe Mine, Fiul Tatălui Savaot, 
când M-am făcut Om ca să pot muri cu trupul pe cruce pentru 
viaţa omului, şi apoi să înviez cu trupul, după cum am şi îm- 
plinit, şi să Mă sui apoi din nou de-a dreapta Tatălui în ceru- 
rile cele nevăzute, şi iarăşi să vin, după cum şi lucrez, să ju- 
dec pe vii şi pe morţi şi să împărăţesc fără de sfârşit, căci Eu 
sunt fără de început şi fără de sfârşit precum Tatăl Meu este. 
Amin, amin, amin. 

Slavă şi binecuvântare peste slava acestei zile de sărbă- 
toare! E praznicul naşterii mamei Mele Fecioara, iar cerul cel 
nevăzut de ochi trupeşti s-a aşternut cu mare slavă, cu dulce 
petrecere în grădina în care Eu îi dau omului întâlnire cu po- 
porul Meu ca să-l hrănesc şi pe om când îmi hrănesc cu cu- 
vânt poporul, căci l-am chemat mereu pe om cu dulce chema- 
re la izvorul Meu de cuvânt ca să-i arăt calea cea cu mântuire 
pe ea, împlinirea cuvântului vieţii în viaţa omului, şi M-a du- 
rut mereu, mereu că omul venea şi se bucura de la sărbătorile 
Mele din grădină, dar ca să Mă bucur şi Eu apoi de la viaţa 
lui cea închinată Mie, Eu nu Mă pot bucura. îmi era milă de 
sfinţi şi de îngeri că nu vedeau să vină omul după Mine după 
ce Eu îi dădeam lui chemare prin cuvântul Meu. Puneam 
masă pentru om, puneam şi pentru trup, puneam şi pentru su- 
flet, şi omul venea ca la o sărbătoare cerească, dar Eu îl vo- 
iam să vină la înviere, şi viu să rămână apoi, şi puţini din cei 
ce veneau au făcut aşa, puţini din ei îşi aşezau în ei înviere şi 
viaţă, ca apoi să ceară mereu de la izvor şi să li se dea lor la 
cererea lor, merindea cea vie, cuvântul Meu, care se face sul 
şi se împarte celor ce iau din el înviere peste ei. Amin. 

O, copii care daţi fiinţă în carte slavei cuvântului Meu, 
de câteva zile v-am aşezat faţă în faţă cu slava cea sărbăto- 
rească coborâtă cu sfinţii şi cu îngerii în grădină, şi aş fi voit 
ca şi cei alăturaţi vouă de Mine să intre mai din vreme în săr- 
bătoarea care s-a aşternut din vreme în grădina întâlnirii, căci 
v-am îndemnat să mărturisiţi despre ea şi să rămâneţi în duhul 
ei măcar voi. V-am învăţat să nu vă îngrijoraţi ca pe pământ 
de hrana şi de statul oaspeţilor veniţi, căci ei sunt din cer, şi 
cu vistieriile cerului sunt veniţi, şi au de toate şi nu vă trebuie 
pentru ei ca pentru cei de pe pământ veniţi. Cei de pe pământ 
sunt neputincioşi şi pentru cele pământeşti, dară pentru cele 
cereşti. Dar cei din cerul cel nevăzut au câştigat bunătăţile 
vieţii în care intră toţi cei care M-au iubit şi Mă iubesc cu iu- 
bire cerească pe pământ. Mărturisesc Eu, că voi abia aveţi cu- 
raj să deschideţi guriţa pentru mărturisirea slavei coborâtă în 
grădina întâlnirii. Iată câte flori şi frumuseţi! Vă e milă de 
flori să nu fie călcate şi culcate. O, cei din cer nu strivesc ni- 
mic, şi împodobesc cu venirea lor în grădină frumuseţile co- 
borâte la vedere în ea, căci voi aveţi de la Mine vedere pentru 
cele ce nu se văd cu ochi trupeşti. V-aţi întrebat ce să le daţi 
să mănânce din ale voastre, iar Eu v-am spus numaidecât să 
nu vă îngrijiţi ce vor bea sau ce vor mânca sau cum se vor 
aşeza, ci doar să priviţi cum se aşează mesele şi toată slava 
sărbătorii la care iau parte păsările cerului mâncând din hra- 
na de pe mese; mese din cer, nu de pe pământ, ştergare albe 
şi lungi din loc în loc, lăvicere şi velinţe pentru aşternuturi 
printre pâlcuri de flori fără de număr, şi care se apleacă şi se 
ridică nefiind strivite de statul sfinţilor şi al îngerilor. O, vă e 

milă de flori ca să mergeţi şi să păşiţi prin grădină! Fiţi cu- 
minţi şi priviţi. Fiţi cuminţi! Să lăsăm pentru sfinţi şi pentru 
îngeri toată bucuria, toată petrecerea, iar Noi şi cu voi s-o 
mărturisim că este şi fără stingherire stă aşternută peste cele 
binecuvântate de cuvântul Meu care se slăveşte între voi în 
zilele venirii Mele de lângă Tatăl cuvânt pe pământ. 

Iată ce frumos se petrece o sărbătoare de către cei din 
cer. Nu e pe pământ aşa muzică, fiilor copii, aşa semnale pen- 
tru orice mişcare şi lucrare, aşa voie cerească nestingherită de 
voia şi de înţelepciunea cea omenească. Dar omul nu se umi- 
leşte pentru toată facerea sa de pe pământ, pentru tot ce face 
el sub cer, şi nu-şi vede neputinţa faţă de cele ce sunt mai pre- 
sus decât orice dă el să facă şi să dea oamenilor cei ca şi el. 
Cu mare durere Mă doare că nu pot să-i arăt omului bogăţia 
care nu se vede dar este. Nu se vede pentru că ea este, şi me- 
reu i-am îndemnat pe oameni să înveţe pildele împărăţiei ce- 
rurilor, şi le-am spus lor: «Adunaţi-vă comori unde molia nu 
le strică şi furii nu le jefuiesc, căci unde este comoara voas- 
tră, acolo este şi inima voastră». Iată însă unde este inima 
omului. Ea este acolo unde îşi adună el, şi pe pământ rămâne 
inima lui, şi Mă doare că nu pot să-i arăt omului bogăţia ce- 
rului, care nu se vede dacă omul este trup şi numai atât. 

O, iată câtă frumuseţe de bogăţie cerească! Iată sărbă- 
toare cu lărgime în grădină! Nu vă uitaţi după creştini. Acum 
sunt cei din cerul cel nevăzut cu sărbătoare în lărgime şi nu- 
mai ca în cer. Bucatele de pe ştergare nu sunt ca pe pământ, 
chiar dacă ele se mistuie de pe masă luând din ele toţi cei ca- 
re le înconjoară pe ele. 

îngerul Meu şi cu mama Mea Fecioară sunt bine dis- 
tinşi în tot duhul sărbătorii, şi sub mersul nici unora iarba şi 
florile nu rămân culcate, ci iarăşi se ridică şi stau în frumuse- 
ţea lor, ca şi toate câte sunt aşternute în grădină. E dulce ma- 
ma Mea, şi fără îngerul Meu ea nu umblă, şi e gata să ia grai 
pentru cei din cer şi pentru cei de pe pământ. Amin. 

O, fiilor copii, ce mult aş vrea să poată mai mult po- 
porul pentru cele cereşti pe pământ! L-aş vrea mult mai ce- 
resc pe pământ, iar mama Mea Fecioara i-a făgăduit lui că-1 
va învăţa mai mult pentru înţelepciunea lui taina întrupării 
cuvântului Meu în trupul, în sufletul şi în duhul lui, căci Eu îl 
numesc pe el înaintea neamului omenesc de pe pământ, îl 
numesc poporul Meu. Amin. 

Cel cu adevărat iubitor de cer pe pământ, acela este 
atent la învăţătura Mea şi o ia numaidecât şi o pune peste el 
ca s-o aibă de veşnicie a lui, că aşa şi nu altfel se adună omul 
în cer cu toate ale lui. V-am învăţat pe voi să prindeţi din vre- 
me în vreme curaj pentru ca să învăţaţi poporul spre vinde- 
carea lui de bucurii care nu ţin veşnic, şi să iubească el dure- 
rea, fiilor copii, căci fericirea nu se face din bucurii, ci din 
dureri, iar omul dacă îşi caută bucurii nu-L mai caută pe 
Dumnezeu, după cum vedeţi, fiilor copii. 

Am spus că am aşteptat ziua de pomenire a naşterii pe 
pământ a mamei Mele Fecioară şi mireasă a Mea ca să dea ea 
învăţătură de viaţă veşnică poporului Meu şi la tot omul care 
va lua de la voi cuvântul cel din cer coborât peste pământ ca 
să-l cureţe pe el de răul din om. Aştept s-o aud cum ea gră- 
ieşte, că mare este darul mărturisirii, darul proorociei, care-1 
fereşte pe om de pierzare şi de el însuşi îl păzeşte. Dragostea 
şi bunurile ei, Dumnezeu înseamnă acestea în om, iar duhul 
proorociei este scara pe care Eu vin spre om cu bunurile dra- 
gostei, cu cele cereşti ca să le aşez peste om, dar nu mai sunt 
văzători pe pământ, nu mai sunt preoţi pe pământ, căci oa- 
menii îi nimicesc prin dorul lor de viaţă vremelnică, şi omul 


nu mai vede nimic. Eu însă am pregătit sărbătoare mare de 
cuvânt ca să ia tot pământul din el şi să audă neamurile de pe 
el că nu mai este dragostea şi bunurile ei pe pământ, şi de 
aceea nu mai este darul proorociei între oameni şi nu mai are 
cine să-i întoarcă pe oameni de pe calea lor cea largă lor şi să 
le arate calea cea cu viaţă pe ea şi pe care oamenii nu o mai 
străbat, iar ea s-a astupat ca şi o cărare care dacă oamenii nu 
mai merg pe ea, ea nu se mai cunoaşte că este. 

O, copii care staţi la gura cuvântului Meu ca să-l aşe- 
zaţi în carte, cel mai dureros nu este că omul nu vrea să se 
facă asemenea Mie. Mai dureros decât aceasta este că omul îl 
face pe Dumnezeu asemenea lui, iar taina întrupării cuvântu- 
lui Meu în om este străină de tot pe pământ, fiindcă dragostea 
şi bunurile ei, care se fac cunoscute prin cuvântul Meu, prin 
darul proorociei care-1 încununează pe om cu viaţă din cer, nu 
mai încap acestea pe pământ, nu mai vrea omul ca Dumnezeu 
nici la vreme de necaz, ci vrea ca el şi atunci, şi vrea să fac şi 
Eu, Domnul, ca el, şi să Mă fac ca el, şi grea este în cer du- 
rerea aceasta când omul dă să-L facă pe Dumnezeu asemenea 
ca şi pe el. 

Toţi sfinţii şi toţi îngerii au auzit de la Mine şi de la 
mama Mea Fecioara că aşteptăm ziua sărbătorii ei, şi te va 
învăţa ea încă pe tine taina întrupării cuvântului Meu în 
trupul, în sufletul şi în duhul tău, poporul Meu. Dragostea şi 
bunurile ei sunt păstrate peste om prin darul proorociei, iar Eu 
te-am învăţat pe tine şi ţi-am spus: «Nu cumva să te apleci să 
te uiţi la tine prin ochii tăi ca să nu Mă primeşti, căci Eu pe 
om îl privesc prin ochi de prooroc, şi îl învăţ şi pe el să se 
privească tot la fel, şi îl învăţ că darul proorociei este scara 
pe care Eu cobor la om pe pământ, şi îmi fac prooroci din cei 
credincioşi care iubesc duhul blând şi smerit şi care au în 
duhul lor dragostea şi bunurile ei». Amin. 

O, mamă Fecioară, dulce este ziua ta de sărbătoare în 
grădină, căci am dat s-o împărtăşim spre vedere cu cei ce Ne 
poartă în mijlocul poporului ales, mamă. O, dulce îmi este 
Mie viaţa când pot să Mă arăt cu ea pe pământ, când pot să 
găsesc loc smerit, cărare pe care să vin şi să pun masă de cu- 
vânt şi să Mă arăt, mamă, şi mereu l-am îndemnat pe poporul 
acestei coborâri de cuvânt să nu aibă o mai înainte grijă ca 
aceea pentru cărarea Mea spre el, ca şi acum când i-am adus 
îndemn să se aşeze din vreme în sărbătoare, căci i-am spus 
din vreme că tu vei face peste el popas şi îl vei învăţa încă, şi 
el să se aşeze ca să-l înveţi, ca să-l hrăneşti cu dragostea şi cu 
bunurile ei, mamă. Dragostea de Noi nu e dragostea de el, dar 
să-l facem să priceapă şi să înţeleagă acest popor cât de mult 
stăm în calea lui, în faţa lui ca să Ne cunoască şi ca să Ne pri- 
mească şi ca să aibă peste el dragostea şi bunurile ei, mamă. 
I-am spus lui ce frumoasă e sărbătoarea ta în grădina întâlnirii 
şi că sfinţii s-au aşezat nestingheriţi cu sărbătoarea ta, iar po- 
porul este deoparte acum, şi voiesc să-l învăţăm pe el să Ne 
ţină aproape, să se ţină aproape de Noi, mamă, şi să se întru- 
peze în el cuvântul Meu şi să nu se înveţe cu el ca să slăbeas- 
că el în împlinirea lui, mamă, şi să asculte de Mine poporul. 
Amin, amin, amin. 

O Fiule al Tatălui Savaot şi al meu, şi Dum- 
nezeule al poporului Tău cel ascultător al 
cuvântului Tău! Cel mai dureros nu este că omul nu vrea să 
se facă asemenea lui Dumnezeu, ci este că voia lui este să-L 
facă pe Dumnezeu asemenea lui, Fiule ceresc. O, dacă şi cu 
cuvântul care iese din gura Ta se învaţă cel ce îl aude ca să-l 
împlinească după ce-1 aude, dară să Te mai vadă cu trupul Tău 
cel dumnezeiesc, cum nu s-ar învăţa tot la fel, Fiule tainic, şi 

Care rămâi ascuns sub chipul pâinii şi al vinului ca să Te do- 
rească şi să Te iubească aşa cum Te-am iubit eu văzându-Te 
mereu sub taina chipului pâinii şi al vinului atunci când apos- 
tolii Tăi Te dădeau mie prunc tainic, om şi Dumnezeu desă- 
vârşit. Amin. 

O, nu mai sunt apostoli şi nu mai sunt preoţi pe pă- 
mânt, căci cei care se încumetă fără chemare cerească să se 
bage sub lucrarea preoţiei, aceia de două mii de ani slăbesc în 
har şi în putere prin cei care au luat de la ei Trupul şi Sângele 
Tău, Dumnezeule tainic. Pe vremea trupului meu, înainte şi 
după suirea Ta în Tatăl, nu era aşa cu biserica Ta cea adevă- 
rată, căci fiecare familie îşi avea din ea preot de al Tău peste 
ea pus prin darul proorociei, şi nu era slăbiciune peste el, căci 
era pus cu orânduială pentru casa lui cea întreagă, şi era 
cuminţenie de duh şi de fire, şi era iubire numai pentru Tine, 
şi era har, Fiule, şi unde nu este orânduială aşa, preotul alu- 
necă şi nu poate să aibă grijă şi orânduială nici pentru casa sa 
şi nici pentru rudenia sa cea după trup şi cea după duh, aşa 
cum a fost şi cu trupul Tău şi al meu, puse în orânduială de 
rudenie, şi tainică a fost lucrată această iconomie a lui Dum- 
nezeu pentru venirea Ta pe lume, pentru venirea mea pe lume, 
şi pentru lucrarea cinei apoi. Doamne, căci legăturile făcute 
de la Dumnezeu peste om prin cuvânt aşezate, sunt legături 
după duh, aşa cum a fost şi cu Ilie proorocul pe care l-ai tri- 
mis Tu la femeia văduvă ca să-i înviezi fiul şi să-l faci proo- 
roc şi să înmulţeşti în casa aceea pâinea şi untdelemnul, hrana 
şi harul pentru vreme de strâmtorare de la Dumnezeu, Fiule 
tainic. O, de două mii de ani mă uit pe pământ şi văd apostoli 
şi preoţi striviţi ca şi pe vremea primilor creştini, căci dacă nu 
este mereu învăţătură peste mintea preotului, el slăbeşte în 
dragoste şi în bunurile ei. Uită apostolul şi preotul că nici Tu 
n-ai putut duce crucea cea făcută de om, dară preotul, cum 
poate s-o ducă? El însă nu ştie ce este când îşi zice că e preot. 
Când mulţimea Te îmbulzea şi s-a atins de Tine femeia cea 
bolnavă, Tu Ţi-ai pierdut puterea şi ai întrebat: «Cine s-a 
atins de Mine?», iar ucenicii n-au ştiut ce spui Tu şi s-au mi- 
rat că ai întrebat aşa, şi au spus cu mirare nemulţumită: «Mul- 
ţimea Te îmbulzeşte şi Tu întrebi cine s-a atins de Tine?». Tu 
însă erai adevărat preot al Tatălui şi Ţi-a slăbit puterea trupu- 
lui din pricina celei ce prin atingere de Tine lua din puterea 
Ta ca să se vindece cu ea. Dar preotul de azi nu-şi mai pierde 
puterea, că e puterea lui în el şi nu puterea Ta care simte greul 
de la om. Cel ce-1 hrăneşte cu adevărat pe om cu Trupul şi cu 
Sângele Tău, acela slăbeşte de la om dacă este cu adevărat 
preot, căci el dă din puterea Ta cea din el şi e mereu în strâm- 
torare, pentru că este om din care omul trage pentru el, nu 
pentru Tine în om, Fiule slăbit de la om. 

O, dacă Tu nu-i puneai deoparte pe cei unşi de Tine în 
grădina cuvântului Tău, demult, demult nu-i mai aveai mijlo- 
citori pentru tot neamul omenesc înaintea Ta, şi de aceea i-ai 
învăţat mereu ca viaţa lor să fie Dumnezeu şi să nu-şi dea de 
pe ei puterea, ca să poţi rămâne cu ei şi nu fără ei, şi să fie ai 
Tăi, nu ai omului cum sunt preoţii lumii, căci Tu ai nevoie de 
preoţi pentru tot neamul oamenilor până la Adam şi până la 
venirea Ta, şi i-ai învăţat mereu să fie cuminţi şi să stea ai Tăi 
ca să ai minte în ei, Doamne. 

O, mă uit peste tot timpul de după suirea Ta în Tatăl. 
Acolo unde era smerenie şi iubire pentru cina Ta, pentru paza 
ei, acolo era tot cerul, căci preotul avea unul, doi sau câţiva 
ucenici şi păstra puterea cea pentru Tine în el şi în ucenici, dar 
acolo unde era mulţime fără har, fără duh, preotul nu mai ştia 
de taina cinei, de Duhul Sfânt, şi îşi citea cartea slujbei de 


preot şi se bucura de slavă de la popor şi nu de la Tine, Doam- 
ne. Taina întrupării cuvântului Tău în om îl face pe om împli- 
nit cu viaţa lui în viaţa Ta, în durerea Ta, şi acela îl ajută de la 
Tine şi pentru Tine pe cel de la care el ia Trupul şi Sângele 
Tău, şi cu această învăţătură voiesc eu să-l învăţ azi pe po- 
porul Tău de azi. Amin. 

îi spun poporului Tău de apostolul Tău cel împlinit în 
Tine, de lacob cel sfânt şi drept, căci el Te-a cunoscut că eşti 
Fiul lui Dumnezeu şi de aceea ne-a însoţit pe noi pe tot dru- 
mul crucii Tale, care a început încă de pe când Irod, omorând 
pe prunci ca să Te omoare şi pe Tine, Te-a scăpat de sub mâna 
lui prin plecarea noastră în Egipt cu Iosif şi cu lacob, copilul 
lui cel din căsătoria lui mai înainte să mă dea Tatăl pe mine 
sub ocrotirea lui pentru taina naşterii Tale. 

O, cât de mult Te-a iubit pe Tine acest copil, lacob, căci 
Te-a cunoscut că eşti Fiul lui Du mn ezeu pentru că el îl iubea 
pe Du mn ezeu. De mic s-a dat spre trăire îngerească şi nu şi-a 
iubit trupul, ci doar l-a îngrijit cu pâine şi cu apă şi cu nimic 
mai mult, şi iubea pe Dumnezeu fără de odihnă în iubire ziua 
şi noaptea. Nopţile lui erau tot o rugăciune cu genunchii ple- 
caţi şi cu mâinile ridicate, iar harul curatei feciorii a fost fără 
de prihană în el până la sfârşitul lui. Când el Te-a văzut cum 
înveţi în templu, şi apoi popoarele, s-a făcut ca focul sub cu- 
vântul Tău, iar dragostea de Tine se mistuia în el şi îşi asprea 
viaţa ca să trăiască el numai pentru Tine pe pământ. A învăţat 
de la Tine, Doamne, dragostea şi bunurile ei, şi mult l-ai iubit, 
şi Te-ai sprijinit pe el mai mult decât pe oricare alt ucenic al 
Tău, iar după ce ai înviat, el a fost întâiul între ucenici căruia 
Te-ai arătat înviat. Atâţia iudei Te cunoşteau prin el cine eşti, 
căci el era arhiereu, şi nimeni nu ştia dintre cei necredincioşi 
ai templului că el este întru Tine şi Tu întru el şi că Tu l-ai 
învăţat şi l-ai pus spre dumnezeiasca lucrare a tainei sfintei 
Liturghii prin care Tu Te făceai pâine şi vin pentru el şi pentru 
mine şi pentru Ioan cel iubit, şi că apoi el i-a învăţat pe 
ucenicii Tăi cum să Te lucreze şi cum să lucreze cu Tine tai- 
na aceasta după ce Tu le-ai dat-o lor la Cina cea de taină cu 
trei zile înainte de învierea de după patima Ta de pe cruce 
când cu adevărat Te-ai împlinit jertfa cea de-a pururi pentru 
răscumpărarea omului de la căderea lui cea de şapte mii de 
ani. Pentru dragostea şi bunurile ei din el toţi îi ziceau lui: 
„lacob cel drept “, căci iubea dreptatea cea pentru Tine, şi de 
aceea a scris el celor douăsprezece seminţii ale bisericii Tale 
povaţa lui cea plină de viaţă şi de învăţătură împotriva păca- 
tului, şi mulţi căutau să atingă măcar poala hainei lui pe care 
cu atâta sfinţenie de duh şi de iubire eu i-am lucrat-o ca să 
slujească Ţie în ea, Doamne, Fiule al meu. O, câtă putere de 
iubire avea! Iubirea biruieşte teama, iar arhiereii templului 
nu-1 opreau pe el să intre în Sfânta Sfintelor de câte ori el voia 
să se roage aşa, chiar dacă acolo nu se intra decât o dată în an 
şi nu fără de sânge prin jertfă de dobitoc. O, cât de mult ai 
propăşit cu taina Ta între popoare prin el, Fiule al meu, şi nu 
ştiau mai-marii iudeilor cum să surpe credinţa în Tine a no- 
roadelor, şi l-au îndemnat pe el la praznic de Paşti să se suie 
pe aripa templului, unde diavolul Te-a suit pe Tine să Te ispi- 
tească să Te arunci jos ca să Te sprijinească îngerii, şi pe care 
Tu l-ai alungat zicând: «Mergi, satano, că este scris să nu is- 
piteşti pe Dumnezeu», şi l-au rugat mai-marii templului pe el 
să spună noroadelor să nu mai creadă în Tine, Cel răstignit. 
Dar când mulţimea l-a văzut şi l-a întrebat cum să creadă în 
Tine, el a spus: «Mă întrebaţi de Fiul Omului, Care a pătimit 
de bunăvoie şi S-a îngropat şi a înviat a treia zi? El este în 
ceruri, de-a dreapta puterii Celui Preaînalt, şi va veni iarăşi 

pe nori şi va judeca viii şi morţii». Iar când mulţimea a zis: 
«Osana, Fiul lui Davidl», mai-marii iudeilor şi-au zis şi ei: 
«Dreptul s-a înşelat!» şi, prinzând pizmă şi mânie în ei, l-au 
aruncat în jos, dar el, încă viu, se ruga şi spunea: «Iartă-le lor 
păcatul acesta, că ei nu ştiu ce fac, Doamne». Atunci, bătut 
cu pietre, a fost trimis la Tine, Fiule Doamne, rugându-se Ţie 
pentru iertarea lor. Tot drumul crucii Tale de la naşterea şi 
până la înălţarea Ta la Tatăl el ne-a însoţit, şi cu mare taină el 
a fost jertfa dragostei, şi cu mare taină grăiesc atât cât pot să 
grăiesc după credinţa şi după necredinţa oamenilor, dar eu 
Te-am avut pe Tine cină de taină prin mâna lui, căci a fost ar- 
hiereul Tău încă din pântece, căci Tu aşa alegi, şi de aceea 1- 
ai învăţat lucrarea cinei Tale cea tainică şi l-ai pus la lucrul ei, 
şi eu am avut pe Fiul meu lucrat prin mâna lui, şi apoi prin 
mâna lui Ioan, şi voiesc să grăiesc poporului Tău învăţătură şi 
să-i desluşesc lui taina întrupării cuvântului Tău aşa cum a 
fost ea în Iacob, fratele şi ucenicul Tău, vestitorul şi preotul 
şi mucenicul Tău, Doamne. Amin. 

O, e atât de frumoasă sărbătoarea mea de azi cu sfinţii 
în grădina întâlnirii, şi voiesc să las peste poporul Tău harul 
învăţăturii şi nu voiesc să-l obosim, căci el este mic şi slab. 
Să-i dăm să stea şi el la masa lui cea pentru trup, şi să-l învă- 
ţăm încă apoi taina întrupării cuvântului Tău, Fiule Doamne. 
Iau de pe masa sfinţilor şi tainic le ating din ea pe masa lor, 
şi apoi duhul sărbătorii se va face iar dulce torent peste ei, ca 
să crească ei şi nu să scadă, Doamne. Amin, amin, amin. 

O mamă, mama Mea dulce, slăvită sărbătoa- 
re ţi-am pregătit, şi mărturisită şi adusă la 
arătare, mamă! Cei ce o văd le este milă să meargă prin gră- 
dină, ci doar privesc cu uimire şi cu durere, mamă, şi dau ei 
să înveţe şi pe poporul Meu taina durerii după Dumnezeu, 
taina vieţii, mamă. Mare bucurie ar fi în cer şi pe pământ să 
ştie cum să-i primească pe ei poporul din partea Mea, mamă, 
şi să crească el în jertfa dragostei, căci dragostea şi bunurile 
ei nu le poate învăţa nimeni pe pământ din sine, căci omul 
este iubitor de sine şi nu de Dumnezeu, şi greşeşte omul, 
mamă, fiindcă el nu ştie de unde este şi ce este şi ce face în 
om şi din om dragostea şi bunurile ei. Omul dă să-şi ia el din 
ele, dar apostolul Meu Iacob, pe care M-am sprijinit Eu cel 
mai mult, este pilda celor ce vor să împrumute de la Mine şi 
pentru Mine dragostea şi bunurile ei. Ca pe un stâlp tare M-am 
sprijinit pe el, şi apoi pe Ioan, şi apoi pe Petru, şi Mi-au fost 
ei cei mai apropiaţi pentru tainele cele dumnezeieşti, iar acum 
l-am luat pe el şi l-am pus în faţa poporului pildă a împărăţiei 
cerurilor în om, sămânţă semănată pe pământ ca să rămână 
rodul ei de-a pururi, mamă. Amin. 

O, poporul Meu, mare este în cer şi pe pământul întâl- 
nirii Mele cu omul sărbătoarea naşterii mamei Mele. Fru- 
moasă la vedere am făcut sărbătoarea aceasta şi ţi-am mărtu- 
risit-o Eu ca să te ajut să crezi mărturisirea. 

O, poporul Meu, ce dulce te-ai face tu Mie dacă ai şti 
cum să te uiţi la Mine! Să ştii de la Mine că ochii care nu se 
văd se uită, poporul Meu. O, ce mare şi minunat s-ar face în 
tine harul Meu dacă ai şti să te foloseşti de cei ce văd de la 
Mine în tine, să te foloseşti de Mine prin ei şi nu de ei pentru 
tine, căci Eu sunt ceresc şi sunt duh şi trup, căci l-am făcut pe 
om după tiparul Meu când l-am făcut, după trupul Meu l-am 
făcut, dar el a lepădat acest har, căci n-a iubit Duhul Meu, şi 
aşa a ajuns omul să stea în duhul lui. 

O, poporul Meu, aşează-te în Duhul Meu, că vine în 
curând vremea să-ţi trebuiască Duhul Meu. învaţă-te bine cu 
El, căci stau cu El în mijlocul tău, dar să am loc şi nu strâm- 
torare cu El în mijlocul tău, în duhul tău. Amin, amin, amin. 


* 

H ai, copii veghetori, încă un picuţ de trudă de la 
voi pentru coborârea Mea cu tot cuvântul săr- 
bătorii mamei Mele Fecioara. Hai, fiilor copii, că Mi-e duhul 
tot un foc, şi dacă M-ar vedea poporul M-ar aştepta din zori 
în zori cu această mângâiere de cuvânt, că vine curând clipa 
ca fiecare să rămână în ceea ce va fi găsit. L-am îndemnat pe 
poporul cuvântului Meu să nu aibă o mai înainte grijă ca 
aceea pentru venirea Mea spre el cuvânt, şi l-aş fi vrut mai cu 
dor pentru venirea Mea cu sărbătoarea mamei Mele, atât de 
mare sărbătoare, ca să nu treacă fără împlinire cuvântul Meu 
cel ce trebuia să se împlinească aşa cum Eu voiesc să se aşeze 
el pe pământ, şi la vremea sa. 

O, fiilor copii, o, ce mult aş vrea, cu tot cerul aş vrea să 
poată mai mult şi tot mai mult poporul pentru cele cereşti pe 
pământ cu el, că mare este, şi bucurie mare în cer este darul 
mărturisirii, darul vestirii cuvântului Meu, darul împărtăşirii 
Mele cu voi şi între voi, darul proorociei, care-1 fereşte pe om 
de pierzare, şi de el însuşi îl păzeşte. Amin. 

O, copii care staţi sub truda venirii Mele, dacă omul îşi 
caută bucurii nu-L mai caută pe Dumnezeu, iar nuca seacă nu 
e bună de făcut ceva cu ea, ci rămâne coajă fără miez şi sună 
a gol şi este dată deoparte. Dacă omul stă gol de Dumnezeu 
şi de mărturisire, el nu-şi mai adună nimic în cer, nici pentru 
el, nici pentru altul, şi dacă darul proorociei nu mai e pe 
pământ, nu mai are cine să-l întoarcă pe om de la moarte, de 
la viaţa sa cea fără de viaţă. O, nu-L iubeşte omul pe Dumne- 
zeu pe pământ, iar Tatăl Meu Savaot şi mama Mea Fecioară 
Mă prind în braţe şi Mă spală în lacrimile lor, căci am venit 
şi M-am făcut Fiul Omului şi nu Mă cunoaşte omul, că dacă 
M-ar cunoaşte s-ar face el fiu al lui Dumnezeu şi n-ar mai 
căuta să-L facă pe Dumnezeu ca pe el nici în bucuriile, nici în 
necazurile lui. 

Hai, mamă! Hai cu cuvântul sărbătorii tale ca să creas- 
că prin Noi poporul, să asculte poporul şi să crească şi nu să 
scadă, mamă. Amin, amin, amin. 

H ai, Fiule Mântuitor, dar Tu trebuie mai în- 
tâi să mântuieşti de lume mintea şi inima 
omului, şi numai apoi să creşti în el ca să Te bucuri de el, dar 
omului îi trebuie atinsă inima, Fiule, căci Baraba, după ce Tu 
ai murit în locul lui, aceasta i-a atins inima, şi Te-a iubit 
numai pe Tine apoi, şi pe el nu s-a mai iubit, şi aşa l-ai găsit 
când l-ai luat lângă Tine în veşnicie. 

O, Fiule cu timp şi fără timp peste om şi peste pământ! 
O, nimic nu este trecător, nimic, şi totul este luat de veşnicie 
din tot ce face omul, şi el le va purta după cum şi le va strân- 
ge, fie prin pocăinţă şi prin umilinţă ca să nu-1 pedepsească 
cele rele ale lui, fie prin nepăsare de suflet şi prin iubire de 
vremelnicie pe pământ, şi pentru care omul stă cu semeţie în 
el însuşi ca să nu-i pese de suflet pentru veşnicia lui, şi după 
cum îşi adună omul să aibă, aşa are şi aşa lucrează el. Dar eu 
aş vrea, cu toată durerea trudesc să vreau, şi lângă Tine tru- 
desc să ai om pe pământ cu duh blând şi smerit ca al Tău, şi 
apoi să faci cu el ca şi cu Enoh, ca şi cu Ilie, ca să aibă cine 
să Te aştepte, să Te întâlneşti cu omul în văzduh şi aşa să pe- 
treci cu el mereu între cer şi pământ la jumătate, şi apoi să îm- 
plineşti cu el totul, şi apoi să Te arăţi cu el pe pământ nou, 
Fiule Care trudeşti după om. 

O, nimic nu este trecător pe pământ, chiar dacă omul 
ştie că trece cu acest trup, căci cine nu învaţă nu ştie că nimic 
nu este trecător şi că totul se face înapoi pentru mărturisirea a 
toate câte au fost şi iarăşi sunt şi vor fi. 

Cuvântul lui Dumnezeu 


O, ce bine e de cel mic, căci cel mare se dă că e mare, 
Doamne al umilinţei şi al celor umiliţi, iar Ţie îţi este dor de 
tămăduirea Ta, de sănătatea Ta în om, căci omul e bolnav de 
el însuşi, şi sufletul lui, cel de la Tine dat lui, plânge fără 
mângâiere în el, căci omul trăieşte trupeşte şi nu ştie ce face, 
Fiule Doamne. O, ce dor îmi este să găsim om cu dragostea 
şi cu bunurile ei în ea! îi amintesc omului de mirele de la nun- 
ta din Cana Galileii, unde eu Te-am chemat să Te arăţi că eşti 
Dumnezeu din Dumnezeu, ca să Te urmeze apoi numai pe 
Tine mirele nunţii, şi el aşa a făcut. Câţi miri ar face ca el 
dacă Te-ar zări, dacă Ţi-ar zări puterea Ta lucrând? O, nici 
Adam nu a putut să facă ce a făcut el, şi nici azi nu vrea, 
Doamne îndurerat de când l-ai făcut pe om şi până azi. 

O, de nimic nu fuge omul ca de mustrarea care-i aduce 
lui moartea cea spre viaţa Ta în el, dar omul nu Te iubeşte 
pentru că nu Te cunoaşte. Mereu, mereu vii cuvânt pe pământ 
şi îi dai omului pâine ca să se înveţe să trăiască din ea, îi dai 
cuvântul Tău, dar el este învăţat cu pâinea pe care şi-o face el 
şi cu care-şi mănâncă bucatele. De cincizeci de ani îi dai 
omului duhul învierii şi al vieţii veşnice, şi el nu ştie ce în- 
seamnă vorba pe care o spune el când spune că „Dumnezeu îi 
dă omului, dar nu-i bagă în traistă “. El spune bine când spu- 
ne aşa, dar el la pâine şi la bunătăţi pământeşti se duce cu 
mintea când spune aşa, şi iată, Tu îi dai omului tot ce-i dă lui 
totul apoi, dar el nu ia în el, căci este plin de ale lui şi nu ştie 
să bage în traistă când Tu îi dai ca să fie el ca Tine apoi. 

O, Fiule Doamne, i-am auzit pe cei ce Te poartă cuvânt 
din cer pe pământ că Te-au întrebat cum de nu Te primeşte, 
cum de nu Te vede, cum de nu Te iubeşte omul când Te aude 
venind, iar Tu le-ai spus lor că ochii care nu se văd se uită. 
Omul nu mai are minte ca s-o dea Duhului Tău cu Care ar pu- 
tea omul vedea ca Tine, Doamne, ca Tine în toate şi peste toa- 
te. Omul nu mai are credinţă, pentru că nu mai are iubire, căci 
unde este iubirea Ta în om, acolo eşti şi Tu cu faţa Ta, cu răb- 
darea Ta, cu blândeţea Ta, Doamne. Omul nu mai are călăuză, 
iar cei ce-1 călăuzesc pe el, îl poartă spre ei şi nu spre Tine. 
Nici cel ce se roagă la Tine cu lacrimi şi cu jertfă, nici acela 
nu mai are minte, căci dacă omul nu-şi aspreşte pentru Dum- 
nezeu viaţa, în zadar face el această jertfa, şi nu se numeşte 
jertfă, căci jertfă, numai lui Dumnezeu poate omul să-I aducă 
prin neiubirea trupului şi prin iubirea sufletului care primeşte 
de la trup jertfă de împăcare cu Dumnezeu când trupul este 
pentru Dumnezeu şi nu pentru om. 

O, Fiule uitat de om, de tare multe ori greşeşte omul 
într-o zi şi nu se îngrijeşte de curăţirea lui dacă el nu Te iu- 
beşte, dacă lui nu-i este milă de Tine, şi în zadar Te crede el 
pe Tine că Tu eşti Dumnezeu dacă nu Te şi iubeşte mi- 
luindu-Te cu viaţa lui cea după viaţa Ta trăită pe pământ. O, 
unde să se ducă omul să Te găsească, să Te cunoască, să Te ia 
apoi? Unde, Fiule Doamne? El se duce, săracul, la preoţi, şi 
preoţii nu Te iubesc, căci ei nu trăiesc viaţa Ta între oameni, 
şi trăiesc viaţa lor, iar cuvintele lor sunt ca ale oamenilor şi nu 
sunt ca ale Tale, şi fac oamenilor pe plac şi nu Ţie, Doamne, 
înaintea oamenilor, şi oamenii se duc la păcat prin cuvântul 
preoţilor şi nu fac ce a făcut mirele din Cana, care s-a lepădat 
de păcat şi s-a făcut mărturisitor al puterilor Tale cele spre 
sfinţenia oamenilor, căci sfinţenia este plata vieţii iubitoare 
de Dumnezeu şi încununarea omului şi frumuseţea omului, 
Doamne. Nu are cine să-i trezească pe cei ce s-au făcut preoţi 
şi s-au aşezat peste oameni fără să aibă ei viaţa Ta în ei, şi de 
aceea ei hulesc numele Tău cel bun prin viaţa lor fără de viaţa 
Ta în ea. 


O mamă, cine să-i înveţe pe oameni că nu e 
^ frumos să stea omul aproape de trupul 
preotului rugător şi sub veşmântul lui? Preotul prin cuvânt e 
frumos să lucreze, nu prin gesturi peste oameni şi mai ales 
peste femei. Eu prin cuvânt am lucrat, şi avea putere cuvântul 
Meu, dar preotul lumesc face gesturi, se atinge şi atinge şi 
nu-şi simte puterea stoarsă, putere care să se consume ca şi a 
Mea sub cruce şi pentru cei atât de necăjiţi şi neputincioşi cu 
trupul şi cu credinţa pe pământ, şi care nu aveau nădejdi şi 
bucurii, şi puterea Mea slăbea când cineva căuta la Mine 
vindecare, şi Eu tainic lucram de-1 vindecam pe om, şi apoi îi 
spuneam: «Du-te şi te arată vindecat preoţilor»; dar puterea 
de vindecare de la Mine lucra şi nu de la preot, mamă. Preo- 
tul prin cuvânt e frumos să creadă şi apoi să lucreze peste om, 
nu prin gesturi fel de fel, căci punerea mâinilor, cum face el 
peste om, e prea mare lucrare, şi nu peste oricine trebuie aşe- 
zată lucrarea aceasta, şi iată, în lume preotul dă ce are, şi aşa 
este şi cel ce ia de la el, căci el nu trăieşte viaţa Mea ca să dea 
din ea, ci dă din viaţa lui când dă, mamă. 

I-am spus omului îngâmfat în duhul lui, i-am spus: 
«Cine nu mănâncă şi nu bea Trupul şi Sângele Meu nu are 
viaţă în el», şi atunci M-au părăsit mulţi ucenici. Dar Eu îl 
aveam pe lacob şi pe loan, care Mă lucrau prin harul Meu cel 
de la Mine, harul preoţiei pe care l-am pus Eu însumi peste 
creştetul lor, şi le-am spus, tainic să facă aceasta, şi să lase 
apoi spre moştenire lucrătura acestei taine peste cei cu care 
Eu am împlinit-o la cina cea de taină mai înainte de patima şi 
de învierea Mea, şi să fie taină, nu trâmbiţare, nu masă la în- 
demâna oricui, căci cine nu este sfânt ca Mine, acela îl omoa- 
ră pe preot când Mă ia de la el, dar cine este sfânt îi dă viaţă 
preotului dacă preotul este credincios şi iubitor de oameni. 

O, ce să fac Eu cu cel ce zice că Mă iubeşte, iar de 
cel iubit de Mine zice: „N-am nimic cu el, dar nu pot să-l 
suport “? O, tu, cel care-ţi spui aşa şi tot aşa şi faci! Spui aşa 
pentru că te aşezi mai drept ca acela, iar tu eşti cel ce nu ştii 
inima omului, ci Eu o ştiu pe ea. înţelepciunea cea de la Mine 
este duh iubitor de oameni, nu este duh iubitor de sine, 
care-1 face pe om să se vadă pe sine mai drept împotriva celui 
drept la Mine. 

O, mamă, l-aş învăţa pe om când stau în sfat cu poporul 
Meu, dar nu ia omul, şi voiesc să-l cresc pe poporul Meu ca 
să nu scadă el înaintea Mea şi înaintea oamenilor, mamă. Flai 
iarăşi! Cuvântul tău să-l înveţe pe poporul Nostru întruparea 
cuvântului Meu în duhul, în sufletul şi în trupul lui, ca să 
avem rod în popor, mamă. Amin, amin, amin. 

I ată, dulce Fiu al meu, cât de frumos îl înveţi 
Tu pe el! Au nevoie de viaţa şi de rugăciunea 
lui sfinţii din cer pentru încununarea lor, Fiule, căci şi ei au 
mai greşit pe pământ chiar şi prin umilinţă, şi mare este învă- 
ţătura Ta de azi de peste poporul Tău de azi, iar sfinţii primesc 
uşurare prin ea de tot ceea ce n-au apucat să vadă în ei în viaţa 
trupului lor. I-ai spus poporului Tău că dulce s-ar face el Ţie 
dacă ar şti cum să se uite la Tine şi cum să Te vadă ca să nu 
Te uite, Fiule, căci ochii care nu se văd se uită. Le-ai spus că 
s-ar face minune mare harul Tău între ei dacă ar şti să se fo- 
losească ei de cei ce văd de la Tine şi cu Tine în ei, dacă s-ar 
folosi ei de Tine prin ei şi nu de ei pentru ei, şi Tu ai fi atunci 
întrupat în ei prin cei prin care Tu Te deşerţi în mijlocul lor. 
Dar poporul Tău e mic, şi voiesc să-l întăresc în lucrarea şi în 
credinţa că înţelepciunea Ta în om este duh iubitor de oameni 
şi că pentru această taină omul trebuie să se creadă mic şi nu 
mare, căci cel mare nu-L mai iubeşte pe Dumnezeu, nu-L mai 

primeşte de lângă el pe Dumnezeu şi pe fratele lui Dumnezeu, 
ci se primeşte numai pe sine, Fiule. O, spune-le Tu lor cum să 
asculte! Amin, amin, amin. 

O fiilor care Mă daţi cu cuvântul Meu po- 
norului ca să se întrupeze el în toţi cei ce 
sunt poporul de la masa Mea! O, fiilor umili şi umiliţi înain- 
tea poporului! La Dumnezeu unul şi cu unul fac un popor 
întreg, numai să cunoască poporul calea Mea spre el. Unirea 
cu care Eu v-am aşezat pe voi la lucrul cel greu al venirii 
Mele pentru ca să- Mi culeg un popor mireasă, aceasta este să 
se strângă pe lângă izvorul înţelepciunii Mele din voi toţi cei 
care au gustat din el şi au văzut că bun este Domnul faţă de 
ei, şi să trăiască ei dumnezeieşte apoi, şi să Mă împartă între 
ei cu tot cuvântul Meu şi cu toată viaţa lui în ei. Unul şi cu 
unul nu fac doi la Mine, ci fac un popor întreg de ucenici şi 
de apostoli iubitori de Dumnezeu şi de întruparea cuvântului 
Meu în ei. Căutaţi prin puterea cu care Mă las în voi să că- 
lăuziţi spre dragostea Mea şi spre bunurile ei poporul. Amin. 

O, copii mereu îndureraţi, mereu slăbiţi de la poporul 
cel mic şi slab, mereu răbdători, mereu aşteptându-i pe ei spre 
ceea ce voi iubiţi prin iubirea Mea din voi! Păcat de duhul 
vostru cel bun şi dulce şi cel stors de la orice fel de stare a po- 
porului care nu a învăţat încă ce este viaţa cea de după moar- 
te! Cel ce ştie ce este aceasta, acela moare ca să învieze şi ca 
să trăiască în el viaţa Mea. O, cel ce nu este un duh cu voi, 
acela stă în duhul lui şi nu poate ca voi, iar duhul vostru cel 
bun şi dulce şi scump se stinge dinaintea lor, se stinge ceea ce 
Eu am pus şi pun în voi dacă voi nu aveţi cui împărţi din el. 
O, cum să fac să vă am aprinşi? Aş pedepsi cu spaimă po- 
porul, dar nu puteţi voi purta întoarcerea lui cu spaimă la iu- 
birea Mea şi la duh iubitor de oameni sfinţi şi scumpi Mie, şi 
dacă Eu nu-1 întorc, el nu se mai întoarce la Mine şi la voi, 
căci voi sunteţi lipsiţi de popor, lipsiţi de tot poporul, şi tot 
poporul lipsit de voi, iar voi staţi umiliţi, pentru că Eu v-am 
văzut neputinţa şi v-am povăţuit să staţi cuminţi, fiindcă mul- 
te inimi din cei îngrijiţi şi răbdaţi de Mine au în ele numai ce 
vor ele, şi se cunosc ce au prin ceea ce dau din ele în lături. 
Mă frâng în voi când vă arăt omul cel ascuns în sine, iar voi 
nu-i puteţi spune nici de Mine, dară de statura lui! 

Când am fost cu voi urcat pe dealul Gorgota de v-am 
vorbit cu martori prin şuierat de vânt, v-am povăţuit să mai 
căutăm peste pământ din loc în loc de lucru, din când în când 
peste om, ca să mai puteţi lucra lucrul Meu cu care aştept în 
voi. O, nu uitaţi că sunteţi scrişi la Mine călăuză pentru po- 
porul Meu spre Mine şi a Mea spre el, şi pentru omul care 
dacă M-ar cunoaşte bine M-ar urma, fiilor, dar nu poate ni- 
meni să lucreze peste om şi să-l facă să Mă creadă şi să Mă 
iubească aşa cum voi lucraţi peste om. Nimeni nu lucrează ca 
voi, nimeni, copii ai durerilor Mele, căci Eu în dureri v-am 
născut şi în mari dureri aţi crescut, şi dureros suspinaţi, şi sin- 
guri, copii cu pieptul plin de multa Mea lacrimă din voi, şi 
care aşteaptă şi strigă din voi rugă la Dumnezeu şi la sfinţi 
pentru întruparea cuvântului Meu în fiii cei hrăniţi mereu cu 
el, şi în omul care aude de la voi pe Dumnezeu. Amin. 

O, popor bogat, tu ai pe Dumnezeu Cuvântul. Nu în- 
gropa acest cuvânt în mijlocul tău, şi adu-Mi rod cu el. 
Apleacă-te sub îndemnul Meu şi sub lucrul Meu din cei ce 
stau înaintea ta călăuză din partea Mea, căci cine nu-i primeş- 
te pe ei, pe Mine Mă alungă şi nu pe ei. 

O, poporul Meu, Eu aşa te numesc pe pământ şi în cer. 
Nu la numele tău caut, ci la tine, poporul Meu. Mă caut pe 
Mine în tine. Caut dragostea Mea şi bunurile ei în inima ta. 


Nu căuta să fii găsit ca nuca fără miez în ea şi care sună a gol. 
O, poporul Meu, câtă viaţă te-am învăţat să iei şi să ai de la 
Mine! Arată- Mi-o, că Mă cere Tatăl cu tine înaintea Lui lu- 
crând. Vai celui ce tace la masa Mea de nuntă, la întoarcerea 
Mea din Tatăl! Acela tace de lipsa hainei. Eu haină ţi-am dat 
şi tot ţi-am dat, şi vine în curând clipa ca fiecare să rămână în 
ceea ce va fi găsit. Amin. 

O, mamă, mama Mea cea dulce şi în dureri ca şi cei ce 
Ne poartă cu durerea din Noi! Şi Eu şi tu i-am învăţat taina 
întrupării cuvântului Meu în ei, şi se cunoaşte cine a luat 
învăţătură şi cine n-a luat, mamă. 

O, poporul Meu, mare şi bună este pentru om umilinţa 
lui, dar mai mare ca ea este lucrarea ei cea văzută, cea cu rod 
şi nu cea fără miez în ea. O, poporul Meu, să nu te superi pe 
Mine şi pe cei ce Mă aşează cuvânt faţă în faţă cu tine dacă 
Eu le poruncesc lor să scoată pe masa ta multa Mea învăţătură 
de peste tine, iar tu să nu-Mi arăţi umilinţa ta, ci să-Mi arăţi 
lucrarea ei şi rodul ei în tine, ca să te găsesc aşa când venind 
voi rosti: «Toate sfârşitu-s-au!», şi apoi Eu şi cu cei ce Mă 
iubesc cu dor să-i încununăm pe sfinţi în cer şi pe pământ 
sfânt. Amin, amin, amin. 

8/21 septembrie 2004 

Praznicul înălţării sfintei cruci 

Calea cu cruce şi calea fără cruce se resping una pe alta. Cel ce 
umblă singur se ascunde de Domnul şi este scris de diavol pentru 

duh de trufie. Viaţa de sub cruce este slava umilinţei. 

u voi sub crucea Mea de azi Mă port şi în ziua 
aceasta de sărbătoare spre poporul cuvântului 
Meu de azi, copii care Mă aşteptaţi să vin cu toate împlinirile 
care mai sunt să se vadă. O, voi Mă purtaţi cuvânt către po- 
porul Meu şi către tot omul care ia din glasul cuvântului Meu 
cel de sub crucea venirii Mele din cer pe pământ, şi vă băgaţi 
sub crucea Mea când luaţi din gura Mea cuvântul, căci ve- 
nirea Mea e grea chiar dacă Eu v-am spus că jugul Meu este 
uşor ca şi sarcina lui. Dar voi v-aţi învăţat cu greul Meu şi 
numai sub el staţi şi nimic nu vă este mai uşor de dus ca şi 
greul Meu de peste voi, ca sarcina Mea care stă peste voi 
acum când Eu Mă căznesc din greu să împlinesc tot mai văzut 
pe pământ Scripturile venirii Mele cu tot ce stă în ele scris. 
Amin, amin, amin. 

Scripturile, poporul Meu, învăluie în taina cuvântului 
lor toate împlinirile lui, căci Eu acum două mii de ani am fost 
vestit de Tatăl şi de îngerul Meu că voi veni, şi când am venit, 
am împlinit toate Scripturile cele despre venirea Mea Dum- 
nezeu din Dumnezeu şi Om desăvârşit între oameni, şi toată 
această minunată vreme a Scripturilor Mele, a cerului pe pă- 
mânt şi a împărăţiei lui, a fost învăluită în mare taină şi mi- 
nunat s-a împlinit, iar neamul cel de atunci de pe pământ a 
trecut pe lângă împlinirile Scripturilor şi n-a ştiut puterea şi 
lucrarea lor pe pământ, şi omul de atunci şi-a văzut înainte de 
ale omului, şi a fost neamul oamenilor de atunci ca mulţimea 
care iese de la vederea şi de la auzirea acelor împliniri, şi apoi 
ea se întoarce în ale ei de zi cu zi. Eu însă am lucrat atunci 
pentru toate veacurile care au fost înainte şi după vremea ace- 
ea, şi am rămas în cer şi pe pământ Dumnezeul Cel adevărat 
şi dovedit aşa prin împlinirea Scripturilor celor dinainte ves- 
tite pentru venirea Mea prin care M-am făcut om ca să sufăr 
în mijlocul oamenilor, ca să fiu dispreţuit de ei, şi odată cu 
aceasta să fiu de mulţi cunoscut prin credinţa lor, şi apoi prin 

cele mai presus de fire lucrări ale Mele în mijlocul lor, de la 
naşterea şi până la înălţarea Mea iarăşi întru Tatăl. Amin. 

Toată viaţa Mea, toată calea Mea a fost cruce, poporul 
Meu, căci Eu pentru aceasta Mă făcusem om pe pământ de la 
Tatăl prin Fecioară, şi eram Fiul Tatălui Savaot şi eram sub 
cruce pe pământ. îţi spun ţie în ziua sărbătorii crucii Mele cea 
din lemn şi pe care cu greu am putut s-o port pe trupul Meu 
cel biciuit şi cel rănit, îţi spun ţie, poporul Meu, că e putere 
de la Dumnezeu crucea. Ea este o prostie pentru cei de pe 
căile deşertăciunii lumeşti, care-i numesc nebuni pentru ei pe 
cei ce au cruce din cer, dar ea este puterea lui Dumnezeu în 
om şi îl face pe om după chipul şi asemănarea lui Dumnezeu. 
Amin. 

O, poporul Meu, se resping una pe alta aceste două căi, 
una cu cruce şi una fără cruce peste om, una cu slavă şi una 
fără slavă pe ea. Uşurătatea este deşertăciune a deşertăciuni- 
lor, şi aceasta nu poate avea loc pe calea omului care are cru- 
ce din cer, căci omul care are cruce este din cer, nu este de pe 
pământ, ci este născut de sus, din cer, şi are ca semn al naş- 
terii de sus crucea, căci Eu sunt Cel ce M-am coborât din cer 
şi M-am arătat că sunt venit pe pământ din cer, iar taina celor 
născuţi din cer este crucea cea de pe umărul lor, poporul Meu. 
Amin. 

Am spus acum două mii de ani că nimeni nu s-a suit în 
cer decât Cel ce S-a coborât din cer, şi iată cât de adâncă este 
taina naşterii de sus şi pe care omul nu se căzneşte să o pă- 
trundă. Dar pe tine te rog, cu tot cerul de sfinţi şi de îngeri te 
rog; te rog să o pătrunzi în toate ungherele ei, poporul Meu, 
ca să iubeşti cu toată puterea sufletului şi a trupului tău taina 
crucii şi lucrarea ei peste tine, că nu este slavă în cer şi pe 
pământ ca slava omului cel de sub cruce din cer. Amin. 

O, poporul Meu, nu e bună pentru tine cruce de pe 
pământ. Ia cruce din cer, şi prin ea să mori şi să înviezi, căci 
numai prin cruce din cer poate omul să moară şi să învieze 
apoi. Eu ţi-am arătat ce slavă mare îi aduce omului suferinţa 
cea pentru cer. Eu şi nu omul ţi-a arătat aceasta, ci Dumnezeu 
ţi-a arătat, fiule învăţat de Dumnezeu pe pământ. Nu mai 
vorbesc cu omul de taina crucii, căci pentru omul de rând 
cerul şi crucea lui de pe pământ este nebunie, este prostie, ci 
vorbesc cu tine şi îţi spun să nu-ţi ai cruce de pe pământ pe 
umeri şi pe inimă, ci din cer să ai aceasta, căci vai omului care 
nu are crucea slavei cereşti pe pământ, şi apoi în cer! 

Te învăţ, poporul Meu, aşa cum îmi învăţam ucenicii 
acum două mii de ani, că din multele mulţimi care se purtau 
pe urma Mea ca să vadă slava crucii Mele pe pământ, Mi-am 
putut aduna câţiva ucenici, şi pe aceia cu mare răbdare, cu 
mare grijă, cu adâncă pildă i-am învăţat taina vieţii, viaţa sub 
cruce şi slava ei peste om. Te învăţ taina vieţii slăvite, iar tu 
să fii silitor pentru învăţătura cea de la Mine ca de la Cel ce a 
purtat între oameni crucea slavei cereşti. Amin. 

La şcoală pe pământ, unde omul este învăţător peste 
om, acolo cine nu învaţă rămâne repetent, rămâne în urmă cu 
mersul şi cu slava cea de pe pământ. La cruce, cine nu stă în- 
genuncheat şi intrat sub ea, rămâne păcătos, rămâne în urmă 
cu mersul şi cu slava cea din cer, căci crucea este din cer şi se 
face omului cale spre slava cea nepieritoare şi care cu trudă şi 
cu dureri se dobândeşte pe drumul spre ea. Amin. 

Eu l-am iubit mult pe om. L-am iubit cel mai mult pe 
om în vremea Mea cea de sub crucea Mea cea de la om pentru 
Mine lucrată. L-am iubit pe om, şi iubirea de el Mi-a sfârşit 
cu totul puterea Mea cea de sub cruce, ca să vadă omul şi să 


vină să Mă ajute, şi apoi Eu să-l învăţ pe el să vină sub crucea 
Mea cu crucea lui, cu viaţa lui, cu mersul lui, cu trupul lui sub 
cruce. A venit Simon din Cirena şi Mi-a dus crucea ca să vadă 
omul că poate să ducă crucea Mea pentru iubirea Mea de el, 
iubirea care Mi-a sfârşit cu totul trupul, aşa cum omul ar 
trebui să-L iubească pe Dumnezeu slăbindu-şi trupul şi dând 
putere iubirii cea pentru Mine în el, căci trupul omului pofteş- 
te mereu împotriva iubirii cea pentru Mine în om, aşa cum 
iubirea Mea în om uită de om şi numai la Mine se suie din 
om, şi cu mare suferinţă iubeşte ea pe Dumnezeu în om, um- 
plându-1 pe el de chipul pocăinţei şi al umilinţei prin care 
omul iartă şi este iertat. 

O, poporul Meu, pocăinţa şi lucrarea ei cea plină de 
darul cel dulce şi cel frumos al umilinţei îl face pe om să se 
vadă şi să se simtă, să se vadă în afara lui de cei din jurul lui, 
şi un aşa om nu poate niciodată singur, pentru că este umilit, 
şi umilinţa este binefăcătoare în jur dinăuntrul omului şi 
lucrează ea pentru om şi peste om. Eu de aceea v-am spus şi 
vă spun mereu, fiilor: să nu umblaţi singuri. Nu vă ascundeţi 
de la faţa Mea, căci diavolul vă scrie la el aceasta, vă scrie că 
nu aveţi umilinţă şi că aveţi duhul trufiei, şi apoi el are grijă 
să vă ia din faţa Mea, iar dacă voi nu vă îngrijiţi să vă întoar- 
ceţi către Mine cu toate cele ale umblatului singuri, rămâneţi 
prea mult în cartea lui, iar Eu v-am învăţat mereu, mereu să 
vă scrieţi în cartea Mea, Cartea Mielului Cel junghiat, ca să 
Mă scăpaţi de înjosirea pe care Mi-o aduce diavolul pentru 
umblatul vostru fără înger, fără faţa Mea cu voi, fără pază, 
fiilor, căci omul de şapte mii de ani s-a învăţat să se ascundă 
de Dumnezeu şi de omul lui Dumnezeu, ca să le lucreze el pe 
cele ascunse în el. 

O, fiilor cu călăuză peste voi, aveţi în faţa voastră cu- 
vântul Meu şi pe cei ce Mă poartă cu el spre voi, şi cu voi spre 
Mine. O, nu lăsaţi pe mâine viaţa voastră cea de azi, căci voi 
trebuie să vă răscumpăraţi viaţa şi nu s-o amânaţi de azi pe 
mâine. Să audă tot omul de pe pământ că acest mâine pe care 
omul îl foloseşte mereu pentru ca să se tot amâne cu venirea 
lui la lumină şi la cruce, este iadul care nu-1 lasă pe om să 
învieze astăzi pentru mâinele cel ceresc şi nu cel vremelnic, 
pentru învierea cea atât de aşteptată de toţi cei care au amânat 
pentru tot mereu mâine viaţa lor cea de sub cruce, viaţa cea 
slăvită la Dumnezeu din om. 

O, e zi de sărbătoare a crucii pe care Eu am fost bătut 
în cuie pentru slava Mea cea de sub cruce şi cea de pe cruce 
şi cea de după cruce. E ziua sărbătorii lemnului crucii pe care 
Eu M-am aşezat jertfa cea de-a pururi şi care, scoasă din pă- 
mânt unde aştepta ziua mărturisirii ei, a fost arătată la noroa- 
de ca să se întărească peste ele şi peste timp adevărul cel des- 
pre dumnezeirea Mea în trupul Meu luat pe pământ din 
Fecioară prin rânduiala cea din veci a Tatălui Savaot, Tatăl 
Meu. 

Iar tu, popor al credinţei care se mărturiseşte de două 
mii de ani prin cruce şi de şapte mii de ani prin prooroci, 
adună-ţi viaţa sub slava crucii Mele, că pentru tine crucea ta 
se face ruşine înaintea Mea, iar tu ai suferinţa cuvântului Meu 
care curge ca râul peste tine ca să te înveţe să stai sub crucea 
aceasta care se face slavă a Mea şi a ta înaintea Mea, precum 
este sortit să fie cel care este scris de la întemeierea lumii în 
Cartea Vieţii Mielului Cel junghiat. Amin. 

O, înalţă-te deasupra trupului tău prin umilinţa Mea din 
tine, fiule care iubeşti slava crucii Mele, căci Eu sunt Cel 
umilit şi Mă aşez cu toată slava umilinţei Mele în cei ce se 
dau Mie casă pe pământ între oameni. Amin. Vreau să am 

popor cu totul în Mine, şi Eu cu totul în el pe pământ. Vreau 
să am viaţă în cei ce Mă iubesc, şi vreau să fiu văzut în ei cu 
slava umilinţei Mele care lucrează mult, golindu-1 pe om de 
el însuşi şi umplându-1 pe el de slava Mea cea plină de umi- 
linţă. Amin. 

O, copii care pătrundeţi cu darul Meu din voi tainele 
cele mărturisitoare când ele trăiesc în om! Deschideţi cu slavă 
guriţele, căci voi iubiţi suferinţa Mea în voi, şi aţi făcut din ea 
slava Mea în voi, şi din voi în mijlocul poporului Meu. Aşe- 
zaţi această slavă în cei ce iubesc slava lui Dumnezeu pentru 
dragostea de Dumnezeu. Daţi înviere lui Dumnezeu în om, că 
vreau să fac din poporul cel iubitor de cruce din cer, zi de 
înviere a omului de pe pământ şi împlinirea Scripturii învierii 
celor ce aşteaptă în morminte slava Mea din voi, slava sufe- 
rinţei cea pentru venirea Mea cu sunet de trâmbiţă, cu glas de 
arhanghel, căci îngerul Meu este cu Mine în tot cuvântul 
Meu, în tot mersul Meu dintre cer şi pământ cu voi spre po- 
porul Meu cel mărturisitor, iar slava crucii Mele este cea mai 
dulce şi cea mai de sus mărturisire pe care cel iubitor de cer 
o poate arăta oamenilor pe pământ. Amin. 

Slavă crucii Mele cea purtată de om, căci crucea Mea 
nu are slavă pe pământ decât când omul intră sub slava ei, sub 
suferinţa ei cea plină de slavă, de slava umilinţei ei care aşea- 
ză pe chipul omului chipul pocăinţei, semnul împăcării omu- 
lui cu Mine, Cel ce am purtat slava crucii. Amin. 

Eu prin suferinţa Mea din tine te păzesc de moarte şi de 
toată faţa ei, poporul Meu cel credincios venirii Mele cu 
Scriptura învierii prin cruce a celor morţi şi a celor vii. Eu 
prin aşa cruce te privesc cu drag, căci vai celui ce face pe 
trupul lui semnul crucii fără să ştie ce lucrare are crucea Mea 
peste om! 

Eu prin suferinţa Mea din tine te scap de lume şi de du- 
hul ei. Eu prin crucea Mea din tine şi de deasupra ta te 
ocrotesc şi te fac ca şi pe Mine. Eu prin slava crucii Mele vo- 
iesc să te fac să cunoşti lucrarea slavei cereşti şi plata ei cea 
de sub cruce şi îmbrăcarea ta mereu în slava Mea, slava 
împăcării Mele cu omul şi a împăcării omului cu Dumnezeu, 
poporul Meu. Amin, amin, amin. 

14/27 septembrie 2004 

Cuvântul Domnului în zi de pomenire a celor adormiţi 

Taina învierii se învaţă numai la şcoala învierii omului. Cel ce 
crede în Tatăl se arată prin mărturisire şi crede prin prooroci, căci 
Duhul Tatălui este prin prooroci. 

B u sunt Cel ce am făcut cerul şi pământul şi sunt 
viu în vecii vecilor şi am cheile iadului, iar pe 
diavolul, cel ce a înşelat şi înşeală toată lumea, îl ţin sub stă- 
pânirea Mea, şi el îmi cere Mie voie când îl încearcă pe omul 
cel Mie plăcut, şi pe cel aşteptat de Mine ca să fie pe placul 
Meu. 

Eu sunt Fiul Tatălui Savaot, şi glasul Meu umple cerul 
şi pământul şi locuinţa morţilor când grăiesc, iar cei din mor- 
minte aud glasul Meu şi vin la chemarea Mea, şi Mă doare, 
cu durere dumnezeiască Mă doare că cei vii cu trupul nu dau 
să audă glasul Meu care-i cheamă pe ei de la moarte la viaţă, 
de la ei la Mine, ca să fiu Eu bogat de oameni cu iubire de 
Du mn ezeu în ei şi să Mă bizui pe credinţa lor şi pe viaţa lor 
cea dulce cu inima, cu trupul şi cu mintea şi cu fapta lor cea 
urcătoare spre cer, spre Dumnezeu, şi care nu se întoarce 
niciodată la om fără plata ei, fără îndumnezeirea omului după 


care Eu strig ca să se întoarcă el cu inima sa de la idoli la dra- 
gostea cea desăvârşită, care-i dă omului fericirea cea fără de 
sfârşit, căci Eu sunt fără de sfârşit, şi în om voiesc să fiu aşa. 
Amin. 

O, fiilor copii care vă aşezaţi înaintea Mea punte a cu- 
vântului Meu când el grăieşte ca să-l auziţi voi şi să-l aşezaţi 
în cartea Mea de azi spre mărturia venirii Mele a doua oară 
de la Tatăl! O, glasul Meu se aude în locuinţa morţilor mai 
mult decât pe pământ atunci când vouă vă grăiesc. Am adus 
la voi pe cei pomeniţi de voi înaintea Mea, şi îi aşez la masă 
cu voi spre bucuria lor cea de la Mine şi cea de la voi adusă 
lor, căci Eu peste cele ce-Mi cereţi nu trec, ci împlinesc, căci 
v-am pus mijlocitori înaintea Mea pentru tot neamul oame- 
nilor care a fost şi care este sub pământ şi pe pământ, ca să fie 
iarăşi cele două lumi una, fiilor. Dar Eu sunt împăratul Cel 
nevăzut, căci sunt înconjurat de cetele îngereşti, iar acestea 
sunt fără de trup, şi de aceea pământenii nu le văd şi nu Mă 
văd pe Mine, Cel acoperit de îngerii cei nevăzuţi. Eu însă sunt 
Cel ce sunt, şi îmi fac minunat şi tainic lucrarea, căci sunt 
Dumnezeul Cel tainic, iar când îi chem pe cei din morminte 
când voi îi pomeniţi, aceştia, ca şi Mine, înconjuraţi de cete- 
le Mele de îngeri, stau nevăzuţi de om cu voi la masa lor de 
pomenire, căci ca locul Meu de la voi şi cu voi, nu este altul 
pe pământ şi în cer. Amin. Cerul este scaunul Meu de domnie, 
iar pământul este aşternut picioarelor Mele, şi când sunt cu 
voi cuvânt, de pe tron grăiesc vouă, şi cerul cel nevăzut de om 
este aici cu voi, şi le spun şi celor ce vin şi vă înconjoară pe 
voi pentru că sunteţi ai Mei, le spun lor că Eu sunt Făcătorul 
cerului şi al pământului, al tuturor celor văzute şi nevăzute. 
Iar acum vin la voi, căci am zis că iarăşi voi veni să judec viii 
şi morţii, şi împărăţia Mea nu are şi nu va avea sfârşit, şi îm- 
preună cu Tatăl şi cu Duhul Sfânt, Care a grăit şi grăieşte prin 
prooroci, sunt închinat şi slăvit. Amin. 

Mă închin omului şi îl rog să creadă că Eu sunt Cel ce 
sunt şi că sunt Făcătorul celor văzute şi nevăzute, şi îl învăţ 
pe el să se închine şi el Mie, şi unul altuia să ne slujim, că Mă 
doare că l-am făcut pe om şi că el nu se închină Mie şi că 
numai Eu Mă închin lui şi îl strig prin prooroci să vină de la 
moarte la viaţă, de la păcat la sfinţenie, că Eu sunt sfânt în cer 
şi pe pământ, şi am stat în pântece de Fecioară umilindu-Mă 
ca să Mă nasc din om pentru ca să-l ajut pe om să se nască şi 
el din cer şi nu din păcat, căci păcatul este chiar moartea 
omului care naşte şi care se naşte, iar Eu voiesc să-l nasc din 
cer pe cel născut din om, din păcat de om, şi să fie omul apoi 
coborât din cer, din mâna Mea născut prin primirea credinţei 
în Mine şi prin lucrul Meu din el pe pământ apoi. Amin. 

O, iată, perdeaua care stă între cele două lumi s-a dat 
deoparte pentru cei pomeniţi, şi ei stau cu voi la masă, căci 
cel pomenit ia cu el tot neamul lui cel adormit, aşa cum este 
el pomenit pe altarul Meu de foc din locul slavei cuvântu- 
lui Meu care se slăveşte în zilele acestea peste pământ îm- 
părţindu-se oamenilor care pot să creadă în Mine, căci am zis 
acum două mii de ani că vine ceasul când cei din morminte 
vor auzi glasul Fiului lui Dumnezeu şi se vor scula la glasul 
Lui. Dar cei de pe pământ nu au avut grijă să-şi facă credinţă 
şi ochi pentru cei ce aşteaptă de la facerea omului învierea lor 
la glasul Meu, aşteaptă să-i strig afară. Amin. 

Când a intrat moartea în om şi peste om după ce le-am 
făcut pe toate cele văzute şi nevăzute ale cerului şi ale pămân- 
tului, i-am spus lui Cain, care şi-a ridicat mâna şi l-a ucis din 
răutatea inimii lui pe fratele său, i-am spus: «Ce ai făcut?». 




1778 


Cuvântul lui Dumnezeu 


El şi-a ascuns de Mine fapta sa, iar dacă a făcut aşa, i-am 
spus: «Ce ai făcut? căci glasul sângelui fratelui tău strigă din 
pământ la Mine», strigă la Mine viaţa lui Abel, căci viaţa nu 
piere în veac, şi va pieri numai moartea precum este scris. 
Amin. O, aşa strigă cei din morminte ca să-i scot şi să le dau 
iertarea şi viaţa înapoi, şi fericiţi sunt cei ce sunt în trup şi 
învaţă de la Mine cum să-i scoată dintre morţi pe cei ce aş- 
teaptă viaţa lor cea de la Mine pusă în ei la naşterea lor din 
om. O, mare taină şi mare lucrare este pomenirea celor ce aş- 
teaptă în locuinţa morţilor ca să se scoale la glasul Meu că- 
ruia se roagă cei iubiţi de Mine pe pământ şi de pe pământ. 

Binecuvântată să fie pomenirea şi amintirea pomenită 
pentru cei ce stau la masă cu cei din cer şi cu cei de pe pământ 
mijlocitori înaintea Mea pentru cei ce aşteaptă Scriptura în- 
vierii morţilor şi viaţa veacului ce va să fie, şi pentru care 
omului de pe pământ îi trebuie credinţă din cer şi vedere din 
cer şi viaţă din cer prin naşterea lui din cuvântul Meu de azi, 
care umple cerul şi pământul când el grăieşte din Mine. 
Amin. Binecuvântată să fie întâlnirea Mea în grădina întâl- 
nirii Mele cu omul. Binecuvântată să fie masa şi întâlnirea 
Mea cu voi la masă şi cu cei ce vă privesc pe voi pentru că 
sunteţi ai Mei şi numai ai Mei, copii mijlocitori pentru om 
înaintea Mea. 

Binecuvântată să fie inimioara care iubeşte cu atâta dor 
lucrarea cuvântului Meu şi pe voi, pentru mântuirea lui şi a 
celor ce-i voieşte din nou cu el şi cu Mine pe cei ce au fost ai 
lui după trup. O, fiule care iubeşti cerul, iubirea pentru cer se 
învaţă din cer şi nu de pe pământ, dar greu înţelege aceasta 
omul care aude de coborârea Mea de azi cuvânt pe pământ. 
Să învăţăm noi, cei ce iubim pe Tatăl Meu şi al vostru, să în- 
văţăm noi mereu din cer iubirea cea pentru cer, şi îi vom 
vedea venind după noi pe cei ce stau în cerurile noastre, în 
inimile noastre cele pline de cer, ca să umplem cerul şi să go- 
lim locuinţa morţilor cea din pământ şi cea de pe pământ, şi 
să se umple cerul de cei ce iubesc ca în cer pe Dumnezeu şi 
nu ca pe pământ. Amin. Stai sub iubirea celor ce au iubirea 
Mea în ei, şi stai cu inima în cer, că pe pământ e omul, şi mul- 
tă iubire de oameni ne trebuie, căci înţelepciunea Mea în om 
este duh iubitor de oameni ca să-i tragem pe oameni de la 
moarte la viaţă. Amin. Eu, Domnul, îi iubesc mult pe cei ce 
Mă iubesc cu dor, pe cei ce nu se mai iubesc pe ei pentru iu- 
birea lor de Mine şi de cei ce aşteaptă, fără să ştie ei, pe pă- 
mânt învierea. învierea este mare taină, iar taina ei trebuie în- 
văţată de la Mine, numai să am şcolari la şcoala învierii omu- 
lui. Amin. 

Şi acum, pacea Mea cerească să se sălăşluiască cu lu- 
crarea şi cu rodul ei peste voi, copii mijlocitori la Mine pentru 
om şi peste cei ce ca nişte copii ca şi voi aşteaptă de la Mine 
pe pământ învierea morţilor şi viaţa veacului ce va să fie pe 
pământ. Amin. Fiţi copii cu Tată şi nu fără Tată pe pământ şi 
în cer. Fiţi copii, căci numai copiii au Tată, iar cine nu mai 
sunt copii au altceva pe pământ. Fiţi ai Tatălui Meu, copii ai 
Tatălui, şi Tatăl va purta grijă de voi, căci voi lucraţi cu Mine 
şi cu Tatăl taina învierii morţilor şi a vieţii veacului ce va să 
fie şi care este cu cei ce cred ca şi Mine în toate câte Eu am 
cuvântat cu gura Mea pentru împlinirea lor peste pământ şi 
peste om. Amin. 

Cel ce crede în Tatăl nu mai crede în om, iar în Tatăl se 
crede prin mărturisire, se crede prin prooroci, căci Duhul 
Tatălui prin prooroci grăieşte pe pământ. Amin, amin, amin. 

Praznicul Acoperământul Maicii Domnului 

Domnul S-a făcut Fiul Omului ca să-L vadă omul pe Dumnezeu. 
Dragostea şi bunurile ei trebuie preţuite. Simbria păcatului este 
moartea, iar darul Domnului este viaţă veşnică. Cel ce crede în 
Domnul, crede prin mărturisire şi prin prooroci. 

E u, Domnul, Cel blând şi smerit cu inima. Mă arăt 
vouă aşa cum sunt, aşa cum spun că sunt, copii 
din porţi şi mereu zdrobiţi în porţi, căci voi sunteţi porţile 
Mele ca să intru în Ierusalim când vin cuvânt, şi să-l hrănesc 
pe el, şi să-l sprijinesc pe cel curat cu inima înaintea Mea şi 
înaintea voastră, iar pe cel nestatornic să-l povăţuiesc, să-l aş- 
tept, să rabd de la el, căci Eu sunt blând şi smerit cu inima, 
precum Mă vedeţi că sunt şi că lucrez. Amin, amin, amin. 

O, fiilor copii cu care grăiesc înaintea Ierusalimului! 
M-am făcut Fiul Omului ca să vadă omul că Dumnezeu, Cel 
ce a făcut omul, este blând şi smerit cu inima şi nu este ca 
omul, şi cât aş vrea să-l fac şi pe om blând şi smerit cu inima, 
curat cu inima, căci inima ascunsă e grea şi tot mai grea, şi Eu 
voiesc cu Duhul Meu Cel Sfânt, din Tatăl purces, să-l înse- 
ninez pe cel greu la inimă, căci acum, la sfârşit de timp, vo- 
iesc să fie lumină de la Dumnezeu, şi sub ea să pălească tot 
ce înseamnă duşman de suflet, iar oamenii şi sufletele lor să 
umble apoi în lumină şi să se bucure de bunurile ei. Amin. 

O, copii în care Eu am pus Duhul Meu, ochiul Meu, 
iubirea Mea, răbdarea Mea, blândeţea Mea şi umilinţa Mea 
pe care o am înaintea omului de şapte mii de ani, de când 
omul s-a ascuns de Dumnezeu! O, fiilor copii, l-am învăţat pe 
poporul acestui cuvânt, şi l-a învăţat şi mama Mea Fecioară, 
l-am învăţat Noi pe el dragostea şi bunurile ei, şi l-am îndem- 
nat din vreme să nu facă păcatul neascultării, căci i-am spus 
să citească Scriptura şi s-o împlinească pe ea, şi dacă socoteş- 
te cineva că e om duhovnicesc, să cunoască bine că ceea ce 
spun este porunca lui Dumnezeu, iar cine nu voieşte să ştie, 
să nu ştie. 

O, poporul Meu, Mă aşez din nou cu sărbătoare pentru 
mama Mea Fecioara în mijlocul tău şi te rog să nu uiţi cuvân- 
tul vieţii, învăţătura pe care am pus-o Noi peste tine în ziua 
de serbare a mamei Mele cea plină de milă pentru lucrarea 
Mea, pentru truda Mea de azi cu care Mă lupt, ajutat cu tot 
cerul de sfinţi şi de îngeri, să am un popor credincios şi să 
nu-1 strivească pe el cele ce au să vină peste pământ pentru 
păcatele de pe el, şi să aibă poporul Meu acoperământ darul 
Meu, căci simbria păcatului este moartea, iar darul lui Dum- 
nezeu este viaţă veşnică întru Mine, Domnul vieţii, precum 
este scris în Scripturi. 

O, poporul Meu, nu pot prea mult să te călăuzesc azi, 
că îi am plăpânzi pe cei prin care Eu vin până la tine ca să nu 
mori tu fără hrana Mea, dar îţi amintesc să nu uiţi învăţătura 
Mea, dragostea şi bunurile ei care se fac Duh Sfânt în om, 
căci scris este: «Roadele Duhului sunt: dragostea, bunătatea, 
cumpătarea, răbdarea, blândeţea, pacea, îndelunga răbdare, 
credincioşia, înfrănarea, curăţia şi toate câte înseamnă Du- 
hul Sfânt lucrător în om, iar împotriva unora ca acestea nu 
este lege», ci este Dumnezeu cu chipul şi cu asemănarea Sa 
în om şi lângă om. Amin. 

O, poporul Meu, toate cele ce sunt roade ale Duhului îl 
vădesc pe om dacă este el după chipul şi asemănarea lui 
Dumnezeu. Cel ce crede în această lucrare de cuvânt, acela 
este vădit cu credinţa sau cu necredinţa sau cu necredincioşia 
lui prin roadele Duhului, care-1 probează pe om, poporul 
Meu. 

Când am fost cu dulce sărbătoare aşternută în grădina 
întâlnirii pentru sărbătoarea naşterii mamei Mele Fecioara, 
am spus că vine în grabă, vine în curând clipa ca fiecare om 
de pe pământ să rămână în ceea ce va fi găsit, şi voiesc să-ţi 
amintesc, poporul Meu, să te laşi probat de roadele Duhului 
ca să te aşezi apoi bine în ele, şi voiesc să-ţi amintesc de vă- 
paia cuptorului în care cei trei tineri curaţi la inimă prin po- 
căinţa lor pentru tot neamul lor au fost scăpaţi din foc, căci 
Eu le-am trimis pe îngerul Meu, care s-a arătat preamărit şi 
prealuminat cu chipul şi asemănarea Mea şi a suflat în văpaie 
răcoare ca să-i ocrotească de foc pe cei pedepsiţi de împăratul 
cel necredincios din vremea lor. Aşa voiesc Eu să-i ocrotesc 
pe cei ce se lasă în mâna Mea, pe cei ce Mă lasă pe Mine să 
stau în ei cu roadele Duhului şi să-i adun spre scăpare şi să-i 
ridic spre ocrotire când pământul va primi pe el botezul cu 
foc ca să-l curăţ de păcatul omului aşa cum am curăţat de 
negustori templul când am pus mâna pe bici şi i-am scos pe 
ei de pe loc închinat lui Dumnezeu, ca să nu fie batjocorit de 
diavoli locul cunoscut al Domnului între toate cele de pe pă- 
mânt. Şi le-am spus pentru paza lor cea tare, cea de la Mine, 
le-am spus ucenicilor Mei: «Feriţi- vă de aluatul fariseilor, 
care este făţărnicia», căci ea este lucrarea lor, aluatul lor. 
Le-am spus aşa ca să-i deprind din zi în zi mai mult cu loc 
larg în ei pentru roadele Duhului şi să-i păzesc pe ei ai Mei, 
mărturisitori ai Mei şi prooroci ai Duhului Sfânt. 

Iar vouă, copii aşezaţi de Mine în calea cuvântului Meu 
când el vine să-l înveţe pe poporul Meu cel ascultător, vouă 
vă spun altfel. Vă spun aşa: fiţi înţelepţi ca şerpii şi blânzi ca 
porumbeii şi staţi în roadele Duhului, copii învăţători, şi 
învăţaţi-Mi poporul şi puneţi frână oricărei urme de întuneric 
din mijlocul poporului Meu, că vine clipa ca fiecare să ră- 
mână în ceea ce va fi găsit. îndemnaţi-i pe toţi, îndemnaţi-i de 
lângă Mine, nu de lângă ei, să se facă ei locaş al roadelor Du- 
hului şi să umble duhovniceşte înaintea Mea în toată clipa, că 
nu vreau să suferim de la neascultarea de cuvântul Meu, ci 
vreau să învăţaţi de la Mine poporul, copii învăţători. Amin- 
tiţi-i de la Mine, nu de la voi, că faptele trupului se împotri- 
vesc faptelor Duhului şi sunt duşmane între ele, iar Eu în- 
tăresc statul vostru între Mine şi poporul Meu şi îi spun lui că 
cine nu vă primeşte pe voi, pe Mine Mă alungă şi nu pe voi, 
şi cine vă vorbeşte pe voi de rău, vorbeşte de rău legea lui 
Dumnezeu şi este duşman faptelor Duhului dragostei şi bu- 
nurilor ei. Mă zdrobesc în voi cu toată durerea Mea, şi mult 
aş vrea măcar o parte din popor să ia şi el să poarte durere din 
cer, că voi sunteţi mici, şi mici staţi înaintea poporului ca să 
mai puteţi sta lângă el, iar durerea Mea cea de şapte mii de ani 
e mare, fiilor copii, şi voi sub ea, zdrobiţi, căci casa Mea e 
omul, şi fericit este cel ce ştie să Mă ia în casa lui aşa cum 
M-au luat Luca şi Cleopa, şi apoi Eu am rămas în ei, şi ei în 
Mine, căci darul Meu a prins rod în ei prin credinţa lor în 
Hristos, trimisul Tatălui, fiilor copii. 

Mama Mea Fecioară se lasă cu mila ei, cu acoperă- 
mântul ei peste voi, peste ranele voastre, şi mereu vi le vin- 
decă, şi mereu vi le leagă, că nu are cine de pe pământ, şi vă 
spune ea aşa: 

unt mamă a Fiului Tatălui Savaot, şi cine 
este mamă nu cunoaşte altă mângâiere 
decât durerea cea pentru Dumnezeu. Vă mângâi cu ea, copii 
care purtaţi pe Fiul meu de la Tatăl şi până la urechea po- 
porului şi până la inima lui deschizându-le inima prin bătaia 
Lui la uşa lor. Luaţi poporul, şi cu durere cântaţi cu el cân- 


tarea Fiului meu Cel călător prin lumea de păcate cerându-i la 
orice om inima de locaş pentru El şi uşa ei descuiată şi nu în- 
cuiată, căci cel ce nu deschide Domnului uşa, acela stă în în- 
tuneric cu cele din el şi nu iubeşte lumina şi plata ei şi nu se 
face fiu al zilei, ziua cea dintâi între zile când Dumnezeu a fă- 
cut lumina. Amin. 

Sunt mama Fiului lui Dumnezeu Savaot şi mi-e milă 
de Fiul meu când îl văd aşa de dispreţuit, şi mi-e milă de cei 
ce s-au dat Lui ca să-L ajute să bată la porţile inimilor şi nu 
se îndură să le zdrobească, ci aşteaptă ei ca şi Fiul meu, Cel 
blând şi smerit cu inima, înaintea omului încuiat în însuşi 
trupul lui. 

O, popor al milei dumnezeieşti, ţi-a spus Fiul meu să 
asculţi de poruncile Lui, dar să le ştii ţi-a spus. O, deschide-I 
Lui şi nu uita că El ţi-a spus că cel ce crede în El nu mai crede 
în om, iar în El se crede prin mărturisire înaintea Lui şi a oa- 
menilor, şi se crede prin prooroci, căci Duhul Domnului şi 
Domnul însuşi prin prooroci este şi grăieşte omului pe pă- 
mânt, şi aşa stă lângă om şi nu cum nu vrea omul să ştie că 
aşa stă Domnul lângă om. Amin. 

Iar voi, cei de sub greul venirii acestui cuvânt, fiţi înţe- 
lepţi ca şeipii, că mare este strâmtorarea pentru Dumnezeu şi 
pentru voi, şi fiţi blânzi ca porumbeii şi lucraţi ca Fiul meu şi 
aşa cum El vă îndeamnă, şi căutaţi să nu lăsaţi pe poporul Lui 
spre duh de făţărnicie. Nu vă temeţi sub greu şi sub liane, nu 
vă temeţi, căci îngerul Domnului nu vă lasă singuri nici ziua, 
nici noaptea, dar puţin de tot se mai vede prin noapte ziua, 
fiilor cu pieptul zdrobit de durerea Domnului din voi. Sunt 
mamă, iar mama e numai din dureri ieşită şi numai în dureri 
ţinută, şi altceva nu înseamnă mamă. 

Luaţi masă de cuvânt cu poporul cel aşa de firav şi 
daţi-i lui din Duhul Domnului din voi. Iar Tu, Fiule al dure- 
rilor Tatălui şi al durerilor mele după om, întăreşte-Ţi mersul 
şi calea şi suflă putere peste ei ca să înveţe ei poporul roadele 
Duhului, împotriva cărora nu este oprire în cer şi pe pământ. 
Amin. 

O mamă, le dăm masă de cuvânt, dar să le 
^ dăm şi viaţă a cuvântului Meu în ei, 
mamă, că dacă în ei nu ia viaţă cuvântul Meu, îi frângem pe 
cei de sub durerea venirii Mele, mamă. 

O, poporul Meu, nu uita ce ai mâncat după ce mănânci. 
Nu uita să strigi tare la Dumnezeu, dar să înveţi bine să strigi, 
pentru Dumnezeu şi nu pentru tine, poporul Meu. Rugăciunea 
sfântă din om nu cere decât pentru Dumnezeu în om, nu pen- 
tru om, şi de aceea voiesc iarăşi să te învăţ cu tot cuvântul 
zilei. 

O, poporul Meu, voiesc să te străbat cu cuvântul Meu, 
dar cel mai fericit pentru Mine şi pentru tine este să-l străbaţi 
tu pe el şi să poţi bine şi cu lumină să lucrezi înaintea Dom- 
nului Dumnezeului tău roadele Duhului, împotriva cărora nu 
este oprire, nu este capăt, ci este aşteptarea lui Dumnezeu 
pentru ele din om, poporul Meu. Mănâncă, Ierusalime che- 
mat, mănâncă din roadele Duhului ca să ştii gustul lor şi lu- 
crarea lor şi plata lor, dar ca să mănânci din ele, nu uita să-i 
spui omului şi să-ţi spui şi ţie că vinul nou se aşează în vase 
noi ca să se păstreze, ca să se formeze şi ca să nu se piardă 
fiind pus în burdufuri vechi. 

O, poporul Meu, toate să se facă noi! Amin. Toate cu- 
rate să fie pentru împărăţia Mea în om! Amin, amin, amin. 

1/14 octombrie 2004 

Cuvântul lui Dumnezeu 


Sărbătoarea cuvioasei Parascheva 

Tot omul de pe pământ II va căuta pe Domnul şi nu-L va găsi. Plân- 
sul fără minte e plâns fără Dumnezeu. Iubirea de Dumnezeu în om 
nu mai iubeşte lumea. Smerenia este mai mare ca dragostea, căci 
unde nu este ea, nu poate dragostea. 

ă nu te plictiseşti, popor al cuvântului Meu, de 
prea multul Meu cuvânt cu care dau să te ţin 
treaz în vremea aceasta de noapte grea, de vreme rea. Să nu 
te saturi şi să-l dai deoparte, că vine vremea ca fiecare om de 
pe pământ să nu mai caute nimic decât pe Dumnezeu, şi nu-L 
va găsi, căci cine nu ştie ce este şi ce înseamnă Dumnezeu, 
acela caută mereu şi nu găseşte ce caută, fiindcă omul are 
mintea lui şi nu ia din cer, şi ia numai de pe pământ când are 
ce lua, dar când nu va mai avea ce să ia de pe pământ şi ce să 
facă cu cele de pe pământ, va căuta omul în sine şi se va afla 
gol de Dumnezeu şi va plânge fără de minte, căci plânsul cel 
fără de minte e plâns fără Dumnezeu chiar şi când omul crede 
în el însuşi că spre Dumnezeu plânge şi spre El caută. 

O, poporul Meu, i-am găsit în veghe înaintea Mea pe 
cei ce iau din gura Mea ca să-ţi pună pe masă pe Dumnezeu. 
Să nu te plictiseşti de cuvântul Meu, că dacă Eu nu M-aş mai 
zbate să vin să te păstoresc, să te ţin în trezie pentru viaţa ta 
cu Dumnezeu, tu ai adormi ca şi tot omul cel apăsat de timp 
şi ai uita că viaţa înseamnă Dumnezeu în om, dragostea lui 
Dumnezeu în trupul, în sufletul şi în duhul omului. Amin. 

O, Mi-e tare milă de Mine, poporul Meu! O, ce lesne îi 
este omului să cadă din Dumnezeu! O, ce mult Mă dă omul 
din el pentru toate câte face el pe pământ! O, ce puţin în s emn 
Eu în viaţa şi în purtarea omului şi ce mult e omul în el! Cine 
nu ştie ce este şi ce înseamnă Dumnezeu, acela stă el în el, iar 
Eu, afară, dispreţuit de om, căci scris este în Scripturi: «Dis- 
preţuit era, şi Cel din urmă dintre oameni, Om al suferinţei şi 
deprins cu durerea, dispreţuit şi socotit ca nimic, Unul de 
Care să-ţi acoperi faţa când II vezi, fără chip şi fără frumu- 
seţe ca să ne fie drag. Dar El cu bolile şi cu durerile noastre 
S-a împovărat, şi cu cei făcători de rele a fost numărat şi a 
purtat fărădelegile multora». 

O, fiilor copii cu care-Mi scriu cartea venirii Mele la 
capătul veacurilor! Durerea Mea cea mare e cartea aceasta. 
Om al durerilor şi deprins cu suferinţa pe pământ, aşa stau Eu 
lângă om pe pământ şi nu Mă vede omul, pentru că Eu sunt 
Dumnezeu, şi omul este om, că aşa vrea el să fie cu Mine şi 
cu el când e vorba să fiu Eu cu el, şi el cu Mine, şi iată, omul 
este cu cel văzut de el, cu omul şi cu lucrurile lui, iar cu Mine 
nu, şi Mă uit plângând în Tatăl, şi Tatăl în Mine, şi plâng cu 
sfinţii când văd cât de mult îi dă omul loc diavolului în el, 
diavolului cel căzut din cer pe pământ, iar Mie nici la necazul 
lui nu- Mi dă omul faţă şi loc în el; ba, din contra, Mă judecă 
şi stă supărat pe Mine de parcă Eu îl pun pe el să-şi facă rău, 
să-şi facă parte de pedeapsă, să stea fără pază de la Dumnezeu 
peste el. 

Plâng cu Tatăl Meu Savaot şi cu mama Mea Fecioara 
şi cu sfinţii plâng ca Cel din urmă dintre oameni, căci sunt 
deprins cu durerea şi socotit ca nimic de om, şi fără chip ca 
să-I fiu drag omului, dar Eu sunt împovărat cu bolile şi cu 
durerile şi cu fărădelegile lui şi stau fără putere lângă om, căci 
omul stă în el, iar Eu, afară şi fără de chip, şi omul nu are 
minte şi nu ştie ce este şi ce înseamnă Dumnezeu pe pământ. 
Uită omul că cerul e scaunul Meu de domnie, iar pământul e 
aşternut al picioarelor Mele. Uită omul că şi el este şi în cer 
şi pe pământ cu trupul său şi cu picioarele sale, şi plâng cu 


sfinţii că uită omul taina vieţii lui, sufletul lui, care este de la 
Dumnezeu şi care-i ţine trupul în viaţă. 

O, ce mult au înţeles sfinţii de pe pământ taina Mea în 
om! O, ce mult M-au iubit pe pământ sfinţii de pe el! Când 
dragostea lui Dumnezeu îşi are sălaş în om, ea îl învaţă pe el 
toate, şi omul este sfânt lui Du mn ezeu prin dragostea Mea din 
el şi e prietenul Domnului, şi Domnul pune în el lucrul Său 
peste pământ, şi rămâne pe pământ lucrul Domnului din 
sfinţi, căci numai Domnul este Cel ce rămâne pe pământ, şi 
de aceea rămân sfinţii pe pământ şi în cer, fiindcă Domnul a 
locuit şi locuieşte în ei. Amin, amin, amin. 

T u, Doamne, cu sfinţii lucrezi în cer şi pe 
pământ, iar cu cei ce lucrezi Tu, cu aceia 
vii când vii pe pământ. Te-am iubit pe pământ cu dragostea 
Ta din mine, nu cu dragostea mea de Tine, şi le spun celor ce 
iubesc pe Dumnezeu că iubirea de Dumnezeu nu este iubirea 
lui Dumnezeu. Iubirea lui Dumnezeu în om nu mai iubeşte lu- 
mea şi duhurile ei, ci ea urăşte pentru ca să iubească adevărul, 
iar cel ce nu iubeşte adevărul, care-1 face liber de sine pe om, 
acel om este vrăjmaş lui Dumnezeu şi este anatema, căci scris 
este: «Cel ce nu iubeşte pe Dumnezeu, să fie anatema». 

îi spun omului, Doamne al sfinţilor, că cel mai mare 
adevăr în om este smerenia minţii şi a inimii, şi ea îl câştigă 
pe om lui Dumnezeu. Ea este acum mai mare ca dragostea, că 
unde nu este ea, nu poate dragostea Ta în om şi pentru om. 
Doamne îndurător. 

Mă bucur în Tine cu sărbătoarea pomenirii mele între 
cei ce iubesc adevărul şi viaţa lui în ei, căci dragostea Ta din 
mine m-a ridicat din lume şi m-a aşezat deasupra ei, şi eu am 
stat în Tine apoi cu trupul, cu sufletul şi cu duhul meu, pe care 
Ţi le-am dat Ţie sălaş pe pământ, şi apoi Tu Te-ai slăvit în 
trupul meu cel sfânt şi Te-ai arătat nestricăciune a lui. Nu eu, 
ci Tu Te-ai arătat aşa în trupul meu, căci când dragostea lui 
Dumnezeu îşi află sălaş în om, ea îl învaţă pe om toate, şi 
omul este sfânt lui Dumnezeu prin dragostea lui Dumnezeu 
din el, şi dragostea rămâne, Doamne, şi se mărturiseşte ea în 
locaşurile ei. Amin, amin, amin. 

O clipă, poporul Meu, glasul sfinţilor a grăit, 
că e vremea Mea cu ei pe pământ. Sfânta 
Parascheva, piatră scumpă pe fruntea acestui neam încoronat 
de Mine şi de sfinţi pentru slava Mea de acum, slava pentru 
care Eu l-am creat pe el; sfânta cea plină de mărturisire a 
smereniei minţii şi a inimii ei care a purtat în ea dragostea 
Mea. Smerenia sfinţilor îi face pe ei să ia asupra lor păcatele 
lumii, ca să sufere ei pe pământ cu trupul, osândind fărăde- 
legea şi duhul lumii în însuşi trupul lor, chiar dacă lumea îi 
socoteşte pe ei pedepsiţi de Dumnezeu. 

Smerenia, poporul Meu, este mai mare ca dragostea. 
Aşa spun sfinţii care s-au lăsat smeriţi cu totul sub darul dra- 
gostei Mele cu care Mă sălăşluiesc în sfinţi pentru smerenia 
lor care-i face pe ei să ia asupra lor osândirea păcatului, ispă- 
şirea păcatelor lumii, căci sfinţii plâng mult pentru Mine, Cel 
înţepat mult şi îndurerat mult de la păcatele lumii. 

Smerenia este cea care se aşează din om înaintea Mea, 
ca să fac Eu apoi spre el cale pentru dragostea Mea în el, dra- 
gostea care nu este decât jertfă, jertfa dragostei Mele care se 
mistuie în sfinţi pentru iertarea păcatelor lumii, căci sfinţii 
sunt asemenea Mie, fiindcă ei îl văd pe Dumnezeu aşa cum 
este El, mereu îndurerat, mereu rănit, mereu plângând în ur- 
ma omului, pentru că omul nu se dă lui Dumnezeu sălaş. Mai 
mare decât toată înţelepciunea veacurilor este înţelepciunea 
sfinţilor cerului Meu, căci Eu am spus: «Mai mari decât toate 

lucrările de până la ei vor lucra sfinţii care cred în Dumne- 
zeu dăndu-se Lui sălaş pe pământ , şi apoi în cer». 

Smerenia este mai mare ca dragostea, căci tară ea dra- 
gostea nu-şi are sălaş în om şi nici lucrare. Dragostea lui 
Dumnezeu este în cei ce nu au slava oamenilor, fiindcă nu iau 
din ea, precum nici Eu nu am luat, ci le-am spus celor ce cău- 
tau moartea Mea: «Eu slavă de la oameni nu iau, şi v-am cu- 
noscut că nu aveţi în voi dragostea lui Dumnezeu». 

Smerenia, poporul Meu, iubeşte-o împotriva oricărei 
ispite care vine să-ţi încerce ţie faţa înaintea celor ce-ţi văd 
faţa. Faţa ta te vădeşte dacă ai în tine darul cel tainic al sme- 
reniei şi lucrarea ei care face loc în tine dragostei lui Dum- 
nezeu, fiule, şi îţi voi spune ţie din Mine şi din sfinţi lucrarea 
smereniei de duh, care umblă la inima omului ca să se facă ea 
în om sălaş al slavei Domnului, Cel blând şi smerit cu inima, 
căci omul fi-va să fie ceresc pe pământ, şi numai omul ceresc 
va rămâne pe pământ. Amin. 

Vai omului care-şi pierde vremea şi nu şi-o câştigă, 
care-şi pierde viaţa fără să şi-o câştige pentru Mine şi pentru 
Evanghelia Mea de acum, cu care Eu umblu în locuinţa mor- 
ţilor de pe pământ şi de sub pământ ca să fac învierea făpturii 
care a fost şi care este! 

far tu, poporul Meu, să nu te plictiseşti de prea multul 
Meu cuvânt cu care dau să te ţin treaz în vremea aceasta de 
noapte grea când tot omul doarme. Să nu te superi, ci să fii 
mulţumit şi să-Mi mulţumeşti pentru cât te iubesc, căci pen- 
tru iubirea Mea cu care te hrănesc ca să nu mori tu trebuie 
mult să-Mi dai, fiule. Trebuie să-Mi dai loc cu smerenie în el 
în trupul tău şi în duhul tău şi să te uiţi la cei prin care te 
hrănesc cu cuvântul Meu, că Eu stau cu dragostea Mea în ei, 
şi tot aşa stau şi ei în Mine, cu dragostea Mea, nu cu dragostea 
lor, fiindcă dragostea Mea e durere, e lacrimă a Mea după om 
ca să-l scap pe om de durerea, de suspinul şi de lacrima lui, 
căci cine plânge după viaţa lui în el, acela şi-o pierde şi nu 
ştie să plângă, şi va căuta în sine şi se va afla gol de Dumne- 
zeu, căci plânsul cel fără de minte e plâns fără Dumnezeu 
chiar şi când omul crede în el însuşi că spre Dumnezeu plân- 
ge şi la El caută. Smerenia nu mai plânge în om. Ea îi face 
locaş lui Dumnezeu şi dragostei Lui în om, căci împărăţia 
Mea în om nu este omul cu dragostea lui de Mine în el, ci sunt 
Eu, Domnul, cu dragostea Mea care-1 face pe om împărăţie a 
cerurilor pe pământ, locaş care luminează prin cei ce sunt 
fraţi în Hristos şi care iubesc cu iubirea lui Dumnezeu în ei pe 
tot aproapele care vede în cel îndumnezeit iubirea lui Dum- 
nezeu, umblând el în lumina ei şi veselindu-se de ea. Amin. 

Te voi învăţa curând, poporul Meu, cum să înţelegi tu 
porunca cea de căpătâi prin care Eu spun: să iubeşti, omule, 
pe Dumnezeu cu toată inima ta, cu tot cugetul tău, cu tot su- 
fletul tău şi cu toată virtutea ta, iar pe aproapele tău să-l iu- 
beşti ca pe tine însuţi şi să nu ridici mărturie mincinoasă îm- 
potriva aproapelui tău, căci Eu sunt Dumnezeu şi nu tu, omu- 
le, şi Eu ştiu pe aproapele tău şi nu tu, iar aproapele tău să Mă 
vadă în tine aşa cum sunt Eu, şi aceasta este cea mai mare 
între porunci, cea mai mare dragoste, dragostea Mea în om şi 
între fraţii cei de un nume cu Mine înaintea aproapelui lor în 
toată vremea. Amin. 

O, când împărăţia lui Dumnezeu se vede în voi şi între 
voi, copii ai Ierusalimului, toţi cei ce sunt aproape de voi o 
văd pe ea, şi aşa puteţi voi mult să-i iubiţi pe ei cu dragostea 
Mea din voi, cu împărăţia Mea din voi, văzută de ei. Amin, 
amin, amin. 

O, copii slujitori ai cuvântului Meu cel de foc, înde- 
letniciţi-vă bine cu înţelesul lui, şi numai apoi să-l daţi po- 


porului, că Eu sunt pom bun şi cu roade bune, şi tot aşa voiesc 
să rodesc în cei ce aud de la voi cuvântul Meu bine grăit, aşa 
cum Mă auziţi voi că-1 grăiesc Eu. Daţi-vă mai spre linişte 
faţă de cele ce sunt de trebuinţa de zi cu zi ale poporului 
atunci când Eu vă vestesc că vin cuvânt, ca să avem vreme 
din destul pentru buna împărţire a cuvântului Meu peste cei 
ce-1 ascultă pe el de la Mine, şi peste cei ce-1 şi împlinesc 
apoi, dacă iubesc aceştia smerenia care se face în ei locaş al 
dragostei lui Dumnezeu în om. Am spus poporului Meu să nu 
aibă o mai înainte grijă ca aceea pentru venirea Mea cuvânt 
pe pământ, ca aceea pentru voi, pentru aşezarea voastră înain- 
tea Mea, dar şi pentru a lor, căci dacă unii sunt cu trupul şi nu- 
mai voi cu duhul înaintea Mea când vin cuvânt pe pământ 
prin voi, atunci învăţătura cu care Eu am învăţat poporul să 
treacă din trup în duh, cum şi când se mai aşează ea peste 
popor? 

Vă doresc, copii ai Ierusalimului nou, să treceţi mult 
din trup în duh, căci nu e greu, şi de aceea vă îndemn la dra- 
gostea Mea în voi, la împărăţia cerurilor în voi, pentru voi şi 
pentru tot aproapele care are ochi să vadă, şi apoi să mărturi- 
sească el pe Domnul Dumnezeul vostru, Du mn ezeu adevărat 
în fiii Lui. Amin, amin, amin. 

14/27 octombrie 2004 

Sărbătoarea sfântului mucenic Dimitrie, izvorâtorul de 

mir 

Adevărata carte după care să înveţe omul carte, este cartea Dom- 
nului. Cel ce ispiteşte ca să creadă este scris cu necredincioşii. Cei 
curaţi cu inima sunt curaţi şi cu credinţa. Credinţa se face iubire, şi 
iubirea se face credinţă în cei sfinţi. Voia omului este vrăjmaşă 

Domnului. 

I ntru prin porţi. Amin. Intru cuvânt de facere a 
omului, intru în carte, iar cartea Mea este adevăra- 
ta carte după care omul trebuie să înveţe carte, căci dacă omul 
are carte şi viaţă nu are, atunci el nu este un om învăţat, ci este 
un om fără de cale, fiindcă Eu am spus: «Eu sunt calea, ade- 
vărul şi viaţa, şi cine umblă după Mine nu va umbla în întu- 
neric, ci se mută de la moarte la viaţă». Amin, amin, amin. 

Pace vouă de la Domnul învăţătorul, copii care ve- 
gheaţi în calea cuvântului Meu când Eu vin cu el să-Mi cresc 
şi să-Mi ţin treaz poporul, iar pacea Mea pe care v-o dau ca 
să vă întăresc porţi ale Mele, să se răsfrângă ea din voi mereu 
peste tot poporul Meu cel care iubeşte ca şi voi venirea Mea 
şi venirea lui la Mine şi la voi, la izvorul învăţăturii şi al tră- 
irii cu cerul pe pământ, la învăţat carte, fiilor copii. Mai e 
puţin timp, şi voi învăţa din Mine şi din voi pe mulţi care se 
vor aduna în jurul vostru porunca dragostei de Dumnezeu şi 
de aproapele, căci a iubi pe Dumnezeu şi pe aproapele e mare 
taină şi mereu taină şi mereu lucrare a cerului pe pământ prin 
omul care iubeşte pe Dumnezeu. Acum însă Mă slăvesc în voi 
cu sfinţii, iar cuvântul Meu şi al lor este carte de învăţat după 
ea pentru fiecare om care vrea să ştie de la Dumnezeu cum 
să-L iubească pe Dumnezeu. 

Omul nu trebuie să Mă înveţe pe Mine cum să-l iubesc, 
ci trebuie să Mă lase pe Mine să-l învăţ cum să Mă iubească. 
Omul se iubeşte pe sine, şi aşa dă el să Mă iubească, pentru 
sine, nu pentru Mine, dar Eu i-am spus lui prin Evanghelia 
Mea cea de acum două mii de ani că cel ce-şi iubeşte viaţa, 
acela şi-o va pierde, iar cel ce şi-o pierde pentru Mine, pentru 
vestirea lui Dumnezeu între oameni, acela va avea viaţă, şi 

din belşug va avea, căci viaţa se învaţă de la Dumnezeu şi nu 
de la om. Amin. 

O, poporul Meu cel mult hrănit, cel mult învăţat de 
cuvântul Meu, de Duhul Meu Cel dătător de viaţă! Eu sunt 
Cel ce vin să te învăţ şi să te aşez la şcoala învăţăturii. Eu şi 
nu tu te aşezi înaintea Mea. Vin la tine ca să fii tu poporul cel 
învăţat de Dumnezeu şi să audă neamurile de pe pământ că 
Eu în mijlocul tău sunt învăţătorul lumii, numai să vrea fiii 
veacului acesta să audă glasul Fiului lui Dumnezeu, căci 
duhul lumii îl ţine pe om în întunericul lui şi în pierzarea lui 
de oameni, iar Duhul Meu este duh dătător de viaţă, şi apoi 
este Duhul Sfânt Mângâietorul, aşa cum Eu L-am numit când 
L-am pus în apostolii Mei ca să fie El împărţit peste cei ce 
iubesc să creadă de la Dumnezeu toate câte Eu aduc pe pă- 
mânt pentru înnoirea lumii şi pentru viaţa veacului ce va să 
fie pe pământ. Amin. 

Am durere peste durere de la cei ce dau să vină sub 
învăţătura Mea şi nu ştiu aceştia cu mintea lor să se aşeze 
înaintea Mea, iar Duhul Meu este învăţător, dar nu e frumos 
să se vrea omul dădăcit sau să-l dădăcească pe om, căci la 
Dumnezeu este bună credinţa omului, nu altceva; credinţa 
care lucrează aşa cum a lucrat din Avraam, care nu s-a vrut 
dădăcit de Mine, ci s-a vrut credincios fără de prihană în cre- 
dinţă, fără de ispitire, căci credinţa cea prin ispitire se ia de la 
om, şi omul este scris cu cei necredincioşi, fiindcă omul care 
ispiteşte ca să creadă, acela nu-L iubeşte pe Dumnezeu şi nici 
nu cunoaşte jertfa prin care omul se dovedeşte credincios ca 
Avraam. 

Nu poate omul să fure când e vorba de credinţă pentru 
viaţa lui. Nu poate omul să creadă şi să i se socotească cre- 
dinţă dacă ispiteşte pentru credinţă, iar Eu am spus: «Credin- 
ţa nu este a tuturor». Cel ce fură se ascunde înăuntru şi în 
afara lui faţă de cei ce nu vrea el să fie ştiut că fură. Cel ce 
înşeală, la fel face, dar faţa omului poate fi citită cu ascunde- 
rea de sub ea, iar omul cel cu Duhul Meu în el ştie această lu- 
crare şi o lucrează pe ea, ca să fiu Eu îndreptăţit întru cuvânt 
şi biruitor când grăiesc şi când judec fapta omului, căci cel ce 
crede în această lucrare de cuvânt învăţător peste om şi face 
ca el în el şi în ea, această lucrare îl vădeşte pe el prin cuvân- 
tul ei, prin ceea ce este ea şi prin ceea ce este omul. Cel cre- 
dincios nu caută să fie dădăcit pentru ca să creadă, ci caută să 
fie lucrător prin iubire şi prin învăţătură, şi unul ca acela nu 
dădăceşte pe om ca să-l facă să creadă în această venire a 
Mea, ci crede înaintea oamenilor şi se desăvârşeşte prin cre- 
dinţa cea cu dar în ea, cea cu învăţătură în ea, fiindcă ea este 
a acelora ce învaţă prin credinţă să fie după chipul şi asemă- 
narea Mea, şi aceasta este adevărata dragoste a lui Dumnezeu 
în om. Amin, amin, amin. 

O Doamne, să caute această dragoste cei ce 
^ se alipesc prin credinţă de muntele acesta. 
Amin. O, Doamne, din ceata mucenicilor care prin credinţă 
au dobândit loc lângă Tine şi în Tine, eu grăiesc poporului 
Tău cel mult aşteptat de noi, sfinţii Tăi, care ne-am pierdut 
viaţa pentru viaţa Ta în noi pe pământ şi în cer, şi grăiesc la 
tot omul care se numeşte pe sine credincios lui Dumnezeu, şi 
spun aşa: fericiţi cei curaţi cu inima, că aceia sunt curaţi şi cu 
credinţa, şi aceia vor vedea pe Dumnezeu, fiindcă aşa cred ei. 
Amin. 

Eu, ucenicul şi, apoi, mucenicul Tău, aşa am crezut şi 
aşa am văzut roadele credinţei mele, ale inimii mele curate 
pentru Tine, Doa mn e. I-am ruşinat pe cei necredincioşi Dum- 
nezeului meu, căci iubirea mea pentru Tine a rodit credinţă în 


mulţi, şi apoi aceia au crezut în mine ca şi în Tine, iar cei ce 
cred fără de ispitire se biruiesc şi biruiesc pentru slava Ta 
înaintea oamenilor, Doamne. Când Nestor a văzut în mine că 
Te am pe Tine minunat cum eşti în sfinţi, a venit şi mi-a cerut 
putere de biruinţă asupra vrăjmaşilor Tăi, şi eu i-am dat, că 
aveam, şi eram darnic cu Tine şi Te dădeam celor ce credeau 
în Dumnezeul meu, iar el, umilit cu duhul şi tare cu credinţa 
în Tine, Dumnezeul meu, a spus aşa: „Dumnezeul lui Dirni- 
trie, ajută-mi să-Ţi biruiesc vrăjmaşii!". Amin. 

O, ce minunată este credinţa şi faptele ei în cei ce cred 
neîndoios! Cei credincioşi după dar şi după adevăr nu au ne- 
voie să-i biruiască pe vrăjmaşii lor, ci biruiesc aceia pe vrăj- 
maşii Tăi, ca să crească în oameni credinţa în Tine, nu cre- 
dinţa în cei ce cred în Tine, căci aceia îşi dau viaţa lor pentru 
ca să creadă în Tine oamenii, pentru ca să rodească în oameni 
credinţa în Tine, Doamne, şi prin ea să poată ei totul pentru 
Tine şi nu pentru ei, şi plâng sfinţii cei de lângă Tine, plâng 
după om cu credinţă ca a lor pe pământ. Plâng pentru Tine 
sfinţii care Te-au iubit cu credinţă mai tare ca moartea, căci 
credinţa se face iubire în sfinţi şi nu iubirea se face credinţă 
în ei. Dar mai întâi decât acestea este smerenia, care-Ţi face 
Ţie loc în sfinţi. Doamne, şi credinţă în Tine, şi apoi credin- 
cioşie până la sânge, şi ce poate fi iubire mai mare ca aceasta 
în sfinţi, Doamne al celor plini de statornicie pentru mărturi- 
sirea Ta ca Du mn ezeu adevărat ce eşti pe pământ şi în cer şi 
în sfinţi, Doamne?! Toţi cei ce-şi pierd lucrarea credinţei prin 
grijile cele pentru viaţă, aceia sunt mici şi nu sunt mari cât 
Tine, nu sunt cât vrei Tu să fie ei în Tine şi Tu în ei chiar dacă 
Tu ai spus când Te-ai rugat Tatălui Tău şi al sfinţilor Tăi şi ai 
zis: «Tată, voiesc să fiu în ei, şi ei în Mine, ca să ştie lumea 
că Tu M-ai trimis». 

O, Doamne atât de lipsit de om şi de credinţă în om! 
Nu are lumea de unde să ştie că Tu eşti trimisul Tatălui după 
om dacă Tu nu ai mărturisitori înflăcăraţi şi asemenea cu 
Tine, blânzi şi smeriţi cu inima mai ales înaintea vrăjmaşilor 
Tăi şi nu ai lor. O, Doamne Care plângi cu sfinţii aşteptând 
învierea cea mare, facă-se voia Ta pe pământ! Amin. întoarce 
înapoi în om voia Ta, căci omul fără Dumnezeu în el nu poate 
avea vrăjmaşi mai mari ca el însuşi pentru el, ca voia lui care 
nu lasă voia Ta să se aşeze în el. Facă-se voia Ta de-acum pe 
pământ! Amin. E timpul la sfârşitul lui. întoarce-1 pe om la 
dragostea lui Dumnezeu, ajută-1 să creadă ca sfinţii, şi apoi să 
Te iubească prin credinţă aşa cum scrie în Scripturi despre 
sfinţii care prin credinţă Te-au iubit şi s-au jertfit cu iubire 
pentru credinţa în Tine a celor de după ei. Amin. 

O, bunule Doamne, flacără mistuitoare Te-ai făcut în 
inimioara mea în toată vremea mărturisirii Tale prin mine. 
Aşa să Te aşezi şi azi în cei ce Te împart nedespărţit de ei, în 
cei ce Te mărturisesc în ei, văzut şi cunoscut făcându-Te în ei 
Dumnezeul lor spre credinţa celor ce Te văd în ei cale, adevăr 
şi viaţă a oamenilor, cale a Ta spre oameni şi salvator al celor 
ce plâng după răscumpărare. Amin, amin, amin. 

inecuvintez dragostea cea din credinţă a 
sfinţilor care împodobesc coborârea Mea 
la tine cuvânt, popor de la care omul trebuie să înveţe carte de 
la Domnul învăţătorul. Amin. 

Şi acum, în zi de serbare de sfinţi în mijlocul tău, din 
cer şi până pe pământ, de pe pământ şi până în cer. Eu, Dom- 
nul Dumnezeul tău, Eu, ocrotitorul şi bunul tău ajutător, ros- 
tesc şi spun că Eu, prin cei ce Mă poartă pe Mine spre tine şi 
pe tine spre Mine cu putinţele şi cu neputinţele tale, îţi port de 

grijă ca un bun, ca Cel ce pot pentru grija de tine, că îi am pe 
ei cuvântul Meu peste pământ şi cu ei Mă port, şi pe ei îi am 
pentru întărirea temeliei credinţei multora, poporul Meu, căci 
prin această lucrare de cuvânt, împărţită de ei peste pământ, 
Eu îndrept spre tine binefacerile Mele ca să poţi tu să rămâi 
voia Mea, şi dator pentru ea, poporul Meu. Ai grijă de cei prin 
care Eu te ocrotesc şi te dăruiesc cu ajutorul Meu. Ai grijă 
să-i iubeşti pentru Mine şi pentru tine şi nu pentru ei, căci pe 
ei îi iubesc Eu, fiindcă ei Mă iubesc, şi fiindcă ei te iubesc şi 
te îngrijesc. Te-am povăţuit mereu să nu fii popor fără călăuză 
între tine şi Mine, căci Eu pe om nu pot altfel să-l primesc şi 
să-l cunosc decât după orânduiala Mea. Amin. 

Iar acum, binecuvintez prin cuvântul cererii de rugă- 
ciune pentru venirea Duhului Sfânt, Care sfinţeşte toate, bine- 
cuvintez din cer şi de pe pământ, prin cuvânt rostit de cei unşi 
în grădina cuvântului, corăbiuţa cea dăruită poporului Meu 
spre trebuinţă binecuvântată, şi spun: Se binecuvintează şi se 
sfinţeşte prin venirea, prin lucrarea şi prin stropirea cu Duhul 
Sfânt şi cu apă, corăbiuţa cea acum dăruită vouă prin lucrarea 
cuvântului Meu care lucrează credinţă în cei dăruitori din par- 
tea Mea, şi aşez peste ea înger tare, înger veghetor şi binefă- 
cător pe sfântul mare mucenic Gheorghe, purtător de biruinţă, 
iar pentru mângâierea sărbătorii de azi aşez cu el spre veghea 
acestei corăbiuţe şi pe cel azi prăznuit, pe cel asemenea mu- 
cenicului Gheorghe, pe sfântul mare mucenic Dimitrie izvo- 
râtor de mir, iar miresmele sfinţilor să răsplătească mereu cre- 
dinţa voastră cea lucrătoare ca şi a lor în tot timpul vostru cel 
de vestire a întoarcerii Mele cea de la Tatăl a doua oară după 
om. Amin. 

Binecuvintez cu Duhul Meu Cel mângâietor pe cei ce 
vă iubesc pe voi pentru că sunteţi a Mei. îndemnaţi-i cu dul- 
cea inimă din voi, copii lucrători şi împărţitori de Dumnezeu, 
îndemnaţi-i pe cei ce vă iubesc şi vă ocrotesc pentru lucrul 
vostru cu Mine nestingherit de greutăţi peste el, să aibă jertfă 
curată, să aibă inimă curată înaintea Mea şi în ei, căci cei cu 
inima curată vor vedea pe Dumnezeu cu ei cum îi va smulge 
din foc, cum îşi va aduce aminte de ei în vremi de încercări a 
celor credincioşi pe pământ, şi ca pe tinerii din cuptorul de 
foc îi voi ocroti pe ei prin îngerul Meu cel de foc, şi care ră- 
coreşte toată văpaia de pe pământ acolo unde am Eu ocroti- 
tori de ai Mei, căci cei ce Mă primesc pe Mine prin voi, aceia 
plată de prooroc vor primi, plată ca pentru cei credincioşi lui 
Dumnezeu. Amin. 

O, copii care Mă împărţiţi nedespărţindu-Mă de voi, 
ascultaţi cu credinţă multă tot cuvântul Meu ca să-l împliniţi, 
şi împărţiţi-Mă peste pământ făcându-vă vreme pentru măr- 
turisirea Mea peste oameni, şi atunci toate cele de trebuinţă 
lucrului Meu cu voi vă vor fi adăugate, căci Eu sunt credin- 
cios prin tot cuvântul rostit de gura Mea. Amin. 

Iar tu, popor credincios, slăveşte-Mă ca pe împăratul 
tău şi arată-te cu împărăţia Mea înăuntrul tău. Cel ce doreşte 
de împărăţia Mea în el, acela se face locaş al ei şi mărturisitor 
al ei prin roadele ei care Mă mângâie pe Mine şi nu pe ei, căci 
Duhul Sfânt Mângâietorul Se împarte şi nu Se desparte de cei 
ce-L au pe El înăuntrul lor ca rod al credinţei lor în Mine, Cel 
ce L-am trimis pe El de la Tatăl pe pământ după om ca să-l 
mângâi pe om, şi apoi omul să se ţină după mireasma Lui şi 
să se facă omul asemenea Mie, cu duh dătător de viaţă, cu 
darul Duhului Sfânt, Care sfinţeşte toate în om şi pentru om, 
ca să am Eu locaş în om. Amin, amin, amin. 

Soborul sfinţilor arhangheli Mihail şi Gavriil 

Cel ce plânge pentru viaţa lui, acela şi-o pierde, căci plânsul fără 
minte este plâns fără Dumnezeu. Desluşirea poruncii dragostei de 
Dumnezeu şi de aproapele. Domnul îl iubeşte pe om ca să se 
mântuiască omul Smerenia de duh se face sălaş Domnului. Cei mai 
iubit post este ascultarea. 

I a aminte, popor al cuvântului Meu din zilele cele 
de acum, ia aminte la cuvântul Meu cel de peste 
tine, căci Eu din mijlocul tău sunt învăţătorul lumii, iar tu din 
mijlocul ei eşti poporul de la care omul trebuie să înveţe carte 
de la Domnul învăţătorul, căci cartea Mea cu tine este adevă- 
rata carte după care omul trebuie să înveţe carte, că dacă omul 
are carte învăţată de pe pământ şi nu face roade pentru veş- 
nicia lui, atunci el nu este un om învăţat, ci este un om fără 
de cale, căci calea Eu sunt; Eu şi nu omul, şi cine umblă după 
Mine nu va umbla în întuneric, ci se mută de-a pururi de la 
moarte la viaţă şi, părăsind păcatul cel întunecat, se sfinţeşte 
şi înţelege apoi că el nu poate avea vrăjmaşi mai mari ca el 
însuşi pentru el, ca voia lui care nu lasă voia Mea să se aşeze 
în el. Dar azi cobor cu dragoste mare în cuvânt, cu hrană tare 
pentru viaţa cea de veci a omului, şi pe car de heruvimi şi de 
serafimi Mă port pe deasupra însoţit de îngerul Meu, arhan- 
ghelul Mihail, şi lângă el, însoţitorul lui, Gavriil, şi lângă ei, 
toţi cei ce sunt căpeteniile îngerilor după cele nouă cete de în- 
geri care Mă slujesc, căci cea dintâi ceată între cele zece cete 
îngereşti de la început de veşnicie, şi de facere apoi, s-a pră- 
buşit din cer prin semeţie şi se războieşte cu Dumnezeu 
pentru căderea ei, pentru semeţia ei care nu o lasă pe ea să-şi 
ridice peste ea pe Creatorul ei, pe Domnul îngerilor şi a toate 
stăpâniile şi domniile şi scaunele cele cereşti care-L slujesc 
pe Dumnezeu purtându-L pe car de îngeri şi de slavă nevăzu- 
tă, precum îngerii, fără de trup fiind, nu se pot vedea decât de 
cei cereşti, în cer şi pe pământ cereşti, cu trup şi fără de trup 
în cer şi pe pământ. Amin. 

O, copii veghetori în calea venirii cuvântului Meu pe 
pământ, deschideţi-vă pentru intrarea Mea în carte cu sărbă- 
toarea îngerilor, fiilor copii. Luaţi din cele cereşti toată alina- 
rea pentru greul vostru, pentru sarcina sub care staţi, căci ve- 
nirea Mea cuvânt pe pământ e sarcină grea pentru voi, şi voi 
sunteţi mici şi plăpânzi sub slava Mea, iar cuvântul Meu pur- 
tat de voi între cer şi pământ umple lumea ca s-o înnoiască, 
fiindcă Eu am scris o Scriptură care făgăduieşte prin ea naş- 
terea din nou a lumii, şi apoi viaţa veacului ce va să fie apoi 
pe pământ, şi puţini din cei de pe pământ tânjesc cu adevărat 
după împlinirea Scripturilor venirii Mele a doua oară după 
om, căci ca să fie după adevăr această dorire în om, omul 
n-ar mai plânge pe pământ pentru el, şi ar plânge pentru 
Mine, iar Eu am spus că cine plânge pentru viaţa lui în el, ace- 
la şi-o pierde şi nu ştie să plângă, şi se va căuta în sine şi se 
va afla gol de Dumnezeu, căci plânsul cel fără de minte e 
plâns fără de Dumnezeu chiar şi dacă omul crede în el însuşi 
că după Mine plânge şi spre Mine caută. Eu însă îi spun lui 
că smerenia nu mai plânge în om, ci ea îmi face Mie şi dra- 
gostei Mele locaş în om, căci împărăţia Mea în om nu este 
omul cu dragostea lui de Mine şi de aproapele lui în el, ci sunt 
Eu, Domnul, cu dragostea Mea, care-1 face pe om sfânt pentru 
împărăţia Mea în el. Amin. 

Smerenia de duh umblă la inima omului ca să se facă 
ea în om sălaş al slavei Mele, căci Eu sunt blând şi smerit cu 
inima, şi aşa îl învăţ pe om să treacă din trup în duh, şi îi spun 
lui că nu e greu aceasta ce-i spun Eu omului. V-am spus vouă, 

copii care vegheaţi pentru Mine şi care staţi în inima Mea ca 
să ştiţi care este voia ei şi să auziţi iubirea ei pentru om, v-am 
spus că voi aduna pe mulţi şi îi vom învăţa din Mine şi din 
voi porunca dragostei de Dumnezeu şi de aproapele, căci a 
iubi pe Dumnezeu şi pe aproapele e mare, mare taină şi lu- 
crare a ei pe pământ, şi mereu, mereu taină şi lucrare a cerului 
pe pământ cu omul, prin omul care iubeşte pe Dumnezeu, 
căci omul nu trebuie să Mă înveţe el pe Mine cum să-l iubesc, 
ci trebuie să Mă lase pe Mine să-l învăţ cum să Mă iubească, 
şi de aceea am spus Eu că fericiţi sunt cei curaţi cu inima, că 
aceia sunt curaţi şi cu credinţa, şi aceia vor vedea pe Dumne- 
zeu, fiindcă aşa este credinţa lor, fiindcă ei se biruiesc, şi 
biruiesc apoi pentru slava Mea înaintea oamenilor şi cred bi- 
ruind pe vrăjmaşii Mei, nu pe vrăjmaşii lor. Amin. 

O, fiilor copii care Mă aduceţi pe pământ prin credinţa 
voastră în Scripturile Mele, şi prin Mine, Cel ce am găsit spri- 
jin în voi! Spuneţi voi celor iubiţi de Mine şi de voi că Noi nu 
iubim pe om pentru că merită, ci pentru ca să se mântuiască 
omul, fiilor. O, dacă omul nu ar uita aceasta nu s-ar mai se- 
meţi, ci şi-ar birui trupul şi ar cunoaşte cu duhul lucrarea sme- 
reniei de duh, şi nu şi-ar birui trupul cu post de mâncare şi de 
păcate, că nu este post mai mare ca şi ascultarea de Dum- 
nezeu, dar cine să-i arate omului această desăvârşită cale spre 
Mine, Cel ce sunt învăţătorul lumii şi de la Care lumea toată 
ar fi să înveţe carte şi nu de la om, copii care cunoaşteţi pe 
Dumnezeu cu iubirea Mea din voi!? Şi de aceea iubi-vă-voi 
pe voi cu toate ale Mele cele din cer şi cele de pe pământ şi 
vărsa-Mă-voi în voi cu dragostea Mea ca să-l învăţaţi pe om 
să Mă iubească cu dragostea Mea din el şi nu cu dragostea lui 
de Mine, că rău Mă răneşte omul care-şi mărturiseşte dragos- 
tea lui de Dumnezeu când el nu are ascultare de porunca dra- 
gostei care spune aşa: «Să iubeşti pe Domnul Dumnezeul tău 
din toată inima ta şi din tot sufletul tău şi din tot cugetul tău 
şi din toată puterea ta şi, apoi, să iubeşti pe aproapele tău ca 
pe tine însuţi». 

O, fiilor copii care purtaţi peste voi sarcina venirii 
Mele pe pământ învăţător al lumii! Dacă din toată inima şi 
sufletul şi cugetul şi puterea lui L-ar iubi omul pe Dumnezeu, 
i-ar mai rămâne din acestea şi pentru el? Şi ale lui, oare? lată, 
în această de căpătâi poruncă trupul nu foloseşte la nimic, 
căci duhul este cel ce dă viaţă, dar omul nu are învăţători pes- 
te el, fiilor învăţători de la Mine peste om. Ridica-vă-voi pe 
voi peste toate înălţimile de pe pământ cu învăţătura Mea şi 
înnoi-voi lumea cu ea, şi voi aduce pe pământ apoi viaţa vea- 
cului ce va să fie după învierea morţilor care aud glasul Meu 
din locuinţa lor gata pregătiţi să asculte porunca Mea pentru 
ridicarea lor, pentru plinirea Scripturilor cele de apoi şi în 
care oamenii nu se mai uită ca să le dau înţelepciune să le 
priceapă pe ele, şi apoi să creadă în ele cu smerenie, căci sme- 
renia este mai mare ca dragostea. Aşa spun sfinţii care aş- 
teaptă venirea Mea, spun că cel mai mare adevăr în om este 
smerenia minţii şi a inimii, căci ea îl câştigă pe om lui Dum- 
nezeu şi ea este acum mai mare ca dragostea, căci unde ea nu 
este, nu poate dragostea Mea în om şi pentru om. Amin. 

O, poporul Meu, te-am înconjurat cu toate cetele înge- 
reşti, că este serbarea îngerilor lui Dumnezeu. Am strâns lân- 
gă tine pe mulţi în casa întâlnirii Mele cu omul, iar lângă cei 
cu trupul stă tot neamul omenesc pomenit azi în mijlocul tău, 
neamul cel de la Adam şi până azi, şi care aşteaptă glasul Meu 
din mijlocul tău şi pomenirea lui pe numele fiecăruia şi după 
ceata fiecărora. O, poporul Meu, fericirea celor pomeniţi e fe- 
ricire nemărginită şi care nu se suie la mintea omului. Sunt 


mulţi coborâţi lângă tine cu Mine din sânul lui Avraam cel 
credincios, din cel mai frumos loc din cerul cel nevăzut, şi 
mai mare fericire simt aceştia aici unde Eu cu tine petrec cu 
cuvântul Meu care se împarte peste pământ pentru înnoirea 
lumii şi pentru învierea morţilor. O, fericiţi sunt cei ce ascul- 
tă cuvântul lui Dumnezeu şi îl împlinesc pe el cu smerenie, cu 
duh blând şi smerit, care se face rai în om, rai pentru Dumne- 
zeu şi pentru sfinţi, fiilor. O, voi trebuie să arătaţi oamenilor 
faţa Mea din voi, că numai aşa puteţi voi împlini porunca cea 
care spune: «Să iubeşti pe aproapele tău ca pe tine însuţi»', 
numai aşa şi nu altfel, fiilor. 

O, dacă omul ar împlini porunca dată lui de Dumne- 
zeu, atunci el s-ar face asemenea lui Dumnezeu din toată ini- 
ma şi sufletul şi cugetul şi puterea lui, şi aşa l-ar vedea pe el 
vecinul lui aproapele lui, şi aşa ar fi omul mărturisitor de 
Dumnezeu, purtător de cruce, urmându-Mi. 

O, poporul Meu, adu-ţi aminte cum îl probez Eu pe 
omul care spune că împlineşte poruncile care ar fi să se cu- 
prindă ele în dragostea cea pentru Mine şi nu în cea pentru el 
însuşi sau pentru slava lui şi nu a Mea. Când l-am încercat pe 
tânărul bogat care împlinea poruncile şi i-am spus apoi că 
dacă vrea desăvârşirea lui, să se lepede de sine, să-şi dea ago- 
niseala la cei lipsiţi ca s-o aibă de comoară în cer, şi apoi să 
vină să se facă ucenic al Meu, căci numai aşa se desăvârşeşte 
întru totul omul care iubeşte cu totul pe Dumnezeu, atunci el 
a plecat întristat, căci avea multe avuţii. Iată, omul nu iubeşte 
pe Dumnezeu din tot sufletul şi inima şi cugetul şi puterea lui. 
lată, omul nu poate să se lepede de sine ca să se facă ucenic 
al Meu, dar am spus ucenicilor care s-au temut când M-au vă- 
zut vorbind cu tânărul bogat că ceea ce este cu neputinţă la 
omul cel neputincios în iubirea cea desăvârşită, este cu pu- 
tinţă la Dumnezeu, Care are grijă să-i pregătească omului ini- 
ma şi sufletul şi cugetul şi puterea pentru ca să I le dea cu 
totul lui Dumnezeu şi pentru ca să fie al lui Dumnezeu omul 
şi nu al lui însuşi, căci trupul nu foloseşte la nimic, iar omul, 
bietul de el, numai pentru trup trudeşte, uitând de veşnicia su- 
fletului şi a trupului lui care nu se pot despărţi aşa cum omul 
ar da să creadă că se poate când el este numai trup, săracul. 

Iubirea de aproapele, nimic nu ştie omul de această tai- 
nă şi despre lucrarea ei. Nu ştie omul ce trebuie să-i dea 
aproapelui, şi face cu aproapele său ceea ce face şi cu el în- 
suşi, căci omul este numai trup, ca şi aproapele lui căruia îi 
dă omul ajutorare în nevoile lui care nu au nimic legat acestea 
cu mântuirea omului şi a aproapelui său. Cel mai mare adevăr 
în om este smerenia minţii şi a inimii, căci ea îl câştigă pe om 
lui Dumnezeu, şi omul se face ardere de tot înaintea Mea, îm- 
plinind din toată inima şi sufletul şi cugetul şi puterea lui iu- 
birea lui Dumnezeu în el, iubirea care arde în om. Iubirea 
omului arde în om pentru om, iar iubirea Mea în el arde în om 
pentru Mine şi îl câştigă pe om pentru viaţă desăvârşită şi 
veşnică, şi altceva nu înseamnă viaţă veşnică decât iubirea lui 
Dumnezeu în om, iubirea care iubeşte arzând pe om, ca să ră- 
mână numai Dumnezeu şi să-L vadă tot aproapele omului pe 
Dumnezeu arzând ca focul în cel ce se lasă locaş al Meu în el. 
Amin. 

O, nu este iubire de aproapele decât în omul care iubeş- 
te pe Dumnezeu şi care tot aşa, tot ca pe sine însuşi îl iubeşte 
şi pe aproapele, făcându-1 pe acesta să-L vadă şi să-L iubeas- 
că pe Dumnezeu din toate cele ale lui care nu sunt din trup, ci 
de la Dumnezeu şi pentru Dumnezeu în om. Amin. 

Locaş al slavei Mele între oameni îl face pe om sme- 
renia de duh, şi omul se face asemenea Mie, blând şi smerit 

cu inima, ascultător şi împlinitor a tot cuvântul Meu, care este 
viaţa şi lumina oamenilor. Amin. 

O, stau sfinţii şi îngerii şi stau cete-cete cei ce aşteaptă 
învierea, stau toţi aceştia în uimire, şi mai fericiţi ca în raiul 
desfătărilor cereşti stau toţi acum aici cu voi sub fericirea lor 
care este cuvântul Meu, sărbătoarea Mea pe pământ cu Tatăl, 
cu sfinţii şi cu îngerii, fiilor copii care Mă daţi cerului şi pă- 
mântului cuvânt, căci M-am promis că Mă voi da cu Duhul 
Sfânt Mângâietorul, şi cu El pe toate le voi înnoi, le voi 
curăţi, le voi lumina şi le voi schimba în slavă, în nestrică- 
ciune, fiilor împărţitori de Dumnezeu. 

îngerii îşi lasă glasul peste voi şi vă spun aşa: 

lavă întru cei de sus lui Dumnezeu şi jos pe 
pământ ca şi în cer, şi pace de la Dumnezeu 
peste oameni şi nu cum îi dă omului lumea cea goală de viaţă, 
lumea care pe noi, îngerii lui Dumnezeu, nu ne vede, căci noi 
suntem în Domnul, Cel ce stă nevăzut. Amin. 

Iubeşte viaţa cu îngerii, popor al milei lui Dumnezeu! 
Cheamă-ne ca să te desăvârşim în iubire ca şi a noastră, căci 
într-un glas şi într-un cuvânt cuvântăm, în faţă cu căpetenia 
de peste noi, Mihail arhanghelul, care ne-a poruncit nouă să 
ascultăm de Domnul şi nu de om, şi să lucrăm din El pentru 
om. 

Iubiţi postul cel mai desăvârşit, voi, cei ce locuiţi pe 
pământ, căci cel mai iubit post înaintea Domnului este as- 
cultarea de El, de porunca iubirii Lui care-1 învaţă pe orice 
om să-L iubească pe Du mn ezeu din toate roadele Duhului şi 
cu ele să-l iubească pe tot aproapele, făcându-se pentru el cale 
spre Dumnezeu, lumină pe cale şi gust al vieţii cu Dumnezeu 
în om. Amin. 

Să stăm bine, să stăm cu frică, şi cu iubire să luăm 
aminte, Doamne, la cuvântul Tău cel dătător de viaţă peste 
om, şi de înviere peste cei ce dorm în ţărâna pământului şi 
care aşteaptă lumânarea cea sfântă din mâna celor ce-i pome- 
nesc pe ei înaintea Ta cu inima curată, căci cei curaţi cu inima 
sunt cei cu credinţa curată şi împlinită prin roadele ei, prin 
minunile ei care înseamnă Dumnezeu, Cel minunat întru 
sfinţii Săi. Amin, amin, amin. 

O Doamne al milei şi al îndurării, vino cu 
^ziua nesfârşitei învieri când va cădea per- 
deaua care desparte cele două lumi! Aşa Te rugăm noi, cei ce 
aşteptăm lumânarea cea din urmă a învierii celei mari, 
mânuţa cea care va scăpăra pentru cea din urmă oară amnarul 
pentru lumânarea care din mâna Ta apoi va împărţi lumina 
Paştelui cel nesfârşit al celor ce Te aşteaptă cu suspin prelung, 
cu ziua Ta cea mare pentru noi, Doamne, Care ai cheile unde 
noi Te aşteptăm şi când Tu vei spune blând şi duios: „ Veniţi 
afară! Veniţi de primiţi lumină şi înviaţi prin ea şi prin 
cuvântul învierii! Amin, amin, amin. 

O aşa voi împlini, că mare este credinţa cea 
^ care stă înaintea Mea pentru toate aceste 

împliniri. Amin. 

O, fiilor copii care aţi deschis cerul ca să curg Eu ca 
râul cuvânt peste pământ, mare este credinţa voastră, şi ea s-a 
întins de la margini la margini şi la ea Eu voi adăuga, dar staţi 
în smerenia de duh care-Mi face sălaş în voi şi mângâiaţi pe 
cei ce Mă aşteaptă şi creşteţi-i mici şi blânzi şi smeriţi cu 
inima pe cei ce s-au făgăduit să asculte de Dumnezeu. Umi- 
liţi-vă ca Mine şi pentru cei săraci cu duhul şi pentru cei 
bogaţi cu duhul, dar aduceţi-i şi pe ei la smerenia de duh fără 
de care nu poate în om dragostea Mea. 

Daţi slavă zilei de pomenire a îngerilor, fiilor, şi bine- 
cuvântată să fie ziua sărbătorii biruinţei prin cruce a ivirii 


chivotului Sfintei Sfintelor care a fost aşezată între pământ şi 
cer acum treisprezece ani cu mare biruinţă asupra vrăjmaşilor 
Mei care nu iubesc tainele Mele. Dar voi aţi biruit cu Mine 
biruindu-vă pentru numele Meu, şi acum suntem în sărbătoa- 
re după treisprezece ani de la împlinirea proorociilor pentru 
taina de nou Ierusalim peste pământ. Amin. 

Mă las cu duhul slavei cuvântului Meu peste voi, peste 
cei ce cu dor şi cu duh s-au adunat la izvorul vieţii. Mai-marii 
cetelor îngereşti au de la Mine mir pentru frunţile celor ce iu- 
besc pe Dumnezeu venind şi ascultându-I cuvântul ca să se 
desăvârşească prin el. Amin. 

Pace vouă! Şi de la voi să ia din pacea Mea cei ce Mă 
iubesc aşa cum Eu l-am învăţat pe om porunca iubirii. Amin. 

Binecuvântate să vă fie bucatele cele puse înaintea 
Mea pentru binecuvântarea lor, pentru masa de pomenire a 
îngerilor şi a sfinţilor şi a celor ce aşteaptă lumina învierii. 
Amin. 

Iar vouă, celor trudiţi, vă dau pacea Mea. Luaţi din ea, 
luaţi din ea, luaţi din ea! Daţi- vă unul altuia din ea şi vor ve- 
dea toţi cei ce sunt aproape vouă că voi ştiţi să iubiţi pe Dum- 
nezeu din toată inima, din tot sufletul, din tot cugetul şi din 
toată puterea voastră, învăţând prin aceasta pe toate neamu- 
rile pământului porunca iubirii de Dumnezeu. Amin, amin, 
amin. 

8/21 noiembrie 2004 

Praznicul Intrării Maicii Domnului în biserică 

De şapte mii de ani aşteaptă Domnul la uşa inimii omului. Iubirea 
cerească trebuie meritată. Viaţa are bărbăţie şi fuge de laşitatea 
cea de sub haina umilinţei. Cel mai mare învăţător pentru viaţă este 
copilul. Domnul a fost cel mai copil dintre copii. 

B orul Meu de om ar da să Mă ţină tot într-o stri- 
gare peste pământ, ca să-l fac pe om să Mă audă 
şi să nu aştepte să Mă vadă ca să creadă apoi că Mi-e dor de 
el. Dar cel ce crede, din cea mai mică sămânţă semănată din 
gura Mea peste pământ el ia, căci numai prin dor se poate, 
numai aşa creşte în om iubirea lui Dumnezeu, iar dorul se 
naşte din pocăinţă, şi pocăinţa este calea omului spre Dumne- 
zeu. Amin, amin, amin. 

Glasul Meu se face cuvânt şi lucrează zi de sărbătoare 
pentru mama Mea Fecioară, care s-a făcut ca un copil, împă- 
răţie a cerurilor, căci cine nu se face sau nu stă copil cu viaţa 
lui şi cu ascultarea lui de Dumnezeu, Care este Tată, acela nu 
poate afla gustul cel bun al împărăţiei cerurilor care îşi are 
sălaşul ei în om, copii care Mă aduceţi cuvânt din cer până la 
inima omului. Inima omului e uşa la care aştept Eu de şapte 
mii de ani, căci pentru Dumnezeu, îi trebuie omului iubire cu 
dor ca să nu-L facă pe Dumnezeu să aştepte după inima lui în- 
chisă, în care Dumnezeu voieşte să Se lase cu împărăţia Sa şi 
cu bogăţiile ei pentru care Domnul nu are plată pentru om, ci 
îi cere omului inima, fiilor copii. 

Cuvântul Meu cel neîmplinit de cel ce-1 aude, este 
Dumnezeu Care aşteaptă la inima cea închisă pe dinăuntru a 
omului, căci inima cea rece pentru Dumnezeu, este încuiată, 
şi Mie nu-Mi place să stau în recele omului, şi îmi place să 
stau în om când omul este cald cu Mine împlinindu-Mă şi 
slujindu-Mă în el. Amin. 

E sărbătoare pentru mama Mea cea pruncă cu inima şi 
cu credinţa şi cu iubirea care aşteaptă în prag aşa cum numai 
pruncii înţeleg să stea aşa. Cel ce este prunc este acela care 
aşteaptă adevărata mângâiere, iar cel ce este om mare nu 

cunoaşte adevărata bucurie, căci bucuria se naşte din credin- 
ţă, iar credinţa cea închinată lui Dumnezeu se face aşteptare, 
se face dor, şi omul creşte prin dor, iar dorul se naşte din po- 
căinţă, şi ea are nevoie de mângâiere, şi de aceea ea îl învaţă 
pe om calea spre Dumnezeu, spre izvorul mângâierii. Amin. 

Eu, Domnul mângâierii, M-am născut în inima mamei 
Mele prin dorul ei de Dumnezeu. Tot un dor după Mine a fost 
viaţa ei până ce ea M-a născut Om pe pământ. S-a hrănit cu 
dorul, şi dorul s-a Scut în ea cât Dumnezeu şi s-a sălăşluit în 
ea cu tot rodul lui, cu toate frumuseţile lui. O, numai prin dor 
creşte în om iubirea Mea ca să Mi-o dea apoi omul, iar dorul 
se naşte din pocăinţă, şi apoi omul îi face lui Dumnezeu cale 
spre el, şi apoi se face omul împărăţie a Domnului. împărăţia 
Mea în om a fost mama Mea Fecioara, şi ea a rămas pruncă 
pentru împărăţia Mea, a rămas ascultătoare aşa cum numai 
pruncii cei scumpi ascultă bucurându-se de darurile prunciei. 

O, poporul Meu, am spus că cel ce nu primeşte ca un 
prunc împărăţia cerurilor, acela nu este vrednic de ea, acela 
nu stă prunc şi nu se pocăieşte de acest păcat ca apoi să nu 
mai stau Eu la uşa lui pentru ca să intru. Nimeni nu poate să 
ştie că Eu aştept la uşa lui dacă nu se pocăieşte, ca apoi să 
dorească după Mine şi să iasă din sine şi să Mă găsească aş- 
teptând la uşa lui şi să se facă prunc prin pocăinţă, şi să se dea 
apoi împărăţie a lui Dumnezeu. Cel ce este împărăţie a Mea 
pe pământ, acela este prunc, fiilor copii, şi voiesc să învăţăm 
pe tot omul taina care-1 face pe el să deschidă împărăţiei ce- 
rurilor care se face dor şi bucurie în om, şi apoi omul se face 
ca Dumnezeu, fiindcă Eu am ascultat mereu de Tatăl şi mereu 
am fost copil şi mereu împărăţie a Tatălui. Amin, amin, amin. 

O Fiule Care stai la uşa inimii aşteptând! O, 
^ ce fericiţi sunt pruncii, Fiule copil şi Dum- 
nezeu desăvârşit prin Tatăl, Care sălăşluieşte în Tine! O, feri- 
ciţi sunt cei ce Te au, că aceia stau prunci şi de aceea ai în ei 
împărăţia Ta. Eu Te-am dorit cu dor de copil şi ca un copil am 
stat aşteptându-Te să vii, şi când ai venit, eu m-am supus şi 
am făcut după cuvântul lui Dumnezeu cel prin îngeri şi m-am 
făcut împărăţia Ta şi voia Ta şi cer şi pământ al Tău, şi aşa 
Te-am sfinţit eu în trupul meu, în inimioara mea cea de copil. 

Cel ce intră în împărăţia lui Dumnezeu este cel ce se 
face locaş al ei, iar eu am fost copil adevărat, Doamne al celor 
mici. Cei ce m-au născut cu trupul m-au dat Ţie locaş, şi apoi 
eu m-am supus şi am ascultat de părinţii pe care Tu mi i-ai 
dat, şi eu i-am iubit mult, căci ei erau împărăţie a Ta, Doam- 
ne, şi cu ea m-au crescut, şi pentru Tine m-au crescut. Dar eu 
am rămas pruncă cu ascultarea şi cu iubirea, că mare este la 
Tine cel ce se păstrează prunc prin ascultare cu iubire şi cu 
credinţă pentru aceste mari şi cereşti lucrări. 

O, zbuciumat e omul mare în el însuşi, iar eu nici în 
vremea dureroaselor Tale patimi, care au fost şi ale mele, nu 
am fost zbuciumată, ci am aşteptat cu răbdare ca un copil 
izbăvirea şi cortul ei cel sfânt. Te-am aşteptat pe Tine să 
înviezi, căci erai Cel fără de moarte şi erai izbăvirea celor ce 
Te aşteptau de Mântuitor prin moartea şi prin învierea Ta, şi 
care ca nişte copii credeau şi ştiau toate de la Duhul Tău Cel 
Sfânt, Care pe toate le ştie şi le nădăjduieşte cu credinţă, ca 
pruncii care nu se tem când au ocrotitori, când stau prunci 
pentru ca să aibă ocrotitor. Voiesc să-l învăţ iarăşi pe poporul 
Tău taina de copil şi tot lucrul ei cel plin de linişte şi de da- 
rurile cele cereşti pe pământ, şi să ia tot omul din cuvântul 
nostru cel ziditor de om, Fiule copil al Tatălui şi al meu şi al 
tuturor celor ce Te cresc în ei aşa cum Tu ai fost şi aşa cum 
eşti, căci nimeni nu se poate face Dumnezeu prin har, sălaş 


dumnezeiesc, dacă nu crede cu dor şi cu aplecare, dacă nu stă 
mic pentru sălăşluirea în el a măririlor cereşti, care se apleacă 
spre cei ce stau prunci pentru Tine pentru ca să creşti Tu în ei, 
iar ei să stea mici, Doamne al celor vii. Amin. 

O, să le dăm binecuvântare pentru hrana cea spre fiinţă 
şi să-i luăm din nou pe braţele învăţăturii vieţii veşnice, Fiule 
copil al Tatălui şi al meu, şi să înţeleagă ei tot mai adânc că 
taina de copil este taina împărăţiei cerurilor în om, ca să 
crească ei mici şi să fie copii ai Tăi, precum Tu eşti copilul 
Tatălui şi al meu, Fiule copil Care Te-ai făcut pildă pentru cei 
ce cred că numai prin dor poate creşte în om iubirea lui Dum- 
nezeu, numai prin lucrarea dorului care-1 mistuie pe om, ca să 
rămâi numai Tu apoi în el cu împărăţia Ta care este viaţa 
omului, taina vieţii, Fiule copil. Amin, amin, amin. 

O ce dulce duh de copil ai, mamă! Dulce vo- 
^ iese să stau în cei ce cu pocăinţă şi cu umi- 
linţă lucrează în ei înaintea Mea taina şi lucrarea de fiu-copil. 
îi am pe cei ce s-au făcut punte a Mea spre om, îi am sălaş al 
Meu între oameni, şi mult aş trece spre om prin ei dacă omul 
ar iubi să se facă copil, mamă. Aş curge cu cuvântul gurii 
Mele prin ei şi aş face din pământ cer, şi l-aş face pe om înge- 
raş, mamă, aşa cum ai fost tu când îngerul Meu te-a aflat su- 
pusă lui pentru taina naşterii Mele din trupul tău cel fecioresc, 
şi l-aş hrăni pe om cu cuvântul aşa cum pe tine te-am hrănit 
prin înger, că ai fost cuminte, şi aşa ai stat împărăţie a Mea 
între oameni până ce ea s-a descoperit în toată slava ei prin 
Fiul tău, Fiul smereniei tale înaintea Tatălui şi a îngerilor Fui, 
o, mamă-copil! Binecuvântat să fie poporul Meu, şi copil să 
fie, căci împărăţia Mea este în cei mici, şi cu ei petrece ea. Şi 
Ne vom aşeza din nou în carte cu sărbătoarea ta de azi ca să 
Mă creşti tu în ei, mamă, ca să-i creşti pe ei pentru Mine şi să 
ştie ei să crească mici, ca să fie pentru ei împărăţia cerurilor, 
şi ei pentru ea, mamă. Amin, amin, amin. 

* 

O poporul Meu, împărăţia Mea este cu cei mici, 
^ căci cei mari nu ştiu să înţeleagă ce este ea. O, 
poporul Meu, fericit este cel ce are peste inima lui ziua facerii 
lui de către Dumnezeu. Cine însă nu s-a lăsat iertat de Dum- 
nezeu când Dumnezeu l-a chemat pe el, acela nu a cunoscut 
dragostea, căci mai întâi omul trebuie să simtă dragostea lui 
Dumnezeu, facerea lui de către Dumnezeu, şi chiar dacă apoi 
acela cade lovindu-se, el se poate ridica, dar numai dacă el a 
trăit ziua dragostei, numai dacă el are scris pe viaţa lui dra- 
gostea dintâi, facerea lui Dumnezeu când Dumnezeu cu dra- 
goste l-a iertat după ce omul s-a arătat Fui, căci dacă omul nu 
se arată Domnului ca să ierte Do mn ul pe toate cele rele ale 
lui, el nu se poate lăsa apoi făcut de Dumnezeu, Care-1 face 
pe om ca şi pe El după ce omul se arată Fui cu totul, şi numai 
după aceea omul poate fi iubit de Dumnezeu, căci ca să fie 
omul iubit, trebuie să merite să fie iubit, căci iubirea înseam- 
nă Dumnezeu, şi omul trebuie să-F iubească pe Dumnezeu şi 
nu pe om, fiindcă Dumnezeu este Cel ce iartă păcatele omu- 
lui ca să-l facă apoi pe om, iar facerea e lucrare mare, nu este 
iertare şi atât, căci precum pomul se cunoaşte după roadele pe 
care le face, la fel şi omul, se cunoaşte ce fel de om este după 
ce fel de fapte face. 

O, fericit este cel ce are parte de înviere, de dragostea 
dintâi, de ziua facerii lui cea de la Dumnezeu făcută şi nu de 
însăşi dragostea lui de Dumnezeu! Una este să-i slujească 
omul omului cu dragostea lui de Dumnezeu, şi alta este să-i 
slujească omul omului cu dragostea lui Dumnezeu din el, dra- 

goste care nu cere camătă, căci atunci omul îl slujeşte pe 
Do mn ul şi nu pe om, şi ca pentru Dumnezeu lucrează nece- 
rând înapoi, şi aşa poate vedea aproapele omului iubirea lui 
Dumnezeu iubind în om. Amin. 

O, poporul Meu, o, fiilor, zidiţi-vă unii pe alţii cu 
Dumnezeu atunci când vă adunaţi spre zidire, şi adunaţi-vă ca 
să vă zidiţi, căci facerea cea de la Dumnezeu peste om e lu- 
crare mare, nu este iertare şi atât, şi ea se cunoaşte după roa- 
de, ca şi pomul, şi se cunoaşte după duhul din om. Dacă omul 
stă la făcut sau dacă nu stă la făcut, aşa se cunoaşte duhul din 
el, aşa se cunoaşte dacă are peste el ziua facerii lui de către 
Dumnezeu. 

Cu mare dor, cu mare dragoste v-am spus demult, copii 
ai poporului Meu, că voiesc să fac din voi prinţi şi prinţese, 
crai şi crăiese, neam împărătesc, ca să semănaţi cu neamul lui 
Dumnezeu şi să aveţi inimi ca ale Lui, ca ale fiilor Lui, fire 
ca a Lui, purtare ca a Lui, ca să vă dovediţi neam împărătesc, 
cu fineţe mare în purtare, în simţire şi în vorbire, şi nu altceva 
am dat Eu să vă spun când am spus ce voiesc să fac din voi, 
ca apoi voi din lăuntrurile voastre să vă arătaţi că sunteţi de 
neam împărătesc şi că aşa purtare aveţi şi tot aşa şi cinste 
între oameni. Cu mare dor, cu mare dragoste v-am spus Eu 
aceasta ce v-am spus, ca atunci când vă întâlniţi spre bucurie, 
să vă fie spre mai mare zidire prin învăţătura din care vă hră- 
niţi voi, şi să fiţi voi slava numelui Meu, slavă văzută din cer 
şi de pe pământ, şi să fiţi precum în cer, şi să fiţi aşa pe pă- 
mânt, fiilor. V-am învăţat prin fiii prin care-Mi strecor cuvân- 
tul şi învăţătura Mea peste voi, v-am învăţat că nu trebuie să 
fie între voi iubiri, ci trebuie iubire să fie între voi, ca să fiţi 
voi una, ca să fiţi voi ca unul, fiilor. V-am învăţat ca iubirea 
să vă fie hrana şi liniştea şi nesomnul pentru ea, că fără ea nu 
este putere pentru Mine între voi; ba, din contra, dau să-şi 
facă loc cu voi certuri pe cuvinte, şi acestea strică duhul iu- 
birii. Cuvântul iubire trebuie să-l puneţi sus, căci este taină 
mare, şi cu ea Eu Mă dau vouă cu Trupul şi cu Sângele Meu 
spre viaţa voastră, spre taina Mea dintre voi, fraţi mai mici ai 
Mei. O, nu trebuie să umblaţi cu nepăsare faţă de această tai- 
nă, căci Eu cu ea lucrez la facerea voastră, la facerea celui ce 
stă la facere, şi cu ea plâng pentru cel ce nu stă la facerea cea 
de la Mine facere. O, fiilor, viaţa, când ea este de la Mine fă- 
cută în om, ea are bărbăţie, şi mai ales prin greu, şi în cine ea 
trăieşte, ea nu trădează pe Cel ce a făcut-o în om, ci moare 
mereu pentru ca să trăiască, fiindcă viaţa nu are nimic comun 
cu laşitatea care ar da să îmbrace până şi haina umilinţei pe 
deasupra ei. 

O, ce frumoasă este la Mine adunarea celor smeriţi pe 
care sfinţii o aseamănă cu adunarea serafimilor, fiilor! O, ce 
mult a învăţat din Mine apostolul Pavel, cel din urmă chemat 
pentru zidirea bisericii Mele! El s-a lăsat de Mine făcut 
într-o clipă când l-am chemat, şi a trăit din plin ziua facerii 
lui cea de la Mine şi a rămas în ea, în dragostea dintâi, şi nu 
s-a mai despărţit de el ziua aceea, şi nici el de ea, iar Eu, 
Domnul, i-am dat lui cel mai mare har, şi har peste har i-am 
dat peste tot pe unde el Mă zidea sau zidea biserici pentru 
împărăţia Mea, surpând din om împărăţia lumii ca să pună în 
locul ei împărăţia care nu era din lumea aceasta, şi pentru care 
omul trebuie să se facă copil. Amin. 

O, poporul Meu, cel mai mare învăţător pentru viaţă 
este copilul, pe lângă care se strâng cu toată iubirea şi tata şi 
mama şi fraţii şi rudele lui şi toţi cei ce-1 văd pe el copil fru- 
mos şi scump, copil atrăgător, aşa cum a fost Pavel, apostolul 
Meu, căruia i se închinau căpetenii şi regi gata-gata să pri- 


mească mărturisirea lui cea despre împărăţia Mea care nu era 
din lumea aceasta, şi era mai presus de ea. 

Eu am spus că cine nu va primi ca un copil împărăţia 
Mea nu va putea intra în ea. Cine nu gustă din ea nu poate cu 
ea. Cine nu gustă din duhul de copil nu doreşte după această 
taină care înseamnă om-copil. Iar acum Eu spun că cine nu 
Mă primeşte pe Mine ca pe un prunc în el, aşa cum M-am 
născut şi aşa cum am crescut, acela nu va putea să fie prunc, 
ci va rămâne om mare, care nu ştie ce este taina prunciei, 
taina vieţii şi gustul ei. Mă doare după tot omul, iar durerea 
Mă împinge să strig după om, că Mă doare de la om, şi el nu 
ştie durerea Mea de la el. 

O, omule, o, omule, o, omule ieşit din om şi care nu ai 
facere de la Dumnezeu şi iubire de la El! Nu ai pentru că tu 
ai iubiri, ai multe iubiri, şi ele sunt din lumea aceasta şi cu ea 
seamănă. O, tu nu ştii să-ţi măsori iubirea pe care zici sau 
simţi că o ai pentru Mine. O, ce vei face tu când Eu, Domnul, 
ţi-o voi arăta cum a fost când îţi voi arăta cum l-ai avut în 
inima ta pe cel de lângă tine pe care zici că-1 iubeşti, pe cel ce 
l-ai aşezat în tine spre durerea lui, spre clătinarea lui când le 
vei vedea pe acestea? Ce vei face când îţi voi arăta cât te-ai 
iubit, cât de mult ai ţinut la vederea ta ca la un dar nepreţuit 
de cei din jur, şi pentru care tu ai suferit şi ai fost departe de 
iubirea cea pentru cel de lângă tine, şi aceasta pentru iubirea 
de tine pe care nu ai cum să ţi-o cunoşti câtă vreme nu vezi 
spre tine, ci vezi în faţa ta? 

O, poporul Meu, nici iubirea de sine nu poate omul, 
săracul, să şi-o înţeleagă, să şi-o vadă, căci omul nu poate 
privi spre el, ci numai în faţa lui şi în părţi. 

O, omule, ce vei face când Eu, Domnul, venind îţi voi 
arăta cât de copil trebuia să fii faţă de mărirea pe care o vei 
vedea gata pregătită pentru cei ce au fost mlădioşi pentru îm- 
părăţia Mea în ei, pentru cei ce din facerea Mea de peste ei au 
învăţat să stea mici pentru ca să fiu Eu povăţuitorul lor, 
făcătorul lor cu mustrarea Mea sau cu iubirea Mea? O, omule, 
iubirea pe care o vrei tu nu se face din iubirea de la cei de 
lângă tine. Iubirea tu trebuie să fii ca s-o ai, şi de la Mine tre- 
buie s-o iei, şi apoi s-o dai, ca ea să se înmulţească, fiindcă 
cel ce se dă, acela are, acela este, precum Eu sunt, şi altfel Eu 
nu pot să spun: «Eu sunt Cel ce sunt», iar Eu trebuie să am şi 
trebuie să te am, omule, fiindcă M-am dat pentru tine cu totul, 
spre îndumnezeirea ta, şi am lângă tine fii-copii prin care te 
povăţuiesc. Amin. 

O, copii ai poporului Meu, voi să fiţi atenţi, că Eu M-am 
dat pentru voi şi M-am dat vouă cu totul ca să vă ştiu prin 
aceasta născuţii cei din Mine, din Trupul şi din Sângele Meu, 
ca să nu mai rămâneţi voi născuţi din trupul şi din sângele 
părinţilor voştri din care vă aveţi trupul, iar învăţătura Mea de 
peste voi daţi-o voi fiilor oamenilor, ca să înveţe ei de la voi 
naşterea lor din Dumnezeu, căci vouă trebuie să vă fie mare 
cuvântul dacă Eu vă hrănesc mereu cu duhul cuvântului Meu. 

O, Eu te-am învăţat, poporul Meu, să nu stai fără Mine 
lângă tine, ca să nu te găsească diavolul singur, fiule. Te-am 
învăţat să nu primeşti slavă de la oameni, slavă de la diavol, 
ca să nu o pierzi pe cea de la Mine şi care te aşteaptă să te 
mărească ori să te judece dacă tu nu ai avea putere să cunoşti 
când primeşti slavă de la oameni nefiind Eu lângă tine ca să-ţi 
spun mereu şi să fii mereu viu şi cu viaţă neatacată de cei fără 
de viaţă în ei. Duhul de copil este singura ta salvare, şi prin el 
vei semăna cu mama Mea Fecioara şi prin el vei face lucrarea 
naşterii Mele în tine, şi din tine peste toată făptura apoi, fiule 
născut din Trupul şi Sângele Meu. Dacă ai da să fugi de lu- 

crarea aceasta şi de locaşurile Mele, Eu aş fi Acela Care te-aş 
aduce să dai seama aici înaintea Mea, fiindcă tu nu Mă poţi 
tăgădui, nu Mă poţi înşela, nu Mă poţi trăda, nu Mă poţi 
părăsi, nu te poţi ascunde ca să nu mai fii al Meu, căci te-ar 
arunca înapoi lumea pentru multul Meu semn de peste tine. 
Dar duhul de copil ţi-1 hărăzesc mereu ca pe unica ta salvare, 
şi prin el să semeni cu Mine în ascultare de Dumnezeu, şi să 
semeni cu mama Mea Fecioara, din al cărei trup şi sânge Eu 
M-am născut Om plin de har şi de adevăr, căci am fost făgă- 
duitul Tatălui pentru ca să vin din cer pe pământ şi să plătesc 
cu viaţa Mea depusă pe cruce viaţa pe care omul a pierdut-o, 
viaţa lui cea de la Dumnezeu şi facerea din nou a ei în om prin 
cuvântul Meu cel de la sfârşit de timp, cel de azi, poporul 
Meu, şi apoi prin Trupul şi Sângele Meu dat omului ca să stau 
Eu născut în om şi crescut de om înăuntrul lui şi să-L vadă 
lumea pe Dumnezeu în om locuind şi lucrând, căci omul a 
fost făcut să fie templu pentru Dumnezeu. Amin, amin, amin. 

O cine, Fiule Doamne, cine mai poate fi între 
^ oameni atât de copil ca Tine? Copil al Ta- 
tălui fiind, unicul Lui copil, născut din Tatăl, Te-ai făcut apoi 
copil al omului, cel mai copil între toţi cei născuţi. Atât de 
copil cum ai fost Tu nu a fost, nu este şi nu va fi, Fiule copil 
din cer şi de pe pământ născut, şi supus apoi ca cel mai copil 
între copii. O, de ar pătrunde pe toţi fiii poporului cuvântului 
Tău taina aceasta de copil, şi să fie în el iubire şi nu iubiri, 
căci iubirea este una şi este Dumnezeu şi nu omul, Fiule copil 
şi Dumnezeu desăvârşit. Amin. 

O, aşa să poţi şi tu să fii, popor născut din Trupul şi din 
Sângele Fiului meu, Care este Fiul Tatălui Savaot. O, aşa să 
iubeşti şi tu, aşa să cunoşti şi tu iubirea, taina cea mai de sus 
între tainele lui Dumnezeu. Amin. 

Te-a învăţat Fiul meu să te încopilăreşti. Ţi-a arătat 
cum, prin însăşi viaţa Lui de copil al Tatălui şi al meu şi al 
tău, căci El, ca un copil, ca un prunc junghiat ţi Se dă cu su- 
punere ca să te înveţe supunerea şi iubirea ei care naşte fii 
pentru El, popor născut din Dumnezeu, Care S-a coborât din 
cer şi S-a făcut Om ca să te nască pe tine din cer, şi să nu mai 
fii tu de pe pământ sau pământ apoi, ci să fii fiu de Dumne- 
zeu, şi să fii Dumnezeu prin har, aşa cum a fost Pavel apos- 
tolul, care a lucrat ca şi Dumnezeu după ce s-a lăsat să fie 
copil născut din Dumnezeu prin duhul şi prin darul prooro- 
ciei, care înseamnă Dumnezeu cu oamenii pe pământ. Amin. 

Iar Tu, Fiule copil, Doa mn e a toată firea, să fii cu nă- 
dejde mare în fiii Tăi care Te poartă şi care Te iubesc cu dor 
şi cu supunere de fii, şi lor se vor închina popoarele în nume- 
le Tău, că mare şi minunat este numele Tău de pe creştetul 
lor, Doamne şi copil al Tatălui şi al meu şi al celor ce Te cresc 
în ei ca şi toţi cei care s-au închinat Ţie cu viaţa şi cu roade- 
le ei între fiii oamenilor, de la începutul şi până la sfârşitul 
timpului omului. Amin, amin, amin. 

O dulce mama Mea, dacă mereu îi vom în- 
^ văţa şi îi vom îndemna, ei vor simţi mereu 
gustul cel de nelepădat al umilinţei de duh şi nu vor mai da 
din ei duhul de copil, şi se vor strânge pe lângă ei cerul şi pă- 
mântul, mamă, ca lângă copiii cei scumpi, frumoşi şi scumpi, 
şi vor fi ei templu al lucrărilor cereşti aşa cum ai fost tu casa 
Mea de venire pe pământ după ce ca o pruncă te-ai supus şi 
tainic te-a lucrat Tatăl pentru slava ta şi a Mea şi a celor ce ca 
şi tine se supun sub duh de copil ca să Mă sălăşluiesc Eu în 
ei cu slava împărăţiei Mele, mamă. Amin, amin, amin. 

21 noiembrie/4 decembrie 2004 


Sărbătoarea de treisprezece ani de la târnosirea Sfintei 
Sfintelor Noului Ierusalim 

Taina uşii deschise este inima omului frumos. Cea mai mare iubi- 
re este să-l îndrepţi pe cel greşit. Antichrist va fi îngenuncheat 
chiar de taina ţării strălucirii, care are biruinţă asupra diavolului, 

crucea. 

B uhul Meu Cel Sfânt este plin de umilinţă când 
Se face cuvânt peste pământ şi peste om, căci 
Eu, Domnul, voiesc să-l trag pe om spre cele de sus, spre 
Duhul Sfânt Mângâietorul, Care nu are în El nimic omenesc, 
nimic de la trup, chiar dacă El Se apleacă spre om ca să facă 
din trupul lui şi în trupul lui bucurie a Duhului Sfânt, bucurie 
cerească, cer de sfinţi şi de îngeri, coborât în om spre lucrare 
de Duh Sfânt, Duhul Cel plin de umilinţă, ca să facă El voia 
Mea pe pământ precum în cer face. Amin, amin, amin. 

Mă fac cu duhul plin de umilinţă sărbătoare în mijlocul 
tău, poporul Meu, şi Mă închin, ca un Dumnezeu al smereniei 
de duh, locaşului Meu cel sfânt, grădiniţei cuvântului Meu pe 
care o pomenesc sfinţii şi îngerii pentru sărbătoarea ei de pe- 
cetluire cu legea cea cerească, şi în mijlocul ei să-Mi scriu cu- 
vântul Meu din zilele acestea, cuvânt care coboară deasupra 
ei cu puterea smereniei Mele de duh, poporul Meu, iar cei ce 
stau porţi ale Mele când vin cuvânt, să Mă împartă peste pă- 
mânt ca să ştie neamul omenesc că Eu vin venind şi cuvân- 
tând, iar când Eu cuvintez, cerul şi pământul se bucură de în- 
noirea lor cea din cuvântul Meu, de facerea lor, aşa cum la în- 
ceputul facerii a fost bucurie de facere. Amin. 

O, purtaţi-Mă spre inima poporului Meu, copii din 
porţi şi care staţi înaintea Mea şi a poporului Meu cu duhul 
plin de umilinţă şi de aplecare ca să-l tragem pe el spre cele 
de sus, spre Duhul Sfânt Mângâietorul, Care nu are în El ni- 
mic omenesc, nimic trupesc, chiar dacă El Se apleacă omului. 
Purtaţi-Mă cu duhul umilit, şi tot aşa să vă şi daţi poporului 
Meu cu cuvântul cel de la Mine. Amin. 

O, dacă Eu l-aş putea face pe om să Mă lase să stau în 
el aşa cum sunt Eu, ar putea el vedea puterea fiinţei lui cea 
din Mine lucrată în el, şi apoi puterea Mea în cuvântul lui cel 
plin de umilinţă. Mereu, mereu am spus că cel mai frumos 
duh este duhul umilinţei, care-1 face frumos pe om, căci un 
aşa om stă mereu cu fereastra deschisă, cu uşa deschisă pen- 
tru toate cele ce-1 fac frumos pe el. 

O, fiilor care aveţi urechi de auzit cuvântul Meu, să le 
spuneţi tuturor că cea mai mare iubire este să-i spunem omu- 
lui ce greşeşte. Să le spuneţi tuturor că Eu nu am venit pe pă- 
mânt să-i fiu omului duşman nespunându-i ce greşeşte aşa 
cum face cu el diavolul şi omul care nu-i este omului prieten 
bun. Eu dacă nu i-aş spune omului ce greşeşte i-aş fi duşman, 
dar Tatăl M-a trimis după om să împlinesc şi să desăvârşesc 
legea iubirii cereşti dinspre Dumnezeu spre om, iar dacă 
omul este primitor de Dumnezeu, acela nu mai face ca Adam, 
care nu M-a primit, ca Israel care nu a voit să stea în Duhul 
Meu, în duhul ascultării, ca fariseii şi cărturarii care mereu, 
mereu stăteau împotriva cuvântului Meu care umbla la inima 
lor ca s-o curăţească de cele omeneşti şi trupeşti, de cele ce 
nu dau viaţă lui Dumnezeu în om, iar Eu dacă nu i-aş spune 
omului greşalele i-aş fi duşman. 

O, ce frumos este omul care face pace între Dumnezeu 
şi om, copii care aţi ascultat să staţi înaintea cuvântului Meu 
când el vine spre om ca să-l facă! O, ce frumos este omul care 
are în el această iubire! O, ce frumoşi erau sfinţii care aveau 
ucenici frumoşi prin duhul umilinţei, frumoşi prin duhul as- 

cultării şi al credinţei! Fără duhul credinţei omul este el, este 
urât, lucrează urât, fiilor copii. O, ce frumos este omul care 
aude glasul cuvântului Meu şi crede în el şi învaţă de la Mi- 
ne cu duhul cel umilit al credinţei lucrătoare prin iubire! O, 
copii plini de iubirea Mea pentru om, ce bine ar fi să ştie tot 
mai frumos poporul Meu care aude glasul Meu să ia parte cu 
toată fiinţa lui la bucuriile Mele cu el, căci bucuriile Mele 
sunt altceva decât cele ca pe pământ bucurii, dar omul nu cau- 
tă bucurii trainice, şi el nu ştie ce dor îmi este Mie să pot lua 
şi Eu parte la bucuriile lui, să semene bucuriile lui cu ale Me- 
le, să însemne ele Dumnezeu şi să nu în s e mn e omul. O, ce 
dor îmi este să ia omul parte la bucuriile Mele, la gustul lor 
cel ceresc şi să se facă ele stăpâne pe om şi să-l facă pe om 
frumos ca pe Dumnezeu, copii plini de iubirea Mea pentru 
om! O, Eu vă am pe voi în mijlocul poporului Meu vase ale 
iubirii Mele pentru om, şi Mi-e tare milă de voi, căci vouă vă 
trebuie bucurii, iar bucuriile voastre nu pot fi altele decât uce- 
nici frumoşi ai cuvântului Meu cel plin de umilinţă ca să-i 
înveţe el pe ei duhul ascultării şi al credinţei, duhul care-1 face 
copil pe om, căci cine nu este om-copil înaintea Mea şi a 
voastră ca să văd Eu aceasta prin ochii şi prin inima voastră, 
acela este om din om, om născut de jos şi nu de sus, om care 
stă şi petrece întru cele de jos, om care nu ştie ce este iubirea 
cea de sus, care se naşte copil în om, aşa cum s-a născut ea în 
mama Mea Fecioara, care s-a născut din iubirea cea de sus şi 
a rămas în ea şi frumoasă ca ea, ca un copil al iubirii de sus. 
Amin. 

E sărbătoare cu iubire în ea, cu Duhul Meu Cel plin de 
umilinţă în ea, căci Eu cu mare umilinţă am sfinţit pe pământ 
în zilele Mele cu voi locul şi chivotul Sfintei Sfintelor din 
zilele acestea pe pământ. E sărbătoarea zilei şi a anului şapte 
mii cinci sute de la facerea lumii când Eu, Stăpânul a toată fi- 
rea, am împlinit Scriptura coborârii tainei de nou Ierusalim pe 
pământul român, aşa cum mulţi sfinţi au proorocit de la 
Duhul Sfânt pentru zilele venirii Mele cu naşterea din nou a 
toată firea la sfârşit de timp. 

Tot cerul care Mă ţine deasupra, tot cerul de sfinţi şi de 
îngeri şi de puteri cereşti se închină şi Mă închină Tatălui 
pentru biruinţa Mea peste pământ acum, la sfârşit de timp. Se 
apleacă Tatăl şi vă sărută ca pe copii odată cu această sărbă- 
toare pomenită azi, şi aduce lângă voi sărbătoarea şi ziua 
aceea când l-a avut aici pe cel ce a mărturisit lucrarea cu- 
vântului Meu şi chivotul ei cel sfânt, pe arhiereul loan-Irineu, 
care şi-a aplecat capul înaintea Mea ca să împlinească aceas- 
tă Scriptură de nou Ierusalim pe pământul român, şi apoi 
iarăşi şi-a aplecat capul înaintea celor ce l-au apăsat pe el 
pentru că a împlinit cuvântul Meu cu duh de credinţă şi cu as- 
cultare ca un fiu-copil iubitor de Dumnezeu. îl aduc aici cu 
duhul şi vi-1 dau spre vedere cu ziua cea de atunci, şi apoi îl 
sărut ca pe un copil, ca şi pe voi, şi apoi îl întăresc în răbdarea 
pe care o are, căci răbdarea este darul celor sfinţi până la sfâr- 
şit, şi ea nu este a tuturor. Amin, amin, amin. 

O, Mă doare cu durere dumnezeiască în această zi. Mă 
doare când îl văd pe antichrist cum se zbate să-Mi îngenun- 
cheze sub el ţara strălucirii, pământul român sub puterea lui, 
dar Eu, Domnul, îl voi îngenunchea pe el curând, curând, căci 
acest pământ este al Domnului şi nu al omului, şi Eu Mi-1 voi 
lua înapoi şi voi face din el şi pe el voia Mea. Amin. 

O, popor român, stai la învăţat voia Mea înaintea Mea. 
Ieşi de sub robia omului şi aşează-te în calea Mea, că Eu îţi 
ţin calea ca să te izbăvesc. Duhul Meu Cel Sfânt ţi-L dau ca 
să te înnoieşti cu El, că tu nu poţi să fii al tău dacă stai pe pă- 


mânt ales de Dumnezeu. Curând, curând te voi scoate de sub 
robie şi vei vedea mâna Mea deasupra ta, şi atunci Mă vei 
preaslăvi, căci tu ai pe fruntea ta se mn ul apostoliei, că ai fost 
însemnat de cel întâi chemat al Meu între ucenicii Mei cei de 
acum două mii de ani. Apostolul Meu Andrei te pecetluieşte 
şi azi cu duh de bărbăţie ca să te trezeşti dacă voieşti, căci azi 
e zi de jale pe pământul român. Se zbat fiii diavolului să su- 
pună sub ei acest pământ sfinţit de cuvântul Meu cel de acum 
două mii de ani şi cel de azi, dar ei nu vor mai avea zile multe, 
căci slava Mea va coborî pe pământ cu mânie ca să cureţe de 
pe el fărădelegea şi pe toţi slujitorii ei. Amin. 

E zi de jale în cer şi pe pământul român, dar Eu îi hără- 
zesc poporului de pe el zi de trezire, zi de curăţire a necredin- 
ţei, şi luminare îi hărăzesc lui, şi biruinţă asupra diavolului, 
crucea. Amin. 

O, copii care staţi ochi şi urechi la Mine şi la cuvântul 
Meu! Mă mistui de durere pentru pământul român în mijlocul 
căruia vă am pe voi lumină a lumii. împărţiţi durerea Mea şi 
lumina Mea peste pământ. Pe cât de mare Mi-e bucuria pen- 
tru pomenirea biruinţei Mele prin voi peste pământ, pe atât de 
mare îmi este durerea pe care diavolul Mi-o face în ziua 
aceasta prin zbaterea lui ca să biruiască el pe pământul alege- 
rii Mele, dar el va şti în curând că locul lui este plângerea şi 
scrâşnirea dinţilor şi că locul slavei Domnului este pământul 
pe care dă el iarăşi azi să-l ia sub stăpânirea lui. Eu însă îl voi 
nimici pe el curând, curând, pe el şi pe toţi slujitorii lui, pen- 
tru că vremea este acum a Mea şi nu a lui, şi pe mulţi îi voi 
îndemna spre viaţa veacului ce va să fie şi îi voi smulge din 
înşelăciunea veacului omului, şi aceştia vor primi puterea şi 
vor iubi cerul pe pământ, şi va asculta pământul de cer, şi oa- 
menii de pe el vor vedea pe Dumnezeu şi îl vor sluji pe El. 
Amin. 

O, poporul Meu, roagă-te cu ascultare, roagă-te cu 
post, şi nu uita că cel mai desăvârşit post lângă rugăciune este 
viaţa cu ascultare de Dumnezeu. Am în mijlocul tău fii-copii. 
Ascultă-i, că au nevoie de mângâiere, au nevoie de bucurii, 
iar bucuriile lor nu pot fi nimic decât ucenicii cei frumoşi ai 
cuvântului Meu cel plin de umilinţă şi care-i învaţă pe ei du- 
hul credinţei, şi apoi al ascultării, duhul care-1 face copil fru- 
mos pe om. Ascultă-i, poporul Meu, că nu e bine să te asculte 
ei pe tine, ci e bine să fii credincios, să ai credincioşie, să ai 
recunoştinţă, să ai mulţumire cu ascultare şi să înveţi, poporul 
Meu, duhul umilinţei. Am în mijlocul tău pe cei ce se umilesc 
pentru tine. Uită-te la ei şi nu fi mai mare, şi să fii mic cât ei, 
că nu este ucenic mai mare ca învăţătorul său, poporul Meu. 
Dacă vrei să fii scris ucenic, să fii mic ca ei, să nu fii mai ma- 
re ca ei înaintea lor şi înaintea Mea, să nu fii mai mare peste 
ei, căci ei au nevoie de bucurii, au nevoie de iubirea Mea în 
ucenici, are cerul din ei nevoie de ucenici cu iubirea Mea în 
ei, poporul Meu. O, Eu sunt Dumnezeul răbdării şi al mângâ- 
ierii pentru cei mici, iar pentru cei mari în duhul lor sunt 
Dumnezeul dreptăţii şi sunt Domnul umilinţei, ca să înveţe 
omul de la Mine frumuseţea iubirii dumnezeieşti şi să se hră- 
nească cu ea. Amin. 

O, copii care staţi supuşi pentru venirea cuvântului 
Meu, vă aşez cuvântători din partea Mea peste cei ce stau la 
crescut şi la învăţat şi vă învăţ aşa: supuneţi- vă celor ce nu se 
supun, căci cei ce nu iubesc nu se supun, dar Eu sunt în voi 
Dumnezeul înţelepciunii cereşti, Dumnezeul răbdării şi al 
mângâierii, şi Eu vă voi mângâia pe voi. Daţi întâietate zidirii 
cereşti peste cei ce nu au duhul supunerii, ca să vindecăm pe 
cei ce aud de la voi cuvântul Meu, să-i vindecăm de orice 

urmă de îngâmfare, de duh de sine, fiilor copii, şi căutaţi cu 
toată atenţia să nu mai întreacă timpul pentru cele de tre- 
buinţă trupului pe cel de trebuinţă duhului care suspină spre 
Mine din voi şi din toţi cei ce cu dor tânjesc în ei după cele 
cereşti între fraţi. Eu voiesc ca poporul cuvântului Meu să fie 
sărbătoarea Mea, sala Mea de nuntă, locaş al slavei Mele pe 
care s-o vadă sfinţii şi îngerii şi să se bucure ei de slava Mea 
cea de la poporul Meu. Bucuraţi-vă şi plângeţi cu cei ce sunt 
asemenea vouă, bucuroşi sau plânşi, căci bucuria voastră sunt 
Eu, iar plânsul vostru sunt cei ce nu s-au lăsat atât de mici 
încât să pot Eu încăpea în ei spre bucuria voastră care vă dă 
vouă putere să staţi înaintea Mea şi înaintea poporului Meu 
pentru rod ceresc între pământ şi cer. Amin. 

Eu în cei mici încap, căci sunt Domnul umilinţei. Umi- 
linţa Mea este slava Mea. Umilinţa de duh să fie şi cu tine, 
poporul Meu, şi această slavă să Mă bucure pe Mine din mij- 
locul tău, că Eu din mijlocul tău trebuie să fiu învăţător peste 
fiii oamenilor care vin spre apa vieţii, şi apoi prin curăţire vin 
spre viaţă. Amin. 

Din mijlocul tău voiesc să Mă arăt peste pământ cu 
chipul şi asemănarea Mea, poporul Meu, iar duhul credinţei 
şi al ascultării şi al umilinţei de duh te va ajuta să faci voia 
Mea când cu dor tu vei dori să fii ca Dumnezeu. Amin, amin, 
amin. 

29 noiembrie/12 decembrie 2004 

Sărbătoarea sfintei Virginia, trâmbiţa Domnului 

Lumea îngerilor împlineşte planul Domnului şi stârpeşte stă- 
pânirea lui antichrist. Smerenia este poarta Domnului spre om. 

Sfinţenia este iubirea cea pentru Dumnezeu. 

O nu vă lăsaţi spre neputinţă, copii care-Mi scrieţi 
^ cartea cuvântului Meu din zilele acestea, căci el 
aduce apoi peste voi noi puteri când vouă vă sunt de atâtea ori 
doborâte puterile, puterile Mele din voi, nu ale voastre, fiilor 
copii. O, e mare război în cer, dar uitaţi-vă cât de mare stau la 
cârma luptei, şi daţi- vă unul altuia puteri în porţi şi staţi porţi 
pentru cuvântul Meu ca să-i pot da fiinţă pe pământ şi să se 
împlinească el şi să se vadă cum Eu, Domnul, din lumea cea 
nevăzută cuvintez şi lucrez spre vedere ca să Mă arăt, prin 
cuvânt împlinit Dumnezeu adevărat peste tot şi peste toate. 
Amin. 

Lumea îngerilor stă mereu în slujba planurilor Mele, a 
Scripturilor Mele ca să le împlinească. Lumea îngerilor e ce- 
rul, şi au dat îngerii Mei luptă mare împotriva îngerilor întu- 
nericului acestui veac lumesc, îngeri care voiau să Mă biru- 
iască de la cârma luptei. Eu însă v-am poruncit vouă să ridi- 
caţi mânuţele şi să-Mi cereţi Mie să încep să fac biruinţă din 
cer pentru ţara Mea şi a voastră, ţara cuvântului Meu, şi să 
dobor în zilele ce vin planul lui antichrist, care se zbate cu pu- 
terea şi cu lucrarea diavolului să-Mi stăpânească el pământul 
alegerii Mele, pământ pe care Eu sunt Stăpân, Eu şi planul 
Meu cel pentru sfârşitul fărădelegii de pe pământ. Amin. 

Am proorocit în dimineaţa sărbătorii zilei de pecetlui- 
re cu legea sfinţeniei peste grădiniţa cuvântului Meu, zi care 
a fost zi de jale (12 decembrie 2004, ziua alegerilor prezidenţiale 
în România, n.r.), am proorocit că voi face trezire peste poporul 
român şi duh de bărbăţie, şi că voi căpătui zilele stăpânirii lui 
antichrist, iar lumea îngerilor, la auzul cuvântului Meu cel 
rostit pentru acest început de biruinţă, a dezlănţuit război din 
amândouă părţile, iar Eu am vegheat şi am început cu zile de 


biruinţă. Am biruit tot ce diavolul a plănuit din vreme prin 
toate descântecele lui, căci voi v-aţi rugat, precum Eu v-am 
vestit şi v-am învăţat, iar în ziua când lovitura împotriva bi- 
ruinţei Mele a vrut să fie dată v-am spus să-Mi cereţi cu mâ- 
nuţele şi cu inimioarele ridicate spre Mine toate odată intr-un 
glas pe cel ce va să biruiască împotriva a tot planul diavolesc, 
pregătit să-Mi curme mersul Meu spre zilele gloriei ţării 
întoarcerii Mele cuvânt pe pământ, şi aşa Eu am împlinit, iar 
lumea îngerilor buni şi a celor răi care au făcut război între ei 
au sfârşit ziua cu biruinţa de partea Mea, şi aşa voi sta Eu la 
cârma luptei nevăzută între cele două feluri de lumi ale în- 
gerilor, şi aşa voi aduce Eu înaintea Tatălui, apoi, toată biru- 
inţa Mea, căci toate îmi vor fi supuse, ca apoi Eu să le supun 
Tatălui, împreună cu Mine şi cu toţi iubitorii de Dumnezeu. 
Amin. 

O, copii zdrobiţi în porţi, să nu se scurgă ziua aceasta 
fără ca Eu, Domnul, să nu o însemnez în cartea Mea cu voi, 
ziua intrării în cele ce nu se văd a trâmbiţei Mele Verginica. 
Să vă ridicaţi aşa cum puteţi, să ne ridicăm unii pe alţii, Noi 
pe voi, şi voi pe Noi, fiilor copii, fiilor cuvântători, şi să-i 
dăm glas cuvântului de sărbătoare, de pomenire a trâmbiţei 
Mele care a sunat înaintea Mea ca să pregătească ea zilele 
Mele de acum cu voi peste pământ, căci acum Eu, Domnul, 
trâmbiţez în toate laturile ca să sfârşesc ce a mai rămas de lu- 
crat pentru supunerea a tot şi a toate înaintea Tatălui Savaot. 
Amin. 

Hai, Eu vă dau putere, vă iau neputinţa, vă iau povara 
care vă apasă şi v-o dau pe a Mea, chiar dacă Mi-e aşa de milă 
de voi pentru poverile de pe voi. Să ne miluim unii pe alţii, să 
ne mângâiem, că nu are cine, fiilor copii, şi să lucrăm lucrarea 
zilei, căci Tatăl Meu lucrează, şi Eu lucrez, şi voi să lucraţi, 
că lucrarea lui Dumnezeu nu stă din lucru chiar dacă omul nu 
lucrează la ea, nu stă în ea, nu ia din ea ca să fie ca Dumne- 
zeu, lucrător, şi nu fără de lucru să stea omul. Sunt cincizeci 
de ani de când glasul Meu roagă pe om să lucreze pentru 
Mine şi nu am putut până la voi să fac omul să-şi lase lucrul 
şi rangul şi casa şi coasa ca să facă apoi lucrul Meu, şi să în- 
veţe mai întâi să-l facă. Am folosit-o pe Verginica de trâmbiţă 
prin care să-i strig pe oameni să audă glasul Meu şi să împli- 
nească ei cuvântul Meu. Douăzeci şi cinci de ani am trâmbiţat 
prin ea (1955-1980, n.r.), şi apoi am trecut cu ea în cele ce nu 
se văd, şi s-a făcut serbare în cer pentru ea în ziua aceea, pen- 
tru intrarea ei între sfinţii cei mari cu lucrarea, şi mulţi de pe 
pământ mijlocesc acum la Mine prin ea pentru mântuirea lor, 
iar sfinţii şi îngerii serbează azi ziua ei de intrare în cer şi încă 
aproape douăzeci şi cinci de ani de lucrare a ei, dar din cer 
acum. Amin. Grăiesc cu ea şi îi amintesc de cartea ei din mij- 
locul poporului Meu şi al ei şi al vostru, fiilor din porţi, şi Mă 
uit în ea şi văd cum Eu vă spun prin cartea ei acum un an să 
fiţi sfinţi din zori şi până în zori, şi tot aşa să vă şi rugaţi, şi 
să plângeţi cerând biruinţa Mea şi a voastră peste pământ, şi 
să plângeţi rugându-vă pentru duh de umilinţă peste cei fără 
de umilinţă, şi să căutaţi să fiţi cerul pe pământ, şi toţi odată 
să căutaţi aşa, toţi întru unul. Amin. 

Cu dor şi cu jale a grăit trâmbiţa Mea în cartea ei acum 
un an, şi rar de tot intră ea în cartea ei ca să vă ţină de mânuţă 
aşa cum v-a promis când Eu i-am spus să-şi facă între voi 
carte şi să vă povăţuiască deosebit prin ea. Acum opt ani Eu, 
Domnul, am pus-o să-şi înceapă cartea ei cu voi ca să vă ţină 
strânşi de mânuţă prin ea, dar ei îi trebuie iubire şi primire şi 
dor de la voi la ea, copii ai poporului Meu şi ai ei şi ai celor 
ce vă sunt vouă călăuză din partea Noastră. O, ce mare e 

lucrarea cerului cu voi, iar voi trebuie să fiţi cât ea dacă voiţi 
s-o şi purtaţi, ca să-i puteţi apoi sprijini pe cei de sub povara 
ei, fiilor. O, ce dor îi este trâmbiţei Mele Verginica să vă po- 
văţuiască încă, fiindcă ea are carte între voi. 

Cu tine, Verginico, sunt venit la ei; cu tine şi cu apos- 
tolul Andrei, căci el a fost cu Noi martor la pecetluirea cu 
sfinţenia Domnului peste grădiniţa cuvântului care curge din 
cer în ea ca să adape pământul. Deschide guriţa şi arată-te 
apoi şi dă-le lor apoi! Amin, amin, amin. 

A rată-Te cu mine, Doamne, căci Tu eşti Stă- 
pânul meu şi al sfinţilor Tăi, iar sfinţii nu 
au altă bucurie în afară de Tine. Fă-mi intrarea în cartea mea 
cu poporul cuvântului care coboară din cer pentru facerea din 
nou a toate pe câte le-ai făcut la început, căci s-au învechit de 
la relele din om. Fii uşa mea de intrare la poporul Tău şi al 
meu. Sunt zilele sărbătorii biruinţei Tale peste pământ cu le- 
gea Ta cea pentru vecii, legea sfinţeniei. Amin. 

Sfinţenia este cea mai mare iubire care poate sălăşlui în 
trupul celui ce are în el iubirea lui Dumnezeu. Sfinţenia este 
poarta prin care omul intră la Dumnezeu şi Dumnezeu la om. 
Această iubire a fost iubirea cu care Tu ai coborât pe pămân- 
tul român în anul şapte mii cinci sute de la facerea lumii, an 
când ai întocmit grădiniţa cuvântului Tău de azi şi chivotul de 
pe ea. Amin. 

Ia-mă şi mă du în cartea mea ca să le grăiesc celor ce 
Te iubesc cu dor la sfârşit de timp, să le grăiesc de această 
neasemuit de mare iubire; iubire care nu are cum să nu stră- 
lucească dinăuntrul celui ce o are pe ea de viaţă, la-mă, 
Doamne, că Tu eşti uşa oilor, şi cine intră prin Tine, va intra 
şi păşune va afla, şi eu le voi da lor. Amin, amin, amin. 

O Verginico, trâmbiţă dată Mie de Tatăl de 
^ am cântat din ea mai înainte ca să vin cu- 
vânt de facere din nou a lumii! O, ce dulce chemam, ce dulce 
cântam din tine, din fluieraşul dat Mie de Tatăl ca să cânt şi 
să se adune la glasul lui oile la Mine, oile care cunosc şi iu- 
besc pe Dumnezeu şi sfinţenia Lui! Flai în cartea ta, şi voi 
cânta, şi vei cânta, şi vom hrăni pe cei ce vor păşuna la glasul 
Meu şi al tău. Amin, amin, amin. 

* 

O fiţi gata în porţi, copii străjeri în calea cuvân- 
tului Meu. Fiţi ochi şi urechi acum când aproa- 
pe totul doarme, iar Noi veghem la porţi, veghem şi Noi şi 
voi. Amin. Sunt la porţi cu trâmbiţa Mea Verginica şi cu apos- 
tolul Andrei, iar voi sunteţi găsiţi aşteptând. Deschideţi şi vin- 
decaţi-vă de neputinţe, căci Tatăl Meu lucrează, şi Eu lucrez, 
şi voi lucraţi, şi din greu lucrăm, căci vremea aceasta este tot 
mai grea, tot mai apăsătoare, iar Duhul Sfânt nu mai este iubit 
şi căutat de om pe pământ. 

Gata, Verginico, ţi-am fost uşă de intrare în cartea ta. 
Aşează-te şi păstoreşte şi fă tu întoarcere la ziua în care tu ai 
fost luată pe braţe de îngeri şi dusă în braţele Tatălui şi ale 
Fiului Său mângâindu-te cu mama Mea Fecioara, care stă 
de-a dreapta Noastră în slavă. Eu şi cu Tatăl privim ziua aceea 
şi odihna ei şi durerea ei şi lucrarea ei cea plină de slavă. 
Amin, amin, amin. 

O ce dulce deschizi Tu cerurile, Doamne, de 
^ parcă toate veacurile lor sunt numai o zi, 
numai o clipă când Tu le deschizi pe ele ca să se vadă! Tu eşti 
mereu astăzi. Tu eşti parcă o singură zi, Doamne, şi toate 
întru una Tu eşti, căci toate înseamnă Dumnezeu Făcătorul. 
Amin. 


Sfinţenia este cea mai mare iubire pe care omul cel iu- 
bitor de Dumnezeu l-o poate da Domnului, căci atunci omul 
se dă el Domnului şi nu iubirea lui se dă. Omul în zadar îi dă 
Domnului dacă nu se dă el Domnului, o. Doa mn e! Această 
iubire cu care Tu ai venit acum, la sfârşit de timp, ca să pece- 
tluieşti cu ea grădiniţa cuvântului Tău, despre ea voiesc eu să 
cuvintez şi cu cele despre ea să hrănesc poporul care aude 
glasul meu, fluieraşul care a fost al Tău pe pământ vreme de 
douăzeci şi cinci de ani, bunule Păstor al celor buni care ştiu 
să-Ţi audă glasul ca să vină după Tine apoi, şi să afle păşune, 
Doamne, şi să iubească gustul ei cel sfânt, şi alt gust să nu 
mai guste şi să nu mai caute, că dulce este sfinţenia, şi nu este 
o mai mare iubire în om ca şi ea înaintea Ta. Ea este cuminte, 
ea nu mai însetează şi nu mai înfometează pe om, pentru că 
ea are totul, şi ea vede pe Dumnezeu, căci este fiinţă scumpă 
la Tine, şi locuieşte în trup sfânt, şi îl face pe el să strălu- 
cească pentru ca ea să se mărturisească, fiindcă nici o strălu- 
cire, nici o lumină nu poate să nu se mărturisească. Nu poate 
lumina şi strălucirea să se facă nevăzute. Nu poate sfinţenia 
să nu lumineze şi să nu strălucească din locaşul ei. Cei ce au 
iubirea Ta în ei, aceia cu ea iubesc şi prin ea se sfinţesc, şi 
apoi ei strălucesc şi luminează înjur, şi nu e nimeni să se facă 
lumină a lumii dacă nu se face locaş al sfinţeniei Tale, Doam- 
ne al oilor Tale care Te cunosc pentru că Tu le cunoşti aşe- 
zându-Te în ele cu iubirea Ta, căci au zis Scripturile: «Cunos- 
cut-a Domnul pe cei ce sunt ai Săi». Amin. 

O, Doamne, Tu eşti parcă numai o zi când le deschizi 
pe cele ce sunt ca să se vadă. O, ce dulce deschizi Tu cerurile! 
Iată ziua în care m-am unit cu cei din cer. De pe braţe, pe 
braţe am fost luată. Iată ziua aceea şi odihna ei şi durerea ei 
şi lucrarea ei cea plină de slavă! Eu de pe braţe, pe braţe am 
fost luată. Mânuţa care scrie cuvântul Tău, acum o sărut cu 
mare umilinţă, căci cei din cer au mare preţuire pentru cei de 
pe pământ care se închină lui Dumnezeu pentru Domnul şi nu 
pentru ei, căci şi eu tot aşa am făcut pe pământ dacă Ţie m-am 
închinat ca să faci din mine folos pentru cer şi pentru Scrip- 
turile scrise de Tine, Doamne. Am fost în ziua aceea ţinută în 
braţele acestor mânuţe de copil care m-a iubit pentru Tine. Ea 
a fost copil dulce de la naşterea ei, şi cu mare iubire ai ve- 
gheat Tu peste ea, şi apoi ai făcut din ea flacără, şi ai adus-o 
la Tine şi lângă mine, Doamne, şi iată, fericit este cel ce trece 
prin foc şi se face flacără atunci când Dumnezeu face aceasta 
peste om. în ziua aceea ea m-a prins în braţe şi şi-a pus obra- 
zul pe fruntea mea ca să mă mângâie cu toată fiinţa Ta din ea 
în clipa trecerii mele la Tine. A făcut aşa ca să-mi facă mân- 
gâietoare clipa aceea, ca să mă umple de putere pentru dure- 
rea pe care aveam să o trec rupându-mă din mijlocul poporu- 
lui pe care-1 povăţuiam spre Tine ca să ai Tu popor. Mi-a făcut 
ea dulce ultima suflare, clipa în care ea m-a sărutat cu mân- 
gâierea din ea, şi apoi m-a dat Ţie şi, de pe braţe, pe braţe am 
fost luată spre odihnă, iar durerea cea plină de slavă s-a făcut 
bucurie şi dor pentru cei ce m-au iubit, căci fericiţi sunt cei în 
care iubirea Ta nu apune, nu moare, nu uită, nu se stinge. De 
atunci eu sunt mângâiată în cer, iar când grăiesc de lângă Tine 
peste poporul Tău, găsesc mânuţele din ale căror braţe Tu 
m-ai luat pe braţe, le găsesc că mă primesc şi că mă mângâie 
şi că mă aşteaptă cu cuvântul şi că mă trăieşte, Doamne, dar 
lăcrimioarele ei nu i le pot şterge, pentru că suferinţa este tai- 
na cea mare care-L leagă pe Dumnezeu de om, iar lacrima 
este mângâierea şi puterea suferinţei, Doamne. Mânuţele care 
m-au închinat Ţie când ai venit cu sfinţii şi cu îngerii să mă 

iei şi să mă aşezi în odihnă, le sărut, le mângâi, le dau putere 
pentru fiinţa Ta care se face cuvânt prin ele când Tu treci cu 
glasul Tău din vas în vas ca să ajungi până la inima omului, 
Doamne. Amin. 

Mi-am lăsat harul şi darul cel de la Tine, le-am lăsat pe 
pământ când am plecat, şi până azi lucrez cu ele, căci mi-am 
întocmit fii cu mare iubire în ei, ucenici din ucenici. Mi-am 
făcut punte şi am trecut pe ea la ei (sora lui Verginica, Mana, 
n.r.), şi ei îmi poartă sarcina, căci Te poartă, Doamne. Tu ai 
fost sarcina mea, Tu eşti şi a lor, şi iată, ziua aceea de odihnă 
şi de durere şi de lucrarea ei cea plină de slavă o poate măr- 
turisi oricare din cei care au văzut-o de pe pământ şi care sunt 
şi azi în trup chiar dacă ei nu au putut să vadă şi dincolo de 
ei, dincolo spre Tine, Doamne. 

Căsuţa în care eu m-am despărţit de trup ca să vin la 
Tine suspină şi azi cu toate mărturisirile Tale de peste ea, şi 
vor suspina toţi cei de sub acoperişul ei care nu m-au iubit şi 
nu mă iubesc chiar dacă ei sunt dintre cei pe care eu i-am 
iubit, şi ei nu m-au ascultat cu cele de la Tine aduse lor. 

O, mă doare de cei ce ne poartă, Doamne. Ei slavă nu 
caută, căci seamănă cu noi, dar doare nemilos durerea în ei, 
şi mereu doare, şi mereu doare, Doamne. S-au făcut durere 
pentru cer cei ce nu iubesc cu iubirea Ta în ei, iar aceştia care 
Te iubesc plâng de mila Ta şi îţi mângâie aşteptarea, căci Tu 
eşti Cel ce aştepţi, iar omul nu Te aşteaptă, Doamne. Nu ştie 
omul să aştepte pe Dumnezeu, să-l facă Domnului drum spre 
el şi spre venirea Sa la om. Nu ştie omul carte, şi cine nu ştie 
carte nu are înţelepciune. O, şi câtă carte, câtă carte ai pus Tu 
pe masa poporului Tău ca să ia el, şi să ia din ea acum tot 
omul carte de la Tine, dar omul nu ştie, Doamne, să Te aştep- 
te, nu ştie să Te vadă, iar Tu Te numeşti Cuvântul, şi omul nu 
ştie să Te vadă în cuvânt, nu ştie să creadă şi să Te creadă prin 
tot cuvântul gurii Tale, ca apoi să fie el rodul cuvântului Tău, 
care nu este bob sec, ci Tu eşti cuvântul şi sămânţa credinţei 
şi a vederii omului. 

O, mângâierea durerii Tale se face din mult cuvânt pe 
pământ, Doamne, căci pe pământ ai pus-o să lucreze ea spre 
Tine, iar cei îndureraţi pentru Tine s-au făcut mereu cuvânt 
spre Tine, şi între ei pentru Tine ca să Te mângâie, dar numai 
cei ce-Ţi simt durerea Ta cea lungă şi mare Te pot mângâia, 
Doamne mângâietor şi mângâiat de cei mângâietori ai Tăi de 
pe pământ şi pe care Tu îi numeşti ucenici ai Tăi, fraţi mai 
mici ai Tăi, Mângâietorule. Amin. 

Acum, închide cerurile ca să-i slobozim pe cei cu care 
Tu le mărturiseşti pe ele. Tu eşti parcă numai o zi când le des- 
chizi pe cele ce sunt ca să se vadă. Numai cele ce au fost sunt, 
iar cele ce nu au fost nu sunt. Numai cele cu Tine sunt, iar 
cele fără Tine nu sunt la Tine, şi sunt împotriva Ta şi a vieţilor 
celor ce le fac pe cele ce trec odată cu ei. 

Dar mai grăiesc încă, Doamne, căci cartea mea este 
mâna mea cu care dau să-i ţin de mânuţă pe cei ce merg greu 
spre cer, pe cei ce învaţă greu, pe cei ce întârzie să înveţe că 
cea mai mare iubire care poate străluci din om este sfinţenia 
cea Ţie închinată, iubire spre Tine îndreptată. O, minunat eşti 
Tu în sfinţii Tăi, căci sfinţii Tăi sunt minune a Ta pe pământ 
şi în cer. Amin. 

O, fii ai poporului numit de Domnul popor sfânt, vă 
îndemn să fiţi minuni ale Domnului. Lucrul cel sfânt al cu- 
vântului Lui să fiţi, căci El v-a îndemnat să-I spuneţi Lui la 
orice rugăciune: „Mântuieşte-ne pe noi, Doamne, Cel ce eşti 
minunat întru şi între sfinţi şi dacă aşa v-a învăţat să spu- 


neţi, sunteţi datori să fiţi mereu adevăraţi, mereu sfinţi, mereu 
minunat să fie Do mn ul în voi. Nu voiesc să vă dojenesc pen- 
tru mersul vostru cel greu cu cerul, pentru învăţatul greu al 
mersului cel statornic, pentru întârziatul vostru pas spre lu- 
crul dulce la Domnul de la voi. Dar voiesc să vă îndemn să 
daţi azi şi nu mâine de pe voi nepăsarea de suflet şi de trup, 
dacă o mai aveţi, căci trupurile voastre sunt biserici ale Liului 
Tatălui Savaot, Care a plătit vieţile voastre cu Trupul şi Sân- 
gele Lui ca să aveţi voi de hrană pe Domnul şi nu pe voi şi nu 
pe diavolul cel ucigător de suflet şi de trup. Vă rog cu lacrimi 
în cer şi pe pământ la voi să nu vă jucaţi de-a viaţa, să nu vă 
jucaţi de-a moartea, căci viaţa este scumpă şi este suflare şi 
vă este plătită de Domnul ca să vă fie veşnică, precum şi 
moartea este scumpă când pentru Domnul în fiecare zi şi în 
fiecare clipă trebuie să murim ca să viem Lui şi nu nouă şi nu 
altui stăpân pe care voi nu-1 cunoaşteţi ca şi pe Domnul Dum- 
nezeul vostru, Care vi Se descoperă, numai să ştiţi să-L vedeţi 
în cuvântul Lui, numai să ştiţi să credeţi şi să-L credeţi prin 
tot cuvântul gurii Lui care vă cere rodul lui de la voi. Amin. 
Nu uitaţi că mângâierea cea de la voi pentru El se face din 
mult dor şi din mult cuvânt. Nu vă culcaţi şi nu vă sculaţi în 
nici o zi până nu luaţi o gură din cuvântul Lui cel ce vă în- 
deamnă la sfinţenie, la carte multă, căci aceasta face sfinţenia 
în voi. O, învăţătorul vostru v-a dat multe, multe cărţi, multe 
suluri de cuvânt ca să-L vedeţi pe El în cuvântul Lui, iar mân- 
gâierea Lui se face din mult cuvânt de pe pământ. Nu uitaţi 
că cei îndureraţi pentru El se fac cuvânt spre El şi între ei, cu 
lacrimi văzute şi nevăzute, căci ei îi simt durerea dacă ştiu să 
nu uite cartea cuvântului Lui. Nu uitaţi ce v-a spus El, că iubi- 
rea Lui din voi nu puteţi s-o luaţi şi s-o aveţi din lături, şi că 
voi trebuie să fiţi iubirea şi să vă daţi Lui cu dor aşa cum s-au 
dat Lui sfinţii şi mucenicii şi muceniţele, numai Lui cu 
iubirea Lui din inimioarele lor care încăpeau cerul şi pe Stă- 
pânul a toate câte sunt şi vor fi. Amin. 

Cartea mea cu voi este mânuţa mea cea fragedă, cea 
mlădioasă care vă ţine de mânuţă ca să nu vă pierdeţi, copii 
aşteptaţi de sfinţi, căci fericiţi şi sfinţi şi aşteptaţi sunt cei ce 
iubind în Domnul se dau Lui fără de zbucium, fără de apăsări, 
fără de alt dor în ei. 

O, fii crescuţi cu cuvântul cel mângâietor, cea mai ma- 
re iubire este sfinţenia, căci atunci omul se dă Domnului şi nu 
iubirea lui se dă. Sfinţenia este cuminte. Ea nu însetează şi nu 
înfometează după nimic în om în afară de ea, pentru că ea are 
totul şi dă totul, şi ea vede pe Dumnezeu, căci ea este fiinţă 
scumpă la Dumnezeu în om, pentru că locuind în trup ea stră- 
luceşte şi se mărturiseşte din cei ce au în ei iubirea lui Dum- 
nezeu şi cu ea îl iubesc pe El, şi cu ea ei se sfinţesc şi se închi- 
nă pe ei Domnului, pentru Domnul şi nu pentru ei. Amin. 

O, fiilor, fericiţi sunt cei ce trec prin foc şi se fac flacă- 
ră aşa cum s-au făcut cei ce trudesc înaintea cuvântului Dom- 
nului când el vine la voi cu trudă mare, fiilor. Preţuiţi aceas- 
tă oboseală pentru voi a acelora ce stau sub sarcina venirii 
Domnului la voi cuvânt. Eu sunt în ei, şi Domnul este flacără 
în trupurile şi în duhurile şi în cuvântul lor, numai să voiţi voi 
să fie ei aşa pentru voi când ei dau să ardă din voi cu cuvântul 
lor tot ceea ce nu înseamnă Dumnezeu în om şi din om. 
Amin. 

O, e mare prăpastie să fiţi mici şi fără mână tare peste 
voi şi în care să credeţi şi sub care să staţi şi în care să vreţi 
să fiţi ca în mâna Domnului, căci eu în ultima mea povaţă 
peste fii am spus tuturor celor ce se vor lăsa să fie fiii lui 

Dumnezeu pe pământ să se lase conduşi şi păziţi şi zidiţi de 
cei mai înţelepţi, de cei mai ascultători, căci aceia sunt cei 
mai înţelepţi, şi nu altfel înseamnă aceasta; de cei mai blânzi 
care ştiu să-L îmblânzească pe Domnul ca să nu lovească în 
neascultători sau răsfăţaţi, sau mofturoşi, sau pretenţioşi, sau 
încrezători în ei mai mult decât în cei ce străjuiesc cu Do mn ul 
din ei, sau gâlcevitori, sau obositori prin iubirea de sine din 
ei, sau împiedicaţi în ei înşişi, sau fricoşi până şi de umbra lor, 
sau puţin sârguitori pentru viaţa sufletului care se hrăneşte 
din Dumnezeu şi nu de pe pământ. 

V-am povăţuit în cartea mea cea încă din vremea trupu- 
lui meu scrisă peste fii şi peste fii din fii, şi am lăsat în ea 
poveţele vieţii, dar cine nu se uită în ea ca să crească şi nu să 
se sperie de necreşterea lui, acela este fricos, acela se teme de 
cer, de viaţa cu cerul, şi cade acela în viaţa cea de pe pământ, 
viaţă care se strică precum omul cel făcut din pământ şi din 
om se strică, şi apoi dă seama pentru aceasta înaintea Celui ce 
pe toate le-a făcut spre zidirea şi spre bucuria cu Do mn ul a 
omului şi nu spre despărţirea omului de Dumnezeu, cum i se 
întâmplă omului din pricina celor atât de alunecoase de pe pă- 
mânt, făcute de om pe pământ pentru căderea omului care-şi 
hrăneşte duhul său cu duhul cel căzut al îngerilor care s-au 
suit peste Dumnezeu, şi apoi au căzut, şi apoi s-au răzbunat 
pe om ca să-l facă şi pe om diavol ca şi pe el, înger potrivnic 
lui Dumnezeu şi omului. 

O, fiilor care căutaţi să crească şi nu să scadă Do mn ul 
în voi, nu uitaţi că suferinţa care doare în trupul dar şi în su- 
fletul vostru este taina cea mai mare care-L leagă pe Dum- 
nezeu de om, iar lacrima ei este mângâierea şi puterea sufe- 
rinţei, şi nu este ea slăbirea inimii omului, ci este mulţumirea 
inimii lui, fiilor. O, sunteţi tare mititei! Eu însă nu voiesc să 
fiţi ca cei mititei care nu ascultă, care nu au înţelepciune, care 
nu cresc cât Dumnezeu, ci voiesc să fie mare Domnul în voi 
şi să încapă în voi, căci El numai în cei mici, în cei cuminţi 
încape, fiilor; în fiii cei copii încape, aşa cum încape în cei 
ce-L aduc pe Domnul la voi cuvânt de facere a omului şi a 
toată firea care iarăşi se va face, căci toate s-au învechit de la 
despărţirea omului de Dumnezeu, şi toate se vor înnoi de la 
omul cel înnoit cu duhul şi cu vederea lui cu care vede pe 
Domnul în cuvântul Domnului de peste om. Amin. 

Eu vă iau în braţe în taină cerească şi vă mângâi 
rugându-vă cu lacrimi de foc şi de har împlinitor în voi şi 
între voi să vă hrăniţi cu dor, cu toată fiinţa voastră să vă 
hrăniţi cu Trupul şi Sângele Domnului, de la care să aveţi 
viaţă în voi şi unii de la alţii viaţă toţi, căci dacă nu aveţi viaţa 
Lui, şi pe El în voi, această boală se ia şi se face nepăsare de 
viaţă în voi, şi apoi 1 Se face frig Domnului afară din voi aş- 
teptând şi dispreţuit oftând. 

O, să ştiţi că pe Do mn ul îl tare doare de cei care-L 
poartă între voi şi spre voi. Ei slavă nu caută, căci seamănă cu 
noi, ci mai degrabă iubesc să poarte durere de la cei ce nu 
iubesc cu iubirea Domnului în ei spre El. 

O, învăţaţi cartea venirii Domnului, fiilor! învaţă, 
Israele, venirea Domnului la tine şi ia-L în casa ta când îl ai 
aproape, ca să nu plângi de plânsul Lui de la tine. 

învaţă-i, Doamne, că eu mult i-aş învăţa şi i-aş tot în- 
văţa să Te iubească, să nu Te dispreţuiască, să nu se dispre- 
ţuiască dispreţuind căutarea Ta la ei. învaţă-i, că iată, suntem 
aici cu ei, iar apostolul Tău Andrei îi voieşte veşnic botezaţi 
în Trupul şi în Sângele Tău, în baia naşterii de sus a omului 
sfânt, Doamne Mângâietorule. Amin, amin, amin. 


I ată, şi eu, apostolul Tău, bunule învăţător, îi 
cuprind în cuvânt şi le spun aşa: Aveţi sare 
între voi, aveţi viaţă în voi, şi apoi între voi! Nici unul din cei 
ce v-aţi născut din Domnul Iisus Hristos, Care S-a coborât din 
cer şi iarăşi S-a suit şi iarăşi a venit, şi la voi a venit, nici unul 
din voi să nu pară că a rămas în urmă, căci în urmă este dia- 
volul, care-1 trage înapoi din Dumnezeu pe om, iar înainte 
este ascultarea cea dulce care-1 aşează pe om în sfinţenie fie 
prin iubirea Domnului din el, fie prin lacrima suferinţei de 
trup şi de duh, spre slava Stăpânului a toată firea. 

Viaţă lângă viaţă să fiţi voi, căci sunteţi poporul Dom- 
nului, Cel ce S-a născut din Tatăl şi din Fecioară, şi din mor- 
mânt apoi, ca să vă dea naştere de sus prin jertfa Lui cea pen- 
tru voi. Faceţi-L pe Do mn ul să vă iubească cu mângâiere şi 
nu cu suferinţă peste voi, căci iubirea Domnului pentru fii 
merge până acolo unde nu poate să-Şi piardă fiii, şi nici fiii 
pe El. Amin. 

Sunteţi însemnaţii Domnului, şi diavolul vede se mn ul 
Domnului în voi şi pe voi. Nu cumva să nu fiţi îmbrăcaţi în 
Do mn ul în toată clipa de câte ori El Se dă vouă de veşmânt, 
căci scris este că diavolul ţipă turbat să vă piardă, să vă smul- 
gă înapoi, şi apoi să vă înşele, şi apoi să vă doară fără vinde- 
care. Fiţi sfinţi, căci Cel Sfânt vă ţine sub mantia Lui. Fiţi mi- 
loşi, că sunt plini de durere şi de suferinţă pentru Domnul şi 
pentru voi cei de sub sarcina venirii Domnului la voi. 

Iar Tu, Doamne, fa-Te putere şi iubire în ei, ca şi în 
mine, şi fa din ei botezători ai lor prin iubirea Ta din ei, prin 
lucrarea Ta din ei, ca unii pe alţii Ţie să Ţi se dea. Amin, 
amin, amin. 

O această sărbătoare s-a făcut strigare, s-a 
^ făcut rugăciune din cer peste voi, fiilor. 
Eu, Domnul, întăresc peste voi pe cei din porţi, pe cei din 
partea Mea învăţători ai mersului vostru cel sfânt, căci fericiţi 
sunt cei ce mereu trec prin foc, şi focul prin ei, şi se fac ei 
flacără atunci când Dumnezeu voieşte aceasta de la om. 
Cuvântul Meu din mijlocul vostru să vă fie pecete de Duh 
Sfânt, spre duh de ascultare cu iubire în ea, căci pentru voi 
ascultaţi, şi pentru Mine faceţi binele acesta şi nu pentru ei, 
iar Eu, Domnul, tot aşa vă voi da vouă. Amin. 

O, Verginica Mea, fluieraş duios după fii născuţi din 
Dumnezeu! S-a mângâiat mama Mea Fecioara de apa ta pusă 
la rădăcina sădirii Mele cea nouă, cea pusă la rodit pentru sla- 
va Fiului ei. Te-a mângâiat cu mare iubire mama Mea, Vergi- 
nico. Ea mereu îţi este recunoscătoare pentru jertfa ta atât de 
mare, atât de mare dată pentru venirea Mea după două mii de 
ani iarăşi de la Tatăl după om. Amin. 

I ar eu, Doamne, trâmbiţa Ta cea de dinaintea 
arătării Tale cuvânt de facere din nou a lumii, 
mă închin înaintea mamei Fecioară, mama Ta şi a mea şi a po- 
porului sfânt de pe pământ, că dulce este mama pentru fii 
dacă ea are fii. Doamne. Mă închin ei, şi cu aplecare o rog să 
le dea lor putere pentru iubirea Ta din ei. Amin, amin, amin. 

O fiică a ascultării celei desăvârşite, eu, 
^ mama Fiului lui Dumnezeu, ascult şi mă 
mângâi pentru Fiul meu Cel durut după fii. Ţi-am ascultat 
înfiorată strigarea după ei şi îmbărbătarea ce le-ai dat lor, şi le 
poruncesc îngerilor buni să biruiască din calea lor, din inima 
lor şi din cugetul lor tot ceea ce nu înseamnă Dumnezeu, şi să 
fie ei ieslea iubirii lui Dumnezeu din om între toţi cei ce do- 
resc şi plâng ca şi Dumnezeu după om. O, odihneşte-te acum 
în duhul sărbătorii tale cea din mijlocul cerului. Amin. 

Cuvântul lui Dumnezeu 


Iar Tu, Fiule născător, lasă-Te în ei cu dorul Tău de ei 
şi de om. Amin, amin, amin. 

B u, Domnul, sunt purtat în slava sărbătorii 
care se slăveşte între sfinţi pentru Vergi- 
nica, fluieraşul cuvântului Meu, şi pentru apostolul Meu 
Andrei, care însemnează cu botez de credinţă ţara întoarcerii 
Mele cuvânt între oameni. Amin. 

La început a fost Cuvântul, şi mai întâi de toate a fost 
El, şi Eu eram Cuvântul, şi din Tatăl cuvântam, iar la sfârşit 
tot aşa sunt, şi fericit este cel ce ştie să Mă vadă în cuvântul 
Meu şi să creadă şi să Mă creadă prin tot cuvântul gurii Mele. 

Fericit este cel ce stă cuminte şi în mulţumire sub mila 
venirii Mele care se îmblânzeşte după puterea omului, căci 
Eu sunt foc mistuitor, şi tot aşa este şi cuvântul Meu care se 
atinge de fărădelegea de pe pământ şi din om ca să nu mai fie 
ea, ci să fie sfinţenia şi cei ce strălucesc prin ea înaintea cu- 
vântului Meu, care înseamnă venirea Mea, venirea Fiului lui 
Dumnezeu peste toate neamurile oamenilor de pe pământ, 
după tot felul lor. Amin, amin, amin. 

1/14 decembrie 2004 

Sărbătoarea sfântului ierarh Nicoiae 

Omul cel născut din cer este raiul păzit de îngerul Domnului care 
deschide. Nimeni nu va mai putea fi decât cel ce se va hrăni din 
răul acestui cuvânt. Se va împlini proorocia pentru ţara strălucirii, 
ţara română. 

enirea Mea la tine este tot o umilinţă, poporul 
Meu, căci din sânurile Tatălui Mă smulg cu cu- 
vântul ca să te hrănesc, şi tu să preţuieşti această milă a ve- 
nirii Mele aşa cum o preţuiesc sfinţii care au avut trup de pe 
pământ mai întâi, şi apoi din cer, iar ei se umilesc înaintea 
Mea ca să vin cu ei, căci Eu îmi am locaşul în sânul Tatălui, 
şi Mă umilesc pentru sfinţii Mei care aşteaptă prelung zilele 
slavei Mele, zilele venirii Mele cu ei pe pământ cuvânt ca 
să-l facem pe el om după chipul şi asemănarea Mea. Amin. 

O, fiilor din porţi, ridicaţi- vă spre veghe pentru intrarea 
Mea cuvânt la poporul Meu şi al vostru, căci sfinţii cu mare 
dor doresc să fac Eu pe pământ om după chipul şi asemănarea 
Mea ca să Mă odihnesc în el cu sfinţii Mei, şi apoi să fac 
ceruri noi şi pământ nou pe pământ şi în care să locuiască 
Do mn ul şi cei drepţi ai Săi care se fac locaş al păcii Dom- 
nului, slava Domnului pe pământ, raiul cel păzit de îngerul 
Domnului care deschide. Fiţi coborârea Domnului, fiilor 
copii, şi cu inimi cereşti în voi odihniţi-Mă în voi ca să pot 
trece spre poporul cuvântului Meu, care are în toată clipa aju- 
tor pentru trezie, pentru Domnul, Care să stea în om după 
chipul şi asemănarea Sa. Amin. 

O, e cerul de sfinţi înlăcrimat după om, căci omul nu se 
mai aşteaptă să vin, dar Eu voiesc şi mai mult decât atât să 
fac. Voiesc să Mă fac cunoscut omului şi să fac aceasta cu iu- 
bire sau cu certare. Cu iubire să fac pentru cei ce uitându-se 
în cuvântul Meu Mă văd în el şi Mă aşteaptă mereu şi cu 
veghe, iar cu certare să fac pentru cei ce auzind nu aud şi vă- 
zând nu văd biruinţa Mea şi slava Mea de pe pământ cu cu- 
nuniţe pentru sfinţi şi pentru toţi cei ce auzind aud şi văzând 
văd că Domnul vine venind şi împlinind Scripturile Sale cele 
prin profeţi rostite, şi apoi prin însuşi glasul Lui. Amin. 

Eu, Domnul, glăsuiesc din cer pe pământ ca să audă 
omul glasul Meu, şi cu pocăinţă şi cu umilinţă să Mă vadă 
cuvântând, să Mă vadă în cuvânt, să Mă vadă că vin venind 


şi că sunt împlinitor. Amin. Eu, Domnul, fac ceruri noi şi pă- 
mânt nou fără să creadă omul că aceasta fac, căci omul e 
greoi pentru credinţă şi uită că tot ce este cu neputinţă la om 
este cu putinţă la Dumnezeu, pentru că este scris ca Eu să vin 
şi să fac ceruri noi şi pământ nou şi că Mi-am ales ţara cea de 
la sfârşit de timp, în care Eu vin şi împlinesc ceea ce Eu am 
zis să fie, şi va fi. Amin. 

O, nu stau mult în cuvânt peste tine, poporul Meu, dar 
vin spre tine şi umblu la inima ta şi îţi aduc veste că trebuie 
să te rogi la Dumnezeu mereu şi să-I aminteşti de planurile 
Sale cerându-I-le împlinite peste pământ prin pământul ro- 
mân, cerând Domnului întoarcerea omului la credinţa cea pli- 
nă de dar, şi apoi de vedere a celor ce nu se văd şi sunt, a celor 
ce vin la vedere prin cuvântul Domnului. Amin, amin, amin. 

C uvântul Tău, Doamne, este foc mistuitor, şi 
nu este împotrivire peste pământ ca să Te 
poată opri sau ca să nu vadă în curând că Tu venind Te împli- 
neşti în om după chipul şi asemănarea Ta, căci scris este: «Voi 
veni la om şi voi cina cu el şi voi face casă la el şi Mă voi 
arăta lui». Amin. 

Eu, arhiereul Tău Nicoiae, mă aşez cuvânt în mila ve- 
nirii Tale cu sfinţii până ce această milă cu strigare în ea va fi 
văzută de toţi ochii de pe pământ, căci scris este: «Tot ochiul 
va vedea aceasta». Eu îi îndemn pe fiii poporului Tău să fie 
fii ai rugăciunii cu credinţă în ea, căci ei au de cerut la Tine 
să împlineşti cu totul Scripturile venirii Tale când toate nea- 
murile de pe pământ se vor închina ei, căci va veni cu spaimă 
ziua pe care omul nu o aşteaptă, şi el Te va vedea, şi toate 
neamurile de pe pământ vor plânge cu spaimă înaintea slavei 
Tale, căci vii venind şi împlinind, iar îngerii Te slujesc, 
Doamne, şi Te slujesc cei ce Te primesc cu cuvântul Tău când 
vii de îl aşezi pe pământ pentru ca să se împlinească el. Amin. 

O, popor al credinţei venirii cu norii a Fiului lui Dum- 
nezeu, tu să fii credincios şi să te laşi împodobit de îngeri şi 
de sfinţi pentru venirea Domnului, căci tu eşti cel ce pui masă 
sfinţilor, tu eşti cel ce ale Domnului dintru ale Domnului pui 
pe masă. Lui şi sfinţilor Lui, ca să stai tu cu cerul la masă, şi 
pe pământ să stai, căci pe pământ îşi întinde Domnul mereu 
masa nunţii; pe pământul român, care s-a aşezat de masă a 
nunţii Domnului în mijlocul neamurilor de pe pământ, iar pe 
masă, cuvântul Domnului, şi tot omul se va hrăni cu cuvântul 
acesta mai întâi de orice hrană, şi nimeni nu va mai putea fi, 
decât cel ce se va hrăni cu tot cuvântul care iese de la Dum- 
nezeu. Amin. 

O, Doamne, i-ai ales pe ei ca şi pe mine. O, Te-ai des- 
coperit cu ei şi i-ai numit cei dintâi pe cei de pe urmă aleşi ai 
Tăi, cei dintâi de pe pământ, şi nu ştiu cei de pe pământ că 
nimeni în afară de ei nu sunt cârmuitori din partea Ta peste 
pământ. Cu ei cârmuieşti totul prin cuvântul Tău pe care-1 
rosteşti în mijlocul lor prin porţile Tale, prin cei mici ai Tăi 
care stau de veghe pentru cuvântul venirii Tale, şi Tu vii 
cuvânt în mijlocul neamului român şi îl slăveşti pe el pentru 
alegerea Ta din mijlocul lui, pentru poporul Tău din el care 
stă înaintea Ta cu duhul, cu sufletul şi cu trupul, şi ochi şi 
urechi stau cei din porţile Tale dintre pământ şi cer şi Te 
aşează cuvânt pe pământ, ca Tu să-l împlineşti apoi. Amin. 

O, iată cum Tu eşti luminarea lor şi Mântuitorul lor, 
ajutorul lor ca să nu se înfricoşeze ei şi ca să vadă ei că o mie, 
şi mii, şi mii de mii cad de-a dreapta şi de-a stânga lor, iar de 
ei nu se vor apropia, şi vor vedea ei căderea vrăjmaşilor Tăi, 
Doamne, pentru că ei Te-au pus pe Tine izbăvitorul lor şi scă- 
parea lor, şi îngerilor Tăi le vei porunci pentru ei, căci ei Te 

au pe Tine Dumnezeu al lor, Doamne, aşa cum şi al nostru ai 
fost când Te-am purtat pe pământ, iar Tu ne-ai mărit cu mări- 
rile cele de la Tine şi nu de la om, Doa mn e. Iar acum, pentru 
Tine şi pentru noi măreşte-Te peste ei şi în ei ca să vadă po- 
poarele şi să îngenuncheze ele înaintea Ta, ca să vadă ele, 
Doamne, că Tu eşti Dumnezeul veacurilor. Amin, amin, 
amin. 

O arhiereule al Meu, te-am ales prin voia 
^ Mea cea plină de taină şi nimeni de pe pă- 
mânt nu s-a împotrivit alegerii Mele de peste tine şi te-au pri- 
mit şi ai păstorit oile Mele cu milă şi cu ajutorare. Aşa te aşez 
Eu acum şi în mijlocul celor mai mici ai Mei, iar tu cu daru- 
rile tale de la Mine aşa să le ajuţi lor, că ei sunt mici pe pă- 
mânt şi de aceea Eu, Domnul, Mă măresc peste ei şi din mij- 
locul lor. Amin. 

O, poporul Meu, sunt tot o privire după tine sfinţii Mei 
şi îngerii Mei. Muceniţa cea copilă, Filoteea cea plină de 
milă, te ia şi ea în iubirea ei, ca să te ajute cu mila ei de cei 
mici ai Mei. Ea a fost copilă plină de Dumnezeu pe pământ. 
Aşa vă voiesc Eu pe voi, copii ai slavei cuvântului Meu, ca să 
daţi voi mila Mea oamenilor, să-i îmbrăcaţi în cuvântul Meu 
pe cei goi, să-i hrăniţi cu el pe cei flămânzi, să-i adăpaţi cu el 
pe cei însetaţi şi să-i iubiţi cu el pe cei ce Mă iubesc cu iubirea 
Mea din ei, căci Eu vă am mila Mea pentru om pe pământ. 
Amin. 

Iubi-vă-voi pe voi, copii împărţitori ai slavei cuvântu- 
lui Meu din zilele voastre peste pământ. Cel mai mare adevăr 
este smerenia minţii, de la care vine peste om darul sfinţeniei, 
cea mai mare iubire pe care omul I-o poate da lui Dumnezeu. 
Iubi-vă-voi pe voi pentru darul Meu, pentru cuvântul Meu dat 
vouă şi dat de voi milă peste oameni. întări-vă-voi pe voi 
pentru lucrările Mele peste pământ, căci e vremea împlinirii 
Scripturilor cele pentru slava Mea, pentru ţara strălucirii pe 
care proorocii au văzut-o de departe şi au nădăjduit-o şi o aş- 
teaptă cu toată slava Mea de peste ea pentru odihna lor şi a 
Mea. Amin. 

Păzi-voi prin voi oile Mele, fiilor copii. Păstori-le-voi 
pe ele. Pe oaia slabă o voi întări, pe cea bolnavă o voi ridica, 
iar pe cea grasă o voi face să prăsească miei şi mieluşele pen- 
tru împărăţia Mea, pentru înmulţirea turmei care va primi din 
mâna Mea izbăvirea, căci vine ziua Domnului cea înfricoşată, 
iar mai înainte de groaza ei Eu îmi voi aduna oile în staul, 
căci ele vor cunoaşte glasul Meu şi vor veni şi păşune vor 
afla. Amin. 

Binecuvântată să fie sărbătoarea în cer şi pe pământ 
sfânt a arhiereului Meu cel tainic ales păstor de oi în vremea 
sa, ales de Mine şi nu de om, căci omul nu ştie taina planuri- 
lor Mele şi nu-1 ştie omul pe om, ci Eu îl ştiu pe om şi îl aleg 
pe cel smerit cu inima pentru lucrul Meu peste om. Amin. 

Pace ţie, poporul Meu! Nu uita să ceri la Mine slava şi 
biruinţa Mea peste neamul român, căci în mijlocul lui am pus 
Eu la crescut sămânţa împărăţiei Mele pe pământ, şi apoi 
peste tot pământul, căci ramurile ei vor fi spre tămăduirea 
neamurilor. Amin. Eu, Domnul, grăiesc, şi apoi împlinesc. 

Iar voi, cei din porţile cuvântului Meu, staţi treji mereu 
ca Eu să cuvintez, căci sunt la cârma luptei dintre lumină şi 
întuneric, şi neamul român va birui de aici de unde Eu vă am 
pe voi lumină a lumii, şi Eu voi triumfa din mijlocul lui cu 
cerul pe pământ, cu cer nou şi cu pământ nou, şi aceasta va fi 
dreptatea Mea pentru sfinţii care Mă aşteaptă să vin cu ea şi 
cu ei pe pământ, iar împărăţia Mea şi a lor nu va avea sfârşit, 
căci aşa este scris, iar Eu împlinesc. Amin, amin, amin. 

Sărbătoarea sfântului ierarh Spiridon 

Omul învechit în rele nu mai ştie cărarea Domnului pe pământ, 
cuvântul Lui spre om. Domnul va lucra cu Duhul Sfânt şi cu foc 
cerni şi pământul la sfârşit de timp. Cei trufaşi care domnesc peste 
România cad prin duhul minţii lor, iar Domnul va străluci de pe 
pământul român peste popoare. 

C uvântul Meu vă face trezirea ca să intre el cu 
Mine în carte, copii din porţi. Sunt Domnul, şi 
vă fac deşteptarea cu cuvântul Meu care a făcut la început 
cerul şi pământul şi pe om, iar la sfârşit v-a făcut pe voi ca să 
fiţi cuvântul Lui, căci Cuvântul este Dumnezeu, şi toate prin 
El s-au făcut, şi iarăşi se fac. Amin, amin, amin. 

Se fac ceruri noi şi pământ nou. Se naşte iarăşi lumea. 
Din cuvântul Meu toate se nasc iarăşi, căci toate s-au învechit 
de la om încoace, fiindcă omul s-a despărţit de Dumnezeu pe 
pământ şi nu ştie şi nu poate, nu mai poate să se întoarcă 
înapoi la Mine decât prin cuvântul Meu care vine la el şi îl 
călăuzeşte pentru iarăşi facere peste toate câte sunt, căci omul 
dintre cer şi pământ este durerea Mea care stă împotriva Mea 
mai înainte de căderea îngerilor căzuţi din slava Mea, şi tot 
omul trebuie să se aplece glasului Meu, cuvântului Meu care 
a făcut la început cerul şi pământul. Amin. 

Omul învechit în rele nu mai ştie, nu mai cunoaşte 
cărarea Mea spre el. Cuvântul Meu este cărarea Mea spre el, 
căci când Eu vin altfel spre om, se sperie omul, iar spaima lui 
este lipsa lui Dumnezeu din el, dar Duhul Meu îl învaţă să 
creadă în Mine, Care sunt scăparea lui, puterea lui şi ajutorul 
lui în strâmtorări şi netemere chiar dacă s-ar răsturna pămân- 
tul şi s-ar muta munţii în fundul mării, căci Eu sunt în mijlo- 
cul cetăţii, şi ea nu se va clinti, şi le spun oamenilor de pe pă- 
mânt: «Opriţi-vă şi cunoaşteţi că Eu sunt Domnul Preaînalt 
între popoare, şi pe pământul tot sunt Preaînalt!» precum 
este scris. Amin. 

O, poporul Meu cel din români! Dacă Eu când am fă- 
cut cerul şi pământul cu cuvântul Meu, din ape şi din duh, şi 
am scos din ape primul petec de pământ şi l-am numit de 
atunci pământ român, taină rămasă între Mine şi Tatăl până la 
sfârşit de timp când am venit pe pământ şi am luat trup din 
Fecioară prin sămânţa Duhului Sfânt, iată, taina aceasta neşti- 
ută de tot omul atâtea mii de ani, ea se desface acum prin cu- 
vântul Meu, cuvântul care a făcut la început cerul şi pămân- 
tul. Pământul român a fost începutul pământului cel ieşit din 
ape, şi tot pământul român este începutul cel ieşit din foc, 
căci el va fi cetate de scăpare, oază verde pe care Eu, Dom- 
nul, o ocrotesc cu mare minune, cu cuvântul facerii Mele care 
începe ca şi la început când am luat pământ din pământul ro- 
mân şi l-am făcut cu mâna pe om şi am suflat cu gura peste 
el cuvânt, şi duh de viaţă a intrat în el, şi a cunoscut omul ca 
şi Dumnezeu, şi a fost el odihna Mea între cer şi pământ. 

O, poporul Meu cel din români, sunt în mijlocul tău cu 
sărbătoare. Mă bucur în pomenire de zi sfântă pentru cel între 
arhiereii cerului marele făcător de minuni Spiridon. O, mare 
este omul care cunoaşte facerea lui Dumnezeu Făcătorul şi 
crezând în Mine se arată oamenilor minunat pentru slava Mea 
cea nemaicăutată de oameni, căci oamenii stau în duhul în- 
gâmfării şi s-au îngâmfat cu măriri de la unii la alţii, iar sla- 
va Mea pe pământ ei nu o mai doresc, ci o ascund pe cât pot 
ei de mult, pentru că ei se tem unii de alţii înaintea slavei 
Mele şi nu se tem de Mine, Cel minunat întru sfinţii Mei şi 
prin sfinţii Mei, şi chiar dacă ei se tem când Eu cutremur tot 

lucrul lor ca să le arăt deşertăciunea lor, ei stau tari prin duhul 
îngâmfării lor care se face în ei împotrivire înaintea Mea şi 
netemere de Dumnezeu spre pierzarea lor. Eu însă îmi fac 
cale spre ei şi Mă arăt Cel minunat, aşa cum M-a arătat arhie- 
reul Spiridon, Dumnezeu adevărat în el şi făcător de minuni 
prin el înaintea necredincioşilor. Amin, amin, amin. 

redinţa mea. Doamne al sfinţilor, a fost 
iubirea mea cea pentru Tine, a fost iubirea 
Ta cea care s-a cuibărit în inima mea ca să Te iubesc cu ea şi 
să Te fac minunat înaintea necredincioşilor care se hrăneau cu 
îngâmfarea lor, Doamne. O, cât eşti Tu de răbdător între cei 
necredincioşi până-Ţi faci loc cu minunile Tale prin cei sfinţi 
ai Tăi dintre oameni, prin cei credincioşi care-Ţi fac loc în ei 
ca să trăieşti Tu în ei viaţă dulce, pace dulce, bogăţie de har 
şi de minune a Ta între ei! 

Eu Te-am mărturisit Dumnezeu adevărat între oameni 
şi Te-am arătat că eşti Cel ce a făcut cerul şi pământul şi pe 
om, Doamne. M-a durut în mine necredinţa celor îngâmfaţi 
care dădeau să umble la înţelesurile tainelor Tale cele ascunse 
de mintea oamenilor, şi atunci, din mijlocul arhiereilor adu- 
naţi în sobor eu am luat o bucată de lut trecut prin foc, o cără- 
midă făcută de mână de om, şi am strâns-o în mâini înaintea 
lor şi am făcut din ea trei părţi despărţindu-se ele, prin mi- 
nunea credinţei mele, în apă, pământ şi foc, aşa cum au fost 
înainte de facerea cărămizii, mai înainte de a trece prin foc 
apa şi lutul care s-a lăsat muiat apoi, şi frământat apoi, şi pus 
în formă pentru ca iarăşi să se usuce şi să fie spre folos, spre 
zidire, Doamne, Cel ce ai făcut din ape cerul şi pământul cu 
cuvântul, Doamne, Cel ce eşti foc mistuitor, şi omul nu ştie 
ce eşti Tu şi ce faci Tu pentru ca să Te cunoască omul Dum- 
nezeu adevărat în toată clipa şi peste toate mereu. 

Le-am arătat celor necredincioşi cum vei face Tu la 
sfârşit cerul şi pământul cu Duhul Sfânt şi cu foc, ca apoi să 
le faci din nou pe toate pe pământ nou, trecut prin foc, Doam- 
ne. O, cât foc face omul pe pământ şi nu ştie că dacă face aşa, 
el Te cere să vii cu foc ca pe toate să le lămureşti şi iarăşi să 
întocmeşti cerul şi pământul! 

O, vino, Doamne, şi împlineşte-Ţi proorociile cele 
pentru cer nou şi pământ nou din sfinţenie răsărite, din om 
nou şi sfânt, nou prin sfinţenie aşa cum am fost noi, sfinţii Tăi 
care am crezut întru Tine, Unul Dumnezeu Făcătorul, măr- 
turisindu-Te minunat între oameni prin sfinţii Tăi. 

Vino, Doamne, cu duhul puterii Tale în cuvântul Tău 
care se face râu în mijlocul neamului român, şi fă din cuvân- 
tul Tău şi din pământul român cetate de scăpare curăţată şi 
udată, şi apoi loc verde, loc plin de lumină şi de pace şi de 
chemare a omului spre Tine, Doamne minunat. Vino, Doam- 
ne, şi desparte în mijlocul pământului român întunericul de 
lumină şi lumina de întuneric şi fă pe el loc al dreptăţii Tale, 
loc al păcii, Doamne! Nu-1 lăsa pe omul minciunii să mai dăi- 
nuiască pe pământul slavei Tale! Scoate-1 pe el din întuneri- 
cul lui şi dă-i lui vedere ca să Te vadă şi să se ruşineze de întu- 
nericul din el şi să vină spre izvorul cuvântului Tău şi să se 
adape din el cu credinţă, şi cu viaţă din viaţa Ta apoi, şi fă 


aceasta cu duhul puterii Tale în cuvântul Tău de peste om. 
Doamne al puterilor. 

O, dă-le înţelepciune sfântă şi putere din Tine celor ce 
Te împart cuvânt peste pământ, şi unge-i la ochi şi la minte pe 
toţi cei necredincioşi şi potrivnici şi mândri şi fa-i să vadă şi 
să înţeleagă şi să se umilească, Doamne, sub mâna puterii 
Tale cu care lucrezi pe pământul român cer nou şi pământ nou 
şi Ierusalim nou de care se va duce vestea peste toate neamu- 
rile de pe pământ ca să vină ele să vadă slava Ta şi pe poporul 
Tău care crede în venirea Ta cuvânt pe pământ, căci cu cu- 
vântul ai făcut Tu la început cerul şi pământul, şi arată-le oa- 
menilor că aşa ai făcut. Amin, amin, amin. 

O aşa voi lucra, şi cu foc voi lucra, căci cu 
^ foc îmi scriu pe pământ cuvântul cel de 
facere din nou a lumii. 

Din cerul cel nevăzut şi de pe pământ să se adune lao- 
laltă strigăte de rugăciune pentru împlinirea a toate Scrip- 
turile venirii Mele cu veacul cel fără de sfârşit! Amin. 

O, poporul Meu, tu ai fost întocmit de cuvântul Meu 
din zilele tale pentru ca să te rogi la Du mn ezeu şi să-l amin- 
teşti Lui de Scripturile făgăduinţei venirii Domnului pe pă- 
mânt cu sfinţii, că iată, la tine vin cuvânt şi prin porţi Mă îm- 
part peste pământ bunăvestire de înviere spre înnoirea făptu- 
rii. Eu pic cu pic spulber de pe pământul alegerii Mele toată 
împotrivirea care stă împotriva Mea prin îngâmfarea omului. 
Voi culca la pământ pe toţi cei care dau să stea în fruntea 
poporului român mânjiţi pe mâini de sângele celor ce strigă 
la Mine din pământ ca să le fac dreptate. 

O, daţi-vă deoparte, voi, cei prea mult pătaţi, voi, cei 
prea îngâmfaţi, voi, cei ce doriţi măriri şi ranguri, căci Eu ri- 
dic pe cei tari prin umilinţa lor şi le adaug credinţă şi temere 
de Dumnezeu şi putere din puterea Mea ca să doboare ei, la 
cuvântul Meu cel rostit din mijlocul neamului român, toată 
vraja care întunecă omul la minte şi la inimă şi la ochi ca să 
nu vadă lumina şi întunericul şi ca să le despartă pe ele, şi 
apoi să fie lumină! Amin. 

O, nu Mă pot stăpâni până ce nu voi arăta toată deşertă- 
ciunea minţii şi pe cei ce o au pe ea înaintea Mea şi a nea- 
mului Meu de pe pământul român. Ridica-Mă-voi, şi aceasta 
voi face. Amin. Pic cu pic aşez pe pământul român lumină 
mare ca să ştie toate neamurile lumii că Eu sunt Dumnezeu 
mare şi minunat pe pământul român, şi din el Mă voi slăvi 
peste tot şi peste toate, căci Tatăl aşa binevoieşte. Amin. 

Acum, fiilor din porţi, faceţi cu cuvântul Meu putere 
pentru rugăciune la Mine din mijlocul poporului cuvântului 
Meu pentru împlinirea cea de la Mine în mijlocul neamului 
român. Roagă-te, poporul Meu, roagă-te la Dumnezeu, căci 
tu eşti unealta Mea, şi cu tine voi ara şi voi însămânţa şi voi 
uda şi voi încălzi şi voi face să crească rodul împărăţiei ce- 
rurilor în mijlocul tău şi peste tot pământul român pe care 
Tatăl îl ţine în mâna Sa pentru slava Mea şi a ta ca să vadă toţi 
cei din întunericul lor slava Domnului şi rodul ei cel nou. 
Amin, amin, amin. 

Praznicul Naşterii Domnului 

Domnul Se naşte prunc pe pământ ca să-l înveţe pe om taina 
prunciei, taina naşterii de sus. Cel născut din Dumnezeu rămâne în 
Dumnezeu, după cum cel născut din om rămâne în om. Omul şi-a 
pierdut viaţa când a pierdut darul umilinţei de duh. ,, Omule, dă-te 
înapoi lui Dumnezeu!" 

unt Domnul slavei. Amin. Umilinţa Mea cea pli- 
nă de slavă M-a făcut Fiul Omului, prunc născut 
pe pământ, şi apoi crescut până ce umilinţa Mea M-a făcut să 
Mă aplec şi să mor pentru învierea omului, pentru viaţa cea 
de veci a omului care iubeşte să fie ca Dumnezeu pe pământ. 
Amin. 

Umilinţa Tatălui şi a Mea, lucrarea aceasta dumneze- 
iască M-a adus din cer pe pământ prunc născut din Fecioară 
în peştera din Betleem. Sculaţi-vă, copii din porţi, ca să intru 
cuvânt în carte pentru ca să grăiesc de umilinţa cu care M-am 
arătat oamenilor prunc născut din om, Fiul Tatălui Savaot, 
Care a venit în chip de prunc pe pământ ca să-l înveţe pe om 
taina prunciei, taina naşterii de sus, căci Eu de sus M-am 
coborât, din cer am venit şi Mi-am înfiinţat trup din om ca 
să-l învăţ pe omul cel născut din om să se suie în cer şi să se 
coboare prunc născut din cer pe pământ, aşa cum Eu M-am 
născut, prin duhul umilinţei Tatălui, căci Eu de la Tatăl am în- 
văţat lucrarea umilinţei, lucrarea naşterii Mele din cer pe pă- 
mânt, naşterea Mea din om, ca apoi să-l fac pe om să-L vadă 
pe Dumnezeu venit din cer după el pe pământ, umilit până la 
om, ca să-l înveţe pe om lucrarea umilinţei, de pe pământ şi 
până în cer. Amin. 

O, ce mare, ce frumoasă este lucrarea umilinţei de duh! 
lată, copii care primiţi cuvântul cel ieşit din gura Mea, iată ce 
dar frumos îi dau Eu omului odată cu amintirea zilei în care 
Eu M-am născut prunc între oameni pe pământ prin lucrarea 
umilinţei Tatălui şi a Mea! îi dau omului darul umilinţei de 
duh, căci fără această vedere nu se poate omul vedea pe sine, 
nu se poate vedea ce este şi unde este şi ce face el între pă- 
mânt şi cer sub ochiul Meu cel făcător de om. Am venit pe pă- 
mânt să-l fac pe om, nu pe Mine să Mă fac. M-am umilit nu 
ca să Mă fac pe Mine, ci pe om să-l fac; să-l fac iar pe om, 
căci când l-am făcut la început, el a stricat apoi lucrarea Mea 
după ce şi-a pierdut darul umilinţei de duh; l-a pierdut prin 
neascultare şi prin nesupunere, şi apoi nu şi l-a mai găsit. Şi 
dacă aşa este omul de atunci de când Eu l-am făcut, de când 
el a pierdut apoi umilinţa de duh, am venit Eu acum două mii 
de ani pe pământ şi M-am aşezat sămânţă în trup fecioresc şi 
n-am stricat cu nimic trupul Fecioarei, căci Eu sunt Cel ce am 
făcut omul şi sunt Dumnezeu adevărat din Dumnezeu adevă- 
rat şi de aceea am putut să Mă fac Om din om, şi iată, numai 
cel născut de sus poate să aibă darul umilinţei de duh ca şi 
Dumnezeu. Numai cel născut din Dumnezeu rămâne în Dum- 


nezeu, aşa cum omul născut din om rămâne în om, căci ca să 
fie omul în Dumnezeu, această umilinţă de duh nu poate omul 
s-o mai găsească fără ca Eu să-l ajut din cer pe om, fără ca 
omul să-Mi deschidă când Eu vin la el şi bat ca să-l învăţ din 
Tatăl lucrarea umilinţei de duh, lucrarea naşterii de sus a 
omului. Amin. 

O, poporul Meu, mare îmi este mila de tine! O, poporul 
Meu, mare îi este Tatălui mila de Mine şi de El! L-am pier- 
dut pe om acum şapte mii de ani, după ce el a dat de la el umi- 
linţa de duh. Durerea Mea şi a Tatălui e durere mare, poporul 
Meu, şi dacă Mi-e milă de tine, Mi-e milă de Tatăl şi de Mine, 
poporul Meu. E omul lipsit de umilinţă de duh şi plânge 
Dumnezeu în cer şi pe pământ pentru depărtarea omului, pen- 
tru căderea din umilinţă a omului. Mi-e tare milă de tine, po- 
por al cuvântului Meu, şi vreau să te întăresc cu tot ce am în 
Tatăl ca să pot să te am, şi vreau să te ajut cu tot ce scrie în 
Scripturi pentru venirea Mea, pentru ca să vin mereu la tine, 
şi aşa să vin, căci venirea Mea e scrisă în Scripturi ca şi îm- 
părăţia Mea cu care vin şi despre care am spus că este înăun- 
trul omului şi nu altfel este ea. 

M-am născut prunc pe pământ ca să pot acum să vin 
din nou, Dumnezeu mare de la Tatăl ieşit, de la Tatăl născut 
pentru umilinţa omului, căci omul a uitat cu totul această lu- 
crare care îi dă lui viaţa, şi Eu am venit ca să i-o arăt prin naş- 
terea Mea cea de acum două mii de ani şi, iarăşi, acum, prin 
venirea Mea cuvânt din Tatăl şi nu de la Mine însumi, nu cum 
face omul care îşi are duhul lui şi care nu ascultă de nimeni 
decât de el în el însuşi. Am venit în chip de prunc pe pământ 
ca să-l învăţ pe om taina prunciei, lucrarea Tatălui peste oa- 
meni după şapte mii de ani de la facerea omului, iar Tatăl lu- 
crează prin Mine, Fiul Său Cel Unul născut din El mai înainte 
de vecii, şi apoi născut din trup de Fecioară pe pământ acum 
două mii de ani. îi dau omului darul umilinţei de duh, iar cel 
ce nu voieşte să-l ia în dar şi apoi să-l aibă în el pentru ca să 
ştie prin el naşterea de sus şi să se lase apoi cu ea, aceluia îi 
dau dureri, şi prin ele îi dau lepădarea de sine fără ca el să 
voiască, şi îi dau apoi, dacă voieşte, darul umilinţei de duh, 
cu care să-L vadă pe Dumnezeu şi să-L asculte şi să I se su- 
pună, căci omul este om şi atât, dacă el nu se naşte din Dum- 
nezeu ca să fie al lui Dumnezeu omul pe pământ, fiul lui 
Du mn ezeu să fie omul pe pământ şi nu om din om. Amin. 

O, poporul Meu, sărbătoarea naşterii Mele din Fecioa- 
ră se sărbătoreşte pe pământ cu daruri de la om la om, căci aşa 
s-a deprins omul fără ca el să ştie ce ascunde sub el acest obi- 
cei omenesc. Eu tot cu daruri o sărbătoresc şi stau în braţe cu 
darul umilinţei de duh, pe care îl am din Tatăl pentru fiecare 
om, gata să-l dau la tot omul care voieşte să fie prunc născut 
din Dumnezeu, şi apoi fiu ascultător de Tatăl Cel ceresc. 
Omul şi-a pierdut viaţa şi darul ei cel ceresc atunci când a 
pierdut darul umilinţei de duh, şi de atunci plânge Dumnezeu 

după om. O, cum să fac, poporul Meu, să-l fac din nou pe om 
prin darul umilinţei Mele cu care M-am născut prunc de om 
pe pământ? Eu pentru om M-am născut, nu pentru Mine. Eu 
pentru om trăiesc, nu pentru Mine. Pentru om am murit şi am 
înviat, nu pentru Mine a trebuit să fac aceasta. Toate pentru 
om le-am lucrat, tot ce am suferit, toată suferinţa Mea de 
şapte mii de ani, pentru om o îndur, şi numai omul poate să 
Mi-o curme facându-se după chipul şi asemănarea Mea ca să 
aibă în el, apoi, darul umilinţei de duh pe care Eu îl am din 
Tatăl pentru fiecare om, gata să-l dau în dar, numai să voiască 
omul să se dea Mie, ca apoi Eu să pun în el comoara aceasta, 
duhul prunciei, cu care omul stă ascultător şi supus Tatălui, 
după ce se naşte el din Mine, din duhul umilinţei Mele cu care 
M-am coborât din cer pe pământ ca să Mă nasc prunc şi să-i 
arăt omului de unde vine viaţa cea care nu mai moare şi cu 
care omul calcă peste moartea care se striveşte în duhul umi- 
linţei lui, duhul pe care Eu voiesc să i-1 dau omului în dar, aşa 
cum se dau daruri spre amintirea slavei zilei când Eu, prunc 
născut în Betleem, am primit darul umilinţei magilor care 
Mi-au adus aur, smirnă şi tămâie, darul umilinţei lor cu care 
s-au închinat Mie, Fiu de Dumnezeu pe pământ. Amin. 

Nimic nu voiesc să-Mi dea omul decât duhul umilit, 
cel mai frumos dar pe care omul poate să-l dea lui Dumnezeu, 
şi Do mn ul nu-1 va urgisi pe el şi îl va ierta de păcate şi îl va 
naşte de sus prin darul umilinţei de duh, care-1 naşte pe om 
pentru Dumnezeu pe pământ. Amin. 

E sărbătoare de naştere a Mea în mijlocul tău, popor al 
cuvântului Meu care se naşte în mijlocul tău ca să nască din 
el om nou, om cu duh umilit pe pământ. O, Mi-e milă de ti- 
ne, că eşti micuţ şi plăpând şi eşti sub durerea vremii de acum 
şi din toată vremea cerului şi a pământului şi a omului de pe 
el, că Eu vin în mijlocul tău cu toată durerea Mea cea de şap- 
te mii de ani şi plâng cu ea înaintea ta după naşterea de sus a 
omului de pe pământ. O, fiecare naştere îşi are bucuria ei 
apoi, şi voi avea şi Eu bucuria aceasta, dar ajutaţi-Mă, copii 
din porţi, să-Mi scriu pe pământ cartea cuvântului vieţii şi să 
vărs peste pământ acest râu şi să-l scot pe om din apele lui şi 
să-l dau Tatălui, înviat din morţi, să-l dau născut din apele 
râului vieţii pe om, să-l dau Tatălui de bucurie, căci Eu şi cu 
Tatăl plângem după bucuria cea de după naşterea omului, 
copii care purtaţi în voi mila de Dumnezeu. O, daţi poporului 
Meu mângâierea Mea, darul umilinţei de duh, că Eu îi voi 
vorbi lui despre această taină şi voi serba cu el cuvânt de naş- 
tere, cuvânt de viaţă şi de mângâiere peste pământ, che- 
mându-1 pe om la darurile Mele, darurile umilinţei de duh, cu 
care el poate pătrunde taina vieţii şi dulcele ei, duhul prunciei 
fără de care nici un om nu poate pătrunde împărăţia Mea care 
este pentru cei mici sub mâna Mea cea tare şi ocrotitoare şi 
mângâietoare când ea are peste cine să lucreze aşa. Amin. 

Omul este dator lui Dumnezeu cu ceea ce el a pierdut 
după ce a ieşit din ascultare şi din supunere. O, omule! Dă-te 
înapoi lui Dumnezeu ca să ajung cu tine la începutul omului! 
Vino spre Mine ca să vezi cât M-am umilit pentru tine năs- 
cându-Mă prunc pe pământ ca să te învăţ darul prunciei care 
vine de la naşterea cea din Dumnezeu a omului, aşa cum Eu 
din Tatăl M-am născut mai înainte de vecii, şi apoi M-am su- 
pus Lui până la naşterea Mea din Fecioară pe pământ ca să lu- 
crez Tatălui între oameni şi să Mă arăt pe pământ Dumnezeu 
venit din cer prunc, şi, crescând ca omul apoi, M-am arătat 
jertfa a iubirii cu care am venit după om ca să-l trag spre Ta- 
tăl prin duhul umilinţei Mele. Amin. 

Eu cu darul duhului naşterii Mele din Fecioară îl învă- 
luiesc pe om şi îi grăiesc lui taina naşterii omului la sfârşit de 


timp, şi sărbătoresc pe pământ cuvânt de naştere a Mea în om 
şi de naştere a omului din Mine, iar Tatăl priveşte la lucrarea 
Mea din mijlocul tău, şi la tine, poporul Meu. Amin, amin, 
amin. 

25 decembrie 2004/7 ianuarie 2005 

Sărbătoarea sfântului mucenic şi arhidiacon Ştefan 

Naşterea lui Dumnezeu din Fecioară este minune care nu se suie la 
mintea omului. Omul nu poate păcătui decât după ce moare prin 
neascultare, făcăndu-se sălaş diavolului. Pământul român este 
taina cea de şapte mii de ani. Maica Domnului se roagă pentru 
nimicirea minciunii îmbrăcată în haină de miel, şi care-şi zice 
biserică. Acum cincizeci de ani Domnul a deschis cerurile, şi ele nu 
s-au mai închis, ci tot mai tare se deschid. 

N aşterea Mea din Fecioară, minunea prin care 
Eu, Dumnezeu Fiul, M-am născut prunc pe pă- 
mânt acum două mii de ani, a fost umilinţa Tatălui, minune 
care nu se suie la mintea omului, căci mintea lui este mică 
pentru ca să se poată umili când Dumnezeu îi grăieşte lui prin 
minuni, şi de aceea Dumnezeu a venit pe pământ şi S-a născut 
şi a crescut cu chip blând şi smerit înăuntru şi în afara Sa, 
acoperindu-Şi slava Sa, căci omul este mic şi nu este născut 
din cer ca să le poată pricepe pe cele cereşti venite pe pământ 
sub chipul umilinţei, acoperindu-şi slava lor înaintea omului, 
căci scris este: «Nu poate omul să-L vadă pe Dumnezeu în 
toată slava Sa şi să rămână viu omul». Sub chipul umilinţei 
Mele însă, omul M-a putut vedea treizeci şi trei de ani pe pă- 
mânt, iar în cei ce Eu am pus darul umilinţei de duh, aceia 
M-au cunoscut că am fost Du mn ezeu Fiul, trimisul Tatălui 
după om, şi Mi-am împlinit lucrarea, căci omul este cel ce 
împlineşte lucrările Mele pe pământ, şi fără om Eu nu le pot 
împlini, dar îmi trebuie om blând şi smerit cu inima precum 
Eu sunt, căci dacă omul nu este aşa, nu poate să creadă în cele 
ce vin de la Dumnezeu între oameni acoperindu-şi slava lor 
ca să poată veni. Amin, amin, amin. 

Amintirea naşterii Mele cea de acum două mii de ani 
ar fi să-l facă pe om mai umilit, mai încăpător în el însuşi 
pentru Dumnezeu, căci Eu M-am umilit cu totul pentru ca să 
vin pe pământ, dar dacă omul nu se suie cu mintea la umilinţa 
Mea, el se bucură, se măreşte în sine la amintirea minunilor 
lui Dumnezeu, şi face din zilele umilinţei Mele zile de bucu- 
rie pentru el, nu zile de umilinţă şi de rod de credinţă sfântă 
care să rodească în el darul umilinţei de duh, care l-ar învăţa 
pe el taina aceasta, că mare taină este darul umilinţei de duh 
şi nu se suie la mintea omului tainele cereşti care vin pe pă- 
mânt pentru facerea omului, căci omul nu este făcut, nu are 
cine să-l facă pe om, şi făcut să fie apoi. 

Pe pământ sunt două feluri de neamuri: neamul ome- 
nesc şi neamul creştinesc. Neamul omenesc poartă numele de 
fiii oamenilor, iar neamul creştinesc poartă numele de fiii lui 
Dumnezeu. Am venit pe pământ sub chip de om cu totul, căci 
am murit ca omul ca să nimicesc în trupul Meu moartea, cel 
din urmă vrăjmaş pe care omul trebuie să-l nimicească, dar cu 
puterea Mea din el şi nu cu puterea lui. Omul însă nu se apro- 
pie să cunoască această minune lucrătoare de om nou în om. 
Omul trebuie să nimicească păcatul în trupul său după ce 
ajunge să-şi amintească de moartea omului zidit din pământ 
de mâna Mea, şi căruia i-am spus apoi că dacă nu va asculta 
de Mine va muri negreşit. 

O, fii ai lui Dumnezeu, şi voi, fii ai oamenilor! Omul 
nu poate păcătui decât după ce el moare, căci păcatul se naşte 

mai întâi în minte şi apoi se coboară în trup şi îi omoară 
omului inima prin otrava lui, şi apoi omul îşi pierde puterea 
sufletului şi se învoieşte cu plata păcatului, şi aşa moare omul 
şi aşa se face el sălaş diavolului care l-a scos pe om din raiul 
pe care Eu l-am aşezat pe pământ pentru om ca să fie omul 
după chipul şi asemănarea Mea şi nu să se facă diavol prin 
nesupunere şi prin neascultare, lucrări prin care omul se face 
pe sine dumnezeu peste el. 

Mama Mea Fecioara Mă priveşte cu duhul plin de umi- 
linţă şi are lângă ea şi lângă Mine pentru sărbătoarea naşterii 
Mele toate puterile cereşti, toţi îngerii şi toţi sfinţii în sărbă- 
toarea Mea şi a ei. Mă mângâie mama Mea aşa cum Mă mân- 
gâia când eram prunc mic, în care a crescut minunea omului 
cel nou, om născut din cer pe pământ, coborât din cer şi năs- 
cut pe pământ pentru lucrarea pe care Tatăl a avut-o de lucrat 
pentru naşterea din nou a omului care voieşte să fie din cer pe 
pământ şi nu de pe pământ aşa cum a rămas omul cel ieşit din 
om vreme de şapte mii de ani. 

Mama Mea cea plină de blândeţe şi de duh umilit ca şi 
Fiul ei, Cel Unul născut din Tatăl şi din ea, Mă mângâie aici, 
pe pământul ţării întoarcerii Mele cu duhul şi cu cuvântul 
între oameni, pe pământul cel întâi ieşit din ape la facerea ce- 
rului şi a pământului, pe locul din care Eu, Cuvântul Tatălui, 
am luat lut cu mâna şi l-am plămădit pe om în ziua a şasea în- 
tre zilele facerii, zile măsurate cu măsură cerească: o seară şi 
o dimineaţă fiecare din cele şase zile ale facerii. Iar a şaptea 
zi a fost odihna Mea, şi Eu am sfinţit-o pe ea, căci omul era 
atunci sfânt ca şi Dumnezeu, prin supunere şi prin ascultare 
şi nu cunoştea frica, ci numai bucuria Mea în el. 

Mă mângâie mama Mea aici, pe pământul întoarcerii 
Mele cu duhul şi cu cuvântul între oameni, şi îmi grăieşte şi 
îi grăiesc înaintea neamurilor de pe pământ. Amin, amin, 
amin. 

O Fiule copil al Tatălui şi al meu şi al celor 
^ ce Te cunosc şi Te cresc cu dor şi cu iubire 
în ei! Eu stau cu mâinile întinse deasupra pământului român 
ca să-l ocrotesc pentru Tine şi pentru cei ce s-au făcut ai Tăi 
în mijlocul lui. Taina lui e cât şapte mii de ani. Taina lui stă 
acoperită, căci aşa este lucrarea tainelor Tale şi aşa lucrează 
ea spre descoperirea ei. Dar omul s-a aşezat prea mare pe pă- 
mânt şi nu se aşteaptă ca Tu să vii să-i spui că nu el este stă- 
pân pe pământ şi că Tu eşti, fiindcă eşti Dumnezeu, Făcătorul 
cerului şi al pământului, iar omul de pe pământ e om, că dacă 
n-ar fi om şi atât, nu s-ar fi încumetat să se facă stăpân peste 
ale Tale şi fur înaintea Ta, Doamne. 

Tu naşti cuvânt de viaţă şi de mângâiere pe pământ, 
chemându-1 pe om la darurile Tale, darurile umilinţei de duh, 
cu care el poate pătrunde taina vieţii, duhul prunciei, fără de 
care omul nu poate pătrunde taina împărăţiei cerurilor, împă- 
răţia Ta în om, Fiule Doamne, împărăţie furată de om după ce 
Tu ai făcut omul. Fa început omul nu a fost prunc, căci l-ai 
făcut după chipul şi asemănarea Ta, dar el n-a fost ca Tine, su- 
pus şi ascultător ca un prunc, n-a luat de la Tine acest duh al 
prunciei, duhul de fiu, pe care Tu îl aveai, căci erai Fiul Tată- 
lui Tău. 

O, mâna Ta cea tare şi ocrotitoare este aşa când ea are 
peste cine să lucreze aşa, când omul stă fiu sub mâna Ta cea 
făcătoare, după ce el se dă Ţie spre facere din nou, din cer şi 
nu din om cum este omul făcut. Dar acum mâna Ta se trage 
în lături de peste tot omul care nu Te are pe Tine de Dumne- 
zeu venit de la Tatăl pentru ca să asculte de Tine omul de pe 
pământ. Face omul din zilele umilinţei Tale zile de bucurie 


pentru el, nu pentru Tine, dar ceasul Tău a sosit mai mult ca 
acum două mii de ani, ca să-Ţi iei înapoi ce este al Tău şi nu 
al omului, Doamne şi Stăpânule a toate. Pământul român este 
acum în mâna Ta, nu în mâna omului, şi Te rog, acum, de pe 
el pentru Tine, nu Te mai rog pentru om. Te rog, Fiule ascul- 
tător şi supus, adu-Ţi aminte de făgăduinţele Tale rostite pen- 
tru pământul român şi ia cârma acestei corăbii care va pluti 
pe deasupra a tot răul care va bate păcatul de pe pământ şi pe 
tot omul mare în duhul lui şi care dă încă să stăpânească pă- 
mântul alegerii Tale, pământul întoarcerii Tale de la Tatăl cu 
sfinţii Tăi, Doamne Cel scris în Scripturi ca să vii iar. 

Să deschidă omul necredincios Scripturile acestor zile 
şi să caute în înţelepciunea lor şi a tainelor lor, să caute cu duh 
umilit şi nu cu mărire de sine cum că el ştie cuvântul Tău şi 
că nu mai vrea altceva decât Scripturile. Tu însă n-ai murit, ci 
ai înviat cu mare slavă acum două mii de ani, şi nu ai înviat 
ca să taci pe veci, ci ca să grăieşti atunci şi acum, aşa cum 
i-ai spus omului că Tu eşti Alfa şi Omega, şi nu altfel eşti, iar 
cel ce nu Te primeşte aşa, va fi bătut mult, ca şi cel ce va fi 
găsit lenevindu-se pentru cele de la Tine pentru om aduse cu 
Tine pe pământ. Amin. 

Te rog, Fiule ascultător, să nu treacă cerul şi pământul 
spre taina cea încă neînţeleasă de om pentru cer nou şi pentru 
pământ nou, până ce Tu nu Te vei slăvi pe pământul român cu 
toate făgăduinţele Tale cele pentru el rostite prin gura Ta îna- 
intea fiilor cuvântului Tău, din care Ţi-ai făcut pe pământ po- 
porul de nou Ierusalim, popor de sfinţi în mijlocul neamurilor 
pământului, în mijlocul neamului oamenilor, neam viclean şi 
stricat şi prin care ei strălucesc ca nişte luminători ai lumii, 
Doamne. Îndură-Te şi ocroteşte cu toate puterile cereşti cobo- 
rârea Ta cuvânt pe pământul român şi aşează-Te tainic şi des- 
coperit la cârma corăbiei salvării şi fă-i pe oameni să înveţe 
să se închine Ţie în Duhul Adevărului, cu Care Tu îi înveţi pe 
cei aleşi de Tine pentru slava Ta de azi şi pui mereu în ei darul 
credinţei sfinte, darul rugăciunii poruncite de gura Ta pentru 
pământul român, ca să ai credinţă pe pământ în calea venirii 
Tale, şi pe calea ei să poţi veni, după cum ai şi putut să împli- 
neşti ca un Dumnezeu Care poţi totul în numele Tatălui Nos- 
tru, Tatăl Savaot. Amin. 

Uită-Te, Fiule Doamne, spre cei ce se numesc pe ei 
biserică a Ta pe pământ, şi clatină de la locul ei cel sus pus 
minciuna cea îmbrăcată în haină de miel, că Tu, ca şi acum 
două mii de ani, eşti ţinut sub obroc şi Iţi este folosit numele 
pentru ca să-şi facă din el slavă a lor oamenii minciunii care 
îşi zic biserică. Dar altfel este neamul creştinesc, şi nu este ca 
cel lumesc care se surpă curând, curând de peste tot cu toate 
turnurile lui peste care va cădea foc din cer, ca toate să fie lă- 
murite şi încercate prin foc şi nu altfel, spre vederea celor ce 
sunt şi vor rămâne, şi ale celor ce nu sunt şi care vor arde cu 
foc. Amin. 

O, mai înainte de lămurirea a toate cele ale voastre şi 
nu ale lui Dumnezeu cum căutaţi voi să înşelaţi pe oamenii 
care nu mai văd calea vieţii şi adevărul ei, daţi-vă la o parte 
de pe locurile voastre înalte, de pe scaunele voastre împodo- 
bite! Dezbrăcaţi-vă de haina slavei deşarte, aruncaţi de la voi 
mândria şi de bunăvoie îmbrăcaţi-vă în sac, spre pocăinţă şi 
spre iertarea păcatelor, prin împăcarea cu Dumnezeu, că vine 
peste voi zi de spaimă, zi care arde ca un cuptor şi care pedep- 
seşte în ea toată slava deşartă şi pe toţi cei ce se închină ei, şi 
ea lor. Veniţi spre pocăinţă! Aplecaţi-vă spre izvorul cuvân- 
tului care se face adiere de Duh Sfânt peste cei credincioşi lui, 
şi foc cu pucioasă peste cei necredincioşi Fiului meu! 

Cuvântul Tatălui este Fiul meu în mijlocul pământului 
român. Naşterea Lui mai înainte de vecii din Tatăl, şi acum 
două mii de ani prunc din trupul meu cel fecioresc, a fost 
umilinţa Tatălui, Care S-a aplecat cu Fiul Său până la om, şi 
minunea aceasta nu se poate sui la mintea omului care nu se 
poate umili când Dumnezeu Făcătorul îi grăieşte lui prin mi- 
nuni, prin chipul Lui cel blând şi smerit între oameni şi prin 
oameni. Amin. 

Şi acum, Fiule Doamne, naşte iarăşi lumea precum ai 
promis acum două mii de ani, şi cu Duhul Adevărului fa-Ţi 
loc în minţile şi în inimile celor ce nu se ştiu decât pe ei stă- 
pâni pe pământ! Iar ca să Te ştie, atinge-Te de ei, şi Te aşează 
apoi Stăpân a toate, după cum eşti peste cei credincioşi şi 
peste cei necredincioşi, ca să ştie lumea că de la Tatăl ai ieşit 
şi că El Te-a trimis şi Te trimite cu Scripturile care aşteaptă de 
la Tine, prin cuvântul Tău din ele, împlinirea lor, Fiule. Amin, 
amin, amin. 

O M-am născut pe pământ, mamă, prunc mic 
^ din tine, şi Dumnezeu mare peste pământ, 
şi fericită este sluga pe care o găsesc priveghind înaintea Mea 
acum, la venirea Mea, iar cei ce nu cred venirea Mea, vor cre- 
de în ea, mamă. Amin. 

Pe vremea când mucenicul Ştefan Mă mărturisea 
Dumnezeu viu înaintea celor ce M-au omorât spre învierea 
Mea şi a celor credincioşi venirii Mele după om, scrâşneau 
din dinţi cei care îl vedeau pe el strălucind ca îngerii din cer 
pentru plata mărturisirii lui cea despre Mine. Dar au trecut 
două mii de ani de atunci şi s-au îngrăşat prea tare cei ce stau 
azi, ca şi atunci, pe scaunul cel Mie şi urmaşilor Mei hărăzit 
de Tatăl, căci Tatăl Mi-a zis prin Duhul: «Tu eşti preot în veac 
după rănduiala lui Melchisedec», şi altfel nu este această 
taină. 

O, nu mai e de mult biserică cea care şi-a pus numele 
de biserică a Mea. Ea este locul slavei deşarte a oamenilor 
măririlor pământeşti. în zadar se ţin ei cu mâinile amândouă 
de scaunele lor care sunt lemne şi pietre. Aceşti oameni min- 
cinoşi nu cunosc supunerea şi ascultarea înaintea Mea, iar 
cine nu este supus lui Dumnezeu, nu-L vede, nu-L ştie pe 
Dumnezeu, şi de aceea îndrăznesc aceştia să-şi ia măriri care 
pier odată cu ei, judecându-i înaintea Mea prin cei ce sunt ai 
Mei, credincioşi şi mărturisitori şi purtători de Dumnezeu pe 
pământ. în zadar se ţin aceştia de scaunele lor, că iată, vine un 
vânt mare de la Mine şi îi va smulge pe ei dinaintea oame- 
nilor, şi oamenii vor vedea puterea Mea care doboară la pă- 
mânt pe cei mândri şi ridică pe cei smeriţi, după cum Scrip- 
turile proorocesc să fie. Amin. Iar mărturisitorul Ştefan, cel 
mucenicit pentru slava Mea, cu dor mărturiseşte dintre sfinţi 
şi spune aşa: 

R ăscumpără, Doamne, sângele meu şi al ce- 
lor ce au fost tăiaţi de pe pământ pentru 
mărturisirea Ta! Deschide cartea, deschide cerul ca să coboa- 
re puterile cereşti, domniile cereşti pe pământ, şi fă dreptate 
sfinţilor Tăi şi Ţie, Doamne răstignit pentru iertarea păcatelor 
lumii care se întoarce spre pocăinţă, şi fă împărăţie a cerurilor 
pe pământul român, pe care sfinţii Tăi vin cu Tine şi măr- 
turisesc că Tu ai deschis cerurile şi grăieşti, şi numele Tău se 
numeşte: Cuvântul lui Dumnezeu. Amin, amin, amin. 

L e-am deschis. Amin. Acum cincizeci de ani 
le-am deschis în taină, şi tot M-au aflat 
duşmanii împărăţiei cerurilor şi Mi-au prigonit vasele Mele. 
Au trecut de atunci cincizeci de ani, şi cerurile nu s-au mai 
închis, şi Eu sunt cuvânt peste pământul român cu sunet mare 
de trâmbiţă. 


Cerurile se deschid tot mai tare, tot mai mult, ca să co- 
bor Eu cu multă slavă şi cu adevărul. Amin. Eu sunt Adevă- 
rul, şi numai Eu sunt; Eu şi cei ce se fac după chipul şi ase- 
mănarea Mea în ei, şi apoi în afara lor. Amin. 

Eu sunt Domnul umilinţei şi al slavei ei. Nu este slavă 
mai mare ca umilinţa de duh. Ferice celui ce este găsit aşa şi 
celui ce se face aşa înaintea Mea, căci este gata venirea Mea, 
şi Mă sărbătoresc curând pe pământul român cu praznicul 
cincizecimii venirii Mele. 

S-au scurs cincizeci de ani de cuvânt al Meu peste pă- 
mânt, şi lumea a fost găsită necredincioasă, căci pe neştire 
este venirea Mea peste cei ce nu veghează pentru ea. 

Vin cuvânt de facere nouă pe pământul român ca să le 
înnoiesc pe toate. Aplecaţi-vă, voi, cei ce v-aţi aşezat să câr- 
muiţi prin valuri corabia Mea, acest pământ, pământul român, 
pe care Eu Mi-am aşezat tronul cuvântului Meu de pe care 
grăiesc şi binecuvintez şi curăţ cu el fărădelegea de peste tot. 
Amin. 

Iar tu, popor al cuvântului Meu, învaţă darul umilinţei 
de duh, darul prunciei, darul prin care omul este supus lui 
Dumnezeu şi ascultător de Tatăl. Întăreşte-Mi porţile venirii 
Mele şi Mi le ocroteşte cu grijă, căci ele nu trebuiesc lovite, 
ci întărite. Eu din porţi grăiesc şi lucrez după voia Mea care 
stă în porţi. Amin. 

O, poporul Meu, nu uita să fii ca pruncul, ca împărăţia 
cerurilor din cei mici pe pământ. Tu drepturi să nu cauţi, să 
nu vrei aşa, ci să ştii înţelepciunea fiilor lui Dumnezeu care 
au numai îndatoriri şi care toate drepturile le lasă Stăpânului 
lor. Domnul Făcătorul. Amin. 

Pace ţie, şi fa-ţi datoria înaintea Mea pentru vremea 
Mea cea odată cu tine pe pământ! Pacea Mea peste porţile 
tale, porţile dintre Mine şi tine, şi veghează ca o slugă fericită 
de slujirea cea pentru Stăpânul său! Eu sunt Stăpânul. Eu sunt 
Cel ce sunt, iar tu să fii popor sfânt, bob udat şi ocrotit de mâ- 
na Mea, şi din care va ieşi poporul român, noul Meu popor 
român, popor sfânt, spre slava Mea peste toate neamurile de 
pe pământ şi spre răscumpărarea dreptăţii sfinţilor Mei care 
aşteaptă venirea Mea cu ei pe pământ sfânt. Amin, amin, 
amin. 

27 decembrie 2004/9 ianuarie 2005 

Sărbătoarea sfântului ierarh Vasile cel Mare 

Să nu mai ceară omul pentru sine, ci să ceară voia lui Dumnezeu 
peste el şi peste pământ. Nu e om să nu greşească dacă umblă 
singur. Pier oameni şi popoare de pe pământ din pricina lipsei de 
Dumnezeu din om. Neascultarea şi nesupunerea sunt mai mari ca 
păcatul vrăjitoriei şi al închinării la idoli. 

N e aşezăm în cartea cuvântului Meu din zilele 
Mele cu voi, copii din porţi. Amin. Când voi 
îmi deschideţi ca să cuvintez, tot cerul cel nevăzut e plin de 
fiori, căci aşteptare şi trezire ca între cei din cer nu este pe pă- 
mânt, fiindcă cei de pe pământ au ochi şi nu văd cu ei, au 
inimă şi nu simt cu ea ca şi cei din cer, chiar dacă din gura 
Mea iese cuvântul şi se aşează în cartea lui de pe pământ. 

Ochii omului ar trebui să vadă măcar cu duhul din om, 
dar îi trebuie omului credinţă ca să aştepte cu înfiorare pe cele 
ce sunt şi nu se văd. Ele însă se văd de cei din cer şi se măr- 
turisesc pe pământ prin Duhul Meu şi al sfinţilor Mei. Amin. 

Este scris în Scripturi că «Duhul lui Dumnezeu pe toate 
le judecă, pe toate le cercetează, până la cele mai adânci 
taine ale Mele», dacă omul este îndumnezeit şi aşteaptă cu 

înfiorare vântul Duhului Sfânt, Duhul Care aşteaptă de şapte 
mii de ani să fie omul ca Dumnezeu, să ştie omul să vorbeas- 
că cu Dumnezeu dacă are credinţă, dacă are iubire omul. 

O, ce frumos a fost lucrul Duhului Meu peste casa lui 
Cornelie cel din vremea apostolilor Mei, om drept şi cu te- 
mere de Dumnezeu şi care se ruga mereu la Mine cu duhul lui 
ca să aduc mântuire peste casa lui şi mângâiere peste aştep- 
tarea lui! Am trimis pe îngerul Meu în vremea rugăciunii lui 
de seară şi i-am vestit că îi voi împlini rugăciunea, căci ea a 
ajuns la cer şi se va întoarce la el cu cele cerute de el. L-am 
dus la el pe Petru apostolul, care M-a mărturisit Mesia Cel 
adevărat în cuvânt şi în faptă, lucru pentru care preoţii M-au 
dat spre răstignire, iar Tatăl M-a înviat apoi, cu puterea Lui 
din Mine, după trei zile, după Scripturile care grăiesc aşa des- 
pre Mine. 

O, ce frumos este la Dumnezeu omul care are temere 
de Dumnezeu şi rugăciune prin ea şi duh blând şi smerit, care 
ajunge la cer! O, ce frumos, ce plăcut este omul care nu se în- 
doieşte întru Mine, că acela face cu multă căutare voia Mea 
în voia lui, căci Duhul lui Dumnezeu din om pe toate le nă- 
dăjduieşte, şi apoi le crede răbdând, şi cu dragoste Mă aşează 
pe Mine în fiinţa lui cea plină de plăcere sfântă, căci aşa este 
Dumnezeu în om. Amin. O, poporul Meu, e sărbătoare de 
sfinţi iubitori de Dumnezeu în mijlocul tău. De când sunt 
sfinţii pe pământ. Eu iau din ei pe cele plăcute Mie din ei, căci 
ei fac voia Mea şi au în ei Duhul Meu, Care caută spre Tatăl 
după ce viaţa lor se face Mie sălaş. 

O, cât am ajutat Eu omul pe vremea trupului Meu şi 
apoi prin sfinţii Mei care semănau cu Mine la iubire şi la 
milă, şi prin acestea să-l trag pe om spre Tatăl! Nu puteam să 
fac lucruri mai mari pentru om decât să-l ajut în nevoile şi în 
neputinţele lui, ca să-l fac să Mă cunoască şi să Mă dorească 
şi să Mă mărturisească unii altora oamenii. O, toţi oamenii 
s-au învăţat cu bunătatea Mea, cu ajutorul cel de la Mine, şi 
nu M-am putut bizui şi pentru Mine pe om, căci omul numai 
la el se gândeşte când se gândeşte la Mine. O, puţini, puţini 
de tot au fost şi sunt oameni pe pământ care să se lepede de 
sine şi să vină după Mine ca să fac Eu voia Mea în ei, şi pen- 
tru Mine s-o fac, căci Eu sunt cel mai neajutorat, copii din 
porţi. O, Mă uit la voi cât sunteţi de neajutoraţi, chiar dacă Eu 
mereu i-am spus poporului cuvântului Meu să nu aibă o mai 
întâi grijă ca şi grija de coborârea Mea la el cuvânt pentru el 
şi pentru tot pământul şi pentru tot cerul, fiilor copii. 

O, mare taină sunt porţile dintre cer şi pământ şi prin 
care Eu lucrez peste om, dar când omul nu are timp să se 
teamă de Dumnezeu pentru că se gândeşte la el şi nu la Mine, 
atunci cu greu pot Eu prin porţi. Toţi proorocii Mei au fost 
îndureraţi de lipsa Mea din om. Ei, cei ce au fost şi sunt por- 
ţile dintre cer şi pământ, şi pe care Eu intru ca să-Mi rostesc 
taina cuvântului Meu, ca apoi să-l împlinesc pe el, ei sunt cel 
mai puţin îngrijiţi de duhul din om, de omul care crede lui 
Dumnezeu, dar care are prea puţin timp să se teamă de Mine 
şi să se lase cu voia Mea în el. Duhul rău ia înfăţişări tainice 
în calea dintre Mine şi voi, fii ai poporului Meu, dar Eu intru 
pe porţi la voi şi vă povăţuiesc să vegheaţi tot mai aprins asu- 
pra paşilor voştri pentru calea voastră cu Mine şi să nu um- 
blaţi singuri, fiilor. Nu e om să nu greşească dacă umblă sin- 
gur. Eu nu am prin cine să-i spun răul cel tainic care îl pân- 
deşte pe om dacă el nu are pe cineva cu el ca să pot Eu cumva 
să Mă strecor spre paza lui, căci duhul rău e tainic atunci când 
dă să-l învinuiască pe om la Dumnezeu, şi apoi pe Dumnezeu 
de la om. 


O, poporul Meu, fericit este cel ce nu se sminteşte întru 
Mine. Cel ce nu crede ce spun Eu, acela se sminteşte întru 
Mine, şi din pricina aceasta nu face voia Mea în el. 

O, poporul Meu, e mare jale pe pământ. E numai om 
fără Dumnezeu pe pământ. Am nevoie peste tot pământul de 
om care nu se sminteşte întru Mine şi prin care să-l ajut pe 
om, de lângă el să-l ajut, căci Eu nu de departe, ci de aproape 
sunt Dumnezeu peste om. Nu dintre morţi, ci dintre vii lucrez 
peste om, iar sfinţii Mei, la fel, fiilor. 

E mare jale pe pământ şi în cer. E numai om cu voia lui 
pe pământ, cu mintea lui, cu duhul lui, iar temerea de Dum- 
nezeu, care l-ar ajuta cu multul pe om, nu mai este în om, iar 
unde mai este, ea lucrează pentru viaţa omului, nu pentru 
Mine, iar Eu am spus că «cel ce voieşte să-şi câştige viaţa lui, 
acela şi-o pierde», şi nu înţelege nici un om cele ce am spus 
Eu prin Scriptura aceasta care vădeşte şinele omului înaintea 
Mea, iar cine nu se leapădă de sine nu poate să cunoască voia 
Mea şi s-o facă pe ea prin Duhul Meu, nu prin duhul lui. Pier 
oameni şi popoare de pe pământ din pricina lipsei de Dumne- 
zeu din om, căci Eu sunt cu omul prin porţile cerului, iar ele 
nu sunt crezute şi îngrijite de oameni pentru ca să vin Eu prin 
ele spre om. 

E zi de învăţătură pentru ascultare şi pentru supunere, 
căci acestea nu sunt cu omul. Nu se uită omul în Scripturi ca 
să vadă ce păţea poporul lui Israel când el nu asculta de Dum- 
nezeu, Care lucra de lângă el prin porţile Sale. Am rostit prin 
proorocul Samuel, şi iarăşi amintesc acum că Duhul Meu a 
spus prin el că neascultarea este mai mare ca vrăjitoria, căci 
ea este diavol şi dă loc şi viaţă diavolului în om împotriva lui 
Dumnezeu prin duhul de sine al omului, iar nesupunerea în- 
seamnă om fără Dumnezeu, om care se închină la sine şi pe 
sine se ascultă şi de aceea nu se supune, şi se numeşte închi- 
nare la idoli aceasta, şi se numeşte mai mult decât aceasta. 

E fericit duhul cel potrivnic lui Dumnezeu şi domneşte 
peste tot; ba încă dă să întindă mâna peste agoniseala Mea cea 
cu trudă şi cu lacrimi ocrotită. Dar Eu îi poruncesc lui să as- 
culte de Mine şi să se depărteze cu toată faţa lui cea ascunsă 
care stă la pândă să atace lucrarea Mea. 

Du-te, satano! Depărtează-te cu toţi făcătorii tăi de rău 
şi cu toată faţa ta cea ascunsă sub ea însăşi, căci poruncesc 
sfinţilor Mei să te certe şi să te risipească din calea Mea şi a 
celor ocrotiţi de puterea şi de lucrarea Mea! Amin. 

Cei ce s-au făcut sfinţi cu inima şi cu viaţa şi cu fapta 
ei şi cu Duhul Meu din ei, aceştia au fost ajutorul Meu în lup- 
ta cu satana pentru credinţa în Dumnezeu a omului. Dar acum 
lucrarea care răsună din gura Mea în cele patru laturi ale pă- 
mântului, are nevoie de ajutor pentru împlinirea Scripturilor 
de împărăţie a cerurilor în om şi pe pământ, şi omul este rugat 
să nu mai ceară pentru el, ci să ceară pentru Mine la Tatăl, să 
ceară voia Mea pe pământ ca şi în cer, şi să se împlinească ea, 
şi să se micşoreze voia omului atunci când omul cere la Dum- 
nezeu. Amin. 

E vremea Mea, căci omul a stricat voia Mea pentru 
voia lui în el şi peste el, iar ca să înveţe el ce este voia Mea, 
îi trebuie lepădare de sine, îi trebuie omului temere de Dum- 
nezeu şi ascultare cu supunere ca să scape de sine. Amin. 

Să nu mai ceară omul pentru el de la Mine, ci să ceară 
voia Mea peste el şi peste pământ, că a venit vremea Mea pe 
pământ, şi omul nu e deprins să-şi taie voia, şi îi va fi greu să 
creadă în Dumnezeu cu iubire, şi va crede cu spaimă când va 
vedea că nu mai fac peste el voia lui pentru ca să-l fac să 
creadă în Mine, ci voi face voia Mea pe pământ. Amin, amin, 
amin. 

Cuvântul lui Dumnezeu 


F acă-se voia Ta, Doamne, precum în cer aşa 
şi pe pământ! Nu este omul învăţat cu voia 
Ta peste el, iar noi, sfinţii Tăi, am suferit pe pământ şi în cer 
pentru că am cerut la Tine să faci voia omului pe pământ, să 
faci bine omului, să faci dreptate omului, şi nu s-a învăţat 
omul cu lepădarea de sine, cu sărăcia, cu curăţia şi cu voia Ta 
în el, Doamne. 

Eu, arhiereul Tău, cel ce am făcut prin harul şi prin 
puterea Ta certare diavolului care îi câştigă cu voia lor pe oa- 
meni spre dorinţe diavoleşti, Te plâng, Doamne, şi Te mângâi 
pentru durerea Ta atât de lungă de la omul iubirii de sine. 
Greu învaţă omul lepădarea de sine şi de tot ce are el ca să fie 
el ucenic al Tău. Mare Ţi-a fost mila de necazurile omului, 
dar acum îţi este milă de mântuirea lui, de duhul lui care nu 
ştie să pătrundă tainele Tale care se ascund spre mărirea celor 
ce le descoperă pe ele pentru slava Ta, Doamne. 

Cu harul arhieresc în care m-ai îmbrăcat prin alegerea 
Ta, îi fac certare diavolului care mult strică mintea omului şi 
apoi paşii lui şi apoi iubirea lui. O, nu ştie omul ce este iubi- 
rea lui Dumnezeu, ce face ea în om! Nu cunoaşte omul taina 
ei şi lucrarea ei, Doamne! Nici noi, sfinţii Tăi, cât am stat pe 
pământ n-am pătruns-o îndeajuns, căci omul nu mai trăieşte 
pentru sine când are în el iubirea Ta, iar noi nu i-am învăţat 
întreg pe oameni să se lepede de ei înşişi şi de averile lor şi 
de doririle lor şi să se dea iubirii Tale care-şi face casă în om, 
Doamne. Acum însă, de lângă Tine, din cerul cel nevăzut de 
mintea şi de ochiul omului, fac certare duhului rău să iasă din 
om, să se ducă în locuri necunoscute de oameni şi să nu se 
mai întoarcă, să rămână fără lucru, că e vremea lucrului Tău 
cel tainic între pământ şi cer, şi e vremea Scripturilor de nou 
Ierusalim pe pământ. Amin. Fă curat de duhul cel rău pe pă- 
mânt şi în om, Doa mn e! Fă-1 pe om să Te creadă, să Te ascul- 
te şi să Ţi se supună ca să scape de lucrarea duhului rău din 
el. Amin. 

Să te certe pe tine, diavole, Domnul, Cel ce a făcut 
cerul şi pământul şi tot ce e pe ele şi între ele şi sub ele şi dea- 
supra lor! Să piei acum cu toată stăpânirea ta, că nu tu eşti stă- 
pânul, ci Domnul este, iar tu supune-te Fui şi celor ce îl iu- 
besc pe El cu ascultare şi cu supunere! Amin. Să te certe pe 
tine, diavole, Tatăl, Fiul şi Sfântul Duh, şi să ştii că locul tău 
este focul şi scrâşnirea dinţilor, locul cel pregătit ţie şi sluji- 
torilor tăi! Dar acum slobozeşte-i pe oameni ca să vină ei spre 
Dumnezeu şi să facă voia Fui, iar tu ruşinează-te şi taci pen- 
tru vecii vecilor! Amin, amin, amin. 

Ocroteşte, Doamne, poporul Tău şi binecuvintează 
moştenirea Ta şi ai grijă de ea prin porţi şi să nu mai fie ele 
lovite, căci biserica Ta nu va fi biruită în veac sub nici un fel 
de lovituri sataniceşti, numai să fie un duh cu Tine poporul 
cuvântului Tău şi să mănânce mult, mult cuvânt, şi praznic 
sfânt să se numească în mijlocul lui hrana cuvântului Tău de 
pe masa lui. Dezleagă, prin porţile Tale, tot ce noi, sfinţii Tăi, 
ca nişte oameni am greşit pe pământ, căci Tu eşti Domnul ce- 
lor ce nădăjduiesc în puterea Ta şi în viaţa veacului ce va să 
fie pe pământ pentru cei ce cu dor şi cu fior au iubit voia Ta. 
Eu, arhiereul Tău Vasile, cel ce am certat pe diavolul, Te bi- 
necuvintez pe Tine în cer şi pe pământ şi Te vestesc viaţă veş- 
nică peste cei ce cu iubirea Ta din ei Te iubesc şi Te ascultă 
supunându-Ţi-se, căci voia Ta trebuie să fie poporul Tău de 
pe pământ. Amin, amin, amin. 

O facă-se voia Tatălui Meu în tine, poporul 
^ Meu, precum în Mine, dar ia seama la 
Mine ca să ştii să faci aceasta. Eu pe pământ şi în cer am vor- 
bit şi vorbesc, am lucrat şi lucrez numai voia Tatălui. Ia sea- 


ma la tine şi la voia care lucrează în tine, la vorbirea ta, la 
fapta ta, la vederea ta, şi nu fi judecător, ci fii ascultător şi su- 
pus lui Dumnezeu, închinându-te Fui la bine şi la greu, căci 
vine pe pământ împărăţie neaşteptată, împărăţia voii lui 
Dumnezeu după şapte mii de ani a voii omului, şi trebuie lu- 
cru mult şi cu mare iubire lucrat, şi trebuie cerere la Tatăl pen- 
tru ca Eu, Domnul Cel mare şi puternic, din mijlocul neamu- 
lui român să dau viaţă oamenilor, aşezând în ei voia Tatălui, 
Duhul Tatălui, Care îşi face fii din oameni, dezrobindu-i pe ei 
din robia voilor lor. Amin. Eu, Domnul, cuvintez şi împli- 
nesc, dar nu pot împlini până nu vestesc, poporul Meu. 

O, vino, popor român, spre voia Mea, că tu eşti cel 
întru care Tatăl a binevoit cu Mine pentru întoarcerea Mea în- 
tre oameni ca să-i cârmuiesc pe ei cu toiag de fier, cu cuvântul 
Meu să cârmuiesc lumea şi s-o supun Tatălui, că Dumnezeu a 
făcut lumea. Amin. 

O, vino tu, popor al cuvântului Meu, şi împlineşte-Mă 
în tine ca să te am de cunună scumpă pentru neamul creşti- 
nesc care va să fie pe pământ din cer şi de pe pământ. Amin. 

Iar voi, copii din porţi, staţi hotar între întuneric şi lu- 
mină, între voia omului şi voia Mea, şi lucraţi cuvântul Meu 
şi împlinirea lui şi puterea lui cea văzută în mijlocul poporu- 
lui Meu cel credincios venirii Mele. Păziţi-vă de lovituri. 
Destrămaţi pânda diavolului, căci v-am dat putere, fiilor 
copii. Aşezaţi poporul în duh de rugăciune şi de ascultare şi 
de supunere ca să poată rugăciunea, ca să pot Eu să am putere 
din mijlocul lui peste pământ. Cereţi luminarea duhului po- 
porului român şi împlinirea peste el a tot cuvântul Meu rostit 
pentru el şi pentru Mine cu el. Amin. 

Nu uita să fii credincios cu putere de credinţă, poporul 
Meu. Scoală-te şi veghează şi să nu trăieşti ca pe pământ, ca 
să pot ocroti pământul român şi harul Meu de peste el şi pe 
cei ce îl poartă pe el de la Mine, că mare este cel ce are de la 
Mine şi nu de la sine şi nu de la om, căci toate vor pieri, şi vor 
rămâne pe pământ numai cele ce sunt de la Mine şi cei ce cu 
credinţă le păzesc şi le lucrează şi le înmulţesc spre împărăţie 
cerească pe pământ, pe pământ român şi sfânt. Amin. 

Binecuvântată să fie amintirea zilei cea de acum două 
mii de ani când Eu, Domnul, prin ascultare de Tatăl şi de om, 
M-am supus legii poporului Meu pentru tăierea împrejur a 
trupului Meu cel venit din cer în mijlocul lui Israel. 

Să te supui cu ascultare lui Dumnezeu, Israele român, 
şi să iei cu supunere peste tine poveţele Mele, şi vei fi viu, şi 
vei fi socotit credincios ca Domnul Dumnezeul tău, Cel as- 
cultător de Tatăl Său, şi ca Avraam, de la care Eu te rog să 
înveţi credinţa şi ascultarea şi supunerea şi lucrarea lor cea 
plină de cer pe pământ, poporul Meu cel din români, noul 
Meu popor român, pus la crescut pentru ca să rodeşti poporul 
împărăţiei lui Dumnezeu pe pământ, poporul ascultării, căci 
ascultarea ta îţi dovedeşte înfierea şi pe Tatăl tău Savaot, Ta- 
tăl Meu şi al tău, poporul Meu. Amin, amin, amin. 

1/14 ianuarie 2005 

Praznicul Botezului Domnului 

Cei ce 11 iubesc pe Domnul, se fac ceruri pentru El. Vai oamenilor 
care prin voile lor stau despărţiţi de Dumnezeu pe pământ, nete- 
măndu-se pentru păcatele lor necurăţate. Pe pământul român vor fi 

numai sfinţi. 

C uvântul gurii Mele slobozeşte din slavă glas 
peste voi şi peste ape, iar voi aşezaţi-vă înaintea 
Mea ca să-Mi aştern în carte cuvânt de Bobotează, copii din 
porţi, şi să-i hrănesc cu putere pe toţi cei care s-au strâns 

lângă izvorul care curge din gura Mea şi care sfinţeşte pă- 
mântul şi tot ce e pe el al Meu, căci sfânt şi puternic este cu- 
vântul Meu. Amin, amin, amin. 

Din zorii dimineţii zilei de Bobotează, cuvântul Meu se 
porneşte peste ape şi le stârneşte pe ele prin sfinţenia Mea, 
care se face cuvânt peste toate, căci sfinţenia este cea care-1 
umple pe om de Dumnezeu, iar cine Mă primeşte pe Mine aşa 
cum am venit Eu de am lucrat şi lucrez peste pământ, acela 
nu uită să se facă de-a pururi Dumnezeu prin har şi să lucreze 
tot la fel: plin de har şi de adevăr. Amin. 

Harul Meu doreşte mult din Mine să-şi arate slava lui 
peste pământ, şi de aceea vă rog, copii care staţi înaintea cu- 
vântului Meu de câte ori el vine pe pământ cu dor, să vă um- 
pleţi cu dor de tot harul Meu, ca să Mă daţi voi la cei ce iu- 
besc dumnezeirea Mea pe pământ şi în ei, căci cei ce doresc 
să iubească sfinţenia, aceia o caută la Mine şi o iau şi prin ea 
se umplu ei de iubirea lui Dumnezeu, şi fără ea ei nu mai pot 
pe pământ, şi fără ei Eu nu mai pot pe pământ, şi aşa am lu- 
crat Eu şi acum două mii de ani cu cei ce prin ei Mi-am slo- 
bozit dumnezeirea Mea după ce i-am umplut pe ei de ea, de 
puterea Mea care sfinţeşte toate câte se supun ei pe pământ şi 
în om. Amin. 

E zi de Bobotează peste pământ, iar Eu, din mijlocul 
grădinilor Mele de pe el, slobozesc glas peste ape, şi ele se 
stârnesc spre slava Mea de peste ele, căci cuvântul Meu e nu- 
mai slavă peste cele făcute de El la facerea lumii, şi numai 
facerea cea făcută de Mine cunoaşte pe Făcătorul ei şi 1 se su- 
pune Lui slăvindu-L, căci scris este în scripturi: «Lăudaţi pe 
Domnul din ceruri; lăudaţi-L pe El toţi îngerii Lui, toată oş- 
tirea Lui! Lăudaţi-L pe El soare şi lună şi stele luminoase, şi 
voi, ceruri ale cerurilor; şi voi, ape care sunteţi mai presus de 
ceruri, căci El a poruncit de aţi fost făcute! Lăudaţi-L pe 
pământ pe Domnul! Vietăţi din ape, şi voi, foc şi grindină, 
zăpezi şi neguri, vifor de vânt; voi, munţilor şi voi, dealuri 
toate, şi toţi copacii; voi, fiare sălbatice şi dobitoacele toate, 
şi păsări întraripate; voi, împăraţi ai pământului, şi voi, toate 
popoarele câte sunteţi, voievozi şi judecători ai lumii; voi, 
oameni, lăudaţi toţi şi toate pe Domnul şi numele Lui cel 
minunat şi preaînalt, că măreţia Lui covârşeşte cerul şi pă- 
mântul, căci El înalţă glasul poporului Său spre slava sfinţi- 
lor Lui şi a celor ce Ii stau aproape slăvindu-L pe EH». Amin. 

Laudă, Ierusalime nou, pe Făcătorul tău, căci glasul 
Meu din mijlocul tău este făcător şi iarăşi face lumea, şi ea îl 
ascultă şi I se închină Lui şi atotputerniciei Lui, care grăieşte 
peste pământ din ceruri! Amin. 

O, cei ce Mă iubesc cu iubirea Mea din ei, se fac ceruri, 
şi Eu stau în ele, şi din ele Mă slăvesc peste pământ, şi pe ele 
Mă sprijin pentru facerea din nou a lumii, căci Eu, de când 
am venit pe pământ şi M-am făcut Fiul Omului, l-am învăţat 
pe om prin toate câte Eu am fost şi am lucrat, şi i-am arătat 
lui să se facă el fiu de Dumnezeu precum Eu sunt, iar Eu sunt 
ascultător şi supus şi iubitor de Tatăl Făcătorul şi nu fac voia 
Mea între pământ şi cer, şi semăn cu Tatăl prin toate câte fac, 
căci cel ce este din Tatăl, de El ascultă. Amin, amin, amin. 

Tatăl este în Mine şi în coborârea Mea cu praznic de 
Bobotează pe pământ, iar Eu îl ascult pe El şi aşa grăiesc cu- 
vântul Meu, şi Tatăl Mă iubeşte şi Se slăveşte în Mine şi prin 
Mine, căci îi sunt locaş, şi tot cel care ascultă de Tatăl îi este 
Lui sălaş pe pământ şi bucurie a Lui şi a Mea şi a toată oştirea 
cerului. Amin. 

O, poporul Meu, dacă omul ar vrea să fie atât de umilit 
ca să-şi dea seama cu multul că din cuvintele sale va fi el 


izbăvit sau osândit, ar lucra altfel omul înăuntrul lui, şi tot aşa 
şi în afara lui şi n-ar mai fi el în multe feluri câte el vrea şi lu- 
crează, şi ar fi el ca Dumnezeu, căci s-ar lăsa în toată clipa fă- 
cut de Mine dacă el ar avea umilinţă ca a Mea, şi prin care Eu 
M-am umilit înaintea omului, din cer şi până pe pământ, ca să 
facă şi el umilinţă înaintea Mea, de pe pământ şi până în cer 
de-a pururi. Amin. 

O, poporul Meu, dacă omul nu are în duhul lui temerea 
de Dumnezeu, pe care a pierdut-o încă de pe când omul cel 
zidit de Mine a ieşit din ascultare şi din supunere înaintea 
Mea, dacă omul ar vrea să vadă cât de mare a fost căderea 
omului şi lungă cât şapte mii de ani, s-ar trezi omul ca să vadă 
şi M-ar vedea cum aştept umilit aplecarea lui spre ascultare şi 
spre supunere, ca să primească prin ele harul temerii de Dum- 
nezeu, căci iată, vai omului care nu se teme de Do mn ul! Vai 
fiilor oamenilor care stau despărţiţi de Tatăl ceresc prin toate 
voile lor, căci toată călcarea peste Dumnezeu vreme de şapte 
mii de ani a omului de pe pământ, a căzut acum peste omul 
cel de la sfârşit de timp, care s-a stricat cu totul şi nu mai poa- 
te lua în el temerea de Dumnezeu nici când glasul Meu gră- 
ieşte prin mânie, clătinând facerea cerului şi a pământului 
pentru ca să Mă cunoască omul de Făcător a toate şi să se tea- 
mă şi să intre sub mantia Mea, ca să-l ocrotească ea. 

O, poporul Meu, ascultă şi împlineşte cuvântul Meu de 
peste tine, ca să-l împlinească apoi fiii oamenilor. Amin. O, 
popor al cuvântului Meu cel făcător de om, şi apoi de cer şi 
de pământ nou, după cum este scris să fie şi să se facă aşa! 
Când a ieşit loan din pustie şi s-a arătat la Iordan strigând la 
oameni: «Pocăiţi-vă!», venind cei ce căpătau la glasul lui te- 
merea de Dumnezeu pentru împărăţia cerurilor care venise 
odată cu Mine în mijlocul oamenilor, M-am apropiat şi Eu în- 
tre cei ce veneau spre pocăinţă, şi eram Fiul Tatălui Savaot 
Care M-a trimis pe pământ să împlinesc voia Lui. M-am aple- 
cat să ascult cu supunere de loan care striga peste oameni: 
«Pocăiţi-vă!». Veneau oamenii şi stăteau la rând să li se îm- 
partă iertarea păcatelor spre pocăinţă, apoi, şi spre temere de 
Dumnezeu pentru voia lui Dumnezeu în ei. O, cine mai stă 
azi la rând pentru ca să capete darul temerii de Dumnezeu? 
Toţi îngerii mâniei Mele care vine peste cei fără de Dumne- 
zeu în ei, strigă în lung şi în lat din trâmbiţele lor peste oa- 
meni: „ Temeţi-vă de Dumnezeu! Temeţi-vă, că vine Domnul 
judecând după şapte mii de ani de oameni fără temere de 
Dumnezeu în ei! Temeţi-vă şi veniţi spre umilinţă şi spre po- 
căinţă şi botezaţi-vă în cuvântul Lui, spre iertarea păcatelor, 
că voi purtaţi pe voi şapte mii de ani de păcătuire a omului 
ieşit din om! Temeţi-vă de Dumnezeu, voi, fii ai Săi, şi voi, fii 
ai oamenilor, că vine Domnul cu dreptatea Sa! Temeţi-vă de 
El! “. Amin. 

O, aşa strigă peste pământ îngerii mâniei Mele, dar 
omul cel bătrân cât cerul şi pământul nu mai crede că Eu vor- 
besc cu omul ca şi la început când eram cuvânt cu omul, şi 
apoi mereu peste toţi cei ce erau locaşul Meu pe pământ cu 
oamenii ca să-i povăţuiesc şi să-i mustru pe ei întru dreptatea 
Mea, şi să nu-i părăsesc ca ei să răzleţească vreme după vre- 
me tot mai mult de la temerea de Dumnezeu. Dar iată, nici 
glasul Meu, nici al îngerilor Mei nu-1 mai aude omul cel de la 
sfârşit; nu-1 mai aude, pentru că nu vrea să se teamă de Dum- 
nezeu, iar Eu, cu cât îl strig pe om, cu atât el se depărtează de 
Mine, căci apasă peste el neascultarea şi nesupunerea cea de 
şapte mii de ani a omului cel depărtat de Dumnezeu. 

O, poporul Meu, o, ce vai e pe pământ şi în cer pentru 
lipsa temerii de Dumnezeu a omului care nu se mai căieşte de 

păcatele sale decât atunci când îşi vede peste el plata lor cea 
fără de milă pentru păcat! Tot omul se poartă înaintea Mea ca 
unul care nu are păcate, ca unul care nu are de ce să se teamă, 
dar omul este păcătos atât de mult, de nu mai simte primejdia 
care stă gata să-l învinuiască şi să-i plătească vieţii lui cea 
plină de moarte şi de roadele ei care sunt sortite focului veş- 
nic, precum este scris în Scripturi. 

O, popor al cuvântului Meu, îţi spun mereu aşa ca să 
ştie neamul oamenilor că Eu sunt cuvânt peste om pe pământ, 
că Eu nu M-am schimbat, că Eu sunt Cel ce sunt şi împără- 
ţesc în veac prin dreptate. Amin. 

Am venit pe pământ şi M-am făcut Fiul Omului acum 
două mii de ani şi M-am dus spre loan, care împărţea la Ior- 
dan botezul pocăinţei, botezul cu apă spre iertarea păcatelor, 
şi apoi spre roade vrednice de pocăinţă. Am stat la rând îm- 
preună cu cei temători de Dumnezeu şi, iarăşi, cu cei ce fu- 
geau de mânia ce avea să vină peste cei păcătoşi. 

M-am aplecat cu ascultare de Tatăl şi M-am supus lui 
loan poruncindu-i lui să Mă boteze ca să poată Tatăl, pentru 
umilinţa Mea din mijlocul celor ce Mă vedeau la Iordan, să 
poată Tatăl să Mă mărturisească de Fiu al Său iubit întru Care 
El a binevoit, şi să vadă oamenii împărăţia cerurilor înăuntrul 
Meu, şi pe Tatăl vestindu-Mă de deasupra creştetului Meu, şi 
pe Duhul Sfânt botezându-Mă, pentru pecetluirea botezului 
cu apă, pe care loan îl împărţea celor ce se temeau de Dum- 
nezeu şi de mânia cea pentru păcate, şi de care mulţi fugeau. 
O, nu se fuge de păcat când vine mânia Mea cea pentru păcat, 
ci se fuge de ea prin nepăcătuire, iar altfel este greu de omul 
care nu se pocăieşte, care nu se opreşte de la roadele morţii 
lui, care nu fuge de faţa păcatelor ca să nu guste din ele. 

lată praznic sfânt de cuvânt, praznic de Bobotează pe 
pământ! Să se boteze oamenii în acest râu care curge din gu- 
ra Mea şi să vină spre pocăinţă şi spre iertarea păcatelor lor 
mai înainte de plata cea pentru păcate. Amin. 

O, poporul Meu, îmbogăţeşte-ţi temerea de Dumnezeu 
şi ia chipul Meu în chipul tău şi ia în tine şi în firea ta ascul- 
tarea de Tatăl şi supunerea sub mâna Lui cea atotputernică, 
şi nu te bizui pe Mine cum fac oamenii care zic că Eu sunt 
bun pentru doririle lor, şi care mereu rămân datori lui Dum- 
nezeu. Tu bizuie-te pe temerea ta de Dumnezeu, care se face 
în tine chip frumos, chip slăvit la faţă şi la port în trupul tău 
cel dat Mie prin ascultarea şi supunerea ta. Arată-te supus, aşa 
cum Eu M-am arătat la Iordan, ca să te mărturisească 
Tatăl din cer şi toată oştirea Lui, fiu al Său între fiii oameni- 
lor de pe pământ, aşa cum M-a mărturisit pe Mine când loan, 
spălându-Mă în apa Iordanului, a auzit, dimpreună cu cei 
adunaţi spre botezare, pe Tatăl, Care Mi-a spus: «Tu eşti Fiul 
Meu Cel iubit, întru Care binevoiesc». Amin. 

Sunt cuvânt peste pământ, şi sunt Fiul Tatălui Savaot. 
Sunt cu praznic de Bobotează din mijlocul poporului peste 
care cuvintez cuvântul Meu, cartea judecăţii făpturii. Sunt cu 
praznic de pocăinţă, cel mai frumos dar pe care omul poate 
să-l aducă înaintea Mea ca să se facă el apoi sălaş al Meu, îm- 
părăţie a Mea în om. 

O, popor român, auzi glasul Meu! Destupă-ţi urechea! 
Primeşte darul credinţei sfinte, că sunt în mijlocul tău cu 
praznicul venirii Mele a doua oară de la Tatăl pe pământ, şi 
sunt Cuvântul lui Dumnezeu în mijlocul tău. Vino spre 
Bobotează ta! Vino, că eşti poporul alegerii lui Dumnezeu, şi 
Eu din mijlocul tău Mi-am ales ucenici ai venirii Mele. Vino 
să te bucur, că nu vreau să te întristez pentru nevegherea ta 
când Eu vin şi lucrez în mijlocul tău. Curând, curând Mă 


slăvesc în mijlocul tău cu praznicul cincizecimii cuvântului 
Meu de peste tine, odată cu sărbătoarea Rusaliilor cea sărbă- 
torită după amintirea învierii Mele dintre cei morţi acum do- 
uă mii de ani. 

O, popor român, tu eşti scris să fii poporul sfinţilor de 
pe pământ. Să ştii că pe pământul tău vor fi numai sfinţi, şi nu 
vor mai putea sta pe el cei păcătoşi cu trupul şi cu duhul lor. 
Eu nu vreau să te întristez, ci vreau să te bucur prin această 
vestire, iar tu să faci ce a făcut mama Mea Fecioara, la vestea 
pe care i-am trimis-o prin îngerul cel binevestitor, şi să te faci 
ascultător şi supus şi credincios venirii Mele, că Eu vin ne- 
greşit, după cum este scris în Scripturi, şi iată, te-am ales să 
fii poporul venirii Mele, pământul venirii Mele, şi de cinci- 
zeci de ani sunt în mijlocul tău şi Mă fac carte în tine cu veni- 
rea Mea, cu cuvântul Meu cel de Bobotează peste toate nea- 
murile pământului care se vor apropia de Iordanul vieţii, de 
râul vieţii care curge din gura Mea ca să-i tragă pe oameni 
spre temerea de Dumnezeu, căci se apropie ospăţul mâniei 
Mele peste cei ce nu se tem de Dumnezeu. Amin. 

Vino, popor român, să te bucur, că nu vreau să te întris- 
tez, ci vreau să întind în mijlocul tău masa nunţii Mele şi să 
trag la ea pe împăraţii lumii, spre pocăinţă şi spre iertarea pă- 
catelor lor şi apoi spre slava Mea din tine şi a ta de la Mine. 

Pace ţie, căci te voiesc credincios ca să pot să-ţi spun: 
pace ţie, popor român, popor ales dintre popoare pentru slava 
Mea cea de la venirea Mea, şi pentru slava ta! Dar apleacă-te 
să Mă vezi, căci am în mijlocul tău împărăţia Mea, şi voiesc 
să te cresc prin ea şi să te slăvesc între popoare. Şi vor veni 
spre tine popoarele şi se vor boteza în credinţa ta şi te vor 
cânta şi vor zice: «Veniţi să ne suim în muntele Domnului ca 
să umblăm întru legea şi întru lumina lui Dumnezeu şi să ne 
bucurăm de El sub slava poporului Său cel nou ales pentru 
slava Sal». Amin, amin, amin. 

6/19 ianuarie 2005 

Soborul sfântului loan Botezătorul 

împărăţia cerurilor este viaţa cea mai dulce, care nu-l trece, ci îl 
înveşniceşte pe om. Puterea Domnului în om este cea lucrătoare 
pentru Dumnezeu. Nimeni nu învaţă dacă nu are învăţător. 

M i-e dor de pace între Mine şi om! Mi-e dor de 
om cu pacea Mea în el, căci pacea omului îl ia 
pe om din calea Mea şi îl duce pe căi neumblate de Mine, şi 
îl face pe om să-şi părăsească viaţa cea adevărată şi să iubeas- 
că voia sa, aşa cum a făcut omul cel zidit de mâna Mea până 
ce el M-a părăsit de tot. 

Pacea Mea o dau ţie, poporul Meu, şi tu s-o iei şi s-o 
porţi, ca să Mă găsesc în tine cu ea şi să-Mi fii casă caldă pen- 
tru toată durerea Mea în care îmi găsesc pacea, că altfel de 
pace Eu nu mai voiesc până ce nu voi face întru totul cerul cel 
nou şi pământul cel nou pe pământ, şi om după chipul şi ase- 
mănarea Mea pe el. Amin. 

Ne-am trezit iarăşi înainte de zorii zilei şi v-am aşezat 
înaintea cuvântului Meu cu care îmi cresc poporul, copii care 
îmi sunteţi porţi. Ar fi să nu ne mai odihnim nici zi, nici noap- 
te, după câtă viaţă din cer lipseşte de pe pământ, dar voi sun- 
teţi cu trupul, şi trupul este neputincios, şi trupurile voastre 
sunt vlăguite de apăsare şi de sus din cer, şi de jos de pe pă- 
mânt, căci lucrarea Mea cea pentru trezirea şi pentru aşezarea 
mereu a omului înaintea Mea, e lucrare grea din pricina omu- 
lui care se lasă greu pe ea, fiilor copii. Voi însă aveţi din 

partea Mea suflare de îngeri peste voi, căci îngerii cei fără de 
trup fac uşor lucrarea Mea când ei au trupuri peste care Eu lu- 
crez pe pământ pentru om. Amin. 

Sunt la porţile dintre Mine şi tine, poporul Meu, şi sunt 
cu oştirea cerească slujindu-Mă în coborârea Mea, şi am de-a 
dreapta Mea pe Ioan, cel ce M-a botezat ca pe un om în apa 
Iordanului la care mulţi veneau când îl auzeau pe el că s-a 
apropiat pe pământ şi peste om împărăţia cerurilor, pentru 
care omul trebuie să se pocăiască dacă o voieşte de viaţă a sa 
pe ea. 

împărăţia cerurilor este cea mai dulce viaţă pe care 
omul poate s-o aibă, căci ea nu-1 trece, ci îl înveşniceşte pe 
om, iar veşnicia este dulce prin toate tainele ei dacă omul îmi 
dă Mie mintea sa ca să lucrez Eu prin ea, şi apoi inima sa, ca 
să-Mi fac Eu stat în ea pentru viaţa cea de la Mine a omului. 

Ioan, naşul Meu de botez, a trăit viaţa lui în viaţa Mea, 
căci el a fost împărăţia Mea, taina vieţii Mele în om. Am fost 
tainic şi pentru el până ce el M-a văzut umilindu-Mă sub 
mâna lui cea botezătoare. Inima lui însă a fost plămada Mea, 
şi el n-a cunoscut altă viaţă în el decât viaţa lui Dumnezeu, 
prin ascultare şi prin supunere ca unul fără de trup, ca îngerii 
care pot totul în Hristos, căci îngerii care fac aşa, sunt numai 
iubire, iar iubirea este ascultare şi supunere. Amin. 

O, poporul Meu, lucrarea Mea pe care am împlinit-o 
prin Ioan întocmai cum era ea scrisă în Scripturi să fie, a fost 
puterea Mea în el, şi fericit este omul a cărui putere sunt Eu, 
iar el, locaşul Meu. O, nu este putere mai mare decât Dumne- 
zeu în om. Pe voi însă vă învăţ s-o folosiţi numai pentru slava 
cerului şi nu a celor ce sunt pe pământ, căci v-am dat puterea 
Mea s-o luaţi în voi şi să-Mi lucraţi Mie cu ea. V-am dat 
Trupul şi Sângele Meu ca să Mă cunoaşteţi prin aceasta în 
voi, şi în Mine să staţi dacă Eu Mă dau vouă. Amin. 

O, nu înţelege omul care s-a băgat de la el dorinţă să 
slujească numelui Meu înaintea oamenilor, nu înţelege acesta 
ce înseamnă puterea lui Dumnezeu în om. I-am iubit pe ai 
Mei care erau în lume, i-am iubit până la urmă, până la cina 
Mea cu ei când diavolul îi şoptise lui Iuda cugetul vânzării 
Mele. Le-am spălat la toţi picioarele, ca să le fac lor parte cu 
Mine, parte de Mine şi de cina Mea cu ei şi de umilinţa Mea 
în ei, şi le-am spus: «Dacă Eu, Domnul şi învăţătorul, v-am 
spălat vouă picioarele, aşa să vă faceţi şi voi unul altuia, căci 
v-am dat pildă să faceţi şi voi precum v-am făcut Eu, că nu se 
poate rob mai mare ca stăpânul său, nici sol mai mare decât 
cel ce l-a trimis pe el. Şi dacă ştiţi acum pe acestea, fericiţi 
sunteţi când le veţi face». Amin. 

I-am iubit până la urmă pe ai Mei, iar înainte de cină 
le-am spus că unul dintre ei Mă va da spre răstignire. Ei însă 
nu pricepeau, şi iarăşi le-am spus: «Cel căruia Eu, întingând 
îmbucătura i-o voi da, acela este cel ce Mă va vinde». I-am 
dat apoi lui Iuda îmbucătura, şi atunci a intrat satana în el, iar 
Eu i-am spus: «Ce faci, fă mai curând». Şi el a ieşit. Toţi 
ucenicii cugetau că Iuda, având punga, s-a dus să cumpere 
cele pentru trebuinţă lor şi săracilor. El însă a luat în el pu- 
terea din mâna Mea şi a făcut cu ea moartea Mea pe cruce. 

O, fiilor, nu înţelege omul care s-a băgat de la sine să 
slujească numelui Meu, nu înţelege ce înseamnă puterea lui 
Dumnezeu în om. Nu este putere mai mare ca Dumnezeu în 
om, dar omul trebuie să-Mi slujească Mie cu ea dacă i-o dau, 
nu lui pentru cele de pe pământ pentru el, ci pentru cele din 
cer, fiilor. 

O, fiilor, v-am dat să aveţi pe Dumnezeu în voi şi Lui 
să-I slujiţi, şi să-L cunoaşteţi în voi, şi să vă cunoaşteţi în El. 


«Eu în voi şi voi în Mine», aşa le-am spus ucenicilor 
Mei. O, aşa am stat Eu în Ioan, botezătorul Meu, şi am fost 
puterea lui, iar el a lucrat cu ea pentru slava Mea şi M-a cu- 
noscut şi a spus că sunt Mielul lui Dumnezeu, Care spală pă- 
catele lumii. 

O, poporul Meu, când Eu Mă dau omului să Mă ia în 
el, acela trebuie să fie umilit şi să se sfinţească prin Mine şi 
pentru Mine, şi să se căiască de cele ale lui care nu sunt din 
Mine, şi să se facă el asemenea lui Dumnezeu, ca să fie iertat, 
şi apoi să ia din Duhul Meu şi să lucreze ca Mine, arătându-se 
aşa cum s-a arătat Ioan Botezătorul, în care Eu am locuit cu 
Duhul Meu spre slava lui Dumnezeu. Amin. 

O, copii din porţi care aveţi în voi Duhul Meu şi prin 
Care Eu Mă vestesc peste pământ cu vestea împărăţiei ceru- 
rilor! Învăţaţi-Mi poporul din zi în zi mai mult că nu este pu- 
tere mai mare decât Dumnezeu în om, şi puneţi învăţătură 
sfântă pe masă ca să ia poporul Meu, căci v-am dat înţelep- 
ciune din Mine şi nu din om, şi fericit este cel ce nu se smin- 
teşte întru Mine şi întru voi, căci lucrul Meu cu voi e greu, 
fiindcă omul e greu, fiilor copii. învăţaţi pe tot omul care iu- 
beşte facerea Mea în el, că temerea de Dumnezeu nu face des- 
părţire, ci apropiere între Mine şi om, şi inimă curată în om 
face ea, şi apoi iubirea Mea în el, iubire plină de credinţă şi 
de umilinţă şi de viaţă din cer, împărţitoare de har. Aşa a lu- 
crat Ioan, naşul Meu de botez, căci M-a ascultat toate câte Eu 
l-am învăţat. Nimeni nu învaţă dacă nu are învăţător, şi vai 
omului care învaţă altfel, care se învaţă pe sine fără să creadă 
că la Dumnezeu nu încape omul aşa, ci încape numai cum 
l-am învăţat Eu să lucreze, căci şi Eu tot aşa lucrez, şi de la 
Tatăl învăţ, iar cei ce stau pe pământ la învăţat, învaţă de la 
Mine prin cei cărora Eu le dau să aibă din Duhul Meu Cel plin 
de umilinţă şi de pildă făcătoare de om ceresc pe pământ. 
Amin. 

S-a umilit Ioan Botezătorul când am venit la Iordan să 
fiu botezat de el, şi Mi-a spus: «Se cade ca Tu să mă botezi 
pe mine». Mi-a spus aşa fiindcă Eu eram învăţătorul lui, dar 
l-am învăţat şi aceasta, şi i-am spus să-L boteze pe Fiul Tată- 
lui, pe Cel peste Care el va vedea pe Duhul Sfânt în chip de 
porumbel peste El. Atunci el s-a supus cu ascultare şi M-a 
mărturisit la Iordan şi M-a făcut cunoscut poporului Israel, 
Dumnezeu venit din cer ca să spăl păcatul lumii. Amin, amin, 
amin. 

E u, Doamne, Mielule al Tatălui, am învăţat 
de la Tine pe toate cele de la Dumnezeu, 
căci Tu ai pus în mine Duhul Tău şi prin El Te-am ascultat 
când Tu m-ai învăţat. Eu, botezătorul Tău, am împlinit voia 
Ta, şi nu este iubire mai mare în om ca şi ascultarea de Tine, 
care înseamnă iubirea lui Dumnezeu în om, Doamne. Taina 
vieţii mele e mare, şi omul de pe pământ n-o ştie. Nu Te ştie 
omul pe Tine cu toată taina vieţii Tale, dară taina vieţii mele 
cum s-o ştie omul!? I-ai spus omului că între cei născuţi din 
femeie nu s-a născut nici unul mai mare ca mine, şi i-ai spus 
apoi că cel mai mic în împărăţia cerurilor este mai mare ca 
mine, căci Tu erai Cel mic, Cel născut după mine, şi mare este 
Cel mic, dar omul nu iubeşte tainele Tale ca să le şi priceapă 
pe ele, Doamne. 

O, greu e de Tine pe pământ şi de împlinirea tainelor 
Tale între oameni! Mi-e milă de Tine, Dumnezeule mare. Ai 
fost atât de umilit şi atunci, şi acum, căci omul este îngâmfat 
şi se dă mare în numele Tău, şi nimic mare nu poţi să lucrezi 
prin omul îngâmfat în sine şi care nu-şi cunoaşte îngâmfarea, 
căci cei orbiţi de îngâmfare nu văd nimic şi uită de Tine 
pentru ei, iar Tu eşti Cel umilit, pentru că eşti mare, Doamne. 

Cuvântul lui Dumnezeu 


O, frumos este omul umilit sub slava Ta şi ascultând de 
ea cu credinţă ca a mea, că viaţa mea a fost credinţa în toate 
câte Tu m-ai învăţat, Fiule venit de la Tatăl şi mărturisit de 
Tatăl şi de Duhul Sfânt la apele Iordanului, unde eu pentru 
ascultarea de Tine am venit ca să strig peste oameni să se po- 
căiască şi să se spele de păcate ca să Te poată cunoaşte apoi, 
căci cel păcătos şi necurăţat de păcat prin pocăinţă şi prin 
iertarea Ta, nu Te cunoaşte în cer şi pe pământ, Doamne. 

O, mi-e tare milă de Tine, Dumnezeule mare! O, dă-le 
putere de umilinţă ca a Ta celor ce Te iubesc cu umilinţă şi cu 
ascultare, Doamne, aşa cum eu Te-am iubit, şi apoi Te-am cu- 
noscut descoperindu-Ţi slava sub care stăteai ascuns. Slava 
Ta este umilinţa Ta prin care omul poate să Te vadă, poate să 
Te poarte, Doamne, căci omul este slab şi mic pentru stră- 
lucirea slavei Tale. 

Şi acum, pacea mea o dau Ţie, că de la Tine o am, şi Te 
mângâi cu ea, cu durerea mea de Tine, cu durerea Ta din 
mine, că nu este sol mai mare decât Cel ce l-a trimis pe el. 
Amin, amin, amin. 

O botezătorule al Meu! Eu tot aşa îţi spun: 
^Pacea Mea o dau ţie, că unul altuia Ne sun- 
tem mângâiere, fiindcă omul îngâmfat care s-a pus sol ca şi 
cel trimis, Ne umple de durere. Oştirea cerească toată nu mai 
poate mângâia pe Dumnezeu în durerea Sa, că mare este du- 
rerea Noastră de la omul cel îngâmfat în dreptul numelui lui 
Dumnezeu. 

O, ce mare ţi-a fost duhul umilinţei când strigai cu atâ- 
ta putere să se pocăiască oamenii, botezătorule al Meu! Du- 
rerea din tine striga pentru Mine, Cel durut ca Dumnezeu, iar 
când omul are durerea lui Dumnezeu, acela este plin de umi- 
linţă în tăria lucrărilor sale cele de la Dumnezeu împărţite lui. 

Pacea Mea o dau ţie, botezătorul Meu, căci durerea pe 
care Ne-o fac oamenii Ne umple de umilinţă, şi greu mai pu- 
tem să-i ruşinăm pe îngerii mândriei omului dacă omul s-a 
aşezat pe pământ mai mare ca Dumnezeu. 

Pacea Mea şi a toată oştirea cerului o dau ţie, poporul 
Meu, căci Eu sunt umilit sub omul care s-a aşezat mare pe pă- 
mânt fără trimiterea Mea. Nu este sol cel ce nu este trimis, 
căci Eu am spus: «Cel ce vine înaintea Mea este fur şi tâl- 
har». Tu însă fii solia Mea peste pământ, dacă ştii să porţi du- 
rerea Mea cea plină de umilinţă, şi aşează înaintea oamenilor 
duhul pocăinţei, poporul Meu. Amin, amin, amin. 

7/20 ianuarie 2005 

Sărbătoarea sfinţilor trei ierarhi, Vasile, Grigore şi 

Ioan 

Iubirea este pentru Dumnezeu de la om, şi pentru om de la Dum- 
nezeu. Pe pământ e omul fărădelegii, care îl vrea pe Domnul în cer. 
Viaţa ce va să fie a fiecărui om, în însuşi trupul său trebuie să şi-o 
zidească omul. Sfinţii trei ierarhi aduc certare diavolului, să iasă 

din oameni. 

in pe pământ cuvânt pentru judecata făpturii şi 
pentru încununarea celor ce cu răbdare şi cu nă- 
dejde împlinesc porunca Mea prin care i-am spus omului 
să-L iubească pe Dumnezeu şi iubindu-L pe El să ştie să iu- 
bească între pământ şi cer, căci iubirea este pentru Dumnezeu 
de la om, şi pentru om de la Dumnezeu. 

Vin pe pământ cuvânt, vin din cer pe pământ cuvânt, în 
numele Tatălui şi al Fiului şi al Sfântului Duh, şi Aceşti trei 
Una sunt şi un singur cuvânt: Cuvântul lui Dumnezeu. Amin, 
amin, amin. 


O, popor al cuvântului Meu, pe credinţa ta în venirea 
Mea Mă sprijin când vin, şi grăiesc tăind văzduhul cu cuvân- 
tul Meu ca să fiu auzit pe pământ, iar cei ce Mă aud venind, 
îmi deschid, şi Eu intru la tine ca să nu stai tu fără Dumnezeu 
pe pământ, că pe pământ e omul fărădelegii, care Mă vrea pe 
Mine în cer, nu pe pământ cu el, nu pe pământ cu tine ca să 
Mă audă şi să Mă creadă din statul Meu cu tine pe pământ. El 
însă nu ştie să înveţe, nu poate decât ca pe pământ, nu vrea să 
ştie despre cerul Meu, despre venirea Mea cu cerul la tine, 
despre cuvântul Meu care a venit cu judecata lumii şi a fără- 
delegilor ei, căci porunca pe care i-am dat-o Eu omului, stă 
acum faţă în faţă cu omul, şi nu mai are unde să se ascundă 
de ea şi nu mai are cum să nu mai creadă în ea şi în Mine 
omul, fiindcă ea îi cere omului răspuns, şi nu cu orice poate 
el să răspundă poruncii vieţii, căci viaţa din om trebuia să fie 
ascultare de Dumnezeu, fiindcă nu altceva înseamnă să aibă 
omul viaţă şi răspuns bun înaintea Mea acum când vin să cer- 
cetez rodul de pe pământ şi când fiecare stă în faţa venirii 
Mele vrând nevrând, crezând necrezând, cu roadele vieţii lui. 

O, poporul Meu, stau în mijlocul tău cuvânt, că pe 
pământ nu mai este nicăieri, nicăieri loc unde Eu să pot să-Mi 
plec capul şi să fiu primit şi cunoscut şi iubit şi ascultat ca un 
Dumnezeu Care Şi-a pus viaţa pentru om. Vin să-Mi rostesc 
cuvântul peste pământ acum când omul fărădelegii mai stă în- 
că mare şi tare pe scaun părut sfânt. Este scris în Scripturi să 
vin, şi dacă n-ar fi scris, n-aş veni. Era scris în Scripturi să vin 
să Mă fac om şi să Mă las bătut în cuie pe cruce şi să fiu 
aşezat în mormânt şi să înviez apoi, şi să Mă duc iarăşi la 
Tatăl ca iarăşi să vin să judec viii şi morţii, şi Eu nu pot să las 
Scripturile neîmplinite toate. O, cum era cu putinţă să nu îm- 
plinesc Scriptura aceasta care a spus să vin să judec viii şi 
morţii, şi apoi să împărăţesc de-a pururi şi să dau omului viaţa 
veacului ce va să fie după cum fiecare om şi-a lucrat-o prin 
cele ce a făcut în trup pe pământ pentru viaţa lui cea de veci! 

O, poporul Meu, nu ştie omul să creadă că Scripturile 
lui Dumnezeu se împlinesc negreşit. Viaţa ce va să fie a 
fiecărui om, în trup trebuie să şi-o zidească omul, în însuşi 
trupul său în care trebuie să locuiască Dumnezeu şi nu el, dar 
el a făcut-o pe prostul că nu ştie, o face pe prostul că n-a ştiut 
această taină, dar ca să-şi ia medalii şi diplome de om deştept 
şi mare, acolo n-o mai face pe prostul. Nici cel ce şi-a luat nu- 
me şi rang de om sfinţit lui Dumnezeu n-a făcut-o pe prostul, 
dar că va da seama de ceea ce va semăna în trupul său, o face 
pe prostul că n-a ştiut, că n-a crezut, că n-a văzut, că n-a au- 
zit. Eu însă Mă vestesc în lung şi în lat de la o margine până 
la cealaltă a cerurilor, şi porunca rostită de Mine peste om 
pentru viaţa lui cea veşnică, îşi va cere răspuns de la fiecare 
om, căci Dumnezeu este adevărat prin tot cuvântul Său. 
Amin. 

Cerul este scaunul Meu de domnie, iar credinţa ta în 
scripturile venirii Mele este aşternut al cuvântului Meu peste 
pământ, popor al slavei cuvântului Meu! Omul fărădelegii 
s-a aşezat peste tot pe pământ şi îşi zice că nu vin, că nu mai 
vin, că nu ştie când vin, dar Eu ştiu că el Mi-a socotit bine ve- 
nirea, aşa cum magii cei de acum două mii de ani Mi-au 
aflat-o şi M-au aflat apoi, şi au văzut Scriptură împlinită şi au 
vestit-o, şi a rămas ea până azi adevărată împlinire, şi se luptă 
cu Mine omul fărădelegii să câştige el cerul şi pământul, şi 
nu-i ajunge numai atât, ci voieşte să pună împărat păcatul lui 
peste acestea ale Mele. Iar Eu scriu cu putere şi cu mânie 
sfârşit omului fărădelegii şi început poporului sfinţilor, căci 
în însuşi trupul lui îşi zideşte omul veşnicia ori pentru Dum- 
nezeu, ori pentru el. Amin. 

Mă sfâşie durerea de la întunericul minciunii care de 
peste tot se naşte şi îşi pune numele „om “, dar Eu sunt tare 
ca un Dumnezeu înviat dintre morţi, iar acum tot din mijlocul 
morţilor, cei de deasupra pământului, stau biruitor atotputer- 
nic şi nimicesc prin cuvânt minciuna şi scriu peste ea sfârşit. 
Amin. 

Mă slăvesc cu cuvânt plin de putere şi cu coborâre de 
sfinţi, şi le dau glas, că e serbare de arhierei cereşti, care în 
însuşi trupul lor şi-au zidit cer nou şi pământ nou şi patrie 
pentru Dumnezeu în ei şi nimic pentru ei în ei, căci aşa sunt 
sfinţii Mei pe pământ, şi cu ei am biruit mereu minciuna omu- 
lui, şi cu ei biruiesc mereu şi cu ei zidesc veacul ce va să fie 
şi îl voi aşeza pe pământ. Amin, amin, amin. 

N oi, Doamne al celor sfinţi şi Părinte al vea- 
cului ce va să fie curând, curând pe pă- 
mânt pentru sfinţi şi pentru bucuria Ta cu ei, noi în însuşi 
trupul nostru Te-am zidit şi Te-am mărturisit Dumnezeu ade- 
vărat între oameni, căci lucrarea Ta din cerul cel nevăzut, în 
sfinţi o săvârşeşti. 

Ne-a fost milă de Tine pe pământ, nu de om, Doa mn e! 
Plângeam de mila Ta când Te vedeam pribeag după om, şi pe 
diavol în om chinuind omul, şi apoi om pe om chinuindu-se 
prin pizma diavolului, iar noi plângeam că nu aveai Tu şi nu 
diavolul casă în om. Ne-am sfinţit cu post şi cu rugăciune şi 
cu milă de Tine, şi apoi l-am certat cu putere pe diavolul, să 
iasă din om, să iasă în numele Tău rostit de noi înaintea lui şi 
a omului dat rob diavolului. Plângem şi azi de mila Ta, de 
lacrima Ta de la oamenii de azi ai fărădelegii, şi cuvântăm cu- 
vânt cu putere în numele Tău şi spunem aşa: 

Să te certe Do mn ul pe tine, diavole, tată al minciunii 
care ţi-ai pus nume sfânt! Să ieşi de sub haina cea cu faţă de 
sfânt, să ieşi cu tot cu omul de sub ea şi să te arăţi cine eşti şi 
ce faci în loc părut sfânt, şi să te depărtezi din faţa oamenilor 
care nu te cunosc de tată al minciunii şi să dai loc slavei Dom- 
nului, cuvântului Domnului care păstoreşte spre viaţă şi spre 
adevăr lumea, că nu tu, ci Domnul a făcut lumea, iar tu, de la 
început ai fost mincinos şi ai acoperit cu minciună lumina ca- 
re acum te nimiceşte cu strălucirea venirii Domnului întru lu- 
mină cu zeci de mii de sfinţi. Amin. 

Noi, arhierei ai Domnului, slugi ale venirii Lui, vase 
ale iubirii Lui, te certăm, te numim pe nume, diavole, tată al 
minciunii, să cazi cu zgomot mare, să fii ruşinat de-a pururi, 
tu, şi slujitorii tăi, care au înşelat şi înşeală pe oameni sub 
nume de dumnezei adevăraţi când ei sunt case ale tale şi nu 
ale poruncii lui Dumnezeu! Să te prăbuşeşti cu tot cu scau- 
nele măririi tale diavoleşti cu care te-ai cuibărit în cei ce mint 
numindu-se slugi ale Domnului, căci Do mn ul vine, şi toţi vor 
sta în faţa venirii Lui cu roadele vieţii lor. Amin. 

Ieşiţi, voi, diavoli, din omul stăpânit de voi! Ieşiţi ţi- 
pând cu groază de faţa Domnului, Cel ce a făcut cerul şi pă- 
mântul şi pe om, şi să vă apuce spaima la auzul cuvântului lui 
Dumnezeu care cheamă morţii spre înviere şi pe om la po- 
căinţă ca să fiţi voi ruşinaţi şi zdrobiţi pe veci, căci Domnul, 
Fiul Tatălui Savaot, este Stăpânul, şi este Cuvântul Tatălui. 
Amin. 

Ieşiţi, voi, diavoli, din loc părut sfânt şi daţi loc puterii 
Domnului şi împlinirii cuvântului Lui şi a proorociilor Lui 
peste ţara Lui română, care va fi ţara sfinţilor Domnului! 
Amin. 

Supuneţi-vă, voi, slujitori ai minciunii diavoleşti şi 
pocăiţi-vă înaintea oamenilor, îndemnându-i şi pe ei la po- 


căinţă. Scuturaţi-vă de păcate şi cădeţi cu faţa la pământ şi 
căutaţi pe omul cel plăcut lui Dumnezeu ca să vă facă îm- 
păcarea cu Tatăl. Iar dacă nu veţi asculta aşa, citiţi în Scrip- 
turile care vă spun că sluga cea care a ştiut porunca stăpânu- 
lui şi nu a împlinit-o, va fi bătută mult. Amin. 

Aşteaptă Domnul după pocăinţa voastră, slujitori care 
v-aţi pus unii pe alţii în loc ştiut sfânt şi din care aţi făcut as- 
cunzătoare de tâlhari de suflete. Aplecaţi-vă, căci glasul 
Domnului răsună din mijlocul neamului român peste pământ, 
şi nu fiţi surzi, şi nu fiţi orbi, că la Dumnezeu nu încape po- 
vestea cu „popa-prostu“, ci încape duhul pocăinţei care spală 
omul la inimă şi la trup spre iertarea păcatelor. Treziţi-vă, că 
aşteaptă Domnul pe lângă voi să dezlegaţi lanţurile arhiereu- 
lui cel dintre voi, care vă va scrie împăcarea cu Tatăl, prin po- 
căinţă spre iertarea păcatelor. Amin. 

Noi, Doamne, de lângă Tine am cuvântat peste cei ce 
greu se trezesc la glasul Tău, că ne e milă de Tine pe pământ 
şi în cer. Plângem de mila Ta înaintea celor necredincioşi. 
Plângem de lacrima Ta de la omul minciunii care stă în locul 
Tău păstorind lumea spre moarte, spre groapă. Doamne, dar 
ţara română e locul în care Tu aştepţi învierea morţilor şi via- 
ţa veacului ce va să fie, e locul în care Tu aştepţi împăcarea 
omului cu Tatăl, căci Tu în ea vii cuvânt de înviere din moarte 
ca să-i tragi pe toţi la Tatăl. Amin, amin, amin. 

B u, sfinţi ai Mei iubiţi, aşa am spus când 
eram cu ucenicii pe pământ: «Când Mă voi 
înălţa, îi voi trage pe toţi la Tatăl, căci voi veni pe norii ceru- 
lui, cu putere şi cu slavă multă, şi apoi voi sfârşi». Voi sfârşi 
cu viaţa omului şi voi începe cu viaţa Mea în om şi voi face 
pe pământ popor de sfinţi. Aşa lucrare lucrez Eu acum pe pă- 
mântul român, şi voiesc să Mă audă românii şi să se apropie 
să-Mi cunoască venirea şi lucrarea ei şi să calce pe urmele ce- 
lor ce se sfinţesc pentru venirea Mea în însuşi trupul lor, căci 
Eu trebuie să trăiesc în om şi nu omul, şi această viaţă voiesc 
s-o aduc pe pământ, şi cu sfinţii o aduc. Amin. 

Iar voi, copii care Mă purtaţi cuvânt din cer pe pământ, 
ascultaţi numai de Mine, căci timp nu mai este, ci este numai 
Dumnezeu. Ascultaţi bine şi mereu de Mine, şi lucraţi aşa 
cum vă dau să lucraţi. Şi toţi cei care voiesc să lucreze, aşa să 
asculte, căci vai celor ce nu ascultă, fiilor copii! Voi în om să 
nu vă împiedicaţi. Voi în loc să nu vă opriţi. Voi din lucrul 
Meu cu voi să nu staţi, ci staţi ochi şi urechi numai la Mine, 
Domnul şi învăţătorul vostru, că fi-va să lucrăm numai din 
cer pentru gătirea sărbătorii cincizecimii lucrării cuvântului 
Meu pe pământul român, pe pământul întoarcerii Mele. Pu- 
neţi poporul cuvântului Meu în pregătire cu duhul şi cu 
trupul. Spuneţi-i să stea la masa cerului şi să fie pe ea Do mn ul 
trup şi cuvânt. Amin. Şi să se întărească masa Mea şi ceea ce 
Eu am făcut să fie şi să se lucreze, iar voi ştiţi ce grăiesc când 
grăiesc, şi spuneţi-i şi poporului Meu tot ce am să-i spun, căci 
el ştie bine de la Mine că viaţa trebuie să şi-o zidească fiecare 
în însuşi trupul său, cu ascultare de Dumnezeu. Amin. 

O, copii învăţători, să vă asculte poporul Meu! Amin. 
O, copii învăţători, daţi drumul slavei cuvântului Meu din 
voi, că pe voi trebuie să vă asculte pământul tot şi tot ce e pe 
el. Şi dacă vă întreabă cineva pe voi care vă este numele vos- 
tru pe pământ, voi să spuneţi că numele vostru este: Cuvântul 
lui Dumnezeu, şi adevărată să fie mărturisirea voastră, fiilor 
purtători ai cuvântului Meu spre om. Amin, amin, amin. 

30 ianuarie/12 februarie 2005 

Cuvântul lui Dumnezeu 


Praznicul întâmpinării Domnului 

Cerni cei atât de aproape de pământ, e tot atât de departe de om. 
Cele apropiate omului se fac perdea de durere între Dumnezeu şi 
om. Şi-a făcut omul loc de veci în născocirile ştiinţei omeneşti, care 
nu ţin loc de viaţă în om. 

ă Mă aştepţi, să Mă primeşti, poporul Meu, să 
Mă aştepţi când vin la tine. Când ştii că vin, să-Mi 
dai putere să vin, să-Mi presari dor în cale, că dorul tău de 
Dumnezeu leagă cerul cu pământul, poporul Meu. 

Să Mă primiţi cu dor, să Mă aşteptaţi cu suspin în aş- 
teptare, că e tare greu fără Dumnezeu pe pământ. îi este greu 
cerului şi pământului fără Dumnezeu pe pământ cuvânt, copii 
din porţi. Vă găsesc porţi ale Mele, şi aşteptându-Mă vă gă- 
sesc. Vă găsesc cu dor însuspinat după Mine ca să vin să vă 
izbăvesc de dureri şi de apăsări şi de aşteptare şi să aşez voia 
Mea pe pământ şi în om. Dar cerul Meu cel atât de aproape 
de pământ, e tot atât de departe de om şi nu simte omul apro- 
pierea Mea, mersul Meu, cuvântul Meu, ochiul Meu după el 
şi mâna Mea gata să ridice depărtarea, care nu este altceva 
decât necredinţa, neumilinţa, neiubirea, nevederea omului, 
din pricina celor atât de apropiate lui şi care-1 despart pe om 
de Dumnezeu, fiilor copii veghetori în calea cuvântului Meu 
care se face cer între Mine şi voi, sfatul cerului, durerea ceru- 
lui în care vreau, fiilor, să-l învăluiesc pe poporul cuvântului 
Meu ca să-l fac să Mă simtă aproape, căci cerul cel atât de 
aproape de pământ, cel atât de adevărat pe pământ, e tot atât 
de departe de om şi nu Mă simte omul pe pământ cu el, fiind- 
că dorul omului rătăceşte printre duhuri rele, şi acelea fac 
despărţitura între cer şi pământ, şi acelea Mă despart de păr- 
tăşia Mea cu omul, de petrecerea Mea cerească pe pământ şi 
plină de durerea de la om şi pentru om. 

Acum două mii de ani am venit aproape de om şi tot 
n-am putut fi cunoscut şi iubit de om. N-am putut să petrec 
cu omul nici atunci, şi numai două, trei inimi M-au aşteptat şi 
M-au primit şi M-au văzut şi M-au crezut şi M-au iubit şi 
M-au urmat şi M-au preţuit ca pe Mesia, Cel trimis de Tatăl 
să Se facă om pe pământ, şi să-Şi facă ucenici apoi, iar ei să 
fie casa Lui pe pământ. Amin. 

M-au luat Fecioara mama Mea şi bătrânul Iosif şi M-au 
dus de M-au închinat Tatălui la patruzeci de zile de la naş- 
terea Mea pe pământ. Au adus jertfa de curăţire pentru naşte- 
rea Mea din Fecioară, căci am venit să fiu om, şi să-i fiu omu- 
lui aproape cât cerul de pământ. Dar nu a fost aşa. A fost pă- 
mântul departe de cer şi nu M-a cunoscut poporul în mijlocul 
căruia M-am născut şi am crescut şi am lucrat lucrarea Tatălui 
ca să cunoască oamenii că de la Tatăl am ieşit. 

O, dacă omul ar fi credincios aşa cum au fost cei ce au 
primit de la Tatăl prin duhul proorociei desluşirea tainei ve- 
nirii Mele pe pământ, M-aş arăta cu voi în toată slava Mea de 
peste voi şi M-aş arăta cu cerul cel atât de aproape de pământ, 
minune de veac nou, lumină ruptă din fiinţa Tatălui, cer şi 
pământ laolaltă lucrând şi înălţând în sus împărăţia cerurilor 
Mele de peste voi, copii cuvântători şi mărturisitori ai cerului 
cel atât de aproape cu voi. Cu mare taină lucrez cu voi şi peste 
voi, căci omul, ca şi acum două mii de ani, n-ar vedea, n-ar 
crede, n-ar iubi pe Dumnezeu, căci cele apropiate lui se fac 
perdea de durere între Mine şi om şi nu pot să fac mai mult în 
faţa necredinţei, înaintea măsurii atât de mici a omului, a ve- 
derii lui, a credinţei lui, a umilinţei lui, a dorului lui de Dum- 
nezeu. Mă ascund în dorul Meu de voi, în dorul vostru după 
Du mn ezeu pe pământ şi plâng în voi, că n-am unde să-Mi 


plec capul pe pământ şi să plâng. Nu-1 doare nimic de Mine 
pe cel ce trece prin faţa crucii pe care omul o face din lemn 
sau din piatră sau din fier, şi pe care Mă închipuie pe Mine 
bătut în cuie, plângând şi sângerând de la om. O, nu cu atâta 
este semnul unui popor că e creştin, nu atât că Mă are pe 
Mine, Cel răstignit, de Dumnezeu al său. O, fiilor îndureraţi 
după venirea Mea! Nu numai atât, nu numai aşa trebuie să Mă 
vadă omul pe pământ. Cine i-a spus lui că asta înseamnă 
Dumnezeu cu omul pe pământ? Cine i-a spus omului că loca- 
şurile zidite de om pe pământ cu cruci pe ele înseamnă Dum- 
nezeu cu omul pe pământ? 

O, Eu am venit Dumnezeu născut din cer şi de pe pă- 
mânt în locul numit sfânt, şi tot n-am putut să petrec cu omul 
sub chipul şi sub numele de Dumnezeu, Fiu al Tatălui Savaot, 
cu care nume venisem pe pământ ca să Mă mărturisesc prin 
moarte pe cruce şi prin înviere dacă prin naştere din Fecioară 
n-am fost primit de oameni Fiu venit de la Dumnezeu din cer 
după om. Acum Mă fac cuvânt pe pământ, şi norii cerului 
Meu Mă ţin cu slava cuvântului Meu, dar nu pot să dau în 
părţi depărtarea dintre Mine şi om, nu pot din pricina celor 
apropiate omului şi în care el crede văzându-le şi numindu-le 
adevărate, adevăr în care omul se îneacă de şapte mii de ani 
şi nu mai iese deasupra lor ca să vadă el faţa Mea, slava Mea, 
şi să dorească omul să fie slava Mea, iar Eu, slava lui, şi să 
avem aceeaşi lucrare, aceeaşi simţire şi blândeţe, şi să nu mai 
plângă Tatăl de mila Mea, de durerea Mea, de venirea Mea 
după om Du mn ezeu tainic, şoptindu-i omului că am venit şi 
că îi cer să Mă primească, să Mă aştepte şi să Mă creadă când 
spun că îi este greu cerului şi pământului fără Dumnezeu pe 
pământ cu omul. 

O, copii care aveţi de la Mine ochi şi urechi pentru 
Du mn ezeu şi pentru tot cerul Lui! Cum să facem cu cerul 
Meu, cel atât de aproape de pământ, să nu mai fie atât de de- 
parte de om, copii credincioşi pe pământ? Cum să fac cu voi, 
cum să lucrez cu voi ca să putem da omului ochi sănătoşi, 
ochi din cer? Mă doare să lucrăm cu durere peste om ca să-l 
facem să-L vadă pe Dumnezeu cu cerul Lui cel atât de aproa- 
pe de pământ. Când cerul se slăveşte, pe pământ se slăveşte, 
dar nu poate decât cu urgii, căci omul nu iubeşte să-L pri- 
mească, să-L aştepte pe Dumnezeu. 

Vă am credincioşi ai Mei pe pământ şi plini de dor du- 
pă venirea Mea în ochii omului, dar nu pot dorul să vi-1 mân- 
gâi decât cu venirea întristării Mele peste om, căci nimeni nu 
Mă aşteaptă să fiu adevărat şi să vin, fiilor copii ai credinţei 
cea de sus. Sunt două mii de ani de când M-am dovedit omu- 
lui Dumnezeu adevărat şi minunat, dar nu Mă iubeşte omul, 
nu se face omul după chipul şi asemănarea Mea ca să Mă 
vadă, şi plâng de urgia pe care şi-a strâns-o omul în cer şi care 
se coboară la el înapoi pe pământ. O, de ar veni omul la voi 
să vă întrebe despre iubire, despre cerul Meu cel atât de 
aproape de pământ şi de om, aş face albie de Duh Sfânt între 
cer şi pământ, între cele ce se văd şi cele ce nu se văd, dar 
omul Mi-a luat-o înainte cu născocirile ştiinţei care nu ţine 
loc de viaţă şi de veşnicie omului, şi a pierdut omul darul sla- 
vei adevărate, nefăcută de mână de om, de minte de om, şi 
şi-a făcut omul loc de veci în ştiinţa cea care trece odată cu 
facerile ei care-1 înşeală pe om. Dar voi, priviţi la Mine, copii 
credincioşi adevărului cel nepieritor, şi staţi învăţători peste 
toţi cei care pot învăţa faţa slavei Mele, viaţa Domnului pe 
pământ purtată de trupul omului, căci fiecare om, în însuşi 
trupul lui îşi zideşte veşnicia, şi fericiţi sunt cei ce se zidesc 
pe ei după chipul şi asemănarea Mea, după cuvântul Meu care 

suflă pe Duhul Sfânt Mângâietorul peste voi ca să nu vă fie 
greu pe pământ, că îi este greu cerului şi pământului fără 
Dumnezeu pe pământ cuvânt. 

O, poporul Meu, nu uita să fii sfânt, căci cei ce se hră- 
nesc cu păcatul şi stau aşa, ascunşi în ei, aceştia toţi îşi atrag 
ceea ce şi-au zidit în însuşi trupul lor, şi iată Scriptură cu ma- 
re împlinire pe pământ: «Cei sfinţi se sfinţesc şi mai mult, iar 
cei ce se spurcă, se spurcă mai departe», şi toate merg după 
cum le este mersul, şi omul rămâne necredincios şi când vede 
sub ochii lui Scripturile împlinindu-se aşa cum sunt scrise. 
Amin. 

Am venit să Mă scriu cu tine în sărbătoare de cuvânt 
pentru pomenirea zilei cea de acum două mii de ani când Eu, 
prunc ţinut în braţe de mama Mea Fecioara, am fost aşezat în 
braţele bătrânului Simeon, care, necrezând în proorocia care 
Mă vestise să Mă nasc din Fecioară, a ajuns, după mulţi ani 
de aşteptare, să creadă văzând pe Fiul lui Dumnezeu, născut 
din trup fecioresc, şi apoi a fost slobozit de păcatul necre- 
dinţei lui. 

O, poporul Meu, am spus ţie să asculţi de cei ce te 
învaţă de la Mine. Cuvântul Meu cel pentru tine să-l iei de la 
ei, căci ei de la Mine grăiesc şi îţi spun cum să asculţi şi cum 
să lucrezi. Eu cuvintez cum pot, că vreau să te şi ocrotesc, dar 
ei îţi dau tot cuvântul Meu cel pentru tine. Amin. 

O, poporul Meu, fericiţi sunt şi vor fi cei ce în mijlocul 
tău ascultă pe Dumnezeu lucrând aşa cum este voia Fui. 
Amin. 

O, poporul Meu, să Mă primeşti, să Mă aştepţi şi să Mă 
asculţi bine când vin la tine. Când ştii că vin, să-Mi dai putere 
să vin, şi să-Mi presari în cale dor, căci dorul tău de Dum- 
nezeu leagă cerul cu pământul în lucrarea Mea cea prin îngeri 
şi prin sfinţi pentru tine, că e tare greu fără Dumnezeu pe pă- 
mânt, poporul Meu. Amin, amin, amin. 

2/15 februarie 2005 

Duminica vameşului şi a fariseului 

Uită omul de viaţa Domnului în el, şi trăieşte în sângele lui. Mintea 
omenească este duşmanul lui Dumnezeu şi al omului. Cine-şi 
îndreptăţeşte faptele şi mintea, acela are minte omenească. 

A ştept deasupra voastră, copii neputincioşi în 
porţi. Aştept să Mă aşez în carte cu cuvântul 
zilei pomenirii pildei vameşului şi a fariseului. Aştept să mai 
pun pregătire dumnezeiască peste om, dacă vrea omul să 
audă şi de la Dumnezeu, şi să pun şi peste cei ce sunt poporul 
cuvântului Meu, că e greu pe pământ, şi am spus că şi cerului 
de sfinţi şi de îngeri îi este greu fără Dumnezeu pe pământ. 
Eu pe pământ M-am făcut şi Mă fac cuvânt. Voi însă acum 
sunteţi iarăşi şi iarăşi neputincioşi pentru puterea Mea cu care 
cobor pe pământ ca să Mă fac cuvânt. 

I-am spus poporului Meu să-Mi dea putere să vin. l-am 
spus să Mă aştepte cu suspin şi cu aşteptare când ştie că vin, 
şi i-am spus că dorul lui de Dumnezeu leagă cerul cu pămân- 
tul şi fuge oastea diavolească dinaintea coborârii Mele când 
dau să cobor din greu cuvânt pe pământ. Dar pe voi vă găsesc 
în porţi iarăşi fără putere pentru Mine. Eu ştiu că sunt povara 
voastră cea grea, dar v-am spus să ştiţi că e greu fără Dumne- 
zeu pe pământ. Eu ştiu, şi Mă doare mai mult ca pe voi când 
vi se frânge trupuşorul sub greul venirii Mele, dar nu pot să 
stau nici Eu împiedicat pe drumul venirii Mele între cer şi pă- 
mânt, şi alt fir pregătit de Mine pentru venirea Mea cuvânt la 


om, nu am, fiilor copii. Vă rog, ajutaţi-Mă să-Mi las sarcina 
jos, că Mă apasă şi pe Mine şi pe voi şi vin diavolii şi râd îna- 
intea Mea pe seama Mea şi a voastră atunci când voi nu Mă 
puteţi ţine ca să Mă las la timpul lui cu cuvântul şi nu să stau 
sub el când el se zbate din Mine ca să coboare şi să se aşeze 
pe pământ. 

O, de câte ori voi nu Mă puteţi ţine, de câte ori nu-Mi 
deschideţi porţile să intru, de câte ori voi nu puteţi la timp să 
Mă primiţi, duhul rău dă să vă facă rău, şi dă să-Mi facă Mie 
rău, şi dă să poată el să vă aducă rău, ca să suferiţi. Vă arăt 
strânsura lui, vă arăt bucuria lui şi tot ce dă el să poată atunci 
când voi nu puteţi, şi vă ajut să vă sculaţi şi să-Mi deschideţi, 
şi ca să vin apoi cu cuvântul şi cu timpul lui şi cu lucrul la 
timp, fiilor copii, că dacă voi nu staţi cu tărie porţi ale Mele, 
Mă apasă şi pe Mine şi pe voi greutatea cuvântului care îşi are 
vremea lui de coborâre şi care poposeşte la porţi ca să se des- 
chidă ele şi ca să intru Eu şi cuvântul Meu, fiilor copii. Iată, 
plângem unii pentru alţii. Noi de mila voastră, şi voi de mila 
Noastră, căci greul de pe pământ e mare, iar trupul este nepu- 
tincios. 

îmi este pregătit cuvântul şi vremea lui de coborâre şi 
pe care v-am vestit-o din vreme ca să vă pregătiţi în întâmpi- 
narea Mea, şi vă găsesc în mare neputinţă în porţi şi, ca un 
Dumnezeu mare ce sunt, suflu peste voi, intru în voi ca să 
aveţi putere, căci sunt vindecător şi vă ajut aşa cum medicul 
cu ştiinţa sa forţează spre putere vlaga cea stinsă a trupului 
neputincios, şi iarăşi poate acela pentru el însuşi. Vouă însă 
pentru Dumnezeu trebuie să vă poată trupul şi sufletul şi du- 
hul, căci Dumnezeu v-a făcut puntea Sa de trecere între cer şi 
pământ până la om, fiilor storşi de puteri, şi Eu trebuie să 
grăiesc poporului Meu, ca să ia din grăirea Mea cu el cel ce 
Mă caută de la izvor. Iar voi, hai, fiilor, hai prin puterea Mea, 
ajutaţi-Mă să călătoresc! Amin, amin, amin. 

O, poporul Meu, de câte ori îmi fac cale spre tine. Eu 
îmi anunţ străjerii cei dintre Mine şi tine şi nu vin până nu Mă 
vestesc mai întâi. Cu lacrimi multe cât cuvântul Meu cel 
mult, te rog iarăşi, ca şi la cea din urmă a Mea grăire peste 
tine, te rog, poporul Meu, nu uita să Mă aştepţi să vin. Şi ca 
să Mă aştepţi, trebuie să Mă primeşti, poporul Meu. Când ştii 
că vin, să-Mi dai putere să vin. Eu aşa te-am învăţat să lu- 
crezi, şi ţi-am spus să-Mi presari în cale dor, căci dorul tău de 
Mine leagă cerul cu pământul. Vai Mie dacă uiţi de cele ce te 
învăţ, dacă nu ai grijă să-Mi vindeci porţile prin care intru la 

tine, că Eu mereu dau să-i uşurez de dureri şi de apăsări şi de 
aşteptare pe cei din porţi ca să pot să vin, că fără Mine cu tine 
în cuvânt, cerul cel atât de aproape de pământ e tot atât de 
departe de om şi nu pot să-Mi mai săvârşesc lucrarea cu care 
Tatăl M-a trimis cuvânt pe pământ la om. Lucrarea umilinţei 
de duh voiesc s-o aşez în om, căci de aceea M-a trimis Tatăl 
iarăşi după om. Mintea omenească însă nu Mă lasă să Mă 
lipesc de om şi să-l fac pe om dumnezeu din Dumnezeu, aşa 
cum Tatăl Mi-a spus Mie să fiu din El. 

Am stat cu omul pe pământ treizeci şi trei de ani, ca să 
înveţe de la Dumnezeu omul care a crezut că Eu M-am născut 
din Dumnezeu. Am rămas pe pământ scris cu toată viaţa Mea, 
de la naşterea Mea şi până la suirea Mea la Tatăl. Am petrecut 
viaţa aşa cum voieşte Tatăl s-o petreacă şi omul, dar omul nu 
ştie să stea cu Dumnezeu şi lângă Dumnezeu şi în Dumnezeu. 

Uită omul de viaţa Mea, dar de viaţa sa nu uită. Omul 
trăieşte în sângele său şi aşa vrea el să se numească al Meu. 
Cuvântul Meu cel de cincizeci de ani, acum, la sfârşit de 

timp, şi cuvântul Meu cel de acum două mii de ani, l-a tot 

învăţat pe om să nu se semeţească cu viaţa lui lângă viaţa 
Mea, să nu se semeţească în numele Meu, că e păcat cu mare 
pagubă peste om acest păcat. Eu am avut în Mine şi în viaţa 
Mea pe pământ, viaţa Tatălui şi supunerea sub învăţătura Lui 
mereu, şi ascultarea, şi tot nu M-am semeţit, ci M-am smerit 
cu viaţa înaintea oamenilor. Omul însă nici înaintea lui Dum- 
nezeu nu se smereşte cu viaţa sa, şi aşa se crede el al Meu, 
aşa, fariseu, cum ştie el să fie cu omul şi cu Dumnezeu, ba 
chiar şi cu el însuşi. Fariseul este făcut din făţărnicie, şi sub 
ea se ascunde când se crede drept, când se bucură să aibă 
dreptate şi să fie mai mult decât altul ca şi el, şi aşa stă el cu 
viaţa lui înaintea Mea crezându-se al Meu cu orice chip, chiar 
şi după ce prin această semeţie cade în păcate multe şi urâte, 
numindu-Mă pe Mine Dumnezeul lui, iar pe el, făptura Mea. 
Râd diavolii de Mine când îl văd pe om că se aseamănă cu 
Mine, că se laudă că este al Meu, ridicându-se prin aceasta 
peste om şi peste Dumnezeu, şi mereu om pe om se biruieşte 
cu semeţia de a se crede că este făptura Mea, iar Eu vin să 
caut omul, şi îl găsesc în păcatul semeţiei şi nu pot să stau nici 
lângă el, darămite în el cu pilda vieţii Mele! 

Mintea omenească nu poate cu cele cereşti, poporul 
Meu. Ea este duşmanul Meu şi al omului care stă împotriva 
Mea cu mintea lui, cu duhul lui semeţ din el, şi între om şi om 
apoi. lată, poporul Meu, de ce nu-L poate mărturisi pe Dum- 
nezeu nici omul de rând, nici fariseul, căci Dumnezeu în- 
seamnă în om minte cerească, duh ceresc, care omoară în om 
duhul omenesc, mintea care stă mereu în om mai presus de 
Dumnezeu, de parcă pe om Eu l-am făcut pentru el şi nu pen- 
tru Mine. 

O, numai el stă în el omul, căci Eu nu pot sta cu minte 
omenească în om, şi ies cu totul, şi rămâne omul sărac de tot 
ce ar putea avea, căci Eu în om caut ce trebuie să aibă el pen- 
tru vecia lui, şi omul este pedepsit pentru vecii de însăşi min- 
tea lui de om, iar Eu stau cu Duhul Sfânt în faţa omului ca 
să-l fac să dea duhul lui pe Duhul Sfânt şi să pot petrece Eu 
în om, şi să se scrie omul în cartea Mea, în cartea vieţii Mele, 
căci viaţa Mea de pe pământ şi mintea ei cerească este carte 
de învăţat din ea, şi omul n-o învaţă mai înainte de orice grai 
al minţii lui. 

O, de nimic nu uită omul mai mult ca de Dumnezeu, 
poporul Meu. O, ce frumos este acest nume: „poporul Meu “! 
Când Eu spun: „poporul Meu acest popor trebuie să fie fru- 
mos ca şi numele acesta, dar mintea omenească uită de Dum- 
nezeu, şi omul se crede că este al Meu, şi îşi zic oamenii neam 
creştinesc, şi îşi zic „biserică sfântă fără să semene viaţa 
lor cu viaţa Mea ca să pot Eu locui în ea. 

Iată, omul de rând, vameşul care aşa se credea, om de 
rând, de durerea din piept se zbătea, că n-o mai putea purta, 
şi, venind cu ea înaintea Mea, cunoscându-şi păcatele, îmi ce- 
rea mângâiere în durerea de la ele şi zicea: «Fie-Ţi milă de 
mine, Dumnezeule!». Eu când l-am privit i-am ajutat rugă- 
ciunea, căci cel ce se smereşte pe sine înaintea Mea şi nu îna- 
intea oamenilor pentru trecere sau pentru slavă deşartă, acela 
va fi înălţat, acela caută spre Dumnezeul Cel smerit cu duhul 
şi se înalţă spre El pentru durerea lui, ca să capete umilinţă de 
la Dumnezeu şi răcoare de suflet împotriva apăsării păcatelor 
pe care el le-a săvârşit. 

O, poporul Meu, vameşul, departe încă fiind de tem- 
plul de rugăciune, se vedea că se roagă, căci îşi bătea pieptul 
care îl durea de la păcate, şi nu avea îndrăzneala să-şi îndrep- 
te privirea spre cer, ci numai mintea cea durută, numai duhul 
cel zdrobit în el după milă de la Dumnezeu. Dar fariseul nu 


s-a arătat că se roagă, ci a fost descoperit de Dumnezeu cum 
îşi zicea în sine privind spre vameş: «Iţi mulţumesc, Doamne, 
că nu sunt răpitor, sau nedrept, sau adulter ca ceilalţi oa- 
meni, sau ca şi acest vameş, ci sunt postitor şi dau zeciuială 
din toate câte mi se cuvin». Mintea lui cea omenească nu-1 în- 
văţa decât să se îndreptăţească, iar cine se îndreptăţeşte, se 
semeţeşte prin aceasta, şi uită omul că oricine se înalţă pe 
sine, va fi umilit şi nu va afla milă de la Dumnezeu, Care le 
stă împotrivă celor ce se îndreptăţesc împotriva celor ce se 
smeresc pentru cele greşite ale lor. 

Vai de omul fariseu care îi mai şi mulţumeşte lui Dum- 
nezeu pentru semeţia sa cu care îşi lucrează faptele, fie ele şi 
bune. E plin pământul de om fariseu, şi e păcat cu mare căde- 
re făţărnicia cea lucrată cu semeţie înaintea lui Dumnezeu. 
Cine îşi îndreptăţeşte faptele şi mintea, acela are minte ome- 
nească, minte care nu atinge înălţimea cerului, înălţimea sme- 
reniei, poporul Meu. Omul care se foloseşte de mintea lui, 
acela nu află pe cel binefăcător lui, acela rămâne în sângele 
lui din care îşi trage mintea, şi nu Mă pot stăpâni să nu spun 
că e plin pământul, e apăsat în adânc pământul de la mulţimea 
de farisei de pe el. Nu pot să nu strig la om că e fariseu şi că 
nu are minte decât de la came şi de la sânge, minte omeneas- 
că are omul. 

O, poporul Meu, să Mă audă omul ce grăiesc Eu, Dom- 
nul, Cel drept prin smerenia Sa. Celui ce îi mulţumeşte în 
sine lui Dumnezeu, îi spun Eu, Domnul, că în Dumnezeu şi 
nu în sine trebuie să-I mulţumească lui Dumnezeu pentru fap- 
tele sale. Iar celui ce se roagă în sine lui Dumnezeu, tot Eu îi 
spun şi aceluia că nu în sine, ci în Dumnezeu trebuie să se 
roage lui Du mn ezeu pentru milă peste greşalele sale, căci aşa 
a făcut vameşul ieşind din el cu durerea din piept, şi bă- 
tându-se pentru păcatele sale striga la mila Mea, de l-a văzut 
fariseul şi n-a putut răbda acesta umilinţa prin care vameşul 
se înălţa la Dumnezeu cu durerea lui, cu rana din pieptul lui, 
căci păcatul pe care omul şi-l cunoaşte face rană în inima 
omului umilit prin păcat, iar cel ce este fariseu se simte ori- 
cum ar fi el vrednic de Dumnezeu de nu mai plânge după 
milă, şi iată, vai omului mare faţă de omul de rând care nu are 
sub ce să-şi învelească păcatele! 

Nu este păcat mai orb ca şi semeţia care îl cade pe om 
în acest păcat! Nu este om mai orb spre Du mn ezeu ca şi cel 
ce se semeţeşte în sine cu faptele lui înaintea lui Dumnezeu! 
O, poporul Meu, învăţătura Mea este bucuria şi lacrima sfin- 
ţilor, căci sfinţii se bucură în cer de la cei smeriţi cu duhul pe 
pământ, şi plâng cu Mine de la cei semeţi cu mintea între oa- 
meni. O, poporul Meu, am în mijlocul tău copii cu minte ce- 
rească, de Mine lucrată în ei. I-am pus călăuză a ta spre sme- 
renia Mea dumnezeiască, fiindcă voiesc să stai fără de păcat 
înaintea Mea, dar fără călăuză peste tine te scrie duhul rău cu 
semeţie înaintea Mea. învaţă de la Mine cartea vieţii Mele pe 
pământ, şi aşa să-ţi zideşti viaţa Mea în viaţa ta, că Eu am as- 
cultat de Tatăl, şi trebuie şi tu să asculţi de Tatăl, şi să te rogi 
lui Dumnezeu, dar nu ca omul care se roagă în sine, ci ca 
acela care se roagă în Dumnezeu, poporul Meu, ca să vadă fa- 
riseii de pe pământ smerenia ta înaintea Mea, aluatul tău, ini- 
ma ta curată, căci aluatul fariseilor este făţărnicia, care îi dă 
pe ei de gol înaintea oamenilor când ei dau să se ascundă în 
sine sub învelişul hainei creştineşti, care este judecata pentru 
cei făţarnici de sub ea, iar ei cu mintea lor omenească nu pri- 
cep aceasta. Şi iată, mintea cerească din om stă împotriva pă- 
catului, aşa cum stăteau proorocii lui Dumnezeu în mijlocul 
poporului lor care îl uita pe Dumnezeu pentru mintea lui. 

O, de nimic nu uită omul mai mult ca de Dumnezeu, 
poporul Meu! Dumnezeul Cel adevărat este tainic, pentru că 
Duhul Lui este smerenia înaintea omului, iar dumnezeul cel 
mincinos este descoperit, pentru că duhul lui este semeţia cu 
care se înalţă spre căderea sa în acest păcat. 

O, poporul Meu, nu te teme cu călăuză peste tine! Ea 
are minte cerească, şi cu care alungă mintea omenească din 
mijlocul tău. Teme-te fără călăuză, căci fără ea, duhul cel po- 
trivnic Duhului Sfânt îţi face minte de om, care se semeţeşte 
pentru ea însăşi în om, şi vai omului fără Dumnezeu, fără 
minte cerească, fără învăţător din cer pentru mintea lui! 

O, copii neputincioşi în porţi! Dacă voi scădeţi în min- 
tea şi în inima celor ce trebuie să fie poporul Meu, apoi aceia 
se înalţă spre căderea lor. Dacă voi nu le sunteţi înţelepciune 
a minţii şi apoi a graiului şi apoi a faptei vieţii lor, ei merg ca 
orbii şi nu ajung nicăieri, căci nimeni nu vede fără de lumină. 
Eu sunt Lumina lumii, fiilor copii. Să ştiţi că şi voi sunteţi, 
căci sunteţi cuvântul Meu, cuvântul lui Dumnezeu peste po- 
porul Meu şi peste pământ. Amin. Să ia pildă poporul Meu 
din ce este bun şi rău, şi să aleagă cu cârmă în faţă viaţa care 
nu stă în sine, ci în Dumnezeu din om, copii duruţi de pe pă- 
mânt, ca şi Dumnezeu duruţi pe pământ. O, veniţi spre mân- 
gâierea Mea! O, cum să v-o mai dau ca să aveţi putere pentru 
venirea Mea? E greu fără Dumnezeu pe pământ. E numai 
minte de om pe pământ. Nu fiţi mici, nu fiţi micşoraţi pentru 
coborârea Mea, ci fiţi cât ea, şi nu vă lăsaţi doborâţi împotriva 
ei, că Eu, fiilor copii, sunt umilit cât nu are omul ochi şi minte 
să vadă şi să înţeleagă, dar îl ascult pe Tatăl aşa cum lucrează 
El. Amin. 

Te-am învăţat, poporul Meu, iar şi iar. Prin cei zdrobiţi 
în porţi îţi dau cuvântul Meu care doare în Mine când nu pot 
să-l aşez la vremea lui în mijlocul tău, şi spre om apoi. Nu 
uita cuvântul Meu de peste tine. Dacă nu te uiţi tot timpul în 
el, tu Mă îndurerezi, poporul Meu, iar Eu te-am rugat şi te rog 
cu jale: dă-Mi putere să vin, şi fie-ţi dor de Dumnezeu, că e 
greu fără Dumnezeu, poporul Meu. 

O, fericit sunt Eu de la cei ce nu rămân în sine, căci da- 
că ei aşa lucrează, ei au înţelepciunea cea cu călăuză şi rămân 
în Dumnezeu, căci şi Eu tot aşa lucrez. Amin. 

Mă voi umili pentru cei ce nu iubesc înţelepciunea cea 
cerească şi Mă voi înălţa în cei ce cu dor trăiesc în Mine, aşa 
cum Eu în Tatăl sunt şi petrec în cer şi pe pământ, căci Tatăl 
cu aşa închinători poate tot ce are de împlinit prin Mine, iar 
Eu, prin cel ce se face casă a Mea, voie a Mea, prin care Eu 
să lucrez cu biruinţă sau să rabd spre înţelepţirea omului care 
nu poate ca Dumnezeu. Eu însă nădăjduiesc ca un Dumnezeu, 
şi tot aşa şi biruiesc, căci sunt ascultător de Tatăl, Care poate, 
poporul Meu. Amin, amin, amin. 

9/22 februarie 2005 
Duminica fiului risipitor 

Pământul nu mai poate ţine pe el omul, şi se zbate pământul în 
dureri de facere nouă. Strigă Domnul ca un Păstor, strigă la om să 
iasă de sub toiagul fariseilor şi să vină să fie păstorit de Cel ce face 
cer nou şi pământ nou. Cincizeci de ani de cuvânt se fac o singură 

carte. 

eschideţi cartea Mea cu voi, copii străjeri în 
porţi, ca să Mă slăvesc în cuvânt peste voi şi 
peste pământ. Amin, amin, amin. 

îmi rostesc mereu cuvântul peste pământ, că Eu, fiilor 
copii, nu am cu cine să duc sarcina cea de la necredinţa, de la 


nepăsarea de Mine a omului, şi o duc cu voi, şi apoi o aşezăm 
pe pământ peste cei ce Mi-o fac, căci ceea ce lucrează omul 
înaintea Mea, aceasta se întoarce înapoi la om, şi de aceea Eu 
trebuie să-Mi rostesc peste pământ tot plânsul Meu de la om. 

Omul stă pe pământ cu răul din el, cu multa lui depăr- 
tare de Mine şi e greu omul pe pământ, de nu-1 mai poate ţine 
pământul, şi se zbate pământul de durere, fiilor copii. Cu cine 
să plâng Eu durerea pământului care se zbate în durere de fa- 
cere nouă? Cu voi plâng, şi cu poporul care plânge cu noi. 
Plângem cu cei ce nu se lasă grei pe pământ, şi îmi rostesc cu- 
vântul în mijlocul poporului Meu de azi ca să-l împlinesc 
apoi. Amin. 

O, poporul Meu de azi, aud sfinţii şi îngerii numele tău 
când îţi zic: „poporul Meu!“. O, poporul Meu, Eu alt popor, 
Eu altă biserică în care să Mă fac cu adevărat trup şi cuvânt, 
nu mai am pe pământ. Cei ce îşi zic biserică pe pământ, zic 
aşa de la ei înşişi, nu de la Mine, căci nu Eu i-am ales. Dacă 
alegeam Eu, nu-i alegeam pe cei ce s-au ascuns şi se ascund 
sub haina cea cunoscută sfântă ca să facă ei desfrânare în lar- 
gul lor şi să nu-i ştie lumea. Dar Eu am rostit că tot ceea ce 
lucrează omul înaintea Mea, aceasta se aşează peste el înain- 
tea oamenilor, şi tot omul îşi va lua după cum este fapta sa, 
căci Eu am spus: «Vin curând, şi voi da fiecăruia după cum 
este fapta sa». Amin. 

O, poporul Meu, pilda cea cu fiul risipitor n-a vrut 
omul desfrânat să o audă de la Mine, căci cine aude are urechi 
de auzit. Grăiesc în mijlocul tău îndelungata Mea durere de la 
cei ce şi-au risipit viaţa în desfrânări, dar nu ca şi fiul cel risi- 
pitor de viaţă şi care s-a ascuns departe de tatăl său şi care, 
venindu-şi în fire, s-a căit cu durere şi s-a întors cerându-i ta- 
tălui său să-l primească sub adăpostul său ca pe un simbriaş, 
ca pe un miluit iertat, fiindcă s-a întors. Durerea Mea de la cei 
ce îşi risipesc viaţa în desfrânări strigătoare la cer, este aceea 
că chiar la masa cunoscută a fi a lui Dumnezeu pe pământ, 
chiar sub acoperişul numit biserică de către cei ce stau sub el, 
aceşti risipitori de viaţă, aceşti înşelători care stau peste oa- 
menii căutători de Dumnezeu, şi-au adunat şi îşi adună plata 
păcatelor lor, şi care va veni peste ei cu mare şi ruşinos zgo- 
mot. Aceia nu se mai întorc la Dumnezeu nici ca nişte sim- 
briaşi, căci vremea este alta acum, şi nu mai este decât aşa 
cum scrie în Scripturi, căci scris este: «Cel ce este sfânt, să se 
sfinţească încă, iar cel ce este spurcat, să se spurce şi mai 
mult, căci vremea Mea este aproape, la uşă este», dar aceştia 
nu cunosc uşa dacă nu au vegheat. 

Acum însă, cu milă mare, cu durere plină de milă strig 
cu cuvânt de jale şi le spun celor credincioşi şi sfinţi, între cei 
mincinoşi care-şi zic biserică a Mea, şi le spun şi celor dintre 
ei care se întorc spre pocăinţă: ieşiţi din mijlocul celor des- 
frânaţi care s-au ascuns sub haină de om sfânt şi osebiţi-vă 
acum! Nu staţi, nu mai staţi atinşi cu cei ce stau necuraţi îna- 
intea slavei cuvântului Meu care vine şi dă fiecăruia înapoi 
fapta sa! Ieşiţi, şi vă osebiţi, şi Eu vă voi primi pe voi şi vă 
voi hrăni şi vă voi adăpa şi vă voi arăta voia Mea, ca să um- 
blaţi în ea, căci cuvântul Meu vine pe pământ, şi el va arde tot 
ce este uscat şi va arăta tot ce este sfânt, şi feştila care fume- 
gă nu o voi strivi, ci voi sufla în ea ca să se aprindă şi să lu- 
mineze, iar trestia frântă nu o voi zdrobi. Amin. 

Eu, Fiul Tatălui Savaot, M-am făcut cunoscut Dumne- 
zeu venit de la Tatăl, Om născut din Fecioară, şi iarăşi am ve- 
nit sub numele Meu cel de la sfârşit de timp şi Mă numesc 
Cuvântul lui Dumnezeu, şi grăiesc în limba poporului român, 
în mijlocul căruia Mă slăvesc în cuvânt, de cincizeci de ani, 

prin taina venirii Mele a doua oară după om, căci au trecut 
cele şapte veacuri de la facerea lumii, iar la jumătatea veacu- 
lui cel de după acestea, am scris şapte mii cinci sute de ani şi 
am ridicat din nou pe pământ biserica Mea, şi prin cuvânt am 
aşezat-o pe temelia ei, şi Eu sunt temelia ei şi aşa grăiesc din 
mijlocul bisericii Mele cea de nou Ierusalim către cei ce cu 
minciună îşi zic biserică a Mea: 

Nu mai minţiţi neamurile pământului că sunteţi sluji- 
tori ai lui Dumnezeu, voi, cei ce aţi făcut din locaşuri ştiute 
sfinţite, case de desfrânare pentru slava voastră deşartă; voi, 
cei care aţi pângărit altarele cele de la părinţi; voi, cei care 
zăceţi în sângele vostru şi care s-a ridicat de nouă stânjeni 
deasupra capetelor voastre! Eu sunt Fiul Tatălui Savaot, şi am 
venit cuvânt pe pământ ca să scriu peste voi sfârşitul min- 
ciunii, căci diavolul e tatăl minciunii, iar voi aveţi de tată pe 
diavolul. Nu mai duceţi omul cu vorba că sunteţi ai lui Dum- 
nezeu şi că spre voi este cărarea cea spre Mine! Nu-i mai 
minţiţi pe fiii oamenilor, care merg ca orbii după voi dacă voi 
slujiţi păcatelor strigătoare la cer! De cincizeci de ani plânge 
peste pământ cuvântul Meu ca să-l audă omul, iar voi, cei de 
la altare, aţi pângărit biserica, aţi ruinat-o, aţi pătat numele ei 
cel sfânt. Biserica este sfântă prin cei ce o alcătuiesc pe ea, 
dar dacă aceştia sunt fii ai diavolului prin faptele lor desfrâ- 
nate, ei nu sunt biserică sfântă, ci sunt biserică desfrânată, dar 
nu a lui Dumnezeu este ea aşa. Purtaţi-vă păcatele sub ce nu- 
me vreţi, dar nu sub numele Meu, nu sub haina cunoscută a fi 
haină de biserică. 

Iar vouă, celor ce aveţi temere de Dumnezeu între 
aceşti ai minciunii oameni, care şi-au zis şi îşi zic biserică a 
sfinţilor, vă grăiesc cu cuvânt hotărâtor mai înainte să cadă 
plata păcatelor peste trupurile care nu s-au pocăit în ele de 
faptele lor rele: ieşiţi din mijlocul lor, din mijlocul celor des- 
frânaţi de la altare, ca să nu cadă peste voi mânia cea pentru 
fapte vrednice de mânie, ca să nu beţi din vinul aprinderii 
mâniei lui Dumnezeu. Ieşiţi şi vă osebiţi, şi apoi veniţi spre 
muntele Meu de cuvânt şi învăţaţi de la Mine legea sfinţeniei, 
şi să mergeţi pe calea ei, căci vine pe pământ veşnicia, şi ea 
trebuie adusă, trebuie zidită de trupuri sfinte şi pline de Duh 
Sfânt! întoarceţi-vă la dragostea Mea, căci Eu pentru dra- 
gostea Mea l-am zidit pe om la început, nu pentru dragostea 
lui, şi l-am zidit să fie biserică a Mea şi nu a lui. Cu milă şi 
cu lacrimi vă chem mai înainte să-Mi vărs mânia, căci pă- 
catele strigătoare la cer ale celor ce se ascund sub nume de bi- 
serică sfântă îmi dau peste mână, iar în mână am cupa mâniei. 
Veniţi spre pocăinţă şi spre scăpare şi faceţi-vă praznic de 
Duh Sfânt şi daţi-vă în dar lui Dumnezeu, acum când Eu, Fiul 
Tatălui Savaot, scriu pe pământ cincizeci de ani de cuvânt al 
gurii Mele, rostit în mijlocul neamului român, şi când voi da 
cartea judecăţii făpturii la toţi cei care o vor vedea acum. 
Cuvântul Meu cel de cincizeci de ani a plâns adânc în Mine 
şi l-am rostit peste cei credincioşi şi l-am făcut carte, care se 
numeşte Cartea Vieţii Mielului. Cuvântul este viaţa, iar viaţa 
este lumina oamenilor, şi lumina luminează în întuneric. în- 
tindeţi mâinile spre Mine dacă voiţi scăparea, şi luaţi şi vă 
hrăniţi cu cuvântul vieţii, că vreau să nimicesc moartea, cel 
din urmă vrăjmaş. Vreau să nimicesc păcatul, dar nu pot să 
fac aceasta prin oamenii minciunii, care se numesc antichrist 
prin păcatele lor, prin viaţa lor cea cu minciună şi cu care au 
dus omul la nepăsare de suflet, de nu mai văd Eu pe pământ 
om cu temere de Dumnezeu, prin care să se oprească omul de 
la rătăcire şi să vină să-l învăţ Eu calea şi scăparea. 


O, popor român, scutură-te de fariseii care îţi ologesc 
mersul spre scăparea ta de sub omul fărădelegii. Vino să te 
păstoresc Eu, Domnul, că nu mai găseşti pentru tine păstori 
pe pământ. Vino la calea Domnului Dumnezeului tău, că nu e 
nimeni să te salveze în afară de Mine. Vino spre Dumnezeu şi 
fii credincios şi învaţă taina fiinţei tale cea de la Dumnezeu, 
taina Mea din tine, căci prin cuvântul Meu cel din mijlocul 
tău fac iarăşi lumea, fac cerul cel nou şi pământul cel nou, 
căci am această Scriptură de împlinit pe pământ, dar vreau să 
te ocrotesc de pieire în mijlocul neamurilor pământului, că 
eşti pământul Meu, ales de Tatăl de la facerea lumii pentru 
Mine, după cele şapte veacuri de oameni. Amin. 

Iar tu, popor al cuvântului Meu, întăreşte-te în taina 
începutului Meu cel nou, şi umilinţa de duh să-ţi fie ţie cărare 
tare spre tot ce trebuie să fiu Eu în mijlocul tău, spre tot ce 
trebuie să fii tu în mijlocul neamului român, că vreau să 
trâmbiţez peste tot pământul evanghelia Mea de peste tine, 
cartea noii împărăţii, căci împărăţia Mea este fără de sfârşit, 
precum Eu sunt. Amin. Nimic nu poţi să fii tu fără de învăţă- 
tura Mea şi fără de învăţător cu ea peste tine, căci pe tine nu 
pentru trup, ci pentru Duhul Meu te-am deosebit dintre fiii 
oamenilor care merg fără de cale între pământ şi cer, poporul 
Meu. 

Binecuvântat să fie lucrul fiinţei cărţii cuvântului Meu 
cel de cincizeci de ani rostit şi scris în mijlocul neamului ro- 
mân, carte cu care Eu, Domnul, prin porţile Mele, voi însem- 
na pe pământ praznicul cincizecimii cuvântului lui Dumne- 
zeu cel de la sfârşitul veacurilor, cuvântul venirii Mele, pre- 
cum la început, aşa şi la sfârşit; cuvântul facerii din nou a lu- 
mii, după cum Eu, acum două mii de ani, am proorocit să fie. 
Amin. 

Rugăciunea ta spre Mine pentru fiinţa cărţii Mele, 
ridic-o cu stăruinţă şi într-o singură inimă, poporul Meu. Cei 
ce au râs de Mine şi de tine după ce au auzit de glasul Meu 
din mijlocul tău, se vor face de ocară prin înseşi fărădelegile 
lor cele strigătoare la cer, iar Eu îi voi trage pe mulţi la Tatăl 
adevăraţi închinători, şi nu voi face nouă lumea până ce mai 
întâi nu voi face biserică nouă prin cei ce vor auzi acest glas 
al Meu şi se vor smulge dintre cei ce vor fi focul în care ei în- 
şişi se vor mistui, căci nu s-au temut de Dumnezeu. Amin. 

Să Mă aşteptaţi în porţi când vă vestesc că vin cuvânt, 
copii străjeri pentru venirea Mea. Mă aşez în voi putere ce- 
rească, pentru ca să puteţi pentru lucrul fiinţei cărţii Mele, 
Cartea Mielului, fiilor copii. O, nu uitaţi că v-am rugat să-Mi 
pregătiţi cereşte poporul, cu trupul şi cu duhul, ca să puteţi 
voi să fiţi cărarea Mea spre om. Amin. 

Să-Mi dai sănătate, poporul Meu. Plânge cuvântul Meu 
între cer şi pământ. Plânge pământul şi se zbate de durerea de 
la omul păcătos, de la omul minciunii care-şi zice biserică a 
Mea. Iar Eu vreau să fac cerul cel nou şi pământul cel nou ca 
la sfârşit, căci la început când l-am făcut pe om, omul a mun- 
cit pământul, şi pământul, pe om, şi nu şi-a pregătit omul ce- 
rul, iar acum la sfârşit pregătesc omul ca să fac cu el cerul pe 
pământ, ca să fie precum în cer pe pământ, voia Mea, fiilor 
copii. Amin. 

Şi voi striga cuvânt peste pământ până ce Eu îl voi şi 
împlini, căci dacă omul este necredincios, Eu sunt Credincios 
şi Adevărat, căci sunt Cuvântul lui Dumnezeu. Amin, amin, 
amin. 

14/27 februarie 2005 

Duminica înfricoşatei judecăţi 

A venit vremea adevăraţilor închinători în duh şi în adevăr. Nu 
poate spune Domnul la slujitorii de altare: „ Veniţi, veniţi, că am 
fost strămtorat şi voi M-aţi cercetat!". Creştinii trebuie să se stro- 
pească mereu cu agheasmă şi cu mir din candela arzăndă. Cele 
şapte veacuri de oameni se apleacă pentru pomenire în rugăciunea 
bisericii de nou Ierusalim, spre iertarea păcatelor lor, spre 
răscumpărarea trupurilor lor. 

M ă vestesc la porţi, şi fără să Mă vestesc nu lu- 
crez, căci Eu de la Tatăl am învăţat să lucrez şi 
să-L ascult pe El. Amin. 

Cobor cuvânt pe pământ. El este venirea Mea cea de 
după două mii de ani de la înălţarea Mea lângă Tatăl, după ce 
M-am făcut Om născut din Fecioară ca să cresc şi ca să Mă 
las răstignit de om, iar prin înviere apoi, să Mă înalţ iarăşi la 
Tatăl. 

I-am arătat omului cum M-am lăsat Eu răstignit de om 
şi cum pe nimeni n-am urât pentru suferinţa Mea de la omul 
necredincios venirii Mele. M-am lăsat judecat cu înfricoşată 
judecată de către cei mai mari între oameni, şi apoi cu moarte 
pe cruce, iar de pe cruce am zis cu mare durere, cu mare milă 
pentru om: «Tată, iartă-i, că ei nu ştiu ce fac!». 

Toţi cei ce M-au cunoscut prin puterea Mea dumneze- 
iască şi Mi-au cerut să le alin suferinţele de orice fel, la toţi 
le-am făcut bine, ca un binecuvântat al Tatălui Meu, şi i-am 
vindecat şi i-am înviat şi i-am iertat şi nu i-am judecat, chiar 
dacă mulţi, cu hulă Mă dispreţuiau şi Mă numeau stricător de 
datini şi de lege şi de pace, prieten al păcătoşilor, al desfrâna- 
ţilor şi al vameşilor. Iar Eu le ziceam lor: «Să nu socotiţi că 
am venit să stric legea, ci s-o împlinesc am venit; şi n-am ve- 
nit să judec lumea, ci s-o măntuiesc am venit». Amin. 

Mă slăvesc în cuvânt peste tot omul de pe pământ, căci 
Eu pentru toţi vin când vin, aşa cum şi acum două mii de ani 
am voit să fac. Am spus atunci că vine vremea ca adevăraţii 
închinători să se închine Tatălui în duh şi în adevăr, pentru că 
Tatăl nu vrea ca omul să se închine altfel lui Dumnezeu sau, 
cumva într-un loc anume, ici şi colo. Iar acest cuvânt pe care 
l-am spus aşa, i-a judecat şi îi judecă pe oameni de atunci şi 
până azi, pentru că oamenii nu l-au împlinit şi nu-1 împlinesc, 
ci numai se fălesc că sunt închinători lui Dumnezeu. 

O, copii prin care îmi rostesc cuvântul durerii pe care 
Mi-o face omul făţarnic cu inima şi cu fapta! Oare, până când 
mai cred oamenii minciunii că vor mai putea să facă zidiri şi 
temple, locaşuri în care să se închine lui Dumnezeu, zic ei? 
Până când, oare? Până când? E gata pământul să se răstoarne 
cu susul în jos din pricina omului minciunii care umple de 
mânie Duhul Meu. Până când va mai fi să rămână omul orb? 
Unde se vor ascunde toţi cei care se fălesc a fi învăţători de 
la Mine peste oameni, atunci când Eu Mă voi dezlănţui cu 
mare, mare slavă de îngeri şi de sfinţi şi de puteri cereşti de 
la această lucrare de cuvânt ceresc, înaintea căreia cu frică şi 
cu cutremur stă şi ascultă tot cerul cel nevăzut care s-a ridicat 
de pe pământ, aşezând în cete-cete pe cei plăcuţi lui Dumne- 
zeu dintre oameni, şi care au auzit din gura Mea: «Veniţi, bi- 
necuvântaţii Tatălui Meu! Veniţi şi moşteniţi împărăţia cea 
gătită vouă prin cele lucrate de voi pe pământ pentru Mine şi 
pentru cei prea mici ai Mei!»l Unde se vor ascunde cei ce 
acum se ascund şi îşi fac ascunzători din zidiri făcute de mână 
de om şi în care ei să se numească dumnezei peste oameni? 

Voi striga din zi în zi mai cu durere, mai cu jale, şi te 
voi aşeza, poporul Meu, să trâmbiţezi jalea Mea peste toţi cei 


care Mi-o fac, şi vom striga din cer şi de pe pământ, Noi şi cu 
voi, până ce toate zidirile făcute fără Dumnezeu pe pământ, 
fără porunca Mea peste om, se vor prăbuşi unele prin altele, 
unele peste altele, căci semeţia omului M-a umplut de veni- 
nul care se întoarce acum înapoi şi va muşca din om, şi toţi 
aceşti semeţi de pe pământ vor căuta moartea şi n-o vor afla. 
Şi te vor căuta pe tine, poporul Meu, dar tu vei fi în mâna Mea 
şi nu te vor afla, şi le voi spune Eu atunci că am stat cu tine 
înaintea lor şi am trâmbiţat cuvântul Meu peste ei şi n-au luat 
de la Mine aducere-aminte pentru ca să se facă ei adevăraţi 
închinători, în duh şi în adevăr, ca să fiu Eu Dumnezeul lor, 
căci Eu sunt Domnul sfinţilor şi al celor ce se leapădă de sine 
ca să umble după Mine şi ca Mine, aşa cum Eu, în Tatăl şi ca 
Tatăl lucrez. Amin. 

O, voi, călăuze oarbe, ascultaţi cuvântul Meu! El iese 
din gura Mea şi se face carte peste voi. Cum pot să vă spun 
Eu vouă că am suferit gol şi flămând şi însetat şi strâmtorat şi 
neputincios şi înstrăinat pe pământ şi că voi M-aţi cercetat? 
Cum aş putea să vă spun aşa când voi n-aţi dat, ci numai aţi 
luat? Când voi n-aţi păzit şi n-aţi păscut turma cea pribeagă 
de Dumnezeu, ci numai aţi supt-o, îngrăşându-vă trupurile şi 
dându-vă unii pe alţii spre păcate strigătoare la cer şi cu care 
chemaţi peste pământ şi peste voi foc şi pucioasă din cer? 
Căci v-aţi făcut sodomă, iar îngerii lui Dumnezeu nu sunt cu- 
noscuţi de voi, dar ei vă vor orbi pe voi curând, curând, şi îi 
vor scoate dintre voi pe cei ce strigă după dreptatea Mea pes- 
te pământ. Am trimis spre voi cuvântul Meu, vestirea Mea, 
strigarea Mea care vă chema la închinare în duh şi în adevăr, 
nu în haină şi atât, nu în case numite a fi de închinăciune şi 
atât, căci adevăraţii închinători n-au nevoie de locuri slăvite, 
ci de duh umilit şi de pocăinţă spre iertarea păcatelor lor, căci 
Ioan, Botezătorul Meu, a ieşit din pustiu, nu din locaşuri 
luxoase, şi a stat pe mal de apă curgătoare chemându-i şi 
strigându-i pe oameni la pocăinţă spre iertarea păcatelor şi la 
curăţire prin botezul cu apă. O, de mulţi ani strig şi Eu la voi 
şi la tot omul să vină spre muntele Meu de cuvânt şi să audă 
glasul Meu la care tresare pământul şi cerul, morţii din mor- 
minte şi sfinţii din slavă, iar voi auzind, vă faceţi că nu auziţi, 
că nu ştiţi. Dar Eu nu voi spune tot aşa, ci voi spune că aveţi 
păcat că aţi auzit şi că aţi ştiut, şi că aveţi ochi şi nu aţi văzut 
cu ei slava umilinţei Mele cu care M-am sălăşluit în cei nelu- 
aţi în seamă de voi, cei care vă numiţi şi vă credeţi stăpâni ai 
lumii mai mult decât oricare stăpâni ai ei. Eu însă vă spun 
aşa: nu veţi scăpa de mânia pe care v-aţi agonisit-o prin de- 
părtarea voastră de Dumnezeu, căci dacă Eu, Dumnezeu fiind 
şi Om fără de păcat, nu am scăpat de mânia de la omul necre- 
dinţei, voi nici atât nu veţi fi uitaţi de mânia cea agonisită de 
voi prin faptele voastre cele fără de Dumnezeu pe pământ şi 
prin care aţi supt vlaga şi sufletul şi credinţa şi temerea de 
Dumnezeu de la toţi sărmanii care n-au mai cunoscut calea 
spre Dumnezeu, calea pe care voi aţi astupat-o, pentru calea 
lor spre voi. Iată, cuvânt înfricoşător, căci atât de înfricoşat 
sunt şi Eu, Domnul Dumnezeu, Domnul puterilor, Mielul Ta- 
tălui, înfricoşat de la faptele voastre cele strigătoare la cer şi 
cu care aţi umplut până peste margini cupa mâniei Mele. 

L-am ridicat dintre voi, din planul Meu şi al Tatălui 
Meu, pe cel ce avea să vă rostească actul de împăcare cu Tatăl 
prin pocăinţa şi prin credinţa voastră în venirea Mea cuvânt 
de la Tatăl ca să-i trag pe mulţi la Tatăl. Voi însă v-aţi făcut că 
nu pricepeţi şi daţi cu piciorul salvării pământului şi îmi ţineţi 
sub tăcere cuvântul de înviere a făpturii, cuvântul care avea 
să iasă din gura celui uns prin cuvântul Meu şi pe care voi 




1814 


Cuvântul lui Dumnezeu 


l-aţi împlinit apoi şi l-aţi aşezat arhiereu, căci Eu, ceea ce ros- 
tesc, împlinesc, şi nu lucrez ca voi. Iar acum, cu mână tare, cu 
mânie peste margini. Eu vă voi smulge pe voi de pe scaunele 
de care vă ţineţi şi de pe care supuneţi lumea ca să vă slujeas- 
că şi ca să vă dea slavă, şi ruşinos va fi pentru voi când Eu, 
Domnul Cel Atotputernic, vă voi scoate de sub învelişul sub 
care staţi ascunşi, de sub haina cu care vă înveliţi şi vă faliţi 
că sunteţi sfinţiţi, şi voi arăta faţa voastră cea adevărată cu 
care aţi stat împotriva harului Duhului Sfânt Care lucrează 
prin sfinţi cu semne minunate spre adeverirea Dumnezeului 
Cel adevărat, Dumnezeul celor credincioşi şi sfinţi, Cel slăvit 
de heruvimi şi de serafimi şi de toţi cei ce au primit şi primesc 
iubirea adevărului, ca prin ea să se facă fii ai lui Dumnezeu. 

Amintirea evangheliei Mele cea de acum două mii de 
ani, cea a venirii Mele a doua oară de la Tatăl şi a înfricoşatei 
judecăţi. Mă cheamă să împlinesc, iar prin cei ce-Mi amintesc 
de toate făgăduinţele Mele cele scrise în Scripturi, Eu voi 
împlini. Amin. 

Iar pe voi, cei ce-Mi staţi porţi pentru venirea cuvântu- 
lui Meu cel pentru judecata făpturii, vă ţin în nor, precum şi 
Eu sunt, şi Mă voi descoperi cu voi curând, curând. Vreau 
însă să învăţaţi de la Mine să vă feriţi de răul care se înşiră în 
calea voastră prin cei răi de pe pământ şi de pe lângă locuri- 
le Mele cu voi. Luaţi cu voi vas cu apă sfinţită de cuvântul 
Meu şi udaţi pământul pe care păşiţi, şi numai apoi păşiţi cu 
piciorul pe pământ, căci duhul omului necredincios şi duş- 
mănos pe voi se poartă pe unde umblaţi şi vă toarnă pe cale 
răutate diavolească, fiindcă diavolul din om nu vă suferă pe 
voi. însemnaţi-vă tot timpul cu semnul sfintei cruci, însoţită 
de chemarea Mea lângă voi şi a îngerilor şi a sfinţilor Mei, şi 
hrăniţi-vă voi cu duh viu prin Trupul şi Sângele Meu, care vă 
apără pe voi de orice rău, şi întăriţi pe poporul cuvântului 
Meu spre toate acestea şi viu să fie prin Mine poporul Meu şi 
în chip viu să-I grăiască lui Dumnezeu şi unii altora să-şi gră- 
iască de Mine pe calea lor cu Mine, că pe pământ e greu şi e 
tot mai greu, dar ocrotirea Mea vă învaţă pe voi, ca să-i învă- 
ţaţi şi voi pe toţi cei ce Mă iubesc şi Mă ascultă pe Mine şi pe 
voi, şi ca să fiţi voi biruitori cu Mine peste pământ, şi aceas- 
ta pentru numele Meu, pentru numele Tatălui şi al Fiului şi al 
Sfântului Duh, copii purtători de Dumnezeu şi vase ale cre- 
dinţei cea de sus, credinţă care stă înaintea Mea acum, şi va 
sta până ce Eu voi rosti pentru cea din urmă oară: „ Toate sfâr- 
şitu-s-au!“, pentru ca toate iarăşi să se arate şi noi să se arate, 
spre veşnica bucurie dintre Dumnezeu şi om, spre de-a puru- 
rea iubire a lui Dumnezeu în om. Amin. 

Şi acum, omul cel zidit de mâna Mea bărbat şi femeie, 
şi toţi urmaşii lui, păcătoşi sau sfinţi, nevrednici sau drepţi, 
toţi cei necredincioşi care în chip înfricoşător au fost înghiţiţi 
la potop şi daţi de vii locuinţei morţilor, toţi cei pomeniţi, cele 
şapte veacuri de oameni care s-au născut pe pământ din om, 
aduc aceştia plecăciune înaintea Mea şi înaintea poporului 
Meu în mijlocul căruia s-a rostit pomenire şi rugăciune pentru 
iertarea păcatelor lor, şi, cu dor dorind şi cu jale plângând, ei 
aşteaptă şi cheamă de la Mine ultima clipă de după care ei vor 
fi răscumpăraţi cu trupurile lor spre veşnicie cu sfinţii, prin 
iertarea cea de la Tatăl. îi slobozim acum, iar ei, cu duhul uşu- 
rat, se apleacă, pentru ca apoi, după ce un pic vor mai zăbovi, 
să se scoale pentru naşterea din nou a toate, întru taina cerului 
cel nou şi a pământului cel nou, taina vieţii veşnice, taina ne- 
pricepută de omul care de şapte mii de ani moare fără să în- 
ţeleagă ce este cu viaţa lui cea de până la venirea Mea, şi 
iarăşi, apoi. 


Iar Eu, Domnul, scriu în cartea Mea cu voi toate câte 
voi lucraţi pentru învierea făpturii care suspinând aşteaptă ve- 
nirea Mea cea învietoare, căci înviind, va învia făptura. Amin, 
amin, amin. 

21 februarie/6 martie 2005 

Duminica izgonirii lui Adam din rai 

Când Duhul Sfânt nu are lucrare în om, omul nu-L cunoaşte pe 
Dumnezeu. Biserica Domnului este omul care mărturiseşte în el 
fiinţa Duhului Sfânt. Domnul l-a zidit pe om atât de frumos cât este 
El. Nesupunerea este necredinţă. Omul trebuie să fie păpuşa 
Domnului, voia Domnului. Vremea postirii de bucate este vremea 
hrănirii cu Duhul Sfânt. 

T atăl Savaot este în Mine când grăiesc, căci sunt 
Fiul şi Cuvântul Său, aşa cum la început când 
l-am zidit pe om zicând: «Să facem om după chipul şi asemă- 
narea Noastră», El cu Mine şi prin Mine şi din Mine a grăit. 
Amin. 

Să ne aşezăm în cartea Mea din zilele acestea, copii 
care Mă primiţi cuvânt din Tatăl. Voi, şi cu tot poporul cu- 
vântului Meu, să ştiţi bine şi cu multă trăire că Du mn ezeul 
vostru Se numeşte Tatăl, Fiul şi Duhul Sfânt, căci oamenii 
care se dau a fi creştini pe pământ nu ştiu numele lui Dumne- 
zeu, fiindcă numai Duhul Sfânt ştie în om, căci Duhul Sfânt 
este fiinţa Tatălui şi a Fiului, iar când fiinţa lui Dumnezeu nu 
are lucrare în om, omul nu-L cunoaşte pe Dumnezeu, chiar 
dacă dă să vorbească despre Dumnezeu. Eu şi cu Tatăl când 
cuvântam împlineam, căci aşa lucrează Duhul Sfânt, fiinţa lui 
Dumnezeu, după ce îşi rosteşte cuvântul. Amin. 

O, cât de mult am iubit Noi, Tatăl, Fiul şi Duhul Sfânt, 
cuvântul cel de facere a omului ca să Ne împlinim casă şi ca 
să Ne odihnim în ea şi ca să Ne mărturisim în ea şi prin ea! 
O, copii de Dumnezeu cuvântători! Ucenicii Mei au mărturi- 
sit acum două mii de ani taina lui Dumnezeu şi credinţa cea 
pentru ea şi au spus că omul trebuie să creadă în Tatăl, în Fiul 
şi în Duhul Sfânt şi în biserică, şi întru acestea botezându-se 
şi crezând, să fie iertat de păcatele sale şi să se îndumnezeias- 
că, şi prin mărturisire să-L împărtăşească oamenilor pe Dum- 
nezeu, fiind omul fiu al învierii şi al vieţii de veci ce va să fie 
în cerul cel nou şi în pământul cel nou, pe care Dumnezeu 
le-a făgăduit spre moştenire celor ce-L iubesc pe El. Amin. 

O, poporul Meu, toată taina lui Dumnezeu este prin bi- 
serică, iar biserica lui Dumnezeu nu este altceva decât omul. 
Dacă Duhul Sfânt, Domnul de viaţă Făcătorul, nu Se slăveşte 
în om şi din om, nu este omul biserică a lui Dumnezeu şi nu-L 
cunoaşte pe Dumnezeu în el şi de aceea nici nu-L poate arăta 
altora, căci Duhul Sfânt, Fiinţa Tatălui şi a Fiului, Se mărtu- 
riseşte şi Se slăveşte în lături când este în om, şi Se împlineşte 
prin om mărturisindu-Se. Amin. 

O, cât de mult Mă doare că nu mai am locaş de odihnă 
şi de mărturisire pe pământ! O, fiilor copii, ce frumos este 
omul care este biserică a Fiinţei lui Dumnezeu, locaş al Du- 
hului Sfânt, adevărat închinător, aşa cum i-am spus Eu sama- 
rinencei despre adevăraţii închinători, care se închină Tatălui 
în duh şi în adevăr, precum Tatăl voieşte! L-am zidit pe om 
atât de frumos cât şi Eu sunt, căci am voit să fiu Eu cu chipul 
şi cu asemănarea Mea în el şi să-Mi fie el locaş al slavei 
Mele. Slava Mea este lucrarea Mea, şi numai atât trebuia să 
fie omul, iar Dumnezeu să-i fie Stăpân, fiindcă l-a făcut. 
Omul însă s-a lăsat păcălit prin nesupunere, iar nesupunerea 
este ca şi necredinţa. Ea îl face pe om să se încreadă în sine 

dacă Dumnezeu locuieşte în ascuns pentru ca să-l ajute pe om 
să aibă mereu plata ascultării prin supunere şi prin temere de 
Dumnezeu, armura care nu-1 lasă pe om să piardă fiinţa lui 
Dumnezeu din locaşul Său. Mă doare durere lungă de şapte 
mii de ani, de când omul a stricat iubirea Mea în el, care l-ar 
fi ţinut pe el locaş al slavei Mele, supus iubirii lui Dumnezeu 
din el. Când omul zdrobeşte în el iubirea Mea, el creşte în 
sine şi se face păcat împotriva slavei Duhului Sfânt, Care îl 
face pe om frumos ca şi pe Dumnezeu şi bucurie şi odihnă a 
Mea în el, căci pentru aceasta l-am creat, şi iubind l-am zidit. 

O, poporul Meu, când omul îşi face o păpuşă frumoasă, 
iubind o face, şi apoi se bucură de ea, iar ea ascultă, fiindcă 
nimic altceva nu poate face ea pentru stăpânul ei sau împo- 
triva lui. Aşa am lucrat şi Eu pe păpuşa Mea cea din pământ 
plămădită, şi, uitându-Mă la chipul Meu pe care Tatăl îl 
iubea, aşa am zidit zidirea Mea. Dar dacă apoi am suflat peste 
ea ca să pun în ea viaţă, păpuşa Mea nu a ascultat de Mine aşa 
cum ascultă o păpuşă care nu poate să facă nimic decât ce 
face stăpânul său cu ea. 

O, cât de mult am tânjit să fie omul păpuşă cuminte 
spre bucuria Mea, spre mângâierea Mea, mai ales că Eu i-am 
suflat şi viaţă în ea ca să fie păpuşă însufleţită şi să pun în ea 
iubirea Mea, iubind ea din ea pe stăpânul ei. Am plâns mult 
pe pământ acum două mii de ani, şi le-am spus la toţi că până 
nu vor fi ca pruncii, nu vor intra întru împărăţia Mea, întru 
iubirea Mea, căci iubirea Mea din om îl ţine pe om curat şi 
ascultător şi iubitor şi sfânt, precum Eu sunt, îl ţine păpuşă 
dulce spre bucuria Celui ce l-a făcut, aşa cum Eu sunt păpuşa 
Tatălui Meu Savaot pentru că îl ascult şi îl iubesc spre bucu- 
ria şi spre mângâierea Lui. Amin. 

O, copii făcători de Dumnezeu în om! Ce mult doresc 
să aveţi voi păpuşi, fiilor copii, fiilor păpuşi! Voiesc să vă 
bucur, căci sunteţi copii, şi copiii ştiu să se bucure dacă au 
bucurii. Eu sunt păpuşa Tatălui Meu Dumnezeu, şi Mă sălăş- 
luiesc cu fiinţa Mea în voi, ca să Mă aşezaţi voi în om şi să-Mi 
împlinesc împărăţia Mea din cei împrunciţi prin ascultarea de 
Tatăl, căci Tatăl aşa închinători voieşte, cu Duhul Sfânt în ei 
şi cu adevărul care-i face pe ei copii, nou-născuţi, fiilor făcă- 
tori de Duh Sfânt în om. Mi-e dor de om frumos, Mi-e dor de 
om viu prin Duhul Sfânt din el, că l-am pierdut din Mine şi 
M-a pierdut din el omul cel zidit de mâna Mea, căci nesupu- 
nerea lui l-a făcut să nu Mă asculte, şi l-a izgonit din Mine pe 
cel ce n-a mai semănat cu Mine, aşa cum Eu cu Tatăl semăn 
prin supunerea Mea, prin iubirea Lui de Mine, şi care Mă ţi- 
ne întru El, şi pe El întru Mine. 

Hai să plângem după fericirea omului! Hai să plângem 
înaintea Tatălui, poporul Meu! O, fiilor, faceţi-vă păpuşile 
Mele, ca să vă aibă Dumnezeu sălaşe ale Sale. O, fiilor, o pă- 
puşă făcută de om spre bucuria şi spre mângâierea omului, nu 
cere nimic. Ea nu poate decât să-şi dăruiască frumuseţea ei 
celui ce a făcut-o frumoasă pe ea. O, poporul Meu, ia pildă 
vie din ceea ce Eu am voit să te fac să înţelegi şi să poţi. Te 
îmbiu spre iubirea Mea în tine, şi care te îndumnezeieşte ca 
să te faci locaş al slavei Mele, fiule poporul Meu. 

Ne aşezăm la oglindă acum, ca să Ne facem frumoşi, 
din zi în zi mai frumoşi. Eu în voi, şi voi în Mine să vă uitaţi, 
ca să Ne facem păpuşi, fiilor. Vă întăresc cu binecuvântare 
pentru vremea în frânării de la bucate ca să vă pregătiţi strălu- 
cit trupuşoarele pentru sălăşluirea fiinţei lui Dumnezeu în ele, 
căci pentru biserici sfinţite lui Dumnezeu stă acum scris şap- 
te săptămâni de postire cu trupul şi de hrănire cu fiinţa Duhu- 
lui Sfânt a inimilor voastre, căci vai celor ce nu ştiu ce este şi 


ce aduce postirea cu trupul spre bucuria slavei Duhului Sfânt 
în omul care se face frumos lui Dumnezeu! Gândul Meu să 
fie gândul vostru, copii lucrători cu Dumnezeu peste vremea 
aceasta, ca să putem cu Duhul Sfânt pentru fiinţa cărţii care 
va vesti peste pământ praznicul cincizecimii cuvântului veni- 
rii Mele, cuvântul Meu care îl naşte pe om din el, spre bucuria 
împlinirii vieţii veacului ce va să fie veşnic pentru cei ce cred 
toate cele făgăduite de Mine că vor veni pe pământ. Eu spor 
ceresc vă dau, că sunteţi mici, iar cartea cuvântului Meu e 
mare cât Dumnezeu. Şi vă voi da toate cele de trebuinţă pen- 
tru fiinţa ei cu care vom prăznui praznic de Duh Sfânt, cinci- 
zeci de ani de cuvânt de înviere, şi apoi un pic de vreme de 
har şi de răbdare cu har pentru naşterea din nou a lumii. 
Amin. 

O, copii care-Mi călăuziţi poporul spre harul Duhului 
Sfânt! Cei ce n-au ştiut să vă iubească pe voi şi să creadă în 
voi pentru slava Mea pe care o împart prin voi, vor suspina în 
curând când vor privi şi vor vedea că Eu, Domnul, am crezut 
în voi şi am avut în voi iubirea Mea. V-am spus în câteva 
rânduri că iubirea Mea din voi îşi are soţii ei, şi fericiţi vor fi 
cei ce au iubit în voi iubirea Mea şi s-au folosit de înţelepciu- 
nea ei din voi. Faceţi din poporul care stă la făcut, faceţi pă- 
puşi ale Mele şi bucuraţi-vă de ascultarea lor şi mângâiaţi-vă 
de la rodul lor cel sfânt. Şi fiţi păpuşi, fiilor, ca să vă am de 
model pentru cei ce cu înţelepciune cunosc şi iubesc viaţa 
Mea pentru ei şi în ei. Amin, amin, amin. 

28 februarie/13 martie 2005 

Duminica întâi a Postului Mare, a ortodoxiei 

Nu Domnul trebuie să vină, ci omul. Omul odihnit este cel ce nu 
calcă porunca vieţii şi lucrarea ei. Omul îşi vede goliciunea şi 
şi-o iubeşte. Domnul, Cel fără de păcat, l-a iubit pe om luând 
asupră-Şi toate păcatele omului. Omul fericit este cel ce prin 
suferinţă se naşte mereu, păzind în el viaţa Domnului. Omul este 
locaşul vieţii. 

F iţi cu luare-aminte, copii care-Mi sunteţi porţi de 
intrare în Ierusalim! Lăsaţi puterea Mea în voi, 
că voi sunteţi neputincioşi şi mici pentru greul Meu de peste 
voi. Ascultaţi cu înţelepciune şi daţi-Mi putere să vă întăresc, 
căci sunteţi înţelepţi şi ştiţi ce vă spun prin ceea ce vă spun. 
în numele Tatălui şi al Fiului şi al Sfântului Duh, vă ating şi 
vă iau neputinţa şi vă întăresc înţelepciunea şi trupul ei, căci 
voi sunteţi templul Duhului Sfânt, locaş al înţelepciunii cea 
de sus. Tot ce stă împotriva Mea şi a voastră pentru cuvântul 
Meu care se aşează azi în cartea lui cu voi, să se liniştească, 
să se dea în lături, iar voi să vă lăsaţi în voia Mea, căci pot Eu. 
Amin, amin, amin. 

O, câtă putere aveam Eu în apostolul Meu Pavel! Iar el 
spunea: «Când sunt slab, atunci sunt cu putere, atunci poate 
Domnul». O, cât de mult pot Eu lucra în cel ce se lasă sub 
puterea Mea în vremea neputinţelor lui căutând la Mine ca 
să-l înviorez, aşa cum David în slăbiciunile lui căuta şi spu- 
nea: «Căutat-am pe Domnul, aşteptând să mă mântuiască de 
puţinătatea sufletului şi de vifor». Amin. 

Lucrarea Mea este omul, poporul Meu. Lucrarea Mea 
este să-l duc pe om înapoi la Tatăl. Nu pot să fac această lu- 
crare fără ajutor de la om, poporul Meu. O, te-am rugat mult, 
şi mereu cu lacrimi te-am rugat să ai tu grijă mare de cobo- 
rârea Mea cuvânt pe pământ şi să Mă ajuţi, căci Eu ţi-am spus 
ţie că nu Eu, ci omul trebuie să vină. Pe om îl aşteaptă toată 
făptura, nu pe Mine, căci Eu sunt, dar omul nu este. O, nu 




1816 


Cuvântul lui Dumnezeu 


vrea omul să înveţe să fie, să ia de la Mine viaţă şi s-o pună 
peste el omul şi să creadă că poate să facă voia Mea. Nimic 
nu-i este cu neputinţă omului dacă el vrea să creadă că Eu pot. 
Pot, dar nu fără om. Pot tot ce am de putut, dar prin om cu 
credinţă fără de măsură, şi tot aşa şi umilinţa lui. 

Eu pe om pentru Mine l-am făcut. L-am făcut şi i-am 
dat viaţă, şi apoi i-am spus s-o lucreze şi s-o păzească, şi ca 
să Mă pot odihni cu iubirea Mea în om, în casa Mea, poporul 
Meu. I-am spus, când l-am făcut, să aibă viaţă cu ascultare, că 
asta înseamnă să Mă iubească omul pe Mine; pe Mine şi nu 
pe sine. O, cine să-i spună omului ce înseamnă Dumnezeu, ce 
înseamnă omul, ce înseamnă Dumnezeu cu omul şi omul cu 
Dumnezeu? Cine să-i spună omului? Eu îi spun, Eu, căci sunt 
Cuvântul, dar nici aceasta nu a voit omul să înţeleagă în- 
deajuns ca să Mă lase pe Mine şi nu pe el cuvântul. Şi pentru 
că n-a voit să ştie şi să lucreze aşa, i-am spus apoi: «Din cu- 
vintele tale, omule, vei fi mântuit sau osândit, căci fiecare va 
da seama de toate câte sunt înăuntrul şi în afara sa». 

I-am dat omului viaţă după ce l-am făcut. Am deschis 
gura şi am suflat peste el, şi el a luat viaţă, a luat suflet, şi i-am 
spus să lucreze şi să păzească viaţa pe care i-am dat-o şi să 
asculte aşa cum i-am spus. El însă de la început a luat în sine 
duhul neascultării, potrivnicul lui Dumnezeu, şi apoi omul nu 
a mai putut să Mă iubească pe Mine, nu şi-a mai lucrat, nu 
şi-a mai păstrat viaţa. Eu i-am dat viaţă şi i-am dat-o să fie 
frumoasă şi să asculte voia Mea şi să Mă iubească, fiindcă Eu 
nu de altceva l-am făcut. 

O, omule, durerea Mea! Dacă Eu îţi dau viaţă atunci 
când tu te naşti din om din voia omului, tu ar fi atunci să 
creşti, şi apoi să Mă cunoşti prin făpturi şi să cauţi să asculţi 
de cineva care ştie de la Dumnezeu ce este viaţa, de unde vine 
ea, ce face ea, ce face casa ei, şi apoi să te faci ascultător de 
Cel ce dă viaţă, că aşa înseamnă iubirea Mea în tine, omule 
fără ştiinţă din cer. Ferice celui ce, auzindu-Mă, se deschide 
şi îşi câştigă viaţa, căci viaţa omului este pierdută încă de pe 
când el a făcut pasul neascultării cu gândul şi cu cuvântul lui, 
şi apoi cu fapta lui. 

O, e mare taină cuvântul lui Dumnezeu care spune că a 
făcut lucrul Său bărbat şi femeie şi l-a numit om, şi l-a numit 
viaţă. O, s-a despărţit omul de fericirea Mea în el şi de ferici- 
rea lui în Mine. Eu eram fericirea lui, iar el era fericirea Mea, 
şi apoi el n-a mai ascultat de cuvântul cel pentru viaţă ca să 
şi-o lucreze şi ca să şi-o păzească şi ca să aibă Dumnezeu Fă- 
cătorul unde să-Şi plece capul Său spre odihna Sa. Nici omul 
nu mai are odihnă şi nici Dumnezeu, căci s-a stricat odihna 
cea de la început a lui Dumnezeu şi a omului, iar Eu cu mare 
greu caut să găsesc om cu supunere pentru porunca vieţii, 
căci ea este ascultarea pe care omul a călcat-o, şi apoi a murit 
în el viaţa, şi s-a hrănit din greu şi cu sudoare din roadele pă- 
mântului din care a fost făcut, şi nu s-a mai odihnit de atunci, 
căci omul odihnit este cel ce nu calcă porunca vieţii şi lu- 
crarea ei. 

Am strigat cu lacrimi în mijlocul tău, poporul Meu, şi 
am spus că Mi-e dor de om frumos după chipul şi asemănarea 
Mea, căci Eu iubesc ascultarea de Tatăl şi cred în El şi nu în 
Mine dacă îi stau supus. O, unde să-Mi găsesc odihna? Unde 
să-Mi găsesc om frumos, om pe care să-l facă Dumnezeu, şi 
apoi să-i dea viaţă, şi el s-o lucreze şi s-o păzească apoi, ca să 
fie el după chipul şi asemănarea Mea precum Eu sunt ca 
Tatăl? O, nu se mai întoarce omul la Dumnezeu ca să-I dea 
Lui viaţa sa! Se iubeşte pe sine omul, dă să-şi aibă grijă de 
zile, şi el este în întuneric, bietul de el, căci cine nu-L iubeşte 


pe Dumnezeu, şi apoi pe fratele său, acela este în întuneric. 
Vai celui ce trăieşte după mintea sa, după priceperea sa, că 
acela se îngâmfă, iar aceasta înseamnă moarte. S-a deprins 
omul cu blestemul cel pentru neascultare şi pentru care Eu 
i-am spus: «Prin sudoarea frunţii tale îţi vei rostui viaţa». 

O, cel ce nu-L iubeşte pe Dumnezeu cu toată fiinţa lui, 
neoprindu-şi din ea pentru moarte, pentru şinele lui care este 
moartea din om, acela îşi vede goliciunea şi şi-o iubeşte, aşa 
cum Adam şi-a iubit-o după ce s-a văzut gol, şi apoi s-a des- 
părţit de Dumnezeu şi s-a iubit pe sine, căci s-a văzut şi i-a 
plăcut de el după ce a luat ştiinţă şi s-a văzut apoi. A lepădat 
omul ascultarea de Dumnezeui şi apoi a murit, căci s-a văzut 
gol şi a dat să se ascundă, căci era greşit, era căzut în sine, şi 
când omul păţeşte aşa, atunci se ascunde. 

O, îşi dă omul preţuire aşa greşit cum e, aşa gol cum e. 
S-a uitat omul la propria lui goliciune şi s-a iubit pe sine şi 
M-a îndepărtat pe Mine, şi de atunci el se luptă să-şi lucreze 
şi să-şi păzească el viaţa, pe cea de sine, pe cea de la sine. O, 
cum să-l fac pe om să creadă în Mine şi nu în sine? Să-l fac 
pe om din carnea şi din sângele lui, cum să fac să-l fac şi să-l 
am al Meu? O, câtă jale pe Mine, Făcătorul omului! Am luat 
asupra Mea toate păcatele omului de pe pământ, toate, până 
ce am fost socotit cel din urmă între oameni, cel mai păcătos 
între pământ şi cer, Eu, Cel fără de păcat. M-am lăsat apoi 
chinuit şi sub mare durere de la om, şi apoi M-am aşezat pe 
cruce după voia omului, ca să trec prin moarte şi să Mă duc 
la Tatăl cu preţul vieţii omului, cu viaţa Mea pe cruce, ca să 
i-o dau omului de viaţă prin cruce, căci Mi-am pus-o pe cruce 
ca iarăşi s-o iau, fiindcă sunt Stăpânul vieţii, sunt Omul Care 
plânge după om, luând asupra Mea toată vina omului, căci 
aşa am ştiut Eu să plâng după om, crezând în Tatăl, Care M-a 
trimis să împlinesc pe pământ plata vieţii omului care şi-a 
pierdut viaţa prin rodul neascultării lui cea pentru lucrul şi 
paza vieţii lui cea de veci, din fiinţa Mea pusă în el de viaţă 
fără de suspin, fără de sfârşit. 

Mă doare cu mare zdrobire omul semeţ care nu se mai 
vindecă de semeţia lui cea cu greşeală, căci cel ce greşeşte se 
semeţeşte apoi, şi altfel el nu poate să-şi trăiască viaţa lui. O, 
cu cine să Mă vindec de durerea Mea de la omul cel atât de 
mare faţă de Mine, căci Eu Mi-am aşezat viaţa pe cruce pen- 
tru ca să-i dau omului înviere şi iubire şi umilinţă apoi, iar 
fără acestea două omul nu are viaţă, căci viaţa are în ea umi- 
linţa care îl face pe om chip al Meu. 

Eu pe om pentru Mine l-am făcut, poporul Meu; nu 
pentru el l-am făcut, dar cine să-i mai spună? Eu îi spun, Eu, 
căci sunt Cuvântul. Nu să se ascundă de Mine după sine, nu 
pentru aceasta l-am făcut pe om. Nu să se ascundă după Mine 
l-am făcut, căci el, după ce el a greşit prin neascultare, a dat 
vina pe Mine, nu pe sine, şi Mi-a spus: «Femeia pe care mi-ai 
dat-o, aceea m-a îndemnat, iar eu am mâncat». 

O, e mare taină cuvântul Meu care spune că a făcut 
Dumnezeu lucrul Său bărbat şi femeie şi l-a numit om, şi l-a 
numit viaţă! Acum două mii de ani am despecetluit această 
taină, şi cu ascultare de Tatăl M-am făcut Om fără de păcat, 
căci mama Mea Fecioara Mi-a dat locaş trupul său cel de 
carne şi din ea Mi-am luat viaţa Mea cea de la Tatăl pusă în 
ea şi i-am arătat omului taina vieţii, taina ascultării, taina ne- 
stricăciunii, rodul credinţei sfinte în cei ce au crezut că viaţa 
este de la Dumnezeu şi prin cuvânt se naşte şi se numeşte om 
apoi, şi se numeşte locaş al vieţii omul. Amin. 

O, copii cu durere în voi! Am stat în voi, am stat în 
porţi ca să întăresc venirea Mea prin porţi, căci Eu aşa lucrez, 

şi fără orânduiala Tatălui nimic nu fac. Acum, copii ai îmbră- 
ţişării Mele, credeţi şi împliniţi tot ce prin credinţă şi cu cre- 
dinţă cereţi pentru lucrul Meu cu voi peste pământ, căci viaţa 
voastră este Dumnezeu, şi fericit sunt de la voi, de la cei feri- 
ciţi prin suferinţa care mereu îl naşte din ea pe cel ce îşi lu- 
crează şi îşi păzeşte în el viaţa Mea, viaţa cea cu ascultare de 
Dumnezeu, viaţa cea care umblă în lumină şi luminând pe 
pământ din Dumnezeu, izvorul luminii, izvorul vieţii, fiilor. 
Amin, amin, amin. 

7/20 martie 2005 

Sărbătoarea sfinţilor patruzeci de mucenici din Sevasta 

Domnul cu poporul Său a despărţit veacurile, cel pământesc de cel 
duhovnicesc, pentru desăvârşirea tainei nestricăciunii. Se împarte 
pâine dulce, coaptă în forma numărului veacului opt, veacul ce va 
să fie de-a pururi prin cei ce se sfinţesc pentru el. Nu toate trupurile 
sunt la fel pentru vremea postului de bucate. 

O chiar dacă e greu şi mult prea greu de crezut că 
^ Eu, Domnul, am despărţit cu voi veacurile, cel 
pământesc de cel duhovnicesc, şi că v-am dat în stăpânire îm- 
părăţia Mea ca unor sfinţiţi ai Mei şi sfinţi prin Mine, Cel 
sfânt, Eu cred în cele ce am profeţit prin cuvântul lucrării 
Mele cea de cincizeci de ani, şi vă cer aşa: fiţi sfinţi, fii- 
lor, precum Domnul vostru sfânt este, căci Dumnezeu, prin 
Duhul Sfânt vă poartă pe voi de mânuţă ca să vă poată apoi 
ocroti de cele ce au să vină în curând peste pământ, şi să 
rămână El cu voi prin biruinţa Sa, a cărei împărăţie o dă sfin- 
ţilor Săi, precum este scris în Scripturi. Amin. 

Mă însemnez cu sărbătoarea sfinţilor Mei în cartea 
Mea cu voi şi vă amintesc să nu uitaţi în ziua aceasta de po- 
menire a sfinţilor mucenici din Sevasta să împărţiţi poporului 
cel credincios Mie şi vouă pâine dulce, pâine coaptă în forma 
numărului veacului Domnului, veacul ce va să fie de-a pururi 
prin cei ce se sfinţesc pentru el. 

în numele Tatălui şi al Fiului şi al Sfântului Duh, faceţi 
de trei ori numărul sfinţilor mucenici mărturisitori în iezerul 
Sevastei, faceţi pâine dulce, bucăţi mici, o sută douăzeci, din 
şapte măsuri de făină, aşa cum v-am povăţuit pentru sărbătoa- 
rea aceasta, şi slujiţi Domnului cu credinţă, căci tainele Lui 
sunt credincioase Lui, fiindcă Eu am spus că poporul cuvân- 
tului Meu de azi este taina lucrării cea de la sfârşit a Scriptu- 
rilor care mai sunt de împlinit peste pământ, iar taina aceasta 
este aşteptată de Avraam, Isaac şi Iacov, cei care au însemnat 
şi care înseamnă lucrarea Tatălui şi a Fiului şi a Sfântului 
Duh, copii ai lui Israel cel după duh şi nu cel după trup. Adu- 
ceţi-vă aminte mereu de credinţa lui Avraam, fiilor. El nu s-a 
îndoit de fiinţa Tatălui şi a Fiului şi a Sfântului Duh când 
Aceasta a venit sub stejarul lui şi i-a vestit cuvântul lui Dum- 
nezeu cel spre împlinire, iar prin credinţa lui s-a împlinit, şi 
Avraam se numeşte părintele seminţiei sale, seminţia cea 
după credinţă, cea după duh şi nu cea după trup, şi iată, sfinţii 
sunt urmaşii lui Avraam şi sunt în zeci de mii, iar Eu, Dom- 
nul, vin cu ei, căci aşa este proorocia cea din Scripturi care 
spune: «Vine Domnul cu zecile de mii de sfinţi». Amin. 

Tu, poporul Meu, să-i pomeneşti pe sfinţi şi să te uneşti 
cu ei în rugăciunea lor pentru tine şi pentru tot neamul lui 
Avraam, de la tine şi până la el, Israele nou ales. Tu, poporul 
Meu, să zici „Da“ Domnului tău în toate câte El îţi cere să 
crezi şi să poţi şi să faci apoi, ca să fii copilul lui Avraam cel 
credincios, fiule, să fii blând şi milos ca el, şi nimic să nu-Mi 


întorci din împlinire prin toate câte Eu îţi cer, căci Avraam a 
fost milos cu Mine şi s-a lăsat încercat, căci a crezut că Eu 
sunt şi că ştiu ce am de împlinit şi de proorocit, şi iar de îm- 
plinit apoi. I-am proorocit lui că îi voi înmulţi seminţia lui ca 
stelele cerului, şi aşa împlinesc, căci am cerul de sfinţi urmaşi 
ai lui Avraam. I-am proorocit lui pe Isaac şi i-am dat pildă 
prin aceasta pentru cele ce Eu, Domnul, Fiul Tatălui, voi pă- 
timi, precum Avraam a pus viaţa fiului său ca jertfă, la po- 
runca Tatălui, ca iarăşi să i-o ia înapoi, precum şi Eu Mi-am 
luat-o după ce Mi-am pus-o pe cruce. 

O, poporul Meu, te-am învăţat să-ţi arăţi şi tu jertfa cre- 
dinţei şi a iubirii tale de Dumnezeu, şi ţi-am spus că te bine- 
cuvintez cu putere pentru vremea în frânării de la bucate până 
la ziua de prăznuire a învierii Mele, căci Eu sunt Păstorul 
Care Şi-a pus viaţa pentru oi ca iarăşi să Şi-o ia, şi apoi să 
Şi-o dea oilor Sale ca să aibă viaţă în ele. Tu însă nu uita de 
tine, nu de altul, fiule, şi fiecare din voi să dea Domnului 
după măsura pe care o are, ca să primească de la Dumnezeu. 

Unii din voi trebuie să postiţi pentru voi, fiilor, spre 
binele vostru. Alţii din voi postesc pentru Mine, spre binele 
Meu. Alţii din voi, iarăşi, postesc pentru dragostea de oameni, 
precum Eu am făcut aceasta. Alţii postesc pentru puterea ce- 
lor neputincioşi cu duhul sau cu trupul, după câtă dragoste au 
cei care postesc aşa. Şi iată, nu se pot asemăna feluritele da- 
ruri, chiar dacă ele lucrează întru acelaşi duh şi spre acelaşi 
Dumnezeu, şi iată, nu toate trupurile sunt la fel, şi unii trebuie 
să vă jertfiţi mai mult pentru cei ce nu fac tot aşa, căci dragos- 
tea sau putinţa nu sunt la fel în toţi. Amintiţi-vă de mama 
copilului care avea să piardă cununa muceniciei spre mântui- 
re şi mai puţin spre dragoste de Dumnezeu, iar mama lui l-a 
dus în spate până la cununa lui. 

O, fiilor, unii din voi postesc frumos şi cu bucurie şi cu 
credinţă, fiilor. Alţii din voi postesc poftind şi aşteptând să 
treacă postul pentru ca să mănânce, dar înfrânarea aceasta nu 
e bună din datorie, ci e bună cu dor şi cu dragoste, fiilor mici. 
Am pe câte unii din voi care câştigă de la Mine notă mare 
pentru o mai mică înfrânare de la bucate, dar în acelaşi timp 
pentru o mai multă hrană pentru Mine de la el, pentru o viaţă 
mai dulce pentru Mine în el, pentru o împărăţie mai mare a 
Mea în el, fără ca el să caute să o măsoare pe a altuia câtă 
este, căci cel plin de duh de iubire şi de umilinţă plăcută Mie 
nu face aşa ceva ca să ia model sau nemodel de la altul, ci Mă 
ia pe Mine de model şi Eu sunt Cel ce măsor, după cum este 
aluatul fiecăruia. 

O, poporul Meu, Eu numai înţelepciune presar în calea 
ta, ca să te poţi tu deprinde cu calea iubirii Mele, fiule, şi la 
Mine să priveşti, nu la fratele tău, căci nu tu, ci Eu trebuie să 
măsor dragostea ta de Mine şi jertfa dragostei tale. Dacă ţi-o 
măsoară omul, rămâi fără plată, dar dacă ţi-o măsor Eu, Eu 
ştiu bine să cântăresc făptura ta şi creşterea ta şi jertfa ta cea 
pentru ea. Pe pământ unii ajung sfinţi cu inima, şi apoi cu 
trupul, şi aceea este cea mai dulce jertfă înaintea Mea. Alţii 
ajung sfinţi cu trupul, iar inima le este puţină în umilinţă şi în 
jertfire, şi aceasta este o măsură mai mică, mai uşoară. Iar 
alţii sunt iubirea care ajunge la rana Mea şi sunt doctoria Mea 
prin mila din inima lor, căci fără inimă omul nu poate să fie 
un sfânt plăcut lui Dumnezeu, chiar dacă şi-ar pune şi pe jar 
trupul. 

O, fiilor, nu vă faceţi singuri socoteala, şi nici celorlalţi 
să nu le-o faceţi. Lăsaţi-Mi Mie aceasta, căci Eu sunt Cel ce 
ştiu inimile şi multul sau puţinul lor cel pentru Mine, cel pen- 
tru locul Meu în om. Amin. 

Cuvântul lui Dumnezeu 


Şi acum, grăiesc aparte, iar cei din porţi ştiu cum îmi 
îndrept Eu grăirea: 

O, şterge-Mi lacrima care-Mi plânge, copile milos, co- 
pil cu inimioara blândă şi miloasă! Dă de la tine neputinţa 
care nu vine de la Mine în tine, căci Eu am spus că lumea e 
vrăjmaşul Meu şi al tău, şi că lumea a ajuns la sfârşit pentru 
cei ce sunt iubiţii Mei şi însemnaţii Mei, şi am spus că am 
lucrat cincizeci de ani ca să-Mi despart pe poporul Meu 
care-Mi va rămâne Mie, să-l despart de lume şi să-l am Eu, 
ca să-l pot păzi de cele ce au să vină peste lume. 

O, şterge-Mi lacrima care plânge, copile milos şi cu 
inimioara blândă, dar neputincioasă. Te ating cu cuvântul 
Meu cel durut în Mine ca să te vindec de neputinţa ta, că Eu 
nu pot să mai stau neputincios în tine. Mă doare nepu- 
tinţa Mea în tine. Auzi-Mă, şi şterge-Mi lacrima şi crezi ca 
Avraam, şi ca el să lucrezi şi să zici „Da “ atunci când Eu îţi 
cer ceea ce ţi-am dat să ai şi să-Mi dai spre mângâierea Mea, 
spre puterea Mea din creştin. Hai, copile milos, dă-te tu cu 
darul Meu dat ţie, dă-te poporului Meu cel lipsit, că Eu Mă 
cer de la tine pentru el şi scoală-te să poţi, că nu e de la Mine 
neputinţa ta. Şi apoi nu te mai lăsa spre neputinţă, ci numai 
spre iubire pentru cei prea mici ai Mei, că pentru ei te întă- 
resc, şi pentru Mine, ca să nu mai port durere şi lacrimă şi 
neputinţă în tine. Eu, Cel Care pot. în numele Tatălui şi al 
Fiului şi al Sfântului Duh, îţi dau cuvânt să poţi, şi prin el să 
asculţi şi să poţi, iar Eu să-Mi curm oftatul şi neputinţa, căci 
neputinţa aduce neputinţă. Pace ţie! Şi lasă-ţi mila să te arate 
cu putere, lasă-ţi inima în inima Mea, căci te aştept în ea, şi 
unul pe altul să ne ridicăm şi să putem. Amin, amin, amin. 

O, poporul Meu, cei ce sunt porţile Mele ştiu unde 
merg paşii cuvântului Meu, iar jertfa dragostei tale de Mine şi 
de cei iubiţi ai Mei împreună cu tine, să aibă putere, că Eu pu- 
teri cereşti vă dau, fiilor. Amin. 

Aştept duh de iubire, duh de milă şi de pace pentru cei 
ce cu greu îmi poartă sarcina lucrului Duhului Meu. Aştept să 
credeţi că trebuie ascultare de Dumnezeu când vă învăţ să vă 
feriţi de lume pe cât puteţi de mult, fiilor, că lumea are duhul 
ei, nu are Duhul Meu, şi lumea numai rău vă pune la cale, că 
aşa e lucrarea ei. Dar Eu vă învăţ să credeţi şi să vă feriţi de 
amestecul cu lumea şi să vă stropiţi cu apă sfinţită trupurile şi 
căile, că nu vă pot păzi prin nimic dacă voi nu vă păziţi, dacă 
voi nu vă depărtaţi de lume. Lumea râde şi glumeşte, lumea e 
vrăjmaşa Mea, dar să nu spuneţi că a voastră nu este. E vrăj- 
maşă lumea pe voi, iar Eu vreau să vă adăpostesc deoparte de 
vinul ei, de rătăcirea ei. Fiţi pildă în lume, ca să se închine ea 
la Dumnezeu prin voi şi nu vouă, fiilor. Amin. 

O, căutaţi să lucraţi tot lucrul Meu şi al vostru în toată 
pacea cea cerească, şi faceţi multă pace între voi înaintea 
Mea, şi cu umilinţă iertaţi unul altuia tot ce este de iertat, aşa 
cum şi voi îi spuneţi Tatălui Meu să vă ierte vouă ce greşiţi. 

O, cel ce se mândreşte în el însuşi faţă de altul, acela 
greşeşte apoi, iar cel ce greşeşte, se umileşte, nu se mândreş- 
te. Mai bine vă este să greşiţi decât să vă mândriţi, dar fiţi 
iertători şi fiţi iertaţi, fiilor. Amin. 

Şi acum, nu uitaţi să căutaţi să pot Eu între voi şi să nu 
stau Eu neputincios între frate şi frate. Şi nu aşteptaţi la 
celălalt, căci Eu vă spun: daţi- vă pildă de milă şi de dragoste 
după măsura pe care trebuie s-o aveţi înaintea Mea, ca nu Eu 
mereu, mereu, ci şi voi să vă aplecaţi pentru binele Meu de la 
voi şi între voi, fiilor. Amin, amin, amin. 

9/22 martie 2005 


Duminica a treia a Postului Mare, a sfintei cruci 

Coboară Domnul întărire la lucrul cel pentru fiinţa cărţii 
cuvântului. Domnul îl plânge pe omul cel pământesc, care este 
urât, şi îl aşteaptă pe cel ce este îndumnezeit. Poporul care are 
cruce este poporul care are pe Domnul de hrană pe masa sa. 

E u, Domnul şi învăţătorul vostru, Iisus Hristos, vă 
iau pe braţe şi trec cu voi peste neputinţele voas- 
tre şi le las în urma voastră şi în urma Mea ca să putem aşeza 
în cartea Mea din mijlocul vostru cuvântul cu care aştept dea- 
supra ieslei sale, cuvântul cel pentru duminica a treia din 
post, a sfintei cruci, căci voi petreceţi vremea postului cel de 
dinaintea amintirii patimilor şi apoi a învierii Mele, copii pur- 
tători de Dumnezeu. 

O, e multă truda cea pentru lucrul fiinţei cărţii cu- 
vântului Meu cel de cincizeci de ani, iar când vin peste voi şi 
încercări care pun peste voi neputinţe, e şi mai greu de voi, e 
şi mai greu de Mine, copii jertfitori. Vă iau pe braţele Mele 
dumnezeieşti şi vă trec peste neputinţe şi le iau de pe voi ca 
să putem lucra tot ce avem de lucrat pe pământ şi în cer, căci 
voi lucraţi şi pe pământ, şi în cer, fiindcă aşa este împărţit 
lucrul vostru, copii care trudiţi. V-am dat însă fii cuminţi şi 
pricepuţi ca să vă ajute şi să ieşiţi cu bine din lucrul cel pentru 
fiinţa cărţii cuvântului Meu. Dar voi trebuie să vegheaţi peste 
tot lucrul acesta greu, iar Eu veghez de mii de ori mai cu 
putere, şi stau cu voi şi vă ajut, şi stau cu Mine lângă voi 
sfinţii şi îngerii să vă ajute, iar lângă Noi stă cu voi trâmbiţa 
Mea Verginica şi vă mângâie şi vă suflă puteri şi vă leagănă 
în dureri, căci ea este mamă, fiilor copii. O, e crucea voastră 
grea, căci Eu sunt greul vostru, dar sunt un greu dulce şi uşor, 
căci aşa am spus la ucenici: «Luaţi jugul Meu, că este uşor, 
iar sarcina Mea e tot uşoară». Aşa vă spun şi vouă, că nici un 
greu pe pământ nu e mai uşor ca greul Meu, dus de cel ce Mă 
poartă cu el, şi să-l purtăm cu dulce, fiilor copii, că Eu pe 
pământ nu mai văd om care să aibă jugul Meu. 

Tot omul fuge de cruce şi nu se bagă sub ea, dar sub 
sarcinile cele pentru el se bagă omul, căci omul nu are duhul 
umilit. Umilinţei din om nu-i cade bine când omul îşi face lui 
sau sufletului lui mulţumire şi putere şi lucru făcut. Sunt 
oameni pe pământ care nu pot până nu-şi fac lucru pe pământ, 
ca apoi să se ducă spre mulţumire pentru că l-au făcut, iar 
mulţumirea este bucurie de sine, şi se cunoaşte omul care alu- 
necă aşa, căci un aşa om îi mai dă prea puţin lui Dumnezeu 
dacă îi mai dă. 

O, poporul Meu, urât mai este omul în a cărui inimă nu 
bate inima Mea cea plină de dor după om, după locul ei în 
inima omului! Urât mai este omul pământesc care uită să fie 
duhovnicesc şi apoi ceresc pe pământ; urât, poporul Meu! 
Te-am îndemnat, fiule, la dragoste pentru inima Mea în inima 
ta, pentru durerea Mea în tine, şi ţi-am dat binecuvântare pe 
drumul crucii în vremea postului de bucate, ca să te doară cu 
Mine pentru suferinţa Mea cea de atunci şi cea mereu sufe- 
rinţă, că Eu sufăr de-a pururi, poporul Meu, şi te vreau mân- 
gâierea Mea, şi te vreau duhovnicesc şi ceresc, ca să nu tră- 
ieşti şi să nu grăieşti şi să nu iubeşti şi să nu petreci ca omul 
de pe pământ, ca omul gol de Dumnezeu în toată purtarea sa 
de om. 

Umilinţei din om nu-i face nici o bucurie când ea este 
în om şi când mulţumirea de la cele lucrate de el aduc omului 
depărtarea de Dumnezeu prin bucuria de sine a lui. 

O, poporul Meu, bucuria cu Mine a omului este sufe- 
rinţa cea pentru Mine şi nu pentru el, poporul Meu. Mi-e tare 
dor de omul îndumnezeit şi cu care să-i mângâi pe pământ pe 

cei de sub crucea venirii Mele cuvânt pe pământ, căci din cer 
îi mângâie sfinţii şi îngerii şi Duhul Sfânt al Tatălui şi al Meu, 
poporul Meu. Voiesc să te învăţ şi să te îndemn să fii îndum- 
nezeit, fiule, şi să cauţi să trăieşti pe pământ ca în sânul lui 
Avraam, ca în sânul lui Dumnezeu, căci iată, îţi descopăr 
taine de necuprins de minte omenească, poporul Meu. E mare 
taină Dumnezeu Cel întru Treime lucrător, şi Care Se nu- 
meşte Dumnezeul lui Avraam, al lui Isaac şi al lui Iacov. E 
mare taină Avraam cel credincios, din care Dumnezeu a făcut 
locaş pentru cei sfinţi care se duc de pe pământ în sânul lui 
Avraam, în sânul lui Dumnezeu. Vreau să grăiesc cu tine des- 
pre taina aceasta frumoasă. Vreau să vin cu putere să-i întă- 
resc pe cei din porţi şi să pot să vin să-ţi grăiesc taina odihnei 
sfinţilor, poporul Meu. 

Acum însă te aşez cu binecuvântare sub crucea înfrâ- 
nării de la bucate, şi cu mulţumire să lucrezi această iubire, ca 
să poţi cu darul Meu încă altă vreme până la sărbătoarea în- 
vierii Mele, iar pofta să nu-ţi fie ţie mai tare ca dorul şi dra- 
gostea de Mine, Cel durut pentru tine, căci tu eşti poporul cel 
de sub cruce, cel de sub jugul Meu. Crucea să-ţi fie dragoste 
pentru Dumnezeu şi pentru mântuirea celor mulţi care vor 
crede venirea Mea la tine, şi apoi învierea lor spre dragostea 
Mea. 

înţelepciunea Mea în om este duh iubitor de oameni, 
căci Eu i-am iubit pe cei ce M-au aşezat pe cruce prin cu- 
vântul şi prin fapta lor şi am spus: «Tată, iartă-i, că ei nu ştiu 
ce fac!». Să ştii, poporul Meu, că ei n-au ştiut ce fac atunci 
când Mi-au luat viaţa şi când au făcut din Mine Paşti nou 
pentru ucenicii Mei, căci am fost Mielul Cel junghiat de răs- 
tignitorii Mei, de cei care, fără să ştie ce fac, au împlinit 
această taină, taina mântuirii omului prin Sângele Mielului 
lui Dumnezeu, Mielul Cel junghiat pentru răscumpărarea din 
păcat a omului pierdut din Dumnezeu, din sânul lui Avraam 
care aşteaptă făptura cea înviată. Amin. 

Aşez binecuvântarea Tatălui şi a Fiului şi a Sfântului 
Duh cu întreită putere peste voi, copii veghetori şi lucrători ai 
fiinţei cărţii cuvântului Meu cel de cincizeci de ani peste pă- 
mântul român, cel din început întocmit pentru întoarcerea 
Mea de la Tatăl la sfârşit de timp. Aşez această mare binecu- 
vântare şi peste cei aşezaţi de voi la lucrul fiinţei cărţii 
Mielului Cel junghiat, căci Duhul Sfânt Cel din Tatăl şi din 
Mine M-a făcut cuvânt pe pământ acum, la sfârşit de timp, 
căci aşa era scris de Mine în prooroci: «El va paşte neamurile 
cu toiag de fier». 

Fiţi întăriţi şi daţi-vă locaş Domnului toţi cei care lu- 
craţi această măreaţă zidire! Binecuvântate să vă fie inima şi 
mintea şi mâinile şi tot trupul cel lucrător pentru cele cereşti 
şi nu pământeşti, iar Eu Mă bucur cu Tatăl şi cu cerul de sfinţi 
şi de îngeri şi veghem şi întărim şi putem totul prin cei ce cred 
ca Avraam lucrul cerului pe pământ. 

Poporul Meu, întăreşte-te în dragostea Mea! O, po- 
porul Meu, aştept să faci voia Mea, aştept să-Mi ştergi toată 
lacrima, toată aşteptarea, şi să Mă iubeşti, şi să te faci sân al 
lui Dumnezeu, ca să fiu în trupul tău, şi apoi în duhul tău, 
poporul Meu, şi să fiu mângâiat şi vindecat de dor în mijlocul 
tău. O, nu uita de dorul Meu, de frigul Meu, şi aminteşte-ţi de 
toată suferinţa Mea şi nu fi popor fără cruce, şi nu fi popor 
fără Mielul Cel junghiat pe masa ta, căci Eu ţie cu iubire Mă 
dau, ca să ai viaţă şi din belşug să ai, şi s-o preţuieşti cu dor 
şi cu lacrimă şi cu fierbinte duh de iubire între Mine şi tine, 
poporul Meu. Amin, amin, amin. 

Praznicul Buneivestiri 

Domnul grăieşte cu mama Sa despre dragostea din ea. Dumnezeu 
a scos din bărbat pe femeie, iar din femeie L-a scos pe Dumnezeu. 
Domnul lucrează să ridice între pământ şi cer cartea judecăţii 
făpturii, cuvântul Său, care curge de cincizeci de ani în mijlocul 
poporului român. 

P oporul Meu, Domnul este cu tine, şi tu eşti bine- 
cuvântat între fiii oamenilor şi eşti poporul fiilor 
lui Dumnezeu mai înainte de sfârşitul veacurilor omului, şi 
Domnul te-a sfinţit ca să lucreze cu tine Scripturile venirii 
Lui şi cele ale învierii morţilor, căci moartea va fi înghiţită de 
biruinţa zilei venirii Mele cea cu mare slavă, în numele Tată- 
lui şi al Fiului şi al Sfântului Duh. Amin, amin, amin. 

O, poporul Meu, petrec praznic de Bunăvestire în mij- 
locul tău, şi te vestesc că eşti binecuvântatul Meu, şi sunt cu 
mama Mea, Fecioara cea binecuvântată între femei, precum 
îngerul Gavriil i-a vestit ei că va primi în pântece pe Fiul 
Tatălui Savaot, Care va împărăţi peste fiii lui Dumnezeu în 
veci, iar împărăţia Lui nu va avea sfârşit, şi i-a vestit că Sfân- 
tul Care Se va naşte din ea, Fiul lui Dumnezeu Se va chema, 
Fiul Celui Preaînalt. 

O, ce frumoasă ţi-a fost, mama Mea, grija cea pentru 
sfinţenia ta înaintea Mea, căci tu M-ai aşteptat să vin pe pă- 
mânt, şi, ca fecioara înţeleaptă care aşteaptă pe mirele ei cel 
iubit, aşa iubeai venirea Mea, şi cu mare sfinţenie o aşteptai. 
Aveai de învăţător ceresc pe Zaharia, rudenia ta, care îţi des- 
luşea tainele cele din prooroci pentru venirea Mea întrupat pe 
pământ, şi el te-a luat în grija lui, că erai orfană, şi aşa cum 
cineva îşi duce fecioara în casa Domnului fagăduindu-I-o, aşa 
te-a dat el lui Dumnezeu, ca să primeşti în sânul tău apoi 
zămislirea Mea cea de la Duhul Sfânt al Treimii lui Dumne- 
zeu. O, mare este taina ta şi taina omului cel nou, purtat în 
sânul tău cel fecioresc şi apoi născut, mai presus de firea 
naşterii omeneşti, din trupul tău cel sfânt, cel neamestecat cu 
păcat! O, ce frumoase ţi-au fost, mama Mea, firea şi mintea 
şi înţelepciunea când îngerul Gavriil, trimis în oraşul Nazaret 
în casa lui losif, ocrotitorul tău, ţi-a vestit binecuvântarea şi 
darul, închinându-ţi-se, iar tu, plină de teamă sfântă ţi-ai zis: 
«Ce fel de închinăciune poate fi aceasta?». îngerul ţi-a vestit 
binecuvântare, o, mamă scumpă a Mea, şi ţi-a spus să nu te 
temi, căci Duhul Sfânt şi puterea Celui Preaînalt te va aco- 
peri, şi nu altceva va fi, şi apoi tu cu iubire te-ai aplecat celui 
ce te-a binecuvântat, şi ai răspuns: «Iată roaba Domnului. Fie 
mie după cuvântul tău!». 

Ai fost înţeleaptă, mama Mea. Ai înţeles că nimeni nu 
poate binecuvânta din lumină decât Dumnezeu şi slujitorii 
Lui, iar cei potrivnici Lui nu-I lucrează Lui decât la porunca 
Lui, aşa cum Valaam, când a pornit să-l blesteme pe poporul 
lui Israel, a primit poruncă de la Dumnezeu să meargă să-l bi- 
necuvinteze şi să se uite să vadă ce popor era acela, căci era 
cel binecuvântat. 

O, mare este taina ta, mama Mea! Nimeni între oameni 
nu tresare la gândul că Dumnezeu, din bărbat a scos pe fe- 
meie, iar din femeie a scos pe Dumnezeu, pe Omul Cel nou, 
cu duh dătător de viaţă, căci Eu sunt Cel ce M-am lăsat răs- 
tignit murind pe cruce, şi sunt Cel ce am înviat luându-Mi 
înapoi viaţa şi trupul ei cel înviat dintre morţi, şi sunt Cel ce 
înviez morţii, o, mama Mea, şi cine între cei născuţi din feme- 
ie poate fi plinirea a toate câte proorocii au scris pentru vea- 
curile care au fost să fie şi pentru cel ce va rămâne, şi care se 
va numi vecia cea de după cele şapte veacuri pământeşti, 
mama Mea? Duhul proorociei care a curs prin gura lui David, 

împăratul lui Israel, a spus despre Mine atunci, şi aşa a spus: 
«In capul cărţii este scris de Mine, ca să vin să fac voia Ta, 
Dumnezeul Meu». 

O, frumoasă ţi-a fost ţie, mama Mea, soarta ta cea de la 
Tatăl, căci tu ai fost cea prin care Eu M-am făcut Om, ca să 
vin să fac voia lui Dumnezeu pentru răscumpărarea din moar- 
te a omului, mamă. Iată ce taină cerească a fost venirea ta pe 
pământ între oameni, şi din ea venirea Mea apoi, mama Mea, 
Fecioara Mea! O, cum să nu grăim Noi unul cu altul înaintea 
poporului Meu de azi în ziua Noastră, mama Mea, ziua când 
Eu M-am unit cu tine şi am fost amândoi un singur trup, aşa 
cum era la început omul când încă nu căzuse în neascultarea 
de Dumnezeu, şi din care am scos pe femeie apoi, ca să fi fă- 
cut şi din ea mamă a fiilor lui Dumnezeu precum Domnul ar 
fi împlinit dacă omul nu s-ar fi ridicat deasupra lui Dumne- 
zeu, şi apoi îngerii, slujindu-i, au căzut cu tot cu om de la faţa 
Domnului, mamă. 

O, poporul Meu, Eu şi cu dulce mama Mea Fecioara 
prăznuim cuvânt sfânt înaintea ta şi grăim în cer şi pe pământ 
şi Ne aud sfinţii şi îngerii şi Ne privesc cu fior ceresc, şi Ne 
auzi tu, şi te aşteptăm să te umpli de înfiorare la vestea tainei 
în care omul nu voieşte să se aşeze şi să vină spre înţelepciu- 
ne şi să vină spre izvorul cel plin de mângâiere, care curge din 
tronul lui Dumnezeu Cuvântul în mijlocul tău; Domnul, Care 
risipeşte sfaturile neamurilor, Care leapădă gândurile popoa- 
relor, Care sfărâmă sfaturile căpeteniilor, iar sfatul Domnului 
rămâne în veac, şi gândurile Lui, din neam în neam. 

O, de opt ani îl tot chem şi îl tot aştept pe om să vină 
la izvorul vieţii şi să se facă fiul Meu prin supunere şi prin 
sfinţenie apoi. Am stat opt ani cu tine în faţa omului venit la 
izvor, poporul Meu, şi M-am vestit Dumnezeu venit a doua 
oară în chip tainic cuvânt pe pământ, şi l-am chemat pe om şi 
M-am arătat cu tine ca să vadă omul pe poporul cel binecu- 
vântat al Meu. Iar acum zidesc zidire cerească în mijlocul tău 
şi ridic apoi între pământ şi cer cartea judecăţii făpturii, cu- 
vântul Meu cel de cincizeci de ani în mijlocul poporului ro- 
mân, cuvântul care cheamă omul de la moarte la viaţă, de la 
vremelnicie la veşnicie, de la păcat la sfinţenie, şi pe morţi la 
înviere, poporul Meu. Şi după ce voi ridica această carte între 
pământ şi cer, voi mai răbda încă un pic de vreme de har, şi 
apoi voi face toate neamurile pământului să se aplece venirii 
Mele, să vadă scaunul domniei Mele în mijlocul neamului 
român, în mijlocul tău, poporul Meu, căci cei înţelepţi ai lu- 
mii n-au avut minte, şi se împlineşte sub ochii tuturor Scrip- 
tura care spune de cei mai mici, de copiii care s-au făcut 
părtaşi Trupului şi Sângelui Meu, căci am surpat prin moartea 
şi prin învierea Mea şi prin iarăşi venirea Mea acum, pe 
diavolul, stăpânul morţii, căci frica morţii îl ţine pe om rob 
toată viaţa lui, şi omul tot stăpânului morţii îi slujeşte. Şi iată, 
Eu nu de îngerii care au căzut am grijă, ci de seminţia lui 
Avraam, căci dator sunt să Mă asemăn tuturor, ca să fiu mi- 
lostiv şi credincios Arhiereu în cele către Dumnezeu pentru 
ispăşirea păcatelor omului, şi să-l pot ajuta pe cel ispitit de 
diavol, fiind Eu însumi ispitit de el şi biruitor făcându-Mă 
peste el. 

O, poporul Meu, te-am povăţuit să trăieşti pe pământ 
ca în sânul lui Avraam, ca în sânul lui Dumnezeu şi nu ca pe 
pământ, poporul Meu. Am făcut din Avraam sân al sfinţilor, 
odihnă a sfinţilor, poporul Meu. Avraam, cel atât de credin- 
cios, cel atât de mlădios pentru credinţa în Dumnezeu, L-a 
luat în sânul lui pe Dumnezeu Fiul, din mâna lui Melchise- 
dec, preotul lui Dumnezeu, cel care a ieşit înaintea lui Avra- 
am cu pâine şi cu vin la porunca lui Dumnezeu. M-a primit 


pe Mine sub chipul pâinii şi al vinului, M-a primit Avraam 
până să Mă fac Om născut din om, M-a primit cu mult înainte 
de jertfa Mea de pe cruce prin care am împlinit taina Mielului 
Cel junghiat pentru păcatele făpturii omeneşti. 

N-a mai fost şi nu mai este credinţă ca a lui Avraam, 
care s-a unit cu Trupul şi Sângele Meu prin mâna preotului lui 
Dumnezeu şi în al cărui sân am făcut împărăţia şi casa şi 
templul Mielului. Pildă am aşezat pe pământ prin credinţa lui, 
când Tatăl i-a cerut lui să-l jertfească pe fiul său, Isaac, pe 
care i l-a dat înapoi viu, după ce a încercat credinţa lui ca să 
facă din Avraam apoi părintele credinţei şi sân al celor sfinţi, 
al celor ce s-au făcut părtaşi Sângelui şi Trupului Meu. Şi 
iată, Eu, ca un Arhiereu ce sunt prin jertfă pe cruce şi prin în- 
viere, nu de îngerii căzuţi Mă îngrijesc, ci de seminţia lui 
Avraam de cea din sânul lui Avraam, poporul Meu, căci 
Avraam prin credinţa lui mântuieşte pe cei adormiţi întru 
nădejdea învierii, şi pe cei de până la el adormiţi, şi pe cei de 
după el credincioşi lui Dumnezeu şi sfinţi şi înviaţi şi care se 
numesc seminţia lui Avraam cel credincios, care I-a dat lui 
Dumnezeu pe fiul său şi iarăşi l-a primit înapoi. 

Eu, poporul Meu, în om îmi am odihna, în sânul lui 
Avraam îmi am locul Meu şi locul celor credincioşi şi sfinţi, 
care aşteaptă în sânul lui Avraam biruinţa Mea cea de la 
sfârşit de timp pentru toţi sfinţii Celui Preaînalt, căci Tatăl 
Meu a făcut în Avraam odihna Mea, iar Eu am fost de Tatăl 
făgăduit lui când Tatăl i-a spus: «Ţie şi urmaşului tău voi da 
jăgăduinţele Mele», căci Avraam Mie Mi-a născut fii prin 
credinţa lui în Mine, Cel ce eram în sânul lui, prin Melchise- 
dec, care M-a dat lui Avraam din care au ieşit Isaac şi Iacov 
apoi, binecuvântaţi de Mine pentru ca să Mă numesc Eu 
Dumnezeul lor, al lui Avraam, Isaac şi Iacov. Amin. 

O, cine a mai fost şi cine mai este pe pământ credincios 
ca Avraam, care M-a cunoscut pe pământ ca şi în cer? O, cum 
de poate sta ca pe pământ cel ce aude de la Mine taina aceasta 
a odihnei sfinţilor care aşteaptă în sânul lui Avraam pe Fiul lui 
Dumnezeu, Care iarăşi vine şi Se face cuvânt pe pământ, Păs- 
tor tainic, Care păstoreşte neamurile cu toiag de fier, fie că 
acestea cunosc sau nu cunosc taina Păstorului Cel tainic, Care 
Se odihneşte cu sfinţii Săi în sânul lui Avraam? 

O, scumpă mama Mea, cuvântul Meu e sărbătoare, ma- 
mă, dar pe pământ Eu nu mai am sărbătoare decât în mijlocul 
poporului cuvântului Meu, popor care se sfinţeşte cu duhul, 
cu sufletul şi cu trupul ca să am în el împărăţia Mea între oa- 
meni, templu al odihnei Mele în om, mamă. Am grăit cuvânt 
dulce cu tine, cuvânt cu iubire în el în mijlocul poporului 
Meu. O, dă-i şi tu sărbătoare de cuvânt, căci tu eşti dulce, ma- 
ma Mea, dulce ca Fiul Tău Cel Unul născut, mamă. Amin, 
amin, amin. 

O dulce îţi este glasul şi limba cuvântului 
^Tău, Fiul meu Cel dulce! Dulce şi duios şi 
dureros Ţi-a fost glasul rugăciunii Tale de pe cruce când L-ai 
rugat pe Tatăl să-i ierte pe cei ce Te-au răstignit, căci ei nu 
ştiu ce fac! O, Fiule, dacă ar fi ştiut, ar fi avut păcat, dar cei 
ce trăiesc în păcat nu pot să cunoască răul când îl fac, şi 
numai apoi îl cunosc. Dulce Ţi-a fost glasul şi limba când ai 
spus că cel care păcătuieşte împotriva Fiului Omului, îi va fi 
iertat acest păcat, căci Tu eşti Cel ce ai putere să ierţi păca- 
tele, ca un îndurător. Mă doare însă de tot omul de pe pământ, 
care a fost şi care este, când îşi face temple pentru Tine, căci 
el aşa zice că face, şi uită că templul cel din Ierusalim spre 
care mergeau neamurile pământului ca să vină la Dumnezeu, 
s-a dărâmat, precum au spus proorocii, şi n-a mai rămas din 




Anul 2005 


1821 


el piatră pe piatră, şi a fost arat pământul care a purtat pe el 
templul în care şi Tu şi eu am intrat. Şi iată, odihna Ta este în 
sânul lui Avraam şi tot în el este şi odihna sfinţilor Tăi, iar 
zidurile de piatră sunt împotriva Ta când în ele Tu Te laşi vân- 
dut celor ce cumpără pe Dumnezeu de la cei ce Te vând pe 
bani, Fiule răbdător. 

Când preotul cel fără de viaţă sfântă dă să Te jertfească 
pe altarul lui, el se aseamănă cu cei care Te-au răstignit fără 
de milă şi pentru care ca un îndurător Te-ai rugat Tatălui pen- 
tru iertarea neştiinţei lor, pentru rătăcirea lor, Fiule răbdător. 
Ai proorocit tuturor despre vremea adevăraţilor închinători 
care nu vor avea nevoie de temple măreţe, ci de duh şi de ade- 
văr, prin care să se închine Ţie cu viaţa lor cea sfântă, copil 
junghiat de cei ce nu înţeleg ce este Dumnezeu în cer şi pe pă- 
mânt, de cei ce nu cercetează duhurile, aşa cum le-am cerce- 
tat eu când îngerul Gavriil mi-a vestit că voi zămisli în sânul 
meu pe Sfântul Celui Preaînalt, Care va împărăţi în veci, îm- 
părăţie care nu va avea sfârşit. Când eu m-am închinat Dom- 
nului prin înger, n-am fost în loc anume, ci am fost în Duhul 
Adevărului şi aşa m-am închinat voii Tatălui ceresc şi voii 
Tale, copil purtat în sânul meu şi apoi la sânul meu ca să 
creşti din el. 

Eu Te doresc în om cu toată bucuria mea cea de la Tine, 
cu toată mângâierea Ta cea pentru sfinţi, cu toată puterea Ta 
care biruieşte moartea, Fiule al tainei învierii morţilor şi 
Doamne al sfinţilor. Te doresc Mire iubit de fecioare sfinte, 
Te doresc Stăpân şi Domn şi învăţător peste ucenici iubitori 
de Duh Sfânt, căci Tu, Doamne îndurător şi tainic prin înţe- 
lepciunea cea din sfinţi, ai scos din bărbat pe femeie, iar din 
femeie ai scos pe Dumnezeu, şi mare este taina naşterii, mare 
este această tainică şi dulce credinţă care face viaţă dulce în 
om şi iubire ca iubirea mea în cei ce ştiu să Te nască şi să Te 
crească în ei, şi apoi să Te arate oamenilor prin însuşi trupul 
lor, al celor cu care Tu Te faci un singur trup prin unirea Ta 
cu ei, copil ceresc şi tainic, şi Dumnezeu minunat în sfinţi! O, 
mângâie-Te cu cei ce Te mângâie pe pământ, că eşti fără de 
mângâiere până ce vei împlini tot numărul seminţiei lui Avra- 
am cel credincios, în care Tu ai pregătit sân pentru odihna 
sfinţilor, Doamne al răbdării sfinţilor. 

îi sortesc poporului Tău mult să Te iubească, mult să Te 
arate, aşa cum în cei ce ne poartă cuvânt peste pământ Tu 
găseşti multă iubire şi multă mângâiere suspinului Tău după 
om. Vino, Doamne, şi împlineşte-Ţi proorociile pentru tim- 
purile fericirii Tale pe pământ, iar cei ce Te iubesc fierbinte, 
să guste din taina Ta cea nepricepută decât de sfinţi, Doamne 
Care plângi îndurerat acum, mai mult ca atunci când Te durea 
pe drumul răstignirii şi apoi răstignirea. Te mângâi cu mila 
mea prin cei ce Te iubesc pe pământul Tău cel sfânt pe unde 
Tu îţi paşti mieii şi mieluţele, căci Ţi-ai făcut salbă de măr- 
gele în jurul grădiniţei începutului Tău, şi prin grădini îţi paşti 
Tu mieii, precum este scris. Amin, amin, amin. 

O frumoasă îţi este, mama Mea, iubirea ta 
^ cea tainică şi cuminte între iubiri, căci iu- 
birea cea pentru Dumnezeu din om, nu se bucură, ci plânge, 
mamă, şi aşa este iubirea, şi aşa este frumuseţea ei cea mai de 
sus. Amin. 

Poporul Meu, am taine să-ţi desluşesc, dar înnoieşte-te 
cu duhul ca să le poţi trăi spre har de sfinţenie în tine, ca să 
fim amândoi un singur trup şi nedespărţiţi să fim prin taina 
iubirii care arde de dor în sânul celui ce Mă poartă cu ea şi 
Mă mângâie în ea. Amin, amin, amin. 

Duminica a cincea a Postului Mare, a cuvioasei Maria 
Egipteanca 

Nu va mai fi mângâiere pe pământ decât de ta acest izvor de cu- 
vânt. Cei ce iese din trup este cel ce lucrează faptele Duhului. 
Sfinţii sunt cei ce se apleacă Domnului, iar oamenii sunt cei 
cărora Domnul Se apleacă. Truda pentru fiinţa cărţii cuvântului 
de acum, este grea pentru Domnul şi pentru ucenici. Puterea 
Domnului stă în smerenia Lui faţă de Tatăl şi faţă de om. 

Î n numele Tatălui şi al Fiului şi al Sfântului Duh, 
aşa îmi este calea din cer pe pământ, şi cu mare 
dor doresc să înţeleagă omul ce este cerul şi unde este locul 
lui şi ce înseamnă calea Mea de la cer la pământ, de la sfinţi 
la oameni ca să-i fac şi pe oameni sfinţi, şi să fie cerul pe pă- 
mânt, şi să nu fie omul străin de taina şi de locul cerului Meu 
şi al Tatălui Meu, şi să se facă omul sălaş al vederilor cereşti, 
iar Dumnezeu să Se odihnească de dor. Amin. 

Să-Mi deschideţi, copii străjeri în calea Mea, când vin 
la poporul Meu, care Mă doreşte cu dor, care are durere de la 
mila de Dumnezeu, iar poporul cel lucrător Mie să Mă dea 
omului de peste tot, căci fi- va în curând să nu mai fie mângâ- 
iere peste om decât de la pacea şi viaţa acestui cuvânt mân- 
gâietor şi de viaţă dătător, cu care Eu cobor de cincizeci de 
ani pe pământul român, cel întâi născut din ape la facerea 
cerului şi a pământului şi pe care Mi-am aşezat Eu acum, la 
sfârşit de veacuri, tronul dreptăţii Mele ca să-l ruşinez pe tot 
omul pentru dreptatea lui. 

Mă las peste voi cu glasul Meu, scriind în cartea Mea 
cu voi sărbătoare sfintei cea plină de pocăinţă, şi apoi de dor 
şi de milă pentru Mine, Maria Egipteanca. Ea, după ce şi-a 
văzut deşertăciunea şi goliciunea zilelor ei, a ieşit din trup 
prin faptele duhului şi s-a mângâiat cu Mine în gândul ei, pur- 
tându-Mi durerea şi suspinul, pe care Eu le am de la fiecare 
om care trăieşte după voia lui pe pământ, departe de cer, de- 
parte de sfinţii care şi-au răstignit trupul ca să trăiască apoi cu 
duhul aşteptând pe Mirele lor. 

Iată ce mare dar este smerenia! Fără ea credinţa rămâne 
neroditoare pentru Mine din om. Chiar dacă Eu am spus că 
totul este cu putinţă celui cu credinţă, tot Eu adaug acum şi 
spun că rodul cel lucrător al credinţei este smerenia care îi 
face omului statură plăcută înăuntrul lui pentru Mine, şi în 
afara lui pentru semeni. Credinţa trebuie să poată rodi sme- 
renie, şi atunci totul este cu putinţă celui cu credinţă, iar Eu 
am fost cea mai vie pildă pentru toţi cei care M-au luat în ei 
ca să Mă trăiască. Maria Egipteanca a împlinit Scriptura Mea 
prin care am spus că dacă Eu Mă duc la Tatăl, mai mari mi- 
nuni vor lucra după Mine cei ce se vor face pe pământ după 
chipul şi asemănarea Mea. Amin. 

Voiesc, poporul Meu cel mic, să stau în gândul tău ca 
să nu cad din tine dacă ai da să uiţi de Mine, de chipul şi ase- 
mănarea Mea, pe care Eu le-am arătat omului când am venit 
de la Tatăl la om. Le-am spus celor cu care te călăuzesc de 
mulţi ani, de când te-ai făcut tu copil al Meu, le-am spus lor 
să nu te lase să gândeşti singur, ci să stea ei în gândul tău, şi 
să Mă aşeze pe Mine în gândul tău, ca să te temi să faci rău 
pe pământ, căci Eu sunt lângă tine şi tu nu Mă vezi, şi vreau 
să scap de această durere de la nevederea ta. Şi cum aş putea 
scăpa de durerea Mea decât dacă tu ai trăi şi ai lucra înaintea 
Mea ca în faţa Mea prin toată trăirea şi lucrarea şi cuvântul 
tău? Căci mulţi sfinţi, ca să nu mai greşească prin slăbiciunea 
fiinţei şi a cuvintelor lor, s-au dus spre dragostea Mea şi n-au 
mai uitat de ea, şi au uitat de ei iubind pe Dumnezeul lor, iar 

ei, cu toată smerenia lor credeau că pot aceasta, credeau prin 
smerenia lor, căci voiau să semene cu Mine, blânzi şi smeriţi 
cu inima, fiindcă Eu aşa i-am învăţat să se înveţe. 

O, poporul Meu, pe pământ sunt sfinţi şi sunt oameni. 
Sfinţi sunt cei ce se apleacă Mie pentru iubirea lor de Mine, 
iar oameni sunt cei cărora Eu Mă aplec pentru ca să pot 
încăpea pe pământ cu taina planurilor Mele. O, ce mic M-am 
lăsat Eu pentru ca să Mă primească omul! Dar cel ce nu dă să 
semene cu Mine, nimic nu-Mi poate lucra acela pentru slava 
Mea. Eu am fost Păstor blând, şi aşa stăpâneam peste cei ce 
dădeau să Mă urmeze, şi mulţi din ei Mă ascultau pentru cu- 
vintele Mele, pentru dragostea şi răbdarea Mea, căci aveam 
duhul umilit. Eram scuipat şi defăimat de mulţi, iar Eu iu- 
beam smerenia, şi o învăţam de la cel ce Mă dispreţuia ca 
să-i dau pildă de viaţă omului de pe pământ atunci şi apoi. O, 
mult M-am aplecat Eu omului ca să-Mi pot săvârşi lucrarea 
după planul Tatălui, cel din veac întocmit! Când ai un duş- 
man, când cineva îţi împiedică viaţa, vorbeşti frumos cu el ca 
să nu-ţi facă vreun rău, ba îi mai dai şi daruri ca să-ţi aperi 
viaţa şi lucrul ei. O, poporul Meu, aşa am făcut Eu de atâtea 
ori ca să-Mi apăr lucrarea Mea pe care o aşez pe pământ prin 
cuvântul Meu care grăieşte peste tine ca să-l împlinesc apoi. 
Aşa am făcut, ca să apăr această lucrare şi acest popor, şi i-am 
vorbit smerit celui ce puţin M-a cunoscut, şi făceam aşa ca să 
Mă apăr de el dacă nu Mă cunoştea. Eu sunt Dumnezeu mare, 
dar Mă aplec omului de pe pământ, căci aşa este pe pământ, 
şi nu este tot ca în cer. Pe pământ e ca şi la armată, unde 
funcţia desfiinţează gradul, iar Eu pe pământ aşa Mă smeresc, 
chiar dacă darul Meu cel dumnezeiesc, de Fiu al Tatălui Sa- 
vaot, desfiinţează întâietatea celui căruia Domnul i Se pleacă. 

Am lucrat cu multă răbdare şi cu multă smerenie în 
toată vremea acestei lucrări de cincizeci de ani, şi pentru care 
a fost să Mă sprijin cu omul, după cum vedeţi voi acum, voi, 
copii ai venirii Mele şi cei ce vă ascultă pe voi pentru numele 
Meu spre înfiinţarea cărţii cuvântului Meu cel de cincizeci de 
ani. Am lucrat în două feluri cu creştinul ca să găsesc cumva 
sprijin în el, căci greu Mă primeşte omul când am nevoie de 
ajutorul lui. Mă umilesc ca un Dumnezeu în faţa omului. Mă 
aplec sub puterea omului ca prin umilinţa Mea să-Mi dea el 
ajutor. O, ce necăjit e Duhul Meu, ce trist lucrez, ce mult Mă 
las! Mă pun la mintea omului ca să pot lucra ce am de lucrat 
pe pământ, căci altfel nu Mă primeşte omul, nu Mă pricepe 
omul, şi dacă Mă pricepe cum vrea el şi cât vrea el şi nu cum 
sunt şi cât sunt Eu, el nu ajunge pe placul Meu, pe placul 
cerului, şi Eu stau sub puterea omului suspinând şi fără de pu- 
tere, aşteptând ce poate el să-Mi dea. Lucrez răbdător, ca să 
nu Mă osândească omul, căci el nu-L cunoaşte pe Dumnezeu. 
O, nu ştie omul măreţia şi slava Mea când Eu Mă îndrept spre 
el ca să-Mi dea ajutor, chiar dacă Eu am făcut tot ce are el 
pentru ale lui apoi. Nu i-am dat omului voie să-Mi zică bun, 
ca să-i pot da pildă să nu-şi zică nici el bun, şi să poată el 
ajunge să fie blând şi smerit cu inima, ca apoi să poată crede 
în Mine prin cele plăcute Mie în el. 

O, Mi-e dor să te învăţ să Mă iubeşti, poporul Meu, şi 
să-Mi slujeşti, fiule de azi, căci Eu sunt dătătorul tău de viaţă, 
şi mult aş vrea să creadă omul că atunci când Mă va vedea îl 
va durea că n-a putut să Mă cunoască şi să creadă dumnezei- 
rea Mea care îl învaţă pe om să fie smerit cu inima ca şi Mine, 
căci credinţa cea fără de smerenie în toate din om, este cre- 
dinţă păgână şi nu este sfântă aşa cum Eu M-am umilit în faţa 
celui ce i-am spus «Să nu-Mi zici bun». Iată, puterea Mea stă- 
tea şi stă în smerenia Mea faţă de Tatăl şi faţă de om. 


Am lucrat multă vreme în două feluri, ca să Mă pri- 
mească fiul acestui popor, şi cu mulţi a trebuit să lucrez aşa, 
că Eu fără ajutor de la om nu pot să împlinesc ce este scris să 
fac, dar omul se semeţeşte apoi şi îşi zice vrednic dacă Eu Mă 
aplec lui pentru împlinirile planului Meu. Puţin ogor de inimi 
neprihănite am avut în vremea acestei lucrări a strigării Mele 
după om, şi greu Mi-a fost de la cel ce dădea să Mă prindă în 
cuvânt, şi Eu le răspundeam celor ce nu Mă cunoşteau lângă 
ei, dar cu cei ce aveau iubire cu umilinţă şi cu credinţă, Eu 
lucram cu lărgime pentru creşterea lor, fie prin iubire, fie prin 
mustrare, ca să nu-şi zică vrednici dacă Eu îi iubeam. 

O, copii străjeri în calea Mea şi pe care v-am numit cu 
numele Meu! V-am spus că voi vă numiţi Cuvântul lui Dum- 
nezeu, şi altfel de lucrare voi să nu lucraţi pe pământ. Cuvân- 
tul lui Dumnezeu să fie lucrarea voastră, şi să staţi în gândul 
fiilor cei mici şi iubitori şi harnici în dăruire şi în umilinţă şi 
să nu-i lăsaţi să gândească singuri. Aşezaţi-Mă pe Mine în 
gândul lor şi lângă ei mereu, ca să aibă ei viaţă şi cuvânt cu 
sfială, cu frumuseţe, cu trăire înaintea Mea. învăţaţi-i să vie- 
ţuiască unii cu alţii ca şi cum ar fi fiecare din ei în pustie ca 
Maria Egipteanca, cea care mereu stătea cu gândul în Mine şi 
nu mai greşea, şi învăţaţi-i ca toţi laolaltă să fie ca îngerii din 
ceruri, ca unii fără de trup, căci toate durerile şi lipsa lor de 
Mine, de la trup vine, căci trupul este mare stăpân peste liber- 
tatea duhului lui. Staţi în gândul lor şi ajutaţi-i mereu să Mă 
aibă în ei şi lângă ei şi în fraţii lor, fiilor, iar fraţii lor şi tot ce 
au ei mai sfânt sunt cei ce fac voia Mea şi viaţa Mea cea plină 
de Duh Sfânt în ei, şi din ei în lături apoi. 

Cobor peste voi, copii trudiţi la lucrul Meu şi peste cei 
ce trudesc lângă voi pentru fiinţa cărţii cuvântului Meu cel de 
cincizeci de ani. Cobor binecuvântare mare, dar cea mai mare 
grijă să nu fie între cei rămaşi ai Mei ca şi grija de voi, cei ce 
trudiţi, şi de pacea din voi pentru puterea lucrului cel spre 
fiinţa cărţii, fiilor. Voi sunteţi cuvântul Meu, veghea Mea pes- 
te ei toţi, peste toţi cei care Mă cunosc şi iubesc să Mă asculte 
prin voi, căci voi sunteţi cuvântul Meu. Amin. 

Pace multă cobor peste voi, şi de la voi să ia şi cei ce 
slujesc cu ascultare lucrarea slavei Mele peste pământ, că 
mult Mă doare când privesc înapoi peste lucrarea Mea şi văd 
pe poporul Meu cel neascultător căruia M-am aplecat ca să 
Mă primească. Dar acum vă am pe voi, smeriţi sub slava 
Mea, căci aşa este cel ce cunoaşte slava Mea. Amin, amin, 
amin. 

4/17 aprilie 2005 

Praznicul Intrării Domnului în Ierusalim. Duminica 
Floriilor 

Cartea cea de cincizeci de ani va cutremura cerut şi pământul ca ta 
facere, ca să facă din nou lumea, căci inima pământului bate cu 
putere. Domnului nu l-a suferit timpul cătl-a suferit iubirea de sub 
cruce, iar poporul de ta sfârşit va vedea învierea morţilor şi 
naşterea din nou a lumii, rodul iubirii de sub cruce a Domnului. 

ă ne mângâiem unii pe alţii în lacrimi şi dureri, 
să ne mângâiem cu bucurii, copii ai coborârii 
Mele de la Tatăl la voi, iar voi mângâiaţi, mângâiaţi pe po- 
porul cuvântului Meu şi daţi-i ce vă dau Eu, că vă am între 
Mine şi poporul Meu cale a Mea spre el şi cale a lui spre 
Mine, iar Tatăl este în Mine în toată clipa şi Mă slăveşte Tatăl 
ca pe Fiul Său, Cel Care a călcat cu moartea pe moarte şi a 
dat viaţă celor ce iubesc viaţa, şi a dat ridicare şi bucurie celor 
ce aşteaptă răscumpărarea lor. Amin. 

Cu pace dulce îmbrăţişez toate clipele Mele cu voi şi 
ale voastre cu Mine, şi mult de tot voiesc să vă mângâi sub 
greul crucii venirii Mele cuvânt pe pământ. Intru cuvânt în 
carte şi vă dau puteri. în numele Tatălui şi al Fiului şi al Sfân- 
tului Duh, vă dau puteri pentru lucrarea Mea cu voi, pentru 
fiinţa cărţii cuvântului Meu cel de cincizeci de ani pe pă- 
mântul român. E grea lucrarea aceasta, dar Evanghelia Mea 
cea de la sfârşit de timp a stăpânirii omului peste pământ, 
această carte zguduie încă de pe acum pământul în fel şi chip, 
iar inima pământului bate cu putere ca să se scoale morţii din 
morminte şi să vă mărturisească pe voi, cei ce aţi purtat lu- 
crarea Mea din zilele acestea şi numele Meu cel nou cu care 
rostesc judecata făpturii şi biruinţa sfinţilor întru cea de a 
doua venire a Fiului lui Dumnezeu, înaintea Căruia se vor 
plânge neamurile pământului, căci venirea Mea e cu slavă 
mare, cu cuvânt mult, iar slava cuvântului Meu va ieşi de sub 
taina ei şi va cutremura cerul şi pământul ca de facere, ca să 
nasc din nou lumea, fiindcă este scris în Scripturi să fac 
aceasta, şi voi face. Amin. 

O, poporul Meu, ce minune a fost acum două mii de 
ani în ziua intrării Mele în Ierusalim pe mânz de asină! Peste 
tot se dusese vestea că Eu l-am chemat afară din mormânt pe 
Lazăr care stătuse patru zile mort. Pregătise Tatăl mai dinain- 
te să fac această minune pentru ca să Mă mărturisească Ieru- 
salimul împărat al lui Israel şi pentru ca să Mă poată aduce 
jertfa pe cruce stăpânitorul acestei lumi. Nu numai de Mine 
se temeau arhiereii şi preoţii care domneau peste pământ, dar 
se temeau şi de Lazăr cel înviat, ca nu cumva să se ridice 
norodul să creadă în Mine şi să-şi piardă ei întâietatea lor şi 
domnia şi slava lor cea deşartă. 

Ce frumos M-au întâmpinat cei din Ierusalim! Rupeau 
ramuri de copaci şi cântau «Osana!», şi duhul lor nu ştia ce 
face, căci ei împlineau proorociile cele despre Mine aşa cum 
au fost ele rânduite una câte una spre împlinire, că mare este 
adevărul cel despre Dumnezeu, poporul Meu. Voiesc să-Mi 
cânţi şi tu printre lacrimi «Osana!» şi voiesc să te bucuri şi să 
nu te temi, şi să-i sprijineşti pe cei ce te sprijinesc pe calea 
Mea cu tine, că ei şi pe Mine Mă sprijinesc pe calea Mea cu 
tine, iar calea Mea cu tine s-a făcut Evanghelie peste pământ, 
căci cuvântul lui Dumnezeu este Evanghelie, poporul Meu. E 
praznicul florilor şi al ramurilor, şi Eu vin cuvânt la tine ca 
să-ţi hrănesc puterea şi mângâierea, şi am cu Mine cete de 
îngeri care-ţi mângâie răbdarea, fiule Israele, şi se bucură în- 
gerii cântându-Mi «Osana!», căci Eu intru cu slavă la tine, 
Ierusalime, poporul Meu. Slava Mea e scumpă, e dulce ca şi 
cea de pe cruce, că dulce Mi-a fost iubirea cea de pe cruce. 
N-a mai purtat nimeni o aşa de dulce iubire în trupul, în su- 
fletul şi în duhul său aşa cum am purtat-o Eu pe cruce pentru 
om ca să-i plătesc omului viaţa prin jertfa iubirii Mele de pe 
cruce. Eram plin de iubire pe cruce. Eram Cel ce iubeam cum 
n-a mai fost şi nu mai este iubire mai mare în cer şi pe pă- 
mânt. Nu Mi-a suferit trupul cât Mi-a suferit iubirea în vre- 
mea crucii Mele. Cei ce-Mi cântau «Osana!», au strigat apoi 
lui Pilat: «Răstigneşte-L!», iar Eu îi iubeam pe cei ce împli- 
neau Scriptura jertfei Mele şi îi spuneam Tatălui să nu le so- 
cotească păcat ceea ce fac ei fără să ştie ce fac. Dulce şi du- 
reroasă Mi-a fost iubirea de pe cruce, căci iubirea care nu are 
durere nu are putere, iar Eu îi iubeam pe cei ce-Mi aduceau 
durere, şi durerea pentru ei îmi dădea putere pentru suferinţa 
de la ei, şi apoi, pentru iubirea de pe cruce, la care Tatăl pri- 
vea şi iubea, căci Eu L-am ascultat şi am murit pentru om şi 
am dat viaţa Mea oamenilor. 


Vei vedea, poporul Meu, învierea morţilor, şi atunci vei 
înţelege tu iubirea Mea cea de pe cruce. Vei vedea, poporul 
Meu, lucrarea Mea cu tine, şi prin ea naşterea din nou a lumii, 
a facerii, şi atunci vei înţelege iubirea ta de sub crucea Mea 
pe care azi o împart cu tine iubind şi aşteptând rodul iubi- 
rii, poporul Meu. O, lasă-te pătruns de tainele cerurilor! O, 
lasă-te cuprins de tainele Mele cu tine! O, lasă-te copleşit de 
iubirea Mea cea de pe cruce şi plângi sub crucea iubirii Mele 
bucurându-te de slava iubirii care doare iubind cu putere 
ca să facă iarăşi lumea. O, e mare lucrarea Mea din zilele 
acestea! E tainică şi plină de răbdare spre arătarea slavei ei! 
Lasă-te răvăşit de tainica ei iubire pentru învierea a toate, 
poporul Meu. Aşteaptă morţii să-i strig afară aşa cum l-am 
strigat pe Lazăr dintre morţi şi i-am spus după ce I-am mul- 
ţumit Tatălui: «Lazăre, vino afară!». 

„Veniţi afară, voi, cei din morminte! “, aşa voi striga 
Eu prin tine, poporul Meu, până ce morţii se vor ridica ascul- 
tând porunca aceasta. O, şi ce frumoasă şi ce slăvită va fi îm- 
plinirea acestei Scripturi a învierii morţilor, poporul Meu! Ai 
grijă, fiule, să nu Mă uiţi. Ai grijă mare să nu stai fără Mine 
în gând şi în cuvânt şi în faptă şi între frate şi frate. Ai grijă 
de Mine, Ierusalime. Ascultă-L pe Dumnezeu, fiule din urmă. 
Ai grijă ca David şi nu ca Saul, căruia Samuel, ieşind din 
pământ, întristat de neascultarea şi de rătăcirea lui Saul, i-a 
răspuns acestuia că nesupunerea este un păcat la fel ca vră- 
jitoria, iar împotrivirea este la fel ca închinarea la idoli şi la 
terafimi. Iată ce slăvită va fi ridicarea morţilor dacă tu vei 
asculta să fii ascultător Domnului Dumnezeului tău şi te vei 
supune voii Lui cea plină de grijă pentru tine şi pentru tot 
cerul şi pământul, fiule! Ce slăvit s-a ridicat Samuel dintre 
morţi şi l-a mustrat pe cel ce nu asculta de Dumnezeu! Ce 
slăvită va fi învierea morţilor care vor mărturisi lucrarea Mea 
cu tine, iubirea Mea pentru om, poporul Meu! Iată, sfinţii sunt 
vii în vecii vecilor şi lucrează peste pământ, iar Eu scriu săr- 
bătoare în mijlocul tău lângă praznicul Floriilor, că sunt cu 
Verginica şi cu surioara ei pe care a luat-o lângă ea acum şap- 
te ani. Tu ai făcut masă pentru şapte ani pomenire, iar Eu, 
Domnul, binecuvintez bucatele de pe masă şi stau cu sfinţii şi 
cu îngerii la masa aceasta, şi stă Verginica şi cu surioara ei la 
masă cu tine, la masă de înviere, la masă de sfinţi, căci Eu 
sunt Dumnezeul celor vii, nu al celor morţi, poporul Meu. 

Verginica se aşează la masă şi cuvintează la masă. Hai, 
Verginico, tu eşti trâmbiţa Mea şi ai venit la pomenirea suri- 
oarei tale care ţi-a legat firul tău cu cei din urmă fii ai po- 
porului Meu şi al tău. Amin. 

O Doamne, mărire Ţie pentru iubirea Ta că 
^ am venit cu surioara mea, cu lelica mea, pe 
care am aşezat-o după venirea mea la Tine punte între mine şi 
poporul meu cel rămas pe urma mea cu Tine, Doamne, căci 
Tu în veac eşti şi nu Te sfârşeşti. 

O, lelica mea, iată unde suntem! Priveşte, lelico! Luăm 
masă cu poporul Domnului şi e mare slava aceasta, că e praz- 
nic de Florii, iar îngerii sunt cete-cete veniţi cu Domnul. O, 
nu plânge, şi bucură-te! îi avem în porţi pentru noi pe cei pe 
care-i ştii că s-au lăsat spre noi ca să ne ducă înainte mersul, 
şi pe poporul Domnului. Amin. 

Acum, fiilor, aşezaţi-vă la masa pomenirii surioarei 
mele, că L-am rugat pe Do mn ul pentru ea după plecarea mea 
la cer s-o pună pe ea punte între mine şi cei pe care-i are 
Domnul acum porţi ale Sale între pământ şi cer, între cer şi 
pământ. M-a ascultat Domnul, şi m-a ascultat şi ea, şi am le- 
gat firul, şi Domnul Şi-a înmulţit cuvânt mult peste pământ şi 

a ieşit spre neamuri, şi Evanghelia Lui din zilele acestea este 
cuvântul Lui, şi El o ia şi o ridică sus pentru binecuvântare de 
la Tatăl, şi apoi o dă oamenilor înaintea venirii zilei slavei Lui 
cea din urmă. 

O, ziua aceasta de sărbătoare e zi de iubire şi de po- 
menire. Priveşte, surioara mea, şi mângâie-i pe cei pe care şi 
tu, şi eu, şi Domnul ne-am sprijinit pe pământ, şi iată, şi din- 
tre cei cereşti acum. Stăm la masă cu poporul, lelico, şi cu 
Domnul şi cu îngerii Lui la masa ta de pomenire. Totul este 
cu iubire şi frumos şi curat, iar noi aducem mulţumire cereas- 
că pentru ziua aceasta lângă ziua Domnului. 

Poporul meu, popor al Domnului, aşează-te la masă, 
căci cerul e cu tine. O, copii ai Evangheliei celei noi, sunteţi 
obosiţi de lucrul cel greu al cărţii cea de cincizeci de ani a 
lucrării cuvântului Domnului prin noi şi prin voi, dar plata 
celor ce lucrează în vie e mare, fiilor. Ne-am strâns toţi la 
masa de azi, noi şi cu voi spre bucuria slavei Domnului cea 
după cincizeci de ani de cuvânt de când Domnul cuvintează 
pe pământ începând de la mine şi până la voi. Vom însemna 
acest timp de cuvânt în ziua de Paşti, căci şapte zile mai sunt 
şi sărbătorim praznicul învierii Domnului, aşa cum a fost 
acum cincizeci de ani când Domnul, după postul meu cel de 
patruzeci de zile a grăit prin glasul meu peste pământ. Iată ce 
iubire! La început am postit eu, iar la sfârşit, voi, copii cuvân- 
tători de Dumnezeu. Binecuvântaţi să fiţi voi, cei ce aţi ascul- 
tat de cuvântul Domnului care v-a spus vouă să vă înfrânaţi 
de la bucate în acest post al patimilor Sale cele de acum două 
mii de ani, şi binecuvântaţi să fie şi cei care s-au alăturat vouă 
pentru această deplină iubire, şi tot aşa să fie şi ceilalţi care 
s-au nevoit fiecare după a lor putinţă şi voinţă. Dar azi, luaţi 
câte un bob din bucatele de pe masă, şi apoi mergeţi cu în- 
frânare mai departe până la ziua învierii, copii ascultători pe 
deplin, şi ne vom bucura pe deplin în duhul ascultării şi al 
iubirii, fiilor. Surioara mea e dulce şi e plină de iubire pentru 
voi, şi vă spune şi ea aşa: 

O popor al Noului Ierusalim, să fii frumos ca 
^ şi numele pe care Domnul ţi l-a dat. Să fii 
ascultător şi supus slavei împlinirii cuvântului lui Dumnezeu 
peste tine, că a biruit Domnul prin sângele Lui şi v-a dat îm- 
părăţia Sa vouă, iar eu şi cu surioara mea avem trecere în cer 
prin rodul cel rămas de partea Domnului şi vă rugăm cereşte 
să staţi sub crucea venirii Domnului, căci dacă noi am iubit 
pe Domnul stând înaintea Lui pentru venirea Lui cuvânt pe 
pământ, voi aţi ajuns plinirea acestei iubiri şi staţi înaintea 
Lui, şi râul vieţii curge şi udă pământul, că are Domnul copii 
până la sfârşit şi face să curgă cuvântul Său cel mult şi tot mai 
mult, ca să rabde încă un pic de vreme de har şi să te pregă- 
tească Do mn ul pentru slava Sa cea mare, popor al Domnului. 
Vă mângâi pe fiecare, ca şi surioara mea, trâmbiţa lui Dum- 
nezeu, căci fără ea eu nu puteam acum să vin cuvânt la voi. 
Cântaţi cântarea nunţii Liului de împărat şi mă voi mângâia 
cu voi. Amin. 

I ar Eu, Domnul, binecuvintez bucatele şi stau 
cu voi la masă de praznic de cuvânt, iar înge- 
rii vă mângâie cu taina slavei lor cea fără de trup, şi cerul se 
bucură azi la masă cu voi. 

O, copii ai crucii venirii Mele, aşezaţi-vă cu poporul 
Meu la masă cu cerul şi gustaţi câte un bob din bucatele de pe 
masă ca să nu se întristeze nici o inimă, iar voi să fiţi ascul- 
tători, şi veţi merge mai departe cu înfrânarea până la ziua 
învierii şi vom cânta atunci de biruinţă pentru tot ce aţi trudit 
voi, cei mici ai Mei, ca să înfiinţăm cartea cuvântului Meu cel 


de la sfârşit de timp, cincizeci de ani de cuvânt prin care Eu 
am păstorit peste pământ şi peste om. 

Binecuvântate cu mare binecuvântare să vă fie buca- 
tele de pe masă, că e zi de bucurie a cerului la voi, iar trâmbiţa 
Mea Verginica se poartă cu surioara ei în sărbătoare prin gră- 
dinile Domnului în duh de înviere. Aduceţi Domnului mulţu- 
mire, că şi Eu vă aduc vouă pentru truda voastră cea grea, co- 
pii ai venirii Mele. 

Aduc lângă voi puteri cereşti pentru împlinirea cea ma- 
re a cărţii cuvântului Meu, şi orice piedică să se depărteze, şi 
tot ajutorul să se apropie, ca să închidem lucrul cărţii şi s-o 
deschidem apoi, şi să ne odihnim cu bucurie şi Eu şi voi, căci 
cerul tot aşteaptă cu fiori cartea Mielului, copii ai ascultării. 
Amin, amin, amin. 

11/24 aprilie 2005 

Praznicul învierii Domnului 

E sărbătoarea de cincizeci de ani a cuvântului Domnului, la 
sfârşit de timp. A înviat cuvântul Domnului cel de acum două mii 
de ani în ziua de Paşti a anului 1955. Trâmbiţa Domnului grăieşte 
poporului taina lucrării Domnului începută în anul 1955. 

H ristos a înviat! Aşa am spus Eu, Domnul, în ziua 
de Paşti a anului 1955, şi iată, cincizeci de ani 
de cuvânt al Cuvântului Iisus Hristos. 

Hristos a înviat! Hristos a înviat! Hristos a înviat! Aşa 
a înviat pe pământul român cuvântul Meu cel de acum două 
mii de ani, râul Meu de cuvânt care a aşteptat să învieze iarăşi 
pe pământ, să se reverse iar din gura Mea pentru ca iarăşi să 
lucrez, fiindcă Eu sunt Alfa şi Omega. Amin, amin, amin. 

Iată praznicul praznicelor, sărbătoare a sărbătorilor! 
Eu, Domnul Iisus Hristos, am găsit credinţă pe pământ când 
a fost să Mă întorc iarăşi ca să fac lumea, căci iarăşi fac lu- 
mea. Sunt Făcătorul cerului şi al pământului. Sunt Cuvântul 
lui Dumnezeu în mijlocul poporului român, în care Mi-am 
întocmit cărarea Mea de venire a doua oară de lângă Tatăl la 
oameni. Era scris în Scripturi să vin ca să le împlinesc pe ele 
ca şi pe cele de acum două mii de ani când M-am născut trup 
din Fecioară, din pururea Fecioară, căci Eu sunt curat şi sfânt, 
aşa cum şi purtătorii de Dumnezeu trebuie să fie, ca apoi să 
Mă cunoască şi să-Mi lucreze Mie pe pământ. 

E sărbătoarea cea de cincizeci de ani a cuvântului Meu 
cel de la sfârşit de timp. Eu, Domnul, aduc ziua aceea spre 
vedere ca să fie mărturisită. Amin. 

îmi pregătisem trâmbiţă prin care aveam să-Mi cuvin- 
tez cuvântul. Mi-o făcusem pe plăcerea Mea. Mi-o pregăti- 
sem prin suferinţă şi dureri ca pe aurul lămurit în cuptor, ca 
apoi el să strălucească şi să fie vas de trebuinţă Domnului, vas 
de cinste înaintea Mea şi a îngerilor Mei care au vegheat tot 
timpul peste lucrarea Mea de cuvânt ca să vină să se aşeze ea 
pe pământ, şi prin ea să-Mi întocmesc un popor al credinţei 
sfinte, pe care să-l păzesc pe pământ prin lucrarea îngerului 
Meu. Şi după ce Mi-am întocmit trâmbiţa Mea cea de dinain- 
tea venirii Mele, am trâmbiţat din ea, şi a înviat cuvântul Meu 
cel de acum două mii de ani, căci îngerul Meu Mihail a glă- 
suit porunca Mea, şi apoi trâmbiţa Mi-a sunat şi s-a lăsat în 
voia Mea, şi iată, la glasul arhanghelului şi întru trâmbiţa lui 
Dumnezeu, Eu, Domnul Iisus Hristos, începătura învierii ce- 
lor adormiţi, am înviat cuvânt pe pământ în ziua amintirii în- 
vierii Mele cea de acum două mii de ani, în ziua de Paşti a 
anului 1955, ziua venirii Mele de la Tatăl cuvânt nou peste 
pământ. Şi după douăzeci şi cinci de ani Mi-am luat trâmbiţa 

din mijlocul poporului cel de atunci şi am aşezat-o între cei 
cereşti, şi am lăsat pe pământ cuvântul Meu cel prin ea în- 
ceput şi semănat în toată vremea ei, şi cuvântul Meu s-a făcut 
spic înmiit, şi păstoresc cu el neamurile pământului, şi este 
toiag de fier cuvântul Meu în mijlocul seminţiilor de pe pă- 
mânt care de şapte mii de ani străine sunt de Făcătorul lor, 
străine cu viaţa lor faţă de viaţa Mea care s-a arătat după ce 
ea s-a sălăşluit între oameni, o, poporul Meu de azi! 

Aduc acum spre vedere sărbătoarea zilei învierii, ziua 
de Paşti a anului 1955, ziua când am trâmbiţat din trâmbiţa 
cuvântului Meu cel de după două mii de ani de la naşterea 
trupului Meu din Fecioară ca să Mă sălăşluiesc cu oamenii şi 
să fiu cu cei ce cred venirii Mele, să fiu cu ei până la sfârşitul 
timpului, precum am grăit prin Scripturi că voi fi. 

Hristos a înviat! Hristos a înviat! Hristos a înviat! Aşa 
am început învierea cuvântului Meu acum cincizeci de ani. 
Hai, Verginico, hai să privim peste timp şi să vedem cum în- 
cepe ziua aceasta de praznic al cincizecimii cuvântului Meu 
pe care l-am început prin gura ta, din gura Mea, în anul 1955 
a zilei sărbătorii învierii Mele. Hai, trâmbiţa Mea dulce, hai 
să Ne aşezăm în sărbătoare de cuvânt şi să mărturisim, căci 
zilele mărturiilor curând, curând grăiesc şi se mărturisesc. 
Amin, amin, amin. 

O Doamne, sunt trâmbiţa Ta din care ai în- 
^ccput să-Ţi cânţi cântarea de jale prin care 
să-i chemi pe toţi, să-i tragi pe toţi la Tatăl, şi din Tatăl să 
lucrezi şi să cuvintezi, căci cei ce sunt din Tatăl, numai voia 
Lui o fac. 

Această zi de măreaţă sărbătoare e sărbătoarea cuvân- 
tului cel de cincizeci de ani a durerii Tale după om şi de la 
om. Doamne. Cu mare durere am purtat eu pe pământ lucra- 
rea cuvântului Tău, a venirii Tale după om, acum, la sfârşit de 
timp. N-am fost decât omul durerii, aşa cum Tu ai fost. M-ai 
pregătit din pruncia mea numai din dureri. M-ai crescut pen- 
tru Tine prin dureri şi din dureri, şi dulce Ţi-a fost mila de 
viaţa mea durută. Ai voit să semăn cu Tine la dureri şi la 
dispreţul cel de la om, şi m-ai aşezat în duhul umilinţei prin 
care Tu poţi să sălăşluieşti în om şi să poţi ca Tine în om, căci 
acolo unde omul este şi poate, nu poţi şi Tu acolo, căci Tu Te 
umileşti faţă de om şi nu stai decât în cei ce sunt după chipul 
şi asemănarea Ta, şi aceia de Tine lucraţi aşa şi nu de ei, 
Doamne al celor umiliţi. Mi-ai dat pe îngerul Tău de m-a pur- 
tat de mânuţă în toată pregătirea ce mi-ai făcut-o ca să fiu 
trâmbiţa Ta, iar Duhul Tău şi trupul Tău mă mângâia în umi- 
linţa mea. M-ai învăţat prin dureri să nu iubesc bucuria, căci 
cine are dureri, nu cunoaşte şi nu iubeşte bucuria. Mi-ai dat 
numai suspin, ca să nu Te pierd, ca să nu mă pierzi. Dispre- 
ţuită am fost între oameni, ca şi Tine, Doamne, căci nu este 
ucenic mai mare decât învăţătorul său, că Tu ai fost Om al du- 
rerii şi dispreţuit de om, ca să poţi purta în trupul Tău nepu- 
tinţa omului. Doamne. 

O, cât de neputincios e omul, Bunule învăţător, şi de 
aceea caută el să poată amăgindu-se că poate şi că seamănă 
cu Tine, Făcătorule a toate! Ce frumos le-ai făcut Tu cu cu- 
vântul pe toate câte sunt! Ce umilit ai lucrat să le dai lor 
facerea, Făcătorule al lor! Aşa m-ai lucrat Tu pe mine din 
duhul umilinţei Tale, din durerile Tale cele de şapte mii de ani 
de la om, şi apoi mi-ai dat întrebuinţare pentru lucrarea Ta de 
facere din nou a lumii. Te-ai sălăşluit în trupul meu cel umilit 
timp de douăzeci şi cinci de ani cu cuvântul Tău peste un 
popor care venea să asculte glasul cuvântului Tău. Firea toată 
asculta când Te făceai cuvânt prin gura mea, şi tresărea toată 
facerea la glasul Tău. Dar omul e prea mare, Doamne al umi- 


linţei, şi nu Ţi-a mai dat înapoi scaunul Tău de domnie după 
ce Ţi l-a luat acum şapte mii de ani când l-ai pus să stăpâneas- 
că peste pământ, păzind şi lucrând porunca Ta. El însă nu aşa 
a lucrat, nu aşa a stăpânit pentru cele peste care Tu erai Stă- 
pân, ci a stat mai mare ca Tine în el, ca să lucreze el şi nu Tu. 
Ai judecat pe tot omul când m-ai ales şi m-ai lucrat ca să-Ţi 
fiu Ţie casă şi tron de domnie peste om, căci eu nu aveam de- 
cât pe Dumnezeu, şi ai putut în mine cu voia Ta, cu cuvântul 
Tău, cu gândul Tău, fiindcă numai Tu erai în mine, iar eu nu, 
Doamne, şi viaţa mea era dulce pentru Tine, căci era a Ta, era 
umilinţa Ta în ea şi voia Ta prin ea. 

l-ai purtat pe mulţi spre izvorul cuvântului Tău care 
striga cu jale prin gura mea când Tu coborai cu bogăţia slavei 
Tale care se făcea cuvânt pe pământ. îi hrăneai pe toţi cu 
duhul mângâierii, îi iertai, îi curăţai, căci erai Cel ce ai putere 
să-l cureţi pe om de el şi de păcatele lui. Durere mare era pe 
Tine şi pe mine, căci cei ce Te auzeau şi Te simţeau, nu-şi dă- 
deau şi viaţa ca apoi să şi-o câştige, iar Tu Te făceai voia lor, 
ca să poţi să scrii cuvântul Tău cel de la sfârşit de timp, care 
era durerea Ta, glasul durerii Tale lungă de şapte mii de ani. 
Ce pace aveam că Te puteam mângâia purtându-Ţi durerea! 
Pacea Ta mi-o dădusei, jugul Tău mi-1 dădusei, cel mai uşor 
jug, iar cine are jug nu mai poate face ca el şi în numele Tău 
lucru de al său, şi acela face lucrarea celui ce lucrează în el. 

M-a durut în Tine şi Te-a durut în mine omul neascul- 
tător care Te auzea cu voia Ta pe care i-o dădeai omului s-o 
lucreze, dar el auzind nu auzea şi văzând nu venea, şi mă du- 
rea, Doamne, şi mă doare, Doamne, cât pe Tine Te doare, căci 
eu am fost şi sunt voia Ta. 

Iată ziua de Paşti a anului 1955 când mi Te-ai dat pâine 
şi vin prin mijlocirea sfinţilor arhierei Vasile, Grigorie şi 
Ioan, veniţi cu Tine pe norii cerului până la patul meu de umi- 
linţă după ce am împlinit porunca Ta pentru postul cel de pa- 
truzeci de zile şi patruzeci de nopţi, ca apoi Tu să Te aşezi în 
trupul şi în duhul meu ca pe tronul judecăţii făpturii, căci din 
mine ai făcut lucrul Tău de trebuinţă după ce m-ai lucrat, şi 
glasul cuvântului Tău ai făcut din mine apoi peste pământ. O, 
când ai intrat cu Duhul Tău în trupul meu ca să grăieşti din 
trâmbiţa Ta, Doamne, eu am văzut atunci toată durerea Ta de 
la om, tot dorul Tău, şi am văzut învierea Ta, şi atunci am în- 
ţeles că iarăşi ai venit pe pământ biruitor al morţii, căci peste 
om stăpâneşte numai moartea, numai moartea, Doamne, iar 
viaţa suspină şi se stinge suspinând, şi omul nu are înţelep- 
ciune, fiindcă nu are umilinţă pentru viaţă, Doa mn e. 

Iată ziua de Paşti a anului 1955 când Tu Ţi-ai început 
trâmbiţarea şi Te-ai vestit Cel înviat dintre morţi şi ai zis celor 
ce vegheau peste suflarea mea de viaţă care abia mai pâlpâia: 
Hristos a înviat! Hristos a înviat! Hristos a înviat! Aşa ai cu- 
vântat, Doamne înviat, şi de atunci Tu cuvintezi, şi iată praz- 
nic al cincizecimii cuvântului Tău cel început prin mine, 
trâmbiţa Ta, acum cincizeci de ani, zi de Paşti după timp şi 
asemănare ca atunci, şi mai mult cu o zi ca să se vadă pasul 
împlinirii. O, frumoasă Ţi-a fost cărarea, căci a fost plină de 
suspin după om, dar frumoasă şi prea frumoasă Ţi s-a făcut 
acum prin cei mai mici ucenici de pe urma lucrării mele cu 
Tine, Doamne. Privesc cu Tine la înţelepciunea lor cea plină 
de umilinţă în care atât de întreg ai încăput, şi privesc cu Tine 
la suspinul lor cel greu, căci grea şi multă Ţi s-a făcut cobo- 
rârea Ta, şi ei stau mici sub ea, şi atât de mici că nu Te poţi 
Tu slăvi prin ei înaintea celor mari de pe pământ. 

O, copii micuţi, v-a făcut aşa de mici, aşa de umiliţi 
mintea celor ce nu ştiu să înţeleagă slava lui Dumnezeu din 
cei aleşi de Dumnezeu dintru vecii! O, micuţii mei şi ai Dom- 

nului, o, nu mai este credinţă pe pământ! E prea lipit omul de 
el însuşi, iar cea mai mare piedică a lui, aceasta este şi pentru 
el şi pentru Domnul spre el. Dar voi fiţi cuminţi şi staţi semne 
sfinte între cei ce cred şi între cei ce nu cred, căci voi sunteţi 
locuiţi de Dumnezeu chiar dacă staţi ca într-o prăpastie în 
smerenia care vă hrăneşte viaţa cu un nesfârşit de dragoste şi 
de răbdare şi de durere, copii care aduceţi pe Domnul pe pă- 
mânt, împlinind voi timpul cincizecimii acestui praznic sfânt. 
Fiţi cuminţi, fiţi în linişte, căci cei umiliţi au duhul liniştii în 
faţa celor mândri care au duhul căutării negăsind ce caută. 

V-a şoptit Domnul un cuvânt al durerii Lui şi al sfin- 
ţilor Lui, iar eu l-am aşezat între cele adevărate şi vi-1 amin- 
tesc acum. O, fiilor copii, cât timp este viu un sfânt, el îi stin- 
ghereşte pe toţi, şi toţi se împiedică în el, căci aşteaptă de la 
el cei plini de iubire pentru ei, şi dacă nu capătă ce doresc ei, 
apoi aceştia se simt încurcaţi în paşii lor şi lovesc în cel sfânt 
şi nu ştiu aceştia ce fac. Dar după ce cel sfânt trece cu trupul, 
nu le mai este greu celor ce sunt cu hotărârea, să-l vorbească 
de bine pe cel sfânt, de vreme ce nu-i mai încurcă întru ale lor 
pe pământ. Când el însă are şi urmaşi asemenea lui, atunci 
legiuitorii se dezgustă şi tac răzvrătiţi în duhul lor şi lucrează 
prin iscoade pentru învinuirea urmaşilor sfinţilor Domnului. 
Dar sfinţii Domnului nu se bucură de vorbirea de bine pentru 
ei după ce ei trec cu trupul, că nu e greu să-l vorbeşti de bine 
pe cel ce nu mai este să te oprească de la alipirea de tine însuţi 
întru dragostea ta de sfinţi ca să-ţi dea sfinţii ajutor pentru 
tine însuţi. Când nu mai este cel ce te încurcă în voile tale, nu 
e greu să-l cinsteşti pe cel ce s-a făcut ca Dumnezeu în calea 
ta ca să te oprească de pe ea şi să te aducă Domnului. Dar 
aceasta nu e drept nici pentru tine nici pentru cel în care a lo- 
cuit Dumnezeu în calea ta ca să ţi Se arate, ci e drept că nu te 
porţi după adevăr, şi dreptatea este cea care este şi nu cea cu 
care omul se acoperă pentru dreptatea lui, pentru folosul lui 
de la Dumnezeu sau de la om. 

O, copii atât de micuţi în mâna Domnului! Har din har, 
har peste har a rodit în voi şi peste voi, căci Domnul a fost 
mare în duhul şi în trupul meu întru lucrarea Sa de întoarcere 
cuvânt pe pământ. O, lăsaţi aşa! Vă este de ajuns harul Dom- 
nului, căci Domnul în durerile voastre şi în durerile Lui din 
voi Se slăveşte şi Se desăvârşeşte, iar El nu vă va dezamăgi 
pe voi, fiindcă El este Dumnezeu şi nu om, copii ai umilinţei. 
Eu vă sărbătoresc pe voi ca urmaşi ai mei cărora v-am lăsat 
averea de la Domnul, averea mea de pe pământ, lucrarea 
Domnului, copii în care locuieşte Dumnezeu. Şi iată, stăm în 
ziua aceasta în praznic slăvit, căci voi aţi plinit timpul acestei 
lucrări de cincizeci de ani şi aţi păşit cu pasul iarăşi, şi aţi 
trecut spre vremea de har care a mai rămas până la înnoirea a 
toate în chip deplin pentru întocmirea tainei veacului Dom- 
nului pe pământ. Ne sărbătoreşte Domnul, pe mine şi pe voi, 
începutul şi sfârşitul, la începutul şi la sfârşitul cel de acum, 
căci împlinit este după numărul anilor harul cel de mântuire a 
omului, numai să voiască omul să-l descopere pe el în cuvân- 
tul care curge cu multul din gura Domnului peste pământ. 
Iată, păşiţi peste hotar şi curge cuvântul întru plinirea lui. 
întăriţi- vă prin el şi întăriţi spre cale de veac nou pe poporul 
cel ascultător căruia ajutaţi-i înţelepciunea pentru cele de sus 
din voi pentru el, pentru slava lui cu Domnul, copii ai naşterii 
de sus şi care se vede prin lucrarea ce o lucraţi, căci Domnul 
Se cunoaşte prin rod acolo unde este şi locuieşte. Nu uitaţi că 
fericit este cel ce rabdă până la sfârşitul răbdării, că dulce şi 
slăvită este răbdarea celor sfinţi, precum şi lucrarea lor. O, nu 
vă întristaţi că duhul lumii din om nu vă primeşte mâna întin- 
să spre el. Domnul este şi mai trist. Bucuraţi-vă în dureri, că 


iată sărbătoarea cea de cincizeci de ani a durerii Domnului 
Care strigă după omul alipit de sine şi nu de Do mn ul în sine! 
Cea mai frumoasă sărbătoare, sărbătoarea durerii Domnului, 
căci cuvântul Lui este durerea Lui care strigă după om. 

Ţi-am slăvit sărbătoarea lucrării cuvântului Tău, 
Doamne, sărbătoarea durerii Tale care strigă de mult, de şapte 
vremi. Doamne, din anul 1955, de şapte ori câte şapte ani şi 
încă peste hotarul acesta, iar eu am grăit mult, Doamne, în 
ziua cincizecimii praznicului cuvântului Tău întru cea de a 
doua Ta venire de la Tatăl la om. Amin, amin, amin. 

A i vorbit, Verginico, dar tu eşti trâmbiţa 
Mea cea din care a plâns cuvântul Meu 
mai înainte de slava Mea cea mare. Am plâns mult, Verginica 
Mea, şi n-a mai plâns nimeni cu Noi. O, cine mai plânge cu 
Noi şi cu cei atât de plânşi care Ne poartă lucrarea începută 
de Noi acum cincizeci de ani? O, unde mai este cel care să nu 
apese pe umerii cei mici şi plăpânzi ai crucii venirii Mele cu- 
vânt însuspinat după om, Verginica Mea? Dar acum, mângâ- 
ierea cea de la Noi îi sprijină pe ei, căci avem de lucrat cu tot 
întregul peste duhul lumii, ca să-l nimicim de pe pământ şi 
din om şi să-Mi pot săvârşi viaţa Mea în om cu moartea pe 
moarte călcând, căci păcatele îşi vor primi plata lor şi va călca 
ea peste ele şi le va osândi pe ele ca să-l ridice pe om din pă- 
cat. Amin. 

Iar Eu, Domnul Cel plin de suspin, Cel plin de cuvânt, 
rostesc ca şi la începutul acestei lucrări de venire a Mea după 
om: Hristos a înviat! Hristos a înviat! Hristos a înviat! Şi nu 
în zadar am înviat dacă am înviat, şi îmi voi cere de la om 
răsplata jertfei Mele de pe cruce ca unul vinovat, deşi eram 
fără de vină, şi îi voi cere omului să învieze din păcat şi să 
treacă de la moarte la viaţă, de la păcat la sfinţenie, iar cel 
sfânt se cunoaşte după înţelepciunea lui, după lucrarea lui, 
după rodul lui cel întru Mine. 

Hristos a înviat, poporul Meu de azi! Aşa am spus şi 
celor de la începutul acestei lucrări de cuvânt al suspinului 
Meu, şi nimeni cu Mine n-a suspinat până la sfârşit. 

Hristos a înviat, popor cu nume nou şi cu veşmânt nou 
prin Paşti nou, la care am ajuns cu tine, cel mai mic, dar şi cel 
mai povăţuit! Mi-e Duhul însuspinat, poporul Meu. Mă doare 
lucrarea Mea cea de cincizeci de ani, că mulţi Mi-au auzit cu- 
vântul şi tot aţâţi M-au părăsit şi s-au dus într-ale lor şi n-au 
rămas întru ale Mele şi n-am avut cui să-i spun: „ Vino cu 
Mine!“. 

Sărbătoresc cu tine, cel mai mic, praznicul cuvântului 
durerii Mele după om, cincizecimea glasului suspinului Meu 
de la om, acum, la sfârşit de timp, căci cei ce M-au auzit prin 
acest cuvânt, M-au judecat, şi apoi M-au părăsit pentru ale 
lor. Acum însă, mângâie-Mă tu, cel mic, dar mângâierea Mea 
este Duhul Sfânt. Vezi să înţelegi bine ce-ţi spun, poporul 
Meu, că ţi-am pus numele cel de la venirea Mea şi te-am nu- 
mit poporul Noului Ierusalim, şi tu să Mă mângâi în durerea 
Mea de la om. 

Ridic între pământ şi cer cartea cuvântului Meu din 
aceste şapte vremi şi îţi dau putere să Mă ajuţi să Mă arăt cu 
ea şi s-o pun de mărturie între Mine şi om, căci omul n-a iubit 
să bea din potirul Meu, şi a băut din potirul lui, şi acum se va 
întoarce spre el potirul cel plin cu plata faptelor lor, potirul 
mâniei Mele peste cei ce n-au iubit Duhul lui Dumnezeu, 
Care n-are nimic din lumea aceasta. Ridicăm în sus cartea cu- 
vântului Meu şi o dăm Tatălui spre binecuvântare, şi apoi oa- 
menilor, poporul Meu. Dar tu cântă sărbătorii învierii, cântă 
acum, că e zi de înviere, Ierusalime. Caută la tine şi vezi ce 
poţi să-Mi dai, ce poţi să-Mi pui pe masa Mea de azi. Dă-Mi 

mângâierea, poporul Meu, căci numai duhul mângâierii a fost 
cel ce a curs din gura Mea peste cel chemat de mila Mea la 
milă de Mine, Cel durut de la om. 

Binecuvântată să fie toată hrana, cea pentru trup şi cea 
pentru duh, căci Eu nu pot sta la masă decât cu cel binecuvân- 
tat. întoarce-te, poporul Meu, spre începutul cuvântului Meu 
şi apoi vino înapoi pe firul lui până la tine şi plângi cu Mine, 
fiule, ca să nu plâng singur, că e păcat să n-am soţ în suspin, 
e păcat după atâta suspin, poporul Meu. Şi te rog, când va fi 
pe masă cartea şi o vei putea desface, fă-ţi timp şi treci prin 
acest timp, căci de tine am spus că nu te-am ales pentru trup, 
ci pentru duh, poporul Meu. Ai grijă ce ţi-am spus la masa 
Mea cu tine, că am spus că nu va mai fi mângâiere pe pământ 
decât în cuvântul Meu cel plin de har şi de suspin. Ai grijă să 
nu stai fără să Mă mângâi pe Mine şi pe tine din harul acestui 
cuvânt. Te-am povăţuit, poporul Meu, să treci din trup în duh, 


iar tu aşa să împlineşti, şi să te laşi în Duhul Meu ca să fii ca 
Dumnezeu. 

O, te rog, poporul Meu, să nu trăieşti ca pe pământ, şi 
să trăieşti ca în rai pe pământ, şi să asculţi de legea raiului şi 
numai de la Mine să mănânci şi nu de la alt duh, poporul 
Meu. Şi acum pun iarăşi pecetea cea adevărată a Fiului Tată- 
lui Savaot, Care a venit pe pământ şi a călcat cu moartea pe 
moarte ca să Se arate Du mn ezeu adevărat din Dumnezeu ade- 
vărat. Acum două mii de ani am murit pe cruce şi am înviat 
dintre morţi şi am lăsat pecetea aceasta: Hristos a înviat! 
Hristos a înviat! Hristos a înviat, atunci şi acum, poporul 
Meu, cu trupul atunci, şi cu cuvântul acum, popor al cuvân- 
tului venirii Mele cu naşterea din nou a lumii care se va naşte 
iarăşi prin cuvântul lui Dumnezeu. Amin, amin, amin. 

18 aprilie/ 1 mai 2005 


La praznicul învierii Domnului, anul 2005, s-au împlinit cincizeci de ani de 
cuvânt coborât din cer. Adăugăm încă un an de cuvânt, din perioada 18 aprilie/l mai 
2005 - 10/23 aprilie 2006, timp în care s-a lucrat la editarea cărţii, însemnând primul an 
al începutului vremii de har, pe care Dumnezeu ne-o dăruieşte nouă, neamului 
omenesc, aşteptând încă pentru fiecare suflet care se va vrea înnoit prin acest cuvânt 
prin care Dumnezeu îşi întocmeşte pe pământ Scriptura naşterii din nou a lumii, după 
a Sa făgăduinţă. 

Sărbătoarea Izvorul tămăduirii. Sărbătoarea sfântului 
mucenic Gheorghe 

Omul cel de sub crucea Domnului are cea mai dulce povară: 
povara iubirii. Maică a durerii este numele Maicii Domnului. Pe 
pământ e trupul stăpân peste om. Nici un adevăr nu mai este, decât 
acest rău de cuvânt peste pământ. 

iaţa Mea cea plină de viaţa Tatălui Meu, aceasta 
voiesc Eu, Domnul, să lucrez în om, şi apoi 
omul cel credincios să Mă lucreze în cel ce caută după Mine 
pentru ca să-şi afle el viaţa şi să şi-o închine Celui ce are Duh 
dătător de viaţă, căci Eu trăiesc în Tatăl şi Tatăl în Mine, şi aşa 
şi omul care iubeşte viaţa Mea, să trăiască în Dumnezeu cu 
închinare, iar Dumnezeu să-Şi aibă viaţă în om. Amin. 

Pace ţie, poporul Meu! Hristos a înviat, şi de aceea 
viaţa s-a arătat, căci Eu sunt Omul Cel cu Duh dătător de 
viaţă şi sunt Domnul învierii, iar cel ce crede în Mine nu mai 
moare, ci se mută de la moarte la viaţă, iubind în el viaţa Mea 
cea fără de moarte şi mărturisind că Eu sunt viaţa lui când el 
Mă lucrează în el şi în cel ce Mă caută de viaţă a sa. 

Hristos a înviat, vă vesteşte vouă mama Mea Fecioara 
şi vă umple de mângâiere şi de toată vindecarea, căci sărbă- 
torim izvorul iubirii ei. Amin, amin, amin. 

O Fiule înviat, să se vindece poporul cuvân- 
tului Tău de toate neputinţele lui şi ale Tale 
din el, dar de iubirea cea pentru Tine să nu se mai vindece, 
căci cine nu are rana aceasta dulce, acela este neputincios la 
bine şi la greu, că nu este nici un bine mai mult ca şi cu Tine, 
şi nu este greu mai uşor ca şi cel de sub crucea Ta peste om. 
Doamne Fiule, căci Tu cu omul le duci pe toate cele de la om, 
iar omul cel de sub crucea Ta are cea mai dulce povară, po- 
vara iubirii, Fiule îndurerat în moarte şi în înviere, căci omul 
nu ştie ce este această iubire a Ta pentru om, moartea şi în- 
vierea Ta, Fiule al vieţii cea plină de har pentru om. Dau să-l 
spăl în lacrimi pe cel ce caută viaţa Ta pentru viaţa sa, căci eu 
m-am născut ca să plâng şi să fiu izvor de lacrimi pentru viaţa 
fiecărui om care voieşte sau nu voieşte viaţa Ta. Cel ce se 
roagă la Tine prin mine, nu mă vede, nu mă ştie că eu n-am 
cunoscut pe pământ şi în cer altă bucurie decât lacrima şi 
multul ei. Dacă omul ar vedea că plâng mereu, nu s-ar mai 
ruga la mine pentru el, ci ar căuta să-mi curme lacrima şi sus- 
pinul meu cel mult, şi s-ar face Ţie casă omul, căci eu pentru 
Tine plâng. De mila Ta plâng şi în cer şi pe pământ, că mă 
doare suspinul Tău de la om şi nu am bucurie mai mare ca 
aceea că plâng pentru Tine, copil îndurerat şi Du mn ezeule ne- 
mângâiat. Maica durerii sunt, iar Tu eşti Fiul durerii, şi unul 
altuia ne suntem mângâiere prin durere, că nouă, numai dure- 
rea ne poate da putere pentru ea, că n-avem altă viaţă, Doam- 
ne şi Fiule îndurerat ca şi mama Ta. 


Dau să-l spăl în lacrimi pe cel ce a dat de la el moartea, 
pe poporul Tău de azi, pe cel ce crede venirii Tale şi cuvân- 
tului Tău, care aduce omului pocăinţă spre iertarea păcatelor, 
spre învierea din moarte, iar Tu plângi ca mine şi cu mine, că 
aşa este Dumnezeu în cer şi pe pământ, şi aşa eşti Tu în mine, 
şi aşa sunt eu în Tine, şi unul altuia ne suntem bucurie prin 
lacrimi, şi Tu mă plângi că m-am născut să plâng, şi eu Te 
plâng că Te-ai născut să plângi şi să suferi după om şi de la 
om, aşteptând ziua învierii omului, Doamne al învierii. 

Pun alinare în greu şi pace multă peste cei ce stau locaş 
al Tău de venire de la Tatăl la om. Fe dau prin lacrimi putere, 
cu ruga mea spre Tine pentru ei, căci în cer e locaşul celor ce 
se roagă, Fiule scump, şi e multă umilinţă în cer, şi de aceea 
e multă rugăciune, şi nu e ca pe pământ între cei din cer. Pe 
pământ omul se îngrijeşte de trup şi lucrează mult pentru 
aceasta, iar între cei din cer se lucrează mult pentru toate su- 
fletele de pe pământ, şi numai lacrimi varsă cei din cer pentru 
cei de pe pământ care nu văd cerul; cerul, care se face izvor 
de spălare a omului lipsit de viaţă; cerul, care plânge din sfinţi 
pentru învierea omului. 

Vă dau putere din Fiul meu, vă dau ajutor pentru zidi- 
rea cărţii Mielului, copii care lucraţi şi îngrijiţi această mare 
lucrare, şi rugaţi-i pe toţi cei care vă ajută, să ceară la Do mn ul 
şi la sfinţi trezie mare, iubire fără preget şi har pentru puterea 
Fiului meu peste ei, iar voi să-i sprijiniţi de pe pământ, copii 
veghetori, şi să-i îndemnaţi la credinţă şi la umilinţă spre lu- 
crul cel binecuvântat pentru fiinţa cărţii venirii Fiului meu 
întru cuvânt de înviere peste pământ. Amin, amin, amin. 

T u, mama Mea, stai şi în cer tot ca pe pă- 
mânt, izvor de lacrimi, şi aşa te mângâi, şi 
aşa Mă mângâi tu în durerea ta şi a Mea de la om. Numele tău 
de mamă e maica durerii şi izvor de lacrimi. Peste tot pă- 
mântul plângi, peste tot pui sămânţa cuvântului Meu, pe care 
o semăn peste om ca să ia viaţă omul şi să se scoale din 
moarte şi să ia jugul Meu cel plin de umilinţă. I-ai spus 
poporului Meu că între cei din cer e mare umilinţă şi de aceea 
e multă rugăciune în cer pentru om. O, ce taină mare i-ai spus 
lui, mama Mea! O, ce iubire i-ai descoperit din cer, ca să ştie 
el ce se lucrează de cei din cer şi ca să vadă el ce se lucrează 
pe pământ şi pentru ce trudeşte omul pe pământ. Pe pământ e 
trupul stăpân peste om şi mult trebuie să lucreze omul pentru 
trup, iar Noi trebuie să plângem mult, mamă, şi să udăm 
mereu orice sămânţă semănată de Noi peste om, ca să ro- 
dească ea, şi ca să crească omul din ea şi nu numai din el, 
mamă. 

O, poporul Meu, cel necăsătorit se îngrijeşte cum să 
placă Domnului, cum să lucreze Domnului, aşa este scris în 
Scripturi. Fericit este cel ce trăieşte din Scripturi, căci în ele 
găseşte viaţă veşnică şi nu vremelnică, poporul Meu. O, 
scoală-te de dimineaţă şi lucrează viaţă veşnică şi lucrează-ţi 

vindecare de neputinţe ca să poţi să-ţi lucrezi viaţă veşnică. 
Eu ţi-am dat tot ce am avut, ca să ai şi ca să ştii şi ca să lu- 
crezi, iar sfinţii cei cereşti te-au învăţat acum şi ei pe pământ. 
Din ceata lor grăieşte vouă azi mucenicul Gheorghe, cel ce 
mult M-a iubit şi a iubit. Amin, amin, amin. 

T e-am iubit, şi apoi am iubit, Doamne al iu- 
birii sfinţilor. Mi-am lucrat viaţă veşnică, şi 
peste foc am călcat pentru ca să mi-o lucrez, şi ca să am apoi 
să Ţi-o dau, iar Tu să-mi împărţi din truda mea spre salvarea 
mea. Ţi-am adus rod şi Te-am mângâiat în durerea Ta după 
om, căci sfinţii au în ei aluatul umilinţei şi al credinţei şi al 
rugăciunii, ca şi mama Ta, Doamne. E gol fără Tine omul, e 
gol de viaţă şi de rod de viaţă, iar eu mă aşez pildă cu viaţa 
mea în viaţa Ta pe pământ, şi mă dau şi din cer, căci cu umi- 
linţă plâng cu sfinţii pentru toate sufletele de pe pământ care 
nu plâng, care nu caută cu viaţa Ta în viaţa lor, Doamne în- 
viat, după ce cu moartea pe moarte ai călcat. 

Izvor de rugăciune mă aşez înaintea Ta pentru zidirea 
cărţii cuvântului Tău cel de cincizeci de ani peste poporul Tău 
de azi, peste pământ, Doamne. Pune putere de trup şi de duh 
peste cei ce-Ţi lucrează Ţie lucru ceresc pe pământ, căci Tu 
poţi totul, Doamne al sfinţilor care cu umilinţă îţi aduc Ţie 
rod din lucrul lor cu Tine. 

Eu Te-am iubit, şi apoi am iubit, şi aşa este iubirea, ca 
în cer şi nu ca pe pământ de la om. Eu Te-am iubit pe Tine şi 
am stat în Tine iubind, ca să-i fac să creadă în Tine pe cei pe 
care-i iubeam, iar darul meu a rămas pe pământ, căci aşa este 
lucrarea sfinţilor, care rămâne pe pământ când ei îşi iau în ce- 
ruri casă. Iubirea, din cer se învaţă, iar între cei cereşti e umi- 
linţă şi rugăciune şi lacrimi, Doamne, şi dulce este iubirea, şi 
Tu eşti izvorul ei. Amin, amin, amin. 

B u, Domnul, şi mama Mea în sărbătoare în- 
tre voi, şi sfinţii în sărbătoarea lor, aşa am 
izvorât cuvânt de iubire şi de viaţă peste tine, poporul Meu, 
iar de iubirea cea pentru Mine să te laşi copleşit şi să nu te 
mai vindeci de ea, ca să fii tu viaţa Mea între fiii oamenilor 
care nu iubesc viaţa lor în viaţa Mea, şi să te umpli de umi- 
linţa sfinţilor cerului, şi, iarăşi, de duhul rugăciunilor lor, ca 
unii altora să ne răspundem, poporul Meu. 

O, Ierusalime, nu este bucurie mai deplină ca şi durerea 
cea plină de viaţă din viaţa Mea. Nici un adevăr nu este în 
afară de acesta, căci Eu aşa sunt, şi sunt Adevărul, poporul 
Meu. Numai durerea cea după Dumnezeu îl ţine viu pe om şi 
veşnic viu. Numai această bucurie deplină a Mea când ea este 
tot aşa şi în om, numai aceea este viaţa cea fără de moarte în 
om. «Cel ce crede în Mine nu va muri niciodată». Eu aşa am 
spus. Voiesc să găsesc în tine această credinţă care biruieşte 
moartea, căci Eu adevărat am grăit prin cuvântul acesta. 

O, poporul Meu, ascultă glasul Meu, ca apoi să ascult 
Eu glasul tău şi să ne îmbrăţişăm prin cuvânt şi unul altuia să 
ne dăm viaţă şi să ne dăm iubire şi vindecare prin ea, poporul 
Meu. Amin, amin, amin. 

23 aprilie/6 mai 2005 

Duminica a doua după Paşii, a sfântului apostol Toma 

Glasul Domnului se aude cu multul în locuinţa morţilor, iar aceştia 
îl înţeleg mai mult decât cred oamenii de pe pământ. Tainele cele 
de nepătruns cu mintea omului sunt cele pătrunse de omul cel 
pătruns de ele. Apostolul Toma mărturiseşte tainica fiinţă a 
Domnului în el. 

B at, şi Mi se deschide, căci sunt Păstorul Cel ade- 
vărat. Bat la porţi şi intru şi nu sar pe deasupra. 


Bat când intru, că nimic nu împlinesc până nu vestesc, şi 
lucrez aşa ca să fac credinţă şi putere pentru credinţă în om, 
pentru Dumnezeu. Amin. 

Hristos a înviat! şi-au spus unii altora ucenicii şi uce- 
niţele Mele după ce Eu am împlinit scularea Mea dintre 
morţi, înviere pe care o vestisem lor mai înainte ca ea să Mă 
arate înviat înaintea lor. Mai întâi am vestit, mai întâi am 
bătut, şi apoi M-am arătat lor cu trupul Meu cel de la Tatăl, 
căci am înviat, şi apoi M-am dus la Tatăl să-I mulţumesc pen- 
tru puterea cu care am călcat cu moartea pe moarte, şi apoi 
M-am adus la ucenici bucurie, şi nu M-am dus la ei până ce 
nu M-am vestit, până ce nu am bătut ca să intru la ei. Le des- 
luşisem că a treia zi voi învia, şi, după ce am înviat, M-a vă- 
zut Maria Magdalena şi M-am făcut cunoscut ei, şi i-am spus 
că Eu Mă sui la Tatăl pentru ca să-I mulţumesc, iar ei i-am 
spus să se ducă să Mă vestească ucenicilor Mei că am înviat 
şi că M-am lăsat văzut şi cunoscut de ea pentru ca să Mă măr- 
turisească ea. 

Mai întâi M-am vestit lor înviat, mai întâi am bătut, şi 
apoi am intrat la ei, şi aşa am făcut şi cu Toma, cel dintre 
ucenicii Mei care nu era cu ei la prima Mea arătare înaintea 
lor după înviere, a treia zi de după răstignirea şi moartea Mea 
pe cruce. 

Hristos a înviat, poporul Meu! Mari şi minunate sunt 
lucrările Mele în mijlocul tău, şi cu care Mă vestesc mai întâi, 
că nu pot fi altfel lucrările lui Dumnezeu pe pământ. Când Eu 
însumi vestesc în mijlocul tău salutul învierii Mele, cei din 
locuinţa morţilor scapă de orice urmă de durere, căci se mân- 
gâie la glasul Meu cel pentru ei, căci glasul Meu este cel mai 
aşteptat de ei, cu mult, cu mult mai mult decât ştiu oamenii 
de pe pământ ce înseamnă acest glas ca să-l poată auzi apoi, 
ca să poată să creadă mai întâi, şi să-l audă apoi. Din mijlocul 
tău însă glasul Meu se face auzit cu multul în locuinţa mor- 
ţilor, şi nu e bucurie în cer şi pe pământ ca bucuria lor cea atât 
de mare, şi nu e loc între cer şi pământ în care Eu să fiu cu- 
noscut şi aşteptat ca şi la ei. Şi iată, Eu, Domnul, Cel ce am 
înviat pentru fiecare om pe care moartea îl ţine rob pe pământ 
şi sub pământ, rostesc, pentru bucuria tuturor celor care se 
bucură cu dor şi cu aşteptare, rostesc pentru toţi vestea învie- 
rii Mele: Hristos a înviat! Hristos a înviat! Hristos a înviat! 

M-am făcut începătura învierii celor adormiţi, odată cu 
moartea şi cu învierea Mea, şi am lucrat aceasta cu grabă, 
precum scrie în Scripturi, căci eram aşteptat de cei ţinuţi în 
robia morţii. Trei zile au fost pentru această răscumpărare, 
fiindcă Eu, Domnul, nu se putea să văd moartea şi stricăciu- 
nea ei mai mult decât era scris în prooroci. Moartea Mea pe 
cruce avea cu ea învierea Mea pentru toţi cei adormiţi care 
Mă aşteptau de Izbăvitor de la Tatăl, şi pentru ucenicii Mei, 
care aveau să înţeleagă prin aceasta că Eu sunt trimisul Tată- 
lui, Cel ce am făcut lumea cu cuvântul Lui cel de Mine rostit. 

O, ce umilinţă are Tatăl Meu! El pe Mine M-a pus să 
rostesc facerea Lui întru lucrare de cer şi pământ. O, ce umi- 
linţă am Eu, Fiul Tatălui Savaot! Eu pe voi vă pun să rostiţi 
facerea Mea întru lucrare de cer nou şi de pământ nou, cea cu 
cuvântul Tatălui cel din Mine rostit peste voi ca să-l luaţi voi 
şi să-l aşezaţi pe pământ facere a lui Dumnezeu prin împli- 
nirea lui după rostirea lui, căci Eu rostesc, şi numai aşa lucrez 
să împlinesc. 

O, copii care-Mi deschideţi când bat ca să intru cu fa- 
cerea Mea, cu lucrarea Mea cea prin voi şi prin cuvânt, o, ce 
umilinţă aveţi voi! Voi, pe fiii cei credincioşi şi cuminţi şi as- 
cultători, îi puneţi să lucreze cuvântul cel rostit de Dumnezeu, 
şi îi puneţi să-L mărturisească pe Dumnezeu. O, copii umiliţi, 

vă iau şi vă aşez peste durerile Mele ca să le ştiţi, ca să le 
simţiţi şi ca să împărţiţi din ele viaţă peste cei ce au milă de 
Dumnezeu. Mi-e tare drag de voi când vă aud inimioarele şi 
mintea şi cuvântul care îndeamnă pe cei ce pot iubi viaţa Mea 
să iubească durerea ei şi să trăiască puterea ei, şi să dorească 
în ei lacrima Mea, lacrima cerului, copii miloşi cu Dumne- 
zeu. Tainele cele de nepătruns de mintea omului sunt cele 
pătrunse de omul cel pătruns de ele, copii ai înţelepciunii cea 
de sus. îmbrăţişaţi în duhul înţelepciunii cereşti pe cei miloşi 
cu Dumnezeu, şi nu tăceţi înaintea lor, căci scris este că vor 
fi toţi învăţaţi de Dumnezeu. Precum Eu bat, şi voi îmi des- 
chideţi ca să stau cu poporul Meu, aşa şi voi, bateţi, şi să vi 
se deschidă, că voi trebuie să semănaţi cu Mine şi să intraţi pe 
uşă şi nu pe deasupra, dar poporul Meu trebuie să înveţe tot 
mai desluşit tainele Mele cu el şi să se lase el pătruns de ele, 
căci credinţa aceasta nu este a tuturora, fiilor copii. 

Sunt cu ucenicii Mei în sărbătoare de înviere, şi cu tine 
suntem, poporul Meu. Ucenicul Meu Toma a fost pătruns de 
tainele cele de nepătruns de mintea omului, şi care sunt pă- 
trunse de omul cel pătruns de ele. Acest ucenic a fost taină 
între ceilalţi ucenici ai Mei. El M-a pătruns mult, poporul 
Meu. Pe Mine, Cel tainic, Cel nepătruns, M-a pătruns acest 
ucenic, şi cu dor a dorit să-i facă pe toţi ucenicii Mei să crea- 
dă cu pătrundere şi să mărturisească ei cu toată puterea lor 
taina cea pentru care Eu M-am coborât de la Tatăl pe pământ 
şi M-am întrupat ca să Mă las cu trupul pe cruce răstignit şi 
să pot arăta nepătrunsa taină a învierii morţilor prin însuşi 
trupul Meu. 

începusem cu o săptămână înainte să Mă vestesc Dom- 
nul învierii morţilor, căci Tatăl Meu îmi pregătise să împli- 
nesc învierea lui Lazăr, care murise pentru această minune 
prin care Eu M-am arătat minunea Tatălui, învierea morţilor, 
pe care Marta o credea, dar se ducea cu ea până la ziua cea 
din urmă a timpului cel de dinaintea învierii celor morţi. Spai- 
mă mare i-a cutremurat pe cei care se credeau stăpâni pe cer 
şi pe pământ, şi au căutat să stârpească şi pe Lazăr şi pe Mine, 
uitând că ei nu sunt stăpâni ai morţii şi ai învierii. 

Apostolul Meu Toma i-a iubit mult pe ucenicii cei îm- 
preună cu el ai Mei, şi le-a adeverit cu putere şi cu mărturisire 
că Eu sunt, că am fost mort şi am înviat şi M-am arătat şi i-am 
bucurat ca să le dau putere de credinţă şi de mărturisire şi 
să-Mi fie ei martori până la toate marginile, precum Eu i-am 
sortit să lucreze, spunându-le aceasta mai înainte de patima 
Mea. 

Adânc de taină am fost Eu în inima ucenicului Meu 
care a arătat cu degetul lui trupul Meu cel înviat. înţelepciu- 
nea cea din cer era frumuseţea lui, iar credinţa lui era cea care 
L-a adeverit pe Fiul lui Dumnezeu înviat din răstignire. 
Amin. 

M i-e tare dor şi acum, Domnul meu şi 
Dumnezeul meu, să Te mărturisesc deslu- 
şit ca şi atunci şi să-i ajut pe cei ce nu Te pot iubi cu credinţa 
şi cu fapta ei, şi să le spun că eu Te-am iubit cu credinţă şi că 
Tu ai ştiut tainica mea iubire, tainica mea umilinţă şi dulcea 
mea credinţă, pe care am voit s-o aşez şi în cei înfricoşaţi de 
iudei, fraţi ai mei, ucenici ai Tăi, şi să se scufunde ei în tainica 
Ta fiinţă, care era cu trupul înaintea noastră în vremea când 
Te-ai arătat nouă după învierea Ta, Domnul meu şi Dum- 
nezeul meu. 

O, mi-e tare dor de Tine în om, aşa cum îmi era dor de 
Tine în ceilalţi fraţi ai mei, ucenici ai Tăi, şi la aceia am dorit 
să Te dovedesc că eşti Domnul, Care ne-ai învăţat trei ani şi 
jumătate să Te pătrundem, căci erai Cel nepătruns de mintea 


omului, Tu, Cel pătruns de omul pătruns de Tine aşa cum am 
fost eu, Domnul meu şi Dumnezeul meu. M-ai pătruns cu 
totul când m-ai luat să-Ţi fiu ucenic după ce ai înviat trup 
mort ca să mă poţi lua pe mine să fiu al Tău şi să Te 
mărturisesc mai mult, mai cu putere, şi să mă numesc al Tău 
numindu-Te Do mn ul meu şi Dumnezeul meu. 

Iubirea mea cea plină de taină a fost de nepătruns după 
ce Tu m-ai pătruns de taina fiinţei Tale făcându-mă apoi să-Ţi 
pătrund dumnezeirea cu care ai stat între ucenici înainte de 
cruce şi apoi după înviere când ai venit să ne dai pacea şi să 
ne mângâi, căci eu m-am mângâiat cu trupul Tău cel înviat, 
pe care l-am îmbrăţişat cu tot cuprinsul fiinţei mele tainice şi 
nu numai cu degetul pe care cu mâna Ta mi l-ai luat şi l-ai 
atins de rana răstignirii Tale, Domnul meu şi Dumnezeul meu 
Cel înviat, şi m-ai numit fericit şi credincios, sortindu-le o şi 
mai mare fericire celor ce vor crede şi nu Te vor vedea, aşa 
cum eu Te-am văzut pentru credinţa multora apoi. 

M-ai învăţat să nu fiu necredincios, ci credincios, şi 
mare taină a purtat ziua aceea pe care sfinţii părinţi ai celor 
credincioşi au numit-o de atunci şi până la sfârşit cu numele 
meu şi toţi îi zic duminica Tomei, căci eu Te-am mărturisit în 
ziua aceea, şi mărturisirea mea mă mărturiseşte şi îmi vesteş- 
te mistuitorul meu dor cu care am voit să Te cuprind cu îm- 
brăţişarea mea după ce Tu, înviind şi ducându-Te şi întor- 
cându-Te de la Tatăl la noi, Te-ai arătat înviat, şi, ca din mor- 
mânt când ai ieşit, aşa ai şi intrat la noi, cei ferecaţi în foişor, 
prin uşile încuiate, nimic atingând, nimic stricând, ci intrând 
şi ieşind ca din mormântul peste care au rămas neatinse pe- 
ceţile sub care ai stat, şi aşa Te-ai arătat şi aşa Te-ai mărturisit 
Stăpânul morţii şi al învierii. Domnul meu şi Du mn ezeul 
meu. Amin, amin, amin. 

O poporul Meu, mari şi minunate sunt lucră- 
rile Mele în mijlocul tău, şi cu care Mă 
vestesc mai întâi, că nu pot fi altfel lucrările lui Dumnezeu pe 
pământ. Tainele cele de nepătruns de mintea omului sunt cele 
pătrunse de omul pătruns de ele, iar Eu, Domnul, de cel ce 
voiesc Mă îndur, şi fac din el apoi mărturisitor al celor nepă- 
trunse ale Mele, poporul Meu. Ucenicul Meu Toma a lucrat 
minunat pe pământ, şi a lucrat de pe pământ şi până-n cer în 
vremea lucrului Meu cu el pe pământ. Taina cea de nepătruns 
a credinţei lui, a lucrării lui cu Mine între oameni, a fost mă- 
reaţă în timp şi peste timp, şi îi povăţuiesc pe cei ce au auzit 
şi aud de Domnul învierii şi de ucenicii Lui, să-şi amintească 
de tainica şi descoperita lucrare şi mărturisire a ucenicului 
Meu Toma, prin care morţii au înviat şi au mărturisit puterea 
Mea din ucenicii Mei cei mărturisitori. Să se oprească orice 
om cu mintea sa şi să se uite la lucrările Mele cele de după 
învierea Mea prin ucenici pe pământ. 

O, fii ai oamenilor, şi voi, cei ce nădăjduiţi în Dum- 
nezeu după cum ştiţi voi aceasta şi după cum voiţi! Opriţi-vă 
cu mintea şi luaţi în ea minunile cele uitate de voi, pe care Eu 
le-am aşezat mărturie între Mine şi voi prin ucenicii Mei spre 
mântuirea sau osândirea voastră. Am lucrat prin ei lucrări fără 
de seamăn, mai multe şi mai mari ca atunci când eram cu ei 
pe pământ, căci le-am făgăduit că aşa voi lucra apoi prin cei 
ce cred peste cei fără de credinţă. Cutremuraţi-vă şi ruşi- 
naţi- vă de necredinţa voastră, de depărtarea voastră de Dum- 
nezeu şi întoarceţi-vă să credeţi şi să înviaţi voi, cei care spu- 
neţi că Hristos a înviat, şi despre care Toma, ucenicul Meu, 
v-a încredinţat. 

Iar tu, popor al cuvântului Meu peste morţi şi peste vii, 
arată-te cu adevărat că ştii să crezi şi să spui tuturor, în chip 
minunat şi adevărat, vestea învierii Mele care strigă peste 

Cuvântul lui Dumnezeu 


timp: Hristos a înviat, şi moartea a stricat şi viaţa s-a arătat, 
căci El, Cel adevărat, a înviat, adevărat a înviat! Amin, amin, 
amin. 

25 aprilie/ 8 mai 2005 

Duminica a treia după Paşti, a mironosiţelor 

Domnul poartă suferinţă de la păcatul omului care nu se lasă de 
păcat. Credinţa iubirii este dragostea care nu moare niciodată pe 
pământ şi în cer. Cel ce iubeşte pe Domnul, îl doare ca pe Domnul 
durerea pentru om. 

S unt Domnul Cel înviat, şi grăiesc ca şi acum 
două mii de ani când M-am arătat ucenicilor 
Mei, înviat din răstignire, şi le-am spus lor: «Pace vouă!». 

O, poporul Meu de azi. Mă strâng cu tine sub taina 
învierii Mele dintre morţi şi tainic stau în mijlocul tău cu 
mironosiţele cele de atunci, şi unii altora ne dăm salutul în- 
vierii, vestea care străbate peste timp: Hristos a înviat! Noi vă 
spunem vouă, iar voi Ne spuneţi Nouă: Hristos a înviat! şi 
fericiţi şi mângâiaţi sunt cei ce aşteaptă din cele ce nu se văd, 
cei ce au dezbrăcat trupul cel pământesc pentru trupul cel 
ceresc al sufletului lor, fericiţi sunt aceştia când aud salutul 
cel de acum două mii de ani, salutul vieţii cea de veci a lui 
Dumnezeu şi a omului, căci viaţa este Hristos, şi este veşnică, 
şi este. Amin. 

Hristos a înviat! Eu, Domnul Cel înviat, Eu vă spun 
vouă, celor ce v-aţi strâns în grădina întâlnirii pentru sărbă- 
toarea voastră cu mironosiţele învierii Mele, pentru sărbă- 
toarea lor în mijlocul vostru, iar acum vă dau cuvântul cel de 
viaţă dătător, căci Duhul Meu aceasta lucrează: viaţă din viaţa 
Mea peste om. Amin. 

Pace vouă, copii care aşteptaţi cu cartea deschisă intra- 
rea Domnului! Vă preţuiesc nespus, fiilor copii. Nu este făp- 
tură pe pământ să vă simtă şi apoi să ştie să vă preţuiască pe 
voi, dar cei din cer aşteaptă după voi aşa cum aşteptau sfintele 
mironosiţe clipa sculării Mele înviat, ca să se bucure şi să 
împartă bucurie apoi. O, cei din cer au mare grijă de voi, căci 
cei cereşti văd cele ce nu se văd şi care sunt cu voi spre 
lucrare peste cei din cer şi peste cei de pe pământ, fiindcă Eu 
le lucrez, căci Tatăl lucrează ceea ce Eu lucrez. întăriţi-vă, 
dar, trupul şi inima, căci grija lucrului Meu vă strânge ini- 
mioara şi trupul, care vă sunt obosite de veghe, de neodihnă, 
de nesomn, de greul Meu de peste voi, dar întăriţi-vă cu 
Duhul Meu Cel plin de veghe, Cel plin de putere peste cei 
neputincioşi şi mici, şi daţi-Mă poporului Meu de hrană spre 
creşterea Duhului Meu în ei, căci ei trebuie mult să scadă, ca 
să cresc Eu, şi în ei să cresc, fiindcă Eu cresc prunc, căci aşa 
cresc copiii Tatălui Meu, şi cresc după chipul şi asemănarea 
Mea şi nu după ei. Amin. 

Caut să grăiesc după priceperea omului, căci sunt plin 
de milă pentru om. Când grăiesc ţie, poporul Meu, grăiesc 
ca să dau grăirea Mea la om şi ca să ia omul creştere ca a 
Mea, căci Eu am crescut prunc şi n-am făcut niciodată voia 
Mea, ci numai voia Tatălui şi a omului care vrând-nevrând, 
ştiind-neştiind împlinea peste Mine Scripturile cele dure- 
roase, dar slăvite prin durerea lor despre taina Mea cea din 
mijlocul oamenilor care împlineau cele scrise despre Mine în 
Scripturi. Grăiesc după priceperea omului şi sunt plin de milă 
pentru om şi nu fac aceasta că sunt dator la om, ci fac că sunt 
milos. Omul însă nu e milos cu Mine, Cel plin de milă, Cel 
milos pentru el. 

Dacă n-aş fi Părinte al multora, n-aş fi milos, poporul 
Meu. Mila Mea e ca în cer, căci din cer se vede bine pe 


pământ, se vede bine în om. O, multă strigare, în fel şi chip, 
am făcut şi tot fac peste om ca să-l aşez pe calea vieţii Mele 
şi să-l iau de pe calea vieţii lui, dar am lucrat şi lucrez ca un 
Părinte şi nu ca pedepsitor. Omul însă nu M-a urmat, nu i-a 
fost milă de suferinţa Mea cea de la el, şi apoi Eu nu l-am mai 
strigat, nu l-am mai trezit, nu l-am mai mustrat, nu l-am mai 
lovit Eu, ci l-a lovit fapta lui, iar Eu am luat asupra Mea viaţa 
lui cea cu greşală în ea, căci sunt milos şi nu-1 mai pedepsesc 
pe cel ce nu Mă ascultă. Iau vina lui asupra Mea, că nu se 
poate altfel. De două mii de ani, aceasta îmi este suferinţa, 
păcatul omului îmi este ea, şi nu e om să Mă mai ierte de su- 
ferinţa Mea cea de la el. Mereu Mi-o face, mereu Mi-o dă, 
căci omul nu e milos nici cu el, nici cu Dumnezeu, de vreme 
ce se lasă după gustul lui cel trecător, şi nu e om să-şi pricea- 
pă moartea aceasta a lui, şi nu găsesc de la om dragoste pen- 
tru dragostea Mea înspre om, şi plâng îndurerat de la om. 

O nu plânge şi azi îndurerat, Doamne înviat. 
^E dulce dragostea mea pentru Tine din 
mijlocul mironosiţelor durerii şi învierii Tale apoi. Nu plânge. 
Eu Te-am iubit, şi cu putere şi cu durere Te-am iubit de când 
Tu mi-ai dăruit ca iubire a mea durerea Ta, Doamne drag al 
inimii mele, mărite Stăpân al noii mele vieţi, după ce Tu, ca 
Domn al învierii morţilor, m-ai atins în inima mea plină şi ai 
golit plinul ei ca iarăşi să o umpli, şi de la Tine să o umpli pe 
ea. Nu plânge. îţi mângâi suferinţa Ta cea de la om, aşa cum 
Ţi-am mângâiat-o după ce Ţi-am urmat dintre cei morţi de pe 
pământ, după ce eu Te-am cunoscut între oameni, Doamne 
iubit al meu, căci eu Te-am iertat de suferinţa Ta cea de la 
viaţa mea fără curat ceresc în ea, şi Ţi-am dat apoi împărăţia 
mea Ţie, şi toţi m-au văzut în mine cu Tine, mărite Stăpân al 
noii mele vieţi. Nu plânge. Eu sunt iubita durerii sufletului 
Tău după om. Te-am mângâiat cu dorul meu, care Te căuta 
printre trupurile morţilor ca să Te cuprind înviat. Te-am aştep- 
tat să înviezi, că n-am putut să nu cred că vei învia a treia zi, 
dar credinţa mea a fost dragostea, care nu moare niciodată, şi 
fericit este cel ce nu moare niciodată, căci acela are ca viaţă 
dragostea pentru Tine, Stăpâne Domn al vieţii mele cea fără 
de moarte, pe care eu am ascuns-o în viaţa Ta, ca să am viaţă, 
şi s-o am pe veci, nu prin credinţă, ci prin dragoste, Doamne 
mărit şi scump şi plin de milă, căci Tu eşti milos şi iei asupra 
Ta păcatul celor ce nu se lasă de păcat. Eu însă am luat asupra 
mea dragostea Celui ce nu Se lasă de dragoste, dragostea Ta 
pentru om, Doamne milos şi rănit de dor după om. 

încununez sărbătoarea prietenelor mele mironosiţe 
surori, uceniţe ale suferinţei Tale de la om, căci Te-am mân- 
gâiat în dureri şi am trecut până peste moartea Ta, ca să stăm 
în faţa învierii Tale, iar eu Te-am văzut înviat când Te căutam 
să-Ţi dau mai înainte de înviere mireasma inimii mele, care 
era a Ta cu toată dragostea Ta în dragostea mea, căci m-ai 
născut într-o clipă, privind adânc cu ochiul Tău senin în mine 
şi dându-mi noul dor de viaţă, viaţă fără de păcat în ea, viaţă 
fără de moarte în ea, după cum Tu m-ai dorit cu duh umilit ca 
să mă poţi avea locaş al vieţii Tale. Eu Te-am iubit, şi cu 
putere plină de durere Te-am iubit, şi mare e durerea iubirii, 
căci ea este iubirea cea tare, iubirea cea din Dumnezeu, 
Doamne iubit al noii mele iubiri. Amin, amin, amin. 

lăvită între iubiri să-ţi fie iubirea ta, iubita 
Mea, copila Mea, mironosiţă a învierii 
Mele, a iubirii Mele cea fără de casă, dar tu ai fost adăpostul 
ei, copilă mireasă înviată dintre morţii lumii, Maria din Mag- 
dala, făptură a Mea, rod al lucrării Tatălui în Mine pentru mila 
Mea de om. Amin. 

O, bucuraţi-vă, iubite mironosiţe, bucuraţi-vă în dra- 
gostea cuvântului celei dintre voi care şi-a rostit iubirea du- 
rerii Mele din ea, căci cel ce iubeşte ca Mine, îl doare ca 
Mine, după om, şi îl cheamă pe om la iubire cu durere, la 
moarte pentru viaţă. Bucuraţi-vă! E sărbătoare pentru voi, şi 
avem spre însoţire ceata celor adormiţi şi strigaţi la masa Mea 
cea pentru voi şi cea pentru ei în ziua sărbătorii voastre. 
Bucurie este pentru toţi acum, şi se uneşte totul în această 
odihnă, şi iarăşi spun, spre bucuria cea mare a celor pomeniţi 
din adormire: Hristos a înviat! 

O, poporul Meu, odihna Mea doreşte după tine ca şi 
odihna celor ce dorm aşteptând trâmbiţa cea din urmă peste 
ei, ca să rămână descoperiţi apoi cu casa lor cea din cer, cu 
trupul lor cel din cer, nefăcut de mâini. Va veni curând, cu- 
rând la tine cel credincios lucrării Mele de la sfârşit de timp, 
va veni la tine omul păcătos şi greu de păcate, îngrozit de ziua 
mâniei Mele şi îţi va spune ţie: „Surpă-te peste mine şi 
acoperă-mă, ca să scap de mânia lui Dumnezeu şi să mă as- 
cunzi de ea! “. Voiesc să te pregătesc tot mai viu cu această 
putere a Mea în tine, dar tu trebuie încă să înveţi să creşti, şi 
prunc să creşti, aşa cum Eu am crescut, şi să înviezi, poporul 
Meu, ca Maria Magdalena, iar noua ta viaţă să dea viaţă celor 
morţi încă din floare, fiule de acum. 

O, poporul Meu, vine viermele şi îşi pune sămânţa sa 
în bobocul de floare şi mănâncă viaţa Mea din boboc, iar când 
urmează din boboc floare, şi din floare fruct, rămâne viermele 
ascuns în fruct, şi cu fructul odată creşte, şi apoi se strică 
fructul pe dinăuntru şi se desprinde din pom apoi, că nu pe 
dinafară se strică el, ci în el, prin viermele din el. 

O, poporul Meu, ţi-am adus de-a pururi numai sănă- 
tate, numai vindecare, numai binecuvântare, şi mult eşti dator 
să-Mi aduci mulţumire şi slavă, aşa cum îi aduci unui doctor 
care te vindecă şi îţi dă viaţă iar, poporul Meu. 

O, numai duhului rău nu-i place vorbirea Mea cu omul, 
vorbirea Mea între om şi om, dar Duhul Meu Cel Sfânt a spus 
la cei sfinţiţi: «Cuvintele voastre să fie ca ale lui Dumnezeu», 
şi nu le-a spus să nu grăiască sfânt. Cel ce nu are grăire sfântă, 
gura aceea se goleşte de cuvânt de viaţă şi se dedă spre cu- 
vinte de durere pentru cei ce iubesc Duhul Domnului prin cu- 
vânt între fraţi. Cine nu grăieşte cuvinte ca ale lui Dumnezeu, 
acela cade din cuvântul lui Dumnezeu, căci Eu îl aştept pe cel 
sfinţit să fie cuvântul lui Dumnezeu şi nu cuvântul său, că al 
său Mă osândeşte ca un judecător, fiindcă omul are alt cuvânt 
în locul Meu din el, în inima lui, şi cu acela Mă osândeşte, iar 
Eu în el nu mai pot vedea şi auzi pentru el. 

O, omule, Eu rabd când Mă judeci, fiindcă sunt bun şi 
milos şi umilit, şi Mă umilesc cu milă şi rabd de la om. Omul 
însă nu poate răbda judecata Mea, nu poate, că nu are duh 
umilit, şi are şinele în locul Duhului Meu, şi cu el nu vrea să 
Mă primească, şi Mă judecă omul cu şinele lui. 

O, omule, când tu stai pe locul Meu de Dumnezeu al 
tău, tu Mă judeci. O, omule, dacă tu erai Eu, şi Eu, tu, cum, 
oare, te-ai fi purtat cu Mine? M-ai fi lepădat, şi aceasta faci 
când stai pe locul Meu de Dumnezeu. Ai voit să nu poţi, nu 
că nu ai putut, ci fiindcă nu ai voit să poţi. Ţi-ai ales şinele, şi 
pe acela îl împărţi la săraci şi de aceea nu poţi să te laşi de tine 
şi să Mă faci pe Mine pe locul tău din tine. O, omule, nu este 
sfânt care să nu greşească, dar cine Mă iubea pentru suferinţa 
Mea în el, acela îşi părăsea agoniseala sa, truda sa, împărţind 
la săracii cei lipsiţi avutul lui de pe pământ şi nicidecum 
strângând încă, şi apoi Mă iubea, împotrivindu-se greşelilor 
din el şi lăsându-Mă pe Mine Domn al cugetului lui, ca să-i 


fiu pază, şi tare să fiu împotriva lui însuşi, căci el căuta viaţa 
pentru viaţa lui, iar Eu Mă dădeam lui la rugăciunea lui. 

O, poporul Meu, dintre cei acum strigaţi la masa cea 
binecuvântată pentru ei, este un sufleţel mulţumitor, care se 
bucură de slava Mea cea de la credinţa ei în lucrarea Mea şi 
de la iubirea ei pentru fiii poporului Meu. O fiinţă de curând 
plecată între cei din cer, şi pentru care Eu am pus mila Mea, 
căci sunt milos pentru om. Locuia într-o locuinţă pe care era 
scris „ rugăciune “, dar ea nu ştia ce este scris de către înger 
pe acoperişul casei ei pentru multa rugăciune înaintea Mea a 
inimioarei de la care ei i-a venit această locuinţă. Mi-a fost 
milă de ea, că Mă iubea, şi i-a fost milă de ea celei care s-a 
rugat la Mine s-o aduc pe aceasta lângă ea între cei din cer, ca 
să nu mai fie şi ea vinovată pentru păcat în casa cea peste care 
este scris „rugăciune" . Acum ea a uitat despărţirea de cei de 
pe pământ, şi şi-a luat loc de rugăciune între cei din cer, că Eu 
n-am voit ca ea să mai facă vreun păcat în casa numită 
„rugăciune" . 

Iată, poporul Meu, adevărat ţi-am spus că va veni şi 
vine la tine omul greu de păcat, omul care poartă peste el su- 
ferinţă pe pământ şi îţi spune: „Surpă-te peste mine şi aco- 
peră-mă ca să scap, şi să mă ascunzi de mânia lui Dumne- 
zeu!". Va veni omul la tine ca la un munte de scăpare ca să-l 
acoperi pe el cu binecuvântarea pe care o ai tu de la Mine, 
căci Eu sunt Părinte milos şi iau asupra Mea păcatul omului 
necăjit de la păcat. 

Mi-a spus să vin să vă spun despre acest sufleţel ini- 
mioara care a făcut din casa ei locaş al rugăciunii pe pământ, 
şi aşa stă scris pe acest acoperiş al casei ei, că pe ea o doare 
cu durere cerească pentru locul ei de rugăciune de pe pământ, 
şi care nu mai stă loc sfânt înaintea Mea, şi plânge inimioara 
care s-a rugat pe locul ei de rugăciune, dar are şi bucurie pen- 
tru un sufleţel câştigat la cer pentru rugăciunile ei în această 
locuinţă. Amin. 

Şi acum, poporul Meu, cel ce stai cu zi de sărbătoare 
pentru uceniţele Mele mironosiţe şi pentru cei chemaţi prin 
slujbă de pomenire a lor la masa lor de pomenire, Eu, 
Domnul Cel plin de înviere, Domnul dragostei mironosiţelor 
Mele cele de acum două mii de ani, spun acum peste ziua 
aceasta de sărbătoare în grădina întâlnirii: Elristos a înviat! Eu 
sunt Cel ce dau viaţă viilor şi morţilor, şi celor adormiţi, care 
sunt vii prin taina învierii Mele, căci pentru om Eu am înviat, 
după ce am luat asupra Mea sarcina păcatelor omului timpu- 
lui cel de şapte mii de ani, de când omul n-a mai păstrat în el 
împărăţia Mea. 

Elristos a înviat, poporul Meu, şi voi, cei care staţi 
cete-cete în ziua acestei sărbători! Pace vouă! E zi cerească 
această zi dătătoare de viaţă şi de înviere pentru viaţă. Elristos 
a înviat! zic iarăşi, că mare bucurie este această mare urare de 
vestire pe pământ şi în cer, poporul Meu cel binecuvântat. 
Amin, amin, amin. 

2/15 mai 2005 

Duminica a patra după Paşti, a slăbănogului 

Cine nu ştie să lege o rană, să nu facă rană. Domnul nu a venit ca 
judecător, ci ca vindecător. Domnul S-a născut pentru ca să ia vina 
omului pe umerii Săi, iar omul nu-şi poate purta umilinţa cea de la 
greşalele lui. 

L a porţile cuvântului Meu aştept mai înainte de 
zorii zilei. Eu, Domnul Iisus Elristos, aştept la 
porţi, că am cuvânt în Mine în ziua aceasta, iar el trebuie să-şi 
ia loc în cartea sa. Amin. 

Cuvântul lui Dumnezeu 


E clipa scursului zilei de azi, a duminicii din ziua 
aceasta, copii neputincioşi în porţi. Mai înainte de zori aştept 
să puteţi pentru Mine ca să vin în cuvânt. O, să nu se scurgă 
ziua acestei sărbători fără să Mă aşezaţi cuvânt în carte, căci 
după ce am coborât în cea din urmă oară între voi, am strâns 
iarăşi cuvânt, fiilor copii, iar fără el între voi, după ce el ia 
fiinţă în Mine, e greu de voi, şi e greu de Mine, că e greu 
cuvântul Meu când el grăieşte şi nu poate grăi. Da, fiilor, el 
grăieşte, şi tot el nu poate grăi, că dacă el nu se aşează pe 
pământ. Mă apasă, şi apăsarea Mea vă apasă şi pe voi, căci 
îmi sunteţi porţi, iar Eu sunt greu în porţi, şi mult M-aş alina 
să nu uite poporul Meu ce sunteţi voi, căci cine nu uită 
aceasta, vă ajută la greu şi nu apasă pe el, şi nu apasă pe voi 
cel ce vă ajută pentru greul Meu de peste voi, ci, din contra, 
are grijă mare acela, are grijă de Mine şi de voi, iar de el nu 
mai are, şi aceasta înseamnă Dumnezeu în om, şi aceasta nu 
înseamnă omul în om. 

O, copii însărcinaţi cu multul Meu cuvânt care se naşte 
din Mine! Elai să vă dau putere pentru ca să-Mi daţi fiinţă în 
carte, că altfel vă frânge trupul această sarcină, căci Dum- 
nezeu este greu când nu poate, când este neputincios în omul 
plăcut Lui. Eu, Cel ce vindec pe cel neputincios al Meu, sunt 
neputincios în el când nu poate el pentru Mine din pricina 
neputinţei lui, şi de aceea îl vindec pe el şi tot mereu îl ridic 
pentru Mine, căci pentru el dacă-1 ridic, nu-i foloseşte lui, 
adică sufletului lui. Când Eu îl vindec pe cel neputincios, 
acela cade în şi mai grea durere dacă nu ştie ce să facă pentru 
vindecarea lui cea de la Mine, şi tare mult, tare mult Mă 
doare, poporul Meu, când omul iarăşi face greşale după ce 
Eu, Domnul, i le vindec la cererea lui sau la mila Mea de el, 
ca apoi el să-Mi mulţumească şi nu să facă ce vrea el cu darul 
milei Mele. 

O, ce pildă mare de învăţătură am lăsat Eu prin 
vindecarea slăbănogului! Când Eu l-am găsit pe el pe margi- 
nea scăldătorii vindecătoare prin îngerul ei, el era neajutorat. 
Bolnav de multă vreme cum era, neajutorat de nimeni dintre 
cei ce se adunau pentru vindecarea de neputinţele celor nepu- 
tincioşi ai lor, Mi-a fost milă de el, şi apropiindu-Mă i-am 
spus: «Voieşti să te faci sănătos? Scoală-te, ia-ţi patul şi 
mergi la casa ta, iar de acum să nu mai greşeşti, ca să nu-ţi 
fie ţie şi mai rău». 

O, poporul Meu, cine, după ce este iertat de greşale, 
cine are grijă apoi să nu mai greşească pentru ca nu cumva 
să-i fie lui şi mai rău? Cine, fiilor, cine pe pământ? N-a înţeles 
nimeni timp de două mii de ani cuvântul Meu cel aşezat asu- 
pra celui slăbănog de treizeci şi opt de ani după ce Eu l-am 
vindecat pe el la scăldătoarea oilor, acolo unde toţi îşi căutau 
vindecarea lor, iar unul altuia nu şi-o căutau. Eu însă altfel am 
lucrat. Am căutat pe cel ce nu avea ajutor de pe pământ ca să 
ajungă până la ajutorul cel prin înger din cer. 

O, poporul Meu, pe pământ omul nu se lasă ajutat de 
Dumnezeu, căci altceva înseamnă aceasta faţă de ceea ce ştie 
omul că înseamnă, că iată, cel ajutat nu ştie, apoi, să se fe- 
rească de răul în care a fost ca să nu-i fie lui, apoi, şi mai rău. 
Acela rămâne dator cu ascultare, şi trebuie să nu mai greşeas- 
că, dar el nu ascultă aşa, şi apoi este şi mai rău şi este pedepsit 
şi mai rău chiar cu multele lui greşale de după aceea. Eu l-am 
ajutat pe cel ce nu avea cine să-l ajute de pe pământ, şi de 
aceea v-am învăţat Eu să aveţi milă, să faceţi voi milă cu cei 
ce nu are cine să-i pomenească după ce ei pleacă din trup, 
căci pentru cei plecaţi din trup e şi mai mare fapta ca pentru 
cei ce sunt încă pe pământ şi care, încă, iarăşi greşesc şi iarăşi 


stau nevindecaţi, de vreme ce mereu trebuie ajutaţi, şi apoi ei 
iarăşi greşesc. Cei plecaţi din trup nu-i mai poate ajuta ori- 
cine, ci numai Dumnezeu şi cei asemenea lui Dumnezeu. 

O, mare este învăţătura Mea cea din ziua aceasta de 
pomenire a slăbănogului cel vindecat de mila Mea cerească! 
O, poporul Meu, nu trebuie să aibă omul pretenţie să-l ajute 
cineva, ci să fie ajutat numai când este ajutat, iar el să se lase 
ajutat atunci. O, omule, nu eşti tu acela care te crezi că eşti, 
ci eşti acela care te vede altul cum eşti, căci altul te vede şi nu 
tu, fiindcă omul nu se poate singur citi, ci numai din faţa lui 
îl citeşte pe el, aşa cum este şi cu o carte pe care după ce o 
deschide cineva, o citeşte. Cu omul însă este altfel, nu este ca 
şi cu o carte pe care trebuie s-o iei şi s-o deschizi ca să vezi 
ce este în ea, ce scrie în ea. Omul nu se poate ascunde, ci este 
cel din afara lui, că în afara lui se vede că se ascunde în el, 
căci făţărnicia omului este cea mai citită carte a felului de a fi 
al omului, şi el se face greu în jur, şi aceasta este semnul că 
el nu este adevărat. 

O, poporul Meu, ţi-am dat povaţă, fiule, şi ţi-am spus 
că dacă nu ştii să legi o rană, tu să nu faci rană, căci sângele 
celui rănit strigă lepădat de cel ce l-a rănit. Am pus poveţe fel 
de fel în mijlocul tău, că voiesc să înveţe de la Mine tot omul, 
numai să am Eu cum să grăiesc în tine, poporul Meu. Slăbă- 
nogul cel vindecat de Mine nu M-a iertat apoi de greşalele 
vieţii lui, pentru care el suferise, chiar dacă Eu i-am spus să 
nu mai greşească, şi ca să-i fie lui şi mai rău ca până atunci, 
ca să se despartă de Dumnezeu şi mai rău ca până atunci, căci 
despărţirea de Dumnezeu a omului e cea mai mare pedeapsă 
a lui. 

O, omule, nu răni om şi apoi să fugi fără să pansezi 
rana, căci sângele celui ce suferă de la tine, strigă la Mine prin 
rana lui. Dar este o şi mai grea rană rana aceea pe care i-o faci 
tu pe ascuns fratelui tău. Aceea este şi mai strigătoare la cer, 
căci este cinstea Mea din fratele tău rănită, este rană pentru 
Mine aceea pe care o faci celui ce Mă iubeşte cu durere pen- 
tru durerile Mele. Dacă te doare ceva de al Meu din tine din 
pricina aproapelui, şi el nu ştie, aproapele tău este în întu- 
neric, şi el nu ştie întunericul său, căci cine face o rană şi nu 
o leagă apoi, acela este în întuneric faţă de fratele său cel rănit 
de la el. 

O, poporul Meu, rană contra rană e durere mare pentru 
Mine de la tine, iar Eu nu vreau ca tu să semeni cu cel ce a 
zis: «Am ucis om pentru rana mea», ci, din contra, să te scoli 
să legi întâi rana celui rănit, şi apoi s-o legi şi pe a ta, şi aceas- 
ta înseamnă legea Domnului cu tine, poporul Meu; o, şi cât aş 
vrea să ia tot omul această învăţătură cerească şi s-o aşeze om 
peste om apoi pe pământ! Tu eşti poporul cel învăţat de Dum- 
nezeu, dar omul din lume nu are de unde să ia învăţătura vieţii 
aşa cum o ai tu de la Mine. 

O, fiilor, voi să nu fiţi iubitori de sine şi mândri în voi 
şi pentru voi, căci acestea duc la pretenţii şi apoi la despărţiri 
între fraţi de la cele pământeşti dintre fraţi. Nu e bine să staţi 
înaintea cerului răniţi unul de la altul, căci voi sunteţi creştini 
şi nu lume, şi vai celui ce se înşeală cu ceea ce este trecător, 
şi iată, fiilor, Eu n-am venit pe pământ să judec între frate şi 
frate, că dacă fac aşa, unul din ei rămâne vinovat. Eu am venit 
să ridic vina; vina pe care omul nu vrea să şi-o poarte, şi nici 
pe cea a aproapelui său nu poate s-o poarte dacă pe a lui n-o 
poate purta. Eu însă vin vindecător peste om, căci am învă- 
ţătură de viaţă, şi vă spun vouă pentru tot omul că vorbirea de 
rău nu vindecă, nu răcoreşte sufletul omului, şi ea trebuie de- 
părtată de om. Cel ce nu-ţi primeşte vorbirea de rău, nu în- 

seamnă că acela nu este prietenul tău sau că prin aceasta îţi 
face rău, ci înseamnă că-ţi face bine, că-ţi taie prilejul acestui 
păcat pe care de şapte mii de ani îl face omul asupra altui om, 
şi, mai greu decât atât, asupra lui Dumnezeu, poporul Meu, şi 
omul nu ştie cum vine aceasta. 

O, mult Mă doare când îl văd pe cel ce zice că Mă 
iubeşte, şi el nu ştie cum să fie al Meu, cum să se dea Mie ca 
să fie al Meu. O, nu ştie omul să-Mi facă Mie fii, să-Mi facă 
Mie rod şi să Mi-1 dăruiască apoi. O mulţime de părinţi îşi 
dau dracului copiii, căci îi zic copilului „Lua-te-ar dracul “ 
atunci când copilul îi supără. Dracul însă nu i-1 ia, i-1 lasă tot 
lui, dar nu mai este al lui, ci este al celui căruia el l-a dăruit 
prin cuvântul cel rostit, şi apoi prin copilul cel dăruit îl are şi 
pe părinte, îl trage şi pe părinte, căci altfel nu poate să fie. Cu 
Dumnezeu însă nu este tot la fel, şi dacă-I dai Domnului co- 
pilul, nu mai este al tău, dar dacă îl mai ţii în inimă şi în grijă 
şi după aceea, o, nu mai e ca şi cum a fost cu diavolul, care 
ţi-1 lasă tot ţie, ci este altfel, lată ce s-a întâmplat în poporul 
Meu cu toţi copiii şi cu toţi părinţii pe care Eu, Domnul, nu-i 
mai am ai Mei. Mulţi părinţi au făcut voia copiilor, şi i-am 
pierdut şi pe părinţi şi pe copii. Mulţi copii au făcut voia 
părinţilor, şi i-am pierdut şi pe copii şi pe părinţi. Dar părinţii 
care şi-au dat lui Dumnezeu copiii şi n-au mai căutat apoi cu 
grijă spre ei, aceia au înţeles vorbirea Mea cea cu greutate 
când Eu acum două mii de ani am spus: «Lăsaţi copiii să vină 
la Mine şi nu-i opriţi dacă vin». 

O, poporul Meu, cel ce zice că Mă iubeşte pe Mine dar 
îşi iubeşte şi copilul, acela nu Mă iubeşte. Cine-şi iubeşte 
copilul, acela nu-L poate iubi şi pe Dumnezeu, căci la Mine 
trebuie să fie măsura întreagă, poporul Meu. Cine-şi iubeşte 
copilul, acela este slujitor la idoli, este iubitor al rodului pă- 
catului lui, şi nu-i este ruşine să facă aceasta, şi Mă îndure- 
rează cu rană adâncă acela care este iubitor de Dumnezeu cu 
sfertul de măsură. O, aşa ştie omul să Mă iubească, poporul 
Meu, şi iată, vai celui ce nu ştie să fie ucenicul Meu când el 
zice că aceasta este! 

O, nu se poate jumătate, nu se poate nici la Dumnezeu, 
nici la oameni. Nu se poate un om să se dea pe jumătate pă- 
catului, chiar dacă îl auzi pe el că nu a păcătuit decât pe ju- 
mătate. O, e altfel aceasta. E de ajuns să-L părăseşti numai o 
clipă pe Dumnezeu, şi aceasta este trădare, dar omul nu ştie 
ce înseamnă vindecarea de la Dumnezeu atunci când el vine 
la Mine ca să fie viu apoi. Eu i-am spus slăbănogului să nu 
mai greşească, să nu mai facă păcat ca să-i fie lui şi mai rău, 
căci păcatele peste păcate, după ce omul le cunoaşte ca pă- 
cate, acelea sunt cea mai grea pedeapsă a omului, care dă 
ceea ce este veşnic pe ceea ce este trecător. 

S-au supărat iudeii pe cel vindecat de slăbănogie dacă 
Eu i-am zis lui să-şi ia patul şi să meargă la casa sa. L-au 
certat, spunându-i că nu-i este îngăduit să-şi ia patul în zi de 
sâmbătă, căci a fost în ziua sâmbetei vindecarea lui. El însă 
şi-a ridicat pe umeri patul suferinţei, care nu i-a mai fost 
povară de dus, ci vindecare i-a fost, fiindcă povara lui i-o lua- 
sem Eu, căci n-am venit în lume să judec omul, ci ca să-l vin- 
dec am venit, ca să iau vina lui am venit, iar lui i-am spus să 
nu-şi mai facă alta, ca să nu-i fie lui şi mai rău, ca să nu-Mi 
fie Mie şi mai rău de la om, poporul Meu, căci grea îmi este 
pedeapsa de la om. Tot păcatul omului este pedeapsă pentru 
Dumnezeu, este pedeapsa Mea, căci Eu M-am născut pentru 
ca să iau vina omului pe umerii Mei. O, cum de nu vrea omul 
să semene cu Mine sau măcar să-şi poarte cu umilinţă 
umilinţa cea de la greşalele lui? El Mă roagă mereu să i-o iau, 


iar Eu sunt milos, sunt încă milos, şi sunt însărcinat de la om, 
căci omul nu-şi poate duce pedeapsa pe care şi-o lucrează. 

O, poporul Meu, am slăbit de tot în om. Sunt slăbăno- 
gul în om, aceasta sunt în om, şi nu găsesc vindecare pentru 
rana Mea, ci găsesc rană peste rană de la om. 

Mă plâng pe Mine, vă plâng şi pe voi, copii însărcinaţi 
cu multul Meu cuvânt care se naşte din Mine şi care nu-şi află 
sălaş şi împlinire în om. O, multă neputinţă am şi în voi de 
câte ori Eu sunt lovit din părţi în voi, căci cine Mă ştie cu voi, 
caută pentru binele Meu peste ei, caută la voi voia lor, şi 
aceasta e slăbire pentru voi, copii miloşi, dar mila ar fi să fie 
răsplătită tot cu milă, fiilor miloşi. Eu însă îl întăresc pe 
poporul Meu cel milos, ca să aibă grijă de sarcinile Mele de 
peste voi, iar ei să se facă uşori şi plăcuţi în toată clipa, şi cu 
mare veghe să lucreze peste statul lor cu Mine şi peste statul 
Meu cu ei, şi unii altora să ne fim uşurare, şi cu umilinţă să 
lucrăm aceasta. Amin. 

O, poporul Meu, numai viaţă, numai iubire, numai 
ascultare şi împlinire să am Eu din mijlocul tău, căci Eu n-am 
venit să judec între frate şi frate, ci am venit, poporul Meu, să 
iau vina asupra Mea, să ridic vina, şi tot aşa să trăieşti şi tu 
între pământ şi cer, căci noi avem de întocmit cer nou şi 
pământ nou prin duhul iubirii cu care Eu am făcut lumea, 
poporul Meu. Amin, amin, amin. 

9/22 mai 2005 

Duminica a cincea după Paşii, a samarinencei 

Ucenicii Domnului sunt plini de dor de cer pe pământ, iar oa- 
menii sunt plini de trufia lor. Cei cereşti sunt îmbrăcaţi în casa 
lor cea din cer. 

enirea Mea în cuvânt e tot mai grea şi pentru 
Mine şi pentru voi, copii istoviţi sub venirea 
Mea. O, nu că nu Mă primiţi când vin, nu că nu Mă aşteptaţi 
când vin, nu de aceea spun aceasta, ci pentru că Mă doare şi 
pe Mine şi pe voi venirea Mea, căci voi sunteţi istoviţi şi cu 
sufletul, şi cu trupul, şi pe Mine Mă doare sufletul şi trupul 
vostru şi vă port cu jale durerea, iar voi Mă purtaţi din greu, 
şi abia mai pot să vă aşez înaintea Mea ca să pot veni cuvânt 
în carte. Toată ziua M-a durut jalea sfinţilor, neputincioşi şi ei 
să vă ajute. S-au purtat cu dorul în ei între cer şi pământ, înso- 
ţind sărbătoarea fântânii samarinencei, fântâna casei întâl- 
nirii, căci samarineanca este îngerul acestei fântâni şi aşteaptă 
de fiecare dată cu dor ziua ei în curţile Mele, ziua de sărbă- 
toare a fântânii întâlnirii, fiilor copii. Aş fi voit din zorii zilei 
să aşez cuvânt cu sărbătoare, şi pe sfinţi la masa Mea de cu- 
vânt din ziua aceasta, şi la apa fântânii, fiilor. Voi însă aţi fost 
neputincioşi, şi nu sunteţi altfel nici acum când ziua aceasta 
pleacă de la locul ei. Mă uit cu jale la voi cum vă apasă lucrul 
cărţii cuvântului Meu cel de cincizeci de ani, cel din vremea 
aceasta când Eu iarăşi vin de la Tatăl, căci cuvântul Meu de 
peste voi este venirea Mea pe pământ, şi nu se poate sui la 
mintea omului cât de grea îmi este venirea acum, la sfârşit de 
timp. 

O, fiilor, nimeni nu Mă aşteaptă să vin şi să pot apoi 
prin cuvântul venirii Mele, şi de aceea îmi este atât de greu în 
voi, căci voi nu aveţi ajutor de pe pământ pentru venirea Mea, 
că omul pe pământ e învăţat ca pe pământ, iar trupul pofteşte 
împotriva duhului, şi nu e nimeni să aibă mai multă grijă de 
Mine decât de el, căci pe pământ e ca pe pământ, şi nu e ca în 
cer, fiilor copii. 

Acum două mii de ani Mi-am învăţat ucenicii să spună 
în rugăciunea lor către Tatăl: «Tată, vie împărăţia Ta şi 
facă-se voia Ta, precum în cer aşa şi pe pământ», iar cine îmi 
este ucenic, acela plânge după împărăţia cerurilor în el şi apoi 
o dă în jurul lui, ca să fie pe pământ precum în cer, căci 
ucenicii lui Dumnezeu sunt plini de dor de cer pe pământ, iar 
oamenii sunt plini de trufia lor, fiilor copii. Oamenii, după ce 
că sunt puţin iubitori de Dumnezeu, mai sunt şi trufaşi, şi nu 
le este teamă să fie aşa, căci lor nu le este greu cu trufia, şi le 
este greu fără de ea, iar dacă uneori greul de la depărtarea lor 
de Du mn ezeu îi mai mână spre Mine, Cel milos pentru om, 
aceasta ţine atât de puţin cât părerea, iar omul, ca să-şi îngri- 
jească viaţa lui, se întoarce mereu în blestemul de a nu-L iubi 
pe Dumnezeu, şi nu face după ce-Mi află dulceaţa aşa cum a 
făcut samarineanca după întâlnirea Mea cu ea la fântâna lui 
Israel. Ea a avut duh umilit, şi această jertfă Mi-a adus, şi nu 
este om mai plăcut ca omul care are în el această comoară, 
care se face casă lui Dumnezeu în om. 

lată, poporul Meu, samarinenii aveau duh umilit, iar 
Israel avea duh trufaş. Samarinenii M-au primit şi M-au 
crezut, iar Israel nu M-a crezut şi nu M-a primit, căci se trufea 
cu Dumnezeu şi nu înţelegea cu mintea lui trufaşă că trufia nu 
este din cer, nu este de la Dumnezeu, ci este de la om, iar 
omul care are în el acest duh, nu are cu ce să-L cunoască pe 
Dumnezeu când El vine ca să locuiască în om, căci Dumne- 
zeu, în om îşi are locuinţa Sa. Cine nu crede când Eu spun 
acestea, să se uite acela în Evanghelia Mea cea de la fântâna 
lui Israel când Eu M-am întâlnit cu samarineanca şi Mi-am 
făcut în ea sălaş; în ea, şi în cetatea ei apoi, prin duhul ei cel 
umilit cu care ea nu se ascundea în ea, ci mai mult ieşea spre 
vedere, ca s-o vindec de păcatele ei şi s-o fac apoi sălaş al 
Meu, şi apoi mărturisitor al Meu peste mulţi, şi credincioşi, şi 
păgâni. 

Omul care nu se satură de viaţa lui în el, de duhul lui 
în el, acela nu-şi dă viaţa sa în schimbul vieţii Mele din el ca 
să fie el apoi ca Dumnezeu pe pământ şi nu ca omul. Fariseii 
şi cărturarii s-au supărat pe Mine când am umblat la viaţa lor 
deşartă, descoperindu-le-o pe ea în faţa mulţimilor, dar sama- 
rineanca nu s-a supărat, ci, din contra, s-a bucurat când i-am 
descoperit viaţa ei, ca apoi s-o facă în ea plăcută Mie prin 
duhul ei cel umilit cu care M-a primit când i-am arătat că ştiu 
păcatele ei şi că sunt Mesia, Fiul lui Dumnezeu, Cel ce vine 
şi învaţă pe pământ pe om toate cele ale împărăţiei lui 
Dumnezeu. 

O, bine este omului să nu se ascundă cu cele rele ale lui 
şi să nu uite că de Dumnezeu nu are cum să se ascundă, căci 
Eu îi ies în cale şi îl descopăr pe el. Când omul se ascunde de 
om, atunci el se ascunde de sine, aşa cum a făcut Adam când 
s-a ascuns de Dumnezeu pentru păcatul lui, pentru şinele lui 
cel vinovat, poporul Meu. 

O, cum să fac să-i dau omului minte, şi nu să-i deschid 
mintea lui, că dacă fac aşa, păţesc de la om ceea ce am păţit 
de la Adam, care s-a ascuns în sine, care s-a ascuns de el, şi 
omul nu înţelege cum vine aceasta. Cel ce nu se teme de 
Dumnezeu, acela se ascunde de el însuşi pentru ca să-şi poată 
purta greşeala care se ascunde în el, şi vai omului care are 
greşale ascunse în el, căci unul ca acela nu-I deschide lui 
Dumnezeu aşa cum Mi-a deschis samarineanca atunci când 
Eu i-am pregătit mântuirea. 

O, poporul Meu, caută, fiule, să cunoşti bine taina 
mântuirii tale, căci ea nu înseamnă omul, ci înseamnă Dum- 
nezeu şi lucrarea Sa peste om. Cuvântul Meu, cel plin de 


mântuire, să-l faci folos peste tine, şi nu uita să te măsori cu 
sfinţii, ca să vezi ce-ţi lipseşte la mântuirea ta, şi măsoară-te 
cu Mine, poporul Meu, ca să vezi ce eşti pe pământ, căci cel 
ce nu se măsoară cu Mine, acela se măsoară cu omul, de la 
care el nu poate avea mântuire, ci numai vremelnicie, care îl 
minte pe om cu faţa sa cea trecătoare peste om, făcându-1 pe 
om să Mă ţină afară, să nu Mă ia în casa sa ca împărăţie a lui 
Dumnezeu în om. 

O, poporul Meu, nu i-a folosit lui Israel trufia că el este 
poporul Meu după numele lui. Cel ce este al Meu, acela sea- 
mănă cu Mine, nu cu sine, poporul Meu. Cel ce este al Meu, 
acela nu se mai are pe sine, ci Mă are pe Mine şi Mă slăveşte 
în el fără de trufie, căci Eu am duh umilit, poporul Meu, şi de 
aceea Tatăl Mă iubeşte, căci Eu îmi pun viaţa pentru oile 
Sale. Mă doare însă că omul nu ştie aceasta ce fac Eu între 
Mine şi om. Dacă Eu îmi pun viaţa pentru om şi dacă nu pot 
apoi să o iau, Eu n-am putere în acela. Eu în samarineanca 
pentru care am ieşit la fântâna lui Israel am pus viaţa Mea, şi 
apoi Mi-am luat-o din ea, căci a rodit în ea, şi apoi M-am dus 
la Tatăl cu rodul vieţii Mele în om, căci în cine Eu pot să-Mi 
pun viaţa, putere am să Mi-o şi pun, putere am să Mi-o şi iau, 
căci viaţa Mea o pun pentru oi, ca să aibă ele viaţă, şi din bel- 
şug să aibă, şi din acest belşug Eu să duc la Tatăl viaţa Mea 
din om. 

O, mult M-a mângâiat viaţa cea de duh umilit a sama- 
rinencei, din care Eu am cules apoi rod din sămânţă semănată 
în ea. M-a mângâiat dragostea ei pentru Mine, căci, apoi, ea 
a trăit pentru Mine, şi nu a mai trăit pentru ea între oameni. 

O, ce frumos este omul în care Eu trăiesc. Eu şi nu el, 
şi ce frumos rod rodeşte în el, şi ce cules scump strâng de la 
el ca să-l duc la Tatăl ca rod al puterii Mele pusă în om ca 
iarăşi să o iau şi ca să trăiesc în om şi din om, precum cel ce 
trăieşte în Mine, din Mine trăieşte el şi nu din el, din apa Mea 
şi nu din apa lui din care el dacă bea iarăşi însetează, căci 
nimic din ale lui nu-i ţine de foame şi de sete omului, fiindcă 
Eu sunt izvorul care are viaţă în el şi nu este omul, dar omul 
nu ştie aceasta ce fac Eu între Mine şi om când Eu îmi pun 
viaţa Mea ca iarăşi să o iau, precum am grăit aceasta în Evan- 
ghelia Mea cea de acum două mii de ani peste ucenici şi peste 
poporul din mijlocul căruia i-am ales pe ei ca să-Mi fac în ei 
viaţa Mea, şi apoi să lucrez cu puterea ei din ucenicii Mei 
peste poporul din care Eu i-am ales pe ei. 

Mi-a fost atâta de uşor să-Mi aşez viaţa Mea în inima 
samarinencei cu care am grăit la izvor, şi tot atât de uşor 
Mi-a fost să Mi-o şi iau din ea, căci celui ce-i este uşor să se 
lase cu Mine, putere am întru el, şi el întru Mine apoi, căci Eu 
dacă-1 hrănesc pe om, se cade ca şi el să Mă hrănească pe 
Mine, şi să semene hrana pe care el Mi-o dă, cu hrana pe care 
Eu i-o dau, şi să nu-Mi dea omul otravă peste viaţa Mea, po- 
porul Meu, căci Eu sunt dătător de viaţă şi nu trebuie să fiu 
pedepsit de om, ci hrănit trebuie să fiu, ca să semene lucrarea 
omului cu lucrarea Mea, poporul Meu, căci Eu de aceea îi 
spun omului să se măsoare cu Mine şi nu cu omul, şi îi spun 
omului să stea cu duh umilit pe pământ, aşa cum Eu am pe- 
trecut şi M-am arătat pentru pildă peste om. Amin. 

Voiesc, poporul Meu, să găsesc în tine înţelepciune şi 
drag pentru cuvântul Meu cel dătător de viaţă, şi să pot lua 
din mijlocul tău rod, poporul Meu, şi să-I dau Tatălui din 
munca Mea de peste tine, şi tot aşa să lucrezi şi tu, căci Tatăl, 
dacă nu semeni cu Mine, nu te cunoaşte, poporul Meu. 

Omul nu poate să fie mic, iar tu, poporul Meu, să nu 
poţi să fii mare, că dacă nu vei trăi aşa înaintea Mea, vei fi 

împotriva Mea, căci Eu am fost şi sunt pruncuţul Tatălui, iar 
cei ce nu sunt aşa, nu pot fi ai Tatălui, căci seamănă cu Mine 
cei ai Lui, şi aşa îi cunoaşte Tatăl, prin lucrarea Mea în ei îi 
cunoaşte Tatăl. Amin. 

Binecuvântată să fie sărbătoarea fântânii întâlnirii, şi 
samarineanca, îngerul ei cel ocrotitor, şi sfinţii cei veniţi cu ea 
la sărbătoarea ei în mijlocul tău, poporul Meu, şi să scoţi apă, 
ca să bea cei cereşti, căci tu eşti cu trupul, iar ei sunt cu casa 
lor cea din cer, nefăcută de mână, precum este scris despre 
trupurile cele cereşti. 

Iar voi, copii din porţi, odihniţi-vă un picuţ de truda cea 
de la grija pentru fiinţa cărţii Mele cu voi din zilele acestea 
când Eu de cincizeci de ani grăiesc peste pământ cuvântul 
acestei cărţi pe care Eu am deschis-o şi am aşezat-o pe pă- 
mânt. Şi vă rog, copii istoviţi, feriţi-vă de neputinţe, pe cât 
puteţi feriţi-vă, că pe Mine Mă doare sufletul şi trupul vostru, 
şi cu jale vă port durerea, şi cu greu Mă aştern pe pământ cu 
venirea Mea când voi sunteţi prea zdrobiţi în porţi. Eu însă vă 
umplu de mângâiere, şi apoi de putere, numai să-Mi daţi Mie 
să pot, căci voi sunteţi plăpânzi sub mâna Mea şi sub venirea 
Mea şi sub vremea grea care apasă peste venirea Mea. Amin, 
amin, amin. 

16/29 mai 2005 

Duminica a şasea după Paşti, a orbului 

Temerea de Domnul este înger aprins în om, iar cine nu o are, nu 
are nici dor, nici iubire pentru Domnul. Glasul Păstorului este 
cunoscut de oi. Credinţa este mai văzătoare decât ochii. Duhul 
lumii a omorât în om temerea de Dumnezeu. Vai celui ce tace! 

Ţara română este sub biciul mâniei. 

M ila Mea de Fiu al Tatălui ceresc, aduce sub su- 
punere porţile cuvântului Meu ca să cobor în 
carte şi să grăiesc pe pământ. Amin. 

O, poporul Meu, te-am făcut poporul Meu pentru ca să 
grăiesc cu tine pe pământ, iar cel ce crede cuvântul coborârii 
Mele, acela este cel ce nu iese din cuvântul Meu, precum Eu 
nu am ieşit din cuvântul Tatălui nici înainte de vecii, nici du- 
pă ce am făcut cerul şi pământul şi pe om, nici după ce M-am 
întrupat Om din Fecioară şi nici după ce M-am înălţat iarăşi 
la Tatăl, şi iată, Cuvântul Tatălui sunt. Amin, amin, amin. 

Aşa trebuie să fii şi tu, trebuie să fii cuvântul Meu, 
poporul Meu, şi să nu ieşi din el, ca să-Mi fii cu mare grijă 
fiu, cu mare grijă, căci cine este fiu, aceasta face, şi nu poate 
să facă altceva cel ce este fiu. Tatăl Meu M-a purtat pe îngeri, 
căci I-am fost Fiu supus, şi nimic n-am făcut de la Mine 
însumi, ci am fost cuminte, şi îngerii M-au iubit şi M-au 
purtat şi M-au vestit, căci am iubit numai cuvântul Tatălui şi 
I-am fost cuvânt, şi aşa M-a slăvit Tatăl. 

O, poporul Meu, aşteaptă îngerii să te slăvească Dom- 
nul aşa cum M-a slăvit pe Mine Tatăl, căci Eu am fost Cu- 
vântul Lui. O, dacă eşti supus lui Dumnezeu, fa-te cuvântul 
Lui, împlineşte tot cuvântul Lui, dar pentru aceasta îţi trebuie 
iubire, iar ea se naşte din credinţa în cuvântul Meu şi din te- 
merea de Dumnezeu, poporul Meu. Temerea de Dumnezeu 
este îngerul care-1 ţine treaz pe om, aprins pe om, iar cine nu 
o are pe ea, nu are nici dor şi nici iubire pentru Dumnezeu, ci 
este gol de viaţă unul ca acela şi se împarte înjur cu golul din 
el, cu lipsa lui Dumnezeu din el, şi acela este ca o boală în 
trupul bisericii lui Hristos, ca o suferinţă pentru cei din preaj- 
ma lui. 


O, poporul Meu, cel ce este fiu, aduce folos tatălui său. 
M-am strecurat în sfatul tău şi am spus că orice cioban de oi 
are folos de la oile sale pe care le scoate la păşune păzindu-le 
de furi şi de lupi, iar ele, pentru îngrijire şi pentru hrană verde 
de la Dumnezeu, aduc rod de lapte şi de lână şi de miei, şi aud 
şi ascultă glasul păstorului şi merg după el cu blândeţe şi cu 
iubire şi se poartă după fluierul lui, poporul Meu. 

Eu sunt Păstorul Cel bun, căci viaţa Mea ţi-o dau, ca să 
fii copil al Tatălui, prin Fiul Său, Care te paşte ca să aduci rod, 
şi să mănânce Domnul din rodul tău, căci El este Păstorul tău, 
poporul Meu. Eu pe oile pe care trebuia să le aduc la Tatăl ca 
rod le-am îmbiat spre mângâierea cerului şi le-am arătat 
staulul Meu, aşa cum a făcut cu tine mila Mea de Păstor, po- 
porul Meu. îţi amintesc de orbul cel din naştere orb, căci el 
Mi-a adus rod mărturisirea lui despre Mine după ce l-am vin- 
decat, după ce i-am făcut din tină ochi şi i-am pus la locul lor 
ca să vadă cu ei pe Dumnezeu. El pe Mine M-a văzut întâi, 
căci credinţa este mai văzătoare decât ochii, iar Eu M-am mă- 
rit întru el, şi apoi el M-a primit ca pe Mesia, Cel ce este Fiul 
Tatălui, căci am venit pe pământ să săvârşesc lucrările Tată- 
lui. Amin. 

Le-am spus ucenicilor Mei că orbul din naştere s-a năs- 
cut aşa pentru ca să săvârşesc Eu în el lucrarea Tatălui Meu şi 
să-L slăvesc pe Tatăl pe pământ. O, poporul Meu, nu grăiesc 
cu tine lucruri mai presus decât cele ce sunt scrise să fie, ci 
grăiesc pentru că Mi-e tare drag şi Mi-e tare dor să grăiesc cu 
omul şi nu să stau tăcut. Dar iată, pe pământ Dumnezeu gră- 
ieşte cuvintele Sale, iar omul, pe ale sale, şi nu ştie omul să 
grăiască şi cu Dumnezeu, ci ştie numai cu omul şi numai ca 
omul să grăiască. Cel ce crede în Mine, acela nu mai grăieşte 
ca omul, şi grăieşte ca Dumnezeu, pentru că este cuprins de 
Dumnezeu. M-am mângâiat mult de tot de la cel orb din naş- 
tere după ce l-am vindecat, căci el a grăit cu Mine în chip 
mângâios şi credincios şi frumos, ca unul care atât de uşor 
M-a cunoscut. M-am mângâiat apoi că M-a mărturisit cu pu- 
tere, căci celor ce îl ispiteau cu privire la vindecarea lui, le-a 
spus că Eu sunt de la Dumnezeu şi că ei nu ştiu de unde sunt 
Eu, Cel ce i-am adus lui vindecare mai presus de fire, minune 
care a stârnit împotriviri. 

O, Mi-e tare dor şi mereu Mi-e dor să stau de vorbă cu 
omul şi să pot săvârşi în el lucrările Tatălui Meu, spre credin- 
ţa în Dumnezeu a multora, spre mângâierea lui Dumnezeu, 
poporul Meu. O, minunea cea mai mare nu a fost vindecarea 
ochilor orbului, ci a fost credinţa lui în Mine şi, de la ea, măr- 
turisirea lui despre Mine înaintea mai-marilor lui Israel. Mare 
mângâiere Mi-a dat acesta atunci! Frumos le-a mai spus 
despre Mine la cei ce le era atât de greu să-şi părăsească trufia 
vieţii, care îi împiedica să vadă pe Dumnezeu, Cel ce S-a lă- 
sat cunoscut în chip atât de tainic, atât de minunat! 

Iată, nimic nu-i mai mişcă omului inima spre credinţă 
în Dumnezeu, spre temerea de Dumnezeu, ca apoi să prindă 
dor, şi iubire cu dor în ea pentru Mine, Cel ce plâng după om. 
Mă doare că nu pot să-Mi săvârşesc peste om lucrările Tatălui 
aşa cum am lucrat peste cel orb cu ochii trupului, suferinţă ca- 
re i-a deschis ochii duhului ca să-L creadă pe Dumnezeu, Ca- 
re grăia cu el să-i dea vindecare, să săvârşească în el lucrările 
Tatălui. 

O, ce durere Mi-a făcut duhul lumii, care a omorât în 
om temerea de Dumnezeu, dragostea de Dumnezeu, mila de 
Dumnezeu! O, ce orb este omul, poporul Meu! Nu-i este 
omului milă de el, dară de Dumnezeu! Pentru el însuşi omul 

îl omoară pe Dumnezeu. O, nu mai are omul vindecare peste 
orbirea lui! Nu-L cunoaşte omul pe Dumnezeu, Cel ce-1 vin- 
decă de orbire pe om! Cine nu-L cunoaşte pe Dumnezeu, nu 
poate să creadă în El şi nu poate să-L vadă dacă nu-L cunoaş- 
te, căci omul are mintea lui, şi este orb cu mintea şi nu-L vede 
pe Dumnezeu pe nicăieri, şi umblă în întuneric omul. 

Mă mângâi de jale dacă am cui să-i spun jalea Mea cea 
de la om. Am fost smerit şi blând cu inima, şi Mă ascundeam 
de semeţie şi lucram în taină slava lucrărilor Tatălui Meu, 
căci cel adevărat se teme de mărirea cea de la om, care este 
diavol şi îi pierde omului viaţa. 

O, poporul Meu, ce mare aşteptare este în cer! Ce mult 
aşteaptă sfinţii serbările lor! Mi-a fost milă de cei din cer, de 
împăraţii Constantin şi Elena. Au aşteptat cu dor ziua lor de 
serbare şi au rămas cu suspin că n-au avut intrare în cartea 
Mea cu voi, pentru sărbătoarea lor. O, tare zdrobiţi sunteţi, 
copii din porţi! O, n-am cu ce să vă mângâi de pe pământ ca 
să puteţi voi pentru Dumnezeu de fiecare dată când aşteaptă 
cerul de sfinţi să vină cu Mine în cartea Mea cu voi. O, fiilor 
copii, greu s-a făcut drumul Meu spre voi! Sunteţi numai sub 
greu, numai sub jale. O, sunt cu cerul pe pământ şi nu pot să 
vă mângâi. Vremea este grea şi răutăcioasă cu voi, iar durerile 
sunt mari, şi greu mai lucrăm pentru cer, şi greu mai putem 
înainta ca să dăm viaţă şi pază şi minte şi veghe şi dor şi me- 
reu iubire lui Israel. 

O, când Mi-am făcut loc să vin la voi cu samarineanca 
şi cu sărbătoarea ei de înger al fântânii întâlnirii, M-am între- 
bat cu tine, poporul Meu, şi am spus: «Cum să fac să dau 
omului minte, şi nu să-i deschid mintea lui, ca să nu Mă pe- 
depsească omul cu ea, ca să nu Mă învinuiască pentru el în- 
suşi omul?». 

I-am mângâiat pe împăraţii creştini, Constantin şi Ele- 
na, şi M-au mângâiat şi ei cu durerea lor ca şi a Mea, şi am 
suspinat, şi cu suspin Ne-am mângâiat. O, cum să fac să pot 
întări venirea Mea la voi când dau să vin, poporul Meu? O, 
cum să mai fac, oare? 

Eu te rog, poporul Meu, nu iubi viaţa ta, ci iubeşte 
viaţa Mea şi ai grijă de ea şi adu-Mi rod aşa cum aduce oiţa 
mulţumindu-i celui ce o poartă pe ea spre păşune. Ea mănân- 
că de la Dumnezeu, şi nu ca omul mănâncă. Ea mănâncă 
blând şi smerit şi cu ascultare, şi apoi aduce rod, aduce mulţu- 
mire celui ce o poartă pe păşune. 

Mi-e jalea mângâiată când pot să grăiesc. Cel durut 
pentru Dumnezeu grăieşte şi nu tace, căci vai celui ce tace, şi 
despre care scrie în Scripturi că va plăti aceasta. Voi însă 
lăsaţi-vă aşa cum vă dau Eu să grăiţi, copii din porţi, şi cine 
vă primeşte pe voi, pe Mine Mă primeşte acela, iar cine vă 
îndurerează, pe Mine nu Mă primeşte, pe Mine Mă zdrobeşte. 
O, mângâiaţi-vă cu durerea, că vremea e cu durere, copii du- 
ruţi ca Dumnezeu, copii miloşi ca Dumnezeu şi nu ca omul. 
Eu am vindecări pentru om prin voi, dar cel ce se crede să- 
nătos nu primeşte de la voi, şi vă dovedeşte pe voi bolnavi 
atunci când nu primeşte vindecarea. Eu însă Mă mângâi când 
grăiesc în mijlocul poporului Meu, şi l-aş vrea pe el cu rod 
mult înaintea Tatălui, Care ne dă din Duhul Lui Cel Sfânt cea 
mai dulce viaţă, şi ne dă ochi buni ca să vedem şi să pricepem 
slava Lui cea fără de sfârşit pe pământ. 

O, poporul Meu, nu mai fă nimic pe pământ mai mult 
decât mângâiere şi putere pentru Mine, ca să te pot hrăni din 
Duhul Tatălui, fiule. Nu-ţi lucra ţie mai mult decât lui Dum- 
nezeu, că e greu şi tot mai greu pe pământ, iar Eu mereu te-am 
învăţat să-L iubeşti pe Dumnezeu pe pământ. Deschide guriţa 


frate către frate şi învaţă-te din zi în zi mai mult să-L bucuri 
pe Dumnezeu, că pe pământ e mânie mare peste oameni, iar 
Eu am pus tot cerul în lucru ca să te ocrotesc. Dar tu şi mai 
mult să lucrezi la această lucrare, ca să te poată cerul ocroti, 
poporul Meu, căci la Domnul numai cei ascultători au trecere, 
iar tu să nu uiţi că Eu ţi-am spus şi ţi-am tot amintit aceasta, 
fiule. 

Cel ce plânge pentru Mine şi cu Mine, acela este ocro- 
tit de plânsul cel pentru el, şi este mare la Dumnezeu cel ce 
poate să lucreze această milă pentru Dumnezeu. Cel ce plân- 
ge pentru Mine şi cu Mine, acela nu moare niciodată, căci 
este doctorie pentru Dumnezeu unul ca acela, şi Domnul îi dă 
milă pentru veci de veci. 

O, poporul Meu, nu cumva să nu Mă auzi sau să nu Mă 
vezi. Stai sub scutul ascultării, dă lumea din jurul tău, că pe 
pământ e mare mânie peste lume, fiindcă lumea nu-şi mai 
strânge altceva la Dumnezeu decât numai mânie, şi nimeni nu 
primeşte de la Dumnezeu decât ceea ce-şi strânge. 

Poporul Meu, Mi-e milă de ţara Mea şi a ta, că Româ- 
nia e sub biciul mâniei pe care şi-a strâns-o deasupra creşte- 
tului ei. Stai sub scutul ascultării ca să pot să Mă las cunoscut 
la cei care pot să Mă vadă şi să Mă cunoască, poporul Meu. 
O, dă-Mi putere să vin, şi veghează ca să vin, că nu mai e pe 
pământ ocrotire, ci e numai durere, fiule. Şi te rog, poporul 
Meu, învaţă-te să fii cuvânt, şi să te văd aşa, şi să ajungă la 
Mine mărturisire despre tine prin cei ce mărturisesc la Mine 
despre tine, prin cei ce mărturisesc de la Mine peste tine, căci 
Eu sunt adevărul, şi tu să iubeşti adevărul Meu, să-L iubeşti 
pe Dumnezeu, poporul Meu. 

O, nu sta fără mângâierea cea de la Mine, fiule. Nu sta 
fără dor de viaţa Mea în viaţa ta. Nu sta fără călăuză peste 
viaţa ta, că Eu nu te pot avea din mâna ta, fiindcă una este 
orânduiala cea pusă de Tatăl şi nu se poate ca omul, nu se 
poate aşa la Dumnezeu, ci se poate ca Dumnezeu. Amin. 

Ai grijă de viaţa Mea, poporul Meu, şi aşa vei vedea, şi 
aşa vei avea viaţă. Ai grijă să fii ca Dumnezeu, căci cerul şi 
pământul sunt ale lui Dumnezeu. O, uită-te la Mine, poporul 
Meu. Ai grijă să fii ca Dumnezeu, căci Domnul plânge în cer 
şi pe pământ, plânge căutând după om, umblând după om, cu 
duh de viaţă în braţe, ca să-l facă pe om să iubească viaţa lui 
Dumnezeu şi nu viaţa sa. Amin, amin, amin. 

23 mai/5 iunie 2005 

Praznicul înălţării Domnului. Sărbătoarea Naşterii 
sfintei Virginia 

Lumea îngerilor suspină de şapte veacuri. Cerul trebuie să fie pe 
pământ, iar omul nu are vreme de Dumnezeu. Bucuriile omului îi 
strâng lui numai dureri. în curţile Domnului se cere trăire cerească. 

L a praznicul înălţării Mele Eu Mă cobor la tine, 
poporul Meu, şi am norii coborâre aşa cum i-am 
avut suire la cer, şi am îngerii înălţării în coborârea Mea aşa 
cum le-au spus ei la cei ce Mă priveau mergând la Tatăl: 
«Acest Iisus, Care S-a înălţat de la voi la cer, astfel va şi veni, 
precum L-aţi văzut mergând la cer». 

Eu, poporul Meu, n-am stat fără îngeri şi fără mărturi- 
sitori, că Eu ştiu ce înseamnă Dumnezeu şi ştiu ce înseamnă 
omul. Nu tot aşa ştie omul, poporul Meu. Minune mare ar fi 
în veacuri dacă omul ar şti ce înseamnă Dumnezeu şi ce în- 
seamnă omul, şi apoi ce înseamnă Dumnezeu cu omul, şi 
omul cu Dumnezeu. 

Lumea îngerilor suspină de şapte veacuri, căci îngerii 
au lucrarea Domnului, şi omul nu ştie ce să facă cu îngerii lui 
Dumnezeu, căci cine crede în Dumnezeu, crede şi în îngeri, 
fiindcă Domnul este nedespărţit de îngeri, căci aşa este El, şi 
este îngerul sfatului cel mare, precum scrie în Scripturi. 

Am coborât cu cuvânt de înălţare, poporul Meu. Nu 
ştiu cum să-l fac pe om să creadă în Dumnezeu şi să înţeleagă 
marea Lui lucrare prin îngerii lui Dumnezeu. Omul nu are pu- 
tere să înţeleagă, căci puterea aceasta vine de la Duhul Sfânt 
şi este slujită de îngeri. 

Când petreceam cu ucenicii le spuneam adesea de fă- 
găduinţa Tatălui, de botezul cu Duhul Sfânt, iar când s-a apro- 
piat clipa să Mă sui de la ei la Tatăl, le-am spus lor: «Veţi lua 
putere venind Duhul Sfânt peste voi şi Mă veţi mărturisi în Ie- 
rusalim şi în toată Iudeea şi în Samaria şi până la marginea 
pământului». Când le-am spus că Mă vor mărturisi până la 
marginea pământului, am spus despre Duhul Sfânt prin Care 
ei M-au mărturisit după ce L-au primit, după ce Eu M-am dus 
la Tatăl. Puterea Duhului Sfânt lucrează unde voieşte şi cât 
voieşte după ce mărturiseşte El pe pământ pentru Dumnezeu 
prin omul care are peste el puterea Lui, puterea Duhului 
Sfânt. 

O, poporul Meu, cobor la tine cu puterea Duhului 
Sfânt, căci cuvântul Meu este această putere, iar tu trebuie 
s-o ai mai mult decât oricare alt împuternicit de Dumnezeu 
prin vremi cu această putere care înseamnă botezul cu Duhul 
Sfânt, puterea care îl face pe om mărturisitor al lui Dumne- 
zeu, iar mărturisirea este cea mai iute la mers, căci merge din 
om în om până la toate marginile cât voieşte Duhul Sfânt să 
poată prin această iute mergere a Sa. 

O, ce dor îmi este să grăiesc cu omul pe pământ! Oricât 
aş grăi de mult, dorul Meu este fără de moarte, fără de sfârşit, 
poporul Meu. Acest dor este cuvânt, căci cuvântul este mă- 
sura dorului, iar Eu sunt fără de sfârşit şi sunt Cuvântul, po- 
porul Meu, şi Mi-e dor să-l grăiesc şi Mi-e dor să-l mărturi- 
sesc. Când eram cu ucenicii în lume nu puteam să-Mi liniş- 
tesc dorul tot, căci eram cu trupul şi Mă ţineam să Mă mărtu- 
risesc pe Mine însumi, fiindcă aşa este pe pământ când eşti. 
Dar acum din cer dorul Meu curge ca râul, căci vremea 
aceasta aşteptată de veacuri a venit. Eu însumi din Tatăl Mă 
fac putere de Duh Sfânt şi Mă mărturisesc pe pământ, şi sunt 
în Tatăl şi împlinesc Scriptura aceea prin care am spus că Mă 
duc la Tatăl ca să vin. O, nu este altfel Scriptura aceea care 
spune despre Duhul Sfânt vestitor peste om, nu este cum spun 
preoţii bisericii cum că ei lucrează în Duhul Sfânt, căci nu 
este în Duhul Sfânt ceea ce spun ei că lucrează Duhul Sfânt 
în biserici. Iar Eu le spun lor aşa: acest cuvânt este Duhul 
Sfânt, Cel făgăduit de Tatăl că va veni pe pământ, şi din Care 
am dat putere ucenicilor Mei acum două mii de ani de M-au 
mărturisit la făpturi cu toate câte Eu am lucrat în mijlocul lor 
cât am stat pe pământ cu toată taina Mea între oameni. Când 
M-am înălţat la cer le-am adus aminte de făgăduinţa Tatălui 
când Eu le spuneam: «Mă duc ca să pot veni la voi. Mă duc 
şi vă voi trimite pe Mângâietorul , Care din al Meu va lua şi 
vă va vesti». Acum însă Eu însumi din cer, din mijlocul uce- 
nicilor Mei, Eu însumi Mă mărturisesc peste pământ, căci în- 
gerii înălţării Mele le-au spus celor ce Mă priveau: «Precum 
L-aţi văzut mergând la cer, astfel va şi veni». Eu cuvântând 
peste ei M-am înălţat la cer, şi a venit un nor şi M-a acoperit, 
iar Eu, acum, din nor grăiesc, căci cu norii vin, precum M-am 
suit, precum au spus îngerii înălţării Mele că voi veni. 


O, poporul Meu, praznicul înălţării Mele are acum în 
sărbătoarea lui amintire de naştere. Serbează cei din cer 
amintirea naşterii trâmbiţei Mele Verginica. Ea este în sărbă- 
toarea Mea în ziua aceasta şi nu ştiu cum să fac să dau putere 
în porţi să Ne ţină ca să putem grăi şi Eu, şi ea. Vom sta la 
porţi şi Ne vom odihni şi iarăşi vom vorbi, şi vom lucra aşa 
ca să Ne poată ţine porţile, căci orice cuvânt despre Dumne- 
zeu, ca şi vorbirea omului cu Dumnezeu în rugăciune, este 
uşor de purtat această vorbire, dar vorbirea lui Dumnezeu cea 
din vremea aceasta e grea de tot peste cei ce o aşează peste 
pământ, căci trupul e firav sub toată această greutate. 

O, Verginico, Ne vom strecura cu milă, cu răbdare, că 
nu putem sta în tăcere în ziua aceasta mare a Mea şi a ta. Eu 
serbez înălţarea Mea la Tatăl, iar tu, naşterea ta între oameni. 
Eu când am murit am înviat şi n-am stat în moarte, n-am stat 
între morţi nici atunci, ci am vorbit morţilor ca şi pe pământ, 
le-am vorbit despre viaţa veşnică, despre Mine le-am vorbit, 
şi asta înseamnă că n-am stat între morţi, n-am stat, ci am 
lucrat şi am înviat. Aşa şi tu, lucrezi şi nu stai între morţi, căci 
tu eşti vie, precum Eu sunt, că Eu pentru fiecare om am în- 
viat, şi M-am numit începătura învierii celor adormiţi. Eu vin 
cu sfinţii aşa cum este scris să vin, iar tu eşti întru venirea 
Mea, şi mult îmi place să stau în duhul tău, precum în trupul 
tău am stat pe pământ de M-am făcut prin el cuvânt, şi tu ai 
fost trâmbiţa lui Dumnezeu. Amin, amin, amin. 

O ce mare este venirea Ta, Doamne! Mulţi 
^ sfinţi ai întru ea în cete-cete, în zeci de 
mii, Doamne, şi e mare venirea Ta. Iar azi eu am sunat cu 
trâmbiţa, şi am sunat şi pentru Tine şi pentru mine, căci 
suntem în sărbătoare bisericească serbaţi. E greu însă cu- 
vântul nostru mult şi nu e ca al omului, ci e ca al Tău. Mi-e 
milă de cei firavi care ne ţin cu venirea noastră. Ca şi Tine 
mi-e milă, Doamne milos, dar plâng sărbătorile cereşti, şi 
sfinţii lor plâng dacă nu pot veni pe pământ acum când a sosit 
vremea acestei Scripturi ca să vii Tu cu zecile de mii de sfinţi. 
Sfinţii iau cu ei pe sfinţi, aşa cum şi Tu faci, aşa cum şi eu fac, 
că nu altfel serbează cei din cer. Hai să facem întărire în porţi 
ca să ne ţină, Doamne, că mi-e dor cum şi Ţie îţi este dor când 
vii să grăieşti pe pământ. Cerul trebuie să fie pe pământ, dar 
fiindcă omul nu are vreme pentru Dumnezeu, se face greu ce- 
rul, greu de dus, greu de dor, şi apasă dorul, şi e greu măcar 
ca pe pământ peste om, şi nu putem noi să ne slăvim mai mult 
de atât, chiar dacă suntem cereşti acum, Doamne, căci cei 
cereşti au slava smereniei mai mult decât pe pământ cât au 
stat. Dar acum îţi dau Ţie să grăieşti, şi vom căuta să vedem 
cum vom lucra, că Tu eşti Cel ce dai putere ca să vină Duhul 
Sfânt pe pământ, şi ne vom aşeza în cartea Ta cu poporul Tău 
de azi, şi se va slăvi Duhul Sfânt prin puterea Sa. Amin. 

O poporul Meu, pe pământ e greu de dus 
^ Dumnezeu, şi nu e om să înţeleagă jugul 
Meu peste om. Când omul îşi poartă viaţa lui spre Mine, e 
uşor, căci Eu îi dau putere şi uşor celui ce se dă Mie cu viaţa 
lui. Dar când Eu îmi port cuvântul spre om, îmi este şi Mie 
greu, şi celui ce Mă aşează pe pământ, căci Eu nu lucrez sin- 
gur, nu pot singur, nu pot fără om când vin spre om. Cuvântul 
lui Dumnezeu e greu, poporul Meu, e greu cât Dumnezeu, şi 
numai Domnul îl face pe om să poată sub această putere care 
îl supune pe om sub ea. 

O, e sărbătoare slăvită, e praznic de înălţare şi dorul 
Meu e mare, că Mi-e dor să grăiesc cuvântul Meu şi Mi-e dor 
să-ţi dau putere, poporul Meu, iar tu s-o iei precum au luat 

ucenicii Mei când Duhul Sfânt a fost trimis de Tatăl la ei ca 
să Mă mărturisească ei peste pământ. Mi-e dor să te învăţ să 
iei de la Dumnezeu. Mi-e dor să te îndemn şi să te ţin treaz pe 
pământ, că lumea toată doarme când Eu grăiesc cu tine. E 
grea venirea Mea, şi cu greu te hrănesc din ea, că Eu sunt ma- 
re, poporul Meu, şi greu de purtat când vin în multul Meu cu- 
vânt la tine, şi mult aş cuvânta de dorul pe care-1 am să 
cuvintez. 

O, e durere pe pământ! Omul numai durere şi-a strâns, 
căci bucuriile omului numai durere îi strâng lui. 

Acum mai stau din cuvânt ca să Ne odihnim şi Noi şi 
voi, copii din porţi, şi să putem iarăşi prin porţi, iar îngerii 
înălţării şi ai venirii Mele poartă pe aripile lor cereşti toată 
sărbătoarea şi tot Duhul ei Cel Sfânt. 

Pace peste porţi, şi ţie, popor tocmit de cer ca să ai în 
mijlocul tău venirea Mea, cuvântul venirii Mele, pe Duhul 
Sfânt Mângâietorul, făgăduinţa Tatălui! 

Auzi cântarea îngerilor, poporul Meu, şi te apleacă sub 
duhul sărbătorii şi să ne întâmpinăm unii pe alţii şi să nu stăm 
fără bucurii la praznice, că numai lacrimă e pe cei din cer, şi 
lacrima e bucurie, şi nu e bucurie mai frumoasă, mai sfântă ca 
aceea care este a celor din cer. Duhul ascultării, nu este altul 
care să-l întreacă pe acesta, şi care este scris să însemne bucu- 
ria cea de pe pământ ca şi cea din cer, poporul Meu. 

Şi iarăşi vom grăi, fiilor, Noi, cei din cer, în ziua aces- 
tei sărbători. Amin, amin, amin. 

* 

M ă apropii cu cuvântul, copii din porţi. Hai să 
putem pentru toată grăirea sărbătorii. Eu sunt 
puterea pe care v-o dau, iar voi să puteţi totul întru Hristos. 
Amin. 

O, fiilor copii, a putea şi a lucra în Hristos, a lucra pen- 
tru Dumnezeu, nu e tot una cu a lucra pentru tine însuţi sau 
pentru fratele tău. în Hristos altfel este cu lucrul omului, 
fiilor. Frumoasă este cartea lui Dumnezeu, vorbirea lui Dum- 
nezeu, şi nu este învăţătură mai înaltă ca aceea pe care omul 
o ia din cartea lui Dumnezeu. Cartea Mea este cuvântul vieţii 
şi nu este cuvânt mai frumos decât Dumnezeu şi cartea Sa. 

O, poporul Meu, am întărit cu cuvântul porţile şi stau 
înaintea ta pentru tot ce mai am să-ţi dau în ziua praznicului 
de înălţare, că frumos este să lucrăm unul pentru altul, iar în- 
văţătura Mea este aşteptată de mulţi, numai că aceia nu ştiu 
cât de greu vin Eu cu hrana aceasta la om, fiindcă numai Eu 
ştiu ce înseamnă Dumnezeu şi ce înseamnă omul. 

O, poporul Meu, cum să facem, cum să lucrăm, cum 
să-l facem pe om să nu trăiască viaţa lui în el? O, nu pot să 
fac aceasta, fiindcă omul trebuie să facă ceea ce am spus Eu 
acum. Când M-am înălţat la Tatăl, pentru om am făcut aceas- 
ta, nu pentru Mine am făcut, căci Dumnezeu, tot ce lucrează, 
numai pentru om lucrează. M-am dus la Tatăl ca să-i pot tri- 
mite omului putere şi mângâiere şi înţelepciune, şi să-i trimit 
duh de umilinţă, căci Eu cu umilinţă am lucrat când M-am 
înălţat în Tatăl după ce am lucrat între oameni tot ce Mi-a dat 
El. N-am dat să Mă slăvesc între oameni după ce am înviat, 
ci M-am umilit trecându-Mi sub taină slava vieţii cea prin 
moarte şi prin înviere, căci pentru toate cele slăvite tre- 
buie mare umilinţă, poporul Meu. Omul însă trăieşte viaţa lui 
pe pământ, şi prea mult, prea mult are grijă de viaţa sa, iar de 
a Mea uită omul. O, cum să fac? Plângând Mă frământ 
uitându-Mă neputincios peste om. Nu mai poate fi scos 


omul de la trup la duh, de la vremelnicie la veşnicie pe pă- 
mânt, iar lumea şi faţa ei i-a înşelat pe toţi, până şi pe cei la 
care nădăjduiam să-i scap de duhul lumii, de lucrul şi de 
mâinile lumii. 

O, nu este omul învăţat cu toiag de cârmuire peste el. 
Păi, cum să vrea dacă şi el ştie ce să facă? E adevărat, ştie, dar 
ca Adam ştie şi nu ca Mine, Care am lucrat numai de la Tatăl, 
iar de la Mine, nu. Omul munceşte numai pentru trup, iar ace- 
la nu poate avea lucrare cerească pe pământ cu trupul, că una 
este să sădeşti şi să îngrijeşti pentru Domnul tot ce faci, şi alta 
este să faci aceasta pentru tine. E mare lucru să lucreze omul 
pe cele care se înalţă prin îngeri la Dumnezeu şi nu să rămână 
pe pământ şi atât. O, nu mai poate omul scăpa de înşelăciunea 
de a nu fi supus lui Dumnezeu cu toate ale sale, căci în ale lui 
Dumnezeu nu poate oricine să se supună, fiindcă îi este greu 
omului să fie pentru Dumnezeu pe pământ acum când totul 
este pentru om şi nimic pentru Dumnezeu. 

O, poporul Meu, e praznic de înălţare a Mea la Tatăl, şi 
e praznic de naştere a lui Verginica pe pământ. Ea doreşte să 
te păstorească, iar dorul ei este din Mine. Amin. 

B e dor ce-mi este, Doamne, îmi amintesc că 
m-am născut pentru Tine pe pământ şi nu 
pentru mine. Eu voiesc să-l învăţ pe poporul Tău şi al meu, 
voiesc să-i spun să aibă grijă mare de Tine în curţile Tale, şi 
nu de el, căci Tu, ca să Te asculte l-ai primit la Tine şi l-ai năs- 
cut din cuvântul Tău cel nou. 

Eu, popor al Domnului şi al meu, m-am născut pe pă- 
mânt pentru Domnul, nu pentru mine, şi I-am slujit numai Lui 
în toată vremea trupului meu, şi El de la mine nu lipsea, iar 
eu de la El nu lipseam, şi unul prin altul lucram, şi cu sfială 
locuiam în curţile Sale poruncite de El să fie pe pământ. 

Tu, poporul meu, nu trebuie să stai ca în casă la tine, ci 
ca în casă la Domnul. Tu trebuie să stai ca în curţile Domnu- 
lui, şi să fii un supus fericit pentru Stăpânul tău, şi nu să stai 
liber cu voile şi cu statul tău, ci să stai în Domnul, şi numai 
aşa îşi ia cerul înfăţişarea lui în tine în mijlocul locaşurilor 
Domnului în care tu ai fost primit ca să-I lucrezi Lui şi nu ţie, 
şi apoi să fii veşnic. O, să Se vindece Domnul, de la tine, să 
Se vindece de rana de la om, rana de la Adam, poporul meu, 
căci omul I-a luat Domnului casa, I-a luat pământul şi s-a luat 
pe sine din Dumnezeu, şi Domnul n-a mai avut casă, căci ca- 
sa Lui e omul. Omul nu trebuie să vândă pământ altui om, 
căci pământul este făcut de Dumnezeu şi nu de om, şi aşa tre- 
buie să facă şi cu sine omul, trebuie să nu se ia din Dumnezeu 
omul. El trebuie să cumpere pământ şi să-l dea lui Dumne- 
zeu înapoi, căci omul I l-a luat, şi s-a luat şi pe sine din 
Dumnezeu. 

O, poporul meu, să nu spui „ nu “ nici lui Dumnezeu, 
nici fratelui tău când ţi se cere ajutorul sau inima sau voia lui 
Dumnezeu în curţile Domnului. Să nu stai supărat, să nu te 
îngâmfi aşa înaintea Domnului dacă ai venit să fii al Lui, că 
El a fost bun şi ţi-a deschis ca să fii voia Lui şi nu a ta în 
curţile Sale, că dacă eşti voia ta, te superi când ea ţi se taie, te 
superi pe Dumnezeu şi pe fratele tău, te superi în curţile 
Domnului. 

Vă învăţ, fiilor, să vegheaţi frate pentru frate, frate pes- 
te frate pentru voia Domnului în voi şi pentru viaţa voastră 
cea de toate zilele, începând pentru veghe cu cei mai înţelepţi 
şi mai smeriţi şi mai dăruiţi. Vă îndemn să vegheaţi pentru 
statul Domnului în odihnă şi în peste tot curat şi sfânt mereu, 
mereu în curţile Sale cu voi. Vă învăţ să vă înălţaţi spre voile 

Domnului în curţile Domnului, ca să atrageţi omul spre Dum- 
nezeu cu iubirea şi cu viaţa voastră şi cu dăruirea voastră să-l 
atrageţi la Dumnezeu pe om. Sfântă să vă fie viaţa şi fapta ei 
cea dinăuntru şi cea din afară, fapta cea dintre fraţi, fiilor. 
Sfiala pe care v-a cerut-o Domnul pentru curţile Sale nu este 
greu de purtat, în afară de cei ce ar sta ei în ei, dar sfiala 
aceasta este viaţa cea dulce, cea frumoasă şi cea pilduitoare 
de la unul la altul, de la mic la mare şi de la mare la mic, fiilor. 

Frumoasă zi de înălţare te învăţ, dar şi de naştere de 
sus, popor al Domnului şi al meu. Te-am învăţat să răscum- 
peri pământul şi să 1-1 dai Domnului, şi apoi să-l împodobeşti 
tu pentru El şi nu pentru tine cum face omul cu cele ale lui pe 
pământul lui Dumnezeu; ba şi cu văzduhul face omul ce vrea, 
căci omul nu are sfială înaintea Domnului. Tu însă să fii cu- 
rat. Să fiţi curaţi, fiilor, dar pentru asta trebuie să ţineţi curat, 
iar voi mai mult să fiţi curaţi şi pe trup, şi pe hăinuţe, şi pe 
căsuţe, ca să-l placă Domnului de voi şi de la voi, căci El este 
curat. O, nu vă scutiţi cum că aveţi treabă, că nu pentru Dom- 
nul este ceea ce faceţi voi în toate zilele, ci este pentru voi, 
dar voi fiţi plăcuţii Lui prin ceea ce faceţi şi trăiţi şi împliniţi, 
căci una este să împodobească omul pământul pentru sine, şi 
alta este să facă aceasta pentru Dumnezeu şi pentru îngeri. 

Eu sunt trâmbiţa lui Dumnezeu, fiilor, şi lucrez să vă 
pregătesc pentru Domnul şi nu pentru voi. Trăiţi cu sfială 
înaintea Lui şi unul înaintea altuia ca în casa Domnului. Pre- 
cum îngerii îl slujesc pe Domnul, voi şi mai mult să-L slujiţi 
pe El, şi să fiţi îngerii suirii şi ai coborârii Lui, de la Tatăl la 
voi şi de la voi la Tatăl ducând şi aducând. Amin. 

E sărbătoare de înălţare, iar eu înălţare vă învăţ. E săr- 
bătoare de naştere, iar eu naştere de sus vă dau. Cereţi de la 
Tatăl, şi El vă va da prin Fiul Său. Cereţi putere, cereţi pe Du- 
hul Sfânt putere peste voi, căci nu este decât în El putere, şi 
este mărturisire în El. Amin. 

O, Doamne, frumoasă este cartea Ta, învăţătura Ta! Vai 
omului care nu ia din ea spre slava Ta şi nu spre slava lui! 
I-am învăţat sfiala în curţile Tale. Le-am dat cu blândeţe în- 
văţătură şi le-am spus să aibă lucrare de îngeri, Doamne al lor 
şi al meu. Eu m-am născut pentru Tine pe pământ şi nu pentru 
mine. Să fie şi ei ca mine, Doa mn e. Să nu fie ei ca omul, ci 
să fie ei după chipul şi asemănarea Ta precum Tu ai ascultat 
de Tatăl, căci ascultarea îl face pe cel ce ascultă să semene cu 
Fiul Tatălui a toată făptura. Amin, amin, amin. 

O trâmbiţă a lui Dumnezeu, o, Verginico, tu 
^pentru Mine te-ai născut pe pământ, şi ai 
trăit viaţa Mea şi nu pe a ta, iar Eu M-am sălăşluit în ea. 

Le-ai dat naştere şi le-ai dat înălţare şi le-ai spus lor să 
fie îngerii suirii şi ai coborârii Mele la ei pentru slava Mea 
cea cu ei gustată, dar şi ei s-o guste cu Mine, şi să fie ei slava 
Mea, căci slava Mea trece din slavă în slavă şi Domnul Se 
împarte cu slava Sa lucrată de om pe pământ, ca să trăiască 
omul pentru Dumnezeu şi nu pentru el. Amin. 

O, poporul Meu, te-am învăţat şi Eu, şi trâmbiţa Mea. 
Te vom privi cu dor, şi doresc de la tine înălţare şi naştere 
mereu, căci baia naşterii de sus este cuvântul Meu din mijlo- 
cul tău. 

La praznic de înălţare Eu am coborât la tine şi ţi-am dat 
viaţa Mea ca să înveţi din ea şi să nu trăieşti pentru tine, ci 
pentru Dumnezeu, şi cu sfială să trăieşti această iubire în 
curţile Domnului Dumnezeului tău, poporul Meu. Amin, 
amin, amin. 

27 mai/9 iunie 2005 


Duminica a şaptea după Paşti, a sfinţilor părinţi 

Umilinţa este inima vieţii care nu se stinge. Lucrarea sfatului e mare 
cât lucrarea rugăciunii. Cuvântul Domnului este rugăciunea Lui 
înaintea omului. Cel ce se înalţă cu mintea, 11 pierde pe Domnul. 

Î ntăriţi cărarea ca să vină Domnul, fiilor copii. Co- 
piii sunt mici şi neputincioşi chiar dacă ar iubi să 
poată şi mai mult, dar inima lor e mare, şi în umilinţa ei încap 
mulţi de tot, căci umilinţa este izvor al iubirii, este inima 
vieţii care nu se stinge, ci bate crezând şi iubind şi dorind ca 
Dumnezeu. Amin. 

Flai, fiilor! V-am lăsat să vă odihniţi, şi acum hai să lu- 
crăm cuvântul zilei de azi, că Eu altă lucrare nu am decât 
cuvântul, iar voi aveţi datoria să-l împliniţi pentru că sunteţi 
fiii lui Dumnezeu. Fiii lui Dumnezeu sunt cei ce ascultă de 
Dumnezeu şi nu de ei şi nu de oameni, şi de aceea ei au în 
mijlocul lor cuvântul lui Dumnezeu. Această Scriptură a fiilor 
lui Dumnezeu este aşteptată de multă vreme, de şapte mii de 
ani este aşteptată să se întocmească pe pământ, şi despre fiii 
acestui cuvânt este vorba în această Scriptură: «Toată făptura 
aşteaptă suspinând descoperirea fiilor lui Dumnezeu». O, ce 
plânge această Scriptură! O, ce suspină cei cuprinşi în înţele- 
sul cel din ea! O, fiilor copii, plângeţi şi voi, iar duhul umi- 
linţei voastre să caute mereu după toţi cei care plâng prin 
taina acestei Scripturi, căci toată făptura aşteaptă suspinând, 
aşteaptă rodul nestricăciunii, îl aşteaptă să se ivească şi să se 
preamărească şi să rodească viaţă şi nestricăciune peste făptu- 
ra toată, care aşteaptă de şapte mii de ani. 

Cei mari, fiilor, abia încap în ei cu mărirea lor din ei, 
iar cele măreţe nu încap în ei, căci sunt mărginiţi, şi casa lor 
e mică din pricina micuţei lor iubiri, iubire care cere camătă, 
iubire care nu face rod pentru cele ce sunt şi vor fi. Iar cei 
mici au inimă mare, şi în umilinţa ei încape tot ceea ce este şi 
tot ceea ce va rămâne, toată taina lui Dumnezeu încape în ea, 
în iubirea şi în aşteptarea ei, căci inima este locaş ori fără de 
margini când ea este din Dumnezeu, ori mărginită când ea 
este de la om. O, fiilor, inima care se opreşte pentru sine, 
aceea este neputincioasă pentru cei mulţi, şi de aceea cere 
pentru ea, de peste tot numai pentru ea, numai pentru vederea 
ei, căci este mărginită şi nu poate cuprinde în ea cerul tot şi 
pământul tot. Inima mare însă primeşte şi dăruieşte, şi iarăşi 
dăruieşte şi primeşte, şi se face izvor de har şi de mângâiere 
pentru toată făptura care este cuprinsă în ea, în umilinţa ei, 
care este viaţa ei, frumuseţea ei, căldura ei, şi nu altfel este 
inima mare, ci este aceea care stă în Dumnezeu şi care poate 
totul în Domnul şi care păzeşte pe Domnul şi toate bogăţiile 
Lui cereşti pe pământ. Inima mare se luptă şi nu stă din lucrul 
iubirii ei, din lucrul adevărului lui Dumnezeu, din lucrarea 
inimii lui Dumnezeu. 

Inima Mea, fiilor, îi măreşte în ziua aceasta pe părinţii 
cei sfinţi de odinioară, şi care s-au adunat în sobor pentru ca 
să apere într-o singură inimă toţi adevărul care domneşte pe 
pământ prin biserică, fiilor, căci adevărul este numai cel din 
Dumnezeu, şi acesta lucrează prin biserica Sa, de pe pământ 
spre cer lucrează, şi din cer spre pământ, prin biserică şi pen- 
tru biserică. Amin. 

îmbrăţişează părinţii cei sfinţi lucrarea cuvântului ade- 
vărului Meu care este cu voi, şi vă îmbrăţişează pe voi, cei 
mici ai Mei, cei aşteptaţi de sfinţi şi de părinţi. Ei, cu inima 
lor mare cât a Mea, căci într-o singură inimă se adunau, pă- 
zeau această bogăţie a lui Dumnezeu, cea nepătrunsă de min- 
tea omului mărginit cu mintea şi cu inima sa, şi care îşi caută 

slava sa şi adevărul său între cei mulţi. Dar sfinţii părinţi au 
cuvântat de adevărul Meu şi de dumnezeirea Mea, şi s-a făcut 
faptă cuvântul lor cel în numele Meu rostit peste cei răufăcă- 
tori. Ei cuprind în braţele lor cereşti lucrarea adevărului Meu 
de la voi, şi pe voi, cei mici ai Mei, care purtaţi înaintea Mea 
şi a lor Duhul Adevărului, Care pe toate le împlineşte şi le 
măreşte pretutindeni spre slava Ziditorului Lui. Amin. 

N oi, Bunule Stăpân în cer şi pe pământ, Te 
rugăm binecuvintează intrarea sfinţilor 
Tăi, ca să-Ţi preamărim iubirea cea din cei prea mici ai Tăi şi 
să luăm din lucrarea Ta de peste ei duhul mângâierii, pentru 
lupta noastră de pe pământ pentru ca să biruiască Duhul 
Adevărului Tău, prin lupta noastră pentru El pe pământ, 
Doamne al inimilor celor mici, şi care locuiesc în inima Ta, 
iar Tu, în inimioarele lor de copii, şi din care îţi aşezi iubirea 
pe pământ. Ai făcut din lucrul Tău cu ei Scriptura descoperirii 
fiilor lui Dumnezeu, şi minunat este adevărul Tău, care este 
cuvântul Tău peste cei ce au crezut întoarcerii Tale de la Tatăl 
la oameni. 

Şi acum, binecuvântarea Ta prin noi peste ei în ziua 
serbării noastre în adunare bisericească în cer şi pe pământ la 
ei, noi şi cu Tine la mijloc, şi cu ei în sărbătoare de Duh dum- 
nezeiesc, căci Tu eşti Duhul sfinţilor Tăi, Doamne. Amin. 

E u, poporul Meu de azi, îi bucur pe sfinţi 
când îi iau în coborârea Mea spre tine, şi 
împlinesc în mijlocul tău Scriptura lui Enoh, care a proorocit 
venirea Mea cu sfinţii şi a spus: «Vine Domnul cu zecile de 
mii de sfinţi ai Săi», iar după el, apostolul Meu Ioan şi el a 
vestit aceasta şi a spus: «Numele Lui se cheamă Cuvântul lui 
Dumnezeu, şi oştile din cer vin după El, călare pe cai albi, 
purtând veşminte de vison alb, curat». 

O, cât aşteaptă sfinţii venirea Mea, fiilor! O, cât de 
mult trebuie să aşteptaţi şi voi, şi mereu să aşteptaţi, ca unii 
care întâmpină pe Stăpânul la întoarcerea Sa! Iată, e sărbă- 
toare de sfinţi şi de părinţi, iar Eu împlinesc venirea Mea cu 
ei şi sunt Cel tainic şi împlinesc, şi cu norii Mă port şi vin, 
căci sunt Cel minunat. 

O, poporul Meu, mare este şi cerească este lucrarea 
sfatului, şi tot atât de mare lucrarea rugăciunii. Aceste două 
lucrări sunt lucrările sfinţilor care lucrează cu Dumnezeu pe 
pământ. Sfinţii care nu lucrează aceste două lucrări, sunt 
sfinţi pentru mântuirea lor din moarte şi sunt pildă cu viaţa 
lor, dar sfinţii care lucrează aceste două lucrări dumnezeieşti, 
sunt sfinţi pentru Dumnezeu şi nu pentru ei, şi aceştia lucrea- 
ză lucrările lui Dumnezeu pe pământ şi nu lucrările lor. Sfinţii 
care se adună în sfat şi în duh de rugăciune, aceia surpă isco- 
dirile minţii, luptând cu dor şi cu putere împotriva stăpânito- 
rului acestui veac stricăcios. Şi iată, sfinţii se adună cu Mine 
la voi, şi duhul rău vede aceasta, iar tânguirea lui este fără de 
sfârşit, şi aşa este şi a îngerilor lui, precum este scris. 

O, poporul Meu, nu se poate nimic bun, fără de sfat 
bun şi ceresc între fraţi, între sfinţi, fiilor. Sfatul sfinţilor e 
dulce, e dătător de viaţă şi de lucrare cerească, iar rugăciunea 
lor, apoi, este binecuvântată de Dumnezeu şi este primită la 
Dumnezeu. Iubirea frăţească naşte sârguinţă în toate cele pen- 
tru cer şi cele pentru pământ, şi toate prin rugăciune se fac. 
De aceea, poporul Meu, nimic fără rugăciune, căci rugăciu- 
nea vă păzeşte pe voi în toată clipa. Nu uitaţi însă ce vă învăţ 
Eu acum. Rugăciunea sfinţilor este cea mai mare, căci ei s-au 
dus de pe pământ la cer, lăsând pe pământ rugăciunile lor, ca 
să rămână ei rugători pe pământ prin rugăciunile lor, făcute 
de ei înaintea Tatălui şi a Fiului şi a Sfântului Duh, şi în nu- 


mele acesta rugăciune. Vă învăţ să vă rugaţi prin rugăciunile 
sfinţilor, căci aceasta înseamnă înţelepciune şi înseamnă umi- 
linţă şi înseamnă lucrarea sfinţilor care au plecat la cer, lăsând 
ca moştenire pentru cei de pe pământ rugăciunile lor către 
Dumnezeu, şi care au în ele tot ceea ce trebuie să fie pe pă- 
mânt şi peste om, şi ele sunt cupe de aur, pline cu tămâie 
înaintea tronului lui Dumnezeu, cel din cer, şi acestea sunt 
numite rugăciunile sfinţilor. O, fiilor, tămâie multă se numesc 
rugăciunile lor, care sunt purtate de îngeri pe altarul din faţa 
tronului Domnului. Tămâia şi rugăciunile tuturor sfinţilor, 
acestea lucrează înaintea Domnului, şi de aceea să iubiţi moş- 
tenirea lăsată vouă de sfinţi, şi veţi fi fii ai umilinţei şi ai îm- 
părăţiei cerurilor, plătită cu sânge de sfinţi mai înainte ca voi 
să fiţi fiii lui Dumnezeu pe pământ. Rugaţi-vă pe pământ prin 
rugăciunile lor, fiilor, ca să fie ei rugători prin voi, căci ei de 
când au plecat la cer Mă întreabă mereu: «Doamne, până 
când ca să răscumperi jertfa iubirii noastre pentru Tine? O, 
până când, Doamne?». 

O, poporul Meu, le-am dat sfinţilor bucuria venirii lor 
cu Mine pe pământ, căci oştile cereşti Mă însoţesc când vin. 
Inima voastră, fiilor, să încapă în ea pe sfinţi şi pe părinţi, şi 
fiţi primitori de oaspeţi din cer şi de pe pământ, că vin magi 
şi înţelepţi ai pământului să vă vadă şi să vă vestească pentru 
lucrarea Mea cu voi. 

O, fiilor obosiţi de lucru, aşteaptă sfinţii şi îngerii 
cartea Mea din zilele Mele cu voi, cartea cuvântului Meu cel 
de cincizeci de ani, scrisă în mijlocul poporului român, rostită 
de Dumnezeu pe pământ. O, tare vă doare la lucrul ei! Ea e 
mare, fiilor copii. Ea este cuvânt cu greutate. Ea este cuvântul 
lui Dumnezeu, şi aşa se numeşte ea. Eu sunt Alfa şi Omega, 
şi tot aşa este şi numele ei, şi este aşteptată de cei din cer şi 
de cei de pe pământ. Aştept după voi să Mi-o daţi şi să bine- 
cuvintez această lucrare, şi să ridic apoi această carte între 
pământ şi cer, căci îngerii stau cu trâmbiţele gata să sune, şi 
apoi să cânte pentru această lucrare a Mea, aliluia să cânte şi 
slavă să cânte, şi tămâie dimpreună cu rugăciunile sfinţilor să 
aducă ei înaintea tronului din faţa Tatălui şi a Fiului şi a Sfân- 
tului Duh, iar vouă să vă mulţumesc Eu cu iubirea Mea 
atunci, cu mângâierea şi cu mila Mea de voi, cei ce aţi ve- 
gheat şi încă vegheaţi pentru întocmirea şi apoi pentru deschi- 
derea cărţii. E grea de tot lucrarea cărţii, dar cei mici o cu- 
prind cu inima lor mare şi veghează şi lucrează. Lucrul Meu 
cel de cincizeci de ani este cartea aceasta. Plânsul Meu după 
om, rugăciunea Mea înaintea omului este ea. Şi acum trimit 
oşti de sfinţi şi de îngeri şi le spun lor să vă ajute şi să vegheze 
cu voi pentru ivirea cărţii cuvântului Meu care a grăit vreme 
de cincizeci de ani în mijlocul poporului român. Pic cu pic 
lucrăm pentru ivirea ei, şi vom sfârşi, şi apoi o vom împărţi. 
Amin. 

O, poporul Meu, ai grijă de rugăciune, fiule, şi apoi ai 
grijă de tine. Mai întâi, ai grijă de Mine şi de sfinţi, şi apoi ai 
grijă de tine. Ai grijă să fii al Meu şi nu al tău, fiule. Ai grijă 
să trăieşti viaţa Mea şi nu pe a ta. Toţi laolaltă să aveţi grijă, 
în duhul frăţiei, căci iubirea dintre fraţi nu loveşte, ci creşte în 
fraţi şi între fraţi atunci când ei locuiesc în Hristos. 

O, poporul Meu, duhul umilinţei este aluatul Meu, iar 
cei ce sunt ca Mine locuiesc în inima Mea, iar Eu în inima lor 
cu faţa Mea, cu umilinţa Mea de Fiu al Tatălui Savaot. Cel ce 
voieşte să semene cu Mine, acela este ochi şi urechi, stând 
atent la Mine şi mulţumit în Mine păstrându-se pe sine, dar 
această măreaţă viaţă nu poate fiecare să şi-o aşeze, ci poate 
numai Du mn ezeu prin servii Săi, după cum este rânduiala cea 

una şi care este din cer. Am spus că omul nu este învăţat cu 
toiag de cârmuire peste el. El zice că ştie şi el, că poate şi el, 
şi nu-şi face viaţa după plăcerea celor din jurul lui. Dar înţe- 
lepciunea este duh iubitor de oameni, iar cine nu are o aşa 
lucrare, acela nu este înţelept, ci este altceva. 

O, fiilor din porţi, mult aş vrea să vă am veghetori cu 
mai mult lucru, învăţători cu mai multă veghe în poporul Meu 
care Mă ascultă aşa cum Eu îl învăţ să fie, căci cine nu ascultă 
de voi, Eu nu-1 trec că ascultă. O, cum să Mă asculte pe Mine 
cel ce nu ascultă de voi? Eu v-am pus veghetori peste viaţa 
lui Israel înaintea Mea, iar cine vrea să lucreze şi să fie fără 
voi, acela este vădit prin ceea ce lucrează, prin ceea ce nu 
ascultă. 

Aveţi grijă, fiilor, să nu am rană de la neascultarea ce- 
lor ce i-am luat noi în spate să-i purtăm din greu ca să fie ei, 
apoi, odihna Mea. Aveţi grijă de cuibul Meu de fete din locul 
Meu numit Emaus. învăţaţi- le să aibă grijă ziua şi noaptea de 
cuibul Meu cel sfânt în care le-am aşezat prin binecuvântare. 
Vedeţi ce este rău acolo, înconjuraţi cu hotar, după cum aţi şi 
lucrat, dar să se ţină seama de ceea ce este bun, şi de ceea ce 
este rău peste bun, căci unde Eu nu Mă pot odihni cu totul şi 
în totul, Mă doare, fiilor. Dumnezeu trebuie iubit mai mult 
decât omul, iar cine doreşte aceasta, aceasta face, şi cu ascul- 
tare ascultă aşa. 

Să fie smerenie de inimă în toate casele pe unde Eu, 
Domnul, am binecuvântat pentru chiticele de inimi hrănite de 
cer, şi cu care Eu am mai rămas din poporul Meu cel care 
cincizeci de ani a auzit cuvântul Meu din cer. învăţaţi-i pe cei 
ce au auzit pe Dumnezeu, învăţaţi-i să nu se înalţe cu mintea, 
căci cine face aşa, se îmbolnăveşte şi îl dă afară pe Dumnezeu 
din inima sa şi îşi pierde umilinţa şi cuminţenia şi pierde că- 
rarea Mea şi se face greu pe ea, şi Mă încurcă, şi va fi dat deo- 
parte, că Eu trebuie să pot să merg, şi ca Mine trebuie să 
merg, pe cale curată şi sfântă, şi cu popor ascultător pe ea, cu 
popor fără iubire de sine, ci numai pentru Dumnezeu iubire. 
Amin. 

Acum, îmi opresc cuvântul şi vă las spre pace şi spre 
odihnă şi spre lucrare, împlinind cuvântul Meu, ca să vă fie 
bine, fiilor. Nu uitaţi iubirea pentru rugăciune şi pentru toate 
cele prin rugăciune, peste voi şi peste pământ. 

Pace vouă! Primiţi în voi duhul ascultării. Primiţi du- 
hul umilinţei, care vă face sfinţi şi iubiţi. Fiţi cu inimă mare 
şi vestiţi unul pentru altul vestiri bune şi plăcute Domnului. 
Iubiţi sfatul cel sfânt, şi după sfat să lucraţi, iar în inimă pe 
Dumnezeu să-L purtaţi, şi să-L arătaţi prin cuvânt şi prin 
faptă. Cereţi unul altuia lucrul cel plăcut lui Dumnezeu, dar 
nu toţi să lucraţi această cerere, ci fiţi în numărul celor ce pri- 
mesc şi ascultă primind de la cei mai destoinici. 

O, poporul Meu, te doresc ca în cer pe pământ, şi vo- 
iesc să iau din mijlocul tău iubire slăvită, iubire pentru Dum- 
nezeu şi pentru lucrările Sale. Hotar să se lucreze între rău şi 
bine, şi staţi în staulul binelui şi împodobiţi-1 pe el cu viaţa 
voastră plină de umilinţă, căci umilinţa are în ea duhul iubirii 
lui Dumnezeu, iar acesta are duhul ascultării, poporul Meu. 

O, fiilor veghetori peste poporul Meu, învăţaţi-1 pe el 
să trăiască în el viaţa Mea şi nu viaţa lui. învăţaţi-1 să aibă gri- 
jă de Mine şi nu de el în curţile Mele cu el. Nu ca în casă la 
el să stea, ci ca în casă la Domnul, şi să asculte de Domnul. 
Vegheaţi să ştie fiecare ce are de făcut şi ce nu are de făcut, 
şi să fie poporul Meu cu inima curată, cu fapta curată, cu pri- 
virea curată, cu jertfirea curată, şi cu cuvântul ascultării peste 
el, şi sub toiagul Meu de Păstor să stea, şi să stea cu mulţu- 


mire sub mâna Mea, căci pe voi vă am de veghe, şi voiesc să 
aduceţi rod de copii ascultători, al căror duh să fie Duhul lui 
Dumnezeu. Amin, amin, amin. 

30 mai/12 iunie 2005 

Praznicul Pogorârii Duhului Sfânt 

Tatăl şi Fiul îşi arată plânsul prin cuvânt însuspinat. Lipsa doru- 
lui de Dumnezeu 1-a făcut ţărână pe om. Durerea nu se mângâie, 
ci se trăieşte. Viaţa sfântă în om, este cea mai mare jertfă. 

uspină Duhul Sfânt în cer şi pe pământ. El este 
lacrima Tatălui şi a Fiului, lacrima lui Dumne- 
zeu, care se face cuvânt, lacrimă care mângâie chiar dacă 
pentru ea nu este mângâiere, ci numai durere, căci lacrima din 
durere se naşte. 

Sunt Tatăl Savaot, iar de-a dreapta Mea stă Fiul Meu, 
Mântuitorul omului umilit cu duhul, şi este plin de suspinul 
Meu, şi Se numeşte Duhul Sfânt acest suspin. Lângă Noi e tot 
cerul de sfinţi şi de îngeri, şi în mare taină serbează cerul 
sfânt praznic pentru grădiniţa cuvântului, şi o priveşte pe ea 
Tatăl şi Fiul şi cerul de sfinţi şi de îngeri, că azi e sărbătoare 
a ei, dintre cele trei sărbători aşezate peste ea la pecetluirea ei 
cu Duhul Sfânt, cu semnul lui Dumnezeu. 

O, Fiule scump, această zi a fost aşteptată de cei cre- 
dincioşi ca să-i strângă ea în grădina întâlnirii, dar Noi îi 
avem la lucrul cărţii pe cei care Ne fac Nouă loc pe pământ 
cu oamenii la sărbătorile cerului. O, Fiule îndurerat, sărbăto- 
rile cerului nu sunt pe pământ ca şi în cer, chiar dacă Tu i-ai 
învăţat pe ucenicii Tăi în toate vremile să facă voia lui Dum- 
nezeu pe pământ ca şi în cer, căci voia Noastră omul trebuie 
s-o facă, iar fără om nu este aceasta pe pământ. Duhul Sfânt 
din Noi Se face cuvânt, iar cuvântul este lacrima Noastră îna- 
intea omului, Fiule înlăcrimat, căci tot cuvântul Meu, care 
curge prin Tine, e lacrimă, Fiule durut, şi aşa sărbători sunt 
între cei din cer, şi nu altceva sunt acestea. 

Le-ai spus la ucenici că dacă vii la Mine nu vor rămâne 
orfani, că le vei trimite pe Duhul Sfânt, pe Mângâietorul Cel 
pentru ucenici pe pământ. Dar de pe pământ care este mângâ- 
ierea cea pentru cer? Care, Fiule însuspinat de şapte mii de 
ani ca şi Tatăl? Dacă Noi plângem, e bine să fie altfel omul? 
E bine să fie omul fără Duhul Sfânt, Care plânge în Dumne- 
zeu? Iată ce a făcut omul! S-a vrut mai fericit ca Dumnezeu 
şi a fugit de această durere, a fugit de Duhul Sfânt, Care plân- 
ge în urma lui fără de mângâiere. Plânge Duhul Sfânt mân- 
gâind prin durerea Lui şi nu mai este om care să-I cunoască 
faţa Lui cea tainică, suspinul Lui cel fără de margini, căci 
omul fuge de durere şi nu se lasă locaş al odihnei Duhului 
Sfânt, Cel fără de locaş şi fără de rod în om. 

Plânge Duhul Sfânt deasupra grădiniţei cuvântului care 
cheamă omul la viaţă din cer, la sărbători ca în cer pe pământ. 
Creştinii aşteaptă sărbătorile poporului cel nou, dar dacă ele 
nu sunt ca în cer când ei se strâng, suspină Duhul Sfânt, şi 
lacrima Lui se face cuvânt şi nimeni nu I-o şterge dintre cei 
care se strâng în zile de sărbători pregătite cu trudă în cer şi 
pe pământ pentru mângâierea omului care caută după 
Dumnezeu. 

O, Fiule al Meu, am intrat cuvânt cu suspin în el ca să 
fim Noi şi tot cerul în tainică sărbătoare de Duh Sfânt. Am 
aşezat pe cei din porţi odată cu intrarea Mea, şi îmi las fiinţa 
în fiinţa Ta, şi prin porţi intrăm în cetate. Amin. 

O Tată, durerea lacrimii Duhului Sfânt, 
^ n-avem unde să Ne sprijinim cu ea decât 

Cuvântul lui Dumnezeu 


în porţi, şi ea e tainică şi nu poate fi văzută şi ştiută de om ca 
să-l doară şi pe el durerea Duhului Sfânt. Acum două mii de 
ani când am trimis făgăduinţa Ta peste ucenicii Mei din lume, 
s-a sprijinit pe mai mulţi puterea Duhului Sfânt, şi apoi apos- 
tolii îi botezau pe cei ce se alăturau la vederea semnelor care 
urmau. Iar Petru, la cei ce întrebau pe apostoli ce să facă, el 
le răspundea: «Pocăiţi-vă, şi să se boteze fiecare dintre voi, în 
numele lui Iisus Hristos, spre iertarea păcatelor voastre, şi 
veţi primi darul Duhului Sfânt». 

O, Tatăl Meu, unde mai este pe pământ botezul cu 
Duhul Sfânt? O, cât Mă doare lipsa Noastră din om, Tată! 
Lipsa Duhului Sfânt din om Ne-a pedepsit la durere fără de 
mângâiere, Tată. Nu mai poate omul scăpa de trup, şi lipsa 
dorului de Dumnezeu l-a făcut ţărână pe om, l-a umplut de 
grijile vieţii, şi numai aşa îl găsim zi şi noapte pe om, Tată. 
Durere fără de margini avem. Privim îndureraţi la om să-l 
vedem dacă se scoală pentru Duhul Sfânt, şi Ne doare lipsa 
Noastră din om, şi Ne doare fără de mângâiere în cer şi pe pă- 
mânt. Suspinul Nostru e toată sărbătoarea Noastră şi a Du- 
hului Nostru Cel Sfânt, Care Se face cuvânt, iar cuvântul se 
cheamă lacrima Duhului Sfânt, lacrima Mea şi a Ta în fiinţa 
Mea, că Eu sunt cuvântul Tău, şi Mă fac lacrimă, şi ea este 
cuvânt, Tată. 

O, poporul Meu, ţi-aş culege lacrimile, să le duc la 
Tatăl, dar lacrima se naşte din durere. Duhul Sfânt este Mân- 
gâietorul, dar lacrima Lui nu află mângâiere. Durerea nu se 
mângâie, poporul Meu. Ea se trăieşte, şi este aşternut al 
Duhului Sfânt în omul durut ca Dumnezeu şi nu ca omul. 
Viaţa cea fără de sfârşit e scumpă, şi doresc cu dor să-l înţe- 
lepţesc pe om, pentru ca să dorească în el aluatul fiinţei lui 
Dumnezeu, pe Duhul Sfânt, Cel plin de suspin, Cel fără de 
odihnă căutând să-Şi facă popor care să aibă peste el botezul 
cu Duhul Sfânt, taina omului nou, născut din cer, din 
Dumnezeu. 

O, poporul Meu, să te uiţi mereu la tine dacă ai pe 
Duhul Sfânt. Ia cartea şi citeşte să vezi ce face Duhul Sfânt în 
om, şi mereu să te priveşti, şi să semeni cu cel botezat cu 
Duhul Sfânt, şi nu cu omul cel semeţ în care nu încape aceas- 
tă fiinţă a lui Dumnezeu. Tainică a fost acum două mii de ani 
sărbătoarea Pogorârii Duhului Sfânt peste ucenici, şi apoi 
peste toţi cei adunaţi la Ierusalim din toate neamurile pămân- 
tului. Să fii plin de Duhul Sfânt, poporul Meu, ca să ia şi omul 
duh din Duhul lui Dumnezeu, şi să nu fii călăuză a celor ce 
vor să-Mi prindă fiinţa Mea în tine şi să Mi-o strice pentru 
slava lor cea deşartă pe pământ. Iuda, dacă s-a vrut mare pe 
pământ, s-a făcut călăuză celor ce M-au căutat să Mă dea la 
moarte, iar Eu M-am lăsat ca să împlinesc Scriptura învierii 
morţilor şi să Mă fac călăuză a omului spre viaţă fără de sfâr- 
şit pe pământ şi în cer, şi să-l botez pe om cu Duhul Sfânt, şi 
să se arate în el acest semn. Cel ce voieşte să-şi biruiască 
trupul şi firea, să vină să se boteze în numele Meu cu botezul 
Duhului Sfânt, şi aşa să se adune creştinii la sărbătorile Mele 
cu voi, şi nu altfel să se adune cu voi, căci am stat între oa- 
meni cuvânt atâta vreme, şi omul a rămas el, şi nu s-a dat lui 
Du mn ezeu dacă Eu i-am deschis ca să înţeleagă şi să se înno- 
iască apoi. Iată, omul nu poate, căci duhul pofteşte împotriva 
trupului, iar pe pământ sunt numai trupuri de oameni, trupuri 
care mănâncă trupuri, şi care strigă împotriva lui Dumnezeu. 

Voi, fiilor, să nu vă bucuraţi când mâncaţi, ci în- 
tristaţi- vă când vă este foame, căci foamea vine de la trup, şi 
vine când trupul este tare, iar duhul, slab. Nu zic să nu mân- 
caţi, dar zic să nu vă bucuraţi când mâncaţi, să nu vă bucuraţi 


pentru trup, căci mâncarea este pentru trup. Eu vreau să vă 
mântuiţi de acest neam viclean şi stricat, iar mântuirea se ca- 
pătă prin lacrimi şi sudori pe ogorul Domnului, dar nu oricum 
aceasta. 

Când trupul vă este mai mare ca duhul, să vă plângă 
duhul în clipa aceea, fiilor, că Eu dacă văd aşa, vă pun că 
iubiţi pe Domnul şi nu pe voi înşivă. Trăiţi pentru Mine şi nu 
pentru voi, şi nu vă luaţi după trup, căci trupul vă este duşman 
şi Mie şi vouă, iar la venirea Mea cu slavă veţi vedea aceasta, 
căci slava Mea va străluci peste trupurile voastre după cât de 
mult am trăit Eu în ele şi în duhurile voastre, Eu cu durerea 
Mea de pe pământ şi de la om. 

Iau acum din jertfa mânuţelor voastre pomenire pentru 
cei adormiţi şi le dau lor uşurare. Sunt mulţi din ei care-i 
plâng pe cei de pe pământ, căci cei de pe pământ nu ştiu ce 
este moartea vieţii. Moartea vieţii nu este moartea trupului, 
care vine după moartea vieţii, şi nu ştie omul să înveţe de la 
Mine, din acest izvor al vieţii, care va cere răspuns la tot omul 
care a luat din el şi nu s-a păzit apoi de moartea vieţii. 

O, ce puţin Mă înţelege omul, iar aceasta o face pentru 
că nu Mă vrea. La sărbătoarea Duhului Sfânt când Eu che- 
mam mulţimile să se strângă pe lângă voi, nu Mă lua omul de 
viaţă a lui; nu Mă lua pentru că nu Mă voia. 

Tu, poporul Meu, să petreci cu cel ce Mă voieşte pe 
Mine, că altfel Eu nu te am al Meu. Tu trebuie să fii călăuzit 
de Dumnezeu, şi voi sfârşi cu trudă cartea Mea cea de cinci- 
zeci de ani din cer, şi vei vedea în ea toată învăţătura Mea din 
mijlocul tău şi te voi întreba de ea, poporul Meu. Ea este 
praznicul Duhului Sfânt, ea este lacrima Mea după tine şi 
după om, pentru tine şi pentru om. Iar tu să stai umilit înain- 
tea celor ce dau să vadă fiinţa Mea din tine, şi să fii cuminte 
ca Dumnezeu şi nu ca omul, şi să nu ispiteşti pe Dumnezeu 
pentru om, căci tu eşti fiu al lucrărilor cereşti şi nu omeneşti 
pe pământ. 

Te învăţ să fii sărbătoare a Duhului Sfânt. Te învăţ să 
ai lacrimă şi nu bucurii, căci Duhul Sfânt e tot intr-un suspin, 
poporul Meu. Cel ce are bucurii nu poate avea pe Duhul 
Sfânt, Care este Dumnezeu, de viaţă făcător. 

O, să nu fugi de Duhul Sfânt, să nu fugi de lacrima Lui, 
poporul Meu, căci cei ce sunt umbriţi de Duhul Sfânt sunt ca 
Dumnezeu şi nu mai sunt ca omul, ci sunt supuşi Domnului, 
spre slava Duhului Sfânt. Amin. 

Te învăluiesc în Vântul Cel de viaţă făcător, iar şoapta 
Lui să te doară de la durerea Lui, şi să te laşi mereu născut din 
durerile Duhului Sfânt, Care iarăşi naşte lumea prin dureri de 
facere. 

O, poporul Meu, Duhul Sfânt Mângâietorul să fie sem- 
nul Meu de peste tine, ca să-Mi uşurezi lacrima Mea cea de 
la om. Semn mare să fii între fiii oamenilor care nu-L iubesc 
pe Dumnezeu cu trăirea lor, cu jertfa lor cea sfântă, căci viaţa 
sfântă este mai mare decât orice jertfă, şi nu este jertfă care să 
se poată măsura cu viaţa Mea cea sfântă din om, viaţa care 
iubeşte pe Dumnezeu, iubind din om. 

Cuvântului Meu de peste tine nu-i aflu mângâiere, căci 
aşa este Dumnezeu; este Duh Sfânt, Care Se face cuvânt, 
poporul Meu. O, iubeşte şi tu ca Dumnezeu, iubeşte în tine pe 
Dumnezeu aşa cum este El, căci Eu sunt Cel îndurerat, şi nu 
este sărbătoare mai mare înaintea Mea ca şi omul care este 
aşa ca Mine, după chipul şi asemănarea Mea, iar lacrima Mea 
se face cuvânt peste cel ce seamănă cu Mine pe pământ, 
aşteptând cu răbdare odihna Mea şi a sa, pentru truda iubirii 
care aşteaptă sub cruce. Amin, amin, amin. 


6/19 iunie 2005 

Praznicul Pogorârii Duhului Sfânt, ziua a doua. 

Sărbătoarea Sfintei Treimi 

Domnul nu trăieşte în om, pentru că trăieşte omul. Oamenii lui 
Dumnezeu trăiesc în Duhul lui Dumnezeu pe pământ. Omul şi-a 
acoperit mintea şi nu I-o dă lui Dumnezeu. 

ă fie în tine, poporul Meu, zile de iubire cereas- 
că, de milă cerească, de dor pentru cer, ca să 
mângâiem. Eu şi cu tine, cerul cel plin de durere de la omul 
de pe pământ, căci omul e străin de cer, de viaţă frumoasă şi 
sfântă, străin de Duhul Sfânt, Care plânge în Tatăl şi în Fiul. 

Mă aşez lângă tine cu zile de Rusalii, poporul Meu, 
căci cuvântul Meu, cel plin de suspin, e toată sărbătoarea 
celor din cer, fiindcă pe pământ nu vrea omul cu cerul. Am 
lăsat prin prooroci şi prin sfinţi sărbătorile cerului pe pământ, 
dar oamenii nu au cuvioşie, şi de aceea tot ei trăiesc în săr- 
bători, iar Domnul nu trăieşte în om. Eu şi cu Tatăl am aşezat 
toată rânduiala cea pentru om, şi omul nu Ne dă ce i-am dat, 
ci Ne dă neascultare, şi nu se suie mulţumire de la om spre 
Dumnezeu. 

Eu sunt Cuvântul Tatălui Savaot, şi vă dau pe Duhul 
Sfânt Mângâietorul, fiilor, ca să-L întrebaţi de Mine şi de voi, 
că dacă El nu Se face cuvânt în oameni, rămân oamenii în 
duhul lor, iar duhul omului nu ştie să-L facă pe Dumnezeu, nu 
ştie să se dea lui Dumnezeu aşa cum au ştiut proorocii, din 
care Dumnezeu S-a făcut cuvânt al Său pe pământ. Proorocii 
au făcut pocăinţă pentru tot neamul lui Israel, iar duhul po- 
căinţei îl curăţă pe om de el însuşi şi îi face loc lui Dumnezeu 
prin cererea proorocului cel plin de rugăciune, cel plin de 
suspinul Meu. 

Rugă fierbinte, cu post, cu zdrobire de inimă şi cu 
nevoinţă a ridicat Daniel proorocul, a ridicat strigare către 
Dumnezeu pentru Ierusalimul cel pustiit de urgia Domnului, 
şi Domnul a văzut, a luat aminte, şi a trimis apoi la Daniel pe 
îngerul Gavriil, şi acesta i-a spus: «Daniele, când tu ai în- 
ceput să te rogi, poruncă mi-a fost dată, şi eu am venit să te 
vestesc, căci tu eşti un om iubit de Dumnezeu, şi am venit 
să-ţi deschid mintea». 

O, poporul Meu, să stai cu umilinţă înaintea cuvântului 
Meu, şi să nu te grăbeşti cu mintea ta, că fără Mine nu poţi 
pune în lucru cuvântul Meu de peste tine. Proorocul Daniel 
Mi-a dat Mie inima şi mintea, şi toată fiinţa lui Mi-a dat-o, 
căci M-a rugat fierbinte, cu zdrobire de inimă pentru poporul 
său, şi atunci Eu l-am făcut să înţeleagă proorocia cea din 
Scripturi. 

Lucrarea lui Dumnezeu peste om e prea mare faţă de 
lucrarea omului cea lucrată înaintea lui Dumnezeu, dar Eu 
nu-1 am pe om la şcoala Mea ca să-l învăţ tainele şi puterile 
lucrărilor lui Dumnezeu pe pământ cu omul. Oamenii lui 
Dumnezeu trăiesc în Duhul lui Dumnezeu pe pământ, şi la 
aceia vine Domnul, la stăruinţa lor pentru lucrările lui Dum- 
nezeu cele proorocite prin Scripturi, şi le aduce minte cereas- 
că, minte proorocească, pusă de Duhul lui Dumnezeu în om, 
căci Dumnezeu îşi face servi pe pământ şi îşi împlineşte la 
vreme lucrările Sale. 

O, poporul Meu, omul şi-a acoperit mintea şi nu ştie să 
I-o dea lui Dumnezeu. Dacă omul ar şti cum să se aşeze şi 
cum să stea înaintea Domnului, l-ar vedea Dumnezeu aşa 
cum l-a văzut pe proorocul Daniel când acesta s-a aşezat 
cu mult suspin înaintea Domnului, cerând cu pocăinţă, 
rugându-se pentru tot neamul lui Israel, cel din vremea lui şi 
cel de până la el. Şi fiindcă s-a făcut iubit lui Dumnezeu, 


Domnul a lucrat cu el pe pământ şi i-a dăruit pentru Sine 
ascuţită înţelepciune, căci l-a văzut pe el aprins pentru Dum- 
nezeu şi pentru poporul Său. Iată Duhul Sfânt, Duhul lui 
Dumnezeu, din veac în veac în lucrare peste om, cu mare 
taină, cu cerească înţelepciune! Dar oamenii de pe pământ 
stau mari şi nu se pot apleca înaintea Duhului Sfânt, Care pe 
toate ale lui Dumnezeu le săvârşeşte, şi pe toate ale oamenilor 
le descoperă. Amin. 

Tu, popor al cuvântului Meu din vremea aceasta, să te 
rogi fierbinte înaintea lui Dumnezeu, să te rogi cu durere şi cu 
credinţă, căci rugăciunea cea adevărată cere pentru Dumne- 
zeu şi nu pentru om, şi este lucrarea cea din durere şi din cre- 
dinţă şi cu multă stăruinţă, şi ea este cea care îl face iubit de 
Dumnezeu pe om, aşa precum l-a făcut ea pe Daniel proo- 
rocul om preaiubit şi scump, om care a uimit pe împăraţi cu 
lucrarea Duhului lui Dumnezeu de peste el, şi Care-Şi făcuse 
locaş în el prin dragostea lui cea fără de ţărm. Mare de dra- 
goste a fost inima şi viaţa lui, mare fără de ţărm, şi cuprindea 
cu ea cerul şi pământul, că aşa este omul cel făcut de Dumne- 
zeu, al cărui duh este locaş Duhului lui Dumnezeu, Duhul 
Care S-a coborât peste ucenicii Mei din Ierusalim acum două 
mii de ani, Duhul Care mărturiseşte pe Dumnezeu oamenilor. 
Amin. 

Fii înţelept, poporul Meu, căci Duhului Sfânt îi trebuie 
înţelepciunea Lui în om, iar apostolii Mei stăruiau în rugă- 
ciune şi în frângerea pâinii, şi apoi au primit pe Duhul Sfânt 
trimis din cer peste ei. Proorocul Daniel se ruga fierbinte la 
Mine în groapa cu lei, şi era el jertfă fără de sânge, căci leii 
nu l-au mâncat timp de trei zile, aşa cum Eu, Domnul, am ră- 
mas întreg cu trupul în cele trei zile, de la punerea Mea în 
mormânt şi până ce am înviat ca un Dumnezeu adevărat ce 
sunt. Amin. 

Duhul Sfânt este răspunsul rugăciunii fierbinţi, care are 
în ea credinţă şi durere şi stăruinţă, iar îngerii lui Dumnezeu 
vin şi aşează priceperea Duhului Sfânt peste cel cuprins de 
iubirea lui Dumnezeu, de mila şi de durerea care sunt din 
Dumnezeu. 

Iată, sărbătoare de Duh Sfânt petrec Eu, Domnul, în 
mijlocul tău, Israele al venirii Mele, şi vom lucra trei zile în 
Duhul Sfânt, şi aşa vom sta Eu şi cu voi înaintea Tatălui 
Savaot cu sărbătoarea Duhului Sfânt Mângâietorul pe pă- 
mânt, şi ne vom alina durerea cea de la om, şi ne vom înţe- 
lepţi spre priceperea tainei cea de nepătruns cu mintea ome- 
nească, taina Duhului Sfânt Mângâietorul. Amin, amin, amin. 

7/20 iunie 2005 

Praznicul Pogorârii Duhului Sfânt, ziua a treia 

Neamul Domnului nu este din lume, şi nu mai merge cu lumea. 
Lucrarea fără sfat este lucrare fără înger şi este omenească. 

Duhul Sfânt vine pe pământ la rugăciunea omului sfânt. 

I arăşi Mă aşez cu tine la masă cerească, poporul 
Meu. E praznic de Rusalii, şi trebuie sărbătoare să 
lucrăm, Duh Sfânt să lucrăm. 

Pace Tatălui şi Fiului şi Sfântului Duh, pace Domnului 
Dumnezeului tău la masa Lui cu tine, la masa ta cu El! Dar tu 
ştii ce mănâncă Do mn ul de la tine, de la masa ta cu El. Dacă-I 
pui Domnului scăunaş şi blid la masa ta, pune-I ce mănâncă 
El, ca să Se mângâie El de la tine, ca să poată şi El, căci Eu 
sunt un Dumnezeu neputincios şi necăjit de la tot omul de pe 
pământ, fiindcă omul nu-Mi mai face loc în viaţa lui, nu-Mi 
mai face loc la masa lui, la sfatul lui, la bucuriile şi la durerile 

lui, iar Eu stau neputincios lângă om, neluat în seamă de om. 
în mijlocul tău însă nu tot aşa trebuie să aibă viaţă Domnul. 
Cu tine trebuie să fiu viu prin toate ale tale, pe care să le poată 
Domnul pune pe ranele Lui sângerânde, pe durerile Lui ne- 
vindecate, pe inima Lui cea plină de dor nestins după om, 
după odihna Lui în om, poporul Meu. 

E praznic de Duh Sfânt, dar lumea nu ştie ce înseamnă 
Sfântul Duh ca să-i dea puterea cuvenită acestei sărbători aşe- 
zate de Tatăl şi de fiul pe pământ peste neamul Domnului. 
Neamul Domnului nu este din lume, precum Do mn ul nu este 
din lumea aceasta. Cei pe care Eu i-am scos din lume ca să fie 
cu Domnul, aceia mergeau cu Mine şi nu mai mergeau cu lu- 
mea. Iar după ce Eu iarăşi M-am aşezat lângă Tatăl, după 
înălţarea Mea la cer, ucenicii Mei au umblat cu Sfântul Duh 
pe pământ, şi prin El au lucrat mari semne, mari minuni, mari 
lucrări, căci aceasta face Sfântul Duh, Care împlineşte pe 
Sfânta Treime întru lucrarea Sa cea de şapte mii de ani pe 
pământ. 

Tatăl, Fiul şi Sfântul Duh, una sunt, şi fără de sfat nu 
lucrează Dumnezeu. Când l-am zidit pe om. Noi am făcut 
sfat. Când l-am nimicit pe om. Noi Ne-am sfătuit, şi apoi am 
dat potop pe pământ, ca s-o luăm iarăşi de la capăt cu lucrul 
dumnezeirii, căci omul se purta cum voia el pe pământ şi nu 
cum voia Dumnezeu. O, cum de nu au înţeles cei ce nu au pri- 
mit venirea Mea în lume acum două mii de ani? Cum de nu 
au putut pricepe când ei citeau în Scripturi că Noi, Tatăl, Fiul 
şi Sfântul Duh, am făcut sfat când l-am zidit pe om? Lucrarea 
fără sfat e lucrare fără înger, poporul Meu, şi oamenii au 
lucrat apoi fără de îngeri şi s-au stricat de tot, iar Dumnezeu 
a zis: «Nu va rămâne Duhul Meu pururea în oamenii aceştia, 
pentru că sunt numai trup, iar cugetele lor şi dorinţele inimii 
lor sunt îndreptate la rău în toate zilele». 

O, poporul Meu, lucrarea Tatălui şi a Fiului este Sfân- 
tul Duh, Care mereu a fost prin prooroci ca să poată omul 
avea pe Dumnezeu pe pământ în lucrare peste om, căci lucra- 
rea fără sfat e lucrare fără înger, e lucrare omenească, lucrare 
care nu-1 duce la Dumnezeu pe om. Acum două mii de ani Eu 
şi cu Tatăl am trimis pe Sfântul Duh în lume ca să mărturi- 
sească El pe Tatăl şi pe Fiul, şi să se strângă oamenii întru lu- 
crare dumnezeiască, şi să iasă din lume cei ce primesc peste 
ei semnul botezului cu Duhul Sfânt, şi să stea ei apoi în lucru 
dumnezeiesc pe pământ. Duhul omului este sfânt numai 
atunci când Sfântul Duh lucrează peste om, iar altfel omul are 
duhul lui, mintea lui, lucrarea lui. De şapte veacuri a tot tăiat 
Dumnezeu din anii vieţii omului, căci Duhul Domnului nu ră- 
mânea în om pururea, şi pe Domnul îl durea şi îi părea rău şi 
Se căia că l-a zidit pe om. 

O, poporul Meu, tu să nu trăieşti pe pământ în duhul 
tău, căci Dumnezeu are în mijlocul tău lucrarea Sa, cuvântul 
Său, pe Duhul Sfânt, poporul Meu. O, caută să ştii ce înseam- 
nă sfatul Domnului, şi pe acesta să-l cauţi, şi să nu numeşti 
sfatul tău ca sfat al Domnului. Tu eşti numit în cer sfatul 
Domnului, din pricina cuvântului Duhului Sfânt al Domnului 
în mijlocul tău. Voiesc să fii înţelept şi să nu pierzi vremea 
Domnului cu tine pe pământ, ci s-o câştigi şi să I-o dai rod lui 
Dumnezeu, şi să te temi să fii al tău după ce Domnul te-a 
făcut sfatul Său, locaşul sfatului Domnului pe pământ. Nu 
uita că Do mn ul este cu tine, nu uita aceasta, căci cel ce uită 
îşi are duhul lui şi nu stă în Duhul Domnului prin sfatul Dom- 
nului. Nu uita, poporul Meu, că lucrarea fără sfat e lucrare 
fără înger, şi îi rog pe cei ce-i am călăuză a ta între Mine şi 
tine, îi rog să te înveţe lucrarea sfatului Domnului, căci Scrip- 


tura îi înşiră în ea pe mulţi mai-mari din Israel care au lucrat 
de la ei în numele Domnului, şi au adus ruşine înaintea lui 
Dumnezeu. 

O, poporul Meu, le spun celor ce au aşteptat praznicul 
Duhului Sfânt şi nu au venit pentru că n-am trimis lor chema- 
re, le spun să caute să înveţe bine din cuvântul Meu ce în- 
seamnă sărbătoare de Duh Sfânt şi lucrare cu îngeri, şi Eu Mă 
voi milostivi apoi de ei. 

Am început zilele de praznic al Duhului Sfânt cu lacri- 
mă pentru toţi cei care veneau şi nu luau pe Duhul Sfânt ca să 
Se vadă El, apoi, în ei cu lucrarea Sa. Am spus că le-aş culege 
lacrimile, ca să le duc la Tatăl, dar lacrima se naşte din durere. 
Aşa le-am spus tuturor celor ce se strângeau lângă Duhul 
Sfânt, Care Se făcea lacrimă, căci cuvântul lui Dumnezeu 
este lacrima Duhului Sfânt, Care plânge după om îndumne- 
zeit pe pământ. Le trimit prin voi, copii vestitori, le trimit lor 
cuvântul celor trei zile de sărbătoare de Duh Sfânt şi le dau 
îndemn să se privească, şi apoi să se aşeze în faţa cuvântului 
Meu şi să se lase făcuţi de el, căci cincizeci de ani a plâns 
Dumnezeu ca să-Şi facă un popor după chipul Său, şi iată ce 
puţini au rămas! Şi pe aceştia îi îndemn să fie sfatul Domnu- 
lui şi să-L ceară peste ei mare, cu fierbinte rugăciunea lor, 
fiindcă Duhul Sfânt vine pe pământ prin rugăciunea omului 
sfânt, prin stăruinţa lui lângă Dumnezeu, prin viaţa lui de nou 
Ierusalim şi prin îngerii slujitori ai lui Dumnezeu. 

O, Israele de azi, ia aminte la cuvântul Meu din mij- 
locul tău şi sfătuieşte-te cu el mereu, şi numai din el să iei tu 
lucrarea ta înaintea Mea, căci lucrarea Domnului spre tine nu 
este fără înger, poporul Meu. 

Iar voi, copii din porţi, aveţi grijă de viaţa lui Israel, de 
viaţa Mea din fiii săi, căci ei nu au altă viaţă de trăit decât 
viaţa Mea. Viaţa cu înger este cea mai plăcută viaţă a ta înain- 
tea Mea, Israele de azi, şi să cauţi mereu cu înger, căci tu 
trebuie să fii ocrotit cu mare grijă de toate cele ce vor veni 
peste pământ să cerceteze pe fiecare după fapte, precum este 
scris că Eu voi veni şi voi da fiecăruia după cum este fapta sa. 

Poporul Meu, fapta ta să însemne mereu, mereu Tatăl, 
Fiul şi Sfântul Duh, ca să-L vadă toate neamurile pământului 
pe Dumnezeu cu tine întru a Sa venire. Amin, amin, amin. 

8/21 iunie 2005 

Duminica tuturor sfinţilor 

Cel ce stă pe pământ şi nu în cer şi nu în Dumnezeu, acela nu a 
cunoscut ce este viaţa. Iubirea de sine are ca semn neiubirea de 
fraţi. Cel ce-şi caută bucurii, nu-L poate iubi pe Domnul. Sfinţilor 
le este dor de viaţă în oameni. In cer e jale, iar pe pământ e 
petrecere. Bucuriile nu rămân fără tânguiri. 

finţii Celui Preaînalt se aşează cu sărbătoarea lor 
pe pământ, căci ei au ştiut ce înseamnă pe pă- 
mânt viaţa, şi au câştigat viaţa pentru veci de veci, căci Eu, 
Domnul, am spus: «Cel ce voieşte să-şi câştige viaţa sa, 
acela o va pierde, iar cel ce-şi pierde viaţa sa, acela va câş- 
tiga viaţa». Amin. 

M-am grăbit spre porţi, M-am zorit din timp, căci sfin- 
ţii toţi sunt plini de dor, poporul Meu. Cu mare dor aşteaptă 
sfinţii cuvântul Meu pe pământ. Cu nestăvilită ardoare aş- 
teaptă toate oştile cereşti să aştern pe pământ masa cuvântu- 
lui Meu, căci cuvântul Meu este praznicul celor din cer, este 
masa păcii, adunarea tuturor sfinţilor, iar venirea Mea la tine 
nu este altfel decât cu sfinţii Celui Preaînalt, poporul Meu, 
sfinţii care au trăit pe pământ iubind în Mine şi nu în ei, căci 

Dumnezeu este iubire, şi numai El trebuie iubit. Omul însă 
M-a văduvit de această cinste, fiindcă el se vrea iubit, şi aşa 
s-a învăţat omul să se aşeze în locul Meu şi să nu mai fie 
Dumnezeu iubit, să nu mai fie iubire de la om spre 
Dumnezeu. 

Omul se opreşte pentru sine, şi fiecare se dă unul altuia 
ca să câştige iubire, iar cine face aşa nu-L poate iubi pe Dum- 
nezeu. Sfinţii cerului însă au cunoscut ce este deşertăciunea 
vieţii şi n-au iubit nimic şi pe nimeni pe pământ decât pe 
Dumnezeu şi pe omul care este în Dumnezeu ca în cer şi nu 
ca pe pământ, iar cine stă pe pământ şi nu în cer şi nu în Dum- 
nezeu cu viaţa sa, acela nu a cunoscut ce este viaţa şi nu ştie 
să câştige viaţă, ci numai deşertăciune. 

Sfinţii Celui Preaînalt s-au aşezat în cete-cete şi s-au 
pornit cu Mine spre tine pentru sărbătoarea lor, pentru dumi- 
nica tuturor sfinţilor, poporul Meu. O, deschide-ţi inima, des- 
chide ochii duhului şi vezi că vin cu Mine cetele de sfinţi la 
tine şi se aşează la masa cuvântului Meu pentru sărbătoarea 
lor. Cu mare slavă înconjoară ei pe trâmbiţa Mea Verginica, 
fiindcă ea este azi sărbătorită pentru venirea ei pe lume în 
ziua de serbare a duminicii tuturor sfinţilor, zi aşezată de 
sfinţi şi de părinţi, zi de sobor ceresc pentru unirea sfinţilor 
toţi într-o zi de slavă a lor în cer şi pe pământ. 

O, Israele de azi, mare trebuie să fie cel ce crede în 
sfinţii Celui Preaînalt, iar când crede, această credinţă îi 
schimbă faţa şi trăirea şi fapta şi veghea şi aşteptarea, şi se 
face iubire fără de margini unul ca acela, şi se face ca Dum- 
nezeu, căci mai mare dragoste ca aceea, să-şi pună cineva 
viaţa pentru prietenii săi, nu este, poporul Meu, şi aceasta 
înseamnă Dumnezeu, iar omul nu poate face aceasta, dar 
poate iubi şi poate ierta dacă voieşte viaţa, iar dacă nu voieşte 
viaţa, el caută să-şi câştige viaţa sa, dreptatea sa, pacea sa, 
odihna sa, pierzând viaţa, căci cine-şi câştigă viaţa sa, acela 
pierde viaţa, pierde pe Dumnezeu, pierde taina iubirii, taina 
vieţii. Cine se poartă pe pământ ca un stăpân, acela mai întâi 
îşi pierde mintea cea din Dumnezeu pentru mintea sa, şi apoi 
prin îngâmfare vede numai prin sine, şi tot aşa se şi zbate 
pentru ca să-şi câştige viaţa sa. Cel înţelept însă, cel blând şi 
smerit cu inima, îşi cântăreşte în Dumnezeu mintea şi inima 
şi vorba şi fapta şi iubirea acestora, şi cu ele câştigă viaţa, şi 
apoi o dă prietenilor săi curată şi sfântă şi dulce şi cerească pe 
pământ, căci acela se face împărăţie a sfinţilor pe pământ, şi 
tot ce este în cer îşi face locaş în el, în cel ce are viaţă. 

O, poporul Meu, îi bucur pe sfinţi prin grăirea Mea cu 
tine, căci ei şi-au câştigat ca plată a iubirii lor, pe Dumnezeu, 
de viaţă veşnică a lor. Duhul lor se bucură nespus când Mă 
aud şi Mă văd grăind cu tine despre taina vieţii sfinţilor, căci 
lor le este dor de viaţă în oameni, ca să-i poată oamenii dori 
pe sfinţi, şi ei să vină să vieţuiască pe pământ cu oamenii, şi 
să aibă chemare să vină, căci fără chemare ei nu pot veni şi 
nu pot lucra şi nu pot vieţui între oameni cu durerea lor, care 
aşteaptă în ei să fie lucrătoare pe pământ între oameni, şi cei 
credincioşi Domnului să iubească darurile sfinţilor Lui. 

O, poporul Meu, să ştii că viaţa fără încercare peste ea 
nu trece spre răscumpărarea ei. Pe pământ, omul, ca să ajungă 
mare între oameni este trecut prin multe strâmtori, prin multe 
uşi, şi este cântărit în fel şi chip ca să-şi câştige un rang în 
viaţa lui de om, iar cel ce nu este probat, acela rămâne chiar 
şi fără viaţă pe pământ, nu numai fără nume sau fără slavă, ca 
pe pământ slavă. Pentru cer, ca să câştige omul viaţă, căci din 
cer este viaţa, nu ştie omul cât de probată trebuie să-i fie 
viaţa, cât de încercată, prin cât de multe trebuie să treacă şi să 


răspundă bine, ca apoi să câştige viaţă pierzându-şi viaţa sa, 
precum Eu am spus despre viaţă pentru om. Sfinţii Celui 
Preaînalt au îndurat dispreţ, umilinţă, ispite mari şi mici, du- 
reri fel de fel, ură, răbdare de sfinţi, moartea trupului, şi iată 
cât de multe încearcă viaţa omului până ce el ajunge să câş- 
tige viaţă! Eu n-am câştigat altfel viaţa Mea între oameni, şi 
apoi dintre cei morţi câştigată, căci viaţa cea de pe pământ a 
omului îi face sau nu cale vieţii spre om, cale învierii omului 
şi veşniciei lui cu Domnul. 

O, ce dulce a fost viaţa trâmbiţei Mele Verginica în vre- 
mea ei de pe pământ! O viaţă plină de Dumnezeu în om n-a 
fost niciodată iubită şi preţuită şi văzută bine de cei de pe 
pământ care sunt numai trup, căci viaţa Mea din om, este duh 
umilit, inimă înfrântă şi smerită. Aşa stau Eu în om când el 
trăieşte întru Mine, şi acela este cu Dumnezeu pe pământ. 
Când Mi-am strâns pe lângă Mine ucenici ca să-i fac pe ei 
plăcuţi Tatălui Meu, le-am spus lor: «Vai vouă dacă lumea vă 
va vorbi pe voi de bine, că aşa făceau proorocilor mincinoşi 
ucenicii lor, şi adevăr adevărat grăiesc, că şi-au luat plata». 

O, poporul Meu, viaţa este încercată prin umilinţă, iar 
dacă ea nu răspunde cu iubire şi cu răbdare şi cu înţelepciune 
ca a Mea în urma încercării, aceea nu este viaţă bună pentru 
Dumnezeu în om. Dar omul este îngâmfat pentru viaţa sa, şi 
un aşa om trăieşte în sine şi se iubeşte pe sine prin orice face 
el, iar iubirea de sine are ca semn al ei în om neiubirea de 
fraţi, dezvinovăţirea şi nemulţumirea, şi un aşa om nu are 
fraţi. Iubirea însă are în ea iubire, şi aşa se cunoaşte ea când 
este în om, iar când omul are învinuire nu are în el iubire, ci 
are pentru sine iubire, iar pentru celălalt, învinuire, şi unul ca 
acela se zbate să-şi câştige viaţa sa, căci el nu ştie taina iubirii 
şi faţa ei şi lucrarea ei. 

Nu pot să-Mi fac cer de sfinţi din oameni care nu au 
iubirea Mea în ei, şi nici pământ de sfinţi nu pot să-Mi fac din 
ei. Nu se poate ascunde în el cel care trăieşte pentru iubirea 
de sine, ci este vădit prin toate câte el făptuieşte şi dovedeşte. 
E mare putere iubirea, şi Eu Mă aşez în inimi şi în minţi des- 
luşitoare de cele ale tainelor Mele între oameni, iar în cei în- 
gâmfaţi în duhul lor Eu rămân nedesluşit, rămân în întuneric 
faţă de cel ce se iubeşte pe sine, şi nu Mă pot împărţi nimănui 
prin cel ce se bizuie pe sine. 

Iubirea e putere ori pentru bine ori pentru rău peste om, 
căci sunt două feluri de iubiri, şi pe două laturi merg ele, ori 
să nimicească ori să salveze viaţa omului. Una din ele este iu- 
birea de sine, pe care cel orb prin ea nu şi-o vede ca să-şi 
poată feri viaţa de nimicire, iar cealaltă este iubirea cea de 
sus, din cer, din Dumnezeu, pusă în slujba lucrărilor cereşti 
între oameni, pentru cei ce se mântuiesc. 

Iată, poporul Meu, iubirea dumnezeiască înseamnă 
Dumnezeu şi lucrarea lui Dumnezeu pe pământ, iar iubirea 
omenească înseamnă omul şi lucrarea omului pe pământ. 
Aceste două feluri de iubire nu se întâlnesc niciodată, căci se 
resping şi sunt vrăjmaşe prin însăşi lucrarea lor. Iar sfinţii au 
iubit cu putere înţelepciunea cea din cer a iubirii şi s-au făcut 
sfinţi pe pământ pentru ea, şi au câştigat viaţa şi s-au dus plini 
de viaţă la cer şi sunt fiii vieţii în vecii vecilor, iar Eu, Dom- 
nul, vin pe pământ cu cei vii, cu sfinţii vin, cu cei ce au aflat 
pe pământ taina iubirii şi au trăit în ea. Amin. 

O, poporul Meu, îţi amintesc rugăciunea Mea către 
Tatăl pentru fraţii Mei, pentru ucenicii Mei, căci îi spuneam 
Tatălui: «Tată, precum Noi una suntem, să fie şi ei una întru 
Noi, ca bucuria Noastră să fie deplină în ei». O, cum să fac 
să fie trăită cu putere această taină pe pământ între ucenicii 

Mei, între cei ce au fost chemaţi ca să fie aleşi şi credincioşi 
apoi? Mă rog Tatălui mereu, mereu, iar în mijlocul tău voiesc 
să văd că poţi aceasta, poporul Meu, căci Eu pentru ucenici 
M-am rugat, iar cei ce-Mi sunt ucenici, pot aceasta. Amin. 

Mi-e dor să am ucenici pe pământ, şi să fie ei mari prin 
ceea ce fac mare şi minunat în numele Meu peste mulţi. Nu 
este mai mare între oameni ca şi ucenicul care este al Meu şi 
care vorbeşte cuvântul lui Dumnezeu după înţelepciunea lui 
Dumnezeu, după planul lucrărilor lui Dumnezeu peste pă- 
mânt. Nu este nimeni mai mare între oameni şi între ucenici 
cu viaţa din cer ca şi ucenicul care are în el descoperirea lui 
Dumnezeu peste oameni. Dar Eu plâng, poporul Meu, că 
omul e prea mare ca să poată să se aplece şi să primească pe 
cel ce este cuvântul lui Dumnezeu din partea Mea. Sufăr cu 
lacrimă fără de sfârşit de la om, şi nu pot să-l ridic pe om din 
ţărâna lui, şi plâng sfinţii cu Mine, plâng sfinţii fără de casă 
şi n-au casă în care să plângă, iar sărbătoarea lor este ca şi a 
Mea, lacrimă multă, durere şi suspin, dor şi jale, şi toate aces- 
tea cuprinse în iubirea cea de sus, iubirea sfinţilor. 

Mă pregătesc pentru lacrima lui Verginica, fiindcă ea 
este între sfinţii cerului, şi tot cerul plânge în vremea aceasta 
de strâmtorare a lui Dumnezeu pe pământ, strâmtorare cum 
n-a mai fost, şi nici nu va mai fi, şi omul nu cunoaşte vremea 
Domnului, pentru că omul cunoaşte numai vremea sa, şi pen- 
tru ea trăieşte viaţa sa. 

O, Verginico, lacrima ta se face sărbătoare a ta între 
sfinţii cei în sobor serbaţi de Mine şi de poporul Meu cel de 
pe pământ. O, trâmbiţă a lui Dumnezeu, dureros a fost suspi- 
nul tău pe pământ! Mereu ai plâns după viaţa Mea în creştin. 
Mereu ai suspinat de dorul Meu, de suspinul Meu de la om, 
că omul nu-Mi dă altceva, fiindcă el nu voieşte să afle taina 
iubirii cereşti ca să se bucure de ea şi el şi Eu în el. O, trâm- 
biţă plină de jalea Mea, te mângâie toţi sfinţii aşa cum te-au 
mângâiat când te-ai ivit pe lume pruncă, încununând între cei 
cereşti sărbătoarea duminicii tuturor sfinţilor, şi când Eu le-am 
spus lor că tu vei fi trâmbiţa Mea şi a lor înaintea venirii 
Mele, şi le-am spus că vei fi venirea Mea, scara Mea de veni- 
re între oameni ca să-Mi culeg un popor de ucenici. Dar ce 
durere mare am purtat în tot acest timp de cincizeci de ani de 
coborâre a Mea! Că n-a voit cel ce M-a auzit prin glas de 
trâmbiţă, n-a voit să se facă ucenic al venirii Mele, al vestirii 
cea mare acum, la sfârşit de timp, şi plânge timpul cel pierdut 
de om, şi plânge omul cel pierdut de timp, şi el nu ştie de ce 
plânge, nu ştie că plânge, căci omul nu se cunoaşte pe sine, 
fiindcă nu ştie de unde este viaţa lui şi unde-i plânge viaţa 
aşteptându-1. 

O, ce sărbătoare dulce! O, dulce este durerea, Vergini- 
co, şi omul fuge de acest dulce şi mănâncă numai amar, căci 
omul care-şi caută bucurii nu poate să-L iubească pe Dumne- 
zeu, pe Cel îndurerat în cer şi pe pământ şi în om. Cel ce 
plânge după bucurii, acela nu-L cunoaşte pe Dumnezeu şi 
nu-L poate mângâia pe El. Dar sfinţii Celui Preaînalt ştiu 
taina iubirii cereşti şi izvorul ei, căci ea este izvorul sfinţilor 
în cer şi pe pământ, şi e lucru mare să ştie omul taina celui 
sfânt, taina celui ce iubeşte pe Dumnezeu între cei de pe pă- 
mânt. Amin, amin, amin. 

O câtă lacrimă. Doamne, câtă iubire! Iubirea 
^ se face lacrimă, şi numai sfinţii iubesc 
taina aceasta, care nu poate locui cu omul cel plin de iubire 
pentru el, şi de la care Tu atât de dureros suspini, şi în sfinţi 
suspini. Doamne. O, cum puteam să fiu eu altfel pe pământ şi 
în cer decât suspinul Tău dacă eu am fost ucenicul Tău pe 


pământ, trâmbiţa Ta, purtând cel mai mare dintre darurile 
toate, darul cuvântului Tău? Te-am purtat cuvânt pe pământ, 
şi a rămas peste cei ce iubesc acest dar, şi eşti veşnic prin el 
peste cei născuţi pentru Tine şi nu pentru ei pe pământ. Voiesc 
să mă las cu mult cuvânt pentru sărbătoarea mea între sfinţi, 
şi îi voi întări şi eu pe cei din porţi, ca să mă las peste poporul 
Tău şi al meu cu harurile cele de sus pentru înţelepciunea iu- 
birii cea de sus peste el. 

Pe voi, porţi ale Domnului, vă cuprind în puteri cereşti, 
vă cuprind în iubirea cea de sus, ca să puteţi sta pentru tre- 
cerea sfinţilor cerului spre poporul Domnului, ca să-l învăţ pe 
el în această sărbătoare taina lui Dumnezeu cu omul, taina 
mântuirii, taina vieţii care nu piere, fiilor vestitori de Dumne- 
zeu. O, cât aş vrea să vă înţeleagă poporul iubirea Domnului 
din voi! O, cât aş vrea să vă cunoască de lângă Domnul şi nu 
de lângă el poporul! E mare şi e din cer, şi e cu milă mare în 
ea iubirea voastră pentru poporul cel chemat, dar mai sunt 
două trepte care îl duc pe el la viaţă, căci cei chemaţi trebuie 
să fie şi aleşi la lucrul cel pentru Dumnezeu, şi apoi să facă ei 
minunile credinţei lor, spre plinirea celor din urmă Scripturi 
care aşteaptă să se aşeze pe pământ. Vă văd osteneala, văd 
cum apasă cele de sus peste voi, iar voi sunteţi zdrobiţi de tot 
ce îl doare pe Domnul, şi vă strânge grijă mare pentru lucrul 
Domnului peste popor şi peste toţi de pe pământ pierduţi de 
Dumnezeu, vânduţi slavei lumeşti, care nu este la Dumnezeu, 
ci este în lume, şi îl ţine pentru ea pe om, ca să nu vadă omul 
mântuirea lui şi pe Stăpânul mântuirii lui. 

Vă las spre odihnă, ca să putem apoi sfârşi cuvântul 
sărbătorii sfinţilor, să vă dau poveţe pentru popor şi pentru 
om, căci sunt trâmbiţa Domnului, şi n-am purtat alt dar pe 
pământ. 

Doreşte-mă, poporul meu, căci sunt la Domnul, şi prin 
mult suspin te cer de la Domnul ca să fii mereu şi ca să înveţi 
să fii. Cu tot atâta suspin te cer de la tine pentru multul lucru 
ce este acum de lucrat pentru Domnul Dumnezeul tău, căci 
dacă mai este timp încă, tu pentru Domnul ar trebui să poţi, 
căci Domnul trebuie să rostească în curând peste toate: «Toa- 
te sfârşitu-s-au!», iar tu să te laşi cu Domnul şi să fii începu- 
tul cel de la sfârşitul a toate şi să fii cel ce şterge lacrima 
Domnului şi a sfinţilor Lui. Amin. 

O Verginico, le binecuvântăm sărbătoarea, le 
^ dăm dragostea sfinţilor, îi rugăm să facă 
petrecere cerească, iar Noi să privim la ei şi să le insuflăm 
slava cu care sfinţii stau cu ei, învăluindu-i în taina vieţii care 
nu piere, şi apoi iarăşi să Ne apropiem cu tot cuvântul săr- 
bătorii. 

Poporul Meu, nu uita de cerul cel nevăzut. Nu uita să 
crezi cu putere, ca să-ţi măsoare Domnul credinţa ta, căci 
fapta credinţei este prin vederea ei, şi este floarea vieţii care 
se desface la vedere împrăştiind mireasma ei şi slăvindu-i pe 
cei ce sunt ucenici ai slavei Domnului pentru care ei au trudit. 
Ferice celui ce nu doarme acum, căci cel ce doarme este cel 
ce nu aude cuvântul Meu şi nu trăieşte prin el. Iar cel ce nu 
doarme, pe acela îl găsesc întru întâmpinarea Mea, şi apoi el 
se face semănător din cer şi rod al Celui ce seamănă peste 
ucenici sămânţa Sa cea dătătoare de viaţă, din care răsare 
popor ascultător, blând şi smerit cu inima, copil al Tatălui 
ceresc, precum Eu sunt. Amin, amin, amin. 

* 

H ai, copii semănători, căci pe cel ce nu doarme la 
cuvântul Meu, Eu îl am ucenic care are în el 

descoperirea lui Dumnezeu peste oameni, aşa precum v-am 
spus Eu în ziua aceasta mare. Verginica are poveţe pentru po- 
porul cel hrănit din cer, iar voi faceţi trecerea sfinţilor, ajutaţi-i 
să intre în cartea Mea cu voi, în venirea Mea la poporul Meu, 
fiilor copii. E sărbătoarea sfinţilor toţi, iar Verginica este 
poarta lor de intrare, este trâmbiţa Mea şi a celor din cer. 

O, Verginico, dulce este durerea celor din cer, iar lacri- 
ma lor se face sărbătoare, ca să-i cheme la Mine pe oameni şi 
să le dea putere să se facă fii ai lui Dumnezeu, sfinţi ai ce- 
rului, aşa precum tu ai fost pe pământ, căci tot ca pe pământ 
vor fi cei ce vor căpăta ceea ce şi-au lucrat prin trăirea lor cea 
din trup, iar cine nu crede aceasta, acela nu ştie ce înseamnă 
viaţa pe pământ şi în cer. 

O, trâmbiţă a Mea, dureros a fost suspinul tău pe pă- 
mânt! Ai plâns mereu după viaţa Mea în creştin, şi l-ai învăţat 
şi din cer şi de pe pământ, şi cu cât îl învăţai şi îl doreai pentru 
Mine, cu atât el se depărta de cer. O, ce frumos l-ai învăţat tu 
pe creştin! I-ai lăsat carte de învăţat şi de urmat, dar el s-a 
învăţat uituc, Verginico, şi dacă nu l-ai mai învăţa şi acum, el 
ar uita mereu. Dar tu ai duhul blând şi smerit, ca şi pe pământ, 
şi te doare de cel ce nu ştie pe pământ ce este viaţa şi puterea 
ei. Hai, cu iubire şi cu Duhul Meu Cel Sfânt, pe Care L-am 
dat celor ce s-au făcut locaş al Domnului între oameni. Hai, 
că tu eşti trâmbiţa Mea şi a sfinţilor Mei, şi eşti plină de iu- 
bire, ca şi pe pământ, şi te apleci ca şi Mine ca să-i poţi ajuta 
pe cei ce s-au adus spre lucrarea cuvântului Meu, ca să se 
aşeze ei în toată învăţătura Mea şi să trăiască prin ea şi să se 
facă bucurie sfinţilor şi pildă oamenilor, Verginico. Şi acum, 
îţi binecuvintez intrarea ta la poporul tău. Amin, amin, amin. 

O câtă lucrare peste poporul cel de azi, 
^Doamne! O, cât cuvânt din cer peste el ca 
să iubească el viaţa, Doamne! Şi acum, iarăşi îl învăţăm şi îi 
dăm din cer, ca să aibă sfinţii parte cu el, căci cuvântul Tău 
din mijlocul lui, este masa sfinţilor care au aşteptat venirea Ta 
cu ei, lucrarea venirii Tale care iarăşi face lumea, prin unire 
cu cei de pe pământ, Doamne. 

Doreşte-mă, poporul meu, căci sunt cu Domnul, şi cu 
mult suspin te cer Domnului şi îi cer pentru tine viaţă şi pu- 
tere de viaţă. Cu tot atâta suspin te cer şi de la tine, că mult 
lucru este de lucrat pentru iarăşi facerea lumii. Dacă mai este 
încă timp, tu pentru Domnul trebuie să poţi, şi să te îndemni 
frate pe frate să poţi. 

O, copii din porţi, trebuie mai mult lucru de la voi peste 
popor, chiar dacă lucrul ivirii cărţii cea de cincizeci de ani de 
cuvânt al Domnului vă ia tot mersul, tot timpul şi toată odih- 
na. E mult şi e mereu de lucrat ca să aibă Domnul viaţă fru- 
moasă în creştin şi ca să-l găsească Do mn ul aşa în toată clipa, 
îngăduinţa de pe o zi pe alta de a nu împlini poporul tot cu- 
vântul Domnului, nu poate aduce învierea şi nu poate să adu- 
că putere peste cei ce trebuie să poată pentru cer acum. O, nu 
e bună voia cea de pe pământ. E bună învierea, căci unde nu 
e înviere mereu în toţi la fel, e lacrimă pe pământ şi în cer, şi 
e greu de biruit pentru Scripturile care sunt acum de împlinit 
ca să Se aşeze Domnul să împărăţească peste toate, şi ca să 
fie apoi înviere. 

Voiesc să mă las cu învăţătură peste toţi cei care iau de 
la voi cuvântul cel din cer, dar mai cu seamă aş îndemna po- 
porul să se uite mai mult şi să nu uite de pe o zi pe alta cartea 
pe care am lăsat-o eu lui la ducerea mea la cer. Ar fi să vă 
amintiţi mereu unii altora din ea, şi să fiţi primitori dacă luaţi 
din ea unul pentru altul, căci viaţa plăcută Domnului trebuie 
s-o puneţi peste voi din cartea învăţăturii mele peste voi. Iată, 


toate cuvintele Domnului au rămas pentru judecata a tot 
omul, fiindcă omul nu le împlineşte, iar ele sunt pe pământ 
pentru ca să nu poată omul spune că nu a ştiut ce înseamnă 
viaţa lui pe pământ. Dar tu, popor al învăţăturii mereu a Dom- 
nului, tu ştii ce înseamnă viaţa ta? Sfinţii care sunt acum în 
cer, au înţeles cuvântul cel dătător de viaţă al Domnului, şi 
care a rămas în Scripturi şi în sfinţi, iar sfinţii au trăit după el 
pe pământ, căci omul sfânt nu trebuie să aibă voia sa pe pă- 
mânt. Te-a strâns Domnul din loc în loc în chiticele ca să te 
înveţe viaţa şi ca să ţi-o probeze şi să ţi-o privească mereu 
înăuntru şi în afara ta, şi te-a învăţat de curând să nu iubeşti 
să stai ca în casă la tine în curţile binecuvântării Sale pentru 
cei iubitori şi ascultători de Dumnezeu. E păcat să stai în voi- 
le tale în curţile Domnului, poporul meu. Tu ai mereu de în- 
văţat, căci cuvântul cel din cer se lasă mereu peste tine cu 
viaţa lui, căci este dătător de viaţă. Tu, fiule, nu eşti dator fra- 
telui tău, ci eşti Domnului dator, şi aceasta înseamnă şi mai 
mult, înseamnă tot, că tu nu trebuie să trăieşti înăuntru şi în 
afara ta ca şi omul de pe pământ. Tu ai fost chemat la lucrarea 
vieţii, la lucrarea sfinţilor, iar sfinţii n-au stat pe pământ fără 
lucrarea vieţii mereu peste ei. Ei au trăit pe pământ iubind în 
Domnul, nu în ei, dar tu poţi singur pricepe cum vine aceasta 
ca să stai în Domnul şi nu în tine? Iată, sfinţii mă ştiu pe mine 
trâmbiţă a Domnului, şi trec şi ei spre tine, ca să-ţi spună ei 
cum trebuie să trăiască sfinţii pe pământ. Amin. 

T oate cetele de sfinţi laolaltă ne facem un 
singur cuvânt, Verginico. Mare dar ne-a dat 
Do mn ul în cer acum, la sfârşit de timp, de te-a născut pe pă- 
mânt şi te-a adus apoi în cer la sfinţi cu lucrul tău de venire a 
Domnului la oameni pe pământ, şi la sfinţi în cer, căci sfinţii 
din cer au aşteptat şi ei venirea Domnului, nu numai cei de pe 
pământ credincioşi şi sfinţi cu iubire. Numai prin credinţă nu 
poate nimeni să se facă sfânt. Pentru credinţă trebuie apoi iu- 
bire, iar noi, aceasta am lucrat pe pământ. Iubirea e putere 
mare, şi cu ea se biruieşte moartea care vine de la duhul lumii 
şi de la trup, iar noi această luptă am dat pe pământ, ca să câş- 
tigăm în noi sfinţenia, şi apoi darul Duhului Sfânt. Tu însă ai 
fost aşa de mare pe pământ, de te-a făcut Domnul dar al sfin- 
ţilor Lui, şi te-a dat nouă ca să putem veni cu Do mn ul pe pă- 
mânt la poporul cel hrănit din cer prin gura ta, fiindcă ai fost 
trâmbiţa Domnului. 

Toţi sfinţii plângem cu lacrimi de bucurie pentru darul 
venirii noastre cu Domnul la masa Lui din mijlocul lui Israel, 
cel din români Israel, şi ferice tuturor celor ce ştiu ce înseam- 
nă sămânţa lui Avraam între oameni, că iată, cei ce s-au adus 
la această masă ca să se alipească Domnului, au crezut ca 
Avraam că Dumnezeul Sfintei Treimi este Cel ce vine şi gră- 
ieşte peste cel credincios, peste Israel, ai cărui părinţi sunt cei 
credincioşi, Avraam, Isaac şi Iacov. 

O, sfinţilor le este dor de viaţă în oameni. Aşa a spus 
Do mn ul despre noi. Ne este dor să iubească oamenii viaţa aşa 
cum am iubit-o noi pe pământ şi în cer, căci tot pe pământ se 
iubeşte în cer, iar altfel nimeni nu intră în această ţară dacă pe 
pământ nu au dobândit-o pe ea. Nestricăciunea trupului tre- 
buie lucrată de cel credincios, şi trebuie prin iubire lucrată, şi 
ea nu se capătă în dar. Ea se lucrează şi se aduce în dar Dom- 
nului, spre desăvârşirea Sa în om, aşa cum şi noi am lucrat 
Domnului viaţă în noi, şi de aceea suntem acum fiii vieţii, şi 
de aceea grăim peste pământ prin venirea Domnului la cei ce 
cred venirii Lui de acum. 

Viaţa se încearcă dacă este în om, şi prin umilinţă se 
încearcă ea, căci cel sfânt trebuie să semene cu Domnul, Cel 

încercat prin multă umilinţă, prin multă suferinţă pe pă- 
mânt, căci S-a lăsat în toate încercat şi ispitit, în afară de pă- 
cat. Iată-L! A fost fără de păcat, şi a fost Cel mai umilit, Cel 
mai blând. Cel mai smerit, şi apoi a rămas pentru pildă peste 
omul care se naşte din păcat, şi care poate apoi dacă voieşte, 
dacă iubeşte viaţa, să se nască din Cel fără de păcat, din 
Domnul, ca să fie făptură nouă, aşa cum este scris în Scrip- 
turile care au viaţă în ele. 

Viaţa se încearcă dacă este în om, prin iubirea sau prin 
neiubirea de fraţi. Cine voieşte să fie frate, acela trebuie să fie 
iubitor de fraţi, căci altfel nu are fraţi unul ca acela, iar taina 
şi lucrarea frăţiei este mare, şi este din Dumnezeu dacă este, 
şi altfel ea nu este, căci cea din Dumnezeu este cea măsurată 
şi nu cea din om lucrată. Domnul a făcut mai întâi lumea cea 
nevăzută, dar pentru că omul este fără de pricepere din cer, nu 
înţelege cine îi măsoară lui viaţa pe pământ. El nu şi-o poate 
măsura, dar nici aceasta nu ştie omul, şi ar trebui să ştie şi mai 
mult decât aceasta măcar cel ce voieşte viaţa. Omul nu este 
niciodată singur, şi nimic nu vine peste el decât din măsura 
socotită bine de lumea cea nevăzută atât cât omul nu pricepe 
şi nu vede. lată, nimic nu poate fi peste om decât după măsura 
lui, chiar şi când el judecă pe fratele său, căci dacă el aceasta 
merită, aceasta vine peste el, iar judecata făcută de om aduce 
aceeaşi lucrare asupra omului. Noi, sfinţii cerului, am învăţat 
puterea vieţii şi ne-am deprins pe pământ să biruim slăbiciu- 
nile ei şi judecata ei, şi am făcut aceasta prin iubire, nu numai 
prin credinţă, căci dacă Avraam credea şi nu iubea cu puterea 
iubirii cea din Dumnezeu, el n-ar fi putut cunoaşte pe Do mn ul 
când a venit la el în chipul Treimii cereşti, Care Se numeşte 
Dumnezeu Tatăl, Fiul şi Sfântul Duh. 

Noi, Verginico, am spus poporului tău ce este puterea 
vieţii. Ea este iubirea cea pentru credinţă, şi suntem plini de 
pace că în ziua aceasta de sfinţi, noi am grăit peste pământ. 
Amin. 

O sfinţi şi scumpi ai Domnului, voi aţi iubit 
^ iubirea cea de sus, care este puterea vieţii 
şi biruinţa morţii. Ştergeţi-vă lacrimile, căci lumea cea nevă- 
zută vă slujeşte vouă ca şi pe pământ când aveaţi priceperea 
aceasta, şi din care voi aveaţi înţelepciunea vieţii, darul vieţii, 
paza vieţii şi biruinţa cea pentru ea, căci lumea cea nevăzută 
s-a împărţit în două după ce omul s-a semeţit asupra lui Dum- 
nezeu, şi apoi au fost două puteri: puterea binelui şi puterea 
răului, şi iată-le pe acestea cum lucrează pe pământ prin oa- 
meni din lumea cea nevăzută şi nepricepută de om. Mai întâi 
a făcut Dumnezeu nevăzutele şi lumea cea nevăzută, şi apoi 
a scos la iveală pe cele ce se văd şi pe om, şi nu-1 cuprinde pe 
om acest fior pe care l-au avut şi îl au sfinţii pentru lumea cea 
nevăzută, care fără odihnă lucrează peste om, şi fără hotar ho- 
tărăşte pentru binele şi răul din om, iar Duhul Domnului din 
cei aleşi de El pentru aceasta, îi încearcă din Dumnezeu pe cei 
ce stau în duhul lor, în voile lor, în sângele lor zicându-şi 
că-L cunosc pe Do mn ul şi că sunt ai Lui prin ceea ce ei spun 
că fac şi împlinesc. Tot omul se mulţumeşte cu puţin când dă 
să-şi aşeze viaţa în mâna lui Dumnezeu, în mila lui Dumne- 
zeu, căci omul îşi cunoaşte numai vremea sa, şi pentru ea tră- 
ieşte viaţa sa şi nu pentru Dumnezeu, căci ca să trăiască pen- 
tru Dumnezeu, omul trebuie să cunoască vremea Domnului, 
nu vremea sa. Dureros a fost suspinul meu pe pământ, o, 
sfinţi iubiţi ai vieţii Domnului, căci darul vieţii, cel mai 
scump dar, este necăutat de om. 

O, poporul meu, popor al Domnului, mereu am suspi- 
nat de dorul Domnului, de suspinul Lui de la om, căci omul 


nu-1 dă lui Dumnezeu altceva decât suspin, fiindcă el nu vo- 
ieşte să afle şi să ştie şi să trăiască taina vieţii, care este taina 
iubirii cereşti. Eu am fost trâmbiţa Lui, Duhul Lui Cel plin de 
jale de la om, şi ştiu suspinul Lui, şi cu El am suspinat şi sus- 
pin după viaţa cea de sus din creştin. Spunea adesea Domnul 
că în poporul Lui nu vor mai fi decât copii frumoşi, nu vor 
mai rămâne cei mândri, cei mofturoşi, cei ispititori, cei neas- 
cultători, cei neîmplinitori, cei bârfitori, cei certăreţi, cei pre- 
tenţioşi pentru ei, cei pizmăreţi, cei cu iubire de sine, care nu 
stau în Domnul, şi cu durere mare spunea Domnul aceasta. 
Dar tot El ştie şi măsoară pe poporul Lui, căci lumea cea ne- 
văzută aceasta face, şi Do mn ul Şi-i cunoaşte pe ai Lui, şi în- 
delung rabdă pentru ei din pricina celor neîmpliniţi în Dom- 
nul, şi îi îndeamnă la răbdare pe cei ce iubesc viaţa cea de sus, 
pe care Domnul o măsoară din cele ce nu se văd, şi o vesteşte 
prin cei ce au împărţită lucrare peste om. Cel ce veghează 
peste multe, acela nu poate avea decât durere, în timp ce 
mulţi au nemulţumire, aşa cum este între om şi om pe pământ 
acolo unde nu pătrunde taina iubirii cereşti în om. 

O, fiilor împărţitori, e tare greu, e tare dureros să te uiţi 
la fiecare ce face şi cum este şi ce ştie el să facă, şi tu să ştii 
ce vrea Hristos şi să nu poţi face nimic pentru Domnul ca să 
aibă El popor mare şi sfânt, una şi una toţi, căci El iarăşi Se 
roagă: «Tată, precum Noi suntem una, şi ei să fie una întru 
Noi». 

O, pe cei ce iubesc viaţa cea de sus, eu îi îndemn din 
Domnul să nu uite cuvântul cel din cer care îi învaţă viaţa, 
căci între om şi om dacă nu este Dumnezeu, nu este nici 
omul, iar unde nu este Domnul, e pustiu totul pentru cei din 
cer care iubesc şi doresc să-şi trăiască viaţa în oameni, căci 
sfinţii au viaţă multă în cer, şi şi-o doresc în oameni. Dintre 
cei sfinţi, doresc şi eu viaţă sfântă în poporul meu, iar cel ce 
stă la învăţat viaţa, acela trebuie mereu învăţat, ca să nu uite 
şi ca să-i fie ţinută trează viaţa şi puterea ei. Amin. 

O, poporul meu şi al Domnului meu! între frate şi frate 
trebuie să fie Domnul mereu viu, mereu mărturisit, şi numai 
aşa sunt fraţii fraţi, căci unde nu e şi Domnul nu este nici 
omul, iar în poporul Domnului sunt şi vor fi numai cei ce iu- 
besc pe Domnul în chip văzut şi mărturisit, ca şi cum Do mn ul 
este în trup între cei ce iubesc să trăiască aşa, căci unde este 
El cu putere, acolo este duhul frăţiei, de la care se naşte duhul 
iubirii de Dumnezeu între oameni. O, nu e bună îngăduinţa 
cea pentru neîmplinire, căci nu se văd în creştin împlinirile 
Domnului, iar această îngăduinţă dăunătoare înfrânează în- 
vierea şi înmulţeşte lacrima Domnului şi a sfinţilor Lui, po- 
porul meu. 

O, poporul meu, botezul cu Duhul Sfânt e taină dulce 
şi mângâietoare peste om, dar botezul cu foc e usturător, şi 
această ştiinţă voiesc eu să trezesc în inima a tot creştinul care 
a luat din acest izvor şi a crezut că este Domnul. Dar iată, cre- 
dinţa fără de iubire mare pentru darul vieţii în creştin, nu este 
roditoare şi nu foloseşte nici Domnului, nici omului, căci 
scris este că dragostea le poate pe toate, iar fără ea toate cad. 
între creştin şi creştin trebuie mereu să fie Domnul, căci alt- 
fel nu este nici omul în Domnul, fiindcă unde nu e Domnul, 
e omul, şi omul îşi este sieşi stăpân prin îngâmfare, şi acela 
nu este, căci nu omul înseamnă viaţa, ci Domnul înseamnă 
viaţa omului. 

O, omule care te cauţi numai pe tine în tine şi în aproa- 
pele tău, iar pe Domnul nu-L asculţi! Tu nu-L vezi pe Dom- 
nul, dar Domnul te vede tot ce eşti şi ce faci. Tu nu-L auzi pe 
El, dar El te aude tot ce spui şi ce vrei şi ce eşti, şi vine vre- 

mea să vezi că este aşa. Te învăţ, dintre sfinţi să cauţi cu 
sfinţii, nu cu tine, nu cu cel cu care te asemeni tu, şi nu în tine 
să cauţi. Caută pe cel ce ştie să te înveţe viaţa, căci îngâm- 
farea face din om ţărână şi orbire, şi apoi suferinţă în cer şi 
bucurie diavolilor care stau prin om stăpâni pe pământ, dar 
pământul este al Domnului. Amin. 

Şi acum, Doamne, pune putere de înviere în cuvântul 
meu, ca să-i fie de viaţă lui Israel, care trebuie mereu strigat, 
mereu hrănit din cer, iar sfinţii se doresc cu viaţa lor cea sfân- 
tă în fiii acestui popor, căci felurite şi dulci daruri ale vieţii au 
sfinţii, care atât de dulce Te-au iubit şi Te-au mângâiat cu 
iubirea lor! Numai iubirea mângâie, Doamne, iar pentru calea 
cu Tine nu-i trebuie numai credinţă omului, ci îi trebuie iu- 
bire, căci ea este cea care pe toate le face, aşa cum Tu şi cu 
sfinţii Tăi acum, cu iubire lucrezi, ca să le faci iarăşi pe toate. 
Amin, amin, amin. 

O Verginico, mai întâi de toate câte vor fi, 
^ trebuie să facem şi să avem popor ascul- 
tător şi supus, căci fără unealtă nu poate nici un meşter să-şi 
facă lucrarea. Popor cu viaţă mare în el, cu mult Duh Sfânt în 
el, aceasta trebuie ca să le facem pe toate ca iarăşi să fie peste 
oameni Dumnezeu. Cu mare greu lucrăm, cu mare răbdare 
aşteptăm, cu mare dor e Tatăl să-Mi vadă munca agonisită şi 
adusă spre slava ei, iar Eu sunt încă adânc îndurerat ca şi 
sfinţii Mei, căci Eu cu ei plâng şi cu ei Mă sprijinesc între om 
şi Dumnezeu, şi mare taină este taina celor ce nu se văd, dar 
lucrează până spre arătarea lor cu toată această lucrare pe care 
omul nu se aşteaptă s-o vadă, şi de aceea omul este nepăsător 
de Dumnezeu pentru statul lui în el, căci omul numai în el stă, 
iar în Dumnezeu nu vrea. 

O, e tare greu pe pământ fără Dumnezeu, dar omul este 
îngâmfat şi nu ştie de durere, şi Eu Mă uit neputincios spre 
cel străin de taina vieţii. 

O, poporul Meu, Eu te doresc plin de Duhul Sfânt, ca 
să pot lucra cu tine. între frate şi frate să fie Dumnezeu, fără 
de Care nimic nu este din ceea ce se pare a fi. Mai mult decât 
pe Dumnezeu tu să nu faci altceva pentru tine sau pentru fra- 
tele tău sau pentru tot omul rătăcit de viaţă şi de Dumnezeu, 
Care va rămâne dintre toate. 

O, poporul Meu, în cer e jale, iar pe pământ e numai 
petrecere. Omul petrece, iar Domnul şi cu sfinţii Săi aşteaptă 
şi rabdă plângând, dar taina facerii din nou a lumii lucrează 
spre săvârşirea ei, aşa cum este scris în Scripturi pentru vre- 
mea aceasta, căci bucuriile nu rămân fără tânguiri, şi oamenii 
nu ştiu să cântărească plata a ceea ce ei trăiesc prin orbirea 
lor. Tu însă, să iubeşti viaţa şi s-o faci, şi Eu să văd că o ai, şi 
să Mă aşez în ea şi să-ţi fiu mereu stăpân, iar pentru aceasta 
nu-ţi trebuie mintea ta, ci numai iubire îţi trebuie, căci ea şi 
înţelepciunea ei în tine este ceea ce pe toate le naşte spre viaţa 
ta, poporul Meu, şi spre biruinţa Domnului Dumnezeului tău, 
Care aşteaptă învierea făpturii. Amin, amin, amin. 

13/26 iunie 2005 

Sărbătoarea Naşterii sfântului Ioan Botezătorul 

Ţara română este cercetată prin suferinţă pentru duh de pocăinţă 
peste ea, iar Domnul îi grăieşte blând. Păcatul s-a pecetluit şi l-a 
prins sub el pe om. 

Î n ziua aceasta de pomenire cerească pe pământ, îţi 
aduc dintre sfinţi şi prin sfinţi puteri de suflet, duh 
de răbdare şi de nădejde sfântă, poporul Meu, ca să te rogi cu 
multă putere, cu multă durere, la Dumnezeu, că e durere mare 


peste ţara română, şi e durere în tine, Israele de azi, iar Eu 
M-am îndreptat cu mângâiere şi cu Ioan, botezătorul Meu, ca 
să Ne aşezăm Noi, cei din cer, şi cu tine în duh de putere şi 
de nădejde, căci zilele sunt grele, poporul Meu. Eu însă tre- 
buie să aud glasul tău care Mă cheamă cerând ocrotirea pă- 
mântului român, şi apoi să Mă aşez hotamic între bine şi rău, 
între credinţă şi necredinţă, între sfinţenie şi fărădelege, căci 
totul trebuie să se înnoiască spre coborârea văzută pe pământ 
a celor ce nu se văd, dar vor fi, căci lumea se va înnoi, aşa 
cum Eu am făgăduit ucenicilor Mei acum două mii de ani 
pentru zilele cele de apoi, pentru aşezarea împărăţiei cerurilor 
pe pământ. Amin. 

Aşteaptă Ioan Botezătorul să strige la oameni să se po- 
căiască pentru ca să se apropie împărăţia cerurilor pe pământ 
curăţit şi sfânt. Voi sunteţi tare neputincioşi, copii din porţi, 
dar Ioan aşteaptă, şi nu va pleca înapoi în cer cu cuvântul său 
până ce nu îl veţi aşeza în cartea Mea cu voi, căci fiecare sfânt 
lucrător prin lucrarea Mea de azi nu stă din lucru peste pă- 
mânt, fiindcă nu se poate fără lucrul cel scris să fie lucrat pe 
pământ în fiecare vreme, şi mai cu seamă acum când Eu, 
Domnul, sunt în venirea Mea de apoi, şi am cu Mine oştile de 
sfinţi, spre plinirea vremurilor, spre întoarcerea oamenilor 
către Dumnezeu, Care iarăşi face lumea. Amin, amin, amin. 

© laşul meu strigă peste oameni, Doamne, 
aşa cum strigam acum două mii de ani 
când îţi făceam Ţie cale ca să Te cunoască Israel şi să Te crea- 
dă că eşti Fiul Tatălui ceresc şi că eşti trimis din cer pentru 
izbăvirea din frica morţii a tuturor celor ce aveau să creadă în 
mântuirea cea de la Tine peste ei. 

O, ce durere pe pământ, Doa mn e! Omul nu se mai sa- 
tură să-şi petreacă viaţa sa, iar Tu i-ai spus poporului Tău de 
azi că în cer e jale, iar pe pământ e numai petrecere, şi omul 
nu ştie că nu este bucurie fără tânguire peste ea, fără plata ce- 
lor ce ei trăiesc în orbirea lor. Vin eu, căci sunt înaintemergă- 
torul Tău. Vin pe calea cuvântului Tău, care vine cu norii, şi 
strig peste pământ şi sun deşteptarea la pocăinţă. 

Pocăiţi-vă, voi, oameni păcătoşi de pe toată faţa pă- 
mântului, şi intraţi în baia naşterii de sus, spre iertarea păca- 
telor voastre! Eu sunt glasul care strigă şi vesteşte calea Celui 
ce Se face cuvânt peste pământ pentru naşterea din nou a lu- 
mii, căci Do mn ul vine şi botează cu Duhul Sfânt şi cu foc, fie 
spre pocăinţă, fie spre certare pe tot omul, şi are lopata în 
mână şi îşi curăţă aria şi îşi adună grâul în hambare, iar plea- 
va, în foc, căci El îşi pregăteşte cu Duh Sfânt şi cu foc împă- 
răţia Sa pe pământ, şi ea va fi fără de sfârşit apoi. Eu sunt cel 
ce vă îndemn la pocăinţă, şi apoi la izvorul vieţii, care curge 
din gura Domnului în mijlocul neamului român, iar cuvântul 
Lui cel de acum naşte iarăşi lumea şi aşează pe pământ pe 
cele neclătinate, precum este scris în Scripturi. 

O, ţară română, în zilele acestea a profeţit Do mn ul 
peste tine că vei intra la curăţit şi la albit, ca să fii apoi fru- 
moasă, şi să fie curat pământul tău, şi să pregătească El slava 
cea mare a venirii Sale cu sfinţii pe vatra ta, căci eşti aleasa 
Lui. O, eu te privesc cu durere şi văd pe îngerii care curăţă din 
calea Domnului pe cele clătinate de om, iar eu te strig spre 
botezul pocăinţei şi spre iertarea păcatelor. 

O, neam român, te cercetează Domnul, aşa cum El a 
profeţit în cuvântul Său de azi peste tine. Tu însă ai dat încă 
să nu auzi, dar El este împlinitor. Găteşte-te, dar, spre zile de 
căinţă şi de rugăciune şi de post plăcut Domnului, căci Dom- 
nul îţi dă har şi putere dacă voieşti să asculţi aceasta. Aşea- 
ză-te să-L strigi să te ocrotească şi să-ţi dea duh de credinţă şi 

de ascultare şi de iubire pentru venirea Lui la tine cu duhul 
mângâierii cu care stă în mijlocul tău de cincizeci de ani, ca 
să-ţi pregătească slava ta cu El dacă-L primeşti, dacă-L aş- 
tepţi, dacă-L iubeşti, o, ţară scumpă a venirii Lui după două 
mii de ani pe pământ, cuvânt. Domnul este în tine ca să te 
ocrotească şi să te înnoiască prin pocăinţa ta dacă voieşti, iar 
fără dragostea ta El nu-ţi poate face bine ţie. Dar tu eşti ţara 
întoarcerii Lui la oameni ca să-Şi pregătească împărăţia cea 
fără de sfârşit, şi dacă nu voieşti aceasta, poate Domnul ceea 
ce nu poţi tu, ceea ce nu voieşti tu să poţi. Ridică-te, dar! 
Amin. 

Să se îndemne spre pocăinţă unul pe altul fiii tăi, o, ţară 
a Domnului, căci naşterea ta pe pământ a fost odată cu naş- 
terea Lui între oameni, şi aceasta a fost taina ta, şi cu ea vine 
Do mn ul la tine acum, după două mii de ani de la naşterea Lui 
şi a ta. Eu, Ioan Botezătorul, sunt cuvântul venirii Domnului 
la tine ca să nască iarăşi lumea din cuvântul Său, şi iată, în 
ziua de serbare a naşterii mele cea de la Dumnezeu în casa lui 
Zaharia şi Elisabeta, vin acum şi serbez această zi prin che- 
marea ta la pocăinţă, ţară română. Scoală-te ca să fii aleasă, 
precum îţi este soarta să fii aleasă între popoare şi să fii casa 
Domnului. Scoală-te din sângele tău, căci Domnul te are de 
la Tatăl pentru venirea Sa acum, la sfârşit de timp, aşa cum la 
prima Lui venire l-a avut pe Israel de popor al venirii Lui. 
Ridică-te şi te scutură de toată fărădelegea şi nu sta fără 
iubire. Fii înţeleaptă şi aprinde candela, căci Domnul S-a fă- 
cut Mirele tău şi nu te poate lepăda, dar te poate spăla, te poa- 
te înnoi, te poate naşte. El, Cel ce botează cu Duhul Sfânt şi 
cu foc. El este Cel ce înnoieşte lumea nimicind fărădelegea, 
căci vremea este aproape, şi scris este: «Cine este sfânt, să se 
sfinţească încă, iar cine este spurcat, să se spurce şi mai greu, 
căci vine Domnul cu plata a ceea ce fiecare şi-a lucrat». 

O, ţară a întoarcerii Domnului, căieşte-te de nedrepta- 
tea pe care ai lucrat-o, şi vino spre iubire şi spre rugăciune şi 
spune-1 Domnului tău: „ Vino, Doamne! ", şi El va veni şi te 
va împodobi în slava venirii Lui cu sfinţii, spre pacea ta şi a 
Lui. Amin, amin, amin. 

O tu, cel ce ai strigat la oameni şi acum două 
^ mii de ani chemându-i pe ei spre împărăţia 
cerurilor, spre Mine, Cel ce am viaţă veşnică pentru om, tu şi 
acum Mă dai omului prin vestirea ta despre Mine, iar Eu pe- 
cetluiesc cu putere strigarea ta, şi îi voi face pe oameni să 
caute spre Dumnezeu şi spre izvorul cuvântului vieţii. Amin. 

O, poporul Meu, este scris pentru vremea venirii Mele 
Scriptură hotamică între bine şi rău, între credinţă şi necre- 
dinţă: «Cine este nedrept, să nedreptăţească înainte; cine este 
spurcat, să se spurce şi mai greu; cine este drept, să facă 
dreptate şi mai departe; cine este sfânt, să se sfinţească şi 
mai mult», şi iată, Ioan Botezătorul strigă încă la tot omul 
să-şi facă vreme fiecare de întoarcere la Dumnezeu, căci Eu 
sunt îndurător. Dar omul nu ştie că păcatul s-a pecetluit şi că 
l-a prins sub el pe om, de nu mai ştie omul ce este dulce şi ce 
este amar, ce este spre viaţă şi ce este spre moarte, căci omul 
se întoarce mereu la vărsătura lui şi nu poate să învieze, fiind- 
că nu are iubire, nu are omul temere de Dumnezeu, nu are 
omul umilinţă cu statornicie, căci pe pământ e mult păcat, iar 
fărădelegea s-a vărsat peste tot. Eu însă îl zdruncin pe om şi 
încă îl chem sub scutul Meu mântuitor, dar dacă îl văd fără 
statornicie, fără fierbinte viaţă şi strigare şi credinţă cu iubire 
în ea, nu pot să fac mai mult decât face omul, căci Eu sunt 
umilit şi nu trec peste voia lui, fiindcă aşa este Dumnezeu, şi 
nu este ca omul. 


Iar tu, poporul Meu, stai cu putere de credinţă plină de 
iubire, stai cu nădejdea în făgăduinţele Mele pentru cei ce 
stăruiesc în voile Mele, şi stai cu fierbinte rugăciune şi veghe 
acum când toate plâng pe pământ chiar când oamenii mai ză- 
bovesc încă în petrecerile vieţii lor. Stai, poporul Meu, cu Du- 
hul Meu în duhul tău şi pune peste tine toate împlinirile cu- 
vântului Meu din mijlocul tău, căci te aştept cu strigarea ta 
către Mine, ca să împlinesc prin ea tot ce am Eu de lucrat şi 
de împlinit peste vremea aceasta a Mea cu tine, şi nu uita că 
sfinţii toţi te aşteaptă, şi nu uita să fii din zi în zi mai mult 
după chipul şi asemănarea Mea. 

Stai cuminte, stai în Duhul Sfânt, poporul Meu, stai în 
naşterea de sus şi cere peste tine şi peste pământ împărăţia 
Mea, pe care Eu am gătit-o de la întemeierea lumii pentru cei 
ce o iubesc pe ea. Amin, amin, amin. 

24-25 iunie/7-8 iulie 2005 

Sărbătoarea sfinţilor apostoli Petru şi Pavel 

„Să-L iubeşti pe Dumnezeu din tot sufletul şi cugetul tău, omule", 
acest cuvânt este rugăciunea Domnului către om, şi este judecător 
omului. Omul este învăţat în flecare zi cu grijile vieţii. Nimic nu 
este mai frumos pe pământ ca Dumnezeu în om. 

e aşterne pe pământ cuvântul Tatălui şi al Fiului 
şi al Sfântului Duh, că e sărbătoarea sfinţilor 
apostoli ai Evangheliei împărăţiei cerurilor care s-a vestit 
peste oameni acum două mii de ani şi s-a scris pe pământ, şi 
este scrisă, dar oamenii nu aud cuvintele ei. 

Eu sunt Cuvântul Tatălui. Mai înainte de facerea omu- 
lui sunt Cuvântul Tatălui. Am venit pe pământ născându-Mă 
Om din mamă Fecioară, iar după treizeci de ani de la naşterea 
Mea, Mi-am ales, după cum era scris în Cartea Vieţii Mele, 
Mi-am ales ucenici, şi apoi ucenici din ucenici pe cei doispre- 
zece apostoli, iar Eu eram Mielul. Şi dacă Eu eram Mielul, ei 
ce erau? Ei erau apostolii Mielului, erau mieluţii Mei. 

Şi de ce M-a numit Tatăl, Miel? De ce M-a numit Ioan 
Botezătorul zicând: «Iată Mielul lui Dumnezeu!»! Am fost 
numit aşa în cer şi pe pământ, pentru că sunt Păstorul omului. 
Sunt Mielul Păstor, şi sunt Păstorul Miel, şi sunt Unul ade- 
vărat, şi nu mai este altul aşa ca Mine în cer şi pe pământ, şi 
Tatăl Mi-a dat nume mai presus de orice nume, fiindcă viaţa 
Mea o dau spre viaţă omului, căci sunt izvorul vieţii, şi din 
Mine îşi ia omul sufletul atunci când se naşte în lume. M-am 
dat spre viaţă omului, începând cu omul cel zidit de mâna 
Mea, căci din Mine am suflat peste el, şi el s-a făcut din pă- 
mânt om cu suflet viu, şi din suflarea Mea s-a întocmit, după 
ce i-am făcut trupul. 

Am umplut văzduhul de suflare de viaţă după ce am 
făcut cerul şi pământul şi apoi pe om, şi de atunci omul îşi ia 
această suflare de viaţă când se naşte, şi iată. Eu sunt Cel ce 
dă viaţă omului. Nimeni în afară de Mine n-a făcut între cer 
şi pământ duhul de viaţă, şi de aceea Pavel, apostolul Meu, a 
spus: «Toţi trăiesc în El». Nu este înţelept pe pământ care să 
se înveţe de la Mine şi care să-l înveţe pe om taina izvorului 
vieţii de pe pământ. Vin Eu şi îi spun omului taina aceasta, 
care a fost înţeleasă şi purtată peste pământ de apostolii Mei 
cei îmbrăcaţi în Duhul Sfânt, pentru ca prin El, prin Duhul 
Sfânt, să o împartă peste oameni şi să ia oamenii cunoştinţa 
vieţii şi apoi iubirea de Dumnezeu, căci când Eu am făcut la 
început rugăciune înaintea omului, primul Meu cuvânt a fost 
aşa: «Să iubeşti pe Domnul Dumnezeu din tot sufletul tău, din 

toată inima ta, din toată virtutea ta şi din tot cugetul tău, 
omule, şi să-l iubeşti pe aproapele tău ca pe tine însuţi». 

Dar iată, poporul Meu, apostolul iubirii lui Dumnezeu 
se aşează pe pieptul Meu de Miel şi îmi spune să intre cuvânt 
despre iubire în cartea Mea cu tine, că Eu, cu ei sunt azi în 
cuvânt peste pământ, aşa cum şi acum două mii de ani i-am 
făcut pe ei cuvântul lui Dumnezeu. Amin. 

unt rodul cel blând al suflării gurii Tale, ca- 
re dă viaţă, Mieluţule Doa mn e. Duhul Sfânt 
al Tatălui şi al Tău, Te-a numit prin gura lui loan Botezătorul 
Mielul lui Dumnezeu, Care ridică păcatele lumii. Te-ai născut 
pe pământ ca să ne alegi pe noi şi să ne dai tainele Tale apoi, 
tainele vieţii, iar noi să le spunem oamenilor. Te-ai născut pe 
pământ pentru ca să mori ca un Miel, căci Tu eşti Mielul Ta- 
tălui, şi apoi să Te ridici iarăşi şi să Te dovedeşti că eşti Cel 
ce are viaţa. 

Când am lăsat carte despre Tine pe pământ, am scris în 
ea aşa: «Dumnezeu Cuvântul era întru început la Dumnezeu, 
şi toate prin El s-au făcut, şi fără El nimic nu s-a făcut din ce 
s-a făcut, pentru că întru El era viaţa, şi lumea prin El s-a 
făcut; şi Cuvântul S-a făcut trup şi S-a sălăşluit între oameni, 
şi am văzut slava Lui ca a Unuia născut din Tatăl, plin de har 
şi de adevăr, şi din plinătatea Lui noi toţi am luat, şi har peste 
har, şi El L-a făcut cunoscut nouă pe Tatăl». 

O, Mieluţule Doamne, Te-am rugat să mă laşi să Te 
mărturisesc că întru Tine este viaţa pe care ai pus-o pe pă- 
mânt, şi din care toţi au luat, şi că toate prin Tine s-au făcut, 
şi fără Tine nimic nu s-a făcut. Le spun tuturor celor ce se 
cred că ştiu ceva pe pământ, le spun lor că despre taina vieţii 
pe pământ, ei nu ştiu nimic, căci Tu ai dat la ucenicii Tăi 
această înţelepciune şi nu altora, şi de la ei trebuie să ia tot 
omul învăţătură, şi fără Tine să nu facă nimic omul, pentru că 
întru Tine este viaţa şi lumea care s-a făcut, şi despre care 
taină omul nu ştie, ci numai ucenicii Tăi au ştiut şi ştiu. 

Când ai făcut cerul şi pământul, pământul era netocmit 
şi gol, aşa cum era şi omul după ce l-ai făcut din pământ. Nu- 
mai după ce Tu ai suflat din gura Ta cuvânt şi ai spus să 
odrăslească pământul, numai apoi a prins viaţă pe el pămân- 
tul. Numai după ce Tu ai suflat din gura Ta peste trupul cel fă- 
cut din pământ după chipul Tău, numai apoi a luat suflet viu 
omul cel întocmit din pământ după chipul Tău. 

Voi, cei care v-aţi crezut şi vă credeţi că ştiţi ceva pe 
pământ, vă chem cu blândeţea Mielului lui Dumnezeu, să vă 
deschideţi urechile şi să învăţaţi taina vieţii pe pământ. Hris- 
tos Cuvântul era şi este viaţa, şi fără El nimic nu s-a făcut. 
Dumnezeu Cuvântul, Acesta este Cel ce era de la început la 
Dumnezeu, şi toate prin El s-au făcut, pentru că în El era şi 
este viaţa, şi nu I-a fost greu să-Şi pună viaţa şi iarăşi să Şi-o 
ia. El este Mielul Păstor. El Şi-a pus viaţa pentru noi ca să ne 
păstorească pe noi cu ea, cu viaţa care se dă. El este Cuvântul 
Care a grăit pe muntele Sinai şi ne-a spus să-L iubim pe 
Dumnezeu din tot sufletul, care ne este dat de El când a 
umplut văzduhul de suflare de viaţă la facerea cerului şi a 
pământului, şi iată, din plinătatea Lui noi toţi am luat suflet, 
noi toţi am luat viaţă, şi har peste har am luat noi, cei ce L-am 
cunoscut că este Cuvântul Cel de la început, şi prin Care toate 
s-au făcut, şi Care S-a făcut Om pentru noi oamenii, pentru 
viaţa şi mântuirea noastră din moarte. Şi iată-L pe Mielul lui 
Dumnezeu, iarăşi a venit pe lume cuvânt prin care sunt jude- 
caţi viii şi morţii. Amin. Cel mai judecător cuvânt al Său pes- 
te vii şi peste morţi, este cuvântul cel întâi al rugăciunii Lui 
înaintea omului când a rostit pe muntele Sinai şi a spus: «Să 


iubeşti, Israele, pe Domnul Dumnezeul tău din tot sufletul 
tău». Atunci i-a spus Dumnezeu omului să-L iubească pe El 
cu ceea ce are omul de la Dumnezeu, cu sufletul, care este 
viaţa omului, căci sufletul este din Dumnezeu în om, este din 
suflarea de viaţă pe care a pus-o Dumnezeu Cuvântul între 
cer şi pământ la facerea lumii. Amin. 

O, Mieluţule Doamne, Te-am iubit în mine, şi fără de 
hotar Te-am iubit cu viaţa mea, iar viaţa mea n-a avut hotar 
dacă Te-am iubit în ea. în mine Te-am iubit pe Tine, nu pe 
mine, şi aceasta a fost viaţa mea şi sufletul vieţii mele. Tu ai 
fost sufletul meu, şi n-am făcut altceva cu el decât să Te iu- 
besc în mine prin el, prin Tine, căci Tu eşti sufletul omului, şi 
în fiecare om plângi prin sufletul lui, luat din Tine în el, şi nu 
ştie omul aceasta, pentru că inima şi cugetul şi virtutea, care 
sunt în trupul lui, nu Te iubesc pe Tine din om acestea, iar 
sufletul Tău din om, stă rob vieţii omului, căci omul îşi tră- 
ieşte viaţa sa. Eu însă Te-am trăit pe Tine, şi numai de Tine 
am ascultat şi ascult, precum Tu asculţi de Tatăl, şi îi rog pe 
oameni să-Ţi dea viaţă în ei, căci sufletul lor Tu eşti, şi ei nu 
ştiu taina vieţii, nu ştie omul cine plânge în el după viaţă. 
Cuvântul Tău de pe muntele Sinai l-a învăţat pe om să Te iu- 
bească în el cu ceea ce Tu ai pus în el. Cel mai judecător cu- 
vânt peste vii şi peste morţi, este cuvântul iubirii Tale, cu care 
Te-ai rugat înaintea omului şi ai spus: «Să-L iubeşti pe Dum- 
nezeu din tot sufletul tău, omule!». 

O, Mieluţule Păstor, ce dulce i-ai chemat pe oameni la 
păşunea Ta, la iubire i-ai chemat! l-am chemat şi eu tot la fel, 
căci orice ucenic al Tău este ca Tine. Evanghelia iubirii Tale 
am dat-o oamenilor, şi le-am vorbit mult şi duios că Tu eşti 
Păstor plin de har şi de adevăr, şi din plinătatea Ta noi toţi am 
luat. Amin. 

O copil al vieţii cea plină de iubire! M-ai iu- 
^ bit în tine, şi se apleacă ucenicii Mei îna- 
intea ta, că tu ai fost iubirea Mea printre ei, iar Eu am fost 
iubirea ta, şi i-ai bucurat nespus că te-ai făcut primul între ei 
cuvânt în ziua de prăznuire a ucenicilor Mei cu care am 
umblat pe pământ după ce Cuvântul Meu S-a făcut trup al 
Meu şi S-a sălăşluit între voi şi aţi văzut slava Lui, slavă ca a 
Unuia născut din Tatăl, plin de har şi de adevăr, şi din care 
plinătate aţi luat voi, ucenicii Mei, când Eu vi L-am făcut cu- 
noscut pe Tatăl, pe Care nimeni nu L-a văzut vreodată, după 
cum este scris. Voi însă L-aţi văzut, căci cine a văzut pe Fiul, 
a văzut şi pe Tatăl, aşa cum Eu v-am învăţat pe voi, cei ce aţi 
ştiut să învăţaţi. Amin. 

O, poporul Meu, ce scumpă sărbătoare am azi în tine! 
Sunt cu apostolii cuvântului Meu cel de acum două mii de 
ani. Taina Mea ei au înţeles-o pe deplin şi au scris-o pe pă- 
mânt, dar oamenii dacă nu iubesc viaţa, nu văd, nu ştiu, nu 
pot să trăiască, fiindcă numai iubirea Mea poate, iar loan, 
iubitul Meu, a dorit să vă spună de unde este izvorul vieţii pe 
pământ. Cine are iubire de Dumnezeu, acela poate, iar cine 
are iubire de el însuşi pe pământ, acela nu poate să se nască 
de sus, din cer, din Mine, Cel ce am venit să nasc lumea şi din 
Mine s-o nasc, căci sunt în braţe şi în cuvânt cu Scriptura naş- 
terii din nou a lumii, şi ferice celui care se întoarce cu iubire 
şi cu viaţă la rugăciunea Mea cea făcută omului pe muntele 
Sinai în ziua când am grăit lui Moise şi când l-am rugat pe om 
să-şi facă sufletul iubire în iubirea Mea şi să umble cu Mine 
pe calea vieţii care nu are sfârşit. Amin. 

Vă mângâi în mijlocul poporului Meu de azi, o, ucenici 
serbaţi întru venirea Mea cuvânt pe pământ ca şi la început 
când cuvântam pentru toate câte s-au făcut prin cuvântul Meu 

rostit. Vă mângâi cu cuvântul iubirii şi al vieţii, căci sunt 
Păstorul iubirii, sunt Mielul Păstor. Vă dau rând să cuvântaţi 
din Mine peste pământ, căci voi trăiţi în Mine, şi de aceea aţi 
priceput taina vieţii, şi de aceea v-am iubit şi v-am spus să fiţi 
asemenea Mie pe pământ după ce Eu M-am aşezat iarăşi în 
Tatăl. Amin. 

© Mieluţule Doamne, lacrima de dor e tot 
^ cuvântul ucenicilor Tăi şi al sfinţilor Tăi 
care au priceput taina vieţii. Mare durere e pe noi, cei cereşti, 
când vedem omul atât de străin de cerul Tău cel plin de sfinţi 
cu viaţă în ei, cerul care se întrepătrunde în toate cele văzute 
de ochii omului pământesc, căci omul s-a pus hotar între cele 
văzute şi nevăzute, şi ne ţine departe de pământ, şi plânge 
pământul şi plâng toate de pe el, de la această despărţire pe 
care omul o ţine între cer şi pământ, între cele cereşti şi cele 
omeneşti, Doamne al răbdării sfinţilor Tăi. Noi am plâns şi pe 
pământ între oameni. Am suferit adânc în noi, cu cuvântul 
Tău în grai din loc în loc pe pământ, căci împărăţia Ta, cu 
care ai venit acum două mii de ani ca să-l iei pe om în ea, nu 
a fost iubită de om, iar cei ce au iubit-o au fost alungaţi cu ea 
dintre oameni. 

O, eşti atât de aproape de oameni, la fel cât de sfinţi 
eşti aproape, Mieluţule Păstor! Sărbătoarea noastră se face 
cuvânt din Tine şi din noi, aşa cum a spus Pavel, că toţi trăiesc 
în Tine cei ce trăiesc ştiind. Cel ce trăieşte neştiind, acest om 
împărăţeşte peste tot, şi Iţi ascunde împărăţia, Doamne. O, 
n-ai putut să Te aşezi cu ea pe pământ lumină, căci oamenii 
au iubit întunericul lor. Din Tine Te rugăm să faci izbăvire 
pentru cei ce Te iubesc în Tine pe pământ, în Tine şi nu în ei, 
căci în om nu poate poposi cerul şi lucrarea lui, fiindcă omul 
este învăţat în fiecare zi cu grijile vieţii, şi nu este altă durere 
în cer ca şi această durere. 

îi rugăm pe oamenii depărtaţi de Tine să se înveţe cu 
duhul iubirii de Dumnezeu, ca să le fie uşoară şi mângâioasă 
viaţa, şi să-Ţi dea mâna să vii pe pământ cu împărăţia Ta cea 
fără de sfârşit. Cele atât de minunate care nu se văd, dar sunt 
aşteptând să se descopere pentru slava Ta, acestea sunt cele 
care trebuiesc iubite şi dorite de grijile omului. Şi le dorim la 
cei ce stau popor al Tău înaintea Ta, să Te ajute pe Tine să le 
faci văzute pe pământ pe cele minunate care aşteaptă să se 
dăruiască văzut la toţi cei care Te iubesc cu sufletul din ei, cu 
Tine din ei, Mieluţule Păstor. 

Nimic nu este mai frumos pe pământ şi în om ca şi 
Dumnezeu în om, Păstorule ceresc. Ai făcut lumea cu atâta 
iubire, şi tot aşa voieşti şi acum s-o faci, prin înnoirea ei cu 
cuvântul Tău cel de la început, Doamne, căci Tu eşti mereu 
început, mereu iubire. Dar acum umple-i de vlagă din Tine pe 
cei ce ne ţin cu cuvântul între cer şi pământ, căci sunt goliţi 
de puteri şi sunt tare mici şi firavi, fiindcă au inimioarele 
durute, şi durerile îi fac micuţi pe cei ce le poartă cu umilinţă. 
Duhul rău e tare rău pentru ei, dar cei umiliţi sunt cei ce pot 
în încercări, ca să le poată trece şi să fie biruitori peste ele 
prin iubirea şi răbdarea pe care Tu o dăruieşti celor ce se dau 
Ţie, Doamne. Amin. 

© Eu mereu sunt puterea şi mângâierea celor 
2 slabi ai Mei, aşa cum am fost şi pentru voi 
când greul de pe pământ vă încerca pe voi, ucenici ai Mei. 
Cei ce Mă iubesc cu răbdare, nu-i pot mângâia decât cei ase- 
menea lor în iubire şi în răbdare cu nădejde în ea. Şi acum îi 
mângâi pe ei, îi ajut cu puterea Mea cea de sus şi cea de jos, 
şi apoi îi odihnesc de dureri, şi iarăşi Ne vom aşeza cu ei în 
cuvânt, căci cuvântul cel de azi al Meu şi al vostru trebuie 
aşezat în carte atât cât este el. 


Apostolii Mei Petru şi Pavel voiesc să se aşeze în ziua 
aceasta povăţuitori peste oameni, copii din porţi. Ei sunt că- 
petenia apostolilor, aşa cum arhanghelii voievozi Mihail şi 
Gavriil sunt căpetenia îngerilor Mei. Şi iată ce spun apostolii 
Mei: 

Tr i aşteptăm, Doamne, pe cei ce sunt porţile cu- 
ii. vântului Tău, pentru ca să ne facă intrarea cu 
sărbătoare în cartea Ta de azi cu noi şi cu ei, şi îi mângâiem 
pe ei în dureri şi certăm toată ispita duhurilor rele, să se 
depărteze în toată vremea de ei şi de tot poporul Tău care Te 
are învăţător peste el. Iar lor le spunem: Pace vouă, ucenici 
mititei, dar Domnul este viaţa şi puterea voastră cea bună, şi 
cu El sunteţi fiii puterilor cereşti, care se dau celor mici şi 
slabi, dar mari cu iubirea. Amin. 

poporul Meu, fa-ţi duhul dornic să stai la 
puasă de cuvânt cu cei întâi între ucenicii 
Evangheliei împărăţiei cerurilor, pe care am adus-o pe pă- 
mânt acum două mii de ani ca să fie cu oamenii. O, poporul 
Meu, dă-Mi putere să fiu cuvânt în mijlocul tău, că pe pământ 
nu mai este mângâiere, şi vor căuta oamenii la tine. Lucrează 
să Mă ajuţi să pot să le dau oamenilor ceea ce şi ţie îţi dau. 
Cuvântul vieţii veşnice îţi dau, căci numai el va rămâne mân- 
gâierea şi puterea pe pământ, şi el va fi viaţa oamenilor. 
Amin, amin, amin. 

29 iunie/12 iulie 2005 


Soborul sfinţilor doisprezece apostoli 

Nimicirea morţii şi învierea vieţii este taină pentru ucenici desă- 
vârşiţi. înţelepciunea vieţii veşnice are ca plată mântuirea. Cei ce 
citesc cărţile oamenilor, sunt păcătoşii care trag cu cei păcătoşi. 

E u şi cu ucenicii Mei Ne aşezăm la masa cuvân- 
tului cel plin de viaţă veşnică şi împărţim din el 

viaţă. 

Sunt Domnul vieţii, şi de aceea am putut să nimicesc 
moartea pentru fiecare om şi să aduc învierea pentru fiecare 
om, iar aceste taine mari au rămas peste ucenicii Mei, şi de la 
ei trebuie să ia omul, fiindcă ei sunt trimişii Mei, şi le-am 
spus lor: «Oricine vă va primi pe voi, pe Mine Mă primeşte 
şi, tot aşa , oricine nu vă va primi pe voi, pe Mine nu Mă pri- 
meşte». Şi acum, poporul Meu, primeşte-i pe ei! Amin. 

T u, Cel ce ne-ai făcut trimişii Tăi spre Israel 
şi spre neamuri, slăveşte-Te în noi cu slava 
cuvântului Tău care iarăşi face lumea. Cel ce crede în Tine, 
are viaţă veşnică, iar nouă ne-ai descoperit prin Duhul Sfânt 
adâncurile lui Dumnezeu, Doamne, pentru cei ce se sfinţesc 
înaintea Ta, căci omul firesc nu primeşte cele ale Duhului lui 
Dumnezeu, care se judecă duhovniceşte de către cei duhovni- 
ceşti care în Domnul se laudă, nu în înţelepciunea omenească 
prin care omul stă orb pentru Dumnezeu pe pământ. 

Noi suntem iconomii tainelor Tale şi venim cu Tine pe 
pământ cuvânt şi le spunem tuturor că Ţi-am fost credincioşi, 
şi de aceea ne-ai făcut trimitere spre oameni ca să le dai înţe- 
lepciunea cea de taină, iar plata credinţei lor este mântuirea 
sufletelor lor. 

O, cât de tainic lucrezi Tu cu cei pe care îi alegi ca 
să-Ţi fie vase ale Tale, Mielule al Tatălui! înţelepciunea cea 
de taină este lucrarea Ta peste cei pe care-i faci ucenici ai 
împărăţiei tainelor Tale cele de viaţă făcătoare în om. Noi, cei 
întâi apostoli ai Tăi peste cei credincioşi şi peste cei necre- 
dincioşi, peste cei tăiaţi şi netăiaţi împrejur la trup şi la inimă, 
ne-am lăsat lucraţi de toate câte Tu ne dădeai de lucrat, şi 

altfel noi nu lucram, precum nici Tu nu lucrai altfel. Le spu- 
nem tuturor celor ce se folosesc de numele Tău cel mare şi 
minunat ca să-şi facă turme în numele Tău, le spunem să se 
lase lucraţi de înţelepciunea cea de taină a Ta, dacă vor să stea 
peste oameni sub numele Tău, sub numele de apostoli ai ves- 
tirii Evangheliei împărăţiei Tale. Dacă ei nu le dau oamenilor 
împărăţia Ta pe pământ, cum de se fac ei peste oameni apos- 
toli ai lui Hristos? O, dacă cei ce stau sub ei nu au împărăţia 
Ta peste ei, ce lucrare au cei care se dau apostoli ai împărăţiei 
Tale peste oameni? Iată, a venit vremea să păstoreşti Tu, căci 
toţi învăţătorii care stau în numele dreptăţii peste mulţimi, au 
stricat legea Ta şi s-au aşezat să Te nedreptăţească, şi ca să 
trăiască ei prin câştig nedrept, că aceia nu Te au ca să Te poată 
da celor ce nu au înţelepciunea cea de taină, care are ca plată 
mântuirea sufletului. Iată, lucrul fiecăruia se va face cunos- 
cut, îl va vădi ziua Domnului, şi focul însuşi va lămuri ce fel 
este lucrul fiecăruia, şi atunci se va vedea nebună înţelepciu- 
nea lumii acesteia, şi se va auzi Scriptura care spune: «Unde 
este cercetătorul acestui veac?». 

O, fii ai oamenilor, treziţi-vă voi, căci cei ce stau peste 
voi în numele înţelepciunii lui Hristos nu au înţelepciune din 
cer. Credinţa voastră să nu fie în înţelepciunea oamenilor, ci 
în puterea lui Dumnezeu. Aşa vă învăţăm noi, căpetenia celor 
învăţaţi de Dumnezeu. înţelepciunea cea de taină trebuie îm- 
părţită la cei desăvârşiţi în iubire şi în sfinţenie. Noi ne-am 
lăsat lucraţi de toate câte Domnul ne-a dat să lucrăm, şi nu 
luam mulţimile cu forţa să le păstorim spre mântuirea lor. 
Nouă ne descoperea Domnul prin Duhul Său, de la Care nici 
unul din stăpânitorii acestui veac n-a putut lua, căci dacă ar fi 
cunoscut ei înţelepciunea cea de taină a lui Dumnezeu, n-ar fi 
răstignit pe Domnul slavei, pe Mielul lui Dumnezeu. Iată, 
înţelepţii acestui veac nu au decât înţelepciunea de a-L pierde 
pe Domnul, pentru ca să stăpânească ei oamenii. 

O, fii ai oamenilor, primiţi pe ucenicii Domnului ca să 
vă scape de mânia ce va să vină peste lume şi să staţi înaintea 
Domnului sfinţi, căci El a spus: «Fiţi sfinţi, precum Eu sunt 
sfânt». Lăsaţi-vă răscumpăraţi din viaţa voastră deşartă lăsată 
de la părinţi, căci sângele lui Hristos, ca al unui Miel nevino- 
vat şi neprihănit şi Care a fost cunoscut mai înainte de înte- 
meierea lumii, s-a vărsat ca să răscumpere lumea din păcat şi 
din moarte. Curăţiţi-vă sufletele prin ascultare de adevăr. Lă- 
saţi- vă născuţi din nou, nu din sămânţă stricăcioasă, ci din ne- 
stricăcioasă, prin cuvântul lui Dumnezeu cel viu, şi care 
rămâne în veac, şi care vi se binevesteşte acum. 

O, fii ai oamenilor, daţi de la voi poftele trupeşti, care 
se războiesc în voi împotriva sufletului, şi trăiţi ca oamenii 
liberi, dar nu pentru răutăţi, ci ca robi ai lui Iisus Hristos, 
Mielul lui Dumnezeu. Sunteţi ca nişte oi rătăcite. întoar- 
ceţi-vă acum la Păstorul şi la Păzitorul sufletelor voastre, căci 
ochii Domnului sunt peste cei drepţi, şi urechile Lui spre 
rugăciunile lor, iar faţa Lui este împotriva celor ce iubesc răul 
şi veacul acesta stricat. 

Iar voi, cei ce v-aţi aşezat voi înşivă şi unii pe alţii păs- 
tori ai lui Hristos peste gloatele cele rătăcite de la Duhul 
Adevărului, vă spunem noi, căpetenia apostolilor cei trimişi 
de Hristos la cei sfinţi şi la cei păcătoşi ca să lucrăm cu El şi 
de la El peste aceştia, vă spunem noi că înţelepciunea cea de 
taină a lui Dumnezeu nu stă în înţelepciunea acestui veac stri- 
căcios şi stricat. Dacă nu puteţi să vă faceţi sfinţi cu viaţa şi 
cu dreptatea şi cu înţelepciunea, mergeţi la locurile voastre şi 
lucraţi ce vreţi, dar nu mai staţi peste oameni în numele lui 
Dumnezeu fără să ieşiţi din lume şi din faptele ei. Dacă nu 


puteţi să vă aplecaţi şi să vă naşteţi din cuvântul lui Dum- 
nezeu şi să fiţi sfinţi ca El, dacă nu vă doare de omul păcătos 
care piere în păcatele lui, dacă nu vă place drumul luminii ca 
să umblaţi în lumină, nu staţi sub numele şi sub lucrul de 
apostoli ai Mielului. Dacă nu puteţi să vă faceţi pârgă lui 
Dumnezeu şi Mielului, nu umblaţi la tainele Lui ca să le tră- 
daţi necunoscând puterea lor. Se iveşte în curând cartea Cu- 
vântului lui Dumnezeu, Care a grăit în vremea aceasta din cer 
pe pământ timp de cincizeci de ani, şi iată cum vă găseşte 
Mielul, Care a deschis peceţile cărţii ca să-Şi aleagă mireasă 
de nuntă şi să Se arate apoi cu slava Sa! Vine învierea mor- 
ţilor, şi voi nu ştiţi tainele Scripturii, căci voi citiţi cărţile oa- 
menilor, iar oamenii sunt păcătoşi. Vine învierea morţilor, şi 
se va arăta antichrist, căci toată lucrarea potrivnică lui Dum- 
nezeu se descoperă, ca să fie judecat fiecare după cum este 
fapta sa. Vine lumina Domnului, şi ea va descoperi pe toate 
cele lucrate la întuneric. 

Noi, căpetenia apostolilor cei trimişi de Domnul, spu- 
nem tuturor că nu pot să fie apostoli ai Mielului decât cei tri- 
mişi de Miel, şi iată, şi din cer de lângă El cuvântăm prin tri- 
mitere şi spunem: toţi cei care nu slujesc Mielului şi împără- 
ţiei cerurilor peste oameni pe pământ, să nu stea, să nu-şi ia 
lucru de apostoli ai Mielului, căci credinţa nu stă în înţelep- 
ciunea oamenilor, ci în puterea lui Dumnezeu, Care vine 
acum pe pământ şi Se arată cu putere prin Duhul Sfânt la cei 
desăvârşiţi în iubire. Vine Domnul să caute rod în vie, şi nici 
un păstor care s-a aşezat de la el însuşi păstor peste oi, nu va 
putea să nu dea socoteală pentru rod sau pentru lipsa rodului. 
Amin. 

Iar voi, fii ai noului popor al Mielului, voi, copii ai ve- 
nirii Domnului, faceţi-vă pildă de iubire a Domnului în voi, şi 
ridicaţi capetele spre Mielul lui Du mn ezeu şi cereţi Lui împă- 
răţia Sa pe pământ cu voi, ca să Se vadă Domnul şi cei ce 
umblă în voile Lui, la venirea Lui, că iată, nu mai este credin- 
ţă pe pământ. Voi însă staţi tari în credinţă, căci plata credinţei 
este mântuirea sufletului. Lerice celor de pe pământ care deşi 
nu-L văd pe Domnul, îl iubesc şi cred în El, şi mare este plata 
lor, şi ea se va arăta înaintea tuturor neamurilor pământului 
care nu se ridică spre pocăinţă la propovăduirea cuvântului 
vieţii. 

Noi, Mieluţule Doamne, cu râvnă am râvnit să despăr- 
ţim lumina de întuneric şi adevărul de minciună, căci dacă 
omul nu ştie nu are păcat. Tu însă vii mereu, iar noi am spus 
tuturor că înţelepciunea cea de taină a lui Dumnezeu este îm- 
părţită celor duhovniceşti, celor desăvârşiţi în iubire. 

Suntem trimişii Tăi, şi am propovăduit oamenilor că 
Tu eşti Domnul împărăţiei cerurilor, pe care nici unul din stă- 
pânitorii acestui veac nu poate s-o cunoască pe ea. Amin, 
amin, amin. 

O ucenici trimişi, o, apostoli ai vestirii împă- 
răţiei Mele cu omul! Cei ce au de viaţă şi 
de împărăţie peste ei lumea aceasta, nu pot fi apostoli ai Mei, 
căci Eu sunt Păstorul Cel blând şi bun, Care Şi-a pus viaţa 
pentru oile Sale. Vai celor ce-şi fac câştig pentru ei pe pământ 
pe seama numelui Meu între oameni! Iată, vin cu plata, şi fie- 
care va lua din ea ceea ce a lucrat şi a dat. împărăţia cerurilor 
pe pământ nu este aceea pe care o trăiesc cei ce se dau drept 
apostoli ai Mielului. Vine ziua când se vor zdruncina cele 
omeneşti pe pământ, şi oamenii cei tari şi stăpâni în veacul 
acesta vor rămâne goi şi săraci şi flămânzi, iar slava lor se va 
topi de pe ei cum se topeşte ceara la arşiţa focului, şi se va îm- 
plini Scriptura care spune: «Unde este înţeleptul şi stăpânito- 
rul acestui veac?». 

Cuvântul lui Dumnezeu 


Această zi de sărbătoare apostolească a purtat în ea 
blândeţe, iubire, dreptate şi adevăr, şi întunericul oamenilor 
nu le cuprinde pe acestea. 

O, poporul Meu care stai sub cuvântul cel de viaţă 
făcător în om, rămâi în iubirea Mea! întăreşte-ţi credinţa în 
Mine şi lucrarea ei cea plină de har, că în curând cei drepţi şi 
sfinţi cu iubirea şi cu viaţa se vor ridica şi vor lucra dreptatea 
Mea şi mântuirea Mea peste mulţi, iar morţii cei mici şi mari 
vor primi viaţă mulţi dintre ei, şi Mă vor mărturisi pe Mine şi 
pe tine şi masa împărăţiei Mele cu tine pe pământul român, 
spre care mulţimi însetate de viaţă şi de iubire se vor îndrepta 
şi vor afla izvorul vieţii şi îl vor iubi cu putere şi îşi vor da 
unii altora din această iubire şi vor afla înţelepciunea cea de 
taină a lui Dumnezeu, pe care nici unul din stăpânitorii aces- 
tui veac nu o cunoaşte pe ea. Tu însă eşti poporul cel ţinut în 
mâna Mea, şi toate ale Mele ale tale sunt, fiindcă Mă iubeşti, 
fiindcă Eu bat, şi tu îmi deschizi; Eu îţi dau, şi tu împărţi, căci 
cei ce sunt ai Mei lucrează ceea ce Eu le dau. 

îţi dau mereu cuvântul împărăţiei Mele. Lucrează-1, 
poporul Meu, ca să se facă izvor împărăţia Mea şi să vină spre 
ea cei ce iubesc în Mine şi nu în lumea aceasta, poporul Meu. 
Amin, amin, amin. 

30 iunie/13 iulie 2005 

Sărbătoarea de paisprezece ani de la punerea pietrei 
de temelie a Sfintei Sfintelor Noului Ierusalim 

Duhul Sfânt îi cere neamului român credinţă în venirea Domnului 
cuvânt pe pământ. Din mijlocul poporului cuvântului se înalţă rugă- 
ciune pentru ţara română. Cel neînvăţat de Dumnezeu îl lucrează pe 
diavolul şi nu pe Dumnezeu. Duhul ascunderii este diavol. Cel ce 
greşeşte este cel ce nu ascultă. Cel ce gândeşte din sine, alunecă. 

E u, Domnul şi cuvântul Meu cel din Tatăl, Mă 
scriu cu zi de sărbătoare pentru grădina cuvân- 
tului lui Dumnezeu din zilele acestea, iar voi, copii din porţi, 
dimpreună cu tot poporul cuvântului Meu, întăriţi-vă ini- 
mioarele şi aşezaţi-vă sărbătoare înaintea Mea, că Eu stau în 
mijlocul vostru cu viaţa cuvântului Meu care vă aşează pe voi 
înaintea Mea, şi pe Mine înaintea voastră, şi apoi lucrează cu- 
vântul Meu peste pământ. Amin. 

O, fiilor, e sub durere ţara venirii Mele cuvânt în ea. E 
apăsat neamul român sub varga mâniei Mele, şi voiesc să vă 
aud pe voi cerându-Mi să-l izbăvesc şi să-i dau din Duhul 
Meu de viaţă, iar viaţa este cea care stă în Dumnezeu cu tot 
cu om, căci plăcut îmi este neamul al cărui Dumnezeu sunt 
Eu, iar Eu îl ocrotesc pe el. Chiar şi durerea cea pentru trezire 
e tot iubirea Mea pentru om, dar trebuie s-o trezesc pe Româ- 
nia ca să trăiască ea după cuvântul Meu, că Eu în ea Mă fac 
cuvântul cel pentru naşterea din nou a lumii, împlinind Scrip- 
tura aceasta despre care am grăit acum două mii de ani. Amin. 

Duhul Sfânt al cuvântului Meu îi cere neamului român 
iubire pentru Dumnezeu, credinţă în acest cuvânt care curăţă 
fărădelegea de pe pământ şi care mângâie pe cei ce iubesc în 
Dumnezeu şi nu în lumea aceasta. Cobor pe pământ cu Scrip- 
tura înnoirii lumii, prin care chem omul să iubească în Dum- 
nezeu, nu în lume, căci duhul lumii l-a scos pe om din împă- 
răţia Mea şi l-a învăţat cu traiul cel de pe pământ şi nu din cer. 
Pe pământ trebuie să fie împărăţia Mea şi nu a omului, iar 
omul trebuie să fie locaş al slavei Mele, împărăţie a cerurilor, 
pe care o voiesc plină de bucurie în om, plină de glasul cu- 
vântului Meu care iarăşi face lumea. Amin. 


O, poporul Meu, în ziua aceasta de sărbătoare pentru 
grădiniţa cuvântului Meu, Eu te aşez înaintea Mea rugător 
pentru ţara română. Mâna Mea s-o izbăvească de sub greu, de 
sub durerea ei. Duhul Meu s-o înnoiască, iar fiii ei să caute 
viaţa lui Dumnezeu în ei şi între ei, căci păcatul poartă în el 
pedeapsa lui, iar Eu o voiesc curată pe România, fiindcă va să 
vin curând cu slavă văzută în ea şi să Mă vestesc Dumnezeul 
ei şi să-i ridic pe cei ce sunt români cu inima şi cu fapta, şi 
să-l numesc cu numele ei pe tot sufletul care va iubi să se facă 
după chipul şi asemănarea Mea, care va fi curând, curând 
peste fiii acestui neam, pentru slava venirii Mele, ca să am 
masă şi casă în ţara Mea nou aleasă aşa cum este voia Mea şi 
nu voia ei, iar voia ei să iubească voia Mea, căci sunt Dum- 
nezeul ei. Amin. 

O, popor al cuvântului Meu, te învăţ în Duhul Sfânt să 
ceri pentru România împărăţia păcii Mele, ca să aibă ea 
iubirea şi ocrotirea Mea şi să se gătească ea după plăcerea 
Mea, casă a venirii Mele după două mii de ani, căci din mij- 
locul ei am lucru mult de aşezat peste pământ, ca să aduc apoi 
spre vedere cerul cel nou şi pământul cel nou şi om nou, cu 
iubirea Mea în el pe pământ, şi odihna Mea în om, aşa cum 
l-am dorit Eu pe om atunci când l-am zidit spre bucuria Mea. 

Şi acum, poporul Meu, având în mijlocul tău pe cei 
unşi între Mine şi tine, voiesc să aud glasul rugăciunii tale 
pentru România, care plânge sub încercare şi nu ştie să-şi afle 
izbăvirea din ispitele care au prins-o sub ele pentru depărtarea 
ei de Dumnezeu. Ridică mâinile, poporul Meu, şi cu fierbinte 
duh de rugăciune spune-I Tatălui şi Fiului şi Duhului Sfânt 
rugăciunea ta pentru ţara ta şi a Mea, şi aşa să te rogi: 

Doamne al puterilor în cer şi pe pământ, Doamne al 
răbdării şi al îndurării, în marea Ta durere de la depărtarea 
de Dumnezeu a neamului român şi a tot omul de pe pământ, 
Te mângăiem, inimă lângă inimă Te măngăiem în durerea Ta 
pentru ţara venirii Tale. Ea este aleasa Ta şi masa Ta de 
nuntă, dar ea nu poate să Te cunoască, fiindcă s-a depărtat 
de Duhul Sfânt, Care ştie de la Tine în om, iar păstorii care 
stau peste ea în numele Tău n-au milă de ea. Dar ai Tu, şi nu 
uita de mila Ta de ea dacă ai venit în ea ca s-o păstoreşti pe 
păşunea Ta. Dă-i ei darul Duhului Sfânt prin botezul Tău cu 
Duhul Sfânt şi cu foc. Dă-i ei duhul treziei şi al credinţei 
sfinte, şi apoi al iubirii şi al cunoaşterii lui Dumnezeu. 
Opreşte-Ţi mânia cea venită peste ea pentru deşteptarea ei. 
Certarea Ta de peste ea să-i fie ei înviere, şi apoi viaţă cu 
Tine, şi scap-o pe ea de duhul lumii, de duhul pierzător al 
acestui veac, căci lumea şi pofta ei piere, dar să rămână Ro- 
mânia şi fiii ei, Doamne, iar Tu să faci din ei casa Ta şi nea- 
mul Tău de sfinţi, că dulce este omul sfânt, şi binecuvântare 
pe pământ este viaţa cea sfântă în om. 

In poporul Tău vor fi numai sfinţi; ştim că aşa ai vestit 
prin prooroci, dar întindem mâinile spre Tine ca să pui Tu în 
ele, iar noi să dăm neamului român înţelepciunea Ta, înţelep- 
ciune de facere a omului nou după chipul şi asemănarea Ta 
pe pământul român, şi să se întindă această minune peste tot 
pământul apoi, ca să înnoieşti aşa lumea şi nu cu certare, 
Doamne al puterilor. 

Şi acum, însufleţeşte-Te în noi ca să ştim să-Ţi cerem, 
prin Duhul Tău să ştim, ca Tu să poţi împlini. 

Porunceşte ploii şi măsurii ei cea multă să meargă îna- 
poi la locul ei, şi să vină ea pe pământ numai pentru hrana 
oamenilor, hrană care creşte cu ploaie şi cu soare şi cu 
lumină şi cu harul Duhului Sfânt, Care dă viaţă peste toate şi 
mângâiere peste toate. 

Porunceşte vântului cel iute să nu nimicească făptura 
Ta de pe pământul român, ci să se tragă înapoi în cămările 
lui, iar când iese, să vină dulce şi măngăios, ca să răcorească 
şi să vorbească despre viaţă, şi să cânte cu glasul lui cântecul 
iubirii Tale pentru cei ce Te iubesc, pentru venirea Ta cuvânt 
pe pământ, Doamne al puterilor. 

Porunceşte cu iubire stihiilor toate să nu lovească 
pământul român, ci să-l ocrotească pentru şoapta Duhului 
Tău Cel Sfânt, Care Se face cuvânt pe pământ. La toate să le 
porunceşti să lucreze cu măsura binecuvântării şi a mân- 
gâierii, şi să aduci pace sfântă şi lumină din lumina Ta peste 
pământul român. 

Te cerem pentru români şi peste români, ca să ştie 
neamul român să nu aibă alt dumnezeu afară de Tine, şi tot 
mai mult să asculte, şi să vină să înveţe voia Ta s-o facă, şi 
să fie neamul român neam sfânt, şi apoi neam slăvit înaintea 
Ta, de la care vor învăţa viaţa cea veşnică şi binecuvântarea 
toate neamurile pământului, care se vor plânge văzând veni- 
rea Ta cu slavă şi slăvindu-Te cu sărbătoarea ei în mijlocul 
pământului român, ales de Tine la început şi acum, ca să 
lucrezi de pe el taina veşniciei a toate câte au fost şi sunt în 
Tine şi nu în lumea aceasta, Doamne al puterilor. 

Şi vino, Doamne, în noi cu Duhul Cel Sfânt al rugă- 
ciunii, şi prin El fierbinte să-Ţi cerem toate câte sunt rostite 
de Tine pentru făgăduinţa mântuirii. Acoperă cu ocrotirea Ta, 
cu mila Ta, şi apoi cu slava Ta ţara română, iar sfinţii şi 
îngerii Tăi să-i dea de la Tine, şi mereu învaţă-ne să Te ru- 
găm pentru ea, iar Tu să împlineşti aşa. Amin, amin, amin. 

O, copii ai cuminţeniei şi ai rugăciunii, caldă să vă fie 
inima cea pentru rugăciune, căci inima nu trebuie să aibă o 
altă lucrare decât lucrarea care cere pe Dumnezeu pe pământ, 
voia Lui pe pământ ca şi în cer, iar când inima vă lucrează şi 
pentru cele ce sunt de împlinit, ţineţi-o în Mine şi nu în lumea 
aceasta cea plină de venin. Mereu sunt între voi, şi vă învăţ să 
nu fiţi în lume, să nu staţi în lume, ci să staţi în Mine, fiilor. 
Nu Eu trebuie să lupt să vă am, ci voi trebuie să luptaţi 
aceasta. Eu doar vă învăţ voia Mea în voi, căci cel neînvăţat 
de Dumnezeu nu-L face pe Dumnezeu pe pământ, şi îl face pe 
diavolul, iar Eu Mă supăr pe om dacă face aşa, şi iată, fiecare 
faptă îşi atrage răsplata ei. 

Omul trebuie să se facă bucurie şi să umble în lumina 
Mea, că altfel el stă în întunericul din el. Dar Eu sunt învăţă- 
torul Cel cu viaţă veşnică în cuvânt, şi aşez peste om înţelep- 
ciunea vieţii, şi apoi dăinuirea fiilor vieţii, iar pentru toată 
această împlinire pe pământ, omul trebuie să asculte de 
Dumnezeu. 

Voi, fiilor ai cuvântului Meu cel de viaţă făcător, voi să 
nu încetaţi să umblaţi în lumină, căci viaţa cea în lumină este 
viaţă păzită de îngeri şi mereu aşezată pe drumul vieţii la 
orice clătinare a ei dacă omul este umilit. Omul trebuie să stea 
în mare umilinţă ca să nu cadă din Dumnezeu, căci Adam a 
căzut din Mine dacă nu s-a putut umili pentru căderea lui. El 
s-a supărat pe Mine atunci când Eu am văzut că nu Mă mai 
ascultă, şi am pus de el deoparte raiul, casa cea pentru viaţă 
şi pentru ascultare în ea. Taina ascultării este taina vieţii, şi 
vai omului care ascultă de sine şi nu poate fi frumos ca 
Dumnezeu, căci Eu ascult de Tatăl, ca să fiu Cel frumos, şi ca 
să ia şi omul din această taină a vieţii, care îl străluceşte pe 
om înaintea Mea şi înaintea oamenilor. Cel ce ascultă de 
Du mn ezeu pe pământ, acela este om frumos, şi acela cunoaş- 
te această lucrare a ascultării pe pământ, căci omul după ce 
greşeşte trebuie să asculte. Cel ce greşeşte este cel ce nu as- 


cultă, dar dacă el iubeşte să fie cel frumos, intră apoi în ascul- 
tare pe pământ, căci ascultarea este de la Dumnezeu, şi toată 
lucrarea ei înseamnă lumină. 

O, poporul Meu, stau în mijlocul tău cu gura plină de 
învăţătură ca să ia din gura Mea fiii oamenilor şi să înveţe ei 
să scape de pieire, să scape de neascultare. Cel ce se păstrează 
cu toate ale sale în lumină, acela este om cu inima curată de 
el însuşi, şi este fiu al păcii, că nu altceva face pacea, iar omul 
care stă înăuntrul lui, acela naşte numai război, căci diavolul 
se ascunde în el şi lucrează prin cele ascunse ale omului, 
fiindcă diavolul iubeşte întunericul omului. 

Umblaţi în lumină, fiilor. E bine să fiţi ştiuţi şi văzuţi 
mereu, ca să fiţi cu inima curată mereu, şi să fiţi numiţi fiii lui 
Dumnezeu. Fiţi cu inima curată de voi înşivă, şi plină de 
Dumnezeu să vă fie ea, căci întunericul este de la om, fiilor. 
Când Adam s-a ascuns înăuntrul lui ca să nu-1 ştie Dumnezeu, 
Eu l-am strigat afară şi i-am arătat ascunsul său, dar dacă el 
nu s-a umilit pentru ascunsul său, s-a supărat şi nu M-a mai 
iubit, şi s-a purtat apoi departe de inima Mea cu inima lui, şi 
le-a iubit pe ale sale şi nu pe Dumnezeu. Aşa 11 părăseşte 
omul pe Dumnezeu, căci cel ce nu umblă în lumină, nu mai 
iubeşte lumina, ci întunericul, care îi face diavolului casă în 
om. 

O, poporul Meu, nu e bine să stea omul înăuntrul lui, 
căci lumina Mea îl strigă afară când el face aşa, şi e rar omul 
care se umileşte la strigătul Meu care îl scoate pe om la 
lumină aşa cum am lucrat şi cu Adam. Omul nu se poate păzi 
pe sine pentru cele din el, dar el nu ştie să creadă aceasta şi 
ca să caute apoi cu lucrarea luminii. Eu însă am venit pe pă- 
mânt cuvânt, şi Mi-am pecetluit grădiniţă sfântă, din care lu- 
crez cu cuvântul şi îl strig pe om afară din el ca să-l învăţ as- 
cultarea, şi să înveţe el de la Mine să fie blând şi smerit cu ini- 
ma, şi aşa să treacă de la moarte la viaţă, de la întunericul din 
el la lumina cea din afară, de la învârtoşare la ascultare, de la 
semeţie la umilinţă şi la pruncie, prin toate aceste taine, care 
aduc pe pământ şi peste om viaţa şi răscumpărarea făpturii. 

Şi acum, Duhul Meu Cel blând şi smerit mângâie rana 
ta, Românie. Pacea Mea să se reverse peste tine ca un râu, dar 
caută, ţara Mea, să ai păstori care să te poarte spre Mine şi nu 
spre ei, căci din pricina celor ce stau peste tine fără viaţa Mea 
în ei, tu suferi acum durere, ţara Mea. Trezeşte-1 tu pe cel 
între păstorii tăi care este de la Mine şi prin care am mărtu- 
risit acum paisprezece ani biserică curată pe pământ, biserică 
de nou Ierusalim şi neam sfânt şi mântuitor de la Mine în 
mijlocul tău. Trezeşte-1 pe cel între păstorii tăi credincios şi 
adevărat pentru mântuirea ta şi aşează-1 să ceară la Tatăl îm- 
păcarea ta cu Dumnezeu, ţara Mea. Adu-1 cu faţa spre izvorul 
Meu şi pune-1 mijlocitorul tău spre Mine, dar trezeşte-ţi duhul 
credinţei şi al cunoştinţei tainelor Mele cu care lucrez din 
mijlocul tău peste pământ, ţara Mea. Amin. 

Sunt în sărbătoare cu ziua amintirii pecetluirii acum 
paisprezece ani a grădiniţei cuvântului Meu, a Sfintei Sfinte- 
lor bisericii României, căci toate se întocmesc iarăşi, iar cele 
vechi, iată, trec cu trosnet, şi se lucrează ţară sfântă, nou Ieru- 
salim pe pământul român, şi acest nume va fi peste tot pă- 
mântul: România, ţara Noului Ierusalim, limanul celor mân- 
tuiţi. Amin, amin, amin. 

O, popor al cuvântului Meu de azi! Mă voi întoarce iar 
în cartea Mea, după ce veţi ridica spre Mine această zi de săr- 
bătoare, şi Mă voi scrie încă în carte, ca să vă dau din Mine 
povaţă, şi lucrare cu povaţă, şi să fiţi fii ai ascultării. Amin. 

Cuvântul lui Dumnezeu 

I ată, poporul Meu, Eu sunt povăţuitorul tău, ca să 
fii tu fiu al ascultării, căci dacă ai povăţuitor, ai şi 
ascultare, iar cel ascultător este păzit de îngeri, dar nimeni nu 
poate să asculte decât cel ce crede că Dumnezeu şi nu omul a 
aşezat pe pământ duhul ascultării. Tot ce este între cer şi pă- 
mânt, lucrat de cuvântul Meu, toate ascultă de Dumnezeu şi 
de dreptatea a toate câte se petrec, iar când dreptatea asupra 
celor rele, lucrate de om, pare a se schimba, aceasta o face po- 
căinţa omului, pocăinţa care 11 înduplecă pe Dumnezeu spre 
iertarea cea împotriva faptelor rele ale omului, căci omul se 
uneşte atunci cu Dumnezeu, iar cel ce este unit cu Dumnezeu 
nu-1 poate ajunge răul pe care l-a făcut, după ce el condamnă 
răul din el, părăsindu-1 şi aşezându-se în Mine, purtat fiind 
apoi de duhul ascultării, duhul care îl poartă pe om pe cărarea 
îngerilor vieţii. De aceea te învăţ Eu mereu, poporul Meu, să 
stai în Mine, nu în lumea aceasta, să iubeşti în Mine, nu în lu- 
mea aceasta, că în lume nu este duh de ascultare spre pază de 
îngeri peste tine, şi este numai omul şi întunericul dinăuntrul 
şi din afara lui. 

Omului nu-i place cu Dumnezeu pe pământ, căci Dum- 
nezeu este lumină, şi în lumină petrece şi lucrează tot ce lu- 
crează, iar omul nu este învăţat să fie ştiut şi văzut cu cele 
dinăuntru ale lui dacă acelea nu seamănă cu Dumnezeu, ci 
seamănă cu omul şi cu diavolul, căruia îi place ascunderea 
omului, şi prin care diavolul dăinuieşte între cer şi pământ. 

I-am învăţat pe ucenici cum poate omul să fie al lui 
Dumnezeu, fiu al luminii, şi apoi ucenic al Meu, cu care Eu 
să lucrez lumină multă pe pământ şi toate Scripturile care 
aşteaptă una după alta împlinirea lor cea de la Dumnezeu. Lu- 
mina, fiilor, este cea care nimiceşte de peste tot pe toate cele 
ascunse care se luptă prin om împotriva luminii, a îngerilor 
luminii, iar Eu le-am spus la ucenici: «Umblaţi în lumină!», 
şi i-am învăţat să creadă în Mine, ca apoi să asculte de tot 
ceea ce Eu îi învăţ să împlinească. 

O, fiilor, şi pe voi v-am învăţat, şi tot mereu vă învăţ 
drumul vostru cu Mine, iar pe diavolul întunericului îl ţin de- 
parte de voi când el aude că vă învăţ să staţi cu inima în mână, 
nu în piept; să staţi cu cele din ea în lumină ca să vă slujească 
îngerii luminii, îngerii care slujesc la cei ce stau în Dumne- 
zeu, văzuţi şi ştiuţi cu tot ce fac şi simt ei. 

O, poporul Meu, nu poate omul să fie al lui Dumnezeu 
decât dacă ascultă de El, dar oamenii nu ştiu să facă această 
lucrare. Când i-am trimis pe ucenici spre oameni, le-am spus 
lor: «Cine vă primeşte pe voi, pe Mine Mă primeşte, iar cine 
nu vă primeşte pe voi, pe Mine nu Mă primeşte, şi pe Acela 
Care M-a trimis». Nu le-am spus să se ascundă cu omul în ei 
înşişi, ci le-am spus să umble în lumină nimicind răul din om 
în chip văzut şi ştiut, aşa cum Eu am lucrat văzut şi ştiut de 
ei, şi nu cum a lucrat cu Mine Adam, care a luat din pomul 
cel pus deoparte şi s-a ascuns în neascultare. Ea este locul cel 
mai tainic în care omul se ascunde de Dumnezeu când el uită 
că pentru lumina Mea nu este loc tainic. 

O, poporul Meu, nu este cu inima curată cel ce se 
ascunde. Ascunderea când omul se lasă dus de gândul lui cel 
neştiut, zice el, îngerii întunericului văd fapta lui, şi o slujesc 
pe ea, şi ea îl învinuieşte pe om la Dumnezeu. Lumina omului 
însă 11 ţine pe Domnul şi pe îngerii Lui lângă om, că omul cu 
inima curată se face mereu văzut şi cunoscut, căci are duh 
iubitor de oameni, şi un aşa duh nu stă în sine, şi un aşa om 
nu face nimic care să trebuiască tăinuit, ci se face lumină prin 


toate cele plăcute şi lucrate de el, pentru el şi pentru semenii 
lui. Cel ascuns în sine când Eu îl strig afară din el se supără 
pe Mine ca şi Adam, dar cel ce stă în lumină se bucură când 
îl aşez înaintea Mea, aşa cum s-a bucurat Lazăr când l-am 
strigat afară din mormânt, căci el a fost în duhul ascultării 
iubind taina luminii. 

A ieşit Lazăr din mormânt la cuvântul Meu, poporul 
Meu. Cel viu cu trupul însă nu vede, şi de aceea nu ascultă; 
nu vede, şi de aceea nu crede şi de aceea se iubeşte pe sine. 

O, nu e bine să stea omul înăuntrul lui, că atunci tre- 
buie să-l strige Domnul afară ca pe Lazăr din mormânt, şi 
omul se supără pe Dumnezeu când îl strigă, aşa cum s-a su- 
părat Adam când s-a ascuns înăuntrul său şi în femeie, şi apoi 
după femeie s-a ascuns când Eu l-am strigat. 

O, poporul Meu, te învăţ, fiule, să fii ucenicul Meu, ca 
să am cu cine să lucrez peste oameni calea luminii lor spre 
Mine. Nu pot lucra fără ucenici, ci trebuie să am un popor nu- 
mai pentru Mine, ca să asculte de Mine, şi prin duhul ascul- 
tării lui să fie iarăşi lumină pe pământ. Le-am spus la ucenici: 
«Cine nu lasă pentru Mine tată şi mamă, soţi şi copii, ţarini 
şi ranguri, prieteni şi avuţii şi pe sine însuşi, nu poate să fie 
ucenicul Meu», căci toate acestea îl trag înapoi din Mine pe 
om, şi îl învaţă ascunderea apoi. Dar tu, poporul Meu, să iu- 
beşti viaţa, să iubeşti ascultarea, ca să fii păzit de căderi şi să 
fii în toată clipa ucenicul Meu, ca să nu aibă vreme duhul 
întunericului să-ţi poarte mintea în afară de frica de Dumne- 
zeu şi de duhul ascultării, căci prin acestea Eu te am al Meu, 
şi te am prin duhul râvnei cea plină de iubire pentru Dumne- 
zeu, Cel ce a făcut cerul şi pământul, şi iată, iarăşi lucrează 
înnoirea lor. Amin. 

Te povăţuiesc să te păstrezi frumos înaintea îngerilor 
luminii, căci Eu am pus lege bună în toate câte le-am făcut, 
poporul Meu. Fiţi fii ai zilei, fiilor, că vreau să vă deprind să 
vă sculaţi de dimineaţă şi să nu vă culcaţi târziu după ce 
înserează. E mai bine să lucraţi ziua, fiilor, ca nu cumva apoi 
să vă învăţaţi să lucraţi noaptea. Sculatul de dimineaţă vă 
aşează în întâmpinarea luminii ca să nu vină ea peste pământ 
când voi dormiţi, iar această lucrare vă va învăţa să staţi îna- 
intea Mea pentru venirea Mea cu dimineaţa Mea. Dacă vă 
strigă cineva la poartă de dimineaţă, nu este frumos să nu fiţi 
voi treji cu toţii, ci e frumos să fiţi ca unul, şi aşa veţi trăi unul 
în altul pentru cele vii şi frăţeşti. Culcaţi-vă când se face seară 
bine, şi sculaţi-vă de dimineaţă la răsăritul soarelui, fiilor, ca 
să fiţi fiii dimineţii veşnice. Citiţi în Scripturi ce este plăcut 
lui Dumnezeu, şi aşa să faceţi în toată vremea, ca să nu ră- 
mână neîmplinite de voi toate cele din Scripturi cu care Eu 
am povăţuit pe om spre viaţă. 

Mâinile voastre să facă multe cruci pe trupul vostru şi 
peste toate câte voi aveţi şi folosiţi, fiilor. Picioarele voastre 
să vă poarte trupul în lumină spre toate voile Mele cu voi, şi 
ale voastre cu Mine, şi să vestească mereu pacea, iar inimile 
să le lăsaţi în Mine şi în toţi cei ce sunt ai Mei, ca să puteţi 
avea duhul şi lucrarea ascultării care nu vă lasă să pieriţi de 
pe calea îngerilor luminii. 

Iată, fiilor, am lucrat cu milă multă pentru sufleţelul 
care a fost acum ridicat dintre oameni, că el ştia bine despre 
coborârea Mea la voi, dar duhul îngâmfării din el îl ridica cu 
judecată şi cu necuminţenie asupra lucrului Meu cu voi, 
asupra păcii Mele dintre voi. Cel ce Mă cunoaşte şi aude ve- 
nirea Mea şi nu se teme ca s-o primească şi ca să ia din ea duh 
de ascultare întru întâmpinarea Mea, acela se aşează potrivnic 
Mie, căci omul nu ascultă de Dumnezeu aşa cum a ascultat 

Lazăr când l-am strigat afară din mormânt, şi a ascultat şi 
sufletul lui, nu numai trupul, căci trupul este purtat de suflet. 
Omul însă stă mereu în sine şi nu-Mi răspunde, pentru că el 
este mare pe pământ şi uită de voia Mea în el. Dar mila Mea 
este mare când îmi este milă de om, şi am căutat să nu las 
acest sufleţel să se piardă în neascultare, în neîmplinire şi în 
duh de om mereu, mereu. Lucrarea Mea cu voi e munte înalt, 
fiilor, şi cine dă să lovească în acest munte se zdrobeşte în el, 
că Eu pe voi vă ocrotesc din cer şi de pe pământ, prin cei 
credincioşi coborârii Mele şi prin cei ce Mă împlinesc în ei. 
N-am voit pe acest sufleţel să-l prindă venirea slavei Mele cu 
spatele spre cuvântul Meu de azi şi spre împlinirea lui. Nu 
voiesc depărtarea de Mine a omului, şi de la aceasta, dureri 
de la el spre Mine, ci voiesc să nu-1 las pe om să se piardă prin 
necunoştinţa lui de Dumnezeu, căci omul care se face mare 
pe pământ, uită de duhul umilinţei inimii, duhul care îl păzeş- 
te pe om pe pământ. Acum vă rog pe voi, aveţi grijă înaintea 
Mea de stăruinţa pentru mântuirea sufletului lui, ca să-i fac 
lui bine acum când el vede cum este Dumnezeu cu voi. Dar 
el este rănit acum, că nu s-a voit să fie oprirea lui spre Mine 
la poarta cea însemnată de Mine pe pământ, şi care străjuieşte 
grădiniţa cuvântului Meu. Eu însă îl voi vindeca de această 
rană, prin pocăinţa celor din casa lui, care nu ştiu să Mă iu- 
bească pentru venirea Mea la voi cuvânt de înviere şi de în- 
văţătură pentru ascultarea de Dumnezeu a omului. Voi însă 
căutaţi să ştiţi bine lucrarea de ucenici, ca să fiţi de folos Mie 
pentru mântuirea multora care nu ştiu să se facă salvatori de 
lângă Mine şi nu de lângă lume pentru om. Amin. 

V-am povăţuit acum să staţi mai mult învăluiţi în duhul 
ascultării, fiilor. Iubirea de Mine să n-o înlocuiţi cu nici o 
iubire, că iată cât de uşor alunecă omul care gândeşte din sine 
netemându-se de el însuşi! Vă voi învăţa mereu, şi cald vă voi 
învăţa, că mare este înţelepciunea Mea când omul o iubeşte 
în el, şi iată, cuvântul învăţăturii Mele este între voi. 

O, poporul Meu, fă de-a pururi faptă din cuvântul Meu, 
şi fii harnic să Mă asculţi şi să Mă iubeşti, şi vei fi lumină din 
cer pe pământ, şi vei fi rod al ascultării, şi bucuria Mea cea 
dulce vei fi, poporul Meu. Amin, amin, amin. 

9/22 iulie 2005 

Sărbătoarea sfântului prooroc Ilie 

Cel ce nu-L lucrează pe Dumnezeu este potrivnicul lui Dumnezeu. 
Nu poate omul sluji la doi stăpâni. Când slujeşti fratelui tău, să nu 
spui că lui îi slujeşti, căci de la Domnul vine plata. 

€ u multa şi slăvită Mea putere dumnezeiască, în- 
tăresc porţile cuvântului Meu şi intru în carte cu 
sărbătoare şi Mă slăvesc înaintea ta, poporul Meu. Mare mân- 
gâiere e pe Mine că am cum să grăiesc pe pământ, şi altă 
mângâiere Eu nu mai am. 

Tatăl şi cu Mine, dimpreună cu toţi sfinţii şi îngerii, 
coborâm în sărbătoare şi aducem ţie putere de biruinţă cereas- 
că pe pământ, poporul Meu. O, pe pământ e peste tot numai 
omul, dar cu tine este Dumnezeu, şi te învaţă cum să fii cu El, 
şi te îndeamnă mereu, mereu să porţi peste tine legea iubirii 
cereşti şi să asculţi de ea ca să fiu Eu mângâiat în mijlocul 
tău, că lumea nu Mă lasă să mai pot şi Eu cu binele Meu, cu 
odihna Mea pe pământ, nu Mă lasă să vin cu iubirea cerului, 
cu bucuria cea pentru sfinţi pe pământ, iar sfinţii Mei aşteaptă 
cu Mine slava lucrărilor lor, moştenirea împărăţiei cerurilor 
pe pământ, iubire spre care ei au lucrat şi au trudit şi au aştep- 
tat, poporul Meu. 


E sărbătoare de sfinţi, şi am cu Mine pe proorocul Meu 
Ilie, iar el are cu el râvna cea pentru venirea Mea cu sfinţii pe 
pământ după două mii de ani de la slăvită Mea arătare de la 
Tatăl, Om şi Dumnezeu desăvârşit între oameni, strigându-i 
cu dor spre slava vieţii Mele, pe care am voit şi voiesc s-o dau 
omului, de viaţă şi de mântuire a lui din stricăciunea la care 
el trage de şapte mii de ani. Duhul Sfânt este gura Mea, şi 
L-am pus pe El în gura proorocilor Mei din toate vremile, şi 
l-am strigat pe om din moarte la viaţă, că n-am altă lucrare în 
afară de facerea omului cel după chipul şi asemănarea Mea, 
după ce l-am făcut la început pe Adam, iar el s-a luat apoi din 
Mine şi M-a lăsat fără mângâiere şi M-a lăsat cu suspin după 
om, M-a lăsat trudind din greu la facerea omului cel din om 
ieşit ca să am unde să-Mi plec capul, să am om în care să-Mi 
aflu odihna, ziua Mea de odihnă, pe care l-am rugat pe om să 
n-o uite, să-şi amintească de ea şi s-o cinstească, să-şi amin- 
tească de el şi să cinstească viaţa lui cea de la Mine în el, ca 
să aibă Do mn ul odihnă şi zi de odihnă, să aibă Domnul casă 
în om, căci Eu l-am făcut pe om pentru odihnă a Mea. 

O, poporul Meu, Duhul Meu Cel plin de dorire după 
om. L-am pus mereu în gura profeţilor Mei, şi a plâns Duhul 
Meu în gura şi în graiul lor, iar bucuria lor era ca şi a Mea, 
căci omul nu a ascultat de profeţii Mei, nu s-a smuls din sine 
ca să se dea Mie înapoi şi să-Mi mângâie rana şi durerea ei 
cea de la depărtarea omului de Mine. Tot mereu plâng şi sus- 
pin cu dor după om, iar profeţii Mei Mi-au dat grai pe pământ 
ca să-l adun în Mine pe om şi să-i desluşesc legea iubirii ce- 
reşti, chemarea raiului care suspinând îl strigă pe om la ascul- 
tarea din care el a căzut, la pocăinţa cea pentru păcat, la odih- 
na lui şi a Mea, la biruinţa împotriva duhului potrivnic lui 
Dumnezeu şi omului, căci omul cel făcut de Dumnezeu este 
omul frumos, aşa cum l-am făcut Eu pe om, dar împotrivirea 
lui a dat viaţă în el duhului potrivnic lui Dumnezeu. 

E sărbătoare de chemare a omului spre Mine. E duhul 
proorocului Ilie peste pământ, căci gura Mea este prin glasul 
profeţilor Mei, iar tu, poporul Meu, să înveţi să te rogi, să în- 
veţi mereu şi să te rogi mereu, căci tot ce va fi să vină de la 
Dumnezeu şi să rămână de bucurie pe pământ sfânt, numai 
prin rugăciunea ta se va împlini, numai prin Duhul Meu, Care 
Se face grai prin cei ce Eu îi fac putere de împlinire a credin- 
ţei cea pentru împărăţia cerurilor pe pământ şi peste om, aşa 
cum am lucrat şi am putut să grăiesc prin gura profeţilor Mei. 
Amin, amin, amin. 

unt strigarea Ta cea plină de râvnă dumne- 
zeiască, Doamne. M-a durut viaţa de mila 
Ta cât am stat între oamenii depărtaţi de iubirea Ta cea pentru 
om. Am oftat îndurerat, am dorit cu râvnă iubirea Ta în om şi 
am aşteptat să se trezească poporul Israel şi să se întoarcă la 
viaţă pentru Tine şi nu pentru el, căci omul cel fără Dumne- 
zeu în el, este diavol, este potrivnic lui Dumnezeu, Doamne 
Făcătorule. O, bunule Doamne, mi-e râvna ca focul cel mis- 
tuitor să-i spun omului că nu poate să slujească la doi stăpâni 
aşa cum crede el de şapte mii de ani. Ai venit pe pământ şi 
Te-ai făcut Om, Doa mn e slăvit, şi i-ai spus omului că nu 
poate să slujească la doi stăpâni, şi el nu crede nici acum că 
nu se poate aşa. Dar strig eu la om aşa cum am strigat cât am 
stat cu trupul văzut între oameni, căci duhul meu râvnea cu 
foc în Duhul Tău, şi mă durea ca şi pe Tine de pierderea omu- 
lui. Strig acum la om, şi slăvesc ziua venirii mele în cele ce 
nu se văd şi, strigând la om, slăvesc ziua mea cea de la Tine. 
Strig la om, că mi-e jale de jalea Ta, ca şi atunci mi-e jale, şi 
merg peste pământ cu jale şi Iţi curăţ pământul de lucrarea 





1862 


Cuvântul lui Dumnezeu 


omului, ca să-l îndemn pe om spre Duhul Tău, Care îl strigă 
de la el la Tine, căci omul este el, iar Tu eşti uitat de om, şi eu 
îi spun omului că nu poate să slujească la doi stăpâni: şi lui şi 
Ţie; şi morţii şi vieţii. Nu poate omul să împace aceste două 
slujiri în el, ci ele se alungă una pe alta, iar această dezbinare 
nu se sfârşeşte până ce omul nu va alege pe Cel de la Care are 
în el viaţa sa. Amin. 

Duhul meu este plin de durere pentru voi, oameni care 
rătăciţi fără de mângâiere, căci voi nu ştiţi ce este viaţa şi 
mângâierea ei, şi nici nu vreţi să auziţi pe Domnul, Care Se 
face cuvânt în mijlocul celor chemaţi, aleşi şi credincioşi Lui, 
spre slava Lui peste pământ, căci Domnul a făcut cerul şi pă- 
mântul şi pe om, iar oamenii au uitat şi s-au făcut stăpâni pe 
ei înşişi, părăsind voia Domnului pentru voia lor pe pământ. 
Aşa striga Domnul după om în toată vremea profeţilor Lui 
dintre oameni, iar oamenii îşi vedeau de poftele lor, de voia 
lor cea ruptă din voile Domnului. 

O, oamenilor, viaţa care vă ţine pe voi nu este de la voi, 
ci este de la Dumnezeul vieţii. Cum de nu vă treziţi din 
necredinţă, din nepăsare, din rătăcirea voastră cea plină de 
voi, şi fără teamă de Dumnezeu, Care a făcut cerul şi pă- 
mântul de tron şi aşternut al Său şi nu al vostru?! 

O, oameni fără Dumnezeu pe pământ, vă strigă Dom- 
nul cu durere, iar durerea Lui se coboară peste voi cu dureri, 
ca să vă strige, ca să vă întoarcă spre El şi să-l daţi inimile 
voastre ca să facă din ele casă a Sa pe pământ, dar faptele 
voastre stau în voi şi în jurul vostru şi v-au acoperit de tot. Se 
uită sfinţii la voi şi nu mai găsesc între voi om frumos, om 
plăcut lui Dumnezeu, căci oamenii nu pot sluji la doi stăpâni. 
O, nu vă fie teamă să auziţi şi să iubiţi legea iubirii de Dum- 
nezeu. Nu vă fie teamă să-I slujiţi Domnului în schimbul slu- 
jirii cea pentru voi, căci voi v-aţi aşezat vouă înşivă stăpâni şi 
nu-L mai aveţi pe Dumnezeu chiar dacă ştiţi despre El 
crezând în El. întoarceţi-vă, ca să fiţi voia Lui, ca să vă fie El 
Stăpân. Veniţi şi învăţaţi, ca să ştiţi cum să lucraţi aşa, că fără 
Duhul lui Dumnezeu peste voi, prin cei aleşi de El pentru 
Duhul Său, nu găsiţi viaţa şi calea spre ea. 

O, oamenilor, aţi uitat taina vieţii, şi sunteţi prea pă- 
cătoşi. Uitaţi- vă la Adam, cel ce s-a ales pe sine dându-L pe 
Dumnezeu de la el, căci neascultarea şi voia de sine îi iau 
omului tot mersul cel din Dumnezeu pe pământ, şi omul pier- 
de avutul vieţii, pierde cărarea cea cu voia Domnului pe ea, 
cea cu glasul Domnului pe ea şi cu ascultarea de El, care este 
viaţa voastră. V-a învăţat Domnul cum să vă dăruiţi viaţa, ca 
să fiţi binecuvântaţi şi slăviţi de El la venirea Sa cea de acum. 
El va spune celor ce îl cred şi îl ascultă şi îl iubesc pe pământ: 
«Veniţi, binecuvântaţii Tatălui Meu, de moşteniţi împărăţia 
vieţii! Luaţi plata iubirii şi a ascultării, că Eu am fost nepu- 
tincios şi gol şi flămând şi însetat şi strămtorat de necre- 
dincioşi şi străin şi fără casă, iar voi Mi-aţi dat mângâiere şi 
îngrijire şi haină şi pâine şi apă şi cercetare la greu şi la 
vreme de primejdie, şi căldură Mi-aţi dat şi M-aţi luat în 
casă, căci cui aţi făcut aşa, dintre cei mai mici ai Mei care 
s-au supus Mie, nu lor, ci Mie Mi-aţi făcut». 

Pe vremea profeţilor, care erau micşoraţi de toţi oa- 
menii, erau între oameni inimi mari, care slujeau slujitorilor 
Domnului, celor ce profeţeau cuvântul Domnului pentru în- 
toarcerea oamenilor de la rătăcirea lor de Dumnezeu, iar cei 
ce ajutau pe profeţi, erau binecuvântaţii Domnului. Oamenii 
însă nu ştiu care sunt cei ai Domnului ca să le facă bine la 
aceia şi nu celor asemenea lor în fărădelegi, şi iată, nu ştiu oa- 
menii ce este Dumnezeu şi ce este omul. 


O, oamenilor, a venit Do mn ul pe pământ, şi strigă pes- 
te voi cu Duhul Său Cel Sfânt, ca să vă dea înţelepciunea 
vieţii. 

O, ţara Domnului, S-a întors Domnul la tine, că Şi-a 
adus aminte de facerea ta cea de la începutul facerii şi apoi 
cea de la naşterea Lui Om între oameni. O, ţară română, te-a 
făcut Domnul casa venirii Lui, şi te curăţă de fărădelege ca să 
fii frumoasă şi curată. Deschide-ţi urechea şi auzi cuvântul 
Lui, că eu sunt proorocul venirii Lui cea de a doua şi voiesc 
cu milă să te umbresc pe tine, căci râvna mea de Dumnezeu 
se lasă cu putere peste tot pământul, ca să pregătesc apoi pe 
el slava Domnului şi odihna ei, căci oamenii nu vor mai putea 
sluji la doi stăpâni: şi loruşi şi Domnului. 

O, tu, ţară scumpă, ţară numită, ţară română, aşează-te 
să asculţi pe Domnul Dumnezeul tău şi te fă voie a Sa, că ai 
în mijlocul tău glasul iubirii Lui, care face din tine pământul 
nunţii Lui, pământul celor mântuiţi, limanul celor ocrotiţi de 
Domnul, dar cheamă-L cu ruga ta să Se facă Stăpânul tău, ca 
să nu mai slujeşti tu la doi stăpâni, ci să-I slujeşti Domnului 
Dumnezeului tău şi să scoţi din tine pe stăpânitorul acestui 
veac, care nu are nimic în Dumnezeu. 

Iar Tu, Doamne al celor ce Te cheamă cu dor, auzi gla- 
sul celor ce Te cer şi ocroteşte ţara română şi fă-Te liman al 
ei, şi apoi fă-o pe ea limanul celor mântuiţi. Amin, amin, 
amin. 

O poporul Meu, s-a făcut cuvânt în cartea 
^ Mea Ilie proorocul. învaţă bine iubirea de 
Dumnezeu, poporul Meu. Vezi cum citeşti în Scripturi despre 
lucrarea celor binecuvântaţi de Tatăl Meu la venirea Mea cu 
plata pentru lucrul fiecăruia. învaţă-te să nu trăieşti pentru 
tine, ci să trăieşti pentru Domnul, şi sprijineşte-i mult şi dulce 
pe cei ce slujesc Domnului cu râvnă şi cu lucru mult pentru 
mântuirea multora. Iubirea Mea e frumoasă, e caldă, e cereas- 
că, şi din ea să înveţi să iubeşti, nu din tine, fiule poporul 
Meu, căci Eu sunt Cel de Care tu trebuie să asculţi cu totul, 
ca să-l putem întoarce pe om în fericirea din care a căzut, po- 
porul Meu. Te îndemn cu dor să cauţi să pătrunzi lucrarea şi 
taina ascultării de Dumnezeu şi viaţa cea cu binecuvântare, că 
voiesc să te slăvesc pentru Mine şi nu pentru tine, poporul 
Meu. Te doresc să-Mi fii credincios, şi niciodată când slujeşti 
fratelui tău să nu spui că lui îi faci, ci toate să le faci Mie, ca 
să te plătesc Eu, că Eu sunt cu plata, şi îţi voi plăti după cum 
este slujirea ta şi inima ta şi iubirea ta. în cel neputincios să 
Mă slujeşti pe Mine, că Eu te-am învăţat să slujeşti la cei ce 
sunt ai Mei, la cei ce se aşează mici sub mâna Mea, sub slava 
Mea, care îi slăveşte pe ei. învaţă iubirea aceasta, poporul 
Meu, căci dorul de iubire Mă mistuie, şi voiesc să te simt că 
îţi este dor de iubire pentru Mine şi nu pentru tine, şi voiesc 
să te văd învăluit în această mângâiere ca să fim fericiţi şi Eu 
şi tu, şi din această putere să împărţim duh de pocăinţă peste 
oameni, şi apoi duh de iubire care nu vatămă, ci iubire care 
iarăşi naşte lumea, iubire care cuprinde în ea cerul cel nou şi 
pământul cel nou şi pe tot omul care se va ridica spre viaţă şi 
spre limanul mângâierii celor mântuiţi, poporul Meu. 

O, te doresc copil al iubirii cereşti care nu este părtini- 
toare, ci învietoare, iubire care îmbie pe om la calea cea care 
se va arăta peste pământ ca să vină cei mântuiţi şi să meargă 
pe ea, iar noi să găsim pacea lucrării mântuirii omului şi să 
fim limanul celor mântuiţi, poporul Meu. Amin, amin, amin. 

20 iulie/2 august 2005 

Sărbătoarea sfântului mare mucenic şi tămăduitor 
Pantelimon 

Fără propovăduire nu se pot oamenii întoarce cu faţa la Dumnezeu. 
Mai întâi este duhul ascultării, şi apoi credinţa şi puterea ei şi 

faptele ei. 

Î mi întăresc cărarea venirii Mele la tine, poporul 
Meu, căci tu eşti casa Mea de venire, şi de la tine 
Eu merg cu cuvântul peste pământ şi Mă slăvesc venind chiar 
dacă sunt, chiar dacă nu sunt aşteptat să vin, dar Scripturile 
cele pentru acum îşi aşteaptă împlinirea, precum sfinţii ceru- 
lui le aşteaptă cerându-le peste pământ pentru slava Mea prin 
care ei vin odată cu Mine, şi pentru bucuria proorocilor care 
au vestit acest timp, şi apoi veacul cel fără de sfârşit pentru 
cei ce au iubit cerul pe pământ şi faţa Mea şi slava Mea cu ei. 

O, poporul Meu, cobor la fântâna Duhului Sfânt, cobor 
la tine ca să Mă slăvesc în cuvânt, că am sfinţii cu Mine, căci 
bucuria lor este cuvântul Meu, masa Mea cerească în mijlocul 
tău, şi este cuvântul tău lângă al Meu, căci tu eşti cu trupul, şi 
cu tine pun masă, şi cu tine pot Eu această împlinire pe care 
au văzut-o de departe părinţii lui Israel şi toţi proorocii şi 
sfinţii şi toată lumea îngerilor cei fără de trup, şi care tânjesc 
cu nestăvilit dor după trupuri cereşti pe pământ, ca să poată ei 
împlini prin cei ce iubesc slava Mea Scripturile veacului îm- 
părăţiei sfinţilor, poporul Meu. Eu, Domnul, te pregătesc pe 
tine pentru mare sfinţenie. Te pregătesc mereu şi te îndemn 
mereu prin cei ce au de la Mine peste tine lucrarea îndem- 
nării, şi mereu te aşez la masa slavei Mele, şi te hrănesc cu 
venirea Mea, că aceasta înseamnă cuvântul Meu de peste tine, 
iar tu să stai în duhul cuvântului Meu, căci Duhul Sfânt este 
acest cuvânt, şi este promis de Mine ca să vină încă pe când 
nu Mă dădusem cu trupul ca plată pentru răscumpărarea vieţii 
veşnice a omului pierdut din Tatăl şi din Mine. Plângând am 
rămas Eu şi cu Tatăl după ce Ne-am pierdut odihna, după ce 
omul Ne-a strivit-o, după ce el s-a smuls din Noi. Plângând şi 
fără casă am rămas, suspinând după om cu milă şi cu dor în 
el după odihna lui Dumnezeu, iar sfinţii şi mucenicii Ne-au 
simţit durerea, Ne-au auzit mereu suspinul îndurerat, şi au 
vestit mereu lumii că Dumnezeu este slava cea pierdută de 
om, cea strivită sub om, şi Ne-au dat sfinţii stat în ei, locaş şi 
odihnă în ei, şi biruinţa Noastră pentru cei ce au uitat şi uită 
de Noi, Cei ce am făcut lumina şi cerul şi pământul şi pe om, 
prin înţelepciunea sfatului, poporul Meu. 

Iată, sunt cu tine în sărbătoare de cuvânt, iar sfinţii şi 
toate oştile cereşti s-au adunat din zori la fântâna Duhului 
Sfânt, care are peste ea aşezat de Noi pe tămăduitorul Pante- 
limon, ca să lucreze el, cu harul Duhului Sfânt şi cu darul lui 
cel de sfânt vindecător, putere peste tine, duh de sfinţenie, 
care tămăduieşte în om orice neputinţă şi aşează în locul ei 
slava lucrărilor Mele cereşti ca să fie împărţite pe pământ, că 
vreau să aşez pe pământ slava venirii Mele şi lucrările ei, po- 
porul Meu, dar să iubeşti ascultarea aceasta, şi în toată vre- 
mea să împleteşti mişcarea trupului tău cu mişcarea trupului 
Meu, căci suntem uniţi intr-un singur trup ca să le lucrăm pe 
pământ pe toate cele care aşteaptă să fie spre odihna cu tine a 
sfinţilor, că nimeni nu te cunoaşte pe tine pe pământ mai mult 
decât sfinţii Mei, care ştiu despre vremea aceasta şi despre fiii 
lui Dumnezeu, care le vor da sfinţii putere să lucreze peste 
pământ slava venirii Mele cu ei, şi odihna a toate câte au fost 
la început mângâierea lui Dumnezeu Făcătorul. Amin, amin, 
amin. 


F e firul cel de Duh Sfânt al cuvântului venirii 
Tale, Doamne al sfinţilor, eu, mucenicul 
Pantelimon, Te mărturisesc din mijlocul poporului Tău de azi, 
că Tu eşti odihna noastră în cer aşa cum ai fost pe pământ 
după ce Tu ne-ai cuprins în slava Ta cea nevăzută de ochii cei 
omeneşti, dar lucrătoare înaintea oamenilor prin puterea sem- 
nelor Duhului Sfânt, Călăuzitorul celor ce Te îmbrăţişează cu 
fiinţa lor, făcându-se un trup cu Tine înaintea celor necre- 
dincioşi care nu ştiu de Dumnezeu în cer şi pe pământ, nu ştiu 
din pricina duhului semeţiei care a căzut peste oameni odată 
cu durerea pe care Ţi-a făcut-o omul cel zidit de Tine când 
după ce nu Te-a ascultat, Te-a depărtat de el şi s-a lăsat pri- 
beag de Tine, iar pe Tine, pribeag de el. Aceasta este şi dure- 
rea sfinţilor Tăi, care au fost atinşi de căldura Duhului Sfânt, 
Cel ce Se vesteşte între oameni prin purtătorii Tăi în care 
Te-ai putut înălţa şi arăta, căci fără propovăduire nu se pot în- 
toarce oamenii la Dumnezeu, Care este viaţa şi lumina oame- 
nilor, Doamne. 

în ziua mea de serbare între sfinţi, şi eu Te propovă- 
duiesc oamenilor, şi le spun că a venit pe pământ Scriptura 
venirii Tale cu sfinţii în zeci de mii, şi Te rog, din ceata sfin- 
ţilor mucenici, atinge-Te de ochii necredincioşilor şi ia-le cu 
milă pâcla de pe ochi şi fă-i să vadă slava Ta şi mişcă inimile 
lor prin această adiere lină a Duhului Sfânt, Care Se face gura 
Ta peste pământ în mijlocul poporului Tău cel din români 
care a crezut prin darul Tău că Tu ai venit să lucrezi, căci oa- 
menii au stricat legea Ta de peste ei, Doa mn e. 

O, popor al şoaptei cea lină care te învăluie în ea spre 
ocrotirea ta cea de la Domnul! O, popor de fii ai Domnului, 
tu să nu uiţi de toată făptura care a aşteptat această Scriptură, 
şi să te aşezi cu toată puterea ta, pe care o iei mereu din Dom- 
nul, şi să faci numai lucrările Lui peste pământ, numai slava 
Lui, şi să fii cuminte ca Fiul Tatălui nostru Dumnezeu, Care 
a ascultat de Tata şi de mama Lui în cer şi pe pământ, pe 
pământ şi în cer, învăţându-i pe toţi credincioşii să nu aibă 
nimic şi pe nimeni pe pământ decât pe Dumnezeu şi ascul- 
tarea de El, ca să poată Domnul să vă aibă ucenici pentru lu- 
crările Lui. Uitaţi-vă în viaţa mea pe cine am ascultat eu, cu 
cine am petrecut eu, cum m-am rupt eu din slava lumii şi a 
celor ce mă ţineau în robia lor şi cum L-am avut apoi de Tată 
pe Dumnezeu şi pe Duhul Sfânt învăţătorul, Care sălăşluieşte 
în sfinţi pentru naşterea sfinţilor. Vă învăţ să vă cunoaşteţi 
calea şi să staţi pe ea, şi să nu vi se pară lucru uşor să staţi pe 
ea, că pe ea nu se stă în voile voastre, ci se stă în cuvântul lui 
Dumnezeu, necălcat prin nimic, ca să fiţi voi ucenici ai Fiului 
lui Dumnezeu, Care ascultă de Tatăl şi nimic de la El nu face, 
că altfel n-ar fi El Dumnezeul a toate cele date Lui spre lucru 
de la Tatăl. O, îl doare pe Tatăl când vă vede că nu ştiţi încă 
desăvârşit mersul pe calea cea fără de clătinare, calea cea 
plină cu îngeri şi cu sfinţi, care vă sunt tată şi mamă, fraţi şi 
ţară şi neam. Vă aşteaptă Domnul să fiţi desăvârşiţi ucenici 
care nu se uită înapoi dacă El v-a scos din moarte şi v-a făcut 
ai Lui ca să fiţi ai luminii, ai vieţii, care este numai înainte pe 
calea ei, şi nici un pas înapoi, căci Domnul v-a spus vouă cu- 
vânt că numai Avraam va rămâne împărăţie a Sa, fiindcă el a 
rămas numai înaintea Domnului, iar ochii lui aveau în ei pe 
Duhul Sfânt, şi îl iubea şi îl cunoştea cu toată puterea credin- 
ţei lui statornice, căci Avraam a fost cel ce a împlinit pe Dum- 
nezeu în el, iubindu-L din toată inima şi cugetul şi sufletul şi 
râvna, neuitându-se înapoi, şi a rămas cel viu în care şi-au 
făcut sălaş toţi cei care L-au odihnit pe Domnul în ei ca şi 
Avraam, cel care a ştiut să asculte şi apoi să creadă. 

O, popor aşteptat de sfinţi, mai întâi este ascultarea, şi 
apoi credinţa şi puterea ei, căci credinţa nu este prin vedere, 
ci prin putere în Duhul Sfânt, Care ştie să poată în om dacă 
omul are ascultare pentru credinţă. 

O, popor mic, toţi sfinţii te privesc şi mereu te privesc. 
Priveşte-i şi tu şi ascultă-L pe Do mn ul şi numai cu El să stai, 
că nu mai este loc binecuvântat pentru tine decât ce este al 
Domnului şi al tău, şi să ai grijă mare de pământul binecuvân- 
tărilor Lui, şi să stai în curţile Lui, şi în ele să lucrezi lucrările 
Lui, ca să curgă de la Domnul peste tine binecuvântările ceru- 
lui şi putere pentru ascultare şi pentru credinţă şi, iarăşi, pu- 
tere ca să vezi cuvântul Lui şi împlinirea lui în mijlocul tău şi, 
iarăşi, înţelepciune pentru aceste lucrări şi vederi, căci are 
Do mn ul în mijlocul tău putere gata să se facă lucrătoare peste 
tine, dar roagă-te să ai de la Domnul duhul ascultării şi al cu- 
noaşterii, Duhul lui Hristos, Care ascultă de Tatăl, Duhul 
Sfânt, Mângâietorul Domnului, cu Care să-L mângâi pe 
Domnul, popor al tainei venirii Domnului. 

Noi, sfinţii cerului, care am iubit mai presus de puterea 
noastră pe Domnul, aşa îţi hărăzim ţie, poporule al tainelor 
cereşti, şi să doreşti să le cunoşti, şi apoi să le poţi lucra, şi să 
te găsească Domnul mereu, mereu aşa, şi să poată pentru 
toată făptura prin tine, şi să se aşeze pe pământ ceea ce a fost 
la început când Domnul era în om prin smerenia omului. 
Amin, amin, amin. 

O sfinţi iubiţi care Mi-aţi preamărit iubirea 
^pentru care voi aţi fost iubiţii Mei! Stăruiţi 
cu puterea iubirii cereşti şi daţi poporului Meu puterea Du- 
hului Sfânt în Care voi aţi stat ruşinând pe cei fără de Dum- 
nezeu pe pământ. Vă poruncesc vouă, cu iubire să staţi pe pă- 
mânt în mijlocul poporului Meu şi să-l ajutaţi mereu pe cale, 
ca să cunoască el calea aceasta aşa cum aţi cunoscut-o voi 
lepădându-vă de tot ce nu este pe ea: de lume, de slava din ea, 
de părinţi şi de fraţi, de voia voastră, de înţelepciunea voastră 
cea din fire, căci aşa aţi putut să scăpaţi voi de tot ce este 
străin de calea Mea cu sfinţi pe ea, şi care se deosebesc pentru 
Dumnezeu. Amin. 

O, poporul Meu, te-aş învăţa mai cu adâncime, şi me- 
reu privesc la tine dimpreună cu sfinţii Mei ca să pot să-ţi cer 
atât cât îmi trebuie de mult pentru puterea Mea în tine, cu 
care să-Mi slujeşti pentru aşezarea pe pământ a celor mai 
adânci taine care stau în Mine să iasă şi să se împlinească pe 
pământ, că vine vremea să fiu numai Eu cu tine, ca să pot lu- 
cra binele omului, şi Eu te aştept să fii numai cu Mine, po- 
porul Meu, şi nimic pe pământ şi în om să nu fie să poată să 
te atragă vreo clipă de pe calea venirii Mele la tine pentru 
slava Mea, care aşteaptă să biruiască lumea, şi pentru slava ta 
lângă Mine prin ascultarea ta, prin statul tău lângă Mine me- 
reu şi în Mine mereu, şi apoi prin credinţa ta cea lucrătoare 
din ascultare, că mult poate credinţa celui drept, prin asculta- 
re cu lumină, căci Eu umblu mereu prin Tatăl şi nu prin Mine, 
dar nu cu înţelepciunea ta trebuie să pricepi tu această umbla- 
re a Mea şi apoi a ta ca şi a Mea, ci trebuie să ai pricepere de 
la Duhul Sfânt, şi prin orânduiala Lui cea cu lucrare în mij- 
locul tău, uitându-te în Mine ca să vezi cum Mă fac Eu voia 
Tatălui ca să Mă dau pildă ţie şi să putem lucra la fel şi să ne 
facem limanul celor ce se mântuiesc, şi care vor vedea calea 
ca să vină pe ea şi să-i cunoască taina şi puterea ei şi mân- 
gâierea ei, poporul Meu. Amin, amin, amin. 

Praznicul Schimbării la Faţă a Domnului 

Cei ce se trage din Dumnezeu, nu mai este ai lui Dumnezeu. Sfinţii 
lucrează cu Dumnezeu, iar oamenii lucrează fără Dumnezeu peste 
om. Ascultarea flască este cea care poate asculta. Slava deşartă îi 
va învinui pe om şi îl va apăsa cu suspin. Fiecare va rămâne cu 

rodul său. 

C uvânt de sărbătoare Mă las în mijlocul tău, po- 
porul Meu cel nou. în numele Tatălui şi al Eiului 
şi al Sfântului Duh, cuvânt de înnoire a toate aduc mereu cu 
Mine când vin la tine, ca să te împrospătezi tu din zi în zi mai 
mult după chipul Meu, până ce Mă vei putea vedea pe deplin 
că am fost şi că sunt în mijlocul tău acoperindu-Mi faţa, căci 
taina Mea este mare, poporul Meu, dar şi a ta este mare de 
vreme ce Eu, Domnul, lucrez pentru facerea din nou a toate, 
iar tu eşti cel ce Mă crezi întru lucrările Mele şi îmi sălăşlu- 
ieşti în tine cărarea cuvântului venirii Mele, prin care Mă 
slăvesc cu slava pe care o am de la Tatăl mai înainte de înte- 
meierea lumii când cuvântam prin Duhul Tatălui, Care era în 
Mine, şi când toate se întocmeau şi fiinţau apoi cer şi pământ 
şi ape, şi toate din ele şi între ele şi peste ele apoi. Amin. 

Am întocmit în mijlocul tău cărarea venirii Mele şi 
taina facerii din nou a lumii, poporul Meu, iar tu nu trebuie să 
trăieşti ca pe pământ odată ce Eu am venit cu venirea Mea cea 
de la sfârşit de timp şi te-am deosebit din lume şi M-am 
aşezat în tine cu slava pe care o aveam de la Tatăl până să în- 
temeiez lumea. Taina aceasta era cuvântul, poporul Meu, iar 
Tatăl, întru Mine a binevoit în ea la început şi la sfârşit, până 
să fie lumea atunci la început şi, iarăşi, până să o facă iar 
acum, la sfârşit. Amin. 

O, poporul Meu, ce mare, ce mare cuvânt am rostit Eu 
mereu peste tine când ţi-am spus mereu să ai grijă mare de 
cărarea venirii Mele la tine şi să Mi-o întăreşti prin toate câte 
Eu îţi cer, ca să te povăţuiesc de pe ea prin cuvânt, ca nu 
cumva tu să greşeşti sau să faci ceva de la tine pe drumul Meu 
cu tine, ca nu cumva tu să faci şi să nu lucrezi ca Mine, căci 
Eu numai de la Tatăl iau lucrul Meu, şi de aceea Tatăl este în 
Mine, iar Eu întru El sunt, şi de aceea îi sunt Fiu, şi de aceea 
El Mă mărturiseşte Fiu iubit al Său, prin Care toate s-au făcut. 

Acum două mii de ani când El Se slăvea în Mine cu 
slava pe care o aveam de la El mai înainte de întemeierea lu- 
mii, El Mă mărturisea Fiu al Său spre întărirea trimiterii Mele 
de la El la oameni ca să aduc pe pământ împărăţia cerurilor, 
pe care Mi-a strivit-o într-o clipă omul cel zidit de mâna Mea 
după ce l-am făcut şi l-am pus să stăpânească pe pământ ca 
unul făcut de Dumnezeu şi nu de om cum este omul făcut de 
atunci şi până acum şi peste care stăpâneşte el însuşi mai întâi 
de toate, căci omul s-a tras din Dumnezeu ca să nu mai stăpâ- 
nească Dumnezeu peste el, ca să nu mai fie omul fiu al lui 
Dumnezeu precum Eu sunt, şi iată, s-a umplut pământul în 
lung şi în lat de fiii oamenilor care nu ascultă de Dumnezeu, 
şi din care Eu, Domnul, cu greu, cu mare, mare greu întind 
mâna să iau şi să nasc din cer, din Mine şi din Tatăl, pe câte 
un om de ici de colo, ca să-l numesc apoi om al lui Dumnezeu 
între oameni şi să lucrez cu el lucrarea Mea cea de la Tatăl, 
aşa cum trebuia să fie pe pământ Dumnezeu cu omul în lucra- 
re cerească şi nu omenească aşa cum este în lung şi în lat pe 
pământ. 

Acum două mii de ani Mi-a spus Tatăl să iau cu Mine 
pe trei dintre ucenici ca să le arate lor slava Sa în Mine şi 
slava Mea în ei. M-am suit pe munte luându-i pe Petru, pe Ia- 
cov şi pe loan, şi i-a purtat Tatăl din slavă în slavă, ca să măr- 

turisească ei apoi pe Fiul Tatălui Savaot, Fiu venit pe pământ. 
Sus pe munte, taina Tatălui Care S-a făcut cuvânt le-a deschis 
lor ochii spre cele ce nu se văd, şi Mi-au văzut ei slava Mea 
cea nevăzută de oameni, şi au văzut ei lumea cea nevăzută, şi 
au văzut cu Mine pe Moise şi pe Ilie, pe cei vii, grăind cu 
Mine despre moartea şi învierea Mea, şi au văzut ei lumina 
cea adevărată şi Duhul Cel ceresc şi s-au întărit întru credinţa 
cea adevărată închinându-se lui Dumnezeu, Cel întru Treimea 
Sa: Tatăl, Fiul şi Duhul Sfânt, căci Tatăl le-a spus lor: «El este 
Fiul Meu iubit, întru Care Eu, Tatăl, am binevoit», iar Duhul 
Sfânt S-a făcut lumină mare când Tatăl prin El a rostit 
cuvântul slavei Fiului Lui, slavă cu arătare spre întărirea cre- 
dinţei ucenicilor Mei, prin mărturisirea cea peste Mine a 
Tatălui întru taina cea necuprinsă a Duhului Sfânt, lucrător 
din Tatăl şi din Mine, Fiul. 

O, poporul Meu, dacă Eu, Fiul Tatălui, nu aş fi ştiut 
ziua aceea în care Tatăl Mi-a dat pe faţă slava Mea ca s-o 
vadă ucenicii Mei cei apropiaţi tainelor cele grele de pătruns 
şi de crezut, cum aş fi putut să le dau ucenicilor Mei ziua 
aceea spre ştire şi spre bucurie cu uimire? Iată, fiilor, ceea ce 
ştie Tatăl ştie şi Fiul, căci Tatăl nu lucrează nimic fără Mine, 
iar Eu nu lucrez nimic fără Tatăl, şi unul în altul ştim mereu, 
şi ştim mai înainte de întemeierea lumii, căci Duhul Sfânt 
aceasta lucrează, lată-i pe sfinţii din cer care au fost părinţi de 
ucenici ai Mei pe pământ! lată-i cum au ştiut ei prin vederea 
Duhului Sfânt în vremea lor cele ce astăzi sunt pe pământ 
vestindu-le de pe atunci! Prooroci şi sfinţi mulţi, înainte şi 
după arătarea Mea Om între oameni, au vestit vremile de 
acum, răutatea şi rătăcirea oamenilor, dar au vestit şi pe fiii 
lui Dumnezeu, care se lasă aleşi şi deosebiţi din lume ca să-Mi 
fie ucenici şi să pot să-Mi lucrez cu ei slava Mea spre lucrare 
şi spre arătare, după cum credinţa şi ascultarea lor se dau Mie 
ca să lucrez cu ei împlinirea celor ce sunt scrise să se lucreze 
şi să fie apoi. 

O, poporul Meu, Eu iar, ca un învăţător venit de la 
Tatăl, te învăţ taina de fiu al lui Dumnezeu. Un fiu al lui 
Dumnezeu pe pământ, este cel ce ascultă de Dumnezeu Fiul, 
precum Eu am ascultat pe Tatăl, Care M-a trimis să fiu lu- 
mina lumii, şi tot aşa să-i fac şi pe cei ce se deosebesc pentru 
Dumnezeu dintre oameni. Dar lucrarea aceasta minunată în- 
tre toate lucrările de facere din nou a lumii, a toate câte au 
fost la început nestricate de neascultarea omului, această tai- 
nă mare tu trebuie să te îndeletniceşti cu ea cu fiecare clipă 
mai desăvârşit, poporul Meu. Am în mijlocul tău duhul des- 
coperirii celor ce vin de la Mine spre lucrare, şi ţi-am şoptit 
într-o zi că nu e bine să fie omul bun, ci e bine să fie drept 
omul, mai întâi înaintea Domnului, şi apoi înaintea omului. 
Cel ce este făcut de Dumnezeu, acela lucrează de la Dumne- 
zeu, şi cu ştirea lui Dumnezeu înaintea tuturor celor de o 
potrivă cu el. 

O, fiilor, voi să nu lucraţi nimic fără ştirea Mea. Voi să 
nu faceţi nimic rău sau bun fără să fie cunoscut de cei îm- 
preună cu voi, căci cei ce se numesc ai Mei în lume, lucrează 
totul peste ei şi peste alţii numai fără Dumnezeu. învaţă, 
poporul Meu, învaţă să fii fiu al lui Dumnezeu, şi de la El să 
iei ceea ce tu lucrezi, ca să-I fii ucenic. Amin. învaţă, poporul 
Meu, ce face lucrarea de ucenic cu învăţător, căci Eu, învăţă- 
torul tău, de la Tatăl primesc ceea ce grăiesc şi lucrez, şi 
numai lucrarea lui Dumnezeu lucrez, şi nu a Mea, «pentru că 
Eu nu fac voia Mea, ci voia Tatălui, Care M-a trimis», 
precum am spus când am venit de la Tatăl Om întrupat între 
oameni, ca să lucrez pe pământ împărăţia lui Dumnezeu şi 


s-o vadă omul şi să vină spre ea şi să se nască pentru ea, 
precum Eu v-am luat pe voi şi v-am aşezat să învăţaţi şi iar 
să învăţaţi lucrarea naşterii de sus, şi să staţi în ea pe pământ 
ca să fiţi fiii lui Dumnezeu, şi să semănaţi cu Dumnezeu şi nu 
cu oamenii care nu ascultă decât numai de ei înşişi, şi aceştia 
nu au nimic în ei legat cu împărăţia lui Dumnezeu, care are 
pe pământ fii ascultători de Dumnezeu. Amin. 

învăţaţi, fiilor, învăţaţi, căci Eu am între voi duhul dra- 
gostei prin duhul descoperirii lucrând de la Mine spre voi. 
Trăiţi clipă de clipă viaţă cu ştire, luând de la Dumnezeu tot 
lucrul vostru, tot duhul vostru. Altfel, vă prinde răsplata celor 
ce lucraţi de la voi şi nu de la Domnul. Eu numai de la Tatăl 
luam de lucrat şi de cuvântat, iar Duhul Meu era locaş al Său, 
şi nimic nu aveam decât pe Tatăl şi pe cei daţi Mie de Tatăl, 
şi pentru care Tatăl M-a învăţat să Mă rog ca să le dea lor, iar 
pentru lume şi pentru cei ce făceau ale lor şi ale lumii nu Mă 
rugam. Mă aşezam pildă de urmat pentru ucenicii Mei şi îi 
învăţam să nu se smintească întru Mine, căci Eu eram între ei, 
dar eram Dumnezeu, şi lucram ca Dumnezeu şi nu ca omul, 
şi din slavă în slavă purtam duhul înţelepciunii lor spre cele 
ce aveau ei să poată şi să lucreze ca nişte ucenici iubitori şi 
ascultători, după chipul şi asemănarea Mea. 

O, poporul Meu, să te aduni acum spre laudă şi spre 
binecuvântare pentru Dumnezeu, Făcătorul tău, că astăzi e 
ziua aceea de sărbătoare când ucenicii Mei au trecut cu Mine 
pentru o clipă în cele ce nu se văd ale Mele, ca să le întăresc 
apoi mai mult lucrarea mărturisirii lor în lung şi în lat despre 
Mine, Fiul lui Dumnezeu, copil ascultător Tatălui Meu. 

O, fiilor, ascultarea voastră să fie flască, şi toate câte 
îmi lucraţi să fie fieşti, căci voi sunteţi scrişi de îngeri, unii 
din voi, iar alţii din voi sunteţi scrişi de voi înşivă înaintea 
Mea cu nume de fii ai lui Dumnezeu şi nu de fii ai părinţilor 
voştri cei după trup. Taina aceasta trebuie s-o priceapă bine 
cei care se poartă cu lucrare flască înaintea Mea, căci dacă ea 
se înţelege după socotinţă omenească nu puteţi trece din trup 
în duh, nu puteţi fi ucenici ai Mei, iar Eu pentru voi Mă jert- 
fesc mult, lucrez mult, mult ca să nu vă pierd. Mă port mult 
şi cu suspin adânc şi treaz pe urmele voastre, ca să vă îndemn 
la ascultare flască, fiilor, căci în cei cincizeci de ani de cuvânt 
al Meu, acum, la sfârşit de timp, l-am tot învăţat pe cel ce vo- 
ieşte să aibă lucrare flască înaintea Mea pe calea Mea spre 
om, ca să-l deprind pe cel ce voieşte şi să-l învăţ pe el împă- 
răţia Mea cu el şi peste el, naşterea lui din cer, iar împărăţia 
lui să fiu Eu, Cel ce ascult de Tatăl, învăţându-i pe cei ce Mă 
vor să fie fieşti şi drepţi cu Dumnezeu, căci cu oamenii omul 
nu învaţă, ci numai cu Dumnezeu învaţă omul flasca ascul- 
tare. Amin. 

Mă întorc, fiilor, iarăşi în carte, dar acum să dăm slavă 
şi binecuvântare sărbătorii Mele cu ucenicii Mei cei de atunci 
şi cei de mai înaintea lor ai Mei, când Tatăl M-a descoperit pe 
Mine lor Fiu iubit al Său între cei vii care sunt din cer. 

Binecuvintez lucrările cele de înfrumuseţare sfântă a 
grădinii întâlnirii, ca să te încredinţez, poporul Meu, că în 
mijlocul tău lucrez prin duhul descoperirii toate cele ce vin de 
la Mine spre lucrare. Fiţi, fiilor, gospodari cu gust bun şi 
blând, cu duh fiesc înaintea Mea, iar mânuţele şi trupuşoarele 
voastre să fie ale îngerilor Mei, care pot în voi prin duhul 
vostru cel blând şi smerit ca şi al Meu, Cel slujit de îngeri, 
căci Eu aşa i-am învăţat pe ai Mei, care cu flască ascultare 
lucrează lucrările Domnului ca nişte fiişori mici care au tată 
pe Dumnezeu. Fiţi fiuţii Mei şi fiţi drepţi cu Dumnezeu, 
fiilor, ca să pot Eu sta cu voi şi să Mă arăt lumii cu lucrul Meu 

cel drept din voi, cu lucrul Meu din fii, poporul Meu. Amin, 
amin, amin. 

* 

(Pfl| i iarăşi, poporul Meu, dacă unii spre alţii, Noi 

IN)J spre voi, şi voi spre Noi ne-am pornit pentru 
zi de sărbătoare şi de slavă a chipului şi a cuvântului Meu, 
care-Mi mărturiseşte lucrarea slavei Mele, iarăşi să ne aşter- 
nem în carte, cu înţelepciunea înnoirii a toate, a schimbării în 
slavă; slavă pe care nu poate s-o vadă cel ce nu înţelege şi nu 
poate lucra îndeajuns naşterea de sus a tot şi a toate, naşterea 
din nou a lumii, poporul Meu. 

Pe pământ omul nu ştie cine este şi cum este poporul 
Meu şi cum sunt cei ce se numesc fii ai lui Dumnezeu, fiii 
slavei, care văd slava lui Dumnezeu. Pe vremea trupului Meu 
văzut între oameni le spuneam adesea la cei ce le era uşor să 
creadă slava Mea venită în chip de om pe pământ, şi vorbind 
cu ei despre venirea Mea le spuneam că Eu sunt Mesia, Care 
este scris să vină, iar cine avea aluat de fiu al credinţei fieşti 
Mă cunoştea prin mărturisirea Mea şi credea că aşa este, şi 
apoi tot aşa şi vestea, tot aşa şi lucra, cu flască lucrare şi cre- 
dinţă, căci luau de la Mine lucrul lor şi împărţeau slava Mea, 
venirea Mea, şi apoi ei se făceau slavă între oameni smul- 
gându-se din lume şi din ei şi dându-se Mie spre mărturisirea 
slavei Mele în ei, slavă care îi mărturisea pe ei fii ai lui Dum- 
nezeu. O, mare, mare este acest nume lucrător în om, poporul 
Meu, iar lumea ca să ştie aceasta trebuie să vadă lucrarea 
fiilor lui Dumnezeu, asemănarea lor cu Mine, mărturisirea 
Celui din Care ei s-au născut din nou, căci Eu din cer M-am 
pogorât ca să nasc lumea, să-l nasc din Mine pe cel ce are da- 
rul să creadă în Mine şi să lucreze ca Mine şi pentru Mine, şi 
să trăiască între oameni cu chipul şi asemănarea Mea şi nu 
cum a fost el până atunci între oameni prin trăire şi prin pur- 
tare şi prin rod. 

O, poporul Meu, este scris în Scripturi că vor fi cei vii 
cei care se nasc din venirea Mea pe pământ, cea de acum 
două mii de ani şi cea de după două mii de ani când, iată, vin 
de la Tatăl la oameni ca să-Mi nasc fii pentru slava Mea. Nu 
pentru slava lor îmi nasc Eu fii acum când am venit cu Scrip- 
turile înnoirii a toate, căci vai celor ce îşi au slavă pe pământ, 
slavă ca a oamenilor şi nu ca a Mea! 

Iată, fiilor, voi aduceţi înaintea Mea pomenire după pa- 
truzeci de zile pentru sufleţelul pe care l-am ridicat de pe 
pământ dintre fiii slavei pământeşti care trece ca iarba. Am 
între voi duhul dragostei Mele, care descoperă vouă pe cele 
ce nu se văd. O, acest sufleţel luat de pe pământ este îndure- 
rat, iar Eu Mă lupt prin voi, cei ce-Mi sunteţi fiii ascultării cea 
de sus, să-i dau lui pacea între cei ce văd slava Mea din cer şi 
de pe pământ, slavă care nu se vede cu ochi trupeşti, ci cu 
ochi cereşti, plini de credinţă în cele ce sunt şi nu se văd în 
cer şi pe pământ. Vreau să smulg din sufletul lui toată dure- 
rea, şi am cuvântat că prin pocăinţa şi ascultarea celor din 
casa lui Eu îl voi mângâia pe el. Dar iată, nimeni pe pământ, 
străin fiind de Dumnezeu şi de slava Lui cea de sus şi de jos, 
nu poate să creadă şi să urmeze slava cea care va avea cu- 
prinşi în ea pe fiii ei curând, curând pe pământ. Vă rog pe voi 
să aveţi grijă de el, şi cu flască iubire şi ascultare de Mine 
să-l daţi voi Mie, ca să nu mai fie el al celor ce îndurerează 
sufletul lui prin rătăcirea lor de Dumnezeu, prin neiubirea lor 
de viaţă veşnică în Dumnezeu şi nu în lumea aceasta. Voiesc 
să-l aşez pe el între cei născuţi de sus chiar dacă el pe pământ 
prin neascultarea lui, prin duhul slavei deşarte care stăpâneşte 


omul pe pământ, s-a lăsat departe, departe de lumina care cu- 
prinde în ea pe toţi cei înţelepţi care ştiu să nu se folosească 
de lumea aceasta în timp ce sunt ţinuţi de ea. lată, nici cel ce 
l-a născut pe el după trup nu poate să-l iubească pentru cer pe 
acest sufleţel, care aşteaptă de pe pământ să i se şteargă lacri- 
ma cu care a rămas după ce sufletul lui i s-a slobozit din trup. 

Duhul Meu, Duhul celor ce nu se văd. Se descoperă în- 
tre voi, şi apoi vă roagă pe voi să lucraţi prin flască lucrare şi 
ascultare pentru aşezarea între cei născuţi de sus a acestui su- 
fleţel îndurerat pe care l-am scos de lângă lucrarea înşelăciu- 
nii de duh a duhului amăgitor din cea care s-a numit tovarăşa 
lui de viaţă. Nu voiesc să umblu la această deşertăciune de 
duh rătăcit şi rătăcitor purtat de mintea ei bolnavă de sine, dar 
voiesc să-l scoateţi pe el din durerea pe care o are şi să se uşu- 
reze el de duhul cel potrivnic lui Dumnezeu, care încă lucrea- 
ză împotriva sufletului lui, pe care Eu, Domnul, îl ţin sub 
ocrotirea Mea prin îngeri. El nu are rod plăcut lui Dumnezeu 
în urma vieţii lui cea din trup, şi avem de luptat pentru pacea 
lui, şi voi lupta, copii ascultători, voi lupta prin îngeri şi prin 
voi, prin flasca voastră iubire şi ascultare înaintea Mea, căci 
slava deşartă care este pe pământ peste om, este învinuitoare 
şi îl învinuieşte din urmă pe om, iar necredinţa şi împotrivirea 
şi tăgăduirea lui Dumnezeu, după ce Domnul i Se descoperă 
omului, e păcat care apasă cu mult suspin, apoi, sufletul celui 
ce a iubit lumea. 

Am din acest neam pe fiul care M-a urmat, iar Eu, 
Domnul, am datoria să-Mi ţin făgăduinţa făcută că voi lucra 
spre mântuirea acestui neam, căci unde nu pot lucra cu Duhul 
Sfânt, lucrez cu foc, şi făgăduinţa Mea se luptă împotriva ori- 
cărei neascultări a omului care, fiind chemat la iubire pentru 
Dumnezeu şi pentru poporul lui Dumnezeu, este tras înapoi 
de însăşi pofta sa şi momit de ea spre mreaja cea care lucrea- 
ză prin sculele duhului potrivnic lui Dumnezeu, duhul întune- 
ricului acestui veac, care se vrea mai mare ca Dumnezeu pes- 
te om. Acum, dacă am smuls acest sufleţel din mreaja care îl 
ţine rob pe om ca să nu poată el scăpa spre Mine, Eu, Dom- 
nul, voi merge cu biruinţa mântuirii sufleţelului acesta, şi voi 
lucra prin voi, copii care iubiţi cu duh iubitor de oameni, cu 
duhul înţelepciunii iubirii cea de sus. Vă voi povăţui Eu 
pentru toată pacea acestui sufleţel care încă plânge, şi în 
curând îl voi scrie pe el între cei născuţi din Mine, de sus, că 
mare este lucrarea Mea prin voi, lucrare care biruieşte împo- 
triva diavolului, care s-a făcut pe pământ tată al celor ce lu- 
crează cu sau fără ştire faptele diavoleşti ale întunericului stă- 
pânitorului acestui veac trecător. Eu, Domnul, aşa ştiu să fiu 
bun, dar prin dreptate fac aceasta, şi vă învăţ pe voi să staţi 
tari împotriva diavolului, să-l ţineţi departe, fiilor, prin statul 
vostru strâns lângă Mine, căci nicicum nu puteţi voi face bine 
sufletului omului decât de lângă Mine, fiilor. Amin. 

Binecuvintez acum şi pomenirea celuilalt sufleţel care 
este la Mine, şi pentru care voi, fiilor, purtaţi spre Mine ziua 
lui de unire cu cei din cer. îl mângâi pe el cu toate câte voi 
aduceţi spre pomenirea lui. îl mângâi, între cei din cer lucră- 
tori, dar mângâierea în cer este altceva, şi este lucrată din flas- 
ca ascultare a celor ce se nasc de sus pe pământ, făcându-se ei 
apoi după chipul şi asemănarea Mea pentru mântuirea mul- 
tora, pentru mântuirea celor ce aşteaptă învierea cea mare, cea 
biruitoare, căci prin cei vii ca Dumnezeu pe pământ, se vor ri- 
dica spre vedere cei ce aşteaptă să cadă perdeaua care desparte 
cele două lumi şi să fie apoi pe pământ împărăţie a lui Dumne- 
zeu, o turmă şi un Păstor, spre mângâierea celor ce aşteaptă de 
pe pământ salvatori pe fiii lui Dumnezeu, care sunt ca Dum- 

nezeu şi care îl vor vedea pe Domnul, cuprinşi fiind în slava 
Lui. Amin. 

O, poporul Meu, aşteaptă cerul să te vadă viteaz, căci 
timpul cere aceasta. Aşezaţi-vă, fiilor, sub duhul învăţăturii 
de sus, şi învăţaţi să trăiţi şi să lucraţi ca Mine clipă de clipă, 
căci Eu am în mijlocul vostru duhul descoperirii, Duhul Meu, 
Care din al Meu Se rupe mereu, mereu şi Se împarte vouă, 
prin cuvânt de sus şi prin grai de jos, numai să staţi cu dor şi 
cu duh treaz la masa învăţăturii Mele, care va fi fără de 
sfârşit. Amin. Fiţi credincioşi în acest cuvânt care vă spune 
vouă acum că masa cuvântului Meu cu voi va urma fără de 
sfârşit, va fi veşnică, şi va avea la ea pe cei ce cu poftă şi cu 
rod ceresc stau la ea şi mănâncă la ea şi nu sunt răzleţi de cele 
de pe masă, ci stau mâncând veşnic. Toate cele de pe masa 
cuvântului Meu vă dau vouă înţelepciune şi iubire flască şi vă 
învaţă pe voi să fiţi pe pământ precum veţi fi în cer, când 
cerul se va descoperi cu voi înaintea neamurilor pământului 
şi îi va arăta desluşit pe cei ce au stat la masa Mea mâncând 
din ea cu ascultare, cu dor şi cu rod înaintea Mea, căci fiecare 
va avea de hrană la masa Mea cea veşnică rodul cel adus 
Domnului, viaţa cea pusă cu bogăţie înaintea Mea de cel 
chemat la masa Mea, poporul Meu. Amin, amin, amin. 

6/19 august 2005 

Praznicul Adormirii Maicii Domnului 

Fiii lui Dumnezeu vor aduce spre vedere pe toate câte sunt şi nu 
se văd. Omul trăieşte prin vederea lui şi nu vede veşnicia. Cel ce 
seamănă cu omul, nu-L vede pe Domnul, şi nu ştie cum să fie cel 
ce nu vede. Vai celui fără de stăpân pe pământ! Pământul este 

aşternutul a toate câte vor însemna patria cerească. 

unt cu cerească slăvire deasupra ta şi în mijlocul 
tău, poporul Meu, şi toată slava sărbătorii de azi 
este acoperită, căci cele ce nu se văd sunt veşnice, iar cele ce 
se văd sunt trecătoare şi nu pot să cuprindă pe cele ce nu se 
văd ca să le aducă spre vedere, dar Tatăl şi Fiul şi Duhul Sfânt 
este puterea care desăvârşeşte duhul cel credincios din omul 
care a luat din darul Domnului credinţa, aşa cum au luat-o 
ucenicii Mei cei de acum două mii de ani şi cu ea au pătruns 
pe Dumnezeu şi pe cele tainice ale Fui, descoperindu-le prin 
semne doveditoare atât cât le trebuie celor credincioşi să 
vadă, să înţeleagă şi să creadă şi să stea în Dumnezeu şi nu în 
lumea aceasta cu credinţa şi cu viaţa lor, căci viaţa este darul 
lui Dumnezeu în om. Amin. 

Sunt cu mare slavă în preajma ta, poporul Meu, iar 
mama Mea Fecioara se aşează cu tine în sărbătoare ca să te 
înveţe statul în cer, suirea şi coborârea şi veşnicia celor ce nu 
se văd, şi care sunt pătrunse de ascuţimea duhului credinţei 
sfinte, şi apoi de trupul cel plin de cer al celor ce nu stau pe 
pământ cu duhul lor în vremea lor cea cu trupul, şi care, apoi, 
cu trup îmbrăcat în veşnicie văd şi cunosc desăvârşit pe cele 
văzute şi nădăjduite, pe cele iubite de ei, de duhul credinţei 
lor, cu care ei văd şi doresc cu putere cerul slavei veşnice, aşa 
cum mama Mea Fecioara M-a dorit cu lacrimi după ce Eu 
M-am aşezat iarăşi lângă Tatăl prin moartea şi învierea şi 
înălţarea Mea la cer, şi apoi am venit şi am aşezat-o şi pe ea 
în slava pe care Eu şi ea am avut-o mai înainte de întemeierea 
lumii şi a omului. Amin. 

Fa tot poporul Meu care iubeşte şi lucrează tainele 
slavei cereşti în suflet şi în trup pe pământ în bisericească 
lucrare, Eu, Domnul Iisus Hristos, Fiul Tatălui Savaot şi Fiul 


mamei Fecioară, îi spun: Pace ţie, popor al lucrării slavei 
cereşti pe pământ! Sunt în mijlocul tău cu ziua de cerească 
slăvire pentru intrarea în cele ce nu se văd pe pământ a mamei 
Mele Fecioara, ziua când Eu, Fiul ei, Cel Unul născut din 
Tatăl şi din ea, am ridicat-o pe braţe şi am aşezat-o la locul 
unde ea a fost mai înainte de întemeierea lumii, în slava lui 
Dumnezeu Tatăl, Fiul şi Duhul Sfânt, slavă cu care am lucrat 
lumea cea văzută, arătându-i-o omului după ce l-am făcut pe 
el bărbat şi femeie, după chipul şi asemănarea lui Dumnezeu. 

Omul nu a văzut când Dumnezeu l-a făcut, dar slava 
Domnului a văzut tot ce s-a făcut, şi a mărturisit prin Duhul 
Sfânt, ca să cunoască tot omul de pe pământ cum s-a lucrat 
lumea şi omul, şi cum slava cea nevăzută veghează pe pă- 
mânt şi în cer până ce toate vor fi o unire şi o veşnicie precum 
a fost până la facerea lumii, lumea care iarăşi va fi şi se va 
înnoi precum este scris despre iarăşi naşterea ei din cele ce au 
fost slava cea de dinainte de întemeierea celor ce se văd, ca 
să mărturisească ele pe Cuvântul lui Dumnezeu, Care este 
Făcătorul. 

Iată, poporul Meu, sărbătoare cu slavă tainică, cu sfin- 
ţii şi cu îngerii, zi de cerească slăvire, cântare tainică, bucurie 
cerească, ruptă din veşnicie, una cu veşnicia, venită azi la tine 
pentru ca să fie cu tine în tainică sărbătoare a mamei Fecioa- 
ră, mama Fiului lui Dumnezeu-Omul, ziua unirii cu veşnicia 
duh şi trup, ziua ei de trecere în cele tainice, precum ele astăzi 
sunt aşezate în mare slavă peste toate cele ce se numesc coli- 
na fiicei Sionului, grădinile poporului Meu, în care Eu, Dom- 
nul, adunam pe cei credincioşi trâmbiţând vestirea strângerii 
lor la sărbătoare. Acum, poporul Meu, e drumul tot mai greu 
de la cer la pământ, şi e tot mai grea calea spre Mine a po- 
porului Meu pentru întâlnire cu sărbătoare, căci Eu, Domnul, 
am început curăţirea pământului sfânt al României, şi odată 
cu aceasta lucrez prin cei supuşi Duhului Meu cartea cuvân- 
tului Meu care a grăit peste pământ vreme de cincizeci de ani, 
iar după această vreme, Eu Mi-am început în chip văzut îm- 
plinirea cuvântului, spălarea pământului, ca să pot să cobor 
apoi cu tot cerul pe pământ, cu toată slava lui cea nevăzută de 
omul pământesc, şi ca să pot naşte din cer oameni pentru sla- 
va Mea, nu pentru ei, căci oamenii născuţi de sus din cer nu 
se nasc din cer pentru ei, ci pentru Domnul, poporul Meu. Aşa 
voieşte mama Mea Fecioara să-ţi dea ţie azi cuvântul în- 
ţelepciunii Mele din ea, că e ziua ei de serbare cerească, şi are 
slavă această zi, şi ea ţi-o aduce ca s-o aşeze peste tine, şi să 
ai apoi tu înţelepciunea celor cereşti tot mai desăvârşit, po- 
porul Meu. Amin, amin, amin. 

F ără Tine, Fiule scump, nu lucrez nimic, pre- 
cum nici Tu pe pământ n-ai lucrat altfel, şi 
ai fost copilul meu ascultător, iar flasca Ta iubire de mine, Tu 
şi cu mine ai spus-o poporului Tău, şi îi rugăm să le intre în 
fire şi în duh cuvântul dintre mine şi Tine al iubirii noastre pe 
pământ şi să nu-1 uite, că nu mai sunt fii ai lui Dumnezeu care 
au pe pământ lucrarea fieştii ascultări, lucrare ruptă din veş- 
nicie şi aşezată pe pământ între mine şi Tine, Fiule, copil cu 
ascultare flască, Domn al celor ce cunosc pe Dumnezeu prin 
duhul ascultării. Amin. 

O mamă a Mea, cu tine sunt, căci fără Mine 
^ tu nu eşti nici în cer, nici pe pământ. Fu- 
crează, dar, că Eu privesc şi ascult, şi te iubesc ca în cer, 
precum şi pe pământ te-am iubit şi te-am purtat şi te-am luat 
în fapta Mea şi nu te-am ascuns, ci am luminat cu tot ce a fost 
în Mine, cu toată inima Mea, care îmi lumina trupul şi fapta 
şi minunile şi calea cuvântului Meu spre om, mamă. învaţă-1 

pe poporul Meu statul în cer, suirea şi coborârea şi veşnicia 
celor ce nu se văd, dar sunt pătrunse de puterea duhului cre- 
dinţei în Dumnezeu, mamă, şi apoi de trupul cel plin de cer 
pe pământ, aşa cum tu ai vieţuit în mijlocul oamenilor, Eu şi 
tu, mama Mea. Cu tine sunt în cuvânt, şi în nedespărţire de 
Mine dă-le lor duhul înţelepciunii, statul în cer, mamă. Amin. 

T e învăţ ca mama pe fii, popor al Fiului meu 
Cel iubit, întru Care Tatăl a binevoit la în- 
ceput, şi la sfârşit când El a judecat lumea prin cele cereşti 
lucrate de El pe pământ mai presus de fire, murind şi înviind, 
şi iarăşi, acum, în zilele naşterii din nou a lumii care a fost, şi 
pe care omul cel zidit din pământ a strivit-o uitând de slava 
cea dintru început a toate câte Dumnezeu a făcut, şi de care 
omul putea să se mulţumească, să se bucure, să le lucreze şi 
să le păzească aşa cum Domnul l-a învăţat pe el. 

Mă uit la tine şi la cursul zilei mele de serbare cu tine, 
popor al Fiului meu, şi mă uit la cărarea pe care noi umblăm 
de la cer la pământ. Noi avem grijă mare de calea care ne ţine 
ca să venim la tine, şi povara de pe ea e grea, căci Domnul e 
mare, şi El vine cu sfinţii Lui, şi cu putere vine, căci este 
Domnul puterilor. 

îţi dau, popor iubit, dorirea mea de cer, ca să ai, şi ca 
să doreşti cu ea pe cele ce sunt, şi în care noi, cei vii, vieţuim 
în veşnicia Domnului. îţi dau povaţă să nu uiţi şi să nu stai pe 
pământ fără cer. Să nu stai cu chip de om între oameni, între 
frate şi frate, ci să stai cu chipul plin de Fiul meu. Blând şi 
smerit cu inima este Fiul meu, şi te aşteaptă chipul şi asemă- 
narea Lui, ca să te cuprindă în toată clipa Fiul meu în El, şi tu 
să-L cuprinzi pe El în toată trăirea şi purtarea ta, popor învăţat 
mereu, mereu de Dumnezeu. Eu sunt locaşul iubirii Lui. în 
mine, numai El a trăit. Viaţa Lui a trăit în mine, şi viaţa mea 
a trăit în El, şi aceasta este iubirea cea din cer, cea după chipul 
şi asemănarea lui Dumnezeu, dar pe pământ e înşelat omul şi 
e greu de om, căci omul vede cu ochii şi cu inima lui, şi e greu 
de Dumnezeu, şi e greu de om, în timp ce omul este zdrobit 
de el însuşi. 

Eu, ca o mamă cerească, te cuprind în duhul sărbătorii 
mele şi te ţin în el, pe tine şi pe cei ce au aici în grădinile 
Domnului inima lor în ziua aceasta, poporul meu. Eu te ţin în 
taina duhului ceresc şi te aştept să lucrezi acum laudă şi bine- 
cuvântare pentru sărbătoarea zilei, şi iarăşi te voi lua în duhul 
cel treaz al învăţăturii care îndeamnă din ea să iubeşti ca mine 
pe pământ, popor al chemării cereşti, şi să audă toate inimile 
care tânjesc cu dorire după curţile Domnului, ca să ia din ele 
Duhul Domnului, spre mângâierea şi nădejdea în cele ce vor 
veni cu cerul pe pământ, popor al iubirii cuvântului Fiului 
meu. 

Acum tu eşti cuprins în taină, dar deschide-te şi cuprin- 
de taina cereştii slăviri, slava sărbătorii mele de azi, iar eu 
iarăşi te voi îmbrăţişa în cuvântul meu cel de mamă, lângă 
Tatăl şi Fiul, Care mă slăvesc în ziua aceasta pe care ţi-o dăm 
ţie s-o simţi şi s-o trăieşti şi s-o dai sfinţilor, popor al luminii, 
care este Fiul meu. Lumina lumii este El, când poate fi în 
lume Domnul. Amin, amin, amin. 

O mamă, Eu de aceea întăresc cărarea Mea 
^ spre popor, şi de la el spre neamurile pă- 
mântului. Eu vreau să fiu lumina lumii, mamă, dar am spus: 
«Atât cât sunt în lume, Lumină a lumii sunt». Amin. Să Mă 
ţină cu el poporul, ca să fiu în lume, mamă, şi să lucrez cu cu- 
vântul Meu iarăşi lumea, şi ea să se nască iar, aşa cum la în- 
ceput am făcut cu înţelepciunea Mea lumina, şi apoi pe toate 
câte sunt, mamă. Amin. 


O, poporul Meu, cu cerească slăvire învaţă-te pe pă- 
mânt să stai şi să-Mi dai viaţă. Aduceţi-vă aminte unii altora, 
fiilor, de taina cerului pe pământ cu voi şi nu staţi şi nu lucraţi 
fără ea. Nu trăiţi ca oameni pe pământ, ci ca fii ai lui Dumne- 
zeu, şi tot aşa să vă fie şi inima, şi blândeţea, şi fapta, şi trăi- 
rea, şi frăţia, şi armonia, iar tot ce nu înseamnă acestea, vin 
de la neiubire, care se naşte de la necredinţă şi de la neveghe- 
re apoi. 

Ne întoarcem iarăşi în carte şi vom sta la crescut ce- 
reşte, dar Domnul nu trebuie apoi uitat, poporul Meu. 

Stropiţi cu harul sfinţeniei semnul sfintei cruci, fiilor 
unşi, crucea pe care azi o pecetluiţi cu numele Meu pentru ca 
să fie ea de strajă aşezată deasupra cetăţii Târgoviştei, ca să 
apere prin puterea ei duhul înţelepciunii oamenilor, trupurile 
curate de păcat, minţile cele care au darul să vadă venirea 
Mea la voi pentru mântuirea multora şi pentru înviere, fiilor. 
Amin. 

Vom lucra cu Duh Sfânt şi vom bucura duhul mamei 
Mele Fecioară pentru ziua ei de serbare, şi vom aştepta apoi 
iarăşi în carte, şi apoi vom da ziua întreagă Tatălui, şi vom 
scrie în cele cereşti lucrul cerului pe pământ cu voi, fiilor, şi 
vom învăţa taina patriei cereşti pe pământ. Amin, amin, amin. 

* 

C artea cuvântului Meu din mijlocul tău este cea 
mai mare bucurie a celor din cerul cel nevăzut, 
poporul Meu, căci cei cereşti se strâng lângă ea şi îmi ascultă 
cu fiori cuvântul, şi apoi toate oştile cereşti stau gata să te 
ajute pe tine să faci faptă tot cuvântul cărţii Mele, iar mama 
Mea Fecioara se apropie iarăşi lângă tine cu ziua ei de serbare 
cerească şi te învaţă statul în cer, suirea şi coborârea, dar 
credinţei sfinte îi trebuie ascuţime de duh, îi trebuie odihnă în 
om, şi prin ea Do mn ul îşi face casă în om aşa cum Şi-a făcut 
în Avraam, în Samuel proorocul, în mama Mea Fecioară, în 
ucenicii Mei şi în toţi cei care au stat cu fior şi cu dor înaintea 
cuvântului rostit de gura Mea ca să-l creadă şi să-l ia în fapta 
lor şi să fie Domnul pe pământ, căci cât Domnul este în lume, 
Lumină a lumii este El. Amin. 

Mama Mea Fecioara te cuprinde în cuvânt, iar Eu, Fiul 
Tatălui şi al ei, sunt în cuvântul ei, căci cei cereşti un duh şi 
un cuvânt sunt, poporul Meu. Amin, amin, amin. 

U n duh şi un cuvânt, Fiul meu Cel scump. 
Aşa cum Tu spui, aşa să fie şi micuţul Tău 
popor de azi, că azi, tot ca şi atunci când noi eram şi lucram 
lucrarea Tatălui pe pământ, aşa şi azi, cei ce au din cer tainele 
Tale ca să le poarte şi să le aşeze pe pământ, sunt mici în ochii 
lumii, sunt puţinei, Fiule scump, puţini faţă de multul puhoi 
de fii ai oamenilor, şi care stau fără Dumnezeu în fapta lor pe 
pământ, şi care ca surzii, ca orbii, ca ologii şi ca neputincioşii 
în fel şi chip, nu aud, nu văd, nu merg pe calea Ta cea cu slavă 
cerească, nu pot să Te cunoască şi să Te iubească şi să Te aibă 
de Stăpân al vieţii lor cea primită în dar de la Tine odată cu 
naşterea lor cea plămădită de părinţii lor trupeşti, părinţi care 
nu ştiu ce este naşterea cea de sus, aşa cum nici fiii lor, fiii 
oamenilor, nu ştiu naşterea din cer, Fiule ceresc, copil venit 
din cer pe pământ ca să creşti şi ca să Te aşezi punte pentru 
om, punte spre cerul vieţii, căci cerul pe pământ înseamnă 
viaţă, iar viaţa este din cuvânt născută, şi este lumina oameni- 
lor, cuvântul vieţii, cuvântul Tău cel dătător de viaţă, de duh 
de viaţă, copil al slavei veşnice pe care voieşti s-o dai celor 
ce Te cunosc, celor ce Te află de Domn al vieţii veşnice, de 
Stăpân a toate, Fiule al meu, căci Tatăl Te-a făcut al meu, şi 

Tu m-ai ascultat, şi ai lucrat ca Tatăl, precum şi eu am lucrat, 
şi nu ca omul am lucrat noi pe pământ. îl învăţ, prin vorbirea 
mea cu tine, îl învăţ pe poporul cuvântului Tău statul în cer, 
suirea şi coborârea şi veşnicia vieţii, Fiule veşnic, şi îl învăţ 
cu mare iubire, cu cald şi scump cuvânt, cu fior ceresc în glas 
îl povăţuiesc pe el taina vieţii, statul în cer pe pământ, căci 
dacă cerul cel sfânt n-ar fi cu el pe pământ mereu, mereu, Tu 
n-ai avea popor născut din cuvântul Tău şi ţinut în cuvântul 
Tău, că l-ar strivi vremea cea potrivnică vremii Tale cu omul 
pe pământ, şi ai plânge fără de nădejde, copil al dorului veş- 
niciei omului, dor cu care Te hrăneşti Tu, şi plângând doreşti 
şi pribegeşti după om, întărit fiind de taina dorului. Amin. 

O, popor al Fiului meu Cel tainic cu tine! O, popor al 
dorului Fiului meu! O, ce multă veşnicie este pe pământ, dar 
dacă omul nu o vede, el trăieşte prin vederea lui, şi altă durere 
mai mare ca aceasta nu mai are Fiul meu şi cerul Său de sfinţi 
şi de îngeri. O, ce multă veşnicie este pe pământ, iar eu te cu- 
prind în cuvânt, ca să te învăţ cu el statul în cer pe pământ. 
Fiul meu cât a fost pe pământ a fost cuprins de cer, şi aşa a 
stat El pe pământ, şi ne-a învăţat şi pe noi, cei din casa prin 
care a venit, ne-a învăţat să stăm în casa cerului, să facem 
cerul pe pământ şi să stăm în el, şi ne-a învăţat, şi ne-a arătat 
cum să ne facem cer, şi puteri cereşti să ne facem pe pământ, 
şi aşa am ascultat, şi aşa am lucrat, şi a avut Fiul meu naştere 
în noi, iar noi, naştere în El şi din El, căci Tatăl I-a pregătit 
Lui prin prooroci şi prin îngeri locaş de venire, casă şi cas- 
nici, şi apoi credinţă, şi cale dreaptă pentru ea în noi, iar noi 
lucram taina Lui pe pământ, după ce tainic L-am coborât la 
oameni prin lucrarea Tatălui. O, tot atât de tainic a venit şi azi 
Do mn ul pe pământ la tine, poporule al tainelor Lui, şi tainic 
stă în mijlocul tău şi te cârmuieşte şi te priveşte ca să vadă cât 
semeni cu El şi cât semeni cu omul. El S-a făcut Om, dar S-a 
asemănat cu Dumnezeu pe pământ prin toată trăirea Lui de 
Fiu ascultător de Tatăl, dar omul seamănă cu omul şi atât, şi 
e dureros pentru cei cereşti când văd ei că pe pământ omul nu 
se uită la Domnul ca să vadă chipul Lui. Omul zice că nu-L 
vede pe Domnul ca să ştie cum să fie apoi, dar Do mn ul îi 
spune omului, de două mii de ani îi spune cu cuvântul Său, 
după ce S-a făcut trup ca şi omul, îi spune omului cum să lu- 
creze, cum să trăiască şi cum să umble între pământ şi cer. 

Omul zice că nu-L vede pe Domnul, dar L-am vă- 
zut eu, şi L-au văzut ucenicii şi uceniţele Lui, şi L-au văzut 
mai-marii lumii de atunci, şi mulţi L-au văzut cum este El. Ba 
şi morţii s-au sculat din mormânt şi L-au văzut pe Do mn ul 
cum este şi cum lucrează şi cum umblă. 

Statul în cer te învăţ eu, mama lui Dumnezeu, popor al 
tainelor cereşti, că aşa vrea Domnul să fii tu, căci tainele ce- 
reşti sunt dulci şi îl fac dulce pe cel născut din cuvântul Fiului 
meu, venit pe pământ cuvânt de naştere a omului, popor al 
darului sfinţilor, căci sfinţii vor să te dea în dar Domnului, 
dacă tu te aşezi lângă ei lucrând lucrarea Domnului cea de 
sfârşit, cea de dinaintea slavei zilei Lui, care este la uşa ta, 
fiule mic, cel mai mic între cei ce s-au făcut sfinţii Domnului. 
Amin. 

Aluatul tău să fie dorul, şi el să se mistuie în tine, căci 
statul în cer voiesc să las eu peste tine ca învăţătură odată cu 
venirea mea în sărbătoare la tine, popor dorit de taina cea 
cerească pe pământ. Statul în cer să nu-1 stingi prin cele cu 
care tu te îndeletniceşti pe pământ. Ca pe un copil nou-născut 
te învăţ să păzeşti şi să lucrezi această taină a vieţii tale, statul 
tău în cer pe pământ, căci slava cea nevăzută a Domnului ve- 
ghează peste tine fără răgaz. Şi chiar dacă tu nu o vezi, caută 


să stai mereu cu fapta ta înaintea slavei cea nevăzută a Dom- 
nului şi a sfinţilor Lui, slavă care a fost mai înainte de înte- 
meierea lumii cu tot ce este al ei în toate vremile cerului, căci 
vremea Domnului este mereu, iar ţie trebuie să-ţi intre în fire 
vremea Domnului cu tine, iubirea dintre tine şi Domnul, iu- 
bire de la care vin toate câte vor fi şi se vor coborî pe pământ 
curând, curând cu toată taina lor cea nevăzută acum. Dar pen- 
tru această împlinire tu nu trebuie să stai cu chip de om între 
oameni, ci să stai între oameni cu chipul plin de Fiul meu, şi 
mai ales între frate şi frate să stai aşa, căci blând şi smerit cu 
inima este Fiul meu şi Domnul tău. 

Mereu, mereu îţi aminteşte Domnul de taina cerului pe 
pământ cu tine, popor al slavei cea nevăzută, iar eu, mamă 
plină de dorul Fiului meu, Care doreşte cu dor după om, te 
povăţuiesc cu umilinţă, căci tu eşti mare în vremea aceasta, şi 
îi faci Domnului punte să-Şi aibă pe pământ cărare. Cu umi- 
linţă te ţin treaz, şi te învăţ să nu te desfacă de statul în cer lu- 
mea cea de pe pământ, şi să nu te faci om când stai cu lumea, 
ci să te întăreşti frate pe frate în taina de fiu al lui Dumnezeu, 
în taina ta, popor al tainelor patriei cereşti pe pământ. Fiţi 
blânzi, fiţi deştepţi. Nu fiţi furioşi, nu fiţi nemulţumiţi, nu fiţi 
grei unul pentru altul, copii ai patriei cereşti, ci fiţi mădulare 
unii altora, căci cei prin care Domnul te hrăneşte din mijlocul 
tău, popor hrănit de cer, aceştia iubesc mult statul în cer, 
statul cu cerul pe pământ, şi iubesc aceştia să stai şi tu, din zi 
în zi mai mult să stai cu cerul pe pământ, nu numai cu pămân- 
tul, căci pământul vrea cu cerul pe el, că aceasta e vremea, şi 
aşa să vrei şi tu, şi să întăreşti mereu cărarea cerului spre pă- 
mânt, ca să fie Domnul Stăpânul tău, iar fiasca ta iubire de El 
să te facă după chipul şi asemănarea Sa, căci vai celui fără de 
stăpân pe pământ, că acela nu ştie ce îl aşteaptă, şi, iarăşi, vai 
celui ce are de stăpân peste el pe om, căci pe pământ e înşelat 
omul, şi e greu de om, căci este zdrobit de el însuşi omul, şi 
apoi de cel asemenea lui. Tu însă luminează cu Domnul şi 
Stăpânul tău peste om pe pământ, că eu, mama Stăpânului 
tău, îţi dau în dar dorirea mea de cer, statul în cer pe pământ, 
aşa cum am stat eu, căci Fiul meu era din cer, nu era de pe pă- 
mânt, şi El a venit şi ne-a învăţat taina patriei cereşti, taina cu 
care va birui El peste pământ odată cu toată slava celor ce nu 
se văd ale Domnului, şi care veghează pe pământ şi în cer, 
până ce toate vor fi iarăşi o unire şi o veşnicie, precum este 
scris despre iarăşi naşterea lumii din cele ce au fost slava cea 
de dinaintea întemeierii celor ce se văd. Amin. 

Eu, mama Domnului meu şi al tău, te întăresc în statul 
tău cu cerul pe pământ, căci pământul este aşternutul a toate 
câte vor în s e mn a patria cerească, ţara cea dulce a Noului Ie- 
rusalim, dar lucraţi, fiilor, lucraţi cu dulce drag toată frumu- 
seţea patriei cereşti, lucraţi-o cu cerul, căci ai cerului sunteţi 
voi pe pământ. Fiţi însă blânzi şi smeriţi cu inima ca Fiul 
meu, ca să nu fiţi ca omul, copii ai cărţii care vine din cer şi 
se scrie pe pământ şi se face faptă prin asemănarea voastră cu 
Domnul Cuvântul, şi nu altfel, copii care staţi la învăţat ca să 
ştiţi de la Domnul şi să-L primiţi ca să fie El pe pământ, şi să 
fie Do mn ul lumina lumii. Amin. 

Eu, Fiule plin de cuvânt, m-am făcut asemenea Ţie şi 
am dat poporului Tău cuvânt. în el am pus dorul meu de cer, 
ca să-l ia poporul Tău în firea şi în fapta lui şi să-l aibă mereu 
de temelie a patriei cereşti pe pământ, patrie la care Tu lucrezi 
spre desăvârşirea şi spre descoperirea ei şi a fiilor ei. 

Eu, Fiule plin de duh de cuvânt, îi dau în dar poporului 
Tău duh de cuvânt ca şi al Tău; al Tău din al Tău, şi numai cu 
Tine să se asemene cei cu care zideşti Tu pe pământ patria 

cerească, de care se vor minuna toate neamurile pământului 
când Tu Te vei descoperi cu ea curând, curând, curând. Amin. 

Şi acum, îţi dau cuvântul zilei mele de serbare, că al 
Tău este şi din Tine este, precum eu sunt din Tine, aşa cum 
Tu eşti din mine, după ce Tatăl pe toate le poartă în El şi în 
Tine, şi le aşează apoi pe pământ prin cei care se supun Lui 
aşa cum Tu Te-ai supus, cum eu m-am supus, şi cum toţi cei 
ce sunt scrişi în Cartea Vieţii, de la întemeierea lumii se su- 
pun, Fiule al tainelor Tatălui Savaot, şi prin Care El pe toate 
le-a zidit, şi ele sunt şi vor fi. Amin, amin, amin. 

O mamă, o, iubită mireasă, dorirea sfinţilor 
^ şi a îngerilor şi a celor ce au iubit cu dor 
vestirea prin prooroci şi venirea Mea prin tine pe pământ, 
mama Mea mireasă, viţă a Tatălui Meu şi al tău! Tu ai rămas 
în viţă, şi eşti viţă, mamă scumpă a Mea, şi ferice de fiul cel 
născut de sus, din cer, din Mine venit cuvânt pe pământ pen- 
tru iarăşi naşterea din nou a lumii, mamă! Ferice de fiul care 
ştie să stea în viţă aşa cum ai stat tu, aşa cum am stat Eu, în 
Tatăl şi în tine, mamă mireasă, că dulce ştii să înveţi pe po- 
porul Meu mireasă, şi mai dulce ca vinul cel mai dulce este 
grăirea ta lângă a Mea, şi aşa ştii tu să stai în viţă şi să te faci 
slavă a Mea, şi aşa înveţi şi pe poporul Meu să stea în viţă, şi 
să aibă lucrarea viţei, mamă. Amin. 

Acum, poporul Meu, pentru că tu eşti al Meu pe pă- 
mânt, întăresc peste tine binecuvântare dulce şi cu dor peste 
lucrul tău cel frumos pentru faţa cea slăvită şi cerească a gră- 
dinii întâlnirii, în care Eu vin mereu şi măsor cu măsura Mea 
pe tot fiul poporului Meu stând în sfat cu el prin masa Mea de 
sfat pe pământ, prin măsura Mea din mijlocul tău. Toate făgă- 
duinţele Mele vin şi se arată la vedere, şi va fi mândră şi fru- 
moasă foarte colina Sionului, noul Meu Sion şi toate câte îl 
împodobesc pe el prin orânduiala Mea. Amin. 

Mii de îngeri să se apropie de tine, poporul Meu, şi 
să-i apropii şi tu, că Eu am profeţit în cartea Mea cu tine că 
îngerii vor lucra cu tine pe pământ, şi vor vedea neamurile pă- 
mântului această minune şi lucrul Meu cu tine lucrat, şi pe 
tine luminat de lumina cuvântului Meu. Voiesc să pot cu tine 
să fiu pe pământ şi să fiu Lumina lumii, iar tu să-i arăţi lumii 
că eşti fiu al Meu, lumină din Lumină, şi să vină sub această 
viţă cei ce cu dor caută şi află apoi calea Mea cu tine şi statul 
tău în cer, statul Meu în mijlocul tău, şi să dăm lumii lumina 
mântuirii şi vederea cea slăvită a patriei cereşti pe pământ, 
poporul Meu. Amin, amin, amin. 

15/28 august 2005 

Sărbătoarea Tăierii capului sfântului Ioan Botezătorul 

Ucenicii sunt rodul lucrărilor Domnului între oameni. Duhul dra- 
gostei desfrânate i-a ucis pe prooroci. Cel fără învăţător este om 
fără de cale. Dacă iei din tine eşti om, iar dacă iei din Dumnezeu 
eşti ucenic. Cel ce stă în lume nu-şi simte moartea. întunericul cel 
mai din afară este omul şi mintea lui de sine. In cine nu este 
smerenie nu este înviere. 

O poporul Meu, dacă Eu n-aş coborî puterea Mea 
^pe pământ pentru ca să pot să vin pe calea cu- 
vântului Meu la tine, n-aş avea cum să vin ca să te sprijin pe 
calea Mea cu tine, că de pe pământ Eu nu am ajutor pentru 
venirea Mea, şi n-am găsit sprijin la om, căci omul este învă- 
ţat să aştepte el de la Dumnezeu, şi cu greu pot să- Mi fac uce- 
nici ai lucrului Meu şi ca să înţeleagă ei lucrul Meu, şi apoi 
să ia învăţătura Mea şi să facă din ea duhul lor, şi apoi să-Mi 
ridic ucenici, şi ucenici din ucenici. 


în numele Tatălui şi al Fiului şi al Sfântului Duh, vin 
pe cărare la tine, poporul Meu. Acum două mii de ani Mi-am 
făcut cărare spre om, şi apoi am mers. Mi-am făcut ucenici, 
şi am pus în ei Duhul Meu, prin învăţătura pe care le-o dă- 
deam, prin tainele cu care-i învăluiam ca să-i pot ţine şi să nu 
Mi-i smulgă lumea, şi am lucrat mult peste ei, ca să-i deprind 
cu smerenia de duh, că fără ea omul nu-L poate cunoaşte pe 
Dumnezeu pe pământ şi nu-L poate primi ca să se facă apoi 
ucenic al Meu şi cărare a Mea spre om, şi a omului spre Mine, 
că asta este munca unui ucenic de al Meu: smerenia de duh, 
şi lucrul lui cu Mine apoi, şi pentru Mine. Amin. 

Când eram cu ucenicii Mei, din timp în timp, din loc în 
loc, îi făceam să aştepte clipele întâlnirilor, căci îi învăţam cu 
putere, cu duh din Duhul Meu, iar cine ia din Duhul Meu, 
acela doreşte şi aşteaptă, şi apoi îşi pierde viaţa în viaţa Mea, 
câştigându-se pentru Mine, trăind în Mine, cu gândul la Mine 
şi la cuvântul Meu cel plin de viaţă şi de dor de viaţă, căci 
viaţa este lumina oamenilor, şi aceasta era cuvântul Meu cel 
dătător de viaţă. Mă aşezam în mijlocul lor, iar ei se aşezau 
de o parte şi de alta a Mea, aşa cum am stat şi în seara cinei 
când ei s-au aşezat în stânga şi în dreapta Mea, iar Eu la mij- 
loc îmbrăţişându-i în Duhul Meu ca un învăţător Care dă şi în 
dreapta şi în stânga, şi cu dreapta şi cu stânga, căci lucrul 
Meu cu omul e greu şi pentru Mine şi pentru ucenicii Mei 
când e vorba să primească omul pe Dumnezeu aşa cum este 
El şi nu aşa cum L-ar dori fiecare pe Dumnezeu cu el şi 
pentru el. 

Stăteam cu ucenicii la masă, iar ei Mă înconjurau din 
părţi, se strângeau în jurul iubirii cuvântului Meu, şi aşa stă- 
team cu ei la masă, şi eram blând şi smerit cu inima înaintea 
lor, ca să Mi-i pot face cărare spre oameni, ca să meargă ei şi 
să lucreze acelaşi fel de lucru ca al Meu cu ei, şi nu să se se- 
meţească în lucru sau că sunt ucenicii Mei aşa cum s-a se- 
meţit Israel cum că era poporul Meu, căci cine lângă Mine se 
semeţeşte, acela nu poate să dea viaţă oamenilor, nu poate să 
facă lumină din lumina Mea, cărare spre om ca să vadă omul 
calea spre Dumnezeu, spre lumina învăţăturii vieţii, pe care 
atât de puţini oameni o caută ca apoi s-o dorească şi să se 
strângă lângă Dumnezeu ieşind din lumea aceasta, aşa cum 
au ieşit ucenicii Mei, care învăţau din învăţătura Mea o nouă 
iubire de viaţă, o nouă putere de biruinţă, căci Eu am spus, şi 
tot aşa spun şi acum: «Noi le fac pe toate, iar cele vechi trec 
cu trosnet, căci nu se poate pune vin nou în vase vechi», că 
nimic vechi nu poate să înnoiască lumea, aşa cum este proo- 
rocită înnoirea a toate. Amin. 

O, poporul Meu, am grăit cincizeci de ani acum, la 
sfârşit de timp, şi cu dor am dorit să-Mi fac ucenici de acelaşi 
lucru cu Mine, dar cei peste care Eu semănăm cuvântul vieţii 
îşi căutau de la Mine viaţă pentru ei, nu pentru Mine în ei, şi 
n-am putut să-Mi fac ucenici din ei, căci un ucenic de al Meu 
nu mai are nimic al lui, nu se mai dă decât lui Dumnezeu, ca 
apoi să-L dea pe Dumnezeu oamenilor, aşa cum a făcut Ioan, 
botezătorul Meu, când a ieşit de s-a făcut cărare a Mea spre 
oameni mărturisind despre lumină, despre pocăinţă, căci 
aceasta face în om lumina când poate să-l pătrundă şi să-l 
înnoiască pe om prin duhul pocăinţei. Şi iată, în toată lucrarea 
Mea cea prin proorocul Ioan Botezătorul, pe cât de mult a fost 
ea biruitoare pentru taina Mea între oameni, pe atât a fost şi 
biruită prin duhul desfrânării sufletului şi a trupului omului, 
căci omul nu înţelege să nu-şi dea sufletul spre desfrânare, nu 
trupul, fiindcă dragostea desfrânată este cea care nu seamănă 
cu Dumnezeu, ci cu omul, iar când ea este atinsă în om din 

lături, omul e în stare să ucidă, pierzându-şi mintea mai întâi, 
aşa cum s-a petrecut cu regele Irod, care prin dragoste desfrâ- 
nată a uitat de Dumnezeu şi s-a vândut fără să se aştepte jură- 
mântului, care avea să fie apoi făptuitor de moarte a prooro- 
cului Ioan. Numai duhul dragostei desfrânate a ucis pe proo- 
roci în toate timpurile, şi acest duh, zice el că vede bine. Aşa 
este, vede bine, dar vede ca să-L nimicească bine pe Dumne- 
zeu şi pe proorocii Lui, aşa cum a fost şi în vremea lui Ioan 
când după multul lui stat în temniţă de unde îşi învăţa uceni- 
cii calea spre Hristos, a fost mucenicit în ziua de ospăţ a naş- 
terii lui Irod, care, tulburat fiind de băuturi şi mâncări, ameţit 
la minte, s-a învoit cu tăierea capului lui Ioan, moarte de 
prooroc, pusă la cale de femeie ameţită de duhul desfrânării, 
duh care ucide pe proorocii lui Dumnezeu, şi aşa a fost ucis 
Ioan în cetatea mucenicească a Sevastei, după ce a făcut lucru 
de ucenic al lui Hristos, lumină din Lumină, osândind păcatul 
de pe pământ şi întunericul în care îşi face culcuş păcatul. 

O, poporul Meu, Ioan Botezătorul este mare, căci el a 
trăit pe pământ ca păsările cerului şi ca crinii câmpului, neîn- 
grijindu-se de sine, ci numai de Dumnezeu în trupul lui şi în 
oameni, căci el pentru Dumnezeu se născuse, şi pentru El a 
mărturisit, şi pentru El a fost mucenicit în ziua de pomenire a 
naşterii regelui Irod, fiul tatălui său care a ucis paisprezece 
mii de prunci ca să Mă piardă pe Mine, Cel născut în Betleem 
prunc prin orânduiala Tatălui Meu. 

O, poporul Meu, mulţi se roagă lui Ioan Botezătorul ca 
să le dea ajutor pentru viaţa lor, dar ca să privească la viaţa lui 
îngerească pe pământ, nu face omul aceasta cu mintea lui, 
căci omul nu are învăţător. Vai celui fără învăţător de la Dum- 
nezeu peste el, că acela nu are calea Mea sub el, căci pe calea 
Mea este numai învăţătură, din care se nasc ucenici care Mă 
mărturisesc pe Mine oamenilor, şi iată, cel fără de învăţător 
ameţeşte prin însăşi mintea lui, ridicându-se să ia din el şi nu 
din Dumnezeu. 

O, poporul Meu, învaţă, fiule, ca să ştii să nu ucizi pe 
prooroci prin mintea ta, ca să aibă oamenii de unde să înveţe, 
şi fă-te ucenic al învăţăturii Mele şi nu lua din tine, căci toate 
cele bune şi rele ale omului mărturisesc despre el înaintea lui 
Dumnezeu, dar omul uită aceasta, căci firea lui nu-1 învaţă 
ceva mai rău decât să uite pe Dumnezeu şi să ia minte din sine 
asupra altui om ca să-şi facă omul dreptate, iar unul ca acela 
nu ia în el învăţătura smereniei de duh, din care poate să 
înveţe calea uceniciei, umbrit fiind de duhul învăţăturii Mele 
dacă iubeşte ca Dumnezeu şi nu ca omul învăţătura cea din 
cer. Amin. 

O fărâmiţă de cuvânt lângă cuvântul Tău, 
Doamne învăţător, căci eu dacă Te-am 
botezat în Iordan, aceasta înseamnă că Te-am mărturisit oa- 
menilor că eşti Mielul lui Dumnezeu şi că eu sunt ucenicul 
Tău. Oamenii nu ştiu cât de mult m-ai învăţat Tu pe mine 
întâlnindu-ne în munţi, şi cât de smerit ai fost Tu faţă de 
mine, ucenicul Tău, că m-ai învăţat despre Tine cu totul, dar 
numai la Iordan Te-ai descoperit mie că Tu eşti Cel Care erai 
mărturisit de mine, că Tu eşti Cel tainic şi că numai Tu ştii să 
Te smereşti atât de mult. 

Eu plâng în cer, Doamne, alături cu toţi sfinţii, plâng că 
nu poate omul să se smerească, şi că e mic de tot omul care 
nu are smerenie de duh, dar e atât de mare cât poate ucide pe 
Dumnezeu şi pe proorocii Lui, Doa mn e. Eu nu m-am născut 
decât pentru Tine, iar trupul meu mă adăpostea în el, şi aveam 
duhul plin de Dumnezeu, râvna lui Ilie, şi am ieşit de am stri- 
gat la oameni să se pocăiască, nu să fugă de mânia lui Dum- 


nezeu şi atât. Am ieşit făcându-mă cărare a Ta spre oameni, 
iar Tu erai pe pământ Dumnezeu tainic, necunoscut de oa- 
meni, smerindu-Te până înainte de patima Ta când le-ai spus 
la ucenici că Tu eşti Dumnezeu Hristos şi că vei pătimi prin 
vânzare, ca să se înfricoşeze toţi urmaşii oamenilor să nu-L 
mai vândă pe Dumnezeu apoi. Dar oamenii s-au stricat de tot, 
şi se dau ucenici ai Tăi şi îşi fac averi cu numele Tău, şi îşi 
fac slavă om de la om, şi e greu pe pământ cu calea Ta de la 
cer la pământ, şi eu îi mângâi cu mâna mea, care Te-a botezat 
în Iordan ca un mărturisitor al Tău, îi mângâi pe cei care stau 
cărare a Ta spre oameni în vremea aceasta aşa de întunecată 
când lumina plânge prin întuneric, dar întunericul e omul, şi 
omul nu cuprinde lumina cu sufletul lui, nu-L iubeşte omul pe 
Dumnezeu, pentru că se iubeşte pe sine omul. 

Dar eu îl cuprind în cuvânt pe poporul Tău, Doamne, şi 
îl învăţ cu Duhul Tău din mine să fie ca Tine poporul Tău, şi 
să nu fie ca omul. Iar după ce va aduce el Ţie sărbătoarea mea 
de venire spre cerul cel nevăzut de om, voi sta în sfat cu po- 
porul Tău de azi, că eu îţi sunt ucenic şi mărturisitor, şi Tu ai 
spus la ucenicii Tăi să fie sare şi lumină pe pământ. Amin. 

O popor al venirii Mele cu înţelepciunea Ta- 
tălui pe pământ! Stai, fiule, la învăţat, şi tu 
să nu iei din tine, căci dacă iei din tine eşti om, iar dacă iei din 
Dumnezeu eşti ucenic şi eşti mulţumit şi mulţumitor. Ioan, 
botezătorul Meu, a fost mulţumit prin toate cele pentru care 
el s-a născut, şi a ştiut să le lucreze, căci a stat la învăţat, şi a 
învăţat dacă a stat la învăţat. Nu toţi cei ce stau la şcoala în- 
văţăturii Mele, nu toţi învaţă, nu toţi ascultă să înveţe, căci 
cine e deprins să ia din el şi din om, nu poate să stea în duhul 
smereniei, duhul care îi face Domnului ucenici. Eu însă te în- 
demn, şi cu duhul smerit te îndemn să fii mic ca să fii mare, 
să fii cum a fost Ioan, care nu M-a ispitit, ci a învăţat ca un 
ucenic, ca un mărturisitor al Meu, a învăţat până la muceni- 
cească mărturisire. 

Scris este: «Să nu ispiteşti pe Dumnezeu». Stai cu du- 
hul smerit şi cu răbdare, căci cine are dinţi de lapte şi se în- 
cearcă cu ei în bucate tari, îşi rupe dinţii, poporule al Meu. 
V-am învăţat, fiilor, să treceţi din trup în duh ca să puteţi 
mânca tainele cele mari şi tari ale Mele. Fiecare din voi îşi 
ştie măsura în el, dar Eu ştiu şi mai desăvârşit care vă este 
măsura, şi e bine să fiţi cu duhul smereniei şi cu răbdare ca a 
Mea, ca a proorocului Meu Ioan, fiilor. Căutaţi să aveţi duh 
îngeresc şi să luaţi de la ucenicii Mei Duhul Meu, şi prin El 
să creşteţi în duh, iar când voi scădeţi, să cresc Eu în voi, aşa 
cum a făcut Ioan, care vă va învăţa pe voi, acum, taina vieţii 
îngereşti pe pământ, taina Mea cu ucenicii Mei, poporul Meu. 
Amin, amin, amin. 

* 

O poporul Meu, ce frumos este omul şi locul în 
^ care poate încăpea şi trăi învăţătura Mea dum- 
nezeiască! O, poporul Meu, lumea Mă răstigneşte mereu, şi 
pe nicăieri Eu nu mai pot încăpea şi nu mai pot trăi, căci 
lumea îl desparte cu totul de Dumnezeu pe om, şi omul nu-şi 
simte moartea aceasta dacă el stă în mijlocul lumii, dacă el nu 
este îmbrăcat cu Duhul Sfânt, prin lumea aceasta a întuneri- 
cului omului. 

N-a crezut poporul acesta pe care l-am învăţat dumne- 
zeieşte, n-a crezut că nu-I poate sluji şi lui Dumnezeu şi lui 
mamona, căci pe unul îl va pierde dacă va face aşa, dar cel 
pierdut de om, este el însuşi, fiindcă omul se pierde în el, în 
mintea lui se pierde, pentru că el nu învaţă de la Mine pe viu 

ce face lucrarea Duhului Sfânt în om, faţă de lucrarea duhului 
omului care crede pe Dumnezeu şi iubeşte pe Dumnezeu aşa 
cum ştie el din duhul lui însuşi, loan, botezătorul Meu, n-a 
luat din duhul lui, din mintea lui, şi a luat de la Mine, şi a dat 
ucenicilor lui, şi iată, el te învaţă azi taina duhului îngeresc, 
duhul care se smereşte, care scade când cresc Eu în om, şi 
prin Duhul Meu să creşti tu în duh, şi să înveţi tot mai ade- 
vărat taina vieţii îngereşti pe pământ, taina Mea cu ucenici de 
un lucru cu Mine, poporul Meu. Amin, amin, amin. 

in duhul smereniei Tale am învăţat eu să 
nu iau din mintea mea, ci să iau de la Tine, 
Doamne, ca să-Ţi fiu ucenic, ca să-Ţi fiu înger lucrător de la 
Tine, căci taina duhului îngeresc în om, stă de şapte mii de ani 
între cer şi pământ şi nu se poate aşeza la lucru, pentru că 
omul ia din mintea lui, aşa cum s-a deprins el să lucreze după 
ce Tu Tai întocmit, după ce el Te-a părăsit pentru mintea lui. 
Omul nu Te-a părăsit pe Tine pentru altceva decât pentru min- 
tea lui, pe care şi-a folosit-o, iar când a văzut că pentru aceas- 
ta Te-a pierdut, a suspinat amar, şi cu suspin s-a îngropat în 
sine, şi nu s-a mai regăsit în Tine, Doamne, după ce din Tine 
a luat omul duh de viaţă. O, durerea aceasta a pierderii în sine 
a omului nu o mai simte amară omul, căci numai omul care 
Te regăseşte în el aşa cum eşti Tu, numai acela ştie ce este 
suspinul Tău şi al lui, numai acela mai suspină după Tine pe 
pământ, Doamne al celor smeriţi la duh şi la inimă aşa cum 
eşti Tu între cei din cer şi între cei de pe pământ, căci la Dum- 
nezeu este în cer precum pe pământ, şi pe pământ este precum 
în cer. Amin. 

Grăiesc cu cei din porţile Tale, care au învăţat din sus- 
pinurile Tale şi ale lor taina duhului îngeresc în om, duhul 
care plânge fără de casă între cer şi pământ şi în ucenicii Tăi, 
Doamne, aşa cum a plâns în mine în toată vremea, după ce 
am ştiut ce face omul înaintea Ta şi ce faci Tu înaintea omului 
ca să-l deprinzi pe el cu dragostea tainei duhului îngeresc, 
dragoste care nu-1 cade pe om din Dumnezeu şi pe Dumnezeu 
din om. O, nu se întâmplă tot aşa şi cu dragostea omului, care 
îl cade pe om, şi pe Tine din om, Doamne, căci vai omului 
fără de veghetor peste el! 

O, ce dulce mi-a fost viaţa mea vegheată de Tine, Mie- 
lule al lui Dumnezeu! Ce dulce este duhul îngeresc în om 
când omul scade ca să creşti Tu şi să stai Tu în el şi în lucrul 
lui, căci el nu ştie să stea în Duhul Tău, fiindcă această minu- 
ne o face în om duhul ascultării de Dumnezeu. Voiesc să-i în- 
văţ pe cei ce sunt azi ucenici lucrători ai Tăi, şi voiesc să-i 
mângâi pe ei cu această învăţătură, care să se reverse peste 
poporul Tău apoi. Amin. 

O, copii ucenici care aduceţi pe Domnul pe pământ 
cuvânt! Cel ce vă pune pe voi înaintea oamenilor sub obroc 
pentru el însuşi, pentru mintea lui însăşi, e greu acest păcat, 
căci prin voi trece lumina lui Dumnezeu peste pământ, fiind- 
că învăţătura Duhului Sfânt al cuvântului Domnului este lu- 
mină a lumii. Cel ce dă să fie mare în ochii omului micşo- 
rându-vă pe voi pentru mintea lui şi pentru mintea omului, 
acela să se cureţe bine de acest păcat întunecat, căci întune- 
ricul din lume este omul, este mintea omului, nu este altceva 
întunericul cel din afară, despre care este scris în Scripturi. 
Nu poate omul scăpa de păcatele acestui întuneric decât dacă 
învaţă de la Dumnezeu taina duhului îngeresc în trupul său, 
aşa cum eu am învăţat de la Hristos, Mielul nostru, căci Tatăl 
L-a dat nouă, ca să ne mântuiască pe noi şi să ne umple de El 
şi de învăţătura cea de la El mereu. El este mereu, şi lucrarea 
Lui se numeşte mereu astăzi, căci omul mănâncă în fiecare zi, 


nu mănâncă altfel, ci astăzi mănâncă atunci când mănâncă. 
Dar iată, lumea îl desparte cu totul pe om de Dumnezeu, căci 
ea şi numai ea a fost şi este mereu, mereu vrăjmaşa Domnu- 
lui, şi a omului apoi. Domnul însă nu Se bucură, ci suspină 
pentru această pieire de la acest duh pieritor de om, şi de 
Dumnezeu din om. Iar voi, ucenici învăţători, care staţi în 
Domnul pentru că Do mn ul stă în voi, nu dormiţi nici noaptea, 
nici ziua, căci Domnul are nevoie de popor sfânt, de viaţă în- 
gerească şi mai ales de duh îngeresc în fiii poporului Său, iar 
această taină e o mare lucrare, şi ferice de toţi cei din acest 
popor al tainei venirii Domnului acum cuvânt pe pământ, fe- 
rice lui dacă va căuta clipele întâlnirilor cu Duhul Sfânt, Care 
Se desface şi Se împarte cu limbile Lui prin duh de biserică, 
prin Duhul lui Hristos, Mielul învăţător. 

O, ucenici învăţători, daţi cu totul deoparte somnul, că 
nu e de la Domnul somnul, ci e de la trup. învăţaţi poporul 
acestui sfânt şi dumnezeiesc cuvânt că somnul este de la trup, 
iar trupul este de la părinţi, de pe pământ, precum sufletul 
este de la Părintele ceresc, din cer, şi Căruia îi suntem datori 
mereu astăzi. învăţaţi poporul trezia cea pentru zilele acestea 
când vedeţi cum pe neştire vine din loc în loc ziua Domnului 
cea mare şi înfricoşată, şi noi trebuie să-l vestim pe omul de 
pe pământ, ca să nu ne ceară Domnul socoteală de viaţa omu- 
lui, de întunericul de pe pământ, care este mintea omului, du- 
hul minţii omului care a pregătit prăpăd peste om. 

Iată ce dulce învăţătură vă dau, şi prin ea să se boteze 
mereu, mereu poporul venirii Domnului: unde nu este sme- 
renie, nu este înviere. Domnul S-a smerit, şi apoi a înviat. Să 
ia aminte poporul cuvântului vieţii, să ia aminte la învăţătura 
mea, căci de la Domnul o am. Vă spun vouă că în cine nu este 
smerenie nu este înviere. Toţi cei care au auzit şi au venit şi 
au băut din râul învăţăturii de azi a Domnului ca să creadă 
apoi, şi să se aşeze în viaţă îngerească apoi, aceia au căzut de 
la Domnul prin mintea lor, căci au avut pretenţie că au minte, 
şi s-au ridicat prin mintea lor, şi tot prin mintea lor au şi căzut, 
căci cine se înalţă, cade, iar cine se smereşte, este înălţat. 
Amin. 

Omul îl dă deoparte pe Domnul, îl dă prin mintea lui, 
căci mintea omului nu este a lui Dumnezeu, ci este a omului, 
şi e rar pe pământ şi prin vreme omul care are pe Dumnezeu 
în el, pe Duhul Sfânt în el, umilinţa de duh, sălaş al Duhului 
Sfânt în om. 

Luaţi aminte la învăţătura mea de ucenic al lui Hristos, 
Mielul Tatălui: în cine nu este smerenie nu încape înviere. 
Unde este minte de om, nu încape Domnul. Fii atent, popor 
pecetluit cu semnul Domnului. Nu obosi Duhul lui Dumne- 
zeu, nu-L chinui, nu-L alunga prin duhul minţii tale, căci 
Do mn ul este Cel smerit şi Se dă în lături acolo unde omul se 
semeţeşte pentru mintea lui însăşi. Aşa s-a semeţit Israel şi 
şi-a spus poporul Domnului, şi dacă s-a semeţit, nu a înviat, 
ba a murit de tot faţă de Domnul şi de Duhul Domnului, chiar 
pe calea Domnului cu el. 

Fiţi ochi şi urechi; voi sunteţi neam împărătesc, neam 
sfânt, al lui Dumnezeu, împăratul Cel veşnic, popor agonisit 
de Dumnezeu prin sângele Fiului Său, Care S-a făcut un trup 
cu voi, şi din sângele Lui aveţi viaţă şi împăcare cu Tatăl, dar 
sunteţi datori să lucraţi ca fii ai lui Dumnezeu şi să fiţi ai pu- 
terilor cereşti, nu ai voştri să fiţi voi. Adam s-a ales pe el şi pe 
femeia lui, şi L-a omorât în el pe Dumnezeu. Irod s-a ales pe 
el şi pe femeie, şi L-a omorât în el pe Dumnezeu şi pe proo- 
rocul lui Dumnezeu. Irod era rege, şi era desfrânat, călcând 
porunca lui Dumnezeu care spune: «Să nu fii desfrânat», iar 

dacă mai-marele poporului este rău, tot poporul lui este la fel, 
şi iată cum mintea omului nu poate sta alături cu mintea lui 
Dumnezeu, cu Duhul Sfânt, Care lucrează şi grăieşte prin 
prooroci, pe care Domnul îi face gura Sa pe pământ între 
oameni. 

N-are Domnul sprijin de pe pământ pentru venirea Sa 
cu bucurie pentru cei drepţi şi cu judecată pentru cei desfrâ- 
naţi. N-are Domnul ajutor de la om, căci omul care mai crede 
în Dumnezeu e învăţat să aştepte el ajutor de la Dumnezeu şi 
cu greu poate Domnul să-Şi facă ucenici şi apoi să Se 
folosească de ei pentru lucrul Lui şi să înţeleagă aceştia ce 
este şi cum este lucrul lui Dumnezeu. 

Fără smerenie de duh, omul nu poate avea pe Dumne- 
zeu, nu poate avea înviere, şi are în locul acesteia mintea sa 
omul. Dar tu, popor al venirii Domnului, caută şi lucrează şi 
aşteaptă lucrând la clipele întâlnirilor, căci cine ia din Duhul 
Sfânt, acela 11 doreşte şi îl aşteaptă pe El în duh de biserică. 
Uită-te bine, ca să vezi bine cum crapă burdufurile vechi în 
care se pune vin nou. Uită-te şi pe vremea mea, căci pe cât a 
fost de biruitoare taina mea de la Domnul, tot atât de biruită 
a fost de om. Iar tu ia de la Domnul, ia de la ucenicii Lui şi 
nu sta în tine, nu sta în mintea ta şi cu mintea ta, şi stai în Du- 
hul Domnului, Care este în mijlocul tău, popor al Domnului, 
căci lumea nu te lasă să fii numai cu Domnul, ci vrea să fii şi 
cu ea, să fii şi ca ea, dar tu să te lupţi şi să rămâi, şi să înviezi 
mereu, mereu, prin smerenia de duh, căci omul este întuneri- 
cul de azi pe pământ, întunericul cel mai din afară. Iar tu, po- 
por al Domnului, să fii lumină din lumina din El, să fii ase- 
menea chipului Fiului lui Dumnezeu, aşa cum am fost eu. 
Amin. 

L-am învăţat pe poporul Tău, Doamne: unde nu este 
smerenie, nu este înviere, aşa i-am spus eu lui, Doamne. 
Amin, amin, amin. 

A şa îi spun şi Eu, Domnul. Eu sunt Cel ce 
M-am smerit, şi apoi am murit, şi apoi am 
înviat întru Tatăl. Cel fără de această învăţătură ameţeşte prin 
însăşi mintea lui ridicându-se să ia din el şi nu din Dumnezeu, 
Care este cu duhul umilit. 

O, poporul Meu, învaţă de la Mine, că dacă omul nu ia 
învăţătura Mea, nu poate învăţa să nu ucidă pe Dumnezeu şi 
pe proorocii lui Dumnezeu, al căror cuvânt sunt Eu. Nu lua 
minte din tine, fiule poporul Meu, căci firea omului nu-1 
învaţă pe om ceva mai rău decât să-L uite pe Dumnezeu şi să 
ia minte din sine omul asupra altui om. Uită-te peste lucrarea 
omului cea din toate vremurile şi vezi cum stă Domnul umilit 
sub mintea omului care se face mai mare ca Dumnezeu. Tu 
însă luptă-te pentru lumina Mea în tine, pentru Duhul Meu în 
tine, pentru cuvântul Meu, care este lumină a lumii. Dă-Mă 
pe Mine oamenilor, nu pe tine, că pe tine te poate ucide omul 
şi lumea, dar pe Mine nu Mă mai poate acum ucide. Dar dacă 
nu ştii cum să Mă dai, nu Mă da, ca să nu-Mi faci pagubă, 
fiule. învaţă însă, căci tu ai pe Domnul învăţător peste tine. 
învaţă să lucrezi peste tine, şi peste om apoi. învaţă, şi nu 
pierde în zadar vremea învăţăturii Mele de peste tine. 

învaţă, poporul Meu, învaţă, şi nu uita că unde nu este 
smerenie, nu este înviere, nu este Duhul Sfânt în om, nu este 
Dumnezeu cu omul dacă omul nu este blând şi smerit cu ini- 
ma ca şi Dumnezeu, Care aceasta îl învaţă pe om: smerenia, 
şi apoi învierea, mereu astăzi învierea, poporul Meu. Amin, 
amin, amin. 

Praznicul Naşterii Maicii Domnului 

Omul mare piere, iar cel mic înviază prin smerenie. Plânge cerni 
peste pământ; vine apă multă din cer pe pământ. Maica Domnului 
suspină prin rugăciune pentru oprirea ploii şi pentru iertare peste 
neamul român. Neamul omenesc de la început şi până la sfârşit 
aşteaptă rostirea învierii lui. Aşteaptă sfinţii să intre Duhul lui 
Dumnezeu în oameni. 

Î n prag de zi de sărbătoare pentru mama Mea 
Fecioară Mă aştern cu masă de cuvânt înaintea ta, 
poporul Meu, şi grăiesc peste tine în numele Tatălui şi al 
Fiului şi al Sfântului Duh, şi strâng sfinţii şi îngerii la masa 
Mea cu tine, şi Mă rog Tatălui în mijlocul tău, Mă rog să fa- 
cem milă peste pământ, peste neamul român, şi să se tragă 
ploaia cea multă, să se întoarcă în cămările ei, dar Tatăl şi cu 
Mine dorim milă de la om, milă pentru Dumnezeu, pocăinţă 
şi întoarcere la iubire pentru Dumnezeu, ca să Se milostiveas- 
că Dumnezeu de pământul binecuvântării cea de la sfârşit de 
timp, că Eu voiesc să vin cu plată scumpă pentru cei credin- 
cioşi şi drepţi şi să-Mi desfac desăvârşit taina vieţii, cerul cel 
nou şi pământul cel nou, fiindcă am făgăduit aşa. Amin. 

O, Tată, Mă rog Ţie cu cei rugători, cu poporul Nostru 
Mă rog. Hai să strângem ploaia cea multă, că e multă, Tată. 
Hai să fim miloşi, că avem spre Noi copii rugători pentru Noi, 
şi pentru ei, şi pentru pământul român, şi pentru cerul cel nou 
şi pământul cel nou, şi hai. Tată, să dăm omului duh nou, ini- 
mă nouă, dor de cer pe pământ, Tată, ca să fie precum în cer 
pe pământ. Amin. 

Hai, mamă, ridică mâinile spre rugăciune, ridică cerul 
de sfinţi şi de îngeri şi hai să facem rugăciune pe pământ cu 
poporul cuvântului Meu, să-i spunem ploii cea multă să se 
tragă în cămările ei şi să fie cuminte, că e prea multă apă din 
cer pe pământ. Hai să răzbatem cu cuvântul peste oameni şi 
să-i trezim la viaţă cerească înaintea lui Dumnezeu, că duhul 
lumesc este prea înşelător şi nu-i dă omului răgaz să-şi vină 
în fire, să alerge spre scăpare, spre mângâiere pentru Dumne- 
zeu, că e durut Dumnezeu de la om, mamă. Suntem în prag 
de zi de sărbătoare pentru amintirea zilei de naştere a ta între 
oameni, căci te-ai născut pe pământ prin porunca lui Dumne- 
zeu şi ai crescut cuminte, şi ai iubit aşteptând venirea Mea pe 
pământ, şi apoi tu ai născut pe Dumnezeu trup de om, că Eu 
aşa a trebuit să cobor din cer şi să vin după om ca să-l atrag 
spre Tatăl, aşa cum am făgăduit că voi lucra după ce iarăşi Mă 
voi întoarce în Tatăl, prin moarte şi prin înviere şi prin aşe- 
zare iarăşi în Tatăl. 

îmi amintesc, în mijlocul poporului Meu, de ziua naş- 
terii tale între oameni, mama Mea, naştere venită din cer, de 
la Tatăl, tainică minune pe pământ, căci dacă Dumnezeu n-ar 
lucra în taină tainele Lui, oamenii nu le-ar putea pricepe şi nu 
le-ar primi şi nu le-ar purta apoi spre cer, mamă. E mare întu- 
nericul din om, căci duhul lumii se luptă pe pământ cu omul 
prin mândria din om, şi plânge Dumnezeu între sfinţi, şi lu- 
crează durere peste om, ca să-l trezească din nepăsare şi să-L 
cheme pe Dumnezeu pe pământ şi să se lase omul biruit de 
Dumnezeu, mântuit de pierzare şi cu dor de veşnicie, căci 
dorul de Dumnezeu îl va mântui pe om de moarte, iar Eu voi 
suna învierea morţilor şi voi da înapoi celor vii nestricăciu- 
nea, dar îi rog pe oameni pentru ea, ca s-o caute în ei şi s-o 
trezească şi s-o iubească şi să-Mi dea viaţă în ei, iar Eu să 
înnoiesc lumea, aşa cum am de lucrat acum, mamă. 

© ce lucrare dulce este cuvântul Tău, Mân- 
tuitorule Doamne, copil al Tatălui şi al 

meu! M-am născut pe pământ ca să Te cobor pe Tine din Tatăl 
la om, ca să Te nasc prunc şi să Te cresc cu dor şi să Te dau 
omului de Mântuitor. Smerită şi plânsă mi-a fost viaţa, de du- 
rerea mea cea pentru Tine şi pentru om, şi n-a putut şi nu 
poate omul pricepe cât de măreaţă a fost şi este venirea Ta 
pentru salvarea lui. Grăiesc cu Tine, şi Tu, cu mine, şi apoi ne 
împart la oameni copiii cei împărţitori de Dumnezeu, că e 
vremea să-l strigăm pe om până ne va auzi, Fiule Doamne. O, 
nu se mai poate omul întoarce spre adevărul vieţii, dar eu Te 
rog acum, în ziua mea de serbare din mijlocul poporului Tău, 
dă-i omului duh nou, dă-i simţire cerească, dă-i putere să Te 
primească şi să se aplece să ia din izvorul cuvântului Tău, 
căci omul mare piere, iar cel mic înviază prin smerenie şi prin 
iubire ca a Ta, Doamne milos pentru om. 

O, popor al venirii Fiului meu, uită-te în viaţa mea şi 
ia-mă în ajutor, ca să te fac eu ajutor Fiului meu, Care vine cu 
tot cerul la tine, ca să-L ajuţi şi tu, că eu cu mare milă, cu fără 
de sfârşit iubire L-am sprijinit pe calea Lui spre oameni ca 
să-i atragă la Tatăl, şi tot aşa îi spunem şi azi, ca să aducă 
cerul pe pământ la tine, şi tu să-l primeşti şi să-l descoperi oa- 
menilor, şi să-L ajuţi pe Dumnezeu în durerea Lui după om, 
şi să-I ceri înlăcrimat, să-I ceri să- Şi desfacă taina venirii Lui 
la tine ca să vadă oamenii de pe pământ slava izvorului cel 
din mijlocul tău, pe Fiul meu Cuvântul, pe Domnul întru a 
doua Sa venire la oameni, că aşa este scris în Scripturile Lui, 
să vină iar este scris. 

O, fii ai Fiului meu, plânge cerul peste pământ. Vine 
apă multă din cer pe pământ. Flai să ridicăm rugă de iertare 
pentru neamul român ca să-i fie luminată calea lui spre Dum- 
nezeu. Flai să lucrezi după cum îţi este ţie scrisă lucrarea ta cu 
Dumnezeu, popor aşteptat de sfinţi. Suspină sfinţii după tine 
ca să te aşezi cale a lor spre om, ca să te faci tot mai dulce 
purtător de Dumnezeu şi de sfinţi spre oameni, popor al aş- 
teptării cea de sus. Viaţa trupului meu a ars de dor ca să-L ajut 
pe Dumnezeu spre om, iar tu trebuie să arzi de şapte ori mai 
mult, că tot neamul omenesc, de la începutul omului şi până 
azi, se uită după tine ca să-i rosteşti învierea, şi apoi el te va 
mărturisi, şi se va îmbrăţişa cerul cu pământul şi se vor face 
noi, căci iubirea este Domnul, şi este puterea Domnului, iar 
mila Lui biruieşte judecata, şi va deschide ochii omului, şi tu 
va fi să ştii să dai la tot omul lumina cea de sus, care te creşte 
pe tine ca să-L poţi face cunoscut pe Dumnezeu pe pământ, 
popor ales din lume. 

Iată, grăind cu tine, a tăcut ploaia. îţi dau îndemn de ru- 
găciune în toate câte trebuie să vină sau să nu vină peste pă- 
mânt, popor al venirii Domnului. Rugăciunea e viaţă dulce 
între tine şi Domnul, e mângâiere, e putere, e împlinire. Ai 
grijă să fii veghetor, popor rugător spre Dumnezeu. în toată 
vremea să ai grijă să fie Dumnezeu pe pământ cu tine şi să 
poată pentru tine şi prin tine peste pământ. 

îi rog pe oameni să înveţe dorul cel mângâietor în du- 
reri şi în bucurii, dor de Dumnezeu, dor de cer pe pământ. îi 
rog să înveţe rugăciunea cea cu folos, nu cea pentru cele pie- 
ritoare pe pământ. Iar duhului lumii, duhului potrivnic lui 
Du mn ezeu şi sufletului omului, îi spun să ia aminte la Scrip- 
tura care îi profeţeşte sfârşitul, şi să se dea din calea oameni- 
lor, că oamenii trebuie să-L primească pe Dumnezeu şi să-I 
dea Lui toată slava, toată iubirea şi viaţa lor, ca să vină apoi 
învierea celor vii şi a celor din morminte, că aproape este bi- 
ruinţa zilei Domnului, cerul cel nou şi pământul cel nou, şi 
adevărată este această Scriptură, şi ea se va împlini şi apoi va 
dăinui. Amin. 


O, Fiule Doamne, aşa cum pe toate le-ai zidit, Tu iarăşi 
eşti ziditor a toate câte vor rămâne, dar să nu uiţi de milă 
pentru om, şi să-i dai lui duh înţelept, cu care să poată birui 
duhul lumii, Doamne. Ai grijă, cu dor Te rog să iei de pe pă- 
mânt duhul lumesc şi să aşezi în oameni dorul de Tine, dorul 
de cer pe pământ, că omul nu poate birui, Doamne Fiule. Tu 
eşti începutul învierii. înviază Tu în om şi fă-1 să dorească 
după izvorul Tău, după glasul Tău, care grăieşte peste pămân- 
tul român, ca iarăşi să se facă prin cuvânt lumea şi faţa Ta 
peste ea, Fiule al meu. De două mii de ani aşteptăm în mare 
taină. Aşteaptă sfinţii să intre Duhul cuvântului Tău în oa- 
meni şi să se nască în ei dor sfânt, dor de cer pe pământ, ca 
să vii cu sfinţii Tăi între oameni, căci împărăţia Ta e fără de 
sfârşit, Fiule scump. Tot cuvântul meu pune-1 înaintea Ta şi 
dă-i putere de împlinire, că Tu mereu m-ai ascultat, mereu mă 
asculţi cu flască iubire, şi cu cerească putere mă mângâi, 
mângâindu-Te cu rugăciunea mea şi cu puterea Ta prin ea. 

îi dau poporului Tău din duhul meu, care se roagă 
mereu înaintea Ta. Duhul rugăciunii împlinitoare să se coboa- 
re peste el, dar să înveţe poporul Tău, uitându-se în viaţa mea, 
luând din lumina ei, din puterea ei, care este iubirea de Tine, 
dorul de om nou înaintea Ta, ca să ai mângâiere în durere, şi 
putere să ai prin rugăciunea poporului Tău, adusă înaintea Ta, 
Doamne Fiule. S-a făcut rană în mine dorul de împărăţie a Ta 
în om. Sunt mama rugăciunii către Tine, aşa cum eşti Tu Fiul 
rugăciunii către Tatăl. Binecuvintează rugăciunea acestei zile 
în mijlocul poporului Tău, că e durere peste pământ, e trist pe 
pământ, e ploaie multă, Doamne, şi trebuie soare pe pământ, 
trebuie să fii lumină a oamenilor, Doamne, iar ei să vadă şi să 
ştie taina luminii şi să Te ia de lumină a lor, Dumnezeule 
tainic. 

E sărbătoare de naştere a mea, iar eu Te rog pentru 
naşterea din cer a omului, şi dă-i iubire poporului Tău, ca să 
poată împlini Ţie tot ceea ce Tu îi ceri, Doamne. Iubirea mea 
de mamă a Ta e cea mai mare iubire, iar eu o dăruiesc îndoit 
poporului Tău, ca să Ţi-o dea Ţie din mine, să aibă el iubire 
mare, şi cu umilinţă să stea cu ea înaintea Ta şi să poată prin 
ea pentru Tine şi pentru om, Fiule scump. 

Hai, popor al Fiului meu, Care vine la tine, hai să fim 
iubirea care va naşte iarăşi lumea, dar nu uita să înveţi mereu 
din umilinţa mea puterea cea pentru Dumnezeu. Amin, amin, 
amin. 

O mamă, naşterea ta a purtat cu ea naşterea 
^Mea. O, mamă, naşterea acestui popor al 
cuvântului Meu poartă cu ea naşterea din nou a lumii, mamă. 
Mă aplec şi îţi sărut rugăciunea cea din mijlocul poporului 
Meu, căci sunt Fiu supus şi te ascult, mamă. Aşa să Mă ascul- 
te poporul cuvântului Meu. Să fie el cuvântul Meu cel împli- 
nit, mamă. Să fie el puterea învierii făpturii, mamă. Amin. 

Să fii, poporul Meu, putere de rugăciune înaintea Mea. 
Să fii atent cum mergi pe cale cu Mine. Mergi cu lumină ma- 
re, poporul Meu, căci întunericul lumii îl ţine cuprins pe om, 
şi tot şi toate fără să ştie aşteaptă lumina Mea, care iarăşi va 
fi să fie, aşa cum a fost ea în ziua întâi a facerii lumii când Eu 
am zis: «Să fie lumină!», şi ea a fost. 

Eu iarăşi zic: Să fie lumină! Şi ea este, şi în ea să stai, 
poporul Meu, căci cu ea vom lucra peste pământ, şi ea va ră- 
mâne, şi ea se va numi veşnic ziua Domnului. Amin, amin, 
amin. 

Praznicul înălţării sfintei cruci 

Omul creştin trebuie să înveţe calea şi nu bucuria cu Dumnezeu. 
Mântuirea trebuie să se facă în om dorire. Greşeala care nu-l 
întoarce pe om la Dumnezeu se face viaţă a omului. Rugăciunea 
prin minte şi nu prin inimă risipeşte viaţa omului. Haina de pe om 
se strică de la om. 

rucea Mea cea grea s-a făcut putere de biruinţă 
pentru Mine, poporul Meu, căci suferinţa nu-l 
lasă pe om să se piardă, ci îl ţine pe braţele lui Dumnezeu, şi 
apoi această cruce se face sărbătoare de biruinţă şi de viaţă 
veşnică a omului care nu se mâhneşte sub jugul cel sfânt al 
suferinţei. 

Pace ţie, poporul Meu Israel de azi! Crucea Mea cea 
grea l-a împăcat pe om cu Tatăl, căci după ce am dus-o ca să 
biruiesc prin ea moartea şi să Mă fac bucurie a Tatălui prin 
învierea şi înălţarea Mea la El, M-am lăsat omului de căra- 
re spre Tatăl şi l-am învăţat pe om această cale, căci i-am ară- 
tat-o prin cruce, poporul Meu. O mulţime de oameni sunt 
creştini sau se fac creştini, dar cei mai mulţi din ei fug de 
calea crucii, care îi ţine pe ei pe cale cu Mine, căci omul creş- 
tin nu învaţă calea spre Mine, ci dă să înveţe bucuria spre 
Mine. Măcar bucuria cu Mine dacă ar da omul s-o înveţe, tot 
L-ar putea mângâia pe Dumnezeu, tot ar avea omul creştin 
cale spre Mine, iar Eu i-aş da lui biruinţa pentru care Eu am 
căzut sub cruce, şi apoi M-am arătat biruitor prin ea, dar fără 
credinţa ucenicilor Mei nu s-ar fi putut aşeza pe pământ bi- 
ruinţa lui Dumnezeu. 

O, poporul Meu, fără propovăduire nu poate omul să 
ştie puterea lui Dumnezeu. Dacă omul nu ştie că Dumnezeu 
are viaţă veşnică şi apoi să ştie să se umilească pentru această 
viaţă şi să şi-o lucreze cu credinţă, nu poate omul să-L iubeas- 
că pe Dumnezeu şi să înveţe apoi calea cea dulce, calea cu 
Dumnezeu între pământ şi cer. Cel ce crede în mântuirea cea 
de la Mine, dacă acela nu şi-o lucrează cu inima şi cu fapta 
înaintea Mea şi înaintea oamenilor, acela nu ştie şi nu lucrea- 
ză lucrarea mântuirii. Mântuirea, poporul Meu, este mare lu- 
crare. Ea trebuie să se facă în om dorire, şi apoi lucrare mare. 
Ea trebuie să se facă în om mare de dragoste, mare fără ţărm, 
căci viaţa cea mântuitoare este fără de sfârşit cu lucrarea ei pe 
pământ. 

Când l-am zidit pe om, eram pe pământ cu Tatăl, şi 
M-a învăţat Tatăl lucrarea vieţii, şi apoi vasul vieţii, şi apoi 
am spus. Eu şi cu Tatăl: «Să facem om după chipul şi asemă- 
narea Noastră». Şi după ce l-am făcut pe om din pământ aşa 
cum face olarul un vas din lut ca să-l aibă de trebuinţă, l-am 
îmbrăcat pe om în bucurie şi i-am arătat facerea cerului şi a 
pământului, de care să se bucure omul, şi să trăiască veşnic în 
bucuria aceasta, zidită pentru om mai înainte de facerea lui. 
Dar dacă omul, după ce am pus viaţa Noastră în el, duhul de 
viaţă din Noi, dacă el nu a învăţat din această taină a vieţii, el 
a făcut apoi greşeala de a nu sta sub ocrotirea lui Dumnezeu, 
şi şi-a pierdut mai întâi frica. Cine pierde frica de Dumnezeu 
Făcătorul, pierde viaţa şi nu ştie să şi-o mai găsească nici prin 
bucurie, nici prin durere, căci frica de Dumnezeu este înţelep- 
ciunea vieţii, este darul pe care i l-a dăruit Dumnezeu omului 
ca să-l ia şi să se folosească de el pentru viaţa lui Dumnezeu 
în el, nu pentru viaţa lui în el. N-a mai ştiut omul calea spre 
Dumnezeu apoi, căci greşeala, dacă nu te întoarce la Dumne- 
zeu, la frica de Dumnezeu, se face viaţă a omului greşeala, şi 
stă omul în ea, şi nu mai stă în Dumnezeu, căci ca să stai în 
Dumnezeu, trebuie să semeni cu El, să iubeşti suferinţa, care 


nu te lasă să mori, şi care te întoarce la Tatăl, aşa cum pe 
Mine M-a întors la Tatăl crucea suferinţei Mele de la omul cel 
necredincios, cel fără frică pentru paza vieţii lui cea de la 
Dumnezeu. 

O, poporul Meu, e mare, mare taina lui Dumnezeu cu 
omul pe pământ. Chiar dacă Domnul nu Se lasă văzut, El este 
cu omul, căci pe pământ Eu şi cu Tatăl l-am zidit pe om, şi am 
pus în el din Noi duh de viaţă, am pus în om fiinţă din fiinţa 
Noastră şi am rămas în taină lângă om, căci aşa este Dumne- 
zeu cu omul, şi aşa trebuie să ştie şi apoi să creadă omul ca să 
nu piardă frica de Dumnezeu, să nu piardă omul cărarea 
aceasta care îl ţine pe el lângă Dumnezeu, şi pe Dumnezeu, 
lângă el. 

Când omul se roagă Tatălui nostru, nu ştie omul să în- 
ţeleagă ce spune. I-am învăţat pe ucenici să nu-L înţeleagă 
greu pe Dumnezeu, şi le-am spus să se roage în chip smerit şi 
să-şi pună viaţa mereu în mâna Tatălui şi să nu facă ce fac 
păgânii care neînţelegându-L pe Dumnezeu strigă şi rostesc 
mulţime de cuvinte spre Tatăl. Eu însă i-am învăţat pe ucenici 
să zică frumos, cuvânt spre Tatăl, şi să cuprindă în el tot ce 
trebuie să audă Tatăl şi să le dea lor. 

O, ce frumos este să te rogi Tatălui aşa cum le-am spus 
Eu la ucenici să se roage, spunând: «Tatăl nostru, Care eşti în 
ceruri, sfinţească-se numele Tău; vie împărăţia Ta, şi în ea, 
voia Ta pe pământ ca şi în cer». O, poporul Meu, când Noi, 
Tatăl şi Fiul, l-am făcut pe om, pe pământ l-am făcut, şi a fost 
atunci cerul şi pământul, Dumnezeu şi omul pe pământ, şi a 
fost voia lui Dumnezeu pe pământ şi în cer deodată. Acum 
două mii de ani când i-am învăţat pe ucenici cum să vorbeas- 
că pe pământ cu Tatăl, le-am spus să-I zică Tatălui: „Tatăl 
nostru, Care eşti în ceruri “. O, ce mult aş vrea să fie acum 
vremea aceasta, să înţeleagă de acum omul, să înţelegi, po- 
porul Meu, şi de la tine să înţeleagă omul că Dumnezeu este 
vestit de om peste pământ, şi prin propovăduire omul se face 
cerul lui Dumnezeu şi îl învaţă pe alt om să sfinţească pe 
pământ numele Tatălui şi să-I ceară în fiecare zi pâinea cea 
spre fiinţă şi să fie iubitor şi iertător pentru orice semen, ca să 
fie şi Tatăl asemenea, iertător pentru greşalele lui de om, căci 
omul a învăţat cel mai întâi să greşească, să dea din el frica şi 
să greşească lui Dumnezeu, să-L părăsească pe Dumnezeu 
pentru ca să împărăţească omul pe pământ. Dar la ucenicii 
Mei le-am spus să facă vie pe pământ împărăţia Tatălui şi 
voia Tatălui, şi aceasta să-i ferească pe ei de ispita cea rea 
care s-a născut în om după ce omul a dat din el frica. 

Vreau să-l învăţ pe om să iubească şi să poarte cu el 
arma cea împotriva pierzării: frica de Dumnezeu, care îl în- 
vaţă pe om să iubească suferinţa cea sfântă, crucea, care îl 
aşează pe om pe calea spre Dumnezeu. Amin. 

îţi spuneam, poporul Meu, când începusem să ies cu 
tine în lume pildă de iubire a ta cu Dumnezeu, îţi spuneam că 
vreau să aduc cerul pe pământ, pe tot pământul, şi apoi să Mă 
las descoperit, să-Mi las văzută slava şi cerul în care stau şi 
din care lucrez pentru tine, şi cu care te port pe tine spre Tatăl. 
Voiesc să te învăţ să crezi taina cerului pe pământ cu tine, tai- 
na Tatălui, Care este în ceruri lângă tine, sfmţindu-Şi numele 
pe pământ şi în cer, dar roagă-te să te facă Tatăl voie a Sa şi 
împărăţie a Sa prin voia Sa în tine mereu, prin fiinţa lui Dum- 
nezeu în tine, ca să ai tu Tată slăvit, poporul Meu, şi El să fie 
iertător ca şi tine, şi tu să fii iertător ca şi El, şi ca să te fereas- 
că El de tot răul din om, de cel dinăuntrul tău şi de cel din 
afara ta, aşa cum Eu i-am învăţat pe ucenici să ceară la Tatăl 
şi să se facă ei unii pentru alţii cerurile Tatălui, Dumnezeu 

lângă om pe pământ, şi omul lângă Dumnezeu, aşa cum am 
fost Noi cu omul la început pe pământ. Amin. 

O, poporul Meu, o, cetate a Domnului, este scris des- 
pre cetatea Mea că porţile ei vor fi deschise zi şi noapte pen- 
tru Domnul, ca să nu fie noapte în ea, ci să fie Do mn ul în 
porţi, şi să fie cu tine şi să te înveţe credinţa că Dumnezeu stă 
pe pământ cu tine cu cerurile Lui, numai să ştii tu să fii copil 
ceresc, căci fără grăire, fără vestire, fără propovăduire nu 
poate şti omul puterea lui Dumnezeu, iubirea Lui în om, po- 
porul Meu. 

Te las sub iubirea biruinţei prin cruce. Te slobozesc, 
binecuvântându-ţi bucatele de pe masa ta frăţească, şi Eu voi 
pune pe masă cuvântul Meu apoi, toată hrana pe care Eu 
voiesc azi să ţi-o dau, poporul Meu. Dar te rog, fiule, să te laşi 
moale, să te laşi uşor în inima Mea ca să te pot Eu învăţa cu 
multul taina lui Dumnezeu cu tine pe pământ ca şi în cer, 
poporul Meu, căci frica de Dumnezeu este iubire, şi ea te 
poartă ca Tatăl, de mânuţă pe cărările tainelor Lui cereşti pe 
pământ, căci crucea este iubirea care-ţi dă ţie viaţă, poporul 
Meu. Amin, amin, amin. 

* 

A cum, intru în mijlocul tău din nou, intru prin 
porţi, poporul Meu, şi să cauţi să ai credinţă 
neclătinată pentru minunea venirii Mele la tine, că lumea nu 
crede că Eu mai vin pe pământ în vremea ei. Ea vorbeşte me- 
reu despre vremi viitoare pentru venirea Mea, şi face aceasta 
ca să nu Mă primească, să nu se sfinţească, să nu se lase de 
deşertăciuni, să nu iubească frica de Dumnezeu, taina aceasta 
mare, prin care omul nu stă fără Dumnezeu pe pământ. Eu pe 
pământ l-am făcut pe om, iar Tatăl a fost lângă Mine pe pă- 
mânt, căci pământul este aşternutul picioarelor Noastre pre- 
cum şi al omului este, căci omul stă cu picioarele pe pământ 
şi cu trupul în cer ca şi Dumnezeu, dar omul nu ştie ce este 
cerul şi pământul, şi nu ştie ce este trupul lui. 

Trupul omului este casă, poporul Meu. O, fiule învăţat 
de Dumnezeu, nu uita că dacă Eu cu Duhul Meu nu aş fi 
locuit în ucenicii Mei acum două mii de ani, dacă Duhul Meu 
nu i-ar fi avut pe ei casă, Eu n-aş fi putut să Mă fac cunoscut 
oamenilor, n-ar fi aflat oamenii de Dumnezeu dacă Eu şi cu 
Tatăl n-am fi găsit sălaş şi cer în ucenicii Mei care sfinţeau 
numele Tatălui şi numele Meu; dacă ei n-ar fi făcut vie îm- 
părăţia Mea în ei, căci ei s-au dat din ei şi Mi-au lăsat Mie 
trupul lor ca sălaş, şi am pus în ei pe Duhul Sfânt al Tatălui şi 
al Meu, şi am fost pe pământ cu oamenii, poporul Meu. 

O, nu mai stă omul din umbletul minţii lui, nu mai stă 
liniştit cu mintea ca să pot să stau Eu de vorbă cu el şi să-l 
învăţ învăţătură din cer, din Mine să-l învăţ, căci de la om 
când ia omul, el rămâne în mintea lui şi nu iese din ea, şi ea 
nu iese din el, şi nu-1 pot găsi pe om liber de el ca să bat şi 
să-Mi deschidă şi să-i dau din Mine, şi ca să fac în el credinţă 
cu care el să-şi lucreze mântuirea, că mare este lucrarea mân- 
tuirii. Ea este rodul credinţei, şi iată, credinţei îi trebuie rod 
ca să se poată omul mântui prin ea de moarte. 

Omul iubeşte mai mult întunericul decât lumina; iu- 
beşte mai mult faptele lui rele, care se trezesc mereu în el, 
pentru că omul nu mai are frică de Dumnezeu, Care vede în 
om şi peste om. Dar pe tine, poporul Meu, te îndemn, în 
numele suferinţei Mele de pe cruce, să ai grijă multă şi mare 
să-ţi treacă prin inimă rugăciunea, că dacă ea îţi trece prin 
minte, mintea o ia şi o duce cum duce apa la vale tot ce gă- 
seşte în calea ei. Te îndemn cu lacrimi, să râvneşti, poporul 


Meu, la darurile duhovniceşti, chiar dacă nu ajungi să iubeşti 
darul proorociei, dar credinţei îi trebuie rod bogat de la daru- 
rile tale duhovniceşti, care să-ţi lucreze mântuirea, căci ea nu 
se capătă decât prin credinţă, iar credinţa este cea lucrătoare, 
nu cea amorţită care îl ţine pe om departe de voia lui Dum- 
nezeu. Apostolul Pavel se lăuda în credinţă, dar el spunea aşa: 
«Mie să nu-mi fie a mă lăuda decât numai în crucea lui 
Hristos Domnul, prin care lumea este răstignită pentru mine, 
şi eu, pentru lume». 

O, fiilor, cel ce fuge de calea crucii Mele, acela nu iu- 
beşte calea cu Mine şi nu-şi lucrează mântuirea, care are ca 
sprijin frica de Dumnezeu, cea care îl face pe om să-L iu- 
bească pe Domnul cu iubire care caută în ea putere pentru ea, 
bucurie pentru ea, credinţă pentru ea, căci Eu fără credinţa 
ucenicilor Mei nu M-aş fi putut face iubire în cei mulţi care 
M-au aflat şi M-au iubit fără de linişte, căci iubirea îl face 
mare pe om, şi lucrător în calea aşteptării venirii Mele spre 
om cu darurile iubirii, cu roadele ei, cu mântuirea, care pe 
toate ale Mele le are în ea. Amin. 

Voiesc, poporul Meu, să te învăţ tot mai desluşit taina 
Mea cu tine şi lângă tine, ca să Mă poţi iubi, ca să Mă poţi 
urma cu mai mare trăire, cu mai mult rod al credinţei tale în 
venirea ta la Mine ca să pregătesc prin cuvânt pământul pen- 
tru ziua Mea cea mare când biruinţa Mea toată va lua moar- 
tea de pe pământ, căci haina de pe om se strică de la om, de 
la ceea ce face şi mănâncă omul cu inima şi cu trupul. Israel 
mânca mană din cer, şi dacă îşi hrănea aşa trupul, se hrănea 
aşa şi haina trupului, şi nu se mai strica haina lui. Dar el şi-a 
lucrat moartea, şi-a lucrat-o cu inima pe dinăuntrul lui, şi a 
împărăţit în el moartea, nu Dumnezeu. Iată cum şi de unde se 
strică omul, şi apoi moare necunoscând lângă el pe Dumne- 
zeu de viaţă, de cer, de iubire a lui. 

în vremea trâmbiţării Mele prin Verginica, dacă Eu îi 
spuneam unui creştin că are în el moartea care îi mănâncă pe 
dinăuntru viaţa şi inima şi sănătatea ei cea de la Mine, dacă îi 
spuneam că are iubire de sine, el nu credea. Nu crede creşti- 
nul, nu ştie că are iubire de sine, că el se socoteşte după min- 
tea lui, nu după Mine. Dar el este şi în cer, este şi la Mine aşe- 
zat de îngeri, iar cerul e cer, nu e pământ, poporul Meu. 

O, copii învăţători, o, copii din porţi, dacă cei ce cred 
venirii Mele pe pământ cuvânt, dacă aceştia şi-ar da Mie min- 
tea, aceia ar înţelege cu ea pe Domnul, pe Tatăl, Fiul şi Sfân- 
tul Duh. Cine nu vă poate iubi pe voi cu toată puterea fiinţei 
lor, ca apoi să pun Eu iubirea Mea în ei aşa cum am pus-o în 
voi, aceia nu au priceput tainele venirii Mele pe pământ, şi 
ispitesc intrările şi ieşirile Mele prin porţi, şi pe Mine Mă iau 
din cer, zic ei, iar pe voi vă iau de pe pământ, şi aceştia nu ştiu 
că Eu îi iau pe ei din voi ca să-i cunosc, şi ca să nu le spun şi 
lor când va veni ziua Mea cea cu slavă, să nu le spun: «Nu 
ştiu de unde sunteţi». Duhul Meu, copii învăţători, nu e duhul 
vostru, ci e al Meu, iar duhul vostru este locaşul Meu din voi, 
este ochiul Meu peste Israel. Amin. 

O, ce bine îi este creştinului care Mă primeşte pe Mine 
prin voi şi nu pe voi, şi care din iubire pentru Mine face 
aceasta! O, ce bine îi este creştinului care vine să se aşeze în 
sfat cu voi, în sfatul Meu, ca să pot Eu să vin şi să-i dau, şi să 
fie sfatul Meu binevenit şi cu credinţă aşteptat, şi să nu mai 
facă nimic creştinul decât pe cele ale sfatului Meu, căci cele 
ale sfatului lui îl scot pe el afară din Mine de fiecare dată când 
el le are de făcut pe cele ale lui, care nu sunt din Mine luate 
spre lucru. 

O, ce bine îi este celui ce iubeşte să stea în sfatul Dom- 
nului! Atunci Eu M-aş mlădia după cum este mlădierea ere- 

dinţei şi a iubirii fiului acestei lucrări de cuvânt al Meu peste 
Israel, şi aş putea lucra cu sfatul Meu, aşa cum Eu iubesc să 
lucrez şi să ascult de Tatăl, şi să am aşa şi nu altfel loc prielnic 
în creştin, şi să nu Mă sfiesc de firea creştinului, şi să nu Mă 
tem sau să Mă împiedic de asprimea lui cea înspre voi, căci 
cine vă iubeşte pe voi, vă primeşte şi vă aşteaptă dinspre 
Mine spre el, şi cu unul ca acela Eu pot să stau în sfat şi să fiu 
cu tot binele între cei ce sunt poporul Meu. Amin. Când Eu 
lucrez prin voi şi vă trimit cu Duhul Meu din voi, voi sunteţi 
plăpânzi, şi dacă Eu nu v-aş da tărie, n-ar mai avea loc şi 
putere sfatul cel de la Mine pentru tot lucrul cel cu binecu- 
vântarea Mea lucrat. Este scris în Scripturi că porţile cetăţii 
Mele vor fi deschise zi şi noapte ca să fiu cu poporul Meu, dar 
să fie cu Mine poporul, şi aşteptându-Mă să fie. Amin. 

Pe pământ sunt numai mlaştini pentru mintea omului, 
poporul Meu, dar tu adumbreşte-te sub cruce, că nu e bine să 
te lupţi cu valurile, ci e bine să-ţi laşi mintea liniştită şi să laşi 
din mână cârma în vreme de valuri şi de mlaştini, ca să poţi 
pluti până ce se liniştesc valurile. Adumbreşte-te sub cruce în 
vremea ta cea grea, şi caută sub pace şi sub răbdare aşteptând, 
că mintea omului este trasă de mlaştini chemătoare din toate 
părţile, dar Eu te-am învăţat să stai în cer mereu, şi să înveţi 
să fii locaşul Tatălui, cerul Tatălui, poporul Meu, sfinţind cu 
inima şi cu gura ta numele Tatălui şi al Fiului şi al Sfântului 
Duh. Amin. 

I-am probat în iubire pe creştinii acestei veniri a Mea, 
i-am probat prin iubirea lor de Verginica, prin care Eu trâm- 
biţam şi eram cu poporul, şi i-am găsit că aveau pentru binele 
lor credinţă şi nevoie de ea, nu că o iubeau pe ea pentru Mine 
şi pentru mântuirea lor cea de la Mine, cea de sub cruce şi nu 
cea fără de cruce, că nu este fără cruce mântuire slăvită, po- 
porul Meu. I-am probat mai apoi pe creştini prin iubirea lor 
de voi, copii prin care Eu vin acum ca să fiu cu poporul. I-am 
probat pe mulţi, şi i-am găsit cu iubire de ei, aşa cum au făcut 
şi creştinii Mei cei mai de la începutul lucrării Mele, care îmi 
pizmuiau şi îmi ispiteau scula prin care îi dăruiam pe ei cu 
binecuvântările cerului ca să nu piară ei de pe pământ şi din 
cer prin iubirea de sine a lor. Dar vreau, prin voi, copii învă- 
ţători, să învăţ poporul să stea sub crucea Mea şi să nu piardă 
frica de Dumnezeu, şi să-şi agonisească din toată inima şi 
cugetul şi sufletul şi dragostea lor răspuns bun după plăcerea 
Mea la capătul trudei Mele pentru mântuirea multora. Sub 
cruce e dulce viaţa, e vie, are inimă vie, că numai Do mn ul 
este Cel viu dacă El poate sta şi lucra în om. învăţaţi poporul 
să iubească răbdarea de sub crucea Mea şi nu altă răbdare, 
căci altă răbdare se zbate în om tot de la iubirea de sine a 
omului. Staţi de veghe, fiilor copii, şi staţi deschişi spre Mine. 
Staţi porţi deschise, ca să-l pot ţine mereu, mereu în lumină 
pe Israel şi ca să am popor, căci poporul Meu este cel ce um- 
blă în lumină. Amin. 

O, poporul Meu, încearcă mereu, mereu, şi apoi să poţi 
mereu, mereu să fii mărturisitor al Meu dinăuntrul tău mai 
întâi, şi apoi din afara ta între frate şi frate, ca să te vadă Tatăl 
din ceruri, să vadă de lângă tine că tu sfinţeşti numele Lui pe 
pământ ca şi în cer, în trup şi în duh, poporul Meu, şi să vadă 
El în mijlocul tău împărăţie vie a Sa şi sfatul voii Sale în tine. 
Lasă-te uşor şi moale în mâna Mea, şi apoi în inima Mea, ca 
să poţi pricepe în toată vremea taina Domnului cu tine pe 
pământ, căci Eu şi Tatăl pe pământ l-am făcut pe om, pe pă- 
mânt şi în cer, laolaltă acestea; şi nu uita că frica de Dumne- 
zeu este iubire şi te ţine în Tatăl, şi nu uita că Domnul stă în 
ceruri şi Se sfătuieşte în ele şi cu ele, şi nu uita că Tatăl şi Fiul 


şi cerul suntem lângă tine şi te ţinem de mânuţă, ca să aibă 
Domnul în tine cerul pe pământ, poporul Meu. Amin, amin, 
amin. 

14/27 septembrie 2005 

Praznicul Acoperământul Maicii Domnului 

Iubirea este cuvânt dulce, cuvânt de înţelepciune, cuvânt de certare, 
cuvânt de nădejde, şi este cuvânt de dor. Nimeni nu poate fi decât 
prin iubire. Mâhnirea şi mânia sunt păcate asupra Duhului Sfânt. 
Iubirea cea cu dreptate va întocmi pe toate câte vor fii pe vecii. 

unt Domnul, copilaşi străjeri. Hai să aşezăm în 
carte cuvânt. Hai să mângâiem, cu masa cuvân- 
tului, pe mama Mea Fecioara şi cerul ei de heruvimi, de sera- 
fimi şi de îngeri. Hai, copii străjeri la porţi, că Eu, Do mn ul 
Dumnezeul vostru, vă sunt vouă tot ce nu aveţi voi pe pă- 
mânt, care să vă ajute pentru Mine în porţi, căci voi pentru 
Mine v-aţi născut şi nu pentru voi, şi Eu sunt pe pământ prin 
voi. Amin. 

Pe pământ e greu, fiilor, e greu pentru că nu este iubire 
în inimi, iar omul ar trebui să fie cea mai de sus locuinţă de 
iubire, că altfel omul, bietul de el, e rece, e aspru, e urât, e fără 
nici o frumuseţe, căci iubirea are mare statură când ea îşi află 
casă în om. Iubirea este cuvânt şi dulce cuvânt mai întâi de 
orice lucrare a ei, dar ea este şi cuvânt tare când Mă apără pe 
Mine şi pe cei ce Mă iubesc în ei şi în afara lor cu faţa Mea, 
nu cu faţă omenească. 

O, poporul Meu, cobor pe masa ta cuvânt ca să-ţi des- 
chid tainele iubirii Mele în om şi să vezi faţa ei pe care ţi-o 
arăt prin cuvânt, fiule. Te aşez sub acoperământul cuvântului 
Meu ca şi mama Mea Fecioara, care este cu Mine în cuvânt 
pentru serbarea ei de azi între sfinţi şi între îngeri şi între 
puteri cereşti. 

Iubirea este cuvânt dulce atunci când ea se face în om 
rugăciune, cuvânt de iubire şi de slavă pentru stăpânul ei. Ea 
este cuvânt cu tărie atunci când se face râvnă împotriva celui 
ce loveşte în faţa Mea de pe pământ. Ea este cuvânt de înţe- 
lepciune de viaţă atunci când are fii supuşi ei pentru slava 
Mea pe pământ. Iubirea este cuvânt de certare atunci când cei 
ce intră să stea sub numele ei lovesc în ea pentru iubirea de 
ei, căci scris este: «Cu cel îndărătnic Mă voi îndărătnici». Iu- 
birea este cuvânt de nădejde şi de pace pentru fiii cei senini 
ai ei, pentru cei dulci lui Dumnezeu şi fiilor lui Dumnezeu, 
care sunt iubire precum Dumnezeu este iubire. Ea este dor şi 
cuvânt de dor pentru cei gingaşi ai ei, prin dor cu bună cuviin- 
ţă şi cu aleasă şi cerească purtare. Şi, iarăşi, ea spune că este 
scris: «Cu cel cuvios, cuvios voi fi; cu cel ales, ales voi fi». 

Iubirea este floare rară, poporul Meu, şi nu se mai gă- 
seşte pe pământ. Ea nu poate vieţui prin spini şi prin mlaştini. 
Ea poate trăi pe loc înalt şi însorit, pe loc senin şi paşnic, pe 
loc fertil, verde şi rodnic pentru ea. 

O, copii din porţi, voi Mă aveţi în voi cu faţa Mea, cu 
viaţa Mea, cu dorul Meu, şi prin Mine ştiţi voi să-i spuneţi 
răului rău şi frumosului frumos şi omului înger sau diavol, 
aşa cum am ştiut Eu să spun după cum este inima şi faţa şi 
dorirea omului. Dacă fiii acestui popor nu cunosc faţa şi cu- 
vântul Meu în voi, ei nu ştiu să se facă locaşe ale iubirii Mele 
pe pământ. Cine dă să se asemene cu voi prin cele omeneşti 
din el, acela greşeşte, căci Eu, Domnul, nu caut la firea omu- 
lui, ci caut la Duhul Meu din om, căci Dumnezeu este Duh, 
şi apoi cuvânt şi faptă, iar omul este trup, şi apoi cuvânt şi 
faptă prin cele ale firii trupului lui. Aceştia rănesc cu cuvân- 

tul şi cu fapta lor şi nu ştiu aceştia să stea sub duhul iubirii 
Mele din voi, şi care se apleacă să-l ridice pe om din sângele 
lui, că numai în sângele lui, numai în firea lui se zbate cel ce 
este firesc şi nu duhovnicesc. 

Vă mângâi, copii însuspinaţi în porţi, vă mângâi Eu, 
Domnul, cu durerea cuvântului Meu în suferinţele lucrului 
Meu cu voi şi prin voi peste tot poporul acestui cuvânt, că 
mulţi au voit cu voia lor să se adăpostească de răul de pe pă- 
mânt sub acoperământul vieţii cuvântului Meu, care izvorăşte 
din Mine prin voi peste pământ. Le desfac tainele iubirii şi 
faţa ei la cei ce sunt numiţi sau se numesc poporul Meu. 

Iubirea este floare rară, iar mama Mea Fecioară lasă 
peste tine, poporul Meu, acoperământul ei, cuvântul ei de 
iubire în ziua ei de serbare în mijlocul tău. Amin, amin, amin. 

T u, Fiule scump al meu, eşti în mine cuvânt. 
Iubirea este cuvânt dulce; ea este cuvânt cu 
tărie; ea este cuvânt cu certare; ea este cuvânt de nădejde şi 
de pace, şi este cuvânt de dor. Fiule Izvorule. Ea ştie să iu- 
bească şi ştie să pedepsească; ea ştie să întărească şi ştie să 
dorească; ea ştie tot ce este ea peste tot ce este omul, Fiule al 
iubirii mele pentru Tine şi pentru omul iubit de Tine. Amin. 

Poporule, poporule al acestui cuvânt de dor după om! 
Eu îţi dau azi o povaţă aleasă din cele mai nepătrunse puteri 
ale iubirii, iar tu să iei povaţa mea. Puterea iubirii este cu- 
vântul Domnului de peste tine. Aceasta este puterea Fiului 
meu, căci nimeni nu poate să fie puternic decât prin iubire. 
Povaţa mea, iat-o, aceasta este: ia ca acoperământ al fiinţei 
tale cuvântul Fiului meu de câte ori îl lasă Domnul peste tine. 
Citeşte-1 în vremea Evangheliei; ia-1 ca pe Evanghelie şi 
citeşte-1, de la un cuvânt până la celălalt care îi urmează. Ia 
din el tot ce te ţine treaz pentru lucrarea lui, că dacă nu-i dai 
fiinţă prin citire bisericească, tu faci altceva, tu faci fire a ta, 
popor al acestui cuvânt care se face peste tine acoperământ 
ceresc. Dacă tu nu-1 iei ca să citeşti mereu din el ca din Evan- 
ghelie mereu proaspăt venită de la Domnul la tine, tu nu-i poţi 
da fiinţă şi viaţă şi mişcare şi faptă în mijlocul tău, şi te nu- 
meşti dispreţuitor de Dumnezeu, neprimitor şi nepurtător de 
Dumnezeu. Citeşte la vremea Evangheliei la sfintele slujbe, 
citeşte spre împlinire cuvântul Domnului care vine la tine, 
cuvântul de viaţă. Citeşte, ca să nu uiţi chemarea Domnului şi 
împlinirea peste tine a cuvântului iubirii Lui. 

Când Fiul meu era pe pământ printre oameni, oamenii 
nu-L iubeau, şi de aceea nu-L cunoşteau, dar diavolii din oa- 
meni se temeau de El, şi mărturisindu-L pe El Hristosul Tată- 
lui se rugau la El să nu-i piară pe ei mai înainte să-şi sfârşeas- 
că ei timpul şi lucrarea între oameni. Ucenicii Lui când au- 
zeau numele Lui mărturisit de diavoli, se minunau de puterea 
Lui, căci El era Unul Domn cu putere, şi numai aşa lucra, iar 
diavolii din oameni îl mărturiseau pe El Hristosul Tatălui. 

O, popor al acestui acoperământ de cuvânt! Dacă tu nu 
poţi să cunoşti taina Golgotei Duhului Sfânt, aşează-te supus 
sub această iubire, ca să cunoşti apoi iubirea de pe Golgota 
Duhului Sfânt, căci pe drumul Golgotei nu se merge oricum, 
nu se stă oricum, ci se stă cu fiori de Duh Sfânt şi cu sudori 
biruitoare peste toată firea, ca să poată veni învierea, şi să se 
poată rosti cuvântul învierii morţilor, şi să se vestească aceas- 
ta din vârful biruinţei Golgotei, că frumoasă şi dulce este tai- 
na Golgotei Duhului Sfânt, taina iubirii, popor al Fiului Cu- 
vântului, şi pe această cale trebuie neînfficoşare, prin iubire 
din cer pe pământ. 

Au creştet încoronat cei de pe drumul slavei Golgotei 
Duhului Sfânt, şi nu se poate fără cunună de daruri lucrătoare, 


nu se poate pe această măreaţă cale cu fii ai măririlor cereşti 
pe ea. Povaţa mea de peste tine este aceasta: citeşte cuvân- 
tul Fiului meu de la o coborâre la alta a Sa la tine; citeşte-1 în 
vremea citirii Evangheliei; citeşte-1 măcar în fiecare zi, şi 
aşează-1 peste tine apoi, popor al acestui cuvânt. Nu sta, fiule, 
fără acest acoperământ, ci tu să stai sub puterea acestor taine 
ale iubirii, căci fiecare cuvânt al Fiului meu are peste tine 
slava lui şi darurile lui, căci este cuvânt cu dor în el, şi tu 
trebuie să-I dai Domnului ce-ţi cere, popor cu nume de fiu. 
Amin. 

Iar Tu, Copil supus sub taina iubirii, de la naşterea Ta 
din Tatăl Cel fără de ani precum şi Tu eşti, supus vei sta sub 
puterea iubirii, Fiule al Tatălui şi al meu deodată, şi mereu vei 
învăţa pe cei ce iau şi pe cei ce nu iau iubirea cuvântului Tău. 
Iar acum, la sfârşit de timp, eu îi plâng pe cei ce nu ştiu ce 
este acest izvor al iubirii, pe toţi cei ce Te alungă din ei necu- 
noscându-Te în ei cu faţa Ta senină şi dulce, că aceştia au 
uitat când Tu le-ai spus că mâhnirea şi mânia sunt păcate asu- 
pra Duhului Sfânt, este pedeapsă adusă venirii Tale la om. 
Fiule Care cauţi şi tot cauţi la om. Dar Tu eşti floare rară şi 
scumpă, iar omul este mult şi urât, Fiule scump, şi nu cunoaş- 
te omul tainele şi faţa iubirii. Eu am stat lângă Tine acum, şi 
am dat poporului Tău povaţă ca să-Ţi mângâi Ţie durerea şi 
să-Ţi alin lacrima Ta cea multă, care se face izvor de cuvânt 
peste om, pentru ca să Te faci cunoscut de om, Dumnezeule 
tainic. Amin, amin, amin. 

O popor al cuvântului Meu, aş vrea să pot 
^ să-ţi dau cuvânt, pentru ca să înveţi, să pot 
să-ţi dau statură în cuvânt şi în faptă, să pot să-ţi dau cuvânt 
pentru credinţă în darurile duhovniceşti, să pot să-ţi dau cu- 
vânt pentru roade de Duh Sfânt, poporul Meu. Au împletit în- 
gerii şi sfinţii la unii din voi coroniţe, şi aş voi să pot să vi le 
dau, şi să lucraţi sub slava lor. La sfârşit se dau coroniţe pen- 
tru darurile Duhului Sfânt, dar Eu nu pot să fac ca învăţătorul 
de pe pământ, care se uită la faţa omului, la rangul omului. 
Nu pot să fac aşa ceva, ci împart după truda celui ce a lucrat 
darurile Mele peste pământ şi în oameni. Pe pământ nu este 
duh de dreptate, iar în cer locuieşte dreptatea şi fiii ei. Vă rog 
pe toţi, faceţi-vă rost de coroniţe, şi căutaţi să învăţaţi mai 
întâi din ce sunt ele împletite de către îngeri şi sfinţi, şi apoi 
învăţaţi din ce nu se poate împleti o coroniţă. Râvniţi la daru- 
rile duhovniceşti, iar îngerii şi sfinţii să le vadă în voi lucrând, 
ca să vă poată împleti din lucrarea lor coroniţă, fiilor. Vă va 
fi ruşine prea mult, prea greu dacă nu veţi avea coroniţe, dacă 
nu veţi strânge rodul darurilor duhovniceşti, înţelepciunea 
cea aleasă, purtarea cea aleasă, cu care se poate lucra rod de 
daruri cereşti. Darurile sfinţilor se poartă prin văzduh, de la 
pământ înspre cer, şi dau sfinţii să caute vrednicie în voi pen- 
tru daruri sfinte. Lucrarea Mea cu tine, poporul Meu, trebuie 
să arate faţa cerului pe pământ înaintea oamenilor, ca să poată 
omul vedea cerurile în care Tatăl locuieşte cu Fiul Său şi cu 
sfinţii. Amin. 

O, fiilor, se zbat îngerii răi să vă facă pe unii din voi 
asemenea lor, să vă golească inima de Duhul Meu şi să staţi 
în duhul vostru ca să vă despartă de Duhul Domnului, Care 
aşteaptă să-Şi ia toată împărăţia pe pământ. Faceţi-vă rost de 
scăpare uitându-vă la Mine şi luând în voi chipul Meu. Nu e 
bun chipul vostru în voi. E bun chipul Meu în voi, întru sănă- 
tate de minte în voi. Sănătatea de minte nu este alta decât 
mintea Mea în voi, dar faceţi-Mi loc în voi. Şi dacă nu ştiţi 
cum, înseamnă că nu aţi căutat să învăţaţi aceasta până acum 
ca să puteţi acum avea coroniţă împletită de îngeri şi de sfinţi 

pentru învăţătura cea aleasă şi pentru roadele ei în voi. 
Râvniţi la darurile duhovniceşti, fiilor. Amin. 

Te las, poporul Meu, sub acoperământul cuvântului 
Meu şi luptă-te, fiule, pentru daruri duhovniceşti, ca să ai, şi 
ca să fii copilul Meu, şi să te cunosc că eşti al Meu şi că din 
ale Mele ai şi lucrezi. 

Iar voi, copii cârmaci ai Mei, staţi la cârmă, staţi cu 
dreptate, căci iubirea cea cu dreptate este cel mai tare dar 
duhovnicesc, şi cu el îmi voi întocmi prin voi pământul celor 
vii, şi apoi moştenii lui pe el. Amin, amin, amin. 

1/14 octombrie 2005 

Sărbătoarea cuvioasei Parascheva 

Lenea pentru cele duhovniceşti vine de la nesupunere. Nimic nu-l 
osândeşte pe om decât întunericul din el. Orice lucrare a luminii îşi 
are vrăjmaşii ei. 

L ucrarea îngerească a coborârii cuvântului Meu 
pe pământ la tine ca să te hrănesc şi să trăieşti, 
poporul Meu, această lucrare este slujită în mare slavă de 
către îngeri în cete, căci cerul îşi are lucrare îngerească pentru 
el peste pământ, iar duhul întunericului, potrivnicul lui Dum- 
nezeu, îmi stă mereu în cale şi nu ascultă oricum ca să se dea 
în lături ca Eu să trec spre tine şi să găsesc porţile întărite şi 
să-Mi deschidă ele ca să-ţi pun masă cerească şi să te ţin la 
ea, poporul Meu, şi să nu piară din calea Duhului Sfânt su- 
fletul tău şi să nu aibă cine să-l dea lui Dumnezeu, de unde el 
purcede, căci taina cea despre cele zece fecioare, cinci înţe- 
lepte şi cinci nebune, Eu, Domnul slavei cereşti, am spus-o 
pentru salvarea omului, şi am spus-o cu mare durere, şi prin 
ea l-am învăţat pe omul credincios numelui Meu cel din Tatăl, 
să nu se joace cu vasul Său, să nu stea gol, să nu stea el, ci să 
stea lumină a Mea în el, ca să-l găsesc lumină a Mea când Eu 
mereu, mereu vin, însoţit de îngerii care rostesc mereu, mereu 
în slavă şi în taină peste tine: «Iată Mirele!». 

Venirea Mea cuvânt, în slavă de îngeri purtat peste 
tine, poporul Meu, se desăvârşeşte în mare, mare frumuseţe, 
cu atât mai mult cu cât îngerii întunericului din om îmi taie 
calea spre vasele Mele din care Eu te hrănesc cu viaţa cuvân- 
tului Meu, îmi taie calea spre locul în care Eu îmi am sălaş şi 
porţi de intrare pentru venirea Mea. Dacă omul i-ar vedea pe 
îngerii întunericului luptând pentru pierzarea omului ca să 
nu-l am Eu al Meu pe om, omul s-ar înspăimânta şi ar cădea 
biruit de spaimă mare, şi tot aşa i s-ar întâmpla şi dacă ar ve- 
dea slava de heruvimi, de serafimi şi de îngeri când Eu vin şi 
lucrez coborârea Mea la om pentru ca să-i dau omului hrană 
din cer, spre nestricăciunea lui. Eu însă îmi întăresc calea şi 
Mă aşez pe ea cu puterea Mea, din care dau celor purtători de 
slava lui Dumnezeu întru venirea Sa după om, căci dacă nu 
M-aş aşeza în purtătorii Mei când vin şi Mă port peste pământ 
pentru lucrările Mele cele scrise în Scripturi să le lucrez, 
atunci Eu, Domnul, aş sta îndurerat ca şi îngerii coborârii 
Mele, care tot aşa ar sta. Dar Eu stau puternic, cum sunt, iar 
puterea Mea îi ţine în taina sa şi în lucrarea sa pe cei ce Mi-au 
fost şi îmi sunt scară a cerului, coborâre a Domnului şi a 
sfinţilor Săi pe pământ la oameni, unde îngerii întunericului 
îşi au lucrarea lor potrivnică lui Dumnezeu şi omului. 

Poporule, poporule hrănit din cer! Cine se hrăneşte din 
cer, acela este cer, iar întunericul duhurilor rele nu pătrunde 
în el. Poporule, poporule umbrit de slava îngerească a cobo- 
rârii Mele la tine! O, cel ce învaţă de la Mine să vegheze, şi 
veghează apoi, acela este vas cu untdelemn, iar Eu Mă fac în 


acela feştilă arzândă şi merg cu ea peste pământ, şi Mă fac 
lumină a lumii când pot să fac aceasta, când pot să fiu în lume 
ca să fiu lumina ei. O, poporule cu masă din cer înaintea ta, 
cu vas plin cu Hristos, vas plin cu untdelemn pe masa ta! Să 
ştii că duhul întunericului îşi ascunde faţa, ca să-l primeşti. Să 
nu te faci vas al său. Cuvânt al său să nu te faci. Slujitor al său 
să nu fii, fiule. învaţă de la învăţătorii tăi de peste tine ce face 
slujitorul lui Dumnezeu şi ce face slujitorul diavolului, po- 
trivnicul lui Dumnezeu. Iată durere fără de hotar. Duhul 
omenesc al întunericului dă să-şi facă dreptate împotriva lui 
Dumnezeu şi a vaselor Mele cele pentru tine, poporul Meu, 
vasele coborârii Mele la tine, căci acest duh întunecat loveşte 
în porţi, împroaşcă, scuipă, huleşte cu răzvrătire, vinde şi se 
zbate şi se întunecă şi dă să-Mi defaime lucrarea şi scara 
coborârii Mele la tine, poporul Meu, căci vai celui ce nu ve- 
ghează cu Mirele ceresc pentru venirea şi lucrarea Lui! Vai 
celor ce stau în lume şi nu în Dumnezeu! Vai creştinului intrat 
în poporul Meu care apoi umblă la tainele lucrării Mele ca 
s-o hulească şi s-o vândă! O, nu mai ai tu cum să-L vinzi pe 
Dumnezeu, tu, cel ce te scoli cu duh de nemulţumire, de răz- 
vrătire, şi apoi cu duh de hulă şi de vânzare prin limba ta 
trufaşă, care se face mădular al îngerilor întunericului, ca şi 
inima ta în care te ascunzi de Dumnezeu ca să-L defaimi apoi 
în părţi. Eu sunt Cel Atotputernic, iar cine nu ştie cine sunt şi 
cum sunt prin lucrarea cuvântului Meu, acela şi-a luat mintea 
şi ochii din cartea aceasta şi umblă cu duhul lumii, umblă ca 
lumea şi se face potrivnic lui Dumnezeu. 

Nu umbla, poporul Meu, cu potrivnicii lui Dumnezeu. 
Tu, cel ce vrei să rămâi al Meu, nu umbla cu cel ce se luptă 
cu Mine şi cu tine. Stai cuminte, stai în cuvântul Meu împlinit 
în tine şi peste tine, stai cu cartea aceasta deschisă şi stai în 
carte. Nu sări din cartea aceasta, din barca aceasta, căci răz- 
boiul cel sfânt e cu atât mai mare cu cât din mijlocul tău se 
ridică trădători, defăimători şi hulitori ai celor sfinţi şi ai celor 
sfinte ale Mele. Eu însă am limbă de ucenic destoinic în mij- 
locul tău, şi cu ea te împuternicesc şi te îngrădesc şi fac hotar 
între tine şi cel ce se desface pe sine din trupul acestui popor, 
şi nu Mă tem de om şi de faţa lui cea pribeagă de Dumnezeu, 
căci vai celui ce se ascunde de Dumnezeu în mijlocul acestui 
popor pentru voia lui însăşi, pentru lucrul lui însuşi! Vai, că 
acela se face întuneric, şi este slujit apoi de îngerii întu- 
nericului. 

Te-am învăţat, poporul Meu, lucrarea îngerească. Des- 
chide cartea şi citeşte ce te-am învăţat, căci ţi-am spus să nu 
umbli pe pământ şi în staulul Meu, să nu umbli fără de îngeri 
sau cu înger slab. Te-am învăţat să nu vorbeşti doi câte doi, 
că acolo îşi face duhul întunericului cuib, şi apoi el se întă- 
reşte cu întuneric împotriva Mea şi a fiilor care stau în lumi- 
nă. Şi iată, te fac atent pentru taina celor zece fecioare, că nu 
toate au fost înţelepte. Jumătate din ele au fost nebune şi n-au 
vegheat şi n-au văzut pe Mire venind, iar când au dat să bată 
ca să intre după ce s-au dus spre untdelemn străin şi cumpă- 
rat, nu au mai văzut, nu au mai auzit dinăuntrul nunţii decât 
glasul Mirelui, care a spus: «Nu ştiu de unde sunteţi!». 

O, creştine care stai cu tine în braţe iar pe Domnul îl 
trădezi prin iubirea de tine! Să ştii şi să nu uiţi că îngerul tău 
păzitor nu este ca tine. El este supus lui Dumnezeu şi are 
semn al stăpânirii pe el, are semnul supunerii pe creştetul său 
cel îngeresc. Când tu oropseşti pe înger, tu nu mai ai stăpân 
pe Dumnezeu, şi nici pe înger, căci îngerul are acoperământ 
de supunere în faţa Stăpânului său, Dumnezeu. 

Lenea pentru cele duhovniceşti vine de la nesupunere, 
de la neascultare, de la trufie, de la pofta ochilor, de la pofta 

trupului care pofteşte fără de Dumnezeu, iar când Duhul 
Sfânt nu-1 mai poate păzi pe om, omul se face slujitor îngeri- 
lor întunericului. Dar ca să înţelegi aceasta, poporul Meu, 
deschide cartea atât cât ţi-am dat din ea până acum, căci la 
desfacerea ei toată, îţi vei vedea numele tău numit în ea, şi vei 
sta faţă în faţă cu tine însuţi prin cartea aceasta, şi vor vedea 
îngerii întunericului şi te vor osândi, că nimic nu-1 osândeşte 
pe om decât întunericul lui, şi vai omului ascuns în sine şi în 
om! 

Poporule, poporule, întăreşte veghea şi mănâncă unt- 
delemn din cartea Mea cea dătătoare de viaţă, ca să fii vas 
plin cu untdelemn şi să nu fii lipsit ca să trebuiască să cauţi la 
străini, la cei ce vând, după ce uşa se va închide iar Mirele va 
intra în cămara Sa cu mireasa Lui cea plină cu untdelemn în 
vasul ei. Poporul Meu, nu cumva să iei în glumă glasul Meu. 
Glasul Mirelui să nu-1 închizi în carte, că vei fi judecat după 
carte pentru bine sau pentru rău, fiindcă Eu M-am făcut în 
tine carte, şi cu tine sunt în ea, căci am spus tuturor celor în- 
dărătnici: «Nu Eu voi judeca, ci cuvântul Meu cel rostit, acela 
se va întreba cu cel ce l-a călcat». Amin. 

O, poporul Meu, Eu sunt cu sfinţii venit, iar cuvioasa 
Parascheva, fecioara care s-a făcut vas al untdelemnului Meu, 
priveghează din ceata cuvioaselor, priveghează ca fecioara 
înţeleaptă şi dă să rostească „amin “ pentru cuvântul Meu de 
peste tine la sărbătoarea ei. 

A min, amin zic vouă, fii şi fiice care aveţi 
pe Dumnezeu Cuvântul lumină de deasu- 
pra voastră peste voi: eu n-am ieşit din Domnul după ce m-am 
născut din iubirea Lui şi pentru iubirea Lui. Eu am ieşit din 
lume, cu totul am ieşit, şi apoi am stat în Domnul pe pământ, 
şi m-am făcut lumină a Lui şi vas cu untdelemn, şi m-am 
păstrat mireasă curată cu inima şi cu trupul şi cu cuvântul şi 
cu iubirea şi nu L-am trădat pe El pentru altă iubire şi nu 
m-am iubit pe mine, că n-am mai putut aceasta, ci am putut 
apoi numai pentru El. 

Voi, copii ai Domnului, care staţi porţi ale Lui spre 
popor, vă amintesc, pentru puterea cea biruitoare cu care stă 
Domnul în voi, şi spun şi eu, ca Domnul spun celor ce lovesc 
în voi: «Cine nu vă primeşte pe voi, pe Domnul II alungă şi 
nu pe voi», şi aşa păţeşte cel ce nu-şi ţine făgăduinţele pentru 
naşterea din nou, uitând de supunere şi de ascultare, uitând că 
omul nu poate să fie înger, nu poate fără de ascultare, nu poa- 
te fără de martori ai naşterii lui cea de sus. 

Iar cartea Ta cu poporul Tău, Doamne şi Mire Care vii 
cu mireasa cea din cer la mireasa cea de pe pământ, Tu vei citi 
din cartea Ta şi îţi vei spăla cu ea şi cu adevărul ei obrazul 
Tău cel lovit de duhul întunericului din cei ce n-au voit şi nu 
voiesc să fie şi să stea sub semnul supunerii, semn care se 
cere la masa Ta de nuntă, semn care va mărturisi pentru Tine 
pe cei ce sunt ai Tăi, şi care asemenea Ţie plâng acum, căci 
orice ucenic desăvârşit este ca învăţătorul său, orice mireasă 
este ca mirele ei şi este un trup cu el. Amin, amin, amin. 

O poporule, poporule. Eu, Domnul, şi glasul 
^ sfinţilor Mei sunăm cuvântul puterilor ce- 
reşti peste tine. Se apropie sărbătoarea îngerilor. Daţi de ves- 
te, voi, cei din porţi, că va fi sărbătoare îngerească pentru cei 
vii ai Mei şi pentru cei adormiţi ai lor care aşteaptă strigarea 
lor la masa Mea de înviere. Daţi de veste să stea tot poporul 
şi mereu să stea sub semnul supunerii, precum îngerii stau în 
lucrarea Mea cu ei. Uitaţi-vă la chipul lor din icoane şi învă- 
ţaţi poporul să se uite la îngerii slavei Mele ca să ştie că orice 
lucrare a luminii îşi are necontenit vrăjmaşii ei, dar îşi are 


veşnic binecuvântarea ei şi Dumnezeul ei Cel binecuvântat şi 
sfânt din veci şi până în veci, şi fericiţi şi sfinţi sunt cei ce au 
parte de înviere fără de moarte, căci slava Mea va fi peste ei. 
Amin, amin, amin. 

14/27 octombrie 2005 

Sărbătoarea sfântului mucenic Dimitrie, izvorâtorul de 

mir 

Omul îşi stă sieşi împotrivă. Cine nu are ucenici nu este învăţător. 
Cel ce are minte din sine, este om fără tată şi fără mamă, şi îşi este 
sieşi stăpân. Neascultarea şi nesupunerea sunt păcate mai grele ca 
vrăjitoria şi închinarea la idoli. 

O poporul Meu, grea şi dureroasă Mi se face 
^ coborârea Mea la tine. Eu sunt Fiul durerii în 
cer şi pe pământ, şi prin dureri trec şi cobor ca să-ţi dau duh 
dătător de viaţă şi ca să iei dacă nu ai. în numele Tatălui şi al 
Fiului şi al Sfântului Duh, aşa îţi dau Eu învăţătură de viaţă, 
iar apoi te povăţuiesc şi te îndemn să iei de la Mine duh dă- 
tător de viaţă aşa cum îţi dau Eu să iei, în numele Tatălui şi al 
Fiului şi al Sfântului Duh, că dacă iei altfel, nu se lipeşte de 
tine coborârea Mea la tine, iar Eu, Fiul durerii sunt când 
cobor cu hrană la popor. 

De două mii de ani Mă uit pe pământ, şi lucrez cu greu, 
că n-am ajutor să lucrez ca să pun în om viaţă fără de moarte, 
căci omul îşi stă sieşi împotrivă şi nu voieşte să înveţe taina 
şi apoi puterea pentru naşterea de sus. Tot cerul de sfinţi do- 
reşte fii născuţi de sus pe pământ, şi care să semene cu Mine 
la iubire şi la credinţă, căci aceasta înseamnă fii născuţi din 
Dumnezeu. Pe pământ nu este învăţătură pentru naşterea de 
sus a omului, iar Eu, dacă Mi-am întocmit venirea cea de la 
sfârşitul credinţei în Dumnezeu, nu pot să-Mi fac fii cereşti 
din oameni, nu pot, fiindcă nimeni pe pământ nu pricepe taina 
şi lucrarea naşterii de sus a omului ca să se facă omul fiu al 
lui Dumnezeu pe pământ. 

Sunt cu sărbătoare de sfinţi mucenici, de fii ai lui Dum- 
nezeu, sărbătoare cu dragoste din cer în ea, căci cei care au 
iubit cerul pe pământ, s-au făcut la capătul aşteptărilor sfinţi 
ai cerului Meu, iar Eu vin cu cerul de sfinţi la tine, poporul 
Meu, şi te povăţuiesc şi te îndemn să stai născut din cer pe 
pământ, ca să pot fi Eu cât mai mult pe pământ cu fiii, căci 
cine nu are fii nu este tată, şi cine nu are ucenici nu este învă- 
ţător, şi, iarăşi, cine nu este învăţător nu are ucenici. 

O, copii care-Mi aşezaţi cuvântul pe masa poporului 
Meu! O, fiilor mereu plăpânzi, mereu duruţi! Să caute po- 
porul la voi Duhul Meu, Cel dătător de viaţă, şi să înveţe 
darul şi harul vieţii cea fără de moarte, căci cine încetează să 
caute, acela se stinge zi după zi tot mai tare şi nu mai trăieşte 
viaţa fără de moarte, ci o trăieşte pe cea care este pe pământ 
în toţi cei ce nu se fac fii ai lui Dumnezeu între oameni. 

Sunt cu poporul în cuvânt în această zi, şi cu prăznui- 
rea mucenicului Meu Dimitrie, iar cu el este ceată de muce- 
nici care ascultă cu duh înlăcrimat de dor cuvântul gurii Mele, 
Duhul Cel dătător de viaţă, Care Se naşte din Mine ca să nas- 
că fii din El, şi pentru El fii, nu pentru ei, căci cine nu trăieşte 
pentru Mine, acela trăieşte pentru sine, poporul Meu. O, fii- 
lor, vă povăţuiesc cu harul vieţii veşnice, că aveţi cu voi sfin- 
ţii la masă, şi le dau şi lor ce vă dau şi vouă, ca să hrăniţi du- 
hul lor cu taina facerii omului, cu viaţă pentru fiii lui Dumne- 
zeu pe pământ, atât de mult aşteptaţi de sfinţi aceşti fii. 

O, poporul Meu, să ia învăţătura Mea de peste voi tot 
omul care ajunge până la ea, şi să simtă că Eu sunt acest cu- 

vânt. Cine nu învaţă viaţa mereu, acela nu poate avea învă- 
ţător. Numai cel ce iubeşte pe Dumnezeu cu toate ale fiinţei 
lui, numai acela caută să aibă viaţă. Viaţa fără învăţător nu 
este viaţă de sus, nu este naştere din nou, de sus mereu, ci este 
minte de sine, om fără tată şi fără mamă, om fără învăţător, 
om care nu are prin cine să fie şi mereu să fie. 

Să nu se bizuie omul oricum pe împărăţia cerurilor cu 
el dacă el nu are învăţător. Eu i-am spus omului că împărăţia 
cerurilor este a pruncilor, pentru că numai pruncii ştiu să stea 
în ea, numai ei nu pot fără părinţi, căci dacă se fac mari, îşi 
leapădă părinţii, aşa cum a făcut Adam prin mintea de sine cu 
care a stat împotriva Făcătorului său. Vai celui ce se aduce pe 
sine la Dumnezeul acestei lucrări şi nu caută mereu, mereu 
apoi să înveţe ce înseamnă naşterea lui de sus, om născut din 
nou, om cu învăţător peste viaţa lui şi nu tot cu şinele lui peste 
el. Cel ce vine lângă Mine şi lângă cuvântul învăţăturii Mele, 
să nu vină pentru altceva decât pentru naşterea lui de sus şi 
pentru statura lui de fiu al lui Dumnezeu apoi, iar această 
minune dacă nu-1 cuprinde pe el, dacă nu se cunoaşte peste el, 
acela va trebui să-Mi dea răspuns pentru viaţa lui. Cine nu are 
prin cine să fie, acela este stârpitură şi tot aşa şi creşte, dar cel 
ce vine să se nască de sus, din cuvântul Meu de viaţă dătător, 
acela dacă nu se naşte din nou, fiu după asemănarea Mea, va 
da apoi un greu şi dureros răspuns pentru el înaintea Mea, 
căci Eu l-am povăţuit cu taina vieţii Mele în om şi i-am dat 
învăţător de la Mine, ca să aibă cine să-i dea viaţă mereu, iar 
el mereu să ia, şi să caute să ia. 

Iată, poporul Meu, taină adâncă în ea îţi spun, ca să 
audă toţi cei care iau de la tine învăţătura Mea cea cu Duh dă- 
tător de viaţă în ea. Am spus pentru cel ce păcătuieşte împo- 
triva Fiului Omului că i se va ierta lui, dar cel ce păcătuieşte 
împotriva Duhului Sfânt, e greu de acela. Iar acum spun pen- 
tru atunci şi pentru acum şi spun aşa: cine a păcătuit împo- 
triva Fiului Omului până să ştie că El este Dumnezeu Fiul, 
aceluia i se va ierta. Şi iarăşi spun: cine a păcătuit împotriva 
slugii Mele până să ştie că sluga Mea este cuvântul Meu şi 
vasul Meu de venire, aceluia i se va ierta. Amin. 

O, poporule, poporule, cu dor şi cu durere te învăţ să 
stai sub învăţătura Mea şi s-o pui peste tine cu frică de Dum- 
nezeu, cu credinţă şi cu iubire, fiule, căci Eu, Domnul, am 
spus prin prooroci că neascultarea şi nesupunerea sunt păcate 
mai grele ca vrăjitoria şi ca închinarea la idoli şi sunt chiar ro- 
dul acestora. Te-am povăţuit, în multa Mea povaţă de viaţă 
fără de sfârşit peste tine şi ţi-am spus să păzeşti în tine viaţa, 
să păzeşti în tine învăţătura Mea ca să nu o pierzi, ca să nu te 
pierzi din ea. Te-am povăţuit cum să calci peste puterea dia- 
volului, care te aşteaptă mereu pe la toate răspântiile şi pe 
toate căile tale, şi ţi-am spus să-ţi faci semnul sfintei cruci pe 
tălpile încălţămintelor, şi să-l faci cu untdelemn din candelă 
şi cu apă sfinţită mereu, ca să biruieşti pentru tine, pentru 
paza vieţii tale, şi apoi pentru venirea şi lucrarea Mea pe pă- 
mânt prin rodul vieţii tale cea cu ascultare şi cu supunere faţă 
de cuvântul învăţăturii Mele, care te paşte şi te păzeşte ca să 
nu pieri dinaintea Mea, poporul Meu. Dar azi te îndemn cu 
proaspătă povaţă să te lepezi de voia ta şi să iubeşti voia Mea, 
cuvântul Meu împlinit peste tine, căci pe cel ce îl stăpâneşte 
voia sa şi mintea sa, acela este stăpân şi nu poate să fie fiu. 
Eu nu pot să te fac fiu al Meu oricum ai fi tu, oricum ai vrea 
tu, ci numai tu poţi să te faci fiul Meu aşa cum vreau Eu să 
fii, şi altfel nu este statul înaintea Mea al celor ce se voiesc a 
fi fiii învăţăturii Mele. Acest cuvânt, împărăţie, va fi să fie 
unul în curând, căci Eu voi birui împărăţia morţii şi pe diavo- 


lul cel viclean, care are putere prin voia omului. Dar Eu voi 
fi Unul biruitor la sfârşit, şi voiesc să-l îndemn pe om să nu 
rămână în sine, să nu rămână cu duhul diavolului, pe care 
nu-1 cunoaşte a fi, dar care este, ci să rămână cu Duhul Meu 
Cel dătător de viaţă, Care Se descoperă pe Sine ca să facă din 
El fii ai lui Dumnezeu pe pământ, şi cu ei să biruiesc numai 
Eu. Amin. 

O numai Tu, Dumnezeule al sfinţilor Tăi, şi 
^ voiesc şi eu să Te ajut cu flască iubire, că 
noi, sfinţii Tăi, suntem mângâierea şi ajutorul Tău, şi suntem 
în venirea Ta. Eu nu m-am despărţit de Tine nici când am 
putut să mă despart, nici când n-am mai putut aceasta. Eu am 
fost mereu fiul Tău, după ce din dragostea Ta de oameni m-ai 
născut între fiii oamenilor. îi spun şi eu poporului cuvântului 
Tău, aşa cum şi Tu i-ai făcut atenţi pe copiii cei din porţile 
venirii Tale, îi spun că dacă cei ce aud cuvântul Tău îl păzesc 
pe el, şi pe al lor îl vor păzi, căci Tu ai copii învăţători peste 
fiii poporului Tău, iar cine nu va împlini cuvântul Tău, nici pe 
al lor nu-1 vor primi. O, mi-e tare, tare milă de cei duruţi 
adânc, de cei ce stau porţi ale venirii Tale cu hrană de cuvânt 
la poporul Tău şi la toţi cei ce vor lua din Duhul Tău Cel dă- 
tător de viaţă. 

O, popor al învăţăturii cea de sus, care naşte fii pentru 
ea, şi voi, fii ai oamenilor care vă aplecaţi să luaţi din hrana 
aceasta! Nimic nu este mai rău, omule, decât să nu crezi, să 
nu poţi primi adevărul cel despre tine şi să nu te urmărească 
el apoi cu putere ca să te smulgi din tine apoi şi să te dai 
Domnului şi fraţilor Domnului, căci pentru acest adevăr, 
pentru el şi numai pentru el vei da tu seamă în faţa Domnului 
şi a mii şi milioane de îngeri şi nu în faţa omului. O, când tu 
nu poţi da seama în tine despre adevărul cel despre tine, oare, 
cum va fi atunci când vei răspunde Domnului despre tine 
după ce tu nu ai voit să răspundă cineva în dreptul tău înain- 
tea Domnului, după ce tu nu ai putut să fii al Domnului mai 
mult decât al tău, mai mult decât cu tine, după ce tu nu ai voit 
să crezi şi să ştii viaţa vieţii veşnice? 

Iată, omul stă ascuns în sine. Cum va putea el să dea 
răspuns lui Dumnezeu când va fi să facă aceasta? Dacă tu nu 
eşti împăcat în tine cu aproapele tău şi înaintea lui, nesoco- 
tindu-1, cum vei putea sta în inima Domnului în acelaşi timp, 
fiule? O, calea împărăţiei cerurilor e cale cu multă iubire pe 
ea, cu multă smerenie şi umilinţă, cu multă jertfă pe ea. Ea nu 
este o cale ca a omului. Dar cum nu aleargă omul să afle şi 
apoi să poată purta această împărăţie înăuntrul fiinţei sale? 

O, popor al Domnului, te povăţuiesc spre împărăţia 
care este venită la tine şi te învaţă pentru ea. Ai grijă de Dom- 
nul, nu de tine, dar să înveţi de la învăţător această lucrare, 
căci dacă singur îţi dai povaţă ce să faci, tu eşti stăpân, şi nu 
poţi să fii şi fiu dacă eşti stăpân peste tine, de vreme ce nu 
asculţi pentru lucrarea cea despre tine, cea pentru tine. Cel ce 
ia îndemn din sine pentru sine, acela este stăpân şi nu este 
ascultător împărăţiei fiilor lui Dumnezeu, căci fiii au alt veş- 
mânt, au veşmântul ascultării şi al supunerii cu fiască iubire, 
cu statornică credinţă şi cu jertfă necârtitoare, prin puterea 
Domnului. Amin. 

Cel ce voieşte să se facă fiu, acela poate tot ce voieşte 
Domnul, şi aceasta este povaţa prin care încununez eu din cer 
sărbătoarea mea între mucenicii care au luat cununa răbdării 
sfinţilor spre lauda lui Hristos, învăţătorul Cel bun şi sfânt al 
celor ce văzându-L, urmează Lui pe pământ. Amin, amin, 
amin. 

M ângâiere vouă, o, sfinţi mângâioşi prin 
lucrarea voastră care este ca a Mea, învă- 

ţătorul sfinţilor Mei. De două mii de ani am zis că vin curând, 
şi am zis aşa ca să-l aşez pe cel credincios la veghe, dar iată, 
împărăţia cerurilor este asemenea celor cinci fecioare înţelep- 
te din cele zece care aşteptau venirea Mirelui lor. Cele cinci 
înţelepte erau şi gătite după plăcerea Mirelui, nu erau numai 
fecioare şi atât, ci aşteptau împlinirea cuvântului Meu prin 
care am spus: «Vin curând ca să dau fiecăruia după cum este 
fapta sa». 

O, poporul Meu, e multă învăţătura Mea de peste tine. 
Să nu iei puţină din ea, căci cinci din cele zece fecioare au 
fost nebune şi n-au pus peste ele tot ceea ce sunt Eu, tot ceea 
ce am lăsat Eu să aibă pe ei şi peste ei şi în ei fiii împărăţiei 
care cred acest cuvânt al Meu: «Vin curând!». 

O, Israele al milei Mele, se apropie de tine sărbătoarea 
îngerilor. Apropie-te şi tu de ei şi fa-le bucurie şi dă-le lor 
viaţa ta, s-o facă ei ca viaţa Mea, că îngerii Mei au lucrarea 
împărăţiei Mele de aşezat pe pământ, şi au de dezrobit pe cei 
ce plâng aşteptând de veacuri cerul cel nou şi pământul cel 
nou, această taină a vieţii veşnice, şi care se aşează peste tot 
şi peste toate curând, curând. Amin. 

Pregăteşte-te, poporul Meu, şi fă îngerilor primirea şi 
aşează-ţi fiinţa toată în simţirea aceasta, şi fă în tine locaş 
ceresc de sărbătoare, stând în aşteptare, căci Eu şi cu îngerii 
Mei venim curând, curând, şi să te găsesc aşteptând, că vin 
curând. Amin, amin, amin. 

26 octombrie/8 noiembrie 2005 

Soborul sfinţilor arhangheli Mihail şi Gavriil 

Harul sfinţilor este umilinţa de duh. Fericiţi sunt cei ce iubesc în- 
tristarea după Dumnezeu, plătindu-şi bucuria de după ea. Când 
cade Dumnezeu din om, cerul suferă fără de casă. 

A m venit la poporul Meu de pe pământ cu ziua 
serbării îngerilor. înaintea Mea şi a lor merge 
căpetenia lor, Mihail arhanghelul, îngerul Meu, şi toţi ascultă 
la el şi se aşează de sărbătoare lângă poporul cuvântului Meu. 
E ordine cerească în toată suita venirii Mele cu îngerii şi cu 
sfinţii. E sărbătoare ca în cer, nu ca pe pământ, iar Eu aşa vin 
când vin la popor ca să-l hrănesc cu cuvânt şi cu har din har, 
şi ca să-l înalţ spre umilinţa de duh, care este har al sfinţilor 
Mei în cer şi pe pământ. 

Hai, deschideţi-Mi, voi, cei din porţi. Eu bat la porţi 
când ajung înaintea lor. Hai, copii priveghetori, căci fericită 
este sluga pe care o găsesc priveghind pentru venirea Mea. 
Deschideţi-Mi, dar! Eu sunt Cel ce sunt. Vă spun cine sunt 
când bat venind. Sunt Domnul lisus Hristos, Domnul înge- 
rilor slăvilor cereşti, Domnul sfinţilor, şi sunt Domnul Dum- 
nezeul vostru, iar voi să aveţi popor, ca să am Eu ce aveţi voi, 
căci dacă voi nu aveţi, nici Eu nu am. Cei ce vă au pe voi între 
ei şi Mine, aceia sunt cei pe care Eu îi am, căci v-am aşezat 
înaintea venirii Mele ca să împărţiţi cuvântul Meu şi să se 
strângă lângă el cei ce iubesc să-l împlinească pe el, căci vai 
de cei ce ştiu de la Mine cuvânt şi nu-1 împlinesc pe el spre 
slava numelui Meu peste cei credincioşi şi necredincioşi 
venirii Mele o dată şi încă o dată acum două mii de ani şi, 
iarăşi, acum, după ce s-au scurs veacurile şi peceţile lor, ca să 
pot să-Mi desfac cartea cea cu şapte peceţi şi să lucrez cu ea 
dreptatea cea pentru Dumnezeu, şi pe care oamenii veacurilor 
au pus-o spre uitare mereu, mereu, căci pe pământ nu e ca în 
cer şi nu se vede ca în cer. Omul stă departe de Dumnezeu pe 
pământ, şi de aceea cerul stă nevăzut de om, dar nu e om care 
dezbrăcându-şi trupul să nu vadă cerul pe pământ şi să nu-1 


doară adânc şi greu depărtarea lui de Dumnezeu şi de îngerii 
lui Dumnezeu, că fără îngeri, omul nu poate avea cuvânt 
înaintea Mea. Fără îngerii lui Dumnezeu nu se şterge de pe 
răboj depărtarea de Dumnezeu a omului. Şi iată-Mă cu ser- 
bare îngerească alături de poporul Meu născut din cuvântul 
Meu din vremea aceasta. 

Glasul Meu cel românesc umple văzduhul de slava cu- 
vântului Meu cel purtat de îngerul Meu, căci Eu fără înger nu 
pot să fiu înaintea omului. îngerii sunt fără de trup, şi îmi 
acoperă trupul între Mine şi om, aşa cum l-au acoperit când 
M-am aşezat în Tatăl, înălţându-Mă pe îngeri după ce am în- 
viat din răstignire. 

Poporul Meu, voiesc să fac bucurie îngerilor. Ei au 
căpetenie peste ei pe Mihail arhanghelul, îngerul Meu, care 
este şi îngerul poporului Meu. Eu sunt cuvântul lui, iar el este 
cuvântul Meu. 

Am stăuraş în mijlocul tău, poporul Meu, şi Mă nasc şi 
cresc şi Mă împart ţie şi omului de pe pământ, că am purtători 
ai Mei pe îngeri şi pe cei ce Mă împart ţie de lângă tine; ţie şi 
omului de pe pământ. Toată îngerimea slavei Mele ascultă de 
îngerul Meu, iar el ascultă de Mine precum în cer aşa şi pe 
pământ. 

O, îngerul Meu! Cuvintează! Amin, amin, amin. 

B acă Tu porunceşti, Doamne, eu împlinesc, 
şi Te slăvesc în cer şi pe pământ, cuvân- 
tând. Glasul Tău cel românesc este în cuvântul meu, iar eu 
sunt îngerul Tău, cuvântul Tău, care se face înger peste po- 
porul Tău şi al îngerului Tău. Amin. 

O, popor slujit de îngerii şi de sfinţii cerului cel ne- 
văzut de om! Noi suntem cei ce acoperim cu firea noastră cea 
fără de trup pe Domnul slavei în venirea Lui la tine cu hrană 
de viaţă veşnică şi cu putere pentru ea. Cel ce voieşte să-L 
vadă pe Domnul slavei, să se ridice deasupra trupului său şi 
să petreacă pe pământ ca unul fără de trup, prin roadele Du- 
hului şi apoi prin Duhul Sfânt. Amin. 

O, Doamne, aş vrea să-i spun poporului Tău şi al meu 
să-şi amintească de cuvântul Tău prin care l-ai povăţuit să 
lucreze ca în cer. Le-ai spus odată la cei ce Te aşează cuvânt 
înaintea poporului Tău, le-ai spus să lase peste fiecare cetate 
de creştini numai o cârmă, ca să-l păzeşti de tot vaiul cel 
dinăuntrul şi cel din afara lui pe poporul Tău. Duhul Tău Cel 
învăţător a spus prin prooroci: «Vai de cetatea cea cu mulţi 
cărmuitori sau fără de cărmuitor peste ea!». Acestea două 
sunt acelaşi fel de rău, căci cetatea cu mulţi cârmuitori nu are 
cârmuitor, şi de aceea este aşa, iar cetatea fără de cârmuitor 
este aşa din pricina că mulţi se aşează în ea să cârmuiască. 

O, Doamne al slavei cea frumoasă a îngerilor şi a sfin- 
ţilor Tăi! Frumoasă a fost să fie cârmuirea cea din vremea lui 
Moise peste poporul Israel. El punea cârmuitori, iar aceia ale- 
geau şi ei ajutoare pentru cârmuire bună şi nu oricum se 
alegea la această cerească lucrare. Nimeni nu se alegea pe 
sine, căci Duhul Tău din Moise lucra însemnând pe cei ce 
meritau pe Dumnezeu. Dacă însă cei însemnaţi nu au spre în- 
grijire dintre cei cu credincioşie de duh, nu pot cei însemnaţi 
să facă ordine cerească şi cârmuire cu pace şi cu folos pentru 
Dumnezeu precum este între îngerii lui Dumnezeu. Nici un 
popor, nici o cetate nu scapă de vai peste ea dacă nu ştie să 
aibă cârmuire peste cei din cetate. O, Doamne învăţător, să ia 
pildă de la îngeri, să ia poporul Tău, şi să aibă ordine înge- 
rească toate cetăţile Tale de nou Ierusalim. De şapte mii de 
ani îngerii slavei lucrărilor Tale stau cu supunere pentru cu- 
vântul Tău cel rostit de mine în vremea căderii îngerilor, căci 

am spus atunci peste îngeri poruncă: «Să stăm bine, să stăm 
cu frică şi să luăm aminte!». Această lucrare a supus sub feri- 
cirea ei pe îngeri, iar eu am trecut la cârmă şi îngerii mi se 
supun să stea bine şi cu frică şi cu luare-aminte şi aşa să lu- 
creze lucrările Tale pe pământ şi în cer, în cer şi pe pământ, 
Doamne. O, unde pe pământ nu este tot aşa între oameni, 
Doamne, acolo este vaiul despre care au proorocit cei plini de 
Duhul Sfânt, dar fi-va aşa pe pământ curând, curând, fi-va ca 
în cer pe pământ. Amin. 

O îngerul Meu cel ascultător şi supus Duhu- 
^ lui Meu! Am spus ţie: cuvintează! Iar tu 
aşa ai făcut, şi ai adus poporului Meu taina vieţii îngereşti 
peste el, minunată lucrare a fericirii pe pământ. Dar pentru 
aşa lucrare este nevoie de iubire cerească în om, de înţelep- 
ciune cerească în om, de bunăvoinţă între om şi om pentru lu- 
crarea supunerii, care nu este o scădere pentru om, ci o slavă 
cerească este pentru el şi cu el. 

O, e tare greu pe pământ, că e mult de când omul a că- 
zut, şi tot atât de mult este de când Eu, Domnul, trudesc cu 
suspin zdrobit în Mine ca să-l pot înţelepţi pe om, şi apoi să 
vrea el fericirea, să vrea iarăşi, aşa cum au voit-o iarăşi îngerii 
care au rămas ai Mei după căderea îngerilor, care s-a întâm- 
plat după ce omul n-a mai iubit supunerea ce îl ţinea pe el în 
fericirea raiului, şi pe Mine în om, în casa pe care Eu am 
zidit-o. Amin. 

Iată, strigăm la masa îngerilor pe cei care şi-au lăsat 
trupul în vremea celor şapte mii de ani. Bucuria lor e de neîn- 
chipuit, dar şi durerea lor pentru cei ce ca şi ei în vremea lor 
nu ştiu pe pământ să preţuiască pe Dumnezeu, căci omul stă 
departe de Dumnezeu pe pământ şi nu ştie durerea care îl va 
lua în ea apoi. Cei adormiţi aşteaptă pe Dumnezeu de pe pă- 
mânt, nu din cer, că ei văd cerul pe pământ, şi văd şi aşteaptă 
bucuria care îi va lua în ea după ce Eu voi avea pe pământ 
precum între îngeri lucrare. Amin. 

Mângâiaţi-vă, voi, cei întristaţi după Dumnezeu! Puţin, 
puţin, şi va fi învierea şi lumina ei şi mângâierea ei. Feri- 
ciţi sunt cei ce pe pământ iubesc întristarea după Dumnezeu, 
că aceea îşi plătesc bucuria care îi va lua în ea apoi. O, 
mângâiaţi-vă acum! însemnatu-M-am peste voi cu glasul în- 
gerului Meu, că vă este pusă masă cu îngerii. 

O, este între voi un suflet care strigă. Trâmbiţa Mea 
Verginica voieşte să fie lăsat să vorbească cel ce strigă. Să nu 
sfârşim cuvântul cărţii de azi, copii din porţi, până nu vedem 
ce este cu cel ce strigă la voi. Acum însă lucrăm ziua serbării 
îngerilor, şi stăm apoi în lucru ca să cercetăm pe cel ce strigă 
dintre cei chemaţi la masa îngerească din ziua aceasta de 
serbare. 

Lucrarea aceasta a venirii Mele la tine, poporul Meu, 
suspină după ea cerul şi pământul şi iadul, suspină după ea 
duhurile celor săvârşiţi, poporul Meu, iar trâmbiţa Mea Ver- 
ginica stă la acest hotar ca să fie mijlocitoare şi să aducă pildă 
de învăţat peste oameni, căci oamenii stau departe de Dumne- 
zeu pe pământ, şi de aceea cerul stă nevăzut de om. 

O, poporul Meu, s-au strâns la sărbătoare cei ce se 
hrănesc cu cuvântul Meu. Le-am dat ca şi vouă glasul arhan- 
ghelului, glasul îngerului Meu, învăţătură pentru lucrare 
frumoasă peste tot pe unde sunt cei ce au învăţătura Mea şi 
vor să stea în ea. Când cade Dumnezeu dintre om şi om, din- 
tre frate şi frate, atunci cerul şi frumuseţea lui suferă fără de 
casă. De aceea, privegheaţi, fiilor, să aibă cerul casă între voi 
şi să se vadă cerul pe pământ. Însemnatu-M-am peste voi cu 
glasul cuvântului Meu pentru serbarea îngerilor. Plecaţi-vă 


genunchii şi cereţi-Mi mereu duh nou din Duhul Meu. 
întăritu-M-am cu semnul Meu peste voi, iar voi întăriţi-vă lo- 
caşul din voi pentru Duhul Meu. 

Fiilor, fiilor, staţi departe de lucrarea diavolului şi 
ţineţi-1 departe de voi, căci v-am învăţat mereu să ascultaţi de 
tot cuvântul învăţăturii Mele de peste voi. Fiilor, fiilor, omul 
stă departe de Dumnezeu pe pământ, iar voi să staţi departe 
de diavolul şi aproape de Dumnezeu, împotrivindu-vă diavo- 
lului, căci v-am dat arme cereşti. Supuneţi-vă mereu învăţă- 
turii, fiilor. învăţaţi peste tot pe tot poporul cel ascultător să 
iubească supunerea precum îngerii o iubesc în cer, spre prea- 
frumoasa fericire a lor, suspinând ei cu ea după fericirea omu- 
lui care stă departe de Dumnezeu pe pământ, nevăzând cerul 
cel atât de aproape de el. 

Glasul Meu cel românesc este dorit de toţi cei care au 
purtat trup pe pământ, căci cuvântul Meu răcoreşte toată arşi- 
ţa şi tot plânsul lor. 

îngerul Meu străbate peste tot în ziua aceasta şi împarte 
mângâiere şi nădejde, dar ajută-Mă, poporul Meu, să biruiesc 
pe vrăjmaşul omului şi să-l scot pe om de la supărare, căci tu 
pentru aceasta ai fost chemat la Mine. Amin, amin, amin. 

Rămâneţi cu cartea zilei de azi deschisă, copii din 
porţi. Vom sta la masă cu îngerii, şi vom slobozi apoi pe cei 
pomeniţi la masa îngerilor Mei, şi vom fi mângâietori, căci 
suntem din Tatăl, fiilor. Amin. 

* 

O fiilor din porţi, stau cu Verginica la hotarul din- 
tre cele văzute şi cele nevăzute, iar ordinea cea 
desăvârşită a îngerilor Ne însoţeşte şi Ne slujeşte. Am lăsat să 
curgă sărbătoarea de azi, şi v-am povăţuit în ea prin îngeri, 
îngerul Meu Mihail a amintit poporului Meu să lucreze şi să 
trăiască după ordinea îngerilor, ca în cer pe pământ. Şi iată, 
cei ce au trecut cu trupul, Mă aşteaptă pe Mine de pe pământ, 
nu din cer, căci toată lucrarea cea pentru mântuirea lor, se 
lucrează pe pământ, iar cerul răspunde pământului. Amin. 

O, Verginico, tu ai o dorinţă, iar Domnul şi îngerii toţi 
ţi-o împlinesc, şi apoi îi slobozim pe îngeri, dimpreună cu cei 
chemaţi la serbare prin pomenirea lor de azi. între cei ce au 
trecut cu trupul, tu ai cu tine un glas de suflet strigând prin 
lucrarea cuvântului Meu care grăieşte pe pământ. Care îţi este 
dorinţa, Verginico? 

M ani bucurat între toţi îngerii şi între cei ce 
“s-au strâns pentru serbarea lor, iar po- 
porul nostru a pomenit pe cei adormiţi, şi s-au strâns şi ei, 
Doamne, că e mare ascultare între cele ce nu se văd, şi ei au 
venit strigaţi, şi au luat bucuria sărbătorii şi bucuria lor din ea 
şi din lucrarea Ta cu poporul Tău. O, ce frumos, ce minunat 
lucrează cele ce se văd cu cele ce nu se văd, dar omul stă de- 
parte de Dumnezeu pe pământ, şi de aceea cerul stă nevăzut 
de om. Aduc cu mine la copiii care ne poartă, aduc strigătul 
celui ce, dintre cei chemaţi şi pomeniţi la masa de azi, strigă 
la mine ca să dau de veste despre el pe pământ; un suflet din 
sătuţul meu de naştere, care mă roagă să-i dau parte să spună 
copiilor noştri care ne aduc pe pământ cuvânt, să-i dea lui alin 
în suspin. Eu, plină de milă cum am fost şi pe pământ, caut şi 
în cele cereşti să lucrez mult, şi să-Ţi aduc rod. Doamne. Şi 
acum grăiesc cu cei din porţi, să ştie ei apoi ce strigă acest su- 
fleţel pomenit azi între cei pomeniţi. 

O, copii veghetori la porţi pentru Domnul şi pentru 
sfinţi şi pentru îngeri şi pentru cei ce au trecut cu trupul! Iată, 
vă spun suspinul celui ce strigă la voi prin mine. Eu îl aud, şi 

voiesc să fie cunoscută strigarea lui, ca să ştie şi cei de pe pă- 
mânt ce mare este această lucrare de cuvânt între cer şi pă- 
mânt. Voi sunteţi osteniţi de durerile cele pentru lucrarea 
Domnului şi de durerile celor ce aşteaptă fără de putere mân- 
tuirea şi mângâierea lor de la Domnul, lată, acest sufleţel care 
strigă voieşte să puneţi înaintea lui mila şi iubirea ce le aveţi, 
că el este rănit adânc pentru toate durerile pe care vi le-a adus 
în neliniştea lui de la voi în vremea statului lui pe pământ, 
căci voi aţi urmat pe placul Domnului calea acestui cuvânt, 
iar el ştiind, n-a făcut aceasta, şi a fost mereu neliniştit, şi v-a 
adus nelinişte. Mă roagă, iată, mă roagă să vă spun vouă că 
stă înfricoşat, uitându-se la voi cu suspin, căci Domnul a lăsat 
văzut de el armura în care sunteţi voi îmbrăcaţi, şi el suspină 
cu amar că n-a ştiut aceasta, fiindcă l-a slujit pe el duhul 
mândriei şi al semeţiei, şi a trăit pe pământ împotrivitor vouă 
pentru calea voastră cu Domnul, după ce Domnul v-a făcut 
slugi ale Sale. Se mângâie şi se răcoreşte dacă poate să vă dea 
de ştire că suspină cu păreri de rău pentru ranele pe care 
mereu vi le-a făcut ca unul fără de cunoştinţă, de credinţă şi 
de temere de Dumnezeu. Eu sunt cea care vă spun vouă pe 
cele ce suspină în el, că el nu are cum să treacă acum. Se că- 
ieşte că v-a lovit, că v-a ameninţat, că v-a urât şi v-a urmărit 
ca să vă umple de dureri şi de spaime ca unul fără de frică. 11 
doare fără de mângâiere că v-a zdrobit de câte ori a putut 
aceasta, iar acum el vede ce are Domnul peste voi, ce iubire 
între cei din cer pentru voi, ce slujire aduceţi cerului, şi cerul 
vouă, ce lucrare minunată între cei din cer şi voi, şi el vede 
acum, şi se umple de jale şi de păreri de rău. V-a privit cu la- 
crimi toată ziua serbării de azi. Eu i-am fost ajutor lui, iar el 
a privit şi a suspinat şi a plâns să-l ajut să cunoaşteţi rana lui. 
Se ruşinează înaintea îngerilor că a fost plin de semeţie pe 
pământ, iar mintea lui omenească îl ruşinează acum, că la 
Domnul acestea nu au preţ. Ce este de preţ la oameni, este 
fără de preţ la Dumnezeu şi la îngeri. Acum vă roagă el pe voi 
să fiţi alături lui şi să-i daţi ce puteaţi să-i daţi şi pe pământ 
dacă ar fi putut fi mic înaintea acestei lucrări de serbare şi de 
mângâiere a celor ce o iubesc pe ea pentru slava ei cerească 
între oameni. El se uită la voi, la bunătatea şi la mila voastră, 
şi îndrăzneşte, că sunteţi miloşi. Vă roagă pentru ajutor, că 
sunteţi mari la Domnul. Vă roagă pentru el să-i fiţi lui sprijin 
pentru alinarea durerii duhului lui cel fără de împăcare în 
suspin, că el nu mai are acum pe nimeni, nici mamă, nici tată, 
nici soră, nici frate, nici familie, nici prieteni ca să-l poată 
ajuta pe el. El strigă la voi, iar eu dau această veste pe pământ 
spre pildă peste toţi şi pentru toţi cei care încă nu pun preţ pe 
această măreaţă lucrare a Domnului cu voi pe pământ între 
oameni. Sloboziţi duhul lui de durerea lui, că îl apasă dureros 
tot răul ce vi l-a adus prin răutatea lui fără să ştie ce har aveţi 
peste voi de la Domnul. Acum numai după voi caută, căci pe 
pământ v-a prigonit, v-a hulit, v-a rănit, v-a înspăimântat, iar 
spre sfârşitul trupului lui a lovit mult şi cu semeţie mare în 
voi şi în poporul Domnului, suflând furtună şi ameninţare 
peste voi prin mândria lui semeaţă, hrănită de duhul împo- 
trivirii. El se răcoreşte că-şi poate arăta pocăinţa şi că este o 
aşa de mare minune lucrarea cuvântului acesta. Vă roagă cu 
suspin nemângâiat să-i daţi putere de mângâiere, să ştergeţi 
dinaintea Domnului ruşinea lui şi durerea lui, cu inimioarele 
voastre dulci şi duioase pentru orice suflet pierdut de pe calea 
cea cu slavă a Domnului pe pământ. Eu îi voi spune lui, iar el 
va primi răcoarea şi liniştea şi mângâierea, că e tare, tare zbu- 
ciumat, fiilor copii, când vă vede înaintea Domnului deschi- 
zându-I să vă crească şi să- Şi crească poporul şi să-l înveţe şi 


să-l ocrotească şi să-l slăvească cu slava Lui cerească. Eu îi 
dau acestui sufleţel zdrobit, îi dau de la voi tot ce doreşte el 
să-i daţi, iar Do mn ul să judece cu milă soarta lui şi să-i dea 
din plinul milei Lui, fiilor copii. 

Eu, Doamne, am vestit tot strigătul, toată ruga celui ce 
a strigat spre copiii coborârii Tale pe pământ în ziua serbării 
îngerilor când poporul Tău a adus pomenire pentru cei ador- 
miţi. Eu, Doamne, Te rog să-Ţi întinzi mângâierea şi răcoarea 
de suflet pentru cel ce a strigat la mine ca să grăiască la porţi. 
Sunt cu el la hotar. Acum slobozeşte-i pe cei pomeniţi, ca să 
duc la locul lui pe cel ce a strigat, iar Tu să faci cu el minunea 
de mângâiere şi de uşurare, Doamne, că eu sunt trâmbiţa Ta 
care strigă peste tot, vestind lucrarea venirii Tale şi stând la 
hotar ca să vii şi să dai fiecăruia după fapta sa, şi apoi după 
mila Ta, Doamne, că avem mijlocitori pe pământ, avem copii 
cu mila şi cu lucrarea Ta în ei. Amin, amin, amin. 

O Verginico, tu eşti bucurie în cer şi pe pă- 
^mânt, că eşti mamă, şi ai inimă de samari- 
nean. Cei din porţi au luat vestea adusă de tine, iar Eu văd ini- 
mioarele lor, şi mângâi unde se strigă după mângâiere, Vergi- 
nico, şi fericiţi sunt cei ce au ca portiţă această lucrare de ve- 
nire a Mea, căci poarta aceasta este poarta mângâierii. Amin. 

O, copii priveghetori, glasul Meu cel românesc răvă- 
şeşte cerul şi pământul. Mihail, îngerul Meu, aşează în ordine 
pe îngeri, după ziua lor de serbare. îndemnaţi mereu poporul 
să lucreze ca în cer, ca între îngeri, şi să fie îngeraşul Meu tot 
fiul care Mă împlineşte în el în poporul Meu, şi să asculte pre- 
cum îngerii ascultă, căci vai de cetatea care nu este cârmuită 
sau care mulţi o cârmuiesc pe ea! 

Poporul Meu, ia pildă de la îngeri, fiule, căci lucrarea 
de cârmuire a lor prin îngerul Meu Mihail, a supus sub ferici- 
rea ei pe îngeri când aceştia erau să cadă de la Dumnezeu în 
urma semeţiei lui Lucifer. Tu să fii popor cuminte şi supus ca 
îngerii, căci lucrarea Mea de venire pe pământ la tine, şi de la 
tine peste pământul tot, este slujită de îngeri, poporul Meu, şi 
tot aşa să fie şi de tine slujită, şi să Mă ajuţi, poporul Meu, 
să-l biruiesc pe diavol şi să scot omul de la supărare, că tu 
pentru aceasta ai fost chemat la Mine. Amin, amin, amin. 

8/21 noiembrie 2005 

Praznicul Intrării Maicii Domnului în biserică 

Cel ce lucrează adevărul, stă în lumină cu cele ale sale săvârşite în 
Dumnezeu. Nimic nu se capătă fără lucrare, ci este măsură pentru 
măsură. Cel ce ţine minte răul, ţine pe diavol în minte. 

unt la hotarul dintre Mine şi poporul Meu. Sunt 
la porţi aşteptând, şi dau să le întăresc, că le gă- 
sesc slăbite, dar Eu trebuie să las în carte ziua de serbare a 
mamei Mele Fecioara, şi să dau poporului Meu povaţă de 
viaţă şi de dor pentru petrecerea lui cu Mine, pentru viaţa 
Mea în fiii poporului Meu. Amin. 

O, copii din porţi, sunteţi neputincioşi, fiilor. Aştept 
din zori să văd putere în voi pentru coborârea Mea. Nu pot să 
las ziua de serbare să treacă fără s-o las în carte, căci cuvântul 
Meu de la voi e hrana Mea şi a sfinţilor Mei şi a îngerilor 
Mei. Am venit cu sfinţi tămăduitori şi cu îngeri întăritori 
pentru voi, ca să vă aşez înaintea Mea, fiilor copii. O, grea Mi 
s-a făcut coborârea, şi mult ajutor îmi trebuie din cer şi de pe 
pământ ca să vă ajute pe voi să puteţi sta înaintea Mea cu pace 
şi cu putere în voi. O, fiilor copii, aveţi grijă de sănătatea 
voastră, şi să aibă poporul grijă de puterea voastră, că Eu am 

nevoie de voi ca să vin pe pământ cuvânt şi să vindec pă- 
mântul de deşertăciunea cea de la om ieşită, şi să împlinesc 
într-o zi desăvârşit slava lucrării Mele cu voi şi vederea ei. 
Dar am nevoie de popor, iar poporul Meu trebuie să fie în- 
flăcărat de dor şi de dragoste, şi să ştie el că Mie îmi trebuie 
dragoste şi dor de la om ca să pot să vin şi să dau celor iubiţi 
şi iubitori plata pentru cei ce lucrând şi aşteptând M-au iubit 
şi M-au crescut în ei şi între ei, arătându-Mă oamenilor şi 
îngerilor din cer. Amin. 

O, poporul Meu, vor îngerii să-ţi slujească pentru 
Mine, că mare este plata celor ce au grijă de Mine pe pământ. 
O, toată ziua am dat să-Mi întăresc porţile ca să pot veni la 
tine, că le-am găsit fără de putere când am venit în zori. îţi 
amintesc iarăşi de cele cinci fecioare înţelepte care nu numai 
că au împlinit cele pentru curăţie şi mântuire, dar M-au şi 
iubit şi au şi vegheat cu dor şi cu credinţă şi cu mare lucrare 
venirea Mea. Tu trebuie să ajungi să ai har şi să înţelegi că 
fără harul Duhului Sfânt nu poţi fi întreg, fiule. Lucrarea ha- 
rului este încununarea celor ce lucrează cele plăcute de Dum- 
nezeu în om. în toată vremea cuvântului Meu cu tine te-am 
îndemnat spre har, şi spre iubire pentru har, şi ţi-am spus că 
nu este de ajuns împlinirea cea cu trupul. Ţi-am spus mereu, 
poporul Meu, să fii plin de har şi de iubire din cer, ţi-am spus 
şi prin îngeri şi prin sfinţi, şi iată, iarăşi îţi spune mama Mea 
Fecioara lucrul tău cel pentru împărăţia Mea din mijlocul tău. 

O, mamă a Mea, am pus alinare şi putere din cer peste 
neputinţele din porţi. O, ce sleiţi de puteri sunt aceşti copii, 
mamă! Dă-le şi tu puteri şi lasă-te cu glasul serbării tale peste 
poporul cuvântului Meu, că el trebuie mereu rugat de cei din 
cer ca să vegheze şi să-şi întărească iubirea şi veghea, mamă. 
Şi acum, aşează darul şi harul tău peste ei, o, mama Mea! 
Amin. 

N oi, Fiule scump şi milos, le aducem puteri 
la cei ce ne poartă spre popor, dar nu nu- 
mai de la noi, ci mai mult de la harul poporului Tău au ei ne- 
voie de puteri şi de cereri la Dumnezeu pentru venirea Ta, 
Doamne bun. Noi, Fiule răbdător, le dăm mereu puteri, dar 
măcar să nu le fie stoarse, să nu le fie zdrobite, ci să le fie în- 
mulţite, Fiule scump. Eu îndemn pe poporul Tău la zile de 
sărbătoare şi de veghe şi de creştere, căci trebuie puteri mari 
de acum, fiindcă vremea e tot mai grea, iar fiii poporului Tău 
trebuie să înveţe să poată împotriva relelor de pe pământ, pe 
care duhul rău dă mereu să le întărească şi să nu piară ele, ci 
să-l slăbească pe om şi să-l ducă mereu la nepăsare, la nelu- 
crare, ba chiar şi pe copiii Tăi să-i facă nelucrători cu Tine, 
Doamne Fiule. 

O, popor miluit de Dumnezeu, nu aşa să te laşi tu, ci să 
ai grijă mare să nu te laşi să fii ca pe pământ. Tu ai atâta 
învăţătură din cer peste tine, dar n-o lăsa de peste tine, popor 
al învăţăturii din cer. O, nu-ţi mări răspunsul cel pentru între- 
barea împlinirii cuvântului lui Dumnezeu, ci tu să-l îm- 
plineşti, fiule, că vei fi întrebat de rodul lui din tine. Ai grijă 
să asculţi pe Domnul. Nu te lăsa sub neascultare, dar pentru 
ascultare îţi trebuie iubire din tine lucrată şi nu altfel iubire. 

O, fiilor, umiliţi-vă unii înaintea altora şi preţuiţi-vă 
dacă staţi laolaltă. Fiţi prieteni înfocaţi şi fiţi fraţi, că nu e 
bogăţie mai mare ca şi fraţii când îi ai. Pe un prieten adevă- 
rat, omul începe să-l preţuiască după ce nu-1 mai are, şi îl doa- 
re golul lui. Preţuiţi-vă unii pe alţii, unii pentru alţii. Preţu- 
ieşte-1 pentru tine pe fratele tău, nu pentru el, fiule. Dă-i mâna 
când ţi-o cere, şi fa-1 să ţi-o dea pe a lui, şi să vă vadă Do mn ul 
mână în mână când vine la voi pentru ca să vă dea hrană, şi 
să vadă apoi rodul ei la voi. 


Iubiţi adevărul, fiilor, şi fiţi atenţi la ceea ce a spus 
Domnul şi Fiul meu despre adevăr: «Cel ce lucrează adevă- 
rul, vine la lumină, ca să se arate faptele lui că în Dumnezeu 
sunt săvârşite». O, aceasta face frăţia între cei născuţi de sus. 
Voi sunteţi din cer învăţaţi, şi de aceea eu vă îndemn să nu fiţi 
răzbunători, ci să fiţi iubitori şi înţelepţi şi iertători şi calzi, 
neaşteptând mai mult de la celălalt, ci vouă fiecare ce- 
rându-vă mai mult. O, nu staţi cu voi în voi, ci daţi-vă Dom- 
nului şi unii altora, ca să vă fie uşoară inima şi dragostea ini- 
mii, şi să-I fie Domnului cald la voi. Ajutaţi-vă în facerea de 
bine pentru Domnul, fiilor, ca să puteţi iubi lumina, căci 
Domnul a spus că cei ce fac rele urăsc lumina şi nu vin la lu- 
mină. O, cine nu-şi vădeşte sufletul său, acela rămâne în rele 
şi nu se lasă spre vindecare, pentru că el nu vine la lumină, ci 
fuge de ea. Dar voi sunteţi învăţaţi de Dumnezeu şi ştiţi toate, 
şi pentru toate veţi da răspuns cum le-aţi împlinit, în voi mai 
întâi, şi apoi unii peste alţii, şi de aceea vă îndemn, împli- 
niţi-L pe Domnul, fiilor. Eu am fost plină de grijă zi şi noapte 
pentru împlinirea Domnului în mine, şi de pruncă m-a luat 
Do mn ul în Sine şi mi-a dat să-L ascult şi să-L iubesc şi să-L 
aştept şi să-L nasc şi să-L urmez pe pământ şi în cer, căci am 
fost cea proorocită pentru ca să-I fiu Născătoare. Voi însă, tre- 
buie să lucraţi şi mai mult, că nimic nu se dă de-a gata, ci tre- 
buie să fie măsură pentru măsură, iubire pentru iubire; dar 
învăţaţi şi iar învăţaţi şi tot mereu să învăţaţi ce înseamnă 
Dumnezeu şi cum să-L iubiţi pe El. învăţaţi unii de la alţii, în- 
văţaţi-vă unii pe alţii, fiilor. 

O, iată ce povaţă vă dau: citiţi cuvântul Domnului, că 
aveţi mult cuvânt, şi apoi mărturisiţi-1 unul altuia întărindu-vă 
din el. Cereţi să vi se dea de lucru la cititul cuvântului, ca să 
vă învăţaţi să cunoaşteţi bine şi în toată clipa tot cuvântul 
Domnului, că altfel nu-1 puteţi împlini, fiilor, ci îl uitaţi, şi ui- 
taţi apoi de lucrul mântuirii voastre, care se lucrează cu duhul 
şi cu iubirea şi nu cu trupul, fiilor. Daţi-vă apoi spre cercetare 
cum citiţi şi cât înţelegeţi şi cât împliniţi, şi căutaţi să aveţi 
unii pentru alţii, unii peste alţii lucru sfânt înaintea Domnului, 
ca să nu staţi din lucrul iubirii, din lucrul frăţiei, care lucrează 
unul de la altul, unul pentru altul înaintea Domnului, şi să nu 
staţi zadarnic împreună în numele Domnului, fiilor. înţelep- 
ciunea iubirii frăţeşti, nici unul să n-o luaţi din voi înşivă, ci 
din nevoile iubirii frăţeşti, ca să nu vă scrie diavolul că sunteţi 
iubitori de voi înşivă şi nu de fraţi, fiilor. O, fiecare din voi 
să-i iubiţi pe fraţi şi nu pe voi înşivă, căci cine se iubeşte pe 
sine, îl judecă pe fratele său şi ţine minte răul şi nu-L mai ţine 
pe Domnul în minte. Fiţi credincioşi, fiilor învăţaţi, că iată ce 
vă spun: cine ţine minte răul, ţine pe diavolul în minte. Fiţi 
înţelepţi, căci harul Domnului lucrează prin iubire, şi altfel el 
nu este în om. Luaţi în voi adeverirea cuvintelor cu har în ele 
când harul se dă vouă prin cuvântul preotului atunci când el 
rosteşte peste voi spunând: „Harul Domnului nostru Iisus 
Hristos şi dragostea lui Dumnezeu Tatăl şi împărtăşirea 
Sfântului Duh să fie cu voi cu toţi", iar voi la aceste dăruiri 
răspundeţi cu „Amin“. Iată, fiilor, harul, dragostea, şi Duhul 
Sfânt împărtăşitorul, acestea trebuie să fie lucrarea voastră, 
căci voi singuri le spuneţi lor: „Aşa să fie". O, nu fiţi iscusiţi 
numai la lucrul cu mâna, ci fiţi iscusiţi la această mare lucrare 
de daruri pline de dor, că dacă nu veţi lucra aşa, nu veţi avea 
suflet cu pace şi cu bucuria harului în el. Harul Domnului tre- 
buie să se facă bucurie şi viaţă în voi, şi pentru această lucrare 
va trebui să daţi Domnului răspuns, fiilor. Unde lipseşte lu- 
crarea harului, lipseşte şi rodul frăţiei cereşti dintre voi. Harul 
are înţelepciune fără de margini, şi de la el luaţi ca să aveţi. 

O, fiilor învăţaţi de Dumnezeu, cu El trebuie să se- 
mănaţi dacă El vă învaţă. Citiţi psalmii în zile de sărbătoare 
şi cuprindeţi-i, ca să vă umiliţi unii în faţa altora, unii pentru 
alţii, iar seara nu vă culcaţi oricum. O, nu aşa, fiilor, ci 
culcaţi-vă îmbrăţişaţi cu Domnul şi împăcaţi cu orice frate, ca 
să aveţi linişte în inimi, şi toţi să aveţi, şi unul de la altul să 
aveţi, binecuvântându-vă unul pe altul ca să aveţi duh de umi- 
linţă, fiilor, că iată, greu plăteşte omul pentru neumilinţa lui. 

O, nu pierdeţi timpul în vremea rugăciunii, ci câşti- 
gaţi-1, şi să se vadă apoi că nu l-aţi pierdut. Staţi cu Domnul 
în vremea rugăciunii, şi să se vadă apoi că aţi stat cu El la ma- 
să şi că vă ridicaţi împlinind ceea ce aţi spus Domnului, fiilor, 
lată, e ziua mea de serbare, şi o petrec punându-vă masă de 
învăţătură, căci vouă vă trebuie multă împlinire a învăţăturii 
Domnului, că nu sunteţi oarecare pe pământ, ci sunteţi po- 
porul cuvântului lui Dumnezeu. Cutremuraţi-vă de lucrul pe 
care îl aveţi de împlinit pe pământ înaintea Domnului, şi lă- 
saţi pe Do mn ul să stea în voi aşa cum este El şi nu aşa cum 
sunteţi voi, căci Domnul şi Fiul meu este Cel blând şi Cel 
smerit cu inima, fiilor. Amin. 

Le-am dat glasul serbării mele peste ei, Fiule Doamne. 
Le-am dat aducerea-aminte a Ta în ei, căci Tu eşti Cuvântul 
peste ei. Dar acum, trimite Tu lângă ei multe puteri cereşti, în- 
mulţindu-le puterile umilinţei, ca să poţi Tu locui înăuntrul 
lor, Doa mn e. O, de mila celor ce sunt zdrobiţi în porţi, eu i-am 
amintit azi poporului Tău să-şi întărească peste el, şi în el 
însuşi fiecare fiu, învăţătura Ta pe care de atâta vreme le-o dai 
ca să-şi înmulţească în ei harul Tău, că după ei aştepţi, Doam- 
ne, dar înmulţeşte Tu în vasul lor iubirea şi torţa ei, care este 
dorul, Doamne al celor smeriţi. Eu din pruncie am iubit harul 
Tău, şi l-am luat în mine, Fiule Doamne, şi apoi Tu ai fost 
Fiul meu şi al harului meu cel lucrător de la Tine, căci Tu mi 
l-ai dat ca să Te pot purta şi să fiu ca Tine şi nu ca omul cel 
tară de harul Tău. Le-am spus lor să fie cu harul Tău în ei. 
Le-am spus lor să Te cerceteze în ei cercetându-se pe ei pen- 
tru harul Tău, Doamne, Fiule al meu şi învăţătorul lor. Amin, 
amin, amin. 

O poporul Meu, se umple cerul şi pământul 
^ de glasul cuvântului Meu, şi îl ascultă cu 
dor. Fă-te mlădios la glasul Meu, fiule, şi întreabă-te cu veghe 
dacă se cunoaşte că peste tine este cuvântul Meu. Este scris 
că şi cerul şi pământul trec, dar nu cuvântul Meu. O, poporul 
Meu, toate cele ce faci tu, pot trece, dar să nu treacă peste tine 
cuvântul Meu şi să-l laşi tu neîmplinit apoi, că nu omul, ci Eu 
te voi întreba cât l-ai iubit, cât l-ai crezut şi cât l-ai aşezat tu 
peste tine dacă Eu te-am păstorit cu el ca un Păstor ceresc al 
tău. Întăreşte-Mi venirea Mea la tine, poporul Meu, şi nimic 
mai presus decât aceasta să nu preţuieşti. Flarul Meu şi dra- 
gostea Tatălui şi Duhul Sfânt împărtăşitorul, aceasta să fie 
lucrarea cea de peste tine, mai întâi şi mai presus de toate câte 
faci tu pe pământ, poporul Meu. O, multe te-am învăţat, ca să 
nu uiţi de Mine şi de tine, şi iar îţi spun că dacă pe acestea nu 
le faci, toate celelalte câte tu faci, ţi se întorc împotrivă, spre 
durerea ta şi a Mea. întăreşte-te, dar, şi te ridică mare înaintea 
harului Meu, care ţi se dă mereu ca să-l lucrezi şi ca să fie cu 
tine, dar tu trebuie apoi să fii cu el în lucrare mărturisitoare şi 
împărtăşitoare, ca să-Mi faci uşoară calea spre tine şi să Mă 
arăţi pe pământ cu venirea Mea la tine, şi mereu să Mă pot da 
celor ce Mă aşteaptă şi celor ce nu Mă aşteaptă să vin. O, nu 
fiţi nepăsători de harul ce vi s-a dat, fiilor! Amin. 

Şi acum, copii din porţi, Eu, Domnul, vă aduc alinare 
în neputinţe, căci voi aşteptaţi. Mama Mea Fecioara vă aduce 


mulţumire că aţi pus în carte şi înaintea poporului cuvântul 
sărbătorii ei. Ea a îndemnat poporul spre harul Meu şi spre 
dragostea Tatălui şi spre Duhul Sfânt împărtăşitorul. Şi acum, 
aştept şi Mă uit să Mă împartă unii altora fiii poporului Meu, 
ca să-i numesc pe ei fiii credinţei sfinte şi ai roadelor ei 
înăuntrul lor şi în afara lor. Amin, amin, amin. 

21 noiembrie/4 decembrie 2005 

Sărbătoarea sfintei muceniţe Ecaterina 

Carnea şi sângele stan fire vrăjmaşă iubirii cereşti înăuntrul 
omului. Calea cu Domnul este cu mărturisire pe ea. Cei ce 
mărturisesc sunt cei sfinţi. 

A ştept să intru în carte şi să împărtăşesc poporu- 
lui Meu duhul mângâierii, şi de la el duh întări- 
tor, de la care se nasc bucurii pentru cei din cer în sfântă păr- 
tăşie cu cei ce sunt dorul cerului pe pământ, căci Eu am spus 
că graiul cuvântului Meu este mângâierea şi hrana Mea şi a 
sfinţilor Mei şi a îngerilor Mei. Amin. 

îmi întăresc cu puterea Mea intrarea, şi îţi dau, poporul 
Meu, duh întăritor, născut din duhul mângâierii, şi iarăşi te 
rog cu mare aşteptare să te hrăneşti cu mult cuvânt de la 
Mine, ca să poţi să fii întărit prin el şi să-ţi fie bine pe pământ, 
căci binele tău şi al Meu de nicăieri nu vine pentru Mine şi 
pentru tine decât de la dragostea ta pentru venirea Mea, de la 
căutarea ta după părtăşii cereşti, căci dacă tu stai îmbrăţişat cu 
cerul, nu-ţi va fi decât bine pe pământ, căci cerul este locul 
fericirii şi al odihnei, şi te rog, poporul Meu, să-l ţii în mijlo- 
cul tău, ca să ne fie cald unii de la alţii şi să fie adevărată bu- 
curia cerului cea de la tine şi să-i bucuri pe sfinţi, ca să te 
ajute ei, poporul Meu. 

Cu dor aşteaptă sărbătoarea de azi să te mângâie cu 
cuvântul ei, cuvântul Meu şi al sfinţilor Mei. E zi de dragoste 
a sfinţilor, căci sfinţii sunt numai dragoste, iar zilele Mele cu 
tine sunt calea lor şi a dragostei lor, a sfinţilor Mei, care co- 
boară pe pământ cu venirea Mea, poporul Meu. O, mare este 
dragostea sfinţilor, iar tu trebuie să cauţi cu ei aşa cum caută 
ei după tine, că fără sfinţi şi fără îngeri lângă tine ţi-ar fi greu, 
chiar dacă tu nu poţi pătrunde taina acestui adevăr, fiule. O, 
ai grijă cum petreci şi cum vorbeşti cu sfinţii, ca să le dai 
viaţă şi stat slăvit cu tine şi cărări cu ajutor pe ele în tot jurul 
tău, dar tu trebuie să mulţumeşti mult de tot lui Dumnezeu şi 
sfinţilor Lui că eşti acum copilul Meu, căci prin aşa iubire şi 
recunoştinţă vei fi cu cerul, şi el te va îngriji, te va acoperi, te 
va hrăni şi îţi va da mângâierea, şi va acoperi de la faţa ta tot 
ce nu este ceresc pe pământ, căci pe pământ e întunericul în 
care piere omul, iar tu eşti cuprins în lumina cuvântului Meu, 
şi multă iubire îţi trebuie pe calea luminii, poporul Meu. Săr- 
bătoarea cea de azi te învăluie în lumina învăţăturii ei, căci 
muceniţa Ecaterina a fost lumină a Mea peste cei din întune- 
ricul în care omul piere, şi Mi-a dat Mie rod al lucrării luminii 
Mele din ea, iar Eu i-am dat ei coroană de dragoste sfântă, şi 
ea a lucrat pe pământ sub slava coroanei primite prin darul 
dragostei ei, că aşa sunt încoronaţi cei ce iubesc cu iubirea 
Mea în ei, poporul Meu. Amin. 

C oroana mea, cea de mâna Ta pusă pe creş- 
tetul meu, Doamne al sfinţilor Tăi, o pun 
înaintea poporului Tău, închinându-mă lui pentru dragostea 
Ta de el şi ridicându-1 pe el la lucrarea slavei coroanei sfinţi- 
lor care Te-au mărturisit prin sângele lor, prin mărturisirea 
lor, Doamne şi Mire al sfinţilor Tăi. Cu închinare grăiesc po- 
porului Tău de azi cuvântul Scripturii care spune că întru îm- 




Anul 2005 


1887 


părăţia Ta carnea şi sângele nu pot moşteni decât dacă ele 
mărturisesc pentru Dumnezeu făcându-se dragoste numai 
pentru Tine în om, şi nu viaţă a omului în om, Doamne. 

O, popor al harului în care Domnul te ocroteşte ca să te 
aibă şi ca să te facă asemenea Lui! Carnea şi sângele nu moş- 
tenesc împărăţia lui Dumnezeu, ci stau în om fire vrăjmaşă 
iubirii cereşti dinăuntrul omului. E cu mare adâncime această 
înţelepciune pe care o grăiesc ţie, popor al tainelor de sus. 
Carnea şi sângele trebuie să aibă lucrare mărturisitoare lui 
Dumnezeu, aşa cum am lucrat eu împotriva stăpânitorului în- 
tunericului în care omul piere. Când trupul pofteşte împotriva 
duhului, carnea şi sângele dau acest război, căci omul firesc 
nu doreşte după Duhul Domnului înăuntrul său, iar duhul cel 
satanicesc nu are a se lupta cu omul cel firesc care-şi are 
cârma în carnea şi în sângele lui, în firea lui, prin care îşi face 
voia împotriva Duhului lui Dumnezeu în om. Aşa fel de înţe- 
lepciune am revărsat eu prin mărturisirea mea în duhul în- 
ţelepţilor pământului, care-şi aveau de stăpâni voile şi mintea 
lor, iar ei, luând foc şi dor în ei prin înţelepciunea duhului 
meu, au lepădat de la ei rodul minciunii şi au luptat pentru ei 
chiar împotriva lor înşişi, ca să nu se mai piardă ei de pe calea 
adevărului care încununase inimile lor prin mărturisirea mea 
cea despre împărăţia în care omul se aşează după ce îşi biru- 
ieşte carnea şi sângele, firea cea stricăcioasă, care dă mereu 
să stăpânească în om, frânând mereu în el lepădarea de sine, 
pe care a cerut-o Mirele Hristos la toţi cei care vor să meargă 
pe calea noii vieţi prin mărturisire. Calea Domnului este cale 
cu mărturisire pe ea, iar cine n-o are şi nu lucrează duhul care 
mărturiseşte, acela nu a ajuns la lepădarea de sine, măsura pe 
care Hristos, Mirele sfinţilor, o cere celor ce iubesc taina şi 
lucrarea vieţii veşnice pe calea acestei împărăţii. 

O, fii ai lui Dumnezeu şi ai cuvântului Său, să ştiţi că 
diavolul nu se războieşte cu cei care leapădă voia lui Dumne- 
zeu pentru voile lor, dar el este prins în cursa celor ce iubesc 
pe Dumnezeu cu multă credinţă şi cu mare umilinţă a duhului 
lor înaintea Domnului şi a venirii Lui de-a pururi. Noi, sfinţii 
cei mari şi cei mici, am biruit pe diavolul prin credinţa şi prin 
mărturisirea lui Iisus Hristos, Mirele sfinţilor Lui, iar unde 
diavolul nu găseşte lucrare împotriva lui, el poate acolo prin 
voia omului care nu şi-a biruit firea şi nu are a se mai lupta. 
Sfinţii însă au ales voia Domnului prin mărturisirea credinţei 
lor pe care n-a putut-o îndura duhul diavolului, potrivnicul lui 
Dumnezeu în om. Cel ce nu-L mărturiseşte pe Dumnezeu, 
acela îşi mărturiseşte statul său în el, dar Domnul este mărtu- 
risit de sfinţi, aşa cum eu, uceniţa, şi apoi muceniţa numelui 
Lui, am dat de pe tronurile lor pe cei mulţi şi mari, care până 
la mărturisirea mea peste ei au domnit în ei nedându-i de lu- 
cru diavolului, stăpânitorul peste cei ţinuţi în întunericul prin 
care omul piere. Eu însă i-am întărit pe ei în mărturisirea cre- 
dinţei până ce ei au ieşit biruitori, scăpând de gheena pierzării 
cea de veci, şi cu dor i-am dat pe ei Domnului meu iubit, după 
ce El, cu mare iubire şi cu mare dor, întru mine a binevoit cu 
darurile harului Său, care este coroană pentru sfinţi. Amin. 

Să le dai. Mire scump, iubire de mireasă, căci eu mă în- 
chin cu coroana de pe creştet înaintea poporului Tău pentru 
dragostea Ta de el, ridicându-1 la mare lucrare a harului Du- 
hului Sfânt, după ce el lucrează mult chemarea Ta peste tot 
trupul, căci Tu ai zis să se lepede de sine cel ce vine după 
Tine. înţelepciunea aceasta este pentru sfinţi, şi tot la fel este 
şi lucrarea ei, Doamne şi Mire al sfinţilor Tăi care au în ei 
harul iubirii Duhului Sfânt, Duhul Care îşi mărturiseşte pe fiii 
Săi. Amin. 


Voiesc să-ţi spun dintre sfinţi, să nu amâi pe Domnul, 
popor al aşteptării. Te-a strâns Domnul în chiticele numai 
pentru El. Nu uita această milă, nu uita că eşti dator cu milă, 
căci din milă de Domnul mulţi dintre iubiţii Lui I-au adus mă- 
reaţă ascultare, slăvită iubire, şi mărturisire prin rod, aşa cum 
eu L-am iubit pe El, uitând de mine pentru mila de El, pentru 
dorul de El, pentru dragostea mea de El. Amin, amin, amin. 

O ce măreţ grăiesc sfinţii cu tine, poporul 
^ Meu! Ce taină de nepătruns de mintea cea 
firească a omului îţi aduc ei ţie înainte închinându-se ţie cu 
slava Mea din ei! O, nu uita, poporul Meu, să fii treaz în iu- 
bire, să fii grai, să fii lucrare de Duh Sfânt, căci harul şi ade- 
vărul au venit cu Mine la tine, şi Eu îţi măsor lucrarea lor şi 
aştept să am mărime în tine aşa cum am avut în sfinţii care 
suferind cu trupul M-au mărturisit şi Mi-au adus rod însutit. 
Voiesc, poporul Meu, să fii rodul harului şi al adevărului Meu 
cu care am venit la tine. Se uită sfinţii clipă de clipă la tine şi 
aşteaptă de la masa ta. Aşteaptă sfinţii duhul mângâierii, căci 
toţi şi toate care aşteaptă după Mine şi după tine, de pe pă- 
mânt aşteaptă ca Eu să pot, şi pe tine te aşteaptă toată firea, 
poporul Meu. Aş slobozi peste tine suspinul ei ca să-ţi ro- 
dească mila şi să ai numai milă în toată clipa, căci Eu şi cu 
cerul de sfinţi şi de îngeri şi toţi cei care aşteaptă de şapte mii 
de ani, după mila ta aşteaptă, iar cei ce miluiesc cerul, vor fi 
cei miluiţi, poporul Meu. Amin, amin, amin. 

25 noiembrie/8 decembrie 2005 

Sărbătoarea de paisprezece ani de la târnosirea Sfintei 
Sfintelor Noului Ierusalim 

Omul slavei deşarte nu ştie ce este Dumnezeu. Neamul Domnului 
va fi întocmit din neamurile de pe pământ care se vor smeri sub 
slava Domnului. 

Î n cer şi pe pământ, în cele ce nu se văd şi cele ce 
se văd, e sărbătoarea grădiniţei cuvântului. Sunt 
paisprezece ani de când Eu, Domnul, şi cu voi, fiilor unşi în 
grădină, şi cu arhiereul Meu, martor dintre cei necredincioşi 
ai venirii Mele, am pus zi de sărbătoare şi de sfinţire şi de pe- 
cetluire peste acest cort. Aşezaţi-vă acum şi aduceţi Domnu- 
lui rugăciune de mulţumire şi de mărire pentru slava Sa cu 
care a biruit împotriva celor neputincioşi care nu ştiu ce este 
Domnul în cer şi pe pământ ca să se închine Lui în duh şi în 
adevăr, căci din pricina slavei deşarte de pe pământ, şi de sub 
care nimeni nu mai poate scăpa, iată, nu mai ştie nici un om 
ce este Dumnezeu şi cum trebuie să stea omul înaintea Sa, 
căci s-a dus de la oameni frica de Dumnezeu şi smerenia care 
înalţă pe om spre Domnul, iar pe Domnul îl aduce pe pământ. 
Eu însă v-am luat pe voi în planul Meu cel pentru sfârşitul 
deşertăciunii omului şi v-am îmbrăcat cu podoabele venirii 
Mele şi v-am aşezat pentru înfiinţarea cea văzută a grădiniţei 
Sfintei Sfintelor Mele şi a zilei pecetluirii ei cu mirul puterii 
şi al sfinţeniei Mele, şi întru acestea v-am aşezat pe voi. Iar 
acum îmbrăcaţi-vă cu podoabe sfinte şi ridicaţi înaintea Mea 
rugă şi mulţumire pentru această zi de biruinţă, şi în taina 
smereniei de duh bucuraţi-vă inimioarele şi întăriţi-vă unii pe 
alţii, că sunteţi plăpânzi şi firavi, fiilor. Eu, Domnul, aşez 
peste voi duh întăritor şi vă înviorez, căci sunteţi fiii venirii 
Mele, şi venirea Mea e cu greu lucrată, iar vouă vă trebuie 
mereu şi mereu puteri de sus, fiilor. Daţi- vă unii altora puteri 
de sus. Fiţi dulci în toată clipa. Fiţi dulci, fiilor. Duhul umilin- 
ţei îl înalţă pe cel blând şi smerit cu inima. Fiţi lucrători şi 
suflaţi de-a pururi putere peste duhul şi peste trupul celor ce 

sunt poporul Meu cu care Mă sprijin în dureri şi în bucurii, în 
încercări şi în biruinţa cea peste ele, şi în zile de slavă pentru 
biruinţa Domnului, fiilor unşi. Fiţi copii dulci, ca să ia cerul 
de la voi mângâiere, şi nici o neputinţă să nu vă biruie pe voi. 
Amin. 

Şi acum, ridicaţi înaintea Mea zi de sărbătoare, rugă de 
mulţumire şi, aşezând duh de putere şi de sfinţenie şi de biru- 
inţă peste vasul cu apă de pe masă, stropiţi grădiniţa, fiilor, şi 
stropiţi- vă pe voi şi împrejurimile de la voi şi pe poporul cu- 
vântului Meu, şi aduceţi Domnului inimioarele voastre ca să 
le încălzească şi să le umple de dulcele ceresc, ca să daţi mân- 
gâiere cerului, iar cerul să vă dea vouă duhul mângâierii care 
să vă dea întărire şi lucrare prin ea. 

Sunt la voi cu apostolul Andrei, sunt cu zi de săr- 
bătoare pentru grădiniţa Mea cu voi. întăriţi-vă pentru 
intrarea Mea, ca să aşez în carte cuvântul acestei zile de 
aducere-aminte a împlinirii Mele cu voi, a lucrării cuvântului 
Meu peste pământ, a venirii Mele cu slava cuvântului Meu 
peste toate neamurile pământului, şi voiesc să fac din ele nea- 
mul cerului pe pământ, şi vă am pe voi pentru propovăduirea 
împărăţiei cu care am venit ca să Mă fac cunoscut cu ea peste 
pământ. Fiţi numai pentru Mine în toate câte voi iubiţi şi 
lucraţi. Fiţi dulci, şi unul altuia daţi-vă puteri, că vă dau duh 
întăritor. Aveţi cu toţii grijă de cărarea Mea spre voi. întăriţi 
calea Mea, fiilor. Inimioarele voastre, toate, să stea îmbrăţi- 
şate şi să stea dulci şi să nu piardă căldura lor, şi nici un greu 
să nu le slăbească pe ele. Fiţi în unire sfântă. Umpleţi-vă de 
dragostea Mea şi unii altora daţi-vă puteri cereşti, căci Eu cu 
voi sunt, şi vă ocrotesc cu mare dor, şi am mare grijă de voi, 
şi cu multă răbdare şi iubire vă am în grija Mea, iar sfinţii şi 
îngerii se poartă după voi mereu, ca să vă întărească puterea 
ca să fiţi slava Mea şi mângâierea Mea să fiţi. 

Binecuvântat să fie cuvântul de rugăciune, de mulţu- 
mire şi de slavă pentru ziua aceasta de sărbătoare, şi vom 
aşeza în carte tot cuvântul zilei, fiilor. Amin, amin, amin. 

29 noiembrie/12 decembrie 2005 

Sărbătoarea sfântului apostol Andrei 

Bucuria sfinţilor este venirea lor cu Domnul. Nu este jertfa mai 
mare ca iubirea dintre om şi Dumnezeu. 

M ă fac cale a sfinţilor, că scris este în Scripturi 
că Eu cu sfinţii vin, iar Scripturile trebuiesc 
împlinite, poporul Meu. Ziua Mea de serbare cu voi este şi a 
sfinţilor Mei, că ei nu au altă bucurie şi altă răsplătire a dra- 
gostei lor decât lucrarea Mea de venire cu ei, ca să lucreze ei 
cu Mine şi să ne fim unii altora de mângâiere. 

Apostolul Andrei a stat martor din cer în ziua pecetlui- 
rii grădiniţei Mele cu voi, copii ai începutului cel nou, căci 
ţara venirii Mele s-a întocmit la începutul cel dintâi şi, iarăşi, 
la venirea Mea întrupat pe pământ, iar acum Eu iarăşi o întoc- 
mesc şi Mă slăvesc în ea cu sfinţii Mei. 

Sărbătoresc lângă ziua grădiniţei cuvântului Meu pe 
apostolul Andrei. El vă întăreşte cu binecuvântarea venirii 
Mele cu sfinţii şi vă dă de lângă Mine cuvânt. Amin, amin, 
amin. 

© Doamne al ucenicilor Tăi, întăreşte pu- 
nerea şi pacea celor mai mici ai Tăi de azi, 
că ei trebuie să ne poarte şi să ne ajute. Ei trebuie să ajute şi 
cerul şi pământul; şi pe noi, şi pe oameni, Doamne. Sunt cei 
mici, dar Tu ai lucrat peste ei cu puterea Ta, şi ei Ţi-au întoc- 
mit grădiniţă Ţie şi lor, la cuvântul Tău cel rostit peste ei. 


I-ai mângâiat, i-ai întărit acum paisprezece ani, iar ei Te-au 
ascultat fiindcă au crezut. O, mângâie-le credinţa şi puterea 
lor cu Tine ca să poată, Doamne. Eu am fost şi sunt lângă 
Tine martorul zilei pecetluirii cu numele Tău şi cu harul Tău 
a grădiniţei din care Tu Te slăveşti peste pământ cu slava 
cuvântului Tău, cu venirea Ta, cu hrana Ta pentru cei ce se 
pregătesc pentru Tine. 

O, ucenici micuţi, daţi-vă puteri şi mângâieri unii al- 
tora. Fiţi dulci, aşa cum Do mn ul vă învaţă, că frumos îşi 
învaţă El ucenicii, şi tot aşa a lucrat şi cu noi acum două mii 
de ani. Fiţi mângâietori, căci voi sunteţi hrăniţi cu Duhul 
Sfânt Mângâietorul, şi vă stau în ajutor sfinţii şi îngerii. Aşa 
să staţi şi voi în ajutorul Domnului, şi să-I fiţi Lui mângâiere 
mai înainte de orice lucru faceţi voi pe pământ. Acum pai- 
sprezece ani L-aţi ajutat şi v-aţi aşezat stâlpii venirii Lui cu 
grădiniţa cuvântului Lui, pe care a întocmit-o cu voi pe pă- 
mânt între oameni, precum este scris în Scripturi. Fiţi mereu 
casa şi grădiniţa Lui şi daţi-I mângâiere. El este învăţătorul 
ucenicilor Lui. Fiţi ucenici cu învăţător. Fiţi mici înaintea 
Lui, ca să vă fie El învăţător, căci cei mari de pe pământ nu 
învaţă de la El. Zidiţi iubire în voi pentru El. Zidiţi-vă mereu, 
fiilor, ca să aibă Do mn ul casă în voi, şi să lucreze El în ea 
iubirea Lui, iar voi să-l daţi iubire. 

Tu, Doamne, întăreşte-i, că sunt mici, şi alină toate 
neputinţele lor şi adu-le vreme dulce şi mângâieri şi puteri, ca 
să ai Tu sprijin de la ei. întăreşte-le credinţa şi râvna şi mila 
pentru Tine, iar harul Tău să le fie lucrare şi veşmânt, că Tu 
întru ei ai binevoit. Amin. 

E u sunt învăţătorul ucenicilor Mei. Rugă- 
ciunile sfinţilor Mă mângâie, poporul Meu. 
Aşa să Mă mângâi şi tu de pe pământ, şi să-Mi ţii mereu 
calea, şi să ai grijă de ea zi şi noapte, ca să ai lucrare frumoasă 
şi scumpă înaintea Mea, poporul Meu. Mai înainte de orice 
îndeletnicire a ta întăreşte în mijlocul tău puterea Mea, statul 
Meu cu tine şi statul tău cu Mine, că acestea îţi trebuiesc ţie 
şi Mie, iar celelalte îţi vor fi uşor de lucrat, căci Eu îţi voi da 
ţie ajutor, poporul Meu. Eu mereu vin să te întăresc, iar tu să 
ai grijă mare de pacea din mijlocul tău, că ea este alifia ta şi 
a Mea, cuibul Meu cel blând de la voi, fiilor, dar nu uitaţi să 
fiţi dulci, să fiţi înţelepţi la gândire şi la vorbire şi la iubire, 
fiilor, că nu e jertfa mai mare ca iubirea dintre voi şi Mine, 
dintre voi şi voi, şi nici o putere nu poate mai mult ca şi iubi- 
rea dintre cei ce sunt copiii Mei pe pământ. Amin. 

în ziua sărbătorii grădiniţei cuvântului Meu, Eu v-am 
mângâiat pe voi şi v-am dat putere să fiţi mângâietori. Trâm- 
biţa Mea Verginica stă aproape cu sărbătoarea ei să vă mân- 
gâie cu harul ei cel plin de milă. O, copii ai milei Mele, fiţi 
dulci şi fiţi sprijin unul altuia, şi fiţi Mie locaş cald de venire, 
că Eu pentru aceasta v-am născut, şi numai cu iubire v-am 
crescut. Amin, amin, amin. 

30 noiembrie/13 decembrie 2005 

Sărbătoarea sfintei Virginia, trâmbiţa lui Dumnezeu 

Cei din morminte aud glasul de acum al Domnului. Trâmbiţa 
Virginia a fost locul şi timpul venirii Domnului la sfârşit de timp. Lu- 
crarea milei cea plină de iubire va face răscumpărarea făpturii. 

Î n a treia zi de sărbătoare a pecetluirii grădiniţei 
Sfintei Sfintelor, grădiniţa cuvântului Meu şi a 
fiilor lui. Eu, Domnul, sunt la hotarul dintre Mine şi poporul 
Meu cu trâmbiţa Mea, cu Verginica, vasul venirii Mele a doua 
oară de lângă Tatăl. în trupul ei M-am sălăşluit Eu cu cuvân- 

tul acum, la a doua Mea venire, iar gura ei a fost glasul trâm- 
biţei Mele. Amin. 

O, poporul Meu, frumoasă a fost chemarea omului la 
Mine în vremea trâmbiţării Mele din acest cort, din vasul 
Meu Verginica. Glasul ei era ca şi al Meu, dulce şi duios, dar 
şi cu durerea Mea în el. Duhul Meu din ea era îndurerat, şi aşa 
mângâiam pe cei pe care-i chemam la masa Mea. îmi ascun- 
deam durerea şi îi mângâiam pe mulţi, ca să-i ajut spre împă- 
răţia Mea. O, e prea veche rătăcirea omului, şi omul nu mai 
ştie ce este viaţa, şi nici moartea nu mai ştie ce este, bietul de 
om. Atâta iubire am izvorât Eu prin această trâmbiţă a venirii 
Mele, de s-au mişcat toţi cei din morminte bucurându-se de 
venirea Mea cuvânt pe pământ, fiindcă toţi au aşteptat acest 
timp pe care Eu l-am anunţat acum două mii de ani că va 
veni, şi am spus: «Vine vremea să audă cei din morminte gla- 
sul Fiului lui Dumnezeu». Toţi cei care de la începutul omului 
au adormit, toţi au aşteptat vremea în care am ajuns Eu cu 
tine, popor al acestei Scripturi, iar oamenii de pe pământ nu 
ştiu ce lucrez Eu azi în mijlocul tău, căci iată, împlinesc făgă- 
duinţa cea făcută acum două mii de ani, şi omul nu cunoaşte 
vremea şi semnele ei. 

Această trâmbiţă a fost locul şi timpul venirii Mele pe 
pământ pentru cei morţi şi pentru cei vii, pentru sfinţi şi pen- 
tru oameni. Ea a fost gura suspinului Meu, glasul prin care Eu 
Mi-am întocmit cărare şi ucenici ca şi acum două mii de ani, 
căci cele ce au fost iarăşi sunt. 

O, popor al venirii Mele, e mare Scriptura vremii tale, 
şi pe care Eu am vestit-o când M-am întrupat în Fecioară şi 
M-am făcut Om. Uită-te tu cum vin sfinţii din cer la masa 
Mea de cuvânt în mijlocul tău. E mare sărbătoare pentru cei 
din cer venirea Mea cu ei la tine, dar tu eşti mititel şi cuprinzi 
prea puţin taina celei mai mari împliniri, taina cea de la sfâr- 
şit, venirea Mea cu cer nou şi cu pământ nou peste timp, 
Scriptura despre care au vorbit proorocii prin Duhul Meu Cel 
Sfânt, poporul Meu. Cu omul cel de la sfârşit lucrez cele mai 
mari împliniri, la care se uită toţi cei care au fost pe pământ 
în toate veacurile, şi iată, am pregătit vas în care M-am aşezat 
cu cuvântul Meu, care a fost şi la începutul facerii, şi tainic 
am lucrat şi lucrez, că am mlădiţe, şi este scris că atunci când 
ele înfrunzesc, Domnul este aproape, la uşi. 

O, trâmbiţa Mea cea de dinaintea slavei Mele cereşti! 
O, Verginica Mea, mare taină ai fost pe pământ, iar acum pri- 
veşti de lângă sfinţi, din cer, la ea, la rodul ei, la rodul Meu 
prin tine, şi îmi doreşti cu mare dor toate împlinirile pentru 
odihna Mea. Mama Mea Fecioara mult te mângâie, fiică as- 
cultătoare, că mereu ţi-a mângâiat durerea pe care o aveai 
mereu de la focul care ardea în trupul tău, Duhul Fiului ei, 
cuvântul Meu cel ca focul, căci foc am adus pe pământ când 
am venit să Mă folosesc de vasul tău, ca să curăţ în el tot ce 
este străin de Dumnezeu pe pământ, şi cuvântul Meu arde în 
el şi cu el toată pleava, ca să rămână grâul, ca să răscumpăr 
pe om din păcat şi să-l dau Tatălui Meu grâu curat. Tainic lu- 
crez, căci nu este credinţă pe pământ, dar Eu lucrez prin cei 
puţini şi credincioşi aşa cum am lucrat şi acum două mii de 
ani cu câţiva ucenici care Mi-au împărţit tainica Mea trăire cu 
omul pe pământ. 

O, trâmbiţa Mea, deschide-ţi glasul, căci cei mai mici 
ucenici ai Mei şi ai tăi Ne ascultă şi Ne împart peste pământ 
de la margini la margini. Amin, amin, amin. 

e uită sfinţii la mine, Doamne, şi se uită la 
cei mici ai noştri, pe care i-am cuprins în 
taina şi în harul venirii Tale, ca să-i avem cale a Ta şi a sfin- 
ţilor Tăi. Măicuţa Ta scumpă îi mângâie în toată truda lor cea 


de sub venirea Ta, aşa cum pe mine mereu m-a mângâiat şi 
mi-a adus puteri sub multa mea sarcină, cuvântul venirii Tale, 
pe care ea atâta l-a dorit să vină pe pământ, căci îţi dorea ve- 
nirea şi ziua Ta de odihnă în om, şi fii credincioşi, ca să Te 
poarte ca să vii. 

Mă mângâie sfinţii pentru ziua mea de serbare când am 
intrat între cei din cer spre slava Ta şi a lucrării Tale pe pă- 
mânt. îi mângâi şi eu, de lângă Tine şi de lângă sfinţi, pe cei 
micuţi care sunt poporul venirii Tale. îi învăţ să preţuiască 
această taină care îi cuprinde pe ei jos pe pământ şi sus în cer, 
căci cerul este pe pământ cu toate cele de sus pentru ocrotirea 
poporului Tău şi a tainei lui cu Tine. 

O, fii ai Cuvântului Flristos, o, fii micuţi, sunteţi cei din 
urmă, dar Fiul lui Dumnezeu este veşmântul vostru, paza 
voastră şi slava voastră. Fiţi mereu, mereu slava Lui, căci 
sfinţii cerului cel nevăzut văd această slavă, şi se încălzesc şi 
se mângâie la ea. Fiţi plini de iubirea care vă înveşmântă în 
ea. Daţi Domnului statul cel mai slăvit în voi şi între voi. Să 
nu spuneţi că sunteţi mici şi că nu puteţi sau că nu pricepeţi. 
Dacă spuneţi că sunteţi neînsemnaţi şi mici, nu uitaţi că 
Domnul a spus că a celor mici este împărăţia care nu se vede 
de cei de pe pământ, împărăţia cerurilor. Staţi cuprinşi în tai- 
na aceasta şi lăsaţi-vă cuprinşi. învăţaţi să vă bucuraţi aşa. în- 
văţaţi iubirea cea multă, cea fără de timp. învăţaţi taina ve- 
nirii Domnului şi nu ieşiţi din ea, ci staţi îmbrăcaţi cu ea, cu 
slava venirii Lui, slavă care se face cuvânt pentru cer nou şi 
pământ nou, slavă aşteptată de la începutul făpturii, fiilor. 

Ţi-a spus Domnul că te privesc îndelung sfinţii, şi aş- 
teaptă de la masa ta duhul mângâierii, şi ţi-a spus că te aşteap- 
tă toată firea şi că ar da să slobozească suspinul ei ca să-l auzi 
şi ca să ai numai milă în toată clipa. După mila ta aşteaptă 
firea, popor al venirii Domnului, căci răscumpărarea făpturii 
se face cu lucrarea milei cea plină de duh de iubire, nu de 
jertfă, fiilor. 

O, copii ai poporului sfânt! Domnul v-a povăţuit cu dor 
să fiţi dulci. De la lucrarea milei vine această lucrare de har. 
Tot şi toate, după mila ta aşteaptă, popor al harului cel pentru 
sfârşitul aşteptării cea cu suspin a făpturii toată de la început 
şi până azi. Cu dor însuspinat aştept şi eu slava ta, mila ta, şi 
ea va cuprinde în ea îmbrăţişarea făpturii care aşteaptă învie- 
rea a toate câte au fost în Dumnezeu, şi Dumnezeu în ele. Po- 
veţele Domnului sunt dulci. Aşezaţi-vă în ele şi întrebaţi-vă 
unii pe alţii de frumuseţea veşmântului vostru şi ajutaţi-vă şi 
lucraţi-vă unii altora veşmânt frumos, şi nu vă lucraţi singuri 
veşmântul slavei. Nu uitaţi să fiţi dăruitori, să fiţi îngeraşi 
gingaşi, şi să nu fiţi ca oamenii nici în gândire, nici în grăire, 
nici în iubire, ci să fiţi ca îngerii din cer, şi să pătrundeţi po- 
vaţa Domnului cea din rugăciunea domnească în care spune 
să fiţi precum în cer pe pământ. Aşteaptă Domnul şi sfinţii Săi 
să Se odihnească de osteneli în leagănul milei şi al iubirii de 
la voi, iar pentru ziua mea cu sfinţii şi cu voi în sărbătoare pe 
pământ, daţi-1 Domnului slavă, fiilor. Amin, amin, amin. 

O popor al milei Mele, să te pătrundă glasul 
^ şi harul trâmbiţei Mele, şi să lucrezi ca un 
ucenic, căci taina de ucenic este ca el să fie ca învăţătorul său 
de la care a învăţat darul vieţii, viaţa milei şi a iubirii cereşti 
pe pământ. E zi de mângâiere, iar mângâierea înseamnă pu- 
tere, şi apoi har lucrător. E zi de slavă, iar cuvântul zilei a fost 
cu slavă în el, cu mare slavă. Slava zilelor Mele cu tine dă să 
se ridice şi să mărturisească pe pământ taina acestei slave. 
Duhul îndumnezeirii să pătrundă în tine de la Mine, şi să fii 
copil îndumnezeit, şi toţi ca unul, pentru taina dumnezeirii 

Mele în voi, aşa să lucraţi şi aşa să fiţi răsplătiţi pentru lucrul 
vostru cel spre slava Mea de peste voi, fiilor. 

Acum, fiii cei unşi în grădiniţă, să ridice în mijlocul tău 
rugăciune şi slavă pentru sărbătoarea trâmbiţei Mele împreu- 
nă cu tine, poporul Meu. Clipele rugăciunii tale să te pătrun- 
dă, să te înnoiască, şi apoi vor vedea neamurile pământului că 
ai fost poporul Meu cel adevărat în iubire şi în graiul ei de 
rugăciune şi de slavă, poporul Meu. Amin, amin, amin. 

1/14 decembrie 2005 

Sărbătoarea sfântului ierarh Nicolae 

Pentru lucrarea milei trebuie har, iar harul se dobândeşte prin 
credinţă neclătinată. Cei miloşi nu caută să fie singuri. 

Î mi întăresc cu pacea Mea şi cu duhul mângâierii 
calea coborârii Mele la tine, poporul Meu, ca să te 
scriu mereu cu Mine, mereu în cartea Mea cu tine, şi să ia 
sfinţii şi îngerii hrana pe care o pun Eu pe masa Mea cu tine, 
pentru tine şi pentru cei cereşti, fiule. Eu ţi-am spus mereu că 
între sfinţi e dor mare şi tot mai mare pentru cuvântul Meu de 
pe masa ta, iar tu să prinzi fiori cereşti când ştii cu cine stai la 
masa cuvântului Meu, şi să-ţi fie precum în cer pe pământ, şi 
să am putere de la tine prin harul Meu de peste tine, iar harul 
se dobândeşte în om prin credinţă neclătinată, poporul Meu. 
Toţi cei care sunt acum cu cerul, prin credinţa lor cea fără de 
clătinare au ajuns sfinţi pe pământ şi cu puterea Mea în ei, 
după ce îmi dădeau Mie locaş în ei, dar prea puţin a fost nu- 
mărul lor faţă de multul neam omenesc. Prea puţini M-au pus 
la încercare ca apoi să Mă descopăr în ei înaintea oamenilor. 
Arhiereul Nicolae, sfânt al darului milei, M-a aplecat mereu 
spre cei năpăstuiţi de neputinţe şi de lipsuri pe pământ, iar Eu 
M-am slăvit prin credinţa lui. El n-a lucrat nimic mai mult ca 
şi credinţa în Mine, iar Eu l-am ales şi l-am slăvit pe el pentru 
slava Mea şi nu pentru el, căci el era smerit cu inima şi cu 
fapta credinţei lui, şi Mă voia numai pe Mine slăvit, iar pe oa- 
meni, ajutaţi în neputinţele lor, căci era milos. 

O, poporul Meu, lucrarea milei este tot ce mai aşteaptă 
de pe pământ cerul şi pământul, dar pentru această lucrare 
trebuie mare har. Arhiereul Nicolae a strălucit înaintea Mea 
cu darul milei, iar acum, în ziua serbării lui se aşează cu Mine 
la masa cuvântului Meu din mijlocul tău. Amin, amin, amin. 

unt fiul milei Tale, Doamne al celor credin- 
cioşi, căci eu am crezut în puterea Ta, ade- 
verind-o pe ea peste oamenii neputincioşi şi lipsiţi, ca să se 
aducă ei Ţie mulţumire şi să lase peste pământ vestea puterii 
Tale în cei credincioşi care Te-au voit cu oamenii pe pământ 
ajutându-le lor. Tot ce ai adus pe pământ, a fost lucrarea milei 
Tale. Te-ai adus Tu însuţi pe pământ, ca să dai multă milă la 
cei credincioşi şi la cei necredincioşi, dar ai stat mereu de-a 
dreapta Tatălui, ca să asculţi de El, şi Te-ai făcut pe pământ 
Cel binecuvântat de sfinţi. Ai venit şi vii mereu cu milă după 
om, iar omul trebuie să se cureţe de trufie înaintea milei Tale 
şi să plângă după Tine în el, şi să facă omul rod. Doamne, rod 
de milă şi de credinţă, fiindcă aşteaptă cerul şi pământul milă 
de pe pământ, o, Doamne blând şi milos prin smerenia Ta. 

O, popor al milei Domnului, nu poţi fi copil milos 
decât prin darul cel sfânt al smereniei. Mila nu lucrează daru- 
rile ei dacă nu este smerenie mereu în cel purtător de har. Ru- 
găciunea ta fă-o cu milă, şi să nu fii părtinitor, căci Do mn ul 
lucrează după atotcunoaşterea Sa, lucrează drept prin rugă- 
ciunea ta şi prin înţelepciunea ei, care te face lucrător ase- 
menea Lui, cu răbdare şi cu milă în lucrarea ta cu El. 


îţi dăruiesc darul şi harul milei cereşti şi nu omeneşti, 
căci mila cerească aduce rod Domnului, iar mila omenească 
aduce omului, dar tu eşti înţelept prin învăţătura Domnului 
cea de peste tine, şi mare lucrare este lucrarea ascultării, care 
te poartă numai lângă Dumnezeu, popor al milei Domnului. 

Arhierească iubire şi binecuvântare aşez cu Domnul pe 
creştetul fiilor unşi în grădina cuvântului. Harul milei mele să 
fie în lucrările lor, că eu, binecuvântare le dau, iar ei să poar- 
te, căci sunt binecuvântaţi. Amin, amin, amin. 

L ucrarea şi cuvântul sfinţilor Mei se fac pil- 
dă de credinţă şi de milă şi de iubire cereas- 
că peste tine, poporul Meu, iar tu să urmezi mila şi iubirea lor 
pe pământ înaintea Mea, căci iubirea cerească se naşte din 
milă cerească, se naşte din Dumnezeu, ca să fie pe pământ şi 
să-şi dea unii altora fiii lui Dumnezeu, şi să fie ei plini de har 
pe pământ. Amin. 

O, aveţi grijă de voi, copii lucrători, şi îmbrăcaţi-vă în 
nori de îngeri, ca să fiţi ocrotiţi ca sfinţii. Nu fiţi singuri nici 
la rugăciune, nici la lucru, nici pe cale, ci unii altora daţi- vă 
puteri şi ocrotiri, şi fiţi miloşi ca Mine, Domnul Du mn ezeul 
vostru, căci Eu am ascultat de Tatăl, şi aşa am lucrat peste om 
şi peste pământ. învăţaţi şi iar învăţaţi lucrarea harului ceresc, 
căci Eu din nou vă îndemn: fiţi dulci, fiţi copii dulci, fiilor. 
Căutaţi să semănaţi cu Mine, că Eu am fost copil dulce înain- 
tea Tatălui, şi numai voia Lui am făcut-o, şi cu umilinţă am 
lucrat lucrarea Lui. 

Harul sfinţilor Mei să vă dea vouă har, iar iubirea Mea 
din voi să-l încălzească şi să-l facă roditor între voi, ca să Mă 
arăt cu rod din voi în cer şi pe pământ, şi să Mă bucur cu voi 
înaintea Tatălui. 

Fiţi plini de har lucrător de la unul la altul, iar mila 
cerească să vă fie vouă lucrare dulce, căci Eu v-am spus, şi cu 
milă v-am îndemnat: fiţi dulci, copii ai milei Mele, ca să-L 
bucurăm pe Tatăl, fiilor. Amin, amin, amin. 

6/19 decembrie 2005 

Sărbătoarea sfântului ierarh Spiridon 

Domnul lucrează peste pământ după puterea omului. Mila este 
izvor pentru mângâierea durerii. 

Î nlăcrimat şi neputincios cu duhul ca un om, păşesc 
pe calea Mea spre tine, căci calea e cu neputinţe pe 
ea, poporul Meu. Dau să prind putere, dar Eu pe pământ lu- 
crez după puterea omenească, fiindcă fără om Eu nu lucrez. 
Când îmi duceam crucea, îmi era greu, ca unui om, căci pen- 
tru om o duceam, fiindcă omul nu şi-o ducea, şi îmi era greu 
de tot, dar când Mă gândeam la cei preaîndureraţi, preazdro- 
biţi pentru durerea Mea, puteam pentru ei, şi mila de ei îmi 
dădea puteri. Mă întărea mult, fiindcă mila este cea mai mare 
putere a lui Dumnezeu şi a omului, şi este izvor pentru mân- 
gâierea durerii. Mă pornesc să te îmbrăţişez cu sărbătoarea 
sfântului Meu, arhiereul Spiridon, şi ţi-1 dau de pildă pentru 
viaţa ta cu Mine, că el a fost iertător, milos şi mult credincios 
şi a petrecut în el cu harul puterii credinţei şi a faptelor ei, 
fiindcă numai Eu puteam şi trăiam în el, prin dragostea şi prin 
puterea credinţei lui. E slab şi neputincios drumul cuvântu- 
lui Meu, dar îţi dau îndemn prin arhiereul Meu. Ia, fiule, şi 
aşează-te lângă dragostea sfinţilor şi fă în tine locaş al puterii 
lor şi al lucrării credinţei, poporul Meu. Amin, amin, amin. 

T u, Doamne, eşti izvorul milei pentru cei 
care cu dureri şi cu neputinţe lucrează pe 
pământ venirea Ta şi vestea venirii Tale şi mângâierea Ta 

peste om. îi dau poporului Tău îndemn şi îi spun aşa: nu uita, 
nu te lua cu ziua şi cu lucrul ei, popor al milei Domnului. Nu 
te lua cu orice lucru pe care îl lucrezi ca apoi să uiţi de în- 
demnurile Domnului puse peste tine şi pentru tine. O, nu aşa, 
căci Domnul te învaţă, iar tu, ca un ucenic şi, mai mult decât 
atât, ca un fiu, de Tatăl tău trebuie să asculţi, de tot cuvântul 
Lui. Ai grijă de viaţa ta; de viaţa ta cu Domnul, şi fă-L pe El 
să simtă de la tine că îl ai pe El Dumnezeu, şi fii înţelept ca 
să ştii ce lucrare trebuie să lucreze acum fiii lui Dumnezeu pe 
pământ. învaţă lucrarea dragostei, popor al venirii Domnului; 
învaţ-o bine, şi ia din Scripturi lecţia ei, şi n-o lua din tine, ci 
ia-o din locul de unde ea se aprinde. Adu-ţi aminte mereu, 
mereu de lucrarea dragostei, fiule din urmă, că Domnul are 
nevoie de aceasta, şi nu tu. Tu trebuie să fii sluga Domnului 
în zilele Lui cu tine, şi nu Domnul trebuie să fie sluga ta. Iată, 
Do mn ul îţi slujeşte mereu prin mila Lui de tine, ca să ai ce-ţi 
trebuie pentru viaţă pe pământ, dar fii cu inima plină de 
recunoştinţă şi stai ca un fiu milos şi credincios în curţile Lui 
şi dă-I Lui slujire cerească şi vezi cum stai în lucrarea dragos- 
tei, ca să ai credinţă şi neclătinare apoi, popor al milei Dom- 
nului. Cere-I Lui mereu, mereu. Cere-I ceea ce El ţi-a făgă- 
duit să-ţi dea şi să-I dai, că ţi-a făgăduit să-ţi dea şi să-I dai 
viaţă fără de moarte, iubire fără răgaz. Cer pe pământ să fii 
pentru lucrările Domnului scrise în Scripturi pentru vremea 
Lui cu tine, că e cu tine venirea Lui, dar nu te învăţa cu ea, ci 
stai cu sfială de fiu înaintea Lui şi slujeşte-I prin darurile dra- 
gostei fierbinţi, aşa cum uceniţele Lui îi slujeau cărării Lui 
spre oameni, şi aşa l-au slujit până peste înviere, iar pentru în- 
vierea Lui, ele s-au ridicat cu mult dor, cu mare credinţă, cu 
dragoste de mireasă şi cu neodihnă în iubirea lor cea jertfi- 
toare şi arzândă în ele ziua şi noaptea, iar focul lor le ţinea în 
Do mn ul şi îi hrănea mila Lui şi îi dădea puteri pentru viaţa 
omului, pentru care El a suferit sub cruce şi a biruit pentru 
om. Eu te îndemn, binecuvântându-te cu arhierească dorire, 
să înteţeşti în tine focul dragostei de Dumnezeu, poporul 
meu, aşa precum fecioarele care îl doresc pe El se hrănesc cu 
dor şi trăiesc cu dor, desfiinţând înăuntrul lor hotarul dintre 
ele şi Mirele lor, Domnul Cel iubit, pentru Care ele se hrănesc 
cu dor şi se sfinţesc prin el, iubindu-L pe Domnul. Amin. 

Voi, fii unşi în grădina Domnului din zilele acestea, fiţi 
tari cu duhul şi cu rugăciunea şi cu darul iubirii, şi înteţiţi în 
popor darul duhului frăţiei cereşti, căci Domnul poate acolo 
unde sunt împreună şi cu El fiii venirii Lui. Amin. 

O voi, sfinţi veniţi în serbări cereşti cu Mine! 
^ O, mare a fost mărirea Mea în voi, iar voi 
aţi fost slava Mea. Daţi puterile voastre fiilor poporului Meu, 
ca să aducă ei rod, şi cereţi din mijlocul lui mereu, mereu îm- 
plinirea slavei făgăduinţelor Mele cele pentru venirea Mea şi 
pentru împărăţia cerului nou şi a pământului nou, după cum 
Eu am făgăduit celor ce Mă iubesc. Amin. 

Iar tu, poporul Meu, lucrează-te pentru Mine, 
lăsându-te lucrat, şi stai în lumină, ca să fii lumină, fiule. 
Arată- Mi că Eu sunt Domnul Dumnezeul tău. Arată-Mi că tu 
eşti poporul Meu, arată-Mi prin lucrarea ta cea pentru Mine 
şi nu pentru tine, că Eu pentru Mine te-am întocmit. Arată-Mi 
că eşti poporul Meu şi că Eu stau în mijlocul tău, şi să vadă 
aceasta cerul şi pământul, şi să se facă noi prin harul Meu 
lucrător în tine, că Eu nu pentru tine, ci pentru Mine te-am 
luat la sânul Meu cel duios, ca să înveţi de la Mine lucrarea 
şi harul milei dumnezeieşti, care îţi sfinţeşte fiinţa şi dorul din 
ea, dorul după Dumnezeu, poporul Meu. Amin, amin, amin. 

12/25 decembrie 2005 


Praznicul Naşterii Domnului 

Lucrarea ucenicilor adevăraţi este Duhul Sfânt lucrător şi roditor 
de ucenici. Iubirea ucenicului aduce mângâiere Domnului şi nu 
omului. Maica Domnului a fost ucenic desăvârşit. 

Î ţi cânt, poporul Meu, cântarea cu care îngerii cei 
vestitori din noaptea naşterii Mele pe pământ le-au 
cântat păstoraşilor de la oi, spunându-le să se coboare în 
cetatea Betleem ca să Mă afle născut din fecioară şi să Mă 
vestească peste veacuri apoi, că am venit de la Tatăl ca să dau 
jertfa mântuirii omului şi să aduc împărăţie veşnică, ne- 
pricepută de mintea omului care nu poate pătrunde tainele lui 
Dumnezeu. îţi cânt, poporul Meu, îţi cânt cu îngerii naşterii 
Mele: slavă lui Dumnezeu Tatăl, fiul şi Sfântul Duh, întru cei 
de sus, în cer, şi jos pe pământ pace, iar în mijlocul tău voia 
Mea între frate şi frate, spre slava Mea şi a ta, poporul Meu. 
îmi mângâi cu tine zilele slavei numelui Meu, în cer sus, şi pe 
pământ jos. îmi mângâi cu tine duhul sărbătorilor şi dau să-ţi 
întăresc duhul ca să Se sălăşluiască în el Duhul Sfânt Mân- 
gâietorul. De două mii de ani M-am lăsat cu El peste pământ, 
după ce înviind M-am aşezat iarăşi de-a dreapta Tatălui, dar 
nu ia omul din El. Din El au luat şi iau numai ucenicii Mei, 
dar doare la cer că taina de ucenic al Meu nu se suie la mintea 
şi la inima celor ce se numesc pe ei înşişi aşa pe pământ. Unii 
altora îşi dau acest nume cei ce îmbracă haină de slujitor al 
cerului pe pământ, şi doare la cer această făţărnicie, iar naş- 
terea cea de sus nu se prinde de ei, de vreme ce ei nu Mă iu- 
besc măcar cât pe ei înşişi. 

Sărbătoarea zilei naşterii Mele, sunt cu ea între voi, 
căci voi sunteţi poporul cuvântului Meu de acum, care vine şi 
tot vine să nască iarăşi lumea. Sunt cu voi, sunt cu zilele 
naşterii din nou a lumii, sunt Cel născut în cetatea Betleemu- 
lui Iudeii acum două mii de ani din mama Fecioara, şi sunt 
Cel ce Mă nasc cuvânt în această cetate în care v-am adunat 
pe voi la glasul cuvântului Meu care vesteşte naşterea din nou 
a toate câte au fost făcute, şi care trec şi tot trec de când omul 
trece şi nu voieşte să rămână şi să lucreze lucrarea Mea. 

Mi-am întărit cu Duhul Sfânt Mângâietorul intrarea 
Mea în carte ca să fiu cu tine în serbare de naştere, poporul 
Meu. Mi-am întărit copiii care-Mi sunt cărarea Mea de la cer 
la pământ, de la Tatăl la om. Voiesc să pot mai mult, că mult 
trebuie să pot, şi mult trebuie să poţi şi tu pentru puterea Mea, 
poporul Meu, că lumea are drumul ei, după cuvântul Scrip- 
turii care spune: «Cel ce se spurcă, să se spurce şi mai depar- 
te, că toate sfârşitu-s-au». 

Grăiesc cu Tatăl între cei din cer, între sfinţi şi între 
îngeri, şi Ne spunem despre mângâierea pe care o avem de la 
coborârea Noastră în mijlocul tău, popor al cuvântului Duhu- 
lui Sfânt Mângâietorul, pe Care îl aşteaptă Domnul de la tine 
să Se mângâie cu tine, căci L-am trimis acum două mii de ani 
peste ucenici, ca să fiu până la sfârşitul timpului cu ucenicii 
Mei, până la tine, poporul Meu de azi, iar tu să ai mare grijă 
să înveţi, şi bine să înveţi lucrarea şi iubirea de ucenic. Nimic 
nu aştept Eu de la tine decât iubire de ucenic, mângâiere de 
fiu, căci ţi-am dat putere să te faci fiu al Meu şi M-am unit cu 
tine, una cu trupul tău M-am făcut, şi aşa ţi-am dat putere, iar 
tu să lucrezi cu ea şi să n-o laşi să stea, că Eu în Tatăl nu-Mi 
sfârşesc lucrarea, şi nici El în Mine, fiindcă puterea nu stă. 
Nici o putere nu stă din lucru, iar ţie Eu ţi-am dat putere, şi 
pentru Mine ţi-am dat; ţi-am dat ca să împlinesc cu sprijinul 
tău Scripturile venirii Mele cu toate câte ele au de împlinit, ca 
să împărăţească apoi între cer şi pământ scaunul măririi Mele, 
împărăţia mângâierii peste cei mântuiţi care au crezut şi cred 

Cuvântul lui Dumnezeu 


Scripturile care s-au împlinit şi se împlinesc cu putere şi cu 
slavă şi cu înnoirea a toate câte sunt făcute de Dumnezeu şi 
de fiii lui Dumnezeu care sunt pe pământ voia Mea. Amin. 

O, dulce mama Mea, tu Mă mângâi cu mare mângâiere 
în ziua aceasta de serbare a Mea şi a ta. N-am găsit mângâiere 
de pe pământ în ziua când tu M-ai născut pe pământ din 
Duhul Sfânt la porunca Tatălui, Care M-a sălăşluit în trupul 
tău ca să Mă naşti şi să Mă numesc pe pământ Fiul Omului. 
Adâncă a fost taina aceea când Pilat a spus la cei ce Mă pri- 
veau încununat cu spini: «Iată Omul!». Mi-ai purtat durerea 
vieţii, mama Mea, iar Eu ţi-am purtat-o pe a ta. îndureraţi am 
fost de la naştere şi până la Tatăl, şi până azi, mamă. Tu ai fost 
atâta de supusă, mereu, mereu ai fost aşa, şi erau atâta de 
puţini cei ce-ţi ştiau mărirea! O, dacă vrei, învaţă-Mi poporul 
frumuseţea vieţii tale, viaţă de copil supus tuturor, fără de ju- 
decată peste om. M-ai iubit cu cea mai de sus iubire, dar nu 
ţi-a trecut niciodată prin inimă judecată pentru cei ce te-au în- 
josit, pentru cei ce M-au dat crucii şi morţii, mamă. Te-a 
durut şi n-ai judecat, căci tu ai iubit. Pentru iubire te-ai năs- 
cut, şi aşa M-ai arătat oamenilor, prunc, şi apoi Om desăvâr- 
şit. E sărbătoarea Mea şi a ta, şi suntem în mijlocul ucenicilor 
cei mai mici, dar ucenicii Domnului trebuie să fie mari în 
taina de ucenic, trebuie să fie ca tine, mamă. Tu ai fost ucenic 
desăvârşit. Iubirea cea de sus a fost tot ce ai avut, tot ce ai 
lucrat, tot ce ai dăruit, iar Eu, Fiul tău, am fost Stăpânul tău, 
că tu ai ştiut de unde sunt Eu, şi L-ai cunoscut pe Tatăl în 
Mine, şi pe Mine în Tatăl, că ai fost ucenic desăvârşit, mamă. 

O, să-i lăsăm spre zi de sărbătoare de naştere a Mea, şi 
apoi tu să le fii lor ca şi învăţătorul tău şi să-i înveţi taina fii- 
lor lui Dumnezeu, mamă şi mireasă a Mea. Amin. 

O, poporul Meu, îndulceşte-te cu roadele Duhului 
Sfânt Mângâietorul, că Eu îţi cânt cu îngerii cântarea cea din 
noaptea naşterii Mele, şi Mă aude Tatăl, şi se mângâie sfinţii 
la glasul Meu de peste tine. învaţă ce să lucrezi şi ce să nu 
lucrezi, învaţă de la cei ce au de la Mine peste tine învăţătura 
Mea, şi să creşti ca din Scripturi, poporul Meu, iar învăţătura 
lor s-o ai şi s-o împlineşti ca mama Mea Fecioara, căci ea aşa 
a iubit pe Dumnezeu, aşa a împlinit ea iubirea cea de sus. 
Amin, amin, amin. 

25 decembrie 2005/7 ianuarie 2006 
Soborul Maicii Domnului 

Fiii lui Dumnezeu sunt cei ce seamănă cu Dumnezeu. Domnul 
aşteaptă de pe pământ pe Duhul Sfânt Mângâietorul. 

M ai, dulce mama Mea, e ziua Mea şi a ta. în ziua 
naşterii Mele între oameni Eu M-am făcut Fiul 
tău după ce îngerul Gavriil cu nouă luni înainte te-a bucurat 
cu vestea că tu Mă vei naşte copil şi voi fi Fiul tău. Am fost 
Fiul Tatălui Savaot, născut din El mai înainte de vecii, iar 
apoi Duhul Sfânt Mângâietorul, fiinţa Tatălui şi a Mea, S-a 
sălăşluit în pântecele tău cel fecioresc, şi după vremea soro- 
cită M-am născut copil pe pământ, şi de atunci neamul cel 
credincios Ne sărbătoreşte pe Noi cu cântări de naştere, 
mamă, cu bucuria mântuirii lor, că Eu apoi am împlinit răs- 
cumpărarea din moarte a omului, moarte pe cruce, tributul 
plătit morţii ca să-l scot pe om din moartea cea veşnică, 
mamă, şi, dacă vrea omul să creadă în Mine desăvârşit, să nu 
mai moară omul, mamă, căci Eu am spus, şi nu împlineşte 
omul ce am spus, căci am spus aşa: «Cel ce crede în Mine nu 
va muri niciodată». Noi însă am trăit cu duhul şi cu sufletul 
şi cu trupul toată durerea omului căzut, că atât de mult am 


iubit Noi, mamă, şi cu credinţa Noastră fără de meteahnă am 
suferit pe pământ pentru mântuirea omului din moarte, căci 
pentru aceasta am venit din cer. 

Această dulce grăire este pentru ucenici. Tu ai avut 
iubire de ucenic desăvârşit, căci iubirea cea de sus a fost tot 
ce ai avut tu, tot ce ai lucrat şi tot ce ai dat în jur, mamă. 
Învaţă-Mi poporul iubirea vieţii tale şi frumuseţea ei de copil 
supus tuturor cu iubire şi cu răbdare, că tu ai ştiut de la Duhul 
Sfânt plata răbdării sfinţilor, şi voiesc, ca şi tine voiesc şi Eu, 
să aibă plată de la Dumnezeu poporul Meu şi să lucreze pen- 
tru ea aşa cum tu ai lucrat şi ai trăit şi ai iubit şi te-ai sfinţit 
pentru Duhul Sfânt, dulce mama Mea. Amin, amin, amin. 

T aina fiilor lui Dumnezeu, o, scump copilul 
meu, o, Doa mn e şi Stăpân al meu, aceasta 
voiesc eu să trezesc în inima fiilor poporului Tău. Le-ai dat 
putere să se facă fii ai lui Dumnezeu. Fiii lui Dumnezeu sunt 
născuţi din Dumnezeu şi trebuie să semene cu Dumnezeu. Tu 
ai spus că cine nu se va naşte de sus nu poate moşteni lucrare 
de fii cereşti, lucru de ucenic desăvârşit. Numai cei născuţi 
din Tine au lucrare şi plată de ucenic. Numai cei ce înţeleg 
iubirea Ta cu care Te-ai dat în braţele morţii pentru dragostea 
de om pentru ca să-l faci pe om asemenea Ţie, numai aceia 
nu stau fără cruce, Fiule al suferinţei cea pentru iubirea celor 
ce se nasc din durerile suferinţei Tale pentru om. Ferice celui 
ce crede în Tine şi care nu moare niciodată, căci sunt ca în- 
gerii cei ce cred în Tine, copil venit pe pământ ca să nimiceşti 
moartea şi ca să-i arăţi omului iubirea şi taina ei care-1 naşte 
pe om de sus, de unde este veşnicia vieţii, Fiule, copil al Tată- 
lui şi al meu. Lacrima bucuriei, când Te văd cu Tatăl grăind 
între cei din cer despre mângâierea care ne vine de la cobo- 
rârea noastră în mijlocul poporului Tău, mă aduce să le amin- 
tesc celor ce au numele Tău prin acest cuvânt de peste ei că 
Duhul Sfânt Mângâietorul aşteaptă de lângă ei să vină peste 
Tatăl şi peste Tine şi peste toţi cei ce au acum trupuri cereşti 
în cer, şi să-i mângâie pe ei, să mângâie ei cerul lui Dumne- 
zeu, Fiule plin de dor de ucenici desăvârşiţi prin iubirea cea 
de sus, aşa cum eu am iubit pe pământ. 

O, copii ai cuvântului Fiului meu! Stă lângă voi Duhul 
Sfânt Mângâietorul ca să meargă mereu, mereu la Dumnezeu 
de la voi cu mângâiere, ca să poată Domnul cu voi să stâr- 
pească moartea de peste om şi să aducă învierea morţilor, şi 
viaţa mângâierii din cer pe pământ. Moartea nu este mângâ- 
ietoare, ci îl înşeală pe tot omul cu dulceţile ei mincinoase, 
până ce omul este cuprins de plata ei cea plină de dureri. Via- 
ţa însă este mângâiere fără de sfârşit, iar durerea cea pentru 
plata mângâietoare este lucrarea ucenicilor desăvârşiţi, care 
ca şi mine au ca bogăţie a vieţii iubirea cea de sus, care se 
face mângâiere în om şi pentru om. Nu daţi din inimile voas- 
tre această bogăţie, căci Fiul meu v-a spus: «Fiţi dulci şi staţi 
învăluiţi în nori de îngeri ca să fiţi ocrotiţi ca sfinţii, şi fiţi 
copii dulci, că Eu am fost copil dulce la Tatăl şi la mama 
Mea, şi voia lor am făcut-o, şi cu umilinţă dulce am lucrat lu- 
crarea de ucenic desăvârşit prin răbdarea cea de sus». Amin. 

O, copii ai naşterii de sus, aşa v-a îndemnat Fiul meu 
Cel iubit, întru Care Tatăl a binevoit cu voia Lui. Binevoiţi şi 
voi întru El cu voia voastră cea dulce Lui, dar învăţaţi lu- 
crarea de ucenic desăvârşit uitându-vă în viaţa mea. Eu am 
fost dulce la grai şi la faptă şi la iubire şi la purtare, iar viaţa 
mi-a fost jertfă a duhului meu cel umilit, cel plin de milă 
pentru Dumnezeu şi pentru om. O, dulce mi-a fost cuvântul şi 
n-am îndurerat cu gura mea, ci numai am mângâiat şi am 
împărţit taina cerului sfânt, iubirea cea de sus în tot jurul meu 
în toată clipa, ziua şi noaptea, căci plămada mea a fost 

plămada de ucenic desăvârşit, de iubire cu milă şi cu dor şi cu 
mântuire în ea. Beţi din izvorul vieţii mele şi lăsaţi-vă plămă- 
diţi din aluatul fiinţei mele. Fiţi un duh cu cei ce vă sunt de la 
Domnul lumină călăuzitoare a mântuirii sufletelor şi a 
duhurilor şi a trupurilor voastre. Gândiţi în voi cu iubirea lor 
de Dumnezeu şi de oameni. O, frumos vă mai învaţă din 
Do mn ul şi din Scripturile Lui aceşti fii-copii! Să nu-i îndure- 
raţi, fiilor. Lucraţi înaintea lor aşa cum am lucrat eu între toţi 
cei în care Domnul m-a aşezat ca pildă de viaţă şi de iubire a 
Lui în mine. Daţi putere celor ce vă poartă pe calea cea împă- 
rătească să vă poată purta cu duioşie, cu mângâiere, dar fiţi 
fiii Duhului Sfânt Mângâietorul, că eu vi L-am născut pe 
Do mn ul şi vi L-am dat vouă de viaţă şi v-am iubit ca la sfâr- 
şit când iubirea cea de sus ia foc pe pământ ca să lumineze 
peste cei fără de viaţă, fără naştere din cer, şi ca să ştie şi ei 
cea mai de sus iubire, iubirea cea de sus, cea din Dumnezeu. 

O, fii ai poporului cel cu nume sfânt, fiţi sfinţi la inimă 
şi la grai şi la faptă şi la dăruire cu milă şi cu iubire, că Dom- 
nul Dumnezeul vostru sfânt este, copii ai naşterii de sus. 
Amin, amin, amin. 

O dulce mama Mea, ce dulce îţi este grăirea, 
^ căci tu eşti ucenic desăvârşit al învăţătoru- 
lui tău, lisus Hristos, Fiul tău, pilda omului nou, venit de la 
Tatăl între oameni. Amin. 

O, poporul Meu, Eu, Domnul Dumnezeul tău, M-am 
născut în peşteră şi am fost culcat în paie şi am crescut sărac 
de cele de pe pământ, ca să nu iubesc lumea aceasta cu toate 
ale ei care trec. Am fost Dumnezeu desăvârşit pe pământ, 
precum Tatăl este. M-am arătat oamenilor aşa cum am trăit şi 
am iubit ca să ştie omul cum să fie şi cum să-L iubească pe 
Domnul pe pământ şi nu pe sine, iar de sine să se lepede şi să 
fie ca Domnul. Am dat pe mama Mea Fecioara înaintea oa- 
menilor, chip al ucenicului desăvârşit în iubire, umplându-i 
ea pe oameni de dorul după Mine, Fiul şi Dumnezeul ei. Aşa 
să fii tu, poporul Meu, şi să înveţi taina vieţii veşnice, taina 
lucrării de ucenic al Domnului pe pământ, că am în mijlocul 
tău fii-copii pe care tu să-i ajuţi să fie aşa cum îmi place Mie 
cu învăţătura lor peste tine. Nu-i apleca, ci ridică-i de sub 
greu şi primeşte-Mă pe Mine din ei, că ei calea vieţii ţi-o ara- 
tă şi au de lucrat la viaţa ta, poporul Meu. Amin. 

Sărbătoarea naşterii Mele s-o iubeşti, Ierusalime nou, 
căci învierea Mea în om este lucrarea care vine după naşterea 
Mea în inima omului şi în fapta lui, iar biruinţa cea veşnică o 
ştie a lucra în tine Duhul Sfânt Mângâietorul, învăţătorul şi 
minunea celor mântuiţi, poporul Meu, doritul Meu Ierusalim, 
mângâierea Mea cea de pe pământ, căci Duhul Sfânt Mân- 
gâietorul, de pe pământ este aşteptat să-L mângâie pe Dom- 
nul şi să-L aşeze Domn şi Mântuitor peste pământ. Amin, 
amin, amin. 

26 decembrie 2005/8 ianuarie 2006 

Sărbătoarea sfântului mucenic şi arhidiacon Ştefan 

Duhul trufiei omului nu poate peste Dumnezeu. împărăţia 
Domnului este în cei ce ştiu să fie ca pruncii. Cei din morminte 
sunt pregătiţi pentru înviere şi pentru mărturisirea cuvântului 
venirii Domnului. 

T e cuprind iarăşi în cuvânt, Ierusalime mic. Tu 
eşti micuţ, dar taina Mea cu tine este mare, po- 
porul Meu. Sunt aşa de puţini între cei de pe pământ care dau 
să înţeleagă taina Mea cu tine, căci cei ce ar fi să înţeleagă 
întreg ar trebui să-şi ia crucea şi să-Mi urmeze Mie şi ţie prin 


lepădare de sine, adică prin părăsirea slavei deşarte, care nu-1 
lasă pe om să dea de la el vremelnicia şi duhul lumii şi să se 
facă el credincios şi sfânt şi bogat în faptele credinţei sfinte. 
Cu tine însă Mă mângâi, şi mângâi tot cerul de sfinţi şi de 
îngeri când vin în mijlocul tău cuvânt. E hrana celor din cer 
cuvântul Meu de peste tine, e rodul aşteptării lor, e Domnul 
pe pământ cu sfinţii şi cu îngerii, iar credinţa ta îmi întăreşte 
calea spre tine, şi apoi tu Mă dai la toţi cei ce s-au deprins cu 
venirea Mea la tine, cu glasul Meu care naşte iarăşi lumea. 
Mare bucurie şi mângâiere se lasă de la cuvântul Meu de azi 
peste toţi cei care M-au iubit sau nu M-au iubit în vremea 
celor şapte veacuri de când lumea cea văzută s-a întocmit la 
cuvântul Meu, iar Eu sunt cuvântul Tatălui Savaot. 

Minunat şi mult am lucrat în vremea lui Moise pentru 
biruinţa Mea pentru poporul Israel cel de atunci şi care căzuse 
rob în Egipt ca plată a păcatelor lui, plata trufiei, şi de la ea, 
a neiubirii şi a netemerii de Dumnezeu. Şi dacă Israel a plâns 
cu umilinţă şi cu pocăinţă, Eu i-am ridicat izbăvitor iscusit în 
credinţă şi în umilinţă şi Mi-am arătat prin el mila Mea de 
Israel, care plângea aşteptându-Mă să-i întind mâna şi să-l iau 
iarăşi la sânul Meu. I-am grăit lui Moise şi i-am spus tot ce 
voi face prin mâna Mea cea tare şi prin mâna lui pentru cei ce 
plâng strigându-Mă să-i izbăvesc. Minunat a lucrat puterea 
Mea împotriva puterii omului trufaş care stăpânea peste po- 
porul Meu cel robit în Egipt din pricina fărădelegilor lui. 
Milostivirea Mea însă îmi este trezită atunci când pocăinţa şi 
umilinţa strigă la Mine din om ca să-Mi arăt pentru el slava 
Mea dumnezeiască, putere cu care omul nu se poate lupta, ci 
se lasă învins, căci omul nu poate ceea ce numai Dumnezeu 
poate. 

O, minunată şi multă este, iarăşi, lucrarea cuvântului 
Meu de azi, Ierusalime, poporul Meu, căci tu ai crezut că Eu 
sunt Cel ce grăiesc cu putere, ca un Dumnezeu, şi iată, te 
cuprind mereu în cuvânt, iar taina Mea cu tine e mare, căci 
aşa este la sfârşit ca să pot Eu lucra cu înţelepciunea Mea fa- 
cerea lumii, căci toate s-au stricat şi sunt supuse stricăciunii 
după ce le-am făcut şi după ce trufia a intrat în om şi l-a smuls 
din braţul Meu. N-a fost însă să Mă las biruit şi să nu am om 
cu credinţă în Mine din vreme în vreme, ca să-i arăt adesea 
omului că Eu sunt Dumnezeu adevărat şi minunat şi că omul 
este om şi nu poate peste Dumnezeu, oricât de mult l-ar sluji 
duhul trufiei lui, duh care a căzut din cer peste om când omul 
a zguduit prin trufia lui lumea îngerilor şi când îngerul cel 
mare a slujit trufiei din om pierzându-şi întâietatea şi asculta- 
rea de Dumnezeu Făcătorul. 

Şi, iarăşi, poporul Meu, minunat şi mult este cuvântul 
Meu de peste tine, ca să te deprind mereu, mereu că tu eşti 
poporul Meu şi că Eu sunt Dumnezeul Cel adevărat, Do mn ul 
şi Stăpânul tău Care te învaţă să fii credincios şi cuminte şi să 
asculţi cuvântul Lui care vine să facă iarăşi lumea cea de sus 
şi lumea cea de jos, şi apoi totul să fie una, precum a fost la 
început. Amin. 

Am la masa ta cu Mine cuvânt de serbare şi de mân- 
gâiere a sfinţilor, poporul Meu. Mucenicul Ştefan, mistuit de 
râvna cea pentru Mine, Dumnezeul Cel adevărat în cer şi pe 
pământ, s-a smerit pe sine şi M-a înălţat pe Mine înaintea ce- 
lor trufaşi care nu ştiau să slujească pe Dumnezeu după ade- 
văr, şi cărora Eu le-am stat cu putere împotrivă pentru trufia 
lor, şi ridicându-Mi ucenici din cuvântul Meu de peste 
mulţimile care-Mi urmau învăţătura cea plină de putere, am 
biruit semeţia celor ce domneau peste lume în numele Meu, şi 
M-am mărturisit Domn şi Stăpân prin gura ucenicilor Mei 
cărora le-am dat Duhul Meu râuri de ape vii, izvorâte din râul 

vieţii după ce le-am dat harul şi darul credinţei sfinte pentru 
umilinţa inimii lor cu care ei M-au cuprins şi M-au mărturisit 
apoi. Mucenicul Ştefan prin minunea mărturisirii lui şi-a 
dovedit înaintea celor plini de sine înţelepciunea lui cea din 
Scripturi pentru venirea Mea pe pământ ca să judec lumea cea 
din întuneric chemând-o la lumină Eu însumi, întrupat în 
Fecioară, şi născut între oameni, şi crescut până la vârsta de- 
săvârşită, şi apoi, ucenicii Mei prin care am lucrat cu Duhul 
Meu fapte mari, mărturisitoare prin Scripturi despre slava 
Celui drept judecând ei lumea prin cuvântul mărturisirii lor, 
căci lumea a fost judecată când Eu am venit de la Tatăl acum 
două mii de ani împlinind toate cele scrise despre Mine în 
Scripturile lui Moise, în prooroci şi în psalmi. 

O, poporul Meu, nu pot fi cuvinte care să poată mărtu- 
risi bucuria sfinţilor Mei, mărturisitori în vremea lor, când Mă 
văd ei pe Mine cuvânt de facere din nou a lumii, cuvânt în 
mijlocul tău. Iubirea Mea de tine îi umple şi pe ei de Duhul 
Meu, de iubirea Mea, căci sfinţii sunt asemenea Mie şi de 
aceea Mă văd ei cum sunt, şi tot aşa lucrează şi ei peste tine. 
Am ceată de sfinţi mucenici la masa Mea cu tine şi mereu te 
povăţuiesc să înveţi să le dai lor din bunul Meu, să fii primitor 
de oaspeţi cereşti, căci cu cerul vin când vin la tine, şi pun 
masa când vin. 

împarte-te sfinţilor, poporul Meu, şi fa-le duh de bucu- 
rie dinspre tine spre ei, că mare le-a fost aşteptarea şi lacrima 
după împărăţia Mea cu ei pe pământ ca să răscumpăr sângele 
lor pentru care ei strigă şi cu dor aşteaptă să Mă vadă împărat 
pe pământ, cu împărăţie peste sfinţi, căci a celor sfinţi care au 
ştiut să iubească şi să creadă ca nişte prunci, a acelora este 
împărăţia iubirii, împărăţia lui Dumnezeu, iar Dumnezeu este 
iubire, poporul Meu, şi aşa sunt şi sfinţii care te binecuvin- 
tează pe tine în cer şi pe pământ vestindu-te că eşti poporul 
venirii Mele, casa Mea de întoarcere după două mii de ani de 
aşteptare a Mea şi a lor. Amin. 

E u, Doamne scump şi mare în cer şi pe pă- 
mânt, Te mărturisesc cu aceeaşi râvnă când 
n-am tăcut cu cuvântul cel despre dumnezeirea Ta până ce, 
ruşinaţi, cei ce şi-au recunoscut vina m-au ucis cu pietre, că 
aşa fac cei ce nu-şi pot purta vina din pricina trufiei lor pă- 
mânteşti şi omeneşti. îţi mărturisesc poporul care Te-a primit 
acum când ai venit a doua oară de la Tatăl, şi pe care l-ai 
ocrotit atât de mult secerând prin îngerii Tăi ocrotitori pe toţi 
cei care au pândit viaţa lor cu Tine în vreme de mare ne- 
credinţă şi de deşertăciune şi de vremelnicie cum n-a mai fost 
pe pământ de când Tu ai întocmit veacurile şi curgerea lor. Le 
spun celor trufaşi care stau pe scaunul drepţilor din voia lor, 
nu din voia Ta, le spun că au fost şi ei judecaţi acum prin ve- 
nirea Ta, căci i-a găsit venirea Ta mâncând şi bând, însu- 
rându-se şi măritându-se, uitând ei de Scripturile Tale care 
spun că toţi cei care se vor învrednici de veacul Domnului, 
aceia nu se însoară şi nu se mărită, căci sunt ca îngerii şi nu 
mai pot să moară de vreme ce se fac fii ai învierii. Tu eşti Cel 
ce ai spus această Scriptură peste cei ce Te ispiteau pentru 
desfrânarea lor. Iată, iarăşi lumea a fost judecată, căci Tu ai 
venit, iar lumea şi cei de peste ea care stau pe scaun de drepţi 
ai Tăi, sunt fiii veacului acesta, care se însoară şi se mărită şi 
nu se învrednicesc de veacul cu care Tu vii pentru cei ce 
trăiesc ca îngerii, şi apoi pentru cei ce vor învia din ţărâna pă- 
mântului şi vor sta pe picioarele lor. O, nu ştiu ce-i aşteaptă 
cei ce Ţi-au pus sub obroc venirea Ta de acum şi pe poporul 
slavei venirii Tale. Se clatină din zi în zi mai mult statul lor şi 
slava lor deşartă şi trufia lor de a se numi pe ei înşişi şi unii 
pe alţii slujitori ai dreptăţii peste cei fără de păstori de ai Tăi. 


Curând, curând împărăţia lor nu va mai fi, şi se va ridica un 
popor drept şi se va adăuga venirii Tale cu sfinţii, că Tu aşa 
ai spus că vii când vei veni. Şi ai venit, Doamne, şi tainic este 
cuvântul venirii Tale, iar glasul Tău de peste poporul Tău 
acesta îl aud morţii din morminte şi se pregătesc pentru po- 
runca îngerului Tău care îi va scula, şi ei vor mărturisi la toţi 
cei vii cuvântul acesta cu care Tu îi hrăneşti pe cei mici ai Tăi, 
şi la care masă de cuvânt doresc sfinţii şi îngerii şi vin cu 
Tine, după cum Tu ai proorocit acum două mii de ani. 

Mă aplec cu supunere de ucenic şi îţi dau toată slava, 
cu glasul duhului meu mărturisitor că am avut bucuria şi 
mângâierea să Te mărturisesc şi acum, la sfârşit, că eşti Cel 
drept, Cel viu în vecii vecilor după ce toţi cei care nu Ţi-au 
cunoscut venirea acum două mii de ani au făcut cu Tine tot ce 
a fost scris să facă ei, şi apoi Tu ai înviat şi ai judecat lumea 
numai prin învierea Ta, şi eşti în Tatăl, şi Tatăl este în Tine, şi 
Dumnezeu stă în mijlocul dumnezeilor, iar sfatul Lui împli- 
neşte cuvântul lui Dumnezeu care spune: «Noi le fac pe 
toate!». Amin, amin, amin. 

O poporul Meu, Mă mărturisesc sfinţii în cer 
^ şi pe pământ, dar omul trufaş este nesim- 
ţitor. M-au mărturisit şi drepţii şi păcătoşii când am venit lu- 
crând de la Tatăl, dar cei trufaşi şi-au păstrat aluatul din care 
s-au născut, căci tatăl lor este diavolul. 

întăreşte-ţi credinţa şi iubirea şi stai înaintea Mea, 
Ierusalime. Pune, fiule, masă pentru Mine de câte ori Eu vin 
să pun pe ea pentru tine şi pentru sfinţi şi pentru toţi cei ce se 
vor învrednici de veacul Domnului, precum scrie în Scripturi, 
înţelepţeşte-te şi umblă drept pe calea Mea cu tine. Aşează-te 
sub lucrarea harului şi să prinzi drag şi dor pentru darul 
vorbirilor sfinte şi cereşti la care să Se strângă Domnul şi 
sfinţii şi să-ţi adauge har peste har, şi să fii tu lucrare de har 
şi rod de har pe pământ, poporul Meu. Amin, amin, amin. 

27 decembrie 2005/9 ianuarie 2006 

Sărbătoarea sfântului Vasile cel Mare 

Legăturile sufleteşti stau împotriva legăturilor duhovniceşti, care-i 
leagă de Dumnezeu pe oameni. Firea nu e bună între om şi om, ci 
e bun Duhul Domnului. Mărturisire de dincolo de mormânt: ar- 
hiereul Vasile Tărgovişteanul profeţeşte peste biserica lumii. 

u dumnezeiască dragoste, cu duioşie dulce îmi 
aştern peste pământ glasul cuvântului Meu. De 
fiecare dată îmi întăresc cărarea, iar puterea Mea se aşează în 
porţi ca să poată ele ţine cerul pe pământ, căci cerul e greu pe 
pământ, cu multa lui lucrare din zilele acestea, zilele Fiului 
Omului. Amin. 

în numele Tatălui şi al Fiului şi al Sfântului Duh, aşa 
botez Eu, Domnul, inima celui credincios care se lasă cu to- 
tul pentru Mine între fiii oamenilor. Voi petrece în mijlocul 
tău praznic de Bobotează curând, Ierusalime al Meu de azi, 
românul Meu popor, că Eu ţi-am spus ţie că numele de român 
va fi luat de tot cel care se va lăsa prin acest cuvânt al Meu 
de peste tine înfiat şi crescut şi statornic în Tatăl, în Fiul şi în 
Duhul Sfânt, numele Domnului Dumnezeului tău, Domn şi 
Stăpân din veci şi până în veci, şi Care vine curând cu veacul 
cel veşnic ca să-l aşeze pe pământ nou şi să împărăţească în 
veci după voia Lui. Amin. 

Se vor strânge multe suflete la praznic de Bobotează ca 
să ia din harul cuvântului Meu, care mângâie şi întăreşte ini- 
ma omului, şi să ducă cu ei apă binecuvântată şi sfinţită, care 
sfinţeşte toate prin harul Duhului Sfânt, poporul Meu. Astăzi 

însă Mă aştern cuvânt pe masa ta cu Mine ca să ne amintim 
de smerenia Mea şi a mamei Mele Fecioara, că ea M-a luat în 
braţe şi M-a dus, după datina legii lui Israel, M-a dus la tem- 
plul Domnului ca să fiu tăiat împrejur în trup şi ca să Mă do- 
vedească ea Fiu al poporului Israel în mijlocul căruia am ve- 
nit de la Tatăl şi de la Duhul Sfânt născut din Fecioară, pre- 
cum era scris în prooroci, precum trebuia să vin. 

M-au aşteptat apoi la templu după patruzeci de zile 
Simeon cel bătrân de ani şi Ana proorociţa. Simeon M-a luat 
din braţele mamei Mele Fecioara şi M-a numit mântuirea 
Domnului, gătită peste popoare, şi lumină peste neamuri, spre 
vestirea poporului Israel în mijlocul căruia Eu am răsărit, căci 
poporul Israel era poporul Domnului pe pământ din pricina 
părinţilor lui, Avraam, Isaac şi Iacov. M-a luat bătrânul 
Simeon în braţe la patruzeci de zile de la naşterea Mea şi a 
văzut cu ochii lui pe Mântuitorul lumii şi a mărturisit împli- 
nirea Scripturii venirii Mele prin mama Fecioară, iar Ana 
proorociţa a vestit prin duhul proorociei că Eu voi fi spre ridi- 
carea şi spre coborârea multora din Israel. Şi aşa a fost şi 
atunci, şi aşa este şi acum, căci înţelepciunea celor ce înţeleg 
este căzută ca şi omul, şi aşa lucrează omul cu ea, şi nu poate 
să-şi întărească cu ea umilinţa şi credinţa şi să se vindece de 
duhul îngâmfării în care a căzut omul după ce nu L-a mai iu- 
bit pe Dumnezeu cu tot sufletul şi duhul şi inima şi trupul lui. 

O, poporul Meu, e zi de praznic a Domnului şi învăţă- 
torului tău Iisus Hristos, şi e zi de serbare de sfinţi, şi am la 
masă cu tine pe arhiereul Vasile cel Mare, care a dat celor 
credincioşi Mie domnia cea nefurată, pe cele cereşti, pe- 
cetluindu-le peste oameni prin înţelepciunea lui cea de sus, 
cea plină de dorul cel de sus. El a înţeles cu mare înţelepciune 
porunca vieţii veşnice, căci sfinţii Mei ştiu cum să-L iubească 
pe Dumnezeu şi cum să-i iubească pe fiii lui Dumnezeu şi pe 
oameni. 

Când Eu i-am spus lui Israel să-L iubească pe Dumne- 
zeul lui din toată inima lui, din tot sufletul şi cugetul lui, el n-a 
înţeles această înţelepciune a iubirii cea din Dumnezeu. Când 
omul îl iubeşte aşa şi nu altfel pe Dumnezeu, numai atunci 
ştie el cum să-l iubească pe aproapele lui, şi apoi pe el însuşi 
pentru Dumnezeu. Cel ce nu iubeşte pentru Dumnezeu cu iu- 
birea lui, acela nu înţelege ce am spus Eu când am spus: «Să 
iubeşti, Israele, pe Dumnezeu din tot sufletul tău, din toată 
virtutea ta, din tot cugetul tău şi din toată inima ta, iar pe 
aproapele tău să-l iubeşti ca pe tine însuţi». O, nu ştie omul 
ce înseamnă acest tot pe care Eu i l-am cerut lui pentru iu- 
birea lui de Mine, şi de aceea am venit Eu acum două mii de 
ani şi am spus: «Cel ce vine după Mine, să se lepede de sine 
şi, luăndu-şi crucea, aşa să-Mi urmeze, aşa să fie urmaşul 
Meu», şi am mai spus că Eu cu aceştia voi fi până la sfârşitul 
timpului. Amin. 

O, poporul Meu, cel ce se leapădă de sine, acela este 
cel ce Mă iubeşte pe Mine cu înţelepciune spre folosul mân- 
tuirii multora aşa cum a făcut bătrânul Simeon şi proorociţa 
Ana, care au trăit pentru Dumnezeu cu toată fiinţa lor, aştep- 
tându-L ca să-L mărturisească apoi, şi L-au mărturisit, şi au 
luat rodul şi cununa mântuirii. Sufletul celui ce Mă iubeşte cu 
toată fiinţa lui, cu totul lui, acela este legat numai de Dumne- 
zeu cu sufletul din el, iar duhul din el mărturiseşte pe Domnul 
şi se leagă duhovniceşte cu aproapele său pentru Dumnezeu. 

Iată, poporul Meu, ce înţelepciune las Eu azi peste tine. 
Legăturile sufleteşti dintre oameni îi leagă pe oameni de 
oameni, iar legăturile duhovniceşti dintre oameni îl leagă pe 
Dumnezeu de oameni, şi pe oameni de Dumnezeu, şi aceasta 
este înţelepciunea poruncii lui Dumnezeu pentru iubirea din- 


tre om şi Dumnezeu, şi aceasta trebuie să fie pe pământ. Şi va 
fi. Amin. 

O, poporul Meu, te îmbrăţişează sfinţii, fiule. Mare le 
este dorul când Eu vin cu ei la tine. Le este dor sfinţilor să Mă 
mărturisească, şi să te mărturisească pe tine şi masa cuvântu- 
lui Meu din mijlocul tău, la care ei vin şi mărturisesc împli- 
nind ei Scriptura venirii Mele cu sfinţii în zeci de mii, că unii 
după alţii vin când Eu vin cu sărbătoare de sfinţi la masa ta. 
Arhiereul Vasile cel Mare a legat pe oameni de dragostea de 
Dumnezeu, înţelepţindu-le lor duhul şi sufletul şi cugetul 
după ce el s-a lepădat de sine şi de lume luându-şi crucea şi 
iubindu-Mă aşa cum Eu am poruncit celui ce voieşte să Mă 
urmeze pe pământ şi să fie urmaşul Meu şi moştenitor al 
împărăţiei Mele în el. Aşa lucrează el şi dintre cei cereşti, căci 
sfinţii au înţelepciunea Mea, iar ea este duh iubitor de 
oameni, duh care îi învaţă pe oameni harurile mântuirii 
luându-Mă pe Mine Mântuitor al lor. 

E zi de sărbătoare de sfinţi, şi te mărturisesc sfinţii, po- 
porul Meu, iar Eu rostesc binecuvântare pentru lucrarea lor 
cea din cer. Amin, amin, amin. 

B u, Doamne mare, Te mărturisesc Arhiereul 
Tatălui Savaot, Arhiereu din veac şi până 
peste toţi vecii după rânduiala lui Melchisedec, după planul 
cel tainic al Tatălui. Sunt cu ceata de arhierei la masa cuvân- 
tului Tău în mijlocul poporului Tău. Mă mângâi în venirea Ta 
cu sfinţii, şi binecuvintez prin mâna Ta şi prin mâna mea pe 
cei unşi ai Tăi din vremea aceasta, şi pe care vremea aceasta 
nu-i cunoaşte ai Tăi precum nici pe Tine nu Te-a cunoscut 
vremea aceea când ai stat pe pământ cu oamenii lucrând lu- 
crarea cea tainică a Tatălui, Care Te-a născut din El din vecii, 
şi apoi din mamă Fecioară la plinirea vremii când Tu ai venit 
şi Te-ai născut copil ca să-l chemi pe tot omul să iubească 
taina de copil şi s-o îmbrăţişeze, ca să poată omul să fie 
copilul Tatălui precum Tu ai fost şi eşti. 

îţi binecuvintez poporul cu binecuvântările Tale şi îi 
spun că sunt astăzi în cuvânt peste el cu arhiereul care a stat 
pe scaunul bisericii din cetatea Târgoviştei, căci el este măr- 
turisitor din cer pentru lucrarea cuvântului Tău, pe care acum 
o vede şi o cunoaşte în toată slava ei. 

Dar acum dăm odihnă porţilor Tale, iar poporului îi 
lăsăm duhul sărbătorii Tale şi sărbătorii mele, iar apoi, iarăşi 
lăsăm în cartea Ta cuvântul Tău şi al sfinţilor Tăi şi al mărtu- 
risitorului Tău care are acum trecerea prin Tine să grăiască 
peste biserica de pe pământ, şi pe care dă s-o ajungă lovitura 
pietrei pe care ea a aruncat-o în lucrarea cuvântului Tău şi a 
fiilor ei care stau de-a dreapta Ta. 

Binecuvântată să fie ziua de praznic a Domnului Dum- 
nezeului tău şi a sfinţilor Lui, popor al venirii Domnului. Şi 
iarăşi vei fi îmbrăţişat în cuvânt pentru cartea cea de azi. 
Amin, amin, amin. 

B u, Domnul, iubesc duhul mărturisirii şi Mă 
măresc în sfinţii Mei, şi iau, şi dau, ca să 
aibă ei harurile mărturisirii, că pe pământ nimeni nu poate să 
creadă fără de mărturisirea sfinţilor Mei. Şi iarăşi ne vom 
aşeza, copii veghetori, ca să aştemem în cartea cea de azi tot 
cuvântul ei. Amin, amin, amin. 

* 

A m stat cu voi şi cu sfinţii Mei în duh de praznic 
ceresc, şi vă voiesc cu mult lucru duhovnicesc 
între voi şi Mine, şi pe toţi vă voiesc aşa, copii ai venirii 
Mele. Guriţele voastre să se sfinţească mult, mărturisind sla- 
va Mea cu voi, iubirea Mea de peste voi, viaţa voastră care să 

crească în Mine, după cum învăţaţi mereu, mereu şi tot mai 
mult să staţi cu ea în Mine, şi unii pe alţii să vă sprijiniţi, unii 
altora să vă daţi creştere, şi cu duh dulce şi ceresc să vă hră- 
niţi, căci firea omului nu e bună între om şi om, dar Duhul Cel 
ceresc îl creşte pe Domnul între fraţii cei de un sânge cu El, 
şi le sfinţeşte tot înlăuntrul lor: şi gura lor, şi cuvintele lor, şi 
tot ce-i înconjoară pe ei de jur împrejur. Amin. 

Am spus vouă că Mă mărturisesc sfinţii, fiilor, nu- 
mindu-Mă copilul Tatălui, ca să fiţi şi voi ca Mine. Arhiereul 
Vasile cel Mare, cu duhul milei lui, are în ceata de arhierei 
veniţi cu el în venirea Mea pe cel ce mărturiseşte că a stat mai 
bine de şapte ani pe scaunul bisericii din cetatea Târgoviştei, 
iar după încă aproape şapte ani, iarăşi, de când i-am luat scau- 
nul pentru că n-a îmbrăţişat lucrarea cuvântului Meu şi pe 
voi, el vă mărturiseşte dintre cei cereşti arhierei că sunteţi po- 
porul Domnului, purtând de la Mine peste voi taina descope- 
ririi fiilor lui Dumnezeu, aşteptaţi de toată făptura de când Eu 
am întocmit cerul şi pământul şi pe om, iar omul apoi a zgu- 
duit de la locul ei toată facerea Mea, căci s-a semeţit în el, şi 
nu s-a umilit sub mâna şi sub iubirea Creatorului său. 

Dau glas arhiereului cel venit în venirea Mea cu sfinţii 
în ziua pomenirii sfântului Meu, arhiereul Vasile cel Mare, 
care are acum mărturisitor lângă el pe cel ce a stat mare pe 
scaunul bisericii din cetatea Târgoviştei, şi iată, îl aşează cu 
binecuvântare arhierească mărturisitor acum, căci biserica 
din care el a venit la cer se clatină cu putere mare de pe teme- 
lii, căci vai cetăţii pe care oamenii o zidesc pe nisip şi nu pune 
şi nu păstrează ca temelie a ei sfinţenia, barca de salvare pe 
care Eu am aşezat-o ca să fie pe pământ când am venit acum 
două mii de ani ca să aşez între oameni credinţa cea de sus, 
din cer, şi împărăţia ei. Amin, amin, amin. 

redinţa cea din cer, Dumnezeule, Doamne 
al poporului Tău de azi, fiul cel mic al 
neamului român, o, nu este în biserica din lume credinţa cea 
din cer. Credinţa cea din cer, când ea este în biserica cea de 
un nume cu Tine, eu o asemăn cu apa cea sfântă în care peştii 
din ea nu mor niciodată, Doamne Care m-ai miluit de m-ai 
luat de pe pământ ca să mă pomeneşti în cer prin guriţele 
fiilor Tăi de la Pucioasa, cetatea pe care Tu Ţi-ai aşezat munte 
înalt de pe care rosteşti legile facerii din nou a lumii, după 
dreptatea Ta. 

Cu duh de umilinţă cerească mă fac mare în cuvânt 
peste biserica neamului român, care ar fi trebuit să asculte 
numai şi numai de Tine dacă Tu ai ieşit cu apa cea vie a râului 
vieţii ca să adăpi cu ea pământul, iar el să se facă nou prin apa 
spălării, prin focul Duhului Sfânt, glasul gurii Tale care se 
face râu din cer, căci cincizeci de ani ai cuvântat din cer pe 
vatra poporului român. Dau cei străini de acest pământ român 
să-l ia ei, pentru slava Ta de peste el, pentru cuvântul venirii 
Tale cu bucuria cerului pe pământ. Dar altfel va fi decât caută 
omul fărădelegii să lucreze în ascuns peste planul Tău care 
este purtat în mâna Ta, şi prin care numai Tu vei birui. 

Iată, Doamne, cei ce lovesc în această piatră se sfărâmă 
în ea, iar pe cei peste care ea cade, aceia se fac puzderii, după 
cum au scris proorocii Tăi prin Scripturi. Eu le amintesc 
acum, după ce am păşit în al şaptelea an de la plecarea mea 
de pe pământ pentru necredinţa mea care atât de greu m-a 
pedepsit apoi pe pământ, şi le spun la toţi cei ce se numesc pe 
ei înşişi şi unii pe alţii arhierei şi preoţi ai bisericii Tale, dar 
sunt săraci de Tine aşa cum am fost eu, săraci de credinţă şi 
de sfinţenie fără de care nimeni nu vede şi nu este cu Dom- 
nul, le spun că duhul mărturisirii Tale prin fiii poporului Tău 
cuvânt peste ei, le dă acum de veste că cele vechi trec cu tros- 


net, şi rămâne ceea ce Tu ai aşezat pe pământ biserică sfântă, 
Biserica Noul Ierusalim, şi ea va fi mare precum Tu eşti, iar 
ceea ce aşezi Tu este al Tău, precum ceea ce oamenii dau să 
aşeze în numele Tău, acelea trec cu trosnet, precum este scris 
în Scripturi. Amin. 

Voi, cei ce încă vă credeţi mari cu Dumnezeu între 
oameni; voi, arhierei între români, veni-va vremea, şi a şi 
venit, să vedeţi zilele Domnului, căci le-aţi făcut să vină peste 
voi, prin lăcomia voastră de slavă deşartă pe care şi eu am 
căutat-o pe pământ, căci scrie în Scripturi: «gelozia e şi decât 
iadul mai groaznică, precum iubirea e mai tare ca moartea». 
Aşa l-am gelozit eu pe arhiereul Irineu, prin care Domnul a 
aşezat la înălţime biserica Sa de nou Ierusalim în mijlocul 
neamului român, iar voi acum îl ţineţi pe acesta ascuns, pe- 
depsit, înjosit. Dar vine vremea cea pentru voi, aşa cum a 
venit şi pentru fraţii lui Iosif cel alungat din casa tatălui său 
de către fraţii lui, iar el răbdând prin iubire, Domnul l-a ridi- 
cat, şi a fost el salvator pentru neamul lui Israel până ce Dom- 
nul prin mâna Lui aşezată pe creştetul proorocului Moise a 
scos casa lui Israel din robia străinilor. 

Iată ce ruşine cade peste voi! Batjocură şi dezbinare, 
necredinţă şi lipsa temerii de Dumnezeu, îngâmfare şi ruşine, 
aceste feluri de lucrări se văd între voi, arhierei şi preoţi cu 
nume de români. Nu voiţi să credeţi că numele de român va 
rămâne numai pentru sfinţi şi pentru cei ce se vor sfinţi pentru 
Domnul, nu pentru oameni, dar veţi crede văzând cumpăna 
aceasta în mâna lui Dumnezeu. Mărturisesc mărturie adevă- 
rată dintre arhiereii cei sfinţi pe pământ şi în cer, căci cei ce 
au fost arhiereii Domnului pe pământ, au fost cei sfinţi, nu cei 
păcătoşi. 

Eu mărturisesc vouă dintre cei din cer, căci am fost 
miluit cu mare milă, pentru stăruinţa rugăciunilor şi a jertfe- 
lor inimilor poporului Domnului, de la Pucioasa, şi vă spun 
că nu este pace fără Do mn ul. Ca şi proorocia cea din Scripturi 
vă spun şi eu citând din ea: «Nu este pace fără Domnul» şi nu 
va fi, căci voi aţi stricat de tot toate legile Domnului, precum 
şi eu le-am stricat, şi am fost tăiat şi aruncat în focul suferin- 
ţei, şi din foc strigam aşa, şi cu pocăinţă strigam: «Mâhnit e 
duhul în mine, şi inima mea stă încremenită înlăuntrul meu, 
că făcutu-m-ai să locuiesc în întuneric, ca şi morţii cei din 
veac, dar tind către Tine mâinile mele şi sufletul meu; degrab 
auzi-mă şi fă să aud mila Ta, că spre Tine nădăjduieşte su- 
fletul meu, Doamne». 

O, oameni ai bisericii de pe vatra poporului român! 
Toţi cei care n-au iubit şi n-au împlinit cuvântul cel de azi al 
Domnului, Care Şi-a aşezat munte înalt de pe care cuvintea- 
ză, aceştia au căzut toţi, în fel şi chip, în sabia mâniei Dom- 
nului. Eu, din ceata arhiereilor cei sfinţi pe pământ şi în cer, 
şi care m-au luat, în zi de praznic sfânt, mărturisitor peste voi 
acum când voi lucraţi război grăbind ziua mâniei Domnului 
peste casa voastră, eu vă amintesc cuvântul Scripturii care 
spune: «Nu este pace fără Domnul». 

Faceţi pace între voi şi Dumnezeu, că aveţi rugător cu 
Duhul Sfânt în el şi cu trecere la Domnul pe arhiereul cel ales 
de El, şi care şi pentru mine a mijlocit ca să fiu curăţit şi iertat 
prin biserica Lui cea de nou Ierusalim. Faceţi pace între voi 
şi Domnul dacă voiţi să nu vedeţi căzând peste voi foc şi 
pucioasă, ziua mâniei Domnului. 

Eu am mărturisit din cer peste voi şi v-am grăit vouă 
acum că nu este pace fără Domnul. Amin, amin, amin. 

I ar eu, sărbătoritul cel de azi între ceata cea 
din cer a arhiereilor Tăi, Te slăvesc pe pă- 
mânt cu lucrare din cer, după cum am şi făcut, căci noi, sfinţii 

Tăi, suntem miloşi ca Tine, Doamne, şi aşteptăm învierea 
celor ce vor rosti apoi morţilor din morminte să se scoale şi 
să stea pe picioarele lor, căci glasul Tău se aude în mormin- 
tele lor. Amin, amin, amin. 

E u, Domnul celor sfinţi. Mă fac cunoscut pe 
pământ prin duhul mărturisirii, duhul care 
lucrează mărturisind din cer şi de pe pământ. Iar tu să stai 
de-a pururi în întâmpinarea Mea când vin, că iată, tu eşti 
unealta Mea, cheia cu care Eu închid şi deschid, poporul 
Meu. închid gura celor ce hulesc, şi o deschid pe cea care 
mărturiseşte, şi iată, Eu sunt Cel ce închid şi deschid, şi nu 
este Dumnezeu afară de Mine, şi adevărat este cuvântul 
Scripturii care grăieşte şi spune: «Nu este pace fără Dom- 
nul». Amin, amin, amin. 

1/14 ianuarie 2006 

Praznicul Botezului Domnului 

împlinirea Scripturilor are nevoie de rostire de cuvânt peste pă- 
mânt. Omul s-a făcut greu pentru Dumnezeu, căci s-a făcut Lucifer. 
Arhiereul Irineu este aşteptat de Domnul ca să-l împace pe 
om cu Tatăl ceresc. 

u mare sărbătoare cobor cu sfinţii şi cu îngerii 
pe pământul român, în mijlocul căruia Eu am 
sălaş al venirii Mele şi tron al cărţii Mele cea de la sfârşit de 
timp. Amin. 

în numele Tatălui şi al Fiului şi al Sfântului Duh, Mă 
aştern în carte cu praznic de Bobotează, cu har din cer peste 
apele fântânilor grădinilor cereşti din curţile Mele, din grădi- 
nile Domnului. Ţi-am vestit, popor al Meu care îngrijeşti şi 
găteşti serbări pentru cei din cer pe pământ, şi ţi-am spus că 
se vor strânge multe suflete ca să audă glasul Meu care sfin- 
ţeşte toate, şi să ia apă binecuvântată şi sfinţită prin cuvânt, şi 
să stropească din loc în loc pământul, şi să se bucure cerul pe 
pământ la lucrarea apei sfinţită prin cuvânt, căci ea va lucra 
cu puterea tainei locului Meu de aici de unde Eu, Domnul, am 
aşezat biserica Mea pe piatră şi am pecetluit-o prin cuvântul 
Meu şi al arhiereului Meu din zilele acestea acum cincispre- 
zece ani când am întocmit văzut locul şi chivotul Sfintei Sfin- 
telor Noului Ierusalim pe vatra poporului român, unde Eu ia- 
răşi Mi-am făcut popor ca să-l am la venirea Mea şi să-Mi las 
în mijlocul lui cartea judecăţii făpturii. Amin. 

Vă cuprind în duh de Bobotează pe voi, cei adunaţi la 
izvorul vieţii, la Iordanul vieţii. Cuprinderi şi voi, cu inima 
din voi şi cu fiori de Duh Sfânt, cerul Meu de sfinţi şi de în- 
geri cu miile de mii, care de jur împrejur, sus şi jos, în dreap- 
ta şi în stânga stau şi slujesc ziua aceasta de praznic, sfinţirea, 
cu pecetea harului Duhului Sfânt prin cuvântul Meu şi al 
unşilor grădinii Mele de azi, sfinţirea apei grădinilor şi curţi- 
lor în care Eu, Domnul, Mi-am aşternut taina împărăţiei fiilor 
lui Dumnezeu, ivirea acestei taine pe pământ, şi pe care oa- 
menii care îşi zic biserică a Mea pe pământ n-au avut darul să 
o cunoască şi să se bucure de ea. Ei fac altceva pe pământ, nu 
fac lucrarea Mea, nu lucrează Scripturile Mele cele de apoi. 
Ei lucrează ca oamenii şi nu ca Dumnezeu, pentru că s-au 
aşezat ei înşişi, nu Eu i-am aşezat să fie ceea ce ei zic că sunt. 
Aici însă cuvântul Meu este la cârmă, şi aceasta înseamnă 
împărăţia lui Dumnezeu şi nu a omului. Aici Eu, Domnul, 
cuvintez cuvânt şi îl împlinesc peste tot pământul, căci taina 
împlinirilor Scripturilor venirii Mele cu sfinţii acum, la sfârşit 
de timp, are nevoie de rostire de cuvânt, de popor credincios 
cuvântului Meu şi de sfinţenia duhului, a sufletului şi a trupu- 


lui celor ce au fost scrişi să fie taina fiilor lui Dumnezeu pe 
pământ, taină aşteptată de şapte veacuri, de când duhul omu- 
lui s-a despărţit de Duhul lui Dumnezeu nemaiascultând pe 
Făcătorul lui. 

O, e mare zi de sărbătoare, e mare lucrare îngerească, 
e mult norod nevăzut, iar Eu, Domnul, împreună cu voi, unşii 
Mei în grădiniţa cuvântului Meu de azi, rostesc cuvânt şi 
spun: se binecuvintează şi se sfinţesc cu puterea harului Du- 
hului Sfânt Mângâietorul apele fântânilor grădinilor şi curţi- 
lor Mele cu voi. Se binecuvintează prin stropirea cu aceste 
ape paşii celor ce au venit pe timp cu ger şi cu aşternut alb, 
de nea, ca să ia cu ei apă sfinţită de Dumnezeu şi de sfinţii de 
sus şi de jos, prin cuvânt, cu mare slujire de îngeri, cu miile 
de mii; iar cei ce iau apă în vasele lor, să stropească pământul 
peste tot, şi să-şi stropească mormintele neamului lor cel 
adormit, că tot şi toate aşteaptă pe Do mn ul pe pământ, prin 
împlinirea cerului nou şi a pământului nou, potrivit făgăduin- 
ţelor Lui şi dreptăţii Lui. Amin. 

O, popor al curţilor Mele, tu ai trudit cu dăruire ca să 
pregăteşti Domnului şi suitelor Lui cereşti şi la toţi cei care 
au venit cu pasul praznic de Bobotează, şi iată, ai pregătit: 
Domnul cu cei din cer, iar tu, de pe pământ, şi vei aşeza la 
masă pe cei purtaţi de Duhul spre izvorul vieţii. Te povăţu- 
iesc, ca şi până acum, să fii copil, poporul Meu, şi să fii cu- 
minte şi ascultător aşa cum sunt Eu înaintea Tatălui Meu; să 
fii copil cuminte şi cu Dumnezeu şi cu omul, ca să vadă omul 
că tu lucrezi frumos şi că nu faci ca Lucifer, care s-a vrut 
deasupra lui Dumnezeu, aşa cum toţi slujitorii de pe pământ 
care se numesc ai Mei fac lucrarea lor şi a omului, şi nu pot 
aceştia asculta de Dumnezeu, de Scripturile Lui şi ale sfin- 
ţilor Lui care L-au urmat pe El pe pământ întărind temelia bi- 
sericii, aşa cum Eu i-am învăţat pe ei, pe sfinţii Mei, poporul 
Meu, şi aşa cum te învăţ azi şi pe tine să fii fiul lui Dumnezeu, 
Scriptură aşteptată de sfinţi pentru răscumpărarea dreptăţii lor 
cu care au lucrat dreptatea Mea în fiecare timp până la tine. 

O, e tare, tare greu omul, şi nu-1 mai pot duce. Sunt 
mulţi care nu sunt uşori nici pentru sufletul lor, dară pentru al 
altora, dară pentru Dumnezeu, poporul Meu! Dacă iubirea 
Mea i-a învăţat pe oameni şi le-a spus: «Iubiţi-vă unii pe alţii 
precum v-am iubit Eu», în Mine trebuia să se strângă toată 
iubirea celor ce iubesc ca Mine. Dar omul s-a făcut Lucifer, 
şi Mi-e tare, tare greu omul. Mi-e greu să-l duc la Tatăl pe om, 
şi nu pot să-l împac pe om cu Tatăl. 

Am aşezat pe pământ om binevestitor, arhiereu măr- 
turisitor al acestei lucrări de împăcare a omului cu Tatăl, şi Mi 
l-au ascuns arhiereii lumii de azi. Ei în loc să-l fi îmbrăţişat 
pe el ca pe alesul Domnului între ei, ca pe înţeleptul cel de la 
Mine, aşa cum a făcut preotul Eli când Eu l-am ridicat pe 
Samuel pentru Israel când fiii lui Eli nu mai ascultau de Dum- 
nezeu, lucrând ca Lucifer înaintea Mea, ei, arhiereii lumii de 
azi, au uitat să ştie că înţelept este cel ce nu face păcat şi în- 
gâmfare, şi este cel credincios şi cu duhul temerii de Dum- 
nezeu în el. 

O, cum să-l împac pe om cu Tatăl? E tare greu omul. E 
greu omul din lume şi nu-1 mai pot duce. L-am ales pe cel ales 
al Meu dintre arhiereii lumii, ca să-l împace pe om cu Tatăl, 
căci am cuvântul Meu peste pământ, şi de la Tatăl îl iau şi îl 
grăiesc, ca un Fiu ascultător de Tatăl Său. Am trimis la aceştia 
pe cel ce a stat arhiereu peste cetatea Târgoviştei, ca să mărtu- 
risească el dintre arhiereii cei cereşti, dar ei auzind se fac că 
nu aud şi crezând se fac că nu cred, şi zic că morţii sunt morţi 
dacă nu mai sunt pe pământ. Pe Samuel l-a sculat vrăjitoarea 
din Endor ca să-i spună lui Saul cuvânt de învăţătură în greul 

lui cel mare, şi cu voia Mea a fost aceasta. Pe arhiereul Vasile, 
care a stat peste cetatea Târgoviştei luptându-se şapte ani 
împotriva Mea, lucrând lucrarea lui Lucifer peste lucrarea cu- 
vântului Meu, pe acesta l-am adus Eu ca să le spună el arhie- 
reilor şi preoţilor că se vor prăbuşi unii peste alţii dacă nu vor 
lua peste ei duhul proorociei, cuvântul Celui drept, Care este 
scris să vină să nască iarăşi lumea. Amin. 

Vin din cer pe pământ să-l ajut pe om spre Tatăl, dar e 
tare, tare greu omul. O, cum să-l mai port, oare? Te povăţu- 
iesc, poporul Meu, să ridici spre Mine duh de rugăciune pen- 
tru toate făgăduinţele pe care le am de aşezat încă pe pământ 
ca să Mă aştern cu toată puterea înaintea celor necredincioşi 
care-şi văd de ale lor numindu-se ei păstori peste biserica lor. 
Mi-e dor, Mi-e tare dor de arhiereul Meu cu care am lucrat 
lângă voi. Mi-1 ţin supus lor, Mi-1 ţin pitit, dar vine vremea 
cea slăvită a Mea, iar slava celor ce şi-au făcut împărăţie a lor 
pe pământ sub nume de biserică şi încă îşi mai fac, îi va părăsi 
pe ei această slavă a lor. 

Iar Eu, Domnul, stropesc pământul cu lacrimi şi picur 
din ele peste apele de la voi, iar voi stropiţi peste pământ cu 
apa cuvântului Meu sfmţitor în care Eu picur lacrima Mea cea 
de sub greul pe care-1 am, că Mi-e tare, tare greu omul, fiilor. 

E praznic de Bobotează, iar pe voi vă aşteaptă poporul 
cel adunat să-l încălduriţi în casele Mele cu voi, să-l aşezaţi 
la masă, că a străbătut drum lung şi greu, fiilor. încălziţi-le 
inimile la toţi cei care s-au adunat la Iordanul cuvântului 
Meu, căci voi staţi din partea Mea înaintea lor, iar Ioan, naşul 
Meu de botez, le spune lor: «Cuvântul acesta este Mielul lui 
Dumnezeu, Care a spălat păcatele lumii atunci când a murit 
pentru om, şi cu sângele Lui le-a spălat». Amin. 

O, poporul Meu, stau cu Ioan la hotar, căci cuvântul lui 
aşteaptă odată cu sărbătoarea lui, iar tu încăldureşte-1 pe cel 
ce a străbătut drumul până la Mine şi până la tine, căci tu eşti 
unealta Mea, mărturisitorul Meu, şi dă-i celui ce vine la Mine 
şi la tine, dă-i lui duh dătător de viaţă, căci acesta este rodul 
care iese din lucrarea omului nou, născut de sus, după chipul 
şi asemănarea Mea pentru dragostea Mea în numele iubirii pe 
care Eu am pus-o peste om când cu foc scriind-o pe piatră am 
lăsat-o peste pământ pentru om. Amin, amin, amin. 

6/19 ianuarie 2006 

Soborul sfântului Ioan Botezătorul 

Poporul cuvântului a fost ales pentru lucrarea mărturisirii. Când 
fărădelegea se va sfârşi, satana nu va mai lucra, iar Domnul îl va 
ridica la locul de unde a căzut prin trufia lui Adam. Cel ce-şi 
biruieşte trupul este biruitorul lumii. 

L a hotarul dintre sărbătoarea Bobotezei şi cea a 
botezătorului Meu Ioan, Eu, Domnul, aşez în 
cartea Mea de azi iarăşi sărbătoare, iarăşi venirea Mea, căci 
sunt învăţătorul celor ce cu credincioşie despart întunericul 
de lumină şi îl dau de la ei şi merg pe calea Mea cea cu lu- 
mină. Amin. 

O, cum să nu-i învăţ, cum să nu-i îndemn pe cei ce 
M-au ales pe Mine ca viaţă a lor? Este scris că «viaţa este 
lumina oamenilor, iar lumina luminează în întuneric, şi în- 
tunericul n-a cuprins-o pe ea», iar Eu când după înviere 
M-am aşezat iarăşi de-a dreapta Tatălui, L-am rugat pe Tatăl 
şi I-am spus: «Tată, ucenicii Mei sunt în lume, dar nu sunt din 
ea. Cât am stat cu ei i-am păzit Eu de cei duşmani Mie şi lor 
Păzeşte-i Tu de acum, Tată, şi fă ca iubirea Noastră să fie 
desăvârşită în ei, şi să fie ei una, precum Noi suntem, Tată». 


Amin. Aşa a lucrat şi botezătorul Ioan când el îşi sfârşea 
lucrarea pentru care venise pe pământ, căci pentru vestirea 
Celui drept s-a născut Ioan, şi M-a vestit botezându-Mă în 
Iordan cu apă, iar Tatăl M-a botezat cu Duhul Sfânt, trimi- 
ţându-L deasupra Mea în chipul porumbelului, şi a grăit Tatăl 
şi a zis prin Duhul Sfânt: «El este Fiul Meu iubit, întru Care 
binevoiesc». Amin. M-a mărturisit Ioan că el scade pentru ca 
Eu să cresc, şi a spus celor cărora Mă vesteau: «Vine Unul 
după mine Căruia eu nu sunt vrednic să-I dezleg cureaua 
încălţămintei, şi Acela vă va boteza cu Duhul Sfânt şi cu foc, 
şi va sta cu lopata în mână şi îşi va curaţi aria Sa, şi îşi va 
strânge grâul în hambar, iar pleava, în foc nestins». 

O, poporul Meu, despre duhul mărturisirii voiesc me- 
reu, mereu să te povăţuiesc. Legea lui Moise şi proorocii 
Scripturii şi psalmii M-au mărturisit că voi veni. Şi iată cum 
vin. Vin până ce voi sfârşi desăvârşit lucrarea de «cer nou şi 
de pământ nou», aşa cum a spus Scriptura aceasta. 

O, poporul Meu, învaţă de la sfinţi şi de la Mine şi de 
la Tatăl, învaţă să Mă mărturiseşti, că la această lucrare ai fost 
chemat. Sfinţii M-au mărturisit pe Mine, iar Eu i-am mărtu- 
risit pe ei prin cuvântul Meu, aşa cum l-am mărturisit pe Ioan, 
botezătorul Meu, şi i-am mărturisit pe sfinţi prin semne şi 
minuni, de la Mine şi până în vremea ta când cu mână tare 
te-am păzit ca să te am popor mărturisitor, că mare, mare a 
fost paza şi biruinţa Tatălui şi a Fiului şi a Sfântului Duh pen- 
tru paza ta cea din cer pe pământ ca să nu te vatăme nimeni 
şi să Mă mărturisesc Eu în mijlocul tău, şi Tatăl şi sfinţii să 
Mă mărturisească, iar tu să vesteşti cele ce Noi din cele ce- 
reşti mărturisim ca să împlinim Scriptura împărăţiei cerurilor 
pe pământ nou stâipind fărădelegea de peste tot, iar când ea 
nu va mai fi în mintea şi în fapta oamenilor, atunci nici satana 
nu va mai avea de lucru şi îşi va sfârşi şi el lucrarea sa prin 
om, şi omul îşi va sfârşi şi el lucrarea lui prin satana, iar Eu, 
Domnul, îi voi aşeza la locul lor cel dintâi pe îngerii care au 
căzut slujind duhului semeţiei omului cel zidit de mâna Mea 
din pământ, şi în care am suflat apoi duh de viaţă ca să-l am 
împărăţie a Mea, bucurie şi desfătare a lui Dumnezeu şi a în- 
gerilor Lui. 

Acum două mii de ani Ioan M-a mărturisit la Iordan şi 
a spus: «Iată Mielul lui Dumnezeu, Care spală păcatele lu- 
mii!». El a mărturisit atunci că Eu voi spăla cu sângele Meu 
vărsat pe cruce păcatul omului şi suferinţa cea de veci a 
păcatelor lui. Le-a spus oamenilor să se lase de păcate mărtu- 
risindu-le mai întâi, căci cu gura se mărturiseşte, iar cu inima 
se crede, şi Dumnezeu îşi arată mila Sa către cei ce ştiu să se 
ridice din moarte. 

O, botezătorule al Meu, aşa îmi învăţ Eu mereu po- 
porul, aşa îl mărturisesc Eu pe el că este poporul Meu. Amin. 

D ar, Doamne, eu voiesc să-i spun lui despre 
Scriptura care spune că sfinţii vor judeca 
lumea. Eu am fost om sfânt, şi aşa am judecat eu lumea. Toţi 
cei care sunt sfinţi cu duhul şi cu sufletul şi cu trupul, au 
judecat lumea, şi ei nu mai sunt din lume când stau în mij- 
locul ei. 

Lumea este judecată în însuşi trupul omului. Tot cel ce 
scoate din el duhul lumii, acela a judecat lumea. Este însă o 
şi mai mare judecată a lumii. Tu şi eu şi toţi sfinţii mărtu- 
risitori care au rostit cu gura lor păcatele lumii, au fost apoi 
să cadă în chinuri, căci lumea pentru păcatele ei i-a omorât pe 
sfinţi, deşi ea a fost judecată atunci când ea Te-a judecat pe 
Tine şi Te-a dat crucii ca să mori, dar nimeni n-a ştiut atunci, 
din cei din lume că Tu eşti mântuirea lor atunci şi acum când 
ai venit şi iarăşi Ţi-ai aşezat biserica pe piatra ei cea dintâi şi 

ai pus la lucru taina învierii morţilor şi lucrare stăruitoare 
pentru iertarea păcatelor făpturii, de la începutul ei şi până la 
cei mai mici ucenici ai Tăi prin care azi Te mărturiseşti în 
lung şi în lat cu cuvântul venirii Tale pentru învierea morţilor, 
pentru cer nou şi pământ nou, şi pentru dreptatea care va fi 
apoi darul sfinţilor Tăi care au biruit în ei lumea. Amin. 

O, popor ocrotit de harul lui Dumnezeu! Dacă eşti aşa 
de ocrotit, tu trebuie mult să lucrezi şi să-L mărturiseşti pe 
Domnul, Care vine la tine, şi să nu te bucuri cu bucuria ta, ci 
să-L bucuri pe Domnul când faci aceasta, căci eu n-am avut 
niciodată altă bucurie decât lucrarea pentru care am venit, 
căci nu eu eram lumina despre care mărturiseam, ci Domnul, 
pe Care eu şi cu Tatăl şi cu Duhul Sfânt L-am arătat la Iordan 
în chip minunat prin lucrarea Duhului Sfânt şi prin glasul 
Tatălui Duhului Sfânt. Amin. 

Din zi în zi mai mult te învaţă Domnul, şi te învaţă în- 
văţătorii tăi cei de la El să te îndeletniceşti tot mai desăvârşit 
cu lucrarea mărturisirii lui Dumnezeu Cuvântul, popor mărtu- 
risitor, chemând oamenii la viaţă, la lumină şi la înţelepciunea 
cea de sus. Trebuie să începi cu iubirea, şi apoi cu gândirea, 
şi apoi cu mărturisirea, slăvind venirea Domnului prin aceste 
toate lucrări, căci voi, fiii acestui popor, trebuie să fiţi la fel 
în toate ale Domnului, şi ale voastre apoi, şi să primiţi mereu, 
mereu lucrarea păcii Lui peste voi şi între voi, ca să puteţi 
prin ea. 

Nu este pace fără Domnul. în toate ale voastre îndelet- 
niciri şi mărturisiri să aveţi şi să lucraţi prin pacea cea din 
Dumnezeu. Fiţi mlădioşi şi creşteţi în roadele Duhului. Pără- 
siţi-vă pe voi şi daţi loc Domnului în voi. Aşa să înveţe să tră- 
iască cei ce aud învăţătura cerului de peste voi, căci orice apă 
bună şi vie îşi are locul izvorului, şi din el izvorăşte ea peste 
mulţi pe pământ. Amin. 

Am petrecut cu Domnul şi cu îngerii şi cu voi praznicul 
Bobotezei. Am stat smerit, căci Domnul S-a mărit în cuvânt 
peste voi. El însă mi-a dat apoi lucru peste voi. 

Creşteţi în har şi înmulţiţi-vă şi umpleţi pământul şi 
stăpâniţi-1 avându-L pe Domnul de Stăpân. Amin. Să fie cu- 
vânt proorocesc acest cuvânt, iar Tu, Doamne al celor sfinţi, 
pecetluieşte puterea de împlinire a cuvântului meu rostit pes- 
te poporul Tău de azi, căci făgăduinţele Tale toate, sunt mari, 
şi apoi sunt veşnice, Doamne, Mieluţule jertfit şi Cel veşnic 
viu. Amin, amin, amin. 

O M-am slăvit peste tine cu sărbătoarea bote- 
zătorului Meu, poporul Meu. Slăveşte-Mi 
venirea, fiule, şi tot poporul Meu să se cunoască, să se vadă, 
din lucrarea mărturisirii lui, că din acelaşi izvor se adapă, şi 
acelaşi gând lucrează, şi înfăptuieşte apoi. 

Pace ţie, Ierusalime nou, căci scris este: «Nu este pace 
fără Domnul». Amin, amin, amin. 

7/20 ianuarie 2006 

Duminica vameşului şi a fariseului. Sărbătoarea 
sfinţilor trei ierarhi, Vasile, Grigorie şi Ioan 

Cel blând şi smerit cu inima se face odihnă şi cale a Domnului. 
Lepădarea de sine aşează în om iubirea harului ceresc. Cei fără de 
învăţătură nu au umilinţă şi nici lucrare. 

T atăl, Fiul şi Duhul Sfânt Se aşează cuvânt în car- 
te ca să-Şi păstorească poporul. Amin, amin, 

amin. 

Cobor cu hrană de cuvânt, şi cobor putere pentru ca să 
pot să te păstoresc, poporul Meu, dar tu să nu uiţi că puterea 


cea mai bună, cea mai mare pentru venirea Mea la tine stă în 
puterea iubirii tale şi a statorniciei în iubirea ta pentru Dum- 
nezeu şi pentru venirea Sa. Eu te-am povăţuit mereu pentru 
toate ale tale dinspre tine spre Mine, ca să fie toate plăcute 
Mie, şi numai aşa ele sunt apoi ale Mele de la tine, şi numai 
aşa tu îţi strângi la Mine pentru ca să ai. Eu fără tine nu pot 
strânge nimic pentru tine, şi de aceea te aşez mereu la masa 
Mea cu hrană de cuvânt pe ea, că fără hrană nu poate sufletul, 
aşa cum nici trupul nu poate. 

Când Eu l-am făcut pe om i-am făcut şi hrană, dar mai 
întâi l-am povăţuit să Mă asculte ca pe Ziditorul său, şi aşa să 
lucreze şi aşa să păzească tot ceea ce Eu i-am dat să facă şi să 
aibă. Acum, la naşterea din nou a lumii, după ce omul M-a 
îndurerat vreme de şapte mii de ani. Mă aşez din nou cuvânt 
peste tot şi peste toate, căci am zis prin Scripturi: «Noi le 
facem pe toate!». Şi iată, încă o dată lucrez om din cuvânt, ca 
să ia omul învăţătură de facere şi să stea sub ea şi să Mă 
primească de Păstor, că vreau să fiu Păstor, şi după dreptate 
să fiu, şi vreau, poporul Meu, să înveţi tu de la Mine facerea 
ta, ca să încep cu tine, fiindcă de aceea te-am făcut Eu pe tine 
popor al Meu în zilele acestea ale naşterii din nou a lumii. Ia 
învăţătură din pilda cea pomenită azi după aşezarea cea din 
părinţi. Ia şi învaţă de la Mine să fii popor frumos şi să-Mi dai 
ceea ce ai de la Mine, că Eu am venit pe pământ şi M-am fă- 
cut Om, şi aşa i-am arătat omului cum să fie şi cum să lucreze 
şi cum să iubească pe Dumnezeu, şi am spus acum două mii 
de ani să fie omul ca Mine, blând şi smerit cu inima, iar cine 
este aşa, acela găseşte calea, găseşte pe Dumnezeu, bate şi i 
se deschide lui. 

Blând şi smerit cu inima a venit înaintea Mea vameşul, 
rugându-Mă să fiu milos cu el, iar Eu am făcut dreptate inimii 
lui cea cu aplecare şi cu zdrobire în ea recunoscându-şi nepu- 
tinţele lui faţă de cele plăcute lui Dumnezeu. 

Pe pământ omul îşi poartă cu greu truda cea pentru 
viaţă, dar dacă e blând şi smerit cu inima, el vine cu inima la 
Mine şi cere pentru el mila Mea, cere cu inima zdrobită dacă 
e blând şi smerit cu inima. Fariseul însă nu poate să facă tot 
aşa când stă înaintea Mea ca să Mi se arate că este. El, ştiind 
calea şi toate cele plăcute lui Dumnezeu, aduce Mie, zice el, 
pe cele plăcute Mie, şi bate la uşa Mea ca să-Mi arate pe cele 
împlinite de el precum am arătat Eu calea cea bineplăcută 
Mie, dar Eu am spus pentru calea omului cu Mine: «Cel ce se 
smereşte pe sine, se va înălţa, iar cel ce se înalţă pe sine, va 
fi smerit, căci Dumnezeu celor mândri le stă împotrivă, iar 
celor smeriţi le dă har». Amin. 

Iubirea de Dumnezeu trebuie să fie har ceresc în om, 
poporul Meu. Pe ea o au numai cei ce se leapădă de sine, iar 
Eu i-am spus omului: «Cel ce voieşte să vină după Mine, să 
se lepede de sine, să-şi ia crucea şi să-Mi urmeze Mie». O, 
greu mai înţelege acest har omul care dă să vină după Mine şi 
la Mine. I-am spus omului să-Mi urmeze Mie dacă se leapădă 
de sine pentru ca să vină după Mine. De două mii de ani am 
spus acest cuvânt, şi de două mii de ani cei ce dau să vină 
după Mine se fac farisei între Mine şi ei, căci omul nu are har, 
nu are iubire de Dumnezeu pentru Dumnezeu, ci are pentru 
sine, şi Mă scoate pe Mine dator pentru calea lui înspre Mine. 
Eu însă îi spun acum omului că nu va găsi calea Mea decât 
cel ce este ca Mine, blând şi smerit cu inima, mergând zdrobit 
în el pe calea cea cu slavă pe ea, pe calea cea cu smerenie ca 
a Mea aşa cum vameşul îşi bătea inima zdrobindu-şi-o îna- 
intea Mea ca să-l miluiesc pe el pentru neputinţele lui. 

Iubirea de Dumnezeu se face har ceresc în om, şi se 
împarte, şi îl împarte pe Dumnezeu când ea este ca Dum- 

nezeu în om. Vin la tine, poporul Meu, cu arhiereii cei serbaţi 
azi, ca să te înveţe ei iubirea cea plină de har ceresc, lucră- 
toare de Dumnezeu pe pământ, l-am iubit pentru lepădarea de 
sine a lor şi i-am înălţat pe pământ pentru harurile Duhului 
Sfânt, ca să le lucreze ei pe ele înaintea oamenilor şi să vadă 
oamenii calea Mea cea cu smerenie pe ea, căci cel ce ştie să 
se lepede de sine, acela ştie să-Mi şi urmeze Mie. Amin, 
amin, amin. 

N oi, Doamne blând şi smerit cu inima, de 
aceea Te-am iubit, şi cine Te iubeşte, după 
dreptate Te iubeşte, căci Tu eşti blând şi smerit cu inima, şi 
aşa îl înveţi pe om iubirea, lepădarea de sine care se face în 
om iubire a harului ceresc. Cine Te află cu adevărat, acela se 
leapădă de sine, Doamne, aşa cum am lucrat noi de Te-am 
îmbrăţişat mângâindu-Te pe drumul Tău cel greu în căutarea 
omului pierdut de Tine, iar de noi am uitat şi Ţi-am slujit 
lucrării Tale înaintea oamenilor, căci am avut înţelepciunea 
firii, care ne-a ajutat să cunoaştem lumina şi să vedem întu- 
nericul care stă pe pământ peste om, căci omul nu este blând 
şi smerit cu inima şi nu poate cu Tine omul, şi poate cu el, şi 
apoi îţi mulţumeşte Ţie pentru cele lucrate de el, căci cel ce 
nu se smereşte, acela ştie să se înalţe pe sine înaintea Ta şi a 
oamenilor, Doamne. Slava Ta cea plină de har ne-a dat nouă 
azi cuvânt în venirea Ta cu sfinţii Tăi la poporul Tău din mij- 
locul căruia înveţi învăţătura Ta ca să aibă toate neamurile pă- 
mântului de unde să ia şi să ştie să umble pe căile Tale, pe 
căile iubirii cereşti, iubire cu har ceresc în ea. 

Binecuvântăm pe fiii cei unşi în grădiniţa cuvântului 
Tău pentru lucrarea Ta de azi peste pământ şi scuturăm peste 
ei harurile iubirii cereşti ca să lucreze ei prin slava aceasta şi 
să înveţe mereu ca nişte copii ascultători de Dumnezeu, căci 
cei fără de învăţătură nu au umilinţă, nu au lucrare, Doamne. 
Le dăm lor întărire duhului şi sufletului şi trupului. Le dăm 
din iubirea noastră cea plină de har ceresc, căci cu ea am 
lucrat noi pe pământ după ce am părăsit veacul acesta trecător 
şi ne-am făcut slujitori ai Tăi, ai harurilor Tale, ca să-i ajutăm 
pe oameni să Te cunoască după adevăr. Dar cei ce sunt ai Tăi 
pe pământ nu sunt iubiţi de oameni, căci duhul îngâmfării, 
duhul de fariseu îi stăpâneşte pe oameni, şi nu ştiu ei să se 
lepede de sine pentru calea Ta aşa cum noi am urmat Ţie între 
oameni. 

Noi îţi aducem rugă plină de milă pentru cei de sub 
povara venirii Tale cuvânt şi învăţătură de viaţă pe pământ. 
Dă-i poporului Tău de azi har ceresc în iubirea lui cea pentru 
Tine ca să poată el să-Ţi sprijine cu puterea Ta lucrarea ve- 
nirii Tale după două mii de ani cuvânt pe pământ. Amin. 

Te învăţăm, popor al venirii Domnului, să înveţi de la 
Domnul tot ce tu faci şi împărţi. El este blând şi smerit cu 
inima, iar tu să fii ca El. înalţă-ţi inima spre El prin rugăciune 
smerită şi blândă, şi aşa să-ţi împărţi în jur inima ta, căci cel 
ce se leapădă de sine, se face iubire pentru Dumnezeu, har 
ceresc, cu iubire în el pentru Dumnezeu şi pentru om, ca să 
vină pe pământ Domnul şi cu sfinţii Săi întru împărăţie veş- 
nică precum este scris. Amin. 

Tu, Doamne, binecuvintează intrarea şi ieşirea sfinţilor 
Tăi, şi dă-i poporului Tău har ceresc, că pe pământ e greu, dar 
cerul Tău e dulce şi se face mângâiere şi putere pentru cei ce 
Te iubesc cu har ceresc în iubirea lor. Amin, amin, amin. 

O sfinţi iubiţi şi slăviţi de iubirea cu care 
^ M-aţi slujit pe pământ! Daţi mângâieri şi 
tămăduiri şi puteri şi biruinţă sfântă poporului venirii Mele, 
căci ruga voastră Eu o iau şi o împlinesc spre slava Mea peste 


poporul Meu şi peste pământ, ca să ia omul învăţătură de 
viaţă. Amin. 

Iar tu, poporul Meu, adu-Mi mereu rugăciune cu har 
ceresc în ea, cu fierbinte dor în ea, ca să pot cu tine să le 
înnoiesc pe toate câte Eu le-am făcut şi să aşez cu totul 
împărăţia Mea în mijlocul tău şi să vină cei însetaţi şi să 
găsească la tine râul vieţii, şi să înveţe omul viaţa Mea în el 
şi calea lui cu Mine, poporul Meu. Amin, amin, amin. 

30 ianuarie/12 februarie 2006 

Praznicul întâmpinării Domnului 

Fără pace este greu şi pe pământ şi în cer. Cele ascunse între om şi 
om sunt întuneric, fie ele bune ori rele. Umilinţa este aceea care îl 
nimiceşte pe diavol. Fără Domnul între om şi om e timp cu război. 

N u este pace fără Domnul, aşa ţi-am amintit Eu 
nu demult în cuvântul Meu de peste tine, Ieru- 
salime, doritul Meu popor. Iar tu mai mare lucrare între toate 
câte tu lucrezi şi simţi să nu uiţi să faci, ca să-Mi poţi face tu 
Mie cărare spre tine, şi să-ţi poţi face ţie cărare spre Mine, 
popor al venirii Mele, că fără pace e greu, e tare, tare greu pe 
pământ, şi e greu mare în cer dacă pe pământ la tine nu e 
pace. Fiţi plini de duhul păcii sfinte, fiilor, că Eu am în 
mijlocul vostru mereu, mereu praznicul cuvântului Meu, care 
Mă aduce la voi a doua oară de lângă Tatăl pe pământ, ca să 
fac pace între Dumnezeu şi om, între om şi Dumnezeu, că 
fără Domnul nu este pace, fiilor. Amin, amin, amin. 

Pe pământ nu este pace, căci pacea cea adevărată este 
pacea Mea, şi de aceea am spus Eu ucenicilor Mei: «Pacea 
Mea o dau vouă, şi nu precum vă dă lumea vă dau Eu». O, 
poporul Meu, în lume nu poţi da de pacea ta, că nu este pace 
în lume. în lume este desfrânare, şi omul nu mai poate fără 
această înşelare peste el. Dar tu, iubitul Meu Ierusalim, în- 
tâmpină-Mă cu inimioarele tale pline de pacea Mea, că Eu 
pacea Mea o dau ţie, ca să Mă iubeşti prin ea, ca să poţi prin 
ea prin vremea cea înşelătoare de azi, poporul Meu. Hai să ne 
facem întâmpinarea, tu Mie, iar Eu ţie, şi întâmpină-Mă cu 
pacea Mea în inimioara ta, şi altă pace tu să nu cauţi, şi altă 
odihnă tu să nu preţuieşti, că dacă tu nu pătrunzi taina păcii 
Mele, eşti fără de pace, şi îţi este greu, şi îmi este Mie greu în 
mijlocul tău. învaţă din zori şi până în zori că nu este pace 
fără Domnul. De pe pământ nu căuta să Mă iei, şi ia-Mă din 
cer, fiule, că pe pământ nu este pacea Mea, fiindcă omul poate 
numai cu pacea lui, numai cu mintea lui, numai cu voia lui. 
Tu însă întâmpină-Mă şi ia-Mă în tine cu pacea Mea, cu lu- 
crarea Mea, cu cuvântul Meu, căci cuvântul acesta este spre 
ridicarea sau spre coborârea multora, fiindcă Eu sunt Cu- 
vântul. învaţă să foloseşti spre pacea Mea din tine ceea ce Eu 
ţi-am spus acum, şi să-ţi fie cuvântul Meu de peste tine ori 
spre ridicarea ta spre Mine cu iubirea şi cu dorul şi cu lucra- 
rea de Duh Sfânt în inimioara ta, ori spre coborârea ta spre 
duh de umilinţă ca să Mă primeşti în tine şi să te fac Eu după 
chipul şi asemănarea Mea prin aplecarea ta, prin ascultarea ta, 
poporul Meu, căci peste lume nu e tot aşa cu acest cuvânt al 
venirii Mele, ci el este spre ridicarea şi spre coborârea multo- 
ra, dar în alt fel decât îţi hărăzesc Eu ţie spre pacea Mea din 
tine, spre cuminţenia duhului tău pentru întâmpinarea Mea, şi 
este ori spre ridicarea ta spre lucru mult pentru Mine, ori spre 
coborârea ta spre duh de umilinţă ca să te pot povăţui când ai 
nevoie de Dumnezeu în sufletul tău, că multe pe pământ îl 
încearcă pe cel ce îmbrăţişează calea cea îngustă spre Mine, 
calea cea întreagă prin adevărul ei. Amin. 

O, poporul Meu, întâmpină-Mă ca să te povăţuiesc, că 
pot, fiule, iar tu să poţi să Mă primeşti. Eram prunc de patru- 
zeci de zile când M-au întâmpinat în templu bătrânul Simeon 
şi Ana proorociţa, iar ei M-au ridicat pe braţele lor şi au spus 
că Eu voi fi spre ridicarea şi spre coborârea multora din 
Israel, şi aşa a fost, fiindcă duhul proorociei este unul duh 
adevărat. Amin. 

Cel ce Mă primeşte cu toate ale Mele, acela se ridică 
pentru ele şi prin ele, iar cel ce nu Mă primeşte aşa, acela se 
coboară spre cele ale lui lovind cu ele în fiinţa Mea cea blân- 
dă, care aşteaptă coborâtă în jos de inima şi de mintea celui 
ce nu Mă primeşte pe Mine pentru inima şi pentru mintea lui. 
O, poporul Meu, nu este pace fără Domnul. O, poporul Meu, 
nu este minte fără de Domnul în mintea celui ce nu seamănă 
cu Dumnezeu, Care este blând şi smerit cu inima precum i-am 
învăţat Eu pe ucenicii Mei să fie ca să-Mi poată fi ucenici, ca 
să Mă pot odihni Eu în ei cu duhul credinţei neclătinate, şi 
apoi să pot Eu în ei şi nu ei, că unde poate omul şi unde ştie 
omul, nu pot Eu şi nu ştiu Eu, căci Eu sunt blând şi smerit cu 
inima înaintea omului, iar cel ce este tot aşa, acela Mă pri- 
meşte şi se ridică să fie casă a Mea, casa păcii Mele, locaş al 
odihnei Mele în om şi lucrare a Mea din el peste pământ, lu- 
crare ca a Mea, nu ca a omului, lucrare cu smerenie, căci Eu 
numai celor smeriţi le dau harul Meu. Amin. 

M-au dus mama Mea Fecioara şi tatăl Meu Iosif, M-au 
dus la templu ca să Mă închine lui Dumnezeu, căci mama 
Mea şi tatăl Meu este Dumnezeu Tatăl, şi Lui M-au adus la 
patruzeci de zile cei ce M-au primit de la Dumnezeu spre 
creştere după ce M-am născut din Fecioară pe pământ. 
Simeon şi Ana M-au întâmpinat, că Mă aşteptau, iar Eu L-am 
întâmpinat pe Tatăl, Care M-a primit din braţele celor ce Mă 
purtau, şi care au proorocit purtându-Mă pe braţe că Eu voi fi 
spre ridicarea şi spre coborârea multora, şi voi fi lumină spre 
descoperirea neamurilor şi spre slavă poporului lui Dumne- 
zeu, şi mântuire gătită înaintea feţei tuturor popoarelor. Amin. 

Cu duh de întâmpinare plină de dor şi de credinţă cu 
dor ia în duhul tău Duhul Meu, poporul Meu, că Eu pacea 
Mea o dau ţie, şi nu precum ţi-o dă lumea ţi-o dau Eu. Lumea 
are duhul ei, iar Eu te-am povăţuit să iei Duh Sfânt, şi pe 
Acesta nu-L poţi găsi din lume, oricât ar da ea să te înşele că 
are în ea Duhul Meu. Ţi-am spus că omul care nu umblă pe 
căile Mele nu poate lucra cu Duhul Meu, căci Eu sunt blând 
şi smerit cu inima, şi nu am nimic în lumea aceasta decât pe 
Tatăl Cel ceresc şi pe cel ce se face locaş al Meu şi al Tatălui 
Meu pe pământ, locaş al păcii Mele. Amin. 

O, fiule poporul Meu, învaţă-te să faci voia Mea cu 
duhul tău. Din zori şi până în zori caută să fii odihna Duhului 
Meu, dar nu uita că Eu Mă odihnesc în cel blând şi smerit cu 
inima, în cel ce se umileşte, în cel ce se arată umblând în lu- 
mină, căci cele ascunse în om şi între om şi om nu sunt lumi- 
nă, ci sunt întuneric, fie ele bune, fie ele rele şi fără de pacea 
Mea în ele. Eu vreau să stau în mijlocul tău şi să fac sfat, căci 
acolo este locul Meu şi Duhul Meu, dar când Duhul Meu dă 
de duhul omului, Eu Mă încurc în lucru şi ies şi stau în Tatăl, 
căci sunt blând şi smerit cu inima, şi nu sunt ca omul cel năs- 
cut din om şi care este învăţat ca pe pământ, fără Duhul 
Domnului în el. 

O, fiilor, aveţi grijă de învăţătura Mea de peste voi, că 
prin ea v-am învăţat mereu să ieşiţi din duhul lumii ca să nu 
beţi din duhul ei, din vinul ei şi să vă îmbătaţi din el fără să 
ştiţi că aşa faceţi. O, fiilor, staţi în Duhul Meu, căci Eu prin 
ucenicii Mei v-am povăţuit să nu părăsiţi adunarea voastră 


laolaltă în Duhul Meu. Dar fiţi mari cu credinţa şi cu atenţia 
cea cu har ceresc în ea, căci sunt două feluri de adunări laolal- 
tă, şi una este în Duhul Meu şi se cunoaşte că este aşa, iar 
cealaltă este în duhul vostru şi se cunoaşte că este aşa. Din tot 
ceea ce iese din voi şi dintre voi se cunoaşte ce este adunarea 
voastră laolaltă. Cu cât sunteţi mai smeriţi, cu atât sunteţi mai 
cereşti, şi atunci poate Duhul Meu între voi, căci Do mn ul le 
dă harul Său la cei smeriţi, şi se înmulţeşte har din har în mij- 
locul celor smeriţi, celor săraci cu duhul şi în care locuieşte 
numai împărăţia cerurilor, fiilor. îndeletniciţi-vă să fiţi săraci 
cu duhul, că de pe înălţime de munte am rostit Eu această lu- 
crare pentru cei ce se vor face împărăţie a Mea între oameni. 
Cei săraci cu duhul sunt plini de harul Meu, harul credinţei 
sfinte, harul umilinţei cereşti şi nu oricum umilinţă, căci dacă 
umilinţa voastră nu nimiceşte pe diavolul, stăpânitorul întu- 
nericului din om, nu este aceea umilinţa. Iar Eu, Domnul, vin 
în întâmpinarea voastră şi prin toate strâmtorile prin care tre- 
ceţi cu Mine şi Eu cu voi, vă întâmpin cu pacea Mea, pacea 
cea din timpul zbuciumului, şi vă spun: Pace vouă! Nu este 
pace fără Do mn ul. Fără Domnul este război, chiar dacă omul 
nu înţelege că război este timpul cel fără de Domnul în om şi 
între om şi om. 

Pace vouă! Nu este pace fără Do mn ul chiar dacă nu se 
arată a fi război, dar unde nu este Domnul, duhul cel rău este 
în război cu omul prin toate câte nu pricepe omul din cele 
ascunse ale duhului rău între om şi om. 

Pace vouă! Nu vă răniţi unii pe alţii, ci mângâiaţi-vă. 
întâmpinaţi-vă unii pe alţii din zori şi până în zori cu Duhul 
Sfânt Mângâietorul, pe Care L-am dat Eu să fie lucrare peste 
ucenicii Mei şi între ucenicii Mei pe pământ. 

Pacea Mea o dau vouă, şi după lucrarea ei dintre voi 
vine tot ce aveţi voi trebuinţă pentru Mine şi pentru voi cu 
Mine, iar cea mai mare bogăţie pe care voi o aveţi între voi şi 
pentru voi să vă fie ea Duhul Sfânt Mângâietorul, de la Care 
vine toată darea cea bună şi tot darul desăvârşit, fiilor. Aceas- 
tă iubire este de la Mine peste voi. Aşa vă întâmpin Eu în zi 
de praznic de întâmpinare, iar voi întâmpinaţi-Mă blânzi şi 
smeriţi cu inima, ca să Mă vedeţi, căci scris este: «Vor fi ase- 
menea Lui şi II vor vedea cum este»', veţi fi asemenea Mie şi 
veţi avea pacea Mea, chipul şi asemănarea Mea din zori şi 
până în zori în cuvânt, şi apoi în faptă, fiilor, spre întâmpina- 
rea zilelor Mele cu voi, şi ale voastre cu Mine. Amin. 

Tu, poporul Meu, prin ceea ce iubeşti şi cuvintezi şi 
făptuieşti nu uita să fii asemenea Mie, nu uita să fii popor fru- 
mos înaintea Mea, în întâmpinarea Mea, nu uita să fii ca 
Domnul tău, blând şi smerit cu inima, poporul Meu. Amin, 
amin, amin. 

2/15 februarie 2006 
Duminica fiului risipitor 

Cel ce nu ia cuvinte din Dumnezeu, îşi risipeşte mintea şi viaţa. 
Adevărata smerenie este cea statornică. Lucrarea postului de cele 
ce îl spurcă pe om, este mai mare ca lucrarea postului de bucate. 

O poporul Meu, Eu, Domnul, sunt Păstorul tău, şi 
^voiesc de la tine să te hrăneşti cu hrana cea de la 
Mine, că Eu mereu ţi-o dau, mereu te povăţuiesc, mereu te 
îndemn, căci Domnul tău este fără de sfârşit. Amin. 

Ţi-am spus în cea din urmă povaţă a Mea peste tine să 
fii copil blând şi smerit cu inima, şi ţi-am amintit că nu este 
pace fără Domnul, şi am dat să înţelegi că fără Do mn ul în 

Cuvântul lui Dumnezeu 


toate ale omului e război, chiar dacă omul nu înţelege că 
timpul lui cel fără de Domnul în om şi între om şi om e război 
în timpul acela. Eu voiesc de la tine să înveţi tot ce-ţi dau să 
faci, şi în toată vremea să grăieşti frate cu frate tot cuvântul 
Meu de la un cuvânt la altul, şi aşa să petreci tu între Mine şi 
tine, între frate şi frate, fiule hrănit din cer. Cel ce nu stă în 
Tatăl cu mintea lui, acela îşi risipeşte mintea şi statul lui în 
Tatăl, dar tu eşti învăţat de Dumnezeu să fii blând şi smerit cu 
inima ca să poţi să stai în Tatăl tău cu inima ta, că iată, pilda 
cea din Scriptura pomenită azi de duhul bisericii lui Hristos 
arată că fiul care nu a stat în tatăl cu mintea şi cu inima în chip 
blând şi smerit şi-a risipit mintea şi a fost furat apoi din bra- 
ţele tatălui său şi i-a spus tatălui că aşa a făcut, şi s-a dus apoi 
de la tatăl său, după ce şi-a cerut dreptul său de fiu ca să fie 
al lui, ca să nu mai aibă tată dacă a vrut să fie liber de tatăl 
său. 

Te învăţ, poporul Meu, să stai cu inima în Duhul lui 
Dumnezeu, ca să ai tată, fiule, şi ca să nu te smulgă nimeni 
din Tatăl şi din statul tău în El. Mă uit în cuvântul pe care ţi 
l-am dat şi văd îndemnul Meu peste tine, căci v-am spus, 
fiilor, să nu vă răniţi unii pe alţii, ci să vă mângâiaţi şi să vă 
întâmpinaţi unii pe alţii, din zori şi până în zori cu Duhul 
Sfânt Mângâietorul Cel intre voi, şi pe Care Eu L-am dat să 
fie lucrare peste ucenicii Mei şi între ucenicii Mei pe pământ. 

O, mângâiaţi-vă unii pe alţii cu lucrare de Duh Sfânt, 
ca să aveţi duh blând şi smerit, fiilor. Lucrarea Duhului Sfânt 
Mângâietorul, dacă este lucrată între voi, ea vă ţine în Tatăl, 
şi nimic nu vă poate lua din El, căci cel ce nu ia minte şi 
lucrare din Tatăl, acela se risipeşte cu mintea şi se face fiu 
risipitor de viaţă din cer. 

O, fiilor, viaţa din cer este frumoasă între om şi om, iar 
cel ce o iubeşte pe ea, acela este blând şi smerit cu inima şi se 
face cuvânt cu cele din cer în el şi îi dă Tatălui cinste şi mul- 
ţumire pentru viaţa lui, şi nu uită să-L iubească pe Tatăl, căci 
viaţa cea din cer în om are pentru ea pe Tatăl ceresc. Amin. 

O, poporul Meu, Mă uit ca un Păstor, Mă uit în tine şi 
între frate şi frate. Mă uit de la un cuvânt al Meu la altul ca să 
văd cum te aşezi în el, cum iei din el, cum faci din el peste 
tine, iar Eu te îndemn mereu, mereu să-ţi îndulceşti viaţa cu 
dulcele cuvântului Meu, că Eu cu dulce te hrănesc, fiindcă 
aşa este Dumnezeu în cer, şi tot aşa este şi pe pământ când El 
Se împarte între fii. Cuvântul cel dintre fii să fie ca al Meu, 
cu dulce în el, ca să se cunoască fiii Tatălui pe pământ şi în 
cer când cerul priveşte la voi, fiilor. Povaţa Mea e dulce, căci 
sunt Păstor, şi sunt izvor de milă şi de blândeţe, şi sunt cu- 
vânt. Aşa să fiţi şi voi, fiilor, că dacă nu vă faceţi cuvânt unii 
peste alţii pentru tot ceea ce lucraţi voi pentru Mine şi pentru 
voi, dacă nu grăiţi între voi, se bucură duhul rău şi vă aduce 
gâlcevi, fiilor. O, îndemnaţi-vă unii pe alţii în duhul dragostei 
cereşti pentru tot ceea ce faceţi voi cu duhul şi cu trupul, căci 
voi sunteţi hrăniţi cu învăţătură din cer ca să nu vă lase Tatăl 
să vă risipiţi cu mintea, căci cel ce nu este plin de Dumnezeu, 
acela se risipeşte pe sine din Tatăl şi uită să se poarte în chip 
fiesc înaintea Tatălui. 

O, poporul Meu, câtă dragoste am avut Eu pentru om! 
L-am învăţat pe om învăţându-Mi ucenicii. Am grăit în pilde 
ca să ia din ele învăţătură de viaţă tot omul care voieşte să se 
îndeletnicească peste el cu lucrarea vieţii. Lucrarea vieţii nu 
are omul de unde s-o ştie decât de la Dumnezeu, iar Eu M-am 
făcut Păstorul tău, căci te-am făcut popor al Meu ca să lucrez 
cu tine şi peste tine lucrarea vieţii, fiule. Cel ce are această 
înţelepciune, acela se face copil al lui Dumnezeu pe pământ, 


şi se face cuvânt de viaţă, cuvânt dulce, căci viaţa cea din cer 
în om este cuvânt dulce, este cuvânt, poporul Meu. 

Faceţi-vă cuvânt unii peste alţii, unii pentru alţii, unii 
de la alţii pentru lucrarea vieţii, ca să trăiască între voi această 
lucrare şi iubirea ei. întăriţi-vă unii pe alţii cu această lucrare, 
căci Eu aşa vă doresc să fiţi. Daţi-vă unii altora iubirea Mea, 
că Eu tom mereu apă la rădăcina vieţii voastre cu Mine, ca să 
cresc Eu în voi, cu Duhul Meu Cel blând şi smerit; Eu şi nu 
voi, fiilor. Eu vreau să fie între voi ca şi între cei din cer, 
iubire fără de sfârşit în lucrarea ei, Dumnezeu fără de sfârşit 
în voi şi între voi şi voi cu lucrare ca a Sa. Amin. 

Eu grăiesc ca Dumnezeu, poporul Meu, iar dacă Eu 
sunt Dumnezeul tău, voiesc să văd că tu te uiţi la Mine şi că 
aşa lucrezi şi tu, şi că Mă ai învăţător al tău, iar cel ce măsoa- 
ră aceasta să fiu Eu, şi să fiu povăţuitorul tău, că Eu sunt Fiul 
Tatălui Savaot, şi sunt blând şi smerit cu inima, şi sunt plin de 
milă pentru toată făptura cea căzută şi care Mă aşteaptă din 
mijlocul tău s-o izbăvesc pe ea, s-o ridic pe ea. Amin. 

O, poporul Meu, e greu fără Dumnezeu pe pământ, iar 
dacă omul nu vrea să mai audă de la Dumnezeu, nu pot să iau 
greul de pe el. Dar pe tine te povăţuiesc mereu, ca să fiu cu 
tine pe pământ şi să nu-ţi fie greu, că fără Dumnezeu e greu 
pe pământ, poporul Meu. Am o inimioară scumpă între voi 
care îmi spune cu duhul ei tânjitor după Mine: „Doamne, 
Doamne, ajută-mi să nu mă învăţ cu Tine, dar nici fără de 
Tine cu mine, Doamne “. 

O, poporul Meu, cel ce se învaţă cu Dumnezeu, acela 
nu-L mai ascultă, nu-L mai iubeşte, nu-L mai primeşte aşa 
cum aşteaptă Domnul de la cei iubiţi de El. Iar cel ce nu se 
învaţă fără Domnul, acela îl are pe Domnul de iubire a sa şi 
se face cuvânt, ca şi Domnul, şi se face casă a Domnului, şi 
se face unealtă a Domnului prin ascultare cu iubire în ea, în 
chip blând şi smerit înaintea Mea, Cel ce măsor inima omu- 
lui, căci scris este: «Mai înainte de a judeca Domnul, omul să 
nu judece peste cele ce sunt în om», căci Domnul este Cel ce 
face aceasta. Amin. 

Fiilor, fiilor, îngăduiţi-vă unii pe alţii în iubire, în 
Dumnezeu, fiilor, dar pentru aceasta trebuie să grăiţi unii cu 
alţii şi cu iubire să grăiţi, iar în voi înşivă să nu grăiţi, căci 
ceea ce grăiţi în voi înşivă vă vatămă pe voi, şi apoi vatămă 
în părţi. Grăiţi unii cu alţii şi să vă ştiţi unii altora inimioarele 
ca să învăţaţi să fiţi cu Dumnezeu, să vă daţi lui Dumnezeu 
unii pe alţii. Rugaţi-vă unii pentru alţii, fiilor. Uitaţi-vă la ne- 
iubirea fiului din pilda spusă de Mine şi azi pomenită, căci el 
când i s-a pus la încercare iubirea şi iertarea s-a supărat şi a 
judecat fără de milă, fără de iubire pentru cel ce s-a smerit de 
la faptele lui rătăcite de tatăl lui. Cel ce greşeşte, acela se 
smereşte dacă este fiu, iar smerenia aduce har, aduce pe Dum- 
nezeu în om. Să nu fie apăsat cel ce se smereşte cu adevărat, 
căci adevărata smerenie este numai aceea care rămâne cu 
statornicie în om apoi. Amin. 

Tu, poporul Meu, să nu fii fără de Mine întru smerenia 
ta, căci cei cu adevărat smeriţi sunt cei ce au harul lui 
Dumnezeu peste ei. Tu, poporul Meu, să Mă laşi pe Mine să 
ştiu şi să spun, iar tu să ştii să iubeşti aşa, ca să ai tată pe 
Domnul, fiule. Ai grijă, când posteşti cu trupul, să faci aceas- 
ta pentru suflet şi nu pentru trup, căci Eu sunt Dumnezeul 
celor sfinţi şi îi învăţ pe ei pacea Mea şi lucrarea ei care are 
plată de la Dumnezeu peste om. Pe toate cele bune ale tale să 
le faci pentru Dumnezeu şi nu pentru tine, şi îţi vei agonisi în 
Mine pe toate cele bune ale tale. Amin. 

O, Ierusalime, poporul Meu, se vesteşte peste om vre- 
mea postului pentru întâmpinarea învierii Mele dintre morţi, 

dar oamenii nu ştiu care este lucrarea postului de bucate, pre- 
cum omul nu ştie care este lucrarea postului de cele care-1 
spurcă pe om, şi care ies din om spre vătămarea lui şi a altora 
din jurul lui. O, poporul Meu, tu să Mă ai pe Mine cu tine în 
toată vremea şi să stai cu masa întinsă între Mine şi tine, căci 
omul care se hrăneşte din cuvântul Meu, acela este cel ce ştie, 
iar cel ce auzind nu se hrăneşte, acela este cel ce nu ştie să 
stea cu Dumnezeu pe pământ. 

Ia-Mă în viaţa ta mereu, şi pe masa ta mereu, poporul 
Meu, că Eu Mă dau celor ce Mă primesc, iar cei ce Mă 
primesc sunt cei ce Mă dau împărţindu-Mă aşa cum sunt 
Eu spre pildă de viaţă veşnică în om, şi între oameni din om, 
căci Eu, Domnul, locuiesc în cei ce Mă iubesc purtându-Mă 
şi arătându-Mă în ei aşa cum sunt Eu, aşa cum M-am arătat 
că sunt, Fiu ascultător de Tatăl, blând şi smerit cu inima, 
poporul Meu. Amin, amin, amin. 

6/19 februarie 2006 

Duminica înfricoşatei judecăţi 

Ziua judecăţii va fi înfricoşată pentru cei ce se vor pedepsi de în- 
seşi faptele lor necurăţate de peste ei. Faptele sfinţilor vin după ei 
şi vor împodobi masa nunţii Mirelui ceresc. Fericiţi sunt cei 
chemaţi şi bogaţi de faptele vieţii veşnice. 

u duh de blând Păstor, aşa grăiesc cu tine când 
pentru viaţa ta cu Mine Mă fac cuvânt de lângă 
Tatăl şi din Tatăl, şi te păstoresc ca să ştii tu cum să trăieşti, 
blând şi smerit cu inima, ca şi Păstorul tău Cel ceresc, po- 
porul Meu. O, de câte ori ştii că Eu vin la tine cuvânt pentru 
hrana vieţii tale cu Mine, tu să Mă aştepţi veghind şi să-Mi 
aşterni cale cu pace între tine şi Mine şi în mijlocul tău, că Eu 
aşa te-am povăţuit. Coborârea Mea e grea pentru cei ce stau 
sub ea, dar duhul păcii tale Mă ajută când vin, iar calea Mea 
spre tine Mă ţine atunci pe ea cu pace, şi Mă ţine, poporul 
Meu. 

O, ai grijă de pacea dintre tine şi Mine, ai grijă de 
ochiul Meu care nu-şi ia privirea de peste tine. Ai grijă să nu 
lăcrimeze ochiul Meu, căci cu el te privesc şi te păzesc de 
orice rău când el dă să-ţi şubrezească statul tău pe picioare, 
statul tău cu Mine şi statul Meu cu tine, căci tu eşti casa ve- 
nirii Mele acum, la sfârşit de timp, Ierusalime care eşti scris 
să-Mi fii popor şi venire a Mea. Amin. 

Venirea Fiului Omului întru slava Sa, şi toţi sfinţii şi 
îngerii cu El, şezând El pe tronul slavei şi adunând înaintea 
Lui toate neamurile, această lucrare este cu tine, şi despre 
care Eu spuneam ucenicilor Mei vorbindu-le în pilde şi 
vestindu-le împărăţia cerurilor şi venirea Mea. Cuvântul Meu 
de peste tine adună toate neamurile în faţa tronului slavei 
Mele, tron de heruvimi pe care stau şi cuvintez cuvântul Meu 
peste pământ. Nu-i nimic dacă omul de pe pământ nu are 
vreme să stea înaintea venirii Mele, a cuvântului Meu rostit 
din cele cereşti peste tot pământul. Nu-i nimic dacă nu găsesc 
credinţă pe pământ când Eu acum vin precum am spus că voi 
veni întru slava Mea cu toţi sfinţii şi îngerii. Dar Eu vin pen- 
tru că am spus că vin, şi vin aşa cum am spus că vin, şi adun 
toate neamurile înaintea cuvântului Meu rostit de pe tronul 
slavei Mele, iar lângă tronul Meu, toţi sfinţii şi îngerii, aşa 
cum Eu am grăit acum două mii de ani în mijlocul ucenicilor 
Mei ca să descopăr lor toate tainele Mele pentru venirea Mea 
cu judecata făpturii, pentru înnoirea lumii prin cuvântul care 
curge ca râul din gura Mea până ce va ieşi de sub apa lui cer 
nou şi pământ nou şi popor nou, seminţie făgăduită lui 


Avraam, fiul credinţei, pildă a fiilor lui Dumnezeu, credin- 
cioşi şi adevăraţi ca şi Domnul lor. Amin. 

O, poporul Meu, tot ce le-am spus Eu ucenicilor Mei 
le-am spus ca să le împlinesc, şi nu de altceva le-am spus, şi 
iată, cu tine încep aceste împliniri pe care atunci le grăiam în 
pilde. Te povăţuiesc, fiule, să deschizi larg Scripturile Mele 
de atunci şi să vezi în ele venirea Mea şi să înveţi toată îm- 
plinirea tainelor spuse de Mine atunci, căci toate se împli- 
nesc, toate cele spuse despre împărăţia cerurilor, despre statul 
Meu în mijlocul oamenilor, despre venirea Fiului Omului 
întru slava Sa, şi toţi sfinţii şi îngerii cu El, şezând El pe 
tronul slavei Sale şi adunând înaintea Lui toate neamurile. 
Amin. 

Scriptura, poporul Meu, este cartea care se împlineşte, 
este cartea cea adevărată pentru că ea se împlineşte, iar tu să 
ai veghe mare pentru deplina ei împlinire, pentru venirea Fiu- 
lui Omului, şi să stai mereu pregătit ca fecioarele înţelepte 
înaintea venirii Mirelui şi a nunţii Lui cu tine înaintea nea- 
murilor toate. 

Masa cuvântului Meu din mijlocul tău are la ea sfinţii 
şi îngerii, căci singur Eu nu umblu, şi frumos mai umblu Eu 
în mijlocul tău, poporul Meu! Mă uit la cei ce-Mi stau cale de 
venire a Mea, cât de dulce, cât de viu, cât de cald şi de frumos 
te învaţă cum să umbli şi tu înaintea Mea dacă Eu aşa de 
frumos umblu în mijlocul tău, şi cu atât de mult popor ceresc 
mereu, mereu în tine şi la masa Mea cu tine, masa nunţii Fiu- 
lui lui Dumnezeu, poporul Meu. O, oare, ce ai face tu, ce ai fi 
tu dacă Eu ţi-aş deschide când şi când mari ochii tăi pentru 
această vedere cerească a umbletului Meu frumos în mijlocul 
tău cu mult popor ceresc de sfinţi şi de îngeri, cu Ierusalimul 
cel ceresc care şi-a plătit cetăţenia cât a stat cu trupul pe 
pământ lucrând mult pentru loc lângă Mine în cer? loc pre- 
gătit de Mine după ce M-am dus la Tatăl, ca acolo unde sunt 
Eu, să fie şi ai Mei care se aleg pentru Mine şi care se scriu 
în Cartea Vieţii Mielului prin faptele lor care vin cu ei 
împodobind cu ele masa Mea. 

O, poporul Meu, este amintită în ziua aceasta ziua în- 
fricoşatei judecăţi. Dar pentru cine va fi ea înfricoşată? Va fi 
aşa pentru cei ce se vor pedepsi de înseşi faptele lor strânse 
de ei împotriva lor, iar pe cei drepţi şi sfinţi, răsplătiţi pentru 
cele strânse pe masa nunţii Mele ca podoabe de nuntă, căci 
faptele sfinţilor vin după ei, precum este scris. O, totul este 
veşnic, fiilor, căci Eu însumi am spus: «Vor merge cei ne- 
credincioşi şi răi la osânda veşnică, iar drepţii, la viaţă 
veşnică». 

Poporul Meu, nu ştie omul cel bogat pământeşte, nu 
ştie, săracul, cum să-şi strângă în cer când el caută să-şi 
strângă aşa. El nu ştie pe ce cale ajung la Do mn ul faptele 
bunătăţii lui. El nu ştie de cei prea mici ai Mei de pe pământ. 
Cei ce sunt ai Mei sunt cei ce-Mi slujesc Mie şi nu loruşi, sunt 
cei ce slujesc bogaţilor şi înţelepţilor pământului pentru ca să 
vadă aceştia calea împărăţiei cerurilor, şi pe Mine cu cei prea 
mici ai Mei pe pământ în mijlocul neamurilor de pe el, 
aşteptându-i pe bogaţi să vină la masa Mea şi să umble întru 
poruncile Mele ca să-i pot Eu pomeni pe ei între cei de-a 
dreapta Mea în împărăţia Mea. Dar Eu îi strig acum, şi iarăşi 
le spun lor despre înfricoşata judecată. 

O, fii ai oamenilor! Voi, bogaţi şi înţelepţi pământeşte! 
Numai cei ce ştiu să se facă din capre oi, numai aceia îi pot 
afla pe cei prea mici ai Mei, cercetându-i apoi pe ei în neca- 
zurile lor cele pentru Evanghelia Mea care este vestită prin ei 
de la margini la margini, ca apoi Eu să vin, şi ca nimeni să nu 

poată spune că n-a ştiut că vin sau că n-am venit şi n-am bătut 
peste tot să Mi se deschidă ca să intru şi să cinez cu cei ce 
primesc darul credinţei în venirea Fiului Omului întru slava 
Sa, şi toţi sfinţii şi îngerii cu El, şezând pe tronul slavei Sale 
şi adunând înaintea Lui toate neamurile; ca să nu zică nimeni 
că n-a ştiut venirea Mirelui la mireasă şi masa nunţii Lui la 
care au fost chemaţi toţi, toate neamurile de pe pământ. Amin. 

O, fii ai oamenilor! Tot ce iubiţi şi trăiţi voi, totul este 
deşertăciune şi goană după vânt, precum este scris, dar împă- 
răţia Mea este veşnică, iar voi spre ea nu ştiţi calea. Iată-Mă 
în mijlocul unui popor neluat în seamă de voi, cei ce vă 
cheltuiţi vremea de pe pământ tară de faptele vieţii veşnice. 
Veniţi şi vă suiţi spre muntele învăţăturii şi luaţi de pe masa 
Mea viaţă veşnică pentru voi, căci faţa lumii trece, dar cu- 
vântul Meu şi fiii lui cei credincioşi rămân în veac, rămân cei 
ce se sfinţesc pentru Mine. Amin. 

Eu am făcut cerul şi pământul, o, fii ai oamenilor! Eu 
sunt Cel ce v-am dat sufletul. Eu sunt Cel ce sunt, iar numele 
Meu se cheamă Cuvântul lui Dumnezeu, şi cu el Mă scriu 
înaintea voastră să vă chem de-a dreapta Mea învăţându-vă să 
căutaţi mai întâi învăţătura faptelor vieţii veşnice, şi apoi să 
staţi înaintea venirii Mele, căci Eu vin. Amin. 

Iar tu, Ierusalime numit de Mine popor al venirii Mele, 
fă-Mi cale spre neamuri ca să le învăţ Eu calea, adevărul şi 
viaţa şi să cunoască ele venirea Mea, iar pe tine să te ştie cale 
a Mea cu care Eu umblu de la margini la margini ca să-i adun 
pe cei aleşi, şi care sunt ai Mei, aşteptându-Mă ei să-i adun. 
Amin, amin, amin. 

13/26 februarie 2006 

Duminica izgonirii lui Adam din rai 

Lumea lucrează numai vremelnicie, numai sfârşit pe pământ. 
Duhul întunericului acestui veac îl ţine pe om în duhul rătăcirii de 

Dumnezeu. Când poate omul, nu mai poate Domnul. 

u Duhul Sfânt Mângâietorul cobor în mijlocul 
tău, popor al cuvântului Meu, şi cu El te povă- 
ţuiesc, şi cu El te întăresc, şi cu El suflu peste tine înviorare 
mereu, ca să pot Eu cu tine şi ca să poţi tu cu Mine peste pă- 
mânt cu Duhul Meu, cu facerea din nou a lumii, că nu mai 
este decât sfârşitul lumii peste tot pe pământ, fiindcă lumea 
cea fără de Dumnezeu îşi lucrează numai sfârşit, numai vre- 
melnicie, căci ea nu aşteaptă veşnicia şi nu are cine să-i spună 
despre ea, iar Eu vin cu ea pe pământ şi n-am cui să-i spun de 
ea şi n-am cui să i-o dau. 

Mă mângâi cu tine în suspinul Meu, poporul Meu. Sus- 
pin cu tine, căci te-am învăţat să semeni cu Mine şi să suspini 
şi tu după om, că mare este rătăcirea omului de pe pământ, iar 
Eu, Domnul, am în mijlocul tău venirea Mea după om, lu- 
crarea Mea de strigare după fiecare om, ca să vină omul pe 
calea luminii şi să stea pe ea, şi ca să scape el de duhul întu- 
nericului acestui veac, care îl ţine pe om în duhul rătăcirii de 
Dumnezeu. 

Eu vreau să-l trag pe om înapoi la Tatăl. Când am ple- 
cat la Tatăl ca să Mă aşez iarăşi de-a dreapta Lui, în ascultare 
de El, după înălţarea Mea între cele cereşti, am spus că dacă 
Mă voi duce îi voi trage pe toţi la Tatăl. Dar Mie nu Mi-e 
milă numai de cei ce M-au iubit şi Mă iubesc şi Mă aşteaptă 
mereu cu dor, ci Mi-e milă de tot sufletul de pe pământ, şi 
Mi-e milă, şi suspin după om. Dacă omul ar suspina după 
Mine, Eu n-aş mai purta atâta suspin, dar omul nu ştie ce este 


suspinul Domnului, plânsul Duhului Sfânt Mângâietorul, 
Duhul cu Care Eu vin pe pământ ca să-l învăţ pe om Duhul 
lui Dumnezeu, şi să scape omul de duhul lui care îi aduce şi 
lui şi Mie durere şi suspin. Aşa a păţit omul cel zidit de mâna 
Mea în vremea facerii cea de la început, după ce am făcut 
cerul şi pământul şi toate podoabele lor. A lăsat omul pe 
Dumnezeu şi s-a luat după duhul său şi nu s-a mai întors 
înapoi la Mine ca să-i dau iarăşi viaţa Mea în el, statul Meu 
în el, şi el să-Mi dea Mie viaţa şi să-Mi dea iubirea din care 
Eu l-am zidit pe el. 

Cu mare dragoste l-am zidit pe om. Cu mare dragoste 
te zidesc pe tine acum, la sfârşit de timp, poporul Meu. Cu 
mare, mare dor suflu Duh Sfânt peste fiinţa ta, ca să te înveţi 
tu mereu, mereu cu fiinţa Mea în tine, cu Duhul Sfânt Mângâ- 
ietorul, Care te învaţă iubirea Mea, Care împarte cu tine sus- 
pinul Meu cel după om. îmi amintesc cu durere şi cu lacrimi 
în mijlocul tău ziua când l-am pierdut pe om şi când el a pier- 
dut grădina raiului în care Eu l-am aşezat după ce l-am zidit. 
L-am zidit ca să am mângâiere de la el, aşa cum un părinte îşi 
face un copil ca să se mângâie cu el şi de la el. Omul însă s-a 
depărtat de Tatăl său şi de mama sa şi s-a alipit cu femeia sa 
şi s-a despărţit de Cel ce l-a făcut pe el. O, nu mai are omul 
mângâiere pe pământ, şi în zadar caută să aibă, în zadar îşi 
face fii omul. Totul e numai minciună pe pământ, şi omul nu 
ştie să se mai întoarcă la Dumnezeu. Eu însă vin cu Duhul 
Sfânt Mângâietorul, căci le-am zis celor ce Mă iubeau: 
«Dacă Mă duc la Tatăl, nu vă voi lăsa orfani, ci alt Mângâ- 
ietor vă voi trimite ca să vă înveţe şi ca să fie cu voi în lume». 

Duhul Sfânt este Cel ce S-a împărţit pe Sine prin 
prooroci, şi n-a fost pământul fără Dumnezeu pe el, dar omul 
n-a mai avut ochi şi urechi spre Dumnezeu, căci a căzut pe 
pământ, iar Eu vin să-l ridic şi să-i dau înapoi raiul, că pentru 
om am făcut raiul, poporul Meu. 

Cu lacrimi şi cu suspin nemângâiat a părăsit omul raiul 
după ce călcase legea iubirii lui Dumnezeu, iar acum, Eu, 
Domnul, voiesc de la om, cu lacrimi şi cu suspin să caute 
după locul lui din rai, căci raiul a fost făcut, şi este, precum 
Dumnezeu este şi Se poartă după om să-l cheme înapoi în rai, 
în viaţa Duhului Sfânt Mângâietorul, căci Eu nu l-am lăsat 
orfan pe om dacă M-am aşezat ascultător de-a dreapta Tatălui 
ca să fiu voia Lui şi nu a Mea, şi ca să ia omul pildă de la 
Mine şi să stea de-a dreapta Mea şi să Mă preţuiască, şi ca 
să-l preţuiesc şi Eu, şi să-l păzesc de vrăjmăşia duhului po- 
trivnic lui Dumnezeu şi care l-a luat pe om din braţul Meu, 
din raiul cel făcut pentru om ca să fie al Meu omul. 

O, poporul Meu cel călăuzit de şoapta Duhului Sfânt 
Mângâietorul! Când poate omul, nu mai poate Domnul, 
învaţă-te din Mine, poporul Meu, că Eu stau de-a dreapta 
Tatălui pentru ca să învăţ, şi la El Mă uit când lucrez, căci fiul 
care seamănă cu tatăl, acela este mângâierea tatălui, dar nu 
este pe pământ această minune. Şi iată, pe Mine M-au iubit 
cei ce nu întrebau de Mine când am venit de la Tatăl între oa- 
meni. Cei rătăciţi cu viaţa au venit şi M-au aflat şi M-au iu- 
bit, iar cei ce se numeau fii M-au judecat ca pe un om, căci 
nu M-au iubit dacă n-am semănat cu ei, şi au stat orbi pentru 
venirea Mea cea de atunci, şi despre care ei ştiau prin 
prooroci. 

Vin după om Eu însumi, că nu mai vede omul calea 
care să-l ducă spre pacea lui, spre odihna lui cea de după aler- 
garea cea multă a lui. Vin şi stau cu cuvântul Duhului Sfânt 
în calea omului, numai să Mă cunoască omul. Dacă omul vo- 
ieşte, Mă cunoaşte, iar dacă nu voieşte, el nu-şi deschide ini- 

ma şi urechea ca să cunoască şoapta Mea, suspinul Meu cu 
care plâng pe urma omului ca să-i aduc împăcarea cu Tatăl, şi 
apoi să-i dau mâna şi să-l trag la Tatăl, unde îl aşteaptă îm- 
brăţişarea cea de tată şi bucuria cerului pentru întoarcerea 
omului la Tatăl. Amin. 

O, Tată Savaot, umblu suspinând după om ca să-l aduc 
la Tine, Tată, aşa cum am spus că voi lucra atunci când M-am 
tras de lângă ucenici şi când le-am spus că merg la Tine ca 
să-i trag pe toţi la Tine, la Tatăl Meu, ca să fim iarăşi în feri- 
cire cu omul, Tată. Iată, îţi cer cu rugă din mijlocul poporului 
care Ne primeşte ca pe Dumnezeu, şi Te rog din mijlocul lui 
şi cu el Te rog să împlineşti Scriptura naşterii din nou a lumii. 
Te rog pentru inimă nouă în om, Tată, că Mi-e dor de dragos- 
tea Mea în om, ca să-Ţi aduc înapoi omul, Tată, ca să-l trag 
la Tine şi să fie omul. 

Plânge omul cel zidit de mâna Mea, plânge după tot 
omul care s-a născut din om, şi se roagă la Tine şi la Mine 
să-i dau inimă nouă omului de azi, ca să se facă salvator omul 
cel de azi şi să asculte de Dumnezeu aşa cum ascult Eu de 
Tine, Tată, că îţi sunt Fiu iubit, iar Tu faci voia Ta prin Mine, 
fiindcă Eu aşa voiesc şi aşa îţi sunt Fiu iubit. Amin. 

O Fiule cu duh de copil, Tu eşti Dumnezeu 
^ adevărat din Dumnezeu adevărat, şi cu duh 
de copil al Meu lucrezi ca şi Mine, iar Tu ai ştiut taina aceasta 
cerească atunci când ai spus că dacă omul nu se va face copil, 
nu va intra în împărăţia lui Dumnezeu, nu va avea în el 
împărăţia lui Dumnezeu. 

Duhul de copil ca şi Duhul Tău, Dumnezeule-copil, 
aceasta îi doresc Eu, Tatăl, poporului cuvântului venirii Tale 
după două veacuri când iarăşi vii pe pământ după om pentru 
ca să-l faci iarăşi pe om după chipul şi asemănarea Noastră, 
Dumnezeule-copil. Te-am coborât pe pământ şi le-am spus 
tuturor că eşti Fiul Meu, şi tot aşa le spun şi azi tuturor: El 
este Fiul Meu, şi întru El Eu sunt şi Eu binevoiesc, iar în El 
este Duhul Sfânt Mângâietorul, cuvântul Tatălui şi al Fiului 
pentru naşterea din nou a lumii, căci Eu şi cu Fiul Meu iarăşi 
lucrăm şi noi le facem pe toate, precum este scris să se împli- 
nească acum, la sfârşit. Amin, amin, amin. 

O fii ai oamenilor, vă grăieşte Tatăl şi Fiul, 
^ Fiul şi Tatăl din mijlocul poporului venirii 
Domnului pentru facerea din nou a lumii. Lăsaţi-vă chemaţi, 
lăsaţi-vă aleşi, că vine Domnul pe pământ ca să-i aleagă pe 
cei credincioşi venirii Lui şi să le dea loc pregătit, ca acolo 
unde este El, să fiţi şi voi, dar faceţi- vă ucenici ai venirii Mele 
de la Tatăl la voi şi după voi. 

Lăsaţi-vă de duhul acestui veac, căci duhul lumii este 
duhul cel vrăjmaş lui Dumnezeu şi nimeni nu poate să facă 
cele ale lui Du mn ezeu dacă nu este chemat, ales şi credincios, 
dacă nu este trimis de Dumnezeu, după ce seamănă cu Dum- 
nezeu unul ca acela. Veniţi la lumină, ieşiţi la lumină, căci 
viaţa înseamnă Dumnezeu, dar învăţaţi taina vieţii. Postiţi de 
tot ce este rău şi întunecat şi hrăniţi-vă cu Duhul Sfânt Mân- 
gâietorul, căci Eu am spus tuturor că omul nu trăieşte dacă 
mănâncă numai pâine, ci trăieşte dacă se hrăneşte cu cuvântul 
cel ieşit din gura lui Dumnezeu. Şi iată masa Mea! Luaţi din 
ea şi hrăniţi-vă cu duhul vieţii veşnice şi faceţi-vă fii ai lui 
Dumnezeu, plini de har şi de adevăr, închinându-vă Domnu- 
lui. Pregătiţi-vă viaţa şi hăinuţa ei hrănindu-vă cu Duhul 
Sfânt Mângâietorul, şi staţi ca unii care aşteaptă pe Stăpânul 
lor să vină şi să le aducă bucuria veşniciei lor, cerul cel nou 
şi pământul cel nou pentru cei ce învaţă de la Dumnezeu, aşa 
cum Eu învăţ de la Tatăl, şi de la El iau şi vă dau. Amin, amin, 
amin. 


Iar tu, poporul Meu Ierusalim, binecuvintează numele 
Meu de pe creştetul tău şi cinsteşte-L pe Domnul vestindu-I 
venirea Lui la tine, şi de la tine spre toate neamurile pămân- 
tului, din cele patru unghiuri, ca să vină ele spre muntele în- 
văţăturii şi să ia şi să se facă fii ai lui Dumnezeu, cu har şi cu 
adevăr în ei, iar Eu să le fiu lor Dumnezeu. Amin. 

Pace ţie, Ierusalime nou! Păstrează-te în hăinuţă nouă. 
Harul şi adevărul Meu să fie lucrarea ta, ca să lucrăm lucrarea 
Tatălui şi să vadă neamurile pământului lumina Mea de peste 
tine, cuvântul Meu care cheamă şi sfinţeşte pe tot cel ce va 
crede şi se va mântui crezând şi împlinind în el împărăţia 
Mea. 

O, poporul Meu, nu uita să lucrezi peste tine putere 
pentru Mine, şi să mângâi şi să întăreşti venirea Mea la tine, 
şi să fii copil al Tatălui Meu, aşa precum sunt Eu. Amin, 
amin, amin. 

20 februarie/5 martie 2006 

Duminica întâi a Postului Mare, a dreptei credinţe 

Unde nu este voia Domnului, este voia omului. Credinţă este aceea 
care împlineşte împărăţia cerurilor pe pământ. între fraţi trebuie 

potrivire. 

T atăl, Fiul şi Duhul Sfânt îţi întăreşte duhul păcii 
tale şi puterea iubirii de Dumnezeu, care întăreş- 
te puterea ta şi calea ta cu Mine, popor cu nume nou. Vin cu- 
vânt în cartea Mea cu tine ca să-ţi dau pacea Mea. Pace ţie! 
Nu este pace fără Domnul, şi de aceea Mă dau ţie ca să Mă 
ai, şi îţi zic cu dor: Pace ţie! Amin. 

O, poporul Meu, întăreşte pacea Mea în mijlocul tău, 
căci odihna Mea din tine îţi aduce ţie tot ce trebuie să ai şi să 
poţi şi să fii. învăţătura Mea îţi aduce mereu îndemn să fii 
odihna Mea, să fii popor al ascultării şi să iubeşti să faci voia 
Mea, căci cuvântul Meu de peste tine te învaţă de multă vre- 
me să fii tu cerul pe pământ în mijlocul oamenilor, iar când 
nu va mai fi nici o fărâmă de lumină pe pământ, tu să fii cerul 
Meu şi lumină să fii peste tot pământul şi de şapte ori mai 
mult să străluceşti, iar pentru această lucrare este mult de 
lucrat şi cu multă iubire trebuie să te înveţi să fii lumină, să 
fii putere de la Dumnezeu, poporul Meu, şi să nu laşi jos pu- 
terea Mea din tine, că Eu trebuie să împlinesc prin tine toată 
voia Mea cea pentru înnoirea a toate. Amin. 

Iată câtă credinţă îţi trebuie, Ierusalime! Eu din zi în zi 
mai mult vreau să le spun sfinţilor cereşti că mare este cre- 
dinţa ta, iar tu umple-ţi de pacea Mea calea ta cu Mine şi ai 
grijă de Mine, poporul Meu. Când tu ai grijă de Mine, toate 
câte trebuie să ai şi să faci tu, acelea vin de la grija ta de Mine, 
nu de la grija Mea de tine. 

Dau să te povăţuiesc tot mai cu putere, tot mai cu dor 
spre începutul cel ceresc, ca iar să fie acest început pe pă- 
mânt, dar tu trebuie să te îndemni frate pe frate spre acest 
început, că Eu ţi-am spus mereu că în cer nu e ca pe pământ. 
Ai grijă de cer pe pământ, Ierusalime nou, şi tot şi toate îţi vor 
veni în ajutor şi se vor aşeza în slujba Mea şi a ta pentru îm- 
părăţia Mea din tine şi din mijlocul tău, dar Eu te-am învăţat 
să ai unire mereu şi numai un gând de-a pururi, ca să fie cerul 
păcii în mijlocul tău, iar Dumnezeu să strălucească în tine şi 
din tine, căci scris este despre «cetatea care nu va avea tre- 
buinţă de soare, nici de lună ca să o lumineze, căci slava lui 
Dumnezeu a luminat-o, iar făclia ei este Mielul, şi neamurile 
vor umbla întru lumina ei, iar împăraţii pământului vor 
aduce la ea mărirea lor». Amin. 

O, poporul Meu, tu trebuie să fii pe pământ taina vieţii, 
taina cerului, iar puterea credinţei tale este taina care te ajută 
spre această împlinire, că Eu aştept cu mare dor, spre vederea 
ta şi a neamului de pe pământ, cerul cel nou şi pământul cel 
nou, cale dulce, cale netedă, iubire fără seamăn pe ea în cei 
ce o au pe ea pe calea aceasta. 

O, Ierusalime aşezat pe pământ prin cuvântul Meu, 
voiesc să iau de pe tine tot greul tău, toată apăsarea care te 
oboseşte pe cale, şi voiesc să fii popor ales între popoare aşa 
cum este scris despre tine în Scripturi. îţi dau putere de înţe- 
lepciune pentru împlinirea lucrării Mele cu tine ca să înţelegi 
că tu lucrarea Mea o ai de lucrat pe pământ. E greu pe pă- 
mânt, dar în mijlocul tău voiesc să nu fie greu, ci voiesc să-ţi 
fie uşor şi ţie şi Mie, dar trebuie multă, multă împărăţie a 
cerurilor în curţile Mele cu tine, ca să vadă sfinţii în mijlocul 
tău Scriptura Mea prin care am spus la ucenicii Mei să fie 
peste ei precum în cer voia Mea pe pământ, iar Eu să le dau 
lor pâinea şi pacea şi paza Mea peste ei. 

Credinţa ta, poporul Meu, aceasta să fie: precum în cer 
aşa şi pe pământ, aşa cum am hărăzit Eu prin cuvântul Scrip- 
turii cea rostită pentru ucenicii Mei, căci pe pământ e numai 
lume peste tot, şi e ca pe pământ, fiindcă unde nu este voia 
Mea cu voia omului, nu este cerul pe pământ. Iată, nici un fel 
de credinţă nu-ţi trebuie ţie decât să crezi Scriptura aceasta pe 
care am sortit-o Eu la cei ce se sfinţesc pentru Dumnezeu, şi 
prin care am zis: «Precum în cer aşa şi pe pământ», iar tu să 
ai toată înţelepciunea acestei Scripturi care taie de la tine apă- 
sarea grijilor vieţii, dând Tatălui toată grija aceasta, numai să 
porţi tu pe pământ grija împărăţiei cerurilor în tine şi în 
mijlocul tău, poporul Meu, şi să lucrezi tu cerul pe pământ în 
orice faci, în orice grăieşti, în orice iubeşti, căci iubirea şi 
viaţa ta Eu trebuie să fiu. Amin. 

Te-am povăţuit mereu, poporul Meu, să ai grijă de pa- 
cea ta, de puterea ta, de sănătatea ta, şi unul altuia să vă daţi 
şi să vă lucraţi acestea, ca prin aceste cereşti lucrări să fiţi la 
fel, să gândiţi la fel, şi de la mijloc să luaţi apoi din ele şi să 
aveţi, dar toate în Domnul lucrate, precum în cer aşa şi pe pă- 
mânt, poporul Meu. 

Aveţi mare şi multă grijă să vă potriviţi unii cu alţii, 
fiilor, şi să aveţi înţelepciunea Mea pentru această lucrare, că 
unde nu este aşa, nu este unire, iar unde nu este ca în cer, e 
greu pentru Dumnezeu, poporul Meu. 

Iubiţi cerul, fiilor, dar iubiţi-1 cum l-au iubit şi cum îl 
iubesc cei din cer. Nu vă întrebaţi unii pe alţii cum să faceţi 
lucrarea aceasta, ci doar îndemnaţi-vă unii pe alţii la lucrarea 
şi la credinţa aceasta, căci aşa este drept să credeţi voi, şi tot 
aşa să şi lucraţi. O, Mi-e milă de voi, fiilor. Sunteţi strânşi de 
greutăţi şi de lipsuri, că e greu pe pământ, iar Eu voiesc să fiţi 
voi cer pe pământ şi să aibă Tatăl grijă de voi prin împărăţia 
lui Dumnezeu din voi şi dintre voi. îndeletniciţi-vă să lucraţi 
mult cer în toată clipa mişcărilor voastre şi a odihnei voastre, 
şi nu uitaţi Scriptura Mea cea despre păsările cerului şi despre 
crinii câmpului, căci cine uită de ea, nu are putere de credinţă 
spre împlinirea ei. 

O, poporul Meu, nu poate fi o mai bună credinţă ca 
aceea care împlineşte împărăţia cerurilor pe pământ între oa- 
meni. Nu vă uitaţi afară, că afară sunt toţi cei care iubesc min- 
ciuna şi toate câte vin de la ea peste fiii oamenilor care au 
pierdut împărăţia lui Dumnezeu după ce au dat-o de la ei ca 
să-şi facă ei împărăţie a lor pe pământ; afară sunt toţi cei ce 
iubesc minciuna şi faptele deşertăciunii şi ale fărădelegilor ei. 

Prindeţi puteri pentru adevărul împărăţiei Mele cu voi. 
Din zi în zi tot mai desăvârşit îndemnaţi-vă unul pe altul 


pentru împlinirea adevărului împărăţiei Domnului cu voi, iar 
aceasta este ceea ce am spus Eu când am spus: «Precum în 
cer aşa şi pe pământ». Folosiţi-vă tot mai mult, tot mai cu 
dor, tot mai cu iubire de cele lăsate de Mine între cer şi pă- 
mânt, de cele rostite de Mine peste om, ca să pot Eu împlini 
cu voi Scriptura de cer nou şi de pământ nou, care vă dă pacea 
cea desăvârşită, fiilor. Citiţi Scripturile acestei împliniri care 
aşteaptă să se aşeze pe pământ în chip văzut şi trăit pe vecii. 
Inimioarele voastre şi aluatul lor şi dorul Meu din ele să fie 
locaşul Meu din voi, odihna Mea în voi, şi staţi strânşi uniţi 
în Unul, Domnul vostru, toţi cei ce vă potriviţi unii cu alţii 
pentru cele cereşti, şi căutaţi peste tot să fie potrivire întreagă 
între cei ce stau în bucheţele din loc în loc între cei culeşi de 
Mine ca să fie cu Tatăl şi cu Fiul şi cu Duhul Sfânt pe pământ. 
Amin. 

Trebuie potrivire între fraţi, fiilor. în toate locaşurile 
pregătite de Dumnezeu pentru ai Săi trebuie potrivire între 
fraţi ca să poată Domnul să fie în mijlocul lor din loc în loc 
peste tot pe unde am Eu pe poporul Meu. Fiţi înţelepţi pentru 
împlinirea aceasta peste tot pe unde Eu, Domnul, am îm- 
părăţie a Mea, şi lucrare cu duh blând şi smerit să stea în tot 
lucrul şi locul pe unde Eu îmi doresc dorul odihnei Mele. 
Aceasta este credinţa pe care voiesc Eu s-o aveţi şi să faceţi 
fapta ei, ca să găsesc lucrarea ei, să găsesc mereu, mereu cre- 
dinţă pe pământ şi prin ea să vin mereu să-Mi păstoresc pe 
poporul Meu de peste tot, iar poporul Meu este cel ce se face 
odihnă a Mea. Amin. 

O, copii îngreuiaţi de grijile cele pentru poporul Meu! 
Pentru cei de sub greu e mai greu, dar împărăţia Mea din voi 
şi dintre voi vă face sarcina uşoară, fiilor. învăţaţi-vă să cereţi 
sprijinul de la Do mn ul şi de la sfinţii Săi, căci voi aveţi 
lucrare mare de lucrat peste poporul cuvântului Meu şi peste 
pământ. Şi iată, binecuvintez cu mare iubire lucrarea vestirii 
cuvântului Meu cel de cincizeci de ani pe pământ acum, la 
sfârşit de timp, şi cartea Mea cu voi se va împărţi apoi peste 
tot spre mărturia lucrării Mele cu voi. Binecuvintez iubirea şi 
truda voastră şi vă dau puteri proaspete şi vă dau ajutor să daţi 
în toate cele patru unghiuri ale pământului vestirea cărţii cu- 
vântului Meu, şi apoi vom aşeza cartea Mea înaintea oame- 
nilor de pe pământ şi vor crede în Dumnezeu neamurile pă- 
mântului. Amin. 

Toată iubirea şi truda cea pentru vestirea locului Meu 
cu voi şi a cărţii cuvântului Meu v-o binecuvintez în ziua 
aceasta, şi toată ascultarea voastră o pun înaintea Tatălui pen- 
tru plata ei cea de la Dumnezeu. Grăiesc în taină, căci aşa este 
lucrarea Mea cu ucenicii Mei care înţeleg grăirea Mea. Mă 
aplec şi vă mulţumesc pentru ascultare, pentru trudă, pentru 
credinţă, pentru iubire, iar rodul vă va bucura. Amin. 

O, copii de sub greul venirii Mele! învăţaţi să petreceţi 
mereu, mereu praznicul împărăţiei lui Dumnezeu pe pământ. 
Grăbiţi Scriptura cea de cer nou şi de pământ nou pe pământ, 
căci pe voi vă am de ajutor. Locurile Mele cu voi sunt vârf de 
munte înalt, şi voiesc să fiţi mereu pe potriva acestei taine, 
fiilor trudiţi şi truditori. Fiţi toţi ca unul ca să fiţi voia Mea, 
căci voia Mea e una. Aduceţi Mie mereu iubirea Mea din voi 
şi slăviţi-Mi slava Mea cu voi mulţumindu-Mi de-a pururi 
pentru mila Mea de voi. 

Aduceţi peste voi puteri şi împliniri de la Mine prin 
trăirea voastră ca în cer, fiilor. Toţi peste tot să fiţi cerul pe 
pământ, şi la fel să faceţi şi să lucraţi această taină. Fiţi blânzi 
şi smeriţi cu inima, copii ai poporului Meu, şi daţi-vă unii 
altora puteri din cer învăţând lucrarea cerului pe pământ, dar 

faceţi-Mi loc larg în voi, şi între voi apoi, căci înţelepciunea 
Mea cea de sus stă să vă umple, şi voi să v-o daţi unii altora 
apoi, fiilor. Amin, amin, amin. 

27 februarie/ 12 martie 2006 

Sărbătoarea sfinţilor patruzeci de mucenici din Sevasta 

Facerea omului este mereu prin dureri. Naşterea cea de sus aduce 
trăiri cereşti între fraţi, iar taina sfinţilor este răbdarea care nu-l 
îndreptăţeşte, ci îl înţelepţeşte pe om. 

B zi de sărbătoare de sfinţi muceniciţi pentru nu- 
mele Meu, pentru slava credinţei Mele în om. 
Eu, Domnul, îmi fac cărare spre tine, Ierusalime al cuvântului 
Meu. Pacea Mea cea vindecătoare de toate câte apasă peste 
tine, pacea Mea ţi-o dau ţie, şi prin ea tu să nu uiţi că eşti po- 
porul Meu şi că Eu sunt Domnul Dumnezeul tău. Mângâierea 
Mea ţi-o dau, că tu eşti mereu sub povară. Lucrarea cuvân- 
tului Meu este făcătoare de cer nou şi de pământ nou, iar fa- 
cerea este mereu cu dureri, şi greu de tot se apleacă omul sub 
ea, că el este învăţat cu cele de pe pământ şi cu greu se ridică 
omul pentru facerea Mea. 

Din timp în timp am avut pe sfinţi şi pe mucenici ca 
pildă de facere a omului născut de sus, dar omul care alunecă 
mereu în sine şi în cele ca pe pământ uită de naşterea lui din 
Dumnezeu, uită de Făcătorul a toate, iar ca să nu uite îi tre- 
buie dragoste de trăiri cereşti omului, îi trebuie veghe dulce, 
credinţă cu dor şi faptă cu iubire, toate întru răbdarea cea de 
sus învăluite, căci taina sfinţilor este răbdarea, de la care vine 
toată înţelepciunea, toată puterea cea pentru Dumnezeu pe 
pământ în om. Amin. 

Răbdarea cea de sus nu-l îndreptăţeşte pe om, ci îl în- 
ţelepţeşte spre iubire, spre leagănul cel sfânt al vieţii omului, 
poporul Meu. Cei serbaţi azi în duh de biserică mărturisitoare 
pentru sfinţi au avut răbdarea iubirii, iubirea răbdării, şi au 
avut credinţa că sunt ai lui Dumnezeu pe pământ, şi au arătat 
că nu este Dumnezeu mai mare ca Dumnezeul lor chiar dacă 
împăraţii pământului prin orbirea sufletului lor au crezut 
mereu că ei sunt stăpânii oamenilor şi că oamenii trebuie să 
dea totul pentru ei. 

O, poporul Meu, Eu am făcut cale bine desluşită spre 
Mine pentru om acum când vin cuvânt la tine. L-aş vrea pe 
om mai văzător, mai iubitor, mai adevărat pentru Dumnezeu, 
dar cele de pe pământ îl despart pe om de Dumnezeu. Te-am 
luat din lume şi te-am făcut popor al cuvântului Meu şi te-am 
aşezat în calea omului ca să te ia omul de cale a lui spre Mine 
şi ca să găsească omul pe Dumnezeu şi să-L iubească şi să 
uite apoi pe cele care-1 despart pe om de cer, şi să se foloseas- 
că de ele pentru împărăţia Mea cu omul şi nu aşa cum face el 
până ce îl uită pe Dumnezeu, Făcătorul a toate câte sunt cu 
adevărat. 

O, Ierusalime, ai grijă mai mult decât de toate grijile 
tale, ai grijă de pacea Mea din mijlocul tău ca să pot să lucrez 
cu pace, şi cu putere de la pace lucrul cel greu al fiinţei cărţii 
cuvântului Meu. Nici o lucrare pe care tu o lucrezi nu trebuie 
să umbrească pacea Mea din mijlocul tău, ci ajută-Mă, po- 
porul Meu, să pot lucra şi să pot apoi să Mă odihnesc de 
această lucrare şi să le dau apoi putere şi întărire şi pace şi 
lucru peste tine la cei ce veghează calea ta spre Mine şi calea 
Mea spre tine, popor al cuvântului Meu. Tu eşti popor al cu- 
vântului Meu, şi de el trebuie să ai tu cea mai mare grijă, şi 
de la această grijă îţi vor veni toate câte trebuiesc pentru lu- 
crarea cuvântului Meu şi pentru tine cu Mine, poporul Meu. 


O, nu-ţi dau prea mult cuvânt în ziua aceasta de sfinţi 
sărbătoriţi, căci toţi sfinţii au de lucrat la lucrul păcii şi al 
puterii pentru fiinţa cărţii cuvântului Meu, pentru întărirea şi 
paza şi veghea peste această mare împlinire. Nu uita de în- 
demnul unii de la alţii spre rugăciune, spre pace, spre trăiri 
cereşti şi spre tot ce ţine cerul în mijlocul tău, poporul Meu. 
O, nu uita cuvântul Meu de peste tine. Să fii blând şi smerit 
cu inima, fiule al zilelor Mele cu tine. Să fii treaz pentru îm- 
părăţia Mea din mijlocul tău, pentru Domnul Dumnezeul tău. 
Să fii înflăcărat pentru cele ce îţi cer să fii, poporul Meu. 

O, cere-Mi har mult, ca să-ţi dau şi ca să ai umilinţa 
duhului prin el, Ierusalime. O, ţine-Mi cald locul Meu din tine 
şi locul Meu din mijlocul tău şi nu uita că eşti al Meu şi nu al 
tău, Ierusalime al harului. Amin. 

Cheamă-Mă, poporul Meu, şi ţine-Mă lângă tine. 
Vindecă-te cu Mine de toate neputinţele tale, de toate lip- 
surile tale, că Eu sunt ajutorul tău. Nu tu, şi Eu sunt Cel ce pot 
pentru tine, dar dă-Mi mereu viaţă în mijlocul tău, în inima ta 
şi între frate şi frate, precum Domnul iubirii te-a învăţat să fii, 
poporul Meu. Amin, amin, amin. 

9/22 martie 2006 

Duminica a treia a Postului Mare, a sfintei cruci 

Domnul are nevoie de ajutor de la om sub crucea venirii Lui. 

Ascultarea de Dumnezeu este iubirea cea desăvârşită. 

N e însemnăm în carte cu sărbătoarea crucii, căci 
crucea Mea a adus sărbătoarea mântuirii celor 
credincioşi lui Dumnezeu, poporul Meu. Vremea postului de 
dinaintea sărbătorii învierii Mele are la mijlocul ei sărbă- 
toarea crucii, biruinţa cea dulce prin cruce, că Mie Mi-a fost 
dulce crucea şi drumul ei cu Mine la gândul că Mă voi face 
prin ea Mântuitorul omului. 

O, poporul Meu, dă-I Domnului iubirea ta de El. Eu 
ţi-am dat iubirea Mea ţie, iar tu să-Mi dai iubirea ta şi s-o faci 
dulce ca să Mă mângâi tu cu ea pe drumul Meu cu tine, iar Eu 
să am loc lângă tine şi să te ocrotesc sub mantia Mea, prin 
duhul ascultării tale, căci ascultarea de Dumnezeu este iubire, 
poporul Meu. 

Voiesc de la tine să-Mi fii de sprijin în truda Mea cea 
grea de la cer la pământ, de la Tatăl spre tine, poporul Meu. 
Duh de pace să fie în mijlocul tău şi să te faci mereu mângâ- 
ierea Mea şi sprijinul Meu, ca să-Mi fie şi Mie şi ţie uşor pe 
pământ şi să lucrez cu tine naşterea din nou a lumii şi să-L 
bucurăm pe Tatăl mângâindu-ne aşteptarea, Ierusalime mic, 
căci Tatăl lucrează cu Mine şi cu cei mici ai Mei. Aşează-te 
înaintea Tatălui, că şi Eu Mă aşez, şi hai să cerem putere de 
biruinţă pentru Mine şi pentru tine, şi hai, poporul Meu, să 
lucrăm şi să primim prin rugăciune, că Eu ceream la Tatăl şi 
primeam. Amin. 

Voiesc să vă dau sănătate trupurilor, că e crucea grea şi 
e vremea rea, iar voi sunteţi sub povara venirii Mele, fiilor. 
Cereţi cu Mine de la Tatăl. Să cerem puteri şi vindecări de 
neputinţe, şi ajutaţi voi trăirea Duhului Domnului între voi. 
Ţineţi-L pe Domnul aproape şi staţi în Domnul. O, nu staţi în 
voi. Staţi în Domnul, fiilor, ca să stea Domnul în voi, că voi 
sunteţi mici şi neputincioşi fără Domnul. Eu cer la Tatăl 
putere şi sănătate pentru voi mereu, şi Mă rog cu voi acum 
Tatălui şi zic: vino, Tată, în ajutorul lor, căci Tu eşti întru 
Mine, iar crucea Mea cu ei să le fie spre sănătate, spre vinde- 
care de neputinţe şi spre pacea duhurilor lor, Tată. O, ajută-le 

puterea, întăreşte-i pe ei în duhul ascultării de Dumnezeu; 
sporeşte iubirea din ei, căci viaţa Mea le-o dau şi cu dor îi 
pregătesc pe ei pentru ziua iubirii Noastre de ei, Tată. Amin. 

O Fiule mântuitor! Mila Mea de ei e ca şi 
^ mi la Ta, căci Tu eşti în Mine. Unii de alţii 
să avem milă; Noi de ei, şi ei de Noi, Fiule mângâietor. Sărbă- 
toarea crucii să le aducă lor sfinţi şi îngeri tămăduitori de ne- 
putinţe, ca să le întărim puterea în lucrul lor cel greu pentru 
fiinţa cărţii Tale, a cuvântului Tău de la sfârşit de timp. Fiule 
Care vii cuvântând pe pământ, pe masa nunţii Tale din mijlo- 
cul neamului român. Eu, Tatăl, sunt în Tine. Eu, Tatăl, le dă- 
ruiesc prin Tine mângâiere şi putere şi tămăduiri peste nepu- 
tinţele lor, că ei sunt firavi, dar Noi suntem Dumnezeul lor şi 
ajutorul lor pe drumul venirii Tale acum, la sfârşit de timp, 
Fiule Mântuitor. Amin. 

O Tatăl Meu şi al lor! Dragostea Noastră să 
^ fie în ei, Tată, ca să fie ei asemenea Nouă. 
Duhul mângâierii Noastre este pentru ei, Tată, şi îl dăm lor. 
Amin. 

O, fiilor plăpânzi, primiţi puteri, primiţi vindecări de 
neputinţe. Primiţi, că Eu, Domnul, vă dau, iar voi stăruiţi în 
rugăciune, că aşa lucrează iubirea dintre Mine şi voi, dintre 
voi şi Mine, fiilor. Lacrimile voastre văzute şi nevăzute Eu le 
aşez înaintea Tatălui ca să le dăm ajutor celor ce plâng în ru- 
găciunea lor. 

Staţi în Domnul, fiilor. Desăvârşiţi-vă în lucrarea de 
ucenici şi fiţi numai ai Mei, ca să fiţi vrednici de împărăţia 
Mea în voi. Lăsaţi-vă Mie şi întăriţi viaţa voastră în Do mn ul 
şi în lucrările Lui, că aşa şi nu altfel sunt ucenicii, şi veţi avea 
nume şi plată de ucenici, fiilor. Amin. 

Binecuvântată să vă fie vremea postului de dinaintea 
sărbătorii învierii Mele. Binecuvântată să vă fie pacea Mea în 
voi şi sănătatea Mea în voi, şi a voastră în Mine, fiilor. Eu vă 
dau puteri, iar voi să luaţi şi să învăţaţi viaţa Mea în voi. 
Amin. 

O, poporul Meu, ai grijă de lumina Mea din mijlocul 
tău, căci întunericul cel din afară este vrăjmaş pe Mine şi pe 
tine, dar tu eşti învăţat de Dumnezeu să fii lumină şi s-o pă- 
zeşti pe ea şi pe tine în ea, poporul Meu. Amin, amin, amin. 

13/26 martie 2006 

Praznicul Buneivestiri 

Domnul Se mângâie numai cu cuvântul. Nu se face singur raiul 
odihnei Domnului cu omul. împărăţia Domnului este pe pământ cu 
cei ce o lucrează să fie. 

K u, Domnul Dumnezeul tău, Tatăl, Fiul şi Duhul 
Sfânt, Mă aşez cu praznic sfânt în mijlocul tău, 
lerusalime al venirii Mele la sfârşit de timp. Bunăvestirea 
venirii Mele, aceasta înseamnă cuvântul cu care Eu Mă scriu 
pe pământ sprijinindu-Mă cu tine, poporul Meu. Mă bine- 
vestesc cu venirea Mea de la margini la margini, dar greu îi 
mai este omului să înţeleagă ce este şi cum este Dumnezeu, 
şi greu îi vine şi creştinului să priceapă de ajuns petrecerea 
Mea pe pământ cu omul şi petrecerea omului cu Mine pe pă- 
mânt. Iată vremea acestei Scripturi, şi ea nu este înţeleasă pe 
pământ, iar Eu, Domnul, rostesc şi iar rostesc cuvântul bu- 
neivestiri, ca nimeni să nu poată spune că pe neştire voi arăta 
adevărul cuvântului acesta. Amin. 

Mai înainte de prima Mea venire pe pământ ca să 
lucrez în mijlocul oamenilor şi să-i ajut spre Dumnezeu, am 


fost vestit prin slugile Mele şi prin prooroci cinci mii de ani 
şi mai bine. Acum Mă vestesc Eu însumi strigând de cincizeci 
de ani şi mai bine, doar, doar Mă va auzi omul ca să- Mi des- 
chidă şi să Mă creadă cine sunt şi să-Mi ajute lucrului Meu de 
bunăvestire, că Mă vestesc cu împărăţia cerurilor pe pământ 
şi curăţ pământul din loc în loc cu Duhul Sfânt şi cu foc, dar 
nu găseşte locaş Duhul Sfânt, că omul nu-L doreşte, ci găseş- 
te loc focul, căci focul este iubit de om şi cu trupul şi cu du- 
hul. Duhul Sfânt însă este Cel ce judecă peste tot, şi unde El 
nu- Şi găseşte sălaş, lasă în urma Lui judecata cu focul care 
curăţă fărădelegea de pe pământ, căci scris este despre Mine 
prin gura lui Ioan Botezătorul: «Domnul va boteza cu Duh 
Sfânt şi cu foc». Amin. 

Te binevestesc, poporul Meu, că Eu sunt Dumnezeul 
tău, şi iată, Mi-am trezit străjerii şi i-am întărit în porţi ca să 
intru la tine cu praznic de bunăvestire şi să Mă mângâi prin 
vorbirea Mea cu tine, că Eu numai cu cuvântul Mă mângâi. 
Dacă Eu Mă numesc Cuvântul, nu pot să Mă mângâi decât cu 
ceea ce sunt Eu. Numai cu cuvântul dintre Mine şi tine, dintre 
tine şi Mine, numai aşa Mă mângâi. îţi dau mereu această 
mângâiere, ca să te înveţi cu ea şi ca să înveţi s-o lucrezi între 
tine şi Mine, între frate şi frate, că Eu am spus ucenicilor Mei 
că nu-i voi lăsa orfani, ci le voi da pe Duhul Sfânt Mângâie- 
torul ca să fie cu ei în veac. Amin. 

O, poporul Meu, să nu stai fără mângâiere. Eu numai 
cu cuvântul Mă mângâi. Când vin în mijlocul tău şi cuvintez 
peste tine, Mă mângâi, şi voiesc să crească duhul mângâierii 
şi voiesc să înveţi bine şi să iubeşti mult duhul mângâierii, că 
fără el omul este om şi nu este copil născut din Dumnezeu. 
Prin tot cuvântul Meu cu care vin şi te mângâi Eu te învăţ să 
fii ca Mine şi nu ca omul, căci omul este învăţat ca pe pământ 
şi nu ca în cer. Te rog mereu să-ţi aminteşti, poporul Meu, că 
tu trebuie să faci raiul pe pământ, şi cu duh mângâietor să 
lucrezi ziua şi noaptea această lucrare, şi s-o păzeşti să fie, că 
de şapte mii de ani aşteaptă omul această minune iarăşi pe 
pământ. 

O, nu e bine să cadă din rai omul. Nu e bine să iasă din 
rai omul, căci Adam a căzut, şi a trăit apoi ca pe pământ, nu 
ca în rai. Această lucrare însă se face numai cu o unealtă, cu 
Duhul Sfânt Mângâietorul, poporul Meu. Nu se face singur 
raiul odihnei Mele cu omul şi a omului cu Mine. La început 
i-am făcut Eu omului tot ce avea să-i hrănească fericirea, dar 
acum nu va mai fi aşa. Acum lucrez cu omul, şi nu pot lucra 
nimic fără om, iar omul trebuie să fie templu al Duhului Sfânt 
Mângâietorul, şi aceasta să lucreze el. Amin. 

«Împărăţia lui Dumnezeu nu vine în chip vădit». Eu 
aşa am spus. Nu e om pe pământ care nu ar veni dacă ar vedea 
cu ochii lui împărăţia lui Dumnezeu pe pământ, îngră- 
mădindu-se să apuce loc în ea fără să ştie bietul de el pentru 
cine este ea, căci ea este a celor ce o lucrează ca să fie ea apoi. 
Iată, de aceea am spus Eu că împărăţia lui Dumnezeu este 
înăuntrul vostru, copii ai naşterii de sus. 

O, fiilor, să fie înăuntrul vostru împărăţia Mea, şi lu- 
craţi totul ca Dumnezeu, căci trâmbiţa Mea v-a învăţat pe voi 
să lucraţi cu călăuză, uitându-vă după cei mai cereşti între voi 
şi urmându-le iubirea lor cerească din care Eu Mă hrănesc 
dintre voi. Voiesc să Mă hrăniţi toţi cu hrana cu care Eu Mă 
hrănesc şi voiesc să Mă binevestiţi peste pământ cu împărăţia 
cuvântului Meu între voi. Cuvântul Meu este împărat peste 
voi când voi îl împliniţi întru totul, fiilor, iar voi atunci sun- 
teţi fiii împărăţiei lui între voi. Eu am venit acum două mii de 
ani să arunc foc pe pământ, şi iată, aşa am lucrat şi la sfârşit, 

şi voiesc să staţi în baia acestei iubiri de Duh Sfânt şi să se 
încălzească cerul şi pământul la flacăra Mea dintre voi. Un 
picuţ mai avem de trudit la lucrul cel aşa de greu al cărţii 
cuvântului Meu cel de cincizeci de ani pe pământ acum, şi 
vom da în părţi acest foc care a ars din Dumnezeu în mijlocul 
Israelului Meu cel nou la sfârşit de timp în mijlocul neamului 
român, din care Eu, Domnul, Mi-am crescut un popor de 
ucenici. 

O, fiilor, dulce şi cerească a fost ascultarea mamei 
Mele Fecioara când Tatăl a trimis la ea pe arhanghelul Gavriil 
ca s-o vestească despre naşterea Mea din ea. Numai în focul 
iubirii a trăit mama Mea pe pământ, şi tot aşa este şi în cele 
ce nu se văd, căci împărăţia Mea şi a sfinţilor Mei nu este în 
chip vădit, ci este între cei de o lucrare cu ea. 

O, mamă a Mea, o fărâmiţă de putere dulce dă-le celor 
ce trudesc la fiinţa cărţii cuvântului Meu cel de cincizeci de 
ani, şi dă-i poporului Meu bunavestire, mamă. Amin, amin, 
amin. 

L a glasul Tău, Fiule Doamne, eu mă aşez şi 
împlinesc. Fie mie după cuvântul Tău. 

Amin. 


Lucrarea Duhului Sfânt Mângâietorul, cu care Fiul 
meu suflă peste pământ de cincizeci de ani sprijineşte-o tu 
acum şi pururea, popor al naşterii de sus. Ai grijă de cei 
vlăguiţi la lucrul cel de Duh Sfânt în mijlocul tău şi ajută cu 
tot ce poţi tu mai frumos şi mai dulce să ridicăm această 
sarcină şi s-o împlinim peste pământ. Toţi sfinţii stau aşezaţi 
la lucru pentru această bunăvestire a Fiului lui Dumnezeu, 
Care vine pe pământ cuvânt deasupra neamului român, iar 
acest neam ales trebuie trezit din somnul lui, ca să audă el 
apoi glasul buneivestiri, glasul Domnului pentru naşterea din 
nou a lumii. Stai treaz cu duhul şi cu iubirea, popor al jertfei 
bineplăcute Domnului, şi nu uita să nu te iubeşti pe tine, ci 
numai pe Dumnezeu, Care este viaţa ta, precum El este viaţa 
sfinţilor Lui. Cuvinte dulci să se nască în voi de la unul la al- 
tul, iar lucrarea păcii să întreacă tot ce lucraţi voi. Smerenia 
inimii să facă loc în voi Duhului Domnului, căci Duhul Dom- 
nului nu răneşte, nu caută ale Sale, fiilor, ci caută ale Duhului 
Sfânt Mângâietorul, căci aşa este Domnul între cei iubiţi ai 
Săi. 


Mă doare să văd între voi răni de la cuvinte necântărite 
bine. La voi să fie numai cuvântul mângâierii, căci mărirea 
voastră este de la Domnul, dar fiţi blânzi şi smeriţi cu inima 
ca şi Fiul meu, căci El aşa v-a învăţat şi aşa vă învaţă. Amin, 
amin, amin. 

O mamă învăţătoare prin iubirea cea din 
^tine! Tot aşa îmi învăţ şi Eu fiii. Mă uit 
mereu la ei şi între ei şi voiesc să se înveţe cu Mine între ei în 
toate ale lor lucrate, mamă. 

O, copii ai viţei nou lucrate. Aveţi grijă de Dumnezeu, 
şi Du mn ezeu va avea grijă de voi. Deprindeţi-vă cu Duhul 
Domnului în gând şi în faptă. Din zi în zi mai mult ridicaţi 
spre cer acest fel de viaţă şi de iubire. Dacă vă răniţi unul de 
la altul, Eu plâng, fiilor, plâng între voi, plâng în cel rănit. 
Vreau numai să Mă bucuraţi. Unul altuia să Mă daţi şi să Mă 
bucuraţi. Amin. 

Rostesc binecuvântare cu putere în ea, cu putere de 
Duh Sfânt pentru noi puteri peste cei ce se îngrijesc de fiinţa 
cărţii cuvântului Meu cel de cincizeci de ani şi mai bine, ca 
apoi Eu să-Mi desfac slava Mea peste pământ şi peste inima 
omului. Cinci mii de ani şi mai bine am lucrat prin cei ce 
M-au slujit pe pământ ca să-l vestesc pe om că vin, şi am 


venit şi M-am dat omului de viaţă. Aşa fac şi acum, căci cu- 
vântul vieţii se face carte şi se împarte în lung şi în lat ves- 
tindu-Mă pe Mine că am binevestit împărăţia Mea peste om. 

Iubire multă şi cerească voiesc să stea la lucru în 
mijlocul tău, popor al harurilor Duhului Sfânt, şi din ea să-i 
înfrupţi pe cei de sub povară, că povara venirii Mele e grea de 
tot şi vă cer să credeţi aceasta şi să Mă mângâiaţi sub povară, 
fiilor. 

Iată, stau în mijlocul tău cu praznic de bunăvestire, 
poporul Meu. Toate păsările cerului cântă lui Dumnezeu şi se 
roagă pentru toată făptura şi se aşează pe pământ ca să-l bine- 
cuvinteze pe om cu binecuvântarea tainelor cereşti în care ele 
stau şi trăiesc. Cântă şi tu, Ierusalime, că toate păsările cântă. 
Cântă, fiule, şi te vei asemăna păsărilor cerului. Strânge-ţi şi 
tu hrana aşa cum ele îşi strâng de pe pământ şi din văzduh, şi 
din inimă în inimă să poţi să dai Domnului tău slavă, din 
crenguţă în crenguţă, din mlădiţă în mlădiţă, ca să fii ascul- 
tător în viţă şi să creşti din ea şi ca ea, poporul Meu. împărăţia 
Mea din mijlocul tău nu se vede bine acum, dar se va vedea 
bine, şi multe păsări vor cânta în ea, şi multe turme se vor 
adăpa din izvoarele ei, numai tu să poţi lucra şi să trăieşti pre- 
cum în cer pe pământ, popor al venirii Domnului la sfârşit de 
timp. 

Pace ţie, Ierusalime, şi multă pace şi putere din cer să 
ai în mijlocul tău pentru fiinţa cărţii cuvântului Meu care se 
va aşeza în sfeşnic curând, curând, poporul Meu. Amin, amin, 
amin. 

25 martie/7 aprilie 2006 

Duminica a cincea a Postului Mare, a cuvioasei Maria 
Egipteanca 

Cel ce mângâie se mângâie mângâind. Duhul umilinţei se face 
sălaş al Domnului în om. 

E u, Domnul Dumnezeul tău, Mă fac peste tine 
mângâiere, Ierusalime. N-am altă mângâiere de- 
cât să te mângâi pe tine şi calea Mea cu tine, căci cel ce mân- 
gâie se mângâie mângâind. Aşa este lucrarea şi rodul mângâ- 
ierii, poporul Meu, dar Eu, Domnul, plâng în cer şi pe pământ 
de la omul care a luat tainele cereşti şi a făcut din ele pământ 
peste el şi cruce grea pentru Mine, şi Eu plâng sub ea pentru 
om. 

Vin la tine şi Mă aşez pe masa ta hrană de cuvânt ca 
să-ţi hrănesc sufletul, fiule, şi să te învăţ că sufletul are 
nevoie de multă hrană ca să însemne el Dumnezeu slăvit în 
om. Vin cu sfinţii, poporul Meu, că lor le este tare dor de 
masa Mea cu tine. Eu îi aşez să stea şi să lucreze; le dau din 
masa Mea cu tine şi îi pun să lucreze lângă tine, şi iată lucra- 
rea mângâierii. Amin. 

O, multă şi dulce este lucrarea mângâierii cereşti, şi 
fericit este cel ce se deprinde cu acest mare dar al Duhului 
Sfânt Mângâietorul. Toţi sfinţii M-au mângâiat pe pământ şi 
au plâns bucurându-se în părtăşia lor cu Mine, că pe pământ 
nimic, nimic nu este adevărat în afară de Dumnezeu, poporul 
Meu. Fericiţi şi sfinţi sunt cei ce ştiu cum să-L aibă pe Dum- 
nezeu de viaţă a lor, că aceia sunt cei ce Mă mângâie pe Mine 
cu tot ce am Eu în ei prin dorul lor de Mine. Dorul de Dum- 
nezeu se face din dor mult, iar mângâierea este rodul lucrării 
lui. Ţi-am dat cuvânt despre cântul păsărilor, poporul Meu. 
Dis-de-dimineaţă ele se trezesc în cântul lor şi una pe alta se 
mângâie pentru slava Mea de la ele, căci sufletul lor nu-L 
cunoaşte decât pe Dumnezeu de Stăpân, iar pe om, lucru al 




1910 


Cuvântul lui Dumnezeu 


mâinii Mele şi apoi al Duhului Meu lucrător în om născut de 
sus. 

Cerul este domnia Mea, iar pământul este aşternut al 
Meu. Ca şi al păsărilor cerului, tot aşa este şi statul Meu între 
cer şi pământ, iar ele mult îmi grăiesc cu graiul lor cel ceresc 
şi îngeresc, căci îngerii lucrează mult prin chipul lor, prin cele 
curate ale Mele între pământ şi cer. Amin. 

O, poporul Meu, stau la masă cu tine şi cu sfinţii Mei. 
Sfânta Maria Egipteanca este mângâiată în mijlocul cetei cu- 
vioaselor din cer, că astăzi este ziua ei de serbare şi de pome- 
nire între sfinţi. De când Eu cobor cu sfinţii la tine, mângâie- 
rea lor e multă, iar plata lor se zoreşte să vină desăvârşit, căci 
cerul cel nou şi pământul cel nou, aceasta înseamnă plata 
sfinţilor care aşteaptă de şapte mii de ani descoperirea fiilor 
lui Dumnezeu pe pământ, cei care Mă aduc pe Mine cuvânt 
de facere din nou a lumii, poporul Meu. Amin, amin, amin. 

O Doamne al poporului Tău în cer şi pe pă- 
^mânt! Mângâierea mea şi ceata mea pe pă- 
mânt după ce m-am dat Ţie cu viaţa mea am avut-o de la pă- 
sările cerului. Ele au fost mângâierea mea şi ceata mea în 
locul cel depărtat de lumea oamenilor. Vorbeam mult cu ele, 
şi ele vorbeau mult cu mine, că ele au grai, Doamne, iar cei 
ce se sfinţesc pentru Tine ştiu limbile păsărilor şi taina lor şi 
lucrarea lor între pământ şi cer. Nu poate nimeni fără de mân- 
gâiere, iar taina aceasta este prea puţin, prea puţin pătrunsă de 
duhul omului, căci omul pe pământ vede cu ochii lui tot ce îl 
desparte pe el de Tine, şi nu mai au vedere ochii lui şi nu-L 
mai vede omul pe Dumnezeu nici cu ochii duhului, Doamne 
al celor sfinţi care s-au făcut şi se fac Ţie templu, cer nou şi 
pământ nou, o, Doamne. 

Eu câtă vreme am fost om pe pământ, am crescut eu în 
mine, dar nu creşteam, ci cădeam mereu prin duhul măririi de 
sine, care îl ţine pe pământ pe om. Dar după ce am ieşit dintre 
oameni şi din mijlocul deşertăciunilor oamenilor, eu am 
scăzut, iar Tu ai crescut prin scăderea mea, dar nu scădeam, 
ci creşteam prin Tine, prin duhul umilinţei, care îl face pe om 
sălaş al Tău pe pământ. Aşa hrană aduc eu pe masa poporului 
Tău cel micuţ şi pe care Tu îl ai ca pe cel mic prin care Te 
împărţi cu împărăţia Ta peste cei sfinţi în cer şi pe pământ 
care Te aşteaptă, Doamne. 

O, popor al venirii Domnului cu sfinţii! Te vor sfinţii 
Lui să întăreşti între pământ şi cer glas de Duh Sfânt şi cuvânt 
mângâietor, căci cei ce mângâie se mângâie mângâind. Petre- 
cerea mea pe pământ după ce m-am născut din nou din frica 
de Dumnezeu care mi-a înţelepţit duhul minţii, această pe- 
trecere a mea apoi a fost înconjurată de păsările cerului care 
mult îmi culegeau lacrima mea şi aşa mi-o şi ştergeau. Dom- 
nul Dumnezeul meu şi al tău să te mângâie pe tine, popor de 
la sfârşit, şi nu uita că toţi sfinţii îţi aşteaptă lucrarea şi toată 
firea îţi sărută urmele ca să ia din duhul tău, iar duhul tău să 
fie Duhul lui Dumnezeu, Cuvântul lui Dumnezeu, Care iarăşi 
naşte lumea. Amin, amin, amin. 

E u, Domnul, când aud cuvântul sfinţilor la 
masa Mea cu tine, aştept de la tine mângâ- 
ierea pentru ei, poporul Meu, că ei au sfinţit pământul cât au 
stat pe el, şi le-a fost mamă pământul. O, mult aş vrea să te 
învăţ să crezi cu putere, din zi în zi mai cu putere că Do mn ul 
Dumnezeul tău poate şi lucrează tot ceea ce este scris în 
Scripturi pentru cerul cel nou şi pentru pământul cel nou, şi 
pe care cu tine trebuie să le întocmească spre vedere. Cu- 
vântul bucuriei cereşti învaţă-1 mult şi mănâncă-1 mult, căci 
inima şi mintea şi gura îţi sunt făcute pentru Domnul, precum 


păsările cerului pentru Domnul lucrează şi pentru bucuria 
sfinţilor şi a omului. Taina bucuriei este slava lui Dumnezeu 
între cer şi pământ. Dă-I slavă Domnului şi mângâie-L, po- 
porul Meu. Din zi în zi tot mai aprins să te laşi cu duhul, ca 
să pot Eu să Mă aşez desăvârşit peste tine cu toate harurile 
venirii Mele, care îţi vor da ţie pe toate cele veşnice, dar tu să 
iubeşti înţelepciunea şi măsura ei în toate ale tale cu Mine, în 
toate ale Mele cu tine şi să nu uiţi de viaţa cuvântului Meu în 
duhul, în trupul şi în sufletul tău, poporul Meu. Amin. 

Iar şi iar rostesc cu putere binecuvântările cerului şi ale 
pământului pentru zidirea fiinţei cărţii cuvântului Meu. O, 
fiilor, ar fi să uitaţi cu totul de voi ca să fiţi sprijinul Meu pen- 
tru această mare împlinire. Lucraţi totul cu armonie în cuvânt 
şi în faptă. Fiţi atotcuprinzători şi cu totul dăruitori pentru 
Domnul şi unul pentru altul, ca sfinţii, fiilor. Primiţi în inimi 
iubirea Mea şi pacea ei. Daţi Domnului cântări de slavă şi 
dulce iubire să-I daţi, şi uitaţi-vă mult în cuvântul Meu, ca să 
staţi în lucrarea lui peste voi, şi unii pe alţii ajutaţi-vă să fiţi 
împărăţia Mea, fiilor, şi în toată vremea să fiţi mângâierea 
Mea, căci cel ce mângâie se mângâie mângâind. Amin, amin, 
amin. 

27 martie/9 aprilie 2006 

Praznicul Intrării Domnului în Ierusalim. Duminica 
Floriilor 

Faţa omului îi vădeşte inima, iar fapta lui îi vădeşte iubirea sau 
neiubirea. Domnul este mereu pe cruce, căci omul nu-şi caută pe 
Dumnezeu slăvit în el. Cel ce se semeţeşte este numai trup. Domnul 
îşi face din greu ucenici mărturisitori. Cartea cuvântului de la 
sfârşit, va stârni împotriviri şi mulţi se vor lumina şi, iarăşi, mulţi 
vor rămâne în întuneric. 

E sărbătoarea florilor şi a ramurilor, poporul Meu 
Ierusalim. Faceţi-vă Mie flori şi ramuri, fiilor, că 
în toată vremea v-am udat ca să fiţi împărăţia Mea. Uitaţi-vă 
în Evanghelia Mea care spune despre lucrarea împărăţiei ce- 
rurilor şi căutaţi-vă bine potriva duhului şi a trupului şi a su- 
fletului; uitaţi-vă şi învăţaţi viaţa împărăţiei Mele cu voi şi 
faceţi-vă Mie flori plăcut mirositoare, ca să pot veni pe vreme 
dulce mereu la voi, iar voi să Mă binecuvântaţi ca pe Cel ce 
intră mereu în Ierusalim pe calul Lui cel alb şi să Mă slăviţi 
ca pe împăratul vostru, fiilor. 

Când am intrat în Ierusalim cu trupul Meu cel blând 
stând pe mânzul asinei, M-au binecuvântat cei ce erau adu- 
naţi la sărbătoarea stâlpărilor, după cum a fost scris să se îm- 
plinească, dar tot aceia M-au trimis apoi spre dureri şi M-au 
blestemat cu moarte pe cruce, iar Eu prin moartea Mea i-am 
binecuvântat ridicând pe umerii Mei vina lor, durerea cu care 
ei M-au împuns. 

O, poporul Meu, e mare deosebire între un om şi între 
un fiu al lui Dumnezeu, care este blând şi smerit cu inima ca 
şi Dumnezeul lui. Fiecare om se arată cine este, iar faţa îi vă- 
deşte inima, precum fapta îi vădeşte iubirea sau neiubirea lui. 

O, poporul Meu, e mare deosebire între floare şi spin. 
Dacă ar fi fost flori binemirositoare cei ce Mi-au cântat osana 
în ziua de Florii, ei nu s-ar fi făcut spini după câteva zile ca 
să-Mi împletească Mie cunună de spini. Mi-au intrat spinii în 
frunte şi Mi-a curs sânge din trupul Meu; Mi-a curs şi pe 
drumul crucii şi Mi-a curs şi pe cruce. Cu nimic nu Mă puteau 
alina cei ce Mă iubeau suferind adânc în ei când îmi priveau 
spinii de pe frunte, şi apoi trupul Meu răstignit cu cuie pe 
cruce. Mie însă îmi era milă de cei ce Mi-au sângerat sufletul 

şi trupul, de cei ce îmi făceau suferinţă Duhului Meu Cel 
blând şi smerit. îmi era milă de cei vinovaţi, de cei aspri la 
inimă şi la faptă, iar de cei ce sufereau pentru durerile Mele 
sângerânde Mă întristam cu întristarea cea după Dumnezeu, 
întristarea care aduce harul durerii. 

Măreaţă a fost durerea zilei de sărbătoare a intrării 
Mele în Ierusalim ca un Dumnezeu binecuvântat, precum era 
scris în Scripturi să fie în ziua aceea. Ziua aceea a fost măreţia 
durerii cea de dinaintea crucii Mele cea făcută de om, căci 
ramurile şi osanalele aveau să se facă apoi spini şi blesteme 
prin aceleaşi mâini şi guri care Mă purtau şi Mă binecuvântau 
în ziua stâlpărilor. lată, aşa este omul, poporul Meu. El nu ştie 
cu duhul lui ce este floare şi ce este spin, ce este slăvire şi ce 
este pedeapsă, iar Domnul Dumnezeu este blând şi smerit cu 
inima în faţa omului care nu poate să fie ca Dumnezeu. 
Sărbătoarea este durere, iar durerea este sărbătoare, dar omul 
nu ştie ce este floare şi ce este spin, iar Eu Mă smeresc în toţi 
cei care plâng pentru durerea Mea, căci durerea este floare, 
iar lacrima ei este hrana ei, şi floarea plânge, dar omul nu 
plânge, căci duhul omului nu ştie ce este floare şi ce este spin. 
Duhul lui Dumnezeu însă ştie, şi Se face floare plăcut miro- 
sitoare şi Se face lacrimă a ei în cei ce sunt fericiţi plângând, 
şi ca Dumnezeu plângând pentru om. 

E sărbătoarea Floriilor, poporul Meu, şi iată, sărbăto- 
rile sunt dureri, aşa cum a fost pentru Mine sărbătoarea stâl- 
părilor şi a laudelor aduse Mie de cei ce M-au sortit apoi 
crucii. Pe tot drumul crucii Mi-a sângerat fruntea, şi picături 
din trupul vieţii Mele curgeau pe calea iubirii Mele pentru 
omul care nu Mă iubeşte cu duhul lui. De când am venit de la 
Tatăl pe pământ şi până azi la a doua Mea venire, numai pe 
drumul crucii şi numai pe cruce am stat, şi numai aşa stau, 
căci Dumnezeu slăvit nu vrea omul să aibă. I-am spus po- 
porului cel hrănit vreme de cincizeci de ani cu cuvântul stri- 
gării Mele după om, i-am spus aşa: «Te vor judeca florile, 
fiule, că ele au miros atâta de frumos!». Dar poporul cel hră- 
nit s-a semeţit, căci cel ce se semeţeşte este numai trup, şi nu- 
mai aşa lucrează, şi aceasta înseamnă că el s-a semeţit şi nu 
M-a iubit, ci s-a iubit pe sine în toată vremea, lucrându-şi lui 
şi unul altuia în toată vremea, iar Mie nu. 

O, Mă lupt din greu să am ucenici, poporul Meu. O, e 
greu pe pământ, mereu ţi-am spus aceasta, iar Eu Mă lupt în 
Mine însumi, căci omul are altceva de lucrat pe pământ, şi Eu 
lupt din greu să am ucenici cu lucru ceresc în ei, cu lumină 
din Lumină în ei, ca să luminez cu ei lumea acum când vin şi 
tot vin pe pământ cu venirea Mea. 

Iar şi iar te povăţuiesc să fii blând şi smerit cu inima, 
poporul Meu, şi clipă de clipă aş vrea să-ţi tot spun aceasta, 
iar tu să împlineşti aşa, ca să pot Eu cu lucrarea Mea cerească 
în mijlocul tău. E Domnul îndurerat, poporul Meu, şi trage 
din greu să-Şi ridice între pământ şi cer cartea cuvântului Său 
cel de cincizeci de ani în mijlocul poporului român. Ea va fi 
semnul care va stârni împotriviri între oameni, şi mulţi vor 
căuta lumina şi o vor cunoaşte şi, iarăşi, mulţi vor rămâne în 
întunericul lor, în faptele lor cele fără Dumnezeu pe pământ. 

E Domnul îndurerat, Ierusalime. Lucrează-I mângâie- 
re, poporul Meu. Inimile voastre să fie dulci ca florile, că e 
sărbătoarea Floriilor, fiilor. îmbrăcaţi-vă cu puterea iubirii. 
Nu vă răniţi unii pe alţii, ci daţi-Mă pe Mine unul altuia, şi 
atunci Eu am grijă de voi. Amin. 

O, poporul Meu, fericiţi sunt şi vor fi cei curaţi cu ini- 
ma, iar aceştia sunt cei ce văd pe Dumnezeu şi se fac aseme- 
nea Lui, şi aceasta înseamnă această Scriptură. O, ce frumos 


M-au iubit cei ce au plâns pentru Mine pe drumul suferinţei 
Mele când spinii îmi sângerau fruntea şi când suliţa ostaşului 
Mi-a luat puterea vieţii, ca apoi să Mă pregătesc pentru în- 
vierea Mea, şi cu ea să Mă duc să le-o dau celor ce Mă aştep- 
tau de cinci mii de ani, căci Eu am venit pe pământ ca să aduc 
învierea morţilor. Amin. Iată, şi acum va fi ca atunci, şi te vor 
mărturisi cei din morminte, Ierusalime de azi, aşa cum sfinţii, 
îmbrăcaţi în trupurile lor, M-au mărturisit pe Mine acum două 
mii de ani ca să lase pe pământ adeverirea dumnezeirii Mele, 
Dumnezeu răstignit de om, şi înviat din răstignire pentru 
învierea celor adormiţi. Amin. 

Acum las în mijlocul tău pacea Mea, poporul Meu, şi 
s-o găsesc în tine, şi să te găsesc lucrând întru ea, Ierusalime 
al venirii Mele. Amin, amin, amin. 

3/16 aprilie 2006 

Praznicul învierii Domnului 

Cei fără de putere sunt cei umiliţi care-I dau Domnului locul din ei. 
Omului îi trebuie duioşie şi cuvinte din cer. Ţara română nu va ieşi 
de sub dureri până ce nu va pune pentru ea mijlocitor la Domnul 
pe arhiereul Irineu. Regele Mihai, îndurerat pentru ţară, este 
mângâiat prin cuvânt din cer Domnul grăieşte cu conducătorul 
României, Traian Băsescu 

Î n numele Tatălui şi al Fiului şi al Sfântului Duh, 
precum în cer aşa şi pe pământ să fie, căci viaţa 
omului este din Mine în om, iar omul este dator cerului pentru 
viaţa din el, pentru viaţa trupului lui care este de pe pământ. 

Mă întăresc ca un Dumnezeu adevărat ce sunt, şi lucrez 
cu putere, căci cuvântul Meu este puterea lui Dumnezeu, şi 
fericiţi sunt cei neputincioşi, cei slabi, cei firavi, cei doborâţi 
de puteri, căci când ei sunt aşa. Eu sunt Cel ce pot atunci. 
Când omul este tare în el, Eu nu mai pot prin el pe cele ale 
Mele, dar când el este slab, Eu sunt puterea cea din el şi cea 
de peste el, prin blândeţea şi prin umilinţa lui cu care el se 
aşează înaintea Mea ca să pot Eu peste el. Amin. 

Te îmbrăţişez, poporul Meu, cu zi de praznic de în- 
viere. Amintirea învierii Mele, dacă şi-ar aminti omul de 
această zi şi de toate câte au însoţit-o pe ea pentru adeverirea 
Mea de Fiu al Tatălui Savaot, întrupat pe pământ, atunci omul 
ar vorbi despre ziua aceasta şi s-ar minuna cu tot adâncul 
fiinţei lui şi s-ar face Dumnezeu prin har, că mare este harul 
care s-a arătat în ziua aceea peste pământ şi peste om. O, îi 
trebuie duioşie omului, dar cel mai mult îi trebuie minte din 
cer, minte de sus, căci cine nu se naşte de sus, acela este ca şi 
cei de pe pământ, iar mintea lui îl ţine numai şi numai pe 
pământ. 

E praznic de înviere în cer şi pe pământ, dar ca să fie 
aceasta precum în cer pe pământ, omul ar trebui să fie cu 
Dumnezeu pe pământ în toate ale acestui praznic ceresc, şi să 
fie viu omul, ca şi Dumnezeu viu, şi să fie înviat dintre toţi 
morţii omul, precum Eu sunt, şi să fie înger dumnezeiesc 
între pământ şi cer, precum Eu sunt. Amin. 

O, popor al cuvântului Meu! Cuvântul Meu te-a făcut 
pe tine popor al Meu. El are în el duhul naşterii de sus peste 
om. El are în el duh de înviere, şi prin el toate se fac noi şi 
trec cele vechi când duhul cuvântului Meu este făcător. Dar 
când omul stă înaintea suflării gurii Mele, când el stă fără de 
facerea lui din acest cuvânt făcător de om, atunci omul ră- 
mâne în cele vechi ale lui din părinţi şi nu se lasă născut de 
sus, de vreme ce el auzind nu aude şi crezând nu se face om 
născut de sus prin roadele acestui cuvânt. 

O, Ierusalime, cum să fac să pot pe pământ ca şi în cer? 
O, ţara română este sub focul cel curăţitor pe care l-am rostit 
că va pogorî peste ea pentru spălarea pământului venirii Mele 
cu taina împărăţiei cerurilor pe pământ. Am adus pe pământ 
botezul cu Duhul Sfânt şi cu foc, dar ţara Mea îşi vede de tot 
ce nu înseamnă Dumnezeu, iar Eu, Domnul, am pus-o la albit 
şi la lămurit, căci am în mijlocul ei cuvântul Meu cel de cinci- 
zeci de ani, iar ea doarme când Eu nuntesc în ea praznic de 
înviere, masă de Duh Sfânt pe vatra ei. Am vestit cu cuvânt 
de foc să-l scoale ea pe alesul Meu din ea şi să se roage el 
pentru ea ca s-o împac cu Mine pe ea şi s-o aduc mai întâi la 
pocăinţă şi apoi la înviere. Am în mijlocul ei pe alesul Meu 
Irineu, cel prin care Eu Mi-am aşezat pe pământul ei biserică 
lucrătoare de Duh Sfânt peste ea. De mult i-am dat ei veste 
să-l scoale pe cel ce este aşezat de Mine mijlocitor pentru ea 
ca să-i dau pe ea hăinuţa neprihănirii prin pocăinţa ei de 
depărtarea ei de Dumnezeu, şi nu Mă voi milostivi de ea până 
ce ea nu-1 va aşeza înaintea Mea pe acest fiu pe care l-am sor- 
tit s-o împace cu Dumnezeu pe ea, pe ţara Mea română. A 
venit regele ei, unsul Meu de peste ea, şi M-a întrebat de ce 
atâta durere, de ce atâta suferinţă pe ţara Mea şi a lui? Eu i-am 
răspuns lui că ea este ţara venirii Mele a doua oară pe pământ 
şi că Eu o spăl de toată murdăria ei ca s-o pregătesc să fie pă- 
mânt al învierii şi al slavei Mele peste popoare. Eu i-am răs- 
puns regelui ei că dau în ea pentru că ea dă la spate strigarea 
Mea şi îmi ţine în obezi pe cel ales de Mine peste ea ca să se 
roage pentru ea, pentru naşterea ei de sus, pentru pocăinţa ei 
şi pentru îmbrăcarea ei în veşmântul Duhului Sfânt. Amin. 

O, ţara Mea, câtă vreme nu te vei ridica să-Mi scoli din 
obezi pe cel aşezat de Mine rugător pentru tine, câtă vreme el 
va sta închis şi nesuflând cu gura lui peste tine împăcarea ta 
cu Mine, câtă vreme îl vor ţine pe el în întuneric cei care se 
dau a fi biserică a Mea în timp ce ea umblă de capul ei înain- 
tea Mea şi nu după viaţa Mea cea plină de har, câtă vreme 
acest ales al Meu va sta fără lucrul Meu cel pus peste el pen- 
tru tine, ţara Mea cea de la sfârşit de timp, atâta timp vei 
suferi tu, şi acesta este răspunsul pe care Eu îl dau regelui tău 
care plânge la Mine pentru iertarea ta, pentru duh de mân- 
gâiere peste tine, ţara Mea română, ţară a Mea şi a lui. Iată, în 
tine umblă de capul lor cei mari care se numesc biserică a 
Mea şi a ta în tine, dar biserică a Mea este omul cel plin de 
Duhul Sfânt, de cuvântul Duhului Sfânt peste noroade. îşi 
caută ranguri pe pământul tău mai-marii bisericii din tine, iar 
din pricina rătăcirii şi a îngâmfării lor vine mânia Mea peste 
tine, precum este scris în Scripturi. 

O, scoală-te spre înviere, ţara Mea, scumpă România 
Mea! Scoală-te şi trezeşte-1 pe cel ce doarme închis în obezi! 
El are căluş la gură ca să nu vorbească şi ca să nu se mai audă 
glasul lui peste coline ca să înverzească şi să înflorească ele 
sub ploaia cuvântului Meu care pe toate iarăşi le face, căci 
este scrisă în Scripturi această nouă facere a lumii. Puteam cu 
duhul mângâierii să te nasc de sus, ţara Mea, dar tu nu cunoşti 
şoapta mângâierii Mele care-ţi pregăteşte ţie naşterea cea din 
nou ca să fii nou-născuta Mea peste popoare, o, ţară a strălu- 
cirii! Se vor scula din aşteptarea lor proorocii care te-au vestit 
a Mea ca să-şi primească ei apoi moştenire în tine. Se va scula 
proorocul Daniel, prin care Eu, Domnul, te-am vestit că vei fi 
pe pământ şi că mulţi te vor zdrobi ca apoi tu să renaşti şi să 
semeni cu Mine; acest prooroc se va scula ca să-şi primească 
în tine bucuria pentru care el a crezut şi a aşteptat. 

O, sunt cu taina praznicului învierii peste tine, ţara 
Mea de la sfârşit de timp. în tine este Domnul împărat prin 


cuvânt. împărăţia ta peste pământ nu este din lumea aceasta, 
ci este de sus, din cer, şi este scris despre tine să fii regină 
peste popoare prin cuvântul Meu cel din mijlocul tău. Cuvân- 
tul Meu din tine este râul vieţii. El odrăsleşte viaţă din cer 
peste pământ, şi este împărat, căci el este cuvântul Duhului 
Sfânt, şi are în tine praznicul cincizecimii lui. De cincizeci de 
ani plâng cu râu de Duh Sfânt peste tine, ţară a venirii Mele, 
iar omul de pe pământ care a aflat de alegerea ta dă să se slă- 
vească el peste tine. Eu însă cobor în zi de praznic de înviere 
a Mea şi a ta epistolă a Duhului Sfânt şi te chem să bei din 
râul vieţii. Albia lui e din cer şi până pe pământ, din cele ne- 
văzute până în cele văzute, din lumea cea nevăzută până în 
cea văzută. Izvorul lui este gura Mea şi grădiniţa peste care 
Eu, Domnul Cuvântul, grăiesc din mijlocul tău. Scoală-te la 
glasul Meu şi împacă-te cu Mine şi scoală-1 pe cel ce va rosti 
înaintea Mea actul tău de pocăinţă şi naşterea ta din cuvântul 
Meu care curge în mijlocul tău, căci tu eşti ţarina cea cu co- 
moară în ea, iar Eu sunt sărac de om în mijlocul tău. 

Grăiesc peste cel aşezat la cârma ta, ţară română, şi îi 
spun aşa: Nu uita tu, cel ce stai cârmaci al corăbiei Mele, al 
ţării Mele română regină, nu uita că Eu am biruit prin fier- 
bintele rugăciuni, prin ridicarea mâinilor către Mine ale celor 
ce sunt fiii lui Dumnezeu în neamul român, fiii cuvântului 
Meu cel de cincizeci de ani peste pământul român, căci Eu 
le-am spus în ziua când am biruit pentru tine, să ceară la Mine 
ca să te aşez cârmaci al corăbiei Mele pe care stă scris: ţara 
română, şi apoi am biruit, şi tu stai acum cârmaci prin planul 
Meu. Apleacă-te şi ia din gura Mea. Sunt cu epistolă de Duh 
Sfânt peste ţara română. Ea este acum sub biciul mâniei Mele 
ca s-o curăţ de păcatul fărădelegii de pe ea şi s-o am mireasă 
spălată pentru praznic de înviere şi de venire a Mea cu masă 
de veac nou pe vatra ei. Mă doare crucea pe care Mi-o apasă 
mai-marii bisericii pe umerii Mei grei de păcatul de pe pă- 
mânt. Geme pământul cu geamăt de durere pentru păcatele de 
pe el. Vreau să împac pământul cu cerul, şi pe om cu Tatăl 
Savaot, ca să-i trag pe toţi la Tatăl, aşa cum am făgăduit acum 
două mii de ani că voi face. Aştept pe cel făgăduit de Mine 
pentru neamul român şi pentru salvarea popoarelor apoi. îl 
aştept pe cel ales de Mine, pe alesul Meu Irineu, fiu al nea- 
mului român, fiu scump Mie şi sfinţilor Mei, îl aştept să se 
scoale din somn şi să rostească venirea milei Mele peste ţara 
română, că ea este bătută din pricina celor ce stau peste ea din 
partea Mea, zic ei. Mai-marii bisericii nu fac voia Mea, ci fac 
voia lor şi îşi caută scaune şi ranguri, dar Eu nu i-am trimis 
pe ei să facă aceasta, ci ei de la ei s-au aşezat în locul Meu cu 
lucrarea lor. Pe cel ales de Mine însă. Eu l-am ales dintre ei şi 
l-am trimis spre ei, dar ei nu l-au primit, şi l-au pus în lanţuri 
şi i-au pus căluş la gură ca să nu se mai audă glasul lui cel 
dulce care cheamă omul la Mine şi la slava Mea din mijlocul 
neamului român. Dau de veste peste ţara română că Eu, Dom- 
nul, îi aştept pocăinţa şi credinţa şi sfinţenia ei şi umblatul ei 
pe cărările Mele, ca să vin cu mântuirea ei şi cu veac nou 
peste ea, căci oamenii din ea n-au putere să-i dea ei izbăvirea, 
fiindcă Eu nu împlinesc planurile omului, ci pe ale Mele le 
împlinesc. Amin. Iar celui ce i-a luat locul alesului Meu 
Irineu îi dau de veste şi îl rog în numele Tatălui şi al Fiului şi 
al Sfântului Duh să-l scoată din legături pe cel ales de Mine 
şi să-l aşeze rugător şi mijlocitor pentru ţara română, iar Eu îl 
voi auzi pe el şi voi coborî milă şi slavă peste acest pământ şi 
peste neamul de pe el. Vai celor ce zădărnicesc planurile Mele 
cele din veac întocmite, căci de la întemeierea lumii am în- 
tocmit Eu slava ţării române la sfârşit de timp, ţară care Mi-a 

pus masă la venirea Mea acum de la Tatăl ca să fac iarăşi 
lumea şi să stau pe scaun de judecată şi de facere şi să rostesc 
cuvântul Meu peste pământ. 

Iată istoria cuvântului Meu cel de cincizeci de ani pe 
vatra neamului român! Şi vor auzi mulţime de popoare şi vor 
veni la închinare şi vor bea din slava Mea şi vor lua înviere şi 
duh de mărturisire apoi. 

Iată cartea cuvântului Meu cu care sărbătoresc praznic 
de cincizecime al lui pe pământul român! Eu, Domnul Iisus 
Hristos, Fiul Tatălui Savaot şi al mamei Fecioară, am împlinit 
cincizeci de ani de cuvânt pe vatra poporului român (1955- 
2005, n.r.). Vor auzi popoare şi se vor apropia, dar ţara română 
este în mâna Mea. Nimeni fără Dumnezeu nu va mai dăinui 
peste ea. Mă las cu epistolă de Duh Sfânt peste ea, iar ţie, 
celui pus cârmaci peste ea, îţi spun să iei aminte la cuvântul 
gurii Mele, căci marea e tulbure, iar tu trebuie să ai putere de 
la Mine şi să stai cârmaci treaz la cârma corăbiei Mele, căci 
prin ea voi mântui lumea din păcate şi voi aşeza veac nou pe 


pământ, nou Ierusalim voi aşeza, precum este scris în Scrip- 
turi. Nu fi necredincios, ci credincios, căci Eu aştept glasul 
celui ce va ridica rugăciune la Mine din faţa poporului român, 
şi lui îi voi împlini ruga pentru mângâierea şi pentru învierea 
şi pentru salvarea acestui neam. Amin. 

Acum te las sub duh de înviere, ţara Mea. Am grăit 
peste tine în zi de praznic a amintirii învierii Mele, căci stau 
în mână cu planul cel ceresc ca să-l împlinesc, iar în el este 
scrisă slava ta cea de la Mine şi praznicul învierii tale şi a 
fiinţei tale celei noi la sfârşit de timp. Tu vei fi după chipul şi 
asemănarea Mea prin cei ce vor fi neamul Domnului pe 
pământul tău, căci în mâna Mea stă soarta ta, iar Eu sunt 
Cuvântul lui Dumnezeu şi Mă vestesc peste tine cu numele 
Meu cel nou, scris în Scripturi acum două mii de ani, iar în 
aceste Scripturi scrie aşa: «Şi numele Lui se cheamă Cuvântul 
lui Dumnezeu». Amin, amin, amin. 

